atimi ciccilan 10% sahat 12 bulan tu panuhoran tiket pesaway air asia dohot kartu kredit bni!
Kue-kue na diparade mambahen au taringot tu angka nadung salpu. saluhut angka ragam ni kue tingki najolo, songon rupa nang dohot daina, kue na tabo argana pe ura.
Inong hea karejo di grab Indonesia.
Tung mansai lomo do roha mangan tonga ari dison manuk dohot sambal nai tung mansai tabo argana pe namuraan , dae ni manuk nai sahat tu holi-holi na, es lidah buaya nai ipe denggan mambahen butuha gabe lambok dung mangallang sambal na siak. Angka parhobasna pe hatop-hatop jala burju, na membahen lomo muse rohangku diinganan lao manggarar adong tarsurat 10 % dipasahat tu ulaon asi ni roha, mambahen lam tabo sipanganon i dibagasan siubeon.
Panghobasion ni bus Damri mansai denggan.
Naeng bahenon postingan na isina parsiajaran ni angka customers gojek
Marratus jabu di medan na hona banjir
barang na tarhilala, alai na heran iba xiaomi redmi note2 i potik-potik laho pagalakhon na memang na sega do? muse batere na emang na hatop do habis tokke?
Maol hian manghaporseai jolma naung hea mangose padan.
Inganan di Gombel dohot panatapan Semarang, ro ma siborngin alana palito ni kota gabe haberengan, sipanganon tabo steak dohot aek las ido sipanganon na ikkon didai dison. Pillit ma inganan na di luar alana alogo namansai ngali jala lambok
Tingki ro tuson au manuhor nasi goreng dohot kantang goreng, nasi goreng na sude marlomo ni roha. Kentang goreng na tabo hian, jala patoranghon denggan. Sisolhot mandok kopi na tabo. Na gabe na uli di son ima ingananna na bidang jala na di luar boi dibereng panatapan huta bambu, alai panghobasionna na dang hatop gabe ikkon ahu sukkun piga-piga hali taringot tu na hu tuhor i. Argana lumayan arga, alai ala tabo do sipanganon na gabe lese do i sude. Dang pola porlu marpikkir dua hali molo naeng ro musek tu inganan on.
Indahan goreng thailand si arga 35 ribu, bulus, holan adong manukna otik. Seafood na dangadong.
Songon na ta boto, brownis na asli sian Amerika ima kue bantat na memang marwarna cokelat. Toko Amanda mambaen brownies dohot cara mangkukus. Brownis nadikukus on asli dang pass. Tekksturna gabe songon bolu nasomal. Jadi pandapothu, on dang brownies.
Molo ro tuparmanganan on pas hian di botari dohot borngin ni ari, mamboan hallet laho mangatimi mangan borngin na uli dohot panatapan na mansai bagak.
Pengalaman parjolo songon na mengesanhon alana songon na tarsonggot hape molo dung sae di pangido sipanganon, sada sian parhobas mangalehon bulung ni pisang tu mejaku dang pinggan manang sonduk, alani i molo dison mangarade ma laho mangan mamakke tangan alana hita naeng mangarasahon sensaso na unik di tabba muse alas ni sipanganonna bulung ni pisang.
sada sian inganan kuliner na lumayan manggoda. alai gabe bingung iba tong mamillit. ujungna hu coba ma korak ni tolor dohot mi kocok sambil mambege lagu barat na jolo na di patupa. lumayan sipabotohonon.
Laho mamastihon sa inang boi ro tu kantor cabang bank mandiri na i ditikki ari dohot jam karejo laho manukkar hepeng.
Markareta Jayabaya malang tu Jakarta maradi di Gubeng, Tiket 35 ribu dohot asuransi 6 ribu sian Traveloka.
DPR mangalean apresiasi alani parsidohot do parompuan di Pilkada 2018.
Au ro dang na lai mangan borngin rap dohot keluarga. On do pe parjolo sahali au ro tu son. Dang pola rame. Molo bagas na, songon na dorun do menuruthu. Adong akka sisa ni sipanganon di lantai dohot di meja, hera na so dipaias dohot denggan. Molo dai ni sipanganon, somal hian , dang pola sudung.
Urupi jo mandok tu anggota dewan unang lupa paturehon perppu ormas jala paingot jajji nai molo perppu dang di pature, marragam elemen masarakat naeng pakaluarhon pambahenan.
Karipik gadong i karupuk nauttabo dohot pas laho maddongani tikki karejo.
Batagor dohot Siomay kingsley on dang adong cabang na diinganan naasing. Sipanganonna tabo, apalagi batagor dohot siomay dohot basona jala dang pakke pengawet. Jala molo naeng gabe siboan-boan adong paket naboi diboan mulak. Dipertahanhon ma habagakonna.
Hamu angka dongan unang ma hea mamesan sian on. Tarhirim! Vila na rotak, sude angka parkakas na soada be na suman sipangkeon.
Panuratan mulai marsogot, kementrian kominfo mangalean beasiswa mersiajar digital lao tu 1000 halak.
Nagabe jolma na baru april nalewat laho mardalani tu Toba, holan naeng mandokhon tutu godang do na mangecewahon sian sistem parawisata disan. Parapat na rotak, maol luluan akomodasi nadenggan, agen transportasi pe dang profesional, gabe dang direkomendasihon laho tu Parapat.
Rotak hian jala dang dipardulihon parkarejo ni restoran. Mengecewahon hian do pelayanan na
Inganan nai pandapothu somal do, hurang ias. Sipanganonna pe somal do.
Dohot gogo na nilehon tu inganan on hape parbuena songon na somal do. Na mengecawahon ima kualitas ni sipanganon na. Sipanganonna holan asal masak. Tu kalas sipanganon Bandung na tabo-tabo, on mengecewahon. Adong karsis masuk 10.000 par halak dohot motor 15.0000
Ahu sakeluarga mangalului inganan parmanganan sae manonton. Hami ngolngolan mangan di parmanganan di mall. Toppu tarbereng parmanganan di siamun ni dalan. Nunga leleng hami dang mangallang kari. Disorohon hami ma tu parmanganan na songon na gelleng holan 9 meja. Hape tabo hian ingananna dohot siallangonna.
Kopi sturbucks boasa boe tabo hian boh.
didokkon disan naeng bahenonna transmart, disamping ni gedong i.
Tohodo pengalaman na unik, mangan di tonga-tonga ni hauma di eme na naeng marhunik. Dohot sipanganon namarragam, pangaradean na pe lomo roha mangida jala mambaen ro ijur.
rap mangan dohot angka sistah ditingki ari na lewat, sonang do roha di inganan i, tabo di inganan I laho manghata- hatai, panghobasion na pe denggan, nunga piga-piga hali mangan dison.
Inganan siboan-boanon radot jala menak, ura tarungdung, argana pe tardungdung, dohot panghobasionna pe lambok parsise.
Hai eviana, mangido maaf ma hami di hahurangan ni panghobasion nami, tu kontak na sian indosat boima di akses tautan on : Pareso ma da, mauliate. Erf
Sipanganon na indomi dohot roti bakar. Molo inganan na sarupa songon cabang na asing tabo laho marpungu.
sambal dohot bulung serawung, tomat dohot cabe metmet. Dae ni sambal on do mambahen kota di garut namargoar Cibiuk gabe tarbarita.sambal on boi panganon rap gurame na digoreng nang manuk na digoreng. Daena tung mansai tabo. Asing sian na di lengkong cibiuk pe tung godang do cabang na.
Nungnga hu sungkun be denggan tu pargramedia alai di ambal-ambalhon do ndang marna jelas. Pargramed sahat tu spv di outlet i masi pabali-balian hata mandok ndang adong promo. Jut hian do roha molo ma sipabali-balian songon i
selamat arian, molo adong na asing na aning disungkun bapa boima di gorahon hami muse. mauliate zan
Pandapot nami inganan on somal hian do dangadong atraksi manang panatapan na menarik dohot arga ni tiket 10000/jolma, molo panatapan ni dolok ba nga memang ikkon dah alana adong di inganan na timbo. Laho mangedangi sipanganon pe dang pola godang sipilliton songon inganan na sada nai.
Ahu nungnga gabe panuhor madtari sian taon 2002, tikki i adong dope songon lapo tedda nagelleng na mansai rame tikki borngin. Piga-piga taon nasalpu mangingani godung na hot , sian tikki i ahu merasa kualitasna songon namoru molo nitudoshon dohot tikki lapo tedda dope. Na hantus, argana nakkok tar godang do, ditudoshon tu lapo nasarupa, olo ra ummarga.
Pandapot parjolo nga pasti venue na mansai uli, panghobasionna tung mansai denggan jala sipanganon na hupillit ima dengke na tinutung dohot sop buntut na hulehan punten 4 alai tu es buah i hulean punten 5 da!
di ruma makan on sipanganon naadong tung mansai godang jala marragam, jala argana pe naboi tuhoron dope, tung mansai tabo dohot menak.
Sogo hian do rohangku mamereng hamu boi dapotan las niroha
Suda manuhor pulsa lao mandaftar paket internet dang marnajadi jala disuru mangulanghon torus di 363 jala tong do dang boi.
ingananna bagak hian apa lagi ma di borngin ari di bahen gaba gaba lampu, lamu romantis. suman ma tu angka namarhallet. dao sian harameon. alogo na ngali. hita boi mangida habagakon ni kota sian ginjang.
Sipanganon na tabo-tabo jala cocok di poto, lomo roha. Alai siinumonna pe tabo jala ingananna tabo laho marpungu dohot dongan.
On ma paduahalihon ro au. Sude sipanganon nahudai tabo-tabo, jala ingananna pe songon bagak ni si najolo. Dang pola hea manolsoli mangan dison.
Sipanganon na smoked chicken dohot chees sandwich, siinumon na jus. Lumayan pas jala tabo, Inganan na memang tabo tu na naeng di partingkian na lungun santai jala dao sian na guttur.
Ubat na so marresep asa undenggan ma dipasiding angka ina panarusan
Lam godang niboto, lam mangiburu.
Parkarejo losok tu aha di lehon maradi satongkin. Parkarejoan lagi roa hape naeng hoga-hoga. Marpikkir jo!
Inganan na pajonok-jonok dohot aek ni sunge dohot potpot ni akka hau dohot sipanganon na mansai tabo mambahen menak dohot pas laho maradi, massam ni sipanganon pe adong do di inganan on, hawana pe lambok.
Tolong ma minimala, asa lam mura di nasabah asa di bagasan stasiun tigaraksa dilehon masin atm bni.
Kupat tahu gempol ima sada kupat tahu nga mulai sian najolo hian. Ingananna dang pola balga alai sae tandi di bahen warna na rara di simpang tolu onan gempol. Pargodangna pas hian lao pamagohon male. Halobianni kupat tahu on ima tahuna na lambok dohot bandol dohot hua ni kaccang na pas tu dila, di padomu muse dohot lontong, toge, dohot karupuk na rara. Tabo hian.
Wah sarupa songon ahu on ipe bang, paket freedom I ahu dang sudah dope hape nungga diampehon tu tarif internet porlu sahat tu pulsa hira-hira 40 ribu ahu dibuat pangarampok.
Parmanganan on tardok ma mura daripada na asing. alai angka sipanganon na parade somal hian dangadong nasudung. sadeba sipanganonna angka ikkan manang manuk na di saok. boi didok sipilliton ni sipanganonna na dang marragam.
Kamar mandi dao sian nasuman, laho manucci tangan dang diparade sabun
Suasanana tabo tu sude jolma, tu nalao sahalakna, rap keluarga, manang dohot dongan-dongan najonok laho marnonang.
Bakso na dihalomon hami sajabu. daina gurih jala apar tabo. didongani dohot es jeruk dohot karupuk na bottar i. apar tabo hian ma. argana suman ma. ingananna masuk tu gang na sompit lai ura dapot ala godang na mamboto inganan i.
Dang tabo mangan di restoran, dang boi nijalo hua ni opor manuk saotik herana di warteg.
Parnakkok ni godangni marlomo ni roha ride sharing mambaen toyota martahi mangalehon hepeng sahat tu $1 miliar tu grab laho mangomgomi parkarejoan otomotifnya.
Hinauli ni kota bandung boi do berengon sian sierra kafe lounge, Adong dua sipillito inganan boi di bagasan boi diluar, Tungmansai tabo inganan padua-dua dohot nahinaholongan manang rampak dohot keluarga manang rap ale-ale pe mangulon pasuang hosa loja alana tung mansai tabo pangullus ni alogo disi, sipanganon pe tung mansai tabo jala marragam, adong do lompa-lompa ni indonesia, asia, nang dohot eropa.
Jabuan marpagar na balga jala na birong
restoran sudung, ala dang di parade pinggan, laho mangan mamangke alas na bulung ni pisang. sipanganon lumayan tabo.
Bapakku i ma sahalak parkarejo ni net tv.
Godang do indomi dijumpai di partiga-tiga najumonok.
Maol hian mangattusi jolma na mandophon manghilala torus sintong.
Marnipi disuru si gordon ramsay mangalului coklat eh hape laos marsampur tu hua ni indomie
memang mie sedap unggodang do isina, alai anggo dai na dao do hatinggalan sian na asing.
bah tabo hian, sate na tabo parmasakna pe pas, daina na pas dohot jagal na sogar, gabe mambaen sate na situtu mantap, parhobasna pe burju.
Tingki ro tu son pas ndang musim stroberi jadi metmet-metmet do pe jala ndang bagak. Gabe holan asal ma adong hubuat. _ lungun _
Pangaojakkon pardalan ni kareta api bandara sian presiden RI secara simbolis, maminsit tombol sirine na marsuarahon genta, didongani menteri perhubungan, menteri bumn, gubernur Banten, dirjen perkeretaapian kemhub, dirut ap2, dirut PT KAI, dohot dirut Raillink.
Lompaan ni parmanganan on somalna dang tabo.
Cocok laho mangan borngin dohot hallet tingki mangarayahon tingki padua-dua, sipanganon na tabo jala markelas.
Batagorna tabo, mi na tabo. Adong marragam sipanganon na boi daion di sada inganan, lamma nuaeng lapona nungga di pature gabe bagak. Adong musala. Inganan laho manuhor ole-ole pe godang sipilliton.
Baru dipakke piga ari langsung hang, power bank na dang boi dipake manang tuaha. Ikkon diboan tu parservis.
Restoran naadong panatapan na bagak, molo ro tuson tingki siborngin luluima inganan parhundulan di luar ni ruangan, gabe berengonmu ma diganup meja lampu-lampu na galak, sipanganon nahupangido hami ima sup krim dohot coklat hangat mansai tabo jala pas dohot cuaca na ngali.
inganan na tung mansai uli jala sonang roha, nang panghobasionna pe tung mansai denggan sipanganon na pe tabo dohot argana reasonable. Mansai naeng ro muse tuson mangatimi di tikki botari. Luhutna dnggan mansai denggan.
Inganan ni akka parmanganon na godang panyewa, godang sipilliton. Cocok tu naposo na naeng marpungu sambil mangan - minum sesuai tu akka lomo ni rohana. Parkir na mansai bidang.
Mauliate haha di apresiasina. Sai hatop ma imana manjumpangi wakil nami, korban phk lomoniroha ni freeport.
Naeng lobi 5 hali au tuson. Dim sumna tabo dohot argana pe tardungdung hian. Ingananna pe tabo dohot menak hian. Pangaradeanna pe burju nang pe hita holan padua-dua dohot mangan dang pola godang massamna. Ikkon sipatujolohonon hian, molo mangalului dim sum dohot shabu di balikpapan.
Sonang situtu do roha di inganani, jala mura do luluan alana pas do dilambung ni swalayan lotte mart.
KIPP manjalo godang alu-alu hombar tu na adong pelanggaran di pilkada 2018.
Nungga piga-piga hali ro tuson, sipanganonna agak tabo, sopo-sopo na pe mambahen suasana mangan dohot marsonang-sonang gabe menak, ditabba muse soara ni sunge nagelleng manggohi suasana na menak. Dipabotohon asa ro tuson di tikki borngin alana naubbagak.
Sipanganon dison mansai tabo. Pas ma laho tu parjumpangan kantor manang dohot keluarga nabalga argana dang pola timbo.
DHL saonari mangalului parkarejo laho gabe customer service.
Au mansuba tu na jonok ni kantor walikota. Au mangido bakso malang super komplet. Daina tabo, butong, Argana pe masuk akkal.
Parmanganan di luar na bidang patupahon sude sipanganon sian tradisional sahat tu na mansai modern, sian argana na mansai mura sahat tu na arga hian. Pangaturan ni dekorasina mansai uli mambahen gabe sai naeng disi.
Na ikkon subaon di parmanganon on ima jus stroberi dang mar susu manang gula. Botul ma tabo hian. Herana 1 galas pe hurang dabah.
Parmanganan siallangon nibarat dohot arga na mura, dohot muse panatapan lung namansai uli, inganan na mansai mesra, alai unang ma nian udan, alana di jolojolo na dipasobbu talak. Parmanganan hasoloman ni hami sajabu.
manuk na digoreng tabo dison. suman tu na mardalani dao. au tu son mulak sian luar kota, jai manggalang pas male songoni. mambaen butong butuha. angka sipanganon tabo torus jala parhobas na jebu. kasir na bagak-bagak.
paket hu pe sahat tunaeng ndang marnasahat nunga pola 5 ari marhite pangirimon courier Jakarta, parahian nuaeng jne.
Manggadis ayam bakar taliwang alai manuk nadipatupa songon karet jala dang mambahen sombu, jala daina pe dangadong, sambalna pe asal ma adong. Sian sude mansai jut roha jala au dang olo be ro paduahalihon tusi.
Didalan sukajadi molo ngaborngin sai adongdo jolma mambolongkon sampah di pinggir dalan i, angka jolma sisongoni ingkon pasudaon do
na paling lomo roha di restoran on ima bubur 3 dai. 1 mangkok balga boi tu dua halak rap dohot amang soripada. dungi godang menuna tu tambo ni sipanganon dohot bubur. argana dohot daina pas. jala molo mangallang bubur dohot tes mohop hmmm. Tabo!
Indosat do namambahen au muruk ganup ari.
Parmanganan on ima inganan na pas laho mangan borngin rappak dohot hallet dohot keluarga dohot sipanganon na songon na tabo dohot panatapan na bagak. Suasanana pe denggan dohot hiasa kalasik sian suhi sahat tu pintu laho masuk.
Konsep ni restoran on biasa do, alai arga ni si inumon na pe arga hian. diorui ma nian argana nang pe di inganan wisata hehe. gabe marpikkir iba marulak hulak laho manuhor.
Susu na mermer dohot sayur na mantap jala dai ni hua na tabo jala panghobasionna na mansai tabo.
Sumolsol hian do ahu paboahon tu ho, Farrel
Sogo roha, nga na parkir na dang denggan, holan mambahen dalan sompit, alai molo mobil na baret asal di pandohoni ma jolma
Parmanganan on hurekomendasihon laho didalani molo naeng mangan huhut mamereng sunset. Alana ingananna adong di dolok na timbo, hamu boi menikmati haulion ni gunung dohot suasana ni kota. Tu sipanganonna adong piga-piga daina, sian loppaan ni luat, indonesia sahat tu internasional.
Mansai loja, lao ro tu kampus botari hian tamba musek karejo kelompok na so olo habis, tingki lao mangkarejoi nadilehon pe mansai hatop.
Bali adong godang pulo na boi didalani
Au mangan manogot di parmanganan di loteng 18 on dohot au tarsor mandapot inganan hundul di ruar manang loteng. Battalan inganan hundulan tarbereng godang lindang na rotak. Alogo mansai gogo mangullus sappe mangan manogot dang menak. Hu podahon molo mangan di parmanganan i, pillit ma inganan parhundulan di bagasan asa menak.
pabalgahon kilang miak pt.pertamina mamuat 20 ribu lobi angka parkarejo.
Parmanganan di padma hotel gabe sada inganan na tabo dohot bagak dohot panatapan dolok, rura dohot akka hau na rata. Gabe boe ni atimi siallangon dohot suasana na asing. Sipanganon dison gok mansamna dang dao bedana dohot parmanganan na asing di bandung, alai dison adong sipilliton na tradisional na mambahen ho boe mangarasahon sudung ni siallangon na asing huhut mangatimi portibi.
Saonari ndang zaman na be holan janji. Hami rakyat on nungnga holsoan jala magigi.
Au dohot siadopan somalna marborngin di jimbaran pas ro tu bali.
Bingung bah, torus dang boi dohot markombur alana rame hian. Alai toema memang untabo do haroa au drive thru alana musek di tonga kota ingananna alai toho mcd napaling rame.
Parbiar alai pajago-jahon dang mabiar, ditogihon manondur film begu-begu oke eta, sae manondur dang barani tu bilut martapian.
Tung mansai jut hian do roha mamereng keadaan ni lounge nai, dao sian eskalator, mangalewati angka liang na kotor. Rumangna pe sompit alai marganjang.
Nang pe dang hea mandapot sopo di topi ni hauma, alai pesona dohot hamenakon mangan di sopo na asing dang gabe sipangorui di inganan parmanganan on. Godang sopo na menak laho gabe inganan mangan, sipanganon na pe tung mansai jebu dohot tabo. Suba ma ikan bakar daun, angur, siak jala sodap hian.
Molo urusan angka sipanganon na tabo-tabo songonon on ma rajana. Ndang holan sipanganon na tabo alai hariburon na pe mansai denggan rap dohot angka sisolhot nang ale-ale pe nang angka ende naipe mambahen las roha.
Nunga piga-piga hali mangan di inganan on. Sipanganon ima sipanganon has sunda, apalagi adong sipanganon naung jarang adong di parmanganan na asing di Bandung. Daini sipanganon, mansai tabo.
Riat nungga jut rohana mambinege angka hata ni angka par politik i, molo na denggan do boasa dang didokhon dohot denggan. Boasa sude nadiulahon ni pamarenta. sude dang adong na denggan.
Paimahon mal istana plaza marbungka manogot nai, undenggan ma jolo tu mangkok ayam nadi pelataran lantai 1 istana plaza, tung maragam do sipilliton sipanganon indonesia, sipanganon chinese pe adong do. Denggan muse do niallang mie ayam rica tung mansai sombu do panghilalaan molo huhut manginum kopi dimanogot nai.
Mangan dison lumayan tabo alana sipanganon na marragam, sian sipanganon ni Indonesia, Asia, sahat tu Tiongkok. Gabe boi mandai dai na marragam. Daina pe dang talu tabona. Inganan na lumayan tabo, pelayanan na pe hatop.
Mangan di gijjang ni dolok dohot panatapan palito ni kota molo borngin mansai uli. Sipanganonna pe tabo arga somal songon parminuman na asing.
Sasintongna agak geok do tahe tu bandung, alai boasa mangallang pizza hut. Holan alani nang mangido pizza. Daina pe dang asing sian na di jakarta i.
Najolo lomo hian mangan dison pas di jakarta, ipe dope huboto na adong di bandung muse. Ingananna tabi hian. Godang massam ni suasana na boe di pillit, naeng di ruar, di bagas, marisap manang ngge daong, adong inganan laho tu sude massam ni pengebati. Sipanganonna pe tabo do. Songon pasta-pasta sian halak indonesia.
Tu aha ma marsingkola ho timbo alai molo manghatai sehera biang na mangorong.
Denggan jala sonang inganan, inganan na nirekomendasihon hian ma laho mangan borngin. Ro rap dohot hallet dihobasi ito Dela, dipaboa detail na jala lambok hian. Sipanganonna marragam jala tabo, tingki ro au dohot hallethu mandai sipanganon lokal dohot naasing na, duak na tabo. Holan tona, unang ro tu inganan on, olo gabe maos holan na ro, hehehe. Panatapan na luar biasa.
Tu na lomo rohana tu na tonggi, suba ma indahan manuk jamurna. Molong dang lomo roha, suba pillit indahan ikkan asin. Na tarbarita satena, diparade digijjang ni piring na mohop. Sipilliton na asing na godang na boe di pangido ima tahu goreng.
Ahu lomo hian do rohangku mangan dison. Argana dang pola arga jala daina tabo. Naullomo rohangku ima jamur panggang na. Godang kejuna jala lambok. Asal tuson ikkon hupangido on.
Di restoran i adong do godang sipilliton sipanganonon, sian na mura sahat tu na arga.
Inganan na uli jala pasonangkhon roha laho mamboan sisolhot mardalani tu huta na mansai uli patuduhon haulion ni portibion tu angka dakdanak
Nungga saminggu on pdam di huta nami dang mardalan, manang na stok air pdam nga suda. martanggung jawab dah.
Karejo sian manogot sahat tu na manogot muse i holan naeng mamusa iba do. Alani i unang pola palobihu taringot tu parkarejoan.
Dai ni sipanganon dang songon tanak ni argana. Maargahu molo naro dohot akka keluarga, akka dongan manang bisnis.
Molo lao tu Sukabumi unang lupa mandai bubur ayam Hamid. Toho, tabo hian, dang songon bubur aya diinganan naasing. Jagal manukna godang, bumbuna pe terasa hian, lam ma hita allang dohot sate ampela manang usus. ikkon da lam mangido musek.
Urupi majo akka partelkomsel asa diganti arga arga ni paket ni internet na nasalangit.
napinarsangapan urupi majo mangalusi tona niba. mauliate.
ndang holan goar na sambing swike waled. Daena sarupa tabona dohot na di huta waled cirebon hua ni tauco nai pas sirana. Swieke na i goreng ipe tabo do. Holan argana tumimbo sian swike di cirebon.
Jumpangkon hardisk dohot arga toktok tu ganup pangidoan jasa isi ni hardisk gok 1tb.
Parmanganan na sudung dohot sipilliton iddahan goreng na sudung muse. Iddahan goreng diparade dohot mansam ni hasiakan na marasing-asing. Ho marhasoloman tu na siak ikkon mansuba iddahan goreng nadison. Asing ni i, iddahan goreng diparade dohot mansam ramuan songon dohot ebi, kemangi, kecep manis, sumbu rahasia sahat tu sampuran kencur. Par tohap di parade dohot parantanan na sirsir. Argana par tohap dian 13.000- 21.000. Pnghobasionna mansai tabo.
Mamangke telkomsel naeng muruk torus holan marbagi poto hurang sian 100kb marputar torus ujungna sundat. Alai molo dipompahon didokhon jaringan na dang martihas.
Dipaima ma, ikkon di lehon. Somalna naulleleng saminggu do.
Denggan, inganan on ias jala sonang roha, jala sipanganon na di patupa pe maragam. Asing ni i muse ingannan on di kota gabe boi inganan mangulon ni halak na balanja dohot nakarejo kantor. Argana memang timbo alai dos do dohot daena
Lului di Bukalapak ma. Molo naeng hatop, boi mamangke ahani Redmi 4a satokkin.
Sipanganonna lumayan, alai adong parhobas na songon na rotak gabe hurang menak. Tu sipanganonna songon na hatop ateh asa unang haraparon panuhor. Godang dope naingkon sitingkathonon na.
Hape jam 4 sore dope di ari kamis. Au dohot donganku naeng tu coffe break. Ahu lupa hami manuhor minuman tingki i, holan na huingot ima pas mamillit sipilliton a, didokkon tu parhobasna nunga habis. Gabe hami pillit ma menu b, hape nga habis muse. Gabe tarpaksa manuhor na asing. Songon na sial.
molo dison jagalna ung tabo, parmasak na ung marasa na disan, argana pe dang dao bedana.
Inganan na tung mansai uli jala pasonanghon roha patuduhon hina uli ni kota bandung rap dohot ragam ni lampu - lampu na sarupa songon namarribu-ribu cahaya ni lilin diborngin ni ari padohot ngali ni ari di dolok-dolok. Tamba muse si panganon angka na tabo hian jala las dope padohot rupana pe dengan idaon, Wah sayang nai molo ni lewathon.
Penasaran tuson alana asal memolus tol torus mamereng iklanna di dalan. Pas lao tu san hape ingananna lak songon na somal do. Tu san tingki borngin-borngin jala udan muse gabe songonna margambo.
Resto on lumayan bolak, jala las muse roha di bagas, halak na ro boi ma mangida panatapan ni kota bandung. Sipillitonna na adong sipanganon ni barat dohot indonesia pe. Argana dos ma dohot parhobas jala kualitas na.
Bogor naeng mulak musek diluluhon Bima Arya
Bulan jnuari au nungga tu galeri indosat lao mandaftarhon kaartu, ninna itooan na tas, nungga tardaftar be, alai nattuari dang boe martalepon dohot mar sms alani di blokir dang dope tardaftar. Naeng cobaon ? mauliate tu pangurupian na pistar hian.
Nunga hudai suis butcher di setiabudi dohot na di jalan riau, ullomoan do rohangku di suis butcher na di setiabudi ala untenang, gabe tabo/ denggan inganan manghata-hatai jala adong piga-piga ragam ni sipanganon disi na lomo rohangku songon tenderloin, salad, frncfries, dohot tiramisu. Arga dohot dae na sebanding do, dungi muse aha na pinangido pintor hatop do ro.
Wifi dison lalap error, sipanganon dohot siinumonna pe arga, lumpia goreng na accim hian, tes susu saotik do natabo, leleng hian paradehon pangidoan.
Naeng tu hotel na di mongkok hongkong, dang adong. Bulan juni nalewat, hupesan jala nga hubayar laho tu dua kamar. Alai hotel i dang dapot.
Daripada gaor alani barang flash tumagon ma marmeam poker online.
Roti Unyil, lapo kue na paradehon marmassam-massam roti/kue dohot parbalgana adong na gelleng, mansai tarbarita di Bogor dohot Bandung.
Naeng mangurupi mangalean barita nahombar, alai kuota internethu dang sae.
Au sapandohan, acara i ikkon do dipamago, godang acara na so adong guna na. Akka jolma di acara i pe marpangalaho songon jolma na so marsingkola.
Inganan parmanganon sinajolo na ikkon didalani, inganan na sonang tu keluarga, parkir na luas. Napinaradena hera sude do tabo, lam ma steak, saslick dohot es krim.
togihon keluarga, dongan sakarejo, ale-ale, hallet, dongan ni hallet, manang hallet hian mambahen suara award on.
ingananna na pasonanghon roha, sarupahian tu konsep ni pabrik, alai tung apala hampir sude do sipanganon na adong ndang halal/haram
Tu halak jogja do tahe malas mulak tusan paduahalihon. Sae ma sahali. Masuk ikkon mambayar. Sipanganon arga.
Mansai godang do sisolhot hu nakarejo gabe pegawai negeri.
Hami mangan borngin di parmanganan i jala panghobasion na lumayan sabas do. Inganan na bidang, adong na di bagasan ni ruangan, adong na di jolojolo. Sipanganon pittor dipillit sian meja na di bagasan parmanganan . Adong sipanganon na mermer na baru digoreng tingki ni tuhor jala satonga sipanganon tradisional. Tingki paimahon dang pola leleng. Paradehon na unik ala dang mamangke pinggan alai mamangke bulung-bulung.
Tongosan hera tarlambat 1 ari mamangke kurir i. Lam hatop ma nia diparrohahon.
Tikki naeng mandai sipanganon namarragam, sipillitonna torus hanamasa. Ingananna agak menak do. Sipilliton ni sipanganonna pe godang, sian sipanganon na neang, akka situtungon, nadirobus sahat tu sipanganon panutup. Mansai dang mangaecewahon.
Dapothon voucher pulsa Rp25.000 tu dua halak namarnasib ganup ari holan manga retweet bniquotes.
Mangan di parmanganan na mewah, argana tontuma arga, alai daina dang marmusmus, tung mansai sogo roha.
guna ni shazam : Asa diboto do angka lagu ajaib na pinutar ni siboan gocar.
Tung tabo do mangan di redsdifo, baru sahali on do pe bah lomo hian rohangku mangallang dengke. Dengke nai bagak, tabo, jala ndang angir muse. Tung tabo do ikkan bawal, Dohot kopi robusta susu i pe mantap. Tung hatagian do iba bah. Redsdifo gabe inganan hasoloman ni rohanghu, Tung mansai tabo hian puang.
Ai na boha do telkomsel dohot indihome duaksa dang ture. holan arga woi.
Au ro tuson laho mangalului saotik hiburan ditingki mardalani dohot keluarga. Au holan minum dohot mangan sipanganon otik. Siinumon dison argana mura hian molo dibandingkon dohot di Jakarta.
Sigararon tu indihome hu bulan on asing sian bulan septembber. gabe umarga. boasa boi gabe songoni? padanna pas parjolo mamasang dang adong gararan na asing jala argana hot. on boasa nangkok tuat boasa? arga do hata bahenon.
Manolsoli hian do mangallang indomie salted egg, i allang nasogot jam 8 sahat tu nuaeng after tastena adong dope! Tung so mardae do amang Tuhan.
Bakso na sudung. Bakso namaragam-ragam. Adong namarisi keju, jagal saksang nasiak dohot urat. Ahu mamillit saksang nasiak ehmmm daina songon goarna. Argana mura, ingananna ias.
Mambahen maccet dalan do bayon.
BNI panaikkon branding marhitehite stasiun BNI City.
Dai ni sipanganon dohot alas na bulung ni pisang , dohot cumi na di tutung dohot tempe topung na sodap, jala sambal na mantap hian, mantap ma.
mi mewek di dalan pajajaran. jonok tu inganan ni BEC, pusat ni partiga tiga gadget. dison boi ta dai kuliner nasudung ima akka sipanganon dohot dai na siak. mi nangis boi mambahen hita gabe sipangallang na toho toho tangis, alani siakna jala manjalo torus asa ro tuson jala mangan muse. mina tobal dohot lambok. tabo
Imana mangallang susu indomilk di bagasan ni kulkas.
Jut hian roha sian nangkiningan martigatiga yakult lalap ndang maruntung.
Nga dibungka Ramayana muse cabang na di samarinda
Sar do barita ni ingananon ditonga-tonga ni angka mahasiswa. Alana nunga tabo argana pe mura muse do huhilala . Mantap hian ma bah.
Marragam-ragam karya seni na dipatudu di lantai dasor dohot paduahon mansai manarik parrohaon. Asing ni i di alaman duru pe godang karya seni na boi niparrohahon. Panatapan na pasonanghon somalolong, dohot ari na adem mambahen inganan on mansai dihalomohon godang jolma.
Au dang lomo rohakku tu pangajari na nuaeng, dalan na dibahenna dang boe dipakke laho manaluhon alo.
Nion ima inganan parmanganan tu jolma na mamette tondong na tagan lengen marsituhoron. Alai dang tu akka jolma na sir tu sipanganon na tabo. Di jakarta godang hian inganan parmanganan la lumobi tabo dohot argana pe dao ummura.
Molo hamu sae makkirim, jolo patangkas cek muse inganan na di resi tagan di manadinghon counter jne pondok timur da.
ditunjang isan ditunjang dison ditopar disan ditopar dison, hape ganup marsada sada adong agenda na buni! sogo roha!
jutroha ndang alani ho, alai persis ditaluhon pssm. Ndang tabo panghilalaan ndang tabo modom ndang tabo mangan sudena ala ni pssm!
Mangisi pulsa sian atm bca nakking jam 17.48 sahat tu nuaeng dang ra masuk, boi urupanmu paresohon? Mauliate.
Manogot ni ari senin diisi dohot karejo wawancara, andorang mardalan tu ingananhu ikkon mamesan gojek dohot tingki i udan dope.
Inganan namansai tabo laho mangalului sipanganon molo otik hepeng alai boi puas, dison godang hian sipiliton mulai sian loppan ni daera Indonesia sahat tu loppan ni na modern
Hubereng godang pamangke indosat hona potong pulsana, asi roha.
Inganan na mansai alami, dohot sipanganon na mansai marragam, dohot dai na tabo. Ahu lomo rohangku tu bandrek jagung nai do, jagung na manis diparade tingki las. Adong ragam ni situhoron tradisional na nung maol jumpangan.
Bapa on hatana dang masuk akkal! jolma di takko boasa gabe mamikkiri panangko na. Teori sian dia do i?
Inganan na balga. Bukka 24 ari. Cocok laho ngemil. Hundulan sofa na tabo. Seang godang mahasiswa na mangkarejoi tugas disan, gabe sasahali kosong inganan i molo borngin. Hehehe
Dang unttung au dohot robbongan laho borhat tu bali nangolngolan
molo pe tung mansai godang tekongan laho tu inganan on alai tung sonang do roha di ingnan on alani pangullus ni alogo na mansai lambok sian inganan na timbo. Tarsor molo mangan tu luar au pas ari karejo do asa unang ro godang angka jolma, alai ndang adong lift musik (parende). angka sipanganon pe tabo do jala sisolothu pe marlas ni roha do.
Mansai cokcok laho marsipanganon ra dohot keluarga mandai siapanganon na tabo las marnonang pamagohon suntuk dung sidung marulaon parsadarian bah tabo hian ma.
Ro tu restoran on dang marna bosan iba, lamma di malam minggu hami sajabu mansai lomo roha nami ala adong live musik na. Suasanai dang muba sian taon tu taon. Sipilliton ni sipanganon pe tong sarupa, sian menu eropa sahat tu indonesia tong mangait. Jala tong godang dipatupa.
Molo mangida bohi ni jolma on gabe hera naeng emosi hian do.
Lompa-lompa ni india hurang tabo do huhilala. alana pagodanghu ombu-ombu parmasakna.
Hami na sakeluarga tu inganan on ala ari nungnga borngin hian jala dang adong be parmanganan na asing na bukka. Hape jam 10 borngin inganan on macet dope, parkiran gok jala hundulan di bagasan parmanganan gok. Parkarejo nga songon na loja manghobasi jala marungut-ungut. Jora. Ujunga sipanganon hami boan tu hotel.
Oh ido au lomo do rohakku fitur cetak resi otomatis dipadenggan.
Dibonani taon on rap sauduran do mangulahon bakti budaya djarum foundation dohot garin workshop
Molo manuhor morinaga chil kid dohot chil school 500.000, bunda boe mandapot voucher gopay godangna rp 50.000
Saonari on akka na mardalani namarlomoniroha diving mansai manarita dohot kondisi ni teluk Ambon na idaon uli alai mansai rotak.
Sipatujoloon laho mangan arian sian indonesia, sipanganon sipilliton pe godang hian tinggal manudu do. Nagumodang na songon nanigoreng, songon empal, manuk naginoreng, tahu goreng dll. parkakas mangan na di pakke hera songon najolo, songon piring kaleng, galas kaleng, mangingot mangan di najolo. Pangaradean ne pe hatop. Jago
Inganan na menak, mansai gogo alogo alai lambok do. Konsep ni inganan na bagak, vip room na bagak hian. Instagramable hian ma tahe inganan on. Pas tu akka nanaeng hundul-hundul dohot akka dongan, sisolhot, hallet. Sipanganon na pe dang pala naso tabo, dohot argana pe mura do. Ito kasir na pe tingki i burju hian.
Na matua palingon nga bau tano dang marnasadar ateh. jolma na umburuk na umbusuk
Dang adong sunlight dohot mama lemon, gabe garnier men turbo oil control ma laho manucci tangan dung sidung mangaloppa alai landit cuy dung hona minyak.
Batagor kingsley tung mansai tabo hian jala dihalomohon angka sisolhot dohot angka par jakarta. Asal laho tu bandung angka sisolhot dohot ale-ale ingkon magido asa tuhoron batagor kingsley.
Kopi nauttabo dison ima kopi apokat dohot kopi pisang. Kopi mar sampur apokat dang mambahen daini kopi i gabe mago, mansai pas di simangkudaphu songon namarlomoniroha tu kopi sampur. Ragam ni sipanganon na diparade pe agak tabo do, paling lomo rohakku ima kantang na digoreng dohot arga na tarjangkau.
Ibana habotoan mambahen indomie goreng jumbo hape molo holan 1 kan ndang butong.
Pas mangebati parmanganan on alani ditogihon dongan karejoku. Tikki au mangatimi mi on daina puna dai na tabo hian. Seang tikki i, mi ku pa accim hu. Gabe mi na ikkon tabo hian daiin gabe dang hudai. Tu suasana inganan tarmasuk somal hian. Tu arga na tarmasuk arga hian. 2 makkuk mi argana rp. 95.000
Driver on dang boi mambuat barang mulai sian nakkaning arian. Urupi jo asa ditindaklanjuti.
Manogot na tung mansai loja naeng ma nian holan sip.
Ndang adong bakat mu di parpolitikan oto !
Hirim do roha naeng mansoba manuk na tarbaritai, arian on dang apala godang halak mangido manuk na tinutung. Hape manuk na tinutung nai siak. ndang boi allangon ni dakdanak. sasingtongna nian ingkon sungkunon ni pelayan i do hian siak manang dang alana adong 2 sipilithon. dungi hu pangido ma muse 2 manuk na tinutung na so siak.amang tahe! manuk na i songon na digoreng dung i disiram dohot kecap. nga mago be selera nami
Parjolo lomos dohot parhatopni panghobasion dison alai boe ma, pas do waktuna. Au lupa mangido jus aha songon jus nadisampur songoni, ok ma. Dohot sipanganonna pe ok do. oh ido halaki mangalehon gratis es krim. Boe disuba disukkun tu parhobas nai. lomo.
au tu bandung baru nantoari dope alai baru on dope boi mangan dison. hami mangan di the valley suki. butong, tabo, panghobasionna burju, dohot panatapanna bagak molo hita hundul di jonok jandela. dohot arga rp.19.000-/ jolma nungga dohot pajak hita boi mangan salomotta, aturanna songon hanamasa allai nauttabo ingananna.
Bilolangon naeng mangan tudia na tabi ingananna, sipanganonnna tabo dohot argana tardunggung? tuson ma. Au dohot hallethu mansai menak. Halak na ro godangan naposo gabe dohot iba songon naposo.
Molo sian inganan tarsongon na mura do di lului. Bangunan dohot isi na di bagasan lomo roha mangida, adong musek ma taman tagelleng di bagasan na marisi dohot gentong na aek na dipaloas torus mardalan. Mambahen suasana na lam romantis jala tabo. Sipanganon nadiparade lumayan marragam jala sian dai na lumayan tabo.
Sipilliton ni sushi na hurang godang, molo boi adong menu sushi dohot bagian ma gelleng 2 bagian nian. ingkon adong tamba-tamba na. wasabi, cabe bubuk. gabe dang pala mantap.
On dope parjolo hali ahu mangan di kode on. Dang rangrangan kafe manang parmanganan alai leakna songon kode mangan na paradehon sipanganon tradisional.
Ahu ro tu Maxis restoran rap dohot keluarga, hape adong disan pesta na muli, pesta ulang tahun, gabe gok hian inganan i. Panghobasion na gabe dang denggan. Seharusna molo gok do inganan i, par parmanganan ikkon paboahon tu akka na ro andorang na ro mamarkirhon kendaraan na be, tingki i udan dobar, hape inganan parkir dao sian restoran. Molo porlu ditutup satokkin paima sae pesta.
Telkom hackathon ima sada program na dibahen i telkom Indonesia laho mandasor akka naposo na adong parbinotoan di akka teknologi informasi manang pemrograman laho paturehon perusahaan na imbaru dibukka nasida.
Siinumonna dangong na lomo rohakku. Manuk nai goreng pe sopala daina. Adong sambal keju alai ahu dang lomo rohangku sambal keju na dison. Dang tabo.
Parmanganan tu keluarga na rekomendasihonon hian, panatapan humaliang ni parmanganan i bagak hian, sopo-sopo na menak, sipanganon na diparade songon na tabo, lamma muse molo borngin panatapanni parmanganan on uli hian.
Au ro tu parmanganan on laho mangan borngin alana tarsor au mamolus naeng tu hotel au marborngin jala ala nga male muse au gabe au dohot dongan ujungna gabe mamillit laho maradi di parmanganan on. Daini sipanganonna somal hian musekkan hami ikkon manggarar parjolo nang pe hami dang sae dope mangan holan alani jam na nungga naeng tutup.
Siingoton parjolo modom di son, masuk dang boi jam 2 siang alana na modom naparjolo tarlambat kaluar, dang adong manang aha na dilehon akka parkarejo na tingki hupaima hami sajom paiashon kamar na. Dipaboa ma musek tu hami molo restoran tutup jam 5 bot ari jei molo naeng manuhor sipanganon laho panganon borngin ikkon andorang jam 5 bot ari. Mansai sogo roha.
Mangatimi kota bandung sopola marsipanganon, dang jebu, parminuman alaman, paradehon siallangon Indonesia, gado-gado na tabo, pisang goreng keju na pe tabo dohot sackkir kopi huhut mamette dongan ro tung mansai tabo.
Sapandohan molo lam timbo masa na ba lam timbo ma tiket na. Alai, arga parjolo di tingki pasisihon nungnga ma argahu. Coba ma dibandinghon dohot arga manonton di malaysia, Thailand.
Ahu dohot inantaku gabe sai naeng lao tu parmanganan on tingki hami na saripe lao tu Pontianak minggu na lewat, molo sian pandohan ni Trip Advisor abang gurappang ima restoran na paling tarbarita di Pontianak. Borngin hira jam 7 ahu dohot inantaku nga sahat jala tingki i restoran i dang pola rame marisi hira-hira 4 meja do, ala holan hami nadua do nanaeng marnonangi.
Au sahat di inganan parmanganan on ditingki laho mandapathon mangan siang. Mulana au sahat di inganan parmanganon on holan otik do jolma naro na lagi mangan. Alai, tingki jumpa mangan siang inganan parmanganan on gok dohot akka jolma ni kota Makassar. Godangni jolma warga kota Makassar naro laho mangan siang patuduhon molo inganan parmanganon on inganan parmanganon na favorit di kota Makassar.
Karcis bongot waterbooom PIK Jakarta dibaritahon lam arga
Inganan i antar dao do sian kota bandung jala nuaeng adong 2 garbang pembayaran asa boi tu the peak godang na 5000 rupiah. Saihira naterpaksa do on songon pungutan liar alana ndang boi ho tu the peak anggo so mangalewati nadua garbang i.
Data na tanak, unang porsea KPK on margabus. Jea on di pareso 10 taon na salpu dohot nga singkop. Ala sae i adong dipareso pardalananni hepeng dohot tahi na sudung. Molo olo kan di jalo dipareso muse. Nungga be. Jea Century I tihas na mangalinggomi nasangap tartontu.
Dianjurhon hian, sipanganon tabo hian tutu! Hita hundul di inganan na adong sopo na doppak gijjang ditikki mataniari naeng sundut, mangan borngin didongani sunset ma, jala i bagak hian.
RCTI pagodanghu iklan naso marmus-mus, mansai manggugai.
Ido, selain wisata wahana lomo do rohangku wisata kuliner. Sian tingki di Bandung kuliner na mansai hulului ima siomay dohot batagor. Molo batagor olo ra nga kompak dohot batagor kingsley na daina melegenda. Molo ursan siomay, daina dang sala molo traveler pamenakhon butuhana di Saung Siomay on. Songon judulna. Teksturna lambok, bumbuna pe pas hona hian.
Pangaradeanna agak hatop do, panghobasionna denggan dohot jala pastina lompaanna tabo. Tu argana dosma tu daini loppaanna.
Naeng muruk tu indosat, nungga dua ari singal songonon hian.
Nunga mintop be indosat, di inganan ku pe sinyal tompu-tompu mago adong, mago adong hape kota semarang da
Transaksi manuhor pulsa PLN pra bayar sian mandiri mobile gabe dang efisien alana ikkon manelepon 14000 laho dapot manang daong tokenna/ dang otomatis.
Dang ingkhon di bagasan inganan na tartutup boi mambahen parpunguan, ulaon di ruma makan on pe denggan do. Jala unang lupa mangido indahan goreng dendeng dohot tes tarik
Samsung galaxy s nungga kaluar nattuari. Au manarita alana rangranganna somal hian. Baga-bagaku na gabee situtu 70%. Marisuang hape sampe tarboan tu nipi.
Seang hian restoran na i kotor. Mangida kecoa tagelleng jonok ni piring piring sayur na ias na dipakke laho paradehon sipanganon. Jala adong kecoa tagelleng musek di parhundulan i. Sai dipadenggan ma niian haiason ni inganan na i.
Ido argana 120 ribu. Ahu pe nga huida di Tokopedia.
Sonang roha boe pasaehon pardalanan ta di Bandung dohot pangebation parpudi hita so di the valley pas tanggal 2 november. Sadari i ma parundingon i ma arus parsirangan dohot dongantana baru lao pidda tu kantor na baru. Sipilliton na pe mansai godang alai ribs pittor gabe na hupillit. Menuruthu, argana tangkup tu daini sipanganon. Jago.
Parau km fungka permata v matutung, naung otikma 13 halak na mate
Somasi na dilehon ni si Rohayani, sahalak nagogo marisap, tu PT Gudang Garam Tbk dohot PT Djarum parpudion mambahen ro barita na asing.
Dang mangomo mamangke kartu kredit bca lam tumpur do.
Parmanganan on dang holan parmanganan na somal, alai boi tong dibahen gabe inganan wisata. Ingananna mansai ngali, inganan on pe bagak, menak, dohot panatapan na eye cathing. Sipilliton na diparade pe marmassam dohot dai na tabo. Dang porlu paimahon leleng di panghobasion ni sipanganonna. Argana pe songon na mura-mura dope. Laho inganan marfoto pe bagak do.
Inganan na mura nidapot, padasiphon parmanganan average, sipanganon sipilliton agak godang dohot daini sipanganonna pe tabo, argana pe tardungdung.
ido torus do sala nian maccet marsak, dang maccet heran.
Parmanganan on maringanan di dalan abdulrahman saleh, ingananna menak jala ias, Ragam ni sipanganonna mansai marragam. Daina pe songon na tabo jala argana pe dosma tu daini sipanganonna.
Sipata molo nipikkiran boha do daina molo gabe borua di gym. Godang doli-doli dohot ama-ama mamereng. Ikkon sogo dohot dang menak.
Hami ro tu parmanganon i, manogihon keluarga ni hahaku. Halaki sude mansai lomo hian rohana kualitas ni sipanganon na dison on. Dipangido hami udang goreng telor asin jala daina mansai tabo jala lobi sian loppaan ni parmanganon di hotel bintang lima. Mansai direkomendasihon.
Panghobasion ni solaria tutu situtu ndang marmus-mus di sude cabang na adong di Jakarta. tung lak soolo be au paboahon tu dongan bah.
Danganhu mangaririt karejo di Tokopedia.
ndang holan dalan ni ngolu ni keluarga. Alai jagaon do haporluon ni negara dohot masyarakat (situan natorop) nasopala manalai tu haporluan ni portibi on.
disabola dolok dolok gabe sogar ma alogona jala panatapan na pe apar sodap idaon, adong muse dapot akka sipilliton ni sipanganon na marragam, akka sipilliton sipanganon nusantara, steak nang pasta pe adong.
Nadenggan, mauliate ma di alus muna naung mansai gok jala torang ateh.
manuk na di goreng tabo, terong goreng na pe. sialna aning mancoba jengkol gorenna alai nunyya habis. oh ido jus kefonfongnya pe torhis.
senin manogot torus dang suman, mulai sian mamakke jilbab na mardaran, dalan maccet, transjakarta senyan ribur na astaghfirullajh, absen tarlambat lewat jam 8, dang dohot martangiang pagi.
Mangiburu i dang tabo daina. Mangiburu i malengleng ate-ate. Mangiburu i hancit, molo dang di patolhas.
Halobian ni holycow sian parmanganan steak na asing ima wagyuna na mantap. Na paling lomo rohangku i ma wagyu sirloin steak na diallang dohot mushroom sauce. Daina tabo. Jagalna hapal jala diallang dohot jagung nadirobus, sayur bayam dohot dope kantang. Tabo jala mantap.
Horas ditha, hami mambaritahon ima pangararanmu nungga masuk tu rekening nami alai pangidoanmu dang manjadi.
Molo naeng mangalului marsogot, di rak na dilambung cream krim wardah i do ibana da, di balik ni rak lotion citra sister.
Ruma makan dohot konsep sopo-sopo na adong dibagasan komplek ni parjabuan. Ragam ni agka sipanganon na adong mulai sian sundanese, sipanganon barat, dohot angka na asing. Alana ngali do molo borngin manang di tingki udan dumenggan ma mamboan jaket, dalan sian sada sopo-sopo tu sopo-sopo na asing sian batu-batu gabe sipata landit do molo ro udan.
ingananna on menak hian, angka sipanganon pe tabo, kopina pe tabo. tangkup ma laho marpungu dohot angka dongan-dongan manang soi laho mangan borngin.
Molo kuotaku sogot dang mulak, au naeng muruk-muruk tu indosat.
Demak ingananna, sipanganon na pe tabo ma. Suman mai tu angka na aning leleng marsarita huhut hudul di lante nai apar demak ma ditamba musengani dohot alogo namarimbus.
Tabo dai ni sipanganon na. Ingananna pe jonok tu eskalator tuat dohot nakkok tu mall. Mantap ma sude.
Horas, ido, bahenma hamu boi massuba panggararan ni pdam di bukalapak.
tung pos do roha di Enkaolshop alana tungmansai denggan do sude angka barang-barangna
Sasintongna basa on adong di dalan kerapitan do na huboto, saonari nunga adong dipiga-piga inganan di bandung. Sipanganonna pe ndang holan bakso, alai adong do manang piga sipanganon na asing tambana. Dai na pe ndang pola tandi biasa-biasa do. Molo argana nga paargahu nian sesuai dohot argani bakso di bandung, nang dohot pelayananna pe hurang denggan do di ciwalk.
Saingkondo boe mandapothon cashback 5 juta dohot dalan jotjot manuhor paket iplan 500k saleleng 24 bulan iboto. Dohot boe muse manggarar 0% mamakke cc bca, bni, mandiri, cimb niaga.
Dang manolsoli muse mangan di solaria ingananna ias dohot pas tu akka sisolhot pe. Sipanganonna pe hatop kaluar dung pinangido.
Tanggalhon ma sian anggota ni polisi. Asa unang gabe manegai goar ni Korp.
Manolsoli nakking tu lapo i. Gabe manuhor akka naso tarpakke. Holan alani rapar nama simalolong gabe nituhor.
Mangan di topi ni dalan, sipanganonna dang tabo, panghobasionna dang denggan, argana timbo.
Molo naeng mangido kerjasama / sponsorship inang elsa boi do lao tu :pt.Bank mandiri persero tbk corporate secretary.
Produksi ma nian musek indomi goreng sate. Dilulu lului dang adong be. Daina tabo asing do tu sate merek na lain.
Simanagot hian naeng muruk tu sinyal ni telkomsel.
Antrianna leleng, sipanganon na pe leleng jala dai ni sipanganon na somal do jala arga.
Posa hian xl bah nuaeng herana, ikkon mangganti provider na asing alai agak arga nian parbuena pe roa.
kareta mutiara timur borngin, sby - bnywangi esksekutif alai hundulanna kotor jala kotor hian. dang suman dohot arga na na arga hian, sial hian.
Hupillit ma inganan parmanganan di sopo-sopo na boi mamereng / mamandang tu saba i hupangido ma indahan timbel komplit, surabi oncom dohot colenak pintor ro do ndang sadia leleng iba paimahon. Alai dang tagam rohangku tung so mardae do serabi na i.Di ruar ni ha hupikkiri do bah. Dang tabo.
Maol hian panghobasion ni pos Indonesia saonari on.
On Indihomehu adong muse segana. Au lagi karejo hape tompu putus. Marrara manghidop hidop, hape saminggu dope denggan nungnga adong musek nasega. Indihome telkom saonari godang segana, bayarna torus arga mambahen jut roha.
Molo ahu mandok bebek garang on tung mansai godang do ragam na, lomo rohakku parsadaan ni bebek dohot sambal nai, dai na i pe pas,argana antara 20-30 ribu jala pandapothu dos do tu dae ni sipanganon dison.
Pas tu parpunguan, acara parbogason, pamotreton. Suasanana tenang, santai, adem.
Ganup ro tuson naeng hupaleleng-leleng jala dang naeng hatop mulak. Panghobasionna na lambok dohot inganan na menak.
Restoran on patupahon loppaan ni bali na dimodifikasi gabe songon na dipacokcok ma tu dila ni panuhor na so halak bali. Tolu poto na hulampirhon i ma sipanganon na hupesan hami.
Molo di akka inganan ni steak ikkon leleng asa dipatupa, di inganan on pandapothu songon na hatop jala pas tu dila dohot dompethu. Au hea do paimahon dongan sahat tu 2 jom dison, alai dang pola terasa alani sipanganonna mambahen dang huingot tingki. Hehe
Molo naeng manuhor ubat lao ma tu kimia farma na adong di ujung ni dalan i.
Parsiajaran matematika dakdanak SD nuaeng tung mansai maol situtu.
restoran on torus gok ala ingananna na suman ura dapot di pintu masuk ni mal. daini bubur lumayan tabo. sian manuhor sahat tu laho paradehon lumayan hatop.
alana au lagi galau kak makana sian i hubahen story songoni.
Tu angka na lagitu Cirebon jala mangalului inganan na tabo parkiran na jala sipanganon na ikkon hatop, tumagon ma ro tu son alana parkiran na bidang jala suasana na sonang.
mm holsoan do roha molo ro tuson alana sai ingkon do paimahon: Mie na pe nasiakan.hehe bangku na i ditambai manian antong asa unang paimahon.
men]mang hasintongan na hami mampuna godang tano dison, naeng boha ho? alani i karejo asa boi godang hepeng songon hami-hami, unang holan boi mangaleai.
Parmanganan the valley on panatapanna tu kota na nomor 1. Menikmati suasana di tikki borngin dohot lappu harlap-horlip tung mansai uli.
Molo tu semarang ikkon mangallang mie aor on, pandokhu on nauttabo. Nang pe ingananna di topini ruko, dohot laho mangan ikkon margogo laho mandapot karosi, alai suman hian molo di tudoshon tu daina. Hulinghuling na godang, huana holpu hian dohot mi na mamak dohot laslas. Argana pe tardungdung. Tes dumenggan mi aor di semarang.
Panakko nasasintongna nungnga dipatangkas margoar Lulung
Alai memang hera na so diturpukhon do au mandai indomi goreng, hape holan dirondam do mi na. Boi ma gabe madamor hu.
Nike pakaluarhon produk sepatu na imbaru na.
Ditingki au laho tu restoran i, parhobas nai ro mandapothon au jala disukkun laho tu piga halak
roti bakkar duti on nungga adong sian najolo dison. roti biasa do nian. holan angka menu sipilliton godang hian. aha pe adong. sipata gabe bingung aning mamillit na aha isina. adongg manggadis bubur muse. oke muse mai.
Kuota gabe habis tarkuras laho mamereng foto-foto na holan mambahen ahu iri, sipanganon na tabo-tabo mambahen ro ijur.
Mansai lomo do rohangku mangan di restoran on, loppaanna marragam,, daina pe tabo, argana dang pola arga.
Hurang pas molo mardalani tu Bandung molo dang di dai batagor. Batagor burangrang ima sada na daina tabo jala sausna pe gurih.
Tung mansai gok do namangan jala rade paimahon, Hape lompa-lompana songon na di jabu I do daena, daena pe somal hian. Dungi argana pe ndang dos tu daena.
Ahu boi mandokhon on ma parmanganan na pas tu keluarga. Huhut parnijabu manuhor akka ole-ole, ahu boi mangallang mangan arian di parmanganan on. Ianakhonku pe boi marmeam di inganan parmeaman jala tiket na mura
Inganan na i rame hian, sipanganon marragam. Desain dohot humaliang na sonang. Alogo lambok, godang inganan parmeaman ni dakdanak.
Denggan kak, molo sabar do paimahon masalah ni provider telkomsel na ingkon do alusan ni dongan nami.
Asi roha personil ungu saonari lungun karejo na ala ditadinghon si Pasha.
Molo adong pulsa sagudang, laho pangoluhon wifi tu sude jolma asa boe internetan.
menkeu mandok hinagale ni rupiah lumobi alani defisit transaksi namasa.
Manogot dope di tol cipali nunga massethian, pajuthon roha do antong on
Taringot tu namangganti rekening tu panggararon autodebet BPJS, Amang Luqman boe ro tu kantor cabang Bank Mandiri mangidohon autodebet i da. Asa boe di ulahon tutup rekening jo jumolo.
mobil na biasana dipangke jeje ima merek toyota na marwarna krem.
Suasana hauma dohot dolok-dolok, adong wine cellarna. Alai siallangonna arga, ikkon boe lobi ubbagak alana godang parmanganon nasarupa di bandung nuaeng nungga godang hian.
Na sialan molo adong jolma mangahatahatai di dalan huhut markareta apala di dalan na soppit.
Panghobasionna hurang hatop jala dang diboto martutur jala hurang boi patoranghon ragam ni sipanganon na adong, alani i akka tondong songon na dipasombu dihilala jala dipasip.
Restoran mansai uli, panatapanna menjoloi tu kota Bandar Lampung, gabe mansai bagak tingki si borngin. Suasana na pe sonang, dekorasi ni ruanganna mansai bagak. Mansai lomo rohakku tu inganan on.
Na mangalamar calon cpns boi mandaftar holan di 1 instansi jala di 1 formasi jabatan
Sipanganon lumayan, ahu manuhor spring roll agak marmiyak, argani hidangan utama na lumayan arga. Bangunan unik alai inganan i dang pola bagak gabe hera na lungun torus inganan i. Tingki manuhor ikkon ma jelas didokhon, alana namasa tu hami, hami tuhor 2 alai mandapot 3 item. Parhobas na lambok hian, alai pangalaho ni kasir na songon na asing. Olo ra dang ro be au.
dengke gurame na tinutung dohot sayur kangkung na dipatupa di red s dipo na hutuhor di tingki mangan arian / tonga ari di bulan November 2012, tung tabo daena, holan ido sabe na di sambal nai dohot sayurna songon: ancimun, tomat, dohot kangkung nang joruk na dies joruk nai hurang segar.
Karya bakti bca finance jabbarni ralationship officer mabbuka parkarejoan laho di bahen tu pekanbaru.
Mangallang bakso huhut manghatahatai dohot akka dongan. Inganan na tabo laho mangan. Arga na pe dang pola paargahu.
Ditonga ni proses hukum, warga Taman Sari Bandung mangadopi tekanan ni panggusuron.
Sadarion naeng belanja di tokko i asa boe dapotan paralatan mangalompa na jago dohot dapotan kesempatan mardalani tu Belanda.
Unang pola 1 jam, ngplay stories na holan piga-piga detik pe loadingna leleng hian, indosat na sumalim.
Dang bosan jala longang. Asal ro tu Congo kafe. Ingananna sonang, tabo. Coba ma ro si borngin. Lamu romantis. Molo mamboan hallet.
Argana mansai terjangkau jala sipanganon sipilliton songon si nuaeng. Parmanganan na pe dipatupa dohot denggan jala unik.
Ingananna hurang ias. Naeng laho tusan agak maol alana songon na jot-jot maccet. Alani i marpikkir dua hali molo naeng ro muse.
Tim hu naeng rap mangan borngin di burgundy, asa unang lilu sadari andorang so ulaon i parjolo ma au dohot sekretarishu lao tusi, laos mandae sipanganon na disi, tung mansai daoodo pardalanan laho tusi pola do manangkohi dolok dohot mamolus rura, naunsogo muse pas ari minggu hami na laoi gabe hona mansset. uli do nian inganan i huida dung sahat au tusi, alai anggo layout ni ruma makan na biasa sajo do.
Ahu mamangke bb tipe 9210, ahu mandapot barita sian nattuari, hona biaya gprs/
Hpku lenovo, madabu tu buttak tingki 2 minggu baru dituhor, madabu di dalan tingki mambalap mamboan kareta sampe isina tudia-dia, telepon gengamhu bertahan dope, mantap do memang lenovo.
Batagorna balga-balga dohot jagalna tardai hian. Mantap ma. Dai ni parmasakna pe tabo. Pas molo naeng bahenon sipaanganon alang-allangon di tikki botari.
Tung mansai loja situtu do borngin on
au nungga hu kirim email complaint alani telepon dang gira masuk
Tohapna godang gurappang na hira-hira 100 ribu/tohap. Udang tutung na tabo. Tabo bumbu na gok parmasak. Argana dohot dai na maradu tu perahu seafood jalan Sumatera.
Rizal ramli paboahon dalan manghothon arga ni boras.
Ahu nagabe warga Jakarta maila bang tu oknum naso marlang alus na olo sweeping bobotoh.
Bali ima sada pulo na gabe tujuan mardalani ni akka turis.
Pardalanan saonari on laho urusan mangalului inganan na naeng rekomendasihonon tu klien nami. Daona sian Bandung kota agak dao do memang, alai nang pe songoni boe do targarar i dibahen panatapan na tung mansai uli ditikki borngin sohot mangan borngin dohot sipanganonna dohot panghobasionna ok.
Inganan na saotik buni di suhi ni parjabuan. Rangrangan ni ingananna bagak, songon jabu diparhutaan eropa dohot lante jala dinding hau. Asing na dibagas, halak naro boi marsipanganon di karosi porlak mamakke drum na bekas.
Hami manggadis kabel hdmi premium 1 meter manuhor 2 pere 1 di sosar ni Rich Com Store.
Dang perduli. Paulak pulsaki. On goarna namanakko. Paket telpon muna pe namanakko. On dope au marungut-ungut.
Godang do ragam ni bulung bulung
Ahu rap dohot keluarga mancoba mangan di Karamba restoran ala nadirekomendasihon ni supir mobil sewa nami. Hami memang sahat di inganan i nga songon na borngin hira-hira pukul 21 alai nang pe parmanganan dang tutup dope manang lao tutup, alai piga-piga sipanganon nunga habis. Bahkan inong dohot amantaku manuhor indahan timbel na sayur asemna nunga habis gabe diganti sup sayur sian parmanganan on . Dang godang sipilliton naboi hupillit hami. Hurang rekomendasi.
Maruba pangkat gabe Universitas, BSI mambahen seminar pangapoion.
Ruma makan na songon najolo alai dae na tong sarupa tabona, jagal manuk dohot indahan krecek nai tabo hian, sipata sangaja do hubungkus lao boanon tu jabu
au jut rohang ku molo tiap ari lewat sian sadu torus. sompit, dua ara, maccet gabe ima idaon siganup ari
Anggiku dijalo di teknik lingkungan ITB.
Urupi hatop torushon pangaduanku, addorang jolma menggetes gopay na gabe gumodang.
menu na utama si andakhonon ni halakon ima manuk betutu na boi di pillit marragam daina mulai sian naso siak sahat tu na siak hian. asing ni i manuk pe adong bibi betutu dohot dai na tong marragam.
Dang hea boi marhata hata-hata na kasar tu hallet nang pe na laho margait/ molo lagi muruk hian alani sangaphu tu ibana.
Nattuari halaki mandaftar beasiswa djarum
ito adit au manuhor indomi i sada
Oh ido disuratna kan note 3 pro, boasa na dikirim note 3 atah, marsak iba.
Baoa manumpur warga pakke mobil di Prancis, 2 halak tararit.
Au sai naeng mangan dison. Tingki lao manuhor, suara ni ni itoan i gelleng hian ampun ma dang jelas mangkatai aha blubup songoni haha. Ahu lao manuhor mi ayam 2 baso ekstra, hallethu manuhor bakso urat soun. Dang leleng nga ro na nituhor ni hallethu hape dang songon na niparbaga.
dongan hu karejo di gojek
Ido, ahu nungga hu baritahon sian halo bca. Alai ponggol -ponggol do torus jala pulsa niba godang habis molo maos martelepon.
Suasana na lambok, rata, pasegarhon jala mansai pas laho refreshing ditikki mandao sian angka ulaon siganup ari. Tu sipanganonna na arga pandapothu dang masala alana inganan na bagak narumingkot.
Ngolngolan do diportibi namangilas on na gok sipalessem.
Jolma saonari godangan maol pasangaphonjolma na asing.
Inganan on nuaeng patupahon stik dohot jagal na mura argana, alai dang na mura sasintongna molo dibandinghon tu bagak ni jagal na, na so tabo alana karas jala so mardai do jagal i
Manogot nungga muruk-muruk alani panghobasion ni bank cabang Sanur naso profesional dohot mengecewahon! Dang sala godang pelanggan namenilai roa.
Dinalao mangan di tonga ari rap dohot 6 keluarga adong namagodang dohot angka dakdanak. Sopo na dapot nami tungmansai dao di ginjang. Boi do hupanghilalahon tung mansai loja do sahat tu si.Memang tung mansai uli do nian inganan i, alai unangma pas mangan tonga ari ro tusi ala tung mansai godang do jolma ro tusi. Arga do nian sipanganon disi alai tung mansai uli do inganan i.
Steak na i lumayan ma tabo na. Warung on cokcok do tu parsiajar manang mahasiswa hehehe alana argana dang pola arga. Molo sipanganon na oke do.
Anggo pandapot hu sipanganon dison tung mansai suk-suk jala mura argana, jala muse hatop do ro nang inganan on pe ias jala tardas
Halak indonesia i porlu pangomgomi na malo dang pangapuli.
Tong Dji ragam ni sipanganon dohot siinimon, dang holan teh. Nadisarnhon: Teh poci gula batuna dohot nasi goreng.
Anggo ahu dang apala hu halomohon anggo jagal hambing alani angir na, alai mangan dison saehira na so mangallang jagal hambing do iba. Jagal nai hapur, tabo jala dang angir. Jala ruma makan on pe denggan jala pasonanghon roha
naeng tutuponhu na ma kartu kredit sian piga-piga bulan na lewat, boh.
Natutu toho dangadong na dibahen bahen.
Agoh indosat mangecewahon. Ahu naeng mandaftar nabaru boasa gabe mambayar per kb? Pulsa moru toppu.
au manuhor baju panas eiger
Panghobasionna hatop do alai loppaanna dang marmusmus, asal adong asak masak, nipangido udang saus tiram, sarupa dohot pangaploppaan ni kepiting saus padang, tang tu kepiting dang pola dilehon molo dang nijalo.
Restoran dohot konsep inganan parmanganon namansai asri, apalagi molo borngin suasanana mansai bagak dohot lampu lampuna, sipanganonna pe tabo daina. Cokcok ma gabe inganan marpungu dohot keluarga.
parjolo sahalai hu suba ala ulasan ni piga - piga halak alai na sitohona samal hian do. sapiring 30 ribu. maol mangalului inganan laho hundul.
Nagkiningan didok paima ma sahat tu na ro sms, hape nga sadari manipat laos so adong tong!
Tikkina mambahen sipatupaon visual 360 derajat dohot samsung ! dohoti langka_langka a mura sian vidio on.
Didokkon detil bauni chamomile, alai boasa bauna dang tabo songonon.
Ahu mansai sombu tu spesifikasi ni laptop Asus.
Mansai las do roha acara Wekkend rap dohot keluarga di inganan na cukup fasilitasna jala argana pe ndang apala timbo. Lam tamba las ni roha ala adong porlak stroberi jala boi mamutik sandiri.
Molo boe nian diparrohahon admin. Jaringan di cileungsi bogor mansai roa hian. Hape gararanna arga.
Sipanganon na tabo: ayam goreng, tumis goreng, sup ikan, tempe goreng, sambal. Panghobasionna na pe denggan.
Parjolo sahali ro tu inganan on, nga dipangido hian jala dapot nomor 3. Pinangido inganan di toru asa unang pola nakkok tangga ala adong na dugul-dugulna tagan hansit. Paimahon naeng 40 menit dangadong hapastian. Hu sundati. Nakkaning dangolo au mangalehon punten 1 alana olo ra lagi rame dohot pangidoanku na husus, gabe maol. Agah itoan i gabe sulpak.
Godang do na mambahen songgot roha marnida hasil ni quick count pilkada serentak 2018 na lewat.
Panatapan na cokcok laho rap marsonang di bot ni ari dohot siborngin. Sipanganon na pe lumayan marragam jala tabo.
Au dohot dongan ni pardijabu tagan pasudaahon waktu di palembang. Au mangalului inganan parmanganan las pajuppang bakmi jogyaa. Dung masuk tarsonggot ma alani au ikkon mangalului inganan hundul, dohot mangalului inganan na langa au tarlaoshon saleleng 35 menit. Sae mangido dohot sipilliton mi godok. Au muse mamette na sajom laos on do mambahen mago sir ni mangan hu pe disukkun tu pangaloppa.
Podomanna rotak, bantalna bau sude... mambahen daging gabe gatal songon na godang binatangna, gabe dang boe iba modom renges.
Pardalanan borngin on mansai malojahu
Au ro tuson rap dohot dongan laho mangan siang. Dalan lao tu inganan ni kafe on mansai sompit jala pantik, sampe adong do piga-piga nasega. Hami mamesan akka ragam ni sipanganon. Dung nipaima songonna leleng, tingki ro sipanganon dai dohot tampilanna mambaen jut roha. Hape dainape mambaen jut roha.
Songon goarna creative space kafe gabe godang karya seni na boi dinikmati di bagasan dohot piga-piga patung di toru. Molo di ginjang adong kafe dohot desain na bagak dohot pas molo ro di bot ni ari. Inganan na adong di inganan na timbo mambahen inganan on adong panatapan na bagak.
Selamat siang jolma napogos. Sai anggiat hamu hatop mate manang lam pogos dohot maporus.
Gojek naeng mambungka hobason di piga-piga negara asia tenggara
Porsea do masyarakat ni Indonesia tu karangan ni bapak polisi na sangap on? Didokhon nga pajumpa dohot nampuna kareta? Ba punten hamu ma mangkarang di toru on. Dapot punten sadia?
Manang didia di Bandung on maccet. Jatinangor pe songon tol brexit. Boe patialaon di bagasan ni motor ala palelenghu paimahon.
Uju sahat hami nunga masuk tu daftar tunggu, nangpe gok kursi naso marisi ala piga-piga dang tarpangke. Angka parkaejo i tong do burju-burju nang pe adong sian na ro i namarungut-ungut ala leleng paimahon hape adong do hundulan na so marisi, manjalo sipanganon di pudi ni ruma makan i, jala tung tabodo daena hupangan hami, onma na paduahalihon hami ro tuson jala pajumpang dohot partiga-tiga ballon.
kwetiauw goreng dohot teh tarik gabe sipanganon lomo ni rohangku dison, nata pe adong piga-piga na mangido mi yamin, boi do tong subaon muna indahan gorengna i
Dibulanon saldo di rekeninghu nol.
Hotel Ibis manamarhon wahid hasyim mansai jut rohana tu panghobasionna.Apalagi maslaa reservasi ! Posa hian ma!
judas hian bah parkarejo ni indosat na di graha indosat.
Au dang hea manolsoli manghaholongi ho.
Angka sipanganan di son tabo do puang, untabo do sian angka sipanganon nasongonon na di balik papan. Alai argana ummarga do attong. Hhe/paling saotik ma di arga 100 ribuan lobi. Alai sabas do pangkilalaan ala tabo do sipanganon i. Hua ni tomyam nai. Mm, tabo hian.
Nang pe porsi na balga, alai sian daina, somal hian. Argana dang dos tu porsi na tahe. Pangaradeanna pe dang pola songonna ture, lak songoni ma.
On ma pangebation nami na parjolo tu ruma makkan cabang na jumolo. Andorang so jotjot hami manuhor sian cabang na asing. Ala dirimpu hami ung denggan jala ung godang sipanganon. Alai tarsonggot ma iba ala panghobasion na so lambok. Hami naeng hundul di sofa na di duru disuru parhobas boru-boru. Alai parhobas baua dang dipaloas ala malas ibana paiashon.
Badan pamarenta nasada on ikkon dibubarhon alana saleleng on karejo na dang adong lapatanna apala otik.
Bakpao on nungnga tarbarita sian najolo alai sahat tu saonari godang dope dihalomohon ala daina na has.
Parhobas dohot nampunasa na hundul di kasir dang marhatai dohot dang boe mangalehon panailian tu godangni sipillititon na ikkon hami pangido. Daina somal. Parkirna maol.
Ditingki mangalului parmanganan na godang mansamna au, di patudu dongan ma inganan on, nga mura argana dae na pe tung mansai tabo. Holan I do antar ngolngolan iba saotik paimahon na pinangidoi.
Dang na adong be na mamillit muse, dipikkir ho masarakat nuaeng boe dope oto-otoan?
Kecewahian alani liga champion dang disiarhon di channel manang dia nang pe channel lokal manang channel olahragana. Harusna hamu manjujung hak siar i alana panuhor nungnga manggarar arga.
mahasiswa unang sipanggaron dohot politik. marsiajar ma nian.
Adong do godang porlak kota di Malang.
Dapot ni warga 2.910 keping ktp-el di ramba bolak.
au las rohakku tu aplikasi gojek, ala mangurupi di godang ni sikarejoan
Hea hu instal traveloka, alai ala dang tarpakke ujungna gabe hu uninstal muse.
tung mansai bagak do inganan i laho inganan margambar, jala lambok muse do panghilalaan di inganan i, alai unang ho mangan disi, nga dang tabo argana sumalin, bursik ma i.
Seangna, hp xiaomi manang aha pe dang boi molo holan manuhor 16 gb alana software bawaanna i balga hian.
nion adong udang dipudi ni batu, asa gabe anakhon na i di pinlit gabe panggomgomi.
Lomo hian tu sipanganon na ima kantang natinutung. Molo argaa, somal ni steak ma. Daina dosma tu argana. Pandapothu inganan on menak do dohot adong taman di tonga-tongana. Parmanganan on ikkon ro ahu muse molo tu bandung muse.
Kafe rindang dohot suasana songon na dihuta dohot tombak na raphon binanga tagelleng na mansai uli tu daina agak tabo dohot argana dang pola paargahu, nirekomendasihon do tu sude on
Utok-utomu natana holan sabalgani pukkul.
Gabe ngolngolan. Sude film nga ditondur jala saonari mate gaya.
Ama na marmise na jorbut i mamolus sian zebra cross
Godang komen di Tripadvisor mambahen ahu sukkun-sukkun, modalhu butuha na so marisi asa mangallang lontong padang hasolomanhu hape tutu mambahen marsak, ujungna ahu mangido dibungkus ma roha laho mangan pe gabe moru. Tumagon dope mangan lontong padang na di ITB, molo daina dao dope.
tung mansai maol do selfie/margambar holan ala ni si samsung galaxy. Alai porlu do usaha dohot tongtong marende.
Sipanganon tabo, ingananna uli jala pasonangkon roha nang haupe godang, dohot muse suara ni aek di binanga i tamba sonang situtu panghilalaan, panghobasionna pe hatop ndang pala leleng paimaon. Adong muse inganan salat na denggan jala uli. Ragam ni sipanganonna pe tabo jala aragana pe naboi gararon do.
Dang hea ngolngolan! Sian taon 1996 au parjolo sahali mananda ayam goreng Suharti, au mandokhon on ma manuk na paling tabo na hea hupangan. Resep sihabuian jala parmasak kremes na manambai dai na sian ayam goreng na tabo hian toho sian Indonesia on.
Promona margabus manang songon dia da. De pareso inna adong promo 77 ribu dapot kuota 30 gb di orui 40% sian arga parjolo, tikki huisi pulsa godangnna 80 ribu dang di daftarhon manang aha pe nungga godang di orui 5 ribu. Boasa boe songoni ateh? Sial ma.
Dalan na asing laho paias-iashon di Jakarta. Ahu nungnga hu suba. Sahat tu nuaeng parbueni ulaonna naumbagak sian akka na asing.
Inantaku manhuhor piga-piga situhoron di lapo nasarupa, dohot borat na dang sahat sakilo, mamakke panongosan sian gosend, hona ongkos tongos 2x, hurang ajar!
Boasa au manjaha sungkun-sungkun ni angka salon katua umum on sude mandosdos. Dang binoto songon dia.
Ditogihon dongan ditikki kuliah, ninna tabo hian sate na on... alai dung ni dai hurang masuk tu na dirohakkon... hehe holan pandapot hu.
Loja di pardalanan na agak dao sian kota targarar dohot suasana dohot taboni sipanganon, disempurnahon muse dohot panghobasion na lambok dohot hatop sian parhobasna. Unang lupa mamillit desert parbue ni stroberi na segar dipatupa dohot susuk coklat, ho ikkon hatagian.
Parkiranna situtuna bidang, alai alani godang ni jolma na ro, hami ikkon parkir di topi ni dalan. Alai parkarejo namangamanhon mambantu hian lao patuduhonsa. Hera na so pola bidang, na sa bidang ni jabu na sedang ma, alai molo di bagasan adong ruangan na mansai bidang. Adong karosi dohot sofa marragam-ragam, hampir dang adaong na sarupa, alai hera na sonang hian ma lao marpungu.
Sipanganon dison agak tabo, alai argana agak tibbo pandapothu. Hami mambuat undungundung dilambungni hauma, tikki siallangonna ro agak godang lanok. Hea sial satokkin alani dipangido alusi pangidoan, alana baru dope ra.
Inganan parmanganan on satohona songon na menarik alana marragam sipanganon ni Indonesia diparade di inganan on. Ale seang, olo ra ala ma menarikhu, gabe godangni jolma na ro pagodanghu lobi sian kapasitas ni inganan na adong, gabe songon na sosak.
Dangadong matena mandiori kafe di bandung on. Tarmasuk ma inganan on, bagak ingananna hian ma tahe, kopi lattena pe tongon tu dilahu. Arga ? Dos ma.
Pengalaman na songon na seru, mangan dang maralas piring, alai holan maralashon bulung, lam tabo. Sipanganon ni Sunda na mansai marragam jala agak tabo. Tipsna, unang tarboan emosi dohot mogap mangido dohot mamillit sude sipanganon na di parade alana mogap molo mamereng sipanganon namarmasssam songon i. Pillit saporluna.
Panatapan na tung mansai uli do sian kafe on. Ai tarida ma hau tusam dohot hinauli ni hutan raya bandung. Dungi muse angka sipanganon dohot siinumon na boi tardok mura hian do, agoi amang!
Tingki parjolo buka lumayan. Alai lam tu son kualitasna moru. Mina hurang daina, nang songoni huana.
Inganan parmanganan hambing natinutung na hurekomendasihon tingki ro ho tu kota on. Hambing natinutung na tabo, marmiak ditabba dao sian goarna uapni hambing na bau dohot labbok. Sup ihurna pe dang talu tabona, ingananna pe tabo hian, cocok tu nanaeng pasudahon tikki rap dohot keluarga manang dongan.
Naeng binoto pandohan ni jolma, husus mangida tingki tu kode ni si Sale. Parjolo girgir. Mangalewati macet. Toho nai. Alai sogo roha di dalan i. Nga na dao, dalan na pe roa gabe mambahen mago hiras. Akka bangunan unik, adong musik lift. Godang di jolma di ruangan diolati do. Sipanganon na unik jala kreatif. Alai dang sae dope pamalumhon sogo ni roha alani pardalanan nai.
Minggu nattuari di hutakku sanga adong jaringa 4G.
Molo tu son ikkon nibahen ma butuha niba dang marisi alana molo dison boi marsipanganon salomoniroha. Tombus ma akka sipanganon na dison, tudos muse tu argana. Ahu iddahan goreng ma na hu lomoi, sodap hian.
Laho manukkun kredit mandiri finance dison pe boe do.
Saonari rumah makan i marloteng 2. Seang hian uju lao au tusi ac na mate gabe mohop panghilalaan. Jala na mambahen sungkun-sungkun rohangku, danghea dilean strukna tu au
Hami ro tu ruma makan on di bodari na. Wow, tung mansai uli jala denggan do ingananon boi pasonanghon roha. lilin, dalan na marnakkok, hundul dilage di tonga-tonga ni soara ni aek sampuran na tung mansai jonok mambahen lam tabo hian na mangan i.
Inganan on patupahon akka sipanganon, alai na hu dai ikkon do batagor na, inganan na pe ias.
Tabo. Jala toho sambal tysonna tabo! Mangan dohot manang aha pe boi/pas. Ikkon boi tu nasiak jala borat ni daging lam timbo molo mangan dison!
Ro ma hamu tu toko nami hamu akka namangalului hp Advan, Xiomi Redmi 4a dohot Nokia 150
Parsikkola zaman nuaeng on pagodanghu manarita alai hurang mambahen sipatupaon.
Menuna simpel, pastana godang ragam ni daina, inganan na sonang, siinumon pe godang sipilliton, adong muse sipanganon penutup. Tamba musek tingkini live musik gabe mambaen lam kece.
dang niantusan pambayaron ni internet hu 250% ung arga kak! patorangjo.
Manarita hian. Di pangido dohot nigarar tiket pesawat dibahen jam tonga sada manogot laho tu parhabangna di jam 6 . E-tiket dang dikirim. Toppu di hubungi sian email molo tikket na naung digarar nunga habis jam-jam manogot. Molo tiketna nunga habis boasa dope boi di booking.
Mansai melengleng ate-ate, pangalaho dang suman! Dang tutu boi jadi wakil rakyat 270 juta jolma sian sabang sahat tu merauke!
Molo sipanganonna marragam ale miakna pagodanghu, gurame goreng dang tabo ala dang koring digoreng. Jus na diparade magodanghu aekna jal hurang purnas.
Sai tongtong ma nian torus mandongani halak Indonesia sian Sabang sahat tu Merakue, sian kota sahat tu huta-huta.
Toyota na gabe merek ni motor na paling mararga.
Toema sarupa akka panakko ikkon do marsijagaan. Jei na dipersoalhon i ma soal prosedur jala dang substansi i ma anggota dewan natartangkup tangann manjalo sogokan.
Daina tarhilala, sabbal na pe tabo. Dohot muse diparade 3 massam punsa songoni. Muse godang muse sipilliton tahe sitohona naeng mangallang aha dison. Naeng gurame, naeng kakap, bawal, korang, cumi-cumi, udang. Marragam ma tahe. Ale unang pangido ikkan kembung sajo. Dangadong dison.
Saonari nga mansai sogo rohakku tu online shop nadibahen ni halak asing i.
Sian zaman kuliah sahat tu saonari tong dope lomo roha mangan di kuis butcer. Tabo, mura, inganan na pe tabo.
Ndang lomo rohanghu mangallang oreo, alana mambahen ngingi marbirong
Sipanganon nalomo rohangku ima sup jagal dohot siinumonna es cingcau hitam. Daina tabo, rekomendasi hian.
ndang tarhatahon be hinauli ni Surabaya molo borngin angka siallangon pe tung mansai tabo nang pe argana sumalim jarak na ndang apala dao alai anggo hinaulina sumalim pasonanghon roha.
padao haponjotan, menhub mangajak masarakat asa dang mulak tu jakarta rampak-rampak di 1 januari.
Parmanganan naadong panatapan na uli nang pe ikkon didalani dohot dalan na pattik. Alai targar do dohot inganan dohot dai na oke.
Sasitongna steak especially chiken cordon bulena do na mambahen iba masihol tuson dohot ma muse panatapan ni bandung na tung mansai uli hian. Tarlumobi molo borngin ro tuson dohot na hinaholongan manang sisolhot pe tong do pasonanghon roha. Dalan laho tu ingananon nuaeng gok tekongan jala tung mansai loja si tutu.
On ma sada inganan na sipanganonna tabo jala na uli idaon lambok di simalolong, molo inganan marpungu do dohot si solhot nang ale-ale tung mansai denggan situtu.
ah sogo roha, senin manogot nga maccet dohot banjir.
Dangadong na pa istemwahu sian parmanganan na paradehon ragam ni sipanganon has sian sunda on. Daini piga-piga sipanganon na hu pangido sarupa do dohot daini parmanganan sunda na asing. Dang boi manubuhon dai na tabo na gogo jala mambahen adong siingoton na bagas. Holan manuk na digoreng sambal penyet nahupangido daina naeng-naeng tabo.
iklan youtube boasa dang boi di lewhon. manggugai hian.
Panghobasion ni PT nami mansai tabo hian.
Parjolo hian ro tu Eatalia, ahu ro rap dohot dongan jala sahalak dakdanak. Dang guntur tingki maillit sipangonon laho tu dakdanak alana dison adong sipanganon tu tohap ni dakdanak. Hami manuhor pizza dohot roti na marwarna birong. Molo sian sude sipanganon nahutuhor dang mangarsahi.
Monanghon sibasabasa na bagak holan mandohoti parlumbaan foto tu bawa di alfamart.
Molo tu Bukittinggi unang lupa maradi di Pasar Atas. Godang sipilliton sipanganon na tabo. Unang lupa mamboan kamera laho margombar.
on ma barita ni baritahon na mambahen taon baru gabe ulaon na biasa jala artifisial. Songon na so marlapatan.
India saonari mambahen superbike listrik nagasak hian.
Nunga leleng ahu naeng lao mardalani tu luar negeri.
Tenderloin steak di suis butcher mansai tabo - maraek, dohot saos kuisna toho hian di simangkudap. Asing ni i argana pe toho tu kattong. Alani i, pinarade ma laho mamette molo ho mangebati di ujungni minggu dohot di jam mangan muse.
Donganhu pe godang do na karejo di bukalapak.
Paling otik punten, ahu naeng manuhor tiket nami Senen-Yogyakarta pangke promo na bulan Mei.
Didokhon unang laho tusan tikki jam mangan alana agak maol do mangalului inganan hundul.
Tung so marmusmus do mamesan bukalapak pangke gosend sian nantoari sahat tunaeng on ndang marnasahat boha do on. Hape porlu hian barang i.
Bilut na i bau sigaret. Sipre dang hea di ganti tu na baru ro dohot adong dope sirabun ni sigaretna.
Si A pangkataionna tong kosong nyaring bunyina makkatai dang marlapatan.
Sambalna dang nahaluluan di inganan na asing. Dai ni terasi na mansai sudung, accim, tonggi na pe pas. Dibagasan na hera lapo do alai unang tarsonggot molo laho manggarar alana sarupa dohot restoran alai domasa dohot kualitas ni sipanganon na.
Pandapothu lumayan do hu lala steak nai, alai ung denggan molo tapangido na ung balga ma, molo i mansai lambok sian na asing. Molo tuson, boi mambaen gombar tu sosial media jala dapot es gratis ma. Es na tabo dah. Molo sipanganon mantap. akka parhobas na pe burju.
radotu sipanganon on dah gus na lagi musim na do songoni sonari. ido tahe ngolngol ido na gab e mambahen gabe sahit.
Lam leleng dison boi do iba hipertensi pasien ni bpjs, gararanna dang sadia alai nadipangido rohana ingkon na mantap hian ma parhobasanna jala marbete bete, mar hureta ma molo olo na mantap hian.
Molo adong sisukkunon muse taringot na naeng botoonmu manang mangadopi masala taringot tu parbue ni traveloka, unang lomos laho manjou hami muse.
Sai hira arga ni kaki lima do argana jala daina pe ndang apala dao sian I, holan ingananna do songon ruma makan , ianggo dai na ba songonima
Apala holan diida tona ki, adong hasesega namaol, detailna adong di DM
Najolo parmanganon on hasoloman ni rohakku alanan argana mura dohot daina pe tabo. Alai nuaeng, hera na adong moruni daini sipanganon gabe dang spesial be. Sipata molo pas gok, hita ikkon reserved inganan dohot na agak pajuthon roha ima panghobasionna na gabe labbat.
I ma resto vintage na argana lumayan mura. Onan dohot ragam ni es krim na mansai marragam jala tabo. Rhum Raisin i ma sada ragam ni es krim na songon na direkomendasihon. Molo Pastry, eclair dohot picnic roll na olo mambahen sai naeng musek. Asingni sipanganon panutup, restoran on patupahon sipanganon utama na marragam.
ruma makan bali namambahen konsep songon na mangan disaba/juma. Gabe songon na dihuta jala dae ni sipanganon pe tabo.
Dukungan laho pembangunan terbatas. On status sahutakku na mangarasa kecewa.
Au lak gabe manarita hian tu halaki na lomo rohana mambahen parasingan laho mangalo dongan tubuna dohot akka hata na roa. Toema, marasing i somal doi.
Dakdanak lomo hian rohana tu sup jamurna, daina dang songon na somal, daina has sian Eropa hian. Au dohot amang soripada mangopi, ianakkonku manginum susu na segar, diparade dang songon na somal, ibana pe lomo hian rohana. Dang dope macaroons na. Mantap hian ma tahe.
Kamarna rotak, bau, adong bekas anduk ni jolma. Kamar lupa dipaias andorang ro jolma nabaru. Godang ipos dohot rongit. Podoman na rotak, nipangido1 podoman na balga dilehon na twin bed.
Anggo gambarna soi nama idaon ,hape dung sahat tu jolo niba ndang dos dohot gambarna i. Dengke sapo tahu seafood na i pe bau, bubur nai pe bau topong, las so adongdo seafood na di bagasan indahan goreng seafood na i, hera holan na indahan dohot bawang do.
So marlangganan indihome songon dia do dalanna? lambat jala muse arga. Au gabe malas mamakke dohot manggarar.
Akses hamuma toko pedia marhite-hite browser di pc/laptop/dekstop, dungi masuk ma tu halaman toko cash, pillitma paulakhon di history transaksi, dungi klik tombol papinda.
Hami ro tu 18th restoran on laho mangarayahon wedding anniversary naparjolo. Hami manuhor appetizer, course dohot siinumon. Tingki sipanganon ro, platina na markelas jala dang asal asalan, tohap na awal na hurippu hamu hurang godang, hape ujungna dang boi hupahabis hami ala mabutonghu. Panghobasion na tang, hami pajumpang dohot ito Isna, sian parjolo hami masuk tu restoran on, hami langsung dilehon meja.
ok. ahu naeng pintor laho tu cabang bca najumonok.
Dohot arga namura panghobasion ni Lion Air lumayan denggan.
Hudokhon hami asa mamake na asing ma jolo songon browser desktop manang laptop laho manggarar di tokopedia.
Tuanima na tikkos laho mangaktivaai paket roaming telkomsel.
Nga masset pe songonon tong do naeng mardugu
Alusna dang pasabashon. Naeng muruk-muruk tu panghobasion ni panuhor.
Hera na sude do tiap sipanganon na dipesan tabo di son. Gelleng hu lomo hian rohana alana adong i kolam na. Hita boi mangan, dakdanak boi ditadinghon marmeam aek. eheheh sensasi na luar biasa. Arga na 20 sahat tu 100 ribu pelayanan na denggan.
Kobun teh walini adong di Rancabali, ciwidey, holan piga menit dung lewat kawah putih. Dison hita boi mamereng kobun teh na mansai bidang, hira-hira 8 hektar. Cocok dibahen inganan marfoto prewed.
bank bca di pgc maol hian panghobasionna, gabe manolsol do puang iba gabe nasabahna molo songonon do carana.
Anggiat ma boi mandapot redmi 5a di ianakkonku alana ibana lomo ni rohana redmi 5a pashian nattuari pas adong flash sale redmi 5a nungnga masuk tu karajjang alai tikki di proses panggararan dang boe dohot ujungna dang dapotan
Halak indonesia songon naung mulai ngolngolan mamereng sinetron
Dongan 7 adong dope kesempatan laho manondur cuplikan di jam 19.25 WIB.
Boi do pangidohonon mulak hepeng niba di stasiun na tinontuhon ni pt. Nami, asalma di pabotohon 30 menit andorang so borhat.
manuhor susu di minimarket. dang niboto nadung lewat masa kadaluarsana tolu ari, gawat.
Inganan na tabo lao marmeam, godang pilliton sipanganon, dibagasan uli jala sian luar pe bagak. Nattoari dituhor es teh dohot bubur ayam, duakni tabo, panghobasionna pe tabo jala tutur. Ingananna pe di tonga-tonga ni kota.
Ai sala do haroa molo sasahalak jolma naung mangulahon kewajibanna dungi mangido hakna? Tolong, molo naeng dipasangap, pasangapma jolo halak na asing unang pola so binoto. pajuthon roha do sisongoni !
Dung sae sian tebing keraton, au rap dohot na asing mamutushon naeng mangan arian di boemi joglo. Hami mangido indahan liwet dohot godangna 8 halak, indahan liwet on gok di parade dung paimahon 1 jam lobi. Ipe hami ikkon paimahon muse sonduk,garpu dohot pinggan. Tarida hian, parhobas ni parmangananon satonga mate tikki godang naro.
Sahalion sae ma belanja Rp.60 ribu di Homecare Alfamart boi manobus minyak goreng holan limaratus.
Maol do si Messi on dang boe dibahen Argentina sahat tu paraloan parpudi muse.
Kucci kamar maol laho di pangke, ikkon hatop ma nian dipadenggan.
Hebo. Upa nungga balga, tong dope beking akka partiga-tiga. Posa.
Inganan on mamparadehon kursi di bagas dohot di duru ni alaman. Alana hami mamboan sisolhot gabe hami mamillit na di duru. Na di pangido ima holan sate hambing dohot gule.
Sada sipanganon hasoloman ni rohakku ima tahu. Asing ni dang pa argahu, sipanganon on targolong sehat. Tahu yun yi mura do didapot di supermarket, alai molo tahu yun sen adong kreatifitas sandiri laho mangola.
na mambahen penasaran sian kafe on holan sipanganon di inganan na golap nai i do. dang adong na asing muse manang na mambahen tarhirim. tu sipanganonna somal do. dang adong na sudung songoni.
Hasil poling netizen 70 % halakon pargabus. Ai olo dope hamu porsea?
Na unsogo roha mangutahon sipanganon na naeung di allang. Tung mansai dang tabo.
Baju mago dang martanggung jawab, hotel bintang tolu alai adong panagkona panghobasionna roa.
Madame sari ima ruma makan ni si kartika Sari, tung mansai malo do nasida mambahen ruma makan dibagasan bangunan nai, gabe mura do angka panuhor nalaho mangan dung sidung manuhor brownis dohot angka sipanganon na asing, sop iga na i pe ndang tarlupahon, las dohot do indahan goreng na.
Ruma makan na metmet on tung mansai godang do na ro tu si, sipanganon naunggodang di pangido halak ayam penyet sambal. Tung mansai tabo do dae na pas do tu dila ni halak indonesia
Holan mangetong godang ni suratan v9 di gambar on, hamu boi mandapot songgoton sian Bhineka!
Ingananna adong di bagasan adong na semi di duru, alogona sejuk, sipanganon marragam, porsina balga, argana pe tardok mura tu daini porsi na songon na mamuashon. Panghobasionna pe ok. Rekomendasi hian ma !
traveloka jo mardalan falan muse wkwkwk nungga songon bintang iklan hian hita ateh dang i.
Positif / pasti : Mura do argana, daena pe tabo, panghobasionna denggan, rupa ni mie na pe bagak.
parhobasan ni hotel on apar manaritahon
Toho do angka sada didophon gabe siboan nauli di pilkada jawa?
ia na huboto jam resto bri sian pukul 13 sahat tu 14 wib. Alai tongdo marbungka trx molo teller jala corna aling otik 2.
mndapothon paraloan barca mangalo milan mardongan udan alogo parsadarian!alam pe mamboto jala tumatangis mangida parmainon dohot dalan na rontak di nadua tim i ck ck ck
Angka sipanganon na tabo, inganan on mermer jala ngali. Andul dumenggan ma ro tuson di tonga ari asa tarida hinaulina. Nang dibotari na pe pasonang roha do.
Staf na dang lambok agia saotik, tingki patupahon sipanganon hera nadiantuki piring i, musek tingki mambahen siinumon posisi na dang ture, dang dipaboa manang minuman aha i. Molo arga na sahat tu saonari ma arga hu do. Dai ni sipanganon, molo adong sayur na ma accim hu.
Nga piga hali ro tuson, alai dang marnabosan dohot suasana na romantis, sonang, songon resotoran iba sendiri. Sian sipanganon, parhobasna bagak. Nirekomendasihonma asa ro tuson.
PSSI adong rencana cadangan ditingki paimahon Luis Milla
Hea do dapot karejo desain di toko roti sian jam 8 manogot mangkarejoi sahat ti jam 6 manogot na i asa mulak sian toko roti i.
Hagogoan ni alo manggadis, dang bagak songon mamaritahon barita naso toho torus manipat.
Eiger, i bagak-bagak do dabah akka tiga-tiga na setoho nai.
sipanganon dison tabo hian. paketna boi tu godang jolma, daina tabo hian. sambal na tabo, torus diparade karupuk asi 1 satoples. jala na ingkon di dai ima, jus na. tabo hian, segar, dicampur ma dohot buah nang sayur.
Dang na ra jora laho ro muse tuson, muse molo ro di ari jumat borngin manang sabtu borngin adong live music na, sipanganonnape tabo-tabo, mantap ma tahe, dang he iba manarita dohot ikkon ro muse.
Molo lao masuk tu resto Sagoo hita ditomu bagas na antik, manik-manik najolo mangingothon hita tu barang barang najolo di dapur naujui. Sipanganon na dilehon pe songon paranakon ni najoloi, arga dohot daina dosma somal hian ma manang songon na somal dangadong na sudung, bagasna dohot pangaradeonna pe songon na somal hian.
Jne hebat hian bah na manaruhon paketna mamuruki au. Dang be muse biang pakkeon jne i.
Korslet listrik, dua jabu adat tongkonan suda matutung.
Ingananna di gijjang ni dolok dehot panatapan na jebu hian. Panghobasionna pe burju dohot hatop. Sipanganonna marmassam.
Napinarsangapan bank bca, ingkon tambaon muna do parkarejo parhobas ni partobo representatif officer, anggo so olo hamu digoari bank nabalga alai panghobasionna ndang marmus-mus.
Toyota pakaluarhon barangna naimbaru
cafe di bandung utara ima kafe naholan manggadis haulion ni inganan, unang hirim roha di sipangan na godang. Alai memang masihol do iba ro tusi, inganan I mengalehon ketenangan sian hariburon ni kota, tung mansai sonang do roha di inganan I jala rata.
pamaresoan uu ormas aning dipamasuk gabe prolegnas di bulan tonggo januari on. hapustusonna songoni dohot baleg.
Tabo inganan laho marhallet, hundul-hundul, manghatai dohot akka dongan-dongan, direkomendasihon hian ma tahe on.
Ayam goreng na tabo dohot bumbu na has es krim sundae na mermer jala argana pe lumayan mura dohot opat ragam ni dai na i ma coklat, stroberi, bluberi, dohot kiwi.
Boras ni mangga nattuari hu bereng di hauna herana nungga di allang lompong.
Ndang adong duana puang, anggiat ma torus songon i devicena
Inganan parmanganon na cokcok tu mahasiswa laho mangis butuha jala sambil markombur dohot dongan. Inganan na lumayan asik, ragam ni sipanganon na godang, adong asia, indonesia, sipanaganon barat dohot arga na mura. Panghobasion na pe boi do dohonon denggan
Manuhor produk on alani sude jolma mandok bagak leakna, hape satohona ahu dang mandapot kesan nasarupa.
Adong godang hahurangan na hurasahon dung manuhor handphone merek on. Kamerana roa. Speakerna dang ias. Layarna pe dang tabo dibereng simalolong.
Dung binereng sude lokasi i dihaliangi gok bulu tung mansai suman do inganan parburuan , mulai sian parasaran nasian bulu rodi sahat tu ambar na adong disi. Molo hipas-hipas do tubu do roha naeng ro muse di bulan lima/mei tu si ala ni hinaulina.
Mi na mirip hian tu mi nursijan na asli na nuaeng on dangadong alana pangaloppana nungga monding. Indahan gorengna pe rekomendasi.
Sattabi au nattuari mandapot pangidoan sian regensi tu rs multazam panggararon mamakke gopay alai dang masuk tu deposit urupi jo.
memang arga ndang margabus,. Arga ni sipanganon dohot siinumon dison tung mansai arga do, alai dos do daena dohot ingananna.
Au piga-piga hali mangan dison. Ingananna tabo laho marsonang-sonang raphon dongan manang sisolhot. Arga ni sipanganon pe mardongan do. Au lomo rohakku rawonna.
ittor giak, mi na palambok hu, paimahon leleng, parhobasna sombong.
Mangalului sipanganon jabu na mura hian di dalan Braga coba dison. Sipanganon sederhana alai daina lumayan lamma tu akka na lomo rohana tu sambal. Inganan na dang pola bidang, adong live musik, olo do boi jolma na ro marende, molo tu nasida na lomo rohanan tu na tenang memang dang cocok mangan dison.
Tu angka na naeng bernostalgia dohot pinggan dohot cangkir kaleng, dohot sipanganon has Sunda, parmanganan on boi dipillit. Maringanan di pusat kota, jonok gedung sate, jei molo ari libur hususnna ari minggu, dihumaliang ni inganan on padat hian jala rame.
Parjolo sahali ahu ro mangan di ruma makan on, holan masuk ahu tu bagas rumah makan holan sapasang amanta dohot inanta ido na mangan di borngin i. Tardas do inganani alai ndang adong halak di ari minggu di tingki jam mangan borngin. On ndang tanda nadenggan on di sada ruma makan, sipanganon na pe hurang mardae,dengke nai pe dang bagak be jala so adong be daena. tung so denggan do jala ndang suruonhu manang ise tu ruma makan on.
Daena hurang tabo, molo mangihuthon tu ruma makan korea, daena ndang songon na somal ingananna denggan, angka hiasan na pe pasonanghon roha
inganan na tabo ala marsidaoan meja na sada tu na asing. sipanganon pe tabo lamma sipilliton na paket gurappang. sambal na lumayan siak alai tong do tabo di allang dohot indahan manang roti na diallang sarupa di sipilliton nai.
Gaddengan petahana pilkada garut gumodang satokkin on.
Inngananna pe tung mansai strategis do di kota medan, tung las situtu do roha mamboan angka keluarga tu inaganani, argana pe mangihuthon nauang adong tarsurat disi do
Parmanganan di simpang raya. Hami sajabu na paling lomo roha nami ima manuk nanigoreng popna. Dohot manuk naditutung dohot parmasak dohot manuk nanigoreng dohot parmasak cremes
halak na oto, ai boha do nasa masarakat negara boi mambahen akka na jat. nungga dar be angka jolma i.
sian ingananna boi ma didok lumayan sttrategis, maringanan di pinggir dalan raya. menu na marragam, adong ma mi, roti, kopi dohot lan na asing. au sonari manuhor nemu indomi saos tolor asccim na marhua manang na di robus. es jeruk dohot panutup vanilla treasure. sian daina lumayan ma tabo.
Unang pola porsea tu barita online haha. Godang gabusna.
pasilitasna oke. dakdanak marlas niroha, ading tv, farm na gelleng, bulung na bagak, sipanganon renta, porlak na ture dohot rapi
Nabaru dope manadinghon inganan parmanganon on alani sipanganon na hupesan hamu godangan dang adong be. Inganan na mansai rame jala au rap dohot keluarga ro mandapothon bot ari. Hupaima hamu lobi sian satonga jam holan lao mamboto nahupesan hami satonga dang adong be. Pesanan na nungnga dipesan pe dang dipatupa dope.
Hami nungga huulahon hami pangetongan jala di dapot adong pangotootoion. Tangkass adong sisip asa imana monang.
Tolong jolo paboa atm na didia do di semarang na boi mambuat hepeng kontan marhite bca mobile,mauliate.
Dongan mangarekomendasihon inganan on alani dai ni baksona na has. Maringanan jonok tu mesjid agung. Ingananna sederhana alai ias. Saporsi ima rp. 55.000 molo siinumon apokat mentegana rp. 30.000. Taringot tu daina, tabo dohot argana dang margabus.
Parjolo sahali au ro tuson dang apala lomo rohangku, alai dung sahat au hubegema lagu sunda dohot huida muse inganan parmanganan na mambahen sonang rohangku, dungi muse dang apala arga diakka sisolhot jala dihobasi dohot denggan. Pokokna sipatujolohonon hian ma, mantaps huta bulung
Inganan na tabo, denggan laho tu akka naung mardongan saripe manang tu na mardua dua. Adong sipanganon na sudung dison na songon na mangait. Alai naeng ma nian ikkon diboan manang piga dongan laho mangurupi pasudahon. Jala disi do partabona. Ido coba ma sipanganon burger hitam na balga hian hira-hira 16 cm ganjang na.
Parpudi on nungga dua hali ro suhul di lombok.
Jonok tu hotel hu marborngin, holan mardalan pat do, dison godang hian siallangon na lao pilliton, ingananna bidang, dohot pasonanghon roha.
Ido toho, ibana manjaga kode
Kangkung nai boi ma alai gurampang saus padang nai somardae pajuthon roha, dilehon di dihami gurampang na so marisi gabe ndang hupangan hami jala laos dipaulak.
Maringanan di braga cty walk na sada godung dohot aston dohot fave hotel, inganan on mansai menak lao kongkow-kongkow. Kopi di cappur tes nabaru parjolo hali hu atimi hape tabo hian, di gaor dohot tolor satonga masak gabe di dongani manghatai raphon dongan-dongan. Inganan na boe marisap gabe patabohon huhut mangatimi panatapan mardalani akka jolma na kaluar masuk mal on.
Gianyar manjalo bantuan sosial (pangurupion) taon 2018 godang na rp. 44,9 Miliar
On ma sada tudosan lenting naso tarpakke. Dang na marguna tu bangso alai gabe sada biar-biar lao tu bangso! Tuanima tangkup ma dohot uu ite
Sore ale-ale, saonari on tagan diulahon pangaradotion gabe aplikasi dang boe di bukka.
Memang gale do hita au pe parbiar do satutuna.
Parpudi tu hanamasa argana 120 ribu/jolma. Alai sabasna lobi sian i. Boe buaton sipanganon sapuasna, alai daina dang mengecewahon, malo-malo ta ma mangaracik sandiri. Molo hasolomanna jagal lombu ikkon lomo rohana tuson .
Laho tu the peak tung mansai dao sian kota bandung, tarsongon na maol do lao tusi jala dalan tusi geleng jala margellok-gelok. Alai ho dang na lilu molo lao tusi alana tiap tekongan adong do signage molo laho tu the peak. Tung mansai uli do inganan i di angka na mangalului inganan na pasonanghon roha lumobi molo borngin tung man sai uli kota i.
Kebun raya Bogor boi dibahen gabe sada tujuan merdalani.
The peak maringanan di lambung ni lembang, dolok-dolok di bandung na mermer dohot ingananna namansai bagak alai dalan laho tusi mansai margellok raphon tekongan na mansai bagas, dang di pangido laho markareta paas udan dohot borngin ni ari. Di the peak adong parmanganan dohot panatapan kota bandung na bagak dian buhit, argani siallangonna mansai arga dohot dang soksok.
Nga jora be au mamakke jasa ni Lion air.
Godang na boe siulahonon lao manggohi tikki na longgar.
Lam dang parduli paboa hon akka si songon on. Alana sahat tu minggu na lewat dang mar na dikarejohon. Holan na janji do torus.
Argana salangit alai tohap saotik hian dang janji be ahu ro musek padua halihon. Lompaanna dang dao beda sian inonghu!
Baru jala adong, 5 sekat mangan siang kotak kotak mangan yooyee kotak bekal anti bocor 590.
Dang huantusi da boasa parmanganan on manghunduli pa 12 hon sian 1800an parmanganan na adong di Jakarta. Arga hian! Ingananna buni, dohot daini sipanganon na somal hian do. Unang pa porsea hu tu pandohan na paliluhon.
Namapultak ditingki aksi namanuntut di Afghanistan mambahen monding 68 halak.
Au ro tu restoran i rap dohot donganhu. Donganhu godangan tarsonggot mamereng panatapanna mansai uli tingki si borngin. Nga hu coba steak imporna, mansai tabo apalagi ma saosna. mmm tabo hian. Molo adong musek tikki au naeng ro musek tu si.
Dalan tu huta Bambu boi di dalani hira-hira dibagasan 1-2 jam mamangke motor pribadi. Mardalani tu huta Bambu di usahahon ditikki potang ari alana hita boe mamereng tangkas panatapan na adong jala tikki na pas tu mangan borngin.
Sipanganon oke sarupa dohot XO suki nalain. Alai nangpe ari libur nabalga songon lebaran on dang na gabe libur ekkelna dohot panuhor minum, dohot na asing ikkon dituhor pioga-piga hali. Urupi ma nian di jaga hasabasan ni partobo na.
restoran on ima sada inganan kuliner na ingkon diebati molo tu bandung. asing ni sipanganon naa apar pasonanghon dila sipanganon suna, restoran on pe dipajongjong dohot konsep mangan na santai di bagas saung na dihalilingi alam harangan dohot dolok-dolok na di hias angka hau-hau na rindang jala masonanghon alani suara ni aek sunge gabe mambahen pengakaman kliner na apar mengesankan hian. ingkon dicoba angka ises pei na aning tu bandung.
Mulak muse pangalakhon paket data indosat alani boe di bukka yutube unlimited.
Ahu baru pajumpang dohot donganhu nakarejo di Trans TV.
Parmanganan di jalan anggrek on adong hasudungan ni seafood na marragam dohot adong dope namangolu laho sipilliton laho loppaon ditikki i. Godang ragam ni siloppaon na boe pilliton dohot leleng na paimahon pe herana satokkin do membahen hita dang pola paleleng hu haraparon paimahon. Sipanganon songon karapu robusna pe tabo hian dohot gurih, lamma muse diloppa dohot ikkan na segar dope. Ingananna pe sejuk, argana mura.
Songon na somal hami torus do mangalului kuliner naasing sian naasing, dapotma hami diinganan on ima di restoran padma hotel. Hami mamesan sipanganon naadong. Adong sian Indonesia, Eropa, dohot Cina, sude sipanganonna memang tabo do.
Ido na mambahen jut rohangku. ndang hasalahan ni na mangalului karejoon alai jelas 100 % hasalaan ni angka pimpinan so binoto boha cara nasida mangatur on. Sogo hian rohangku disi nang pe on masa tu donganku na di lampung.
Panghobasion na songon na leleng, alai suasana na dilehon bagak jala sudung, huhut paimahon sipanganon boi mangatimi suasana di resto on, ragam ni sipanganon na adong marragam jala tabo.
Sipanganon dison tabo-tabo dohot godang ragamna. Sudena tabo doohot panatapan na bagak. Panghobasion na maksimal sian Ito Diah dohot Gina sian mula ro sahat tu na sae, dihobasi dohot denggan hian.
Di piala dunia 2018 annong, telkomsel dohot do mandukung laho maniarhon dohot marsintuhu partandingan ni sepak bola dunia i.
Ibana soamlna manuhor tissu passeo
Busna dang menak, ito, dang dos tu na di hatahon ni katuaa mi, dang dope sipanganonna hurang hian do tabona, muse inganan mardalani tujuanna mangecewahon.
Agak mura mangalului inganan on, holan mangihuthon tudu-tudu dompak tonga ni kota. Annong di hambirang ni dalan tarbereng parkiran ni motor na agak godang, disima ingananni kafe on. Ra kafe on nian jarang do lungun, ribur hian na ro.
Manarita au mamereng provider on, sahat tu na jut roha, emosi, au kaluar, alani sinyal naso tingkos.
Sarung bantal, seprei jala salimutna dang bottar be, muse dingding na pe godang lumut.
Jala ditikki imana sahat, lam sega ma acara on. Giak hian au tu imana, situtu! santabi da au mansai dang lomo rohakku tu imana.
Adong acara nami mangan borngin ditingki i, es krim na dang dipapulik sian espresona gabe dang boi padomuon asa pas tu selera ni angka jolma i. Salmon steak na i nungnga hurang denggan, huling-huling ni salmon i karas, molo nibereng nunga leleng di bagasan kulkas manang freezer, hape i do sasintongna sipanganan naingkhon tabo
Mura dapothononton ingananna. ias jala higienis, panghobasonna pe mansai denggan, boi do hita masisukkunan taringot tu angka sipangannon na adong disi. Taboma.
Buffet mangan borngin na ung mantap. Arga na pas tu na nidapot. Sodap daina marragam muse sipilliton. Molo marrombongan iba adong ma diskon na. Sukses ma torus da.
ingananna ba
mansuba laho buka puasa dison. dohot arga na tardok arga sian hotel marbittang na satarap. daina di lehon apar mambahen iba manarita. pastana dang mardai sipanganon na asing pe dang mardai. apar asing ma dohot na biasa dibahen. Dohot panghobasionna pe hurang do malona di tikki laho manggarar mamakke kartu kredit.
Ahu pe gabe bingung do bah, pendukung ni tokko i hampir sudena sarupa holan na mamburai, mamfitnah, marhata-hata kasar, paboahon barita naso toho, mengutamahon emosi, pikkiranna dang hea dipangke.
Parmanganan nusa indah saonari mengecewahon bah. Rotak, jolma di pasip do marisap di bagasan na mar ac, sipanganonna leleng ro.
Nadia mangalului baju kameja laho tu anggina di uniqlo
101 dalmatians : The series ima sada seri animasi ni televisi na binahen ni disney television animation dohot jumbo pictures.
Kantor namanghubungkon korsel-korut dibukka minggu on.
Marbagi pasu-pasu rap sinde! Dapoton 50 paket umroh ganup manuhor paling otik rp. 15.000 di alfamart.
Manuhor kaus, tahuluk manang arloji di inganan monoton roomstore boidopangke aplikasi ni hape tokeku
Aplikasi google maps tung mansai marguna, au sabas mamakke na!
Molo malam minggu di san akka namardua dua dilehon inganan na so tabo, alana tingki lewat jolma di san hami munggal-unggal, pas ma hera lapo na di topi ni dalan. Dang dos tu arga ni sipanganon na diparade, saingkonna namardua dua pe dilehon ma inganan na denggan unang asal dijalo jolma na ro jala di peakhon di inganan songon i.
Sipanganon na rade mansai marragam jala naeng dituhor sude. Mura? ido tutu!
Pallehon sagodang ni godangna. Asa jolma on di pareso. Malungun mamereng vidio manjalo maaf huhut tangis-tangis dung i dipaboa tu omakna laos disok molo pambahenan i dang di sangajo.
Soto kudus on adong di kaki lima, parjolo hali naeng mangan songon na lomos do nian. Ala naeng binoto dai ni kudus ba ni dai ma jolo. EE hape tabo do, jala adong sipilliton lao manampur, pokokna tabo hian ma. Argana mura hian do.
olahraga ditingki borngin boi do gabe sada tingki pasuda ari-ari na kosong
Restoran seafood. Sipanganon na spesial ima gurappang na dipangan dohot kulit na. Molo di au hurang tabo. Kulit na lumayan karas. Panghobasion na somal do.
Lumayan tabo, alai argana arga ala tohapna songon na gelleng. Adong sipilliton infused kangen water nasae tu 4 halak.
Tu luat banda aceh dohot humaliangna tulus dope, dangadong gugaan nanggo sahali.
Muruk tu gojek na sai tongtong lilu molo naeng tu jabunghu
Kafe na pasonangkon roha, tabo jala mura huhut di tata kafe on asing sian na asing mambahen lomo roha. Sipanganon tabo dohot kopi pe tabo dungi wifi na hatop jala tv kabel pe denggan
nungga sabulan lobi dang mangallang indomi, sahalina mangan pittor dua inganan indomie goreng jumbo.
Mangallang pat ni hambing hae-hae na mansai damor dohot attar balga tu ukkuran ma sedang, tongon ma laho tu sahalak, mangan dang pola pakke iddahan, dohot es asom. Torhis hahuranganna holan ingananna martimus, patut do nian goarna pe hambing na ditutung hehehehe.
Songon na asing do inganan on, dai ni sipanganon somal do, ragam ni sipanganon pe somal do, alai na asing ni inganan on do mambahen iba tertarik, molo manjou parhobasna na ingkon mamalu ogung. Ahu sahat tu si nunga borngin, udan muse jadi tung mansai ngali situtu sahat tu holi-holi, sanga do paimahon 15 menit asa dapot inganan, alana gok do blok tingki i. Asa molo naeng tu san undenggan ma sibotari.
Di pilkada 2018, polri dipangido laho patimbohon pengamanan di sekitar ni tps.
Dang nolngolan haroa ateh holan ibana marmeam di film ni indonesia, dang na mandok ibana dang denggan, alai molo pemain i holan i torus ba jenuh do iba mangida.
Nantuari Dian manuhor salaoar na imbaru sian aplikasi Lazada.
dinalaho hami mardalani tu lembang nga tung mansai male butuha, disi hubereng sopo-sopo di tekongan i pintor maradi do hami laho mangan, hupilit hami do na hundul dilage-lage di tingkat 2 asa boi huhut mamereng hinauli ni inganan i , hu pangido hami ma cumi na digoreng dohot topong, gurame goreng crispy, genjer nai tumis dohot dua nai ragam ni tahu na so huingot be goarna, sude na hupangido i somal hian do ndang adong na sudung. Herana nahupillit. Torushon.
Dapotan bonus tcash 12.500 alai ndang boi pangkeon manuhor pulsa arga 10 ribu h asingnai
Tingki parjolo sahali tusi, angka mejana nungga buruk idaon jala akka sipilliton dang pala marragam. Alai molo argana dang boi nidok mura, ala molo marimbang tu arga nai hian ikkon ma dapot ni iba naung denggan. Lamma ditingki tu kamar mandi iba, rotak hian jala bau.
Ai siinumon ahadoon asing sara manginum na. Daina pe asing.
Tanggal 12 Februari ima ulang tahun ni hallethu, jala au mangajak ibana laho mangan di sada restoran natarbarita di Surabaya. Au naeng mangalehon kado ulang tahun ima sipanganon na tabo disan. Alai, ditingki i au ro hira-hira jam tonga 3. Inganan gok gabe ikkon paimahon. Daftar tunggu ditikki i adong sekitar 4 meja.
Dang lomo roha maereng anak sma nuaeng, molo mamakke jilbab obukna tar di sangaja ma ruar, aha maksudna?
Calon-calon pemimpin di negeri on songon na gogo mambahen dalan laho tu hamonanganna.
Anggiku lagi manonton harry potter di Trans TV
adong do sada ruma makan dibandung na tung mansai lomo rohangku nangpe antarbuni alai boido dalanan. Angka sipanganon na disi pe tung mansai tabo lompa-lompa ni halak sunda. Inganan i pe tung mansai uli jala solo do mata nang di dila pe tung mansai tabo. Molo dung butong iba mangan pintor mangido do simalolong naeng madom di sopo-sopo na i.
Ai didia do ngingi ni kpk? Parsoalan nagait puluhan juta ditangkup jala dilului hamu sahat tu lubang ni porhis pe ! Ai naung rittik do hamu kpk?
Ragam ni sipangonon di ingananon satohona sederhana hian alai nampunasa mansai malo. Mi napinarade, roti dohot sipanganon penutupna di campur dohot marragam sipilliton. Ingananna tabo lao marpungu dohot akka dongan. Molo argana dang pola arga dos tu daina ma.
Ruma makan on asing hian docara pangaradeonna. Piring inganan ni sipanganon diganti dohot bulung ni pisang. Ragam ni sipangan ni halak sunda na tabo dainai. Sian arganape suman do. Inganan parmangananna bidang dohot meja sipilliton pe godang, jala parparkiran pe antar bidang do.
Restoran lapik daun patupahon sipanganon has sunda naso pola dao asing sian parmanganan has sunda na asing, alai na mambahen gabe asing i ma dang mamangke pinggan, jala holan dilehon bulung ni pisang na dipeakhon di meja pangganti ni pinggan. Jei hera halak India na mangan marlapikhon bulung ni pisang.
daini sotona hurasa siak ale holpu. siinumon na mermer dohot es lilinna pe tabo
Ahu mandalani parmanganan on laho mangan borngin rap dohot dongan. Ahu mangido steak manuk na situtuna ahu lupa goarna. Daina mansai somal hian, dang mardai. Manukna tobal jalan karas dohot koring hian. Dangadong na istimewa.
Hita kan marsogo ni roha do sian 4 taon na lewat.
Among somal na mamangke simir sepatu kiwi
richeese factory ima restoran waralaba na paradehon manuk na siak hian siak na marragam. lam suman tu na marlomo roha mangallang na siak.
Tikki marrapot di hotel sensa, au mangido batagor riri pakke aplikasi gofood/gojek. Pangidoan ro dibagasan waktu naso leleng alana hape paket batagor dohot somay nungga di bukkus dibagasan ni palastik vakum. Arga na dipatudu di aplikasi gojek/gojek dang dope tarmasuk pajak godangna 10%.
Au ro tu ruma makan on ndang pas tingki mangan tonga ari, tung mansai godang do halak ro tu ruma makan on natuani do pintor hatop hami dapotan hundulan. Holan hundul hami pintor ro do sipanganon dohot siinumon. sambal rata nai hurang siak do dihami, alai tabo do sipanganon di son jala sonang roha.
tagi mangiburu mamereng hallet margait dohot borua, alai hita dang ise-ise na.
Parpudi sahali au mangan merhite hite delivery order. anakkon hu lomo hian rohana perkedel na marisi jagal. parmanganan jaman na jolo na tarbarita hian, argana pe lumayan ma tu sakku niba jala daina pe lumayan do tabona.
Parkiran maol situtu sampe marputar-putar 3 hali. poda: parkir di jonok ni hotel i ma baru mardalan pat. Restoran jonok tu parjabuan.
Ai asing telkomsel on heran iba, kuotana godang do alai hatop hian habis, hape dang godang hubukka aplikasi naborat. Curiga au
Dakdanak saonari baru magodang dope nunga olo manakko.
Dilehon tingki laho mandai sipanganon manogot ala tagan marborngin di hotel on. Molo na baru ro songon ahu jala na asing pe olo do ra mansai lomo rohana tu suasana ni sipanganon di manogot i na diwarnai dohot panatapan sian bariba timur, ala sian bariba i do adong haulion ni godung hotel rap dohot kolam renangna. Asing ni i adong dope jojor buhit dohot dolok gabe manambai sai naeng marfoto-foto.
Telekomunikasi dang na holan laho tu kota na balga, alai tong do sahat tu huta-huta dohot perbatasan negara cc: Telkomsel
Andul dumenggan do molo boi modom iba paling otik lima jam
Ahu rappak dohot dongan karejo sangajo mansuba mangan arian dison, tu ingananna tardok menak do molo di lante ginjang. Daini manuk naditutung dison mansai hurekomendasihon dohot sambal mangga.
Mansai jut do rohangku tu panghobasionna. Nabaru dope hupesan grabfood alai pesananna dang ditaruhon alai ngadipasae. Ikkon ma nian bagak dipillit parkarejona.
Nunga mago hp xiomi redmi note 5 warna gold 64/4 di luat Duri Sleatan, Jembaran Lima, Tambora, Jakarta Barat.
Dang marsak ahu tu produk ni apple.
Youtube tamba ari tamba godang do iklan na, jut hian do roha
Indomi i dohot inganan na nungga mardalani, sirang muse mai sian isi na dohot ingananna.
Hami tu cafe on laho mangallang serabi. Serabina patobalhu dihami na ditongai. Godang hian toping sipilliton gabe mirdong iba mamillit. Hapengan argana um arga sian na di setiabudi. marsak.
Steak mura, sossokma tu angka parhepeng na metmet angka na marlomo ni roha di sipanganon na mura alai butong. Asing sian steak angka sipanganon na asing pe tabo do jala mura, jala ribur do biasana godang do rombongan keluarga dohot angka parsingkola.
Parjumpaan ni par bank BRI, BPBAT binang Gelam-Jambi, dohot pokdakan na adong di huta Pudak. Laho manghatai songon dia mangalean dana CSR sian bank BRI.
Tung mansai uli do inganan on,panatapanna pe uli, berengon adong inganan marmeam di luar tu angka keluarga apalagi na mamboan dakdanak. sipanganon pe halal jala maragam
Hotel naeng check-in pe maol, Paimahon alana paishon kamar leleng hian, kecewa ma. On ma parjolo sahali tusan. Pittor langsung dilehon first impression naso denggan.
Alani kartu oktrip saonari sian bni, mangisi ulang gabe boi di akka mitra na kerjasama dohot bni.
tung bagak do saluhut na. angka parkarejona pe burju-burju, jala panatapanna pe uli , alai ima arga ni sipanganon na tung mansai arga, arga hian gariada, ingkon hapalma dompet.
Rap mangan dohot sisolhot mambahen gabe lam sonang dohot sude fasilitas na adong. Inganan na bagak, sipanganon na lumayan tabo jala marragam sipilliton. Jala panatapan dohot suasana na gabe sipatujoloon.
indahan gorang mafia na adong di dalan setiabudi haami pillit ala aning mangalului sipanganon na hatop. ditamba muse alana salah sada sian kuliner na ingkon di ebati di bandung. au mamillit indahan goreng na dihalomohon dison ima indahan goreng bandit sahat tu tingkat haihon di level 3. sipanganon na di parade lumayan hatop, ale sayang na indahan goreng na hu tuhor indahanna pir, bumbu parmasakna ang tarida.
On ma sop stengkel na untabo di Aceh Tamiang
Tu haha admin urupi jo mambalos tona na hulehon i.
Panatapan na mansai tama di sky lounge grandia on toho do boi paluahon naponjot di rohamu. Gariada boi do, akka na ro mangalului inganan on parjolo sahali, dibandingkon maradian di kamar.
Hami mandalani inganan on alana inganan na jonok tu inganan nami marborngin. Hami mangidohon indahan na ditutung dohot pasta. Indahan naditutung na tabo, godang sipilliton, jalan dang siak, boe tu akka dakdanak. Alai pastana holan adong samassam, alai daina pe tabo do. Argani sipanganon pe dang pala arga jala boima tu sipanganon na ditoruni 30 ribu. Di inganan on pe gratis wifi.
Laho mandapot panatapan na uli dohot cahaya ni lampu na marwarna-warni, dumenggan ro ditingki borngin. Alana di pudina adong panatapan jambatan Pasupati ima tanda ni kota.
rope au tu resto sapulidi on alana hea do hujaha di internet, tung denggan jala uli do inganan on jala inganan parmanganan na pe pas di saba gabe lasma rohangku ro tuson. Hape dung sahat au dison ba gabe muba do sude roa gabe marsak roha, mulai sian inganan parkir na didik hian adongm dohot dalan laho masuk na sega jala tung mansai sompit.
ala male, au manuhor indomi.
Sate hambing dohot gule hambing tabo, pangaradean ni sipanganonna pe mansai hatop. Ingananna pe adak ias do.
Sup ni gurame na tabo, panghobasion na hatop, tutur. Restoran ias. Alana otik indahan na, akka na gogo mangan ikkon martambu.
Ruma makan i adong do saampuranna, inganan parmanganan songon sopo-sopo tung mansai godang mulai sian toru naek sahat tu ginjang, lam tu ginjang lam tarida ma sampuran i.
Panghobasionna ramah. Mambahen gabe naeng ro muse. Kebetulan muse jotjot marborngin dison, hotelna ias dohot panatapan sian bilut hotel bagak.
Mangan bodari rap sude keluarga di ari hatutubu ni damang parsinuan gabe tung mansai denggan jala uli di hotel. Panghobasionna na tung mansai denggan sian mas tian. Ndang porlu leleng paimahon sipanganon dohot siinumon na pinangido.
Tutung torus bapa, ribak-ribak ma parsadaan dohot hasadaan indonesia dohot retorikam
Ingananna bidang jala pas dipinggir ni dolok-dolok tung mansai uli situtu, jala solo do simalolong marnidasa , saihira dolok, kobun, dohot kota bandung molo nitatap sian ginjang. Angka parkarejona pe dasip-dasip jala burju-burju,ragam ni sipanganon gumodang ma steak nang pe adong do indahan goreng, gurami, dohot angka na asing. on ma ruma makan naingkon dalanan molo ro tu bandung.
BCA mambahen acara ulang tahun dohot manggokhon sude parkarejona laho mandohoti acara i.
Mulai talak cendana bistro au nungga hudai sipanganon, molo di au hurang tongon, siallangonna somal-somal dangadong na sudung.
paling saotik biaya panggararon bulan 11 na aturanna di refund bulan 12 nattoari dang masuk tu rekening hu.
dung sae simor maronan, mangan ma hami di kode tena pinggir dalan. Di tikki di pardalanan mulak tu hotel, hita mangalewati dalan na gelleng laho pasidinghon maccet, jala pajumpang ma di warteg on. pas dung ro angka jolma gok hian!. ingkon paimahon ma satongkin. hami manuhor iddhan uduk, manuk bakkar madu, butuhana, kol goreng. Daina tabo! manuk bakkar maduna apar mambahen hurangan.
Baritana dang denggan dohot dang mangajari. Gok haringkoton dohot mar dua rupa.
Partiga-tiga lemba manalopi. Adong kendala leleng dipature. Sahat tu nuaeng barang dang ra di tukkar.
Unang salpuhon diskon langsung sahat tu Rp 10 juta dison!
Pt nami dohot 12 bank nunga manandatangani pembiayaan ni LRT Jabodetabek.
On do pe huboto inganan on sian dongan, tingki hami ro tu son jolma na ro dang pola godang, gabe hundul di lante dua hami sambil mamngida panatapan di luar. Tingki borngin i adong siberengon musik, alai hurang huboto do manang na tiap ari adong siberengon musik i manang daong.
Au naeng manuhor 20 tiket laho tu partandingan ni Persebaya dohot Arema marsogot.
Sepanganonna nungga une, alai tu pangaradean ni karosi na hurang, tarbereng pa godanghu gabe dang menak., argana pe tarhilala dohot bagakna pe hurang.
Sonang rohakku molo leleng dison, alana tabo ingananna, panorangionna pe bagak, adong muse sipilliton naeng di ruar do manang dibagasan. Sipanganonna agak tabo.
Sudena na pinatorang ni pak rocky i dang toho ai soadong dasar manang alasanna, heran do iba boasa boi ibana gebe prrofesor.
restoran on puna inangan na prima di dolok na ias alogona jala panatapan na ijo tabo ma idaon. alai molo na tinudu ni roha ima sipanganon sian nusantara na ung tabo. alai molo ro tuson boi hita mangann dohot magida ida.
Inantaku na so pola lomo roha na ramen, molo sahali on didok ibana do tabo. Lak dituhor ibana dope musek laho diibana dung didai na hutuhor.
Inganan na mambaen sonang roha. Dae na pe tabo, ndang apala arga. Juhut hambing na i pe ndang angir. Tung mansai pas hian ma tu angka siallang jagal hambing.
Sada sian parmanganan seafood nadumenggan di kota on. Dumenggan ro di tingki marlibur di ari sabtu, kapiting na denggan imbaru ro dope. Arga marsaing, dang mura nian dang pa argahu tong.
Laho mangalului batagor na toho, hamu dang pola laho dao mangalului tu huta-huta, boi ma holan laho tu dalan djunjunan, hita boi mandai batagor na toho tabo dohot inganan na sonang. Dai ni batagor na dilehon na mambaen ro ijur alana batagor i dibahen garing jala di siram hua ni kaccang na segar.
Dai na somal do, dangadong na sudung. Ikkon paimahon lumayan leleng asa ro sipanganon, parhobas na pe hurang lambok.
Kue ulang tahin spesial pangke tolor sapiring tabba mozarella laho diho.
Naeng muruk tu Indosat! Boasa holan na mago mago sinyal na.
Parmanganan na mangusung konsep tradisional manang sinajolo on ikkon do subaon mu. Asing ni daina na pas, lapo on pe adong piga-piga na unik songon pinggan na dipakke ima pinggan seng najolo songoni dohto galasna. Ragam ni sipanganon na mansai marragam. Jala sudena i tabo-tabo.
KFC Palembang Square jotjot do gabe penyelemat di tingki male tingki au modom di sekitarni hotel di inganan i. Sude jolma lomo rohana kfc So. Kfc di inganan on mambaen hamu pittor naeng mamesan tingki hamu male di bagasan hotel.
Marmassam-massam siinumon na segar adong mulai sian jus sahat tu ragam ni teh.
Nantoari 10 Maret 2015, au ditogihon ianakkonku tuson mangan arian. Hupangido udang cremes dohot sayur asom. Situtu tabo. Jala na spesial dison ima sambalna, siak alai tong naeng tambu iba torus. Jus Blackberryna pe tabo do.
Molo adong parmanganan ikkon tanak ture ale on marlimut marjamur parkarejo hurang pasombuhon boi diusehon aek tu ahu adong musek madu di minuman i hape ahu alergi tu madu.
au pe hian mangganti kartu na sega, alai hot dang adong sinyal.
Padaohon narkoba ima sada dalan na boi dipangke laho patimbohon kualitas ni dakdanak ni bangso on
Pangarangrang ni kafe on tung mansai uli si tutu, alana sungkun - sungkun rohangku gabe husangahon ma mamereng - mereng songon na paimahon ro sipanganon. Adong do inganan na tardas jala godang do angka barang sian hau dohot di duru na pe. tarida do panatapan ni bandung sian inganan na timbo. Di nahumaliangna pe godang do bangku na sian hau dohot sian batu. Taringot tu sipanganon argana biasa do songon argani angka cafe tung mansai lomo do rohangku.
Pakke ma kucci panolangi i, bank bri di pusat kota di takko panakko, hepeng rp 1 milliar suda.
Borngin hira jam pituan, ditogihon klien tu inganan parmanganon on, sude sipanganonna unggodangan na digoreng goreng songoni hera manuk, babat, usus, belalang ni manuk, alai pandapothu daina somal do, jala miakna disipanganon magodanghu. Alai lumayan godang ragam na.
Horas angga, tu parkaluar ni tiket hamubaon ni jadwal ikkon jolo di garar do dah.
Haha ku bawa manggadis iphone 8 laho manuhor ps5.
Nga sampe olo au sian Bogor 7 jam holan asa mangan sup buntut na alai nga hupaima sian jam 8.30 dang marna bukka dope. Gabe ro ma au jam 10.00. Manuhor sup buntut dang adong didokhon nabodari rame gabe pangalompa na marsahit dope. Wow sidalian aha ma songoni? Asing hian tingki hu mangan 1 taon na lewat ateh. Inganan na mansai dorun songon na so rohana marusaha.
Molo mangida panghobasion ni Mandiri verified by visa vbv dang boi sian hobasan mandiri call 14000, alai boi holan sian email dohot kantor cabang bank Mandiri.
Ikkon disuba laho maronang-soang manang mangan borngin di the 18th on, panatapan na di dapot denggan jala na gabe mambahen lomo roha di the 18th adong lantai kaca. Molo argana lumayan arga do ala na di trans hotel i, alai dos do dohot tabo na di si.
Sada sian mall dohot rangrangan na agak sudung. Godang sipilliton parmanganan gabe pas laho pasudahon tikki raphon dohot dongan-dongan.
ingnanna di dalan utama makana gabe urah hami laho mandapothon inaganan i. molo dang aong karetana sandiri boi hita marmotor sewa. menu sipanganonna godang hian jala adong piga-piga menu na parjolo sahali ni dapothon di kode on, daina pe tabo dohot argana pe standar, ingananna pe tabo hian.
Inganan on dang suman tu keluarga na mambohan pese pese. Dalan narahis. Anjungan margambar di luar holan 10 halak do na boi hape tung godang do na mamaksak nakkok laho margambar
Inganan on ma sada inganan na mansai lomo rohaku laho mangida bogor tingki si borngin, suasana na sonang dohot sipanganon dohot siinumon na dohot panghobasion na na taboo. Torang ni kota na mansai bagak boi tarida sian on. Inganan on mansai nirekomendasihon laho pahabishon tingki rap dohot hallet, keluarga manang ale-ale.
Manarita tu na proses manundati tikket, nungnga 43 ari alai dang ra di transfer. loket pe dangolo manghobasi.
Godang do sipilliton anggo siallangon dohot siinumon. Inganan pe bidang do, dibagi ma gabe piga-piga bagian dohot konsep. Molo argana pas ma tu isi ni sangku.
Parmanganan margaya songon najolo. Adong diparade kue-kue, ekrim pe. Menak ma tahe. Sipanganonna has loppaan ni jabu. Boi tu rombongan manang dohot akka keluarga. Sipanganonna tabo. Indahan ulamna tabo. Indahan tutug oncomna pe tabo. Lompaan ni eropa, asia, nusantara adong dison. Holan mamillit. Dakdanak lomo rohana mangallang eksrim dison.
Sada goar ni batagor na tarbarita di Bandung. Daina tabo, molo argana parbiji Rp. 10 ribu. Nipangido 3 biji laho di ahu nunga sae pabutanghon ala ungkuranna lumayan balga.
Hea porsea molo body lotion citra mambaen imbulu tamba godang
Maccet manang didia molo lagi mardalani.
Urupi jo paboa dohot jojor ceritana, pulsa mula-mula sahat tu na parpudi tu mention tim da kak, tim ma annon namamareso sadia godang pulsa na tarpangke.
Inganan parmanganon di luar na mansai sonang. Iga na oke, dai na tabo. Jus orang dohot stroberi na tabo. Arga na pe oke.
Tu hamu na mangalului parmangana na suasana romantis dang sala be tuson ma. Jala molo toru hamu pas-pasan pesan ma sipanganon na mura-mura. Unang olo dioto-otoi gambar na di buku sipanganon asa unang marsak. Sipanganon sukina untabo alai sai hera tuaha ma dao-dao macet tu son holan mangalului i. Di kota uncocok do ra. Panatapan ni Jogja borngin na maniop.
Daina hera sarupa tu resto na asing na martiga-tiga seafood. aman jala ias dohot parhobasanna hatop.
Hasil ni quick count didokkon marasing dohot hasil ni servei mambahen au sukkun-sukkun.
Parjolo ro tuson ima lao mamestahon hatatmmat ni anggiku, inganan na i, keren hian. Desainna pe unik, keren, sonang, jala cokcok hian laho mangan borngin rap dohot sisolhot, hallet, haha anggi, dohot akka dongan, panatapanpe keren, sipanganonna tabo tabo. Arga na sarupa ma dohot panghobasionna na, dang manolsoli ro tu son. Mansai sipabotohonon.
Hamaloon mangantusi sijahaon ini ganup jolma marasing-asing, adong na sahali jaha nga diattusi, adong muse do na ikkon diparulang-ulanghon asa di attusi.
wow tung tarsonggot situtu do di panghobasion ni pengamanan bkpn bromo malang. Tutu situtu mamereng-mereng bohi hian, Molo holan naeng manungkun produk na si da do, ndang di anturehon hita, gariada olo di palaho, tung hansit hian do roha!
Bandung tarbarita gabe inganan mambahen tahu lokal na mansai bagak, sada naumbagak boe dilului di lapo talaga. Halaki adong pabrikna sandiri di dalan Jendral Sudirman, alai pabalgahon bisnis na gabe paradehon sipanganon. Adong marmassam sipilliton tahu. Mansai direkomendasihon tu akka nalomo rohana siallangon.
Molo boe nian ditongos ma muse sigararonku na bulan na salpu.
Sada sian sipanganon lomo ni rohangku ima mcflurry na marragam daena asing sian paket na dua potong manukna. Molo au mandok dae ni manuk mcd i tung mansai holpu diandoranai jala uram-uram na pe tung mansai tabo hian.
Ahu merasa targanggu mamereng parkiran motor ni jolma mangondingi dalan umum.
Satena balga-blaga. Parmasakna di papulik. Dilehon seatan ni bauang merah dohot cabe rawitdi kukus, godang ni lontong dohot iddahanna pe pas. pokokna lomo rohakku.
molo di ida - ida, sandiaga uno dohot nadiem makarim suman akeh.
Horas manogot, Ba tung mansai jut hian do roha alana indihome internet ndang denggan be. Ai arga hian do i hugarar, unang jut roha nami bahen songon panuhor.
driver/supir ndang ro tu inganan na tinuju, alai di aplikasi nunga pola naek, jala gopay nunga tarpotong, tung laos so olo be ahu pangke gojek,
Sipanganon dison molo pandapothu hurang do tabona, alana au halak minang, au dang pola lomo rohakku siallangon ni jawa na tonggi hehehhe.
Pajak, kak, naeng mangido nomor efin, sebelumna nunga diaktivasi, alai lupa password akun djp online.
Musim udan songon on asal udan ikkon dang tenang mabiar habanjiran.
Sate kambing H.Ihsan on lumayan ditanda di Tegal. Molo dang boi ro tu inganan pusatna. Hamu boi do mandapot sate kambing H. Ihsan di pigapiga inganan parmanganon di kota Tegal.
Sian godangni parmanganan sunda di Bandung, pandapothu Ciganea ima sada na lomo rohakku. Ahu lomo rohakku alana manukna has, digoreng dang pola pa koringhu. Muse sambalna pe dang talu tabona. Sipanganon na asing pe tabo. Ingananna hera jabu, dang pola pa balgahu alai pas ma, jala ias muse.
Hotel on nungga jongjong sian tolu pulu taon naung salpu, dang dope au tubu.Inganan parbodarian parjolo di kota on. Nuaeng nungga godang jongjong hotel dison.
Sipanganon dison sarupa songon kfc na asing. Manuk na digorengna krispy, gurih jala tabo.
Bohama dang muruk ateh, hona php indosat do torus neih. Pulsa torus dipotong suda dang adong teba.
Panghobasion ni batik air bisnis class di Halim pajuthon roha, galas kotor jala bau, ndang adong TV. dibahen ma alasanna ala pesawat naimbaru, namangalap molo turun sian pesawat pe dang adong be.
Pakke ma laurier double tingki lao modom ditinkki menstruasi asa unang boccor.
Parmanganan na mansai sederhan, alai daina juara. Parmasak na dipakke ima kaccang na pas dohot godangna dang marlobi-lobi. Jolma na ro mansai rame.
Luat dohot pangarangrangan ni inganan on tung mnsai denggan, alai mollo sipanganon dohot siinumon dison dang pola polin. tabo laho puasa dohot angka dongan dongan.
Daini sipanganonna somal hian dohot suasana dang istimewa gabe molo nga ro sahali tuson nga sae be.
Na mangorai GBK di bahen gabe venue konser teal-teal hian dabah. Duhut na di lapangan i ise naeng mangaradoti molo dangadong hepeng ni konser. Dang dope karosi na olo sega dibahen namanondur bola. Otahe
Ngarittik be ateh. Barita mix platter i do boi lobi sian 30 menit. Manukkun tu parhobasna alai lari. Dang sigop. Leleng
Tikki jenuh tu ole-ole nasian Bandung na nungnga adong, roti natinutung tunggal boe gabe sipilliton. Au jot-jot manuhor roti marie naditutung dohot dai na tabo, muse roti naditutung dohot daini keju manang coklat. Somalna hutuhor di lapo roti naditutung tunggal di paskal hyper square. Argana agak arga do nian, alai hurasa hampir sarupa do tu sipanganon ole-ole. Jadi dang pola ra nidok na arga on. Muse daina tabo do.
rampak laho dohot keluarga mangan borngin, argana timbo dohot daina na somal hian.
Horas arian, hepeng administrasi rek simpedes rp 5.500, -/bulan. Mauliate era.
Inganan na sonang jala tabo, olo dibahen gabe inganan poto pre-wedding.
Panghobasionna denggan hian, mansai sabas sian ingananna, uli hian boe berengon panatapan kota di tikki borngin sian sipanganonna, nadumenggan!. Sipanganonna tabo hian dang manarita naeng ro tuson.
Arif manuhor jaket billabong naimbaru.
Parkode indahan na dung leleng adong jala nungga gabe sada turiturian, nuaeng hera nungga mambukka cabang. Tarbarita ala hot daina sian taon tu taon, nang pe godung na sitohona nungga di paimbaru alai haaslion i tong dope dijaga jala hot maol mamarkiri. Dinapiga-piga tingki na diparpudion adong saotik namuba ima tingki inang par masakna dang haidahan be.
Mangalehon pangurupion tu jolma na hona mara laho sipalessem marisuang doi. Lamma laho dipabo-boa. Maaf hian ma. Magigi ahu.
Dai ni sipanganon na somal do hape argana arga hian. Inganan na pe saomal do. Inganan na i pe madao hu sian pusat kota.
Molo naeng ro tu inganan on dalanna mansai maccet jala dao sian tongani kota. Dung sahat disan dangadong na spesial na manggarar pardalanan na dao i. Sipanganonna somal hian.
Daini roti na tabo. Ragam ni roti dohot karupuk na digadis godang. Argana biasa do. Na unlomo rohakku tu roti tawarna. Lomo roha.
ise ibana? boasa isi ni barita ibana sude. dangna natarhurung hian i i ?
Naeng mangan huhut manikmati suasana ni paris? Unang pola dao-dao tu prancis, sae ma tu paris van java alias Bandung. Braga permai on rekomendasi hian laho mangan huhut marsonang-sonang. Sipanganonna tabo, argana masuk tu akkal dohot suasana na pe menak hian lamma muse mejana di duru. Mangan huhut manikmati suasana ni Bandung songon najolo.
Yogyakarta on di akka suhi suhi ni dalan godang hotel. Ale seang ma. Tu kelas bintang 3 pe argana nga umarga dohot panghoasionna na dang sesuai.
Bakmina tabo. Ditambu jagal rica-ricana gabe mantap hian. Molo daina siak-siak alai tabo. Mangallang sada songo na hurang do.
Aplikasi BNI mobile banking tolong ma dipadenggan alana naeng aktivasi akun dang boi.
anti pangke power bank mulai bosor baterai ni handphone samsung hu dung hupakngke sisongoni.
Botol uc 1000 maol hian dibukka dah, mambaen hansit tangan.
Mangalului partingkian songon sinajolo di Jogja, inganan on ma inganan na cokcok pilliton! Ragam ni sipanganon godangan akka sipanganon nadielaela ni sipanganon ni halak Belanda. Na mansai lomo rohakku ima steak sirloin. DI resotroan on pe adong do toko roti namarragam sipilliton akka roti songon sinajolo.
katua dpr pasangaphon pilkada serampak na mardalan dohot dame.
Mangurus gaji ni parkarejona sandiri pe ndang tolap beha ma bahenonna laho mangurus bumn. Pingkiri pangke otak mi.
Di indonesiaa sipilliton merek telepon seluler kan godang. Molo dang lomo rohana mamereng xiaomi mandalanhon karejona boe dipillit merek na asing. Diboan sonang pe.
Hea do mangan di poolside hotel miltom ? Daena dohot argana ndang suman, Sipanganonna hurang daena, huboan ma 20 halak tusi laos apala luhutna do ndang marlomoniroha.
Ingananna unik. Huhut mangan pe dipamanja dohot akka inganan na unik. Godang hau-hau dohot galerina. Tu dakdanak unang pola kuatir. Adong meam-meam ni dakdanak na. Jei mangan gabe lobi santai.
molo tuson au torus do hu tuhor gadong sambal roa. gadong na di goreng dipadomu dohot sambal roa, tabo. sipanganon na asing pe tabo alai molo au dohot sajabu na ung tabo dison ima mangallang gadong dohot manginum kopi.
Talipon sitioponna sega pas parjolo di galaki.
Modom na cukkup ganup ari boe mambahen daging dang halojaan jala sogar ditikki dungo di manogot ni ari.
restoran on bagak hian dohot panatapanna mansai uli di borning ni ari
Horas botari inong, tarsingot tu parbue ni perbankan bank mandiri aha muse na boe hami urupi? Yogi
Suasana di inganan on tung mansai luar biasa hian. Tingki i hami ro pas botari naeng-naeng borngin, jala mandapot inganan na manjoloi tu binanga. Soara ni binanga i dohot suasana di huta on manambai tabo ni suasana mangan borngin nami tingki i. Sipanganon diparade songon gaya tradisional dohot dai na songon na menarik tu simangkudap nami.
argana paargahu, hapengan akka sipanganon na digadis sipanganon indonesia. hapeng tu siallangon na sarupa di inganan na asing dao um mura. indahan goreng dison arga hian! sogo roha.
dibagasan akun mycare hu na tarblokir i naeng hu tambaon hian nomor Im3 hu na imbaru
120 peserta na lulus ujian on dibagi ma tu 4 kelas godang na tiap kelas 30 siswa.
Aha do on, arga hian, panghobasionna hurang!
Ahu pajumpang dohot ibana di asrama inganan nami tinggal tingki mahasiswa najolo.
Dia do leleng hian konfirmasina? Nion nungnga di garar, nungnga nikirim partanda transfer, alai e-tiket dang ra kaluar? Ahu kecewa, dangolo au digantung songon on.
Manonton film Indonesia di tv on, sipata mambahen sogo roha. Alana gabe hera naso adong masalah di Indonesia, alana sudena lagi mardalani tu luar negeri.
Naso unboto ila ho! Marsiajar moccak dang laho hagijanghonon! Alai laho manjaga diri sandiri do! Gurum pe ditopari ho lam ma natorasmu! Sibolis do ho, ngolu digarar ngolu! Ho marutang sada ngolu! Jala ngolum ma na gabe garar na!?
molo tu mangkok ayam pasti tuhoron kwetiaw siramna, molo binereng hera na otik, hape dung dipangan/diallang bah, godang do hape molo di au, kwetiaw siramna I untabo dope sian inganan na asing, tutu situtu sambal nai pe pashian tu dilanghu.
Atlet naposo ni bangso on mandohoti Serpong Run 2018 lao mambahen uji coba.
Porlu jala baritahon bangsoku naung marsahit, molo akka aparat gabe parjehe, nasintong gabe dang sintong jala naso sintong gabe dipasintong
bus harapan jaya lobi tabo sian angka na asing
Tinggalhon ma molo ho nga bosan tahe rap halletmu dohot marhallet dang adong gunana di ho.
Porsea dope ho dihatana? Imana na manghukkupi sopot-sopot haroanni imana, imana muse mambuka tihas na .
kafe on, adong piga piga tambul na suman hian, tahu dilumbuenk dohot vulkano risols goarna. asing sensasina sian rupa dohot daina mambahen olo muse olo muse. tu angka na aning mamboto boi ma di dai da.
2018 KPK martahi lau pasaehon jeaE-KTP dohot blbi
Holan penerbangan na di Indonesia on do naso hea mangargahon partingkian, nunga gararon arga tong do panghobasionna ndang marmusmus.
Molo panghobasion ni bank di ari minggu na maringanan di Bekasi, bapak boi ro tu kantor cabang bank mandiri bekasi juanda.
Lungun hian marnida laut na nuaeng on rotak dibahen gabe inganan ni sampah marsineangan.
Sada inganan parmangonon jala inganan markombur naditonahon ni dongan na mansai tabo. Inganan na lumayan nakkok molo sian kota, jala songonna masuk masuk do sahat tu dang haidaan sia dalan nabalga. Alai sipanganonna tabo, ingananna pe asik, hargana pe standar do. Sesuaima tu argana. Boima molo naeng tu Malang ro musek tuson.
On the spot tagan tayang di trans7
Toho do ayam goreng na mansai tabo jala mambahen iba sai naeng musek, sambalna namansai siak mambahen dai ni sipanganon lam tabo dohot indahan na las dohot es teh manis.
Ahu nungnga hupasurathon alai dang dapot sms sian 5111.
Paima llagi mardalan-dalani tu Bandung laos disangahon mandai batagor nauntabo di kota Kembang on sampe dang sadar hami manuhor ungodang sian nasuda nami nadua: Bakso tahu goreng, siomay goreng dohot batagor kuah, ayam kremes, dohot es cendol jala hami ikkon mambungkus mulak tahu yun yin situhoran nami ujungna.
Mansuba mangido shabu-shabu, sipanganon na imbaru di gading resto. Taboni sipanganonna agak tabo do, argana pe mura muse. Rekomendasi molo adong mamboan tondong manang na holan naeng mangan borngin rap dohot keluarga.
Oke. Nungnga hukirim sian pesan langsung
Gabe rusu do di ujungni debat na paduahon pilgub Jabar tingki 14 Mei 2018 nasalpu, mambahen pandohan namaralo sian angka nadohot mardebat.
Manogot on dang huingot mananggalhon helm ni pargojek dung turun sian karetana alani mangalumba motor.
Ruma makan on tongtong do na undenggan, tung sonang do roha manghata-hatai dohot dongan, tondong manang nahinaholongan dison. Angka sipanganon na pe tabo, Nang pe ahu ndang holan na mangan, alana tung mansai lomo do rohangku ro tuson botarina mandapothon borngin
Sipanganon na hami pesan udang, sapi, sapo sude na tabo, sempurna ma dilompa, daina pas, timbo kualitas na. Inganan na bidang, panghobasion na oke hian. Sude na lambok jala songoni nang tu dak danak.
Loja paimahon, loja mangalului inganan hundul, loja hundul. Tu naso adong waktu leleng dohot nungga male, tumagon unang tuson. Au tuson pas mardalani lebaran mangan di ruko-ruko di humaliang on agak arga dohot daina pe somal.
Resto on inganan na sonang songon huta najolo, alai dengganan do botari sahat tu borngin hita ro tuson alana cahaya ni obor dohot api unggun mambahen situasi / suasana gabe romantis. Ragam ni sipanganon pe godang mulai sian siallangon ni halak indonesia sahat tu siallangon ni halak european, tung mansai denggan pasuda tikki rap dohot dongan nang keluarga pe.
ragam ni sipanganon na di patupa tung mansai godang jala daena pe tabo do, godang ni pangurupi dohot tingki panghobasionna na pe denggan do, mambahen las roha nami mangan tonga ari di san. Holan I do ala naik-turun do lante ni rumah makan I ingkon jamot do lumobi angka natua-tua dohot dakdanak, anggiat ma boi meningkat muse panghobasionna dohot ragam ni sipanganon na, lam tu majuna ma boemi mitoha.
Sigararon nakkok dua hali loppit alani promo suda dangadong boa-boana, dang toho on.
Mangido barita taringot daftar arga ni baju na lagi di gadis.
au lam sogo rohangku tu jne ala pangirimonna torus tarlambat.
Dang songon godang ruma makan dohot kafe na asing, ia inganan on dibahen songon na tandi sian na biasana, godang angka lampu na, angka lukisan / gambar antik, sipanganon dohot si inumon tabo, na mambahen tarsonggot iba holan binereng daftar ni angka argana wooow pas hian tu isi ni kantong niba. jala molo pe mura argana anggo daena ndang muba tong do tabo hian.
di lante 1 hotel ima lante na ung timbo, adong panatapan n apar bagak tu dolok na gok angka hau. Mermer, ias, tabo jala uar biasama tahe.
Andorang ahu dohot hallethu mulak tu Jakarta. Ahu sangahon dope laho tu restoran on. Panatapanna bagak dohot sipanganon na pe mura-mura. Rekomendasi hian.
Herana loja ni rasa sudena on. Ngolngol hian mangkarejoi hera nasomal na sai lalap songon i.
Sial hian ingananna na di samping mapeol.
parjolo masuba nungga di patupa dohot humalaput ni parhobas na mambahen iba leleng paimahon ima 4 lagu marcell. dungi nga leleng bah gabe dang jadi be nipangido. dang parduli lak sa tabo niaha molo dang ture parhobas na dang parduli be tu daina.
indahan rawonna tung mansai tabo, argana pe naboi tuhoron do, dilambungni universitas parahyangan. Ingananna pe asing jala uli sian angka hau.
Manuhor soto dohot iga bakar, ditambai suasana na ngali. Dai na tabo jala dihobasi dohot lambok sian ito Diah, tisna, echa. Nga dua hali ro tu son jala torus do sabas tu kualitas sipanganon dohot panghobasion na.
Youtube godang hian gunana. Boe manonton film, mambege logu, sipata laho marsiajar.
Udan si manogot nai mambahen jut hian roha, masset muse jala argani ojol pe gabe sibahen lomo-lomo na be mambahen marsak roha.
Sipanganonna agak tabo-tabo di alogo na ngali dohot godang massamna ima parmanganan burangburang, sopo purbasari dohot inganan ni foodcourtnya.
Urupi majo mangalului alamat ni jolma on. Ikkon hutogihon marbada songon baoa marsamurai. Nga dilaei ibana inong hu na mansai huhalongi jala hupasangap.
Inganan manginum kopi jonok tu kampus UI, Vietnamese kopi nai tabo, argana sedang ma, boi marpikkkir huhut makkarejoi tesis
Sipanganon na tabo, jala panatapanna bagak,. Holan dalan lao tu Lawangwangi na hurang gabe dang sude jolma mamboto na adong lawangwangi disi asingni jolma na lewat.
au mambuhai pambahenan jala dang hea mabiar hasundatan.
Inangan parmanganon nuansa doraemon. Arga ni sipanganon mura jala godang sipilliton. Inganan na dang pola bidang alai tabo. Di lantai 2 dibahen songon kamar ni si Nobita renta dohot meja marsiajar, mesin waktu dohot pintu kemana saja. Godang boneka doraemon dohot komik-komik na boi dijaha tingki paimahon sipanganon. Asing ni huhut manngallang sipanganon boi manonton film doraemon. Gellenghu lom rohana mangan. Lanjutna
Au laho tu parminuman dipakar raphon sisolhot, panatapanna bagak hian do nian. Sipanganonna pe tabo-tabo. Laho marsantai mangatimi nadiparade dohot panatapan dipakar tung mansai tabo. Hami tusan di ari minggu, hami pittor dapot meja. Tu sipanganon, dung tapangido dang polaa leleng paimahon, sipanganon nungga ro. Laho marfoto-foto pe bagak hian.
ndang sala be on ma kafe modern na hinalomohon ni angka par depok laho inganan parmanganan molo marpungu laho manghatai angka na marsituho pe tung sonang do roha.
Marsak do roha ala ni pangalaho parbada- bada ni parbaribaan.
Au lomo do rohakku mangan dison alani ragam ni ayamna godang jala lambok, sambal pas di dila jala suasana restoran pe sonang. Selain i panghobasionna pe denggan jala dang pola arga
Au nungga loja muruk-muruk. lokma sahalakku pe mambuat paket i muse dohot hukirim sian pangiriman na asing. Keecewa hian dang binoto be papiga halihon.
Reunion house on direkomendasihon hian laho mangan arian di Bandung. Inganan na tabo, tabo ma laho marsonang-sonang rap dohot manang ise pe taho. Sipanganon na pe oke hian.
Laho mamboto promo-promo na lagi adong di tokopedia ho boi ro tu halaman on.
Didokhon jam on anti air, alai holan dipakke marlange nga mate.
Tung mansai uli jala denggan do inganan on. Godang muse partiga-tiga sipangannon. Inganan manghata - hatai dohot cafe na pe tung denggan. Sanga do hami belanja di supermarket. Argana pe ndang apala timbo, sonang do roha dibagasan mall i, ac na pe ngali do da.Dohot nang angka barang na pe marmerk jala godang potongan ni argana.
patagi-tagihon sial hian au.
Namargambar rap dohot halak i dang anggi ni bang Doni. Magigi ah margambar dohot halak i.
Sada sitaonon naimbaru ipe manipa huta adat di Bajawa, Flores. Hatutungon na balga na masa ditikki 13/8 botari naeng pasudahon sude huta. Total 27 sian 33 jabu adat na adong suda di allang api raphon dohot sude cerita dohot sejarana.
Tuson tikki acara ni kattor. Adong live musik. Sipilliton massam. Pas molo naeng ro natorop hape lomo ni rohana marasing-asing. Ramenna tabo.
Ahu rap dohot keluarga mangan borngin di inganan on alana nang pe batagor sipanganon utama na adong do sipanganon na asing. Ahu holan manuhor 2 sipanganon hape ujungna ro dung 45 menit, i pe nga piga piga hali husukkun. Molo sian dai na adong do piga-piga sipanganon naung hudai tabo andorang i. Tonaku paima manuhor tumagon ma sukkuin sadia leleng laho patupahon sipanganon nadituhor.
Paket nungnga di jalo. Manarita otik alana ni pangido warna birong nadikirim warna hunik.
au sian bali, pas sedang marlibur tu kota bandung, andorang dilambung ni kantor gubernur Jawa Barat manang dilambung ni godung sate, hami di-suggest mangan di bancakan ala jonok. Dung masuk dilehon ma tuhami piring sian kaleng naung sega (na so denggan be) songon naung tasikon. alai hupilit hami ma sipanganon lomo ni roha nami, jala tung mansai godanghian lanok marhabangan alai alanaung sanga masuk ba tong do hami mangan, tung mansai magigi hian iba,
Manonton sinetro pe nga mulai ngolngolan lamma manonton akka barita naso toho na diramalhon.
au manuhor marragam roti. Sipilliton na godang alai daina sopala. rotina horing hera nadung marpiga piga ari. dang sogar. Panghobasionna na pe leleng. marsak iba.
Unang lupa manginum air mineral 8-10 galas sadari.
inganna na bagak di jonok gijjang dolok, boi mangida panatapann kota sian ginjang.
Nakkok Grab, hahana marbarita nattuari hona danggur batu di dalan, Juanda tikki lebaran hape anak ni donganna.
Punguan ni mahasiswa na oto. Mauliate ma au dang mahasiswa sian luat i. Maila iba.
Restona denggan jala balga. Tingki tu son mangan arian jala ari minggu rame hian jolma na ro. Sipanganon na tabo tabo, gurame goreng dohot sambal na mantap.
Au ma sada na satia tu huta bulung dung mulai marbungka di taon 2003 molo so sala, dae ni sipanganon dimulana I tung mansai tabo do,alai dung mulai torop na ro sahat tu nuaeng on gabe muba daena ndan songon na uju I be, jala panghobasionna pe ngalam so ture,molo pinangido piga-piga ragam ni sipanganon nga olo ro naung ngali-ngali gabe so lomo roha marnida, alai anggo ingananon uli do.
Belanja di Giant diskon 20% molo mamakke kartu kredit BCA.
Bang, dalan di muara bulian baru, baru sabulan dope dipadenggan, nga sega muse. Songon na so serius do na mangkarejohon i.
Nian dang tabo targasip maccet, alai naung dang tabo muse targasip di tingki nasalpu.
setoho, manyesal hian au manuhor sian aplikasi on. boi do attong e-tiket dang issued. jala proses konfirmasina leleng. andorang soi hona sarupa muse dohot na di aplikasi dibariba. alai parhobasna hatop hian langsung adong solusina. dang ingkon sampe manelepon parhobas 4 hali.
Nungnga hu tongos be barita i jalo , tolong ma jo pintor di pareso
Au mambahen 5 transaksi di tanggal 22 Juni, sudena decline hape terdebit sian rekening hampir 7 juta, sian transaksi nabaru 3 transaksi nadipaulak.
Unggodangan nalaho mamillit di pamillian gubernur nungga adong na dirohana sipiliiton.
nungga hupaima jne hape ibana parrona sogot. aning muruk au
spotify maol, adong muse administrasi sigararon tiap bulan
Naeng mangallang oreo do ikkon marungkil ikkon diputar, didilat, disornophon.
Maaf, dang holan nomor hu na songon i, husukkun sude na mamangke na di luat i, sarupa do pandohanna, alai dang olo dope mangaku molo satohona sinyal na do na roa.
Jangkauan ni siarna dipabidang ma nian, alana godang luat na so boi mangrasahaon siaran net. Mauliate
Boasa boi di pasombu gedong di atas ni sunge, di dalan rumah sakit mandapothon onan Ciroyom, asing.
binege sian sipamangonna taringot tu parmanganan on, alani tarhirim hian hu coba ma laho tusi. alai sial, molo pandapothu, dang songon na dibaritahon angk ajolmai. diana pe biasa hian do. dang sesuai muse tu arhana. sahira loppaan na baru marsiajar
Iphone on. Kamera golapna wassalam roa hian dang boe hian diandalhon molo losok roha mamboan kamera.
Molo soadong hepeng laho manuhor komik alai tong naeng markombur, ro ma tu son. Gok do akka komik na. Sipanganon dohot siinumon na holan fasilitas na manambai do, alai lumayan ma. Arga na pe mura cokcok tu mahasiswa.
Agooh pak boasa hera nalam pamohop-mohopon parbaribaan? Unang ma pak, i annong mambaen lam mangiburu, late, elat, jala dihatai, mardandi hera dakdanak sitagelleng, muruk-muruk dang jelas jala lam rotak utok-utok dohot ate-atena.
Rekomendasihonon hian bah. Cappucinona hatagian, argana mura hian, dohot inganan parkir gararon satulus ni roha. Ro tikki naeng-naeng magrib ikkon lam seru suasana na.
oke bos, nangpe handphone pintor tompu ngeheng/sega sahat rodi sadari.
Parmanganan dohot suasana alam on mansai cocok laho acara dohot hallet manang dohot keluarga. Sipanganonna tabo dohot argana pe mura.
Porsea do i sian ias ni roha? Roha na bulus? Ai ndang ?
Au mandohoti lomba blog cinta rupiah bank indonesia-net media dohot nungga men-submit article di 22 desember 2017 nasalpu, alai sahat tu saonari pangkat ni suratanku dang di pabotohon dope. Baen jo panorangionna.
Kafe on paradehon sipanganon tradisional songon kafe naposo. Asing ni i ingananna menak, argana dohonon mura dohot tardungdung.
Stasiun tv naso denggan, dang hot, marsak na manggalang persip-persiba, dang marroha!Dang denggan, jala dang marjambaran!
Inganan na menak dohot hera na lambok. Sate na pe tabo jala adong muse ragam ni sipanganon na asing di inganan on, dang holan sate.
Panatapan na uli laho mar gambar, alogona lambok, sipanganon na tabo dai na. Arga na pe mura. Mantap.
Anggiku mansai lomo rohana brownis primarasa.
Godang do pahean nadigadis di Matahari Mall.
Minimal internethu toppu putus, sajabu mamake simpati sude songoni tong dang boi sambung tu internet.
Kaskus nian jot-jot mangalehon barita na menarik jala na imbaru.
I ma na sohinalomohon ni rohangku molo nga jonok pemilu, mohop do situasina
manolsoli au tu hatotapan masuk tu jurusan film. aning masuk tu seni rupa hian do sebenarna. alai dang porsea au tu aha na hupuna.s
Dae ni ombu-ombu ni indahan goreng nai dang satabo na jolo be, songon na so mardai jala tung assim. Porlu do adong parhobas na manjaga asa tong tabo dae na.
Hombar tu naditonahon, au mandai mie goreng special jala daina molo diau songon na somal i do jala dang pas di dila.
bakso na tabo laho allangan/panganon, inganan na ias songon parmanganan bakso na pandapothu songon na asing. Tung mansai tabo antong.
Pelaku na unang dilehon tu pak polisi. Tanom ma mangolu.
Mengecewahon hian, ahu pangido tiket jala nungnga hu garar, hape tikki i dang lewat dope pas hu transfer, alai sahat tu nuaeng dang di lehon dope kode bookingna, gabe dilehon boa-boa nungnga lewat, dungi hepengna gabe lari tudia, ditikki hu hubungi sian email holan di alusi sahali.
Bah posa nai jne! Hu telepon dang di alusi, tweet dang di balos, email dang di balos, pesan pe dang di balos!
Jut roha di panghobasion naidiapatupa ni hotel bintang opat on. Di tingki au manginap di hotel i, dibahen tu au nahurang denggan sian parhobas na adong. Ditamba dope dohot kamar mandi nasoadong tisuna. Hape argana lumayan arga. Hape dang sesuai dohot panghobasion nadilehon.
Sian nabodari boasa dang boi dipekke, boasa songonon panghobasionni indosat. Daftar extra 2 gb 10 ribu dang marnaboi, dang marguna pulsaku gabe lak habis dang boi dipakke manang tudia.
Inaganan on antar tabo do, parkir na pe denggan do diatur, songon na asing do alai tabo steak dongan ni mie naso harusiak, Hm.
Sumando macet hian manogot on ateh, nga di bus on iba lobi sian sajom, alai dang marnasahat.
tung mansai marsak jala sogo hian do rohangku mulai na di bulan Pebruari I alana tiap ari ro telpon ni par mnc tv. Hape sohea iba marlangganan nga pola loja iba marpuluhali paboahon tu nasida.
Songon na pamalo-malohon do ho mat. Unang pantang so bilak ho mangalehon poda. Ai podam pe poda na lilu do.
Bakso dohot pat ni manuk mambahen panghilalaan songon na longang, Tung mansai tabo hian puang asing sian bakso tung godang do pe ragam ni sipanganon na asing, Tung mansai tabo hian ma puang jala baritahononhu do i tu angka dongan.
Xiaomi, samsung, mamereng ho do dah naeng tipe aha dohot dos tu hepengmu, sukkun-sukkun ma tu inganan partiga hp i.
Inganan parkirna pasompithu, ro di motor pe ikkon dititiphon tu inganan parkir na adong di bariba ni hotel.
Alana skate park on dihaliangi inganan parpunguan na tung mansai denggan, tung so hea do ngolngolan panghilalaanhu
Nungnga hupaboa tu email mandiricare.co.id
Nga adong be kode akses dohot pin hu.
asli do indihome tung so marmusmus nuaeng, ahama labana gararon I tung mansai arga situtu pola parohon rimas/muruk.
Hami sakeluarga sanga do mandai sipanganon di inganan parmanganon na i songon asar na sude kaca-kaca na ditutup i akka dakka-dakka na ambat. Uli, unik, bagak hian jala sipanganon na pe tabo.
Au mangiburu alai dang boi manang marhua.
Arga na dang pola arga, dai na pe tabo, godang ragam ni sipanganon naasing nasudung sian Banjar.
Segel na tutur nang pe adong otik sega.
Supir gocar ro sian luar kota tu jakarta laho mangalului sewa asa dapotan poin.
Dison boe mamutik stroberi sasahalak dohot pittor di garar molo pas balga-balga parbuena tarhilala do tonggi ni stroberina dohot adong sipanganon na boe di allang na asing dison.
Baru nakking dope sahat barangna, bagak do.
Ai bias hian do iba mangida angka sampah na di pinggir ni dalan kota palangkaya i.
Inganan ni restoran di Kemang. Arga jala dang tabo. Unang ma lao tu si.
Dai na tabo dipadomu dohot sambalna. Jagal na lambok. Arga na dos dohot aha nadiparade. Ingananna pe murah didapot. ok pokona.
Bubur ni si Ahong on tabo diallang ditingki si borngin. Godang dope sipanganon na asing naboi didai asing ni bubur. Parmanganon on mansai godang do ro jolma jala bidang. Buburna pe tabo.
Ahu tuson dohot hallethu, ingananna songon na bidang do dohot adong muse inganan di bagasan dohot di duruna. Au hundul di inganan na di bagasan na adong panatapan tu duru, gabe adong jandela kacca. Tu sipanganonna sabas do hurasa. Sian argana dos do attong dohot aha na di parade.
Mamillit gubernur manang daong ima todoan ni ganup jolma
Daina nungga dang be songon najolo. Sai songon naso mardai. Ikkon di panakkok do daina. Tu sipilliton siinumon mansai otik holan soft drink.
Nang pe nuaeng argana nungga nakkok timbo alai porsea ma molo nipangido indahan padang bungkus di Singgalang jaya parsina godang hian. Sahat tu nuaeng inganan on tong dope gabe sada inganan laho mangallaang sipanganon padang lomo ni rohakku.
Bebekna tabo, lambok, sambalna tabo. Ingananna ias jala lumayan tabo.
Maringanan di festival city link mal, parmanganan on patupahon sipanganon cina sipanganon songin carte dohot dimsum. Dai ni sipanganon lumayan oke, inganan lumayan bidang musek jala godang keluarga mangan dison. Napaling lomo roha nami udang mayonaise.
Sipanganon di rumah sakit torus do dang tabo.
Molo tuson ikkon do di tuho terong gorengna, ingananna pe tabo adong na hundul, unang pas mangan siang molo ro tuson alana gok hian jolma.
Ingananna lumayan tabo, adong di dalan Sudirman na jonok tu pamillitan inganan belanja, sian Resto pe lumayan jonok do tu inganan i. Sipanganonna tabo, maragam-ragam gabe dang pola bosan. Inganan i pe sonang.
Parmanganan on adong sipanganon na marragam alai nagumodang sipanganon ni China jala halal. Mi ayam jamur dohot indahan hainanna sodap jala direkomendasihon. Bibina pe tabo. Parmanganan on nuaeng adong cabang na di Istana Plaza.
Laho tu bandung Mangalului ramen. Na nidokhon na si saonari on, Argana dos do tu daena. Molo tu bandung muse ingkon laho do.
Molo adong na sala di pangalaho manang pambahenan nang pangulingku langsung ma dok tu ahu, unang marhata metmet di pudi, ndang denggan songoni. parbargak!
Pinabotohon la pangiriman tu alamat ni namanjalo taruhonon ma sadari on manang ari marsogot kak mauliate
Inganan parkirna hurang bidang. Jala sogo hian roha molo tingki mangan olo disuruh papindahon motor alana adong jolma naasing naung sae mangan jala naeng kaluar motorna. I mansai mangganggu.
Ba songoni ma, hasadaron ni mahasiswa tu alang alus na saonari on hurang hian do. Godangan dang maralang alus tu akka naung gabe karejo na.
Nasi uduk on adong di dalan rajiman dohot bukka na sian botari sahat tu borngin. Sipillitonna pe agak otik do, holan nasi uduk dohot akka tabbana/donganna. Somalna au mangallang nasi uduk dohot manuk nanigoreng dohot sambal, sambalna dang pasiakhu.
Anw indomie ku naparjolo di taon 2018 nantoari tung mansai tabo hian.
minimal kartu internethu ndang boi dipangke hape kuota lokal adong dope. Jala ahu dilokasi aktivasi do jala kartu hu pe nunga diregitrasi/daftarhon.
Hypermart naeng mangalehon diskon 20% diangka produk na bagak di ganup ari senin-kamis mamangke kartu hypermart.
Aning muruk ma au tu indosat
Paimahon parsirangan ni taon ta coba ma tu son. Hita nadua tatuhor akka sushi. Siinumon milktea dohot eskrim vanilla dohot dasar ni kalapa. Molo sushi na lumayan do alai songon na magodanghu indahan na. Alai dai na tabo. Arga na pe mura do.
Nga na alu-alunghu dang ra dikarejoi. Lomos hepengku dang na dipaulak, hape pulsa dohot kuotaku pe mago.
Mansai jut roha nami tu panghobasion ni parkarejo lion di gate a6 bandar udara Cengkareng. Au digabusi, sega barang jala rotak sahat di nanitahi.
Na paling mangecewahon ima tingki pemimpin dang boi mambedahon jala dang parduli nadia negarawan dohot nadia politisi na kotor.
Bubur manuk na tarhilala sipabotohonon di humaliang bandung, ingananna bagak mura di lului, argana pe dang pasudaahon kattung, ingananna torus godang ro diebati jolma ganup ari karejo nang pe ujungni minggu alani daina na tabo.
Mangebati inganan on laho maradian dung loja macet dipardalanan, sipanganon oke, alai kue-kuena mantap, gabe targagarhon.
Ba ndang adong hape lapatanna hu update nomor telepon genggam naimbaru tu parhobas ni partobo cab bni anggo tong do data di bni nomor handpone na leleng, bohado panghobasion ni halak i!
Au nungnga mansai jotjot mandai sipanganon di jabu ni oppung. Lomo do rohakku ditingki i na sonang laho rap mangan dohot akka keluarga. Ditikki ari tartontu adong do live musik na. Sipanganonnna pe godang sipillitonna masmassam sian na tradisional, asia, sahat tu sipanganon ni barat.
Godang jolma na hurang lomo rohana laho marubat tu dokter. Asing ni hepeng na agak arga tu deba jolma, laho tu dokter dang salelengna pamalumhon. Godang dokter na sala pamaresoon. Porlu do manang nungga somal, dokter pe jolma do.
Pangurupionna denggan, inganan parkir na pe tuk labbas, kobun stroberi labbas dohot godang straoberi naung agak merah lao diputik. Sipanganon di rumah makkan on mansai marragam, daina pe tabo, sabbal stroberina pe sudun dohot tabo. Iddahan liwet stroberi ikkon do di dai. Saleleng on sude si pilliton na hu pangan dang adong na sial ikkon di pabotohon tu tondong na mardalani.
Demi manang aha pe tes cpns mambahen maccet, sial nai.
paimahon sipanganon mansai leleng, waitereasna garang, narahai sipanganonna na tuhor pizza alai na ro mosok kasir na pe dang mekkel pas ning mambayar iba, panghobasionna dang suman.
Jamita Evangelium, 15 September 2019, Minggu XIII Dung Trinitatis "Mangolu di Bagasan Serep ni Roha" (Lukas 14: 7-11) Pelita Batak Online
Di tongatonga ni parsaoran hajolmaon sian narobi sahat tu nuaeng on, sai dipodahon angka natuatua dohot pangajari do hinaringkot ni serep ni roha, asa tubu parsaoran nauli sama jolma i. Laos dipodahon do tong asa pasidingon ni jolma i na maralo tu serep ni roha i, i ma ginjang ni roha, ai sega do parsaoran nauli binahen ni ginjang ni roha. Nang di tongatonga ni parsaoran ni bangso ni Debata, Israel, songon na nalnal di buku habisuhon dipodahon do asa didungdung bangso i serep ni roha, jala dipasiding ginjang ni roha. Laho mangondolhon i, tangkas ma didok na dialo Debata do ginjang ni roha. "Ibana mamarengkelengkelihon halak pangelesi, alai dilehon do asi ni roha anggo tu halak na unduk marroha"(Poda 3: 34).
Songon i do nang di tongatonga ni parsaoran Hakristenon, Israel naimbaru, tibu do dipodahon tu angka siihuthon Jesus asa di parsaorannasida/di parsaoranta sai di/tapatujolo serep ni roha, jala tapapudi, gariada taalo ginjang ni roha, i ma roha, pingkiran, nang pambahenan na marnida dirinta tumimbo sian na patut, jala naasing tumoru sian hita. I do umbahen na diingot, digurithon jala diajarhon angka naporsea i hata ni Jesus Kristus Tuhanta i taringot tusi, jala angka uluan ni huria na parjolo i sahat tu angka uluan ni huria di pardalan ni Hakristenon, nang angka sastrawan di tongatonga ni Hakristenon sian tingki tu tingki sai manghalaputi manurathon pangantusion dohot poda taringot tusi.
I do na binahen ni donganta sahaporseaon, parbarita nauli, Lukas, di Evangeliumna Lukas 14: 7-11 na gabe jamita di tongatonganta di bagasan Minggu XIII Dung Trinitatis sadarion, na patoranghon hat ani Jesus Guru dohot Tuhanta na bisuk i tu angka tamue ni sahalak Farise di bagas ni Farise i, dung diida Ibana sai mambuat inganan na sumangap/di jolo, angka tamuena na marsangap di Parugamoon Jahudi uju i. Uju i dipatolhas Jesus poda na mangalo ginjang ni roha jala na mangajarhon hinaringkot ni serep ni roha na diboto halak Farise nian nunga gabe poda di bangso Israel/Jahudi sian narobi, alai ndang diula angka na marsangap i. Digurithon parbarita nauli Lukas dia nidok ni Jesus tu nasida uju i, asa nang angka halak Kristen di tingki panuratan ni evangelium Lukas i (i ma di taon 80 dung Kristus) umbotosa, padao dirinasida sian ginjang ni roha, jala pajonok dirinasida tu serep ni roha.
Tung tangkas do digurithon si Lukas hat ani Jesus tu nasida: "Asa na patimbohon dirina sipaoruon do; jala na paoru dirina sipatimboon do" (Lukas 14: 11). I do umbahen na nang apostel Paulus manggurithon tu angka halak Kristen di Rom, i ma angka na mian di Ibukota Kekaisaran Romawi na tarbarita i taringot tu songon dia do nasida naung tardidi tu bagasan goar ni Tuhanta Jesus mangolu songon angka na tinompa naimbaru, na ingkon manadingkon parange na robi, manghangoluhon parange naimbaru di parsaoran nasida di angka huria i. Tu nasida na mangolu di sada budaya hierarkhis, i ma hasomalan mamereng dongon saurdot tu kelas sosialna, asa unang songon i be angka tuan disi marnida dirinasida nang angka ruas naasing na so tuan, angka hatoban. Songon on ma digurithon ibana tu nasida taringot tu parange naimbaru di parsaoran sama Kristen: "Unang ma torbang rajumi hamu dirimu lobi sian na patut."
Songon i do tong na ginurithon ni panurat ni surat Jakobus, na marnida adong hasomalan di huria sijaha surat i na pasangaphon na mora alai patutoru napogos di tongatonga ni parpunguannasida. On ma disurathon ibana tu nasida, unang songon i be nasida di parsaoran, marojahan tu jala borhat sian hata ni Tuhan Jesus Kristus: "Dialo Debata do angka na ginjang roha, alai dilehon do asi ni roha tu angka na serep marroha" (Jak 4: 6). Mansai tangkas tona ni hata i dia siadopan ni na ginjang marroha, i ma Debata alona, asa dipadao nasida dirinasida sian haginjangon ni roha. Alai ditariashon angka nauli sidaion ni angka na serep parroha di ngolu on, i ma: "Dilehon asi ni roha" tu nasida. Di hata Gorik didok asi ni roha i charin (χάριν). Di Padan Naimbaru, charin i mansai bidang do na hinangkamna, ndang holan haluaon na pinalumehon ni Debata di bagasan Jesus Kristus, i ma asi ni roha di partondion. Alai dohot do asi ni roha di na ringkot di ngoluon, dohot do angka sinadongan nab oi mambahen naporsea mangurupi na asing, angka napogos (Ida 2 Korintus 9: 8-9). Asa, gabe barita nauli do manghuling tu angka ruas namora na so manghaginjanghon na adong di ibana, i ma gabe ojahan do serep ni rohanasida di ulaon ni Debata palumehon asi ni roha tu nasida.
I do tong na diulakhon apostel Petrus na hea uju rap dohot Jesus patimbohu mamereng pangihuthononna di Jesus. Didok ibana tu angka huria na manaon sian angka na di humaliang nasida songon on: "Alai saluhutna ma hamu manolukhon haserepon sama hamu, ai dialo Debata do angka na hinjang roha, alai dilehon do asiasi tu angka na serep marroha." Nadikona tu angka ruas ni huria na marungkil mangadopi angka na di humaliangnasida na sai marusaha mambahen maol ngolunasida ala siihuthon Kristus nasida, i ma asa samanasida ingkon serep rohanasida, asa marhite sian i boi nasida masitongkulon dohot masiurupan ala sada ma parsaorannasida.
Dung i, di na sanga adong soara di tongatonga ni halak Kristen di portibion, tarlumobi di Eropa na mandok ndang apala denggan serep ni roha i, ai gabe dihorhon i do hamamago ni pos ni roha di hatauon ni diri mangadopi angka tantangan ni ngolu, ro ma sahalak pande bisuk, sastrawan, panurat, parbarita, teolog nang filsuf ni halak Kristen Inggris, huhut pangajari di universitas natarbarita, Oxford dohot Cambridge, di abad pa19-20-hon (29 November 1898 - 22 November 1963) di sada bukuna mangalo pandohan na so denggan taringot tu serep ni roha i. Mangalo i didok ibana songon on taringot tu aha do serep ni roha i: "Humility is not thinking less of yourself. It is thinking of yourself less" (Batak: Serep ni roha i ma ndang humurang mamingkirhon dirim. Alai mamingkirhon dirim ummotik).
Di tongatonga ni bangsonta Indonesia mamungka taon 2014 i dipatuduhon Presidenta Joko Widodo do sada sitiruon di haserepon ni roha. Sahalak na marjabatan na tumimbo situtu di tongatonga ni bangsonta na patuduhon serep ni roha di angka langkalangka na ulaonna na mansai denggan membangun Indonesia. Pemimpin na serep do ibana. Maradophon angka na so sapingkiran dohot ibana pe serep do ibana. Dihaposi ibana, haserepon ni roha do na ingkon hangoluhononna laho manguluon sada bangso na mansai marragam on. Diparangehon ibana tolu falsafah ni halak Jawa, na so apala marimbar tu nidok ni hata ni Debata.
Naparjolo i ma, "Lamun Siro Sekti Ojo Mateni," meskipun kamu sakti meskipun kamu kuat jangan suka menjatuhkan (Molo tung pe sakti jala nagogo ho, unang halomohon mandabuhon/pamatehon.
Napaduahon, lamun siro banter ojo ndhisiki, meskipun kamu cepat jangan suka mendahului. (Molo tung pe hatop ho, unang halomohon pajolojolohon).
Napatoluhon, "Lamun siro pinter ojo minteri", meskipun kamu pintar jangan sok pintar" (Molo tung pe pistar ho, unang pamalomalohon). Di hita halak Batak pe adong do angka umpama na manjamothon hita unang madabu tu ginjang ni roha, alai asa serep. Isara: "Jolo nidilat bibir, asa nidok hata," "Na teal so hinallung, na teleng so hinarapean." Dna.
Ala ni i, songon halak Kristen siihuthon poda ni Tuhanta Jesus di partingkian nuaeng, hat ani Tuhanta Jesus di Lukas 14: 11 i, na dipahembang di surat Rom, surat Jakobus dohot surat Petrus, jala dipabagas CS Lewis gabe barita na dua rumangna. Naparjolo i ma mandok uhum tu halak na ginjang marroha. I ma, Debata alona di ngoluna. Alai napaduahon, mandok barita nauli tu angka na serep marroha: Dipatimbo Debata do na patutoru dirina. Dipalumehon Debata do asi ni roha, i ma na manghamham ndang holan haluaon di bagasan Jesus Kristus, alai dohot do angka pasupasu na marlobilobi tu angka na serep marroha. Tapillit ma dia. Unang ma tapillit naparjolo i, alai tapillit ma napaduahon i.
Boasa ulaning gabe on na mamanghulingi hita halak Kristen Batak di partingkian nuaeng?
(i) Suraon do ala di parsaoranta di tongatonga ni huria i, parsaoran sama hita, nunga lam tandi angka na manghaginjangkon dirina ala ni na adong di ibana dohot ala ni angka na binahenna tu tongatonga ni huria i? Molo i do, muba ma hita, unang gabe Debata alonta. Hansit do na gabe alo ni Debata pargogo na so hatudosan i.
(ii)Suraon do ala di parsaoranta sama donganta sabangso di Indonesia on, ndang tangkas situtu dope taparangehon pangauhononta di ajar ni Tuhanta Jesus on, i ma na dialo Debata do na patimbohon dirina, jala siala ni i di angka ingananta be di pangarantoan gabe adong, bahat, jala lam bahat na so mampardonganhon hita, gabe maol dapotan ngolungolu na dumenggan ngolunta di angka rumang ni ulaonta na marragam i? Molo i do, denggan ma muba hita.
(iii)Suraon do ala nunga lam so taharinghothon be na marhangoluan na marserep ni roha i, panghorhonna gabe lam otik taida pasupasu na tajalo sian Debata di pargulmiton ni ngolunta i? Ndang holan na mora, uluan na ingkon manangihon on, alai dohot do angka na so apala mardohar di ngoluna, gariada tahe dohot do angka na pogos pinanghulingan ni hata i. So tong ala na siginjang roha do hita, ndang olo marsiahar, ndang olo mangargahon na binoto ni donganna, umbahen na so sai ungkap dalandalan ni ngolu na denggan taida jala taparsaulihon di ngolunta saleleng on? Molo i do, denggan ma muba hita.
(iv)Suraon do manghuling hata ni Tuhanta Jesus taringot tu haradeon ni Debata na mangalumehon asi ni rohaNa tu hita laho lam patoguhon hita ruas ni huria Kristen Batak, ala saleleng on nunga diida Debata hita naserep atik pe mamora hita. Bahat do angka ruasta na mansai denggan ngoluna, alai tongtong serep. Ala ni i sai lam mardohar do ibana. Lam tuk ibana mangadopi angka tantangan.
Ndang muraura ibana muruk jala ndang madabu ibana tu kondisi stress. Ndang mura ibana manguhumuhumi donganna. Tu angka ruas na songon i, Tuhanta Jesus mandok, uduti ma.
Dipargogoi Tuhanta ma hita manangihon hataNa na mandok asa muba hita molo tapanghilalahon siginjang roha do hita maradophon angka donganta dohot maradophon Debata. Dipargogoi Ibana ma hita manguduti ngolu na digohi, dionjar jala dipatogu serep ni roha, ai disi do tadai denggan basa, asi ni roha ni Debata na singkop sasingkopsingkopna. Tatangiangkon ma asa lam martamba torop ni angka ruas ni hurianta na serep marroha, di sundut on dohot di sundut na naeng ro, ai sundut na songon i do na diharingkothon bangsonta mangarade gabe bangso nomor 5 ummaju di portibion di taon 2030, marhite na rade marsiajar, mangalatik dirina, unang manghilala hita nama naummalo, najumago gabe ndang olo hita marsiajar, songon na pinatuduhon ni Presidenta, Presiden Jokowi. Tatangiangkon ma asa lam moro torop ni ruas nang parhaladonta siginjang roha, asa unang susa marpsaoranta sama hita, jala asa unang gabe Debata alonta.
Hangoluan ni Jesus di Nasaret | Hangoluan ni Jesus
MATEUS 13:55, 56 MARKUS 6:3
LAM GODANG MA IANAKHON NI SI JOSEP DOHOT SI MARIA
JESUS MARSIAJAR MARTUKANG
Di Nasaret do Jesus magodang. Gelleng do kota Nasaret martimbangkon angka kota na asing. Di sabola utara ni Judea do kota on, di inganan na mardolok-dolok na margoar Galilea, di sabola barat ni tao na balga na margoar Laut Galilea.
Ra, dua taon ma umur ni Jesus tingki diboan ibana sian Mesir. Holan ibana dope anak ni si Josep dohot si Maria tingki i. Alai ndang sadia leleng tubu ma angka anggina, i ma si Jakobus, si Josep, si Simon, dohot si Judas. Jala adong do angka ibotona. Sian on taboto ma, ra adong do hira-hira onom anggi dohot iboto ni Jesus.
Asing ni i, adong dope angka keluarga ni Jesus na asing. Nunga dipaboa tu hita taringot tu si Elisabet dohot anakna, si Johannes. Di Judea do nasida maringanan, dao sian Nasaret. Alai tading di Galilea do inang uda ni Jesus, i ma si Salome dohot tunggane dolina si Sebedeus. Anggi ni si Maria do si Salome. Jala adong do dua ianakhonna, i ma si Jakobus dohot si Johannes. Ndang adong dipaboa na rap do nasida manang ndang tingki gelleng. Alai dung magodang, solhot do parale-aleon ni nasida jala gabe apostel ni Jesus do nasida na dua.
Ingkon ringgas do si Josep asa boi manarihon keluargana. Tukang hau do ibana. Dibahen ibana do Jesus songon anakna sandiri. Alani i do Jesus digoari “anak ni tukang hau”. (Mateus 13:55) Diajari si Josep do Jesus martukang, jala burju do Jesus marsiajar. Alani i do didok halak Jesus “tukang hau”.​—Markus 6:3.
Togu do haporseaon ni keluarga ni si Josep tu Jahowa. Diihuthon si Josep dohot si Maria do Patik ni Debata. Diajarhon nasida do taringot tu Debata tu ianakhonna tingki ‘hundul-hundul di jabu, tingki di pardalanan, tingki modom, nang dung hehe’. (5 Musa 6:6-9) Adong do sinagoga di Nasaret. Tontu, ringgas do si Josep mamboan anakkonna tusi. Ai didok do, laho do Jesus tu sinagoga “songon na somal diulahon ibana di ari Sabbat”. (Lukas 4:16) Jala las do roha ni nasida ganup taon laho tu bagas joro di Jerusalem.
Hira-hira piga halak do anggi dohot iboto ni Jesus?
Marhua do Jesus diajari si Josep?
Aha do na rumingkot na diparade si Josep tu keluargana?
05.29 Gereja Katolik Maria P.O.K.-Sidikalang No comments
“” (Yoh 19:34)
Tung mansa godang do jolma mansoba mangantusi aha lapatanna manang patoranghon boasa haluar mudar dohot aek haluar sian andora ni Jesus tingki ditullang soldadu Yesus na tarsilang. Tung na boha pe alus ni angka dongan jolma, alai anggo di hita, ari rea on dohot saluhutna laho mandok tu hita holong ni Debata i na tung mansai balga tu hita. Ai olo do Ibana mandurushon mudarNa laho paluahon hita sian hamatean na manontong, jala laho paishon hita sian dosa. Holan holong ni roha tu jolma na tung mansai bolon on do na adong di roha ni Jesus. Jala siala holongNai, olo do Ibana mansumeahon hosaNa laho humonghop jolma i.
Di ari rea sadari on, dipatolhas tu hita habadian ni roha ni Jesus. On ari rea silas ni roha, alana tangkas ma di hita holong ni Debata tu hita. Alai nian di ari rea on gabe sada sipaingot ma di hita ima habadiaon ni roha ni Jesus i tontu ingkon gabe tudos-tudos tu hita asa hita mamparngoluhon habadiaon ni roha songon Jesus sandiri. Jala memang, sada jou-jou ni halak Kristen ima mangalului jala mangalomba habadiaon ni ngolu manang roha. Ra mambegei habadiaon, langsung hita merpingkhir songon ngolu ni angka nabadia. Alana langsung marpingkir tu si, gabe ninna rohanta, ndang tarparngoluhon hita si songoni. Hita unang ma jolo langsung marpingkir songon i, habadiaon ni ngolu dohot roha, i jou-jou ni halak Kristen. Marhite ari Rea on diajari hita, mangalului, mangalumba jala mangupayahon habadiaon ni ngolu dohot roha, ima manuan roha holong tu angka donganta di bagasan rohanta di ngolu siganup ari, ido sada dalam tu habadiaon na laho di ajarhon tu hita di tingki on. Alai roha holong i ndang holan nipi, alai ingkon do di parngoluhon di ngolu siganup ari jala tarida marhite panghataion, pangalaho dohot pambahenan na denggan tu angka donganna. Molo tutu do adong roha holong di bagasan rohanta, tontu ndang be taulahon angka na so denggang tu angka donganta. Nunga dihaholongi Debata hita, alai boasa hita ndang rade manghaholongi angka donganta?
Surat sian Nampunasa Jabu—tu Sitindangi Ni Jahowaebuano Cheska Chichewa Chitumbuka Cina Mandarin (Disederhanakan) Cina Mandarin (Tradisional) Dansk Esti Ewe Georgia Hausa Heber Indonesia Inggris Islan Italia Japang Jawa Jerman Katalanrascan Tatar Telugu Thai Tigrinya Turki Ukraina Urdu Valencia Vietnam Yoruba Yunani Zapotec (Isthmus)
Surat sian Nampunasa Jabu
Di bagasan onom taon on, dipabidang Sitindangi Ni Jahowa do Perladangan Menara Pengawal di Wallkill, New York. Asa hatop sae, dihaporluhon do gumodang sukarelawan dohot inganan ni nasida. Alani i, disewa ma 25 jabu na jonok tu perladangan i.
Songon dia do pangkilalaan ni nampunasa jabu tu angka Sitindangi Ni Jahowa?
Sahalak nampunasa jabu mandok, ”Las hian rohanami mangida nasida. Jonok di inganan ni nasida i do ahu tading dohot tungganedolingku, ringgas jala burju do nasida huida.”
Nampunasa inganan na asing na tading jonok tusi mandok, ”Denggan do sude na niida hami sian angka na poso i. Di pudi ni jabunami adong do kolam renang jala jotjot ditogihon hami nasida asa ro tusi. Manang andigan pe nasida ro, tongtong do nasida taratur jala burju. Las do rohanami molo boi muse di tingki na asing nasida ro tuson. Sada pengalaman na mararga do on di hami.”
Mansai denggan do ala nasida ndang holan manewa alai boi gabe dongannami.
Songon dia do pangkilalaan ni nampunasa jabu dung sae jabu i disewa?
”Digarar nasida do sewa ni jabu i di tingki na pas jala denggan do sude angka barangbarang, ndang adong na sega.”
Sahalak nampunasa jabu mandok, ”Mauliate ma hudok tu organisasi Menara Pengawal ala denggan do dijaga nasida jabunami.”
Sahalak borua mandok, ”Ala huboto do burju organisasimuna, ndang hupangido uang jaminan. Sude jabu na disewa hamu mansai ias.”
Dung diurupi Sitindangi Ni Jahowa nasida paturehon na sega di jabuna, sahalak nampunasa jabu manungkun tu Sitindangi, ”Olo do hamu gabe partungkangnami? Alana boi do dipasae hamu karejomuna di tingki na pas. Ndang hea dope adong partungkangnami na songon hamu.”
Andorang so sae kontrak ni jabu i, didok nampunasa jabu i do molo laho manewa muse Sitindangi, lehononna do diskon.
Na asing mandok, ”Las do rohanami mangalehon jabunami laho disewa organisasi Menara Pengawal muse.”
Laguna Pargos accommodation, weather forecast, maps: 31 places to stay (page 1 of 2).
· Laguna Pargos
Found 31 places to stay within 100km of Laguna Pargos.
, about 36.7km from Laguna Pargos.
, about 43.6km from Laguna Pargos.
, about 71.7km from Laguna Pargos.
, about 73.2km from Laguna Pargos.
, about 73.4km from Laguna Pargos.
, about 73.8km from Laguna Pargos.
, about 73.9km from Laguna Pargos.
, about 74.4km from Laguna Pargos.
, about 74.6km from Laguna Pargos.
, about 74.9km from Laguna Pargos.
, about 75km from Laguna Pargos.
, about 75.2km from Laguna Pargos.
, about 76.3km from Laguna Pargos.
, about 81.4km from Laguna Pargos.
, about 82.4km from Laguna Pargos.
, about 88.3km from Laguna Pargos.
, about 91.4km from Laguna Pargos.
, about 92.2km from Laguna Pargos.
Jou ma Debata jumpa tarunjun – Parjumpanganta
Jou ma Debata jumpa tarunjun
9 Juni 2010 9 Juni 2010 Parjumpanganta
Molo ni sulingkit Surat Jakobus on dapot hita do dibagasanna angka poda na praktis taringot tu ngolu hakristenon. Isarani, taringot tu hamoraon, hasangapon, arta, pangunjunan, parange na denggan, habisuhon, ginjang ni roha, toruk ni roha, hadomuan ni pambahenan dohot haporseaon, hasabaron dohot ngolu tangiang, dna. Alai, molo tarongkon Surat Jakobus on, naeng patoranghon boha do asa saurdot haporseaon dohot pambahenan na denggan (hubungan iman dan perbuatan).
1. Martua do halak na tau jala na holong roha di Debata!
Tontu martua molo di hata Indonesia didok berbahagia. Somalna halak na martua mangihuthon parnidaan ni portibi on ima, molo las rohana, sonang ngoluna, godang artana, torop pinomparna, jala sangap di jolo ni halak. Dungi nambura dapotan silehonlehon, nambura mangoli/muli somal do didok martua, na marulang taon, na mamasuhi bagas, naung sorang anakhon/ paabing pahompu, naung ditodo gabe calon sintua dohot manjalo tohonan sintua (Parhalado partohonan), dna. Sandok, suhatsuhat ni hatuaon i, hasonangan, ndang parungkilon. Tontu, ndang denggan jala ndang maradat molo didok ’Martua ho ala dapotan parungkilon’; martua ho ala gok hosommu; martua ho ala monding amantam/inantam; manang martua ho ala marpogos’, dna.
Adong dua rumang pangantusion ni hata martua. Na parjolo, martua ala (nunga) dapotan silas ni roha/pasupasu di hatiha i. Na paduahon, martua ala naeng jaloonna ma angka silas ni roha tu joloan on. Molo didok ’Martua do halak na manaon di pangunjunan i’, patoranghon na mangadopi pangunjunan do ibana disi, mangadopi parungkilon, jala dokdok sitaononna. Alai, dapotan hatuaon do ibana muse (manang tardok do ibana martua) molo tau ibana di pangunjunan i. Lapatanna, molo manahan do halak na porsea i di angka pangunjunan dohot parungkilon, pasti do dapotan hatuaon ibana. Ala jaloonna ma tumpal hangoluan na pinarade jala na pinarbaga ni Debata tu angka na satia, na monang dohot angka na holong roha di Debata.
Pandohan martua dison, ima jaloonna ma hasonangan, tumpal hangoluan sian Debata, (ndang sian portibion), molo nunga tau ibana (sudah tahan uji), nunga monang ibana maralohon pangunjunan i, jala tongtong holong rohana nang pe godang mangadopi parsualan di ngoluna.
2. Ndang diunjuni Debata jolma tu hajahaton!
Adong do manang na piga ayat na manurathon pangunjunan sian Debata, ima di Padan na robi tu si Abraham:‘…diunjuni Debata ma si Abraham…’ (Allah mencoba Abraham) 1 Musa 22:1; tu si Job: ‘…jala ganup tongkin diunjuni Ho ibana? (Kauuji setiap saat) Job 7:18 ; tu Parpsalmen: ‘Ai nunga diunjuni Ho hami, ale Debata, (Engkau telah menguji kami) Psalm 66:10. Di Padan na imbaru: ima di 1 Korintus 10:13 ‘Holan pangunjunan na patut di jolma do naung mangonai tu hamu. Haposan do Debata, ndang loasonna hamu unjunan lobi sian gogomuna; Ibana na parohon pangunjunan i, laos Ibana do mambahen hapateanna, asa tartaon hamu.
Alai di hata Indonesia ndang ondol disurat na sian Debata manang ndang pangunjunan i, ala di bagasan hata passif do di surathon ‘dicobai’. Ai disurathon songon on: ‘…pada waktu kamu dicobai Ia akan memberikan kepadamu jalan ke luar, sehingga kamu dapat menanggungnya. Di Alkitab terjemahan BIS: ‘Pada waktu Saudara ditimpa oleh cobaan, Ia akan memberi jalan kepadamu untuk menjadi kuat supaya Saudara dapat bertahan’. Di Hata Inggris pe ndang didok na sian Debata pangunjunan i (‘…at the time you are put to the test, he will give you the strengt’).
Na naeng idaonta sian ayat on, molo diunjuni Debata pe jolma i, ndang “pangunjunan” songon na taantusi na nidokna disi. Dos do i, molo naeng daionta sipanganon na ni lompa ni donganta, dohononta do: “Buat jo tu son lompalompami bah! Na marlapatan, naeng mandai do i. Ndang na mangunjuni donganta i hita disi. Molo di hata Heber, hata “diunjuni” ima sian hata: nissa, di hata Gorik: persmon/perason. Na marlapatan: manguji, paiashon, manesting, mambaen latihan, pasomalhon; di hata Inggris: to test, tested. Songon na pinatupa ni pangajari tu angka parsingkola, laho mandodo olat ni dia ma naung binotonasida. Sian pangantusion hata manguji botoonta ma na boi do masa ujian manang latihan i manang na piga hali, asa lam tangkas diantusi, asa gabe somal, jala gabe mura ma diulahon. Molo sai jotjot latihan/ujian, gabe mamora ma di pengalaman, adong hatauon, jala dapotan bisuk ma mangadopi ragam ni parungkilon. Sandok, ndang adong sangkap ni Debata mangunjuni hita asa tu parmaraan ni daging nang tondi pe.
3. Sangkap na roa sian jolma i do pangunjunan na tu ibana
Antong sian dia do ro pangunjunan tu hajahaton i? Alusna sian diri ni jolma i do ro pangunjunan tu hajahaton. Didok: ’Alai ditaiti jala dipaelaela sangkapsangkap ni rohana sandiri do ganup, umbahen na tarunjun. Jadi dung manjangkon sangkapsangkap ni roha i, ditubuhon ma dosa; alai dung gok dosa i, ditubuhon ma hamatean. Sian on ma tangkas taboto, ia pangunjunan i hape sian rohanta sandiri do, sian sangkap na roa na tubu di diri ni jolma i. Songon jolma, tontu godang do angka sangkapna. Adong do na marsangkap gabe mamora, marsangap, marhagabeon. Sandok godang do na manait tu roha angka na adong di hasiangan on. Tarlumobi ma molo marhadomuan tu ngolu siganup ari, manggohi siubeon marhite sipanganon dohot siinumon ganup ari. Manggohi ngolu ni keluarga, mamingkirhon parsingkolaan ni anakhon, manggohi kebutuhan sosial paradaton, dln. Taharingkothon do saluhut na on, ndang adong na so mangharingkothon i. Ala dipajamot hita, asa marhite sangkapsangkapta dohot hagiot ni dagingta, asa unang tubu angka sangkap na roa. Alai ditaiti jala dipaelaela sangkapsangkap ni rohana sandiri do ganup, umbahen na tarunjun. Isarana, 1 Tim. 6:9kon jolma i tubagasan jea dohot hamagoan. On ma bonsir ni pangunjunan na tu hita mambahen madabu hita tu bagasan dosa, ujung na tu hamatean ni partondion Alai naeng ma nian hita, boi mangorom roha, manahan diri jala ndang humolongan tu portibi on sian tu Debata.
4. Unang ma hita lilu!
Tangkas do pamerengan ni si Jakobus marnida angka na masa di portibi on. Dungo do rohana manghilala godang ni angka pangunjunan di hasiangan on. Nang hita pe taida jala tangkas do tahilala bahat ni angka pangunjunan i, sian dirinta, sian na humaling hita dohot ujian na sian Debata. Alai dipajamot turpuk on do hita asa unang lilu di angka na masa i. Ingkon tangkas do di hita dia angka na denggan jala na patut pujion ni Debata. Unang rambuse tabahen ngolunta, ala disi do gabe so manahan jala ndang tau hita di angka parungkilon na songgop tu hita.
Asa unang lilu tontu, ingkon adong panangkasion na sintong dohot parsitutuon mananda sangkap ni Debata. Asa unang lilu, tontu ingkon adong do ’rambu-rambu’, ’petunjuk’ manang tudutudu dia sidalanan, dia siihuthonon, dia siulahononhon dohot dia do sihaporseaon. Tontu, hata ni Debata do standarisasi di ngolunta songon halak Kristen hita, jala mutlak holan Debata Sitolu Sada i do, na patut haporseaonta. Molo nunga jumpa on di ngolunta, ndang tagamon be hita lilu di pardalanan ni ngolunta.
Tontu, ianggo angka pangunjunan i, sai na songgop do i di ngolunta. On do didok Jesus taringot tu si ‘Dungo jala martangiang! Dungo ma hamu jala martangiang, asa unang hamu bongot tu pangunjunan, ai na girgir do nian tondi i, alai gale do ia daging! (Mat. 26:41). Tajou ma Debata jumpa tarunjun hita.
Previous Article Ulangan 6:10-15
Next Article Bahan Sermon Parhalado
2 respons untuk ‘Jou ma Debata jumpa tarunjun’
R.J. Hutagaol 9 Juni 2010 / 10:30 am
Pendekatan teks yang sangat baik. Terimakasih.
Parjumpanganta [Pdt. Singhan Pardede] 12 Juni 2010 / 8:07 am
Mauliate di bapa i!
Bulung Gadung Mandailing: Manaek Arambir
Adong sada bayo karejona manaek arambir (hita dokonma gorarna soni si Japanaek). Harana songoni dope kamampuan ni ibana, maklumma halak najolo payah dope manjalaki karejo na umsonang, inda songon sannari bahat lowongan, tai leng payah manjalaki karejo.
Disada ari kira-kira jam 4 potang, leng songon nabiasoma disuru alak si Japanaek manaek arambir i parik ni sada bagas. Batang ni arambiron ama na lampas adongdo 20 meter lobi. Tai jaru songoni, harana si Japanaek nadung biaso do manaek arambir bahkan lobi lampas siani jadi inda dong mabiar ni ibana. Muloi ma ia manaek arambiri sampe tu ginjang ni alopa nai, harana so ulang loja dot adong parjugukan. Muloi musema si Japanaek mamutar tangkil nai, mardabuan ma sada-sada arambiri. Tai rupana potang-potangi get udan sahinggo ro angin nalobi gogo, malapat-lapat doma arambiri i ombus angin. Mamandang si Japanaek tu toru diida ia margeldok-geldok batang nai tujae-tujulu songon naget matipul dot marumbak, humitir pat si Japanaek mangidana, "Anggo sakalion marmara mon" ningia dibagasan roha nia. Antara nasodar dot naso sodar, marnazar si Japanaek. "Ya Tuhanku, pala salamat au non torus tu toru inda madabu, marnazar mau sa orbo" ningia, dat-dat ipupu ia juo mijur palan-palan. Dung lalu markisar-kisar lima (5) meter ia mijur, mangkuling muse ia mulak, "Mangodang tu do da nazar ki-i, ijia muse dei ibuat orbo" ningia asok-asok laos marpupu juo ia mijur, "sa ambeng ma soni ubayar, pangomoan niba naso sajia" ningia muse.
Dung lalu satonga, hurangma ilala ia motarna, iruba ia muse ma mulak nazar niai, "anggo ambeng tong baya manggadisi muse mau i panabusina, manuk ma soni ukoyok sada" ningia muse mangubah nazar nia harana adong dope sada manuk jantan ditaruma niai. Leng marpupu juo ia mijur, angin pe mantak ma marombus, si Japanaek pe get sampe ma tutoru, kira-kira dua (2) meter nai, iambur ia tutoru pas tu ginjang duhut nahapal, mangkuling ma ia adop ginjang "Na madabu do auda Tuhanku, lopeh do au sian nazar ki sudena" ning si Japanaek.
Diposting oleh Fadhly Abadan Syakuro di 10.29
Mangarait Di Ginjang Lubuk
Parumaen na sian Medan
Bulung Gadung Na i Duda
Majalah Bina Warga HKI Online / e-magazine: Evangelium 24 Februari 2008 : Guru Dok ni Jesus do Saluhut (Markus 4 : 35 – 41)
Evangelium 24 Februari 2008 : Guru Dok ni Jesus do Saluhut (Markus 4 : 35 – 41)
Jamita tu Minggu OKULI - Tanggal, 24 Pebruari 2008
Oleh : Pdt. Eduar P. Pasaribu, M.Th (Pendeta HKI Resort Jambi)
Ndung diulahon Jesus dohot angka siseanNai pelayananNa; ima na marjamita, pamalumhon parsahiton dohot angka na asing, lam torop ma jolmai ro mandapothon nasida. Jadi ditinggalhon ma angka natoropi laho ma nasida marparau. Terjadi ma sada persitiwa na boi gabe pataridahon na marhuaso do Jesus di saluhut nasa na adong tarlumobi tu angka siseanNa . Turpukta on sada peristiwa laho membuktikan huaso ni Jesus na mambahen tanda halonganangan, tanda halongangan i ima sada peristiwa na sotarantusi/na so boi dipahamai marhite-hite parbinotoan (pamikirion ni jolma) sandiri, alani tanda halongangan sada tanda do i na pinasahat Debata tu jolmai, tarlumobi ma diangka na mangihuthon Tuhan i. Peristiwa on sebagai gambaran tu pardalanan ni ngolunta di tonga-tonga ni portibion, na jotjot ro alogo na gogo dohot habahaba na laho mangarumpakhon paraunta.
Turpuk on jotjot do dipangke angka halak Kristen laho mangalehon pangapulion dohot patoguhon haporseaon ni dongan. Menarik untuk di aplikasikan, ala mura dapot hita aha ipola/inti na nanaeng sipasahaton taringot tu haporseaon, isarana: taringot tu huaso ni Jesus di bagasan ngolu ni jolma, masalah rumatangga na jotjot di terpa galumbang dohot habahaba dohot lan na asaing dope.
II. Hatorangan ni turpuk :
Di Bibel boi do idaonta, tolunsa do panurat Evangelium Sinopsis manurathon turpuk on, ima : Masitumpahan do pamaritahon nasida natolu, atik pe adong be do ianggo parasinganna. Ai si Mateus mandok, di naung lam torop do jolma ro manghaliangi Jesus, dungi didokma asa taripar nasida (Mat. 8:18). Si Markus mandok ala naung lam bot ari (Mark.4:35). Anggo si Lukas ndang apala tontu digurithon anggo partingkian rodi sibonsirina, umbahen marparau sisean i dohot Tuhan Jesus (Luk. 8:22). Ianggo apala naniondolhon nasida sada do, ima: Guru dok ni Jesus do alogo nang tao i, Guru dok ni Jesus do saluhut.
Disi boi do berengonta adong rencana kerja (program pelayanan) ni Jesus rap dohot angka sisean i, humusor nasida sian sada inganan tu inganan na asing laho mamboan Barita Nauli i, adong perpindahan tempat adong pemutasian dang laos liatliat di sada inganan manang di sada luat. Asa umbege Barita Nauli i jala lam tumorop halak dijamitai jala ditanda nasida. Atik pe lam torop halak manghaliangi jala bahkan maniopi Jesus di inganan i, manghaholongi, alai program pelayanan maju terus bahkan dipalao do natoropi jala dijangkon nasida Jesus tu parau i (Mat 8:18; Mark.4:36), adong dope sian nasida na khusus marparau na asing uduran dohot rombongan ni Jesus dohot sisianNa. Ndang apala binoto manang sebatas pengantar (namanaruhon, manang asa tongtong halak i rampak, manang napatuduhon kesetiaan nasida di Jesus, alai anggo sasintongna secara resmi nunga di tinggalhon nasida. Di Bibel hata Batak didok:”dipalaho nasida ma natorop i” (ayat 36)
Jotjot do tupa hamaolon di hurianta molo masa perpindahan, pemutasian, atik pe nunga ro SK mutasi, adong ma i namaniopi, jala nadeba olo ditiopi, adong na deba mamboan rombongan tu induk, paboa na so dihalomohon nasida dope perpindahan i, ujungna olo ma batal SK perpindahan i jala laos manghorhon hamaolon ma di huria i.
Masa do habahaba na ngogo situtu (= suatu keadaan yang mendadak secara tiba-tiba). Tontu do situasi na songon i mambahen angka sisean biahaton, stress, deppressi, mabiar situtu. Ai pola masuk aek ni galumbangi tu parau, maradu gok aek. Suatu hal yang wajar do molo angka dotdot sisean i mamereng kenyataan naung cukup mengancam kehidupan nasida. Nuaeng persoalan sirisihonta, ima: naeng marhua do nasida na mar parau i, jala ulaon ni ise do na niula nasida gabe marparau nasida? Jala ise do dongan jala rombongan nasida di parau i ? Angkup ni tama do lam tandaon partingkian, suasana dohot keadaan yang memungkinkan bisa menimbulkan angin topan, na manghorhon alogo na gogo, habahaba na mengancam ditongatonga ni masyarakat nang di tongatonga ni huria pe. Termasuk di Huria Kristen Indonesia olo do masa hamaolon na songon alogo na gogo ro di habahaba na sangat menakutkan. Nunga tingki na, lam marsitutu hita laho mabahen studi na marsitutu taringot tusi, jala tudia do huria i marsigantung jala marhaporusan molo ro alogo na gogo? Ise do di sungguli, ise do di jou laho pademakhon habahaba i?
Diloas do halak najonok tu Ibana talpe laho tu hamagoan rodi tu hamatean tahe, alai dipaingot do songon pandohan ni parpeselman i: Jou ma Au jumpa di ari hagogoton, asa hupalua ho asa dipuji ho Ahu (Psalm 5:15).
Tuani ma di sungguli nasida Jesus na tongon tarpodom (mungkin ala naung loja), di lapor ma sude na masai tu Jesus, keadaan nasida dohot bentuk ancaman naung mencekam nasida di tao i. Dipasahat nasida saluhot holso dohot hoihoi nasida tu Jesus. Sintongma pandohan ni par pesalmen i: “Pasahat ma dalanmu tu Jahowa, jala haposi Ibana, asa Ibana Paturehon” (37 : 5 ).
Diantusi Jesus do sihol ni Roha nasida i, olo do Jesus didungoi nasida, jala hona hata ma alogoi dibehan. Gabe so jala menak ma. Atik pe nunga tadok nangkin wajar biar ni roha nasida alani “Kegawatan i”, alai boasa so porsea nasida paboa na so tupa boha nasida ala naung rap dohot Jesus? Sungguh luar biasa suasana yang ada di antara kita, di tengah-tengah keluarga, di masyarakat, disekitar kita, bahkan konflik yang berkepanjangan di tengah-tengah bangsa dan Negara kita apabila dibiarkan terus, bukan tidak mungkin tercipta atau dapat menimbulkkan badai dan angin taufan. Oleh karena itu perlu dicermati, disikapi dan diantisipasi dengan sungguh-sungguh.
Hamaolon, parungkilan dohot angka las ni roha na baoi do silih berganti di ngoluon. Boi do hira na hona alogo na gogo keluarga, rumatangga, ualonta, tu ise ma hita mangalualu ? Ise ma dongan mangurupi hita ? Ompungta naung di kuburan i do ? Tuk do pangurupion ni i ? Tontu tu Tuhan Jesus, tu Ibana hita ro mangido pangurupion uju masa hagogoton, Ibana sandiri do mandok: “Roma hamu tu ahu angka naloja jala na sorat asa hupasonang hamu” (Mat. 11:28). Taparhatopot do gogo ni hasusahan dohot parungkilon mangharhari haporseaonta asa ganggang sian Jesus. Ai tarimpu jotjot do ndang mungkin tolongon ni Tuhan i au diparungkilon, hape lupa hita dihata ni surusuruan i tu si Maria namandok : Ai ndang adong na so tarpatupa Debata (Lukas 1:37)
Ditegor Tuhan Jesus do sisean i, boasa songon i biar muna, dia do umbahen soada haporseaon muna? Ternyata nang pe naung rap sisean i dohot Jesus, jala godang di ida nasida tanda halongangan naung pinatupa ni Jesus, alai tong do ganggu nasida tu gogo dohot huaso ni Jesus. Jadi sekaligus persitiwa ini menginsafkan, menyadarkan sisean i dan sekaligus mengkonfirmasikan hasintongan ni pangihutonon nasida di Jesus. Ido umbahen didok boasa so ada haporseaon di hamu. Ngolu haporseaon ido modal utama mangadopi ragam ni parungkilonm, ro di alogo na gogo nang dihabahaba pe. Haporseai ma Jesus, tung tangkas guru dokNa do alogo nang tao i, Guru dokNa do tahe saluhut.
Ala ni tama hita marpos ni roha tu Jesus sambing. Molo dung rap hita dohot Ibana jala ta pagomgomhon dirinta hibul tu Ibana ndang tagamon godoron jala biahaton be hita. Sandok manang aha pe na masa, las ni roha arsak pe tioponhu Ho nabasa, namarholong roha i. Hatahutan ma sisean ni jala mabiar situtu huhut longang, salut nasida tu Jesus, ai ternyata boi menak alogo dohot tao i.
III. Sipahusorhusoron :
1. Taingot ma, namardalan jala namamolus do hita di portibi on, jala saluhut do na porsea tu Jesus di suru laho mamarintahon Barita Nauli tu saluhut natinompa. Sipata mandate, loja jala maheu do hita mangulahon i, sipata laho mangalap gogo hita nian di rohanta, hape olo soluk, tompu ro hamaolon, parungkilon. Lumobi tahe boi do masa hira alogo na gogo dohot habahaba na tompu situtu namambahen hita godoron jala biahatan. Ndang pola tarsonggot hita disi, ai ala ni do digombarhon pardalanan ni huria di portibion songon parau na mamolus di tonga ni laut na bidang, na sewaktu-waktu boi mengalami alogo na gogo na ro sian segala penjuru. Diparade gombaran manang lambang i do asa unang tarsongot hita disi, na porlu asalma rap hita dohot Jesus, saparu dohot sahundulan hita dohot Ibana. Ndang pasombuanNa hita marmara, ai guru dok Na do saluhut.
2. Sada hal na wajar do, molo susah halak ala ni sitaonon, alani parsahitan, sipata do lupa tu hagogoon ni Jesus, gabe olo ma mangido pangurupion tu hagogoon na asing sian hagogoon ni Debata. Ndang taboto anggo angka hagogoon di luar ni Tuhan i pesan do jala saluhutna do i di toru huaso ni Tuhanta i. Dibahen i unang hita lomos jala gamang mangahaposi huaso dohot hagogoon ni Jesus Kristus Raja ni huria.
3. Jotjot do hita ndang marningot jala so mamilangi pambahenan dohot huaso ni Debata di ngolunta. Hape aut sura tapingkiri angka parsorianta ro di angka pambahenanta, sasintongna godang do tanda naung tajalo sian Ibana ro di angka pambahenanNa, ro nadipalua hita tahe sian ancaman ni alogo na dohot habahaba. Dibahen i tung rap ma hita marhatopothon angka pambahenan ni Debata naung tajalo dohot nanaeng jaloonta dope.
4. Mura do nadeba marhatopothon paboa pargogo naso hatudosan do Tuhan i, uju di hilala ibana pangurupion naung jinalona. Alai dung marholang manang sadia leleleng lupa ma i saluhutna. Sai unang ma ganggang parsaoranta tu Tuhan i, asa tongtong taingot saluhut denggan ni basaNa.
5. Saluhutna do ditoru ni huaso ni Tuhan, Sude nasa namasa tarpademak Ibana do, manang soal ekonomi, sosial, politik ro di sude tahe sisiasia ni portibion tarpademak Ibana do, asal ma ro mangido pangurupion jala mangaloas Tuhanta i mangantoi namasa di ngolunta, di keluarganta, di hurianta nang di bangsonta pe, ai guru dokNa do saluhut. Amen.
Ibana Mambahen Amana dohot Jahowa Marlas ni Roha | Ajar ma Ianakhonmuna
Aha do janji ni si Jepta tu Jahowa?
Nang pe maol, lomo do roha ni boru ni si Jepta asa boi amana manggohi janjina tu Jahowa
Diida hamu do anak boru na di gombar on?​— Boru ni si Jepta do ibana. Ndang adong dipaboa di Bibel ise goar ni borua on, alai dibahen do amana dohot Jahowa marlas ni roha. Tajaha ma sarito taringot si Jepta dohot boruna i.
Si Jepta sahalak baoa na burju jala jotjot do diajarhon ibana tu boruna taringot Jahowa. Baoa na gogo do ibana jala sahalak pangulu ni tentara na burju. Alani i, dipillit halak Israel ma ibana manguluhon nasida tingki marporang.
Sada tingki, andorang so borhat si Jepta marporang, martangiang ma ibana tu Jahowa. Marjanji ma ibana molo monang sian parporangan, jolma na parjolo ro manjumpangi ibana, lehononna tu Jahowa. Ingkon maringanan di tabernakel do jolma na dijanjihonna i, jala lehononna ma dirina marhobas tu Jahowa. Tabernakel, i ma inganan ni halak Israel laho manomba Debata. Tutu ma, si Jepta na monang di parporangan i! Dung mulak si Jepta sian parporangan i, ise do jolma na parjolo ro manjumpangi ibana?​—
Boruna sandiri do! Holan sasada i do boruna, jala ingkon sian ias ni rohana do ibana mangalehon boruna i laho tu tabernakel. Mansai lungun do roha ni si Jepta. Alai, nunga marjanji ibana tu Jahowa. Didok boruna i ma: Bapak, molo naung marjanji do ho tu Jahowa, bahen ma songon na nidokmi tu ahu.
Ganup taon, ro do angka dongan ni boru ni si Jepta laho manjumpangi ibana
Dohot do lungun roha ni boru ni si Jepta on. Di tabernakel, ndang boi ibana marhamulian dohot marianakhon. Alai, lomo do rohana asa boi amana manggohi janjina jala palashon roha ni Jahowa. Molo di ibana, i do na rumingkot sian na muli manang marianakhon. Jadi, borhat ma ibana jala maringanan di tabernakel ma ibana saleleng ni ngoluna.
Molo pandapotmu, tutu do ibana palashon roha ni amana dohot Jahowa?​— I do, tutu do i! Hita pe boi do songon ibana. Molo taoloi Jahowa jala tahaholongi Ibana, marlas ni roha ma natorasmuna dohot Jahowa.
5 Musa 6:4-6
1 Korint 7:37, 38
Ise do si Jepta? Jala, aha do janjina tu Jahowa?
Boasa lungun roha ni boru ni si Jepta?
Aha do na rumingkot di ngolu ni boru ni si Jepta?
Songon dia do asa boi hita songon boru ni si Jepta?
PSALMEN 104: 25-35b - Official Site Of Huria Kristen Indonesia
PSALMEN 104: 25-35b
RO MA HO TU DEBATA I, IBANA DO NAMPUNASA HO
Surat Psalmen on, ima surat na umganjang sian sude surat na adong di Bible Heber. Na berisi pujipujian, tangiang pangurupion Debata, syair na manghatindanghon haporseaon ni bangso Israel tu Debata. Di surat on tongtong do berisi pangkilalaan ni jolma, ima las ni roha, pangapulion, keraguan, haporseaon, mangalehon hata apulapul, hasesaan ni dosa, hadameon, dna. Songon contoh, tangiang, pujipujian dohot parimangion ni Psalmen 104: 25-35b on laho manogihon bangso Israel asa mamuji pasangaphon Debata si tompa portibion. Jala surat on nungnga berusia ratusan taon na salpu. Adong na disurat di awal sejarah bangso Israel, alai adong na disurat dung simpul masa pembuangan di Babel.
Ayat 25-26. Dibagasan turpuk on, Psalmen mamereng mansai situtu do sude angka jadijadian ni Debata. Sangat terkesan do ibana di angka sudena i. Laut na bidang, godang do disi angka na manggulmit (spesies yang hidup di dalam air) naso terbatas bilanganna. Jala di ginjang na i adong do angka parau manang dohot angka binatang, jala sude do rap mamuji na tinoppa ni Debata. Asing ni i, adong do na margoar Lewiatan. Lewiatan ima makhluk aek na mansai balga na diceritahon dibagasan dongeng (bnd. Job. 41:1, Ps. 104:26; Jes. 27:1) na marlapatan hagogoon na tung balga na tersimpan di bagasan portibion, jala sudena i tunduk do tu namanompana.
Dibagasan ayat 27-28 marlapatan do sude angka na manggulmit di portibion sangat bergantung tu Debata dalam hal sipanganon. Jala Psalmen dengan penuh haporseaon tu Debata manghaporseai hagogoan ni Debata dina mangalehon sude angka pasupasu na porsea tu Ibana. Alana ima, Psalmen manggurithon surat on marhite haporseaonna. Ima Debata na mangalehon, mambuka tanganNa, asa mangolu jala marpinompari sude jadijadianNa i.
Ayat 29-30 on sada perenungan Psalmen na terjadi di bangso Israel/ jolma. Molo ditabunihon Debata pardompahanNa (berpaling/tidak peduli terhadap ciptaanNya) jala mambuat tondi dohot hosa nasida (membinasakan). Na terjadi ima na tinompaNa mulak gabe tano (tidak bernyawa). Jala dibagasan pengalaman penderitaan, dibereng si Psalmen do sungguh menyedihkan molo ditabunihon Debata pardompahanNa (bnd. Job. 12:9, 10; 34:14, 15). Alani ima, sude na tinompa ni Tondi ni Debata, secara terus menerus tongtong memperbaharui portibion. Dibagasan PL suang songon i PB, Tondi na sian Debata ima na mangalehon hangoluan, tarida sian karya tinompa ni Debata na kreatif. TondiMi lapatanna Tondi ni Debata na ro ima hagogoon na manompa langit dohot tano on (1 Mus. 1:1-2). Tondi ni Debata mangalehon inspirasi tu panurirang Israel dohot disude angka na porsea (Jes. 48:16; Neh. 2:2; Mi. 3:8). Tondi ni Debata na tongtong mangaramoti “halak pilihan” na mamimpin bangso Israel (Pangh. 6:34; 1Sam. 16:13; Jes. 11:1-3).
Dibagasan Ayat 31-35b on, ima sada pangidoan pangurupion Psalmen tu Debata. Jala ibana mangido marhite tangiang asa hamuliaon ni Debata hot disaleng ni lelengna. Marhite pangidoan ni Psalmen i, asa lam martamba halak na porsea tu Debata jala mengahatindanghon haporseaonna, holan Debata do nampunasa hagogoon, holan Debata do nampunasa huaso manompa jadijadianNa. Songon bumi bergentar berasap na marlapatan Debata do na manghatindanghon diriNa marhite jadijadianNa. Jala ima na manandahon hadirion huaso ni Debata. Alani ima, Psalmen mambuat sada sikap laho mamuji Debata na badia i, jala martangiang do ibana. Alai sian segi hatigoran ingkon diadopi ibana secara realisme, Debata do Badia, jala diujungi dang adong inganan tu halak na pardosa di bagasan tinompaNa. Pangidoan ni tangiang na i, asa lam martamba halak na mamuji goar ni Debata, jala lam moru halak na dangol, na so manjalo (menentang) hata ni Tuhan i.
Jahowa Debata Zebaot do na manompa sude na adong dibagasan portibion, jala sude boi dipatupa sian hataNa. Dibagasan turpuk on, psalmen naeng manogihon halak na porsea asa tongtong mamuji dohot pasangaphon goar ni Debata, asa tongtong mandao sian hajahaton i. Alana Tuhan do nampunasa ngolunta, songon na ende “dang alani hagogoanki, boi au mardalan di ngolukhon”. Ende on ma na gabe renungan hita halak na porsea, suangsongoni na nidok si Psalmen puji ma Debata, ale tondiku. Amen.
C.Pdt. Boy France Tampubolon, S.Th
Previous Article Roma 8:14-17
Next Article PSALMEN 97:1-12
Ndang Tarpajojor Ahu Angka Pasu-PasuM, Ale Jahowa – A Room for My Words
December 30, 2009 December 30, 2009 entasimanjuntak
Salpu nama taon 2009 jala masuk nama taon naimbaru ima taon 2010. Painte so taon naimbaru dope, manaili ma ahu dompak pudi mangida sude angka napinaloas ni Tuhan masa di ngolungku. Denggan do sude parulan ni Tuhan i, singkop hian do sude. Nian ndang holan di taon 2009 on sude na uli dohot na denggan napinatupa di Tuhan di ahu, alai saleleng 28 taon on mulai sian na tubu ahu sahat tu na magodang songon saonari on. Holan on do na tartahahon ahu tu Jahowa, “Ndang taretong ahu angka pasu-pasum, Ale Tuhan hu. Ndang adong na hurang di ngolonghu”.
Naeng hupajojor sada-sada angka pasu-pasu i, laos husurat hon do tu harotas, alai ndang marna sae hupajojor alana tung mansai godang situtu. Ningku ma tu Ibana, “Ai pardosa godang do ahu Tuhan, ndang adong na suman na hubahen na tau las ni rohaM, dosa do sude na niula ni tanganhu, pamanganhu, pathu, dohot pingkiranhu, alai sun do godang ni pasu-pasuM.” Ra boi do Ibana tarrimas mangida angka pangalahonghu manang ndang mamparrohahon ahu, alai ndang dibahen hombar tu pangalahonghi. Jotjot do hubahen sogo ni rohaNa, alai tong do holong rohaNa di ahu. Ningku ma muse, “Tuhan, holan alani holongMu do bahen mangolu ahu”.
Dung i, laho ma pingkiranhu tu Jesus na tubu tu portibion laho manobus sude angka bangso. Ima na tapestahon di ari natal na salpu. Ditobus Ibana hita tingki gabe musuna dope hita alani dosanta. Mago hian do hita binahen di dosanta i. Ndang adong pasu-pasu na umbalga sian panobuson ni Jesus hita sian hamagoan ni dosanta. Jadi molo adong sungkun-sungkun di ahu aha do pasu-pasu na umbalga na hojalo sian Tuhan Jahowa, alushu: panobus ni Jesus di ngolunghu. Ibanna molo pe hira na so tahilala angka pasu-pasu ni Tuhan di ngolunta, di tingki marsitaonon hita, porlu do ingotonta pambahenan di Jesus di silang na badia i. Molo tarimang-rimangi i, i do pasu-pasu na umbalga na so tarhatahon. Alana ni Jesus, boi hita pardosa on ro tu Debata Ama na sangap jala badia i. Ndang holan i, Alana ni Jesus, gabe tarjalo hita do janji i, ima hangoluan na saleleng ni lelengna. Ahama lapatan ni ngolu 80-90 taon di portibion dibandinghon ngolu na saleleng ni lelengna dung mate danging on? Hangoluan na saleleng ni lelengna i gabe ampunanta mai molo tu Jesus rohanta jala ngolunta.
Jai, boi do ahu marlasniroha ianung pe songon na so huhilala pasu-pasu ni Tuhan ni di ngolunghu? Alus na ‘boi’, ai partahi do ahu di hangluan na saleleng ni lelengna. Asing ni i, saleleng di portibion pe ahu, tung huhilala do pasu-pasu ni Tuhan i ala adong do Tondi Parbadia mandongani ahu. Eee tahe, mansai burju situtu do Jahowa tu ahu. Pos do rohanghu, haburjuon na i, naso tupa munsat sian ahu tung pe hudalani taon 2010 nanaeng ro.
← Perjalanan Medan-Balige yang melelahkan sekaligus menyenangkan
God’s Grace is Great →
2 thoughts on “Ndang Tarpajojor Ahu Angka Pasu-PasuM, Ale Jahowa”
mantabs betul saya punya temen satu ini. calon penulis yang handal. marragam bahasa muse blog na puang. english yes, batak muse, indonesia oge..oalah bahasa aha muse na mangihut ..alai keren. menginspirasi banget
December 30, 2009 at 7:11 am\t Reply
haha….fris, calon penulis handal? haha…kecil2an do tulisan niba fris..holan aha na terbersit di pikiran do poang, daripada hilang ya ditulis lah, haha…soal bahasa, holan 3 do, fris, ipe 2 bahasa pas2an do..holan bahasa batak do iba na fasih..:) btw mauliate da udah maen lagi ke blog ku..:)
January 2, 2010 at 10:59 am\t Reply
Torsa 19 | ULTOP ULTOP
19. Pidong Imbuluman
Salpu arga lima dung mulah Si Talagalang tu bagasna, morhorja ma Dungdang Soaloon jadi morsambil ma Si Talagalang di tataring ni bagasna, disuru ma natorasna manjaga sambilna i songonon ma didok, ‘’Ale inang, jagai ma jolo sambilhon! Naeng laho dope ahu morhutasada nanggo manang piga ari on. Alai molo dapotan sambil on, pangolu ma nadapot ho i bahen ma tu huruhuruan na sanghot di bonggaran sotung dipangan ho na dapot sambil i!’’
I ma didok tu natorasna i.
Alai didok natorasna i ma, ‘’Aha ma dapot on pidong? Martua di balian do panambilan ni pidong ndang hea di bagas. Tung diboto pidong ma ro tu bagas on? Ai mabiar do i mida jolma.’’
Dung i ninna Si Talagalang ma tu inana i, ‘’Oloi ma na hudok manang dapotan pe manang so dapotan sambil on sotung dilehon ho pidong i tu halah na ro manginjam! Atik beha impol matana mornida denggan ni pidong i pahanpahanonna. Nang tung gogo dibahen halak mambuat na dapot ho i sotung dilehon ho! Tung tagonan do ho rap mate dohot pidong i asal ma unang dilehon ho tu halak.’’
‘’Olo!’’ ninna inana i.
Dung i laho ma ibana manopot sitopotonna. Morpulut ma Si Talagalang jadi godang ma dapotsa pidong. Dipambuat ma nasa imput ni pidong na dapotsa i jala dipangalohothon ma i tu dagingna. Dung lohot nasa ragam ni imput ni pidong i di dagingna mortonggo ma ibana tu Debata asa dipaimbar jolo pordagingonna. Mangoloi ma Debata mangalehon songon pinangido ni Si Talagalang, gabe pidong ma ibana morrupahon pidong imbuluman. Dibongoti pidong i ma jabuna jala ditondong ma sambil na tinaonna i jadi dapot ma. Ro ma inana, dibuat ma pidong i dipabongot ma tu huruhuruan na di bonggar i, disarihon ma dohot hangoluanna. Dung di bonggar pidong imbuluman i, sai humatiltal ma pidong i huhut manghulinghuling sian las ni rohana idaon.
Jadi di na sadari ro ma na nialap ni horja i, morroan be ma dohot paninondur. Andorang morodorodor paninondur i, manghuling ma pidong imbuluman di bagasan hurhuruan i songonon ma didok, ‘’Nanggar jitjit rangga wowo inang, turtu-tu-tu-tu, inang tiritio,’’ i ma didok. Umbege soara ni pidong i angka pamolus longang be ma rohana huhut ma didok, ‘’Mortua ma sogot Si Talagalang bahenon ni pidong na i, ai ndang tagamon so tuhoron ni halak be i sian ibana arga.’’
Sai didatdati pidong i do manghuling jala mimbarimbar dibahen soarana. Dibaritahon pamolus i ma hajagaron ni pidong i tu Dungdang Soaloon ro di panghulingna. Ala ni i dijujui natorop i ma ibana manginjam pidong i asa riburan halah di horja i. Jadi laho ma ibana, ditopot ma hahana boru i, didok ma, ‘’Ua lehon ma jolo huinjam pidong horjanta i!’’
Dung i didok boruboru i ma, ‘’Hata ni anahta tu ahu, tung na so jadi pinjamhononhon pidong i atik beha mago maon dibahen panginjam; ahu do hona hata bahenon ni anahta.’’ Alai ninna Dungdang Soaloon ma, ‘’Pos ma roha ni dahahang, lehon ma pidong i huboan! Molo mago, hudangdang; ua luhut nasa artanghu singhoram ni i asal ma dilehon ho boanonku.’’
Jadi dipasaksihon boruboru i ma hata i tu angka jolma na pungu i jadi dilehon ma pidong i boanonna. Dung diboan pidong i, dibahen ma tali panambatna tu urur, dipaeat ma ibana di bonggarbonggar asa saluhut halah mornida rupa ni pidong i. Uju manghuling gondang i manortor ma pidong i huhut manghulinghuling. Sai dompak pisong i do luhut mata ni luhut paninondur i. Dung sip soara ni gondang i, manghuling ma pidong i songonon, ‘’Manatmanat ale amang panginjam sotung halonglongan ho! Nanggar jit naggar jit, rangga wo rangga wo, inang turututu inang turututu, inang tiritio inang tiritio. »
Umbege soara ni pidong i natorop i morsurak ma nasida, morgarapas ma pidong i sian eatanna, tos ma tali pangarahut ni pat na i dirunta, morpupur ma pidong i laho tu lomo ni rohana. Mornida i Dungdang Soaloon tarhatotong ma ibana huhut manderse, ai na laho mago nama ibana bahenon ni Si Talagalang ia dung ro ibana sian porhutasadaanna.
Ianggo pidong imbuluman ondeng, martonggo ma ibana tu Debata asa ditongos jolo sian banua ginjang udan tipotipo. Saut ma ro na pinangidona i jadi moridi ma ibana, longhang ma sude nasa imbulu ni pidong sain dagingna, sumuang ma ibana gabe jolma. Dung i muli ma ibana mandapothon jabuna. Dung sahat ibana ro di bagasana, disunghun ma inana i manang na dapotan do sambil tinaonna i.
Jadi dipatorang inana i ma pangalaho ni pidong na dapotsa i dohot panghataionnasida dohot Dungdang Soaloon din a laho manginjam pidong i ibana. Torang ari morsogot na i, ditopot Si Talagalang ma amangudana i mangido pidong na i mulah tu ibana. Tarhohom ma Dungdang Soaloon ai nunga mago pidong so dapot be luluan. Ala ni i didok ma hatana soara eleh, ‘’Beha ma bahenon ale amang? Nunga mago pidong i. i pe dok damang ma manang sadia asam ni pidong i asa hugarar.’’
Dung i didok ma mangalusi, ‘’Tanda amang niaritmu, ingot binahenmu, inghon pidong i do mullah tu ahu!” ninna. Jadi sip ma amana i. Alai ninna Si Talagalang ma, ‘’Unang hamu sip, alusi hamu na hudok! Buat hamu ma pidong i, asa muli ahu!.
Jadi didok angha na hundul i ma hatana manosoi Si Talagalang, manjalo singkat ; ai nunga tanghas diboto tung na so dapot Dungdang Soaloon be songon i pidong bahen singhatna. Dipasahat Dungdang Soaloon ma singhoram ni pidong i luhut, i ma nasa artana tu anah na i. Ai ido padannasida hian dohot hahana boru din a laho manginjam pidong i ibana. Asa magomago ma Dungdang Soaloon ala so diboto morroha ulah tu anahna; alai lam mamora ma anggo Si Talagalang.
Guru Parmabuk (2) – TanoBatak
Guru Parmabuk (2)
Baliga binaligagon, barita binaritahon….
Adong ma ninna si Hendry Lumbangaol di sada inganan marbalokhon Pakkat tarsoding pareak harangan. Disi jongjong do sada Singkola Dasar, ima nasomal didok SD. Ndang apala sadia anak singkolana, jala guru pangajari pe ndang piga.
Marhatohoan pangisi ni luat i angka marga Marbun do dohot Sihotang. Guruna i pe tong do Marbun. Molo tung adong pe sian anak singkola i marga na asing ba, na marhatohoan ma angka bere ni luat i.
Ompu Jatingkos do guru nalumeleng disi jala nunga pareak pensiun. Sugari pensiun ibana olo ma holan sada guru pangajari di singkola i.
Jotjot do sai jolo minum tuak Ompu Jatingkos asa masuk tu kalas laho mangajari. Napistar do Ompu jatingkos, alai molo dung dirajai tuakna ibana, olo ma dang diboto na mangajari maretong do ibana manang marpoda.
Mabiar do si Garja dohot si Jongga mamereng guru on, ala dihilala roha nasida tung jungkat do. Hea do disonggahi nasida nadua, ala hea dialo guru i.
“Ai na so diajari amam do ho? Ai boha do partaromboonmu tu ahu?”
“Marbapatua do, bapa”
“Ima hape, boasa mangalo-alo dope ho”, ninna huhut dipastap hurumna sahali be.
Hira nadua on do naummalo maretong di kalas i. Jotjot do dapot punten nadenggan nasida 6 manang 5,5. Alai molo pandok ni guru i, molo na malo ingkon sahat tu punten 7 do. Molo punten 8 guru nama i, ima au. Molo ummalo hamu sian ahu, bah hamu ma gabe ahu, ba ahu ma gabe hamu, ninna do.
Maretong ma diajari dakdanak i di sada tingki. Nunga diboto dakdalak i naung hona guruna i, jala hosana pe mansai bangkos ala ni tuak.
Huhut redem simalolongna, disungkun ma dakdanak i. “Sottoh sssoaal”, ninna huhut dihindat tangganna nanget.
“Molo dao ni Pakkat tu Medan 380 kilometer, dao ni Medan tu Binje 80 kilometer, sadia leleng ma dalanan i molo hatop ni pardalanan 46 kilometer parjom”, ninna tu angka anak singkola i.
Hatop ma si Garja dohot si Jongga mangetong.
Toppu ma martudu si Garja, lao mangalusi sukkun-sukkun i, dibereng ibana tu meja bariba, sai maretongi dope si Jongga. Diloppiti dope jari-jarina, jala songon na marhusip-husip simangkudapna. Mekkel suping si garja ala dihilala ibana ummalo saulak on.
“Sampulu jom gurunami”, ninna ibana.
“Bah, boasa sampulu jom, ai nantoari pe au sian i, dang adong nanggo sampulu jom, patorang jo”, ninna guru i.
Humitir ma Garjangkir ibana muse. Diingot ibana ma nantoari, adong mandok tu ibana, ai lima jom do tusi, hape didok Garja dang lima jom alai 10 jom do. Ise do halahon nadua pargabus nuaeng, ninna rohana.
Dungi, martudu ma muse si Jongga.
“Dang sappulu jom guru, sia do, sia jom do”, ninna
“Bah sian dia dapotmu i, unang pajago-jagohon ho”, ninna.
Dialusi si Jongga do guru i, dipatorang ma antong denggan. Didok ibana andorang naeng sahat tu Medan, adong dongan ni ibana mamolus, kebetulan markareta, gabe di bonceng ma ibana, ido asa gabe sia jom.
Didok guru parmabuk i ma mandok nasida. “Ise do hamu nadua na toho, nuaeng, ise do na manggabusi au”, ninna.
Humitir ma nasida nadua, ai diboto molo margabus nasida, ba, olo mallapak balobas ganjang tu tanggurung i.
Botima i guru nami, ninna si Garja. “Ai na mardongantubu do hami, bah songon nidok ni situa-tua ma, ba manat mardongan tubu ninna, angkup ni i, satolop ma hami, sia satonga be ma hami”.
“Ido…ido…ingkon songon i do antong, unang marsigodangi, ai ido nang tona ni ompunta”, ninna guru parmabuk i mangalusi, huhut ma disuru nasida nadua hundul……
ide cerita : Hendry Lumbangaol
Baca Juga Guru Parmabuk cerita Adonia Sihotang
Januari 9, 2012 tanobatak\tHendry Lumbangaol
12 respons untuk ‘Guru Parmabuk (2)’
Januari 12, 2012 at 3:57 pm
Karni Pangaribuan berkata:
Goarna pe guru naung mabuk. hahaha
Januari 13, 2012 at 3:58 pm
MANTAP MA POANK CERITA I ATE!!!!!
Januari 14, 2012 at 2:47 pm
swandy sihotang berkata:
hahahah. “rojammu gabe ummalo ho sian au” dang songoni tahe inna guru i? kwkakaka
Januari 18, 2012 at 9:15 pm
ini bahasa batak ya..he, ga ngerti aku
Februari 20, 2012 at 6:55 am
ana louphsidodi berkata:
banGga au !
selaku boru mabun LUMBANGAOL .:D
Maret 2, 2012 at 5:34 pm
Jadi molo sada bon-bon di bagi sappulu halak sadia be ma halak i….
Maret 5, 2012 at 10:49 am
Haposan Sihotang berkata:
Dang di boto Hamu ???? sangoccop be..
Maret 5, 2012 at 10:52 am
waduhh,, saya g ngerti bahasa apaan ini ya.. karena ane tau bahasa indonesia.. hehe..
Mei 1, 2012 at 5:07 pm
Tuak Takkasan :Takkas gabe, takkas mamora. sipaniang holiholi. ai molo na dumenggan minum tuak, sagalas dua galas ba dungi derem, dung hinsat neang ma sude akka holiholi laho mangula akka siulaonna. Unang minum tuak attong jolo dungi mangula, ai gabe marsalaan ma akka ulaulana, mangkorhon haurahon. alai nangpe songon i, ai holan siriburribur do ra i bohama asa mengkel angka halak namanjaha. tabbai muse akka siergetergeti da!!!
Mei 28, 2012 at 10:36 pm
idaon mauli berkata:
TUAK JAngan jadi ciri khas batak doong,,,,,
Juni 21, 2012 at 11:46 pm
Yudhi ember berkata:
Ergetnai bah… Gabe huingot angka guruniba naujui..,
File Keberadaan Tamabak Raja Silalahisabungan | Bresmansilalahi Blog
← Pulanglah kekasih ku.
File Keberadaan Tamabak Raja Silalahisabungan
Posted on 28 Oktober 2010\tby Bresmansilalahi
Parhorasan ma dihita sude !
Hamu sude akka napinarsangapan pinompar ni ompunta Raja Silahisabungan disandok ingananna be.-
Dison pinatorang taringot tu inganan “ Tambak” ni Ompunta Raja Silahisabungan, na pinatolhas ni angka amanta dohot ompungta naung parjolo i, songoni muse sian angka surat parningotan catatan sian notes ni ompunta na jadi fakta (bukti2). Jadi sude na tarsurat on, ndada na ni karang-karang, manang asal sesuai tu maksud ni roha sambing. Sitongka do situbuan na so adong, jadihonon na so adong. Nasintong do tona honon.
Husurat hami hatorangan on , ima mangoloi/manggohi pangidoan ni pomparan ni ompunta na di Jakarta, ima di “parpunguanni angka anggota presidium ni Pomparan ni Raja Silahisabungan”, na di patupa tanggal 14 Agustus 1978, di bagas ni amanta Brigadir Jenderal ARIFIN TAMBUNAN SH. Jalan Kwitang Timur No. 2 Jakarta.
Di pertemuan i rodo sungkun-sungkun ni donganta na di Jakarta songon on : “ Beha tahe bapa, bolus do paboaon muna tu hami fakta2 na di dolok Parmasan do tambak ni Ompunta Raja Silahisabungan”?
Ni alusan ma : “Mauliate ma hudok tu hamu, ala di sungkun hamu faktana, taringot tu Tambak ni Ompunta Raja Silahisabungan; jadi hata honon ma tu hamu di loloan on, nabinoto sian angka tona ni natua-tua na parjolo i, dohot sian angka catatan di notes nasida naung sahat tu iba”. Ninna St. Richard Tambunan gelar ompu Tumpal, mangalusi.-
Jadi di bagasan roha natoruk, hata honon ma tu hamu na dapot iba fakta paboa na di Dolok Parmasan Pangururan Samosir do tambak ni Ompunta Raja Silahisabungan.-
Di taon 1896, karejo do Raja Frederik Tambunan di kantor ni Controleur Van Samosir di Pangururan, jala ia ompungon, ima sian huta Parbagasan Lumban Pea. Natoras ni Patuan Sada Tambunan na hinan. Di taon 1917 monang verkising do ompungon di Lumban Pea, gabe Kepala Kampung di Huta Parbagasan.-
Di Pangururan, godang do Raja Frederik on marhubungan dohot angka Raja2 Ihutan, Raja Padua dohot panungganei ni Pulo Samosir, sian Silalahi nabolak, Paropo d.n.a. Ala sai ro do angka Raja2 i tu kantor ni Controleur, partoru mai sahali saminggu di ari onan na i toho.-
Apala ale-ale ni Raja Frederik on, na intiem i ma Raja Ihutan Ompu Raja Hennes, na sian Silalahi nabolak, dohot Raja II Salomo. Alana Tarombo ni si Tuan Silahisabungan na pi natorang ni Raja Ihutan on, tar catat do di notes ni Raja Frederik na tartanggal 16-12-1896.-
Di taon 1898, Borhat ma 3 (tolu) solu bolon sian angka tunggane pinompar ni Tambun Holing, ima sian pinompar ni Datu Gontam, Parsingate, Puraja Baruara, Patuan Pagaraji, Puraja Ujung Sunge . Borhat tu Pangururan, lao tu Dolok Parmasan, ziarah / mangebati tambak ni Ompunta Raja Silahisabungan, ima dung tangkas diboto nasida disi tambak ni ompunta na sangap parsadaan ompu pamopar di hita,-
Di taon 1908, rodo pinomparni Tambun Marbun laho mamereng natorasna di hutagalom (tidak terbaca), gabe habornginan di Lumpan Pea. Jadi marborngin ma tu jabu rura na umbalga di Lumban Tonga2, di jabu ni Ompu si Gansi (tulisan nama agak kabur).
Di dok tamuena ima tu ompu Si Gansi: Hahang-doli! Bolas do hami di jabumuna on marborngin? Na ha bornginan do hami lao tu hutagalom(tidak terbaca), marnida inanta disi”!
Alus ni O. si Gansi : “Ba hea do so bolas”! Jala diigil roha do asa patorangon muna jolo, boasa pintor hahangdolimuna ahu”?
Di patorang tamuena I ma : “ Hami na pinompar ni Tambun Marbun, anggini Tambun Mulia, na bungkas sian tano Sibisa borngin-borngin. Marsipaboa tu anakhonna be do barita nami, ima barita ni Tambun Marbun na lintun sian tano Sibisa.-
Ditingki marsahit Ompunta Siraja Tambun, di jou ma angka anakna, ima: Tambun Mulia, Tambun Saribu dohot Tambun Marbun. Di dokma tu angka ankna i : molo mate ahu alani sahit hon, ba ingkon peakhononmuna do bangkengku tu Dolok Parmasan tu lambung ni damang Silahisabungan. Jala ingkon janjihonon muna do i begeonhu asa sonang rohangku”.-
Jadi sude nasida manguarihon(sulit terbaca) jala mangundukhon, molo tung so tarbaen disi matua amanta-nasida i di bandahon tu Dolok Parmasan, ba ianggo saring-saring na ingkon boanon nasida do tu lambung ni Ompungnasida di Dolok Parmasan.-
Matema Siraja Tambun, jala dibandahon di tano Sibisa, Alana dang tarpatupa nasida biaya mamboan tu Samosir (Dolok Parmasan).-
Dung manang piga2 taon, sai dipangido Tambun Marbun ma tu hahana i asa diboan nasida saring-saring ni amanasida i tu lambung ni ompung nasida di Dolok Parmasan, alai didok angka hahana i ma mangalusi: dang bolas da anggia songon na mangkali hirik mangongkal holi-holi ni natua-tua, ingkon pantomon do horbo, jouon raja2 ni bius, paluon ogung sabangunan. Jadi jolo martumburma dabu-dabunta asa bolas ta patupa tona ni amanta i”.-
Manang piga-piga hali didok Tambun Marbun asa dipasaut nasida tona ni natoras nasida i, naung di uarion di tingki ngolu ni Siraja Tambun, alai sai songoni do alusni hahana i . pola didok mangalusi angka hahana i : “ ba tumagon do bius jouon sian hata ni amaniba oloan? Ba tadok hian ma nian tu amanta tingki di ngoluna, jolo mamora ma hami, asa huoloi hami hatami “! Hape so adong hatanta mandok songoni. Ia tung matua tano on do so adong horbo, so adong ogung, ba dang saut be tona ni ama niba naung diundukhon i patupaon?.-
Dang adong be hasonangan di rohani Tambun Marbun,. Putus ma dirohana ingkon gabe lao ma ibana sian Sibisa, jala angka turunanna laho ma deba tu dolok sanggul gabe marmargahon “Marbun” manang na gabe marsada marga dohot marga Marbun, asa bolas martano disi. Alai nahira sude do pinompar ni Tambun Marbun umboto tarombona naturunan ni Raja Silahisabungan nasian Siraja Tambun , denggan ma mulak manuk tu nunutna (tulisan samar).-
on ma di baritahon pinomparni Tambun Marbun naung mar-margahon Marbun sian bakkara.-
Laos borngin panghataion nasida i , tiur haroan ni inanta boru Sibarani ni alap ni ompu si Gansi parjabu i, na sorang i baoa.-
Didok tamuenaima tu Ompu ni si gansi : Boha hahang! Ala nunga asi rohani Debata Mulajadi di hita toho ro iba anggi dolim tu jabu mon, tubu anakta si ussok, sai simbur-simbur magodang ma ibana tu jolo on,………………..(tidak terbaca) . adong pangidoanhu tu ho hahang dohot tu angkang boru! Asa nai ingotonmu adong anggi-dolim na lilu, ima hami pinompar ni Tambun Marbun, ba bahen ma goar ni anakta na baru sorang on si “Marbun” . Molo di jou hamu goarna i, nai ingot hamu ma hami pinomparni Tambun Marbun ba bahen ma goar ni anakta na baru sorang on, si “Marbun”.-
Alus ni ompungni si Gansi! “ Ba denggan anggia, asa gabe parningotan tutu di hami hahamuna, si Marbun ma goarni anakta i. sai horas ma ibana mamboan goarna i”. Ianggo na hinan, sai di bahen natorasna do margoar marsarat gellengna, molo toho adong na porlu ingoton ditingki parsorang ni na sorang i.-
Jadi saut ma si Marbun goar ni anak ni ompu si Gansi, jala dina tardidi di tambai ma goarna tardidi : “ Marbun Samuel”
Gabe halak na sangap jala marhuaso do muse amanta on, Si Marbun Samuel Tambunan on ma na gabe KETUA DEWAN ni sude Nagari Tambunan Tapanuli Utara. Jala sahat tu tingki on (9 November 1978) mangolu dope amanta on. Amanta Marbun Samuel Tambunan on do ketua Panitia Besar Panjaloon di haroro ni hahadoli di taon 1964. Sai anggiat ma saur matua jala hipas2 amanta Marbun Samuel Tambunan on tu joloan on. Si torop ginompar angka na burju roha, na ingot di tona, adapt dohot uhum.
Haroro ni anggi doli sian pinompar ni Tambun Marbun tu jabu ni Ompu si Gansi sai di paboa do i tu angka natua-tua dongan na mangkatai, jala borat do di pingkiri natua-tua i, beha dalan laho paandarhon (sulit terbaca) jala paulakhon (parasmihon mulak) dongan tubunta on, ia so marhite sian na papestahon tambak ni ompunta di dolok Parmasan.-
Marudut ma muse disiala i di taon 1928, lao do angka panungganei ni Lumpan Pea tu Dolok Parmasan, masihol naeng ma mereng Tambak ni Ompuntai, alai dang pola sian rapot halalao nasida i, jala dang pola, mambahen acara nabalga, holan martangiang sambing do nasida di Tambak i (upacara na met-met).
Di taon 1936, jolo marrapot ma muse sude panungganei di ginompar ni Siraja Tambun na ni ketua-an ni Raja ALEXANDER TAMBUNAN asa lao angka panungganei ni donganan ni musik sarune, ………..(Tidak terbaca) Tambunan, laho mangirihit Tambak ni Ompunta Raja Silahisabungan di Dolok Parmasan. Di toho i do borhat manogot ni ari Minggu, asa jolo marminggu di Pangururan. Jadi tung songon Pesta Bolon do di Pangururan di ari i, Alana di luluhon musik do sude parminggu i, dohot angka na ro mar minggu hian, laos marnatampak do mangihuthon rombongan i tu dolok Parmasan. Sian tot ni dolok Parmasan i sude mamboan sada be batuna tarboansa be, dohot rihit sian sunge na metmet na di toru ni dolok i . musiki na ni uluhon ni Guru Adian Silalahi, di tingki i guru di Tambunan. Parpudi pindah tu Jakarta do amanta on.
Sude ma rombongan i, mangirihit, paiashon tambak ni Ompunta Raja Silahisabungan, jala di panpeakkon be ma batu hu maliang tambak i, ipe asa di mulai acara mangirihiti tambak..-
Mandok hata parjolo sian Tambunan ima Raja Alexander Tambunan, paboahon maksud apala parjolo dohot tujuan haroro nasida lao mangirihit tambak ni Ompunta Raja Silahisabungan, dungi mandok hata sian mar ompu-ompu jala mar-marga2 pomparan ni Raja Silahisabungan, mandok hata boru, i ma guru Henderik Siagian sian Lumban Gaol, raja no ro di tingki i. Jala paampuhon ma hula-hula ginompar ni Raja Naiambaton, paampuhon tu Tambunan. Mulak ma sude rombongan i, tu huta Silalahi di Pangururan marsipanganon. Mardalan do angka jambar na margoar di tingki i.-
Di taon 1947, tingki martiga-tiga Abdul Malik Tambunan (amanta on margoar do Ompu si Anjur) tu Pangururan dohot tu Panomboan. Marsihohot do rohana, jala masihol situtu do ibana naeng ma mereng tambak ni Raja i Silahisabungan di Dolok Parmasan. Ala so dohot ibana na di taon 1936 tu dolok Parmasan mangirihiti. Didokhon ma hahadoli Silalahi sian huta Silalahi Pangururan patudu hon Tambak i : “ Tung patuduhon jolo hahang doli Tambak ni ompuntai asa sian tala na di lambungna i ahu mambuat air sombahyang, jala ingin au sembahyang……….(tdk terbaca) di tambak i.-
Nunga diboto Ompu si Anjur hian na adong tala di lambung ni tambak i (mangihuthon pinaboa ni na dohot di taon 1936 mangirihiti). Jala tondong do idaon Tambak i tu Pusuk Buhit, jala tatapon tu Paropo- Silalahi Nabolak, dompak Sibisa dohot tu Tolping, songonima di hatahon naung mamereng.-
Saut ma nasida laho tu dolok parmasan, jala sembahyang.-
Dung sidung sembahyang, di berengima panasapan di lambung ni tambak i, ba di sungkun manang ise manasapi i, jala ujungna di boto ma marga Sitanggang sian huta sitangko babi, na jonok tu dolok Parmasan i .-
Di minggu berikutna, laho ma muse Abdul Malik Tambunan (ompu si Anjur) dohot donganna 2 halak nari sian Tambunan Lumban Pea, ima si Domitian Tambunan dohot Manarak Tambunan, mangaluhon Sitanggang na manasapi Tambak i, tu Tentera ni si Bejo (di tahun 1947) di Pangururan, jala torus ditangkup Sitanggang i, huhut di paresoma na sinasapanna i.-
Dungi dung tartangkap Sitanggang i, roma tangis-tangis inang ni Sitanggang on, borunta boru Silalahi na ma nubuhonsa.-
“Among! Asima roham di ahu , dohot dib ere muna i, tung hamu ma among manguhum bere mu i, borat bahen hamuna, asalma unang tentera i pamatehon” ninna borunta i ma tu Abd. Malik Tambunan, Domitian dohot Manarak.-
Ujungna di putushon tentera ima asa di padame di huta, gabe di putushon raja2 ma di huta Silalahi, napurananna sude raja-raja bius na disi, jala sude di huta i keluarga turunan Silalahi raja dohot ginompar ni Siraja Tambun, laos songoni sude marga2 gomparan ni Silahisabungan na di huta i. Jala garar on na hepeng Rp. 30.000,- huhut ingkon ibana ma manjaga tambak i unang hona gosi-gosi. Laos di suan Abd. Malik ma sada hau pangkuala di lambung tambak i.-
Laos di taon 1947 i do marrapot pangituai ni Tambunan sian Lumban Pea, Lbn Gaol, Baruara, Tuan Pagaraji, Sunge dohot sian boru di ampuan, marsada ni roha laho mambangun tambak i . dipillit ma panitia tambak ni Raja Silahisabungan di Dolok Parmasan, asa hatop so hariboriboan tambak i, Alana dang sai tarula parkara songon na salpu i.-
Susunan ni panitia Tambak ni Raja Silahisabungan di Dolok Parmasan di taon 1947, i ma :
Ketua : Abdul Malik – Omp.Si Anjur Tambunan Sian Lumban Pea
S. Usaha : Raja Epharaen sian Baruara Aek Raja
Bendahara : Gr. Frederik Lbn. Gaol sian Buntu Raja
Komisari2 : Sada halak sian ganup horja pinompar ni Raja Silahisabungan,Songon i sada be di ganup inganan pangarantoan.
Jadi dung mulai mangula panitia on di baen angka rapot di sude inganan ni pinompar ni Raja Silahisabungan , dapot ma keputusan taringot tu guguan tu tambak i, i ma :
I. Nasa batu dohot rihit tu tambak i , sian pomparan ni Raja Silahisabungan na di Pulo Samosir dohot na humalian.-
II. Nasa boras na ringkot tu pesta , nasian pomparan ni Raja Silahisabungan na di Toba Holbung.-
III. Nasa simin naporlu tu tambak i , sian gomparan ni Raja Silahisabungan na di Tapanuli Selatan sahat tu Sumatera Barat.-
IV. Nasa hepeng upah tukang , horbo dohot sude biaya2 tu pestana , asing ni naung rade diginjang i sian gombaran ni Raja Silahisabungan na di Sumatera Timur dohot na di Jawa ma.-
Torop dope sian angka amanta na ginoaran di ginjang i mangolu nuaeng, jala molo pe naung ….. matua, hira sude do gomparanna (anakna/pahompuna umboto na hinatahon di ginjang i.-
Alai marisuang do ulaon ni panitia i, Alana dung di taon 1948 masuk ma tentera Belanda dohot Sekutu tu Tapanuli/Samosir/Toba, mambaen putus hubungan, jala margurilla ma sahat tu taon 1950. mardomu muse tu tingki na mangihut na terjadi peristiwa2 di Lbn Pea sandiri na gabe urusan ni Abd. Malik sahat tu tingkat Propinsi , ima parbadaan ni angka naposo. Marudut pembrontakan/porang saudara.-
Sinuratho sude angka nadi ginjang i napinapungu-pungu hatorangan ni angka natua-tua na mangolu dope nuaeng , ima angka ni ulahon nasida dohot jinalona tona sian angka ompu angka naparjolo i.
Lumobi mai sian tona ni angka natua-tua pomparan ni Siraja Tambun.-
Marondolan di ginjang ima gabe manghajongjonghon na di dolok Parmasan do tambak ni Ompunta Raja Silahisabungan.
Horas jala gabe.-
DITOLOPI HASINTONGAN NI HATA
NA TARSURAT DI GINJANG I
Pos ini dipublikasikan di Uncategorized dan tag Adat Batak, cerpen, Samosir, Silalahi, Tarombo, Toba. Tandai permalink.
Pesan Ephorus HKBP Minggu Ini: Ebed Jahwe - Hamba Allah. Pelita Batak Online
Ephorus HKBP Pdt Dr Darwin Lumbantobing
Terjemahan literatis sasintongna: hatoban ni Debata. Alai ala ndang denggan hata hatoban di halak Batak, gabe diterjemahkan ma tu Naposo ni Debata.
Diumpama Batak didok: Natuatua Pangalapan Poda, Naposo Pangalapan Gogo. Asa naposo do sisuruon mulaulaon. Naposo do sipangasahonon di gogo laho mangula ulaon. Dung di hakristenon Batak di lapathon ma Naposo Ni Debata na gabe marlapatan Ebed Jahwe (PL), Doulos Tou Theou (PB), gabe lam tamba bagas ma lapatan ni Ebed Jahwe. Ndada holan pangoloi, haunduhon tu Debata na marsuru ibana, alai dohot do ala sipeop gogo do naposo i umbahen na disuru. Asa na pangoloi do ibana diparsuru ni Debata jala margogo do ibana mangula ulaonna pinasahat ni Debata tu ibana.
Tuhan Jesus do Naposo ni Debata na sasintongna laho paluahon, patoguhon haporseaon huhut mangapuli hajolmaon. Alai dipasahat Tuhan Jesus do ulaon i tu angka naposoNa - asa lam tamba bilangan ni angka na porsea di Ibana.
Selamat Ari Minggu ma di hita sude. Sai dipasupasu Tuhanta hita, amen.Salam, Ephorus HKBP.
Pelatihan: Pamatehon Api di Selters, Jerman
Ulaon di Betellaningki i, mangan ma si Sandra di jabu ni simatuana. Dung i, dibereng ibana ma adong api kaluar sian toru ni pintu ni gudang na di lambung ni jabu i. Pintor didok ibana ma, “Kebakaran! Kebakaran!”. Pintor hatop ma si Sandra dohot si Thomas suamina marlojong. Dibuat si Sandra ma alat pemadam api, dipareso suamina ma aha na masa. Pintor dilehon si Sandra ma alat pemadam api tu si Thomas, jala dipangke ma i laho pamatehon api i. Didok si Sandra, “Molo ndang hatop hian dipamate hami api i, nga tarbakar be sude isi ni gudang i.”
Boasa ndang panik si Thomas dohot si Sandra tingki i? Alana, tingki di kantor cabang na di Selters, Jerman, dilatik do nasida dohot 1.000 relawan. Jala dipaboa do tu nasida aha do na ingkon diulahon molo masa kebakaran.
Bolak ni kantor cabang on 30 hektar. Disi adong kantor dohot inganan ni angka relawan. Alai, asing ni i adong do muse disi laundry, percetakan, dohot inganan karejo na asing. Sudena on mura do tarbakar. Alani i, dibahen Departemen Keselamatan dan Lingkungan sian kantor cabang ma sada pelatihan. Pelatihan on taringot aha do na ingkon diulahon molo masa kebakaran. Na parjolo, Tim Respon Darurat nunga dilatik dinas pemadam kebakaran na adong disi. Dung i, sude ma relawan na adong di kantor cabang dilatik asa mamboto:
Cara evakuasi manang menghindari api.
Songon dia asa unang masa kebakaran.
Songon dia pamatehon api asa unang lam balga.
Jadi, diboto angka relawan i ma aha na ingkon diulahon molo tompu masa kebakaran.
Pelatihan Cara na Aman laho Pamatehon Api
Tingki pelatihan diparsiajari angka relawan on do songon dia asa aman tingki pamatehon api. Adong sahalak relawan, goarna si Christin. Tingki SD ma parpudi sahali ibana mamparsiajari on. Jadi, dipaboa ibana ma taringot pelatihan di kantor cabang on, “Hubuat ma alat pemadam api i, hubungka kuncina. Jala molo mangullus alogo tu arah barat, tu arah barat ma husemprot apina. Asa unang gabe hona api bohingku. Sahalangku do mangulahon on! Jala huparsiajari do songon dia kerjasama raphon na asing laho pamatehon api, misalna molo adong opat manang lima halak hami.”
Pelatih ni pencegah kebakaran i, i ma si Daniel na karejo di kantor cabang. Didok ibana, “Pelatihan on boi mangurupi nasida asa unang pabiarhu tu api.” Didok ibana muse, “Molo adong kebakaran, somalna pintor tarsonggot jala panik do angka halak. Didok roha ni nasida do, ‘Boha nama on? Songon dia do cara mamangke alat pemadam api on?’ Alai, molo nga diboto nasida aha na ingkon diulahon, boi ma hatop dipamate api i asa unang lam balga.” Tingki pelatihan i didok ibana, “Dilatik do angka halak songon dia cara na denggan maniop jala mamangke alat pemadam i tingki adong api. Jala songon dia laho pamatehon api. Ujungna, ndang panik be nasida jala gabe barani pamatehon api tingki adong kebakaran.”
Adong do Labana
Godang do na las rohana ala dohot tu pelatihan on. Si Christin naung dipaboa nangkin mandok, “On dope hea hupangke alat pemadam. Huhilala porlu do sude halak dohot tu pelatihan songon on.” Adong muse sahalak parkarejo paruh waktu di kantor cabang jala karejo di bandara, goarna si Nadja. Didok ibana, “Nunga lobi sampulu taon ahu diajari sisongon on di bandara. Alai holan teori do. Molo di pelatihan na di kantor cabang on, adong do praktekna. Jadi saonari molo adong pe kebakaran, nga huboto aha na ingkon huulahon.”
Didok si Sandra, ala dohot tu pelatihan di kantor cabang i, gabe diboto ibana ma aha na ingkon diulahon tingki kebakaran jabu ni simatuana. Didok ibana muse, “Ndang bingung be ahu laho mamangke alat pemadam i. Jadi, adong do labana ala dohot ahu tu pelatihan i ganup taon.”
Marlatik raphon Dinas Pemadam Kebakaran
Nunga somal dinas pemadam kebakaran di inganan i mambahen pelatihan di Kantor Cabang. Kepala dinas pemadam kebakaran, i ma si Theo Neckermann. Didok ibana, “Hami martanggung jawab di daerah Selters, di luar kota. Jadi somalna angka jabu dohot apartemen do na kebakaran. Alai molo di Kantor Cabang on bolak do, balga-balga bangunanna, jala godang do angka ulaon parkarejoan dison. Jadi godang nai dope na porlu diparsiajari hami taringot inganan on, asa boi denggan hami mangurupi molo masa kebakaran. Las do rohanami mambahen pelatihan dison.”
Adong lobi sian 100 anggota Tim Respon Darurat di Kantor Cabang na dohot tu pelatihan on. Didok si Neckermann, “Dipujihon hami do Tim Respon Daruratmuna. Alani nasida do gabe denggan pelatihan on diulahon.”
Pemadam kebakaran patuduhon molo adong api alani bahan bakar cair, ndang boi aek pamatehon i
Nunga hea Tim Respon Darurat on mangadopi kebakaran. Di tingki botari di bulan Februari 2014, adong ma sada kamar di Kantor Cabang na terbakar. Si Daniel na dipaboa nangkin mandok, “Godang hian do asap tingki i, sampe tanganku sandiri pe ndang boi be huida! Pintor ditelepon hami ma pemadam kebakaran. Adong 88 kamar disi, jadi disuru hami ma kaluar angka halak sian sude kamar i. Tingki ro pemadam kebakaran, ndang adong be halak di bangunan i.” Didok si Neckermann ma, “Ndang hurimpu, boi do hatop ditadingkon hamu bangunan na balga songon i. On dope hea huida sisongon on di kota Frankfurt. Disiplin do hamuna sude, jala Tim Respon Daruratmuna pe mantap do!” Pintor dipamate pemadam kebakaran ma apina. Ndang adong na luka, jala nang pe adong na sega bangunan i, alai ndang pala parah.
Marsitutu do sude halak na di kantor cabang Selters manjaga asa unang be masa kebakaran. Alai molo masa pe, nunga rade be nasida ala nunga diparsiajari songon dia cara pamatehon api.
Parsiajari ma songon dia isaranami mangalehon pangurupion tu dongan sahaporseaon dohot tu na asing.
Aha do isi Situs web ni Sitindangi Ni Jahowa (JW.ORG)
Jesus Kristus pabotohon tu angka siihuthon ibana, ”Naeng songon i ma marsinondang palito muna di jolo ni halak, asa diida angka pambahenan muna na denggan i, asa dipuji nasida ama muna na di banua ginjang i.” (Mateus 5:16) Dibahen i, dipangke hami do teknologi sinuaeng, Internet. Situs webnami, jw.org, i ma na boi mangalehon hatorangan na sintong taringot tu haporseaon nami dohot ulaon ni Sitindangi Ni Jahowa. Aha do na dapot idaon mu disi?
Alus ni Bibel na jotjot tasungkun. Boi do idaonmu alus ni angka sungkunsungkun na ringkot na jotjot disungkun halak. Umpamana, risalah Boi do Salpu Parungkilon On? na asing muse, Boi do na Mate Mulak Mangolu? nunga diparade lobi sian 600 bahasa. Boi do tongtong idaonmu Bibel Terjemahan Dunia Baru di bagasan lobi sian 130 bahasa dohot pigapiga buku na boi mangurupi hamu marsiajar tu Bibel, songon buku Aha do na Diajarhon Bibel tu Hita? dohot Joujou Paboahon dohot Sadarlah! na imbaru dipabinsar. Godang angka publikasi on boi dijaha manang na dijahahon na boi tabege di Internet manang dibuat di bagasan pormat MP3, PDF, manang EPUB. Gariada boi do dicetak pigapiga alaman asa dilehon tu halak na manghalomohon, hombar tu hatana! Deba buku di hata ni na ngungu rade do di bagasan video. Boi do buaton drama panjahaon sian Bibel, drama Bibel, dohot musik na tabo begeon di tingki na lumbang.
Hatorangan sisaonari taringot tu Sitindangi Ni Jahowa. Adong do tongtong hatorangan sisaonari dohot klip video taringot ulaon nami di liat portibi on, angka na masa tu Sitindangi Ni Jahowa, dohot ulaon na mangurupi angka dongan na hona mara. Boi do idaonmu hatorangan taringot tu parpunguan bolon sitolu ari di tingki na laho ro dohot inganan ni angka kantor cabang nami.
Marhite sian on, dipatarida hami ma sinondang tu inganan na dao di tano on. Angka halak sian ganup banua, songon Antartika, manghilalahon laba ni situs on. Ditangianghon hami do asa ”marlojong hata ni Tuhan i” jala marsangap, songon na dihamu.​—2 Tessalonik 3:1.
Songon dia do jw.org mangurupi lam godang halak mananda hasintongan na sian Bibel?
Aha do na laho siluluanmu di situs webnami?
Deba situs Internet dibahen angka halak na marsogo ni roha i ma halak na pasarhon hatorangan na so tutu taringot tu orhanisasi nami. Lomo roha nasida mangaliluhon halak asa unang mangoloi Jahowa. Padao ma angka situs sisongon i.​—Psalmen 1:1; 26:4; Rom 16:17.
Bagihon Bagihon Aha do na Adong di Situs Webnami?
Urat Tua Marganda: TU DIA HO DUNG MATE HO?
Nunga mansai matua sada ina na mian di tano parserahan.
Lam tu galena do pamatangna, jala ndang apala dirohahon be na manganhon sipanganon. Marnida i disura roha ni angka ianakhonna ma na laho marujung nama ngolu ni inanasida i. Gabe dipados nasida ma roha dohot tahinasida laho mambahen sipanganonna. Dititi ma ari, jala diparade saluhut na hombar tusi.
Jumpang ma ari na tinontuhon, marroan ma sude angka na ginonghon tu ulaon i. Songon i ma antong dos ni rohanasida, parjolo ma dipatupa partangiangan dohot parpadanan na badia. Dipaihutihut inanta i do sude acara ni partangiangan dohot ulaon na badia i, isara tangiang, pujipujian, hamauliateon, panopotion di dosa, manang pe panindangion. Agia pe nanget, dohot do nasida mangendehon angka ende na dipatubegehon di parpunguan i. Torang do pangalusina di sungkunsungkun ni pandita i di na marulaon na badia i, tangkas do boi dijalo jala dipangan roti i, jala diinum dohot anggur i. Marnida i sandok tarhilas do roha ni saluhut na di parpunguan i, lumobi ma roha ni angka anakhonna. Pola do adong tahe na mandok: “Pasti do, tu surgo do Inang on.”
Bodarina i, dung simpul sude ulaon dohot panghataion na marpardomuan tu na pasahathon sipanganon dohot sulangsulang ni natuatuanasida i, disangahon angka ianakhonna i ma manghatahatai dohot inanta i. “Pasingotsingothon tahe asa sai ingot di sambulo ni tondina; manang sadihari pe marujung ngoluna unang gabe manimbil ibana sian i,” ninna nasida be. Gabe didok sahalak sian nasida ma: “Inong, dung na marulaon na badia i ho nangkin, nunga boha nuaeng roham, sonang do?” “Sonang do, Amang,” ninna inanta i nanget mangalusi. Didok anakna i muse: “Ai porsea do ho di Tuhan Jesus Kristus naung ro tu tano on, naung mate jala mangolu asa malua ho sian dosa, sian sibolis, dohot sian hamatean?” “Olo Amang, porsea do ahu,” ninna inanta i mansai nanget magalusi. “I ma da Inong, nunga mansai las rohanami mambege i. Molo tung marujung pe ngolum, tarapul ma rohanami marningot i,” ninna anakna i mangalusi. “Alai tahe Inong,” ninna anakna i muse, “nunga tangkas be nuaeng di ho, molo mate ho, tu dia do ho?” “Tu Toba do ahu Amang,” ninna inanta i mansai hatop jala hirtap.
Mansai tarsonggot do nasida sude umbege i, ai ndang dihirim nasida alus sisongon i, alus na mardomu tu haporseaon do. Alai ndang taralushon agia ise alus sisongon i molo sintap ni angka na di tano on do panatapan ni haporseaonna. Taringot tusi didok si Paulus do: “Anggo holan di tano on do hita manghirim di Kristus i, jolma na dumangol do hita sian saluhutna.” (1 Kor.15:19)
syamrico 16 Februari 2010 01.20
menarik, ada pencerahan.......
syamrico 16 Februari 2010 01.22
Anonim 22 Januari 2012 14.51
ima da amang st UTM, mansai godang do halak hita batak dang manghirim rohana tu Surgoi, ai hira turiturian do di hilala nasida surgo i, molo halak Batak molo mate gabe begu meningkat gabe sahala naik pangkat muse gabe sahala promosi jabatan muse gabe SUMBAON. hea husukkun Op Bornok Nainggolan "Boha do Oppung,Porsea do ho na adong surgo?" Alus ni Op Bornok Nainggolan "dang binoto i amang, bah molo tipak hita manggadong,jala sehat pamatangta bah ido surgo i" Baritahon ma amang UTM asa lam godang halak hita Batak manghirim di Surgo i. mauliate ma.
UTM Nainggolan 24 Januari 2012 11.58
Horas amang "Anonim", mauliate di komentarmuna i, ima tutu, rap ma hita mamaritahon angka na denggan i, asa lam torop halak na manghirim di Tuhan i.
Lukas 12 : 49-56, JAMITA MINGGU XII DUNG TRINITATIS MINGGU, 14 AGUSTUS 2016 - Official Site Of Huria Kristen Indonesia
Lukas 12 : 49-56, JAMITA MINGGU XII DUNG TRINITATIS MINGGU, 14 AGUSTUS 2016
~ Mamillit dohot Manotophon Na Sintong di Tuhan i ~
Somalna molo naeng manjalo karyawan naimbaru angka instansi, lembaga manang perusahaan na diportibion, sai angka hasonangan dohot las ni roha ni karyawan i do dipaboa dohot ragam ni fasilitas sijaloonna, dang hea dipaboa risiko siadopan ni karyawan ni naimbaru i. Dang songoni ianggo na naeng gabe sisean ni Jesus. Dung dijou jala dipaborhat Tuhan Jesus angka siseanNa, ihut do dipaboa risiko siadopan ni angka siseanNa i. Parjolo do dipaboa siseanNa siatonon na ingkon songgop tu nasida, alai pangkorhonna las niroha dohot hatuaon do diangka na marsihohot. Dung dijou jala dipaborhat Jesus siseanNa na sapulu dua i, di turpuk on marragam poda dipasahat Jesus tu nasida, namardomu tu ulaon sipatupaon nasida dohot taringot tu sijamothonon nasida manaritahon harajaon banua ginjang i.
Dijolo ni turpuk on dipaingot do angka asa unang holsoan, unang ganggu taringot tu parngoluan nasida, ingkon pos roha nasida diangka panarihonon ni Tuhan i. Pudun tu si dipaingot nasida asa hobas mangula ulaon i, unang dilalapi portibi on. Unang tarhirim nasida mangirikhon Jesus dohot mangulahon ulaon najinalo nasida i, dipatorang Jesus do sisean i taringot tu sittuhu ni ulaonNa. Angkup ni namamboan las ni roha, ulaon ni Jesus ima manguhum dohot maminsang portibion. Ala paminsanganNa i, ingkon marsitaonon Ibana. Diulaonna na mamboan barita na uli i ingkon masa panirangon, pemisahan ni namanghaporsea i Ibana sian na so manghaporsea i. Dipasahat I tu siseanNa asa mangarade nasida mangulahon i jala rade nasida manjalo risikona.
Hatorangan ni Turpuk dohot nagabe Jamita
Haporseaon di Jesus papataron marhite paminsangon
Dipangantusian ni halak Jahudi hata “api” ima gombaran ni penghakiman/paruhuman. Marhite pandohan “naro do Ahu mandanggurhon api tu tano on. Dihasiholi rohangku do, anggiat haru galak nian”. Naeng dohonon ni Jesus, ro Ibana tu portibion laho manguhum pardosa. Ala dipangantusion ni halak Jahudi ndang dohot nasida hona uhum ni Debata, ala bangso ni Debata nasida dohot ala diulahon nasida do sisia-sia ni patik i. Hape ndang lias nasida sian paruhuman i, ido umbahen didok ni Jesus : “Dihasiholi rohangku do, anggiat haru galak nian”. Ndang holan mamboan hatuaon Jesus diangka na manjangkon Ibana, alai huhut do mamboan uhum tu namanulak Ibana. Di si do borat ni ulaon na pinasahat ni Jesus tu angka siseanNa. Ingkon barani siseanNa paingothon pardosa asa unang dohot nasida hona uhum. Ingkon barani paingothon dohot maminsang. Ai hosoman ni portibion do nasida ala paminsangon i, songon si Johannes Pandidi na maminsang dohot namanudu dosa ni si Herodes Antipas, gabe dihurunghon jala digotap uluna (Matius 14 : 1-12). Didangguri Jahudi si Stepanus dohot batu ala dipinsang dosa nasida (Ulaon 7). Ai manang ise nabarani manghatindanghon Jesus di jolo ni jolma, ido hatindanghononNa sogot di jolo ni Debata. Sebalikna, manang ise namansoadahon Jesus di jolo ni Portibi on, ala mabiar marungkil, soadahononNa do Ibana sogot di jolo ni Amai. Marhite pandohan i dibaga-bagahon Jesus do siseanNa, naso marisuang panindangon ni si sean i nang pe ingkon agoan hosa nasida ala panindangionna di Jesus.
Haporseaon di Jesus papataron marhite narade marsitaonon.
Hata “didihon” diayat 50 disalin sian hata “baptizein”, lapatanna: mangungkor/menyelam. Somal pandohan i dipangke tu halak na mogap alani parungkilon namandondoni ngoluna. Songonima dipatulus Jesus diriNa diturpuk on. Ala ulaonNa napajongjong hatigoran banua ginjang i ingkon mogap Ibana songon namaridi mangadopi sitaonon, parungkilon naro sian Jahudi, pola mate tarsilang. Dipaboa i tu siseanNa asa unang tarsonggot nasida di hamamasana. Marhite diparade siseanNa mangadopi parungkilon naingkon songgop nasida lao mangulahon panjouon i. Sejarah gereja mencatat, torop do sian halak Kristen narade maneahon dirina, hosana ala ni Jesus. Di Tano Batak pe adong do na maneahon hosana laho pararathon barita nauli i, ima Pdt Munson dohot Pdt Lyman, na mate tarbunu ditaon 1834 di Lobu Pining. Tutu ma pandohan namandok: Mudar ni namate martir do boni ni hakristenon. Patar do parbue ni mudar nasida na durus i di Tano Batak, ai mangerbang jala marparbue nagodang do hakristenon i di Tano Batak rasira sadarion.
Haporseaon di Jesus papataron marhite na ingkon humolong roha di Jesus sian tu sisolhot
Gabe jotjot do dilapati jolma pandohan ni Jesus: “ro Jesus tu portibion mamboan parbadaan ditonga-tonga ni na marsisolhot, manirang namarianangkon dohot namarsaripe”. Ala salah mangantusi di ayat on adong sian halak Kristen namaninggalhon keluargana, natorasna ala so olo mangihuthon ibana tu persekutuan nanidohotanna. Disungkun Ibana, boasa tinggalhononmu keluargam?, dipangke ayat 51-56 on mangalusi: “nadirimpu rohamuna do, nalaho mangalehon dame au tu atas tano on, umbahen naro? Nda tung, hu dok ma dihamu: panurirangon do tahe! Ai olat ni onma maralo lima halak nadisada jabu: Natolu maralohon nadua, jala nadua maralohon natolu. Maralo ma ama tu anakna, anak i tu amana, ina tu boruna, boru i tu inana, simatua boru tu parumaenna, parumaen i tu namboruna. Sai songon pabada-pabadon Jesus ro tu portibion. Hape ndang songoni lapatanni ayat i. Tangkas do haroro ni Jesus tu portibion mamboan dame, tua, dohot hasadaon diangka namanjalosa, alai gabe jea manang podang do haroroNa tu namanulak. Marhite ayat 51-56 naeng dohonon ni Jesus, naboi masa do paraloan manang parsirangon di na marsisolhot, di namarsaripe ala haporseaon di Jesus. Jala molo masa na songoni ditonga-tonga ni keluarga, ingkon humolong roha ni siseanNa tu Jesus sian tu natoras dohot tu sisolhotna. Holong tu natoras do holong na sumolhot jala na humontot dihajolmaon. Alai diangka namangihuthon Jesus, ingkon tu mimbo do holong tu Jesus sian holong tu natoras. Nanidokna disi, molo pangambati natoras i dipangihuthonon di Jesus ingkon rade mambaen haputusan manang mengambil sikap mangihuthon Jesus do manang ndang. Ingkon rade maninggalhon ruhut-ruhut dohot ihot-ihot ni portibion, molo gabe pangambati I manguhuthon Jesus. Dipangido Jesus sian siseanNa kesetiaan, kepatuhan, pangoloion manang mono loyalitas. Amen.
Pdt. Jansen Simanjuntak, MTh, MM
(Kadep Marturia HKI)
Previous Article YESAYA 63 : 7 – 9, KHOTBAH KEBAKTIAN MINGGU TAHUN BARU TANGGAL 1 JANUARI 2017
Next Article JEREMIA 23:23-29, EPISTEL MINGGU XII DUNG TRINITATIS MINGGU, 14 AGUSTUS 2016
Mar-Prostitusi – Amani Partogi
← Doa dan Speedboat
Adat Batak, Catatan Kecil yang berasal dari Kegalauan Hati. →
Posted on 8 Februari, 2011 by Hendry Lumban Gaol
Disada huta, dipamasa ma parrapoton. Ima rapot naeng pajonjongkon parpunguan ni halak batak. Dang piga dope na ro, hape nga guling ari, nata pe ari minggu–dang ari parkarejo– alai songoni do huroa, pas hira pandok ni akka dongan. Mendat do jom ni batak, ai sian karet do dibaen. Ido dah, tung mansai ulaon na loja do na paima-imahon on, ai molo ro do sipaimaon i, dang haru marisuang tikki i, alai bohama molo dang ro?.
Dipamanat OppuJatikkos jomna. “Ai namandok boha be nama hitaon?” ninna. Sude do dongan huta mamboto sadarion do nasida patupahon parrapoton. Nian datung tarpapungu rampak saluhutna angka dongan sahuta on, bohama na marhais martuduk di tano parserahan on, nangpe ari minggu, alai sai adong do na karejo. Ala ibana natumua dihuta i, ditugan ma ibana papunguhon dongan nasahuta, ai marsangkap nasida lao mambaen STM, Sarikkat Tolong Menolong manang punguan parsahutaon.
“Holan Tulang nama natumua di hutatta on, manang bohape, molo hamu manjou akka dongan on, datung so ro, ai anggo hami do nuaeng dang ditangihon” ninna amaniJatores. Toho do tutu, nga leleng nasida marsakkap naeng mambaen punguan i alai dang marnasaut. Adong ma alani ulaon, adong alani paradaton, adong alani marorot ala dang adong apngurupi. Marmassam ma sidalian. Tutu, ringkot do adong parsahutaon i
Tep ma, dung marsipaimaan nasida pola tolu jom lelengna, dimulai ma parrapoton i. Rupani, amanJatores do na manguluhon, ala tardok, ibana do namanjabui jala ibana na manggogohon asa dipamasa parpunguan i. Anggo amanJatikkos manangi-nangi do sian na dao. “Molo tung ringkot iba mangkatai, ba hubaen pe, hamu angka naumposo ma jo dah, ai sipanolopi nauli do di natumua” ninna ibana.
“Ninna roha unang sahat tu si Anggaran Dasar i, anggo so tarulahon do, boasa pola baenon, gabe utang ni pangurus molo dang diulahon” ninna amanJaholong.
“Satolop, Lae” ninna AmaniDuasa
“Pandapothu, ringkot do i, jala disi do tapataridahon holong ni roha tu sude dongan sapunguan” ninna AmanBosiha. Ibana do mambaen usul, molo adong na sorangan dakdanak didok asa dibaen sipalas roha sian anggota, martekkel les.
“Ninna roha, holan sian kas i ma tapatupa, ai las ni roha do i” ninna nadeba. Songoni ni ma nasida namarrapot i, marsialusan, masilean pandapotna be, olo sipata gabe guntur.
Dang tarpabereng-bereng oppuJatikkos namarrapot i, morot ma ibana sian hundulanna, pajonokkon hundulan, huroa naeng mandok hata. Dung diintopi timbahona, ninna ma “Prostitusi…prostitusi jo” martudu ibana. Sip ma satokkin namarrapot i mida OppuJatikkos.
Masiberengan amanJatores dohot amaniBosiha, “Aha do nimmu, Tulang”
“Prostitusi jo, ai rapot muna huida sai hira rapot ni ina-ina, sude makkatai. Prostitusi, jo…” Ninna ibana. Diuduti muse, “Marguru hamu saotik, marisuang do na manonton tipi ganup ari on, haru iba naung matua boi ni ihuthon aha namasa. Asa denggan parrapoton i, jala asa denggan masialusan, molo naeng makkatai hamu, jolo mar-Prostitusi, bereng hamu de pe er na di Senayan i, gok jolma alai sada-sada domanghatai, sai jolo mar-prostitusi molo naeng mandokhata, dungi ikkon dioloi uluan ni rapot i do” ninna partorangkon.
“Interupsi do Tulang, dang prostitusi, nga na nama-masa i non i” ninna amaniBasiha hut serom.
“Ah, manang na i pe taho, interupsi, prostitusi, bosi-bosi, si Jarusi, begu attuk i,…aha ibbar ni i, sarupa do i, holan pandohanna do na marasing, alai ima dokkon hamu molo naeng mangalean pandapot. Sai jolo mar-prostitusi ma ” ninna oppuJatikkos. Huroa somal do dipaihut-ihut ibana na marrapot nadi senayan i di tipi. Jaya ni prostitusi ma tahe i…
2 thoughts on “Mar-Prostitusi”
16 Februari, 2011 pukul 10:49 pm\t Balas
Nah ini dia! Halusinasinya lae Marbun lagi ini bah….
16 Maret, 2011 pukul 11:18 am\t Balas
Sattabi lae, ijin ma jolo asa hu posting tu FB ate.
PARSORION NI AMA NI BENGET 2 – TanoBatak
PARSORION NI AMA NI BENGET 2
Dung tar leleng Ama ni Benget dijabu ni anakna i, martuptup ma si Bengel dohot si Monica mamboan amana tu Puncak anggiat sabam rohana mian di jabuna. Hiras jala hinsa do antong roha ni ama ni Benget dung sahat to punsu ni dolok i. Ditatap ibana ma sian tu na humaliang, dibereng ma angka jabu na mansai uli.
Bah, uli nai angka jabu on dipauli di dolok on hape godang do naso pola diingani. Diingot ma di hutana na mansai torop dope bagas na martarup hadudu dohot sanggar, bulu do ditopas bahen dorpina jala manangkas tu tano do lantena. Hape dolok-dolok do on tung mansai uli angka jabu, laos disungkun ma anakna si Benget :
“Ai angka jabu ni ise do on?”
“Angka jabu ni na sian hita an do i, apala na umbalgaan jabu ni anak ni ama ni Padot do i, ima na mamestahon simin ni ompuna nauju i”.
“Ia jabu na taingani on jabu ni ise do on?”, ninna ama ni Benget muse.
“Anggo on jabunta do, nahubahen do on asa adong paradianan molo loja jala sogan hami di jabu naniinganan na saleleng on. Molo hami na di pangarantoan on ndang digoari namora molo so adong dope jabuna di Puncak, jala angka jabu nahumaliang on digoari do on villa”.
Sai longang ma ama ni Benget pabegebege hata ni anakna i huhut sai ninna rohana. Nunga torop hape naung mamora ianakhon ni hamian jala nunga olo paulihon jabu di dolok-dolok on boasa ulaning ndang dihamian dipauli halak on jabuna. Aut olo ma nian halak on mangurupi na dihutana pature dalan dohot angka tano na so tolap diula ndang godang tano be na tarulang. Hape Iaho pasingkolahon halak on do angka natuatua gabe suda gogo ni danging, gogo ni tano, suda manuk, pinahan lobu, lombu, horbo. Jumana pe tahe disindorhon do holan laho pasingkolahon anakhonna anggiat unang songon nasida sai manaon udan dohot Ias ni ari mangalului parbodarian. Aut ma nian diingot halak on gogo ni tano na sian hamian do mambahen halak on marsingkola jala mamora, hape lupa do tu hutana, ninna dirohana huhut martutukhian.
Sungkun-sungkun roha ni si Benget marnida amana i, boasa songon na marsak amanghon, ninna rohana dibagasan. Na so lomo do rohana nuaeng di dolok on? Tumagon ma huboan tu inganan naribur an ninna rohana. Ditogihon ma amana i tu parminuman na ginoaranna cafe, ai diingot si Benget olo do amana i minum tuak di huta. Dipangido si Benget ma inumon nasida, pintor hatop do ro napinangidona i jala laos mangihut ma dua halak boruboru nauli mangangkupi nasida hundul. Diuji ama ni Benget do manginum na jinalo ni anakna i alai songkak do dihilala ditolonanna.
“Tuak ma jalo inumonta ai so mardai nanilehonna on”.
“Ndang adong tuak dison ai cafe do on ndang songon lapo tuak na dihutanta i, inum Bapa ma tabo do i annon”.
Dioloi ama ni Benget do hata ni anakna i unang maila dirohana si Benget marnida angka natorop dohot boru-boru na dilambungna i ai dirimpu ama ni Benget naung marsitandaan hian si Benget dohot boruboru nadua i.
Toho do antong, dung lam leleng ama ni Benget na minum i lam tabo do dihilala, jala si Benget pe diida do amana i naung sonang rohana naminum i. Tumagon ma tahe hupasombu amonghon diangkupi boru-boru on minum anggiat unang sai diingot hansit ni na dihuta i, ninna rohana. Didok ma tu boru-boru i asa diangkupi amana i minum, jala molo mangido tamba asa dilehon boru-boru i, huhut dihirdop simalolongna laho morot manadinghon amana i dohot boru-boru i. Dipahombar boru-boru i ma tu lambung ni ama ni Benget huhut diusehon minuman tu galas ni ama ni Benget molo dung suda sian galas i.
Bah….burju ma itoan on ai ise do on ulaning, ninna ama ni Benget dibagas rohana laos disungkun ma boru-boru i.
“Ai boru aha do hamu ito”.
“Aku tak mengerti ucapannya Om”
“Boru apa kau ito”
“Baru masuk Om”, ninna boru-boru i, ai dirimpu boru-boru i na mandok baru apa kau itu.
Bah…ai adong do hape boru masuk ?, ninna roha ni Ama ni Benget dibagasan huhut didok ; “Siapa namanya”
“Bah… jadi Sorhian boru masuk”
“lya Om Sorhian baru masuk. Kalau Om mau, Sorhian bisa membuat Om senang”, ninna boru boru i muse huhut didampol-dampol jarijari ni ama ni Benget
Bah… tung na burju do hape si Sorhian on, ninna Ama ni Benget dibagasan rohana jala sai dipasombu do jarijarina i didampol.
“Kalau Om mau minum sambil nonton mari Sorhian antar”, ninna boru-boru i muse tu ama ni Benget huhut ditogu tanganna. Dioloi do mangihuthon si Sorhian i tu bilut ai nunga mulai songon na mordong diida. Burju do si Sorhian i manogu ama ni Benget sahat tu bilut i jala pintor dibahen ma tontonan laho mangela ama ni Benget.
“Ini film enak Om khusus Sorhian putar agar Om senang”.
Dibereng Ama ni Benget na dijolona i huhut marlobok tarontokna, dibereng ma angka jolma na marsaemara.
“Peh….. ai angka naso marpaho do hape on”, ninna Ama ni Benget huhut jongjong, habur ibana haruar sian bilut i. Sude ma angka na di cafe i longang mamereng tu ibana dirimpu na manangko, laos digorahon angka nadisi ma : “Maling…..Maling…”, ninna nadeba. “Rampok…rampok…”, ninna na asing. Pintor digulut ma ama ni Benget. Adong na maninju, adong na manunjang, laos peak ma ama ni Benget huhut morong-orong.
Mamintor ro ma Satpam ni cafe i mandapothon na gaor i ditiop ma ama ni Benget huhut disungkun manang ala ni aha umbahen na songon i ibana. Mengkel ma sude umbege hatorangan ni ama ni Benget, jala dung dipatangkas si Sorhian bonsirna Iaos dipasombu ma ama ni Benget haruar.
Sai di dalani ama ni Benget ma anggiat dao ibana dirohana sian cafe i, ai nunga tung maila jala hansitan ala na hona tinju i. Tung na so hasea do hape si Benget on tung bahenonna songon i tu ahu, ninna huhut sai di dalani ibana dalanna.
Dung ro si Benget tu cafe i naeng mangalap amana i, tarsonggot ma ibana dung disungkun si Sorhian naung lao amana i. Hatop ma ibana haruar laho mangalului alai laos so jumpang si Benget do.
Leleng do ama ni Benget peak didalan i so adong na barani mangurupi, ai godang do mabiar sotung dipareso polisi gabe saksi. Nadeba mabiar loja, nadeba ndang sanga tingkina ala godang ni ulaonna. Alai marhatohoan ma mamolus si Monica laho mangalului sinondukna si Benget ala nunga jotjot si Benget ndang mulak tu bagasna. Tarsonggot si Monica dung ditanda simatuana do hape na peak di dalan i. Dirabin ma simatuma i laho pamasuk tu mobilna laho mamboan tu ruma sakit. Longaag angka parkerejo rumah sakit marnida si Monica ai dirimpu nasida gelandangan na ditaruhon ni si Monica tu rumah sakit i. Sanga do maol dijalo parrumah sakit i ama ni Banget marubat. Muruk ma si Monica huhut didok : “Saya membawa orang yang sakit, tapi kalian malah bingung, apakah rumah sakit ini bukan tempat berobat orang yang sakit?”
Alai dialusi pegawai rumah sakit ima si Monica ; “Benar ini tempat berobat, tapi siapa nanti yang membayar biayanya”.
Tarsonggot si Monica mambege alus ni pegawai ni rumah sakit i, laos muruk ma ibana. “Semua biaya saya yang menanggung, dan tolong bapak ini diberi pelayanan yang terbaik”, huhut dilehon si Monica hepeng jaminan. Hapogan ma angka parkarejo ni rumah sakit i mamboan ama ni Benget tu bilut parubatan jala tongtong diihuthon si Monica.
Dung tarjolma ama ni Banget longang ibana manida inganan i, ai diingot didalan do ibana peak ala ditombom mobil, hape dibereng nunga angka nabontar humaliang ibana. Ai na marnipi do au nuaeng? ninna rohana dibagasan huhut dipilos simalolongna. Alai mangkuling ma si Monica parumaenna i : “Bapak sudah sadar ya tak usah banyak bergerak, kalau ada yang perlu bilang saja sama saya”.
Bah…sian dia diboto parumaenhon dison ahu, ninna ama ni Benget dibagas rohana huhut dipahosing dagingna naeng mandompakhon parumaenna i alai pintor hansitan ma dihilala gabe morongorong ma ibana. Hatop do ditiop si Monica tangan ni simatuana i asa unang pola humosing.
“Kalau Bapak mau bicara bilang saja tak usah segan segan, dan bila hendak duduk biar saya bantu”, ninna si Monica.
Bah, ai burju do hape parumaenhon, alai boha ma dohononhu mandok naeng tu kamar mandi au. Hira na diantusi si Monica do na di roha ni simatuana i.
“Kalau Bapak mau buang air biar saya ambil pispot”, ninna.
Alai mansai subang do dihilala Ama ni Benget mangoloi hata ni parumaenna i jala didok ma asa haruar jolo parumaenna i sian bilut i. Mangantusi do si Monica laos dijou ma perawat asa adong pature simatuana i.
“Rawat Bapak ini sebaik mungkin dan jangan tinggalkan”, ninna huhut morot ibana. Alai digora Ama ni Benget ma ibana : “Jangan pergi dulu inang, saya mau bicara. Bila saya sudah sembuh tolong diantar ke stasiun dan jangan bilang sama si Benget”.
Longang ma si Monica mambaege hata ni simatuana i alai dang pola didok manang aha.
9 respons untuk ‘PARSORION NI AMA NI BENGET 2’
digais anaknai do natua-tuanai tu pangalaho naso ture. on ma anak nabaru melek
Oktober 21, 2007 at 4:55 am
alani do umbahen di dok dapot ina ni pidong alani anakna.
Oktober 28, 2007 at 7:52 am
Guntur Sirait berkata:
Nunga maup si Benget alani si Sorhian..!! Amang tahe.. sega ni pangalahonai.
Ai diado muse si Benget on, dipajuju tu itoanni Sorhian baru masuk..wakakakakak..nga sandap si benget. Mauliate 😀
Desember 6, 2007 at 6:21 pm
Ai dang sesuai goar ni bayoi dohot pangalahona,nauntagon do goar naasing baenonna…..gabe dang tabo jahaon….
Maret 26, 2009 at 10:36 am
alai anggiatma nian angka halak hita namora, jumolo mambangun jabu di hutana baru asa mambaen villa….alana natinggal di huta nungaeng holan oppung opung nama…olo nama angka halak naasing haduan tinggal dihuta molo dang tabaen jabunta dihuta…..
Maret 26, 2009 at 10:39 am
Si Benget do lae na somamboto lapatanni goarna, alai Ama ni Benget tong-tong do benget manaon parbaluonna. Jadi porlu do sungkunon natua-tua niba taringot tu goar, alana Natorasta do mambahen goarta be.
Hea do husukun Damang nahinan boasa Patuan Raja Bonar dibahen goarhu, ondo alusna; “Nahuririt do goar i sian “Purbam”, jala dung songon i alusna pintor manetek do ilu sian simalolonghu mangarimangi angka pambahenanhu, gabe hutinggalhonma angka nahuula nasosuman tu goarhi.
Alai tahe, songon goarmi do pambahenan ni lae?
Nani gultom berkata:
on ma anak na patui-tuiton goarna
Maret 22, 2010 at 4:06 pm
@ Nani Gultom
Imada…..jotjot do naposo nuaeng naso mangantusi panghilalaan ni natorasna.
Serial Kearifan Batak (13): Shared-Space and Sharing Understanding (1): Mamiu Tali Ijuk – Batak Indonesia
2019-06-10 2020-10-06 Redaksi BatakIndonesia.com
JAKARTA, BatakIndonesia.com — Na ujui, uju di sihadakdanahonniba, huingot ma ahu dohot amongku sangga mamiu tali ijuk, bahen tali ni horbo, rahutrahut ni sige, tantan ni hudon di napaijur tuak, dohot lan na asing. Ulaon mamiu tali i somalna dipatupa di pantarpantar ni jabu empernami sangga ro udan. Boasa tingki ro udan? Alusna: mamparhaseang tingki. Ai lalu ma mulaulaon na asing, isara ni mangombak di balian manang manambori gadong di porlak, molo por udan. Alai, anggo mamiu tali ndang, ala boi do i niulahon huhut manisio di pantarpantar ni jabu i. Sada parsiajaran na arga: “Mamparhaseang tingki!”
Amongku ma anggo na mangeneti riman ni ijuk i laho pulosonhu. Lam ganjang ma antong tali i, pola sukkot iba mardalan mundur! Dung i nibalun ma jalo tali i tu piuan i asa himpu! Huhut manigati ijuk i, marende ma amongku nenget. Endena i do mulahulak: “Debata Baen Donganmi.”
“Debata baen donganmi, lao mangula ulaonmu
Baen Ibana haposanmu, jala serep rohami
Debata baen donganmi, Debata baen donganmi”
Minggu na ro i do tong diendehon. Alai, nangpe naung maos i diendehon, ndang apala pas loguna i diendehon, lumobi ma di baris parpudi i—Debata baen donganmi. Di ‘debata’ i do dibahen marlegato, ndang di ‘baen’ i. Dohot ma iba sipata mangendehon dohot inongku na tongon manjaljali gadong hau bahen indahan ni manuk.
Anggo ende ni inongku asing do. Sai endena na di par-Ari Kamisna i do diendehon:
“Aut marhabong-habong au, pintor lao tu surgo i. Tano on tadinghononhu, dohot si Maria i”
Parsiajaran na arga paduahon dohot patoluhon: “Mangula mangasahon Tuhan i huhut marpanghirimon na mangolu.” Ai tung so saburon ni paname i do boni i anggo so hirim rohana di eme na marlompit ganda sian boni i. Alani i ma mangula mangasahon Tuhan i.
Disi ma hami manghatahata i. Ragam nihataan disi. Sipata ma didok amongku: “Palu ma jo tepta i (mandok tape recorder) kedan! So marnasiang udan on! Gondang hasapi i baen da!” Nioloan do i bope hasoloan ni roha Trio Golden Heart dohot Manurung Sister do uju i! Sipata do jongjong songgot amongku laos diembashon satongkin, mangihuthon gondang hasapi na ‘marapipurun’ i. Di tingki na asing olo ma tong dipasiat pangidoanniba mamalu kaset ni Trio Golden Heart i. Diendehon si Dakka Hutagalung, Star Pangaribuan, dohot Ronald Tobing ma tongon sada sian Buku Endenta i: “O Tondi Parbadia i, bongoti rohanamibe, Ho sipatiur roha…”. (Catatan: Somalna, ganup sada album, sai disolothon Trio Golden Heart do sada ende huria. Diendehon nasida ma i dohot logu na ampit tu not ni Buku Ende i, diiringi tokkel dohot rambas ni gitar akustik na mansai lambok tu sipareon).
Taringot tu na mamalu tep i, adong do sarito na ribur na mantat poda disi. Ndang boi ganup tingki tep i paluon, ala diharhari amongku do batere kering i. Sangga mamalu pe i dipasuang! Parsiajaran na arga na paopathon dohot palimahon: “Masiargaan marhite na masipasiatan dohot marpanarihon tu ari marsogot.”
Angka dongan, mangihuthon angka pandebisuk, tung mansai ringkot ma taparade inganan dohot tingki (shared-space) di keluarga laho marsaor dohot marnonang tu saluhut pangisi ni bagas. Lam tahilala ma ringkotni lumobi di jaman nuaeng on. Hamajuon si saonari on manghorhon tu lam gale ni parsaoron di keluarga. Angka natoras tole mulaulaon maradu so disodar tingki naung borngin. Angka ianakhon lalap di parlalapanna, so adong na manganturehon. Inanta lalap martariktarihan (mararisan), amanta lalap marrapot di kantor. Ianakhon lalap marvideo-game sipat ni arian-borngin. Si boru ndang binoto ise baoa donganna mangadangi, si doli mangaluahon boru ni halak. Dakdanak na menek so di ingot martapian ala ndang lokkang sian na mar-game-talipon-pistarna i. Sasadasa pangunsandean i ma pangurupi (pembantu).
Hea dope tasungkun ianakhonta i, boha do parsingkolaanna? Dohot ise ibana mardongan? Hea do tasigat tas singkolana i manangna angka begu aha di bagasanna? Hea do disungkun inanta amanta i, huhut didappol tanggurungna i, manang na adong parsoalanna di kantor sangga songonna murhing bohina mulak tu jabu? Hea do amanta manungkun inanta i, boasa ndang diingot mangorui obukna naung janggejangge i? Hea do hita rap mangan? Hea do tadasdas ianakhonta i marsingkola minggu, martangiang, mandok mauliate? Hea do tapasabam rohana molo godang tinta mera di raporna i, so mandok: “Ai ho nama huroha na ummoto di tano on!?”
Ruang berbagi di keluarga mansai porlu di tingki on. I manghorhon tu asa unang masa be pandohan na mandok ‘hatam’, ‘hatamu’. Alai, naeng ma gabe ‘hatanta’. Dang be ‘dokmu’, alai ‘dokta’ nama. I ma na nidokna “sharing understanding”, na masiantusan.
Alani i, taparadema inganan dohot tingki (shared-space) marsaor dohot sude pangisi ni bagasta laho mangeahi na marsiparsangapan dohot na marsiantusan (sharing understanding).
BACA: Absurditas Berpikir di Ruang Publik
Total Users : 325861
Total views : 1114418
Turiturian na jempek : HOLSO MANGHORHON PANOLSOLION | Bakti J Situmorang
Di sada huta na metmet adong do maringanan sada keluarga naposo, jala bagasnasida hira na pinjil do sian angka donganna.
Ginoaran keluarga naposo, ale nambura dope parrumatanggaonna, sada dope dibasabasahon Debata dakdanak di nasida marumur sabulan lobi. Di na sahali, uju manogot dope dung borhat amanta i tu ulaonna, tubu do tu roha ni inanta i naeng laho tu batang aek manunsi abit. Alai sai songon na humolso do rohana mamingkiri na so adong dongan ni posoposona i di jabu molo tung tadinghononna. Ai tar dao do batang aek i. Tingki marpingkir inanta on, tompu ma dapot haputusan di rohana, dipapodom ma posoposo i di podoman jala disuru ma biangna na margoar si Gompul laho manjaga anakna i.
Dihurungi ma si Gompul di kamar podoman ni posoposo i, ai haposan jala na mangarti do biang i. Dikunsi ma kamar i sian luar, alai buka do dibahen ianggo jandela. Pos do rohana manadingkon posoposo i jala dibagasan hinsa ni roha do inanta i borhat tu ulaonna. Marende nangetnanget ma inanta i huhut manunsi angka abitna. Endena on do “Holong do roha ni Debatangku, holong rohana tongtong di ahu”, dohot udutna. Sonang idaon rohana laho mulaulaonna i, hira na puas panghilalaanna so ada holsona.
Alai satongkin do las ni rohana i, soluk ma ro holso dohot ganggu ni pingkiran. Ai tompu taroktohon ma ibana, pintor diingot ma posoposona i.
“Bah … na beha do ulaning anakhonhi . . . ? Bah …. bah !” ninna rohana. Jala mago ma hinsa ni roha, maradian ma dohot endena.
Naeng tadinghononna ulaonna i asa idaonna posoposo i tu jabu, hape songon na alang, ai holan na paiashon nama nian.
Alai tompu ma muse bukbak taroktokna, manambai lomos dohot ganggu ni rohana. Gabe holsoan ma ibana mamingkiri huhut marningot posoposona na dihurungi di jabu dohot biangna si Gompul i.
“Nda tung na kotoran nuaeng anakhi laos diallang si gompul, hape gabe diharathon ibana ?”
“Beha nama ahu?” Alai huhudus nama ulaonhon, unang alang”, ninna rohana.
Holso marlaok ganggu, i ma marsorinsorin di rohana. Mago las ni roha ..maradian nang ende “Holong do roha. …… Pingkiranna, sai laho tu jabu marningot posoposona dohot si gompul.
Hira so dihilala, satonga ias dohot so ias diporoi ma abitna dibahen tu ingananna jala diampehon tu simanjujungna.
Disi dijujung dilangkahon ma tu darat sian aek i huhut sai tongtong holsoan rohana.
Alai disi naeng mulai mardalan inanta i, tompu ma muse tamba holso nang lomosna hira na habang dihilala tondina. Aha na hinolsohon ni rohana, dia na nilomoshonna. Tarbukti ma nuaeng nalnal di simalolongna, ai dibereng ma maringkat jial ro si Gompul mandapothon ibana huhut marngius-ngius diososhon dagingna tu patna.
Mangangguk bingar ma inanta i disi dibereng sap mudar baba ni si Gompul. “Amang… Amangoi amang,
on ma hape alus ni holso ni rohangki, toho do hape lomoshi, nunga diallang si Gompul on anakhi,” ninna anggukna ma gogo songon na rintik sasadasa.
“Husuru ho manjaga hape laos diallang ho anakhonki, on pe ingkon hupusa ma ho biang na so hasea,” ninna, inanta i. Disampathon siboanonna dilului ompongompong laho mamusa si Gompul i. Dapotna ma batu jala dihindat ma laho pamatehon biangna i. Alai sai songon na mangelek do idaon biang i, hira na “minta ampun” marngiusngius, sai diososhon dagingna, tu pat ni inanta i.
Alai ala putus ni roha ni inanta i paingotingot anakhonna i, mago ma asi ni roha sian inanta i, ditompashon ma batu i toho tu ulu ni si Gompul i jala laos mate.
Inanta i pe marlojong ma tu jabu mardongan angguk maramangoi. Dung sahat tu jabu jala masuk tu kamar ni posoposona i, gabe tamba ma anggukna mamereng mudar na marserak disi.
Diida podoman nunga “kacau-balau”, sude suar sair marserahan jala sap mudar, posoposo i ndang adong diida be.
Ndang be da hira so puas be anggukna, huhut dipambalikhon sude tilam ro di bantal na sap mudar i.
Soluk ma ro panolsolion di roha, “Aut huboto songon on ndang tadinghononku anakhi nangkin…, amang tahe dangolna i”, ninna ibana marhatahata huhut diordior di kamar i. Alai di na so hinirim ni rohana, dihindat ma angka bantal, diida ma, disi do modom denggan posoposo i hira na binahen. Dihindat ma huhut dihaol, diummai anakhonna i, ai so pola adong manang mahua posoposo i.
Di na laho haruar inanta i mamboan posoposo i tu kamar tonga, songgot ma rohana tompu mamereng di balik ni pintu i pulguk bangke ni ulok na balga naung marponggolponggol. Na ro do hape ulok i naeng mangallang posoposo i, alai dihalangi jala dialo si Gompul ma ulok i laos dipamate diharati.
“Mudar ni ulok i do hape na di baba ni biang si Gompul na burju i, hape hupusa ibana, amang segana i”, ninna roha ni inanta i manolsoli. Diabing ma posoposo i laos diboan marlojong marnida hapeahan ni si Gompul i.
Mangangguk muse inanta i disi diida tangkas naung mate do hape biang i. Alai beha bahenon so haulahan be, ai so adong roha na marhaposan tu Debata di inanta i, marisuang do endena i na mandok “Holong do roha ni Debatangku”.
Ai aut dipasahat inanta i holso na di rohana i tu Debata, tontu do ndang tarjadi panolsolion, ai saluhutna do boi dipangke Debata songon parhiteanNa laho mangurupi na manjou goarNa.
Songon holso ni bangso i di halongonan di na mauas nasida di parhorsihan, disuru Debata do si Musa mangalotakhon tungkotna tu batu gabe haruar aek.
Antong taingot ma hata ni endenta nomor 297, 1 : “Na marsak roham, sai jou Debatam. Na burju, gogo mangurupi”.
St. G. Sipahutar – Lumban Sipahutar – Tarutung.
Sp Immanuel No. 11 Agusts 1982; p. 28-30
Posted in illustratoR, rohaniman on October 12, 2008 by baktijsitumorang. 7 Comments
← SCRAP KOTBAH TANGGAL 12 Oktober 2008; Teks Roma 3, 23-8
“SAE MA I, LIMPER I !” →
daniel sipahutar says:
ise do na ma posting turi-turian on? mauliate ma atas nama keluarga besar sipahutar, gabe sombu sihol, alana nga leleng natua-tua i dung monding, tikki so haru tenar do pe internet.. hape nuaeng adong hu ida tulisan na di blog on… mauliate godang ma alana dang lupa mancantumhon goar ni natua-tua i. mataaaaap….
Antony Matanari says:
Denggan do nian turi-turian i, diantusi halak do nian maksud na, alai patanda hu na kinarang sandiri, alana ndang “BATAK” be pangondoshonna.
molo illustarsi ni parjamita na batak nunga hurang bagas panguhalan ni i, alai nagpe songoni lam tu bisuk na nian angka sintua, jala tipak ma nian tohonan dohot pangkataion, pangalaho nang pambahenan.
unang songon angka pandita dohot eporus ni HKBP nuaeng holan hepeng do diroha dohot di matana. ua tung di tiru nian pastor atehe, anggo pastor , uskup ndang hea hepeng dipingkiri i, murni do holan pelayanan naung diaturhon sian pusat, ido asa ndang hea marbadai pargareja kaatolik (parsoalan gareja), ala denggan do penatalayanan nasida, ndang songon HKBP-ta naboloni, holan hata penatalayana, hasil na nol besar.
wahi hamu angka (santabi di angka amanta pandita sii burju roha) mang pandita, pareses, eporus, muba ma hamu 9ai so porsea be hami ruas marnida angka pangulaon muna), jala habiari hamu ma Debata.!
I ma da sintasintanta, lam tu dengganna ma angka na marhobas di huria i.
Alai ndang holan i, lam ungkap ma tu hakristenon habatahon i. Denggan marpanganju, jala lambas rohana marnida angka na di humaliangna.
Denggan amang, setuju di pandapotmuna i. Unang be masa di huria HKBP i parsualan dohot angka pargutugutuon, na mambahen tarhenos ruas marnidasa gabe batu partuktuhan.
Tu torop na ma pangula na burju jala haposan, songon hamu, ruas ni huria i.
Debora Sitohang says:
Mansai toho turi-turian on Ito,tarlobi dihakristenon, sai niendehon alai sai busisaon.Pinaima angka turi-turian mardongan poda ate amang…Horas
i……….tahe songonima iba sipata. mauliatema nga terhibur iba. alai manat manat do hujaha.
Nani gultom says:
ya, good devotionQuebecta ni na ngungu di HondurasI BIBEL, adong do disurat taringot sahalak baoa na ‘dos pangkilalaanta dohot ibana’. (Jak. 5:17) Umpamana, boi do tajaha taringot pangkilalaan ni si Paulus na disurat di Rom 7:21-24 na mandok, “Tingki naeng huulahon na sintong, sai na jahat i do na adong di ahu. . . . Tung jolma na dangol do ahu.” Molo marsitutu dope hita mangadopi hagaleonta, tarapul do rohanta ala hea do si Paulus mangkilala sisongon i.
Alai adong do muse pangkilalaan na asing na dipaboa si Paulus. Di Galatia 2:20, didok ibana do molo Jesus ‘mangkaholongi ibana jala mangalehon ngoluna humongkop ibana’. ‘Dos do pangkilalaanmuna dohot ibana’? Ra ndang dos songon i.
Ala hea taulahon dosa di tingki naung salpu, olo do ra tahilala ndang mararga be dirinta. Ra gabe ndang pos rohanta na dihaholongi Jahowa do hita jala nunga disesa dosanta. Alani i, gabe maol ma tahilala na marlaba do tobusan i tu hita. Lomo do roha ni Jesus molo songon i pangkilalaanta tu tobusan? Molo songon i, aha do na boi mangurupi hita? Taulas ma dua sungkun-sungkun on.
PANGKILALAAN NI JESUS TU TOBUSAN
Lomo roha ni Jesus asa tahilala molo tobusan i, sada silehon-lehon do tu hita. Songon dia asa boi pos rohanta? Tarimangi ma na disurat di Lukas 23:39-43. Adong sahalak baoa na digantung di lambung ni Jesus. Diakkui ibana do angka hajahatonna. Tontu, alana godang do hajahaton na diulahon ibana umbahen na digantung ibana di hau partinaonan. Gabe mandele ma ibana, jala dipangido ma tu Jesus, “Ingot ma ahu molo dung masuk ho tu Harajaonmi.”
Aha ma na didok Jesus tu ibana? Bayangkon ma, hansit do dihilala Jesus tingki i, alai olo dope ibana mangida dompak baoa i. Nang pe hansitan ibana, boi dope ibana lambok jala paposhon roha ni baoa i. Didok ibana, “Tutu do na hudok on tu ho sadari on, rap do ho dohot ahu di Paradeiso.” Dipaingot Jesus do baoa i molo ‘Anak ni jolma i ro laho mangalehon ngoluna bahen tobus ni torop jolma’. (Mat. 20:28) Jala dipaboa Jesus do aha laba na didapot baoa i alani tobusan. Dipangke ibana do hata “ho” dohot “ahu” disi laho paposhon roha ni baoa i. Jala didok do tu baoa i boi do ibana mangolu salelengna di Paradeiso di tano on.
Tangkas ma, lomo do roha ni Jesus asa dihilala baoa i molo tobusan i silehon-lehon do di ibana. Molo songon i do pangkilalaan ni Jesus tu halak na jahat na so sanga dope manomba Debata, tarlumobi ma tu halak Kristen naung tardidi jala nunga manomba Debata. Aha do na mangurupi hita asa porsea na marlaba do tobusan i tu dirinta, nang pe hea taulahon dosa di tingki naung salpu?
NA MANGURUPI SI PAULUS
Ala dilehon Jesus do tugas tu si Paulus laho marbarita, gabe diantusi si Paulus ma na marlaba do tobusan i tu ibana. Boasa songon i? Didok ibana, “Mandok mauliate do ahu tu Tuanta Kristus Jesus na mangalehon gogo tu ahu. Dipillit ibana do ahu gabe parhobasna, ai diboto do na marsihohot ahu. Hape ginjang do rohangku najolo, huleai do Debata jala hulelei naposona.” (1 Tim. 1:12-14) Ala dilehon Jesus do tugas tu si Paulus, gabe dihilala ibana ma asi ni roha ni Jesus, holongna, jala pos do roha ni Jesus tu ibana. Hita pe dilehon Jesus do tugas laho marbarita na uli. (Mat. 28:19, 20) Jadi, boi do dos pangkilalaanta songon si Paulus?
Si Albert, na hea dipecat sian huria hira-hira 34 taon jala nunga mulak tu Jahowa mandok, “Sai huingot dope angka dosangku najolo. Alai molo marbarita na uli, gabe sarupa ma pangkilalaanku dohot si Paulus. Jesus do na mangalehon tugas on tu ahu. On mambahen las rohangku. Jala gabe pos ma rohangku tu diringku, tu ngolungku, dohot tu ari na naeng ro.”​—Ps. 51:5.
Tingki diurupi hamu angka halak marsiajar Bibel, papos ma roha ni nasida na asi do roha ni Jesus jala dihaholongi do nasida
Adong sahalak baoa na margoar si Allan, na hea mangulahon godang hajahaton jala saonari nunga gabe Sitindangi. Didok ibana, “Sai hupingkiri do angka hajahaton na hubahen tu angka halak. Sipata, gabe mandele do ahu alani i. Alai mauliate ma hudok tu Jahowa ala dipangke Ibana dope pardosa songon ahu laho marbarita na uli. Tingki huida las roha ni angka halak ala mambege barita na uli, gabe huingot ma burju jala parholong do Jahowa i. Huhilala do na dipangke Jahowa ahu laho mangurupi angka halak na mangulahon hajahaton songon na hea huulahon.”
Molo marbarita hita, na denggan do na taulahon dohot na tapingkirhon. Gabe pos ma rohanta na asi do roha ni Jesus tu hita, holong rohana, jala pos rohana tu hita.
UMBALGA DO JAHOWA SIAN ROHANTA
Saleleng di portibi na dirajai Sibolis on dope hita, olo dope sai lungun rohanta alani dosanta najolo. Aha do na boi mangurupi hita asa unang songon i pangkilalaanta?
Tingki poso, olo dope si Jean mangulahon na so denggan hape nunga Sitindangi ibana tingki i. Saonari jotjot dope diingot ibana i. Alai didok ibana ma, “Las do rohangku ala ‘umbalga do Debata sian rohanta.’” (1 Joh. 3:19, 20) Songon si Jean, boi ma dame pangkilalaanta ala taboto na diantusi Jahowa dohot Jesus do na mardosa dope hita. Ingot ma, tobusan na dilehon nasida i, ndang dilehon tu jolma na sempurna. Alai tu jolma na mardosa naung marhamubaon do.​—1 Tim. 1:15.
Pos ma rohanta na marlangku do tobusan i tu hita. Tarimangi ma cara ni Jesus maradophon jolma na mardosa jala ringgas ma hita mangulahon tugasta marbarita. Molo diulahon hamu i, songon si Paulus boi ma didok hamu, ‘Dihaholongi Jesus do ahu jala dilehon ibana do ngoluna humongkop ahu.’
Majalah Bina Warga HKI Online / e-magazine: Bahan Evangelium Bulan Juni 2008
Jamita tu Minggu 2 dung Trinitatis
Tanggal, 01 Juni 2008
Nats : Lukas 10:1-12
Pdt. Januari Sirait, S.Th
Pendeta HKI Resort Tornagodang
Argahon Jala Ulahon Ulaon ni Debata Naung Jinalom
Nunga borhat angka pangula tu sisabion i, pinaborhat ni Debata marhite Huria-Na. Elekelek tu nampuna sisabion i anggiat dipaborhat angka pangula tu sisabionNa i nunga di oloi nampuna sisabion. Nunga tung torop be angka pangula namangula di porlak sisabion i. Nunga sahat be Barita Nauli napinatupa ni Debata di bagasan Jesus Kristus tu sandok sisik ni tanoon. Mauliate ma di Debata natongtong mangula, mamillit dohot marsuru angka pangula tu sisabion sahat ro di partingkian on. Asa molo ro hape nuaeng Nampuna sisabion i manjalo naung sinabi ni angka pangula i, nunga tingkina pangula i patuduhon sadia godang do naung sinabi i tu Nampuna si sabion i. Alai tahe hamu dongan angka pangula ! Adong do tagamon ni Nampuna sisabion i , naung sinabim songon pangula napinaborhatNa ho tu sisabion i? Sadia godang do tarpatuduhon ho naung sinabim tu Ibana ? Hamuna dongan ruas ni huria ni Debata, nunga halak naung tarsabi ho tahe di Debata ? Molo di hilala roham songon pangula ho, ndang adong do pe naung sinabim jala maol di hilala roham songon ruas ni Debata ho di huria ndang dohot dope naung tarsabi, sai olo ma hita mangauhon napinangido ni turpuk jamitaon.
II. Hatorangan namarpangauhon.
1. "Dipillit...disuru patujoloNa ".
Tuhan Jesus do mamillit huhut marsuru Sipitupulu Sisean manopot pangisi ni huta nang luat na nanaeng topotonna muse songon patujoloNa laho pararathon Barita Nauli. Hata "dipillit " (Gorik - anedeiksen) namarlapatan dipillit jala di pabangkit. Hata i jelas patuduhon hinaarga ni panjouon dohot ulaon i. Molo dipillit Jesus 70 halak sian torop jolma na sai manangihon jamitaNa, berarti angka napinillit i, i ma halak napinatujolo jala nahinaposan ni Tuhan i, laho mangulahon na sinuruNa. Ringkot situtu do on auhonon ni halak naung tarpillit nang di tongatonga ni huria dipartingkian nuaeng on, asa mangargahon pamilliton naung jinalona marhite huria i. Ingkon rajumanna do halak napinatujolo do ibana jala nahinaposan ni Tuhan. Molo adong pangauhonon na songon i, tarbahensa marhabadiaon di ulaon i (tohonan) jala mangulahonsa dibagasan nasintong hombar tu lomo ni roha ni Debata. Udut tusi, somal do digoari horong napinillit ni Jesus Sipitupulu halak i, horong naung paihutihut Jesus manghobasi natorop laos nasida muse do natibu porsea di Tuhan Jesus. Naberarti hape halak napinillit i, ima halak naung mananda Sipamillit i jala naung porsea dohot umboto rumang ni nanaeng siulaon i. Singotsingot ma on diganup halak naung pinillit ni Debata marhite huriaNa, asa tongtong marparsaoran nadenggan dohot Debata ndada holan di kebaktian-kebaktian sae parsaoranta dohot Debata alai lobi sian i, ingkon olo do halak napinillit i mangalehon tingkina isarani meditasi dohot martangiang manghatai dohot mangido pangajarion sian Debata ala ulaon ni Debata do nanaeng siulahonon i. Pamanat ma dirim, sadia godang do tingkim dilehon ho marsaor dohot Debata di ulaon ni Debata na jinalom ?
2. Tudos tu pangula di porlak na mansai bidang do ulaon ni sipitupulu sisean i . "Bidang do nian anggo si sabion alai otik do anggo pangula" dipatuduhon pandohan i do asa lam tumorop angka pangula, alai di hatiha napinaborhat ni Jesus nasida. Pandohan i paingothon nasida asa sian nasa gogo dohot sian nasa roha nasida mangula ulaon i hombar tu bidang ni si sabion nanaeng siulaon nasida, tampa kerja keras dohot keseriusan magopo bolong ma sisabion i. Dipangidohon Jesus do marhite pandohan i asa ulaon napinasahatNa i gabe prioritas utama sian angka ulaon naasing, tidak setengah hati alai sepenuh hati. Lapatanna ndada ulaon sampingan ulaon na pinasahat ni Tuhan i. Sai adong do dipartingkian on namambahen ulaon na jinalona sian huria i songon ulaon sampingan. Ndang dilehon roha dohot pingkiranna, gabe tubu ma sipata gelar-gelar tu angka pangula i, isarani ni Sintua Hus ala holan ulaon namanjaga pintu do ulaonna di parmingguon, Sintua Sanga, ala jotjot disanga ni tingkina do olo mula ulaon. Jotjot ma i antong gabe partuktuhan nang diangka ruas ni huria, ala ndang tau tiruan angka pangula i diulaon ni huria najinalona. Turpuk on paingothon hita, sahat tu partingkian on natongtong do pe bidang sisabion napinasahat ni Debata siulahononta.
Sai unang tarajumi holan ulaon di gareja angka ulaonta, isara ni holan manghobasi kebaktian minggu manang partangiangan sambing, alai lobi sian i, saluhut ruas ni huria i, ingkon boi do hamonanghononta tu Tuhanta. Ulaon "namangalului" angka namago ringkot situtu naeng ulahononta. Taingotma ! dipaborhat Jesus do sisean na 70 halak tu ganup huta dohot tu ganup luat suang songoni nang tu ganup bagas. Model Pelayanan namansai denggan nuaeng on siulahonta ima pataripar dame tu ganup bagas ni ruas ni huria i, antong sai olo ma hita hobas disi.
3. " Hira biru-biru do hamu husuru tu tonga ni angka babiat". Pandohan i marhadomuan tu pangalaho na masa uju di ombas panghobasion ni Jesus, ndada holan hamaolon na ro sian halak Rom, alai gumodang do sian kalangan ni tokoh ugamo ni halak Jahudi naterangterangan ndang manghalomohon Parjamitaon ni Jesus. Hira Birubiru; namanggombarhon sikap namarpangoloion, na dao sian pangalaho natangkang, haru digusting pe imbuluna, hot do biru­biru i mauhom. Boi do muse lapatannta pandohan i asa "marsihohot" di tugas dohot panggilan, unang gabe dohot babiat di tongatonga ni angka babiat, unang paihutihut na masa na so denggan alai ingkan boi do na masa na so denggan i padengganon, ingkon gabe aek molo adong api. Boi do lapatanna muse pandohan i ; Asing jala andul do rumang ni biru-biru dohot babiat, tudos tusi ma ingkon andul do angka napinillit i (pangula i) pataridahon dohot mangulahon angka nadenggan nahombar tu lomo ni roha ni Debata. Sai unang ma gabe sitihaan angka pangula i ! Sitihaan do antong molo dohot mangangkupi angka ulaon na so denggan, molo parminum jala parmabuk, molo olo dohot marjuji. Taingot ma ingkon tau tiruan do ganup halak napinillit ni Debata asa tarbahensa mamboan godang sisabion tu Debata.
4. "Unang boan hamu handehande manang hajut, manang sipatu pe..’ Uli na i aut sugari mago hata "unang" sian pandohan i, gabe pandohan namandok "boan hamu handehandem manang hajutmu, manang sipatum" . Nda ringkot do nian handehande manang hajut namarisi parbohalon tu angka nasinuru asa unang raparan nasida uju male dipardalanan i ? Nda ringkot do nian sipatu tu angka naborhat mardalan dao ? Alai Jesus mandok "unang boan hamu". Dipangidohon Jesus do habuluson ni roha mangula ulaonNa i, dihaposi ma Debata na tongtong mandongani, manarihon dohot mangalehon gogo. Mangulahon ulaon ni Debata, sai unang ma jumolo dipingkiri isi ni hajut sian ulaon I, manang boha asa marisi hajutna. Nian ringkot do i, alai ingkon haposan do Debata na rade manarihon i, ai tama do mar upa pangula i.
5. "...dok hamu ma tu nasida nunga sahat harajaon ni Debata tu hamu".
- Impola si ulaon ni Parbarita Nauli i ma pararathon harajaon ni Debata tu portibion. Pangalaho manang rumang Harajaon ni Debata naung sahat tu portibion ima: - Dame. "Laho mamongoti jabu jumolo ma dok hamu : "Dame ma di hamu ..." Hata Dame (Gorikna : eirene) hata i manudu tu hahorason, hadameon, dao parmaraan manang soada mara. Hata eirene mulana holan hata somal do molo pajumpa halak Heber tu parhata Gorik sama nasida. Hasomalan pamanghulingion si songon i lam dipadasip Jesus gabe sada pangalaho na ingkon tanda (nyata) ndada holan dipamanghulingion alai nang diulaon pe songon hataridaan ni Harajaon ni Debata naung sahat tu portibion. Jesus sandiri do hadameon dohot naung patupahon pardamean ni jolma pardosa i dohot Debata. Di na olo Debata mardame dohot jolma i, songoni ma nang jolma i ingkon mardame, mardame dohot dirina sandiri, mardame nang dohot donganna jolma. Proses ni hadameon i terjadi di hadirion ni jolma molo olo "paubahon rohana". Asa tugas ni angka Sisean i
hape ndada holan mandok hata "Dame" alai manogunogu sahat tu hamubaon ni roha (ingot Parjamitaon ni si Johanes Pandidi namandok "Pauba hamu ma roha muna, ai nunga songgop harajaon banua ginjang i).
Mangihut tusi disuru Jesus do pe muse nasida manghobasi hahipason ni pamatang marhite na pamalum angka sahit. Lapatanna ndada holan ngolu partondion i sihobasan ni angka Sisean, alai dohot nang ngolu ni pamatang. Laos songon ima nang huria i di panghobasionna naeng ma ingkon manarihon ngolu ni pamatang ni ruas ni huria.
Tuhanta Jesus do mamillit huhut marsuru sipitupulu Sisean manopot pangisi ni huta nang luat na nanaeng topotonna muse Patujolo haroro ni Tuhanta Jesus do nasida. Ndada sian lomo ni rohana nasida gabe gabe sijalo ulaon i. Alai marguru tu pamilliton ni Tuhanta Jesus do i. Ganup namanjalo parsuruon i naeng ma diulahon hombar tu pamilliton i, jala sian nasa roha dohot nasa gogo ma i diulahon asa marparbue jala lam tumorop jolma i tahamonanghon tu Debata. Tama do dipartingkian on sude angka pangula ni huria mengintropeksi diri di sude nasa naung niulahonna, manang naung manimbil manang tingkos do pe ulaon i taulahon hombar tu panjouonta be ?. Amen.
Jamita tu Minggu 3 dung Trinitatis
Tanggal, 08 Juni 2008
Nats : Kolose 3 : 5 - 11
Pdt. JOH. Siagian, S.Th
Pendeta HKI Resort Tebing Tinggi
Pangasahon Ma Kristus I Paimbaruhon Ngolum
1. Hea do masa di sada luat sada Keluarga haruar sian Sarikat Huta ala ni gota. Lucu do nian begeon, alai sada kenyataan doi masa. Biasa molo masa Pesta di huta i, baik na pangolihon Anak manang Pamuli boru, rap manghobasi do anggota Sarikat naung ditontuhon patupahon panganon pesta. Molo ina mangalompa indahan, angka Ama mamotong Pinahan sahat rodi na mangalompa. Nunga sada hasomalan di huta i molo mangalompa juhut sai dipatupa do na margota dohot naso margota. Alana jolmai pe/halak Kristen i nunga terbagi dua kelompok, ima kelompok na margota dohot kelompok naso margota nang pe sama-sama Kristen do. Disada tingki tiba ulaon di keluarga ni si A. Sada Sintua do Amanta i di sada Huria. Dinajumpang tingki ni parhobason laho mamotong pinahan angka parhobas i, ro ma amanta hasuhuton i mandok: "Bolonghon hamu sude gotana ninna". Dungi dialusi parhobasma: Ai boasa amang, ai biasa ulaon di hutanta on, tapatupa do juhut na margota dohot naso margota ninna. Dungi dialusi amanta hasuhuton ima muse: "ndang songoni sonari, ai ahu do na marulaon. Ndang huallang gota. Jadi ndang margota bahenon sude ninna". Dipaksa amanta i ma asa disaburhon/dibolonghon sude gota ni pinahan i. Jadi mamereng i gabe jut ma roha ni angka parhobas i, suang songoni nang angka parhuta i siallang gota. Ro ma angka parhobas i sepakat ma nasida didokma tuhasuhuton, amang hobasi hamu ma ulaon muna ninna, dipasombu ma holan hasuhuton i manghobasi, jala dijou ma horongna mangurupi ibana, suang songoni di ulaon i. Laos so piga be naro, marlobian ma angka sipanganon i.
2. Ra boi ma buatonta songon perbandingan taringot tu na masa i, dina adong angka Poda haliluon/angka ajaran sesat na menyusup tu Huria Kolosse na mandok, asa boi singkop/sempurna jolma i, ingkon ulahonon do angka Patik-Patik tertentu, termasuk ma i ingkon Marsunat, suang songoni nang ingkon sombaon do Suru-suruan. Angkup ni i adong do sipanganon nadiorai panganon, upacara-upacara tertentu, d.n.a. angka nadiajarhon angka parpoda Haliluon. Ala ni i dipaingot Apostel Paulus do Huria i asa unang boi nasida dililuhon marhitehite sipaotooto hinorhon ni malo-malo marpangkuling (Ko1.2:4), manang hinorhon ni hata bisukbisuk (Kol.2:8). Unang ma hamu dilesanlesani halak, na giot paulaula na serep jala sumomba suru-suruan, ditengatengahon na niidana dibagasan tondina, pinaburnangburnang ni roha ni dagingna (Ko1.2:18). Laho menangkal angka poda na lipe i dipaingot do nasida asa togu marhaporseaon tu Jesus Kristus (Kol.2:7). Alana holan dibagasan jala marhite Jesus Kristus do malua jala sempurna jolma i (Ko1.2:9), suang songoni nang taringot tu ajaran Sunat i. Dibagasan Kristus i do jolma i tarsunat, ndada binahen ni tangan laho mananggal (Manggotap?) pamatang na mardaging on (Ko1.2:11). Tarlumobi taringot tu Sipanganon godang do sipasingot dibahen Ap.Paulus, asa unang diuhumi halak hita hinorhonni sipanganon manang siinumon, manang siala pesta, manang poltak ni bulan, manang ala ni ari Sabbat (Ko1.2:16). Jotjot do jolma i magopo pasangaphon Debata molo holan poda-poda ni jolma do dipodahon (Mat. 15:9), mungkin do i taringot tu Sipanganon mandok: Unang jama on, unang pangan on! Unang tiop on! (Ko1.2:21). Tegas do didok Ap.Paulus taringot tu sipanganon ia sipangkeon jala sipasudaon do sasudena i. Angka patik dohot podapoda ni jolma sambing do angka i (Ko1.2:22 ), Jala sadalan do i nang tu Pangajaran ni Jesus na mandok: "Nda tung ramun jolma hinorhon ni na bongot sian pamanganna. Na ruar sian pamanganna, i do mangaramuni jolma i (Mat. 15:11; pat. Mat. 12:34b ). Angka patik-patik na binahen ni jolma i mandok asa mangorom sipanganon an, manang sipanganon on, angka ansi-ansi do i. Sandok di angka na porsea tu Debate, naung mananda hasintongan i, laho manganhon sude/ganup najinadihon ni Debata ingkon marroha mauliate (I Tim.3:2), ai sude natinompa ni Debata denggan do saluhutna, jala ndang sihasubangkononhon molo dijalo/dipangan marroha mauliate ( I Tim.3:4 ). Ala ni sude do na margoar Sipanganon dohot angka binatang-binatang boi panganon ( UL 10:13 ), Jala molo adong na mangira ramun do i, alai molo dung dipasahat tu Debata sipanganon i marhite roha mauliate, gabe ias ma i dibahen (UI.Ap.10:15 ).
3. Laos mardomu tu turpuk on, dipaingot Ap. Paulus do Huria i, selaku naung Porsea tu Jesus Kristus, asa tutu ma naung manjalo ngolu haimbaruon dibagasan Jesus Kristus i, na marurat mulai sian roha manghaporseai, jala haporseaon i togu ( 2:7 ), ima na gabe gogo dohot haborhatan laho marpangkuling na denggan, pangkuling na padaohon angka rimas, muruk, panginsahion, hata barangsi, nang angka gabus. Suang songoni haborhatan laho mangalo angka parange naso denggan isara ni Parmainanon, hahodaron, hisap-hisap na roa, suang songoni nang hajahaton songon angka kebiasaan andorang so manghaporseai Kristus dope, na dipados dohot Pangalaho na buruk najolo, pardebataon na leban na manghorhon lalu rimas ni Debata manang angka paruhuman. Alani i tung tangkas do dipaparhon Ap.Paulus rumang perbedaan ni Pangalaho dohot pangkuling, Parrohaon ni angka naung tumanda Debata haluaon i dibagasan Jesus Kristus ima na digoari jolma naimbaru sian angka naso tumanda Debata nasai tongtong mian dibagasan angka pangalaho dohot angka ruhut-ruhut ni haholomon i.
4.Suang songoni do nang najotjot masa dohot tarida di ngolu ni torop halak Kristen
nuaeng on, nangpe naung digoari nasida Kristen, alai sai jotjot do dipangke angka bisuk-bisuk, malo-malo dohot angka pingkiranna, sehingga sipata sai marisuang ibana pasangaphon Debata, jala sai tongtong tubu angka parbolatbolatan/penggolong-golongan na manghorhon dosa ala ni angka sipanganon, sunat, songon na masa di halak Jahudi hatiha i di Huria i, termasukma taringot tu angka Theologi Pembabtisan, d.n.a, songon na masa nuaeng on, masa do babtisan ulang. Ala ni i ianggo sai mangasahon hadirionta dohot pingkiranta ndang tarbahen jolma i mampareahi ngolu naimbaru laho manjalo kesempurnaan dohot marhasadaon rap dohot angka donganta na porsea dibagasan Kristus i, alai molo tongtong hita mangasahon Kristus i, tarbahen hita ma menangkal angka parpoda na lipe, jala margogo ma hita Paimbaruhon ngolunta. Amen.
Jamita tu Minggu 4 dung Trinitatis
Tanggal, 15 Juni 2008
Poda 6 : 20 - 29
Nats : Pdt. M. Lumban Gaol, S.Th
Dalan tu Hangoluan do Pinsangpinsang ni Pangajarion
Ndang adong natoras namansangkapi na roa tu ianakhonna, baliksa tahe dihalojahon natoras do mangula pasarisari inakhon, martaon udan las ni ari asa taruli ianakhonna jala boi dumenggan parngoluonna tu joloan on. Ndada holan manghalojahon mangalului parngoluon siapari, dohot do tahe mangaramoti pardalanan ngolu ni ianakhonna i marhite na mamodai, manogunogu jala sipata mamuruhi ianakhon i dipangalangka/panghataion naso denggan. Boasa songon i ? Asa sahat muse ianakhon i tu parngoluan na dumenggan jala gok las niroha. Tung mansai dihaholongi Debata do angka natinompai, jala dirajumi do hita gabe anakhonNa (pat. 1 Joh 3:1-2). Alani i ma tung diharingkothon Debata do sai torus mamatamatai ngolunta jala mamodai hita ganup tingki di portibi na gok elaela namamboan hita tu jorgong laos pamatehon hita.
1. "Ringkot ni mangaradoti tona poda ni natoras"
Najolo, ala tung atur do laho mardahanpogu (marsipanganon) ganup keluarga (muse hinorhon ni maol ni parngoluon) sai rap marsipangon do keluarga pinomat mangan botari. Laos dipartingkian on do tangkas parsaoran ni keluarga i jala dison ma kesempatan ni natoras muse mamodai angka ianakhon. Nuaeng, ala naung adong pangalompaan listrik jala ala ni kesibukan, ndang pola piga be angka keluarga na patupa makan bersama manang rap marpungu natoras dohot inakhon, lam ma patupa kebaktian keluarga. Jala muse hinorhon ni ponjot ni ari ari pasarisari parngoluon on boi do lam paholang parsaoran ni natoras tu ianakhon. Boi doi tangkas tarida isara di ari minggu naung tongtong dipangke tingki parmingguon i gabe tingki mangalului parngoluon siapari, ndang pola dirohahon natoras atik na laho do angka ianakhonna tu parmingguan manang gabe medangedang.
Dimasa ni turpuk on, tung mansai dirohahon natoras do parngoluon ni angka ianakhon jala dipamanat do angka langka-langkana marningot angka parmaraan nasonson humaliang namarrupahon haulion dohot natabo di portibi on. Jambar ni haposoon do tutu nasai manghamohophon patagashon hagigiot ni pamatangna, jala tung maol do i ditaon. Di rohahon natoras na diturpuk on do pangalaho i jala tung dipamanat angka namasa dihumaliang angka jorat na boi manangkup hahisapon ni haposoon i ala ni ma tung diharingkothon laho manosoi ianakhon maniop, jala sai marngingot poda asa ingkon "duduk ma angka i tongtong tu bagasan roham, jala horunghorunghon tu rungkungmu." (ay.2).
2. "sulusulu do tona i, jala patik i do panondang dalan tu hangoluan"
Isara molo mardalan sada kendaraan di jalan raya, so adong panondang, manang so marlampu kendaraan di masa holom ni ari ndang niantusan be manang boha parjadina. Sude nama tumpuronna, molo so manegai ugasan ni halak, manang mangalanggar jolma, olo do madabu gabe so sahat tu tujuan jala mambahen parmaraan tu halak manang tu dirina sandiri. Digombarhon do di turpuk on: tona dohot patik i doshon sulusulu dohot panondang. Tung tangkas do diboto panurat ni Poda on, parmaraan na adong humaliang na boi mangambati hasasahat ni dakdanakna tu masa depan na denggan, jala muse na boi manegai parngoluon ni ianakhon i. Doshon nang hita halak Kristen ditongatonga ni potibion marragam do dihumaliangta angka nauli idaon dohot natabo daion dibahen portibion, hape mambahen hita masuk tu bagasan jorgong ni Sibolis. Nunga masa nuaeng ala sosak ni parngoluon on angka naposo menjual diri jala asa boi muse ibana marheppy heppy doshon nalobian hepeng. Godang do tarela angka naposo mandai narkotik, bahkan tahe ndang holan naposo, dohot do natuatua martigatigahon narkoba ai tibu parohon pangomoan. Godang angka pejabat pemerintah, nang swasta tarela mangulahon korupsi asa boi daionna hinatabo ni portibion dohon lan naasing. Alai taida ma, sude do i marujung tu haporsuhon; ai ndang i dihalomohon TUHAN i dalan ni ngolunta.
Tapamanat ma songon na di dok Psalm 38:13, torop do nasai patahitahi naroa tu parngoluon ni halak naporsea asa madabu tu bagasan haporsuhon, alai boi do malua hita sian i molo sai gomos taramoti dirinta dibagasan haporseaon nasintong di Debata jala tapasahat pardalanan ni ngolunta on tu Debata huhut taoloi panuturionNa mangatur ngolunta (Poda 3:26 pat. 29:25, Heber 11:33).
3. "ngolu na marhabadiaon".
Tung pangalaho naso haintopan do sibabijalang mulai sian najolo ro ditingki on. Ala so haintopan, pola do gabe dibahen pamarenta lokalisasi. Ndada holan boruboru na berprofesi sisongon i, dohot do nang baoa. Di dok ap. Paulus : Songon dakdanak sipangoloi ma hamu; unang ma paihutihut hamu be sangkapsangkap ni roha, uju di haotoonmuna najolo... dohot ma hamu gabe badia ...(1 Pet.1:14-). Jotjot do hita dipaingot tu tolu "ta" ima hamaolon najumotjot diparngoluon on, : "tahta", "harta" dohot "wanita". "Tahta" ima namamboan tu pangunjunan namarojahan mangeahi huaso dohot hasangapon. "Harta" pangunjunan mangeahi hepeng dohot arta, "Wanita" pangunjunan na nanaeng papuashon hagigiot ni pardagingon (kenikmatan sex). Ingot ma hita namasa tu si Absalom namanghaliangi huaso ni among na si Daud, gabe mate dipukpuhi jala gantung di hau (2 Sam 18). Na hisap di huaso, agoon ni huaso do ibana. Masa do tongtong songon i nang di huria songon di angkai partai politik. Tung dihalashon sibolis pangago i do pangalaho nasongon i.
Di 1 Timotius 6:10, dipaingot do angka naporsea sotung impolaan di perak : "...gabe diaithon do godang na bernit tu dirina." Ai dos do i namardebata sileban (Kolose 3:5). Suang songon i namaradophon sibabijalang, manang marsangkap na roa maradophon boruboru dos do i tu namangalangkup (Mat. 5:28).
Molo najolo sahit natubu ala ni pangalaho on, na boi pamalumon ni dokter dope. Alai diari parpudi on gabe tubu do sada sahit naso tarpamalum dope, ima AIDS. Jorbut ni sahit on, ndang pola pintor tarida nuaeng, alai lam leleng dung lam posa, tangkas ma i manegai daging ni jolma i jala so haubatan. Muse, dirarati sahit i do angka naso marsala (istri/suami dohot ianakhon). Alani i ringkot rohahononta pangalahonta, pangalaho ni ianakhon di masa saonari on; di na lam godang mara bolon manghaliangi ngolunta on.
Tutu, metmet do panghilalaan molo hona podaan. Alai taingot ma, tung mansai mambahen tu nadenggan do angka poda laho patigorhon angka langka naung sanga manimbil. Molo tung pe sipata sai hira nametmet panghilalaan ala hona podaan, sudena i laho mamboan hita tu ngolu na dumenggan tu joloan ni ari. Tarlumobi tu angka ianakhon, songon hita angka naporsea naung gabe anak ni Debata. Naeng ma so hasurahan jala so marlaok hamu, angka anak ni Debata, angka na so marlindang di tongatonga ni sundut na geduk jala na marbalik; disi ma hamu marsinondang songon sisondangi portibi on! (pat. Gal 3:26, Filipi 2:15).
Di dok ap. Paulus muse: "Hamu angka anak, oloi hamu ma angka natuatuamuna di bagasan Tuhan i; ai i do na tigor." Asa angka natuatua, naeng ma manjamothon angka ianakhon marhitehite namamodai dibagasan Tuhan jala tau tiruan di pangalaho dohot panghataion. Ta undukhon do mangoloi padan dinamamboan ianakhonta i tardidi: "na olo do hamu mamodai ianakhonmuna on, jala gabe tiruan na denggan di nasida ?" alusta: "Na olo do ahu".
Luhut angka naporsea, naeng ma mangeahi ngolu na marhabadiaon, jala manjamothon diri tu angka pangunjunan namarpardomuan tu "huaso, arta/hamoraon dohot hahisapon ni daging (sex)".hon jolma i tubagasan jea dohot hamagoan(I Tim. 6:9). Alai j, gabe tompu ditahopi ari i hamu songon tali rambang. (Luk. 21:34). Di dok ap. Paulus : "" (Kol. 3:5), ai naung dipamate do hadirionta na buruk i jala naung dipahehe Kristus do hita gabe jolma naimbaru di haheheonNa i marhite pandidion. S! (Kol.2:6-7).
Sotung ma songon anak ni ihan i, naso manangihon poda ni indukna, papuashon hisap ni roha dohot dagingna, tarela manganhon sipanganon nauli di ida mata hape gabe tarhail laos mate. Ai nang jolma i ndang diboto hian ajalna, songon dengke tahe na dapot di bagasan jala pangago, jala songon pidong na dapot sambil, suang songon i taralit jolma manisia uju di tingki hinamago na maninggang nasida so panghirimanna. (Parjamita 9:12.) Biar mida Jahowa do mual hangoluan, asa mandao angka jorgong ni hamatean. (Poda 14:27). Ai Jahowa do gabe haposanmu, jala Ibana mangaramoti patmu maradophon jorgong.( Poda 3:26). Amen.
Jamita tu Minggu 5 dung Trinitatis
Tanggal, 22 Juni 2008
Nats : Galatia 6 : 1 - 6
Pendeta HKI Resort Ujung Batu Rokan
Masipodaan Jala Masiurupan Dibagasan Holong
Bindu 6 on disurathon Apostel Paulus tu huria na adong di Galatia namarisi poda asa masihaholongan. Nunga adong parbolatbolatan di huria panghorhon latar belakang Jahudi Kristen dohot halak Galatia Kristen manang Kristen non­Jahudi. Dipodai do nasida asa mulak denggan marojahan tu hasadaon ni Kristus, ima asa masihaholongan. Dalan asa tarpatupa parsaoran na denggan i ima asa masiurupan (ay 2) jala diarahon do nasida asa mangaradoti patik na imbaru i. Dipangido muse asa ndang jadi nasida paburnangburnanghon diri unang gabe dohot tarunjun (ay 3). Unang dietong dirina tumimbo jala dumenggan sian angka donganna (ay 4-5). Dungi, ingkon serep do marroha di na manjalo pangajarion dohot poda sian hata ni Debata (ay 6).
1. Unang Manguhumi, alai Paturema Angka Pardosa di Bagasan Tondi na Lambok
Ndang tama hita manguhumi angka donganta na marsala, ndang adong na boi gabe panguhum di portibion, siuhumon do sude jolma, ai ndang marsahala hita mangulahon i, holan Debata do na marsahala, ai Ibana Panguhum na sintong (Joh. 5:30). Dirajumi Paulus do sude jolma boi mardosa ala na gale do jolma i. Ndang sai binoto angka hajahaton na ro, jala ndang sai binoto gogo ni hajahaton i mangago jolma. Ido umbahen na ingkon jamot halak Kristen mandalani ngoluna.
Halak Kristen naung taruli di tondi tama do laho patureturehon donganna. Taruli di tondi marlapatan na mangolu jala marpambahenan na denggan sian parbue ni Tondi Parbadia (Gal. 5:22). Halak na taruli di tondi ingkon boi paturehon angka donganna na tarsomong asa diondihon ibana jala malua sian hadosaonna. Dipature ma namardosa i marhitehite tondi na lambok asa unang hansit rohana alai asa gabe marhamubaon sian ias ni rohana manjalo poda na denggan.
2. Masiurupan ma Laho Mangaradoti Patik ni Kristus Marragam do pangunjunan na diae jolma.
Boi do mansai dokdok pangunjunan i gabe maol malum jolma i sian hadosaonna. Dison do halak Kristen ringkot mangurupi angka na gale. Ndang sai binoto ro angka na dokdok siporsanonta, gabe manghirim hita di pangurupion ni angka dongan. Antong, ringkot do hita masiurupan asa unang madokdokhu siporsanon ni sasahalak dongan.
Dina masiurupan i do hita patuduhon dirinta ai na dohot do hita mangaradoti patik ni Kristus. Aha do patik i? Asa masihaholongan hita songon naung binahen Tuhanta Jesus tu angka siseanNa (Joh. 13:34). Ido patik naimbaru di hita, ndang diloas patik i hita mambahen na jat balos ni na jat (Patud. Rm 12:17). Tarlumobi pasombuhon halak na jahat i gabe torus ibana taruhum, so tung las rohanta marnida angka na taruhum, alana ingkon sitoguon do angka na gale jala na mardosa. Godang do jolma na masihol rap hundul dohot hita alai ndang tarbahensa ala ndang tolapna manuhuk dosa i, ndang tama ninna rohana molo hundul raphon angka na porsea. Ringkot do hita dohot manghandit siporsanonna asa unang madokdokhu. Antong, pasingot ma angka donganta marhite poda, apoapo, dohot tangiangta. Halak Kristen ingkon tangi tu angka na gale jala sisada panghilalaanma tu angka donganna tarlumobi tu angka na marungkil alani dosana, ai ido nabinahen Kristus tu hita angka pardosa. Taondihon ma angka na gale i jala tabahen ma i gabe alealenta asa marlas ni roha ibana raphon hita.
3. Marserep ni Roha Jala Mamparsangapi Angka Silehon Poda
Ndang sude halak lomo rohana dipodai manang dipasingot, alai ndang na gabe so taulahon i, ingkon radot do parmahan mangalumba napinarmahanna (Hes. 3:17-10). Sude adong do resiko ni ulaon songoni tu angka ulaon parbaritanaulion. Alai di angka na pinodaan ringkot do botoonna ai paminsangon ndada holan marisi uhuman. Hansit do sipata manjalo angka poda alai unang holan i siingotonna, ala adong do holong ni roha, ai laho tu na denggan do sudena i.
Di huria pe olo do mansai borat dihilala ruas na hona paminsangon, hape aturan ni huria pe ndada holan manguhumi sambing, ai parmahanion do nabinahen ni huria asa unang sai diulahi do angka hasalaanna, jala holong do huria manjalo angka ruas na manghatindanghon dosana asa tumadinghon pangalaho na so ture asa manopot Debata marhitehite hataNa.
Ingkon serep do roha laho mamodai songoni angka napinodaan asa unang tubu sogo ni roha. Jala ingkon diingot do ai ndang tu silehon Poda niundukhon, tu Debata do marhitehite hataNa. Alai ringkot do tahaholongi jala taparsangapi silehon poda i ala i do donganta. Angka dongan na sintong do na so manghalomohon donganna marhadosaon. Ringkot do tajalo paralealeon tu silehon poda jala mangido paniroan asa marhadengganon. Dungi, tama do hita mangalehon las ni roha asa taruli angka silehon poda i (I Kor. 9:13).
Marragam do panghorhon ni angka apoapo dohot pamodaion di tongatonga ni huria, di tongatonga ni keluarga nang di humaliangta. Adong na marlas ni roha manang na manghasabamhon alai adong do muse na so tarjalo rohana gabe marsogo ni roha. Alai manang songon dia panghorhonna tongtong do panghirimonta songon panghirimon ni Apostel Paulus tu Huria na di Galatia, asa marhadengganon. Sudena i ingkon marojahan sian hata ni Debata asa masihaholongan angka na porsea i. Taharingkothon ma masihaholongan jala tamulai ma sian dirinta sandiri. Amen.
Jamita tu Minggu 6 dung Trinitatis
Tanggal, 29 Juni 2008
Nats : Poda 4 : 1- 9
Pdt. H. Simanjuntak, S.Th
Pendeta HKI Resort Khusus Jakarta I
Eahi Habisuhon Nasian Debata
Sai na marusaha do angka natua-tua laho pasingkolahon angka anakhonna tu parsikolaan na timbo, asa dapot ni ibana angka hapistaran, asa gabe jolma na marbisuk. Ido umbahen pola diciptahon si Nahum Situmorang ende Batak : "Anakhonhi do hamoraon di au". Hugogo pe mansari arian nang botari laho pasingkolahon gellenghi, na ingkon marsikola do satimbo-timbona intap ni na tolap gogonghi. Tung ingkon marhoi-hoi pe laho karejo dohot mangula asal ma dapot hepeng laho pasingkolahon gellenghi.
Sada pangajarion do na nilehon ni panurat on tu angka na poso asa marsitutu laho mangalului angka hapistaran manang parbinotoan. Alana molo nunga pistar tontu nunga boi be luluan ni ibana na ringkot tu dirina, so pola ingkon marsigantung be tu natua-tuana. Adong do umpasa ni halak Batak na mandok : ijuk diparapara, hotang diparlabian, na bisuk nampuna hata jala na oto tu pargadisan. Ndang na denggan nian molo umpasa on di hita halak Kristen, ingkon songon on ma nian lapatanni umpasa i asa denggan : na bisuk nampuna hata, na oto sitogutoguon. Alai kenyataanna songon i ma na masa na jolo nang sahat tu sadarion. Sai jotjot do angka jolma na oto gabe siparhatobanon ni angka jolma na pistar.
Alani i do asa ingkon marsitutu do angka ianakhon manang angka na poso laho mangalului hapistaran nang habisuhon i. Tung tangkas do dihatindanghon Raja Salomo holan sian Debata do mual ni habisuhon. Di Poda 1 : 7 didok do Biar mida Jahowa do parmulaan ni parbinotoan. Alai anggo halak na oto manoisi hapistaran dohot parbinotoan.
a. Sahalak ama di jabu ingkon gabe pangajari tu anakhonna
Adong do nuaeng prinsip angka orangtua di ari na parpudi on, holan sian parsingolaan do dapot angka parbinotoan. Pendapat si songon i salah do. Tutu do di singkola dapot ni angka parsingkola parbinotoan. Alai ndang holan di singkola, nang di tonga jabu pe boi do anakhon marsiajar sian natua-tuana. Contoh na paling kongkrit ima Tuhan Jesus. Ndang hea Tuhan Jesus hundul di bangku singkola songon si Paulus manang si Gamaliel. Alai tong do pistar Tuhan Jesus jala boi manjaha huhut mangantusi sude angka Buku na sinurat ni angka Panurirang na di padan na robi. Ido umbahen na jotjot didok Ibana tu angka halak Farise : ndang dijaha ho di buku i (kitab Padan na robi). Jadi tung mansai ringgas do Ibana manjaha jala rap marsiajar dohot natorasna si Josef -Maria. Sahalak ama manang natoras, ingkon gabe guru panutan do i tu angka anakhonna, baik di panghataion, pangalaho/ pambahenan dohot pingkiran. Tung denggan situtu do pangajarion na pinodahon si Musa tu halak Israel asa mamodahon angka patik dohot mangalehon bimbingan na denggan tu gellengna tagan hundulhundul nasida, tingki na modom nang dung hehe, tingki di namardalan (5 Musa 6 : 7).
Songon si Salomo na manghatindanghon di turpuk on, na manjalo angka pangajarion sian natorasna. Tung mansai godang do angka poda na atur dijalo ibana sian Raja Daud angka nasehat asa ido umbahen boi ibana marhapistaran jala marbisuk sahat na boi mangarajai bangso Israel jala pola umbidang harajaonna sian amana si Daud. Tung beha pe, ndang hea diajarhon sahalak na tuatua tu gellengna angka poda naso ture, tung songon dia pe pangalaho ni natorasna i. Songon jamita ni Tuhan Jesus di Mat 7: 9-11 ise ma sian hamu, na mangalehon batu tu anakna molo indahan dipangido. Manang na olo mangalehon ulok, molo dengke dipangido? gari hamu parjahat umboto mangalehon basabasa na denggan tu anakhonmuna,.... Jadi tung tama do angka anakhon manangihon angka poda na niajarhon ni amana. Ala poda na denggan do i jala molo diulahon boi ma gabe dapotan ngolu (= asa mangolu ho) mungkin lapatanna na toho ima asa hasea ho.
b. Tuhori hapistaran i dohot pangantusion i.
Jadi tutu ma hape songon ende na di ginjang i, ingkon marhoihoi laho pasingkolahon gelleng, asa boi marsingkola di singkola na timbo. Na arga do parbiotoan i, ndang adong ilmu na mura. Taida ma na masa nuaeng on. Angka singkola na gratis, umumna hurang do gairah ni dakdanak marsiajar laos songon i do nang guruna hurang do ringgas na laho mangajari. Alai taida ma angka parsingkolaan ni swasta na timbo biaya parsingkolaan, tung mansai marsitutu do do angka dakdanak marsiajar ala diboto nunga godang hepeng ni natorasna tu biaya singkolana i, nang angka guru pe, ndang olo marmeammeam mangajari ala nunga diida balga ni biaya na diharuarhon natoras ni dakdanak laho pasingkolahon gellengna. Jala singkola i pe ingkon mambahen ketat disiplin asa dakdanak punya disiplin dohot tanggungjawab na balga.
Molo nuga marbisuk manang marhapistaran, tung ro pe angka sangkap ni parjahat, naso tupa boi taluhonon ni parjahat i ibana marhite habisuhon (Poda 2 : 12). Molo angka parjahat, huaso ni si bolis do na dipangke dibagasan ngoluna. Alai molo jolma na bisuk, huaso ni Debata do dipangke dibagasan ngoluna. Jala ido na dihajongjonghon si Johannes taringot tu hadirion ni Jesus. Dihatindanghon ibana do, anggo Jesus i, Ibana do "logos" diterjemahon ma i dohot "firman = hata", alai molo di filsafat ni Yunani molo didok "logos" ima parbinotoan, hikmat. Jadi maksud ni si Johannes ima ilmu na tertinggi dibagasan hadirion ni Tuhan Jesus. Molo ro hita tu Ibana, marsiajar ma hita sian Ibana, sian pangajarionNa, sian jamitaNa, sian pambahenanNa, sian holongNa, sian parngoluonNa. Dibagasan Jesus do parbinotoan i, asa molo Jesus na ta jungjung lehononNa ma bisuk dohot hapistaranNa tu ho/hita. Marmulia ma hita bahenonna molo nunga tapasahat ngolunta on tubagasan tanganNa. Gabe jolma na marsanggap ma hita jala lehononNa tu hita hamuliaon molo nunga Jesus tabahen parsigantunganta. Dibagasan hadirion ni Jesus do jumpang hita : hangoluan, hapistaran, parbinotoan, hamaraon, hasangapon.
Dipoda pangajarion ni Tuhan Jesus didok Ibana do : sai jumolo ma lului hamu harajaon ni Debata dohot hatigoranNa dung i tambahononNa ma angka ondeng tu hamuna (Mat 6:33). Ingkon hasangapon ni Debata ma na tajalahi dohot mambahen hasintonganNa di portibion, jadi nang hapistaran nang bisuk pe lehonna ma tu hita. Songon na mangalului Harajaon ni Debata, songon i do bisuk nang hapistaran i, naso tupa boi tarhali jala tangkoon ni panangko manang naso targagat ni tasik manang ngitngit (Mat 7:20). Jadi tung mansai ringkot situtu do di ganup rumah tangga natuatua patupahon angka kebaktian rumahtangga laho mangalehon angka poda na atur tu angka anakhon.
Tingki na parpudi on, tung mansai godang do angka kemajuan zaman na gabe merusak pribadi ni manisia nang "persekutuan keluarga". Taida ma nuaeng on, ndang holan di kota be na mamangke HP (hand phone) alai nunga sahat tu huta-huta. Bahkan dohot tu balian (saba) nunga diboan be HP. Ndang holan na tuatua nampuna HP alai nunga dohot angka parsingkola nang dakdanak. Alani HP on, nunga godang tingki ni dakdanak holan mar-SMS dohot bermain game. Ndang be dipardulihon guruna mangajari. Jala ala ni HP on, dohot ujian pe nuaeng nunga boi disimpan data pelajaran disi jala boi saling mangalehon informasi tu donganna na rap memiliki HP. Songon i do nang natuatua alani TV on, ala nunga sahat di hutahuta pangke parabola dohot indovision gabe holan na manonton nama diula. Tarlumobi ma molo na menarik angka cerita ni sinetron. Ndang adong be tingki boi nanggo apala 2 jom boi rap hundul orangtua dohot dakdanak laho markebaktian keluarga. Hape tung mansai ringkot situtu do boi rap hundul jala patupahon kebaktian, asa disi ma angka ama/ina manang orangtua mamodai gellengna jala manungkun angka pekembangan ni pelajaranna.
Ilmu na nidapot ni dakdanak di sekolah ingkon do dilandasi dohot iman asa unang gabe lilu haporseaonna. Gabe tanggung jawab ni natuatua do laho mamodai dohot mangajari ianakhon di tonga rumahtanggana be. Laos songon i do nang angka naposo asa diingot ma poda ni raja Salomo on. Ndang holan orangtua na bertanggung jawab atas iman dohot habisuhon ni dakdanak alai nang dakdanak pe ingkon boi bertanggung jawab laho mangalului angka poda na denggan na sian Tuhan dohot sian natuatua. Jadi taingot ma hata ni Tuhanta
sian poda on (Poda 22:6) : Tibu hian ma pasomal-somal dakdanak i marparange hombar tu dalanna, nang dung matua ibana, ndang tagamon morot sian i. Amen.
Tinggalhon Na Roa
Posted by on Wednesday, 03 October 2007 00:00
Masiboan ulaonna do angka jolma hombar tu angka hasomalanna. Sian i do dapot botoon ulaon ni halak na manghorhon ngolu ni dirina. Adong ma i pangula, adong ma i parmahan, adong ma i partoba dohot angka lan na asing dope. Haguruon pe tarmasuk do i na manghorhon ngolu di angka jolma, alai adong do deba na mangalehon parbinotoaanna i marhite haguruon na so manghorhon ngolu ni dirina, alai sonang ni rohana mangulahon do. I ma di angka halak naung adong bahonan ni ngoluna jala adong rohana dohot tingkina mangalehon parbinotoan tu angka donganna.
Dang sude jolma tama dohonon naung didongani sahala guru nang tung tardok ibana namalo. Adong do deba timbo parbinotoanna, alai ndang tarlehonna tu donganna nanggo apala sanjongkal, ima ala so adong di ibana sahala guru. Adong do dang apala timbo parbinotoanna, alai ala didongani sahala guru ibana, boi do dapotan parbinotoan donganna jala sipata rap mangalului ibana dohot siseanna i tu angka parbinotoan na tumimbo. Taringot ma muse tu haguruon ni si Imran. Sian ias ni rohana do mangalehon parbinotoan haburjuon tu donganna lumobi angka naposo. Adong do ulaonna siganup ari na manghorhon ngolu ni dirina, alai disangahon do tingkina dohot rohana manata roha ni angka naposo tu hasintongan ni roha asa mardalan nian di ulaon nadenggan. Ndang manghirim ibana di angka upa guru sian angka siseanna i, ala ni i toho ma ibana guru di haburjoon jala laos burju do ibana mangajari nang so majalo upa guru.
Dung pungu angka naposo i torop marhaliang di naung dipillit nasida sada inganan parguruan, las ma antong roha ni si Imran ala ringgas ni roha ni na ro i laho marguru tu ibana. Sian Tuhan i ma hujalo angka pasupasu nadenggan na hubahen on, ianggo apala sian angka na ro on do sadia ma i, ninna rohana do dibagasan.
Dung diujungi guru Imran pangajaranna dibagasan ari i, ditandosi ma tu angka siseanna i asa diingot dibagasan rohana be songon poda siulahononna be ima; asa dibuat angka nadenggan, ditadinghon angka naroa. Denggan do antong panjanghon ni angka sisean i laos mangundukhon mangoloi poda nauli i.
Sai jolo dijalang angka sisean i do si Imran uju naeng mulak tu jabuna be. Dibagasan gok ni roha do ibana manjalo sangap sian angka niajaranna i. Dung mulak angka sisean i, diapus ibana ma andorana songon na mandok maulitae huhut ditatap tu ginjang, ala nunga tamba sangapna dihilala rohana marnida sian angka haburjuon ni na marsiajar tu ibana i.
Dung laho borhat ibana mulak tu jabuna, dilului ma sipatuna alai ndang dapotna. Dibereng holan sapasang nama adong sipatu disi, ipe naung buruk do jala matombuk. Muningan ma rohana, ise ma ulaning mambuat sipatungki, dang tung ala na golap dohonon umbahen so ditanda be sipatuna, alana galak di palito listrik. Bah, boha nama on, ninna rohana. Ujungna dipangke ma sipatu naburuk i, unang apala lonjananna angka narotak di dalan sibolusonna tu jabu Ise sian hamu na di minggu nasalpu mamangke na so sipatuna? Ahu do gurunami Boasa tung buatonmu na so sipatum?, adong do ajar na songon i hulehon tu hamu? , ninna.
Podamuna do nahuingot gurunami , ninna ma mangalusi. Marrara ma bohi ni si Imran umbege hata i huhut didok: Sadihari hupodahon sisongon i tu hamu , ninna mardongan muruk.
??.
SIRINGKOT-RINGKOT | READ 3184x
(src)="3"> Boi do lam denggan portibi on molo sude halak mangihuthon prinsip ni Bibel ?
(src)="4"> ” Ala huringkoti hami marparange na denggan di na saluhut . ” ​ — Heber 13 : 18 .
(src)="5"> Joujou Paboahon on mangulas taringot pangkorhon ni hajujuron di parngoluonta .
(src)="6"> Porlu dope Hajujuron Saonari ?
(src)="8"> Aha do Pangkorhonna molo Ndang Jujur 4
(src)="9"> Laba ni Hajujuron 6
(src)="10"> Bibel Mambahen Denggan Ngolungku
(src)="11"> Lehon ma tu Ahu Hadameon dohot Las ni Roha Holan Sataon pe 8
(src)="12"> Diboto Hamu do ?
(src)="14"> Songon dia Mangadopi Biar ni Roha 11
(src)="15"> Bisuk sian Bibel Marlaba Dope tu Hita Saonari
(src)="16"> Unang ma Paholsohu Hita 15
(src)="17"> Songon dia do Didok Bibel ?
(src)="19"> Sungkunsungkun Na Dialusi Bibel
(src)="20"> Dapatkah Alkitab membantu Mengatasi Depresi ?
(src)="21"> ( Ida ma di AJARAN ALKITAB > PERTANYAAN ALKITAB DIJAWAB )
(src)="1"> SIULASON NI MAJALAH ON | BOASA HITA INGKON JUJUR ?
(src)="2"> Si Hitoshi karejo di bagian akuntansi di Jepang .
(src)="3"> Tingki mangetong hepeng ibana dohot bosna , disuru ma si Hitoshi mambahen laporan palsu .
(src)="4"> Alai didok si Hitoshi ma targanggu do panggora ni rohana mambahen songon i .
(src)="5"> Ujungna dipakaluar ma ibana sian parkarejoanna i .
(src)="6"> Dung pigapiga bulan , marsak situtu ma si Hitoshi .
(src)="7"> Mabiar ibana ndang adong na manjalo ibana karejo .
(srcsrc)="9"> Didok na mewawancarai ma , ” Asing hian ho ! ”
(srcsrc)="11"> Alai , dipatogu keluarga dohot donganna ma ibana asa tongtong jujur .
(src)="12"> Pengalaman ni si Hitoshi on , mangajari hita ndang sude jolma lomo rohana jujur .
(src)="13"> Pigapiga halak mandok ndang marlaba parange sisongon i , tarlumobi tingki marbisnis .
(srcsrc)="15"> Jala sipata , olo do balga pangkorhon ni parange nasida i tu ahu . ”
(src)="16"> Sada sian parange na so jujur naung somal saonari on , i ma gabus .
(src)="17"> Pigapiga taon naung salpu si Robert S .
(srcsrc)="19"> Didok si Feldman muse , ” On mambahen songgot rohanta .
(src)="20"> Alai sasintongna , ndang lomo rohanta sai mangulahon gabus . ”
(srcsrc)="22"> Boasa dope adong gabus , manangko , dohot angka parange na so tigor saonari on ?
(src)="23"> Aha do pangkorhon ni parange na so jujur tu angka jolma ?
(src)="24"> Jala na rumingkot , songon dia do asa unang taulahon parange na so jujur ?
(src)="2"> ” Asa sae masalah , ndang porlu hita jujur . ” ​ — Samantha , Afrika Selatan .
(src)="3"> Tutu do i ?
(src)="4"> Songon si Samantha , sude do hita hea mangadopi parsoalan .
(srcsrc)="6"> Umpamana , olo do hita ndang jujur asa unang maila .
(src)="7"> Alai , molo tarboto maila ma hita .
(src)="8"> Ida ma tudosan na ditoru on .
(src)="9"> Molo masihaposan dua halak , boi ma maraleale nasida .
(src)="10"> Las ma rohanasida jala dame ma dihilala .
(src)="11"> Alai , ndang mura maraleale dohot na asing .
(srcsrc)="13"> Boi do gabe sega paralealeon alani sada parange na so jujur .
(src)="14"> Jala , maol do padengganhon paralealeon naung sega .
(src)="17"> Ra , gabe hansit do rohamuna jala songon na dijehehon ma pangkilalaanmuna .
(src)="18"> Boi do sega paralealeonta holan alani saotik parange na so jujur .
(src)="19"> Si Robert Innes sahalak professor ekonomi sian Universitas California , mandok ” Parange na so jujur on songon virus jala boi bali . ”
(src)="20"> Molo jotjot hita mangkatai dohot halak na somal margabus , hita pe boi gabe ndang jujur ” sarupa ” dohot ibana .
(src)="21"> Songon dia do bahenonta asa boi tongtong jujur ?
(src)="22"> Boi do hamu diurupi marhite Bibel .
(src)="23"> Pingkirhon ma pigapiga prinsip ni Bibel , na diulas di artikel na mangihut .
(src)="24"> AHA DO I ?
(srcsrc)="26"> SONGON ON MA HATA NI BIBEL : ” Ai marbiasbias do Jahowa mida halak na geduk , alai rosu do Ibana tu halak partigor . ”
(src)="27"> ( Poda 3 : 32 ) ” Dibahen i , bolongkon hamu gabus i ; hatahon hamu ma na sintong , ganup tu donganna . ” ​ — Epesus 4 : 25 .
(src)="28"> AHA DO I ?
(src)="29"> Pahatahatahon na mambahen roa goar ni halak na asing .
(src)="33"> Mangotootoi halak asa dapotan hepeng manang barang .
(src)="36"> AHA DO I ?
(src)="37"> Mambuat barang ni sasahalak na so sian pamotoanna .
(srcsrcsrc)="5"> Aha do angka na hombar tusi ?
(src)="6"> Torop do halak jumolo markaca andorang so laho sian jabu .
(src)="7"> Boasa ?
(src)="8"> Asa suman idaon .
(src)="9"> Alai , adong dope na rumingkot sian parsurion manang pahean na denggan .
(src)="10"> Sasintongna , parangenta boi do mambahen hita gabe uli manang roa di jolo ni halak .
(src)="11"> Disurat di Bibel umlomo do rohanta mangulahon na roa .
(srcsrc)="13"> Alani i , asa boi jujur ingkon taalo do giotgiot ni rohanta na sala .
(src)="14"> Hea do dihilala Apostel Paulus songon on .
(src)="15"> Didok ibana , ” Ai dihalashon jolma parbagasan na di ahu do nian patik ni Debata .
(srcsrcsrcsrcsrc)="20"> Godang halak mandok , ndang ingkon jujur nasida di sude ulaonna .
(srcsrc)="22"> Alai , adong do panogunoguon na boi mangurupi hita asa tongtong jujur ?
(src)="23"> Adong .
(srcsrc(src)="26"> Patik dohot prinsip ni Bibel marlaba tu sude halak , houm , marga dohot bangso .
(src)="27"> Molo taparsiajari Bibel , jala taulahon podana , dipatogu do hita asa tongtong mangulahon na sintong .
(src)="28"> Asa tongtong jujur ndang sae holan marsiajar Bibel .
(src)="29"> Godang do halak na mangelaela hita laho mangulahon na roa .
(src)="30"> Alani i , ringkot hita martangiang tu Debata mangido pangurupionNa .
(src)="31"> Dung i , ndang mabiar be hita mangulahon na sintong jala boi ma hita jujur di saluhut ulaonta .
Sapoken na lewat, iontang Si Pulut mada Si Pege marmayam-mayam tu Huta Piul so adong si pandongani nia, arana adong dabo sada boru bujing na lagak na baru itandaan nia i poken. Ning Si Pulut: "Nga se binoto le adong rasokimu, adong dongan nia na lagak muse alakna, so dong gandakmu, kan...na so adong dope gandakmu ? Ning ia tu si Pege. "Olo keta", ning si Pege antong soni.
Pas mantong ari Minggu, dung sumbayang Azar i Mandersa, marangkatma ma alai na dua tu Huta Piul. Tar dua jom do lolotna, laluma alai tu si, oni kehe ipalalu alai tu Mandersa na i huta i sumbayang kotu Magorib. salose sumbayang, kehe musema alai tu sada Bagas Podoman ni poso-poso i huta i, arana get mangido izin mangkusip kalai tu Raja Na Poso (Katua Naposo Bulung sannari), soni mantong adatna i maso i, arana anggo inda mangido izin jolo, goyak dei roa ni poso-poso i adong na mangkusip alak na ro tu kampung ni alai i, i ma so kehe alai na dua mangido izin tu Raja Na Poso ni huta i. Abiaran ni Si Pulut sabotulna, mabiar ia adong kalak na manganggu ia pala dompak markusip dot bujing ne get kusipon nia i, apalagi adong na mangrambasi. Kasidunganna inda lalu mangkusip boru bujing na por roa nia i, sambang kaji, um lojana sajo mangulangi tu Huta Piul.
"Soni mada Raja, on pe langkama ami on jolo mamarik-marik. Tarimo kasi godang mada", ning si Pulut, Ro ning Raja Na Poso i: "Jadima, tai reso amu di si, na sadari ning kalak adong boto ulok sa mamolus i lambung na i. Soni pe, pala adong sanga na monga dokon kamu jami, na i son sajo do ami", ning ia. Dung isolom kalai Raja Na Poso i, langka ma antong alai na dua palan-palan taro mangecek-ecek.
Inda lolot dung i, sampe ma alai antong tu Bagas Podoman ni bujing i. Dung tardonok tu bagas i, na pakaluar ia mantong Tulila nia sian bagasan ni kupiah nia, na torusma ipalu-palu ia ilambung ni bagas i inda dao sian lubang pangkusipan na adong i bagas i. Dung martulila, marende-ende maia. Ompak na marende-ende ia, songon on ma ende-endena:
Lobe doit da anggi
Na padua tiang na padua losung
I tonga ni parik on
I bege ho dehe
Ibege ho dehe
Suling mada on so suling
Sulingkon bulu tolang
Mangkuling maho le mangkuling
Ari on ma get andoostorang....
Oni, martulila muse ia mulak. Dung loja martulila, marende-ende muse ia mulak, songon i ma torus ibaen ia torus marulak-ulak. I mantong rasoki nai, anta songondia, mangalus mada sada boru bujing sian bagasan, na manyapai sanga ise bayo na martulila dot na marende-ende i. Nga bentong, na bulusma ialusi Si Pulut obar ni bujing i, tai marende-ende parjolo songon on:
Au on mada manuk tinggiran
Manyogot so tarpatuduk
Potang ari so tarpadek
Mate-mate ipogaskon donganna songon i
Na suangkon danon ni bulu
Tu aek so ipangan gulaen
Tu darat so ra tubu
Madabu so dong topotan
Dung i, mangalus muse boru bujing i:
Uboto do parpordamu
Sintap ni sarisir tu rumput manis
Uboto do parroamu
Sintap ni bibir do baya obar na manis
Mangkusip muse Si Pulut songon on:
Dongdong baya so tardongdongkon
Tubu dahan dfi bona bulu
Podom baya so tarpodomkon
Ida-idaan i tompa muyu
Muda lindot do hodong ni pahu
Gariang i manjadi napu
Muda na giot do ho baya di au
Damang-dainang madung satuju
Mangalus muse boru bujung i:
Nada pahu baya na so lindot
Gariang i na tubu i lereng-lereng
Nada baya au na so giot
Damang-dainang indape mangalehen
Tentong ison dope pitulo
Tarambung-ambung lao mamolus
I son dope antong ita marsuo
Torang sigat sidumadang ari
Mangkusip muse Si Pulut:
Ujung nai jari-jari
Ita patama do dokonon
Ujung nai ita pasari-sari
Ro museng alus ni boru bujing i:
Soni mada anta na piga nolima Si Pulut mardalanan tu Huta Piul so leng bisa ia mangkusip boru bujing na dung solot i ate-ate nia i. Tai i mantong rasoki nia, inda ra boru bujing i maringanan dot ia, oni ngantong idokon boru bujing i muse sanga aha sobobna so inda ra ia maringanan dohot Si Pulut.
Posted by Edi Nasution at 1:37 AM
Labels: mamarik-marik, marene-ende, martulila
Renungan Batak: Marpanarihon tu Dongan Jolma -->
Renungan Batak: Marpanarihon tu Dongan Jolma
Oleh: Pdt.Dr.Robinson Butarbutar
“Marpanarihon tu dongan jolma”
(Filippi 4: 10-20)
“Unang ma holan na ringkot di hamu be matahon hamu, dohot ma na di dongan.”“saparsaoran”
“saparsaoran”“parsaoran”“donganku mangetong hepeng”“nunga saparsaoran”/bermitra).
Di hata “saparsaoran”
a(Jamita Minggu Evangelium, 17 Nopember 2019, Sian Parsameanta, STT-HKBP Pematangsiantar, 0812-62472015)
Batu Mamak: Jubilate
SERMON JAMITA TU MINGGU JUBILATE, 25 APRIL 2010
Di na laho manaek tu banua ginjang, didok Jesus do tu siseanNa i: “Gabe sitindangingKu ma hamu di Jerusalem dohot di sandok Judea dohot di Samaria, sahat ro di ujung ni tano on!” (Ul.1:8). Dung ro Tondi Porbadia i, pintor dipatulus sisean i do i di Jerusalem, gabe jongjong ma huria ni Kristus i disi jala rarat Barita na Uli i di huta i. Alai tar laon dope tingkina asa sahat i tu Judea jala taripar tu Samaria dohot tu ujung ni tano on.
Halongangan do dalan ni Tuhan i, ai na songgop do tingki i marhitehite sitaonon. Dung mate si Stepanus (Ul.6:6-7:60) masa do pangaleleon di Jerusalem, gabe marserak ma na porsea i tu Judea dohot Samaria (Ul.8:1). Di parserahanna i, dijamitahon nasida do hata i (Ul.8:4), gabe rarat ma i di luat Judea dohot Samaria. Laos di tingki i, adong ma usaho na sporadis mamaritahon Barita na Uli i tu halak sipelebegu. Parjolo tu sipelebegu angka na manghabiari Debata (i ma parbegu na menaruh minat tu ugamo Jahudi) na pinatupa ni si Pilippus tu parpangkat na sian Etiopia (Ul.8:26-38) dohot si Simon Petrus tu si Kornelius (Ul.10:1-48). Dung i lam terorganisasi rapi ma i marhite huria Antiokia. Deba sian na marserak i sahat do tu Penisia, Kipros, Antokia, dohot Kirene (Ul.11:19-20a). Disi pe, dibaritahon nasida do Barita na Uli i, alai holan tu halak Jahudi dope dohot tu proselit (parbegu naung marugamo Jahudi). Jongjong ma huria di angka inganan i. Rupa, ummaju do pamingkirion ni huria Kipros dohot Kirene, ai hehe ma rohanasida mamaritahon hata i tu ruar ni hajahudion. Ro ma deba sian nasida tu Antiokia, dipasaor dirina tu huria i, jala dijamitahon hata i tu halak Gorik (Ul.11:20b). Huria Antiokia ma muse na paborhathon si Paulus dohot si Barnabas mamaritahon Barita na Uli i tu luat ni parbegu. I ma pardalanan na parjolo (Ul.13-14). Songon i ma dalanna sahat Barita na Uli i tu ujung ni tano on.
Di mulana, ndang adong pola parsoalan taringot tu penginjilan na tu parbegu i. Adong do nian na sungkunsungkun jala na mamadai si Petrus taringot tusi, alai boi do i dialusi jala dipasidung so pola gabe gora di huria i (Ul.11:1-18) Alai lam leleng, tubu do parsoalan. Angka Kristen Jahudi na sian rongkanan ni Parise do mamungkasa (pat.Ul.15:5). Adong ma deba sian nasida na tuat tu Antiokia manggugai haporseaon ni huria i (Ul.15:1) Na sian roharohanasida do haroronasida i, ndada na niutus ni huria Jerusalem (Ul.15:24). Mangihuthon nasida, ingkon jolo Jahudi do parbegu i asa jangkonon tu hakristenon. Tangkasna, ingkon disunat do jolo jala digohi sude na nidok ni patik i, i pe asa tardidi. Ala ni i dipaborhat huria i ma si Paulus dohot si Barnabas raphon deba dongan tumopot angka apostel dohot pangituai laho patoranghon salisi i (Ul.15:2), gabe dipatupa ma sada rapot di Jerusalem sumulu hata i, jala i ma na masa di bindu 15 on.
Marpungu ma angka apostel dohot pangituai. Apostel, lapatanna na sinuru manang na niutus. Di mulana, goar umum do i tu nasa na sinuru ni Jesus Kristus naung hehe jala marsangap i laho mamaritahon Barita na Uli i. Hombar tusi ma targoar si Paulus apostel (Rom 11:13). Songon i angka na asing, isara si Andronikus dohot si Junias (Rom 16:7). Si Jakobus anggi ni Tuhan i pe, sian mula ni huria i dope tarrajum do tu horong ni angka apostel (pat.Gal.1:17). Nang angka ‘parbarita na uli’ na ro jala na mangalo si si Paulus di huta Korintus, digoari do dirina apostel (pat.2 Kor.11:5). Alai di pudian ni ari, hombar tu tradisi Mateus (Evangelium Mateus disurat di parholangan ni taon 65 tu 110 M) dohot Lukas (Evangelium Lukas disurat marhira taon 80 M), gabe goar na khusus do i tu na sampuludua sisean ni Jesus Kristus i, na pinillitNa laho mandongani Ibana di ulaonNa (Mat.10:1-2). Manggonti si Judas, dipillit sisean i do si Matias. Syarat tu pamilliton i, i ma angka na rap dohot na sampuludua i mandongani Jesus saleleng Ibana marmeangmuli di tonga ni Israel olat ni pandidion ni si Johannes sahat tu hananaekNa (Ul.1:21-22). Taringot tu pangituai (ay.23 didok sintua; hata gorikna dos, presbuteroi) ndang torang manang na angka ise i jala boha hasasahatnasida tu hajongjongan i. Molo di huria na tubu sian penginjilan ni si Paulus torang do, na pinillit do nasida sian huria i (Ul.14:23). Asing ni na dua horong i (apostel dohot pangituai i), dohot do di rapot i angka na tuat sian Judea tu Antiokia (Ul.15:1). Sian ay.22 tahe, bolas jadi dohot do sude na sahuria i. Dungkon ni i, si Paulus, si Barnabas dohot utusan ni huria Antiokia.
Ndang dipaboa dison boha pardalan ni rapot i. Holan on, sanga do nasida marsual leleng. Marsual, mandok masisungkunan, masipatangkasan jala masibahen panimbangionna be. Dung i manghatai ma si Petrus. Dung hananek ni Jesus dohot haroro ni Tondi Porbadia i, ibana do na gabe uluan di sisean dohot huria na parjolo i (pat.Ul.1:15; 2:14; 3:6, 12). Alai muse, gumodang nama ibana mangaradoti pamaritahonon di Barita na Uli i. Parjolo sahali ditaringoti do naung tibu dipillit Debata ibana laho patubegehon Barita na Uli i tu angka sipelebegu, i ma na tu si Kornelius ro di sandok pangisi ni bagasna. Ndang na sian roharohana i, alai na sian onjar ni pangungkapon ni Debata do. Ibana pe, anggo di mulana dirajumi na ramun do halak parbegu, na so tama gabe hasahatan ni Barita na Uli i. Dung pe dijalo pangungkapon na sian Debata na mandok: “Unang ramun dok naung niiasan ni Debata,” asa borhat ibana; dung i, di jabu ni si Kornelius i, tongon di na marjamita ibana, dialami ibana ma na diusehon Debata do Tondi Porbadia i tu saluhut na umbege hata i, gabe marpanghuling na asing ma nasida (Ul.10:44, 46; 11:15).
Mangihuthon si Petrus, hasosonggop ni Tondi Porbadia i panindangion sian Debata do i paboa na so adong be parasingan ni Jahudi dohot na so Jahudi. Sitanda roha do Debata. Hombar tu panandaonNa i, naung dirajumi tau do si Kornelius dohot pangisi ni bagasna angka na so tarsunat i dope gabe hasonggopan ni Tondi PorbadiaNa dohot hasahatan ni Barita na UliNa asa porsea, ias jala malua. Sada do Tondi Porbadia, sada do Barita na Uli, sada do haporseaon, sada do haiason ni roha, jala sada do nang haluaon. Tondi na sasada i do dipadidihon tu Jahudi na marsunat dohot tu parbegu na so marsunat. Tondi Porbadia na sasada i na mangula marhite Barita na Uli na sasada i manogihon Jahudi dohot na so Jahudi tu haporseaon, tu haiason ni roha dohot tu haluaon na dos. Ala ni i, di adopan ni Debata ndang adong be imbar ni Jahudi sian na so Jahudi, jala ndang adong alasan so manjalo na so masunat tu pandidion na badia i.
Di ay.10, dipinsang si Petrus do Kristen Jahudi na sian horong Parise i, didok: “Boasa ma unjunanmuna Debata ...?” Molo Debata sandiri nunga mangusehon TondiNa tu parbegu na so tarsunat i asa sahat tu haporseaon dohot tu haluaon, boasa ingkon tambahonon ni jolma dope persyaratan marhite na mangampehon auga tu rungkung ni angka sisean, i ma panggohion di patik antara lain parsunaton i? Mangihuthon si Petrus, na mangunjuni Debata do i. Ringkot botoon nasida, gari halak Israel ndang tarusungsa patik i, mandok ndang hagohansa; lam na sian parbegu i ma? Angkup ni i, dalan haluaon na marhite patik i, i ma angka upacara dohot pelean na dipatupa bahen hasesaan ni angka dosa, tudutudu tu pelean pardengganan dohot haluaon na pinatupa ni Kristus i do i. Dung ro na tinudu i, mansohot ma na manudu i. Manang ise na naeng malua, Jahudi manang Gorik, malua ma di bagasan dohot marhite Kristus i. Haluaon na sian asi ni roha do i, dalan haporseaon; nda tung sian parulan (ulaon patik) i, asa unang adong na mamintori diri (Eps.2:8-9). Hombar tusi, di ay.11 disimpulhon ma, didok: “Marhite sian asi ni roha ni Tuhan Jesus do tahe umbahen na malua hita dihaporseai rohanta, nasida pe songon i do.”
Dung i mandok hata ma si Paulus dohot si Barnabas. Dipajojor nasida do godang ni tanda halongangan na pinatupa ni Debata marhitehite nasida di tongatonga ni angka parbegu saleleng di Antiokia dohot di pardalanannasida na parjolo mamaritahon Barita na Uli i. Godang do paraloan, alai di bagasan gogo na sian Tuhan i tarhamonanghon nasida do saluhutna i, ai gabe torop do na porsea di Barita na Uli i. Hohom do saluhut na pungu i umbege panindangionnasida i. (Ndang marsual songon na di bona ni rapot i!). Sian i boi do hilalaon ni roha, na ditohoi nasida do paboa na hombar tu tahi dohot lomo ni roha ni Debata do ulaon zending na tu parbegu i. Aut so i tung tagamon ma olo Tuhan i pahothon (menyungguhkan) jamitanasida marhite halongangan na mangihut i? (pat.Mrk.16:20).
Parpudi, manghatai ma si Jakobus. Si Jakobus dia do i? Adong tolu na margoar Jakobus na jonok tu Jesus. Parjolo, Apostel Jakobus dongan saama ni si Johannes (Mat.10:2 par). Tibu do ibana mate, dibunu si Herodes (Ul.12:2). Jadi, tontu do ndang ibana na nidokna di turpuk on. Paduahon, Apostel Jakobus anak ni si Alpeus (Mat.10:3 par). Dungkon ni goarna i, ndang adong be na binoto taringot tu ibana. Saleleng rap dohot Tuhan i, ndang adong peranna na menonjol. Molo ibana do na nidokna dison, mansai maol do siat tu roha pintor boi ibana dapotan status jala memainkan peran na senteral. Patoluhon, si Jakobus anggi ni Tuhan i (Mat.13:55 par). Di mulana, ndang sahalak na porsea ibana di Jesus (pat.Joh.7:5). Alai dung hehe Jesus i sian na mate, dipatuduhon do diriNa tu ibana (1 Kor.15:7), gabe porsea ma ibana. Di ari hananaek ni Jesus tu surgo, nunga dohot ibana raphon angka anggina di punguan ni sisean i (Ul.1:14). Sian na tolu i, dihaporseai jala dijalo toropan halak do paboa si Jakobus na patoluhon on do na nidokna di turpuk on. Dung gumodang si Petrus mangharonsothon ulaon pamaritahonon di Barita na Uli i (ida di ginjang!), sahat tu si Jakobus on nama uluan ni huria Jerusalem (pat.Ul.12:17; 21:18; Gal.2:9). Ala ni i, dison, di rapot ni angka apostel dohot pangituai i, ibana do na mambuat kesimpulan dohot haputusan (ida ay.19-20).
Di ay.14, ditohoi ibana do hata ni si Simon Petrus paboa naung ditatap Debata do angka sipelebegu jala dijangkon tu goarNa sian nasida gabe bangsoNa. Dung i, diondolhon ma paboa na masa do i songon panggohion ni panurirangon di Padan na Robi. Hombar tusi, dikutip ma sian panurirangon ni si Amos bd.9:11-12. [Pinatudos tu Padan na Robi na marhata Heber, marasing do na tarsurat dison. Marasing ala, kutipan sian Septuaginta (LXX) do i, i ma terjemahan ni Padan na Robi di hata Gorik, jala kutipan ni si Jakobus on pe tardok bebas do bahkan nunga mengandung interpretasi]. Na mangula do si Amos di Israel Utara (Samaria manang Efraim). Disuriranghon ibana do halelengse ni harajaon i. Saut do i masa di taon 722 SM, di habubuang ni harajaon i tu Assur. Mangingani tano naung hampir kosong i diparo halak Assur do tusi halak parbegu na gabe marsaor dohot halak Israel angka na tading i. Pomparan ni na dua horong i ma muse na gabe margoar Samaria na so niokuan ni halak Yahudi be songon pewaris ni Israel, bangso ni Debata, alai nunga gabe sahorong dohot parbegu. Alai halongangan, tu nasida disuriranghon si Amos do bagabaga haluaon na taringot tu restorasi ni harajaon dohot dinasti ni si Daud. Na marlapatan ma i, na ro do sada tingki na pajongjongon ni Debata do muse bangsoNa na imbaru na marharoroan sian sude bangso, i ma na sian halak Jahudi dohot parbegu. Panggohion ni bagabaga i masa do di ari ni Kristus Jesus. Di bagasan Kristus Jesus na sian Nasaret i, digohi Debata do angka bagabaga na taringot tu harajaon dohot dinasti ni si Daud (pat.Luk.1:32-33) dohot na taringot tu panjangkonon ni angka sipelebegu gabe bangso ni Debata. Mangihuthon si Jakobus -- sahali nari -- i do na masa di bagas ni si Kornelius di Kesarea songon na pinajojor ni si Petrus, songon i dohot di Antiokia nang di angka huta naung nidalanan ni si Paulus dohot si Barnabas. Ala ni i, ndang adong sitihaan molo dibaritahon Barita na Uli i tu angka sipelebegu, jala ndang siambatan agia ise sian angka naung muba rohana bongot tu huria ni Kristus i, ai na sian tahi ni Debata do i jala hombar tu bagabagaNa.
Jubilate do goar ni minggunta ari on. Jubilate, mandok marolopolop, marsuraksurak di bagasan las ni roha. Ndang asal olopolop dohot las ni roha, alai ingkon na marpusathon Debata do, na mamuji jala marmuliaihon goarNa ala ni hatimbulon dohot hasongkalonNa naung pinapartarNa di bagasan angka pambahenanNa, songon na nidok ni Ps.66:1-3: “Marolopolop tu Debata ma ho, ale sandok tano on! Endehon hamu ma hamuliaon ni goarNa, marmulia bahen hamu pujipujianNa! Dok hamu ma mandok Debata: Tung na songkal do angka pambahenanMu! Binahen ni hinatimbul ni gogoM ingkon marsomba tu Ho angka musuM.” Angka dia ma naung binahen ni Debata di hita na mangonjar hita marolopolop mamujimuji jala marmuliaihon Ibana?
Na parjolo, dipabinsar do di hita barita na uliNa. Di na laho manaek tu banua ginjang, ditonai Jesus do siseanNa asa gabe sitindangiNa nasida di Jerusalem, di sandok Judea, di Samaria, sahat ro di ujung ni tano on. Dung ro Tondi Porbadia i, pintor diulahon sisean i do i. Parjolo di Jerusalem, dung i tu sandok Judea, tu Samaria, jala lambat laun tu ruar ni hajahudion manang tu ujung ni tano on. Si Pilippus dohot si Petrus do na parjolo manghatindanghon Barita na Uli i tu angka sipelebegu, dung i lam intensif ma i marhite huria Antiokia na paborhathon si Paulus dohot si Barnabas laho mamaritahon Barita na Uli i tu Pulo Kipros dohot tu Psidia dohot Pampilia na di Asia Kecil. Ulaon na maol jala na gok paraloan do i. Alai sian asi ni roha ni Debata, manorusi angka tingki dohot taon, mardalan do panindangion i jala 149 taon naung salpu, sahat ma i dohot tu hita, tu halak Batak na di tano Batak.
Apala i ma na patut olophonon jala pujihononta tu Debata. Mansai holom jala dangol do bangsonta uju i, tertutup jala terisolasi. Tutu, ndang apala ketat, ai masuk jala dijangkon do tong pengaruh sian ruar, songon na tarida dope di budayanta sahat tu tingki on. Di ketertutupanna i, mampu do nian bangsonta mengembangkan unsur-unsur kebudayaan na bernilai tinggi, isara sistem kekerabatan dalihan na tolu na so adong duana di sandok portibi on, jabu dohot gorga Batak, dohot surat Batak. Alai ndang hurang tong hinaroana, isara ni ulaula, rasun, gadam, pangulubalang, dohot angka na asing. Ala ni roana, pola do adong na manambanambai isara na mandok siallang jolma, jala tahaporseai do i bahkan secara licik adong do na mamangke i mambiarbiari jala pasiatsiathon dirina di pergaulan antar masyarakat. Hape sasintongna, ndang siallang jolma Batak. Ndang adong agia aha fakta na mambuktihon i. Pogos do angka ompunta uju i jala tartading, dorsun, ndang diboto mutmut ni haiason dohot hahipason. Alai apala tusi ma ro Barita na Uli na binoan ni missionar, isara Gerrit van Asselt, IL Nommensen, Otto Marcs dohot na asing. Ndang tarsoadahon agia ise, parbarita na uli do na parjolo patandahon hapistaran tu bangsonta, na mangungkap persinggungan tu budaya barat na maju na secara lambat laun dijalo jala diintegrasihon tu parngoluon ni bangsota, gabe lam tu pistarna jala lam tu majuna. Siala saluhutna i, patut ma hita tutu marjubilate, marolopolop jala marlas ni roha mamujimuji Debata.
Na paduahon, dipasonggop tu hita Tondi PorbadiaNa. Nunga nidok di jolo, ulaon na maol jala na gok paraloan do pamaritahonon di Barita na Uli i, ulaon na gok tantangan dohot pergumulan. Tantangan na parjolo ro do sian huria i, sian Kristen Jahudi na sian horong Parise. Mangihuthon nasida, holan Jahudi do na patut hasahatan ni Barita na Uli i, ndang dohot na so Jahudi. Ala ni i, angka na sian bangso sipelebegu na naeng gabe parjambar di parsaulian na marhite Barita na Uli i ingkon jolo dijahudihon do nasida, jolo disunat jala digohi sude na nidok ni patik i, dung i pe asa tardidi jala dijangkon tu huria. Alai ndang songon i fakta sian Debata songon na nialaman ni si Petrus, ai tongon marjamita ibana di jabu ni si Kornelius, songgop do Tondi Porbadia tu sude na manangihon hata i gabe marpanghuling na asing nasida tudos tu na nialaman ni angka apostel di Jerusalem di ari Pentakoste i. Na sian parbegu do si Kornelius i, jala na so marsunat dope ibana dohot sude pangisi ni bagasna. Alai ndang gabe ambatambat i di nasida laho manjalo Tondi Porbadia; Tondi na dos tu na jinalo ni apostel i. Mangihuthon si Petrus, panindangion na sian Debata do i paboahon na so adong be parasingan ni Jahudi dohot na so Jahudi, na marsunat dohot na so marsunat, alai naung gabe rap parjambar do sasude di silua na sian Debata.
I ma muse na patut olophonon, endehonon jala pujihononta tu Debata, dipasonggop jala dipaian TondiNa di bagasan hita. Alai boha tutu, toho do naung dipasonggop jala dipaian Debata Tondi Porbadia i di bagasan hita? Sai adong do halak na mandok na so mian jala na so mangula Tondi Porbadia di HKBP. Na marbonsir do i sian pingkiran na mandok, satu-satunya tanda ni na sinonggopan ni Tondi Porbadia i ma parhataon na leban, hape di HKBP ndang apala masa na songon i. Alai molo naeng botoonta tanda ni na sinonggopan ni Tondi Porbadia, ingkon parsiajaranta do i parjolo sahali sian hatorangan ni Tuhanta Jesus Kristus na di Joh.14-16. Disi dipatorang Ibana do ulaon ni Tondi Porbadia, i ma: Na mangondihon na porsea i(14:16a), mandongani (14:16b), mangingani (14:23), mangajari dohot paingothon tu nasa hata ni Jesus (Joh.14:26), manghatindanghon taringot tu Jesus (Joh.15:26); mangajari portibi on taringot tu dosa, taringot tu hapintoron, dohot taringot tu uhum (Joh.16:8-11), manogihon halak tu bagasan nasa hasintongan (Joh.16:13), dohot na pasangaphon Jesus (Joh.16:14). Mansai torang, ndang adong ditaringoti disi taringot tu na mangajarhon hata sileban. Sian i boi ma dohonon: Molo porsea jolma di pandonganion ni Debata, molo gabe porsea di Tuhan Jesus dohot di hataNa, molo gabe ditanda dosa jala diparhatopot i na roa jala siuhumon, na ingkon solsolan jala topotan, molo gabe ditanda hapintoron, hasintongan jala dipasangap Jesus Kristus, pos ma rohana naung songgop jala mian do Tondi Porbadia i di bagasan ibana. Ninna rohangku, ndang tarsoadahon agia ise na jumpang do na songon i di HKBP. Olo, jumpang do tutu. Molo tung adong na barani mansoadahon i, na mansoadahon ulaon ni Tondi Porbadia i do i. Alai ni i, patut do hita tutu marjubilate, marolopolop jala marlas ni roha mamujimuji Debata.
Na patoluhon, dibasabasahon tu hita haiason ni roha dohot haluaon na sian asi ni rohaNa. Marhitehite Tondi Porbadia na mangula mahitehite Barita na Uli i, tangkas do dialami si Pilippus, si Petrus, si Paulus dohot si Andreas na gabe muba do roha ni angka sipelebegu jala mulak nasida tu Debata. Songon na nidok nangkin taringot tu bangsonta, na ramun hian do nasida, na holang jala dao sian Debata. Alai marhite Barita na Uli na niulahon ni Tondi Porbadia i, nunga diurasi nasida, dipaias gabe sahat tu hamubaon ni roha dohot tu haporseaon asa tu haluaon. Haluaon na sian asi ni roha do i, na hombar tu tahi ni Debata na sian mulana i.
I ma muse na patut olophonon, endehonon jala pujihononta tu Debata, I ma muse na patut olophonon, endehonon jala pujihononta tu Debata. Marhitehite Barita na Uli na niulahon ni Tondi Porbadia i, nunga diurasi Debata hita; ditogihon hita tu hamubaon ni roha jala dipasahat tu haporseaon asa tu haluaon. Asi ni rohaNa sambing do na patupahon i, nda tung ala na taparsinta i manang ala ni na tapangido. Boha ma antong parsintaon, ai so na taboto hian manang aha taringot tusi. Di hasasahat ni barita haluaon dohot hangoluan i tu tanonta uju i rupani, di na marjamita sahalak pandita taringot tu hangoluan na saleleng ni lelengna, didokhon sada sian angka ompunta do mangalusi: “Aha nimmu, hangoluan na saleleng ni lelengna? Ah, anggo di ahu, gadong do hangoluan na saleleng ni lelengna, ai molo dung hinali parbuena boi dope suanon andorna.” Alai nuaeng, nunga sandok martua rohanta ala ni haporseaon naung jumpangan do hita di haluaon dohot hangoluan i. Nda patut marjubilate hita ala ni i, marolopolop huhut mamujimuji Debata?
Diposting oleh Pdt.MV Simanjuntak di 17.07
Tema Bulan Mei
HUMOR DAN LAWAK BATAK TAPANULI: oppung V balikkas
oppung V balikkas
adong ma cerita ku dang napola nalucu...binsan somodom...
jdi oppung nisi balikkas on,mamelihara entok,manuk dhot bebek.
di kandangi ma oppung ni balikkas do sude akka entok dhot manuk,bebek naon jala akka tolornaon,sai dijuali oppung nisi balikkas do molo nga martolor akka unggas naon...disada tikki disuruh oppung naon ma sibalikkas majaga entok,manuk dhot bebek naon,jdi didok oppung nai ma tu sibalikkas,balikkas molo boi homa jo majaga unggas taon ate,sekalian molo martolor asa buat jala unana lao manana natuadi,molo nga martolor langsung buat asa ittor ta gadis tu onan,,ala arga tolor apalagi tolor ni entok...asa lao joau tu lapo an satokkin..jdi dialusi sibalikkas ma oppung nai,olo pung,hubuat pe tolornai,,,lao ma oppung nai tu lapo..
dang sadia leleng ittor dikarejoi sibalikkas ma nadidok ni oppung nai,lai sai dipaima ima sibalikkasma akka entok on asa martolor..dung songoni dang sabar be sibalikkas,itor ditakkub ibana ma manuk on dhot akka entok on,jdi ittor dipaksa ma entok on martolor,,dipamasuk sibalikkas on tanganna,tu ihur nientok i dipaksa martolor jadi di kaluarhon sibalikkas tolornai sian ihur nimanuk i,,,jdi sappe markeok keok ma entok dohot manuk i,jdi sibalikkas dang dipikiri ibana molo songoni dpaksa martolor manuki,,,sappe sude entok dhot manuk i dipaksa dung songoni gabe songon na gurdungon ma entok on dhot peol peolma entok on dhot manuk on mardalan..hape naung ribak do ihur nimanuk on dibahe sibalikkas ala nitolor..habis songoni dipapungu ma tolor naon,anggo sibalikas dipikiranna majual tolor nama hami dhot oppung on..dapotan nama au...dang sadia leleng mulak ma oppung naon.............
oppung:balikkas nga dibuat ho akka tolor ni entok dhot manuk i,,,?
balikkas :nungga oppung tinggal manjual nama hita,,,,pung???
oppung:(lao matu kandang ni unggas naon)jala dibereng ma akka entok dhot manuk on songon nalain,boasa songon nagurdungon,dhot peol2 mardalan inna rohana...ditakkup ma entok dhot manuk on diperiksa oppung nai ma,holan dibereng tarsonggot ma oppung nai boasa ihur ni enttok on dhot manuk on maribak ihurna sude....????dung songoni dijou ibana ma sibalikkas
oppung:balikkas nabohado akka entok dhot manuk on...ribak sude ihurna..?
Sibalikkas:alai didok oppung entok dhot manuk i naing martolor...?
OPPPung:baido tohodo,alai boasa entok i dhot manuk i ribak sude ihurnai...
balikkkas:ai hupaksa do oppung martolor,huroro do tolornai dohot tangakku asa hatop martolor inna rohakku oppung ,jdi boi hatop dijual....???
oppung:(bruakkk,dibuat oppung nai ma hau naeng didoltuk ma sibalikkas, ittor lari ma sibalikkas)marbete bete ma oppung nai"alani nitolor gabe ribak sude ihur ni entok dhot manuk dibahen ko,,,,,,??
Tangihon ma Sipasingot Asa Marbisuk Hamu—Poda 19:20ban Ibinda Inggris Jawa Kachin Karen (S'gaw) Kazak Kazak (Arab)Sai tangihon ma hata sipaingot . . . asa gabe pistar ho.”​—PODA 19:20.
ENDE: 56, 89
Songon dia Jahowa sabar mangajari hita taringot mangarajai diri?
Songon dia natuatua mamangke sipasingot sian Jahowa laho mangajari ianakhonna?
Songon dia hita mandapot laba sian sipasingot na tadapot di huria?
1. Songon dia carana asa marbisuk hita, jala songon dia i boi mangurupi hita?
BISUK marharoroan sian Jahowa. Jala lomo do rohana mangalehon i tu na asing. Molo tajaha di Jakkobus 1:5, disi didok, “.” Sada cara asa boi marbisuk hita, i ma manjangkon sipasingot sian Debata. Molo taulahon i, gabe diondingi ma hita sian ulaon na sala. Jala boi do i mambahen hita lam jonok tu Jahowa. (Poda 2:10-12) Asing ni i, gabe tadapot ma pangkirimon asa mangolu salelenglelengna.​—Jud. 21.
2. Songon dia asa taargai sipasingot sian Debata?
2 Ra, ala jolma na mardosa do hita manang ala ndang somal hita dipasingot di keluarganta, gabe maol ma hita manjangkon sipasingot. Alai, molo tahilala do laba ni sipasingot sian Debata, gabe boi ma tahilala holongNa tu hita. Poda 3:11, 12 mandok, “Ale anaha, sai unang toishon pangajaran ni Jahowa.” Dung i didok do muse, “Ai matua dipinsang Jahowa do na hinaholonganna.” Jadi, pos ma rohanta, lomo do roha ni Jahowa asa hita mandapot na dumenggan. (Jaha Heber 12:5-11.) Diboto Jahowa do sude na tahaporluhon di ngolunta. Jadi, sipasingot na dilehon Ibana, tontu parohon na denggan do i tu dirinta. Di parsiajaran on, adong opat na laho taulas: (1) mangarajai diri, (2) sipasingot na ingkon dilehon natuatua tu ianakhonna, (3) sipasingot na tadapot di huria, (4) adong do na humansit sian hansit na tahilala tingki dipasingot.
BOASA MARBISUK MOLO TARAJAI DIRINTA?
3. Songon dia ianakhon boi diajari asa mangarajai diri? Paboa ma sada tudosan.
3 Mangarajai diri lapatanna, i ma pasingothon dirinta asa lam denggan di parniulaon dohot di pingkiranta. Disi tubu hita, ndang pintor boi hita mangarajai diri, ingkon taparsiajari do i. Umpamana, sahalak natuatua mangajari ianakhonna marsepeda. Mulana, ditiop ibana pudi ni sepeda i asa unang madabu ianakhonna. Dung i, dipalua ibana ma satongkin, alai sipata olo do ditiop ibana. Alai dung pos rohana dipalua ibana ma molo nunga boi marsepeda ianakhonna. Suang songon i ma, molo sabar natuatua mangalatik ianakhonna “di bagasan ajar dohot poda ni Tuhan i”, on mangurupi ianakhonna asa boi mangarajai diri jala marbisuk.​—Eps. 6:4.
4, 5. (a) Boasa pangarajaion diri gabe sada bagian na ringkot asa boi gabe “jolma na imbaru”? (b) Molo hea taulahon na sala, boasa ndang pola gabe metmet rohanta?
4 Suang songon i ma halak na mananda Jahowa tingki dung magodang. Ra, nang pe nasida nunga mangarajai dirina, alai ndang dope nasida gabe halak Kristen na marbisuk. Alai, molo dung di solukkon nasida “jolma na imbaru” jala marsitutu laho maniru Kristus, boi ma nasida gabe halak Kristen na marbisuk. (Eps 4:23, 24) Mangarajai diri boi mangurupi hita asa “manadingkon pangalaho na so hasea dohot hisaphisap ni haportibion jala asa boi tarajai dirinta, marhatigoran jala maragama di portibi on”.​—Tit. 2:12, Bibel siganup ari.
5 Tutu, jolma na mardosa do hita sude. (Pjm. 7:20) Alai, molo taulahon na sala, alani so adong do pangarajaion diri di hita? Ndang songon i. Taparrohahon ma na didok di Poda 24:16, “Ai tung sura pe tinggang halak partigor i pola pitu hali, sai hehe do ibana muse.” Aha do na boi mangurupi hita asa “hehe” muse? Ndang alani gogonta, alai tondi parbadia do na mangurupi hita mangulahon i. (Jaha Pilippi 4:13.) Parbue ni tondi i tarmasuk ma pangarajaion diri.
6. Songon dia asa lam denggan hita marsiajar Bibel? (Ida gombar di mula ni parsiajaran.)
6 Molo martangiang hita, marsiajar jala mangarimangi isi ni Bibel, boi do i mangurupi hita asa lam mangarajai diri. Alai, songon dia molo maol tahilala marsiajar manang ndang pola lomo rohanta marsiajar? Unang gabe metmet rohanta. Diurupi Jahowa do hita asa “mauas” di hataNa. (1 Ptr. 2:2, Bibel siganup ari) Pangido ma pangurupion sian Jahowa, asa boi hamu mangarajai diri jala mangatur tingki laho marsiajar Bibel. Mulana, boi do hamu marsiajar Bibel holan satongkin. Lam leleng, lam mura ma jala lomo ma rohamu marsiajar. Gabe las ma rohamuna mangarimangi hata ni Debata.​—Ps. 77:13.
7. Molo tarajai dirinta, songon dia i boi mangurupi hita marhasil mandapot citacita na tabahen?
7 Mangarajai diri boi mangurupi hita asa marhasil mangulahon citacita na tabahen laho mangalehon gumodang tingki tu Jahowa. Umpamana, adong sada ama na mangkilala nunga ndang ringgas be ibana marbarita na uli. Jadi, dibahen ibana ma citacita asa boi merintis biasa. Songon dia do ibana boi mangulahon i ala boi mangarajai dirina? Dijaha ibana ma angka sijahaon taringot merintis jala ditangiangkon ibana ma i. On mambahen gabe togu paralealeonna tu Jahowa. Merintis ekstra ma ibana pigapiga hali. Ndang diloas ibana manang aha pe mangambati citacitana i. Ujungna, boi ma ibana gabe perintis biasa.
AJAR MA IANAKHONMUNA MARHITE SIPASINGOT SIAN JAHOWA
Disi tubu ianakhonmuna, ndang pintor diboto dia na sala dohot na sintong. Jadi porlu do nasida dilatik (Ida paragraf 8)
8-10. Aha do na boi mangurupi natuatua laho mangajari ianakhonna asa manomba Jahowa? Paboa ma sada sitiruon.
8 Dilehon Jahowa do tanggung jawab tu angka natuatua laho mangajari ianakhon ni nasida “di bagasan ajar dohot poda ni Tuhan i”. (Eps. 6:4) Mansai maol do mangulahon on di tingkinta saonari. (2 Tim. 3:1-5) Alana disi tubu ianakhonmuna, ndang pintor diboto ibana dia na sala dohot na sintong. Jala panggora ni rohana ndang tarlatik dope. Alani i, porlu do nasida dipasingot asa tarlatik panggora ni rohana mamboto dia na sala dohot na sintong. (Rom 2:14, 15) Sahalak pakar Alkitab mandok, hata Junani na diterjemahon gabe “sipasingot”, boi do lapatanna “mangajari ianakhon”, manang pagodanggodangkon ianakhon asa gabe halak na martanggungjawab.
9 Molo mardonganhon holong do natuatua pasingothon ianakhonna, dame ma pangkilalaan ni ianakhonna. Gabe diantusi ianakhonna ma ndang sude na dihalomohon nasida boi diulahon. Alana aha na taulahon mangkorhon do i tu ngolunta. Jadi, ringkot do molo natuatua mangasahon bisuk sian Jahowa laho pagodanggodangkon ianakhon nasida. Di ganup inganan, marasingasing do cara ni halak pagodanggodangkon ianakhonna, jala asing do cara ni halak na jolo dohot tu halak saonari. Alai, molo ditangihon natuatua do Hata ni Debata, ndang be lilu nasida taringot aha na ingkon diulahon. Jala nasida pe ndang holan mangasahon pengalaman ni angka halak.
10 Taparrohahon ma sitiruon sian si Noak. Tingki diparentahon Jahowa asa dipauli si Noak sada parau, ndang diboto ibana dope songon dia mangulahon i. Alai, mangasahon Jahowa do ibana. Diulahon ibana do songon na diparentahon Jahowa tu ibana. (1 Mus. 6:22) Aha do hasilna? Tingki ro aek na sumar, malua ma si Noak dohot keluargana! Marhasil do si Noak gabe natuatua na denggan. Boasa? Ala diasahon ibana do bisuk na sian Jahowa. Denggan do si Noak mangajari ianakhonna jala gabe sitiruon do ibana tu nasida, nang pe ndang mura mangulahon i di portibi na jahat tingki i.​—1 Mus. 6:5.
11. Boasa ingkon marsitutu natuatua mangajari ianakhonna?
11 Molo hamu sahalak natuatua, songon dia do caramuna mangulahon songon na diparentahon Debata? Tangihon ma Jahowa, jala jangkon ma pangurupion sian Ibana. Ihuthon ma poda na sian Ibana dohot na sian organisasi. Dung magodang, gabe mandok mauliate ma nasida tu pambahenanmuna i. Songon sahalak donganta mandok, “Tuani ma songon i cara ni natuatuangku pagodanggodangkon ahu. Marsitutu do nasida asa na diajarhonna i hona tu rohangku.” Didok ibana, natuatuana do na mangurupi ibana asa maraleale tu Jahowa. Tontu, nang pe nunga marsitutu natuatua mangajari ianakhonna, alai adong do ianakhon na tong manadingkon Jahowa. Alai, ala nunga marsitutu natuatua mangajari ianakhonna, gabe ias ma panggora ni roha ni nasida. Jala ingot ma, boi dope nasida mulak tu Jahowa.
12, 13. (a) Molo adong ianakhon na dipecat, songon dia do natuatua patuduhon na unduk nasida tu Debata? (b) Songon dia sada keluarga mandapot laba ala natuatuana unduk tu Jahowa?
12 Sada parsoalan na mansai borat na diadopi pigapiga natuatua, i ma tingki ianakhonna dipecat. Adong sahalak donganta borua na boruna dipecat, jala nunga lao sian jabuna. Didok ibana, “Sai hulului do hatorangan sian publikasi atik na boi dope ahu manjumpangi borungku dohot pahompungku.” Alai diurupi tungganedolina ma ibana mangantusi molo nasida ndang be martanggungjawab tu boruna i, jala ingkon tongtong do nasida marsihohot tu Jahowa.
13 Dung pigapiga taon, dijangkon ma muse boruna. Didok omakna ma, “Jotjot do hami martelepon dohot mar-sms! Jala diargai ibana do tungganedolingku dohot ahu ala diihuthon hami do Debata. Gabe lam solhot ma hami.” Jadi molo adong ianakhonmuna na dipecat, olo do hamu “marhaposan tu Jahowa” sian nasa rohamuna? Manang ‘marpangunsandean tu pingkiranmuna sandiri’ do? (Poda 3:5, 6) Ingot ma, sipasingot sian Jahowa, patuduhon bisukNa na sun denggan dohot holongNa na mansai balga tu hita. Jala unang ma lupa, nunga dilehon anakNa laho manghongkop sude jolma tarmasuk do i ianakhonmuna. Jadi lomo do rohana asa sude jolma mangolu salelengna. (Jaha 2 Petrus 3:9.) Angka natuatua tongtong ma porsea na denggan do sipasingot sian Jahowa dohot tudutuduNa. Tangihon ma Debata jala unang ma mangalo, nang pe hansit tahilala tingki mangihuthon i.
14. Songon dia do hita diurupi ala mangihuthon tudutudu sian Jahowa marhite naposo haposan?
14 Marjanji do Jahowa laho manarihon, mangalinggomi, dohot mangajari huria Kristen. Diulahon ibana do i marhite pigapiga cara. Umpamana, dipillit ibana do AnakNa laho manarihon angka huria. Jala ditugashon Jesus do naposo haposan laho mangalehon pangajarion na boi patoguhon haporseaonta. (Luk. 12:42) Dilehon nasida do tudutudu na mansai arga dohot sipasingot. Ra, hea do hamu gabe mambahen hamubaon ala mambege sada jamita manang manjaha sijahaonta. Las ma rohamuna, alana i patuduhon na dioloi hamu do sipasingot sian Jahowa.​—Poda 2:1-5.
15, 16. (a) Songon dia hita mandapot laba sian pangurupion ni angka sintua? (b) Aha do na ingkon taulahon asa mura angka sintua mangulahon ulaonna?
15 Dilehon Kristus do angka sintua laho manarihon huria di bagasan holong. Bibel mandok, “silehonlehon tu angka jolma” do angka donganta on. (Eps. 4:8, 11-13) Songon dia hita boi mandapot laba sian ulaon ni angka sintua? Tatiru ma haporseaon dohot parange ni nasida na denggan, jala ihuthon ma poda na dilehon nasida na sian Bibel. (Jaha Heber 13:7, 17.) Holong do roha ni angka sintua tu hita, jala lomo rohana asa lam jonok hita tu Debata. Molo diparrohahon nasida ndang ro hita tu parpunguan, manang ndang ringgas be hita marbarita, pintor hatop do nasida mangurupi hita. Rade do nasida manangihon hita, jala dipatogu do hita marhite poda sian Bibel. Dihilala hamu do holong ni Jahowa marhite pangurupion ni nasida?
16 Ingot ma ndang sai mura angka sintua laho mangalehon poda tu hita. Rimangi ma tingki panurirang Natan laho maminsang Raja Daud ala manabunihon dosana na balga. (2 Sam. 12:1-14) Suang songon i ma apostel Paulus tingki mamodai si Petrus ala paimbarimbarhon halak Jahudi dohot na so Jahudi. Hape sada sian 12 apostel i do si Petrus. Tontu ingkon barani do si Paulus pasingothon ibana. (Gal. 2:11-14) Aha do na ingkon taulahon asa mura nasida mangalehon poda tu hita? Serep ma rohamuna, burju, jala mura ma hamu tingki ditogihon mangkatai. Pos ma rohamuna holong ni Debata do na dihilala hamu sian pangurupion ni nasida. Dapotmuna ma labana, jala las ma roha ni sintua mangulahon ulaon ni nasida.
17. Songon dia angka sintua mangurupi sahalak donganta?
17 Adong sahalak donganta borua na hea mangkilala maol mangkaholongi Jahowa, ala hea masa situasi na mambahen ibana mangkilala sisongon i. Didok ibana, “Huboto do na ingkon mangkatai do ahu tu angka sintua. Ndang dibahen nasida metmet rohangku, gariada dipatogu do ahu. Di ganup parpunguan, nang pe godang ulaon ni nasida, disangahon nasida do mangkatahatai dohot ahu. Najolo, adong do situasi di tingki naung salpu na mambahen gabe maol huhilala manjangkon holong ni Debata. Alai, dipangke Jahowa do angka dongan dohot angka sintua laho patuduhon na holong do Ibana tu ahu. Martangiang ma ahu, hudok ma ndang na laho tadingkononku Ibana.”
AHA DO NA HUMANSIT SIAN PANGKILALAANTA TINGKI DIPASINGOT?
18, 19. Aha do na humansit sian sipasingot? Paboa ma sada pengalaman.
18 Olo do hansit pangkilalaanta tingki dipasingot, alai humansit do molo ndang tajangkon sipasingot na sian Debata. (Heb. 12:11) Taparrohahon ma pengalaman ni si Kain dohot Raja Sedekia. Tingki diida Jahowa si Kain marsogo ni roha tu anggina jala naeng bunuonna anggina i, dipasingot Jahowa do ibana, “Boasa muruk ho? Boasa murhing bohim? Molo diula ho na denggan, minar ma bohim; alai ala diula ho na jahat, mangonggop ma dosa i di pintu ni roham. Naeng rajaanna ma ho, alai taluhon ma i.” (1 Mus. 4:6, 7, Bibel siganup ari) Ndang olo si Kain manangihon sipasingot sian Jahowa. Dibunu ibana do anggina i. Ujungna, gabe ditaon ibana ma na hansit di ngoluna.(1 Mus. 4:11, 12) Autsugari olo ibana manangihon Debata, ndang ditaon ibana ngolu na mansai hansit.
19 Raja na jahat jala parbiar do si Sedekia. Tingki pamarentaonna, mansai porsuk do ngolu ni angka halak di Jerusalem. Sai jotjot do panurirang Jeremia pasingothon ibana asa marhamubaon. Alai ndang olo ibana manjangkon sipasingot sian Jahowa. Ujungna, gabe porsuk ma ngoluna. (Jer. 52:8-11) Jadi ndang lomo roha ni Jahowa molo hita manaon na hansit.​—Jaha Jesaya 48:17, 18.
20. Aha do na didapot halak na olo manjangkon sipasingot dohot halak na so olo manjangkon?
20 Saonari, godang do halak di portibi on na neang rohana mangida sipasingot sian Debata, jala ndang olo mamparrohahon i. Alai satongkin nai, hilalaon nasida ma hasusaan dohot pangkorhon na roa ala ndang olo manjangkon sipasingot sian Debata. (Poda 1:24-31) Jadi, ingkon tatangihon do sipasingot, asa marbisuk hita. Songon na didok di Poda 4:13, “Marsitiopan tu pangajaran [manang sipasingot] ma ho, unang parsitading i; sai tiopi ma i, ai i do hangoluanmu.”
Mangarajai diri lapatanna boi mangorom diri jala mamareso dirinta sandiri. On boi mangurupi hita asa gabe sahalak Kristen na marbisuk. Ingkon martangiang do hita tu Jahowa laho mangido pangurupion sian Ibana asa boi hita mangarajai diri. Molo tarajai dirinta, gabe lam ringgas ma hita marsiajar Bibel, jala boi ma dapotta citacita laho marhobas tu Jahowa.
Jamita Evangelium Minggu XII Dung Trinitatis 19 Agustus 2018 1 Musa 17: 15-27 "Uli ni na Sauduran" Pelita Batak Online
Sabtu, 18 Agustus 2018 11:06:00
Oleh: Pdt Dr. Robinson Butarbutar, Parsameanta, STT-HKBP.
Dua ari dung sude hita rakyat Indonesia na mansai marragam rap mapestahon Hari Ulang Tahun Kemerdekaan Republik Indonesia na pa-73-hon di tgl 17 Agustus 2018 i, na dibasabasahon Debata tu hita manumpahi hasadaon ni angka pejuang martondi sauduran mangalo penjajah, sadari on dienet gabe jamita di tongatonga ni hurianta sian 1 Musa 17: 15-27, laho lam manosoi hita asa di ngolu hakristenon di Indonesia on dohot hita, molo so boi di garis depan, panumpahi di angka usaha na pasadasadahon bangsonta, asa boi hita pasidingkon na masa di angka bangso na asing, i ma bangso na sada gabe marbolatbolat isara di Syria lima taon parpudi on, alai baliksa magodang gabe sada bangso nab alga na sada, tigor, maju jala sejahtera. Ndang sioloonta soara na songon dia pe i gogo nang uli na naeng mangunjuni hita gabe bangso na so rap sauduran dohot gabe bangso na so mandai hinauli ni na rap sauduran di jabu, masyarakat, ulaon, bangso nang huria. Situmpahanta do angka usaha na metmet sahat tu na balga na pauliuli pardalanan ni bangsonta na rap sauduran.
Molo tapamanat tangkas angka ayat i, tung nalnal do dipatuduhon panurat ni turpuk i na ndang marimbar disarihon Debata do pinompar ni si Abraham sian si Sara dohot si Hagar.
Nian di turpuk i ndang dope marpinompari ianggo si Abraham, alai nunga dibagabagahon Debata sandiri na parroon ni Debata ma sian parsaripeonna dohot si Sara angka bangso dohot angka raja (ayat 16) jala sian anakna si Ishak do ihoton ni Debata parpadanan na manongtong i (ayat 21).
Jala sian pinompar ni si Abraham sian si Hagar, i ma Ishmael, paroon ni Debata ma torop pinompar, pola gabe ama ni sampulu dua anak ni raja si Ishmael. Laos patubuon ni Debata ma sian nasida sada bangso na balga (ayat 19-20).
Siala ni i do umbahen na ndang holan si Ishamel dijangkon jala disarihon si Abraham di jabuna, alai dohot do angka na tubu di bagasna dohot na tinuhorna sian bangso na leban. Sudena i dibagabagahon Debata uju marumur 13 taon si Ishmael, jala 99 taon si Abraham. (ayat 23-25).
Siala ni i, molo tapamanat ayat 15-27 i boi do tabuat sada kepastian na mandok na atik pe nunga marumur 13 taon si Ishamel hape pasupasu tu si Hagar marrumangkon bagabaga dope, ianggo panarihonon ni Debata di pinompar ni si Abraham sian si Sara dohot sian si Hagar ndang marimbar. Pinompar ni duansa gabe torop, atik pe sian pinompar na sian si Sara bahat na gabe raja ni bahat bangso, jala pinomparna sian si Sara adong do angka anak ni raja jala holan sada do didok harajaon na tubu sian pomparanna sian si Sara. Sude nasida disunat, songon tanda na tangkas na sada parsaoran, sada saripe do nasida (ayat 23-27). Atik pe songon i, asa adong kepastian, na tubu sian si Sara do, i ma dohot si Ishak do Debata muse marpadan ro di salelengna.
Siala ni i do gabe dibahen gabe tema ni minggunta i ma sada pernyataan : Uli do na sauduran. Topik jamita na songon i, nunga hatop mangorai hita mamboat tona ni jamita on na diskriminatif, na mandok mardingkan do Debata, manang na pro si Ishak manang pro si Ishmael hita na manjahasa, pro Hajahudion dohot Hakristenon, manang pro Islam, pro bangso Israel dohot bangso na so Israel (Arab, Palestina dst), pro angka bangso na Kristen manang pro angka bangso na so Kristen. Baliksa, hinauli ni na sauduron do na tinonahon ni turpuk on, marhite na mangondolhon Hadebataon Sitolisada i na so mardingkan, alai mamasumasu ganup jala sandok bangso.
Boasa gabe i ondolan ni jamita di minggunta sadarion? Boi marragam do dapot rohanta:
Parjolo, siala nunga tung leleng situtu ndang sauduran angka pinompar ni si Abraham, pinompar pardagingon dohot pinompar partondion. Panghorhonna, jumotjotan gabe inganan parporangan Timur Tengah, narobi nang sahat tu tingki on, ndang holan ala ni angka parhuaso na ro sian bagas dohot duru ni angka bangso pinompar ni si Abraham disi, alai dohot siala ni parmusuon di bagasan roha, pingkiran nang ateate nasida sandiri. Songon i do tong na masa di angka pomparan ni si Abraham di ruhut partondion. Sai martongtang do parugamo Jahudi, Kristen nang Islam (Napaduahon parjolo i ma pomparan haporseaon na ro sian si Sara, i ma si Ishak, napatoluhon pomparan na ro sian si Hagar, i ma si Ishmael). Adong porang Salib. Adong kebencian maradophon angka bangso na ruhut-ruhut ni habangsoonna, di uhum dohot di moralitas, marojahan tu Hajahudion manang Hakristenon.
Gariada, tar miduk do angka peneliti sejarah na mandok dohot do parasingon parugamoon/haporseaon di angka pinomparna i gabe sibonsiri bahat angka parporangan di angka bangso di portibion. Ndang apala sibonsiri na umbalga jala na jumotjot, alai sai adong dais. Kepentingan ekonomi dohot politik do jumotjot sibonsiri angka porang dohot partontangan. Alai boi do dipangke panghilalaan haporseaon pasauthon dohot pajebuhon porang di angka bangso di portibion. Siala ni i do di angka panghataion parugamoon di portibion di hira hampir opat pulu taon parpudion nunga bahat angka usaha-usaha padamehon Negara Israel dohot angka negara-negara Arab, jala bahat angka usaha-usaha na mangoroi parbolatbolaton dohot partongtangan di angka parugamo Islam dohot Kristen, songon i nang di tongatonga ni parugamo na asing. Angka usaha padamehon i lam doras nuaeng siala sampulu lima taon parpudion nunga ro sibonsiri na imbaru na mangunjuni torop jolma asa marsoal dohot martongtang parugamo Islam dohot Kristen, i ma na lam bahat jolma na manghalomohon ektrimisme ugamo songon i nang ketidaktoleranan. Rumang nion na tumangkas tarida dipatuduhon angka na gabe ruas nang panumpahi ni negara ISIS na so dung diungku angka bangso di portibion hajongjonganna.
Boi masajala sai masa songon i, atik pe dos do Debata ni si Si Abraham dohot si Sara na umpompar si Ishak, parugamo Jahudi, dohot naumpompar Jesus dohot angka apostelNa nang siihuthon Ibana, dohot Debata ni si Abraham dohot si Hagar na umpompar si Ishamel. Angka hata ni Debata na manosoi nasida asi rap sauduran, asa mardame, asa masihaholongan ndang ditangihon dohot dihangoluhon. Aut sauduran nasida, nunga boi pasupasu nilehon ni Debata tu nasida marhite miak nunga boi mambahen angka negara-negara na ummaju jola ummora sian saluhut nasida.
Ala ndang rade nasida marnida hinauli ni na sauduran, ba gabe sai manongtong ma Timur Tengah gabe inganan parporangan na so marnamontok. Ndang binoto be sadia godang jolma naung mate siala ni angka porang na sai masa sian partingkian andorang so Kristus sahat tu tingki on.
Paduahon, ala ndang holan di tongatonga ni angka bangso na di Timur Tengah, masa parbolatbolaton di angka bangso na di portibion. Di gumodangan angka negara di benua Afrika pe bahat dope na so rade manangihon hinaringkot ni na rap sauduran i di pelaksanaanna, atik pe nunga dipajongjong Hasadaon ni Negara-negara Afrika. Ndang tuk dope nasida sude mangolu di bagasan dame. Sai masa dope porang di manang piga negara di Afrika, porang saudara dohot ketegangan antar negara, na mambahen bahat ingkon mengungsi, bahat ingkon mate anturaparon, tarlumobi dakdanak nang boruboru, siala ni sahit malaria, HIV dohot AIDS, porang, kekeringan, gagal panen, siala ndang adong aek inumon ni rakyat, bahat gabe jumempek ngolu ni jolma. Binege ndang holan siala ni partontangan di tongatonga ni angka bangso Afrika i masa angka i, alai dohot do angka na jahat di duru ni Afrika na sai mangatur parbolatbolaton sian duru ni Afrika. Gabe mamora nasida sian parbolatbolaton dohot parporangan i.
Patoluhon, ala di tongatonganta bangso Indonesia ala tongon taadopi tondi parbolatbolaton, segregasionalisme siala ni SARA, gariada nunga masuk tondi radikalisme ekstrim, intoleranisme, na ingkon aloonta dohot aloon ni NKRI songon sada bangso. Ai sadihari ndang rap sauduran hita bangso Indonesia na marragam latar belakang on, migor puntar ma Negara Kesatuan Republik Indonesia on. Boi masa ma tu ngolu ni bangsonta na masa di SIRIA. Di partingkian si songon on, ndang nunga salpu tingkina martondi marbolatbola. Nunga ro tingkina muse martondi rap sauduran, ndang holan di hata, alai di na rap mandai hatigoran na mardosdos, na merata.
Paopathon, ala atik pe nunga ingkon ummura nian rap sauduran angka bangso di portibion niurupon ni jaringan internet na mansai hatop jala mansai hatauonna manimpan data,nab oi pasadahon jolma, mambahen jolma rap sauduran patupa angka na denggan tu ngolu ni jolma nang pasidingkon angka mara tu portibinta na sdaon, alai siala ni penyalahgunaan ni media sosial gabe lam godang do na marhansit ni roha ala ni fitnah dohot barita hoax. Di Indonesia on boi barani halak patupa persekusi tu donganna siala ndang dos pingkiranna. Siala ni i gabe mura marbolat rakyat, na terdidik dohot na so terdidik situtu dope, na mora dohot na pogos pe tahe. Di partingkian si songon i, nunga tingkina mamaritahon angka barita taringot tu hinauli ni na rap sauduran i, alo ni hinajorbut ni na so rap sauduran i.
Palimahon, ala di tongatonga ni pardongan saripeon ni angka na porsea i nuaeng on, siala ni hatimboon ni parbinotoan ni jolma, gabe muraura do nuaeng tubu ketegangan, konflik na metmet, sahat tu konflik nab alga di tongatonga ni pardongan saripeon. Gabe lam tamba do torop ni keluarga na mangadopi parungkilon parsirangan, ala muraura mardongan dohot angka na so sidonganon. Masa i ndang holan di angka keluarga na naung godang mangagllang sira, alai dohot do na imbaru dipungka dope. Di partingkian sisongon on, nunga ro tingkina manghatahon hinauli ni na rap sauduran, mangorui panghataion taringot tu hinajorbut ni na so sauduran.
5.Siala ni i ma gabe ingkon manghuling Debata tu tongatonganta halak Kristen Batak marhite na mamariateatehon uli ni roha ni Debata na pinaandarna tu si Abraham taringot tu masa depan ni pinomparna sian si Sara dohot sian si Hagar, di na tangkas tarida adong ketegangan di parsaoran ni si Sara dohot si Hagar, dua Ina ni dua bangso di portibion.
Dia ma siparateatehononta di hatani Debata tu si Abraham i taringot tu ketegangan i? I ma: Ndang ketegangan i sandiri, na sai adong dais tu hajolmaon, na so tarpasiding jolma, i ma kepentingan-kepentingan ni diri, pinompar, bangso sandiri. Alai na diondolhon hat ani Debata tu si Abraham i ma: SANGKAP MAMASUMASU duansa bangso pinompar ni si Abraham sian duansa Ina. Tigor do Debata di pansagihonon ni sangkap pasupasu i, asa marpos ni roha nasida tu Debata. Tu si SARA na so marpinompari dope, dibagabagahon Debata do na pasupasuonna ibana, na lehononna anak tu ibana, jala gabe Ina ni bahat bangso. Ndang holan i, bahat ma raja ni angka bangso tubu sian angka pinomparna.
Jala patupaon ni Debata do i marhite tanda halongangan, ai nunga marumur 90 taon si Sara jala 99 taon si Abraham. Tu si Hagar na naung mardakdanak marumur 13 taon, i ma si Ishmael, alai na so dos posisi sosialna tu si Sara maradophon si Abraham, i ma na hatobanna do si Hagar, tong do disangkapi Debata pasupasu na balga tu si Hagar, songon alus ni Debata tu tangiang ni si Abraham, i ma: Nunga dipasupasu Debata si Ishmael, jala sian si Ishmael patubuon ni Debata ma sampulu dua angka pangeran, anak ni raja, jala pabangkitonna ma sada bangso sian ibana, i ma bangso na taboto muse bangso Arab. Alai tong do diputushon Debata sian duansa dakdanak i, Ishak dohot Ishmael, ise na gabe anak panggoaran di si Abraham, jala dohot ise Debata muse patupa parpadanan na manongtong: i ma si Ishak. I pe, di pardalanan ni ngolu ni pomparan ni si Ishmael, marhite panurirang Muhammad, tubu do tong sada parugamo na porsea na manomba Debata ni si Abraham i do nasida.
Sian i idaonta, dihasiholi, disangkapi jala dipasaut Debata do tu nasida na denggan, pasupasu, unang adong angka pangiburuon di tongatonga nasida.
6. Siala ni i, barita nauli sian 1 Musa 17: 15-27 on, manjouhon tu hita asa patupa na mangihut on:
Parjolo, marnida sangkap ni Debata na uli tu ganup angka pinompar ni jolma di portibion, manang dia pe latar belakangna. Tutu marragam do hita on. Jala jotjot ndang tuk hita jolma manghalashon keberagaman i. Alai ala positif do roha ni Debata marnida ganup, gariada disangkapi Ibana do mamasumasu ganup, ndang holan angka pinompar ni si Abraham di pamatang (Israel dohot angka bangso Arab) nang di partondion (ugamo Jahudi, Hakristenon, Islam = ugamo Abrahamais), alai dohot do ganup bangso di portibion di pamatang (angka bangso asing sian Israel dohot bangso-bangso Arab), nang di partondion (angka parugamo asing sian ugamo Abrahamais na tolu i) ingkon sangkap ni Debata na uli jala na mamasumasu i do siihuthononta. Ingkon i do na manogunogu hita di na marnida angka donganta jolma na adong di duru ni dirinta sandiri. Ganup do sihobasanta, ndang marimbar.
Songon naposo ni Debata manghaholongi ganup jolma ingkon marojahan tu sangkap ni Debata na uli, na mamasumasu i do na gabe prinsip, dohot jangkar di hita. Ndang jadi hita meret sian prinsip i. Tarlumobi tatiop do ajar ni Tuhanta Jesus: Manghaholongi dongan jolma. Ndang jadi hita meret sian jangkar i, unang olo hita diluahon galumbang laut partontangan ni jolma hita on.
Di angka naung pinaimbaru ni Debata marhite mudar ni Jesus Kristus nunga ingkon tuk marnida na so marimba Gorik dohot Jahudi, na marsunat dohot na so marsunat, bangso na leban dohot na so maju dope, hatoban manang anak mata (Kolosse 3: 11). Ndang loason be pamolatmolaton hajolmaon mangatur parsaoranta dohot nasida (Gal 3: 26-28). Solukhonon ni angka naung pinillit ni Debata, angka na badia jala hinaholonganNa i parasi ni rohaon situtu, habasaron, haserepon, lambok dohot lambas ni roha (Kolosse 3: 12).
Paduahon, nunga ro tingkina hita halak Kristen Batak, mangagohon angka pamerengion dohot pambahenan na diskriminatif di partondion, pamingkirionta, maradophon angka na so sahaporseaon, na so sa marga, na so sa houm, na so saugamo, na so sa-Parpol, dohot na so sapilihan politik.
Patoluhon, ala jolma na boi tarunjun meret muse tu parange ni jolma na robi dope hita, ingkon tongtong ma tatangiangkon tu Tuhanta, asa ditogutogu Ibana hita tiroan dohot pargogion ni TondiNa di na mangagohon angka pamingkiron dohot parange na diskriminatif maradophon angka donganta jolma i. Ai sian dirinta sandiri, jotjot ndang tuk hita patupahon i. Ingkon mardonganhon paniroion dohot pamargogoion ni Tondi ni Tuhanta i do hita mangulahon i.
Paopathon, molo tasulingkiti tu sejarah ni pardalanan ni ngolunta sandiri, sian na uju metmet hita sahat tu nuaeng, na jotjot do hape hita saleleng on marpamingkirion, marhata, marpamerengion na diskriminatif, pola tadok ia Debata na sasada i holan manarihon hita do, marimbar do holongna tu hita sian tu angka na asing, nunga tingkina hita di jolo ni Tuhanta muba. Dung songon i pe asa tarbahen hita di jabu, di inganan ulaonta, di parsaoranta tarbahen hita manulak angka pamingkirion dohot parange na diskriminatif.
Palimahon, nunga sahat tingkina di hita ndang holan manguduti sambing, alai ruminggas jala tumogu , jala, molo tuk manang intap ni gogonta, gabe sinonang di ngolu na mamarangehon hinaringkot ni na marhangoluan na sai sauduran i, di bagasta, di ulaonta, di masyarakat, di tongatonga ni bangsonta i, siala hinauli ni i, ai i do soar ani Debata sinurathon ni Raja Daud di Psalmen 133: 1-3 i, ai marhite i do tuat angka pasupasu na uli sian Debata tu ngolunta. Jala i do tong tangiang ni Tuhanta Jesus maradophon angka siseanNa, i ma asa sada nasida songon Ibana na sada dohot AmaNa, asa porsea portibion na tinongos ni AmaNa i do Ibana tu portibion mamboan haluaon, dohot ma haluaon sian parmusuon di portibion, parmusuon sama jolma dohot parmusuon ni Debata maradophon jolma. Di tongatonga ni bangsonta, di partingkian na lam hehe tondi parbolatbolaton, ingkon do lam fokus hita mangajarhon dohot manghangoluhon hinauli ni na rap sauduran i. Tapungka ma i di bagasta nang di parsaoran parhuriaonta.(*)
Torsa-Torsa Ompu Dosi Raja Dohot Pultak Raja | SIMATARAJA
Illustrasi credit photo: https://tanobatak.files.wordpress.com/2009/01/siregar-1.jpg
SIMARMATA.or.id- Ompunta Dosi Raja mangalap boru Ompunta Boru Bungalom br. Malau. Dung hot ripe nasida sanga do tar leleng nasida tarpaima-ima di hasosorang ni dakdakna di bagas nasida
ang pe songoni lojana dihilala Ompunta Boru dohot Ompunta Doli sai marusaha do nasida mangelek-elek Debata asa dipatudu dalan manjalo hasasaout ni pangidoan nasida i, asa jumpang ni jinalahan jala dapot na niluluan situbu ni anak dohot situbu ni boru.
Adong ma dapot nasida sada boru sibaso na bolon na mangalehon ubat tu Ompu Boru. Diajari ma ramuan-ramuan ni ubat i ima patupahon Hare manang bubut. Laos dipaboa podana mandok uang dohot baoa mangalangsa, holan angka ina do na boi manggalang bubur on.
Mangihuthon barita ni angka na tua-tua nang tu Ompu Boru pe masa ma halongangan. Dung na sai i torushon na mansusudu na laho mandadang i huhut marhohop mandahop poso-poso na imbaru tubu i asa tong-tong las daging ni poso-poso i.
Sai dipasomal-somal Ompu Boru ma patorushon poso-poso i mangalehon marbagot, marhite na songon i hombar tu basa-basa ni na marhuaso dor ma maraek par tarusan ni poso-poso i. Marhite i tong-tong ma hipas jala hatop tu balgana daging ni poso-poso i.
Dung na masa i Ompunta Dosi Raja di boan ma tu jabu, naung songon i mangae parsahiton na posi sala na hinarat ni pinahanna i. Diusahahon Ompu Boru ma mangalului angka pengubation anggiat boi malum jala sumuang pangkilalaan ni Ompunta Dosi Raja on.
Ganup angka na malo marusaha do patupa ubat tu Ompunta Doli on. Dung adong manang piga ari mamangke ubat i huroha ndang tartolong be, ai lam tu gogona do Ompu i morong-orong ala ni Hansitna pangkilalaonna.
Ndang boi manang so jadi pinompar ni Dosi Raja mamahan babi dalu (babi jantan). Molo adong na mamahan babi dipasahat ma i tu angka boruna.  Sai horas-horas ma anakta si Pultak Raja gabe jolma ma marsangap jala ma martua horas.
Lam simbur magodang ma si Pultak Raja na pinarmudu-mudu ni Ompu boru Malau. Lam tu balgana ma dagingna jala matoras ma nang parrohaonna. Denggan muse do marpangalaho na si tong-tong manjalo ajar dohot poda sian Ompunta Boru. Tangkas muse Pultak Raja diajari asa lam diantusi taringot tu paradaton dohot uhum na masa di halak Batak. Ingkon tangkas somba marhula-hula, manat mardongan tubu huhut muse elek marboru jala mangulahon dame dohot ruhut na marsihaholongan maradophon saluhut dongan jolma.
Bagas do i diparrohahon si Pultak Raja marhite angka pangalahona siganup ari di bagasan ngoluna.
Total tampilan halaman: 4.039
Lomo do Roha ni si Timoteus Mangurupi Angka Jolma | Ajar ma Ianakhonmuna
Si Timoteus sahalak na poso, las rohana mangurupi halak na asing. Laho do ibana tu inganan na asing mangurupi angka jolma. I do na mambahen si Timoteus marlas ni roha. Lomo do roham mamboto taringot si Timoteus?​—
Diajari ompungna dohot omakna do si Timoteus taringot Jahowa
Di Listra do si Timoteus maringanan. Sian dakdanak, nunga diajari ompungna ibana, i ma si Lois dohot omakna, i ma si Eunike taringot Jahowa. Alani i, lomo do rohana mangurupi na asing asa mananda Jahowa.
Dung dolidoli, ditogihon si Paulus ma ibana marbarita tu inganan na asing. Dioloi si Timoteus do hata ni si Paulus. Laho ma ibana mangurupi halak na asing.
Laho ma si Paulus dohot si Timoteus tu Tessalonik di Makedonia. Mardalan pat jala markapal do nasida tusi. Diurupi nasida ma godang halak marsiajar taringot Jahowa di luat i. Alai pigapiga halak muruk jala mangalele nasida. Alani i, marbarita ma si Timoteus dohot si Paulus tu inganan na asing.
Marlas ni roha do si Timoteus di parngoluonna
Dungkon i, disuru si Paulus ma si Timoteus laho muse tu Tessalonik mangida angka dongan sahaporseaon disi. Nang pe godang na marsogo ni roha, barani do si Timoteus mulak tu Tessalonik laho patoguhon huria i! Diboan ibana do barita na denggan tu si Paulus. Ibana mandok, togu do haporseaon ni huria di Tessalonik!
Leleng do si Timoteus rap marbarita dohot si Paulus. Disurat si Paulus do molo si Timoteus denggan mangurupi huria. Boasa? Ala holong do roha ni si Timoteus tu Jahowa dohot tu dongan sahaporseaonna.
Dihaholongi hamu do angka jolma, jala lomo do roham mangurupi nasida marsiajar taringot Jahowa?​—Molo diulahon hamu i, marlas ni roha ma hamu songon si Timoteus!
Ulaon ni Apostel 16:1-5; 17:1-10
1 Tessalonik 3:2-7
Didia do si Timoteus dohot keluargana maringanan?
Olo do si Timoteus laho dohot si Paulus? Boasa?
Boasa mulak muse si Timoteus tu Tessalonik?
Songon dia do asa boi hamu marlas ni roha songon si Timoteus?
Jamita Minggu IV Dung Trinitatis, 24 Juni 2018: Psalmen/ Mazmur 104: 19 - 30
BAHAN JAMITA EVA NGELIUM
MINGGU IV DUNG TRINITATIS
Nas: Psalmen 104: 19 – 30
PUJI MA JAHOWA ALE TONDINGKU,
ALA IBANA DO DEBATA NA SO HATUDOSAN HUASO JALA HAMULIAONNA
Oleh: Pdt. Daniel Bonardo Pane, S.Th.
Hata pamujion jotjot do i marsaringar di ganup parmingguon jala parsombaonta tu Jahowa, Debatanta nang pe sipata sai itaendehon pamujionta alai ndang sahat hita na tontu laho mamuji Ibana. Godang do jolma manghatahon pamujion tu Jahowa holan tabotabo na mandok di pamangan (lips service) ala ndang adong panghangoluhononna jala panghorhononna di ngoluna sandiri. Mamuji Jahowa do pamanganna alai rohana ndang didapot pos ni roha laho manghaposi Jahowa. Ingkon tangkas do boasa ma itapuji Jahowa, Debatanta i jala aha do lapatan ni pamujionta na sai itadokhon i? Asa lam tangkas hita mangantusi di sungkunsungkun i, masuk ma hita tu hatorangan ni turpuk.
Psalmen 104 on ima sada ende pamujion ni angka malim ni Israel na dipangke jala na niendehon uju masa habuangon Babel. Tutu do tahe nunga sega be bagas joro na di dolok Sion. Bagas joro songon sada hataridaan ni huaso ni na nisomba i ndang jongjong be alai nunga malengse. Hasesega ni Bagas Joro ni sada bangso na talu ima hataridaan na so margogo do debata ni bangso i na talu i jala ndang adong be hataridaan ni bangso i gabe sada bangso. Ndang adong be panghirimon ni bangso i asa boi muse mulak bangso i gabe sada bangso songon andorang so masa dope habuangon. Ido hasomalan ni pangantusion ni bangso uju i. Songon i tu bangso Israel naung talu maralohon bangso Babel, jala nunga sega be huta Jerusalem dohot Bagas Joro di dolok Sion. Hasesega huta Jerusalem dohot Bagas Joro ima hataridaan na so adong be panghirimon ni bangso i mulak songon Israel uju Daud gabe Raja Israel. Jala molo dipaihutihut hasomalan ni pangantusion na masa uju i, marlapatan do i ianggo Jahowa, Debata ni Israel pe talu maralohon Marduk, debata ni Babel.
Alai marhite Psalmen 104 on, ima gabe paponggolhon pangantusion sisongon i. Na so jadi gabe talu Jahowa, Debatanta maralohon Marduk, debata ni Babel. Marhite Psalmen 104 on tangkas do hamuliaon dohot huaso ni Jahowa na manjadihon saluhut angka na tinompa marhite huaso dohot hamuliaonNa. Huaso dohot hamuliaon ni Jahowa na dipaboa di Psalmen 104 ima sada huaso dohot hamuliaon na so adong hatudosonna nang di saluhut inganan, di saluhut tingki, dohot di saluhut angka na masa di portibi on. Ibana do na manompa angka langit parlangitan, jala saluhutna unduk do di sude parenta ni Jahowa. Guru tu Jahowa do angka na adong di hasiangan on. Bulan, mataniari, angka bintang dohot sude parlangitan (angka na disomba bangso sileban, isarana Mesir Babel) ima angka na tinompa Jahowa sandiri marhite hataNa na gok huaso dohot hamuliaon (Psalmen 104: 1 – 19). Di ay. 20 – 23 turpuk jamimta on dipatorang do guru tu Jahowa do sude angka partingkian na masa di hasiangan on. Ndada holan na manompa Jahowa, alai diuduti do tu manarihon angka na ringkot tu hangoluan na tinompaNa i. Na so jadi gabe hurangan manang rapar angka na tinompaNa i, ai disarihon do saluhut di hangoluanta on.
Marhite angka sude angka na adong di hasiangan on, tung ise ma debata na boi dipatudos tu huaso dohot hamuliaonNa i? Nang angka aek dohot laut dohot sude angka binatang na balga dohot sude gulokgulok ndang adong na so dipaturehon Jahowa Debata i. Sude angka na tinompa i mangaranap tu Ibana songon tanda mangido asi ni roha dohot panarihon ni Jahowa di ngolu na tinompa i. Jala marlobilobi do panarihonon ni Jahowa di ngolu angka na tinompa i, ndang adong be sasintongna ngolu ni jolma i gabe ngolu na marhahurangan ala disarihon do marlobilobi hinaringkot di ngolunta be (ay. 24 – 28). Alai ro ma sibolis asa mangalo jolma di aturan dohot di hata ni Jahowa, ndang adong be haundukhon ni roha ni jolma i maradophon Jahowa na manompa ibana. Dung mardosa jolma i, sai hurangan ma torus jolma i, hurangan di hasangapon, sai hurangan di posisi, hurangan di arta dohot hurangann di sipanganon dohot di parabiton, ala nunga mapitung be mata ni jolma i di pasupasu dohot di panarihonon ni Jahowa di ngoluna.
Nunga lupa be jolma i ise do dirina jala ise do Jahowa di diri ni jolma i? Mandao ma roha ni jolma i sian na manompa ibana. Sai dirimpu jolma i do molo didapotna angka haulion ni portibi on gabe dos ibana dohot Jahowa jala sai dibahen do angka na diportibi on gabe ganaganaanna jala dipardebatahon asa dapot angka na di roha ni jolma i, mandapot angka haulion ni portibi on. Hape molo ditabunihon Jahowa do bohiNa, holsoan ma hita (ay. 29). Hata manabuhin dison ima martudutudu tu rimas ni Jahowa tu angka na tinompaNa i. Pangarimason ni Jahowa ima hamagoan tu jolma na so adong be pardengganonna tu Jahowa, jala hasesega tu diri ni jolma sisongon i. Jahowa, ima silehon tondi hangoluan tu jolma i asa mangolu jolma i. Jala molo jumpang tingkina monding ma jolma i jala mulak tu orbuk ma jolma i, ima sian parpambutonna hian (Pat. 1 Musa 2: 7; 3: 19). Ay. 29 turpuk jamita on ima patandahon diri ni jolma i ise do sasintongna jolma i diadopan ni Jahowa. Holan orbuk do hape, na so marlapatan jala satongkin do hataridaanna. Molo ro alogo i pintor habang do orbuk i jala laos mago.
Alai parasiroha do Jahowa lambat tarrimas jala gok asi ni roha do itadapot sian Ibana. Marhite holong ni rohaNa i dipaimbaru do rupa ni tano on, ima mulak gabe na masa songon panompaon na parjolo i (ay. 30). Ndang na gabe mulak hita uju panompaon na parjolo i. Alai marhite ay. 30 on gabe mulak ma parsaoranta na denggan i tu Jahowa. Laos on ma na gabe panghirimon di angka malim Israel tarlumobi bangso Israel taringot huaso ni Jahowa na laho patupahon haluaon di bangso i jala mulak ma nasida sian tano pambuangannasida i. Jala marhite hamumulaknasida i, gabe dipauli ma muse angka pasipasi ni hasesega ni huta Jerusalem dohot Bagas Joro ni Debata ima di dolok Sion. Molo jumpang tingki sisongon i, humuntal ma angka bangso na sai mandok naung monang debatana maralohon Jahowa Debata ni Israel i. Ndang adong na manahan jongjong disi. Jala ganup na sai manghirim di haimbaruon na pinatupa ni Jahowa ingkon do marolopolop jala gok ende partondion pamujion tu Jahowa ma jumpang disi.
Ai ndang adong na boi dipatudos tu huaso dohot hamuliaon ni Jahowa. Angka bintang, mataniari, bulan, dohot angka na adong di parlangitan angka aek, laut nang angka binatang na jotjot disomba angka bangso sileban ala dirimpu gabe hangoluan ni bangso sileban i, ima parbue panompaon ni Jahowa. Jahowa do na manompa saluhutna i. Guru tu Jahowa do saluhutna i jala hombar tu naung niaturhon ni Jahowa do angka i mangula hombar tu ulaonna be.
Boha do hita manghirim angka haimbaruon na naung jala na naeng dipatupa Jahowa di ngolunta? Tung aha ma na boi idaonta manang itadapot molo gabe holang do hita sian Jahowa Debata hinorhon ni hisaphisap ni pardagingon dohot hisaphisap ni portibi on? Nda tung itadapot hasonanga, molo pe hasonangan piga leleng ma boi itahilalahon i? Porang, parbadaan, parsalisian jala pandelean ma jumpang di jolma sisongon i. Sai marguru jala manungkun tu angka gogo ni portibi on boha ma asa dapot songon hisaphisap ni daging dohot portibi on, jala jumpang ma ujungna, ndang adong dapot hinatabo parngoluan, mulak ma daging on gabe orbuk na so marlapatan, jala na so adong be hataridaanna. Marhite haimbaruon na pinatupa ni Jahowa manjou hita asa unang be holang hita sian Jahowa Debata. Ditongos Jahowa do AnakNa Jesus Kristus pola mate tarsilang asa boi muse jumpang pardomuanta, parsaoranta na mansai denggan i rap dohot Jahowa. Nda tung portibi on na boi padomuhon hita tu Jahowa. Alai holan inisiatif ni Jahowa sandiri do na padamehon diriNa tu hita angka na tinompaNa i.
Antong unang be hita olo diela jala dijujui laho manggohi hisaphisap ni daging on sahat tu marguru tu gogo ni portibi on. Mulak ma hita tu Jahowa ai nunga dipaimbaru be parsaoranta dohot Ibana, asa marlapatan ngolunta on. Molo nunga jumpang sisongon i, marolopolop ma hita mangendehon jala mansoarahon ende dohot soara pujipujian tu Jahowa. Ndang be holan tabotabo ni pamangan pamujion i, alai dohot ma tu gomos maniop parsaoran na denggan i marhite na unduk ibana di hata ni Jahowa, jala gomos di bagasan panghirimon na togu ro di saleleng ni lelengna. Amen.
Diposting oleh Daniel pane di 21.40 Tidak ada komentar:
Bahan Jamita Epistel Minggu IV Dung Trinitatis: Kolosse/ Kolose 1: 15 - 23
Nas: Kolosse 1: 15 – 23
MARHITE JALA DI BAGASAN JESUS KRITUS DO
ADONG PARDENGGANANTA TU JAHOWA
Pasti hea do hita padengganhon angka na sursar. Sian i botoonta na so lomo hita marnida na sursar tarlumbi sursar parsaoran na markeluarga, mardongansahuta, maraleale dohot na marnegara nang na marhuria. Alai molo nunga denggan adong muse na pasursarhon gabe sogo do roha. Unang ma nian holan diparsaoranta tu na adong diportibi on sai itapadenggan alai parsaoranta tu Debata ndang itapadenggan. Aha do hahonaanna tu turpuk jamitanta sadari on, masuk ma hita di hatorangn ni turpuk.
Huta Kolose, ima sada huta na maju di harajaon Rom. Huta on hirahira 18 km tungkan utara huria Laodikia, jonok tu dalan Efesus dohot sunge Efrat. Di tanda jala digoari do najolo huta Kolose on ima Frigia. Molo itaida di na masa haroro ni Tondi Parbadia, adong do halak na sian luat Frigia na mambege jamita godang ni si Petrus uju na saor Tondi Parbadia (boi idaonta Ulaon ni Apostel 2: 10). Huria Kolose ima sada huria na so si Paulus na pajongjonghon. Hombar tu na bisuk mandok si Epapras do na pajongjonghon huria na di Kolose. Si Epapras ma na mambaritahon barita hatiuron barita las ni roha tu halak Frigia (Kolose) (Kolose 1: 7).
Alai adong hamaolon na masa di huta Kolose taringot na marbarita na uli. Ido umbahen dibaritahon si Epapras na masa on tu si Paulus asa boi nian diparmahani jala dijamitai si Paulus halak Kristen di Kolose marhite suratna. Ido umbahen disurathon si Paulus suratna on hirahira taon 57 – 59, uju dihurungan ma si Paulus di tingki i. aha do harua na masa? Nunga torop be angka pangajari sipaotooto na mambahen lilu ngolu haporseaon dohot partondion ni huria i. sai diajari pangajari sipaotooto i, asa singkop hadaulatonta, ingkon sombaonta do angka tondi ni naung mate, ima tondi ni angka natutua songon hataridaan na unduk hita na marnatuatua, dohot tondi na manggomgom portibi on (martudutudu tu gogo ni portibi). Mambege barita i, pintor disurathon si Paulus do surat parmahanionna tu huri Kolose songon naung adong sinuaeng, na mandok: Holan marhite Jesus Kristus do boi malua hita, ndada marhite panombaonta tu angka ragam tondi ni naung mate dohot tondi ni portibi on, jala Jahowa do na manompa portibi on, jala Ibana do na manggomgom isi ni portibi on, nda tung tondi ni portibi on.
Marhite i, lam ganda ma panandaion di Debata, jala gabe margogo situtu hombar tu gogo ni hasangaponNa i, na manghorhon nasa habengeton dohot lambas ni roha, mardongan las ni roha. Panandaion di Debata, ima panandaion di holong dohot huasoNa na so hasuhatan jala na so hatudosan. Ibana do mual ni hangoluan jala mual ni hasesaan ni dosa na pinatupaNa marhite Jesus Kristus, AnakNa na Badia i. Panandaion di Debata ima panandaion taringot gogoNa na mangatasi saluhutna nasa na adong di portibi on. Guru di Ibana do na masa, nang pe salpu portibi on dohot angka hagiotna, alai molo Debata Jahowa, ima Ama na itatanda di bagasan Jesus Kristus hot ro di salelengna do ianggo harjaonNa, ima sihirimon angka na porsea jala na satia. Ima gogo hasangapon ni Debata Jahowa, Ama i. jala alani i do na itahirim di rura na gok hasusaan on, antong marbengetonxc dohot lambas ni roha, mardongan las ni roha mangadopi saluhutna i.
Di ayat 12 dipodahon do angka na porsea di huta Kolose nang na manjaha turpuk on asa mandok mauliate tu Ama i, ima Debata Jahowa i. mandok mauliate ala naung patauhon hita manjalo tohap di bagasan hatiuron i, sitenanan ni angka na badia i. Adong do 2 na ringkot idaonta taringot hatiuron. Na parjolo, hatiuron marhite barita na uli na binaritahon angka apostel taringot tu hasesaan ni dosa, jala las ni roha di na manghirim di Harjaon ni Debata. Marhite hata ni Debata, patar ma saluhutna aha do na hinalomohon dohot na so dihalomohon ni Debata, jala aha do upa ni na so unduk di hata ni Debata jala na upa tu na unduk di hata ni Debata. Ndang adong be na marsidalian jala ndang adong na buni, ai patar do i di adopan ni Debata. Na paduahon, hatiuron i ima harajonNa na gok las ni roha. Marsinondang ma hamuliaon ni Debata di harajaonNa, jala tung na so adong na boi jongjong marnida sondang hatiuron ni harajaon ni Debata i. marsaringar ma olopolop angka nabadia dohot angka na monang i mangendehon ende hamuliaon dohot hasangapon ni Debata. Di hatiuron na paduahon on martudutudu tu harajaonNa na naeng patar di ari haroro ni Kristus na paduahalihon, ima ari haheheon na balga sihirimon angka na badia. Na badia dison ima na burju rasirasa mate, burju mangulahon ulaon na denggan, burju di haporseaon, nang burju di panomboanna dohot haunudukhonna tu Debata, Jahowa, Ama ni Jesus Kristus.
Di ayat 13 – 14 tangkas do dibaritahon ai nunga diroro sian gomgoman ni haholomon, ima ngolu na gok biar jala tahuton, ngolu na gok hosom, teal, elat late, ngolu na so mananda tudia do ujung ni ngoluna. Dipaunsat tu bagasan harajaon ni Anak, haholongan ni rohaNa, ima Jesus Kristus. Di bagasan Ibana do adong di hita haluaon i, ndada tung ala panombaon jala haundukhonta tu gogo dohot to ragam tondi ni portibi on. Hasesaan ni dosa na pinatupa Debata Jahowa marhite Jesus Kristus mamboan hangoluan dohot las ni roha, hiras ni roha mandalani ngoluna, mamboan dame, jala mananda tudia do ujung ni ngoluna, ima Surgo, inganan na sonang i.
Di ayat 15 – 16, dibaritahon do Jesus Kristus do singkop hapapatar ni Debata Jahowa na so tarida i, na parjolo tubu sian angka na tinompa, na parjolo adong sian angka ompungta dohot tondi ni portibi on. Ai Ibana do hata ni Debata naung gabe jolma. Ibana rap dohot Debata manompa angka na uli dohot na denggan i. na di banua ginjang, dohot di tano on. Marhite Ibana, ima hata ni Debata do manjadi saluhutna na di tano on dohot di banua ginjang, na tarida dohot na so tarida, angka habangsa, harajaon, angka gomgoman, dohot paruhuasoon. Molo marhite Ibana do i, marlapatan marhapatean tu Ibana ma saluhutna. Ibana ma na marhuaso jala na mangatasi salahutna i. Ibana ma na gabe panguhum di saluhutna. Marujung do saluhutna na di tano on, alai hot ro di saleleng ni lelengna do ianggo harajaonNa.
Di ayat 17 – 20, ima mambaritahon Jesus Kristus do ulu ni daging, ima huria i, jala Ibana di jolo ni saluhutna jala saluhutna i do hot di bagasan Ibana. Ayat on paboahon sentral, puncak kehidupan, puncak tujuan hidup songon halak naung ditobus. Marhite jala di bagasan Ibana do patar panghirimon ni angka na porsea jala na satia i. jadi ndang be sai marguru laho manomba ragam panombaon ni tondi asa dapot haluaon ai ulaon na marisuang do i saluhutna. Jesus Kristus do parjolo tubu (Anak sulung) na hehe sian na mate na manghorhon haluaon ni angka jolma dohot na tinompa sian hamagoan dohot hamatean, jala na so tupa be mate Ibana. Marasing do sian angka naung hehe sian na mate, alai mate do muse. Alai Jesus Kristus naung mate jala hehe mamboan barita haheheon ni angka na satia dohot na porsea, nang pe mate di pardagingon alai taruli do di haheheon dohot hangoluan na so marujung di habangsaNa na gok hamuliaon i.
Di ayat 21 – 23 dipaboa do taringot hadirionta naung mardosa na mambahen sega parsaoranta tu Jahowa Debatanta i. Laos marhite Jesus Kristus do padengganNa tu diriNa saluhutna, nang angka na di tano nang di banua ginjang, dung dipatupa dame marhitehite mudar na sian Silang i, marhitehite Ibana. Parsaoranta dohot Debata Jahowa naung sega binahen ni dosa ni jolma na parjolo i, marhite Jesus Kristus gabe denggan ma saluhutna. Boi ma hita ro mandapothon Ama i, ima mual ni hangoluan holan marhitehite Jesus Kristus. Laos diuduti ma parsaoran na markeluarga, na mardongan sahuta, na maraleale, dohot na marnegara nang songon i na marhuria. Marhite jala di bagasan Jesus Kristus i do taruli hita di haheheon. Ai na olo busuk do dagingta on jala malangke hulinghulingta on, jala malua sian sibuk pardaginon, idaonta ma Debata na manompa dohot na manobus hita, Ibana ma hatuaonta. Alai itaingot ma holan marhite jala di bagasan Jesus Kristus do i saluhutna masa.
Marhite hatorangan ni turpuk jamita naung disurathon adong do pigapiga na mansai ringkot putihononta na marpadomuan tu Minggu sadari on, ima:
· Sahat tu sadari on, sai adong dope angka parguruan manang parpoda haliluon na mangajari tu hita asa marguru jala manungkun tu angka tondi na mate jala marsomba tusi. Laos didok do, ai suruan ni Debata do nasida, hape sipaotooto do nasida. Manjalo sahala, dohot mangido sumangot tu angka na mate, sada sian ulaon hasipelebeguon do i na laho mangido pasupasu dohot pangaramotion sian tondi na naung mate, jala diuduti muse tu panombaon. Unang lilu hita ala ni i. nunga sahat be barita nauli taringot Jesus Kristus tu hita, Ibana ma hatiuron na manondangi roha dohot pingkiranta.
· Ise do na manompa hita jolma? Nda tung ompungta na manompa hita, nda tung angka tondi na mate na manompa hita, jala nda tung angka ragam sisombaon angka sipelebegu na manompa hita. Alai Jahowa Debata marhite Jesus Kristus (hata ni Debata na gabe daging) ido na manompa hita. Molo Ibana na manompa hita, marlapatan do i ampunaNa do hita. Ditompa do hita tumiru rupaNa tudos tu pangalahoNa, alai gabe sega do i hinorhon i dosa na niulahon jolma na parjolo i, gabe tu hamatean ma upa ni jolma i ala ni dosa. Alai patar do tarida holong ni Debata marhite Jesus Kristus, asa mulak muse jolma i tu hangoluan i. marhite jala di bagasan Jesus Kristus adong pardengganananta tu Ama i, Silehon tua dohot hangoluan i.
· Na lao salpu do marsogot tano dohot angka hagiotna, alai molo Hata ni Debata tung na so jadi salpu. Na hot do Hata i, jala hangoluan do Hata i. boasa ma ingkon sai tu na olo salpu hita marguru manang itapelehon dirinta on hape marisuang do i ujungna. Di jou do hita tu hatongtongon di HarajaonNa i. molo sai tu portibi on do hita manghirim dohot tu angka gogo ni portibi on do hita manghirim jolma na dumangol hita.
· Jesus Kristus ma itabahen manggohi dirinta dohot ngolunta. Dibagasan jala marhite Ibana do adong pardengganon, denggan muse parsaoranta tu Ama i, jala ndang pola be hita mabiar jongjong di adopan ni Debata Ama, mual ni ngolu dohot tua jala ro mandapothon Ibana di bagasan jala marhite Ibana (Johannes 14: 6) nda tung adong dalan na asing.
· Dungi i, dipadenggan ma parsaoranta na markeluarga, mardongansahuta, maraleale, na marnegara dohot na marhuria, huhut rap paimahon ari na mansai uli, ari gok las ni roha ima haroroNa na paduahalion i, masuk ma hita tu hatiuron na gok hamuliaon di HarajaonNa i. antong, songon naung jinou hita sian haholomon tu hatiuron, itaparangehon ma parange ni anak hatiuron di tongatonga ni ngolunta be, amen.
Diposting oleh Daniel pane di 21.36 Tidak ada komentar:
Bahan Jamita Minggu Kantate, 29 April 2018; 1 Kronika / 1 Tawarikh 16: 7 - 13
Ev.: 1 Kronika 16: 7 – 13; Ep.: Mateus 11: 25 – 30; S. Patik: Psalmen 97: 10 – 12
ENDEHON HAMU MA HAMULIAON NI JAHOWA ALE ANGKA NA NIASIAN NI JAHOWA!
Molo adong 100 sidalian ni jolma boasa ma jolma i marungkil manang marsitaonon, pasti do adong 1.000 sidalian boasa jolma i marlas ni roha jala marolopolop molo na tutu do Ibana marhaposan tu Jahowa, Debatanta marhite Jesus Kristus. Sian pandohan i boi do botoonta 1/10 olopolop manang las ni roha do ianggo sitaonon manang parungkilon. Molo songon i, nang pe ro sitaonon manang parungkilon na mansai dokdok hian pe di ngolunta na so jadi jumpa pandelean manang na gabe mandate ala manghirim do hita di las ni roha dohot olopolop na sian Jahowa Debata. Alai ingkon tangkas ma jumolo hita mangantusi, aha do boi mambahen jolma i marlas ni roha jala aha do suhatsuhat ni las ni roha? Boi do jolma i marlas ni roha ala ni: (1). Godang donganna na mora, sangap jala na malo na boi panungkunan jala boi panghusandean uju adong sitaonon; (2) mammon: ima arta, sangap, hagabeon na niula, pangomoan, hapistaran, molo jumpang jolma na na mambahen mammon suhatsuhat las ni rohana, ima halak na sai mangoloi hisaphisap ni dagingna jala marguru tu gogo ni portibi on dohot madabu tu ulaon hasipelebeguon asa dapot mammon on. Jala halak songon on ima gombaran na olo ma ibana mamparhatobanhon jolma na humurang sian ibana, jala molo adong jolma na mangalo ibana pintor sogo do rohana jala dianggap do gabe musu na umbalga di dirina. (3) marhamonangan, ima halak na marhamonangan maralohon musuna, jala molo diida musuna susah pintor mansai marolopolop ma ibana disi; marhamonangan di ujian, marhamonangan sian angka penjajah; marhamonangan mampartahanton hadirionna dohot bangsona. (4) marhasonangan rap dohot Tuhan i: ndang ala ni hamoraon manang hapogoson na suhatsuhatna, alai molo boi dope sonang ibana rap martangiang dohot keluargana, adong roha na marpanarihon di angka na humurang, roha na boi manganjuanju angka na hurang lobi, sai dapotan pasupasu do ganup halak na ro tu na jolma na marhasonangan rap dohot Tuhan i; denggan jala jamot diulahon ulaonna dohot angka paraloan ni haporseaon i, dohot lan na asing. Las ni roha i do na boi manubuhon sada semangat dohot na boi mangendehon hamuliaon ni Jahowa, Debata na hinaporseahonna i. antong boha do pardomuan saluhutna i di turpuk jamita on? Tangkas ma itapaihutihut hatorangn ni turpuk on.
Buku 1 dohot 2 Kronika ima sada buku sian Padan na robi (PL) na marisihon taringot jujur ngolu (sejarah kronologis) ni harajaon ni Israel andorang Daud gabe raja gumomgom harajaon Israel sahat tu na mulak bangso Israel malua sian partingkan habuangan. Adong do 3 bagian na boi putikhononta taringot Buku Kronika (1 Kronika dohot 2 Kronika) on, ima
Pangaramotion Jahowa di bangso na pinillitNa dohot hapataron hamuliaon ni Jahowa di bangso i. Ragam do na masa di parngoluan ni harajaon ni Israel, jala ragam do angka pangalaho ni Israel songon bangso na pinillit ni Jahowa na hombar manang na maralo tu hata manang patik ni Jahowa. Songon bangso hasian ni Jahowa, ragam do angka pangaramotion ni bangso i nang marhite angka marhamonangan sian bangso Pilistin. Dipasupasu do angka na niula ni bangso i asa boi bohal parngoluanna. Jala di sada tingki dipaloas Jahowa do bangso Israel i talu maralohon bangso Babel, alai ndang na gabe Jahowa talu maralohon debata Babel. Jahowa do na paloashon Israel mangadopi ragam hasusaan dohot sitaonon ala ni dosa ni bangso i marhite bangso Babel, jala Jahowa sandiri do na paluahon bangso Israel i sian saluhut na masa i. marhite i asa marnida do angka bangso sipelebegu (bangso na so mardebatahon Jahowa) angka pambahenan dohot pangaramotion ni Jahowa tu bangso na niasianNa. Jala sian i ro ma nasida jala parsidohot mar-Debatahon Jahowa.
Ingot ma angka sundut naposo taringot partording ngolu ni angka ompunasida na marsundutsundut. Diantusi angka naposo ma dia do angka ulaon na dihalomohon ni Jahowa dohot na so dihalomohon Jahowa naung diula angka ompunasida uju i. gabe parsiajaran ma i tu angka sundut naposo asa marbinoto jala mangatusi nasida taringot pasupasu dohot panarihonon ni Jahowa tu jolma na marhaposan tu Jahowa jala na manghalomohon patik manang hata ni Jahowa; jala unang be masa rimas ni Jahowa songon na masa di angka ompunasida na sai mangalaosi patik manang hata ni Jahowa
Sai tongtong ma angka halak manang bangso na ni asian ni Jahowa marolopolop jala mangendehon angka pambahenan ni Jahowa di ngoluna. Tubu ma panghirimon di angka na so adong be panghirimonna, tubu ma las ni roha tu angka na marsak roha.
Turpuk jamita on ima sada las ni roha ni si raja Daud dung marhamonangan ibana maralohon musu ni bangsona ima bangso Pilistin. Adong do 2 bagian na mansai ringkot idaonta taringot porang na masa uju di padan na robi:
Identitas bangsa, ganup bangso adong do identitasna, jala identitas on boi do marhitehite lambang/ icon, boi do marhitehite ibukota manang sada bangunan na gabe identias ni bangso i. ido alana molo marporang bangso ingkon dohot do identitas ni bangso i diboan. Molo na monang do bangso i, marlapatan bangso na gogo do bangso na monang i jala gabe bangso sihabiaran di humaliangna. Alai molo bangso na talu i gabe mago ma identitasna gabe sada bangso jala gabe hatoban di bangso na monang i.
Perang ilahi (divine war), na marlapatan ndang holan raja manang pasukan na marporang molo masa parporangan. Alai dohot do debata ni bangso i marporang. Ido gabe tubu pangantusion molo talu do bangso i maralapatan do i na dohot do debatana talu, jala bangso na monang marlapatan do debatana pe monang.
Jala parporangan na diadopi raja Daud ima maralohon bangso Pilistin laho paulakhon identitas ni bangso i do asa unang mago hadidirion ni bangso Israel gabe sada bangso di humaliangna. Aha do identitas ni bangso i? ima poti parpadanan/ poti na badia/ poti ni Jahowa (tabut perjanjian). Poti parpadanan, ima poti na marasihon 2 salinan ni patik ni Jahowa na tarsurat di 2 lei (loh batu) (ida 2 Musa 25: 10 – 22). Alai 2 lei na di poti parpadanan on ndang be 2 lei na digurithon Jahowa sandiri, ala nunga ditimpalhon si Musa uju na mardebata sileban marhite patung anak ni lombu na dibahen sian sere (2 Musa 32: 19). Disuru Jahowa ma muse si Musa mandakdak 2 lei batu suman tu 2 lei na parjolo i (ida 2 Musa 34) jala 2 lei batu na didakdak si Musa on ma isi ni poti parpadanan i songon sada tanda haroro ni Jahowa tu bangso Israel jala mian Jahowa di tongatonganasida. Ido umbahen mansai ringkot do poti parpadanan di bangso Israel ala Jahowa mian di tongatonga ni bangso i molo disi do poti parpadanan i. jala mansai badia do poti parpadanan on na so boi sembarangan jolma laho manghunti manang maniop poti parpadanan on
Andorang so sahat hita di turpuk jamita on, molo poti parpadanan dirampas bangso Pilistin do sian halak Israel (1 Samuel 4) uju raja Saul dope raja di Israel, ido umbahen ro ma rimas ni Jahowa tu bangso Pilistin (1 Samuel 5). Dung i talu ma bangso Pilistin maralohon Israel na nirajaan ni si Daud. Jala poti parpadanan i pe diboan ma mulak tu Israel dung maradi di bagas ni Obed Edom (1 Kronika 15 patudos tu 2 Samuel 6: 12 – 23). Mansai las do roha ni bangso Israel jala marolopolop do nasida tarlumobi raja Daud dung dipaloas Jahowa poti parpadanan i mulak muse tu bangso Israel, jala na ingkon halak Lepi (para imam) do na boi mamboan poti parpadanan i. Hamumulak ni poti parpadanan i ima naung mulak ma muse identitas ni bangso Israel gabe bangso jala na mian Jahowa di tongatonga ni bangso i. jala turpuk jamita on ima udut ni las ni roha manang olopolop ni bangso i dohot raja Daud uju mamboan poti parpadanan i tu Jerusalem.
Di olopolop manang di na masa las ni roha i, disuru si Daud ma si Asap dohot angka hahaanggina laho mangendehon ende pujipujian taringot hamuliaon ni Jahowa (ay. 7). Asap ima anak ni Berekhya jala pahompu ni si Simea na sian marga Lepi na mangula gabe parmusik di ganup ulaon parsombaon (peribadahan) ni bangso Israel di undungundung (uju partingkian ni si Musa dung manjalo patik sahat tu si Daud undungundung dope goar ni inganan parsombaon ni bangso i laho mamuji jala manangihon patik ni Jahowa. Alai dung raja Salomo gabe raja gumomgom Israel manggantihon si Daud, amana dipajongjong ma Bagas Joro). Disuru si Daud ma si Asap laho mangendehon ende pujipujian marhite si Asap dohot hahaanggina i. adong do na boi idaonta 3 bagian na ringkot marhite ende pujipujian dohot ende olopolop na ni endehon ni si Daud marhite si Asap, ima:
Puji ma Jahowa ala hagogoon dohot hamuliaonNa jala marhite GoarNa tarida gogo dohot hamuliaon ni Jahowa (ay. 8 -10). Dipanghilalahon si Daud do nang songon i bangso Israel taringot gogo dohot huaso ni Jahowa Debata na sai mangaramoti jala mamparmudumudu parngoluan ni bangso i, jala na so jadi di unsat Jahowa padan hangoluanNa i di tongatonga bangso Israel, songon bangso hasian ni Jahowa. Marhite Goar ni Jahowa do tarida hatongtongonNa jala na olo salpu manang na olo buruk do saluhut na adong di hasiangan on. Marhitehite GoarNa do tarida angka pambahenanNa jala angka halonganan na binahenNa na so siat di pingkiran dohot di pangantusion ni saluhut jolma. Marhitehite GoarNa tarida do taringot tu gogo dohot hamuliaonNa na so hatudosan. Ndang adong nasa gogo na boi dipatudos tu gogoNa di ganup inangan dohot di ganup tingki. Gogo, hasangapon, hapistaran ni jolma dohot na adong di hasiangan on dohot sude angka debata di tano on ndang adong na boi dipatudos tu Jahowa, Debata ni Israel i. hamuliaonNa mangatasi saluhut angka na tinompaNa, jala sude angka debata na dipardebatahon portibi on tunduk do di adopan ni Jahowa (patudos Psalmen 96). Ala ni i, ndang adong na boi paginjanghon rohana jala na so jadi adong na patimbulhon hadirionna di adopan ni Jahowa.
Sisiri hamu ma Jahowa dohot hagoonNa i, tongtong ma lului hamu bohiNa (ay. 11). Ayat 11 on mangajarhon hita asa sai olo ma hita angka na marDebatahon Jahowa mangalului jala marnida saluhut angka gogo dohot tanda halongagan na binahenNa di ngolunta be. Sian dia jala boha do hita mangulahon i? ima: (1) manghasiholi parsaoranna rap dohot Jahowa Debatanta marhite Jesus Kristus marhite tangiang dohot parsombaonna (peribadahan); (2) manghasiholi jala manghalomohon parsaoran na denggan rap dohot donganna jolma; (3) manghasiholi jala manghalomohon parsaoran na denggan tu angka saluhut na ditompa (berdamai dengan alam); (4) sai tongtong mauas di hata ni Jahowa na gabe tungkotna di dalan na landit jala sulusulu di dalan na golap; (5) mangulahon ulaonna di bagasan hadengganon dohot hatiuron sondang ni Jahowa, disi ma adong semangat jala jumpang ma las ni roha mangulahon ulaonna i.
Joujou asa dohot manghalashon dohot mangolophon Jahowa dohot hamuliaonNa (ay. 12 – 13). Marningot ma hita di sude pardalanan ni ngolunta sian na tubu hita tu hasiangan on sahat tu partingkian sisaonari. Ragam do naung itabolus di hasiangan on, itabolus do arsak dohot las ni roha, habot ni roha dohot hiras ni roha, hahipason dohot parsahiton, jala di ujungna boluhononta ma hamatean ni pamatangta. Boi hian do mate hita di ariari na salpu molo tung i sangkap ni Jahowa, manang boi hian do hita jumolo marujung ngolu sian donganta naung marujung ngoluna molo tung i sangkap ni Jahowa. Alai dipaloas Jahowa dope hita mangolu sahat tu tingki on ala adong do na naeng siulahononta jala adong dope siuduthononta di paraloan dohot diparlojonganta di hasiangan on. Molo dipaloas hape hita mangolu sahat tu tingki on, na so jadi dipaloas hita hurangan di ragam parngoluanta. Disarihon do ragam pasupasu parngoluon di pardagingon dohot di partondion, disarihon di mataniari, las ni ari, udan di tingki na be asa boi taruli sipanganon saluhut angka na tinompa i nang tu hita jolma. Ndang tarhabilangan tahe sude angka panarihonon ni Jahowa di ngolunta be, na so pola itapingkiri taringot na denggan di ngolunta alai disarihon ni Jahowa do saluhutna. Molo jolma sai dipingkiri do holan tu sonang ni pamatangna alai martingki be do saluhutna, jala na olo suda do saluhutna. Pardenggan basa jala silehon ragam pasupasu do Jahowa pasupasu nasa na mauliutus na laho parngoluonta. Ingot ma hita saluhutna di patik dohot hataNa, ai hata hangoluan do na haruar sian Ibana, jala pasupasu do na ro sian Ibana.
Molo sisongon i jumpang di parngoluanta, aha do na boi sidalianta be laho mandele, mandate manang gale hita mangulahon ulaonta di tongatonga parngoluon nang di tongatonga ni huria? Ragam angka pasupasu na mauliutus naung itajalo be sian Jahowa nang sian parbinotoanta manang na so sian parbinotoanta. Dilehon do gabe na niula sinur na pinahan, dilehon do marhagabeon angka na marhagabeon, dilehon do hapistaran tu ianakhonta adong ma na marsingkola di negeri nang di swasta, dilehon do parkarejoan na denggan tu ianakhonta, natuatua boi pasingkolahon ianakhonna sahat tu na tolap ibana pasingkolahon ianakhonna i. Ragam tahe angka pasupasu naung itajalo be sian TUHAN i. Boi do sahat tu sadari on itabilangi pasupasu naung itajalo sian TUHAN i saluhutna? Jala molo pe itabandinghon pasupasu i sian sitaonon manang parungkilon na sahat tu hita, dia do gumodang naung itajalo sian TUHAN i? ndang adong dalanna umgodang sitaonon manang parungkilon i naung masa di ngolunta sian pasupasu na mauliutus i di parngoluanta. Ala ni i tama do hita manghalashon jala mangolophon dohot mangendehon hamuliaon ni Jahowa di ngolunta.
Alai unang ma itasuhat pasupasu ni TUHAN tu hita hombar tu hagiot ni dagingta dohot hisaphisap hadirionta be, isarana: hamoraon, pangkat, hagabeon, hapistaran; jala unang pola loja hita mangetong pasupasu ni Jahowa tu jolma sian tu ibana sandiri; mambandinghon ampunana tu ampuna ni jolma na boi patubuhon pangapianan. Mangolophon dohot manghalashon hamuliaon ni Jahowa ima:
Manghasabamhon aha na adong di ibana.
Mangharinggashon angka ulaon na denggan hombar tu angka na talup diulana angka na denggan i.
Gabe pasupasu tu humaliangna marhite gabe tiruan na denggan, parholong, dohot roha na marpanarihon, asa boi halak na di humaliangna parsidohot mangolophon jala mangendehon gogo dohot hamuliaon ni Jahowa.
Marolopolop ma hita angka hasian ni Jahowa. Ai olopolop i do na gabe gogonta molo madabu hita di parungkilon, gabe semangatta uju marsahit hita, jala mangapuli hita uju tumatangis hita. Mangolophon manang mangendehon hamuliaon ni Jahowa patubuhon sada panghirimon na mangolu do di ragam gulmit ni ngolu on. Mangajari hita molo marsitaonon manang mangadopi parungkilan na mansai dokdok pe ndang sadia i molo naung patar di hita las ni rohata di hasonangan i, di hasonanganta i. olopolop dohot las ni roha i do gabe identitasta mangahamauliateon saluhut panarihonon ni Jahowa di ngolunta, Amen.
Diposting oleh Daniel pane di 17.04 Tidak ada komentar:
Jamita Minggu IV Dung Trinitatis, 24 Juni 2018: Ps...
Bahan Jamita Epistel Minggu IV Dung Trinitatis: Ko...
Jamita Minggu Seksagesima, 7 Pebruari 2021: "Jahowa do Hagogoonta" (Jesaya 40: 27-31) Pelita Batak Online
Jamita Minggu Seksagesima, 7 Pebruari 2021: "Jahowa do Hagogoonta" (Jesaya 40: 27-31)
Minggu, 07 Februari 2021 06:38:00
Pinatolhas ni Pdt Dr. Robinson Butarbutar
Di tongatonga ni hajolmaon, adong do opat horong taringot tu panghaporseaion di hagogoon ni Debata na Mangolu i. Naparjolo, i ma nasida na so manghaporseai na adong do Debata Nasasada i, jala ala ni i ndang sihataan songon dia hagogoon ni Debata Jahowa I di portibion nang di ngoluna marsasadasada dohot marsasabangso. Jolma i sandiri do na mangurus ngoluna dohot portibion. Hagogoon dohot hapistaran ni jolma i do dipangasahon.
Napaduahon, i ma nasida na manghaporseai na di diri ni angka debata na binahen ni jolma i do hagogoon ni Debata na sadadasa i tarida. Ala ni i tu angka i ma nasida mangido hagogoon. Sian sada tingki tu tingki na asing, manang sian sada ingangan tu ingangan na asing marasing do hataridaan ni angka i. Di era Revolusi Industri na paopathon dohot na palimahon na godang mamangke Ilmu Pengetahuan Teknologi, dohot do angka teknologi i dihaposi gabe singkat ni Debata na sasada i. Ala dipaneang teknologi i do ulaon na dokdok ni jolma i, gabe dohot ma disomba angka i. Napatoluhon, i ma na manghaporseai na adong do Debata, alai ndang pos rohana na tarbahen Debata na sun gogo i do mangalehon gogo tu jolma on asal ma dihaposi Debata. Dihaporseai do nian na adong Debata, alai ndang adong panghorhon ni haporseaonna i tu hagogoon ni Debata di ngoluna. Napaopathon, i ma na manghaporseai na marhagogoon do Debata, jala tarbahen Debata na gogo na so marnaloja jala na so dung mandate i do hagogoon tu angka na manghaposi hadirion dohot hagogoon ni Debata Jahowa i. Angka na songon i haporseaonna, masa do di ngoluna hagogoon ni Debata nang pe sian hajolmaon ndang tarbahensa be margogo siala marragam sibonsiri, isara umur na lam matua, sipanganon dohot siinumon na hurang bergizi, siala ni halojaon ni pamatang, siala ni parungkilon panghilalaan dohot roha, nang siala ni angka na masa di humaliang ni jolma i.
Horong na paopathon i do pinatolhas ni Debata marhite panurirang Jesaya tu sada bangso naung maheu panghilalaanna ala tarbuang, na manghilala na so dipatupa Debata uhumNa tu nasida. Dipasahat Debata i tu nasida asa unang mabiar nasida, alai baliksa marhaposan tu Debata. Debata mandok: Molo dihaposi sasahalak Ibana, sasada Debata na marhagogoon i, tarbahen Debata do mangalehon gogo tu ibana, nang uju gale ibana: " Marlojongi nasida ndang olo loja, mardalani nasida ndang olo mandate" (Ayat 31). Ndang sahali ibana maruli hagogoon i. Alai mardapotdapot.
Sada haporseaon na mansai bagas jala togu do haporseaon na songon i. Di ginjang ni haporseaon na somal do on. "Boi do tuat, saor, tarsagi hagogoon ni Debata tu na manghaposi Ibana."
I do na masa tu ngolu ni si Simson di tongatonga ni paraloonna maradophon angka parhuaso dohot hagogoon ni halak Filistim naung mangarahut ibana tu di holangholang ni tiang partunggul. Joujou ma ibana tu Jahowa ninna ma: "Ape Tuhan Jahowa! Sai ingot ma ahu, jala pargogoi ahu nanggo sahali on dope, ale Debata, asa hutubalhon sahalinari matangku na dua I tu halak Philistim... Laos digogo ma mangonjar, gabe runggang ma bagas I manipa angka induk I ro di luhut halak angka na di bagasanl gabe tumorop angka na mate binununa di hamamatena i sian angka na binununa tagan di ngoluna" (Panguhum 16: 18, 30b). Songon i do hata haporseaon ni apostel Paulus uju di bagasan hurungan di kota Rom ibana ala ni mamaritahon Kristus: Filippi 4: 13, "Saluhutna do tarpatupa ahu marhitehite Ibana na margaogihon ahu."
Nang uju marsahit ibana, dung tolu hali ibana mangido asa dipamalum Tuhanta ibana sian sahit na adong di pamatangna, manurathon tu ruas ni huria na di kota Korint, na marnida Silang ni Kristus i ndang be songon hagogoon ni Debata, alai halageon ni Debata: "Tuk do asi ni rohangKu di ho, ai di hagaleaon do sun timbul hagogoon" (2 Kor 12: 9). Patudos Epesus: 6: 1, "Dungkon ni i, gabe togu ma rohamuna di bagasan Tuhan i dohot di bagasan hagogoonNa na togu i.
I ma angka contoh ni hinasintong ni hata ni Debata na pinasahatNa tu halak Israel uju di bagasn hagaleonnasida: "Dais do hagogoon ni Debata tu angka na marhaposan tu Ibana."
Ra di pardalanan ni ngolu nang ulaon ni angka na marhaposan tu Debata di portibion, ndang holan di tongatonga ni bangsoNa songon na hinatindangkon ni angka panurat ni angka buku nang surat na di Bibelta i, alai dohot do di pardalanan ni ngolu ni manang ise na marhaposan tu Debata di tongatonga ni marsasahalak ndang marsasabangso di portibion sian sada sundut tu sundut na asing. Di tongatonga ni ngolunta marsadasada pe songon i do. Songon i do isarana na hupanghilalaan di bona ni taon 2005, dung mansai loja pamatangku siala ni na manghobasi na ringkot tu pangurupion tu angka korban ni Tsunami di Banda Aceh di ujung ni bulan Desember 2004 i. Uju i mansai gale hulilala. Loja situtu. Di sada ari uju i di jabu na huingani hami di Medan, masuk ma ahu tu kamar perpustakaanku. Disi ma martangiang ahu. Hupangido gogo tambahan sian Debata, asa boi huuduti ulaonku manarihon angka korban Tsunami. Dung hupaujung tangiangku, migor hupanghilalahon do gogo tambahan dilehon Debata tu ahu. Lam porsea ma ahu tu hagogoonNa i.
Di ngolumuna marsadasada pe angka ruas ni Huria Kristen Batak Protestan nunga dihaposi jala dipanghilalalhon hamu na songon i. Jalan dang holan sahali, alai mardapotdapot.
Adong do hutanda sahalak lulusan SMA na juara umum ibana di ujung ni parsikkolaanna. Ala songon i pistarna dipangasahon ibana ma hapistaranna laho mangalului ingangan kuliah na denggan. Ndang dipangasahon ibana Debata marhite tangiang. Talu ma antong. Alai dung di ujian na mangihut dipangido Ibana asi ni roha ni Debata mandongani ibana mandohoti ujian masuk, lulus ma ibana. Dipatau Debata ibana, mandongani hapistaranna. Alai boasa ma nuaeng hata ni Debata na songon i mamanghulingi hita ganup di partingkian on?
(a) Suraon do ala nunga lam moru panghaposianta di hagogoon ni Debata na so olo loja dohot na so olo mandate i, jala pargogoonNa do na manghaposi Ibana?
(b) Suraon do nunga gumodangan hita marsigantung tu angka sipanganon, siinumon, dohot angka vitamin na boi mamargogoihon hita, sian na marsigantung tu hagogoon ni Debata na buas palumehon hagogoon tu hita asal ma tahaposi hagogoonNa di portibion dohot di ngolunta on?
Ra ndang adong sian hita penduduk di portibion di partingkian Covid 19 on na mandok ndang susa ngoluna binahen ni Covid 19 on. Sude hita nunga satolop mandok na ingkon mar-5M hita mangadopi harararat ni penyebaran ni Virus on. Jala las rohanta nunga dibonai bangsonta manjalo suntikan Vaksin Covid 19. Alai, hamu angka dongan, so tung lupa hita manghaposi hagogoon ni Debata di partongtanganta mangandopi Covid 19 on, uju nunga sahat virus i tu hita, uju marubat, nang uju manjagai dirinta sian hasasahat ni Covid 19 i. Lam pos ma rohanta di hagogoonNa. Tahaposi ma i di ganup rumang ni perjuanganta di ngolunta ganup ari, mangalo na jat, patupa na denggan, termasuk ma di na tapatupa di HKBP di taon on ulaon Pahinsat Hatauon Marhobas (Pemberdayaan) laho patupa haubaon (transformasi ) ni ngolua na ulaon ni HKBP mamungka taon on, songon i nang paluahon Dana Pensiun HKBP sian hagogogotan mangadopi utang na balga. Amen.
Oleh: Pdt Dr. Robinson Butarbutar, sian Parsameanta, STT-HKBP PematangsiantarHamu angka dongan angka na porsea di ulaon ni Debata di tongatonga ni ngolunta. Sian na mamungka di bortian ni dainang
Home » sermon » Lukas 7:11-17
Sitaonon na borat jala ngotngot dijolma na mangolu ima sinirang ni 'hamatean'. Lumobi molo na monding i, nahinaholongan tumpuan di lasni roha, pencari nafkah, kebanggaan ala memegang sebuah jabatan dll. Sai holan na tumatangis do on maol apulan songo ni ma namasa di turpuk jamita on, secara khusus disurat hon injil si lukas ima : Sahalak naposo anak sasada ni ina naung mabalu, naeng laho manghubur tu tanoman, nungga sahat di bahal ni huta i, pajumpang dohot rombongan ni Jesus ( Rombongan hangoluan pajumpang dohot rombongan hamatean ). Namasa on dihuta Nain, ima na diperbatasan Galilea dohot Samaria hurang lumobi 10km sabola selatan Nazaret.
Rombongan ni Jesus dohot angka natorop na mangudurhon Jesus, pajumpang dohot rombongan siusung bangke. Marhite huaso hagogoon ni Jesus dohot ala asini rohaNa marnida sada ina nasae tumatangis, manangisi anakhonna na lagi dihallung laho manghubur tu udean. Alani rasa empati dohot asi ni roha gabe dipasulon Jesus do rombongan siusung bangke, jala ingkon pasision dalan asa jumolo iringiringan i mamolus, songon penghormatan terakhir. Jesus dang paloas rombongan ni siusung bangke mamolus boti. Maras roha ( tergerak hati ) ni Jesus Mangalehon asi ni roha tu ina na sai tumatangis.
'Unang ho tangis (ay.13). Ido hata apul apul sian Jesus tu ina na sai tumatangis i, ndang manigor tu keranda ni bangke 9i di jonohi Jesus, alai jumolo do inanta i di apuli, nangpe sumber ni sitaonon ala ni hamatean. Pangantoion ni Jesus marhite sada apaul apulna mangalehon sada perobahan ima sian partangisan gabe enghel, arsak gabe las niroha. Ai molo sae arsak do manggohi roha tontu maheu situtu do, gale nang pamatang, arsak i sai songon burbur ni hau do sai manegai, sogo ni do molo sai lohot arsak ni roha nang pikkiran gabe songon sada bakteri na maol pamateon. Di dapothon Jesus ma batang i laos didokhon ' O doli doli hudok ma tu ho hehe ma ho'. Hundul ma ibana manghata i laos dipasahat Jesus tu inana ( ay. 14-15). Tolu pandohan na marsahala na haruar sian Jesus mambahen harhar ihotihot ni arsak, hamatean dohot talu iring iringan ni hamatean. Huaso ni Jesus patar disi, jala rombongan ni hangoluan na ma natarida, ala naung talu hamatean dibahen Jesus i. Hamatean dang tuk mangambati asi ni roha na sian Jesus, ai ibana pasuang hangoluan i (pat pilp 1:21 'Kristus do hangoluan di ahu' ). Anggo jolma laho paujunghon masalah bertele tele. Istilah ikan lele, ikan mujahir.. jangan bertele tele langsung cair. Las ni roha ni angka na porsea i tu Jesus ima naso boi sirangon ni hamatean nang angka na tinompa angka namarholong ni roha di Jesus Kristus ( Rom 8:38-39).
Hata na lombok do sian Jesus laho mangapuli ina na marsak, dang di songgak, dibadai, alai tung soara na gok holong dohot asini roha dipasahat angka nahinaholongan ni Jesus dang di pasombu sai tumatangis, molo pe ngolutta diportibi on jatuh berdiri ali gumodang do hita berdiri ala asini roha sian Tuhan i. Ditopot Jesus hita tu portibion asa mangolu, songon na pinatupa na pangoluhon anakhon ni ina na mabalu i. Naeng aha do respon sian hita songon odoran na mangihuthon Jesus i natorop marnida pinatupa ni Jesus, gabe hatahutan, jala dipuji nasida ma Debata. Huhut ma diparhatopot , paboa panurirang bolon do hape Jesus. Tarsunggul ma diroha nasida na masa di Padan Na Robi na pinatupa ni panurirang Elia dohot Elisa, pangoluhon na mate ( 1 raja 17:17-24 ; 2 Raja 4:18-37 ). Jadi Jesus i, panurirang na bolon, jala mesias, Sipalua songon na hinaporseaan ni Jahudi Elia dohot Elisa. Marhite tanda halongangan i gabe dipuji nasida ma Debata, sar ma tu sude barita haluaon na sian Jesus Kristus.
Sai manatap do mata ni Jahowa tu angka partigor, jala pinggol na tu angguk nasida.(pslm 34:16 ; 1 Pet 3:12 ). Holong ni Jesus Kristus do mangalehon asiniroha tu angka haholongan Na, na tangis na mardangol, asa sumuang las ni roha i ( pat.BE.no.520:1 ' Partangisan do hape....'). Asa holan dibagasan Jesus do jumpang lasniroha na manontong, jala ibana do pasohon ilu ilu sian mata ni angka na tumatangis, ala parsorion pinarsorihonna, pangoluhon na mate. Antong tapuji ma Debata dingolunta, margogo ma hita marpanindangion.
Di posting oleh : Unknown Update pada : 8:06 PM
Mangadopi Halak na Dipabali sian Huria | Holong ni Debata
Mangadopi Halak na Dipabali sian Huria
Mansai lungun do roha molo sahalak sian keluarga manang aleale, dipabali sian huria ala mangulahon dosa jala ndang marhamubaon. Sian caranta mangihuthon tudutudu taringot mangadopi halak na dipabali, patuduhon sadia balga holong nang pangargaionta tu Jahowa dohot tu aturanNa. * Taparrohahon ma pigapiga sungkunsungkun taringot on.
Songon dia do hita mangadopi halak na dipabali? Bibel mandok, ”Na so jadi saor hamu dohot halak na targoar dongan, hape parmainan do ibana, manang parangat, manang sioloi ajiajian, manang panginsahi, manang siparmabuk, manang pandobo pe; gari mangan rap dohot sisongon i, gari so jadi.” (1 Korint 5:11) Taringot halak ”na so mian di bagasan poda ni Kristus”, didok do, ”Unang ma jangkon hamu ibana tu jabu, unang ma tabi hamu! Gari na mangalehon tabi tu ibana, saor do tu angka ulaonna na jahat i.” (2 Johannes 9-11) Alani i, ndang boi hita mardongan manang mangkatai rap dohot halak na dipabali taringot partondion. Menara Pengawal No. 37, halaman 21 manang The Watchtower 15 September 1981, halaman 25 mandok, ”Umpamana, hata ’Horas’ boi do mamungka pangkataion dohot paralealeon tu sasahalak. Parsidohot do hita mangulahon on?”
Porlu do hita ndang marsiantoan be dohot nasida? Porlu. Na parjolo, on patuduhon na marsihohot hita tu Jahowa dohot tu aturanNa. Tapatudu ma na taoloi do Jahowa nang pe sipata maol mangulahon i. Holong tu Jahowa ma na mangonjar rohanta mangoloi sude parentaNa. Tapatudu ma molo uhumNa i patuduhon holong, hatigoran jala marlaba tu hita. (Jesaya 48:17; 1 Johannes 5:3) Na paduahon, molo ndang mardongan be hita dohot halak na so olo muba, tarondingi ma hita dohot huria sian parange na so denggan. Asing ni i, tongtong ma ias hurianta. (1 Korint 5:6, 7) Na patoluhon, molo marsihohot do hita mangulahon prinsip ni Bibel taringot halak na dipabali, boi do on marlaba tu halak na dipabali i. Molo taihuthon do na dibahen panitia pengadilan, boi do on mangonjar roha ni halak na dipabali asa mangargai pangurupion na dilehon angka sintua. Ala ndang boi be dihilala ibana mardongan dohot halak na dihaholongi, gabe diboto ibana ma naung balga dosana. Dung i, bahenonna ma hamubaon asa boi maraleale tu Jahowa.​—Lukas 15:17.
Songon dia do molo sisolhot dohot keluarganta na dipabali? Olo do gabe maol hita marsihohot tu aturan ni Jahowa molo sian keluarganta sandiri na dipabali. Antong, songon dia do hita maradophon sisolhotta na dipabali? Ndang sude situasi na laho taparsiajari di lampiran on. Alai taparrohahon ma adong dua situasi na jotjot masa.
Olo do halak na dipabali i sahalak sian keluarganta jala hita tading sajabu dohot ibana. Nang pe dipabali ibana, alai boi do taulahon ulaon na somal rap dohot ibana. Alai, taingot ma nunga dibahen ibana haputusan, na so parsidohot be mangulahon ulaon partondion rap dohot keluargana, na sahaporseaon. Alani i, anggota keluarga na marsihohot tu Jahowa unang ma mangulahon ulaon partondion rap dohot ibana. Umpamana, molo dohot halak na dipabali tingki panombaon na sasaripe, holan manangihon ma ibana. Alai, molo natuatuana dope na martanggung jawab tu na dipabali i [anak dibawah umur], marhak do natuatuana mangajari dohot maminsang ibana. Jala, denggan do molo dibahen natuatuana parsiajaran Bibel dohot ibana. *—Poda 6:20-22; 29:17.
Na asing, olo do ndang sian keluarganta halak na dipabali i jala ibana ndang tading dohot hita. Ra, porlu do mangkatai tu nasida tingki adong na mansai ringkot situtu, alai taingot ma unang pagodangku mangkatai tu ibana. Unang ma talului sidalian asa mangkatai tu sisolhot na dipabali na so tading sajabu. Molo marsihohot hita tu Jahowa dohot organisasiNa, taihuthon ma aturan taringot halak na dipabali. Molo diulahon on, boi do mangurupi halak na dipabali gabe mulak tu Jahowa. *—Heber 12:11.
^ par. 1 Prinsip taringot halak na dipabali marlangku do tu halak na papulikhon diri sian huria.
^ par. 2 Laho mandapot gumodang hatorangan taringot ianakhon na dipabali, na tading sajabu, ida ma di Menara Pengawal 1 Oktober 2001, halaman 16-17 dohot Menara Pengawal seri 54, halaman 31-32 manang The Watchtower 15 November 1988, halaman 20.
^ par. 3 Laho mandapat gumodang hatorangan taringot mangadopi sisolhot na dipabali, ida ma poda na sian Bibel na adong di Menara Pengawal seri 47, halaman 27-32, manang The Watchtower 15 April 1988, halaman 26-31 dohot Menara Pengawal No. 37, halaman 23-27, manang The Watchtower 15 September 1981, halaman 26-31.
Pangantusion Ulaon di ALAP JUAL | Raja Mandidang Sitorus
« Ragam Ni Ulaon Pangolihon Anak/Pahutahon(pamuli) Boru
Abe Tardidi, Kami Bersyukur Ya Tuhan. »Di manogot nai andorang so borhat tu gareja ro ma suhut paranak tu bagas ni parboru mamboan sipanganon (namargoar) jala didok ma gaor ni i ulaon Marsibuha-buhai.
Mamboan jual ma mulak paranak jala diborhati dohot sian sipir ni tondi na ro. Di parboru malobi ni boras na ro songon singkat ni indahan pinaradena. Didok natuatua, tarsongon i do hasomalan ni adat najolo jala sumangap do ninna boru molo alap jual. Hea do hubege sada ina marbada dohot tungga ni dolina, didok; “tangkas do boruadi da dialap jual sian huta ni damang”, ninna.
Tar songon on ma pardalan ni ulaon Alap Jual.
Dung sahat di ari nabinuhul ni Paranak dohot Parboru di ari Pamasu-masuon Parbagason di Bagas Gareja songonon ma pardalan ni ulaon:
Sogot manogoti di Siboanon ni Paranak ima Namargoar (Pinahan Lobu) ndang pola balga i, dibagasan Ampang doi dibahen, jala biasana mangisi Ampang i, Boru ni Suhut Paranak. On ma na digoari si Hunti Ampang jala sijalo Ulos si Hunti Ampang ma nasida.
Diboan Pangoli ma Bunga Tangan laos disi ma dipasada Bunga sipasahaton ni Boru Muli tu Anak Pangoli.
Dung sahat dihuta/dialaman ni Parboru i, dijolo ma Ampang i jala ihutma Pangoli dipudina, dungi Suhut Paranak diihuthon angka dongan sauduran
Nunga mangarade parboru, dibagas dohot sude angka dngan tubuna dohot angka boruna. Sipatupaon nasida pe manjalo paranak ima dengke simudur-udur nunga diparade hian, songoni nang boras sipir ni tondi di bagas pinggan.
Andorang so ro dope paranak di upa nasida ma jolo boruna naneng pamulioni, jala namboruna mandongani i di kamar penganten huhut mangalehon angka poda.
Pelaksanaan ni Ulaon na Mar-Sibuhabuhai:taburhon sahalak ina sian parboru boras si pir ni tondi tu rombongan ni paranak 3 X huhut di dok Horas, Horas, Horas tong 3X songon panaburhon ni boras i.
Dijalo Boru Muli ma Anak Pangoli dipintu. Dilehon Pangoli ma bunga tangan i tu Boru Muli jala di semathon Boru Muli ma Bunga (kembang semat) di jas ni Pangoli (nunga adong hian ingananna). Masuk ma Pangoli dohot Boru Muli dohot angka pandongani tu ruangan terpisah /kamar paima borhat tu Gareja.
Ia ampang nabinoan ni paranak dipeakhon ma jolo ditonga-tonga ni punguan i, jala dung sidung masijalangan, jongjong ma parboru dohot paranak masiadop-adopan.Di sigati parboru ma ampang na marisi tudu-tudu ni sipanganon dohot sitonggi-tonggi, jala di pasahat ma tu parboruon nasida asa dipature, dungi di persilahkan ma paranak hundul. (Laos di pature boruni paranak ma tudutudu ni sipanganon i/di susun diatas talam(baki).
Parboru : Beha Raja ni Boru, mamereng tu tingki hita asa tapungka ma nian ulaonta
Paranak : Nauli Rajanami; huhut digora boruna asa diparade (di boan) tudu-tudu ni sipanganon i.
Pasahat tudu-tudu ni sipanganon. Di hamu Rajanami, Hula-Hulanami, parjolo ma hita mandok mauliate tu Amanta Debata Pardenggan Basai ala asi dohot holong ni rohaNa dapot di hita nuaeng ari nauli ari nadenggan on di anakhonta nanaeng mamungka parbagason sadarion. Tung songon on dope naboi tarpatupa hami Rajanami, las ma rohamuna manjalo. Botima.
Catatan : Dung pe dipasahat hula-hula Dengke simudur-uduri asa marsijalangan
Di Huhut migor ro ma Boru ni Parboru mamboan Dengke sipasahaton nasida tu Paranak.
PARBORU Pasahat Dengke:
Di hamu Raja ni Borunami, nunga di  anakhonta nanaeng manjalo pasu-pasu parbagason on. Songoni ma jolo hatanami.
Dungi udutan ma laho marsipanganon.
Martangiang sian Paranak. Dung Amen laos didok hata ni sipanganon.
Sitiktik marsigompa golang-golang pangarahutna
Otik so sadia na boi hupatupa hami parboruonmuna sai godangma pinasuna, marjomuk ma hita.
Dung sidung marsipanganon: dijou parboru ma ppenganten haruar sian bagas, baru ma udur angka suhut- paraboru dohot paranak (kedua orang tua) diuduti naasing.
B. DI GAREJA:
Dung sidung Ulaon Pamasu-masuon di Gareja : mandok hata ma sian Paranak dohot Parboru:
mandok mauliate laos manggokkon na ro i, asa rap udur tu bagas parpestaan.
C. DI INGANAN PARPESTAAN
1. ULAON NI PROTOKOL
Dung sahat sude Rombongan: (Penganten, Suhut Paranak, Suhut Parboru) tu Bagas Parpestaan, migor ma mangarade parjongjongna be di Pintu Masuk tu Gedung i, asa tipak sude masuk molo dung ro gora sian Protokol.
Protokol Parboru: Dihamu Pamoruonnami, huparade hami di hamu inganan di sabola hambirang molo masuk hita tu bagasan gedungon, songoni ma boa-boanami tu hamu
Protokol Paranak: Mauliate ma Rajanami; laos ditariashon ma:
songoni ma dihita na mar-Dongan Tubu, Boru, Bere, Dongan Sahuta, Aleale, nunga dipasahat Hulahulanta di rade)
mangido hami gomos di haradeonmu asa rap jongjong ma hita.
Di hamu parmusiknami, asa mangarade ma hamu mambahen musik panomunomuon.
Di hamu rombongan ni Penganten: Masuk ma hamu
Manungkun Boru nabertugas manang naung lengkap Hula-Hula dohot Tulang (Ok)
Di jou ma Suhut Sihabolonan laho manjalo haroro ni Hulahula dohot Tulang
Boru sijalo Siuk dohot si Parbue Pir (boras) nabinoan ni Hula-Hula, mangarade hian.
Di  alai unang lupa mandok hata Raja i (…….margana)) sahali manjanghon ma hami di haroromuna, dijolo ma Hula-Hulanami Tulang ni Boru Muli ihut ma Tulang …… Hula-Hula namarhaha maranggi, Hiula-hula ni Anak Manjae dst..
Musik : manjanghon hula-hula dohot Tulang.
Mangarade ma Boru manjalo dengke dohot sipir ni tondi nabinoan ni hulahula
Protokol Parboru (Borunami: Patuduhon hamu inganan/hundulan ni sude hulahulanta)
Protokol Parboru : Didok tu Protokol Paranak Amangboru ala naung tipak do sude parhundul ni hulahula dohot tulangnami, hupasahat hami ma partingkian on tu hamu, botima.
Protokol Paranak : Mauliate ma Rajanami; namanjalang hulahulai denggan ma mardalan mandapothon inganan di nasida naung pinarade ni Paranak.
2. MAMUNGKA ULAON UNJUK :
Protokol Parboru : Manungkun Paranak asa mamungka ulaon
Protokol Paranak : Manggora Suhut Sihabolonan laho pasahat tudu-tudu ni sipanganon
Protokol Parboru : Manggora Suhut Sihabolonan + Dongan Tubu manjalo tudu-tudu ni sipanganon.
3. PASAHAT TUDU-TUDU NI SIPANGANON
Hata ni Paranak (Protokol) bagas joro ni Tuhanta pe sipanganon na boi hupatupa hami, tangiangnami(ndang pola jolo masijalangan)
4. PASAHAT DENGKE SIMUDUR-UDUR
Hata ni Parboru (Protokol) Raja ni Hulahulanami, dison nunga dipasahat Pamoruonta Tudu-tudu ni Sipanganon tu hita, molo tung di namardongan tubu, Boru, Bere, dongan sahuta, aleale dison nunga dipasahat Hula-hulanta Dengke Simudurudur, Dengke sitio, dengke sahat tu hita, molo tung di jolo ni hasuhuton pe hasahatanna naung rap manjalo ma hita disi. Botima.ilang tangiang marsipanganon.
Protokol Paranak : Nauli Rajanami. Martangiang ma hita – Amen – didok ma hata sidumaduma mangan :di hamu hulahulanami dohot disude Amanta raja dohot Inanta soripada, sude hita napunguon, hata ni sipanganon dohononnami ma: sitiktik marsigompa golang-golang pangaruhutna, tung songoni pe sipanganoni natarpatupa hami, sai godang ma pinasuna, marjomuk ma hita.
Protokol Paranak : Rajanami, Hulahulanami naeng ro ma hami pasahathon sulangsulang natabo tu hamu rade ma hamu manjalo , jala hata ni sulangsulang Rajanami laos sian on ma dohononanmi: husulangi hami ma hamu Rajanami dohot sulangsulang natabo on, sulang-sulang pangidoan di hagabean ditubu ni Anak disorangni Boru ala naung hualap hami Borumu gabe Parumaennami, las ma rohamu manjalo, botima.
Parjolo do tu ina pangintubu pasahaton sulang-sulang ipe asa tu ama parsinuan, nang pe mangolu ompunga, ima apala ompung ni namuli. Hot do ingkon parjolo ina pangintubu manang ina panoroni pei dohot ama pangintubu agia pe ama pangkampi simatua doli i. Ndang jadi ngap-ngap roha ni (ina) pangintubu manjalo parjolo sulang-sulang i, nunga adat naung sinaktihon ni sijolo-jolo tubu i na gabe tungko siingoton jala tuhe sigaton sahat tu pagian ni ari Di na marunjuk rap disulang do parboru dohot paranak, alai sian boru ni paranak ma dipillit gabe panulang tu paranak. Hot do boru na raja jala na hormat dipillit, ai so adong inganan ni jolma sijekjek di ulaon Batak.
Note: napasahat sulang-sulang natabo ingkon sian dongan sapanganon (sisolhot ni suhut paranak), jala sa boi-boi na unang ma nian sian boru na laho pasahat sulang-sulang tu hula-hula i (pangitubu/parsinuan ni parumaen).
5. MARBAGI TUDU-TUDU NI SIPANGANON: PARJAMBARAN JUHUT
Protokol Parboru : Amangboru, ta uduti ma ulaonta, diangka nasosimpul dope marsipanganon denggan diuduti, mardomu tu tingki tauduti ma ulaonta.
Tangkas do, tarsongon dia ma partordingna, asa hatahon hamu ma amangboru.
Protokol Paranak: Horas ma jala gabe Rajanami; taringot tu tudutudu ni sipanganon naung
hupasahat hami tu hamu, ba songon dia ma pangatur ni Rajai. Sidapot solup ma hami, botima
Note: didok protokol paranak sidapot solup ma hami alana paranak do na ro tu huta ni parboru. – haha parhundulnami, songoni nang dongan tubumu- berenami, dohot borumu- ibeberenami, dison pasahatonnami ma Parjambaran Taripar tu nasida : (dijahahon ma sesuai tu naung di sepakati tingki ulaon marhusip nagogo), hamu ma namangatur parjambarani tu nasida.
Note: mengenai parjambaran ingkon hataan jala hasil kesepakatanta do on tingki marhusip na gogo.
Protokol Paranak:. Songon naung hudok hami i do Rajanami, sidapot solup ma hami, songon dia ma na dipasahat raja i hami,.pangurupion sian angka namanghaholongi hami, beha Rajanami
Protokol Parboru :. Nauli Amangboru, ulahon hamu ma
Protokol Paranak: manjou PAMARAI asa mandok hata patujolo ni na mangido pangurupion, tar songonon ma hata si dohonon ni pamarai:
Di hamu haha angginami, dongan sahuta, aleale, lumobi ma dihamu borunami dohot bnunga rade hami di son laho manjalo tumpak, panungkolionmu di  nami: Dangka do dupang, Amak do rere, Amang do Tulang, Anak do ia Bere. Molo tung uli rohamu Rajanami naeng manumpahi di napangolihon Beremuna on hami, las ma rohanami manjalo. Mauliate ma hupasahat hami. (langsung dipangido Musik)
Catatan: Ingkon PAMARAI do sijalo tumpak (namanggora) alana PAMARAI ima Suhut Paranak, na manjalo Tumpak sian angka Sisolhotna, molo tumpak ringgit di pamasuk ma ijumlah ni Ringgit dohot Dorbia sian Tumpak ni angka Sisolhot.
Jadi laos PAMARAI do annon na mangalehon kesempatan tu parumaen laho sahali manjomput amplop tu nasida, dungi pasahathon ni pamarai ma tumpak i tu inanta hasuhuton.
Ditingki namanjalo tumpak Paranak, mardalan ma parbagi ni Parjambaran Juhut.
Protokol Parboru : Dihita namardongan tubu, Borunami, ro ma hamu tu son asa rap hita paturehon parjambaran on. (dos ma tahinta parjolo ma tapasahat jambar ni Hulahulanta) – dialusi dongan: tubu : (denggan ma i tutu)
Catatan: napasahathon jambar juhut tu Horong Hula-Hula naeng ma sian dongan tubu.
Jot-jot ni parrohahon di ulaon sai holan boru do dipatujolo. Hape sasintongna ianggo napasahat jambar ingkon namardongan tubu do.
6. PARBAGI NI PARJAMBARAN JUHUT
Jambar ni hula-hulanami : Parsanggulan Parsiamun ma jambarmu Rajanami
Jambar ni Tulangnami : Somba-Somba ma.
– Soit na bolon di : hahadolinami
– Soit na bolon di : anggidolinami:
– Osang Parsiamun : jambar ni Boru dohot Berenami
– Soit : di Punguan
– Soit : jambar ni pariban Dongan Sahuta Ale-ale.
– Jambar di Tulang ni Hela.
– Pangula ni Huria.
Sian Ihur-Ihur: dipasahat ma jambar ni na sa-Tulang: ima Dongan Sabutuha:
Na sapanganan : suhut marhaha-maranggi na sapanganan, Ihur-Ihur na tinggal : jambar ni Suhut Sihabolonan
Note: ihur-ihur di parboru ala nasida do bolahan amak, ai sasintongna ise nadapot ihur-ihur ido suhut na bolahan amak.
Suang songoni ma nang pambagian ni parjambaron di paranak
Jambar ni hula-hulanami : Parsanggulan Parhambirang (naung somba-somba goar ni i)
– Osang Parhambaring : jambar ni Boru dohot Berenami
– Soit : di Punguan (molo tung so soit pe dialap hata ma naung soit ma i)
Ulaon na mangihut nunga dos songon na somal, ima marhata sinamot dan seterusnya.
Catatan: nasomal di Jabotabek on marhata sinamot laos di mata ni ulaon ido. Molo “aslina” di hitaan, ulaon tersendiri do i.
on April 6, 2018 at 9:53 am | Reply Marnosiagian
Mengenai sipemilik beras diulaon alapjual amang tergantung pihak siapa yang berinisiatif amang…misalnya jika yang berkeinginan melangsungkan alapjual adalah parboru itu,maka ia rela beras jadi mikik paranak demikian sebaliknya…namun untuk biaya memang benar dibiayai pihak lakilaki
Selamat Jalan…. | Amani Partogi
Ditulis pada 26 Mei, 2011 oleh Hendry Lumban Gaol
Nang pe nga hos ari, dituntun OppuJatikkos boru do lomona, didalani dalanna laho marminggu. Molo iba rupani, tumagon nama dang marminggu molo haginjangarian. Alai, ido hasomalan ni OppuJatikkos, sai umpudi ro. Nahumatopna ma tikki manjaha tikting dipahundul ibana, ipe sai dipillit do dijolo sahali. Jotjot do nga papungu pelean, ro ibana motol-otol tu jolo, disarat sekkana, harbe-harbe.
Huroa, ni nasadari i dang songon na somal parmasuk ni parminggu. Ala adong tamue ni huria, ba dipalambat otik masuk, bohama sian na dao do tamue on. Dipahundul ma ditonga, ala diida hundulan hasomalanna hian nga di ipai tamue i.
Disurdukohon sintua ma pandurungon on tu jolona, dungi bobosan ibana, mogap di hilala. Apala ipe hundul nga disurdukkon, pandurungon. Disungkapi ma hajutna, didadap baluangna, mandiori limper manang hepeng gelleng.
Ia nidok na holit, padok hu iba. Alai songoni ma rumangna. Disukkapi baluangna mangalului getep na metmet. Adong do getepna, alai ninna rohana pabalga hu baenon durung-durung on. Nda nian, ikkon paradeon ma sian jabu na naeng pelehononton tu Tuhan i?. Ila do roha molo japa-japa jala dior-dior iba di getep lao pandurungon hape nga ro sintua tu jolo niba. So ma pandurungon i, paimana OppuJatikkos boru mandadap baluangna. Habis saayat nai ende i, tong dang marnadapot getep on.
Ala dang dapot getep manang lipper nakkinon, ninna ibana ma mandok sintua i “Pas, jala selamat jalan…” hut dihaishontanganna. Mangupir sintua i, hut dipadalan muse pandurungan on tu na asing.
One thought on “Selamat Jalan….”
Sry Bintang Lie pada 24 Oktober, 2011 pukul 8:56 pm berkata:
ttg pature sopo-sopo;
Ndang pature sopo-sopo————“-pature lobu ni manuk”,alai pauli sopo-sopo do,pajongjong jabu.
Horas | POMPARAN SIRAJASONANG
Horasma di sude panjaha
Ia blog on marjudul Punguan Pomparan Siraja Sonang, Ima na martujuan patuduhon kegiatan punguan na adong di Belitung. Godang do pomparan Siraja Sonang na adong di luat na asing bahkan sahat tu luar negeri. Ima na patuduhan, pomparan Siraja Sonang boi rap renta diangka ulaon adat na marragam.
Di tingki on sai martubuan do angka haimbaruon, diangka ulaon adat na mengikuti zaman. Songoni nang di angka luat na asing ndang dos adat manang pardalanan ni ulaon. Songon na nidok ni ompunta si Jolo Tubu do
Asing rura, asing duhutna
Na denggan do sude nai asal ma taingot poda ni ompunta :
Sai tapillitma na dumenggan.
Tuat si puti nangkok si deak
Ia i na ummuli, ba i ma tapareak.
Eme na masak di gagat ursa
I na masa, molo denggan, ba ima na ni ula.
Asa nang pe marsidaoan dohot pomparan di luat na asing, boi gabe marsipaingotan, gabe sada sunggul-sunggul adong do pomparan Siraja Sonang di Belitung. Songoni hami na di Belitung, boi papuas hon kerinduan nami manjaha barita sian Pomparan Siraja Sonang na adong di luar Belitung.
Anggiatma parbinsar ni blog on boi gabe patuduhon goar ni ompungta Siraja Sonang di parserahan.
Bona Metthew Gultom
2 comments on “Horas”
21 Maret 2009 @ 2:50 pm
Horas ba Appara…
Numpang lewat jo ate i blog on, pajumpang i dunia maya ma hita namarappara he…., nga gok web ni akka margata ate..
23 Maret 2009 @ 3:49 am
Mauliate i do tandana na marappara hita.
SI DUDU | Mandailing Online
Home / Budaya / SI DUDU
Posted by: Dahlan Batubara (Redaksi) in Budaya 25/07/2013\t0 1,838 Views
Ompak poken i Pasar Kotanopan ari Sabtu, kehe mada Si Dudu marsadu tu sadu giot manabusi sipatu sikola ni anaknia Si Batu. I tonga dalan nida Si Dudu mada sada bayo na marlereng maroban indalu duruk tu duru-duru. Arani i bulus marlojong antong Si Dudu laos marsurak-surak: “Jooouuuu … adong bayo na manabu !” Alak pentong ro ro sada ma tu sadu. Dung lalu tu si, nida Si Dudu, ulu ni bayo na tarduru i marbujal ona tinggang indalu. Bayo i mang juguk tai marsitundu, sareto botohonna manudu-nudu lerengnia na suksuk tu duru-duru na i lambung rumpun ni bulu. Alak pe bulusma pajongjong bayo na manabu i tibu-tibu, oni itogu-togu alai torus tu bagas ni sada bayo partangga bulu. Di si, ambaen ngalina ari, isuru alai bayo i marsidudu. Salose pature alak na manabu, Si Dudu pentong torus kehe maia tu pasar marsadu.
Tolap tu pasar nida Si Dudu mang rami alak na pae-paulu. Di poken i adong alak na marjagal kue bolu, robung ni bulu, marmocom-mocom ingkayu, gulaen budu, sapu, indalu, soni juo na marjagal sipatu. Lalu tu lambung ni parjalan sipatu, mijurma ia sian sadu. Dung i, ituor iama sapasang sipatu ambaen ji anaknia Si Batu na marsikola i SR pitu kalas tolu. Lopeh manabusi sipatu, kehe musema ia orong tu julu giot manuor ingkayu dohot gulaen budu tu parjagalan ni amangboru Togu, na marjagal i lambung ni tugu. Ompak manuor-nuor gulaen budu, ibana pasuo dohot sada Bayo Datu. Marsapa Si Dudu: “Aha dei ubat ni ulu na poning sabariba amang bayo datu ? Bahat kalak mandok ubatna epeng karotes na balau, botul de lei amang Bayo Datu ?” Rontong ning Bayo Datu: “Olo, tutu !”.
Benna topek antong ari Sabtu, ipalalu Si Dudu kehe tu parjagalan ni bou Balu giot mangan kue bolu. Dung butong mangan kue bolu, mangkuling Si Dudu: “Tungkus jolo jau ambaen silua, bou Balu !” I tungkus bou Balu antong kue bolu, oni ilehen ia tu Si Dudu. Hum na mangalangka dope Si Dudu get kehe mulak tu julu manjalaki sihim ambaen panganon ni kudo, ro mada amangboru Binu mosa-osa manopotkon Si Dudu salaos mandok obar: “Songon na ronyang sotik uida kudomu !” Rontong ning Si Dudu: “Olo, arana mang tolu ari bo indape na unjung mandai sihim, amangboru !” Mangkuling mulak amangboru Binu: “Ngadong kuida na manggadis sihim poken on, osur maia na dong. Biama mei, Dudu?” Markerut boi ni Si Dudu mambege obar ni amangboru Binu salaos mangkuling: “Lahle bagian … mate mei kudongki baya, inda bisa iba on be tudia-dia marsadu !”
Pabege-bege kecek ni amangboru Binu dohot Si Dudu, ro jabat obar ni bou Balu: “Andigan mentong unjung sihim panganon ni kudo muloi do sian maso na rinca na robi, duhut dei dabole panganonna, bongakna uida homu !”
Rontong alus ni Si Dudu: “So binoto bou, lain dei boto kudongki, kudo pucako na marbegu !”
“Laik dontong so rupomu satonga nida tarsongon begu !” Ning bou Balu.(Edi Nasution)
bahasa mandailing edi nasution mandailing si dudu\t2013-07-25
Tagged with: bahasa mandailing edi nasution mandailing si dudu Pelita Batak Online
Sabtu, 01 Juni 2019 19:48:00
Oleh: Pdt Dr Robinson Butarbutar, Sian Parsameanta, STT-HKBP Pematangsiantar. WA/HP: 0812-62472015
al 1 Juni 1945 i. Di tingki i di Pidatona na bersejarah di jolo ni angka ruas ni Badan Penyelidik Usaha Persiapan Kemerdekaan ni bangsonta dipatolhas Ir Soekarno do Pancasila, lima ojahan tu hatutubu ni sada bangso na naeng jala ingkon malua sian parhatobanon ni Bolanda sada satonga bulan dung i, 17 Agustus 1945. Sada sian ojahan pinatolhas ni Ir Soekarno i, i ma Ketuhanan yang Maha Esa. Di pidatona i, dipatorang ibana do lapatan ni ojahan ni Ketuhanan yang Maha Esa i, i ma na ia bangso na naeng malua sian parhatobanon na mansai leleng i ingkon gabe sada bangso na mar-Tuhan do. Ala sahat tu ombas i diboto Ir. Soekarno do na na marragam rumang ni haporseaon nang ugamo ni penduduk di seantero Nusantara i, dipatorang ibana do na na so jadi masipatoruan alai masiargaan ma angka penduduk Indonesia taringot tu haporseaon ni ganup. Ganup ugamo marhak do tubu di negara na naeng tubu i. Ganup penduduk marhak do patupahon angka ulaon parugamoon saordot tu na nihaporseaonna di tongatonga ni Indonesia Raya i. Na so jadi manang ise mamaksahon isi ni haporseaonna tu na asing.
Di taon na dos di portibion jongjong do Persekutuan Bangsa-bangsa, jala tolu taon dung i, i ma di ari 10 Desember 1948 diparuar PBB ma na ginoaranna Piagam Hak-hak Azasi Manusia na mandok tu diri ni ganup jolma manisia lohot do hak-hak azasi na so boi gugaon manang butbuton ni manang ise. Sada sian hak-hak azasi ni jolma i, i ma hak marugamo manang marhaporseaon. Ala ni i boi dohonon, dijoloani bangsonta Indonesia do PBB manghasiholi dohot manghangoluhon hak azasi marugamo manang marhaporseaon manang dia pe. Ala ni i do di Undang-undang Dasar 1945 Pasal pa-29-hon ayat paduahon didok do taringot tu tanggung jawab ni negara manjagahon hak azasi ni rakyat Indonesia marugamo: "Negara ." Dipatogu ma i di TAP MPR No II/MPR/1978 taringot tu Ekaprasetia Pancakarsa. Mamungka taon na salpu diulakhon negara manghangoluhon i, marhite pajongjong dohot patoguhon ulaon ni BPIP.
Asa, dung taon 1945 sahat tu tingkion ndang tarjalo ni punguan ni angka bangso ni portibion be molo adong manang ise na manggugai dohot mambutbut hak ni hajolmaon marugamo. Atik pe songon i, ingkon torus do perjuanghonon ni jolma i hak azasi on, ai patar manang ndang sai adong dope jolma marsasahalak dohot marsasapunguan na so marsitutu mangargahon i. Ala ni i do di tanggal 25 November 1981 diparuar PBB do sada Deklarasi Mansoadongkon nasa rumang ni Intoleransi dohot Diskriminasi marojahan tu ugamo manang Haporsreaon ni sasahalak (Declaration on the Elimination of All Forms of Intolerance and of Discrimination Based on Religion or Belief). Laho patangkashon dalan mansoadonghonsa dipatorang do di deklarasi i 8 Artikel. Bangsonta bangso Indonesia pe torus dope sahat tu tingki on mangalului angka dalan naummuli laho pasauthon i di parngoluon siganup ari di sandok luat di Negara Kesatuan Republik Indonesia on, ai sai adong dope di tongatonganta na so haru tangkas unduk tu hak azasi i di parngoluon siganup ari.
Na dipatorang Ir Soekarno di jolo ni Badan Penyelidik Usaha Persiapan Kemerdekaan jala na naung tarsurat di UUD 1945 Pasal 28b i, ndang ditanda Nebukadnezar Raja ni Harajaon Babilonia na manggomgomi di taon 605 - hira-hira 562 andorang so Kristus, naung manaluhon bangso Juda dohot mangalengsehon kota Jerusalem di taon 586 andorang so Kristus.
Dipaksa ibana sude natorop nirajaanna manomba debatana, i ma sada ganaganaan sian sere, timbona 60 elak (i ma 18.288 meter) jala bidangna 6 elak (i ma 1,82 meter), ndang marimbar halak Jehuda na mian di Babilonia, na mangihuthon haporseaonnasida ndang jadi nasida manomba debata ganaganaan. Manang ise na so mangoloi parenta ni raja i ingkon uhumonna, i ma didabuhon tu Liang Pamurunan na marnalanala (Daniel 3: 6, 22, 26): Tutungonna. Adong tolu sian halak Jehuda na tarbuang i na so olo unduk tu parrenta ni raja i, i ma si Sadrakh, Mesak dohot si Abednego.
Umbahen na unduk pe nasida ndang ala dihaporseainasida na paluaon ni Debata do nasida sian tangan n agogo ni Nebukadnezar i. Alai ala di nasida ndang jadi paksaon manang ise manomba debata/Debata ni manang ise. On ma didok nasida: "Molo lomo roha ni Debatanami, na huoloi hami, sai paluaonna do hami sian liang pamurunan na marnalanala i, dohot sian tanganmu, ale rajanami. Alai nang so lomo rohana, ingkon botoonmu do, ale rajanami, na so olo hami mamele tu angka debatamu manang marsomba tu ganaganaan sere, naung pinajongjongmi" (Daniel 3: 17-18). Dung diida raja Nabukadnezar na didongani Debata do tolunsa si Sadrakh, Mesak dohot si Abednego sian api pamurunan i (Daniel 3: 24-28), gabe diboto ibana ma na so jadi patupaonna be songon i.
Mangula do Debata mampartahanhon hak azasi marugamo ni si Sadrakh, Mesak dohot Abednego dohot hak azasi manulak pamaksaon ni Nebukadnezar mambutbut hak azasi nasida: na so jadi paksaon sasahalak manomba debata manang dia pe tahe. Mangula Debata paluahon na satia manomba holan Ibana. Diida raja i na adong sahalak asing ni na tolu i na dihaporseai ibana naung sinuru ni Debata ni natolu i, i ma Debata Jahowa, paluahon nasida (Dan 3: 28). Laos sian pamangan ni raja i do ruar hata on taringot tu panulahion ni tolunsa tu pamaksaan manomba debata sileban sian sere na pinatupa ni raja i: "Pinuji ma Debata ni si Sadrak, si Mesak dohot si Abednego, naung marsuru suruanna asa paluahon naposoNa, angka na marhaposan tu ibana, gabe ndang dioloi patik ni harajaon, tung diseahon do daging nasida, asal unang mangoloi manang marsomba tu debata sileban, dungkon nit u Debatana" (3: 28). Ala nunga diboto raja i lomo ni roha ni Debata Jahowa, i ma na so jadi paksaonna manang ise manomba debata sian sere pinajongjongna, jala na dipalua Debata do na so olo manomba debatana i, di ujungna gabe diparuar ibana ma sada uhum na mangorai manang ise manginsahi Debata ni si Sadrak, Mesak dohot Abednego, ai borat do uhum tu na manginsaihisa, i ma "Tanggoan, jala bagasna gabe bagas partangkalan." Gabe diondihon raja i ma hak ni tolunsa manomba Debatanasida. Gabe dialo ibana ma na manginsahi Debata ni tolunsa, uhumon ma manang ise na manginsahi Debata Jahowa.
Asa, tangkas do sian pengalaman ni raja Nebukadnezar dohot tolu na satia tu Debata Jahowa marhite na manulak manomba ganaganaan i, dua na mangihut on: Na parjolo, diondihon Debata do na satia tu Ibana.
Napaduahon, dialo Debata do nasa na mambutbut hak azasi ni sasahalak manomba Ibana. Ala ni i, ala penduduk ni portibion nunga manjangkon Piagam Hak-hak azasi manusia manomba na hinaporseaonna jala nunga adong Deklarasi Mansoadongkon (eliminasi ni) nasa rumang ni intoleransi dohot diskriminasi ala ni parugamoon manang haporseaon ni PBB (1981) songon halak Kristen di portibion dohot di NKRI na mar-Pancasila, dohot mar-UUD 1945 na mandok tanggung jawab ni negara do "" taulahon ma na mangihut on:
Ndang jadi hita mambutbut kebebasan ni manang ise donganta jolma laho manomba na nihaporseaonna. Negara songon tangan ni Debata mangalo hita molo tapatupa i.
Ndang jadi hita, patupa pangaleaion tu na hinaporseaan ni donganta jolma. Negara songon tangan ni Debata mangalo hita molo tapatupa i.
Ndang jadi hita mangaloas adong manang aha dohot manang ise mambutbut kebebasanta manomba na tahaporseai, i ma Tuhanta Sitolusada i. Negara songon tangan ni Debata mangurupi hita molo tapatupa i.
Ndang jadi hita mabiar, alai satia ma hita manomba Debata Sitolusada i, ai satia do Ibana mandongani dohot paluahon hita sian rumang ni nasa pangoraion ni panombaannta tu Ibana. Debata palua hita sian angka i. Negara songon tangan ni Debata mangondihon hita patupa kebebasanta manomba Ibana.
Tauduti ma rap dohot angka donganta anak-anak bangsa manosoi negaranta asa satia patupahon Undang-undang Dasarta pasal 29 ayat 2 i. Songon tanggung jawabta tu negara, ingkon uruponta negara mangalo manang ise na naeng mambutbut kebebasanta marTuhan.
Hiras ma rohanta maniru si Sadrak, Mesak dohot Abednego na satia manomba Debata. Debata do donganta disi. Satia do Ibana palua hita sian nasa mara na mullop disi.
Di pardalanan ni huria di portibion andorang so 1945 nang dung i, ndang holan angka parugamo na asing, alai dohot do angka huria patupa na dos songon na binahen ni si Nebukadnezar na mamaksa na asing manomba debata/Debata nasida marhite marragam dalan. Gok sejarah ni huria na patupa na songon i. Isarana, Galileo Galilei di abad pa-17-hon na diuhum huria ala patolhashon pamingkirion/haporseaon na maralo tu pamingkirion/haporseaon ni huria. Bahat do tong diuhum huria angka naporsea na so sapamingkirion dohot huria i taringot tu ajaran ni huria. Ala ni i, hiras ma nang rohanta padao dirinta sian dohot mangalo hasalaan pinatupa ni angka jolma nang halak Kristen di portibion naung manjoloani hita, i ma na patupahon angka ulaon na mamaksa jolma manomba Debata Sitolusada i. Satia do Debata mandongani hita manomba Ibana. Laos satia do Ibana mandongani hita manulak angka ulaon pinatupa ni manang ise na mambutbut kebebasan beragama ni manang ise. Amen(*)
Boi do angka na dibahen angka ilmuwan mambahen lam ganjang umur ni jolma?
“Alai anggo Ibana denggan do saluhutna i dibahen di tingki halehetanna; ditompahon do huhut roha hangoluan salelenglelengna tu bagasan rohanasida.”​—Parjamita 3:11.
HATA ni Raja Salomo on paboahon, songon dia pangkilalaan ni angka halak taringot hangoluan. Jempek do umur ni jolma jala ujungna mate. Alani i, saleleng marribu taon, marsitutu do angka halak mangalului cara songon dia asa boi ganjang umur ni jolma.
Umpamana, cerita taringot si Gilgames, raja ni Sumeria. Godang cerita na paboahon taringot ibana. Sada ceritana, i ma Epik Gilgames na paboahon na laho ibana tu inganan na dao jala berbahaya laho mangalului cara songon dia asa unang mate. Alai ndang marhasil ibana.
Sahalak ilmuwan najolo di laboratoriumna
Di abad na paopathon SM, angka ilmuwan di Cina mambahen ramuan na dihaporseai nasida boi mambahen ganjang umur ni jolma. Dibahen nasida do ramuan i sian merkuri dohot sian garam arsenik. Alai mate do piga-piga kaisar Cina alani i. Di Eropa, saleleng taon 500 sahat tu 1.500 M, dibahen angka ilmuwan do cara songon dia manguba mas asa boi diallang jolma. Porsea do nasida, molo mas i boi mambahen lam ganjang umur ni jolma.
Saonari, dilului angka ilmuwan do aha na mambahen jolma gabe matua. Dos songon “ramuan hangoluan”, angka cara na dibahen angka ilmuwan i patuduhon, lomo do roha ni jolma mangalului songon dia carana asa unang matua jala mate. Alai aha do hasilna?
“DITOMPAHON [DEBATA] DO HUHUT ROHA HANGOLUAN SALELENGLELENGNA TU BAGASAN ROHANASIDA.”​—PARJAMITA 3:11
DILULUI DO AHA NA MAMBAHEN JOLMA GABE MATUA
Adong lobi sian 300 pandapot ni angka ilmuwan taringot boasa matua hita jala mate. Di taon na parpudi on, marhasil do angka ilmuwan mambahen lam ganjang umur ni sel ni jolma dohot sel ni binatang. Alani i, dilehon angka halak na mora ma hepeng tu angka ilmuwan i laho mangalului alus taringot boasa mate hita. Aha do hasil na dapot ni nasida?
Mambahen lam ganjang umur ni jolma. Piga-piga ilmuwan porsea, ala adong do na masa tu telomer umbahen gabe matua hita. Telomer, i ma bagian ujung na adong di DNA. Telomer on ma na manjaga tingki tarbagi sel na adong di DNA. Alai dung martamba umur ni jolma, lam jempek ma telomer i. Ujungna, gabe ndang boi be sel i tarbagi. On ma na mambahen hita gabe matua.
Taon 2009, adong sahalak borua na margoar si Elizabeth Blackburn. Hea do ibana manjalo penghargaan Nobel. Ibana dohot angka donganna, manulingkiti sada zat na boi mambahen telomer asa unang hatop jempek. Alai didok nasida, ndang telomer i na mambahen ganjang umur ni jolma.
Cara na asing na hea dicoba jolma asa unang gabe matua, i ma memprogram ulang sel. Ndang boi be tarbagi sel na adong di pamatang ni halak naung matua. I do na mambahen gabe luka, hansitan dagingna, jala gabe marsahit. Na parpudi on, dicoba angka ilmuwan di Prancis do laho memprogram ulang sel ni halak naung matua. Adong do piga-piga naung marumur 100 taon lobi. Ketua na manguluhon penelitian i, i ma Professor Jean-Marc Lemaître. Didok ibana, naeng dibahen nasida do songon dia asa sel i boi gabe “mulak muse songon sel ni halak na poso”.
BOI DO ILMU PENGETAHUAN MAMBAHEN LAM GANJANG UMURTA?
Nang pe marsitutu angka jolma mambahen asa unang gabe matua, godang do ilmuwan mandok ndang boi jolma tongtong poso. Memang, sian abad 19, hira na lam ganjang do umur ni jolma. Alai boi pe lam ganjang, ala nunga diboto angka jolma do taringot kebersihan jala nunga godang didapot angka ubat dohot vaksin. Porsea do piga-piga ilmuwan molo umur ni jolma nunga ditontuhon batasna.
Hira-hira 3.500 taon naung salpu, disurat si Musa do di Bibel, “Pitupulu taon do ngolunami, ualupulu taon ma molo margogo hami. Alai gok arsak dohot hasusaan do i, alai hatop do i salpu, dung i laos salpu ma dohot hami.” (Psalmen 90:10, Bibel siganup ari) Nang pe marsitutu angka jolma mambahen asa lam ganjang umur, alai tutu do masa na didok si Musa on.
Hape, molo taparrohahon angka tompaan songon bulu babi manang sada jenis korang, boi do umurna lobi sian 200 taon. Jala pohon sequoia raksasa umurna boi sampe marribu taon. Molo tabandingkon umur ni jolma tu umur ni angka tompaan on, gabe sungkun-sungkun do rohanta, ‘Memang holan sahat tu 70 manang 80 taon do umur ni jolma?’
Hangoluan & Hamatean
Sude do jolma lomo rohana molo ganjang umurna jala marlas ni roha.
PUNGUAN POMPARAN RAJA SIPAHUTAR DOHOT BORUNA JABODETABEK
GOAR NI PUNGUAN, INGANAN DOHOT LELENGNA
Goar ni Punguan on, ima :
Inganan haojahan ni Punguan on, ima di Jakarta Raya dohot nahumaliangsa, na manghangham Bogor, Depok, Tangerang dohot Bekasi. Laos digoari ma JABODETABEK.
Hajongjongan ni Punguan on ndang marbolat / marbatas lelengna.
OJAHAN DOHOT TUJUAN
Punguan on marojahan ma diholong dohot sada niroha, na ni ihot ni parmudaron jala marpedoman tu Pancasila dohot UUD 1945.
Tujuan pajongjonghon Punguan on, ima :
1. Patotahon dohot papitahon angka paradaton dohot patoguhon hasadaon ni roha, dipambahenan na marondolan tu adat Batak naso maralo tu parugamaon ditonga-tonga ni Marga Sipahutar dohot Boruna, asa tong masiamin-aminan songon lampak ni gaol, masitungkol-tungkolan songon suhat dirobean, mangangkat rap tu ginjang manimbung rap tu toru, satahi saoloan, saurdot sapangalakkaan, huhut masihaholongan, masiurupan dohot di angka ragam ni ulaon manang na masa ditonga-tonga ni Marga Sipahutar dohot Boruna.
2. Panaekhon hamajuon di Pomparan ni Raja Sipahutar dohot Boruna na di Jabodetabek, dohot di Indonesia.
HAK DOHOT KEWAJIBAN NI RUAS
Ruas ni Punguan ima sude Pomparan ni Raja Sipahutar (Anak dohot Boru) na maringanan di Jabodetabek. Jala tarbagi ma i gabe tolu horong, ima : Ruas Nagok, Naposobulung dohot Ruas Lambung.
1. Ruas Nagok, ima baoa dohot boru Marga Sipahutar naung hot ripe.
2. Ruas Naposobulung, ima angka Naposobulung iananghon ni Sipahutar dohot iananghon ni boru ni Sipahutar
3. Ruas Lambung ima natoras ni ruas Nagok na ro mangebati ianakhonna; manang sisolhot na gabe tanggungan ni ruas, naung tarsurat gabe ruas Nagok.
1. Diparngoluon dohot angka pambahenan ni Punguan, dos do hak ni sude ruas, nang ditingki ulaon las ni roha dohot ditingki habot ni roha.
2. Ganup ruas nagok, mar-hak jala wajib do mamillit; dohot dipillit gabe pangurus ni Punguan.
1. Asa gabe ruas nagok wajib jala ingkon pasurathon dirina tu Punguan.
2. Ganup ruas nagok wajib do manggarar iuran songon na ditontuhon dibagasan Anggaran Rumah Tangga ni Punguan.
3. Ganup ruas, gabe sipardohot; laho padengganhon parngoluan ni Punguan, ima marhite na pasahat manang mangalehon pamingkiran berupa angka saran, gogo, sibahenon dohot angka na asing dope.
PARHEPENGON DOHOT USAHA
1. Hepeng na porlu pangkeon ni Punguan, marharoroan mai sian iuran Toktok Ripe, Gugu dohot angka sumbangan ni ruas.
2. Asing ni hepeng na sian ruas, Punguan boi do patupahon angka usaha na ture laho papungu dana na hombar tu haporluan ni Punguan, dohot angka usaha na asing na so martontangan dohot Ruhut Bolon / Anggaran Dasar ni Punguan.
PANGURUS NI PUNGUAN
1. Pangurus ni Punguan on ditiroi angka Paniroi / Penasehat.
2. Punguan diuluhon Pangurus, namarsusunan songon on :
- Wakil Sekretaris Umum
- Wakil Bendahara
- Ketua – ketua bidang
a. Bidang Adat
b. Bidang Sosial dohot Kesejahteraan (Kesra)
c. Bidang Organisasi, Usaha dohot Sumber Daya Manusia (OUSDM)
d. Bidang Seni dohot Budaya
e. Bidang Kepemudaan
- Ketua – Ketua Wilayah
- Koordinator Sektor
3. Periode pangurus lelengna 4 (opat) taon, na dipillit sian tonga-tonga ni ruas na gok songon hatontuan naung diatur di Anggaran Rumah Tangga ni Punguan.
4. Pamilliton ni pangurus, diuluhon Paniroi ni Punguan.
Ragam ni Rapot sipamasaon ni pangurus, ima :
a. Rapot Bolon, ima Rapot hadomuan ni pangurus dohot sude ruas
b. Rapot Bona Taon, ima nagabe Pesta Bona Taon ni Punguan
c. Rapot Pleno, ima rapot ni pangurus dohot paniroi
d. Rapot harian ni angka pangurus ni Punguan.
1. Rapot Bolon dipatupa ditingki patupa Pesta Bona Taon manang Pesta Ulang Tahun ni Punguan, na ummotikna sahali 2 (dua) taon, jala didohoti na ummotikna ⅔ (dua partolu) ruas nagok ni Punguan.
2. Di Rapot Bolon do patupaon Pamilliton ni Pangurus Punguan na imbaru, dung jolo mengevaluasi angka ulaon ni Pangurus naung salpu.
PERUBAHAN RUHUT BOLON / ANGGARAN DASAR NI PUNGUAN
1. Ruhut Bolon / Anggaran Dasar ni Punguan bolas do ubaon, domu tu hadenggananna huhut ditolopi ruas ditingki Rapat Bolon
2. Pangurus na imbaru ma na manguba Ruhut Bolon i ditingki Rapot Pleno ni Punguan.
ATURAN NA ASING
a. Angka hatorangan na hurang lengkap jala na so ditontuhon dope di Ruhut Bolon / Anggaran Dasar on, diatur ma i di Anggaran Rumah Tangga.
b. Angka aturan naung ditontuhon di Anggaran Rumah Tangga, bolas do diuba jala dipalehet laho paandarhon tu hamajuon ni partingkian manang hamajuon ni zaman.
c. Pangurus ni Punguan ma manguba jala palehet i ditingki Rapot Pleno ni Pangurus
Jakarta, 24 Nopember 2007
Mangaraja Sipahutar Rikson Sipahutar SE
Paniroi / Penasehat
1. Letkol TNI AD (Purn) Daulat H Sipahutar ( ttd )
2. Maju (Op. Cristofel) Sipahutar ( ttd )
3. St Drs Manahan Sipahutar ( ttd )
4. Drs P Pangondian Sipahutar ( ttd )
5. St Rayberth Sipahutar SE ( ttd )
Ganup ruas pasurathon dirina tu pangurus ni Punguan marhite Ketua Wilayah / Koordinator Sektor diingananna be.
a. Ganup ruas nagok (Rumah Tangga) wajib manggarar iuran hepeng di ganup taon, mangalehon gugu toktok ripe na tinontuhon ni Punguan; mangalehon sumbangan dana sian na taronjar ni rohana bahen sipangkeon tu angka ulaon pinamasa ni Punguan dohot tu haporluan na asing di tonga-tonga ni Punguan.
b. Ganup ruas nagok wajib mangalehon pangurupion sian na taronjar rohana tu dongan ruas na marsitaonon manang ala ni namarsak ala ni parungkilon bolon.
c. Parungkilon manang arsak niroha na porlu manjalo pangurupion sian ruas ima ditingki hamatean, hagoran jabu, kebanjiran dohot angka na asing dope na ditontuhon ni pangurus dohot paniroi ni Punguan.
a. Bahenon do pangurupion sian Punguan dohot sian ruas ni Punguan molo adong ruas ni Punguan uju monding natua-tua, ama manang ina, manang ianakhon ni ruas nagok di tonga-tonga ni Punguan.
b. Bahenon do pangurupion sian Punguan dohot sian ruas molo adong ruas lambung na monding.
c. Bahenon do pangurupion sian Punguan tu natoras ni naposobulung, molo adong monding ruas naposobulung.
d. Molo monding natua-tua ni ruas nagok di bona ni pasogit, patupaon ni Punguan doe. Molo monding ruas nagok manang ianakhonna, manang ruas lambung, patupaon ni Punguan do tu keluarga if. Molo monding natua-tua ni naposobulung di bona ni pasogit, lahoma utusan ni Punguan pasahathon hata togar-togar tu ruas i.
a. Sude do ruas nagok bolas mandapot pangurupion sian tonga-tonga ni ruas ditingki masa hagoran jabu manang bencana alam.
b. Godang ni pangurupion ima sian na taronjar rohanabe jala Punguanma na papunguhon manang namangkoordinir dohot na pasahathon tu na marsitaonon i.
a. Pasahaton ni Punguan do Tumpak tu ruas ni Punguan ditingki :
- Pesta pangolihon anak (sian horong anak)
- Pesta mangadati (sian horong anak)
godang na Rp. 150.000.- (saratus limapuluhribu rupiah).
b. Pasahaton ni Punguan do Ulos Holong tu ruas ni Punguan ditingki :
- Pesta pamulihon boru (sian horong anak dohot sian horong boru)
- Pesta pangolihon anak (sian horong boru)
- Pesta mangadati (sian horong boru)
marasam Rp.150.000.- (saratus limapuluhribu rupiah).
a. Iuran sipasahaton ni ruas (per rumah tangga) dibagasan sataon godangna Rp 30.000. (tolupuluribu rupiah), molo boi sahali manggararma i dibahen.
b. Gugu toktok ripe ditontuhon Punguan ma balgana, domu tu haporluan ni ulaon na naeng sipatupaon.
c. Sumbangan manang partisipasi sian ruas tu Punguan, godangna ima sian nasa na taronjar rohana be.
a. Arta dohot hepeng na jinalo ni Punguan sian ruas dohot sian angka na asing dope disimpan bendahara ma i tu Bank.
b. Panimpanon dohot pangharuaron ni hepeng ingkon sian panolopion, parbinotoan ni Ketua Umum manang sian pangurus na dihunjuk ni Ketua Umum.
TUGAS DOHOT TANGGUNG JAWAB NI PANIROI/PENASEHAT DOHOT PANGURUS NI PUNGUAN
1. Paniroi/Penasehat ni Punguan :
a. Maniroi angka Pangurus dohot Ruas ni Punguan Pomparan Raja Sipahutar dohot Boruna se Jabodetabek domu tu fungsi, misi dohot visi ni Punguan
b. Mamingkirhon laho pamajuhon Punguan rap dohot angka pangurus ni Punguan
c. Rap dohot Ketua Umum, dohot Indonesian on.
a. Manguluhon Punguan domu tu fungsi, misi dohot visi ni Punguan
b. Manguluhonc. Mamingkirhon laho pamajuhon Punguan
d. Manguluhon sude pangurus Punguan.
3. Wakil Ketua Umum :
a. Mangurupi Ketua Umum mangulahon na hombar tu fungsi, misi dohot visi ni Punguan
b. Mangurupi Ketua Umum jala mewakili molo marhalangan
d. Mangheheie. Mamingkirhon laho pamajuhon Punguan
b. Mangulahon jala mandalanton administrasi ni Punguan
c. Mampartanggungjawabhon sude dokumen ni Punguan na masuk manang na haruar dohot angka na marhadomuan tu si
d. Dohot mamingkirhon laho pamajuhon Punguan.
5. Wakil Sekretaris Umum :
a. Mangurupi Sekretaris Umum jala mewakili molo marhalangan
b. Mangurupi jala mandalanton administrasi ni Punguan
b. Manjalo, manimpan dohot mangharuarhon hepeng ni Punguan sian parbinotoan,Punguan dohot angka na hombar tu si, per-triwulan secara tertulis tu Ketua Umum
d. Mangalehon wewenang tu Wakil Bendahara laho mengelola Kas Kecil Punguan sian parbinotoan ni Ketua Umum
e. Dohot mamingkirhon laho pamajuhon Punguan.
a. Mangurupi jala mewakili Bendahara molo marhalangan, jala berfungsi ma sebagai operasional ni Punguan sehari-hari, baik hepeng na masuk manang na haruar dohot persetujuan ni Bendahara/Ketua Umum
b. Manjalo, manimpan dohot mangharuarhon hepeng ni Punguan sian Kas Kecil Punguan sian parbinotoanKas Kecil ni Punguan dohot angka na hombar tu si, laporan tarsurat tu Bendahara per-bulan
8. Ketua Bidang Adat merangkap Anggota :
b. Mangurupi jala boi mewakili Ketua Umum molo marhalangan
c. Mangulahon angka ulaon paradaton na masa ditonga-tonga ni Punguan, i ma ulaon las ni roha, ulaon arsak ni roha, huhut koordinasi tu Ketua Bidang Kerohanian/Bidang Sosial dohot Kesra
d. Manosoi jala mandata pelaksanaan ni paradaton asa hombar tu sintuhuna be
e. Mamingkirhon angka paradaton nabolas sitotophononton ditonga-tonga ni Punguan
f. Angka ulaon na pinasahat tu Ketua Bidang Adat, diurupi Sekretaris/Wakil Sekretaris, Bendahara/Wakil Bendahara ma i manang sian Paniroi/Pengurus songon na mewakili Ketua Umum molo marhalangan
g. Mambahen kaderisasi; parhata sian ganup ompu
h. Dohot mamingkirhon laho pamajuhon punguan
a. Mangurupi Ketua Umum dohot Ketua Bidang Adat8 (c s/d h) Anggaran Rumah Tangga Punguan
9. Ketua Bidang Kerohanian merangkap Anggota :
a. Mangurupi Ketua Umum laho mandalanhon na hombar tu fungsi, misi dohot visi ni Punguan tarlumobi ma i diangka na masa ditonga-tonga ni Punguan, mangalehon angka pamingkirion na laho sipatupaon tu Punguan
b. Manguluhon acara kerohanian, maniroi angka ruas, molo adong ulaon las ni roha tarlumobi mai ulaon habot ni roha ditonga-tonga ni Punguan, dikoordinasihon mai dohot Ketua Bidang Adat
c. Mangalehon angka paniroion tu angka ruas na bersifat membangun tarlumobi ma i tu angka Naposobulung; songon sada kewajiban ma i laho mangalehon bimbingan mental manang songon siraman rohani sian na berkompeten, ditonga-tonga ni Pomparan Raja Sipahutar dohot Boruna
d. Angka ulaon na hombar tu Bidang Kehoranian diurupi Sekretaris/Wakil Sekretaris dohot Bendahara/Wakil Bendahara ni Punguan ma i
a. Mangurupi Ketua Umum dohot Ketua Bidang Kerohanian9 (c s/d e) Anggaran Rumah Tangga Punguan
10. Ketua Bidang Sosial dohot Kesejahteraan (Kesrasipatupaon ni Punguan tu tingki na jempek dohot tu tingki na naeng ro on dope
c. Manguluhon angka ulaon na bersifat sosial ditonga-tonga ni Punguan
d. Patupahon ulaon pangurupion (teken list/partisipasi) molo jumpa angka na marsitaonon ditonga-tonga ni ruas, isara : namonding, kebanjiran dohot hagoran jabu.
e. Mangatur partingkian laho manise, mangapuli tu angka keluarga na marsitaonon, dikoordinasihon ma i tu Ketua Wilayah/Sektor setempat, laos mambahen boa-boa tu ruas, tu Ketua Bidang Adat, Ketua Bidang Kerohanian dohot tu pangurus Punguan secara langsung, via telepon manang sian pos
f. Angka ulaon ni Ketua Bidang Sosial dohot Kesra diurupi Sekretaris/Wakil Sekretaris dohot Bendahara/Wakil Bendahara ni Punguan ma i
g. Dohot mamingkirhon laho pamajuhon Punguan.
a. Mangurupi Ketua Umum dohot Ketua Bidang Sosial dohot Kesra0 (c s/d g) Anggaran Rumah Tangga Punguan
11. Ketua Bidang Organisasi, Usaha dohot Sumber Daya Manusia (OUSDMusaha nabolas sipatupaon ni Punguan tu tingki na jempek dohot tu tingki na naeng ro on dope
c. Mangulahon jala manghehei angka ruas dohot pangurus ni Punguan asa ringgas jala mangharingkothon Punguan
d. Sebagai koordinator di sude Ketua Wilayah; maniroi Naposobulung jala menginventarisasi sude arisan-arisan na adong ditonga-tonga ni Punguan Pomparan Raja Sipahutar dohot Boruna Jabodetabek
e. Membangun jala mangalului sumber-sumber dana dohot usaha na asing laho tu haporluan ni Punguan
f. Membangun Sumber Daya Manusia ditonga-tonga ni Punguan
g. Angka ulaon na pinasahat tu Ketua Bidang Organisasi dohot Sumber Daya Manusia, diurupi Sekretaris/Wakil Sekretaris, Bendahara/Wakil Bendahara ma i manang sahalak sian Paniroi/Pangurus songon na mewakili Ketua Umum molo marhalangan
a. Mangurupi Ketua Umum dohot Ketua Bidang Organisasi dohot Sumber Daya Manusia molo marhalangan, jala manguluhon na hombar tu fungsi, misi dohot visi ni Punguan
b. Mangulahon angka ulaon na tarsurat di Bindu III Pasal 8 ayat 11 (c s/d h) Anggaran Rumah Tangga Punguan
12. Ketua Bidang Seni dohot Budaya :
a. Mangurupi Ketua Umum mangulahon na hombar tu fungsi, misi dohot visi ni Punguan, jala mambangun dohot mangalehon, mambahen pamingkirion diangka sipatupaon di bidang Seni dohot Budaya na hombar tu paradaton ditonga-tonga ni Punguan disesuaihon ma i tu perkembangan ni zaman na so martontangan dohot hakristenon/agama jala ndang pamagohon kredibilitas adat ni bangso Batak
b. Manghobasi sarana dohot prasarana molo masa ulaon las ni roha manang habot ni roha ditonga-tonga ni Punguan, dikoordinasihon mai tu Ketua Bidang Adat dohot tu Ketua Bidang Kerohanian
c. Angka ulaon na pinasahat tu Ketua Bidang Seni dohot Budaya diurupi Sekretaris/Wakil Sekretaris, Bendahara/Wakil Bendahara mai manang sahalak sian Paniroi/Pangurus songon mewakili Ketua Umum molo berhalangan
d. Dohot mamingkirhon laho pamajuhon Punguan
a. Mangurupi Ketua Umum, Ketua Bidang Seni dohot Budaya2 (b s/d d) Anggaran Rumah Tangga Punguan
13. Ketua Wilayah / Koordinator Sektor :
b. Mewakili pangurus Punguan molo marhalangan, huhut mangulahon angka na porlu sipatupaon hombar tu namasa di wilayah i (ulaon las ni roha dohot habot ni roha)
c. Manguluhon jala mandata huhut maniroi angka ruas di wilayah na be
d. Mambahen partangiangan, arisan manang ulaon na asing huhut membentuk struktur organisasi na metmet isara Sekretaris / Bendahara di wilayah na be na so pola martontangan tu Anggaran Dasar/Anggaran Rumah Tangga ni Punguan
e. Manjalo barita na masa sian ruas, paboahon tu sude ruas di wilayah na be, molo adong na masa isara ulaon las niroha, manang ulaon habot ni roha
f. Gabe penghubung tu pangurus Punguan disude angka barita na masa di wilayah na be dohot sebaliknya sian pangurus Punguan tu angka ruas
g. Manghobasi sarana dohot prasarana molo adong ruas di wilayah i na monding, jala ulaon manise, mangapuli tu keluarga namarsitaonon diparade ruas na adong di wilayah i ma songon angka biaya na hombar tu si, dilaporhon ma tu Bendahara ni Punguan
h. Manjalo iuran sian angka ruas jala dipasahat ma i tu Bendahara ni Punguan.
a. Mangurupi Ketua Umum dohot Ketua Wilayah molo marhalangan, jala manghobasi sude tu3 (b s/d h) Anggaran Rumah Tangga Punguan
14. Ketua Bidang Naposobulung :
Dewan Naposobulung :
b. Mangulahon jala maniroi, mambahen gagasan dohot pamingkirion tu angka Naposobulung ni Punguan, untuk perkembangan ni Naposobulung khususna di wilayah Jabodetabek.
c. Mamingkirhon, mandata jala membentuk Naposobulung ditonga-tonga ni Punguan laho tu hamajuan ni Naposobulung ni Punguan
d. Mangurupi jala mengerahkan angka Naposobulung ni Punguan molo adong ulaon/namasa ditonga-tonga ni Punguan tarlumobi mai mangurupi Ketua Wilayah di wilayahna be.
e. Angka ulaon na pisasahat tu Dewan Naposobulung diurupi Ketua Wilayah dohot Sekretaris/Wakil Sekretaris, Bendahara/Wakil Bendahara ni Punguan.
Ketua Naposobulung :
a. Naposobulung ni Punguan ima naposo nagok ni ruas ni Punguan Pomparan Raja Sipahutar dohot Boruna Jabodetabek
b. Ketua Umum ni Naposobulung ima na pinillit ni pangurus sian tonga-tonga ni Naposobulung ni Punguan, na laho membentuk, manguluhon, mandata jala mangurus ulaon ni angka Naposobulung ni Punguan
c. Mangurupi jala mewakili Dewan Naposobulung molo marhalangan
d. Mangalehon gagasan dohot pamingkirion tu Ketua Umum/Dewan Naposobulung laho pamajuhon ruas ni Naposobulung
e. Mangurupi ulaon ni pangurus manang ulaon ni Ketua Wilayah di tingki na hombar tu haporluanna
f. Angka ulaon na pinasahat tu Ketua Umum ni Naposobulung diurupi Dewan Naposobulung, Ketua Wilayah, Sekretaris/Wakil Sekretaris dohot Bendahara/Wakil Bendahara ni Punguan mai.
a. Boi do maradi/mantak anggota ni pangurus molo adong alasan na tingkos manang togu jala ditolopi ⅔ (dua partolu) sian pangurus ni Punguan
b. Pangganti ni pangurus na maradi i, dipillit ma sian ruas ditingki rapot harian ni pangurus.
a. Diujung ni tingki hapanguruson, pangurus Punguan na niwakilan ni Ketua Umum mangalehon partanggungjawaban, mangonai parngoluon dohot angka ulaon naung didalanhon ni pangurus dohot lan na asing na mardomu tu Punguan
b. Partanggungjawaban ni pangurus on dipasahat ma ditingki rapot bolon ima rapot hadomuan ni sude ruas ni Punguan.
Sude ruas nagok boi do dipillit gabe pangurus ni Punguan molo dung digonopi angka parsyaratan na talup tusi, ima :
a. Ketua Umum, Wakil Ketua Umum, Ketua Bidang Adat, sipilliton ima sian na marga Sipahutar naung gabe ruas nagok
b. Pangurus na asing (asing ni Ketua Umum, Wakil Ketua Umum, Ketua Bidang Adat) boi do dipillit sian horong ni boru
c. Marsahala hapartogion, marholong ni roha tu marga Sipahutar, olo markorban, tulus, ikhlas jala burju mangulahon angka tugas dohot kewajibanna, denggan marpangalaho dohot marpangkuling huhut ndang martihas diparngoluon siapari
d. Mangantusi paradaton dohot parugamaon.
a. Asing ni rapot bolon dohot rapot bona taon, sude rapot ingkon didohoti naummotikna ⅓ (sapartolu) sian angka na niontang marrapot, ipe asa pajadion parrapoton.
b. Tingki dohot inganan ni parrapoton ditontuhon pangurus ni Punguan mai.
Ruhut-ruhut ni parngoluon na so diatur dope dibagasan Anggaran Rumah Tangga on, diatur mai muse dohot hatorangan na niharuarhon ni pangurus, asal ma ndang maralo tu isi dohot lapatan ni Ruhut Bolon/Anggaran Dasar dohot Anggaran Rumah Tangga ni Punguan, sude hatontuan na hinaruarhon ni pangurus dipartanggungjawabhon mai di rapot bolon.
Wilayah Sektor Ketwil: Drs Lamkuat Sipahutar
I Jakarta Timur I
II Jakarta Timur III
III Jakarta Selatan dan
IV Jakarta Barat Ketwil: Leonard Sipahutar
V Depok sekitarnya Ketwil: Budi Sipahutar SH
VI Bekasi Barat & Utara Ketwil: Edward Sipahutar
Bekasi Timur I & II
No. Wilayah/Sektor Ketua Wilayah / Sektor
1. Wilayah : I Ketwil: Drs Lamkuat Sipahutar
2. Wilayah : II Ketwil: Leonardo Sipahutar
3. Wilayah : III Ketwil: Uluan Sipahutar
4. Wilayah : IV Ketwil: Rovelen Sipahutar
5. Wilayah : V Ketwil: Edward Sipahutar
Bekasi Timur I
Bekasi Timur II
6. Wilayah : VI Ketwil: Budi Sipahutar SH
Diposting oleh SIPAHUTAR BIG FAMILY di 01.17 Tidak ada komentar:
SISTEM KOMUNIKASI SIPAHUTAR
ASA RENTA SIULAON
(SISTEM KOMUNIKASI NI PUNGUAN)
A. MOLO DITINGKI MASA HABOT NI ROHA
Dipardalanan ni ngolunta siganup ari, tagamon do masa arsak/habot ni roha bolusonta jala masa do i sian na so panagaman dohot naso dihirim rohanta be. Ala ni i songon jolma na tinompa ni Debata hita ingkon rade/siap do hita sude baik sebagai pribadi, keluarga suang songoni nang marhite Punguan.
Renta ni sude ulaon boi do dapot i, marhite haradeon ni roha dohot pambahenan na denggan sian ganup ruas ni Punguan dohot sian angka pengurus. Tung mansai uli pangkilalaan molo di sude angka siulaon i marture dibagasan harentaon.
Dibahen i asa dapot harentaon jumpa masa arsak/habot ni roha, tauji ma mambahen sada alur/sistem komunikasi ni Punguan Pomparan Raja Sipahutar dohot Boruna se-Jabotabek, songononma :
1. Molo adong na masa disada-sada keluarga, sai parjolo ma dipaboa suhut tu Punguan, ima marhite Ketua/Koordinator di wilayah i, suang songon i tu manang na piga donganna/ruas di wilayah i asa marhite i boi sambung-menyambung informasi/barita i tu angka dongan.
2. Ditorushon Ketua wilayah i ma muse barita ondeng tu pangurus ima marhite Sekretaris Umum, Ketua Bidang Sosial dohot Kesra manang tu Ketua Umum.
3. Dung dijalo pangurus barita i, ditorushon ma muse tu sude Ketua Bidang, Ketua Wilayah, Paniroi tarlobi tu Ketua Bidang Adat dohot Kerohanian asa adong koordinasi jala paradehon angka na porlu tu na masa i. Ganup Ketua Wilayah manorushon barita i tu sude ruas di wilayahna be.
4. Songon na tarsurat di Anggaran Rumah Tangga Punguan, molo adong na masa di sada wilayah, gabe Ketua Wilayah i ma na mangulahon jala parentahon siulaon, sibahenon dohot lan na asing. Molo tung adong na hurang lobi dipaboa ma i tu pangurus asa dibahen pangurus haputusan laho patotahon ulaon/na masa i.
5. Tung pe dibahen jalur komunikasi songon angka na diginjang i, ndang na gabe membatasi/mangambati sude ruas ni Punguan laho patolhashon barita/informasi na tongon masa ditonga-tonga ni Punguan tu angka dongan.
6. Angka siulaon ni Punguan na hombar tu ulaon sosial (songon na tarsurat di Ruhut Bolon/ART Bindu I pasal 2.c; pasal 3.a, b c) boi ma diulahon Ketua wilayah i paima sahat pangurus ni Punguan.
7. Suang songoni do nang na marhadomuan tu ulaon adat, boi do tongtong Ketua wilayah i mewakili pangurus hombar tu angka situasi dohot angka kondisina be.
8. Songon i ma muse dinapatupahon ulaon/acara manise/marhata togar-togar (Ruhut Bolon/ART Bindu I pasal 3.d, e, f) Ketua wilayah ma mangatur partingkianna rap dohot angka ruas di wilayah i, laos dipabotohon ma rencana i tu pangurus Punguan. Ia biaya tu acara on nungnga diatur di Ruhut Bolon/ART Bindu I pasal 3.d, e.
Niuji pe mambahen alur/sistem komunikasi/informasi songon angka na diginjang i songon sada dalan padasiphon ulaonta do i diganup panghobasion ditonga-tonga ni Punguan. Alai na lobi lehet jala uli dope i molo sude ruas ni Punguan, Ketua wilayah rap dohot pangurus ni Punguan satahi saoloan laho mangulahon dohot padengganhon na hombar ditonga-tonga ni Punguan.
B. ULAON LAS NI ROHA (PANGOLIHON ANAK/ PAMULI BORU)
Somal do tabege hata mandok: Molo dung magodang anak pangolihononton, molo dung magodang boru pahutaon/pamulion.
Dibahen i ia molo dung adong rencana ni sada-sada keluarga naeng patupahon ulaon pangolihon anak manang naeng pamulihon boru, ingkon sai jumolo ma pasahaton (tariashononton) i tu sude dongan sahorong ni hasuhuton (haha anggi dohot angka boru). Jouon ma marpungu tu bagas sude dongan sahorong ni suhut, jala diparpunguan i dihatahon (ditariashon) suhut i ma nanaeng adong siulaon di tingki najonok. Laos parpunguan i ma mangondolhon na sada hasuhuton nasida disi.
Dung i muse berlanjut ma angka siulaon martangga-tangga songon balatuk ni ruma, ima:
1. Marhori dinding :
Ia namarhori dinding on (somal didok mangarangrangi) pasahaton/utuson ma haha-anggi dohot sian boru (2-3 halak). Jala bekalan ma nasida diangka maksud/rencana-rencana ni hasuhuton.
2. Patua hata dohot Marhusip :
Ia tu ulaon patua hata dohot marhusip, togihon/gokhononma ima: horong ni suhut, utusan marsasaompu (somal didok marsuhusuhu [1-2 halak]); utusan ni boru/bere; utusan ni dongan sahuta. Molo dung selesai satahap ulaon i (Patua hata) diuduti ma muse tu Parhusipon, ima songon mangarisihi na gabe haputusan ni na dua hasuhuton songon ojahan di ulaon na naeng ro, ima :
- Partording ni ulaon
- Godang ni sinamot/panandaion
- Hembang ni ulaon/undangan
- Angka ulos herbang
- Parjambaran hombar tu luat ni na dua hasuhuton
- Partingkian, martumpol, marsibuha-buhai, pesta unjuk dohot inganan
3. Martumpol dohot Martonggo raja/Ria raja :
Ia tu namartumpol di gereja, gokhononma: sude horong ni suhut, dongan tubu, utusan ni boru/bere, dongan sahuta, hula-hula nang dohot angka pariban suang songoni dohot ale-ale.
Ia tu namartonggo/ria raja ima: horong hasuhuton, sude Ketua wilayah, 1-2 halak utusan marsasaompu (laos boi do diwakili Ketua wilayah molo tepat sian pomparan sian marsaompu), angka utusan ni boru/bere, utusan ni dongan sahuta.
Mansai porlu situtu do kehadiran ni unsur-unsur i ditingki martonggo/marria raja i, ai disima hataan sude na pokok-pokok tu ulaon nanaeng ro hombar tu angka pardalan ni adat batak.
Ditingki namartonggo/ria raja, saboi-boina nungnga radeon ni hasuhuton angka undangan sipadalanon/sipasahaton nanaeng sigokhonon (goar dohot alamat nungnga lengkap diisi).
Pardalan ni undangan tu sude ruas ni Punguan, boi do marhite ketua-ketua wilayah, boi do marsasaompu, laos langsung pe hasuhuton pasahathon na denggan do i, manang di tongos marhite kantor pos.
4. Pesta Unjuk
Pamuhai ni ulaon (sibuha-buhai di bagas ni parboru) :
Pelaksanaan ni sibuha-buhai nunga tangkas hian dihatai dohot disepakati ima ditingki parhusipon dohot ditingki martonggo/ria raja.
Pamasu-masuon di Gareja :
Diudurhon suhut na duabola pihakma pengantin tu gareja rap dohot angka sisolhot nang dohot angka na niundang.
Pesta Unjuk (Ulaon di Gedung) :
Taringot diangka siulaon dohot na mangulahon di mata ni ulaon on, tangkas do i sude dihatai/diatur ditingki namartonggo/ria raja asa tinggal mangulahon nama i di mata ni unjuk bolon i, ingkon tangkas do gokhonon tu ulaon unjuk on, ima :
Horong suhut Bona ni ari
Dongan tubu Bona Tulang (tulang – II)
Boru/bere Tulang rorobot
Dongan sahuta Tulang
Dongan sapunguan Hula-hula
Pariban Hula-hula sian namartinodohon
Ale-ale Hula-hula sian anak manjae.
Paulak Une dohot Tingkir Tangga :
Sasintongna ianggo adat (ulaon) Paulak une dohot Tingkir tangga molo adat di bona pasogit manang pinungka ni sijolo-jolo tubu, dung pe salpu ualon i marpiga-piga ari, dung i ro ma pengantin tu huta ni parboru huhut mamboan sipanganon. Suang songoni ma muse di ari na lehet ro ma parboru tu huta ni boruna/helana i laho mangebati (didok maningkir tangga) jabu ni boruna/helana i.
Asa molo ndang dipatupa nasida ulaon i, gabe sada pangambat do i diangka hubungan komunikasi nang songon i dohot angka pangebation ndang boi ulahonon nasida saleleng so dipatupa ulaon i.
Borhat sian permasalahan/situasi na songon i ma umbahen ditingki naparpudion lumobi di huta parserahan on ala ni angka partingkian diulaon siganup ari gabe adong istilah ULAON SADARI, na marlapatan asa laos dibagasan ulaon sisadari i ma dipatupa ulaon Paulak Une dohot Tingkir Tangga nangpe pelaksanaanna holan simbolis.
Marhite istilah Ulaon Sadari on ndang be mangambati langka nasida be laho mambahen komunikasi songoni dohot angka pangebation.
Molo tapaihut-ihut huhut taparrohahon do disude pardalan ni acara adat disiganup ulaon habatakon (marhata sinamot, marunjuk, mangadathon/mangadati, mamestahon tambak ni ompu dohot lan na asing dope), boi dohonon ia ulaon i ndang haruar sian namanghatai hombar tu ruhut-ruhut ni paradaton di halak batak. Asa sian panghataion i do boi botoon ni na ro dohot situan natorop aha do sintuhu ni siulaon i.
Ia manghatai diulaon adat ndang dos i dohot na manghatai di tongan dalan, dipartungkoan manang songon panghataion di pasaran. Alai tung namarsintuhu do anggo panghataion di angka ulaon paradaton. Dibahen i ingkon somal-somalan do mangihuthon angka panghataion di ulaon adat ai ido sada guru na ummarga di dirinta be asa boi hita manghatai/mangulahon adat i di angka tingkina.
Ndang adong bidang studi manang sekolah na khusus laho inganan marsiajar taringot tu uloan paradaton i, alai songon halak batak hita (tarlumobi tu angka dongan ama) napatut do ingkon botoonta songon dia ruhut-ruhut ni paradaton i dohot pardalan ni adat i hombar tu sintuhu ni ulaon i.
Nuaeng tauji ma jolo mangantusi ruhut-ruhut ni panghataion :
1. Nadenggan do molo pintor ditontuhon jala dipaboa hian ise parhata, asa adong tingkina parade sihatahononna, ai marguru tu haradeon do na gumodang manontuhon hadengganon ni panghataion. Asa parjambaran do manghatai, sian dos ni roha.
2. Ganup na mandok hata, naeng ma soarana torang jala lambok, boi dibege sude natorop i.
3. Naeng ma rumang ni panghataion i dibagasan tulus ni roha, kewajaran, dohot suasana kekeluargaan. Uang ma adong dipanghataion i unsur-unsur negatif, songon hakarason, muruk, mangkritik, humor na melukai dohot pametmethon sasahalak dohot nasuman tusi.
4. Diangka na mandok hata unang ma adong panghatai na panganjanghu, na mamangke tingki na palobihu, asa unang ma adong hata na mulak-mulak, rarat jala manimbil.
5. Molo adong pandohan ni sasahalak na so tingkos, dipatingkos ma i dohot manat huhut dibagasan halambohon dohot kebijaksanaan.
6. Molo mamangke umpama dohot umpasa ditingki mandok hata, ingkon denggan do umpama i didok songon aslina unang diparhaneang. Jala ditingki manghatahon umpasa i dumenggan ma i didok/dihatahon dibagasan unsur par-Tuhan-on na marlapatan sada pangidoan do i.
Dibahen i molo naeng mandok umpasa sai jumolo do didok: “Sai dilehon Tuhanta pardenggan basa i ma di hamu songon na didok ni umpasaon”.
“SOPIAK LANGIT RAJA SIPAHUTAR”
IMA SISUAN BULU DI HUTA SIPAHUTAR
A. ANAK NI DATU DALU
Baliga ma binaligahon, barita ma na binaritahon. Ia barita ni Ompunta Raja Sipahutar songonon ma baritana dohot turi-turianna.
“SIPAHUTAR” ima goar ni ompu i, dohot gelarna “SOPIAK LANGIT”, na gabe songon gelar turut do gelar ni ompunta on, ala “mata sopiak” do ibana. Huta hatubuan ni Ompunta Raja Sipahutar ima sada huta dipinggiran ni Tao Toba sekitar huta Porsea. Torop do nasida marhahamaranggi anak ni Ompu Datu Dalu, ima: Pasaribu (Habeahan, Bondar, Gorat), Batubara, Sipahutar, Matondang, Tarihoran, Harahap, Gurning, Saruksuk, Parapat dohot Tanjung.
Sian sihamet-metonna sahat ro di naung magodang, marguru hadatuon do Ompunta on, ai tarbarita do ibana sada datu bolon na memiliki kesaktian, ala ni i boi dohonon tung gabe dihabiari halak do ibana dihatina i. Jala ala ni hagogoon ni hadatuon na on do muse ibana marsitandaan dohot paribanna “Giring Panaitan Boru Hasibuan”. Laos dipudian ni ari mangalap boru ma ibana ima Giring Panaitan boru ni tulangna “Hasibuan Daturara” sian huta Janjimatogu Porsea.
Tolu (3) ma anak ni Sopiak Langit Raja Sipahutar dohot boru Hasibuan, ima :
1. Hutabalian (siangkangan)
2. Namora Sohataon (paitonga)
3. Daulae (paitoluhon)
Alai ianggo na mamboanhon marga Sipahutar (na gabe marga ni Sipahutar sahat tu tingkion) sian anakna natolu on holan Namora Sohataon (anak paitonga) do. Jala Daulae (anak paitoluhon) ima gabe mamboanhon marga Daulae. Molo Hutabalian (siangkangan) ndang marpinompar on, ala diuhum amangna do ibana diombus dipahabang sahat tu dolok Simanuk-manuk, ala ni parangena na so ture.
B. MAMUNGKA HUTA SIPAHUTAR
Dung dipudian ni ari muse, manolsoli do Sopiak Langit na manguhum anakna si Hutabalian i. “Tung boasa ma ingkon ombusonku anakhi gabe sisoada”, ninna dibagasan rohana. Sai jot-jot ma ibana marsak maamingkiri i, jala laos alani i ma muse bonsir na bungkas sian Porsea tu luat sihadaoan laho mangalupahon angka arsak ni rohana i. Di na borhat Sopiak Langit sian Uluan Porsea, tinggal do ianggo Ompunta boru Hasibuan di Janjimatogu, holan anakna na dua i do diboan ibana. Di na mardalan nasida natolu, dituhukma di abarana ima si Daulae, huhut ditogu disiamunna ima si Namora Sohataon, dijururi (didalani) nasida ma dalanna na so diboto dope manang na tu huta/luat dia do tujuan nasida pola marpiga-piga ari. Dung i tolhas ma nasida di sada inganan na so adong dope jolma maringanan disi jala ndang diboto dope aha goar ni inganan i. Dipanjongjong ma pansa-pansana (inganan panatapan), mangula ma ibana di inganan i huhut pagodang-godang ianakhonna na dua i. Dung maringanan/marhuta Sopiak Langit Raja Sipahutar dohot anakna na dua i disi, laos on ma muse na gabe margoar “Huta Sipahutar” (nuaeng ima Kecamatan Sipahutar), ala Raja Sipahutar gelar Sopiak Langit do sisuan bulu/na mamungka huta i.
Dung magodang ianakhonna na dua i, laho do mardalan tu na dao (mangaranto) si Daulae dompak Sipirok/Angkola sahat tu Mandailing (nuaeng Tapanuli Selatan/Mandailing Natal), jala laos sian luat on ma muse marherbang/mangarerak marga Daulae sahat ro di tingkion. Alai ianggo Namora Sohataon, hot do ibana dihuta i mamboanhon marga/goar ni amana Sipahutar. Mangalap boru ma ibana, jala 2 (dua) ma anakhonna, ima na manggoarhon :
1. Namora Tangguon (siangkangan)
2. Paung Bosar (sianggian)
Mansai godang turi-turian di pardalanan ni ngolu ni Ompunta Sopiak Langit saleleng di Sipahutar. Adong do na manggombarhon hagogoonna na so tartandingi, na marnampuna ilmu kebal, gabe dihabiari halak ma ibana. Adong do muse na mandok Datu Bolon, na boi mangubati ragam ni sahit, suang songon i do muse diangka ulaon na denggan godang do dipatuduhon ompunta Sopiak Langit on. Alai dibalik ni i, godang muse do haurahon dohot angka parange sipinsangon na diulahon Ompunta on di tingki ni ngoluna, rupani boi do ninna ripe ni halak bahenonna gabe ripena molo dipangke ilmu na binoto na i.
Di Sipahutar (Kecamatan Sipahutar nuaeng) do marujung ngolu Sopiak Langit secara alamiah (ala suda gogo/nunga matua). Dipudi niari (taon 1971) di inganan hamatean ni Ompunta Sopiak Langit on do muse dipature/dipatimbul pomparanna “Tambak Napir/Natimbo” laos dipasada ma disi saring-saring ni Ompunta Boru Hasibuan, dialap/nadiongkal sian Jantimatogu Porsea, ala di Jantimatogu do marujung ngolu najolo Ompunta Boru Hasibuan.
C. MARSERAK MA POMPARAN NI RAJA SIPAHUTAR TU DESA NAUALU
Dijolo nunga dipatorang, 2 (dua) ma anakhon ni Ompu Namora Sohataon ima pahompu ni Sopiak Langit na margoar Ompu Namora Tangguon dohot Ompu Paung Bosar. Dipardalanan ningoluna dung magodang Ompunta na dua on ditinggalhon pomparanna do huta Sipahutar, laho do mandiori angka inganan na soding tu angka luat na asing. Ditinggalhon do arta na pinungka ni Ompungna dohot Amangna di huta i, dipalumehonma i tu boruna marga Silitonga, asa sian i ma muse ndang adong be marga Sipahutar na tading di huta Sipahutar i, gabe marharajaonma disi marga Silitonga sahat tu nuaeng.
5 (lima) halak ma ianakhon ni Ompu Namora Tangguon, jala angka pomparanna marhutabe ma i, ima :
1. Ompu Mandalo : pomparanna marhuta di Lobusingkam Sipoholon, Tarutung dohot di Garoga.
2. Ompu Sahata : pomparanna marhuta di Lobusingkam Sipoholon, Pagarbatu, Parsingkaman / Banuaji.
3. Ompu Rido : pomparanna marhuta di Parsoburan, Garoga dohot di Labuhan Batu.
4. Ompu Partuhoran : pomparanna marhuta di Tarutung (bungkas muse tu Siborong-borong dohot tu Tapanuli Tengah)
5. Ompu R. Silaing : pomparanna marhuta di Pagarbatu, Adiankoting, Pinangsori dohot di Pahae.
Molo pomparan ni Ompu Paung Bosar, ima na 4 (opat) i :
Ia angka parhutaan ni pomparan ni Ompunta na opat on ima di Tarutung, Parsingkaman, Silangkitang, Sipan/Sihaporas (Sibolga), Pinangsori, Batangtoru dohot tu angka huta na asingna i dope.
Angka i ma sabagian parhutaan ni pomparan ni Raja Sipahutar na dapot disurathon dison jala na gabe angka Bona Pasogit di pomparan ni Raja Sipahutar na diparseharan (secara khusus na di Jakarta nahumaliangna) laos molo adong angka huta na so tarsurat disi ndang pola na marsangajo panurat disi.
Sian goar-goar ni Ompu na diginjang i: 5 (lima) anakhon ni Ompu Namora Tangguon dohot 4 (opat) anakhon ni Ompu Paung Bosar, gabe ima diihuthon ssongon panjauon marompu-ompu dipomparan ni Raja Sipahutar dipadarlanan ni paradaton na mardongantubu diganup angka luaat, khususna di Jakarta nahumaliangna. Laos pinompar ni Ompu na 9 (sia) on ma mambahen bunga-bunga paherbang angka bilangan ni marga Sipahutar diliat portibi on.
MARBILANG URUR DO POMPARAN NI
PATUPAHON PESTA HORJA PARSAHATAAN
Sahat tu andorang so taon 1957 (Pesta Horja Parsahataan), tardok na so adong dope sada patohan na baku di marga Sipahutar taringot tu ruhut-ruhut ni partuturon (tarombo). Sipahutar sian huta na sada dohot Sipahutar sian luat na asing, ndang marsibotoan manang ise do siangkangan jala manang ise na gabe sianggian. Tardok sahat ro dihatiha i ndang hattus (simpang siur) dope partaromboon ni marga Sipahutar, ala ndang hea dope dirapothon angka pengetua-pengetua na parjolo taringot tu tarombo i.
Suang songon i do muse taringot tu hamajuon di marga Sipahutar, tardok hatinggalan do sian angka marga na asing sahat ro dihatiha i, suang songoni di angka parbinotoan/parsingkolaan (sumber daya manusia), hapangkaton, manang dihamoraon pe, mansai jarang do begeon sian tonga-tonga ni marga Sipahutar. Alai taongkui do mansai maol do parsingkolaan sahat ro dihatiha i, ima ala kondisi ni negaranta na baru malua (merdeka) dope sian gomgoman ni panjajah.
Mamereng dohot mangarimangi jala manghilalahon diparsorion / keadaan na songon i dipardalanan ni ngolu ni marga Sipahutar, marbilang urur jala tubu ma sungkun-sungkun diroha ni manang piga-piga natua-tua ni marga Sipahutar dihatiha i: “aha do alana dohot na manginsombut gabe songon on marga Sipahutar on, ndang adong dope sipatujoloon (?)”. Hinorhon ni sungkun-sungkun on, gabe tubu ma pamingkirion dohot pandapot mandok: “atik natung bohado ala ni naso dipardulihon marga Sipahutar do Ompuna sijolo-jolo tubu (?)”, gabe manginona/manginsombut tu angka pinomparna. Topet sahat ro dihatiha i, ndang adong dope na torang umbotosa manang na didia do marujung ngolu Ompunta Raja Sipahutar dohot didia do hinamborna.
Borhat sian permasalahan on ma muse na mangonjar angka pengetua ni marga Sipahutar dihatiha i, mambahen sada parrapoton laho manangkasi riwayat ni pardalanan ni marga Sipahutar. Laos tubu ma songon sada parbue sian parrapoton i ima patupahon “Pesta Horja Parsahataan” ni marga Sipahutar maringanan di Lumban Sipahutar, Pagarbatu, Tapanuli Utara taon 1957. Hira sude do utusan ni marga Sipahutar sian huta/luat desa naualu nang sian marompu-ompu pola marratus halak ro mandohoti / mangadopi pesta gondang sitolu ari-tolu borngin i. Ditingki pesta on ma muse dipahantus dohot dipatota ruhut-ruhut ni partuturon di marga Sipahutar na gabe pedoman dihita sahat ro di tingki on.
Dung i muse dibahen ma sada Team Panitia laho mangalului huhut manangkasi didia do inganan ni Ompunta Sopiak Langit dohot Ompunta Boru Hasibuan.
DAPOT NA NILULUAN JUMPANG NA JINALAHAN
PATUPAHON PESTA TAMBAK TAON 1971
Songon na pinatorang ni Amanta Mayor TNI (Purn) Basahoras Sipahutar (+) [nara sumber], sada sian Team Panitia penelusuran ni inganan hinambor ni Ompunta Raja Sipahutar, tangkas ma dapot di huta Sipahutar do marujung ngolu Ompunta Sopiak Langit. Marsada roha ma angka pengetua ni marga Sipahutar, laos dipature/dipatimbul ma diatas ni hinamborna i “Tambak napir/na timbo” ukuran 13 x 17 meter, ima di taon 1971. Disima dipatimbul Ompunta Sopiak Langit Raja Sipahutar rap dohot saring-saring ni Ompunta Giring Panaitan Boru Hasibuan dung dialap/diongkal saring-saring i sian huta Jantimatogu Porsea, huta ni hula-hula Hasibuan.
Marpesta bolon (pesta horja) do marga Sipahutar ima peresmian ni tambak ni Ompunta, lelengna 7 (pitu) ari dohot 7 (pitu) borngin di Silangkitang Desa Sipahutar, Tapanuli Utara (± 10 km sian Tarutung mardompakhon Siborong-borong). Hira sude do ro pomparan ni Raja Sipahutar sian angka luat/desa naualu na di parserahan ro tu pesta bolon i, songon i do nang dohot Hula-hula Hasibuan nang dohot angka pariban (Namarbaju) dohot do ro mangadopi pesta bolon i.
Dipangujung ni Pesta Tambak on, dipatupa panitia do muse sada ulaon na monumental na gabe songon tonggak sejarah, ima peletakan batu pertama Pembangunan Tugu Sopiak Langit Raja Sipahutar ima di Silangkitang Tapanuli Utara, jonok tu jalan raya lintas Tarutung – Siborong-borong parsintongaan ni KM 10-11. Pamingkirion umbahen di Silangkitang pe dipajongjong Tugu on, ala huta Silangkitang on ima huta ni marga Sipahutar, posisina pe strategis (mansai denggan) ala dalan pamoluson lintas Sumatera.
A. JUMPANG MA ANGKA SILAS NI ROHA
Ndang apala tangkas boi dohonon, na ala dung pesta parsahataan di taon 1957, huhut naung direncanahon manangkasi hinambor (kuburan) ni Sopiak Langit, gabe manumpak sahala ni Ompunta sijolo-jolo tubu diangka pomparanna. Alai napasti, tangkas do hataridaan dung pesta saparhataan taon 1957 i, ai dung marpiga-piga taonna muse tarida ma sada gombaran na patuduhon perkembangan ni marga Sipahutar, songon contohna tampil ma dihatiha i sada ianakhon ni marga Sipahutar ima Amanta Ir Marulam Sipahutar na gabe Kepala Dinas PU (Pekerjaan Umum) Propinsi Sumatera Utara di Medan.
Mangihut tusi muse godang ma tarbege angka marga Sipahutar naung maju, adong ma i na gabe pengusaha isarana angka kontraktor dohot lan dope angka na asing na i. Diparsingkolaan pe godang ma ianakhon ni marga Sipahutar na masuk/mangihuthon perguruan tinggi.
Asa boi ma dohonon amanta Ir Marulam Sipahutar (alm) na gabe Kepala Dinas PU Propinsi Sumatera Utara saleleng 2 (dua) periode hatiha i, ima songon motor penggerak ni pembangunan Tambak ni Ompunta Sopiak Langit na di Kecamatan Sipahutar rap dohot angka amanta na asing na i dope. Laos ditingki ni pembangunan on ma diprioritashon ibana pembangunan dalan (jalan) aspal tu Kecamatan Sipahutar huta na pinungka ni Ompunta i. Tung mansai balga situtu do roha ni masyarakat na tading di Kecamatan Sipahutar hatiha i dung dipature dalan i. Hita pe angka pomparan ni Raja Sipahutar ndang maol be ditingki i laho meresmihon Tambak ni Ompunta Sopiak Langit i.
B. PESTA TUGU DI TAON 1988
Diposting oleh SIPAHUTAR BIG FAMILY di 01.14 Tidak ada komentar:
Diposting oleh SIPAHUTAR BIG FAMILY di 01.12 Tidak ada komentar:
ULAON MARTONGGO RAJA / RIA RAJA
Sada ulaon na arga jala na porlu situtu do Tonggo Raja i, molo masa ulaon horja manang adat na balga sai jolo patupaon/dipalolo suhut do tonggo raja.
Terbatas do sinurathon ulaon tonggo raja dison, ima secara khusus tu ulaon unjuk ala mansai jotjot do ulaon on masa diparserahan on.
Aha do perbedaan ni Ulaon Martonggo Raja dohot Ria Raja? Mangihuthon angka natua-tua na sinungkun taringot tu perbedaan ni pandohan na dua i, didok songon on: Molo Martonggo Raja: dihasuhuton na mangundang i ma bolahan amak di ulaon unjuk na naeng ro (baik pe nasida songon suhut paranak manang songon suhut parboru), jala molo;
Marria Raja: ndang hasuhuton i songon bolahan amak di ulaon unjuk na naeng ro. Songon i ma hatorangan na dapot, alai nang pe songon i ndang haru tangkas dope binoto dohot niantusan dia do perbedaan na sasintongna.
Tonggo Raja lapatanna: mangontang dohot manubut roha ni angka raja (ima: raja huta [dongan sahuta], raja ni dongan sabutuha, raja ni boru dohot bere, angka punguan-punguan), papunguhon nasida sude disada tingki laho paboahon dohot manungkunhon sangkap ni roha tu ulaon i dibagas ni hasuhuton.
Diparade hasuhuton do sipanganon hombar tu natahasomalhon di parserahon on, diparade do sian pinahan lobu jala disi dohot angka namargoarna (tudu-tudu ni sipanganon) ala na manonggo dohot na manubut roha ni angka amanta raja dohot ina soripada na naeng mangurupi di ulaon na naeng ro, somba tangan, elek hata, asa anggiat denggan mardalan ulaon i sude.
Somalna secara khusus di Jabotabek on, ia ulaon tonggo raja/ria raja dipasada do ari na dohot ari ni partumpolon (acara perjanjian nikah) di Gereja, jala dipatupa ma ulaon i dung jolo mulak sian Gereja. Ala ndang sude Gereja mambahen acara martumpol, ala ni i dibuhul hasuhuton ma sada ari tu na martonggo raja.
Partording ni Ulaon Tonggo Raja / Ria Raja
Dung marpugu sude na niontang (na niundang) suang songon i sude horong ni suhut, dipatupa ma rap marsipanganon. Andorang so martangiang jumolo ma dipasahat hasuhuton tudu-tudu ni sipanganon tu adopan ni sude raja na niontang disi rap dohot ina soripada.
Songon patamahon na diadophon tudu-tudu ni sipanganon i tu sude raja na niontang, dihaliangkon (diputar) ma inganan ni tudu-tudu ni sipanganon i tolu hali.
Dung rade sude sipanganon jala dung ditangiangkon hasuhuton, mangan ma. Dung i jongjong ma wakil ni hasuhuton manghatahon huhuasi ni sipanganon, didok ma: “Ba songon i ma da rajanami, raja ni dongan sabutuha, raja ni dongan sahuta, raja ni parboruon dohot inanta soripada”, songon nidok ni angka natua-tua.
Sititi ma si gompa,
Ba tung songon dia pe nuaeng na tupa,
Ba sai godang ma pinasuna.
“Ima tutu”, ninna sude na mangan i.
2. Marbagi jambar
Dung sidung mangan (andorang so manghatai dope) dipature (dibagi) ma parjambaran ima sian tudu-tudu ni sipanganon i. Laos diuduti ma muse manghatai.
Somalna tar sian angka dongan sahuta ma panungkun, ia so i sian dongan sabutuha ma (mardos ni roha ma disi).
Manungkun dongan sabutuha,
Manghatai ma hita suhut nami,
“Gokkon sipaimaon, jou-jou sialusan; ia nunga ro hami manggohi gokkon dohot jou-jou muna tu bagasta na marampang marjual on, bagas sibagandingtua panjaloan sangap dohot tua sian Tuhanta, jala nunga hundul iba di amak tiar, ba, sai tiar ma tutu panggabean parhorasan di hita tu joloansa on tumpahon ni Amanta Debata. Nunga bosur iba huhut mangan indahan na las na pinarade muna i, sagat huhut marlompan juhut na tabo i, sombu uas marhite aek sitio-tio”, onpe amang suhut nami, songon nidok ni sijolo-jolo tubu : Sai jolo ni nangnang do asa ni nungnung, Sai jolo pinangan do asa sinungkun.
Ba nuaeng pe, na manungkun ma hami dihasuton :
Dia ma matana, dia ma haltona
Dia ma hatana, dia nidokna
“Gabe ma hita jala horas. Ba ia nunga manungkun hamu dihata dohot lapatan ni sipanganon, tung so sadia pe nuaeng na pinatupa ni suhutta ba, sai pamurnas mai tu pamatangta, saudara tu bohi, sipasindak paniali ma i, sipaneang holi-holi. Sai mamasu-masu ma Tuhanta lam ditambai dihami hagabeon dohot pansamotan tu joloansa on, asa boi dope nian patupaon nami sipanganon na gumodang jala na tumabo. Ia taringot di sungkun-sungkun muna i Hahadoli / anggidoli, taringot di hata ni sipanganon i, ba sipanganon panggabean parhorasan do lapatanna”. Boti ma hahadoli / anggidoli”.
“B-pasu di hamu tu joloansa on.
Ba sai horas ma hami na manganhon
Sai lam tamba ma dihamu na mangalean
Alai ale amang, sai marangkup do ninna na uli, mardongan do na denggan. Nuaeng pe tangkasma paboa hamu siangkupna songon na hundul, sidonganna songon na mardalan, asa tung torang huboto hami sangkap dohot tujuanna na mambahen parpunguanta on”. Botima!
“I do tutu, rajanami, toho do nanidokmunai, sai marangkup do na uli, mardongan do na denggan. Jadi nuaeng pe paboaon nami ma tangkas dia dohot aha do alana hubahen hami parpunguan on. Songon naung tangkas tarida di surat gokkon dohot jou-jou nami tu hamu, tonggo raja do parpunguanta on. Na marbonsir do i ala adong ulaon adat si patupaonta ndang pola sadia leleng nari be. Molo asi roha ni Tuhanta, jala molo so adong ambat bingkolangna be, na marsangkap do hami (dipaboa ma ulaon adat aha sibahenon i). Jadi mardomu tusi, aturanna ma i, molo adong sangkap ni roha mangula manang aha, denggan jala na patut do tahe paboaon i huhut pasungkunhononhon tu raja ni dongan sabutuha, dongan sahuta dohot tutur ulaon i. Asa na pasungkunhon ma hami parjolo tu hamu angka na pinarsangapan manang songon dia pandapot dohot pingkiranmuna taringot tu sangkap nami songon naung pinaboa nangkin. Jala molo nunga satolop hita disiulaon i, ba, na laos mangido ma hami tu hamu angka napinarsangapan, tarlobi raja ni dongan sabutuha, raja ni dongan sahuta, raja ni parboruon, asa rade nian hamu saluhutna mangalehon tingki dohot pingkiran mangurupi hami patulushon ulaon i. Ba, i ma da angka rajanami umbahen na hupatupa hami tonggo raja on”. Botima.
“Hamu suhut nami, nunga torang huantusi hami hatamuna i. Ndada pola ganjang be dohonon hata. Pendek ma ni alusan: ‘Satolop ma hami disangkap muna I, jala rade do hami mangalehon tingki, nang angka pingkiran mangurupi hamu olat ni na tarbahen’. On pe ba paaboa jala rimangi haamu ma sude angka na porlu bahenonta, ima:
- andigan mata ni ulaon i
- di dia do inganan / alaman ni ulaon i
- sipatupaon tu pesta i
- hira piga halak ma torop ni siundangon tu pesta i
Jala dung dipaboa hamu i annon sude, ba pintor tatontuhon ma parbagi ni ulaon i dohot angka na martugas tu ganup bagianna. Songon i ma jolo hata sian hami. Botima!”
“Mauliate ma rajanami dihatamuna i, sai diurupi Tuhanta ma hita diulaonta on. Ba nuaeng pe, satahi saoloan ma hita mamillit dohot manotophon songon pandohan muna i”.
Dung i dipaboa hasuhuton ma pangalaho ni pesta, ari ni ulaon i, inganan dohot angka sipatupaon tu pesta i.
Udut tusi dihatai ma angka na martugas di sude si ulaon jala dipillit huhut ditotophon ma manang angka ise do halakna, ima :
- Protokol (pande mangatur)
- Raja parhata (parsinabung)
- Pataru pinggan panungkunan dohot mic (sian boru)
- Koordinator manjalo haroro ni hula-hula (sian horong hasuhuton)
- Koordinator manjalo dengke siuk
- Koordinator manjalo boras si pir ni tondi
- dohot angka na asing na i.
Laos disungguli ma muse angka na ringkot siparadeon ni hasuhuton na porlu tu ulaon i, mamungka sian hal na metmet sahat tu na balga asa unang adong na lupa. Dung sidung i laos hataan do muse angka paradaton naung ditontuhon ditonga-tonga ni Punguan marga dohot parsahutaon.
4. Suhut mangampu hata,
Molo nunga sae sude dihatai, suhut bolon ma mandok hata mauliate, didok ma: “Hamu angka na pinarsangapan, tung mandok mauliate godang do hami parjolo di Tuhan pardenggan basa i, na mangalehon tu hamu angka na pinarsangapan roha holong gabe rade hamu sude mangalehon tingki dohot pingkiran laho mangurupi hami di ulaonta na naeng ro. Mauliate malambok pusu do dohononnami nang tu hamu sude na pinarsangapan ala ni rade ni rohamuna mangalehon pangurupion i. Sai dipargogoi Tuhanta ma hita patupahon ulaonta i jala dipasu-pasu ulaon i. Botima!”.
Di dipaujung ma punguan i dibagasan ende dohot tangiang.
Songon i ma partording ni ulaon tonggo raja tu ulaon unjuk
PARTORDING NI PESTA ADAT (MARUNJUK)
Adong dua pangalaho na boi idaonta taringot rumang ni pesta adat/marunjuk, i ma :
- Molo di paranak do bolahan amak didok mai i: “taruhon jual”
- Molo di Parboru do bolahan amak digoari ma i: “dialap jual”.
Ia partonding ni angka siulaon dibagasan pesta unjuk sadari i, ima :
2. Pamasu-masuon di Gereja
3. Pesta adat di alaman/gedung
4. Laos udut ma muse tingkir tangga dohot ulak une.
Dison ni uji do mambahen sada rangkaian pardalan ni Pesta Adat songon naung somal taulahon diparseharan on, jala asa ummura ihuthononta, ia pardalan ni pesta adat nasinurathon dison ima “ULAON DIALAP JUAL”.
Sibuha-buhai, ima sada acara adat na songon pamuhai (pembukaan) ni ulaon dibagasan sadari i (pamasu-masuon sahat tu ulaon unjuk di gedung pertemuan). Di ari naung binuhul, sogot manogot i, dipatupa ma na marsibuha-buhai. Ro ma paranak tu bagas ni parboru mamboan indahan sibuha-buhai (sipanganon na marsaudara) di atas ni ampang (jual) dihunti iboto ni pangoli, laos rap ma dohot pangoli ai laos sian i nama borhat tu Gereja.
Ia dung pungu sude paranak dohot parboru, dipatupa ma na marsipanganon. Paranak ma pasahathon tudu-tudu ni sipanganon tu adapon ni parboru.
Hata Sian Paranak:
(Paranak pasahat tudu-tudu sipanganon)
“Di hamu raja ni hula-hula nami, di ari na denggan di manogot on, ro do hami pamoruon muna pasahathon sipanganon tu jolomuna. On ma rajanami na songon pamuhai ni ulaonta apala sadari on anggiat ma tiur jala sonang so haribo-riboan ulaonta, didongani asi roha ni Tuhanta. Tung songon i pe partupa ni sipanganon na hupasahat hami tu hamu, tung las ma rahamuna manjalo, horas ma jala gabe”.
Hata Sian Parboru
(Parboru Pasahat Dengke tu Paranak)
“Di hamu raja ni pamoruon nami, dison hupasahat hami do dengke simudur-udur, dengke sitio-tio, asa mudur-udur ma ro parsaulian tu hamu, jala sai tio ma aek dapotonmuna. On ma tutu songon na gabe pamuhai ni ulaonta apala sadarion, sahat ma na uli sahat ma na denggan, sai dipatiur Tuhanta ma tutu ulaonta manipat sadarion. Horas ma jala gabe.Botima!”.
Marsipanganon, (tangiang marsipanganon si paranak)
Dung simpul marsipanganon, ai ndang pola adong panghataion adat disi, asa borhat tu Gereja rap jongjong ma sude parboru dohot paranak rap dohot pengantin, dung i dibahen natoras ni boru muli ma tangiang paborhathon tu Gereja.
B. PAMASU-MASUON DI GEREJA
Saleleng di Gereja, parhalado ni huria do na mangatur sude acara pamasu-masuon i. Alai dung simpul acara pamasu-masuon i, ro ma tu jolo sahalak utusan sian pihak parboru, suang songon i muse sahalak utusan sian pihak paranak, laho mandok mauliate tu parhalado ni Huria/Pandita, laos huhut mangarahon natorop, asa rap udur tu alaman/gedung pertemuan naung tinontuhon (songon alaman ni parboru).
C. ULAON ADAT DI GEDUNG
Dung hira himpu sahat sude tu Gedung parpestaan!
Protokol ni parboru manariashon huhut patamahon tu sude raja na ni ontang, asa masuk ma jala hundul tu inganan naung diparade hasuhuton parboru. Laos dipatama jala dipaboa ma ia inganan ni pihak paranak dohot sude uduranna, ima sisabola hambirang pintu masuk tu gedung, manang sabola siamun ni protokol. Dung i diarahon ma suhut parboru laho manomu-nomu sude horong ni hula-hula dohot tulang jala ditaruhon tu hundulan naung diparade.
Protokol ni paranak pe tong ma mangulahon songon na binahen ni parboru, taringot tu angka inganan dohot na manjalo hula-hula dohot tulang.
Protokol Sian Parboru:
Dihamu raja pamoruonnami! (didok marga ni paranak). Beha amangboru, ala nunga sirsir tingkina nunga hira-hira boi pungkaonta ulaonta? Molo sian hami hula-hula muna nunga rade hami, molo tung adong naso haru sahat dope tu inganan on, ba, mandapoti na uli ma nasida!
Protokol Sian Paranak:
Mauliate ma rajanami! Alai lean hamu ma jolo tingki di hami laho pasangaphon hula-hula nami! Di hita na mardongan tubu, boru/bere, dongan sahuta, ale-ale, pariban dohot sude raja ginokhon suang songon i di ina soripada, tarlumobi ma di hamu sude nahuparsangapi hami: raja ni hula-hula nami ….. (didok margana), bona ni arinami ….., bona tulang nami ….., tulang rorobotnami ….., tulangnami ….., hula-hula sian namartinodohon ….., hula-hula sian anak manjae ….., ala naeng mulaanta ma ulaonta, rajanami, asa tong-tong ma hamu dilambungnami maniroi huhut mangajar-ajari hami.
Nuaeng pe di hamu raja ni hula-hula nami, nunga rade hami rajanami, di na laho mandapothon huhut manomba hamu raja ni hula-hula nami.
Mauliate ma di hamu raja ni pamoruonnami! Dihita namardongan tubu, borunami, raja ni dongan sahuta, ale-ale, pariban dohot sude raja naginokhon, tarlumobi ma dihamu sude nahuparsangapi hami, hula-hulanami ….., tulang rorobotnami ….., tulangnami ….., hula-hula namarhahamaranggi ….., hula-hula ni anak manjae (didok margana), rajanami, ala naeng ro ma raja ni pamorounta asa rap manjalo ma hita, tuson ma hita!.
Nuaeng pe di hamu raja ni pamoruonnami, nunga mangarade hami manjalo haroro muna!.
Paranak Pasahaton namargoar ni Sipanganon tu jolo ni Parboru!
Protokol Sian Paranak (manang Sahalak Sian Natua-tua):
Di hamu raja ni hula-hula nami, dison rodo hami raja ni pamoruonmuna pasahathon namargoar ni sipanganon, asa songon na nidok ni natua-tua ma dohonon :
Bagot na marhalto na tubu di robean
Horas ma hamu namanjalo, horas hami na mangalean.
Las ma rohamuna. Botima!
Di hita na mardongan tubu, boru/bere, tarlumobi di hamu sude horong ni hula-hula nami, dison tajalo do namargoar ni sipanganon, molo di jolo ni hasuhuton pe i, naung rap manjalo ma hita disi.
Di hamu raja ni pamoruonnami mangarade ma hamu, ai naeng ro ma hami mandapothon hamu.
Parboru Pasahathon Dengke tu Paranak!
Protokol Sian Parboru (manang Sahalak Natua-tua):
Di hamu raja ni pamoruonnami marga ….., dison ro do hami pasahathon dengke simudur-udur, dengke sitio-tio, dengke simegal-megal, asa mudur-udur ma hamu tu dolok tu toruan, tio ma aek inumonmuna, jala sai megal-egal ma hamu sude raja ni pamoruonnami. Tung songon i pe dengke na hupasahat hami tu hamu, las ma rohamuna manjalosa. Horas ma jala gabe. Botima!.
Mauliate ma di hamu raja ni hula-hula nami marga …..! Di hita na mardongan tubu, boru/bere, tarlumobi di hamu horong ni hula-hula nami, dison dipasahat hula-hulanta do dengke simudur-udur, molo tung di jolo ni hasuhuton pe nuaeng i, ba naung rap manjalo ma hita disi. Botima!
Dihamu raja ni pamoruonnami marga ………., didok rohanami ala hamu do na ro mamboan sipanganon, hamu ma mambahen tangiang laho marsipanganon, hupasahat hami ma tu hamu.
Mauliate ma rajanami, molo i do na dumenggan didok roha ni raja i. On pe pinangido ma amanta …………., ro tu jolo on laho mambahen tangiang marsipanganon.
- Martangiang ………
- Marsipanganon …….
Ditingki marsipanganon, mardalan ma sulang-sulang na tabo sian pihak paranak tu pihak parboru. Ate-ate sian namargoar ni sipanganon i, diseati boru ni parboru huhut dibagihon tu angka na mangan i tu pihak parboru.
Paranak pe mambagihon dengke suhut tu haha/anggi, tu boru/bere, dohot tu dongan sahuta.
Ditingki na mangan i, mardalan ma suhut na dua bola pihak manjonohi angka raja na ginokhonna, patamahon asa godang-godang dipangan tamue i sipanganon naung pinarade.
Udut tusi, dijahahon protokol ni parboru/paranak ma angka dengke siuk naung jinalo siang angka na marholong ni roha; somalna sian angka dongan sabutuha ni parboru ma i, sian angka horong tulang dohot hula-hula.
Dung simpul marsipanganon …..
Di hamu raja ni pamoruonnami, nangkaning nungnga tangkas hujalo hami namargoar ni sipanganon sian hamu; andorang so di seat raut asa jolo diseat hata. Songon dia ma partonding ni sipanganon on amangboru?
Rajanami, nungnga hupasahat hami tu hamu, didok rahanami, ba hamu ma na mangatur rajanami, ba sidapot solup ma hami di huta ni raja i. Botima.
Raja Hata Sian Parboru:
Mauliate ma! Songon on ma jambar taripar (dengke mulak) sipasahaton nami tu hamu pamoruonnami, pasahaton nami ma tu hamu (ida hatorangan parjambaran di halaman na asing).
Las ma rohamu manjalosa. Botima!
Di hamu boru nami, boru ni hasuhuton, asa pature hamu ma parjambaran na laho sipasahaton tu paribanmuna.
Di hamu raja ni hula-hula nami, mangido tingki hami tu hamu raja nami, laho mangido tumpak manang pangurupion hami sian angka na manghaholongi hami.
Na uli i amangboru, ulahon hamu ma!
Di hita namardongan tubu, boru nami, bere nami, dongan sahuta dohot ale-ale nang angka pariban nami namanghaholongi hami lumobi hasuhuton dison.
Didok natua-tua: Sisoli soli muhum, siadapari gogo.
Songon na binotomuna, na pangolihon anak ma hita nuaeng. Nungnga mangarade hasuhuton dison manjalo haroromuna diangka tumpak dohot pangurupion. Parjolo ma sian haha anggi, mangihut ma angka boru/bere, dohot sude na manghaholongi hami dison, laos songon ima dohonon nami tu hamu angka tulang nami :
Dangka do dupang, amak do rere
Amang do tulang, anak do bere
Di pangolion ni bere muna/anak muna on, ba, hirim do rohanami di angka pambahenan muna, mauliate ma!
Di tingki mardalan na papungu tumpak laos disi ma mardalan nang pambagian ni parjambaran.
Parboru Pasahat Parjambaran Juhut .
Paranak Pasahat Parjambaran Juhut.
(Hatorangan marbagi jambar bereng di halaman na asing)
Taringot tu parjambaran juhut, olo do i sipata maruba, ai asing dolok asing do duhut na, asing luat olo do asing angka uhum na, na marlapatan ndang sai dos disada luat tu luat na asing, ala ni i do umbahen na sai jolo didok: Sai jolo diseat hata ma asa diseat raut.
Jadi tong ma marlaku pandohan: Aek godang tu aek laut, dos ni roha do sibahen na saut.
Sude parjambaran on ingkon tangkas do on dijouhon (ditariashon) protokol sian jolo. Jala tangkas sahat tu hasahatanna.
Di ujung ni na mambagi jambar juhut on, tong dope ingkon dohonon ni protokol: “Atik tung adong dope parjambaran na so haru sahat, asa paboa hamu tu jolo on, adong dope na boi patureon nami di nasida!”.
Dung simpul saluhutna i, ditorushon ma manghatai.
Di hamu raja ni pamoruonnami, ra nunga boi torushononta tu angka panghataion. Andorang so hupataripar hami panghataion tu hamu, asa loas hamu ma jolo hami na mardongan tubu marsipasadaan hata.
Suang songgon i ma nang di hita na mardongan tubu, borunami/berenami, tarlumobi ma di hamu sude hula-hulanami: hula-hula nami ……. (dohot satorusna).
Rajanami, hamu do pangalapan poda di hami, raja di jolo do hamu sieahan, raja di pudi hamu sipainteon; asa tutur-tuturi hamu hami rajanami di angka panghataion nami asa unang adong na sanga sala. Mauliate ma di hamu sude horong tulang dohot hula-hula nami.
Di hita na mardongan tubu, songon na somal taulahon di ranto on, molo di hami ma bona ni hasuhuton, ba sian haha doli manang anggi doli ma na gabe siraja panungkun manang parsinabung. On pe, haha-anggi, hupasahat hami ma tu hamu, hamu ma na masiaturan. Botima!
Haha Doli / Raja Hata ni Parboru:
Di hita na marhahamaranggi, ise ma sian hita na manungkun hasuhutonta, pinasahat tu anggi doli, bahen hamu sian i.
Mauliate ma di haha doli. Didok rohanami si sada anak sida boru do hita. On pe, ba laos haha doli ma na gabe raja panungkun sekaligus ma gabe raja parhata manang parsinabung di ulaonta on. Botima!
Mauliate ma molo songon i; alai tongtong ma hamu di lambungnami, asa unang sanga adong na sala, ndang na gabe mangorui sangap ni angka hula-hulanta nang hita na marhahamaranggi sandiri pe. Mauliate ma!
Manghatai ma hita, di hamu hasuhuton bolonnami!
Gokkon do ninna sipaimaon, jou-jou si alusan, ba, nunga ro hami manggohi gokkon huhut mangalusi jaou-joumuna. Nunga bosur hami mangan indahan na las sagat marlompan juhut, dohononnami ma :
Sai pamurnas ma i tu daging, saudara tu bohi
Sipalambok imbulu ma i, sipaneang holi-holi
I pe, manungkun ma hami tu hamu hasuhuton bolon nami dison :
Dia ma laklakna, dia ma unokna
Dia ma hatana, dia ma nanidokna.
Hupasahat hami ma tu hamu. Botima!
Protokol Sian Parboru / Wakil ni Paidua ni Suhut:
Mauliate ma disungkun-sungkun ni haha doli. Jala mauliate do dohononnami tu hamu sude, di na marneang ni langka hamu rap dohot inanta soripada, manggohi huhut mangalusi jou-jou nami. Ianggo hata ni sipanganon raja ni dongan tubu, ba panggabean parhorason do. Botima!
Raja Hata ni Parboru:
Horas ma jala gabe di hamu hasuhuton nami. Panggabean parhorasan do hape haroanta apala sadari on. Alai marangkup do nauli mardongan do na denggan, siangkup songon na hundul, si udur songon na mardalan. Siangkup ni panggabean parhorasan, ba, tung tangkas ma dipaboa hasuhuton bolonnami. Botima!
Mauliate ma disungkun-sungkun ni haha/anggi doli. Siangkup ni panggabean parhorasan, tangkas ma tutu paboaonnami, asa tung tangkas di boto natorop. Haha/anggi doli! Songon naung tangkas di bereng hamu na masiadopan do hita nuaeng dohot raja ni parboruon marga …….., na ro do nasida tu hutanta on laho mandapothon hita hula-hulana.
Ba, manang songon dia sangkap ni rohanasida, hupasahat hami hasuhuton ma tu hamu, asa hamu haha/anggi doli ma na mangadopi huhut manungkun taringot tu haroronasida. Hupasahat hami tu hamu.
Mauliate ma di hamu suhut nami. Na ro do hape tutu raja ni pamoruonta marga …., mandapothon hita hula-hulana. Mauliate ma molo boti!
Catatan : Disipata angka ulaon ndang pola binahen be namasisungkunan namarhaha/anggi doli, langsung ma dipasada/dos roha laho menunjuk raja parhata, songon naung di hatai di tonggo raja.
Diuduti ma muse …
Di hamu raja ni pamoruonnami marga ….., manghatai ma hita amangboru!
Artia mula ni ari
Sipaha sada mula ni bulan
Asa tangkas hita manghatai
Pasahat hamu ma jolo pinggan panungkunan!
Paranak Pasahathon Pinggan Panungkunan.
Manghatai ma hita raja ni pamoruon:
Ba, nunga dison pinggan sitio soara na hot di hundulanna, sai tio ma antong parnidaanta tu joloan on, jala sai hot ma di hita pasu-pasu sian amanta Debata.
Peak diatasna napuran sirata bulung hasoloan ni boru ni raja, ba, sai rata ma antong di hita tu joloan on pansamotan dohot parhorasan.
Adong do huhut dison parbue santi, siribur-ribur, parbue sipirnitondi. Anggiat ma antong sakti madingin, sakti matogu angka pomparanta, matorop maribur huhut matangkang manjuara.
Laos adong do dison ringgit namarmata, tinongos ni negaranta, sipalas roha ni natorop dohot amanta raja. Sai martamba ma antong ria dohot las ni roha di hita tu joloan on.
Jadi amang raja ni boru, namanungkun ma hami jolo taringot di hata ni sipanganon. Dibahen i parjolo dohonon nami tu hamu :
Bagot na marhalto, niagatan di robean,
Sai horas ma hami namanjalo,
Ba sai lam martamba di hamu na mangalean.
Ia nunga hami bosur mangan indahan na las, jala jagar sagat marlompan juhut na tabo i, dohot sombu uas minum aek sitio-tio na tinahumuna i, ba :
Dia ma langkatna, dia unokna
Sibegeon ni pinggol, sipeopon ni roha.
Botima raja ni boru!
Raja Hata ni Paranak:
Mauliate ma rajanami! Marangkup do tutu na uli mardongan do na denggan, siangkup ni panggabean parhorasan tangkas ma tutu alusan raja i. Rajanami :
Balga ninna anak pangolihonon
Balga boru pahutaon.
Songon naung tangkas taudurhon nangkining anaknami dohot boru ni raja i tu bagas joro ni Tuhanta, manjalo pasu-pasu parsaripeon sian naposo ni Tuhanta; nuaeng pe rajanami, na ro ma hami tu jolo ni raja i, asa manghatai hita taringot tu adat dohot uhum na hombar tu parsaripeon ni ianakkonta, na marhata sinamot ma hita nuaeng rajanami, i ma pangidoan nami. Botima!
Gabe ma jala horas amangboru!
Pitu lilinami, paualu jogian nami
Uli nipinami, ai gohanmuna ma hajut nami
On pe amongboru, hami ma parjolo mangolit na gabe sinamot ni borunami. Pasahat hamu ma 2 bara horbo, 2 bara lombu, 5 hoda sienjak-enjakon nami molo ro tu huta ni pamoruon nami, tamba ni 2 ampang sere dohot ringgit sitio soara, ba, botima da amangboru!
Mauliate ma rajanami, nunga laos digolit raja i tutu, na gabe sinamot ni boru ni raja i. Alai tulang, raja bolon! Molo hupasahat hami 2 bara horbo, 2 bara lombu, i pe molo tung adong, ba, tudia ma annon bahenon ni raja i bara na di huta on? On pe tulang, na mangelek-elek ma hami molo siat pangidoan tu jolo ni raja i, ua hupasada hami ma i sude pangidoan ni raja i. Hupasada hami ma i gabe ringgit sitio soara; jala molo tung siat pangidoan nami rajanami, saulak mangelekkon ma hami, sitombol rambu pinudun, jala ulaon sadari ma nian rajanami. I ma jolo elek-eleknami tu hamu sude raja ni hula-hula nami. Hupasahat hami ma tu raja i. Botima!
Di hamu raja ni pamoruonnami, andorang so hualusi hami pangidoan muna i, loas hamu ma jolo asa hupasangap hami raja ni hula-hula/tulang nami, suang songon i dohot dongan tubu, boru dohot berenami.
Di hamu raja ni hula-hula nami, hula-hula (didok margana), bona ni ari nami ….., bona tulangnami ….., tulang rorobotnami ….., tulangnami ….., hula-hula ni namarhaha-maranggi ….. (didok marsada-sada), hula-hula ni anak manjae ….. (didok marsada-sada).
Hamu do pangalapan poda dohot pasu-pasu di hami, di jolo hamu rajanami siaduon, di pudi hamu sipaimaon. Nunga tangkas rajanami dipaihut-ihut hamu panghataion nami dohot raja ni pamoruon nami marga …..! Dipangido nasida, asa sinamot nanaeng sombahononna, ima sinamot ni beremu, sitombol rambu pinudun, jala sahali mangelekkon. Hombar tusi hupangido hami panuturion sian hamu sude horong hula-hulanami, hamu ma rajanami na masiaturan. Hupasahat hami ma panghataion tu hamu.
Mauliate ma di hamu borunami, ala di pasangap hamu do hami tongtong. Sidohononnami sian horong hula-hula muna, ba, masipaolo-oloan ma hamu songon na nidok ni natua-tua :
Balintang ma pagabe, tumondalhon sitodoan
Arimuna ma horas jala gabe, molo dapot di hamu na ma sipaolo-oloan.
Songon i ma sian hami. Botima!
Malambok pusu do hami raja nami, dipanuturion muna, i pe sidok boti ma hami, mauliate.
Saonari ….., hupasahat hami ma jolo tu boru/bere nami, bahen hamu pandapotmuna taringot tu pangidoan ni pariban muna.
Sian Boru/Bere ni Suhut Parboru:
Mauliate ma di hamu hula-hulanami, na mangalehon tingki di hami mandok hata. Sidohonon nami tu hamu pariban nami, satuju ma hami di pangidoan muna sisahali mangelekkon. Alai tung tambos ma bahen hamu jala somba hamu tu hula-hulanta. Horas ma jala gabe!
Mauliate ma di hamu boru dohot bere nami. Alai nunga pajolohu hamu pintor menyetujui, sagari hami so setuju dope. Atik naung hona suap do hamu? (songon intermeso do i). Dihita na marhaha-maranggi, ianggo hita sisada hata do hita atehe?! Nuaeng pe, pinasahat ma jolo tu suhut sihabolonan nami. Nunga tung huigil hami nian asa tung godang dilehon pamoruonta sinamot ni borunta, alai songon i dope huroha na tarbahen nasida. I pe porlu do begeon nami pandapotmuna hasuhuton bolon nami. Pinasahat ma panghataion tu hamu!
Mauliate ma di hamu haha/anggi doli nami. Sian mulana pe nunga tangkas hupasahat hami tu hamu, sisada anak sisada boru do hita. Molo dung setuju hamu, ba, hami pe sian hasuhutonta, ba, naung setuju do hami disi. Horas ma jala gabe! Hupasahat hami ma tu hamu. Botima.
Songon i ma di hamu raja ni pamoruonnami marga ….., nunga dibege hamu manang songon dia pandapot nami taringot tu elek-elek pangidoan muna i, nuaeng pe, tariashon hamu ma sinamot sisombahonon muna tu hami, alai andorang so ditariashon hamu, anggo panandaion tu si jalo jambar na gok, na ingkon tong do pasahatonmuna, i ma suhi ni ampang na opat padohot ompu suhut dohot ompu bao, suang songon i upa parorot tu namboruna. Hupasahat hami ma tu hamu. Botima!
Mauliate ma rajanami, nunga tung malambok pusu hami mambege pandohanmuna na lambok i. Pos ma rohamuna raja nami, ianggo taringot tu panandaion tu si jalo jambar na gok songon nanidok muna i, tangkas ma pasahaton ni hasuhuton nami i annon. Rajanami, raja na bolon, andorang so hutariashon hami sinamot ni boru ni raja i, lean hamu jolo tingki di hami namardongan tubu, boru/bere, tarlumobi ma di hula-hula dohot tulang nami, asa hupangido hami jolo paniroion dohot panuturion sian sude na huparsangapi hami.
Songon i ma di hamu hula-hulanami ….. (didok margana), bona ni arinami ….., bona tulangnami ….., tulang rorobotnami ….., tulangnami ….., hula-hula na martinodohon ….. (didok marsada-sada), hula-hula ni anak manjae ….. (didok marsada-sada)
Raja nami, di jolo hamu si eahan, dipudi hamu si paimaon, hamu do mataniari binsar di hami, nunga tangkas pangidoannami tu jolo ni raja i marga ….., asa sisahali mangelekkon ma hami di sinamot ni boru ni raja i. I pe, rajanami sude ma hamu na hupandohi hami, asa tutur-tuturi hamu hami, hamu ma na masiaturan raja nami. Hupasahat hami ma tu hamu. Botima!
Hula-hula/Tulang ni Paranak:
Di hamu raja ni borunami marga ….., mauliate ma ala tongtong do dipasangap hamu hami. Ianggo sidohonon nami, ba, masiolo-oloan ma hamu, sipanolopi ma hami di angka nauli na denggan. Botima.
Mauliate ma di hamu sude hula-hula/tulang nami, naung sude ma hamu hupandoki hami, dihata panuturion naung pinasahat muna i, sude ma hamu nahupandoki hami, tung malambok pusu do hami di hata panuturion naung pinasahat muna i, sahali nari, hupasahat hami mauliate ma di hamu. Botima!
Di hita namardongan tubu dohot boru/berenami, ianggo hita sisada hata ma hita atehe! Songon i ma di hamu raja ni hula-hula nami marga ….., Rajanami, songon naung ni oloan muna pangidoannami, asa sisahali mangelekkon ma hami, di sinamot ni boru ni raja i, ba, nuaeng pe tangkas ma tariashonon nami, ia na tarpasahat hami raja nami sinamot ni boru ni raja i, ima ………. rupiah (didok godang ni sinamot) sitombol rambu pinudun, asing ni panandaion tu sijalo jambar na gok, i ma suhi ni ampang na opat padohot ompu suhut, ompu bao, dohot upa parorot tu namboruna, gabe pitu amplop ma i tulang sipasahaton nami songon panandaion. Horas ma jala gabe. Botima!
Gabe ma jala horas! Pasahat hamu ma tu suhut sihabolonan nami, alai jolo patuduhon hamu jolo tuson.
Borhat ma suhut paranak mandapothon suhut parboru, laho pasahathon sinamot, alai jolo dipatuduhon do i tu raja hata ni parboru, asa jolo dietong manang naung sintong, sesuai tu naung di hatai nangkin. Dung i, disombahon suhut paranak ma i langsung tu suhut parboru.
Beha nunga tingkos dijalo hamu suhut bolon nami sinamot ni borunta i? Molo dung denggan, mauliate ma! Ihut tusi amangboru, pasahat hamu ma panandaion, ima :
1. tu sijalo bara, ima …..
2. tu si mandokhon
3. tu tulang/hula-hula, raja i …..
4. tu pariban,
5. tu todoan, ima …..
6. tu namboruna
7. tu ompungna (ompung bao dohot ompung suhut)
Nuaeng, di hamu hasuhuton parboru dohot paranak, rap borhat ma hamu di nalaho pasahathon jambar ni haha ni parhundul nami, i ma sijalo tintin marangkup.
Dung dipasada na sian paranak dohot sian parboru gabe sada amplop, parboru ma ianggo apala na pasahathon langsung tu tangan ni sijalo tintin marangkup. Hatana: Di hamu haha ni parhundul, sisada boru nama hita. Dison, tajalo do sinamot ni borunta, apala godang hupasahat hami tu hamu, las ma rohamuna manjalosa. Botima!
Dung sahat sinamot dohot angka parjambaran na hombar tusi, dipasahat ma jambar pinggan panganan tu sude parboru dohot na ginokkonna.
Dung simpul sudena i …..
Mauliate ma di hamu raja ni pamoruonnami marga ….., ala nunga sahat sinamot dohot angka panandaion dohot pinggan panganan, hupasahat hami ma mauliate tu hamu.
Asa dos nangkokna dohot tuatna, atik tung adong nanaeng sipangidoon muna sian hami, rade do hami hula-hulamuna pasahathon intap ni natarbahen hami, on pe hupasahat hami ma tu hamu!
Mauliate ma tulang, tung diboto hamu do na dibagasan roha nami i, so hupangido hami dope, pintor diadu hamu do. Mansai masihol do hami raja nami asa tung sude ma hami ulosi hamu marhite ulos herbang. I ma pangidoannami tu jolo ni raja i. Botima!
Pos rohamu amangboru, sude do hamu ulosan nami, jala Tuhanta ma na manahophon pasu-pasu i tu hamu. Alai molo tung so sude pe hamu mandapot ulos herbang, dapotan ma di ulos-ulos tinonun sadari. Anggo apala sadari on ulos herbang na tarpasahat hami tu hamu holan 17 lembar do. I pe halashon hamu ma i.
Mauliate ma raja nami, huhalashon hami ma i!
Antong mangarade ma hamu, jala goari hamu ma angka ise si ulosan.
Pasahat hamu ma rajanami :
1. Ulos pansamot tu natoras ni pangoli (na pasahathon natoras ni na muli)
2. Ulos hela/mandar hela tu pengantin (na pasahathon natoras ni na muli)
3. Ulos tu pamarai (na pasahathon ima sijalo bara ni parboru)
4. Ulos tu si hunti ampang (na pasahathon ima sijalo upa pariban ni na muli)
5. Ulos tu todoan/anak manjae dohot satorusna
6. Ulos tu simandokkon, ulos tu haha-anggi, ulos tu boru, ulos tu bere, dohot satorusna, parpudi ulos tu Punguan/parsadaan ni ompu.
Dung simpul na pasahat ulos herbang, dipasahat ma muse ulos tinonun sadari, ima hepeng dibagasan amplop.
Mauliate ma raja nami, nunga tung malambok pusu hami di sude hata pasu-pasu dohot ulos herbang naung pinasahat muna tu hami. I pe sai mangulosi badan mangulosi tondi ma i, Tuhanta ma na pasauthon i tu hami sude pamoruon muna. Gabe ma jala horas.
Nuaeng pe suru hamu ma hela dohot borunami, tu jolo on asa hupasahat hami ulos panggabei dohot holong tu nasida.
Parjolo pasahathon ulos holong sian nasumolhot, sahat tu angka boru, bere dohot na manghaholongi boru nami dison.
Dung simpul pasahat ulos sian parboru na mardongan tubu, boru, bere dohot angka na manghaholongi, sahat ma muse tu horong hula-hula, tulang ni parboru.
Rajanami, hamu sude horong ni hula-hula/tulang nami na huparsangapi hami, atik tung adong rajanami nanaeng pasahatonmuna tu beremuna dison, saonari hulehon hami ma tingki di hamu. Hamu ma rajanami na masiaturan. Molo tung parjolo ba, gabe partogi ma i, molo tung parpudi, ba, gabe pargomgom ma i. Alai didok rohanami, ianggo apala hula-hula nami raja i ….. (didok marga ni hula-hula tangkas ni parboru), nasida ma nian pargomgom. Hupasahat hami ma tu hamu. Botima!
Dung sidung hula-hula ni parboru pasahat ulos …..
Mauliate ma raja nami, di sude hamu hula-hula nami naung pasahathon ulos herbang tu bere muna. Anggiat ma tutu, songon pasu-pasu muna i, gabe sada ripe na denggan ripe sitiruon nasida di parrumatanggaon nasida. Sahat ma na uli sahat ma na denggan, mauliate ma di hamu. Botima!
Di hamu raja ni pamoruon nami marga ….., ala nunga sidung sian hami, hupasahat hami ma tu hamu.
Mauliate ma rajanami, dohot disude angka hulahula ni hulahula nami, pariban nami, maradu sude ma hamu naung pasahathon pasu-pasu dohot ulos holong tu hami, tarlumobi tu anak dohot parumaen nami. Sai dijangkon badan dijangkon tondi ma i sude pasu-pasu muna i. Mauliate ma raja nami!
Di hamu raja ni hula-hula nami ….. (jojor didok sian hulahula tangkas, bona ni ari, bona tulang, tulang rorobot, tulang, hulahula ni namartinodohon, hulahula ni anak manjae) atik tung adong raja nami nanaeng sipasahaton muna tu bere muna di tingki on, hupasahat hami ma tu hamu. Hamu ma na masiaturan raja nami. Botima!
Pasahathon ulos hula-hula/tulang ni paranak rap dohot sude uduran nasida.
Mandok mauliate na so hasuhatan ma hami tu hamu sude horong hulahula dohot tulang nami maradu sude dohot rombongan muna, naung pasahathon ulos holong tu anak dohot parumaen nami. Sai Tuhanta ma na mansahophon pasu-pasu muna tulang tu pardagingon tarlumobi tu partondion ni bere muna. Horas ma jala gabe. Botima!
Dung simpul na pasahat ulos holong, mulak ma pengantin tu hundulanna, ditorushon raja hata ni paranakma.
Songon i ma di hamu raja ni hulahula nami marga ….., ala nunga simpul na pasahat ulos holong, sian angka hula-hula/tulang nami, nuaeng pe, hupasahat hami ma muse tu hamu. Botima!
Horas ma jala gabe, nuaeng pe sahat ma hita tu namarhata gabe-gabe. Didok rohanami, sian hami ma parjolo pasahathon angka hata na uli hata na denggan tu hamu sude raja ni pamoruon nami, na mangampu ma hamu annon di angka pasu-pasu na hupasahat hami tu hamu, nunga uli rohamu songon i? Mauliate ma!
Di hita na mardongan tubu, boru/bere, tarlumobi ma dihamu sude horong hulahula/tulang nami. Hita ma parjolo pasahathon hata na uli hata na denggan tu pamoruonta. Didok rohangku tarsongon on ma: parjolo ma sian horong hula-hula/tulangta, asa tong ta ampu hata nasida; dung i tu boru/berema; dung i tu hita na mardongan tubu ma. I pe asa pinasahat tu suhut paidua, jala nasida ma annon paampuhon tu suhut sihabolonan.
Ala mamereng tu tingki :
Sada silompa gadong ma, Dua silompa ubi
Tung sahalak pe na mandok hata, Sude ma naung pasahat hata na uli
Hupasahat hami ma parjolo tu hula-hula nami!
Sian Hula-hula ni Parboru:
Mauliate ma di hamu raja ni boru nami, na tongtong pasangaphon hami dison. Ndang pola ganjang be dohonon nami. Mauliate ma di Debata na mangalehon tingki na denggan on tu hita, boi hita marlas ni roha mangulahon sude ulaonta apala sadarion, sonang so haribo-riboan. Sai hasangapon ma i di Tuhanta, jala tau las ni roha dohot tua ma i di hita. Tu berenami, dohononnami do: Sai gabe ripe na denggan ma hamu, sioloi Debata, asa dapot hamu pasu-pasu sian Ibana. Songon nidok ni natua-tua ma dohonon :
Tubuan laklak, tubuan sikkoru, Di dolok ni purba tua
Tubuan anak ma hamu tubuan boru, Dongan muna sarimatua
Horas ma ja gabe!
Tapuji ma Tuhanta, ala dipatiur do sude ulaonta apala sadarion, mauliate ma di hamu pariban nami marga ….., ala dapot do antong na masiantusan jala na masipaolo-oloan di panghataion, gabe boi marujung dibagasan dame dohot las ni roha.
Sian Haha/Anggi Doli: ….. dohot satorusna
Sian Suhut Sipaidua: ….. dohot satorusna
Sian Suhut Sihabolonan:
Parjolo hami mandok mauliate tu Debata, ala asi dohot holong ni rohana do na mangaramoti hita disude ulaonta apala sadarion, boi martopi dibagasan dame dohot holong ni roha.
Mauliate sabalga-balgana do pasahatonku tu hamu sude hahaanggiku, boruku, bereku, dongan sahuta, pariban dohot sude raja naginokkon. Tarlumobi muse ma di hamu na huparsangapi hami, hulahulaku ….. (dohot satorusna ganup digoari marga ni horong hulahula/tulang sude), disude pambahenan muna, tung na so tarbalos hami do i. Anggiat ma Tuhanta na mambalos sude nasa pambahenan muna na denggan i, marlipat ganda pasua-pasuNa tu hamu. Songon i ma jolo na boi hupasahat tu hamu apala ditingkion, sahali nari mauliate ma!
Suang songon i ma di hamu pamoruon nami marga ….., mauliate ma di hamu, siala sude pangantusion dohot kerjasama na mansai denggan, gabe boi marujung ulaonta dibagasan las ni roha. Molo tung adong na hurang lobi, ba masiantusan jala masimaafan ma hita disi. Songon nidok ni umpasa ma dohononku :
Bona ni aek puli di atas ni sitapongan
Saut ma hita dapotan uli, ala dapot do di hita na masipaolo-oloan
Khusus tu helakku dohot borungku:
Burju-burju ma ho inang manubut roha ni simatuam, unang be sai ingot songon na di jolo nami i, ingkon malo maho pamasukkon dirim tu keluarga ni hela on. Sai barita na denggan ma begeon nami di parsaripeon muna. Asa songon nidok ni natua-tua ma dohonon :
Dangka ni arirang, Na peak ditonga onan
Bandanmuna ma na so olo sirang, Tondimuna ma masigomgoman
Sai dipasu-pasu Tuhanta ma hamu disude parngoluan muna, horas ma jala gabe. Botima!
Songon ima di hamu raja ni pamoruon nami marga ….., nunga marliat-liat hami pasahathon pasu-pasu hata na uli hata na denggan. Ampuma di sambubumu, tuak ma i diabaramu :
Naung sampulu pitu, Jumani sampuluwalu
Sude hata pasu-pasuan, Ampu hamu ma i martonga ni jabu
Nuaeng pe, hupasahat hami ma panghataion tu hamu, di na mangampu sude angka hata na uli hata na denggan dohot hata pasu-pasu, hupasahat hami ma tu hamu. Botima!
Gabe ma jala horas rajanami! Nunga tung malambok pusu hami mambege huhut manjalo sude hata na uli hata pasu-pasuan naung pinasahat ni angka amanta raja. Ba, songon nidok ni umpasa ma dohonon .
Meat ma ambaroba, Di dangka ni situlan
Hata ni hamu hulahula, Di jangkon tondima i, dijangkon badan
Naung sampulupitu, Jumani sampuluwalu
Hata pasu-pasu naung pinasahat muna, Ampuon nami ma i martonga ni jabu
Di hita na mardongan tubu, sahat ma hita tu panghataion. Na mangampu ma hita di sude pasu-pasuan naung pinasahat ni raja ni hulahulanta. Didok roha, parjolo ma pinasahat tu horong ni tulang dohot hula-hulanta, rap taampu ma annon nang angka hata na uli hata pasu-pasuan sian nasida. On pe, di hamu tulang nami, hulahula nami, sude ma hamuna hupandoki hami, hamu ma raja nami na masiaturan di na pasahathon hata angka na uli hata na denggan hata pasu-pasuan tu hami boru muna, tarlobi tu bere muna na manjalo pasu-pasu parbagason apala sadarion. Hupasahat hami ma tu hamu. Botima!
Tulang/Hula-hula ni Paranak: ….. dohot satorusna
Haha/Anggidoli ni Paranak: ….. dohot satorusna
Boru/Bere ni Paranak: ….. dohot satorusna.
Di hamu haha-anggi, boru, bere, pariban, ale-ale, dongansahuta dohot sude raja na ginokkon. Tarlumobi ma di hamu sude na huparsangapi hami, tulang dohot hulahula nami. Mauliate na so hasuhatan ma hupasahat hami tu hamu! Tarlobi di dongantubu, boru dohot bere, anggo so ala ni hamu tung na so lolo do ulaonta on. I pe sai ganjang ma umur muna, jala tongtong sisada urdot hita di sasude angka siulaonta. Tuhanta ma na mambalos sude angka na uli naung binahen muna tu hami. Sidohon nami, asa rap dope hita annon tu bagasta, laho pasahathon angka poda tu anak dohot parumaenta.
Di hamu raja ni hulahula nami marga ….., tung malambok pusu do ahu manaksihon apala sadari on, disasude uli ni lagu muna, dohot holong naung pinatuduhon muna tu hami gelleng muna. Sai Tuhanta ma na mandongani huhut mamasu-masu hita saluhut, anggiat boi dope tarpatupa hita angka ulaon holong ni roha songon on tu angka ari na mangihut dope. Sahali nari hupasahat mauliate godang ma di hamu sude hulahula nami. Botima!
On pe amang dohot di parumaen, ampu hamu ma jala dok hamu mauliate tu sude na dison na manghaholongi hita. Ampu damangma!
Songon i ma rajanami, pangampuon na boi tarpasahat hami tingki on, na hurang lobi raja nami, marpanganju ma hamu. Songon panimpuli ni pangampuon dohonon ma songon na nidok ni natua-tua :
Aek marjullak-jullak, Marjullak-jullak sian batu
Jullak-julllakna i tinahu tu tabu-tabu, Hata pasu-pasuan naung pinasahat muna
Huampu hami ma i martonga ni jabu
Turtur ma ninna anduhur, Tio-tio ma ninna lote
Hata pasuanmuna rajanami, Sai unang muba, sai unang mose
Sahat-sahat ni solu, Sahat tu bontean
Nunga sahat ulaonta on mardalan dohot denggan
Sai sahat ma hita sude tu parhorasan, sahat tu panggabean.
Hupasahat hami ma tu hamu raja nami, di na manutup ulaonta on. Botima!
Mauliate ma di hamu raja ni pamoruon nami marga ….., di na manimpuli ulaonta tarsongon on ma didok roha nami.
Jolo pasahat hamu ma olop-olop tuson!
Annon pe anggo na mambagi dung jolo tatutup marhite ende huria dohot tangiang.
Di nalaho manutup ulaonta, pinangido ma tu amanta St. …..
Dung sidung marende dohot martangiang …..
Manghatahon olop-olop dibagasan pinggan jala diangkat.
Hamu angka na pinarsangapan na liat na lolo. Nunga be singkop ulaonta dibagasan sadarion, tadok ma mauliate tu Amanta Debata na mamasu-masu ulaon on, ai dapot do songon nidok ni umpasa :
Aek Siurukuruk, tusilanlan Aek Toba
Na metmet so marungut-ungut, na magodang pe marlas ni roha
Ingkon saut do hita gabe, ai nunga masiolo-oloan
Horas ma hita apala luhut, torop ma boru torop ma dohot anak
Antong taolophon ma tolu hali: olop-olop, olop-olop, olop-olop!
(Laos dibagihon ma olop-olop i tu natorop)
Diposting oleh SIPAHUTAR BIG FAMILY di 01.10 Tidak ada komentar:
Umpasa | Raja Mandidang Sitorus
Archive for the ‘Umpasa’ Category
Sahat Saha ni Solu
Posted in Umpasa on September 17, 2016| Leave a Comment »
Sahat saha ni solu, Sahat ma tu bontean ni Tigaras.
Leleng ma hita mangolu, diramoti TUHAN, torkis jala horashoras.
Saha ni solu adalah bagian depan(haluan).
Bontean adalah dermaga tempat solu diparkir.
Dahulu kala dalam perjalanannya dari dermaga keberangkatan ke dermaga tujuan membutuhkan waktu yang lama karena pergerakan solu hanya mengandalkan kayuhan dayung(hole), ada banyak pergumulan dihadapi sepanjang perjalanan. Namun demikian semua orang yang di solu tersebut berpengharapan (marpanghirimon) akan dilindungi(diramoti) TUHAN dan tiba di dermaga tujuan dalam kondisi sehat walafiat. Yang tiba lebih dahulu di dermaga tujuan tentulah saha ni solu.
Mungkin yang sering kita dengar selama ini adalah umpasa:
Sahat sahat ni solu…. dst.
Jadi… ternyata yang benar adalah Sahat saha ni solu…. dan seterusnya.
St. Sampe Sitorus/br Sitangggang (A. Hitado Managam Sitorus)
CONTOH MANDOK HATA PASAHAT ULOS (saya sebagai Tulang ni Paranak)
Posted in Umpasa on June 5, 2009| 2 Comments »
Pesta Unjuk Martin Manurung
Maulite godang ma ta pasahat tu Amanta pardenggan basai na tongtong mangiring iring hita sahat tu tikki nauli on ta adopi Pesta Unjuk parbogason ni pahompunami Martin Manurung dohot oroanna Wasty
Di hamu par boruon nami Manurung, asa songon hata ni natua-tua ma dohonon nami :
Harangan si Dulang mai inna hatubuan ni rengge-rengge
Horas ma dihamu namar Tulang Horas nang dihami paribebere.
Las si tutu rohanami di gonghon dohot jou-jou mu tu hami Tulangmu Sitorus sian Lumban Tonga-tonga. Suang songoni ma antong las ma ro hamu di haroro nami.
Las ma rohanta nunga sahat pasu-pasu parbogasan ni pahompu nami sai anggiatma gabe rumah tangga na na berbahagia jala langgeng gabe si tiruon ni angka na umposo.
Dohonon nami ma tutu tu hamu :
Eme na marbiur, di lambung ni hariara;
Sai torop ma pomparanmu jala maribur, huhut matakkang jala manjuara
Hau simartolu, di tombak ni Panamparan;
Sahat ma hamu leleng mangolu di haliangi angka pomaparan
Andor halumpang togutogu ni lombu, mamboan tu onan gambiri;
Sai saur matua ma hamu pairing-iring pahompu sahat tu namar nono sahat tu namarnini.
Selamat Berbahagia untuk kalian berdua. Harapan kami kalian senantiasa saling mengasihi. Menurut para para penasehat pernikahan kunci dari langgengnya rumah tangga adalah keterbukaan dan komunikasi yang baik. Kami harapkan kalian berdua dapat saling terbuka serta menerima pasangan apa adanya dan terjalin komunikasi yang baik di antara kalian dan yang paling penting kenakanlah kasih sebagai pengikat di antara kalian berdua.
Dohononhu ma tu hamu songon nidok umpasa :
Asa ni ansisbang, jonok tu panggonggonan;
Badanmuna na so ra sirang, tondimuna marsigonggoman
Tinapul bulung ni salak, tarihut bulung sikkoru
Sai tibu ma hamu mangabing anak, jala tibu magompa boru.
Tangkas do jabu suhat, laos tangkas do jabu bona;
Sai tangkas ma hamu maduma, laos tangkasma nang mamora
Sahat sahat ni solu, sahat di binsar ni mata ni ari,
Pasahaton nami ma ulos holong si ganjang rambu on, leleng ma hamu mangolu jala di iring- iring Tuhan ganup ari.
Note: Pinatorang saotik sian dia dalanna asa marbere hami tu natoras ni si Martin Manurung. Ia apala Tulang tangkas nasida ima hahadoli nami Op. Mangiran pomparan ni R. RUMAGAJA (baca tarombo kami di sundut/generasi ke VIII).
Berhubung di Jabotabek ini tidak ada keturunan dari R. RUMAGAJA maka kami sebagai pomparan dari anggidolinya mangadopi gonghon dohot jou-jou nasida.
Hu parhatutu hami do Op. Mangiran hea marhuta di huta nami Lumban Tonga-tonga, Silamosik-Porsea, jala ima na pajonokhon songon ikatan batin di hami.
On ma salah satu guna ni Punguan Raja Mandidang Sitorus, unang ma nian tingki naeng adong ulaon baru marsitandaan jala ta lului sisolhot. Tongtong ma nian terjalin silaturahmi paling tidak melalui telepon atau SMS sekedar untuk “keep in touch”.
UMPASA Hula-hula / Tulang Pasahat Ulos tu na marbagas (pengantin)
Posted in Umpasa on June 3, 2009| 4 Comments »
Mangalusi sungkunsungkun ni angka dongan taringot tu umpasa sidohonon hatiha mangulosi di ulaon unjuk dison pinaandar pigapiga umpasa na boi pillitonta sian pengalaman ni panurat tarlumobi ma i sian panuturion ni angka natuatua.
Menjawab pertanyaan dai beberapa teman perihal umpasa ketika menyampaikan ulos kepada pengantin pada pesta adat pernikahan, berikut kami rangkum beberapa pilihan (seri 1) berdasarkan pengalaman dan pencerahan dari para orangtua.
Hula-hula / Tulang Pasahat Ulos tu pengantin (Seri 1)
Sitongka dangka ni arirang, peak di tonga onan,
Pardongansaripeonmuna na so jadi sirang, tondimu marsigomgoman
Dengke ni sale-sale, dengke ni Simamora,
Sahat saha ni solu, sahat ma tu labuan,
Hula-hula / Tulang Pasahat Ulos tu pengantin (Seri 2)
Hula-hula / Tulang Pasahat Ulos tu pengantin (Seri 3)
Asa ni assisbang, jonok tu pargongonan
Pardongansaripeonmu na sora sirang, tondi mu marsigomgoman
Tangki jala hualang, garinggang jala garege.
Tubuan anak ma hamu, partahi jala ulubalang, Tubuan boru par-mas jala pareme.
Bona ni pinasa, hasangkotan ni jomuran,
Tung aha pe dijama hamu, tongtong ma i habaoran pasu-pasu ni Tuhan.
Mandurung di aek Sihoru-horu, manjala di aek Sigura-gura
Sahat saha ni solu, sahat tu bontean ni tigaras
Pasahathon nami ma ulos si ganjang rabu on, saluhutna ma hita gabe jala horas.
Hula-hula / Tulang Pasahat Ulos tu pengantin (Seri 4)
Ai na tinapu salaon, salaon situa-tua,
Denggan ma hamu masianju-anjuan asa saut gabe jala saurmatua.
Martumbur ma baringin, mardangka ma hariara,
Matorop ma pomparanmu maribur, matangkang ma juara.
Tangkas pe jabu suhat, tumangkasan do jabu bona.
Tangkas ma hamu maduma, tangkas ma nang mamora.
Tubuma halosi di dolok ni pintu batu
Hami Tulangmu mangulosi, Debata do ianggo na masu-masu.
Sahat saha ni solu ma sahat tu bontean,
Pasahaton nami ma ulos si ganjang rambu on Sahat ma hamu tu parhorasan, sahat tu panggaben.
Hula-hula / Tulang Pasahat Ulos tu pengantin (Seri 5)
Dangir-dangir ni batu ma hamu, pandakdahan ni simbora,
Gabe ma hamu jala saurmatua jala sai marsada ni roha.
Sai situbu laklak ma hamu situbu singkoru di dolok ni purbatua,
sai tubuan anak ma hamu tubuan boru, donganmuna sarimatua.
Songgop ma anduhur titi, sangkot diparjenggaran.
Mangasi ma Amanta Debata, sai ro ma akka parsaulian.
Sahat solu sahat tu bontean, toho di rondang ni bulan
Hata pasu-pasu marrhite tangiang ni tulang, sai sudema di pasaut Tuhan.
Hula-hula / Tulang Pasahat Ulos tu pengantin (Seri 6)
Aek sibarabara, Duruna i tubuan tolong.
Tung aha pe muse na masa, Ndang boi mago ianggo holong.
Ruma ijuk di jolo ni sopo gorga,
Asi ma roha ni amanta Debata. Sai dilehon ma di hamu, Anak na bisuk dohot boru na marroha
Tonggi ma sibahut tabo ma pora-pora.
Gabe ma hita luhut jala sude hita mamora.
Pasu-pasu nami marhite tangiang sai sude mai dipasaut Tuhan.
Pasahaton nami ma ulos si ganjang rambu on Sahat ma hamu tu parhorasan, sahat tu panggaben
Hula-hula / Tulang Pasahat Ulos tu pengantin (Seri 7)
Pinattikhon hujur di topi tapian
Tudia pe hamu mangalakka sai tusi dapotan parsaulian
Tangkas ma jabu suhat tumangkasan ma jabu bona.
Tangkas ma hamu maduma tangkasan ma nang mamora.
Tubu ma lata di toru ni bunga-bunga,
Sai tubu ma di hamu anak namarsangap dohot angka boru namartua.
Balintang ma pagabe tumandakhon sitadoan,
Saut do hamu gabe jala sangap asal ma tontong si oloi Tuhan.
Sahat saha ni solu sahat tu Tigaras,
Sahat ma hamu leleng mangolu, gabe jala horas – horas.
Hula-hula / Tulang Pasahat Ulos tu pengantin (Seri 8)
Dangka ni arirang, peak di tonga ni onan,
Pardongansaripeonmu na so jadi sirang, tondi mu marsigomgoman
Hariara na bolon bahen parlape-lapean,
Sai tubu ma di hamu anak dohot boru na bolas pangunsandean.
Tingko ma inggir-inggir, Bulung nai rata-rata
Hata pasu-pasu i, Pasauthon ma namartua DEBATA
Sahat saha ni solu toho di rondang ni bulan
Leleng ma hamu mangolu, gabe jala si oloi Tuhan.
Hula-hula / Tulang Pasahat Ulos tu pengantin (Seri 9)
Pirma toras ni pongki, Bahul-bahul pansalongan
Pirma tondi muna, Tutambana pangomoan
Andor halumpang Togu-togu ni lombu, andor hatiti Togu-togu ni horbo
Penggeng saur matua ma hamu pairing-iring anak dohot boru Sahat tu namarnini sahat tu namarnono
Hula-hula / Tulang Pasahat Ulos tu pengantin (Seri 10)
Martantan ma baringin, Mardangka hariara
Horasma tondi madingin, Matangkang ma manjuara
Bintang ma narumiris, Tu ombun na sumorop
Anak pe antong riris, Jala boru pe antong torop
Hula-hula / Tulang Pasahat Ulos tu pengantin (Seri 11)
Balintang ma pagabe tumandakhon sitadoan, Saut do hamu gabe asal ma tontong masipaolo-oloan.
Sai tubu ma di hamu anak namarsahala dohot boru namora jala na martua
Tinaba hau sampinur di tombak simarhora-hora.
Sai lam matorop ma hamu maribur lam marsangap jala mamora.
Eme sitamba tua ma, Parlimggoman ni siborok
Debata do na martua, Horas ma hamu di parorot.
Songon i majolo na boi pinaandar.
Tangerang 3 Juni 2009, Tabe mardongan tangiang,
Dirangkum dan disusun dari berbagai sumber dan pengalaman serta “panuturion ni natuatua”.
Silahkan di copy dan share, namun dimohon menyebutkan blog ini.
Note: banyak tulisan kami di copy posting di blog lain namun dibuat seolah-olah tulisan dari si pemilik blog
Panuturion nahea ni jalo sian pigapiga halak natuatua, tarsongon on do umpasa :
Sitongka dangka ni arirang, peak di tonga onan.
Pardongansaripeon muna na so jadi sirang, tondimu marsigomgoman.
Diolophon situan natorop : i ma tutu, olop olop olop.
Hatorangan tu umpasa i tarsongon on:
Ninna molo marsalisi paragat jala ndang mardomu nasida (tidak bisa berdamai) digotap paragat na parjolo sahali mangagati pangko i ma arirang ni pangko i jala disampakhon (dicampakkan) ma ditonga ni onan.
Sian i botoon ni loloan natorop ma naung bagas parsalisian ni amanta namanampakhon arirang. Dungi timbangan ni angka Raja ma parsalisian i.
Na jolo ninna onan ndang holan “pusat perdagangan” alai laos disi do marpungu angka raja horja. Jonok tu onan i sai adongdo partungkoan ni angka Raja laos disi ma nasida manimbangi molo adong namasa jala “diluar norma-norma yang berlaku umum di luat i”.
Molo masa dangka ni arirang peak di tonga ni onan, sada hailaon bolon do i. Suang songoni ma nang pardongansaripeon, sotung masa hata sirang ai hailaon bolon do i.
Tarsongon i ma panuturion na hea nijalo.🙏
UMPASA DI NA MANGINGANI MANANG MANURUK JABU
Posted in Umpasa on June 3, 2009| 1 Comment »
Jabu pe jabu, ndang asal inganan.
Mabaor aek puli sian dolok ni Simamora,
Sai hot ma jabunta on bagas na uli, ingananmu marlas ni roha.
Tangkas do jabu suhat, laso tangkas do jabu bona,
Sai tangkas ma hamu dung maringanan di jabu on maduma, tangkas nang mamora.
Andor ras ma tu andor ris di tombak ni Purbasinomba
Sai horas-horas ma hamu torkis-torkis, tumpahon ni Debata namartua.
Jongjong di Dolok Purbasinomba, manatap tu Panamparan,
Sahat ma hamu saur-matua mangingani jabu on dihaliangi angka pomparan.
Sahat-sahat ni solu toho di rondang ni bulan,
Sahat ma hamu leleng mangolu mangingani bagas on, sai diiring-iring Tuhan.
Eme si tamba tua parlinggoman siborok,
Sai dilehon Tuhanta ma di hamu tua, hot ma hamu di jabu on diparorot.
Dohot angka na asing.
HUHUASI NI SIPANGANON
Si tikti mar si gompa, golang-golang pangarahutna,
Otik si butong-butong, godang si pir ni tondi,
Otik so sadia na boi hupatupa hami, pamurnas ma i tudaging, saudara tu bohi, si palomak imbulu ma i, si paneang holi-holi.
Bagot na marhalto ma tubu di robean,
Horas ma namanganhon, horas ma namangalean.
Huta Tanobato parasaran ni leang-leang,
Horas ma hami namanjalo, horas ma di hamu namangalean.
HATA UMPASA PASAHATHON ULOS MULA GABE (PABOSURHON)
Posted in Umpasa on June 3, 2009| Leave a Comment »
Sanjongkal urat ni ri, tolu jongkal urat ni singkoru,
Ulos mula gabe naung pinasahat i, sai saur ma i di hamu, mangulosi anak dohot boru.
Tubu ma anak na marsangap di hamu dohot boru na martua.
Habang binsak-binsak laos mangihut ambaroba,
Sai tibu ma ro na tapaima, jala dapot nahinirim ni roha.
Tangki ma jala ualang, galinggang jala garege,
Sai tubu ma di hamu anak partahi jala ulubalang, dohot boru namora jala pareme.
Sai tubu ma anak dohot boruma na mora jala na martua
Eme si tambatua ma parasaran ni siborok,
Sai dilehon Debata ma di hamu gogo dohot tua, hot ma hamu diparorot.
Obuk do jambulan nanidandan bahen samara,
Molo mamasu-masu hula-hula, padao sahit dohot mara.
Hira di sude ulaon adat sai dipangke do umpasa dohot umpama di sude pangkataion.
Umpasa i ma pasu pasu manang tangiang na ro sian roha ni na mangkatahon umpasa i asa pasauthon Amanta Debata songon na pinagido ni roha ni na mamasu-masu.
Umpasa adalah kata-kata berkat semacam doa agar diluluskan Tuhan hal-hal yang diucapkan. Setiap orang yang mengucapkan umpasa (kata-kata berkat) harus selalu meyakini dalam hatinya bahwa Tuhanlah yang menjadi sumber dan memberikan berkat-berkat tersebut.
Penggunaan umpasa adalah tergantung kepada konteks kegiatan yang dilakukan, ada umpasa untuk orang menikah, ada umpasa untuk orang meninggal, ada umpasa untuk paradaton, dan yang lainnya.
Jotjot do binege angka dongan mandok “Songon nidok ni umpasa ma dohonanku” ninna hape umpama do didok, songon i nang sabalikna. Dison tarida do na so haru diantusi beda ni umpasa dohot umpama.
Sai tubu ma di hamu anak dohot boru
Molo umpasa hira sarupa do tu pantun di hata Indonesia. Sarupa do pangkuling manang soara ni hata i di pudi manang “bersajak”. Alai nang pe sarupa ni pantun dohot umpasa mansai asing do anggo philosofina.
Molo pantun di hata Indonesia dang marrupahon pasu-pasu manang tangiang.
Sungguh enak si mangga udang
Pohonnya tinggi buahnya jarang
Sungguh enak si anak lajang
Kemana-mana tiada larang.
Molo nibandingkon umpasa dohot pantun na di ginjang i boi ma analisaonta tarsongon on.
Molo 2 baris parjolo di hata Indonesia didok ma i “sampiran”. Dua baris parpudi digoari ma i “isi”. Jadi sude pantun 4 baris do i ma sampiran 2 baris jala isi 2 baris.
Laos songon i do nang umpasa. 2 baris parjolo digoari ma “tabas” jala 2 baris parpudi digoari “poda”. Jala molo umpasa adong do hubungan ni tabas dohot poda. Laos on do syarat ni sada umpasa na gabe pasu-pasu.
Madakdak ma singkoru bontar songon simbora.
Tubuan anak ma hamu sorangan boru, jala denggan ngolumuna
Manang ni on sadanari
Pinartangki laklak pinarhorunghorung singkoru
Tubu ma di hamu anak, sorang boru jala denggan ngolungoluna.
Singkoru i ma hau na metmet na tubu di dolok-dolok, jolo madakdak do lampakna i asa haruar ibana. Patuduhon naung matoras bungana i, marbatu jala pir. Marlapatan ma i songon i ma nang dakdanak na dibortian i jolo hot di arina ontang di bulanna jala sai da ma angka panahit. Laos songon i ma, antong na hot ripe unang ma manimbil sian tinujuna asa maranak marboru songon na tarida di humaliangna.
Talapati majolo umpasa, na di toru on :
Bagot na madungdung
Tu pilo-pilo na marajar
Tading ma antong na lungun
Sai ro ma na jagar.
Molo toho do hita mangantusi umpasa i ingkon boi do patorangonta anatomi ni umpasa i huhut philosofina.
Songon naung pinatorang di ginjang i 2 baris parjolo margoar ma i “tabas” manang “sampiran” di bahasa Indonesia (bagot na madungdung dohot pilopilo na marajar).
Bagot i ma bona ni tuak manang “enau”. Molo niagati dapot ma tuak na sinoloman ni parmitu. “Madungdung” lapatanna nunggu matua, alani i ndang produktif be.
“Pilopilo” ima halto naung madabu sian bagot i jala laos tubu muse. Di Toba digoari ma on “borta” alana bulungna bontar sambariba jala rata sambaribanai. Aha do filosofina jala aha do pangantusion na tarsirat di umpasa i ?
Molo tabereng bagot naung madungdung ndang adong be sihirimon sian i alana nunga suda gogo, bulungna pe nunga malos. Alai di toru ni bagot naung mate i tubu manang ro ma pilopilo ima bagot na poso jala uli anak ni bagot naung mate i. Bage jagar do antong naung madungdung i alana adong do gantina nalaho pajagarhon jala na naeng maboan hajagaron. Songon i ma nang natua-tua molo monding, nang pe tong lungun roha, alai hatop do sae ai nunga ro angka anakhonna songon pilopilo na mangganti amana laho pajagarhon.
Sian hatoranganna di ginjang i tangkas do antong tarida na adong do hubungan ni sampiran dohot isi manang “tabas” dohot “poda”.
“Ala jagar do tabas jala sintong poda” ni umpasa i, tarsongon i ma umpasa na tingkos jala memenuhi syarat songon umpasa manang pasu pasu.
Alani antong umpasa na di ginjang dang boi pakkeon molo dakdanak do na monding. Alana ndang bagot i na madungdung manang mate alai pilopilo do na gotap. Antong molo songoni tu namate mangkar ndang boi pangkeon umpasa on. Umpama manang tudosan nama, sipaheon tusi ima: Hotang binebebebe, rambu pinulospulos unang hamu mandele ai godang do tudos-tudos.
Tingki mangampu somalna didok :
Turtu ma ninna anduhur
Hata angka na uli dohot pasu-pasu
Sai unang ma muba unang mose
Tangkas do taboto molo anduhur mangunduhi do i sai hira na mangoloi. Songon i muse lote unduk do on manuruk tu tano, boi ma lambanghonon songon toru ni roha. Ndang rupani songon pidong sigurguak (suman do nian rupana tu anduhur) alai sai andorana na bontar i do dipadirgak-dirgak. Molo taida philosofi ni na mangampu, intina na laho mangoloi do, mangunduk huhut manjalo sude angka hata pasu-pasu dohot angka hata na uli, jadi mansai tingkos do anteng anduhur dohot lote na adong di humaliang ni angka Ompunta najolo dibahen gabe sampiran manang “tabas” asa sahat tu inti ni pandohanna ima “poda” songon na pinatorang di pudi i. Jadi ndang asal dibahen angka Ompunta najolo angka umpasa i, sude do i marlapatan jala timbo do philosofina. Ingkon adong do hubungan ni tabas dohot poda asa tingkos jala memenuhi syarat gabe umpasa, tangiang manang pasu-pasu.
Jadi taingot ma dison manurut hatorangan na di ginjang i, sitongka ni na unang do hape mamasu masu iba tingki mangampu.
Taparrohahon ma muse umpasa na di toru on :
Aek marjutlak jullak
Marjullak-jullak sian batu
Ampuon ma i antong martongani jabu
Hatorangan : Aek na marjullak sian batu aek na tio do i (mual mata) na boi patorsok uas lumobi di hos ni ari. Nang pe so nilompa mual mata i alai mansai sehat do i, godang mangandung mineral dungi muse manigor sumbu do tu tolonan jala pintor sombu uas.
Alani na boi do antong angka hata na uli dohot pasupasu na pinasahat tu Suhut i pasombu uas ni nasida secara mental dohot rohani gabe didok ma, pasu-pasu i. Didok roha nunga tung tangkas de taantusi philosofi ni umpasa lumobi umpasa pangampuon Andor halumpang ma togu-togu ni lombu, andor hatiti togu-togu ni horbo. Sahat ma hamu saur matua pairing-iring pahompu sahat tu na marnini marnono.
Laos songon i muse unang ma nian tabahen-bahen (dikarang-karang) sandiri hata umpasa manang umpama i, molo so taantusi lapatan dohot makna ni na tahatahon i. Tumagon ma tadok hata angka nauli nadenggan tu angka tuturta marhite hata na sian Tuhanta, molo so taboto dope angka sidohononta marhite-hite hata umpasa manang umpama.
Sada nari naporlu muse sidohonon, molo angka hata umpasa dohot umpama, somalna sian angka horong ni hula-hula dohot angka tulang do pasahathon i tu pamoruonna, manang sian angka natua-tua tu ianakhonna.Na naeng dohonon di son: molo sian posisi ni boru do hita pasahat-hon hata umpasa manang umpama, asa dumenggan, tama hita nian jolo mangido marsantabi baru pe asa tahatahon si dohononta. Alana, songon naung tangkas taboto, molo hata umpasa i, i ma hata pasu-pasu jala mangalean angka hata pasu-pasu somalna ingkon sian angka horong ni hula-hula dohot tulang. Adong hata ni Tuhanta na mandok: Jadi sandok ndang targagaon, nasumangap i do mamasu-masu na ummetmet. (Memang tidak dapat disangkal, bahwa yang lebih rendah diberkati yang lebih tinggi -Ibrani 7: 7).
Jala dumenggan muse tahe, molo di tingki na pasahathon hata i sai dimulai dohot pandohan: “songon hata ni natua-tua ma dohononhu”, “sai asi ma roha ni Tuhanta”, dohot angka na asingta. Boi do i hahipason, ganjang ni umur, hagabeon, dohot angka na asing. Alai, molo hata umpama, angka hata tudos-tudos manang hata poda na mardongan harapan do i. Contoh:
Molo litok aek di toruan, tingkiron ma tu julu.
Pantun do hangoluan, tois hamagoan
Marbagi di na otik, marbagi di na godang.
Namalo ma tutu ompunta na parjolo i mambahen angka rumang, ruhut ni angka ulaon dohot angka hata i, na gabe songon angka falsafah hidup, identitas, budaya di hita halak Batak na porlu lestarihononhon asa adong warishononta tu angka ianakhonta.
Inkulturasi ni Hakristenon
Molo najolo di angka, umpasa sai tabege do hata, “Ompunta Mulajadi Na Bolon”. Sabotulna, ndang sala. i sesuai dohot pemahamannasida taringot tu Namarhuaso sijadihon nasa na adong ima Debata. Dungi muse molo sian kacamata ni Habatahon tumimbo do Ompung sian Ama. Alai ala marhite Jesus na, gabe pelean pardamean dohot ama i laho manobus hita jolma gabe dipatama hita songon naposo na marhite pandidion Hakristenon alani antong denggan do jouonta goarni Debata, tingki marumpasa hita asalma umpasa na tingkos gabe pasu pasu.
Tubu ma hariara
Di holangholang ni huta
Asima antong roha ni Tuhanta
Sai tubu ma anak na marsangap
Dohot boru na martua.
On ma sada tanda ni inkulturasi ni ugamonta i tu adatta.
Lapatanna gabe diparbadiai hakristenonta i ma adatta i asa mangkorhon pasu-pasu di sude ulaonta. Ai di na tarsurat i pe didok do “Ro Ahu ndang na laho manesa adat ni Ompumu, alai na paulihon do”.
Partungkoan Tano Batak (Monang Naipospos) http://tanobatak.wordpress.com
Silaban Brotherhood http://www.silaban.net
Borsak Sirumonggur http://sihombing.lumbantoruan.net
SIMARMATA (SIMATARAJA) http://simarmata.or.id
Hata umpasa di ulaon tardidi
Tubu ma tambinsu di dolok ni Pangaribuan,
Sai anak nabiusk ma ibana, anak na gabe si pajoloon.
Tubu ma pinasa di topi ni aek hole,
Sai boru na malo marroha ibana jala na boi paulaean.
Dangka ni hariara ma ni pangait-aithon
Simbur ma ibana mangodang, sitongka panahit-nahiton.
Habang ambaroba di atas ni Sibuntuon,
Sai burju ma ibana marroha, gabe jolma si tiruon.
Dolok ni Hutanauli hatubuan ni si marlasuna,
Goar nauli ma goarna i, donganna gabe jala mamora.
Eme sitamba tua parlinggoman ni siborok,
Sai dilehon Debata ma di ibana tua, imbur magodang diparorot.
Minggu Pentakosta - Kramat Jati ibadah dan jadwal minggu hkbp kramatjati
Minggu Pentakosta 2018
IBADAH BAHASA BATAK TOBA MASUK PUKUL 06.00, 10.15 WIB
KAIN ALTAR “NA RARA / MERAH “
PARTURE NI ACARA PARNINGOTAN “DI HASASAOR NI TONDI PARBADIA”
SE HKBP DISTRIK VIII DKI JAKARTA
NUNGA DILEHON DEBATA TONDI PARBADIA TU NASA BANGSO
(Ulaon ni Apostel 10:44-48)
01. JOUJOU TU PARSAORAN (L: Liturgis; R: RuasAi jongjong Huria di portibi on ndada sian usaho ni jolma manang na tubu sandiri, alai Tondi Parbadia do na mangula: manjou, papunguhon dohot pahothon parsaoran ni angka na porsea, ima na ginoaran Huria.
R : PINUJI MA TUHAN I NA MANGUSEHON TONDINA TU GANUP ANGKA NA PORSEA DI IBANA.
L : Ibana do na paluahon jala manjou hita marhitehite panjouon na badi”
R : (mangendehon) BE. No. 102:1-3 “O Tondi Parbadia i” BL.
Ho do silehon roha i di nasa na porsea i tumpahi rohanami. Patogu rohanami be pasar hataM tu sasude sai tong dongani hami. On pe sude parrohaon hatuaon lehononMu sipujion do goarMu
Sai pargogoi ma hami on mangihutihut hataM kon.
02. VOTUM INTROITUS TANGIANG
L :Songon on ninna Tuhan Jahowa: LehononKu tu hamu roha na imbaru dohot tondi na imbaru tubagasan ateatemuna, jala unsatonKu roha batu sian dagingmuna, jala lehononKu tu hamu roha na marpanghilalaan. Jala lehononKu TondingKu tubagasan ateatemuna, Ahu do mambahensa, asa marparange hamu dibagasan angka PatikHu, angka uhumHu pe radotanmuna jala patupaonmuna do. haleluya——-hundul——-
3. Marende BE.No.104:6-7 “Bongoti ma rohangku” BL. 155
Usehon tu rohangku holong ni rohaMi. Padenggan ma hatangku tu dongan sasude. Asi rohaM padao ma bada halatean. Patimbul hadameon na roa i padao
Baen gok haporseaon ma rohanami be. PanumpakMi gandahon tu artanami be. Pabali tondi i na olo manundati na olo mangarsahi rohaM na denggan i.
04. PATIK NI DEBATA:-23 Ndang maralo patik dompak angka sisongon i”. Antong rap mangido gogo ma hita tu Debata mangulahon patikNa
L+R : Ale Tuhan Debata, sai pargogoi ma hami mangulahon na hombar tu patikMi, Amen
05. Marende BE.No.165:3-4 “Na basa do rohaM di au” BL. 19
O Tuhan hutopoti ma luhutna dosangki. Asi rohaM sai sesa ma di Ho ma tondingki.
O Jesus sai tangihon on sude na jat padao. Lam ias bahen rohangkon asa sai sonang au.
06. MANOPOTI DOSA
L : Tatopoti ma dosanta, martangiang ma hita. Ale Debata Amanami Parasiroha na sumurung! Di pesta parningotan hasasaor ni Tondi Parbadia sadari on, ro do hami tu adopanMu manopoti dosanami. Nunga dipatuduhon Ho marhite HataM na sian ganup bangso do jangkononMu angka na manghabiari Ho jala na mangulahon lomo ni rohaM. Alai sipata do gabe tarambat halak manjanghon Ho ala hupajongjong hami angka dorpi parholangan binahen ni na marasing luat, parhataan dohot houm.
R : Jala sipata do madabu hami tu pamintorion dirisicurigaan jala manegai parsaoran di keluarga, huria nang masyarakat.
R : Asi ma rohaM ale Tuhan, sai marpamuati ma roham di hagaleonnami i.
L : Sai sundati ma torutoruM asa unang mangonai be tu hami. Sai sesa mnami, Amen
——————hening—–elekton….BE. No.172/ BL. 143——–
Bagabaga ni Debata taringot tu hasesaan ni dosanta: +R : Amen.-
07. Marende BE.No.109:2-3 “Sai songgopi hami on” BL. 78
Tondi hasangapon i sai ingani rohanami. Pargogoi ma hami be maralohon dosanami. Asa tung malua hami sian hadosaonnami.
Jolma manisia pe sai sondangi ma luhutna. Asa olo sasude ro tu Jesus Sipalua. Rarat baen harajaonNa tu saluhut manisia.
Jesaya 40:12-14: Tung ise naung manuhati angka aek manggim, jala dijongkali angka langit, jala dibalei nasa orbuk ni tano on? Jala didasing angka dolok marhitehite timbangan, jala angka buntulbuntul marhitehite hatian?.
R : Tung ise ma na tau mandodo tondi ni Jahowa, manang panuturi na manurgasi Ibana?
L : Tung tu ise ma Ibana mangalap roha, asa diparrohai Ibana jala diajarhon tu Ibana lapang ni uhum, jala diajarhon tu Ibana parbinotoan, jala dipabotohon tu Ibana lapang ni hapistaran? Ima sahatna. Martua do angka na tumangihon Hata ni Debata jala na umpeopsa, Amen
09. Marende BE. No. 461:1,3 “Songgop tu hami” BL. 407
Songgop tu hami na di joloMon O Tondi ni Debatangki.
Uhir patikMu tu rohangkinon O Tondi ni Debatangki.
Bereng siholhu di haroroMi, molo Ho ro nda hisar tondingki.
Asa sai talu sude musuMi, Debatangki na gogo i.
Manghatindanghon tongtong goarMi, asa malua pardosa disi.
Asa dijangkon Tuhanta ma i, Debatangki na gogo i.
10. MANGHATINDANGHON HAPORSEAON
L &R : Ahu porsea di Debata Jahowa
11. KOOR :
12. TINGTING :
13. KOOR :
14. Marende BE. No.108:1…dst
“Baen ma Gabagaba” BL. 203
Baen ma gabagaba dohot bungabunga nang pelean i.
Ai nuaeng ma jumpang ari parningotan Pentakoste i.
Haroro ni Tondi do ima Tondi Parbadia masuk tu Huria.
Jangkon ma Ibana ai asi rohaNa ro tu hita on.
Asa sondangonNa tiur bahenonNa parrohaon tongtong.
Jangkon ma Ibana da,
asa dao sude arsakmu nang pardangolanmu.
Tondi Pangapuli sahap na ummuli di sisean i.
Tuhan Jesus Kristus ro ma Ho pabulus tongtong langkangki.
Di na lao tu surgo au pargogoi ma au pamonang sahat tu na sonang.
15. JAMITA: Ulaon ni Apostel 10:44-48
16. Marende BE.No. 646a:1…dst
“Sai Gohi Roha Tondingki”
(P.Pelean tu Pengmas HKBP)
Sai gohi roha tondingki marhite TondiMi.
Asa marhite diringki patar Ho Tuhanhi.
Unang holan pamanganhi, dohot ma rohangki,
jala sude ma ngolungki mamuji Ho ma i
Sude ma pangalahongki rodi ulaonhi,
nang hata pingkiranhi pasangap Ho ma i.
Nang saluhutna ngolungki tongtong mamuji Ho.
Anggiat dohot diringkon lao papatarhon Ho
Nang pe gok dosa rohangkon, gale pamatanghon.
Alai nuaeng hupuji Ho, sai jangkon ma au on.
Antong sude ma ngolungki parbadiai ma i.
Dongani au O Tuhanhi rodi ujungna i.
…….(mangendehon) BE. No. 133:5
“O Tondi Na Manggohi roha”
Urupi hami sian Sion sai suru Tondi Parbadia i.
Lao paluahon hajolmaon hombar tu na pinarbagahonMi.
Sondangi ma sandok portibi on, pasiat ma HataM di tano on.
18. TANGIANG: Pelean, Pentakosta, Ale Amanami, Pasupasu
hasasaor tondi parbadia, Kebaktian Minggu, Pentakosta
| Tags: Hari pentakosta, Hari raya pentakosta, HKBP Kramatjati,, Minggu pentakosta
HARI RAYA PENTAKOSTA KE II
Maniop Hasintongan Nang pe Ndang Martangan | Kisah Hidup
SIULASON NI MAJALAH ON Sungkunsungkun taringot Ise na Maringanan di Surgo
SIULASON NI MAJALAH ON Parnidaan taringot na Maringanan di Surgo
Parsiajaran sian Angka Pidong na di Langit
Si Lefèvre d’Étaples​—Lomo Rohana Asa Diantusi Angka Halak Hata ni Debata
KISAH HIDUP Maniop Hasintongan Nang pe Ndang Martangan
Joujou Paboahon | No. 6 2016Xhosa Yoruba Yunani Zande Zulu
Maniop Hasintongan Nang pe Ndang Martangan
Dipaboa si Bernhard Merten
Somalna, molo adong bahaya, pintor dilului halak do sitioponna. Alai, ndang boi ahu songon i ala ndang adong tanganku. Tingki marumur pitu taon, diponggol do tanganku asa boi ahu mangolu.
Marumur 17 taon do omakku tingki tubu ahu taon 1960. Ditadingkon bapak do hami andorang so tubu dope ahu. Gabe sajabu ma hami dohot ompung dolingku di Burg, sada kota di negara na didok najolo Republik Demokrasi Jerman, manang Jerman Timur. Godang do halak ateis di inganannami, dohot ma i keluargangku. Ndang porsea hami tu Debata.
Dihaholongi ompung dolingku do ahu. Ditogihon do ahu rap mangulahon ulaon, umpamana manjangkit hau laho manggargaji dangkana. Ala metmet dope ahu, las hian do rohangku mangulahon i. Dame jala sonang do ngolungku.
MUBA MA SUDE DUNG KECELAKAAN AHU
Sada tingki, tingki marumur pitu taon dope ahu, madabu ahu sian tiang listrik. Baru dope laho naik kalas dua ahu. Tingki mulak, hujangkit ma tiang listrik. Dung hujangkit hirahira 8 meter, pingsan ma ahu ala hona setrum listrik. Dung diboan tu rumah sakit, ndang mangkilala be tanganku. Parah hian do lungkana ala tarbakar. Ingkon diponggol ma tanganku asa unang hona infeksi sude dagingku. Mansai lungun jala hansit do pangkilalaan ni ompung dolingku dohot omakku. Ala metmet dope ahu, ndang huantusi dope songon dia hansit ni na so martangan.
Dung kaluar sian rumah sakit, marsingkola ma muse ahu. Ala ndang adong tanganku, direhei angka donganku ma ahu, digugai, jala didangguri. Ujungna, pinda ma ahu tu Singkola Birkenwerder, i ma Singkola tu Penyandang Cacat. Ala dao singkola i sian jabu, ndang boi omak dohot ompung dolingku manjumpangi ahu. Holan tingki libur do hami boi pajumpang. Saleleng sampulu taon, ndang rap ahu dohot omak jala ompungku.
LAM MAGODANG NANG PE NDANG MARTANGAN
Marsiajar ma ahu mangulahon ulaon mamangke pathu. Boi do dapot rohamuna songon dia maniop sendok dohot garpu mamangke pat? Boi do i huulahon. Ahu pe marsiajar manikat gigi dohot marsuri mamangke pat. Tingki mangkatai, marisyarat do ahu mamangke pat. Tutu ma, pathu do na gabe tanganku.
Tingki remaja, lomo rohangku manjaha buku fiksi ilmiah. Sipata, hubayangkon do adong tanganku songon robot asa boi mangulahon sude ulaon. Tingki marumur 14 taon, marisap ma ahu. On mambahen ahu ndang maila jala lomo rohangku asa sarupa songon na asing. Gabe hudok ma di bagasan rohangku, ’Ahu pe boi do songon hamu. Halak naung magodang do molo marisap, adong manang so adong tanganna.’
Jotjot do ahu dohot tu kegiatan sosial. Dohot do ahu di Free German Youth, sada organisasi ni angka na poso na sosialis, na diurupi pamarenta. Gabe sekretaris ma ahu disi, jala tanggung jawab na ringkot do on. Dohot do ahu molo adong acara marende, manjaha puisi, dohot olahraga tu penyandang cacat. Dung tammat singkola, karejo ma ahu di sada perusahaan. Dung magodang, jotjot ma ahu mamangke tangan palsu asa sarupa songon angka na asing.
Sada tingki, tingki paimahon kareta api ahu laho borhat tu parkarejoan, adong sahalak baoa manjumpangi ahu, didok ibana bahenon ni Debata do ahu gabe martangan muse. Gabe bingung ahu. Lomo do rohangku asa martangan muse, alai ndang dapot rohangku na nidokna i! Ala ateis do ahu, ndang porsea ahu adong Debata. Gabe ndang olo ahu pajumpang dohot baoa i.
Dung i, ditogihon dongan sakarejongku ma ahu manjumpangi keluargana. Tingki rap manginum kopi hami, dipaboa natuatuana ma taringot Debata, i ma na margoar Jahowa. Di tingki i, gabe huboto ma adong do hape goar ni Debata. (Psalmen 83:19) Alai, ninna rohangku, ’Ise pe goarNa, ndang adong Debata. Ingkon hupatudu na sala do pangantusion ni nasida.’ Alani i, olo ma ahu marsiajar Bibel. Hape ndang boi hudok molo Debata ndang adong.
Tingki marsiajar taringot surirang na dipaboa di Bibel, gabe muba ma pamingkirionku. Godang do surirang i nunga digohi nang pe disurat marratus manang marribu taon naung salpu. Tingki marsiajar Bibel, dibandingkon hami ma angka na masa di portibi on tu surirang na disurat di Mateus bindu 24, Lukas bindu 21, dohot 2 Timoteus bindu 3. Dos songon gejala ni sahit na mangurupi dokter mamboto taringot sahit ni pasienna, angka na masa na dipaboa di surirang i mangurupi ahu mangantusi molo hita nunga mangolu di ”angka tingki parpudi”, songon na didok di Bibel. * Longang do ahu mamboto i. Huida sandiri do surirang on digohi saonari.
Pos rohangku, hasintongan do na huparsiajari on. Jotjot do ahu martangiang tu Debata Jahowa asa diurupi jala ndang marisap be ahu, hape parisap na utusan hian do ahu saleleng martaontaon. Marsiajar Bibel ma ahu muse hirahira sataon. Tanggal 27 April 1986, tardidi ma ahu di bak mandi jala sipsip do i diulahon hami. Alana di tingki i, diorai do Sitindangi Ni Jahowa di Jerman Timur.
MANGURUPI NA ASING
Ala diorai hami, marpungu ma hami di jabu ni angka donganta jala holan saotik do donganta na hutanda. Alai, ndang diboto alani aha, dipaloas pamarenta ma ahu tu Jerman Barat. Disi, ndang diorai Sitindangi Ni Jahowa. Disi ma parjolo sahali boi ahu dohot tu kebaktian jala mangida marribu dongan sahaporseaon. Ndang tarlupahon ahu i.
Dung marumpak Tembok Berlin, ndang diorai be Sitindangi Ni Jahowa. Ujungna, ndang martabuni be hami manomba Jahowa. Lomo rohangku bebas marbarita. Alai, mabiar do ahu pajumpang dohot halak na so hutanda. Maila do ahu alani hahuranganku, jala maol do ahu jonok tu na asing. Alai taon 1992, hucoba ma marbarita saleleng 60 jom sabulan. Boi do i huulahon, jala las situtu rohangku. Alani i, huulahon ma i ganup bulan saleleng tolu taon.
Huingot do ayat na mandok, ”Ise na gale, so dohot ahu gale?” (2 Korint 11:29) Nang pe adong hahuranganku, boi dope ahu marpingkir jala marsoara. Alani i, marsitutu do ahu mangulahon na dumenggan laho mangurupi na asing. Ala ndang adong tanganku, lam marasi ni roha ma ahu tu na marhahurangan. Huhilala do songon dia hansitna molo so boi mangulahon na dihalomohon. Huapuli do nasida. Las rohangku mangurupi na asing.
Pasahathon barita na uli mambahen las rohangku
DIURUPI JAHOWA DO AHU GANUP ARI
Sipata, marmetmet ni roha do ahu. Lomo rohangku gabe songon baoa na asing. Boi do huulahon ulaon siganup ari, alai ndang boi ahu hatop songon halak na asing. On do prinsiphu, ”Saluhutna do tarpatupa ahu marhitehite Ibana, na margogoihon ahu!” (Pilippi 4:13) Ganup ari, dilehon Jahowa do gogo tu ahu asa boi huulahon angka ulaonku. Huboto ma, sai diurupi Jahowa do ahu. Alani i, holan Ibana do na tama husomba.
Dipasupasu Jahowa do ahu marhite mangalehon keluarga. On ma na huhalomohon sian mulai metmet nang tingki remaja. Si Elke ma tungganeborungku, na mansai burju jala sabar. Asing ni i, marjuta Sitindangi Ni Jahowa nunga gabe dongan sahaporseaonku jala gabe keluargangku.
Raphon tungganeborungku na huhaholongi, si Elke
Las do rohangku mamboto janji ni Debata taringot Paradeiso. Dipaimbaru Debata ma sude na di tano on, dohot ma i tanganku. (Pangungkapon 21:5) Lam huantusi ma janji i, ala hurimangi angka naung diulahon Jesus tingki di tano on. Boi do ibana hatop pamalumhon halak na pangpang, jala paulakkon pinggol ni baoa na tarseat. (Mateus 12:13; Lukas 22:50, 51) Janji ni Jahowa dohot tanda halongangan na binahen ni Jesus paposhon rohangku, ndang sadia leleng nai, gabe baoa na sempurna ma ahu.
Alai pasupasu na umbalga, i ma mananda Jahowa. Ibana ma na gabe bapakku dohot alealengku, pangapuli jala silehon gogo di ahu. Dos ma pangkilalaanku songon si Daud, ”Jahowa do pargogongku dohot lombulombungku . . . dapotan pangurupion ahu; asa marolopolop ma rohangku.” (Psalmen 28:7) Tongtong do tioponku hasintongan on saleleng ni ngolungku. Sai hutiop do i, nang pe ndang adong tanganku.
^ par. 17 Laho mandapot gumodang hatorangan taringot tanda ni angka tingki parpudi, ida ma pasal 9, ”Tutu do Nunga Jonok Ajal ni Hasiangan On?” di buku Aha do na Diajarhon Bibel tu Hita? na dipabinsar Sitindangi Ni Jahowa jala adong di www.jw.org/bbc.
No. 6 2016 | Angka Ise na Maringanan di Surgo
JOUJOU PABOAHON No. 6 2016 | Angka Ise na Maringanan di Surgo
Ari Natal..Dang Boi Mulak Tu Huta.. | Mengkel Nama Au..Asalma sai Horas..
Ari Natal..Dang Boi Mulak Tu Huta..
Posted on December 24, 2007 by Candra Hariara
Ari Sinen do sadarion, tanggal 24 Desember 2007, Mansai losok rohangku mula ulaon mardomu mai ala ndang boi iba mulak marari Natal alani angka siulaon dohot sihumisik nasoada.. Jadi Songon pasombu lungun, marsarito ma iba jolo taringot pengalaman niiba rupani tingki ari-ari natal najolo uju disi hadanakon dohot sihaposoon. Kisah nyata do on 🙂
Sarita naparjolo : “Ah..Dang Mar halo-halo Au..!”
Jadi na jolo jarang do rupani adong mik (microphone) di gareja na met-met isara ni huria pagaran. Jadi dilambung jabu nami dihuta adong do sada gareja nametmet, ruasna holan marpiga-piga ruma tangga do. Songon na hudok nangking dang hea marmik dohot marorgan di gareja on, holan martolap tangan pe shuhut marende nunga las rohani ruas i. Jadi tep ma i disana ari pesta adong ma nian ianakkon ni ruas i naung leleng karejo di jakarta, jadi songon hamauliateonna tu gareja dikirim bayon ma sa set microphone lengkap dohot ampli dohot speakerna. Las ma roha ni sintua ni gareja i manjalo, pintor dipasang ma ai marnatal nama bodari.
Jumpa ma lao marliturgi, parjolo ma angka dakdanak. Jongjong ma angka dakdanak on lao pajojorhon. Urutanna (tangkas dope huingot 🙂 ) : Si Musa, Si Nasib, si Dolok, si Juara, si Rentina dohot si Lasma. Ro ma Simusa, huhut angka hitir ditiop mik on (ai so he adiereng songon i), didokma mansai nanget : “Dimula ni mulana di tompa Debatama langit dohot tano..”, ro ma muse si Nasib didok liturgina. Sahat ma tu si Dolok, dijaloma mik on sia sia Nasib dipajojonok ma tu simanghudapna huhut ma didok “Ah…dang marhalo-halo* au !” ninna huhut dipasahat micropohone i tu si Juara, holan i..dang didok sipajojoronna 🙂
Mengkel-engkel ma sude namarnatal i..
*Molo dihuta nami mandok Mic dang Mic didok..halo-halo do
Sarita na Paduahon : “Pajempek jo Ompung Celanakkon”
Molo dihuta somal do molo lao ari natal dohot taon baru dituhor natua-tua baju taon baru di ianakkonna. Adong ma dakdanak hombar jabu do on tong, dituhor oma na ma diibana celana, las ma roha ni baion manjalo, pintor di uji ma tu kamar..hape mangajanghu. Ro ma ibana, didapothon ma omak na, “oma.. maganjanghu do celana i, pajempek jo..!” ninna. “Olo, annon ma adong dope karejokku, jolo sae ma on..” ninna omakna. O.. antong tu ompung nama jo dohononku ninna roha ni baion..didapothon ma ompungna, “Ompung adong dituhor oma celanakku, alai maganjanghu, potong jo..pajempek jo ” ninna ibana.. Ompung na on pe tong adong ulaonna.. ” Adong dope ulaonku, jolo sidung ma on..! Disi ma baen di meja i” ninna ompungna. “Olo…” ninna bao on huhut di peak hon di meja i, laos lao marmeami. Tep ma i …sidung ma ulaon ni omak na, dibuat omak na on ma celana i huhut diboan tu masin jahit, dipotong ma celana i lao pajempek hon. Sae ma antong..dibaen ma muse tu meja i. Asa sian i dibuat ibana annon ninna roha ni oma na i.., laos lao manguduti ulaonna naasing. Dang sadia leleng sae ma tong ulaon ni ompung na, Hupajempek ma jo celana ni pahompukkon ninna rohana, dibuat ma sian meja i, diboan tu masin jait, digotap ma tong celana i laho pajempenghon, Gabe pajempekhu ma celana i ai nunga dua hali dipajempek..
Sarita na patoluhon : Hasangapon ma di Debata na diginjang..”
Adong ma dongankku, goarna si Bangkit, jadi goarni bapak ni baon si Halomoan. Jadi molo di huta tongka/pantang do goaran natua-tua dang songon di kota nuaeng, goarni bapakna pe dipajou-jou. Disana ari natal, tingki sikkola minggu dijalo baon ma liturgina. Di jahama : “Hasangapon ma di Debata na diginjang, dame ma di tano on diangka jolma halomoan i..!” Marungkil ma rohana, ai ikkon dohononna goarni bapakna. Diprotes ibana tu guru sikkola minggu : “Dang di au on, goarni bapakhu do on”. “Dang pola boa i, ai hata ni Tuhan do i, dang mabiar bapak mu tu Tuhan?” ninna guru sikkola minggu i, ido tutu ninna roha ni baon.. baenma!.. Pendek hata rupani, sahat ma tingki marnatal. “Gogo dok annon sipajojoronmu amang dah ” ninna bapakna. “Olo..” ninna baon alai sai tong marungkil rohana, bah..goaranhu ma bapakhu di jolo ni jolma, sai godang ni? ninna rohana.., alai songonon nama dohononkku ninna rohana. Tep ma..ibana na ma lao tu jolo mandok sipajojoronna. Dijalo ma mik on huhut ma didok gogo : “Hasangapon ma di Debata di Ginjang, dame ma di tanoon diangka jolma Bapakku..!”..
Filed under: Cerita Dari Masa Lalu |
« Another Story of Christmas..Sebuah Kisah Lain Tentang Natal.. “Atik Naung Holan Na Marsodap-sodap Do Halak i..” ? »
Am. Ivan Sipahutar (SHAH UTAR), on January 11, 2008 at 12:37 am said:
Mekkel ahu puang manjaha carita mon lussu-lussu sude na , gabe tarhibur ahu , mauliate ma .
Desy Pardede, on December 10, 2008 at 8:40 am said:
wakakakkk…. walaupun tanggal postingannya udah jadul, tapi sangat lucu dan menghibur…. lumobi ma sarita na parjolo i.
tanggang upar, on December 19, 2011 at 3:17 pm said:
jd taringot tu huta.
Parsorion ni NanJatikkos, Marende | Amani Partogi
Parsorion ni NanJatikkos, Marende
Ditulis pada 19 Agustus, 2011 oleh Hendry Lumban Gaol
Di sada luat, dipamasa ma parlumbaan ima lao pariburhon pesta parolopolopon ni negaranta. Somal do ganup bulan ualu dipatupa ulaon on, jala marmassam do parlumbaan on, sian na manortor, marende, markoor, marjalengkat, mar-ball, marlojong, manjangkit nang na asing.
Sogot manogot nunga mangarade NanJatikkos. Ai hos ari annon, madohoti lomba marende ma ibana. Nian dijua ibana do, didok hurang do anggo soarana diparendeon i. Alai, aha ma alus ni amanJatolhas songon parhobas diulaon i?. “Ah, hamu nian ito, sai tor patoruhon do hamu, hape di hurianta pe hamu do song lider” ninna. “Dungi, dang apa maol anggo lagu on, sude do hita umbotosa, alai tutu dison ma tarida boha do halak mamboanton ende i, ai O Tano Batak do” ninna manambai, paposhon rohani NanJatikkos.
Sai dipodahon do tu iba, uju dihametmeton, tung so jadi dohonon goar ni natua-tua, lumobi goar ni tulang, oppung, nantulang, amangbao parumaen/hela nang simatua. “Malala baba” ninna pabiar-biarhon iba. Ala ni poda on ma gabe godang gelar-gelar dihitaan. Oppung Par-Jenggot Ganjang, Tulang Par-Tipi (ala holan on do tulangna nampuna tipi), Simatua ParKebunJeruk –ala maringanan di kebun jeruk.
Ala ni poda on do antong asa sai manjua NanJatikkos. Najolo pe, ditingki singkola ibana dihuta, dang apala olo ibana mangendehon lagu on, alana godang do subangna digoari di endeon.
Dung dapot tingkina, mijur ma ibana tu jolo, tu pentas lao marende. Ala nunga diapil-apil ibana hian, ba dang adong na hurang antong. Gomos do rohana lao marende. Dungi diendehon ma
O tano batak simatuangku, ala simatuana namargoar si Holong, ba tontu pantang do goarion simatua
Sai na martulang do au tu ho, ninna ibana muse. Boha do baenon manjou goar ni tulang niba, si Sihol? sotung malala baba
Dang olo modom dang nok matakku
Sai namarbao do au, ninna ibana muse huroa goarni amang baona si Lungun.
Di pasip ibana jo sangombas, andorang so ditorushon lagu on.
Molo dung bapa mataniari, ninna ibana tung nanget situtu sai hira na dipamasuk tu rohana hata ni ende i, hape na goar ni amangna do si Binsar, nata-nata dia, simatua ni panurat on pe si Binsar do. Alai ginoaran ma sahali-sahali.
Lao mangedai hauma i, dang didok ibana manondangi, ai goar ni edana do si Sondang Marsaulina.
Hahadoli do ngolu siganup ari, tong dang tardoksa goar ni itona sihahaan ima si Godang Martua, ai sitongka do gaor-goaran hula-hula.
Mambahen martulang do au
O tano batak andigan amangbao, ninna nanget situtu, pola do habegean tu pudi. Boasa?, huroa goarni amangbaona siangkangan si Sahat, ido-dah, godang do halak batak namargoar on, jala tulang ni panurat on pe ido goarna. Jei sai panggoraon do iba najolo molo nidok “Nga sahat be!”, ingkon “Nga tolhas be!, do”
Helangku, tano hahadiolingki ai dang tama mandok goar ni helana si Dapot.
O tano batak sai naeng hutatap
au on naeng mian di ho, sambulon ki
Holan sidung ibana marende, tor dilojongkon tu bangkuna, mangupir, hosa-hosa ibana, diranapi humaliang atik adong angka parsubangonna umbegesa.
Entri ini ditulis dalam HATA SO PISIK oleh Hendry Lumban Gaol. Buat penanda ke permalink.
5 thoughts on “Parsorion ni NanJatikkos, Marende”
Togar Silaban pada 19 Agustus, 2011 pukul 1:53 pm berkata:
Dohot hian do nian Nai Jumollang marduet, anggo i songon na “hona” ma nasida maredde… O tanoo Batak…
latteung pada 24 September, 2011 pukul 8:58 pm berkata:
@amangboru, mabiar do ibana maju, ai palas do suarana/…..mardeper sai \_hira suara ni bokkor2
Adonia Sihotang pada 21 September, 2011 pukul 8:40 pm berkata:
latteung pada 24 September, 2011 pukul 8:57 pm berkata:
@ADONIA, lagu nai do mantap bang?….
adong pada 1 November, 2011 pukul 3:22 pm berkata:
Sai na adong adong do bah na masa on…
Mateus 2 Asa dung tubu Jesus di huta Betlehem, di luat Judea, uju hinarajahon ni si Herodes, ro ma angka parhapistaran sian purba tu huta Jerusalem, angka ninna ma: Didia do Raja na imbaru tubu i? Naung huida hami do bintangna di tano habinsaran; ala ni i ro do hami sumomba Ibana! Ia dung jumpang, paboa hamu ma tu ahu, asa dohot ahu ro marsomba tu Ibana. Anggo bintang i, naung niidanasida hian di tano habinsaran i, sai di ginjangnasida do muse, rasirasa sahat tingkos di ginjang ni inganan ni Dakdanak i. Dung i manungkap ma nasida marsomba tu Dakdanak i, dirungkari ma artanasida: Sere, haminjon dohot angka na angur, parsombanasida tu Ibana.
JINGGA SENJA is.....S U N S E T: PAJUMPA MUSE ....DUNG MARPAHOMPU
PAJUMPA MUSE ....DUNG MARPAHOMPU
Adong dope jabu na di Sibolga saonari (foto)
"NDANG DITANDA HO AU?", ima sunggkun sungkun na naparjolo tingki hundul Ibana di hambirangku. "Ise do tahe, paima jo huingot", ningku mangalusi. Pindah do imana hundul lam pajonok tu au, dung didok namarsahit i :"On Ompung Situmeang, par Kelapa Gading, par BRI" ninna.
Boasa ingkon pajumpang by Joy Tobing
Huroha sahat do barita i tu ibana, ia au karejo di BRI do. "Hu par ate atehon, botul Ibana do i, narohangku" , ninna Ibana. "Boru Tambunan, Nyonya Simanjuntak" ninna huhut dilehon tanganna masijalangan. Songgot do rohangku, 40 tahun dang pajumpang dohot Lumongga Tambunan, dongan saparmeaman di taon 1962 nasalpu. Tung so boi be huingot rupana ala nunga rap matua, nunga rap marpahompu, jala antar timbo do parbadanonna.
Na lao do ahu tu jabu ni dongan sabutuha ala naeng sohot, marpesta ni siampudan nami, Pahala Situmeang dohot Shinta Dewi. Alai dang adong dijabu, toho marsahit pahompu boru i, Situmeang (nomor 15). di Rumah Sakit UKI, Cawang, Jakarta Timur. Ditingki i, 3 dongan nasida sahuria ro mamereng pahompu boru i, ima boru Tambunan dongan saparmeaman, boru Panjaitan, dongan hombar balok nami najolo tingki di Atambua, Timor.
Ditingki ujung ni parsingkolaon, kalas 3 SMEAN mardongan dongan do au dohot borua namarsiajar namarbaju, kalas 3 SMPN di Padangsidempuan ala pajonok jonok jabunami. Holan mardongan dongan songoni do. Ai tu Gareja pe dang hea rappak mardalan. Ditingki i holan masi bereng berengan pe, nunga adong roha lao mardongan dongan.
Selamat datang tu Padangsidempuan
Ditingki lao singkola, mardalan manang mar kareta angin, sai pinalu do lonceng ni kareta on, mata sai mamereng tu tuhambirang, ra di emper i ibana hundul. Ba engkel suping nai nunga sonang roha. Balga ni jabu i patandahon na marsinadongan do nampunasa, songon jabu namartingkat dua, sian batu, di jolo ni jabu ni marga Tambunan i, sada jabu ni namora di Kampung Marancar, kota Padang Sidempuan.
Sabotulna holan masiberengan do hami nean ditingki i, dang hea dope lao manonton manang mardalani padua dua songon somalna naung marhamlet (marhallet?).. Alai ditingki i nunga ma sisurat surat an hami. Lupa do au ise do parjolo manongos surat, ai nunga leleng, ditaon 1962 do anggo carita on. Huingot dope, dibagasan surat na adong do hata songonon::"Ai botuldo hamu lao piknik dohot si Nuraini?", ninna songon na cemburu tu dongan sasingkolana, margoar Nuraini, boru ni haji, ala hea hami piknik markareta, di udan udan, dibonceng di jolo. ala so adong boncengan di pudi. Huboto sian i na adong do rohana tu au.
Dang sadia leleng dope hami mardongan dongan, sirang songoni do hami , ndang pola pinaboa nanaeng borhat mangaranto tunadao, tu Jawa, singkola tu Yogjakarta di Fakultas Ekonomi GAMA, Ibana lao ma tu Sikkola Bidan di Rumah Sakit Pematang Siantar, Sumatera Utara. Alai mulai sian i, jotjot ma hami masi surat suratan.Jala tung tangkas do binoto songon dia rohana tu au.
Dung habis G30S/PKI, hira hira taon 1966 nunga masihol roha tu Damang/Dainang ala nunga leleng dang pajumpang, tarlobi au anak sasada baoa, mulak mau au tu huta hagodangan di Sibolga. Ditingki i husangahon do lao tu Siantar, pajumpang dohot si boru adi.
Sibolga na uli
Tingki hudokkon tu Amang naeng tu Siantar au didok do :"Unang pola lao ho tusi" ninna do mangorai, jala dipangkataion nami jotjotdo dipaingot songon on :"Burju burju ma ho singkola, anggo namarbaju mura mai", ninna. Tingki i nunga Sarjana muda au. Alaitotop do hulangkahon lomo ni rohangku, mar bis ma au tu Siantar.
Manang na piga ari disi, toho mai diujung ni taon, rap borhat ma hami tu Sibolga, jala digogohon rohana do martangiang borngin pargantian taon dijabu nami, jala modom di jabu do Ibana, ala adong dua Ibotongku di jabu. Sabotulna borat do di rohana borngin i, mulak tu jabu ni natorasna manang di jabu nami., siala Ibana panggoaran. Tontu sungkun sungkun ma roha ni natorasna.
Dung torang ari, hatop do hami lao tu stasiun bus, borhat tu hutana di Padangsidempuan, 88 km daona tu Selatan. Dung sahat tu jabuna masijalangan ma hami :"Selamat taon baru Amang", ningku alai tung maila do rohangku. Hubereng tu siamun, tumatangis do Ibana mangkaol Inang natumubuhonsa.
Jala di jabu ima au modom manang na piga ari. Jala ima ari parjolo hudege tu bagas nasida. Andorang mardongan dongan, holan di emper emper i do hami hundul hundul.
Marsepedamotor ma hami mardalani di kota i huhut martaon baru tu jabu ni tondongna. Di jabu ni tulangna disungkun ma au :"Boi do sohot nang pe mahasiswa hamu", ninna. Tarsonggot au mambege sungkun sungkun i, hohom au satongkin, sian ias ni rohangku hualusi langet huhut maila :"Boi do tulang", ningku, nang pe dibagasan rohangku dang huantusi lapatan ni hatangki.
Jala di Sidempuan pe adong do Amangudaku kandung dohot Ompungku boru, tinggal di Kampunglosung, jala sanga do au tinggal disi manang sadia leleng. Jala ro do hami martambaru tu jabu ni Amanguda on.
Alai holan hata sungkun sungkun do, ndang adong ujungna, manang pasahat hata nasida tu natorashu. Bere naipe dang hea pola dihata hatai manang disungkun disuratna. Ba lupa dihalupahon mai. Ditingki i torop do mahasiswa naung berkeluarga, mardakdanak, ima na dapot bea siswa, lao gabe guru muse.
Saleleng na on ndang huboto tangkas tu ise Ibana sohot, alai taringot tu au, dapot ibana do barita sian Ompung dohot Ibotongku na tinggal di Padangsidimpuan jala nunga pindah tu Jakarta. Diboto do naung sohot au tu boru Pasaribu jala karejo di Bank BRI.
Ima pardalanan ni angka ngolu, ala ni angka tingki, inganan na dao, pardonganan ,jala parkarejoan, ujungna dung habis singkola, karejo ma au di Jambi, pajumpang dohot boru Pasaribu, nunga gabe maranak marboru dohot marpahompu. Ibana me nunga gabe tu marga Simanuntak gabe maranak, marboru, marpahompu.
Sude dalan dalan ni ngolu nunga disurathon Tuhanta tu hita anup ganup jolma.
Posted by Pinondang Situmeang at 5:52 PM
Deba Parhataan di Luat Jorlang Huluan | Bakti J Situmorang
Deba Parhataan di Luat Jorlang Huluan
Molo mangihuthon ahabna (manang aksen, tekanan bahasa, dna.) adong do tolu parhataan na somal nibege dipangke jolma di luat Jorlang Huluan on. Adong do sian i na tangkas mamangke hata Simalungun, na deba hata Toba jala na saragamnari i ma parhataan na sian hita an Samosir. Tutu sude na ra parhataan i nunga peam di Jorlang Huluan on ala ni gabe ndang pola be disirang sasintongna angka molo tung ro pe angka pendatang.
Ai hata Simalungun do nian hata “pedan” mandok dongan, aleale manang sahabat di hata Indonesia.
Dipangke jolma do hata “tumang” pandohan Samosir do i manggombarhon lumobi ma, laos umbahat ma. Jadi molo didok “ah dao tumang do huta i” lap. “ah, dao hian huta i” isara sasahalak na mardalan pat manang na markareta mandapothon manang mardalani tu sada luat na so apala hea dope didalani manang didapothon ibana.
Didok jolma do dison “mangarihon” hata simalungun mandok asa denggan tinogihon, niarahon donganniba isara tu angka ulaon na denggan. Alai i do tong dipangke tu na marpongkalan pe didok jolma do molo ditogihon dongganna ba diarihon do.
Manang na ahab dia ma i tumagon di didok jolma “ayuran” i ma hatana mandok : iuran manang guguan/ toktok ripe hata na unsomal nian. Alai gabe tumabo do nian huroha hata sayurmatua manggonti saurmatua dna. Jadi ahab manang hasomalan parhataan i do ra na masa disi. Sahat ma nang i tu huria, mandok Epistel pe gabe Apistel na ma St Benjamin Siallagan dison. Hape ndang apala Apistel, ai ndang adong jala ndang pola binoto manang aha lap. ni hata i, alai anggo Epistel, memang marharoroan sian hata “epistle” i ma surat tongosan, rumang ni surat na tarsurat di buku i songon angka na ditongoshon ni Apostel Paulus tu huria-huria angka mulamula i.
Songon hata Iuran manang gugu toktok ripe pe sai didok na ma Ayuran tu pembangunan mang ayuran tu na asing ate. “reohan ahu”, songon na losok, malas au bah.. ninna i pe pandohan Simalungun do.
“Patamashon” mandok pahantushon, patingkoshon manang molo masa mangararatai ende manang angka dia pe siulaon asa denggan ma diendehon manang diulahon asa diulakulakhon; tamas lap. tangkas do ra, didugutdugut asa denggan muse ditngki hari H mangulahon manang mangihuthon i unang apala asing sian angka dongan.
Molo masa buroan songon nuaeng on didok dongan do dison dingis mandok amporik; jala memang ndang apala marasing nian sian hata na somal.
Jadi deba sian jolma dipangke do hata Simalungun molo ndang apala tarbahen ni ibana memang manghatahon hata batak manang toba na. Hata toba gumodang dipangke angka halak na ro manang pendatang do.
Adong sada nai na patuduhon kekhasan ni luat on ala memang dipangke do hata Indonesia, i ma “tapi”. Didok roha pengaruh ni hata Simalungun do i, alani i gabe jumpang hita pandohan i “tapi, unang sala hamu” lap. alai unang sala hamu.. dst. Jadi ndang apala hata toba i, ai hata toba i ma sitapitapi do, ndang adong holan tapi mandok walaupun, biarpun meskipun, dst. “Pongkalan” ima parpunguan ni angka amanta na jolo, ra angka raja na jolo apala ditoru ni bona ni bagot i do nasida marpungupungu jala minum tuak. Jadi somalna dung “diarihon” angka ise ma na dohot tu pongkalan i didok ma asa hira di tingki na tinontuhon ba masiboan angka hobasna be ma angka amanta, diboan ma panutuan, diboan ma sangkalan dohot aha na naeng sipotongon isara manuk, manang molo umbalga manang tumorop angka na sapunguan i gabe dibuat ma panagga; laos angka amanta i do sude manghobasi. Hormat do sasintongna punguan i, jala tua do molo sai dohot angka na tumua disi, alai ndang apala binoto molo tumorop angka na umposo olo do ra gabe ngongar nang angka panghataion disi ate.
Alai na jolo ma i, ai nuaeng pe masa ma na marpongkalan angka ina. Jadi molo on nunga mansalai memang di “Anggaran Dasar” Parpongkalan i, ai apala minum tuak nasida jala mamotong muse. Bah, nunga susa, ai inanta do sitiop puro ni ripe i betak beha do gabe dibahen deba sian balanjo manang ariarina tu pongkalan i. Na aturanna tu haporluan ni angka dakdanak boi do gabe dipalangku disi ate. So sundat nunga be tung ragat niida angka inanta marisap, apala timbaho i do muse. Apala amanta i ndang marisap, hape nunga balik gabe inanta do mangalsip.
Alai songon ahab dison pe adong ma manang na piga lumobi ala perkembangan ni jaman maruba, alai denggan do sude na i gabe masitumpahan ai tabo do tong nasida begeon molo marhata luat Jorlang Huluan on ala memang nunga be somal dipangke nasida i. sipata ala parsaoran nasida mamboan angka barangna songon renggerengge na tu onan manang pokkan di Afdeling 1, ba diboto deba do padomudomuhon dohot hata Jawa i. Ala disi ma adong nian sada keunikan na asing ala memang dipertahanhon jolma dope dison adong dope hata subang, isarana : Ndang jadi dohonon di luat on hata “marsiranggut”, huroha konotasi ni hata on pergumulan erotis do jadi gabe boi nibayangkon mengarah tu perbuatan asusila do ra maksudna manang tumagon gabe manggogoi manang memperkosa do lap. ni hata i. Hape ia niajarhon ende tu angka dakdanak “marsiranggut si Jakob di topi ni aek Jabok”, ai memang nang di buku na badia i disurathon do parsirangguton na badia antara si Jakob dohot surusuruan ni Debata di topi ni aek Jordan, 1 Musa 32ff.
Na paduahon ndang jadi dohonon hata “jea” na dibuku ende i, jotjot na ma i diendehon dongan gabe “dosa”. Sude hata “jea” diganti ma dohot hata “dosa”. Ai jea mangihuthon nasida i ma manggombarhon “hailaon ni boruboru” do. Sipata marungkil ma nang angka parjamita di gareja ai maol tutu hatahononna hata i lumobi maranggap iba sian buku ni panurirang Jeremia, panurirang jea i na jotjot manalin hata jea songon torutotu ni Debata tu angka bangso na hona uhumna. Gariada gabe diganti nasida ma hata i dohot dosa nang pe manjaha na tarsurat di Bibel do ibana, ai apala diingot subang ni hata i.
Molo di Tapsel ndang jadi dohonon ihur ninna, ai hailaon do disi. Hira songon i ma angka hatana nisurathon ondeng.
Alai molo tartungkan dolok, i ma tu Sihaporas, nang pe torop dope angka na sian Simalungun (ai godang dope disi marga Ambarita) dohot na sian Samosir lebih menonjol na ma pandohan manang ahab ni Samosir disi manang tumagon ma memang disi toba; dapot roha do ala godang do angka pendatang disi dohot angka na mangula pe manang karwayan di PT TPL ai jonok na ma tu Aek Nauli mandapothon Parapat tungkan Toba.
Posted in lain-lain on August 4, 2008 by baktijsitumorang. 1 Comment
← Na Baru Sian Pongkalan Dolok Hamu??
Sangap ma bahen hamu nasida, ala dohot do nasida dongan panean di asiasi hangoluan, asa unang tarambat tangiangmuna. 1Petr 3,7b →
laurencius sihombing says:
boasa adong subang di halak batak..?
contoh: namarbao.inang bao/ namar anggi boru?
Rade do Nasida Marbarita—di Oseaningola Hata ni na Ngungu di Australia Heber Hiligaynon Hindi Hiri Motu Iloko Indonesia Inggris Islan Italia Jepang Jerman Kannada Katalan Kikamba Kikuyu Kinyarwanda Kirghiz Kiribati Korea Kreol Haitiongolpotec (Isthmus)
Si Burnett, si Simone, si Eston, dohot si Caleb
SI RENEÉ naung marumur hirahira 30 taon, magodang di sada keluarga ni Sitindangi di Australia. Ibana mandok, ”Jotjot do hami pinda tu inganan na mangkaporluhon godang penyiar. Dibahen natuatuangku do las rohangku! Saonari, dung adong anakhonku, naeng do hubahen tu nasida songon na huhilala.”
Dos do na tinuju si Reneé dohot si Shane di partondion. Didok si Shane ma, ”Dung tubu borungku, dijaha hami ma di Menara Pengawal taringot sada keluarga ni Sitindangi na pinda tu Pasifik, marparau do nasida marbarita na uli tu Pulo Tonga. * Artikel i mangonjar rohanami asa mambahen surat tu kantor cabang ni Sitindangi Ni Jahowa di Australia dohot Selandia Baru. * Disungkun hami ma didia inganan na mangkaporluhon godang penyiar. Dipaboa ma tu hami asa pinda tu Tonga​—inganan na dijaha hami di artikel i!”
Si Jacob, si Reneé, si Skye, dohot si Shane
Dung hirahira sataon si Shane, si Reneé, dohot anaknasida si Jacob, si Skye tinggal di Tonga, masa ma hagunturon. Mulak ma nasida tu Australia. Alai, sai naeng laho do nasida marbarita tu inganan na asing. Di taon 2011, pinda ma nasida tu Pulo Norfolk, sada pulo na gelleng di Pasifik hirahira 1.500 km sian bagian timur ni Australia. Adong do labana pinda nasida tusi? Si Jacob mandok, ”Ndang holan na ringkot di hami na diparrohahon Jahowa, alai dipasupasu do ulaonnami marbarita!”
MARBARITA RAP DOHOT KELUARGA
Songon si Shane, si Reneé dohot anaknasida, godang keluarga ni Sitindangi rade marbarita tu inganan na ”mangkaporluhon godang penyiar”. Aha do mangonjar roha ni nasida asa pinda?
”Torop do halak disi lomo rohana manjangkon barita na uli. Las rohanami asa boi nasida marsiajar Bibel.”​—Burnett
Si Burnett, si Simone, dohot anaknasida si Eston, si Caleb, na marumur 12 dohot 9 taon pinda tu Burketown. Sada kota na dao sian Queensland, Australia. Didok si Burnett ma, ”Holan sahali di bagasan tolu manang opat taon do Sitindangi laho marbarita tusi. Torop halak disi manjangkon barita na uli. Las rohanami nasida marsiajar Bibel.”
Si Jim, si Jack, si Mark, dohot si Karen
Si Mark dohot si Karen, marumur 50 taon, mangurupi angka huria na jonok tu Sydney Australia, andorang so pinda nasida dohot tolu ianakhonna si Jessica, si Jim, dohot si Jack, tu Nhulunbuy daerah tambang na dao di Australia Utara. Si Mark mandok, ”Las rohangku mangulahon ulaon di huria dohot marbarita na uli.” Marduadua do roha ni si Karen laho pinda. Didok ibana, ”Dung pe dipapos si Mark dohot angka na asing ahu, asa olo pinda. Saonari tamba ma las ni rohangku!”
Si Benjamin, si Jade, si Bria, dohot si Carolyn
Di taon 2011, Si Benjamin, si Carolyn anaknasida si Jade dohot si Bria, pinda sian Queensland, Australia, tu Timor-Leste, negara na gelleng di Kepulauan Timor na jonok tu Indonesia. Si Ben mandok, ”Nunga hea ahu dohot si Carolyn gabe perintis istimewa di Timor-Leste. Las roha tu Sitindangi disi, burju nasida mangurupi hami. Lungun do rohanami tingki maninggalhon Timor-Leste. Dung tubu ianakhonnami, sundat ma hami pinda tingki i. Alai, marsangkap dope hami muse mulak tusi.” Si Carolyn mandok, ”Lomo rohanami anakhonnami marsaor tu angka missionari, parkarejo Betel, dohot perintis istimewa asa togu partondion ni nasida.”
MANGARADE LAHO PINDA
Didok Jesus tu siseanna, ”Ai ise hamu na giot pajongjong palaspalas, na so jumolo hundul mangetongi sipalahoonna tusi, manang na tuk laho patulushon?” (Luk. 14:28) Alani i, molo adong keluarga marsangkap pinda tu inganan na asing, denggan ma dipingkiri hian. Aha do siingoton ni nasida andorang so pinda?
PARTONDION: Didok si Ben ma, ”Las rohanami manarihon na asing, ndang olo hami mambahen nasida susa. Andorang so pinda, parjolo ma dipatogu hami partondionnami. Las rohanami marbarita dohot mangulahon ulaon di huria.”
Si Jacob mandok, ”Andorang so pinda hami tu Pulo Norfolk, nunga dijaha hami kisah hidup di Menara Pengawal dohot Sedarlah! (saonari didok Sadarlah!) taringot angka keluarga na pinda tu inganan na mangkaporluhon godang penyiar. Diulas hami ma taringot tu hasusaan na dihilala nasida jala songon dia Jahowa mangurupi nasida.” Ito ni si Jacob, si Skye marumur 11 taon mandok, ”Jotjot do hutangiangkon on—alai sipata rap dohot natuatuangku do hami manangiangkon on!”
PANGKILALAAN: Si Reneé mandok, ”Las rohangku jonok dohot keluarga, aleale di inganan na dihalomohon roha. Ndang marmetmet ni roha hami alani hasusaan, labana do dipingkirhon hami.”
HASOMALAN: Godang keluarga na mamingkirhon jala mangarade andorang so pinda. Si Mark mandok, ”Dilului hami godang informasi taringot Nhulunbuy. Dikirim donganta na tading disi ma koran tu hami, asa diboto hami hasomalan ni halak na tading disi.”
Si Shane na pinda tu Pulo Norfolk mandok, ”Marsitutu do ahu patuduhon parange na denggan songon halak Kristen. Huboto ma molo lambok ahu, jujur jala ringgas karejo boi do ahu tinggal didia pe di portibi on.”
MANAON ANGKA HASUSAAN
Asa marhasil di ”inganan na mangkaporluhon godang penyiar” ingkon torang do pingkiranta tingki manaon hasusaan. Taida ma pigapiga pengalaman:
Si Reneé mandok, ”Marsiajar do ahu mamangke godang cara mangulahon ulaonku. Umpamana, molo tingki balga galumbang di Pulo Norfolk, ndang adong kapal, arga jala maol ma luluan sipanganon. Ingkon malo ma ahu Iaho paradehon sipanganon na adong.” Tunggani dolina mandok, ”Ingkon denggan ma diatur hami parhepengon na porlu pangkeon ganup minggu.”
Anak ni nasida si Jacob mandok, ”Holan pitu halak do penyiar di huria na baru on jala sude angka na magodang. Ndang adong donganku satorbang! Alai, tingki rap marbarita ahu dohot nasida, gabe maraleale ma hami.”
Dos do na masa na dihilala ni si Jim na marumur 21 taon. Ibana mandok, ”Huria na jumonok tu hurianami Nhulunbuy, daona hirahira 725 km. Alani i, holan di parpunguan bolon do hami boi marsaor dohot angka dongan naposo. Tibu ma hami sahat asa boi pajumpang dohot angka dongan. Diulahon hami ma on ganup taon!”
”LAS ROHANAMI RO TUSON!”
Bibel mandok, ”Pasupasu ni Jahowa do mambahen mamora.” (Poda 10:22) Di liat portibi on, torop halak na laho tu ”inganan na mangkaporluhon godang penyiar” mangkilala hasintongan ni ayat on.
Si Mark mandok, ”Marlaba do tu ianakhonnami ala olo hami pinda jala sada pasupasu do on di hami. Tamba do pos ni roha ni anakhu, sarihonon ni Jahowa do hami molo manjumolohon Harajaon. Ndang tartuhor pos ni roha sisongon on.”
Si Shane mandok, ”Lam solhot ma keluarganami. Molo hubege nasida mangkatai taringot pasupasu ni Jahowa, las rohangku.” Anakna, si Jacob pe mandok songon i, ”Godang do na mambahen las rohangku. Alani i, las rohanami ro tuson!”
^ par. 3 Ida ma artikel ”Sahabat-Sahabat Allah di ’Kepulauan yang ramah’” di Menara Pengawal 15 Desember 2004 alaman 8-11.
^ par. 3 Di taon 2012, dipasada ma kantor cabang ni Sitindangi Ni Jahowa di Australia dohot Selandia Baru, goarna gabe kantor cabang Australasia.
SILEHONLEHON​—Na Arga do Mangajarajari
ANGKA sintua na rade pinda tu ”inganan na mangkaporluhon godang penyiar” boi mangalehon silehonlehon na arga tu hurianasida, i ma mangajarajari dongan na asing. Molo diurupi sintua donganta baoa di huria asa gabe parmahan, mandapot laba ma huria sian sintua na rade pinda tu ”inganan na mangkaporluhon godang penyiar”, nang pe pinda muse nasida tu huria na asing. Molo hamu sahalak sintua di inganan sisongon on, adong dipaboa siingotonmu tingki mangajarajari dongan na asing:
NA RINGKOT DIULAHON:
”Lehon ma ulaon na boi ulahonon ni nasida. Patudu ma songon dia mangulahon i, jala papos ma roha ni nasida boi do nasida marhasil mangulahon i.”​—Mark.
”Jotjot do huterjemahon angka tudutudu tu bahasa ni nasida. Alana boi do i mangurupi nasida asa tangkas mangantusi tudutudu i.”​—Benjamin.
”Molo sai na denggan do dipingkiri hamu sian angka dongan na adong di huria i, boi ma sude mangkilala las ni roha.”​—Burnett.
NA SO SIULAHONON:
”Unang sude taatur aha na laho siulahonon ni nasida. Metmet do roha ni nasida molo sai tabahen songon i, jala molo sai hasalaan ni nasida do na taida. Unang ma tapatudostudos ulaon ni nasida tu halak na di hurianta hian. Umpamana, molo jotjot tadok, ’Di huriangku hian . . . ,’ ndang denggan songon on.”​—Mark.
”Unang ma holan haboionmuna paboaboa, nang pe gumodang parbinotoanmu sian angka dongan baoa na di huria i. Alai, patudu hamu ma tudutudu sian Bibel dohot sian Organisasi ni Jahowa. On boi mambahen huria marsada ni roha jala boi ma idaon ni nasida molo Jahowa do na mangajarajari hita.”​—Shane.
Angka Pengalaman ni Sitindangi Ni Jahowa
Search BATAK untuk Bahan Referensi: Dongan di ulaon adat
BAGIAN I PAJONGJONG RUMATANGGA
BAGIAN II MARHATA SINAMOT
BAGIAN III MAMAMPE MARGA
BAGIAN IV PARTANGIANGAN (ULAON DI JABU)
- Parbue gabe
- Ulos parompa
- Ompung baona
- Tulang ni na tardidi
- Dohot udurannasida
- Boru ni hulahula
- Dongan tubu ni hulahula
- Hulahula tangkas
- Hasuhuton/natoras ni na malua
- Na malua sian panghanghungon
- Natoras/haha/ompung (molo tung pe sahalak na pasahathon sian nasida nauli do)
- Mandok hata Boru/bere
- Mandok hata dongan sahuta/aleale
- Mandok hata dongan tubu
- Mandok hata Tulang
- Mandok hata Hulahula
- Mangampu suhut:
- Mandok hata pasu gabe Tulang dohot uduranna
- Mandok hata pasu gabe hulahula dohot uduranna
- Mangampu pihak pamoruon:
- Mangampu ma hasuhuton
- Natoras/haha/Ompung (dohot sian dongan tubu; molo holan sada pe na pasahathon na uli do)
- Mandok hata hulahula dohot uduranna
- Dung singhop on sude, mangampu ma suhut:Boru dohot Hasuhuton bolon
- Hulahula dohot uduranna
- Mangampu ma:
- Pasahat tudutudu ni sipanganon tu hulahula
- Mandok hata tulang dohot uduranna
- Mangampu hasuhuton
- Tulang dohot uduranna
- Mangampu sian:
BAGIAN V ULAON DI NA MONDING
1. Mandok hata di partuat ni namonding DIPATUPA DI JABU
• Molo dakdanak, dolidoli, anak boru dohot natunggane na so sarimatua manang saurmatua dope
1. Molo na monding i na so natunggane dope (dang berkeluarga dope) songon on ma udutudutanni na mandok hata:
1. Hata huhuasi sian paidua ni suhut/hasuhuton
2. Manjaha riwayat hidup
3. Mandok hata dongan tubu
4. Mandok hata boru/bere
5. Mandok hata dongan sahuta/aleale
6. Mandok hata pemerintah setempat (Rt/Rw)
7. Mandok hata pengurus parsadaan
8. Mandok hata tulang
9. Mangampu suhut
10. Dipasahat ma tu huria (acara huria)
11. Diboan ma tu udean.
1. Molo na monding i nunga natunggane alai dang sarimatua manang saurmatua dope, songon on ma udutudutanna:
8. Mandok hata tulang rorobot
9. Mandok hata tulang
10. Mandok hata hulahula ni na marhahamaranggi
11. Mandok hata hulahula
12. Mangampu suhut
13. Dipasahat ma tu huria (acara huria)
14. Diboan ma tu udean
1. Mandok hata di partuat ni namonding DIPATUPA DI ALAMAN
• Molo dung sarimatua, saurmatua manang maulibulung
o Note: ala ni keadaan di kota na so maralaman na bidang, ulaon dialaman do goarna nang pe dipatupa di bagas jabu alai jolo dialap hata ma.
1. Molo na monding i nunga sarimatua, songonon ma udutudutan ni na mandok hata:
8. Mandok hata bona tulang
9. Mandok hata tulang rorobot
10. Mandok hata tulang
11. Mandok hata hulahula ni anak manjae
12. Mandok hata hulahula ni na marhaha maranggi
13. Mandok hata hulahula
14. Mangampu suhut
15. Dipasahat ma tu huria (acara huria)
16. Diboan ma tu udean.
1. Molo na monding i nunga saurmatua, songon on ma udutudutan ni na mandok hata:
8. Mandok hata bonaniari
9. Mandok hata bona tulang
10. Mandok hata tulang rorobot
11. Mandok hata tulang
12. Mandok hata hulahula ni anak manjae
13. Mandok hata hulahula ni na marhahamaranggi
14. Mandok hata hulahula
15. Mangampu suhut
16. Dipasahat ma tu pangula ni huria (acara huria)
17. Diboan ma tu udean
1. Molo na monding i nunga maulibulung, udutudutan ni na mandok hata sarupa do tu nasaurmatua. Tingkat partimbo partuturon di halak Batak ima bonaniari.
1. SANGGUL MARATA (SIJAGARON)
- Dangka ni hariara/baringin
1. Eme : Eme sitambatua ma parlinggoman ni siborok
1. Hariara : Tubu hariara di holangholang ni huta
1. 1. Sanggar : Tu sanggar ma amporik Tu lubang ma satua
1. 2. Gambiri : Gambiri simiakmiak
1. Itak : Manang itak gurgur. Mangido tu Amanta Debata asa dilehon sinadongan di pomparanna.
2. Pira ni manuk : Mangidohon hagabeon jala torop pomparanna.
4. PASAHAT ULOS TU NAMONDING
1. SAPUT DOHOT TUJUNG
• • 1. PASAHAT TUJUNG SAMPETUA
1. PASAHAT ULOS HOLONG
1. MAMUNGKA TUJUNG
1. i. Parjolo mambungka tujung
1. ii. Manuapi
1. iii. Mangalehon mangan
1. iv. Painumhon
1. v. Pasahat parbue gabe
--2. Manjalo tumpak
3. Marhata sigabegabe
4. Acara di alaman/acara partuatna
5. Diboan ma tu udean
BAGIAN VII PARJAMBARON
PARJAMBARON DI PESTA UNJUK
Sarupa do ragam ni tutur niontang ni parboru dohot paranak, jala tung dipasangapnasida do sude tutur naniontangna.
Di Toba Holbung sude jambar i dibagi dua do, sada taripar tu paranak nasada nari tinggal ma di parboru, alai anggo ihurihur himpal do i gabe ulak ni jual ni parboru.
Songonon ma partordingna:
1. Parjuhutna namarmiakmiak
• Jambar na taripar tu paranak dipasahat ma i tu:
Jambarna: Sambola namarngingi/parsanggulan parhambirang
ü Tulang, tulang rorobot
Jambarna: Satonga sombasomba
Jambarna: Sambola osang parhambirang
ü Bere/pariban, Dongan sahuta/aleale, pangula ni huria
Jambarna: Dua soit
ü Hasuhuton ni paranak
Jambarna: dengke (ulak ni jual) sian parboru
• Jambar natinggal di parboru dipasahat ma i tu:
Jambarna: Sambola namarngingi/parsanggulan parsiamun
Jambarna: Sambola osang parsiamun
ü Hasuhuton ni parboru
Jambarna: Ihurihur/pangabis (ulak ni jual) sian paranak
1. Parjuhutna sigagat duhut
Molo di pesta unjuk, paranak manang parboru pe bolahan amak (dialap jual manang taruhon jual), anggo teorina naparadehon/manghobasi sipanganon (sude na porlu di ulaon i) paranak do. Sonang do dibahennasida sude angka tuturna tarlumobi hulahulana. Ido alana jambar ni dongan tubu ni paranak: PANAMBOLI.
• Jambar nataripar tu paranak di pasahat ma i tu:
Jambarna: Sambola namarngingi/parsanggulan parhambirang + 2kg sibuk
Jambarna: Dengke (ulak ni jual) sian parboru.
• Jambar na tinggal di parboru ma i tu:
Jambarna: Sambola namarngingi/parsanggulan parsiamun + 2kg sibuk
Jambarna: Ihurihur/pangabis (ulak ni jual), laos on do dibagihon tu dongan tubuna.
PARJAMBARON ULAON DI JABU
Parjuhut namarmiakmiak do.
Angka ulaon di jabu ima:
1. Partangiangan dung tardidi di gareja
2. Partangiangan malua sian panghanghungi dung mulak sian gareja
3. Partangiangan manuruk/mangompoi jabu
4. Partangiangan malum sian parsahiton
5. Partangiangan na asing na pinatupa ni suhut
Parjambaran ulaon di jabu ima:
Jambarna: Namarngingi/parsanggulan parsiamun
Jambarna: Namarngingi/parsanggulan parhambirang
ü Tulang rorobot
Jambarna: Ihurihur (laos on ma dibagi tu dongantubu)
Note: Andorang so marsipanganon, jumolo ma dipasahat hulahula siboanboanna (dengke), dung i hasuhuton pasahathon tudutudu ni sipanganon tu hulahulana. Parboru ma na mamilang tangiang marsipanganon, hulahula ma mangujungi ulaon i dohot ende/tangiang.
PARJAMBARON MOLO MATUA NATUATUA
1. Parjuhutna namarmiakmiak, jotjot do on digoari partangiangan. Biasana molo adong dope na hurang di hasuhuton (hurang gabe, hurang sinadongan) dipatupa ma partangiangan.
Parpeak ni jambar songonon ma:
ü Tulang rorobot, hulahula namarhahamaranggi, hulahula ni anak manjae
ü Pariban/bere, dongan sahuta/aleale, pangula ni huria
Jambarna: Ihurihur (laos on do dibagi laho jambar ni dongan tubu)
Marindahan namasak ma digoari molo dibagasan sadari pangarapotan dohot partuatna.
• Namasa di Toba Holbung (Laguboti)
ü Tulang rorobot, hulahula namarhahamaranggi, hulahula ni anak manjae dohot bona tulang
Jambarna: Sombasomba galapang
ü Pariban, dongan sahuta/aleale dohot pangula ni huria
• Namasa di luat naasing (Habinsaran)
Jambarna: Haebona pudi
Jambarna: Haebona molo ama na monding, sombasomba molo ina namonding
Jambarna: Tungkobona parsiamun molo ina namonding, sombasomba molo ama namonding
ü Hulahula namarhahamaranggi, hulahula ni anak manjae, bona tulang
ü Pariban, dongan sahuta/aleale, pangula ni huria
ü Dongan tubu/hahadoli/anggidoli
- Holan di pesta unjuk do adong dua hasuhuton ima paranak dohot parboru.
- Molo di ulaon namonding, gomparan ni namonding i do suhut. Ihurihur ma jambar ni suhut.
1. Angka tondong sijalo jambar
Ulaon matua (saurmatua manang maulibulung), sada ulaon na balga do on di halak Batak, ido umbahen na godang ragam ni tutur di ulaon sisongonon. Hombar tu balga ni ulaon do ragam ni tutur na ro laos songon i do ragam ni jambar. Molo metmet ulaon, ragam ni jambar pe otik do. Somalna andorang so diseati dope angka jambar, jolo dialap hata do tu sude tutur manang dia na talup/pas. Ido umbahen adong hata namandok: “Jolo diseat hata asa diseat raut”, lapatanna asa unang adong sihataan/nahumurang dipudi ni ari.
Angka tondong na sumolhot do na parjolo dapotan jambar, atik di ulaon na balga manang nametmet pe i.
Songon sada gombaran di ulaon nasaurmatua/namaulibulung, songonon ma urutan ni angka tondong sijalo jambar:
1. Jambar tu hulahula
2. Jambar tu tulang
3. Jambar tu tulang rorobot
4. Jambar tu hulahula namarhahamaranggi
5. Jambar tu hulahula ni anak manjae
6. Jambar tu bona tulang
7. Jambar tu bonaniari
8. Jambar tu pariban
9. Jambar tu pangula ni huria
10. Jambar tu dongan sahuta/aleale
11. Jambar tu boru/bere
12. Jambar tu dongan tubu
13. Jambar tu suhut/hasuhuton
Sude angka na dapotan jambar juhut tong do dapotan jambar hata. Mardomu tusi, ditingki mandok hata hulahula somalna jolo dipasahat do tu boruna asa mandok hata pasugabe tu paribanna.
Adong dua mansam pariban:
- Boru ni tulang
- Angkang/anggi ni pardijabu/istri
Di tingki na mandok hata, angka pariban naginoaran diginjang ondeng tongtong do mangihuthon/mandongani uduran ni hulahula/tulangna.
1. ULOS MANGIRING (Jenis ulos parompa), pamangkena:
1. Dipasahat tu dakdanak nabaru sorang
2. Dipasahat tu posoposo/dakdanak na tardidi di gareja (parompa)
3. Ulos saput ni posoposo/dakdanak na monding
1. ULOS SIBOLANG, jotjotan do on dipangke di ulaon habot ni roha, pamangkena:
1. Ulos saput ni dolidoli/anak boru molo monding
2. Ulos saput dohot tujung ni natunggane molo monding
3. Ulos sihadangon di ulaon habot ni roha (marujung ngolu), hasuhuton na manghadang ulos sibolang, diampehon ma diabara parhambirang jala pinggir ni ulos dompak ruar, songon i do nang angka tutur na mandok hata pe ingkon manghadang ulos sibolang do.
1. ULOS RAGIHOTANG (ULOS SIRARA), tung godang do namamangke ulos ragihotangon tarlumobi ma di ulaon las ni roha, pamangkena:
2. Dipasahat tu namalum sian parsahiton
3. Dipasahat tu namangompoi jabu
4. Sipangheon di namangonghal holi (dipasahat hulahula tu boruna)
5. Sipangheon di pesta unjuk
6. Ulos holong di angka ulaon adat
7. Dihadang diangka ulaon las ni roha
8. Ulos saput dohot tujung ni nasarimatua, jala tondong na talup manghadang, ulos ragihotang on ma di ampehon tu abara parhambirang jala pingirna i dompak ruar.
1. PINUSSAAN (RAGI IDUP), pamangkena:
1. Di ulaon pesta unjuk, suhut bolon manghadang di abara parsiamun jala painggirna dompak ruar.
2. Dipasahat tu namalum sian parsahiton (molo dung marpahompu)
3. Dipasahat tu na mangompoi jabu (lumobi molo mamalu ogung sabangunan)
4. Diulaon mangonghal holi (jotjot dipasahat hulahula tu boruna)
5. Ulos pansamot (somalna)
6. Ulos pargomgom (ompung ni anak mangoli)
7. Dihadanghon. (Namanghadang ulos ragi idup naeng ma nian marumur pinomat 50 taon asa sanggam idaon.
8. Ulos saput dohot ulos sampetua ni nasaurmatua/namaulibulung.
1. RAGAM NI ULOS NA SO POLA HEA BE DIPANGKE
- Molo di ulaon habot ni roha: abara parhambirang ma manghadang
- Molo di ulaon las ni roha: abara parsiamun ma manghadang
Posted by H. Tondang (Am. Joshua) at 01:50
IBU HAYATI 27 January 2015 at 09:59
Sormin Pagaran Dolok: PATOGAR, Tahi Parhusoron Di Tapanuli Utara ?
PATOGAR, Tahi Parhusoron Di Tapanuli Utara ?
Dilaon laon ni ari naung salpu, dimanang na marpiga piga hali akka ulaon di Rura Silindung, pola do ditariashon ruas ni punguan PATOGAR na di Rura Silindung taringot tu ringkotna ojakhonon punguan "PATOGAR" humaliang Kabupaten Tapanuli Utara.
Mangihuthon pandohan ni angka dongan di punguan i, uli do molo boi dipatupa i, asa adong songon pangihoti ni ruas na marserak di ganup luat nahumaliang Kabupaten Tapanuli Utara (Bona Pasogit), jala asa adong gabe pogu ni komunikasi dohot informasi tu sude ruas na di liat portibion.
Dunghon dirimangi akka situan natorop, ruas ni punguan i, tarlumobi ma na di Rura Silindung, ditariashon ma sangkap i jala diallunghon do i tu piga piga luat na di Kabupaten Tapanuli Utara, jala boi do ditolopi akka ruas na ditopot i.
I do tutu, mansai porlu do tarida ruas ni punguan i, tarida di HASADAON, si sada hata, si sada pandohan, si sada roha, si sada tahi, si sada urdot; molo dunghon sada boi ma hajalahan na hurang gok di ruas ni punguan i.
Laho pahibulhon sangkap dohot pikkiran i pola do dipatupa pangarapoton ni ruas punguan i na di ari Jumat 5 Pebruari 2016 di bagas ni ama Fandi Siregar (Rudi M.H Siregar) di dalan Sutan Sumurung Lumbantobing (dalan Sait Nihuta) Tarutung, jala asa lam hantus partahian on pamasaon do pangarapoton na mangihut muse di ari Senin 8 Pebruari 2016 di bagas ni ama Fausta Siregar di dalan Raja Johanes Hutabarat Gg Horas Tarutung.
On ma tikkina, dungo jala manonggor ruas ni PATOGAR Kabupaten Tapanuli Utara.
Label: Patogar, Rura Silindung, Siregar, Tapanuli Utara
Diapuli Jahowa do Hita di Sude Sitaononta
Taargai ma Artanta di Partondion
Tongtong ma Taingot Parsoalan na Rumingkot
Marpihak ma tu Pamarentaon ni Jahowa!
Olo do Hamu Pasaehon Parsoalan jala Mardame?
Joujou Paboahon—Edisi Siparsiajaran | Juniigor Drehu Greenland Hmong (White) Iban Inggris
”Debata, Sipangapul na sumurung . . . diapul do hami di bagasan saluhut haporsuhonnami.”—2 KORINT 1:3, 4.
ENDE: 38, 6
Boasa gabe adong hasusaan di parsaripeon dohot di keluarga?
Songon dia do tangiang mangapuli naposo ni Debata najolo?
Songon dia do hita boi mangapuli dongan na asing?
1, 2. Songon dia do Jahowa mangapuli hita di sude sitaononta? Jala aha do janji ni Debata na disurat di Bibel?
SAHALAK donganta dolidoli mamingkirhon ayat di 1 Korint 7:28 na mandok, ”marniae di daging” do na mardongan saripe. Disungkun ma tu sintua na matoras di partondion naung mardongan saripe, ”Aha do lapatan ni ’marniae’, jala songon dia do ahu mangadopi i molo dung marhasohotan?” Andorang so dialusi, dipangido sintua i ma ibana mamingkirhon surat ni si Paulus na mandok, Jahowa i ma ’Debata, Sipangapul na sumurung! Ai diapul do hita di bagasan saluhut haporsuhonta’ manang sitaononta.—2 Kor. 1:3, 4.
2 Taboto, dihaholongi Jahowa do hita jala lomo rohaNa mangapuli hita tingki mangadopi hasusaan. Ra, diingot hamu do tingki diurupi jala ditogutogu Jahowa hamu marhite Bibel. Dos songon na binahenNa tu naposoNa najolo, pos rohanta na dumenggan do bahenon ni Jahowa tu hita.—Jaha Jeremia 29:11, 12.
3. Sungkunsungkun aha do na laho taulas di artikel on?
3 Somalna, mura do taadopi angka sitaonon molo taboto aha alana. Alani i, boasa boi adong sitaonon di parsaripeon dohot di keluarga? Sitiruon na dia do sian Bibel dohot di tingkinta saonari na boi mangapuli rohanta? Taalusi ma sungkunsungkun on jala taida ma songon dia caranta mangadopi sitaonon.
HASUSAAN DI PARSARIPEON
4, 5. Aha do hasusaan na diadopi na mardongan saripe?
4 Dung ditompa Jahowa borua na parjolo, diboan ma i tu si Adam gabe dongan saripena. Dung i didok Jahowa ma, ”Tadingkonon ni baoa do amana dohot inana mandongani jolmana, jadi sada sibuk nasida.” (1 Mus. 2:24) Saonari, mardosa dope hita. (Rom 3:23) Alani i, adong ma hasusaan na diadopi na mardongan saripe. Umpamana, andorang so marhasohotan, ingkon unduk do sahalak borua tu natuatuana. Alai didok di Bibel, dung marhasohotan, ingkon tungganedoli nama ihuthonon ni borua i. (1 Kor. 11:3) Mulana, maol do dihilala tungganedoli mangalehon tudutudu tu tungganeboruna. Asing ni i, olo do ra umlomo roha ni tungganeboru mangoloi natuatuana sian tungganedolina sandiri. Dung marhasohotan, adong do ra parsoalan maradophon simatua jala maol do on diadopi.
5 Rimangi ma molo diboto na mardongan saripe na laho adong ianakhon ni nasida. Nang pe las situtu rohanasida, olo do marsak nihilala. Ra, sai dipingkirhon tungganedoli do taringot tungganeboruna na mardenggan pamatang, jala mamingkirhon taringot hatutubu ni ianakhonnasida. Dipingkirhon ma muse taringot godang ni hepeng na dihaporluhon. Dung tubu ianakhonna i, adong do na muba di parngoluon ni nasida. Ra, gabe gumodang ma tingki na ingkon lehonon ni tungganeboru tu posoposona. Gabe humurang ma tingki ni nasida mamparrohahon dongan saripena. Jala lam tamba do tanggung jawab ni tungganedoli. Ingkon lehononna do na porlu di tungganeboru dohot ianakhonna.
6-8. Songon dia do pangkilalaan ni na mardongan saripe molo ndang boi marianakhon?
6 Pigapiga na mardongan saripe mangadopi hasusaan na asing. Ra lomo do roha ni nasida marianakhon, alai ndang boi. Lungun do ra roha ni tungganeboru ala ndang boi ibana marianakhon. (Poda 13:12) Disurat di Bibel, najolo mansai ringkot do sahalak borua marhasohotan jala marianakhon. I ma na mambahen si Rahel, tungganeboru ni si Jakkob, marlungun ni roha ala ndang boi marianakhon songon hahana. (1 Mus. 30:1, 2) Di pigapiga negara, godang do na lomo rohana asa godang ianakhonna. Alani i, jotjot do misionaris disungkuni boasa ndang marianakhon. Nang pe naung dipatorang nasida, adong do na mandok, ”Ditangiangkon hami pe asa adong ianakhonmuna.”
7 Rimangi ma muse pengalaman ni donganta borua di Inggris na lomo rohana marianakhon. Dung diboto na so boi ibana marianakhon, lungun situtu ma rohana. Dung i, lomo roha ni nasida asa manonduk sasahalak gabe ianakhonna. Alai, olo do sipata lungun roha ni donganta on. Didok ibana, ”Huhilala, ndang sarupa anak ni halak tu anak na hutubuhon sandiri.”
8 Dipatorang di Bibel, ”Dapotan haluaon do [sahalak borua] marhitehite na mangintubu.” (1 Tim. 2:15) Alai, ndang ala na marianakhon na mambahen sahalak borua gabe boi mangolu salelengna. Molo songon i, aha do lapatan ni ayat i? Tontu godang do tingki dohot gogo na ingkon dilehon sahalak ina tu keluargana. On mangondingi ibana asa unang margosip manang mangantoi ulaon na so ulaonna. (1 Tim. 5:13) Nang pe songon i, sai adong do sitaonon na diadopi di parsaripeon dohot di keluarga.
Godang do janji ni Jahowa na boi mangapuli rohanta tingki marsitaonon
9. Sitaonon aha do muse na diadopi na mardongan saripe?
9 Sitaonon na asing na diadopi na mardongan saripe, i ma molo marujung ngolu dongan saripena. Nang pe didok rohanasida ndang masa sisongon on di ngoluna, godang do na mangadopi on. Alai porsea do hita tu haheheon, jala boi do on mangapuli rohanta. (Joh. 5:28, 29) Di Bibel, godang do janji ni Jahowa na boi mangapuli rohanta tingki marsitaonon. Saonari, taida ma songon dia naposo ni Jahowa mandapot pangapulion jala diurupi.
Molo marujung ngolu dongan saripemuna, didia do dapotmuna pangapulion? (Ida paragraf 9, 12)
PANGAPULION TINGKI MARSITAONON
10. Songon dia do si Hanna mandapot pangapulion? (Ida gombar di mula ni parsiajaran.)
10 Rimangi ma na masa tu si Hanna, tungganeboru ni si Elkana. Lomo do rohana marianakhon, alai ndang boi. Hape imbangna, i ma si Pininna, godang ianakhonna. (Jaha 1 Samuel 1:4-7.) Lam susa do dihilala si Hanna ala direhei si Pininna ibana ”ganup taon”. On mambahen hansit roha ni si Hanna. Aha do na diulahon ibana asa mandapot pangapulion? Martangiang do ibana tu Jahowa. Laho do ibana tu bagas joro jala leleng martangiang disi. Dipangido ma tu Jahowa asa boi ibana marianakhon, jala pos situtu do rohana tu pangurupion ni Jahowa. Dung sae martangiang, lumbang ma pangkilalaanna jala ”bohina pe, ndang be surbot (marsak) idaon”. (1 Sam. 1:12, 17, 18) Diboto ibana, laho bahenon ni Jahowa do asa adong ianakhonna manang mangapuli ibana marhite cara na asing.
11. Songon dia do tangiang boi mangapuli rohanta?
11 Ala mardosa jala mangolu di portibi na nirajaan ni Sibolis, tongtong do adong sitaononta. (1 Joh. 5:19) Alai adong do pangurupion. Boi do hita martangiang tu Jahowa, ”Sipangapul na sumurung”. On ma na diulahon si Hanna. Dipatolhas do pangkilalaanna jala mangido pangurupion tu Jahowa. Suang songon i, molo marsitaonon, unang ma holan paboahon sitaononta i tu Jahowa. Alai, tapangido ma pangurupionNa, jala tapatolhas ma na di rohanta.—Plp. 4:6, 7.
12. Nang pe marsitaonon, aha do na mangurupi si Hanna marlas ni roha?
12 Ra, lungun situtu do rohanta ala ndang boi marianakhon manang ala marujung ngolu na tahaholongi. Alai, adong do pangapulion. Rimangi ma si Hanna, na mangolu di tingki ni Jesus. Dung pitu taon marhasohotan, marujung ngolu ma tungganedolina. Ra, ndang adong ianakhonna. Alai, aha do na mangurupi ibana martahan? ”Ndang hea ditadingkon ibana Bagas Joro”. Nang pe naung marumur 84 taon, laho do ibana martangiang jala manomba Jahowa tu bagas joro. (Luk. 2:37, Bibel siganup ari) On mangapuli rohana jala mambahen las rohana nang pe marsitaonon.
13. Molo jut rohanta dibahen keluarganta, songon dia do alealenta boi mangapuli rohanta?
13 Marhite alealenta na di huria, boi do tadapot pangapulion. (Poda 18:24) Marumur lima taon do si Paula tingki omakna ndang be manomba Jahowa. Lungun situtu do roha ni si Paula, jala maol do i di ibana. Alai, adong ma sahalak perintis na margoar si Ann na patoguhon jala mangurupi si Paula. Didok si Paula, ”Nang pe si Ann ndang keluargangku, alai marhite holong do ibana mangurupi ahu. On mambahen ahu tongtong manomba Jahowa.” Dung i, mulak ma muse omakna tu huria, jala on mambahen las roha ni si Paula. Asing ni i, las do roha ni si Ann ala diurupi ibana si Paula tongtong manomba Jahowa.
14. Aha do labana molo taapuli roha ni na asing?
14 Molo jotjot taurupi na asing, boi do gabe lupa hita di sitaononta. Umpamana, godang do donganta borua na marhasohotan manang na ndang, marlas ni roha tingki marbarita na uli. Diboto nasida, na rap saulaon do nasida dohot Jahowa jala mangulahon lomo ni rohaNa. Sasintongna, boi do hita sude mangurupi na asing marhite pasahathon barita na uli. Molo taurupi dongan sahaporseaon, lam solhot ma hita tu nasida. (Plp. 2:4) On ma na diulahon apostel Paulus. Diparrohahon ibana do na asing ”songon inaina na pauliuli gellengna”. Diapuli jala dipatogu do dongan sahaporseaonna ”songon pangapoi ni amaama di anakkonna”.—Jaha 1 Tessalonik 2:7, 11, 12.
PANGAPULION DI KELUARGA
15. Ise do na martanggung jawab mangajari ianakhon taringot tu Jahowa?
15 Songon dia do hita mangapuli angka keluarga na di huria? Sipata, adong do na mangido tu hita asa mangurupi nasida mangajari ianakhonna, manang mangido asa hita na mangajari ianakhonna marsiajar Bibel. Didok di Bibel, tu natuatua do dilehon Jahowa tanggung jawab laho mangajari jala mangalatik ianakhonna. (Poda 23:22; Eps. 6:1-4) Nang pe adong pangurupion sian na asing, ingkon natuatua do na mangajari ianakhonna. Ingkon jotjot do natuatua mangkatai tu ianakhonna.
Ingkon jotjot do natuatua mangkatai tu ianakhonna
16. Aha do na ingkon taingot tingki mangurupi ianakhon ni na asing?
16 Molo adong na mangido asa hita na mangurupi ianakhonna marsiajar Bibel, taingot ma ndang dos tanggung jawabta songon natuatuana. Sipata, olo do dipangido hita mangajari sahalak ianakhon na natuatuana ndang Sitindangi. Molo dipangido hita mangulahon i, denggan do molo marsiajar hita di jabu ni nasida tingki disi natuatuana manang tingki disi Sitindangi na matoras di partondion. Boi do muse hita marsiajar di inganan na ribur. Molo taulahon on, ndang gabe sala pamingkirion ni halak tu hita. Asing ni i, olo do ra dipangido natuatuana asa nasida sandiri na mangajari ianakhonna.
17. Songon dia do ianakhon boi mangapuli keluargana?
17 Angka ianakhon naung marsiajar taringot tu Jahowa, boi do mangapuli jala patoguhon keluargana. Songon dia carana? Marhite patuduhon pangargaion tu natuatuana jala marsitutu mangurupi nasida di pardagingon dohot di partondion. Molo marsihohot do ianakhon i tu Jahowa, on boi patoguhon keluarga. Tingki so ro Aek na Sumar, adong naposo ni Jahowa na margoar si Lamek. Didok ibana do taringot anakna, i ma si Noak, ”On ma mangapul hita di ulaonta dohot di haloloja ni tanganta di tano on, na hona toru ni Jahowa.” Digohi ma surirang on dungkon sae Aek na Sumar, dung disalpuhon Jahowa bura sian tano on. (1 Mus. 5:29; 8:21) Ianakhon na marsihohot tu Jahowa boi mangapuli keluargana. Boi ma nasida mangurupi keluargana mangadopi sitaonon saonari dohot di ari na naeng ro.
18. Aha do na boi mangurupi hita mangadopi angka sitaonon?
18 Saonari, tarapul do roha ni naposo ni Jahowa marhite martangiang, mangarimangi angka sitiruon na disurat di Bibel, jala maraleale dohot dongan sahaporseaon. (Jaha Psalmen 145:18, 19.) Taboto, sai rade do Jahowa mangapuli hita, jala sai urupanNa do hita mangadopi angka sitaononta!
JOUJOU PABOAHON—EDISI SIPARSIAJARAN Juni 2017
Sai na dibaen do – Amani Partogi
← Imma Tutu…
Sai na dibaen do
Somalna di parpungu-punguan ni halak batak, dung sidung ulaon na marmarsittuhu
Taidao i diulaon adatida do molodi ulaon adat, olo do tuk sadari holanna makatai. Ido hape gabe adong na margo do nonang, jala sai gok do sihataan. Ai dang tor marmulakan be dope akka tutur, dung sippul ulaon i annon.
Dimulaima sian akka sahit namasa nuaeng. Ra,
baranipulut do hitaon. Ia saonari, saidia mora dia pe artana, gok masna, gok jabuna, alai molo nunga marulaon, holan ihur-ihur i do gattina.
“E..tahe, nasib mi, ihur-ihur…”
Tung sikkola pe boru ni rajai sahat rodi A
Sahat ro di sikkola iba najolo, ikkon tong do pinahan i tu panggadisan. Si Rajatega do hita on sude. Dukkon muli boru, mangoli anak tong tanggurung ni pinahan i tu pananggoan. Sahat tahe tu na marujung halak batak da ikkon tong do pinahan i boanna, nanggo pala sada.
Nungnga mangan babi?”.
Bah, ai na umporlu do naeng babi i sian iba?. Dang nanggo disukkun, “nunga mangan ho? nunga mangan akka anggim??”. Sukkun-sukkun parjolo ”Nungnga mangan babi?”. Sukkun-sukkun na mangihut, “Nunga marlobu manuk? bibi?, habbing”.
Sukkun-sukkun na mangihut muse “Butong do mangan horbo nakkinon?”. Molo nunga denggan sude, ipe asa disukkun na asing tahe. Geok do sipata.
Molo didapot natoras niba dang dope mangan pinahan on, so inama muruk na ai didok do, “Babi i do pasikkolahon hamuna dah,…” Bah!! nga gabe abbal, jadi dang natua-tua i hape? Babido?. hehehepi i maradalam mulai sian RT niba sahat tu RT na asingui alai dang naggo marsuara” ninna amanJamor marbabban ma pat i. Hona lisssing.
Nga sanakkinon mangan i ito, songoni do halakon molo adong akka tutur, pailahonrsudam!. PIa so i, di loddos lereng ni deba manuki, holan hae-haena nama na tading, ipe dibuat do i, diloppa.
KISAH DATU PARNGONGO | rajatambatua
← Raja Biak-Biak
2 thoughts on “KISAH DATU PARNGONGO”
victor simarmata berkata:\t 7 Februari 2013 pukul 11:02 am
Santabi bapa,naeng manukun boasa I pomparani datu parngongo adong simarmata raja,jala boasa adong marga simarmata mandokkon pomparani tamba tua??
Santabi di hamu bapa nami haha doli nami,molo adong pe na lobi manang ba hurang di hataki,marpangidoan au marpangaju ma hamu diau.ramba naposo sutubuan lata.
naposo na marsiajar dope bapa.
Gabe jala horas ma di hamu bapa.
RAJA TAMBA TUA berkata:\t 18 Juni 2013 pukul 10:43 am
Horas ma jala gabe,…
mauliate ma situtu di sukkun-sukkun munai.
molo na taboto ima padan Siallagan-Turnip-Simarmata do umbahen i sude, molo di hita halak batak mandok ‘lebih kuat hubungan padan sian hubungan darah’.
alai takkas do taboto Simarmata sian Saragi Tua pinompar ni Op. Tuan Binur, ai goar ni simarmata/simataraja di pinompar ni Datu Parngongo dang gabe marga simarmata na taboto, alai adong do pinomparna Tamba do tong dibaen margana, takkas do taboto molo disukkun Simarmata aha nasida, holan 3 do alusna, Halihi, Pardosi, Datuktuk, dang adong Tamba.
Dipamate di Pesta Ulang Tahun ni Si Herodes | Hangoluan ni Jesus
Dipamate di Pesta Ulang Tahun ni Si Herodes
DISURU SI HERODES MA ASA DIPONGGOL ULU NI SI JOHANNES
Tingki marbarita na uli sisean ni Jesus di Galilea, dipenjara do si Johannes Pandidi. Nunga naeng dua taon ibana dung dipenjarahon.
Dipenjarahon do si Johannes ala sai didok ibana sala si Herodes. Tingki i, disirangkon si Herodes do tunggane boruna, holan asa boi mambuat si Herodias tunggane boru ni abangna. Sala do na niulahon ni si Herodes i mangihuthon Patik ni si Musa jala nunga mangalangkup ibana disi. Ujungna dipenjarahon ma si Johannes, ra alani pangidoan ni si Herodias.
Ndang diboto si Herodes aha bahenonna tu si Johannes. Ai mabiar do ibana tu godang halak, ala “panurirang do si Johannes didok roha nasida”. (Mateus 14:5) Asing ni i, si Herodias pe ‘sogo do rohana’ tu si Johannes. Jala dilului ibana do dalan laho mambunu si Johannes. (Markus 6:19) Alai, dapot ma tingki na denggan di si Herodias.
Andorang so Paska 32 M, dibahen si Herodes ma pesta ulang tahunna. Dijou ibana do tu pestana i angka pejabat, komandan militer, dohot angka halak na sangap di Galilea. Dung i manortor ma si Salome, boru ni si Herodias di jolo ni angka na ro i. Jala las do roha ni angka na ro i mangida i.
Si Herodes pe las do rohana tu si Salome. Didok ibana ma, “Pangido ma sian ahu manang aha lomo ni roham, sai na lehononku do i tu ho.” Jala marsumpa do si Herodes, ninna ma, “Manang aha pe na pinangidom, lehononku do i tu ho, agia pe satonga ni harajaonkon.” Alani i, disungkun si Salome ma omakna, ninna ma, “Aha do pangidoonku?”​—Markus 6:22-24.
Didok ma tu boruna i, “Ulu ni si Johannes Pandidi.” Dung i, hatop ma ibana mulak tu si Herodes jala ninna ma, “Lehon ma tu ahu saonari ulu ni si Johannes Pandidi di atas ni talam.” (Markus 6:24, 25) Gabe tingki na denggan do i di si Herodias laho pamatehon si Johannes.
Marsak do si Herodes alani pangidoanna i. Alai, ala nunga marsumpa ibana, ingkon pasautonna do i. Disuru si Herodes ma asa diponggol ulu ni si Johannes di penjara. Ndang sadia leleng ro ma na mamonggol ulu ni si Johannes i, diboan ma ulu ni si Johannes di ginjang ni talam. Dilehon ma i tu si Salome jala dipasahat ma tu omakna.
Ro ma angka sisean ni si Johannes, dibuat ma bangkena i jala dikubur. Dung i, dipaboa nasida ma na masa i tu Jesus.
Di pudian ni ari, sungkun-sungkun do roha ni si Herodes mambege barita taringot tu Jesus. Dibege ibana do Jesus pamalumhon na marsahit, jala mangusir suru-suruan na jahat. Alani i, dirimpu si Herodes ma “naung hehe si Johannes sian na mate”. (Lukas 9:7) Ujungna, sai marsitutu ma si Herodes naeng pajumpang dohot Jesus. Ndang naeng manangihon ajaran ni Jesus ibana, alai naeng mamboto manang na tutu do na nidokna i.
Boasa dipenjara si Johannes Pandidi?
Songon dia do gabe boi si Herodias pamatehon si Johannes?
Boasa naeng pajumpang si Herodes dohot Jesus?
Parrohahon ma opat hatorangan taringot ulang tahun jala boasa ulaon i ndang mambahen las roha ni Debata.
HALAK NA MARTUA DO NA MANGIHUTHON TUHAN JESUS | HKBP BATU AJI BARU
Beranda Ibadah Ibadah Minggu HALAK NA MARTUA DO NA MANGIHUTHON TUHAN JESUS
Adong do hasurungan ni Evangelium Mateus on martimbanghon Markus, Lukas dohot Johanes ima mansai godang do dikutip ayat-ayat Padan Narobi. Godang pe dikutip ayat sian Padan Narobi naeng patuduhonon do asa porsea angka panjaha tarlumobi sian horong ni Jahudi paboa Jesus do Mesias Anak ni Debata naung diuarihon sian Padan Narobi.
Hasurungan paduahon ima, diondolhon panurat evangelium Matius on do parasingan kehadiran ni Tuhan Jesus di sude ulaon na pinatupana mangantusi Patik martimbanghon Farisi, Siboto Surat dohot angka rabbi ni halak Jahudi. Molo nasida mangantusi Patik i legalis, hukum yang kaku alai anggo Jesus Patik i ima unok ni pamusatan holong ni roha tu Debata dohot holong ni roha tu dongan jolma.
Di perdebatan ni Jesus dohot Farisi mangantusi Patik tarida doi pandohan ni Jesus na mandok: “ala ni jolmai do umbahen na diaturhon ari Sabbat; ndang ala n I ari Sabbat, umbahen na ditompa jolma i.” (Mark 2:27) Dungi, didok Jesus do: “ai guru di anak ni jolmai do nang ari Sabbat.” (Mat 12:8).
Mansai tarbarita do Jesus, ganup tudia Jesus mangajari dohot marjamita sai tusi torop halak na ro mangihuthon Jesus manangihon dohot naeng marnida angka napinatupa ni Tuhan Jesus. Di dia Jesus mangajari marjamita laos disi do tong Jesus pamalum angka na marsahit. Di pangajarion ni Jesus, adong hasurungan na mansai nalnal jala asing situtu sian angka guru manang rabbinasida. Jesus mangajari marhite umpama dohot tudosan asa mura diantusi angka na torop. Gabe lam tartait rohani torop mangalopokkon tu rohana be angka pangajarion ni Tuhan Jesus.
Taida ma angka pangajarion ni Tuhan Jesus taringot tu Harajaon ni Debata di Mateus 13;1-52: panabur boni 13:13-23; eme dohot simaremeeme (13:24-30), batu nisiarum (13:31), ragi (13:33), arta na buni (13:44), mutiha na arga (13:45),dohot tudos tu jala (13:47). Sude tudosan i angka nasomal doi diida jala diboto jala mungkin diulanasida alai dipatuduhon Jesus dihasomalan nasidai sada pangajarion na arga di cara kerja ni Debata di ngolu on.
Suang songoni do nang di parjamitaon, Tuhan Jesus marjamita tung mansai lambok jala marasing rabbi nasida. Ai angka Farise marjamita sai holan na marnida hasalaan ni natoropi, dipabangkitnasida dirina hira sitindangi parange ni halak. Alai anggo Jesus marjamita paboahon las niroha, tua dohot lomo ni roha ni Debata do. Jamita ima apoapo marhite hata ni Debata asa marhabengeton jolma on mandalani angka hamaolon di ngolu on.
Sandok angka hatuaon, las ni roha dohot apoapo marhite hata Debata isi ni jamita tu angka naumbegesa. Metode parjamitaon ni Farisi nasai holan marnida nasala ndada mamboan halak tu hamubaon ni roha, alai gabe lam mabiar jala lam mandao sian angka punguan dohot parsaoran. Ndang na mandok naso boi maminsang pasahaton angka hahurangan di jamita hombar tu 2 Tim 3:16, hata ni Debata hasea do maminsang, manogunogu dohot pauliuluhon asa rimpas halak ni Debata. Polin ma hata ni debata dijamitahon, molo manogunogu halak di angka hahuranganna denggan ma dipatupa marhite ulaon pastoral.
Turpuk Jamita di Mingguon, ima Jamita di dolok. Songon na tagoari nangkin, ia Jamita ima na pasahathon Hata ni Debata patoguhon roha ni jolma mandalani hamaolon di ngolunta. Hata ni Debata na patubuhon las ni roha asa lam marpanghirimon, jala Hata ni Debata na mangapoi asa marhamubaon ni roha. Jamita sisongoni do jumpang hita di Jamita di dolok, sada jamita na mansai lambok jala patogu haporseaon. Ndada holan angka Kristen manjaha jamita di dolok, alai angka parugamo na asing pe diparsiajari jala diguruhon do impola ni jamita di dolok na mangajarhon holong dohot asi ni roha ni Debata, dalan ni ngolu na mansai ampit di masyarakat ima na ginoar: golden way sahat tu gerakan perlawanan penindasan dan ketidak adilan marhite anti kekerasan.
Godang do tokoh-tokoh dunia dan berperang di perjuangan keadilan dan perdamaian terinspirasi sian Jamita di dolok dohot pangajaran ni Jesus:
Marthin Luther King anti diskriminasi di Amerika
Desmon Tutu dan Nelson Mandela melawan apartheid di Afrika
Bunda Theresia pelayanan terhadap masyarakat marginal di Kalkutta dohot lan na asing pe. Sandok jamita na universal do jamita di dolok on, na pasahathon tua di angka na porsea dohot di angka na manangihon dohot na mangulahonsa.
Molo tajaha do buku Autobiografi ni Mahatma Gandhi, sahalak tokoh na mansai terkenal di India na memperjuangkan kemerdekaan India sian kolonial Inggris marhite gerakan Ahimsa. Ahimsa ima gerakan tanpa kekerasan, gerakan perlawanan India mencintai produk sendiri tanpa membeli produk kolonial. Sada na mansai arga sian pergerakan ni Mahadma Gandhi ima terinspirasi sian Injil, tarlumobi jamita di dolok. Jamita di dolok na mansai lambok, manogunogu dohot manait jolmai jonok tu Debata.
Debata ndang paruhum na mengancam jolmai, alai parroha na lambok na mangapuli, na mandaoni, na mamasumasu, na mandongani dohot na man galehon gogo mandalani dohot memperjuanghon na sintong di ngolu on.
Ganup manjaha Jamita di dolok, naeng ma talului hamoraon ni Jamita ni Tuhan Jesus di hata Partuaon i gabe prinsip ni ngolu ni angka na porsea.
1. Tua ni angka siihuthon Jesus Kristus
Molo tajaha sude jamita di dolok on, tung solhot hian do Debata tu angka na niasianNa; sipasombu uas dohot sipabosur na male. Manjaha Jamita di dolok on, gabe sonang panghilalaan ala parholong ni roha do Tuhan i. Godang ragam ni angka las ni roha sijaloon ni angka na niasian ni Debata; na mangalehon apulapul, na mangalehon las ni roha, na mandaoni hita di angka ragam ni hamaolon na tabolus. Sandok tahaporseai Debata do na mangaalehon las ni roha dohot tua do di angka na porsea.
Aut sura disungkun aha do na talului di portibion? Alusna ima kebahagiaan. Jala molo disungkun muse songon dia do kebahagiaan na nihalomohon ni roham? Tontu marragam ma alusta be songon endetai mandok: “marragamragam do anggo sittasitta…”. Di angka pandangan filsafat pe marragam do marnida kebahagiaan i, sada sian ima hedonisme: kebahagiaan sejati ima molo nunga sonang rohana menikmati ngoluon, kebahagiaan adalah kenikmatan hidup. Kelompok hedonisme ima na berprinsip aha pe na diula na penting sonang. Jadi olo do ndang perduli tu manang ise na penting sonang rohana. Di poda hakristenon pe adong do na mangajarhon teologi kemakmuran. Pangajaran on mandok: tanda naung dipasupasu ni Debata sasahalak ima tarida sian pasupasu na dijalona sian Debata. Lam burju tu Debata lam mamora. Ala songoni pemahaman i gabe tubu manang pangantusion, molo marpogos sasahalak sada bukti doi na so marpanumpak Debata di Ibana.
Dialo Jamita ondo filsafat hedonisme nang teologi kemakmuran, ai ndang keberhasilan ni materi, pekerjaan, pangkat, usaha dohot ragam ni na denggan di portibi on sughatsuhat ni pasupasu ni Debata. Ndada kenikmatan hidup hasonangan ni jolma. Baliksa tahe diajari jamita didolok on do hita, tua manang kebahagiaan na umbalga di ngolu ni jolma di hata partua on na dijamitahon ni Tuhan Jesus tu hita sadarion
Tua manang kebahagiaan di angka na porsea ima nunga dilehon Debata haluaoni marhitehite Jesus Kristus, na marjamita, na mangajari, na pamalumhon dohot na pasahathon diriNa mate humonghop hita di hau pinarsilang asa dapotan hangoluan si saleleng ni lelengna. Tua di angka na porsea ima diboto jala ditanda ibana haluaon na dipatua ni Tuhan Jesus.
2. Karakter manang parrohaon ni angka naung manjalo tua
a. Napogos Tondi
Pogos tondi ima toruk ni roha, manang hadirion na serep, paboa sisoada do ibana di adopan ni Debata. Sisoada ndada ala na so adong di ibana, alai molo tung adong pe di ibana tung sisoada doi dijolo ni Debata. Godang do halak sala mangantusi taringot tu “martua na pogos tondi” gabe hira hapogoson i na hinalomohon ni Debata. Apalagi diterjemahkan di hata Indonesia na mandok “miskin dihadapan Allah”, konotasi miskin i gabe diidentikkon hapogoson do sinadongan jala dihalomohon Tuhan i. Sasintongna na ummampit ima “pogos tondi”, sada sikap ni roha na mandok sisoada do ibana di jolo ni Debata. Alanii diparsitutu rohaNa do songon dia ma dalan asa marpanumpak Debata di ngoluna.
Laos jamita on do mangalo haginjangon ni roha. Anggo na somal dihadirion ni hita hajolmaon, ima marlumba do mangalului hamoraon dohot hasangapon, boasa? Asa sangap jala jagar ibana idaon ni halak di nasa pambahenan. Dijamitai Jesus nuaeng marhite hata partuaon on paboa di angka halak na mangalului Harajaon ni Debata justru saluhut angka na tabaeni ndada naeng paro sangap tu diri, alai tau hasangapon di Debata do. Martua ma na pogos tondi, na marlapatan doi naeng jolma mansoadahon dirina, hinadonganna dohot nasa na adong diibana. Ndang adong tubu tu rohana anggo otik pe paboa naung hea ibana berjasa maradophon halak tarlumobi maradophon Debata.
b. Sipamago arsak
Sai dipasiding halak do arsak di ngoluna, alai nang pe songoni ssai ro do soro ni ari ndang tarpasiding angka arsak ni roha tu ngolunta. Marhite jamita ni Tuhan jesus on, molo ro arsaki, sotung pola mandele ai adong do apoapo di angka na marsak roha. Songon dia do hita mangadopi arsak? Molo masa marsak jotjot halak manulingkiti boasa masa arsaki, gabe madabu ma tu na manguhumi diri, sai hira uhum ni Debata doi tu Ibana. Ndang gabe uhuman diri molo ro marsak, jala ndang pola gabe patubu dosa hita maradophn halak nasai manalahon halak na asing. Alai jamita ni Tuhan Jesus on mandok, molo masa arsak ni roha tapasahat tu Debata ai rade do ibana mangapuli. Martua ma marsak roha ai gabe kesempatan na arga doi di ibana manjalo dohot mandai apulapul na sian Debata. Martua ma angka na marsak roha laos joujou doi gabe sipamago arsak ni angka dongan na marsitaonon jala na marsak di ngoluna.
c. Parroha na lambok
Sude do hita mamparhatua sikap “heroik” manang jiwa kepahlawanan bahkan adong na gabe pahlawan kesiangan. Jiwa kesatria ima na hagogoon ni sasahalak manaluhon ganup alona di partontangan. Kemenangan dan kejayaan ada pada orang kuat – lapatanna hamonangan ni sasahalak ima molo monang ibana maralohon musu. Lam torop musu ditaluhon, lam timbul hagogoon dohot huasona, lam torop angka rajaraja di taluhun lam bidang ma harajaonna. Ido umbahen na marsilumba angka raja mamorangi angka bangso na asing asa boi gumodang bangso sipatunduhonna dohot lam bidang tano siteanonna (wilayah kekuasaan). Pangantusion si songoni sahat do tu Abad pa 19 hon, ido umbahen na adong imperialisme. Marlumba angka Negara-negara Barat papatu (menjajah) negara-negara dibahagian Asia, Afrika dohot Amerika pe. Nang dipartingkian sisonari pe sikap sisongoni pe adong do. Di angka kerusuhan manang tawuran antar kelompok warga semuanya soal siapa lebih kuat dan berkuasa. Sikap sisongoni ingkon pasidingon ni angka na porsea sian ngoluna. Tuhan Jesus na mandok: “martua ma na lambok roha ai teaononnasida do tano on.” Sada pandangan baru na nijamitahon ni Tuhan Jesus, hamonangan na umbalga di portibion ndada huaso manaluhon torop halak, alai marhite na lambok roha, rade pataluhon diri asa saut haulion na umbidang di parngoluon ni jolma.
d. Mauas male mida hatigoran
Na boi masa do ro pangarupaon (penindasan) tu ngolu ni angka na porsea. Koras do Bibel on mangalo nasa penindasan manang kesewenangan ai ndang dihalomohon roha ni Debata sisongoni. Somalna pangarupaon ro sian angka na gumogo do mangalo halak na metmet, penguasa terhadap masyarakat kecil manang sitorp partubu (mayoritas) mangalo minoritas), sai hira pis roha ni angka na deba mamereng na so mardihadiha. Di situasi sisongon on dipodahon Jesus asa unang gabe tubu pandelean, apatis, ketidak pedulian mandok rohana ma disi. Nang pe adong pangarupaon ndang adong arsak ni rohana marnida, nang masa pe na so uhum di na humliangsa ndang parduli ibana disi. Jamita on mangajarhon molo masa pangarupaon dohot na so uhum ingkon siparungkilhononhon jala manghirim huhut mangula asa patar hasintongan.
Songon dia do halak Kristen mauas male di hatigoran? Boi ma tadok angka on ma nia niula ni angka pejuang keadilan. Molo tajaha do angka penerima hadiah Noble perdamaian, ima angka na mauas male di hasintongan dohot hatigoran. Tarida pambahenanna na denggan asa torop halak mandai haluaon, kebebasan dan hidup bebas sian diskriminasi. Molo masa pangarupaon dohot masa naso uhum ingkon disi do jongjong huria manghajongjognhon hasintongan.
e. Gabe parasi roha; giver not receiver
Parasi roha ima roha na berorientasi aha do na boi lehononhu tu angka dongan? Ndada sebalikna aha do nanaeng dapothu sian dongan. Adong sada buku nisurat ni Adam Grant, “Give and Take” mandok daul do tarpasupasu halak na bermental pemberi dari pada mental menerima. Mental pemberi selalu berpikir dan berusaha apa yang dapat dia berikan kepada orang lain. Akhirnya motivasi memberi mengasah kemampuan dan skillnya untuk berusaha dan berbuat sesuatu agar dapat memberi sesuatu pada orang lain. Alai sabalikna halak na bermental “menerima” akan miskin, kering dan kerdil, bersungut sungut karena selalu berharap apa yang dapat saya harapkan hari ini, apa yang dapat saya ambil.
Laos ido jamita ni Tuhan Jesus, martua ma na asi roha. Nunga parjolo Tuhantai mangalehon di hita antong gabe parasi roha ma hita. Halak parasiroha ima halak naung mananda asi ni roha ni Debata, gabe tubu ma rohana mandok masilehonlehon. Pola tahe adong pemahaman ni ngoluna ai dilehon Debata pe nasa na adong di ngolungku ala na diigil ni Debata adong bahenonku maradophon halak. Di hata Indonesia didok ‘sedekah”, sasintongna marharoroan doi sian hata “tzedekh”, sintong jala adil, jadi parroha na sintong ima halak na mananda silehonlehon ni Debata jala rade ibana marasi roha marhite na marsilehonlehon tu angka na ringkot siurupan. Molo tajaha do Mateus 25 i angka parasi roha ima halak naung manghangoluhon parasinirohaon di ngoluna so pola di pangido, alai nunga pintor adong dirohana mandok na patut sibahenonna: mangelehon mangan angka na male, mangalehon minum angk na mauas, mandulo na marsahit dohot mandaoni halak na di penjara. Halak na marasi ni roha ima, sian rohana taronjor mangulahon na dengan so pola dipangido manang disuru alai nionjar ni rohana parbagasan na manghilala (emphatic) tu angka na hurangan.
f. Parroha na ias
Pandohan “ias” di hata Indonesia ‘suci’, Ias boi do nang tadok “badia” manang kudus. Godang do jumpang hita di Bibel i na mangalapathon ias manang badia, ima hata Heber: “naqi” lapatanna ndang marsala, “barar” lapatanna murni, “khata” (menjadi tahir, dipaias, dibersihkan), jala hata “tahor” (sian on tatanda pandohan “tahir). Di Hata Yunani jumpang hita do pandohan: “khataros” lapatanna ias, “hagnos amang hagios” sian on do hata higenis. Hata ias boi di diterjemahkan tu dua pandohan “suci” na marondolan tindakan manang parange ni sasahalak na ias jala ndang marsalah. Alai anggo pandohan “kudus” ima patuduhan tu hadirion ni Debata na badia.
Martua ma na ias roha, na dipangke ima “khataros” patuduhon parange ni sasahalak na bulus, jujur, murni ndang marlaok jala ndang adong angkal manang gabus dibagasanna. Ia roha ni sasahalak na dao sian pangansion (munafik), gabus, burabura dohot ragam ni angka sangkapsangkap na jat di rohaNa. Halak na ias roha ima, halak na mangalehon rohana parmianan ni Tondi Parbadia, jala Tondi Parbadiai ma na manuruti rohana angka dia sidohonon, siulaon dohot pambahenanna di hasiangan on.
Antong parroha na ias, ima mangaradoti habadiaon, hatigoran dohot hasintongan ni Debata. Ndada songon pangantusion ni na deba adong tahapan-tahapa meditasi sahat tu na mencapai puncak tertinggi na gabe hira naung mandungdung Debata. Ndang! Alai halak na mangelehon rohana mangulahon lomo ni roha ni Debata sian bulus ni roha jala marsitutu ibana mangaradoti habadiaon songon na hinalomohon ni Debata.
g. Sibahen Dame
Ala angka anak ni Debata do hita, tontu gabe siboan jala dipatupa dame do hita di di ape hita maringanan. Dame di hata Heber “Syalom” patuduhon “kesejahteraan” ni ngolu na dame jala sonang.
Dame ima adong ketentraman bathin, sonang adong panghilalaan na lumbang jala dao sian ancaman. Ia pandohan “Irene” di hata Yunani manggombarhon parasingan ni ngolu ni portibion dohot ngolu ni angka na porsea. Ia ngolu na di portibion ima ngolu na gok hagunturon, hasusaan, parmusuon dohot parsalisian. Ia “irene” ima ngolu na sonang, parsaoran na dame, tertib, dao sian hagangguon dohot parbolatbolaton. Mungkin do jumpang I, memang hiran na so tardungdung do situasi na “irene” di Alkitab PB ala sai gok parmusuon, badabada dohot gok pargalunsangon ni angka kepentingan ni torop halak. Gabe hira na dao ngolu na dame. Alai nang pe dao di roha ni jolma jala hira na so tardungdung, dijou Tuhan Jesus do angka anakhon ni Debata – anak-anak Allah gabe siboan jala si patupa Dame.
Tung maniak do ateate, molo sai adong sian angka na paro parsalisian, badabada dohot parmusuon di tongatonga ni huria nang masyarakat pe. Ndang dipangke roha, pikiran dohot na adong diibana laho patomutomu pardengganan. Jamitaon manjou hita, tajangkon ma jamita ni Tuhan Jesus on asa gabe sibahen Dame hita be. Saulaknari di tongatonga ni na gok pargalunsangan ni kepentingan ni diri songon siihuthon Jesus saeng sude hita patujolohon dame. Mardame diroha, mardame dohot dongan jala mardame di adopan ni Debata.
Sian pitu hamoraon ni Jamita didolok siputihan ni angka na porsea na gabe parange sihangoluhononton, tontu ndang pola sude jamitahononta di jamita mingguon, taputihi ma tolu manang opat topik na boi hona tu parngoluonta dipartingkian sonari.
3. Margogo di haporsuhon
Molo hata partuaon na diginjang nangkin ima angka tua ni halak na di ganup na masa di ngoluna, alai molo di ayat 10-12 on ima tua ni halak na mangulahon haporseaonna.
Marragam do resiko di halak na mangulahon haporseaonna, dihasogohon halak – ima na marharoroan sian “anti Injil”, ai ndang lomo roha ni portibion rarat Barita Nauli, sai disegai, sai diotapi jala sai dipasuanhon do angka “simareme’eme’ di angka usaha ni sisean na mambaritahon Barita Nauli. Tona ni Jesus di jamitaon, mangalehon gogo paboa unang pola gabe mandele manang gabe so marbarita nauli angka parjamita ala na sai ro abatabat sian angka “anti injil.” Angka dia ma na nialaman ni angka siihuthon Jesus?
Parjolo dipaburuburu – penganiayaan, tung mansai nalnal do parsorion ni huria na parjolo, jala hira so adong do hasonangan di nasida. Ai ulaon parasinirohaon do diradoti si Stepanus na manarihon na pogos, mangurupi angka na mabalu hape ingkon bunuon i ala ni Barita Nauli (Ul.Ap 7:54-60). Dilelei, digosagosa, dihukum mate tanpa proses pengadilan, adong martyr gabe obor ala ditutung di dalan., na deba dipamasuk tu gua singa dohot bahan tontonan di stadon. Paet jala hansit do ngolu ni na porseai ala ni pangaleleion dohot penganiayaan. Nang pe songoni di pardalanan ni sejarah sai adong do masa na gabe jamita. Muba do Sialus gabe Paulus. Di Kebijakan Kaisar Rom pe, nasai tongtong maanggap hakristenan musu ni Romawi, alai ida ma tahun 311 dung Konstantinus gabe Kaisar diumumhon kesar do kebebasan tu hakristenon jala dungkonnii gabe hakristenan ugama resmi Romawi.
Jamita doi asa Manahan mangulahon haporseaon, sejarah membuktikan halak na manghangoluhon haporseaon marhamoangan do ujung na.
Songoni ma nang molo dipatubu ragam na roa – fitnah, godang do ragam ni na roa dipatubuhon tu huria na parjoloi berupa fitnah asa sai adong dalan manalahon nasida isarana: adong do tuduhan kristeni gabe komunitas na berafiliasi dohot gerakan Zelot (na memberontak) menuntut kemerdekaan sian Romawi, hape idama ndang adong hei di sejarah pangulaon ni Tuhan Jesus dohot Apostel.
Dituduh do tong halak Kristen “kanibal” ala adong memakan daging dan meminum darah, hape perjamuan kudus doi, simbol jala tanda naung tajalo haluaon na pinatupa ni Tuhan Jesus. Adong dope muse na mandok, angka ulaon asusila halak Kriten ai ganup parjumpangan “parummaon na badia” (1 Tes 5:26, 1 Korn 16:20 dan Rom 16:16). Molo tung godang dope na dipatubutubu angka ragam na roa tu halak Kristen, alai tung so sumurut haporseaon ala ni. Baliksa ingkon Manahan mangulahon haporseaon, jala ditingkina patar ma sude hasintongan ni Debata.
Nunga somal Jamita didolok on, tajamitahon jala hasurungan do turpuk jamitaon di halak Kristen antong taulahon mai asa tarida hasurungan ni pangajaran ni Tuhan Jesus di ngolu ni angka naporsea.
a. Tahalashon ma tua na binoan ni Tuhan Jesus tu portibion. Nunga ro Tuhan Jesus tu portibion, pola mate di hau pinarsilang mangalehon tua (kebahagiaan) dohot las ni rohanta).
b. Diragam ni angka tua na jumpang hita dibagasan Jesus Kristus, tapataridahon ma didirinta roha na sai tongtong mansoadahon diri, sipardame, sipangapuli, parroha na lambok, siitindangi na sintong, parasi roha, parroha na ias jala si bahen dame
c. Tongtong ma marlas ni roha jala marolopolop di ngoluon nang pe marragam pangaleleion, kebencian, firnah dohot angka na asing. Tung so pola adong roha pamaloson di hita. Alai Manahan ma hita dibagasan Tuhani na mangalehon hamonangan dohot papatarhon saluhutna hasintongan di tingkina.
d. Ala godang do topik na boi sipahembangonta sian jamita on, hita sandiri ma mamutihi na arga sian jamita ni Tuhan Jesus on na gabe bohal ni ngolunta. Amen
Berita sebelumyaKedatangan Yesus dan Kesudahan Dunia
Berita berikutnyaKomitmen Mengenal Kristus
09/06/14 - 09/06/21 ~ PAROKI MARIA PERTOLONGAN ORANG KRISTEN
INSTALASI USKUP AGUNG MEDAN
Hari Minggu 22 Februari 2009 merupakan hari bersejarah bagi Gereja Keuskupan Agung Medan, karena paa hari itu diadakan Instalasi Uskup Agung yang baru: penyerahan tongkat penggembalaan dari Mgr. A.G.Pius Datubara kepada Mgr. Anicetus B. Sinaga.
Apapun pemikiran orang, yang pasti adalah bahwa hidup yang bermakna dan menjadikan seseorang itu bahagia adalah bila seseorang itu bersyukur atas hidupnya sebagia karunia yang besar dari Tuhan.
UCAPAN TERIMA KASIH KARENA NATAL MUDIKA 2009 'BERTABUR BINTANG' BERJALAN DENGAN SANGAT BAIK.
MISI KATOLIK DI DAIRI (SEJARAH SINGKAT PAROKI SIDIKALANG).
PEMBANGUNAN GEREJA KATOLIK STASI SANTO PETRUS – LAE TARONDI PAKPAK BHARAT
Berdirinya Gereja Katolik di Salak ibukota Kabupaten Pakpak Bharat berawal dari kesepakatan lima keluarga umat Katolik yang ada saat itu.
10.20 Gereja Katolik Maria P.O.K.-Sidikalang No comments
“Ai diboto Amamuna do na ringkot di hamuna, andorang so mangido dope hamu.”
Tangiang Amanami na diajarhon Jesus tu hita sadari on, tontu nunga hita tanda jala nunga jotjot hita tangianghon. Alai hurang do ra hita antusi habadiaon ni tangiang on. Gariada Alana nunga hita tanda jala nunga hita hapal tangiang on, gabe tingki manangianghon tangiang Amanami jotjot ditangianghon hatop hatop, sahira kareta api.
Habadiaon ni tangiang Amanami on, tangkas di hita ima Alana tangiang on dilehon Jesus sandiri tu hita. Habadiaon ni tangiang on, tangkas muse di isi ni tangiang i. Di bagasan tangiang i, dipaloas do hita mangjou, maggoari Debata i amangta, bapanta, amongta. Sian hata na jempet on sandiri, dipabotohon tu hita Debata i tung mansai jonok jala parholong roha tu hita, Alana olo do Ibana manjadihon hita gabe anak-doho boruNa. Marhite tangiang i, hita hatindaghonma holong ni Debata na sun balgai.
Di bagasan tangiang Amanami diajarhon do tu hita lapatan ni martagiang ima, martangiang ingkon ma nian haluar sian roha na tulus jala bulus. Tangiang na tutu ingkon ma haluar sian haporseaon tu Debata Ama i, na Ibana do Tuhan Debata na marhuaso, parholong roha, dibahen i Ibana ma ta somba jala manghirim hita marsaor dohot Ibana di ngolu na nuaeng on tarlumobi di ngolu na manontong. Tangiang i ingkon ma nian haluar sian haporseaon na Ibana do na tongtong mamasu-masu hita, jala ndang boi hita mangolu anggo so alani holongNa. Alani i do di bagasan tangiang hita pangido asa dipasu-pasu hita jala dilehon tu hita hangoluan di ngolunta siganup ari. Di bagasan tangiang Amanami diajarhon muse do asa barane hita mangakui hita jolma na gale, na jotjot madabu tu dosa, dibahen i hita elek Debata i asa tongtong manghaholongi hita, jala hita pangido asa sai tongtong Debata i mangalinggomi, mandongani hita asa unang masuk hita tu pangunjunan manang dosa. Jala muse tangiang na tutu, na haluar sian haporseaon ingkon ma manghorhon di angka dongan, ima tarida dipambahenan na denggan tu angka dongan.
Dibahen i, marhite tangiang Amanami na diajarhon Jesus tu hita sadari on, tangkasma tangiang on ingkon ma nian tatangianghon ganup ari tarlumobi di tingki manogot andorang so tamulai ulaonta di ari naimbaru. Ala tangkas di isini tangiang Amana nami didok, ‘lehon ma tu hami sadari on sipanganon nami siganup ari…unang togihon hamu tu pangunjunan.” Lapatanna boi didok, marhite tangiang i, hita pangido asa dilehon Debata tu hita pasu-pasu di sadari i, jala unang madabu hita tu dosa di sadari i. Jala tangiang Amani, gabe contoh tangiang na tutu. Bohado tangiangta saleleng on, tutu do haluar sian haporeaon, manang sahera na mandikte manang na mamaksa Debata i, asa Ibana mangulahon sangkapta?
21.22 Gereja Katolik Maria P.O.K.-Sidikalang No comments
“Holong ma rohamu di musumuna; tangiangkon hamu ma angka na paburuburu hamu”
Adong hata natua-tua n mandok, “Unang pardongan-dongan angka parjahat, asa unang gabe dohot ho jahat. Alai pardongan-donganma angka na burju, asa gabe burju ho.” Ra hata ondeng, ndang laho mandok asa hita pasiding angka parjahat, manang ta hosomi angka parjahat. Alai ra laho mandok, asa unang dohot hita mangulahon angka na jahat, manang unang dohot hita diulaon ni angka parjahat.
Anggo on do na laho didok di hata i, gabe dos ma songon na didok ni Jesus di barita nauli Sadari on. Alana didok Jesus do, somalna na masa di ngolunta angka dongan holan mardongan jala manghaholongi jolma na burju tu ibana, na menghaholongi didirina jala olodo muse holan mardongan na marlapatan manang mangalehon untung di ibana, angka jolma na so manghaholongi ibana, na so burju tu ibana dohot na so mangalehon untung di ibana, sai dihosomi do, jala dipasiding. Alai hata ni Jesus mandok, holongtai ingkon tu saluhut jolma, gariada dohot mai tu angka naung mambahen hansit rohanta, jala hita tangianghon nasida. Boasa songoni?
Alana songon naung tangkas didok Jesus, dijadihon Debata do mataniari dohot dilehon udan laho tu sude jolma. Sude jolma ai anak ni Debata do jala dihaholongi Debata do nasida. Sasintongna, ndang adong jolma naung jahat sian partubuna, ndang adong jolma i dijadihon Debata sian mulana parjahat. Jolma i mangulahon hajahaton alani parjahat i do na mambahen nasida songoni, ala ndang togu haporseonna gabe targoda ibana. Tung pe jolma i targoda mangulahon hajahaton, alai anggo holong ni Debata ndang gabe mandao sian ibana, hirim do rohani Debata asa muba nasida, jala mulak tu Debata. Alani i do sai dilehon Debata tingki tu nasida asa muba, jala ditogu-togu Debata do nasida asa muba, adong mai marhite angka na masa di ngoluna.
Marhite i, dipabotohon tu hita, saluhut jolma anak ni Debata do. Alai molo tung pe nasida mangulahon hajahaton tu hita manang tu halak, ndang sian partubuna songoni alai alana na gale do tondi dohot haporseaonna. Dos mai songon halak na marsahit. Tontu molo adong donganta na marsahit, pasti do taurupi boha ma asa malum ibana, ndang na gabe hitapasiding. Songoni pe angka donganta na mangulahon hajahaton manang na hurang, unang gabe ta pasiding, alai tahaholongi nasida. Molo tung pe ndang boi hita pajumpang, manang mangalehon poda tu nasida, alai unang hita pasiding, unang malah hita paboto-botohon tu halak na asing, unang gabe dipaila-ila, alai hita tangianghon nasida angiat muba.
Hata ni Jesus na mandok ingkon manghaholongi sude jolma, tong mai laho paluahon hita sian hadosaon. Alana sipata jolma i taetong burju, manghaholongi hita, manang marlapatan tu hita molo nasida mangulahon songon naung tapangido, songon sangkap ni rohanta. Hape belum tontu sudenai toho, denggan jala doshon sangkap ni Debata. Alai molo masa do sisongoni, pasti terjadi ma ngolu na papulik-pulikhon jolma marhite sangkap na ganup marsada-sada, gabe ndang adong me hasadaon dohot hadameon.
Angkup ni i muse, tangkas do hita boto, ndang adong jolma na malua sian hasalaan manang hahurangan maradophon dongan apalagi maradophon Debata. Alai tung pe songoni tong do dihaholongi Debata hita. Anggo Debata nunga manghaholongi, ndang pasidinghon hita, boasa hita ndang barane manghaholongi dongan sudena? Boasa hita barane pasidinghon angka donganta?
09.46 Gereja Katolik Maria P.O.K.-Sidikalang No comments
“Jalo hamu ma; Dagingku do on! Mudarhu do on, mudar parpadanan i, na niusehon humongkop torop halak.”
Tung mansai bagas do haporseaon di Ekaristi Nabadia, alana tangkas do diajarhon ima dina mangarayahon Ekaristi Nabadia tarayahon ma Jesus Kristus naung mengalehon diriNa gabe sipanganon, mudarNa gabe siinumon partondion tu hita, laho dihaluaonta. Tung mansai balga holong ni Jesus Kristus tu hita, alani i do olo Ibana memelehon diriNa laho dihaluaonta. On ma na taingot di ganup na mangarayahon Ekaristi Nabadia. Alai tangkas ma ta boto, molo didok marningot, ndang berarti holan mangingot-ingot aha naung hea diulahon Jesus 2000 taon naung salpo. Alai na laho didok di si, di ulaon Ekaristi Nabadia, Jesus i tutu ro marhite roti dohot anggur, jala laho marsaor dohot hita. Dibahen i, di namanjalo komuni Nabadia hita di tingki ulaon Ekaristi Nabadia, marsaor ma hita dohot Ibana, Ibana dohot hita. Boha do boi i, ai roti manang hosti do na tajalo? Tutu, rupana roti, alai nunga diubah Tondi Porbadia gabe pamatang ni Jesus Kristus marhite tangiang na ditangianghon malim di tingki ulaon i. Bagas nai antong haporseaonta on, jala tabo nai antong hita on, alana olo do Jesus marsaor dohot hita.
Alai godang do halak katolik na mangantusi jala manghaporseai on? Ndang godang be halak katolik na mangantusi jala manghaporseai on. Anggo tutu do diantusi jala di haporseai, tontu sai manghirim do rohana laho parsidohot di ekaristi Nabadia, tontu dipaihut-ihut ulaon Nabadia i di bagasan haporseaon na gok dibagasan nasa roha dohot ngoluna. Alai olo do dongan i tarlambat ro tu Ekaristi Nabadia, modom di tingki Ekaristi, gariada olo do sambil mar-sms.
Di ari Rea Pamatang dohot Mudar ni Jesus Kristus sadari on, hita dijou laho manghilalahon holong ni Jesus Kristus na tung mansai balga tu hita. Jesus manjou hita asa marsaor dohot ibana marhite na manjalo Komuni Nabadia di tingki Ekaristi Nabadia, ndang holan tingki ari Rea Partamueon naparpudi, alai di ganup ulaon Ekaristi Nabadia. Jala tontu, parsaoran dohot Jesus i, ingkon do manghorhon di parngluanta siganup ari.
Di ari Rea Pamatang dohot Mudar ni Kristus on, martangiang ma hita, asa tondi Porbadia i sai tongtong mangurupi hita, mian di bagasan rohanta, asa boi hita mengihuthon Ekaristi Nabadia i sian nasa rohanta dohot ngolunt, jala marhite i boi tahilala parsaoranta dohot Jesus Kristus.
09.37 Gereja Katolik Maria P.O.K.-Sidikalang No comments
2Kor 5:14-21; Mat 5:33-37
Pw. St. Antonius dari Padua, imPujG
“Olo, anggo olo; ndang, ia ndang! Nasa na ganda sian i, sian na jahat do i!”
Ninna halak, halak Batak i karas, tegas, parhata sada, molo A ninna ba A do, molo daong ninna ba daong. On ma sada partinandaan ni naso halak batak tu halak Batak. On sada habanggaon do, alana tegas di prinsip, ndang mura meol-meol. Alai tong dope songoni hita halak Batak? Ra ndang pola godang be halak Batak na songoni.
Ansugari karakter songoni tong mangolu di halak Batak, tontu ndang pola maol hita antusi dohot ulahononta na didok ni Jesus sadari on. Jesus mangido asa angka siseanNa togu ni prinsip. Ndang lomo roha ni Jesus molo siseanNa i mura ganggu rohana, molo daong ba daong, molo ‘olo’ ba ‘olo’. Alai aha nadidok i ingkon do diulahon. Unang ‘olo’ ninna alai ndang iulahon. Daong ninna, jala memang ndang diulahon. Jesus mangido asa hita tegas di parngoluan, songoni muse taringot tu haporseaon. Molo ‘olo’ ninna hita tu Jesus, lapatanna porseama hita tu ibana, rade ma hita mangulahon aha nadidokNa dohot naniajarhonNa, jala molo ‘olo’ tadok, sahat ma hita tu haluaon na manontong. Alai molo ‘daong’ ninna hita, lapatanna hita tolak ma haluaon i. Alai nuaeng on, godang do halak Kristen na mandok dirina halak Kristen, alai dang diulahon jala diparngoluhon hakristenonna. Rupani i, hea ma sahali pastor laho tu stasi laho marhuria. Sahat di stasi holan vorhanger na adong jumpangna di gareja. Disungkun pastor ma, “Ai diumumhon do na ro pastor sadari on amang?” Diumumhon do nian pastor, alai dia ma dohonon, adong na mate di huta, jala tu si do sude ruasta.”ninna pangula ni huria i mangalusi. Adong do muse na so hea manang malas margareja, dohot sidalian mansari. Ba adong do muse alani pangkat, arta, maila pabotohon ugamana, gariada olo maninggalhon ugama. Hape ninna olo gabe Kristen, alai ndang diulahon. Tudos-tudos taringot na daulat di alusna, ima nabadia Antonius Padua na sadari on tataringoti. Sian na metmet sai tubu rohana laho gabe pastor, alai natua-tuana ndang mangaloas, alanai manghirim nasida alai ibana anak sasada, asa ibana haduan gabe halak na terkenal. Umur 11 taon, monding natua-tuana, gabe diurus bapa udana ibana. Sinta-sinta na laho gabe pastor ndang muba, tung pe bapa udana ndang mangaloas. Alai diujung, ala sai tong margogo ibana, jala hot di sinta-sintana, gabe di loas ma ibana. Saonari boha hita, hot do hita di padan naung taolohon, talumobi na taulahon di adopan ni Debata?
KRONOLOGI DAN KETERLIBATAN SAYA PADA KEBUN KARET MASYARAKAT DI PURBATUA, KEC. BARUS UTARA (Tulisan ini disadur dari Milis CMVE) 1. Pen...
Loas ma Habengeton i Lam Margogo Sampe So Boi Talu Jakobus 1:4 | Simplified
”Alai i—JAK. 1:4.
ENDE: 24, 139
SONGON DIA DO PANDAPOTMUNA?
Aha do na boi mangurupi hita marhabengeton?
Ise do na gabe sitiruon na patuduhon habengeton?
Aha do lapatan ni loas ma habengeton i lam margogo sampe so boi talu?
1, 2. (a) Aha do na taparsiajari sian habengeton ni si Gidion dohot 300 tentarana? (Ida gombar di mula ni parsiajaran.) (b) Songon na didok di Lukas 21:19, boasa ringkot habengeton i?
PINGKIRHON ma loja ni si Gidion dohot tentarana marporang mangalo halak Midian. Dialo jala dilele si Gidion do halak Midian dohot angka bangso na mandongani halak Midian saborngin manipat, daona hirahira 32 kilometer. Bibel muse paboahon, ”Dung sahat si Gidion tu Jordan, taripar ma ibana rap dohot na tolu ratus halak donganna i, angka na mandate, alai sai didatdati do mangeak.” Ala ndang sae dope parporangan i, ingkon taluhonon ni nasida dope 15.000 tentara ni Midian. Nunga martaontaon disusai halak Midian halak Israel, alani i ndang olo nasida talu. Alai, ditaluhon si Gidion dohot tentarana do halak Midian i!—Pangh. 7:22; 8:4, 10, 28.
2 Hita pe dohot do tu parporangan na mambahen hita loja. Hita marporang mangalo Sibolis, portibi na nirajaanna dohot hagaleonta. Adong do sian hita naung leleng mangalo musu on. Alai, pangurupion ni Jahowa mambahen hita monang. Ndang sae dope parporanganta. Sipata, olo do ndang margogo tahilala. Manang, loja paimahon ujung ni portibi na jahat on. Nunga dipaboa Jesus hian, godang pangunjunan dohot hasusaan na ro tu hita saleleng ari parpudi. Alai, molo marhabengeton hita, boi do hita monang. (Jaha Lukas 21:19.) Aha do habengeton i? Aha do na boi mangurupi hita marhabengeton? Aha do na boi taparsiajari sian halak na marhabengeton? Jala, songon dia hita lam margogo sampe so boi talu?—Jak. 1:4.
AHA DO HABENGETON I?
3. Aha do habengeton i?
3 Di Bibel, lapatan ni habengeton ndang holan sabar manaon hasusaan. Alai, na hombar muse tusi, i ma songon dia pangkilalaanta mangadopi hasusaan i. Habengeton mangurupi hita asa barani, marhaporseaon jala sabar. Sada buku referensi mandok, habengeton, i ma parange na boi mangurupi hita asa marpangkirimon na togu, jala boi denggan mangadopi tingki masa hasusaan. Dung i, mangurupi hita asa tongtong togu, nang pe mansai borat sitaononta. Unang ma holan hasusaan i na sai tapingkirhon, alai taingot ma pangkirimonta di ari na naeng ro.
4. Songon dia do holong mambahen hita marhabengeton?
4 Asa boi marhabengeton, ingkon adong do di hita holong. (Jaha 1 Korint 13:4, 7.) Holongta tu Jahowa mambahen hita marhabengeton manaon hasusaan na masa tu hita. (Luk. 22:41, 42) Holongta tu dongan sahaporseaon, mambahen hita marhabengeton tu hagaleon ni nasida. (1 Ptr. 4:8) Holongta tu dongan saripe, mambahen hita marhabengeton manaon hasusaan na jotjot masa di parsaripeon.—1 Kor. 7:28.
SONGON DIA DO ASA MARHABENGETON HITA?
5. Boasa Jahowa na dumenggan mangurupi hita marhabengeton?
5 Pangido hagogoon tu Jahowa. Jahowa, i ma ”Debata nampuna habengeton dohot pangapulon”. (Rom 15:5) Holan Ibana do na mananda hita jala mangantusi pangkilalaanta. Alani i, tangkas do diboto Ibana aha na tahaporluhon asa boi marhabengeton. Bibel mandok, ”. 145:19) Alai, songon dia do Debata boi mangalusi tangiangta asa marhabengeton?
Jahowa, i ma Debata na mangantusi hita, diboto do na ringkot di hita asa boi marhabengeton
6. Songon na didok di Bibel, songon dia do Jahowa ”mangalehon gogo” tu hita tingki masa hasusaan?
6 Tingki tapangido Jahowa mangurupi hita asa marhabengeton, marjanji do Ibana ”mangalehon gogo”. (Jaha Jesaya 40:29.) Songon dia Ibana mangulahon i? Sipata, boi do pintor disalpuhon Ibana hasusaan i. Alai, jotjotan gogo do na dilehon Ibana tu hita asa ”mangkorhon nasa habengeton dohot lambas ni roha, mardongan las ni roha”. (Kol. 1:11) Diboto Ibana do taringot hita, pingkiran, pangkilalaan dohot gogonta, alani i ndang dipasombu Jahowa hita mangkilala hasusaan sian na so tolap ni gogonta.
7. Boasa tahaporluhon sipanganon partondion asa boi marhabengeton? Bahen ma tudosan.
7 Bahen ma sipanganon partondion patoguhon haporseaonta. Boasa ringkot sipanganon partondion? Umpamana, molo sasahalak laho manganangkoki Dolok Everest, dihaporluhon do 6.000 kalori. On nunga lobi sian na dihaporluhon sasahalak di bagasan sadari. Asa boi martahan jala sahat tu na tinujuna, halak na laho nangkok tu dolok i, ingkon godang do mangallang sipanganon na markalori. Hita pe, tahaporluhon sipanganon partondion asa boi marhabengeton jala boi sahat tu na tatuju di ari na naeng ro. Ingkon marsitutu do hita marsiajar Bibel jala ro tu parpunguan. Molo taulahon on, boi mangurupi hita asa tongtong togu di partondion.—Joh. 6:27.
8, 9. (a) Songon na disurat di Job 2:4, 5, aha dope na ingkon taingot tingki masa pangunjunan? (b) Molo hita marsitaonon, aha do na porlu taingot di pingkiranta?
8 Ingkon marsihohot tu Debata. Tingki masa pangunjunan, on ndang holan mambahen hita marsitaonon. Alai, haporseaonta tu Debata pe, tongtong do diuji. Alani i, songon dia na tabahen tingki mangadopi hasusaan, on patuduhon na taargai do manang na ndang Jahowa na gabe Parhuaso di hita. Songon dia i masa? Sibolis, i ma musu na mangalo pamarentaon ni Debata. Dileai ibana do Jahowa, didok ibana, ndang adong jolma na olo manomba Jahowa sian ias ni rohana. Sibolis mandok, ”Nasa na di ibana dilehon jolma i do i singkat ni hosana.” Didok Sibolis muse taringot si Job, ”Alai tung sura disurdukkon Ho tanganmu manjama holiholina dohot sibukna, manang so buraanna ma Ho di hapataron.” (Job 2:4, 5) Nunga muba sangkap ni Sibolis? Ndang! Martaontaon dung didabu sian surgo, diunjuni ibana dope naposo ni Debata. (Pgk. 12:10) Sahat tu saonari, didok Sibolis dope jolma mangoloi Debata ala mangkaringkothon dirina sandiri. Ndang lomo rohana hita manomba Debata.
9 Molo hita marsitaonon alani pangunjunan, taingot ma on di pingkiranta. Di sada inganan, Sibolis dohot angka surusuruanna mangida aha na laho taulahon tingki hita marsitaonon jala las rohana hita mandele. Di inganan na asing, adong Jahowa, dung i Jesus Kristus Raja na miniahan dohot marribu surusuruan. Diida nasida hita marungkil, alai diurupi nasida hita patoguhon rohanta! Las rohanasida mangida hita marhabengeton jala marsihohot tu Jahowa. Dung i, tabege muse Jahowa mandok tu hita, ”Marbisuk ma ho ale anaha, jala sai palas ma rohangku, asa huboto mangalusi hata ni halak pangarehe.”—Poda 27:11.
Pasupasu alani habengeton, i do na diingot Jesus
10. Songon dia do hita mangihuthon Jesus na mangingot pasupasu ala marhabengeton?
10 Taingot ma pasupasu ni Jahowa. Pingkirhon ma laho hita mardalani. Di tonga dalan, ingkon bolusonta do terowongan. Golap do taida tingki di terowongan i. Alai taboto, molo tongtong tadalani, sahat ma hita tu ujung ni terowongan i, dung i idaonta ma na tiur. Songon on ma na boi masa di parngoluonta. Olo do hita marsitaonon jala olo do hita gabe mandele alani sitaonon. Songon i ma na hea dihilala Jesus. Tingki ibana diuhum jala dilinsingi, hansit do dihilala. On ma sitaonon na umborat di parngoluonna. Aha do na mangurupi ibana marhabengeton? Bibel mandok, ditujuhon do pamerengna tu las ni roha na diparade tu ibana na ”hundul di siamun ni habangsa ni Debata”! (Heb. 12:2, 3) Pasupasu alani habengeton na laho sijaloonna, i do na sai diingot Jesus. Pabadiahon goar ni Debata dohot harajaonNa do na rumingkot di ibana. Diboto Jesus, holan satongkin do pangunjunan i, alai pasupasu ni Debata boi do hilalaonna salelengna. Saonari, boi do hita mandele jala marsitaonon alani pangunjunan. Alai, taingot ma holan parsatongkinan do i.
NASIDA NA MARHABENGETON
11. Boasa ringkot tarimangi pengalaman ni nasida na marhabengeton?
11 Ndang holan hita na ingkon marhabengeton. Asa marhabengeton halak Kristen di abad na parjolo manaon pangunjunan sian Sibolis, apostel Petrus mandok, ”Gomos ma hamu mangalo ibana marhitehite haporseaon; ingot hamu ma: Ndang tarbahen so songgop angka haporsuhon sisongon i, nang tu angka hahaanggimuna na di portibi on.” (1 Ptr. 5:9) Pengalaman ni nasida na marhabengeton mangonjar rohanta asa tongtong marsihohot, paposhon rohanta na boi hita monang jala manjalo pasupasu. (Jak. 5:11) Taida ma pigapiga tudosan. —Ida catatan.
12. Aha do na boi taparsiajari sian surusuruan kerubim na disuru manjaga porlak Eden?
12 Kerubim, surusuruan na manjalo huaso na balga. Dung mardosa si Adam dohot si Hawa, dilehon Jahowa do ulaon na baru jala disuru kerubim tu tano on. Asing do ulaonna on sian na somal diulahon di surgo. Sitiruon sian nasida mangajar hita asa marhabengeton tingki manjalo ulaon na maol. Bibel paboahon, disuru Jahowa ma ”angka kerubim tungkan habinsaran ni porlak Eden i marpodang sidua baba marjimburjimbur, asa dijaga dalan tu hau hangoluan”. (Ida catatan.) (1 Mus. 3:24) Ndang adong dipaboa Bibel marungutungut surusuruan i manang hurang sangap dihilala ulaonnasida i. Ndang gabe ngolngolan manang mandele nasida, alai tongtong do nasida marhabengeton. Diulahon nasida do ulaonna i sahat tu na sae. Ra, saleleng 1.600 taon sahat tu aek na sumar!
13. Songon dia do si Job boi marhabengeton tingki manaon pangunjunan?
13 Si Job baoa na marsihohot. Sipata, olo do ra aleale manang keluarga mandok hata na mambahen hansit rohanta. Ala posi sahitta manang marsitaonon ala marujung ngolu halak na tahaholongi. Molo masa tu hita songon on, boi do tarapul rohanta mamboto sitiruon sian si Job. (Job 1:18, 19; 2:7, 9; 19:1-3) Ndang diboto si Job boasa ibana marsitaonon, alai ndang mandele ibana alani i. Aha do na mangurupi ibana marhabengeton? Na parjolo, dihabiari ibana Jahowa jala dihaholongi. (Job 1:1) Lomo rohana pasonangkon roha ni Debata, aha pe na masa tu ibana. Dung i, diurupi Jahowa si Job mamboto huasoNa marhite na tinompaNa. On paposhon roha ni si Job, paluaon ni Jahowa do ibana sian pangunjunan i. (Job 42:1, 2) Songon i ma tutu na masa. Muba ma ”dibahen Jahowa parsorion ni si Job . . . jala nasa arta na di si Job na jolo silompit dua ditambai Jahowa”. ”Dung i mate sarimatua ma si Job i jala mahap rohana di hangoluan on.”—Job 42:10, 17.
14. Songon na disurat di 2 Korint 1:6, songon dia do habengeton ni si Paulus patoguhon dongan na asing?
14 Apostel Paulus. Hea do hamu marsitaonon alani haporseaon? Manang godang do tanggung jawabmu di huria ala hamu sahalak sintua manang sintua kaliling? Molo songon i do, sitiruon sian si Paulus boi mangurupi hamu. Godang do sitaonon na masa tu si Paulus alani haporseaonna jala alani na mangaradoti huria. (2 Kor. 11:23-29) Alai, ndang mandele ibana jala sitiruon sian si Paulus, patoguhon dongan sahaporseaonna. (Jaha 2 Korint 1:6.) Habengetonta pe boi do patoguhon donganta na asing asa marhabengeton.
BOI DO HABENGETONMUNA LAM MARGOGO SAMPE SO BOI TALU?
15, 16. (a) Songon dia do habengeton mambahen hita lam denggan? (b) Bahen ma tudosan, songon dia habengeton i ndang boi talu?
15 Songon na disurat ni si Jakobus, ”I (Jak. 1:4) Songon dia do ulaon na denggan dihorhon habengeton? Tingki marsitaonon hita, jotjot ingkon tapatuduhon hasabaron, holong dohot pangargaion. Alani i, molo marhabengeton do hita mangadopi sitaonon, boi do on gabe tingki di hita laho patuduhon parange angka na denggan sisongon i.
Tingki masa pangunjunan tu hita, boi do on mambahen lam togu haporseaonta (Ida paragraf 15, 16)
16 Ala habengeton boi mambahen hita lam denggan, unang ma tatadingkon patik ni Jahowa holan asa malua sian pangunjunan. Umpamana, nang pe marungkil hita mangalo pingkiran na rorang, unang olo hita talu! Tapangido ma pangurupion sian Jahowa mambolongkon pingkiran sisongon i. Adong do keluargamu na so marlomo ni roha tu haporseaonmu? Unang talu hamu alani i! Pillit ma tongtong manomba Jahowa. Alani i, boi do tamba togu pos ni rohanta tu Jahowa. Ingot ma, asa dihalomohon Debata, ingkon marhabengeton do hita.—Rom 5:3-5; Jak. 1:12.
17, 18. (a) Bahen ma tudosan songon dia ringkot ni marhabengeton sahat ro di ujung. (b) Lam jonok hita tu ujung ni portibi on, aha do na mambahen pos rohanta?
17 Ingkon marhabengeton do hita sahat ro di ujung, ndang holan di tingkinta saonari. Pingkirhon ma kapal na naeng lonong. Asa boi mangolu sude halak na di kapal i, ingkon marlange do sahat tu darat. Alai, gabe lonong do ise na so marlange ala loja. Songon i ma sasahalak na so sahat ro di ujung, ndang mandapot haluaon. Molo naeng mangolu hita di tano na imbaru, ingkon tongtong do hita marhabengeton. Tatiru ma apostel Paulus na mandok, ”Ndang marnaloja hami.” —2 Kor. 4:1, 16.
18 Songon si Paulus, ingkon pos do rohanta tu Jahowa, urupanNa hita sahat ro di ujung. Si Paulus manurat, ”Alai andul do hamonanganta di saluhutna i, hinorhon ni na mangkaholongi hita. Ai gomos do ditiop rohangku: Ndang tarbahen sirang hita sian holong ni roha ni Debata, na di bagasan Kristus Jesus Tuhanta i: Manang bahenon ni hamatean manang hangoluan, nang bahenon ni angka surusuruan nang angka harajaon, nang na masa nuaeng, nang na masa sogot, nang angka hagogoon pe, manang bahenon ni na di ginjang nang na di toru, ro di nasa na tinompa pe.” (Rom 8:37-39) Tutu do, olo do sipata hita loja. Alai, taingot ma si Gidion dohot tentarana. Nang pe loja nasida, ”sai didatdati do mangeak”!—Pangh. 8:4.
^ (paragraf 11) Boi do tongtong togu rohanta molo tajaha habengeton ni naposo ni Debata di tingkinta on. Umpamana, Buku Tahunan 1992, 1999, dohot 2008 boi patoguhon rohanta sian pengalaman ni angka donganta di Etiopia, Malawi, dohot Rusia.
^ (paragraf 12) Ndang dipaboa di Bibel sadia godang kerubim na disuru ro tu tano on.
Ulaon Marsiadap Ari, “Sada Ulaon Pangurupion” | SIMATARAJA
Medan, SIMARMATA.or.id – Godang do ulaon nasomal di halak Batak najolo naso adong be tarida di partikkian si saonari on alani godang ni hamajuon namasa ditonga-tonga ni bangso on. Tabahen majo sada tudosan ima “Marsiadap Ari”, molo marsiadap ari antar songon Gotong-royong ma tudoshononna di bahasa Indonesia, alai lobi sian i dope ianggo pangantusionna tarlumobi tu hita halak Batak.
Molo ulaon Marsiadap Ari sasintongna boi dope jumpangta i di piga luat tano Batak songon di Habinsaran/Parsoburan, Pahae tarlumobi di angka luat na godang pansarianna sian hauma, porlak, nang angka parhaminjon songon di Pangkat, Dolok Sanggul, nang di angka huta humaliang Dolok Sihabu-habu. Na gabe sungkun-sungkun di hita, songon dia do tutu ulaon Marsiadap ari i?
Ulaon Marsiadap Ari ima sada ulaon pangurupion sian dongan tubu manang, dongan sahuta manang parhombar jabu rampak pasidunghon sisabion di saba, sidabuon di tombak(haminjon) nang angka parkarejoan na asing di porlak nasida marsorin-sorin manang margonti-gonti laho pasidunghon siulaon i. Ndada adong “gaji” taringot tu Ulaon Marsiadap Ari on alai “Gogo mangalap Gogo” do jala boi do tatudoshon i tu hata “holong mangalap holong”, Alana molo tangkas taparrohahon nda tung na lupa nasida tu “singirna” molo nungnga rampak karejo nasida di porlakna raphon parhombar jabuna, laos di uduti nasida do muse sogotnai manang diari papigahon muse karejo raphon parhombarjabunai di porlakna laho pasuanghon “singirna’ marhite-hite pangurupion sian gogo jala dang maretong-etong hepeng alai luhut do sudenai sian ias ni roha.
Uli situtu do tahe ulaon Marsiadap ari on, on ma sada ulaon napatuduhon hasadaon dohot namasihaholongan jala sian tulus dohot ias ni roha rampak mangkarejohon sada ulaon. Di ulaon i ndang adong rupani na gabe tuan manang mandor, sarupa loja do sarampak maradi uju naung loja. Dao ma tahe sian angka HOTEL (Hosom, Teal, Elat, Late) songon angkau naung masa dipartingkian sisaonari on. Tudos ma rupani tu nanidok ni umpasa:
Hau hariara si dua dakka
Nirahar somarna mate
Molo dung saut do hita sahata
Dao ma tutu angka Hosom, elat, dohot late
Nungnga moru situtu be hasadaon ni angka jolma di partingkian sisonarion, dang adong be rupani roha marsiurup-urupan dohot marsitogu-toguan laho mambahen ruhut-ruhut ni parsaoran. Nungnga godang jolma holan mamingkirhon dirina sambing dang tumagonan halak. Marsiadap Ari ma sada tudosan di hita nuaeng laho mamboto parsadaan dohot parsaoran ni angka natua-tua si jolo-jolo tubu na marsitogu-toguan rupani tarsongon hata na mandok “marsitogu-toguan,marsitungkol-tungkolan songon suhat di robean”. Saroha di tingki karejo, sahata dung laho maradi mangalap gogo. Uli situtu do ulaon naung di pungka angka ompunta sijolo-jolo tubu i jala naeng ma nian tapeop jala taulahon i asa marture parrohaonta ganup.
Sada na gabe siarsakhononta saonari, ima “Marsiadap Ari” on nga mulai mago be sian tonga-tonga ni halak batak. Dang piga taonnai ra “Marsiadap Ari” on di “Museum”hon nama ala dang tarida be bogasna di naung lupa bangso on jala marpanukkun “aha do tutu marsiadap ari i? songon dia do rupani?”. Dang piga halak be tumanda i, angka natua-tuanta parHabinsaran dohot dohot parRura Silindung nama umboto i.
Alai nian nda na mandok na gabe sala dihita i. Umbahen hamajuon zaman on do gabe ingkon tauduti angka na masa nuaeng, ima angka Teknologi, dohot godang na asing jala muse lam godang halak batak mangaranto tumadinghon Bona ni pinasana tu luat sileban. Di luat Sileban on ma tong ditanda nasida angka Adat naLeban, disi ma tarapus jala lupa sasaotik adat Batakna i ala parsaoran dohot angka halak Sileban i. Alai nian molo tung pe tading goar “Marsiadap Ari” i, tabuat ma ianggo apala hinadenggan na i ima: Parsaoran, Hasadaon ni roha, Sahata laho mangula ido na patuduhon boa do sabotulna hita halak Batak taringot tu Parsaoranta na mansai uli. Sai jot-jot do didok natua-tuanta:
Aek godang do tu aek laut
Dos ni rohanta do umbahen na saut
Dos ni roha mambahen uli sada parsaoran jala ala dos ni roha do boi sae parkarejoan di namarsiadap ari i. Ala dos ni roha do adong hata “Marsiurup-urupan” dohot “Marsitungkol-tungkolan” sian i muse asa ro roha holong angkup ni i di endehon Trio Lamtama ma ende “holong mangalap holong”. Di Bibel tarsurat do: “Alai di ginjang ni saluhutna i: I ma haholongan ni roha i; ai ido rahut-rahut ni nasa Harimpason(Kolosse 3:14) manang di Alkitab Bahasa Indonesia didok :”dan diatas semuanya itu: kenakanlah kasih,sebagai pengikat yang mempersatukan dan menyempurnakan(Kolose 3:14).
Boha do muse pambahenanta angka Naposo nuaeng laho pangoluhon hinadenggan ni “Marsiadap Ari” i di ngolunta? Nian asa songon nidok ni umpasa ma:
Bahen rahut-rahut ni podoman
Hamu angka naposo
Sai jamot marsitutu ma di parsaoran
Alana umbahen jamot do hita di Parsaoran asa jumpa hasadaon ni roha, di tingki mangula manang aha pe ndang olo marsitundalan manang gabe mandate loja sasahalak, sapala loja rampak loja sude, sapala maradi rampak maradi sude, sapala mengkel rampak mengkel sude. Unang ma nian adong na martongkar, maralo hata, sada disan hundul, sada disan mangula, angkup ni i ndang jumpang be hinadenggan ni “Marsiadap Ari” i. Molo nga gogo rahut-rahut ni parsaoran i jumpa ma tutu “Harimpason” songon nidokni Kolose 3:14 i alai ingkon adong do disi “holong” na pasaorhon sude parrohaon ganup asa jumpa parsaoran “Narimpas” jala marhite-hite i boi ma ta pangolu Hinadenggan ni “Marsiadap Ari”. Ima na ingkon sipeoponta angka Naposo ni Batak asa unang mago hinauli hinadenggan ni parrohaon ni bangso Batak on Maralohon hamajuon ni zaman. Marsiadap Ari ma sada tudos-tudos sian mansai godang nai angka na asing na porlu parsiajaronta sian hinauli ni bangso Batak on.
“Sahata dohot Saroha” ima na ingkon sipeoponta di rohanta be ala hita nama saonari jala hita do haduan. Hita nama na maniop jala manontuhon songon dia langka ni Bangso on tu joloan on. Dang holan Bangso Batak rupani, hamajuon ni Negara on pe hita ganup do manontuhon i. Marhite-hite hinadenggan ni ulaon “Marsiadap Ari” sai anggiat ma boi hita patuduhon parsaoran na uli jala boi sahata jala saroha tu angka ari na mangihut.
Bona Ni bagot naung mabaor
Alai sai tong dope margaba-gaba
Beta hita luhut marsaor
Sahata Saroha Immada
Penulis: Jepri Mardaup
marsiadap ulaon\t2016-05-10
Total tampilan halaman: 1.347
Adong do na tinuju ni ngolu on? Boasa ditompa Debata jolma? | Sungkunsungkun na Dialusi Bibel
JAHA DIBAGASAN HATA Adhola Afrikans Albania Amhara Arab Armenia Aymara Batak (Toba) Bengali BikolDangme Dansk Efik Esti Ewe Farsi Fiji Ga Garifuna Georgia Greenland Guarani Gujarati Hausa Heber Hiligaynon Hindi Iban Igbo Iloko Indonesia Inggris Islan Isoko Italia Japangongo Korea Kreol Haiti Krio Kroat Lambaixe Mongol Moorruund Vietnam Waray-Waray Wayuunaiki Wolaita Xhosa Yoruba Yunani Zande Zapotec (Isthmus) Zulu
Adong do na tinuju ni ngolu on?
Hea do tarpingkir hamu boasa jempek umur ni jolma?
Hea do tarpingkir hamu molo ngolunta on, ndang lobi sian na karejo, markeluarga, dung i matua jala mate? (Job 14:1, 2) Dipatudu Bibel do, halak na marbisuk pe sungkunsungkun do rohana taringot i.—Jaha Parjamita 2:11.
Adong do na tinuju ni ngolu on? Asa dapot alusna, ingkon taboto, songon dia do mula ni hangoluan? Sian pingkiran dohot pamatangta, taboto ma marbisuk situtu do na manompa hita. (Jaha Psalmen 139:14.) Alani i, adong do na tinujuNa boasa ditompa hita! Molo taboto boasa ditompa Ibana hita gabe lam marlapatan ma ngolunta.
Boasa ditompa Debata jolma?
Dipasupasu Debata do jolma na parjolo, jala dilehon do ulaon ni nasida. Lomo roha ni Debata asa mangolu nasida salelenglelengna, jala manggohi tano on gabe Paradeiso.—Jaha 1 Musa 1:28, 31.
Tingki mangalo jolma tu Debata gabe tarambat do sangkap ni Debata tu tano on. Alai, martahi do Debata ingkon pasautonNa i. Bibel paboahon, paluaon ni Debata do jolma na marsihohot jala pasautonNa sangkapNa tu tano on! Marsangkap do Debata asa mangolu hita songon lomo ni rohaNa! (Jaha Psalmen 37:29.) Taparsiajari ma sian Bibel songon dia asa parsidohot tu sangkap ni Debata.
Songon dia do hangoluanta dung gabe paradeiso tano on?
Boi do Salpu Hapogoson sian Tano on?
Boasa Ari Panguhuman?
Sejarah Padan tu Pane – Borsak Mangatasi Nababan
Sejarah Parpadanan Nababan tu Sitorus Pane
Sejarah Parserahan Ni “Marga Nababan” Na di Hitetano, Ima Pinompar Ni Op Pamona Mangambit Tua Nababan sundut pa 10 hon, Sian Bonapasogit Lopian Lobu Butar Siborong-borong
Sada keistimewaan do di halak Batak mamboto tarombona (asal keturunanna). Jala tung naringkot situtu do “Marga” mangihoti hasadaan di tonga-tonga ni masyarakat batak. Umpama ni Ompunta sijolo-jolo tubu mandok:
Jolo tiniptip sanggar bahen huruhuruan. Jolo sinungkun marga asa binoto partuturan.
Manat mardongan tubu, elek marboru jala somba marhula-hula.
Tuat ma partobo, martungkot siala gundi, napinungka ni parjolo ihuthonon ni parpudi.
Ditingkion tung mansai torop do sian ganup marga naung maninggalhon bona ni pasogitna be, marserak tu sude inganan na adong di desa naualu di Indonesia on, bahkan tu luar negeri laho mangalului ngolu dohot pandaraman. Suang songon i do nang hita pomparan ni Ompunta Pamona Mangambit Tua na sian Hitetano. Nunga tumorop napinda (migrasi) sian na tinggal mangingani Bonapasogit.
Nang pe ditano pangarantoan manang panombangan, ianggo tarombo marga dohot adat tongtong do diradoti hita halak Batak, bahkan lam tu ringkotna idaon.
Ia hita angka na sorang di Bonapasogit, ra boi dohonon, tar umbagas dope dihita pamotoan taringot tu tarombonta dohot pardongan tubuonta.
Alai tu angka ianakkonta na tibu mangaranto dohot na sorang di pangarantoan nunga hurang tangkas diboto nasida tarombo i.
Angka na magodang di Bonapasogit pe tong adong deba naso mamboto tangkas taromboi. Apalagi ala so adong buku tarombonta na di cetak do pe, Lumobi muse mengenai parserahan nihita marga Nababan na di Hitetano ima pinompar ni Ompunta Pamona Mangambit Tua, tung mansai torop do na so umbotosa dohot jelas.
Hape songon tu hita angka na dipangarantoan (panombangan) jot-jot do ro sungkun-sungkun sian angka dongan tubunta nababan manang angka marga na asing mengenai parsahat ni Nababan tu tano Hitetano Habinsaran.
Jala muse porlu do botoonta, boasa sampe piga-piga turunan hita mar-marga Naibaho, Jala saonari sude hita mar-marga Nababan nama.
Angka alasan na diginjang i ma mangonjor roha laho manurathon serba singkat sejarah ni hita marga Nababan turunan ni Ompunta Pamona Mangambit Tua Nababan.
Anggiat marhite i sada pangantusion dohot parbinotoanta sehingga manang tu dia pe hita laho, manang ise pe manungkun hita, ba rap tingkos alus dohot hatorangan dohononta tu nasida.
Nisadaran do ndang na haru lengkap sejarah on, alana ndang adong literature pinangke ala so adong dapot agia manang didia pe, alai sumber nasian angka natua-tuanta do angka naung lanjut usia. Alai ianggo khusus mengenai tarombonta nunga adong hian disurat Amanta Nahinan Raja Petrus Nababan (Kepala Negeri Lumbanbalik/Hitetano).
Nunga hampir sude monding angka natua-tuanta na mangalehon bahan/hatorangan na pinangke manusun sejarah singkat on, alai na pos do roha ndang pola dao sian aslina, alana angka Ompunta parturi-turian na utusan do. Parningotan nasida pe tung torang do, ndang mura lupa nasida.
Sian sundut tu sundut sarupa do dipaboa angka Ompunta sijolo-jolo tubu i. Dang tarbahen so adong mithos, ala parbegu do nasida. Alai ndang apala mithos i menjadi pedoman di hita. Tarpangke hita do logikanta mambedahon na tingkos dohot na so tingkos. Sai anggiat ma hona tu tujuanna sejarah/tarombo singkat on manghorhon hasadaon di sude gomparan ni Ompunta Pamona Mangambit Tua Nababan.
Mauliate ma dihita na mangalehon parhatianna manjahasa. Jala molo adong nahurang lobi, na boi do paboaonta be asa lam tu sempurna na sejarah/tarombontaon.
Sinurat on ni,
(† Ir. Tanda Mangaraja Nababan)
Naporlu pinabotohon, nunnga parjolo marujung damang namanurathon buku on, ima Ir. Tanda Mangaraja Nababan, Almarhum adalah mantan Dosen Universitas Sumatera Utara
Disusun Ulang oleh Marnala Nababan SE No. 19 pomparan ni Pu Manat (official Penerbit Airlangga)
Ise do Pamona Mangambit Tua Nababan ? Sian dia do huta asalna? Mangalusi sungkun-sungkun on parjolo ingkon botoon do tarombo namenyangkut tu halak on.
Mangihuthon tona na jinalo ni angka Ompunta naung marsundut-sundut i (11/sampulu sada sundut ma sian Pamona Mangambit Tua tu panurat), ia ompunta i sahalak sian gomparan ni Ompunta Borsak Mangatasi do.
Molo ni jujur sian Borsak Mangatasi, sundut pa 10 hon ma ibana. Ia goar ni amangna i ma Ompu Lobi Nagasaribu. Tolu do ompunta marhaha-maranggi. Pamona ma sihahaan jala anggina na dua halak i ma si Bona dohot si Tumona.
Mangihuthon barita i, datu bolon do Ompunta Ompu Lobi Nagasaribu. Tung sada halak sihabiaran do ibana.
Ndang haru sibalgahononhon on ianggo sian segi ha Kristen-on. Alai ala pada waktu i masyarakat Batak (Tapanuli Utara) sude do pe dihagolapon ni ugama parbegu manang sipele begu, ba ndang pola sada tihas i ditingki i.
Ai ianggo dung masuk agama Kristen, ba tung dihasogohon halak do ulaon hadatuon. Jadi ala dihilala roha ni Ompunta i sada dalan ngolu dohot pandaraman do di ibana hadatuon i, ba tung bagas do ilmu hadatuonna.
Ndang binoto manang na sian ise ibana marguru hadatuon i. Alai mangkuling ma hurohatu rohana ingkon sude anakna na tolu i gabe datu, jadi diajarhon ibana ma ilmu hadatuon i tu nasida. Huroha ndada holan hadatuon mangubati diajarhon tu angka anakna i, alai dohot do nang laho mangalo/mangago musuna. Diajarhon do dohot mambahen ula-ulaan na mamangke hagogoon ni sibolis.
Pamona Mangambit Tua Nababan Hitetano
Mangihuthon barita i dohot ilmu pangulubalang diajarhon Ompu Lobi tu anak na na tolu i. Ia pengertian ni pangulubalang on, ima sada hagogoon na boi suruon mangulahon lomo ni roha, lumobi mangaleksehon musu. Hagogoon on, ninna ingkon sipatupaon do on marhite-hite sahalak na mate tinumpa dohot simbora na malala songon aek ala ni mohopna.
Somalna dakdanak do dijadihon gabe pangulubalang. Jadi tung jahat jala sadis do nian. Manindang do imbulu manaringoti partupa/proses ni pangulubalang on. Somalna dibuat manang ditangko datu i ma sada dakdanak ni halak. (Biasana sian marga na asing manang sian huta na asing do ditangko jala tung na so habotoan. Ai molo habotoan, ba gabe jea do, ai songon uhum na masa di tingki i, hosa abul ni hosa, mata abul ni mata. jadi manang ise na manangko dohot mamunu jolma ingkon marutang hosa do manang mate bunuon. Jadi tung dirahasiahon (top secret) na manangko i do i.
Andorang so ditangko (diculik) nasida na opat) Ompu Lobi dohot anak na natolu) dakdanak na laho patupaonna gabe pangulubalang i, jolo marsumpa do nasida na opat.
Naso jadi habotoan manang sian ise nasida. Ingkon rap hohom, ndang jadi tarbortik. Ingkon saperasaan sepenanggungan nasida. Rap mangadopi kesulitan. Ndang jadi masipasombuan. Sisada uli sisada mara. Manang ise mangalaosi sumpah i, ba ima gabe allangon ni gana. Dung togu padan nasida jala dung ditontuhon arina/dijujur arina, borhat ma nasida manangko dakdanak i.
Dungi dapot nasida ma antong na umbuk balgana dohot harohaonna. Diajar-ajari ma jolo dakdanak i asa selalu mangunduk mandok olo. Jala asa tung balga roha ni dakdanak i sai dilehon nasida do manang aha pangidoanna, asal ma selalu unduk manang olo disuru. Ta antusi ma ia dakdanak, angka sipanganon do lomo ni rohana. Jadi molo dipangido lapatanna ate-ate ni babi, ba diusahahon nasida do mangalehon.
Aut sogari pe didok jagal ursa di ibana, ba ingkon laho halak i marburu ursa. Songon i ma ninna dibahen manang na sadia leleng sahat tu dikira halak i ndang adong be penolakan agia tung aha pe didok.
Lapatanna: Laho ma ho jolo maninju tulangmu, ba ingkon dohononna secara spontan “olo”.
Dung matang pangoloion i, diproses halak i ma dakdanak i gabe “pangulubalang”.
Digorgori halak i ma api jala dilala ma simbora, dung hira songon aek simbora i, pintor ditumpahon/manang diusehon ma tu pamangan ni dakdanak asa hatop ibana mate.
Mangihuthon barita, ia pangulubalang i disimpan dibagasan guri-guri do. Ndang haru binoto manang na songon dia proses selengkapna dohot hata-hata tona manang tabas-tabasna. Alai jelas ulaon na marsaor hagogoon ni sibolis ma. Jadi sidung ma dibahen nasida pangulubalang i.
Umpasa ni halak Batak mandok: Sai muap do na bau. Mangihuthon barita i,ndang dohot angka jari-jari ni dakdanak i dibahen gabe pangulubalang.
Nunga I huroha dalanna ingkon jari-jari i ma gabe sipatudu muse asa tarida na tinangko. Lulu ma napuna dakdanak i di dakdanakna i. Disuhuni ondop mulai sian donganna sahuta, huta na humaliang jala sahat tu luat ni halak.
Ndada holan nampuna anak i mangalului, alai dohot do angka donganna saama, dongan tubuna, dohot angka tuturna/tondongna.
Dang holan dilambung huta dilului, alai dohot do tu balian, adaran, rura, dohot dolok-dolok nang tombak pe. Dia-diaon do roha nasida atik beha na dibuat binatang panoro manang babiat. Leleng do nasida mangalului, sampe do marbulan-bulan.
Disada tingki tarida ma tutu songon nidok ni umpama; dapot ma na niluluan, jumpang na jinalahan. Alai marisuang, ai holan jari-jarina do na jumpang i. Alai nang pe holan jari-jari na jumpang, boi do dianto roha nasida, ndang na disoro binatang manang babiat panoro hape dakdanak i.
Na ditodos halak do, ai tarida panggotapan do jari-jari i ndang ponggol ala ni na hinarat. Didia jumpang jari-jari i ? Di na laho inanta boru ni alap ni Ompu Lobi, dipamasuk nasida ma jari-jari i tu panguhatan.
Jadi dung sahat di mual nasida, ba asal songon i ma disampathon jarijari i jonok tu mual i.
Huroha dung manang piga-piga ari mamolus ma angka na mangalului dakdanak i sian lambung ni mual i, gabe taranggo nasida ma na bau busuk, mangalobi i sian bau ni ulok. Jadi curiga ma nasida manang na bangke ni aha adong disi busuk. Alai gabe tarsonggot ma nasida mamereng jari-jari ni dakdanak naung busuk i.
Dungi dilului nasida diramba na humaliang mual i, atik beha do disi bangke ni dakdanak i. Mapopo do angka ramba i dibahen nasida, hape tong do ndang jumpang nasida bangke ni dakdanak i.
Jadi dipamanat-manat nasida ma angka jari-jari i. Pas do tu naginotap ni parang manang raut. Mulak ma nasida tu huta, jala laos diboan ma jari-jari i. Dung i diarahon nasida ma marpungu angka natua-tua, masitungkaran pikiran dohot pendapat ma nasida. Gabe dapot ma kesimpulan na hona bunu do dakdanak i.
Alai ise mamunu ?
Alana dilambung mual ni Ompu Lobi do jumpang nasida jari-jari i, gabe disangka nasida ma na halak Ompu Lobi do mambuat dakdanak i. Sangkaan nasida i, laos dipadomu ma tu ulaon hadatuon ni Ompu Lobi. Disura roha nasida ma na dijadihon Ompu Lobi do dakdanak i gabe pangulubalang. Tangkas do diboto nasida na datu bolon do Ompu Lobi i jala ndang dihabiari Debata, alai ianggo begu dihabiari.
Dung masibahen pandapotna angka raja dohot natua-tua ni huta i, dibuat nasida ma kesimpulan na Ompu Lobi do manangko/mamunu dakdanak i. Jala ingkon mate bunuon ma Ompu Lobi, abul ni dakdanak i.
Ala ni na datu bolon i Ompu Lobi, ba mabiar do ianggo holan dua manang tolu do nasida mandapatohon Ompu Lobi. Jadi gabe marudur ma isi ni huta i laho mandapathon Ompu Lobi.
Disogot ni ari borhat ma na sahuta i mandapothon Ompu Lobi tu huta na.
Ndang sanga dope laho tu balian Ompu Lobi songoni nang anakna na tolui. Ompunta borui pe di jabu do pe. Dung sahat nasida dialaman ni jabu ni Ompu Lobi i, ndang barani nasida pintor masuk mangaroro tu jabu.
Mabiar do nasida, so tung parjolo nasida dibunu Ompu Lobi. Manuruk do laho tu jabu. Jadi manang ise na naeng naik tangga pintor mura do tullangon manang tajapon ni halak sian laba-laba ni jabu ruma i. Ala ni i, jou-jou ma nasida sian alaman i. Pintor curiga do roha ni Ompu Lobi ala dibereng torop halak na ro i.
Jala adong do deba na tinanda. Dilului rohana ma dalan asa malua nasida. Jala molo tung mate pe, unang apala sude mate ninna rohana.
Mijur ma ibana rap dohot anakna sipaidua dohot sipaitolu. Tinggal ma di jabu sihahaan, ima si Pamona rap dohot inanta. masiogapan ma halak i di alaman i, ai pintor tullam ma dituhas nasida na Ompu Lobi manangko dakdanak i.
Ala ni gawat ni keadaan dohot ancaman bahaya maut, gabe holan palua dirina dohot anakna nadua i nama dipingkiri rohana. Hatop ma didok, ndang ibana na manangko. Si Pamona do manangko dakdanak i. Jadi molo tung mata abul ni mata, hosa abul ni hosa, ba tu ibana ma tunggu hamu, ninna.
Ndang bahenonmuna turihon naso marngenge, masansap naso magulang. Tangi do inanta boru dituhas ni nampuna dakdanak i dohot di alus ni Ompu Lobi i. Dihilala rohanama jea na naeng songgop tu Pamona. Jadi ninna ma tu si Pamona.
Palua ma dirim anaha. Unang sanga dapot halak i ho gabe dipamate. Tiop ma hujur on dohot podang halasan on. Pangke ma na binotom. Ndang pintor mijur si Pamona laho lari, alai jolo dipangke do pe digontingna masiu dohot angka na asing.
Ala so adong laba-laba sian pudi, tarpaksa ingkon sian jolo do ibana. Ditiop ma hujur i disiambirangna jala podang i ditangan siamunna. Ndang salang-salang dope ianggo podang i dibahen ibana, holan hujur i do.
Nunga jonok tu tangga nian rombongan ni musuna i. Alai tompu ma ibana mangangkat mijur, gabe ndang sanga ibana dihaol musuna i. Alai ianggo sarung ni podang i pintor digolom alona i dohot dua tanganna. Ala ni naung ditiop alona I sarung ni podang i, gabe laos disintakkon ma podang i gabe salang-salang.
Marnida hujur dohot podang na salang-salang i, gabe mabiar ma angka rombongan i
manahop ibana. malua ma ibana jala maringkati ma ibana tu pudi ni jabu. Ndang adong na barani be mandapothon ibana.
Dung tar holang sian angka alona i jala dung dihilala rohana ndang boi be ibana tangkupon ni alona i, mangulon ma ibana satongkin. dung i laos manguo ma ibana; didok ma dohot soara na gogo:
Na so uhum na so adat binahen mi damang dohot hamu anggiku duansa. Lupa do hamu dipadanta dohot sumpahta. Pandokmuna ingkon sisada uli do hita sisada mara. Ia nuaeng parmaraan ma na ro, holan ahu ma dipasombu hamu tu hamagoan i. Tu ahu ma tipahononmu dohot jea i. Ala ni i among, ingot ma na so adong be pardomuanta olat ni on tu joloan on. Tung marga mi naso jadi hubahen margaku dohot marga ni pomparanku. Ia marsantung pisangku dompak hutam on ingkon hutaba, ia molo martahuak manukku dompak hutamon ingkon hupotong. Tung apingku pe molo martimus dompak hutamon ingkon huintopi.
Laos ngongong boti ma na toropi, ai ndang tarbahensa agia aha.
Mulak ma nasida tu hutana laos diboan ma sarung ni podang i. Molo tung so sega do pe sarung ni podang i sahat tu tingki on, ba laos di pihak ni natoras ni dakdanak na tinangko nasida i ma i.
Ianggo hujur dohot podang i sai dipausung-usung Pamona ma i manang tu dia pe ibana mangalangka. Jala gabe pusaha (pusaka) do i dilehon tu angka anakna lopus tu pahompuna marsundut-sundut.
Asa laos adong do pe hujur i nuaeng di Hitetano. jala podang halasan ipe disi do, alai nunga dipauli muse sarungna. Sahat tu sadarion gomparan ni Pulahat (anakna sihahaan) do manimpan hujur dohot podang halasan i. Molo adong horja bolon sai dipataridahon do hujur
dohot podang i tu sude situan natorop na ro mainondur Mulak ma rombongan ni pardakdanak i ndang dihahua nasida be Ompu Lobi dohot anakna na dua nari, alana tung disumpahon Ompu Lobi do na so dohot halak i manangko dohot mamunu dakdanak i. Jadi sesuai tu uhum dohot patik, hosa abul ni hosa, mata abul ni mata, ba tu Pamona ma i honahonon nasida. hape ndang dapot nasida Pamona i nang pe laho nasida mangalului.
Ditingki ni na masa on, nunga doli-doli tang Pamona. Na barani do ibana mardomu muse ala ni hadatuonnai hira so mabiar do ibana dihuta ni halak. Songon i ma huroha nasibna ingkon tuat ma ibana sian tano Humbang tu tano Toba.
Mardalan i ma ibana sian sada huta tu Huta na sada, ndang pola leleng ibana di tano Tampahan (Balige). Ndang pola binoto alana umbahen songon i. Alai dihuta Lumban gala-gala Balige ma ibana lumeleng.
Sai manjaga do roha ni Pamona atik tung ro pihak ni paranak na tinangko nasida i manjara (mangalului) ibana. Ala ni i sering do ibana marpinda-pinda inganan. Jala ndang olo ibana paboahon margana agia tu manang ise, pe, hutana pe ndang dipaboa.
Malo do ibana maralus asa unang sampe tardapot margana dohot hutana i. Ia dalan hangoluanna martandangkon hadatuon na i do.
Sipata ma ibana mangubati, alai sipata mangulahon panodosan pe diula do. Masiu na binoanna I pe dipangke do mamodil halak molo adong alona. Ala malo do ibana margaul gabe boi do dipinjam ibana bodil ni halak. Tusi ma digunahon ibana masiu na binoanna i.
Dung adong manang piga taon ibana na martandangkon hadatuonna i, pajumpang ma ibana dohot raja ni huta Lumban galagala Balige. Simanjuntak do marga ni raja huta i.
Dungkonsa i, lam tu solhotna ma dihilala nasida, songon na marale-ale. Disulingkit raja i ma taringot tu margana dohot hutana, alai tung so olo do ibana paboahon.
Ai mabiar do ibana, atik tung ro pihak ni paranak (alona) i mandiori ibana, gabe boi annon tardapot ibana.
Dung i muse, mardomu tu hata puri-purina na tu amangna dohot anggina na dua na mandok na so jadi bahenonna margana dohot marga ni pomparanna marga ni amana i, ima Nababan.
Nunga godang dibege raja i sian angka dongan sahuta dohot halak na asing taringot tu hadatuon dohot habaranion ni Pamona. Disegani rohana manang dihabiari ibana do Pamona ala ni i.
Disada tinggi taronjar ma roha ni raja i paboahon rahasia na solot di rohana tu Pamona. Na sai leleng on jut do rohana ala so diboto manang tu ise papuasonna na dirohana i, ai tung mabiar ibana habotoan tu halak na asing.
Aha ma huroha rahasia i? Na maralo-alo do raja i dohot sahalak sian huta na asing. Tung mansai jorbut do parbadaan nasida.
Jadi gabe tubu ma dendam kesumat dibagasan rohana maradophon alona i. Naeng ma todosonna alona i, alai ndang barani ibana, ala alona i pe halak na barani do jala adong do na binoto-botona. Mutu do rohana, ai sai dibahen alona i do sogo ni rohana. Hosana pe naeng dibuat do.
Jumolo ma dibahen ibana padan tu Pamona paboa naso jadi bocor rahasia sian ibana. Dung
pe i asa dipajojor na dirohana i. Dipangido ma asa pamateon ni Pamona alona I marhite tangan manang boto-botoan ni Pamona.
Ditingki i ndang adong halak na asing umbegesa, jadi ndang mabiar Pamona mangundukkon tu raja huta i.
Alai na bisuk marroha do Pamona. Memang ndang dihabiari rohana dosa pamunuon i, ai agama parbegu do pe agamana.
Didok ibana ma tu raja i songon on: Ale raja nami, diboto ho do napatut jala ala ni do umbahen gabe raja ho dihuta on. Nda ingkon marupa do na loja? Didok raja I ma tu Ibana (Pamona), olat ni na tarpatupa ahu, ba hulehon pe i di ho gabe upam, asal ma saut mate alongki dibahen ho.
Nunga sai leleng sai dipamanat roha ni Pamona taringot tu haulion ni boru ni raja i. Nunga terpendam dirohana naeng mambuat si Boru Tailan boru Simanjuntak i bahen pardihutana (dongan saripena).
Aha ma antong so songon i, ai domu do tu rupana dohot ginjangna, obukna marmeang muli, ansium igungna, bontar hulinghulingna. Molo mamolus ibana sian jolo ni jabu ni raja i sering do pajumpang pamerengna tu pamereng ni si boru Tailan, gabe songon na adong do sada hagogoon songon bosi barani diantara ni halak i na dua.
Alai sama-sama terasa do tu halak i nadua adong lombang parsirangan nasida na dua.Lumobi ma i ala halak ro do Pamona tu luat i jala margana dohot hutana pe ndang diboto halak i. Hape ianggo si Boru Tailan boru ni raja huta do. Alai i ma huroha pangalahona, sai adong sada dalan asa saut angka namarrongkap.
Didok raja i ma tu Pamona. Aha ma huroha dipangido roham bahen upam silehononku? Na malo do si Pamona jala adong do di ibana hapantunon.
Dialusi ibana ma tu raja i, didok ma:
Parjolo ma husomba raja i, asa hupapuas na dirohangku. Dung i disomba ibana ma raja i. Santabi ma di raja i. Ndang tama nian ahu mandokkon on tu raja i, ala so hira so masa do songon i mangihuthon adatta (adat batak).
Alai ala ni keadaan ba tarpaksa nama ahu secara langsung mandok tu raja i. Ianggo patutna, ingkon halak do suruonku pasahathon i tu raja i. Alai raja nami, ala halak ro do ahu tu luat on, ndang adong dapot ahu do pe na suman dirohangku suruonku mandapatohon raja i.
Songon on do raja nami. Ianggo na ingot do annon raja i di padanta on, ba ingkon rela ma raja i mangalehon na hupangido on. Raja nami, ia dung saut huulahon songon pinangido ni roha ni raja i, ba naeng ma rela raja i mangalehon boru ni raja i, ima si boru Tailan gabe donganku mardangol-dangol, dongan saripekku.
Mambege i, gabe songon na tarsonggot ma raja i, naeng ma juaonna ala dietong rohana marlea ibana marhelahon halak na so tangkas margana, dohot luatna. Alai ala ni hosom ni rohana tu alona i, naeng nian tibu siaphononna, gabe diunduk ma songon pinangido ni Pamona i.
Jadi ditingki i masijalangan ma nasida paboa togu ni padan nasida. Jala dilehon raja i ma dembanna panganon ni Pamona.
Alai ianggo si boru Tailan ndang diboto ibana padan ni amangna dohot si Pamona. Inanta boru pe tong do songon i.
Sejarah Parserahan ni “Marga Nababan” na di Hitetano
Ndang sadia leleng dungkonsa na marpadan i nasida na dua, laho ma Pamona mansiasati alo ni raja na naeng sitodosonna i. Mamolus ma ibana sian huta i, asa boi bereng on na hira-hira didia intiponna baoa i.
Disulingkiti ibana ma piga-piga halak pangisi ni huta i, alai ndang dipaboa manang aha maksudna. Ala ni hasabaronna mangkatai pintor mura do antong dapotna angka hatorangan mengenai kegiatan ni baoa i dohot sadihari somalna haruar sian jabu.
Dung dapotna angka hatorangan nalengkap, ditontuhon rohana ma inganan laho martodos baoa i. Mansai sogot manogot i andorang so torop do pe halak haruar sian huta, dihudus ma mardalan mandapothon inganan pangintipanna. Toho ma antong sogot muse do baoa i naeng laho tu hauma laho maninggala.
Tompu ma dilobong ibana tangkuhuk ni baoa i gabe tinggang ma, ndang mangulmit. Dung i hatop ma ibana maporus maninggalhon inganan i, ndang pola sanga adong na mamereng. Didiori angka pangisi ni huta i do nian halak ni na mamunu baoa i, alai laos so habotoan do. Jala ujungna mansohot ma usaha nasida i.
Dung hira-hira sabulan naung dipamate Pamona alo-alo ni Raja huta i, tubu ma tu roha ni Pamona menuntut padan na binahen ni raja i dohot ibana.
Nunga pos rohana ndang mungkin be habotoan manang tarbongkar na binahen na i.
Disada tingki didapothon ibana ma raja huta i. Tongon do dilanga-langa ni ari harorona i gabe ndang adong halak na umbege pangkataion nasida i.
Ninna ma tu raja i. Raja nami, hori ihot ni doton, hata ingkon ingoton. Nuaeng pe raja nami,
tangkas songon na binotom nunga mate be alo-alo mi hubahen. Onpe, lehon ma upangku borum si boru Tailan i asa saut ibana gabe dongan saripengku.
I. Sinamot Gaja
Tibu do sahat barita paboa naung mate alo-alo ni raja huta i tu pinggolna. Alai dipaula so diboto do jala hira na so pola menarik tu rohana asa unang adong kecurigaan ni halak tu ibana manang tu komplotanna.
Ditangam rohana ma naingkon na ro ma Pamona mangido si boru Tailan bahen dongan saripena. Hape tug mansai alo do i tu rohana. Dipingkir-pingkiri hian ma dalan asa unang saut si boru Tailan tu Pamona. Dihilala rohana marlea do ibana bahenon ni dongan sahuta dohot dongan tubuna, molo gabe helana Pamona na so jelas margana dohot hutana i.
Ndang pintor dijua ibana na pinangido ni Pamona i. Alai secara tidak langsung didok rohana boi sundatanna. Didok ma tu Pamona. Tingkos do na nidok mi, hori ihot ni doton, hata ingkon ingoton.
Alai porlu do jolo botoonmu na hudok on: Tangkas songon na binotom, ahu raja do dihuta on. Sangap do ahu di bahen angka rakyathu. Tunduk do nasida tu parentakku. Ahu siboto adat, uhum dohot patik dihuta on.
Jadi songon dia ma tarpamuli sada raja boruna so marsinamot? Songon naung binotom dihuta on, molo muli boru ni raja ingkon adongma sinamot na godang.
Dialusi Pamona ma: Sadia huroha dipangido roha ni raja i lehononku sinamot ni boru ni rajai? Songon na binotom raja nami ndang adong lombu, horbo manang hoda hupabara, alai ianggo ringgit adong do hepeop. Ba olat ni na tolap ahu ba hugarar pe.
Didok raja huta i ma: Songon na binotom mansai torop do angka doli-doli na humaliang luat on ro naeng manopot borungki, alai ndang hulehon ala ndang targarar nasida sinamot na hupangido sian nasida.
Ho pe molo boi digarar ho sinamot ni borungki ba saut ma ibana bahen dongan saripem. Ia sinamot ni si boru Tailan ingkon Gaja na mangolu do. Molo boi patupaonmu songon i, alaanmu gaja tu jolo ni jabu on, ba saut ma di ho borungki.
Maksud ni raja, asa unang saut do, ai ndang mungkin di rohana gaja alaan ni Pamona tu jolo jabuna i.
Umbege i sanga ma songon na tarhatotong Pamona. Dapot do dianto rohana sangkap ni raja i. Alai ala naung marsigorgor i holong ni rohana dompak si boru Tailan, gabe diunduk ma tu raja i. Alai mangido tempo ma ibana laho mangalului gaja i.
Raja i pe antong songon na ias rohana mangundukkon, alai ianggo dibagasan rohana ndang mungkin tarpatupa Pamona pinangido na i. Dung i ninna Pamona ma: Molo tung ingkon Gaja nama raja nami sinamot ni borumi, bai pe taho.
Molo manolopi do Ompunta Mulajadi nabolon, ba tupa do I raja nami. Alai dongkon hamu ma jolo dipatupa nantulang pitu lampet sitompion na bolon-bolon asa laho ahu martonggo tu harangan parasaran ni gaja i.
Diunduk raja i do patupahon na pinangido ni Pamona i. Didokkon ma inanta boru patupahon sitompion. Jala ia dung sidung dipatupa dilehon ma tu Pamona.
Mangido parmisi ma Pamona tu raja i jala didokma: Ia na jadi rongkaphu do sogot borumi rajanami, ba pos ma roham saut do gajai boanonku tu alamanmon.
Borhat ma Pamona tu arah Dangsina manuju tombak longo-longo parasaran ni angka binatang harangan. Diboan ma angka perlengkapanna dohot lampet sitompion na pitu i. Dung sai dinunuti pardalanna i, sahat ma ibana tu sada dolok na timbo.
Di robean ni dolok na timbo i bostang tombak longo-longo na bolak. Ala ni lojana manganangkohi dolok i gabe mangulon ma ibana disi. Ndang tartorushon ibana be pardalanna, patna pe nunga marngilutan. Tingki i nunga mulai bot ari. Jadi dibuat ma sitompion i, dibahen ma tu atas ni pamelean na pinaulina i.
Martonggotonggo ma ibana. Ndang binoto hata-hata ni tonggo-tonggona i. Dung sidung I dipapeak ma dirina gabe sinok ma simalolongna. Dung hira-hira sadia leleng, tarsunggul ma ibana, hape nunga mulai holom manang golap ari.
Ndang diboto ibana be manang tudia tondongonna. Butuhana pe nunga male. Dibuat ma sitompion i laos dipanganma. Dung i laos disi ma ibana marborngin. Manogotna i jolo dipangan ma lampet sitompion na tinggal i, dung i mulak ma ibana tu huta.
Dung sahat ibana tu huta, topet do dapotna dihuta raja i. Marnida harorona i sihar ma bohi ni rajai, ai didok rohana nunga marhasil siasatna i. Disungkun ma Pamona taringot tu gaja i. Sinis do panungkunna.
Alai dialusi Pamona ma ibana, ninna ma:
Rajanami, songon na hudok i, molo na rongkaphu do si boru Tailan, ba andorang so bot ari annon ro ma gaja i. Asa rade ma raja i pabarahonsa.
Umbege i gabe murhing ma bohi ni raja i, alai tong do ndang porsea rohana na saut songon nidok ni Pamona i.
Tarhira-hira guling ari (pukul 3), tarsonggot ma raja i mamereng sada gaja na balga ro sian balian ni huta i. Di ugus gaja i ma angka bale-bale na dihuta i gabe marrumpahan.
Dung i ninna Pamona ma tu raja i. Pabara hamu ma Tulang gaja i, bungka hamu ma laba-laba ni tombara ni jabumuna i, asa masuk gaja i. Ai onma sinamot ni borumunai. Marnida pambahen ni gaja i angka dotdotma raja i.
Mabiar ibana atik boha dohot annon jabuna i rumpakhonon ni gaja na balga i. Ninna ma tu Pamona. Ndang pe so dipaboa ho margam dohot hutam, ba nunga tangkas dapot rohangku anak ni raja do ho.
Ndang dung do pe hea hubereng gaja asing ni on. Nuaeng pe huboto halak na jujur do ho. Hot do ho dipadanmu. Asi ma roham palao ma gaja i sian huta on. Ndang sadia leleng dung didok songon i dipalao Pamona ma gajai sian hutai. Ditingki i sedang masak ma eme (hauma) di Sibulele-Balige.
Ditulus gaja i ma laho dompak Sibulele, dipopoi ma eme na masak i gabe sega. Roma pangisi ni huta i, digoarai ma gajai Bulele, Bulele. Jaga bulele i so dapot ho annon diluntak ninna be. Ditingki i ndang diboto halak na dihuta i mandok gaja ala so hea diida do pe.
Alai ala adong bulele ni gaja i, gabe bulele ma didok goarna. Mulai sian i ma ninna hutai margoar Sibulele sahat tu sadarion.
2. Ursa Parjuhut
Alai dung laho gaja i sian huta ni raja i, disungkun Pamona ma raja i, manang na
andigan ma saut parbogasonna dohot si Boru Tailan.
Nang pe naung tangkas diida raja i hira songon na adong sahala di Pamona sampe boi dijou gaja sian harangan tong do pe ndang lomo rohana marhelahon Pamona. Dipingkiri ma muse sidalian na asing jala na so mungkin didok rohana tarpatupa Pamona.
Dialusi raja i ma Pamona, ninna ma: Ndang hutuntut be tu ho ianggo sinamot. Alai songon na binotom, raja do ahu dihuta on. Siboto adat, siboto uhum. Nunga hujalo adat dohot parjambaran setiap adong siulaon dohot horja dihuta on, ba sebalikna, ingkon ulahononku do manggarar adat dohot pasahathon jambar molo marsiulaon ahu.
On pe molo parajaonmu ma borungku si boru Tailan, nda patut bahenonku pesata asa mardalan adat dohot parjambaran di hutaon, asa hujou raja ni dongan tubu, raja ni hula-hula, raja ni boru, pariban dohot ale-alengku, lumobi raja ni dongan sahutangku. Jadi ingkon paradeon ma parjuhutna.
Jadi disungkun Pamona ma raja i. Aha ma huroha dipangido roha ni raja I bahenonta parjuhutna? Sigagat duhut do manang pinahan lobu. Olat ni na tolap ahu raja nami ba hutuhor pe, ai ianggo pinahanku sandiri ndang adong.
Jadi didok raja i ma muse tu Pamona. Nunga leleng disangkapi rohangku molo muli borungku si boru Tailan, ingkon istimewa do manang asing sian na somal bahenonku parjuhutna.
Ianggo mangan juhut horbo, lombu apalagi pinahan lobu nunga majal manang mahap pangisi ni huta on. Jadi ursa ma bahenon parjuhut ni si boru Tailan. Jala ursa i pe ndada sembarangan, ndang boi anak ni ursa manang ina ni ursa. Ingkon ursa rango naung mardangkai tandukna.
Umbege i sanga ma gitik roha ni Pamona. naeng ma haruar alus na sulpat sian ibana. Naeng ma dohononna na holan sidalian manjua do pinangido ni raja i. Alai ala holong ni rohana di si boru Tailan, gabe dipalambok ibana ma rohana.
Diingot ma muse taringot tu gaja na boi jinouna sian tombak longo-longo i. Didok ma dibagasan rohana. Haru gaja nunga dipatuduhon Mulajadi Nabolon asa adong bahen sinamot ni si boru Tailan.
Ba ursa pinangido ni raja i pe sai na dapot do i molo laho ahu martonggo tu dolok na timbo sinabaruon.
Didok ibana ma tu raja i songon on: Tingkos do songon ni dokmi, ingkon adong do parjuhut ni boru ni raja i. Ido tohona, sangap do na tinaruhon, sangap na nialap.
Ahu pe raja nami tung so lomo do rohangku marlea manang tarurak hamu ala ni si boru Tailan. Onpe raja nami, songon naung ni idam ro gaja pinangido ni rohami, laos songon i ingkon sahat usungon tu jolo jabu on ursa rango i.
On pe raja nami songon nahupangido nabaru on, laos songon i do saonari pangidoanku. Lot ma dipatupa inanta jolo pitu lampet sitompion nabolon-bolon, asa adong tonggohononku.
Jala molo na rongkaphu do si boru Tailan, ba ndang pola piga ari on usungonhu ma ursa rango i tu jolo jabu on. Umbege i gabe ragu-ragu ma raja i, atik tung beha do dapot Pamona ursa rango i ala ni hadatuonna suang songon gaja i.
Alai nang pe songon i, ndang tarjua ibana be pangidoan ni Pamona i. Ai molo juaonna, atik beha gabe muruk Pamona, gabe ibana muse pamateon ni Pamona. Dipatupa inanta i ma muse lampet sitompion i songon pinangido ni Pamoda i.
Dung dijalo Pamona sitompion i, marhobas ma ibana, dipapungu ma angka ula-ula siboanonna. Diboto Pamona do ndang songon mura ni na manjou gaja i manjou ursa rango. Ingkon tangkuponna do ursa rango i jala usungonna tu huta.
Dung singkop (lengkap) sude diparade inanta i dohot parbohalanna jolo mangido izin ma ibana tu raja i asa borhat. Dung i borhat ma Pamona, ditulus ma dalan dompak arah tombak na parjolo i. Alai ndang tu dolok na tumimbo be dituju ibana.
Manopi-nopi mangihuthon robean na ma ibana asa laos boi parrohahononna atik tung adong bogas ni ursa. Dungi sahat ma ibana muse tu sada dolok. maradian ma ibana disi paulak hosa loja. Dung sumuang gogona, dipauli ma muse langgatan pameleanna. Lampet sitompion i ma dibahen tu atas langgatan i.
Dung imartonggo-tonggo ma ibana, mangidohon ursa rango sian tombak i. Dung sidung na martonggo-tonggo i, dipangan ma deba sitompion i.
Alai diparrohahon ma ari naung bot. Dihilala rohana ndang adong gunana torushononna pardalananna i. Ala ni i dipasuman ibana ma inganan parpodomanna laos disi ma ibana saborngin i modom.
Marsogotna i dungo ma ibana. Dipangan ma muse sitompion i deba. Dung i dinunuti ma pardalananna. Alai nang pe naung mardalan ibana hampir tu na hos ari tung so adong do nanggo apala bogas ni ursa jumpangna.
Nunga hampir mandele ibana. Naeng ma ibana mulak tu pudi. Tongon do ditingki i mansai las ari. Ibana pe nunga harsean dihilala ala ni mohopna. Hape ndang sadia dao nari didalani tompu ma tarbereng ibana bogas ni ursa.
Dipamanat ma bogas i. Rata do pe idaon, rumang bogas na imbaru. Dung i so ma jolo ibana satongkin. Dipingkiri ma aha sibahenonna. Atik beha ndang haru dao do pe ursa i sian inganan i.
Dibereng ma humaliang huhut mardalan ibana nanget-nanget. Diberengma lam tu ratana angka bogas i. Ala naung diboto Pamona taringot tu hasomalan (bangko) ni ursa na mura mauas, diduga rohana ma na laho minum do ursa nampuna bogas i tu batang aek manang ambar na jonok tu inganani.
Tep, satongkin nari tarbereng ibana ma dijolona sada ambar. Dipamanat ibana ma humaliang ambar i, mamereng manang na adong ursa sedang minum disi. Tompu pintor las ma rohana, ai dibereng ibana ma adong sada ursa na bolon modom ditopi ni ambar i.
Diparrohahon ibana ma pangombus ni alogo, ai tangkas diboto ibana na tajom do parnianggoan ni ursa. Asa unang taranggo uap ni jolma ursa i dirohana, diusahahon ibana ma manjonohi ursa i mangalo pangombus ni alogo.
Lam jonok ma ibana tu ursa i, alai tong do sinok ursa i modom. Huroha nunga tung loja ursa I ala na nilele ni parburu. jadi dung butong minum sinok ma ursa i modom. Dibuat Pamona ma tigabolit na sian simanjujung na asa adong bahenonna manjorat ursai.
Ndang sanga be dirohana ibana masi andor bahen tali. Dipudun ma diganup ujung ni tigabolit i pudun sintak. Dung i mansai nanget ma dihindat pat ni ursa i asa boi pamasuhonna tu pudun sintak na diujung ni tigabolit i.
Duansa ma pat ni ursaparpudi dipamasuk tu sada pudun sintak jala duansa patna parjolo dipamasuk tu pudun sintak na sada nari. Tong do pe sinok ursa i.
Dung i ditiop ibana ma parsitongaan ni tigabolit i jala tompu ma manggora ibana gabe tarjorat ma pat ni ursa i. Lam mangarunta ursa i, lam momos ma tarrahut patna i. Dung i dipatunduk ma ursa i gabe ndang boi malua, laos peak boti ma.
Dung i dibuat ibana ma muse andor na adong dilambungna. Dibahen muse ma andor i pagomoshon jala laos ditambat tu bona ni hau. Dung tangkas dirohana na so boi be malua ursa i naeng ma ibana mulak. Diparrohahon ma tepat do ursa rango jala naung mardangkai tandukna. Ala ni mansai las ma rohana, ai nunga suman tu napinangido ni raja huta i.
Dung i borhat ma ibana mulak. Tung i nama naeng ni patna na mardalan i, sipata ma ibana marlojong. Hira-hira pukul tolu (3) sahat ma ibana tu huta.
Dipaboa ma tu raja i nang dirahuti ibana ursa rango i dilambung ni sada ambar. Umbege i, marrara ma bohi ni rajai satongkin. Songon na tarpukul di hilala ibana.
Alai disadari ma muse na so suman sikapna songon i. Dipingkiri ma muse dalan dia naboi bahenonna asa unang saut Pamona gabe helana. Dung i ninna Pamona ma. Tongon do raja nami dapot do pinangido ni rohamuna i. mansai balga jala mokmok do ursa rango na dapothi.
Dang tarusung 3 (tolu) halak i huhilala. jadi suru hamu ma 4 tu 6 halak angka doli-doli i donganku saonari, asa boi hami marsoring-soring mangusung. Dung dihilala roha ni raja i naso adong be sidalian, dijou ma 4 halak doli-doli ni huta i. Didokkon ma nasida mangurupi Pamona mangusung ursa i sian tombak.
Alai sian naso binege ni Pamona didok ma tu angka doli-doli i:
“Molo so toho adong jumpang hamu ursa rango songon pinaboa ni Pamonai ba pamate hamu ma ibana ditombak i.” Ndang pola mabiar hamu ai so adong na umbotosa.
Dung i borhat ma nasida na lima (5). Tung hudus do nasida na mardalan i, alana nunga mulai bot ari. Sai dijolo do mardalan Pamona. Songon na ro do firasat tu ibana, molo ndang jumpang nasida be ursa i dilambung ni ambar i, ba pamateon ni angka doli-doli i ma ibana.
Dohonon nasida ma ibana pargabus jala na jahat. Dung lam jonok tu ambar i dipahatop Pamona ma pardalanna, asa tarholang ibana sian angka doli-doli i. Didok rohana atik tung malua ursa i manang dibuat halak, ba pintor jea na ma ro tu ibana.
Dung dapot dibereng ibana nadisi do pe ursai, didokkon ma asa humatop angka doli-doli i. Dibuat nasida ma anak ni hau bahen halu-halu nasida asa boi usungon nasida ursa i mangolu sahat tu huta. Nunga golap ari asa sahat nasida dihuta.
Dung i diharhari nasida ma angka tali andor dohot tigabolit i sian pat ni ursa i jala dipamasuk ma tubagasan bara ni lombu ni raja i.
Diparsahat ni ursa i diboan tu huta, songon namaoto boti ma raja i. Ndang adong didok manang aha pe. Pamona pe ndang pola ditaringoti manang aha tu raja i.
Dung sidung mangan bodarina i, dijou raja i ma Inanta boru rap dohot si boru Tailan, asa hundul jumonok mangkatai. Dipatorang ma jojor sian mulai masitandaan ibana dohot Pamona. Sude angka pangkataionna dohot padanna dohot Pamona, tetep-tetep ma dipajojor.
Dipaboa ma muse naso tarbahen be oseonna padanna dohot Pamona. Dipaboa ma nasada halak na burju jala nabarani do Pamona. Umbege na pinajojor ni raja i sipata marhosa ganjang ma si boru Tailan. Alai ianggo rohana dibagasan, mandok tuani ma i.
Ai naso barani do ibana paboahon tu raja i naung marsigorgor holong ni rohana tu Pamona. Songon nidok ni pepatah: Pucuk dicinta ulam tiba. Saborngin i, ndang tarpodom be si boru Tailan. Aut boi ma dirohana ummaonna Pamona.
Alai ianggo inanta boru ni raja i ndang pola adong komentarna. Tar mengkel suping sajo do. marsogotna i tar hira-hira hos ni ari ro ma Pamona mandapothon raja i. Di na mangkatai raja i dohot Pamona, pintor ro ma si boru Tailan mandapothon.
Na saleleng on ndang barani ibana mamangkulingi si boru Tailan. Alai ditingki i pintor dipajonok ma hundul tu lambung ni Pamona. Dung i ro muse ma inanta i. Jalang ma paribanmon ninna raja i ma mandok si boru Tailan. Dung i muse diatup inanta i ma demban (napuran) laos didokkon ma si boru Tailan mangalehon tu Pamona.
Dungkon sai lam intim ma pargaulan nasida. Hira-hira 3 (tolu) ari dung i, dibahen raja i ma pesta parunjuhon. Digokkon ma angka raja ni huta dohot raja ni bius tu pesta i. Ursa rango i ma dibahen parjuhutna.
Laos dipalu do dohot ogung sabangunan. Dipadalan ma jambar tu angka raja na ro, sian parjuhut ursa i. Las ma antong roha ni sude angka na ginokkon jala sah ma Pamona jadi hela ni raja i. Ndang marlea rajai ala ni na marhelahon si Pamona i, ai sar ma tu na humaliang taringot tu habonggalan ni hadatuon, haburjuon dohot habaranion ni Pamona.
Tanduk ni ursa rango parjuhut ni si boru Tailan i, adong dope lopus tu sadarion di Lumban gala-gala (Balige).
Dung salpu pesata parunjuhon i, gabe tinggal dijabu ni rajai ma Pamona, songon hela sinonduk. Alai hurang domu do tu roha ni Pamona sajabu ibana dohot simatuana i. Dihilala hurang bebas ibana mangatur keluargana.
Jadi dipangido ma tu raja i asa dilehon tano parjabuan di ibana. Dioloi raja i do pangidoan ni Pamona i. Dilehon ma di Pamona parjabuan diinganan namargoar Mual baho. Dung i dipajongjong Pamona ma di Mual baho i bale-balena, laos dohot ma tano nahumaliang parjabuan i diusahai bahen porlak pargadongan.
Na padot do si boru Tailan. Disuani ma angka ragam ni suan-suanan diporlak i. Tubu ma antong ngolu nasida. Mardomu tu adat batak, ndang boi dohonon goar ni Bao. Hape tartorop do inang bao ni Pamona dihuta ni raja i. Jadi molo naeng manjou manang martaringot tu
Pamona ndang puluk roha ni angka baona i manggoari Pamona. Somalna margana do sidohonon manang sijouon. Hape ndang diboto nasida marga ni Pamona ala sahat tu tingki i ndang ra ibana paboahon margana.
Ujungna didok angka baona i ma laho menghunjuk Pamona tar songonon. “Alap jolo parang sian jabu ni baonta na dibaho an”. Mandok na dibahoan sering gabe muba do molo tarlumobi molo hatop didok, i ma na “dibahoan” gabe “Naibaho an”.
Leleng-leleng gabe kebiasaan ma di nasida mandok “baonta Naibaho an”. Ujung na gabe Naibaho sambing ma didok, ndang be na dibaho an. Jala ujungna muse gabe resmi digoari nasida “amang bao naibaho”.
Gabe songon marga ma “Naibaho” i dietong nasida. Pamona pe antong molo dijou Naibaho dialusi do. Gabe resmi ma Ibana Pamona Naibaho.
Manang tu dia pe ibana laho sai Naibaho ma ibana di jou halak. jadi gaber marga Naibaho ma Pamona. Dung lam leleng dipingkiri raja ni huta ima pampeonna gelar manang goar na imbaru tu helana i asa tu tongam begeon.
Diampehon ma goar Mangambit Tua Naiborngin. Ala siboan tua do dirohana helana i. Jadi gabe Pamona Mangambit Tua Naibaho ma goar resmina.
Alai molo laho ibana pinadatu manang mardalani tumabo dirohana digoar halak ibana Datu Mangambit Tua.
Jadi songon i ma pardalanna gabe sai Mangambit Tua dijou halak ibana. Ndang sai pola be dijouhon goar Pamona i.
Ibana pe antong las do rohana ndang haru dijou si Pamona, ai tong-tong do dijaga rohana atik sadihari lulu-lulu musuna ima natoras manang sisolohot ni dakdanak na tinangko nasida bahen pangulu balang i. Nang dung marrumah tangga Pamona ndang dipasohot ibana hadatuon i, ai siani dapotna do bahat hepeng. Ngolu siapari nasida pe denggan do.
Dung i sorang doangka dakdanak dinasida. Ditingki na mardalani ibana tu angka luat na humaliangsai dipamanat rohana do manang didia inganan manang huta na lumbang do pe, na boi songon panombanganna.
Hurang tabo do dirohana tinggal songon na hinomit di huta ni simatuana i. Torop do angka luat/huta naung binolusna, alai sian sude angka huta manang inganan i, huta Pintubatu (Parsambilan) Silaen ma na lebih menarik rohana. Nunga adong pangisi ni luat i, alai ndang pola do pe padat.
Marga Panjaitan do marhuta disi. Disada tingki diarahon ibana ma tunggane boruna rap dohot angka anaknai pinda tu Pintubatu. Disi nasida tinggal marhuta manang na piga-piga taon lelengna.
Dapot parbodarian do nasida disi, ai na napu do tano diluat i, jala denggan baen hatubuan ni eme. Alai ndang sadia leleng nasida tinggal/maringanan di Pintubatu. Ai hurang denggan roha ni pangisi ni huta i dompak nasida. Jotjot tarjadi parbadaan diantara halak i. Manghilala na hurang sarasi i hubungan ni halak i, gabe pinda ma nasida muse tu Sitorus Godang.
Ndang sadia dao huta Sitorus Godang on sian huta Pintubatu. Ia Sitorus Godang on tano napu do. Mansai denggan hauma disi. Dimulana sonang do nasida disi. Dipajongjong nasida ma jabu nasida di huta i.
Tano parhaumaan nasida pe bolak do. Alai dung lam leleng nasida tinggal di Sitorus Godang i, mulai ma tarjadi parsalisian diantara ni halak i dohot pangisi ni huta i.
Torop ninna hoda dohot lombu ni Datu Mangambit Tua. Jadi sering ninna manunda angka hoda dohot lombu i tu hauma ni pangisi ni huta i. Pandingdingan ni jabu ni parhuta i pe sai sering diharati angka hoda i.
Ala ni i sogo ma roha ni parhuta i tu nasida jala lam sering ma nasida pagulut, baik ala ni tunda ni pinahan dohot dinding ni jabu na hinaratan ni hoda i. Lam leleng, lam tubu ma hosom dohot late ni roha dihalak i.
Mangusir secara terang-terangan ndang barani parhuta i, ala mabiar nasida mida hadatuon ni Datu Mangambit Tua i. Dungi muse angka anak ni Datu I pe togos-togos jala angka na barani.
Ala ni i dilului nasida ma dalan na asing laho mangusir Datu Mangambit rap dohot angka anakna i. Sian naso binoto ni Datu i, marrapot godang ma par Sitorus Godang I mangarundingkon manang dia do dalan na tepat asa saut musir nasida.
Songon hasil ni rapot i ditolopi ma sada usul sian sada halak na mandok: Ingkon tuhason ma nasida manangko babi. Ingkon boi buktihononhon na tardapot natinangko sian jabu nasida. Sude ma na sahuta i setuju.
Marsogotna i dilanga-langa ni ari diompong nasida ma sada ina ni babi ni sahalak sian parhuta i. Jala dung mate babi i, diampehon nasida ma bangke ni babi i tu tombara ni jabu ni Datu I, topet ditingki laho Datu i tu balian.
Ditingki i ndang maranakkunci do pe jabu, jala hira so hea do terjadi hapanangkoan arian- rian di huta i. Dung bot ari jala dung marmulahan angka jolma sian balian, ro ma nampuna babi i, dipaula ma naeng mangalehon mangan babina i. Dihurje ma babina i, alai ndang matua ro. Dung i tar dipagogo manghurje tong ndang ro.
Dung i didok donganna sahuta i ma tu ibana. Nunga sadia leleng mago babimi? Dialusi ma, sadia leleng ninmu; na sogot andorang so laho ahu tu balian, hulehon do pe babingki mangan.
Antong molo boti nunga curiga iba disi, ninna dongan sahutana i. Mungkin na ditangko halak manang na dibunu ma i nuaeng asa adong allangonna. Dungi dipaula nasida masisungkunan sama nasida.
Alai tong ndang adong na mangaku. Disungkun ma muse Datu i dohot angka anakna i. Tontu do ndang mangaku nasida manangko babi i. Dung i ninna sahalak sian parhuta i ma: Ala so adong na mangaku sian isi ni hutanta on, ba tumagon ma sisarua/sisungkapi.
Nda tung ro sian huta na asing manangko i. Dung i dipala parhuta i ma manungkapi tu ganup-ganup jabu mulai sian ujung ni huta i. Ala so jumpang, ba sahat ma muse tu jabu ni Datu mangambit i.
Tar dipareso ma jolo dohot tu lobu ni babi, dung pe i asa tu jabu. Jala ujungna jumpang ma bangke ni babi i diatas pombari ni jabu ni Datu i. Dung i manggasa ma angka parhuta i tu Datu i.
Massam ma angka hata na kasar dipandok nasida. Dipausirusir nasida ma Datu i rap dohot anakna i. Dialusi Datu i nian jala dipartahanhon; na so nasida manangko babi i dohot mambahen tu pombari ni jabu i.
Jala pola do hira na ditolon. Alai ala ni naung pir roha ni parhuta i, ba lam tu kasarna ma hata nasida. Holan naso barani nama nasida laoan tangan, ai tong do dihabiari hagogoon ni hadatuon ni Datu Mangambit i.
Lam leleng, lam bagas ma parbadaan nasida, gabe hira na marmusu nama. Manghilala sude angka tingkah laku ni parhuta i dompak nasida, gabe dibujuk Datu i ma asa bersedia ianakonna i sude pinda sian huta Sitorus Godang i.
Ujung na pinda ma nasida tu huta Talakbatu, ima tu sabola Habinsaran, huta na dirobean ni dolok na bostang di Habinsaran ni angka huta na pajonok-jonok tu Sitorus Godang i. Ianggo pangisi huta Talakbatu i burju do maradophon nasida.
Ndang pola torop do pe pangisi ni huta i. Dung sahat nasida dihuta Talakbatu dipajojor nasidama sude angka pambahenan ni par-Sitorus Godang dompak nasida.
Dipatorang ma bonsir ni singkam mabarbar, mula ni parbadaan nasida. Umbege angka hata i nasida, asi ma roha nasida dompak Datu Mangambit.
Tung so diampini nasida nanggo saotik par-Sitorus Godang i, nang pe i angka dongan tubu na. Dipasiat par-Talakbatu do nasida dihuta i, jala diloas do mangarimba parjuma-jumaan. Hira so hea do tubu parbadaan diantara ni halak i. Gariada/baliksa masiramotan do nasida.
Marpadan dohot Sitorus Pane na di Talakbatu.
Ndang pola sadia leleng nasida namarsahuta i, nunga pintor songon na maraleale. Tung gabe hira na samudar do nasida. Ditingki i somal do marmusu sian sada huta dompak huta nasada.
Marmasam do bonsir ni parmusuon i, adong do i ala ni parbalohan, adong ala ni utang, adong ala ni ajang ni roha ni angka naposo dohot na asing. Jala molo marmusu jotjotan do i manghorhon porang.
Hinorhon ni porang olo do pangisi ni sada huta apala siap dipamate alona. Jala ala ni i ma umbahen sai diparsinta halak hatoropon dohot habolonon ni partubu asa torop na boi mangalo musu. Sering do marsingkor partubu namet-met dipapisat-pisat partubu na bolon.
Ala ni i do umbahen masa pangidoan na mandok: Bintang ma narumiris tu ombun nasumorop, anak pe antong diri jala boru pe antong torop. maranak sampulu pitu, marboru sampulu onom.
Dung na ro i Datu Mangambit rap dohot anakna na onom i/angka na togos dohot nabarani, minggor tu amanna ma dihilala par-Talakbatu i, ai nunga adong donganna mangalo musuna. Di sada tingki adong do ditahan par-Silaen ompu ni par-Talakbatu i.
Ndang barani nasida paluahon ala na tumorop do par-Silaen i. Dung di boto Datu Mangambit namasa i, dipingkiri ibana ma sada siasat laho paluahon na tartahan i. Di sada tingki arianna i laho ma Datu Mangambit mar tabuni jonok tu inganan ni natartahan i.
Jala bodarina i borhat ma torop par-Talakbatu masitiop suluna (obor) dua be sahalak dompak Silaen. Jadi dibereng par-Silaen i ma rombongan ni par-Talakbatu i, tung lobi torop ala dua be sulu ditiop sahalak.
Jadi mangarade ma nasida sude di harbangan laho menghadapi parporangan, ala didok roha ni halak i pasti ma terjadi porang bodarina i. Jala ndang adong be dibahen nasida manjaga na tartahan/tarbeang i.
Ditingki na laho i nasida sude, pintor sigap ma Datu Mangambit i haruar sian partabunianna, dipalua ibana ma ompu na tartaban/tartahan i, jala mulak ma tu Talakbatu.
Ndang pola saut tarjadi porang i ditingki i, ai holan na paluahon na tartahan i do tahi ni par Talakbatu i. Ai tangkas do diboto nasida na so taralo nasida par-Silaen i ala tumorop.
Jadi mar-las ni roha ma par-Talakbatu rap dohot Datu Mangambit dohot anakonna i, ala naung marhasil siasat ni Datu Mangambit i. Jala hinorhon ni i lam tu dengganna ma pargaulan nasida.
Ala ni hinatabo ni pargaulan nasida na dihuta i, gabe tubu roha nasida marpadan, asa sada nasida manghadapi masa tu ari na ro, baik di las ni roha manang di arsak ni roha.
Isi ni padan nasida i, ima: “Si sada laklak si sada sikoru, si-sada anak si sada boru. Mangangkat rap tu ginjang, manimbung rap tu toru. ”
Marindahan sinaor do nasida tanda ni hot ni padan nasida. Dipotong nasida do pinahan. Jala sude ma nasida mandok:
Si-sada laklak, si sada sikoru, si sada anak sisada boru, na so tupa masiolian. Pat ni satu ma tu pat ni lote, mago ma panguba, marjea ma dohot pangose. Togu urat ni bulu, toguan urat ni padang, togu na mardongan tubu, toguan ma na marpadan.
Mansai dao do pengaruh ni padan nasida on, ai sai ditonahon do nang tu pinomparna be. Hodong do pahu, holi-holi sangkalia. Ho do ahu doshon na marsabutuha. Dipudian ni ari lam lambas do hangkam padan i, ai gabe dohot ma muse angka marga Sitorus Pane mengakui padan i, termasuk nang par-Sitorus Godang.
Tu angka luat na humaliang pe sar ma barita i. Ia marga Sitorus Pane nunnga torop luat di inganani nang ditano Habinsaran. Halak i pe gabe dohot do mangakui padan na binahen ni Datu Mangambit dohot marga Sitorus par-Talakbatu i.
Ujung na angka boru Naibaho (pinompar ni Mangambit Tua) na muli tu luat na asing, ima songon tu Parsoburan, tu Hutagurgur tu Lumbanpea dohot na asing pasolhothon dirina tu angka marga Sitorus na dihuta i.
Jala sering nasida mangalusi/mangaku boru Sitorus. Jala sipata boru Pane pe dijou dialusi do. (Ala Sitorus na tu Habinsaran pada umumna Sitorus Pane do). Hinorhon ni parpadanan i, gabe sada ma Naibaho dohot Sitorus Pane nang maradophon halak manang musu.
Di ulaon horja manang paradatan pe, masileanan jambar ma Naibaho dohot Sitorus Pane. Molo manjouhon jambar marga Sitorus Pane didokma: Dongan sapadan nami Naibaho nion jambarna.
Sabalikna, molo marga Naibaho marsiulaon didokma: Dongan sapadan nami Sitorus Pane, nion jambarna. Lopus tu sadarion molo marsiulaon, sai dijouhon do jambar ni dongan sapadan i.
Alai ndang hea didok: Jambar ni dongan tubunami Naibaho, manang jambar ni dongan tubu nami Sitorus. Jala lopus sahat tu sadarion ndang dung masiolian Naibaho (Nuaeng Nababan)
dohot Sitorus Pane.
Sasingtongna ianggo na langsung marpadan i holan Naibaho do dohot marga Sitorus par-Talakbatu do. Alai terjadi do perkembangan. Ianggo nuaeng manang didia pe Nababan (ndang Naibaho be sejak taon 1955) ndang adong na olo mangoli boru Sitorus Pane. Suang songon i ma nang didia pe marga Sitorus Pane, ndang adong na olo mangoli boru Nababan.
Jadi nunga hira na dipungka padan i mulai sian Ompunta Borsak Mangatasi Nababan dohot Ompu ni sude marga Sitorus Pane.
Pengaruh ni padan i adong do na negatip. Ai nunga godang sian pinompar ni Mangambit Tua na so tangkas umboto tarombona, gabe didok margana Sitorus Pane. Termasuk ma on tu angka dongan tubu turunan ni Mangambit Tua na adong di tano Hualu, ima songon Gonting Saga, Bandar Pulo, dohot luat na asing.
Lumobi ditingki masa penjajahan Belanda, ditingki i marhuaso angka Sultan, ndang haru dihaporluhon angka dongan i mamangke marga i sehari-hari, baik sebagai Naibaho manang Sitorus Pane pe.
Nian tangkas do diboto nasida be na turunan ni Ompu Mangambit Tua Nababan naside be. Parbinoto nasida sian turi-turian ni angka Ompungna manang amangna be do. Ndang tarsurat sejarah keturunan i, alai ianggo garis-garis besar nasai dipaboa-boa do tu anakkonna manang pahompuna.
Ido umbahaen na adong sebutan di Hualu: Sitorus homae, ala ndang hantus diboto hubunganna tu Naibaho Nababan. Di-uji pacocokkon tarombona ndang pajumpang tu tarombo ni Sitorus.
Alai sebagian donganta i, nang pe Sitorus margana di Kartu pendudukna manang NIP-na, ianggo dimasyarakyat manang STM ba Nababan do dimasuhi nuaeng on.
Dung mulai hita mardeka, mulai ma angka donganta dongan tubunta na didaerah Asahan manang Hualu mamangke margana Sitorus Pane.
Boasa songon i? On do alana:
Ditingki porang Gurilla na tu Bolanda, adong do sada pimpinan T.N.I memimpin par-Gurilla maralohon Bolanda.
Ia goarna Mayor Siddik Sitorus. Diingot Mayor Siddik on do na marpadan Naibaho dohot Sitorus. Jadi ditingki na berkuasa i ibana didaerah Hualu i, didok ibana ma tu angka pinompar ni Ompunta Mangambit Tua i na sada do Sitorus dohot Naibaho.
Jadi Sitorus sambing ma bahen hamu margamuna. Ala so tangkas diboto nasida parpadanon i, ndang diantusi nasida na so mardongan tubu Sitorus Pane dohot Naibaho, jadi ndang pola dijua nasida na nidok ni mayor Siddik Sitorus i.
Mayor Siddik Sitorus pe hira dibuktihon do na dianggap ibana ndang dia imbar ni halak on dohot dongan tubuna, ai gabe diparentahon do tu angka bawahanna na so jadi gangguonna dongan tubunta i.
Jadi songon i ma marlarut-larut umbahen godang sampe tu sadarion pinompar ni Mangambit Tua mambahen margana Sitorus. Alai belakangan on nunga torop nasida nasadar na so sintong nasida masuk tu marga Sitorus manang dongan tubu ni Sitorus.
Ai molo pajumpang dohot Sitorus asli, diuji nasida ma parumbukkon tarombona, hape ndang boi umbuk. Alai ianggo tu Naibaho (Saonari Nababan) na sian Hitetano, pintor sesuai do tarombo nasida.
Bahat do sian nasida na mangaku turunan ni salah satu sian anak ni Mangambit Tua na 9 (sia) halak i, umpamana, tarida digaris keturunan i jolo sahat ibana tu Pulahat i pe asa tu Mangambit Tua, na deba jolo sahat nangkok garis keturunan tu Marsahadat ipe asa tu Mangambit Tua.
Jala sude nasida gabe nangkok tu garis keturunanna tu Mangambit Tua. Asa jelas ma sian i, na pinompar ni Mangambit Tua na di Hitetano do nasida be.
Salah satu contoh; ima si Rusli Nababan. Garis keturunanna nangkok tu Pulahat, ipe asa tu Mangambit Tua. Hape ianggo di Kartu NIP-na Sitorus do. Tangkas do taboto ndang boi asal ubaon goar dohot marga di Surat Ketetapan, manang di Kartu Penduduk nang di Nomor Induk Pegawai (NIP). Jadi laos dipasombu ibana na ma songoni. Alai ianggo dimasyarakat tu marga Nababan do dipamasuk ibana dirina, ndang tu marga Sitorus.
Pos do roha diangka ari na naeng ro, adong do kesadaran diangka dongan tubu turunan ni Mangambit Tua na sanga mambahen margana Sitorus mulak muse mambahen/mamangke marga Nababan. Paling sedikit bahenonna Nababan marga ni anakonna, ndang be Sitorus. Ndang pola na maol i ulahononhon.
Ia songon panuraton pe ianggo di KTP Naibaho Nababan do. Alai ianggo pergaulan sehari-hari termasuk di Gereja Nababan sajo do. Jala sude anakonna mar marga Nababan do, ndang pola mar-marga Naibaho Nababan.
Suang songon i do, ibaratna molo sai adong na mamangke Sihombing, ba boi ma dipangke holan Nababan, asa lebih tegas, Ai ianggo Sihombing i hadomuan ni Silaban, Lumban Toruan, nababan dohot Hutasoit do.
Dung sonang mangambit Tua na di Talakbatu i, tong muse sai laho ibana martandangkon hadatuonna i. Hira jojor huta do di Toba Holbung diebati ibana. Ujungna sahat do ibana tu tano Uluan.
Dung sahat ibana ditano Uluan dioli ibana ma muse boru Hutagaol, sebagai istri kedua, Opat (4) do anak tubu ni boru Hutagaol.
Anakna Sihahaan sahat tu napatoluhon maranak marboru do. Alai ianggo anakna pa-opat-hon punu do. Ia goar ni anakna na tolu i, ima: (1) Puringkar, (2) Puttuarus, (3) Parhansing.
Na tolu (3) on ma na umpompar Naibaho (Nababan) na di Janji Habinsaran. Ditingki na pinda halak i tu Talakbatu, nunga adong sohot anakna. Nunga dewasa angka anakna na onom (6) i. Onom baoa tubu ni Boru Tailan.
Goarni anakna na onom i, on ma: (1) Pulahat, (2) Pumanat, (3) Punjojor, (4) Marsahadat, (5)Puramin, (6) Puntumording. Asing ni Puramin sude do gelleng na na lima (5) i maranak-marboru. Alai ianggo Puramin ndang adong anakna, holan boruna do adong.
Ditingki na maringanan nasida di Talakbatu i, hira sude dope daerah na tu dolok sahat tu Hitetano songon tombak longo-longo. Jadi mansai godang do angka suansuanan na boi parbuena manang bulungna panganon. Angka hotang pe mansai mura do pe luluan/dapot ditombak i.
Somal do Mangambit Tua rap dohot angka anakna i laho tu dolok i mangalului angka parbue ni hau na boi panganon songon unte manang honas, langge manang siala, pisang, unsim, suhat dohot na asing na tubu di harangan i.
Masihotang pe sering do nasida laho tu tombak i, asa adong pangkeon nasida mambahen harang manang pangarahut ni angka urur ni jabu.
Disada tingki tung dao do nasida laho tu dolok naeng mamillit hau na denggan bahen parhau ni jabu. Diboan nasida do dahanon dohot pangalompaan. Marborngin do nasida di tombak i. Marsogotna i tung tepat ma nasida sahat tu sada inganan na hira pulo ditonga ni rura.
Nuaeng on margoar do inganan i Lobu. Ia tano/pulo i hot do pe songon na jolo, alai ianggo rura nahumaliangna nunga gabe parhaumaan sude. Asa pintor tarida do i idaon sian na dao.
Ditingki na di Lobu i nasida, dirabi Mangambit Tua ma harangan i tar hira-hira 1 rante bolakna. Dung i ba disuan ma batu ni jelok disi. Dung i mulak ma nasida tu Talak batu.
Dung adong lobi tolu bulan diarahon Datu Mangambit Tua ma muse angka anakna i laho mamereng jelok nasinuannai. Disi, dibereng nasida ma tung ramos do jelok i, ai hira ganup buhu adong parbuena nabalga-balga.
Marnida I satolop ma nasida mandok na napu do tano i. Tumagon ma nasida maringanan disi daripada songon na manompang di Talakbatu. Ai so adong do pe jolma marhuta didaerah i. Boi dohonon harangan do pe sude. Dungi dipareso nasida ma pangalaho ni daerah i sude, asa botoon nasida dingkan dia ma inganan nasuman bahen parhutaan.
Dang pola sadia leleng dung i dipungka nasida ma parhutaan nasida. Dipajongjong nasida ma bale-bale na be. Ditingki i nunga marhasimpanan angka anakna i. Jadi pintor ganup nama nasida masipajongjong bale-balena.
Jadi pintor suman do tu sada huta. Dibahen nasida ma goar ni huta iHitetano. Ia goar Hitetano i, na diciptahon halak i do i menurut keadaan. Adong didaerah i tano na gonting mambatasi dua rura.
Jala manuruk do aek sian rura na umbolak haruar tu rura na ummetmet. Sian i, mabaor ma aek i tu aek bolon sahat tu Hualu (Sungai Kualu). Jadi hira songon hite na balga ma tano na gonting i padomuhon sian bariba tu bariba ni dolok nahumaliang rura na dua i.
Jonok do tano na gonting i tu Lobu I ma tano panuaanan ni jelok na parjolo tinaringotan i. Jadi dirabi halak i ma angka tombak i bahen pardaratan dohot pargadongan. Disurbu ma pangarabian i gabe sega ma angka tombak i. Lam leleng lam tu bolakna ma suda tombak i dirabi nasida, ai marpinda-pinda do pardaratan i dibahen nasida.
Dungi martubuan ma angka ri dohot duhut-duhut na asing diangka pardaratan na niulang nasida. Jadi ima gabe panjampalan ni angka pinahan. Dungi mamahan lombu dohot horbo ma nasida, asing ni na mamiara babi, manambai pandaraman.
Suang songon i tano maraek dohot rura dirimba nasida ma i gabe parhaumaan. Jadi suleanma nasida disi jala sonang ma roha ni halak i mangingani Hitetano i. Dang adong be rohana pinda tu luat na asing. Halak i nama menguasai tano i jala songon raja huta.
Ndang adong be marbada manang marmusu nasida dompak halak na asing. Angka bale-bale nasida pe diganti ma dohot jabu na umbalga jala dumenggan inganan.
Dilaon-laon ni ari, mate ma Datu Mangambit Tua. Ia kuburanna di Parhombanan do. Ndang hea dipaorot pinomparna holi-holi ni Datu Mangambit i. Jala tambakna pe dibahen do balga.
Ala adong do hauma dilambung ni kuburan i, gabe terpelihara do tambak i, ai sai dirambas nampunasa hauma i do angka ramba (semak-semak) na adong disi dohot na dikuburan i, asa unang marasar disi bagudung, jala asa unang songgop angka amporik di tingki buroan.
jadi Tugu ni Ompunta (Datu mangambit Tua, goar lengkapna: Datu Pamona Mangambit Tua Naiborngin) dipajongjong pinomparna ditaon 1967- pas diatas ni tambakna hian.
Jala tuguon ma songon lambang persatuan ni sude pinompar ni Ompui. Suang songon kuburan ni Datu Mangambit i laos di Parhombanan i do angka kuburan ni sude angka anakna i.
Tong do dipauli angka pinomparna tambak nasida be. Alai ianggo tugu ndang dipajongjong diatas ni tombak ni angka anakna i.
Songon naung pinatorang dijolo, tung tano na napu do tano Hitetano I ianggo dimulana, ai tano tombak do asalna. Disamping ni hanapuon ni tano I hahuranganna, ai angka dolok-dolok na margalombang do.
Tung so haluluan do tano natipak. Angka parjabuan diangka huta napinangke ni pinompar ni ompu I ingkon nadipatipak do. Sedang angka parhaumaan i pe na dipatipak-tipak do marsasagadu.
Dung lam leleng lam tu toropna ma pinompar ni ompunta Datu Mangambit Tua. Lam tu bidang nama tombak dirabi. Jala lam tu bidang nama hatubuan ni angka ri dohot duhut-duhut. Lam tu bidangnama panjampalan ni pinahan. Ala ni i pinahan (horbo dohot lombu) pe lam godang ma.
Songon hasomalan disi ndang pola ganup ari dipabara pinahan. Olo do mar-sasaminggu dipasombu dibalian, baru pe asa dialap asa unang gabe pinahan liar.
Ala ni na so adong paraturan taringot tu na manurbu ladang manang tombak tung jotjot do disurbui nasida ladang i, asal ma sai martumburi asa adong gagaton ni pinahan nasida i. Suang songon na nidok i, tung margalumbang do angka dolokdolok i gabe pintor mura do habang sisik ni tano i molo por udan.
Mardomu, ala na sai sering gundul ala ni na sinurbuan i. Songon nidok ni hata nuaeng, terjadi ma erosi. Memang tarida do nang ditaon-taon parpudion, sering do torus litok aek bolon na disi, jala terjadi aek magodang (banjir) asal por udan.
Hinorhon ni erosi na torus manorus terjadi i gabe suda ma mabaor sisik ni tano i, gabe tungil ma tano i apala luhut. Jadi nuaeng boi dohonon, tano tungil nama Hitetano dohot na humaliangna.
Sampulu (10) halak anak ni Datu Mangambit Tua. Sian na sampulu i ualu (8) halak maranak marboru do. Sahalak holan boruna do adong, jala sahalak nari punu do (parrohahon tarombo).
Sian i tarida hatop do torop jala sopar pinompar ni Ompu Datu Mangambit Tua i. Jala dung 4-5 turunan pintor hira naponjot nama huta Hitetano.
Dipungkai nasida ma angka parhutaan tu nadumao i ma songon tu Lumban Ramba, Lumban Hisik dohot tu Simarbalatuk. Hape, tu dia pe nasida marhuta, tong do nasida menghadapi kesulitan, ala ni na tarbatas i tano na boi bahenon parhaumaan.
Suda ma sude angka rura dibahen parhaumaan. Haru angka tano na miring pe dipatipak asa boi dibahen par-haumaan. Alai nang pe songon I tong ndang sungkup be hasil ni tano i bahen hangoluan ni pangisina.
Ala ni i gabe pinda ma sebahagian besar tu luat na asing. Adong na pinda tu Hualu, adong muse pinda tu Janji. Jala na pinda tu Janji ima pinompar ni boru Hutagaol. (Pinompar ni Puttuarus, Parhansing dohot Puringkar).
Margelombang do parpindahan i. Holan disundut pa 4-5 hon pe nunga adong pindah tu Hualu. Na deba angka tu Sibaning. Jala Parpindahan na jumonok i ma tu Siriprip dohot tu Sipapan.
Di duga roha disundut pa 3-4 hon do pe nunga pinda halak i, alana jonok do sian Hitetano inganan i ma di toruan (di pat ni Dolok Batuhoda. Ia na pinda tu si, i ma pinompar ni Puttuandangar dohot sebahagian besar pinompar ni Puranduk.
Angka na pinda tu Hualu i, godang do i sian pinompar ni Pulahat, Punjojor dohot Puttumording. Jala na tu Sibaning, i ma sebahagian sian pinompar ni Marsahadat dohot sebahagian pinompar ni Pumanat.
Jala margelombang-gelombang do parpindaan i. Andorang so merdeka do pe Indonesia menyusul ma muse marpindaan tu Kotacane. Alai ianggo apala na gumodang perpindahan i, i ma dung merdeka (diatas ni taon 1950).
Hinorhon ni bahat ni napinda i, gabe godang ma tarulang angka parhutaan i, i ma songon: Lumban Hariara, Hutaduru, Huta Tongatonga, Huta toruan, Lumban Motung, Simarhinatul dohot na asing. Jala dihuta na so tarulang i, ndang piga-piga ripe be sahuta. Asa ianggo nuaeng nunga langa pangisi ni Hitetano i.
Alai ianggo di Sumatera Utara, nunga hampir disude tano panombangan adong pinompar ni Datu Mangambit Tua, i ma songon di Kotacane, Pangkalan Brandan, Rampah, Lubuk Pakam/Ramonia, Bedagei, Serdang Dolok Masihul, Tanah Jawa, Perdagangan, Pulo Raja, Pamengke, Pulo Dogom dohot na asing.
Pada umumna tong do martani nasida be. Alai ianggo pinompar naung parjolo pinda tu Hualu, nunga torop na gabe pinda tu angka Kota, sebagai pedagang manang pegawai. Jala na langsung pinda tu kota-kota pe adong do jala nunga torop nang songon di Jakarta.
Nang pe naung marsundut-sundut turunan ni Mangambit mangingani tano Hitetano, alai laos so hea do pe pajumpang dohot turunan ni anggi dolina na di Siborong-borong lopus tu taon 1932.
Jala nang pe songon i lelengna na kejadian di Siborong-borong i, i ma parsirangan ni Pamona dohot amangna rap dohot angina na dua, sai di ingot pinomparna do riwayatna i, ai tung torang do i dihatahon dohot ditonahon tu angka anakna. Jala suang songon i angka anakna i ditonahon be tu angka anakkonna. Jala songon i ma torus marsundut-sundut. Jala angka natua-tua sai turi-turian do tu angka anakkonna riwayat ni ompungna sahat tu ginjang tu Ompu Lobi.
Ndang masa do pe manurat na jolo. Ai nang pe adong surat batak terbatas do pamangkena. Jala ndang sadia halak na umboto i, ala so adong parsikolaan.
Jadi angka raja dohot Datu do somal manurat, i pendada di surat dibuku, alai dilaklak ni hau do manang tu bulu surton. Hinorhon ni i, riwayat ni Ompunta Mangambit Tua sahat tu angka turunanna marsundut-sundut ndang adong tarsurat.
Alai nang pe songon i, sude do angka pinomparna umboto riwayat ni Ompu i dohot tarombona tu ginjang lopus tu Borsak mangatasi. Jadi diboto be do na berasal sian pinompar ni Borsak Mangatasi do Datu Mangambit Tua. Jala pinompar ni Borsak Mangatasi mar marga Nababan.
Alai ala ni tona ni Datu Mangambit Tua na so jadi bahenon nasida Nababan marga ni turunan ni Ompu i, ba ndang dipake marga Nababan i.
Marga Naibaho ma tongtong dipake, ala sude pangisi ni luat humaliang Hitetano naung manjou nasida marga Naibaho.
Di taon 1932 mardalani do 2 (dua) halak sian pinompar ni Datu Bona (Op. Tarugar) tu Toba. Leleng do nasida na mardalani i, jala dijelajah do sian sada huta tu huta na sada nari. Ujungna sahat ma nasida tu Hitetano. Dang tangkas dipaboa aha na niula nasida.
Adong do mandok na mangalului haha dolina pinompar ni Pamona do nasida, na deba mandok saudagar do Ia hasomalan manang adat ni hita halak Batak, sai margana do disungkun molo pajumpang dohot na tinandana.
Dungi muse hutana. Jadi pasma antong pintor didok si dua halak i ma Nababan nasida jala sian huta Sitabo-tabo – Siborongborong. Pintor manarik ma tu roha ni par-Hitetano marga i.
Dungi ditangkasi ma tarombo nasida, gomparan ni ise nasida sian Siborong-borong. Suang songon I sabalikna dipajojor par-Hitetano ma tarombo ni Mangambit sian parborhatna sian Sitabo-tabo sahat tu na sahat tu Hitetano rap dohot ianakkonna lopus tu turunanna marsundut-sundut.
Jadi dapot titik pertemuan, i ma na marhaha anggi do hape na ro i dohot par-Hitetano, jala rap turunan ni Ompu Lobi sian Sitabo-tabo. Jadi masihaolan jala masiummaan ma nasida. Ndang adong na tiha-tiha taringot tu nahurang pasti.
Alai tung merasa puas do kedua belah pihak Mulak ma si dua halak i tu Sitabo-tabo. Dipajojor nasida ma sude pengalaman nasida na pajumpang i dohot par Hitetano. Dipatorang ma na so adong lipe ni goar ni na tolu halak marhaha maranggi anak ni Ompu Lobi.
Jala dipaboa ma naung mansai torop turunan ni Pamona. Ndang holan di Hitetano be, alai nunga marserak dohot tu Asahan, i ma tu Hualu dohot na asing. Ianggo pinompar ni Datu Bona (Op. Tarugar) dohot Datu Tumona (Op.Mangonai) hurang torop do dibandingkon tu pinompar ni Pamona.
Boi dohonon hurang do pamilangi ni gomparan ni Pamona gomparan ni Datu Bona (Op. Tarugar) dohot gomparan ni Datu Tumona (Op. Mangonai). Jala ndada holan dihajolmaon hurang toropna, alai dohot do diparadongan.
Toropan do nasida na pogos. Hira nasida ma na umpogos dohot na ummetmet gomparan ni Borsak Mangatasi na tinggal di tano Siborong-borong, Humbang. Nian gomparan ni Datu Pamona pe pogos-pogos do ala naung tungil i tano Hitetano ala ni erosi.
Alai tung umpogos dope angka pinompar ni anggi dolina Datu Bona dohot Datu Tumona (Op. Mangonai). Mangihuthon barita i nunga leleng sai dijalahi nasida manang na marketurunan do Pamona jala diluat dia maringanan pinomparna i.
Alai laos so diboto nasida sahat tu taon 1932. Maksud nasida mangalului asa dapothonon nasida, asa topoton nasida hasalaan ni Ompu nasida Datu Bona (Op. Tarugar) dohot Datu Tumona (Op. Mangonai), anggiat marpangulahi roha ni Debata mamereng nasida, asa anggiat dilehon Debata hagabeon dohot hamoraon di nasida.
Asa dung barita nabinoan ni si dua halak i, pintor marrapot godang ma nasida sude pinompar ni Datu Bona (Op. Tarugar) dohot Datu Tumona (Op. Mangonai).
Sebagai hasil ni rapot i, dibuat nasida ma kesimpulan, asa rap laho gomparan ni Datu Bona (Op. Tarugar) dohot Datu Tumona (Op. Mangonai) mandapothon haha doli nasida na di Hitetano, laho mangido pasu-pasu dohot mangido maaf ala ni hasalaan ni Ompu nasida, ima na mangalaosi padan dohot sumpah ni Datu Bona (Op. Tarugar) dohot Datu Tumona (Op. Mangonai) ditingki na habotoan tu paranak, na nasida manangko dakdanak i bahen pangulubalang.
Saut ma nasida laho, diboan nasida ma horbo. Dipalu ma ogung sabangunan di Hitetano manambut haroro nasida jala dipotong ma dohot horbo nabinoan nasida i. Tung tangkas ma antong nasida mar-las ni roha, jala mardame.
Ndang dituntut nasida na kedua belah pihak hasalaan ni angka Ompu na parjolo i. Mardomu ala naung gabe kristen be nasida pintor dirahut holong do nasida.
Ndada pola songon parbadaan ni Ompu ni marga Simanjuntak, gabe lopus tu sadarion ndang mardomu Simanjuntak Parhorbo jolo tu Parhorbo pudi.
Suang songon i ma muse dung salpupesta i, dipangido angka anggi doli na sian Siborong-borong/Sitabo-tabo i ma ro par Hitetano tu Sitabo-tabo. Dioloi par Hitetano do antong pangidoan nasida i.
Jadi laos ditaon na sasada i (1932) laho ma torop sian Hitetano tu Sitabo-tabo. Ditingki I pe tung mansai balga do sambutan ni angka anggi dolina tu hita haha dolina. Jala tung sangap do hita dibahen.
Laos dipalu do Ogung sabangunan. Ndang pe naung tangkas tarombo i dikedua belah pihak, ianggo marga, ndang pola diputushon ingkon gabe Nababan pangkeon ni pinompar ni Datu Mangambit Tua, tong ma laos Naibaho. Jadi laos hot ma marga Naibaho dipangke gomparan ni Datu Mangambit sahat tu taon 1955.
Dung merdeka hita Indonesia on, lam tu majuna ma angka pendidikan dohot pambangunan. Lam hatop ma maju angka penduduk daerah termasuk halak batak.
Ala halak batak sai dirahut adat dohot marga do, pintor habotoan do kemajuan ni marga-marga i. Sering do binege, ianggo marga Tobing, umpamana nunga tung maju dibandingkon tu marga Pasaribu.
Songon i marga Lumban Toruan ummaju do sian marga Nababan baik dipendidikan, dipangkat, dihamoraon dohot dihagabeon.
Jadi ala ni na sai hatinggalan marga Nababan, gabe mamilang-milang i ma roha ni angka natua-tua dibona pasogit. Songon na nidokkon i, hatinggalan do pinompar ni Datu Bona (Op. Tarugar) dohot Datu Tumona (Op. Mangonai), pogos jala hurang gabe, alai ndada holan nasida songon i, torop do pe angka na asing marompu-ompu.
Torop naung marpangkat manang tammat sian Fakultas, alai ndang saur, ai sai mate-mate silpok do. Ala ni i dilului roha nasida ma aha do alana umbahen songon i. Dipadomu nasida ma tu angka riwayat ni Ompu na umpompar nasida.
Dungi tarida ma na adong do huroha, ninna, hasalaan manang dosa ni angka ompunta i, na mangisombut tu pinomparna. Ala torop do sian ompuntaiangka datu jala na begu dohot na barani, gabe i ma disura nasida na mangonai tu pinomparna umbahen na songon na hurang dapotan pasu-pasu hagabeon, hamoraon dohot pangkat.
Ala ni i tubu ma tu roha ni angka pangituai na dibona pasogit mambahen partangiangan hariapan disude pinompar ni Borsak Mangatasi. Asa dipartangiangan i rap manopoti dosana tu Debata dohot dosa ni angka Ompunta na parjolo i.
Anggiat marpangulahi roha ni Debata mamereng pinompar ni Borsak Mangatasi, asa dilehon pasu-pasu hatoropon, hagabeon, hamoraon dohot hamajuon nang angka pangkat natimbo. Saut di dipatupa partangiangan i di Siborong-borong, i ma di ari 13 Oktober 1955.
Diundang ma nasa pinompar ni Borsak Mangatasi dohot na sian pangarantoan ro tu pesta i. Jadi tung torop do na ro, jala tung sada do roha ni nasida na martangiang i. Jala laos ditingki pesta i ma dipangido angka raja dohot pangitua asa tongtong marsada pinompar ni Borsak Mangatasi.
Jala khusus tu pinompar ni Datu Pamona Mangambit Tua dipangido asa unang be dipangke marga Naibaho i, asa sude polin mar-marga Nababan. Ditolopi pinompar ni Datu Pamona Mangambit Tua do pangidoan ni nasida i.
Jadi mulai sian ari i gabe marga Nababan ma dipake, ndang be Naibaho. Laos manguntungkon do i muse. Alana, ai adong do deba pinompar ni Siraja Oloan marmarga Naibaho.
jadi sering molo pajumpang Naibaho pinompar ni Datu Pamona Mangambit Tua dohot Naibaho pinompar ni Siraja Oloan, gabe olo do dimulana intim, ai dipingkir na sangkambona, hape kecewa muse dung habotoan na asing be do tarombona.
Jadi mulai tanggal 13 Oktober 1955 i, sude ma Naibaho pinompar ni Pamona Mangambit Tua mar-marga Nababan, lopus tu sadarion. Jala mulai sian taon 1955 i, ganup taon ditanggal 13 Oktober sai dibahen do punguan partangiangan ni pinompar ni Ompunta Borsak mangatasi manang didia pe marhuta/maringan pinompar ni Borsak Mangatasi.
Dung i lam tu sadana ma pinompar ni Ompu i. Jala idaon nunga mordapot hagabeon dohot hamajuon dipinompar ni Ompui, nang pe nian ndang dos do pe dohot angka marga na asing. Dihilala roha do na ditangihon Tuhanta do tangiang ni pinompar ni Ompunta Borsak Mangatasi i.
“Dekke Sabulan tu Tonggina tu Tabona, Ise siose Padan tu magona tu ripurna”.
GIRINGGIRING - SITAMPURUNG: November 2009
Partangiangan Ganup Ari Edisi Nopember 2009
TURPUK : MATEUS 10 : 16 B
Pantas ma hamu marroha songon ulok, huhut lidang ma rohamuna songon darapati!
Didok angka pande bisuk “pandai-pandailah hidup” na boi dilapati, boi do bahenon segala cara boha ma asa mangolu manang marngolu. Molo tung pe sian dalan na so tingkos, tarjalo pingkiran ni pandohan na di ginjang i do. Jala jotjot do tong pingkiran songon na di ginjang i, diinterpretasihon halak laho mangantusi turpuk di bagasan minggu on, tarlobi rupani pandohan na mandok “marroha songon darapati jala marbisuk songon ulok”. Na jotjot tubu sala pangantusion taringot Hata ni Debata. “Ndang sude jadi alai boi do sude masa”. Seolaholah marhite pandohan i, boi do halak tu datu rupani mangido hamalumon ala marbisuk songon ulok, manang boi do korupsi sama-sama untung ala marroha songon darapati. Hape marhite turpuk on, tung tangkas do dipodahon asa saluhutna langka, pingkiran dohot pangalaho ingkon dibagasan hapantason na sian Tuhan i sambing. Asa ndang adong alternatif manang jalan keluar na asing, ia so marhitehon roha dohot habisuhon na hombar tu Hata ni Debata. Antong tajalo ma pangurupion sian Tuhan i, asa sanggup hita patuduhon roha na bisuk dohot roha na lindang hombar tu lomoNa, asa manang aha pe na masa di tongatonga ni ngolunta, sai Debata ma tapangasahon, asa tarpasupasu ngolunta. Amen.
TURPUK : TITUS 2 : 12
Diajari do hita, asa tasoadahon roha na so daulat ro di angka hisaphisap tano on, asa taparangehon hatomanon, hatigoran dohot hadaulaton, tagan di hasiangan on.
Pangela ni portibi on dohot hagiotna tontu sian hajolmaon boi hita gabe tartait. Ala memang jotjot do rupani sai pintor hatop idaon panghorhonna, jala boi patubu halongangan. Alai pos ma rohanta, ndang leleng i masa, ndang leleng i martahan, ai tung tangkas do, saluhutna i parsatongkinan do. Na pasti, boi do hita gabe mardosa molo ndang tangkas rupani tauji sian haporseaonta, sian Debata do i manang sian portibi on. Ala na hot ro di saleleng ni lelengna, holan sian Debata Jahowa do mualna, ndang sian na asing manang sian hagogoon ni portibi on. Alai tubu ma sungkunsungkun, songon diama hita marnida huhut mananda i ? Tontu turpuk on ma naeng tangkas paingothon hita. Boasa? Ala sian hatutubunta pe nunga disahaphon Debata tu roha dohot pingkiranta dia ma na denggan dohot dia ma na roa. Holan i, ndang tandi jala ndang tandas taboto i, molo so tangkas mangguruhon Hata ni Debata. Di son ma peran ni natoras, songon pangajari tu angka ianakhon, dalan laho manulgulhon na naung saht i hian tu ganup jolma. Panghangoluhon dohot panandaion na tangkas di Hata ni Debata i do boi sanggup mangalo dohot malua sian pengela ni hagiot dohot hasonangan ni portibi na mangilas on. Alani tangkas ma tajamothon be dirinta, asa holan na sian Tuhan i, mian di ngolunta. Amen.
TURPUK : 1 TIMOTEUS 4 : 7 – 8
Pasiding ma angka turiturian na so gabeak, na so marnosan i. Pasomalsomal ma dirim mangulahon hadaulaton! Ai otik do guna ni na pabosihon daging; alai tu saluhutna do hasea hadaulaton i, ai hangoluan nuaeng nang sogot dibagabagahon.
Godang do turiturian na so gabeak dohot na so marnosan jumpangta di ngolu on. Ramalan nasib, ramalan bintang, gambaran rupani angka turiturian na so hinalomohon ni Debata. Mangido gogo sian ulpuhan ni datu manang mamangke “susuk” di angka horong parompuan na naeng tampil bagak manang uli, tong do sarupa, gambaran ni turiturian na so hinalomohon ni Debata. Na pasti, boi do i idaon satongkin songon na uli manang marguna, alai diujungna luhutna do mangido korban. Marhite turpuk on, asa dao jala boi tolap mangadopi sisongon i, tangkas do asa tangkas ma hita “marhadaulaton” manang didok di hata Indonesia “beribadah”. Jala ndang holan intap ni i, naeng do tangkas ulaon na marhadaulaton i, gabe hasomalan na denggan. Ala molo tung somal gabe tolap do, ala bisa karena biasa, dohot pandohan na mandok “pasomalsomal ma dirim tu hadaulaton”. Asa hatiha tapasomalsomal marhadautaon – beribadah, tontu parjumpanganta be dohot Debata marhite HataNa nunga tangkas jala teratur. Na boi gabe jaminan, hombar tu turpuk on, ima “bagabaga” hasonangan do dapot hita diujungna. Hasonangan di banua tonga on nuaeng dohot hasonangan banua ginjang hasuan. Hombar tu panghirimonta i. Amen.
TURPUK : 2 KRONIKA 30 : 8
Adong sada keunikan na boi taida sian bangso Israel manjalo haluaon marhite sejarah karta keselamatan na di patupa Jahowa tu nasida. Di sada tingki mangoloi do nasida tu Jahowa, di sada tingki na asing muse, dipatangkang bangso i do rohana mangoloi Jahowa, jala na parohon uhum ni Debata na mangonai tu nasida. Alai dung mangangguhi bangso i tu Debata manopoti angka dosa dohot hasalaon nasida, tongtong do marpangulahi roha ni Jahowa mida bangsoNa i. I do gambaran parjolo naeng tangkas idaonta sian unok ni turpuk on. Jala hombar tusi ma, diuduti turpuk on do, sipaingot secara khusus tu sundut na umposo, asa unang be manimbil sian dalan ni Jahowa, songon na jotjot diula ompunasida, na sai olo manimbil tu siamun dohot tu hambirang. Ala na badia do Jahowa, ingkon badia do nang siihuthon Ibana. Holan sada do Debata sioloonta, ima Debata na badia, na gogo, na marhuaso di saluhut na tinompa. Nuaeng pe ingkon taokuhon do di ganup pardalanan ni ngolunta, boi jala tolap hita margogo, mangadopi saluhutna i, holan ala asi ni rohaNa do. Antong tapasolhot ma dirinta tu Ibana marhite panombaon na sintong, ima marhite na mamelehon dirinta gabe hasangapon ni GoarNa. Ai sian Ibana do saluhutna ro, marhitehite Ibana jala marhapatean tu Ibana do sasudena, di Ibana ma hasangapon saleleng ni lelengna. Amen.
TURPUK : JOHANNES 4 : 23
Tangiang ima hosa hangoluan ni na porsea. Ra pandohan i, ndang be asing i di hita. Alai boha do martangiang jala songon diado martangiang, naeng tangkas pabotohonon ni turpuk sadari on. Adong tahe tangiang na so sintong? Adong. Ima molo martangiang holan mangasahon pingkiran dohot laho patimbohon diri. Isarana, halak Parise na martangiang di tongan dalan, asa dibereng halak ibana na martangiang i. Martangiang ima pangalaho manomba Debata na badia i, alani ingkon dibagasan hasintongan do hita laho marsomba tu Ibana. Di jaman na maju nuaeng on, nunga godang di lului jolma angka panombaon manang partangiangan na laho pasonangkon diri, patabotabo pinggol sambing, tarlumobi ma i angka sundut na umposo, sai naeng mangalului ibadah-ibadah alternatif. Adong muse partangiangan i holan seremonial manang kebiasaan sambing. Hape didok Tuhan Jesus do tu hita na porsea di Ibana, asa muba rohanta martangiang manang manomba Ibana. Asa boi hita martangiang dibagasan Tondi dohot hasintongan. Ndang dibagasan pardagingon be panombaonta dohot partangianganta i. Boasa ingkon martangiang dibagasan Tondi? Ala Tondi do Debata, asa angka na martangiang tu Ibana, patut martangiang dibagasan Tondi dohot hasintongan. Antong tajalo ma Tondi na sian Tuhan i, asa margogo hita martangiang hombar tu lomo ni rohaNa i. Amen.
TURPUK : LUKAS 4 : 8 B
Tuhan Debatam do sombaonmu, sasada Ibana do sioloanmu!"
Turpukta sadari on ima tingki pangunjunan na dipatupa sibolis tu Tuhan Jesus, dung marpuaso Ibana 40 ari 40 borngin lelengna. Ro do sibolis mamboan Tuhan Jesus laho marnida haulion dohot harajaon ni portibi on, jala didok sibolis i ma tu Ibana, “ Di Ho ma i saluhutna, anggo olo Ho marsomba tu ahu”, alai dialusi Jesus ma, songon turpuk on, “Tuhan Debatam do sisombaonmu, sasada Ibana do sioloanmu”.
Di parngoluan siganup ari, jotjot do taadopi angka pangunjunan na dipatupa sibolis laho mangelaela hita asa manimbil hita sian dalan ni Jahowa jala mangoloi sangkap ni sibolis i. boi do i marhite hamoraon, hagabeon dohot hasangapon na adong di portibi on. Olo do margabus halak asa dapotan pangomoan ibana, olo do manogok (suap) asa dapotan ibana sadasada jabatan, olo do laho rupani mangido gogo tu ulpuhan ni hadatuon, dohot lan angka na asing pangalaho na boi hita mandao sian Tuhan i. Ima deba piga dalan na binahen ni sibolis laho mangunjuni hita. Hape tung tangkas do dipabotohon hata ni Tuhanta, ianggo hasangapon, hamoraon dohot hagabeon na sian portibi on, parsatongkinan do i. Alai na tangkas manontong ro di saleleng ni lelengna ima harajaon na sian banua ginjang i. Alani i, asa dohot hita gabe parjambar tu harajaonNa i, ingkon holan Ibana do sombaonta dohot oloanta, ndang adong na asing. Ai Ibana do nampuna harajaon dohot hagogoon ro di hasangapon si saleleng ni lelengna i. Amen.
TURPUK : 5 MUSA 10 : 12
Nuaeng pe, ale Israel, aha do na pinangido ni Jahowa, Debatam sian ho, nda asal marhabiaran ho tu Jahowa, Debatam, jala marparange ho di saluhut dalanna, huhut marroha haholongon mida Ibana dohot mangoloi Jahowa, Debatam sian nasa roham dohot sian nasa ateatem!
“Holong”, on ma pandohan na somal tabege jala sai jotjot rupani dijamitahon angka parjamita songon karekter khusus (specially character) ni halak Kristen siihuthon Kristus. Tuhan Jesus mandok ingkon haholongan Debata jala habiaran. Dipadomu do hata “holong” dohot hata ”biar”. Parholong do Debata jala parrimas. Taantusi holong, ala naung parjolo do Debata manghaholongi hita. Jala molo ndang tahangoluhon holong, olo do ro rimas ni Debata manguhumi hita. Jadi ingkon mabiar do hita disi, unang sanga ro rimas ni Debata. Ai molo ro rimas ni Debata, ndang haotapan hita i marhite malonta, dohot gogonta, ingkon mago do hita. Alai molo masa do holong di hita, lam idaonta do holong ni Debata dohot asi ni rohaNa di hita, na gabe malua hita sian ihotihot ni sibolis jala boi tubu panghirimon di hangoluan na saleleng ni lelengna i. Songon i ma turpuk sadari on naeng paingothon hita, boha do hita na mangoku porsea di Tuhan i, naeng tangkas manghangoluhon holong songon na pinangido ni Debata sian ganup na porsea di Ibana. Hatiha tangkas hita manghaholongi dongan songon diriniba sandiri, manghaholongi musu songon diriniba, songon i naeng tangkas patuduhonta. Jala marhite i, boi ma tangkas taantusi holong ni Debata na so hasuhatan di ngolu on. Antong patut ma hita manghaholongi jala mabiar tu Debata, asa ngolunta pe tandi jala tanda patuduhon siihuthon Kristus hita di portibi on. Amen.
TURPUK : JAKOBUS 1 : 27
On do hadaulaton na ias jala na so marlindang, di roha ni Debata Ama: Mandulo angka na so marama, so marina dohot angka na mabalu di haporsuhonnasida, huhut mangaramoti diriniba maralohon portibi on, unang marlindang.
Denggan do angka na pasauthon angka ruhutruhut ni parugamaon, alai naeng dibagasan ni i sudena ndada lao pasintonghon diri manang patuduhon siula parugamoon hita disi alai si pasaut lomo ni roha ni Debata ma. Marisuang do angka praktek parugamoon na tabahen i molo ndang mampanghorhon i tu angka pangalaho na pangoluhon. Joujou gabe pasupasu ima na sai tongtong marsaringar di angka na porsea siganup ari. Mardiakonia ma Huria, ala Jesus mandok tu hita asa gabe siula misi ni Debata jala sitindangi ni Debata do hita (bdn. Mat. 28: 19-20). Molo tanggap na jonok do hita tu Debata, sai taradoti ma angka na denggan i dibagasan ngolunta. Unang ma talu hita mangulahon na denggan (bdn. Roma 12:21). Sai rade ma hita sibahen angka haimbaruon na hombar tu lomo ni roha ni Debata dibagasan pos ni roha nang asi ni roha ni Debata. Ai, sai donganNa do hita laho patupahon saluhutna i. Disisi na asing sian hangoluan si saonari, ima gok angka donganta na gale na mengalami ketidakadilan sian angka halak na gogo na mangulahon ketidakadilan. Kritik na tumajom ima, gareja hurang mangalehon roha tu ngolu ni angka sosial ni ruasna jala angka persoalan sosial digareja holan sebatas panghataion dope gumodangan. Ala sai panghobasion seremonial dope na diutamahon gareja i. Alani i, sahalak na nunga berpuasa ingkon adong ma nian hamubaon ni diri dohot parubahan ni ngolu tu lam dumenggan. Mardiakonia ma huria molo dung marpuasa, boi mangulahon na hombar tu lomo ni roha ni Debata. Amen.
TURPUK : ULAON NI APOSTEL 20 : 35
Sandok hupatuduhon tu hamu, ingkon songon i do iba mulaulaon laho mangurupi angka na so margellok, marningot hata ni Tuhan Jesus, ai Ibana do mandok: "Martuaan do na mangalehon sian na manjalo!"
“Holitholit mago, buangbuang ganda”, pandohan ni halak Batak do on, na boi dilapati tu mago na do halak na sai mangholit artana maradophon angka donganna, jala lam tu ganda na do disadasada halak nang pe sai songon na mambuang ibana di artana maradophon dongan na dina marsilehonlehon i. Jala saurdot do on tu Hata ni Tuhanta na mandok di Poda 11 : 24 “Adong deba halak na buas manaburhon, hape lam ganda do, adong huhut deba mangkolit hamoraonna, hape lam marpogospogos do.” Songon i ma nang turpuk on, naeng paingothon angka na porsea di Tuhan i, ianggo hamoraon na tajalo i sian Debata do mualna, ala ni naeng tangkas do lehononta i tu angka halak/dongan na memang tangkas siurupan. Ala hata martua di turpuk on tung tangkas do dipasahat jala dipatolhas tu halak na ringgas marsilehonlehon sian hamoraonna i. I do na tanda pangarajumion na sian Debata jinalona hamoraon i. Jala tung tangkas do i, anggo dibagasan hamoraon manang na adong di hita i, adong do sangkap ni Debata naeng tangkas patulushonta. Alani tabotoma marsilehonlehon tarlumobi tu angka na gale, disi do botoonta sangkap ni Debata na masa marhitehite arta dohot ngolunta i. Amen.
TURPUK : ROM 12 : 13
Antoi hamu ma na hasea di angka na badia! Haringkothon hamu ma partamueon!
“Paramak na so ra balun, partataring na so ra mintop, parsangkalan na so ra mahiang”, ima dasor/ prinsip partamueon ni halak Batak. Poda on sai dipodahon natuatua tu angka sundut na umposo asa sai tongtong rade amak hundulan ni angka na ro tu bagasta, manghobasi sipanganon na boi panganon ni tamue.
Jala marhite turpuk on, naeng tangkas, partamueon i diulahon ala mangasahon jala patupahon i ala ni holong ni Tuhan i na naung tajalo. Ai marhite partamueon na tangkas boi, do botoonta kadar ni ngolunta, manghamauliatehon denggan basa ni Tuhan i, ala jotjot do i so sian panagamonta.
Di tonga ni pangalaho ni torop jolma na holan sumarihon diri dohot na ringkot di dirinabe, naeng hehe ma ruas dohot parhalado ni huria mangaramothon partamueon di tonga keluarga, asa angka na ro mangebati bagasta, huta manang luatta ndang mabiar siala na so adong na sumarihon nasida. Halak dagang, pangaranto dohot na sarombang tusi tajangkon dibagasan partamueon na denggan. Ala di surat Heber tung tangkas do didok “ Unang halanggushon hamu partamueon; ai marhite sian i hea do ditamuei halak angka surusuruan, so sian pamotoanna (Heber 13 : 2). Alani tangkas ma hita manghangoluhon i songon tandanta manghaposi Tuhan i di ngolunta ganup ari. Amen.
TURPUK : 3 MUSA 23 : 22
Molo digotil hamu parbue ni tanomuna, ndang jadi suda gotilonmuna duru ni haumamu, jala ndang jadi suda jomputonmu na marpisikpisik di panabianmuna, ingkon tinggalhononmu do i di halak na pogos dohot di halak dagang; ai Ahu do Jahowa, Debatamuna i.
Pesta gotilon ima sada pesta las ni roha ni halak na naung simpul manghalashon parbue ni hauma dohot ladangna. Alai hatiha ulaon las ni roha on dipatupa, naeng do tangkas pandohan ni BE 373 “mangula hita jolma manabur boni i, alai anggo jadina di Debata do i” na marlapatan Debata do na mangaramoti huhut pasauthon tulus angka na tasuan di ganup hauma dohot ladangta i, alani tangkas do pasahatonta patumonaan ni na taula i tu adopan ni Debata ala sian Debata do i. Laos marhite angka na naung tajalo i sian Debata, i do muse pangkeonta laho patupahon ulaon asi ni roha di angka na patut siasian. Tapargunahon ma na patut di ngolunta jala unang sanga marlobilobi (ambolong so marlapatan). Tapasahat ma tu Debata na patut sipasahatonta, unang taparsoada angka na naung tajalo sian Debata.
Tangkas ma naeng dohonon ni turpuk on, marhite hita na naung manghilala denggan basa ni Tuhan i, asa tangkas hita mangurupi dongan na gale dohot na patut siurupon. Sosososo na pinasahat ni Debata marhite turpuk songon kewajiban ni na porsea do asa tung tangkas mangurupi na mauas dohot na gale, asa tung sude na tinompa Debata do marmuduhon ngolunta. Amen.
TURPUK : GALATIA 6 : 2
Masiurupan ma hamu mamorsan angka na dokdok i; i ma dalan mangaradoti patik ni Kristus.
Adong pandohan na mandok “berat sama dipikul ringan sama dijingjing”. Sintong do tutu pandohan i, boha pe borat ni angka siulaon molo adong do kerjasama (masiurupan) tulus do ulaon i dohot dengan jala neang. Jala i do naeng tangkas hangoluhonta sian turpuk sadari on, ima masiurupan (kerjasama). Ala masiurupan ima dalan mengaradoti patik ni Kristus. Boasa ? Songon halak siihuthon Kristus (Kristen), lam jonok hita tu Tuhan i lam jonok do tong angka hamaolon (tantangan iman) na ingkon siadopanta, songon HataNa na mandok “ndang tarbahen gabe siseanHu halak, na so manuhuk silang na tu ibana, laho mangihuthon Ahu”. Alai atik pe songon i rupani borat ni tantangan dohot angka pangunjunan, ndang loason ni Debata, jolma i sahalakna sandiri, ai didok do “ Sai na donganKu do hamu, rasirasa ro ajal ni hasiangan on”. Ai sai na adong do patupaon ni Debata pangurupion sian angka na porsea na asing. Jala muse ndang loasonna boti, ndang margogo hita mangadopi pangunjunan i, ai sai na paradeon ni Debata do angka na porsea na asing laho mangurupi hita. Jala memang pangunjunan i, ndang pasahathon ni Debata, so sian tolap ni gogonta (jaha 1 Korint 10:13). Alani marhite turpuk on, naeng tangkas hita masiurupan di angka na porsea di Goar ni Tuhan i, laho mangurupi dongan na tongon mangadopi hamaolon, ai dipangke Debata do hita gabe ulaulaNa. Amen.
TURPUK : HEBER 13 : 16
Marasing di buku Heber on sian na asing, ala ndang marrumanghon surat alai marrumanghon jamita na ganjang di na dialamathon tu sude halak Kristen na porsea, jala pangondolan ni jamita i ima taringot tu Jesus Anak ni Debata. Jesus i ma malim na bolon na pinabangkit ni Debata ro di salelengnilelengna, jala dipasahat AmaNa I do hamalimon dibagasan haunduhon dohot pangoloion na sinangkapan ni Debata. Dipasahat do diriNa gabe pelean na sintong i ma na mamorsan dosa ni jolma di portibi on. Jotjot do tabege hata ni angka dongan mandok “ai holan di ujung ni ngoluniba pe binoto pasahathon diri tu Debata, ai tong do sahat i tu hasonangan i“. Godang do hita na naeng pasobokhon dirina, gabe sarombang dohot parjahat na marhamubaon ni roha songon parjahat na disamping ni Jesus di tingki tarpajal. Asi ni roha ni Debata i ma parbue ni holong, ala holong do rohana diangka na tinompaNa, alai ndang sai tarbahen ni jolma songon holong ni Jesus Kristus ala godang dope mian di ateate ni jolma holong na so marasi ni roha. Tuhanta Jesus Kristus dipelehon do diriNa homongkop angka dosa ni jolma, alai adong do na so ra roha na maniru pambahenan ni Jesus na olo pasahathon diriNa tu hamatean. Dison do disosoi turpuk on hita taparade rohanta mangalehon pangurupion tu angka dongan na tahaholongi, ulaon sisongon i do na pahinsathon haporseaon dohot pahehehon dongan asa lam mura mangantusi angka ulaonna. Marhite angka ulaon na memberi dohot manerima i ma sada ulaon na hinalomohon ni Debata, ai marhite i do diboto Debata beha do sasintong na hadirionta di angka na masihaholongan, na parjolo didok ndang ala ni balga ni sibahenon i, alai roha i do na pasahathon angka pelean na arga i do dibereng Debata. Antong di hamu angka dongan panjaha, gabe parholong ni roha ma hamu tu angka dongan na humaliang hita marhite si songon i do lam hinsat angka partondion ni jolma diboto paturehon hadirionna, asa jumpang tu ngolu na imbaru. A m e n
TURPUK : 2 KORINT 9 : 12
Ai ndada, asal dipatuk ulaon guguan on hahurangan ni angka na badia i; na sumurung do i huhut, ala ni hamauliateon ni na torop tu Debata.
Dina lam torop huria i jongjong jala dina lam porlu angka pangurupion tu angka haporluan ni huria na marsadasada disi ma Apostel Paulus manongos surat on tu angka huria na rade rohana manumpahi huria na adong di Jerusalem. Huria na situmpahan i, i ma na dibagasan hapogoson, na so mardihadiha. Mangurupi angka na badia i ma mangalehon na ringkot tu angka dongan Kristen, angka na badia i ma angka bangso ni Debata naung gabe siihuthon Jesus. Dibahen Apostel Paulus do huria na di Korint gabe sada huria tiruan tu angka huria na marsadasada. Sada sitiruonta sian i ima harenteon nasida manumpahi angka huria na naeng situmpahan. Adong do hasurungan ni na marsilehonlehon tu Huria. I ma, ia silehonlehon tu huria i hamauliateon tu Debata do. Sumurung do silehonlehon na songon i, ai molo na songon i ndada na tu halak na asing, alai dohot do tu dirina, songon i dohot tu Debata. Ala ni patut do rajuman gabe sada guguan, jala ndang ala ni paksaan alai sian dirina sandiri do i, I ma parbue ni haporseaon manang hamauliateon tu Debata. Nunga tahangoluhon marsiurupan, alai unang ma alani na marsiadapari, patut do hita mangurupi angka donganta asa malua sian haotoon, ala dasor di pangurupion i do holong ni roha. Rajuman ni rohanta do ia na tapasahat tu huria i ma pelean hamauliateon tu Debata jala ndang jais rohanta disi, jala ingkon sian ias ni rohanta do mangalehon manang manumpahisa. Alani patut paradeonta rohanta dohot gogonta tu Debata marhite huria i. Tugas jala tanggungjawab ni na porsea do marsibasabasa, ai pasupasu ni Debata do na tapasahat i. Molo dipasupasu Debata hita asa habaoran ni pasupasu hita tu donganta “Hupasupasu pe ho, asa gabe pasupasu do ho” (I Musa 12). Amen
TURPUK : ULAON NI APOSTEL 1 : 8 B
G.
Pangalaho na so tarsirang do hatutubu dohot haroro ni tondi parbadia, ia hatutubuNa i ma pamungkaonna, haroroNa i ma hasunanna (hagogokna). Singkop ma ulaon panghophopon ni Tuhan Yesus pinatupaNa i marhite hamamateNa dohot haheheonNa dung i dipatupa i manaek ma Ibana tu banua ginjang. Sai tong tu haportibion laho roha dohot pangkirimon ni angka sisean I sai dihirim roha nasida dope hajojong-jong ni sada harajaon sipajongjongon ni Tuhan Jesus diportibion. Alai dipasintong Tuhan Yesus do pangkirimon nasida jala dipatimbo, dipabidang na ingkon siranapon nasida, lapatan na harajaon na andul umbolon, tumimbo jala umbidang do nanaeng sipajongjongon ni Tuhan Jesus, ai dang holan di Israel harajaon I, disandok portibion do. Hananaek ni Tuhan Jesus tu banua ginjang I ma pasalpuhon haporsuhon naung tinaonNa I do I, nungga sun di ula Ibana sude ulaonNa, patupahon haluaon tusaluhut namanghaporseai Ibana. Mangalehon gogo haporseaon do I di angka jolma naporsea mardongan habengeton mamaritahon barita nauli.Hamumulakna tu hasanganponNa do hananaekNai,manaek tu banua ginjang tu siamun ni Debata Ama, tu ginjang ni harajaon dohot huaso.Herbang do tanganNa di natarhissat I Ibana jala dang boi be di ida mata, alai sai tontong do Ibana mamasumasu hita, ala ni do unang namarnaloja hita jala mandate rohanta dipangaradotion ni ulaon napinasahatNai. Hita do parhobas diharajaonNa, siradotan jala siharingkothonon do ulaon I, tondi parbadia do napatauhon hita tu ulaon I, sijaloonta do tondi parbadia I marhite haradeon ta dohot kesetiaan ta mangaradoti hata/tonaNa.Alani rade ma hita manghirim jala tagam diharoroNa I laho mangalap angka nabadia asa naposo haposan hita diangka ulaon parsuruon i.. Amen.
TURPUK : 2 TIMOTEUS 4 : 2
Jamitahon hata i, hajongjongkon di tingki na une nang so une; pinsang, paingot, apoi marhitehite nasa lambas ni roha dohot pamodaion.
Adong do hata na mandok: Banyak berbuat adalah pahala, banyak berbual adalah petaka. On ma na godang tarida di tingki on di angka parjamita. Boasa? ingkon godang nama mangkatai “berbual” asa didok na jago, na malo jala parsaor, lumobi ma molo na ni donganan na i na mora manang disegani di luat i gabe godang ma dapot silehonlehon. Manang tadok ma mammon nama gumodang dipingkiran ni angka parjamita gabe gumodang na lupa di poda Tohonan naung jinalona ala nunga boi be diatur dohot mamon jala mabiar hinorhon ni angka silehonlehon naung jinalona. Turpukta sadarion paingothon hita angka parhalado naung pinillit ni Debata asa ingot hita dipoda Tohonan naung tajalo, ingkon barani manghajongjonghon Hata ni Debata di ganup tingki molo sala tadok sala songon i nang sebalikna. Songon i do na adong di sada Huria ala so hea dipinsang angka ruas ni huria ala ni ulaonna na salah, mansoadahon RPP dohot aturan-aturan ni Huria gabe marlomolomo ma angka ruas di angka ulaon na so tama. Parmahan ingkon barani manghajongjonghon habonaron di ganup tingki tung aha pe na masa jala marhitehite habonaron i ingkon rade mamodai dibagasan lambas ni roha. Barani mangadopi tantangan, siap manjalo uhuman, ndang mandele jala manabunihon angka na humurang, i do hataridaan ni anak ni Debata naung manjalo ngolu na imbaru. Taingot ma hata ni Debata namandok: ”unang hamu pangoloi di mata, songon namambuat roha ni jolma, songon naposo ni Kristus ma ulahon
hamu roha ni Debata, sian nasa roha muna”. Amen
TURPUK : 1 TESSALONIK 2 : 2
Ai dung jolo huta on hami na marporsuk dohot na marsipal di huta Pilippi (songon na binotomuna), dapotan hiras ni roha do hami mangasahon Debatanami laho mangkatahon tu hamu barita na uli na sian Debata, nang pe godang paraloon
Sada ulaon na mansai borat do dihadirion ni jolma molo olo ibana manaon di haporsuhon lumobi mamaritahon barita nauli. Jarang do jolma olo susaan dirina laho mamboan hasintongan ni Goar ni Debata. Mat 5 : 10 mandok: ”martua do jolma napinaburuburu ni halak ala ni hatigoran, ai di nasida do harajaon banua ginjang”. Tangkas do dihatahon Apostel Paulus asa holan Debata sambing ma na tapangasahon di gulmit ni ngolunta, lumobi mambaritahon Barita Nauli. Marragam do angka cara na binahen ni parbarita nauli lumobi di partingkian sisaonnari on. Na bermissi pasahathon Hata ni Debata, ingkon do marhitehite pangidoan na serep marroha, unduk manjalo hiras ni roha, asa margogo jala barani hita manjamitahon Hata i, dijolo ni angka na so marhaporseaon tu Jesus. Ingkon barani do hita manghatindanghon Jesus i di hadirion ni jolma angka pardosa. Asa pos rohanta, ulaon na borat i sai diramoti, dipasu-pasu Debata do i. dibagabagahon do haluaon molo Debata tahaposi marhite Jesus Kristus . Didok Apostel Paulus do di Rom 8 : 31 “molo Debata donganta ise be alonta ?” Antong tatangkasi ma dirinta ise do na tahaposi di portibi on? Molo Debata do, dapotan ma hita di hiras ni roha, alai molo di dirinta do hamagoan ma jaloonta. Amen.
TURPUK : MATEUS 10 : 7
Alai borhat ma hamu mamaritahon hata on: Nunga songgop harajaon banua ginjang i!
Ndang hea dipasombu Jesus angka na sinuruNa borhat boti, so padohot pandonganionNa. Jala andorang so dipaborhat Jesus angka siseanNa i, nunga jumolo diajari nasida, asa diboto angka dia ma na naeng siulaon jala sitagamon nasida na naeng masa. Angka tehnis ni ulaon pe dipabotohon Jesus do songon na tarsurat di Matius 10 :16 “Hu suru do hamu songon biru-biru tu tonga-tonga ni angka babiat, dibahen i pantas ma hamu maroha songon ulok, huhut lidang ma rohamuna songon darapati”. Asing sian i dilehon Jesus do tongtong sahala asa margogo nasida mangalo angka tondi na hodar jala patupa ulaon hombar tu parsuru ni Jesus. Antong aha do na naeng baritahonon nasida? I ma : ”Nunga songgop harajaon banua ginjang i” na marlapatan nunga songgop harajaon ni Debata. Harajaon ni Debata naung songgop i marlapatan do i tingki nauli nunga songgop, tingki ni Tuhan i manaluhon harajaon ni sibolis di portibi on. Tingki nauli i ima silehonlehon ni Tuhan i, asa marhite sian i naeng ma ringkot ganup jolma paradehon dirina tu hamubaon huhut porsea dipambahenan ni Debata. Hita do siboan Barita Nauli ditingki on asa ndang jadi “opini” manang pandangan ni dirinta sandiri sipasahatonta alai ingkon naung tajalo sian Ibana do. Antong tapajolo ma Debata na marsuru hita. Amen
TURPUK : JOHANNES 15 : 26 – 27
Asa ro ma Pangondian i sisuruonku sian Ama i tu hamu, i ma Tondi hasintongan i, na borhat sian Damang; I do na mangkatindangkon taringot tu Ahu. Alai dohot ma hamu mangkatindangkon, ai donganku do hamu sian mulana i.
Ndang adong alasan di ganup na porsea so manghatindanghon Tuhan Jesus di bagasan ngoluna. I do sada ulaon pinasahat ni Tuhan Jesus tu hita, jala tumangkas ulaon i dipasahat tu hita marhite huria i ditingki manghatindanghon haporsean hita.
Molo dipangido Tuhan Jesus hita manindangi taringot tu Ibana, ima patuduhon naung tangkas tatanda Ibana, tangkas tapangkilalahon angka pambahenanNa di bagasan ngolunta. Hurang sintong do panindangion molo so ala panandaon di Tuhan i dohot pamangkilalahononhon di angka pambahenanNa di ngolunta.
Umbagas jala umbalga sian i ma pangulaon ni Tondi Parbadia i na sinuru ni Ama i sian banuaginjang naung manghatindangon taringot tu Ibana. Alani molo Tondi Parbadia na sian Banuaginjang manghatindanghon Ibana nda patut ma hita ingkon manghatindangkon Ibana? Jolma na so olo manghatindanghon Jesus dingoluna, ima na so mangargahon panjouon dohot pamiliton ni Debata tu dirina, na so manghilalaon dohot mananda pambahenan ni Debata dingoluna. Molo tahatindanghon Tuhanta i, ndada holan mangatupi parenta hita disi, alai na maniru pngulaon ni Tondi Parbadia ido hita disi. Dibahen i hatindangkon ma Tuhan i disandok gulmit ni ngolum. Amen
TURPUK : MARKUS 8 : 35
Ai na naeng paluahon hosana, mangagohonsa do; alai na agoan hosa ala ni Ahu dohot ala ni barita na uli i, i do paluahonsa.
Adong do hata Batak mandok: Nirimpu parhunian hape pargadongan, nirimpu parsaulian hape hamagoan. Pandohan on pataridahon pangalaho, pambahenan na sala memprediksi di parbue dohot hasil na naeng sibuaton manang sijaloon.
Hombar tu pandohan i ma dipaingot turpuk on hita asa unang sala hita mambahen ojahan (dasor) ni ngolunta. Torop do halak naung mangojakhon (mandasorhon) ngoluna tu angka pasupasu ni Debata na jinalona manang na niluluanna (isara ni arta, pangkat, sinamot, ilmu dohot na asing), ndada be tu silehon pasupasuu i. Pangalaho on do na pininsang ni Tuhan Jesus tu halak na mora naung yakin bahwa marhite arta na pinapunguna boi lestari ngoluna, umbahen didok: Ale tondingku, nunga rade godang artam, sae manang piga taon on. Ipe marhasonangan ma ho, mangan minum ma ho, las ma roham. Alai ninna Debata ma mandok ibana: E, ho na loahon i saborngin on tungguon ma hosam sian ho. Ima na pinarademi, tu ise ma i? (Lukas 12:19-20).
Marhite i dipaingot do hita, asa tabahen holan Jesus do na gabe ojahan ni ngolunta. Molo Jesus gabe ojahan ni ngolunta, mangolu ma hita. Alai molo asing sian Ibana diujungna mago jala mate ma hita. Molo dilehon Debata angka pasupasu (hamoraon, hagabeon, hasangapon) tu hita dalanta (sipangkeonta) ma i laho mangalului, mangihuthon, manghaporseai Tuhanta i. Unang sala bahen ojahan ni ngolum. Amen
TURPUK : LUKAS 12 : 23
Ai ummangat do hosa sian sipanganon jala sumurung do daging sian parabiton.
Jotjot do tajaha disurat kabar manang tabege marhite siaran sian televisi adong halak na mamunu donganna holan ala ni sipanganon, ala ni arta manang ala ni hepeng. Angka halak sisongon on termasuk do i jolma na mambahen angka materi ummangat (ummarga) sian hosa (ngolu) ni jolma, manang jolma na sai holsoan jala na so porsea dipanarihon ni Debata dingoluna.
Jolma sisongon on ima halak na mangarimpu molo nunga rade sipanganon, siinumon, parabiton nunga boi i manontuhon keberadaan ni parngoluon i. Lupa ibana bahwa ngolunta saguru di Ibana (Tuhan) silehon ngolu i.
Halak na mambahen arta, sinamot, sipanganon, parabiton manang arta na di portibi on, ummarga sian hosa, pamatang nang ngolu on, ima halak na so manjaga dirina, na so mangargai dirna dohot ngoluna, jala ndang arga disi nang ngolu (hosa) ni donganna. Ndang mabiar ibana laho patupa kekerasan bahkan mamunu (mambuat hosa ni) donganna.
Molo didok diturpuk: “Ai ummangat dohosa sian sipanganon, jala sumurung do daging sian parabiton.” Laho mangajari dohot paingothon hita do i asa taargai ngollu ma ni lehon ni Debata. Molo arga di hita ngolu na nilehon ni Debata jagaan do i marhitehite pasupasu (sipanganon, siinumon, parabiton dohot angka na asing) na nilehon ni Debata. Amen
TURPUK : 1 TESSALONIK 4 : 13 – 14
Alai naeng ma tangkas botoonmuna, ale angka dongan, taringot tu angka naung monding i, asa unang marsak hamu, songon angka na leban, na so marpangkirimon..
Masuk ma hita tu ujung taon parhuriaon, jala dungkon i masuk ma hita tu mingguminggu ADVENT, bagabaga haroro ni sipalua Jesus Kristus. Di minggu on diganup huria dijahahon ma goar-goar ni angka na monding selama na sataon on. Dibohali hata ni Debata do hita di minggu ujung taon parhuriaon on, i ma asa tangkas ma botoonta taringot tu angka na monding, unang be marsak hita marningot i (molo adong sian tongatonga ni keluarganta na monding). Alai naeng ma hita marpangkirimon, porsea tu Tuhan Jesus ala naung mate Ibana jala hehe. Taingot ma Tuhan Jesus Kristus do hangoluan dohot haheheon (Joh.11:25-26) jala ganup na mangolu jala na porsea tu Ibana, na so tupa mate ibana salelenglelengna.
Hamatean na nidok ni Jesus ndada hamatean di pardagingon alai lobi sian i, hamatean ni dosa do naeng dohononNa. Na porsea di Ibana mate dipardagingon, alai mangolu do di Tuhan Jesus. Saleleng mangolu hita mansai godang do angka masalah na taadopi. Haporseaonta jojot diuji Debata, olat ni dia do hita mampu berjuang mangalo dosa. Manang ise na monang maralohon dosa hangoluan salelenglelengna i ma jambarna. Ala ni i tapaimbaru ma dirinta, tapauba pangalahonta, jala porsea ma hita tu Debata. Hamatean i do dalanta pajumpang dohot Debata molo dung monang hita maralohon dosa portibi on. Amen
TURPUK : LUKAS 12 : 35
Sai hohos ma gontingmuna, jala galak ma palitomuna!
Roha haimbaruon, i do na dihalomohon ni Debata sian hita jolma na tinompaNa. “Dungo ma hamu” dipaingot hita diturpuk sadari on ; 1. Hohos ma gontingmuna. Hohos (ikat pinggang) mansai godang do na mamangkeon, tujuanna asa unang longgar pahean na pinangkena, asa gomos jala asa uli idaon. I do dipangido Debata asa tapangke hohos na sian Debata, Ibana hasintongan dohot habonaran marhite haporseaonta. Unang be kendor haporseaonta tu Tuhan Jesus Kristus alai lam marsihohot ma asa boi hita maralohon parukilon, angka parsorion na di portibi on; 2.Galak ma palito muna. Molo didok palito, i ma inganan ni hatiuron (api), jala sude do mangharingkothon on. Lilin na memet mansai penting do i ditingki mate lampu, lilin na balga jala na uli ndang penting i di hita jolma di tingki suasana na torang, galak ma palitonta, gabe lilin na memet ma hita alai sude mangharingkothon. Na nidok disi, gabe pasu-pasu ma hita tu humaliang. Mamboan haholomon i tu hatiuron marhite palitonta. Tapagalak ma palitonta, tapatiur dalanta, ai torop dope na lilu asa sai hatop ma mulak i. Marsihohot tu Debata ma hita, manontong martangiang jala hatiuron dina holom. Asa songon na nidok ni Tuhan Jesus ”Hamu ma panondang ni portibi on”. Taulahon ma i marhjite ulaonta siganup ari, marhite parsaoranta tu dongan jolma dohot angka na tinompaNa tarlumobi ma tu Debata Amen
TURPUK : 2 TIMOTEUS 4 : 8
D; alai ndada holan tu ahu, tu saluhutna do tahe, angka na mangkaholongi hapataronna i.
Molo laho hita tu sada inganan na so hea tadalani, ingkon talului do sada jabu ni keluarganta di huta i. pasti do talului jolma na umboto inganan i asa ibana patuduhon inganan na talului i. Songon i ma nang haporseaonta, dina mardalan hita di portibi on talului do Tuhan Jesus jala tabahen Ibana dijolonta. Asa marhite Ibana patar ma saluhutna pardalananta. Ala Ibana do paruhum na tigor jala sian Ibana do tumpal hangoluan i. Tu saluhut angka na mangkaholongi Ibana dipatuduhon hapataranNa, I ma ngolu na salelenglelengna. Molo naung porsea hita tadok ma “Huboto do Tuhan tangkas panoguonma diiringiring Ho do langkangki, sahat ro diujung ni pardalanku”. Dipapatar Debata do taringot Kristus na tubu di portibi on na paluahon hita sian dosanta i ma dimingguminggu ADVENT.
Ala ni i rade ma hita paimahon Ibana sipalua hita jolma, mangolu dibagasan holong ni Kristus ma hita, marhaimbauruon. Debata do di jolongku tumpal hatigoran jala paruhum na tigor. Nunga rade ahu Tuhan ro ma Ho tu ngolungku. Amen
TURPUK : PSALM 31 : 6
Tubagasan tanganmu do hupasahat tondingku, nunga ditobus Ho ahu, ale Jahowa, Debata ni hasintongan i.
Godang do jolma madabu tu bagasan pandelean, pola sahat tu na mago haporseaonna alani borat ni parungkilon na rongom tu ngoluna, hinorhon ni angka parsahiton, pangunjunan nang sian angka dongan na humaliang. Jotjot do jolma na mangadopi hamaolon i sala mamillit dalan sidalananna, ala parjolo gogona dipangasahon gabe madabu tu pangunjunan.
Alai marhite turpuk on dipangiot do hita angka na porsea asa parjolo ma tapasahat tu Debata sude na masa di ngolunta. Songon Parpsalm na pasahathon sude parungkilon dohot hamaolon na rongom tu ngoluna tu Debata di bagasan tangiang. Dipasahat Parpsalm sude na borat di ngoluna i tu Debata, alani haporseaonna tu Debata na sai tongtong manangihon jala mangalusi nasa alualu dohot tangiangna. Dirajumi ibana do paboa na partigor do Debata, na membela nasa perkara ni angka na bonar marroha maradophon musu. Pangarajumion tu haluaon na binahen ni Debata i ma na mangarahon Parpsalm manghatindanghon paboa na tongtong do satia Debata, jala holan sian Ibana do jumpang pangurupion.
Alani songon siihuthon Kristus hita, ndang tarsirang ngolunta sian angka parungkilon jala tusi do hita tarjou, manjalo bagian di sitaonon ni Tuhan Jesus naung manghophop hita sian dosa. Parungkilon dohot hamaolon i do siporsanonta hinorhon ni haporseaonta tu Tuhan Jesus. Di bagasan ni i taingot ma, nunga parjolo Ibana mamorsan sitaononta. Dibahen i holan sian Tuhan Jesus Kristus ma tajalo hagogoon asa margogo hita mamorsan nasa parungkilonta i, ai Ibana do nampuna ngolunta. Amen.
TURPUK : JESAYA 12 : 1
Jadi dohononmu ma di ari na sasada i: Mauliate ma ahu tu ho, ale Jahowa, ala dirimasi ho ahu, alai nunga marpamuati rimasmu, jala nunga diapuli ho ahu.
Turpuk on pasahathon pujipujian (doksologi) tu hamuliaon ni Debata di sude sangkap dohot nasa pambahenanNa. Pamujion on dipasahat sian panandaon na tangkas di Debata, nang pe lalu rimas ni Debata tu bangsoNa alai tontong do marasi roha Ibana marnida na ni rimasanNa i marhite pambahenanNa na mangalehon haluaon dohot pangapulion. Pamujion on ima sada sikap na mansai uli sian pangarajumion di pambahenan ni Debata na mangonjar ibana mamuji di bagasan roha mauliate tu Debata.
Marhite i naeng ma tangkas botoonta, paboa parasi roha bolon do Debata lambat tarrimas. Sai marpamuati do rohaNa tu angka na olo mangauhon jala na olo porsea tu nasa pambahenaNa. Tagamon, hona uhum do nian hita ganup ala ni pardosaonta. Alai, ala umbalga do asi ni roha ni Debata sian rimasNa, gabe malua hita taruli di pangapulion sian Debata marhite haluaon i. Nuaeng holan Debata na ma hagogoon, panghirimon dohot hangoluon di hita.
Pardenggan basa do Debata naung mangontang hita minum sian aek hangoluan, na nilehonNa tu hita secara cumacuma, na so pola martuhor (Pat. Jes. 55:1). Antong, tapuji ma Debata pardenggan basa i, na mangalehon tu hita haluaon jala manglolu ma hita hombar tu haluaon naung tajalo i, asa marhite ngolunta tarjou nang dongan na humaliang hita mamuji Debatanta i. Amen
TURPUK : 5 MUSA 3 : 24
Ale Tuhan Jahowa! Nunga tutu dipungka Ho patuduhon tu naposom hatimbulonmu dohot tanganmu na gogoi; ai tung Debata dia ma di banua ginjang manang di tano on na tarbahensa patupahon songon jadijadianmi dohot songon hagogoonmi?
Parsaoran na ronsot dohot Debata ndada holan mamboan jolma i tu bagasan ngolu na sonang taruli pasupasu dohot las ni roha, alai laos taruli do nang di panandaion na tangkas di Debata marhite na manghilalahon sude pambahenan ni Debata di ngoluna. Tarida ma i sian panindangion tu Debata, songon na di turpuk on. Asa holan sian panandaon na tangkas do marharoroan panindangion na songon i ; manghatindangkon hatimbulon ni Debata naung pinapatarNa di ngoluna. Alana, torop do jolma nuaeng na so haru mangargahon dohot manghilalahon be denggan basa dohot pambahenan ni Debata di tongatonga ni ngoluna. Ala memang ndang adong panandaon na tangkas di Debata. Manang aha pe na masa, pasupasu, las ni roha ndang tung dirajumi sian dia do harroan ni i. I do asa jotjot jolma i, sai mangasahon gogona di na mandalani parngoluonna siganup ari.
Asa marhite turpuk on dipaingot do hita na porsea di Jesus Kristus sipalua i paboa na holan Debata nama hagogoonta, ai Ibana do paluahon hita marhite tanganNa na gok huaso i. Na so tarjalo hita haluaon, na songon haluaonta nuaeng, sian manang ise pe, ia so holan sian Debata marhite Jesus Kristus. Alani, sai tahatindangkon ma hatimbulon ni Debata naung pinapatarNa tu hita di tongatonga ni parngoluonta siganup ari, jala holan tu Ibana ma hita marhapurusan di tonga ni ragam ni hamaolon na taadopi di ngolu on. Ndang adong Debata na songon Ibana. Amen.
TURPUK : HOSEA 3 : 5
Dung i di laonlaon ni ari mulak ma halak Israel, jala luluannasida ma Jahowa, Debatanasida i dohot * si Daud, rajanasida i jala angka hitir nasida * mandapothon Jahowa dohot hatuaonna di ujung ni angka ari.
Taboto do ia halak na tarbuang ima halak na dao sian Debata ndang be Debata na mangarajai ngoluna, alai nunga be nasida mardalan hombar tu lomo ni rohana. Di tingki bangso i manuntun lomona gabe bangso na tarbuang do nasida jala gabe bangso hatoban do nasida. Lomo ni roha ni jolma na mangarajai jala bersiap ma nasida disi ndang adong ngolu na merdeka, lam dao ma nasida sian Debata jala angka sibolis nama mangisi ngoluna. Tarbuang nasida jala gabe bangso hatoban nasida siala pangalahona na maralo sian pangidoan ni Debata, tarrimas Debata tu bangsoNa i siala nunga ndang dipardulihon nasida be angka bagabaga dohot angka panurirang na paingoton bangso i terbuang ma nasida tu bangso na hebat tu Babel, Assur. Penyesalan na umbalga i do na naeng tabereng sian turpuk on, sian i diboto Jahowa na ingkon mulak do bangso i manopot Ibana.
Mulak do nasida di bagasan angka hitir jala dilului nasida Debata na setia maradophon bangsoNa. jala i do na pinangido ni Debata “Tu saluhut halak na tarbuang mulak ma ho tu Debata“ . Songon i tong di pangido Debata sian hita, unang be paima tingki, mulak ma saonari tu ulaoni Debata. Songon halak na tarbuang do hita, molo so Debata be manguluhon hita alani Dosa gabe tarbuang ma hita. Turpuk on mandok “Molo mulak hita tu Debata gabe Debata na mangulahon ngolunta jala masa ma asi ni roha ni Debata tu hita. Alani selagi ada kesempatan mulak ma hita tu Debata di paima do hamumulakta. Amen
TURPUK : 2 KORINT 4 : 6
Ai Debata, na mandokk bagasan bohi ni Kristus i.
Di sejarah panompaon ni Debata di portibi on dohot nasa isina, taida do gogo dohot huaso ni Debata marhite hataNa laho manjadihon saluhutna. Di 1 Musa 1:3 didok: ”Dungi mangkuling muse ma Debata ninna : jadi ma ho na tiur, jadi tiur ma tutu”. Sian Debata do haroroan ni hatiuron i. Na manondangi saluhut portibi on. Suang songon i nang manondangi ngolu ni jolma. Sipata do holom panghilalaanta ala ni angka na masa di ngolunta. Olo do i ala ni angka godang ni sipingkiran dohot sisarihononhon ditongatonga ni keluarga. Boi do ala ni angka tuntutan ni angka ianakhon di parsikolaan. Boi do ala ni angka persoalan di angka ulaonta si ganup ari. Gabe sipata olo ma holom parnidaanta. Alai mardonganhon Debata sai na patiuronna do di hita dalan dohot angka na tasangkapi. Laos ima na paingot ni apostel Paulus tu huria Korint di turpuk on : “Ai Debata, na mandokhbagasan bohi ni Kristus “. Marragam angka na masa diadopi nasida, gabe mambahen nasida marsak jala mandele. Alai diadopi Apostel Paulus mangalami na songon i. Alai diparhatopot Apostel Paulus pangurupion ni Debata. Disondangi asi ni roha ni Debata do ibana mangadopi ragam ni angka sitaonon na masa tu ibana. Panindangion i ma naeng jumpang di huria Korint laho mangadopi ragam ni na masa di pardalanan ni ngolu nasida. Marhitehite haporseaon nasida na marsihohot tu Debata di bagasan Jesus Kristus naung manghophop nasida. Ibana do na tuk patiurhon roha dohot pingkiran ni sandok manisia na tongtong manghatindanghon hagogoon ni Debata.
Hita pe naeng ma songon i, tajalo ma hatiuron na sian Debata, lao manorangi rohanta na holom i asa tau hita marpanindangion di adopanNa, jala boi taulahon hombar tu lomo ni roha ni Debata. Amen.
TURPUK : SAKARIA 9 : 9 B
.
Bagabaga haroro ni Raja i manang Messias i nunga dilumbahon panurirang Sakarias tu bangso Israel, asa tongtong marsihohot jala manghaporseai Debata nasida. Naeng ma nian gomos nasida manghaporseai Debata asa tongtong nasida bertahan saleleng maradophon bangso na adong dihumaliang nasida siala na ingkon didongani Debata do angka bangso na mangasahon gogo ni Debata dohot na mardalan di bagasan hatigoran dohot habadiaon. Bagabaga ni panggomgomon hadameon ni na pinarbaga ni Debata di Sion tangkas do di paandar panurirang Sakarias di turpuk on. Debata sandiri do manopot bangsoNa marhite haroroan sada raja laho patuluson sangkap ni Debata. Raja na mamboan hadameon huhut paluaon angka na tarhurung. Raja partigor, siparmonang jala marserep maroha ima hasurungon ni Raja i sian raja na asing di portibi on. Haroro ni raja i hundul di atas halode dohot marpahean na sederhana. Haroro ni Raja i patuduhon hidup yang sederhana, jala harorona i mamboan haluoan tu sude lapisan hidup tanpa ada perbedaan. Marhite turpuk on dipaingot do hita nunga boha pangaradeonta laho manjangkon haroron i Raja i. Membuka diri i ma dalan manjangkon Raja i jala mamelehon diri asa gabe inganan ni Debata. Alani i tadasiphon ma pangaradeonta manjangkon Raja i sipalua i. Bongot ma hita tu ngolu habadiaon na hinalomohon raja i. Jala tapalendes ma dalan di Raja i ima Jesus Kristus Sipalua i marhite hamubaon ni roha sian angka hadosaonta dohot pardenggananta
tu Debata. Selamat menjalani Advent. Amen.
Diposting oleh hkbpdoloknauli di 10.30
PENGUMUMAN - LONCENG GEREJA
Kepada Saudara-saudariku yang terkasih di dalam Yesus Kristus, Tuhan Raja Gereja !
Apabila gereja atau lembaga keagamaan yang saudaraku layani membutuhkan LONCENG GEREJA yang digunakan untuk memberikan informasi tentang Hari Minggu atau kejadian-kejadian penting, yang sekaligus merupakan ciri khas adanya Gereja. Maka dengan ini Gereja HKBP Dolok Nauli Ressort Dolok Nauli, dengan Kelompok Pengrajin Pandai Besi-nya, telah go-publik menerima pesanan luar dan dalam pulau Sumatera, dengan alamat :
HKBP DOLOK NAULI - SITAMPURUNG
RESSORT DOLOK NAULI DISTRIK XVI HUMBANG HABINSARAN
Jln. Dolok Sanggul Km. 3,5 - Siborongborong
HP : 0813 7021 3068 a.n. Pdt. Lerik Jon Panjaitan, STh
Diposting oleh hkbpdoloknauli di 11.27
Home » sermon » Johannes 16:12-15
TONDI HASINTONGAN PANGAJARI DI HITA
Molo taida turpuk on udutni jamita Minggu na salpu (Pesta Parningotan di Hasasaor ni Tondi Porbadia) doturpukta ari on. Mangihuthon parsagina, na tarmasuk do i tu bagian na paduahonni Hata Partadingan ni Tuhanta Jesus tu angka siseanNa, ditingki dipatupa IbanaPerjamuan Makan. Molo minggu na salpu diondolhon Jesus Kristus do paboanaeng dilehon Ibana do Tondi Porbadia, jala disi dipatorang Ibana do Ulaon niTondi i. Alai, dibagasan turpuk on, diondolhon Jesus do paboa ndang asing jalandang tarsirang Ulaon Tondi Parbadi sianulaonNa sandiri.
Nang pe naung tolu taondipaihutihut sisean i Jesus jala torus do nasida diajari, maol dope diantusinasida taringot tu Ibana. Tutu, nunga ditanda jala dihaporseai nasida paboaJesus i do Nabadia ni Debata, jala di Ibana do hangoluan na saleleng nilelengna (Joh.6:68-69) Nang pe songon i sian angka naung niida jala naungbinege dohot naung nialamannasida,gumodang dope na so diantusi nasida. Lobi so mangarti ma nasida di angka nanaeng masa dope, i ma udut dohot akibatlebih jauh ni haroro dohot ulaon ni Jesus i. Molo ingkon manaon Ibana muse,ditangkup, diuhumi jala diparsilanghon, dung i mate, aha ma lapatan ni i? Molohajolmaon nuaeng dohot muse? Sude i, ndang hadodoan angka sisean dope. DibotoJesus do i sude. Ala ni i ma asa didok, “Godang dope sidohononHu tu hamu, alaindang tarboan hamu dope i nuaeng(12).”jala madokdokhu; ndang siat tu pingkiran ni hajolmaonnasida, ai mamaolhu do ijala masongkalhu.
Asaboi dinatusi nasida aha do na gabe sangkap dohot ulaon ni Jesus, gabe dibagabagahon IbanaRoh Kebenaran) ninna. Na marpardomuan dopanggoarion i tu ulaon ni Tondi Porbadia i, i ma na manogihon tu bagasan nasahasintongan. Aha do hasintongan i? Jesus Kristus i sandiri mandok, “Ahu do ...hasintongan.” (Joh.14:6). Jadi, Ibana sandiri do hasintongan i dohot nasa na marhahonaantu Ibana, i ma hata dohot patikNa, poda dohot pangajaranNa, ulaon dohotpanobusionNa, haluaon dohot hangoluan na di bagasan Ibana dohot angka na asing.Na marhinorhon situtu do hasintonganNa i. Ndang holan di sisean i, tung disandok hajolmaon do. Justru angka ido na so haru niantusan ni angka sisean i dope. Alai dung ro Tondi Porbadia i,angka sisean i mananda hasintongan i, manjalo jala manghaporseai, dung itogutoguon jala pargogoanNa mian jala mangolu di bagasanna. Ndang hasintonganna asing sipaboaon ni Tondi Porbadia i, tung hasintongan na di bagasan TuhanJesus Kristus i do. Mangondolhon i didok Ibana ma, “JaloonNa do na di Ahu lahomamaritahonsa tu hamu.” Manang aha na niida ni Jesus di Debata, na binege jalana jinaloNa sian Ama i, dohot saluhut na tinonahonNa, laos i do tong sijaloonma didok, “Ai ndang adong sihatahononNa sian handirianNa, na binegeNa, i dohatahononNa.” Laos Tondi Porbadia i do muse na mangajarhon tu sisean i angka nanaeng masa dope. i ma haluaon sijaloon ni na porsea ala ni ulaon panobusionNa i dohot hatigoran Uhum ni Debata. Ala hasintongan na di bagasanKristus i do diajarhon, gabe marsangap do Jesus i di bagasan dohot marhitehiteulaon ni Tondi Porbadia i.Ala nii didok ma , “PasangaponNa do Ahu.” Marsangap do Kristus i di tongatonga ni angkanaung tinogihon ni Tondi Porbadia i tu haluaon, jala di bagasan Jesus namarsangap i marsangap ma nang Ama i.
Diay.15a dihatindanghon Jesus Kristus i do pardomuanNa tu Ama i. Na ro do Ibanatu portibi on di bagasan huaso manang otoritasni Debata. Ibana do haririmpas ni hapataran ni Ama i, sillam ni hasangaponNa(Heb.1:3) jala suman ni hadirionNa (Kol.1:15) na patar di bagasan daginghajolmaon. Na marnida jala na manjangkon Ibana, na marnida jala na manjangkonAma i do i (Joh.14:9-11). Di bagasan pardomuan tusi do didok Jesus dison,“Saluhut na di Ama i, di Ahu do i.” Sandok milikni Debata Ama i, milik ni Anak i doi. Parsidohot Ibana di hadebataon, di hasangapon, hamuliaon dohot di huaso niAmaNa i. Hombar tusi, na niulaNa di portibi on, na niula ni Ama i do i. Ndangdung Ibana mangula sian roharohaNa manang sian handirianNa, alai di bagasanhaserepon haanahonNa, angka na niidaNa di Ama i, na binegeNa, na jinaloNa dohotna tinonahon ni Ama i (Joh.3:32; 5:19, 30; 6:38; 8:28), i do diulahon. Ala nisaluhutNa i, patimboon ni Ama i do Ibana jala basabasahononNa tu Ibana goar nasumurung asa nasa goar, asa somba tu GoarNa nasa ulu ni tot na di banua ginjangdohot na di tano on, nang na di toru ni tano (Pil.2:9-10). Siamkepribadian dohot ulaonna gabe tarida ma Hasiltolusadaan ni Debata.
Ari on sahat do hita tu Minggumanang Pesta Trinitatis (Hasitolusadaan ni Debata). DigoariTrinitatis siala DebataSasadasa (Allah Yang Esa), alai napapatarhon diriNa di bagasan tolu caraberada, i ma Debata Ama, Anak dohot Tondi Porbadia. Na tolu panggoarion indada na manudu tu haadongon ni tolu Debata, alai na marhahonaan tu lapatan niDebata Sasadasa i do, tu pardomuan (hubungan)dohot tu ulaonNa di hita. Amanta do Ibana, na manompa jala na pangoluhon hita;partobusta do Ibana, na mamintori jala na paluahon hita; habadiaonta do Ibana,na manjou jala na mangondihon hita. Dohot hata na asing, Debata na manompa jalana manghuasoi hita (di atas kita) doDebata Nasasada i, na mandongani hita (bersamakita, Immanuel) jala na manginganihita (di dalam kita). Hombar tusi doantusanta lapatan ni hasitolusadaon (trinitas)ni Debata Nasasada i di hita, ndang secaranumerikal manang ilmu hitung.Taringot tu pangalaho ni hapataranNa i, tarpamanat hita do i deba di turpukon.Na parjolo, dipatupa do i di bagasan dohot marhite Tuhan Jesus KristusHasintongan na paluahon i. Ro do Ibana tu portibi on di bagasan huaso manang otoritas ni Debata. Di bagasan Ibana doAma i, jala Ibana di bagasan Ama i. Nasa na marnida jala na manjangkon Ibana,na marnida jala na manjangkon Ama i do i. Taringot tu saluhutna i, didok Jesusdo di jamita on, “Saluhut na di Ama i na di Ahu do i.” Parsidohot do Ibana dihadebataon ni Debata Ama i, di huaso, hasangapon, hamuliaon dohot diharajaonNa. Hombar tusi, na niulaNa di tano on, na niula ni Debata Ama i do i. Alani i, Molo tadok, Jesus Kristus do hapataran ni Debata, ingkonhaporseaanta situtu do paboa holan di bagasan dohot marhitehite Ibana dotartanda hita Debata. Ala ni i, Ibana ma tahaporseai, tahaposi jala tajangkon.Na paduahon, dipatupa do i di bagasan dohot marhite Tondi Porbadia Hasintongani. Hasintongan ni Kristus i mansai maol do siat tu roha ni jolma. Alani i do disuruh Jesus ro Tondi Parbadia, Dung roTondi Porbadia i togihononNa ma nasida tu bagasan nasa hasintongan. Ndanghasintongan na asing, alai naung niula jala pinapatar ni Kristus Jesus i dosiudutan jala sitorushononNa. Manang aha na jinalo jala tinonahon ni Ama i tuAnak i laos i do jaloon boi mangantusi, manjalo, manghaporseai jalamanghangoluhonsa.
Di ganup inganan, di ragam ni na masa nataadopi di ngolunta, disi do Tondi i mangalehon jaminan keselamatan dohotmangapuli/patoguhon rohanta. Tongtong do Debata hadir di tongatonganta marhiteTondi i songon naung ni dok ni Jesus i. Tondi i do namanguluhon,mangajari, manogunogu, marmahani hitamangadopi ragam ni hamaolon di ngolunta i.
Di posting oleh : Rivai Silaban Update pada : 11:22 PM
Jamita Evangelium Minggu Jubilate, 3 Mei 2020, "Marolopolop ma tu Debata" (1 Kronika 16: 31-36) Pelita Batak Online
Jamita Evangelium Minggu Jubilate, 3 Mei 2020, "Marolopolop ma tu Debata" (1 Kronika 16: 31-36)
Jumat, 01 Mei 2020 13:11:00
Pinatolhas ni Pdt Dr. Robinson Butarbutar, Ketua Rapot Pandita HKBP    Sangombasnari, ditogihon hita marsiajar sian bangso i na barani patolhas pangidoan tu Debata asa palua nasida sian parhatobanon (Heber: yisyanu; Indonesia: selamatkan), asa papungu nasida (Heber: kabetsenu), jala asa palua nasida sian angka mara sian musu (Heber hatsyilenu; Indonesia: lepaskan), asa tarbahen nasida dung i mamuji goarNa na badia i ro di saleleng ni lelengna (ayat 35-36    Asa dipalua Ibana hita maralohon Covid 19 on, musunta na naeng mamolgak ngolunta.
Jamita Evangelium Minggu Rogate, 17 Mei 2020: "Tangiang Hamauliateon" (1 Kronika 17: 16-27)
Departemen Seni, Amerika Serikat
Goar ”Betel” sian hata Heber marlapatan ”Bagas ni Debata”. (1 Musa 28:17, 19) Suman do goar on pangkeon tu kantor ni Sitindangi Ni Jahowa na adong di liat portibi on i ma inganan laho manguluhon jala manghobasi ulaon parbaritaon. Punguan na Mangaradoti Orhanisasi, nasida maringanan di kantor pusat di New York, AS, jala sian i ma nasida mangaradoti ulaon ni angka kantor cabang na adong di ganup bangso. Sude nasida, na marulaon di angka inganan sisongon on didok ma nasida keluarga Betel. Songon somal ni sada parsaripeon, nasida rap maringanan dohot rap karejo, rap mangan, jala rap marsiajar Bibel di bagasan sada ni roha.​—Psalmen 133:1.
Inganan na tandi tu sada parsaripeon na rap karejo sian ias ni roha. Halak Karisten angka baoa dohot borua na marulaon di Betel dilehon do dirina dohot ganup tingkina laho mangulahon lomo ni roha ni Debata dohot patujolohon ulaon tu Harajaon. (Mateus 6:33) Ndang adong na manjalo gaji, alai diparade do inganan dohot sipanganon tu nasida jala diurupi do nasida di parhepengon tung pe ndang haru sadia, laho tu haporluan nasida sandiri. Ganup halak na karejo di Betel adong do karejona be, di kantor, di dapur, manang di inganan laho mangan. Adong do na marulaon di parcetakan manang panjilidan, dohot marulaon di bagian na paiashon, na paturehon pahean, na mangaradoti inganan, dohot angka na asing dope.
Inganan laho mangurupi ulaon mambaritahon Harajaon. Na rumingkot tinuju ni ganup Betel i ma paradehon angka na hombar tu hasintongan na sian Bibel tu sude jolma. Buku on ma sada sian na dipatupa. Punguan na Mangaradoti Orhanisasi on, nasida ma na mangaradoti angka na manurat. Dung i, dikirim ma angka buku on marhite komputer tu marratus angka panalin di liat portibi on, laos dicetak ma mamangke masin na mansai hatop di pigapiga parcetakan Betel, jala dikirim ma tu lobi sian 110.000 huria. Marhite angka ulaon na dikarejohon i, keluarga Betel mangurupi ulaon na rumingkot di tingki on—mambaritahon barita na uli.​—Markus 13:10.
Ise do na marulaon di Betel, jala aha do na diparade tu nasida?
Ulaon na rumingkot aha ma na diulahon di ganup Betel?
Klip Video: Ulaon Marbarita di Liat Portibi on na Diulahon Sitindangi Ni Jahowa
Ida ma songon dia godang ni tikki dohot marratus bahasa dipatupa tu ulaon i.
Bagihon Bagihon Aha do Betel i?
Marsiajar do Ahu Molo Jahowa Burju Jala Panesa Dosa
JAHA DIBAGASAN HATA Afrikans Albania Amhara Arab Armenia Aymara Batak (Toba) Bengali Bikol Bolanda Bulgar Cebuano Cheska Chichewa Chitonga Chitumbuka Chokwe Cibemba Cina Mandarin (Disederhanakan) Cina Mandarin (Tradisional) Cinyanja Dansk Efik Esti Ewe Fiji Ga Georgia Greenland Guarani Gujarati Hausa Heber Hiligaynon Hindi Igbo Iloko Indonesia Inggris Isoko Italia Japang Jerman KannadaKwangali Kwanyama Lingala Lituavi Luganda Lunda Luo Luvale Magyar Makedonia Malagasi Malayalam Marati Maya Moore Myanmar Nahuatl (Tengah) Ndebele Ndonga NepaliBolivia) Rumania Rundi Rusiok Pisin Totonac Tshiluba Tsonga Turki Tuvalu Twi Tzotzil Ukraina Umbundu Venda Vietnam Wolaita Xhosa Yoruba Yunani Zapotec (Isthmus) Zulu
BIBEL MAMBAHEN DENGGAN HANGOLUAN
Disaritohon si Normand Pelletier
HAROROAN NI BANGSO: KANADA
JUJUR NI NGOLU: PANGOTOOTOI, PARJUJI
NGOLUNGKU UJU I:
Di luat Montreal di huta na pogos do ahu tubu. Tingki marumur onom taon marujung ngolu ma bapakku. Dunghon i holan omakku ma mangurus keluarga nami. Ahu ma siampudan sian ualu na marhahamaranggi.
Dung lam magodang ahu, marnarkoba, marjuji, martumbuk, dohot mangulahon angka hajahaton. Dung marumur sampulu taon ahu, huurupi ma angka boruboru na so hasea, dohot angka na paanakhon hepeng. Jotjot hian do ahu margabus jala mansai las do rohangku molo boi huotootoi halak. Ndang boi hupaso na mangotootoi i.
Tingki marumur 14 taon ahu, lam malo ma ahu mangotootoi. Umpamana, hutuhor ma godang jom, golang dohot tintin na marlampis sere (mas). Dunghon i, hugorga ma disi hata 14 karat. Hugadis ma i, di topi dalan manang di inganan parparkiran di mol. Las hian rohanghu ala muramura do ahu mandapot hepeng. Hea do di bagasan sadari dapotan pangomoan 10.000 dolar AS!
Dung marumur 15 taon ahu, dipakaluar ma ahu sian singkola ni dakdanak na jugul. Ndang adong jabungku, alani i, modom di dalan ma ahu, di taman, manang di jabu ni dongan.
Jotjot do ahu ditangkup polisi ala mangotooti. Alai ndang dipamasuk tu bagasan hurungan ahu, alana ndang barang na hutangko na hugadis i. Nang pe songon i, didando do ahu ala manipu, mangotootoi, jala ndang marsurat tigatigangku. Huhut do ahu gabe sipartagi utang alana ndang mabiar ahu tu manang ise pe. Jea do on, alani i ma sipata huboan senjata. Ahu pe hea do pigapiga hali karejo dohot punguan ni parjahat.
Parjolo sahali ahu manjaha Bibel tingki marumur 17 taon. Tingki i, sajabu ahu dohot hallethu na marsiajar dohot Sitindangi Ni Jahowa. Alai, ndang lomo rohangku tu aturan ni Bibel. Alani i, hutinggalhon ma ibana. Dung i, rap tinggal ma ahu dohot hallethu na asing.
Muba ma ngolungku tingki hallethu na sada on mulai marsiajar Bibel dohot Sitindangi Ni Jahowa! Lam holong ma rohangku tu ibana alana lam lambok jala marlambas ni roha ibana. Ro ma ahu tu inganan parpunguan Sitindangi Ni Jahowa. Burjuburju do nasida jala dijanghon do harorongku. Tung marimbar do nasida sian angka halak na hutanda saleleleng on! Saleleng on, dibolonghon keluargaku do ahu; ndang hea huhilala holong dohot halambohon sian na metmet. Alani i, holong na dipatudu Sitindangi Ni Jahowa on boi hona tu rohangku. Tingki ditogihon nasida asa marsiajar Bibel ahu, pintor hujanghon.
Aha na huparsiajari sian Bibel paluahon ngolungku. Marsangkap hian do ahu laho mangarampok rap dohot dua donganku. Molo marhasil boi hugarar utangku na lobi sian 50.000 dolar AS. Tuani ma ndang dohot ahu! Donganku na dua i laho do mangarampok. Ujungna, sada sian nasida tartangkup jala sada nai dibunu.
Ala torus ahu marsiajar Bibel, godang ma hamubaon na hubaen di ngolungku. Umpamana di 1 Korint 6:10 (Bibel Siganup Ari), didok Bibel, ”Panangko manang na hisap manang parmabuk manang paroaroahon manang panipu,” ndang manean Harajaon ni Debata. Tumatangis ma ahu tingki hujaha i, tarsunggul ma ahu nunga sala hape ahu saleleng on. (Rom 12:2) Saleleng ngolungku holan na roa do kaluar sian pamanganhu jala parmurukmuruk do ahu, saleleng ngolungku holan gabus do huulahon.
Huparsiajari do muse molo na burju do Jahowa jala olo manesa dosa. (Jesaya 1:18) Sai martangiang ma ahu tu Jahowa mangido pangurupion asa boi muba ahu. Pangurupion na hujalo sian Jahowa boi manguba ngolungku. Alani i na parjolo huulahon, huoli ma hallethi, jala hupasurathon ma parsaripeon nami.
Mangolu dope ahu sahat tu sadari on ala mangulahon na didok ni Bibel
Nunga mangoli jala tolu gelengku tingki marumur 24 taon ahu. Saonari, ingkon hulului ma parkarejoan. Alai ndang adong singkolangku jala ndang adong na hutanda na boi mangurupi ahu mangalului parkarejoan. Marsitutu ma ahu martangiang tu Jahowa. Dung i hulului ma karejongku. Tingki diwawancarai ahu, hupaboa ma na giot do rohangku muba jala na olo do ahu burju karejo. Sipata, hupaboa ma na marsiajar Bibel do ahu jala lomo rohangku gabe sahalak na burju. Tung pe songon i godang do na so manjalo ahu. Ujungna di sada wawancara husaritohon ma ngolungku na uju i tu na laho gabe tokeku. Didok ibana, ”Ndang huboto alani aha, alai huhilala ingkon hujalo do ho.” Porsea do ahu alus ni tangianghu do on. Ujungna ahu dohot tunggani borungku tardidi gabe Sitindangi Ni Jahowa.
Mangolu do pe ahu sahat tu sadari on ala mangulahon na didok ni Bibel. Jala i ma na gabe dalan ni ngolungku. Keluargangku pe gabe martua ma. Jala ias panggora ni rohangku ala pos do rohangku nunga disesa Jahowa angka dosangku.
Nunga 14 taon ahu gabe perintis laho mangurupi halak marsiajar Bibel. Ndang sadia leleng dope, dohot do tunggani borungku gabe perintis. Saleleng 30 taon na parpudi on, nunga adong 22 halak dongan sakarejongku na huurupi asa manomba Debata Jahowa. Saonari, lao dope ahu tu mol, alai ndang na laho mangotootoi halak. Na laho patuduhon panghirimon taringot tano na imbaru na so adong be angka pangotootoi.—Psalmen 37:10, 11.
Salah Satu Versi Naskah Naipospos | DONDA UJUNG - HUTAURUK
Salah Satu Versi Naskah Naipospos
Posted on November 7, 2009 by Maridup Hutauruk
No. 8. Tarombo ni Si TOGA NAIPOISPOS dohot Sejarah ni Naipospos
Ia Si Raja Naipoispos i, ima anak ni Tuan Sorbadibanua tubu ni boru Sibasopaet, ualu hian do nasida sa-Ama, alai anggo sa-Ina tolu halak do, ima Sitoga Sihombing, Sitoga Naipospos dohot Siraja Sobu. Ia na sa-Ama nari ima Sibagot ni Pohan, Silahi Sabungan, Sipaettua, Siraja Oloan dohot Siraja Hutalima ima tubu ni boru Lontung didok.
Ia Tuan Sorbadibanua i parjuji do didok barita i nama angka na husurat dison. Ianggo tuanboruna boru Sibasopaet i na hol do ndang marnida dakdanak, di sada borngin na marnipi do boru Sibasopaet on: Ro ma ninna sada boru Natuatua na mandok hata tu ibana “unang sai marsak ho! Ala na so adong tumubuhon jolma, alai dapot ho ma sahalion pira ni Pidong Talaktak, alai pasoding ma i manang na tudia lomom jala dung 7 borngin lelengna dulo ma muse, ai gabe jolma ma i, Alai ianggo abitmu bahen ma songon parabiton ni naung gabegabean!, tarsunggul ma ibana, dibahen ma antong marsogotnai songon2i, lam leleng lam ditambai ma patureture abitna i, alai ianggo diida Tuan Sorbadibanua, ndang apala dibaen paheannai huhut ala leleng diparjujian do Tuan Sorbadibanua, ndang pola maol dijaga rohana i, dung pa-sia-bulanhon sai songon2i dibahen. Di nasadari laho mulak ibana sian parsobanan diida ma tutu sada asar ni Talaktak jala tolu pira dibagasan. Las ma rohana ai ndang lupa ibana di nipinai, nunga tung sai dipaingotingot i dibagasan na 9 bulan i.
Dung sahat ibana ro di jabu dibaen ma (dibunihon) ma pira ni pidong Talaktak i, sada tu Pangumbani, sada tu Tomboman ni jabu i, jala nasadanari dibaen ma i tu Sobuon, alai sai tardipatingkirtingkir ibana do i. Jadi marsogot na i mamintor diida ibana ma adong Sijombing meat tu pira ni Pidong na di Tomboman i, diida muse ma pira na di Pangumbari disonggopi ipos alai anggo na di Sobuon i ndang adong na ro tu si huhut ala hukkup do i, sai songon2i ma lelengna 7 borngin, jadi pa-pitu-arihon ala naung sai tu si rohana huhut diida ma nunga gabe jolma tolunsa, laos dibuat ma jala di didi jadi laos tangis be ma antong. Songon na so siat do nian barita on tu roha, nang tu roha ni na manjaha dohot na umbegesa.
Dungi disuru boru Sibasopaet do i ra songon naung husurathon di jolo i, ianggo angka natuatua naparjolo sian ahu mandok sai boru Sibasopaet do. Disuru ma naposona (naposo pangurupi do nanidokna), manjou Tuan Sorbadibanua tu parjujian jala paboahon naung tubu anakna tolu, dung sahat namanjou didok ma: “Rajanami nunga tubu anakmuna, ipe muli ma jolo Rajai”. Muruk do Raja i mangalusi jala didok: “Naoto do ho hape? Ho ma na lumoak”. Dungi dialusi Naposoi ma muse: “Tutu do Rajanami ndang naoto ahu, alai tung na tutu situtu do, nunga tubu Anak ni inanta Soripada Sibasopaet tolu nangkining”. Didok Tuan Sorbadibanua i do muse: “Ah ndang naoto ahu, so huboto haroan nanaeng ro di ahu, alai laos dohot ma na di parjujian i manjujui asa muli Tuan Sorbadibanua i.
Tung dokdok do nian rohana laho hehe dohot mardalan ai ndang dihaporseai jala autbeha maila ibana, hape ditoru dope ibana nunga dibege ngaokngaok posoposoi, las ma antong rohana, alai di nasobinege ni manang ise dirohana ingkon sungkunonna tuanboruna (boru Sibasopaet i).
Dinasahali ditangkasi ma boru Sibasopaet i taringot tu pangalahona manang na songondia do. Jadi dipaboa ma sude nipinai dohot pambahenanna diparabitonna salelengnai. Jadi marhite sian i songonna ditoishori roha ni Tuan Sorbadibanua on ma anakna si tolu halak i, jala marhite sian boaboa ni tuanboruna i ma dibaen goarna: Na niinganan ni Sijombing i SIJOMBING, na niinganan ni Ipos i, SIIPOS jala na di Sobuon i SISOBUON., laos tarida ma antong nahurang maol (lea) do dirohana tubu ni boru Sibasopaet i. Asa na dipadenggan halak nama dipudian ni ari goar i, ima na gabe torus tu saonari: Si Toga SIHOMBING, Si Toga NAIPOSPOS dohot Si Raja SOBU. Nang pe naung balga anakna natolui, ianggo dibagasan roha ni Tuan Sorbadibanua ndang hasea nasida, gariada tahe sai naeng na hurang tibu mate tolunsa, jala dietong ibana do i haleaon di ibana molo laos mangolu.
Jadi di nasadari dipatulbu-tulbu ibana ma anakna na 8 halak i, ima tubu ni boru Lontung na lima, maralohon tubu ni boru Sibasopaet si tobu halak i ima di tano Balige, jadi lam somal ma antong songon2i dipatulbutulbu dohot manang marpantom dibaen dirimpu nasida do holan na sigajaraja di nasida antong ai ndang apala hea didok ama nasida i tu nasida tubu manang aha nasida, alai ianggo roha ni Tuan Sorbanibanua i sai naeng ma mate halak na tolu i.
Jadi di na sadari muse tar mareak botari, didokkon ma muse nasida marpantom sanggar, alai nunga dirade hian sanggar baen pantom nasida, disuru ma tolu halak tubu ni boru Lontung dijolo alo ni si tolu halak tubu ni boru Sibasopaet i, jala didok ianggo leak taralo tolu do na tolu, nunga rap nabegu nasida, alai molo so taralosa ro ma nadua mangurupi, jala tanda ma naumbegu jala naummalo Si Toga Sihombing, Si Toga Naipospos dohot si Raja Sobu ninna, ianggo di angka ari naung salpu antong sai gumarang do si tolu halak i sian si lima halak nai, dung loja nasida na marpantom i jala hona onjar si tolu halak pinompar ni boru Lontung i disuru ma muse na dua nari jala dilehon ma pantom sanggar naung adong tarugi diujung ni pantom i naung tinajoman, sangkap ni Tuan Sorbadibanua i asa hona jala mate si 3 tolu halak pinompar ni boru Sibasopaet i. Torus ma antong dipantomhon pantom naung adong tarugi naung tinajoman i tu si tolu halak i, alai ala na ummalo i si tolu halak sian na lima, ba ditangkup ma pantom na adong tarugi i jala dipantomhon ma i mulak tu si lima halak i, jadi hona ma antong si Raja Huta Lima jala laos mate. Alai adong do na mandok ndang tutu mate si Raja Hutalima na jalang do jala di Karo do didok, ndang tartontuhon ahu dison.
Dung mate didok si Raja Hutalima i, disuru Tuan Sorbadibanuai ma maradian, ai autboha didok rohana hona siopat halaknai i. Laos ditangkasi si tolu halak on ma antong angka pantom na adong dope ditangan nasida i, ba diida nasida ma nunga gantung ditangan nasida pantom sanggar naung martarugi, Jadi muli ma nasida laos dipaboa ma tu inana boru Sibasopaet taringot tu namasa i. Jadi dipaingot ma anakna na tolu halak i asa tardijaga roha nasida be roha ni Tuan Sorbadibanua i nanaeng mamusa nasida hian. Jadi olat ni i lam mabiar ma nasida mida amana i jala lam ditoishon rohanasida ma antong.
Ndang pola sadia hinata si tolu halak i nang boru Sibasopaet pe, ai molo adong tois ro do jais jala molo soadong holong, holang do nang holong hian. Nian ingkon haholongan ni ama do anakhonna jala ingkon roha pangoluhon di anakna, ipe asa dihaholongi ianakhon na i amana, nang tu halak na asing tahe. Adong do hata na mandok: Holong do mangalap holong, jala jais mangalap haleaon.
Dungi dung songon i pangalaho ni namasa i, bungkas ma sian Balige boru Sibasopaet rap dohot anakna na tolu halak i tu Uluan, alai ro ma Silahisabungan tu tano Sigumpar, jadi dung diboto boru Sibasopaet naung jonok be inganan nasida i, ditahi ma muse bungkas tu balik ni dolok Tolong, jadi saut ma nasida bungkas jala maringanan di Tanggabatu, alai tong dope dihilala majonokhu tu tano Balige, ndang pola lebeng nasida disi bungkas ma muse nasida tu Pariksabungan. Adong do na mandok di Pariksabungan i do na martulbu i, laos ido umbahen na margoar Pariksabungan, asa disi do dipasabung Tuan Sorbadibanua anakna na tolu halak i, asa ndang tartontuhon i. Sian Pariksabungan on ma marserak si tolu halak i, ra dung mambuat boru ma nasida be, si Toga Sihombing tu Banualuhu Butar, jala si Toga Naipospos tu tano Bahal Batu, ia si Raja Sobu tu si Hujur ma didok. Sian inganan ima muse marserak angka marga i. Ia si Toga Naipospos munsat ma muse tu Dolok IMUN.
Ia si Toga Naipospos namarsiduadua do ibana, jala boru Pasanibu do duansa. Parjobo dialap ma naumpompar Sibagariang, Hutauruk, Simanungkalit dohot Situmeang, ala tar-hol ma jolo jadi ndang sonang rohana alani nanibu. Dung ro (dialap boru Pasanibu na paduahon i), ndang sadia leleng mamintor adong ma na tar-hol di boru Pasaribu na parjobo nialapna i, jala mamintor tubu ma Donda Hopol (Sibagariang), Dung tubutubuan boru Pasaribu na parjoloi (namanubuhon Sibagariang i); tubutubuan muse ma boru Pasaribu na parpudi nialap na i, tubu ma si Marbun, Dung i muse ditubuhon boru Pasanibu naparjolo i ma Donda Ujung (Hutauruk), tubu muse ma ihut tusi Ujung Tinumpak (Simanungkalit) dohot Jamitamangaraja (Situmeang), alai ianggo boru Pasaribu naparpudi i na na, tangkas ma na 5 (lima) do baoa anak ni Si Toga Naipospos, ima: 1. Sibagariang, 2. Hutauruk, 3. Simanungkalit 4. Situmeang, 5. Marbun.
Adong do na mandok jala hira nunga dioloi pinompar ni si Toga Naipospos na dua do anak ni si Toga Naipospos ima: 1. Si Toga Sipoholon, 2. Si Toga Marbun, aisten Demang dohot Demang tu luat Huta Raja mangido dohot mambahen Tarombo, laho mamillit (mambahen verkeising Kepala Negeri di Huta Raja), laos di tingki i torop do -90 taon jala laos ro tu punguan i, mardomu ringgas ni roha nasida be ro, ala na sohea pola ro Pamarenta manaringoti tarombo na songon i. Alai ianggo umurhu 27 taon do pe tingki i. Jadi sude Natuatua sian marga na lima (5) i mandok: Tung na 5 (lima) do anak ni si Toga Naipospos. Didok Ass Demang mangihuthon tarombo Sipoholon dua do anak ni si Toga Naipoispos, ima si Toga Sipoholon dohot si Toga Marbun, ala naung jumolo huhut dibaen tarombo di Sipoholon sian di Huta Raja.
Sude do nian angka Njolo’ binahen, jadi songon i ma saut disurathon di taon 1923.
Dung sae tarombo i, ro ma muse pangidoan ni Pamarenta i, asa marpungu sude Kapala Negeri na masuk tu Sipoholon ima marga Naipospos. Jadi di punguan I, di na ro i Controleur dohot Demang, disungkun ma muse taringot tu tarombo ni anak ni Si Toga Naipoispos i, manang dia na tutu, tarombo na binahen ni Sipoholon do nanidok ni Huta Raja. Hupatorang do nian songon na di hatorangan on, jala tambana hudok: “Aut na tutu adong si Toga Sipoholon anak ni si Toga Naipoispos i, jala anak ni ima na 4 (opat) halak: 1.Sibagariang, 2. Hutauruk, 3. Simanungkalit, 4. Situmeang, naingkon jolo margahononna ma ima marga Si Toga Sipoholon, alai ala so tutu adong i, ba dang adong marga Sipoholon”. Hatorangan paduahon muse: “Ala ni na so taralo si Toga Marbun do na 4 (opat) tubu ni  na (holan nasida natolu do)”.
Nahansit do ditaon dibaen Sihagariang, Hutauruk, Simanungkalit dohot Situmeang, na marhorbo jolo do nasida: di na opat (4) ma horbo jolo jala di na sada (1) horbo pudi. Ia tingki mangula, maninggala manang manisir, ndang diloas Sibagariang i4 halak i do: “Manusu dope i anon, parpudi i pe di ho poro ninna”, tutu manusu dope nian alai ndatung adong be ianggo susu holan asal margubogubo sambing nama. Suang songon i do nang napu2 ni horbo i sai adong do na parpudi, alai tung apala saotik do, ido diloas Sibagariang dohot dongan na i buaton na; tung bari do tahe, dung do nasida marbagi di horboi, alai digulangi naopat halak i do ianggo horbo bagian ni Marbun i, laos i do umbahen margoar adong panggulangan di tobing Huta Raja.
Tarsongoni ma hu patorang nian taringot tu paranahon ni Si Toga Naipospos i, jala ndang adong hatorangan dilehon nasida, lobi sian goar bius Sipohobon, marhitehon sian goar ni ompu do i umbahen na gabe Sipohobon didok nasida. Nang taringot tusi hualusi do nian, ai ningku do: “Molo songon i nian, boasa so dohot Huta Raja dihangkam? Ai sai ingkon Sipohobon Huta Raja ma nian goar ni nang Sipohobon on, ai tangkas do na masa binahen ni Sibagariang – Hutauruk dohot nadua nari na tu Marbun i di Huta Raja jala ndang di Sipohobon an”. Alus nasida; “Sipohobon do nang Huta Raja”. Alushu muse di pamarenta on do (jala dung pe tingkion Huta Raja Sipoholon. Ndang holan i, nang Pagar Batu digoari do Sipoholon, Rura Julu dohot na asing I; “Alai ianggo apala na tangkas situtu Sipohobon holan na masuk Rura Silindung on do”. Ndang adong dilean nasida hatorangan naasing manang nagumanjang. Alai ala diida pamarenta holan ahu (sahalak ) do alo ni lima bius (7) halak. Jadi didok Demang i ma: “Ianggo hatorangan i tangkas do tumorang na pinaboa ni Kepala Negeri Hutaraja, alai ala tumorop harnu alona, songon i ma i jolo, ninna”.
Asa on pe nang taringot tuson, umbahen na husurathon angka i, ndang na manontuhon naung tangkas Srunian na hu surat i, ndang na pola seang i.
Barita na asing taringot tu partubu ni Si Toga Naipospos dohot na dua nai Si Toga Sihombing dohot Si Raja Sobu.
Nunga hu surathon nian, saragam barita taringot tu partubu ni si Toga Sihombing, Si Toga Naipospos dohot si Raja Sobu. Alai adong do pe na mandok songon on: Ia boru Sibasopaet pandurung dengke do di topi2 ni Tao Toba (Balige ma ra), ditingki na nidurunghon na hirang na i dapotsa ma sada tunggar2, disi diida ibana mamintor didanggur ma i alai tong do tu Tao i, mardalan ma ibana muse jala didurunghon hirangna i, hape nunga dibagasan muse tunggar2 nangkiningan i, diulahi muse ma mandanggurhon tu Tao i jala munsat ma ibana tu na asing, alai nunga diida ibana ro tunggar2 i mangihuthon ibana.; didurunghon ma muse hirangna i hape nunga dibagasan muse ‘tunggar2i, jadi manginongi ma rohana ai nunga tung halongangan on di rohana. Dungi muli ma ibana laos diboan ma tunggar2i tu huta, dibuat ma tangke laho manaha nian alai ndang boe tahaonna, dung manang na piga hali ditahahon tangke na i ndang olo mabola, ro ma lali mangareapreap jala hulis2, dungi tarbege ma soara sian lali na hulishulis i songon on: “Hulishulis ndang boe bolaonmu i ianggo holan tangkemi, hulis2 alai molo sambilu dibahen ho has ma i mabola”.
Jadi dung dibege ibana soara ni lali i jala nunga loja ibana na manahahon tangke i, dibuat ma sambilu diseathon ma tu tunggar2i. Jadi mamintor silgang jala bola dua ma jala diida ma dibagasan tolu pira na sabalga ni pira ni Talaktak, dipeakhon /dibuat ma i sada sada tu bona ni urus ni jabuna (tomboman) sada tu Hombingan jala sada Sobuon, ala nunga sai adong halongangan antong di roha ni boru Sibasopaet i, ndang dibolonghon gariada tahe dipadimpan do. Alai dung dibaen na tu tomboman i mamintor ro do ipos tu si, songoni nang na di hombingan i, ro ma si jombing tusi, alai ianggo na di Sobuon i buni do ndang tarida dibahen. ianggo na sinondukna Tuan Sorbadibanua, sai marjuji do ulaonna.
Sai dialathon boru Sibasopaet i do pangalaho ni pira na nibunihon na i. Dung i di papitu arihon diida ma nunga gabe jolma tolutna pira i, dibuat jala dipansisuluhon ma. Jadi disuru ma na paboahon tu Tuan Sorbadibanua paboa naung tubu anakna tolu sian boru Sibasopaet i alai maol do diparhatutu hata ni napaboahon i, jala didok rohana do molo tung tutu adong na songoni, anak ni begu do i ndang anak ni jolma. Diihuthon do na manjou on alai ndang las roha; didok rohana do na jea do i jala haleaon jadi ndang pola sadia diparhamaol rohana nasida na tolu i. Alai lam leleng lam ganda jala lam magodang ma Si Toga Sihombing, Si Toga Naipospos dohot Si Toga Sobu. Na tardos do dohot barita na parjolo i, ianggo na patandahon sogo ni roha ni Tuan Sorbadibanua ima marhitehite na patulbutulbuhon dohot di tingki na marpantom sanggar na martarugi tubu ni boru Lontung. Ndang asa tung dihaporseai manang ise taringot tu nahusurati gariada tahe ra tung na so sintong do songon i hajajadi ni Si Toga Naipospos i, ianggo di rohaku asa boi ma dohonon asa diboto angka na parpudi do, sai adong do barita siringkocringkot.
Ia taringot tu parrohaon ni Sibagariang dohot donganna si Hutauruk, Simanungkalit dohot Situmeang, maradophon Si Marbun tung na hurang situtu do, alai tutu tar sude do na martubu ni imbang na sai marbadai (marhosomi) na laos suan do i tu roha ni ianakhon ni na marimbang i ai sai holan na manggulut di ibana sandiri asa sumurung jala gumodang di dipikiri roha nasida be. Asa tung na so hasea do roha di angka na marimbang jala singotsingot: Unang diulahon baoa na masiduadua, ai na manghorhon bada2 dohot ahut2 tu dirina be do pik i pola tahe manghorhon late.  (di Silaban rura ma i ) laos di si ma muli ibotona i tu marga Silaban, diboan Si Marbun i do barang parbagian nasida i ima djeret.
Pambahen ni Si Raja Naipospos laho marbagi tu ianakhonna:
Ia tano na gabe bangunan i ma bagian ni anakna na 4 (opat) halak natinggal di Huta Raja, nunga hupaboa angka goar ni ladang i, alai ianggo parbagian di ogung songon on ma jala dohot dope tingki i tahe Si Marbun marbagi, ai andorang so bungkas do pe ibana.
Disada bodari didok Si Naipospos i ma tu anakna na 5(lima) halak i: buat hamu ma jolo ogungta i sian rangkean na i jala palu hamu ma asa hubege jala manang na domu do soarana i bahenon ni hamu na lima. Ndang diboto nasida antong sangkap ni ama nasida i, tung dirimpu nasida do tung hoban na naeng begeon nasida sambing soara ni ogung na i, na arga do ogung ianggo najolo. Jadi dipalui nasida be ma antong jala ia so domu panabu (soara) ni ogung i dipalu manang ise digantihon ma tu na sada, sai songon2i ma jolo diaturhon tu anakna na 5 (lima) halak i paima nunga tung denggan begeonna (domu) soara ni ogung i. Asa dung denggan hadodomu ni soara ni ogung i dibege si Naipospos i didokma tu nasida: “Nunga denggan jala lehet hubege soara ni ogung na pinalu muna i, asa on pe masi tiop di ibana be hamu di naung tiniop jala na pinalu muna be, pauli hamu be ma lapadomudomu soara ni ogung na pulik2 bangunan”.
Jadi dioloi nasida be ma antong parbagi ni amana i laos dipasahatma dohot hata pasu2, asa lam gabe jala tu horasna nasida be sude. Asa angka on ma goar2 ni Ogung na jinalo nasida i: Si Donda Hopol ima Ogung Panggora, ia Donda Ujung ima Ogung Pangihut na margoar si Palaka, ia di Ujung Tinumpak ima Doal na margoar Doal si imbo, ia di Jamitamangaraja ima Doal Oloan goarna Doal Sidambirbir, ia di Si Marbun ima Djeret.
Mansai denggan do pambagihon ni Si Naipospos i pusakona tu anakna jala na tau sitiruondo i antong, ai marguru tu nabinotona be dilehon siulaonna be jala na laos jambar. Sintong do asa denggan ulaon ni manang ise pe padomuon nasida ogung i ditingki adong horja asa mamintor uli soara ni ogung i, laos singot2 doi nian asa unang adong na asing2 roha ni manang ise patupahon ulaon halalas ni roha jadi mamintor denggan jala tulus ma tula na denggan hinorhon ni sada ni roha i.
Ia si Naipospos on marujung (mate)ma ibana ditanom di Dobok Imun do didok alai ndang adong tanda2na, dihorjahon do ibana, huroa nunga marpinompari ianakhonna na lima halak i, pitu hali do ibana dihorjahon; tartontuhon (pinarhatutu) do i antong, A asa boi gabe sombaon, ianggo holan 5-6 hali dope tung na so boi do gabe sambaon. Hira sude do pinompoar ni Si Naipoispos on mandok naung gabe sombaon Si Naipospos i jala ima na gabe margoar Martua Same. Ninna halak laos maringanan ma i di Aek Rangat na di Sipoholan i.
Ianggo taringot tu na gabe sombaon i Si Naipoispos, nang pe husurathon i dibagasan buku on, ndang na adong pikiranhu asa diharingkothon roha ni na manjaha (naumboto barita on) ulaon siulahononhon na manggondanghon bangke ni ompuna asa gabe sombaon, ai asing do /natuatuana naung mate i. Ndang porsea ahu na adong hasangapon ni naung mate martamba asing sian basa2 ni Debata tu hangoluan sogot (surgo i), manang natuatuana ra dang pola sala i ianggo di rohangku.
Ia taringot tu tanoman ni SiAek Rangat Sipoholon do maringanan Sombaon Martua Same, alai ianggo hatorangan na di Dolok Imun do ditanom, on ma: Di tingki namanghorjahon papituhalihon anakna i na dibaen (ditongos) si opat halak na tinggal di Huta Raja do pudunpudun buhul ni ari mata ni Pesta (horja) nasida i tu pinompar ni Marbun. Alai ndang dope dapot ari na tontu nasida marhite pudunpudun i, nunga dibaen (dipasaut) Sibagariang, Hutauruk, Simanungkalit pe ari na jinujur nasida hian ima naung tinongoshon nasida titi ni ari tu Marbun, jma sian hata naginiling ni na tolu Hutauruk Simanungkalit dohot Situmeang tu Sibagariang diharoro ni Marbun, ima pasauthon pudunpudun najinalo nasida.
Songon on ma pangalahona: Dung sahat Marbun tu Huta Dolok Imun, marsogotnai ma nian mata ni horjà na manghorjahon Si Naipospos i; hape nunga diida nasida borotan ni lombu naung binorothon di alaman ni huta i, dihandanghandang i do borotan i dohot bulu na binolaan, ia torop ni handang i 90 (siapulu) kibung do, laos adong dibagasan handang i te ni lombu naung binorothonna hian jala naung tinullang i.
Dungi ro ma sungkun2 ni Marbun i tu si opat halak naung mambahen horja i mandok: “M”; alai mamintor dialusi na tolu (Hutauruk, Simanungkalit, Situmeang) do, didok ma: “Hahanta Doli Sibagariang do na so tarjua hami, sai hu jua hami do nian asa unang saut jala ingkon dung pe ro hamu nian asa pasauthon horja i, alai ingkon pasauthon do didok ibana nang so ro hamuna, asa ido alana umbahen na saut horja I”. Ndang adong be alus ni Sibagariang i, ai nunga tangkas dipaboa anggina na tolu i tois dohot jungkat ni rohana di an2 ni anggina si 3 halak i. Tung pangalaho namamunjung do tahe. Sipasidingon do pangalaho dohot pambahenan na songon i, tung nasojadi ulahononhon na sala situtu do i. Bursik do ro tu halak na so ingot di padan na i, laos martonggotonggo ma ibana mandok: “Ala naso uhum jala nasodung masa do na binahen ni Sibagariang, Tung gabe manortori te ni lombu na binorotan na i ahu umbahen na ditonahon, asa ia na sa i toropni handang namanghandang borotan dohot te ni lombu i, holan nasa i ma torop ni pinomparna, ima tonggotonggoku, sai martinangi marbinege ma ho sahala ni Si Naipospos”, ninna.
Molo hinilala jala pinartirnbanghon torop ni dongan Hutauruk, Simanungkalitbagariang 90 ripe. Asa nang nidok manginona do sala ni ama, ompu tu pinomparna ianggo pinompar ni Sitoga Marbun napinaotooto na i tung torop do laos margoar do Marbun sese dibaen toropna. Alai dung na tinopotan ni Sibagariang sala na binahen ni Sibagariang najoloi, tar lam ganda do nian toropna.
Alai mardomu muse tutu, sude na lima marga i nunga masi sesaan dosa di Sipoholon, di jolo ni kantor ni Ass Demang di taon 1933. Mansai ringkot situtu do na manopoti sala na binaen ni natuatua tu donganna, asa olo iba dapotan pasupasuan nang sian Debata. Dung partangiangan na di Sipoholon i, sai tarhusungkun do angka dongan sapartangiangani i“Marguna situtu do ai tung mansai godang do sihalashononhon basabasa ni Debata dung partangiangan i.”
Ianggo Si Raja Naipospos (Antar Sabungan Hutauruk; editor) i, na ginjang do rohana, ima huroa turun tu roha ni Sibagariang ujui. Ai di nasahali di namargondang ibana di Banuarea uju marhuta ibana disi. Ala na di ibana sian dolok Imun sahat tu Banuarea jadi di nanaeng manortor i ibana dipangido ma tu partaganing i asa dibahen gondang ni na bongbong di jae jala nabongbong di julu, jadi dibahen pagonsi i ma gondang i jala laos manortor ma ibana, nang tanganna pe antong dipatuduhon ma tu natorop diatas ni uluna songon namangap do dibahen, ima na mambahen tangan na i tumimbo dao dipadenggal jarijarina i sian uluna i, ianggo tarnaserep jala denggan ndang tama bahenon tumimbo tangan niba sian ulu, molo tumimbo dibaen na mandok (paboahon) tu natorop i do i, ndang adong be diginjang ni sangapna na sapunguan i.
Ia dung diida pinompar ni Si Toga Sobu tortor ni Antar Sabungan Hutauruk i, martahi ma nasida manuhar (pabungkashon). Jadi di sada borngin dibahen nasida ma hamusuon, jadi laos buhar borngin do Si Antar Sabungan Hutauruk i sian huta Banuarea i, jadi laos torus ma antong rasi rasa sadarion tano Banuarea i di pinompar ni Si Raja Sobu, ndang holan i tahe, na sahat do nuaeng ro di parbabokan dohot Siualuompu. Asa godang do mago digomak halak ugasan ni siginjang roha. Aut serep roha dohot tortor ni Si Antar Sabungan Hutauruk i da hot do tano Banuarea torus tu Sipohobon di ibana? Asa serep ni roha i gabe pahothon parugasanon niba hian, jala ginjang ni roha manghorhon mago parnampunaon, ima songon na tu Si Antar Sabungan Hutauruk i jala nang godang arta niba ndang jadi haginjanghononhon unang gabe mago. NaAntar Sabungan Hutauruk i didokbo do ibana gomos situtu mandok na ugasanna (tanona) isara tano, pola ro di na mate ibana dipikiri alona tung songon na olo do; songoni ma nang diparhalohan ni tano. Alani angka pangalaho na songon i ma gabe sogo ma antong roha ni halak manganghupi saparbabohan di parhaumaon. Sipata olo do balokna munsat asal unang diparbalok ibana, asa dao ma antong dibungkas nagkining dipaboa ibana ma antong pangalaho ni si Antar Sabungan Hutauruk i, jala ihut ma hatana mandok: “Santipul so donganan do, samponggol soangkupan si Toga Naipospos”.
Si Antar Sabungan Hutauruk rasi rasa sadarion sai ehet do pandohan i, alai tutu adong do na mandok ala ni garangna, ndang apala hinaporseaan i asa las roha ni dongan manganghupi iba, tung pinadao ma gabus nang angkalangkal pe.
Songon naung hutaringoti, taringot tu anak ni Si Toga Naipospos lima do jala adong do na mandok dua do, ianggo olat ni tingki namanuraton tu dua dope sinni pinompar ni Si Toga Naipospos na naeng pasadahon nang tu roha ni natorop ra pingkiranhu dibahen apala husurati taringot tusi. Alai ianggo mangihuthon timbangan ni rohaku nian sumintong do lima anak ni Si Toga Naipospós i.
Jadi laos mardomu dope taringot tu si Raja Naipospos (parianakhononna) 1 .Donda Hopol, 2. Donda Ujung, 3. Ujung Tinumpak, 4. Jamita Manganraja 5. Toga Marbun.
Tarida sian torop ni ianakhon na i, boi ma dohonon jolma na gabe do si Toga Naipospos i. Na marlapatan do goar ni anaknai sude dirohana:
Sibagariang (Donda Hopol), asa masihopolan tondina dohot tondi ni angka Anggina, jala sahala hadumaon ma i didok.
Hutauruk (Donda Ujung). jala sahala habeguon ma i didok, huhut masioloan dohot hahanggina.
Simanungkalit (Ujung Tinumpak), jala sahala panggalangon mai didok, jala parhata sioloan.
Siturneang (Jamita Mangraja), sahala harajaon ma i didok jala sipatangitangion.
Toga Marbun, jala sahala hagabeon mai didok jala sipatimbotiboon.
Dipudi ni Surat on ma angka hatorangan ni angka goar2 dohot marga ni pinonipar ni Si Toga Naipospos i, ima mangihuthon angka tona2 (barita2) ni angka na parjolo tubu. Ndang adong ianggo pustaha manang buku sian nasida, asa sintong ni nasotartontuhon dibagasan buku on, sae ma asa adong do marhite sian on panimbangion ni na manjaha dohot na umbegesa.
No. 9, Ianggo taringot tu na margoar Donda Hopol jala Sibagimarjuji ndang apala songon ditingkion ingkon adong pangkat asa marsangnap jolma, nang namangula ndang pola ulaon partoru i, gariada tahe uloaon oneha dibahen mangulai hauma na i, mardomu tingki i mansai maol situtu ula2 bosi ima panggu, hudali dohot rambas (sasabi), jadi dialusi na mandok ma hata ni na mariungkun ondeng:i Alai tutu ido bangkonabagariang, nados do i ndang pola marimbar i dohonon manag jouon.
No. 10. Ianggo taringot tu Donda Ujung jala na marmargahon Hutauruk songon on do: Dung hona lele nasida rap dohot amana na Sian tano Banuarea i jala tinggal maringanan jolo di Pañnumapu alai ianggo ibana ndang lomo rohana munsat ai parpudi do ibana laos tinggal di huta i, alai nunga sai dibagsan muruk ibana ala so olo dongan na i tinggal disi donganna. Nang pajumpang ibana dohot donganna nunga sai muruk2., jadi alani i digoan dongan na i ma ibana parhuta Naburuk. Dungi dilaonlaon ni ari lam dipadenggan na manjou ma goarna i gabe Sihutauruk (Hutauruk) bangkona ma i antong ndang ture pangalaho na matuluthu jouon (dohonon) ai na gabe mangharungkajmanjou goar ni dongan na pahansit rohana ai las ma rohana mida iba jala lambok ateatena. Asa songoni ma pangalahona umbahen na gabe Sihutauruk (Hutauruk) marga nasida pinompar ni Donda Ujung Ala ni sahala habeguon di ibana, ndang dihabiari pinompar ni Siraja Sobu, mamintor ibana ma marbalokhon Siopat Pusoran ima na di Sipoholon.
No.11. Ianggo na margoar Ujung Tinumpak na gabe margoar jala mar-, ala ni panggalangon na i ndang adong mian pahan­binunihon na i ianggo soadong ro tamuena. Sipata ala na so diingot patudukhonsa jadi ala malena sodaong tuduhonna laos mate alit ma. Jadi sai adong ma naumboto pangalahona i ima siala manuk na mate maralitan, jadi digoari halak ma ibana parrnanuk na a!it laos dijou ma goarna Simanuknaaalit alai dilaonlaon ni ari gabe Simanungka!it ma. Ndang denggan nian pambahenan na songon i ai gabe agoan do halak dihorhon pambuaton songon i ba dumenggan do ulahononhon mangabehon tu dongan humurang asa unang gabe roa goar, jala bias2 do halak na mambuat naso ugasanna jala manghorhon goar tihas do na mangulahon songoni. Ndang tihas manang aha ulaon na manjalahi ngolu asing sian na mambuat naso ugasanniba. Asa songoni umbahen Ujung Tinumpak i, gabe marmargahon Simanungkalit.
No. 12. J Alai nian molo sipalumean holan na pajophon (manimpan) sambing do palumeani disi ndang ianggo na gabe pakeonna i ianggo so jolo gabe dipangidohon ndang denggan pakeonna sambing.
Alai ianggo Situmeang i jotjot do dipake ibana sipalumean na tu ibana i. Di nasahali manortor do ibana di sada horja, dipakena i, ro ma sungkun2 manang na sian dia paheanna i, jadi dipaboa nampunasa i ma: Sipalumean do i tu ibana. Na malo do ibana manortor torop do halak mamuji mardomu tu paheanna i sai disungkuni painaondur an dipadenggan namanjou ma goar i Situ meang, asa songon goar tihas hian do goar Sipalumean i. Ala ni i ndang jadi baenon songon ugasanniba sandiri ugasan sipajopan ni dongan tu iba, ai mangabap (manghorhon) goar tihas do i, dumenggan ma hinasabamhon mamake paheanniba sandiri asa dao sian iba goar tihas, Denggan do nian nang pinake pahean ni halak napinapinjamhonna tu iba, alai ingkon jobo pinangidohon.
No.13. Ianggo taringot tu goar Si Marbun na laos goarna do dimargahon pinomparna paima adong marga dibahen nasida. Sahaba hatoropon na marbunbun ,do sahalai. Adong do na mandok, ia Marbun i tung nagogo do ibana mangarambasi angka ramba ima sibaenonna gabe napu tu haumana, ai napu2ansi Marbun ma marga ni pinompoarna, ai marbunbun do songon dolok antong nasida, boe ima Negeri Bakara, Pollung, Sipituhuta, Sihikket, Tanggaran dohot Marbun Sehu. Tung basa do Debata mangalehon tu nasida hombar tu goar sahala i. Balos ni nahansit i gabe Debata do mangalehon basabasa, asa unang pola maundukhu roha ni napinasiaksiak ni donganna, pos ma rohana na sun gogo do. Debata mambahen singkatna tu ibana. Asa ndang pola sai baloson nahumurang nabinahen ni dongan tu iba, ai diboto Debata do i, sae ma pinasahat tu Ibana.
Ta taringot tu barita ni No. 9 – 13 i, umbahen na gabe marga i, songon on do didok: Ia Sibagariang i molo marbada ibana dohot alona sal manggariangi do jadi laos dibahen halak ma goarna Sipanggariang. Ia Si Hutauruk jotjot do ibana marpidong, jala jotjot dapotsa pidong Siburuki, alani i dibahen halak ma goarna Parsiburuk, dipadenggan namanjou ma i muse si Hutauruk. Ia Simanungkalit parjuji-juji do ninna, jadi jotjot ma ibana monang hinorhon ni bulung na di ibana sai galit jadi dibahen halak ma goarna Parbulung nag alit, dipudi ni ari muse dipadenggan angka na manjou ma Simanungkalit. Ia Situmeang, sai dipaingotingot do ninna lompan na di geangeang, jotjot do dibahen ibana sidalianna asa mulak tu huta sian tongandalan nang rap dohot donganna., hape holan na mambuat jala manganhon nadibagasan hudon na adong di geanggeang i, ima lompan na adong disi, jadi dibahen halak ma goarna Sipanggeanggeang dungi dipudian ni an muse dipadenggan na mandok ma goarna Situmeang.
Ia si Marbun, na dungo do ibana hehe jala jotjot do ibana hunduihundul di alaman manogot i, ndang dihabiari na ngalian hinorhon ni ombun i, jadi ala ni panaononna di ombun i dibahen halak ma goarna Panaon Ombun, dipudian ni an muse dipadenggan ma gabe si Marbun. Alai songon naung hutaringoti di jolo ni surat on. ianggo goar si Toga Marbun na gabe marga Marbun ndang adong muba i, boi do dohonon ndang tulus barita on tu ibana. Songnima barita II taningot tu angka marga i, alai nang pe husurathon on asa tung ditimbangi angka nanaeng mambotosa do manang na dia na sumintong, holan on songon na jumonok do ra nian hinorhon ni hatorangan na di No. 9, 10, 11, 12 dohot 13 i. Ra malo mandok padomudomu pangalaho na gabe goar tiarna ianggo barita on. Asa molo adong ringkot ni angka baritaon muse dilaonlaon ni ari, tumangkas ma dibahen partimbangan taringot tusi.
No. 14. Taringot tu Parnampunaon tano ni Naipospos.
Huboto do nian na lam sosa do gadu jala lam mumpat do tuhe ndang sai ingoton parnampunaon ai sipata gabe na hurang ture. Asa nang hupatorang pe taringot tu parnampunaon di bagasan buku on ndang pola adong sangkaphu asa sai tongtong marga Naipospos nampunasa, lumobi muse apala di tingkion Indonesia nunga merdeka, gabe sapangkilalaan jala sada bangso nama Indonesia. Antong ndang denggan be sai dohon on tu dongan ndang boe ulaonna tano ni iba hian, ianggo leak so tarula iba be tibu rupani, alai ianggo tu pangaradeon (persediaan) na hatop nama ba jadi do ianggo songoni, alai ianggo holan late ni roha do, unang ma sai dipangasahon ala ni parnampunaon.
Asa songon on ma parnampunaon ni Naipospos di partanoon:
Luat Huta Raja, Luat Sipoholon, Hutauruk, Simanungkalit, Situmeang, Luat Rura Julu (Janjiraja), Luat Siantar Naipospos torus tu Sihunik (Pearaja) sahat tu topi laut (Sibolga), asing dope parnampunaon ni dongan Marbun na mangingani tario Marbun. Ia parbalohanna ianggo nahinan nian Punsu ni Dolok lmun do tu Jorbing Nabolon tu Hau Sisada­sada di Sibual tu Duan Sapang, alai nunga leleng i jala nunga diingani si Toga Sihombing i rasisrasa sadarion. Dipudian ni ari ditolon Ompu Tuan Jujur Naiborngin ma nang mual tabar dohot tano Paniaran, jadi sian Jorbing Dolok Imun nama nian tu Siamporik tu Bintatar Nabolon ditopi aek Butar hian do i di saba Paniaran; nahinan sian i ma tu Pangaloan Paniaran sian i tu Haumapea balok ni Sitabotabo siani tu Tangga Sihalung di lobu Siregar nama i, sian i mulak dompak hasundutan tu Ambar Nalonglong di Bahal Batu, sian i tu Najangguton, sian i tu Dolok Nagodang, Sialagundi Nasoramate ma tuhena disi, na sian paniaran sahat tu Najangguton nunga marga na asing nampunasa hira so tarida be panginganion ni marga Situmeang nang di tano Bahal Batu. Sian Dolok Nagodang tu huta ni Simarsagasaga holang2 Pagarsinondi dohot Huta Raja sian Sanggar Nasoramate mandapthon Holbung bagas ma i siani tu Sibadak Nabolon sian i tu Danotano ditombak marbalokhon Hutabarat, sian i tu Peanajagar Rura Silindung, sian i tu Dolok Panatapan sian i tu Piangin Nabolon dipunsu ni dolok Siatas ma i sian i tu Kolang torus marbariba aek tu Laut Sibolga.
Ia dii utara sian Dolok Imun satonga tu aek isa Sampuran Siangir, sian i tru aek Simallobuklobuk di Sisordak ma i sian i tu Gorat Naholon di Huta Tinggi hian, sian i tu Batu Pargajaan di robean ni Sandaran mai sian i tu Andor Sisuruksurukon ditambak ni Rurajulu ma i sian i tu Pearaja Sihunik ma i torus tu topi Tao Sibolga Barus ma i songon ima ianggo najolo didok angka natuatua parjolo i Mardomu tu hataku dison ndang na gabe asa adong parningotan lao mangarangara halak laho mangula alai asa songon barita2 nama dirohangku di angka naumposo, alai tutu na boe do i gabe patambahon tu siingoton manang sipikiran laho mambahen tu ulaon nadenggan.
Antong sai manghorhon na denggan ma na hutaringoti on bahenon ni marga Naipospos nian, ia partbalohan parpudi sahalai boi dohonon ianggo Huta Raja masi ihuthon ugasan (tano na) be nama (diula be do tano na) ai sian Pilar S No. 84 dipunsu ni Dolok Imun torus dohot Gurat Natigor tu Sirpang Butar Siborongborong moru 100 M tu dangsina siani tu Huta Lumban Rang Bahal Batu sian i Sitandiang tu Dolok Nagodang tardok diihuthon do ugasan na be, songn ido nang balok Butar Bahal Batu pe, Ia adong pe tano langlang sasaotik tarsongon dosniroha na be nama i bahen panjampalan ni pinahan huhut paima adong namambuat hombar tu parturena be.
Nang sian dolok Imun dompak hasundutan tarsuang songoni, ima na marbalokhon Sibaragas dohot Huta Tinggi asing ma rupani na masionjaran sasaotik di angka parbalokan.
Huta Raja, 20 – 9 – 1955.
(R.H.O.B . S. Sibagariang)
8. Tarombo ii1 si Toga Naipospos dohot sedjarah2 Naipospos 48 – 68
9. Taringot tu Donda Hopol (Sibagariang) . 68
10. Taringot tu Donda Udjung (Si Hutauruk) 70
11. Taringot tu Ujung Tinumpak (Sirnanungkalit) 71
12. Taringot tu Djamita Mangaradja (Siturneang) 72
13. Taringot tu si Toga Marbun (Si Marbun) 73 – 75
14. Tarmgot tu parnampunaon Tano ni Naipospos 76 – 78
Disalin dari TULIS TANGAN ASLI dan si PENULIS ASLI R.H.O.B. S. Sibagariang tertanggal 20-9-1955 Oleh Tunggul SP Hutauruk (Op. Ezra) tanggal 25 Maret 2008.
Catatan: Naskah ini diedit oleh Maridup Hutauruk berdasarkan naskah ketik ulang oleh Tunggul SP Hutauruk (O. Ezra) tertanggal 25 Maret 2008
Artikel ini di-posting juga di http://www.naipospos.net
« Gereja HKBP Cijantung – Jakarta Tanggapan Punguan Naipospos Tentang Tarombonya »
www.silantomjae.com: Panduan Pangkataion di pesta Unjuk (adat Batak Toba)
PANDUAN PANGKATAION DI PESTA UNJUK (PARSINABUL)
Sian Protkol Bagian I………………….
Lambang rumah adat Batak
Andoran so sahat dope Pengantin dohot sude uduran ni Hasuhuton (Parboru manang paranak), nungnga jumolo mangarade Protokol sian pihak Parboru songoni nang sian Paranak.
-Molo parboru do bolahan amak pintor dipasahat protocol ni parboru ma inganan tu protocol ni paranak
-Biasanya Protokol ditontuhon sian paidua ni hasuhuton
Keterangan : PROTOKOL: (PB; Protokol parboru) (PA: Protokol paranak)
P B: Dihamu amang boru namai marga………….., nungnga huparde hami inganan dihamu ima disabola hambirang masuk tu bagas gedung on.
P A: Mauliate marajanami di inganan napinasahat muna tu hami. “ Onpe dihita namarhaha maranggi pinompar ni ………..(didok ma margana) , suangsongoni nang raja naginokkon dohot inanta soripada, suang songoni dongan sahuta dohot ale-ale nami, ‘ nungnga dipasahat hula-hula i, tuhita inganan asa masuk ma hita amang / inang.
PB: Suang songoni ma dihita namarhaha-maranggi pinompar ni ………(didok ma margana), rodi boru,bere, ale-ale dohot dongan sahuta, “ Amanta raja / inanta spripada asa masuk ma hita tu gedung on ! nungnga rede dihita inganan sian saboloa siamun laho masuk tu gedung on, mauliatema.
NB: Hula-hula ni Parboru dohot paranak dang masuk dope tubagas gedung ala tersendiri do panjaloon tu nasida.
PB: “Dihamu Amanta raja , inanta soripada ala naeng masuk nama pengantin naniudurhon ni hasuhuton Parboru dohot paranak asa” tasambut ma nasida jala jong-jopng ma hita !,,,, (Masuk ma pengantin dohot uduranna Naniiringi ni musik Sahat tu pelaminan jala marsibuat hundulanna ma hasuhuton hombar tu naung disepakati).
Dung singkop sude dihundulan na diuduti protocol parboru ma muse dinalaho manjalo haroro ni hula-hula
PB: “Dihamu hula-hula nami, (dijouhon ma margana homb mauliate ma,  parboru laho manjalosa.
Dung singkop sude hula hula ni parboru hundul di ingananna jal dipasahat ma partingkian tru paranak laho manjalo haroro ni hula-hulana.
PA: “Dihamu hula-hula nami, (dijouhon ma margana hom, Muliate ma ..paranak laho manjalosa.
Somalna digorahon dope atik adong dope angka uduran ni hula hula naso masuk tu gedung jala malo dung singkop sude las diuduti ma pangakataion.
PB: “Amang boru , boha nungnga boi tauduti ulaonta?
PA: Gabe ma jala horas rajanami. asa mangarade ma rajai asa rohami laho mandapothon .( Didompakhon ma bohina tusude dongan tubuna las didok :”Dihita hasuhuton roma hita tuson , asa borhat hita mandapothon hula-hulanta,! laho, pasahat pagori ni sipanganaon ( Pagori Bahasa halus ni tudu-tudu ni sipoanganaon red)
PB: “Dihita hasuhuton parboru, romahita tuson ala naeng roma pamoruonta mandapothon hita laho pasahat pagori ni sipanganon.”
PA: “Dihamu hula-hula nami Rajai……..(Dijouhon margana), Rodi sude uduran muna, Dison rodohami raja ni pamoruon muna pasahathon pagori ni sipanganon na jagar tu adopan muna. sai jagarma tutu panggabean, jagar nang parhorasan, dihita namarhula-hula marboru tujoloanon,. Molo tung songonon dope naboi tarpasahat hami tung las ma rohamuna rajanami,
asa sititip ma inna sigompa,
otik sosadia nahupasahat hami rajanami,
Amanta Debatama namanggohi pasupasuNa,
Nb: Molo dison dang pola dope marsijalangan , Alana dumengganan do sekalian dukkon sai di pasahat dengke sian hula-hula.
PB: Dihamu raja ni boru nami, dosdo tutu tuatna jala dos do nang nangkokna, asa mangarade ma hamu asa ro hami laho pashatho dengke nami tu hamu saluhutna.
PA: Nauli ma rajanami, “ Dihita namarhahamaranggi rade mahita laho manjal hula- hulanta “ nungnga rade hami rajanami.
PB: “Dihamu raja ni pamoruon nami marga ,,,,,,,,,,,,(Diddok margana). diari nauli nadenggan on, dparnangkok ni mata ni ari on rodo hami hula-hula muna ………….(didok margana), pasahathon dengke simudur-udur dohot dengke sitio-tio songoni dengke sahat.
dengke sigagat limut maon, namarlindung-lindung dibatu, parhitean ni tangiang, pamintaan ni angka pasu-pasu. asa asima roha ni amanta Debata sai tioma aek inumon muna sai tiur dalan boluson muna dingolu ngolu namanongtong,
Tio ma ninna songon mata ni mual,rintar songon bonang di gala,
asa tiurma songon sinondang ni bulan,rintar songon bintang na purasa
angka ulaonta sadarion pasu-pasuon ni amanta namartua Debata. Molo tung songoni pe naboi tarpasahat hami, amang boru ‘ las marohamuna Botima
(…….baru pe Marsijalangan……..)
PA: Diadophon ma bohina tusude dongan Tubuna didok:” dison nungnga hujalo hami dengke simudur-udur dengke sitio-tio sian hula-hulanta, tung dijolo ni hasuhuton pe on nuaeng , naung rap manjalo ma hita hita .
PB: Dihita saluhutana namarhaha maranggi : amanta raja dohot inanta soripada dison hujalo hami do pagori ni sipanganon, sian pamoruonta, tung dijolo ni hasuhuton pe on naung rap ma manjalo ma hita.
PB: Amang boru raja ni borunami ,” ala hamu do naro tuhuta nami non asa hamu8 ma namambahen tangiang mangan asa marsipanganon hita !.
PA: Nauli ma rajanami …….Las dimulai ma martangiang. Dung amen las diuduti ma hatana : Sititi ma sigompa golang golang pangarahutna,
atik sosadi nahupatupa hami rajanami, sai amanta debatama namanambai pasu-pasuNa. Rap manjomuk ma hita!!!!!!.
PA: Dihamu hula-hula nami rodi sude angka Tulang nami, naeng roma hami pasahathon sulang-sulang natabo tuhamu. mangarade ma hamu rajanami ! (Laos mardalan ma angka namartugas laho pasahathon sulang-sulang)
PB: Dijahahon ma angka dengke siuk naro sesuai dafta naung tarsurat.
PA: Manjahahon angka dengke siuk naro sian hula-hulana.
(Dung sai marsipanganon)
PB: Dihamu raja ni pamoruon namai marga………. Amang boru,: sai jolo dinang-nag do asan ninung-nung, jolo nipangan do asa ni sungkun, “ dison nungnga sahat tuhami pagori ni sipanganonta asa dos ma rohanta amang boru songon dia ma bahenonta parpeak nion asa taatur Amang boru !..
PA: Gabe ma jala horas rajanami, naung hupasahat hami tuhamu rajanami, asa rajaima namangaturhon, songon dia pangatur ni rajai naung gok ma roha nami, mauliate .
PB: Molo hasomalan di luat Samosir (contoh) , molo masa pamuli boru dang mardalan jambar taripar,. alai molo tu tulang ni hela tong do dipasahat, sian ihur-ihur paboa nasahasuhuton jala sisada boru.
Alai molo nasomal diulahon di Jakarta on tarsongonon ma partoringna.:
- Dipasahat sambola pipi parhambirang
- satonga gomgoman (aliang)
- satonga somba-somba
- dua soit.
Songoni ma amang boru, partording ni parjambaran tu hamuna asa dibahen boru mai baru pe asa dipasahat tuhamuna!!.
NB: Hampir dos do dohot sigagag duhut
PA: Mauliate ma rajanami, laos dijouhon ma pamoruonna laho patupahon parjambaran i .
PB: Onma parjambaran tu hula-hula nami, Osang ma himpal. jambar ni tulang, sian gomgoman (aliang,), tu bona tulang, sian somba-somba . hula-hula namarhahamaranggi pe tong ma sian somba-somba dohot anak manjae. Jambar tu tuboru ;pipi nasomarngingi. Tu dongan tubu dibuat sian ihur-ihur. Ale-ale ,dongan sahuta, pangula ni huria; dibuat ma sian soit.
Jambar tu tulang ni hela dibuat ma sian ihur-ihur. Songoni ma amang boru !!.
PA: Dijouhon ma parjambaran dibuat nasian gomggoman (aliang) dohot somba-somba. Laos dibagi sian soit tu namarha-ha maranggi.
PA: Dihamu raja ni Hula-hula nami; marga………… “ mangido mahami tuihamu rajanami, asa lehom hamu ma jolo partingkian tu hami laho mangido pangurupion (papungu tumpak) sian dongan tubu ,boru,ale-ale dohot dongan sahuta.
PB: Nauli rana ni boru, Ulahon hamuma…!
PA: Dihamu raja ni boru nami, bere, dongan tubu, songoni tu ale-ale dohot dongan sahuta, rodi sude tahe namanghaholongi hami, ditingki on ma hami sian hasuhuton mangido pangurupion , marhita hita napapungu tumpak asa robe ma hamu amang inang ……..(dipinta ma music)
NB: Dung sai papungu tumpak diampu protokol ma mandok mauliate tu sude namanghaholongi.
PA: Mauliate ma dihamu amang raja inang soripada disude denggan basa napinasahat muna tu hami, tarlumobi ma tuhasuhuton bolon. Tuhanta ma mambaloshoni Tu hamu marlipa ganda tujoloan on. Butima. (dungkoni didompakkon ma tu pengantin jala di arahhon ma pengantin boru laho manjomput sian tumpak i. dung i dipasahat ma tumpak i tu hasuhuton bolon.
PB: Dihamu raja ni pamoruon nami, nungnga boi udutanta pangkataionta ??.
PA: Nauli rajanami..
PB: Didompakkon ma maradophon hula-hulana, “ Dihamu hula-hula nami; Tulang nami, tulang rorobot, hula-hula namarhaha maranggi, sung songoni hula-hula ni anak manjae. Hulahula nami:, Ala naeng mangkatai ma hami dohot raja ni pamoruon nami, asa roma hamu rajanami ai nungnga huparade hami inganan di sabola halang ulu nami mauliatema.
PA: Didompakkon ma mardophon hula-hulana, “ Dihamu hula-hula nami; Tulang nami, bona tulang, tulang rorobot, hula-hula namarhaha maranggi, suang songoni hula-hula ni anak manjae. Hulahula nami:, roma hamu rajanami jala tuturi hamu hami, ai nungnga huparade hami inganan di sabola halang ulu nami !, mauliatema.
PB: Onpe dihita namarhanha maranggi, pomparan ni ompunta Raja……..(margana)
Jala hata nisitua-tua namandok:
Bulung ni rantingna do inna , Bulung ni dangkana,
Ulaon ni angina do molo ulaon ni Hahana
Tinallik ma inna sibut-sibut, pataridahon holi-holi
Molo hami haha doli ( anggi doli ) ma nagabe suhut
Hamuma anggi doli ( haha doli) ma nagabe panamboli.
Nuaeng pe partingkian on hupasahat hami ma tuhamu, anggi doli (hahadoli nami, nalao manungkun haroro ni pamoruontta marga……..Mauliate ma
(…….dipasahat ma mik tu nasida……….)
Dijalo haha / angina ma mic jala marsiaritan hata laho manontuhon manang na ise parsinabul (raja panungkkun) atikpe naung ditontuhon tingki tonggo raja hatana songonon ma:
Onpe dihita haha/anggi doli pomparan ni ompunta marga …………
Didok situa tua:
" "
Nungnga dipasahat hasuhuton bolon tuhita nagabe panomboli. Ni ulaonta
sadarion, antong ise mahita nagabe raja panungkun ? jala dialusi salah satu ma namandok : antong sian hamuma didok ma sesui tu naung ditunjuk hinan.
NB: songoni ma nang pangkataion sian parananak laho pasahathon nagabe parsinabul ni nasida ( nagabe raja pangalusi)
Besambung Ke Bagian II Sian Raja Parhata Parsinabul ……………………
Posted by B.A. Pakpahan at Thursday, September 29, 2011
Panduan Pangkataion di pesta Unjuk (adat Batak Tob...
Jamita Evangelium, Minggu XVIII Dung Trinitatis, 11 Oktober 2020: “Naposo na manghobasi” (Markus 10: 35-45) Pelita Batak Online
Jumat, 09 Oktober 2020 12:12:00
Pdt Dr. Robinson Butarbutar sian Parsameanta
Pinutushon manggoari topik ni jamitanta di minggu on ndang songon na di Almanakta i – na marojahan tu Terjemahan Bibel Bahasa Batakta, i ma ‘Naposo na gabe pangoloi,’ alai “Naposo na manghobasi,” na marojahan tu hata ni Tuhanta Jesus di ayat 45. Disi, di hata Gorik, ia hata na dipangke Jesus i ma diakonothenai (=dihobasi) dohot diakonesai (=manghobasi). Duansa hata i marojahan tu kata dasar diakoneo (=marhobas). Ndang ‘mangoloi’. Hata ‘manghobasi” on i ma alo ni dua hata na digoari Jesus di ayat 42 dipangke ‘angka panggomgomi bangso’ (Gorik: hoi dokountes archein), i ma kata-kurie-ousin (=manga-raja-i) dohot ‘angka na sangap’ (Gorik: megaloi) i ma kata-eksousia-zousin (=mamaksa mardongan huaso).
Hamu angka Dongan sahaporseaon, angka naposo ni Debata di tongatonga ni huriaNa nang naposo ni Debata di duru ni huria i, i ma di tongatonga ni ulaonta na marragam i di portibion (Negara, Usaha, Masyarakat). Di partingkianta nuaeng tongon marusaha do angka bangso di portibion, ndang marimbar bangsonta Indonesia niuluhon ni Presiden Joko Widodo, manaluhon Pandemi (Boddil) Covid 19, napola manusai ngolu hahipason (kesehatan) dohot siala ni i ekonominta. Nunga 35,33 juta halak naung terinfeksi, jala 1,04 juta naung monding di tgl 6 Oktober. Panghorhonna tu ngolu ekonomi mansai balga. Pertumbuhan ekonomi nunga minus, jala resesi ekonomi nunga dipanghilalahon halak. Bahat situtu na agoan karejona. Di pidatona tu PBB di ari 23 September i dijouhon ibana do asa rap mangula dohot rap masiurupan angka bangso di portibion mangadopi pandemion. Ndang di tingkina be holan mamingkirhon kepentingan ni bangso sandiri. Alai ingkon bekerjasama do. Ingkon ganup bangso do dihobasi angka bangso tarlumobi napogos molo jumpang vaksin alo ni Covid 19 on.
Di tongatonga ni partingkian na songon i, dipanghulingi Tuhanta Jesus hita angka siseanNa asa patuduhon na naposo ni Debata na manghobasi do hita di ngolunta, ndang holan di minggu on, alai di ariari na ro on. Ingkon suan, marurat, martumbur, magodang jala togu di bagasan roha, pingkiran nang ateatenta, jala marparbue na ia hita angka sisean ni Jesus di sandok portibion - ndang marimbar hita angka siseanNa na marsaor di Huria Kristen Batak Protestan na naposoNa na manghobasi do hita. Mamungka dung tabege jamita on, ingkon mangundukhon jala mangulahon ajar ni Tuhanta Jesus ma hita di parsaoranta sama hita angka siseanNa, nang di parsaoranta dohot angka donganta jolma di ngolunta siganup ari, i ma: NaposoNa na manghobasi do hita. Ndang naposoNa na manga-raja-i dohot na mamaksa marhite huaso na adong di hita.
Ingkon gabe sintasinta ni ngolu ma i di hita: Umbahen tubu pe ahu tu portibion, umbahen dijou Jesus Kristus ahu gabe siseanNa, umbahen dipalua Ibana ahu sian dosa dohot sian hamatean na manongtong I, umbahen dipasupasu Ibana pe ahu dohot nasaripengki dohot pinomparhi, asa gabe naposoNa, ulaulaNa, tanganNa na manghobasi do ahu di ngolu nang ulaonku siganup ari. I do jala i ma dalan ni ganup ruas ni HKBP gabe pasupasu tu portibion tu joloan on.
I do tonaNa parjolo sahali tu sampulu dua siseanNa uju mangula Ibana di Palestina di taon 30 abad parjolo, uju laho nangkok Tuhanta Jesus tu Jerusalem. TonaNa i ditangihon, ditariashon, dijamitahon dohot diulakhon angka siseanNa i patolhashon di jamita nang pangajarionnasida dung manaek Ibana tu banua ginjang. Laos i do na digurithon parbarita nauli Markus sian kota Roma di taon 69/70 tu ganup na manjaha evangeliumNa mamungka sian i. I do na dibaritahon angka naporsea dung i di sandok portibion. I do na sanga mansai leleng dihalupahon angk naporsea mamungka abad pa-4-hon di huria ni Kristus sahat tu abad pa-16-hon. I do na imbaru diondolhon Reformator Martin Luther di abad pa-16-hon jala sai diulahon angka sipaimbaru huria mamaritahonsa dung abad pa-16-hon sahat tu tingki on, ndang holan sama siseanNa di tongatonga ni huriaNa, alai dohot do di portibion inganan ni halak Kristen manindangi tu holongNa marhite angka ulaonta.
Tona i dipasahat Jesus tu angka siseanNa dung ditulak Ibana pangidoan ni dua siseanNa si Jakobus dohot si Johannes asa dipahundul Ibana nasida di bagasan hamuliaonNa di siamun dohot di hambirangna (ayat 36-40). Tona i dipasahat Ibana dung diajari Ibana nasida asa molo adong na naeng sangap (Gorik: megas) di parsaorannasida sama nasida ingkon gabe diakonos do ibana tu nasida (ayat 43). Jala molo adong na manghasiholi gabe parjolo di tongatonganasida ingkon gabe doulos (jaha: naposo) do ibana di tongatonga nasida (ayat 44), ndang baliksa songon angka panggomgomi dohot na sangap (hoi dokountos archein dohot megaloi) di portibi kekaisaran Rom i uju i nang di angka harajaon dung i sahat tu tingki on, atik pe naung mardongan demokrasi, i ma: manga-raja-i (Gorik: kata-kurie-ousin) dohot mamaksa (Gorik: kata-eksousia-zousin). Taparaeteatehon hata raja/kurie dohot sangap/huaso/ eksousia i na ditulak Jesus masa di parsaoran ni angka siseanNa marhite na mangondolhon ingkon baliksa do sipatupaonnasida, i ma diakonos dohot doulos, na ulaonna mangihuthon keteladanan ni Jesus, i ma na pinatorangna dung i (ayat 45). Umbahen na ro pe Jesus tu portibion ndang asa dihobasi, alai laho manghobasi do, pola sahat tu na mangalehon/mamelehon dirina bahen tobus (Gorik: lutron) ni bahat halak (Gorik: polloi).
Taboto do songon dia Tuhanta Jesus manghobasi uju mangula tolu taon sahat tu na manobus jolma di hau pinorsilang i. Ndang holan manghobasi angka jolma di Galilea Tuhanta Jesus, alai dohot do di Judea nang di duruna; ndang holan na mangoloi ontangan ni angka halak Farise tu jabunasida Jesus, alai dohot do jala tarlumobi do manopot, pamalumohon dohot mangondihon angka na dimarginalkan, atik pe adong do na mangurupi ibana angka inanta ni keluarga na mardohar. Ndang holan paimahon angka sihobasanna i, Ibana, alai borhat do Ibana manopot nasida; ndang holan tu angka kota Ibana borhat, alai borhat do Ibana tu angka huta, tu angka inganan ni angka sihobasanNa i marhite pangajarion, mamaritahon haroro ni harajaon ni Debata, pabali angka tondi na hodar, pamalum angka na marsahit; ndang holan Ibana sandiri na patupasa, alai ditongos Ibana do angka siseanNa, ndang holan uju marlatik nasida, alai dung borhat Ibana tu banua ginjang pe dung ditongos nasida marbarita nauli dohot marmahani. Ndang holan manghobasi angka sihobasanNa ibana marhite angka ulaonNa na paluahon, pamalumohon, papistarhon, mangondihon angka boruboru, manghobasi angka na marhatauon na asing (Jaha: diable) alai dohot do Ibana mamelehon, menyerahkan diriNya bahen tobus, Lutron, ni torop halak, pollon.
Asa, apala di partingkian pandemic Covid 19 on na mangonai hahipason dohot ekonomintai, apala nuaeng ma ingkon tapasungkunhon tu rohanta ganup: Songon dia, intap ni songon dia do panghobasionta songon angka naposoNa di huria i nang di duru ni huria i nasailaon, tarlumobi 10 bulan dung ro Covid 19 on tu tongatonganta, tarlumobi molo dilehon Tuhanta tu hita panguluhonon di tongatonga ni sama hita di huriaNa dohot sama dongan jolma di duru ni huria i, mamungka sian bagasta be sahat tu ulaonta na marragam i? Tarimangrimangi ma. Molo humurang do, muba jala padenggan ma, ai tusi do hita dijou Tuhanta i, i do tujuanta di Ibana umbahen dijou hita tu Ibana, songon Ibana naung patupahonsa uju mangoloi panjouon ni AmaNa: Naposo na manghobasi, gariada sahat tu na mangalehon dirina bahen tobus ni bahat halak, ndang baliksa naposo na manga-raja-i dohot na mamaksa dohot huaso. Asa uli pamerengon ni portibion tu hita, i ma taula. Unang baliksa. Amen.
Jamita di Pesta Parningotan di Hananaek ni Tuhan Jesus, 21 Mei 2020: "Mamaritahon Barita Nauli tu Nasa na Tinompa" (Markus 16: 15-20) Pelita Batak Online
Selasa, 19 Mei 2020 16:21:00
Hamu angka Amang dohot Inang, Naposo Bulung nang angka dakdanak, ruas ni Huria ni Kristus hinaholongan di sandok Indonesia. Horas ma di hamu saluhutna.
Tarjaha ahu do dua minggu na salpu sada barita di majalah elektronik ni Spiegel marhata Jerman sada barita na hulapati mandok tona na mangihut on: "Andorang so masa Covid 19 ndang marna marhasil dope usahanta manggotap parnangkok ni mohop ni sandok portibion di toru ni 3 Derajat Celsius, global warming, ala tung maol situtu do togihonon patupa i angka pamarenta di negara napogos, berkembang, dohot na mora/maju, nang angka pengusaha na metmet sahat tu naumbalga, songon i nang bahatan jolma pasohothon mohop ni portibion. Nang soara na gogo ni sundut na umposo parpudi on na mangido tu hita unang holan hata, madabu tu pinggol na nengel do. Alai dung tolu bulan ne ma mansohot mangula industri na marragam i siala pandemic Covid 19 gabe so do hananangkok ni mohop ni portibion. Sian i boi do pastihononta na, dung monang hita maralohon Covid 19 on muse, mulak do muse pamohoponta portibion, jala aeonta sude angka na tinompa ni Debata i ma panghorhonna, na so dung taae dope saleleng dung adong jolma i. Mangae ma sude hita, nang angka pinomparta, ndang mardia imbar manang ise. Dumangol sian panghorhon ni Covid 19 on pe boi ma taae.
Ala ni i, di pesta parningotan ari hananaek ni Tuhanta Jesus tu banua ginjang laho hundul di siamun ni Ama i sadarion, songon na tarsurat di Evangelium Markus 16: 15-20 i, tung tahamauliatehon do panatapan na dao pinatupa ni Tuhanta Jesus uju i. Ditatap Ibana do hinaringkot ni angka siseanNa di sude partingkian dohot di sude inganan mamaritahon barita nauli tu sandok inganan di portibion, dohot tujuan: Asa naporsea dohot tardidi dapotan haluaon sian hamatean na manongtong i (ayat 16) dohot asa marhamonangan mangadopi marragam parungkilon di ngolu nuaeng on hita jolma nang sandok natinompa ni Debata (Gorik: pase ktise). Monang hita maradophon angka sibolis, ulok, rasun, sahit. Jala tau hita marhata na imbaru (ayat 17-18). Tarbahen hita ma tong manarihon angka na tinompa na asing i.
Ala ndang neang, baliksa gok paroloon do tahe patupa ulaon mamaritahon barita nauli na songon i tu sandok na tinompaNa - ala sai margurasa dope hagogoon ni hamatean na manongtong dohot angka parungkilon ni hajolmaon i,- angkup ni nauli na sahat tu na porsea ala tardidi i haluaon dohot hamonangan i, dibagabagahon jala dipahot Tuhanta do on tu hita parbarita nauli, i ma: "Rap dohot hita, bersinergi dohot hita (Gorik: sunergountos) do Ibana (ayat 20). Ndang holan Ibana manang ndang holan hita na patupasa. Ber-sinergi. Rap do hita."
Mansai ringkot taauhon na ber-synergi i Tuhanta dohot hita: Di na manjagai haulion nang ngolu ni angka na tinompa na asing i. Di paraloonta mangadopi Covid 19. Tarlumobi ala ndang tarbahen dope hape rade vaksin naung taruji tu Covid 19 di sude di ujung ni taon on di tingki na jempek. Jala, mangihuthon WHO na boi do rap dohot hita jolma dope virus on tu lima taon na ro. Ala ni i, nang nunga tasangkapi di Indonesia na boi ma hita di ujung ni bulan Juli dohot di bulan Agustus taon on mulak muse mangula di duru ni jabunta, nunga tong dibonai Presidenta di minggu na salpu manosoi hita mamonai satibutibuna mardame dohot manang mangolu di hasomalan na imbaru, i ma mangolu rap dohot virus on. Dalanta hot do, i ma hot hita manjaga jarak, marmasker, dohot marhaiason. Jala marsiajar hita mar-ngolu ekonomi imbaru. Ndang be songon nasailaon. Nang di na imbaru i rap dohot hita do Tuhanta i. Pos ma rohanta. Amen.
ACARA NATAL 25 DESEMBER 2009 | HAUMA NA RATA
ACARA NATAL 25 DESEMBER 2009
Desember 9, 2009 · Filed under ACARA-ACARA KEBAKTIAN MINGGU
(Catatan: Borhat ma sude Parhalado sian Bilut Parhobasan-Konsistori-dung jolo martangiang. Jongjong sude di altar pasahathon hata “Selamat Ari Natal” tu sude ruas ni huria niuluhon ni Paragenda )
01. SALAM DOHOT JOUJOU TU PESTA HATUTUBU NI TUHAN JESUS
P1 : Sadari on 25 Desember 2009, i ma puncak ni sude las ni rohanta mamestahon Parningotan Hatutubu ni Tuhanta Jesus Kristus. Marpungu do sude angka naporsea manghamauliateohon balga ni asi ni roha ni Debata na manongos Anakna na sasada i gabe haluaon ni sandok manisia. Antong sian hami Parhalado Partohonan hupasahat hami ma Selamat Ari Pesta Natal tu hamu saluhutna:
Phl : Selamat Ari Natal ma di hamu saluhutna! Didongani asi ni roha ni Tuhanta Jesus Kristus, dohot holong ni roha ni Debata Amanta dohot parsaoran ni Tondi Parbadia ma hamu, ari on ro di saleleng ni lelengna!”
H : Selamat Ari Natal ma nang di hamu angka amanami dohot inanami Parhalado Partohonan di huria on. Asi ni roha ni Tuhanta Jesus Kristus dohot holong ni roha ni Debata Amanta dohot Parsaoran ni Tondi Parbadia ma nang mandongani hamu saluhutna!”
P2 : Mangasahon Ari Nauli ari Parningotan Hatutubu ni Tuhan Jesus Kristus sadari on, marsihorasan jala marsijalangan ma hita dibagasan dame dohot las ni roha.
H : (Hehe, jongjong marsijalangan ma sude ruas ni huria, laos hundul ma nang angka parhalado marsitopot angka ingananna be!).
Selamat Ari Natal, Selamat Ari Natal, Selamat Ari Natal, dohot Taon Baru 2x
P1 : Hundul ma hamu saluhutna! Hamu angka dongan, taolophon jala taendehon ma hajujumpang ni Pesta Parningotan Hatutubu ni Tuhanta Jesus Kristus sadari on, marhite na marende sian Buku Ende No.57:1+3 na mangihut :
02. Marende Huria BE.57:1+3 “Nunga Jumpang Muse” BL.202
Nunga jumpang muse ari pesta i, hatutubu ni Tuhanta Jesus i
Hasangapon di Debata dame dame ma di jolma
Sombanami ma di Ho na tubu on Ho silehon dame tu portibi on!
P2 : Tapungka ma Ibadah Pesta Parningotan Hatutubu ni Tuhanta Jesus Kristus di hurianta sadari on marhitehite goar ni Debata Ama, AnakNa Tuhan Jesus Kristus, dohot Tondi Parbadia.
P1 : Nunga tubu di hita sada posoposo, dilehon tu hita sada Anak, pampe tu abaraNa do sogot harajaon, jala bahenonna GoarNa:
H : Sipartahi halongangan, Ulubalang ni Debata Ama, salelengnilelengna, Raja ni hadameon.
P2 : Endehon hamu sada ende na imbaru di Jahowa, ale sandok tano on. Pajojor hamu ma di tongatonga ni angka sipelebegu hamuliaonNa i, di tongatonga ni saluhut bangso halongangan, angka na binahenNa i.
P1 : Marsomba ma hamu tu Jahowa marpahean na marhadohoan, angka hitir ma hamu maradophon Ibana, ale isi ni sandok tano on. Haleluya
H ( Mangendehon : Haleluya!)
P2 : Martangiang ma hita : Ale Debata Amanami na dibanua ginjang! Mandok mauliate do hami tu Ho, ala ni godang ni asi ni rohaM di hami; ai dibasabasahon Ho do AnakMu na sasada i tu hami na dipardangolan on, asa malua hami marhitehite Ibana sian dosa dohot sian hamatean saleleng ni lelengna. Hupangido hami tu Ho, sai sondangi ma rohanami na holom i marhitehite Tondi Parbadia i; angkup ni i, sai parrohai ma hami, asa huboto hami mandok mauliate tu Ho, asa tarapul situtu rohanami di hagogotan dohot pangunjunan marhitehite AnakMu, Tuhan Jesus Kristus Tuhannami. Amen ! (Hundul Ma Huria!)
04. Marende Huria BE.46:1+10 “Na Sian Ginjang Do Au” BL.33
P1 : Nunga barita na uli sian banua ginjang, ima taringot tu hatutubu ni Tuhanta, Jesus Kristus Sipalua i. Jangkon ma Ibana bongot tu roham!
Na sian ginjang do au ro barita na imbaru do;
Huhut na uli situtu huboan tu sude hamu
O Jesus, haholonganki, bongoti dohot rohangki.
Pabali sian i sude na tau mangago au muse.
05. MANJAHA PATIK NI DEBATA
P2 : Singkat ni Patik di Pesta Bolon Parningotan Hatutubu ni Tuhan ta Jesus sadari on tarsurat di Lukas 2:10 didok songon on : “Alai didok surusuruan ima tu nasida :
Pria: Unang mabiar hamu; ai barita halalas ni roha godang do huboan tu hamuna, parsaulian ni sandok bangso i.
Wnt: Ai nunga tubu do di hamu saborgin on, di huta ni si Daud, Sipalua i, i ma Kristus, Tuhan i”
P1 : Antong rap mangido gogo ma hita tu Tuhanta asa tarulahon hita Tona ni Debata :
H : Ale Tuhan Debata, sai pargogoi ma hami mangulahon na hombar tu Hatami. Amen!
06. Marende Huria BE.47:2+4 “Aut na saribu hali” ” BL.103
P2 : Mansai lea do hatutubu ni Sipalua i uju i, i ma di bara ni pinahan. Alai na sangap do Ibana jala marmulia, ai Ibana do Panondang ni portibion. Jangkon ma Ibana, so tung unang lea roham mida hametmetonna i. Endehon ma i jala hobasi dirim manopoti dosam tu Debata!
Ianggo ho ale tondingku sai jangkon ma Panondang i.
Sai unang ma lea rohamu dibaen hametmetonna i;
Pabalionna do sude Sibolis dohot do sa pe.
Dibahen i sai marsinondang ma baen haporseaon mi
Padenggan jala sai patorang roham ro diparangemi
Paboa marguna do Panondang na ro i di ho.
07. MANOPOTI DOSA
P1 : Di na jongjong hita di mata ni Pesta Parningotan Hatutubu ni Tuhanta Jesus sadari on, tama taingot jala tatopoti dosa, hahurangan dohot pangalaosionta tu Debata. Ala ni i hohom ma jolo hita satongkin songon na manullingkiti rohanta!
…………doa dalam hati …………
P2 : Ale Debata Amanami na dibanua ginjang ! Diparhatopot rohanami do balga ni holong dohot asi ni rohaM di hami. Dilehon Ho do AnakMu Tuhan Jesus Kristus tu portibi on, tubu dibagasan haleaon, manaon na porsuk pola ingkon mate tarsilang asa gabe haluaon di hami. Dia ma naung hubahen hami tu Ho balos ni i? Jotjot do mabalga hu’uari’ manang janji nami tu Ho, hape ndang tulus i huulahon hami. Molo jumpang ari Natal si songon on, sai maruari do hami marhite angka ende nami mandok: “Hulehon di Ibana sude na dia ua on. Olo, olo sude na di au on!” Hape dia ma naung hulehon hami huroha tu Ho ale Tuhan? So ndada gabe tardapot hami angka pargabus di jolom? Molo tung i pe, sai asi roham di hami, sesa dosanami!
H : (Endehon-Lambat) BE.No.53:2 “Di Betlehem do Tubu” BL.51
Tu holong ni rohaNa Hubonom rohangkon;
Hulehon di Ibana sude na di au on. Olo, olo sude na dia on
P1 : Ganup jumpang ari Natal sisongon on sai huendehon hami do: “Sai naeng haholonganku, Ho ale Tuhanki! Nang marsak, las rohangku ingkon lam ganda i ….!” Hape sabalikna do huulahon hami: Jotjot ndang huhaholongi hami Ho, sian nasa roha, ateate, pikkiran, dohot sian nasa gogo nami; suang songon i ndang huhaholongi hami dongannami doshon dirinami, nang lumobi angka musunami. Holan di masa ni pangunjunan, sitaonon, arsak, parungkilon di huringkoti hami Ho. Molo adong di hami be, nunga pintor ro ginjang ni roha; molo so jumpang pinangido ni roha nunga pintor mandele laos manundalhon Ho. Jotjot tahe Tuhan tardapot hami gabe angka jolma pargabus. Asi rohaM di hami, pargogoi hami manghaholongi Ho dohot angka dongannami lumobi nang musunami!
H : (Endehon-Lambat) BE.No.53:3 “Di Betlehem do Tubu” BL.51
Sai naeng haholonganku, Ho ale Tuhanki
Nang marsak las rohangku, Ingkon lam ganda i. Olo, olo ingkon lam ganda
P2 : Ale Tuhan Debata, mansai burju do Ho mamasumasu ngolunami: di parianakhonon, di ulaon si ganup ari, jabatan, karier, prestasi kerja; dilehon Ho do di hami arta, sinamot, pansarian na tama, paruntungan, parlabaan dohot lan na asing, atik pe jotjot sai huparsoada hami do i na songon pasupasuM. Hape dia ma haburjuonnami naung hulehon hami tu Ho dohot tu huriaM balos ni naung hujalo hami suksuk sian Ho? Hata ni ende, na sai huendehon hami ganup jumpang ari Natal mandok: “Burju naeng lehononku di Ho rohangkinon…”. Tung adong ma haburjuonnami tu Ho Tuhan? Tung naung hulehon hami ma huroha ‘rohanaMi’ tu Ho? Molo tung adong hupelehonhami peleannami, pintor tuk ma i balos ni pasupasuM na sai godang i? Ale Tuhan ajari hami asa burju mangalehon rohanami dohot dirinami tu Ho!
H : (Endehon-Lambat) BE.No.53:4 “Di Betlehem do Tubu” BL.51
Burju naeng lehononku Di Ho rohangkinon. Asi rohaM
Tuhanku Urupi au tongtong. Olo, olo urupi au tongtong
P1 : Hamu angka dongan! Nian asing ni angka naung taparhatopot nangkin, godang dope dosa dohot pangalasionta tu Debata; ndang tarpajojor hita i sadasada di ari on. Alai tung dia pe dosanta di adopan ni Debata, barita nauli di hita ari Pesta Hatutubu ni Tuhanta Jesus Kristus on mandok :
H : Ai naung tubu do di hamu saborngin on, di huta ni si Daud, Sipalua i, i ma Kristus, Tuhan i!”
P2 : Pos ma rohamuna! Pabotohononku do tu hamu barita halalas ni roha godang sadari on, ima bagabaga ni Debata taringot tu hasesaan ni dosanta: “Songon on do panghaholongi ni Debata di portibi on, pola do AnakNa sasada i dilehon, asa unang mago ganup na porsea di Ibana, asa hangoluan na saleleng ni lelelngna di Ibana”. Hasangapon ma di Debata na di ginjang. Amen! — hundul —
08. Marende BE. No.52:1-2 “Hatuan Do Las ni Roha Do”
Hatuaon do las ni roha do Hatutubu ni Jesus i.
Mago do jolma, ro ma Tuhanta. Las be, Las be ma rohanta i.(2x)
Hatuan do las ni roha do, Hatutubu ni Jesus i.
Domu do hita tu Debatanta. Las be las be ma rohanta i. (2x)
09. MANJAHA EPISTEL : 5 MUSA 18 : 15 – 19
P1 : Epistel di Pesta Bolon Hatutubu ni Tuhanta Jesus Kristus, tarsurat di 5 Musa 18:15-19 marsorinsorin ma hita manjaha :
H : Panurirang sada, songon ahu on patindangon ni Jahowa, Debatam sian tongatongami, sian angka hahaanggim; Ibana tama tangihononmuna.
P2 : Hombar tu saluhut naung pinangido ni roham sian Jahowa, Debatam di Horeb, uju di ari parluhutan i, nimmu do: Ndang be tarpabegebege ahu soara ni Jahowa, Debatangku, jala ndang be tarpaidaida ahu api na bolon on, asa unang mate ahu.
H : Dung i ro ma hata ni Jahowa tu ahu: Denggan do hata na nidoknasida i.
P1 : Ahu ma tutu patindangkon sogot di nasida sada Panurirang sian tongatonga ni hahaangginasida i, songon ho, jala Ahu mangalehon angka hatangku tu bagasan pamanganna, gabe hatahononna tu nasida saluhut na hutonahon i tu Ibana.
H : Jadi manang ise na so olo tumangihon hatangki, angka sihatahononna di bagasan Goarhu, ingkon Ahu mangaluluhonsa tu Ibana
P2 : Martua do angka na tumangihon hata ni Debata jala na umpeopsa!
10. KOOR :
11. MARENDE HURIA BE. HKBP No. 48:2-3 “Ria ma hita sasude” BL.16
P1 : Marhite hatutubu ni Jesus, Sipalua i nunga mungkap dalanta tu banua ginjang; hita na mian di pardangolan dapotan asiasi dohot panghirimon. Tahalashon ma haroroNa i tu hasiangan on marhite endenta, laos tahatindanghon haporseaonta i.
Di ungkap Debatanta do Banuaginjang i, Disuru do AnakNa i.
(Hangoluanta i) 2 x
Ampuan ni Amana do tinadingkonna i.
Tu hasiangan on do ro ( Tu pardangolan i) 2x
12. MANGHATINDANGKON HAPORSEAN
P2 : Tahatindangkon ma haporseaonta i, rap ma hita mandok :
H : Ahu porsea di Debata Jahowa . . . “ du
14. SUNGGUL-SUNGGUL (BOABOA)
16. MARENDE HURIA BE. 49:1… “Sai ro ma tu bara” (Pelean IA/IB) BL.47
P1 : Bara ni pinahan na di huta Betlehem, i do hatubuan ni Kristus i. Mansai uli rupana, marsinondang bohiNa jala gok hadameon. Ro ma hita tu Betlehem marsomba ma hita songon parmahan i. Antong, tajangkon ma Ibana marhite na paradehon ngolunta gabe ‘bara ni pinahan’ hatubuan ni Sipalua i. Tapasahat nang peleanta, las ni rohanta manjangkon hatutubuNa!
Sai ro ma tu bara di Betlehem on, hamu na porsea hatop ma tu son.
Marnida halalasan ni rohanta i, tinongos ni Ama na di surgo i.
O, ida hamu ma di bara inon, dakdanak na tubu disi borngin on.
Uli do rupana mata na tiur, o bereng Ibana, ho gabe tiur.
Las roha Maria nang Josep disi Marnida na metmet na sorang tusi
Marsomba tu patna do parmahan i Di ginjang marende pardisurgo i.
Pasinggang ma totmu hamuna sude Maniru parmahan marsomba muse
Marende hamu na marlas roha i Maniru suruan na di ginjang i
17. JAMITA : LUKAS 2 : 15 – 20
18. MARENDE HURIA BE. 616:1-3 “Uli na i di borgin na badia” (Pelean II)
Pdt : Di hatutubu Jesus i, humirdophirdop do bintang di langit i, I ma bintang ni Tuhan i, na patuduhon Raja Bolon do na tubu i, na ro sian banua ginjang. I do patudu dalan tu Parroha na sian purba asa sahat tu bara i. Jesus Kristus do Panondang naung ro tu portibi on ( Joh.8:12), jangkon ma Ibana asa disondangi roham jala tiur ngolum dohot ngolumgolum tu joloan on. Endehon ma “Uli na i di borgin na badia”
Uli na i di borgin na badia humirdophirdop do bintang disi.
Di borgin i do tubu Sipalua di panggagatan di Betlehem i.
Portibi on dangol gok haholomon marnida sondang ni Tuhanta i.
Reff : Uli na i marende do suruan di borngin i do tubu Kristus i
Di borngin i do tubu Kristus i.
Sian na dao parroha sian purba Ro do tinogihon ni bintang i. Marsinggang be nasida lao marsomba tu Jesus Kristus Sipalua i. Ibana ro sian banua ginjang laho paluahon hita jolma i.
Uli na i sude marlas ni roha ala naung songgop harajaonNa i. Huria i ria do ro marsomba mamuji Raja na sun sangap i. Ibana do panondang hangoluan namangalehon panghirimon i.
19. PARSURUAN TU NGOLU SIAP ARI
Pdt : Gabe daging ma Hata i jala maringan di tongatonga ni hita on …!” On ma barita Natal mangihuthon si Johannes, laos i do nang panghorhon ni Pesta Natal di hita, asa tapatuduhon Jesus Kristus i ‘mangolu’ dibagasan diri, keluarga dohot hurianta. Antong tajangkon ma Ibana mian dibagasan ngolunta dohot keluarganta; taboan ma Ibana mulak sian parpestaan on tu angka bagasta asa mian Ibana di tongatonganta ganup ari!
H : (Mangendehon BE Suplemen No.614:1 “Tabe ma di Ho”
Tabe ma di Ho o Jesus Tuhanki sian banua ginjang haroroMi
Tabe ma di Ho o Tuhan Sipalua i Dame binoanMu ndang na tarasam i o Tuhanki
Pdt : Dibagasan partondionta nunga dohot hita nuaeng jongjong dibara ni pinahan na di Betlehem na di Betlehem I; di adopanta do posoposo i, ima Jesus Kristus Tuhanta i. Somba ma Ibana marhite ngolum dohot ulaonmu, parangehon hataNa, mangolu ma ho dibagasan dame na sian Tuhanta i. I ma kado silehonlehonmu tu Jesus na sorang i.
H : (Mangendehon BE Suplemen No.614:2 “Tabe ma di Ho”
Asi ma roham di au o Tuhanki Sai jalo ma tangiang nang endengki.
Songon si Maria ina na martua i Baen nang au martua ala haroroMi, o Tuhanki.
Pdt : Marhite naung tapangan roti jala tainum anggur parpadanan na sian Tuhan Jesus Kristus. Antong tapardagingkon ma pamatang ni Jesus Kristus i jala taparmudarhon ma nang mudarNa i. Antong patuduhon ma i marhite pangalahom dohot bangkom siganup ari maniru Tuhan Jesus Kristus.
H : (Mangendehon BE Suplemen No.614:3 “Tabe ma di Ho”
Nang parhapistaran sian purba i. Manungkap do marsomba tu Tuhan i.
Sere dohot na anggur ro di haminjon i; dipelehon tu Ho Raja na sorang i.
20. TANGIANG PELEAN-HATUTUBU-ALE AMANAMI-PASUPASU (AGENDA HKBP)
21. MASIJALANGAN TU JOLO
Parbue ni Tondi—Dame
Joujou Paboahon—Edisi Siparsiajaran | Juni 2018
Dame—Songon dia Asa Tahilala i?
PANGALAHO NA DENGGAN
LAMBOK NI ROHA
DI PORTIBI na sursar saonari on, mansai maol do mangkilala hadameon. Boi pe sonang rohanta, alai holan satongkin do i. Molo menurut Bibel, songon dia do carana asa boi tahilala dame na manongtong? Jala songon dia do carana mangurupi na asing asa mangkilala i?
AHA MA NA INGKON TAULAHON?
Asa boi tahilala dame na manongtong i, ingkon na burju do donganta. Jala na umringkot, tapajonok ma dirinta tu Debata asa dilinggomi hita. Songon dia carana?
Mansai ringkot do poda dohot prinsip ni Debata tu hita. Molo pos rohanta tu Debata jala unduk tu podaNa, boi ma hita marale-ale tu Ibana. (Jer. 17:7, 8; Jak. 2:22, 23) Jala Jahowa pe olo do pajonokkon diriNa tu hita. LehononNa ma dame ni roha tu hita. Didok do di Jesaya 32:17, “Jadi hadameon ma upa ni hatigoran, jala pangkorhon ni hatigoran hademakon dohot hasonangan salelenglelengna.” Boi ma tahilala dame na manongtong i molo unduk hita tu Jahowa.​—Jes. 48:18, 19.
Holso ni roha boi mambahen hita gabe ndang dame
Dilehon Jahowa do muse tu hita silehon-lehon na mansai arga, i ma tondi parbadia. On mangurupi asa tahilala hadameon na manongtong.​—Ul. 9:31.
TONDI PARBADIA MANGURUPI HITA ASA LAM DAME
Si Paulus mandok, “parbue ni tondi” do dame i. (Gal. 5:22, 23) Ala sian tondi parbadia do i, ingkon olo ma hita ditogu-togu tondi parbadia i asa tahilala hadameon. Songon dia carana?
Na parjolo, ingkon tajaha do Bibel ganup ari. (Ps. 1:2, 3) Molo sai tarimangi do na tajaha i, diurupi tondi parbadia ma hita asa taantusi na dihalomohon Jahowa. Umpamana, gabe taboto ma songon dia Debata manjaga hadameon na nilehonNa, jala boasa ringkot hadameon i di Ibana. Jadi, molo taulahon na taparsiajari sian Bibel, gabe lam dame ma ngolunta.​—Poda 3:1, 2.
Na paduahon, ingkon martangiang do hita tu Debata mangido tondi parbadia. (Luk. 11:13) Alana, dijanjihon Jahowa do tu hita, “Marhite Kristus Jesus, lehonon ni Debata ma tu hamu hadameon na so boi diantusi jolma, na boi manjaga roha dohot pingkiranmuna.” (Plp. 4:6, 7) Jadi, molo tongtong hita jonok tu Debata jala taasahon tondi parbadiaNa, lehononNa ma dame i tu rohanta.​—Rom 15:13.
Hata ni Debata nunga paubahon ngolu ni godang jolma. Saonari, gabe mardame ma nasida dohot Debata, dame ma rohana, jala mardame tu halak na asing. Songon dia nasida boi marhamubaon?
SONGON DIA PIGA-PIGA HALAK MANDAPOT HADAMEON?
Godang do donganta na parmuruk hian jala kasar tingki ndang marsiajar Bibel dope. Alai marsitutu do nasida marhamubaon. Saonari, gabe burju ma nasida, sabar, jala mardame tu halak na asing. * (Poda 29:22) Parrohahon ma pengalaman ni donganta si David dohot si Rachel na paubahon parangena.
Tahilala ma dame molo taulahon prinsip ni Bibel jala martangiang hita mangido tondi parbadia
Tingki ndang Sitindangi dope si David on, holan hasalaan ni halak do na diida ibana, jala posi do mangkatai ibana tu keluargana. Alai dipingkiri ibana ma, porlu do ibana marhamubaon. Jadi songon dia do ibana boi mandapot hadameon? Didok si David, “Huulahon ma angka prinsip ni Bibel di ngolungku. Ujungna, gabe lam mardame ma ahu dohot keluargangku.”
Parmuruk-muruk do si Rachel on, ala magodang di keluarga parmuruk-muruk do ibana. Didok ibana, “Saonari pe ingkon marsitutu do ahu asa unang mura-mura muruk alana keluargangku pe parmuruk-muruk do.” Aha do na mangurupi si Rachel mandapot hadameon? Didok ibana, “Hutangiangkon do i tu Jahowa.”
Si David dohot si Rachel on ma contoh ni angka halak na boi marhamubaon ala mangihuthon poda ni Bibel jala mangasahon tondi parbadia. Nang pe hita mangolu di portibi na so dame, alai boi do tahilala dame di roha. Gabe lam jonok ma parale-aleonta tu keluarga dohot tu angka dongan di huria. Alai, didok Jahowa do muse asa ‘mardame hita tu sude halak’. (Rom 12:18) Boi do i? Boasa hita ingkon mardame tu sude halak?
NA INGKON TAULAHON ASA MARDAME TU SUDE HALAK
Tingki marbarita, tapaboa do barita na parohon dame taringot Harajaon ni Debata. (Jes. 9:5, 6; Mat. 24:14) Godang do na marlas ni roha mambege barita i. Alani i, gabe ndang marsak be nasida mangida angka na masa saonari on. Nunga dapot nasida be pangkirimon di ari na naeng ro. Gabe lomo ma roha ni nasida mangalului hadameon.​—Ps. 34:15.
Alai, ndang sude halak olo manjangkon barita na tapasahat. (Joh. 3:19) Nang pe songon i, dilehon Debata do tondi parbadia. On mambahen hita asa tongtong dame jala denggan mangadopi angka halak. Jadi taihuthon ma poda ni Jesus na mandok, “Tingki masuk hamu tu sada jabu, pangkulingi ma parjabu i. Molo dijalo parjabu i do baritamuna, mian ma hadameonmuna di nasida. Alai molo ndang olo nasida manjalo, mulak tu hamu ma damemuna i.” (Mat. 10:11-13) Manang songon dia pe alus dohot pambahenan ni nasida, ingkon tongtong do hita mardame. Jala ingot ma, ra di tingki na asing boi do hita mangurupi nasida.
Ingkon gabe siboan dame do hita. Carana, ingkon denggan ma hita mangkatai tu pejabat nang pe diorai ulaonta. Songon sada pengalaman di Afrika, ndang diloas hita pajongjongkon Bale Harajaon. Diboto angka donganta on do, na ingkon patuduhon dame do nasida laho pasaehon parsoalan i. Disuru nasida ma sahalak donganta na hea gabe utusan injil disi, asa manjumpangi Pejabat Negara di London, Inggris. Dipatorang ibana ma, mamboan hadameon do ulaon na dibahen Sitindangi Ni Jahowa.
Didok donganta i do, “Dung sahat ahu disi, huida ma adong sahalak penerima tamu. Sian pangkeanna, huboto do didia hutana, ala hea huparsiajari bahasana. Pintor hupangkulingi ma ibana mamangke bahasana. Songgot do rohana, dung i disungkun ibana ma, ‘Apala aha do na porlu tahe?’ Hudok ma naeng pajumpang ahu dohot Pejabat Negara. Ditelepon ibana ma pejabat i, dung i pajumpang ma hami. Disise ibana ma ahu mamangke bahasana. Dung i hupaboa ma, ulaon na parohon dame do na diulahon Sitindangi. Denggan do ibana manangihon ahu.”
Dung ditangihon Pejabat i donganta on, gabe diantusi ibana ma ulaon na denggan do ulaonta. Jala ndang sogo be rohana. Ndang sadia leleng, diuba pamarenta ma haputusanna asa boi Sitindangi Ni Jahowa pajongjongkon Bale Harajaon. Las situtu ma roha ni angka donganta! Tangkas ma, gabe siboan dame do hita molo denggan caranta mangadopi angka halak.
MANGKILALA HADAMEON SALELENG-LELENGNA
Saonari on, marlas ni roha do naposo ni Jahowa songon di paradeiso, ala rap manomba Debata di bagasan hadameon. Sude do hita boi mambahen situasi lam dame. Carana, ingkon jolo dame do pangkilalaanta di parngoluonta be. Dung i gabe pos ma rohanta na las do roha ni Jahowa tu hita. Jala di tano na imbaru haduan, lehononNa ma dame na manongtong tu hita.​—2 Ptr. 3:13, 14.
^ par. 13 Di parsiajaran na naeng ro, taulas ma muse taringot haburjuon na sian parbue ni tondi.
“Ndang Sian Portibi on Harajaonku”
Marsada ma Hita Songon Jahowa dohot Jesus
Pangke ma Hata ni Debata Mangalatik Panggora ni Rohamuna
“Marsinondang ma Hatiuronmuna” Asa Parohon Pujian tu Jahowa
Olo do Ibana Diurupi Jahowa
Text Sipilliton unduhan buku digital JOUJOU PABOAHON—EDISI SIPARSIAJARAN Juni 2018
JOUJOU PABOAHON—EDISI SIPARSIAJARAN Juni 2018
Sabar—Tongtong Togu ala Adong na Tinujuna
Haburjuon—Parange na Dipatudu Marhite Pangkataion dohot Parniulaon Pelita Batak Online
Sabtu, 20 Juni 2020 08:34:00
leh Pdt. Dr. Robinson Butarbutar, Ketua Rapat Pendeta HKBP
Hamu angka Dongan Sahaporseaon hinaholongan di sandok Indonesia,
Ingkon mangula do jolma i. Apostel Paulus manonahon, 'na so ra mangula, unang ma ibana mangan' (2 Tes 3:10, pat 1 Tes 4:11). minggu, marrekreasi, manghalashon ngoluon, gabe loja situtu ngolunta, mura marsahit pamatang, panghilalaan nang rohanta, jumempek umurta.  Ala ni i, asa hipas angka pangula, dipatupa negara do angka uhum na mangondihon jolma i sian halojaon na sumalin. Isarana, parkantor nang pangula ni pabrik manang industri na marragam i intap ni ualu jom ma mangula sadari, di tongatonga ni i adong tingki mangulon, mangula lima ari saminggu, jala, asing ni libur nasional, cuti ala ni marpamatang na denggan dohot tubutubuan, ala marsahit manang ala.
Margaji do pangula i uju libur. Songon i ma nian nang na mangula di ulaon na asing. I do hataridaan ni na pinangido ni Debata di 3 Musa 25: 1-13 i, asa ganup minggu adong sadari ari paradianan, ganup pitu taon adong sataon bolon mangulon, jala di taon pa-50-hon maradi jolma i sian ulaonna laho so holan hita hape na ingkon mangulon. Ingkon dohot do tong angka na tinompa rap mangulon dohot hita. Isara horbo dohot lombu di angka partani. Gari masin ingkon mangulon, unang hatop sega. Inganan ni ulaonta i pe ingkon do mangulon, isara onan di partigatiga, tano di partani, ambar, aek godang, tao, nang laut di angka pardengke. Angka na asing na ringkot di ngolunta jolma pe ringkot mangulon. Isara angka binatang ni parpahanpahan/peternakan, angka pidong/unggas, angka bunga nang udara. Baliksa na tabahen jotjotan. Torus tapaksa mangula angka na tinompa i. Isara tano. Tapangke do angka napu sian bahan kimia asa torus marparbue natasuan di tano i. Najolo dua hali sataon panen, nuaeng gabe tolu, molo boi opat hali, manongtong. Di ujungna gabe ndang napu be tano i. Jolma na manganhon parbue ni tano i pe gabe manganhon rasun sian angka napu kimia i dohot pudi ni jabunta nang sian pabrikta tu sunge, tao nang lautta. Talehon do tong tu angka dengke sipanganon na marrasun. Gabe sega aek, ndang boi be inumonta, marrasun nang dengke i masuk tu pamatangta. marragam sahit sian na tapangan i. Di perhutanan pe, tabahen do reboisasi sarombang tu haranganta i, ndang hot marragam tabahen angka hau i. Mohopan ma hita. Marmatean angka na tinompa na asing i, dohot nang orang utan.
Ala ni i, songon dalanta mangoloi patik sabat i, dijouhon Debata do tu hita ganup sadarion asa mangaradoti angka na tinompa i sude, asa marhahipason hita nang nasida. Diparbisuhi Debata ma hita sude patupasa: Angka ilmuan, dewan perwakilan rakyat, pamarenta, pengusaha, ekonom, polisi, jaksa dohot hakim, aktifis nang rakyat, sude ma tahe, mangaradoti na tinompa di darat, di aek godang, tao, laut, harangan, udara. doti na tinompa i di ingananta be. Tuhanta ma donganta Amen.
Jamita Evangelium Minggu XIII Dung Trinitatis Hesekiel 33, 7-9 Dipabangkit Gabe Siparorot
Oleh: Pdt Dr. Robinson Butarbutar, STT HKBP Pematangsiantar
Surat sian Punguan na Mangaradoti Organisasi ni Sitindangi Ni Jahowa | 2017 Buku Tahunan
JAHA DI BAGASAN HATA Assamese Bahasa Isyarat Spanyol Baoule Batak (Karo) Batak (Simalungun) Batak (Toba) Bengali Bulgar Chol Chuabo Chuuk Dangme Digor Esan Farsi Ga Garifuna Greenland Guarani GujaratiKorea Hata ni na ngungu di Prancis Heber Iban Islan Jawa Jerman Rendah Kabyle Kannada Kekchi Latvi Lituavi Lomwe Makau Makedonia Malta Mam Marati Maya Mazatec (Huautla) Melayu Mixtec (Guerrero) Mongol Nahuatl (Guerrero) Nahuatl (Huasteca) Nahuatl (Tengah) Ndau Ndebele (Zimbabwe) Ngabere Niue Nyungwe Nzema Oriya Otomi (Rura Mezquital) PonapeRomani (Makedonia) Cyrillic Sango Sena Tahiti Tajik Tarahumara Tarascan Tetun Dili Tlapanec Tojolabal Tonga Totonac Tshwa Twi Tzeltal Vietnam Wayuunaiki Zapotec (Isthmus) Zapotec (Lachiguiri)
Surat sian Punguan na Mangaradoti Organisasi—2017
Angka Dongan na huhaholongi hami,
Di abad papituhon SM, mandapot parnidaan ma si Hesekiel. Di parnidaan i, diida ibana ma hureta na mansai balga, i ma hureta pardisurgo. Jala Parhuaso na Tumimbo do na hundul disi. Longang do hita mamboto pardalan ni hureta i. Mansai hatop do parlojongna dos songon hilap (sillam). Jala, ndang balik hureta i manang gabe lambat parlojongna tingki marputar!​—Hes. 1:4, 9, 12, 14, 16-27.
Sian parnidaan on taingot ma, tongtong do maju organisasi ni Jahowa na di surgo. Jala songon dia do organisasiNa na di portibi on? Laporan dinas di taon naung salpu patuduhon, diurupi Jahowa do naposoNa na di tano on mambahen hamajuon na mansai hatop!
Songon di Amerika Serikat, godang do ulaon ni keluarga Betel. Adong do na pinda sian Brooklyn tu Warwick, New York manang tu inganan na asing. Adong do muse na ditugashon tu lapangan. Suang songon i nang keluarga Betel di kantor cabang na asing, adong do sian nasida na pajongjongkon, paturehon, pasadahon manang papindahon bangunan ni organisasi tu inganan na asing. Songon dia do molo hamu? Nang pe ndang pinda hamu, alai tontu marsitutu do hamu di ulaon tu Harajaon i.
Dipatogu do rohanami ala marsitutu do hamu mangihuthon hamajuon ni organisasi. Adong do angka dongan na pinda tu inganan na mangkaporluhon parbarita na uli. Adong do na pinda tu huria na marbahasa asing jala mamangke cara na baru laho marbarita. Asing ni i, godang do sian angka dongan na marsitutu asa lam tu denggan na di ulaon marbarita. Sude angka donganta na marsihohot, nang na matua manang na gale dohot do marlojong tu hangoluan. Molo talehon nasa gogonta laho marhobas tu Jahowa, dohot ma hita paboahon na pargabus do Sibolis!​—1 Kor. 9:24.
Pos ma rohamuna, diparrohahon Jahowa do hiras ni rohamuna. (Heb. 6:10) Alani rade ni rohamuna, gabe huingot hami ma si Abraham dohot si Sarah. Tingki marumur hirahira 70 taon, pinda ma si Abraham dohot keluargana sian kota Ur na di tano Kasdim tu inganan na dao, i ma Kanaan. Sahat tu na mate, marpindapinda do ibana jala maringanan di tenda. Sipujion do haradeon ni nasida na dua!​—1 Mus. 11:31; Ul. 7:2, 3.
Ditiru hamu do haradeon ni nasida? Hamu angka dongan, martahan jala marsihohot do hamu di tingki parpudi on, diulahon hamu do parenta ni Jesus na mandok, ”Laho ma hamu, podai hamu ma saluhut bangso, didi hamu ma nasida tu bagasan Goar ni Ama. Anak dohot Tondi Parbadia!”​—Mat. 28:19.
Hata ”laho” na didok Jesus di ayat on, lapatanna ingkon hiras jala marsitutu do hita. Di bagasan sataon na parpudi on, godang do hamajuon na binahen ni angka siihuthon Jesus. Tontu sude do hita marlas ni roha! Sian on tangkas ma taboto na dipasupasu Jahowa do sude ulaonta laho mamaritahon Harajaon i tu ganup bangso.​—Mrk. 13:10.
Godang do na manjangkon barita na uli on. Di taon naung salpu, sahat tu 8.340.847 ma godang ni penyiar. Jala, hirahira 10.115.264 ma parsiajar Bibel na diuluhon ganup bulan. Tangkas ma, mansai hatop do parlojong ni hureta pardisurgo i, suang songon i nang hamu! Saonari otik nama tingki, tutupon ni Jahowa nama pintu haluaon i. Alani i, girgir jala marhiras ni roha ma hita mamaritahon barita na uli.
Hombar do on tu ayat tahunan 2017, ”Sai marhaposan tu Jahowa ma ho jala ulahon na denggan”! (Ps. 37:3) Molo diulahon i, i ma marhobas tu Jahowa, na patuduhon na marhaposan tu Jahowa do hamu. Ndang holan sahalakmuna na mangulahon on. Ingot ma na nidok ni Jesus, ”Ai ida ma, sai na dongananku do hamu ganup ari, rasirasa ro ajal ni hasiangan on!”​—Mat. 28:20.
Pos ma rohamuna sai pasupasuon ni Jahowa do angka ulaon pangkobasionmuna. Ndang alani godang ni pambahenanmuna, alai ala nunga dilehon hamu na dumenggan sian nasa rohamuna. Lomo do roha ni Jahowa di pangkobasionmuna i. (2 Kor. 9:6, 7) Alani i, sai tongtong ma pajonok hamu tu Ama Parholong i, marhite taratur martangiang, marsiajar Bibel, marpungu, jala marsitutu di ulaon marbarita.
Ala ”otik nama tingkina” di Sibolis, dipangke ibana do marragam cara asa unang marsihohot hita tu Jahowa. (Pgk. 12:12) Tongtong ma jonok tu Jahowa. Asa unang saut lomo ni roha ni Sibolis i. (Ps. 16:8) Pos ma rohamuna, holong do rohanami tu hamu. Jala huargai hami do sude na binahenmuna tu ulaon Harajaon ni Debata.
Text Sipilliton unduhan buku digital Surat sian Punguan na Mangaradoti Organisasi—2017
Jamita Evangelium Minggu XXI Dung Trinitatis 5 Nopember 2017: Mika 3: 5-12 Pasombu Jahowa Paturehon Ngolum Pelita Batak Online
Minggu, 05 November 2017 14:51:00
Oleh: Pdt Dr Robinson Butarbutar, Ketua Rapat Pendeta HKBP
Mansai urgen do jamita na dienet sian buku ni Panurirang Mika di tonga-tonga ni hajolmaon di tingki on, ndang marimbar di tonga-tonga ni huria tarlumobi saminggu dung dipestahon angka huria protestan di sandok portibion, nang di tongatonganta, 500 taon reformasi pinatupa ni Dr. Martin Luther di abad pasampuluonomhon di tonga-tonga ni Huria ni Kristus di tingkina, na gurasana taida, tahilala dohot tahatidangkaon sahat tu tingki on. Boasa? Atik pe angka halak Kristen na reformis do ganup partohonan dohot ruas ni HKBP alai sotung adong manang bahat dope hita na so reformis di ngolunta nang ulaonta. Bahat situtu do sipaimbaruon ni angka na porsea i di ngolu ni masyarakat dohot di tonga-tonga ni huria ni Kristus i di tingkinta nuaeng. Dohot do hita dipangke Debata laho paimbaruhon portibion, manjouhon tu donganta jolma asa olo pasombu Debata paturehon ngolunta, ngoluna, ngolu nasida.
Molo tasulingkiti bagas sian simalolong partondion, ampit do topik ni minggu sadarion na pinapillithon ni uluan ni hurianta gabe jamita di tonga-tonganta mangondolhon isi panurirangion ni Mika 3: 5-12 on, i ma: Pasombu Jahowa Paturehon Ngolum. Boasa?
Na tinuju ni hata 'ngolum' ndang holan ngolunta marsasahoum, marsasabangso, ndang holan ngolu ni hajolmaon marsada-sada, ndang holan ngolu ni nasa hasiangan on dohot angka na di bagasanna, alai dohot do ngolu ni huriaNa na hinaholonganNa i, na pinajongjongNa i, dipatureture Debata sian parjadina sahat tu tingki on. Sian parjongjong ni huria ni Kristus di portibion, sai dipasirisasari Debata do ngolu ni huria i di sandok partingkian dohot di sandok inganan na marragam i. Disarihon Debata do ngolu ni huriaNa, HKBP marsasapunguan di angka huria, resort dohot distrik, alai dohot do ruas ni huria marsadasada,
Na hinangkam ni hata paturehon, tung bagas do, i ma padengganhon na so denggan, paaturhon na so atur, pasintongkon na sala, paimbaruhon naung buruk.
Hata pasombu-hon Debata i mansai ringkot do ondolhononta di partondion tarlumobi di partingkianta nuaeng naung sahat tu sada ngolu partondion na naung mangasahon dirinta sandiri mangadopi tantangan ni ngolunta. Tasura dohot tapingkir naung tarbahen hita jolma patureturehon dirinta. Tasura naung tarbahen hita sandiri patureturehon ngolu parhuriaonta. Ndang taloas manang tapasombu Debata paturehon ngolunta, ngolu ni huria i, ngolu ni bangsonta, ngolu ni portibion.
Patureturehon ngolu ni bangsoNa na hinaholonganNa na naung madabu tu bagasan dosa na pinatupa ni Debata Jahowa ni Israel di partingkian ni si panurirang Mika do ia sangkap ni Debata andorang so tarbuang nasida di na dijou ibana panurirang Mika pasahathon hataNa tu nasida. Ai nunga sahat parngoluan ni bangso i tu sada partingkian na maralo tu lomo ni roha ni Debata. Dia ma i? I ma nunga dipatupa nasida hajahaton maradophon rakyat na pogos tarlumobi na mangolu di angka huta, holan laho membangun, pamorahon angka parhuaso na di pusat-pusat perkotaan, tarlumobi di Jerusalem. Jala na jumorbut i ma, angka tokoh partondion ni bangso i na diarop Debata pajongjong hatigoran nunga di tonga-tonga ni bangso i nunga gabe dohot sarombang dohot angka uluan politis. Angka partohonan partondion ni bangso i, na ingkon patuduhon tiruan di jolo ni angka raja, pengusaha, partani, pardengke, dna di pangulahonon ni lomo ni roha ni Debata, nunga meret sian ulaon nasida.
Adong tolu tokoh partondion di parugamoon dohot di pengadilan ni bangso i na diida Debata manimbil sian ulaon nasida, i ma parjolo angka uluan di pengadilan na manguhum parjahat dohot mangondihon/ patigorhon na bonar; paduahon angka malim di bagas joro na manghobasi pangajarion taringot tu lomo ni roha ni Debata, panombaon dohot pamelean tu Debata dohot pasahat tangiang pangondianon tu jolo ni Debata, dohot na patoluhon angka panurirang na manoarahon soara ni Debata na paingothon, maminsang dohot manjouhon hamubaon. Tolunsa partohonan i nunga sarombong dohot angka raja nang pengusaha na naung mamoro angka na metmet laho membangun kota.
Molo dipasombu Debata nasida songon i humatop ma maup bangso i. Ingkon patureonNa do i. Ingkon tongosonNa do panurirang Mika. Apala tohonan partondion dohot moral na tolu i do na dikritisi panurirang Mika di ayat 5-8 dohot di ayat 9-12, laho maminsang nasida, i ma pabotohon na marbiasbias di uhum dohot papeol nasa hatigoran (ayat 9), na paulihon kota Jerusalem marhite mudar ni na pogos, marhite hageduhon, asa muba. Gariada migor dipabotohon panurirang i do panghorhon ni hasalaan ni angka partohonan na tolu i, i ma uhum na pasti tu kota Jerusalem na dibangun dohot mudar i (ayat 12), i ma Sion/Jerusalem/Dolok Ojahan ni bagas joro ni Debata i: Gabe hauma tur, timbunan batu, gabe tombak. Tolunsa partohonan i (panurirang, malim dohot panguhum) mangasahon goar ni Debata:
Naparjolo, maminsang panurirang. Dia ma na pinatupa ni panurirang naung dibondut tondi ni jaman i? I ma: Mangaliluhon bangsoNa marhite na maningtinghon dame ala nunga dilehon sipanganon sihilhilon nasida (ayat 5). Dijalo nasida perak sian angka raja dohot namora asa ndang be maminsang na sala nasida, alai baliksa mandok di bagasan Jahowa ndang pola adong panghorhon ni pemerasan maradophon napogos i di masa depan ni bangso i: "Nda Jahowa do di tongatonganta? Ndang tagamon ro hamagoan tu hita" (ayat 11).
Panghonghonna ndang tarbahen angka panurirang i be marnida pangungkapon sian Debata di borngin nang arianna i. Lapatanna nunga agoan panjouon hapanurirangon be nasida. Ndang tarbahen nasida be manurirangi denggan, ai so manghatai be Debata dohot nasida, ndang tarbahen nasida be manghatahon hata panurirangon (ayat 6-7), marasing sian panurirang Mika na digohi hagogon (Heber: koakh), Tondi (Heber: ruakh), panguhumion (Heber: misyfat), dohot hatogaon (Heber: gebura) ni Jahowa (ayat 8). Ndang panurirangion na tutu be panurirangion nasida. Nunga disegai nasida tohonan panurirangion i.
Napaduahon, maminsang angka malim, na mangajari bangso i taringot tu lomo ni roha ni Debata marhite na manjalo perak (ayat 11).
Napatoluhon, maminsang angka uluan, na manjalo sisip (Heber: syekad) di na mandabu uhum, na so jadi patupaon ni panguhum (ayat 11).
Taboto do na di sejarah ni bangso i ndang dipasombu nasida Debata patureturehon nasida. Baliksa dialo do. Ndang muba nasida. Panghorhonna tarbuang do nasida.
Siala ni i, mansai ringkot do di minggunta sadarion bahenon ni angka partogi ni huria ni Kristus di portibion, ndang marimbar di tongatonga ni HKBP-partohonan di tonga-tonga ni huria nang di duru ni huria, asa pasombuhon dirina paturetureon ni Debata marhite na mangihut on:
Angka partogi di tonga-tonga ni huria i, sian partohonan gok tingki, na manghamham ulaon ni Kristus dohot sude angka dongan nasida partohonan na asing, sahat tu angka parhalado partohonan na so gok tingki na asing, nang parhalado na so partohonan, ingkon do manimbang-nimbangi di ari on dohot di ari-ari na ro manang na hot dope nasida mangulahon tohonan nasida, manang nunga gabe songon partohonan panurirang nang malim ni bangso Israel di partingkian ni si Mika nasida nuaeng on: Mangulahon tohonanna mangasahon goar ni Debata, alai impolana nunga mangaliluhon ruas ni huria i, nunga berorientasi tu hepeng, materi? Molo na paduahon i do, ingkon muba be do hita. Molo ndang muba hita, mampanghorhon na so denggan do i tu hurianta secara menyeluruh.
Angka ruas ni hurianta na mangula di duru ni huria, i ma angka naposo ni Debata disi, tarlumobi angka sialo hajahaton dohot sipajongjong hatigoran (angka sibahen uhum, i ma DPR/DPRD, angka sipajongjong uhum, i ma angka polisi na marragam ulaonna i sahat tu polisi kehutanan, dohot angka jaksa nang hakim sian tirket na tumoru sahat tu na tumimbo): Beha do nasida mangula saleleng on manghobasi rakyat Indonesia?
Bebas do sian sisip, korupsi? Molo i do, tapuji ma Debata.
Manjalo sisip do papeol uhum di tonga-tonga ni bangsonta? Suraon do na parsidohot do angka hita na mangula disi mambahen sahit ni bangsonta Indonesia na so tarpamalum hita, i ma korupsi i? Molo on do, ingkon manolsoli ma, jala muba, unang sanga Debata sandiri ro manguhum hamu, atik pe malua dope hamu sian uhum.
Marhite na muba do tapaloas Debata patureturehon ngolunta, asa unang gabe marjea masyarakat, negara nang huria i. (*)
Jamita Minggu Evangelium, 3 Nopember 2019 Minggu XX Dung Trinitatis :"Saroha Sapingkiran di Bagasan Tuhan i (Epesus 5: 22-33) Pelita Batak Online
Sabtu, 02 November 2019 11:55:00
Sian Parsameanta di STT-HKBP
Dung marjongjongan angka punguan ni angka na porsea tu diri dohot ulaon ni Jesus Kristus na paluahon angka pardosa di hau pinorsilang i di angka kota di Kekaisaran Romawi mamungka sian dekade paopathon sahat tu dekade papituhon abad parjolo migor tibu do disoarahon, diondolhon, diajarhon, ditorushon jala dipatogu angka uluan ni angka punguan i do angka ruhut-ruhut ni parsaoran ni halak Kristen, ndang holan sama nasida, alai dohot do parsaoran nasida dohot angka dongan hombar jabu nang angka dongan saulaon nasida di tongatonga ni masyarakat nasida.
Mansai ringkot do i tibu dipatupa, ala ndang tarbahennasida be marhangoluan songon nasailaon. Ndang tarbahennasida be marparsaoran dohot dongannasida saripe, sahombar balok, sahuta nang saulaonnasida be tahe songon nasailaon. Ai nunga meret nasida sian ngolu na so tumanda Kristus Jesus tu ngolu naung tumanda Ibana. Ala ni i songon dia nasida marsaor dohot dongannasida jolma ganup ari nunga ingkon marojahan tu pangajarion, lomo ni roha dohot pangidoan ni Jesus Kristus, ai Ibana nama siihuthononhon. Songon dia nasida marsaor nunga ingkon marsorminan tu pambahenan ni Kristus Jesus maradophon samanasida, marsasahalak dohot marsasapunguan (Jaha: marsahuria).
Na songon i do isarana na sai dipatorang apostel Paulus tu angka huria na dipajongjong Debata marhite ulaon pamaritaon barita nauli pinatupana, isara tu angka ruas ni huria di Tessalonika, di Galatia, di Roma, di Korintus, dohot na di Filippi. Na songon i do tong na pinatorang ni panurat ni surat 1 Petrus tu angka na porsea bangso Jahudi dohot na so Jahudi di parserahan di kekaisaran Romawi asing ni na di Propinsi Syria-Palestina. Na songon i do tong na pinatorang ni na manurathon surat 1 dohot 2 Timoteus nang surat Titus. Ndang marimbar nang ginurithon ni panurat ni surat tu angka ruas ni huria di Kolosse nang di Epesus. Laos angka na tarsurat di angka surat i do na diihuthon angka rus ni huria dung abad na parjolo sahat tu nuaeng di angka inganan na marragam i di sandok portibion, ndang marimba di angka punguan ni halak Kristen Batak mamungka sian abad pa-19-hon sahat tu tingki on, ndang holan di tano Batak, alai dohot do di parserahan di sandok Indonesia nang di duru ni Indonesia, manang di dia pe nasida mian, mangula dohot marsaor. Pangulahonon na songon i do dalan ni angka siihuthon Jesus i patuduhon hadirionnasida songon sira dohot panondang ni portibion, ndang baliksa gabe sarombangnasida/hita dohot portibion.
Isarana, songon na tarida tangkas di surat Epesus 5: 22-33 on, dialusi panurat ni surat on ma sungkunsungkun on: Songon dia ma parsaoran ni Ama dohot Ina di tongatonga ni parsaripeon ni halak Kristen?" Masiboan lehengna do manang, rap mardalan, saroha? Rap patupahon tanggung jawabna be do, ndang masisoluhon, ndang masituganan, manang masipasombu tanggung jawabna be. Ala dua gabe sada daging do nasida, beha ma asa ganup patupahon na ingkon patupaonna be. Masipatupa lomona do manang saroha mangadopi siadopan, patupa sipatupaon, mandungdung sidungdungon, uju las ni roha dohot uju masa arsak ni roha? Songon Ama di duru ni huria i mamereng Ina donganna saripe do manang marasing sian i?
Isarana, somal do di bahat bangso di portibion mamungka sian tingki na robi andorang so ro Kristus, nang dung ro Kristus, andorang so millennium parjolo dung Kristus nang sahat tu dung millennium paduahon dung Kristus, panatapan dohot pambahenan na marnida ina dongan saripe ni sada ama songon nampuna manang arta ni ama i, situhoron, di toru ni huaso ni ama i. Jolma kelas dua do boruboru i. Songon i do ama siihuthon Jesus marnida donganna saripe? Ndang be antong. I do ginurithon ni apostel Paulus tu huria na di Galatia bindu 3: 26-28. Naung tardidi tu bagasan Kristus dos do hadirionna di jolo ni Kristus. Jala, molo tung pe di jolo ni angka budaya ni sada bangso di portibion, ia ina di sada parsaripeon/keluarga i ingkon unduk jala marhabiaran tu ama di pardongansaripeonna, di tongatonga ni pardongansaripeon ni halak Kristen ndang songon i boti cara marnida ni ama siunduhokonon dohot sihabiaran ni ina i maradophon ina dongansaripena i. Laos songon i do tong pangantusion ni ina i maradophon ama donganna saripe i. Marasing do haunduhon ni ina i tu ama i. Marasing do pamerengon ni ama i tu ina i.
I do na pinatolhas ni na tarsurat di Epesus 5: 22-33 i. Sian sampulu dua ayat ni Epesus 5: 22-33 i holan opat ayat do na dipangke mangondolhon songon dia ina i mamereng ama donganna saripe, i ma na tarsurat di ayat 22-24 dohot ayat 33b. Alai ualu ayat ma dipangke laho paimbaruhon pamererngon ni ama maradophon ina i jala dia sipatupaonna tu ina i (i ma na di ayat 24-32a). Tung ganjang do dipangke laho manguba pamerengon ni ama i maradophon ina i. Duansa, i ma songon dia ina i maradophon amantana dohot songon dia ama i maradophon inantana dipatorang ndang be dos tu songon dia nasida mamereng ganup di duru ni Hakristenon uju i. Ndang be songon nasailaon be. Alai adong naimbaru. Nunga marasing. Dia ma i? I ma ingkon marsiajar sian ulaon dohot pamerengon ni Jesus Kristus maradophon huria i. Songon dia huria i maradophon Kristus, songon i ma ina i marnida amantana.
Parjolo, haunduhon na hibul (Gorik: hupotasso) ni ina tu ama i songon haunduhon ni huria i tu Tuhan i do, i ma Jesus Kristus i, ai baoa i do ulu ni ina i do songon Kristus i ulu ni huria i. Songon dia hita ruas ni huria unduk tu Kristus, ingkon songon i ma haunduhon ni ina i tu amantana. Songon pamerengon ni huria i tu Kristus, i ma Kristus do uluan ni huria, songon i ma pamerengon ni ina i maradophon amantana. Unang migor tapasunghunhon boasa tu boruboru dipangke hata unduk hibul, hupotasso? Boasa tu baoa annon ndang i, i ma manghaholongi? Mardingkan? Boti, di ayat 21 nunga didok ganup do ingkon unduk tu ganup, hupotasso. Nunga i ojahan ni parsaoran sama naporsea, ruas ni huria.
Paduahon, asa unang songon portibion pamerengon dohot pambahenan ni ama i tu ina donganna saripena, diajari ma ama i asa mamereng ina donganna saripe i songon Kristus Jesus mamereng dohot mangula patupahon nauli tu huria i. Dia ma i?
I ma manghaholongi ina songon dirina sandiri (ayat 29) marhite na so jadi manghosomisa alai baliksa marmudumudu dohot marpainuhonsa (ayat 29). I do umbahen na ingkon tadingkonon ni baoa i ama dohot inana mangangkupi dongansaripena asa sada daging nasida (ayat 31). Ulaon manghaholongi ina donganna saripe i i maniru Jesus Kristus na patupa naopaton maradophon huria i do (ayat 25), i ma:
(i) Tu pamatang huria i songon pamatangsna, sipalua (Gorik: Soter. Bibel tingkos Batak huruang, Sipangolu.) do Jesus (ayat 23b).
(ii) Manghaholongisa marhite na mangalehon diriNa manghophopsa (ayat 25)
(iii) Mamparbadiaisa dung paiashonsa di bagasan pandidion i (ayat 26)
(iv) Mamparbadiaisa, pola so marlindang, so marhalingking, so hasurahan (ayat 27)
Ala ni i boi dohonan songon on: Holan ama naung mananda, manghalashon ulaon ni Kristus tu huria i do na tuk denggan, marasing manghaholongi ina donganna saripe. Holan ina naung mananda, manghalashon haunduhon ni huria i maradophon Kristus naung patupa angka na uli tu huria i do na tuk denggan unduk tu ama donganna saripe.
Boasa ma nuaeng ingkon i na gabe jamita di tongatonga ni hita ruas ni HKBP di partingkianta nuaeng?
Parjolo, suraon do ala ndang unduk be angka ina maradophon angka amantana siala ndang be unduk be huria i di tingkion tu Jesus Kristus i? Holan lomolomona nama na dipatupa, ndang lomo ni roha ni Kristus?
Paduahon, suraon do ala angka ama di tongatonga ni hurianta nuaeng nunga pabahathu mangido asa unduk dongansaripenasida tu nasida, hape ndang dihaholonginasida be angka ina dongan saripenasida songon Kristus na patupa naopat di ginjang i tu huriaNa? Suraon do ala ndang be ditanda, diauhon dohot dihalashon angka ama di pardongansaripeon ni halak Kristen Batak di tingkion be angka ulaon ni Kristus i tu huriaNa sahat tu tingkion? Ala songon i nasida, gabe marlea ma Kristus dibahennasida ala pambahenannasida na so manghaholongi ina dongan saripenasida i, baliksa gabe patupa angka na maralo tu angka ulaon na denggan na pinatupa ni Jesus Kristus tu huria i?
Denggan do tapareso songon dia nuaeng di angka keluarganta be haunduhon ni ina i tu ama i? Denggan do tong tapareso holong ni roha ni ama i tu angka ina donganna saripe. Sotung nunga alo ni na pinatupa ni Kristus tu huriaNa i na pinatupa ni angka ama tu inantana, isara patupa Kekerasan Rumah Tangga tu nasida, ndang holan kekerasan fisik alai dohot do kekerasan psikologis?Taon 2016 torop hamamasa kekerasan rumah tangga maradophon boruboru di Indonesia: 259.150. Di taon 2017 adong 300.000 pengaduan kasus kekerasan Rumah Tangga maradophon boruboru. Marragam sibonsirina, termasuk ma i ala ni alkoholisme, budaya patriarkhi, dohot hapogoson.
Denggan ma hita mangarimangrimangisa. Muba ma hita molo alo ni hata ni Tuhanta i na sanga tapatupa saleleng on. Tauduti ma patupahonsa molo nunga na pinangido ni hata ni Tuhanta i taulahon saleleng on maradophon amanta donganta saripe dohot maradophon inanta donganta saripe.(**)
Si Jawa Batak – DONALD HAROMUNTHE
Tag: Si Jawa Batak
Di sada tingki adong ma sada rumatangga na imbaru. Tar I dope nasida pasauthon sangkap ni nasida na marrokkap marhite ulaon adat. Sae ma tutu pesta i. Marmulakan ma angka natorop. Dungi nasida nadua pe bongot ma tu bagasna.
Ia inanta on tibuhhonni halak Jawa, suang songoni dohot parsinuanna. Jempek dohonon, halak Jawa ma ibana. Ia na mangalap ibana, ima amanta on do na sian hita an, sian luat ni parsolusolu bolon. Ia dapotsa pe rongkap ni sidoli Batak on alana jumpang do nasida padua di tingki mangaratto ibana tu luat Jawa.
Pola do marhir hodok ni amanta on di tingki padua-dua nasida. Holan naeng marsaemara ma I utokutokna.
“Ikkon saut ma on malam pertamakku”, inna rohana. Dungi dipungka ma panghataion.
Baoa: Dek … pahatop saotik. Dang tartaon au be on
Boruboru: Sabar toh mas. Ojo kesusu. Alon-alon asal kelakon
Baoa: (Dang marna diattusi ibana aha nidokni halletna on. Boha hian do naeng parsaut ni halak on, au pe dang pola huboto)
Baoa: Bah … boha do ho? So manang aha dope nitiop, pittor ke susu do nimmu.
Boruboru: “?!?!?!?! (Markerrut pardompahanna ala tong dang tarantusanna. Pola hira na tarjolma)
(Ala so marna marsiantusan nasida, gabe bobonosan ma si baoa on. Dung I tor dipamate ma lampu. Dang binoto be aha na masa ala nunga golap.)
Sian Panurat: Ia impola ni turiturian sigeokgeok on, tarlumobi ma di hita angka na poso, asa tangkas taboto denggan angka hasomalan ni donganta, tarlumobi ma dongan na poso na marimbar huta manang hasomalan. Rupani, molo so binoto aha nidokni dongan, jumolo nisungkun. Unang heppot.
Posted on May 22, 2020 May 23, 2020 Categories TuriturianTags Si Jawa Batak, SigeokgeokLeave a comment
Renungan – HKBP AEKKANOPAN
Horas ma di hita amang dohot inang. tahalashon ma hata ni Tuhanta di minggunta sadari on ima sian ULAON NI APOSTEL 17:22-30 “MANGOLOI DEBATA SITOMPA NASA NA ADONG”
Huta sabungan ni hapistaran do di mulana huta Aten. Sian huta on do si Aristoteles, si Socrates dohot si Plato. Huhut godang do di huta i angka ganaganaan na sinomba ni jolma ala dihaporseai inganan parmianan ni angka debata. Di abad paonomhon hea do dipamasa si Epimenides tanda halongangan palaohon bala mangasahon debata na so tinanda ni halak Aten. I do umbahen di pajongjong nasida sada patung ni ‘debata na so tinanda’ i jala disomba nasida.
Metode penginjilan na imbaru ma tutu pinatupa ni apostel on, patandahon Debata sitompa nasa na adong marhite naung somal binege jala niida ni halak (na leban).
Arga do di ibana tingki, atik pe napaima donganna do ibana di Aten, hape penginjilan besar diula ibana di Areopagus, tu halak na dihormati, petinggi, partogi ni Aten.
Sabangso do hita dohot ibana. Ende na viral do i di nasida uju i. I pe dipangke apostel i do dalan patandahon Debata, patuduhon, ndang haoloan hita marsomba tu ganaganaan, ai tinompa ni Debata do hita, nampunaNa, tinobusNa, tudos ni rupaNa.
Antong di zaman na maju on pe, di na lam pistar jolma, jala godang pinatupa ni tangan dht utokutokna, sada pe sian i ndang adong na tau sioloan jala si sombaon. Ai holan Jahowa sambing do sioloan. I ma tabaritahon.
Parbue ni Tondi—Las ni Roha
Tiru ma si Noak, si Daniel, dohot si Job na Marsihohot jala Unduk
Tangkas do Ditanda Hamu Jahowa songon si Noak, si Daniel, dohot si Job?
Songon dia do Sasintongna Halak na Jonok tu Debata?
Sai Tongtong ma Patogu Paralealeonmuna tu Debata!
Las ni Roha—Sada Parange na Sian Debata
JAHA DIBAGASAN HATA Adhola Batak (Karo) Batak (Simalungun) Batak (Toba) Biak Bislama Chokwe Chopi Chuabo Chuuk Dayak Ngaju Drehu Greenland Hmong (White) Inggris Jawa Kazakdau Ngangela Nias Niueunda Tahiti Tshwa Urdu Uruund Wallis Wayuunaiki Welsh
Joujou Paboahon—Edisi Siparsiajaran | Februari 2018
LAMBAS NI ROHA
HATOMANON (MANGOROM DIRI)
Sude do halak naeng marlas ni roha. Alai, ala mangolu hita di tingki parpudi on, godang do parsoalan na maol taadopi. (2 Tim. 3:1) Adong do na so marlas ni roha ala mangadopi parniulaon na so tigor, marsahit, di PHK, manang ala mate na hinaholonganna. Asing ni i, ala adong parsoalan na mambahen holsoan manang lungun roha. Naposo ni Jahowa pe boi do gabe ndang marlas ni roha. Molo i do na dihilala hamu, songon dia do asa boi muse hamu marlas ni roha?
Asa tadapot alusna, ingkon taantusi do aha lapatan ni las ni roha. Jala, songon dia pigapiga halak tongtong marlas ni roha nang pe mangadopi sitaonon. Dung i, taboto ma songon dia carana asa tongtong hita marlas ni roha.
AHA DO LAS NI ROHA I?
Halak na marlas ni roha, ndang holan tarida sian bohina. Umpamana, sahalak na mabuk. Hira na las do rohana jala sai na mengkelengkel. Alai dung sadar, ndang be mengkelengkel ibana. Alana, diingot ibana do muse angka parsoalanna. Jadi holan satongkin i do las ni rohana, ndang na manongtong.​—Poda 14:13.
Las ni roha, i ma pangkilalaan na sian roha alani angka na denggan na tadapot manang tahirim. Halak na marlas ni roha tongtong mangkilala hadameon di tingki sonang manang susa. (1 Tes. 1:6) Tutu, sipata olo do jut rohanta. Alai tongtong do hita marlas ni roha. Umpamana, hea do angka apostel dipungkuli ala marbarita taringot Jesus. Alai nang pe songon i, “las do rohanasida, laho ruar sian jolo ni rapot i, ala tau nasida dirajumi Debata manaon lealea humongkop Goar i”. (Ul. 5:41) Ndang ala dipungkuli nasida marlas ni roha, alai ala tongtong do marsihohot nasida tu Debata.
Las ni roha ndang dapotta sian na tubu. Alana, las ni roha i ma sada sian parbue ni Tondi na disurat di Bibel. Parbue ni Tondi on mangurupi hita asa gabe “jolma na imbaru”, i ma asa marparange na denggan, dohot ma i las ni roha. (Eps. 4:24; Gal. 5:22) Molo las rohanta, gabe ummura ma hita mangadopi sitaonon.
ANGKA SITIRUON NA BOI TAIHUTHON
Ndang lomo roha ni Jahowa mangida angka na so denggan di portibi on. Nang pe godang halak mangulahon na jahat, alai tongtong do marlas ni roha Jahowa. Didok Bibel, “Hagogoon dohot las ni roha do manggohi JoroNa.” (1 Kron. 16:27, Bibel Siganup ari) Tarlumobi ma molo naposoNa mangulahon na denggan, gabe las do roha ni Jahowa.​—Poda 27:11.
Molo tongtong hita marlas ni roha nang pe ndang sude situasi dos songon na tahirim, na maniru Jahowa do hita disi. Unang ma hita holsoan, tongtong ma taingot angka na denggan na naung tadapot. Jala sabar ma hita paimahon janji ni Debata di ari na naeng ro. *
Di Bibel, godang do disurat taringot angka halak na tongtong marlas ni roha nang pe marsitaonon. Songon si Abraham tongtong do ibana marlas ni roha, nang pe hea ibana digugai jala naeng dipamate. (1 Mus. 12:10-20; 14:8-16; 16:4, 5; 20:1-18; 21:8, 9) Aha do na mambahen ibana tongtong marlas ni roha? Ala sai dirimangi ibana do pangkirimon asa mangolu di tano na imbaru. (1 Mus. 22:15-18; Heb. 11:10) Jesus mandok, “[Marlas ni roha] do si Abraham, amamuna i, ala naeng idaonna aringki.” (Joh. 8:56) Boi do tatiru si Abraham molo tongtong tarimangi las ni roha na naeng tadapot di ari na naeng ro.​—Rom 8:21.
Songon i ma nang si Paulus dohot si Silas. Togu do haporseaon ni nasida jala tongtong marlas ni roha nang pe mangadopi godang hasusaan. Umpamana, tingki dipungkuli jala dipenjarahon, boi dope nasida martangiang jala marende mamuji Debata. (Ul. 16:23-25) Boi pe nasida mangadopi sitaonon ala tongtong diingot nasida janji ni Debata taringot ari na naeng ro. Las do roha ni nasida ala mamboto sude on masa ala nasida mangihuthon Jesus. Tatiru ma si Paulus dohot si Silas. Sai taingot ma sude na denggan na tadapot ala marsihohot manomba Debata.​—Plp. 1:12-14.
Saonari pe, godang do angka donganta na gabe sitiruon. Ala tongtong nasida marlas ni roha nang pe mangadopi hasusaan. Songon pengalaman ni angka donganta di Filipina. Di taon 2013 di bulan November, masa ma Topan Haiyan jala lobi sian 1.000 jabu ni donganta na sega. Sada sian donganta i, i ma si George na tading di kota Tacloban. Didok Ibana, “Nang pe masa on tu hami, tongtong do marlas ni roha angka dongan. Mansai balga do las ni roha na huhilala tingki i.” Molo tongtong taingot jala taargai sude naung dilehon Jahowa tu hita, boi ma hita marlas ni roha nang pe susa. Aha do muse na dilehon Jahowa tu hita asa boi marlas ni roha?
NA MAMBAHEN HITA MARLAS NI ROHA
Na mambahen hita marlas ni roha, i ma ala hita maraleale tu Debata Jahowa. Taboto do Ibana na Tumimbul sian sasudena. Ibana do na gabe Ama, Debata, jala gabe Alealenta!​—Ps. 71:17, 18.
Asing ni i na mambahen hita marlas ni roha, i ma ala boi tahilala hangoluan na dilehon Jahowa tu hita. (Pjm. 3:12, 13) Ala jonok hita tu Debata gabe taantusi do aha na dihalomohon Ibana tu hita. (Kol. 1:9, 10) Alai, godang do halak na so mangantusi aha na tinuju ni ngolunta on. Si Paulus patorangkon, “‘Na so dung niida ni mata, na so dung binege ni pinggol, na so dung hehe di bagasan roha ni jolma, i do diparade Debata di angka na mangkaholongi Ibana.’ Alai dipapatar Debata do i tu hami marhite sian Tondi i.” (1 Kor. 2:9, 10) Molo taantusi aha do sangkap ni Jahowa, gabe marlas ni roha ma hita.
Godang do muse na dilehon Jahowa tu hita. Dilehon Ibana do tobusan laho manalpuhon dosanta. (1 Joh. 2:12) Dilehon Ibana do pangkirimon asa boi hita mangolu di tano na imbaru. (Rom 12:12) Jala saonari, dilehon Jahowa do angka dongan na mangurupi hita asa tongtong manomba Ibana. (Ps. 133:1) Jala diondingi do hita sian Sibolis dohot angka surusuruan na jahat. (Ps. 91:11) Molo tongtong taingot sudena i, gabe boi ma hita lam marlas ni roha.​—Plp. 4:4.
ASA LAM TAMBA LAS NI ROHANTA
Molo nunga marlas ni roha hita, boi do lam tamba i muse? Jesus mandok: “.” (Joh. 15:11) On patuduhon boi do tatambai las ni rohanta. Tapatudos ma i songon api. Asa lam galak api i, ingkon tatambai do soban. Taingot ma, boi do tondi parbadia mangurupi hita asa marlas ni roha. Jadi, asa lam marlas ni roha hita, tapangido ma tondi parbadia i marhite tangiang. Tarimangi ma isi ni Bibel, ala marhite tondi parbadia do i sude dilehon Debata.​—Ps. 1:1, 2; Luk. 11:13.
Asing i, boi do lam tamba las ni rohanta molo talehon gumodang tingki laho mambahen las roha ni Jahowa. (Ps. 35:27; 112:1) Boasa? Bibel mandok, hita ditompa asa ‘mangkabiari Debata, jala mangaradoti angka tonana, ai i do inana siingoton ni ganup jolma’. (Pjm. 12:13) Hita ditompa laho mangulahon sangkap ni Debata. Jadi, molo hita manomba Jahowa, gabe tahilala ma las ni roha di ngolunta. *
LABA NI MARLAS NI ROHA
Godang do laba na tadapot molo lam marlas ni roha hita. Umpamana, gabe las ma roha ni Jahowa mangida hita, ala tongtong hita manomba Ibana nang pe adong parungkilonta. (5 Mus. 16:15; 1 Tes. 5:16-18) Molo marlas ni roha hita, ndang be taharingkothon arta di ngolunta. Gariada, Harajaon ni Debata do na rumingkot di hita. (Mat. 13:44) Molo taida angka na denggan na tadapot ala mangkaringkothon Jahowa, lam tamba ma las ni rohanta. Jala, boi ma hita mangurupi halak asa marlas ni roha.​—Ul. 20:35; Plp. 1:3-5.
Boi do lam sehat hita, molo las rohanta. Sahalak panulingkit na mamparsiajari taringot kesehatan sian University of Nebraska di Amerika Serikat mandok, “Molo marlas ni roha jala martua ngolunta saonari, boi do i mambahen hita tongtong sehat di ari na naeng ro.” Satolop do ibana tu na didok Bibel, “Las ni roha, i do ubat na dumenggan.”​—Poda 17:22, Bibel Siganup ari.
Jadi nang pe hita mangadopi sitaonon saonari, boi do hita marlas ni roha alani diurupi tondi parbadia. Tadapot ma i marhite martangiang, marsiajar, jala mangarimangi Hata ni Debata. Gabe lam marlas ni roha ma hita molo sai tarimangi angka na denggan naung dilehon Jahowa tu hita. Taihuthon ma sitiruon sian na asing, jala taulahon ma na dihalomohon Debata. Dung i, boi ma tahilala songon na disurathon Psalmen 64:11 na mandok, “Marlas ni roha ma ianggo partigor i mangasahon Jahowa.”
^ par. 10 Di parsiajaran taringot “parbue ni Tondi” na naeng ro, taulas ma taringot lambas ni roha manang hasabaron.
^ par. 20 Ida ma kotak “ Cara na Asing asa Lam Marlas ni Roha”.
Cara na Asing asa Lam Marlas ni Roha
Unang mangkaringkothon arta.​—Luk. 12:15.
Holan mangulahon nasa na tolapta.​—Mik. 6:8.
Nang pe ingkon singkola, karejo, dohot mardalani, atur ma tingkimuna asa boi mangalehon gumodang tingki tu Jahowa.​—Eps. 5:15, 16.
Ingkon taantusi do dirinta dohot na asing.​—Plp. 4:5.
JOUJOU PABOAHON—EDISI SIPARSIAJARAN Februari 2018
Holong​—⁠Sada Parange na Mansai Ringkot
AHA DO ADAT | OMPPUNG JESSIE PURBA
Molo hata ADAT ima na berasal sian hata Arab : “Adat” namarlapatan: ima hasomalan ni ngolu namarhapantunon adong tatakrama. “Adat Istiadat” ima ngolu hapantunon na nilinggoman ni uhum dohot peraturan naberlaku ditonga-tonga ni masyarakat*
Ia Adat Batak dohot Partuturon di Halak Batak natatean do i sian angka Ompunta sijolo-jolo tubu, asa gabe adong petunjuk manang pedoman di hangoluon ni halak Batak, namangatur ragam ni parsaoran dohot parange asa sude ngolui mardalan dohot denggan jala manuju tu hasonangan :
Sinur napinahan gabe ma naniula tumpahon ni Tuhanta.
Porsea do halak Batak, molo burju mangulahon nanidok di Adat i dapotma hangoluan alai namangalanggar Adat ro ma hangaluton.
Songoni do haporseaon ni halak Batak sian nahinan di Adat Batak jala sai diajarhon doi tu angka anakhonna asa burju-burju jala sioloi ajar (Adat).
Na jolo di masyarakat ni Halak Batak molo adong namangalanggar Adat, ro ma hangaluton manang jea: adong ma na ro babiat panoro tu bogasan huta, logo ni ari, masa antingano, masa ma sahit ngenge, bencana alam dohot ngolu hangaluton naasing.
Molo dao tubis sian bonana disarut Babi.
Dapot do i tarida diangka umpama ni Ompunta sijolo-jolo tubu namandok:
Jongjong Adat sitongka do i tabaon,
peak pe Adat sitongka do i langkaan.
Adat na so jadi mose, Uhum na so jadi muba.
Songoni ma togu dohot penting ni Adat di hangoluon ni halak Batak na parjoloi
Ala parugamo natulus do Ompunta najolo, nang pe na so ditanda nasida dope Jesus Sipaluai alai di Adat ni Halak Batak na marsumber sian Ugamo nasida ditingki i, godang do namarhadomuan tu Patik ni Debata Na-Sampulu i.
Boi do jahaonta di Padan na Imbaru na sinurat ni Apostel Paulus di Surat Rom 2: ayat 14:
Ai diulahon angka Sipelebegu sian dirina do na pinangido ni Patik i, atik pe soadong Patik di nasida, asa gabe nasida sandiri ma songon patik di nasida na so marpatik hian.: Godang do ulaon na roa nasoboi ulaon di Adat i, laos na roa do di Patik i:
diatur do di Adati penghormatan tu Natoras, tu Natuatua, angka siulahononhon laho pasangaphon natua-tua. Ndang jadi buaton arta ni dongan, (managko), martodos, mangalanghup, margabus, manghaliangi. (mangangkal-angkali)
Nang di Patik Raya ni Tuhan Jesus namandok: si haholonganmu do donganmi dos songon dirim, dapot do idaonta di umpamanta namandok:
Masiamin-aminan songon lampak ni gaol, masitungkol-tungkolan songon suhat dirobean.
Manang lobi tangkas i ma di : “DALIHAN NATOLU”
1. Manat mardongan tubu
2. Elek marboru
3. Somba marhula-hula
Godang do sian tonga-tonga ni Halak Batak nuaeng naeng mansoadahon Adat, Sumber jala Dasar laho umboto “ADAT” ima sian PARTUTURON.
Halak Batak na so umboto Partuturon ni Halak Batak ndang dapot botoon dohot panghilalahonon ni i “Adat Batak”..
Posted by MauliateMaruliPurba on 22 Juli 2012 in BUDAYA BATAK and tagged "AHA DO ADAT".
agus silalahi berkata:
7 Agustus 2013 pukul 16.46
MAULIATE..SONGONNA TABBA SAOTIK PARBINOTOAN…IBA NADI PANGARATTOAN ON.
JAHA DIBAGASAN HATA Afrikans Albania Amhara Arab Armenia Aukan Aymara Azerbaijani Azerbaijani (Sirilik) Batak (Toba) Bengali Bislama Bolanda Bulgar Cebuano Cheska Chichewa Chitonga Chitumbuka Chiyaoiji Ga Garifuna Georgia Guarani Gujarati Gun Heber Hiligaynon Hindi Igbo Iloko Indonesia Inggris Italia Japang Jerman Kannada Katalan Kazak Khmer Kikamba Kikaonde Kikongo Kimbundu Kinyarwanda Kirghiz Kiribati Kongo Korea Kreol Haiti Kroat Kurdi Kurmanji (Sirilik) Kurdis Kurmanji (Kaukasus) Latvi Lingala Lituavi Luganda Luo Luvale Magyar Makau Makedonia Malagasi Malayalam Mam Marati Maya Melayu Mixe Mongol Myanmar Nahuatl (Puebla Utara) Nahuatl (Tengah) Ngabere Norsk Nyanekayacucho) Quechua (Bolivia) Rumania Rundi Rusia Samoa Sango Saramaccanojolabal Tok Pisin Totonac Tshiluba Tshwa Tsonga Turki Tuvalu Twi Tzotzil Ukraina Umbundu Urdu Vietnam Wallis Wolaita Xhosa Yoruba Yunani Zapotec (Isthmus) Zulu
NDANG adong na gumale sian posoposo na baru tubu. Dung tubu hita, natuatuanta ma na mangondingi hita. Tingki marsiajar mardalan, taida ma halak songon raksasa di jolonta. On mambahen hita mabiar, alai ndang mabiar hita molo rap dohot natuatuanta.
Tingki dakdanak, sonang do tahilala molo disarihon natuatuanta hita, ndang mabiar hita. Molo didok denggan ulaonta, pos ma rohanta jala lam denggan ma hita karejo.
Dung lam magodang, boi do moru biar ni rohanta molo adong alealenta. Sonang ma tahilala molo rap dohot nasida. Jala ndang be mabiar hita di singkola.
On manggombarhon na jotjot dihilala angka dakdanak. Alai, godang do dakdanak na so disarihon natuatuana jala ndang piga aleale ni nasida. Songon si Meli na mandok, ”Molo huida poto ni dakdanak dohot natuatuana, hudok ma tu diringku, ’Aut sugari ma on na huhilala tingki dakdanak.’” * Olo do ra, hea dihilala hamu songon i.
HURANG HOLONG NI ROHA SIAN NATUATUA
Tingki poso, olo do ra ndang pos rohamu tu dirimuna ala hurang dihaholongi natuatuamuna. Ala diida hamu natuatuamu marbadai manang gabe marsirang, olo do gabe disalahon hamu dirimuna sandiri. Jala olo do ra paposihu dibahen natuatuamu tu hamu.
Aha do pangkorhonna tu angka naposo molo masa songon on? Adong na marmabukmabuk manang marnarkoba. Deba gabe dohot anggota geng asa unang mabiar. Adong do muse na marhallethallet asa boi mangkilala holong ni roha. Alai, jotjot do holong sisongon on ndang martahan leleng. Dung ndang marhallet be nasida, ndang mararga be dihilala.
Nang pe ndang masa sisongon i tu sude naposo, alai adong do tongtong angka naposo na so marpos ni roha tu dirina. Si Ana mandok, ”Songon halak na so marguna do huhilala ahu, ala jotjot omakku mandok songon i tu ahu. Ndang hea huhilala holong ni omakku, jala ndang hea ahu dipuji.”
Na asing muse na mambahen pangkilalaanta ndang mararga i ma, parsirangan, lam matua, manang ala humurang di rupa. Sude on boi mambahen hita ndang marlas ni roha jala manegai paralealeon tu na asing. Songon dia do bahenonta molo masa tu hita songon i?
HOLONG DO ROHA NI DEBATA TU HITA
Alai, adong do na olo jala boi mangurupi hita. Taboto do, lomo roha ni Debata mangurupi hita.
Didok Debata marhite panurirang Jesaya, ”Unang ganggu hamu, ai Ahu do Debatamuna. BahenonKu do hamu gogo jala urupanKu do hamu, ramotanKu jala paluaonKu do hamu.” (Jesaya 41:10, 13, Bibel siganup ari) Tontu, las do rohanta ala taboto diurupi Debata hita! Ndang pola sai holsoan be hita!
Adong do dipaboa di Bibel taringot tu halak na holsoan, alai dihilala do hagogoon sian Debata. Umpamana, si Hana inang ni si Samuel marsak ala ndang adong anakhonna. Jotjot do ibana diinsahi, gabe ndang olo ibana mangan jala jotjot tumatangis. (1 Samuel 1:6, 8) Alai, dung martangiang ibana tu Debata, paboahon arsakna ndang holsoan be ibana.—1 Samuel 1:18
Si Daud pe hea do susa rohana. Saleleng martaontaon dipaburuburu Raja Saul ibana. Pigapiga hali boi do malua si Daud sian Raja Saul, jala sipata olo do ibana mabiar. (Psalmen 55:3-5; 69:2) Alai, didok ibana do, ”Hupapeak huhut mamintor nok; ai sasada Ho do, ale Jahowa, pasonang ahu maringanan.”—Psalmen 4:9.
Ala olo si Hana dohot si Daud paboahon arsak ni roha ni nasida tu Jahowa, diurupi ma nasida. (Psalmen 55:23) Songon dia do hita boi maniru nasida?
ADONG TOLU ISARA ASA UNANG MABIAR HITA
1. Marpos ni roha tu Jahowa.
Dijujui Jesus do hita asa mananda ”Debata na sasada i na sintong i”. (Johannes 17:3) Didok si Paulus muse, ”Ai ndang na dao Ibana sian ganup hita on.” (Ulaon ni Apostel 17:27) Si Jakobus manurat, ”Pajonok hamu ma tu Debata, dung i pajonohonna ma tu hamu!”—Jakobus 4:8.
Ala disarihon jala dihaholongi Debata do hita boi ma hita marpos ni roha. Songon na dihilala ni si Karolin na mandok, ”Songon sahalak Ama do Jahowa i di ahu, alani i pos situtu ma rohangku! Boi do hupaboa sude holso ni rohangku tu Ibana.”
Si Rahel mandok, ”Jahowa do na paposhon rohangku tingki ditadingkon natuatuangku ahu. Hupaboa ma sude tu Ibana aha na huhilala jala diurupi do ahu.” *
2. Marsaor ma tu dongan sahaporseaon.
Diajari Jesus do angka siseanna asa mangkaholongi dongan na asing. Didok ibana, ”Saluhutna hamu marhahamaranggi.” (Mateus 23:8) Dihalomohon roha ni Jesus do asa sude siihuthon ibana masihaholongan, jala gabe sada keluarga.—Mateus 12:48-50; Johannes 13:35.
Songon sada keluarga do sude halak na di huria ni Sitindangi Ni Jahowa. Marsitutu do nasida patuduhon holong tu sude jolma. (Heber 10:24, 25) Godang do na tarapul rohana tingki ro tu parpunguan ni Sitindangi Ni Jahowa.
Si Eva mandok, ”Adong do alealengku di huria. Diantusi ibana hasusaan na huhilala. Rade do ibana manangihon ahu, manjahahon ayat ni Bibel jala rap martangiang ma hami. Sai didongani jala diurupi ibana do ahu tingki susa. Alani i, boi ma huhilala las ni roha.” Didok si Rahel muse, ”Adong ma natuatuangku di huria, dihahaholongi nasida do ahu jala pos situtu ma rohangku.”
3. Haholongi ma halak na asing.
Tadapot do aleale molo burju jala tahaholongi na asing. Jesus mandok, ”Martuaan do na mangalehon sian na manjalo!” (Ulaon ni Apostel 20:35) Molo lam burju hita tu halak, lam godang ma tadapot pasupasu. Didok Jesus tu angka siseanna, ”Lehon hamu ma, gabe lehononna ma di hamu!”—Lukas 6:38.
Boi ma tahilala hadameon molo sude hita patuduhon burju ni roha. Bibel mandok, ”Ndang na olo salpu haholongon i.” (1 Korint 13:8) Si Maria mandok, ”Olo do sipata, songon na so mararga ahu huhilala. Alai, huboto do ndang denggan songon i. Asa unang holan diringku na hupingkiri, huurupi ma na asing. Las ma rohangku tingki huurupi nasida.”
NDANG ADONG BE BIAR NI ROHA
Molo taulahon na dipaboa dison, dame ma pangkilalaanta. Nang pe ndang sai mura mangulahon on, alai ringkot do i. Si Karolin mandok, ”Sipata biar dope rohangku, alai boi ma lam pos rohangku saonari. Huboto do, diparrohahon Debata do ahu jala godang aleale na paposhon rohangku.” Songon i do muse na dihilala ni si Rahel, didok ibana, ”Sipata, olo do lungun rohangku. Alai, adong do keluarga di huria na patoguhon jala na mangurupi ahu asa tongtong marroha na torang. Na rumingkot, adong do Ama na parholong na boi mangurupi ahu jala boi do hupasahat tu Ibana sude holso ni rohangku ganup ari.”
Bibel mandok, laho adong ma tano na imbaru, na so adong be biar ni roha disi
Asing ni i, adong do muse na boi paposhon rohanta. Didok di Bibel laho adong ma tano na imbaru, na so adong be biar ni roha disi. Bibel mandok, ”Hundul be ma nasida di toru ni hau anggurna dohot di toru ni hau arana, jala ndang adong panonggoti.” (Mika 4:4) Di tingki i, ndang adong be biar ni roha jala ndang adong be halak na mambahen hita susa. Jala ”ndang be ingoton angka na parjolo i”. (Jesaya 65:17, 25) Bahenon ni Debata dohot Jesus Kristus ma ”hatigoran” na parohon ”hademakon dohot hasonangan salelenglelengna”.—Jesaya 32:17.
^ par. 5 Deba goar nunga diganti.
^ par. 21 Sitindangi Ni Jahowa mangurupi godang halak na olo mananda Debata marhite marsiajar Bibel ndang manggarar.
Na boi Mambahen Mabiar
”Molo mabuk bapakku, jotjot ibana mangamuk. Songon serigala na mambahen ahu mabiar. Ninna rohangku, unang ma nian diida ibana ahu. Ganup ari do ahu mabiar.”—Na dihilala ni si Karolin tingki dakdanak.
”Ndang pos rohangku mangida manang ise pe. Songon na di punsu ni dolok ma ahu, marsurak laho mangido pangurupion. Alai, ndang adong na manangihon jala ndang adong na boi mangurupi.”—Si Eva, na baru marsirang.
”Jotjot do didok bapakku tu ahu, ’Na loakon do ho, ndang adong na marlomo ni roha tu ho!’ Sai hupapos do rohangku molo ahu ndang loakon jala adong do na marlomo ni roha tu ahu. Hirim do rohangku asa dihaholongi ahu, alai ndang hea huhilala songon i.”—Si Markus
”Sipata, molo huida borua na uli, hupatudos do ibana tu bunga anggrek na dihalomohon ni halak. Alai, ahu songon rambaramba na so dihalomohon ni angka halak.”—Si María, sahalak borua na marmetmet ni roha.
”Tingki marumur 12 taon ahu, pinda ma natuatuangku tu luar negeri. Ditinggalhon ma ahu dohot dua anggingku. Mansai lungun do pangkilalaanku. Lomo do rohangku adong na mamparrohahon ahu jala mandok naung denggan sude na huulahon. Alai, songon di harangan na golap do ahu. Nang pe boi ahu martahan ganup ari, alai ingkon ruar do ahu sian harangan on. Mangkirim do ahu asa huhilala las ni roha.”—Si Rachel, sahalak borua na ditadingkon natuatuana.
Hot ma tu Dongan Saripemu| Parrumatanggaon na martua
Hot ma tu Dongan Saripemu
”Naung pinadomu ni Debata, ndang jadi sirangon ni jolma.”—Markus 10:9
Dipangido Jahowa do asa sai tapatuduhon ”holong na manongtong”. (Mika 6:8, Bibel siganup ari) Jala ringkot do on dipatudu di pardongansaripeon. Alana mago do pos ni roha molo adong na manimbil sian dongan saripena. Alai molo rap marpos ni roha do na mardongan saripe, on boi lam patoguhon holongnasida.
Saonari on, marragam do na boi mambahen sega pardongansaripeon. Alai, asa hot pardongansaripeon adong dua na boi ulahononmu.
1 SARIHON MA PARDONGANSARIPEONMU
SONGON ON MA HATA NI BIBEL: Tangkasi ma ”na rumingkot i”. (Pilippi 1:10) Pardongansaripeon ringkot jala arga do on di hita. Alani i, tama do on tapajolo di ngolunta.
Lomo roha ni Jahowa asa sarihononmu dongan saripemuna jala ”sai marlas ni roha” rap dohot nasida. (Parjamita 9:9) Tangkas do dipaboa na so tupa tadingkononmu dongan saripemuna, alai ingkon rap manarihon ma asa tongtong marlas ni roha. (1 Korint 10:24) Patuduhon ma pangargaion tu dongan saripemuna.
Lului ma tingki asa boi hamu na dua mangkatahatai, sarihon ma dongan saripemuna
Parrohahon ma na ringkot di ”hita” unang holan mamingkirhon na di ”ahu” sambing
2 JAGA MA ROHAM
SONGON ON MA HATA NI BIBEL: ”Manang ise na mamereng boruboru huhut marsangkap na roa, nunga saut dilangkup i di bagasan rohana.” (Mateus 5:28) Alani i, molo sai dipingkiri sasahalak ulaon parmainanon, doshon na mose do i sian dongan saripe.
Didok Jahowa ma songon on, ”Gumodang ma jaga roham.” (Poda 4:23; Jeremia 17:9) Laho mangulahon on, parjolo ma manjaga mata. (Mateus 5:29, 30) Ingot ma si Job na marjanji tu dirina, na so jadi paberengberengonna borua huhut marsangkap na roa di bagasan rohana. (Job 31:1) Alani i, padao ma pornografi. Jala unang ma marmeammeam tu na so dongan saripemuna.
Pataridahon ma tu halak na asing na hot do holongmu tu dongan saripemuna
Pingkiri ma panghilalaan ni dongan saripemuna, unang ma maraleale tu halak na mambahen sogo manang curiga roha ni dongan saripemuna
MANGULAHON TANGGUNG JAWABNA BE
Tatanda ma dirinta jala ida ma didia hagaleonta. (Psalmen 15:2) Unang maila mangido pangurupion. (Poda 1:5) Hatop ma tapasiding molo ro tu pingkiranta ulaon parmainanon. Unang marmetmet ni roha. (Poda 24:16) Urupan ni Jahowa do hita, molo sai hot do holongta holan tu dongan saripe.
Songon dia do bahenon asa godang tingkiku rap dohot dongan saripengku?
Dongan saripengku do di ahu aleale na dumenggan?
BE-508, SAI PATOGU ROHANGKI, BL-348 | Anyreff.wordpress.com
Home > 34. Disarihon do ho!\t> BE-508, SAI PATOGU ROHANGKI, BL-348
BE-508, SAI PATOGU ROHANGKI, BL-348
Sai patogu rohangki, ale Jesus Tuhanki
Golom dohot tanganmi au dipardalananki
Molo loja au dison pargogo i tongtong.
Dok tu au : Hutogu pe ho tu surgo i muse.
Mian ma dilambungki, molo ro ujian i.
Unang loas ganggu au sian sinondangmu dao.
Molo maol dalan i jalan ponjot rohangki,
Ro ma parsahitan i jala marsak rohangki,
Hatop ro ma au tu Ho, dilambungmu sonang do.
Molo punjung au dison, sai api au tongtong.
Lehon hagogonmi, maralohon dosa i.
Unang talu au disi, sai maporus musungki.
Lehon di portibi on hamonangan di au on.
Molo suda bohalhi, sai patalak pintumi.
Tu adian di jolom, masuk ahu tu jorom,
Bura hamatean i, tolong au mamolus i.
Categories: 34. Disarihon do ho! Tags: BE-508, BL-348, buku ende, Marcus M. Weills, Not Angka, SAI PATOGU
BE-509, LAO MALOS DUHUT I, BL-349 BE-507, HABANGSA PARASIAN I, BL-347
Belajar Adat Batak: Adat Pajongjong Parrumatanggaon
Belajar Adat Batak
Belajar Adat Batak. Di jaman globalisasi on tarlumobi diangka pangaranto namarserak di luat portibi on, nungnga lam maol botoon mandalanton adat batak songon naung pinungka ni ompu ta si jolo-jolo tubu. “Omputta Raja di jolo, martungkot sialagundi, na pinungka ni Ompunta parjolo, siihutton ni hita parpudi.” ima nagabe hupatupa hami blog belajar adat batak on songan dalan marsiajar adat batak tarlumobi di hita angka naposo namarserak di liat portibi on.
Adat Pajongjong Parrumatanggaon
Adong do dua rumang ni ulaon na pajongjong parrumatanggaon.
1. MARPASUPASU/PESTA UNJUK
A. Patua hata dohot Parhusipon
Dung adong panghataion masiolooloan di sada dolidoli (anak baoa) dohot sada namarbaju (anak boru) naeng pajongjong rumatangga naimbaru, ganup ma nasida nadua paboahon tu natorasna be.
Di Toba Holbung (Laguboti) ndang adong ulaon parhusipon. Domudomu (perantara) sian paranak do parjolo manghatai dohot domudomu sian parboru niutus ni suhut na dua pihak. Tu domudomu on dipaboa parboru dohot paranak angka pangidoan nasida. Dung cocok pangidoanni suhut na dua pihak, lansung ma muse angka suhut manghatai, dibuhul ma tingki/ari marhata sinamot dohot pesta unjukna.
Molo di Jakarta dohot luat na asing nunga diulahon na patua hata dohot parhusipon andorang so marhata sinamot. Utusan ni natoras sian paranak laho ma mandapothon natoras ni anak boru (parboru) patandahon diri huhut manghatahon maksudnasida na naeng ro patua hata/marhusip. Di ulaon patua hata (marhusip), paranak dohot parboru ndang manggora/manggonghon hulahulana.
Parboru dohot paranak manggora/manggonghon:
Ulaon patua hata (parhusipon) dipatupa di huta ni parboru. Paranak mamboan sipanganon dohot namargoarna, parboru paradehon dengkena. Andorang so marsipanganon, dipasahat paranak ma tudutudu ni sipanganon tu parboru, laos songon i do nang parboru pasahathon dengkena tu paranak. Alai sipata dang pintor dijalo parboru tudutudu ni sipanganon i jala dengke na pe ndang pintor dipasahat tu paranak. Alana mabiar do parboru atik adong panghataion na so satolop (ndang akur) hape nunga masileanan tudutudu ni sipanganon. Jadi ditongatonga ni loloan ma dipeakhon tudutudu ni sipanganon dohot dengke ni parboru i jala didok ma goarna “JAMBAR NI ADOPAN” lapatanna sude do nampunasa. Dung i pe asa marsipanganon.
Na mamilang tangiang marsipanganon somalna sian paranak do. Dung sidung marsipanganon parboru manunghun partording ni tudutudu ni sipanganon i. Paranak mangalusi: “Surungsurung ni hamu hulahulanami do i”. Jadi dibuat parboru ma sian tongatonga asa dibaginasida. Alai anggo dengke i jambar ni paranak do jala tong ma dibuat paranak sian tonga ni loloan.
Dung i muse, parsinabung ni parboru manunghun lapatan manang hata ni sipanganon i. Paranak pe mangalusi ma, laos dipaboa: “Naung adong panghation ni naposo jala nunga masitiopan hata anaknami dohot boru ni raja i hulahulanami, songon i ma mangihuthon boaboa ni anaknami. Pihak paarboru pe disunghun ma boruna manang na toho do hata ni paranak i. Molo dung tinghos naung adong dinasida hata na masioloan (masitiopan hata) dijalo ma hata ni paranak i, on ma nanidokna patua hata (ai nunga sahat hata tu natuatua). Dung i laos dipangido paranak ma asa diuduti sahat tu parhusipon (mangarangrangi).
Parboru pe somalna tong do satolop tu pangidoan ni paranak i. Goar na do parhusipon, molo panghatahonna tong do gogo (tangkas) jala sude do tutur na ro i umbegesa. Jadi dihusipi (dirangrangi) ma disi:
Pangalaho ni pesta (dialap manang ditaruhon jual)
Godang ni sinamot
Todoan suhi ni ampang na opat
Godang ni ulos
Alaman/Gedung pesta unjuk
Godang ni undangan:
Dung sidung sude dihatai jala diundukhon na dua suhut, mangalehon hata pasupasu ma parboru tu paranak, tar songon on ma parjojorna:
Mandok hata boru/bere
Mandok hata dongan tubu
Mandok hata (manggohi) hasuhuton bolon
Sidung on sude diulahon, dipasahat ma tu suhut paranak asa diampu, songon on ma parjojorna:
Mangampu dongan sahuta
Mangampu dongan tubu
Mangampu (manggohi) hasuhuton bolon
Dung sidung on sude, dipasahat parsinabung ni suhut paranak ma acara tu parboru jala diujungi parboru ma dohot ende/tangiang.
Catatan: Hasil ni panghataion naung ditolopi di parhusipon dipangke ma i gabe acuan tu ulaon na marhata sinamot.
Diuduti muse tu: Pangulahon ni pesta unjuk (Pamasumasuon)
Dienet sian : RIM NI TAHI Pasaribu Parlintong,
Jurngak…. – Amani Partogi
← Male kodo au….
42 pantangan masa kecil →
Posted on 2 September, 2009 by Hendry Lumban Gaol
Ai sarupa do molo nanidok nau-nau, paol-paol nang jurngak holan parasingna molo hata jurngak on ima pangalaho maradophon donganna jolma. Olo do na deba mandok jolma na jurngak ima si suhar sisik. Molo di halak ikkon tu toruan alai anggo ibana ikkon tudolok do. Daong innna donganna, ikkon ido ninna ibana. Andorang disihadanakon niba najolo, ni ingot dope godang do dongan na jurngak. Ai pinambuatan do parbue ni hamuma ni pamili soparmisi.
Alai somal do molo dakdanak na jurngak, idope tikkina. Alai molo nunga namatua gabe jurngak, ido na gabe sala.
Nian nunga tarbarita haholiton ni OppuSumuang di huta i. Hape binoto do godang do nian na boi silehononnna tu akka jolma hombar balokna. Ai godang do suan-suannanna jala denggan do naniulana. Molo marboras pisangna, olo do gok hian, na rappak malamun. Molo marboras manggana, tong do songon godang ni bulung na rarmos ni parbuena. Alai tarbarita do ibana na holit, tung naso jadi lehononna tu donganna. Sude do dietong sigadison.
Disada tikki diida siJamorodong, sahalak doli-doli ni huta ima mamolus OppuSumuang mangalajja tarutung, godang jala ret-retan ibana. Ai dihatiha i masa do tarutung, jala tarbarita do tarutung ni OppuSumuang on na tabo, paet lada. Nunga tung ret-retan ibana na mangalajja tarutung on, jala hodohan ibana idaon. Somalna, molo mamolus huta, sai maradi do ibana atik boha adong na manuhor di tonga dalan. Alai, ala ni holita, olo do alani salipper gabe dang jadi dituhor deba.
Sian sude tarutung nanilajja na on, adong do sabiji na lubangon, ala diallang padidit manang bagudung. Nunga tok balga lubang nai, huroa habis do sabilut turge ni tarutung on. Gabe sai lam muap ma tarutung on tu jolma na binolusna.
Dibereng siJamordong ma na lubangon on, jala dijouhon ma tu OppuSumuang, “Oppung, ai loja ma ho mamboan na lobangon i, ia lean ma dihami i, ai so na lakku innon gadison mu tu onan i”
“Bah, molo naeng diho, tuhor ma satong arga pe lean, ai holan sabilut do diallang padidit i” ninna mangalusi
“Dang adong hepenghu da oppung, attong molo adong, nadihajut mi ma lean adong do ra disi digil-digikna, nunga sai naeng mangallang tarutung au” ninna siJamordong muse
“Bah, arga do tarutung nuaeng, pangido hepeng tu amatta hamu, molo naeng mangallang tarutung ho”
“Holit ma ho oppung, dok napala na sega”
“Agia holit, na sega pe lakku do, mangalolai au do ho, pinikkir na naeng manuhor ho” ninna huhut dilajja muse taturung na on
“Pakkolit..ikkon hu takko innon tarutung mi asa diboto ho” ninna siJamordong
“Suba ma jo..”
“Olo, bereng hian..” ninna huhut ma marlojong ibana marimbosi ala di ida nga muruk OppuSumuang.
Tutu ma nian, dihara si Jamordong ma donganna opat tolu halak lao mambuat tarutung ni OppuSumuang on. Didok siJamordong do, dang adong manjaga tarutung i, ai di onan do nuaeng oppuSumuang manggadis tarutung. Satahi ma nasida lao tu batang na i, dungi diboan ma goni.
“Au pe majjakkit, asa hudodas sude, tarutung ni OppuHolit on” ninna si Jamordong, didok oppu holit maddok oppuSumuang.
Margait-gait ma dongan ni sijamordong si Oloan, dipasuman-suman ma soara ni oppuSumuang dung diida nakkonk majjakkit si Jamordong tu gijjang “Ise i..” ninna apa pas soara ni oppuSumuang.
Humordit ma siJamordong, tor manibbuk tu toru jala hitir-hitir ibana, dungi diparekkeli akka donganna ma ibana, jala gabe dohot ma ibana tong mekkel. Diulahi muse majjakkit, jala dang sadia leleng didok sahalak donganna muse “Nga ro oppuSumuang..” huhut songon na maribbosi, jala di ihuthon donganna na tolu nai. Tong ma songon nakkinon, marsilussur ma muse siJamordong sian gijjang dang sanga dope dibuat nanggo sada.
Ujungnga rap mekkel ma nasida, ai sappe maribak do basan manang saroal ni siJamordong, mangogos tu batang ni tarutung i. Tong dope dijakkit ibana, batang ni tarutung i humatop tu gijjang jala paula so dibege ibana nama molo dipabiar-biar donganna ibana sian toru. Nunga madabu lima tarutung on, jala nunga dipapungu akka donganna di toru, jala mekkel-ekkel nasida na lima.
“Hep..panakko..pardapot ho” ninna sada soara sian pudi.
Dibereng na opat naditoru on ma nunga jonjong oppuSumuang dohot golok na tajom di tanganna. Marlojong ma nasida na opat, ditimbuhi suga dohot rmba bolak i dang diboto dia mara ddia dalan. Bohama asa unang ditakkup OppuSumuang, ai heado dakdanak ni perhutai di pautankkon jala diboan tu kattor polisi ala tardapot manakko di porlak na.
Nang pe dibege siJamordong hata nunga marimbosi donganna, dirippu ibana do gait-gait ni donganna i, dungi didok ibana ma sian gijjang “huterge pe dang oppuSumuang, tangan siamun hon tu si” ninna huhut ma sai dijakkit dakka ni tarutung on mambuat na deba nai.
“Nga piga..papungu hamu da, ikkon butongan hita” ninna muse
“Tuat ho asa hu tallik rukkung mi ” ninna oppuSumuang
“Paitte jo, tolu nai pe, jala dang makkan i golok mi” ninna si Jamordong mangalusi sian gijjang huhut sai dirariki tappuk ni tarutung on.
“Anggo ho parmittopmu ma annon”
“Huterge pe dang i, dokkon tuson”
“Tudia do au dokkononmu, dang tuat ho innon??”
“Daong, tarutung nami do on”
“O…anggo ho pe parsudam ma, majjahut-jahut dope ho”
“Nga piga, nga adong tolu be hita??..sanga ro oppuSumuang annon” ninna Sijamordong lao tuat tu toru
“Nga dison au, aha dohononmu…” ninna oppuSumuang gogo sian toru
Dibereng ma tutoru, nunga ditiop oppuSumuang golok na tajom i, hitir-hitir ma sijamordong didakka partoru ni tarutung i, huhut ma kossing-kossing. Bessut jala naeng tangis.
“Ai hodo hape oppung i…” ninna huhut tuat ibana, jala dung sahat tu toru mangido ampun ma ibana, “Sala ma au disi opung, nadisuru do au, holan na majjakkit do au, ampun ma oppung, jora ma au” ninna huhut sobba-sobba.
One thought on “Jurngak….”
2 September, 2009 pukul 6:56 am\t Balas
mantaf lae, nga hera au di tikki metmet i
mauliate lae di cerita mon
Songon dia do Patupahon Parsiajaran Laho tu Parpunguan ni Sitindangi Ni Jahowa?
Molo nunga marsiajar hamu rap dohot sada sian Sitindangi Ni Jahowa saonari, andorang so diulas dope tontu dipamanat hamu parjolo parsiajaran i. Songon i ma nian bahenonmu andorang so ro tu parpunguan asa godang labana di hamu. Mansai godang do labana boi tahilala molo sai tongtong ta pasomal ringgas marsiajar.
Tontuhon tingki dohot inganan laho marsiajar. Andigan do tingki na dumenggan di hamu boi mangalehon roha laho marsiajar? Manogot do andorang so karejo manang tingki botari dung modom angka ianakhon muna? Tung pe ndang boi leleng hamu marsiajar, tontuhon ma sadia leleng tingki na boi dipangke hamu laho marsiajar, unang paloas manang aha pe na manggugai hamu. Lului ma inganan na denggan, jala padao ma angka na boi manggugai, pamate ma radio, televisi, manang handphone. Martangiang ma andorang so marsiajar asa boi dilehon hamu roha muna mamparsiajari Hata ni Debata ndang mamingkirhon angka na asing.​—Pilippi 4:6, 7.
Tandai ma na laho diparsiajari, jala bahen ma asa boi mangalehon hatorangan. Parjolo sahali, pingkirhon ma hirahira aha do na laho diparsiajari taringot tu judul i. Pingkirhon ma angka judul ni parsiajaran i, dung i ida ma songon dia angka pasal i domu tu angka judul i, jala ida ma angka gombar dohot sungkunsungkun na pahantushon apala na ringkot disi. Dungkon i, jaha ma ganup paragrap, jala lului ma alus ni sungkunsungkun na adong disi. Ida huhut jaha ma angka ayat na adong disi, jala pingkirhon ma songon dia angka ayat i domu tu parsiajaran i. (Ulaon ni Apostel 17:11) Dung dapot muna alusna, tandai ma pigapiga angka hata na boi mangurupi hamu mangingot alusna. Dung i, molo olo hamu, boi do hamu martudu di parpungan laho pasahathon alus manang hatoranganta sandiri.
Molo godang diparsiajari hamu di parpunguan ganup minggu, lamu godang ma parbinotoanmu sian Bibel.​—Mateus 13:51, 52.
Hasomalan aha do na porlu bahenonmu laho patupahon na laho diparsiajari di parpunguan?
Songon dia do hamu boi patupahon hatorangan na laho dipasahat di parpunguan?
Mangihuthon isara na dipatorang di ginjang i, hobasi ma Parsiajaran Joujou Paboahon manang Parsiajaran Bibel Huria. Marhite pangurupion sian na mangajari hamu, patupa ma hatorangan na laho sipasahatonmu di parpunguan minggu na ro.
Songon dia do Patupahon Parsiajaran Laho tu Parpunguan Sitindangi Ni Jahowa?
ULU NI DENGKE DOHOT DENGKE SIUK | Raja Mandidang Sitorus
« Parrapoton dipartuatni natuatua Martonggo Raja manang Marria Raja ?
Taringot tu hamatean »
December 1, 2017 by Sampe Sitorus,SE (A. Hitado Managam)
Dilarang keras mengcopy posting tulisan ini ke blog, web site atau sosial media termasuk mendistribusikan untuk keperluan mendapatkan keuntungan material maupun non material. Kalaupun ingin berbagi pengetahuan, harap mencantumkan link. Hindari plagiat
AHA DO DENGKE SIUK, BOASA DIDOK DENGKE SIUK JALA ISE DO NATALUP PASAHATHON DENGKE SIUK ?
Disada ulaon unjuk naniadopan, haroroniba boru rap hundul dohot pigapiga halak natuatua(paramangtuaon dohot paramangudaon), topet nasida ninna piga-piga hali manjaha angka nahugurathon siala dicetak ianakahonna. Dinamarkombur hami taringot diangka nanigurathon i didok nasida mansai las rohana alai taruli angka sundut naumposo marhite nanigurathon i.
Tep… ditingki marsipanganon tarbege nasida protokol ni Parboru manggorahon dengke nasahat tu nasida. Tangkas digorahon parjolo Dengke Siuk sian nasida na samarga (namarhaha maranggi), laos diuduti Dengke Siuk sian horongni Hulahula dohot Tulangnasida (sude ma digorahon).
Ninna sahalak sian natuatuai na rap dohot au i mandok: asalma dipandokhi amanta Protokol i, ai nasodiboto do nuaeng aha nanidokna i ?
Tapaima ma jolo boha do annon gora gora ni Protokol ni Paranak ninna donganna natuatua nadilambunghu.
Manggora ma tutu Protokol ni Paranak, didok : hujalo hami do dengke siuk sian Hulahulanami Rajai Raja….., hujalo hami do dengke siuk sian Tulangnami Raja i Raja……. (dohot namangihut simpul panggoraon nasida).
Simpul marsipanganon disunghun nasida pandapothu taringot tu panggoraon ni Protokol di dengke napinasahat ni horongni Hulahula dohot Tulang nasida i. Mansai manat do ahu mangalusi, biar rohangku “namanguji” pangantusionhu do nuaeng natuatua on, ai tangkas do diboto nasida nahurang ampit panggoraon ni Protokol i, alai boasa ma pola tung sunghunonna pandapothu taringot tusi.
Hupaandar pangantusionhu, hudok: Santabi di hamu angka natuatuaniba, molo hupaandar pe pangantusionhu ba idope nabinoto, alani i molo hurang dasip ba tuturi hamu annon au asa lam dasip pangantusionhu ninghu mangalusi.
Pos roham ndang namanguji langkam hami, asa rap mamora do hita dipangantusion ninna nasida huhut rap mengkel. Bah.. dicopy among ate pandohanhi ai somal do hugurathon i diujungni nahugurathon ninghu huhut mengkel.
Dungi hupaandar ma pangantusionhu taringot tu dengke siuk songon na hugurathon ditoru on:
Najolo ninna diangka namarhaha maranggi, jala sasiulaon molo masa ulaon unjuk (Pangolihon Anak manang Pahutahon Boru) sai masiurupan do nasida laho patupa nahombar tusi.
Molo Pangolihon Anak dipapungu ma indahan siuksiuk hombar tu naung ditolopi nasida isarana sapandahan.
Tingki somasa dope manghuhus partenda(molo di Porsea nahumaliangna gabe parkarejo ni partenda nama namangalompa indahan), indahan naung dilompa do dipasahat manogot niulaon i tu hasuhuton. Dipudian ni ari boras nama dipasahat alana parkarejoni partenda nama namanghuhus indahan, nunga ummaloan nasida.
Huingot dope tingki pesta unjuk pangoli ni abang Aller Sitorus dohot angkang boru Napitupulu, ro do pinomparni anggidolinami Op. Tumonggur sian Dolok Nagodang ima Op. Uluan dohot Amani Uluan rap dohot pinompar ni Op Paralatan- Lumban Tongatonga Silamosik mamboan boras siuksiuk jala denggan do disurathon i disada buhu laos dipasahat do tu amonghu. Boasa pola disurat di sada buhu ? Ai marpardomuan do i tu pandohan Sisolisoli Uhum, Siadapari Gogo. Haduan molo marulaon nasida tontu patupaon ni amonghu ma songon napinatupani nasida i.
Nuaeng on gabe Partumpak di jabu nama digoari, alana ndang dialaman nasida pasahat tumpak alai dijabu do ndung mulak sian gedung laos udurma tu jabu laho manjanghon parumaen. Hami pe pinomparni ompunta Raja Mandidang Sitorus na di Jabodetabek on, somal do huulahon hami i. Molo pe ndang apal boi ampit sude manjanghon parumaen di jabu, ba sipareahan ma i tujoloanni ari asa lam tu singhopna.
Molo Pahutahon Boru (somal dihamian -Porsea nahumaliangna ulaon sai ditaruhon jual do) dipapungu ma dengke siuk laho boanon jala pasahaton ni Parboru tu Paranak.
Di Jabodetabek on di hami pinomparni ompunta Raja Mandidang Sitorus hupatupa hami dope papungu dengke siuk, tutu nunga dos rohanami marhite uang rupiah disurat be ma di buku dengke siuk laos dipasahat ma tu suhut. Huingot dope pamuli boru hami ima Christina br Sitorus tu helanami marga Sihombing tangkas dope hupadalan hami buku dengke siuk.
Dengke napinasahat ni Parboru i ma Ulu ni Dengke sihasagathonon ni Paranak, ido asa masa tabege manghasagathon Ulu ni dengke.
Juhut napinatupa ni Paranak i sasintongna sihasagathonon ni Parboru do i, ido asa somal didok manganhon juhut ni boru.
Laos hupaandar ma pangantusion taringot tu Panjuhuti songon naung ginurathon di blog tanggal 28/05/2009 naung salpu, nion ma parhitean tusi:
Pangantusionhi ditolopi nasida jala dituturi au taringot tu Panjuhuti, Dengke Siuk dohot Dengke nabinoan ni Hulahula, tamba ma parbinotoan laos nigurathon ma ditoru on.
DIULAON UNJUK ISE DO NAMAMBOAN DENGKE ?
Ninna sasintongna namamboan dengke tu ulaon unjuk holan 3 horong do ima:
1. Parboru (dengke nabinoanna dipasahat tu paranak ima nagabe Ulu ni dengke, alus ni Panjuhuti)
2. Hulahula ni Parboru(Tulang ni siboru namuli, sijalo Upa Tulang), dengke nabinoanna dipasahat tu na marhasohotan (bere dohot ibeberena i -pengantin). Tarajumi dengke upa do i, ai namangupa na hot ripe i do nasida.
3. Hulahula ni Paranak(Tulang ni Pangoli), dengke nabinoanna i dipasahat tu bere dohot na gabe boruna i (penganten). Tarajumi dengke upa do i, ai namangupa na hot ripe i do nasida.
Tolunsa namamboan dengke on tangkas do pasahathon dengkena. Dihita halak Batak Toba di Jabodetabek on ndang dipamasa be pasahathon dengke. Gabe taringot au tutu didonganta Batak Simalungun adong do pulik partingkian pasahat dengke tu penganten.
Nuaeng on nunga sude horong ni Hulahula dohot Tulang mamboan dengke, natape toropan hasuhuton na patupahon. Ai tingki mangontang (pasahathon Gonghon dohot Joujou) pe nunga laos didok: unang pola loja nantulang/inangbao mangalompa, nunga hupatupa hami dengke siboanon muna, dipasahat parhobas nami pe annon di gedung, ninna).
Toho do tutu diparade do dengke i jala dipasahat laho boanon ni boruni Hulahula/Tulang alai ndang adong sian nasida na tangkas pasahathon dengke i tu hasahatanna. Gabe dos do songon parbue nabinoanna i parsahat ni dengke i ndang diupahon tu naimbaru hot ripe i.
Mulak ma muse tu dengke siuk.
Molo boti napasahathon dengke siuk holan Parboru namarhahamaranggi do.
Onma deba imbarta tu halak Batak Simalungun, alai pinarrohahon namasa di Medan tangkas dope Tulang ni Pangoli dohot Tulang ni Siboru Muli pasahat dengke nabinoanna i. Mangoli berenami Faldo Hasian Gultom tu borunami boru Pasaribu, dipangido Protokol do asa borhat hami pasahathon dengke nabinoannami, suang songoni nang Tulang ni borunami (Hulahula ni Pasaribu marga Nainggolan).
Jadi tingki dinamanggora dengke siuk Parboru holan dengke ni nasida namarhaha maranggi do digorahon dengke siuk.
Paranak pe ndang adong manggorahon dengke siuk.
Mangihuthon Panuturion ni natuatua dohot napinarrohahon ulaon di Medan, porlu sulingkitonta namasa di Jabodetabek on:
Dang gorahononhon dengke nabinoan ni Hulahulanta dengke siuk. Ai ndang siuksiuk ni nasida i tu hita, tarlumobi molo Parboru hita ndang na mangurupi hita nasida laho patupa ulu ni dengke. Boha ia tauhal jala dos ma rohanta mambuhai asa holan 3 horong i ma namboan dengke jala tangkas ma dipasahat tu hasahatanna.
Molo ndang boi dope tabuhai jala songon sinuaengon dope sude horong ni Hulahula dohot Tulang mamboan dengke jala ndang pulik partingkian pasahathon i, holan digorahon ma jala dengganma tadok: Hujalo hami do dengke nabinoanni Hulahulanami Raja i Raja…., Hujalo hami do dengke nabinoanni Tulangnami Raja i Raja… (dohot udutna).
Dihorongni Paranak pe nian dos ma songon na di Parboru.
Namangihut di hita suhut Paranak, molo pajagarhon laos rap manghasagathon dengke ditingki marsipanganon hita namarhaha maranggi, boru/bere, dongan sahuta, naeng ma nian tangkas dihatahon Ulu ni dengke. Ai na rap manghasagathon do hita di Ulu ni dengke napinasahat ni Parboru (nasida manghasagathon juhut na tapatupa, hita manghasagathon Ulu ni dengke napinasahat nasida).
Molo pe tapajagar dengke tu Hulahula dohot Tulangnta ba nadenggan ma molo tadok dengke lompan.
Tarsongon ima pangantusion na boi pinaandar tu tongatonganta, atik tung adong pangantusion namarimbar denggan ma tapaandar asa rap mamora jala lam dasip pangantusionta taringot tu Panjuhuti, Dengke Siuk, Dengke Binoan ni Hulahula.
Tulisan ini saya posting menjawab pertanyaan dari sekian banyak pembaca yang bertanya kenapa sekian lama belum ada postingan baru ?
Sebenarnya banyak hal yang ingin kutuliskan, namun saya punya kelemahan dalam mengetik agak lambat, ditambah waktu luang untuk menulis terbatas. Hampir setiap mempersiapkan postingan saya harus begadang mengetik hingga diatas pukul 00.00 Wib. Kebayang kan kesalnya ketika Plagiator dengan seenaknya hanya copy paste edit sedikit dan tidak malu posting lagi seolah tulisannya.
Kalau mau jujur , apa sih susahnya mencantumkan link ? Semoga tumbuh kesadarannya.
PATUA HATA LAOS MARHUSIP | OMPPUNG JESSIE PURBA
A. MARHUSIP / MANGHATAI SINAMOT
Ulaon pangolihon Anak manang pamulihon Boru do Ulaon naumbalga dimasyarakat ni Halak Batak. Dibahen i naeng ma nian parjolo dihubungi Paranak manang Parboru angka Dongan Tubuna Raja Parhata di angka Ulaon nanaeng pamasaon nasida be, jauh-jauh hari, unang gabe adong namanghurangi ditingki ulaon i asa sude terlaksana dohot denggan.
B. RAJA PARHATA (PARSINABUNG)
Di sude marga do di halak Batak adong Raja Parhata didok ma i Pangituai ni Adat di-nasasaompu, hirahira naboi panungkunan ma on diangka Ulaon di masyarakat Batak Ala pangidoan ni Paradaton di Halak Batak namandok: Tinallik huling-huling, tarida holi-holi, molo marulaon nasaparadaton Hahadoli-Anggidoli ma nagabe Panamboli (Parsinabung). Molo ni ida jala nidodo panghilalaan ni dongan Raja Parhata/Siulahon Paradaton diangka nasaompu saparadaton, sipata tung mansai lungun do. Tanggung Jawab ni ibana diangka ulaon i sian mamungka sahat tu nasidung ingkon lehononna tingkina, gogona dohot sude pingkiranna. Sipata ditadinghon ulaonna dohot angka haporluan ni keluargana holan ala tanggung jawab laho mangulahon ulaon ni donganna di angka ulaon paradatoni.
Panamboli/Parsinabung = Raja Parhata Panungkun manang Raja Parhata Pangalusi.
Songon contoh :
Molo marulaon Pangolihon Anak ma Keluarga Hutagalung, kebetulan ulaon on di Pomparan ni Miralopak (Datu Harean manang Tuan Napitu). Sai dipaingot Raja Parhata ni namarulaon i do Suhut i asa unang lupa manggokkon pomparan ni Anggidoli sian si Rajainaina jala dilehon angka goar nasida sian na-Opat Ompui: Matasapiak Langit; Datu Sorga; Sibulung Motung dohot Partombus dohot Boruna tu suhut i.
Tung so ditanda suhut Paranak manang Parborui manang naise sigokkononna I alai ingkon dihaporluhon Suhut namarulaon i ma pasahathon Gokkon i jala diondolhon asa ro nasida tu ulaon i..Sesuai tu sistem panghataion songon napinatorang diginjang i gabe rap marlas ni roha ma angka namardongan tubu..
Ai molo pinasangap Dongan Tubu, marsangap ma nang iba jala marture ma ulaon nanaeng si ulaoni. Ai didok do tutu: Sisolisoli uhum, siadapari gogo.
Unang ma nian main tembak tu Dongan Tubu na ro di Mata ni Ulaoni, so tung gabe sega tingki ni dongan tubu ala so tarjuasa pangidoan ni Dongan Tubuna.
Asa masipasangapan, masihaholongan angka namardongan tubu disude kondisi, unang ma nian songon namangait tu ngadol; molo di haporluonna, naeng ro jala mian angka donganna, hape di haporluan manang di ulaon ni donganna, ditadingkon dohot alasanna be. Unang ma songoni sifat di hita Molo so adong apala naporlu situtu, sai olo ma hita mandongani dongantai di ulaon nasida sahat tu nasidung. Ai hita be pe adong do tingkina ingkon marulaon.
Posted by MauliateMaruliPurba on 21 Juli 2012 in BUDAYA BATAK and tagged "PATUA, "PATUA HATA LAOS MARHUSIP".
Pesbuk…. – Amani Partogi
← Patigor ma aham….
Disada tikki, dihutai adong ma masa ulaon pamasu-masuon. Songon na somal, andorang so dipasu-pasu di gareja ditiktikkon do ulaon i di gareja. Asa sude na liat na lolo mamboto, na naeng adong ulaon di huta i. Alai dang songon tiktikng sinuaeng on. Ala sude do nungga jemaat i nampunasa Pesbuk, jala sude do online sian heppon blek berri, gabe marhite tona sian i nama dibaen sittua si jaha tikting i.
Dimanogot na i ari minggu i, nunga di tongos ibana tikting i, jala ruas pe andorang so sahat dope di gareja nuga boi jahaonna tikting sadari on. Nang barita na asing pe tahe songoni do dibaen patolhashon tu ruas i, mulai sian dakdanak na sorang sahat rodi pamilliton ni akka sittua, akka sewan di gareja i.
Ai so jolo kampanye be do ruas i, mangido pangurupion di pesbuk na be, dungi di pillit ma ise na gabe sittua, nagabe parhobas di huria i, marhite hite pesbuk i. Jala, molo mandurung pe dang masa be dilean hepeng songon sisaonari on, ai tor tarida do dilayar ni pesbuk i nomor rekiening ni gareja i, ia so i nomor account Pay Pal dohot nomor ni beguattuk na asing muse. Jadi, molo didok rupani “naeng papungu pelean do hita sadarion baen tuppak tu ianakkotta sikkola minggu, ala naeng manuhor komputer na baru nasida tu limaratus dakdanak sikkola minggu” tor hatop be do ruas i pakaluarhon belek berri nang bottar berrina be, dungi dipamasuk ma nomor ni rekening i, jala tor pungu ma hepng i. Nang sittua bendahara pe tor hatop do dapot barita naung pungu durung-durung i. dang songon saonari on rupani, ikkon paimaon saminggu, ai di bilangi kodo hepeng arga saripu perak i di bilut parhobasan.
Didok amanta bendahara i ma ” durung durung di hita sadari on ima, nasaon ma hepeng, nasaon ma marhite TT transfer, nasaon ma marhite PayPal jala nasaonma marhite kredit card, mauliate ma dinasida akka na mangalehon”. Jala taranfarant do attong akka parhepengon pe.
Songon na hudok namasa pamasu-masuon nakkinon, jalo do dibaen sittua i barita tu pesbukna, didok ma dipesbuk i ” tikting parjolo, naeng manjjalo pasu-pasu pasu parbagason ma ianakkon ni huriatta, jumonggar sian huta yahoo dot com, dohot oroanna ima srihandayani boru ni amatta sittua natigor sian huta gemail dot com, jala dipatupa do resepsi di huta prenster dot kom.
Boha molo ulaon adapt tahe??.
On dope naukebatna. Jadi dung mardalan undangan ni paranak dohot parboru, tong do sian pesbuk. Dang songon pesbuk si saonri i, holan akka donganna do na adong. Ai anggo pesbuk tu ari nanaeng ro on, nunga dibaen disi sahat tu sude pamilina, oppung ni oppung ma tahe. Ai tarida ma disi ise tulangna, ise bona tulang, ise bonaniari ni pangoli nang oroanna i. Ai dang holan goarna be dipabotohon disi, alai dohot ma pesbukna, ye emna, skaipina, dohot dia akka na asing.
Jala dinamarhata adat, mulai sian namarhori-hori dinding ninna, marhata sinamot, ai nunga dibahen marhite telekonferense. Dien parboru dohot paranak ma layar monitor na balga dijabuna be, dungi dimulai ma ulaon adat i marhite telekonferense i. Dang porlu be lao dao marulaon adat. Ai molo holan naeng pajuppang nang holan marsitandaan dooi do marhite, chatting di pesbuk nang si ye em.
Nang tu jolma na modding pe tong do songoni, molo saonari nda holan hata dison maradian do dibaen disi??. Anggo anon, dohot do goarna di pesbuk disurathon disi. Nang akka goar na asing tahe, tarida do disi. Mulai sian gelarna di pesbuk, ye em, skaipi imel dohot na asing muse.
Hebat ma tutu namasai! Jayani pesbuk ma i.
AmaniPesbukria di prensterdotkom
Pos ini dipublikasikan di TORSA dan tag amanipesbuk, FaceBook, Hendry Lbn Gaol, pesbuk. Tandai permalink.
NDANG TARHAISHON SORI NI ARI – TanoBatak
NDANG TARHAISHON SORI NI ARI
Molo matua natua-tua siganjang umur alai martilaha matua ibana, didok ma i sori matua. Natua-tua na gabe, siganjang umur alai otik gomparanna ipe didok do i sori matua.
Atik pe godang pinomparna alai sai adong dope panarihonna di ianakhonna i, ima na so marrumatangga, na so tuk balanjo atik pe naung marruma tangga, na so tubuan anak, boru, didok ma i na sari matua. Alai molo so adong tilahana huhut gabe, didok ma i saur matua, atik pe so mamora. Naung sampur sude hagabeonna, sinadonganna rungkup sude ndang adong laok di parianakononna dohot parngoluonna didok ma i saur matua mauli bulung.
Tung mauli bulung pe natuatua, uju di ujung ni ngoluna dipasangap marhite gondang sabangunan ndang mangerbang tangan ni anak dohot boruna manortor, ai tong do ibana namatean ama/ina goaron. Angka pahompu, nini, nono do nampuna tohap mangirjak disi. Dangka do anak dohot boru, pahompu dohot nini, nono do bulung namangerbang i.
Tung marujung pe ngolu ni na mauli bulung, molo adong dope namanghabaluhon, ingkon manjalo tujung do ibana di parbaluonna i. Rongkap do tujung i di namabalu jala ndang tihas i di na mauli bulung. Saput do sahat tu na marujung ngolu i, hombar tu hasomalanna be nahombar ise do manaputi.
Uju adong hamatean di sada luat, ditonggo do raja asa adong manotari ulaon i. Raja i ma mangalehon timbangan ni adat nahombar sipatupaon tu marujung ngolu hombar tu tohap parngoluonna. Diboto Raja do dia napatut manghalang gordang bolon, dia na so patut tusi. Molo tung adong pe suhut mangido manghalang gordang, ingkon jolo adong do totaran sian Raja, alai nang pe songon i ndang piga halak manosohon hasuhutonna i molo so hombar dope di partuaon i agia pe mamora.
Raja nuaeng, ndang piga be napatut mangaramoti adat jala hot di patik ni adat i dohot paruhumonna. Dang tiala be roha nasida manunggalinghon sapean ni adat i mambahen patik naimbaru mambahen marsinggaulan adat i songon haolon unte, marlambianan roha angka namarnida songon tiopon tanduk. Dang adong be pator hasintongan di adat tu angka naposo, ai nunga sintong be na lehe hian.
Adong ma mandok ndang namabalu dohonon tu naung gabe, alai dung tinangkasan na boha do? Ndang adong alusna. Ndang tujung be goar ni ulos sipasahaton tu namabalu naung gabe, sampe tua nama, ninna be. Dung tinangkasan ulos aha na pinasahatna tu angka pahompuna, didok tong do sampe tua. Antong nunga disarupahon tujung ni namabalu tu ulos ni pahompu, rap sarupa sampe tua. Ima parbue ni adat tinotaran ni angka natelhang na so umboto hasintongan ni adat dibagasan patik dohot uhum. I ma haroro ni uhum naimbaru, sisamak, ima na so umboto ojahan ni adat nauli dohot pambahenan naroa.
Mulleulle sanggul ni parjabu bona, beha pe soso ni raja, guru disuhut do hasuhutonna. Hombar tu sigamuon di ulaon i, metmet manang balga, i do pangguruan tu suhut. Alai ianggo patik ni adat hasintongan ni uhum tong do marpangguruan tu Raja. Nunga bile raja nuaeng sian suhut. Molo adong suhut namora, nagabe, dibahen ma lomona, gabe maroloan tu ibana ma angka Raja. Dibuat angka raja i ma dalan haluaanna namandok guru di suhut do ulaonna. Alai lupa nasida, na ingkon guru di raja do ruhut ni adat namasa di horja i tinolopan ni bius.
Parsorion, namarharoroan do i sian hata sori . Sori, ima bagian na so tarpasiding, turpuk na so hasingkatan. Molo naung ditodo rohana do jadi soridalu ujungna mate di porang ibana, ndang sitihaan be i. Songon i nang na hasomalan di tao silumallan, molo tung mate manongnong ibana, tong ndang adong be sitihaan. Nunga disi be sori ni arina, ai nunga ditodo turpukna disi ngoluna jala managam hamateanna disi.
Adong do sori na boi tarhaishon, ima molo nuimpat pator ni ngolu naung niundukhon. Molo dietong hamatean sambing do soridalu, ujungna sumurut ma ibana sian i.
Di parngoluon pe adong do sori na boi tarhaishon, ima molo hamatean do halosohon namanghorhon hapogoson, ujungna sumurut ma ibana sian i tu haringgason dohot hapadoton.
Sori na so tarhaishon ima tihas diboan tubu dohot tihas ala ni sahit. Ima nidok ni natuatua ndang tarhaishon sori ni ari. Ianggo hapogoson, haotoon, na boi do i haishononhon. Molo hapadoton niulahon tarabor ma hapogoson, molo ringgas marguru tarabor ma haotoon.
Di adat dohot uhum, ise pangguruan ? Didok natuatua na hot di tuhe do sungkunon tuhe, na hot di gadu do sungkunon gadu. Haliluon do molo sungkunon tuhe tu pangansi, haotoon do molo sungkunon gadu ni uhum tu pangeak.
Molo tung so adong be nuaeng sungkunon tuhe ni adat dohot gadu ni uhum sian natuatua di halak Batak, ra on ma nidokna sori ni ari di adat Batak?.
LITURGI PERKAWINAN BAHASA TOBA ~ PAROKI MARIA PERTOLONGAN ORANG KRISTEN
01.32 Gereja Katolik Maria P.O.K.-Sidikalang No comments
GEREJA 'MARIA PERTOLONGAN ORANG KRISTEN' SIDKALANG
Orang tua : Amang Pastor nami na pinarsangapan. Nunga marsitandaan jala nunga
...
Pastor : Saonari dibagasan haporseaon, rap udur ma hita masuk tu bagas joro ni
Debata laho mangulahon ulaon Sakramen Pardongansaripeon na badia i.
Pastor : Hagogoon ni Tuhanta Jesus Kristus, holong ni roha ni Debata
dohot parsaoranni Tondi Porbadia ma, mandongani hamu saluhutna.
----------------------------- (Hohom satongkin)--------------------------
Pastor : Sai marasi ni roha ma Debata na sunhinagogo i di hita, sai disesa Ibana
ma angka dosanta, jala ditogu-togu ma hita tu hangoluan na tong-tong.
Pastor :Tuhan Jesus Kristus, Ho do Hata i na sian Debata na boi paluahon hami.
Pastor : Diparmudu-mudu Ho do hami asa boi huhaholongi hami
Debata jala marhabasamon songon Ho sandiri.
(P. Baoa ) Marsioloan ma hamu sian biar ni roha muna mida Kristus. Dioloi
Barita Nauli ni Jesus Kristus na pinatomu-tomu ni si Johannes
Calon Pangoli : Amang pastor na hinahormatan, mardomu tu hata ni Tuhan sandiri,
ngula ni Huria : Amang pastor nami, nahinahormatan. Ahu pangula ni huria di hurianta on
15. Padan manang Janji Pardongansaripeon
Pastor : Hamu na dua, saonari mardongan serep ni roha na ias, jala na polin,
di bagasan sangkap nauli dohothaporseaoan, hajongjonghon hamu ma saonari padan pardongansaripeon muna i!
Pastor : Ale ……………………… nunga tutu situtu hamu marsangkap laho
mangaresmihon pardongansaripeon muna on.
Pastor : Hamu sude angka dongan na hinaholongan, ulaon sipasautonmuna on na
Hamuna …………….., na nunga tutu situtu do hamu marsangkap
manghaholongi, pasangaphon jala manghormati dongansaripemuna on saleleng hamu mangolu?
Pastor : Ale …………………astor : Ale …………………(Molo kedua pengantin katolik, ulaon i ditorushon dohot Misa Nabadia, langsung ma tu halaman)-Pastor : Martangiang ma hamu, angka dongan, anggiat dihalomohon Debata
Pastor : Ima tutu, na tama jala patut, tigor jala uli do, asa tongtong jala manang
Umat : Nabadia, Nabadia, Nabadia do Tuhan….. (Ende Nabadia)
26. Tangiang Bolon II
Pastor : Antong, huhut marningot hamamate dohot heheheon ni Kristus,
Umat : Anak biru-biru ni Debata, na mambuat dosa ni portibi on,
Asi rohaM di hami.
Anak biru-biru ni Debata, na mambuat dosa ni portibi on,
Lehon ma dame di hami.
35. Manengken Berkas-Berkas Perkawinan
36. Pasu-Pasu Parujungan
Jamita Minggu Evangelium, 17 Nopember 2019: "Marpanarihon tu Dongan Jolma" (Filippi 4: 10-20) Pelita Batak Online
Sabtu, 16 November 2019 19:54:00
Pdt Dr. Robinson Butarbutar, 0812-62472015
Di sejarah ni ulaon pamaritaan barita nauli pinatupa ni halak Kristen mamungka sian abad parjolo sahat tu nuaeng on, tarjou do ganup na porsea asa borhat mamaritahon barita nauli tu sandok portibion, anggiat boi tong taruli di barita nauli i angka donganta jolma na asing di sandok portibion, di inganan na jonok, na dao jala na dumao sian inganan parmiananta.
Alai ala ndang haru sude hita boi borhat maninggalhon ulaonta di hutanta be, boi do hita halak Kristen mamaritahon barita nauli tu angka na asing na mian dao sian tongatonganta marhite angka parbarita nauli na borhat tu luat na asing i. Songon dia dalanna? "Unang ma holan na ringkot di hamu be matahon hamu, dohot ma na di dongan."Dipatupa nasida i sian bonana mamungka dung borhat apostel Paulus sian Filippi tu kota Tessalonika. Ulaonna di Tessalonika marparbue na lomak do. Bahat di Tessalonika na manjalo barita nauli binaritahonna disi. Bahat disi na manadingkon angka debata sileban, manomba Debata na mangolu i di bagasan Jesus Kristus. Dipatupa nasida i atik pe marhite tanganna sandiri mangula do tong apostel Paulus i manggohi na ringkot di ibana dohot di angka donganna sapardalanan di ulaon mamaritahon barita nauli"saparsaoran" "saparsaoran""parsaoran""donganku mangetong hepeng""nunga saparsaoran"/bermitra).
Di hata "saparsaoran"
Uju sanga margurasa pangantusion na mandok ia dalan na dao dumenggan manarihon dongan jolma i ma parsidohot mamaritahon barita nauli ni Jesus Kristus asa porsea bahat jolma di Jesus Kristus, holan ulaon na songon i do diida ulaon manarihon dongan jolma. Holan mendukung ulaon ni parbarita nauli asa porsea jolma di Jesus Kristus do na dirajumi dalan na dumenggan manirhon dongan. Angka evangelis dohot pandita nang na so pandita ma na diurupi mangulahon ulaonna.
Alai dung dohot tong margurasa pangantusion na ia ulaon manarihon dongan jolma I martujuan ndang holan asa porsea jolma di Jesus Kristus, alai nunga dohot tong asa pistar jolma mangatur ngoluna dohot asa dapotan hahipason jolma i, ba dohot mamaritahon barita nauli ndang holan angka evangelis dohot pandita dna, alai dohot do angka dokter dohot angka na tau jala pistar mangajari di daerah-daerah misi na dohot diurupi angka na porsea i, dalan nasida parsidohot manarihon dongannasida jolma di inganan dohot di luat na asing. Ndang holan dokter dohot angka paramedis dohot pangajari tahe, alai dohot do angka na malo patupa pengembangan masyarakat dohot na mangalo angka na manggosagosa hajolmaon, mangalo angka na manindos donganna jolma dohot angka na tinompa na asing pe tahe. I do umbahen na maherbang jala mangulahon ulaon na denggan ma angka lembaga swadaya masyarakat na marusaha asa lam tau angka na pogos jongjong di atas ni patna sandiri, boi angka buruh dapotan angka hak-haknasida, dohot angka consumer (Jaha: situhor angka situhoron) terlindung angka hak-hak ni consumer sian angka partani dohot peternak na so jaga di angka hahipason ni angka produknasida, dohot nang angka na tinompa ni Debata na asing ndang gabe mago boti ala marmatean (Jaha: biocide).
Holan manang piga contoh do i. Bahatnari na so hagoaran dison. Tubu nang angka lembaga swadaya masyarakat na manarihon angka korban bencana alam. Tubu angka lembaga swadaya masyarakat na manongos angka dokter tu angka inganan parporangan, isara Doctors Without Borders. Angka Dokter na so marbatas. Dna
I do na pinatupa ni program prioritas ni Presiden Jokowi di periode 2019-2024 nuaeng dung membangun angka infrastruktur di periode 2014-2019 na salpu, asa boi angka pekerja (workforce) ni bangsonta tau, lam tumau jala malo mangula di angka ragam ni industri di tongatonga ni bangsonta. Dung songon i pe asa boi bangsonta masuk tu negara maju di taon 2045.
Asa nuaeng, ndang holan mangalului karejo marhite na gabe tenaga kerja ni sada halak manang sada perusahaan be dipingkiri jolma nuaeng jala marhite i manarihon jolma marhite na mangula di perusahaan i. Alai nunga sai dihasiholi, diparsiajari jala dipatupa angka sundut naumposo nuaeng patupa ulaon tu angka naasing laho manarihon donganna jolma. Dipatupa nasida i ndang holan marhite ulaon na dos dohot angka ulaon di tingki na salpu andorang so era revolusi industri napaopathon nuaeng on, alai nunga dohot dalan na mansai imbaru na saurdot tu partingkian sinuaeng, isara perusahaan start up Gojek, Gocar, Grab,Gofood, dohot angka angka na asing, ai ndang tarbahen ni angka perusahaan-perusahaan na somal i be manarihon dongan jolma, ala ndang be mangalehon hak-hak pensiun be nasida tu angka pangulana, asa boi dapot untung na godang, holan mangalehon ulaon marsasabulan, mardua bulan dohot marsatonga taon nama diulaAsa, sian na di pinatorang ni na diginjang i, nunga marragam pangantusion ni na manarihon dongan jolma i na boi patupaon ni angka na porsea di Jesus Kristus. Ndang holan mamaritahon barita nauli taringot tu haluaon sian Jesus Kristus be, ndang holan na manumpahi dohot saparsaoran dohot na mamaritahon goar ni Tuhanta Jesus Sipalua i be, alai nunga sahat tu na manarihon na asing songon dalan patupa holong tu nasida marhite na mangula sadenggandengganna di inganan ulaonniba di negara, di perusahaan, di angka Bank, di pertanian dohot di peternakan, dna. Jala nunga sahat tu na patupa ulaon tu angka dongan jolma di partingkian sinuaeng on, sian na mansai metmet sahat tu na balga situtu, dohot ma i di pertanian dohot peternakan.
Bahatnari dalan na boi goaronta di ngolu on tarlumobi di partingkian sinuaeng on dalan patuduhon pangoloionta di joujou ni Tuhanta marhite hataNa sadarion tu hita asa marhangoluan na manarihon donganta jolma. Na rumingkot i ma tondi ni hata i na mandok: “Ndang sai holan mangarop asa disarihon donganta jolma ma/be hita on, diringkon, alai nunga ingkon lam taharinggashon songon ruas ni HKBP ngolu na marpanarihonon di donganta jolma, mamungka ma i di bagasta sandiri, alai dohot ma tong di humaliangta, marhite angka hatauon nang sinadongan na tajalo sian Nampuna hangoluan i, ai sarihononNa do hita sian mahoraonna i, asa boi hita tutu situtu gabe pasupasu di portibion. Nunga ingkon pasohotonta satibutibuna marnampunahon hangoluan na mambahen hasusaan tu donganta jolma, na holan mamingkiri na ringkot di hita. Nunga ingkon tauduti sadenggandengganna ngolu na patupahon angka na tuk jala denggan manarihon donganta jolma, sian na ummetmet sahat tu na umbalga, ai dihaholongi Debata do nang nasida. Sian i do tangkas bahenonta hamauliateon ni rohanta tu Debata naung mangalehon ndang holan hangoluan na arga tu hita alai naung mamasumasu angka usahanta patauhon dirinta marnampunahon marragam angka hatauon. Amen.
Ada Pertanyaan?…. – Amani Partogi
Kasih Sepanjang masa →
Posted on 4 Juli, 2009 by Hendry Lumban Gaol
Suhutan : Franky Tobing
Didok dinatarsurat I, tuktuhi ma sai na bukkaonna do, lului ma sai na juppangan do hamu. Jala ido satohona, di pargulmiton ni ngolu on pe ikkon marhasabaron dohot marhaserepon ni roha do hita, huhut dibagasan tangiang na gogo tu amanta pardenggan basa i. Ai Ibana do na manjadihon, namangalehon, nang na pasauthon sude nasa na adong. Hira-hira on do na tontong diulahon nang dipeop amanta Makmur Tarigan.
Nunga tung sun nian pakkirimon, parubaton nang akka poda nisitua-tua diulahon nasida, ima dipakkirimon ni rokkap anak dohot boru. Dang bilangon taon bilangan bulan be nasida namarruma tangga I, poola do olat ni duapulu taon. Alai tahe, tontong do digogi nasida tangiang, ai porsea do nasida, dijaha dibukku nabadia I boha si Abraham maranakkon dukkon jolo matua daging.
Sun ma di arina, gok ma dibulanna, tung so tarasam be las nirohani amanta Tarigan nang inanta naiHarapan, dilean Tuhanta do pasu-pasu i dinasida marhite parsorang ni sada dakdanak baoa. Di baen ma pesta, dijou hula-hulana mabaen hesek-hesek ni si ussok, mardomu mangisolat di huta ni hula-hula I do nasida, di tano Rambe, Pakkat.
Ia di adat ni amanta si Tarigan, ima adat Karo, molo ditaringoti tu na mambaen goar, attar sarupa do ditoba, sai dibaen do goar I goar ni dalan. Lapatanna goar na mura jouon, jala goar sian hata na somal. Dang pola longan roha molo dihuta nasida, godang do margoar siSukses, Makmur, Sentosa, Parkir, Bengkel, Mora dohot na asing muse. Ditahi amanta si Tarigan ma mambaen goarni si ussok na baru sorang I si Pertanyaan. Alana tutu nunga tung leleng nasida manukkun tu Sitoppa Nasa na adong ni haroroni si ussok. Jadi asa songon goar si ingoton on dinasida dung matua, ai mar-sejarah- do goar i, jala maralus do sukkun-sukkun nasida i.
Sattabi di akka donganhu halak karo, dang na mangehet-ehet hami, situtu ma on, jala dang dolan dihalak karo tradisi si songon adong. Di toba pe, di piga-piga luat, dang harus di harikkothon mangaririt goar. Bohama goar i, mura ingoton jala jouon, mungkin ala na godang i do ra anak ni sada-sada ripe najolo. Sahali nai sattabi, dang na mangehet hami…
Massai borat do nian rohani natua-tua I paborhathon si Pertanyaan mangaratto, mardomu ibban na anak sasada I ibana, jadi tung bohape, dimula nai, sai tumatangis do NaiPertanyaan dukkon didok tu inang na laho mangaratto tu Jakarta, hatiha didok ikkon mangaratto ibana isi diboto lulus sian SMA.
“Tu Jakarta ma au inang mangalului parngoluon, ni ihuthon dongan..” ninna
“Boha do roham amang, maninggalhon au dohot amangmon, nunga matua hami, holan hodo anakkon nami, ninna ruhakku mangoli maho, dison ma ho mangula, bolak do haumatta” ninna NaiPertanyaan mangalusi.
“Inang, sahali saton mulak do au, jala sai martelepon pe au tu inong marhite telepon ni Tulang tokke gotta an, pos ma rohamuna”
“Imadah amang molo songoni do pangidoanmu, alai hatop ho mulak molo nunga marsahit-sahit hami di huta on” ninna huhut ma manetek ilu ni NaiPertanyaan.
Somal do molo paborhathon pangaratto dibaen sipanganon, songon dalan partangiangan di nasida asa denggan-denggan passarian jala dibagasa hahipason, songoni ma nang si Pertanyaan di parbohat amana do denggan.
Di ingot si Pertanyaan do sude boha ilu ni natuatuana, andorang di umma ibana di bus Muara Nauli I, sai hata poda do ditonahon tu ibana, asa unang neang mar dongan, neang nang di pakaktaion, ai pattun do ninna hangoluan, jala tois hamatean.
Molo binereng sian pamatang, na gatteng jala na ias do pamatang ni si Pertanyaan on, huroa ala so pola jot-jot ibana mangula tu hauma, siala songon na di pamanja natua-tua I ibana, jadi dang haru tandil na sian huta ibana. Disada tikki, adong ma mangarahon ibana karejo. Alai karejo on ima dibagian hiburan do. Songon pemain sinetron ima mulai sian pemeran pengganti sahat rodi pemeran viguran. Didok rohana, asal ma ulaon na ias, sude I pasu-pasu do. Jala boi dohonon sukses jala di bagian entertain on do huroa tallikna manag rajokkina.
Songoni do huroa, ai godang do dongan sian hitaan, molo nunga mangaratto tu kota na ribur on, olo do di gatti goarna. Dang na mandok, dang boi alai sada trend do on rupani. Dung di Jakarta on, gabe dang goar na sian huta I be di pakke. Songoni ma nang si Pertanyaan, di gatti ibana do jalo goar I dung gabe sai dohot-dohot ibana mar-sinetron.
Dibaen ibana ma goarna si Peter. Ai hea di jaha ibana jala di ida ibana sahalak bintang sinetron namargoar si Peter. Gatteng ninna si Peter on, jai dipatudos ma tu dirina, ai dirippu ibana nunga tok gatteng ibana. Alai attusi hamuma boha halak batak manjou Peter. Ai goar barat do, alai ligato Batak!. Jala sude do sakontrakan I mamboto goarna si Peter, suang songoni induksomangna halak sunda i.
“Nama saya Peter Bu, dari Medan..” ninna ibana hatiha I, tikki parjolo ro tu kontrakan i
Goar siboan rajokki. Malo do ibana margaul jala pantun muse, huhut malo, ai hatiha sikkola ibana di SMA RK Pakkat, sahalak jolma na malo do ibana, ai holan alani sibaenon do dang boi ibana kuliah. Godang do hita on, dang taboto boha do sejarah ni goar ta i, ai nunga ditangianhon pandita manang pastor goar i, jala dipasu-pasu. Alai, ala paihutihut ni namasa sinuaeng, olo do ila rohatta mamakke goar i. Neang roha lao maggatti ala tok goar dalan, manang goar Batak i. Hape goar siboan tua do i, siboan nglolu dihita. Gabe ginatti ma goar on, goar naso marlapatan.
Asa adongdo dakdanak marsahit, dungi holan di gatti goarna gabe malum. Dungi adong na sorat passarianna, dungi digatti goarna, tor gabe tiur passarian. Molo sian pamikkirion ni hajolmaon ian dang masuk akkal i
Sihol ni roha tu anakkon do mambaen NaiPertanyaan ro mandalani huta na ribur on, ima huta Jakarta. Ditongos si Pertanyaan do ongkosna, jala didok ikkon ro mamereng ibana tu Jakarta huhut asa diboto natua-tua I boha bolon ni Kota Jakarta. Burju do nian tutu ibana tu amana dohot tu inana. Dang holan pass-bidda dipasahat tiap bualn sappulu dua alai tiap bualn do ditongos songon pasi-sira ni natua-tua i. Alai sai manginongi do dirohani NaiPertanyaan, ulaon beguaha do ulaon ni siPertanyaan on, atik na so tikkos do ninna rohana.
Martaksi do sian bandara Suakrno-Hatta NaiPertanyaan, dungi lean ma tu supir taksi I alamat ni anakkonna di Jln. Tomsim no 13 Bintaro. Ai hatihai, ikkon lao shooting do si Pertanyaan tu Puncak-Bogor, jadi dang boi ibana manomu inongna tu bandara, ai mulak potang ari do sian Puncak.
“Inong, martaksi ma ho annon, ai pukkul lima do mulak au sian karejo, jala di luar kota do au karejo, sukkun ma anon tu par-kontrakan i nadia kamarhu”
“Ido hape amang, attong patibu ma mulak, ai so adong hutanda dison..”
Huroa manang na bohama, manang na so diboto inanta on mambuat taksi di bandara, manang na gabe borhat botari sian Medan, bah tarlambat ma tong NaiPertanyaan sahat tu Bintaro, nunga pukkul onom botari. Nian ninna iaban dibagasan rohana, pahatop hu sahat marahua au disi, so adong na hutanda, hape si Pertanyaan kearejo kodo.
Dituktuhi ma pintu ni jabu I jala didok ma “ Halo…Permisi” ai ido diboto. Dang didokkon Horas, ai takkas do dipaboa si Pertanyaan, dang halak hita na tinggal disi, jala holan ibana do halak hita.
Jut rohana, dibuat ma batu panutuan ni napuranna, bohama inanta namatua sai di baen do napuran di tas boan-boanna i, di lotahi pa haddang ni jabu I mallatang-latang, ai soadong na mullop mandapothon ibana. Ai gabe panutuan ni debban I ma dibaen amnuktuhi. Mullop ma sahalak sian bagasan mandapothon NaiPertanyaan.
“Iya bu,….ada apa? Cari siapa ya…”
“Ada Pertanyaan??” ninna NaiPertanyaan manukkun
“Tidak bu…” huhut longan ibana di inanta i
Diulakkon Naipertanyaan muse manukkun,
Mulai ma marpikkir naniakkupanna on, ai so tinanda alai disukkun muse, ada pertanyaan?.
“Tidak Bu, tidak ada…, tapi….ibu ini siapa” ninna muse
“Ada Pertanyaan??…tahu Pertanyaan??”
“Iya tau Bu, kenapa??”
“Saya cari Pertanyaan…”
“Cari Pertanyaan? Jangan disini bu, ada-ada saja…” ninna muse huhut naeng di tinggalhon inanta I, ai dipikkir na rittik. “waduh Ibu iki piye toh, wong belum diberi penjelasin sudah disuruh bertanya” ninna di bagas rohana huhut mangissurut tu pudi.
“Hei…disini ada Pertanyaan?” ninna NaiPertanyaan muse, satonga marsurak
Sip muse …..
“Saya baru datang dari medan, cari Pertanyaan, jugul kali kau…” ninna Naipertanyaan nunga mulai ro murukna, huhut sai di hilhil napuranna i.
Dang toho be on, naruhani jolma naniakkupan na i. Dungi gabe gok ma jolma parindekost I mandapothon inantai ai nunga guttur dibege nasida. Jala disukkun ma muse nanget.
“Ibu, kesini nyari siapa??”… dipalabbok manukkun
“Anak saya, si Pertanyaan, ini alamatnya” ninna huhut ma disurdukkon sallebar harotas. Toho do tutu, ai alamat ni jabu I do na diharotas I, nang dohot nomor telepn nunga adong disi.
“O..anak ibu namanya Pertanyaan…” ninna nasida rappak
“Disini nggak ada namanya Pertanyaan, bu”
“Tapi benar ini alamatnya..” ninna NaiPertanyaan
Dungi marrapot ma nasida, bohado tutu. Ai didophon nasida do roha molo ro natua-tuana sian jawa an, songon on bah da siurupan ma tutu nian.
“Gini aja, panggil si Peter saja, biar dia temannya ibu ini nyari anaknya, siapa tahu temanya si Peter, sama-sama orang batak lagi, biar nyambung..” ninna sahalak muse, asi rohana. Dijou ma si Peter sian bilutna.
Tor hatop do didapothon si Peter tu labasan I, dungi dibereng ma tutu inong na I, tor marikat ma ibana makkaol inongna i. “Omak….” ninna huhut ro iluna. Longan situ ma akka halak na adong disi. Dipatorang ma tu pangisi ni jabu I, ai ibana do naniluluan ni ninanta I, jala inang do no NaiPertanyaan i.
“…Ck..ck..c.. ada-ada aja neh orang Batak, nama Pertanyaan kok jadi Peter”, ninna nenget di bogasan rohanabe. Jala di patorang ma tu inongna ai dang si Pertanyaan be goarna di Jakarta, alai si Peter nama, asa mura ingoton ni jolma i. Asal pajuppa na sa kontarakan I, gabe sai didok ma gelarna si “Mr. Question”.
Jago do marbola si Pertanyaan on, molo main innon Pakkat FC, no 13 ma.
Pos ini dipublikasikan di TORSA dan tag ada pertanyaan?, Franky tobing, Hendry Lbn Gaol. Tandai permalink.
3 thoughts on “Ada Pertanyaan?….”
4 Juli, 2009 pukul 4:09 am\t Balas
Jujur….saya suka cerita ini,..lucu tapi penuh makna
6 Juli, 2009 pukul 6:39 am\t Balas
Bagus juga nih cerita, tapi pemain bola FC PAkkat Nomor 13 emang ada?? yang mana? hahaha . sukses maju terus.. untuk Penulis.
10 Juli, 2009 pukul 3:58 pm\t Balas
@Hendry: mauliate godang Lae, nunga dipadenggan hamu bahasa batakna, jala dipublish lae cerita on di web muna.
@Risma: bah bagus ninna ito on cerita i, mauliate ito…Ro ma ito antong ari Minggu tgl 12 on tu Lapangan Kalender, asa hupantadahon tu no.13 i hehehe 🙂
sastra nusantara | Mandailing Online
Home / Tag Archives: sastra nusantara
14/09/2016\tLeave a comment 838 Views
09/09/2016\tLeave a comment 846 Views
06/09/2016\tLeave a comment 756 Views
03/09/2016\tLeave a comment 751 Views
MARSIDAO-DAO (episode 42)
02/09/2016\tLeave a comment 749 Views
Novel Mandailing Nanisuratkon : Dahlan Batubara I jae ni dalan godang i, jongjog Si Isrot, Si Poso dohot si Pikek painte motor nangkan tenggeton ni alai tu Sidimpuan. Si Poso laing sandang do i abarana tas ganan ni pakeanna dohot ...
MARSIDAO-DAO (episode 41)
26/08/2016\tLeave a comment 834 Views
Novel Mandailing Nanisuratkon : Dahlan Batubara  ...
MARSIDAO-DAO (episode 40)
25/08/2016\tLeave a comment 707 Views
Novel Mandailing Nanisuratkon : Dahlan Batubara I jolo bagas i, ielana mulak epeng na 15.000 i tingon cakukna, igolomna nangkan ilehensa tu inangna. Tai, dung tontang pintu i, nidasa ma anggina Si Pikek juguk manyuhung na tangis-tangis maniop kadak manareon ...
MARSIDAO-DAO (episode 39)
22/08/2016\tLeave a comment 742 Views
Novel Mandailing Nanisuratkon : Dahlan Batubara “Oo..soni dei langa”. “Olo, ubakma baru lehen tu sia. So marsitandahan homu dua,” ning Si Mulhan. “Mabiar dei au donok tu bodat i,” ning Si Poso. “Nga mangalo i, boruna dei. Lehen ma so ...
18/08/2016\tLeave a comment 754 Views
Novel Mandailing Nanisuratkon : Dahlan Batubara Muli tingon sikola, na mangan gomos ma Si Poso i bagas. Sidung marsalin pakeanna, idokonsa tu inangna nangkan kehe paijur arambir dohot udana Si Mulhan. “Bo, andigan langa marsuo ho dohot uda Mulhan mu,” ...
Localisation updates from http://translatewiki.net. · wikireader/wikireader@dbb90ee · GitHub
+# Messages for Batak Toba (Batak Toba)
+# Author: Stephensuleeman
+wiki_name=Hata Batak Toba
+pedia:wiki_name=Wikipedia Hata Batak Toba
+type_a_word=Surathon hata manang frasa
+guten:type_a_word=Surathon pustaha manang panurat
+no_results=Ndang adong jumpang siguriton
+no_history=Ndang adong siingoton
+please_wait=Paima ma jolo...
+protection=Pigapiga siguriton Wikipedia olo do ndang umbuk tu dakdanak. Bahen ma hata hinsu laho manjagahon.
+guten:protection=Pigapiga pustaha olo do ndang umbuk tu dakdanak. Bahen ma hata hinsu laho manjagahon.
+restricted=Siguriton on olo do ndang umbuk tu dakdanak. Bahen ma hata hinsu laho manjagahon.
+set_filter=Molo marnala saringan, ringkot ma hata hinsu laho mamongoti angka siguriton pangimpolan.
+keep_filter_on=Jagahon GALAK saringan
+keep_filter_off=Jagahon MINTOP saringan
+change_password=Uba hata hinsu
+re_enter_password=Ulanghon hata hinsu
+re_enter_new_password=Ulanghon hata hinsu na imbaru
+passwords_not_match=Ndang ampit hata hinsu
+enter_old_password=Pamasuk hata hinsu na leleng
+enter_password=Pamasuk hata hinsu
+try_again=Sala do i. Uji sahalinari
+enter_new_password=Pamasuk hata hinsu na imbaru
@@ -11,6 +11,7 @@ guten:wiki_name=Verkætlan Gutenberg
on commit dbb90ee
SI BORU SANDE BONA – TanoBatak
Manirat ulos ma sipata ulaon ni pardijabuna i molo dung golap ari, ia ibana sipata ma maragat ia tung adong mangalehon bagotna agatanna. Dituati do rura didalani ramba mangeahi angka bona ni bagot na naeng siagatanna i.
Disada tingki hundul ma ibana di pantil ni hutana i huhut manatap dompak habinsaran, Marsak do idaon bohina.
Nunga tolu hali Ompu Bornok ro manungguli ibana asa haru digarar nian utangna naung sataon dijalo. Toho, na di taon nasalpu marsahit ripena i. Lola do nasida mangula ulaonna jala suda do sipeopan nasida laho tu parubaton. Laho mangudut ngolu ni nasida do umbahen tung marsali ibana tu Ompu Bornok 50 kaleng eme. “Palupalu ni gordang di toru ni hariara, ia tung sunuan nian utang, ia adong nian tarida”, ninna rohana huhut bubuason.
Dilangkahon ma patna tu robean mangeahi pangko naung leleng nibalbal na i. Nunga sataon ne dang hea ro tuak ni pangko sibalbalonna i. Alai sai tubu do pangkirimonna marpangulahi pangko i martuak, anggiat nian boi digarar utangna tu Ompu Bornok. “Tuak na tonggi, bagot sibalbalon. Ia tung paet pe naung dung i, tonggi ma tu joloan on”.
Ditampul ibana ma meang i bagot i, jala dirahuti dohot rongkap pangendat anggiat sogot manetek tuakna. Alai gotap do pangkirimanna dung disigat muse panampulanna i balik arina. Dang manetek, jala mahiang sambing. Manetek ma iluna, gotap pangkirimonna. “Ai dia do ale ompung, namasa tu baoadi. Urat ni langgugun ma i da, tu urat ni baja. Tung hinalungun maon na so adong tudosanna”, ninna rohana huhut tumatangis.
Mijur ma ibana sian ginjang, mansai tae ai huhut do marabur iluna. Dung sahat ibana ro di toru, mangumpellet ma ibana diatas ni tano jonok bona ni bagot i. Sai tumatangis ma ibana disi ala ni arsakna na so adong panetek ni tuak niagatanna i. Alai tompu ma ibana tarjolma ala adong dibege ibana soara manise.
“Ai boasa sai tangis ho disi ale baoa paragat…?”
Dituluthon ma sian dia haroro ni soara i, alai dang adong jolma dibereng. Dilangkahon ma tu balik ni bona ni bagot i, alai tong dang adong diida jolma. Ujungna manggora ma ibana. “Ai ise do hamu, jala didia hamu?”, ninna huhut sai diranapi humaliang.
“Ai dilambungmu do au, alai si bilolangon ho humaliang”, ninna soara i ma muse.
Alai tong do dang dapot diida ibana namangalusi sungkun-sungkunna i, dipatangkas ma. “Ise do hamu ale namangangkupi au mangkatai?”
“Najongjong dijolom on do au, ia goarhu si Boru Sandebona do”
Tarsonggot ma Ama ni Porsan, ai bagot i do hape donganna mangkatai. Dipatandahon ma dirina; “Ianggo au da Boru Sandebona margoar Ama ni Porsan do sian Lumban Tandol”.
“Unang pola tarsonggot ho, ai nunga leleng ho hutanda saleleng sai ro ho mambalbali au jala manggotapi meanghu. Sai ngalutan do au salelengon dipanjangkiti ho, mangae sai dibalbali ho, hansitan sai digotapi ho. Alai dang olo be au tangis, ai dang adong panarihonmu saleleng on di hangalutonhi. Alai on dope ho hubereng tumatangis tarlungun-lungun padurus-durus ilu”, ninna si Boru Sandebona ma mangalusi Ama ni Porsan.
“Iale Boru Sandebona, sugari huboto na adong arsakmu ala ni pambahenanhi nasailaon, atik masipalilungan do hita. Alai nunga saep roham dihangalutonmi, au ma nuaeng na sai marsak jala ngalutan di ngolu on, ai tu hamagoan nama au”, ninna Ama ni Porsan ma mangalusi.
“Ai tung aha ma arsakmu, tudosan ni arsakhu. Boi dope ho lao pauba-uba langka, ianggo au sai hot do dison. Guru di ho do na salelengon mansuasaehon au, dung i mulak ho tu bagasmu manuhuk hudon parisian ni ilungku na sai tumatangis i. Alai nunga marjanji au dang tumatangis be ala ni pambahenanmu. Alai tahe ala ni aha umbahen sai marsak ho jala aha sitaononmu nadumokdok sian sitaononhu?”
Ala na sai disungguli si Boru Sandebona sidangolonna, tangis ma ibana huhut ma mangandung.
“Nunga gok hinalungun au da Boru Sandebona na so haputihan songon na seang i, na so habajubajuan songon lapung i. Songon tandiang nahapuloan na soada palilunghon i, siala ni utang taguhan so hagararan i.
Rungka mai ale Boru Sandebona dipangarohaingki, pandohan ni bagian na so hadadapan i. Pinatoru ni sibaran na so martudosan i. So ada jamaon ni tangan tu tonga ni galungan, anggiat taruli sibonggaron tu parbodarian i.
Nunga ditodos siaginon au da Boru Sandebona tu najojak tandol i, na so boi tarnenep dirindang ni sibalunon i. Mampar do simangarudok na so marpaiogon i, boha ma pandungdunghu na soada gala i, boha ma pangallunghu di na so haabaraanhi. Ponjot so nabolon do au, sungkot so naginjang i, tudia pe so tampil, tuaha pe so bolas, hinaluhaluan ni hapogoson na soada tudosan di sulubalang ari namangilas i.
Dang haputihan hinalungun da Boru Sandebona songon naseang i, nabagas so tardodo song alup ni silumanlan i. Dang hasaeman sidangolon songon begu na laos i, dohot siak ni bagi na ampe di abarangki.
Nunga songon jarohak nataruntul au da Boru Sandebona, songon ansuan na tarbatu i. Najagar tindang do au songon pangunggasan, na jagar hundul songon panghulhulan i. Naborat so hallungon ma au, na dokdok so jujungon i, na nididang madabu di tonga ni namailibulungi…….”
Dipaso Ama ni Porsan ma na mangandung i ala adong manetek songon mual tu dagingna. Didadap ma abarana hatetehan ni mual i, alai dianggo ma song na uap ni arirang. Dialathon ibana ma dompak ginjang, nunga manetehi tuak sian meang panampulanna i.
Maret 13, 2009 tanobatak
25 respons untuk ‘SI BORU SANDE BONA’
Molo sai nihaburjuhon mangulahon, sai ninunutan, adongdo hasilna ate. ima tutu, sai tutonggina ma tujuloan on.
Maret 13, 2009 at 10:27 am
Bah…………….andung ni paragat….kekekekekek
Maret 13, 2009 at 11:35 am
Hau i pe olo do huroa dendam tu jolma i. Alai olo mulak rohana jala lungun rohana marnida jolma i. Gabe manetek iluna. Adong do cerita rakyat songon on alai dang dapot be teksna. Binahen muse alai dang lipe sian alur ni cerita rakyat najolo.
@ Kanjeng Siboruon
Da di festifal andung ni paragat na di ari Rabu di balige, adon dua peserta. Alai hurang huida pemahaman ni nasida logika andung ni paragat i. Gabe husurathon ma asa adong acuan muse. Dang mandok on do sintongna, alana sude do hita boi mangulahi cerita rakyat sesuai pemahaman masing-masing… ate. Molo adong na hurang.. masipatangkasan hita.
Maret 13, 2009 at 6:09 pm
Molo sai nirimangan cerita i gabe lungun hian roha,alai laos boi do gabe motivasi dinalaho mangula angka ulaon niba. Songon dia do urat ni langgugun tulang? Horas,mauliate.
Maret 13, 2009 at 6:31 pm
Sai manetehi do nian tuak i sian meang panampulan (tombak tapanuli, tao toba, sampuran sigura gura, dll)i, alai ima i, ba na manetekma i.
Maret 14, 2009 at 12:06 am
Urat ni langgugun hurang hutanda, alai hata ni natuatua do i niingot.
Manetek manetek ma i ate. Alai daba mangihuthon natuatua, aingkon holong do hita tu angka natubu i. Unang asala sirabas, dang diboto sapatana gabe banjir na ro.
Maret 16, 2009 at 5:47 pm
renta sidabutar berkata:
tarlambat au manjaha andungni paragat i Oppung..
Dung hu jaha gabe tamba do semangat lao melamar karejo.
lam nirimangan,toho do tutu dang sirambas dinamangoluon.
Maret 17, 2009 at 1:27 pm
osrida sihombing berkata:
Otik do nian turiturian ni Oppung i,alai godang situtu hinakkamna.
boi gabe motivasi di iba dinamangalului ngolu ni badan..
(dinantikan turiturian berikutnya)
Maret 17, 2009 at 1:34 pm
Bikin dulu uda turi-turian taringot tu ANDUNG batak i….dah lama aku nggak mendengar itu, duapuluh tahun lalu, saya masih ingat…kalau ada yang meninggal, maka sesorang akan mengandung. Melantunkan kata-kata atau tangisan berbicara.
trus waktu Oppu Hendry meninggal bulan 12 lalu, banyak yang menangisinya di kampung halamanya, tapi kok nggak ada hata-andung-andunnya ua…..
jaman Sekarang ini, tak ada ada lagi orang mangandungi…yang ada cuman TANGIS BOBAR….
kalau ada sama video atau suaranya yah…..
*** Tunggu ada orang meninggal, dan ada namalo mangandung kedan 😀
Manetek ilu manjaha turiturian on ito….
Hansitnai tutu parniahapan ni Ama ni Porsan dohot ripenai..
JEA POGOS TAHE
Jumolo hu print, ipe asa hujaha, alana ingkon manat2 do jahaon asa niantusan. Ai tok gok hata batak jaman baheulak 😀 Sian turiturian on boi putikon sada parbue ima: Dongan sapartinaonan pe hape boi do gabe dongan martungkar pikiran, asalma sian serep ni roha.
Btw ito…. on dope huboto boasa tuak didok goarna bagot
Sian segi ilmiah, na betina do hape bona ni tuak i, terbukti sian goarna: Si Boru Sande Bona… 😀 )
Maret 19, 2009 at 10:34 am
Baru sempat ni jaha turiturian on …masihol do roha manjaha angka cerita / turiturian songon on, mauliate Tulang….!!!!
kalau ada yang meninggal, maka sesorang akan mengandung…..
Bukannya kalo sdh kawin baru Mengandung?
Salah satu usaha untuk membuat generasi muda berminat dengan bahasa BATAK adalah dengan menyajikan cerita dalam bentuk turi-turian seperti ini..
Postingan ini sangat bernilai..Terimakasih kepada Penulis.
Mei 18, 2009 at 12:53 pm
Isi hujaha turi-turian on, terharu do au,pintor huingot natorashu naung gira ditinggalhon amang parsinuan. holan sahalak na nama mangasa gogo laho pasingkolahon hami angka gellengna.
alai mansai bojok dope hape parbinotoan taringot tu habatahon on, godang naso niantusan jala naso binoto apalagi taringot tu umpasa-umpasa. gabe tubu do turoha marsiajar, alai ianggo sama-sama naposo, maol dora antusan. ingkon adong ma nian natua-tua naboi mangajari taringot tusi. Mauliate di Tulang . sian turi-turian on boi do iba sambil mamparsiajari angka hata batak naung jarang binege di masa nuaeng. Parhorasan ma dihita saluhutna . . . ! ! !
Ai parroha simulak-ulak do hape Siboru Sandebona. Lungun nai tahe…… andung ni Amani Porsan on…… Gabe naeng manetek ilu niba. Tumagon ma tambai tuakon asa bulus manganguhi iba alani tuak…… asa bulus…
Februari 21, 2010 at 10:16 pm
baguslah turiturian ini diperbanyak untuk mengembalikan khasanah bahasa batak dan kebatakan yang sarat muatan benda dari alam lingkungan hidup. dari sini kita seperti kembali ke suasana asli hidup orang batak dengan alam yang membrinya hidup pada masa najolo. unik tapi menarik. BRAVO.
Maret 22, 2010 at 12:51 am
Bah.. tung tabo jahaon turi2an ni batak i ate? Sabotulna molo pinajojor angka kebudayaanta ndang adong dohonon budaya nalebih tinggi sian BATAK. Isarani surat batak (ndang piga suku bangsa punya huruf sendiri), buku parhalaan, Penanggalan (kalender) sahat tu jam komplitdo sude. Alai nanaeng sidohononku bahasa batak i sasintongna sangat halus do najoloi , bahkan tahe di perkaya dohot ungkapan manang pantun. Nasoboi huantusi mulai nandigan hata batak tai i ndang be halus tadok, jala boasa?? Ai molo hu ingot Ompungku sekitar tahun 1970 an halus do pangkataina, jala sangat batakkk.. alai generasi amanta hami sahat tu sonari nunga serampangan hita marbahasa batak.. Ndang adong be jumpang songon hata ni turiturian on. siribak nama. Boasa ate diboto hamu doi angka dongan????
sangat menarik maulate godangma di natua-tuai.alai perbendaharan ni angkaturi-turian on
didia do adong dapot ta.
kepingin do iba naeng memiliki.
Juni 13, 2010 at 11:34 pm
Dang adong dope versi cetakan
Juni 15, 2010 at 5:11 pm
ianggo poda ni damang, dohot siajaron ni dainang
tiur ari lao tu juma, bot ari mulak sian balian
jumpang au ma dolok dolok
hundul ma au maradian
disi pe asa huingot
sipodaon ni damang nang dainang
horas ma tu hita sasudena
Juli 19, 2010 at 10:59 pm
PARULIAN SIHOMBING :
Andung ni parjuji ate lae hehehehe … https://tanobatak.wordpress.com/2007/04/12/andung-ni-parjuji-talu/
Juli 19, 2010 at 11:28 pm
josua hasibuan berkata:
dang pola malo hian nian au mangantusi akka hata batak, alai tung sai tabo hian do begeon turi-turian mi ale raja nami.
mauliate ma tu oppumulajadi nabolon i anggiat, tu jolo ni ari on boi songon ujung ni turi-turian on parngoluonta siganup ari.
sindak sihombing berkata:
mansai menarikdo turiturian on alai godang dang honaantusan be alani assimilasi ni hata batak
Juli 7, 2011 at 5:47 pm
Leonard Tobing berkata:
Ingkon manat-manat do hape iba manjaha turiturian on asa niantusan. Hape tong dope godang hata naso niantusan. Molo boi nian, adong ma dibahen songon ‘persamaan’ di angka hata na so pola ganup ari tahe binege. Nang pe songon i, ingkon dohonon do godang mauliate tu amang na naung patupa turiturian on di blog on. Horas.
Oktober 9, 2011 at 8:09 pm
Mancai lungundo turian2 ni halak bataki,gabe adong tudos2 tuhami generasi nuaeng on,muat ma sude turi2an ni halak bataki lae,.horas
Desember 25, 2011 at 9:02 am
Batu Mamak: Juli 2010
SERMON JAMITA TU MINGGU 9 DUNG TRINITATIS, 1 AGUSTUS 2010
Sabagian sian Jamita Dolok (Mat.5-7) do turpuk on. Di jamita i, diproklamasihon Tuhan Jesus do harajaon ni Debata.AnakNa, Jesus Kristus i jala sian asi ni rohaNa dijangkon do jolma gabe wargana. Naeng marujung ma jamitaNa i. Andorang so i, dipasahat do manang piga sipaingot na parpudi. Sada sian angka i, i ma na taringot tu panguhumuhumion na gabe turpuk di hita ari on.
Didok Tuhan i: “Unang hamu manguhumuhumi!” Sambolus idaon, marhite pandohanNa on, hira na disalahon Jesus do nasa rumang ni panguhumion (penghakiman). Sasintongna, ndang. Songon tumpal ni sandok na tinompa, dilehon Debata do hatauon tu jolma laho mananda dohot manirang na denggan sian na roa. Mardomu tusi, dipaloas do jolma i laho pahothon sistem hukum di tongatongana, mambahen panimbangion dohot mambuat kesimpulan taringot tu sadasada pangalaho, patupahon tindakan manang penghukuman laho mangalo jala mangotapi angka dosa dohot hajahaton. Tarmasuk hakiki ni jolma na tinompa i do i, jala ndang disoadahon Jesus i. Asa, laho mangantusi turpuk on ingkon na berengon do i marlatarbelakanghon praktek moralIsrael. Taringot tusi, didok Jesus do: “Dihunduli angka sibotosurat dohot angka parise do habangsa ni si Musa” (Mat.23:2). Dipasobok nasida do dirinasida tu hakim ilahi jala mansai koras panguhumuhumionnasida di natorop, kejam, ndang adong holong. Motif na umbagas ni panguhumuhumion ndang lobi jala ndang hurang sian keengganan manang ketidakmampuan ni jolma mananda diri dohot hasalaanna sandiri. Di hasopanandaonna i ringgas ma jolma i mamilangmilangi dohot manaringoti dosa ni donganna, pahatahatahon (mempergunjingkan) dohot manalahon sesamana; na deba pasoboksobokhon dirina gabe ‘penasehat’ manang ‘korektor kesusilaan’ manang ‘juru selamat’ na naeng mangumpat silbaksilbak sian simalolong ni donganna. Adong do muse na hirtap manguhumuhumi donganna laho mangholipi dohot pasilihon pamereng ni na asing sian hasalaanna sandiri. Lam tu roana pangalaho ni sasahalak, lam tu korasna jala lam tu boratna do panguhumuhumionna. Songon i ma angka parise dohot sibotosurat i, ala na so ditanda nasida do dirina umbahen na barani nasida pabangkithon dirina gabe panguhum na manguhumi bangso i mansai koras, kejam, so ada holong. Alai Tuhan Debata do Panguhum (Hakim satu-satunya), sasada Ibana do na tuk manguhumi jolma di bagasan haholongon, hatigoran dohot hasintongan jala na so bolas pengaruhan ni manang aha pe. Di toru ni uhumNa do manang ise na paulaulahon dirina gabe hakim ilahi jala na hum roha manguhumuhumi halak so mananda holong ni roha, ai pemberontakan do i, perampasan hak dohot kedaulatan ni Tuhan Panguhum sasadasa i. Suman tu na binahennasida i, sai na mangonai do tu nasida uhum na so marasi ni roha. Ala ni i dipaingot Tuhanta Jesus Kristus do angka anak harajaon banua ginjang i, didok: “Unang hamu manguhumuhumi, asa unang hona uhum hamu, ai panguhumonmuna i do siuhumhononhon tu hamu jala parsuhatonmuna i do sisuhathononhon tu hamu.” Ganup jolma, lumobi angka panguhum patut do manorminhon panguhumionna tu panguhumion ni Debata, na di bagasan haholongon, hatigoran dohot hasintongan. Ingkon sadaranna do na mangolu do saluhut sian asi ni roha ni Debata. Ndang adong na tigor nanggo sada, luhut do pardosa jala ndang dapot pujion ni Debata (Rom 3:10 duu). Agia panguhum pardosa do, jala ndang lumomo roha ni Debata mida dosa ni panguhum asa mida dosa ni na niuhuman, alai rap dihagigihon do i. Angka naung mananda dirina ndang muramura i manguhumuhumi, ai boha ma bahenonna mangumpat silbaksilbak sian mata ni donganna anggo solot do tiang di matana? Tuhanta Jesus mandok: “J.” Na nidokNa disi, ingkon ditanda jolo dirina jala disadari dosa dohot hahuranganna. Manang songon naung dipasingothon di jolo i, diuhumhon panguhumon siuhumhononna jala disuhathon parsuhaton sisuhathononna parjolo sahali tu dirina, dung i pe asa tu na asing. Unang so diboto angka anak harajaon banua ginjang i na di toru ni panguhumion ni Debata do nasa panguhumion na niulahon ni jolma, sai na uhumanNa manang na ise pe na hum roha manguhumuhumi donganna so di bagasan haholongon, hatigoran dohot hasintongan. Ndang dipaian Debata angka anak harajaonNa i di portibi on asa gabe angka panginsahi manang gabe ‘korektor kesusilaan’, alai asa mangolu do jala marpangalaho songon angka anakNa na masihaholongan jala masipasingotan. (Asing do na masipasingotan sian na manguhumuhumi). Mardomu tu proklamasi ni Harajaon ni Debata (na gabe pokok pemberitaan ni Jamita Dolok), ringkot situtu ma i parrohahonon ni angka na umbegesa, ai angka halak nambura porsea mansai mura do i madabu tu dosa panguhumuhumion. Mansai las rohana manjangkon harajaon i dohot ruhutruhut manang norma-normana, jala di bagasan antusiasme na meluap-luap manghonahon i tu na asing itenang pe so tarhonahonsa dope i tu dirina sandiri.
“Unang hamu manguhumuhumi,” ninna Tuhanta Jesus Kristus di bagian parujungan ni Jamita Dolok na gabe turpuk di hita ari on. Taringot tusi, didok sada halak do, on do patik manang parenta ni Tuhan Jesus na jumotjot jala na gumodang dihalupahon jala dilaosi halak. Ndang dibahen ibana nian statistikna, alai tarjalo roha do hasintonganna. Manang na di dia pe di hasiangan on, jala di tirket ni hajolmaon na songon dia pe sai masa do na mambahen panimbangion dohot na mambuat kesimpulan na marujung di panguhumion sian na sada tu na sada nari. Diuhumuhumi natuatua do rupani angka naposo, songon i sabalikna diuhumuhumi naposo do natuatua; diuhumuhumi na manguluhon do angka na niuluhonna, suang le songon i diuhumuhumi angka na niuluhon do na manguluhon. Hira so adong do manisia na so dung mambahen panimbangion dohot panguhumion na sala tu na asing, jala hira so adong do halak na so dung hea manaon ala ni panimbangion dohot panguhumion na sala na hinonahon ni na asing tu ibana. Hita pe, ndang tagamon lias sian na songon i. Ala ni i, naeng mansai tangkas do parrohahonon jala jangkononta sipaingot ni Tuhanta Jesus na di jamita on. Hombar tusi tapamanat ma:
Na parjolo, unang hita manguhumuhumi, ai panguhumuhumion i na ojak jala na marmual do i di hasooloon ni manisia mananda diri dohot hahuranganna. Songon tumpal ni na tinompaNa, dibasabasahon Debata do hatauon tu jolma laho mananda dohot manirang na denggan sian na roa. Ala ni i, dipaloas Ibana do jolma i laho pahothon sistem hukum di tongatongana, manimbangi dohot mambuat kesimpulan taringot tu sadasada pangalaho, patupahon tindakan dohot panguhumion. Alai dung bongot dosa i tu tano on, disegai do hatauon i. Panguhumion na disangkapi hian laho mangalo dohot mangotapi dosa, tarmara do gabe ulaula ni dosa laho manegai parsaoran dohot hasonangan ni jolma. Songon i do na masa di tongabangso Israel. Dipaulaula do dirina songon hakim ilahi jala mansai koras do panguhumuhumionnasida di natorop, kejam, ndang adong holong. Ndang ditanda nasida diri dohot hahuranganna. Ala ni i gabe dipapatar Tuhanta Jesus do hadirionnasida tu nasida, didok: Angka pangansi do nasida, gok haroaon dohot habusuhon. Songon i ma halak na so manada diri dohot hahuranganna, na mangarajumi dirina tigor jala bonar, mansai mura do i madabu tu na manguhumuhumi, ringgas manaringoti dohot mamilangmilangi hahurangan ni donganna, pahatahatahon dohot manalahon. Sandok sipasidingonta do bangko na songon i. Ingkon sadaranta do pardosa do nang hita. Didok hata i: “Ndang adong na tigor nanggo sada. Tung saluhut do nasida mardosa jala ndang dapot pujion ni Debata nasida.” Ndang ala tardok ‘umotik’ dosanta, ‘gumodang’ sala ni dongan gabe dohononta na tumigor hita jala umpintor sian nasida, ndang. Tiruanna ma rupani, tung sura tasuan dua mangga, tubu jala marparbue; na sada marparbuehon otik na mansai asom, na sada nari marparbuehon mansai godang na tong mansai asom, tung dohononta ma na parjolo i dumenggan sian na paduahon i? Nda rap sitabaon do i duansa? Songon i ma pardosa ‘na otik’ dohot ‘na godang’ ndang adong na boi gabe panguhum di na asing ai rap siuhumon do sude. Molo ‘pardosa na otik’ gari so boi gabe panguhum ni ‘pardosa na godang’, lam boha ma na sabalikna ‘parsala na godang, manguhumuhumi ‘parsala na otik’? Nda na so haantusan nama i? Alai songon i ma portibi on, lam tu roana pangalaho ni jolma, lam tu boratna do panguhumionna. Di organisasi kejahatan rupani, di punguan ni bandit manang gangster, marlaku do hukum peluru/the rule of gun. Di nasida, uhuman mate do na numeang tu na dirajumi mangalaosi ruhut ni hajahaton i. Alai taingot ma, tung holan ala ni asi ni roha ni Debata do umbahen na mangolu hita. Donganta i pe songon i do. Ala ni i, unang hita manguhumuhumi.
Na paduahon, unang hita manguhumuhumi, ai di toru ni uhum ni Tuhan Debata do nasa panguhumuhumion. Debata do panguhum na sintong, Hakim satu-satunya; sasadasa do do na tuk manguhumi jolma, ai diboto Ibana do saluhut. Ndang adong na onding sian mataNa, diida do saluhut na buni sahat ro di lompitlompit ni harohaon ni jolma. Ditanda do ganup jolma, diboto sude kenyataan dohot hahomion angka na melatarbelakangi nasa pambahenanna. Ndang hagabusan agia ise Ibana, jala ndang tarpengaruhan manang aha, tigor jala sintong do panguhumionNa. Apala i ma na so jumpang di hita jolma. Ndang sai taboto saluhut kenyataan taringot tu hadirion ni sasahalak angka na melatarbelakangi pambahenanna, ndang hadodoan jala ndang hadadapan hita sandok parungkilon dohot parsirangguton ni harohaonna angka na mangonjar ibana mangalaosi. Ia so i, sala do hita mangantusi manang terpengaruh ala ni angka na di ruar manang pe na di bagasan dirinta, isara pardonganon, kepentingan, emosi dohot sentimen. Ala ni angka i ndang tarbahen hita be objektif, alai sala nama panimbangionta gabe olo ma modokdokhu panguhumionta molo so sabalikna, maneanghu. Taringot tu saluhutna i ndang tarbahen malua hita sian paruhuman ni Debata. Hombar tu hatigoran dohot hasintonganNa sai na uhumanNa do nasa panguhumuhumion na niulahon ni sasahalak tu donganna. Tuhanta Jesus mandok di jamita ari on: “Panguhumonmuna i do siuhumhononhon tu hamu, parsuhatonmuna i do sisuhathononhon tu hamu,” lapatanna ingkon manjalo do ganup hombar tu na binahenna be. Molo uhum na so ada holong dohot asi ni roha do diparuhumhon tu donganna, uhum na so marasi ni roha ma nang sijaloonna sian Tuhan i. Sandok sihabiaranta do i, ala ni i unang hita manguhumuhumi.
Na patoluhon, unang hita manguhumuhumi, ai maralo do i tu hadirion ni anak harajaon ni Debata. Nunga niarbis di jolo, dihatahon Jesus do parentaNa on di jamitaNa na di dolok. Di jamitaNa i diproklamasihon Tuhanta Jesus do hasosonggop niJesus Kristus, jala sian asi ni rohaNa dijangkon do jolma gabe wargana. Angka na imbaru dijangkon tu harajaon i na boi tarmara jala madabu do tu antusiasme na meluap-luap naeng manghonahon norma-norma ni harajaon i tu na asing nang pe so tahonahonsa dope i tu dirina sandiri, gabe madabu dohot tu panguhumuhumion. Nda jotjot masa na songon i di angka tingki on? Angka na baru manjangkon jala masuk tu sada gerakan kerohanian na imbaru rupani, so i nama ringgasna manguhumuhumi na asing. Didok rupani, ndang lahir baru, ndang diingani Tondi Porbadia; hape nanggo lapatan ni na lahir baru dohot ulaon ni Tondi Porbadia mangihuthon hata ni Debata na tarsurat di Bibel i ndang diboto. Tuhanta Jesus mandok di jamita on: “Aha ma pola paberengberengonmu silbaksilbak na di mata ni donganmu; ia na satiang na di matami ndang diantoi ho? Tung patut ma dohononmu tu donganmi: Ua huumpat ma jolo silbaksilbak i sian matami, hape na satiang do di matami? E ho pangansi, jumolo ma umpat tiang i sian matami; dung pe i, asa pingkiranmu manang beha pangumpatmu di silbaksilbak na di mata ni donganmi.” Sandok sipasidingonta do na songon i. Taboto ma, ndang dijou jala dipaian Debata hita di hasiangan on asa gabe panginsahi, gabe panguhumuhumi, gabe ‘penasehat’ manang gabe ‘korektor kesusilaan’, alai asa mangolu jala marpangalaho do songon anak harajaonNa, na mardomu jala mardame, na marhasadaon jala marparsaoran, na masipasingotan jala masihaehean di bagasan sandok roha na holong. Ala ni i – sahali nari – unang hita manguhumuhumi.
Diposting oleh Pdt.MV Simanjuntak di 18.49 0 komentar
Diposting oleh Pdt.MV Simanjuntak di 15.06 0 komentar
SERMON JAMITA TU MINGGU 07 DUNG TRINITATIS, 18 JULI 2010
Di Padan na Robi na marhata Heber, buku Parjamita tarrajum do tu bagian patoluhon, i ma Surat (Ketubim). Hata heber, Kohelet ro sian hata kahal, lapatanna huria (jemaat). Na marhahonaan do i tu sada jabatan di huria dohot tu na maniop jabatan i, i ma parjamita manang pangajari. Di buku i, digombarhon panurat i do dirina songon sahalak kohelet na manjamitahon taringot tu kesiasiaan. Taringot tusi, mulahulak do tarjaha di buku i (1:14, 17; 2:21 dna). Ndang pesimisme i, ai diparhatopot ibana do na jumpang do tong angka na denggan di tano on jala disosoi do jolma mangalului i (2:24; 3:12, 22; 5:18 dna). Alai dijamitahon ibana do i laho mangalo sekularisme (faham na mangarajumi na portibi on do satu-satunya kenyataan), parugamoon na disekularkan (ugamo na dipatutoru gabe ulaula ni sekularisasi) dohot utopisme (faham na naeng pajongjonghon masyarakat na sempurna di hasiangan on). Mangihuthon parjamita i, ndang tarojakhon hita ngolu nang panghirimanta tu angka na di tano on. Tu hamoraon rupani, ai kesiasiaan do i songon na diondolhon di turpuk on.
“Adong dope huida sada nari jea bolon di hasiangan on jala dokdok do i dipasarisari jolma i.” Ayat on padomuhon naung didok di jolo tu angka na naeng dohononna dope. Di jolo nunga ditaringoti ragam ni hangaluton di bagasan hamoraon. Ihut tusi, di pudi ni ayat on, naeng taringotanna ma muse sada nari dasor laho mangondolhon na alogo sambing do tutu hamoraon i. Taringot tusi ditaringoti ma sada fakta, i ma na mora jala na sangap na so boi marsaulihon hamoraonna. Dilehon Debata do nian godang arta dohot hasangapon tu ibana, ala ni godangna tartuhorsa do nasa na boi tuhoron marhitehite hepeng angka na hinalomohon ni rohana, alai ndang dilehon anggo kesempatan menikmatisa. Aha ma guna ni hamoraon sisongon i? Jea do i tahe jala hinamago godang, alogo sambing. Manang na di dia pe di sandok portibi on, dokdok do i dipasarisari jolma i, lapatanna drajumi jala diokui do i songon hangaluton manang boban na mandondoni; disolsoli do i, diarsakhon, ndang hea dirajumi kewajaran.
Na asing, gabe do nian jala leleng mangolu, pola do sarimatua. Di Padan na Robi, jolma sitorop pomparan dohot siganjang umur dirajumi halak do i na tarpasupasu. Alai halak na martaringot di ay.3 on didok,Di pangalaho na songon i, gabe hangaluton nama hamoraon i, hagabeon dohot ganjang ni umur i; gabe kesiasiaan manang alogo sambing. Tamba dope paetna, ai tanomanna pe ndang tipak dibahen angka na di pudina. Ra, na lalap ma angka anankhonna pagulutgulut arta na tininggalhonna i, gabe so sanga patupa upacara pananomon songon penghormatan na parpudi tu ibana. Taringot tusi pola do didok parjamita i: “Tagonan do silumaksaijur sian baoa sisongon i.” Silumaksaijur, i ma embrio na di bagasan bortian. Dison digombarhon, silumaksaijur i ruar tagan so tingkina dope (gugur). Di hata Batak digoari ma i eme na bibi jala na keguguran, mareme na bibi. Alai boasa didok tagonan eme na bibi sian na mora sisongon i? Ala duansa ndang diupacarakan. Molo so diupacarakan eme na bibi, somal do i, wajar; alai jolma, lumobi halak na mora, na gabe jala na sarimatua, ndang na binoto be i jala ndang tarturiturihon. Kesiasiaan do i, alogo sambing.
Pingkiran na patudos eme na bibi tu na mora i, ditorushon dope di ay.4-6. Magopo do eme na bibi i ro (datang dalam kesiasiaan), ndang adong agia ise na manghirim manang maimahon harorona, jala ndang adong gunana. Di bagasan haholomon laho, lapatanna ndang pola dipeakhon i di hatiuron asa ditingkir jala diparrohahon halak, alai hira na manuhihon tu inganan na holom pintor ditanomhon do i. Dung i muse, haholomon do manghuphupi goarna, lapatanna ndang adong na umboto goarna, ai tutu ndang hea digoari halak na songon i, jala ala so margoar gabe doshon na so manang aha ma i. Ndang adong sidohonon taringot tusi, na denggan manang na roa; ndang sanga diida i mata ni ari jala ndang sanga adong na binotona. Alai anggo baoa ondeng, dihirim jala dipaima natorasna do harorona, dipagodanggodang do ibana asa gabe jolma na marguna, didalani ibana do proses sosialisasi dohot enkuturasi gabe tontu status dohot perananna di tonga ni masyarakat dohot budayana, godang do na binotona, godang na binahenna, godang na mangolu sian ibana, jala godang na niingot ni halak taringot tu ibana, alai nang pe songon i ndang dung didai ibana na sonang. Di bahasa ni parjamita i, sumonang do eme na bibi sian jolma sisongon i. Tung sura pe mangolu ibana dua ribu taon, alai tong ndang dung diida na denggan, aha ma pola hasurungan ni i sian eme na bibi? Sada do hapateannasida, i ma hamatean; na sada mate andorang so tubu, ndang sanga didai ibana hangaluton dohot na denggan; na sada nari mate dung laon mangolu, diae do hangaluton jala ndang dung didai na sonang. Nda kesiasiaan do i jala alogo sambing?
Di ay.7 didok: “Saluhut hangaluton ni jolma sumarihon pamanganna do, hape ndang sombu anggo rohana binahen ni i.” Taringot tu ise do na nidokna dison, dalil na berlaku umum do i manang holan tu angka na tarrajum tu jolma songon na martaringot di jolo i? Toropan mandok, ndang na berlaku umum i, ai aut i luhut ma jolma ndang boi marsombu ni roha sian na niulana, hape di 5:17-18 ditaringoti do na adong do halak na pinaloas ni Debata marlas jala marsonang ni roha sian hamoraon dohot sinamotna, parbue ni na niulana. Jadi holan angka na tarrajum tu jolma na martaringot di jolo i do na nidokna. Saluhut ulaon dohot halojaonna dihirim jala disangkapi do laho panganonna, asa mangolu ibana jala sonang. Hape holan pamanganna do na sagat, anggo rohana ndang hea sonang. I pe, kesiasiaan do jala alogo sambing.
Sungkunsungkun na di ay.8 mansai maol do antusan. Na naeng patuduhon parasingan ni na pistar sian na oto do i, manang hombar tu konteks tong mangondolhon kesiasiaan? Na naeng patangkashon guna ni na dangol umboto mardalan di jolo ni donganna do manang sabalikna, mangondolhon na so marguna do i ai rap marujung do sude di hamatean? Di 2:13 ditaringoti do surung ni hapisataran sian haotoon, jala di 2:14a dipatangkas do i, didok, mardalan di hatiuron do na pistar, alai di haholomon ia na oto i. Nang pe sisada parsorion do luhut muse (2:14b), nda tung gabe disoadahon i hasurungan ni angka na pistar. Alai mamungka 6:3 songon naung pinatorang di jolo i, ditaringoti do halak na so dapotan hasonangan sian na niulana, jala i do dasor ni sungkunsungkun ni ay.8 on. Ndang didok i na oto, jala ndang didok na pistar. Ala ni i dos tuhukna, boi do i na oto, boi na pistar. Tangkasna, na boi masa do i tu na oto, boi tu na pistar. Molo songon i do tutu, aha ma hasurungan ni na pistar sian na oto? Mangalusi i, tontu do, ndang tagamon dohonon ni parjamita i, na so adong, alai adong do. Aha ma i? Haalusan do i sian sungkunsungkun na paduahon i na mandok: “Aha gunana di halak na dangol ia diboto mardalan di adopan ni halak na mangolu?” Di kesusasteraan hikmat, na dangol manang na pogos jotjot do i dibereng songon sinonim ni na pistar, na bisuk manang na tigor. Di sungkunsungkun i tersimpul do pingkiran na mandok: Halak na pistar, diboto do mardalan di jolo donganna. Apala i ma halobianna sian na oto. Molo na oto margaul serampangan, anggo na pistar diboto do tata krama. Boha pe parngoluonna, mora manang pogos, boi menikmati artana manang so boi, sonang manang di bagasan kesiasiaan, diboto do marpangalaho na patut maradophon sesamana.
Ay.9, monsong (sian onsong), lapatanna marhalianghaliang manang marhationghationg; mardondami (sian dondam), mandok mabiar (pat.Ps.13:3) manang maila. Jadi monsong mardondami, mandok mago mabiar manang tongtong dihaliangi biar. Hurang hona do pamangkeon ni hata i dison, ai di hata heberna meehalaak-naapesh (wandering desire/ menuruti nafsu manang keinginan) do didok. Jadi dumenggan do molo pinataripar ayat i songon on: Tagonan do na marnida sian na paihutihut hagiot. Di 1:8b ditaringoti do mata na so olo marnasombu marnida, alai sai naeng idaonna do sude; diida on, naeng an; diida an, naeng adui dohot satorusna. Di pamerengan ni parjamita i, hangaluton do nang i, kesiasiaan. Alai nang pe kesiasiaan, tagonan dope i sian na paihutihut hagiot manang na manghaliangi (mengingini). Boasa? Ai siangkup ni na so olo marnasombu, diorai do i di patik i (pat.2 Mus.20:17; 5 Mus.5:21). Sipaingot na pasabamhon roha ma i di halak na martaringot di jolo i, angka na boi holan paberengberenghon alai na so boi menikmati na di ibana, jala pangarimpunan ni sasudena i, kesiasiaan do i; alogo sambing.
Alai boasa boi songon i? Alus ni parjamita i, ala manang aha pe na adong, naung targoar hian do goarna. Di barita panompaon i tarjaha do na digoari Debata do na tinompaNa i sadasada. Marhite i diondolhon do, parjolo: Ibana do nampuna jala na manghuasoi na tinompa i. Ndang na marhuaso sandiri na tinompa i, alai na di bagasan haunduhon do tu Debata. Paduahon: Hadirion ni na tinompa i. Na digoar langit, langit ma hadirionna, ndang laut. Laut ndang boi gabe langit, langit pe ndang boi gabe laut. Laos goarna i do manontuhon hajongjonganna di adopan ni Debata dohot di tonga ni na tinompa i. Songon i ma dison, aha pe na adong, tarmasuk jolma, naung ditontuhon Debata hian hadirion dohot haadongonna. Boha pe pangulaonna, aha jala sadia pe na jumpangsa, boi manang so boi diparsaulihon manang dihasonanghon, Debata do na manontuhon. Ndang tarbahen jolma mardabudabu manang marparkaro dohot Debata taringot tusi, ai gumogo do Ibana.
Ay.11 udut ni pingkiran na di ay.10 i do i. Di parkaro, marpangke do godang hata. Ndang sae holan hata, dohot dope hatahata; gari na so hata tahe, tong marpangke. Ndang hurang torop ni pargeduk na malo palagelage hata na monang marparkaro maradophon partigor na so umboto godang hata. Alai maradophon Debata, tung na so adong do guna ni i. Molo naeng kritikon ni jolma i Debata taringot tu hatontuanNa, manang molo naeng adu argumentasi halak taringot tu ngoluna na so hombar tu hagiotna, diboto ma na paganda jea do i; kesiasiaan manang alogo sambing.
Boasa? Ai ndang diboto jolma i manang na aha na denggan di ibana saleleng di ngoluna, jala ndang diboto manang aha na naeng masa di portibi on dung salpu ngoluna. Ndang boi agia ise mandok, molo mamora ibana jala boi marsaulihon dohot manghasonanghon hamoraonna i, naung i ma na dumenggan di ibana; manang na sabalikna, molo so boi marsaulihon dohot manghasonanghon sinadonganna manang molo marpogos, naung i ma na rumoa di ibana. Boi do mamora sasahalak, alai gabe hamoraonna i do hamagoanna; sabalikna, boi do marng botoon ni jolma i be i, alai saotihotikna boi do ibana mambayanghon tagan di ngoluna na angka na denggan do siingoton ni halak sian ibana, ndang angka na roa, gabe dibursikhon manang diburai. Debata do na umboto na dumenggan di ngolu ni jolma sisatongkin i, na dumenggan huhut siingoton ni angka na di pudi. Ala ni i, na dumenggan di ganup halak i ma na unduk tu hatontuan ni Tuhan i.
Parjamita, i ma sada buku na sinurathon ni sada halak na dohot mamarungkilhon situtu sungkunsungkun angka na maol taringot tu pangoluon ni jolma, sada renungan taringot tu angka na masa di parngoluon sian panatapan na tardas. Pangarimpunanna didok, alogo sambing do saluhutna i. Taringot tusi, mulahulak do tarjaha di buku i. Na gabe reaksi do i tu sekularisme (i ma poda na mangarajumi na portibi on satu-satunya kenyataan, ojahan ni ngolu dohot panghirimon taringot tu ari pangapudian ni manisia) dohot utopisme (i ma sintasinta na naeng pajongjong masyarakat na sempurna di portibi on). Ndang adong agia aha na boi gabe ojahan dohot gogo laho mandungdung i. Hamoraon rupani, hagabeon dohot hasangapon ndang boi, ai alogo sambing do nang i. Paboa sintong i, di jamita on dipatujolo do manang piga fakta taringot tusi, i ma:
Na parjolo, sahalak na mora jala na sangap na so boi marsaulihon hamoraonna. Dilehon Debata do nian godang sinamot dohot hasangapon tu ibana, gabe tartuhorsa do nasa na hinalomohon ni rohana, alai ndang dilehon anggo kesempatan menikmati, gabe halak na asing tahe marsaulihonsa. Na paduahon, gabe do nian jala leleng mangolu, sahat tu na sarimatua, alaiTamba tahe paetna, di hamamatena ndang dibahen upacara pananomon tu ibana jala tanomanna pe ndang tipak dibahen angka na tininggalhonna. Na patoluhon, angka halak na ngalutan holan tu pamanganna. Digogo do mulaulaon, ndang diboto na loja, puas pais tu dolok dohot tu toruan; godang do nian jumpangsa, alai holan tu pamanganna, lapatanna holan pamanganna do sagat, bosur dohot butuhana, alai anggo rohana ndang dung hea sombu jala sonang. Songon i ma jotjot ngolu i, ninna parjamita i, songon na mangeahi alogo sambing. Hombar tusi, pola do dipatudos parjamita i jolma sisongon i tu silumaksaijur, jala pangarimpunanna didok: “Tagonan do silumaksaijur sian baoa sisongon i.”
Mansai ringkot do i parrohahononta asa unang mangojakhon ngolu dohot panghirimanta tu hamoraon, hagabeon dohot hasangapon. Ndang dosa nian hamoraon, hagabeon dohot hasangapon jala ndang sala na mamora, na gabe, dohot na sangap. Sabalikna do tahe, di jamita on pe torang do didok na silehonlehon ni Debata do i. Alai hombar tu huaso dohot habonaronNa, Ibana do na manontuhon lapatan dohot parguna ni i di hajolmaon. Hombar tusi, adong do halak na dilehon kesempatan marsaulihon dohot manghasonanghon angka na hinalojahonna, alai adong do na ripe papunguhon ndang anggo marsaulihonsa. Na boi masa do i rupani ala ni holitna, ala ni sahitna, ala ni giuna na mansari i, ala na sai digugai halak manang direcoki anakhonna, ala ni tompuna marpogos (bangkrut) manang mate. Gabe holan na paberengberenghon do ibana saleleng di ngoluna, angka na asing do anggo na marsaulihon dohot manghasonanghon. Nda kesiasiaan do hamoraon sisongon i jala na mangeahi alogo sambing? Marhite hamoraon tartuhor do podoman na umuli, alai ndang tartuhor anggo nok ni mata; tartuhor do ubat na umpaten, alai ndang tartuhor anggo hamalumon dohot hahipason. Songon i, marhite hagabeon manang hatoropon tartaluhon do musu, alai ndang sai tarpajongjong hadameon; jala marhite hasangapon tarpatunduk do natorop, alai ndang sai tardungdung anggo hademahon. Hamoraon, hagabeon dohot hasangapon ndang i alus tu sude parsoalan ni hajolmaon. Aut i, marhite modal na godang, marhite hatoropon dohot hasangapon tarpajongjong do tutu masyarakat na sempurna di hasiangan on. Alai naung dipeakhon Debata do saluhut tu toru ni rimas dohot uhumNa, gabe mangonggop do disi kesiasiaan jala gabe songon na mangeahi alogo sambing do na marhaposan jala na marsitiopan tusi. Antong, boha ma hita menyikapi i?
Na dumenggan di jolma i ma na unduk tu na tinontuhon ni Debata. Di toru ni kedaulatan ni Debata do saluhutna, jala marhuaso do Ibana taringot tu hadirion, haadongon dohot hajongjongan ni ganup. Taringot tusi, ndang tarbahen agia ise mardabudabu manang marparkaro dohot Ibana, ai gumogo do Ibana sian jolma. Ndang hasolsolan Ibana, na paganda jea jala na mangeahi alogo sambing do manang ise na puluk roha palagelage hata mengkritik manang adu argumentasi tu Ibana taringot tu angka pambahenanNa. Na sun pistar do Ibana, na tarbatas do ianggo pingkiran ni jolma. Ndang hadodoan agia ise caraNa mangamudihon portibi on jala ndang adong huasona mamparsoalhon manang mangajari Ibana taringot tu sibahenon dohot silehononNa tu ganup halak hombar tu asi ni roha dohot hatigoranNa. Ndang boi, ai ndang diboto jolma manang aha na dumenggan di ibana andorang di ngoluna dohot di angka na di pudina. Taringot tu na nidok di jolo i ma rupani, ndang adong agia ise na boi mandok, molo mamora ibana jala boi marsaulihon hamoraonna i, naung apala i ma na dumenggan di ibana; manang sabalikna, molo so boi manghasonanghon sinadonganna manang molo pogos, naung i ma na rumoa di ibana. Boi do mamora halak, alai gabe hamoraonna i do hamagoanna; sabalikna, boi do da na botoon ni jolma i be i, alai andorang di ngoluna ndang tagamon so hea ibana mambayanghon manang boha halak marningot ibana. Didok sada na so Batak do rupani sahali di parpunguan ni halak Batak: “Ndang pola siparsintaonta asa pajongjongon ni pinomparta tugu di tanomanta; alai boha, tarbayanghon hita do molo gabe jamban do pajongjongon nasida di hinamborta i?” Debata do na umboto na dumenggan di ngolunta sisatongkin i, na dumenggan huhut siingoton ni angka na di pudi. Ala ni i – sahali nari – na dumenggan di hita i ma na unduk tu na tinontuhon ni Tuhan i. Manang na boha pe pangalehon ni Tuhan i, tajalo ma i jala tahasabambon. Ndang na mandok na so boi hita marusaho di bagasan panghirimon na lam tu morana jala lam tu sonangna hita tumpahan ni Tuhanta i; boi do, alai unang ala ni sarita dohot roha na manghaliangi. Angkup ni i, sai tapasiding ma haotoon, alai tahangoluhon ma hapistaran; manang na boha jala songon dia pe hita, marpogos manang mamora, dangol manang na sonang, metmet manang torop, lea manang mulia, ingkon botoonta do marpangalaho na patut maradophon dongan jolma.
Diposting oleh Pdt.MV Simanjuntak di 15.54 1 komentar
Ro do sahali sahalak evangelis tu sada huta. Sahalak na tarbarita do ibana, naung godang dipangke Tuhan i patubegehon hataNa. Martahi ma angka huria na di huta i manjangkon ibana. Diongkos nasida ma sada gedong, asa disi patupaonna kebaktian, jala parbarita na uli na nidohan ondeng ma na marjamita disi. Dipadalan gonghon dohot joujou mangontang halak tu parpunguan i. Umbege i, marroan ma halak tusi mansai torop. Ala ni toropna, pola do ndang hasiatan di inganan i. Alai muningan do roha ni sude, ai diida nasida do di disi angka ulaula na so apala somal tarida di kebaktian.
Di na jumpang tingkina, nangkok ma parjamita i tu pentas. Hirim ma roha ni sude na pintor marjamita ma ibana, jala songon na somal diparade be ma rohana tu tangiang. Hape asing sian na hinirim ni rohanasida, mamangke ulaula angka naung diparade hian disi dipatupa ma ragam ni sulap angka na palongang roha. Lobi do sajom ibana na marsulap i, gabe sanga do lupa deba sian na ro i na laho markebaktian do nasida tu inganan i. Sabalikna do anggo na deba, sungkunsungkun do rohana mandok: “Ai aha do on, jala na marhua do hami tuson?” Alai di na lalap na deba, jala sungkunsungkun ia na deba, tompu ma ibana so, jala hapogan angka donganna pasuhihon sude ulaula sulapna i. Nangkok ma ibana tu parjamitaan laos didok: “Parsibalikmata do ahu na jolo, jala songon na niidamuna nangkin ma hupaulaula ganup ari. Mansai godang do hepeng dapot ahu sian i. Holan di bagasan sajom boi do hupapungu 100 dollar. Gabe mamora do ahu ala ni i, marlobilobi di arta dohot di sinadongan. Alai nang pe songon i ndang adong hasonangan di bagasan rohangku; hasang do ngolungku, humasusa arian dohot borngin. Ala ni i, hutadinghon ma sasudena i laho pararathon harajaon ni Debata songon na niidamuna nuaeng.”
Songon i do tutu, ngolu na sintong ndang ojak i di arta dohot sinadongan, alai di parsaoran tu Debata do. Taringot tusi, Tuhanta Jesus Kristus mandok: “Nang pe marlobilobi halak, ndada sian artana i ngoluna.” (Luk.12:15b)
Diposting oleh Pdt.MV Simanjuntak di 17.24 0 komentar
SERMON JAMITA TU MINGGU 06 DUNG TRINITATIS, 11 JULI 2010
Taringot tu si Jakobus na targoar naposo ni Debata dohot Tuhan Jesus Kristus (1:1) na manurathon surat on hira so adong do na binoto. Ise, di dia jala sadihari ibana mangula, ndang torang. Sian isi dohot hata gorikna na lancar, disura roha ni angka sipatorang hata ni Debata paboa sahalak na marwibawa do ibana, na tubu jala na mangolu di ruar ni tano Palestina. Surat on praktis do, marisi godang sipaingot na bersifat umum jala na jongjong sandiri. Ndang adong disi uraian na sistematis taringot tu sadasada pokok teologi manang dogma na marhahonaan tu situasi ni sadasada huria. Ala ni i tarrajum do surat on tu surat hatopan manang katolik (umum). Adong do na mandok (ndang pasti!), na surat Jahudi hian do on na pinangke jala na niisi ni panurat dohot jiwa Kristen. Arga do surat on di huria, ai tangkas do diondolhon hasadaon ni haporseaon dohot pangulaon. Haporseaon ndada sada teori haluaon na abstrak, pangalaho na marhinorhon do na marhataridaan di pangalaho dohot di parngoluon siapari. (Alai adong do ama ni huria, songon si Origenes, Eusebius dohot Martin Luther ndang pola mangargahon surat on).
Disura roha, na mangolu jala mangula do panurat on di tonga ni masyarakat na hurang parduli di keadilan sosial, ai mulahulak do ibana paingot sahat tu na mengecam angka na mora (ida rupani 1:9-11; 2:1-7; 4:13-16). Nunga marhinorhon i dohot tu ngolu ni huria, ai di parpunguannasida nunga masa na memperlakukan sasahalak hombar tu sinadonganna, i ma na patujolo jala mamparsangapi angka na mora, alai papudi jala paleahon angka na pogos.
Di Novum Testamentum Graece (Padan na Imbaru di Hata Gorik) dipungka do turpuk on marhitehite age nun, mandok nuaeng pe (go to now/jadi sekarang), alai ndang tarida i di salinan na marhata Batak. Somalna, molo dipangke komposisi sisongon i, ala na adong do pardomuan ni naung tinaringotanna di jolo tu na naeng taringotanna dope. Songon i ma dison, na marpardomuan do turpuk on tu 4:13, i ma na taringot tu halak angka na naeng laho tu kota martigatiga dohot mangomoomo sataon lelengna. Sian ayat na mangihut tusi, torang do, na tahinasida sandiri do i so pola marpaima manang marpanungkun di lomo ni roha ni Debata. Songon i do jotjot angka na tarihot tu arta, pangomoan i do na gumodang maggohi rohana; manang na boha carana jumpangan i jala sian ise i dijalo ndang pola gabe parsoalan. Mardomu tusi ma didok disonAngka ise do i? Ndang sude na mora, holan na mora na tertentu do. Ndang dosa hamoraon, alai mansai godang do hajahaton humaliang hamoraon. Cara ni halak mangalului, mangantusi dohot menyikapi hamoraon i do mambahen i, ndada hamoraon i sandiri. Tontu do, di huria dohot masyarakat satingkina, sai adong do ditanda panurat on angka na mora na songon i, jala angka i ma na parjolo hahonaan ni pinsangpinsangna on. Alai manang na di dia jala sadihari pe jumpang na mora na songon i, dohot ma i na pininsangna. “Tumatangis ma hamu jala mangangguhi,” ninna.manggohiApostel Paulus ma rupani, di mulana dihaporseai do na di ngoluna dope i masa (pat.1 Tes.4:15 duu) Ala tibu nama i masa, digombarhon ma dison naung sedang mengalami proses pembusukan hamoraonnasida angka na godang i, sedang ngitngiton ia ulosnasida angka na lamot i, jala sedang tasihon sere dohot peraknasida angka na marhillong i manuju tu kehancuranna. Na gabe sitindangi ma i taringot tu ngolunasida sandiri. Songon artanasida i, ngolunasida pe naung sedang mardalan do manuju tu kehancuran, tu hamatean na saleleng ni lelengna. Sahali nari, ala hatop nama i masa, tardok na so marguna nama ulaonnasida na papungu hamoraon i. “Dipapungu hamu do arta di angka ari na parpudi,” ninna.
Na boha do huroha angka na mora i umbahen tung songon i paminsang ni panurat on di nasida? Aha do naung binahennasida? Di jolo nunga nidok, cara ni jolma mangalului, mangantusi dohot menyikapi hamoraon i do na manghorhon godang hajahaton humaliang hamoraon i. Songon i ma didok dison, dilului angka na mora i do hamoraonna i antara lain marhitehite na mandobo upa ni pangula manang panabi na manggotil parbue ni haumana. Di halak Israel, ingkon laos di ari pangulaon i do gararon upa ni pangula, jala tung na so jadi do i tahanon tu ari na mangihut (5 Mus.24:15; pat.Mat.20:8). Angka na pogos do pangula i, jala laos upana ari i do sihangoluhononnasida na sakeluarga di ari i. Tung na so jadi do upanasida i pogoon, ai doshon na manggotap dalan ni ngolunasida na sakeluarga do i. Molo masa na songon i, Debata sandiri do pangondiannasida, tu Ibana do na mora i mardabudabu. Ndang tagamon marsombusombu Debata taringot tusi, sai na uhumanNa do na mambahen na songon i. I do na diondolhon dison, maungaung do na nidobo ni na mora i, jala sahat tu pinggol ni Tuhan Debata Sebaot. Maungaung, mandok joujou (berteriak).
Angkup ni i, dipinsang dope angka na mora i ala ni pargadombusonna. Mangan minum nasida di lambung ni angka na pogos na hurangan di na saluhut. Songon na mora na marabithon surta na rara dohot haen na bontar na lamot na di umpama ni Tuhan i, ariari do ibana marlas ni roha godang, alai di jolo ni pintu ni bagasna i peakpeak do si Lasarus, gok baro do dagingna; dipangido rohana naeng manganhon ebaeba sian panganan ni na mora i, alai ro ma angka biang mandilati barona i. Ndang didok na diusir na mora i ibana, ndang didok na dimuruhi; alai dipasombu do songon i, ndang dipadulihon, ndang dibahen agia aha (Luk.16:19 duu). Asa molo gabe tu banua toru ma ibana dung mate, ndang ala ni dosa na binahenna, alai ala ni dosa na so binahenna do, ai na umboto na denggan hape ndang diulahon, na mardosa do ibana disi (Jak.4:17). Suman tusi ma angka na mora na martaringot di turpuk on, marsonangsonang nasida pasudahon na nidobona, marfoya-foya di bagasan kemewahan. So mamoto rohanasida, songon na pamokmokmokmokhon dirina tu pamotongan do nasida disi.
Di ay.6 ditaringoti dope sada nari na gabe sibonsiri ni sipaingot ni panurat on tu angka na mora i, didok: “Diuhumi dibunu hamu do Partigor i; ndang dialo Ibana hamu.” Siangkup ni na mandobo upa ni pangula songon naung ditaringoti di jolo i, somal do angka na mora paporsukporsukhon angka pangulana khususna, angka na pogos umumna. Adong do i ala ni salana, alai ndang tongtong songon i, tung na i do lomo ni rohana. Ndang dialo na pogos i nasida; siangkup ni na so adong hagogoonnasida, mabiar do nasida mangalo, ai sian na mora i do nasida mangolu isara marhite na mangomo upa, na mamola pinang manang na manginjam. Mangalului pamintorion marhitehite na mangalu tu paruhuman pe ndang sai marguna, ai tuk do hagogoon ni na mora i mampartahanhon dirina bahkan manghuasoi paruhuman. Alai na manarik roha, ‘partigor’ dison disurathon do di bentuk tunggal manang singular. Di hata Gorik didok ton dikaion, lapatanna the just/the just one/the just man/orang yang benar itu. Songon i do nang ‘ibana’ tong do singular. Gabe dipaingot i do hita tu Kristus Jesus na targoar Partigor (pat.Ul.7:52). Diuhum jala dibunu parhuaso ni portibi on do Ibana, ndang mangalo, alai hohom songon birubiru na tinogu tu pamotongan, tung na na so dibuha do pamanganNa (pat.Jes.53:7). Tapamanat ma rupani, di salinan na marhata Batak dipangke do tu na dua i leter na balga. Boha tutu, ise do partigor na niuhuman jala na binunu na nidokna dison? Songon na nidok di ginjang i, angka na pogos do i, na porsea di Kristus i. Ringkot do botoonta, anggo di mulana toropan na pogos do na parjolo manjangkon Barita na Uli i, angka hatoban, na oto, na teuk jala na pinalea ni portibi on (pat.1 Kor.1:26-28). Di paruhuman dohot pamunuon tu na porsea i diida panurat on do na songon na diulahi do paruhuman dohot pamunuon na tu Kristus Jesus, Partigor i. Nda Ibana sandiri do mandok: “Nasa na binahenmuna tu sada sian anggingKu angka na metmet on, na tu Ahu do i dibahen hamu?” (Mat.25:40, 45), jala tu si Saulus (Paulus) na paburuburu halak Kristen i didok: “Saulus, Saulus, boasa leleanmu Ahu?” (Ul.9:4). Ndang lias sian uhuman manang na ise pe na manguhumi jala mamunu na porsea, alai sai na uhuman ni Debata do i. Ndang di portibi on, di ari uhum sogot. Na tama habiaran do i, asa diboto ganup manang songon dia do ibana mangalului dohot mamangke artana hombar tu lomo ni roha ni Debata.
Arta dohot hamoraon, mansai ringkot jala arga do i di jolma, ai i do sada na mandukung jala mangalehon lapatan di ngoluna. Ala ni i pola do dibereng na deba i songon sinonim ni hangoluan. Di sada umpama Batak rupani didok do: “Mutu siborok mangalului guluan, mutu roha ni jolma mangalului hangoluan,” lapatanna marusaho sian nasa roha dohot gogona mangalului hangoluan. Sasintongna nian ndada hangoluan i niluluanna, hepeng do manang arta asa adong hangoluhononna. Di hata Indonesia pe tartanda do pandohan mencari nafkah. Sada do urat ni hata nafkah dohot nafas, lapatanna hosa. Alai ndada na mandok na hosa niluluanna, tong do hepeng manang pansamotan asa adong panungkol ni ngoluna. Ndang masalpuhu molo nidok, molo so adong arta, ndang adong ngolu. Ala ni i sai marusaho do jolma mangalului arta i. Lam tu godangna artana, lam mamora ibana, dirajumi lam tu murana lam tu sonangna ma ibana mangolu. Di hita halak Kristen pe, ringkot jala arga do arta dohot hamoraon. Alai boha ma hita menyikapi i, mangalului, papunguhon dohot mamangke? Marojahan tu turpuk ari on, adong dua na boi dohonon.
Na parjolo, mangantusi na laho salpu do arta dohot hamoraon i raphon portibi on. Disura roha, na mangolu jala mangula do si Jakobus di masyarakat na hurang parduli di keadilan sosial, ai di suratna na songon i jempek pola do opat hali ibana paingot jala maminsang halak na gulut di arta, angka na mora na tarihot tu sinadonganna, jala na holan manarihon dirinasida sambing. Bangko i nunga bongot dohot tu huria, ai di parpunguannasida nunga masa na memperlakukan halak hombar tu haadongonna, na patujolo jala pasangaphon na mora, alai papudi jala paleahon na pogos. Mardomu tusi didok si Jakobus doSi Paulus rupani, di mulana dihaporseai do na di ngoluna dope i masa
Tau sipaingot ma i di hita asa unang mangojakhon manang mangarahuthon ngolu dohot panghirimanta tu arta dohot hamoraon. Atik pe pinarhatopot, na sada sian tungkol dohot na mangalehon lapatan ni ngolu do arta dohot hamoraon i, ingkon laos ondolhonon do na sintap ni ngolu tano on do guna dohot lapatan ni haadongonna. Didok sada pandohan: “Baju hamatean i ndang marsangku.” Sintong do i. Baju hamatean ni halak Batak rupani, ulos do, saput. Taboto be do, ndang marsangku ulos i. Laos songon i do kain kafan, baju hamatean ni donganta parugamo na asing, tong do ndang marsangku. Na marlapatan ma i, ndang marsiboanon be jolma tu balik ni hamatean i. Hepeng rupani, ndang ringkot be, ndang marguna. Sangku do inganan ni hepeng. Ala so marguna be, ba ndang dibahen be ingananna. Manang ise na mangojakhon jala mangarahuthon ngolu dohot panghirimanna tu arta dohot hamoraon, na mangojakhon jala mangarahuthon tu na so manahan do i jala na laho salpu. Ndang buni alai di mata do hasasalpu ni angka i. Tarida do rupani na ngitngiton ulos i, tasihon ia perak dohot sere i, manuju kehancuranna. Na gabe sitindangi ma i taringot tu angka na mangojakhon jala mangarahuthon ngoluna tusi. Songon arta i, ngolunasida pe na sedang mardalan do manuju kehancuranna, tu hamatean na saleleng ni lelengna. Ari uhum sogot i do papatarhon i. Ndang haurupan jala ndang tarpalua arta dohot hamoraon i manang na ise pe di ari i, sai na salpu do i rap dohot portibi on. Ala ni i tapamanat jala tahangoluhon ma na mangihut on:
Na paduahon, mangalului jala mamangke hamoraon i hombar tu lomo ni roha ni Debata. Aha do alana songon i paminsang si Jakobus di angka na mora i? Caranasida mangalului dohot mamangke hamoraonna i do. Dilului nasida do i di ruar ni lomo ni roha ni Debata, i ma na mandobo upa ni pangulana. Hajahaton na balga do i. Angka na pogos do pangula i, jala holan upana i sihangoluhononnasida ariari raphon donganna na saripe. Jadi, doshon na manggotap dalan ni ngolu ni angka pangula i do nasida disi. Angkup ni i, dipinsang do angka na mora i ala ni pargadombusonna, ai mangan minum nasida di lambung ni angka na pogos na hurangan di na saluhut. Dung i muse, dipinsang do nasida ala diuhum jala dibunu nasida do partigor so ada alana.
Pangalaho na songon i mansai jotjot do masa nang di tingki on. Ndang maol dioran halak na mangalului jala papunguhon arta dohot hamoraon sian dalan na so turut. Na manipu rupani, na manangko, na korupsi dohot na asing. Angka pemilik modal manang korporasi adong do i na lam pagukgukhon hamoraonna marhite na menindas angka pangulana, na mangido mansai godang alai mangalehon mansai otik. Ingkon lehonon ni angka pangula i do sude tingki dohot gogona tu perusahaan, alai sabalikna do anggo nasida, ndang pola ingkon pasahatonna sude hak nomatif ni angka pangulana. Torop do na mora, pribadi manang korporasi na so parduli di keadilan sosial; mangan minum di lambung ni angka na pogos na boi holan paberengberenghon huhut mamonduti ijurna, pamer kemewahan di lambung ni angka pemulung na ganup ari manghaisi pabalikbalikhon na bau jala mangolu sian na bau, tarmasuk na bau ni perusahaannasida. Adong tahe na mora, pribadi manang korporasi na gabe uap hamatean tu na humaliang. Di angka tingki parpudi on, sai adong do binege barita taringot tu kerusakan lingkungan di bona pasogit pinatupa ni Toba Pulp Lestari. Dirabas nasida do rupani hutan lindung di Register 41 Samosir dohot Humbang Hasundutan tarmasuk 2.475 hektare haminjon di Hutagalung Kecamatan Pollung dohot Parlilitan, hape apala i do pandaraman ni halak di luat i. Ndang taralo nasida. Mangalualu tu pamarenta manang tu lembaga perwakilan ndang sai marguna. Di ari 24 Juni 2010 i rupani, dipatupa do panghataion antara ni pangisi ni Bulu Silape dohot TPL di Gedung DPRD Tobasa di Balige. Taringot tu pertemuan i didok sada dongan do di statusna di face book: “Pertandingan tak seimbang antara PT TPL vs warga Bulu Silape siang tadi di Gedung DPRD Tobasa di Balige dimenangkan TPL dengan skor 100-0. Tak ada ganti rugi sepeserpun.” Lam morot do nuaeng pangantusion ni halak tu arta dohot hamoraon. Di hita halak Batak ma rupani, anggo na jolo, jumolo do diparsinta halak hagabeon, dung i pe asa hamoraon, jala ihut tusi ma hasangapon. Nuaeng, nunga gabe jumolo hamoraon, ai molo godang hepeng tartuhor do hatoropon dohot hasangapon. Ala ni i, gabe adong ma na so parduli be di uhum dohot ruhut na denggan, asal ma hepeng, sian dia pe taho diroro. Alai taboto ma, hamoraon na niahut sian dalan na so turut, na mangalangkai uhum dohot hatigoran jala na so parduli be di moral dohot hati nurani sasintongna hagigian do i jala haleaon di jolo ni Debata. Na mangago dirina do manang ise na mamangke arta dohot sinadonganna so mamardulihon donganna jolma, manang na puluk roha porsukporsukhon angka na pogos demi arta dohot hamoraonna. Ndang marsombusombu Debata taringot tusi, ditangihon do anggukangguk ni na pogos i jala dialusi. Ala ni i, sai talului jala tapangke ma arta dohot hamoraon i hombar tu lomo ni roha ni Debata.
Diposting oleh Pdt.MV Simanjuntak di 16.33 0 komentar
Piso Somalin Nababan – Borsak Mangatasi Nababan
Piso Somalin Nababan
On 5 Maret 2009 29 April 2009 By SUARA BORSAK MANGATASI NABABANdalam Turiturian
Dung magodang ibana gabe doli-doli na ganteng dihaposoonna, marsangkap ma ibana marhasohotan asa mangalap boru ibana bahen dongan saripemangalului nagabe donganna saripe. Alani i tubu ma dipingkiranna laho manungkun inana pangintubu manang na didia do huta ni tulangna. Dung disungkun ibana inana pangintubuihata manang na madekdek sian langit’. Molo ndang olo ho da nasida ma sada batang aek namansai tio ima Aek Simarlailai goarna di Pansur Napitu Tarutung. Didokma asa maridi nasida di batang aek i Simarlai-lai ala tung masai lambok jala tio
asida :
Dengke ni sabulan tu tonggina tu tabona, manang ise si
ose padan tu ripurna tu magon nai huta ni tulang nai, horas tulang ni si Tangkal tabu, horas ma tutu ni rajai jalanssi Piso Sumalim ma parsonduk bolon/dipangan Tarsunggul tu rohakku hamaloon ni laekku nahinan asa piltik jolo hasapion ninna tulang naima jalangau ninna hasapingkon
Aut adong nian godang tinutung,
Alusna ‘huboto do ompung’. ‘Antong paluma joloi andungna/adaran nabidang Ninna hapak-hapak on….
Ia ahu ma tubu ni dainang berena
So diboto datulang on a“Ito….., hu tongos do dison pahean ni berem, molo tusi
di lehon hoda on pehean on, ido berem. Alai molo
mangalo do hoda on dang olo mangalehon pahean on, idoberekku ? jala boasa diulahon ho na songoni tu berengkon?” Jadi didok si Tangkal Tabu ma alusna songon on:
dari i
jolma, naso jadi silatean.
Jala molo tung pe adong jolma na pogos jala na lea,
tung so jadi martahi na jahat.
Dalihan Natolu Nababan
7 pemikiran pada “Piso Somalin Nababan”
7 Juli 2012 pada 5:28 am\t Balas
lapatan ni ceritaon tu nuaeng huhilala songon on…
namora unang di papogos-pogos pambaenna
jala na pogos unang dipamora-mora pambaenna
ido umbahen sega sudena… gabe hona uhum ma
30 Desember 2010 pada 10:22 am\t Balas
8 September 2010 pada 4:48 am\t Balas
meskipun ini hanya cerita belaka,ataupun dongeng,dalam cerita /kisah ini ada pesan moral yang ingin di sampaikan.mauliate.
3 September 2010 pada 6:36 am\t Balas
data hasiholan tambunan
horas………tondi badingin……….molo boe amang!baen dohot bahasa indonesia asa di atusi akka dongan na tubu di pangaratoan
19 September 2009 pada 2:12 am\t Balas
adong do artina
12 September 2009 pada 7:05 am\t Balas
Apakah benar terjadi cerita ini, atau hanya dongeng aja, terimakasih dari Yudi Nababan no 19 dari Pahae Jae.
6 Maret 2009 pada 12:30 am\t Balas
Torsa 20 | ULTOP ULTOP
20. Si Morsadaroha dohot Si Morsadauhum
Adong ma najolo sada namorgoar Ulubalang Mortombuh Hobol, dua do anahna. Ia goarni si hahaan i, i ma Si Morsadaroha jala goar ni na tinodohonna Si Morsadauhum. Na jahat situtu do Ulubalang Mortombuh Hobol morroham, na gogo do ibana mangonsop mudar ni nanirajaanna. Ndang pola sadia leleng nari mate ma Ulubalang Mortombuh Hobol jadi tu anahna na dua i ma dipasudolhon angha raja dohot angka na sangap pambahenan ni amana na hinan, dipambuat ma nasa ugasanna ro di haumana singhat ni arta na binuat ni raja na hinan sian angka nasida.
Jadi morsinghor ma Si Morsadaroha dohot Si Morsadauhum patolu ibotona Nantapi Surat Tagan, soadong be hangoluanna. Dung songon i porsuh ni naniahapnasida i dipahombarnasida ma dirinasida tu angha porjahat, manangho i ma nasida tu ladang ni halah asa adong panganonnasida.
Alai di na sadari dibongotinasida na dua ma bagas ni namora, jadi jumpangsa masian bagas i godang ringgit. Dung i ro ma hata ni si anggian i tu hahana i songon on, ‘’Tabagi ma hepengta i ale hahang asa masipeop di ibana be hita, asa laho be hita masitopot lomonta masipaunean, anggiat adong manang ise na asi roha na olo manjanghon hita,’’ ninna. Jadi didok hahana i ma, ‘’Lehet ma tutu pinghiranmi ale anggi, tabagi ma hepeng i alai inghon bahenon do di ahu upa sihahaan.’’ Alai ninna SI Morsadaniuhum ma, ‘’Palias ma hatami ale hahang! Inghon dos do hita, ai ndada dia imbarni sihahaan mortimbanghon sianggian balik tahe sumurung ahu nian tama. Ai di isara bagion arta tinadinghon ni ama, sai siampudan do hundul di jabu bona jala sianggian panutuan. Ndang arta na tinadinghon ni ama sibagion i na dapot do ala ni i inghon dos do hita.’’
Jadi guntur ma nasida pagulutgulut hasurungan i pola moruhum tu jolo ni raja. Alai nanggo sada raja ndang adong na olo mambahen uhum na tinghos tu nasida ai sai na hurang mago do nasida di roha ni angha raja i morningot uhum na roa na binahen ni raja nahinan.
Dung sai gulut nasida ala ni jambar hasurungan i, ditopot Si Morsadaroha ma ianantuana, didok ma tu ibana, ‘’Ua boti ma i inang, oloi ma na hudok; ho ma manguhumi hami dohot angginghu, nunga loja hami tole harugian nunga godang. Jalo hian ma na upam 20 ringgit!’’ Jadi didok inantuana i ma, ‘’Ba beha ma bahenonhu manguhumi hamu?’’
Dung i ninna Si Morsadaroha ma mangalusi, ‘’Nunga hupauli ingananmu di punsu ni hariara na di adaran an, di si ma ho modommodom asa ro hami anghin dohot angginghu mangido uhum, sian porsimangotan ma ho mangalusi soaranami. Alai tabahen hian ma padanta, ia ahu do na ro mortonggo manang dia na husunghun i tu porsimangotan, tolopi ma hatanghi. Alai molo Si Morsadauhum do na mandoh hatana, manang dia pe didoh sip ma ho unang alusi!’’
Jadi mangoloi ma inantuana i di poda ni anahna i, dijalo ma ringgit upana i, dung i ,anaeh ma ibana tu hau i. Dung morujung panghataion ni Si Morsadaroha dohot inantuana i ditopot ma anggina Si Morsadauhum, didoh ma, ‘’Boti ma i anggi, ndang adong agi aise sian hita na patalu roha. Tapele ma jolo simangot ni amanta di hariara na di adaran an jala tu nasida ma tapasingothon gulutta on. Alai manang hata ni ise sian hita na dua na dialusi porsimangotan jala ditolopi hata na sinunghunna, unang be ho manjua mangalehon di ahu hasurungan. Ia hatam do na ditolopi annon ndang be manjua ahumorbagi hepeng i di uhum dos. I pe laho ma hita tu bona ni hariara an asa tasunghunnasida morhite sian pelean asa didabu uhum na tinghos di hita na morsadaina.’’ Burju roha ni sianggian i, dioloi ma hata ni hahanai.
Asa dung sahat nasida ro di bona ni hariara i, ditibalhonnasida ma hasea ni pamelean i, morsorin ma nasida jongjong manjouhon soarana tu simangot ni amana. Songon on ma didoh Si Morsadaroha, ‘’Ale simangot ni damang simangot ni dainang! Tangi hatanghon, tubu porsalisian di hami na morsadaina taringot tu bagian jambar ; hudok inghon marhasurungan ahu di hepeng na dapothami i gabe manjua angginghu. Laho pagulutgulut hasurungan i nunga godang ruginami. Ala ni i do umbahen na ro hami sadarion asa dipatinghos ho uhum di hami na morsadaina unang sai gulut.’’
Dungi dialusi na niupaan ondeng ma hata ni Si Morsadaroha i, didoh ma, ‘’Sintong do na nidohmi ale amang, sai inghon mortanda do anah sihahaan nang di bagian jambar.’’ I ma didoh.
Dung dibege Si Morsadauhum soara i longang ma rohana. Ala ni i pintor hehe ma ibana manjouhon soarana songonon, ‘’Ale simangot ni damang, simangot ni dainang longang do rohanghu mornida hamu. Ianggo morningot na dung nian tung na so hea do hamu porsimangotan mangalusi dijou na manjou. Ala gulut ahu dohot dahahang hupelehami ma hamu di son gabe mangalusi ma ho. Molo na tutu do ho porsimangotan na mangalusi i unang mordinghan panguhummu. Pardosdosan hupangido sian dahahang gabe dijua, ala ni i angat ma hudoh na binahenna i. Nuaeng pe molo porsimangotan ma ho na dia atas ni hau on timbang ma hatanami be uhumi ma hami!’’
Jadi sip ma na niupaan i, ndang mangalusi, pola tolu hali sai dijouhon soarana ndang dialusi. Ala ni i muruh ma SI Morasdauhum, dialap ma tanghe ditaba ma hau i sian muruhna. Mornida i na niupaan manjoujou ma ibana huhut sombasomba, didoh ma, ‘’Sombanghu di ho ale Morsadauhum unang muruh ho mida ahu, ai na sinuru do ahu tu son na niupaan do ahu!’’ Jadi sohot ma ibana na manaba hau i jala dipasurut ma dirina sian i.
Jadi diida Nantapi Surat Tagan ma halojaan ni ibotona na dua i, mangulahi ma ro hatana paingothon songonon, ‘’Nunga loja hami hinorhon ni pangalahomuna i. I pe masipaombun rohana be ma hamu jolo, hailahon hamu ijur ni halah. Mol osai morbadai hamu, ndang tagamon jumpang hamu hasonangan ni rohamuna. Dibahen i ale ito Morsadaroha patalu ma roham! Inghon bulung pala do roha tu bulung palia; inghon mardos ni roha do halah na morhahamoranggi jala na morsadaina asa gabe jala sarimatua.’’
Alai ninna Si Morsadaroha ma mangalusi, ‘’Palias ma i bai to hatamuna i! Anggo tung so marhasurungan do ahu di hepeng i, tung na so olo do ahu.’’
Jadi marsah ma roha ni Nantapi Surat Tagan mornida porrohaonna i, jadi dilului ma anghal patunduhhon rohanasida i; dibahen ma ibana songon na morsahit. Jadi ditonahon ma ibotona na dua i asa ro nasida manighir sahitna i. asa dung ro nasida, didoh Nantapi Surat Tagan ma, ‘’Ia ahu ale angha ito na laho mate nama ahu, ai huipi naborngin ro ma amanta dohot inanta na hinan manahiti ahu, diantuhinasida ma tanganhu na dua on jala luhut do daginghu ndang adong na so marngilutan. On pe sai morsada ni roha ma hamu jala masipaolooloan. Alai boto hamu ma, ia mas ape tu ahu na songon i sian na dung niida nasida do arsah ni rohanghu na sailaonna i ala ni pangalahomuna. Asa sitaonon i do dalannasida mangalap ahu tu lambungna umbahen dipasonggopnasida i tu ahu.’’
Jadi dung dibegenasida hata ni ibotonasida i, didoh Si Morsadaroha ma hatana, ‘’Antong ale ito, sai hipas ma hamu! Anggo ala ni bada on do umbahen na songon i pambahen ni amanta dohot inanta na hinan tu hamu, sai peut ma sahit i sian hamu jala tanggal; asa dibotohamu na olo do hami paingoton asal ma mangolu hamu; manduda ahu arian morsimomo ma ahu nuaeng, apala manjua ahu nasailaon di podamuna anggo nuaeng tung huoloi nama. Nunga diombun bulan diombun ari rohanghu nasailaon, on pe doh hamu ma uhummuna asa soang hami.’’
Jadi didoh Nantapi Surat Tagan ma, ‘’Molo na dung manghilalahamu di halojaon hinorhon ni roha na so morsipaolooloan, antong dos ma bahen hamu porbagi ni hepeng i unang ma morsisurungi ia naeng dope ahu mangolu di rohamuna laho patureturehamu jala asa sahat tu hamu pasupasu ni ompunta Debata songon nidoh ni porende na malo, ‘’Dangirdangir ni batu pandahdahan ni simbora; saut ma gabe jala mamora madingin molo hamu masipaolooloan jala morsada ni roha.’’
Dung i dioloi nasida ma tutu hata ni ibotonasida i, dibagi dosdos nasida ma hepeng i jala mordenggan ma nasida huhut morsisesaan dosa. Dung diida Nantapi Surat Tagan na dung mordenggan ibotona i jala mangoloi poda asa disuru ma Si Morsadaroha mambuat taoar na peah di pangumbari i jala didohon daishononna tu dagingna asa malum sahitna i. Jadi tutu sonang ma nasida di hangoluaon on.
Torsa 04 | ULTOP ULTOP
04 Boru Tompul Sipurpuron dohot imbangna
Adong ma najolo sada raja natarbarita, namargoar Motua Rajadoli, nammbahen onom jolmana. Dung nania lelengni porsaripeonnasida i, laos so olo do mananggalbajubaju sian jolmana na onom halah i, marsak ma rohana, ai nalaho punu ma ibana dirohana, so tumadingkon anak di tano on. Alai dipahundul raja i ma datu manungkunhon tu nasida manang dia do sibahenonna mangeleheleh Debata asa tubu anak dohot boru dongan sarimatua. Jadi mormanuk ma nasida; ai pormanuhon dodihaposi rohana. Dipeakhon ma sosona, asa manang dia sian angka soso i na nidompakhon ni manuk marbobo, i ma saut siulahonon ni suhut i. Jadi didompakhon manuk i ma soso namandok: “Ingkon mangulahi mangoli raja i, asa tubu anak donagan sarimatua.”
Jadi didok raja i ma, “Unang so i da na mambahen adong di ahu anak sipahedokhedohonku, denggan,” ninna. Jadi mangoli ma ibana, dioli ma sada boruboru ima boru Tompul Sipurpuron, boru Mombang Siagian. Ndang pola sadia lelengnai ditua Debata ma na tama di boru Tompul i. Mornida i imbang ni boru Tompul si onom halah i, sega ma rohanasida. Diluluinasida ma dalan manang songon dia behenon angkal mamunu boru Tompul naung gabegabean i. Ai molo tubu sogot na di bortian, ndang tarpaidaidanasida ibana sogot padidengdideng anak.
Umbege i boru Tompul tangis ma ibana, pola leleng asa dialusi anakna i. Dung i diulahi dakdanahi ma muse mandok hata, “Boasa ilum dohot tangismu behenonmu mangalusi, ale inang? Na so morama do ahu? Paboa!”
Dibege sahalak natuatua nahundul di jolo ruma i ma andungandung ni baoa na tarbeang i, jadi maniara ma rohana umbege dangolna. Ala ni i ditopot boru natuatua ondeng ma raja i, nahundul di horbangan i morportungkoan tu balian. Dipajojor natuatua i ma tu pinggol ni raja i andung ni na tarbeang i, porsorion ni inana boru Tompul Sipurpuron i di pangaup ni imbangna sionom halah i, i ma jolma ni Mortua Rajadoli. “Asa anakmu do i ale rajanami, ai ho do dilului.”
Morsogotna i hundul ma raja i di porlakna. Dung salpu porbalian, mangulahi mangandungi ma Si Lundunipahu di beanganna i. Jadi toho ma diandunghon ibana songon na pinajojor ni boru natuatua i tu pinggol ni raja i. Dung dibege raja i hatorangan ni andung ni baoa i perek iluna umbege parirna jala diparhatopot rohana ma tutu do i anakna. Ala ni i manaek ma raja i tu bonggarbonggar i, dihaol ma dakdanaki jala diumma, ditanggal ma dohot patna sian beangan i, tangis ma raja i mandok hatana, “Ahu do amangmu Mortua Rajadoli na niluluanmi dibagasan andungmu. Beha, mangolu dope inangmu?”
Laos di na sadari i ma borhat raja i dohot Si Lundunipahu mangalap boru Tompul sain liang i mamboan ibana tu huta. Alai manjua do boru Tompul i boanonna tu huta. Sasleleng so diolo raja i pinangido ni rohana. On ma didok,” Molo naeng ahu boanonmu tu huta, ingkon behenonmu jolmam sionom i bahen sidegean ni pat ni anakhon laho tu bagas dohot laho mijur. Anggo so in, sumonang ma ahu mangingani lianglianghon.” Asal olo nama boru Tompul i muli, dioloi raja i ma pangidoanna i. Jadi muli ma nasida.
Songon dia do Ulaon ni Punguan na Mangaradoti Orhanisasi Sitindangi Ni Jahowa Saonari on?
Punguan na mangaradoti orhanisasi di abad na parjolo
Manjaha surat punguan na mangaradoti orhanisasi
Di abad na parjolo, adong punguan na metmet ”angka apostel dohot angka pangituai” manghobasi songon punguan na mangaradoti orhanisasi na mambahen haputusan na ringkot na gabe siihuthonon ni sude ruas ni huria Karisten na nimiahan ni tondi. (Ulaon ni Apostel 15:2) Nasida sada soara mambahen haputusan dung diulas nasida aha na didok Bibel jala mangihuthon tudutudu sian tondi ni Debata. (Ulaon ni Apostel 15:25) I do sitiruon, na diihuthon saonari on.
Dipangke Debata laho mangulahon lomo ni rohaNa. Sian angka na nimiahan ni tondi parbadia do angka punguan na mangaradoti orhanisasi on jala nasida mangaradoti Hata ni Debata, jala mansai marparniahapan do nasida laho mangaradoti angka partondion dohot angka ulaon na asing. Ganup minggu do nasida marrapot laho mangulas na dihaporluhon ni angka dongan sahaporseaon di liat portibi on. Songon di abad na parjolo, tudutudu na sian Bibel dipasahat marhite surat manang sintua kaliling dohot angka dalan na asing. Sisongon on do na mangurupi ruas ni Debata asa marroha jala gabe sada mangulahon ulaon partondion. (Ulaon ni Apostel 16:4, 5) Punguan na Mangaradoti Orhanisasi on mangaradoti jala paradehon sipanganon partondion, patujolo ulaon mambaritahon taringot tu Harajaon, dohot mangaradoti sude dongan sahaporseaon na ditabalhon maniop tanggung jawab.
Tangi tu tudutudu na sian tondi ni Debata. Punguan na Mangaradoti Orhanisasi on, mangido panogunoguon sian Jahowa na marhuaso di surgo nang di tano on, dohot Jesus, i ma Ulu Ni Huria i. (1 Korint 11:3; Epesus 5:23) Ndang hirim roha nasida gabe Ulu ni huria. Nasida, dohot sude halak Karisten na asing na nimiahan ni tondi parbadia, ”diihuthon nasida do birubiru i [Jesus], manang tu dia pe i laho”. (Pangungkapon 14:4) Balga do roha ni Punguan na Mangaradoti Orhanisasi on molo tatangianghon nasida.
Angka ise do na dohot gabe punguan na mangaradoti orhanisasi di abad na parjolo?
Boha do Punguan na Mangaradoti Orhanisasi di tingkinta on mangido tudutudu sian Debata?
Jaha ma Ulaon ni Apostel 15:1-35 taringot songon dia do punguan na mangaradoti orhanisasi abad na parjolo mangulas dohot pasidunghon parsoalan marhite pangurupion sian Bibel dohot sian tondi porbadia.
HAMPUNG TOGI - MURUK AMONGNA TU SI TOGI - PALAMBOKPUSUPUSU
Home » TORSA » HAMPUNG TOGI - MURUK AMONGNA TU SI TOGI
20 August 2017 TORSA Edit
Nunga sai lomos nian roha ni si Togi uju digorahon si Kartini ibana asa rap marsipanganon manogot i, diarahon si Kartini ibana asa rap mardaon pogu nasida manogot i. Dohot muse do Ompu Pangadean doli manggogohon ingkon rap nasida marsipanganon, ujungna dang tarjua si Togi be so rap marsipanganon nasida. Hape ianggo mardaon pogu manogot nda ingkon sai rap nasida na saleleng on.
Gabe tubu biar ni si Togi na laho adong dohonon ni Natorasna hata annon tu ibana ala na mulak bagas ma ra na borngin ibana.
Dang pola piga hata na tubu uju mardaon pogu nasida, songon i nang dung sidung nasida mangan dang adong hata agia aha didok Ompu Pangadean tu si Togi. Hape ianggo rohana nunga sai lomos so tung dohonon ni natorasna hata tu ibana.
“Tu hauma dia do roham sadari on” ninna Ompu Pangadean doli dompak si Togi.
“Hauma na di dolok an Among”
“Nunga na denggan i. Sihol rohangku naeng tu balian asa rap laho jolo hita. Muse adong do di si sopo panisioan molo mohop ari annon”
“Boasa pola dohot Among tu hauma?"
“Sihol rohangku marnida haumanta i poang” ninna Ompu Pangadean doli manggogo ingkon dohot ibana tu hauma.
Laos so dapot do diantusi si Togi boasa ingkon sai manggogo Amongna i dohot tu hauma, dang porsea ibana holan ala na masihol amongna i asa dohot tu balian. Hape ibana pe nian holan laho mangaligi do atik boha do partubu ni sinuan nasida dua minggu na salpu. Alai ala maringkon dohot amongna i ndang tarjuasa be so mamboan amongna i atik pe sai sungkunsungkun di bagas rohana.
Rap hohom do nasida mardalan marsinunuti langkana be, Ompu Pangadean doli di jolo diihuthon si Togi sian pudi. Marsipatulut rohana be nasida na dua rodi na sahat tu sopo di tongani hauma i.
“Toe ligi ma jolo poang, dison pe ahu paima ho” ninna Ompu Pangadean Doli.
Dilangkahon si Togi mangaligi sude parbalohan ni haumana i, diparrohahon ibana aekna dohot boha partubu ni same naung sinuanton nasida dua minggu na salpu. Alai sai manginongi do rohana, aha do nuaeng roha ni amongna i asa ingkon dohot tu hauma? Molo ala ni na mulak borngin na bodari do ibana boasa dang di jabu hatahonon manang muruhan ni natorasna i ibana.
Akhh…aha ma nuaeng asa ingkon dohot tu balian natuatua on, ninna roha ni si Togi marhusori.
“Nunga sidung huroha sude diligi ho?. Boha do partubuna di ida ho?” ninna Ompu Pangadean.
“Hira dosdos do rap rata huida among”
“Antong pahundul ma jolo poang, asa manghatai hita”
Bop, mallobok tarontok ni si Togi. Ai aha nuaeng laho hatahonon ni among on, aha na masai ringkot ingkon di tonga ni hauma on ibana mandok hatana?. Lam tamba busisaon si Togi dung dipaido amongna ibana hundul di sopo i.
“Apala aha do among ingkon tu balian on hatahonommu hatam tu ahu?”
“Asa holan hita padua do manghatai. Boha nunga boi dohononku hatangkon?”
Mangunduk si Togi huhut angka bukbak tarontokna.
“Manjae ma hamu poang, dumenggan nama huhilala songon i”
Ngongong si Togi. Ai aha do nuaeng ujung ni hata ni amongna i. Hohom sambing do ibana jala tungki simanjujungna mamingkiri hata ni Amongna i.
“Dang tarpaidaida ahu poang songon i aeon ni parumaen. So margagan lojana. Mangalompa, paias jabu, manaringka, manjaga tigatigana, mangurus hami dohot Inongmu asing dope mangurus ho. Hape mardenggan pamatang nuaeng parumaen. Huhilala unang maloja hu parumaen tagonanma hamu manjae” ninna Ompu Pangadean.
“Boasa gabe songon i dohonon ni Among, na adong do sala pangalaho ni parumaenmu?”
“Dang adong. Gariada so i nama burju ni nasida. Na gabe asi do rohangku tu nasida ala ni lojana. Songon na bodari poang, nunga borngin sidung manaringka, so boi manigor modom nasida ala manombo sambolithu. Ingkon mangkar muse nasida ala so marnamulak ho, hape mulak pe nunga mabuk tuak jala sai mutauta i di bilutmi. Jai unang maloja hu nasida ala ni hami jala unang hupaidaida hami hansitna diae parumaen i tumagon ma hamu manjae asa holip sian matangku jorbut ni pangalahomi”
Gabe tamba tungki si Togi, lam diantusi ibana hata ni amongna i na manalihi ibana do. Lam bagas dipingkiri ibana hata ni amongna i na murukna do hape tu ibana. Diingot ibana na borngin ingkon mangkar modom si Kartini ala lalap paias utautana, mangalehon ibana minum, mandampoli tangkuhukna. Hape manogot ingkon tibu muse ibana dungo laho mangalompa. Tompu songon na mardosa si Togi tu inantana i.
“Jai, andigan ma hamu manjae poang dohot parumaen?. Jabunta ni inganan ni Amani Parulian i ma jalo mulak asa adong ingananmuna jala asa holang hita unang sai ni bege manang huida bahenonmu marsingkor parumaen i. Humatop ma poang hamu manjae”
Dang taralusi si Togi pandok ni amongna i. Nunga songon na dirusuk dihilala ibana pusupusuna umbege hata ni amongna tu ibana.
“Holan na bodari dope iba mulak borngin dung saut tu parumaenmu?” ninna si Togi mamintori dirina.
“Sahali do na sungka kedan, padua halihon ura nama mangulakhon i”
“Muse holan na karejo di jabu i do parumaenmu so hea ni togihon i mangula tu balian?” nina si Togi gogo soarana mandok tingkosna rohana.
“Bah, ai ho do hape mangula?. Ho do tahe marsuan, manjetor, marbabo, manimporot, mamupuk, gotilon?. Ho do hape marmahan horbom dohot mangulahon sude ulaula ni pasewahonmi?, dang na manggaji halak ho tahe? Nda holan na mangaturhon ho?. Alusi jolo ahu?”
“Holan manguluhon do ahu molo i do Among?”
“Antong boasa dang holan manguluhon bahenonmu parumaen. Gaji ma nian mangalompa, paias dohot manaringka abit, paias jabu, manjaga tigatiga napu muna i, mangurus hami dohot mangurus ho”
Mate maoto si Togi so mandok dia mangalusi hata ni amongna i. Maup ma tahe ala ni na mabuk tuak na borngin ma gabe songon on hata ni amongna i tu ibana mansai posa situtu.
Holan ala ni si Jannus dohot si Monang ma tahe gabe lalap ibana minum tuak di lapo ni Amani Bilklinton na bodari. Tarlobi muse hata ni si Sangkap na mangalesengi mandok gabe dirajai Inantana ibana dung mangoli dohot hata na mandok si Togi dang marngik tu si Kartini.
“Nunga be poang Togi, nunga hutanda be ho. Bulus nama pangkeonmu rok i mulai on, i nama na suman pangkeonmu dung mangoli ho. Tung mabiar do ho huroha tu si Kartini, so gait ma tahe Ama na nirajaan ni Inaina” ninna si Jannus muse ma tung pe margait hatana.
“Dang laho hatobanmu parumaen i asa dioli ho i. Ingkon antusanmu do ho gabe tunggane doli nasida parumaen gabe tunggane boru, ingkon dos do dang boi marimbar. Diantusi ho do tahe lapatan ni tunggane doli manang tunggane boru?” ninna Ompu Pangadean gogo jala mansai tompu gabe mambahen songgot roha ni si Togi
Jesus Pamalumhon Sampulu Halak na Hona Kusta (Lukas 17) | Hangoluan ni Jesus
Sahalak na Marsahit Kusta Mandok Mauliate
DIPAMALUM JESUS SAMPULU HALAK NA MARSAHIT KUSTA
Asa unang dibunu anggota ni Sanhedrin Jesus, laho ma ibana tu Epraim di utara ni Jerusalem. Disi ma ibana rap dohot angka siseanna. Gabe dao ma ibana sian angka musuna. (Johannes 11:54) Alai nunga jonok Paska taon 33 M. Alani i, dibolus Jesus ma Samaria jala laho tu Galilea na di utara. On ma parpudi sahali ibana tusi andorang so mate.
Tingki dibolus Jesus angka huta, jumpang ma ibana dohot sampulu halak na hona kusta. Adong do sahit kusta na mambahen habis jari-jari ni tanganna, jari-jari ni patna, manang pinggolna. (4 Musa 12:10-12) Mangihuthon Patik ni Debata, ingkon didok na hona kusta i do, “Na ramun, na ramun!” Jala pulik do ingananna dibahen.​—3 Musa 13:45, 46.
Alani i, ndang olo sisampulu halak na marsahit kusta i manjonoki Jesus. Alai jou-jou ma nasida, “Jesus, Guru, asi ma roham tu hami!” Mangida i, didok Jesus ma, “Laho ma jala patudu ma dirimuna tu angka malim.” (Lukas 17:13, 14) Dipatudu Jesus do na diargai ibana Patik ni Debata. Alana, angka malim do na marhak paboahon naung malum sasahalak sian kusta. Dung i pe asa boi nasida rap tading dohot angka na sehat.​—3 Musa 13:9-17.
Pos do roha ni sisampulu halak i na boi Jesus pamalumhon nasida. Laho do nasida tu angka malim, hape ndang malum dope nasida. Alani i, dipasu-pasu ma haporseaon ni nasida. Tingki na mardalan i, boi ma dihilala sisampulu halak i naung malum nasida.
Alai ro ma sahalak sian nasida mandapothon Jesus laho mandok mauliate. Hape halak Samaria do ibana. Dung i, “gogo ma ibana marsoara mamuji Debata”. Ai pos do rohana, Debata do na pamalumhon ibana. (Lukas 17:15) Dung jumpang ibana dohot Jesus, marsinggang ma ibana jala didok ma mauliate.
Didok Jesus ma tu angka halak na disi, “Nda sampulu halak do na dipamalum i? Alai didia do na sia nai? Laos so adong do sian nasida mulak laho mamuji Debata asing ni baoa na sian bangso na asing on?” Dung i ninna ma tu halak Samaria i, “Hehe ma ho jala mulak ma ho, haporseaonmi do mambahen ho malum.”​—Lukas 17:17-19.
Marhite pamalumhon sisampulu halak na marsahit kusta, dipatudu Jesus ma na sian Jahowa do huaso laho pamalumhon i. Ndang holan malum baoa Samaria i, alai olo do ra gabe dapotna hangoluan na saleleng ni lelengna. Saonari ndang dibahen Jesus be tanda halongangan manang mukjizat tu hita. Alai molo porsea hita tu Jesus, dapotta ma hangoluan na saleleng ni lelengna. Taargai do i songon na binahen ni baoa Samaria i?
Tudia do Jesus laho asa unang dibunu?
Boasa ndang dijonoki angka na marsahit kusta i Jesus? Boasa disuru Jesus nasida laho tu angka malim?
Aha do na boi tatiru sian baoa samaria i?
Halak na Malua sian Aek na Sumar–Si Noak dohot Aek na Sumar | Isi ni Bibel
JAHA DIBAGASAN HATA Afrikans Albania Amhara Arab Assamese Azerbaijani Azerbaijani (Sirilik) Bahasa Isyarat Cina Bahasa Isyarat Nikaragua Bahasa Isyarat Peru Bahasa Isyarat Polski Bahasa Isyarat PortugisZimbabwe Bashkir Bassa (Kamerun) Batak (Toba) Bengali Bikol Bolanda Boulou Bulgar Cebuano Cheska Chichewa Chitumbuka Chiyao Chol Cina Mandarin (Disederhanakan) Cina Mandarin (Tradisional) Dansk Digor Douala Efik Esti Faroese Farsi Fulfulde (Kamerun) Georgia Greenland Guarani GujaratiKolombita ni na ngungu di esti Hata ni na ngungu di suomi Heber Hiligaynon Hindi Hmong (White) Iloko Indonesia Inggris Irlandia Islan Italia Jepang Jerman Jerman Rendah Kabyle Karen (S'gaw) Kazak Kekchi Khmer Kinyarwanda Kirghiz Konkani (Devanagari) Konkani (Romawi) Korea Kreol Seychelles Kroat Kurdi Sorani Kurdis Kurmanji (Kaukasus) Kwanyama Lao Latvi Magyar Makedonia Malagasi Malayalam Malta Mam Mapudungun Marati Maya Mazahua Mazatec (Huautla) Melayu Miskito Mixtec (Huajuapan) Mizo Mongol Myanmar Nahuatl (Guerrero) Nahuatl (Huasteca) Nahuatl (Tengah) Navajo Ndonga Nepali Ngabere Nias Norwegia Ossetia Otomi (Rura Mezquital) Pangasinan Polski Portugis Prancis Punjabi Quechua (Ancash) Quechua (Ayacucho) Quechua (Cuzco) Quiche Romani (Junani Selatan) Rumania Rundi Rusia Sepedi Serb Serb (Romawi) Setswana Shona Sinhala Slovak Sloven Somali Spanyol Sranantongo Suomi Swahili Swati Swensk Tagalog Tajik Tamil Tarahumara Tarascan Tatar Telugu Thai Tigrinya Tiv Tlapanec Tojolabal Totonac Tsonga Turki Turkmen Tzeltal Tzotzil Udmurt Uighur (Sirilik) Ukraina Urdu Urhobo Uzbek Uzbek (Romawi) Venda Vietnam Waray-Waray Welsh Xhosa Yoruba Yunani Zapotec (Isthmus) Zapotec (Lachiguiri) Zulu
Halak na Malua sian Aek na Sumar
Debata mangaripashon halak na jahat alai dipalua do si Noak dohot keluargana
DUNG lam tamba jolma i, rarat ma nang dosa dohot hajahaton di tano on. Holan sada do panurirang di tingki i goarna si Henok. Ibana paingothon jolma na laho ripashonon ni Debata angka parjahat. Alai, lam gok ma hajahaton jala lam jorbut. Adong surusuruan mangalo tu Debata jala manadingkon inganan nasida di surgo, manuman dirina gabe jolma, jala dibuat ma angka borua ise lomo ni rohana. Parsaripeon na so patut on, manubuhon angka baoa na garang jala gogo—pandobo na digoari Nepilim na mambahen gok hajahaton dohot pambunuon di tano on. Hansit roha ni Debata ala naung sega angka tompaanNa di tano on.
Dung mate si Henok, adong ma sada baoa na tigor, goarna si Noak. Ibana dohot keluargana mangulahon na sintong di adopan ni Debata. Tingki ditontuhon Debata laho mangaripashon parjahat sian tano on, marsangkap do Ibana paluahon si Noak dohot sude ragam ni binatang. Didok Debata ma tu si Noak asa dipauli sada parau—na balga maropat suhi. Di bagasan parau i si Noak dohot keluargana boi tongtong mangolu, rap dohot angka ragam ni binatang, sahat tu na salpu aek na sumar na laho ro i. Dioloi si Noak do Debata. Saleleng 40 manang 50 taon dipauli si Noak parau i, ibana pe parbarita hatigoran (2 Petrus 2:5) Dipaboa ibana na laho ro aek na sumar, alai ndang adong na manangihon. Bongot ma si Noak dohot keluargana nang angka binatang. Dung i ditutup Debata ma pintu ni parau i.
Dobar ma udan saleleng 40 ari 40 borngin mangalungkupi tano on. Ripas ma nasa parjahat. Dung pigapiga bulan, sumurut ma aek, sangkot ma parau i di punsu ni dolok. Ruar ma si Noak dohot keluargana songon i angka binatang, sataon ma nasida di parau i. Dipelehon si Noak pelean tu Jahowa laho mandok mauliate. Dijalo Debata pelean i jala dipapos roha ni nasida na so ulahanNa be paro aek na sumar. Dibahen Jahowa ma halibutongan gabe partinandaan na tarida.
Dung salpu aek na sumar i, dilehon Debata parenta na baru tu jolma. Boi ma nasida mangallang jagal. Alai, ndang boi panganonna mudarna. Diparentahon do muse asa marpinompari jala digohi tano on. Alai, pungu do angka jolma dirajai sada ulubalang na margoar si Nimrod jala dipungka ma pajongjongkon sada manara na timbo digoari ma i Babel. Nasida marsangkap laho mangalo parenta ni Debata asa sopar jala manggohi liat portibi on. Ujungna, disundati Debata ma sangkap nasida, digaori ma hatana jala marragam ma hata nasida. Ala so marsiantusan be nasida, ditadinghon ma ulaon i jala marserak ma nasida.
—Dibuat sian 1 Musa bindu 6 sahat tu 11; Judas 14, 15.
Songon dia do hajahaton gabe rarat di tano on?
Songon dia do si Noak patuduhon na togu haporseaonna?
Dungkon aek na sumar, aha do na diorai Debata panganon ni jolma?
Mardalan Raphon Debata
Godang sian pinompar ni si Adam mangalo Jahowa dohot pamarentaonNa. Alai, anakna si Abel dioloi do Debata jala togu haporseaonna. Dungkon i, si Henok dohot si Noak didok mardalan raphon Debata. Lapatanna, nasida mangolu hombar tu lomo ni roha ni Jahowa. (1 Musa 5:22; 6:9) Godang disurat di Bibel, angka baoa dohot borua na olo mamillit Debata gabe Panggomgomi di nasida.
Diihuthon Ibana do Debata di Ngoluna
Aha do na mambahen maol si Noak dohot tungganeboruna pagodanggodangkon anakkon ni nasida? Songon dia do nasida patuduhon haporseaon tingki pajongjongkon parau?
Rak Beroda di Jerman ”Tingki Liburan”piga kota na balga di portibi on, jotjot do diida angngpiga inganan di sabola utara, di daerah pantai, di angka pulo na di laut Baltik dohot di laut Utara? Laho mangalusi sungkunsunghira 60 inganan di Jerman bagian utara. Hiraa hea manjaga gerai di angka kota na balga.
”Nunga Songon Parhuta On”
Godang do na manjangkon ulaon on. Sahalak Sitindangi mandok, ”Las do roha ni angka halak na disi. Burjuburju do nasida jala lomo rohana mangkatahatai dohot hami.” Si Heidi, na manjaga gerai di kota Plön mandok, ”Dung pigapiga ari, nunga songon parhuta on be hami dibahen nasida. Alana, molo diida parhuta on hami, pintor dipangkulingi nasida do hami.” Sahalak baoa na ngungu mandok tu angka Sitindangi na disi, ”Di godang inganan do dibahen hamu songon on ate.” Boasa didok ibana songon i? Alana, tingki laho ibana tu acara ni angka na ngungu di Jerman bagian tenggara, pajumpang do ibana dohot angka Sitindangi Ni Jahowa disi.
Rade do angka halak mangurupi ulaon on. Di pulo Wangerooge, dipaboa sahalak polisi ma tu Sitindangi taringot angngka inganan di Waren an der Müritz. Tingki mangida rak beroda di pelabuhan, didok ibana tu penumpangna, ”ngka halak tingki mandapot tolu brosur on:
Apakah Allah Benar-Benar Mempedulikan Kita? Sahalak turis mandok, ”Nga leleng hulului alus ni sungkunsungkun on. Saonari, pas di tingki liburan on, nunga dapothu be hatorangan taringot on.”
Barita na Uli sian Debata! Adong sahalak baoa na matua manjumpangi Sitindangi. Didok ibana ma jut rohana mangida angka agama. Dipatorang ma tu ibana, nho manjaha i.
Parsiajaran Bibelhu. Adong ma sahalak ama na paloash Denggan do on tu keluarganami.”
Adong lobi sian 3.600 publikasi na dilehon tu angka halak na mamolus sian inganan ni rak beroda i. Adong do pigapiga halak na mangido asa dijumpangi muse jala marsiajar Bibel.
Las do roha ni ang ngka halak.” Si Lukas na marumur 17 taon mandok, ”Las hian rohangku ala boi pasahathon barita na uli tu godang halak.”hasa Isyarat Polski Bahasa Isyarat SpanyolumbukEwe Fante Faroese Farsi Fiji Ga Galicia Georgia Greenland Guarani Hata ni na Ngungu di Amerika Hata ni na Ngungu di Brasil Hausa Heber Hiligaynon Hindi Igbo Iloko Indonesia Inggris Islan Italia Jawa Jepang Jerman Jerman Rendah Kabiye Kachin Karen (S'gaw) Katalan Kazak Kikamba Kiluba Kinyarwanda Kirghiz Korea Kreol Haiti Kroasia Lingala Lituavi Magyar Makedonia Malagasi Malayalam Malta Melayuias Norwegia Nzemanda Suomi Swahili Swedia Tagalog Tahiti Tarascan Tatar Telugu Tetun Dili Thai Tigrinya Tiv Tojolabal Tonga Turki Turkmen Twi Uighur (Sirilik) Ukraina Umbundu Urdu Uzbek Valencia Venda Vezo Vietnam Xhosa Yoruba Yunani Zapotec (Isthmus) Zulu
Ala holong rohanami tu Jahowa dohot tu angka jolma, marsitutu ma hami marbarita na uli tu sude halak, dohot ma i tu halak na hea mandok ”ndang lomo rohangku”. (Mateus 22:37-​39) Holong ni roha tu Debata, mangonjar rohanami mangoloi parenta ni anakNa asa ”mangkatindangkon tu natorop”. (Ulaon ni Apostel 10:42; 1 Johannes 5:3) Alani i ma ndang holan sahali dipaboa hami barita i, dos songon na diulahon angka panurirang ni Debata najolo. (Jeremia 25:4) Ala holong rohanami tu angka jolma, hupaboa hami ma ”barita na uli on na taringot tu Harajaon”, na boi parohon haluaon, nang pe ndang lomo roha ni nasida manangihon barita i di mulana.​—Mateus 24:14.
Jotjot do hami pajumpang dohot halak na manjangkon, di jabu ni halak na so manjangkon hian. Aha na mambahen?
Marganti halak na mangingani jabu i.
Adong halak na asing di jabu i na olo manjangkon.
Muba do situasi ni sasahalak. Situasi dohot na masa boi mambahen sasahalak gabe mauas di partondion jala olo manjangkon barita na uli. (Mateus 5:3) Halak na so olo manjangkon pe boi do muba rohana dos songon na dihilala apostel Paulus.​—1 Timoteus 1:​13.
Alai ndang olo hami mamaksa halak manjangkon barita na uli. (1 Petrus 3:​15) Diboto hami do ganup halak marhak mamillit taringot tu partondion.​—5 Musa 30:19, 20.
Asa Mandapot Haluaon do Sitindangi Ni Jahowa Umbahen na Marbarita Nasida sian Jabu tu Jabu?
Parsiajari ma na dihaporseai hami taringot haluaon jala songon dia asa mandapot haluaon.
Lului ma hatorangan boasa hami imbar sian agama Kristen na asing.
← S a k k o t a n
Sagu-sagu Hangoluan →
“Obrolan Lapo Tuak”
Tong dope nonang di humaliang ni Lapo Tuak suhutan on. Datung na paboa-boahon na holan tu lapo tuak iba, alai na mandok, tung mansai godangdo nonang molo nga hundul iba di lapo. Sai adong do suhutan ni dongan. Godang sihataan, iba naummalo jala lupa arsak ni roha molo nga rap mekkel dohot dongan. Jolo ni nangnang asa ninungnung, jolo pinangan asa nisukkun, boi marutang manang na dang.
Sahat ma namartaringot tu akka dongan magodang. Nasa nabinoto didia akka dongan on maringanan jala ulaonna saonari, pinaboa do dah. Dang makkurangi jala dang manambai. “Ai diingot lae dope tahe donganta si Talpe?, apala donganmu mangintip hian do bayon di Passur Pakkat” ninna dongan huhut mekkel.
“Ah, tu sadaan ma ho. Datung hea ni ula songoni” ningon hatop mangalusi. Godang do tutu si ingoton hatiha dakdanak iba najolo. Sai parjolo do iba lao tu passur, martapian, alai sai umpudi mulak. Ni gosgos do na so sigosgoson, bohama asa songon na leleng na maridi on. Pamerengan mampar. Rap sa passur do antong borua dohot baoa disi.
“Ai dongan ta si Bulha, nga Kapten ateh, hape anggo najolo molo ni ingot, sai dipudi hian do huddul on, ni rippu do dang hasea be bayon. Banggam na sun..–banggam=bodoh ( bahasa hamian, Pakkat), olo muse modom di kalas”
“Nitta do i lae, ba tabereng ma nuaeng, nga Kapiten” ninna Amani Tolhas, dongan marnonang on.
“Imadah, hape iba boi dohonon adong do utohutok niba, ni ida ma saonari, nda holan mamutor baut do binoto?” nikku huhut hu dorguk muse, pa opat galas on ma rumar.
“Na hummebat dope si donganta, Benget, nunga Anggota Dewan ninna di Jakarta ateh, ise tahe manuhuthon bayon tu ahu, Lae do tahe?” ninna amaniRumana, di jopput muse tabbul i.
“Olo, au do manuhuthon i” nikku
“Jago ma baea i ateh, hape anggo na jolo parsipsip do. Saonari ibana ma sidok na tutu. Ima tahe nidok jolma na burju tobok” ninna amaniTolhas, paula songon na di piltik gitar.
“Ai anggo dang burju tobok, boi do Anggota Dewan” nikku
“Sai laos ma dah, nunga Anggota Dewan, burju muse marhuria, anggo songoni do, boi do tolu periode i, ale ikkon gatti partai” ninna NaiFitri, parlapo. Huroa dipaihut-ihut ibana do pakkataion nami i.
“Ai so jo tahe Lae amaniPartogi, sian partai dia do dibuat ibana?” ninna amaniTolhas
“Bah, ai aha sukkunanmu isi, adong mago partaim?” nikku mangalusi
“On ma ho, sai tor pago do mangalusi, denggan do iba manukkun” ninna amaniTolhas, mekkel dongan na asing mambege alushi
“Ba, Olo ma, sai hira na uso-uso ho mago ugasan mu, sibaen partai na be do dah” nikku muse.
“Nanidok rupani, asa binoto do songon dia do partai ni si Benget, dongata na burju tobok i” ninna ibana
“Ai so pola marpartai mambuat dewan nueng on” nikku
“Ai dia do ho, peol nai. Haru hepeng pe ikkon gok do tusi, mambuat nomor calon nang malamar tu partai” ninna ibana muse.
“Ima hebat ni kedan ta on, hubege sude do donganna manolak di Anggota Dewan i, hape holan ibana do na olo manjalo, ai ninna donganna holan ibana do na talup tusi”
“Bah…, gok ni bual mi…sobur ma tuak mi, Dewan beguahai” ninna amanSakkot
“Dang porsea ho tu ahu?, anggo dang, boasa dongananmu ahu?” nikku mangalusi.
“Olo ma dah, adong ninna Anggota Dewan dang adong partai na” ninna amanSakkot muse
“Sukkun attong denggan, sian dia dalanna asa hupatorang, ro ho tu jabu” nikku muse, huhut serom
“Ollobolokni, sigodang hata, baen ma nih Dewan Beguahai…nabinoto jala na nialaman, ikkon adong do partaina. Songon iba ma, ala nomor ni sipatu do nomor niba di PartaiSolakku gabe dang monang iba di Dewan, anggo nomor sada nami, monang do” ninna ibana. Huroa hea do amaniTolhas on dohot gabe CALEG, hape ala nomor sipatu–istila tu nomor urut besar di partai– ba talu ma tutu.
“Na hudok, anggota Dewan Koinonia do kedan ta i di gereja nami” nikku mangalusi.
“Ah..narittik, nirippu Dewan Perwakilan Rakyat hape Dewan Koinonia do…ollobolokni, baen tuak i parlapo di narittik on” ninna ibana huhut di tarik lagu.
28 Oktober, 2010 pukul 11:53 am\t Balas
jadi ingat kenangan di Medan beberapa tahun lalu
betapa suasana lapo tuak selalu meriah
dengan diskusi yang selalu hangat
Jesus—Dalan, Hasintongan, dohot Hangoluan | Hangoluan ni Jesus
JAHA DI BAGASAN HATA Alur Amhara Arab Armenia Aymara Azerbaijani Azerbaijani (Sirilik) Baoule Bassa (Kamerun) Batak (Karo) Batak (Toba) Bikol Bolanda Boulou Bulgar Cebuano Chichewa Chitonga Chitumbuka Chuvash Cibemba Citonga (Malawi) Dangme Denmark Drehu Efik Esti Ewe Farsi Fiji Fon Ga Georgia Guarani Gujarati Gun Heber Hiligaynon Igbo Iloko Indonesia Inggris Isoko Italia Jawa Jepang Jerman Jula Kabiye Katalan Kazak Kazak (Arab) Khmer Kikamba Kikaonde Kikongo Kikuyu Kiluba Kinyarwanda Kipende Kirghiz Kiribati Kisonge Kongo Korea Kreol Haiti Kreol Mauritius Kreol Seychelles Kroasia Lingala Lomwe Luganda Luo Luvale Magyar Makau Makedonia Malagasi Malayalam Malta Maya Melayu Moore Myanmar Ndau Ndebele Ndebele (Zimbabwe) Norwegia Nyungwe Oromo Ossetia Otetela Pangasinan Papiamento (Curaçao) Pijin Nigeriaia Serbia (Romawi) Shona Silozi Sinhala Sloven Spanyol Sranantongo Suomi Swahili Swahili (Kongo) Swedia Tagalog Tahiti Tajik Tamil Tatar Thai Tigrinya Tok Pisin Tshiluba Tshwa Turki Turkmen Tuvalu Twi Tzotzil Ukraina Umbundu Urdu Uruund Uzbek Vietnam Wallis Waray-Waray Yunani
Dalan, Hasintongan, dohot Hangoluan
Tontu las do rohamuna mambege barita na uli, ndang i? Adong do barita na mansai uli tu hamu dohot tu keluargamuna.
Dibahen do i di Bibel. Martaon-taon naung salpu, dilehon Debata Jahowa do tondi parbadiana tu piga-piga baoa laho manurathon barita na uli i. Di buku on taparsiajari ma barita na uli na sinurat ni si Mateus, si Markus, si Lukas, dohot si Johannes.
Adong do halak na mandok goar ni buku na opat i, Injil manang Barita na Uli taringot tu Jesus. Dipaboa do di angka buku i, marhite Jesus do Debata paluahon angka jolma. Jala dung gabe Raja Jesus di Harajaon ni Debata, lehononna ma pasu-pasu tu halak na porsea tu ibana.​—Markus 10:17, 30; 13:13.
BOASA POLA INGKON OPAT BUKU?
Ra, sungkun-sungkun do rohamuna, ‘Boasa pola ingkon opat halak na manurat hangoluan ni Jesus dohot na niajarhonna?’
Umpamana rimangi ma adong sahalak guru na tarbarita. Adong ma opat halak na mangihuthon ibana. Siopat halak i jongjong di humaliang ni guru i. Na parjolo, sijalo pajak, na paduahon dokter, na patoluhon sijala dengke jala ale-ale ni guru i. Na paopathon, i ma sahalak na poso na mamparrohahon sude na masa i. Jala ibana do na umposo sian nasida. Marasing-asing do cara ni nasida paboahon hatorangan taringot tu guru i. Alai sintong do sudena. Jala molo tajaha sude buku na opat i, tadapot ma godang hatorangan na mambahen hita lam tangkas mananda guru i, i ma Jesus.
Sijalo pajak i manurat hatoranganna tu halak Jahudi. Alani i, disurat ibana ma angka hatorangan i mamangke cara na mura diantusi halak Jahudi. Alai ndang sai sarupa na sinurat ni dokter i, tu na sinurat ni sijalo pajak i. Gariada, gumodang do disurat ibana taringot tu Jesus na pamalumhon na marsahit. Dung i, ale-ale ni guru i manurat pangkilalaan dohot parange ni guru i. Jala baoa na poso i, manurathon hatorangan na jempek alai tangkas. Alai na rumingkot sian sudena i, sintong do sude na sinurat ni nasida. Hatorangan ni na opat halak i mangurupi hita lam mananda pangalaho ni Jesus, ulaonna, dohot na niajarhonna.
Sipata adong do na mandok “Barita na uli na sinurat ni si Mateus”, manang “Barita na uli na sinurat ni si Johannes”. Tutu, boi do didok songon i. Alana sudena i marisi “barita na uli taringot tu Jesus Kristus”. (Markus 1:1) Alai sasintongna, sada do barita na uli taringot tu Jesus, i ma na adong di buku na opat i.
Godang do parsiajar Bibel na mambandingkon hatorangan dohot angka na masa na adong di buku na opat i. Dung i, disusun nasida ma muse na masa i mangihuthon urutanna. Umpamana, songon si Tatian na sian Siria. Ibana mandok, sintong do sude hatorangan na adong di buku na opat i. Jala tarida do na sian Debata angka na sinurat ni apostel i. Di taon 170 M, dibahen ibana ma buku na marisi taringot tu hangoluan ni Jesus mangihuthon urutanna. Digoari do buku i Diatessaron.
Songon i ma nang di buku Jesus—Dalan, Hasintongan, dohot Hangoluan. Disusun do buku on mangihuthon urutanna. Alai tumangkas do hatorangan na dipaboa di buku on. Alana saonari, nunga lam taantusi be lapatan ni surirang dohot tudosan ni Jesus. Jala nunga taboto lapatan ni hata ni Jesus dohot ulaonna, gabe taboto ma dia na parjolo masa di hangoluan ni Jesus. Asing ni i, penemuan ni angka ahli mangurupi hita mangantusi hatorangan na sinurat ni angka apostel i, dohot na tinuju ni nasida. Tutu, ndang boi tangkas taboto sude urutan ni angka hatorangan di buku na sinurat ni angka apostel i. Alai di buku Jesus—Dalan, Hasintongan, dohot Hangoluan, disusun do angka hatorangan i mangihuthon urutan na boi dapot roha.
Tingki dijaha hamu buku on, rimangi ma aha do laba ni parsiajaran i tu hamu dohot tu keluargamuna. Ingot ma hata ni Jesus tu si Tomas, “Ahu do dalan dohot hasintongan dohot hangoluan. Ndang adong na boi ro tu Ama i molo so marhite ahu.”​—Johannes 14:6.
Marhite buku Jesus—Dalan, Hasintongan, dohot Hangoluan, diurupi ma hita laho mangantusi Jesus do “dalan”. Lapatanna, holan marhite-hite Jesus do hita martangiang tu Jahowa. (Johannes 16:23; Rom 5:8) Jala holan marhite-hite ibana do hita boi marale-ale tu Debata.
Jesus do “hasintongan”. Lapatanna, sintong do sude hata ni Jesus. Jala sintong do sude na niulahonna. Godang do surirang na “saut” marhite-hite ibana. (2 Korint 1:20; Johannes 1:14) Sude surirang i patuduhon, marhite Jesus ma saut sude sangkap ni Debata.​—Pangungkapon 19:10.
Jesus do “hangoluan”. Lapatanna, marhite tobusanna boi ma tadapot “hangoluan na saleleng ni lelengna”. (1 Timoteus 6:12, 19; Epesus 1:7; 1 Johannes 1:7) Jala gabe “hangoluan” do ibana di marjuta halak naung mate. Ai paheheonna do nasida asa mangolu saleleng ni lelengna di Paradeiso.​—Johannes 5:28, 29.
Ingkon taargai do angka ulaon ni Jesus laho pasauthon sangkap ni Debata. Anggiat ma las rohamuna marsiajar sian Jesus, i ma “dalan dohot hasintongan dohot hangoluan”.
Dipatorang di Bibel boasa Debata manompa tano on, andigan sitaonon on salpu, jala aha do na laho masa tu tano on dohot tu angka jolma na mian disi.
Rumang ni Na Marpolitik – DONALD HAROMUNTHE
Rumang ni Na Marpolitik
Molo tabege hata “politik”, “parpolitik”, manang “politisi”, jumotjot do ra pittor tubu di rohatta be akka pakkataion suang songoni akka rumang ni hajolmaon na ganup ari mamakke taktik holan asa lam martamba nian na adong di sasahalak parpolitik i lam tu godangna. Jempek hata dohonon, godangan ma i na so denggan. Hape nian sasintongna ikkon mamboan tu hadengganon do politik on, ai hagiotna pe mamboan tu hadengganon tu ganup natorop do (salus publicum).
Alai, alani godang ni barita manang na masa binereng, olo do sipata niundukkon roha ma na situtu do politik on holan patuduhon hajagoon ni sasahalak mamakke hamaloon, hasangaon ni goar, suang songoni haadongonna, dang parduli mamboan hadengganon tu ganup natorop do manang na holan tu dirina sambing manang holan tu akka familina (on ma na mamboan akka parsoalan, songon na jotjot tabege, i ma korupsi, kolusi, nepotisme) be. Songon na boi rimangrimangatta marhite torsa na jempek on.
Au sahalak pangula-ula do di hita an. Markopi, sipata marpege, sipata marlasiak. I ma ulaonhu martaon-taon jala na hutorushon do i sian natuatuaku, jala nasida sian ompung sahat ma songon i tu na marsundut-sundut, sahat tu sahala nang sumangot ni akka ompu sinahinan. Alai sahali on, ikkon ma luluon dalan asa unang holan na margulu tano tutu gellenghu si Poltak, anakhu, si jujung baringinhon.
Alani i, hudok ma tu si Poltak.
“Ingkon boru na pinillit nami do alaponmu da”.
Alai, “Daong”, inna ibana.
Huuduti muse: “Ai boru ni tokke sawit an do na tinodo ni rohanami da. Sotung leas roham”.
“Molo boti, olo ma au disi”, inna si Poltak.
Dungi ro ma au martandang tu jabu ni amanta tokke sawit i.
“Martahi nian au asa pangolionnami ma si Poltak tu borum siakkangan i”.
Alai didok tokke sawit i, “Daong”.
Huuduti muse: “Ai si Poltak nuaeng nunga gabe Direktur di Kementerian”.
“Molo boti, nunga denggan i, taparade ma tutu pesta i”.
Dungi laho ma au tu jabu ni Menteri.
“Baen ma si Poltak gabe Direktur di Kementerian na niuluhonmu nuaeng, bo”.
Alai didok menteri i, “Daong”.
Huuduti muse: “Ai si Poltak nuaeng nunga gabe hela ni tokke sawit nampuna marribu-ribu hektar i”.
“Molo boti, nunga denggan i, annon tahatai ma muse akka parbagianan na boi sibuaton ta sian laemuna na mora i ate”.
Godangan, songon i ma na masa di na marpolitik on.
Posted on May 22, 2020 May 23, 2020 Author DonaldCategories TuriturianTags Politik
Previous Previous post: Ojo Kesusu
Next Next post: Boasa Maol Pasohon Na Marisap On
Jambar ni Parrasun – Amani Partogi
Jambar ni Parrasun
Posted on 4 Januari, 2011 by Hendry Lumban Gaol
Sai dipaingot dongan do amanJamordong on molo ibana protokol diulaon pesta, asa diorui saotik takkaran ni kamput i. Nda songoni do nadibulan na salpu?. Alani pagodang hu didorguk kamput sampur tu kolesom i gabe marpeolan hatana. Dijouhon ibana ma angka tondong na ro.
“Tulang nami Rajai na ro sian huta Pakkat, dison ma hamu” ninna huhut dipatudu sada taratak manang tarapal di tonga ni alaman. Dipajonjong hasuhuton do opat taratak on, marganjang ma di tonga ni alaman. Dang songon di kota rupani, di gedung dibaen. Molo dihuta, sitohodo ulaon di alaman.
“Hula-hula nami Rajai sian Sihapodas dison ma hamu amang, nang inanta soripada, na hatop nai bahen hamu asa borhat hita, annon ma padenggan hamu sanggul munai” ninna marulahulak tu hula-hula tankas ni hasuhuton bolon. Horoa nga mangula kamput i, sobinoto tudia nidokna borhat. Dipatudu ma hula-hula on tu taratak partonga dikkan jabu ni hasuhuton.
Sude ma dipanjou i sada-sada.
“Akka parbegugajjang nang panggadam dison ma nasida” ninna ibana huhut di tudu tu taratak na parpudi. Mekkel sude na natorop, ai nga diboto boha parhata-hata ni amanJamordong. Alai mijur sada-sada ma na hundul di taratik i tu duru. Dang diingani sahat tu na sidung pesta. Bilolangon halak ala didok hundulan ni parbeguganjang.
Sian i, molo nga ditiop sorong ni mik, tor sai adong do dongan huta mandok, soara ni kamput do on manang soara ni amanJamordong?. Ia so i, tor didok dongan muse, unang lupa ho bah manuarahon asa sipahembang hasuhuton amak di donganmu parmabuk nang parbeguganjang.
Napaduahalihon dah, mambagi jambar ma ibana. Ala gumogo soarana ba sai ibana do sibagi jambar.
Nunga pala disurathon raja parhata, OppuJatikkos– manang ise sijalo jambar di ulaon i. Huroa ala hurang tangkas surat on jala ala naung didongani raru ni kamput-kolesom i bana, marambalangan ma dijaha.
“Jambar ni pardangdang…” ninna, toho dope disi, ro sahalak inanta mangeahi huhut dipadenggan mandar-mandarna. “Gabe jala horas” ninna mangalusi hut mekkel.
Dijoui ma muse sada-sada, hut gomos dipohul jambar on. Nian datung sadia nanilean i, alai dihalak batak tung mansai arga do i. Olo do marbada alani hambar na saotik i.
“Jambar ni parrasun….”
Sip dang adong mangalusi.
Dipadua hali muse “Jambar ni parrasom” marsiberengan halak, alai na deba nga mekkel. Disurakkon ma sian pudi, “Jambar ni ise do didok ho amanJamordong, naung tenggen do ho?”
“Naso dibege hamu do?, na tarsurat i do jahaon dah…Jambar ni Parrasom” ninna dipatolu hali.
Ujungna gear halak, mekkel natorop. Dijonohi OppuJatikkos, na manurat i, dipareso ala nunga gear halak. Hape jambar ni Parasom do, manang jambar ni sitaltal juhut. Istila di parjagalan do i. Parasom, siputtar asom tu gota.
5 thoughts on “Jambar ni Parrasun”
5 Januari, 2011 pukul 12:24 am\t Balas
Ai, ho nian sai nageor do. Bohama molo adong jongjong tikki dijouhon, ” Jambar ni parrasun…” Olo ma pittor dihujur jolma na ro ibana. Anyway, good job.
6 Januari, 2011 pukul 11:53 am\t Balas
Lang…dang makkan be hujur tu amanjatikkos i hahaha..holan di inum kolesom, tamba kebalna
6 Januari, 2011 pukul 10:04 am\t Balas
Kayaknya seru, biarpun nggak ngerti. Ini tentang apa Bang?
6 Januari, 2011 pukul 10:42 am\t Balas
ini cerita kehidupan sehari-hari ditanah leluhur bro. Lucu habis, tapi kalau kutuliskan dalam bahasa indo, jadinya tidak lucu.
bagusnya, kalau ada temannya yang ngerti tulisan ini (org batak_) boleh tanya, pasti bro akan terpingkal…salam
11 Februari, 2011 pukul 8:50 am\t Balas
ngerima amarjamordongi lae adong jambarni parrasom,sekalian ma jambarni parbegu ganjang,alana digora do sebelum na
Parjamita Sajuta Ruas – Amani Partogi
← Bulan Tekken Les
Istilah Komputer, Website, Blog Sian Pakkat →
Parjamita Sajuta Ruas
Posted on 14 Desember, 2010 by Hendry Lumban Gaol
Tolu bulan na salpu, diarisan ni parsahutaon Saurdot, dipatupa pangojakkonon ni panitia Natal. Ala satolop do sude anggota pamasahon Natal Parsahutaon. Gabe hasomalan siganup taon punguan on patupahon Natal, mamestahon ari hatutubu ni sipaluai.
“Bah, anggo tu parjamita do nuaeng, au pe mangalului” ninna amanJatikkos. Dung sahat panghataion on tu parjamita. Binoto do rupani na godang dongan ni ibana angka partohonan, nang pe rupani dang na sahalak sintua ibana.
“Nauli molo songoni, alai dah, unang songon parjamita nataon i, sobinoto dia nidokna, mondohondok ruas i, dang marimpola”
“Ah, ho nian lae, sai i dope ingoton, ujung taon nama on?” ninna amanJatikkos mangalusi
“Na pasingothon do dah lae, nga diantusi hamu nuaeng, sahali-sahali do iba mambege hata ni Tuhan i, jei agiat pala di nasahali-sahali i tor hantus begeon” ninna amaniSumuang mangalusi
“Ai sude do denggan jala marimpola jamita i, manang na ise pe patolhashon” ninna OppuJaringkot
“Olo ma dah, Amangboru, toho do nanidokmunai, alai molo mellop-ellop do namarjamita i, olo gabe mondohondok iba, songon nataon” ninna mangalusi dipadua hali.
“Pas do i lae, molo boi nian, parjamita na tarbarita i ontang hamu, datung so adong diboto hamu dah, Tulang” ninna amaniJatolhas tu amanJatikkos. Ia amanJatolhas on, antar godang do hata dison, boi dohonon parpollung tubudu do ibana, ai dipadomu do suhutan sian argani boras rodi argani tano.
“Olo, Amangboru, nadibulan na salpu nga hea hutariashon tu dongan, topet parjamita nautusan do ibana, ai ditanda hamu do ra i, sian Gareja Las ni roha. Datung so adong hita naso mananda ibana. Mardomu muse apala kedanhu do bayon, molo nga au mangidohon annon, dang tarjuasa i, boi dohonon Parjamita Sajuta Ruas ibana” ninna amanJatikkos.
Dang haru binoto sian dia do parkedanon ni amanJatikkos tu parjamita nanidokna i. Dia do sahalak ruas na habilangan jari-jari tu parmingguan markedanhon sahalak parjamita. Ai dang na binoto pe hajogion ni amanJatikkos on.
“Boasa didok Parjamita sajuta ruas? na sajuta do godangni ruasna” ninna amanJatolhas
“Dang habahas hita be i Amangboru, situruk ho innon” ninna amanJatikkos mangalusi hut mengkel
“Buti, istilah saonari, Parjamita sajuta ruas songon na geok nian, au pe hurang tangkas do mangantusi pandohan on. Ai kedahon dongan magodang hu do, dang arop roha na gabe parjamita bayon. Saonari, manang didia pe nga marjamita ibana, sian desa na ualu ro do manggokhon asa ibana marjamita. Ai sanga hian do kedanhu di partambalan, hape sonari daba nga denggan ngoluna, nasib na i” ninna amanJatikkos muse
“Sabotulna, diboto hamudo boasa didok Parjamita Sajuta Ruas?” ninna amanJamordong tompu, sa nangkin dang haru dohot manjahuti nonang i
“Bah, alana gok ruas na”
“Ima hamu, patigor hu do ahamuna”
“Jei, aha do, Amangboru?”
“Adong dope lapatanna na asing?”
“Nanidokna disi, sahali marjamita ibana ingkon sajuta manang lobi ma jalang-jalangna” ninna amanJamordong
“Ido hape?” ninna dongan huhut margahargak
Songon dia do Hamu Boi Marsiajar taringot Debata
JAHA DI BAGASAN HATA Abkhaz Afrikans Albania Amhara Arab Armenia Aukan Azerbaijani Azerbaijani (Sirilik) Bahasa Isyarat Cina Bahasa Isyarat Mozambik Bahasa Isyarat Norwegia Bahasa Isyarat Panama Bahasa Isyarat Paraguay Bahasa Isyarat Peru Bahasa Isyarat Portugis Bahasa Isyarat Rumania Bahasa Isyarat Rusia Bahasa Isyarat Selandia Baru Bahasa Isyarat Spanyol Bahasa Isyarat Swedia Bahasa Isyarat Thai Baoule Bassa (Kamerun) Bassa (Liberia) Batak (Karo) Batak (Simalungun) Batak (Toba) Bikol Blackfoot Bolanda Boulou Carib Cebuano Cheska Chichewa Chitonga Cina Mandarin (Disederhanakan) Cina Mandarin (Tradisional) Denmark Douala Efik Esti Ewe Faroese Farsi Fiji Frafra Futuna (Timur) Ga Garifuna Georgia Greenland Guarani Hata ni na Ngungu di Argentina Hata ni na Ngungu di Austria Hata ni na Ngungu di Cileroatban Iloko Indonesia Inggris Isoko Italia Jepang Khmer Kinyarwanda Kirghiz Kisi Korea Kreol Haiti Kreol Mauritius Kreol Seychelles Krio Kroasia Kwanyama Lao Latvi Lhukonzo Lituavi Luganda Luo Magyar Malagasi Mam Mapudungun Mare Mbunda Medumba Mizo Nahuatl (Guerrero) Navajo Ndebele (Zimbabwe) Nepali Nias Niue Norwegia Nzema Oromo Ossetianyankore Rusia Rutoro Sarnami Serbia Serbia (Romawi) Setswana Shona Shuar Sidama Sinhala Slovak Sloven Spanyol Suomi Swahili Swedia Tagalog Tahiti Tatar Thai Tigrinya Tojolabal Tonga Totonac Tsonga Turkmen Tuvalu Twi Tzotzil Ukraina Urdu Urhobo Uzbek Uzbek (Romawi) Venda Wallis Wayuunaiki Wolaita Wolof Xhosa Yoruba Yunani Zande Zapotec (Lachiguiri) Zulu
Hamu boi mandapot parsiajaran taringot Jahowa marhite manjaha Bibel. Na uju i dipillit Debata do pigapiga halak laho manurathon isi ni pingkiranNa. Angka na disuratna i digoari ma Bibel. Saonari hita marsiajar taringot Debata marhite manjaha Bibel. Ala Bibel on marisi hata dohot barita sian Jahowa gabe digoari ma on Hata ni Debata. Hita boi porsea tu na didok ni Bibel ala Jahowa ndang hea margabus. ”Na so tarbahen Debata margabus.” (Heber 6:18) Hata ni Debata marisi hasintongan.—Johannes 17:17.
Bibel sada silehonlehon ni Debata na umarga na dilehon tu hita. On songon sada surat sian ama na parholong tu ianakhonna. Dipaboa Bibel do tu hita taringot janji ni Debata na laho paulionna portibi on gabe sada inganan na mansai sonang—i ma Paradeiso. Bibel pe paboahon tu hita aha naung diulahon Ibana uju i, aha na diulahon Ibana saonari jala aha siulahonnonNa di ari na naeng ro tu angka ianakhonNa na marsihohot. Bibel pe mangurupi hita laho mangadopi angka sitaonon jala mandapot hasonangan ni roha.—2 Timoteus 3:16, 17.
Angka Sitindangi Ni Jahowa i ma aleale ni Debata; nasida naeng mangurupi hamu asa mangantusi aha na diajarhon ni Bibel. Paboa ma tu nasida molo hamu naeng marsiajar Bibel. Ndang pola digarar nasida. (Mateus 10:8) Asing ni i, hamu boi ro tu parpunguan Kristen. Parpunguan on dipatupa di inganan na digoari Bale Harajaon. Molo ro hamu tu parpunguan Kristen i, lam bagas ma parbinotoan muna taringot Debata.
Boi do hamu marsiajar taringot Debata sian angka na binahenNa. Songon na didok ni Bibel: ”Ditompa Debata langit dohot tano on.” (1 Musa 1:1) Tingki ditompa Jahowa ”langit” dibahen ma mata ni ari. Sian tompaan on aha ma na taboto taringot Debata? On paboahon tu hita Jahowa i pargogo na so hatudosan. Holan Ibana do na boi mambahen mata ni ari. On patuduhon bisuk ni Jahowa tu hita. Bisuk dihaporluhon mambahen mata ni ari na mohop jala torang alai ndang marnasuda.
Tompaan ni Jahowa patuduhon holongNa tu hita. Pingkiri ma taringot ragam ni angka parbue ni hau na adong di tano on. Jahowa, boi do manompa holan sada ragam ni parbue ni hau—manang ndang ditompa nanggo sada pe. Baliksa, dilehon Jahowa do parbue ni hau na marragam rupana, balgana, warnana, dohot daina. On patuduhon Jahowa ndang holan Debata parholong, alai marbasa ni roha, na burju, jala diparrohahon do hita.—Psalmen 104:24.
Molo jolma do na manurat Bibel, Boasa didok Bibel Hata ni Debata? Hata ni ise do na disurat di Bibel?
Text Sipilliton unduhan buku digital Hamu Boi Gabe Aleale ni Debata!
Audio Sipilliton unduhan rekaman soara Hamu Boi Gabe Aleale ni Debata!
Ruhut Parmahanion Dohot Paminsangon (RPP) HKBP – Diakonia.id
Home Ruhut Parmahanion Dohot Paminsangon (RPP) HKBP
Dung tinangkasan angka bahan i, satolop
do Komisi laho paunehon goar ni “Ruhut Paminsangon di HKBP” gabe “Ruhut
Parmahanion dohot Paminsangon di HKBP”, hombar tu usul di Sinode Godang
Sangkap disi i ma, asa hombar ulaon
parmahanion i tu ruhutruhut ni paminsangon di bagasan Huria ni Tuhanta.
Asa marhite sian bahanbahan i ma Komisi patomutomuhon rumusan na imbaru.
Laos pinaandar dope muse hasil rumusan i tu manang piga Distrik, isara
tu Distrik Sumatera Timur dohot tu Distrik Medan-Aceh laho rnangido
Dung i dipapungu jala dipadomu Komisi ma
angka pingkiran i muse di rapotna na parpudi ari 16-17 Januari 1987 di
STT HKBP Pematangsiantar.
Di Sinode Godang HKBP Januari/Pebruari
1987 dijalo do Konsep on, sitotophononhon di Rapot Pandita Hatopan 1987.
Laho padasiphon naskah konsep i diboan ma tu Rapot Pandita HKBP
sasadistrik bulan Agustus/September 1987, Rapot Praeses tanggal 8-11
September 1987 di Tarutung. Dung pinatomutomu saluhut angka pingkiran i,
dipatupa ma Konsep Ruhut Parmahanion dohot Paminsangon di HKBP jala
diboan ma tu Rapot Pandita tanggal 9-14 Nopember 1987.
Mansai arga do pingkiran na pinatujolo
ni parrapot na marhaujungan tu sada ni roha mamutushon Konsep Ruhut
Pormahanion dahot Paminsangon di HKBP huhut manjalosa sah berlaku di
sandok HKBP dung diedit muse.
Sai Tuhanta Jesus Kristus, ulu ni Huria
i, Ibana ma mangurupi hita manghangoluhon dohot mandalanhon Ruhut
Parmahanion dahot Paminsangon di Huria Kristen Batak Protestan.
Pinuji ma Debata Jahowa na tongtong marmahani bangsoNa sian ari
pamilliton najolo i sahat ro di sadari on. Ibana do na mamillit jala
manongos AnakNa Jesus Kristus, Parmahan na denggan i (Joh. 10: 11).
Ro do Ibana tu portibi on songon
Parmahan, ditanda do ganup soara ni na pinarmahanNa. Ibana do Parmahan
na denggan. Diseahon do hosaNa humophop angka birubiruNa. Dijaga do hita
sian ragam ni angka huaso na songon rumang ni babiat panoro na naeng
mamolgak hita gabe sirang sian Parmahan na denggan i.
Dijaga jala diramoti do HuriaNa na
marragam i songon i do nang hita di na rap mardalan dohot bangsonta
Indonesia mandompakhon zaman na lam tu majuna rap dohot parungkilonna.
Sandok sasada Ibana do Parmahan na denggan na tuk padamehon, paluahon
dohot pasadahon hita.
Torop do dipabangkit Ibana angka
naposoNa songon parmahan di tongatonganta, alai sai adong do i na so
haposan. Alai anggo Tuhanta Jesus diboan do hangoluan na gok pasupasu di
angka na pinarmahanna, jala ditulak do angka parmahan na so haposan
nang na mamboan poda haliluon.
Ibana do nampuna hita, dagingta dohot tondinta, ro di sandok artanta
nang parsaoranta di parhusoran ni tingki i ma zaman na lam tu majuna.
Ndang loasonna hita mago molo tongtong tajugulhon umbege, mananda huhut
mangihuthon soaraNa dohot dalanNa. Ala ni i gabe margogo ma hita
marpanindangion na mangolu maradophon angka huaso na adong di tongatonga
ni parsaoranta na marragam i di portibi on, songon i nang maralohon
angka debata sileban.
Ai hot do pandohan ni Tuhan Jesus nang
tu hita sahat ro di sadari on na mandok: “Ditangihon angka birubirungKu
do soarangKu jala hutanda do nasida, diihuthon nasida do Ahu. Gabe
hulehon tu nasida hangoluan salelenglelengna; ndang be mago nasida
salelenglelengna jala ndang tarrampas manang ise nasida sian tanganku”
(Joh. 10: 27 – 28).
Ala ni i do diparmahani jala dipinsang
Ibana hita molo manimbil hita sian Hata dohot dalanNa. Ai dilehon do
patikNa tu hita na mamboan ngolu na gok pasupasu asa tapangke i di
bagasan holong maradophon dongan jolma. Asa ingkon badia do angka na
porsea i, ala badia do Debata na manjou jolma tu harajaonNa (3 Musa 19:
2; Jes. 6: 3; Mat. 5: 48; 1 Pet. 1: 15 – 16). Ala ni i ma ingkon
sipasidingon ni na porsea i do dirina nang parsaoranna sian dosa dohot
ulaon ni sibolis (1 Pet. 2: 1 – 2).
Tama do ingkon unduk hita manjalo
parmahanion dohot paminsangon ni Huria i, ai tarajumi do. Debata sandiri
na patauhon hita marhite Hata dohot patikNa i, asa tau hita jongjong
songon halak na niasianNa jala na pinarbadiaan ni mudar ni Jesus naung
manobus hita gabe jolma na imbaru (2 Kor. 5:17), hubut patorashon
haporseaonta so hasurahan paima ro Ibana paduahalihon (1 Tes. 5: 23).
Asa ingkon rajuman do ia ulaon
parmahanion dohot paminsangon na pinatupa ni huria i, songon ulaula
dohot dalan ni Debata do i laho pauliulihon huriaNa di portibi on (Mat.
18:15 – 18; 1 Kor. 14:26).
Ia ruhut parmahanion dohot paminsangon i, i ma ruhut sidalanhononhon
laho marmahani dohot maminsang na maralo tu habadiaon ni huria i. Ingkon
badia do huria i di portibi on, ala ni i sialoon ni huria i do nasa
dosa na niula ni ruasna unang gabe pargasipan di huria i. Ai marhite
Ruhut Parmahanion dohot Paminsangon i togutoguon ma angka pardosa
anggiat dipauba rohana gabe mangolu ibana muse (Hes. 33: 11; 1 Kor. 5:
Asa ia sangkap ni Ruhut Parmahanion
dohot Paminsangon, i ma laho manogunogu dohot pauliulihon huria i.
Dibahen i ganup halak na padalanhonsa naeng manghangoluhon holong ni
roha, unang ma songon panguhum sambing ibana dirajumi, alai songon
parmahan do tahe na mangaramoti tondi ro di ngolu ni na pinarmahanna
(Hes. 3: 20; Mat. 16: 19).
Manjaga asa polin huhut unang rarat dosa i di tongatongana. Ai
marhite sian pinsangpinsang i naeng dipanghilalahon pardosa i rimas ni
Debata paboa na so jadi pasombuon parjahat i mian di bagasan
Marhite jamita, poda, tangiang dohot parmahanion do palumbaon halak
na naeng mardosa asa dipasiding dosa i huhut dijamothon dirina.
Asa magopo do nasa paminsangon
parhuriaon ia so nionjar ni holong ni roha nasida maminsang. Ai ndada na
manorui umbahen dipinsang nasida alai na mangurupi jala mangajari do.
angka pangalaosi marhite angka parhalado ni huria niuluhon ni pandita
manang wakilna. Ndada holan parhalado disi rajuman na maminsang nasida
alai tung sandok huria i do. Dibahen i tama do saluhut nasida manjaga
asa unang masa pangalaosion di huria. Ala ni i ingkon saluhut do nasida
patut palumbahon na naeng mardosa i.
Ndang sai tarbahen sandok huria i
marpungu, sae ma holan angka na pinajolo ni huria i, i ma angka
parhalado ni huria. Di rapotnasida ma dipamanat ia adong sitangkasan
manang sipinsangon sian angka dongan na mangalaosi.
Ia i ditotophon rapot i, i do putusna.
Dung putus panimbangon taringot tu paminsangon sibahenon tu parsala,
dipingkiri rapot i ma dalan pasingothon ibana huhut manangianghon ibana.
Ai umbahen dipinsang ibana asa saut do ibana malua sian pangalaosion
manang dosana gabe mangolu muse. Naeng ma botoon ni parsala, sandok
huria i do na patupahon paminsangon ala ni pambahenanna, ndang roharoha
ni parhalado na maminsang ibana.
Ndang tagamon so unduk rohana, jala
mabiar huhut maila ibana, molo dihilala sandok huria i do na maminsang
ibana. Ndang jadi ginjang roha ni na maminsang, alai naeng ma mardongan
tangiang rapot i padalanhon pinsangpinsang tu pangalaosi i, ai rap jolma
na gale do hita hinaliangan ni dosa. Holan ala asi ni roha ni Debata
sambing do na mangaramoti hita, umbahen so madabu hita tu dosa.
Sipinsangon ni huria do angka
nangalaosi, partohonan manang ruas ni huria, i ma parpangalaho na maralo
tu Hata ni Debata na mangulahon dosa na patar manang na buni. Ia dosa
na patar i ma songon naung dipaandar di bagian III, IV, V, VI ni buku
Alai maol do botoon taringot tu dosa na
buni. Masuk tuson do angka hasalaan na manggagat songon burbur, gabe
songon tasik ni bosi na maol longkangan, na pola tahe sai diampini halak
Mansai jorbut do panghorhon ni dosa na
buni, pola dipartahanhon jala dihalomohon halak laho mangulahonsa ai
gabe utang i dihilala rohana molo so diulahon hasalaan i. Sipata do
angka halak sisongon on martopenghon kebudayaan manang ekonomi laho
mangulahonsa, ai sai adong do hagogoon na manait rohana, gabe lam madabu
jala mago ma haporseaon dohot ngolu partondion dohot ngolu
parhuriaonna. Debata do na manguhumi pangalaosion na buni.
Ia angka na mandalanhon Ruhut
Parmahanion dohot Paminsangon, naeng ma na mangalehon tingkina dohot
rohana songon parmahan na pauliulihon tondi ni pangalaosi i unang ma
Ndang sintong pardalan ni Ruhut
Parmahanion dohot Paminsangon, ia pintor dihudus mandabu paminsangon so
jolo ditopot jala ditangkasi hasalaan i (hurang hatorangan na
Unang ma dipaujung paminsangon i marhite
na holan sahali marrapot, alai naeng ma dua tolu hali. Molo maol
dihatai, unang tompu, ai dokdok do ulaon manguhumi.
Asa tagan so diputushon dope paminsangon
i, naeng ma jolo tangkas dapot hatorangan pambahenan ni pangalaosi i ro
di alana umbahen dilaosi ibana patik ni Debata. Jumolo ma begeon
hatorangan i sian pangalaosi i sandiri, ndang sian halak na asing.
Unang ma dipangke (diperalat) Ruhut Parmahanion dohot Paminsangon i
laho pasombu tagas mamaloshon manang paduruhon dongan, tarlobi molo
adong parsalisian dohot hamaolon di huria.
Naeng do mansai jamot patulushon
paminsangion asa tongtong marsaringar tondi parmahanion nang
panogunoguon i, ndada naeng patubuhon hansit ni roha, baliksa asa
ditundalhon hasalaanna, jala asa lam marsangap Debata siala hamubaon ni
Nang pe dos sude dosa, ndang adong na
metmet dohot na balga, alai marningot tondi parmahanion dohot
panogunoguon na adong di Ruhut Parmahanion dohot Paminsangon, nunga
porlu adong bahenon tirket ni paminsangon i.
Deba dosa pangalaosion nunga tuk
pinsangon holan marhite sipasingot di jolo ni parhalado, deba marrumang
uhuman na adong hatontuanna (hukuman bersyarat), jala na umborat ndang
tarjua so pabalion sian huria. Marhite i diondolhon disi tujuan manang
fungsi parmahanion, pangajarion dohot panogunoguon ni Ruhut Paminsangon
di huria i.
Tongtong do sihobasan ni huria
panghobasion parmahanion tu angka na hona pinsang, ai ndang lomo roha ni
Debata mida hamatean ni parjahat. (Hes. 33:11). Ndang jolma
sapalsapal/na so marguna, jala ndang songon musu nasida rajumon. Diingot
Pandita, Guru, Sintua, Evangelis, Parjamita Ina, Diakones dohot natorop
ma manangianghonsa, ai ingkon ingoton do, umbahen dipinsang huria
ibana, anggiat mulak nian ibana sian haliluonna. Ala ni i sitopoton do
ibana, sipaingoton nang pe jogal rohana. Ingkon naeng hilalaonna holong
ni roha ni parmahan i di ibana, anggiat olo gabe dauk rohana. Naeng do
mulak parjahat i tinalahon ni holong ni roha. Manang beha pe uhum
dihonahon tu parsala, jadi do ibana marminggu, siarahononhon do tahe,
anggiat unang ditadinghon parmingguon i. Ai beha ma ibana mulak ia so
jolo ditangihon Hata ni Debata.
Alai tutu di balian ni huria do ibana
rajumon (l Kor. 5:11; 2 Tess. 3:6; Tit. 3:10). Naeng do dipanghilalahon
huria i tu parsala i asa ditanda ibana hahuranganna paboa na so haposan
ibana, ndang sitangihononhon dope hatana di huria. Saleleng adong dope
ruas ni huria di bagasan paminsangon, songon utang ma i di na sahuria i.
Ndang jadi mansohot nasida mangalului dalan manogunogu na lilu asa
mulak tu hasintongan.
Nasa Ruhut Parmahanion dohot Paminsangon
na pinadalan ni huria tu sasahalak ruas ni huria, sisuraton do i tu
notulen dohot tu buku Parmahanion dohot Paminsangon.
Rade do tongtong huria i manjangkon
haroro ni parsala na naeng mulak i, ai marhite i lam moru ma utang ni na
sahuria i maradophon Parmahan Na Sumurung i, i ma Tuhan i. Parbue ni
tangiang dohot ulaon ni huria do na pinataridahon ni sangkap ni parsala
na naeng mulak i, ala naung marpanghorhon i tu diri ni parsala i.
Dapothonon ni parsala na naeng mulak i
ma pangula ni huria dalan pabotohon sangkapna naeng mulak. Urupan ni
pangula ni huria ma ibana laho manurathon pangidoanna i, asa adong
siboanon tu rapot ni parhalado na niuluhon ni pandita manang wakilna.
Dung denggan ditimbangi rapot pangidoanna i, paboaon ma i muse tu ibana,
asa rade ibana umbege hata ni tingting panjangkonon di bagasan
Sihobasan ni guru huria dohot pandita ma
ulaon panjangkonon i di tongatonga ni huria, di jolo ni Parmahan na
Sumurung i. Ai nunga saut be parsaoran na ginohan ni holong ni roha ni
Debata na patut sihalashononhon songon ari na balga, ari pardamean di
sandok huria i.
Taringot tu panjangkonon di halak na
matemate ne: Boi do jangkonon mulak tu huria halak na hona pinsang naung
matemate ne, molo dipatuduhon unduk nang hamubaon ni rohana dung
ditangkasi pandita hinasintongna. Jala na boi do pasahaton tu nasida
Ulaon na Badia; songon i nang molo monding nasida, boi do antoan ni
huria hombar tu panangkasion ni panditana.
Taringot tu panjangkonon di parhalado ni
huria: Molo hona Ruhut Parmahanion dohot Paminsangon sasahalak;
partohonan di huria. alai nunga dipauba rohana jala dijangkon huria i
parsitutuon dohot hatauonna, boi do nasida sumuang manjalo dohot
mangulahon Tohonanna muse molo so pola mambahen gasip tu huria i.
Tangkas do diajari Tuhan Jesus siseanNa
taringot tu parmahanion i, ai didok do di Joh. 21:17 tu si Petrus:
“Parmahani ma angka birubirungKu”. Jala di Mat. 18: 15 – 17 didok: “Molo
mardosa donganmi, topot jala ajari ibana. holan hamu padua. Molo
ditangihon ho, dapot ho do ibana gabe donganmu muse. Alai anggo so
ditangihon ho, arahon ma donganmu sada manang dua, asa hinatindangkon ni
dua manang tolu halak nasa hata. Alai molo so ditangihon nang nasida,
paboa ma tu na sahuria i. Molo so ditangihon nang huria i, etong ma
ibana songon parbegu”.
Ala ni i tagan so saut dope mardosa
sasahalak, patut do mardalan parmahanion asa unang masa nian na bali
manang haruar sian huria i.
Ala marsibalgai do panghorhon ni sala
manang dosa i, naeng ma manat angka parhalado manimbangi asa unang masa
uhum na borat tu parsala na ummetmet, hape numeang tu parsala na
Ai ragam do dosa i. Adong do i dosa na
so tinuntun, dosa ala na tarpaksa, dosa ala ni na ginintalan, dosa na
tarsor, adong muse dosa naung sinangkapan hian, nang na tinuntun pe.
Anggo panghorhon ni dosa manang
pangalaosion i, manorusi do i sahat tu harohaon ni jolma (kejiwaan),
parsaoran di masyarakat, songon i nang tu sundut na mangihut nang tu
sude jolma pe. Dilehon Tuhan Jesus do huaso tu angka siseanna i manesa
dohot pahothon dosa ni angka pardosa marguru tu dosanasida be (Mat.
16:19; 18:18; Joh. 20:23). Alai sijangkonon do mulak pardosa tu
tongatonga ni Huria marhitehite na papatarhon hasesaan ni dosana di
Balga do asi ni roha ni Tuhan Jesus
manjangkon pardosa na manolsoli rohana; alai laos balga do uhum nang
rimas ni Debata dompak halak na jogal roha dohot pangansi. Molo
dihaburjuhon Huria i maminsang angka pangalaosi, lam ias ma parsaoran i,
gabe denggan pangalahona, tau sitiopon ni angka na so tang dope
haporseaonna. Badia ma Huria i nang idaon ni angka parugamo na asing
molo dipadao pangalaho ni angka siparsala i. Alai molo dipasombu do,
ramun ma Huria ni halak Kristen di roha ni angka parbegu nang parugamo
Asa na ringkot do uhum parhuriaon, ai
pangajarion do i mangaramoti dongan, huhut manonggoti parsala di salana
dohot manogunogu nasida mulak tu Debata.
Sitogutoguon do ruas laho mananda
hahuranganna, manang dosana na buni, manang dosa hasianna (dosa na so
tartinggalhonsa). Hata ni Debata do na boi maminsang dohot manogunogu
ibana asa margogo manadinghon dosa i, so pola ala pinadapot ni Ruhut
Parmahanion dohot Paminsangon. Boi do hita so dapot ni aturan ni jolma,
alai patar do ianggo di jolo ni Debata.
Hinorhon ni i naeng ma ganup hita
mangoloi Debata, asa unang manghorhon mara di tondinta, di ngolunta, di
keluarganta nang di parsaoran masyarakat, ai taboto do ndang hagabusan
Taringot tu tirket ni pangalaosion:
adong na dipaingot, adong do na dischorsing, adong do nang na dipecat.
Mangihuthon Buku na Badia i, adong do 5 (lima) tangga siingoton ni huria
laho mandalanhon Ruhut Parmahanion dohot Paminsangon.
Asa molo madabu uhum, unang dirajumi
ruas i songon paksaan dohot uhuman sambing, alai tanggungjawab ni sandok
ruas do mangargahon dohot padalanhon Ruhut Parmahanion dohot
Paminsangon i. Ingkon dihilala ganup ruas ni Huria do, ia Ruhut
Parmahanion dohot Paminsangon i dalan ni Huria i do i mangaramoti,
marmahani, papitahon Huria i dohot manogunogu ganup halak tu ngolu na
Kristen na marojahan tu Hata ni Debata (2 Tim. 3: 5; Kol.3: 16-17).
Denggan do sude ruas ni Huria mangantusi
jala umboto Ruhut Parmahanion dohot Paminsangon i marhitehite boaboa,
ai naeng ganup nasida rade manjalo ruhut na mangonai tu nasida
manghorhon tu hamubaon ni roha.
Naeng do ganup ruas ni Huria umboto jala
mangantusi lapatan ni Patik ni Debata, lumobi pangajarion di angka na
naeng manghatindanghon haporseaonna. Ai tung so denggan do madabu
pinsangpinsang tu sada ruas ni Huria hape na so diboto do na sala
Togutoguon do ruas ni Huria asa nasa pambahenanna bahen hasangapon
dohot pujipujian tu Debata, isarana marhite tumpakna, peleanna, guguanna
tu Huria dohot parsaoranna tu masyarakat na humaliangsa. Angka ulaon
sisongon i do mambahen angur hakristenon gabe tartogu ganup halak laho
pasangap Debata (1 Kor. 10:31; Rom 14:18).
Nang parhalado ni Huria pe patut do togutoguon umboto Aturan ni
Huria, Konfessi nang Ruhut Parmahanion dohot Paminsangon ni Huria asa
unang adong na sala padalanhonsa.
Sijagahononhon do: Angka pingkiran dohot
sangkap na paholang hita sian Debata dohot sian Hata na Badia i, angka
na naeng manirang hita sian Huria dohot angka roha na manegai/mangalo
dos ni roha (Rapot) ni huria i. Molo adong pangalaho na masa di
masyarakat umum na maralo tu Patik dohot haporseaon ni Huria, manang
hagogoon na naeng manuruk tu tongatonga ni Huria, isarana, hamajuon
saonari marhite hasipelebeguon na modern, na mamboan pelean parsantabian
(sesajen), mambahen parsaoran/panghataion dohot angka na monding, ulaon
pesta adat na nirajuman pangalapan tua na so mardomu tu parbue ni
haporseaon, hamoraon dohot hasangapon tu diri na so marojahan tu Hata ni
Debata, songon i nang na mambahen Almanak gabe parhalaan, pengguguran
kandungan dengan sengaja, kumpul kebo, korupsi, pinda ndang mamboan
surat parhuriaonna dohot angka na mangulahon tortor hasipelebeguon dohot
angka na suman tusi (Epesus 5:1 1).
Sisosohononhon do tu natoras ni dakdanak
na pasikolahon ianakhonna tu parsikolaan ni parugamo na asing asa
dijamothon nasida di sikola i unang gabe lipe (muba) haporseaonna.
Di Mat. 18:15 – 17, torang do didok
Tuhan Jesus tu angka siseanNa, asa tangkas dipaingot jala diajari halak
na marsala i marhite na manopot sahali ro di dua hali, asa unang
ditorushon dalanna na sala i. Asa ndang manigor padalanon paminsangon
(hukum percobaan) tu halak i so jolo ditopot. Tagan so saut dope mardosa
na naeng mardosa i, molo binege baritana, tinopot ma ibana jala
pinodaan. Godang do halak na olo manangihon lumbalumba gabe ndang saut
nasida mardosa. Molo manigor madabu uhum tu sada halak so jolo pinalumba
ibana, sala do Huria i disi, jala dihasogohon Debata do sisongon i.
Molo so ditangihon soara ni na palumba ibana, jinou ma ibana tu jolo ni
Pandita asa dipaingot. Molo ndang ditangihon be, diarahon Pandita i ma
dua nari donganna pasingothon ibana. Molo tong jogal rohana manulak hata
sipaingot i, niarahon ma ibana tu jolo ni rapot Parhalado, asa disi
pinaboa tu ibana uhum na tama. Ia manigor unduk rohana manopoti
hasalaanna jala ditundalhon, hata sipaingot na tu ibana di jolo ni rapot
i, i nama hasaeanna.
Siramothononhon do di Rapot Parhalado,
sotung maposihu uhum i gabe mandele ibana; manang maneanghu gabe langgus
rohana. Ala ni i ingkon jamot do panimbangion i. Molo so tarpaujung be,
diboan ma hata i tu Rapot/Sinode Ressort.
Ia uhum tu na so olo tumadinghon
pangalaosionna manang dosana, i ma sipabalion sian Huria manang sadia
leleng. Lapatanna: ndang taruli be ibana di angka arta ni Debata, ndang
jadi marulaon na badia. Molo satahi amanta i dohot inanta i di hasalaan
i, ndang dongan Kristen be nasida rajumon, ndang tardidi dakdanakna,
ndang lehonon suratsurat hatorangan tu nasida. Ndang haposan, ndang
dohot ibana marsoara di parpunguan ni halak Kristen, ndang jaloon guguan
Huria sian ibana.
Dohonon ni Pandita i ma tu ibana, na so
tarbahen sesa dosana. Sitingtingon do di gareja nasa sipabalion
(partohonan manang ruas), bahen lumbalumba tu Huria i jala
sunggulsunggul, anggiat unang masa be pangalaho sisongon i. Ndang jadi
dandoon parsala i songon ruhut harajaon, unang dirimpu halak, tarsesa
dosa bahenon ni hepeng. Ndang pola sipaluon giringgiring laho pabalihon
pardosa i songon tu na mate. Ala nunga disoadahon halak on be
hakristenonna di hata nang di ulaon, nang di pambahenan, jala ndang
parduli di pinsangpinsang, etongon ma halak on songon parbegu, pabalion
ma nasida sian Huria.
Molo hasalaan na mardomu tu tohonan do, Rapot Pandita sa-Distrik na
niuluhon ni Praeses niadopan ni Ketua Rapot Pandita do manimbangisa.
Marhite panandaonta di Patik ni Debata
di bagasan Buku na Badia i dohot Konfessi ni Hurianta lam nalnal do
idaonta angka rumangrumang ni dosa sipasidingon (paheba 2 Musa 20; 5
Musa 5; Mat. 5 – 7).
Mambahen butti tu haumana (mamele boras pati ni hauma/keramatna),
manjujur ari, mangupa tondi, pasigathon rasian ni tanganna tu datu,
manungkun parsorion tu ahli nujum, umpeop ulos ni tondi, umpeop Piso
manang hujur ni begu, mangondaondai, manahui tua sian na mate, porsea di
tona ni natuatua na maralo tu Hata ni Debata, padalanhon juhut tata
andorang so borhat bangke ni na mate tu kuburan (begu ni na mate i do
dirajumi na manggalang). Martonggo di tingki mangarapot, marhajinjang
paulak jual tu jabu tingki matean, papurpur sapata di parmonding ni
halak na punu (na so mardakdanak baoa) manang na mate ponggol (so sanga
sohot) dohot tortor na marlaok hasipelebeguon.
Na manortori, na manulangi manang manganapurani holiholi na
niongkal, na mangalap tondi ni na marsahit (di tingki tarsonggot,
tinggal ninna tondina di inganan i), na mardebata idup, na marsomba tu
tunggal panaluan dohot pohung, begu, na palaho parsili dohot sipaimbar,
na mansaem (mambahen saem, asa intap ni i), na pauli parpagaran, na
marsanti, na marmanuk di ampang (na manungkun dia ma na naeng masa tu
ngoluna), patupa partahanan ni daging (alemu), mandabu aji, na mandohoti
ulaon hasipelebeguon, na mangapus hoda, na marbonang manalu, mamiahi
hoda, marmiak manuk, na mangalahat horbo na marojahan tu haporseaon
hasipelebeguon, mangallang babi pangambat, babi panungkol, pamispison,
dohot angka na suman tusi. Suang songon i molo gabe ruas ni partei
manang aliran ni sisoadahon Debata.
Na marsomba tu mulajadi na bolon, debata asiasi, debata Batara Guru,
marsomba tu soripada, debata mangala bulan, i ma na marurat di ugamo
Na mardebata arta (isara ni: mammonisme, materialisme, konsumerisme,
kapitalisme) na maralo tu Hata ni Debata, songon i nang angka rumang ni
“parbinotoan” na marojahan tu hasipelebeguon, nang rasialisme,
sekularisme, panatisme na maralo tu Hata ni Debata.
I ma na mamurai manang margapgap manang
manolonnolon manang marujarujaran na roa marhite goar ni Debata. Songon i
na mansoadahon ugamo di tongatonga ni parugamo na asing. Jala ingkon
tangkas do hita martangiang di bagasan goar ni Tuhanta Jesus Kristus Ulu
ni Huria i.
I ma na losok marminggu, mangula manang
papinjamhon artana pola sundat marminggu, na paloashon bidat
(parhaporseaon na asing sian HKBP) marjamita di jabuna (asing ala
paradaton), mangadati di ari Minggu, parhalado na padalanhon haputusan
so tinolopan ni Pandita Ressort manang wakilna, Rapot ni Parhalado
manang ruas na manimbil sian aturan/paraturan ni HKBP, na manggaori
parmingguan, mangulahon ulaon sakramen sian na so pandita, na paloashon
bidat marjamita di huria.
Na so manggarar guguan na tama di Huria,
na so olo padidihon anakhonna, na manjalo pandidion paduahalihon
(baptisan ulang), na so marsuru dakdanakna tu parguruan laho
manghatindanghon haporseaon, na mansoadahon ugamona di jolo ni halak, na
manginsahi parminggu dohot na marulaon na badia. Songon i do nang
partohonan na sala mangulahon tohonanna. Ganup halak na mangulahon ragam
ni na sala i, sitimbangan ni Rapot Parhalado do i.
I ma na pahatahatahon manang manihasnihasi natorasna, na mangogai
natoras, na so mardongan pangoloion, na mamboan parkaro manang
parsalisianna tu jolo ni na so porsea, isara ni parbadaan ni ruas ni
Huria sama nasida, tarmasuk ma i na marsaripe na panirangnirangon, na
marhu ni roha mida natuatua.
Na mamurai natorasna, na mangonai tangan tu natorasna. na
palaholahohon natorasna. Ndang olo marmudumuduhon ala naung matua, na
mangarampas ugasan ni inana panoroni.
I ma na mangarsalu donganna manang mambahen tihasna, mamunghuli
donganna jolma, parmabuk/sisobur tuak, alkohol. sigadis narkotika.
morpin dohot ganja, pasiaksiakhon na tinompa (pinahan nang angka
Na mamusa donganna. na manggadami, mangardomi, mandormai donganna,
paborhaton pangulubalang dohot paihutihut donganna tu ulaon sisongon i
nang angka na maniop rasun.
Na mangabing, na paabinghonsa. germo dohot boruboru si babi jalang
(WTS). na marlangka pilit. na marsiduadua. na palahohon jolmana, na
mahilolong, ro di angka na mangurupi di ulaon na jat i. Songon i muse na
homo sex (parmainanon ni baoa tu baoa) dohot lesbian (parmainanon ni
boruboru tu boruboru). hahisapon dohot nasa ulaon hailaon (Rom 1:
7. Mangonai tu Patik Paualuhon (panangkoon).
I ma na mamogo tongosan, pardasing na
mangansi, pangemur, pancopet, na matorbanghu pabungahon hepengna, ijon,
silansumhon boniaga (digadis na so boniagana), panangko, terpidana,
Na somal manangko, manjalo na tinangko, mamogo hepeng ni halak, na
satahi dohot panangko, mangangati, pandobo, panodong, pambongkar,
pamorus (sitangko haminjon – pambarobo – sitangko suansuanan).
I ma na marhata tundal dohot
manghatindanghon na so tutu di jolo ni jolma, papeolhon uhum, manolon na
so tutu, na mambahen surat agong (surat kaleng).
Manghaliangi ugasan ni dongan, lumobi ugasan ni na metmet, na pogos
manang na mabalu, mamolamola dongan saripe ni dongan, mangalehon pokok
tu parjuji manang manjabuisa, na paorot tuhe ni parbalohan dohot
Pangalaosion na gabe gasip di Huria, ingkon tangkas do timbangon ni
Rapot Parhalado, ai asingasing be do roha ni pangalaosi i. Tupa do masa
pangalaosion i ala ni tois ni rohana, alai adong do i ala tarsor ibana.
Ingkon sasoara sandok parhalado maminsang angka parjahat sisongon i,
unang rarat hajahaton i. Ramun do barita ni hakristenon molo dipaula so
diida Huria i dosa na masa.
Dung ditompa iolma i, didok Ibana ma:
“Ndang jadi punjung jolma i; Hubahen ma di ibana sada pangurupina bahen
donganna” (1 Musa 2:18). Angkup ni i didok Tuhan Jesus do di Mat. 5:32:
“Ganup na palahohon na niolina, ia so ala ni na marmainan, na
palangkuphonsa do. Pangalangkup do nang na mambuat na sirang i”. Antong
na pinadomu ni Debata, ndang jadi sirangon ni jolma. Hombar tu ruhut
habadiaon dohot partanggungjawaban di parsaripeon ni hita halak Kristen,
diaturhon hurianta ma :
1. Molo naeng mamungka pardongan
saripeon, ingkon jolo tuk do umur ni baoa i 19 (sampulu sia) taon, jala
boruboru i 16 (sampulu onom) taon. Hombar do i tu na niaturhon ni
pamarenta Republik Indonesia di Undang-Undang Perkawinan. Molo asing
sian hatontuan i (isara ni umur, tingki, panolopion ni natoras dohot
pangalaho na asing), holan Praeses di Distrik i do na boi mangalehon
2. Sipatupaon do parmahanion,
patoranghon lapatan dohot tanggungjawab di parsaripeon ni halak Kristen
tu pangoli dohot oroanna andorang so tingki pamasumasuon parbagason i.
3. Ndang hatolopan parsaripeon di ruhut hakristenon :
4. Dung dipatupa partumpolon di bagas
huria manang di kantor huria manang di gareja (di adopan ni keluarga na
solhot dohot sintuana) ingkon jolo ditingtinghon do dua hali ari Minggu,
i pe asa manjalo pasupasu parbagason. Molo ingkon sahali tingting ala
ni alasan na mamaksa, ingkon sian Pandita Ressort do jaloon panolopion
(dispensasi) tusi. Nang pamasumasuon di ari Minggu ingkon sian
panolopion ni Pandita Ressort do i, ala naung tangkas dipamanat nasida
5. Pandita do na pasahathon pamasumasuon
tu na marbagas di gareja. (molo ingko di pasupasu di huta, dipasahat
Pandita i ma ulaon i tu Guru Huria manang tu Sintua). Ianggo catatan
sipil urusan ni pamarenta do i. Alai ingkon paingoton ni Huna do. sotung
tarlalap na naeng marbagas i, ndang pasurathon parsaripeon nasida tu
catatan sipil. Ala ni i, 4 (opat) ari dung tingting paduahalihon, i pe
asa patupaon pamasumasuon di na naeng marbagas i. Alai na boi do Praeses
manimbangi, molo ingkon humatop sian i.
6. Tarpatupa do pamasumasuon di gareja tu na maiturun/mangalua molo:
Adong surat sian Pandita, paboa naung jolo sian panangkasion ni
Pandita pangaluaon i, paboa na so adong ulaon nasida na maralo tu Huria
Ditangkasi Pandita i ma sipasupasuon i. Tung sura ndang panolopi
natoras manang pangamai (wali) pe, ianggo dung tuk umur ni baoa i nang
boruboru i duapulusada taon be, boi do nasida pasupasuon (patudos tu
Undang-Undang Perkawinan R.I. No. 1/74).
7. Ndang jadi mambuat boru sahalak baoa
na pasiranghon, saleleng somuli dope tungganeboruna hian. Tarpasahat do
tu ibana pasupasu parbagason, manang molo lias ibana sian hasalaan siala
ni parsirangon i, manang molo naung sidung uhum parhuriaon. Suang
songon i do nang tu boruboru na sirang.
8. Sipabalion do sian Huria halak
parsiduadua. Molo dung sirang tungganeboruna parpudi jala muli muse tu
na asing jaloon ma halak i marguru manopoti, asa dijangkon mulak tu
Huria. Ianggo ina na tinindian dohot tubuna hot do parhuriaonna, molo so
parolopi di sangkap ni ama i laho marsiduadua. Dung muli panindi i tu
halak na asing, jala holan sasadasa niolina, boi ma nasida jaloon
9. Ingkon jolo marujung do
parguruan ni halak na manopoti sala jala dijangkon mulak, asa boi antoan
ni Huria i nasida songon na tama tu ruas ni Huria. Molo adong pangalaho
na so tinagam (mendadak) isara ni parsahiton, une ma dihatai parhalado i
asa boi ditontuhon pangantoion ni Huria tu nasida.
10. Ndang haoloan Huria mangantoi
parbagason ni sahalak ama na mabalu, ia so jolo salpu 6 (onom) bulan
dung monding hinabaluhonna. Suang songon i nang tu ina na mabalu sataon
ma anggo tu nasida. Alai molo ala na adong do dakdanak na tading di
lampin (marumur di toru ni dua taon), Praeses do na boi mangalehon
panimbangion (dispensasi); alai partoru ma dung salpu tolu bulan.
11. Sipinsangon do parsaripeon roharoha na digoari kumpul kebo manang samen-leven, nang na ginoaran kawin kontrak pe.
12. Sitingtinghonon do na so
etongon be ruas ni Hurianta halak namarsaripe di balian ni Huria, na
marsaripe holan marhite catatan sipil, manang ala na parugamo na asing
pe hamulianna, manang niolina umbahen diulahon songon i (ida 1 Kor. 7:12
– 13 + 39). Alai tarjalo do nasida mulak tu Huria dung jolo ditolopi
rapot ni parhalado jala dung marguru manopoti.
13. Sipinsangon do parsaripeon na holan manjalo pasupasu raja.
14. Tarpatupa do pandidion tu anak na niain, dung adong keputusan sian pengadilan negeri siala anak na niain (anak angkat) i.
15. Sipabalion do halak na mangoloi
sirang parsaripeonna tung pena sirang sian pengadilan, ia so sinirang ni
hamatean manang ala parmainanon.
16. Boi ma pasahaton pandidion na badia tu tubu ni panindi, dung sidung mandohoti parguruan manghatindanghon haporseaon.
17. Boi do pasahaton pasupasu
parsaripeon, molo masihaholongan anak/boru ni Huria i dohot boru/anak na
ro sian na asing, molo olo parugamo na asing i gabe Kristen marhitehite
na manjalo pandidion na badia. Alai ingkon tanda tangananna do
parjanjian, paboa na rade ibana manorushon parguruanna, dung sidung
18. Sitiroan, sitogutoguon, siramothonon jala sipinsangon ni Huria do unang masa homo sex dohot lesbian.
19. Sitogutoguon do ruas ni Huria i,
jala gomos paboaon tu nasida, paboa na rap marhak do anak dohot boru di
arta warisan tinadinghon ni natorasna (Gal. 3: 28).
20. Molo naung jumolo ama monding
maninggalhon ina na maranak marboru, unang ma dibagibagi arta warisan
molo metmet dope angka dakdanak i. Alai na boi do lehonon ni ina i
panjaean ni angka gellengna na magodang hombar tu ringkotna.
21. Molo jumolo ama manadinghon ina na
so maranak so marboru, marhak do ina i mamangke arta warisan i, saleleng
diinganhon jabuna jala ndang muli tu halak na asing (hak mewarisi
22. Bayi tabung na sian boni ni
amanta dohot inanta i (inseminasi homogen) boi do manjalo pandidion na
badia. Molo ndang sian boni ni amanta dohot inanta i, dakdanak i ma muse
mamboan dirina tu Huria dung magodang ibana. Sipinsangon do na olo
manjalo hajajadi ni bayi tabung di keluargana, na so hadomuan ni boni ni
ama dohot ina na marsaripe i.
23. Sada halak na hona Ruhut Parmahanion
dohot Paminsangon, holan sasadasa do na hona disi, ndang hona
niolina/sinondukna manang ianakhonna ianggo so dohot nasida mangalaosi.
Molo burju ama manang ina na so satahi
dohot donganna saripe naung manimbil i, boi do didion posoposona, boi do
manghatindanghon haporseaon ianakhonna, boi do pasupasuon anak manang
Siparmahanon ni Parhalado do asa unang masa ruhut ni hasipelebeguon
di tingki parsorang ni dakdanak. Unang ma masa pamolati, pagar, salaon,
manjujur purba, pangulpuhon, pangarundingon di partopap ni posoposo
dohot rumang ni juji uju manganggapi.
Sipasahaton do dakdanak i tu Debata marhite pandidion na badia,
hatop intap ni na boi. Ndang jadi pestapesta manang ulaon adat
Hona uhum huria do na marsaripe, molo sorang anak nasida baoa di
toru ni sia bulan, jala boruboru di toru ni ualu bulan dung manjalo
pasupasu parbagason. Asing ma molo adong Surat Hatorangan sian Dokter
Ingkon tangkas do panghobasion ni
Parhalado ni Huria i di parguruan ni angka na naeng manghatindanghon
haporseaon. Unang ma so tanak parbinotoan, hatauon dohot
pangantusionnasida di Hata ni Debata na tarsurat di Padan na Robi, Padan
na Imbaru nang Katekhismus pe.
Naeng ma tangkas parmahanion ni
Parhalado ni Huria i, manogunogu jolma tu panghirimon di haheheon ni
angka na mate, ala hamonangan ni Kristus i, ganup adong na matean.
Marhite i do hita marmahani ruas i, unang tartait tu angka ruhut ni
hasipelebeguon. Tapasunggulhon ma nang lapatan ni parningotan di angka
na monding :
Patupahon juhut purpur sapata di parmonding ni sahalak na so maranak
dohot so marboru, manang di parmonding ni anak sasada na so sanga
Na jadi do patupaon pembakaran mayat (kremasi) di angka keadaan na
terpaksa, isarana ala maol ni tano kuburan dohot alasan na asing dope
pinasahat ni suhut. Alai dijamothon Huria i ma unang masa ruhut
hasipelebeguon, songon i di na mangongkal holi.
Jadi do boanon tu gareja angka ruas ni Huria na monding, angka na
burju marminggu dohot marulaon na badia tagan di ngoluna, dung jolo
ditolopi parhalado ia adong pangidoan ni keluarga.
Ia adong na monding, alai ndang dapot bangkena, jala nunga saep roha
naung tutu do monding ibana, hombar tu pangalaho ni na masa i, boi do
pamasaon kebaktian mardongan agenda, asa tarapul na matean i, jala
mangolu di nasida panghirimon na manongtong i.
Sitiroan do ruas ni Huria na matean, asa unang be masa disi nasa
ruhut ni hasipelebeguon, songon na tama di angka naung hinamonanghon ni
Sitiroan do ruas ni Huria di tingki na paias kuburan dohot uju
ziarah, asa tongtong ingot, na marojahan do hamamatena tu hamatean dohot
haheheon ni Kristus, naung manaluhon hamatean ni jolma. Ala ni i unang
be masa disi :
Asa sitiroan do molo adong na pamasa sijagaron, sanggul marata uju
monding natuatua. Unang masa disi ulaon hasipelebeguon, alai ulaon
kebudayaan ma i huhut naeng hatindanghononhon, Debata do naung
pasahathon pasupasu naung jinalo ni pinompar ni natuatua i tagan di
ngoluna, nang marhite pasupasu na pinangidona sian Debata Jahowa tu
pangapudian ni angka pomparanna. Holan Debata Jahowa do tahe na tuk
pasauthon pasupasu i laho ruar nang laho bongot pe, songon na
hinatindanghon ni si Musa i (5 Musa 28:5 – 6). I ma na ingkon torang
tarida/tarbege di na masa ulaon i.
Tumagon ma tapauli tugu na mangolu isara
pajongjong parsikolaan, gareja, koperasi sarikat tolong menolong,
beasiswa dohot na suman tusi.
Alai molo tung ingkon masa ma na pajongjong tugu ala porlu patuduhon
hasadaon ni ompu, jumolo ma tarida hasadaon di bagasan Kristus paboahon
na rumar do tanoman i ala naung hehe Tuhan jala paheheonNa hita sian na
mate.I ma tahe ruhutruhut na umarga di hasadaon ni sude marga, houm
dohot bangso pe, songon hasadaon ni pamatang ni Kristus i di portibi on
di bagasan HuriaNa i. Ia dibagi pe burukburuk ni na mate, ndada na gabe i
pasingkop lungun ni roha. Panghirimon di ari ni Tuhan i do na tarbahen
pasingkop lungun na di bagasan rohanta i, di na rap manomunomu hita di
ari ni Tuhan i (1 Tes. 4: 13-18).
Kuburan na nieak ni dalan, manang aek magodang, tanah longsor,
parhutaan, pembangunan, industri, na pasadahon simin, na pasadahon
saringsaring tu simin na imbaru.
Molo tung adong angka na naeng pasadahon saringsaring (holiholi)
ingkon radot ma parhalado ni Huria maniroi, asa unang masa disi ruhut ni
hasipelebeguon songon na manortori holiholi, manulangi, na mangandungi,
pamasuk holiholi tu ulos, tu pinggan dohot ampang, manganapurani,
songon i nang pamasuk batang ni pisang tu pangongkalan ni holiholi i
domu tu ruhut hasipelebeguon.
Naeng ma parbinoto parhalado ni Huria, molo masa na mangongkal holi,
laos songon i manimpan holiholi i paima dipamasuk tu ingananna. Molo
dao inganan i, gabe tu gareja ma i disimpan. Molo ulaon sadari, jalo ma
sian kuburan na leleng tu kuburan na imbaru. Ndang sipatupaon be
maragenda disi. Ndang jadi ditortorhon saringsaring, jala unang ma
diiringi gondang manang musik laho pamasukhon tu inganan na imbaru.
Sitogutoguon do ruas ni Huria tu pangantusion na marojahan tu
hamamate dohot haheheon ni Kristus, songon tanda ni panghirimon, haluaon
dohot hamonangan di angka na porsea maralohon sidangolon, sibaran ro di
Ala boi do ro angka pangunjunan di na pamasa gondang, isara ni na
siarsiaran, songon hataridaan ni haporseaon na hurang, gabe sitiroan ni
parhalado ni Huria do ganup na pamasa gondang.
Sipamanaton jala sijagahonon do asa unang masa nang na manjujur ari,
mamele sombaon, ugasan homitan dohot pasipasi ni hasipelebeguon na
Hatolopan Huria do gondang di tingki na matean, alai ndang jadi masa
disi ondaonda hasipelebeguon, jala ingkon jolo tangkasan ni parhalado
taringot tu ruhut ni gondang i.
1. J uji.
Ia juji i ma meammeam, lalaplalap na
pasuda tingki dohot hepeng, na manegai harohaon, rumatangga dohot ulaon.
Sipasingoton do nasa na mangulahon juji dohot na manjabuisa. Alai molo
so tarpasingot be, pinsangon ma Lam marnipis do haporseaon bahenon ni
juji, ala marojahan tu nasib dohot sibaran do halak na mangulahon
Hinaroa ni parjujion, i ma na sai holan
mangalului pangomoan, alai rugi halak dibahen, mate ma harohaon dohot
panghilalaan na marsiurupan. Siluluan do pangomoan na tingkos i marhite
haporseaon di ulaonniba (Luk. 19:1-7), huhut ingkon adong roha na
marpanarihon di dongan jolma (1 Kor. 12:14 – 16).
Sitingtingon do bali sian Huria angka
ruas sibunu jolma dung adong tangkas haputusan ni pengadilan jala
diparhatutu na binahenna i tu parhalado. Alai diingot Huria i ma huhut
manangianghon asa disolsoli parulanna i gabe muba rohana jala unang
madabu tu pandelean.
Na boi do jaloon nasida mulak tu huria
molo dung torang panolsolion dohot hamubaon ni rohana mangihuthon
panimbangion ni parhalado nang pe di bagasan hurungan ibana.
Sipasingoton jala sipinsangon do
parmabuk dohot parganja, narkotik, morpin dohot angka na suman tusi.
Sisosoan do dohot natorasna dohot keluargana laho marmahani dohot
mangubatisa. Manghorhon mara na balga do molo masa parmabuhon (1 Tim.
3:3) dohot parganjaon. Torus do angka halak sisongon i gabe hatagian,
ormus, ndang boi sonang rohana, ndang diantusi be mulaulaon, ai nunga
disegai dirina. Ndang hot be panatapanna, tunduk ma ngoluna tu halilian
ni rohana sandiri, boban ra dokdok nama mandondoni rohana jala lupa di
uhum hasintongan (Poda 31: 4:6).
Sipabalion do ruas naung tangkas tarboto
sigadis ganja, narkotik, morpin, dohot angka na suman tusi, dung adong
keputusan ni pengadilan negeri.
Siradotan ni Huria do manjaga kerukunan antar umat beragama,
maradophon parugamo na asing di bagasan negaranta na berdasarkan
Pancasila. Marhite i boi sumonang hita manghobasi ulaon Huria dohot
manghatindanghon haporseaonta. Dipatandahon i do huhut na adong jaminan
kebebasan beragama dohot jaminan keagamaan di negaranta. Siingotonta do,
asa boi tongtong jumpang ngolu ni Huria na marpanindangion di tonga ni
Ndang jadi lapathononhon hata “kerukunan umat beragama” tu
pangantusion “dos do sude ugamo i”. Ai tong do marsihohot hita di
haporseaonta, holan di bagasan Jesus jala marhite Ibana haluaon,
hasintongan dohot hatutuon i (Ulaon 4: 12; 1 Kor. 3: 11; Joh. 14: 6).
Siingotonta do hajongjonganta di angka upacara nasional, paboa na
halak Kristen do hita, na tongtong marsihohot di bagasan pangoloion tu
Kristus Raja ni angka raja jala Tuhan ni angka tuan (Rom 13: 17; 1 Tim.
2: 2; Ulaon 5: 29; Pangk. 19:16). Asa di na martangiang hita, i ma
tangiang ni sada ruas ni Huria di sada negara na mangokui ugamo Kristen,
songon sada ugamo na niokuan ni negara Pancasila. Jala ingkon tangkas
do hita martangiang di bagasan Goar ni Jesus Kristus, Ulu ni Huria i.
Sitingtinghonon do na so ruas be ianakhon ni Huria na “kawin
kontrak” dohot na holan “kawin catatan sipil” dohot boru manang anak
sian parugamo na asing, ala ndang pangantoi Huria di parbagasonna i (1
Kor. 7:12-13 + 39). Alai tarjalo do nasida mulak tu Huria dung adong
pangidoanna tu parhalado jala dung jolo marguru.
Huria na mamulik do etongon punguan na manimbil sian HKBP, saleleng
so diokui HKBP nasida songon sada huria. Tarjalo do masuk tu
Hurianta ruas ni huria na so maralo haporseaonna tu haporseaonta,
marhite na mamboan surat hatorangan.
Ala holan mangondolhon sabagian poda na dapot di Bibel i do angka
bidat, sipinsangon do ruas ni Huria na laho mangihuthon bidat i. Ala ni i
do ndang diokui HKBP hajongjongan ni bidat di ngolu haporseaon.
Asa naeng tongtong mangolu di Huria i
roha na marmahani, songon tangkas ni pamodaion di angka na olo tu
hadaulaton tu Debata, ingkon songon i ma tangkas ni paminsangion di
angka na so olo tu hangoluan, asa unang adong na mago, ala so ada
sipaingot, jala unang marsapata nasida tu Huria i.
Dipabangkit do angka partohonan di Huria
i laho mangulahonsa songon parmahan, ndada songon panguhum sambing.
Diingot ma Hata na tarsurat i : “Ia ho anak ni jolma ! Nunga hupabangkit
ho bahen siparmahan halak Israel, dibahen i sai tangihon ma hata na
ruar sian pamanganku, angka sipatolhasonmu palumba nasida sian ahu. Molo
hudok tu parjahat i : ingkon mate ho, hape ndang dipalumba ho ibana,
jala ndang diapoi ho ibana tumundalhon dalanna na jahat i, asa dapotan
hangoluan ibana nian; sai na mate do nian parjahat i di bagasan
hajahatonna, alai sian tanganmi do partungguhononku mudarna. Alai anggo
dipalumba ho do parjahat i, hape ndang olo ibana tumadingkon hajahatonna
i dohot dalanna na jahat i, mate di bagasan hajahatonna ma ibana, alai
malua do anggo tondim”. (Hesekiel 3: 17:l9).
Huhut tapahusorhusor na nidok ni Tuhanta
Jesus, ai nunga dipasahat anakhinsu ni banuaginjang tu HuriaNa i, asa
dipabali angka na so olo paubahon rohana, ai ninna do : “Hulehon pe tu
ho anakhinsu ni harajaon banuaginjang i : Nasa na niihotanmi di tano on,
na tarihot ma i nang di banuaginjang; jala nasa na pinaluam i di tano
on, malua ma i nang di banuaginjang” (Mat. 16:19). Didok Tuhan Jesus
dope : Jalo hamu ma Tondi Parbadia ! Molo disesa hamu dosa ni manang
ise, naung sesa ma i; molo dipahot hamu dosa ni manang ise, hot do i”.
(Joh. 20: 22b:23).
Buku Ende Archives - Lirik Lagu Batak Buku Ende Archives - Lirik Lagu Batak
Category: Buku Ende
Buku Ende No.20 O Jesus Tuhan Nami
Lirik Lagu Batak - October 10, 2020 - No comments - Buku Ende
lirik lagu O Jesus Tuhan Nami. O Jesus Tuhannami Sai tatap hami on. Asi rohaM di hami Palua hami on. Naeng ihuthononnami Na pinatikkonMi. Naeng pasidingonnami Sogo ni rohaMi. Naeng lam botoonnami Taringot tu sude. Tinaon ni Tuhannami Uju targantung i. Luhutna dosanami Diporsan Ho disi. Unang saut mate hami Dibahen dosa i. On pe […]
Buku Ende No.21 Bege Ma Sude Hamu
Lirik Lagu Bege Ma Sude Hamu. Bege ma sude hamu, Bege ma namarsak roha. Nunga mate utangmu. Nunga sesa sude dosa. Ala asi roha ni Anakni Debata i. I ma Tuhan Jesus i, Sipalua manisia. Ditadingkon surgo i, asa gabe jolma Ia. Tung mudarNa do use, asa sae dosanta be. Bege ma hamu sude saluhut na […]
Buku Ende No.19 O Jesus Tatap Ma Tuson
lirik lagu O Jesus Tatap Ma Tuson. O Jesus tatap ma tuson Pasaor TondiM tu hami on. Sai rohanami dirajai Dalanannami dipasae. Pamujinami baen ture Buhai ma rohanami be. Patinggil pinggolnami i Lao tumangihon hataMi. Haporseaonnami on Patogu ma sadari on. Papintor langkanami be Tu surgo i tu lambungMi. Pamasuk hami on sude Dung suda […]
Buku Ende No.5 Sai Tapuji Ma Jahowa
lirik lagu Sai Tapuji Ma Jahowa. Sai tapuji ma Jahowa Debatanta na tutu. Tapatimbul ma Amanta Na bonar huhut burju. Binsan hosangki disi Pujionku Tuhanki. Ndang haposan ni rohanta Dongan na di tano on. Ai jotjot do mubauba Tahi ni rohaninon. Dung i molo mate i Pesan ma tahina i. Sai martua manang ise Siasahon Debata. […]
Buku Ende No.4 Sai Puji Debata
lirik lagu Sai Puji Debata. Sai puji Debata Dibaen asi rohaNa. Huhut tongtong basa Di nasa tinompaNa. Ria ma hita be Mamuji Debata. Ai sesa do nuaeng Dosanta i dibaen. Disuru Debata AnakNa Jesus Kristus. Jadi mansai arga do hita on ditobus. Diporsan Jesus i Dosanta sasude. Asa mudarNa i Paias hita be. Dibahen i tama […]
Buku Ende No. 3 Puji Jahowa Ale Tondingku
lirik lagu Puji Jahowa Ale Tondingku. Puji Jahowa ale tondingku Puji Ibana Debatami. Tagan so suda dope bohalhu Naeng pujionku basaNa i. Sitompa daging tondi pe Ingkon dipuji sasude Haleluya, Haleluya. Tubu ni jolma do nang na sangap Jala na mulak tu tano i. Tahitahina pe laho do monjap Molo dibondut tanoman i. Ndang jolma hasonanganki […]
Buku Ende No. 2 Naeng Pujionku Ho Jahowa
lirik lagu Naeng Pujionku Ho Jahowa. Naeng pujionku Ho Jahowa Ai Ho do Debata na tutu i. Sai suru Tondi Parbadia Tu au asa hupuji goarMi. Marhitehite Jesus AnakMi Asa lomo rohaM di endengki. Togihon ma au tu AnakMu Asa tu Ho ditogu au muse. TondiM pasaorhon tu tondingku Manogu au di dalan na ture. […]
Buku Ende No.1 Ringgas Ma Ho Tondikku
lirik lagu ringgas ma ho tondikku. Ringgas ma ho tondikku Mamuji Debatanta i. Ai diparmudumudu Ho unang halupahon i. Disesa do dosamu Didaoni sahit mi Diudut do hosamu Diburi tondi mi. Huhut diapul-apul Roham na marsak i. Asa tung lam humibul Mingot uhumna i. Na tolhas do tu hita Uhumna na sumurung i. Dibaen holong […]
Buku Ende No.18 Ungkap Bahal Na Ummuli
lirik lagu Ungkap Bahal Na Ummuli. Ungkap bahal na umuli, bagas ni Debatangki. Ai tusi do au naeng muli, ganup jumpang Minggu i. Hulului do disi, bohi ni Debatangki. Nunga ro au, o Tuhanku, ro ma Ho tu au muse. Ai di bagas ingananMu, las ni roha do sude. Sai bongoti rohangkon, baen ma JoroMi […]
Buku Ende No.17 Raja Na Tumimbul
lirik lagu Raja Na Tumimbul. Raja na tumimbul Sigomgomi hami Jalo ma pujiannami. Denggan ni basaM do Pangoluhon hami Atik pe mardosa hami. Sai apoi pargogoi hami mangendehon SangapMi o Tuhan. Sai dipuji langit JadijadianMu Saluhut pambahenanMu. Parsinondang bolon Na marpamongguri Ho o Tuhan do dipuji. Bulan i Bintang pe Ho do pinujina Dohot sinondangna. […]
Babaniamamma, begu….. – Amani Partogi
← Saya, Noordin dan pernikahan ala orang batak
Male kodo au…. →
Posted on 31 Agustus, 2009 by Hendry Lumban Gaol
Dang sadia leleng, dung hundul sude panuppang ni motor sampri i dihundulanna be, sai jumolo do dipasingot ibana atik na adong kodo na hatinggalan boan-boanon ni akka panuppang i, dungi dipadalan amanJamordong ma nanget-nanget uhut ma dibereng tu hambirang siamun, panomat pagokhon bangku na kosong i dope. “Opat nai kosong lae dah, sewa dalan ma buat annon, jala olat ni Doloksanggul do sude panuppang on” ninna supir raun on, huhut dilean rekap trip on.
Nda songoni do porsuk-tabona na mamboan motor on, anggo so pola adong nanggo lima halak sewa dalan, dang nanggo suang pasimiak. Nunga piga taon amanJamordong na manupiri sampri i, Pakkat- Medan mulak lao. Molo sian Pakkat dimanogotna i, mulak botari ma muse ibana sian medan. Dihaburjuhon ibana do namanupir i, ai holan i do nabinotona. Hea do didok simatuana ada martiga-tiga ibana jala dilean modalna, alai dang boi madalan dohot denggan.
Sahalak naburju do amanJamordong on. Jala tutu, tung tabo do dihilala akka panuppang i dipamboanna, nang pe sega dalani, sai hira dalan ni horbo alai dang hassit gotting nasida. Sai dipapuji-puji do ibana. ” sude do supir i, na malo namboru, ai pamboan niba pe sarupa do dohot dongan” ninna ibana dukkon dipuji panuppang i ibana, di nalewat huta Arbaan.
“Imadah ito, iba mangahaphon” ninna inanta na huddul di acc i muse, jala dipangolohon akka panuppang na asing sian pudi.
Nunga marholom ari, jala nunga ro sibbbur. Dipahatop ibana ma pardalan ni motorna on, asa gira lewatan tobbak Simbahe on. “Atik boha adong sewa di Brastagi manang di Kaban jahe tahe ni pahatop ma jo” ninna ibana dibagas rohana. Tutu ma nian, dukkon sahat ibana di Kaban Jahe, adong ma muse lima nai panuppangna, sarobbongan. Hatop ma dihobasi ibana pamasukkon akka tas-tas ni sewa on tu bagasi ni sampri on. Nunga songon na lubbang di ahap ibana, tung sewa dalan pe manggohi. Ra, molo tung tuat innon manang na piga panuppang on, margatti dohot panuppang na asing, nga tabba setoran ninna rohana.
Sai las do rohani ni tokke na mida ibana, ala dang hea nanggo sahali pe margabus amanJamordong. Sadia na dapot sai dilehon do sude, maru do didok tokke i, “ai buat diho bere, aha boanonmu annon tu pahoppu i”
“Pallean ni tulang ma dah, mardomu argani sperpat ni motor nuaeng, asa hatop tagatti, rem na nang banna nga songon na sega tulang” ninna mangalusi. Las ma tutu rohani tokke i, ai dang piga songon amanJamordong, uhut ni i tor balga-balga do dilean tokke i songon pasisigaretna.
Sipata do dibaen ibana marlagu huria didalan i. Ise tutu naso ngolngolan dimotor molo nunga onom jom. Molo tung adong panuppang i, manakku-nakkui kaset jala molo adong pangidoan ni panuppang i taringot lagu ni motor i, tor hatop do dioloi ibana, bohama asa las rohani panuppangi.
Nunga robot ari, jala sada-sada panuppang i nunga tua be. Adong na Subbul, adong di Baringin nang ro di Pollung sahat rodi Doloksanggul. Digatti ibana ma muse lagu ni motor i, jala dibaen ibana ma naribur-ribur i, ai sahalakna nama sian Dolok sanggul, asa unang langaan ibana. Nangpe nunga sappulu minit ibana mamutar-mutar di Dolok Sanggul mandiori panuppang, alai dang adong be na laho tu Pakkat. Dipadalan ibana ma motor on tu Pakkat jala huhut marende-ende gelleng sahalakna, panomat asa unang mondohongok ibana.
Dung lewat tobbak Matiti, dibereng ibana ma tu kassa sipion di hambirangna, jala toppu dibereng ibana sada namatua martujung-tujung na bottar. Hordit do rohana, alai dipapos ibana rohana na pamereng-merengon do ibana. Jala serbeng ibana tu pudi, dang adong agia hapa pe, kosong do motor i. Dung sahat tu Sosor Tabbok, dibereng ibana muse kassa sipion i, jala di ida ibana muse namatua nakkinon. Nunga songon na ro biarna, nga mallobok taroktokna. Di hojot ibana ma motor na on, asa tumibu dapot huta. Dibereng ibana ma doppak pudi, alai dang adong diida ibana jolma di bangku pudi i, kosong do motor i.
Sahat ma di Sibuluan, dibereng ibana muse doppak sipion i, di ida ma disidope opputta namatua on.
Dang toho be on, naruhana. Di gas ibana ma motor i, haru likka hian, pola do sai naeng mangaluppat mortor i didalan i. Di serbeng ibana muse tu pudi, alai dang adong i ida manang aha. Dipukka ibana ma tangiang, martangiang ma ibana dibagas rohana. “Padao ma nasa ula-ula ni sibolis, nasa jea Tuhan sian motor on” ninna ibana diparulahulakkon. Di ingot-ingot ibana ma muse aha na sala diulahon nakkinon, sian medan sahat rodi Dolok Sanggul. Ra, tikki na maradi ibana di golap-golap di tobbak ni Tele, mambolokkon kotoran, marsattabi do ibana. “Sattabi dah oppung” ninna rohana huhut ma sai diingot-ingot muse akka na asing.
Digas ibana ma muse motor on, sa likka ni naboi motor i. Nga tarida be huta OnanGanjang. Diserbeng ibana tu pudi muse, diida ma namatua namartujung-tujung i huddul apala pas bangku partonga ni motor i.
Toppu ma dipaso ibana disada lapo dihutai, manimbuk ma ibana tu luar, marsurak ma ibana. “Tolong….tolong…jora…jora…begu….begu…” ninna amanJamordong. Humordit ma piga-piga halak nadilapoi marlojong doppak motor i. “Aha namasa” ninna nadeba
“Begu..begu…bereng jo tulang, adong begu di motor han” ninna amanJamordong huhut ma dibukka nasida pittu pudi ni motor i.
“Aha i, aha namasa, didia begu, basa maradi motor on…” tor toppu ma marsoara inanta namatua i, jala tong humordit rohana, hatop ma tuat tu toru, manukkun namasa.
“Ah…..ai hodo i hape oppung, sai pinikkir nakkinon begu,…”
“Olo…ai hodo hape i, hurippu sahalakku nama di motor on”
“Bah…ai au do maksudmu hape begu?, babaniamamma begu….dao-dao ma nasosuman” ninna inanta namatuai, huhut ma muruhan, marbete-bete ibana tu AmanJamordong ala didok begu. Dung i, disuhuthon amanjamordong aha namasa gabe mekkel ma na salapo i.
Dang lao rohani ni amanJamordong na adong dope panuppang ni motor i, dirippu ibana nunga tuat sude panuppangna. Jala inanta na matua i pe, dung sahat motor i di Doloksanggul, tor dipaodom ibana dipudi dibangku pajjang i., ai kosong jala nga mondohondok ibana. Molo mandapothon huta, dungo inantai marnida nunga olat nidia motor i., sotung lopusan innon hutana. Dung diboto dao nai, jala dang sahat dope, dipapodom muse. Ai di huta Parbotihan do inanta namatua on innon tuat. Sabbor!!
Pos ini dipublikasikan di TORSA dan tag suhutan. Tandai permalink.
20 thoughts on “Babaniamamma, begu…..”
31 Agustus, 2009 pukul 4:40 am\t Balas
Mantap hian tunggane cerita nai….mate mekkel iba bahenono muna bah….olo do tutui bah….
31 Agustus, 2009 pukul 7:58 am\t Balas
sappe panggoraon ma ahu di kantor nehh, sai holan na mekkel
1 September, 2009 pukul 2:08 am\t Balas
Mauliate godang bah itoanan gabe dang terasa naloja namgaula ulaonon molo nijaha tulisanmu naon, torusma hamu manulis ate asa torus boi hami marlas niroha
2 September, 2009 pukul 7:32 am\t Balas
Mantap do lae ceritamunai,..sampai loja mekkel iba…alai molo boi judulna mungkin agak dipahalus ate..mauliate..
6 September, 2009 pukul 8:01 am\t Balas
Geokhi…an turi2an ni Lae on akke. Gabe sai mengkel iba manjaha. Tung namalo ma Lae on marturi2an dohot manurat. Horas Lae.
7 September, 2009 pukul 12:59 am\t Balas
Horas ma tutu lae tumorang,….agiat pala i, asa boi hita rap mekkel, ai dia huroa nuaeng di portibi on, anggo dang alani ekkel??…..asa tabba gajjang ni umur i laekku
7 September, 2009 pukul 1:01 am\t Balas
@ A.joshua permalink
@ bernardo LG permalink
@ Nia SInaga permalink
Attan be na mekkel i…hehehe
19 September, 2009 pukul 12:30 pm\t Balas
tung mansai manat do hujaha nasinurat munaon, ai hurippu do natoho begu…i, hape naung loja do namborutta na marmotor i, gabe happy anding. Nga tumabo cerita ni lae on siang KETUPAT LEBARAN on, Horas jala mauliate
27 September, 2009 pukul 10:10 am\t Balas
Lae A. Silaen….
mauliate ma nunga ro hamu mandulo partukkoan nami on. Ro ro hamuna dah….adong do kopi sigarar utang i dison
1 Oktober, 2009 pukul 1:05 pm\t Balas
Kikikikikik…. Gabe senyum2 sendiri au bang.. Nga gabe diparengkeli akka dongan au..
Alai mantap hian do bah ceritamon.
Don F Limbong
23 Agustus, 2011 pukul 8:05 pm\t Balas
ai namalo ma hamu lae marturi turian
ai ise do datu muna lae
patongon jo tu au bah lae
asa rap jago hita lae
pos rohamu na dang pola marsaingan hita
24 Agustus, 2011 pukul 5:36 pm\t Balas
heheheeh lae on nian, beta ma hu patongon pe lae,…ale lae ma mambaen pulunganna ateh…..
Situmeang Si Takkup Begu
22 September, 2011 pukul 5:23 pm\t Balas
Alai serius hian au manjaha, hape gabe dohot begu i mangakkat sian mobil i. Amsyiong……:D
24 September, 2011 pukul 8:54 pm\t Balas
Unang pa serius hu na manjahai appara, so malua begu naung tinakkup mi hehehhehe
28 September, 2011 pukul 3:01 pm\t Balas
ai nungnga mabiar sude akka begu nuaeng.., alana nungnga ubbeguan jolma i sian begu..
A. Putra Situmorang
26 Desember, 2011 pukul 12:51 pm\t Balas
Sabas do serita on laeku, geok pangkilalaan bah.. alai olo do ra mandele begu i manjaha serita on ate, burju2 do iba di ramba2 i alai sai di seritai angka jolma on, ninna rohana do ra.. jala yakin do au, begu i pe ra dibahen do serita sengkel2 taringot jolma on ate, mengkel-engkel do ra nasida.. Horas.. Tabe sian Pangururan..
4 Januari, 2012 pukul 10:31 am\t Balas
@A. Putra Situmorang,
ido lae, jala didok nasida, “nga umbeguan hape jolma i sian hita ninna” hahahhahah/……selamat tahun baru ma lae, tu hamu sude pangisi ni luat samosir….
26 Desember, 2011 pukul 12:56 pm\t Balas
unang tersinggung angka dongan begu ate…
Harlen par laeparira
1 April, 2012 pukul 12:07 pm\t Balas
Bah tahe lae! Marsisir imbulu hape tu parekkelon do ujung na. Bahen muse lae da?
4 April, 2012 pukul 8:11 am\t Balas
Oke laekku, mauliate nunga ro hamu
ETOS HAPARTOGION: Pamuro so Marumbalang – Batak Indonesia
JAKARTA, BatakIndonesia.com — Angka dongan na liat na lolo. Taingot dope tahe turiturian ni Si Piso Malim, sada jolma na sumalin skatina i? Molo tung pe taingot dope, huadarhon ma jolo deba sarito i tu hita.
Hanohonna, di sada tingki, disuru inongna ma Si Piso Malim mandiori huta ni tulangna huhut laho mangaririt boru ni ibotona i bahe parumaenna. Di na mandiori huta ni tulangna Si Piso Malim, mangulon ma ibana di tongan dalan huhut martapian di batang aek na adong disi. Di na martapian i ibana, sipsip ma dibuat hatobanna i pahean dohot piso ni Si Piso Malim i laos mamangkehonsa. Alani, bali ma hasaktian ni Si Piso Malim i tu hatobanna i.
Dung sidung ibana martapian, diida ibana ma naung dipangke hatobanna i paheanna rap dohot pisona i solot di gontingna. Manigor muruk ibana. Alai, aha ma huasona, ai nunga hira sude pinda hasaktionna tu hatobanna i. Mamungka sian i, ibana ma na gabe hatoban ni hatobanna i hian.
Tep ma i, sahat ma nasida tu huta ni tulangna i. Ala naung nania leleng ndang hea nasida pajumpang, ndang apala ditanda tulangna i be rupa ni berena i. Toho ma antong, saut ma diparbere ibana Si Piso Malim dekadeka (palsu) i. Ianggo Si Piso Malim, na nuaeng gabe hatoban i, sai malengleng ma ateatena paidaida na masa i, so tardokna be agiaaha.
Alai, songon nidok ni umpama: “Samalomalo ni padidit manjangkit, sai na madabu do ujungna!” Di sada tingki, disuru tulangna ma ‘berena’ i mangingani eme na dijomur di alaman unang suda dituduhi manuk. Ala mondohondok ibana na mangingani i, suda ma eme i digulut manuk. Mamungka sian i, sungkunsungkun ma roha ni tulangna i di hasaktian ni berena naung tarbarita i.
Marsogotna i, disuru tulangna i muse berena i manjomur eme. Ala tong mondokhondok ibana, disuru ibana ma hotobanna i manggontihon ibana mangingani eme na dijomur i. Diparrohahon tulangna i do sude na masa i. Holan hundul do Si Piso Malim na tingkos i di jolo jabu, ndang adong agiasada manuk pe na mandonohi eme i. Marnida i, tubu ma tu roha ni tulangna i, jala mangkuling ma nang mudarna, mandok: “Sotung na i do berengku!?”
Dung dipatangkas tulangna i tarboto ma ise sasintongna berena. Dipaulak ma hasaktian ni berena i jala mulak hatoban ma Si Piso Malim dekadeka i.
Ra, tudos ma Si Piso Malim i tu Pamuro so Marumbalang na hudok di goar ni sarito on.
Ra, bo pe ndang adong be na marhasaktian songon hasaktian ni Si Piso Malim di na mangingani eme na dijomur i dohot poda na tur Pamuro so Marumbalang i, boi do taain i gabe tudosan tu relasi kerja uluan-sisean nuaeng on. Unang be sai tadok, rupani: “Ai so adong palisi, tu aha marhelem!?” Ndang rumang ni pangalaho na tingkos i. Ndang tudos hita tu pinahan na ingkon pajagajagaon asa atur. Taulahon ma hombar tu ulaonta. Unang tatanjungi na so parlangeanta. Haposan ma hita di angka ulaon na dipasahat tu hita.
Tu uluan pe, dos do nangkokna dohot tuatna. Saguru tu hapartogionna do pangulahonon ni siseanna. Molo tingkos do ibana manguluhon na ginonggomanna, tontu sahali siseanna pe biar (jaha: unduk) ma tu parentana. Unang antong tajom tu toru, majal tu ginjang. Alani, pamuro so marumbalang i ma konsep relasi kerja uluan-sisean na ringkot ulahononta di partingkian on. Molo songon i do, molo sisean do hita, haposan ma hita. Molo partogi manang uluan hita, marsahala ma hita, na so sijuaon ni sisean na taparentahon, disi manang so disi hita.
Total Users : 327737
Total views : 1121258
Bahan Sermon Evanggelium- Minggu, 06 Juni 2010 – Parjumpanganta
Bahan Sermon Evanggelium- Minggu, 06 Juni 2010
2 Juni 2010 Parjumpanganta
EV : 5 Musa 6 : 10 – 15
1. Buku 5 Musa on ( Indo: Ulangan ), marisihon angka pidato ni si Musa tu bangso Israel andorang so mamasuhi huta bagabaga Kanaan. Molo dirongkom adong opat na ringkot idaonta sian Buku 5 Musa on, ima :
Hata sipaingot ni si Musa tu bangso i, asa ingot nasida di pambahenan ni Debata na songkal jala na balga i, ima paruarhon nasida sian parhatobanan Misir, dohot na marmudumudu nasida mangalaosi halongonan. Alani i ingkon ingot nasida tu Debata Jahowa, unduk, serep jala satia tu Debata.
Dipaingot si Musa muse bangso i di Patik na sampulu i, laho mangondolhon asa dipatuduhon bangso i ngolu na badia jala marhadaulaton holan tu Debata sambing.
Diparata jala dipatajom si Musa muse tu bangso i, taringot tu padan na binahen ni Debata tu nasida. Asa rade nasida paimbaru diri jala rade manggohi angka na pinangido ni Debata ima ngolu habadiaon.
Ditodo do si Josua manggotihon si Musa manguduti ulaon manguluhon bangso i laho manggohi parsuruon ni Debata ima mamasuhi huta bagabaga.
2. Impola ni Buku 5 Musa on ima : Jahowa Debata paluahon bangsoNa huhut mamasumasu nasida. Alani i ndang boi lupa bangso i. Ingkon satia do nasida tu Debata, asa mangolu nasida jala tongtong sai dapotan pasupasu. Ayat na tarbarita di Buku 5 Musa on ima: ’Tangihon ma, ale Israel, anggo Jahowa Debatanta i, Jahowa Sasadasa do. Jala ingkon haholonganmu Jahowa, Debatam sian nasa roham dohot sian nasa ateatem dohot sian nasa gogom. Jala ingkon parateatehononmu luhut hata on, angka na hutonahon tu ho sadarion (6:4-6).
II. HATORANGAN NI AYAT
1. Singkop, godang, balga huhut angka nauli na denggan do diparade Debata tu bangsoNa.
Di ayat 10 dohot 11, jojor jala torang do dipabotohon si Musa tu bangso i songon dalan paingothon jala manjagahon roha ni bangso i, molo dung bongot nasida tu huta Kanaan. Mangihuthon hata ni Debata tu si Musa jala ido na pinasahat ni si Musa tu bangso i, nunga diparade Debata di nasida angka na ringkot i, molo dung bongot nasida tu Kanaan. Singkop do pasupasu ni Debata sijalahan jala sidapothononnasida di huta bagabaga i. Dilehon Debata do tu nasida tano, huta angka na bolon dohot na denggan. Tole angka bagas nauli jala na denggan na marragamragam, dohot sumur, porlak anggur dohot hau Jetun, sahat tu sipanganon nasida disarihon Debata. Molo songon on Debata manarihon tu jolo di ngolu ni bangsoNa, tontu tu hita sinuaeng pe masa do on. Sangkap nauli na denggan do dilehon Debata tu angka na satia tu Ibana, ndada sangkap hamagoan.” – Jer. 29:11. Dao jumolo Debata mamingkirhon angka na ringkot di hita. Dao dumenggan Debata manarihon na ringkot tu angka na porsea. Dao sumingkop Debata patureturehon angka na porlu di angka na porsea. Dao gumogo Debata mangurupi angka na porsea i sian gogona sandiri dohot hagogoon ni portibi on. Sada do hata hinsuna ima, molo itahaholongi Jahowa, Debata sian nasa roha dohot sian nasa ateate dohot sian nasa gogo, huhut mamparateatehon sude angka hataNa (6:5-6). Molo masa do on di ngolu ni angka na porsea, ndang pola be ganggu ibana di ngolu siganup ari dohot ngolu tu joloan ni ari. Nda Debata do na jumadihon angka jolma, tontu Debata do na sari di jolma i. Boha muse ma tu angka na satia i. Gari amporik na marasam dua benggol ndang dihalupahon Debata, ba lam ma na porsea i?
2. Marngolu di bagasan habadiaon.
Dung torang dipatolhas si Musa songon i ma balga ni panarihonon ni Debata tu bangsoNa. Dipatihi si Musa ma nasida, asa badia ngolu nasida. Adong 5 pangalaho na ingkon patupaon ni bangso i molo bongot nasida tu huta bagabaga, ima:
1. Manjagahon diri (berhati-hati)
Molo didok manjagahon diri na marlapatan asa unang sarombang hita dohot angka hajahaton na dihumaliang hita. Ingkon tong boi ni pasisi angka ulaon na mambahen ramun roha nang diri. Ndang na mandok mandao ma sian parsaoran. Alai asa unang gabe sarombang dohot pangalaho portibi. Ndang manumannuman angka na masa, hape ulaon dosa do jala gok hajahaton. Alai, dibagasan roha boi manjagahon asa unang tartait roha tu hagiot ni daging.
2. Unang mangalupahon Jahowa.
Dos do pandohan on, ’lupa kacang akan kulitnya’. Unang ma nian tahalupahon angka pambahenan ni Debata na tu hita. Angka dia ma i, sude angka na tahangoluhon i, na sian Debata do i. Ndang adong na ro sian dirinta i, manang pinarbuehon ni portibi on, na ro sian Debata do saluhut na adong di portibi on, nang ngolunta pe. Alani i, mansai koras do sasintongna hata on tu angka na manghalupahon Debata. Dohonon do na manghalupahon Debata molo so Ibana be tapangasahon jala tapatujolo di sude ngolunta. Dohonon do manghalupahon Debata molo so taparsangapi Ibana marhite ngolu na marhabadiaon. Dohonon do na manghalupahon Debata molo so mandok mauliate hita tu Ibana sian unduk dohot serep ni roha.
3. Biar mida Jahowa jala huhut mangoloi Ibana.
Hataridaan ni biar mida Jahowa na parjolo ima, biar rohana mangulahon dosa, mangulahon hajahaton dohot haurahon dohot haramunon. Napaduahon, biar mida Jahowa, ima di rohana tubu jala sai marsigorgor roha na sai patupahon ulaon na denggan, parange na denggan, pingkiran na denggan, hata na denggan na so matubu bada, dohot parsaoran na uli na denggan. Jala sasude na on songon tanda pangoloion tu Debata.
Di pangoloion nasida tu Debata naeng ma nian hot parange ni bangso i so mubauba. Ingkon maruari manang marpadan nasida dompak Goar ni Debata, naso jadi nasida maninggalhon jala mansoadahon Debata. Ringkot do adong komitment pribadi, keluarga, huria nang bangso maradophon Debata, asa tarida parsitutuonta mangoloi Debata.
5. Unang mangoloi debata sileban.
Angka dia do debata sileban di partingkian sinuaeng on? Mansai ragam do. Boi do arta, hasangapon, hepeng, gogo, jabatan, huaso, hagiot ni daging dohot gogo ni iba sandiri, dna. Alai boi do gabe parhitean sude na ginoaran i, molo dipeakhon tu toru ni huaso ni Debata, gabe pasangaphon dohot pujipujian di Debata. . Tardok na mangoloi debata sileban do molo tumimbo holong ni rohana tu angka na asing sian tu DEBATA. Tardok na manggana debata sileban do molo tumimbo pos ni rohana tu angka na asing sian tu DEBATA. Tardok na manggana debata sileban do molo tumimbo panghirimona tu angka na asing sian tu DEBATA. Jala tardok na manggana debata sileban do molo tumimbo haporseaona tu angka na asing sian tu DEBATA.
3. Dipinsang maon angka na mangalupahon Debata.
Patubuhon parsitutuon di roha ni bangso i, dipatolhas si Musa do boha Debata tarrimas di angka na so satia jala na mangalupahon pambahenan ni Debata. Dipatumpol si Musa do ia Debata, Debata parrimas do. Asa marhite lumbalumba on, gabe moru ma halembaon ni bangso i alai lam tu timbona ma parningotan nasida di sude pambahenan ni Debata. Ringkot do molo tongtong taingot ia Debata i, Debata parrimas do di angka siulahon dosa dohot hajahaton. Debata parrimas di angka na so pasangaphon Goarna na Badia i. Alai, unang gabe baliksa, gabe ndang ro hita mandapothon ibana ala ni biarta tu Debata.
Previous Article Ummalo do Debata
Next Article Nol…??? = 1000 %…!!!
Ompu Simataraja Sian Tano Tamba, Huta Ni Ompungna | SIMATARAJA
Buku Putih, SIMARMATA.or.id – jala Simataraja anak patoluhon sian opat anakhon ni Omputta Tuan Binur.
Ompu Tuan Binur mangoli tu boru ni Raja Manurung sian negeri Sihotang na margoar Bunga Ria br. Manurung, jala mamungka huta nasida di Rianiate, goama HUTA NAMORA. Ompu Tuan Binur Raja disegani di daerah tersebut, dengan sambutan dan kehormatan dari penduduk, Sitonggor Tonga-tonga dohot Sitonggor Toruan, anak ni Ompu Tamba Tua.
batak Deak Raja Horas Huta Namora Lango Raja Ompu Tuan Binur Saing Saing Raja simarmata simataraja Tamba\t2016-04-10
Total tampilan halaman: 3.556
Majalah Bina Warga HKI Online / e-magazine: Evangelium Januari 1010
Jamita Evangelium tu Advent 2 Minggu,
Maleakhi 3: 1-5.
Naeng Roma Tuhan i
Kitab Maleakhi ima kitab na mansai ringkas ala holan 3 pasal do, alana dua pasal na parpudi digabung do gabe sada. Kitab on pe ditempathon di ujung ni Padan na Robi. Alani i ma gok halak na cenderung mandok Kitab on ndada pola porlu, ala termasuk kitab Nabi kecil parpudi jala inganan kitab on pe, hurang tangkas do. Alai boi do hita mandok, hurang tangkas pe inganan ni kitab on, dison ma tarida ajaran na mansai porlu taringot tu sikap dohot sangkap ni Debata na umuli tu angka ruasNa.
Di taon 722 SM Israel Utara ditaluhon bangso Asyur, akhirna halak Israel diangkut tu habuangan. Di taon 587 SM Jehuda /Isarel Selatan ditaluhon Babilonia dohot halak Jehuda diangkut tu habuangan. Di antara tahun 538-444 SM, angka halak Jehuda mulak ma sian habuangan. Hape Maleakhi manggurithon buku on di taon 440 SM do. Sian on ma boi botoonta, Maleakhi manurat buku on tu angka halak Jehuda na mulak sian habuangan. (hata 'Israel' di ayat 1 patuduhon mansai tangkas, ditujuhon tu angka halak na mulak sian habuangan).
Turpukta na pinasahat ni panurirang Maleakhi ima taringot tu pangaradeaon ni na porsea na laho manomunomu haroro ni Tuhan i. Adong manang na piga sipamanathonta umboto aha na masa andorang so harorona i, ise na ro manjoloani, jala songon dia ma sikap ni jolma na lao manjangkhon i jala sadihari ma masa haroroNa i.
1. Na porlu taingot, sian mulana nunga disuarahon panurirang Maleakhi hian, ia holong ni roha ni Debata manongtong do tu bangsoNa. Dipaingot do bangsona marhite na manggargai sejarah pambahenan ni Debata. Nasida do dihaholongi, jala dipillit Debata marhite pamilliton Debata tu bangso ni si Jakkob. Jala molo diida sian Padan na Imbaru, lumbalumba ni si Maleakhi on nunga di gohi di na ro Debata tu portibi on dibagabaga hatutubu ni si Palua di bara ni pinahan na di Betlehem i. Holan i do haroroNa, dipatuduhon jumolo marhite suruanNa, dungi haroroNa tu bagas Joro.
Sian i adong na menarik botoonta. Ise do suruan na i, jala aha ma ulaonna. Beasa Tuhan i ro mamongoti bagas joro? Jala songon dia do sikap ni bangso i marnida i, jala boha bangso i margogo manjalo haroro ni Tuhan i? Dison digombarhon ia haroroNa, hapapatar ni holong ni rohana ndang patupa haluaon na universal tu portibi on, tu saluhut manusia dohot tu saluhut na tinompa, alai terbatas holan tu angka na badia na maimaima dibagas joro. ”Suruangku” ima sahalak suruan na manotas angka dalan, padohon angka abatabat di haroroni Debata.
2. Tangkas do dipatorang, ia harororo ni Tuhan i na manggohi sihol ni roha ni angka na porseai. Halak na porsea sian dirina patuduhon sihol ni haporseaonna naso margogo manjalo haroro ni Tuhan i, na ro paiashon jolma sian hatigoran ni portibi on. Domu tuson, denggan do ingotonta ende ni si Simeon, na targoar halak na bonar, jala na daulat, na maimaima di pangapul ni Israel, na niinganan ni tondi porbadia, na mandok di ngoluna, ” naso idaonna hamatean, ia so jolo diida Kristus, Tuhan i. Jala sumuang do sihol ni rohana dung diabing si Simeon posoposo ni Jesus i, dipuji ibana ma Tuhan i”. Haroro ni Tuhan i, boi do ditingki masa na jonok, di tingki na binuhul ni Tuhan i, di tingki na pinabotohon ni Tondi Porbadia. Jala halak na sahat manjangkon haroro ni Tuhan i, ima halak na rade mangaramoti habadiaonna, sihol ni rohana. On ma sikap ni na porsea na tangi di haroro ni Tuhan i. Haroro ni Tuhan i, songon panangko borgin do, ndang taboto sadiharina. Di ngolu si songonon ma ringkot sikap na dungo/waspada, dohot sikap na papitahon diri.
3. Di haroro ni Tuhan i, dijoloani do diharoro ni surusuruan ni Tuhan i, asa marhite haroroNa dirgak panaili ni bangsoNa, jala mangula ulaon na mangarade diri. Dison ma panurirang Maleakhi nunga mangalumbahon haroro ni patujolo ni Tuhan i. Tugas ni surusuruan i, padiri dalan ni Tuhan i (bdn. Johannes, patujolo ni Jesus), ” dungi tompu ma ro tumopot Joro ni Tuhan i, naniluluan muna dohot suruan ni parpadanan na hinalungunmuna.
4. Haroro ni Tuhan i ima papitahon halak na porsea asa songon sere dohot songon perak, siboan sipanganon tu Jahowa dibagasan hatigoran( ayat 3). Pelean na pita, ima pelan na dipelehon tu Jahowa dibagasan hatigoran. Pangantusion di na managam haroro ni Tuhan i, naeng ma ditogihon hita, asa mulak tu pangantusion naung adong hian sian mulana. On ma nian naeng mangula di ngolu ni angka na porsea na mamelehon peleanna tu Debata dibagasan hatigoran.
5. Molo lam jonok hita tu Debata, ingkon lam tahasiholi ma uhum, ingkon sialooonta ma angka pangarupa, angka parsibalik mata, dohot angka na asing ma maralo tu hata ni Debata. Ingon lam tahasiholi ma pajongjong uhum na tingkos tu angka na buro, tu na pogos dohot tu na mabalu di bagasan ngoluna.
Haroro ni Debata sebagai panguhum di bagian kiasan Tradisional. Sungkun-sungkun taringot haroro ni Tuhan, ima gombaran kiasan perang (ay. 2a, lih. 2 Raja 10:4, Amos 5: 120, songon api, tukang, penatu, sabun panunsi dohot na asing, ima umpama na godang tarida di angka panurirang (bdn. Jes. 1:25); Jer. 6: 29-30; Jeh. 22: 17-22). Di buku Maleakhi, gambaran on patuduhon na Debata na naeng pamagohon sude kenajisan jala paiashon angka dakdanak Levi (ay. 2b-3; bdk. Za 13:9).
Sai dibandingkon panurirang do masa na naeng ro kurban para Levi demi Yehuda dohot Yerusalem dohot angka korban na pasonanghon Debata di tingki naung salpu. Masa ni Musa ima masa identifikasi na hurang denggan di hatiha i (bdn. Jer. 2:2; Jes. 63:9, bdk. Ams. 5:25; Jer. 7:22). Pemurnian dohot panjaloon korban Levi (ay. 2-4) patoranghon marasing tu ayat panimpuli di turpuk on, na mandok asa siula hajahaton diadili (Ay. 5; lih. 2:17c).
Debata gabe saksi sekaligus panguhum (pat. 2:14). Di haroroNai, masa ma angka panguhumon tu angka Malim na di bagas ni Debata, jala paiasonna ma nasida laho mangula ulaon na pinasahat ni Debata tu Nasida. Marasing do tu angka parsibalik mata manang partondung (bdn. 5 Musa 18:10-11; Jer. 27:9), sude kelompok na bertanggungjawab di hajahatan sosial digoari ma pangalangkup na manghatindanghon naso tingkos (bdn. 2: 11-16); angka uluan na paeleng uhum (bdn. 3 Musa 19:13; 5 Musa 24:14-15); angka halak na menindas angka na mambalu dohot na tading di lampin (bdn. Za 7:10); manang halak pangarupa (ay. 5b). Angka siula hajahatan sosial digombarhon sebagai halak naso mabiar mida Debata (ay. 5c).
Torop do halak nuaeng paimaima na binagabagahon ni Debata, ima suruan nanaeng ro lao paiashon manang papulikhon na ias sian naso ias. Apalagi tingki on hita Maradvent paduahon na manomunomu hatutubu ni Jesus. Nunga songon dia haradeaonta manjangkon partingkian i. Manang asal marpesta. Adong do tapanghilalahon haroro ni Jesus di rohanta ? Antong binsan sadihari dope ? Taparade ma dirinta na laho manjangkon Sipalua i laos manomunomu haroro ni Tuhan i. Tapaholang ma dirinta sian angka ulaon na maralo tu lomo ni roha ni Debata asa dibagasan roha na dame nang serep hita manjangkon haroro ni Sipalua i tu tongatonganta. Posma rohanta na sai donganan ni Debata do hita na lao manomunomu haroro ni Tuhan i. Amen.
Tgl. 13 Desember 2009
Siulahon Hata i ma HamuSelamat Advent. Amen !
Jamita tu Minggu Advent IV
Jangkon ma Ibana na patongon dalan hangoluan i
Jesaya 30: 18-26
Pdt.Marhasil Hutasoit, MTh
Ndang holan di tingki hurang sipanganon tagamon dauk haporseaon, di tingki maduma, di tingki marhuaso, di tingki rade pe haporluan pardagingon, godang do na lintun sian dalan na sintong. Naeng tangkas auhonon, ia sipanganon dohot siinumon ndang tuk gabe partogi manontuhon dalan hangoluan. Mual dohot dalan ni hangoluan i ma Jahowa na manompa jala na manogihon ganup jolma na unduk tu hataNa anggiat jaloonna andul sumurung sian naung dapot huhut dumenggan sian naung binolusna na sailaon.
Andorang so tartaban dope bangso Israel dipalumbahon Debata marhite panurirang Jesaya turpuk on. Rade do Jahowa manopot jolma i mangalehon tua lumobi ma mangalusi nasa angguk-holso. Di bonapasogit, di hutana sandiri pe tahop do hagogotan, jala mangalantap do nang pangarupaon (ay 20.a) lumobi ala ndang ringkot be roha ni jolma i marsiajar nang masipodaan. Buni jala holip do angka guru sian parnidaan ni angka halak na holan mangasahon gogo dohot pingkiranna mangatasi hamaolon na sonson tu ngoluna. Bangkol do roha ni halak marguru manang marsiajar molo so ringkot rohana pajonok diri tu Debata.
Ndang tarpature jolma ngoluna so padohot Debata, ai gari mangalapati naung patar di adopan ni mata ndang sai sude diboto; gari mangantusi na masa di tingki naung mamolus ndang sai tolap; boha muse ma mangantusi dohot manontuhon dalan na tepat mangatasi nasa na naeng ro? Mametmethu do utokutok jala maotikhu do gogo molo so Jahowa na patukhonsa.
Dibahen i ma tung tangkas do didok: “dibahen i sai maimaima Jahowa”. Paimahon ima haradeon mangongkuhon na so tau jala ndang tuk jolma i sandiri manontuhon na marguna tu ngoluna. Ndang boi holan hita sandiri na patupahon na ringkot di ngolunta ai ndang holan hita na mangolu di tano on jala ndang holan haporluanta na ringkot sioloan ni Debata. Nang pe jotjot jolma i marlomolomo huhut mangulahon na so patut (lupa marningot Jahowa do Debata ni uhum, ay 18) alai tongtong do rade Ibana manjangkon halak na naeng ro asa taruli manjalo andul dumenggan sian naung adong. Asa ganup halak na so olo pasiat Debata tu ngoluna, ima halak na manulak na denggan. Na mangorui tuana do halak na so mangharingkothon Debata.
Boasa haringkothononta Debata? Ndada holan asa malua hita sian sitaonon; ndada holan asa tulus saluhutna na tapangidohon alai asa ajaranNa hita marroha nang mangalangka uju ro hamaolon i. Tuhan tidak saja menerima kita setelah lepas dari kesulitan tetapi Dia ada untuk kita di dalam berbagai kesulitan. Sialani i do dipasunggulhon: “nang dilehon Tuhan i tu hamu roti hagogotan dohot aek pangarupaon, alai ndang be martabuni angggo angka gurum” (ay. 20). Ndang holan ala tahop sitaonon, ndang holan ala sungkot sibahenon asa ringkot pajonok diri tu Tuhan alai asa margogo jala dohot hita manghamonangkon sitaonon i. Di bagasan parsorion nang marhite parungkilon dapot do “parsiajaran” na mararga. Boi ma dohonon ni angka na porsea i, sitaonon i pe gabe “guru” do manambai bohal mangeahi na dumenggan asa unang tinggang.
Marhite Jahowa do lam torang idaon dalan hasintongan. Nang pe dapot ragam ni dalan hira na unlambas, ummuli idaon alai di bagasan Jahowa do jumpa dalan na sintong. Panindangion ni halak na porsea tuk do mandok: “tumagon do marhansithansit, marlea di dalan na sintong sian marlanggelangge, marlasniroha di dalan naung putor”. Dalan ima sipatudu manopot sieahan (“arah dan orientasi hidup”). Molo pilit langka binahen ni dalan na sala ndang holan suda tingki jala tamba loja mangihuthon alai ala ndang marguna halojaon i pajumpang dohot na pinarsinta ni roha. Ndang na so godang dalanna dipatupa na deba pahembangkon ngoluna; ndang na so ganjang dalan dibolus na deba alai ndang tuk manggohi na ringkot di ngoluna molo so Jahowa dipangasahon. Sebalikna, ndang tagamon marisuang manang manolsoli roha mangihuthon Tuhan nang pe so pintor suksuk bohal sian na niulana ai diboto do “ndang marlaba papunguhon manang pagukgukhon na niluluan anggo so mararga”.
Molo dipapillithon “mas” dohot “boneka” tu dakdanak dohot na na magodang, boi suraon anggo dakdanak pintor boneka i do pillitonna alani balgana manang ala pintor boi parmeammeamonna. Alai na magodang pillitonna ma “mas” ai nunga tuk ibana mamereng godang ni parsaulian di balik ni arga mas nang pe metmet. Laos i do nang siauhononhon asa unang holan mamereng habalgaon, habongaton manang holan na ringkot tu solo ni roha sambing talului di ngolu on.
Barani ma hita manulak haulion sipatinda rupa (wajah yang menyesatkan) dohot pabahirhon pangela na naeng mangalithon roha (ay.22). Naeng ma lam tangkas ingotonta ndang holan mangalului na uli dohot na godang hita di tano on alai “na mararga huhut marguna”. Ringkot bongot Tuhan i tu ngolunta asa mararga jala marguna ngolunta di na humaliang tano on laos tuk pangkeonta mangalangka manopot Surgo na hot ro di salelengna.
Molo naung tiur haporseaon jala dauk roha na denggan manjangkon Tuhan i, gabe marpangkorhon ma saluhut na niula ni tangan, di huta nang di balian marpanumpak tu udut ni na naeng masa. Tangkas ma botoonta, ia udan, hauma, roti, pahanpahanan nang parsorion ni jolma manisia mangihut ma marpanumpak tu angka naung mardalan raphon Jahowa. Saleleng mardongan Jahowa ndang tagamon onding manang sompol dalan ni pasupasu ai sian Ibana do dalan jala ragam do dalan patupaonNa mangurupi angka na sai masihol manjangkon Ibana.
Antong tagogo ma mangula huhut tahaburjuhon ma mandalanhon ruhutruhut ni ngolu partondion ai nunga dipahembang di hita dalan; nunga jumolo Ibana mamolus dalan i nang godang hamaolon jala nunga laos rade Ibana maimaimahon dohot mangjangkon.
Advent ima sunggulsunggul pasiat haroroNa laos tingki mangarajumi na so tarpature hita ngolunta sandiri so padohot Jesus. Molo tajangkon Ibana jaloonta ma gogo jala ajaranna ma hita mamangke dohot manghangoluhon parsaulian na di tano on pataru langka manopot surgo na manongtong. Amen.
Jamita tu Pesta Natal / Umum ( Malam Natal )
Bodari ,Tgl .24 Desember 2009
“JESUS DO PANGKIRIMONTA NUAENG NANG SOGOT PE”
Turpuk Evangelium : Lukas 1:26-33.
Anderang so tasigati dope turpuk jamita on ,Tumolo ma pinasahat “Selamat Hari Natal ” tu hamu sude na manjaha Bina Marga on .
Nunga Opat Minggu taputupa jala tadohoti Pesta Advent ,jolo nunga godang naung taputupa manang tadohoti angka Pesta Natal di Huta,Parmargaon ,Arisan ,di Kantor ,songoni nang di tongatangga ni Huria, Las ma rohata disi .
Sasintongna mamestahon Advent natarangkai dohot Pesta Natal, ndada holan mamestahon na naeng ro, ndada holan paimahon, alai dohot do mamestahon naung masa. Ai ma ngolu do hita saonari di dunia zaman, ima zaman nai paimahon do hita, ima pairibu taon na salpu, alai naung manaek tu banua ginjang, jala na tapaima harorona paduahalion di ari parpudi.
- Jadi disi ma hinatobao ni namar –Advent dohot Namar –Natal .
Advent dohot Natal mamboan rohanta manghirim tujolo, ala naung taida buktina di na salpu. Advent dohot Natal manogu rohanta manghirim na dummengan di masa depan .Alai panghirimon i ndada holan panghirimon boti, ndada holan sogon anganangan manang utopi, alai pangkirimon ala naung adong do buktina di tingki na salpu .Mesias natapaima di Advent, nungaro ro ibana, ima dibangasan jesus naung tubu di Betlelem. Alai huhut na naeng ro dope, jala nuga sedang ro nuaeng laho manopot hita. I do na tapaima, ima harorona padua halihon .Dibagabagahon I Gana hasingkopon ni haluan I naung pinatupana di tingki nasalpu uju ngoluna di partition .I do na tapaima nuaeng, nunga di tonga dalan, nunga “sedang” rot u hita (Ibana do pangkirimonta nuaeng nang sogot pe).
- Hamu angka dongan sahaporsea on ! Nuang tauji ma mani gati turpuk jamita di pesta Natal Umum borgin on.
Dilumbahon Debata do marhite pardisurgo, surusuruan Gabriel tu si Maria na gabe gabean ma ibana .Tondi parbadia do napajadihon i ( ay .35 ) .Molo dung sorang di bahen ma goarna ,Jesus ( ay .31 ). Tung so hasigatan do tahe misteri ( rahasia ) na robi. “Ai ndang adong na so tarpatupa Debata ” ( ay .37 ).
Suman do soara songon na tarbege tu si sara andorang so hatutubu ni si Ishak (Musa 18 : 14)
- Manungkun do Maria tu misteri i, di dok ma : Boha ma gabegabean ahu, so adong hutanda baoa? (ay.34) Marasing do sungkunsungkun i tu na sinungkunhon ni sakira .Disungkun ma sakira ma surusuruan : “ Sian dia do tandongkui ? (Lukas 1: 18) .Tadaho marasing sungkun sungkun i, ai na mangido hatorangan ( Penjalasan ) do Maria, hape anggo sakira na mangindo bukti do.
- Dung tarbege hatorangan i, porsea ma si Maria, adong ma hape
Masa tu dirina ,ima pambahenan ni naibata nag ok halongangan. Sorang si palua ni Israel marhite sian dirina .Marlas ni roha ma tondia manuji pasangap Debata .
Rade ma ibana songon naposo (doulos)jala berpasrah diri tu adopan ni Debata. Haradeon misi Maria manjakhon Jesus i masuk tu bagasan dirina, ido ianggo na gabe impola ni Jamita on. Jala rumang na suman tusi ma na ingkon hagoluhonon ni nasa na porsea tu Jesus Krstus. Magodang jala mangolu Kristus i di ngoluna.On ma na ni dokna, Debata masuk tu eksistensi dohot sejarah ni jolma i secara pribadi nang Huria pe. Mesias mian di bagasan diri ni ganup halak dohot pribadi, Debata, na masuk tu eksistensi dohot sejarah ni jolma i ndang holan di tingki na salpu, alai berlanjut dope i tu masa depan, di milinium patuluhon.Tu ahu saonari, ima tadok ganup.
- Molo di si Maria ,di alami ibana do parsorang ni Jesus marhite
dirina, dung I magodang Jesus di tonga ni bagas na sahat rodi na tarsilang Jesus di golgatha .Ianggo di tonga ni Huria marasing do bentukna,nang pe hot do isina “Magodang jala mangolu Kristus” dibagasan diri ni angka na posea i, sorang Kristus tu bagasan rohana, marpangalaho ibana maniru masiasi ,jala porsea na roh do pe Jesus Kristus paduahalihon. I do haporsea on I. Ndang holan mamereng tu pudi haporsea on, mencangkup do tu ngolu saonari,nang sogot pe . Haporsea on di bagasan sada dohot pangkirimon . I do umbahen di dok Apostel Paulus = “ Asa tolu do na hot, ima haporsea on, umbalga “(1korintus 13 : 13 )”.
- Dung masuk Jesus Kristus tu eksitensi dohot sejarah ni jolma i, marlapatan doi na Jesus Kristus do gabe norma di ngoluna. Taringot tu norma (ukuran) didoh sahalak pande bisuk na margoar Bierstedt, songonon = 1/ Norma mempunyai berbagai bentuk antara lain : hukum (law), ketetapan (Statute), peraturan (Rule), keteraturan (Regulation), kebiasaan (Custom), kelaziman (Folkway), adat istiadat (Mores), taboos, rites, ritual, Ceremony, Convention, etiquettes”. Molodung Kristus na gabe norma ni ngolu ni jolma, diisi ma dipangkilalaho ibana hajong-jongan na diadopan ni debata, laos ditanda ma dirina sandiri.
- Jadi siingotanta Sian Jamita Pesta Natal umum dibornginon, ima:
1) Dialami Israel do debata menerobos eksistensi dohot sejarah ni hajolmaon. Godang halongangan dipatupa debata sude do Israel porsea? Ndang! naboi terulang do na songoni di ngolu ni halak Kristen saonari on. Nunga leleng ibana naung Kristen, nunga godang halongangan na pinatupa di Debata najolo, nang ni sejarahna saonari, alai sai adong do na haru so haru, na marungut ungut pola sahat tu na memberontak tu adopan ni debata.
2) Nunga salpu (alai ndatung namago) sejarah hasosorang ni Jesus Kristus di si Maria, termasuk na tu hita. Saonari, rade do hita mandok nagabe naposona do hita ganup? molo tadoh naposona hita, namarlapatan doi Kristus na gabe norma ni ngolunta di haunduhon tu debata, Jesus na gabe Pangkirimondi hita nuang na sogot pe.
Asa tingkos pangkirimanta saonari, taulahon marholong. Ai haholongan I do na umbalga. Dungi gabe ngolu na parindangion ma ngolunta di tonga tonga ni huria, di rumah tangga, di tonga tonga masyarakat, banso dohot negaratta songon inang lumobi di nahumaling hita.
P.Siantar, Mei 2009 .
Jamita Natal, 25 Desember 2009
Evangelium: Lukas 2: 15-20
NATAL MANGHEHEI DOHOT PAUBA NGOLUNTA.
Manang boha pe hamaloon ni jolma na di tano on, ndang boi ibana maeakhon diri na di duru ni inganan naginohan ni holong ni roha ni Debata. Songon dia pe timbo ni singkola ni sasahalak, ndang boi dohonon na, naung mansai bisuk ibana, alani ndang ringkot be ibana mangguruhon hata ni Debata na mandok:”Ai songon ondo holong ni roha ni Debata di portibion, pola do Anak na naIbana” (Joh 3:16). Didia pe hita maringan, di pesawat udara, di kapal laut, di istana na megah, di jabu na sederhana, di toru ni jambatan, dna, tung saluhut do hita mangharingkothon holong ni roha ni Debata na pinpatar na di Ari Natal on. Angkup ni i, tung mansai ringkot do papataronta pasupasu ari natal i di ngolunta siganup ari.
1. Diloi angka Parmahan i do Hata ni Debata.
Tabege do angka parmahan i di jamita on, dioloi nasida do hata ni Debata. Tabege do didok nasida:”Beta ma hita tu Betlehem, taida ma na masa on, napinabotohon ni Tuhan i tu hita”(ayat 15b).Dung didok nasida songon i, pintor hatop do nasida borhat, “gabe jumpangsa si Maria dohot si Josep dohot posoposo i, na peak di panggagatan i”(ayat 16ª). Tung luar biasa do pangoloion ni angka Parmahan i. Dung dipaboa surusuruan i hata ni Debata tu nasida mandok:pintor diparrohahon nasida do hata i, jala diulahon. Sasintong na, tung mansai godang alasan bahenon nasida asa unang diula nasida hata i, manang asa dipalambat (ditunda) nasida mangulahon hata i. Boi do dohonon nasida:” Tudia ma luluan i, dihaliangi ramba do hita, dungi mansai golap marimpotimpot do di duru ni soponta on nuaeng”. Alai ndang adong sidalian na songon i di nasida. Hata ni Debata na mandok: i do gabe sipatudu dalan (petunjuk), manang panogunogu di nasida mangulahon na nidok ni Debata tu nasida marhite surusuruan i.
Molo dung dibege angka pardosa namangalului hasesaan ni dosa dohot dame hata ni Tuhanta di ari natal on, ndang adong tingki laho mandiskusihon i dohot sibuk ni pardagingon on. Alai, dibagasan las ni roha dohot olopolop mangoloi hata ni Debata, manjangkon Barita Nauli namamaritahon holong ni Tuhanta Jesus Kristus Sipalua i napinasahatna tu saluhut jolma manisia. Di jou do hita manjalo asi ni roha na marhite Barita Nauli di dibaritahon tu hita, marhite sakrament ualaon na badia,dna.
2. Mansai lomo roha ni Parmahan i mamaritahon Barita Nauli i.
Unduk tu hata ni Debata, mangkehei dohot manguba ngolu ni ganup jolma. Didok di turpuk on:”Asa dung diida”, posoposo na peak di panggagatan, Tuhan jala Sipalua i, ”dibaritahon nasida ma boaboa, naung dihatahon tu nasida taringot tu Dakdanak i” (ayat 17). Pasupasu las ni roha naung masuk tu roha nasida, ndang dipogo nasida, alai dibaritahon nasida do i tu masyarakat nasida, tu halak na asing, tu ganup jolma na jumpang nasida. Dibaritahon nasida na niida dohot na binege nasida. Hapapatar ni Surusuruan, barita na binaritahon ni Surusuruan, ende ni Surusuruan, halalao nasida hatop tu Betlehem, Posoposo na peak di panggagatan. Saluhut na i, ima hagogok ni bagabaga haluaon sian dosa, napinatupa ni Debata holan marhitehite Anakna na Sasada i, Jesus Kristus. Surusuruan ni parbanuaginjang i mandok, paboa barita nauli nabinoan na i, ima ”parsaulian ni sandok bangso i”(ayat 10c). Ndang tarlambat nanggo satongkin angka Parmahan i mamaritahon Barita Halalas ni roha Godang i, ima holong ni roha ni Debata di bagasan Jesus Kristus tu saluhut jolma (bangso). Dibaritahon nasida tu saluhut jolma na jumpang nasida, pribadi tu pribadi olat ni na boi tarbege soara nasida.
Molo nunga tutu situtu diingani Barita Natal i rohanta, ndang boi moru sian naniula ni angka parmahan di jamita on ulaonta. Tu saluhut jolma na di portibion do holong ni roha ni Debata di bagasan Jesus Kristus. Alai ulaon ni angka Sisean ni Tuhanta Jesus Kristus do mangarahon saluhut jolma i asa porsea di Debata, jala marhatopothon Jesus Kristus do Birubiru ni Debata namamorsan dosa ni portibion. Marhite huaso dohot hagogoon na tajalo sian Debata marhite Jesus Kristus, ingkon marsigogo do hita manoarahon Barita Nauli i tu portibion, marhite tangiangta na marpartondion, marhite peleanta tu ulaon zending, marhite silehonlehonta tu dongan namangharingkothon, dohot marhite kesaksian pribadinta tu donganta jolma na di masyarakat ta be.
3. Mamparbuehon ngolu na pasangap Debata.
Tung tutu situtu so dihehei jala diuba Barita Natal i ngolu ni angka Parmahan i. ”Mulak do angka Parmahan i, dipasangap jala dipapujipuji do Debata alani sasude nabinege jala naniida nasida, songon naung dihatahon tu nasida” (ayat 20). Ndang be songon ngolu na somal ngolu ni angka parmahan i. Ndada holan namarmahani dorbia i be ulaon nasida. Ndada holan na mandalani dolok dohot rura na mansai ganjang paihutihut dorbia i be nasida. Nunga muba ngolu nasida, gabe ngalu namarpanindangion. Nunga dohot nasida mempengaruhi halak na asing di inganan nasida be. Dipapatar nasida hasatiaon, kejujuran di ulaon nasida siganup ari. Dipapatar nasida ngolu napasangap Debata marhite uloan nasida siganup ari. Lam denggan angka dorbia napinarmahan nasida i dijaga. Angka Parmahan naung marnida Tuhan i, mamangke ngolu nasida gabe ngolu napasangap Tuhan i. Angka Parmahan naung diuba Debata ngolu nasida, marlas ni roha manguba ngolu ni dongan nasida na asing tu Debata marhite ulaon/parbue ni ngolu na denggan. Marsinondang ”palito” nasida, ngolu nasida gabe ”surat” ni Debata, dipapatar nasida ngolu na pasangap Debata naung manjou nasida sian haholomon tu hatiuron halongangan i (1 Petrus 2:9).
Molo diargai, dijalo, dihangoluhon jolma do silehohonlehon ni Debata na so hasuhatan i di Ari Natal i, ndang boi so muba ngolu na. Di na mangan, manang minum, manang aha pe diula nasida, bahenon na do i gabe pasangap Tuhan i. Manang aha ulaon na dihaporseai nasida mangarahon jolma mamuji dohot pasangap Debata, ulaon na ma i sian nasa roha, huhut dibagasan las ni roha. Ngolu na di jabu, di pasar/di partigatigaan, di parsingkolaan, di kantor, manang didia pe tahe, gabe ngolu napasangap dohot mamuji Debata. Di na mangula/bekerja/berusaha, rekreasi, olah raga, tingki sehat manang tingki marsahit pe, tingki sukses manang tingka hurang sukses pe, tongtong do ibana pasangap Debata. Unang hu roham, manang unang lea roham mamereng dirim di bagasan sinondang ni Ari Natal on. Joro ni Tondi Porbadia do pamatang mi, pangke ma i laho pasangap dohot mamuji Tuhan i. Dok ma di bagasan ngolum, ala nunga ditobus Jesus Kristus ahu sian gomgoman ni dosa dohot hamatean marhite mudar na na durus di dolok Golgata. Ahu, rap dohot angka nahuhalongi, nang dohot angka donganhu Kristen, dohonon nami ma songon nanidok ni angka Parmahan i:”Beta ma hita tu Betlehem”. Tabaritahon ma ”boaboa naung dihatahon tu hita taringot tu Dakdanak i”; jala marhite panggulmit ni ngolunta, ”tapasangap jala tapujipuji ma Debata, songon naung itabege jala taida”. Amen.
Pesta natal II, 26 desember 2009
Ev = 1 joh. 1 : 9 – 14
Thema : “tajangkon ma panondang na sintong naung ro tu portibion”
Pdt N. Br. Manalu, S.Th
HKI Asuhan Stadion Pem. Siantar
1. Sai somal do tabege di angka ojahan ni Perayaan Natal taringot tu panondang ni portibion. Sai dienet ma i sian jes. 60:1, “hehe ma ho, marsinondang ma ho”, joh. 8:12 “ahu do Panondang ni portibion”, dohot mat.5:14 “hamu do panondang ni portibion”, dna. Ima na laho patoranghon paboa hatiuron do na binoan ni tuhan Jesus na tubu i tu portibion.
Si Johannes mandok : nunga mandok ro ujui tu portibion panondang na sintong i na manondangi nasa jolma. Di portibion hian do Ibana, jala marhite sian ibana do manjadi portibion (ay.9-10). Asa ndang na baru tubu di Natal on be Panondang i.
Panondang na nidokna dison ima sada hadirion na marhuaso jala na marhagogoon, na so tarsirang sian Debata na manompa portibion. Dibagasan hadirion ni Debata do sondang hatiuron i, ima hangoluan ni portibion.
Tung singkop do parjadi ni portibion, maratur jala marture sude dibagasan hatiuron na sian Debata. Alai ndang leleng manahan portibion/jolma i mian di aturan ni Debata, ala tuminggil tu elaela ni sibolis gabe dipillit jolma i do madabu tu haholomon (di luar ni aturan ni Debata)
Di na mardalan torus tingki, songon i do sian na so sinadaran ni jolma i jotjot sai dionggop haholomon i asa naeng rajaanna. Bangko haholomon i nama na manggunjal di roha ni jolma i gabe ndang siat be tu rohana manjangkon hatiuron i, ima hata ni Debata. Setiap kesempatan yang kita beri dalam hidup kita jauh dari kebenaran Tuhan itu membiarkan hidup kita berada dalam kegelapan yang menuju kebinasaan.
Sian tingki tu tingki lam mangerbang do di ngolu ni jolma angka ragam ni haholomon (bangko portibi manang hagiot ni roha). Sahat tu tingkinta saonarion, mangadu ragam ni halumlamon i nama dipingkiri torop jolma di portibion. Na ro do Ibana manopot na di Ibana i hian gabe ndang dijangkon na di ibana i Ibana (ay.11). Hamatean nama jambar ni ngolu ni jolma i dung madabu tu dosa.
2. Nang sian mulana holong do impola ni ngolu ni Debata tu portibion.
Hangoluan do program kerja ni Debata na sai tongtong lehononna tu angka na niasianna. Ndang sonang roha ni Debata sai mian di haholomon ni portibi. Alai ingkon dipatupa do parbue ni Panondang i ima haluaon. Dipapatar Debata do holong ni rohana patupa haluaon marhite haroro ni anakna tu portibion marhite Natal : “Hatutubu ni Sipalua ima Jesus”. Ai tung so tarambatan jala ndang tarhungkupan ni agia aha pe Panondang na sumurung i. Ndang boi so adong hasahatan ni hatiuron i, jala ndang boi so adong nang angka sipapatar hatiuronNa di portibion.
Marhite natal on terjadi “immanuel” na marlapatan “Donganta ma Debata”. Ai manang piga na manjangkon ibana, tusi do dilehon huaso asa gabe anak ni Debata nasida angka na porsea di goarNa (ay.12).
Manjalo huaso haanahon manang gabe anak ni Debata do angka na rade manjangkon Jesus di ngoluna. Manjangkon dohot manghaporseai impola ni Natal i, ido dipangido turpuk on sian hita huria ni Tuhanta. Tarjalo hita goar anak ni Debata jala boi taulahon lapatan ni goar haanahon na sian Debata ndada status anak sian ruhut pardagingon. Alai status anak partondion do na mewarisi ngolu dohot bangko ni Jesus na mamboan sondang hatiuron tu portibion.
Angka anak ni Debata marhuaso jala margogo si pencetus hatiuron di sude angka parsaoran dohot ulaon. Unang gabe siintopi hatiuron i. Di Mat.5 : 14-16; “Hamu do do panondang ni portibion …….. “ Panondang na marsinondang na boi patiurhon sude angka ulaon ni Debata di portibion. Panondang na gabe sitiruon ni halak marparange na denggan ima marsinondang tu sandok humaliang hita. Angka na porsea di Jesus naeng ma haroroan ni angka pingkiran na denggan laho patiurhon di angka permasalahan ndang gabe sumber ni permasalahan di angka parsaoran. Apapun yang dilakukan setiap orang percaya harus menjadi terang bukan sebaliknya menjadi sumber kegelapan.
Di jamita ni Jesus di atas dolok, Mat.5:9; “Martua ma sibaen dame ai goaron do nasida anak ni Debata”. Angka anak ni Debata naeng ma siboan dame tu portibion na patubuhon pardamean tu Debata nang pardamean tu dongan jolma.
3. Pandohan gabe daging ma hata i jala maringanan ditongatonga ni hita on lam pahothon pos ni roha ma i di hita laho manghangoluhon dohot mangulahon parbue ni Panondang i. Jesus na ro tu tongatonganta mardaging jolma ima patuduhon hajojonok ni Debata dohot jolma. Saluhut na masa di ngolu ni hita jolma nunga dihilala tuhanta Jesus mulai sian partubuna. Ndang tarasam hita balga ni asi ni roha ni jesus di haradeonna maninggalhon hasangaponna holan asa boi mardomu jala mardame dohot hita.
Las ma rohanta ai sun sangap do Jesus na ro tu portibion, ai atikpe gabe jolma ibana alai debata situtu do ibana. Laos hasangapon ni hita angka na porsea di ibana do hasangaponNa i. Amen !
Evanggelium Minggu Set. Natal – 27 Desember 2009
LUKAS 2 : 27 – 35
“NUNGA DIIDA MATANGKU HALUAON NA SIAN HO”
1. Borhat sian pangalapation di parhataan evanggelium, marharoroan sian hata gorik “euangelion”, lapatanna barita las ni roha, saihot do Matius dohot Markus, evanggelium Lukas mangondolhon barita nauli na gabe sintuhu haroro ni Jesus tu portibion. Pangumpolan ni evanggelium Lukas ima barita nauli diondolhon tarlumobi tu angka na pogos, na metmet dohot angka na dangol. Ido umbahen digoari evanggelium Lukas on, Injil Sosial. Asa mansai nalnal do barita las ni roha i dijalo jala dipanghilalahon angka na porsea di Jesus. On do na gabe sintuhu dohot dasor las ni roha na gabe pamujion ni angka na porsea di Debata, songon las di roha ni si Simeon diturpuk on alani i dipujipuji ibana do Debata naung ro manopot bangsoNa jala napatupa haluaon. Asing ni ende pujipujian ni si Simeon on, memang ditradisi ni huria bona pola do dipahembang 2 (dua) ende pujipujian ima, Magnificat (Nyanyian Maria) di Lukas 1:46-56 dohot Benedictus (Nyanyian Zakaria) di Lukas 1:67-79. Siala na mansai nalnal pangondolhonon di pamujion tu Debata di evanggelium Lukas on, digoari pande bisuk padan naimbaru do evanggelium Lukas on “Injil Pujipujian”.
2. Uju diboan natorasNa Jesus i tu huta Yerusalem laho mambahen tu Ibana mangihuthon adat na niaturhon ni patik i, disima pajumpa Jesus dohot si Simeon, sahalak na bonar jala na daulat namaimaima pangapul tu Israel. Adong 3 (tolu) ragam hasomalan hombar tu Patik ni si Musa na ingkon ulahonon ni halak Israel diparsorang ni anak buhabajuna, ima “pasunathon” dohot “pasurathon goar” (ayat 21) ala ramun do ina na imbaru manubuhon posoposona, ndang jadi haruar sian jabuna saleleng pitu ari (bd. 3 Musa 12:2); dung pe diari paualuhon asa boi boanon posoposo i tu Bagasjoro di Jerusalem jala ndang mansalai nang pe di ari Sabath. Songoni ma si Josep dohot si Maria borhat mamboan posoposo i i Bagasjoro laho “pasunathon” dohot “pasurathon” goarna ima Jesus, hombar tu tona na jinalo ni si Josep dohot si Maria sian surusuruan (Lukas 1:21;31). Napaduahon ima ari pangiasan/pentahiran ni si Maria (ayat 22). Alai nang pe naung dipasunathon dohot dipasurathon Jesus, posoposo i, hot dope si Maria rajumon “ramun” alani i ndang jadi manjama angka ulaula na badia mannag mamongoti Bagasjoro saleleng 33 ari nari sian ari papituhon i ala dakdanak baoa ditubuhon, asing muse dope molo dakdanak boru ditubuhon sada ina, ramun 80 ari lelengna. Boi do ina i isara martandang tu hombar jabuna manang mangulahon aktivitas si ganup ari, alai na so jadi mandohoti kegiatan parugamoon di Bagasjoro (bd. 3 Musa 12:1-8). Jadi dung mulak si Josep dohot si Maria tu Nazareth hot dope si Maria “ramun”, paima gok ari pangiasonna (pentahiran). Napatoluhon pasahat pelean pardengganan (ayat 22-24). Asa dung gok ari pangiasannasida mangihuthon patik ni si Musa, lapatanna 33 ari dung tarunat manang 40 ari dung sorang Jesus, borhat ma muse si Josep dohot si Maria mamboan Jesus tu Bagasjoro laho “paishon” (mentahirkan) si Maria sian haramunonna, sekaligus “manobus” posoposona i sian Debata, ala diparhatopot sandok halak Israel do nasa buhabaju baoa termasuk dohot anak ni pahanpahanan, Debata do nampunasa (bd. 2 Musa 13:2). Jadi pelehonon ni ina ma birubiru bahen “pelean situtungon” asa ias sian haramunonna dohot sada anduhur (darapati) bahen “pelean pardengganan” asa sesa dosana. Dungi gararonna ma 5 (lima) shekel tu malim songon “tobus” ni posoposona (bd. 4 Musa 18:15). Upacara on ma na ginoaran “panobusion anak buhabaju”. Molo keluarga na pogos na so mampu manuhor birubiru, boi ma anduhur songon singkat ni birubiru i (bd. 3 Musa 12:8). Songon si Hanna uju pasahathon si Samuel tu Debata dipelehon do anak ni lombu dohot itak (1 Sam 1:11,21-25), songoni ma si Maria dohot si Josep dipasahat peleanna hombar tu patik ni si Musa. Diari “pangiason” dohot “panobusion” di si ma pajumpa Jesus dohot si Simeon di Bagasjoro i.
3. Si Simeon ima sada sian ruas ni sekte na patoluhon sian 3 (tolu) ragam pangantusion ni halak Israel (sekte) taringot tu haroro ni Mesias manang hasasaut ni Harajaon ni Debata. Ai dihaporseai halak Israel do mansai gomos paboa nasida do “bangso na pinillit ni Debata” jala disada tingki gabe “tuan” ni sude bangso di portibion. Naparjolo : Namanghirim di hasasaut ni “era Daud”, lapatanna pomparan ni si Daud ma na manggomgomi partibion (penguasa dunia) jala tunduk ma saluhut bangso tu nasida. Umumna panghirimon na si songonon ma nanianut ni kalangan kelas bawah ima sekte Esseni dohot Sikhari. Ima rakyat kebanyakan na tongtong margerilya manggorgori paraloan dompak panggomgomi Romawi dibagasan sangkap patupa “revolusi besar-besaran” na langsung niuluhon “Mesias Nasionalis” na sian pomparan ni si Daud. Napaduahon ima na manghirim “Debata sandiri do na langsung” mamasuhi sejarah portibion dohot sejarah ni hajolmaon dibagasan pangantusion “na supranatural”. Disi ma Debata sandiri songon “Mesias” patuduhon huaso dohot hagogoonna na pahothon harajaonNa ditongatonga ni bangso Isarel dohot nasa bangso. Pandangan on dianut angka aristokrat. Patoluhon ima horong na minoritas na paimahon haroro ni Mesias manang hapataran Harajaon ni Debata ndada dibagasan rumang kekerasan, huaso manang hagogoon ni pasukan manang penaklukan bangsobangso alai “ngolu partangiangon na torus menerus” ima ngolu na marhabonaron dohot namarhadaulaton laho mangulahon lomo ni roha ni Debata sahat tu haroroNa. Horong on ma nanigoari “Orang-orang saleh di tanah suci” (angka halak na bonar jala na daulat). Mansai benget do nasida paimahon haroroni Mesias i sahat ro di na matua. Ia si Simeon, sahalak sian horong on do, na laho tu Bagasjoro martangiang secara intens huhut meneraphon ngolu na marhabadiaon dohot marhadaulaton. Digoari nasida do ari haroroni Mesias i “ari ni Tuhan” ima sada tingki diantara ni dua zaman na berbeda jala kontradiktif, “zaman na jahat” dohot “zaman na denggan”. Menurut si Simeon nunga marbagabaga Debata tu ibana marhite Tondi Porbadia paboa na so idaonna hamatean so jolo diida ibana Kristus Tuhan i. Diida jala dihaporseai si Simeon paboa Jesus do napinarbagabaga ni Debata i tu ibana. Las ma rohana uju diida ibana Jesus, posoposo i. Ndang adong petunjuk di evanggelium Lukas on taringot tu “aha alana” umbahen pintor porsea ibana, Jesus do posoposo na binagabagahon ni Debata. Ra adong “gerakan” ni Tondi Porbadia dibagasan dirina mambahen pintor pasti jala spontan ibana mandok, “Paluaonmu ma nuaeng, ale Raja, naposomon di bagasan dame, songon na nidokmi; ai nunga diida matangku haluaon na sian Ho i, na pinaradem di jolo ni bangso sudena, bahen panondang sumondangi angka parbegu, bahen hasangapon ni Israel, bangsomi” Marhite sian i boi antusanta paboa Tondi Porbadia do na “menuntun” (mandasdas) ibana asa ruar sian inganan partangianganna jala bongot tu Bagasjoro umbahen gabe pajumpang dohot si Maria/Josep nang posoposo i..
4. Di pelaksanaan pesta-pesta Natal ditingki na parpudi on, jotjotan do marrumang tradisional-seremonial. Ai lam matua jolma, lam leleng marhuria jala lam jotjot mamestahon ari hatutubu ni Tuhan Jesus, ganup taon olo do ra sampe 3 sahat tu 5 hali, isarani natal huria (singkola minggu, naposobulung, ama, ina, sektor, umum), natal parsahutaon, natal margamarga, natal kantor, natal oikumene dohot angka na asing na so hagoaran, alai ternyata secara umum lam tu pejelna do pangantusion ni jolma laho manghaporseai paboa Jesus do realitas hapapatar ni Harajaon ni Debata. Terbukti sian angka sungkunsungkun, isara : Boha do parjadina Debata gabe jolma dibagasan diri ni Jesus ? Secara umum hariburon dipamestahonon di ari hatutubu ni Tuhan Jesus i na rumingkot, ndada pangauhonon dohot panindangion “nunga huida haluaon na sian Debata”, sian angka na parsidohot di pesta natal i. Nunga torop be jolma ndang be didasdas (dituntun) Tondi Porbadia laho mandohoti pesta natal huhut laho manghaporseai hapapatar ni Harajaon ni Debata, alai nunga didominasi nalar manang parbinotoan ni jolma. Ingkon marhite Tondi Porbadia do boi antusan jala haporseaan : “Debata gabe jolma dibagasan Jesus Kristus”. Alani i ingkon tubu do roha parsitutuon marhite ngolu habonaron dohot na marhadaulaton asa boi panghilalahonon “pandasdasan” (tuntunan) ni Tondi Porbadia laho marnida manang mamestahonon Hatutubu ni Tuhan Jesus, baru pe asa jumpang pangantusion haporseaon dohot panindangion songon na nidok ni si Simeon, ‘nunga diida matangku haluaon na sian Ho”, paboa na tutu do Jesus i hapapatar ni Mesias dohot Harajaon ni Debata.
BAHAN JAMITA UJUNG TAON
PSALMEN 103: 8 – 18
Tanggal, 31 Desember 2009
Pinotomutomu ni: Pdt. Eben Hutasoit
“Parasi roha jala Pardenggan Basa do Jahowa”
1. Asi ni rohaNa do mambahen mangolu hita sahat tu sadari on.
Marisi joujou mamuji Debata. Joujou tu dirina sandiri do. Namanghatai do parpsalmen on tu dirina sandiri. Marrujiruji do ibana tu dirina jala sian i ma gabe tubu sada ende pamujion tu Debata. Naeng pujionna Tuhan i sian nasa gogona. Dungi dipasingot do dirina asa unang hea manghalupahon denggan basa ni Debata. Singotsingot i patuduhon hadirion, rohana na umbagas marningot asi ni roha ni Debata Jahowa. Ndang hasuhatan denggan basa ni Debata. Manghalupahon denggan basa ni Debata i ma mula ni hasesega di hadirion ni jolma i. Di jou Tuhan i do hita laho mamuji Debata, ala denggan basa ni Debata naung tajalo di bagasan ngolunta. Digoari dison pambahenan na denggan na binahen ni Debata i ma: manesa dosa, asi ni roha, martumpalhon denggan basa.
Porlu do hita patupahon rujiruji taringot tu godang ni denggan basa dohot asi ni roha ni Debata naung tajalo sian na jolo sahat tu sadarion. Marjea do jolma na so olo marningot denggan basa ni Debata Jahowa di bagasan ngoluna. I ma halak na mangarajumi ngoluna dohot nasa na adong di ibana holan ala ni gogona sambing. Unang lupa hita nanggo sada angka asi ni rohaNa i di hita. ParPsalmen on tung tangkas panindangion ni haporseaon na ima: Parjolo, Jahowa do mambela halak naung tertindas marhite na pajongjong hatigoran dohot uhum tu nasida. Nunga dipapatar hian tu si Musa dohot bangso Israel. Mungkin haluaon na sian Misir do deba di ingot parpsalmen i dison. Panindangion haporseaon na paduahon i ma: “Parasiroha jala pardenggan basa do Jahowa, lambat tarrimas jala parasi roha godang” (Pat. 2 Musa 34:6; Psalm 86:15; Neh 9: 17).
2. Disesa do dosanta di babagasan holongNa
Par-Psalmen on sai tontong do mangendehon denggan basa dohot asi ni roha na pinatupa ni Jahowa di bagasan ngoluna. Di patudohon Debata do hasatiaon na tu jolma marhitehite naso tarrimas Ibana marnida pangalaho dohot pardosaon na niula ni jolma i. Ndang di baloshon tu jolma i angka pangalaosion dohot hajahaton na ni ulana. Dosa dohot hajahaton ni jolma naung ni rajaan ni sibolis, ndang tarbahen na tinompa i be patubegehon pujipujian tu Debata. Ise do na martanggungjawab disi, tontu hita jolma do. Alai sai tongtong do Ibana di bagasan hasabaron manganjuanju jolma i asa anggiat nian marhamubaon ni roha jala sai tongtong mian jala mangolu di bagasan goar ni Debata Jahowa. Songon asi ni roha sahalak amaama do marnida ianakhonna holong ni roha ni Debata di angka jolma na tinompaNa. Sai tongtong do parPsalmen i marolopolop mangendehon dohot mamuji Jahowa sian nasa rohana, gogona taringot pambahenan ni Debata di bagasan ngoluna.Tung tangkas do dihatingdanghon parPsalmen on ia ngolu ni jolma i di portibion sagombas, parsatongkinan do alai ianggo holong dohot asi ni roha ni jolma ndang mansohot i sahat ro di saleleng ni lelengna. Tangkas do ia ngolu ni jolma i songon duhutduhut na diladang i satongkin margerbang alai satongkin nari nunga melos jala madudus. Alai ianggo holong ni roha ni Jahowa sai tongtong do i marsundutsundut. Di pataridahon Jahowa do holongNa i tu angka jolma na mian di bagasan pardosaon. Asa unang mago jolma i didok roha ni Jahowa di suru do Jesus Kristus ro tu portibion laho patupahon haluaon nang hatuaon (Pat. Yoh 3:16; 1 Yoh 4:10). Di patuduhon Jesus Kristus do asi dohot holong ni rohana di na laho manghophop jolma i sian pardosaon (Pat. Mat9: 9-13;Luk 7: 36-50;Yoh: 1-11), Sampe mate tarpajal Ibana di hau pinorsilang. Nang pe gantung Ibana di hau pinorsilang i tongtong do di patuduhon holong dohot asi ni rohaNa marhite pandohan na mandok: “Ale Amang! Marpamuati ma roham mida nasida, ai ndang diboto nasida na binahen nasida i” (Mat 23: 34). I ma sada bukti di ngolu ni jolma i paboa na torus do Jahowa mian di bagasan holongNa. Ai umbalga do holongNa sian rimasNa. Di pangalaho na songon i ma lam boi hilalaonta arga ni haroro ni Jesus Kristus tu portibi on. Ibana Sipalua hajolmaon sian pardosaon i. Ala ni i do dipaborhat Jesus angka siseanNa dohot sude angka na porsea i mambaritahon barita na uli taringot haluaon na binoan ni Jesus tu saluhut bangso. Marhite i ma gabe sude na ulu ni tot manghatindanghon paboa Debata di bagasan Jesus Kristus mangalehon haluaon dohot hatuaon di bagasan ngolu ni jolma i.
Tapatogu ma rohanta mandok mauliate sian nasa gogo tu Debata marningot sude asi ni rohaNa tu hita. Marhitehite angka ende, pujipujian, tangiang dohot mangula ulaonta di bagasan lomo ni roha ni Tuhan i. Naeng ma mulak rata ganup semangatta mamuji dohot mangulahon lomo ni rohaNa. Sai taarahon rohanta ganup ari mandok: “Puji ma Jahowa ale tondingku jala unang halupahon denggan ni basaNa sudena”.
3. Taarahon ma angka dongan mananda asi ni roha ni Debata.
Dung tangkas tahangoluhon jala tahamauliatehon asi ni roha dohot denggan basa ni Debata, tarjou do hita manogihon angka dongan na sing asa dohot nasida mananda asi ni roha ni Debata. Gabe rap dohot hita pangasaphon Debata di bagasan pardalanan ni ngolunta. Saluhut naung mananda Tuhan i gabe dongan ni Tuhan i mangula lomo ni rohaNa. Alani i adong do turgas manogihon, mangarahon halak na asing gabe si puji Debata.Turgas na niulahon sian las ni roha dohot roha mauliate tu Debata, ala sanga dipangke ngolunta mangarahon angka donganta. Ingkon rap mamuji jala pasangaphon Debata do hita do hita dohot saluhut na tinompa ni Debata di portibion. Ingkon sude do jolma i manghatindanghon paboa Debata do sitompa ibana. Ndang adong haluaon nang hatuaon so dunghon sian Debata. Ndang boi halupahonon ni jolma i nanggo satongkin pe di bagasan ngoluna laho mangarahon donganna laho mamuj dohot pasangaphon goar ni Debata.angka na masa siboluson di na laho mandalani ariari ngolunta. Mansai godang sangkap ni portibion, sibolis laho mangaithon jolma i asa mian, mangolu di bagasan pardosaon. Jotjot di lehon sibolis i hasonangan parsatongkinan di ngolu ni jolma i dohot maksud asa mian di pardosaon jala mago jolma i sian adopan ni Debaajou hita tu Debata asa ro pangurupionNa.
Satongkin nari salpuhononta na ma taon na buruk on jala eahanta ma sada taon na imbaru i ma taon 2010. Ndang taboto dope manang aha ragam ni siadopanta disi. Alani do dibagasan partingkian on dipaingot Debata do hita marhite hataNa na mandok: Parasi roha jala Pardenggan Basa do Jahowa. Taparhatop ma na tongtong do asi rohaNa mida hita asal ma tongtong hita mian di bagasan hoprseaon jala mamrpangkirimon na mangolu tu Ibana. Marrujiruji ma hita tu dirinta tarlumobi ma tu adopan ni Debata, boha do parangenta, pangoloionta tu Ibana na sai laonon. Nunga tapuji Ibana marhite ulaonta nang parangenta? Manang angka ulaon na maralo tu rohaNa do tongtong taulahon. Unang halupahon sude pambahenan ni Debata di bagasan ngolum, puji jala olophon ma pambahenan ni Debata na so hasuhatan i. Selamat Taon Baru 2010. Amen.
Torsa Na Jempek - PALAMBOKPUSUPUSU
Home » TORSA » Torsa Na Jempek
09 October 2017 TORSA Edit
Sok Kali Kau LOMO?
Nunga lobi saminggu lulululu roha ni si Tianur ala so hea diida ibana ullop ni si Lomo, hape somalna so hea guling ari ianggo so ro si Lomo tu inganan “indekost” ni si Tianur. Ndang sadia dao inganan “indekost” ni nasida nadua, holan opat jabu do holangna. Rap kuliah do nadua on di Fakultas Ekonomi USU alai tutu marasing jurusan. Si Lomo Jurusan Akutansi, si Tianur Jurusan Ekonomi Pembangunan.
Huta ni nasida pe ndada pola dao, si Tianur di Laguboti si Lomo sian Silimbat. Alai ragat SMA nasida si Tianur sian SMA Del Laguboti alai si Lomo sian SMA Negeri Narumonda. Dung pe kuliah nasida asa marsitandaan uju rap masuk sataon na salpu di USU. Erget ma tahe hatiha mula marsitandaan nasida ai ndang na marsangajo nasida marsitandaan hatiha i.
Tingki i dung sidung masa perkenalan di Fakultas, nunga botari, marudur nasida laho mulak tu ingananna be, alai tompu mangullus alogo mansai gogo pola tahe marhalisungsung jala manonggahi ronggur mardongan sillam.
Marsurak si Tianur, angka hitir ibana ala biarna sai manillami huhut mangkuling ronggur. Marlangannama bohina hatahutan huhut marlojong asa unang haudanan roha ala songgot por udan i. Tuani do adong hatop jumpang nasida panision di Simpang Sumber dalan dompak indekost nasida. Disi ma nasida marsitandaan.
Di mulana i ndang dapot roha ni si Tianur si Lomo, jala ndang adong tubu rohana manang dia. Ndang hitana si Lomo nunga dagingna tanggurniangon, hulinghulingna sisiksisihon, obukna pe harsang laos so hea huroha nanggo apala dibolus apala miak makkan. Na mambahen laos so sir roha ni si Tianur mangida si Lomo, deba ala ni henponna i ma, henpon Nokia na matua na so adong be “diproduksi” nuaeng on, kassana pe nunga lota. Maila nama nian mamangke i. Sandok “barang antik ma”, hape sude jolma nunga mamangke henpon android naung fourgee angka naung “canggih”.
“Annon hu WA pe ho” ninna si Tianur sipata mangalesengi si Lomo molo didok naeng ro ibana marsirarion tu “indekost”na, hape sian dia ma adong aplikasi WA di henpon Nokia barang antik i
“Unang sai lesengi ahu poang” lambok do si Lomo mangalusi si Tianur.
Alai laos i do hasurungan ni si Lomo, na so olo i ma ibana maila manang songon na mandao sian angka donganna tungpe godang hatadingan ibana di angka hamajuon si nuaeng. Jala na mambahen sai las roha ni angka donganna tarlumobi anakboru tu ibana di humaliang kost nasida i, i ma pargereonna na sai mambahen angka donganna mengkel molo dung do dibuhai ibana mambahen siparengkelon.
Ia tungpe songon i, tung sada anakboru pe tung so adong do na tubu rohana mardongan jonok tu si Lomo, tung si Tianur pe na jotjot di angkupi si Lomo pasingkop tugas paperna, manang dipasali si Lomo paima sahat tongosan ni si Tianur sian Laguboti tung saotik pe so sir rohana tu si Lomo.
“Barang antik bro” sai hata on ma dohonon ni angka anakboru i molo toho martaringot tu si Lomo. Sandok, tung so adong ma mambahen tubu sihol tahe tu si Lomo lobi sian malona mambahen si parengkelon. Molo i, boi ma. Alai molo gabe hamlet? Amang oi, “sombaku ompung, ampun ndoro” ninna si Tianur tu si Bonur dohot Purnama huhut mengkel margak nasida.
Alai manang alani aha ma, nunga lobi saminggu ndang hea be di ida si Tianur si Lomo di parindekosanna manang di Kampus. Angka dongan nasida pe nunga tong diordior jala sungkunsungkun aha do na masa tu si Lomo so hea haidahan ullopna. Dongan sakostna pe tong so adong umboto tu dia habang si Lomo. Sude tahe nasida lulululu songon na agoan ala so hea tarida nanggo halilu ni si Lomo si “barang antik” i.
Songon i nang si Tianur nunga sipata tompu busisaon, tarlumobi songon on adong tugasna sian Dosen na so niantusan, hape na saleleng on sai hatop do si Lomo mangurupi ibana . Sipata tahe olo do si Tianur “ TB, Terima Bersih” ninna nasida “istilahna”. Tompu songon na agoan si Tianur tu si Lomo si barang antik naung maol haluluan saonari on baoa si songon i. Burjuna, malona, parengkelna, benget ni rohana, basarna manghatai……..alai molo tu sitelan, gaya…..ampun ndoro.
Di sada tingki mardalan si Tianur laho tu kantin fakultas, tompu diida ibana si Lomo haruar sian Kantin manigor mangengkol karetana. Hummm, si Lomo markareta na imbaru tus, rangselna pe bagak, jala pardompahanna nunga marmiak, songon i nang obukna dang harsang be. Diida si Tianur muse sipatuna dohot salauar “jeans” si godang arga dipahe si Lomo.
“Lomoooooo” ninna si Tianur manggora si Lomo.
“Santabi, naeng masuk ahu kuliah” ninna si Lomo langgus mandada si Tianur.
Bok. Mallobok taroktok ni si Tianur. Songon na manolsoli si Tianur dung didapothon ibana donganna di bagas kantin i. Ponjot rohana, diirisi panghilalaanna dung marsarito si Purnama, na di Medan do hape natoras ni si Lomo jala pejabat di Kantor Gubernur.
Na saleleng on di jabu ni Ompungna do ibana sian mulai sorang ala manigor monding inongna laho manubuhon ibana. Sintap ni tammat SMA gariada tahe dung kuliah ibana di USU ndang olo ibana tu jabu ni Natorasna ala Ompungnama dietong ibana amongna dohot inongna. Alai ala sai mangelekelek Amongna dohot Inongna panoroni i na sataon bolon on dung kuliah ibana di Medan, gabe olo ma ibana tading dohot natorasna.
“Amangoi, dosangki” ninna roha ni si Tianur songon na mandele idaon bohina ala panolsolion ni rohana di pambahenanna na saleleng on tu si Lomo.
Alai boasa songon na mamaus jala langgus ho manise ahu Lomo?. Boasa?
“Lomo, sok kali kau!!!” ninna si Tianur lalap manolsoli di rohana.
(Panggurit : Tansiswo Siagian)
AU DO AMANGNA … – TanoBatak
AU DO AMANGNA …
Di hata Batak, “pamaritai” do didok angka wartawan. Barita do dilului na dietong rohana hinalomohon ni angka na manjaha. Holsoan do pamaritai molo so ra dong barita dapotna na gabe sipujion ni indukna laho bahenonna jadi barita bolon tu mangajana.
Nunga lobi saminggu si Torhon mangalului barita, alai laos so ra adong dapotna na tarjangkon tu indukna. Mordong ibana tu dolok tu toruan maradu marsipal, alai tong do angka barita hadosan dapot ibana, jala sipata sai jolo halak naasing jumolo umbotosa.
Nunga diusoi indukna ibana disiala ni i, lam sai dokdok ma tu rohana, “bah, tahe nunga mamparampar iba songon hortuk ni lombu jonggi, sian dolok ditihai, lao tu toruan ndang adong namanumpahi, hansitnai hape gabe pamaritai”, ninna rohana dibagasan.
Hea ma di sada tingki dibereng ibana adong jolma ditompas siruminsir (mobil), marlojong ma ibana mangadu asa dapot gombaronna. Alai nunga jumolo angka jolma na jonok tusi manarunggui, ujungna laos so bolas dapot digombar ibana. Hape sian na so dapot rohana dalanna, nunga adong donganna disi jala boi mambuat gombar ni nahona tompas i.
Pajumpang ma ibana dohot donganna sada ulaon marsituriak, boha do bahenonna asa unang luangan sian barita sibaritahonon asa tedak roha ni indukna tu ibana. Ah, mamura do i, ninna si Tahop donganna i. Molo adong namasa rupani “pelanggaran lalu lintas”, asa boi dapotmu gombaranna ala naung gok humaliang jolma manarunggui, paula ma ho mangangguk bobar. Ala ni i sumisi ma angka jolma nahumaliang i, alana dietong rohanasida sisolhotna, ninna si Tahop. Olo tutu, ninna roha ni si Torhon dibagasan. Mulai sadariaon ndang hatinggalan be ahu sian dongan, nunga huboto be angkal. Tung tuani ma huangkupi si Tahop on manghatai asa adong dapothu parbinotoan, ninna rohana.
Di sada tingki, tongon ma adong dibereng ibana martarungup jolma di topi dalan. Tarontak ma tu rohana songon sada pamaritai na ingkon dapot sipujion ma ibana sian indukna ala adong ma baritana. Molo so naung mate pe, pinomat ingkon naung dokdok pangaean ni nahona tompas i, ninna rohana. Sian hadaoan marlojong ma ibana, Alana tar holang do sian panatapanna i tu namasa i. Pos do rohana dibagasan, ibana do jumolo sian horong pamaritai marnida namasa i. Huhut diparade ibana ulaula laho manggombar, ditahi rohana dung das ibana tu lambung ni nahona tompas i, manigor mandogilhon nama ibana di ulaulana i.
Dung hira sampulu langka ibana jumonok tu namasai, diingot ibana ma poda ni si Tahop i asa sumisi jolma namarhaliang i laos tulus dalanna. “Amang ooooiii, loas hamu jolo au, amangna do au …”, ninna huhut paula diapus iluna. Sumisi ma angka jolma i pasiding si Torhon ala diida songon na ojong langkana. Dung sahat ibana ditonga laho mambuat gombaran i, dibereng ma, hape pinahanlobu do na mate.
(ide : Herlan Hutahaean Sth)
5 respons untuk ‘AU DO AMANGNA …’
Wartawannya masih pemula
Sai lucu 2 do nian ceritani Oppung on, mambaen sai tarpaima roha (penasaran) molo so manjaha partungkoan on.
:)) Songoni ma jolma molo hurang bisuk ate Tulang, songon “pamaritai” i .
Alani i do umbahen didok manat unang tartuk-tuk,dadab unang tarrobung.
Unang tujolo gabe tarmunsung tupudi gabe tarihur.
Molo adong mandok “intel melayu”, mungkin on ma ra “wartawan melayu” ate..!
**** Mungkin …. Nuaeng ditoba nagodangan wartawan alai dang piga barita 😀
Majalah Bina Warga HKI Online / e-magazine: Evangelium 21 Maret 2008 - Jumat Agung : Bereng Tuhanmu di Silang i (4 Musa 21 : 4 – 9)
Evangelium 21 Maret 2008 - Jumat Agung : Bereng Tuhanmu di Silang i (4 Musa 21 : 4 – 9)
Jamita Jumat Agung - Tanggal, 21 Maret 2008
Oleh : Pdt. R. Simanjuntak, BD (Parhobas di Kantor Pusat)
Ndang adong be nanggo sada sian jolma i na so mardosa. Tung saluhutna do pinarhatoban ni dosa (pat. Roma. 3: 23). Hape, upa tinuhor ni dosa do hamatean (Rom.6:23). Ala ni i tung saluhutna do jolma hona uhum hamatean.
Anak ni Jolma i pe, ima Jesus, songon i do, mate. Alai asing do hamamateNa. Ndang songon hamamate ni hita jolma. Ianggo Jesus, digantung jala mate Ibana di hau pinarsilang i, laos disi do patar balga ni holongNa tu jolma manisia. Ai aturan jolma i do na ingkon hona uhum ala dosa i. Hape gabe ro Jesus. Gabe Ibana singkat ni hita jolma gantung di silang i. Olo Ibana sumeahon hosaNa humophop hita manisia. Jala ganup halak na mamereng huhut hot manghaporseai panghophopon dohot pangondihonon ni Jesus di hau pinarsilang i gabe mangolu huhut dapotan haluaon salelengna.
1. Mara ni ganup halak na gok ungutungut
a. Dipardalanan sian Misir tu tano Kanan dope bangso Israel. Nunga sahat nasida di dolok Hor. Laos ditorushon pardalanaanna sian Laut Arung – gabe mangaliat pasiding musuna di luat Edom. Nunga tung leleng nasida dipardalanan. Loja muse. So sundat gok hamaolon ro diangka mara nang musu di tongan dalan. Ndada holan i, sipanganon pe ndang adong ; siinumon pe so ada – ima pingkirannasida. Gabe murhing be ma huhut sai marmungutmungut tu Jahowa dohot tu si Musa. Ungutungutna on ma : ai sumonang hian do hami di tano Misir, hape gabe diboan si Musa haruar sian i. Gabe tinaon ma songon on di parhorsihan on. Sipanganon dohot siinumon pe so ada. Sagusagu (manna) pe nunga giakgiak mambahen ginegine ateate marnida.
Tarida sian ungutungut i, nunga ingkon lomona/salerana sipasauton ni Debata. Ndang boi be dirohana nanggo otik hamaolon. Holan hurang sipanganon dohot siinumon, pintor gok ungutungut. Gabe dihasogohon si Musa. Dungi laos dilupahon sambing pandonganion dohot panarihonon ni Debata di nasida.
b. Ndang lomo roha ni Debata marnida halak na gok ungutungut. Ungutungut ni halak Israel pe tong songon i, ndang dihalomohon. Ujungna, gabe diparo Debata ma ulok tulong api. Diparguti ma bangso i. Gabe torop marmamatean sian tongatonganasida.
2. Dijangkon Debata do ganup halak na magopu rohana sumolsoli dosana.
Dung ro mara, diparguti ulok i nasida, baru pe asa sadar dihahuranganna.
Diboto ma, paboa so dihalomohon Debata halak na gok ungutungut. Dungi sumolsol bagi ma nasida. Ditopoti ma dosana diadopan ni si Musa. Panopotionnasida songon on ma : “... nunga mardosa hami dompak Jahowa dohot dompak ho ; martangiang ma ho tu Jahowa, asa dipadao sian hami ulok tulong api i” (ay.7).
Dioloi si Musa do pangidoan i huhut martangiang tu Jahowa mangondihon bangso i. Dungi, dijangkon Debata do nasida, gabe dipaeleng sipareonNa tumangihon pangidoan i. Dungi, laos disuru Debata ma si Musa mambahen suman ni ulok tulong api sisangkothononna tu ’hau partonggol”. Jala Debata mandok : “...ia adong manang ise na hona pargut jala dibereng tusi, ingkon mangolu ibana”(ay.8). Dipatupa si Musa do songon i. Jala toho ma antong, ia adong na hona pargut jala diida suman ni tulong api na pinatimbo/sinanghothon di hau partonggol i, gabe mangolu ibana. Lapatanna, tudutudu do i tu Jesus na gantung di silang i. Jala ganup na mamereng Tuhan i di silang i, huhut hot manghaporseai panghophoponNa, i do na dapotan hangoluon/haluaon i.
1. Tongka do sai murhing bohi huhut sai marmungutmungut tu dongan jolma lumobi tu Debata. Tung so dihalomohon Debata do jolma sisongon i. Ai halak na sai murhing huhut marmungutmungut dipatudu i do dirina siginjang roha. Taboto do, saleleng di portibion, ndang boi so ro hamaolon. Dungi molo tung hurang pe sinamot – hurang mangihuthon paretongan portibion - alai ingkon okuhonon do paboa so hasuhatan saluhut denggan basa ni Debata naung tajalo. Na pasti, ndada holan ngolu siapari na disarihon. Alai uju madabu hita tu dosa – termasuk dosa marmungutmungut – disi do hita naung nililit huhut pinargut ni ulok na robi, ima sorop/huaso ni dosa i. Gabe huaso ni dosa i na mamparhatobanhon hita. Ala ni i do ingkon hona uhum hian jolma i, ima uhum ala dosa i, hamatean salelengna. Alai ro Tuhanta Jesus, gabe Ibana manggatihon hita manjalo uhum i. Gabe Tuhanta Jesus ma singkat ni hita manisia digantung di hau pinarsilang i – suman ni ulok tulong api na sinangkothon di hau partonggol, laos tudutudu do i tu Jesus na gantung di silang i (pat. Joh.3:14). Ima balga ni holong dohot denggan basaNa humophop hita jolma naung gok dosa dohot ungutungut i.
2. Ndang adong sian jolma na sempurna. Saluhutna do gok hahurangan dohot dosa. Alai taingot ma : dijanghon Debata do ganup halak na sumolsoli dosana huhut dohot roha na magopu ibana manopotisa di adopan ni Debata. Na paling berbahaya di ngolu on, molo niula na sala/dosa, dungi gabe nihasolmalhon na sala/dosa i. Hape ala dihasomalhon i, gabe i dietong hasintongan. Pangalaho na songon i do na umborat. Nuaeng pe, bereng ma Tuhanmu na gantung di hau pinarsilang i. Haporseai ma panghophopNa i. Dungi gabe dapotan hangoluan dohot haluaon na hot salelengna ma ho. Amen.
HARI MINGGU PRAPASKAH I : BAHASA BATAK TOBA ( 13 Maret 2011) ~ Paroki 'MARIA dari GUNUNG KARMEL'
HARI MINGGU PRAPASKAH I : BAHASA BATAK TOBA ( 13 Maret 2011)
BAHASA BATAK TOBA ( 13 Maret 2011)
"Tuhan Debatam do sisombaonmu, Sasadasa do sioloanmu!"
Dung i ditogihon Tondi i ma Jesus tu halongonan, asa diunjuni sibolis i Ibana. Jadi dung opatpulu ari, opatpulu borngin lelengna so mangan Ibana, male ma dihilala. Dung i didapothon sipangunjuni i ma Ibana, ninna ma: Molo na tutu Ho Anak ni Debata, dokkon ma batu on gabe sipanganon! Alai ninna ma mangalusi: Na didok Surat i do: "Apala holan sipanganon hangoluan ni jolma; tung nasa hata ni Debata do, na ro sian Ibana!" Dung i ditogihon sibolis i ma Ibana tu huta na badia i, dipajongjong ma Ibana tu atas bagas joro i, dung i ninna ma mandok Ibana: Molo Anak ni Debata Ho, timbungkon ma Dirim tu toru, ai didok Surat i do: "Dohononna do angka surusuruanna manangannangan Ho, asa unang tartuktuk patmu tu batu!" Dung i ninna Jesus ma mandok ibana: Dohot do on didok Surat i: "Ndang jadi unjunanmu Tuhan Debatam!" Dung i diulahi sibolis i ma manogihon Ibana tu punsu ni dolok na timbo situtu, dipatuduhon ma tu Ibana nasa harajaon na di portibi on ro di hasangaponna, dung i ninna ma mandok Ibana: Saluhutna i lehononku do tu Ho, molo olo Ho marsomba tu ahu. Dung i didok Jesus ma mandok ibana: Laho ma ne ho, bolis; ai didok Surat i do: "Tuhan Debatam do sisombaonmu, Sasadasa do sioloanmu!" Dung i ditadingkon sibolis i ma Ibana; jadi ro ma angka pardisurgo marhobasi di Ibana.
Songon ni ma Barita Nauli na dipatolhas tu hita sadari on.
Na masa di Parsaripeon dung Tubu Ianakhon | Keluarga na Mquel (Central)Na masa di Parsaripeon dung Tubu Ianakhon
”Silehonlehon ni Jahowa do angka ianakhon.”—Psalmen 127:3, Bibel siganup ari
Las do roha ni natuatua tingki tubu dakdanak di parsaripeonnasida, alai tamba ma ulaonna laho manarihon posoposonasida. Ala on dope hamu gabe natuatua, olo do suda tingki dohot gogo laho manarihon posoposo i. Jala ala hurang modom boi do mambahen hamu gabe mura muruk. Alani i, ingkon pahombaronmu do dirimuna laho manarihon ianakhonmuna jala manarihon na ringkot di parsaripeonmuna. Songon dia do poda ni Bibel boi mangurupi hamu?
1 MASIANTUSAN MA HAMU
SONGON ON MA HATA NI BIBEL: ”Na lambas do haholongan i jala na sorta.” Haholongan i pe ”ndang na ahut, ndang na olo pangarimason”. (1 Korint 13:4, 5) Ala on dope hamu marposoposo gabe gumodangan ma tingkimu manarihon posoposomuna i. Alai, tunggani dolimuna pe ingkon tongtong do sarihononmu. Alani i, patuduhon ma pangargaionmuna tu ibana jala patuduhon ma na ringkot do pangurupionna laho rap manarihon ianakhonmuna.
”Angka baoa pe . . . marroha ma hamu mangangkupi nasida.” (1 Petrus 3:7) Marpangantusion ma hamu tu tunggani borumu, ala nunga gumodangan tingki dohot gogo ni nasida laho mangurus ianakhonmuna. Ala tanggung jawab na baru on di ibana, ra olo do ibana gabe stres, malojahu, manang gabe depresi. Sipata olo do jut rohana mida hamu, alai marlambas ni roha ma hamu, ala ”tagonan do halak na lambat tarrimas sian ulubalang.” (Poda 16:32) Patudu ma pangantusion jala lehon ma pangurupion na dihaporluhon.—Poda 14:29.
Ama: Urupi ma tunggani borumu manarihon posoposomuna nang tingki borngin. Unang ma pagodangku tingkimuna di luar, alai sarihon ma tunggani boru dohot ianakhonmuna
Ina: Las ma rohamu manjalo pangurupion sian tunggani dolimuna ala olo ibana manarihon ianakhonmuna i. Molo ndang songon na di rohamuna i dibahen, unang ma pintor muruk. Alai, sabar ma patuduhon songon dia isara na denggan
2 PATOGU MA PARDONGANSARIPEONMUNA
SONGON ON MA HATA NI BIBEL: Jadi ingkon gabe ”sada sibuk nasida”. (1 Musa 2:24) Nang pe naung adong ianakhonmuna, alai hamu dohot tunggani dolimuna tongtong do sada sibuk. Dibahen i, porlu jagaonmu pardongansaripeonmuna tongtong togu.
Tunggani boru, hamauliatehon ma pangurupion na binahen ni tunggani dolimuna. Pangargaion na pinatudumu boi do ”pamalumhon” rohana. (Poda 12:18) Tunggani doli, paboa ma na dihaholongi hamu dohot diargai hamu do gogo dohot tingki ni tunggani borumuna. Puji ma ibana alana rade mangurus keluarga.—Poda 31:10, 28.
”Unang ma masiringkoti na di ibana, na di dongan i ma!” (1 Korint 10:24) Na dumenggan ma ulahon tu dongan saripemuna. Lului ma tingki laho mangkatahatai, unang maol mamuji jala rade ma manangihon. Unang ma holan mamingkiri dirina sandiri taringot tu parsaoran ni na mardongansaripe. Parrohahon ma aha na dihaporluhon dongan saripe muna. Bibel mandok, ”Holan sian dos ni rohamuna be jala martingki hamu masipadaoan.” (1 Korint 7:3-5) Dibahen i, denggan ma hatai hamu taringot on di bagasan lambok ni roha. Molo marlambas ni roha jala marpangantusion, on boi mangurupi hamu patoguhon parsaripeonmuna.
Porlu luluanmu tingki laho mangkatahatai hamu na dua
Patuduhon ma holongmu tu dongan saripemuna, songon mangirim SMS manang mangalehon silehonlehon
3 AJARI MA IANAKHONMU
SONGON ON MA HATA NI BIBEL: ”Jala ingot ma naung sian mulai na metmet dope ho nunga ditanda ho buku na badia i, na boi mangalehon habisuhon di ho.” (2 Timoteus 3:15) Pingkiri hian ma songon dia bahenonmu laho mangajarajari anakhonmuna. Nang pe di bortian dope, nunga manangihon nasida di pangajarajarionmu, nunga boi ditanda soaramuna jala mangkorhon do na dihilalamu tu ibana. Ringgas ma hamu manjahahon buku nang pe ndang mangantusi dope ibana, on boi mangurupi ibana asa ringgas manjaha dung magodang.
Unang tapaima dung balga asa mangajarhon taringot Debata tu nasida. Rap martangiang ma dohot ibana tu Jahowa. (5 Musa 11:19) Jala nang pe tingki marmeammeam dohot ibana, taringoti ma angka tompaan ni Debata tu ibana. (Psalmen 78:3, 4) Lam magodang ibana, idaonna ma songon dia holongmuna tu Jahowa jala ibana pe gabe manghaholongi Jahowa.
Tangiangkon ma mangido pangurupion laho mangajarajari ianakhonmuna
Jotjot ma taringoti angka na ringkot botoonna asa boi ibana marsiajar sian mulai na metmet
MANGKORHON NA DENGGAN DO MOLO TUBU IANAKHON
Lam leleng tamba ma pangantusionmu tingki mangajarajari ianakhonmuna jala hilalaonmu ma las ni roha na marianakhon. Tamba ma tongtong holongmu, lambas ni rohamu jala hamu pe gabe halak parlambok. Molo rap masiurupan hamu pagodanggodangkon ianakhonmuna, lam togu ma parsaripeonmuna. Boi ma hilalaonmu hata na di Psalmen 127:3, ”Silehonlehon ni Jahowa do ianakhon.” (Bibel siganup ari)
Di bagasan minggu on, aha do hubahen patuduhon hamauliateonku tu dongan saripengku ala naung disarihon na ringkot di keluarga?
Sadia jotjot do hami na dua manaringoti parsaripeon nami?
Acara Kebaktian 31 ujung taun 2016 - Kramat Jati ibadah dan jadwal minggu hkbp kramatjati
Acara Kebaktian 31 ujung taun 2016
Acara Ujung Taun 2016
Tema : “DAPOTAN SONDANG HANGOLUAN DO NA MANGIHUTHON JESUS” (Johannes 8 : 12 – 19)
Tangiang na hohom – Saat teduh
1. JOUJOU MARSAOR DOHOT TUHAN I (L : Liturgis; R : Ruas)
L : Hamu dongan na tinobus ni Tuhanta. Ndang sadia lelengnari, salpuhononta ma taon 2016, jala jaloonta ma taon na imbaru, taon 2017 sibasa-basahonon ni Debata tu hita. Marragam do na masa di bagasan sataon bolon on. Marsorin-sorin do masa las ni roha dohot arsak ni roha pe. Itamauliatehon ma ganup na masa i, ala tongtong do HOT ASI NI ROHA NI DEBATA tu hita.
R : Puji ma Jahowa ale tondingku, jala nasa rohangku di bagasan mamuji goarNa na badia i. Puji ma Jahowa, ale tondingku, jala unang tung halupahon denggan ni basaNa sudena.
L : EBENEZER, RASIRASA NUAENG DI DONGANI TUHAN I DO HITA. Taendehon ma “Sangap di Jahowa”
R : (mangendehon BE. 581 : 1 + 3 “Sangap di Jahowa”)
1 Sangap di Jahowa na sun timbul i,
Dilehon anakNa na sasada i
Ref: Puji ma Debata ale manisia,
las roham las roham somba ma Debata.
3. Balga situtu pambaenMi Debata,
Tu jolma pardosa asi do rohaM
diungkap Ho dalan lao tu banuaM.
Ref: Puji ma Debata….d.u..
Jahowa do Sijaga ho, Jahowa do parlinggomanmu di lambung ni tanganmu siamun. Ndang tagamon doiton ni mata ni ari ho arian, manang bulan pe bornginna i. Sai jagaon ni Jahowa do ho sian nasa parmaraan, sai jagaonna do tondim. Sai jagaon ni Jahowa do ho laho ruar dohot laho bongot, olat ni on ro di salelenglelengna. Haleluya
R : (mangendehon) Haleluya…. Haleluya…..Haleluya.
L : Martangiang ma hita: Ale Tuhan Debata na so marmula na so marpansohotan, Debata na manongtong ro di salelenglelengna. Na so olo suda do angka taonMu, jala dang marparbolatan angka ariariM. Mauliate hudok hami tu adopanMu naung mandongani hami sahat tu ujung ni taon on. Didongani Ho do hami mangadopi ragam ni hasusaan. Di paserep Ho rohanami uju mamolus las ni roha. Dilehon Ho do angka na ringkot dingolunami. Taiti ma rohanami tongtong tu Ho, asa sai tu Ho hami ro pasahathon sude na di rohanami be. Sai dongani hami mangujungi taon on, jala sai pargogoi hami manjalo taon na imbaru, sipasahatonMu tu hami. Dibagasan GoarMu na badia i, jalo ma tangiang nami. Amen.
—– hundul —–
3. MARENDE BE. No. 758 : 3 “JAHOWA PANGURUPI”
1. Jahowa pandongani ni na porsea i
Asa marolopolop ho di ujungna i
Ibana do donganmu, nuaeng nang sogot pe
L : Tangihon hamu ma Patik ni Debata di parpunguan ujung taon on, ima na tarsurat di buku evangelium Markus 8 : 34 ” Laos dijou ma natorop i rap dohot siseanna, didok ma tu nasida: Nasa na giot mangihuthon Ahu, disoadahon ma dirina, dituhuk ma silang na tu ibana i, diihuthon ma Ahu.” Antong rap mangido gogo ma hita tu Debata laho
5. MARENDE BE. No. 695 : 2 “JESUS TUHANKU DI HO MA AU ON”
2. Mansai godang do pardangolanki
Tagan so Jesus dope tohaphi
Disesa Jesus sude dosangki
Gok dame rohangki (jongjong)
Asi rohaNa di au, tongtong asi rohaNa di au
Gok dame rohangki.
6. MANOPOTI DOSA:
L : Tatopoti ma dosanta, martangiang ma hita.
Ale Tuhan Debata, Amanami, Pargogo na so hatudosan. Na ro do hami tu joloM manganggukhon dosanami na godang i. Mansai jotjot do huarsahi hami Ho marhite pingkiran, hata nang pambahenannami na roa i.
R : Ale Tuhan, asi ma rohaM di hami, halak pardosa godang on.
L : Ndang huhaholongi hami Ho sian nasa rohanami dohot nasa ateatenami dohot nasa tondinami dohot nasa gogonami. Nang dongannami, ndang huhaholongi hami doshon dirinami.
R : Ale Tuhan, sai ingot ma hami, ala ni asi ni rohaM na godang i.
L : Marsalpuan do angka ari, minggu dohot bulan di bagasan sataon on. Sai jumpang do pangalaho dohot parulaonnami na so ture, na so tangkas patuduhon parbue na denggan maradophon dongannami jolma songon na pinangidoM tu hami.
R : Ale Tuhan, asi ma rohaM di hami, sai pauli ma rohanami.
L : Ias situtu ma buri hami sian hajahatonnami, jala paias ma hami sian angka dosanami. Ai nunga huboto angka pangalaosionnami, jala sai tong do sonson dosanami di joloM. Dompak Ho sambing do hami mardosa, jala najat situtu do di matam na huulahon hami, asa tung bonar Ho di bagasan pandohanmu, jala pita di bagasan panguhummu.
R : (mangendehon BE.No. 686 : 2 “Ramun do au”)
2. Na ro do au tu joloMi, gale do au urupi au.
O Jesus ala mudarMi dison do au patau ma au.
L : Bagabaga ni Debata taringot tu hasesaan ni dosanta: “Songon on do Hata ni Jahowa:”Unang ho mabiar, ai Ahu do siluluhon ho; nunga pola hujou goarmu, Ahu nampuna ho. Hasangapon ma di Debata na di Ginjang
7. MARENDE BE. No. 769 : 1 “TU DEBATA DO PANGHIRIMONKI”
Di tano laut nang awangawang i
Ibana do haposanki
Torop pe mara manahopi au
Debatangki do sumarihon au
Ibana do na mandongani au
8. EPISTEL :
L : Hata ni Debata turpuk di hita di parpunguan ujung taon on, ima na tarsurat di buku 1 Rajaraja 3 : 5 – 24 : Apala di Gibeon ma patar Jahowa tu si Salomo di bagasan nipina bornginna i, didok Debata ma: Pangido ma manang aha silehononku tu ho.
R : Dung i ninna si Salomo ma: Nunga dibahen Ho asi ni roha godang tu naposom, damang si Daud, hombar tu parangena di jolomi di bagasan hasintongan, hatigoran dohot habonaron ni roha maradophon ho, jala nunga dipahot Ho di ibana asi ni roha na godangon, dilehon Ho di ibana sada anak na juguk di atas habangsana, songon na masa nuaeng.
L : On pe, ale Jahowa, Debatangku, nunga dipabangkit Ho naposom gabe raja singkat ni damang raja Daud; alai bajar dope ahu, ndang huboto ruhut tu balian manang di bagasan huta.
R : Ia naposomon di tongatonga ni bangsom do, naung pinillitmi, bangso na bolon, na so taretong jala na so habilangan dibahen deakna.
L : Dibahen i, lehon ma tu naposomon roha na pantas laho manguhum bangsomi, asa huboto manirang na denggan sian na roa; ai tung ise ma na tuk manguhum bangsom na marmulia on?
R : Dung i lomo ma roha ni Jahowa, ala songon i pangidoan ni si Salomo.
L : Jadi ninna Debata ma tu ibana: Ala na songon i pangidoanmi, jala ndang dipangido ho ginjang ni umur, jala ndang dipangido ho hamoraon, jala ndang dipangido ho hosa ni angka musum, roha tahe pinangidom asa tumimbang uhum.
R : Ida ma, bahenonku ma hombar tu hatam. Ida ma! Lehononku ma tu ho roha na bisuk jala na pantas, asa unang adong tudoshon ho sian na robi angka naung salpu i, nang na tubu muse.
L : Angkup ni na so pinangidom pe, lehononku do tu ho, nang hamoraon, nang hamuliaon, asa unang adong tudoshon ho nanggo sahalak di tongatonga ni angka raja saleleng ho mangolu.
R : Dung i molo sai tong marparange ho di angka dalanku laho mangaradoti angka patikku dohot tonangku, songon parange ni amangmu si Daud, tumpahonku ho huhut sarimatua.
L : Jadi dung ngot si Salomo, ida ma, nipina do hapengani. Jadi dung sahat ibana tu Jerusalem, jongjong ma ibana di jolo ni poti parpadanan ni Jahowa, jala dipelehon angka pelean situtungon, dibahen huhut angka pelean hamauliateon, jala dilehon mangan saluhut naposona.
R : Uju i ro ma dua parompuan sibabijalang mangalualu tu rajai, laos jongjong di jolona.
L : Ninna parompuan na sada ma: Santabi, ale tuanku, ia ahu dohot parompuan on maringan di sada jabu, jadi mangintubu ahu di lambungna di jabu i.
R : Dung i patoluarihon dung mangintubu ahu, mangintubu huhut parompuan on; jala rap hami na dua, ndang adong halak na asing di jabu i, dungkon ni hami na dua.
L : Dung i mate ma anak ni parompuan on borngin i, ditipa ibana uju modom.
R : Jadi hehe ma ibana tonga borngin, dihindat ma anakku sian lambungku, uju modom naposom boruburu, jala dipeakkon ibana tu ampuanna, ia anakna na mate dipeakkon tu ampuanku.
L : Jadi dung hehe ahu manogotna i laho pasusuhon anakki, gabe ida ma, nunga mate ibana. Alai hupamanatmanat ma ibana manogotna i, gabe ida ma, ndada ibana anakku na hutubuhon i.
R : Alai ninna parompuan na sadanari ma: Ndang songon i, ai anakku do na mangolu i, jala anakmu do na mate. Alai ninna parjolo i ma: Ndada! Ai anakmu do na mate, jala anakku do na mangolu i. Songon i nasida marbada masialusan di jolo ni rajai.
L : Dung i ninna rajai ma: Sadaon mandok: On do anakku na mangolu i, jala anakmu do na mate. Alai sadaan mandok: Ndada, ai anakmu do na mate, jala anakku do na mangolu i.
R : Jadi ninna rajai ma: Antong boan hamu ma tu ahu sada podang. Jadi dung sahat podang i tu jolo ni rajai.
L : I ma sahatna. Martua do angka na tumangihon Hata ni Debata jala na umpeopsa,
9. MARENDE BE. No.536 : 1 + 2 “ DITANGIHON TUHAN I”
1. Ditangihon Tuhan i, Hata ni tangiang i
Tung na pos do rohangki. Puji Tuhan i
2. Dipasaut HataNa i, nasa bagabaga i
Ndang boi ganggu rohangki. Puji Tuhan i.
10. REFLEKSI UJUNG TAON
L : Molo manaili hita satongkin marnida ragam ni angka na masa, naung itabolus di bagasan sataon on, hatindanghononta ma, paboa Tangan ni Jahowa do hape na sai tongtong manogu-nogu hita.
R : Holan di Debata ma hasangapon dohot puji-pujian.
L : Marragam do na masa di tonga-tonga ni masyarakat dohot bangsonta di bagasan sataon on. Lam ragat angka siula hajahaton, lam otik idaon siula na denggan. Songon i nang media na so apala objektif be mamaritahon angka na masa, gabe olo patubu hagaoron di tonga-tonga ni masyarakat. Nang angka aparatur ni negara on dohot angka masyarakat pe, dang apala marsitutu idaon manghangoluhon revolusi mental naung disoarahon dohot naung di hangoluhon partogi ni negeratta.
R : Alai biar mida Jahowa do parmulaan ni hapistaran dohot habisuhon.
L : Songon i nang di ngolu parugamoon, martamba-tamba do pangalaho radikalisme agama, sian parugamo na sada tu parugamo na asing. Jongjong deba, parugamo na sada manghasogohon parugamo na asing. Debanari mandok, holan ugamona na sumintong sian ugamo na asing. Gabe lam ragat masa parsalisian, na paroahon donganna dohot ragam ni angka teror pe.
R : Ale Tuhan, suanhon tu rohanami, asa tongtong huhaholongi hami dongannami jala huhaholongi hami nang musunami.
L : Di na tongon mangarade diri hita mangadopi Pilkada DKI Jakarta, naeng ma tongtong hita jamot di ulaonta, denggan marsaor dohot tetangganta, atik pe marasing be pilihanta. Unang ma adong jumpang sian tonga-tonganta, na patubu paraloan nang parmusuon dompak halak. Tongtong ma hita dibagasan halambohon mangadopi angka donganta mangasahon holong na sian Tuhanta i.
R : Tongtong ma itajalo habisuhon dohot halambohon sian Tuhanta Debata, asa rap hita saluhutna manumpahi DKI Jakarta asa lam tu majuna.
L : Songon i ma nang parsorion na masa di tonga-tonga ni rumatanggatta be. Adong do i na marsitaonon ala ni hapogoson, adong na marsitaonon ala ni parianakhonon, marsitaonon ala so saurdot ama dohot ina di tonga ni bagasna.
Sai adong do tarbege pangalaho kekerasan na masa di tonga-tonga ni keluarga. Kekerasan na marsaripe, lumobi ma angka kekerasan na niadopan ni angka dakdanak.
Aha ma ulaning naeng masa tu hita, molo so Hata ni Debata ojahan ni rumatanggatta?
R : Pasunggulhon ma tu rohanami, padan naung huhatindanghon hami di joloM. Jala sai ajari ma hami manghaholongi sude pangisi ni bagasnami be.
L : Mauliate ma di Tuhanta, ala ditotophon induk ni Hurianta do taon 2017 na ro, marojahan tu “Pendidikan dohot Pemberdayaan” laho pahitsathon hinaringkot ni perbinotoan nang angka keterampilan ni sude ruas dohot Parhalado, asa manahan mangadopi tantangan ni hamajuon ni tehnologi dohot media sosial na boi mangaliluhon haporseaonta. Ojahan ni tahun Pendidikan dohot Pemberdayaan on ima sian 2 Timotius 3 : 16 – 17 :
R : , asa rimpas halak ni Debata, hobas tu nasa ulaon na denggan. Amen.
11. MARENDE BE. NO 763 : 1 “MOLO JESUS DONGANMI”
Jesus i pangurupim las roham.
Hot haporseaonmi dohot pos ni rohami,
saleleng di ngolumi las roham.
Las roham, las roham, mardonganhon Jesus i las roham. Marsinondang ma di ho bintang panghirimon i
12 :
R : Ahu porsea di Debata Jahowa….…..Amen
14. MARENDE BE. 14: 2 “PUJI HAMU JAHOWA TUTU”
2. Ingot tongtong ale tondingkon
Sude na denggan na dipasonggop Debata tu Ho;
Denggan basaNa do napangoluhon ho.
15. PASAHAT POKOK-POKOK PENTING BARITA JUJUR TAON DOHOT LAPORAN PARHEPENGON (denggan ma adong tercetak, unang pola dijaha sude)
16. MARENDE BE. No. 557 : 1 “DAO DUMENGGAN ”
1. Dao dumenggan asi ni rohaM
Sai pujionku ma Ho Tuhanku
Dao ummarga asi ni rohaM
17. MANDOK HATA dohot MARTANGIANG
a) Mandok Hata sahalak mewakili sude Ruas/Parhalado
b) Martangiang sahalak mewakili Parhalado
18. MARENDE BE. 806 : 1…. “AHA PE MASA DI NGOLU”
(Pelean Ia, Ib)
Reff : Tuhan manjaga ho las pe roham marsakpe ho,
2. Sai disarihon do ngolumi, Tuhan manjaga ho.
Sai ditangihon tangiangmi, Tuhan manjaga ho. Reff
Tung pe golap parnidaanmi, Tuhan manjaga ho. Reff
19. JAMITA : JOHANNES 8 : 12 – 19
20. MARENDE BE. No. 720 : 1…. “NAENG MARSINONDANG NGOLUNGKU”
(Pelean II tu Dana Pensiun HKBP)
1. Naeng marsinondang ngolungku diigil Jesus i
Reff : Tiur marsinondang ido niigil ni Jesus
Tongtong marsainondang, panondang do au tutu
—– organ —–
2. Ingkon hobas mangurupi, angka na gale i
Jala burju manghobasi songon Tuhanta i. Reff
3. Tuhan urupi ma ahu sai jaga rohangki
Asa marsinondang ahu, Ho naeng tiruonki. Reff
4. Naeng oloanku Tuhanku, saleleng ngolungki
Sogot di Surgo endengku pasangap Tuhan i. Reff
21. TANGIANG PELEAN (Agenda HKBP)
TAHUN BARU 1 JANUARI 2017
| Tags: acara ujung taun - taun baru, HKBP Kramatjati,
tahun 2017 hkbp
HKBP Malang | Jl. Bromo No. 39 Malang, Jawa Timur e-mail: hkbp_malang@yahoo.com
Posted on 31 December 2010 by hkbpm
Selamat datang di situs Blog HKBP Malang…
Filed under: Tips Mengajar ASM |\tLeave a comment »
Posted on 15 November 2010 by hkbpm
oleh : Pdt. S.J. Lumban Gaol, STh
1. Disuru Debata do Si Hesekiel manurirangi dompak Si Gog , Raja na sian tano Magog ( = Asia Tengah ), jala induk/pemimpin koalisi ni harajaon Ros ( = Russia ), Mesek ( =Turki ) dohot Tubal ( =Turki ), paboahon na ro ma Debata marlulu ( = menjadi lawan ) tu harajaon koalisi na bidang i ala sai mangasa gogo naeng mangago halak Israel. Asing ni harajaon koalisi i adong dope angka harajaon na mendukung Magog ima , harajaon Parsi, Kus, Pud, Gomer dohot Togarma ( bd.38:5-6 ). Sude harajaon i satahi naeng mamorang Israel. Alai ndang paloason ni Debata nasida laho mangago Israel. Na pasti ondingan ni Debata do bangsoNa maralohon angka bangso parbegu i
2. Alai asa tung haru diboto angka bangso parbegu i ise JAHOWA Debata ni halak Israel i, dibahen i haraon jala togihonon ni Debata do nasida ro marrongoman sian ujung ni utara . Mansai nania do antong torop nasida, huhut mamboan sinjatana be , mambaen strategi perang na mansai hebat. Marhite i dirimpu nasida boi sangkidop mata papatuhon tano Israel, hape ndang songon na nirimpu ni rohana i kenyataanna. Continue reading →
Posted on 15 October 2010 by hkbpm
Mateus 24 : 4 – 13
1. Turpuk on ima panurirangon ni Tuhan Jesus taringot tu halelengse ni huta Jerusalem dohot ajal ni hasiangan on. Disurirangkon Jesus i di na lam jonok tingkina maninggalahon tano on,mulak tu habangsana hian tu surgo. Hatiha turpuk on tongon di Jerusalem do Jesus raphon angka siseanna beribadah di bagasjoro. Simpul beribadah ruar ma nasida sian bagasjoro i alai huhut ma didok angka sisean i tu Jesus kekaguman dohot kebanggaan nasida di hinauli ni huta Jerusalem i (ay.1). Tutu do na nidok ni sisean i ,ai ndang adong songon i hinauli ni bagas/huta di humaliang i. Alai aha ma didok Jesus tu sisean i taringot tu huta i ?. “Situtu do hatangkon tu hamu : Ndang pasombuonna sogot disi dua batu martinditindi na so gargaronna” (ay.2).Lapatanna di sada tingki malengse do huta Jerusalem i. Tontu tarsonggot do angka sisean i umbege i. Mungkin do magargar huta Jerusalem na uli I ? Beha ma pargargarna,jala ise manggargar ? Alai tahe molo nunga disurirangkon Jesus songon i ingkon saut do i masa.
2. Ala ni boaboa i balisaon ma roha ni angka sisean i ingin mengetahui lebih jauh taringot tu Jerusalem i. Gabe dipatangkas nasida ma i muse tu Jesus uju hundul (manatap) di dolok Jetun tondongkon ni Jerusalem i : Andigan ma hamamasa ni i ? Songon dia ma muse nang taringot tu haroro ni Jesus dohot ajal ni hasiangan on ? Jala angka dia ma tanda patujolo (pra -kejadian) siidaon disi? Ringkot situtu do i asa adong hian pangaradeon diri di angka sisean. Ai manang sadihari pe ro na masa i ndang be tarsonggot ala nunga be rade mangadopisa (ay.3).
3. Alus ni Jesus domu tu sungkun-sungkun ni angka sisean i : Na parjolo,mullop ma “Kristus pargapgap”, ima angka panurirang panjahutjahut na manoluk Goar ni Tuhan Jesus jala barani menyatakan dirina Kristus . Sipaotooto do i laho mangaliluhon torop halak. Dijagahon ma i (ay.4-5). Na paduahaon,masa ma angka hamusuon (deru perang) dohot soara ni na marmusu (kabar tentang perang). Ai marporang ma bangso maralohon bangso,harajaon maralohon harajaon na di tano on secara global. Akibat ni porang i manginona ma tu masalah ekonomi ,masa ma kelaparan,songgop ma haporsuhon. Ala hajahaton ni jolma i muruk ma alam,ro ma lalo marluatluat mambahen lam tu singkorna parniahapan i. Jala i parmulaan ni pambebeon dope i didok Jesus (ay.6-8). Na patoluhon, hehe ma angka bangso na so mangkalomohon harajaon ni Debata na binoan ni Jesus mamusui ,paporsukporsuk huhut mamusa angka na mangihuthon Kristus. Adong ma na targasip,gabe masijehean jala masihosoman. Soluk ma muse panurirang pargapgap mengobokobok keadaan mangaliluhon torop jolma. Akibatna tarjadi ma khaos ,masa ma na so uhum,holong manusiawi pe ngali ma. Alai nang pe songon i rumang ni keadaan i ,adong do angka na togar manahan di haporseaon jala satia marsihohot di harajaon ni Debata. Malua do nasida dihophop Tuhan i (ay.9-13). Jadi las ni roha do di ujungna.
4. Panimpuli :
Angka haulion na di tano on, beha pe jagarna ingkon salpu do I di tingkina. Unang ma pola tahabanggahon i.
Na sintong do nahinatahon ni Tuhan Jesus, i ma tahaposi jala tapaima.Agia pe guntur portibi on digaori angka parpoda haliluon asa roa harajaon ni Debata,alai ianggo hita atik pe godang manaon haporsuhon,tetaplah setia.
Hophopon ni Tuhan I do hita jala paluaonNa.Monang di ujungna ! I ma las ni rohanta.I do sihabanggahononta.
Posted on 2 October 2010 by hkbpm
1. Adong dua sisean ni Si Paulus apala na jonok tu ibana jala na jotjot diboan tu luat ni sipelebegu laho mamaritahon barita na uli,ima Si Timoteus dohot si Titus. Atik pe bajar/poso dope pamatang ni sisean on tung dilehon do sandok rohana,pingkiranna , gogona dohot haporseaonna tu ulaon pamaritahonon di barita na uli i. Beha ma haru asa sahat haluaon I tu saluhut bangso di tano on. Alani I do umbaen mansai holong jala lomo roha ni apostel I tu siseanna na dua on. Songon sada guru pembimbing,tontu dituntut do sian siseanna i asa gogo jala marsitutu mangula ulaon i. Dihirim do asa marparbue jala marpanumpak na niula nasida . Alai asa saut songon i tontu ingkon lehonon ni Si Paulus do pambohalion (=pembekalan). Pambohalion i ndang sae sahali manang duahali,ingkon jotjot do asa tung dasip jala tau sisean i. Domu tusi ma nuaeng na taida di turpuk on.
2. Dipaboa Si Paulus do di na lam tu hembangna huria i, ganda torop ni halak porsea di Tuhan Jesus Kristus, laos mullop do nang angka parpoda haliluon, ima angka na marbalik sian huria gabe manangihon tondi sipaotooto sian sibolis laho paroaroahon huria i. Marusaha do parpoda haliluon i manaburhon angka hata gapgap marhite argumentasi-argumentasi na paotootohon patata roha ni ruas ni huria i asa godang marbalik. Mangadopi i tontu ingkon gogo do mental,moral dohot spiritual. Ingkon bagas do muse nang parbinototan/pangantusion di hata ni Debata asa boi mangalusi dohot manaluhon poda haliluon i. I do alana umbahen disosoi apostel i siseanna si Timoteus on asa torus melengkapi diri marhite na mandatdati manjahai Buku na Badia I asa bagas parbinotoan teologina. Marhite i muse gabe tau ma ibana mangapoi (=membangun iman warga jemaat) dohot mangajarhon poda na tingkos i asa lam tangkas diboto jala diantusi angka ruas ni huria hinasintong ni Barita na Uli I (ay.13).
3. Dipaingothon apostel i do muse Si Timoteus domu tu hadirionna. Atik pe bajar/poso pamatangna alai nunga dipasahat tu ibana silehonlehon (=karunia) panurirangon marhite penahbisan sian angka sintua (=sidang penatua,ay.14 ) . Asa dihaburjuhon mangaradoti i sotung neang rohana disi. Ndang marnida umur manang kondisi pisik umbaen ditodo Si Timoteus gabe naposo ni Tuhan i,tung ala ni torus ni rohana do mamelehon diri. I ma tongtong dipasarisari jala diparangehon. Lambat laun manaek ma kwalitas pelayananna,terbangun ma karakter dohot kredibilitas na mansai denggan idaon ni humaliang (ay.15).Tamba ni muse,asa tetap terjaga karakter dohot kredibilitas na denggan ingkon tongtong ma dimatahon (=diawasi) dirina dohot hapolinon ni poda na niajarhonna. Murni dan konsisten . Marhite i dihalomohon jala ditangihon halak ma ibana dohot poda na binaritahonna (ay.16).
Nasa ruas ni huria tarlobi parhalado ingkon ringgas do manjaha buku na badia i dohot buku-buku na mardomu tusi laho patanakhon pangantusion,patogu haporseaon dohot pahothon hasatiaon mangoloi Tuhan i sahat ro di ujungna.
Angka silehonlehon (=karunia) na marragam na tajalo sian Tuhan i tapangke ma i tu ulaon pahembanghon asa marbungaran harajaon ni Debata di portibi on.
Tamatahon be ma dirinta dohot hurianta asa tongtong terjaga kredibilitasta dohot nama baikta tu humaliang. Hinorhon ni i gabe tartait ma roha ni donganta ro tu garejanta.
Posted on 25 September 2010 by hkbpm
Maleaki 2 : 13 – 16
Tarjou Si Maleaki gabe panurirang hira-hira di taon 450-an s.Masehi,dung tinggal menetap halak Israel Juda di tanona dungkon mulak sian habuangan Babel. Ibana do panurirang na parpudi di Padan na Robi na mangula di Jerusalem. Jala di ombas i tardok ndang marrumang harajaon be Israel Juda,rumang pemerintahan na imbaru (versi lain) nama ala nunga sanga leleng hona jajah.
Dungkon mulak halak Israel Juda tu Jerusalem manigor dipauli nasida do huta naung maloha i dohot bagas joro i. Dipatota Si Sesbasar,Si Ezra,Si Nehemia dohot angka donganna na asing do muse komunitas parbangsoon nasida naung sanga hubar-habir i dohot ngolu parugamoon naung sanga ngali i . Nanget-nanget tarida do panghorhonna , lam tu denggan ma parbangsoon dohot parngoluon nasida jala marhademahon.
Alai songon i do huroho angka parrohaon ni jolma, ndang boi manongtong . Mura lupa di angka na denggan. Angka hatontuan,patik,padan dohot ruhut na mangihot na ingkon radotan nasida asa tongotng tercipta ketertiban dohot kedamaian,ndang be diulahon. Alani i ,ro ma Debata marhite panurirang Maleaki manorui angka malim dohot angka halak Juda. Didok tu angka malim : Songon suruan ni Debata,sian bibir nasida do nian tarbege parbinotoan,pamodaion dohot sipaingot,hape gabe gasip do nasida. Ingkon marlea jala tarjepol nasida bahenon ni Debata. Suang songon i halak Juda, ndang diingot be tona ni ompu nasida na mamatikhon na so jadi mambuat boru ni halak pardebata sileban manang muli tu anak ni halak pardebata sileban. Hape dihalupahon jala diose nasida do patik i. Didok Debata , pangalaosion nasida i doshon na mangaramuni bagas habadiaon ni Debata do I (ay.11). Alai apala na mangkagigihon roha ni Debata ima parsombaon na sipaula (=formalitas) : Mamboan pelean tu Debata huhut mardongan iluilu partangison dohot hoihoi,hape ndang sian nasa ias dohot burju ni rohana . Tontu ndang lomo roha ni Debata manjalo angka pelean sisongon i (ay.13). Ala so dijalo Debata, gabe sungkun-sungkun ma nasida : Beasa ulaning ndang olo Debata manjalosa? Alusna,ala ndang badia be dibahen halak Juda lembaga parsaripeon i ,nunga dipaolooloi hisap ni dagingna mangihutihut hasomalan ni halak parbegu (ay.14). Debata do pahothon parsaripeon i jala Debata do nang mangalehon pinompar. Dibaheni ingkon badia do parsaripeon i,unang ditoisi/diramuni. Parsaripeon naung ojak sian mulana i,ingkon hot i dipartahanhon sahat ro di ujungna. Setialah ! Tung dihasogohon Debata do parsirangan,aha pe alasanna. Ganup ma manjaga tondina unang olo mangose (=menghianati) padan parsaripeon i (ay.15-16).
1. Malo do jolma marsandiwara tu dirina. Sai songon na burju mar- Tuhan ,ringgas beribadah hape sipaula. Molo jujur hita tu dirinta be jala taongkui, mansai godang do kemunafikanta di ngolu on. Deba halak mangarimpu marhite ibadah formalitas i boi tarhuphupi angka haroaonna i. Tu sesama dongan do boi tarhuphupinoni, alai di mata ni Debata patar do sudena.
2. Ala marhahonaan do turpuk on tu parsaripeon, Debata mandok : Ingkon badia do parsaripeon i ai na badia do Tuhan Debata na pahothon parsaripeon i. Alani unang taramuni i marhite na paololoi hisap ni daging. Dipatikhon do muse tu angka ianakhon baoa dohot boruboru asa marhasohotan/marhamulian ganup nasida be tu sesama dongan sahaporseaon. Sai unang tarela gabe masuk tu keyakinan ni na niolina I manang tu hamulianna i. Unang marlea Debata ala marsaripe na ramun. Tapasangap ma Ibana di parsaripeonta na badia.
Jamita Kebaktian Sektor Minggu Ke-4 Bulan September 2010
Posted on 18 September 2010 by hkbpm
Rom 6 : 18 – 23
Ganjang do dipatorang apostel Paulus taringot tu dosa on mulai sian bindu tolu. Marhite sian sada halak do (= Si Adam jolma na parjolo i na mangalaosi Patik ni Debata) ,umbaen bongot dosa i tu portibi on. Panghorhon ni dosa i ro ma hamatean. Songon i ma dosa/hamatean i manggomgomi mulai sian si Adam sahat ro di angka sundut na mangihut. Sude do jolma mardosa,ndang adong na lias nanggo sada pe sian dosa i. Nang halak Jahudi na mangarajumi dirina sumurung sian angka bangso na asing, ndang lias sian dosa. Alai tahe,tagamon boi dope malua jolma pardosa naung ginomgoman ni hamatean i ? Boi ! Ai marhite sian pangalaosion ni sada halak (=Adam na parjolo ) songgop uhum hamagoan tu saluhut jolma,laos marhite sian pangoloion ni sada halak do muse (=Adam na paduahon) ro haluaon tu saluhut jolma. Asi ni roha ni Debata na so hasuhatan I marhitehite pengorbanan/panaonon ni Jesus Kristus ,I do na pangoluhon jolma i sian dosa hamatean.
Nunga salpu be tingki pangadopan ni jolma di dosa i. Ndang be hatoban pangoloi na mamboan tu hamatean, ai nunga dipalua asi ni roha Debata jolma i. Nuaeng gabe tunduk mangoloi hatigoran ni Debata nama ,lapatanna mardalan di dalan na sintong,marparange hombar tu ruhut ni poda na tingkos. Tagan di hagaleon ni daging i hibul do dipasahat jolma i ruasna tu hahodaron,tu hajahaton jala mangulahon na so uhum. Alai dungkon di bagasan haluaon i, hibul ma dipasahat jolma i muse dirina tu hatigoran dohot tu habadiaon. Unang alang,rupani deba tu hadosaon,deba nari tu hatigoran. Ndang boi songon i. Ingkon tangkas do keberpihakan: Sandok bulus jala gok di Debata.
Tutu andorang diparhatoban dosa jolma i,bebas do jolma i sian hatigoran (kebenaran).Bebas na dimaksud ndang bebas dalam arti selamat. Ndang ! Alai bebas dalam arti sesuka hati mangulahon angka ulaon na jat, so pola adong sihabiaran, manang na mangorai, manang na maminsang,manang na pasingothon pe,sandok guru lomo ni rohana be ma dibahen. Alai tahe dibagasan na bebas i ,adong do pangkorhon/parbue na denggan sian i dijalo jolma i ? Jelas do ndang adong,baliksa hamagoan (hamatean) do hapateanna. Nuaeng dung malua (=selamat) jolma i sian dosa hamatean i jala gabe pangoloi di Debata, adong do parbuena na mansai uli situtu ima ,ndang be mangolu dibagasan haramunon ni dosa,alai nunga mangolu di bagasan habadiaon na sian Tuhan i. Jala hapateanna ima hangoluan na salelenglelengna. I do basabasa ni Debata na so tarasam jala na so halompoan i ,na nilehonNa (=dianugerahkan) marhitehite AnakNa Tuhan Jesus Kristus.
Nunga dipalua Jesus Kristus hita sian dosa. Ndang be hatoban ni dosa be,alai nunga gabe jolma na merdeka,jala anak ni Debata. Alani, hibul ma tapasahat sandok ruas ni dagingta tunduk jala polin mangoloi hatigoran.
Upa tinuhor ni dosa do hamatean. Alai nunga ditobus Jesus Kristus be hita sian hamatean i marhite mudarNa na arga i ,jala basabasahononNa ma muse tu hita hangoluan salelenglelengna. Asa sahat jaloonta i sogot, mangolu ma hita di habadiaon.
Jamita Kebaktian Sektor Minggu ke-3 bulan September 2010
Posted on 11 September 2010 by hkbpm
1 Johannes 2 : 11 – 17
Adong dua unsur hagogoon na maralo (berlawanan) ,ima hatiuron dohot haholomon manang na torang dohot na golap. Hatiuron disimbolhon do i tu hal-hal na bersifat baik,jala haholomon disimbolhon tu angka hal-hal na bersifat jahat. Terang adalah yang surgawi dan gelap adalah yang duniawi. Tiur/torang na sian Debata ma i,holom/golap na sian sibolis ma i. Didok Apostel Johannes dison; Ia dung gabe halak Kristen sasalak i nunga mian be ibana di bagasan ngolu hatiuron,ndang be di haholomon.Lapatanna,dirina dohot nasa panggulmitonna nunga manondanghon hatiuron. Alani i roha hosom (=haholomon) na mambahen parbadaan dohot parmusuon nunga ambolong be i. Holong (=hatiuron) sebagai landasan hidup baru na manonun parsaoran na denggan tu sesama, i nama siparangehonon.
Marhite suratna on dilehon Apostel i do sipaingot secara khusus tu na tolu horong on : Horong anak, horong dolidoli dohot horong ama. Ondolan ni pamodaionna ima,asa membuktikan diri paboa na so dibagasan huaso ni portibi na holom on be nasida ,alai nunga be dibagasan huaso ni hatiuron na sian ginjang i. Dasor manang alasan pamodaion tu ganup horong. Na parjolo tu horong anak ,ala naung sesa dosa nasida marhite Goar ni Tuhan i. Songon ama na mengampuni anakna di angka hagaleonna ,hahuranganna,hasalaanna,laos songon i do Tuhan i mengampuni saluhut jolma sian nasa dosana be. Anak na nidokna dison boi do angka dakdanak na metmet alai boi do angka halak Kristen/ruas ni huria na imbaru porsea di Jesus Kristus,na otik dope parbinotoanna, alani ingkon manjalo pangajarion dohot panogunoguon asa lam torang mangantusi . Na paduahon tu horong dolidoli,ala naung ditaluhon hamu parjahat i. Di dolidoli (orang -muda) do jumpang gogo (kekuatan) umbaen nasida disuru tu partontangan. Dolidoli na minaksud ni apostel dison boi do naposobulung,alai boi do angka ruas ni huria naung lam ganda parbinotoanna,hatauonna, pangantusionna jala lam tang haporseaonna. Marhite i gabe margogo ma nasida mandopang jala manaluhon musu ni huria i. Na patoluhon tu horong ama (bapa-bapa),ala ditanda hamu Ibana na sian mulana i. Ama na nidokna dison boi do angka natoras/natuatua, alai boi do nang angka ruas ni huria naung tangkas matoras di hakristenon dohot di haporseaon. Lam leleng mangolu dihakristenon tontu lam tangkas ma mananda Tuhan i jala lam matoras marhaporseaon. Ruas naung matoras i ma muse gabe silehon poda tu angka dolidoli dohot anak na metmet.
Sahali nari diingothon apostel on muse na tolu horong on : Ia portibi na holom on sai manawarhon hagiot ni daging,kepuasan mata dohot pamer hidup . Asa jamot,so tung mulak be tu bangko hagolapon i. Ndada lao papuashon hagiot ni pamatang portibi on be daging on, palashon roha ni Debata nama. Hata na sintong do on : Nasa na di portibi on dohot na pinarhagiotna na laho salpu do. Antong molo salpu do i ,ndatung sihaholongan be i. Angka na hot ro di salelenglelengna I do sihaholongan ima : Mangulahon lomoni roha ni Debata,hot marhaporseaon di bagasan Kristus. Hidup dalam terang .
Panimpuli : Domu tu haruasonta be songon halak kristen. Di horong dia hita nuaeng tahe ? Molo di horong anak dope,taeahi ma asa lam tu torasna hakristenonta i. Molo nunga di horong dolidoli, gogo ma tataluhon musunta jala tahamonangkon paraloan haporseaon i. Molo nunga di horong ama/natoras hita, gabe tiruan jala silehon poda ma hita tu donganta. Las ma rohanta jala taingot ma ! Nunga mian di hatiuron hita dibaen Tuhanta, ndang be di haholomon. Alani i parange,parulan dohot nasa panggulmiton ni ngolunta tiur ma. I do lomo ni roha ni Tuhanta. Hita naung mian di hatiuron do na manghirim ngolu na hot ro di salelenglelengna.
Tangkas ma Paboa Parsiajaranna | Manjaha & Mangajari
Tangkas ma Paboa Parsiajaranna
NA INGKON DIULAHON: Urupi ma nasida mangantusi laba ni hatorangan na dipasahat hamu, jala paboa ma aha do na ingkon diulahon nasida.
Pingkirhon ma angka na mambege. Pingkirhon ma boasa ringkot hatorangan i tu nasida, jala ingkon diboto hamu do hatorangan na dia na boi mangurupi nasida.
Paboa ma aha do na ingkon diulahon nasida. Ingkon tangkas do dipaboa hamu na ringkot do hatorangan i tu nasida, jala paboa ma cara mangulahon i. Urupi ma angka na mambege asa diboto, tu nasida do hatorangan i.
Lambok ma hamu mangkatai tingki patorangkon cara mangulahon poda na sian Bibel. Unang ma bahen gabe metmet roha ni nasida. Alai urupi ma nasida patoguhon holong dohot haporseaon tu Jahowa. Pos ma rohamuna na boi do nasida mangulahon na sintong dohot mangulahon poda na dipasahat hamu.
Tingki persiapan laho marbarita, pingkirhon hian ma aha do na masa baru-baru on, aha do na dicaritahon angka halak di ingananmuna, jala aha do na menarik tu nasida. Bahen ma sungkun-sungkun asa olo nasida paboahon holso ni rohanasida. Denggan ma tangihon jala pingkirhon ma songon dia caramuna laho mangurupi nasida. Dung i, paboa ma hatorangan na adong hubunganna tusi.
Manjaha dohot Mangajari​—⁠Tangkas ma Paboa Parsiajaranna Pelita Batak Online
Minggu, 24 Desember 2017 15:11:00
Oleh: Pdt Dr Robinson Butarbutar, STT HKBP Pematangsiantar
di na marningot hatutubu ni Sipalua i Jesus Kristus. Adong do ra na siala ni marragam alasan na uli, isara ingkon mulaulaon manjagai
dohot mangubati na marsahit, manjaga keamanan di masyarakat dohot negara, dohot na di
bagasan pardalanan pe tahe. Alai ganup do marusaha, songon hita on, na marpungu di bagasan
borngin on marningot hatutubu ni Sipalua i di borngin na badia i. Ai sada hamamasa na mansai
balga do i di ganup naung tardidi tu bagasan goar ni Tuhanta Jesus Kristus. Panghilalaanta be pe
digohi las ni roha na so tarhatahon do, manang beha pe kondisi ni ngolunta be. Sian sada huta
na tung dao situtu sian hariburon sahat tu kota-kota besar na gok hariburon dohot hamoraon
marpungu do na porsea i paadophon tondina tu Ibana na hatutubuNa tapestahon, i ma Jesus
Kristus Sipalua i. Digohi halalas ni roha godang na sian ginjang i ma rohanta be.
2. Di na talehon rohanta marningot ari hatutubu ni Sipaluanta i, di bagasan borngin on dijouhon tu
hita asa "Manjangkon Hapataran ni Hahomion ni Debata" na tarida mamungka ari hatutubu ni
Jesus i sahat tu nuaeng on di ngolunta be.
3. Laho pabagashon i, dienet jamita sian surat ni apostel Paulus, na di bagasan pamaritaanNa
dohot di angka suratna ndang apala ringgas manaringoti hadirion pardagingon ni Jesus, ndang
marimbar taringot tu hatutubu ni Jesus songon na pinatupa ni angka panurat evangelium
Mateus dohot Lukas, ndang ala so diboto ibana barita taringot tu hatutubu ni Jesus i-ai dung
do pajumpang ibana saleleng 15 ari di Jerusalem dohot apostel Petrus dung gabe sisean ni Jesus
na tarlambat tubu ibana (Gal 1: 18) -, alai ibana ma sada apostel na bagas mangalapati parbue
ni ulaon ni Jesus di hajolmaon. Dia ma naung dipatupa Jesus tu angka bangso na adong di
portibion? Di surat Roma nunga tung andar do disurathon ibana panghorhon ni ulaon ni Jesus
Kristus i di ngolu ni hajolmaon, di parsaoran ni jolma i dohot Debata nang dohot donganna
jolma. Dia ma i?
Angka on ma:
Parjolo, paluahon na porsea di Jesus Kristus sian angka on:
(i) hamatean na manongtong siala ni dosa na so tarbahen ni manang aha ndang marimbar
ulaon patupahon patik ni Debata;
(ii) Uhum ni Debata tu pardosa;
(iii) Huaso ni dosa dohot sian
(iv) Dondonan ni tuntutan ni patik ni Debata na so targohan ni manang ise, dohot
paruarhon na porsea di Jesus sian
(v) Hajolmaon na robi tu hangoluan na imbaru tinuturan dohot tinogihon ni Tondi Porbadia, na
tarida di parsaoranta dohot dongan jolma na dongan sahaporseaon di bagasan dame,masiargaan, masipasangapon (Rom 1-15).
Simo (buni) hian do i sian partingkian na robi sahat tu na tubu Jesus dohot mangula Jesus Kristus di
Paduahon, papatarhon hahomion ni Debata di bagasan ngolu nang ulaon ni Jesus Kristus i tu angka
jolma marhite ulaon ni Jesus nang apostel sandiri di ulaon nasida mamaritahon barita nauli (Gorik:
euanggelion). Hahomion i nunga leleng dibaritahon angka panurirang, buni di tingki na robi, alai
marhite hadirion ni Jesus dohot pamaritaanNa nang pamaritaan apostel Paulus nunga patar nuaeng
Patoluhon, mampargogoihon (Gorik: steriksai) dohot hagogoon (Gorik: dunamis) angka bangso na
naung manangihon ulaon pamaritaan barita na uli pinatupa ni Paulus nang angka na asing sian abad
tu abad dung hatutubu ni Jesus asa unduk marhaporseaon (Gorik: hupakoe pisteos, ayat 26) di Jesus
Kristus i dohot di ulaonNa.
(i) Hagogoon ni pamaritaan ni barita nauli naung pinatupa ni apostel Paulus. Nunga
dipatupa ibana ulaon mamaritahon barita na uli i mamungka sian na dijou jala ditangkup
Jesus Sipalua i ibana di ganup kota na di kekaisaran Romawi jala uju manurathon
suratna i sahat tu naporsea na mian di kota Roma dohot na adong di Eropah. Diuduti
angka parbarita na uli do i sahat tu nuaeng on.
(ii) Hagogoon ni pamaritaan ni barita na uli pinatupa ni Jesus Kristus uju di Palestina dohot
marhite angka siseanna dung i. Ulaon mamaritahon barita na uli pinatupa ni Jesus do
tiruan ni angka parbarita na uli binahen ni apostel Paulus dohot angka donganna dohot
angka na marsiajar sian ibana: Bungka do barita na uli i tu sandok bangso.
4. Siala ni hapapatar hahomion ni Debata na songon na di ginjang i, i ma na diparar Debata ulaon
pamaritaon barita na uli pinatupa ni Jesus dohot apostel Paulus manogunogu jolma asa olo
marhaporseaon di Jesus, dijouhon ma tu hita di borngin Natal on asa patupahon na mangihut
Parjolo, mamujimuji Debata ro di saleleng ni lelengna, ai hamamahaso na mansai balga do na
pinatupa ni Debata marhite Jesus Kristus sian hatutubuNa.
Di angka na naung marhaporseaon di Jesus Kristus dohot na naung mandai haluaon naung
pinatupaNa i, asa di bagasan ngolunta, tarlumobi di bagasan borngin on mamujimuji Debata,
pasangaphon Ibana di ngolunta be. Molo dipatupa halak Kristen Batak i di roha nang tondina di
bagasan bornngin on, nunga digohi be visi ni Debata na pinasahatna tu angka parmahan na di
lading Efrata i: "Hasangapon ma di Debata na di ginjang."
Marragam do dalanta mamujimuji Debata di ngolunta on, i ma marhite
(i) Pamujion di panombaan tu Ibana rap dohot donganta sahaporseaon manang
(ii) Pamujion marhita angka ulaonta na denggan tu donganta jolma nang na tinompa na
asing siganup ari.
Beha do halak Kristen Batak, na najolo sahat tu abad pa-19-hon ndang mananda
hapapatar ni hahomion ni Debata di ngolunta nang di parsaoranta sama h? Sanga do
buni hapataran ni hahomion ni Debata na di bagasan Jesus Kristus i sian tonga-tonga ni
angka Ompunta andorang so ro barita na uli i tu Silindung, residen Tapanuli, dohot di
angka residen na di humaliangsa, dohot di angka huta nang keluarganta be dung ro
barita na uli tu tongatonga ni ngolu ni keluarganta be, sian sundut parjolo sahat tu
sundut parpudi andorang so tardidi hita be tu bagasan goar ni Jesus Kristus.
Siala ni i, denggan do sungkunhononta tu dirinta di borngin Natal on:
(i) Beha do tapatuduhon pamujionta marhite ngolu nang ulaonta be saleleng on dung taruli
hita di hahomion pinatupa ni Debata tu hita i, tarlumobi dung unduk hita tu joujou
marhaporseaon tu Jesus Kristus Sipalua i?
Sotung baliksa tapatupa dope kekerasan di jabunta be, maradophon donganta jolma,
gabe ndang mamuji goarNa, alai baliksa mambahen marsak Tondi ni Debata. Molo i do
naung tapatuduhon saleleng on, tama do hita marsak, jala muba tu haimbaruon.
(ii) Molo tarimangrimangi nunga di bagasan dalan ngolu nang ulaon na mamujimuji Debata
hita saleleng on sahat tu borngin natal on, tauduti ma mamujimuji Ibana dohot
pamujian nang dalan-dalan ni ngolu na mamuji Debata.
Napaduahon, molo ndang dope taruli hita di hahomion ni Debata I, asa mangjangkonsa ni
marhite na mamungka manghaporseai Jesus Kritus dohot ulaonna songon na pinatorang ni
apostel Paulus di Roma 1-15 i.
Songon dia ma i?
(i) Manjouhon ganup na ro marpungu asa manungkunhon tu diriNa manang na naung
porsea do Ibana di Jesus na tubu i songon sipaluaNa.
(ii) Manjouhon tu ganup na mian dope di bagasan dosa, asa mangido tu Jesus di borngin
natalon asa paluahonna sian dosa.
(iii) Manjouhon tu na tumangihon jamita on, asa mangolu di ngolu na imbaru tinuturon
dohot niuluhuon ni Tondi Porbadia ni Debata, na tarida di ngolu marsaor dohot
donganNa jolma na denggan, na gok dame, na dirajai dame ateatena (patudos Kolosse
Lapatanna, boi do bongin natal tgl 24.12 on gabe borngin hamubaon ni roha, paimbaruhon diri,
dohot borngin mangalusi joujou ni Jesus marhaporseaon tu Ibana.
Dipargogoi Debata ma hita unduk tu joujouNa mamujimuji goarna di angka naung mandai
hapapatar ni hahomion ni Debata i marhite Jesus Kristus di ngoluNa.
Dipargogoi ma nang na dijaou Debata unduk marhaporseaon tu Jesus Kristus Sipalua i.(*)
Oleh: Pdt Dr. Robinson Butarbutar Sian Parsameanta, STT-HKBP, Hp/WA: 0812-62472015 Hamu angka Dongan, ruas ni pamatang ni Kristus hinaholongon. Di borngin Natal on, di na marsaor hita angka naung p
Jamita Evangelium Minggu IV Adven 24 Desember 2017, Lukas 1: 26-38: Debata Ro Mamboan Asi ni Roha"
Oleh: Pdt. Dr. Robinson Butarbutar, Sian parsameanta, STT-HKBP Pematangsiantar
Oleh: Pdt. Dr. Robinson ButarbutarSian Parsameanta, STT-HKBP PematangsiantarHP/WA: 0812-62472015 Selamat ari Natal ma di hita saluhutna. Ganup sahat hita tu ari parningotan di hatutubu ni Tuhanta J
Oleh: Pdt Dr Robinson Butarbutar
Urat Tua Marganda: Epistel Minggu 16 Okt 2011
GABE BATU NA MANGOLU DI JORO NI DEBATA
(1 Petrus 2 : 1-10)
Surat 1-2 Petrus ima surat pangapulion laho mangapuli halak Kristen na parjolo i di abad I (taon 64 M), ala digosa-gosa halak Romawi do nasida, tarlumobi di masa ni Kaesar Nero. Sude do halak Kristen dilelei, disiksa jala di bunu. Ndang dipaloas halak Kristen hatiha i pajongjong bagas joro manang patupahon parpunguan laho mamuji Debata. Sai diasupi halak Yahudi do nasida jala di aluhon tu Kaesar Nero mandok ia Kristen ima agama na membangkang jala memberontak tu Kaesar. Di parentahon Kaesar Nero do asa sude halak Kristen mangihuthon ulaon haholomon nasida i, gabe tung mansai posa do sitaonon ni halak Kristen hatiha i. Alani do diapoi jala diapuli Apostel Petrus nasida asa tongtong manahan nasida di sitaonon i, jala marpanghirimon tu Debata sambing.
Songon posoposo na imbaru tubu, uasan ma hamu di susu na tama, na so marlaok, asa lam magodang hamu, horhonon ni i, bahen haluaon. (Ay.2). Digombarhon do halak Kristen i, songon poso-poso na imbaru tubu (secara rohani), na ias, bulus, tulus, jala na mangolu dibagasan ketergantungan tu ina na. Lapatanna bulus ni roha na mauas jala marsigantung tu Debata marhite na manangihon hataNa, ido susu na tama, sipanganon ni partondionta. Ima na boi patubuhon haporseaonta, na polin jala na so marlaok. Marhite hataNa i gabe dapot hita parsaulian dibagasan ngolunta.
Ai nunga didapothon hamu Ibana, na songon batu na mangolu, na binolongkon ni jolma; alai na pinillit jala na arga, ia di Debata (Ay. 4), Ala naung tajalo Jesus jala nunga tadapothon Ibana, dipangido do hita asa gabe batu na mangolu, ima na pinangke laho paulihon bagas partondion na badia, laho mamboan angka pelean partondion, halomoan ni roha ni Debata, jala marsorminan tu Jesus sandiri songon batu parsuhi na dipeakkon di Sion (Jes. 28:16). Ima batu na marpili jala na arga, jala di atas ni batu parsuhi i do tarpauli angka bagas na togu jala na hot. Ai ndang tarpauli ojahan na asing dungkon ni naung ojak i, ima Jesus Kristus ( 1 Kor 3:11). Antong gabe batu na mangolu ma hita na paulihon bagas partondion, manungkoli (menyanggah) angka na gale.
Molo dung gabe batu na mangolu pe hita, ndang otomatis angka na positif na manjangkon hita. Boi do ro tanggapan negative jala na olo mambolongkon hita. Boi do gabe batu partuktuhan jala pargasipan hita. Alai molo dibolongkon angka pande bagas i pe hita, tagamonta do gabe diputihi hita muse laho gabe batu parsuhi. Alani ingkon rade do hita mengambil resiko apala naung tajangkon sangkap ni Debata, ingkon marsitutu ma hita gabe ula-ulaNa.
Alai margana halongangan i. Hamu, angka na so bangso najolo, gabe bangso ni Debata nuaeng; angka na so niasian hamu najolo, gabe niasian do nuaeng (Ay. 9-10). Adong (4) opat na saihot laho manggoari hita, ima :
Marga na pinillit (Bangsa yang terpilih)
Hamalimon na raja (Imamat Rajani)
Bangso na badia (Bangsa yang kudus)
oum na ginonggomanNa (umat Allah sendiri), tujuanna ima asa tung dibaritahon hamu denggan mi harohaon ni Debata naung manjou hamu sian haholomon tu hatiuron (1Pet 2:9). Istilah teologi na somal do on, marga-hamalimon, bangso-houm, ima pandohan na kolektif, na martudu-tudu tu halak na porsea. Martalian do na sada tu na sada, gabe dohonon ma :
Songon marga (ras) na pinillit, sude do hita angka na porsea, na mamparhatutuhon dirina songon na tarpillit, ndada na asal jumpang sambing, alai karya pamiliiton ni Debata do hita.
Songon hamalimon (imamat), sude hita masuk tu horong ni malim, ima dalam bersikap, marparange, jala adong di hita citra keningratan surgawi, i do asa tardok hita anak ni raja, ai nungga dipauba hita sian hatoban gabe anakNa.
Songon bangso ni Debata, sude do hita tardok bangso ni Debata na badia, molo songoni do, ingkon badia ma hita. Ai nungga gabe bangso ni Debata na arga situtu hita.
Songon houm (umat), sude do hita gabe nampuna ni Debata na dipeop secara istimewa, na hinophopna marhite Jesus Kristus. Antong gabe houm na denggan ma hita na olo pasonanghon roha ni Debata. (Pdt. Marsion Hasugian, STh, 12/10/11)
Diposting oleh UTM Nainggolan di 11.51
The Batak: June 2008
Halak na tumanda dirina, ido naso olo manganhon na di balian ni hurumna.
Pesan: Orang yang tahu diri(keadaan) tak mau memakan makanan yang di luar dari kemampuannya.
Posted by the batak at 9:16 AM 0 comments
Gota ni simargala-gala,
Naung adong gabe so ada.
Lapatanna: Mansai hansit do hilalaon, molo naung mamora hian iba rupani, hape gabe pogos.
Posted by the batak at 8:41 AM 0 comments
Labels: Umpama G
Gala di gala bulu,
Panggalaan ni bonang,
Molo naeng monang maralohon musu,
Jolo talu ma maralohon dongan.
Lapatanna: Molo naeng taluhononhon musu, ingkon pataluon do roha maradophon angka dongan.
Posted by the batak at 8:37 AM 0 comments
Lapatanna: Didok roha dapot uli manang laba ma iba, hape hasusaan dohot harugian do na ro.
Posted by the batak at 8:35 AM 0 comments
Anggo gaja disior,
Marhara ma si alo,
Anggo raja partigor,
Parhata na so taralo.
Lapatanna: Ndang boi aloon halak na tigor marroha di angka pangkataion.
Pat ni gaja,
Tu pat ni hora,
Anak ni na mora.
Lapatanna: Hata na mamuji, pasangaphon; na niangkupan mangkatai i nidok halak ni raja, jala na mora.
Posted by the batak at 8:33 AM 0 comments
Na so tupa tu gadis halak,
Na adong tobus,
Na so tupa bunuon halak,
Na adong dangdang.
Lapatanna: Ndang boi hahuaon halak, anggo adong na boi bahenonna garar utangna.
Posted by the batak at 8:30 AM 0 comments
Andung ni sidoli
Andung ni sidoli tu siboruadi, nanihaholongan ni rohana:
Huandung ma dainang boru adui, na uli dainang do ito na malambok malilung i,
Parsimanghudap na magodang so maotik i,
Parsimalolong mangalap manaruhon i,
Dainang do ito parhuling-huling na bontar na gading i,
Na ias so usaon, na bontar so didion i,
Tarsura-sura ma ahu da ito di golap ni sihabornginan i,
Di papan na tumotap di rindang sibalunon i,
Na sumurai situriakta i da ba ito situriak si riburon i,
Di golap ni sihabornginan ninna simanghudap i,
Bosur so marpaiogon do simangarudokki,
Marningothon situriakta i da ba ito na manjojori sihabornginan i,
Ninna simanghudap lapa-lapa ni jolma i,
Tangihon dainang ma ahu da ito boru aduikku na pio-pio i alusi ahu na jou-jou i ,
(Ompu Tambok Pangaribuan, Ujungtanduk, 1990/ Ulikozok).
Posted by the batak at 3:04 PM 0 comments
Andung ni paragat
Andung ni Paragat marningot inong na:
Huandung ma dainang dainong, dainang i na lambok malilung i
Na so tupa jumungkar tu ahu lapa-lapa i, eii
Sungkup ni hinahansit dainong gok ni hinaparir i,
Sitaonon ni baoa di sinuantunasmu lapung mumbang i,
Nangkok sumuna-suna ahu inong tuat sumuntul-suntul i,
Mareakhon tonga ni lobangon na so marboli-boli i,
Mangalului sihumisik na tau paiogon i, ha eiei.
Huparsimalolonghon ma inong na matorop bulung i,
Marsiriaon siriburon di antaran na bidang i,
Boha ma baoa di dainong songon simarhuruk na marpuhung i,
Da songon siteuhon na manggompang di tonga ni adaran i ai.
Hansit na i inoong ahu lapa-lapa i,
Parir na iale inong sinuantunasmi, ha eieieii.
Marobur ho inong so huparsimalolonghon i,
Marlangit ni siadaoan ahu e tu langit na so habilangan i, ha eieieie.
Boha ma i pangintubum di ahu inong na mangintubu oooi,
Boha ma i parsinuanmu ba among among na marsinuan ooi,
Umbahen ahu ba inong talaga panduduran lubang-lubang panarean i,
Sungkup ni hinaparir gok ni hinadangol i,
Sitaonon ni baoa di ahu lapung mumbang i, ha eiei
Ba huandung ma dainang ba inoong dainang i na lambok malilung i,
Na lupa songon baoa di ahu lapa-lapa on,
Na so mangoloi siajaron ni na ahu lapung i ai, inoooong oi.
Hansit na iale inong ahu lapa-lapa i, ha eieiei,
Hubereng ma iale inoong na matorop bulung i,
Marsiriahon siriburon di antaran na bidang i,
Boha ma ahu ba inong tampuk ni simanjujung tarlompit simanginon i,
Ala ni sihumisik na soada i na ahu lapung i, ha ooi, oi
Ba asal mauja matoga ma inong da sisumbaonmi,
Sinuantunas na di jolo-jolongki,
Da dohot i sinuan beu i na ahu lapung i, ai,
Anggiat iale inong padirgak simanjujung mangembas simanginon i,
Mandapothon na torop bulung di antaran na bidang i, ieiei,
Parir na iale among ahu lapungki,
Na so sadia sihumisik na dohot paiogon i, ai,
Umbahen ahu dainooong martoba na ni udan iii,
Hansit na i inong ahu lapa-lapa i,
Na manaon na hansit dainong gok ni hinaparir i,
Sinuantunasmu baoa di ahu lapa-lapa i, ai, ooi, ooi,
Tu dia ma ahu dainoong ahu lapa-lapa i,
Mumbang tu dolok ahu ba inong mumbang tu toruan i,
Manarihon da na soada mareakhon sihumisik i, ai, oooi,ooooi,
(Ompu Hotma Sinurat, Lumban Julu. 1990/ Uli Kozok)
Posted by the batak at 2:51 PM 0 comments
Ndang tuktuhan batu,
Ndang tuturan datu,
Ajaran na marroha.
Lapatanna: Ndang ajaran halak naung malo mangula-ulaonna.
Labels: Umpama B
Di atas ni Purbatua,
Sai sinur ma pinahan,
Gabe na niula.
Lapatanna: Hata pangidoan pasu-pasu, asa godang ma nian pinahan dohot eme.
Posted by the batak at 8:24 AM 0 comments
Ende ni Silangkitang,
Di bulan tula ditumbahon,
Palias na marimbang,
Taganan tu na ubanon.
Lapatanna: Hata(ni namarbaju) na mangkasogohon na marimbang.
Posted by the batak at 8:21 AM 0 comments
Labels: Umpama E
Sude ma hita martua,
Lapatanna: Hata pangidoan pasu-pasu, asa anggiat dapotan tua dohot pasu-pasu, jala Tuhan i na mangaramoti.
Posted by the batak at 8:15 AM 0 comments
Ndang adong na mora, naso dung marhahurangan. Ndang adong na pogos naso dung marhasongan.
Pesan: Sekaya-kayanya manusia, selalu ada kekurangannya, semiskin-miskinnya manusia tentu ada kesenangannya.
Posted by the batak at 12:14 AM 0 comments
Andung ni na mabalu
Andung ni ina na mabalu:
Dago i amang hansitna i dangolna i,
na hatipulan simanjujung ahu na haponggolan simanjojak i.
Dago inong e hansitna i dangolna i diullusi alogo ahu didadang ari i,
na manaon na hansit na manaon na dangol i,
Disintak ma ahu na songon pamiulan i,
ditombomhon ahu songon baliga hodong i,
ba dipatunjang didege i songon sitadoan i.
Hansitna i among na tading di pudi i,
na manaon na dangol tumaon na hansit i,
diullus alogo ahu didadang ari i,
dang haputihan ahu da among na songon na seang i,
dang hajomputan ahu na songon na sabur i,
Dago i nunga loja ahu inong so marsiboanon i,
nunga borat ahu inong e so marsiusungon i.
(Marbun & Hutapea 1987/ Uli Kozok).
Posted by the batak at 2:01 PM 0 comments
Andung si Boru dina marujung ngoluni natua-tuana:
Tu dia ma au laho, ale amang
Parir ni bagiankon, inang di paninggalmi
Sori ni aringkon, amang di pinartadingmi
Tu dia ma au mangalu-alu, tu ise ma au paboa lungun?
Ponjot au so dibaen balgana
sungkot au so dibaen timbona
Jou ma au, ale amang tu lambungmu
Alap ma au inang tu jolomi
Sidangolon na so ra sidung na on
Siaginon di siulubalang ari
Ai aut adong sinuan tunasmu, amang
Aut na adong pinaribothu, inang
Ndang songon on siakbagi ni boru adi
Oi, inang, tailihon hami da, amang
Sinuanboyumu na dua simanjujung on
Tung ditapolhon do inang, simanjojakhi
Togu dirahut, inang, tangan simangidongki
Unang hian ma au tubu nian sian siubeonmi
Unang hutaon sorimago sibaran lapa-lapa i
Tagonan ma au marobur, inang
Manuruk toru ni situmandok
Unang huae siluluton songon on
Alap ma au inang, togu au amang oi
Tu padang silungunan i.
(Ompu Tambok Pangaribuan/ Uli Kozok)
Posted by the batak at 1:56 PM 0 comments
Pajumpang na umboto hata,
Ingkon tanda na hadapotan.
Lapatanna: Molo pajumpang angka na bisuk, ingkon tarida hata na sala.
Posted by the batak at 8:39 AM 0 comments
Labels: Umpama D
Unang sumuan dulang,
Unang mambahen na so uhum,
Mambahen na si jadi.
Lapatanna: Unang binahen na so tama.
Manduda ma panduda,
Gogo ma ditullangkon,
Padan na so taruba,
Naung sirang diulakkon.
Lapatanna: Nidok tu halak na marningot hata naung pinadanhonna, gabe mulak rohana, jala mulak muse mardenggan.
Hatubuan ni simarhora-hora,
Di Debata na di ginjang,
Do suhat-suhat ni hita jolma.
Lapatanna: Holan Tuhanta do na umboto haadongon ni hita jolma.
Posted by the batak at 8:32 AM 0 comments
Masihehean di na dokdok,
Masitoguan di na landit.
Lapatanna: Masiurupan jala masitungkolan di ulaon angka na borat.
Lapatanna: Hata pangidoan pasu-pasu, anggiat sai horas-horas jala martamba dope nian hamoraon.
Posted by the batak at 8:27 AM 0 comments
Dengke ni sabulan,
Binahen tu hirang-hirang,
Ala ni hata saotik,
Lapatanna: Otik do sipata bonsirna, mambahen na marsisolhot(sapunguan) sirang manang marbadai.
Posted by the batak at 8:25 AM 0 comments
Dapot ursa dibahen bogasna,
Dapot imbo dibahen soarana.
Lapatanna: Dapot tandaon do halak sian pangalahona.
Posted by the batak at 8:22 AM 0 comments
Padan i paingot-ingot.
Lapatanna: Nang pe dao be ingananta, ingkon hot do padanta i.
Posted by the batak at 8:19 AM 0 comments
Tanda do sanggar dagang,
Potang ari marsipu-sipu,
Tanda do anak dagang,
Potang ari mangapusi ilu-ilu.
Lapatanna: Lungun do pangkilalaan ni anak somang.
Posted by the batak at 8:17 AM 0 comments
Ndang tarbahen dangka-dangka dupang-dupang,
Ndang tarbahen hata-hata manggarar utang.
Lapatanna: Ndang boi lese utang holan ala ni hata-hata.
Nidanggur so ra hona,
Bangko ni hita jolma,
Sai masiaithon tu jolona.
Lapatanna: Sai roha diri do anggo hita jolma.
Posted by the batak at 8:12 AM 0 comments
Tolu do dalihan,
Torop pe anakniba,
Sada do siboto sibunian.
Lapatanna: Nang torop pe anakniba, sada do i haposan(hasian) na umboto perpeopan ni natorasna.
Posted by the batak at 8:11 AM 0 comments
Sada dagal-dagal, sada dugul-dugul;
Sada na tangkang, sada na jugul.
Lapatanna: Rap na tangkang.
Posted by the batak at 8:03 AM 0 comments
Lapatanna: Ginjang ni roha na mangkorhon harurunsur dohot hadabuan.
Posted by the batak at 8:01 AM 0 comments
Sidok hata hagigian,
So ada hinophopna.
Lapatanna: Tung so adong do laba di halak na sai mangkatahon hata na hinasogohon ni roha.
Posted by the batak at 8:42 AM 0 comments
Mangalipathon ganjangmu ho,
Umbahen na matipul,
Mangompashon bolonmu ho,
Umbahen na mabiltak.
Lapatanna: Bolonmu dohot gogom na tinengahonmi do gabe hadabuanmu.
Posted by the batak at 8:40 AM 0 comments
Jolo nidilat bibir,
Asa nidok hata.
Lapatanna: Ndang tongam halak na mangkatai, molo sai marsaor gait dohot engkel.
Posted by the batak at 8:38 AM 0 comments
Angka na marhaha-anggi.
Lapatanna: Ingkon satahi, saoloan do angka na marhaha-anggi.
Habang sibaro mata,
Tu bona ni sanduduk,
Ia so olo ibana marbada,
Ahu pe ndang olo pagulut.
Lapatanna: Ndang olo ahu marbada,ia so ibana mamulai.
Posted by the batak at 8:34 AM 0 comments
Barita ni lampedang,
Mungkap-ungkap bulung bira,
Barita ni raja partigor,
Sahat do ro didia.
Lapatanna: Sai tarbarita do halak, molo tigor uhumna.
Marurat ma baringin,
Matorop ma hita maribut,
Lapatanna: Hata pangidoan pasu-pasu, anggiat gabe, parroha na hot.
Dia ma baliga puli,
Tu gota ni simargala-gala,
Dia ma barita na uli,
Paboa damang sangkababa.
Lapatanna: Hata ni ende-ende, asa dipaboa na ro i baritana na denggan i.
Balatuk ni sopo,
Ia patar songon na oto,
Ia buni marhata-hata.
Lapatanna: Nidok tu halak na sai hohom ia di punguan, alai marhata-hata di ruar.
Posted by the batak at 8:26 AM 0 comments
Sipu-sipu ni baja dipaullus-ullus alogo,
Patua-tua daging, pasuda-suda gogo.
Lapatanna: Nidok tu halak na lalap di ulaonna, na so adong tujuan ni ngoluna.
Bahutang ma pagabe, tumandangkon sitadoan,
Arinta ma gabe, ala nunga masipaolo-oloan.
Lapatanna: Hata pangidoan pasu-pasu tu hagabeon, ala nunga sahata na pungu i, jala masiamin-aminan.
Tonggi ma sibahut,
Tabo ma pora-pora,
Gabe ma hita luhut,
Jala sude hita mamora.
Lapatanna: Hata pangidoan pasu-pasu, anggiat hita sude gabe jala mamora.
Niumpat sibagure, marlatap dohot uratna,
Niula hata i, ndang adong haujunganna.
Lapatanna: Nidok taringot tu sihataan, na so boi pasidungon.
Haru bagudung, molo sai jinukjuhan, olo do mangkarat.
Lapatanna: Molo sai jinungkatan halak na gale, na metmet, olo do i mangalo.
Bagot na tonggi,
Paet pe najolo i,
Tu tonggina ma tu joloan on.
Lapatanna: Sai tu dengganna ma tu jolooan on ngolumuna.
Mananom unang pabagashu,
Manggadis unang madaohu.
Lapatanna: Unang malobihu binahen ulaonniba.
Posted by the batak at 8:14 AM 0 comments
Marbada panduda dohot pamiari.
Lapatanna: Marbada manang marsalisi angka na saulaon, sapunguan, na ingkon masitungkolan hian, gabe mangkorhon harugian bolon.
Posted by the batak at 8:10 AM 0 comments
Mangido gogo tu gaja,
Mangido tongam tu babiat.
Lapatanna: Molo na gale halak, boi do ibana mangido tu donganna na gogo pangurupion na ringkot; Ia na lea ibana boi do ibana laho tu donganna na sangap.
Posted by the batak at 8:09 AM 0 comments
Na solot di ateate, na gompang di pusu-pusu.
Lapatanna: Na pineop di bagasan roha, na naeng sidohonon.
Posted by the batak at 10:06 AM 0 comments
Labels: Umpama A
Pulik asar ni lali,
Pulik asar ni leang-leang,
Pulik na sinali,
Pulik na nilehon.
Lapatanna: Ndang boi dos bahenon barang na sinali dohot barang na nilehon ni halak tu iba, sipaulahon do na sinali.
Posted by the batak at 10:05 AM 0 comments
Sidangka ni arirang, na so tupa sirang,
Saleleng hosa digomgom badan.
Lapatanna: Padan na togu, na mandok, na so tupa sirang, sahat tu na mate.
Posted by the batak at 10:03 AM 0 comments
Tinutung tu api,
Pinatuba songon soban,
Naung tinuptup ni tahi,
Unang be masisolsolan.
Lapatanna: Molo adong sada ulaon binahen naung sian dosni tahi hian, ndang boi adong be panolsolion, manang beha pe ujungna.
Posted by the batak at 10:01 AM 0 comments
Tu pining na mongkol mata,
Sahalak pe mandok na uli,
Luhut ma hita nampunasa.
Lapatanna: Sahalak pe na mandok hata i, sude ma hita taruli.
Posted by the batak at 9:32 AM 0 comments
Lapatanna: Tongka do i di hita batak, masibuatan na samarga.
Posted by the batak at 9:30 AM 0 comments
Ansimun na martagan,
Hansit na hona tangan,
Hansitan na hona podu.
Lapatanna: Humansit do na hona hata sian na hona tangan.
Posted by the batak at 9:21 AM 0 comments
Siangkupna songon na hundul,
Sidonganna songon na mardalan,
Ai marangkup do na uli,
Mardongan na denggan.
Lapatanna: Hata na naeng dohonon dope, tamba ni hata nauli naung nihatahon.
Posted by the batak at 9:20 AM 0 comments
Mangangkat ma padidit,
Mangisir tu andor-andir,
So adong na tarpasiding,
Molo ro nipi na sambor.
Lapatanna: Ndang tarhoishon, molo dung ro sitaonan tu iba.
Turtu ninna anduhur, tio ninna lote;
Hata nauli i unang muba, unang mose.
Lapatanna: Hata pangidoan, anggiat sude hata pasu-pasu na pinasahat ni angka na mandok hata tu suhut unang muba alai hot ma.
Artinya: (turtu) suara tekukur, (tio) suara puyuh, semua kata-kata yang baik kiranya tdk berubah/takkan luput.
Posted by the batak at 9:18 AM 0 comments
Niida rupa, ndang tinanda roha;
Aha ma tandaon, dihuphupi andora.
Lapatanna: Buni do roha i, ndang boi mura tandaon sondon rupa ni jolma.
Artinya: Rupa/wajahnya bisa dilihat, hatinya tidak; betapa tidak karena ditutupi dada.
Andalu pe so ada,
Jala bonang pe so adong,
Na talu pe so ada,
Jala na monang pe so adong.
Lapatanna: Ndang adong manang ise na talu manang na monang, pargulutan na so marguna.
Posted by the batak at 9:13 AM 0 comments
Andung ni anak sabulan di dalan;
Andung ni boru sataon di dalan.
Lapatanna: Umbalga do holong ni roha ni boru di natorasna sian anak.
Posted by the batak at 9:12 AM 0 comments
Unang hita marbada,
Ai hita do marsogot hita haduan.
Lapatanna: Ndang adong gunana hita pagulut, ai na tongtong do hita sada, nuaeng nang di tingki na ro.
Posted by the batak at 9:10 AM 0 comments
Sadampang gogo, sanjomput tua.
Artinya: Tenaga satu ampang banyaknya, keuntungan hanya sejumput, kerja mati-matian, hasil minim.
Posted by the batak at 9:09 AM 0 comments
"Masiaminaminan songon lampak ni gaol".
Lapatanna: Masitungkol-tungkolan, masiolo-oloan.
Artinya: Saling menyokong seperti halnya dengan kulit batang pisang.
Posted by the batak at 9:06 AM 0 comments
Ndang tarpasuman pangambe ni paronan;
Ndang tarpasuman na binahen ni dongan.
Lapatanna: Ndang sai tarulahon suman tu na binahen ni dongan.
Artinya: Tak selalu dapat kita tiru apa yang dilakukan kawan kita, membuat sesuatu persis sama adalah mustahil.
Posted by the batak at 9:03 AM 0 comments
"Langkitang gabe hapur, na hinilang gabe mambur".
Lapatanna: Mura do marambolongan arta na binuat, na so sian dalanna.
Artinya: Siput air jadi kapur, yang didapat secara tidak adil akan mudah hilang/lenyap.
Posted by the batak at 9:00 AM 0 comments
Ais ma di babi, mundala ma di horbo;
Tarpasiat ma ari-ari, molo adong lagu jumolo.
Lapatanna: Ala naung adong hian na denggan hubahen tu ho, lam marjea maho, molo pola huburai.
Posted by the batak at 8:18 AM 0 comments
Ndada ahut sibahen na godang;
Jomput sibahen na otik.
Lapatanna: Ndada lomo-lomo mambahen iba mamora manang pogos di ngolu on.
Metmet aekna metmet dengkena;
Balga aekna balga dengkena.
Lapatanna: Molo pogos halak, otik do tumpakna. Alai molo mora halak, balga ma lehononna.
Lapatanna: Molo dos roha ni na sapunguan, sai na saut ma ulaonna denggan patupaonna.
Tagonan do mangadop di jolma;
Unang mangadop di begu.
Lapatanna: Na boi dope tobuson sian jolma, alai na mago nama i, molo dung di begu.(Tumagon do iba marutang tu jolma, unang marutang tu begu).
Posted by the batak at 8:06 AM 0 comments
"Mata abul ni mata".
Lapatanna:Songon i hansitna dibahen halak tu iba, laos songon i ma hansitna baloson tu ibana.
Posted by the batak at 8:04 AM 0 comments
"Mate uluna, mangabasi ihurna".
Lapatanna: Nunga marujung nian sada parkaro(na masa) alai sai marnehet-nehet dope muse di pudi pangkorhonna.
Artinya:Kepalanya sudah mati, ekornya masih mengibas-ngibas (contohnya ular), dikatakan tentang suatu perkara, yang sebenarnya sudah diselesaikan, tetapi akibatnya masih terasa.
Si holit Mangging – Amani Partogi
← Maria – 5 ( penutup )
Kisah Lima Dokter →
Posted on 2 November, 2011 by Hendry Lumban Gaol
Sai dilului si Jamordong do akkal mambuat hepeng ni oppungna, Oppu Jamordong, na tarbarita haholitonna. Dibaen to hepengna tu sitabunianna mansai buni, di hohosnya do disolothon deba, dungi di tahulukna–pecina, di sipatuna, nang di naso taripe. Bobosan do rohana molo ditabunihon di bilut, atik disigati OppuJamordong boru, iaso i atik dilului si Jamordong.
Tarbarita do haholiton ni OppuJamordong on disude nasahuta, haru tu pahompuna nga mangholit, lam tu halak, hombar balokna ma?. Nga pangholit, parakkal muse. Huroa martinodohon do parangkal tu pangholit. Molo dijalo ibana sagalas kopi manang tes manis di Laponi OppuPardomuan, sai torus do hurang gula dohononn ni on. “Ai tambai hamu jo ito, gulanai, lango-lango dang mardai” ninna.
Dung ditambai oppuPardomuan boru gulo, tu galas panginumanna, mekkel suping ma ibana. Dibuat ma sendok tes, dungi di ordong ma nanget situtu, tung nangeeeeeeeeeet situtu, jala holan diginjang do diordong, asa unang malala gulo i ditoru.
Dung sajom nai annon, didok ibana ma muse. “Tambai hamu jo ito aek las i” ninna. Burju rohani parlapo, ba, diambai. Ai somal do songoni dilapo i, jala datung dietong na marakkal akka panuhor i. Dung ditambai aek las i, ipe asa diordong gogo. Gabe sai hira na gabe dua hali ma ibana mangopi.
Songoni do molo diontang hobar jabu, molo masa ulaon dihuta i, dibuat do pingganna na bolak. Dungi disonduk ma indahan antar ummotik, otik situtu. “Ai godang buat hamu Lae” ninna sahalak.
“Daong lae, ipe mangan sian jabu” ninna mangalusi. Dungi dibuat ibana ma muse loppanna tolu ponggol. Dang sadia leleng, suda ma indahan alai adong dope loppan na taboi. Dungi didok ma “Bah, langlang nai bah, tambai jo ito indahan i, asa adong laok ni ikkan on” ninna. Ujungna dilean ma partambuan tu jolona. Diuhalma indahon on godang, alai dang dohot loppan diambai ibana.
Tep, habis ma loppan on
Ninna ma muse, “Gabe holan indahan on niallang ateh, hurang tabo do” ninna hut dihidop amanta nadilambungna asa di pajonok inganan partambuan ni juhut i. Songoni ma satorusna sahat tu nabutong, martambu indahan martambu loppan.
Manogotna, dilului si Jamordong ma akkal. Dungi lao ma ibana tu pamispisan ni lapo ni OppuPardomuan ondeng. Diputihi ma kartu LENG napinambolongkon ni parleng nabodari. Dapotsa ma opat BENTO. Mulak ma tu jabu. Didokma “Oppung, Hepengna” ninna hut dipatudu sada bento
“Nion” ninna oppuJamordong
Tep satonga jomnai
“Oppung, Bento!” ninna, dipatudu muse
“Nion,” ninna oppuJamordong, dungi dilean parribuan dua
Satonga jom nai muse.
“Pung, Hepengna muse” ninna hut didabuhon Bento i.
“Bah, ai piga bentom?, nga didabu ho dua, hape dabuonmu dope, nga mosok i kartumi ” ninna mangalusi
**Hasomalan ni OppuJamordong ima marbento, ganup ari ganup tikki”
3 thoughts on “Si holit Mangging”
4 November, 2011 pukul 2:05 pm\t Balas
Soholit Mangging??, Si Holit Mangging do ra maksud ni Lae.
4 November, 2011 pukul 5:37 pm\t Balas
Hubaen pe i asa di komentari hamu do….mauliate ma tutu…hehehehhe
1 Desember, 2011 pukul 11:11 am\t Balas
Dang dapot rohaku didia humorna i, ai dang huantusi BENTO.
Simanjuntak Star Archives - Lirik Lagu Batak Simanjuntak Star Archives - Lirik Lagu Batak
Category: Simanjuntak Star
Lirik Lagu Batak - October 9, 2020 - No comments - Simanjuntak Star
lirik lagu ito nabasa. ito nabasa, ito nalagu, hasian. didia ho, didia ho dapottonokku. tung so sirang ito, anggo au sian ho hasian. anggo au sian ho hasian. ianggo so sinirang ni da hamatean. aut na diboto ho ma ilukku, nasai maraburan. aut na diboto ho, ate atekku malala dibagasan. pikkir ito, marbilang bilang ma ho […]
lirik lagu sopanagaman. cipt : willy hutasoit. hubilangi ari dohot bulan. husalpui nang dohot taon. soada tonam naso masihol doho tu au. hape dison au paimahon ho. tung pulut ma roham ito. jururakku doi bagaspe lombangi. luluakku doho ito. na sopanagaman ki ro ma baritami. barita siboan ilu i. paboahon tu au tikki di borngin […]
Lirik Lagu Batak - October 5, 2020 - No comments - Simanjuntak Star
lirik lagu agustus parsirangan. ro do ahu sian luat nadao. laho mandapotton ho. ala huboto ari ulang tahun mi. tanggal sada di bulan agustus i. paboa na holong rohakki tu ho. dung sahat ahu ito dahasian. dijolo jabu mi. tarsonggot ahu hubereng ma namasa i. rappak hundul ho dohot sidoli i. na mandonganni ho ulang tahun […]
Rak Beroda di Jerman “Tikki Liburan”-piga kota na balga di portibi on, jotjot do diida akk-piga inganan di sabola utara, di daerah pantai, di akka pulo na di laut Baltik dohot di laut Utara? Lao mangalusi sukkun-suk-hira 60 inganan di Jerman bagian utara. Hira-nga hea manjaga gerai di angka kota na balga.
“Nungnga Songon Parhuta On”
Godang do na manjakkon ulaon on. Sahalak Sitindangi mandok, “Las do roha ni akka halak na disi. Burju-burju do nasida jala lomo rohana makkata-hatai dohot hami.” Si Heidi, na manjaga gerai di kota Plön mandok, “Dung piga-piga ari, nungnga songon parhuta on be hami dibahen nasida. Alana, molo diida parhuta on hami, pittor dipakkulingi nasida do hami.” Sahalak bawa na ngungu mandok tu akka Sitindangi na disi, “Di godang inganan do dibahen hamu songon on ate.” Boasa didok ibana songon i? Alana, tikki lao ibana tu acara ni akka na ngungu di Jerman bagian tenggara, pajuppang do ibana dohot akka Sitindangi Ni Jahowa disi.
Rade do akka halak mangurupi ulaon on. Di pulo Wangerooge, dipaboa sahalak polisi ma tu Sitindangi taringot akkka inganan di Waren an der Müritz. Tikki mangida rak beroda di pelabuhan, didok ibana tu penumpangna, “kka halak tikki mandapot tolu brosur on:
Apakah Allah Benar-Benar Mempedulikan Kita? Sahalak turis mandok, “Nga leleng hulului alus ni sukkun-sukkun on. Saonari, pas di tikki liburan on, nungnga dapothu be hatorangan taringot on.”
Barita na Uli sian Debata! Adong sahalak bawa na matua manjuppangi Sitindangi. Didok ibana ma jut rohana mangida akka agama. Dipatorang ma tu ibana, o manjaha i.
Parsiajaran Bibelhu. Adong ma sahalak ama na paloass Denggan do on tu keluarganami.”
Adong lobi sian 3.600 publikasi na dilehon tu akka halak na mamolus sian inganan ni rak beroda i. Adong do piga-piga halak na mangido asa dijuppangi muse jala marsiajar Bibel.
Las do roha ni ak kka halak.” Si Lukas na marumur 17 taon mandok, “Las hian rohakku ala boi pasahatton barita na uli tu godang halak.”
Adong tolu na mambahen hami ingkon marbarita na uli di liat portibi on.
Bagihon Bagihon Rak Beroda di Jerman “Tikki Liburan”
Marbarita na Uli tu Sijala Dekke
July 11, 2012 in Four | Permalink | Comments (0)
Laba ni Sains tu Hita
JAHA DI BAGASAN HATA Adhola Afrikans Albania Amhara Arab Armenia Aymara Batak (Toba) Bolanda Bulgar Cebuano Cheska Chichewa Chitonga Chitumbuka Chiyao Chokwe Cibemba Cina Kanton (Tradisional) Cina Mandarin (Disederhanakan) Cina Mandarin (Tradisional) Denmarzo Mongol Moore Myanmar Nahuatl (Huasteca) Nahuatl (Tengah) Ndebele (Zimbabwe) Ngabere NorwegiaSIULASON NI MAJALAH ON | NA TUMINGKOS DO SAINS SIAN BIBEL?
Mangihuthon sada kamus, hata sains, lapatanna ”panulingkitan na martujuan laho mangantusi mula ni sada ugasan marhite manulingkit, manangkasi, jala mangungkur. Ulaon na maol do on di angka ilmuwan gariada jotjot mambahen marsak. Angka panulingkit sains on marsitutu manulingkiti marmingguminggu, marbulan sahat tu na martaontaon. Sipata ndang adong hasil ni panulingkitan i, alai godang do laba ni panulingkitan nasida tu jolma. Parrohahon ma pigapiga labana.
Sada perusahaan di Eropa mambahen alat sian palastik na jago, na boi denggan manaring aek. Alani i, aek na litok pe boi dibahen ias. Na binahen nasida on nunga dipangke tingki masa lalo na balga di Haiti taon 2010.
Dao di langit an, adong satelit na boi patuduhon dompak na tinuju. Digoari ma on Na boi Patuduhon Inganan (GPS). Laho pangkeon ni militer hian do umbahen adong on. Alai saonari GPS pe mangurupi supir, pilot kapal terbang, kapal laut, angka pamburu binatang asa mamboto dalan. Mandok mauliate do hita tu angka na patupahon GPS on na mangurupi gabe ummura mangalului inganan.
Adong do handphone, komputer dohot Internet muna? Hea do dihilala hamu dipamalum sahit mu manang lam hiras alani pangubatan na lam denggan? Hea do hamu markapal terbang? Molo hea, nunga dihilala hamu laba ni sains na boi mangurupi parngoluon ni jolma. Godang do laba ni sains on di parngoluonta.
HAHURANGAN NI SAINS
Laho manambai parbinotoan nasida, tangkas do angka panulingkit manulingkiti angka na manggulmit ro di angka bintang. Ahli fisika nuklir manulingkiti songon dia do isara ni atom karejo. Asing ni i, ahli Astrofisika manulingkiti aha do na masa marmiliar taon naung salpu asa boi mangantusi songon dia do mula ni nasa na tinompaNa. Mansai bagas do panulingkitan na diulahon nasida, gariada angka na so boi diida jala na so boi dijama pe disulingkiti nasida. Alani i, didok nasida ma molo tutu do adong Debata na disurat di Bibel i, nunga boi diboto nasida.
Gariada, pigapiga angka panulingkit sains dohot angka filsuf na tarbarita satolop tu hata panulingkit na margoar si Amir D. Aczel na mandok ”Boi do patuduon ni sains na so adong Debata.” Umpamana, sahalak panulingkit fisika na tarbarita mandok ”Ndang adong tanda taringot huaso ni Debata di nasa na tinompaNa na patuduhon ndang adong Debata.” Godang sian nasida mandok, sude ulaon ni Debata na disurat di Bibel i holan ”parsibalik mata” jala ”pangotootoi do i.” *
Alai, sungkunsungkun na porlu dialusi: Naung boi do diantusi sains sude taringot nasa na tinompaNa on, umbahen na boi mambahen sada hasimpulan sisongon i? Ndang boi. Toho nunga godang hamajuon naung binahen ni sains. Alai godang do ilmuwan na manghilala molo ndang sude dope diantusi nasida jala mandok, ndang hea boi antusan nasa na adong di portibi on. Sahalak ahli fisika na mandapot Nobel na margoar Steven Weinberg mandok, ”Ndang na hea boi antusanta sude taringot nasa na tinompaNa.” Professor Martin Rees, sahalak ahli Astronomi sian Inggris manurat: ”Godang do na so boi diantusi jolma.” Sasintongna, godang dope na so diantusi angka panulingkit sains, sian sel na mansai gelleng sahat tu angka bintang:
Ndang sude dope diantusi angka ahli Biologi taringot aha do na masa di bagasan sel ni angka na manggulmit. Umpamana, songon dia do sel mamangke energi, mambahen protein, jala mambagi dirina. Sudena i, ndang tangkas dope diantusi angka ahli biologi.
Ganup detik gravitasi manghorhon tu parngoluonta. Alai, hahomion do on di angka ahli fisika. Ndang tarantusan nasida boasa sai tu toru madabu sasahalak na mangangkat tu ginjang. Manang, songon dia do gravitasi boi mambahen bulan sai hot di ingananna manghaliangi portibi on.
Angka ahli kosmologi mandok adong hirahira 95 persen na mambahen nasa na tinompaNa, ndang boi diida manang diboto marhite alat na jago. Adong dua na mambahen nasa na tinompaNa, i ma ugasan na holom dohot gogo na holom. Jala, ndang ditanda dope angka ugasan on.
Godang dope na mambahen sungkunsungkun roha ni angka ilmuwan. Boasa ringkot botoonta i? Sahalak panurat sains na tarbarita mandok: ”Umgodang do na so taantusi sian na taantusi. Longang do rohangku mangida na binahen ni sains, alani i gabe lomo rohangku mamboto gumodangan. Gabe tarbungka do pingkiranku dibahen on.”
Molo dihilala hamu tumingkos do sains sian Bibel, jala gabe ndang porsea hamu na adong Debata, pingkirhon ma on: Angka ilmuwan na pistar na adong alat nasida na jago, ndang boi diantusi nasida sude taringot nasa na tinompaNa. Alani i, pintor tajua do angka na so boi diantusi sains? Di bagian parpudi sian sada artikel taringot sejarah dohot hamajuan ni astronomi, Encyclopedia Britannica mandok: ”Nang pe nunga adong parbinotoan ni astronomi lobi sian 4.000 taon naung salpu, alai hahomion dope nasa na tinompaNa di hita songon na dihilala angka halak Babilonia na uju i.”
Sitindangi Ni Jahowa mangargai hak ni ganup halak laho mambahen haputusan taringot on. Alai molo boi, ihuthon hamu ma prinsip ni Bibel on: ”Patuduhon hamu ma parrohaon muna na denggan.” (Pilippi 4:5, Bibel Siganup Ari) Alani i, molo marbisuk hita, boi do taantusi na satolop do Bibel tu sains.
^ par. 9 Pigapiga halak ndang porsea tu hata na disurat di Bibel alani pangajarion ni gareja sian na jolo sahat tu sadari on. Didok nasida, tano on do pamusatan ni hasiangan on, manang nasida mandok tingki ditompa Debata portibi on onom ari do lelengna, sadari dibagasan 24 jom.—Ida kotak ” Bibel dohot Sains.”
Bibel dohot Sains
Ndang buku sains Bibel. Alai lomo do roha ni angka ilmuwan mamboto hatorangan ni Bibel tingki mangulas sains. Ida ma pigapiga sian i.
Umur ni tano on dohot angka na adong di langit
Diparetongkon angka ilmuwan do, nunga 4 miliar taon umur ni tano on jala nunga hirahira 13 sahat tu 14 miliar taon umur ni angka na adong di langit. Bibel pe ndang mandok molo umur ni tano on holan marribu taon. Ayat na parjolo di Bibel holan mandok: ”Di mula ni mulana ditompa Debata langit dohot tano on.” (1 Musa 1:1) Hata on mangurupi angka ilmuwan mangetong sadia umur ni tano on mangihuthon angka prinsip ni sains.
Leleng ni tingki paradehon tano on
1 Musa bindu 1 mamangke hata ”ari” laho patorangkon songon dia tano on diparade laho inganan ni jolma. Na parpudi ditompa i ma jolma. Ndang dipaboa Bibel sadia leleng sasintongna onom ari i. Alani i, gabe dalan na denggan do on tu angka ilmuwan laho manangkasi jala patoguhon sadia leleng sasintongna si onom ari i. Taboto do molo hata sadari na dipangke disi ndang na patuduhon 24 jom.
Songon dia do ojahan ni tano on
Bibel mandok molo tano on marojahan ”tu atas ni na soada.” (Job 26:7) Ndang didok Bibel molo tano on dihunti sada raksasa manang di tanggurung ni sada gaja na jongjong di ginjang ni ponu songon na nidok ni angka jolma najolo. Dilehon Bibel do tingki tu sains laho patuduhon bukti taringot i. Di pudian ni ari, si Nicolaus Copernicus dohot si Johannes Kepler patorangkon molo angka planet manghaliangi mata ni ari hinorhon ni sada gogo na so tarida. Di pudian ni ari muse, si Isaac Newton patuduhon songon dia gravitasi mangatur pardalan ni angka na adong di langit.
Ringkot ni na ias asa unang marsahit
Buku 3 Musa marisi parenta tu halak Israel asa papulikhon angka na marsahit asa unang bali sahitna. Taringot ringkot ni haiason, 5 Musa 23:12, 13 marisi uhum na mamarentahon halak Israel asa dao sian undungundung ni nasida molo naeng kotoran. Ingkon di hali nasida do lubang jala ingkon ditanom ma ndung sidung nasida kotoran. Dung 200 taon na parpudi on pe, diboto angka ilmuwan dohot dokter ringkot ni parenta i.
Nunga marratus taon naung salpu disurat hata ni Bibel na i pe dijaha hamu. Boasa diboto panurat i manurathon angka na hombar tu sains, hape imbar situtu do hasomalan ni angka halak di tingki i? Panurat Bibel mangalusi: ”Ai songon timbo ni angka langit sian tano on, songon i do tumimbo angka dalanku sian dalan muna i, jala angka pingkiranku sian pingkiran muna i.”—Jesaya 55:9.
Sintong do Isi ni Bibel taringot Ilmu Pengetahuan Sains & Bibel
Text Sipilliton unduhan buku digital JOUJOU PABOAHON Juni 2015 | Na Tumingkos Do Sains Sian Bibel?
. Pesta Parolop-Olopon, 50 Tahun Hasadaon Ni Pomparan Toga Sinaga | PPTSB JAMBI
Home » BERITA , FOKUS , INFO FACEBOOK PPTSB , INFO WA GROUPS PPTSB , MUBES PPTSB , SAMOSIR » Pesta Parolop-Olopon, 50 Tahun Hasadaon Ni Pomparan Toga Sinaga
Pesta Parolop-Olopon, 50 Tahun Hasadaon Ni Pomparan Toga Sinaga
Written By PPTSB JAMBI on Senin, 15 Oktober 2018 | 15.08
ILUSTRASI-COVER BUKU ACARA MUBES PPTSB OKTOBER 2018. FOTO GWA PPTSB SE INDONESIA.
*50 TAON HASADAON NI POMPARAN TOGA SINAGA*
*DISADA PANDOHAN “SI SADA LULU ANAK, SI SADA LULU BORU”*
*DOHOT DISADA PANJOUON “SINAGA”*
*Dohot Tanda Hasadaon ima: Monumen Tugu Toga Sinaga*
Arkian, sian hasosorang ni Ompungta Toga Sinaga dohot angka tinodohonna sian Daompung Siraja Lontung dohot Siboru Pareme, dang adong torsa na dapot hita, ia angka pomparan ni Siraja Lotung i, na so jadi marsiolian.
Laos ido dihita Pomparan ni Ompungta Toga Sinaga, dang adong torsa na sahat tu hita na mandok ia pomparan ni Toga Sinaga na so jadi marsiolian.
Boi do i berengonta di bonapasogit ta di Samosir, ima sian pomparan ni Ompungta si Sia Ama i, bahat do na marhula-marboru ala ni angka pangolian sian anak manang hamulian ni boru. Gabe jala marpinompar do angka pomparan ni Ompungta i naung marsigabean i.
Marmula ma di taon 1938 di Medan, marpungu ma Pomparan ni Ompungta Si Raja Lontung mambahen sada “Punguan” songon dalan laho pasadahon pomparan i di luat pangarantoan asa boi marsitogu-toguan diangka ulaon las ni roha, suang songon i nang di ulaon dok ni roha.
Alai mamungka sian taon 1940, sorang ma pamingkirion di pomparan ni Ompungta Toga Sinaga na adong di Kota Medan laho papunguhon pomparan ni Toga Sinaga dohot sihol ni roha asa boi marsada diangka ulaon paradaton suang songon i laho mambahen pamingkirion diangka panungkolion diparngoluon siadapari marhite na pajongjongkon usaha na digoaranna“Kongsi”, manang nuaeng on di dok ma i “Koperasi”.
ILUSTRASI: Pelantikan Pengurus PPTSB Cabang Toba Samosir Periode 2018-2022. Foto GWA PPTSB Jambi
Dung singkop angka pamingkirion dohot pangaradeon, dipaojak ma Punguan i di tanggal 15 Desember 1940 dohot goar PARSADAAN POMPARAN TOGA SINAGA (PPTS).
Dipardalanan ni Punguan i, mansai godang do angka hangaluton marhite haroro ni Panjaja Jepang di taon 1942 dohot hame-merdeka ni bangsonta Indonesia taon 1945 dohot angka pergolakan-pergolakan (hagunturon) ni politik proses hamerdekaon, jala sipata martabuni do angka pengurus ni PPTS laho mangulahon angka ulaon nasida, ala sampe do adong abat-abat dibaen panjaja ima manutup punguan PPTS.
*Haojahan ni Hasadaon*
Mardalan do kegiatan ni PPTS sian hao-ojakna sahat tu taon 1964 dohot 4 (opat) hali pargantian ni hapanguruson, jala nungnga rarat barita ni PPTS on sahat tu huta-huta na adong humaliang Kota Medan.
Di bona ni taon 1964, sahat ma Amanta Letkol Pol Drs. Mula Horas Sinaga di Medan, pinda sian Surabaya jala mangula ma nasida di Polda Sumut.
Pajumpang ma angka pomparan ni ompungta Toga Sinaga na adong di Kota Medan, isara na Letkol TNI TPR Sinaga, Mayor TNI Mardame Sinaga dohot angka na asing, jala disangkapi nasida ma Punguan PPTS asa lam marbungaran marhite na mangalehon roha dohot pingkiran na be.
Dipatupa ma pasingkophon Hapangurusan peralihan na baru di periode 1964 sahat 1966 dohot Ketua Umum amanta Letkol Pol Drs. Mulahoras Sinaga. Disangkapi ma laho patupahon Mubes I PPTS di taon 1966 dohot sangkap ima:
*1. Mambahen goar ni Punguan i gabe Parsadaan Pomparan Toga Sinaga dohot Boru (PPTSB)*
*2. Mansangkapi hajongjongan ni Tugu Parsadaan di pomparan ni Toga Sinaga dohot goar Tugu Toga Sinaga*
*3. Pahembangkon PPTSB asa marluat-luat sahat tu desa na 8 (ualu)*
*4. Patotahon angka tarombo di sude pinompar ni Toga Sinaga.*
Di na mansangkapi haojahan ni Tugu Parsadaan i, dipaojak ma angka Parhobas marhite Panitia na mangula rap dohot pangurus pusat. Dibahen do padalanhon “Kupon” tu sude pomparan ni Toga Sinaga na adong disude luat di Sumatera Utara asa adong laho mambiayai hajongjongan ni Tugu i, jala laos marhite na padalanhon “kupon” ima songon hasahatan ni barita tu sude pomparan ni Toga Sinaga na laho pajongjongkon Tugu Parsadaan Toga Sinaga.
Sahat ma ari na uli ari na denggan, marroan ma angka pomparan ni Toga Sinaga sian desa na 8 (ualu) tu huta Urat, Samosir laho pasadahon tahi dohot sangkap marhite-hite “Pesta Olop-olop Pomparan ni Toga Sinaga” ima mangaresmihon Tugu Parsadaan “TUGU TOGA SINAGA” di ari Minggu tanggal 7 Juni sahat ari Minggu tanggal 14 Juni 1970. Dibungka do Ulaon i marhite Parmingguon jala diujungi ma ulaon i tong marhite Parmingguon.
Di pesta ni Pomparan ni Ompungta Toga Sinaga na saminggu i, mardosniroha huhut mardosnitahi ma sude pomparan ni Toga Sinaga ima:
*1. Marsada ma dipanjouon ima Marga Sinaga, jala diojakhon ma ia sude pomparan ni Toga Sinaga “Sisada Lulu Anak, sisada lulu boru”. Asa unang adong panjouon dimarga sian Si-Tolu Ompu manang Si-Sia Amai songon naung adong dipiga-piga huta di Samosir.*
*2. Ala nungnga sude Pomparan i “Sisada Lulu Anak, Sisada Lulu Boru” asa unang be masiolian jala marsigabean sian Pomparan ni Toga Sinaga.*
*3. Dipanjouon paradaton asa dijouhon ma Pomparan ni Toga Sinaga ima Si-Tolu Ompu, Si-Sia Ama.*
*4. Punguan ni sude Pomparan ni Toga Sinaga ima Parsadaan Pomparan Toga Sinaga dohot Boru, dang adong na asing sian i.*
Mamungka sian na marsada sude Pomparan ni Toga Sinaga di hao-ojak ni Tugu Parsadaan i, laos mamungka sian ima sude pomparan ni Toga Sinaga di sude luat manghangoluhon na sisada lulu anak sisada lulu boru, jala sada di panjouon.
Taon 2020 nanaeng ro, gok ma 50 taon pomparan ni Toga Sinaga paojakhon *“hasadaon”* dinamarhaha-maranggi dohot marboru di huta Urat, Samosir.
Beha do hasadaon di Pomparan ni daompung Toga Sinaga sahat tu hatiha taon milenium on?
Astuanna, uli jala denggan do pardalanan ni pomparan ni Toga Sinaga ima napinadimun-dimun marhite punguan PPTSB, mulai sian Pusat sahat tu sektor-sektor di luat Indonesia on.
Tontu mandok mauliate ma hita tu TUHANTA DEBATA ala dilehon habisuhon dohot pamikkirion namansai uli tu angka natua-tuanta NAUNG PASADAHON hita sude Pomparan ni Ompungta Toga Sinaga dohot Boru marhite-hite Pesta Olop-olop laos paojak Tugu Parsadaan na di taon 1970 na salpu.
Ala ni i, mansai porlu di hita sude Pomparan ni ompungta Toga Sinaga dohot Boru na di partingkian nuaeng on asa tongtong ma tarahut hasadaonta i diangka panghobasiaon ditonga-tonga ni Pomparan ni Ompungta na gabe i Toga Sinaga.
*Pesta Olop-olop 50 Taon Hasadaon Pomparan Toga Sinaga taon 2020*
Asa boi lam tang jala lohot padan “Hasadaon” naung dipukka angka natua-tuanta di taon 1970-an, taparade ma rohanta laho marsada jala marpungu rap hita Patupahon *“Pesta Olop-olop diparningotan 50 Taon Haojahan Hasadaon ni Pomparan Toga Sinaga di Tugu Parsadaan Toga Sinaga di Urat, Samosir”* bulan Juni taon 2020 nanaeng ro.
Molo hinsa do rohanta, asa ta pa andar ma sinta-sintan-ta on di Mubes nanaeng ro, asa boi gabe sada Program na bersifat Ad-hock di periode 2018 s/d 2022. Beha pandapotta angka dongan!!! Di acara Mubes ta i ma tabahen alusna ganupan. Horas ma di hita angka Pomparan ni Daompung Toga Sinaga. (Bekasi, 5 Juli 2018-Oleh-*Pnt. Yas L. Sinaga, MBA-Ketua Departemen Organisasi dan SDM PPTSB)
Label: BERITA , FOKUS , INFO FACEBOOK PPTSB , INFO WA GROUPS PPTSB , MUBES PPTSB , SAMOSIR
JINGGA SENJA is.....S U N S E T: ANNEMER DALAN TOL TEBING TINGGI - PARAPAT
ANNEMER DALAN TOL TEBING TINGGI - PARAPAT
Bahat do halak hita na gabe annemer manang kontraktor ni dalan, singkola dohot proyek pamarenta na asing. Alai bahat do na rugi laos tutup usaha i ala ni bahat potongan ni hepeng i di pimpro, pimpinan proyek di dinas dinas. Ido umbahen na losok roha ni angka annemer mar proyek parpudion, mandele roha, iba do na marhoi hoi alai angka pimpro dohot bendahara do na mamora.
Saonnari ndang songoni be, ala Pimpinan dohot bendahara proyek ndang ditiop Dinas be, alai ditiop BUMN nama songon P.T.Hutama Karya, Cipta Karya, Nyndya Karya dohot BUMN na asing. Jadi ndang adong be potong memotong si songon na ujui. Ai Pamarenta nuaeng hatop do karejo pasidunghon dalan Tebing Tinggi - Pematang Siantar - Parapat 98,5 kilometer dohot anggaran Rp 8,28 trilyun. Balga hian anggaran ni dalan on, on ma tingkina hita mar proyek muse.
Molo adong dope CV manang PT na leleng ima dipakke mangido karejo proyek tu BUMN i ala naung leleng pengalaman do mangula proyek pamarenta najolo. Ima modal na umbalga, pengalaman mangula proyek. Molo porlu baen hamu CV manang P.T na imbaru.
Na umporlu saonari imataringot tu Alat berat. Ingkon adong ma nean alat alat berat songon Buldozer, Escavator dht naasing ampunanta, unang be manyewa (ai timbo do ongkos sewa ni on).Tumigon ma ta sewa tu Leasing, haduan gabe ampunanta dung lunas.
Tingki manghatai, nego dohot BUMN didok ma na adong do alat berat piga piga unit boi mangkarejoi proyek dalan tol i, asal ma dapot kontrak. Molo dapot hitam diatas putih manang kontrak, tarsurat naeng leanon na proyek dalan tol, boanon ma kontrak i tu panggadis, agen alat berat i. Agen ni alat berat i annon patuduhon usaha LEASING na olo mangalean utang sewa. Utang sewa do goarna ,astuan ala Leasing do nampunasa alat berat i sahat tu na lunas tagarar sewa na, isarana 3 manang 5 taon.Dung lunas marsoring ma ampuna alat i gabe ampunanta.
Molo boi unang ma pakke hamu perantara manang calo. Naeng ma pajumpang hamu tu kapala cabang BUMN i songoni dohot kapala agen panggadis alat berat. Unang marbaga baga mangalean komisi tu pegawe ni BUMN manang tu pegawe ni agen panggadis alat berat i.. Ta pasomal ma ma mangula "professional" ai anak ni raja do hita.
Hudokkon pe songoni, ala naung hea dapot au utang leasing $ 1 juta andorang so krismon dope najolo. Hupajonjong ma P.T na imbaru, pensiun au sian parkarejoan. Ndang adong borg, holan kontrak do hupatuduhon. Ndang hubaga bagahon komisi manang silean lean, hatop do dilean utang i, holan sabulan do nunga haluar persetujuan ni Leasing..
Mambaen proposal tu leasing ndang pola maol i.angka administrasi doi. Naumporluu sibotoon, sadia ma balga ni kontrak proyek sian BUMN, sadia muse boi do manggarar angsuran ni utang leasing tiap bulan. Molo dung adong Alat berat i, torus nama dapotan proyek hita.
Songon na maol mura do jahaon ate. Ingkon ulahoonton do baru pe botoon didia do bangkol na jala disima nidiori songon dia dalan si dalanon. Ingkon loja do antong lao mar usaha. Molo so olo loja marsiajar, ba ndang boi maju hita.
Posted by Pinondang Situmeang at 1:06 AM
MULAK MA TU UNOK NI NATAL I – Batak Indonesia
BatakIndonesia.com — Sasintongna, hira sarupa do na masa manang tupa di partingkian di hatutubu ni Tuhanta Jesus lobi 2.000 taon na salpu dohot na masa di partingkian natal sinuaeng on. Saotikna, adong dua horong na mansai andul na tupa di parsorang ni Jesus di Betlehem (Luat Judea), songon i ma tong nuaeng.
Horong na sada ima habodoon. Angka parmahan masuk ma tu horong on. Huhilala, ndang angka parsingkola nasida parmahan i. Angka sibuta huruf do i. Di bariba an ima horong na pistar. Angka parhapistaran na sian Purba masuk ma tu horong na pistar on. Nasida ima angka sititi ari dohot bintang. Mangihuthon tudutudu ni bintang do patolhas nasida sian Purba sahat tu huta Betlehem, Efrata. I ma ala ni pistar ni nasida. Molo nuaeng didok ma halak on ahli Ilmu Falak.
Na mangihut, di tingki i adong do halak na mansai burju jala denggan pangalahona. Angka parmahan, Si Maria, dohot si Josep masuk ma tu horong on. Angka parmahan i, datung diboto i diadia. Si Maria, sada ina na burju na sai tong mameop hata i jala pahusohusorhonsa di bagas rohana. Si Josep pe tong do songon i gabe tunggane doli na ‘siap siaga’ jala martanggungjawab gabe among ‘biologis’ ni Tuhan Jesus, so marungutungut manang so manihai. Raja Herodes na manampul ulu ni si Johannes Pandidi masuk ma tu tudosan ni horong na jungkat roha. (Raja on ma na manghaishon gara sian tanggurungna na mandok: “Ndang dapot ahu hasalaanNa!” Alai dipasahat do Jesus tu Panguhum Pilatus gabe alani diparsilanghon.)
Di paradongan pe tong do tarsagi gabe dua horong. Horong na pogos ima angka parmahan dohot keluarga ni Josep-Maria. Alani pogosna, ndang tarpatupa nasida nanggo lage nanang abit laho alas podoman ni Jesus na imbaru ditubuhon i. Ingkon pola ma marlagehon urame panggagatan ni dorbia i Tuhanta i, alani pogos ni among dohot inongNa. Sibaso manang bidan desa laho mangurupi parsorang ni Jesus pe ndang tarpatupa. Ndang apala binoto, boha ma dibahen si Josep manggotap tali pusok ni Jesus ujui. Ra, bulung ni urame manang ri do dibahen ibana, so marantitetanus. Hape si Kesar Agustus dohot si Raja Herodes marlobilobi, marlagehon sere dohot perak.
Di partingkian si nuaeng on, di namamestahon Ari Natal hita, tong do tupa na dua horong i. Torop dope nuaeng jolma na so hea marsingkola, na so umboto surat, na gotap parsingkolaanna di paralangalangan, na tu pargadisan ala ni habodoonna. Hape, di baribana tung mansai godang do jolma na sun pistarna, marganjangganjang titel i pola dua baris molo dipatitir, di jolo dohot di pudi ni goar samadak i.
Boha angka na burju? Suang songon i do tong. Bo pe hira na gumodang do angka na jungkat jala na takkang roha, alai angka na burju roha ndang hurang toropna. Bahat do nuaeng manisia na saluhut ngoluna dipelehon gabe pasuspasu tu hajolmaon, isara ni na mangurupi angka na tarduru ala ‘korban’ hamajuon on, na manganturehon angka na so-marama-so-marina, na mamelehon artana mangurupi angka na pogos, na mamangke angka talentana tu angka rumang ni hadengganon tu dongan jolma. Amanta, Bill Gates, parkomputer na utusan i, boi ma ra sada tudosan ni horong na burju on.
Molo horong na takkang roha, ndang tarpajojor ahu i, alani bahatna. Adong siahut na so niula ni hodokna, adong siginjang roha na sungkot ro di langit ginjangna, adong na mangaleai donganna na so sahorong, adong na manindos na gale, jala adong na manghilala mangambii na manompa ibana. Tapajojor ma di bagas rohanta angka jolma na masuk tu horong on. Ndang siat salembar harotas ganjang ni gurithononhon.
Songon i ma nang horong na pogos di sada suhi dohot horong na mora di suhi na asing. Mangihuthon hatorangan ni World Food Program (WFP), sada lembaga PBB na mangaringkoti sipanganon ni sandok manisia di liat portibi on, nuaeng on, adong hira 1 miliar (sa par pitu) manisia di portibi on na bongot tu podomanna ganup borngin dohot panghilalaan na male, ala ni sipanganon na soada manang hurang. Hape, mangihuthon hatorangan ni pigapiga pihak, tebateba ni sipanganon ni na mora, tuk mangalehon na anturaparon i mangan. Asing dope molo dietong angka pelor ni angka sordadu na marporangi mamunu donganna jolma. Molo dohot i dietong, datung adong be jolma na so dapot mangan dohot na putus singkola ala ni na so adong bahenonna manggarar uang singkola.
I ma portibi! Sai tong do masa na dua horong i. Tu hita, na rumingkot ima boha ma hita, di hadirionta ganup, gabe manghorhon hadengganon tu dongan jolma. Hudok ma tu hita, ndang na so boi Tuhanta Jesus ditubuhon di Rumah Sakit di Penang, Singapur, dohot di Ruma Sakit na tarbarita di portibi on, diurupi angka doktor dohot bidan na pistar. Apala ura do i di Ibana. Alai, ndang i ditodo. Bara ni pinahan, borngin na holom marimpotimpot, dohot alogo na mansai ngali manodos ro di holiholi do. Ndang adong gabagaba, ndang adong lilin dohot lampu listerik na marhillonghillong, ndang adong dekorasi na marnoninoni, ndang adong uninguningan manang parhinsloan sabangunan dohot parendena (artis), ndang adong pahean na jeges, ndang adong salon manggana bohi dohot sitarupon, ndang adong snack na paro ijur, ndang adong kata sambutan na marganjangganjang, ndang adong tamue na ingkon pahundulon di jolo jala ingkon paimaon harorona, ndang adong christmas gift, ndang adong tonel, ndang adong deklamasi, jala ndang adong spanduk na pahebahebahon. Na adong ima borngin na hohom, ende ni parmahan dohot surusuruan, bara ni pinahan na angir, soara ni hirik, dohot parhapistaran na sian Purba na marsomba huhut na mamelehon pelean na mansai arga.
Alani angka damang dohot dainang, tapaulak ma tu unok ni natal i. Ndang apala mandok songon na masa na 2.019 taon na salpu i ma tapatupa molo marnatal hita. Denggan do bage paheanta i. Alai, taingot ma hatutubu ni Jesus maralo do i tu pesta na marlobilobi.
Selamat Advent II. Taungkap ma bagasta, taparade ma lagenta. Etak tung beha ro Ibana martamue laos rap dohot hita manginum hopi dohot marsipanganon, tasaok hian ma patumona ni hopinta i jala unang jolo tagadis manukta na martagan i. Molo tung hurang tonggi pe hopi i, tadok ma: “Jesunami, santabi bolon ma hurang tonggi hopi on, ala nunga maos dipaingot parpuleher hami asa mangorom gula alani sahit gula on!”.
Manigor dohononNa ma: “Haradeonmi do na pamalumhon ho!”
Selamat Adven III!
Total views : 1121267
Dison do hamu hape amang? – Amani Partogi
← Tejju ni hela
Dison do hamu hape amang?
Posted on 12 Februari, 2010 by Hendry Lumban Gaol
Ai sipata olo do dang tartahan sude hagiot ni daging on. Olo do sipata molo nga ro hagiot ni daging i, manang tu dia pe luluan do. Isara rupani, molo nga sai naeng mangan di lapo iba, mang tudia pe sai luluan ma lapo, agia malam. Nang songoni akka hasomalan/bakko molo nunga gabe mudar di iba sai na luluan do boha asa boi dapot iba hagiot on. Molo di jaman saonari on didok ma i hobby, adong do hobbi mar bola kaki, sai mangalului alo do o, agia tolu mangalo tolu, adong hobbina makkail to binanga, agia udan ikkon sasi lao do on tu binanga,. Adong muse do na marhobby parende, agia pe paspasan suarana alai ala nga hobbi, dang parduli nga pe sogo rohani donganna, sai tong do ikkon sai marende.
Nang songoni amani Jappurut, nang pe nga matua ibana, na marumur 55 taon, jala nunga mar hela ibana adong do habbi ni amanta on na so boi dilupahon, tung manang bohape, anggo si sahali saminggu i sai ikkon luluan ni amanta on do dalan lao menggohi hasiholan ni rohana i. ia hobbi ni amanta on ima lao tu Kafe-kafe batak, mambege lagu-lagu batak huhut minum bir. Nian dang adong na salah molo tu hobbi ni amanta on alai na gabe gait jala gabe ila rohana ima di minggu na salpu di tikki lao ma ibana tu sada kafe batak na adong di huta i.
Tep ma di tikkina, dunga massai tabo dirohana lagu i, songoni na pangontak ni musik i jala angon-angon dibege soara ni parende i, hona tu rohana lagu i. Mardomu nunga mangonai bir on, jon-jong ma ibana di togihon ma anak boru namandongani i laho tu jolo laho mardansa. mantap nai bah, mardomu songon na angur do use itoan on, ninna rohani dibagasan huhut ma sai dihaol itoan i.
Dinaso panagamanna, marsisenggolan ma ibana dohot sada ama-aman na disampingna, dungi ala nga saotik hona minuman i, pittor disonggak ibana ma amanta na manenggol i. Didokma “Lae, apa kasut…kau senggol-senggol apaku”
Huroa, amanta nasada on pe dang tarjalosa muruk ni amaniJappurut, ala anggo dirohana, ai biasa do marsisenggolan, bohama nga pojjot jolma, jala golap manang na remang-remang do humaliang. Dang na tinuttun, ninna rohana.
Muruhan ma amanta on, jala disarat amaniJappurut tu na tiur, narohana asa mar dame ma nasida ala hurang tabo dibereng jolma. Molo so mardame, asa tarida na tinoparan, boha huroa. Ninna di bagas rohana.
Dioloi amaniJappurut do, alai nang pe sai marungut-ungut, bah molo tung dia sanggup dope au anggo sada tu sada ninna roahana dibagasan.
Hape, ditiur ni lampu tarsonggot jala tarhatotong ma halakon nadua, jala marrara be ma bohina na dua, ala ni ilana. Dang tardoksa manang aha be. Hape amaniSumuang do donganna namarbada i. Ima helana siakkangan. Dang tagamon tu rohana ikkon pajuppa dison dohot simatuana, nga sega narohan. Dang mate kamus anggo amaniJappurut, jai pittor didok ibana, ” Ai dison do pe hamu amang hela?? ai loja iba mangalului hamu sanakkaning, ala adong naeng sihataanta nian..sai niluluan tu na asing hape dison do hamu….” ninna.
Dungi dialusi amannSumuan muse “Imadah amang, ai ahu pe mangalului hamu do, ala didok inang nakkaning, lului hamu jo simatua muna, ala naeng lao hami ninna…”
Rap mekkel nasida nadua. Tabo ni namarhela-marsimatua
One thought on “Dison do hamu hape amang?”
17 Februari, 2010 pukul 2:32 am\t Balas
“marga aha tahe helanta” i, ampara?
DITANGIHON DEBATA DO ANGKA NA JOUJOU DI BAGASAN GOARNA I | Pdt Midian KH Sirait,MTh
Nats: 2 Musa 2:23-25
Molo tapaihutihut bangsoIsraeldung tolhas tu luat Misir sianIsraeldung mamungka ma haleon potitr hombar na tarsurat di 1 Musa 41:54-57; 42:1-5.laosdisi do targoar mula ni na luat Misir gabe inganan na subur laho mangalului ngolungolu angka pinomparni si Jakob. Tarlumobi dung si Josep muse na jongjong pasidohot mangarajai dilingkungan harajaan ni raja Parao di partingkian ni Wangsa Hyksos hira taon 1900 SM disi do si Josep dipasahat gabe penguasa muda di Misir. Laos mamungka sian si Josep on do taida dibagasan 1 Musa 42-50 dibaritahon songon dia do hajongjongan ni si Josep na mansai sangap di jolo ni raja Parao na sian Misir i. sahalak na hea dipangke raja Misir pasidohot diharajaonna.
Jala di partingkian ni i Josep na dohot jongjong dijabatan na mansai terpenting di tonga-tonga ni pemerintahan ni raja Parao i gabe bangso Israel i ma songon na targoar tu horong halak Ibrani gabe jumpangan perhatian, dihormati angka pomparan ni Israel di huta Misir.Alaidung Raja parao Amenofis II (1447-1421) SM i ma sada raja na so mananda si Josep. Di bagasan 2 Musa 2:23-25 dipaboa do kondisi songon dia do hajongjongan ni parngoluan bangso Israel naung diparhatoban raja na so mananda si Josep jala taon 1445 SM asa disi do hamamasa haluar bangso Israel sian parhatobanon Misir on raja Parao Amenofis II.
Di partingkian na tongtong mardalan, dipaboa dibagasan turpuk 2 Musa 2 on jumpang ma sada situasi naimbaru i ma jumpang sada raja na menindas dihajongjongan ni halak Israel di huta Misir i. jala boi tardok dibagasan kondisi na so manusiawi be dipasiaksiak bangso i marhite kerja paksa (rodi) dipamasa raja Parao laho paulihon huta Pithon dohot Raamses bahen parpeopan ni ugasan ni raja Parao (bindu 1:11). jala di tingki bangkit sada raja naimbaru gumomgom Misir, na so tumanda si Josep, siida raja i do bangso Israel tumorop sian halak Misir na tinggal dibagasan huta i; ala ni i do gabe diakali raja i do marhite sangkap na roa i ma laho patupahon sada cara asa unang be bangso Israel na mian di luat Misir i gabe jumpangan sada hundulan na denggan di angka struktur di pemerintahan, kemasyarakatan, dna. Asa marhite di cara i boi manghorhon asa unang be lam ganda bangso i di angka kekuasaan.
Mabiar do raja Parao dihatihai molo ndang adong sada sistim na membatasi di posisi dibagasan angka haundulan/jabatan na terpenting gabe manghorhon tu keleluasan bangsoIsraellaho patupahon angka gerakan na dimotivasi sian sudut etnis parbangsoon manang Etnis/Ras. Tontu ianggo ndang diantisipasi sedini mungkin, mabiar raja i di sada partingkian muse dijolo, boi gabe terjadi gerakan politik manang revolusi na didominasi sian pihak na mayoritas menduduki jabatan kekuasaan dohotmassa(bd. 2 Musa 1:9-10).
Saut do sangkap ni raja na mangkasogohon hajongjongan bangsoIsraelnaung torop mangula di Misir i marhite na tampil tarida bangsoIsraelgabe hatoban manang berpropesi songon buruh kasar, murahan jala na so adong jaminan ni ngolu. Status ngolu na sisongon on tardok status parngoluan na di toru ni tinfikat standarisasi ni hajolmaon manang “kehidupan yang tidak manusiawi”. Na jumorbut muse dipamasa raja Parao na sian Misir i do asa unang dipaloas be angka dakdanak na baru tubu mangolu sian halak Heber.Laosdisosohon raja Parao i do asa unang diurupi angka sibaso ni halak Heber laho mangintubuhon dakdanak na naeng tubu sian bortianna (bindu1:16). Boi tardok sian segala cara do dipamasa raja Parao na sian Misir i asa tangkas unang eksis bangso i be diganup segi-segi parngoluan di tonga-tonga ni luat Misir i.
Angka acara dohot tahitahi na jahat na dipatupa raja Misir i mambahen gabe tarida Israel di Misir sada bangso na bolon alai mangolu dibagasan parhatobanon. Ndang adong sipangasahon bangso i do digombarhon dibagasan andorang so tubu si Musa na gabe dipillit Debata paluahon bangsoIsraelsian parhatobanon i. Ndang adong na tardok peduli disitaonon na borat di hamamasa parhatobanon i. ndang adong na boi mangurupi bangso i sian sudut paralealeon manang pardonganon di hajolmaon. Alani i do dibagasan turpuk on dipataridahon do piga-piga hal:
Tangi do Debata umbege anggukangguk ni bangsoNa.
Di ayat 23 tangkas do dipaboa hira na digombarhon do parsorion bangsoNaIsraelnasailaon lelengna mardalan marhite parhatobanon i. Ai sahat tu partingkian na marsoring-marsoring raja na mangarajai di luat Misir ndada lam tu moruna penindasan maradophon bangsoNa Misir. Sai mangangguhi ma halakIsraeldibahen renge ni ulaon nasida. Di sada tingki na une disi do Debata bertindak laho patuduhon holong ni rohaNa maradophon bangsoNa. Ndada na tinggal, so Debata patangitangi angka hinadangol ni bangsoNa so adong tindakan laho paluahon bangsoNa i, ndang na martabuni manang na so parduli Debata di angka na masa dibagasan parngoluan ni jolma.
Tangi do Ibana umbege anggukangguk ni bangsoNa i. “Sahat do anggukangguk ni bangso i tu jolo ni Debata”, holan on do ndada songon pikiran ni jolma do Debata laho manilai di tindakan ni Debata maradophon bangsoNa i. Proses na mendasar tarida dicara ni Debata laho patuduhon hamuliaonNa maradophon bangsoNa i naung pinillitNa. Hataridaan di cara ni Debata i ma marhite najinou si Musa na gabe tangan ni Debata laho mamboan bangsoIsraelhaluar sian parhatobanon bangso Mesir. Jala molo tapaihutihut mulai sian 2 Musa 5 sahat tu namangihut dipatuduhon Debata do huasoNa paboa nunga dipamasa Debata sada partingkian na ingkon Ibana sandiri bertindak laho paluahon bangsoNa. Marhite habaranion si Musa manghatahon hatana hombar tu tona ni Debata maradophon raja Parao asa loasonna bangso ni Debata i ma hauar sian parhatobanon ni Misir (2 Musa 5:2). Marhite 10 uhuman tu Misir (tulah) 2 Musa 7-13, mamolus laut na rara I (2 Musa 14) sahat na mardalan bangso i diparhorsinan marhite ombun dohot api na marsijongjong (2 Musa 13;17-22). Di sudut cara manang tindakan ni Debata ndang hapalang patupaonNai i do. On do sada bukti di kepedulian ni Debata marhite carana na so hatudusan tu pingkiran ni jolma (bnd. Jes 55:8-9).
2. Diingot Debata do PadanNa
Haluaon na pinatupa ni Debata maradophon bangsoNa Israel ndada holan alani na binegena di anggukangguk ni bangsoNa i alai, nunga adong hian padan na sian Debata marhite si Abraham, Ishak dohot si Jakob (Kej 15:18-21; 17:6-9; 26:3-4, 24-25; 28: 13-15, 35:12) i ma na ingkon bahenon ni Debata marhite sian pinompar Abraham i na gabe tubu sada bangso na bolon na mangingani tano Kanaan i jala na tongtong Debata mamarateatehon manang tu dia bangso i mardalan.
Hata ni Debata na pinadanhonNa i ndada padan na boi muba jala mose songon janji ni jolma na boi muba manang lupa atik pe nunga maratusratus taon na salpu nanihatahon ni Debata tu si Abraham jala ndang adong be jolma na asing umbege PadanNa i. Ala ni i do dibagasan turpuk on didok “diingot do padanna tu si Abraham, si Ishak dohot si Jakob alai anggo Debata hot do di PadanNa i. ala ni i do dibagasan turpuk on didok “diingot do padanNa tu si Abraham, di Ishak dohot tu di Jakob”, paboa na so hea Debata margabus manang na lupa dihataNa I (Bnd. 2 Petrus 3:9).
3. Holan Debata na gabe pangalualuan
Dihilala Debata do parungkilon ni bangso i laos Debata do muse jumolo patuduhon huasoNa laho manghaholongi bangsoNa i. Di tingki namanganggukhi bangso Israel hinorhon ni parhatobanon i, ndang adong na boi mangurupi bangso i dungkon holan Diri ni Debata sandiri do na gabe pangalualuan ni bangso i. Dison do keistimewaan di cara ni Debata hinorhon padan dohot pamilliton ni Debata hian tu bangsoNa Israel, ia disi dianggukhon bangso i angka parungkilon nasida i disi do Debata ro mambahen tindakan laho paluahon bangso i, asa di tingki na dianggukhon bangso i di angka parsorion na bagas i disi do Ibana patuduhon sada proses na mendidik manang marimpola laho paluahon bangsoNa.Laosdibagasan bindu na mangihut si Musa do ditodo Debata na gabe naposoNa mamboan bangsoNa tu ngolu na marhaimbaruon sahat tu tano Kanaan.
Hamu angka dongan sahaporseaon, songon dia do pangantoion ni Debata maradophon angka parsorion ni bangsoNa i.Alani i do dibagasan turpukon hombar tu goar ni minggunta Invocavit marlapatan “Jouonna ma Ahu, jadi alusanHu ma Ibana, Psalm 91:15a”. Paboahon tongtong Debata tangi di sude angka anggukangguktai. Ndang dipasombu Ibana angka na mangalualu tu Ibana marhite na tongtong pasahathon diri dibagasan tangiang, manghaposi rohana di saluhut ngoluna tu Debata jala na olo manangihon HataNa. “Jou ma Ahu jumpa di ari hagogotan asa hupalua ho, asa dipuji ho Ahu (Psalm 50:15)”. Holan marhite Ibana do i ma Jesus Kristus dalan haluaonta asa tarbahen hita malua sian angka parhatobanon ni sibolis, na mamboan ngolu ni jolma tu hamatean. Amen
Boasa Ringkot Hita Sai Tongtong Marsiajar Bibel? | Barita na Uli
1. Aha ma lapatanna hita sai tongtong marsiajar Bibel?
Dung taulas taringot angka ajaran ni Bibel on pasti mambahen hita lam manghaholongi Jahowa. Holong on porlu sai dipatogu. (1 Petrus 2:2) Marpangkirimon mangolu salelenglelengna ma hita molo tausahahon gabe aleale ni Debata marhite mamparsiajari HataNa.—Jaha Johannes 17:3; Judas 21.
Molo lam godang parbinotoanta taringot tu Debata, lam togu ma haporseaonta. Marhite haporseaon, boi ma tapasonang Debata. (Heber 11:1, 6) Haporseaon i manogihon hita asa paubahon diri jala mambahen hamubaon na denggan di parngoluonta.—Jaha Ulaon ni Apostel 3:19.
2. Songon dia ma asa marlapatan parbinotoanta taringot tu Debata tu jolma na asing?
Boi ma hita jonok tu Jahowa
Tontu ma giot roha muna naeng paboaon aha naung diparsiajari hamu. Las rohanta sude paboahon barita na uli. Molo sai tongtong taparsiajari Bibel, gabe taparsiajari ma songon dia mamangke Bibel on laho paboahon haporseaonta tu Jahowa dohot tu barita na uli.—Jaha Rom 10:13-15.
Torop do na paboahon barita na uli parjolo sahali tu dongan manang sisolhotna. Marbisuk ma laho mangulahon i. Unang dokhon ugamo nasida na so sintong. Holan paboa ma bagabaga ni Debata tu nasida. Ingot ma, ndang ditangihon jolma molo holan hata. Parniulaon na denggan do na mangona tu roha ni jolma.—Jaha 2 Timoteus 2:24, 25.
3. Aha ma na boi tabahen asa jonok tu Debata?
Molo taparsiajari Hata ni Debata, mangolu ma partondionta. Ujungna, gabe boi ma hita jonok tu Debata Jahowa. Ampuna ni Debata ma hita jala gabe ruas ni rumatanggaNa.—Jaha 2 Korint 6:18.
4. Songon dia ma asa lam tamba parbinotoanta?
Boi lam tamba parbinotoanta molo taparsiajari Hata ni Debata. (Heber 5:13, 14) Pangido ma asa rap marsiajar hamu dohot Sitindangi Ni Jahowa marhite buku Apa yang Sebenarnya Alkitab Ajarkan? Lam godang na diparsiajari hamu sian Hata ni Debata, lam denggan ma ngolu muna.—Jaha Psalmen 1:1-3; 73:27, 28.
Barita na uli marmula sian Jahowa, Debata na martua. Boi hita gabe alealeNa molo solhot hita tu angka ruasNa. (Heber 10:24, 25) Molo tongtong sai tapasonang Jahowa, boi ma hita mandapot hangoluan na sasintongna, i ma hangoluan na so rasuda. Ndang adong na umdenggan na tinuju sian na maraleale tu Debata.—Jaha 1 Timoteus 1:11; 6:19.
Aha do na Dipatupa di Bale Harajaon?
Tonton ma video on laho umbotosa.
Ditangihon Debata do hita tingki martangiang? Laho mangalusi sungkunsungkun on, porlu taantusi aha na diajarhon Bibel taringot tangiang.
Si Asa, si Josapat, si Hiskia, si Josia
”Sai ingot ma ale Jahowa, na tongtong do satia ahu mangoloi Ho, jala na tongtong do hubahen sian nasa gogongku mangulahon lomo ni rohaM.”—2 RAJA-RAJA 20:3, Bibel siganup ari.
ENDE: 52, 32
Aha do lapatan ni manomba Jahowa sian nasa roha?
Aha do na taparsiajari tingki taboto na las roha ni Jahowa mangida opat raja ni Juda?
Sian opat raja ni Juda, ise do na laho tiruonmuna, jala boasa?
1-3. Aha do lapatan ni manomba Jahowa ’sian nasa roha’? Paboa ma tudosan.
MARDOSA do hita sude jala hea mangulahon na sala. Alai, diparade Jahowa do tobusan jala rade Ibana manalpuhon hasalaanta. Molo serep rohanta jala marhamubaon, disalpuhon Jahowa ma hasalaanta. Pos ma rohanta, ndang dibaloshon Jahowa pambahenanta ”hombar tu angka dosanta”. (Ps. 103:10) Alani i, tasomba ma Jahowa sian nasa rohanta. (1 Kron. 28:9) Nang pe mardosa, songon dia hita boi mangulahon i?
2 Tarimangi ma ngolu ni Raja Asa dohot Raja Amasia. Diulahon nasida do angka na denggan, alai hea do nasida mangulahon na sala. Alai didok di Bibel, ”marsihohot roha ni si Asa tu Jahowa saleleng mangolu ibana”. (2 Kron. 15:16, 17; 25:1, 2; Poda 17:3) Marsitutu do ibana mambahen las roha ni Jahowa, jala ’sian nasa roha’ manomba Jahowa. (1 Kron. 28:9) Alai si Amasia, ndang manomba Jahowa ’sian nasa rohana’. Dung ditaluhon ibana angka musu ni Debata, diboan ibana ma ganaganaan ni nasida, dung i disomba.—2 Kron. 25:11-16.
3 Sasahalak na manomba Debata ’sian nasa roha’, mansai mangkaholongi Jahowa jala lomo rohana manomba Jahowa salelengna. Di Bibel, lapatan ni hata ”roha”, i ma dirinta na sasintongna. Umpamana, caranta marpingkir, aha na tahalomohon, aha na laho taulahon, jala boasa taulahon sada ulaon. Nang pe mardosa, boi do hita manomba Jahowa sian nasa roha. Hita manomba Jahowa, ndang ala na dipangido manang ala dipaksa.—2 Kron. 19:9.
4. Aha do na laho taulas?
4 Molo taulas taringot tu ngolu ni raja Asa dohot tolu raja na asing di Juda, boi ma taantusi lapatan ni manomba Debata sian nasa roha. Angka raja na tolu i, i ma si Josapat, si Hiskia, dohot si Josia. Nang pe hea mangulahon na sala, alai dibahen nasida do las roha ni Jahowa. Diboto Jahowa do molo nasida manomba Ibana sian nasa roha. Boasa las roha ni Jahowa mangida nasida, jala songon dia hita maniru nasida?
”MARSIHOHOT ROHA NI SI ASA TU JAHOWA”
5. Dung gabe raja, aha do na diulahon si Asa?
5 Si Asa ma raja na patoluhon di Juda dungkon dibagi dua bangso Israel gabe harajaon ni Israel dohot harajaon ni Juda. Tingki gabe raja si Asa, marsitutu do ibana mangaripashon agama na so sintong dohot angka ulaon na rorang. Diropukhon ibana do angka ganaganaan jala dipalao do angka na mangulahon parmainanon sian bagas joro. Dipalao ibana do ompung boruna sian ”tohonanna raja, ala pinaulina sada ganaganaan”. (1 Raj. 15:11-13) Dijujui si Asa do rayatna asa ”mangalului Jahowa” jala ”mangulahon patikna dohot tonana”. Marsitutu do si Asa mangurupi na asing asa manomba Jahowa.—2 Kron. 14:3.
Marsitutu do si Asa mangaripashon agama na so sintong
6. Aha do na diulahon si Asa tingki ro halak Etiopia mamorangi Juda?
6 Saleleng sampulu taon pamarentaon ni si Asa, ndang hea masa porang di harajaon ni Juda. Alai, ro ma sajuta tentara ni Etiopia dohot tolu ratus hureta mamorangi Juda. (2 Kron. 13:23; 14:5, 8, 9) Aha na diulahon si Asa? Pos do rohana tu pangurupion ni Jahowa. Martangiang ma ibana asa monang di parporangan i. (Jaha 2 Kronika 14:10) Sipata, diurupi Jahowa do halak Israel manaluhon musuna, nang pe raja ni nasida ndang marsihohot. Diulahon Ibana on, asa diboto musuNa molo Ibana Debata na sintong. (1 Raj. 20:13, 26-30) Alai, di tingki ni si Asa, diurupi Jahowa do bangsoNa ala marhaposan si Asa tu Ibana. Dialusi Jahowa do tangiang ni si Asa jala monang ma nasida. (2 Kron. 14:11, 12) Hape di pudian ni ari, diulahon si Asa ma hasalaan tingki mangido pangurupion tu raja Siria. (1 Raj. 15:16-22) Nang pe songon i, diboto Jahowa do na holong roha ni si Asa tu Ibana. ”Marsihohot roha ni si Asa tu Jahowa saleleng mangolu ibana.” Songon dia do hita maniru si Asa?—1 Raj. 15:14.
7, 8. Songon dia do hita maniru si Asa?
7 Sian dia do taboto molo hita nunga manomba Jahowa sian nasa roha? Tasungkun ma dirinta: ’Huoloi do Jahowa tingki adong situasi na maol? Marsitutu do ahu manjaga huria asa tongtong badia?’ Pingkirhon ma taringot tu habaranion ni si Asa tingki palaohon ompung boruna sian harajaonna. Sipata, porlu do hita barani songon si Asa. Umpamana, songon dia do molo adong keluarga manang donganmuna na dipabali sian huria? Marsitutu do hamu asa unang mardongan be tu nasida? Aha do na diulahon hamu molo masa sisongon i?
8 Songon si Asa, sipata olo do tahilala godang na marsogo ni roha tu hita. Ra, direhei dongan singkola manang gurumuna do hamu ala Sitindangi Ni Jahowa hamu. Manang didok dongan sakarejomuna hamu na oto, ala mambuat cuti asa boi kebaktian manang ala ndang jotjot lembur. Tingki masa sisongon i, marhaposan ma tu Jahowa songon si Asa. Martangiang ma hamu, ingkon barani, jala ulahon na denggan. Ingot ma, molo diurupi Debata do si Asa, hamu pe urupanNa do.
9. Boasa las roha ni Jahowa tingki marbarita hita?
9 Ndang holan dirina sandiri na dipingkirhon si Asa; dijujui ibana do na asing ”mangalului Jahowa”. Suang songon i, taurupi ma na asing manomba Jahowa. Diparrohahon Ibana do hita tingki tapaboa tu na asing taringot tu Ibana. Tingki marbarita hita, mansai las do rohaNa ala holong rohanta tu Ibana jala ala taparrohahon halak na asing!
DILULUI SI JOSAPAT DO JAHOWA
10, 11. Aha do na boi tatiru sian si Josapat?
10 Ditiru si Josapat do parange ni amana, i ma si Asa. (2 Kron. 20:31, 32) Songon dia ibana maniru amana? Songon amana, dipatogu si Josapat do angka halak asa tongtong manomba Jahowa. Disuru ibana do sampulu baoa tu Juda laho mangajarhon angka ”buku patik ni Jahowa”. (2 Kron. 17:7-10) Jala laho do ibana tu harajaon ni Israel di utara, manjumpangi angka halak di dolok Epraim, asa ”mulak nasida ditogihon tu Jahowa”. (2 Kron. 19:4) Si Josapat ma raja ”na mangalului Jahowa sian nasa rohana”.—2 Kron. 22:9.
Dipatogu si Josapat do angka halak asa tongtong manomba Jahowa
11 Saonari, lomo do roha ni Jahowa asa sude halak di liat portibi on diajari taringot tu Ibana, jala boi do hita dohot mangulahon i. Olo do hamu marbarita ganup bulan? Olo do hamu mangajarhon Bibel tu na asing asa boi nasida manomba Jahowa? Ditangiangkon hamu do taringot on? Molo marsitutu hamu, urupan ni Jahowa ma hamu asa mandapot parsiajar Bibel. Olo do hamu mangajari sasahalak nang pe ingkon godang tingkimuna laho mangulahon i? Songon si Josapat na mangurupi na asing asa manomba Jahowa muse, hita pe boi mangurupi halak na so aktif. Asing ni i, dijumpangi jala diurupi angka sintua do angka halak na dipabali sian huria, atik boha naung marhamubaon nasida.
12, 13. (a) Tingki mabiar si Josapat, aha do na diulahon ibana? (b) Boasa ingkon tatiru si Josapat?
12 Songon amana, marhaposan do si Josapat tu Jahowa tingki ro godang tentara laho mamorangi Juda. (Jaha 2 Kronika 20:2-4.) Mabiar do ibana jala dipangido ma pangurupion tu Jahowa. Tingki martangiang, didok ibana do ndang boi taluhononna musuna i. Didok muse, ndang diboto nasida laho mangulahon aha. Alai pos do roha ni si Josapat tu pangurupion ni Jahowa. Didok ibana, ”Manatap tu pangurupionMu do hami.”—2 Kron. 20:12, Bibel siganup ari.
13 Songon si Josapat, sipata ndang taboto aha na laho taulahon molo adong sitaonon, jala olo do gabe mabiar hita. (2 Kor. 4:8, 9) Alai ingot ma na diulahon si Josapat. Di jolo ni rayatna, martangiang ma ibana jala dipaboa ma na mabiar situtu nasida. (2 Kron. 20:5) Hamu angka tungganedoli, tiru ma si Josapat. Pangido ma pangurupion tu Jahowa asa boi hamu dohot keluargamuna mamboto na ingkon siulahononmu molo adong sitaonon. Unang maila martangiang di jolo ni keluargamuna. Alana, gabe diboto nasida ma na pos rohamuna tu Jahowa. Molo diurupi Jahowa do si Josapat, hamu pe urupanNa do.
TONGTONG DO ANGKA NA DENGGAN NA DIULAHON SI HISKIA
14, 15. Songon dia do si Hiskia marpos ni roha situtu tu Jahowa?
14 Si Hiskia ma muse raja na asing na marsihohot tu Jahowa. Nang pe jahat amana jala manomba ganaganaan, marhaposan tu Jahowa do si Hiskia. ”Diropukhon ibana do sude angka inganan pamelean ni sipelebegu dohot angka tugu jala dipangarumpakhon do sude angka tiang pamelean tu debata boruboru Asera. Disegai ibana do nang ulok tombaga na pinature ni si Musa i hian,” ala i do na disomba halak Israel. Marhaposan tu Jahowa do si Hiskia. ”Diparrohahon ibana sude angka patik na pinasahat ni Jahowa marhite si Musa.”—2 Raj. 18:1-6.
15 Tingki si Hiskia gabe raja, ro ma tentara ni Assur laho mamorangi Juda jala mangancam laho mangalengsehon Jerusalem. Raja ni Assur, ima si Sanherib, mangaleai Jahowa jala disuru do si Hiskia asa menyerah. Di tingki i, marhaposan do si Hiskia tu Jahowa jala mangido pangurupionNa. Diboto ibana, gumogo do Jahowa sian halak Assur jala paluaonNa do naposoNa. (Jaha Jesaya 37:15-20.) Dialusi Jahowa do tangiang ni si Hiskia, jala disuru ma sada surusuruan mambunu 185.000 tentara ni Assur.—Jes. 37:36, 37.
16, 17. Aha do na boi tatiru sian si Hiskia?
16 Marsahit ma si Hiskia jala naeng mate. Dipangido ma asa diingot jala diurupi Jahowa ibana. (Jaha 2 Rajaraja 20:1-3.) Ditangihon Jahowa do si Hiskia jala dipamalum ma sahitna. Ala nunga marsiajar Bibel, ndang tahirim asa dibahen Debata tanda halongangan laho pamalumhon sahitta manang asa ganjang umurta. Alai, boi do hita mangido pangurupion tu Jahowa songon si Hiskia. Tapaboa ma tu Jahowa, ”Ale Jahowa, sai marningot ma Ho na marpangalaho i ahu di adopanmu, di bagasan hasintongan dohot punia ni roha.” Porsea do hamu na urupan ni Jahowa hamu tingki marsahit?—Ps. 41:4.
17 Songon dia do muse caranta maniru si Hiskia? Ra, adong do na boi mambahen sega paralealeonta tu Jahowa manang mambahen hita manimbil sian Ibana. Saonari, godang do halak na mandebatahon sasahalak, songon angka artis na so ditanda nasida. Godang do na pasudahon tingkina laho manjahajaha taringot tu ngolu ni sasahalak jala mangida angka fotona. Adong do na jotjot mangkatai tu angka halak marhite Internet. Tontu, las do rohanta molo boi mangkatai tu keluarga dohot aleale marhite Internet. Alai, boi do suda tingkinta molo jotjot marinternet. Ra, mansai las do rohanta molo godang na mangida foto dohot komentar na tabahen di Internet. Alai, molo taboto ndang adong be na mangida angka fotonta, olo do gabe jut rohanta. Tatiru ma apostel Paulus, si Akuila, dohot si Priskilla. Ninna rohamuna, olo do nasida pasudahon tingkina laho mamboto taringot tu parngoluon ni sasahalak na so manomba Jahowa? Didok di Bibel, dipangke si Paulus sude tingkina laho mamaritahon barita na uli. Dipatorang si Priskilla dohot si Akuila do ”dalan ni Debata tumangkas”. (Ul. 18:4, 5, 26) Tasungkun ma dirinta: ’Manat do ahu asa unang mandebatahon sasahalak? Huulahon do angka na rumingkot di parngoluonku?’—Jaha Epesus 5:15, 16.
DIOLOI SI JOSIA DO PARENTA NI JAHOWA
18, 19. Songon dia do hita maniru si Josia?
18 Raja Josia pe mangoloi Jahowa do ”sian nasa rohana”. (2 Kron. 34:31) Si Josia, i ma pahompu ni si Hiskia. Tingki remaja dope, olo do ibana ”mangalului Debata ni si Daud”. Tingki marumur 20 taon, diropukhon ibana ma ganaganaan sian Juda. (Jaha 2 Kronika 34:1-3.) Marsitutu do si Josia mambahen las roha ni Jahowa. Gumodang do na denggan na diulahon ibana sian angka raja na asing di Juda. Di sada tingki, jumpang ni sintua ni malim ma buku Patik ni Debata di bagas joro. Ra, si Musa do na manurat buku on! Tingki dijahahon buku i tu si Hiskia, diboto ma na ingkon marsitutu do ibana manomba Jahowa sian nasa roha. Dijujui ibana do na asing asa mangulahon i. Alani i, ndang ditadingkon bangso i Jahowa saleleng ngolu ni si Josia.—2 Kron. 34:27, 33.
Dibahen si Josia do las roha ni Jahowa jala lam denggan marparange
19 Molo hamu sahalak na poso, tiru ma si Josia jala lam solhot ma tu Jahowa. Sian na masa tu ompungna, i ma Raja Manasse, diboto si Josia do na rade Jahowa manalpuhon hasalaan. Hamu pe boi marsiajar sian natuatua di keluarga dohot di huria. Las do rohanasida paboahon angka pasupasu na dilehon Jahowa tu nasida. Ingot ma songon dia pangkilalaan ni si Josia dung mamboto na didok di buku patik. Marsitutu do ibana mambahen las roha ni Jahowa jala lam denggan marparange. Molo dijaha hamu Bibel, hamu pe boi marsitutu asa mangoloi Jahowa. Gabe lam togu ma paralealeonmuna tu Jahowa jala marlas ni roha ma hamu. Taronjar ma rohamu paboahon taringot Jahowa tu na asing. (Jaha 2 Kronika 34:18, 19.) Tingki marsiajar Bibel, ra gabe diboto hamu do aha na ingkon diuba hamu asa lam togu di partondion. Alani i, sai tatiru ma si Josia.
20, 21. (a) Parange na sarupa aha do na pinatudu ni opat raja ni Juda? (b) Aha do na laho taulas di artikel na mangihut?
20 Aha do na taparsiajari sian opat raja ni Juda na manomba Jahowa sian nasa roha? Marsitutu do nasida mambahen las roha ni Jahowa jala manomba Ibana saleleng ngolu ni nasida. Marhaposan do nasida tu Jahowa tingki ro musu na gogo. Na rumingkot, dihaholongi nasida do Jahowa.
21 Nang pe angka raja na opat i hea mangulahon na sala, dibahen nasida do las roha ni Jahowa. Diboto Jahowa do na di bagasan roha ni nasida, jala diboto do na holong rohanasida tu Jahowa. Hita pe hea do mangulahon na sala. Alai, las do roha ni Jahowa molo tasomba Ibana sian nasa rohanta. Di artikel na mangihut, taulas ma parsiajaran na boi tadapot sian hasalaan ni angka raja i.
Nunga 125 Taon Bibel Batak - | SUARA HKBP | Demokrasi, Kasih dan Toleransi
BerandaOPININunga 125 Taon Bibel Batak
Nunga 125 taon dung dipalumehon Tuhanta tu hita bangso Batak Bibel i. ai tutu do antong, na ditodo Debata hita (bangso Batak) gabe palumean ni Hata-Na? Bangso na metmet situtu, na primitif, ninna deba pengamat, na so masuk tu etongan, na maringanan tarisolasi di solot-solot ni Bukit Barisan na maol boluson, gabe palumean ni Bibel? Ai haru Padri ndang tarhona mangislamhon bangso on, dung ditaluhon jala ditaban angka artana, ditinggalhon do.
5 Mei 2020 19:21 admin OPINI 0
Otoritas ni Bibel
Nihalashon do di tingki na parpudion tekad mandok: “mulak tu Bibel” (back to the Bible) di tonga-tonganta. Ai sian i do dapot hita panandaon na sintong di Debata na sintong jala na terungkap (Deus Revelatus), marhite haroro ni Tuhanta Jesus Kristus tu portibi on.
Alai semangat mulak tu Bibel na mansai jebu di manang piga dongan pola sipata ndang boi be tabedahon antara ni back to the Bible dohot back to basics. Memang taakui do otoritas ni Bibel. Alai adong do mara molo tadok na holan Bibel i sambing do otoritas sumber ni panandaon na sintong di Tuhan Debata. Ai ala ni on do umbahen marribu mansam gareja di portibi on, masiboan hapintoranna marhite Bibel, alana nasa ragam ni paham, pendirian dohot pandapot boi do dipintori marhite Bibel.
Hape adong do tolu otoritas na gabe sumber ni panandaonta na sintong di Debata i ma Huria (Gareja), Bibel dohot pengalaman pribadi (somal didok halak Inggeris Inner Light, Cahaya Dalam) Alai sayangna ndang sapandapot sude angka na porsea taringot tu kedudukan ni otoritas na tolu on.
Adong do tendensi mangondolhon sada sian na tolu i, di ginjang ni na dua nari. Jala on ma na gabe singkam mabarbar ni perpecahan ni huria ni Kristus. Huria Roma mandok Huria do otoritas partimbo laho naek banding molo adong pandapot na marasing-asing. Protestan umumna mandok Bibel do otoritas partimbo.
Jala kaum Quaker dohot angka donganna sarombang, tarmasuk aliran pentakostal, mangondolhon soara ni Tondi Parbadia, pangungkapon langsung tu sasahalak manang na didok inner light do otoritas partimbo.
Hape di ganup horong on adong do mara. Ai molo marondolan tu Huria, olo do madabu tu ekklesiastisisme, gereja adalah pendeta, pendeta adalah gereja. Songon nidok ni Gereja Katolik, gereja adalah uskup, uskup adalah gereja, uskup adalah bene esse gereja.
Na mangondolhon Bibel do otoritas partimbo, olo do madabu tu mara biblisisme dohot bibliolateri (pemujaan Alkitab). Jala di horong na mangondolhon inner light, mara subyektivisme boi do tarjadi. Ai beha do bahenon mambedahon soara ni Tondi Parbadia sian angan-angan manang halusinasi?
Hape sasintongna nian ndang maralo otoritas na tolu on, ndang adong pertentangan segitiga, alai dua sian na tolu i, marfungsi mangontrol na sada nari. Ndang sahat tu ahu Bibel anggo ndang na dipeop Huria jala ndang boi huantusi Bibel i anggo so na diajari Huria jala marhite Tondi Parbadia. Ajaran ni Huria olo do lilu molo ndang marondolan tu Bibel, jala Huria mangolu ala pangulaon ni Tondi Parbadia. Soara ni Tondi Porbadia boi do diverifikasi marhite Bibel dohot Tradisi Huria.
Jadi hita na dohot semangat na timbo mulak tu Bibel, manat ma hita sotung gabe madabu tu biblisisme, apalagi bibliolateri. Mansai denggan do back to the Bible, alai molo palobihu boi do marmara. Sada contoh ni biblisisme, ala didok Tuhan Jesus tanoman marisi holiholi ni na mate dohot nasa na rotak, gabe adong parjamita mandok, angka na lilu do halak na laho (ziarah) tu tanoman, angka na naeng marsomba tu na rotak do halak i, ninna. Adong muse do dongan Kristen na daulat mandok manang ise halak Kristen boi do mandidi (mambaptis) ai ndang adong tarsurat di Bibel na ingkon holan pandita boi mangulahon i.
Jala unang ma tapagelleng peranan ni huria, ai ise ma hita, pintor boi mangantusi na tarsurat di Bibel i. Hape huria, palumean ni Bibel i, nunga mangadopi marragam tantangan na dua ribu taon on. Sada contoh, adong do na so manjalo peranan ni huria, na manolak konfesi na nirumushon ni huria, ai bahen-bahenan ni jolma do i, ninna. Hape marondolan tu Bibel do huria mangarumushon konfesi sian tingki tu tingki laho mangalusi angka masalah na diadopi dohot patigorhon angka ajaran na lilu.
Adong muse do na so manjalo otoritas ni huria, pendekna porsea di Tuhan Jesus na tinandana marhite Bibel, jadi ndang porlu gabe ruas ni sada-sada huria na tarida i di tano on ai ruas ni huria na badia, huria hatopan na so tarida i (the invisible, holy, catholic Church) do ninna ibana.
Hape ianggo ndang ala ni gareja na tarida i, ndang sahat Barita na Uli i tu hita jala boi taantusi. Jadi hita na dohot semangat na timbo mulak tu Bibel, tong ma hita manat so tung madabu hita tu biblisisme lumobi tu bibiolateri. Jala hita na mauas umbege soara ni Tondi, urapan Roh Kudus, na pola mambahen angka pangaradeon na marsitutu asa masuk Tondi i, manat hita sotung madabu tu subyektivisme, sotung tadok soara ni Tondi hape halusinasinta do.
Ndang tarbuktihon dohot gamblang, alai sai adong do fenomena tarida, gabe ndang tarupirhon sian roha sungkun-sungkun manang naung godang do angka pangula/pandita di HKBP naung madabu tu ekklesiastisisme, na mambahen otoritas ni Bibel di toru ni otoritas ni Huria. Sai unang ma nian. Alai molo tung naung adong do i dapot di hurianta HKBP, ba, masipaingotan ma hita asa mago i sian hurianta.
Palumean ni Bibel
Bolanda pe ndang marasa porlu manjajah bangso on, nang pe naung sahat tu Barus dohot tu Sumatera Timur. Ai huroha pagellenghu, terlalu insignifikan, ndang adong untung sian i. Hape dipillit Debata gabe palumean ni hata-Na. gabe olo ro sungkun-sungkun, ai na toho iseng do Tuhan i dipillit Batak siroaroa i? Ndang na iseng Tuhan i, alai sadalan doihot rencana abadi-Na do mamillit bangso Batak i gabe bangso parbibel. Jadi tepat do molo tadok, Bibel ma na umuli situtu na hea ditean bangso Batak.
Molo tahaporseai do na sadalan tu rancangan abadi ni Debata do pamilliton i, jala gabe arta tean-teanan na umuli sian sude tean-teanan na adong di Bangso Batak do Bibel i, tontu adong do kewajibanta. Ai adong do tujuan ni Debata di pamilliton i. ai ndada homitan Bibel i, sisimpanon di inganan na buni. Alai songon na nidok ni Tuhan i do tu halak Israel na jolo: “Hupadiri hamu gabe bangsongku, Ahu gabe Debatamuna, asa gabe pasupasu hamu tu angka bangso na humaliang hamu!”
Bible dohot Bangso Batak
Na parpudi on sai dipertentangkan do Injil dohot habatahon. Adong do angka seminar dipatupa martemahon; “Adat dan Injil”, “Injil dan Adat Batak.” Adong do angka buku dohot artikel di angka majalah disurat taringot tuson. Bahkan adong do angka seminar i na pinatupa manang disponsori HKBP, baik di tingkat huria, di resort, di distrik bahkan di tingkat hatopan.
Judul ni angka seminar i pada umumna memberi kesan na maralo do adat Batak dohot Injil. Ai molo didok adat dan Injil, di hata sileban adat versus Injil, lapatanna adat diperhadapkan, dipertentangkan, dengan Injil. Gabe dirimpu angka hami kaum sederhana, kaum awam (yang kurang mengerti), na mambege judul ni seminar i, na maralo do adat Batak tu hakristenon. Laos adong muse do angka dongan naung mandapot karunia mansai jonok tu Tuhan, na merasa berwewenang mamvonnis atas nama Tuhan Jesus, na kafir do adat Batak i, kuasa gelap do i, jala angka sipelebegu do na mangulahon adat Batak.
Hape sungkun-sungkun do roha, ai adat dia do na hinataan ni angka parseminar dohot angka panurat dohot parjamita/evangelis i? Ai adat na adong nuaeng, adat naung tatean do i sian natorasta dohot ompungta naung Kristen, ai nunga lobi 140 taon budaya Batak mangalami proses pangkristenon.
Molo didok ulaon ni missi di Tano Batak adalah volkschristianisierung, pengkristenon ni Bagso Batak, nunga termasuk disi pangkritenon ni budaya Batak. Jadi adat/budaya na tangaholuhon nuaeng, nunga adat/budaya Kristen.
Hape angka dongan, lumobi angka dongan na marsaksi naung bertobat jala diselamatkan huhut naung niurapan ini Tondi Parbadia, ninna, sai adong do na tongtong berkutat mengenai adat Batak i, hape so tinanda adat na hinataan nasida i, ai adat nahinan do i, adat tingki so sahat Barita na Uli tu Tano Batak. Jala ndang adat ni sipelebegu sasintongna na hinataannasida di angka seminar i, ugamo ini sipelebegu do. Ianggo ugamo ni sipelebegu, memang tangkas do i maralo tu Hakristenon.
Diskusi na lobi topet didok roha nian, ndada adat Batak versus Barita na Uli, alai nunga sadia bagas hataridaan (obyektivasi) ni nilai kristiani na sian Bibel di ngolu ni halak Batak, di budaya ni bangso Batak. Dung lobi saabad dikristenhon halak Batak, nunga sadia bagas dibatakhon hakristenon i? Lapatanna, nunga sadia intensif nilai kristiani na sian Bibel i mewarnai ngolu kultural ni komunitas Batak. Nunga sadia bagas Hata ni Debata manirai adat/budaya ni batngso Batak. On do nian sirefleksihononhon di angka diskusi, lumobi ma di na marningot hita naung 125 taon bangso Batak mar-Bibel. Ndada mempertentangkan budaya Batak dohot Barita na Uli.
Bible dohot HKBP
Na parpudi on mansai godang do kritik ditujuhon tu HKBP. Godang do kritik i na bersifat membangun, jala patut hamauliatehononhon jala siparateatehononhon, alai godang do tong kritik i na bersifat kecaman manang manguhumi. Adong do mandok ndang jumpang, manang ndang mangula, Tondi Parbadia di HKBP. Adong do mandok ndang mangolu hata ni Debata di HKBP, dohot lan dope na asing na negatif. Angka kritik/kecaman on ro sian bagasan songon i nang sian duru. Nian songon pandok ni Cyprianus, ndang porlu botoon aha didok halak angka na sian duru, lumobi sian dongan naung maninggalhon huria (HKBP).
Alai nang pe songon i, laho mangalusi sude angka kritik/kecaman i denggan do ra molo dipangke HKBP alus ni huria Anglikan mangadopi angka kecaman na ditujuhon tu nasida, i ma: patuduhon ma tu hami manang aha na tangkas diaturhon di Bibel i na so diajarhon di HKBP, asa huajarhon hami; patuduhon ma tu hami manang dia pangajaran dohot pangulaon ni HKBP na tangkas maralo tu Bibel asa hutinggalhon hami.
Jala maradophon pamangkeon ni Bibel, dihatindanghon HKBP do, isarana; dipertahanhon do supremasi ni Bibel na gabe ojahan ni sude masalah na marpardomuan tu ajaran (doktrin), konfesi dohot pangulaonna; dipertahanhon jala dhatindanghon do haporseaon (iman) sesuai tu isi ni Bibel; angka jamita di HKBP totop do marondolan tu Bibel; sai disosoi HKBP do ruas asa ringgas manjaha Bibel; dipatupa do parpunguan rutin, songon punguan ina (somal digoari Mararikamis), naposobulung, sermon parhalado huria, laho manjaha/mambege Hata ni Debata na sian Bibel i; di Almanak HKBP na terbit ganup taon, disurathon do disi ayat harian sian Bibel, jala dijadwal do disi perikop sijahaon manogot dohot sijahaon botari.
Songon panean huhut palumean ni hata ni Debata, tontu boi do dohononta, na tean-teanan na umuli do Bibel i di hita halak Batak, naung manorusi roha parbagasan ni ompungta dohot natorasta, na mamboan nilai baru tu pandangan hidupnasida, na memengaruhi angka sinta-sinta dohot panghirimonnasida, songon i dohot na mengendalikan angka tindakannasida. Jala na paling utama i ma na manguba secara menyeluruh, secara total, destiny. ngolu ni bangso Batak.
Ala ni i patut ma hita nian marjubileum, di bagasan las ni roha marolopolop manghamauliatehon denggan basa ni Deata na mamparhaseang bangso sieteketek i dijou gabe bagso-Na, na paruar sian hagolapon. Hape di taon 1994 i, apala di tingki naung saratus taon hita gabe bangso Bibel, ndang tarpadirgak simanjujung ala ni arsak bolon, ndang tarhona marolopolop ala ni na masa di HKBP tingki i, na nota bene, HKBP do na gabe hasandaran ni palumeanon di Bibel i. Jadi songon gantina, naeng ma nian Oktober 2019 on tabahen gabe bulan parolopolopon.
Manang na memang tanda-tanda ni kegagalanta do on sebagai panean sekaligus palumean ni Bibel i? Molo i do, ganti ni parolopolopon, ro ma hita manungkap tu adopan ni Tuhanta, tasolsoli ma kegagalan i, tatopoti ma angka kesalahanta jala tapaimbaru ma tekadta huhut mangelekhon Tuhanta asa unang diunsat tean-teanan dohot palumeanon i sian hita. Asa sinodang ni Hata ni Debata naung nalnal hatiuronna di tano dohot bangso Batak unang ma mintop ro di salelenglelengna. Jadi Oktober 2019 on naeng ma nian tabahen “Bulan Bibel.” Molo so i, tabahen ma gabe “Bulan Panopotion Dosa,” “Taon Paubahon Roha.”
Mauliate ma Amang Pardenggan Basa, di denggan ni basa-M na marsuru agka naposo-M ro tu tano Batak mamboan Barita na Uli, jala dibuhai Ho roha ni angka ompungnami, marhite Tondi Parbadia, manjalo, mameop jala manghangoluhon Barita na Uli i huhut manorushon i tu hami angka pinomparnasida gabe dohot hami taruli di haluaon na binoan ni Tuhannami Jesus Kristus. Pargogoi ma hami manorushon i tu pinomparnami. Amen.
(Oleh: Mika Panusunan Lumban Tobing)
Mika Panusunan Lumban Tobing
Aha do Pangkirimon tu Halak na Mate?
ALUS NI BIBEL: ”Ai di na ro tingkina, begeon ni saluhut halak na di angka tanoman i ma soarana [Jesus]. Dung i ruar be ma.”—Johannes 5:28, 29.
Dung mamarenta Jesus di Harajaonna, paheheonna ma saluhut halak na di tanoman. Si Fernando na dipaboa di artikel na parjolo mandok: ”Songgot do rohangku tingki manjaha Johannes 5:28, 29, gabe marpangkirimon ma ahu jala gabe pos ma rohangku laho mandalani ngolu tu ari na naeng ro.”
Mangkirim do si Job, mulak mangolu do muse halak naung mate. Didok ma: ”Ia dung mate baoa i, tung tagamon ma ulahanna mangolu? Tung di saluhut ariari ni parporangonku nian ahu mangkirim, paima ro ari haluaonku. Disi Ho joujou di ahu, pintor alusanku do Ho.”—Job 14:14, 15.
Haheheon ni si Lasarus mangalehon pangkirimon tu ari na naeng ro
Tangkas do diantusi iboto ni si Lasarus, i ma si Marta pangantusion taringot haheheon. Dung mate si Lasarus didok Jesus ma tu ibana: ”Na hehe ma ibotom!” Dung i dialusi si Marta ma: ”Olo, huboto do, na hehe do ibana di haheheon i, na di ari parpudi.” Jala didok Jesus ma tu ibana: ”Ahu do haheheon dohot hangoluan; na mangolu do na porsea di Ahu, nang pe mate ibana!” (Johannes 11:23-25) Dungkon i, dipahehe Jesus ma si Lasarus! Ulaon ni Jesus na palongang roha on, patuduhon aha na laho masa sogot. Paheheonna ma sogot sude halak na mate di liat portibi on!
Ise do na laho dipahehe tu surgo?
ALUS NI BIBEL: Dipatudu Bibel do marimbar haheheon ni Jesus sian haheheon ni ualu halak na disurat di Bibel. Si ualu halak i, mulak mangolu muse di tano on. Alai molo Jesus, didok do: ”Jesus Kristus . . . di siamun ni Debata do Ibana, dung laho tu banua ginjang.” (1 Petrus 3:21, 22) Holan Jesus do na dipahehe tu surgo? Didok Jesus do tu angka apostelna: ”Jala laho pe Ahu mangarade inganan di hamu, sai mulak do Ahu mangalap hamu, asa rap hamu dohot Ahu!”—Johannes 14:3.
Diparade Jesus do inganan di surgo tu angka siseanna. Adong ma 144.000 halak na dipahehe tu surgo. (Pangungkapon 14:1, 3) Alai, aha do na laho ulahonon ni nasida di surgo?
Godang na laho ulahonon ni si 144.000 halak i disi! Bibel mandok: ”Na martua jala na badia do halak na martohap di haheheon na parjolo i; ndang marhuaso hamatean paduahon mangago nasida; na gabe malim ni Debata dohot Kristus do nasida, jala mangarajai rap dohot Ibana leleng ni na saribu taon i.” (Pangungkapon 20:6) Nasida rap dohot Jesus mamarenta gabe raja dohot malim tu tano on.
Ise do na laho dipahehe di tano on?
ALUS NI BIBEL: Apostel Paulus manurat: ”Na mangkirim do rohangku tu Debata, mulak mangolu sogot angka na tigor dohot angka na geduk, songon na hinirim ni rohanasida pe.”—Ulaon ni Apostel 24:15.
Bibel paposhon rohanta molo marmiliar halak naung mate boi mulak mangolu muse
Ise do na digoari halak ”na tigor?” Parrohahon ma na masa tu si Daniel. Dung matua si Daniel didok Debata ma tu ibana: ”Laho ma ho, marroha pangkirimon di ujung, jala maradian ma ho, asa hehe ho muse manjalo partohapanmu di ujung ni angka ari!” (Daniel 12:13) Didia do paheheonna si Daniel? ”Teanon ni angka partigor i do sogot tano i, jala tongtong do nasida maringanan disi.” (Psalmen 37:29) Jala didok Jesus do: ”Martua ma na lambok roha, ai teanonnasida do tano on!” (Mateus 5:5) Si Daniel rap dohot halak na marsihohot paheheonna di tano on jala mangolu salelenglelengna.
Ise do na digoari halak ”na geduk?” Marmiliar halak naung mate na so mananda hasintongan sian Bibel. Dung dipahehe, diurupi ma nasida asa mananda jala pasangaphon Jahowa * dohot Jesus. (Johannes 17:3) Sude na mamillit laho manomba Debata boi mangolu—salelenglelengna.
Sude na mamillit laho manomba Debata boi mangolu salelenglelengna jala martua ala ndang manaon sahit
Aha do na masa di tano on sogot?
ALUS NI BIBEL: ”Jadi apusan ni Debata ma nasa iluilunasida sian matanasida: Ndang adong be hamatean nang arsak ni roha.” (Pangungkapon 21:4) ”Jala paulionnasida ma angka bagas, laos inganannasida, suanonnasida ma hau anggur jala panganonnasida parbuena.”—Jesaya 65:21.
Paheheon ni Debata ma halak na tahaholongi naung mate! Alai, aha do na paposhon rohanta na laho masa haheheon?
^ par. 15 Jahowa, i ma goar ni Debata na disurat di Bibel.
Marhata batak, tung namaol do – Amani Partogi
Dumaisi br hutabarat, Selalu mengandalkan TUHAN dalam segala hal dan jangan menyerah sebelum mencoba… →
Marhata batak, tung namaol do
Posted on 17 Juni, 2009 by Hendry Lumban Gaol
Tung massai namaol do manjaha hata batak on, attar sarupa ma maolna tu bahsa inggris. Molo sala manjaha olo gabe diparekkeli namambegesa. Alai adong asingna otik. Molo hata inggris, ia tung sala jinaha, holan pandohan i do na gabe geok. Alai molo hata batak, olo do sala jinaha gabe asing lapatanna ujungna gabe siparekkelan. Dang holan i, mandokkon hata batak on pe marasing do di ligato manang dialeg. Ai godang do hata batak na sarupa manurathon alai lapatanna dua. Ikkon ni ihuthon ma pakkataion i asa binoto dia lapatanna.
Isarana, SIMBUR, boi do i marlapatan hatop magodang, alai boi do i marlapatan udan na met-met. Molo didok “nga ro simbur” lapatanna ” nga ro udan na met-met”. Alai didok deba muse “simbur magodang ma ho” lapatanna hatop ma ho magodang. Jala godang dope hata na asing.
Hamaolon na asing muse, olo do balik sa leter, tor asing muse do lapatanni on. Ido asa unang sai pabilak-bilakkon iba pabalik-balikkon na bilak, olo gabe balik. Ima naduhok nakkin. Holan inganan ni leter i dohot a do na martukkar. Asing do na balik, asing muse do na bilak.
Jala, molo asing intonasi mandokkon hata bilak on, adong muse do dua lapatanna. Dang pola hupatorang jo anggo on.
Disada pargurendean ama, ai somal do songoni, molo dung sidung na margurende on, dibaen do kopi na las, asa songon na paulak hosa loja, ai namerende on pe loja do, habis hosa. Tarlumobi ma molo maol ende on, tor golap do pangkkilalaan. Jadi minum kopi ma jo satokkin, ia na marisap-ma akka dongan namarisap, marnonang dongan na marnonang. Masisesean manukkun barita, jala molo tung adong sihataan disima dihatai nasida punguan i.
Dukkon i, dung sidung na marisap i, di pukka amanta sintua ma mambukka bibelna, ima sittua naung pinarade ni huria laho mar-PHD, Pasahathon Hata ni Debata, tu sude punguan koor ama. Molo hata sisaonari Penelaahan Alkitab ninna, jala attar songoni do somalna.
Di borngin i, ia na mangalean PHD ima amanta st.Jamodong ma. Jala nunga rupani binereng haradeon nasida laho mar PHD on, dukkon mardalan doppak langgatan i. Dipukka ma ulaon partangiangan on marhite na marende sian bukku ende. Na hicca -hicca i do dipillit sittua i, jala dipillit do na mura endehonon hon, ai mardomu molo na margurende do, dang haru adong na mamboan buku ende manang bibelna be.
“Turpuk dihita borngin on, ima sian surat ni Apostel Paulus tu huria Epesus, ima di biddu 1 ayat 1 ro di 4” ninna dungi dijaha amanta sittua on ma rupani ayat na nidok na i.
Dang na mandok songon dia iba, alai ima huroa, songon na hudok di gijjang, tung massai namaol do manjaha bahasa batak on. Nang pe rupani nunga sittua, alai sai olo go gabe asing manjaha asong muse mandok.
Di ayat dua , adong do disi hata na mandok MASIHAEHEAN ma hamu sama hamu. Hape didok sintua on ma dah
“MASI HAEHAEAN ma hamu, jadi nanidok na disi ima na massihaehaena on, masitukol-tukkolan ma, jala sian hata haehae do i” ninna sittua on muse.
Nunga gabe geok be na mar PHD on, jala dongan pe nunga serom jala mekkel na tinahan nama, ala didok masihaehaean on. Dang dietongi situua on didok ma muse
“Attar sarupa do dohot haehae, adong do na mulus adong muse do na turik-turikon, jala parngoluon on pe adong do na mulus adong muse do akka parsoalan ninna” ninna. Sai marsiberengan ma hami, mambegesa. Ai nabinoto molo HAEHAE on ima PAHA molo di KFC didok ma on PAHA MENTOK attar arga do on sian bagian na asing.
Jala molo di parjambaran ni halak batak, attar bagian ni BORU do haehae on, ima apala SOIT ninna.
“Hamuna amanami, punguan parende ama ni huriatta, sude panggulmiton ni ngolu ni dagingta on, marojahan manang marpangondolan tu haehae do, mangalakka pe hita tu jolo ikkon sadalan do haehae sihambirang dohot tusiamun, songoni do nang parngoluon on. Hita akka naporsea ikkon marsihaehaen do, asa talut hita tu harajaonna Sogot..amen” ninna sittua on ma manutup PHD.
Dung sippul ulaon i, dipatikkos dongan ma ayat na jinahaon ni sittua Jamordong on, tohodo di surathon songoni?.
“Molo dang porsea hamu, bukka hamu bibel munai, ido asa sai jinahaan bibel i” ninna st.Jamordong mangalusi.
“Diajo bibel mi, asa hubereng jo takkas” ninna amaniSumuang, huhut sai serom alani geok na.
“Bereng ma neh, jgul hian hamu” ninna St.Jamordong muse
“Ayat piga nakkinon”
“Bereng ma di ayat dua i….”
Rappak ma mangalului Epesus 1 ayat 2 i, jala dijaha ma nanget huhut ma mekkel hami salhutna
“Ai bereng jo sittua dah, didia adong disurathon MARSIHAEHAEAN disi…” ninna amaniUrupan.
“MARSIHAEHEAAN do,….geok nai” ninna akka dongan muse.
Sai lam dipamanat ibana ma leter i, gabe mekkel ma sude. Adong mandok, ikkon lerning ma jo muse apala lima taon nai.
Au pe gabe mekkel nama sahat rodi jabu…alani Haehae on
Pos ini dipublikasikan di HATA SO PISIK dan tag batak, Hendry Lbn Gaol, suhutan. Tandai permalink.
One thought on “Marhata batak, tung namaol do”
29 Agustus, 2012 pukul 10:01 am\t Balas
bah , ai PHD i, saumboto lapatanna pizza hut Delivery do i..
ULOS HARUNGGUAN tu amanta Presiden Jokowi | Raja Mandidang Sitorus
Bulung ni motung »
March 16, 2019 by Sampe Sitorus (A. Hitado Managam)
Ia ulos na diuloshon tu amanta Presiden Jokowi on margoar Ulos Harungguan.
Panuturion na hea ni bege sian angka natuatua, Ulos Harungguan horong ni induk ni ulos do ninna ala nunga runggu di si raksa ni ulos. Alani i do ndang sude halak talup mamahe ulos on. Ingkon nasangap jala na gabe do ninna na talup mamahe ulos on.
Ninna holan partonun Sipitu Lili do na talup manonun Ulos Harungguan jala ndang tarula ni sahalak partonun ninna pasidunghon tonunanna (pinomat 2 tu 3 halak ninna).
Boi tapamanat marimbanghon Ulos Harungguan ni hadang ni nantulang soripadani Tulang marga Sianturi sian Unte Mungkur, Muara (gambar kanan bawah).
Molo nipangido manonun Ulos Harungguan ingkon tangkas do ise hasahatanna jala pintor boi do ninna dipajojor partonun i hadirion dohot pangalaho ni na naeng mamangke ulos on, jala hombar tu si ma ninna “corak” ni tonunan i.
Molo hurang suman do pangalaho ni na naeng hasahatan ni ulos i, olo do ninna ditulak partonun i (ndang rade nasida manonun).
Ndang piga be partonun na boi manonun Ulos Harungguan, holan piga halak partonun na ma di Muara.
Tangerang 16 Maret 2019,
Siingoton di Pesta MBO (Mameakhon Batu Ojahan) di Huria | Bakti J Situmorang
Siingoton di Pesta MBO (Mameakhon Batu Ojahan) di Huria
Taringot tu PESTA MBO di Ulang Tahun 25 Taon HKBP Maranatha di taon 2013 on na denggan do i.
Ndang sundat patupaonta pesta i nang pe ndang adong dope sahat tu nuaeng hira tapajongjong bagas ni huria. Na adong nuaeng i ma angka bagas na nikontrak do manang na tinuhor jala niinganan ni pandita.
Songon i do nang rumatangga i. Ndang gabe sundat rupani mangoli manang muli ianakhon molo so adong dope jabuna. Alai boi do na nikontrak jolo niinganan. Manang ndang gabe sundat pinajae ianakhon naung marrumatanggan nang pe so adong dope jabuna sandiri na pinajongjongna.
Lumobi di partingkian dohot di kondisi ni hurianta on di parserahan on, nunga ummura di hita mangontrak jabu sian na pauli jabu sandiri, ala alasan izin dohot angka na asing pe.
Jadi syarat asa patupaon Mameakhon batu Ojahan (MBO) di huria, i ma adong ma bagas gareja parmingguon. Jala tangkas ma na sahuria i marpadan gabe ruas ni HKBP, manang gabe HKBP. Holan i do syarat na utama.
Jala molo didok MBO huria i, na marpadan do na sahuria i paboa na ingkon sauduran jala satolop sude mambahen gareja i gabe bagas partangiangan, gabe gareja ndang gabe na asing.
Dungi muse, marhite na MBO secara de jure na marlapatan do bahwa pinasahat ma huria on dohot sude na adong di bagasanna gabe nampuna ni HKBP. Lapatanna, molo gabe Katolik pe hita sude sahali on alai molo gareja on milik ni HKBP do.
Laos marlapatan do MBO songon na mangompoi gareja on. Ala nunga marumur nuaeng hurianta on 25 taon, hape ndang dope taompoi. Jadi patut do marlas ni roha hita mamestahon pesta MBO dohot sekaligus mangumpoi on.
Dungi na so hurang ringkotna i ma, marhite MBO on na marpadan do hita na sahuria on, pateanhon angka haporseaonta, doktrin HKBP songon ruas HKBP hita. Sahali on dohononta ma tu angka ianakhon, HKBP do ho! Tupa nasailaon ndang tarbahen hita mandok i, ala ndang dope taompoi manang tapeakhon batu ojahan ni huria i.
Posted in MBO Huria, rohaniman on April 18, 2013 by baktijsitumorang. Leave a comment
← todays12: Tuhan memerdekakan kemanusiaan kita
Siingoton di Rapot Di Huria (2) →
PERJALANAN KE PAKKAT
Yang Jelas Aku Orang Batak
Bintang ma narumiris tu ombun nasumorop,
Turtu ma ninna anduhur Tio ma ninna lote,
Hata nauli nadenggan naung dipasahat hamu
Sai unang ma muba unang mose.
Si titik ma si gompa, Golang golang pangarahutna,
Tung songon on pe sipanganon na tupa di jolonta on,
Jolo tinittip sanggar
Jolo sinungkun marga
Tung pe badanta padao-dao
Tondinta ma marsigomgoman.
Hami do na mangulosi Debata ma na mamasu-masu
Sahat sahat di solu ma Sai sahat ma tu bontean,
Nunga sahat hita mangolu Sai sahat ma tupanggabean.
Pir ma tondi madingin Horas tondi matogu
Mamora hamu madingin Leleng ma hamu mangolu
Tampulan sibaganding Diatas na pangiringan
Tugabenama hamu saluhutna Tondi muna sai masipairing-iringan
Tangki ma jala walang Galinggang jala garege
Tubu ma anak partahi jala ulu balang Dohot boru maduma jala pareme
Tubu ma sanggar di holbung-holbung Tubu arung di honuk-honuk
Tubu ma dihamu anak namalo marpollung Dohot boru namalo marsonduk
Tubuan lak-lak tubuan singkorung Di dolok ni purbatua
Tubuan anak tubuan boru Dongan muna saur matua
Andor ris ma andor ras Didolok ni lobutua
Torkis-torkis ma horas-horas Jala dapotan tua
Pinantingkon hujur Tu julu ni topian
Horas ma hamu saluhut Jala dapotan pancarian
Bagol namadungdung Tupilo-pilo namarajar
Dao ma nalungun Sai ro ma na jagar tu joloan on
Bagol bogil Bagol so habal-balan
Salpu ma nahansit Sai ro ma najagar tujoloan on
Ari mu ma gabe Asal ma hamu masipaolo-oloan
Diruma Pohki Bahul-bahul pansalongan
Pir ma tondi Jala luma panamotan
Dangka ni sitorop Pinanghait-haithon
Tubu ma anak dohot boru Sitongka panahit-nahiton
Bintang ma narumiris Ombun nasumorop
Amanta Debata do Si lehon tua saluhut na ma hitaon diparorot.
Angka Umpasa Di Na Marunjuk
Di tingki na Marunjuk sude do angka umpasa na di na Marhata Sinamot boi dohonon alai angka on ma tambana.
Bulung na matampuk, bulung ni si marlasuna;
Nungga hulajo jambar tintin marangkup, dohonon ma hata pasupasuna.
Hot pe jabui sai tong do i margulanggulang;
Sai tong do i lubang nang pe dihungkupi rere;
Sai hot do i boru ni tulang manang na boru ni ise pe dialap bere.
Laklak ma diginjang pintu singkoru ginolomgolom;;
Sai maranak ma nasida sampulu pitu, marboru sampulu onom.
Urat ni nangka ma tu urat ni hotang;
Tu dia pe nasida mangalangka ba sai disi ma nasida dapotan.
Angka Umpasa Sidohonan Di Tingki Na Mangulosi Penganten
Opatopat do i sasitel asa lengkap
i ma na sumintahon:
- Asa hot parsaripeon i.
- Asa gabe.
- Asa sahat sintasinta i.
- Asa denggan pansarian.
Di ginjang do arirang, di toru panggonggoman;
Badanmuna ma na so sirang, tondimuna sai masigonggoman.
Giringgiring ma gostagosta, tu boras ni Singkoru
Sai tibu ma hamu mangiring-iring tibu mangompaompa angka anak dohot boru.
Rimbur ni pangkat matu rimbur ni hotang;
Tung aha pe dijama hamu, sai i ma parohon pansamotan.
Sahat sahat ni solu sahat ma tu bontean;
Sahat ma hamu leleng mangolu, sahat tu panggabean.
Mandurung di Aek Natolu manjala di Siguragura;
Rap leleng ma hamu mangolu, sahat tu na saur matua.
Dolok ni Purbatua donok tu Siborotan;
Sai saur ma hamu sarimatua jala tiur nang pansamotan.
Tubu ma tambinsu di toru ni pinasa;
Sai torop ma tubu di hamu angka pahompu na bisuk huhut na uli basa.
Hau simartolu ditombak ni Panamparan;
Sai leleng ma hamu mangolu dihaliangi angka pomparan.
Eme na marbiur dilambung ni hariara;
Sai matorop ma pomparanmuna jala maribur huhut matakkang jala manjuara.
"Habang binsusur martolutolu,
"Habang sihurhur songgop tu bosar,
Dos do na maranggi boru dohot halak na-marbao."
SONGONI MAJO HATA - HATA UPPASA NA HUBOTO.
Diposting oleh batak.com di 00.07
Jamita Evangelium 11 Nopember 2018, Minggu XXXIV Dung Trinitatis : Mika 6: 6-8 Ulahon ma Uhum dohot Holong ni Roha di Habasaon Pelita Batak Online
Minggu, 11 November 2018 07:27:00
Dung dipanghulingi Debata Jahowa hita marhite hatana di minggu na salpu, uju i dipangido tu hita asa mangarataratai silehonlehonNa mardonganhon tondi hagogoon, holong dohot pangarajaion diri, nuaeng di Minggu XXXIV Dung Trinitatis sadarion diuduti Ibana manonai hita asa taulahon uhum dohot holong ni roha di habasaon, nang marserep ni roha di jolo ni Debata songon hataridaan manang parbue ni na tasomba Ibana di ngolunta.
Asa unang songon angka induk ni bangso Judea dohot Samaria uju mamarenta di Judea tolu raja (Jotam, Ahas, Hiskia Mika 1: 1) ulaonta nuaeng. Dia niula nasida? I ma patupahon ulaon pasahathon pelean situtungon na mansai arga (anak lombu marumur sataon, hambing tunggal marriburibu, miak marloksaloksa nang anak boha baju, Mika 6: 6-7) tu Ibana di bagas joroNa di Jerusalem, hape di ngolu siganup ari patupahon hajahaton na dihagigihon Debata, isara manomba debata ganaganaan (Mika 1: 5, 7), manutupi hageduhon dohot sipatupa hajahaton (2:1), mangarampas hauma ni halak (2: 2), mangarampas ulos dohot baju ni pamolus (2: 8), paruarhon/menggusur angka ina sian bagas hasoloan nasida (2: 9), angka induk pabiasbiashon uhum dohot papeol nasa hatigoran (3: 9), pauliuli ibu kota marhite hageduhon (3: 10), manjalo sisip di na mandabu uhum, laos angka malim manjalo upa uju mangajari (3: 11), angka panurirang manjalo perak laho pamora diri (3: 5, 11).
Songon i ma dos a ni angka uluan nasida i, sampe pola didok Debata Jahowa songon onal do nasida be tu donganna. Girgir do tangan nasida mangulahon na roa. Tole pangarajai mangigil silehonlehon, jala panguhum manjalo sisip, jala halak na bolon guru roaharohana do manghuling, gabe marpiupiu hajahataonn dibahen nasida"(Mika 6: 2-3). Sude uluan nasida, i ma raja, malim, panurirang, patupahon panombaon tu Debata na lipe, na palsu, i ma: Pasahat pelean na arga tu Debata laho manghuphupi dosa angka hajahaton nasida i.
Dipanghulingi Debata hita asa mangulahon uhum nang holong ni roha di habasaon dodhot marserep ni roha di joloNa di tingki nuaeng on di dekade paduahon abad pa-21-hon on. Boasa? Adong dua na ringkot pamanatonta songon siala boasa dipanghulingi Debata hita nuaeng dohot hataNa. Dia ma i?
Naparjolo, ala nang di tingkinta nuaeng on, dung songon i lelengna dipatupa angka bangso demokrasi na lam denggan, na so holan demokrasi na formal be, alai demokrasi na lam subtansial asa ganup natorop, ndang holan saotik jolma, boi denggan mangolu dohot mardohar, ai so boi be marlomolomo angka uluan papeol uhum, tong do taida martubuan angka uluan na marlomolomo patupa songon na pinatupa ni bangso Samaria dohot Judea songon na andar di ginjang i. Jala na mambahen hita lomos i ma, lam bahat rakyat na manghalomohon uluan na songon i, na mandopang nasida, na mamillit nasida gabe uluan, gabe presiden.
Boi do taida i di hadirion ni Presiden Amerika Serikat, Donald Trump. Diboto rakyat do dia na niulana andorang so gabe presiden ibana, i ma patupahon na so jadi tu manang piga boruboru dohot patupa ulaon papeol uhum marhitet na mandok rugi perusahaanna jala ingkon pailit, asa unang manggarar pajak ibana tu negara, alai tarpillit do ibana di Pemilihan Presiden dua taon na salpu. Tuani ma hatop rakyat Amerika umboto hadirion dohot pamingkirion nang ulaonna na sasintongna saleleng dua taon ibana mamarenta, gabe di pemilihan Tingki Parsitongaan di tgl 6 Nopember na salpu bahat situtu rakyat Amerika rot u angka kotak suara laho manulak kebijakan-kebijakan ni Presiden Trump.
Ndang dipillit rakyat be gabe Anggota Kongres sian partai ni Presiden Donal Trump. Nuaeng nunga gabe gumodang torop ni Anggota Kongres Amerika na so sauduran dohot ibana. Marhite i boi ma nasida mangotapi angka sangkap ni Presiden Trum na so denggan na so boi patupaonna ia so diloas Kongres Amerika. Sada na so denggan na naeng patupaonna i ma manutup bantuan kesehatan tu angka napogos, i ma na naung dipajongjong Presiden Barack Obama andorang so gabe presiden Donald Trump. Bantuan kesehatan tu marjuta rakyat Amerika na pogos digoari Obama Health Care. Marhite i do dipatuduhon negara dohot rakyat Amerika ulaon holong ni roha marhite habasaon tu angka na pogos. Alai saleleng dua taon mamarenta nunga sanga disegai Presiden Trump angka nilai-nilai demokrasi naung disuanhon bangso Amerika na martujuan laho manulak manang ise parhuaso manang uluan papeol uhum dohot patupa na so tigor di ngolu on, nang mangasahon gogo nang hepengna laho manusai ngolu ni na pogos.
Aut umbahat rakyat Amerika di taon 2016 ro tu kotak suara pemilihan umum manulak ibana gabe presiden, ra ndang sanga dipatupa ibana angka na maralo tu prinsip-prinsip demokrasi. Ndang holan di Amerika masa na songon i, i ma diloas rakyat tarpillit angka sipapeol uhum dohot sialo hatigoran, alai dohot do di angka bangso secara global dohot secara nasional nang lokal. Loas taida do na bahat sian angka na mamillit sipapeol uhum dohot sialo hatigoran i ro sian angka na manggoari dirina parugamo na daulat. Angka na ringgas marminggu. Angka na ringgas pasahat peleanna di angka ulaon parugamoon nasida. Gabe hira marisuang angka perjuangan demokrasi naung dipatupa angka bangso dung porang portibi na paduahon, na mangalo sipapeol uhum dohot sialo hatigoran.
Napaduahon, ala di tingkinta nuaeng, atik pe lam doras parnangkok ni hagogoon ni humanisme di portibion, i ma pamingkirion na mandok ndang pola be sai marsigantung tu Debata jolma i jala ndang pola be sai tangihonon ni jolma i angka hat ani Debata na tarsurat di Bibel i ala ndang ampit be i songon poda tu hajolmaon di partingkian postmodernismeon, sae ma tapangasahon hagogoon nang hapistaran ni jolma, taida do di sandok partibion haheheon ni parugamoon. Kebangkitan agama-agama. Lam marjongjongan do angka bagas na dipangke jolma manomba Debata. Lam dipatuduhon parugamo do ise ibana sian paheanna, angka na daulat nasida ninna. Lam ringgas do jolma patupa pilgrimage (= manopot dohot martangiang di pusat-pusat parugamoon), ndang holan tu pusat-pusat utama isara Jerusalem, Mekah, Roma, nang tu China dohot India, alai dohot do tu angka pusat-pusat agama lokal, ndang holan na pinatupa ni angka turis, i ma angka na ringgas mananda manang aha pe i na khusus di angka inganan nang negara na asing sian ngoluna na somal di luatna, alai dohot do nang pinatupa ni angka penduduk lokal.
Ugamo Parmalim pe, ugamo ni halak Batak andorang so ro jala tubu Hakristenon di tongatonga nasida, hehe do nuaeng. Di hita di Indonesia sai gok do angka gareja di ari Minggu I, songon I nang angka inganan panombaon ni angka parugamo asing sian Hakristenon. Alai na mambahen hita lomos i ma, lam hehe parugamoon di bahat bangso dohot negara di portibion, ba lam nangkok jala nalnal do ulaon papeol uhum dohot hageduhon songon i nang ketidakadilan dipatupa angka na dohot di kebangkitan agama-agama i. Ndang apala taida na lam jongjong uhum.
Ndang apala taida bahat parugamo na pajongjong uhum dohot patupa hatigoran. Ndang apala taida lam denggan sistim panarihonon tu angka napogos di angka negara-negara di dia jebu kebangkitan agama-agama i, alai lam so disarihon angka namora parugamo i do angka napogos. Lam ditindos angka penguasa ni perusahaan-perusahaan nab alga nang na metmet do angka parkarejo. Usaha ni angka parkarejo mendesak angka pengusaha asa menghargai angka hak-hak ni parkarejona asa boi denggan mangan dohot angolu unang holan lojana di nasida, dialo nasida marhite na manggarar halak na karejo ndang sahat tu pensiun, alai manggarar nasida dohot sistim kontrakan na jempek. Loas taida do na ndang lam dipadenggan sistim sosial di bahatan negara.
Lapatanna, lam holit do angka parugamo na sukses di angka usahana patupahon na denggan tu angka napogos. Baliksa disusai nasida do angka na pogos. Dirampas nasida do hak-hak ni parkarejo na pogos.
Sihalashononta do di tongatonga ni bangsonta na pinatupa ni pamarenta padengganhon sistim sosial di negaranta. Atik pe ndang dope songon na pinamasa ni angka negara-negara Eropa na mamangke sistim ekonomi na bebas alai tong na sari di angka na pogos, na talu, na gale, na so marama so marina (isara na pinatupa ni negara-negara Eropah Barakat isara Jerman, Bolanda, Prancis, dohot negara-negara skandinavia), tamba ni angka ulaon na pinatupa ni Departemen Sosial tu angka na marsahit sosial songon sisaleleng on nunga dipungka pamarentanta manarihon angka na pogos dohot angka na metmet marhite program
(i) Kartu Pintar asa boi marsikkola anak ni na pogos, (ii) Kartu Sehat asa boi marubat rakyat napogos, dohot (iii) Kartu Sejahtera asa boi tarurupi angka keluarga na so tuk jongjong dohot mardalan ala ni hapogoson, laos dipatogu sistim Jaringan Kesehatan Nasional (BPJS) asa boi rakyat marubat, jala di ujungna gabe boi togu ketenaga Kerjaan ni bangso Indonesia, masa hatigoran. Jala angka rakyat pe nunga diurupi asa boi marusaha marhite na pamurahon mangurus Sertifikat Tano nasida. Angka rakyat di angka huta dohot di kelurahan pe nunga diurupi negara laho patupahon kegiatan ekonomi rakyat na kreatif marhite Dana Desa dohot Dana Keluarahan. Angka sipapeol uhum pe, i ma angka koruptor nunga lam bahat na diboan tu uhum. Bahat angka uluan (Bupati) nang angka sibahen uhum (Anggota Dewan) nang angka sipajongjong uhum (angka hakim) na diboan tu uhum ala parsidohot di ulaon papeol uhum, tindak ketidakadilan.
Saleleng on halak Kristen di Indonesia patupahon ulaon habasaon na metmet do di angka huria nasida. Ringgas hita marminggu, alai sai taurupi do angka ruas ni huria na metmet dohot na dangol di tongatonganta. Jala nunga lam miduk torop ni ruas ni hurianta na so patupahon angka ulaon na so tigor songon pinatupa ni angka uluan ni bangso Samaria dohot Judea di tingki panuratan ni buku panurirang Mika i. Tauduti ma i. Alai di tingki na dos ingkon dohot ma hita patogu ulaon patupa uhum dohot ulaon holong ni roha di habasaon pinatupa ni negaranta.
Ndang adong lapatan ni bangsonta Indonesia nang halak Batak Kristen targoar bangso parugamo na seremonial dohot na mamboan pelean tu Debata sian na otik sahat tu na godang, molo di tingki na dos tapatupa ulaon papeol uhum dohot tapasombo angka napogos ndang dapotan ulaon habasaon sian hita. Ndang adong lapatan ni panombaonta tu Debata di parmingguon dohot di partangiangan na marragam i jala marisuang do pelean na marragam i na tapasahat tu Debata ganup minggu molo di tingki na dos tapapeol uhum dohot tapatupa ulaon na so tigor di jabunta, di ulaonta na marragam i, nang maradophon angka donganta jolma na pajumpang dohot hita di ngolu on. Ndang lomo roha ni Debata mida hita.
Gariada ro ma Debata manguhum hita nang angka pinomparta di ngolu on dohot angka dalan-dalan ni Debata na so tatagam. Najolo tu bangso Samaria dohot Judea i dipamasa Debata uhum tu nasida. Didok Debata tu nasida songon on, jala saut do i masa tu ngolu nasida dung panurirangon ni si Mika:
"Jadi ida ma, ruar do Jahowa sian ingananNa, jala tuat Ibana jala mardalan di atas buntulbuntul ni tano on. Jadi malala ma angka dolok di toruNa, jala mabola angka rura, songon pantis maradophon api, songon aek tangkuju na mabaor sian robean, ala ni pangalaosion ni si Jakob do saluhutna I, jala ala dos ani pinompar ni Israel"(Mika 1: 3-5).
"Tung tarbahen ahu ma marsombusombu mida hatian hajahaton dohot mida batu timbangan ni pangansion di bagasan puro? Ala gok hadoboon halak na mora di bagasan huta i, jala pangisina i manghatahon gabus, jala sipaotooto do dila nasida di bagasan pamangan nasida. Ahu pe antong matemate ne ho bunuanHu, jala tarulang ho bahenonku ala ni dosam" (Mika 6: 11-13).
Laos dohot do rumang ni uhum ni Debata na jorbut on pamasaonNa tu na mamele tu Debata alai papeol uhum dohot mambahen na so tigor tu donganna jolma tarlumobi tu angka na metmet, na so tuk mangondihon dirina na mangihut on:
"Mangan pe ho, hape ndang butong, jala haraparonmu maringan di bagasan butuham, jala na niulahonmu laos so marlua, jala na pinaluam pasahatonKu do tu podang. Manabur pe ho hapeI" (Mika 6: 14-15).
Ala ni i, ndang adong pilihan na asing dihita dung manangihon tona ni Tuhanta tu halak Kristen Batak sadarion asing ni patupa na tinonahonNa i sadarion, i ma Patupa Uhum, ndang baliksa Papeol Uhum; Patupa hatigoran/keadilan, ndang baliksa mambahen na so tigor tu donganna jolma; jala dung tapatupa pamaresoon diri marnida angka parangenta saleleng dung tubu hita tu portibion sahat tu sadarion, jala saleleng dung tardidi hita tu bagasan goar ni Debata Sitoludasa i sahat tu nuaeng, tapaserep ma rohanta di jolo ni Debata. Tapangido ma tu Ibana asa asi rohaNa di hita, asa disalpuhon Ibana angka dosanta maradophon Ibana dohot maradophon donganta jola. Tadok ma tu Ibana songon na sinurathon ni panurirang Mika:
"Tung ise ma Debata songon ho, na marpamuati di dosa jala na umbolus pangalaosion ni parlaianNa na teba i?" (Mika 7: 18).
Laos tapapos ma rohanta mandok tu dirinta molo tangkas taboto jala taauhon hasdosaonta di ulaon papeol uhum dohot patupa ulaon na so tigor:
"Ndang tongtong Ibana marsigomos marro ni rimas, ai manghalomohon asi ni roha do Ibana. Sai marpangulahi do rohaNa, jala popoanNa do angka hajahatonta; jala reonghononNa do sude dosanasida I tu laut apala na umbagas" (Mika 7: 18-19).
Alai ndang aluson ni Debata tangiangta mangido hasesaan ni dosanta i molo ndang tutu situtu tapatupa ulaon pamaresoon diri di bagasan parmingguonta sadarion sahat tu ujung ni minggu na ro on (tanggal 17 Nopember 2018) jala dung i. Ulaon pamaresoon diri i ingkon do patupaon ni halak Kristen marsadasada, tarlumobi angka uluan di tongatonganta, di bagasan huria nang di duru ni huria. Ai molo ndang muba angka uluan (angka raja, malim, panurirang) taruhum ma sude, ndang holan angka uluan alai dohot do angka na niuluhon nasida. Ingkon dohot do tong ulaon pamaresoon diri i patupaon ni sude, uluan nang na diuluhon. Alai tahe, ingkon dohot do punguan i patupa pamaresoon diri.
Molo ndang tapatupa ulaon pamaresoon diri i dohot parsitutuon, unang tarsonggot hita molo taida tompu di ngolunta marsadasada nang ngolu ni punguan i, huria manang bangso di tirket na marragam i uhumon ni Debata. Marjema ma angka na madabu tu tangan ni panguhumon ni Debata. Alai martua do angka na disesa Debata dosana ala olo patupa panolsoion diri, jala marsitutu ndang mangulahi mardosa maradophon Debata dohot donganNa jolma.
Tapungka ma mandalani ariarinta tu joloan on patupa uhum, patupa angka ulaon holong di habasaon. Basa ma hita maradophon donganta jolma sian nasa na boi tarbahen hita. Unang ginjang rohanta di jolo ni Debata mandok sintong do na taula. Alai tapaserep ma rohanta di joloNa, asa bungka hasesaan ni dosanta sian asi ni rohaNa, jala tarbahen hita tu joloan on patupa angka ulaon habasaon di jabunta, di humaliangta, nang marhite ulaonta na marragam i. Amen.
Kapusin Medan: Teks doa-doa HR SP Maria Diangkat ke Surga - bahasa Batak Toba
Teks doa-doa HR SP Maria Diangkat ke Surga - bahasa Batak Toba
ARI REA MARIA TARHINSAT TU SURGO
Sadarion tareahon do Maria tarhinsat tu surgo. Diajarhon Huria i do ia Inanta Maria na so marlindang jala ias sian dosa dung simpul saluhut ulaonna di tano on marmulia do. Alanii tarhinsat do ibana tu hamuliaon surgo rap dohot pamatang nang tondina.
Dipatimbo Tuhan ido ibana songon Jesus, anakna, naung manaluhon dosa dohot haholomon. Asa ari rea on gabe sada panghirimon na balga do di hita na naeng mangajari hita mangihuthon tiruan na denggan na binahenna huhut asa lam marpangusandean hita tu Tuhan i, songon Inanta Maria di tingki ngoluna di tano on.
Ale Debata Namarhuaso jala na manontong, Inanta Maria na so habubuhan nunga tarhinsat tu surgo di bagasan hamuliaon rap dohot pamatang nang tondina. Hupangido hami, patubu ma roha di hami laho mangeahi hangoluan na di ginjang, asa tama hami taruli di hamuliaonNa. Marhitehite Jesus Kristus, Tuhan jala Sipalua hami, na marsada dohot Ho di bagasan Tondi Porbadia, na mangolu jala mangarajai, Debata, ro di saleleng ni lelengna.
M: Marhite Inanta Maria, mian do Debata Ama di tonga-tonganta di bagasan Kristus AnakNa i. Di bagasan pangurupion ni Inanta Maria tapasahat ma angka tangiangta asa lam tatanda Debata marhite Jesus, AnakNa i.
1. Tatangianghonma Amanta Paus, Uskup dohot angka Malim. Ale Debata, dongani ma Amanta Paus, Uskup dohot angka Malim asa tongtong margogo nasida laho marmahani ruasMu mardongan haporseaon na togu songon Inanta Maria tingki manjalo tohonanna gabe Ina ni Sipalua i. Martangiang ma hita...
2. Tatangianghon ma partogi ni masyarakat. Ale Debata, patiur jala dongani ma partogi ni masyarakat nami mardongan sondang ni holongMu asa sude ulaon dohot panghobasion nasida tongtong diulahon mardongan holong dohot serep ni roha songon Inanta Maria. Martangiang ma hita...
3. Tatangianghon ma angka inanta. Ale Debata, sai anggiat ma angka inanta mamereng tiruan na denggan ni Inanta Maria di na laho mangaradoti ulaon nasida di ruma tangga. Martangiang ma hita...
4. Tatangianghon ma dirinta sandiri. Nang hami pe ale Tuhan, patogu ma haporseaon, panghirimon dohot holongnami asa lam tolap hami manaluhon angka ulaon na so ture mardongan holong. Anggiat ma marhite i lam boi hami mandok mauliate di ganup parngoluan nami jala mamuji habasaonMu. Martangiang ma hita...
M: Ale Debata Namarhuaso jala na manongtong, mandok mauliate do hami ala naung tarhinsat Inanta Maria tu surgo mardongan hamuliaon. Porsea do hami pasautonMu do janjiM tu angka na porsea tu Ho, ima hatuaon na saleleng ni lelengna. Tangihon ma tangiangnami on marhite Kristus Tuhan nami.
TANGIANG PASAHATHON SILUA
Ale Debata, sai jalo ma siluanami on songon tanda haradeon ni rohanami mangihuthon tiruan haporsean ni inanta Maria na tarhinsat tu surgo. Mardongan las ni roha alani api ni holong, manghirim do hami laho marsada dohot Ho sogot. Marhite Kristus Tuhannami.
TANGIANG DUNG KOMUNI
Martangiang ma hita.
Ale Debata Nasunbasa, nunga hujangkon hami sakramen haluaon marhite Ekaristi Nabadia, ima pelean ni AnakMi. Hupangido hami tu Ho, sai anggiat ma marhite tangiang ni Inanta Maria na tarhinsat tu surgo di bagasan hamuliaon, taruli ma hami di hamuliaon haheheon ni AnakMi. Marhite Jesus Kristus, Tuhannami, na mangolu jala marhuaso, ro di saleleng ni lelengna.
Terjemahan bebas sian:
Buku Misa Hari Minggu dan Hari Raya,
Komlit Keuskupan Agung Semarang,
Sdr. Cypriano Barasa, OFMCap.
Diposting oleh Cypriano Barasa di 17.18
Boru Saroding Pandiangan, Cerita Rakyat Sumut » Budaya Indonesia
Boru Saroding Pandiangan, Cerita Rakyat...
Hatopma boru Saroding mangalakka tu jabuna, alai pintor dipangkulingi baoa par solu i ma ibana: "Boru nirajanami, ai boasa hamu humibu-hibu mulak?"..."Ulu Darat""Dang pola boha i, ulok na burju doi," inna tunggane dolina mangalusi Sahat ma tu jabu amanta na i, alai pintor songon na asing ma panganggona. "Ai songon na adong uap ni pamatang ni manisia huanggo?"  "Dang adong halak na asing di jabutta on," inna boru Saroding, "Modom ma hita, nungnga mansai bagas be borngin." Alai sai lulu do tunggane nai di uap ni manisia i, ba ujung na rupani, mar"Sombakku ma tunggane doli," inna ibana mangelek, "paloas ma akka ibotokki mandulo hita. Ai holan alani namasihol do hula-hulattai asa ro halahi tu tu dolok Ulu Darat on."
"" inna sahalak Pandiangan iboto ni boru Saroding i. "Nauli ma raja nami," Alai didok ibana ma: " Dung pitu ari pe asa boi ungkapon muna gajut on."  Jeppet  Muruk ma ibana, diburai ma tunggane doli ni ibotonai jolma nasomaradat. "Ba hea do lak songon on ma lehonon na tu hula-hula na?" inna halahi mardongan rimas. Dibolokkon ma gajut i. "Hatop pe au mulak,""Adong gorathu dang na laho mulak be ho tu Ulu darat on,""""Boru Saroding nauli, boru ni raja do ho. " Diundukhon boru Saroding ma, jala didok songon on: "Dok ma padan i tunggane dolikku naburju." Dungi didok lahi-lahi nai ma padan songon paborhathon boru Saroding naung hundul di solu: "Dekke ni Sabulan tu tonggina tu tabona, manang ise si ose padan tu ripurna tumagona."
Borhat ma boru Saroding, dilugahon ibana ma soluna-"Peh......"...-dohot nagabe boru Saroding pangisini tao i.  Jala lahi-lahi ni boru Saroding gabe dijouhon do i "Amangboru Saroding.""Parpangiran ni Namboru boru Saroding."SUHI NI AMPANG NAOPAT – TanoBatak
SUHI NI AMPANG NAOPAT
Tung maol do najolo dilupahon halak Batak haporseaonna tu Mulajadi Nabolon. Dung lam laon tingki, dilupahon ma i ala dung ro parbinotoan naimbaru jala mabiar halak Batak mandok Mulajadi Nabolon. Alai ombas saonari on, lam pistar halak Batak, dilului ma hasintongan ni angka hata pandohan i, lam diparhatutu ma na so sala mandok Mulajadi Nabolon sijadihon nasa na adong mangihuthon parbinotoan dohot haporseaon ni halak Batak. Alai nang pe songon i hurang dope parbinotoan ni natorop nabidang taringot tusi sian ugari Habatahon
Ianggo ompunta najolo sai dilului do hahotan ni harajaonna na “marsuhi ni ampang na opat”. I do ojahan ni saluhut adat dohot uhum ni halak Batak. Ojahan i ma nidokna Tona, Poda, Patik dohot Uhum. Angka i do sabor na so jadi langkaan jala ndang jadi suruhon. Naung marpangoloion tu Mulajadi Nabolon do molo dung hot nasida disi.
Dua bagian pandohotan ni suhi ni ampang na opat i, jala tong do opat, ima; Pandohotan parjolo ima; Parbinotoan, Haporseaon, Pangoloion dohot Parulan. Na opat on tarrimpun gabe sada ima Habonoron. Pandohotan paduahon ima; Haserepon, Habengeton, Hapantunon dohot Hahormaton. Na opat on tarrimpun gabe sada ima Hadaulaton. I ma suhi ni Harajaon ni Mulajadi Nabolon pinahot ni halak Batak najolo di harajaonna. Dilapati do i dibagasn sada hata; disi hita hundul disi Ompunta Martua Debata. Disi ojak harajaonna, disi ma ojak (singa ni) harajaon ni Mulajadi Nabolon. Ndang tarpatudos i tu loloan ni “napulpal”.
Raja Uti, ima Raja parjolo di halak Batak na paojakhon harajaonna “marsuhi ni ampang naopat”. Hombar tusi, ia gondang ni Raja i mangihuthon parbinotoan ni angka pargonsi digoar do “suhi ni ampang naopat”.
Tona do tu Raja Sisingamangaraja sian Mulajadi Nabolon “maningahon” pandohotan ni na opat ragam nangkin dibagasan “adat” dohot “uhum” ojahan ni harajaonna, jala ditandosi Raja Uti do i tu Raja Sisingamangaraja (I) asa hot pangulahonna. Ima natarrompu dibagasan padan tabutabu sitarapullang. Harajaon ni Sisingamangaraja pe tong do mar-suhi ni ampang na opat Hombar tusi do pandohotan ni adat ni Batak, tong do marsuhi ni ampang na opat asa gok pangulahonna.
Dung dipapita Raja Sisingamangaraja ojahan ni harajaon Bius, dipatota do asa marharajaon suhi ni ampang na opat. Boi do dapot barita on di Bius Toba, ia rajana opat do. Didok ma i Raja Naopat manang raja maropat. Molo tung adong pe angka partohap na asing, adong do panggoarina be manang raja na ualu asing sian naopat ondeng.
Di adat Batak pe, ndang hot adat i ianggo so dipanjouhon tohonan suhi ni ampang naopat, ima na nidokna pandohotan ni ulaon i. Ima, dongan tubu, hulahula, boru dohot raja. Didok ma podana, “manat” mardongan tubu, “somba” marhulahula, “elek” marboru, “pantun” marraja. Laos dipaihuthon do dohot uhum tusi, molo sala tu suhi ni ampang naopat, ingkon; “sulangan” dongan tubu, “parpisoan” hulahula, “parulosan” boru, “bulangbulangan” raja.
Dung lam sengsang adat Batak, holan sada ragam nama binoto ni halak Batak suhi ni ampang naopat uju di ulaon adat, ima pamarai/pangamai, simandokhon/iboto, sihunti ampang/pariban, dohot boru/parorot (namboru).
Sitogu sabuk tu pudi do didok natuatua sigete nonang sipalinjom hasintongan ni adat dohot uhum. Songon hata ni boru-boru nariting do pangkuling ni sitogu sabuk tu pudi. ndang tarpasingot. Aut tung sura pe dipodai asa marparbinotoan, dipaingot asa marpartinandaan, insak-insak dohot ragam ni hata na roa do pamintoranna., ala dijaga “hatangkangon” ni angka naumposo na girgir marumpamahon eme namasak gigagat ursa ujungna amporotan ma, alana somalna sai duhut narata do digagat ursa.
Tudos ma halak Batak sisongon on niumpamahon ni natuatua; natungging do na teal songon hudon na so hinarpean.
16 respons untuk ‘SUHI NI AMPANG NAOPAT’
Mauliate ma Amang di hatorangan naung pinasahatmu dison nunga tamba parbinotoan, sai tarpaima roha do akka poda si songon on.
Oswald T Tampubolon berkata:
Saya risau akan pernyataan:.
Bilamana dibiarkan, maka kemusnahan adat Batak tinggal menghiutung hari.
Alangkan baiknya kalau ada versi bahasa Indonesianya karena saya kurang paham seluruh bahasa batak yang ada dalam tulisan ini. mauliate.
*** Akan diupayakan sambil dalami bahasa batak ya 😉
Setuju dengan lae Oswald T Tampubolon,alai bohama bahenon nunga ummalo nuaengon anakna sian amana,lumobi molo naung denggan karejona jala godang hepengna olo gabe dipaksahon nadirohana tu natorasna. Molo sodioloi olo mangaruntus,gabe tarpaksa ma dioloi nangpe naung pilit diroha ni natorasna.
Gabe mangandung sip nama amana “Dang simanuk-manuk sibontar andora,dang sitodo turpuk siahut lomo ni roha” (tidak si ayam-ayam si putih dada,tidak si suka hati siambil saja) songon ama ni benget.
Jaman saonnari on nunga hepeng be mangatur saluhutna, Alana iboto akka raja parhata doi salah, alai dioloi mai alana nungga dibayar dohot hepeng parhatai.
Porlu do bahenon muna amang songon pertemuan laho mambahas manang palurushon adat i.
*** Angka dongan ma nian mambahen, ro pe hami… Mauliate
Februari 15, 2008 at 4:19 am
secara tidak sadar sisa perjuangan lebih dari 30 Tahun dijajah sibontar mata….kondisi inilah pada awalnya yang membuat orang-orang Batak sekarang ini menjadi Batak “Nalilu” yang tidak lagi mengenal Rajanya. Berawal dari ketakutan mengucapkan kata Raja, akhirnya mencoba melenyapkan satu kaki dari Suhi ni Ampang Naopat , yang akhirnya menjadi Dalihan natolu.
Maret 14, 2008 at 11:07 am
Budaya menggambarkan tingkat kecerdasan suatu suku bangsa . budaya yang baik adalah budaya yang mampu mendatangkan hal hal yang positif dan berguna bagi kehidupan kita sekarang
Salah satu budaya batak yang terus dilestarikan adalah budaya yang mengatur tata cara bersosial di masyarakat batak. Konsep ini dikenal dengan suhi ni ampang naopat yang kemudian seiring dengan waktu dimana konsep teologis semakin mendapat tempat dihati masyarakat batak konsep suhi ni ampang naopat mengalami pergeseran menjadi dalihan natolu, dari 4 pilar utama menjadi 3 pilar utama, 1pilar yaitu Raja dipindahkan menjadi konsep tersendiri yang tidak terlepas dari kehidupan batak, yaitu Gereja (jauh sebelumnya berkat/pasu pasu bukan dari gereja, tetapi datang dari Debata mula jadi nabolon, sang raja batak)
Jadi marilah kita pertahankan budaya ini sampai anak cucu kita
Agustus 29, 2008 at 8:48 am
Nang ape adong pergeseran manang perubahan taringot tu paradaton ni hita halak batak, diangka luat dohot huta naasing tarlumobi di generasi muda alai ingkon ma nian adong tetap dokument, surat taringot tu adat batak yang sebenarna, jala molo boi dihamu natua-tua nami nadibona pasogit unang ma olo diajari angka naumposo molo memang nasotingkos do. unang songon poda ni umputa :
Ompung naparjolo martungkothon siala gundi napinungka ni angka naparjolo gabe dipauba napar pudi sesuai selera dan kemauan asa sonang rohana.
Oktober 16, 2009 at 4:35 pm
molo ta jaha kamus Budaya Batak na pinature ni MA.Marbun & LMT Hutapea. adongdo bagian paopaton ni dalihan natolu, ima na margoar sihalsihal. Aha do fungsi ni sihalsihal di dalihan na tolu. sarupa do i tu suhi ni ampang na opat?
Adat pinungka ni omputta naparjolo taihuthon sian pudi adat dia mai huroha ?yang dimaksud ? ima adat sipahoras daging dohot tondi sipagabe naniula sipasinur napinahan asa manghorhon kemak muran diparngoluon on tu subject ni napinangihon
contoh ump, Tubu ma tandiang dipogu ni alaman burju burju ma hamu martangiang
asa jumpang mu angka parsaulian nang pe ditingki so panagaman (tak terduga datangnya berkat itu yang Tuhan limpahkan karena doa tadi ) kita lihat konteksnya
Molo so adong antong relevansina tu hahorason dohot kemakmuran dohot sonang ni roha ………… ndang pola sai sude ihuthononta i horas be mada!!!!!!!
ober gultom berkata:
Terima kasih untuk pencerahan yang diberikan…sungguh sangat bermanfaat. Apalagi saya yang di”tona”hon oleh Namboru Saroding untuk mempelajari Suhi Ni Ampang Na Opat sian panuturion Ompunta Mulajadi Nabolon…horas ma tu hita saluhutna
Alogo Speed Siringo berkata:
Sattabi jolo dihita saluhutna, tarlumobi dihamu namambaen hatorangan Suhi ampang Naopat.
suhi ampang naopat i sebenarna melambangkon aha do i bolo dihita halak batak..?
jala aha do pengertianni na satohona Suhi Ni Ampang naopat i,.?
Juli 7, 2013 at 6:55 am
Satabi dihamu rajanami, songon au namanjaha postingan on manang ragam tulisan on, hurang jelas dope huattusi nai baen muna i ima ” SUHI NI AMPANG NAOPA ” Boasa sahat sappe Tu Mulajadi nabolon…? alana bolo nabinoto , sebelum adong agama di Bangso batak dohot undang undang, na mengatur sendi sendi kehidupan sehari hari di Bangso batak” Ima Dalihan Natolu. dan mengatur paradaton ni halak Batak” ima Suhi Ampang Na opat, jala nunga dibagasan suhi ampang Naopat on Dalihan Natolu i.
dia do tutu satikkosna lapatanni Suhi ampang naopat i, jala aha do naopat i…..? mauleate
Juli 7, 2013 at 7:06 am
Belsem Sihombing berkata:
Mauliate ma Tulang, mansai singkop huhilala hatorangan on. Aut ma nian angka dongan (halak Batak) manjalo hatorangan on, asa lam mamoto di “haliluon” na saleleng on. Lam hinaringkothon do mangalului hapolinon ni habatahon i. Ahu sandiri mangantusi hatorangan on, panurat ni posting on hugoari ma i: ‘REFORMATOR HABATAHON’.
(Penulis Skripsi: SPIRITUALITAS AGAMA MALIM (Tinjauan Religionum Terhadap Spiritualitas Agama Malim dan Implementasinya Terhadap Spiritualitas Kristiani), STT-Abdi Sabda Medan, 2012
tindaon pakpahan berkata:
nuaeng nungga tung godang moru impola ni adat batak na adong di pangarantoan on..gumodang na ma nuaeng holan asal jadi,pangidoanghu nian tu sude hita bangso batak,unang be sai ta orui impola ni adat naung tajalo sian akka natua-tua tarlumobi akka raja,asa unang mago adat ni bangso batak i…………mauliate
Sai na di baen do…. – Amani Partogi
← Masiaminaminan – Partitur Koor ( AMA )
Tama sadarion…… →
Sai na di baen do….
Posted on 10 Agustus, 2009 by Hendry Lumban Gaol
Somalna di parpungu-punguan ni halak batak, dung sidung ulaon na maroborat. Taidao i diulaon ada ida do molodi ulaon adat, olo do tuk sadari holanna makatai. Ido hape gabe adong na margeldo nonang, jala sai gok do sihataan. Ai dang tor marmulakan be dope akka tutur, dung sippul ulaon i.
Dimulaima sian akka sahit namasa nuaeng, ra tega do hitaon. Ia saonari, sa mora dia pe artana, gok masna, gik jabuna, alai molo nunga marulaon, holan ihur-ihur i do gattina.
Tung sikkola pe boru ni rajai sahat rodi a Sahat ro di sikkola iba najolo, ikkon tong do pinahan i tu panggadisan. Si raja tega do hita on sude. Dukkon muli boru, mangoli anak tong tanggurung ni pinahan i tu panaggoan. Sahat tahe tu na marujung halak batak da ikkon tong do pinahan i boanna, nanggo pala sada. nungnga mangan babi?”. Bah, ai na umporlu do naeng babi i sian iba?. Dang nanggo disukkun, nunga mangan ho? nunga mangan akka anggim??, alai sukkun-sukkun parjolo ” nungnga mangan babi?. Sukkun-sukkun na mangihut, nunga marlobu manuk?? bibi??. Molo nunga denggan sude, ipe asa disukkun na asing tahe.
Molo didapot natoras niba dang dope mangan pinahan on, so inama muruk na ai didok do, “babi i do pasikkolahon hamuna dah,…” Bah!! nga gabe abbal, jadi dang natua-tua i hape?. hehehe
Namarlapan rupani, molo nunga ro surat ni parsikkola sian medan, laho mangido hepeng tu parkuliaan, tor hatop do pinahan i di gadishon. Molo adong pe aka narikkot tu parhepengon, sai tor pinahan i do si dikkang. Met-met dope iba najolo, marumur pitu taon dope alai ganup manogot, andorang so lao sikkola ikkon manggat-gat panganon ni pinahan ido, labbuk dohot akka na asing.
Saonari, binereng di tipi i, gabe musu na bolon nama pinahan i, e tahe sai na dibahen do.
“Najolo, so na hea niallang naggo tolor ni manuk, tung mar tolor pe manuk manang bibi i sai tor tu panggadisan do ” ninna amanJamordong huhut di galahi sigaret sampurna na i. ” Alai boi do iba hipas, malo, jala boi mangaratto sahat tu tano jawa on ” ninna muse manguduti huhut di obbushon timus ni sigaretna i
“Tutu na i amangUda, adong do najolo suhutanku. Ia aui najolo, ditikki met-met dope, marumur pitu taon dope ia ulaonku ima marmahan bibi, dang pola godang ninan hoaln sappulu ekkor do” ninna amanTaparoi i maradalam mulai sian RT niba sahat tu RT na asinni alai dang naggo marsuara” ninna amanjamro
Pahatop lului, ninna manonggak. Sai tarilu-ilu ma tutu iba mangarjang saba on tu tonga-tonga huhut ma sai marsurak iba sampe dapot do bibi on asa boi mulak tu huta. Diallang hosuk ma inon i, ninna umak niba muse. Tippas! nga sanakkinon mangan i ito, songoni do halakon molor adong akak tutur ungiTutu ma nian i, haru horbo naung mate sadari alani na magulang tu lobbang, datung di tanom i, alai di sahe do di rurua i, dungi dipambagihon tu jolma torop i. Datung manang na marsahit, manang na mahua jolma na mangatton i. Ai holan ari natal dohot tabbaru do masa marbidda, masa maneat manuk, maenat pananggai lapatanna sahali sataon do mangallang jagal najolo di hitaan.
Nasumalin do hajolmaon saonari, ai dukkon maju pe parbinotoan, maju akka teknologi gabe godang ma marroan sahit, marroan akka namasa. Sai na dibaen do!
Pos ini dipublikasikan di HATA SO PISIK dan tag Flu Babi, flu horbo, kombur, lobbu, TORSA. Tandai permalink.
One thought on “Sai na di baen do….”
Effendi Pandiangan Sianpudan
25 April, 2012 pukul 1:38 am\t Balas
ingot lae nai jabu an
Serial Kearifan Batak (1): Save The Best for Last – Batak Indonesia
2019-04-22 2020-10-06 Redaksi BatakIndonesia.com
JAKARTA, BatakIndonesia.com — Ra, torop do hita na hea umbegesa ende na uli on. Torop muse do ra hita na somal mangendehonsa jala tau sude hatahatana i. Save the Best for Last. Ende on digurithon Phil Galdston, Wendy Waldman, dohot Jon Lind di taon 1989, jala diendehon Vanessa Williams taon 1992 marhite album The Comfort Zone.
Mansai tarbarita do antong album on. Disi diharuarhon album on di taon 1992, ende on manigor diojakhon di tirket paopathon di Billboard Top 100 lagu soul di Amerika. Alani i ma, ende on didok ma songon apulapul di si Vanessa Williams di na sumurut ibana sian parlumbaan Miss America (Miss America resignation scandal).
Save the Best for Last, i ma ballada taringot tu sahalak anakboru na bajar na sinta mallabab tu sahalak dolidoli. Nunga pola martaontaon si doli i sai manggohi pikiranna, andorang so, ujungna, si doli i mamuhai mamungka mardongan dohot anakboru i, di na so panagamanna.
On ma deba ponggol parpudi ni ende i:
Di sada tingki di manogot ni ari, hira pukul 7.30 WIB (13/05/2016), tongon di pardalanan tu parkarejoan, tarbege au ende on marhite radio di motor. Manigor huingot ma muse hata ni sahalak pandita sangga mangalehon panorangion nasida di ulaon Seminar Sehari “Revitalisasi Fungsi Keluarga Kristen” di HKBP Porsea Kota, na marpardomuan tu Ulaon Taon Keluarga HKBP 2016. Didok amang i hirahira songon on: “Ompunta najolo i, nunga malo manajemen moderen. Tarida do i sian cara nasida mangalompa dengke (ihan mas, jahir, pora-pora, asaasa, simanjo, siopat, haruting, sibahut, dohot na asing). Molo mangalompa dengke angka ompunta na jolo, sai jumolo do dilapik hudon i dohot angka ragam ni uramuram, isara ni mobi, sotul, baoang rabba, manang bulung ni gadong hau. Di ginjangna i ma dipatitir angka dengke i. Dungkonni, dilakkopi ma muse dengke i dohot uramuram songon sinangkin. Dilompa ma dengke i angonangon. Marsaor ma antong tonggi ni dengke i dohot angur ni angka uramuram i. Diasomi ma muse dohot unte jungga. Bah, tos ma daina. Holan manganggo angurna i pe ndang binerengbe simatua na tongon mamolus di joloniba.”*)
Laho mangan ma. Jumolo do antong uramuramna i panganon, ai di toru dope dengke i. Olo do dua tu tolu ari i asa suda. Anggo di roha, ari paopathon ma mangan dengke. Hape, ala naung ngalingali lompan i, dipalas ma muse, huhut dipahusor lompalompaan i. Saonari, marhusor ma dengke i tu toru jala uramuram na di toru i tu ginjang. Tong, mangan uramuram ma ari paopathon sahat tu ari paonomhon. Dung pe di ari papituhon, jumpang ma tingkina manganhon dengke i, na tumabo i. On ma na nidokna: Save the best for last!
Hombar tu son, huingot ma muse uju i tingki di huta sangga mangan. Sai rap mangan do hami antong, lumobi di parmanganon borngin. Dibagi natuatua i ma tu hami gulamo na tinutung i sadabe. Paniopna adong aturan. Sai tangan hambirang do maniop gulamo (gabbas) i, jala uluna i di ginjang.
Boasa ingkon songon i aturanna? Adong dua lapatanna. Na parjolo, molo tiniop gulamo i di tangan hambirang, gotilon ma i otihotik atuk ni indahan i. Molo dipeakhon do gulamo i di atas panganan i, ndang tarbahen manggotil i otihotik. Alani i, boi do dang suda dope indahan, hape atukna nunga suda (Aturan na asing mandok: “Boi do tambu anggo indahan, alai lompan, ndang!). Na paduahon, ingkon jumolo do uluna i panganon, dung i pe sibuk (tongatonga dohot ihur) ni gulamo i. Sada nari Save the best for last.
Angka dongan, tudos tusi do ra nang parngoluon on. Asa tahan uji, asa sabam, asa hemat, asa sari tu ari marsogot, ingkon do hita tagam di angka ragam ni parungkilon. Mamorsan silang, mian di tonga-tonga ni antuasu, manuhuk auga, dohot ragam ni angka hamaolon na asing tudos do i tu Save the best for last. Happy ending, didok angka parhata sileban.
*)Digandai hombar tu haporluan
BACA: Natal dalam Sebungkus Ombusombus
Penulis lagu: Phil Galdston / Jon Lind / Wendy Waldman-Parker
Lirik Save The Best For Last © Universal Music Publishing Group, Kobalt Music Publishing Ltd., Round Hill Music Big Loud Songs
This Month : 16986
Total Users : 325821
Total views : 1114248
Dung sidung na marsipanganon i , mandok hata ma parjolo sian Boru dohot Bere dungi tu na mardongan tubu , terahir ma tu natoras ni pangoli , dungi mangampu ma sian penganten parjolo ma sian parumaen dungi sian pangoli jala naparpudi ditutup ma dohot tangiang.
BAGIAN V ULAON DI NA MONDING MANDOKHATA Sada unsur adat do di halak Batak molo adong na monding ingkon patupaon do acara mandok hata andorang so dipatuat dope tu udean. Tujuan ni na mandok hata on ima na laho mangalehon hata togartogar tu keluarga ni na monding (namarsitaonon) i. Laos di tingki acara on do…
Mar 10, 2010 · Paranak pe dijou ma dongan tubu, boru, bere dohot dongan sahutana laho patupahon partangiangan. Sidung marsipanganon, mandok hata gabe ma angka tutur tuhasuhuton dohot tu pengantin baru. Mangampu ma muse suhut dohot pengantin baru, dung i dipasahat ma tu haha ni partubu asa diujungi dohot tangiang. ADAT BATAK (Asa Marpatik, Maruhum, Maradat, dohot Martutur ... ANEKA RAGAM INFORMASI: ULAON MARHATA SINAMOT Sep 10, 2018 · Hamu angka boru nami, nungnga dibege hamu sude dalan ni pangkataion mandok hata i tu hulahulanta, tung malo ma hamu jo mandok hata elek-elek, asa pintor dauk roha ni nasida manjalo. Hata sian boru ni paranak : Hamu Raja nami, raja ni hulahula. Aturanna ma i andehonon ni hulahula nami hata i tu hami ianakkonna, Durung do tutu boru, tomburan Dung i annon pinasahat tu uduran ni tulang, laos di uduti ma muse sian uduran ni hulahula. Dung i, mangampu ma hasuhuton (parjolo ma boru ni suhut, ipe asa suhut) Umpasa Batak: Umpasa dohot hata pasu pasu Umpasa dohot hata pasu pasu sian parboru ni na pasahat ulos tu natoras boru ni hela Ramba poso dope ito parumaenmi na so tubuan lata Halak na poso dope parumaenmi, na so umboto agiaha Marmutik ma lasiak dompak mataniari Malo ma hot ito manganju parumaenmi arian nang bodari Andor halumpang ma togutogu ni lombu Adat Batak – Ulaon di jabu | Advendespasaribu's Blog Mar 10, 2010 · BAGIAN IV PARTANGIANGAN (ULAON DI JABU) - 1. TARDIDI  Molo dipatupa pesta partangiangan, jouon ma: - Dongan tubu - Boru/bere - Dongan sahuta - Hulahula… Adat Batak – Pangolihon anak/Pamuli boru ...
Sep 18, 2008 ·  ULAON PANGOLIHON ANAK/PAMULIHON BORU DIBAGASAN … Roland Hutajulu: ACARA ADAT BATAK NI NAMONDING BAGIAN II Kumpulan Umpama Umpasa batak |Informasi Penting
Mangampu di ulaon Mangapuli/Pasahat Hata Togar-togar ...
Mandok hata apul-apul sian pamoruon & hula hula | belajar ... Apr 20, 2019 · Mandok hata apul-apul sian pamoruon & hula hula | belajar adat batak (part 4) Video cara mandok hata dari boru, mandok hata sian bula hula, mandok hata sian tulang, mandok hata mangapuli. Video Belajar mandok hata dohot umpasa sian boru di ulaon ... Jan 21, 2020 · Horas halak kita batak didia pe hita maringanan, Tingki on hubaen sada konten Belajar mandok hata dohot umpasa sian boru di ulaon partangiangan. Biasana acara batak pasti adong mandok hata dimulai Mandok hata sian boru siampudan - YouTube Oct 28, 2018 · 20181002 #mandokhata #keluargacemara #bataktoba. This video is unavailable. Watch Queue Queue MANGAMPU SIAN ANAK - YouTube
Como subrayar un pdf escaneado
Cirugia maxilofacial ortognatica pdf
Temas relacionados con la psicologia criminal
26 Mar 2013 Hata PatujoloRuhut paradaton ni halak Batak mansai timbo jala tung denggan do. ni uban Molo Sitorus Pamuli Boru Adong 3 bulung ringgit sian pinggan mandok hata sigabegabe-sihorashoras mangampu mahorong ni
Jadi tarsongon on ma nian. Songon hata ni umpasa na mandok : Sada silompa gadong, dua silompa ubi, Tung salak pen a mandok hata, sude ma mandok na uli.
Jan 24, 2014 ·E. Tintin marangkup – Pasahat ulos tu penganten – Marhata ...
I-4. Ulaon di namonding – Mangungkap hombunug | ULTOP ULTOP
Hombung ima sada inganan napinatupa sian hau, ala najolo ndang adong dope lamari, jadi hombung on inganan ni angka arta songon sibong, tintin dohot angka na asing di halak Batak. Tingki saonarion nunga tung mansai maol luluan hombung di halak Batak, holan lamari nama na adong. Nang pe songon i, di paradaton tong dope dipangke goar i, ima mangungkap hombung. Molo matua sada natuatua, jala ibana nama naparpudi sian parsaripeonna, sude ianahonna nunga hot ripe, diulahonma mangunghap hombung. Paraman (amang naposo)/tulang naposo ni namonding i do na berhak mangunghap hombung i sian horong ni hulahula. Tujuan ni mangunghap hombung ima na laho mambuat tanda mata/kenangkenangan sian sebagian arta na tininggalhon ni natuatua i. Molo nuaeng on ganti ni tanda mata i dipatupa ma hepeng, alai tong do goarna mangunghap hombung.
Dung mulak sian udean, angka dongan tubu, boru, dongan sahuta nang horong ni hulahula dohot sude tulang, bonaniari digonghon do tu jabu pasahat hata togartogar. Parjolo ma marsipanganon, dung i pasahat hata togartogar ma bonaniari, tulang dohot hulahula. Andorang si diampu, jolo pasahaton do pisopiso tu sude horong ni hulahula, tulang, bonaniari jala pasahaton ma muse pasi tuak natonggi tu udurannasida.
Dung sidung on sude dipasahat, diulahon ma mangunghap hombung. Paraman (amang naposo)/tulang naposo ni namonding i, mandok: “Najolo hupasahat hami do pauseang ulos na soraburuk (hauma) tu amangboru dohot angka sibong (antinganting) tu namborunami. Mangihuthon barita dohot pamerengannami namalo mansari do amangboru/namboru on, sinur pinahanna, gabe naniulana. Tontu nunga godang arta disimpan nasida, jadi mardomu tusi naeng do adong di hami tanda mata”. Mangalusi ma pinompar ni namonding i: “Nauli rajanami”. Laos dipasahatma bentuk hepeng/barang. Dung i mangampu ma dongan sahuta, boru, dongan tubu dohot hasuhuton.
Dipasahat ma tu hulahula laho manutup dohot ende/tangiang.
Molo monding sada natunggane/natuatua, dipatupa do pangarapoton laho mangido paniroion sian dongan tubu, boru, dongan sahuta, hulahula dohot tulang. Parjolo do marsipanganon asa manghatai alai ndang adong parjambaran. Di ulaon sisongonon ndang pola sai ingkon marsipanganon lumobi molo ndang dope marpahompu. Jala muse angka na ro tu pangarapoton i nunga jolo mangan sian bagasna alai olo do sipata hasuhuton manggogohon asa jolo marsipanganon.
Sidung marsipanganon jala denggan hundul sude napinaraja, hasuhuton mangido panuturion taringot tu napasahat saput, tujung dohot angka na asing, jala angka dia ma sipatupaon (nunga marpahompu manang ndang dope). Hasuhuton patolhashon ari partuatna tu angka raja. Jadi dung adong pangarapoton, marbinoto ma angka raja, hulahula dohot sude tulang laho mangatur tingkina songon i nang angka na manghobasi pe. Sidung pangarapoton diujungi hulahula ma dohot ende/tangiang.
Najolo, molo dung marpahompu na monding, asingasing do parjuhut dipangarapoton tu parjuhut di partuatna jala asing do nang arina (najolo lima sahat tu sia ari asa diboan tu udean namonding i, lam leleng ba lam tarida ma sinadongan ni pomparanna). Molo dipangarapoton juhutna namarmiakmiak, ba dipartuatna (diparihutna) lombu sitiosoara ma juhutna. Molo lombu sitiosoara parjuhutna di pangarapoton, gaja toba (horbo ±400kg) ma dipartuatna (diparihutna).
Molo gaja toba (horbo) parihutna, dibagihon (didabuhon) ma jambar sian sada pansa (pansa on khusus dipature di parmonding ni natuatuaon ±2meter timbona). Najolo, jambar on tata dope jala disi do hulinghuling dohot imbuluna, digoari ma on MARPANSA.
Molo hurang do sinadongan di hasuhuton (dang mampu), nang pe naung marpahompu, ndang dibahen mangarapot/pangarapoton. Alai dipatupama partangiangan, juhutna namarmiakmiak do. Dibagasan sadari do partangiangan dohot partuatna jala on ma nanidokna mardalan nabolon.
Di ulaon partangiangan, mardalan do acara manjalo tumpak dohot mangalehon hata pasugabe. Nuaeng on, tarlumobi na di kota, nang pe i namora, molo soadong be sipaimaon ni suhut, paling lambat tolu ari nunga di boan tu udean. Pangarapoton dohot partuatna dobagasan sadari digoari ma i, MARINDAHAN NAMASAK.
Adong dua ragam marindahan namasak:
––Pangulahon ni pangarapoton sarupa do sude:
Acara di alaman/acara partuatna
Diboan ma tu udean
Si Job Marsihohot tu Debata | Isi ni Bibel
Si Job Marsihohot tu Debata
Diunjuni Sibolis haporseaon ni si Job alai marsihohot do ibana tu Jahowa
ADONG do jolma na boi marsihohot tu Debata nang pe diunjuni? On ma sungkunsungkun ni Sibolis na boi dialusi sada baoa na margoar si Job.
Maringanan dope halak Israel di Mesir, adong ma sahalak sisolhot ni si Abraham na margoar si Job, na maringanan di tano Arab. Tingki i, marpungu ma angka surusuruan di jolo ni Debata, Sibolis pe ro do disi. Didok Jahowa do pos ni rohaNa tu si Job naposoNa na marsihohot, jala ndang adong na marhaporseaon songon ibana di tano on. Alai ninna Sibolis, mangoloi pe si Job ala dipasupasu jala diramoti Jahowa do ibana. Ninna muse, autsura dibuat na adong di si Job buraanna do Debata.
Dipaloas do Sibolis mambuat arta ni si Job, dung i mate anakhonna jala dibahen ma ibana marsahit. Ndang diboto si Job, boasa masa i, ninna rohana boasa ma dipaloas Debata pangunjunan on. Alai, nang pe songon i ndang gabe ditadingkon si Job Debata.
Ro ma tolu aleale ni si Job mandapothon ibana. Panghataion ni nasida on ma na godang tarsurat di buku Job. Ninna nasida tu si Job, masa pangunjunan i alani dosana do. Jala ndang disarihon Debata naposoNa manang ndang pos rohaNa tu nasida. Alai, ndang porsea si Job tu hata ni alealena i. Didok ibana ingkon marsihohot do ibana tu Debata sahat tu na mate!
Alai, adong do na humurang sian si Job, ninna rohana sumintong ibana sian Debata. Ditangihon si Elihu do sude panghataion ni nasida i. Dipasingot si Elihu ma si Job ninna ma: umbalga do Jahowa sian sude jolma. Dipinsang si Elihu do huhut angka aleale ni si Job na jungkat.
Dung i, dialusi Jahowa ma si Job. Huhut dipatudu Jahowa angka na tinompaNa na mambahen longang, diurupi si Job asa mangantusi na so adong lapatan ni jolma martimbangkon huaso ni Jahowa. Ditangihon si Job do pinsangpinsang ni Debata jala disolsoli ma angka hatana. Ala ”parholong roha do Jahowa jala parasiroha godang,” dipaulak do hahipason ni si Job, artana dua hali lompit jala dilehon sampulu anak di ibana. (Jakobus 5:11, Bibel Siganup Ari) Nang pe manaon pangunjunan, alai marsihohot do si Job tu Jahowa, jala boi dialusi ibana hatahata ni Sibolis na mandok dang adong jolma na marsihohot tu Jahowa molo diunjuni.
—Dibuat sian buku ni si Job.
Sungkunsunkun aha do na didok Sibolis taringot si Job?
Aha do na dapot tarida ala na boi dipartahanhon si Job haporseaonna tu Jahowa?
PARKARO NA BALGA
Didok do si Job—partigor–na mangoloi Debata—alai Sibolis mandok ala dipasupasu do si Job umbahen disomba Jahowa. Surusuruan dohot jolma pe manomba Jahowa ala na dipasupasu do. On ma sungkunsungkun ni Sibolis taringot haporseaon ni jolma tu Jahowa. Na gabe parkaro di porlak Eden na didok ni Sibolis, tutu do Debata na marhak mamarenta jala dipadalan do i mangihuthon hatigoran. Di buku Job dipaboa, surusuruan dohot jolma boi manghatindanghon hadaulaton ni Jahowa molo marsihohot nasida tu Ibana.
Panurat Alm St. D.P. Hutagalung (Opung ni si Salomo): ANAK TUBU BORU SORANG
Pinatomu ni : Raja Bilher Marpaung (Op Miduk)
Molo pamuli boru, ganup do patupahon ulos manang digoari mangulosi, huhut mardongan umpasa. Digoari do i ulos sampe tua manang haen marulu. I do ulu ni ulaon i, manang ala pesta parunjuhon, i do umbahen dipatupa ulaon i, patandahon roha na pantis di roha ni natoras ni na muli i/parboru i pahutahon boruna tu huta ni hamulianna.
Dibagasan roha dame mardongan pasu-pasu jala ingkon sai jumolo sahat ulos sampetua tu na pinamuli, molo tung adong angka ulos panoropi, digoari nuaeng on ulos holong alai dinajoloi digoari do i ulos sigohi rambuan. Manang bohape uli ni ulos angka na nilehon ni angka na marholong ni roha, holan sada do na nigoaran ulos sampe tua.
Molo dung jumpang di tingkina jala dapot di arina dapotan tua boru na marhamulian i, digoari ma i manggora pamuro manang jumujung hunik, ala holan ibana dope umboto i dohot angka donganna ina. Molo dung tanda dibereng sihatoropan (3 bulan) digoari mai muse manghutti pagar. Molo dung gok bulanna 6 bulan - 7 bulan digoari muse ma i managam haroan. Sude hata nabolon, boi do i didok mardenggan pamatang, adong do hata Batak mandok marsandang, bunting alai hata na hurang sir-sir do i. Manat do halak Batak mangkatai, holan tu pinahan do didok marlambe, marutang digoari.
Najolo, molo sorang poso-poso marumur 5 ari - 7 ari dilalo nasida do poso-poso i. Dibahen ma batu tolu manang lima, somalna batu parbue do dohonon. Ditutung ma batu i tu pansisuluan ni inanta i, dung margara-gara (mohop) disiram ma batu na hona tutung i, jala diabing ma poso-poso i di atas batu na hona tutung i, didok ma hatana:
Mangihuthon adat, jumolo diboan do poso-poso i mangebang asa boi nasida mandapothon pesta manang paningkiran/ memereng bangke. Dung sidung ulaon pangkaroanion, diboan do poso-poso i mangebang di ari onan. Sada ruhut nadenggan do dihalak Batak ulaon mangebang. Molo tung adong tutur naso sanga tingkina dohot mangkaroani poso-poso i, disi ma dipasahat siluana jala dibahen natoras ni dakdanak i do (dipatupa) lampet dohot pisang silehononna panganon ni angka tuturna na jumping di onan i jala na mangalehon siluana. I ma dilehon songon ganti ni (sipanganon) silehon-lehon ni tuturna i, unang hira natinalup poso-poso namanjolo, ai ingkon do marbalos angka adat.
Dirajumi halak Batak do uju i, ramun do ina nabaru mangintubu ala sai ruar mudar na kotor, digoari do mudar na kotor i daro-daro. Dung marumur dakdanak i donok tu tolupulu ari, dohot paretongan molo sorang di Artia unang jolo dapot muse ari Artia di bulan na ro, diboan natorasna ma dakdanak i (poso-poso) dohot inangna pangintubu, mandapothon Malim, didionna ma poso-poso i. Somalna uju i tu batang aek di boan laho mandidi poso-poso i hombat tu luatna be), jala laos diuras ma inangna pangintubu asa ias ibana sian angka naramun jala dibahen ma goar ni poso-poso i.
Dung jolo diuras angka Malim do ina namangintubu i asa boi ibana marhobas di angka loloan ni Raja, ai dirajumi halak Batak naparjoloi do, ndang sanggam ina nabaru maba, patupahon angka sipanganon ni raja na marlolo, i do alana ingkon jolo diuras. Tu paninghiron pe (maujana), ndang dijujui ina i laho manang mandapothon maujana i. Molo tung ingkon do ina i laho tusi, ditadingkon do poso-poso i di jabuna manang dipasahat tu sisolhotna.
Dung martutuaek poso-poso i nunga margoar ibana, jala ido umbahen dipangido angka natua-tua sai goar sipajou jouon ma goarna i jala goar sipaihut-ihuton. Dilehon (didok) angka natua-tua do umpasana:
Dangka ni hariara tanggo pinangait-aithon
Sai siripe gabe-siripe horas mamboan
Goar nai sitongha panahit-nahiton
Adong do dua ragam haroroan ni goar di halak Batak jala didok ma i goar tulut dohot goar alalan, na boi muse patorangon di angka tingki na asing.
Olo do adong dakdanak dung dibahen goarna sai marsahit-sahit, didok natua-tua ndang tarboanna goarna i, umpamana dibahen goar ni dakdanak i SIGURO asa anggiat guro nian haroroan dohot pangomoan di natorasna, hape dirajumi natorasna i lam tu surutna do pangomoan nasida jala dakdanak i pe gabe sai marsahit-sahit. Gabe diganti ma goarna i gabe si Benget jala dipabotohon tu angka raja dohot natua-tua. Ima nadidok di ugari ni habatahon manggoar-goari.
Ragam ni haroroan manggoargoari;
Songon hatorangan dijolo; di tingki namartutuaek dakdanak i nunga dibahen goarna alai dung lam magodang pamatangna lam tarida bangho-bangho nauli di ibana umpamana si Sabar do goarna jala ndang olo ibana mandongani angka donganna mangulahon haurahan, jala sai olo do ibana mamodai angka donganna samagodang. Ibana dipajolo donganna mandok hata diloloan gabe digoar-goari ma ibana ampa: ampar dungdang.
Ala godang do marama tu dakdanak i dohot marompung angka naung magodang dohot naung sohot ripe, asa boi panjouhonon ni natorop gabe dibahen ma goar-goar na; ompu binglau, op jarojak, d.n.a.
Angka jolma napinajolo diangka panguan, dohot di partontangan gabe manghorhon hamonangon digoargoari ma i; ompu ni bisuk.
Di ulaon ugari diharingkoti manurat dohot mangaraksa ulaon di goari ma i; parmaksi.
Pauseang ima goar ni parbagian ni boru di angka na boi. Dilehon do pauseang di tingki pamuli boru, alai tangkas do i dipatondong tu sinamot ni boru na muli i. Ndang asal dilehon boti. Jala andorang so dipasahat pauseang tu boru na muli i, tangkas do i diligi (digoari didege-dege) paranak. Disungkun do marboni sadia hauma i. Molo marboni 6 solup ingkon lehonon ni parboru i do boni ni hauma i 6 solup di tingki pasahat pauseang i. Olo do di tingki mulak une dipasahat boni i jala pauseang na pinasahat ni natorasna tu boruna namuli i. Boi do muse dipasahat boruna i, gabe pauseang muse tu boruna. Sian i do sialana umbahen didok tulang ni namuli sijalo sinamot paidua.
Jala molo naeng gadison ni boruna i hauma pauseang i, ingkon jolo marpanungkun tu hula-hulana, molo diarga halak hauma i umpamana 100 belek, boi do i gabe 70 belek tu hula-hulana i, jala digoari mai mulak tu rangkena.
Sinamot, digoari do i muse boli ni boru, ido umbahen adong dua pandohan manjalo/mangkatai sinamot ni boru manjalo boli ni boru. Marhata do angka raja-raja dohot angka natua-tua natunggane, tangkas jolo masiunduhan do parboru dohot paranak digodang ni sinamot sipasahaton ni paranak.
Molo diunduk sinamot marpauseang, diasam do arga ni pauseang siboanon ni boru namuli i, umpamana 200 belek (eme), unang adong na masirugian (mangururi). Molo angka ompu na parjolo i, digoari do i barita na tinaruhon. Angka parsinamot na humurang ndang barani/olo nasida manaringoti pauseang. Jolo dirajumi do pambahenanna, ido umabahen adong mandok nunga hulilit bolonhu, husuhat ginjanghu, ndang talup di ahu manjalo pauseang, asima rohani Tuhan tu joloan on sai sinur ma napinahan gabe naniula asa adong panamotan sinamot naboi paihut-ihuton.
Diasam angka ompu naparjolo i do molo marhata sinamot ingkon tangkas di rajumi asam ni pauseang 200 belek boras, horbo marasam 150 belek boras, mas marasam 50 belek boras, suhini ampang naopat gabe 40 belek boras. Jadi molo pinapungu sude asam ni sinamot i arga sinuaeng on gabe 440 belek boras. Molo mardos ni roha paranak dohot parboru, boi do marpauseang di hutana, lapatanna gabe dilehon simatua ni boru namuli i ma tano manang hauma tu parumaenna dohot anakna, digoari mai ragi-ragi ni sinamot. Jadi hira 2 ragam parbagian ni anakna i, ima ragi-ragi ni sinamot dohot panjaean.
Marragam do ruhut ni parbagian di halak Batak. Parbagian di anak digoari panjaean, parbagian tu boru digoari ma i pauseang. Ido umbahen adong hata i mandok; seang do pauseang molo soadong marhaseanghon, jala unang diseang-seanghon pauseang. Ndang ingkon sai sude boru ni sada ama sijalo pauseang, umpamana: adong lima halak boru ni sada halak, tolu mandapot pauseang, na dua halak nari ndang dapotan pauseang. Angka boru na martinasak do dapotan pauseang.
Maiturun somalna ndang dapotan pauseang, dung pe digarar adat sulang-sulang tu hula-hulana asa barani manaringoti pauseang. Adong do pauseanghon tu boruna ogung, adong do angka barang na arga na asing, piso halasan, dohot namarragam tu haringkotanna.
Naginoaran ni ompu angka na parjolo i dondon tua ima parbagian sian ompungna tu pahompu sihahaan tubu ni anak sihahaan. Anak sijalo dondon tua, dua hali dapotan, parjolo dapotan ibana sian ompungna dondon tua, dapotan sian amangna panjaean. Somalna di tingki na martutuaek do dipasahat ompungna dondon tua dohot indahan arian tu pahompuna. Di ujung ni ngolu ni ompungna sipargugu do sijalo dondon tua dohot si jalo indahan arian songon gugu ni natorasna, ndang digoari nasida sipanumpahi atik pe dihorong ni pahompu nasida.
Naginoaran indahan arian ima parbagian ni pahompu tubu ni boru sihahaan. Sarupa do pahompu sijalo dondon tua dohot sijalo indahan arian, rap sipargugu do nasida di ujung ni ngolu ni ompungna. Diujung ni ngolu ni natua-tua, ditingki namardondon tua (magaliathon sanggul) parumaen sihahaan do manghunti ampang na marisi sanggul i. Alai molo dung adong pahompu ni natua-tua i sian anak, nialap ni pahompuna i nama manghunti sanggul i.
Dipartingkian ni angka ompu naparjolo i, masa do paorohon anakna tu boru ni tulangna, alai ndang sai holan na marboru ni tulang dohot maranak ni namboru asa masa paorohon. Pinatorang ma jolo saotik tarsingot tu na paorohon dohot oroan.
Ditingki metmet dope anak dohot boru ni hula-hulana, dipaorohon nasida ala hinorhon ni denggan ni palilung ni namarhula-hula marboru. Di tingki paorohon anakna tu boru ni hula-hulana, asa adong rahut-rahutna, olo do dipatudu santurpuk hauma laho boanon ni boruna i gabe pauseang dung marhasohotan nasida.
Di angka na marale-ale pe masa do paorohon anakna tu boru ni ale-alena, tudosanna; adong ma dua halak partiga-tiga horbo sahalak marga S sahalaknai marga P, ala dos ni roha nasida jala angka palilung nadenggan, gabe markongsi ma nasida di partiga-tiagaon. Molo marga S manuhor horbo dohot manggadis, dohot do pangomoan i dibagi dua nasida laos songon i muse molo marga P manuhor dohot manggadis, sai dibagi pang nasida siganup ari, gabe saut ma dipaorohon marga S anakna, tu boru ni marga P. Hira songon i ma hatorangan najempek tarsingot tu OROAN dohot NAPAOROHON.
Didia do asing ni na martandang dohot na mangaririt? Angka doli-doli naung magodang jot-jot do i laho martandang mandapothon angka donganna doli-doli dohot namarbaju. Di partandangonna i do olo gabe tubu tu rohana mangaririt naboru na suman jala na umbuk tu rohana. Di angka tingki na salpu, olo do natoras ni baoa mangaririt laho parumaenna.
Marragam do pangaririton di halak Batak Toba. Molo di Toba Holbung masa do najolo, molo dung matua sada natua-tua maranak namet-met dope ibana olo do diparirithon anakna i nang pe so gok dope umurna laho mangoli, alai jotjot do i dapot di anak sisada sada. Namasa sisongon i digoari halak Batak Toba do i PARUMAEN DILOSUNG. Anakna diparirithon, amana do nampunasa di sihabunian, alai angka na tinubuhon ni parumaenna i dietongi do rindang ni anakna i.
Marragam do sangkap ni roha di pangaririton, adong do i marnida hamoraon dohot hasingalon ni hula-hula ni boru-boru i. Alai nang namora parboru ianggo so basa do mangalehon pauseang sipata do tartading boruna. Hansit do na manarita, humansit muse do na so adong sisaritaon. Taonon bubu do pambuaton sian na martondong, molo so dapot dibonana, ditonga-tongana, molo so i nanggo di ujungna.
Dung unduk masioloan sahalak doli-doli dohot sahalak namarbaju na tinongke ni rohana tinodo ni panailina dipabotohon ma parjolo tu angka dongan na naposo. Dititi nasida ma sada ari asa masilehonan TANDA nasida jala digoari nasida do i TANDA SAUT.
Diarahon doli-doli do dongan haposan ni rohana di na pasahat tanda i ibana, jala namarbaju i pe tong do mangarahon donganna namarbaju asa gabe adong sitindangi dohot sijongjongi di nasida nadua. Ditingki na pasahat TANDA i nasida dipatupa nasida do sipanganon hombar tudos ni roha nasida nadua.
Ndang apala sai ingkon dos arga ni tanda i, boi do sada ulos lehonon ni namarbaju, boi do sada tintin lehonon ni doli-doli. Di tingki pasahat i nasida nadua dipatupa do adatna tu donganna naposo, digoari ma i hotang-hotang na. Hepeng do dilehon hotang-hotang na i sibagihonon ni angka naposo na mangadopi ulaon i. Tung sura adong ro manopot namarbaju i, ndang jadi unduhonna be, ai nunga adong tanda ni anak ni halak dijalo.
Doli-doli pe tung sura dijujui natorasna ibana tu boru ni halak, na so jadi oloanna be, ai nunga dipasahat tanda burjuna tu boru lomo ni rohana. I ma patuduhon arga ni tanda dihalak Batak songon sada padan na togu do i di nasida;
Dengke ni sabulan tu tonggina tu tabona
Ise si ose padan tu ripurna tu magona
Togu urat ni bulu toguan urat ni padang
Togu ni dok uhum toguan nidok ni padan
Ima sada diugari ni habatahon, tung naso jadi do oseon padan.
Dung adong roha napadonok sahalak doli dohot sahalak namarbaju, dipaboa be ma tu natorasna naung adong parbogasonna. Disuru natoras ni doli-doli ma suruanna haposan ni rohana mandapothon huta ni parboru. Jadi borhat ma na sinuruna i mandapothon huta ni parboru. Dijumpangi ma dihuta i sahalak sian dongan ni parboru i, mangkatai ma nasida rampak patolhashon tu natoras ni namarbaju i.
Dihatahon nasida nadua ma aha hinarohon ni nasida tu natoras ni namarbaju i. Tung sura adong na olo manang na hurang suman diroha ni parboru, ingkon malo do domu-domu paturehon saluhutna i. Tung adong pe pamola-mola ingkon malo do domu-domu mamudun sude pangkataion. Sugari adong hata na manarita sian parboru tu paranak dohot sabalikna, domu-domu do sipaturehon narundut disi. Ido umbahen manjalo jambar HANGKAM domu-domu, alana, di sude pangkataion ingkon boi do dihangkam domu-domu.
Borhat ma sisolhot ni paranak manopot huta ni parboru patorushon pangkataion naung tinotas ni domu-domu. Uju i diharbangan manang dipartungkoan ni huta dope marloloan nasida ndang apala ulaon martonga ni jabu dope sisongon i. Somalna tuak tangkasan dope diboan paranak dongan ni gabur-gabur. Umbahen ndang apala martonga ni jabu ulaon sisongon i, atik tung adong panundati, ala sitongka do molo martonga ni jabu siulaon gabe sundat, i do umbahen didok:
Sapala pantis, pantis di siagalangan.
Sapala naung diula, sitongka di paralang-alangan.
(Siagalangan = jabu ruma, siatungholan = jabu sopo).
Laos ditingki na marhori-hori dingding i do ditaringoti panamotan dohot adat na mardomu diulaon i. Molo dung masitomuan raja na pinajolo ni paranak dohot raja na pinajolo ni parboru marnatampak dohot raja ni domu-domu, boi do disi dilehon patujolo ni ingot-ingot ni sinamot.
Marragam do hata Batak taringot tu hata pudun, ima; 1. Pudun mangolu. 2. Pudun mate. 3. Pudun ro. Mamudun lapatanna pasadahon. Pudun saut: pasadahon jala pasauthon angka tahi dohot pingkiran di angka parbogason, parsohoton ni sahalak doli-doli dohot namarbaju. Ditingki namarpudun saut tangkas do i diatas ni sipanganon jala palolo parjambaran do diulaon i, huhut manjalo ma parboru patujolo ni sinamot, manjalo ingot-ingot jambar ni do situan natorop. Ima na ginoaran ingot-ingot ni sinamot dohot na marhadomuan tu ulaon namarunjuk. Di tingki namarpudun saut do ditotas rumang ni saluhut angka naringkot, na marhadomuan tu paradaton i sahat dohot ari parunjuhon.
TANDA BURJU DOHOT TANDA SAUT
Dung martopi parbogason ni sada doli-doli dohot namarbaju dipasahat ma muse tanda burju dohot tanda saut, jala di atas ni sipanganon nama i.
Molo mangose janji baoa di padan nasida, simago-mago do tanda na sian ibana, alai molo namarbaju do mangose ingkon silompit dua do gararonna.
Habang ruba-ruba, tu dangka ni singgolom
Na sada gabe dua, na tolu gabe onom utang ni sipahilolong
Pat ni lote, tu pat ni satua
Mago ma pangose, horas na ni uba.
Ditaon 1965 tu toru, torop do doli-doli dohot namarbaju marlangka mangalua dohot maiturun, ala na ndang songon si saonari on dope. Molo ulaon martinasak ditingki i, ingkon adong do sinamot asam ni 200 kaleng boras jala ingkon tangkas do dihatai taringot tu todoan suhi ni ampang na opat jala ndang boi gait. Lumobi tu tulang ni na nioli, ai sijalo sinamot paidua do i jala amang tuana manang amang udana sijalo pardua ni sinamot.
Boasa didok tulang ni namuli sijalo sinamot paidua? Hauma pauseang na binoan ni inang pangintubu ni namuli i, boi do muse dipauseanghon tu boruna na muli i, alai ingkon siparbinoto do tulangna. Amanguda manang amangtua ni namuli pe umbahen digoari i sijalo paidua ni sinamot, olo do i manopik haumana tu boru na pinamuli ni nasida. Ima angka ruhut na togu di adat Batak, alai holan tu sijalo todoan do i, dang ala lima tulangna manang opat amangna martinodohon gabe sarupa sude. Ido umbahen molo pamuli boru sai matua jolo di hatai sijalo todoan.
Molo pinaihut-ihut, sinamot 200 kaleng boras tu tulang 20 kaleng boras tu namboruna 10 kaleng boras tu amang uda 20 kaleng boras tu iboto ni namuli 10 kaleng boras, gabe punguma sude 240 kaleng boras. Molo hepeng nuaeng hira-hira 240 x Rp 50.000,- ima Rp 12.000.000,- (sampulu dua juta rupiah). Alai molo di angka namora, boi do i digonopi, alai molo tu dongan napogos na hurang dabu-dabu borat do i. I do umbahen godang langka mangalua dohot maiturun.
Molo dung diluahon anak ni paranak boru ni parboru ingkon do taruhonon ni paranak siboa-boai tu huta ni parboru paboahon naung dirajahon boruna i. Hata nuaeng nunga sipata risi tupinggol ni na mangantusi ruhut, didok manaruhon ihur-ihur, jala olo do didok muse mangallang ihur-ihur ni boru. Ima hata na so marpaho. Ingkon marpaho do molo mangkatai. I do umbahen sai didok natua-tua nuaeng on ndang adong piga na boi pahot ruhut paminsangon. Jolma naposo pe nunga adong na so mangkaringhoti ruhut, gabe hira na alogoon nama ugari i, ala so rap mangkaringkoti.
Molo dung ditaruhon paranak siboa-boai, tu huta ni parboru, borhat do muse sian parboru, tu huta ni paranak mangaligi boruna i manang na toho do diparaja, ima na ginoaranna langka pangihut-ihut alai laos i do TINGKIR LOBU. Maningkir, manang na pomparan ni na raja do pangoli i tading-tadingan ni bosi marihur. (Tading-tading ni bosi marihur hata nauli do i, ai pinompar ni parpiso halasan do lapatan ni i.)
Masa do di tingki najolo i ditarik parboru boruna sian huta ni paranak ala so domu pamerengan ni parboru i tu paranak. Alai adong do boru na manghongkop hamuliana didok tu natorasna; “molo pogos pe helam on napogos hu do i, molo susa pe na susaongku do i, tumagon ma sirang ulunghon boan tu hutamu, alai anggo badan hu ingkon tinggal nama dihutaon”, ninna. Alai adong do deba boru i na olo mulak diboan natorasna.
Molo masitomuan do pangkataion ni parboru dohot paranak, masisisean ma nasida taringot tu ulaon na mangihut, ai ndang mamboan sipanganon dope parboru molo ulaon tingkir lobu. Laos tingkir tanggtingkir lobu i do digoari. LOBU, LUMBAN, HUTA. Hira padonok do pangantusion ni i.
Sipanganon ditingki tingkir lobu, tong do paranak patupahon, ai adat ni Batak mandok si panangkok namale si patuat nabosur. Taringot tu ruhut ni na masisisean ndang pola pinatorang, alana ulaon na somal do i. Dung sidung nasida marhata sigabe-gabe digollit nasida do sinamot sigararon ni paranak tu parboru di pesta unjuk, jala ndang marsibuha-buhai be i. Siboa-boai i do ganti ni sibuha-buhai. Alai molo ndang tarpatupa paranak dope pesta unjuk, “holan pasu-pasu raja ma jolo rajanami”, ninna paranak, sijaloon ni parboru ma PASITUAK NATONGGI.
PANGAMAI (Bapauda manang Bapatua)
PANGGONGKON (Haha ni pangoli)
PAROROT (Namboru ni pangoli)
PAMARAI (Bapa uda/Amang tua sijalo pai dua ni sinamot)
SIMOLOHON (Ibotoni na muli)
PAROROT (Namboru ni na muli)
TULANG NI NA MULI (Sijalo sinamot paidua)
Adong do hata Batak mandok:
Ndang jadi ribahon ulosniba ala bolak, ndang jadi gotapon rambu ni ulosniba ala ganjang.
Dung adong marsaminggu naung manjalo pasu-pasu parbagason na marhasohotan i, ro do muse angka dongan panaru ni boru naung marhamulian mangebati nasida. Digoari do i manaruhon lampet. Lampet dos do i dohot gabur-gabur. Ia lampet hata na somal do, alai gabur-gabur hata adat do i.
Dung sidung nasida manganhon gabur-gabur i, disungkun donganna namarbaju i ma boru na marhamulian i manang na boha do pangalaho ni hamulianna i, BAOA DO? Molo adong sungkun-sungkun sisongon i, nunga diantusi lapatanna. Ai molo so baoa hamulianna i, ingkon boanonna do i tu parubatan, jala molo so baoa hamulianna i olo do mulak boru naung marhamulian i tu huta ni natorasna.
Mangkata-hatai ma nasida, panarui dohot boru naung marhamulian i, manambai parbinotoan ni angka naposo molo marhamulian muse. Di ruhut-ruhut ni parsaripeon, marsimatua, haha-anggi, dohot mareda, songon i muse marsisolhot nang mardongan sahuta. Ruhut na uli do i di nasida.
Di na laho mulak sitaruhon gabur-gabur, diborhati nasida do i. Olo do dipatupa lomuk-lomuk ulak ni lampet na binoan nasida i. Dung sahat nasida tu hutana, jolo tu jabu ni nampuna tubu ni na muli i do parjolo nasida. Paboaon ni angka namarbaju sitaruhon lampet i ma tu inang pangintubu ni boru na marhamulian, hinauli dohot hinadenggan ni pangkataion ni nasida.
Songon ima hatorangan na jempek taringot tu ulaon ni sitaruhon gabur-gabur.
Sada siulaon na ringkot do dihalak Batak na marpio. Hira sude do sisolhot dongan tubu dohot boru, mamio parumaen ro, ai laos ditingki na marpio i do ditanda parumaen ro angka tutur nang sisolhot, laos dipoda-podai ma na marhasohotan i, asa diharingkoti mangalului ngolu-ngolu dohot ruhut-ruhut ni paradaton.
Molo tongon do namboruna, manang edana iboto ni na mangoli mamio nasida, diborhati simatuana do i dohot boras satandok siboanonna manopot namboruna manang edana i jala di nalaho mulak pe nasida sian bagas ni namboruna, manang edana i diborhati do i dohot sipanganon jala dijalangkon do pasisabunna. Di angka na boi, olo do dilehon pangkean ni na pinio i. I do asingna molo namboru manang edana mamio nasida sian angka dongan tubu. Ale-ale pe olo do adong na mamio parumaen ro.
MULAK UNE (PAULAK UNE)
Dung sidung nasida marsipanganon, parboru dohot dongan tubuna marnatampak ma dohot paranak. Ipe asa masisisean di sintuhu ni indahan na las dohot juhut na marsaudara. Ndang pala pinatorang dison ruhut ni paniseon i, ai ulaon na somal do i, tung manangkas do i patandahon hot ni partuturon di na marhula marboru, ai olo do di tingki pesta unjuk i ndang tarbahen renta sude na tinogi ni parboru, ala sai olo pajumpang angka siulaon, manang olo do adong abat-abat. Jala di tingki mata ni pesta i ndang haru sinok parmanganon ni parboru pangintubu dohot paranak pangintubu. Di tingki na paebathon parumaenna ma dipaune. Disi ma dipasahat panggohi ni somba ni adat.
Ditaon 1959 ditingki PORANG PRRI, ala sobu ni porang i, ndang sai tuk be angka tingki ni na martutur marhula hula, marboru masitopotan, i do mula ni gabe masa ma sisongon i. Boha ditingki saonari on molo tong dope patupaon ulaon sadari, sai songon na ni eak ni porang nama siulaon?
Molo pajaehon anakna halak Batak, digonghon do angka tuturna, dohot raja ni huta lumobi tu simatua ni anak na pinajae i. Jala sipanganon di siulaon i, di jabuni na pinajae i nama dihobasi. Ido umbahen didok tingkir tataring. Andorang so ditutung dope tataringna nunga parjolo hian diboan tu jabu i mual sitio-tio. Parumaen na pinajae i do manghunti mual i. Diboan do dohot pagabe, anak na pinajae ma maniop-niop i. Diboan do panutuan (papene) dohot tutu, anduri, ampang, dohot sude angka na ringkot ula-ula ni panjae-jae. Alai ndang sai anak dohot parumaen maniop-niop i sude.
Dung sidung nasida marsipanganon, dipasahat natoras ni anak na pinajae i ma panjaean ni anakna. Di angka na tuk dabu-dabu dohot naboi, dilehon do hauma panjaean tu anakna dohot balanjona paima dapot gogo ni na niulana. Simatua ni na pinajae i pe diurupi do helana dohot boruna di nalaho pajaehon. Di angka na boi olo do dilehon golat manang eme. Sude ro di pamoruanna masilehon sian ibana be olat ni na tarbahensa.
Molo dung manjae anak na pinangolihon, ihuthononna ma angka paradatan, lumobi liat-liatan. Maradat do angka ompu na parjolo molo mangindahani liatan, umpamana saampang be liatan, boi do satonga ampang sian anak manjae. Alai anggo jambar tataring hot be do parbagina. Adong do masa di angka luat na ginoaranna situhuk gugu, ai sai gumodang guguna sian donganna. Dihormati do i, dipasahat do tu nasida jambar tunggane.
Ingkon mangholit do jolma na baru manjae, asa tu dengganna muse bohal ni ngolu nasida. Adong do ende-ende tu nambura manjae mandok; Danpedang danpedang, sipira ni dengke. Tabo aek ni hurhur Nambura manjae.
Lima do dalihan di atas tataring, ima patandahon naung boi nampuna bagas i martamue. Molo panangkar-nangkar tolu do dalihanna, ima patandahon na so talup dope ibana manamuei, angka raja pe ndang hum roha ni i manganhon balanjo ni panangkar-nangkar, ai na mamupusi do didok pangalaho sisongon i. Parsopo-sopo di balian pe tolu do dalihanna, patandahon ndang jabu panamuean i. Mansai godang do angka ruhut-ruhut di halak Batak, i do umbahen didok na maol mura do tandaon halak Batak.
Jot-jot do binege hata manuruk-nuruk, aha do lapatanna jala aha disuruk? Pinatorang ma jolo dua bagian hata na manuruk-nuruk:
Manuruk bale-balena ala baru sidung ditungkangi, ndang marpanggonghon ibana tu angka tuturna, holan nampunasa bagas i do mamasuhi bagasna i, songon na hohom siulaon, hata Batak mandok ndang mangkuling sangkalan.
Molo sohot do anak dohot parumaen na so martinasaki na borhat paranak tu huta ni parboru, mamboan sipanganon do. Dung sidung marsipanganon marsisisean ma parboru dohot paranak. Disise parboru ma diharoro ni paranak. Dipaboa paranak ma tu raja panise diharoro ni nasida (taringot sise ni indahan masak, ulaon na somal do i, ruhutna i ma pinatorang)
Rajanami! Nunga tardege balintang hami tarsuruk tohang ni jabu ni rraja i ndang tarpatupa hami dope somba ni adat somba ni uhumnami tu raja i, ala ni pogos do rajanami.
Ima tutu rrajanami tung na manuruk-nuruk tohang ni jabu ni raja i do hami dalan mangelek tu raja i .
Songon i ma hata ni paranak tu hula-hulana molo so dibuhul Ido umbahen didok: ADAT DO NA MET-MET ADAT DO NA BALGA.
1. Adat bahonan
2. Adat balungan
3. Adat sitimpus
4. Adat sihapit
5. Adat goring
b. Sambariba na marngingi
c. Sambariba osang
d. Sambariba aliang-aliang
a. Panamboli (sada pia, sada pogu)
b. Sambariba namarngingi
d. Sambariba aliang
e. Sada pia
f. Sada pogu (ateate) haen . Rajin ma hamu marsembahyang. a. Ulos tapoltua
b. Ulos panghopol
c. Ulos sampetua
d. Ulos sampuborna
e. Ulos sabinmaligas
f. Ulos hembangtua
g. Ulos nasoraburuk
1. ULOS TAPOLTUA
2. ULOS PANGHOPOL
3. ULOS SAMPETUA
RAGI-RAGI NI SINAMOT DOHOT RUHUTNA
2. Bapa (among) dohot inong
3. Anak dohot Boru
4. Nini dohot Nono
5. Ondohondok, indihindik
6. Onang, oning
Pinatorang majolo samborhos taringothon baoa i gabe sinodukna.
SSmg muse dope tano manang hauma siulaonmuna. Tung pamola pinang pe hamu nunga adong dalan hangoluanmuna”, ninna. Gabe marhuta di huta ni simatuana ma ibana, i ma sude naginoaranna boru ampuan.
P dohot satorusna.
Nan
hu.
Har
Taringot turuhut ni parhutaon dohot parjabuan sampa do
n lumban ginabean ala digabehon hulahulana parhutan nasida i.
Adong do disada huta manang luat naung timbo surboru nagojongkon ala dietong raja do ndang suman boru nagojong molo so adong raja parsinabula
Nunga adong haradeon ni Amanta RB. Marpaung manurathon angka pangalapation ni hata Umpama, Umpasa, Pasapasa, Anian, Udoan dohot lan na asing. Naskah surat tangan nunga dipasahat tu hami laho patariason di blog on, paima tingki manurathon nama.
Diposting oleh H. Tondang (Am. Joshua) di Cibitung, Jam : 10.15
Pendidikan Harajaon—Mangajari Angka Naposo ni Raja | Harajaon ni Debata
Hambirang: Parpunguan di inganan na tarbungka di London, Inggris, 1945; siamun: Kebaktian istimewa di Malawi, Afrika, 2012
Pendidikan Harajaon​—Mangajari Angka Naposo ni Raja
MENGKEL suping ma hamu tu sahalak parjamita di mimbar. Poso dope ibana jala sahuria do hamu. I ma jamita na parjolo sahali dipasahat ibana di kebaktian. Huhut ditangihon hamu jamita i, dirimangi hamu ma denggan ni pangajarion na dilehon tu angka naposoNa. Diingot hamu dope songon dia donganta on marsitutu pasahathon jamita na parjolo sahali di huria, alai saonari nunga denggan situtu ibana marjamita! Tarlumobi dung dohot ibana tu Singkola Dinas Perintis. Baru dope ibana dohot tungganeboruna digokkon tu Singkola tu Parbarita Harajaon. Dung sae marjamita, martopap tangan ma loloan. Ditatap hamu ma humaliang, dirimangi hamu ma pangajarion na nidapot ni sude naposo ni Debata.
Disurirangkon do di Bibel, ”pinodaan ni Jahowa” do angka naposoNa. (Jes. 54:13) Di tingki sisongon i ma hita saonari. Ndang holan sian buku tadapot pangajarion, alai sian parpunguan, kebaktian, jala marragam singkola rade mangurupi hita tu ulaon ni organisasi ni Jahowa. Di bagian on, taulas ma sude angka singkola na patuduhon molo Harajaon ni Debata mamarenta saonari on.
Songon dia do asa tadapot laba sian parpunguan?
ANGAN-ANGAN NI BAYO PARPIKEK - APAKABARSIDIMPUAN
Home » Dari Anda » Artikel » ANGAN-ANGAN NI BAYO PARPIKEK
10 Maret 2010adminArtikel, Intermezo0
Manyogot dope sidumadang ari, marnambur-nambur dope eme di saba an, madung marangkat si Katoid tu dolok ni huta, i ma tu arangan menek na di tor Siojo. Di lombang nai adong bondar saba na melduk-melduk mangihutkon topi-topi ni parsabaan na bolak i. Tu gincat saotik adong kobun-kobun ni alak huta i. Suan-suanan na antong adong torung, lasiak, kacang panjang, pitulo, atope bulung gadung. Oni adong juo manggis, tarutung, lancat dohot na asing-asing. Tar i topi bondar i, adong tubu sada batang ni marapolom na godang. Bope antong batang ni marapolom on godang, taiba biaso do i panaek dakdanak dompak marmayam tu kobun-kobun i salaos pabutong-butongkon bituana mangan marapolom.
Alak na get markerjo tu saba pentong marroan juo ma sada-dua di sogot ni ari na ngali i, jinjing adangan dohot cangkul di abarana, marite-ite di batangi ni saba i. Sasaulak tarbege muse jou-jou ni sada bayo tu bayo na asing: “Joooooooooouuuuuuuu … !!!” Mamultakkon lungun di sogot ni ari i.
Sampe tu bondar ni saba i, tarbege mada di si Katoid sora ni ambaroba sian marapolom i, i tangan nia leng jinjing cangkah dohot pamikekna ambaroba juo. Adope, “pademon i taon cangkah parpikek on di marapolom i“, ning roa nia. Dung mangite jambatan na menek di bondar saba i, mardalan saotik na i, sampe ma ia tu batang ni marapolom i. Bulus i pajuguk ia i toru nai salaos mambuat sigaret sian cakuk. Songon na torang parakalan ni ibana, nida sian parbohi nia, dung mangidup sangarsik-dua arsik, marbual-bual doma timbus na haruar sian papangan na: tarsongon pangarsik ni dongan ni si Jenggo di filim-filim Koboi nai putar di Beskop Sawahan an.
Dung habis sabatang sigaret, i panaek ia ma batang ni marapolom i, oni tali ni cangkah sangkot di tolonan na. Inda sadia lolot, si Katoid madung sampe tu ginjang, jongjong di sada dangka salaos marpikir-pikir sanga idia na pade tibalan ni cangkah pamikek on. Dungi, manek muse ia mulak manopotkan dangka na hum gincat, i sima i patibal ia cangkah pamikek i. Dung salose manaon cangkah pamikek on, ia pe mijur mulak tu toru ni batang marapolom i. Marongok santongkin, dungi i patorus ia pardalanan tu kobun apea nia tar tu dolok saotik. Sampe tu kobun apea i, mangguris ma ia sian batang ni apea na sada tu apea na lain, markuliling-kuliling di kobun apea i, adong do dua jom lolot na.
Baca Juga : Kisah Tentang Seorang Pria yang Sempurna
Salose mangguris, kehe ia mulak tu lombang mangaligin cangkah parpikek nia i. Inda dao sian batang ni mapaolom i, i tatap-tatap ia sanga madung adong amporik na masuk tu cangkah i. Bo, rupana jeges rasoki nia sadari i, adong sada amprik ambaroba na masuk tu cangkah parpikek i. Bulus i lojong ia tu batang ni marapolom an, tolap tu si manaek muse ia maripas-ipas tu gincat manopotkon cangkah parpikek nai taon di dangka na patolu on. Sampe tu lambung ni cangkah, na sonang mada nida roa nia paida-ida amporik ambaroba na dapot on, rupana boru-boru, madabu tama tu amporik pamikek nia jantan. Hatiha get mambuat cangkah parpikek i, i bege ia sora ni alak di bondar saba i, tarpaida ma di sia sada dadaboru dompak maridi mangusa-usa pamatang na. “Alale, na jeges boti na bontar mantong boru-boru na maridi i“, mandok di bagasan roa nia. Sasaulak dorsik taroktok nia boti mangkat-angkat dongan simagodang na hatiha boru-boru na dompak maridi i mangusa-usa arumpang dohot kihik na, sasaulak marbukak muse otik-otik salin maridi nai pake ni boru-boru i. Indabe da, humotar doma pat nia. Bope songon i, mata nia leng na totop manatap-natap boru-boru na maridi i. Ro di bagasan roa nia: “Anggo induk ni tataringku da songoni tamana, na sonang mada ngolu on, padiar pe marmate-mate karejo tu saba dohot tu kobun sasadari u taonkon do i“. Inda be na diingot nia be amporik dohot cangkah nia i, marangan-angan do ma ia tu dia-dia patunda bagak ni boru-boru na dompak maridi i, lale pangaroai nia, marrarat-rarat tu jae-julu.
Inda binoto-binoto tarbege sora: “pak …. rabaaaaaassssss … buuurrrrrrrrrrr ….” matipul dangka parjongjongan ni si Katoid i torus madabu muse ia tu bondar saba i, pas tu jolo ni boru-boru na dompak maridi i. “Aaaaaaaaauuuuuuuuuuuuuuuuuuuuuu” manyongkir boru-boru i. Arani panyongkir ni boru-boru on, bulus marlojongan alak na dompak marbabo di saba i tu bondar saba an. Di bondar sabai i, ida alai induk ni tataring ni si Jatorkis tangis tarilu-ilu, i lambung nai si Katoid bajuna maek-maek, pamatang na leng payak inda bisana jongjong arani ancitna na madabu i sian dangka ni marapolom i tu bondar saba i.
Baca Juga : MITOS Kebiasaan Tokoh-Tokoh di China
“Aha na mangua?” ning alak parsaba i. Anggo boru-boru i leng tangis sajo dope, inda haruar obar na. Si Katoid pe antong sip juo, mur mabiar boti ila na roana paida-ida alak na bahat i. Dua alak mijur tu bondar saba i, i angkat kalai si Katoid tu ginjang, torus i oban kalai tu sopo na donok sian bondar saba i. Dungi i painum kalai antong, baru ma si Katoid marcarito bahaso ia madabu sian marapolom arani dangkana masopak hatiha ia get mambuat cangkah pikek na i taon nia di marapolom i.
Mambege obar ni si Katoid i, sada-dua alak na adong di si mikim-mikim, oni adong juo antong na mantata-tata, matukakkak-matukikkik. Sadebana muse mandok di bagasan roa: “Angkentong, angkon na marpikek di lambung ni tapian ni dadaboru, toskon bayo na oto!!!”
=========by edi nasution March’08
<p style=”text-align: left;”>Biography Penulis:</p>
<p style=”text-align: left;”><a rel=”attachment wp-att-5262″ href=”https://apakabarsidimpuan.com/2010/03/keterkaitan-beberapa-musik-tradisi-mandailing-dengan-tabu-bagian-1/edi-nasution/”><img class=”alignleft size-thumbnail wp-image-5262″ title=”Edi Nasution” src=”https://apakabarsidimpuan.com/wp-content/uploads/2010/03/Edi-Nasution-150×150.jpg” alt=”” width=”100″ height=”100″ /></a>hails from Gunung Tua-Muarasoro, Kotanopan – Mandailing Julu, where he was born on 13 March 1963. He obtained his bachelor degree in Ethnomusicology in 1995 from the University of North Sumatra (USU) in Medan, Indonesia. He is the author of Tulila: Muzik Bujukan Mandailing, a study of Mandailing courtship music, published in 2007 by Areca Books (www.arecabooks.com) Penang, Malaysia.</p>
<p style=”text-align: left;”><a href=”http://bayosuti.blogspot.com”>http://bayosuti.blogspot.com</a></p>
Palas terbentur krisis listrik
Martumpol Dohot Marpudun Saut – Purajalaguboti
Ihur – ihur tu suhut parboru.
Sai jolo pinangan do asa sinungkun. Molo so apala tangkas dope binoto. Antong alusi hamu Raja ni pamoruon nami.
Sititik ma sigompa, golang-golang pangarahutna,Otik so sadia pe na tupa, sai godang ma pinasuna
Sai tamba ma hamoraon di hamu pamoruon nami na mangalean.Hauma ni parsambilan ninna jonok tu pargadongan,
Mardapot-dapot nang angka pansamotan.Alai raja ni boru, adong do hata ni natua-tua na mandok:
Asa tangkas hita dapot parsaulian songoni nang di parhorasan,Asa tangkas ma tutu uju ni purba tumangkasan dompak angkola, Hula – hula ( ni parboru) :
Laos mangihut ma dohot sinamotSimbora ma guk-guk, peak di lage-lage,
Mamora ma hita on luhut, Horas jala gabeAsa Silallan uruk uruk tu silallan aek toba,
HELA NI TOKKE HAMINJON … – TanoBatak
HELA NI TOKKE HAMINJON …
Uju di haposoon ragam do pangkilalaan di ganup halak di sinolo ni panailina. Adong ma i ala hinauli manang hinajogina. Adong ma i marnida sian haburjouonna. Adong do deba holan umbege barita hadengganon ni pangalahona. Alai adong muse do hinorhon ni ulaonna naung denggan dohot hamoraon ni natuatuana.
Molo dung pantis holong tu sada halak, sipata so binoto do mandok na di bagas roha. Sai naeng godang do hata sodohonon alai solang panundati di pamangan. Andorang so jumpang nunga nirangrang hata sidohonon, alai dung jumpang hallang songon gansip nidegehon.
Sai marlambianan ma roha dibagasan ai so adong dope hata na unduk masipaoloan. Aut na langgengku silumambe dulang, nunga tubu hariara di adian nagodang. Aut na ambengku ambe ni sidoli/siboru hasudungan, nunga adong alu-alu hata masihaholongan.
Nunga leleng naung diboto si Jabingar haulion ni si Purnama ampit dohot haburjuonna, solo ma panailina. Bangko ma i di angka na jumpang di pangarantoan, sai disungkun do ; “Didia do huta ni Amanta?”
“Oh, molo damang di Dolok Sanggul do”, ninna si Purnama mangalusi sungkun-sungkun ni si Jabingar.
Ah, on ma hape nilonggi ni lili tinoptop ni porda, sinolo ni panaili tonodo ni roha. Mangunduk do si Purnama di hata pangidoan ni si Jabingar dibagasan holong masihaholongan.
Dang na iran las ni roha ni si Jabingar di pangoloion ni si Purnama i, lumobi muse dibege barita nunga godang doli-doli pasahathon holong tu ibana alai sai dijua. “Ah… au ma hape si godang paruntungan, nunga uli, disi burjuna jala boru ni Par-Dolok Sanggul na tarbarita parhaminjonan i”, ninna roha ni si Jabingar dibagasan.
Manggun nasa bitis mambal nasa botohon, hata ni turiturian pagodang-godang dohonon. Barita ni lampedang marsaor bulung bira. Barita ni Dolok Sanggul nunga sahat ro didia. Haroroan ni haminjon nahushus taripar marbanua-banua.
Dung sidung adat parsaripeon ni si Jabingar dohot si Purnama di Jakarta, ditahi nasida ma mangebati huta ni natuatua i di Dolok Sanggul. Rap do nasida dohot simatuana boru sauduran sian Jakarta. Saleleng dipardalanan, sai adong do tubu sangkap ni si Jabingar marnida hatubuan ni haminjon di porlak ni simatuana. Boha do ruhut “marsugi” dohot lan na asing na hombar tu parhaminjonon. Dibege ibana do hinaarga ni haminjon i. Jala adong mai annon boanonna mulak patuduhononna tu angka donganna songon dia do rumang ni haminjon na arga jala natarbarita i, huhut laos patubotohon na tokke haminjon do simatuana.
Dung mareak sahat tu Dolok Sanggul, mangulon ma motor tonompang ni nasida i. Hobas ma si Purnama dohot simatuana boru laho tuat. Muningan ma roha ni si Jabingar, ai boasa disi nasida tuat, ai songon na hurang ribur dope luat i. Alai disungkum ma simatuana; “Ai boasa dison hita tuat inang? Ai dang di jolo an dope Dolok Sanggul?”.
“Ido amang hela, alai tu siamun an do hita mardalan asa sahat hita tu huta, Bakkara”
(ide cerita, P.M. Sitohang)
September 3, 2008 tanobatak
19 respons untuk ‘HELA NI TOKKE HAMINJON …’
Gale ma ra roha ni si Jabingar i ateh lae…dung diboto dan jadi helani tokke hamijjon ibana… holan hela ni tokke bawang do hape… Ai didia ma adong tokke hamijjon di Bakkara…so tubu hamijjon di Bakkara…holan bawang do tubu di luat i…
gabe dirukkari lae Naipospon on ma sejarah masa lalu ni si bawadi…
*** Ai dang haminjon i keputusan ni holong ate lae? 😀 Ai bawang pe molo digoreng angur do
nasala persepsi do hape si Jabingar….
Jadi boha do pakkilalaan ni si Jabingar dung di boto ibana na sebenarna.
**** Lam marsigorgor holongna dung martapian di mual sitio-tio na di Bakkara i. 😀
Sian dia do asli ni ito Jabingar i ??? molo kecewa do ala nasundat hela ni ” tokke haminjon ” berarti dang holong natutu sian bagas rohana tu si Purnama ( holong mamparbuat ) adong keinginan dibalik niat /tujuan. Horas….ditunggu cerita selanjutnya.
*** Sahuta do ibana dohot lae Sitohang Parbintan 😀
Ba dang jadi helani tokke hamijjon…helani par bawang pe lumayan do dah…
Arga do bawang sonari on…
Jadi taringotna songon dia ma panghilalaanni si Jabingar i nung sahat di Bakkara ateh…
*** Tumangkas nama si Hendry manganto songon dia i 😀
Lae na sundat hela ni tokke haminjon,,,,,,,,hita ma marlae…….asa lae ni perkemenjen hamu. Hehehehehh.
Songon komentar ni lae Naipospos nama ra i lae…Ala dung martapian di mual Sitio-tio na di Bakkara gabe lupa do si Jabingar i tu nipina na hinan…Gabe marsigorgor do ninna holongna tu boru tokke bawang i…
Atik na toho tokke bawang… alana binege dang denggan tubu bawang di Bakkara ninna 3 taon parpudi on…
Jadi martua ma hamu na gabe hela ni par kemenjen i…
heehe……………….ai adong do songonon suhutan uda….
jei kenalan ma iban dohot bayon….di jakarta on do…
kampung dimana lae??
Orang medan saya…
di medan dimana??…..
masih jauh dari sono…di tarutung namanya…
ke kanan dikit lah….dolok sanggul??
bah…di dolok sanggul…dimananya??…
di onan ganjang lae….
rumah lae dekat pasar itunya??…
nggak lae…masih jauh lae….agak lurusan lagi…
nama kampungnya PAKKAT…
Bah…didia ho dipakkat??….ise goar ni bapam! hudege ma hon, ise honnuaeng, babanion…ise do ho, pardia ho, didia jabun dipakkat
(didok nanget…) par sirandorung do au tulang…
pailahon ko!!! 😉 😉 😉
apa susahnya sih ngomong par-pakkat???
…adong parabangon mambuat boru sian desa PuloGodang, Dolokpinapan,..je abang on par Pollung do, molo nga nidok abang, berarti marga Lumban gaol ma i…didok ma,…holan sahat au tu jabu ni simatuakku, nga hupikkir be dang di indonesia au….dago-dago,…..di rura do huta i,…jala ikkon gadu-gadu do dalanon…
Adong do nian sabatang bona ni haminjon ni simatua ni si jabingar i, alai ipe dang magodang…ai tong mai, memang tongke haminjon hiando cita-cita ni simatuana i, hape dang sahat, ai sotubu nang disuan.
Alai ipe ngalumayan i mangubati rohani si jabingar gabe ditanda bona ni haminjon, ai sona diboto hian manang songon dia rupani i. Ai dirimpu hian do i songon bana ni Jengkol..
Ai hutna i tahe, songon dia do bana ni haminjon,…molo adong photona posting hamu ate…!
Ndang tarpapulik (tidak bisa dipisahkan) Bakara sian Doloksanggul lae. Ala nunga gabe Department of Jungle nampuna TOMBAK dohot JUNGLE ni Doloksanggul i, gabe ditabai nasida bona ni haminjon ni pardoloksanggul tanpa merasa bersalah. Ido alana umbahen na gabe so dengganbe tubu bawang di Bakara saonari on, ai marsak mamingkirhon hombar balokna. Sisada nasib do nasida.
Kemungkinan besar punah nama kemenjen i lae. Alana, molo dibandingkon penghasilan siah LOG dohot panghasilalan sian GOTA ni haminjon i, dao hian perbedaanna. Molo haminjon di suan, paling otik lima taon asa boi margota. Paling otik lima toan nai asa boi di sige sahat tu ginjang (dua polang), jala paling godang gotana saparopat kilo sabatang.
Molo punah do haminjon i, dang na laho adongbe hela ni parhaminjon. Hela ni mantan parhaminjon nama adong.
Molo bona ni kemenjen pe nungnga suda ditabai, bawang pe dang tubu be di Humbang Hasundutan tokke aha nama gelar ni Par Dolok Sanggul hape lae?
Sanggul Mas pe hubenge nungnga dituhor halak jala diganti gabe Fajar…
Mudah-mudahan ma bona ni andaliman dang dohot ditabai ateh…Nanggo apala adong haduan begeon tokke andaliman sian Dolok Sanggul….
Tarsongoni ma ra nahona tuhami namatua doli-dolion amang naipospos, bolo pajuppang tu sada anak boru pittor marrara do mata, lupa ma tudongan naparjolo songoni ma satorusna…………………
hape nung marumur ma si goklas 33 taon dapotna ma boruni tulang, hape pariban nai nunga janda…..napogos muse????
*** Unang sude paboa 😀
unang palungunhu roha ni si Jabingar i, ba lean ma disakkui haminjon i mulak ….., asa sekalian marjogal saluwarna i … he he he
btw, tanpa ijin ; aku link ke bloggku . terus terang, aw rindu bahasanya yang mantab …
sihomb par surabaya
Ai boasa ikkon tokke Haminjon dohot Bawang huroa naikkon gabe tokke.
Boha molo tabahen naimbaru muse goarni tokkei sian Dolok Sanggul ima Tokke HODA.
Ai disude luat portibion holan di dolok sanggul do adong Jagal HODA, Jala tabohian muse puang dongan ni Kamput bodarinai. Investasi baru namaon horasa.
Horas pardalan-dalam, mamora partiga-tiga (Terutama par Jagal HODA)
Toho doi inna hamu na lae tolong ma patudu hamu jolo poto / gombaran ni haminjon i asa binoto jenis manang spesisna.
Ala so denggan be bawang tubu nungnga gabe “par-kapal be nuaeng simatuani si Jabingar i. Lae Naipospos, baen hamu jolo antong gambar ni Bakkara i asa sombu sihol ni si Jabingar tu simatuanai.Mauliate.
*** Adong do lae 🙂
Oktober 1, 2008 at 12:40 pm
medianty silitonga berkata:
Tokke aha pe taho goarna, na penting ito si jabingar i hela ni tokke. Alai molo di balige ndang adong tokke disi, tokkelpok do adong.
Januari 29, 2009 at 10:23 am
PANGASAR PARSIBORBORON berkata:
Niporos unte angir huana i denggan baen marpangir. Molo tung sojadi pe hela ni tokke haminjon/tahir, nauli jala na denggan do tung pe hela ni tokke ingkan jahir. Imatutu… Taolophon ma i.
Agustus 12, 2009 at 9:00 pm
Molo dang jadi hela ni parhaminjon
Olo do tubu roha lao manibbung si pulak an
Alali tahe hupikkiri ma dao ni huta nami di peadungdung laos gabe susa ma natua tua i annon
Ah anggo songon i sae ma i sarito ni si jabingar i
Maret 26, 2011 at 7:20 pm
Hu Haholongi Ho Tudoshon Dirikkon | Buku Sekolah
Hu Haholongi Ho Tudoshon Dirikkon. Dang arta manang rupami na huida sian ho. Anju ma au.ajari ma au.paloas ma au.jakkon ma au.dongani ma au. Anju ma au hasiakku oloan hu do ho. Atik adong hubaen nahurang nasailaon.
Saitama Voice Hu Haholongi Ho Cover Version YouTube From youtube.com
Bentuk sederhana dari akar Beasiswa tahfidz ugm 2021 Bel listrik sederhana Bahasa jawa angka 1 sampai 10
C f dm g c g. Dang arta manang rupami na huida sian ho a dLirik lagu huhaholongi ho oleh retta sitorus dan terjemahannya
Atik adong hubaen nahurang nasailaon.
Hu holongi ho tudoshon dirikkon. Official music video dari jonar situmorang hu haholongi do ho’.subscribe to pelita utama here: Anju ma au hasian oloan hu do ho a d. C f dm g c g. Dang arta manang rupami na huida sian ho a d. Trio simpatik jalo ma inang parumaen napogos lirik lagu lagu lirik.
F atik adong hubaen nahurang nasailaon c F hu haholongi ho tudoshon dirikkon c. F atik adong hubaen nahurang nasailaon c. C f dm g c g.
Ajari ma au pasonanghon ho. C f dm g c g. Sai jakkon ma au dongani ma au.
Read more » posted in: Rap hita nadua raphita nadua. Read more » kebiasaan grup whatsapp di indonesia. Hu haholongi ho tudoshon dirikkon andika simanjuntak youtube.
Hu holongi ho tudoshon dirikkon. F hu haholongi ho tudoshon dirikkon c. Dang arta manang rupami na huida sian ho. Dang arta manang rupami na huida sian ho. Atik adong hubaen nahurang nasailaon.
C f dm g c g c. Trio simpatik jalo ma inang parumaen napogos lirik lagu lagu lirik. Anju ma au hasian oloan hu do ho. Chord kunci gitar dan lirik lagu dongani ma auAtik adong hubaen nahurang nasailaon. C f dm g c g c. Sai jakkon ma au dongani ma au. Anju ma au hasian oloan hu do ho.
F atik adong hubaen nahurang nasailaon c. Dang arta manang rupami na huida sian ho a d. Ajari ma au pasonanghon ho. C f dm g c g.
Rap hita nadua raphita nadua saleleng di ngolutta. Chord kunci gitar dan lirik lagu dongani ma au. Anju ma au hasian oloan hu doOfficial music video dari jonar situmorang hu haholongi do ho’.subscribe to pelita utama here: Dang arta manang rupami na huida sian hoAtik adong hubaen nahurang nasailaon. Paloas ma au tottong rappon ho.
Atik adong hubaen nahurang nasailaonHuhaholongi do ho sian ias ni rohakku hu hilala doi hasian holan ho do na tarpangan rohakki hu sayangi do ho sian nasa pikkiranku dang hasuhatan ho bagas ni holong na di bagas rohakki arian nang bodari sai tu ho do pikkiranki so boi tarpodom au molo so huida bohimi sugari ma nian boi au jonok di. Atik adong hubaen nahurang nasailaon. Rap hita nadua raphita nadua saleleng di ngolutta. C f dm g c g. Chord kunci gitar dan lirik lagu dongani ma au.
Kunci gitar rafael sitorus huhaholongi do ho lirik dan kuci gitar terbaik. Chord kunci gitar dan lirik lagu dongani ma au. Dang arta manang rupami na huida sian ho. F hu haholongi ho tudoshon dirikkon cDang arta manang rupami na huida sian ho. Hu haholongi ho tudoshon dirikkon c g c dang arta manang rupami na huida sian ho. Chord kunci gitar dan lirik lagu dongani ma au. Written by admin monday, april 29, 2019 add comment. Anju ma au.ajari ma au.paloas ma au.jakkon ma au.dongani ma au.
Hu haholongi ho tudoshon dirikkon. Chord kunci gitar dan lirik lagu dongani ma au. Rap hita nadua raphita nadua saleleng di ngolutta. Anju ma au hasian oloan hu do ho a d. Read more » posted in:
Anju ma au hasian oloan hu do ho a d. C f dm g c g. Anju ma au.ajari ma au.paloas ma au.jakkon ma au.dongani ma au
Hu haholongi ho tudoshon dirikkon. Atik adong hubaen nahurang nasailaon. Dang arta manang rupami na huida sian ho. Kunci gitar rafael sitorus huhaholongi do ho lirik dan kuci gitar terbaik. Atik adong hubaen nahurang nasailaon.
Hu haholongi ho tudoshon dirikkon. Anju ma au hasian oloan hu do ho a d. Ajari ma au pasonanghon.
Lirik lagu huhaholongi ho oleh retta sitorus dan terjemahannya. Anju ma au hasian oloan hu do ho a d. Atik adong hubaen nahurang nasailaon. Sai jakkon ma au dongani ma au.
If you find this site adventageous, please support us by sharing this posts to your own social media accounts like Facebook, Instagram and so on or you can also save this blog page with the title hu haholongi ho tudoshon dirikkonku Ipa Kelas 5 Pdf
Chord Kepastian Rossa »»
Acara ibadah minggu ulang tahun ke-52 23-oktober - Kramat Jati ibadah dan jadwal minggu hkbp kramatjati
Diposkan pada Oktober 17, 2016 oleh MMedia
Acara ibadah minggu ulang tahun ke-52 23-oktober
Acara ibadah minggu & ulang tahun gereja (Acara Ceremonial).
Acara ibadah dengan iringan Musik Orkestra
18 Oktober 1964, (Ultah 52) :
” Parturena Parmingguon “
HUT HKBP KRAMAT JATI KE – 52 (18 OKT 1964 – 18 OKT 2016)
”Napaoru dirina, i do sipatimboon”
(Barang siapa merendahkan diri, ia akan ditinggikan)
Minggu XXII SETELAH TRINITATIS
Acara Prosesi :
Persiapan di Ruang Konsistori
Barisan Prosesi : Pendeta dan seluruh Majelis Gereja
Saat rombongan prosesi memasuki gereja, jemaat berdiri, dan pemain musik menyanyikan lagu “Arbab”
Joujou Tu Hahohomon
U : Huria hinaholongan ni Tuhanta Yesus Kristus, atas goar ni Parhalado ni hurianta, pinasahat ma tabe tu sude hamu: Asi ni roha ma di hamu, dohot dame na sian Debata Amanta dohot sian Jesus Kristus Tuhanta, ima na mangaramoti hita saluhutna! (Hundul ma ruas dohot sude Parhalado tu hundulanna)Na di pardalan ni hurianta. Di ari 18 Oktober na salpu, gok ma umur ni hurianta HKBP Kramat Jati on 52 taon! Saluhutna i tung asi ni roha ni Debata do i tu hita. Alani i, tapuji ma Tuhanta jala tasomba ma Ibana, taendehon ma BE No. 581 “Sangap di Jahowa”
R : (Mangendehon BE 581: 1 “Sangap di Jahowa”)
Sangap di Jahowa na sun timbul i, balga ni holongNa ndang tarasam i. Dilehon AnakNa na sasada i, manobus hita jolma pardosa i.
U : Tung so tarasam hita do balga ni holong ni roha ni Debata, dibagasan pardalan ni hurianta, jala tung so hasuhatan do denggan ni basaNa. Antong ta haholongi ma Debata sian nasa rohanta, sian nasa ateatenta dohot sian nasa pingkiranta. Robe ma hita tu adopanNa jala ta somba ma Ibana!
R : (Mangendehon BE 581: 2 “Sangap di Jahowa”)
MudarNa durus do di hau silang i, rara pe dosanta ias di baen i
Pujima Debata ale manisia, las roham, las roham somba ma Debata
U  ?
R : Alai anggo au dohot donganhu sajabu, Debata do sioloan dohot sisombaon nami.
Jongjong – – –
S : (Mangendehon BE 581: 3 “Sangap di Jahowa”)
Balga situtu pambaenMi Debata, tung so hasuhatan holong ni rohaM
Tu jolma pardosa asi do rohaM, di ungkap, Ho dalan lao tu banuaM
Votum – Introitus – Doa (U: Uluan; R: Ruas; B: Baoa; P: Parompuan)
U. Amen. Martua do halak na manaon di pangunjunan, ai dung tau sian pangunjunan i, jaloonna do tumpal hangoluan, na pinarbagabaga ni Tuhan i tu halak na holong roha di Ibana. Haleluya!
R : (Mangendehon Haleluya, Haleluya, Haleluya!)
U : Martangiang ma hita: Ale Tuhan Debata, Pargogo na so hatudosan jala Pardengganbasa! Ro di saleleng ni leleng do asi ni rohaM. Mauliate ma rohanami tu Ho, ala diramoti Ho hami sian na sailaon sahat ro di sadarion. Hupuji hami ma Ho, ala naung sahat tu hami Barita na Uli na sian AnakMu, Tuhan Jesus Kristus, na pangolu hami. Mauliate hudok hami tu Ho, ala dibagasan dame dohot hasonangan dilehon Ho hataM na badai i. Sai asi ma rohaM, urupi ma hami mangulahon na nidokMu, asa hot rohanami jala tarparangehon hami parange na badia.
R : Tu Ho do hami pasahathon parsombaon nami, ala sian tingki tu tingki, lam tu hinsatna do huriaMon di panghobasionna. Ho do pajongjonghon jala na paojakhon huriaM marhitehite angka naposoM dohot ruas ni huriaM na olo pasahathon gogo, dohot pingkiran dohot sinadonganna, laho pauliulihon huriaMon.
B : Ditongos ho do angka Pandita laho mamaritahon barita nauli tu huriamon jala dilehon Ho do sada ni roha di sude ruasMu.
P : Didongani Ho do nang angka Parhalado laho marhalado di huriaMon. Jalo jala tangihon ma las ni roha ni huriaM sadari on.
U : Sai ajari jala paimbaru ma rohanami, asa lam ias hami ro di hasusuda ni bohalnami, marhitehite Tuhan Jesus Kristus Tuhannami. Amen. — Hundul —
Marende : BE 743 : 1 – 2 “O Tuhan Togu-Togu Ma Au”
O Tuhan togu-togu ma au, tu dalan lomo ni rohaMi
Raphon Ho sonang mardalan au, nang rahis maol sidalananki
TondiMi baen manggohi au on, margogoihon au naposoMon
Pasangap Ho di ngolungkon, paima sahat tu surgo au on
Baoa : Panghulingi ma au o Tuhan, na rade tumangihon hataM
Parompuan : Sai tumpahi ruasMu Tuhan, na uasan nuaeng di hataM
Baoa : Sai patau ma au on naposoM
Parompuan : Manjou halak na dao sian Ho
Sude : Ro di na so tumanda Ho, muba gabe pangoloi di Ho
Manjaha Patik & Refleksi Kilas Balik Sejarah HKBP Kramat Jati
U : Tabegema patik ni Debata tu hita dibagasan Minggu on, na nienet sian Evangelium Mateus 4: 17, songon on ma didok: “Jadi olat ni i mamungka ma Jesus marjamita; ia jamitana on do: Pauba hamu ma rohamuna, ai nunga songgop harajaon banua ginjang i
R : (Mangendehon BE. 763: 1 “Molo Jesus Donganmi”)
Molo Jesus donganmi las roham, Jesus i pangurupim las roham,
Hot haporseaonmi dohot pos ni rohami
Mardonganhon Jesus i las roham.
Reff: Las roham, las roham mardonganhon Jesus i las roham,
Marsinondang ma di ho, bintang pangkirimon i
Mardonganhon Jesus i las roham
U: Hamu ale bangsongKu, sai tangihon hamu ma poda-kon! Paeleng hamu ma pinggolmuna tu angka hata ni pamangankon. Bungkaonku ma pamanganku mandok umpama, manurasihon hulingkulingan sian na robi. Angka naung tabege jala na itaboto dohot na pinajojor ni angka ompunta tu hita. Ndang porsoonta tu anak nasida, tu sundutna singkat sogot; baritahononta do angka pujipujian ni Jahowa ro di hagogoonNa dohot halongangan, angka na binahenNa i. Ai nunga dipatindang Ibana sada panindangion di Jakkob, jala dibahen do sada patik di Israel, na tinonahonNa tu angka ompunta, asa dipabotohon nasida tu anaknasida i. Asa diboto sundutna singkat sogot, anak angka situbuhononhon dope; ia dung magodang nasida, asa dipaboa muse tu anak nasida. Asa dibahen nasida Debata haposan nasida i, jala unang dihalupahon angka pambahenan ni Debata, jala dijujur angka patikNa i.
R : (Mangendehon BE. 763: 2 “Molo Jesus Donganmi”)
Molo Jesus donganmi las roham, jagaonNa tondimi las roham,
Tiruonmu ma tongtong dame nang holongNa i,
Saleleng di ngolumi las roham
Reff: Las roham, …d.u..
U : Di tanggal 18 Oktober 2016, gok ma umur ni hurianta HKBP Kramat Jati on 52 taon. Molo taingot jala tarimangrimangi saluhut pardalan ni huria on, mansai godang pasupasu ni Debata naung itajalo. Sian bagas parmingguon na marpindapinda sahat tu inganan na hot jala na uli. Sian na manompangnompang sahat tu inganan na dasip. Saluhutna i, pasupasu ni Debata do i tu hita.
R : Sai baritahononku do angka denggan basa ni Jahowa, angka pujipujian di Jahowa, ai ido na tama marningot sude na binahen ni Jahowa tu hita, dohot ala ni godang ni denggan basaNa na binahenNa tu hita hombar tu angka asi ni rohaNa dohot tu godang ni denggan ni basaNa i.
U : Mauliate ma tapasahat tu Tuhan i, mansai godang do las ni roha jumpang di ngolu ni parhuriaonta. Di mulana i nunga tubu hasadaon di ngolu ni huria nang pe otik ruasna dohot parhaladona. Tapanghilalahon do usaho dohot semangat gotong royong ni sude ruas, sian na metmet sahat tu na magodang laho pauliulihon bagas ni huria i. Saluhutna i pasupasu ni Debata do i tu hita.
R : Molo taida di tingki on nunga tung mangerbang hurianta HKBP Kramat Jati; lam torop ruasNa, suang songoni nang parhaladoNa; lam hottot parsaoran, suang songoni haburjuon ni sude ruas mamelehon dirina tu huria i. Mangerbang do panghobasion ni huria, sahat tu na pajongjong Bagas Huria hita, inganan ni angka pangulaNa marhalado di hurianta on.
U : Tahamauliatehon do nang panumpahion ni saluhut ruas ni HKBP Kramat Jati dohot angka donateur, di naung ro Mobil Diakonia ni Hurianta, songon patuduhon Hurianta on na mangaringkoti ulaon Sosial tu angka Ruas ni HuriaNa.
R : Sai anggiat ma tu joloan ni ari on lam tu singkopna panghobasion ni hurianta, anggiat lam marsangap goar ni Debata di sandok portibion lumobi di Kota Jakarta onTahamauliatehon do tong denggan basa ni Debata na paloashon hita paulihon Bagas ni Hurianta, nangpe i nuaeng dibagasan proses/tahap pembangunan.
R : Sai dipatulus Tuhanta ma saluhut na sinangkapan ni Hurianta, boi pittor hatop jongjong Bagas ni Hurianta i. Dipargogoi Tuhan i ma hita saluhut Ruas ni HuriaNa, asa tung dibagasan hasadaon dohot ungkap ni roha mangalehon angka panumpahion tu Pembangunan iAntong taolophon ma denggan basa ni Jahowa na tu hita marhite na pasahat dagingta gabe pelean na mangolu, na badia, na nihalomohon ni Debata. Marsiadu ma hita patupahon angka na dumenggan i, asa jumpang di hita haimbaruon, lumobi haimbaruon ni roha laho patuluson harajaon Banua Ginjang di tongatonga ni Hurianta on. Rap ma mangido gogo hita!
S : Ale Tuhan Debata sai pargogo i ma hami mangulahon na hombar tu lomo ni rohaM. Amen.
Marende BE. 169 1 + 3 “Ho Sipangolu Au”
Ho Sipangolu au, sai topot ma au on! Sai unang mandao dao,
Ho sian rohangkon! Ro Sipangolu ro tibu, baen ma au anakMu tutu,
Dohot mudarMi buri au, ias songon hapas ma au.
Ias tutu, ias tutu, Dohot mudarmi buri au, ias songon hapas ma au. – -Jongjong- –
Togu ma rohangkon, sai taiti au tu Ho; Ai langkaMi tongtong,
naeng tiruonku do! Reff : Ro Sipangolu ro tibu, …d.u
Panopotion ni Dosa dohot Hasesaan ni Dosa
U : Huria ni Tuhanta, di bagasan unduk dohot serep ni roha, tatopoti ma dosanta tu Amanta Debata. Martangiang ma hita: Ale Tuhan Debata, Pargogo na so hatudosan jala Ama Parasiroha! Ndang lomo roham mida hamatean ni pardosa; mulak ma nia parjahat i tumadingkon dalanna, asa mangolu ibana, i do dipangido RohaM. Alani i umbahen dipangido hami; sai sundati ma torutoruM asa unang mangonai be tu hami. Sai ses nami!
SL : (Mangendehon) BE. No. 683 : 1 + 2 ”DiadopanMu Jesus”
Di adopanMu Jesus lea tutu do diringkon,
Di adopanMu Jesus marsomba au huhut tungki,
Lao manopoti dosangki diadopanMu Jesus.
Baoa : Jotjot do hami ndang manghaholongi Ho sian nasa roha nami, sian nasa ate-ate dohot pingkiran nami. Jotjotan holan gogo dohot pingkiran nami do hupangasahon hami di ngolunami. Ale Tuhan, asi ma roham di hami, sesa ma dosa nami!
Parompuan : Hami pe, jotjot do ndang huhaholongi hami angka dongan nami songon diri nami. Naeng do hami nian dihaholongi alai maol hami manghaholongi. Tung tama do hami hona rimasmu. Ale Tuhan, asi ma roham di hami sesa ma dosa nami!
Ama : Husulingkit hami ngolu nami, tung godang do dosa na huula hami. Tung lemba do hami mangulahon lomo ni rohaM di bagas nami be, dohot tu angka dongan nami. Jotjot lupa do hami manghaholongi pardihutanami be, dohot angka ianakkon nami ala ni angka kesibukan. Huparsinta hami do nian, asa lam maju angka gelleng nami, hape lupa do hami marpungu, mangajari dohot mamparrohahon keluarga nami be. Naeng do hami nian diparsangapi, alai bangkol do roha nami mamparsangapi . Naeng do hami nian diargai alai maol do hami mangargai pandapot ni dongan na marasing tu pingkiran nami. Lomo do nian roha nami marhobas di huriaM, alai bangkol do roha nami patuduhonsa. Ale Tuhan, asi ma rohaM di hami, sesa ma dosa nami!
Ina : Tung godang do dosa na huula hami; jotjot do ndang huulahon hami tanggung jawab nami songon ina soripada. Lupa do hami maniroi na ringkot di sinonduk nami. Holan lomo ni roha nami do hupajolo hami. Huparsinta hami do nian asa “rukun” jala maju angka ianakhon nami, hape lupa do hami manosoi nasida, marpungu, mangajari dohot mamparrohahon partondion nasida. Naeng do hami nian di puji alai gale do hami mamuji, naeng do hami di anju alai maol do hami manganju. Ale Tuhan, asi ma rohaM jala sesama dosa nami!
R : Jotjot do lupa hami martangiang tu Ho, gabe holang parsaoran nami tu Ho hinorhon ni angka parungkilon. Sipata gale do haporseaon nami, sai hira na so margogo mangadopi angka hamaolon dohot parsahiton. Sipata marungutungut do hami, ala jotjot maralo kenyataan tu roha nami.
SL : (Mangendehon) BE. 683: 3 ”DiadopanMu Jesus”
Di adopanMu Jesus tarsolsol bagi rohangkon,
Parhalado : Ale Tuhan, hami pe angka parhaladoM, godang do dosa na huulahon hami. Jotjot do ndang huulahon hami tohonan nami songon parhalado. Sipata lupa do hami di angka ulaon nami manghobasi ruas ni huriaM. Ale Tuhan, asi ma rohaM di hami jala sesa ma sude dosa nami!
S : Martangiang na hohom (Dipalu ma musik dohot ende sian Song Leader mangendehon Ende sian BE. No. 173: 1 + 4 “Sai Mulak”)
U : Huria ni Debata naung manopoti dosa, tatangihon ma hata bagabaga ni Debata taringot tu hasesaan ni dosanta: Ise be mangulahon angka na pinillit ni Debata? Debata do na mamintori. Ise do mandabu uhum hamagoan? Kristus Jesus do naung mate; alai ndada holan i, naung mulak mangolu do, jala di siamun ni Debata do Ibana mangondihon hita! Hasangapon ma di Debata na diginjang!
R : Amen. … Hundul…
Marende BE. 697 : 1 + 4 “Molo Ho do Huihuthon”
Hupelehon ma diringku mangihuthon lomoMi,
Ndada be na olo salpu na manggohi rohangki.
Reff: Ho tongtong ihuthononku, Jesus na palua au.
Ho sambing do oloanhu ala nii martua au.
Na rade do au manaon, mangasahon padanMi,
Molo ho na manggogoihon talu haholomon i.
Manjaha Epistel : Psalmen 84: 1 – 7
Marende : BE . 501: 1 – 2 “Sai Ditogutogu Jesus”
Sai ditogutogu Jesus tondingki na gale i, Asa unang be au ganggu dipanoguonNa i, maradian do rohangku, Molo Huhaposi i nang sitaonon dipassonggop sai jonok do Tuhanki. Nang sitaonon di pasonggop, sai jonok do Tuhanki. – – -Jongjong- – –
Sai diiringiring Jesus au na gale situtu.Ditungkoli do langkangku, diparmudu au burju. Molo loja au mardalan, nang maheu tondingki :,: LehononNa aek na tio sian batu mamak i :,:
Marende BE. 417 : 1 …….“ Rade Situtu Haluaon”
(Papungu Pelean Ia + Ib)
Sude : Rade situtu haluaon nanaeng tangkuponmu antong.
Rade nang di ho hatuaon, sihalashononmu tongtong.
Bernit do ditaon Tuhanmu, pasaehon dosam sasude.
Tung unang paujat Ibana. Sai jangkon pangkophopNa i.
—- Musik —
Ama : Patedek sude hahurangan topoti sandok dosami.
Pangido sai sesa O Tuhan, sude pangalaosionki.
Ina : Datdati sai saut botoonmu naung sesa dosam sasude.
—- Musik —-
Sude : PangkophopNai parangehon pasangap Tuhanmu antong.
Ibana buas mangalehon tu ho hasonangan tongtong.
Sandok sian jea malua nang sian biarmu sude.
Sonang na ma ho na martua. Manghirim tongtong surgo i.
Jamita : Lukas 18 : 9 – 14 (KOTBAH)
Marende BE No. 695: 1 – – “Jesus Tuhanku di Ho ma Au on”
(Papungu Pelean II dohot Amplop Ulang Tahun tu jolo)
Sude: Jesus Tuhanku di Ho ma au on, Asa mangihut tu Ho au tongtong.
Gohi rohangku ingani au on. Sonang si Ho tongtong,
O Tuhan togu ma au. O Tuhan togu togu ma au,
Gohi rohangku ingani au on, Sonang di Ho tongtong.
Ama: Mansai godang do pardangolanki, Tagan so Jesus dope tohaphi.
Disesa Jesus sude dosangki, gok dame rohangki,
Asi rohaNa di au Tongtong asi rohaNa di au.
Disesa Jesus sude dosangki, gok dame rohangki.
Ina: Nang pe mangonggop sibolis di au, Jala magigi musungki di au,
Ndada mabiar au pos rohangki Ho pangondianki,
Jesus pangondianki. Jesus Tuhan pangondianki,
Ndada mabiar au, pos rohangki, Ho pangondianki.
SL: Na marhaposan tu Jesus tahe sai na martua ibana muse,
Sonang ibana diportibion, nang di surgo inon,
Jolma na bonar burju. Jolma na bonar huhut burju,
Sonang ibana di portibion, nang di surgo inon.
Tangiang Panutup – Pelean – Ale Amanami – Pasu-pasu :
Acara Ulang Tahun ( Di Minggu Arian).
Pimpinan HKBP Kramat Jati/Keluarga,
Seluruh Pendeta/Keluarga, serta
Seluruh Majelis Gereja/Keluarga HKBP Krmata Jati, mengucapkan :
”Selamat Ulang Tahun Ke – 52 bagi kita semua!”
KategoriAcara dan Kegiatan, Ulang taun gereja Tagacara ibadah minggu, hkbp kramat jati, ultah gereja 52
Pos SebelumnyaSebelumnya Model Acara Nikah atau Acara Pamasuon
Pos SelanjutnyaSelanjutnya Advent 1, 27 nov 2016 hkbp kramat jati
Mardalan au marsada sada do
by Yogoreupdated on 25.07.2021 25.07.2021 9 Comments on Mardalan au marsada sada do
Mardalan Au Marsada official lyrics by Viky Sianipar: Mardalan au marsada sada Laos di langlang i do au tarlungun lungun Manetek. Mardalan ahu marsada sada Laos dilanglangi do au tarlungun-lungun Manetek ilukki da inang dasian mata. Marningot langkakki da inang laos somarujung Suman ma au partudosanna tu sanggar sakkambona inangda nasai madudung Nameol-eoli da inang di ullus alogo Songon bulung ni bulu inang. See the lyrics and sing karaoke to ♤️Mardalan Au Marsada sada♤ by laos dilanglangi do au,tarlungun-lungun posma rohani dainang tibu do au ro. Watch Now Mardalan Au Marsada Sada Do
Seruling Lagu Batak Sedih Lirik Lagu Batak Mardalan Au Marsada Sada, time: 11:41
Tags: Anastasia brow palette dupey , , Catatan akhir sekolah 720p , , Makeup video dailymotion app
PUSTAHA BATAK TOBA: 05/04/14
Cita-cita ni Halak Batak dalam Falsafah Hidup Bangso Batak "Dalihan Na Tolu" :
1. Marhagabeon = asa dapot i, ingkon Somba marhula-hula ( Debata na ni ida ), marsomba jari-jari sampulu pasampulusadahon simajujung.
Implementasina = pihak hula-hula ingkon taokkuhon do nasida panuturi, silehon pasu-pasu ( panungganei = tunggane ) tu pihak Boru, jadi ingkon di toru do tangan ni Boru mangarangguthon pasu-pasu i.
2. Hamoraon = asa dapot i, ingkon elek ma marboru ( boru silehon tumpak, pansalongan na lomaK, pangurupi di angka ulaon = sipusuk jambulan).
Implementasinya = pihak hula-hula ingkon malo mambuat rohani boruna, ingkon lambok mandok sidohononna,molo tungpe mardandi boru i ingkon dielek do sampe boi mengkel jala las rohana, pantang lalu tangan tu boru, alani i buas ma boru i mangalehon tumpakna/siluana.
3. Hasangapon = asa dapot i ingkon manat mardongan tubu.
Molo adong siulaon naborat, nabalga, naporlu sahali, ingkon jumolo do dipabotohon, marpanungkun tu dongan tubu.
Molo nunga satolop dongan tubu gabe tubu ma pos ni roha, jala tulus ma sude sangkap ni roha dohot sangkap ni pingkiran laho mangulahonsa. Molo dung tulus adong ma hasangapon = prestasi dan harga diri.
Implementasinya = ingkon adong prinsip piso manaba bulu, tangke manaba soban, monang mangalo musu alai ingkon talu mangalo dongan.
Jadi maralohon dongan tubu ingkon olo talu, unang sai naeng monang. Unang pajolo gogo papudi uhum ( pamer adu fisik = anggar jago, pada hal resiko pelanggaran hukum ( hukum adat ) tidak diperdulikan/ diabaikan.
4. Hasortaon = godang ale-alena (paopat sihal-sihal ). Asa dapot i, ingkon pantun marpangalaho, lambok mamrpangkuling, adat martutur di pardonganon ( pergaulan ) siganup ari.
Implementasinya = ingkon adong prinsip : " galang do mulani harajaon, bulus mulani dame, dongan sahuta pamintoran, hata torop sabungan ni hata, unang masijujuran di nahurang,na nilehon ni tangan siamun ndang porlu botoon ni tangan sihambirang.
Tung holong ni roham do ninna alm. Nahum Situmorang.
Semoga ada manfaatnya untuk kita semua, GBU.
By. : Drs Jekson Ltoruan
Jamita Evangelium Minggu Jubilate, "Marololop Tu Debata Sandok Tanoon" -->
Jamita Evangelium Minggu Jubilate, "Marololop Tu Debata Sandok Tanoon"
Oleh: Pdt. DR. Robinson Butar-butar
“Marolopolop ma tu Debata” (1 Kronika 16: 31-36)
Asa dipalua Ibana hita maralohon Covid 19 on, musunta na naeng mamolgak ngolunta.
Legenda Batak : Namboru Boru Saroding Pandiangan - Newsindo.co | Informasi Berita Terkini
Home » Danau Toba » Namboru Boru Saroding » Orang Batak » Pandiangan Raja Sonang » Peristiwa » Religi » Sejarang Boru Saroding » Legenda Batak : Namboru Boru Saroding Pandiangan
Legenda Batak : Namboru Boru Saroding Pandiangan
Newsindo co Thursday, January 14, 2016 Danau Toba, Namboru Boru Saroding, Orang Batak, Pandiangan Raja Sonang, Peristiwa, Religi, Sejarang Boru Saroding
Newsindo.co -  sumber : Boru Saroding
Sejarah Legenda Namboru Boru Saroding yang saya posting ini tentu saja masih belum sempurna bahkan mungkin jika sebelumnya pembaca pernah membaca atau mengetahui legenda ini dari sumber lain dan terdapat ada perbedaan, maka mohon untuk disampaikan komentar atau email ke redaksi@newsindo.co, agar kedepannya dapat dilakukan perbaikan-perbaikan.
Angka parsiajar ni Bibel, 1870-an
Joujou Paboahon na parjolo sahali, 1879
Joujou Paboahon saonari
Disuriranghon Bibel do ia dung mate Kristus, marroan ma angka guru pargapgap sian tongatonga ni halak Karisten di tingki parjolo na manegai hasintongan ni Bibel. (Ulaon ni Apostel 20:29, 30) Di pudian ni ari, toho ma i masa. Dipadomu nasida ma pangajarion ni Jesus tu pangantusion ni ugamo sipelebegu, laos rarat ma Karisten na so sintong. (2 Timoteus 4:3, 4) Songon dia ma asa pos rohanta molo hita saonari marpangantusion na mansai sintong taringot Aha do sasintongna na diajarhon Bibel?
Ro ma tingki ni Jahowa laho mangungkap hasintongan. Disuriranghon Ibana do molo ”jumpang tingki panimpuli, jadi torop halak manulingkit hata i”. (Daniel 12:4) Di taon 1870, diantusi sada punguan na metmet na mangalului hasintongan ma molo godang pangajarion ni gareja na so hombar tu hata ni Bibel. Alani i, marsitutu do nasida laho mangantusi ajaran ni Bibel na sasintongna, jala dipasupasu Jahowa do nasida, dilehon pangantusion partondion.
Angka halak na tobok roha radot mamparsiajari Bibel. Angka parsiajar na ringgas i, i ma na manjoloani hami, mamparsiajari Bibel songon na binahen nami nuaeng. Nasida mangulas Bibel sian judul tu judul. Molo adong ayat na maol antusan, dilului nasida do ayat na asing na boi patangkashon. Dung dapot rimpun na hombar tu sude isi ni Bibel, disurat nasida ma. Jadi, Bibel i sandiri do dibahen nasida laho patangkashon angka ayat na adong disi. On ma isara nasida laho pataridahon muse hasintongan taringot Harajaon ni Debata, sangkapNa tu jolma manisia dohot tu tano on, taringot halak naung mate, dohot haheheon. Laos malua ma nasida sian angka haporseaon dohot hasomalan na so sintong.​—Johannes 8:31, 32.
Di taon 1879, diantusi angka parsiajar ni Bibel ma naung ro tingki laho pararathon hasintongan. Jadi, di taon i, dibahen nasida ma majalla na dipabinsar hami dope sahat tu saonari, Joujou Paboahon Barita Harajaon ni Jahowa. Saonari, nunga dipasahat hami be hasintongan ni Bibel di 240 bangso hirahira di bagasan 750 bahasa. Mansai marganda ma parbinotoan na sintong i!
Dung mate Kristus, aha ma na masa tu hasintongan ni Bibel?
Songon dia do hami boi pataridahon muse hasintongan na sian Hata ni Bibel?
Bagihon Bagihon Songon dia do Hasintongan ni Bibel i Boi Tarida Muse?
Majalah Bina Warga HKI Online / e-magazine: Bahan Jamita Bina Warga Bulan Desember 2008
Jamita Minggu Advent 2
Tgl. 07 Desember 2008
Rade ma Hita Manjanghon Haroro Ari ni Tuhan i
Ditingki mandok hata patujolo/salam, dipatandahon si Simon Petrus do dirina na manurathon surat 2 Petrus on. Suratna na paduahon on, ditujuhon ibana tu halak na porsea na tongtong di Asia na metmet naung jomolo manjalo surat 1 Petrus ( 1 Petrus 1:1). Apostel Petrus rap dohot Apostel Paulus, diuhum mate do nasina, ala ni haputuson na binahen ni Kesar Nero na jat i (na marujung ngolu di bulan Juni, taon 68 M). Marhite on ma boi botoonta, Petrus manurat surat 2 Petrus on sekitar taon 66-68 M, ndang sadia leleng nai andorang so mate syahid ibana di Roma (2 Petrus 1:13-15). Jala ojahan ni surat 2 Petrus ima: hasintongan surat i tutu mangalo angka pangajar-pangajar palsu/naso tingkos.
Ciri-ciri khas na menandai surat 2 Petrus on ima:
Surat on marisihon angka hata/statement na mansai marimpola di Bibelta taringot: panurirangon, hagogoon ni Debata jala huaso ni Barita Nauli (2 Petrus 1:19-21).
Di bindu 2 di surat ni Judas, mansai sarupa do dohot surat 2 Petrus on di pangambation ni angka pangajar naso tingkos/palsu. Boi do tarida i, molo mangadopi angka parsoalan na sarupa taringot tu guruguru naso tingkos i/palsu, dipangke Judas do angka ajaranajaran ni apostel Petrus naung dihangoluhon ibana na laho manghatahon na so tingkos do ajaran ni angka guru palsu.
Bindu patoluhon ima na patoranghon sada bindu di Padan na Imbaru na mansai agung taringot haroro ni Tuhanta Kristus na paduahon.
Di namanurathon surat Petrus on, adong do tujuan ni apostel Petrus, ima :
Paingothon halak na porsea asa hot nasida jamot, dungu/tekun mangulahon hasatiaon, habadiaon nang panandaion na sintong taringot tu Jesus Kristus.
Patoranghon jala manolak angka ulaon na gok sipaotooto/akal busuk siala angka panurirang/guru pargapgap/naso tingkos di luat ni Asia na metmet na tongtong na lao mangarongrong hasintongan ni angka Apostel manang angka pangajar na marbisuk sian Debata.
Dibagasan 2 Pet 3:1-18, Petrus membuktihon hasalaan ni angka pangajar palsu taringot haroro ni Tuhan i (2 Petrus 3:3-4). Suang songoni di tingki masa ni si Noak na so umboto haroro ni aek na sumar na sian Debata na manegai pingkiran ni jolma di hatiha i, na so porsea di hata ni Debata. Angka Pangalessem i pe mapitung haporseaonna taringot tu bagabaga nang padan ni Debata taringot haroro ni Kristus Jesus. Alai songon parulaon na menentuhon do songon uhum aek na sumar i (2 Petrus 3:5-6), Kristus naeng ro muse mangarongashon portibi on marhite api (2 Petrus 3:7-12) dungi manompa saluhutna muse gabe na imbaru (2 Petrus 3:13). Marningot saluhutna on, tama nian halak na porsea dibagasan ngoluna ingkon marparange na badia jala satia di hatiha i (2 Petrus 3:11,14).
Di turpuk jamita on, dipatorang do angka na masa di ari parpudi i, ima angka pangalesem, parhata insakinsak dohot na mangoloi angka hisapna sandiri. Gumodang do muse mandok: ari ni Tuhan i ndang sadia leleng nai be, jala adong do muse marpingkiran, nunga lalai be Tuhan i, manang lupa Tuhan i di janji harorona i. Ndang pola ganggu Apostel Petrus hinorhon ni i, ala adong do dua alus na mansai denggan taringot tusi didok ibana, ima:
Marasing do ariari ni jolma sian ariari ni Debata. Ai, sada ari do di Tuhan i songon saribu taon di jolma na tinompana i, jala saribu taon songon sadari do di Tuhan i.
Ndang lupa Debata di ari Nai, alai sai dipalambas rohaNa asa sanga muba sude jolma sian dalan na jat tu dalan na denggan hombar tu lomo ni rohaNa, asa unang adong jolma na mago. Alai na pasti, jala porsea do hita ro do ariNa i, jala salpu do sude na masa saluhutna na di portibi on. “ Antong taparangehon ma parange na badia dohot hadaulaton di angka ari ni ngolunta huhut paimaimahon jala manghasiholi hororo ni ari ni Tuhan i.
Songon tanda Anak dohot boru ni Debata hita, tontu adong do pangalahonta dohot sikapta na laho managam/maimaimahon ari haroro ni Tuhan i ?
a. Tarpaima do hita muse di angka langit dohot tano na imbaru na gabe inganan ni angka hatigoran. Alai ingkon diuhum Debata ma portibi on, jadi roma langit dohot tano na imbaru muse na gabe inganan ni hatigoran; na so boi masuk na ramun, ndang siula hagigian dohot gabus disi (bdn. Pangk 21:27). Alani jorbut ni pangalaho i, mansai tumpol do didok apostel Petrus: naso marparbuehon habadiaon dohot haporseaon di ngoluna, na mago do ibana disi(ayat 9). Alai halak na hot di panjouon dohot pamilliton na tu ibana, jaloonna do hangoluan na saleleng ni lelengna (ayat 10-11). Jadi dibagasan ipe didok ndang adong be angguhangguk dohot tangis, ndang adong hamateaan dohot na hansit (Pangk. 21:4).
b. Parangehon ma na badia dohot hadaulaton ; so martihas, so hasurahan jala dibagasan dame. Domu tu inganan na pinaimaima i, tontu ingkon pahombaron ma diri tusi. Ingkon badia ma pangalaho dohot pangulaon. Ingkon rimpas (sempurna) ma di dapot Tuhan hita di ari ni Tuhan i, maimaimahon i dohot na manghasiholi ari ni Tuhan i.
Laho pahatophon haroro ari ni Tuhan i, adong do tolu bagian muse dalan ni angka na porsea laho paimaimahon ari ni Tuhan i :
Tangiang do dalanna. Sai di ajari do hita mandok “ …..Sai roma harajaonMu…..”. Asa halak na porsea martangiang mambuka rohana asa dimasuki Tuhan i.
Habadiaon dohot pangoloion pahatophon haroro ni Tuhan i. Ala dibagasan habadiaon dohot pangoloion do tarbungka roha ni jolma laho manomunomu haroro ni Tuhan i. Jala baliksa, pangaloon dohot haurahon ni jolma i do na olo palambathon haroro ni Tuhan i.
Parbarita Nauli on, didok Jesus : “ Laho ma hamu, podai hamu ma saluhut bangso….” ( Mateus 28:19) Ulaon parbarita nauli on (marturia) on mansai ringkot do on ulahonon ni angka na porsea laho pahatophon haroro ni ari ni Tuhan i. Jadi ndang holan di taon Koinonia (2008) sajo hita marbarita Nauli, alai dohot do nang di sude taon parasinirohaon na ni lehon Debata jala termasuk ma disi taon Diakonia (2009) na naeng ro taeahi, na disangkapi Pucuk Pimpinan ni Hurianta Huria Kristen Indonesia (HKI).
Di minggu Advent na paduahon on, marhite turpuk jamita on dipaingot hata ni Debata do tu hita asa: Unang pintor pamura hu porsea hita, apalagi halak Kristen naung tumanda Kristus di angka hatahata/ramalan ni jolma taringot haroro ni ari ni Tuhan i. Alai, ingkon porsea do hita na pasti do haroro ni Kristus Jesus na paduahalihon i. Debata sambing do na manontuhononsa jala umbotosa. Molo sahat ro ari ni Tuhan i; adongma disi langit dohot bumi na imbaru jala kota na imbaru inganan ni angka na porsea jala marhaporusan tu Debata. Ro do Ibana naeng manguhumi hita muse taringot angka na taula dibagasan ngolunta di portibi on. Alani i, sai diarahon do hita laho mangauhon panjouon ni Tuhanta di hita Kristen ganup marsadasada. Nunga ro Kristus i, manopot hita, jala paluahon hita sian nasa dosanta, asa targoar hita anak dohot boruNa. Na maimaima do hita muse di ari harorona na paduahalihon i (eskatologis), laho manjou hita tu hasonangan di angka na porsea jala mara di angka naso porsea tu Debata. Antong, taparade ma rohanta laho manjangkon harorona ni ari ni Tuhan i dibagasan ngolunta on marhite parangenta na badia jala marhadaulaton. Amen.
Jamita Minggu Advent 3
Tgl. 14 Desember 2008
Lukas 3 : 7 - 14
Pdt.Suparman Simamora S.Th
Pdt. HKI ResortLabuhan Batu II
Pauba Hamu ma Rohamunma
Barita Nauli sinurathon ni si Lukas, ima dokter Lukas. Dongan saulaon ni si Paulus do anggo ibana. Sian Antiokhia di Syria do asalna jala halak Gorik na porsea do ibana (pat. Kol 4:14). Hombar tu nabinaritahon ni 2 Timotius 4:11, dung do ibana rap tarhurung dohot si Paulus. Barita Nauli sinurathon ni si Paulus on dipasahat do tu si Teofilus secara khusus (kemungkinan seorang tuan yang kaya, yang kepadanya karya diegesis1 ini dipersembahkan, tetapi tidak dianggap sebagai pembaca yang diharapkan), asa porsea situtu ibana dibarita nauli i. Adong mandok si teofilus on ima sahalak kristen terkemuka dikalangan halak Gorik. Umbahen I do didok Barita Nauli on disuraton tu angka halak Kristen non-Jahudi.
Ciri khas Injil Lukas adalah penulisannya, yang memulai Injilnya dengan urutan silsilah dari masa Adam, bukan dari masa Abraham, yakni orang Yahudi bangsa pilihan Allah yang pertama. Ini berarti bahwa keselamatan Tuhan Yesus Kristus diperuntukkan juga bagi orang-orang bukan Yahudi. Ciri yang paling menonjol dari kitab Injil Lukas adalah yakni keprihatinannya terhadap orang yang terbuang (bnd.10:30-37;18:10-14; 15:11-24; 19:2-10; 23:43;7:43-47;9:38-42). Itu sebabnya bahwa kitab ini sering disebut sebagai Injil untuk orang yang terbuang, yang ditulis kira-kira tahun 80-90 M yakni setelah jatuhnya Yerusalem marhira taon 70 M oleh pemberontahan kaum Makabe.
Sude do na opat buku i (Matius 3:1-12; Markus 1:1-8; Lukas 3:1-20; Yohanes 1:19-28) manurathon taringot tu si Johanes Pandidi. Jala laos sian i do dianggap permulaan ni Barita Nauli i (Pat Mark 1:1; Ulaon 10:37). Si Lukas secara khusus mampordomuhon kisah i tu keadaan situasi zaman ditingki i, marhite namanurathon huhut angka tanggal dohot situasi politik. Hombar tu Lukas 16:16, kisah Yohanes dianggap do sebagai hasisingkop (penggenapan) ni bagabaga naadong di Padan Narobi (Jes. 40:3-5), jala ulaon ni ibana ima maritahon hamubaon ni roha jala mandok asa tardidi bahen hasesaan ni dosa. Hombar tu si, adong dua pangajarion na terkandung di turpukta on na pinasahat ni Lukas:
1. Ndang marlapatan pandidion i molo so adong hamubaon ni roha (ay 7-9)
Dung simpul si Lukas patorangkon partingkian taringot tu si Johanes di ay.1-6, diuduti ma muse tu ulaon ni si Johanes; asa didok ma tu natorop na ro padidihon dirina tu ibana: Hamu, anak ni ulok! (ay.7). Sian Matius 3:7, halak Farisi dohot halak Saduki do hape naginoaran ni si Johanes disi. Ulok dianggap do on simbol kejahatan (Psalm 58:4-5). Jala di pangungkapon 20:2, didok do sibolis i sebagai “ular tua”. Tu si ma dipartudoshon hajahaton dohot kemunafikan ni halak Farisi dohot halak Saduki. Di Matius 23:33 pe digombarhon do ulok sebagai lambang kebohongan dohot penipuan. Jala hinorhonon ni i na so tarpasiding do sasintongna rimas ni Debata na ro sogot molo soadong hamubaon ni roha. Jala hombar tusi do pandohan ni si Johanes paboa ndang marlapatan pandidion i diangka nasoolo paubahon rohana.
Angka naolo mangalehon dirina asa tardidi ingkon ulahonon na do natama paboa naung marhamubaon (ay 8). Dison dipaigot muse nasida, bahwa asal-usul pardagingon dohot si Abraham ompunasida i, ndada i mambahen malua nasida sian uhuman sogot. Ai tarjadihon Debata do anak di si Abraham sian angka batu. Ai nungga pola ampe tangke tu daling ni angka hau, jala siap sedia laho manaba nasa hau naso marparbuehon naso denggan jala ambolonghonon tu api (ay. 9). Alai tung pe didok songoni adong dope tingki tuhamubaon andorang so terlambat.
2. Angka naung tardidi parbuehonon ni ido na tama (10-14)
Antong dia nama bahenonta ? Angka natorop (ay. 10; nga disi nang napogos pe), ro di si jalo beo (ay. 12), dohot angka soldadu rap do nasida manungkun aha nama bahenonnami? Tu nasida sude dipodahon asa patupahon ulaon holong ni roha. Holong ni roha naso marpambuat. Ndada songon halak farisi dohot saduki namangulahon holong asa dibereng halak. Ihut tusi didok tu nasida be namardua baju asa dilehon ma sada tu donganna naso adong bajuna, suang songon ni nang angka naumpeop sipanganon. Tu si jalo beo dohot angka soldadu didok tu nasida asa jujur jala jala adil dalam jabatan mereka. Asa laos sian i do botoon muse naung adong hamubaon ni roha.
Hamu anak ni ulok, didok turpukta on do tu angka jolma sipangotootoi, siulahon gabus, penipu, halak namunafik, koruptor, sijalo sisip, sipabalik uhum, dll asa marhamubaon. Marhamubaon/bertobat lapatanna perubahan hati, yakni pertobatan nyata dalam pikiran, sikap, pandangan dengan arah yang samasekali berubah, marbalik nasian dosa tu Debata. Angkup ni i ringkot situtu manghagigihon dosa i. Ai hamubaon ni roha ido dalan tu haluaon na gok. Amen.
Jamita Minggu Advent 4
Tgl. 21 Desember 2008
Jesaya 7 : 10 - 14
Pdt. Togos Sinaga, S.Th
Pdt. HKI Resort Jakarta II
Jesaya marharoroan sian hata Heber “Yeshayahu” na marlapatan ‘Haluaon na ro sian Debata’. Di tingki ni ngolu ni si Jesaya gabe panurirang masa do hamaolon dohot hasusaan na mardapotdpot di ngoluni bangso i, ai masa do na ginoaran : “perang siro-Efraim, jala sude angka bangso patupa hagogoonna laho mangaleksehon bangso na asing. Ro do hata ni si Jesaya tu raja Ahas asa marhaposan ibana tu Debata na mangolu i unang tu hagogoon ni hasiangan (portibi on), jala didok si Jesaya do “molo so porsea hamu, ndang tagamon hot hamu” (7:9). Lapatanna, ingkon roha na porsea do bahenon laho manjalo dohot pasaut sangkap ni Debata di pardalanan ni ngolunta.
Hira rumang tu hamaolon namasa na joloi, masa do tongtong nang hamaolon di ngoluni hajolmaonta do sahat tu ombas on, ai tung ragam do ngolu na mambahen hita gabe sipata mabiar mangadopi angka namasa i, isarani ekonomi, ketidakadilan dohot angka parporangan na masa, jala godang do jolma na lomos na laho mangalugahon ngoluna didok rohana ndang margogo ibana laho patupa ngoluna i. Alani ido, di ombas on paboa na bangso ni Debata do nang hita, dilehon Debata do na gabe dalan ni haporseaonta marhite sada partinandaan dohot hasatiaon ni Debata, ai lehononNa do sada bukti na tongtong do Debata saor di hita:. Immanuel’ Donganta ma Debata”. Asa di ragam di hatahuton na masa di hajolmaonta, ingkon pos do rohanta paboa na tongtong do Debata mangurupi dohot marmudumudu hita.
Disangkapi Debata do na gabe haluaon ni bangsoNa, ai dilehon do sada tanda marhite anakni si Yesaya na margoar “Sear-Jasub” na marlapatan (suatu sisa akan kembali). Sian tongatonga ni hamaolon ni ngolu i, dibagabagahon Debata do na ingkon adong na gabe manorushon generasi ni bangso i. Dipatorang do diayat on, paboa holong ni Debata, disuru do raja Ahas mangido sada tanda paboa na tongtong do Debata marholong roha di bangso i, jala pola didok Debata manang tanda sian Debata, manang sian banua toru manang sian banua ginjang, namarlapatan do i, ai tarpatupa Debata na do gabe dalan ni haporseaon nang ngolu di hita molo porsea hita di Debata. Dipangido roha ni Debata do sian raja Ahas asa adong roha naungkap sian Ibana laho mangido nagabe tanda di pandonganion ni Debata di bangsoNa. Di ayat 10-11 on tarida do na tongtong do satia Debata di jolmai, jala diigil Debata do molo dung itajalo sada partinandaan sian Debata ima na gabe mambahen dohot manogu hita tu dalan ni haporseaonta tu Debata.
Ayat 12: “ndang olo ahu mangido asa unang huunjuni Debata”
Di ayat on, dipatarida raja Ahas do paboa na halak naso porsea do ibana di Debata, alai dibahen ibana do dalan laho tundal sian bagabagai dohot pandohan “ndang olo ibana mangido asa unang diunjuni (dicobai) ibana Debata, alai taida do dison ai ndang adong dalan mangunjuni ibana tu Debata, ai Debata sandiri do marsuru ibana asa mangido tanda I, alai ndang manghaporseai Debata do i umbahen didok ibana pandohan ondeng. Didok ibana do “ndang olo ahu mangunjuni Jahowa”lapatanna di ombas i, raja Ahas menolak campur tangan ni Debata di haluaon na laho sipatupaonna di bangsoNa, alai ndang sangkap ni hajolmaon natulus di ulaon ni Debata, nang pe nungga dipatorang di di Jesaya 6: 9-10, paboa ndang dapot roha mangantusi dohot mananda nasida.
Ayat 13: “ua tangihon hamu ma, ale penompar ni si Daud”.
Dipaingot si Jesaya do, paboa na pomparan ni si Daud do nasida, jala songon raja Ahas berarti bertanggungjawab penuh do ibana di panjangkonon ni ibana di pasupasu do i di bangso i, jala mangkhorhon dalan ni parngoluon, ai tarida do i marhitehite angka parniulaan ni raja naso gabeak gabe madabu bangso i tu ragam ni hasusaan, didok si Jesaya ‘ndang dope sae hamu puuruuruhon jolma, dohot Debatangku naeng lojaanmuna”. Didok si Jesaya di ayat on “Debatangku” ndang be hata ‘Debatanta’ ai didok rohani si Jesaya ia raja Ahas ndang halak nasatia be tu Debata, jala tarida do di natinolakna i partinandaan ni bangso i, ido umbahen na ro tegoran ni si Jesaya maminsang ibana.
Ayat 14 : Di ayat on, dipatorang do hasatiaan ni Debata paboa na lehonon ni Debata di nasida raja, ndang raja sian hasiangan on be na gabe pangarajai di nasida, alai marhite sangkap dohot hagogoon Debata na tulus i di hasiangan on. Ndang gabe panundati roha naso unduk sian raja Ahas di sangkap ni Debata. Didok “gabegabeaan ma sada na marbaju, jala tumubuhon sada anak, jala bahenonna ma goarna: “Immanuel” lapatanna “donganta ma Debata” ai nungga tarida holong dohot sangkap ni Debata di ngoluni bangsona paboa naso tarambat hajolmaon huaso dohot holong ni rohaNa.
Dapot do pingkirannta molo didok marpesta berarti adong halalas ni roha na masa disi, jala halalas ni roha i ndang marharoroan i, sian balga dohot godang ni jolma ro tu ulaon i, alai sian roha ni namangulahonsa do dapot halalas ni roha di ulaon i. Alani ido, dijamitahon dipasunggulhon di ngolunta paboa ndang masa halalas ni roha di ngoluni halak naso tumanda Debata dohot sangkapNa di ngoluna. Tarida do i sian sikap ni raja Ahas naso porsea ibana di hata naung rot u ibana sian Debata. Nunga nian tangkas Debata mangkatai dohot ibana marhite panurirang Jesaya alai ndang tarjalosa ulaon ni Debata di ngoluna.
Raja Ahas sada gambaran do i di ngolunta, nunga mian tangkas sangkap dohot ulaon naung pinatupa ni Debata dihita, alai sipata sai maralasan do hita laho ndang manghaporseai dohot mian di bagabaga ni Debata. Sipata do masa di ngolunta na porsea holan tuhagogoon dohot pingkiranta, ndang taloas Debata mangatur dohot patupa halalas ni roha di hita.
Di na marpesta natal on, dipangido roha ni Debata do naeng gabe halak na porsea hita jala saluhut ulaon pesta natal natapatupa naeng mamboan hita tu tona manghaporseai Debata di ngolunta. Ndang haambatan hasiangan on ulaon ni Debata, jala hitape ingkon rade do manjangkon sangkap ni Debata masa di hita ganup, jala naeng ma marhite pesta Natal tubu dame nang halalas ni roha di ngoluni keluarganta dohot donganta jolma. Panarihonon ni Debata di hita naeng ma nian mambahen hita gabe halak na olo marpanarihon di dongan, jala ganup hita naeng ma nian gabe jolma na martanggungjawab patupa dame i di lingkungan dohot keluarganta ganup. Natal patupa halalas ni roha godang ma i di hita. Ala ni i marhite natal natapatupa naeng ma hita:
1. Manghaporseai Debata dohot HataNa, ai sangkap haluaon do i di hita.
2. Unang hita be holan porsea tu pingkiranta sandiri, jala tapasiding ma ngolu na manjuarhon Debata sian ngolunta.
3. Immanuel, didongani Debata do hita saleleng ni lelengna, ai satia do Debata mangurupi hita di angka hagaleon dohot hahuranganta, asal ma porsea hita di Ibana.
Jamita Borngin Andorang Natal
Tgl. 24 Desember2008
Lukas 2 : 8 - 15
Pdt. MP. Siregar, M.Th
Pendeta HKI Resort Hutabayu
Endehon ma Pujipujian Pasangap Debata
Sada sian Panurat ni Injil na opat i; na ginoaran Injil Synopsis (bhs. Yunani: Sin : Bersama-sama; Optalmos=Melihat/bersaksi), ima na margoar Lukas; ibana sahalak Yunani naung “bertobat”, naung gabe halak Kristen non Yahudi, na gabe si sean ni Tuhan Jesus Kristus, na parsidohot marpanindangion taringot tu hasintongan ni barita nauli na mamaritahon barita “haluaon” ni saluhut hita jolma na pinatupa ni Debata marhitehite Tuhan Jesus Kristus jala na sinuruNa “tubu” tu portibi on laho manobus hita jolma sian gomgoman ni dosa hamatean i.
Na marpardomuan tu hatorangan na di ginjang ima na dipajojor ni si Lukas di surat na tinogosna di mulana tu si Tiofilus (lapatanna: sahalak na manghaholongi Debata), donganna dohot marhaladoi taringot hata hasintongan ni Tuhan i.
Marhite tondi porbadia ni Debata na mangula dibagasan hadirion ni si Lukas na manurathon suratna on tu si Tiofilus, jala manurathonsa jojorjojor sian mulana taringot tu :
Parngoluan dohot PangkhobasionNa.
Sada sian na lima na di ginjang ima na pinajojor ni si Lukas (Lukas 2: 8-15), taringot tu lembaran Sejarah di hatutubu ni Tuhan Jesus Kristus naung ro tu portibi on.
1. Ayat 8 : Hata ni Debata na mandok: “jadi adongma….”, hata nauli jala na badia do on ma na manait dohot na manogu rohanta tu sada Peristiwa Sejarah na mansai tung balga situtu, na pinatupa ni Debata jala na ringkot tu ngolu ni hita jolma. Ima taringot tu hatutubu ni Tuhan Jesus Kristus. “Ibana do Anak ni Debata naung rotu portibi on gabe sipalua hajolmaon, jala Ibana do naung sinurirangkon ni angka Panurirang na songon Patujolo ni Tuhan i (bdn. Mika 5:1). Sada sian surusuruan ni Debata na mandapothon angka Parmahan na marborngin di ladang na disini na mangingani pinahan nasida, jala marsinondang ma sangap ni Tuhan i, humaliang nasida. Gabe mabiar situtu ma. Alai didok surusuruan ima tu nasida: “Unang mabiar hamu” !
Sada hata na marhasurungan situtu do hata ni surusuruan i laho mambohali angka parmahan i asa mian dibagasan pos ni roha nasida laho mangadopi situasi na masa, lumobi ma ala ni barita halalas ni roha godang do na binoan ni surusuruan i na gabe parsaulian ni sandok bangso i. Nang di angka udut ni ngolu nang ulaon nasida, hata ima na gabe bohal nasida manang tudia pe mangalangka dohot mangulahon angka siulaon nasida, asa tongtong unang tahutan nasida manang mabiar laho mangadopi angka na masa di ragam ni hamaolon ni ngolu na niadopan ni nasida, ai Debata do na mandongani jala na manogu-nogu nasida di pardalanan nang di ulaon nasida.
2. Dung na masa i, manang dung barita las ni roha di hatutubu ni Tuhan Jesus Kristus, tung ringkot do botoonta dohot taringotonta manang songon dia do angka na masa taringot na pinaboa ni surusuruan i tu parmahan i.
3. Dung dibege angka parmahan i naung “tubu” Tuhanta Jesus di Betlehem, huta ni si Daud, si Palua i, ima Kristus, Tuhan i, (ay.11), jala dung borhat surusuruan i sian nasida dompak ginjang, pintor masipandohan do angka parmahan i mandok : “Beta ma hita tu Betlehem, taida ma na masa on, na pinabotohon ni Tuhan i tu hita”. Spontanitas ni hata pandohan on ma tangkas, jala torang situtu do botoonta di balga dohot hinagok nil asi ni roha nasida. Nampunan hatuaon dohot haluaon na pinatupa ni Debata marhitehite hatutubu ni Tuhan Jesus Kristus.
Idaonta ma muse, halalas ni roha ni portibi on, di hatutubu ni Tuhan Jesus. Di taon 100-300 (abad I-IIIhon), ndang adong dipestahon huria na parjolo i, Ari parningotan mamestahon Pesta Hatutubu ni Tuhan Jesus, ala ni hamaolon dohot parungkilon na masa tu nasida. Ndang adong tingki laho patupahon pesta i, siala pangaleleon ni panggomgomi ni halak Rom na berusaha laho mangintopi pergerakan/kegiatan ni halak Kristen na semakin tumbuh dohot mengalami perkembangan.
Di laonlaon ni ari pe asa dipatupa Huria i Pesta Parningotan di Pesta Ari Hatutubu ni Tuhanta i :
Di dua sumber taon : 335 dohot 354, dipamasa di huta Rom sandiri.
Di taon 379, di pamasa ma Pesta on di huta Konstantinopel.
Di taon 382, di pamasa do pesta i di huta Antiokhia.
Dungkon ni angka na masa on, mamungka rarat ma muse Pesta Ari Hatutubu Ni Tuhanta Jesus Kristus tu Mesir, Armenia sahat ro di sisik ni tano on (Pesan Oikumene)
4. Surusuruan i pasahathon “Dame” na sian Debata (ay. 14), didok : Hasangapon ma di Debata na di ginjang, dame ma di tanoon, di angka jolma halomoan i”. Sungkunsungkun: Boasa dohot hasangapon ni Debata na di ginjang ? Boasa marende pujipujian surusuruan ni Debata ? Boasa ingkon sude portibi on mamujimuji Debata ? Ala mamboan dame do hatutubu ni Tuhan Jesus i tu sandok hajolmaon.
Nuaeng taida ma balga ni holong ni roha ni Debata di Portibi on, ai pola do anakNa na sasadaiI dilehon, asa unang mago ganup na porsea di Ibana, asa hangoluan na saleleng ni lelengna di Ibana (bdn. Joh. 3:16). Taboto ma paboa marhitehite sian Ibana do pardengganonna tu bagasan diriNa saluhutna, nang angka na di tano, nang angka na dibanua ginjang, dung dipatupa Ibana “dame”i marhitehite mudarNa naung durus di silang i, marhitehite Ibana mian ma dame na sian Debata dibagasan hita. (bdn. Kolose 1:2).
5. Hatutubu ni Tuhan Jesus, sipalua i di huta Betlehem, ima barita na uli ni Damei i, taboto ma paboa na adong do dame i di banua ginjang. Diparsinta Debata do asa adong dame i, nang diportibi on. Umbahen na nidok Tuhanta i di hataNa na mandok: “ Alai anggo nuaeng, dibagasan Kristus Jesus do hamu; jala dao pe hamu najolo, gabe dipadonok mudar ni Kristus i do hamu nuaeng. Ai ibana do Pardameanta (bdn. Efesus 2: 13-14). Amen.
Jamita Pesta 1 Hatutubu ni Tuhan Jesus
Tgl. 25 Desember2008
Jesaya 42 : 1 - 4
Nunga Ro Sipalua i
1. Na masa di turpuk on, disuru Apostel Paulus si Titus manghobasi Huria na di Pulo Kreta (1:5). Tugasna, manorushon angka ulaon naung pinungka ni si Paulus. Mangajarhon poda hasintongan i huhut manogu nasida anggiat mangolu/marparange dibagasan haporseaon na tutu (2: 7-8). Jala dao huhut unang dipatangitangi parpoda na lipe (1:10-12).
2. Diundukkon si Titus do tugas i huhut diulahon sian nasa gogona. Las rohana mangulahonsa. Alai andorang so i, anggiat lam tulus jala denggan pardalanan ni ulaon i, tangkas do dibohali Apostel Paulus si Titus. Lapatanna, ditongos si Paulus do suratna tu si Titus. Gabe laos ima sipaihutihuton huhut ojahan di si Titus laho manogu, mamodai huhut marmahani halak Kristen na di Pulo Kreta.
1. Mangihuthon si Paulus, ianggo hadirion ni jolma i, ndang adong be naso mardosa. Ndang adong be na tigor. Tung saluhutna do manimbil, parjahat huhut pinarhatoban ni haholomon dohot hosom (3:3). Ala ni i, nunga gabe sega parsaoranna dohot Debata mual ni hangoluan i. Gabe haholomon nampuna jolma i. Dungi ingkon uhum hamagoan dohot hamatean salelenglelengna, i hian nama jambar dohot ujung ni pardalananna. Songon i ma keadaan/status ni hajolmaon i andorang so ro Jesus tu portibion.
2. Alai tingki songon i keadaan/status ni jolma i, disi ma dipapatar Debata diriNa. Laos disi muse dipatuduhon holong dohot asi ni rohaNa i. Lapatanna, ala andul tumimbo jala umbalga do holong dohot asi ni rohaNa sian saluhut; jala ndang haambatan hagogoon ni dosa dohot haholomon i asi ni rohaNa, dungi gabe tuat ma Ibana dibagasan Jesus Kristus. Tubu Ibana di Betlehem-dipatutoru diriNa jala saor tu hita on. Dungi dipasahat diriNa. Olo Ibana sumeahon hosana jala durus mudarNa di silang i-ai aturan jolma i do nian hona uhum ala dosa i, alai gabe Ibana manggantihon jolma i tu paruhuman. Dungi gabe malua sian gomgoman ni dosa jolma i. Gabe ias hita marhite mudarna i. Gabe muba ma nang statusta. Lapatanna gabe goaran hita anakkhonNa. Gabe Ibana nampuna hita jala mian dibagasan hatiuron. Sude i dipatupa Tuhanta, tung ala asi ni rohaNa sambing do. Ndada ala ni ulaonta hatigoran umbahen malua hita (3:5).
III. Pokok-pokok Renungan
1. Tahamauliatehon ma asi ni rohaNa na so halompoan i. Ro Ibana paluahon hita. Mambahen gabe imbaru hadirionta, tontu gabe imbaru ma roha nang pangalaho. Lapatanna, sude parange/pangalaho marojahan di Jesus Kristus. Ai nasa ulaon na marojahan di Jesus Sipalua i, ima parbue/ulaon na denggan. Pangalaho na songon i ma gabe tanda mauliate ni rohanta.
2. Ala naung Ibana nampuna hita, jala saor Tuhanta Jesus Kristus di tongatonganta, na marlapatan do i; Dia campur tangan dalam segala hal ikhwal kehidupan manusia-termasuk ruas ni HKI. Ibana ma mangalehon gogo uju masa hamaolon-krisis ekonomi global. Patongon dorbiaNa tu jampalan na lomak.
3. Di Natal 2008 on, ringkot tatingkathon mutu/kwalitas ni keluarganta. Lapatanna, lam tu dengganna parsaoran/komunikasi ni orangtua maradophon ianakkhonna- unang ma nian maotikhu tingkina manghatahatai dohot anggota keluargana. Dengganna i antong keluarga i molo diatur/diprogramhon orangtua naummotikna 1 X 1 Minggu marpungu, rap martangiang huhut dipaboa orangtua tu ianakonna taringot tu ulaon ni Jesus naung ro tu portibi on. Dungi gabe terpatri ma Goar ni Jesus di hadirion ni dakdanak i dohot keluarga i. Dungi gabe margogo ma antong dakdanak i/keluarga i paholang dirina sian na so tama. Ai disi tubu/mian Jesus, laos disi do mian gogo, dame dohot las ni roha. Selamat Natal !
Jamita Pesta 2 Natal
Tgl. 26 Desember2008
Jeremia 31 : 1
Pdt. Hugo de Groot Nababan S.Th
Pendeta HKI Resort Simp. Opat – Porsea
Salelenglengna do Holong ni Debata
“Haholongan salelenglelengna hubahen mangkaholongi ho”. Diondolhon pandohan on do ‘holong ni Debata’, songoni nang ‘hasatiaonNa’. Ndang tarsirang holong dohot hasatiaon ni Debata. Satia do Tuhan manghaholongi hita, jala holong na satia do holong ni Tuhan i. Sai tongtong do Tuhan i manghaholongi. Ndang hea ndang. Tontu boi do Tuhan i sipata rimas. Olo sipata kecewa, olo hansit rohana. Jala sipata didabu Ibana do uhum tu angka jolma pardosa. Alai tutu, saluhutna i diula Ibana di bagasan holong.
Marbeda do hita jolma dohot Debata. Molo hita jolma, molo nunga hansit rohanta marnida sasahalak jala molo pola sampe tadok ‘mardomu di tano rara’, na so boi be hita manghaholongi. Holan marningot pardompahan ni na tahasogohon i pe nunga ro rimas. Na tapingkiri, boha ma asa boi baloson angka hansit ni roha i. Sai ni putar utokutok aha ma bahenon asa tong hansit pangkilalaan ni na tahasogohon i. Lam hansit dihila na tahasogohon, lam sonang roha. Impas!, sombu!, ima molo hita.
Alai anggo Tuhan ndang songon i. Di nasa partingkian tongtong do Tuhan i satia manghaholongi na tinompaNa. So haposan pe hita, tong do haposan anggo Ibana; ai ndang tarsoadahonsa dirina (2 Tim 2:13). Didok Debata do, “Ai munsat pe angka dolok, jala humuntal angka robean, alai anggo asiasingKu na so tupa munsat sian ho” (Jes. 54: 10). Lapatanna holong salelenglelengna do anggo holong ni Tuhan i. Ndang hea ndang satia holong ni Tuhan i. Ndang hea ndang dihaholongi Debata hita. Di turpuk on, bangso Isarel diuhum Debata ala ndang satia tu Ibana. Nangpe mardosa Bangso i, Alai tongtong do dipatudu Debata holongNa. Ditogutogu Debata do muse bangso Israel sian pambuangan mulak tu hutana (Allah memulihkan umatNya). Laos ido nang na pinatupa ni Debata tu hita marhite pesta Natal on, ima paluahon hita sian angka dosanta.
“I have loved you with an everlasting love” – “Haholongan salelengnilelengna hubahen manghaholongi ho”. Hata na mansai romantis. Tabo begeon jala sonang roha marningot Hata i. Adong unsur padan di Hata i. Bahkan adong ‘garansi’, na tongtong satia Debata manghaholongi hita sahat rodi salelenglelengna. Ndang adong nanggo sahalak na di tano on na boi satia manghaholongi songon holong ni Debata. Martingki jala tarbatas do anggo holong ni hita jolma.
Molo manuhor ulaula elektronik manang otomotif hita, sai ta sungkun do adong do garansina manang na ndang. Somal sai dibahen perusahaan do garansi tu ulaula na ni produksina. Isarana, somal do dilehon garansi lelengna hirahira sataon. Molo adong garansi, pintor songon na pos do roha manuhor ulaula i. Andul sian i dope dilehon Debata ‘garansi’ tu hita. Ndang holan sataon, ndang holan lima taon, ndang holan sampulu taon. Alai salelenglelengna do diparrohahon, diparmudu jala diramoti Debata hita. Ima holong ni Debata na salelenglelengna –”Khesed Jahwe” (kasih setia Tuhan). “Ki le olam hasdo”-”rodi salelenglelengna do asi ni roha ni Debata”. Alani i ndang porlu lomos hape hita di ngolunta on, ai ‘digaransi’ Debata do hita.
Alai Jotjot lomos do hita manghaporseai holong ni Debata. Tarlumobi ma uju ro ragam ni angka parsorion. Hatiha nunga manghirim situtu hita dipangurupion, sai tatailihon tu hambirang dohot tu siamun, hape ndang marna ro pangurupion. Di situasi na songon on ma olo lomos hita dihagogoon ni Debata. di ngolunta on, ngolu marsasahalak, nang ngolu na markeluarga, dohot di ngolu na marnegara, adong 1001 macam alasan mambahen hita morongorong. Adong do na marsak ala ndang adong sipatupaon laho manuhor baju ni angka dakdanak, adong na morongorong ndang ro wessel ni ianakhon sian pangarantoan, ndang marna malum angka sahit, hurang gabe na niula, marsirang dohot nahinaholongan ni roha, ndang marna saut angka na tahirim, dohot angka lan na asing na mambahen hita holsoan. Sandok 1001 macam holsonta. Diangka holso dohot orongorongta tongtong dope hita marpanghirimon tu Debata?, Manang na gabe mandele do hita ndang porsea tu Debata.
Di pardalanan ni bangso Israel, dina mamolus parhorsihan pe nasida tangkas do pandonganion ni Debata. Tongtong do satia Debata manghaholongi bangsoNa. Tupa do saluhut na ringkot di ngolu ni bangso Israel nangpe diparhorsihan. Sian na jolo sahat tu tingkion hot do holong ni Debata. Songon holongaNa tu bangso Israel, songon i do haholonganNa tu hita. Diparhorsihanpe sai tong do didongani Debata Bangso Israel, songoni do nang diparungkilonta sai dongananNa do hita.
Mansai bagas jala mora do lapatan ni “Khesed Jahwe”–”Holong Ni Debata salelenglelengna” (Bhs.Indonesia: Kasih Setia Tuhan). ‘Khesed’ ima parpadanan ni dua bola pihak. Ima Debata dohot bangsoNa. Boi do patudoson on tu hubungan sahalak Ama (suami) dohot ina (istri), ima hubungan na dirahut hasatiaon dohot holong. Tarsongon i ma Debata na marpadan dohot bangsoNa, na nirahut ni hasatiaon (karat berith). Ndang tarsirang hasatiaon dohot holong ni Debata. Hape hita jolma, olo ndang sadalan tabahen holong dohot hasatiaon.Tarsongon sahalak ama, holong nina rohana tu pardihutana, alai olo sipata ndang satia. Sipata sai olo dope ‘mangalului naumposona i’. Boi do satia sahalak ina tu parsinondukna, alai ndang holong be anggo rohana, hira na tarpaksa na ma manjaga hasadaon ni parsaripeonna. Alai molo Debata sai saurdot do holong dohot hasatiaonna, ima holong na salelenglelengna.
Ala na so satia ma antong Bangso Israel di padan naung niunduk nasida dompak Debata, gabe tarbuang nasida tu Babel. Di padan i, na ingkon holan Debata do sombaon jala oloan nasida. Alai sipata disomba nasida do debata sileban. Na so jadi marangkup nian Debata bahenon ni Israel. Hape marangkup do dibahen Israel. Ima gabe paro rimas ni Debata. Gabe tarbuang Nasida tu pambuangan Babel. Alai saluhutna i diula Debata dibagasan holong do. Ndang hea dipasombu Debata Bangso na pinillitna i gabe tu hamagoan.
Hutogutogu ho marhite asi ni roha (Indonesia: dengan kasih setia Aku sudah menarikmu). Marhite HolongNa i, ditogu Debata bangso Israel sian parhorsihan. Digombarhon Debata do Ibana songon sada natoras na monogunogu ianakhonna asa boi mardalan (Hosea 11:1-4). Dipaherbang Debata tanganNa tu bangso Israel dohot holong na salelenglelengna laho manogu bangso Israel sian parhatobanon Misir. Ditogu Debata bangso Israel haruar sian pardangolanna. Dihasusaan ni bangso i, tong do mangula Debata. Ditatap jala mangkilala do Debata diangka parsorion ni bangsoNa.
Laos marhite holongna i, naeng toguon ni Debata bangso Israel muse sian pambuangan Babel. Saluhut do tarpatupa Debata laho mamboan bangsoNa tu hasonangan. Nangpe naung mardosa bangsoNa i , alai sai dianju Ibana do. Ima hapataran ni holongNa i. Ndang adong na boi manirang hita sian holong ni Debata.
Songon i do nang angka parsorion na taadopi dipartingkian on, ingkon pos do rohanta na dihaholongi Debata do hita. Ndang mansadi Debata manghaholongi hita. Molo tungpe taadopi angka haporsuhon, ingkon porsea do hita na tongtong mangula Debata mangurupi hita. Ndang hea dipasombu Debata hita. Alani unang mandele, molo tung pe ingkon mangadopi angka ragam ni hamaolon. Ai ndang na hurang ganjang tangan ni Jahowa mangurupi hita (Jes 59: 1). Holong ni Debata tongtong do mandongani hita. Debata ma donganta. Immanuel! Nang pe tutu ingkon berjuang do hita, asa monang maralohon angka parungkilon.
Nuaeng marpesta do hita, mamestahon ari hatutubu ni Jesus (Natal). Impola ni Natal ima holong ni Debata. Johannes 3: 13 mandok: “ Ai songon on do holong ni roha ni Debata di portibion, pola do AnakNa na sasada i dilehon asa unang mago ganup na porsea di ibana, asa hangoluan na salelengleleng di ibana. On do na gabe impola ni pesta Natal dohot impola ni sude Barita Nauli., na boi tarimpun di bagasan dua hata, ima Holong ni Debata. . Ido umbahen adong pesta Natal, ido umbahen na ro Jesus tu portibion laho paluahon pardosa. Sandok ala holong ni Debata do.
Dilehon Debata haluaon di hita pardosa. Gratis do haluaon i dilehon tu hita. Alai anggo Tuhanta hansit do diae asa malua hita. Ditadinghon ibana habangsaNa, tubu di bara ni pinahan, di inganan na rotak jala na bau, jala marsiak di hau pinorsilang, asa malua hita sian dosanta. Holong na so tarpatudos do holong ni Debata naung sahat tu hita. Na so patut be nian haholongan ni Debata hita alani pardosaonta. Angka hatoban ni dosa hian do hita. Alai diain Debata do hita gabe anak dohot boruNa. Tung patar do hagogoon ni holong ni Debata. “Power to love” –”kuasa mencintai”, ido anggo Debata, ndang songon godangan jolma, “Love to Power” – “ Cinta kekuasaan”.. Holong na berkorban do holong ni Debata (The sacrificial love). Holong na mangalehon diriNa humonghop hita. Ingkon holong ni Debata on do pangkeonta na gabe inspirasi di pesta Natal on, songoni nang dingolunta siganup ari, ingkon patuduhononta do pambahenan ni Debata i di ngolunta. Ingkon olo do hita manghaholongi angka dongan nangpe marasing sian hita, nangpe halakan napogos, hita namora. Halakan rakyat, hita pejabat. Halakan pegawai swasta, hita pegawai negeri. Halakan parrenggerengge, hita pengusaha. Halakan parugamo na asing, hita Kristen. Olo do hita manghaholongi, asa matapor angka tembok pemisah na lam hapal di partingkian on? Olo do hita berkorban tu donganta? Unang ma antong gabe holan halak tabahen gabe korban asa mangomo hita. Ingkon patubuon ni halak Kristen do angka ulaon na olo marsiurupan. Olo do hita pasangaphon donganta jolma tanpa mambedahon pangkat, marga, huta, sekte, ugamo dohot angka lan na asing?. Sandok nasa jolma ingkon haholongan. Ai holong ni Debata, ima holong na so pandang bulu do. Ingkon songoni do nang holongta, paboa naung jumolo dihaholongi Debata hita.
Pesta Natal ima demonstrasi holong ni Debata. ‘Pameran’ holong ni Debata do na tapestahon. Ndang holan hata anggo holong ni Debata, Alai bukti nyata do. Sian na robi nunga dipatuduhon Debata holongNa. Diurupi Debata do bangsoNa mangadopi angka hamaolon, dipauli (dipulihkan) Debata BangsoNa sian angka hasalaanna. Tongtong do mangula Debata mangurupi hita. Alani, Unang be adong ruasNa na mandele molo ro angka sitaonon, alai marsihohot ma togu, ai didongani Debata do tongtong hita. Molo porsea hita na didongani Debata, lam marsihohot ma hita berjuang laho mangadopi angka hamaolon manang parungkilon i. Unang mandele!
Tapatuduhon ma roha namasihaholongan di ngolunta. Ai nunga tajalo holong ni Debata. Songon hasatiaon ni Debata manghaholongi hita, songon ima hita satia manghaholongi Debata. Nunga gabe si ‘parmonang’ hita, pinamonang ni Tuhanta Jesus Kristus. Alani sai mian ma dihita sikap mental si ‘parmonang’, unang mental ‘pecundang’ (A mental attitude of a winner, not loser!). Alana Sikap on mansai manontuhon profesionalismenta laho mangula angka ulaonta siganup ari. Amin.
Jamita Minggu dung Natal
Tgl. 28 Desember 2008
Jeremia 23 : 23 - 24
Pdt. Hopol Sihombiong, S.Th
Pdt. HKI Resort Bandung
Di Saluhut Inganan do Marhuaso Debata
“Tatena. Ndang tarpatupa ni patung si songoni, sahat tu ateate ni jolma. Aut sura dipamasuk jolma i patung tu ate”
On ma Minggu parjolo dungkon ari pesta di hatutubu (Natal) ni Tuhan Jesus. Mansai las rohanta tarlumobi, Si-Palua Ibana sian angka dosanta, huaso ni si bolis, parungkilan nang sian angka sahit pe. Jonok situtu do Jesus tu angka naporsea i, pola sorang Ibana sian sada anak boru, doshon hita jolma di portibi on, di tongatonga ni hita on.
Dihatindanghon panurirang Jeremia di bindu 23:5, ia Raja jala Parmahan Natigor, namanboan bangsoNa tu hasintongan ima Jesus naginoaran tumbur sian si Daud. Laos Ibana do mangajari tu bangsoNa i, ise ma sisombaon jala sioloan; holan Debata parasi roha naung ro paluahon hita jolma. Jala angka sisongoni do gabe anak ni Debata (pat. Joh.1:12"Alai manang piga na manjangkon Ibana, tusi do dilehon huaso, asa gabe anak ni Debata nasida, angka na porsea di Goarna.”)
Asa molo di hatiha ni panurirangon ni Jeremia, masa mamele tu angka sombaon na sian gana-ganaan ni tangan (patung), debata Baal, haliluon do i. Jala masa pe haliluon i ala dipaotooto angka panurirang gapgap nasida, songoni raja dohot bangsona Israel sude dipaotooto. Nunga pola piga sundut sai marulak-ulak di ulahon bangso Isarel namamele dohot marsomba tu debata binahen ni tanganna.
Ro do nian hata ni Jahowa marhite angka panurirang sinuruNa, alai tung umporseaan nasida di hata binoan ni pargapgap marhite angka nipi/ marnipi (ayat 25). Nangpe naung didok di ayat 16; “Boti hata ni Jahowa Zebaot: Unang tangihon hamu hatahata ni panurirang, angka na manurirangi tu hamu! Na paotootohon hamu do nasida. Alatan ni rohanasida sandiri do dihatahon, ndada na sian pamangan ni Jahowa”dang apala dilehon roha ni bangso i laho pauba roha. Sai tong do hata ni sipaoto-oto diulahon, gabe taruhum nasida.
Hatiha i, raja ima si Jojakim(Jer.22:18; 2 Raj. 23:36-24:7 ) di taon 609-597 SM, jala marganti tu anakna margoar Joiakin(raja holan 3 bulan, taon 597: 2 Raj. 24:8-16). Diulahon dua raja on on najahat di adopan ni Debata (2 Raj. 23:37; 24:7) songon naniulahon ni angka ompuna ima manomba debata sileban, gabe ro uhuman tu Juda jala disuru Debata angka bangsa naasing maralohon nasida. Di 2 Raja 24:1-2 disurathon; “Uju di tingki ni si Joiakim, nangkok ma si Nebukadnesar, raja sian Babel, jadi mangoloi si Joiakim tu ibana tolu taon lelengna dung i marbalik ibana muse jala mangalo dompak si Nebukadnesar.
Dung i disuru Jahowa ma angka parduaan ni parangan sian halak Kasdim, Ram, Moab dohot Amon mangalo ibana, disuru nasida asa solaonna Juda jala agoonna, hombar tu hata ni Jahowa naung nilumbahonna hian marhite sian angka panurirang, naposona i.” Songoni do nang di harajaon ni si Joiakin anakna, di 2 Raja 24:12-14; disurat; diboan/ ditangkup raja Babel ma Joiakin, diboan dohot saluhut arta na di joro ni Jahowa jala dilongkangi sere i sian saluhut ulaula angka na pinauli ni si Salomo, arta na di bagas ni rajai (istana). Songoni sandok isi ni Jerusalem, sude angka induk na marhuaso, sampulu ribu halak tarbuang, sude angka tungkang hau dohot tungkang bosi, ndang adong tinggal nanggo sahalak, nda holan halak na so mardihadiha (lemah) sian bangso i na tading dang dohot tu habuangan Babel. Ima namasa alani hatangkangon ni bangso i dohot raja, jala ala naung ditundalhon nasida Debata Natumimbul i.
1. Di Nadao Dohot di Najonok, di si do Debata (23)
Ndang dipanghilalahon bangso i, hape jumonok do Debata tu jolma i sian angka patung nabinahena i. Ai t-atena. Dang tarpatupa ni patung si songoni, sahat tu ate-ate ni jolma. Gari aut sura dipamasuk jolma i patung tu ate- Jala ingkon pos do rohanta “” (Psalmen 145:18). Jonok do ibana jala di tonga-tonganta do Ibana, mangaramoti, mamasumasu hita saluhutna.
Songon i do di roha ni raja Joiakim, dohot anakna Joiakin songon angka raja na parjolo dohot nang rayat ni bangso i pe, ianggo Debata naeng ma boi idaon ni mata, jala tung jonok situtu pola boi boanon songon namaboan arta jala pola boi jamaon ni tangan. Alani i dipatupa nasida do patung nametmet dohot nabalga gabe sombaon, debata Baal. Nametmet ima patung naboi boan-boanon manang tu dia pe laho mardalani, ai didok rohana do ingkon jonok situtu tu debatana. Jala patung naumbalga dipaojak ma i di kuil. Alai anggo di roha nasida ingkon songonima nian Tuhan i. Asa manang aha pe namasa, gabe boi hilalaon disi Tuhan namangaramoti ibana. Hape lupa do nasida i, ianggo patung i, ganaganaan ni tanganna do i, napinature ni pande do i, dang marhosa, mate jala dang margogo. Jala lupa muse nasida, asa molo ingkon tingki jonok patung i, jonok tuhanna, antong dang marhuaso i sian nadao.
Adong batas frekuensi di istilah siaran radio, TV manang radius telepon seluler. Alai ianggo di naporsea i, jonok situtudo Debata. Didok di Jesayas 7:14 “Dibahen i apala Tuhan i sandiri ma mangalehon sada tanda di hamu: Ida ma, gabegabean ma sada namarbaju, jala tumubuhon sada anak, jala bahenonna ma goarna: Immanuel. (Immanuel = Tuhan bersama kita; di tonga-tonganta do Ibana; Tuhan immanent = Tuhan yang Maha dekat). Nang di hatutubuNa i di bagasan Jesus, ido patandahon najonok situtu Tuhan i tu hita. Pola gabe jolma Ibana doshon hita jolma.
Alai nangpe songon ndada holan di son Ibana, ala naung ro Ibana tu hita on. Ndada holan di luatta, di bagasta Ibana, di sudeinganan do Ibana; di inganan nadao sian hita, di inganan naso niida ni mata pe. Di surgo, di langit, di laut, di bariba ni pulo, di sude do tahe Ibana marhuaso. Antong ianggo Tuhanta, tong do maringan di inganan na dao, (di tempat yang jauh) didok ma istilahna Tuhan Transendent (jauh, tidak terjangkau).
Laos mangantusi do hita disi, ia molo mangolu pe hita di son (Indonesia) binahen ni Tuhan i, porsea do hita, Debata do tong namangalehon ngolu di angka naporsea na maringanan di luat nadao, isarana di Jerman, Amerika, dohot na asing na i. Sian surgo Ibana mangaramoti saluhut natinompaNa i. Ai sian najonok nang sian nadao, Ibana marhuaso.
Ndang songoni pangantusion ni sisomba ganaganaan ni tangan (patung). Holan di angka na jonok do i marhuaso, intap ni nadapot idaon ni mata. Lobi sian i, ndada marhuaso be i. Songon angka nampuna utiutian simbora panjaga ni daging, iasara sai somaldo ditalihon tu dagingna/ gontingna, di cincinna, di gonditna, asa jonok situtu. Ai molo tading i di jabu, hape laho ibana tu duru, tu kantor, marhuta sada, dangbe margogo i tu ibana. Alani i do, nang di bangso Israel dibaen patung gabe sombaonna, bahen debatana, debata Baal. Ai songoni didok rohana nasintong. Hape taboto ma, naung lilu do nasida di adopan ni Debata Jahowa. Holan Ibana do Debata, jala dang jadi marangkup bahenon Debata. Ndang jadi bahenon ganaganaan manang sumansuman dia na di banua ginjang nang di tano on, ro di na di bagasan aek na di toru ni tano ianggo tung gabe sisombaon manang sioloan (ptd. 2 Musa 20:2-5)
2. Ndang Tarbahen Marsitabuni Maradophon Debata (24)
Di bukku pangungkapon 2-3 tu ganup huria napitu i sai didok pamuhai ni Hatai “Huboto do....” angka/ saluhut ulaonmu, las ni roham, sitaononmu, parungkilonmu, sangkapmu, dna, Sian i taantusi ma paboa diboto Debata do saluhut ulaon nang panggulmit ni jolma dohot saluhut natinompaNa i. Dang adong nabuni jala dang adong naboi tarbunihon. Patar do sude di adopan ni Debata. Ibana do marhuaso di langit, di tano, di laut dohot di toru ni tano. Saluhutna tahe guru di Ibana do jala saluhut diboto Ibana (jaha Psalmen 139:2-14). Antong patar situtudo sude ulaonta di Debata. Songoni nang bangsoNa Israel,uju manomba debata sileban, diboto Debata naung manimbil nasida.
Didok bukku Johanes 1:1+14; “Di mulana i nunga adong Hata i, jala saor tu Debata do Hata i, jala Debata do Hata i. Gabe daging ma Hata i jala maringan di tongatonga ni hita on, jadi huida hami ma hasangaponna, i ma hasangapon ni Anak sasada na sian Ama i, gok asi ni roha dohot hasintongan.”Hatutubu ni Jesus Sipalua i do nidokna di si. Sian mulana do Ibana hian jala Ibana do najumadihon angka natinompa i. Antong asa holan Ibana do Debata si sombaon, sihaporseaon dohot siolooan.
Porsea do hita jonok situtu do Tuhan, jala manang didia pe hita maringanan di sido Ibana mandongani hita angka naporsea i. Jala didok di Mat. 28:20 B; “Ai ida ma, sai na dongananKu do hamu ganup ari, rasirasa ro ajal ni hasiangan on!”Tanda na jonok Tuhan i, didok Ibana di padanNa, “donganKu do hamu ganup ari ro di ajal ni hasiangan on”. Holan tu Tuhan i ma hita pasahat ngolunta, di las ni roha nang arsak pe, tarpatupa Ibana haluaon di hita ro di saleleng ni lelengna, amen.
Jamita Borngin Ujung ni Taon
Tgl. 31 Desember 2008
Psalmen 139 : 7 - 12
Sai Toguon jala Tiopan Tangan Siamun ni Jahowa do Ahu
Sai hira nantoari dope taon naimbaru salpu, hape nunga sahat hita nuaeng tu pangujungi ni taon 2008. Songon ima ariari mardalan so binoto naung salpu 364 ari dohot sude angka namasa: las ni roha, arsak, parungkilon, pangomoan nang harugian. Sian luhutna i, na pasti nuaeng nunga sahat hita tu pangunjungi ni taon laho mamdapothon muse sada taon naimbaru. Sungkun-sungkun: boha do au nasailaon, ture do pangalaho ki ? Ragam do ulaon dohot pangalaho naung tabaen dibagasan sataon on, jala molo disuhati sai hira nagumodang dope ari-ari naambolong dohot angka ulaon/sangkap naso dihalomohon Debata. Boasa masa i ? ala tarajumi holan hita sandiri do naumboto/mamereng pangalaho/sangkap (nabuni dibagasan roha). Boha do tingkosna ? ima nanaeng tasulingkiti marhite psalmen on.
1. Tudia ma tarbahen ahu laho maradophon bohim.
Mamungka ayat 1 turpuk on ro di ayat 6, dihatindanghon par-psalmen do hadirion ni Debata na marhuaso mamoto saluhut na masa dohot na niulahon tinompaNa i: nahundul, jongjong, mardalan, modom, nadibagasan pingkiran, tangkas do diboto Jahowa. Dirimpun ibana do panumpak ni Jahowa dingoluna mandok “dilinggomi tanganmu do ahu”. Marasing sian pangarajumion ni godang halak dipartingkian sisaonarion ala ni godang parsorion dohot hamaolon jumpang diparngoluon sai hira so parsidohot Debata mangurupi ngolu on. Taida ma jolo satongkin namasa dingolu ni bangsota on: godang ni pangalaho korupsi, manjalo sisip, pemerasan diula angka pangomgomi sai hira naso adong Debata mamereng pangalaho i.
Dirajumi jolma naparjolo i do (si Adam dohot Hawa do) boi ibana martabuni sian jolo ni Debata laho paholiphon saluhut angka ulaon pangalahona naung sala i (pat. 1Musa 3:8-10). Diparhatopot do naung sala ulaonna gabe mabiar jala maila situtu ibana. Dilului do partabunian na suhi, hape idama; ro do Debata manjou jala mandapothon ibana. Pangalaho ni hajolmaon do tutu namamoto naung sala pangalahona – laho do martabuni (manabunihon sala/dosa na) ala naung maila. Alai diangka ari parpudion, nunga godang be jolma i so pola maila atik pe naung mardosa, baliksa tahe mambahen alus mangalului hamonangan laho manghuphupi dosa/hasalaan na i asa dapot panimbangion jala tarjalo dongan.
Digoari do bangsota – bangso na Agamis, ragam angka ugamo tudutudu na dihaporseai adong huaso natumimbo sian huaso ni jolma i – ima TUHAN; alai sai hira naso dihabiari manang dihaporseai do Tuhan i? Ndang holan i tahe, didok ala naung mandele mangalului parkarejoan – gabe diula angka hajahaton: kekerasan, mangotootoi, dna. Boasa masa i ?
Nunga naeng marujung muse sada taon. Dibagasan nasataon bolon on, ragam do angka namasa jala ragam do tongtong sikap dohot pangalahonta mangalusi situasi i – jala olo do sikapta “holip sian adopan ni Jahowa”, andul sian panindangion ni par-psalmen on “tudia ma tarbahen ahu laho maradophon bohim”.
Dipaingot par-psalmen on do huaso ni Debata na sungogo i, maringanan do disandok suhi ni portibion. Ndang adong inganan na boi holip sian pamerengan ni Jahowa, nang dihabong ni buha siang ari ndang boi gabe inganan partabunian (Ind. “kemana aku dapat lari dari hadapanMu?”).
2. Sai toguon ni tanganmu do ahu, jala tiopon ni siamunmu ahu.
Marsak do roha marningot angka hamaolon diari parpudion mambege barita hamaolon ni perekonomian ni portibion natung mansai mangonai tu parngoluon siapari, godang pabrik natutup gabe godang na PHK. Susa do petani ala maol ni pupuk sipangkeon tu suansuanan atik pe di dok pamarenta adong pupuk subsidi laos ido pamaolhon mangalului pupuk, laos moru do muse arga ni hasil pertanian: kopi, sawit, karet. Marningot muse ditaon 2009 nanaeng ro, pamasaon ni bangsonta pemilu laho mamillit DPR/MPR dohot Presiden, jotjotan manusai perekonomian. Marningot on gabe bobonosan do hita jala busisaon. Olo do tahe dinadeba parohon pandelean gabe apatis namangoluon, paoruhon semangat juang.
Diparungkilhon par psalmen do dimasana angka hamaolon namambahen ibana mandate (ay.11). Diuji do laho mangalului dalan naasing laho paluahon dirina sian angka hamaolon intap naboi gogona, alai ndang marguna. Gabe sahat do ma ibana tu pangantusion: tung terbatas do hagogoon ni jolma i. Dipanghilalahon do, atik pe godang hangaluton di ngolu on molo Debata do dihaposi sai toguon ni Jahowa do angka nahinaholonganNa i mandalani ariari ni ngoluna jala ditiopi tangan siamunNa. On ma sada panindangion nanaeng diondolhon tu hita mandalani angka hamaolon naung masa dohot nanaeng masa dope “sai toguon ni tangan ni Jahowa do ahu, jala tiopon ni siamunNa ahu”.
Nunga sahat hita tu ujung ni taon 2008. Tutu olo do jala adong angka dalan dohot ulaonta dibagasan taon on namaralo tu lomo ni roha ni Debata jala na tauji manamondinghon i. Alai tangkas ma taboto songon na nidok par psalmen on “ ndang tarbahen maporus sian adopan ni Debata “ (pat. Ay.7). Ulaon na so marguna do manabunihon saluhut dosa sian adopan ni Debata (pat. Mat.10:26, Markus 4:22, Lukas 8:17, 12:2, Heber 4:13, I Kor.4:5), ai diboto do sude ulaonta: na hundul, jongjong, modom, mardalan (jaha ay.1-6). Alani i, binsan dipasanga Debata do hita sahat tu ujung ni taon on – tatopoti ma i tu jolo ni Debata.
Ndang adong manghalomohon masa haporsuhon dohot hasusaan tu ngoluna, alai matua sai masa do i tagan diportibion (pat. Rom 8:22, Joh.16:33). Sada naung dijanghon par-psalmen on di ngoluna songon na dihatindanghon jamita on “ Haholomoni pe, ndang mangkolom ianggo di jolo ni Debata, jala marsinondang do borngin songon arian, songon hatiuron i suang songon i haholomon marimpotimpot.”(pat.ay. 12). Angka nadiparbisuhi Debata, marguna do luhutna angka namasa, nang haporsuhon; ai dihorhon haporsuhon i do habengeton ni roha (Rom 5:3). Alai unang ma hita manaon haporsuhon ala ni ulaon na roa (pat. I Pet.3:17). Alani i ringkot rohahononta parngoluonta tu joloan on asa unang diunggilhon haporsuhon i hita (1 Tes. 3:3), ai martingki do hasusaan jala ndang lumobi sian hagoonta; ido patupahon di hita hasangapon na sumurung (2 Kor.4:17). Taingot ma panindangion ni par psalmen on: sai toguon ni tangan ni Debata do hita angka nahinaholonganNa, jala tiopon ni siamunmuNa do hita. Tapasahat ma dirinta tu Debata jala tapagomos panghirimon tu Ibana, songon na di dok di 1 Petrus 5:10:
05.13 Gereja Katolik Maria P.O.K.-Sidikalang No comments
2Kor 6:1-10; Mat 5:38-42
“unang alo hamu na jahat! Molo adong na mamastap hurum siamunmi, tarehon ma nang hurummu sihambirang!”
Sipata jala jotjot angka hata ni Jesus maralo dohot sangkapta, sangkap ni hajolmaon, suang songon i dohot angka na masa di parngoluanta. Rupani i songon na tatangihon sadari on. Ra ninna angka dongan, ‘Boha do mungkin boi taulahon hata on, alana ai molo so nialo parjahat i, lam rarat do, lam lomo-lomona, dirimpu hita na gale!’ Jala i do na jotjot masa di masyarakatta. Godang masa parbadaan: adong mai parsingkola dohot parsingkola, adong mai sada huta dohot huta na asing, na sasintongna marbonsir laho mambalos naso denggan naung dibahen alona i tu ibana. Alani bossir songon i, gabe torus ma adong parbadaan, ai marsibalosan ma nasida na marbadai i. Sadari on, Jesus mengajarhon asing sian na masa di ngolu ni jolma dohot masyarakat. Diajarhon do asa unang hita mambalos najahat i dohot pambahenan na jahat tu nasida. Taringot tu hataNa on, ai nunga diulahon Jesus sandiri di ngoluna, na gabe tudos-studos tu hita. Ibana ndang mambalos hajahaton mandang dosa naung taula tu Ibana, alai sai tong do dihaholongi ibana hita, gariada olo Ibana mate laho paluahon hita. Ansugari songon roha ni jolma Tuhan i, tontu ndang adong hita na boi mangolu, alana tung mansai godang dosa na taula maradphon ibana. Alai mauliate ma di Debata, ai parholong roha do ibana jala parlambas roha. Alani saluhutnai, gabe marlasniroha ma hita jolma. Dibahen i, marsiajar ma hita tu Jesus Kristus, jala taulahon ma hataNa mangajari hita asa mangolu di bagsan holong ni roha tu dongan, marlambok roha, marlambas roha jala olo mammaaf on hahurangan manang sala ni angka dongan. Holan marhite na mangulahon i do hita boi manghilala dame ni Jesus Kristus.
Rumang dohot Ruhut ni Ulaon Adat tu na Mangalua (maiturun) - songbatak.com
View: 2142 kali
SIMPAN Halaman ini di Account Saya
Artikel Tentang Batak
Rumang dohot Ruhut ni Ulaon Adat tu na Mangalua (maiturun)
Molo tabege hata mangalua pintor songon ma erget manang lucu do di bagasan roha. Alana boi dohonon sian hita angka natua-tua saonari, di tingki na laho hot ripe nabaruon godang do ra namangalua. Aut sugari tasungkun tu ama manang inanta, boha do dalanna umbahen na mangalua nasida, godang do alasan naboi bege on taringot tusi.
Alai boi dohonon di son, somalna ndang ala ni sinamot (tuhor) umbahen na gabe mangalua si Doli dohot si Boru, alai adong na mandok ala ni situasi dohot ko
disi di tingki i do. Adong do deba pengakuan na jujur mandok: lebih praktis jala efisien. Toho manang ndang sintong nanidokna i, taalusi ma di rohanta.
Mangalua lapatanna mangaluahon (mamboan) boru ni halak laho dibahen gabe ripena (isteri), di bagasan maksud na denggan. Adong do ruhut manang syarat ni namangalua, molo naung tangkas si Doli dohot si Boru masihaholongan, ima: Andorang so borhat dope nasida, somalna dibahen do surat otik songon hata parmisi tu natua-tua ni si Boru, jala laos dibahen do hepeng donganna. Somalna, dipeakhon ma i di toru ni podomanna.
Di tingki na mangalua i nasida, ingkon adong do pandongani sian si Doli dohot si Boru. Jala molo dung sahat nasida di huta ni si Doli, pintor dipaboa manang dipasahat tu sintua (pangula ni huria) na adong di huta i. Na somal najolo, gabe di jabu ni sintua i do si Boru maringanan saleleng so dipasu-pasu do pe nasida di gareja. Denggan ma tutu sisongoni laho pasidinghon angka nahurang denggan sian angka tutur.
Dijangkon (diterima) keluarga ni si Doli do antong si Boru i. Jala hombar tu si, dihatai ma angka rencana. Marpungu ma keluarga dohot dongan tubu, boru, dongan sahuta laho manghatai angka naporlu taringot tu namangalua i:
Tarbaen manang so tarbahen do adat na gok, manang holan ulaon nam;nuruk-nuruk dope. Ise ma napasahathon manang napaboahon hasil ni pangha-taion i tu parboru, lumobi paboahon naung dijangkon (diparaja) boru nasida i. Jala molo hira adong dope angka naporlu di persyaratan parhuriaon ni si boru laho tu pamasu-masuon, laos di tingki i ma i dipasahat tu xarboru asa dilengkapi nasida nia}.
Biasana na mangalua si songon i, ndang pintor sahat dope tu adat na gok, holan ulaon namanuruk-nuruk dope diulahon. I pe marguru tu tingki dohot keadaan do. Alai natangkas, molo dung dipasu-pasu sian huria (gareja), ruhut parsaripeon i nunga resmi jala sah nasida gabe keluarga suami-istri. Molo taringot adat-paradaton i boi do i muse mangihut.
Naporlu muse taida di ulaon namangalua, molo ro do natua-tua ni si boru manang wakil nasida tu gareja di tingki pamasu-masuon, jala dung sae sian gareja somalna pintor mulak do tu hutana. Bahenon ni paranak do songon ulaon partangiangan (dung sae pamasu-masuon i), jala diparade do di sS sipanganon namarsaudara. Marpungu do di si angka namardongan tubu, boru, bere, songon i dongan sahuta. Asa gabe songon namanjangkon parumaen na imbaru do i di paranak, laos patandahonsa tu angka tutur.
Ulaon partangiangan si songon i ndang ta6dok ulaon adat, alai songon dalan parpunguan ma i di angka tutur na naeng pasahathon angka poda, nasehat, dohot harapan tu kedua pengantin.
Naporlu botoonta muse, dung sidung -manang d} na mardalan dope- acara partangiangan i, pintor dipaingot haha-anggi ni paranak do, asa hatop ditaruhon jambar ihur-ihur sian tudu-tudu ni sipanganon tu parboru, songon tanda ma i naung dijangkon jala diparaja boru nasida.
Hira songon i ma rumang manang ruhut ni namangaluahon boru. Alai adong dope versi na asing na masa di tingki saonari on.
Arsip Artikel Tentang Batak..
SONGBATAK.COM - All Rights Reserved. Facebook | Login
Barita Jujur Taon HKBP Bonang Indah Ressort Bonang Indah
Distrik XXI Jakarta 3 Taon 2008 | HKBP Bonang Indah
« MENGENAL SINTUA / PENATUA
PROGRAM KERJA HKBP BONANG INDAH Ressort. BONANG INDAH 2009 »
Distrik XXI Jakarta 3 Taon 2008
June 17, 2009 by Sampe Sitorus,SE (A. Hitado Managam)
Maualiate ma di Tuhanta Debata Parasi roha godang i, marhite anakNa Tuhan Jesus Kristus Raja ni Huria i, ala ni pangaramotionNa dohot pasupasuNa na mandongani HuriaNa. Dipatongon do tu hita hahipason, margogo do saluhutna Parhalado nang angka Dewan-dewan nang angka ruasNa di angka ulaonsiganup ari. Tung pe sipata tabolus hamaolon na naeng mangintopi, tadai las niroha alai sai adong arsak ni roha naeng manutupi las ni rohanta. Alai saluhutna tarpatupa Hurianta do mardalan di ulaon i, ala Debata Jahowa do tongtong margogoihon HuriaNa, dipasupasu hita saluhutna, sonang do hariboriboan hita laho mamuji pasangap Debata: Ama, AnakNa Tuhan Jesus Kristus, dibagasan Tondi Parbadia.
PARNGOLUAN NI HURIA
Parngoluan ni huria tu panjouonna tu parsaoran, dohot tu parhobasan nang tu panindangion di kegiatan :
Las do roha di ganup parmingguon di hurianta ganup Minggu, baik di minggu jam 06.00 nang jam 10.00 Wib, di hahomion dohot harentaon, nunga lam tarida. Alai dang sude dope ruas i, tarjou rap marsaor dohot angka donganna laho pabadiahon ari na pinarbadiaan ni Debata. Tarlobi di angka pesta paduahon di ari Parningotan Haheheon Jesus Kristus dohot ari Paduaon Parningotan Haroro ni Tondi Parbadia, sipata holan 15 halak ma na ro di ganup Pesta na paduahon. Tu angka tingki na ro asa lam tatingkathon ma harentaon dohot hahomion ni Parmingguon di siganup minggu. Di parmingguan Pagi asa dipahot ma masuk jam 06.00 Wib, parmingguoan Siang dipahot ma masuk jam 10.00 Wib, suang songon i Sikola Minggu, asa masuk ma jam 07.30 Wib.
Mamereng pertambahan ni ruas ni HKBP Bonang Indah, porlu dipikirhonpatupaon Minggu Sore.
Partangiangan Passion i ma Partangiangan na marningot pardalanan ni Tuhanta Jesus Kristus laho manobus dosa ni portibion, dipatupa hurianta do Partangiangan, alai hira na so dilehon ruas rohana laho mandohoti Partangiangan i.
Partangiangan Buhabuha ijuk
Partangiangan Buhabuha ijuk, i ma Partangiangan na marningot ari Haheheon ni Tuhanta sian na mate, di Partangiangan i, tong do hira na so dilehon ruas rohana laho mandohoti Partangiangan i.
Mardalan do Partangiangan Wijk di lingkungan ni Hurianta ganup ari Rabu malam di bagas ni ganup ruas. Wijk Medang, nunga dijwalhon Wijk I, tiap dua minggu mardalan Partangiangan Wijk, Alai di pigapiga Wijk, hira so dilehon ruas do rohana laho patupahon Partangiangan dohot mandohoti Partangiangan i. Sada kemunduran do on di hita, (dang pola binoto sialana, hita do na so olo patupahon Partangiangan di Wijk ta be , manang uluan do na so olo manghobasi Partangiangan i, manang patupahon), anggiat di taon na naeng ro mansai denggan do asa ganup Wijk patupahon Partangiangan sahali sabulan, manang dua hali sabulan. Partangiangan dibagasan sataon dipatupa di Wijk;
I : 4 hali
II : 3 hali
III : 5 hali
IV : 3 hali
Medang Lestari : 15 hali.
Dibagasan taon on 30 hali ma di patupa panghobasion tu Partangiangan Wijk, jala ditingkathon ma panghobasion Partangiangan di ganup Wijk.
Mardalan do Parpadanon Nabadia opat hali di bagasan sataon on, i ma tingki parningotan ni Hamamate ni Tuhan Jesus Kristus (Minggu Pagi dohot Siang),di na Manghatindanghon haporseaon ianakhon ni hurianta di bulan Juni, ditingki Ulang Tahun Huria HKBP Bonang Indah (16 Agustus) dohot di Pesta Natal (Minggu Pagi dohot Minggu Siang). Denggan do mardalan Panghobasiontu Parpadanan na Badia I, diihuthon 280 tu 300 halak di Pagi dohot Siang. Alai dang tertutup Hurianta patupa panghobasion Ulaon Nabadia molo adong na mangido siala ni angka parsahotonna dohot di kondisi na asing.
Pandidion Nabadia dipatupa dibagasan sataon on 5 hali hombar tu naung direncanahon Program Hurianta, alai tong dang tertutup kemungkinan
patupahon Pandidion Nabadia molo adong pangidoan ni ruas dohot alasan natertentu. Torop na mandohoti Pandidion na Badia di taon 2008 0n, godangna 30 halak.
Na di tanggal 1 Juni 2008, dipatupa do panghobasionManghatindanghon Haporseaon tu ianakhon ni hurianta, dung jolomarsiajar nasida sataon. Godang na Manghatindanghon Haporseaon i17 halak, 7 baoa dohot 10 borua.
Pesta Pesta Huria
Di bagasan taon on, ndang adong dipatupa Pesta di Hurianta, hape sasintongna, hombar tu naung niaturhon HKBP, ganup Seksi, ingkon patupahon Pesta do, baik i Pesta Gotilon, Seksi Sikola Minggu, Naposo, Porumpuan, Ama dohot na asing. Hira di ganup Huria HKBP dipatupa do Pesta ni ganup Seksi jala pinahombar ma i tu Almanak ni HKBP
Na di tanggal 11 Mei 2008, dipasupasu do sada halak sintua, i ma sian Wijk Legok Teratai.
Seksi Singkola Miggu
Di bagasan taon 2008 panghobasion tu Singkola Minggu mardalan, dua hali ma bahasa Batak dua hali bahasa Indonesia. Parseromonan Guru S. minggudang dope mardalan songon na niharaphon. Sermon Guru Sikola Minggununga disepakati masuk jam 18.00 Wib, alai siala ni kesibukan ni angka guru S. Minggu gabe mansohot ma Sermon ni Guru Sikola Minggu. Dipatupa S. Minggu do Pesta Pascah S Minggu, las roha ni angka ianakonta mandohoti Pesta Paskah i, songon i nang Natal di tanggal 14 Desember 2008.
Seksi Naposobulung HKBP
Dipatupa NHKBP do Pesta Natal NHKBP na di tanggal 13 Desember 2008. Khusus di Punguan NHKBP, otik dope angka ianakonta na mandohoti NHKBP, anggiat ma tu taon na naeng ro lam martamba angka bilangan na olomasuk tu NHKBP, tarlobi angka ianakon ni hurianta naung manghatindanghon haporseaon.
Panghobasion tu Seksi Porumpuan dang mardalan di bagasan taon on, holan Punguan Koor Ina do na adong dope. Sada sihamuliateon sian koor Ina, ima sai torus do nasida manghobasi di hurianta marhite na patubegeon Hata ni Debata marhite koor, nang pe dang pola sadia godang nasida. Dipatubege koor Ina do ende Puji-pujian tu Debata molo
tingki adong mandulo angka na mate. Mauliate di Tuhanta, tung pe sipata adongsiparungkilon nasida, alai dang mambahen nasida gabe mansohot di angka ulaon ni huria naung sahat tu nasaida, sai dipatupa nasida do ulaon di tonga-tonga ni huria i, tarlobi ma molo adong Partangiangan Wijk di bagasan ni anggota Koor Ina, diwajibhon do sude anggota koor ini mandohotisa dibagasan las ni roha.
Holan sebatas koor Ama dope na mardalan panghobasion di Seksi Ama. Las roha tukoor Ama dipatubegehon nasida do hata ni Debata marhite koor di ganup Minggu, nang songon i di angka ulaon las niroha dohot arsak ni roha tu anggota koor ama. Songon i nang usaha ni Koor Ama mencari dana laho manuhor bangku ni hurianta di taon on. Na di tanggal 26 Desember 2008 Pesta Natal II, dipangke Seksi Ama gabe Natal ni Seksi Ama
Taon on, i ma taon Marturia di sandok HKBP, di ari 21 s/d 26 Januari dipaborhat Hurianta do sian Dewan Marturia mandohoti Pelatihan di Puncak Bogor. Musik dang boi tarsirang sian ibadah ganup minggu, marhite i, pinangido tu angka namanghobasi di seksi musik (organis), asa benar-benar adong haradeon ni rohana lahomanghobasi ibadah Minggu nang pesta na asing di huria. Ai boi do marhite na sala dimusik mambahen mantak ungut-ungut di angka na ro Marminggu . Marsangkap hian doseksi Musik patupahon Panghobasion di hurianta marhite Song Leader, alai dang tarpatupa dope, anggiat ma di taon na mangihut boi mardalan.
Taon na naeng ro, i ma taon Diakonia di sandok HKBP, marhite on asa talehon rohanta laho manghobasi di Dewan Diakonia on.
Hombar tu tugasna ima ulaon asi ni roha, disangkapi seksi on do patupahon ulaon asi ni roha tu angka ruas, alai siala na sodapot dope angka dana, gabe olo tersendat-sendat mardalan ulaon Diakoni Sosial. Hape mansai denggan do ulaon i molo boi dipatupa di Hurianta songon na binaen ni angka huria HKBP na adong di Distrikta.
Seksi Kesehatan di hurianta, nunga dua hali patupahon panghobasion di tonga-tonga ni hurianta, anggiat ma tu taon na ro lam mardalan denggan panghobasion nasida di tonga-tonga ni hurianta nang songon i tu humaliangta.
PARHALADO NA MARTOHONAN
Torop ni Parhalado ta i ma 12 halak. Mansai maol do sian tonga-tonga ni ruasta na olo gabe parhalado na martohonan, jala holan di hurianta on ma na so adong dope Parhalado na martohonan sian borua. Anggiat ma tu taon na ro boi tamba Parhalado ni hurianta tarlobi sian borua.
Mansai las do roha di panumpakhon ni ruas ni hurianta na pasahathon Peleanna siganup minggu, Pelean taon, Perpuluhan, hamauliateon dohot na asing. Di Pelean Taon, hira hurang ringgas do ruas ni hurianta pasahathon. Di laporan keuangan Pemasukan dan Pengeluaran, nunga ditingtinghon ganup minggu, jala tarida do saldo kas huria ganup minggu.
Inventaris di jabu, sada Podoman naung sega, dua gambar gantung, sapotong meja, sapotong karosi naung sega, sada rak piring gantung ukuran lebar 25 cm, tinggi 30 cm, panjang 40 cm.
Marhitehite panitia pengadaan Kursi ni Gareja na dibentuk Koor Ama. Disumbangkon nasida do 23 potong kursi, dohot sumbangan ruas kursi plastic.
Torop ni ruas sahat tu 31 Desember 2008 (terlampir)
Songon i ma Barita Jujur Taon / Bericht ni Hurianta di bagasan taon on, sai anggiat ma lam tu mangodangna harporseaonta sude tu tingki na naeng ro. Asa aha na tahirim, aha na tasangkaphi saguru tu lomo ni roha ni Debata saluhutna. Anggiat ma di pasupasu Debata ulaonta, dilehon gogo di hita, jala dipatiur sude dalanta di angka pardalanan ni ngolunta tu taon na imbaru on. Tuhanta ma na mamasumasu hita.
Uluan ni Huia
Pdt. Johanness Siregar STh.
Posted in Dokumen HKBP | 1 Comment
on November 27, 2009 at 4:44 am | Reply Pdt. Lerik Jon Panjaitan
Horas ma amang-inang parhalado ni hurianta di Bonang Indah on, alai asa tung adong perbandingan dohot na masitungkaran pingkiran, boi do ra antar ro jo hamu mandulo hami na di huta bonapasogit on, di http://www.hkbpdoloknauli.blogspot.com.
FENOMENA TANGGILING | Bakti J Situmorang
Adong do halak mandok tanggiling masuk do i pahanpahanan na diramoti pemerintah.
Alai di hutanami, laos godangan do jolma pola marburu i; ala 200rb sakilo arga ni tanggiling i. Pola maradu diboan be angka pananggana na dht marburu, ala ni arga na i.
Ai laos adong do sintua na gabe toke ni tanggiling ujungna ndang dohot be nasida ari mg i tu gareja manaruhon tanggiling on tu siantar. Ujungna tolging ma dibahen deba goarna ala toke tanggiling sintua i.
Na deba sampe tu perkebunan ni di Labuhanbatu; ujungna ndang holan tanggiling i be sai diparrohahon dohot na ma nang kalapa sawit ni jolma. Ujungna, tartangkup ma gabe tu hurungan ma ibana ai mar”ninja” ma antong nasida. Gabe dipambuati ma nang kalap sawit ni perkebunan i.
Holan porhis do diallang tanggiling i. Jala i do dibahen balanjona, holan i, Asa dapotsa dibahen ma dilana na mansai ganjang, haha.. ujungna sarupa ma songon sintua i muse annon deba sian tanggiling i gabe siganjang dila. Ala dibahen ma tutu alsanna asa boi i manutupi dirina pasidnghon angka ulaonna marhobas di gareja.**
Tahun Pembebasan Dalam Tradisi Deuteronomist (Dtr.) →
Ise do Sitindangi Ni Jahowa? Hatorangan sian nasida
Ise do Sitindangi Ni Jahowa?
”Nunga leleng hutanda si Mike. Sitindangi Ni Jahowa do ibana. Alai ndang dapot rohangku huriana i. Ise do Jahowa? Boasa ndang parsidohot nasida tu angka ari raya? Agama sipelebegu do i?”—Becky, Kalifornia, Amerika Serikat.
”Tingki marsiajar Bibel hombar ni jabungku dohot Sitindangi Ni Jahowa, sungkunsungkun do rohangku, boasa nasida digoari Sitindangi Ni Jahowa? Asing do huhilala goar i!”—Zenon, Ontario, Kanada.
”Ninna rohangku dohot tunggani borungku, Sitindangi Ni Jahowa mangalului halak na so maragama asa gabe ruas ni nasida. Alai ndang dapot rohanami angka ajaran ni agama, dos do sude di hami.”—Kent, Washington, Amerika Serikat.
”Sasintongna, ndang tangkas huboto ise nasida jala aha na dihaporai.”—Cecilie, Esbjerg, Denmark.
Jotjot do ra hamu mangida nasida marbarita sian jabu tu jabu, di inganan na ribur manang mambagihon buku, jala manogihon hamu marsiajar Bibel. Hea do ra dapotmu majalah sian nasida. Alai, olo do sungkunsungkun rohamuna ise do sasintongna Sitindangi Ni Jahowa. Dos do ra pandapotmuna dohot angka halak naung dipaboa nangkin.
Molo adong sungkunsungkunmu taringot Sitindangi Ni Jahowa, sian dia do dapotmuna alusna? Sian dia do botoonmu aha na dihaporseai nasida? Sian dia do hepeng ni nasida laho marbarita dohot pajongjongkon inganan parpunguan? Boasa nasida ro marbarita tu jabumu nang di inganan na ribur?
Si Cecilie mandok, ”Godang do hatorangan na hujaha taringot Sitindangi Ni Jahowa di internet. Jotjot do hubege Sitindangi Ni Jahowa direhei. Alani i, ndang lomo rohangku mangkatai dohot nasida.” Alai, dung mangkatai si Cecilie dohot Sitindangi Ni Jahowa, dapot ma alus ni sungkunsungkunna jala las ma rohana.
Lomo do rohamuna mamboto hatorangan taringot Sitindangi Ni Jahowa? Hami manogihon hamu asa mangalului hatorangan sian Sitindangi Ni Jahowa—na pabinsarhon majalah on. (Poda 14:15) Las rohanami, mangurupi hamu mangantusi ise hami, aha na dihaporseai hami, jala songon dia ulaon parbaritaonnami na dipatorang marhite majalah on.
Pesta AIN IV 2007 | Bakti J Situmorang
Pesta AIN IV 2007
PARTORDING NI PARMINGGUON DI PESTA PARHEHEON AMA, INA & NAPOSOBULUNG (AIN) IV 2007
HKBP SA-RESS. JORLANG HULUAN
Di HKBP Jorlang Huluan, Minggu 18 Nopember 2007
I. ACARA PARMINGGUON
1. Marende No 16,1-3\t“Tapuji ma Tuhanta”\tBL 12
– Tapuji ma Tuhanta/ Sian sandok rohanta,/ Dibahen denggan basana/ Di Hita huriana..
– Dilehon do di hita/ Pamatang nang tondinta;/ Diudut do hosanta,/ Dijaga nang ngolunta.
– Disuru Debatanta/ Do Jesus i, AnakNa,/ Mamboan hatuaon/ Di nasa hajolmaon.
2. Votum Introitus :
Uluan (U) : Marhitehite Goar ni Debata Ama, dohot Goar ni AnakNa Tuhan Jesus Kristus, dohot Goar ni Tondi Porbadia, na tumompa langit dohot tano on, Amen.
Ditimbang rohanami do, ale Debata, asi ni rohaM di parsitongaan ni joroM i. Suman tu goarMu do baritaM, ale Debata, ro di ujung ni tano on, gok hatigoran do siamunMi. Timbul do Jahowa jala pujion situtu do di bagasan huta ni Debatanta, diatas dolok ni habadiaonNa i, Haleluya..
Huria (H) : (Mangendehon) Haleluya, haleluya, haleluya.
U : Martangiang ma hita, Ale Tuhan Debata! Asi ma rohaM di hami, ai ndang tarbahen hami mambahen manang aha, molo so Ho dongannami.
H : Dibahen i sai lehon ma di hami roha banua ginjang, asa tau hami manimbangi dohot mangulahon lomo ni rohaM.
U : Sai dongani ma hami, asa mian hami dibagasan Ho dohot dibagasan HataM, marhite AnakMu, Tuhan Jesus Kristus Tuhannami, Amen.
3. Marende No 588,1-2\t“Tasomba Tongtong”
– Tasomba tongtong na sun gogo i,/ Tadok ma antong songkal Tuhan i./ Partanobatoan, haporusan i, Gok hamuliaon habangsaNa i.
– Baritahon ma huasNa i,/ Sondang na tiur, do ulosNa i./ Angka ombun dibaen huretana i,/ Api na marrjimbur suruanNa i.
4. Patik :
U : Tangihon hamu ma patik ni Debata dibagasan sadari on, songon na tarsurat di Jadi didok Jesus ma : Sihaholonganmu do Tuhan Debatam sian nasa ateatem, sian nasa hosam dohot sian nasa roham! I do patik raea jala parjolo. Alai dos do arga ni na paduahon on : Sihaholonganmu do donganmi doshon dirim!
Antong, rap mangido gogoma hita sian Debata Amanta i, Ale Tuhan…, Amen.
5. Marende No 166,1+3\t“Ai beasa di Balian”\tBL 177
– Ai beasa di balian/ Ho, na pangoluhon au?/ Unang ho marpansadian,/ Ro ma Ho tumopot au./ Jesus hangoluanki,/ Hupangido tolongMi: /Sai pamalum ma rohangku/ Sian hansit ni bugangku.
– Anggo bugang, i ma dosa,/ I do mangarsahi au;/ I do na paponjot hosa,/ Dohot dame dipadao./Ditorui patik i/ Au binaen ni dosangki;/ Ndang huboto haluaon,/Anggo so Ho patupahon..
6. Panopotion Dosa :
U : Ale Tuhan Debata, na badia jala na bonar. Parasi roha jala Partalup ni Roha jala na basar do Ho. Sai marpangulahi ma rohaM mida hami. Dibahen i sai sesa ma sude dosanami.
H : Ndang adong hupangasahon hami dungkon asi ni rohaM; hatigoran na pinatupa ni AnakMu do na hupangasahon hami tu joloM.
U : Dibahen i sai pasonang jala apul ma hami angka na hinophop ni Tuhan Jesus Kristus, Tuhannami.
Ama : Jotjot ma tutu hami songon malim ditonga ni bagasnami ndang huoloi hami Ho. Ai ndang hutinggalhon hami hisaphisap ni daging, jotjot na huula hami holan pasombu tagas do.
U : Alani i, urupi ma Ale Tuhan angka AMA asa jongjong nasida songon malim, Tuturi nasida asa marsahala manguluhon keluargana; asa unang holan manarihon na ringkot dipardagingon : sipanganon, dohot parabiton alai dohot ma manjalahi arta partondion.
Ina : Jotjot huarsahi hami angka dongannami, marhite hata na so tutu. Nialap tinaruhon hata so pisik i, sai songon na pinaune hasintonganna i, hape gabus do nahinatahon i.
U : Urupi ma nang angka INA asa hatahononnasida hasintongan i na sian Ho. Ajari nasida manghatindanghon Ho asa tarapul roha ni angka donganna; asa gabe harajaan na marsangap nasida soripada sipujion ma tutu, na mabiar mida Ho, Amen.
Naposobulung : Asi roham di hami, ale Tuhan. Ai jotjot marsak natorasnami ala ni angka parulannami na so ture. Ajari hami diangka lomo ni rohaM.
U : Antong, urupi ma nang angka Naposobulung; sude tahe hami Tuhan, asa huulahon hami angka dalan jala lomo ni rohaM sambing..
……Mangkuling Musik angon-angon i ma Tingki Tangiang Na Hohom……..
U : Antong, tangihon ma bagabaga ni Debata taringot tu hasesaan ni dosanta : Satongkin do hutadingkon ho, alai papungupunguonHu ma ho muse marhitehite angka asi ni roha godang! Tagan di parpiar ni murukHu hutabunihon bohingKu satongkin maradophon ho, Alai marhitehite denggan basa salelenglelengna asianHu ho, ninna Jahowa sipalua ho, Hasangapon ma di Debata na di ginjang!, Amen.
7. Koor Gabungan Huria : “Na Sonang Au Dung na MarTuhan”.
8. Marende No 743,1\t“O Tuhan Togu-Togu ma Au”
– O Tuhan togu-togu ma au,/ tu dalan lomo ni rohaMi./ Raphon Ho sonang mardalan au,/ nang rahis maol sidalananki./ TondiMi baen manggohi au on, margogoihon au naposoMon,/ pasangap Ho dingolungkon paima sahat tu surgo au on.
9. Epistel : 1 Musa 35, 1-5
U : Dung i ninna Debata ma mandok si Jakkob: Borhat ma ho laho nangkok tu Betel, ingani ma disi, jala pauli disi sada langgatan di Debata, na niidam, di na maporus i ho maradophon si Esau, hahami.
H : Jadi didok si Jakkob ma mandok donganna sabagas dohot tu sude donganna i: Pambolongkon hamu ma debata sileban, angka na pineopmuna i, manguras ma hamu jala salini hamu ulosmuna i.
U : Beta ma hita nangkok tu Betel, asa hupauli disi sada langgatan di Debata, na mangalusi ahu di ari hagogotanki, jala didongani ahu di dalan na hudalani i.
H : Jadi diparlehon be ma tu si Jakkob sude debata sileban, angka na di tangannasida i, ro di antinganting angka na di pinggolnasida i, dung i ditabunihon si Jakkob ma i tu toru ni hau ara na di lambung ni Sikem.
U : Dung i borhat ma nasida, ditahuti Debata ma angka huta na humaliang nasida i, asa unang dilele angka anak ni si Jakkob.
Martua ma angka na tumangihon Hata ni Debata, jala na umpeopsa, Amen.
10. Marende No 457,1\t“Bagas ni Haholongan”\tBL 308
– Bagas ni haholongan naung sun hinaholongkon ni Debatanta i tu hita jolma i./ Na tuat do AnakNa tumopot hita jolma./Hupuji holongMi, na so mansohot i./ Hupuji holongMi, na so mansohot i.
11. Manghatindanghon Haporseaon
12 Tingting : Guru Huria HKBP Jorlang Huluan
13. Marende No 187,1-3\t“Denggan do panogum”\tBL 200
– Denggan do panogum ale Jahowa,/ Di angka na pinarmahananMi!/ Tagamon ma baenonmu ma na roa,/So tarbunihon Ho do burjuMi?/ Jotjot suhar do pambahenanMi/ Di roha ni na so tumanda Ho,/ Alai marhite sian i do ro/ Tu hatiuron na tinoguMi.
– Tung patik angka na binaen ni jolma/ mangihuthonon ni TondiM disi?/ Ho do na tongtong sumurung i marroha,/ Sai ingkon pasautonmu tahimi./ Sai talu do na hum mangalo Ho,/ Dipangke pe sude gogona i,/ Ai Ho do na so halompoan i;/ Na tinahiM sai ingkon jumpang do.
– Dialo Ho sude nna jungkat roha./ Na timbo i dipatutoru Ho;/ Alai sude na serep i marroha,/ I do na sai diasiasi Ho./ Parhata na gogo di tano on,/ Dihagigihon rohaMi sude,/ Na dangol i ditatap Ho do hape,/ Naeng urupanmu angka i tongtong.
13. Jamita : Amos 5, 14-17\t(Bvr. SM Padang)
14. Marende No 248,1-4\t“Saleleng ho di tano on”\tBL 18
– Saleleng ho di tano on,/ Patigor ma roham,/ Paingotingot ma tongtong nidok ni Debatam.
– Sai songon hau na denggan ho,/ ramos parbue ni,/ Bulung na pe na uli do,/ Antong sai tiru i.
-Godang do hinauli ni/ Aek mata i tongtong./ Pasuman ma dirim tusi,/ Sai baen roham sintong.
– Bolongkon sian rohami,/ Luhut na so ture./ Alai na sian Tuhan i, ramoti ma sude.
U : Huria ni Tuhannta, sadari on nungga saut tapatupa Pesta Parheheon Ama, Ina dohot Naposobulung HKBP Sa-Ress. Jorlang Huluan IV. Alani i las ma rohanta marningot i, jala taparhatutu ma paboa Tuhanta na tongtong paimbaruhon ngolunta : ulaonta, angka na tasangkapi dohot sandok gulmit ni ngolunta.
Borhat ma hita mangula angka ulaonta marhite gogo dohot las ni roha na imbaru na sian Tuhanta i, tatopot ma angka parsaoranta dibagasan Tuhan i. Lam marhasadaon ma hita saluhutna,
H : I ma tutu, ale Tuhan tompa ma roha na ias dibagasan ahu jala tondi na marsihohot tu Ho.
U : Lam tu hehena ma ngolu haporseaonta, ngolu pandaraman siganup ari marhite sada ni roha natapatupa. Sadari on ma tutu ari haluaon i, taauhon ma panghophopon ni Tuhanta i dibagasan ngolunta.
Tangiang Pelean, Panutup dohot Pasupasu.
II. CCA Kategorial
III.ACARA MAKAN BERSAMA + LELANG RINGAN
V. PEMBAGIAN HADIAH.
Posted in lain-lain on November 18, 2007 by baktijsitumorang. Leave a comment
← Memberi Dengan Tepat Sehingga Sungguh Bermanfaat
sang pendeta →
Gabe didok Sibagurtano | Bresmansilalahi Blog
BORU NI DA TULANG →
Gabe didok Sibagurtano
Posted on 12 Juli 2010\tby Bresmansilalahi
NB:Jumolo ma hupasat hata sattabi tu akka situan natorop,di namanjaha sarita on,nda na adong tahi laho marhata rorang,manang na hurang denggan,sude bagas ni sarita on,holan humor sambing.Mauliate…“odmu nga magodang dihuta ni oppunga bao ibana. Jala muse goarna peDNa tung rikkot do di ibana bonanipasogitna, jala na naeng marnida tano hatubuan ni amongna. Huhut naeng mandulo mandulo parbandanan ni oppung, OppuWidodo Hamonangan. Jala muse martahi ma ib
M, sekalian pinjam korek apinyalah?esini” ninna manggabusi.
Untuk melihat cerita humor lain nya silahkan baca artikel yang berjudul TARNGOT NI NA MARTANDANG,atau klik disini untuk membaca cerita tersebut
Pos ini dipublikasikan di Kisah, Uncategorized. Tandai permalink.
Halak Israel Bongot tu Tano Kanaan | Isi ni Bibel
Si Josua manguluhon bangso Israel manaluhon halak Kanaan. Jahowa mangalehon huaso tu angka panguhum paluahon bangso Israel sian na manosak nasida
MARABAD andorang so dibongoti bangso Israel tano Kanaan, dijanjihon Jahowa hian do tano i laho inganan ni pinompar ni si Abraham. Saonari, dung si Josua manguluhon bangso i, rade ma nasida laho mangingani Tano Kanaan.
Nunga manguhum Jahowa tu halak Kanaan na ripashononNa nasida. Nunga digohi nasida ulaon na rorang di tano i, songon angka parmainanon dohot pamunuon. Laho siaphononNa do luhut huta na adong di Kanaan.
Andorang so bongot tu tano i, disuru si Josua dua matamata tu Jeriko jala sahat ma nasida tu jabu ni si Rahab. Ditabunihon si Rahab ma nasida nang pe diboto halak Israel. Porsea do si Rahab tu Debata ni halak Israel ala naung dibege songon dia Jahowa paluahon bangsoNa. Didok ma tu matamata i, asa paluaonna ibana dohot sude keluargana.
Dung bongot bangso Israel tu Kanaan jala ditaluhon Jeriko, dibahen Jahowa ma tanda halongangan, marumpak tembok ni Jeriko dibahen. Dibongoti jala ditaban tentara ni si Josua ma Jeriko i, alai dipalua do si Rahab dohot sude keluargana. Di bagasan onom taon, nunga godang huta naung ditaluhon si Josua di tano Kanaan. Dung i dibagihon ma tano i tu marga ni Israel.
Dung matua si Josua, dipapungu ma sude bangso i. Didok ma, songon dia panghongkop ni Jahowa tu nasida di tingki naung salpu. On patoguhon roha nasida asa mangoloi Jahowa. Alai, dung mate si Josua dohot angka donganna ditadingkon bangso Israel ma Jahowa jala marsomba tu debata na asing. Hirahira tolu ratus taon, ndang mangoloi parenta ni Jahowa be bangso i. Dipasombu Jahowa ma halak Palistim manaluhon nasida. Alai, molo mangido pangurupion bangso Israel tu Jahowa dilehon Ibana do angka panguhum​—12 halak godangna​—laho paluahon nasida.
Angka Panguhum on, mulai sian si Otniel sahat tu si Simson, halak na gogo. Hasintongan na dipatuduhon di buku Panguhum, on ma: Pangoloion tu Jahowa parohon pasupasu, alai manundalhon Jahowa mambahen ro mara.
—Dibuat sian buku Josua; Panguhum; 3 Musa 18:24, 25.
Boasa malua si Rahab dohot keluargana?
Aha do na diulahon bangso Israel dung mate si Josua?
Aha do hasintongan na dipatuduhon buku Panguhum?
Budianto Sianturi, Muara Nauli: Jamita Minggu 23 Februari, Minggu Sexagesima
jamita tu minggu SEXSAGESIMA (60 ari andorang so haheheon)
Oleh : Rivai Silaban
Nats : Psalm 119 : 33 – 40
Mangantusi jala manghangoluhon hata ni Debata
Hira maol nama jumpang jolma dipartikkian on na olo manangihon jala mangulahon poda manang aturan, tarlumobi tu poda manang aturan ni Jahowa. Molo hirahira ndang mamboan hauntungan manang ndang hombar tu na hinagiothonna pintor dialo do poda dohot aturan i. Nunga torop be jolma holan mangalului hasonangan tu dirinan nang pe maralo di angka aturan naung diaturhon manang poda na naung dipodahon. Jala molo boi di torop jolma saonari on, unang pola adong be aturan manang poda asa bebas sebebas-bebasnana, na marhapatean tu jolma barbar, jala gabe marlomolomo hombar tu nahinalomohonna ma jolma i jala gabe jolma na so maraturan be.
Alai marasing do molo na diturpuk on, sahalak na daulat na sai tongtong manghasiholi dohot manghalungunhon jala manghangoluhon angka poda dohot aturan ni Jahowa, Debata na disomba. Mansai ringkot dope di ibana angka poda manang aturan ni Jahowa,ala dirajumi ido nagabe hangoluanna
Mazmur ini merupakan renungan yang dalam dan tajam tentang taurat (tora). Dimana taurat dipahami/diartikan dengan pengajaran kehendak Allah kepada umatNya Israel. Melalui dan didalam taurat itu Allah menyatakan kebenaran dan keadilanNya, baik itu secara lisan maupun tertulis(bnd Amsal 4:1-2),ini juga dipahami sebagai firman Allah yang taklain isinya adalah penyataan diri Allah serta tuntutanNya kepada umatNya. Merupakan aturan, titah/ketetapan yang dari Allah yang tidak dapat dirubah karena dipenuhi dengan wibawa Allah. Karena itu mazr ini dikelompokkan pada mazmur memuji taurat, karena dengan mengindahkan hukum Allah akan ada hidup baik, ketaatan,jauh dari penyimpangan,ketulusan hati,keutuhan rohani. Pemzr menggunakan beberapa istilah untuk menerangkan dan memahami taurat Allah yakni,Taurat,peringatanperingatan,titah,hukum,perintah,ketetapan,firman,hidup, jalan (psl 19:8-10). Menunjukkan bahwaTaurat itu perlu dimengerti secara luas( Ul 4:5). Psalmen 119, ima bindu nagumanjang ayat di bagasan, pola sahat 176 ayat isina. Turpuk jamita on ima ponggol na palimahon sian 22 ponggol di bindu on. Psalmen 119 marisihon do taringot tu panghilalaan ni sahalak na daulat marsaor tu angka hata dohot patik ni Jahowa. Dihilala parpsalmen on do mansai marhuaso do angka patik dohot aturan ni Jahowa di ngoluna. Ndang dihilala songon na tarhurung manang gabe sompit ngoluna hinorhon ni patik dohot aturan ni Jahowa. Halak na unduk di angka patik dohot aturan ni Jahowa ima halak na rade mangalehon dirina dirahut uhum dohot aturan, jala rade ditopa hombar songon na hinalomohon ni nampuna patik dohot aturan i. Ala Jahowa do nampuna patik dohot aturan i, marlapatan halak na unduk di angka patik dohot aturan ni Jahowa ima hala na rade ditopa gabe hombar tu na hihalomohon ni Jahowa di ibana. Lebih konkritnya lagi pemazmur mau katakana, mencintai hukum/taurat(tora), akan beroleh hidup (Luk 10:25-28; Ulangan 30:16)
Di tongatonga ni torop halak na so olo be mian di rahut dohot patik ni Jahowa, disi do parpesalm manuarahon taringot patik dohot aturan ni Jahowa na mansai dihalungunhonn dingoluna. Ndang nagabe dos ibana dohot angka jolma na so manghangoluhon/manghalomhon patik dohot aturan ni Debata. Sai na mauas do ibana di angka poda/ aturan ni Jahowa asa di radoti dingoluna, pola didok sahat ro di ujungna (ay. 33). Ndang na asal mauas di angka aturan ni Jahowa i ibana, alai marudut do tu mangaradoti ro di ujungna na marlapatan sahat ro saleleng ibana mangolu. Sian on tangkas do boi idaonta na adong haradeon ni dirina unduk di angka patik dohot aturan ni Jahowa.
Mansai maol do mananda dia do aturan manang patik ni Jahowa, songon i do nang mangalapati aturan dohot patik i. Tung songon dia pe malo manang bisuk ni jolma di portibi on ndang boi mangalapati aturan dohot patik i so ingkon Jahowa sandiri na patoranghon saluhutna marhite angka jolma na sinuruna. Alani di ayat 34 takkas didok “parrohai”(buatlah aku mengerti), roha/hati nagebe pusat (sentral) dibagasan hadirion ni jolma,namun hati yang dimaksud tidak sebatas liver,tetapi pusat hidup yang mengendalikan seluruh tingkah laku manusia, yang bisa juga diartikan dengan “akal budi”. Yang pada akhirnya akan menimbulkan aksi/perbuatan ima marhite na olo manghajonjonghon sian nasa roha. Jala sai dipanonohon ma tu ibana dalam balobung ni angka tona ni Debata, ai lomo do rohana disi (ay. 35). Ngolu ni parpsalmen on ima ngolu na manghalomohon angka patik ni Jahowa. Patik ni Jahowa i ma na mangajar jala patandahon angka hasalaan na diula ibana, jala marhite i boi ma muse mulak tu aturan. Aturan ni Jahowa i, ima paingothon taringot dalan na naeng silangkahononna dohot ulaon na naeng diulahononna.
Patik dohot aturan ni Jahowa patuduhon tudia do arah ni ngolu ni halak na manghasiholi patik dohot aturan i. alai ingkon ingot do hita, tu angka na pinalua do patik dohot aturan ni Jahowa, ndada tu halak na diparhatoban (songon turpuk jamita di Minggu, 16 Februari 2014 na salpu) na martuduhon hapatean ni ngoluna. Asa di ayat 36 dipangidohon “paeleng”(condongkanlah) namarlapatan tuhasintongan ima ditait/diarahkan unang ma tu parhilangon(laba) namartudu tudu tu roha haportibion yang mengacu kepada kebinasaan, karena dunia ini sifatnya fana,asa unang tungolu sisongoni rohanta, alai justru diarahkan tunasa lomoniroha ni Debatama.
Adong do pandohan na mandok: “mata do mula ni dosa” (bdk. Mateus 6: 22 – 23). Molo na denggan do diida mata denggan do nang rohana di bagasan, molo hisar do mata tiur ma sude dagingna. Alai molo roa do matami, holom ma sude dagingmu. Parpsalmen di turpuk on pe mangidohon sai dipasalpu ma angka matana, unang marnida na so gabeak (hal yang hampa/ hal yang tidak berguna) ima na martudu tu pangulahon ni jolma na so marlapatan ala na sai holan mangalului hasonanganna na holan mangasahon gogo, parbinotoan, arta dohot lan na asing; laos ido ngolu ni ganup jolma na sai loja mangalului ngoluna alai ndang boi sonang panghilalaanna. Ndang sanga mandai na hinalojahonna I, sahat rodi namate, ima horong ni na so gabeak. Marhite aturan dohot patikNa i dapotan ngolu ma jolma na mian di ruhut dohot aturan ni Jahowa (ay. 37) .
Togu do sude patik dohot aturan ni Debata, jala na so tupa sega sada sian patik dohot aturan ni Jahowa. Songon i do bagabaga ni Jahowa tu angka halak na manghabiari Ibana di ngoluna (ay. 38). Marhite patik dohot aturan ni Jahowa na togu jala na hot, unang be adong holsoan taringot uhum dohot hatigoran ni Jahowa ala denggan do angka uhum ni Jahowa (ay. 39). Jala marhitehite hatigoran i mangolu ma jolma na mian jala na manghalungunhon angka patik dohot aturan ni Jahowa (ay. 40).
Adong do na boi diputik sian hatoran ni turpuk on tu ngoluta sadari on:
Ditonga ragam sipingkiron saonari dohot di ragam na masa di portibi on ingkon boi do rade ngolunta ditopa hombar tu hata ni lomo ni roha ni Jahowa Debata marhite hata dohot aturan ni Jahowa na mian di bagasan Jesus Kristus unang ma gabe portibi on manopa ngolunta.
Sai itasiholi ma patik dohot aturan ni Jahowa, ai ido hangoluan.
Unang be paeleng roham dohot mata marnida angka na so marlapatan di portibi on (na so gabeak), alai paeleng ma roham tu angka aturan dohot patik ni Debata.
Matua ditatap Jahowa do ganup halak na sai tongtong marsihohot manghalungunhon patik dohot aturan ni Jahowa, ai di bagasan i do adong bagabaga tu hangoluan dohot pos ni roha laho manguduti pardalanan ni ngoluna.
Ulahon jala lapatima sude patik dohot uhum ni Debata, ndada mangasahon gogo, parbinotoan, manang arta dohot lan na asing, alai pangasahon ma Jahowa. Lumobi di naung masuk hurianta tu minggu sexsagesima, najongjong do Kristus gabe patik naimbaru nagabe haluaon,hangoluan ni angka naporsea.amen.
Diposting oleh Budianto Sianturi di 23.35
Unang mangasahon lajup ni ulu, tangka ni abara – TanoBatak
Unang mangasahon lajup ni ulu, tangka ni abara
Lajup ni ulu, ima; habisuhon, harajaon dohot hasangapon. Tangka ni abara, ima; hagogoon, hamoraon dohot hatoropon.
Adong do nabisuk, ndang maralang-alang rohana mangasahon habisuhonna paoto-otohon. Nasangap, mangasahon hasangapon paleahon. Nagogo, mangasahon hagogoon mamorduti. Namora, mangasahon hamoraon pasipalhon. Natorop, mangasahon hatoropon mangarupa.
Adong do nang nalea, naoto, nagale, napogos, nabile, ndang maralang-alang rohana marhatangkangon mansoadahon hasintongan.
Nang tung adong pangkuling, parulan dohot parange ni nalea, naoto, nagale, napogos, nabile i gurgur sian uhum, sampur sian patik, ndang pangasahononton lajup ni ulu tangka ni abara mamisat. Sondang hatiuron do patuduon manulu rohana pareak hasintongan
Angka jolma na sai mangasahon lajup ni ulu, ndang tarsolanghon poda hasintongan tusi uju memedu langkana sian hasintongan ni patik dohot uhum. Hagogoon do luluannya manambai lajup ni uluna i laho mangalo angka siboto ruhut paminsangon i.
Angka nalea, naoto, nagale, napogos, nabile pe sipata jotjot do martangkanghon hahuranganna i maualakhon poda nauli, sipata dietong do lea ni roha ni naburjuroha molo dipasingot pangulaonna naung mamedu sian hasintongan.
Ianggo pangidoan ni angka natua-tua siboto ruhut, habisuhon-harajaon, hasangapon-hagogoon, hamoraon-hatoropon ingkon marguna ma i manungkoli angka nabojok, nabile, nagale, dohot napogos. Molo marguna habolonon dohot hagogoonna i manaongi parngoluon ni ganup natorop, nepnep ma saluhut dibagasan dame. Ndang mataut begeonna be angka ungut-ungut nang angka sarita, lumobi tuhas-tuhas di habolononna i. Maminta, manami ma angka natorop asa lam tamba hasangaponna i marbungaran jala mombang marsundut sahat tu pinomparna. Ima nidok ni natua tudosan ni Raja; Hariara nabolon pangunsandean ni sihorsihor, Raja parroha nabonar pangidoan uhum natigor.
Angka nalea, naoto, nagale, napogos, nabile i ndang mamedu be sian uhum, sampur sian patik, ai nunga dipatindang nagogo patik dipahot uhum. Marhabiaron ma angka namarbangkohon pameduan sian patik dohot uhum ai nunga diida sondang ni hasintongan di angka sipahot uhum i adat diparadat, uhum diparuhum dibagasan ngoluna.
Molo marlolo angka nabisuk, nasangap dohot namora sapatahian matatap humaliang laos sada sangkap mangumbol tahi nauli, las ni roha ni natorop ma parbuena. Masitomuan ma angka roha ni nagale, nabile, napogos mangumban ulaon i rap mangurupurup pasidungkon, ai nunga sisada sinabul nasida manungkoli sangkap ni partahi uluan ni gogo i. Ima nidok ni natuatua; Masitatapan songon dolok, masipairingan songon rura.
Timbo pe pakpak ni dolok, i do bangguana, disi do hasangaponna. Bagas pe rura, i do ojahanna, disi do habadiaonna. Songon ima ngolu ni Raja molo tinumpahan ni natorop harajaon dohot ulaonna. Ndang tarunggil be i sian rura ojahanna i ai tarrahut do ngoluna dohot ulaonna di natorop jala sande di natorop i do hasangaponna.
Agustus 30, 2007 tanobatak
2 respons untuk ‘Unang mangasahon lajup ni ulu, tangka ni abara’
Mauliate ma Amang di hata poda naung pinatorangmuna di partungkoan on, marhite on nunga tung takkas binoto lapatan ni poda i.
*** Mauliate, horas.
Agustus 31, 2007 at 5:21 am
Mauliate bolon di sude ulaon muna di partungkoan on. Mangolu ma damang….
Mei 28, 2008 at 8:26 am
JAMITA MINGGU 20 MARET 2022 - LUKAS 13:1-9 - HURIA KRISTEN INDONESIA (HKI)
14 Maret 2022 19 Maret 2022 - by Timothy Saragi
Jamita Minggu 20 Maret 2022
“MARHAMUBAON ASA UNANG MAGO“
Evangelium Lukas marisi 24 bindu jala adong 1.151 ayat. Di bagasan Bukku na Badia (Bibel), adong dua bukku na sinurathon ni si Lukas, i ma buku Evangelium Lukas dohot bukku Ulaon ni Apostel. Molo si Lukas i ma sahalak Gorik na porsea tu Tuhan Jesus, marhite natarsurat i dipaboa, ia si Lukas i ma sahalak panambari manang dokter molo di zamanta saonari (ida Kol. 4:14). Jala dipaboa natarsurat i do, molo si Lukas i ma sahalak dongan ni Apostel Paulus di na laho marbarita na uli ibana di luat Gorik (ida 2 Tim. 4:11, Pile. 1:24). Marhite i boi ma antusanta sian dia panadaion ni si Lukas tu Tuhan Jesus, i ma marhite barita na uli pinasahat Apostel Paulus. Di mulana bukku sinuraton si Lukas on ditujuhon do tu halak na so Jahudi, i ma tu sahalak Gorik na margoar Teofilus (Luk. 1:1-3, Ul. 1:1), jala sahat tu sadari on bukku ni si Lukas on gabe sada Barita na Uli do tu sude halak na porsea. Asa disurathon si Lukas buku na on, marbingkas ma i siala hatiha i di godang do tarsar angka panurirang pargapgap na mamaritahon Kristus pargapgap, laho paliluhon haporseaon ni halak na porsea. Digohi Tondi Porbadia ma si Lukas laho manuraton barita na tutu taringot tu Tuhan Jesus, na mandok: Jesus do Debata na gabe jolma, sipalua i, na binabagabagahon ni Debata sian Padan na Robi. Denggan ma lam tapabagas Jamita Minggu 20 Maret 2022 on.
BACA JUGA EPISTEL MINGGU OKULI, 20 MARET 2022
Turpuk Jamita Minggu 20 Maret 2022 on, dipungka di tingki pigapiga halak Jahudi pasahaton barita taringot jorbut ni pangalaho ni halak Galilea, i ma tu hasipelebeguon do nasida. Ala ni jorbut ni pangalaho halak Galilea, gabe tarrimas panggomgom Rom na di si na margoar si Latus. Pola didurushon si Latus mudar ni halak Galilea i, jala disaorhon si Latus tu mudar ini pahanpahanan na naeng dipelehon nasida tu hasipelebeguon nasida i. Siala songon i do na masa, laos i ma na gabe diparhatahata jolma di tingki i, molo di masanta sinuaeng didok ‘viral’ manang gabe ‘trending topic’ ma jorbut ni pangalaho ni halak Galilea i. Dipaboa halak Jahudi ma i tu Jesus, dirimpu nasida na ingkon dohot do Jesus pahatahata jorbut ni pangalaho ni halak Galilea i. Alai ndang songoni dibahen Jesus, gariada gabe pangalaho halak Jahudi na pahatahata hahurangan ni halak Galilea i do na pininsang ni Jesus, didok Jesus ma mangalusi nasida: Na diagam rohamuna do pardosaan halak Galilea i martimbangkon saluhut halak Galilea, ala songon i diahap nasida? Hudok ma di hamu: Ndang; anggo so muba rohamuna, laos songoni do hamu mago muse!
Sian alus ni Jesus on, boi do tarajumi: Sipinsangon do pangalaho ni jolma, molo sai dipahatahata hahurangan ni dongan na, holan laho pasombuhon tagas na, gari dirina sandiri pe gok do hahurangan. Hahurangan pangalaho ni dongan na tarbarita ndada laho dipahatahata, alai hahurangan ni angka dongan na tarbarita i pinangke ma i gabe dalan laho tu hamubaon ni roha, laho tu parsiajaran asa unang diulahon angka sisongoni. Songon hata ni angka na bisuk na mandok: “Tung aha ma labana sai pasalasala pangalaho ni dongan na sala, ai nunga tutu sala. Alai parange ni dongan na sala i, gabe parsiajaran ma i asa unang diulahon be angka na sala i.” Ai angka halak na paroaroahon angka parange dongan na roa, ndada ulaon situnjang na galdap goar ni i? Nunga galdap dongan i siala parangena na sala i, alai tong dope tatunjang ibana sian hatahatanta. Nda tung pajebujebuhon hahuranan donganta hita di si? Tangkas do dipaboa turpuk jamitanta on, ingkon sipinsangon ni Debata do angka pangalaho ni jolma sisongoni. I do boasa didok Jesus muse: Manang na dirimpu hamu, anggo na sampuluualu halak, na mate ditingang palaspalas na di Siloam, parsalaan sian sude pangisi ni huta Jerusalem? Hudok ma di hamu: Nda tung; anggo so muba rohamuna, laos songon i do hamu mago muse! Adong sada parange ni halak Jahudi, sahalak do na mangulahon na humurang alai ingkon rarat, ingkon marlea do sude bahenon nasida sahuta manang saompung. Ra, adong dope parange sisongoni di hita halak Kristen sahat di partingkian on. Dipaingot hita marhite turpuk jamita sadari on, na gabe pangantusion di partondionta i ma: Na so jadi ala ni hahurangan sasahalak, gabe rarat tabahen marlea sude halak. Molo so tarbahen hita laho paturehon hahurangan ni parange ini donganta, pinomat gabe pangarajumion ma i tabahen tu dirinta asa unang taulahon parange na humurang i, unang pararatrarat, ai uhuman ni Debata do angka pangalaho sisongoni.
Dung i asa lam torang, dibahen Jesus ma sada tudostudos tu angka nasida, i ma sada umpama hau ara na so marparbue. I ma taringot tu sasahalak nampuna porlak anggur, jala tubu hau ara na sinuanna di porlak anggurna i. Jadi ro ma ibana mangalului parbue na, alai ndang adong jumpangsa. Gabe ninna nampunasa porlak i ma tu pangulana, taba ma i nunga pola patolutaonhon hulului parbuena alai laos so adong do. Alai dielek pangula i do tuanna i mandok: Unang pola tuannami, paloas ma jolo sataon nari asa hupature hami laos hubahen hami napa di humaliangna, anggiat gabe olo marparbue tu joloan on; alai molo tong soada parbuena, tabaon ma. Sian umpama ni Jesus i, adong tolu na didok di si i ma: Naporjolo i ma tuan nampuna porlak, napaduahon i ma pangula porlak dohot napatoluhon i ma hau ara na so marboras di porlak i. Tuan nampuna porlak, i ma Debata sitompa langit dohot tano on; pangula, i ma Jesus Sipalua Jolma i jala porlak, i ma huria-Na ai didok na tarsurat i do: Huria ni Tuhan i do porlak ni Debata. Jala hau ara i ma hita jolma. Molo ndang ala ni Jesus, ra nunga diusehon Debata nasa rimas-Na laho mangarimpashon hita jolma na sai tongtong mangulahon dosa. Alai di bagasan Jesus i, marpangulahi do roha ni Debata, saban do Tuhan i laho paimaima parbue ni haporseaonta di tano on. I do umbahen na didok di bagasan na tarsurat i: Molo so di bagasan Jesus jolma i, na ingkon sai maralo do ngoluna tu Debata na badia i. Alai molo di bagasan Jesus jolmai, gabe dipadenggan, dipadomu jala dipasaor do ngolu ni jolma i tu Debata. Nang songon ngolu ni Huria i, molo ni rajuman Hata ni Tuhan Jesus di bagasan turpuk on, boi ma antusanta: Ndada sude halak na porsea di tongatonga ni huria mamparbuehon haporseaonna. Tarajumi jala tarimangi be ma ngolunta ganup marsadasada. Hita do ulaning na nidok na Hau Ara na so marparbue, na tubu di tongatonga porlak ni Tuhan i? Molo tutu ngolunta do i, antong tapauba be ma rohanta binsan tarbahen dope, binsan ndang ro dope panabaion na sian Debata.
Kunjungi juga kanal YouTube HKI untuk mengetahui informasi seputar pelayanan HKI.
Goar ni Mingunta sadari on i ma Okuli, na marlapatan: Sai tong mangaranapi do matangku tu Jahowa (ida Psalmen 145:15). Jala ondolan ni Jamita Minggu 20 Maret 2022 i ma: Marhamubaon Asa Unang Mago. Diondolan ni jamitanta on, hamagoan na nidokna ndada hamagoan na di tano on, alai hamagoan si salelengnilelengna. Hamubaon ni roha di hata Heber dipangke hata “syuv” jala di hata Gorik dipangke hata “metanoeo” jala di hata Inggris didok “repentance.” Jala hamubaon ni roha i boi do nilapatan songon haoloon na marsitutu manolsoli angka dosa, jala paubahon ngolu tu dalan ni Debata. Jadi hamubao ni roha i ma roha na marbalik sian dosa gabe tu hasintongan ni Debata. Jala ondolan barita Harajaon ni Debata nabinoan ni Jesus i ma: Pauba hamu ma rohamuna, ai nunga songgop Harajaon ni Debata (ida Mateus 4:17). Jala tangkas do dipaboa na tarsurat i, hamubaon ni roha na adong di jolma i dung dioloi do mangalusi soara ni Debata na ro joujou tu bagasan ngoluna. Songon Apostel Paulus, dung dioloi ibana mangalusi soara ni Debata na manjou ibana, di si ma masa hamubaon ni rohana. Jadi ndang tarbahen jolma i marhamubaon ni roha molo sian gogona sandiri, ingkon begeonna jala oloanna do Hata ni Debata na ro tu nasida, di si ma asa tarbahen jolma i marhamubaon ni roha.
Hombar tu goar ni minggunta sadarion, Okuli, sai tong mangaranapi do matangku dompak Jahowa. Mangaranapi do matangku dompak Jahowa, i ma tanda haoloon ni jolma i naeng marsigantung tu Debata, di na mangaranap jolma i dompak Debata, di si ma dapotsa hamubaon ni roha. Siala molo didok mangaranapi matangku dompak Jahowa, dos do i mandok: Oloanku ma Debata, oloanku ma marsigantung tu Debata. Jala di bagasan hamubaon ni roha i do Barita na Uli i, jala di hamubaon ni roha i do tagotaphon hamatean si salelengnilelengna i.
Pdt. Ewen Josua Silitonga, S.Th
Timothy P. Saragi
Postingan ini dilihat sebanyak 2.089
TaggedJamita Minggu HKI
Almanak HKI Minggu 10 Juli 2022
JAMITA MINGGU 3 JULI 2022 – GALATIA 6:1-10
EPISTEL MINGGU 3 JULI 2022 – PSALMEN 66:1-9
Previous Article EPISTEL MINGGU 20 MARET 2022-MINGGU OKULI-MARHAMUBAON ASA UNANG MAGO-(BDK. JESAYA 55:6-9)-OLEH PDT. EWEN JOSUA SILITONGA, S.TH
Next Article Tidak Perlu Formula
About Timothy Saragi
Staf Biro Infokom HKI
View all posts by Timothy Saragi →
One Comment on “JAMITA MINGGU 20 MARET 2022 – LUKAS 13:1-9”
Yohanes Simatupang berkata:
15 Maret 2022 pukul 14:31
Si Gabariel Paboahon Barita Sian Debata | Hangoluan ni Jesus
Dua Barita na Ro sian Debata
SI GABARIEL PABOAHON TARINGOT TU HATUTUBU NI SI JOHANNES PANDIDI
SI GABARIEL PABOAHON TU SI MARIA TARINGOT TU HATUTUBU NI JESUS
Sasintongna, sude do isi ni Bibel ro sian Debata. Dilehon do i laho mangajari hita. Saonari, taparsiajari ma dua barita na ringkot na dipaboa lobi sian 2.000 taon naung salpu. Barita i dipaboa suru-suruan na margoar Gabariel, “na jongjong di jolo ni Debata”. (Lukas 1:19) Aha do barita na ringkot i?
Hira-hira taon 3 SM, dipaboa si Gabariel ma barita na parjolo. Dipaboa ma i tu si Sakaria. Ibana dohot tunggane boruna si Elisabet tading di Judea, inganan na mardolok-dolok na jonok tu Jerusalem. Nunga matua nasida jala ndang marianakhon dope. Sada tingki, marhobas ma si Sakaria gabe malim di bagas joro na di Jerusalem. Hape tompu ma jongjong si Gabariel jonok tu langgatan i.
Gabe mabiar situtu ma si Sakaria. Alai dipapos suru-suruan i ma rohana, ninna ma, “Unang ho mabiar Sakaria, ai nunga ditangihon pangidoanmi. Tubuhonon ni si Elisabet tunggane borumi ma sada anak di ho, jala bahen ma goarna si Johannes.” Dung i, dipaboa si Gabariel do muse taringot tu si Johannes i, na gabe ‘sangap ibana di adopan ni Jahowa’ jala bahenonna halak “gabe bangso na rade di Jahowa”.​—Lukas 1:13-17.
Ndang porsea si Sakaria tu hatana i. Boasa? Ala nunga matua ibana dohot tunggane boruna si Elisabet. Didok si Gabariel ma tu ibana, “Gabe ngungu ma ho, ndang boi be ho mangkatai sahat tu na masa i”.​—Lukas 1:20.
Laos di tingki i, sungkun-sungkun do roha ni halak boasa leleng si Sakaria kaluar sian bagasan i. Ujungna kaluar ma si Sakaria, alai ndang boi be ibana mangkatai. Marhite tanganna nama dibahen ibana laho mangkatai tu nasida. Gabe diboto nasida ma na masa do halongangan tu ibana di bagas joro i.
Dung sae marhobas di bagas joro, mulak ma si Sakaria tu jabuna. Ndang sadia leleng dungkon i, mardenggan pamatang ma si Elisabet! Saleleng lima bulan andorang so tubu anakna i, sai di jabu do si Elisabet dao sian angka jolma.
Ro ma muse si Gabariel na paduahalihon tu sahalak namarbaju na margoar si Maria. Ibana tading di Galilea di kota Nasaret di sabola utara ni Jerusalem. Didok si Gabariel ma tu ibana, “Dihaholongi Debata do ho.” Didok ma muse, “Ida ma! Gabe-gabean ma ho jala tubuhononmu ma anak, bahen ma goarna Jesus.” Dung i, didok si Gabariel ma muse, “Gabe sangap ma ibana, goaron ma ibana Anak ni Natumimbul i. . . . Mamarenta ma ibana gabe Raja tu pinompar ni si Jakkob salelengna jala ndang na laho marujung Harajaonna i.”​—Lukas 1:30-33.
Tontu hasangapon do di si Gabariel pasahathon dua barita na ringkot i. Molo tajaha hatorangan taringot tu si Johannes dohot taringot tu Jesus, lam tangkas ma taboto boasa mansai ringkot barita na ro sian surgo i.
Ise do na pasahathon dua barita na ringkot na sian surgo?
Tu angka ise do dipaboa barita na dua i?
Didok rohamuna, boasa maol tahaporseai barita na sian surgo i?
Humor Batak - Didia Rongkap hi...
Posted 03-06-2013 21:48 » Team Tobatabo
Adong ma sahalak anak boru naung tobang jala marumur 29 taon ma bulan sampulu on.
Nungnga sai disuru inongna asa marhamulian. Sai didokdo tu boruna on "Didok rohangku nian boru, asa marhamulian ma ho. Nunga tung sihol rohangku mangabing pahompu sian ho. Ia tung ro tibu ma nian jumpang sirongkap ni tondim ale inang" Alai dang jumpangsa dope sirongkap ni tondina.
Disada tingki, naeng mangarsik dengke jahir ma ibana. Topet dipudi jabu nasida adong do gambiri (kemiri). Pas pukkul 5 potang, lao ma ibana mangalilui gambiri. Ditingki na mangalului boras ni gambiri on ibana, adong ma diida sada botol jonok tubona ni gambiri i, penasaran ibana laos dibukka,
Surrrrrr......! Manigor kaluar ma timus sian botol on laos mangihut ma sahalak jin. Tarsonggot jala mabiar ma namarbajuon pola do naing pingsan. Alai marsoara ma jin on jala marhata Batak muse do anggo jin on.
Hira-hira songonon ma panghataion nasida :
Jin : "horas ito, unang mabiar ho"
Borua : "ai ise hamu ito? Boasa boi kaluar sian bagas botol on?"
Jin : "ahu ma nadidokna jin."
Borua : " laho marhua ho jala aha nanihalomohon roham sian ahu?" ( huhut sai mabiar)
Jin : "mauliate hudok parjolo, nungga marribu taon ahu ∂ï bagas botol on, Hape gabe malua ahu nuaing hinorhon ni ho. Jadi adong naing sidohononku tuho."
Borua : "attar aha ma huroa na naeng sidohonon mi? ia paboa ma"
Jin : "songon balosni pambahenanmu, boan ma gambiri i jala ditingki na manutung gambiri i annon pangido ma aha ni halomohon roham. Pas ditutung ho, disi mapultak gambiri i molo hepeng nimmu, mamintor gok ma hepengmu, molo jabu nimmu, pintor jongjong ma jabum. Jala ingot, aha nadidokmu pas mapultak ikkon ma adong."
Borua : "attong nauli mai, mauliate godang ma di ho."
Jadi mulak ma ibana tujabuna huhut sai penasaran do dibagas rohana atik do toho hata ni jin i. Alai husuba majo, ninna rohana ma. Jadi ala dihalomohon rohana do asa marhamulian jala asa tung las roha ni inongna gabe haulion ni rupa ma dipangido ibana. Anggiat gabe adong si doli na marholong ni roha tu ibana laos di oli.
Jadi ditutung ibana ma gambiri on, pintor mapultak ma antong.
Tarrrr .....ninna soara ni gambiri on ma (Tarsonggot ma siboru i)
Alani songgotna, gabe dang sadar ibana mandok, "Ehh babi..."
Manigor hira babi bohina ala naung sala mandok.
Imajo taringot tusi. Dang pala binoto be sautna atik jadi do diarsik dekke na i. Lawak manang so lawak, urusanmu ma i.
Humor Batak - Inanta naeng hundul di ACC pesawat terbang
Humor & Lawak Batak - Parmitu juga pintar matematika
Ucok dan Preman berebut Ayam
Koleksi gambar lucu batak trolls 3
Marbalunte | JASINALOAN
Rukrek Ni Parau Maroban Tu Rapotna
Au dongan, pala uparorai upamanat upasari-sari, bo di ari manyogot muda dung tarsonggot laos marngiat-ngiati, sanga pe di potang ni ari dung solpu maridi, laos samon ni ari diamumuli ni situmorus kabong mangalului parpidoan, manombo boto (dung jumolo marsantabi) dompak mangatur de taringot, atia mangayup na solot-solot anso ulang tobot be sanga sosot na itotang ni pusot sanga ngot-ngot.mangungkap alot. Manombo dompak di sabaan do dongan, dompak marlaya manggaor itobatta na tar marpaya i, mekel de au songkoni sasada au mangaroaon na marnamocom di utiutian i. Nabahat do ulala kele asomalan ni alak ita Mandailing, asomalon na tinadingkon ni ompunta na dung jumolo sundut, na ita pauman-uman lopus tu ari na sadari on.
Dia ma nangkinondi asomalan na udok di jolo ima satontang di na mambaen ja na manjalai sonang ni roa. Arana jaru pe na tabo panganon nangkan silamoton, jaru pe na tonggi aek siinumon, suang ilu ni silumambe bulung, anggo na so dohot sonang ni roa do mangarasoina indangkan na mangoban sonang ni roa. I ma so nidok bulung botik pe mardai mera, atia na mangankonsai rap sonang pangaroaina, tata boi inda markilim-kilim, ato pe matucekcek sanga pe marbirungut-birungut. Jamuda pe na gule mera ma nangkan pinangan i anggo na mandemes-demes do pangoloina ngadangkan na tabo i sipanganon i. Angke dila um na mandai do I anggo sapetona ateate do na um peto asa na um reso.
Sakalai sanoli, di alasan ni sidumadang ari marsalimpotpot mangusa langit na mangarata, di aloloja ni bujing partonun pasingkop sayup sitipaon, di angunguas ni bayo panopa, di aruruncur baju ni bulu sanga bulung ni torop na tobang; jomba tu amun jomba tu ambirang,
on 6 April 2009 at 01:47 Comments (1)
The URI to TrackBack this entry is: https://bakhsanparinduri85.wordpress.com/2009/04/06/marbalunte/trackback/
On 26 Mei 2009 at 05:51 Irsan Rangkuti said:
Kahanggi, dung ubasa dungi uulai masengan mamasana sakali nai, tulisan muyu “Marbalunte”; torbit do di roangku madung “marlamutak” do isi ni saraor si “Merdet”. Paduana, uambang do na marbal unte Bali dakdanak di topi tobat na bolak. Tai rupana sala do au manggambar isi ni tulisan ni kahanggi i.
Taringot di namanjalai sonang ni roa, nabahat do da antusan nion; tarmasuk do molo “satahi saholoan” di parkobaran; songon mamolgang bulung botik, bope paet tai mardai mera.
Irsan Rangkuti di Tarte
Irsan Rangkuti di Marbalunte
Irsan Rangkuti di Hata Mandailing
POS MA ROHAM DITANDA JALA DISARIHON DEBATA DO HO | MAHKOTA KEHIDUPAN
← ALLAH MEMBENCI PERCERAIAN
ENEAS DAN TABITHA YANG SUKA MENOLONG →
1. Dipaborhat Tuhan Jesus do siseanNa na sampula dua i. Borhat mamaritahon Barita Nauli, pamalumhon nasa sahit dohot tihas, pangoluhon angka na mate, pabalihon angka gogo sibolis dohot angka ulaon na asing. Diboto Tuhan Jesus do borat dohot hamaolon ni uloan na ampe tu siseanNa jala dipabotohon Ibana do ragam ni angka hamaolon i, ima hosomanna ma nasida, ditogu tu panguhuman, dilelei, dilinsingi sahat ro di agoan hosa. Alani i, andorang so borhat dope angka siseanNa i, dilehon Tuhan Jesus ma bohal na mansai arga, ima huaso dohot angka ragam ni sipaingot dohot pangajarion. Ingkon sahat do Barita Nauli tu saluhut jolma nang godang angka hamaolon na diadopi. Lapatanna, nunga dibasabasahon Tuhan Jesus gogo dohot huaso tu nasida, asa basabasahonon ni nasida i nang tu saluhut jolma. Ndang holan di diri ni nasida sambing silehonlehon i, alai ingkon dohot do saluhut jolma marparsaulihon manang mandai basabasa ni Debata.
2. Di ragam ni hamaolon na naeng siadopan ni nasida, disosohon asa bisuk ma nasida songon ulok jala lidang songon darapati, ai songon birubiru do nasida disuru tu tongatonga ni babiat (10 :16). Nang pe tu tongatonga ni babiat, alai ndang jadi mabiar nasida disi. Di turpukta on sampe do 2 hali didok: “Unang mabiar”. Molo pe dibunu nasida alai holan sibunu daging do i, ndang tuk i sibunu tondi. Ai holan Debata do na tuk sibunu daging dohot tondi jala holan tu Debata do nasida mabiar. Laho papaposhon roha ni angka siseanNa i huhut pamagohon biar sian roha ni nasida, di turpukta on dipatudos Tuhan Jesus ma songon amporik dohot obuk. Didok Ibana, dua amporik digadis arga sauang (sauang = hira-hira Rp. 20,-). Lapatanna, mura do arga ni sada amporik i, hape tung sada pe amporik madabu i tu tano sian parbinotoan ni Debata do i. Suang songon i nang orbuk, diboto Debata do godang ni obuk na di ulunta; dibilangi Debata do i. Sian i boi dohononta, diboto Debata do piga na madabu (marurus) ganup ari. On ma tudosan na dibahen ni Tuhan Jesus tu angka siseanNa i, na patuduhon hinaarga ni siseanNa i di Debata dohot panandaon ni Debata na mansai tangkas di nasida. Ndang adong na lipe dibagasan pardalanan dohot ngolu ni siseanNa i sian parbinotoan ni Debata. Aha ma nian arga ni sada amporik manang sada obuk, alai ipe tong do bagasan parbinotoan ni Debata.
3. Alani i ma ndang pola mabiar be nasida manghatindanghon Jesus tu saluhut jolma, ai diramoti Debata do nasida ro di salelenglelengna. Ndang jadi maila be nasida mamaritahon goar ni Jesus. Ai ganup na olo manghatindanghon Jesus dijolo ni jolma, i do hatindanghonon ni Jesus di jolo ni Debata. On ma na naeng ingotonta na di ngolunta, arga do hape hita di jolo ni Debata, nang pe sipata tapanghilalahon ndang apala arga hita di donganta jolma. Alai dumenggan do di hita, molo taauhon hinaarga ni ngolunta di Debata. Dipatuduhon Debata do i marhite anakNa Tuhan Jesus na mamboan hita tu haluaon na salelenglelengna. Durus do mudarNa manobus hita. Na mangihut muse, tangkas do ditanda Debata hita; roha, pingkiran, hagogoon, hagaleon dohot sude keadaan ni pamatangta. Ai apala obuk na di simajujungta pe hape dibilangi Debata. On ma na mansai ringkot sipahusorhusoronta di bagasan rohanta. Jala ima na paposhon rohanta mandalani ngolunta na gok parungkilon manang arsak ni roha. Na tangkas ingkon botoonta do, diboto Tuhan Jesus do adong angka ambatambat dohot arsak di jolonta na naeng bolusonta, songon naung dipaboaNa tu angka siseanNa i. Alai na na tangkas suan di haporseaonta ima, ndang tuk angka ragam ni hamaolon i mangago hita, ai Debata do nampuna hita jala nunga dibohali Debata hita marhite bisuk, gogo, roha na lidang dohot huasoNa. Ima tapangke sinjatata mangadopi angka galumbang ni ngolunta.
4. Sipahusorhusoron ni roha.
a. Songon Ama, aha ma mambahen hita jotjot mabiar manang tahutan di ngolunta on. Boha do hita marnida dohot mangalo angka biarta i?
b. Songon tanda naung tajalo jala tadai denggan basa ni Debata, aha ma na boi sipatupaonta tu angka donganta jolma dohot tu huriaNa, ima dalanta laho mamaritahon Barita Nauli i !
This entry was posted in Kumpulan Renungan. Bookmark the permalink.
Surat sian Punguan na Mangaradoti Organisasi | Manjaha & Mangajari
Jahowa do Guru na dumenggan sian saluhutna. Alai ditogihon Ibana do hita asa mangajari halak na asing laho mananda Ibana. Bibel mandok, “Nunga boi hamu gabe guru.” (Heb. 5:12) Jadi disuru do hita laho mangajarhon hasintongan taringot Jahowa di keluarga, di huria, dohot tingki marbarita. Tontu mandok mauliate do hita ala dilehon Jahowa tanggung jawab on tu hita. Alai ingkon marsitutu do hita mangulahon i. Songon dia carana?
Taulahon ma songon na didok si Paulus tu si Timoteus, “Marsitutu ma ho manjahahon i di jolo ni natorop, mamodahon jala mangajarhon i.” Didok ibana muse, “Molo diulahon ho i na paluahon dirim do ho dohot na manangihon ho.” (1 Tim. 4:13, 16) Jadi asa boi mangulahon i, ingkon diboto hamu do songon dia carana asa lam denggan manjaha dohot mangajari. Alana, barita na dipasahat hamu boi paluahon angka halak. Alani i, parsiajari ma ganup parsiajaran di buku on.
Adong do dibahen ayat di ganup parsiajaran. On mangurupi hamu mamboto aha na laho diparsiajari dohot cara mangulahon parsiajaran i
Dipaboa do boha carana mangulahon parsiajaran i
Dipaboa do muse angka cara na boi diulahon hamu tingki marbarita, manjumpangi muse, dohot tingki mangurupi halak marsiajar Bibel. Alai godangan sian angka cara i dipangke tingki mangajari di huria.
Buku on mangurupi hamu asa lam denggan manjaha dohot mangajari. Alai ingot ma, sian Jahowa do barita na dipasahat hamu. Ibana do na manogu angka halak tu organisasina. (Joh. 6:44) Jala ndang adong Guru manang “Pangajari” na songon Jahowa. (Job 36:22) Alani i, tongtong ma pangke Hata ni Debata tingki mangajari. Pangido ma tondi parbadia sian Ibana. Tingki mangajari, unang ma pandapotta na tapasahat. Alai paboa ma songon dia pangkilalaan dohot pingkiran ni Jahowa. Molo diulahon hamu songon i, boi ma hamu mangurupi angka halak asa lam mangkaholongi Jahowa.
Jadi, ditogihon do hamu laho pasahathon barita na mansai ringkot di tingki on. Pos do rohanami, boi do hamu marhasil mangulahon on molo “mangasahon gogo ni Debata”.​—1 Ptr. 4:11.
Punguan na Mangaradoti Organisasi
Manjaha dohot Mangajari​—⁠Surat sian Punguan na Mangaradoti Organisasi
Songon dia do Angka Sintua Mamparmahani Huria Sitindangi Ni Jahowa?
Marbarita na uli
Di bagasan orhanisasi nami, ndang adong digoari pandita na ingkon sigajion. Alai, songon di huria Karisten di tingki parjolo, angka sintua naung ditontuhon na dipajongjong ”asa diparmahani hamu huria ni Tuhan i”. (Ulaon ni Apostel 20:28) Angka sintua on i ma angka baoa na togu partondionna laho mangulahon angka na ringkot di bagasan huria jala mamparmahani angka punguan ”unang songon na pinaksa, sian las ni roha ma mangihuthon Debata; unang alani pangomoan hailaon, sian ringkot ni roha ma”. (1 Petrus 5:1-3) Aha ma na diulahon nasida tu hami?
Manarihon jala manjaga hami. Angka sintua manogunogu jala mangondingi partondion nami. Ala diboto nasida Debata do na mangalehon ulaon na ringkot on, ndang olo angka sintua on hira na mangarajai ruas ni Debata; gariada marsitutu do nasida laho mambahen hami asa marlas ni roha jala mangolu partondion nami. (2 Korint 1:24) Songon parmahan na marsitutu manarihon ganup birubiruna, angka sintua pe marsitutu do laho mananda ganup ruas ni huria.—Poda Sian Raja Salomo 27:23.
Mangajari hami laho mangulahon lomo ni roha ni Debata. Ganup minggu, angka sintua mangajar di parpunguan laho patoguhon haporseaon nami. (Ulaon ni Apostel 15:32) Angka baoa na daulat roha on pe gabe sitiruon do laho marbarita na uli, rap marbarita dohot hami jala mangajari hami mangulahon sude ragam ni parbaritaon.
Mangalehon apoapo tu diri nami be. Asa mangan partondion nami be, olo do sipata sintua ro tu jabu nami manang di Bale Harajaon laho mangalehon pangurupion dohot pangapulion na sian Bibel.​—Jakobus 5:14, 15.
Angkup ni ulaon di huria, adong do ulaon siganup ari ni angka sintua jala adong do parsaripeonna be na porlu disarihon jala diparateatehon. Angka dongan naung manghalojahon on patut ma taargai.—1 Tessalonik 5:12, 13.
Angka aha do na diulahon sintua di huria?
Songon dia do dibahen sintua laho manarihon hami?
Ise do na boi gabe sintua manang parhobas? Boi do dijaha hamu songon dia do asa boi gabe sintua manang parhobas di 1 Timoteus 3:1-10, 12 dohot Titus 1:5-9.
Aha do na porlu ulahonon ni sasahalak asa boi tardidi? Parsiajari ma aha do lapatan ni mangalehon diri tu Debata jala songon dia mangulahon i.
Serial Kearifan Batak (9): Sibaran Lapalapa – Batak Indonesia
2019-05-16 2020-10-06 Redaksi BatakIndonesia.com
JAKARTA, BatakIndonesia.com — Adongdo ende Batak na hira dos parirna tu ende ni Amanta Hamdan Attamimi, ‘Termiskin di Dunia’. Nunga pogos tariluilu muse (Aku merasa orang termiskin di dunia, yang penuh derita bermandikan air mata). Ndang apala huingotbe goar ni ende dohot na patomutomuhon, alai anggo hatahatana, loguna, dohot na mangendehon huingot dope.
Memang, ndang dos tema ni ende na dua i. Molo ende Termiskin di Dunia marsarito taringot tu parsorion ni baoa na pogos na so pulut rohana manjalo holong ni sada anakboru ala dihilala rohana tung so hombar do ibana mardongan, lumobi gabe mardongan saripe, dohot anakboru i, ala ni pogosna. Ende Batak i patubegehon parir ni parngoluon ni sada halak na disaritohon di ende i. Jaha hamu ma hatahata ni ende i, na niendehon ni Eddy Silitonga, husurathon di toru on, singkop, ianggo so perek ilumu:
Hulului do dalan
Na lao parbodarian
Ala ni hapogoson
Tu ise sungkunonku
Ikkon jaloon bagian
Hapogoson na tarlobi da inang
Na mambahen gabe tarhirim rohami
Hangalanki, hangalanki, tahee..
Mulak tu ayat 2!
Boha, hirahira? Parir do, ndang i do?
Na manggoit pikiranku di ende i, ima dua baris parpudi di ayat dua i: Pandokkon ni sibaran ingkon jaloon bagian. Sai jojot do sibaran on gabe hambing na birong di angka ragam ni parungkilon, lumobi ma tu namandiori ngolungolu dohot rongkap. Sai jojot do sibaran disalahon sai hira sibaran i (ndang Sibarani, santabi di angka tulangku Sibarani) do na maniop tampuk ni rejeki manang rongkapna, umbahen na didok, “Pandongkon ni sibaran ingkon jaloon bagian!” Ra, somal do tabege pandohan ‘sibaran lapalapa’, na manggombarhon jut ni roha marnida sibaran i. Ai tung manang begu aha huroha huaso ni sibaran i mangatur panjampalan dohot rongkapni jolma.
Lam marsongit ma muse molo dipadomu sibaran i dohot hangalan. Di ende na asing didok Eddy Silitonga do songon on: Inang pangintubu/husungkun ma dainang/godangni parsorion/di ahu anakmon/aha do hangalanmu, uju ahu di bortian/margogo ijur bari/da luluankunama i. Daona i ate, di haparironta sinuaeng ingkon pangidoon pertanggungjawaban tu hangalan ni inongta uju pahandithandit hita sia bulan di bortianna i. (Huhutna, taboto do hangalan tahe? Hangalan ima sada pangidoan ni roha manang na diottom roha na so tupa (tak terwujud). Molo pangidoan i tingki denggan pamatang, isarani giot manganhon bilalang ni manuk mira polin (jotjot ndang diultophon, sai dipeoppeop di bagas rohana), gabe hangalanma i.)
Molo di ende boi ma i songon dalan mendramatisir parsorion i. Alai di parngoluon siapari ndang boi talu hita tu sibaran, hangalan, dohot turpuk manang nasib. Di sada tingki, marpidato ma sahalak saudagar na mora jong na so timbo sikolana alai tung mansai marhasil di usahona di joloni na torop di sada parsikolaan na timbo. Alani ma sai jotjot ibana dipio laho patubegehon pengalamanna sahat tu na marhasil. Adong ma sian natorop i manungkun: “Aha do rahasiani hasuksesonna i? Dialusi saudagari ma: “Pinangido tu sude hamu asa mangalipat jari tanganna songonna martangiang! Dung i, tilik hamuma tu talapak tanganmuna i. Ndang di garis tangan i! Alai di golomni tangan i do, huhut dipaulak ibana dilipat tanganna. Sukses ada di genggaman tangan (kerja keras), bukan di garis telapak tangan. Naumporlu sian i, ninna ibana manambai huhut hot dilipat ibana jarinai songon na martangiang: “Paloas Tuhan i mangula di ngolum!”. Martelapma sude na torop i umbege alus ni saudagar si partangiang i.
Angka dongan, angka parhapistaran mandok hasukseson marharoroan sian pikiran (mindset). Molo manigor mandeledo pikiran i mandok ndang turpukta hamoraon, ndang bagianta i, ba songon i ma hasilna, marpogosma. On ma nanidokna pamikkirion dondon pate (fixed mindset). Hape, Amanta Carol Dweck, sahalak gurubolon sian Univeritas Stanford, Amerika Serikat, mandok: “Pola pikir i boido magodang (growth mindset). Ndang na turpuk na pogos, usahodo na gale. Ndang alani marhangalan inongta uju di bortian hita, hagigihontado na alang, ndang alani sibaran lapalapa, hajugulonta marusaho do na rimpong.
Alani, taharinggashon jala tahajugulhon ma na mandiori ngolungolu i so pola hatop mandele na mandok “Pandokkon ni sibaran, ingkon jaloon bagian!”
People Power, Apakah Itu?
Serial Kearifan Batak (4): Pangema...
Serial Kearifan Batak (12): Ugasan Torop
BACA: Sains Itu Bebas Politik
Batu Basiha, Keunikan Sisa Letusan Gunung Toba (12,912)
Batu Manumpak, Pesona yang Terselip di Pedalaman Tapanuli (12,880)
Perjalanan Mengesankan Saat Berkunjung ke Batu Sawan (10,231)
Lapangan Golf dan Hotel Labersa, Investasi Putra Batak Kebanggaan Riau (9,376)
Dinding Kaldera Toba dan Perairan Timur Danau Toba (7,506)
Di Balik Seikat Sayur Kangkung (6,477)
Ukiran-ukiran Seni Orang Batak Berbasis Kayu (6,050)
Perihal Jabatan Akademik Profesor – Bagian 1 (6,000)
Banyak yang Tidak Tahu Kalau Danau Toba Punya 8 Pulau (5,965)
Users Yesterday : 739
This Month : 18751
Total Users : 327586
Total views : 1120945
MARTITI DO: Johannes 12 : 20 – 33
Johannes 12 : 20 – 33
PASAHAT MA DIRIM TU DEBATA
Halak batak ditanda sian uli ni soarana do, halak Cina ditanda sian hamaloona martigatiga, halak Jerman ditanda sian kedisplinanna, jala halak Gorik ditanda sian uas ni rohana marsiajar manang aha pe. Turpuk on marmula do ima dina ro deba halak Gorik mandok tu angka sisean ni Jesus :”Naeng idaon nami Jesus”. Didok nasida songoni siala nunga sai tarbarita Goar ni Jesus jala sahat tu pinggol ni angka halak Gorik I angka na dipatupa Jesus. Alani ido naeng pajumpang dohot Jesus jala naeng marsiajar tu Jesus taringot angka na binahen ni Jesus i. Hape tangkas do angka halak sipelebegu do nasida ima na so manghaporseai Debata.
Didapothon nasida ma si Pilippus alai ibana sandiri pe bingung, dungi dioper ma muse tu si Andreas hape ibana sandiri ndang mangantusi. Ujungna sahat ma nasida tu Jesus laos dipatorang Jesus do piga-piga marhite turpuk di minggu on.
a. Naung dapot ma tingkina, asa marsangap Anak ni jolma i! Nunga diboto Jesus angka na naeng masa tu dirina, alani i langsung do dipatorang Jesus taringot silang (hamatean).
b. Ndang na ganda eme i molo so madabu tu tano jala mate, dung pe mate asa denggan parbuena. Hata na pinatolhas Jesus on ima sada tudutudu taringot tu hamamate dohot haheheonNa. Jala laos ido ringkot botoon ni angka siseanna. Boluson ni Jesus do hau pinarsilang i, songon eme na ingkon suantononhon asa gabe boni, dungi marparbue. nunga sada uhum dibagasan ni hangoluan, na ingkon boluson ganup jolma do hamatean. Holan on, hamatean ni Jesus ndang marujung holan dihamatean i sambing alai mamboan torop jolma tu bagasan hangoluan.
c. Agoan hosa ma na marhamaolhon hosana. Hata on gabe sada sipaingot tu angka halak na laho mangihuthon Jesus. Halak na mangihuthon Jesus ingkon tontong dibagasan hasetiaon. Molo pe ingkon agoan hosa ibana naeng ma tongtong satia. Didok Jesus do, manang ise na agoan hosana alani mangihuthon Ibana lehononna ma hangoluan sisaleleng nilelengna.
d. Patutoru diri. Ndang tumimbo sahalak sisean sian guruna; ido na berlaku dihajolmaon. Alai diuba Jesus do sikap sisongoni marhitehite patuduhon haserepon ni rohana, mamburi simanjojak angka siseanna (Joh. 13). Naeng ma nian angka sisean ni Tuhan Jesus marhaserepon ni roha, olo manghobasi donganna songon naung dipatupa Kristus. Ndang dihobasi alai manghobasi. Manang ise naeng “balga” di harajaon ni Debata, naeng ma ibana manghobasi donganna, paserephon rohana bahen harajaon ni Debata. Holan angka na olo songon Kristus i do na patut manjalo hamuliaon dohot hasangapon. Digombarhon do Jesus na olo patutoru diri sahat rodi na mate tarsilang (Filipi 2:5-11), olo manghobasi ulaon ni Debata doshon songon panjouon ni Debata di ibana. Dungi lehonon ni Debata ma tu ibana hamuliaon, hasangapon, dohot huaso. Angka sisean na marsitutu, satia jala sian bulus ni roha mangkaholongi Debata dohot donganna, tu angka sisongoni do lehononna hamuliaon dohot hasangapon.
e. Dapot hamuliaon dohot hasangapon na sian Debata. Nunga diboto Jesus be na ro ma tingkina songon na didok angka naung tarsurat i. Jala i nunga diboto jesus ditingki martangiang Ibana di Getsmani, tung mansai bonsa do rohaNa. Asa bonsa roha ni Jesus di pesta Paskah on songon udut na sian getsemani i do. Di getsemani do bonsa roha ni Jesus na umbalga. On ma tingkina pangarimangan bolon di roha ni Jesus sian saluhut ulaon naung pinatupana (Karya PenebusanNya). Alai ndang adong diroha ni Jesus laho pasidingkon hamatean i. Dungi tarbege ma soara sian banua ginjang; “Nunga hapasangap, laos pasangaponku do muse!”. Ronggur na ro i pabotohon naung tutup sipareon nasida manjalo Hata ni Debata. Na tangkas holan Jesus do mananda soara na sian Debata. Gabe didok Jesus ma di ujung na :”Nuaeng jumpang tingkina asa diuhum portibi on, sipabalion ma nuaeng raja ni portibi on, alai taiton ni Debata do jolma na porsea jala na satia mangihuthon Jesus, lehononNa ma hamuliaon dohot hasangapon sisaleleng ni lelengna.
a. Dihalungonhon halak do naeng pajumpang dohot Jesus, songon halak Gorik i. Hita pe halak na porsea naeng ma sai sihol rohanta pajumpang dohot Jesus, ima marhitehite parpunguan di huria i dohot pamujionta dibagasan partangiangan manang parmingguon. Sihol roha naeng pajumpang i ndada holan na nionjar pasupasu pardagingon, alai ingkon tahangoluhon do naung dibahen Jesus di ngolunta. Di partingkian si nuaeng on sai marasing do motivasi ni jolma laho gabe halak Kristen (manang siihuthon ni Kristus). Nunga toropan halak Kristen nuaeng on digoari Kristen turun temurun (Kristen natoras niba, Kristen ma iba) alai molo ngolu dao dope sian hakristenon i. Adong dope na gabe Kristen nuaeng on didok Kristen jampi-jampi (Kristen mistis) ima na dirajumi molo Kristen ro ma pasupasu pardagingon, boi dialo setan manang sibolis, dna. Marmacam do nian na gabe halak siihuthon ni Kristus i, alai diigil do sian hita nuaeng asa mansoadahon hosana, haportibion. Nunga torop be angka sitiruon diangka na mangihuthon Jesus, lumobi ma i angka siboan barita nauli uju i. Ndang adong biar dinasida mamolus angka luat na so hea didalani jala na so adong fasilitas. hira so arga do di nasida hosana. Alai marhitehite ulaon nasida i nunga lam torop halak na porsea tu Tuhan i. Didok William Barclay :”Kita harus rela mengubur ambisi-ambisi pribadi agar kita bermanfaat bagi Yesus”.
b. Kecenderungan ni jolma nuaeng ima holan mangido, manjalo jala mangolom gomos na di iibana, alai tung maol situtu marsilehon-lehon, mangalehon jala berbagi. Ndang holan di sinamot alai sahat do di pambahenan dohot di angka pangalaho ni ngolu. Ido umbahen lam godang halak Kristen “partanga na metmet, par-langka na jempek, par-pinggol naung nengel, par-ateate na so bidang”, lapatanna : ndang olo be hita mangurupi, mangholongi, unang ma jolo tu angka jolma na so tinanda ; gari naung tatanda pe nunga lam moru. Alai na negatif ima gampang muruk, naeng marbadai jala sangat sensitif, parhosom, par-elat dna. Tung tingkos do didok Buku endenta i : Tung godang do sisabion alai otik na olo gabe panabi”. Ai panghobasion ndada holan na maragenda manang marjamita nuaeng, alai panghobasion lintas fungsionarl dohot structural. Ima panghobasion ngolu nag ok dame, parasi roha, na olo manjangkon, parjabu na partamue, par-ateate na bidang situtu. Ido na binahen ni Jesus di di tingki tarsilang i. Ndang adong anggo sabortik dendam di ngoluNa, tung tangkas do Holong ni RohaNa tu hita on.
c. Minggu pra-paskah ima tingki di hita laho meng-evaluasi ngolunta maradophon Tuhan i. Unang ma sahat hita tu minggu Paskah ganup taon alai so taboto be aha do sasintongna lapatan PASKAH I di ngolunta. Paskah sasintongna Pengorbanan do. Alani ido hita pe ingkon HIDUP DI DALAM PENGORBANAN. Pengorbanan di tingki, di ngolu, di sinamot dohot angka na asing. Alai taingot ma Pengorbanan na tabahen di ngolu on ndada Pergorbanan na KONYOL manang na so adong argana, justeru pengorbanan na tabahen di ngolunta tarlumobi di Tuhan i manubuhon pasupasu na balga muse di ngolunta on, jala di perhitungkan Tuhan do sude angka naung tabahen i. Songon didok angka na malo :Hidup di dunia ini hanya sekali, dan mati di dunia ini juga sekali” tetapi apa yang kita lakukan di dunia ini menjadi jaminan untuk : Hidup yang kedua kali atau mati yang kedua kali. Manang ise na agoan hosana bahen harajaon ni Debata lehononna ma hangoluan, hasangapon dohot hamuliaon sisalelengnilelengna. Amen
Diposting oleh Butarbutar, Henry Pdt di 04.39
Butarbutar, Henry Pdt
Jatiwaringin, DKI Jakarta, Indonesia
Saya adalah Pendeta HKBP. tempat Pelayanan yang sudah di jalani : 1. Vikaris di HKBP Pardomuan Nauli Res.Medan Utara 2. Kantor Sekretaris KRP 3. Kantor Sekjend HKBP 4. HKBP Balikpapan Baru Res.Kalimantan Timur 5. HKBP Brebes Res.Brebes 6. HKBP Jatiwaringin Res.Jatiwaringin
Markus 8 : 31 - 38
1 Korintus 1 : 18 - 25
Markus 11 : 1 - 11
Jamita Evangelium, 15 Desember 2019, Minggu Advent III: Haroro ni Jesus dohot Ujung ni Portibion (Mateus 24: 3-8) Pelita Batak Online
Minggu, 15 Desember 2019 05:46:00
Oleh: Pdt. Dr Robinson Butarbutar, sian Parsameanta STT-HKBP Pematangsiantar (0812-62472015)
Mangihuthon panindangion haporseaon ni halak Kristen Batak, marmula jala marhaujungan do nasa na adong di hasiangan on, ndang holan ngolu ni jolma i alai ngolu ni sude do. Debata manjadihon mula ni hasiangan (Indonesia: jagad raya, Gorik: kosmos) on dohot na adong di bagasanna. Mardalan tu sada tingki ujung do hasiangan on. Ndang hot. Ndang marhaliang. Laos tahaporseai do na atik pe songon i pardalanan ni hasiangan on, na so hot alai marujung, dung marujung hasiangan on dohot nasa na di bagasanna di sada tingki di jolonta na so taboto sadiharina, marhagogoon do tong Ibana manompa na imbaru muse. Andorang so sahat tu panompaan na imbaru i pe, marhagogoon do tong Debata panompa i marhite TondiNa paimbaruhon hasiangan na lam matua on, na mangihuthon angka pande bisuk naung marumur marjuta taon on. Disi ma Debata palumehon hangoluan na manongtong i tu ganup na porsea tu Jesus Kristus Tuhanta i. Na so porsea manjalo uhum sian Ibana.
Haporseaonta na songon i marojahan do i tu haporseaon ni Tuhanta Jesus Kristus na mangajarhonsa di tongatonga ni bangsoNa bangso Jahudi di abad parjolo. Pangajarion ni Tuhanta Jesus Kristus i, na marojahan tu haporseaon ni bangso ni Debata andorang so haroroNa na parjolo i, diingot, diulakkon pasahathon dohot dipaingotingot angka siseanNa na sampulu dua i dohot angka siseanna na asing dope, isara apostel Paulus, na tong manghaporseai dohot, mangajarhon na dos, dohot manurathonsa tu angka huria na pinjongjongna dohot na so pinajongjongna pe tahe di abad parjolo. Angka siihuthon Jesus na asing pe dohot do manurathon na dos di angka surat na di Padan Naimbaru i. Marningot na niajarhonNa i do umbahen disurathon panurat ni Evangelium naopat i na dos. Si Markus mamonaisa di taon 69/70, si Lukas mangulakhonsa di taon 80, si Mateus di taon 85, jala si Johannes di taon 90-an.
Siala ni i do di pardalanan ni huria na pinajongjong dohot na niuluhonNa di portibion mamungka sian abad parjolo sahat tu nuaeng nang tu tingki na naeng ro (ndang taboto olat ni andigan) sai dirataratai angka na porsea i do haporseaon ni Jesus taringot tu haroro ni Jesus Kristus napaduahalihon dohot taringot tu ujung ni portibion. Di minggu-minggu Adven ma i tapatupa, unang lalap hita holan manghirim di ngolu nang hasiangan na laho salpu on. Songon i ma sintong jala ringkot ni haporseaon i umbahen na diajarhon Jesus do tu angka siseanNa aha na naeng masa andorang so ro dope ujung ni hasiangan on.
Dipalumba Ibana i di sada panghataionNa dohot angka sisean i di kota Jerusalem dung dipaias Ibana bagas joro ni Debata naung gabe bagas inganan i panamun binahen ni angka parhuaso disi, jala dung dipinsang Ibana angka panamun i marhite angka hata na koras (Mat 21-23). Panghataion ni Jesus dohot angka siseanNa i jumpang hita di bindu 24: 1 - 25: 46. Di panghataionNa dohot angka siseanNa i mansai tangkas do diondolhon Jesus na ia ari haroro ni ari parpudi i marhahonaan manang marhadomuan do tu ari haroroNa paduahalihon (Gorik: Parousia). Di haroroNa i mangangguhi do angka bangso marnida haroroNa i (Mat 24: 29-30). Siala ni i dihatahon Ibana ma dia sitagamon ni angka sisean paima ro ari haroroNa paduahalihon, songon dia ma angka sisean managamsa, aha diarop Jesus sian angka sisean molo masa sitagamon i (24: 1-35), jala songon dia ma hita angka siseanna marparange manomunomu haroroNa padua halihon i (25: 26-25:46). Sada sian angka i ma na dapot hita di ayat 3-8, na marisihon lumbalumba dohot singotsingot taringot tu dia na naeng masa jala beha mangadopisa.
Sasintongna taringot tu halelengse ni kota Jerusalem tarlumobi taringot bagas joro na uli na disinon do na dihatahon Jesus tu angka siseanNa (ayat 1-3), i ma na so martahan be i leleng, beha pe ulina diida angka sisean i bagas joro naung pinajongjong ni si Nehemia di abad paonomhomdung mulak sian habuangan, na torus dipatureture, jala na dipauli Raja Herodes di abad parjolo andorang so Kristus. Alai migor na umbidang jala na dumao sian i do sinungkun ni angka siseanNa i tu Jesus, i ma taringot tu tingki hamamasa ni halelengse ni bagas joro i naung malengse di taon 70 (Mat 24: 1-2), dohot do taringot tu tingki ni haroro (Gorik: Parousia) ni Jesus napaduahalihon di bagasan huaso dohot hagogoon, jala dohot do taringot tu tingki ajal ni hasiangan (Gorik: sunteleias tou aionos) on (Mat 24: 4). Tolunsa disungkunhon nasida, tontu ala ndang holan anak ni si Josef tungkang hau i ia Jesus i dipamerengon nasida, alai anak ni Debata na marmulia i do, i ma na umboto saluhut.
Di alus ni Jesus di ayat 4 sahat tu 8 adong do dua sipaingot na dilehon Jesus tu hita angka siseanna taringot tu haroro ni Kristus dohot haroro ni ajal ni hasiangan on.
Naparjolo, i ma di ayat 4: Jaga ma hamu (Gorik: Blepete). Sipaingot na parjolo on domu tu haroro ni Kristus i do.
Napaduahon, i ma di ayat 6: Manat ma hamu (Gorik: Horate). Jaga unang dililuhon. Sipaingot napaduahon on domu tu ajal ni hasiangan on. Tatangkasi sadasada, ai tarsurat do na ganup sipaingot mardonganhon sialana (Gorik: gar; Batak: ai) do.
Parjolo, dipaingot Tuhanta Jesus asa jaga hita mamungka abad parjolo sahat tu nuaeng nang sahat tu tingki haroro ni Jesus Kristus Tuhanta i napaduahalihon. Ringkot jamot hita ala lan (Gorik: polla) do sogot na manoluk goar ni Kristus, na mandok dirina Kristus i laho paliluhon (ayat 5, Gorik: planese, sian hata karejo: planao). Godang na mandok dirina do Kristus i. Sinangkapna i ma laho paliluhon.
Paduahon, dipaingot Jesus asa manat manang jamot hita, asa mamareso di bagasan hajamoton (ayat 6-7). Dia sipajamoton? I ma angka barita na hatop begeon na naeng masa ma hamamasa (Gorik: mellesete) parmusuon, konflik sahat tu porang (Gorik: polemous) jala bahat barita manang soara taringot tu hamusuon (Gorik: akoas polemon). Molo masa angka i unang migor didok rohanta na i ma ujung ni hasiangan on. Ndang i dope ujungna (Gorik: oupo estin ho telos). Ndang i dope ajal ni hasiangan on i (sunteleias tou aionos).
Taboto tangkas marporang do bangso Jahudi maradophon kekaisaran Romawi di taon 66-70, na ginoaranna Porang Jahudi.
Sahat tu na dung mas porang Jahudi i. Jala dilumbahon Jesus do tong (ayat 7) tolu na mamambahen jolma mansura na ro ma ujung i, i ma: (i) paraloan ni sada bangso tu bangso na asing, (ii) angka haleon (Gorik: limoi) dohot (iii) angka lalo (Gorik: seismoi) di bahat inganan, marluatluat (Gorik: kata topous). Didok Jesus na ia angka i parmulaan ni pambebeonna (Gorik: arche odinon) i dope i. Sian tingki dung didok Jesus i sahat tu nuaeng nunga bahat masa porang di portibion, di bahatan inganan, na parpudi ma i di abad paduapuluhon, pola dua hali porang portibi, jala dung i sahat tu abad pa-21-hon nuaeng sai masa dope angka i (parmusuon, haleon dohot lalo). Alai ndang i dope ujung ni hasiangan on.
Singotsingot/parent ani Jesus Kristus do na jinouhon ni Mateus 24: 3-8 on di Minggu Advent IIIhon on, di na tapaimaima haroro ni Jesus napaduahalihon (parousia) dohot ajal ni hasiangan on (sun teleias tou aionos) hita, unang dililuhon dohot lilu sandiri manang laos paliluhon halak hita.
Boasa hita ruas ni Huria ni Kristus i ingkon mamparangehon hajagaon dohot hamanaton i nuaeng on?
Parjolo, ala apala di partingkianta nuaeng on do mansai hatop sar barita manang aha pe, na so apala haru sintong. Mansai hatop do barita sahat tu telefon genggamta i na di era revolusi industri na paopathon nuaeng tuk manjalo mansai hatop barita manang aha pe i, na sintong dohot na so marojahan pe hasintonganna. Olo do barita masa di dua taon na salpu dipaimbaru jala ditongos tu telefon genggamta i hira na mandok na masa ma porang, masa ma haleon, masa do lalo, laho mambibiari manang mangototoi hita. Molo di tingki na salpu ndang migor sahat i tu simalolongta molo so tatonton Televisi, alai nuaeng on humatop na sahat barita na rade di gadgetta i sian na sanga dipaboa di Televisi manang radio pe tahe. Duansa hata jaga (Gorik: blepete) dohot manat (Gorik: horate) i sangaja do dipaingothon Jesus asa angka siseanNa i sahat tu nuaeng mangolu di bagasan na so boi liluhonon ni halak.
Ndang holan taringot tu barita masa na domu tu ngolunta sinuaeng na dipangke angka jolma nuaeng laho paliluhon donganna jolma, alai dohot do taringot tu na naeng masa sogot, i ma taringot tu haroro ni Kristus dohot taringot tu haroro ni ajal ni hasiangan on. Jaga hita molo adong na mandok na ibana do, na niajarhonna do ia Kristus i dohot haroroNa paduahalihon, manang nunga manghatai ibana dohot Kristus di parnidaan (visi) jinalona na mandok ro ma Kristus di ari on manang ari an, di taon on dohot di taon an, na ro ma Kristus jala ro ma ajal ni hasiangan on.
Siala ni sipaingot dohot parenta ni Jesus Kristus on asa jaga jala manat angka siseanna umbahen na dung do diajarhon reformator Martin Luther taringot tu songon dia ma hita halak Kristen Protestan mangalusi angka halak na mandok ro ma marsogot Kristus i paduahalihon songon on: "Molo tung ro pe Kristus marsogot, suanonku do bona ni apel." Molo jaga jala jamot hita maradophon angka sipangalilu dohot sipararat barita taringot tu haroroNa paduahalihon dohot taringot tu ajal ni hasiangan on, ba ingkon songon i ma hita jaga jala manat mandalani ngolunta dohot mangulahon ulaonta na marragam i. Hajagaon dohot hajamoton manomunomu haroroNa i do na mangurupi hita marhangoluan na jamot jala jaga tu ngolunta di portibion, unang muraura ro sahit, mara, alai sai tongtong di hita hangoluan na singkop, nuaeng nang sogot pinalumehon ni Jesus Kristus Parmahanta na denggan i tu hita (Joh 10: 10).
Paduahon, ringkot do tapatogu hajagaon dohot hajamotonta di partingkian nuaeng, di jabu, di gareja, di ulaon, nang di pardalananta, unang marmara ngolunta nang angka donganta siala ni hahurangjagaon dohot hahurang jamotonta. Ai nang pe timbo parbinotoan teknologis ni jolma i nab oi manjagahon dohot manjamothon ngolunta di angka inganan nang ulaon na marragam i, ringkot do hajagaon dohot hajamoton ni dirinta. Unang ma gabe jumago masin manjagahon hita sian hita manajagahon dirinta. Boi do gabe godang na marlas ni roha dohot na tarpasupasu ala jaga jala jamot hita di angka mara, isara angka ulaula ni teroris. Alai boi do gabe marmare ngolu ni bahat halak ala so jaga jala jamot hita. Denggan rimangrimangonta on: Ndang holan angka polisi dohot sordadu manang angka parkarejo pabrik na marragam i na ingkon ringkot tongtong jaga jala jamot. Alai dohot do sude angka na maniop ulaon na mardomu tu hadumaon ni ganup, ndang holan hadumaon ni donganta jolma, alai dohot do hadumaon ni angka na tinompa ni Debata na asing. Ala na so jaga jala jamot do angka uluan di humaliang ni Tao Toba umbahen gabe sega aek ni tao i jala na mangaolu disi, sega nang angka suansuanan di humaliangsa.
Hubege gabe sahalak na digoari The Person of the year 2019 do sahalak nomorbaju 16 taon margoar Gretta Thunberg, warga negara Swedia, dibahen Majalah Time, ala ni usahana manosoi angka sundut nuaeng on manjagahon portibion sian panegaion na manongtong. Ibana ma naumposo naung dung manjalo penghargaan i. Sai tubu ma angka ruas ni hurianta na gabe dipuji jolma di luat, negara nang portibion ala ulaon manjagahon dohot manjamothon dongannta jolma nang angka na tinompa na asing.
Panurirang Elia di Gua di Dolok Horeb | Parsiajaran Bibel tu Dakdanak
Jahowa Patoguhon Si Elia
Muruk do si Izebel ala mate angka panurirang Baal i. Disuru ma halak mandok tu si Elia, ‘Marsogot, ho nama dipamate songon panurirang Baal i.’ Gabe mabiar ma si Elia jala lari ma ibana tu padang gurun. Martangiang ma ibana, ‘Jahowa, ndang tolap be ahu. Pasombu ma ahu mate.’ Alani lojana, tarpodom ma si Elia di toru ni hau.
Dung i ro ma suru-suruan manang malaikat, didok ma, ‘Dungo ma ho jala mangan ma.’ Diida si Elia ma adong roti dohot aek. Dung sae mangan dohot minum, modom ma muse ibana. Didungoi suru-suruan i ma ibana muse, didok ma, ‘Mangan ma ho. Asa adong gogom mardalan.’ Mangan ma muse si Elia. Mardalan ma ibana 40 ari 40 borngin sahat tu Dolok Horeb. Masuk ma si Elia tu sada gua jala modom ma ibana disi. Alai didok Jahowa ma tu ibana, ‘Marhua ho tuson Elia?’ Dialusi si Elia ma, ‘Ndang diulahon halak Israel be janjina tu Ho. Dirumpakkon do mezbahmu, jala dibunu do angka panurirangmu. Saonari naeng dibunu nasida do ahu.’
Didok Jahowa ma tu ibana, ‘Kaluar ma ho, jala jongjong ma ho di dolok on.’ Mulana, ro ma alogo na gogo jala ro ma gempa bumi dohot api. Dung i, adong ma muse soara na lambok begeon. Kaluar ma ibana sian gua i jala ditutup ma bohina. Disungkun Jahowa ma muse boasa lari ibana. Dialusi si Elia ma, ‘Holan ahu nama na manomba Ho.’ Alai didok Jahowa ma tu ibana, ‘Daong, ndang holan ho. Adong dope 7.000 nai halak Israel na manomba ahu. Laho ma ho, pillit ma si Elisa gabe panurirang na laho manggantihon ho.’ Laho ma si Elia jala diulahon do i. Menurutmu, olo do Jahowa mangurupi ho mangulahon lomo ni rohana? Taida ma muse angka na masa tingki ari logo di Israel.
“Unang ma holsohon hamu manang aha, alai pangido hamu ma saluhutna tu Debata marhite tangiang dohot elek-elek mardongan hamauliateon.”​—Pilippi 4:6
Sungkun-Sungkun: Boasa lari si Elia? Aha do na didok Jahowa tu si Elia?
1 Rajaraja 19:1-18; Rom 11:2-4
Aha do na didokhon Jahowa tu si Elia? Aha do na boi taparsiajari sian si Elia?
Debata Mangapul Rohana
Aha do na mambahen si Elia mabiar situtu sahat tu naeng mate pangkilalaanna?
Mamongoti ( “manuruk jabu” manang “mangompoi jabu”) - OBATAK
Home » Acaraadat » Adat Mamongoti/Memasuki Rumah » Mamongoti » Mamongoti/ Memasuki Rumah » Mamongoti ( “manuruk jabu” manang “mangompoi jabu”)
Mamongoti ( “manuruk jabu” manang “mangompoi jabu”)
Acaraadat, Adat Mamongoti/Memasuki Rumah, Mamongoti, Mamongoti/ Memasuki Rumah
Didok angka natuatua molo di omppoi do sada bagas, tung na so boi be morot (di gadis) jabu i salelengna ingkon hot ma i di nasida sahat tu pomparanna gabe jabu parsattian.
Di tano parserahan on (isarana di Jabodetabek) ndang pola hea be didok mangompoi manang manuruk jabu molo adong ulaon mamasuhi jabu, alai didok ma dohot hata na uli begeon “mamongoti bagas”. Ai na mandok mauliate do suhut i tu Debata ala nunga bolas boi di pature bagas nasida i uli jala denggan berengon, huhut mangido tangiang asa tongtong marhahipason nasida mangingani bagas na pinauli na i. Partording manang rumang ni ulaon i pe ndang pola songon bidang ni ulaon mangompoi manang manuruk jabu. Di gokhon suhut ma sian horong dalihan natolu i, ima horong ni dongan tubu, dongan sahuta, boru, hulahula, tulang dohot pariban. Ulaon i pe di pungka ma di parnakkok ni mata ni ari (+ pkl.10.00) asa nangkok panggabean dohot parhorasan tu joloan ni ari.
Uduran ni hulahula dohot tulang mamboan boras si pir ni tondi huhut mamboan dengke na mokmok pasahatonna tu suhut i huhut mamboan ulos. Dongan tubu, dongan sahuta dohot boru tumpak ma pasahaton na tu suhut i.
Ditingki manghatai, dongan sahuta ma manungkun sintuhu ni ulaon, jala paidua ni suhut ma na mangalusi. Alai gabe jot-jotan do hulahula gabe panungkun di sintuhu ni ulaon (gabe hira panghataion di ulaon unjuk), nda sala do i ?, asa molo pe ndang sian dongan sahuta songon panungkun tumingkos ma antong molo sian dongan tubu na manungkun sintuhu ni ulaon i, ido natingkos.
Partording ni ulaon mamongoti bagas,
1. Manjalo angka tutur na ginokhon,
Sude tutur na ginokhon ni suhut (uduran ni hulahula dohot uduran ni tulang) molo dung sahat nasida ndang manigor masuk i tu bagasan jabu, jolo himpu ma jolo nasida di alaman paima ro jou-jou sian hasuhuton. Alai anggo dongan tubu, dongan sahuta dohot boru boi ma nasida langsung tu hundulan na pinarade ni suhut i.
Asa dung dapot tingkina laos nunga sahat be sude angka na ginokhon ni suhut lumobi ma uduran ni hulahula dohot uduran ni tulang, mamungka hata ma paidua ni suhut :
Santabi ma di hamu na huparsangapi hami raja ni dongan sahuta, raja ni dongan tubu, raja ni boru, lumobi ma di raja i hulahula nami suang songon i dohot tulang nami, on ma tingki dohot ombas na naeng pungka on ta ma ulaon on, nuaeng pe dihamu hulahula nami suang songon i dohot tulang nami, bongot ma hamu raja nami nunga rade hami manjalo haroro ni rajai dohot angka nantulang nami.
Di tingki manjalo hulahula dohot tulang, andorang so hundul dope nasida jolo di jomput ma boras napir tu simanjujung ni suhut i dohot tu sude iananghonna (didok ma hatana : horas jala pir ma tondim hela dohot ho inang borungku dohot angka pahompungku mangingani si baganding tuamon di dongani asi dohot holong nasian Amanta Debata) laos di pirpirhon dompak ginjang tolu hali huhut didok : horas, horas, horas. Dung i hundul ma muse na sida.
2. Pasahat tudutudu ni sipanganon dohot dengke,
Hata sian paidua ni suhut,
Mauliate ma hudok hami tu Debata marhahipason do hamu sude na huparsangapi hami dohot inanta soripada bolas sahat tu inganan on. Nuaeng pe naeng pungka on ta ma ulaon on, pangidoan nami di hamu hulahula nami dohot tulang nami mangarade ma hamu asa ro hami pasahat tudutudu ni sipanganon tu adopan muna.
Hata sian hulahula,
Mauliate ma raja ni boru, asa nuaeng pe di hita horong ni hulahula lumobi ma di hamu haha parhundul dos ma rohanta manjalo hata ni pamoruonta didok rohanami dumenggan ma molo haha parhundul na manjalo.
Hata sian Tulang,
Gabe ma jala na horas, laos mauliate ma di hata ni anggi parhundul, ndang tingkos molo tu adopan nami tudutudu ni sipanganon sian pamoruonta, nunga uli rohanami hamu ma namanjalo, boti pe songon i na rap manjalo do hita disi, di jalo anggi parhundul ma.
Mauliate di haha parhundul, ba molo nunga songon i pandok muna nauli ma, ba molo tung pe tu adopan nami ba na rap manjalo ma hita di si. I pe dihamu pamoruon nunga rade hami, Botima !
Suhut pasahat tudutudu ni sipangonon tu adopan ni hulahula.
(didok ma hata na pasahat tudutudu ni sipanganon i)
Dung sahat tudutudu ni sipanganon, hata sian hulahula,
Paidua ni suhut mangalusi,
Na uli ma raja nami, nunga mangarade hami borumuna, pasahat hamu ma.
Hulahula pasahat dengke. (didok ma hata ni na pasahat dengke i)
Laos udut ma muse di pasahat ulos tu suhut i.
Sidung hulahula pasahat dengke dohot ulos, uduran ni Tulang ma muse pasahat dengke.
(didok ma hata ni na pasahat dengke i)
Laos udut ma muse di pasahat ulos molo adong do diboan nasida.
Dung sidung hulahula dohot Tulang pasahat dengke dohot ulos, di uduti ma muse marsipa-nganon. (di pangido ma sahalak martangiang sian horong ni suhut).
4. Dung sidung marsipanganon (marbagi parjambaran),
Santabi godang ma di hita sude amanta raja suang songon i inanta soripada, lumobi ma dihamu raja i hulahula nami dohot tulang nami, ala naung simpul hita marsipanganon, laos hombar tu tingki ta uduti ma ulaonta raja nami.
Ima tutu di hamu parboruon, nangkin dipasahat hamu tu adopan nami tudutudu ni sipa-nganon, nuaeng pe raja ni boru asa uli di hamu denggan di sude naginokhon muna, hu pasahat hami ma muse tudutudu ni sipanganon on tu hamu asa boi pasahaton muna tu angka hasahatan na hombar tu adat ta i. Alai tahe mangalap hata hami tu haha ni parhundul, boha di roha muna haha ni parhundul nda denggan do songon i ?
Gabe ma jala horas, nunga nauli pandohan ni anggi parhundul i, denggan ma di pature raja ni pamoruon.
Ima tutu raja nami dohot di tulang nami, na uli jala na sintong ma i. Nuaeng pe dihita na mardongan tubu, lumobi di raja ni dongan sahuta, nunga dipasahat hulahula dohot tulang tu hita taringot di tudutudu ni sipanganon, asa tingkos tutu sai jolo diseat hata ma ipe asa diseat raut, mangido ma hami panuturion sian dongantubu, lumobi sian hamu dongan sahuta hombar tu adat na masa di luat on.
Hata sian dongan sahuta,
Mauliate ma amang suhut nami, na tingkos jala nauli do pandohan muna i, asa nuaeng pe taringot na marbagi parjambaran, pos do roha nami siboto adat siboto uhum do hamu, jala angka na hombar di parbagi ni parjambaran nunga tung tangkas i diboto hamu hombar tu bidang ni gokhon muna, bahen hamu ma na uli i. Boti ma !
Antong molo songon i, mauliate ma ! molo dos rohanta di dok roha nami songon on ma parbagi na. (di goari ma parbagi na sada-sada)
- Osang : jambar ni Hulahula
- Namarngingi : jambar ni Tulang
- Soit : jambar ni dongan tubu (di ganupi mar ompu-ompu)
- Soit : jambar ni dongan sahuta
- Soit : jambar ni pariban
- Soit : jambar ni pangalambung i (molo adong ale-ale di si)
- Parsanggulan : jambar ni boru
- Ihur-ihur : di suhut dohot haha anggi na.
5. Dung sidung marbagi jambar ( dipungka ma manghata i ),
Manungkun ma raja ni dongan sahuta ni hasuhuton manang dongan tubu (anggi doli manang haha doli), paidua ni suhut ma mangalusi. (songon hatorangan na di ginjang i).
Manghatai ma hita suhut nami, “Gokhon si paima on, joujou si alusan ; manggohi dohot mangalusi gokhon dohot joujou muna, sahat iba di tonga ni bagas na marampang na marjual on si gomgom nasa pangisi na, bagas pangantaran ni anak pangantaran ni boru, huhut panjaloan sangap dohot tua lumobi pasupasu sian Debata, dohot hundul dikursi na uli ganti ni amak tiar, ba sai uli dohot tiar ma tutu panggabean dohot parhorasan di hita tujoloan sa on tumpahon ni Amanta Debata, nunga bosur iba huhut mangan indahan na las na pinarade muna, sagat huhut marlompan juhut na marsaudara, sombu uas marhite aek sitiotio” on pe amang suhut nami, songon ni dok ni si jolojolo tubu i, sai jolo ni nangnang do asa ni nungnung, sai jolo pinangan do ipe asa sinungkun. Ba nuaeng pe, amang suhut nami, na manungkun ma hami taringot di hata ni si panganon i, dia ma mata na, dia ma halto na ; asa dia ma hata na, aha ni dok na ; haroan na uli tung tangkas ma di paboa suhut nami, Botima !
“Gabe ma hita jala na horas tumpahon ni Amanta Debata. Ba nunga manungkun Hahadoli / Anggidoli dihata dohot lapatan ni sipanganon na sosadia i, sai pamurnas ma i tu pamatangta, saudara tu bohi sipasindak panaili ma i, sipaneang holiholi. Sai ma masumasu ma Tuhanta lam di tambai dihami hagabeon dohot panamotan tu joloan sa on, asa boi dope nian patupa on nami sipanganon na gumodang jala na tumabo. Ia taringot di sungkun muna i, taringot di hata ni sipanganon i dohot haroan na, ba sipanganon panggabean parhorasan do lapatan na”. Boti ma hahadoli / Anggidoli !
“Mauliate ma, bpasu na di hamu tu joloan sa on tamba ni naung adong i. Asa bagot na marhalto na tubu di robean, ba sai horas ma namanganton, sai lam tu ganda na di hamu na mangalean”.
Alai ale amang suhut, sai marangkup do nauli, mardongan do nadenggan. Nuaeng pe tangkas ma hatahon hamu siangkup na songon na hundul, si dongan na songan na mardalan, asa tung torang huboto hami, ba tung tangkas ma dihatahon suhut nami. Boti ma !
“Ido tutu amang, toho ma na nidok muna i, sai marangkup do na uli, mardongan do na denggan, jadi nuaeng pe paboaon ma tutu siangkup na songon na hundul sidongan na songon na mardalan. Adong do hata na mandok :
Mardangka bulung bira, Martampuk bulung tabu ;
Sonang ma roha niba, molo nunga tipak iba marjabu.
I ma na manggohi roha ni keluarga dibagas on (suhut ta) na saleleng on jumpang ma na ni luluan dapot na jinalahan na ai bolas do di pauli nasida bagas sibaganding tua on marhite pangurupion na sian Tuhanta, songon hata na mandok :
Tolap do ibana sian Sibuluan, mardalan tu Tampahan ;
Dapotsa do na niluluan, jumpang do na jinalahan.
Asa i ma dalanna umbahen hundul hita nuaeng di tonga ni jabu na pinauli na on, jala nunga di bongoti nasida bagas on. Di poda ni natuatua, adong pe jabu ianggo so na marpahala do jabu i ndang denggan bongotan i, ai adong do sipasingot na mandok :
Labu pe labu i, ndang asal suanhononhon,
Jabu pe jabu i, ndang asal inganhononhon.
Jadi i ma amang, alana umbahen na jinou hamu angka dongantubu, dongan sahuta, hulahula, tulang, boru, dohot iananghon, ro di angka aleale, asa rap hita antong martangiang mangido tu Amanta Debata, asa gabe jabu namarpahala on, jala asa horas jala hipas keluarga on mangingani bagas on. Boti ma da amang !
“Ba molo i do hape amang suhut nami lapatan ni parpunguan ta on, na uli ma i tutu jala na denggan. Toho do i tutu suhut nami, na nidok muna i, naeng ma jabu na marpahala bagas niba i. Antong sipabereng-berengon jala jabu na hinalomohon ni angka dongan sahuta dohot sisolhot ma jabunta on. Sai dapot ma songon hata ni umpasa :
Mabaor aek puli, Sian tano ni Simamora,
Hot ma jabunta on bagas na uli, Inganan marlas ni roha.
On pe suhut nami, sai manumpak ma amanta Pardenggan Basa i, sai diramoti ma tongtong jabunta on, asa sai hot bagasta on di batuna, togu di rangsangrangsang na jala momos di pangarahutna.
Dalan marbatubatu, dalan tu Simataniari ;
Sai gok ma jolma di jabu, sai gok mas ma di lamari.
Boti ma hata nami amang suhut. !
Nuaeng pe dihita saluhutna na pungu di bagas on nunga tung tangkas lapatan ni parpunguanta dohot ulaonta apala di tingki on, antong ganup ma hita pasahathon hata si gabegabe lumobi hata tangiang tu suhutta keluarga dibagas on. Molo dos rohanta di dok roha nami songon on ma partording na :
Dung i annon pinasahat tu uduran ni tulang, laos di uduti ma muse sian uduran ni hulahula.
Dung i, mangampu ma hasuhuton (parjolo ma boru ni suhut, ipe asa suhut)
(andorang so di dok suhut hata pangampuon, jolo di pasahat ma jolo angka pisopiso dohot pasituak na tonggi tu uduran ni Hulahula dohot uduran ni Tulang).
6. Pangujungi ni ulaon,
Marende dohot martangiang. (molo adong pangula ni huria di si, mansai denggan do molo nasida martangiang, jala molo sian Hulahula pe na denggan do i tongtong).
Songon i ma partording ni ulaon “mamongoti bagas”.
Sitindangi Ni Jahowa Mangurupi Angka Pangungsi di Eropa TengahMandarin (Disederhanakan) Cina Mandarin (Tradisional) Dansk Esti Georgia Hausa Heber Indonesia Inggris Islan Italia Japang Jawa Jerman Katalan Kazaktar Telugu Thai Tigrinya Turki Ukraina Urdu Valencia Vietnam Yoruba Yunani
Di pigapiga taon na parpudi on, godang do angka pangungsi na ro sian Afrika, Timur Tengah, dohot Asia Selatan tu Eropa. Diparade negara dohot angka sukarelawan disi do sipanganon, inganan, dohot parubatan laho mangurupi nasida.
Sasintongna, ndang holan na porlu di pardagingon na ringkot di nasida. Godang do sian nasida na trauma, porlu do nasida diapuli jala dilehon pangkirimon. Marsitutu do Sitindangi Ni Jahowa di Eropa Tengah laho mangurupi, manangihon jala mangapuli nasida marhite Bibel.
Mangapuli Marhite Bibel
Mulai Agustus 2015, Sitindangi di lobi sian 300 huria sian Austria dohot Jerman marsitutu laho mangapuli angka pangungsi. Didok nasida, las do roha ni angka pangungsi tingki mangulas alus ni Bibel taringot tu sungkunsungkun on:
Boasa mansai godang hasusaan?
Aha do barita na uli sian Hata ni Debata?
Sian Agustus sahat tu Oktober 2015, dipangido Sitindangi na di luat i do lobi sian opat ton buku na marojahan tu Bibel sian kantor cabang Eropa Tengah jala gratis do i dilehon tu angka pangungsi.
Nang pe Marasingasing Bahasa ni Nasida
Godang do sian pangungsi i na holan mamboto bahasa di luat nasida. Alani i, dipangke Sitindangi ma situs jw.org na marisi sijahaon dohot video di marratus bahasa. Si Matthias dohot si Petra na gabe sukarelawan di Erfurt, di Jerman mandok, ”Sipata dipangke hami do isyarat, foto manang gambar laho mangkatai dohot nasida.” Dipangke nasida do muse aplikasi JW Language laho marsiajar bahasa na asing asa boi marbarita na uli di bahasa ni angka pangungsi i. Adong do muse na mamangke aplikasi JW Library laho manjahahon Bibel dohot patuduhon video di marragam bahasa.
Mansai Godang na Manjangkon
”Mansai godang do halak na ro mandapothon hami. Di bagasan dua satonga jom, nunga dijalo angka pangungsi i 360 buku. Pigapiga sian nasida mandok mauliate do tu hami,” ninna Sitindangi na mardongan saripe sian Schweinfurt, di Jerman. Si Wolfgang, sahalak sukarelawan di Diez di Jerman mandok, ”Las do roha ni angka pangungsi i ala adong na manarihon nasida. Sipata, dipangido nasida do buku di bagasan lima manang onom bahasa.”
Godang do sian nasida na pintor manjaha buku i. Na asing, ro do muse laho mandok mauliate. Si Ilonca, sahalak Sitindangi di Berlin di Jerman mandok, ”Ro ma dua halak baoa na poso manjalo buku sian hami. Dung satonga jom nai, ro do muse nasida mamboan roti tu hami. Jala didok nasida ma, ’Holan on ma na boi hulehon hami laho mandok mauliate tu hamu.’”
”Mauliate! Mauliate Godang!”
Diargai pegawai sosial, pejabat ,dohot warga disi do halojaon ni angka Sitindangi na gabe sukarelawan disi. Pegawai sosial na mangurupi hirahira 300 pangungsi mandok, ”Mauliate! Mauliate godang! Ala olo hamu manarihon na ringkot tu angka halak sian negara na asing!” Sahalak pegawai sosial na asing mandok mansai denggan do ala dilehon Sitindangi sijahaon di bahasa ni angka pangungsi i ”alana ndang adong be ulaon ni nasida asing ni mangan tolu hali sadari”.
Si Marion dohot tungganedolina, si Stefan na sian Austria, paboahon tujuan ni nasida gabe sukarelawan disi tu dua polisi na manjaga. Mandok mauliate do polisi i tu nasida jala dipangido ma dua buku. Si Marion mandok, ”Sai dipuji polisi i do hami ala dohot di ulaon on.”
Sahalak borua di Austria na jotjot mangalehon sumbangan tu pangungsian i mandok, sai na rade do Sitindangi mangurupi nang pe tingki las ari manang udan. Sada tingki didok ibana ma, ”Ringkot do nian sipanganon dohot na asing di angka pangungsi i. Alai, rumingkot do pangkirimon di nasida. Jala, i do na dilehon hamu.”
Serial Kearifan Batak (15): Molo Mamolus Raja, Tano na Tungil Gabe Napu – Batak Indonesia
2019-07-09 2020-10-06 Redaksi BatakIndonesia.com
JAKARTA, BatakIndonesia.com — Di na marnonang huhut marsirarion ahu dohot pigapiga halak dongan nantoari (Kamis, 4 Juli 2019) di Medan, mullop ma pandohan on: “Molo mamolus raja, tano na tungil gabe napu,” sian Amang Manguji Nababan. “Agoh, pas ma i! Ingkon hugurithon jo on, bah!” ningku ma mangantoi.
Alai, hira na rap mandok ma hami: “Tutu do gabe napu tano na tungil molo mamolus raja? Boha do parjadini?”
“Boti dalanna!” ningku paragathon panghataion i. Molo raja na tingkos jala pargonggom, tontu sahali ingkon pandehirpas (motivator) ma. Alani, astuanna, tingki mamolus raja laho mangebati ruas na ginonggomanna sitau manghirpasi ma ibana. Hinonrhonni, hohar ma sumangot ni rayatna mulaulaon. Landahonna ma tano na tungil jala tarulang. Patohoonna manang panangkohonna ma aek tusi mamornohi. Ujungna napu ma tano na tungil i.
Tung na malo ma tahe Ompunta Sijolojolo Tubu i manggana pandohan i. Mansai ampit do i tu prinsip kepemimpinan si nuaeng on, isara ni ‘pemimpin yang menjadi’, ‘pemimpin yang pengayom’, ‘pemimpin yang memotivasi’ dohot ‘pemimpin yang melayani’.
Alani do, tung mansai na maol do gabe raja manang uluan na raja’ mangihuthon filosofi kepemimpinan ni halak Batak: Na boi panapuhon tano na tungil ala ha’raja’onna.
Asa tupa na songon i, sada hatauon na ingkon jumpang di sahalak raja manang uluan di halak Batak ima ‘sahala’. Sahala ima hadomuan (resultante) ni saluhut rumang ni hadengganon na tarida sian parulaon dohot pangalaho siganup ari. Di hata Indonesia didok ma i ‘kharisma’. Jolma na marsahala ima na sitangihonon hatana sangga manghatai ibana, na tongam, na bonggal, dohot na ‘begu’. Na begu marlapatan na so mangirput agia saotik maralohon ‘musu’, alai sipajolo uhum sipapudi gogo.
Nuaeng on, nunga tung maol jumpang raja dohot uluan na songon i di halak Batak, bo pe ndang na mandok ndang adong be. Mansai tahasiholi do uluan di Tano Batak dohot na humaliangna na ala ha’raja’onna patunapu angka tano na tungil, paturinggas angka na losok, patuhirpas angka na gale, patuhehe angka na modom, patudirgak angka na tungki, patupistar angka na bodo, jala patumokmok angka na tanggurniangon, patuimburmagodang angka na marpekpeng, jala patusagat angka na anturaparon.
Tole, taeahi ma!
Total Users : 328077
Total views : 1122080
Jamita Evangelium Minggu IV Adven 24 Desember 2017, Lukas 1: 26-38: Debata Ro Mamboan Asi ni Roha" Pelita Batak Online
6-38, dipatolhas tu hita ruas ni huria na mangolu di era informasi digital, taringot tu songon dia Debata pamasahon sangkapNa na mansai balga tu hajolmaon, i ma mamboan asi ni rohaNa tu hajolmaon. Sangkap na balga i, nunga leleng dipabotohan Ibana marhite angka panurirangna sian tongatonga ni bangsoNa bangso Israel andorang so dipamasa Ibana sangkapNa i, jala sangkapNa nabalga i nunga masa, tongon masa, jala manontong masa di ariari na ro on di tongatonga ni hajolmaon mamungka di abad na parjolo sahat tu nuaeng, jala tu tingki na naeng ro, I ma marhite AnakNa sandiri (Heber 1: 1-2). SangkapNa i dipamasa Ibana parjolo marhite hatutubu ni Jesus.
Dung i marhite ulaon ni Jesus i di Palestina jala dung i marhite Tondi Porbadia. Na pinatolhas ni Lukas 1: 26-38 on, i ma sada hamamasa andorang so tubu Jesus, i ma sada panghataion ni surusuruan na sinuruNa dohot si Maria parNasaret na so tumanda (Jaha: Na so marhasohotan dohot) sada baoa dope, na naeng pangkeon ni hagogoon ni Debata pasauthon sangkapNa, i ma mamboan asi ni rohaNa i.
Hamamasa ni sangkap ni Debata i patuduhon adong dua na berperan, i ma Debata na marhagogoon dohot Maria na mamereng dirina songon naposo ni Debata na olo pangkeon ni Debata pasauthon sangkapNa. Molo ndang manangkapi dohot mangula Debata marhite hagogoonNa ndang adong ro asi ni rohaNa. Alai molo ndang rade jala olo si Maria pangkeonNa pasauthon sangkapNa i tong do ndang saut sangkapNa i. Ndang mamaksa Debata tu si Maria, alai dipatorang Ibana ma parmasa ni sangkapNa i marhite si Maria dohot sada panghataion na unduk tu ruhutruhut ni panghataion na denggan (manabi, mandok unang mabiar, mangalusi sungkun-sungkun hajolmaon, patorangkon, paposhon roha ni si Maria manghaporseai hagogoon ni Debata).
Dia ma na pinatorang ni Debata marhite surusuruanNa i, jala songon dia ma angka alus ni si Maria tu hatorangan pinatolhas ni Debata i?
Parjolo, patorang isi ni sangkapna tu si Maria jala songon dia ma bahenonna patupahon i:
Dapotan asi ni roha ni Debata do si Maria, ai pangkeonNa ma Ibana patupahon sada sangkap na balga na sian Debata (ayat 30).
Gabegabean ma ibana ndang marhite jumolo mananda sada baoa, alai dung songgopan ni Tondi Porbadia dohot linggomon ni hagogoon ni Na Sun Timbul i, jala tubuhononna ma sada dakdanak, goar silehononna tu dakdanak i Jesus (Heber: YESHUA). Asa, atik pe ndang tubu sian sada baoa na so manopot ibana, ndang anak na ramun ibana, alai anak na badia do ia Jesus i, ai Anak ni Debata do ibana (ay 31, 36).
Lehonon ni Debata ma tu dakdanak situbuhononna i habangsa ni si Daud laho mangarajai pomparanna , jala marharajaon saleleng ni lelengNa (ay 32-33). Atik pe didok tu si Maria na tu pomparan ni si Daud do harajaan ni Jesus i saut, alai taida di pardalanan ni tingki dohot do tong harajaanNa i tu angka pomparan ni angka bangso na asing di portibion.
Saleleng ni lelengna do harajaan ni Jesus i. Tangi ma hita dison.
Molo tung pe ndang tarbahen pingkiran ni jolma mangantusi na naeng masa i, alai tarbahen Debata do dia na mangihuthon pingkiran ni jolma ndang tarbahen masa (ay 37). Ai tar suman jala domu tusi do umbahen na nunga dipatupa Debata tong tu si Elisabeth sisolhot ni si Maria halongangan bolon, i ma atik pe digoari na hol do ia si Elisabeth, alai uju manghatai surusuruan i tu si Maria, nunga 6 bulan naung denggan pamatang ni si Elisabeth (ayat 37).
Paduahon, atik pe dibonana i tarsonggot jala mabiar si Maria, jala di parsitongaan disoarahon ibana sungkunsungkun dalanna mangalusi isi ni hata ni surusuruan i binegena i, alai di ujungna dijangkon ibana do sangkap ni Debata mamangke ibana pasauthon sangkapNa mamboan asi ni roha tu jala marhite si Maria tu tongatonga ni hajolmaon, i ma manubuhon Jesus, Yeshua (ayat 29, 34, 38): "Naposo ni Tuhan i do ahu. Sai saut ma tu ahu songon na nidokmi" (Ay 38).
Asa sian Lukas 1: 26-38 i, songon jamita di minggu Adven IV on, tung tangkas do marsaringar sangkap haroro ni asi ni roha ni Debata tu hajolmaon. Dipabotohon Ibana do sangkapNa i marhite surusuruan, jala patupaonNa ma i marhite tondiNa dohot hagogoonNa na so tardungdung pingkiran ni jolma. Alai hasasaut ni sangkapNa i masa ala olo si Maria manjangkon asi ni roha ni Debata tu ibana, i ma pangkeonNa ibana manubuhon Jesus.
Ala ni i, denggan do rimangrimangonta na mangihut on:
Manang piga jom andorang so tapestahon pesta parningotan ni hatutubu ni Jesus annon bodari, ringkot situtu do tapabagas barita na uli taringot tu Debata na mamboan asi ni roha tu ngolunta marsadasada, tu ngolu ni huriaNa, tu ngolu ni bangsonta. Gari asi ni roha na balga situtu marhite haroro, hatutubu nang ulaon ni Jesus, na so tardungdung ni pingkiran ni jolma dipatupa Ibana, ba lam ma asi ni roha ni Debata na taharingkothon di ngolunta siganup ari na boi tupa bahenonnta marhite angka dalandalan ni ngolu na tarbahen ni jolma patupahonsa niurupon ni Debata. Debata na ro mamboan asi ni rohaNa, ndang mamboan uhum, ringkot do baritahon jala auhononta sadarion.
Na boi do idaonta dua dalan pinangke ni Debata laho pabotohon dohot pasauthon sangkapNa tu dirinta:
Surusuruan ni Debata na pabotohon sangkap ni Debata tu jolma marhite dalan na mansai denggan, i ma mian di bagasan ruhutruhut ni panghataion na denggan (i ma padaohon biar) mangalusi sungkunsungkun ni sibege barita, dohot paposhon roha ni naumbegesa marhite haporseaon na togu di hagogoon ni Debata. Mansai kreatif jala teologis do surusuruan ni Debata i. Molo dipangke Debata hita songon surusuruanNa, ringkot hita marsiajar sian si Gabariel on.
Tiruan binahen ni si Maria, i ma ndang manjangkon boti, alai mamangke kebebasanna manungkunhon sungkunsungkunna, jala dung tangkas mangantusisa ba manjangkonsa, mangaloas dirina pangkeon ni Debata pasauthon sangkapNa marhite dirina, rade mandok: "Naposo ni Tuhan i do ahu. Sai saut ma tu ahu songon na nidokMi."
Na boi bahat do angka ulaon ni Debata na gok asi ni roha tu hajolmaon na tongon mardangol dohot tu portibion na tongon mangae sian angka tangan ni jolma na manegai, alai boi do sundat i ala lam moru, ndang lam martamba, angka anak ni jolma i, di tongatonga ni huria i nang di masyarakat, na so rade pangkeon ni Debata patupahon asi ni rohaNa, ala hira so tardungdung hita/nasida i didok rohana, hira na so tarbahensa, hira mission impossible, ala ndang porsea Ibana di hagogon ni Debata na patupaonNa marhite ngoluna. Alai molo lam godang songon si Maria, ra tumibu do moru angka parsoalan ni ngolu ni hajolmaon di jabu, di masyarakat nang di portibion.
Tutu ndang tasomba si Maria, songon na binahen ni angka donganta sian horong hakristenon na asing pangantusionna sian hita, alai keteladanan ni si Maria i, mansai ringkot do rimangrimangonta.
Pdt Dr. Martin Luther mangajarhon tu angka siihuthon gerakan reformasi binahen ni Tondi ni Debata marhite dirina songon on: Ia angka naung dipatigor Debata tu diriNa marhite Jesus Kristus nunga bebas nasida, alai di tingki na dos naposo ni Debata do nasida patupahon angka na denggan tu hajolmaon sadenggandenggana, alai dipatupa nasida i ndang asa tigor jala tumigor nasida di jolo ni Debata. Taingot ma I songon ruas ni HKBP di minggu Adven paopathon on: Suraon do leleng situtu bangsonta Indonesia hupatop maju ala bahat sian tongatonganta na ro rade pangkeon ni Debata songon naposoNa mamboan asi ni rohaNa tu bangsonta?
Ringkot situtu tangkas antusanta tona ni Debata tu hita laho mamangke hita gabe ulaulaNa na taida songon asi ni rohaNa tu ngolunta. Alai di ujungna ingkon sahat ma nian hita tu alus na positif! Unang torus mangarimangrimangi. Unang holan na marpingkirpingkir, mardiskusi. Ingkon sahat do tu mangoloi dohot mangulahon sadenggandengganna.
Jesus na naeng tubu i: Tutu na tinubuhon ni si Maria do Ibana, alai Jesus, Anak ni Natumimbul i do Ibana, na badia. Dung tarimangrimangi na parjolo dohot napaduahon di ginjang i, ingkon sahat do hita tu pangarimangrimangion partondionta mardomu tu hadirion ni Jesus on. Di diri ni Jesus do sangkap asi ni roha ni Debata i nunga masa, tongon masa, naeng masa. Ia Jesus i, dakdanak na tubu sian dalan ni Debata na so tardungdung pingkiran ni jolma i do. Ulaon ni Jesus pe songon i do.
PangjarionNa pe ndang dos tu na niajarhon ni angka pangajari haporseaon nang ruhutruhut ni ngolu ni angka donganna satorbang nang angka pangajarion ni angka na bisuk nuaeng. NapinatupaNa paluahon hita sian hamatean, sian dosa dohot sian parange na robi be marasing do sian na naung jala na naeng patupaon ni jolma. Ala ni i, ringkot do talehon rohanta tu bayi ajaib on, Jesus na tubu sian sangkap asi ni roha ni Debata, dohot marhite hagogon ni ni Tumimbul i. Lam tamba ma haporseaonta tu hatimbulon ni Debata patupahon asi ni rohaNa tu dohot marhite hita di ulaonta siganup ari, songon naung pinatupana marhite Jesus Kristus Sipaluanta i.(*)
TUAN MAULI - OMPU MORA: ULAON LAS NI ROHA- SUATU SIMULASI
TUAN MAULI - OMPU MORA
ULAON LAS NI ROHA- SUATU SIMULASI
ULAON TARDIDI (BAPTIS) DOHOT PASAHAT ULOS PAROMPA
Diangka kota nabalga isarana Medan, Jakarta nahumaliang (Jabodetabek), Bandung, Surabaya nunga mansai torop angka keluarga-keluarga ni halak batak nasopola mangharikothon parbinotoan jala pangantusion diangka ulaon. Molo mangihuthon angka parpunguan (parmargaon, parsaompuon, parsahutaon dohot angka naasing) holan arisan i ma nadapot rohana.
Tingki punguan i mangulahon nahombar tu ruhut-ruhut anggaran dasar/anggaran rumah tangga na gabe ondolan ni uhum punguan i isarana mangadopi ulaon tardidi, malua, mamereng angka dongan namarsitaonon suang songoni ulaon habot ni rohamolo tinogihon godangma sidalianna. Sipata muse adong pandohan "angka namatua i ma tu si".
Molo niparrohahon angka dongan sapunguan (punguan parsahutaon, punguan marga, punguan hula-hula dohot angka punguan naasing) molo adong ulaon las niroha/dok ni roha sai nasengaja do tarlambat harorona. "Sotung didok au annon mandok hata", "ninna ma disada-sada tingki molo antar sinungkun". Parmasuhan ni sada-sada ulaon pe jot-jot do gabe mangihuthon haroroni angka na ginokhon, hape tingki manontuhon na hira gabe mamuhai ulaon sude do angka natorop mangolophon. gabe adong ma pandohan WIB (waktu indonesia batak).
Tarsongoni ma di punguan na niihuthon "Somba Debata Siahaan, boru/bere", nirimangan ma patupahon sada simulasi ulaon di jabu, asa hira latihan di pangantusion jala antar songonon ma rumang ni ulaon i :
Goar ni Ulaon : Ulaon Tardidi dohot pasahat ulos parompa
Molo tardidi anak lumobi ma anak buha baju, olo do dibahen sada pesta partangiangan jala nigokhon ma angka tutur dohon Dalihan natolu. Molo sahat do ulaon i tu Dalihan Natolu tardok ma ulaon i nunga ulaon nabalga. Jadi tudu-tudu ni sipanganon pe ingkon lengkapma dipatupa (dohot somba-somba).
andorang so sahat dope barita nauli (Injil) tu tano batak, ulos parompa dipasahat tingki martutu aek/mangalap goar di pansur nihuta, nuaeng on ala naung kristen hita dang adong be ulaon martutu aek/mangalap goar, jadi tingki tardidi ma dipasahat parboru (ompung/tulang ni dak-danak i) ulos parompa tu pahompuna/berena.
Asa ummura niantusan nibahen ma rekayasa :
Dikeluarga Tampubolon/br.Siahaan nunga tubu sada dakdanak baoa jala dung marpiga-piga minggu/bulan diboan natorasna ma si ucok tardidi jala dipabotohon ma tu hula-hulana Siahaan, tulangna Napitupulu, Tulang rorobotna Sibarani, jala dipasahat do tu punguan tampubolon/boru/bere dohot dongan parsahutaon
Suhut : Tampubolon/br.Siahaan
Hula-hula : Siahaan
Tulang : Napitupulu
Tulang rorobot : Sibarani
Punguan dongan sahuta
Teknis pangulahonna dohot ruhut panghataion di ulaon pasahat ulos parompa, hira songononma nanipaihut-ihut saleleng on :
Dung hira singkop sude angka naginokhon diatur ma parhundulna. Hundulma suhut Tampubolon dohot inang boru Siahaan dohot angka Tampubolon namarhaha-maranggi/ompung martinodohon marsiadopan ma dohot hula-hula Siahaan nang Tulang Napitupulu dohot Tulang rorobot Sibarani. Dongan tubu punguan Tampubolon, boru/bere hundulma disiamun ni hasuhuton, molo tung so siat boima dihambirangna alai dialap hata ma naung disiamun ni hasuhuton ma i. songoni ma tong punguan parsahutaon. Molo boru ni Suhut boima mangarade/marhobas.
Loloan namarlas ni roha, dihita namardongan tubu ra ianggo sian hita dang adong be sipaimaon ate? Songon i ma nang dihamu Hula-hula nami Siahaan, Tulangnami Napitupulu, Tulang rorobot nami Sibarani, Beha rajanami nga boi mulaanta? manang adong dope sipaimaonta? (Hira intor dialusi horong ni hula-hula i ma, "mandapoti ma angka naso haru sahat dope") boima udutani paidua ni suhut
Diari nauli bulan nadenggan apala disadarion, anaknami pahompu muna/bere muna si ucok nasogot nunga manjalo pandidion nabadia marhite naposo ni Tuhanta di gareja..........
Mauliate ma tutu di Tuhanta Parasi roha i siala nunga gabe parjambar ibana diharajaon ni Tuhanta. Alani las ni roha nami, las ni rohanta hupatupa hami ulaon on. Rajanami ala naeng mulaanta ma ulaon on, tarsongon on ma konsep sian hami :
1.Parboru pasahathon upa-upa horas tu pahompuna/berena, dua tempat ma inganan ni dekke, sada ma pinggan pasu namarisi sada dengke, jala sada nai namarisi 3 dekke sipasahatonni parboru tu paranak. Intor mangihut ma muse ulos parompa dohot angka ulos holong
2.Paranak pasahatton tudu-tudu sipanganon tu hula-hulana
Dia do parjolo na dua on?, pengalaman Ama Boy : Sipata do parjolo Hula-hula pasahathon upa-upa tu pahompuna/berena, mangihut ma muse napasahathon ulos parompa dohot ulos holong napinasahat ni Angka Tulang
Alai sipata do muse parjolo paranak pasahathon tudu-tudu ni sipanganon tu hula-hulana ido na tingkos inna nadeba. (sampai sekarang saya tidak tahu mana yang benar?, " aek godang tu aek laut, dos ni roha sibahenna na saut)
Ala si Ucok do nagabe pusat ulaon, ibana ma nagabe siupaon ni hula-hula, baru suhut paranak pasahathon tudu-tudu sipanganon.
Direkayasa parjolo ma hula-hula pasahathon upa-upa tu pahompuna/berena. (Sai intor disungkun hula-hula i do ise goar ni pahompu/berena i), Rekayasa goar ni natrdidi i ima : SAHAT MARULI TUA (SMT)
Molo tung adong nanaeng sipasahaton tu pahompu/bere muna asa parjolo ma dipasahat raja i hula-hula nami, laos ima annon songon dalan nami pasahathon sipasahaton nami na laho pasangaphon hamu rajanami. Beha dirohamu raja nami, tiroi hamu hami! horas ja gabe!
Hula-hula (Siahaan) pasahat dengke dohot ulos parompa
hata na pasahat dengke : "Songoni ma di hamu pamoruon nami, lumobi dihela/boru (lae/ito) songoi di pahompu/bere niba si SMT, "dison hupasahat hami upa-upa ima dengke sitio-tio, asa sai tio ma antong panggabean parhorasan dihamu. Dengke simudur- mudur asa sai mudur-udur hamu mangalului angka ngolu-ngolu siapari laho pature-ture pahompun/berenami on, sai saur ma antong ibana laho jumujung goar nai, imbur-imbur magodang sahat saur matua tumpahon ni Tuhanta pardenggan basa i. Botima - laos diuduti ma dipasahat ulos parompa ni pahompuna/berena dohot angka ulos holong sian Tulang, Tulang Rorobot
Pasahat Ulos Parompa :
On pe inang dohot hamu amang (ito/lae), sai tangiang ma bahen hamu ondolan ni ulaon muna, hipas hamu jala didongani Tuhanta nang dinapature-ture pahompu/bere nami on. Jala tu ibana pe antong dohonon nami ma :
Dangka ni hariara ma pinangait-aithon
Simbur ma ibana magodang, tongka panahit-nahithon
Tubu tambisu di dolok ni sipaholon
Sai anak na bisuk ma ibana, anak sipatujoloon
Naung sampulu sada jumadi sampulu dua
Sai siboan sangap ma ibana jala siboan tua. botima
Laos diuloshon ma parompana tu pahompu/berena i sian jolo. Mangihut ma muse napasahat ulos holong sian angka Tulang Napitupulu dohot Tulang rorobot Sibarani.
Mauliate ma rajanami, diangka nauli nadenggan napinasahat muna tu hami tarlumobi ma tu anak nami ima pahompu/bere muna. Sonari pe rajanami asa mangarade ma hamu ala naeng pasahaton nami ma tudu-tudu sipanganon. (ala ro do Tulang napitupulu jumolo ma suhut mangalap hata tu nasida ja didok ma : Dihamu Tulang nami Napitupulu, santabi molo tung tu hula-hula Siahaan pe apala di ombason hasahatan ni tudu-tudu ni sapanganon, pos rohamu Tulang, sogot haduan na adong do tingki nauli napasahaton nami tu hamu, ate Tulang?)
Hata-hata pasahat tudu-tudu sipanganon :
Dihamu hula-hula nami dison hupasahat hami tu hamu tudu-tudu ni sipanganon di pesta ni pahompu/bere muna si SMT siala naung manjalo pandidion nabadia ibana marhite naposo ni Debata. Molo tung songonon pe na boi hupasahat hami, las ma rohamu. Songon hata ni situa-tua ma dohonon :
Huta tano bata parasaran ni leang-leang
Horas ma dihamu namanjalo, horas di hami namangalean. Botima!
Tangiang marsipanganon sian hasuhuton, jala dung sidung martangiang didok ma hatana (dai sira sipanganon) :
tik so sadia pe napinatupa ni hasuhuton, sai godangma pinasuna. Marjomuk ma hita
Tingki na marsipanganon i diseati ma : ate-ate, jantung, usus dohot aliang-aliang. (boru tampubolon ma namarhobas tu si)
Dung sidung namarsipanganon sungkunon ni hula-hula i do partording ni tudu-tudu sipanganon na pinasahat ni paranak tu nasida, jala dialusi paranak ma, "Surung-surung muna do i rajanami "
nang pe songoni sai na lehonon ni hula-hula i do tong tu dongan parsahutaon ni suhut. "Mauliatema, antong boan hamu ma tu pudi jala disi ma pature hamu". nauli jala nadenggan ma i saluhutna. Dipature ma jambar i jala dipasahat ma dung sidung ulaon i. (namarhobas tu si boima boru tampubolon dohot pamoruan ni hula-hula/pariban)
Naung niulahon antar songonon ma (parjambaron) :
Namarngingi parhambirang : Tulang
Osang parsiamun : pariban (boru ni hula-hula/pariban)
Osang parhambirang :sude boru/bere
Somba-somba : Hula-hula dohot Tulang
Soit : dongan parsahutaon
Ihur-ihur : Hasuhuton
Sipata muse songonon :
Osang, Namarngingi parsiamun, somba-somba = tu horong ni hula-hula dohot Tulang
Soit : Dongan parsahutaon dohot pariban
namarngingi Parhambirang : boru/bere
Panghataion : Naung niulahon saleleng on gabe langsung do hula-hula na gabe manungkun/manise, jala hasuhuton pe nunga hira masiaturan hian ise na gabe mangalusi
Dihamu raja ni boru/amang boru nami, manghatai ma hita :
Paidua ni suhut :
Asa serser inna mula ni tortor, sise inna mula ni hata. Gongkon sipaimaon, jou-jou siadopan. Digokkon dohot jou-jou muna tu hami hula-hula muna, nunga marnatampak hami. Bangkona doi amang boru molo sobinoto ba siseon ma antong. Jadi namanise ma hami nuaeng :
Asa jolo ninangnang inna asa ninungnung
Jolo nipangan inna asa singungkun
Nungan bosur hami mangan indahan na las, sagat marlompan juhut dohot minum aek sitio-tio. dohonon ma " Dia ma unokna, dia ma lak-lakna, dia ma nidokna, dia ma hatana"
Tangkas ma dipaboa hamu.
Ima tutu rajanami, taringot sipanganon nosadia i dohonon nami dope :
"Godang sibutong-butong, otik sipir ni tondi
Tung songonon dope naboi tarpatupa hami, sai pamurnas mai tu daging saudara tu bohi, sipasindak panaili mai, sipaneang holi-holi jala sipadomu tahi. Disungkun-sungkun ni Raja i, alusan nami ma panggabean parhorasan do raja nami
Mauliate ma di Amanta Debata pardenggan basa i, gabe-gabe do hape angkup na horas, asi ma roha ni Amanta Debata , tumpak ma roha ni uhum dipasaurhon ma tu hita sigabe-gabe sihoras-horas. Asa dohonon nami ma "Bagot namarhalto niagatan di robean, horas ma hami namanganhon tugandana ma dihamu namangalean. Antong amang boru:
Asa tangkas ma uju purba, tangkasan uju angkola
Asa tangkas hita maduma, tangkasan hita mamora
Tangkas ma paboa hamu asa adong sibegeon ni sipareon jala sipeopon ni roha
Ima tutu rajanami, taringot disungkun-sungkun ni raja i tangkas ma antong paboaon siangkup ni nauli nadenggan i. Raja nami, ia anak nami ima pahompu/bere muna nasogot nunga manjalo pandidion nabadia sian bagas joro ni Tuhanta marhite naposoNa. Jala Margoar ma ibana "SAHAT MARULU TUA TAMPUBOLON" Mansai las situtu antong roha nami ala gabe partohap ibana di harajaon ni Tuhanta Jesus Kristus. Disiala las ni rohanami, hupatupa hami ma antong songon pesta ni si SMT, jala on ma dalan nami mangido pasu-pasu sian amanta Debata marhite tangiang dohot hata pasu-pasu sian hamu sude namanghaholongi hami tarlumobi anak nami on. jadi namangido tangiang ma hami tu sude hamu dongan tubu, dongan sahuta, boru tarlumobi ma sian Hula-hula dohot Tulang nami.
Ba ido hape!, antong mauliate ma ni pasahat tu Amanta Martua Debata. Hami pe sian hula-hula dohot Tulang muna dohot ma antong marlas ni roha ai nunga gabe partohap hape pahompu/bere nami diharajaon ni Debata. Nuaeng pe nipasahat ma muse tu hamu amang boru asa hamu namangaturhon panghataion
Dihita na mardongan tubu/namarhaha maranggi, dongan sahuta, boru/bere nami tarlumobi di hula-hula dohot Tulang nami, hira songonon ma partording ni panghataion di ulaonta sadarion :
Parjolo nipasahat ma tu hula-hula nami Siahaan, suang songoni Tulang nami Napitupulu, Tulang rorobot Sibarani asa hamu ma masiaturan raja nami. anggo hami namardongan tubu dohot boru/bere, jala dongan sahuta nami mangampu ma hami raja nami. Beha di dok rohamu raja nami?
Dung sidung Tulang rorobot Sibarani, Tulang Napitupulu pasahathon hata sigabe-gabe suang songoni hula-hula Siahaan (somalna antar gumanjang do panghataion sian hula-hula), sahat ma hula-hula Siahaan paampuhon hata tu hasuhuton, di dok ma :
Asa aek marjullak-jullak, marjullak jullak sian batu tinahu tu batu-batu
Pasu gabe, pasu horas naung nipasahat Tulang dohot hula-hulamu ampu hamu ma martonga jabu
Mauliate ma rajanami didenggan ni pambahenanmuna tu hami, tarlumobi di anak nami ima pahompu/bere muna.
Naung sampulu sada jumadi ni sampulu tolu
pasu gabe, pasu horas nanipasahat muna diampu hami ma martonga nijabu
Songoni ma nang dihita ala tingkina ma hita mangampu hata nauli hata nadenggan naung nipasahat ni hula-hula dohot tulangta, alai andorang mangampu hita tu hamu anggi niba suhut asa pasahat hamu pasituak natonggi ni hula-hula dohot tulangta , gomos jalang hula-hula dohot tulangta i
Pasituak natonggi (hira sude do horong ni hula-hula dohot Tulang leanon i, jala gumodang ma tu nasumolhot, ai ido hira ganti ni dengke dohot ulos nabinoan nasida)
Songon hatorangan na diginjang antar songonon ma muse parjojor ni namangampu
parjolo ma boru/bere (masiaturan ma nasida), dungi dongan sahuta, punguan marga manang parsaompuan jala panimpulina ima Suhut bolon
Sian paidua ni suhut : Mauliate ma tu amanta martua Debata nasai tong mangalean ari natiur dihita saluhutna boi denggan ulaonta on mardalan sian namamuhai sahat tu tingkion. Sude mai holan sian asi dohot holong ni rohaNa, turlumob ma di anggi niba ama SMT dohot inang br.Siahaan. Dihamu saluhutna haha - anggi nami, dongan sahuta tarlumobi hula-hula dohot Tulang nami, mauliate ma nipasahat tu hamu siala haradeon ni rohamu mangoloi gokhon jala dohot angka pambahenan nauli nadenggan. Dang tarbalos hami sude, alai sai na dapot muna doi sian amanta Debata. asa songon hata ni situa-tua dohonon nami :
Tampulan sibaganding di dolok pangiringan
horas ma hita namarhaha maranggi masipairing-iringan
Tu hamu hula-hula dohot Tulang nami, mauliate disude nauli nadenggan naung nipasahat muna tu hami tarlumobi tu anak nami si SMT ima pahompu/bere muna. Dipasahat hamu dengke simudur-mudur, dengke sitio-tio dengke sahat dohot ulos siganjang rambu ima ulos parompa dohot angka ulos holong. Anggiat ma antong asi roha ni Tuhanta sahat ma tuhami tarlumobi tu pahompu/bere muna angka hata pasu-pasu marhite tangiang muna i. Molo tung mardomu sirang pe hita annon sian bagas on, tangiang nami di hamu hula-hula dohot Tulang nami sai didongani Tuhanta ma hamu sahat tu bagas muna ganup marsada-sada. Angka hata nauli hata nadenggan, pasu gabe pasu horas i, abing ma i antong di abingan nami, tuat di abara nami jala hot mai antong di simanjujung nami. Asa songon hata ni situa-tua ma dohonon :
Turtu ma inna anduhur, tio-tio inna lote
Hata nauli hata nadenggan naung pinasahat muna sai unang ma muba unang mose
Jadi di anggi niba ama SMT dohot inang br. Siahaan sahat ma tu hamu pangampuon.
Inang br. Siahaan (menyampaikan ucapan terima kasih semua yang hadir terlebih kepada hula-hula dan Tulang)
Ama SMT (ucapan terima kasih kepada semua undangan terlebih kepada hula-hula dan Tulang)
dan diakhiri dengan umpasa :
Naung sampulupitu jumadi sampulu ualu
pasu gabe, pasu horas naung pinasahatmu
huampu hami ma antong martonag nijabu
hata nauli, hata nadenggan na pinasahat muna sai unang ma muba unang mose. botima!
Ulaon ditutup ma dohot tangiang naniuluhon hula-hula Siahaan alai jolo marende ma
hatorangan na jempek taringot pasituak natonggi :
Molo godang do hula-hula dohot Tulang na mangulosi, isarana dohot angka namarhaha-maranggi. Songon ulak ni ulos hula-hula tangkas, digoari mai "Piso-piso" (humapal do isi na), tu hula-hula nahumolang digoari mai "pasituak natonggi. Dang sigararon ni boru nian ulos naung nipasahat ni hula-hula ai kewajiban do i, alai atik jolo maradian nasida dipardalanan jala minum di lapo paimahon kendaraan.
Nipadomu-domu sian naniihuthon jala sian nanijaha, nibahen ma songon simulasi dalan marsiajar diangka parbinotoan nahumurang - Pak Boy Siahaan.
Posted by Amaniboy at 01:12
Anonymous 28 November 2010 at 20:17
Tidak diklaim kalau yang saya upload adalah sudah benar, jadi bila ada masukan/komentar yang sifatnya meluruskan apalagi menyangkut silsilah/tarombo dengan rendah hati akan saya terima dan saya ucapkan terimakasih
Amani Boy & Boy
Mauliate diharoromuna namambereng blog on, namarsiajar jala nanijugulhon do mambahen blog on, alani marpangidoan iba asa tuturi jala bahen hamu angka hata padengganhon blog on lumobi ma diangka naung raja par-blog. Huhutna muse marbagi hita diangka budaya-budaya habatahon/angka adat asa manghirim ma hita diangka naumposo mandohoti. "Loting ditomboman, tabo nasiniraan
Horas ma hamu namandulo blog on, dao ma masisaritaan
Amani boy berarti ayah dari boy. Cara yang paling baik untuk menggerakkan diri ialah memberi tugas pada diri sendiri - Alex Osborn
Esron Mangatas Siahaan
Ama Boy (32)
POMPARAN RDJ. OP. GIMBA
POMPARAN RDJ. OP. SOINGGANON
POMPARAN RDJ. OP. ANDAN
POMPARAN RDJ. OP. HUALA
POMPARAN RDJ. OP. SILANSAT NABEGU
BERITA DUKA DI POMPARAN OMPU MORA
PAI 7/OP JUMONGGA/OP. TRENING DAN CERITANYA
OMPU MORA , AMA BOY DAN KERISAUANNYA
POCO - POCO DAN ANAK MEDAN
AMA BOY,OP.MORA DOHOT AEKBOLON SEBUAH TANGGAPAN (B...
OP.MORA14 SEBUAH TANGGAPAN (Bagian I)
UJU DINGOLUKHU MA NIAN
Sikkola SD Aekbolon
Parubatan par Aekbolon
Sermon Jamita: Barita Mardongan Poda
I Timoteus 4:7
“Pasomalsomal ma dirim mangulahon hadaulaton!”
Didok sada poda ni natuatua: Somalna do peamna. Tung mansai bagas do lapatan ni pandohan i, jala marhataridaan ma i di nanaeng marujung ngolu sahalak amanta naung matua na marumur 70 taon. Nungga marsahit sahit ibana jala holan na peak nama ibana di podomanna. Nungga adong 3 bulan sai songon i ma ngoluna di urus angka keluarga. Di dok barita i marpungu ma sude angka keluarga pashathon sipanganon na tabo tu amanatai, ninna roha atik na adong do na pinaima ni amantai sian angka pomparanana umbahen na sai songon i si aeon ni amantai, sai malgipalgip alai dang haru marujung. Di na dipatupa ulaon i, sai songon na hipas ma amnatai boima ibana humosur. Jala sai songon na martopak topak ma ibana alai dang haru ruar anggo soarana. Marnida i las ma roha ni angka pomparanna. Tanda do parhuria hian natuatua on uju hipas ibana ninna. Ai sai di ingot do di itngki na marminggu i marende martopak ibana. Toe marende ma hita aha hian ende halomoan ni amanta ninna sahalak boru ni amanta i ma. Alai sude na pungu i dang mamboto aha ende na. Alai nang pe songon i diuji nasida ma mangendehon sada ende sian buku ende i, ala martopak do amanta berarti ende olopolop do endena i ninna. Diendehon nasida ma buku ende 435: “ Marolopolop tondingki”.
Dung marende nasida ba sai mangupiri ma simajungjung ni amanta i. marnida i didok anak na na sian pangarantoan i ma dang i huroa na pinagido ninatuatua on. Antong aha do na pinangidona?, sai disungkun dang haru boi ibana mangalusi, marnida i mangandungi ma sahalak ianakkonna asa dialusi natoras na i nian nasida molo apa tung ima ujung ni ngolu ni natuatua i. alai dang haru boi tarbege soara ni amanta i.
Ala ni andung ni anak na i gabe ro ma angka ama ni huta i sian lapo na adong di huta i. Dung di ida angka amanta i amanta na marsahit i sai martopak topak gabe marsihusiphusipan ma nasida. Na pasuangsuanghon na ma i ninna sahalak amanta ma, na di ingot i do nuaeng angka ulaon hasomalanna di tingki hipas ibana. Boha hamu angka pomparan ni amanta on nungga tulus rohamu ninna sahalak amanta ma mandok tu pomparan ni amanta na marsahit, didok ibana ma apala aleale ni amanta i. Bahen uda ninna sahalak anakkonna ma, ai dang tarpidaida molo sai songon songon natuatua on ninna.
Didapothon amanta i ma tu podoman ni amanta na marsahit i di buat ma sian sangkuna kartu joker dilean ma tu tangan ni amanta i. Pintor mengkel suping ma amanta na marsahit i. di kossok ma tutu kartu i. Dipasahat ma tu ibana sat ni jombut, “ hepeng! “ ninna amanta na marsahit ma. Dung dipekahon kartu i, dang sadia leleng tos ma amanta i.
Bah ai dang na ala ni marende hape umbahen na martopaktopak ibana, alai ala ni na markartu i do. Sat ni jombut i ma hape na gabe hata partadingan di angka pomparana, ninna sahalak amanta ma marnida na masa i.
Taingotma angka dongan somal do peamna.
Hata ni Tuhanta na tarsurat di I Timoteus 4:7 mandok: “Pasomalsomal ma dirim mangulahon hadaulaton!”
PARSORION NI AMA NI BENGET 3 – TanoBatak
Patuan Raja Bonar Siahaan [Martua ujungna Ama ni Benget]
Dung hipas Ama ni Benget dipangido ma asa mulak ibana tu hutana, jala dang pola jolo sian bagas ni si Benget. Manang boha pe didok si Monica asa jolo sian jabu, ndang olo Ama ni Benget.
Hupataru ma simatuanghon tahe sahat tu hutana sotung gabe masalah di dalan nina si Monica dibagas rohana. Borhat ibana manuhor angka naringkot di simatuana i. Di na naeng borhat nasida didok si Monica tu tungganedolina : “Saya mau mengantar Bapak ke kampung, dan kata Bapak tidak mau bertemu dengan abang, nanti setelah Bapak sampai di kampung akan saya tanya mengapa tidak mau bicara sama abang”, ninna si Monica tu si Benget. Tarhatongtong ma si Benget mambege hata ni tungganeboruna i huhut didok : “Dimana kamu bertemu dengan Bapak, dan bagaimana keadaan Bapak?”
“Nanti setelah saya pulang baru kita bicara dengan baik, sekarang Bapak hendak pulang soalnya bila saya lama datang menjemput nanti malah membuat masalah baru”.
Ndang dialusi si Benget be hata ni tungganeboruna i. Hohom nama ibana huhut sai margundokpong.
Saut do borhat ama ni Benget dohot parumaenna mulak tu huta jala marhopal habang do nasida. Dung adong manang sadia leleng nasida na marhopal i dilehon parhobas ni hopal i ma sipanganon tu ama ni Benget, alai ndang olo ibana manjalo nang pe disosoi si Monica asa dijalo. Dung sahat nasida to paradianan ni hopal habang i tuat ma nasida. Ditogihon si Monica ma simatuana i tu lapo laho mangan.
Dung simpul nasida mangan diuji si Monica ma manungkun ama ni Benget boasa ndang olo manjalo sipanganon sian pramugari i.
Sedangkan di darat kita beli roti sudah sangat mahal bagaimana lagi kalau sudah di udara dan di kapal terbang, tentu lebih mahal lagi
Mengkei suping ma si Monica umbege hata ni simatuana i huhut didok, “Oh.. itu tak perlu Pak, sudah dibayar duluan waktu beli tiket, maka walaupun Bapak terima tak perlu lagi dibayar”.
“Bah… otonai ahu”, ninna ama ni Benget dibagas rohana. Si Monica pe ndang diganjangi be hata tu simatuana i.
Borhat ma nasida mandapothon hutana. Uju maradian mobil na tinompang ni nasida i di stasiun mardorom ma angka partigatiga masisonsonhon angka sipanganon tigatigana be. Dijaloi Ama ni Benget ma sude angka pinansotsothon ni partiga-tiga i. Dirimpu rohana nunga domu tu ongkos i panggararna. Alai sian na so tinagam ni rohana dipangido partiga-tiga i ma gararna sian Ama ni Benget. Muruk ma ibana tu partiga-tiga i huhut didok: “Ai dirimpu hamu do naoto ahu?, nunga digarar parumaenhu hian i tingki manggarar ongkosnami nangkin”, ninna tu partigatiga i.
Alai pintor dijoloani si Monica ma manggarar unang marsoali simatuana i dirohana. Ditangkasi ama ni Benget ma parumaenna i : “Katamu tadi itu sudah dibayar mengapa sekarang masih dibayar? Berarti kamu juga berdusta sama saya, karena bicaramu maluku sudah besar”.
Tarsonggot si Monica umbege hata ni simatuana i alai ndang pola didok manang aha.
Dung sahat nasida tu huta, disungkun si Monica ma simatuana i manang aha umbahen ndang olo pajumpang dohot si Benget, alai ndang olo ama ni Benget paboahon jala si Monica pe ndang pola olo manohot simatuana i. Mabiar sotung hansit rohana.
Di sada tingki mamolus ma sada ina nambalu huhut dipangke jas ni nahinabaluhonna hian. Bah tung sai diingot inanta an do huroha amanta i umbahen pola dipangke jas tininggalhon ni tungganedolina i, ninna rohana. Gabe marningot ma ibana tu tunggane boruna naung marujung ngolu uju metmet dope si Benget dohot ibotona i. Dirimangi ma tingki mangolu dope ina ni si Benget sahat tu parmondingna. Tarsunguul ma angka parniahapanna pature-ture si Benget dohot ibotona sahat ro di dung mabalu ibana.
Hupangke ma jolo, tahe pahean ni ina ni si Benget on mandaoni siholhu ninna rohana huhut dibuat kebaya ni Nai Benget nahinan. Tarsonggot ma si Monica manida simatuanai alai ndang barani mandok dia, angka halak namarnida pe gabe didok ; Bah… dung mulak ama ni Benget manopot anakna i nunga gabe adong dua ni rohana, angka ninna be.
Sai manginongi roha ni si Monica marnida pangalaho ni simatuana i gabe ditelepon ma si Benget asa mulak jolo tu huta. Hatop do ro si Benget jala dialapi dohot ibotona dohot laena sian Dolok Masihol. Marpungu ma nasida dibagas ni amana i, dipatorang si Monica ma manang ala ni aha umbahen pola ditelepon si Benget asa mulak. Dihabaranihon iboto in si Benget ma manungkun amana i manang ala ni aha umbahen sai songon na gondok rohana. Leleng ama ni Benget hohom huhut mamingkiri manang aha dohononna mangalusi ianakhonna i. Diuduti si Benget ma sungkun-sungkun ni ibotana i.
“Apala aha do huroha umbahen songon i margundokpong Bapa?”
Dialusi ama ni Benget ma : “Metmet dope ho dohot ibotom nunga monding inongmu, jala hutaon do marhansit-hansit sahalakhu pature-ture hamu sampe pinahuta ibotom, dohot ho hupasingkolahon sampe dapotmu nasininta ni roham. Hape so boi diantusi rohamu nadibagasan rohangku”, ninna Ama ni Benget tu anakhon na i.
Marsiberengan ma si Benget dohot Iaena. Morot ma si Tumpak lae ni si Benget ai dihilala rohana ndang talup dohot ibana mangangkupi simatuana manghatai angka sisongon i. Tumagon ma tahe lae si Benget dongan ni amang on manghatai unang pola songon na subang, ninna rohana huhut hehe ibana laho morot. Alai digora ama ni Benget ma helana i : “Boasa laho hamu ala hudok songon i?. Ai na so dietong hamu do natuatuamuna ahu?”
“Ndang talup among dohot ahu manghatai, dumenggan ma lae si Benget dongani hamu”, ninna si Tumpak mangalusi simatuana. Muruk ma Ama ni Benget tu helana i: “Ai sai pintor asing be do dirajumi rohamuna. Ninna rohamu do huroha na naeng mangoli ahu. Aut sura na mangoli hupingkiri nunga tibu ahu mangoli, ai metmet dope si Benget dohot ibotona marujung ngolu ni simatuam nahinan. Alai nahudok songon on do. Nunga godang hepeng ni si Benget jala nunga adong jabuna di dolok-dolok, hape huta on ma hatubuan dohot hagodanganna, alai laos so dipingkiri do anggiat unang hatinggalan huta on sian angka huta na asing”, ninna Ama ni Benget tu anakhon na i.
Dung rampak si Benget dohot laena i, dipatolhas Ama ni Benget ma na di rohana; “Nasailelengon hutaon do didadang ari ditinggang udan laho pagodang-godang hamu. Hutaon do marsadasada bulung anggiat boi hamu marsingkola. Dang huhapian angka namaulibulung na tong-tong rap dohot inantana di siulubalang ari holan pagodang-godang hamu nadua. Dapot do tutu nasininta ni roha. Gogo ni tanonta dohot tangiang ni hutanta on do umbahen boi hamu dapotan ampapaga nalomak huhut papungu pansamotan diluat ni deba. Nuaeng nunga suda napu ni tano dohot gogona tu hamu uju marsingkola hamu, hape lupa do hamu tu huta on, gabe dolok-dolok na di tano sileban do dipature hamu. Hea do tarjaha ahu di ribak-ribak ni surat kabar na tongon saput ni gulamo tarsurat GEBU MINANG (Gerakan Seribu Minang). Huingot ma hamu naung didok halak mamora di tano parserahan. Aut ma nian olo hamu na diparserahan i patupahon songon binahen ni halak Minang i”.
Tarsonggot si Benget mambege hata ni amana i. Dang dirimpu rohana sahat tu songon i pingkiran ni amana. “Nunga huantusi among na diroham i, alai na maol do dapot songon i di halak hita. Alai nang pe songon i hupatolhas pe tu angka dongan na diparserahan”.
Saut do dipatolhas si Benget panghataionna dohot amongna i tu donganna diparserahan jala suman do diroha ni nasida hata ni ama ni Benget i. Ditahi nasida ma mangula adaran na adong dihuta jala dipapungu ma hepeng dung tangkas dietong nasida manang sadia sipatupaon laho patulus sangkap i. Diojur nasida ma si Monica nioli ni si Benget mulak tu huta asa adong manguluhon angka na dihuta anggiat tulus sangkap paturehon parngoluon ni angka natinggal di huta tarlumobi angka naumposo naso sanga marsingkola tu singkola natimbo.
Marparbue tu nauli do tutu binahen ni angka anak pangaranto i dipadomu tu habisuhon dohot haburjuoan ni si Monica. Ringgas do angka natorop rap dohot angka naposo mangula, suang songon i nang angka anak sikola pareak hapistaron.
Dung tulus ture pangabahan ni ngolu dohot haringgason ni natorop si huta ni si Benget i, marpungu ma angka natuatua marsangkap asa bulangbulangan nasida si Benget dohot niolina si Monica suang songon i nang angka anak pangaranto namangurupi sangkap nasida peture hutana i. Dang lipe sian roha nasida dipambahenan nadenggan gabe boi sahat hamajuon tu huta nasida. Dititi ma ari, diontang ma dohot angka hombar balok jala dipampe ma marga ni si Monica songon marga ni ina ni si Benget. Dipalolo ma ulaon mardongan gondang sabangunan pasahat BULANGBULANG SILIMA ODOR tu si Benget dohot tu niolina si Monica naung samarga dohot ina ni si Benget.
November 16, 2007 tanobatak
27 respons untuk ‘PARSORION NI AMA NI BENGET 3’
Happy ending thank you banget and sangat surprise
Cerita yang sangat menarik dan bersifat membangun, sai adong ma muse akka cerita si songon on alana boi gabe parsiajaran diakka naolo mangalehon roha lao martabe ( marsipature hutana be )
Sai Parrohahon hamu angka hutanta i unang hatinggalan.
PANAHATAN TAMBUNAN berkata:
Ah………anggo roha i nian. Alai holan angan-angan do na adong. Godang do ide, alai mangulahon ma na maol. Tarlumobi ma dos ni roha. MAOL DO PA SADA ROHA, ala na GODANG DO PAR ROHA SADA.
Sai anggiat ma tujoloanon ro na burju songon inanta ni si Benget na so benget i.
Bravo turi-turian, Horas Mauliate-Parlopes Tambunan
Sebuah cerita yang sangat menggugah, kompleks (lucu, konyol, real …) dan sangat bagus. Salut buat amang Siahaan, Mauliate
@ Panahatan Tambunan.
Dang nasai ingkon sonari boi pasauton sada ni roha,alai molo sai laho roha paturehon,sai adong do muse dalan patulus sinangkap ni roha.
Trims atas pujiannya yang selangit.
Tapi tinggalkan pujiannya untuk orang lain 😀
Ima tutu, sai anggiat ma taingot laho pamajuhon akka hutata be. marsipature hutana be 😀 Horas! Mauliate godang di hamu.
Desember 6, 2007 at 6:23 pm
Marudut p-1000 berkata:
Amang Bonar Siahaan, tung masai tabo hian manjaha turi-turianmunaon. Salut do au mamereng hamu, atik pe nunga matua alai tong do olo mangalean perhatian to aka naposo melalui interneton. Marpangajuma hamu tu au alani marpasir-pasirdo hata batakku, mauliate, horas.
Desember 7, 2007 at 10:54 am
SELAMAT TAHUN BARU UNTUK SEMUA PENGUNJUNG BLOG INI.
SEMOGA THN 2008 PENUH DENGAN KEDAMAIAN DAN PENUH
BERKAH DARI TUHAN KITA YANG MAHA PENGASIH.
Januari 7, 2008 at 3:33 am
Tumpak Silalahi berkata:
*** Bah .. Horas muse 🙂
Januari 12, 2008 at 5:13 am
Naburju ma ate parumaen ni Amani Benget on, Aut sura boru batak tulen ni, ra hatop do sada roha mangulahon akka nadenggan di bona pasogit.
Horas ma di hamu Tulang Siahaan.
Sian ahu tubuni baru Siahaan sian Hinalang, Dolok Tolong, Balige.
Ditunggu cerita selanjutnya untuk mengugah hati para perantau yang lupa akan kampung halaman.
Februari 15, 2008 at 4:44 am
Horasma nang dibere Anson Simanjuntak.
Mauliate ma di resfon mu,jala sai anggiat ma tutu unang lupa angka anak ranto nasian hitaan paturehon angka hutana be.
Molo dung adong insfirasi nigurithon pe di website on.
Molo naeng botoonmu didia ahu maringanan jaha di sosok dan perilaku naadong di blog on.
Februari 16, 2008 at 5:30 am
Tumpak Silalahi yang I berkata:
Maret 19, 2008 at 7:06 am
Horas, juga tano batak. Maju jaya
Maret 20, 2008 at 12:54 pm
Erikson Hutahaean berkata:
Horas ……mauliate Tulang…..Sai anggiat ma nian akka pangaranto na di luat silebannan ro tu hita an pature2 huta an lam tu nadumengganna
Mei 1, 2008 at 6:31 am
Horas di dongan tubu
Sadarion dope sahat tu ahu barita naung di BULANGBULANG SILIMA ODOR si Benget dohot tu niolina si Monica naung samarga dohot ina ni si Benget.
Boha bahenon ma hudok siala parhuta di punsu ni dolok Parrabian Aekbolon do ahu, susa do sahat barita siala porsuk ni dalan.
Aut ma nian sahat tu ahu barita so dung diulahon hian dope namambulang-bulang i, dohononku do tu ama ni Benget dohot tu si Benget, asa jolo mamampe goar Ompu ….. Ama ni Benget jala goar Ama ni….. si Benget dohot goar nai …. si Monica, ima nagabe dongan sagoar nasida sian ianakkon ni si Benget.
Hulompit nama tanganhu marhite pangidoan : Tuan Mauli pahompu si Somba Debata, marhuta di Paindoan
Nunga sahat sude angka nauli ditumpak amanta Debata, tulus ma luhut pangidoan.
Tuhan mamasu-masu hita saluhutna
marcyus siahaan/ op inamora
sd/tm/dm sundut 13
Oktober 17, 2008 at 5:17 pm
Horas ma nang di Ompung pardolok parrabian Aek bolon.
Ahu sundut pa 15 hon sian SOMBA DEBATA, ala ni i do umbahen marompung ahu tu hamu.
Ai ditanda ompung do tahe Paualu(santabi) ? huhilala solhot do hamu tu nasida, jala tangkas do ditanda ibana ahu ai di Siboruon do ahu maringanan.
Boha roha ni Ompung,dos roha tabahen ma goar ni Ama ni Benget i Ompu Rintar Mauli Tua ? Jala si Benget gabe Ama Rintar Mauli Tua ? Suman do goar i pampeonta diroha ni Ompung?
Molo naeng berengon ni Ompung gombaranhu, klik ma di SAYA CINTA BUDAYA BATAK na adong di blog on,atik naung hea do hita pajumpang.
Horas ma di Ompung,jala nunga marhasohotan tahe Ompung? Molo dang marhasohotan dope adong do anggi ni si Monica naso muli dope,goarna si Marsyelus Putri Bange….hehehehe…
Sahalinari hudok tu Ompung, HORAS.
Oktober 18, 2008 at 2:03 am
Horas ma tutu
Toho nidok ni pinompar di daompung, siala ompung didok ho manjou ahu. sd/tm/dm sundut 13 jelasna ima, Somba debata/ Tuan mauli / Datu martahuluk sundut pa 13 hon sian SOMBA DEBATA . Siala na huboto do do di siboruon umbahen hubahen dolok parrabian aekbolon siala tangkas dope huingot huta hatubuan dohot tano hagodangan s.d umur 10 taon). Tingkion sahuta dohot si Dumoli + Sinthon
Mar Bapa Tua do ahu Tu Paualu (no,8 sian sa ama) tegasna Ompung ni amonghu no.5 Ompung ni Bapa Tua i No.4.
Nunga mansai suman jala uli goar Rintar Mauli Tua ni riritmi, satolop ma ahu disi. Musengani goar Rintar do panggoaran ni damang dohot dahahang. Marboa-boa ma nian hasuhuton bolon andigan ma pampeonna,
Ummuli nama di rohangku si Marsyelus Putri Balige i tapaorohon tu angka pahompu, alana ulaonku siganup ari MC do (marompa pahompu/momong cucu)
Asa boi hita lumambas manghatai, molo suman diroham, pangido ma alamat e’mail hu tu parhobas ni blog on
Didongani jala dipasu-pasu Tuhan ma hita tong-tong
Oktober 19, 2008 at 4:23 pm
Gerfandi Siahaan berkata:
tergugah do ahu manjaha sarita on, nga nisadaran be hape naung ni sedot gogo ni tano na di huta niba sandiri. sonari porlu pikkiran bao ma asa napu muse tano na dohuta i????
Oktober 29, 2008 at 7:46 am
Horas di Ompung par dolok Parrabian Aek Bolon.
Sotung hansit roham Ompung ala leleng hutanggapi boa-boa ni Ompung on, antusi Ompung ma, sipata adong kegiatan sahat tu luar ni TOBASA gabe dang adong tingki manjaha blog on.
Pahompunta sian anakta si paidua si Rintar do goarna,jala ama Rintar ma ibana nangpe boru sileban parumaenta i.
Molo tu si Dumoli maranggi do ahu ai anak ni amang-uda do i (dua do Among hu martinodohon), jala molo tu si Sinthon marompung do ahu (nunga marondok-ondok ompung on sian hami angka pahompuna nang pe poso ibana…..).
Bereng ompung ma di SAYA CINTA BUDAYA BATAK e’ mail hu asa sian i hita gumodang marsarito,sotung muruk maon angka pengunjung ni blog on ala angka pribadi hita manghatai.
Pasahat tabeku tu Ompung boru molo mangolu dope ate ompung.
Sian ahu pahompum
hamu angka boru halak hita, tiru hamu pambaenan ni si MONICA on ate? umburju halak jawa sian hamuna……
Maret 26, 2009 at 10:58 am
Bulus Sianipar (Ama Martin) berkata:
Horas ma di hamu Amang Bonar Siahaan. Songon halak batak naung tubu di pangarantoan iba (P. Siantar) tung mansai las do roha bergabung di forum on, lumobi dung jinaha nonang muna on. Gabe boi do dapot niba hinauli ni bahasa batak i di bahen hamu. Sahali nai, ganjang ma umur muna amang asa adong hamu na boi mambahen panorangion taringot “habatahon” lumobi ma tu angka genaerasi muda. Horas.
@Bulus Sianipar (Ama Martin)
Nahea do ahu di Jakarta jala laho tu puncak diboan dongan, hubereng di inganan i dang pola adong na istimewa…..hape sai marsigulut pajongjong bagas (villa), gabe hurimangi angka naposo pangaranto na sian hitaan na soolo pature hutana, ido mambahen tubu roha manggurithon turiturian on atik tung adong namangharingkoti hutana.
Februari 22, 2010 at 11:53 am
horas nainggolan berkata:
horas ma di hita saluhutna sai jaga hamu ma hutantai asa boi dope berengon ni aka ketturunanta ate
Juli 8, 2010 at 10:50 am
Debora Sitohang berkata:
7 kata diatas yg saya alami tatkala membaca turi-turian ini,saya tunggu karya bpk lainnya ya.Jb.
Horas ma nang di hamu.
Hira na hea hubege goarmon…..atik ditanda hamu do Lumban Uruk
Oktober 9, 2010 at 2:09 pm
aku baru dapat info mengenai adanya cerita ini dari Pdt Herland Hutahaean… Setelah kubaca,aku jadi tertawa-tawa sendiri… eh tahe… songon i ma hape hita halak Batak on… dang huboto mandok, manang simatua ni si Monika do na pa-kolot-hu — dang boi hinsa mangihuthon perkembangan zaman/hamajuon, manang si Monica na so olo marpanungkun, manang si Benget na so ra mangajari parsondukna?? Na pasti masa do angka kesalahpahaman si songon i, molo so adong ‘komunikasi’ na tenggan.. alai mauliate ma, “happy ending” do hape turiturian on… anggiat ma sai jumpang angka na happy ending di tano Batak tu jiloan on. I’m proud to be Batak… karena BATAK ITU KEREN… Sayangnya lompatan peradaban Batak dari “inward looking” kepada “outward looking” terkadang terjadi terlalu cepat, sehingga sebagian yang tak bisa menyesuaikan diri menjadi teralienasi di tengah pesatnya perubahan dunia ini… Ditunggu Amang SIMA cerita-cerita selanjutnya… Horas!
Jamita Evangelium 23 Juni 2019, I Dung Trinitatis: Ngolu na marhabadiaon di jolo ni Debata (Pang 22: 12-17) Pelita Batak Online
Hamu angka dongan,
i Debata di ngolunta, ndang dienet jamita sian bagian bona ni Surat Pangungkapon ni si Johannes na tinongosna tu angka huria di Kota Epesus di Asia na metmet uju mangadopi paarungkilon bolon panghorhon ni pangalaho ni Kaisar Domitianus na mamaksa angka siihuthon Jesus asa mansoadahon Jesus, asa mansohot manomba Ibana molo naeng peopon nasida ngolunasida. Jala ndang na sian bagian tonga dohot andorang so ujung ni suratna i. Alai sian bagian parpudi si Surat Pangungkapon i do.
Ia di bagian bona disosoi Yesus Kristus Birubiru ni Debata naung monang i do angka ruas ni huriaNa i asa muba sian angka hahuranganna be (ida Pangungkapon bindu 2-3) asa unang ro Ibana manguhum nasida, baliksa asa martua.
Ia na di bagian tonga, marhite marragam - isara patorangkon dia tongon jala na naeng masa di banua ginjang, banua tonga on dohot banua toru - disosoi angka huriaNa i asa martahan ro di ujung tung beha pe dokdok ni parungkilon tinaonnasida/na taadopi di portibion ala ni Kristus (ida Pangungkapon 4-16), ai monang do Debata, talu Sibolis, jala pamonangonna angka na martahan ro di ujung (Pang 4-16). Jala di bagian andorang so bagian ujung ni Surat Pangungkapon on dipabotohon do na tibu ma ro hadadabu ni harajaon ni na palindaklindak nasida, pola didok di bagasan hitungan jom (ida Pangungkapon 17-18).
Tangkas do hamomonang ni Anak ni Birubiru i dohot hamomonang ni na togu hasatiaonna tu Jesus Kristus. Tangkas hatatalu ni Sibolis i (Ida bindu 19-20). Di bagian andorang so pangujung ni surat i dipabotohon hasasalpu ni portibion on, dohot haroro ni Tano dohot Huta Naimbaru sian banua ginjang (Ida Pang 21: 1-22: 5).
Alai apala di bagian parpudi situtu digurithon panurat ma Tona parpudi ni Tuhan Jesus Kristus tu angka HuriaNa i, ndang holan tu angka huria na adong di Asia na metmet di abad parjolo, alai dohot do tu angka huria di portibion nang dung i, sahat tu nuaeng on. I ma na adong di ayat 6-21. Sabagian sian isi ni Pangungkapon 22: 6-21 i ma ayat 12-17 dipillit gabe turpuk jamita tu hita angka ruas ni HuriaNa di abad pa-21-hon.
Dia ma impola ni ayat 12-17 i? Na mangihut on ma:
i. Barita taringot tu ise Jesus Kristus i (Ayat 13 dohot 16). Mansai ringkot do on, ai i do ojahan ni hagogoon ni tonaNa.
ii. Barita taringot tu Ton ani Jesus Kristus tu angka huria (12, 12-15 dohot 17).
Duansa mansai ringkot di hita angka siihuthon Ibana di partingkianta nuaeng on, di hinahatop ni parmuba ni parngoluon di era Revolusi Industri napaopathon on na mambahen bahat situtu hamubaon di ngolu, na boi mambahen manghilala hita angka siihuthon Jesus na so tarbahen hita mangadopisa. Sada-sada ma taida:
Naparjolo (ayat 13, 16), ise do Jesus Kristus i? Di ayat 13 tolu hali didok taringot tu ise Ibana dohot hata na dos lapatanna. Dia ma i? Ibana do Mulana dohot Punsuna (Gorik: to alpha dohot to Omega: τὸ ἄλφα καὶ τὸ ὦ), Naparjolo jala Naparpudi (Gorik: ho protos dohot ho eschatos, ὁ πρῶτος καὶ ὁ ἔσχατος, Bonana jala Ujungna (Gorik: he arche dohot to telos, ἡ ἀρχὴ καὶ τὸ τέλος). Di hata Gorik sai dipangke do artikel ni kata benda laho patuduhon horong dia do kata benda i, i ma to (τὸ) tu horong Netral, ho (ὁ) tu horong Maskulin (baoa), jala he (ἡ) tu horong Feminim (borua). Di ayat 13 on, tu hata Ibana do "Mulana nang Punsuna" dipangke panurat do horong Netral, tu hata "Naparjolo dohot Naparpudi" dipangke horong Maskulin (baoa). Alai tu hata "Bonana dohot Ujungna" dipangke horong Borua dohot Netral. Patuduhon kesempurnaan dohot inklusivitas ni Jesus Kristus i do Ibana. I do Jesus Kristus Tuhanta i.
Dung I, di ayat 16 ditambahon dope pabotohon ise Yesus Kristus i, i ma urat dohot marga ni si Daud nang bintang sipaias na marsinondang. Ibana do raja sian pomparan ni Daud. Jala ibana do Bintang na paias angka na ramun. Ibana do naung manesa dosa ni angka na porsea di Ibana.
Napaduahon, tona ni Jesus Kristus naung dipatorang haiseonNa i, i ma "Bona dohot Ujung", mansai tangkas do digurithon di ayat 12 dohot 14-15. Adong tolu tonaNa, i ma
Mamboan upa di haroroNa na tibu (ayat 12).
DiharoroNa i boanonNa ma rap dohot Ibana upa (Gorik: mistos, μισθός) tu ganup hombar tu na niulana (Gorik: ergon autou).
Di ayat 14-15 dipatorang ma dia upa i.
1. Dua do upa i, i ma: Hatuaon dapotan huaso parjambar di hau hangoluan jala masuk tu bagasan huta Naimbaru Siboanon ni Debata tuat sian banua ginjang i.
2.Patorangkon tu ise i dipasahat? I ma tu angka na paias abitna (Gorik: stola); alai ndang diloas masuk, di ruar halak angka na so badia.
Digombarhon dohot onom hata do angka na di ruar i, i ma: (i) angka biang, (ii) siulahon rasun, (iii) sipatupa parmainan, (iv) pamunu, (v) sioloi na so Debata, dohot (vi) sipanghaholongi jala sipatupa gabus (Gorik: hoi kunes, hoi pharmakoi, hoi pornoi, hoi phonies, hoi eidololatrai,dohot pas philon kai poion pseudas).
3.Joujou asa masuk tu huta na tuat sian banua ginjang i. Joujou masuk on ndang holan disoarahon Jesus Namonang jala na naeng ro mamboan upa io ndang holan tu panurat ni Surat Pangungkapon on, alai tong do disoarahon panurat Johannes tu angka na manjaha joujou i, i ma angka siihuthon Jesus di marragam inganan mamungka ujung ni abad naparjolo i.
Sangkapna i ma: "Asa maus nasida di basabasa aek hangoluan, jala marhagiot tusi."
Boasa ma nuaeng mansai ringkot hita mananda Jesus Kristus na mandok na tibu ma Ibana ro mamboan upa tu angka na martua, i ma angka na paiashon paheanna, na so mangulahon angka ulaon na onom i, i ma angka na badia?
Boasa ma nuaeng dijouhon Ibana tu hita asa marhite na paiashon paheanta masuk ma hita tu huta siparoon ni Debata sian banua ginjang tu angka na satia tu Ibana?
1. Suraon do ala timbo pangunjunan di hita manadingkon Jesus?
2.Suraon do ala lam dokdok nuaeng taadopi elaela ni portibion laho manait hita tu ngolu na so marhabadiaon, gabe ndang ias paheanta?
3.Suraon do ala ndang aktif hita mangalaho angka elaela ngolu na boi mambahen hita di duru/di balian ni huta na manongtong i uju ro Ibana muse?
4.Suraon do ringkot tong dijouhon tu hita asa ro ma hita, masuk ma hita tu Ibana dohot tu huta na naeng paradeonna di angka na porsea i di haroroNa paduahalihon?
5. Suraon do ala ndang ringgas be hita jala ndang hiras rohanta manjouhon asa olo halak ro tu Tuhanta Jesus i, asa unang gabe di duru harajaon ni Tuhanta na manongtong i nasida?
Manang beha pe pangarimangrimangonta tu limansa sungkun-sungkun i, mansai ringkot do ingkon lam tatanda Tuhanta i, Bona dohot ujung, asa ringgas hita angka naung pinaluaNa i nang di tingki on mangolu di bagasan habadiaon, marpahean na ias, asa unang nuang nang di ujungna gabe angka na di duru hita. Baliksa ingkon na dijou jala na mangalusi denggan joujouNa tu hita asa ro ma hita tu Ibana.(*)
Torsa 02 | ULTOP ULTOP
2. Ompu Raja Mallehuan dohot jolamana
Adong ma najolo sada halak, namorgoar Guru Manontang Diaji, dua do anakna. Ia goar ni anak sihahaan i Ompu Gumara Tunggal, jala goar ni na tinodohonna Ompu Raja Mallehuan do. Dung magodang daging ni nadua halah i, ndang diboto nasida manang aha ruhut ni siulaon tu balian ia so holan na mansoanso mangadangi huta ni deba. Mornida porange ni anakna i, Guru Manontang Diaji marsak ma rohana. Alai dipangolihon ma anakna nadua i, jala mamintor dipajae, anggiat tung mambahen di ibana, diboto siulaonnasida be, ninna rohana.
Hape dung morripe nasida jala morianakhon, lam mago rohanasida taringot tu pangulaon. Jadi tubu ma godang bada di porsaripeon nasida i; ia mangan torop, mulaulaon so sadia. Alai jomotjot ma porsalisian i masa di porsaripeon ni Ompu Raja Mallehuan. On ma alana; Ia tarsor ibana manganhon sipanganon na gabe di porhutasadaanna, na so dung do hea disarihon rohana anakkonna, sai mamintor sun do disohali. Alai anggo hahana i ndang songon i. Molo diseat halak manuk manang babi panganonna, sai diboan do namargoarna tu huta tomutomuan ni anakhonna, hira ditaonhon do so dipangan asal manarihon anakhonna.
Mornida i jolma ni Ompu Raja Mallehuan jotjot ma songon rautpornabung pamerengna tu dongan saripena i; mangalehon sipanganon pe ibana tu dongan saripena i nunga sai mordongan bada dohot ungutungut. Mornida i Ompu Raja Mallehuan jotjot ma ibana piripirion jala mangonai tangan, jala mangasup hatana mandok ingkon paulahonna jolmana i tu amana. Na malo do boruboru i mangotapi rimas ni harajaanna. Agan pe boru ni porhurangan ibana hira boru ni raja do morroha. Ai molo piripirion dongan saripena i, ndang dialo, dipasurut tagonan dirina laho tu toru; jala ia dung mombun laga ni dongan saripena i dipabasar ma pangalahona mandapothon, jala nanget didok hatana paingot ibana mandokkon mulaulaon unang tubu bada di nasida; huhut morroha panganjuon.
Ndang pola sadia leleng nai morhorja ma Ompu Gumarang Tunggal, jadi rap manortor ma paniarannasida be di pogu ni alaman. Portortor nasumurung do paniaran ni Ompu Gumarang Tunggal, pola sude angka paninondur patuluttulut ponortoranna; ai manang dompak dia dipapeol dagingna dompak i do meol daging ni paninondur i. Jadi sai morsuraksurak do halak paidaidahon.
Alai anggo jolma ni sianggian i ndang songon i, balik tahe paninondur i pahatahata panortoronna. Umbege reherehe ni na torop Ompu Raja Mallehuan marsak ma rohana. Alani i ditahi rohana ma ingkon saut paulahonna jolmana i ia dung morujung horja nasida.
Dung sidung mata ni horja idituhor Ompu Raja Mallehuan ma sada anak ni babi. Dung sun dipauli sipanganon i, disungkun jolmana ma ibana manang na tudia do ulaon ni sipanganon i bahenonna. Jadi didok ma, “Panganon ni amanta do i boanonta, ala naung malelenghu langkanta so hea mebat tusi.”
Alai umbahen na songoni didok, halus ni pandokna do i asa mangela jolmana i do asa laho; ai tung sura sian runtus didok hata i, ndang tagamon olo jolmana i laho. Burju roha ni jolmana i, diboan ma sipanganon i tu amana, jala tama nasida udur songon na laho mebat. Hape dung ro di huta ni simatuana i nasida, so jolo disungkun simatuana dope tua ni sipanganon binoannasida i, pintor didok ompu Raja Mallehuan ma hatana songon on, “Gomgom dihamu ma jolo borumuna jala lehet ajari hamu ibana asa morsangap uluna diida,” ninna. Jadi dialusi simatuana i ma helana i, “Ba dia huroha badamuna, umbahen na songon i pandokmuna? Ua tung masialusan ma hamuna jolo asa tinangi.”
“Ndang dia alana, na i dope porturena di rohangku,” ninna helana i.
Dung i mangalusi ma jolmana i, songon on, “Oe, ale anak ni rajanami! Husarbut ri gok tanganhu molo huida pangalahom na roa on, gok rohangku. Songon i ma hape bisukmu paulah ahu tu amanta i. Ua turpuk ma jolo, goar manang aha hea hubahen na tau haurahonmu dung dialap ho ahu; adong dohononmu dung hea hubahen tihasmu manang utang husuan sopamotoanmu?
Molo tung adong nian nahumurang parangengku dompak ho, nanget do ahu nian paingotonmu di tonga ni jabunta. Molo so huoloi podam, tama patubegehononmu tu dongan sabagas manang tu dongan sahuta asa ro nasida paingot ahu ia tung majogalhu ahu morroha. Anggo i soadong huboto nahuula na tau hailaon di ho, tung pangansion bahenonmu paulah ahu. Molo tung nasintong do nuaeng pambahen mi di roha ni angka amanta on, hodonghodong sitindangi, hudok pe hatangki roham do na mamilangi tu na niulahonmu. Ai pat ni gaja do tu pat ni hora, anak ni raja do ho jala pahompu ni namora.
Alai anggo lea ni roham do i moradophon ahu, ala pogos hulahulanta i di son, ala so sadia pauseang lehononna tu ho di horja i, ba mangarupa pe roham disi, asal ma unang dohot uhum mangarupa.
Dung i anggo taringot tu hamaloon manortor, atik na i pingkal ni pusupusum, bege ale! Ndang sada singa hajolmaon di panompa ni Debata, sai timbangi di roham, rap sigurbahulu do ho dohot hahanta doli i. Holan timus ni halak do dianggoihamu, ndada na manuan haurahon! Natutu do nahudok! Hahanta i sai adong do diboan tudutudu ni sipanganon na nilehon ni halak di nasida (tomutomuan) di anakkonnasida; alai anggo ho sai holan papanganpungus do roham, ndang disarihon ho anakkonmu!
Alai songon i pe pangalahomi, ndada binolongkon ho manang so nilehon mangan, ia adong na huomo, sai rap manganhon do hita. Angkup ni i, ia muruk pe ahu sipata tu ho, ndada na mambahen mago ahu di ho disi, namambahen adong do. Ai ndang tarbahen iangiang tu dongan torbang molo soada niula. Nuaeng pe, ndada sai ture iba mortudosan; ai molo humurang parangenghu dompak ho, i ma sianjuonmu songon ahu na tongtong manganju ho. Sahithu do nian na so rohami mulaulaon, alai morbehabahenon do rohangku disi; ai molo i na ro apala tarpasiding. Ai parindahanan do na jadi muba; alai anggo uhum dohot holong ni roha tu dongan saripe apala tarpaubauba, umbahen didok porende namalo: Na tinapu salaon, salaon situatua; tar beha pe pangalaho ni dongan saripe, ingkon lehet do masipauneunean, asal ma adong dongan sarimatua.
Beha do tagamon roha ni Ompu Raja Mallehuan umbege hata ni jolma na i? Dipasuang do rohana tu bagasan jala dapotan sipaingot ibana morhite sian i. Holan on ma didok, paboa unduk rohana, “Na mortua do ahu dirohangku, ale boru ni tuannami, ala malo ho manganju parangenghu. Ipe sai sarimatua ma ho paihutihutonnami. Nuaeng pe, sude pangalahongku nahurang i sesa ma i sian roham!
Paukpauk hudali, pagopago tarugi; ndada na tading molo niulahan, ndada na sega molo pinauli.
Asa simbora mula tubu ma tu simbora mula jadi; di sude parangengku na humurang i dompak ho, apala jora ma ahu mambahen na songon i sahali nari. Gabe ma hita jala sarimatua!”
Dung sun nasida na masitariasan i, dipadenggan simatuana i ma nasida, didok ma: dangirdangir ni batu ma hamu pandakdahan ni simbora; sai na gabe do hamu jala sarimatua molo hamu masioloan jala morsada roha!”
Dung i dipaborhat ma nasida tu hutana. Olat ni i sonang ma porsaripeon nasida di hangoluan on, ai nunga masioloan nasida jala morsada roha, umbahen laos diehet halah hata i rasirasa sadarion:
“Olo masiolooloan songon na nidokni Ompu Raja Mallehuan.”
Nienet sian: Guru Lukas Hutapea, “Torsa-Torsa Ni Halak Batak”, Departemen P&K, 1979,
Berlian na Mansai Uli na Dipatudu di Botswana Consumer Fair 2016Galicia Georgia HausaBerlian na Mansai Uli na Dipatudu di Botswana
Botswana, i ma inganan pertambangan berlian na umbalga di portibi on. Mulai tanggal 22 sahat tu 28 Agustus 2016, angka Sitindangi Ni Jahowa na disi patuduhon marragam berlian na mansai uli di Botswana Consumer Fair. Berlian na didok disi, i ma angka sijahaon na marisi hatorangan sian Bibel, situs web jw.org, dohot angka video na boi mangurupi keluarga asa martua.
Lomo do roha ni angka natuatua dohot dakdanak mangida video Gabe Aleale ni Jahowa, na paboahon cara mangulahon poda sian Bibel. Godang do na mangido angka video na tabahen, alana adong do pigapiga video na mamangke bahasa Setswana, bahasa na dipangke di Botswana.
Godang do na ro sian marragam inganan di luat i. Dijalo nasida ma hirahira 10.000 sijahaon jala adong 120 halak na olo marsiajar Bibel. Godang do na mamuji ulaon on, ala diida nasida rap saulaon do angka Sitindangi sian huria bahasa Inggris dohot huria bahasa Setswana.
Tingki diparrohahon menejer ni acara i ulaon ni Sitindangi Ni Jahowa disi, dilehon ma hadiah tu Sitindangi Ni Jahowa.
Boi do dilului hamu laho patangkashon taringot hami dohot haporseaon nami, jala mandapot alus ni sungkunsungkun Muna sian Bibel.
Mamboan Angka Sijahaonta tu Kongo
Boasa Adong Marragam Terjemahan ni BibelSaonari on, boasa adong marragam versi manang terjemahan ni Bibel? Molo adong versi na baru, lam mura do hamu mangantusi isi ni Bibel manang lam maol? Molo taboto taringot mula ni Bibel, pos ma rohanta tu isi ni Bibel.
Na parjolo taulas, ise do na manurat Bibel jala nandigan?
MULA NI BIBEL
Bibel dibagi gabe dua bagian. Adong 39 buku di bagian na parjolo na marisi ”angka pandok ni Debata”. (Rom 3:2) Marhite tondi parbadia, diurupi Debata do pigapiga baoa manurat angka buku on. Hirahira 1.100 taon ma lelengna angka buku on disurat, mulai sian taon 1513 SM sahat tu 443 SM. Disurat do angka buku on mamangke bahasa Heber. Alani i ma tadok bagian on Angka Buku Heber, na jotjot didok Padan na Robi.
Bagian na paduahon marisi 27 buku jala ”hata ni Debata” do i. (1 Tessalonik 2:13) Marhite tondi parbadia, diurupi Debata do angka sisean ni Jesus Kristus manurat angka buku on. Hirahira 60 taon ma lelengna angka buku on disurat, mulai sian taon 41 M sahat tu 98 M. Disurat do angka buku on mamangke bahasa Junani. Alani i ma tadok bagian on Angka Buku Junani Kristen, na jotjot didok Padan na Imbaru.
Dua bagian on ma na tadok Bibel, na marisi 66 buku. Alai, boasa ma ingkon diterjemahon muse Bibel tu marragam bahasa? On ma tolu alusna.
Asa boi sude jolma manjaha Bibel di bahasa ni nasida.
Laho padengganhon hasalaan na dibahen penerjemah jala paulakkon teks asli ni Bibel.
Asa mura diantusi angka jolma.
Parrohahon ma songon dia tolu hatorangan on mangkorhon tu dua terjemahan ni Bibel na parjolo.
Hirahira 300 taon andorang so tubu Jesus, diterjemahon pigapiga pakar ni halak Jahudi ma Angka Buku Heber tu bahasa Junani. Terjemahan on didok Septuaginta Junani. Boasa dibahen on? Laho mangurupi godang halak Jahudi na marbahasa Junani asa tongtong mangantusi ”surat na badia i”.​—2 Timoteus 3:15.
Septuaginta on pe mangurupi marjuta halak na so Jahudi na marbahasa Junani, asa mangantusi ajaran ni Bibel. Songon dia carana? Profesor W. F. Howard mandok, ”Di parsitongaan ni abad na parjolo, Septuaginta on dipangke gabe Bibel di Gareja, jala on ma dipangke misionaris tingki laho tu angka sinagoga naeng patuduhon molo Jesus i Messias.” (Ulaon ni Apostel 17:3, 4; 20:20) Hombar do on tu hata ni sahalak pakar ni Bibel, si F. F. Bruce, na mandok, on ma na mambahen boasa godang halak Jahudi ”ndang olo be manjaha Septuaginta”.
Ala nunga adong Angka Buku Junani Kristen di angka sisean ni Jesus, dipasada nasida ma i dohot terjemahan Septuaginta sian Angka Buku Heber. On ma gabe Bibel na tapangke saonari.
Hirahira 300 taon dungkon sae Bibel disurat, sahalak pakar na margoar si Jerome manerjemahon Bibel tu bahasa Latin, jala didok ma on Vulgata Latin. Tingki i, nunga adong Bibel di bahasa Latin. Alai, boasa porlu na baru? Didok di The International Standard Bible Encyclopedia, lomo do roha ni si Jerome padengganhon ”terjemahan na sala dohot hata na ditambai manang diorui”.
Dipadenggan si Jerome ma angka na sala di terjemahan Latin. Alai, dibahen angka pemimpin ni gareja ma haputusan na sala! Didok nasida, holan Vulgata Latin do terjemahan ni Bibel na ingkon tongtong dipangke saleleng marratus taon! Sasintongna, Vulgata on ndang mangurupi angka halak mangantusi Bibel. Alana, ndang godang halak na mamboto bahasa Latin di tingki i.
MARRAGAM TERJEMAHAN NA BARU
Asing ni i, adong do angka halak na mambahen terjemahan ni Bibel na asing. Umpamana, Pesyita Siria dibahen hirahira di abad na palimahon M. Alai di abad 14, marsitutu ma angka halak mambahen terjemahan ni Bibel tu bahasa na dipangke godangan halak.
Tingki abad 14 di Inggris, asa unang maol mangantusi Bibel, mulai ma si John Wycliffe manerjemahon Bibel tu bahasa Inggris, ala on do bahasa na diantusi godangan halak. Dung i, ala adong mesin cetak na dibahen si Johannes Gutenberg, boi ma angka pakar ni Bibel mambahen Bibel versi na baru di marragam bahasa na dipangke di Eropa.
Ala lam godang terjemahan ni Bibel bahasa Inggris, adong na mandok porlu do versi na asing, alai di bahasa na sarupa. Si John Lewis, sahalak pemimpin ni agama di abad 18 mandok, ”Lam tu majuna do bahasa. Alani i, porlu do Terjemahan naung leleng i diterjemahon muse asa mura diantusi.”
Saonari, lam jago do angka pakar ni Bibel laho paimbaruhon terjemahan naung leleng. Lam diantusi nasida do Bibel di bahasa najolo, jala nunga didapot nasida angka manuskrip najolo na mansai ringkot. Sudena on mangurupi nasida mambahen terjemahan ni Bibel na pas tu aslina.
Sasintongna, denggan do molo adong di hita versi ni Bibel na baru. Alai ingkon manat do mamillit pigapiga terjemahan. * Nang pe songon i, molo tutu do angka penerjemah ni Bibel mangkaholongi Debata jala mangasahon Ibana tingki manerjemahon Bibel, tontu marlaba do i di hita.
^ par. 24 Ida ma artikel ”Bagaimana Memilih Terjemahan Alkitab yang Baik?” di Menara Pengawal 1 Mei 2008.
GOAR NI DEBATA ADONG DI BIBEL
Goar ni Debata di Septuaginta na dipangke di tingki ngolu ni Jesus
Molo tajaha Kitab Suci Terjemahan Dunia Baru, adong do goar ni Debata Jahowa di Angka Buku Heber dohot di Angka Buku Junani Kristen. Alai godang do terjemahan ni Bibel na so mamangke goar ni Debata. Diganti nasida do gabe ”Tuhan” manang ”Debata”. Boasa gabe diganti? Pigapiga penerjemah mandok, ndang adong goar ni Debata na opat huruf i [YHWH] disurat di terjemahan Septuaginta Junani. Alai tutu do i?
Di parsitongaan ni abad 20, didapot ma angka surat ni Septuaginta naung leleng, na hea dipangke di tingki ngolu ni Jesus. Adong do disi goar ni Debata na disurat mamangke huruf Heber. Ra, di pudian ni ari, dipamago angka penerjemah ma goar i jala diganti gabe Kyʹri·os, i ma hata Junani na lapatanna ”Tuhan”. Alai, Terjemahan Dunia Baru paulakkon goar ni Debata tu inganan na sasintongna di Bibel.
NAUNG DIGANTI DO ISI NI BIBEL?
Gulungan Laut Mati Buku Jesaya naung marumur 2.000 taon. Hombar do isina tu Bibel na tapangke saonari
Tutu, hea do penerjemah ni Bibel mambahen hasalaan. Alai ndang na gabe diganti nasida isi ni Bibel. ”Haporseaon dohot ajaran ni halak Kristen marojahan sian hatorangan na boi dihaporseai.”​—Our Bible and the Ancient Manuscripts.
Ndang pola godang hasalaan na dibahen angka penerjemah sian Jahudi. ”Mulahulak do angka panurat ni halak Jahudi manerjemahon teks ni Bibel bahasa Heber. Alai, marsitutu do nasida asa pas terjemahan i tu teks aslina.”—Second Thoughts on the Dead Sea Scrolls.
Umpamana, gulungan Jesaya na didapot di angka gulungan Laut Mati nunga 1.000 taon umleleng umurna sian angka teks naung adong. Hombar dope i tu Bibel na tapangke saonari? ”Molo taparrohahon, hombar dope isina tu Bibel na adong saonari.”—The Book. A History of the Bible.
Saonari, nang pe adong huruf, hata, manang kalimat na muba di Bibel, alai mura do i tarboto jala dipature. ”Sian sasude angka teks najolo naung didapot, ummura do patuduhon molo Padan na Imbaru i sada teks na sintong jala boi dihaporseai.”—The Books and the Parchments.
”Boi do gabe porsea halak Kristen na ganggu rohana, alana molo dibandingkon nasida isi ni papirus taringot Bibel sian Misir dohot angka Bibel naung dicetak di Eropa, tongtong do sarupa isina.”—The Book. A History of the Bible.
Jadi, naung diganti do isi ni Bibel? Ndang diganti!
Songon dia Surusuruan Mangurupi Hamu?
Marsitutu do angka surusuruan na marsihohot mamparrohahon aha na masa tu angka jolma, jala ringgas do nasida mangulahon sangkap ni Debata. Tingki ditompa Debata tano on, ”rap marende do angka bintang jala angka anak ni Debata marsuraksurak marlas ni roha”. (Job 38:4, 7, Bibel siganup ari) Sian najolo, las do roha ni angka surusuruan mamparrohahon angka surirang na laho masa tu tano on di ari na naeng ro.​—1 Petrus 1:11, 12.
Bibel mandok, diurupi angka surusuruan do naposo ni Debata laho mangulahon sangkapNa. (Psalmen 34:8) Umpamana:
Tingki laho diripashon Jahowa huta Sodom dohot Gomorra, diurupi angka surusuruan do si Lot dohot keluargana asa laho sian huta i.​—1 Musa 19:1, 15-26.
Di tingki harajaon ni Babel najolo, adong tolu halak Israel na poso dipamasuk tu parapian, alai disuru Debata ma surusuruan ”asa paluahon naposona”.​—Daniel 3:19-28.
Dung saborngin dipamasuk tu hurungan ni singa, dipaboa si Daniel, tongtong do ibana mangolu ala disuru Debata do ”surusuruanna na mangkuntam baba ni singa i”.​—Daniel 6:17, 23.
Sian najolo sai diurupi surusuruan do angka halak na marsihohot
DIURUPI ANGKA SURUSURUAN DO HURIA KRISTEN NA PARJOLO
Di pigapiga situasi, parsidohot do surusuruan ni Debata tu ulaon ni huria Kristen na parjolo laho manggohi sangkap ni Jahowa. Umpamana:
Dibungka surusuruan do pintu ni penjara jala ditogihon ma angka apostel na dipenjarahon i, asa marbarita muse nasida di bagas joro.​—Ulaon ni Apostel 5:17-21.
Ditogutogu surusuruan do si Pilippus asa marbarita tu sahalak Etiopia, na naeng mulak dung sidung martangiang di Jerusalem.​—Ulaon ni Apostel 8:26-33.
Ala lomo roha ni Debata asa na so halak Jahudi boi gabe halak Kristen, ro do surusuruan manjumpangi halak na marpangkat sian Rom na margoar si Kornelius. Dijujui surusuruan i ma si Kornelius asa manogihon si Petrus ro tu jabuna.​—Ulaon ni Apostel 10:3-5.
Tingki dipenjarahon apostel Petrus, ro do sada surusuruan paluahon ibana.​—Ulaon ni Apostel 12:1-11.
BOI DO SURUSURUAN MANGURUPI HAMU
Ndang adong bukti na patuduhon dipangke Debata do saonari surusuruan asa mangurupi jolma marhite tanda halongangan, songon na masa di tingki ni Bibel. Alai taringot tu tingkinta saonari, didok Jesus do, ”Laos baritahononhon do barita na uli on na taringot tu Harajaon i di liat portibi on, laho mangkatindangkonsa tu saluhutna bangso; dung pe i, asa ro ujungna.” (Mateus 24:14) Diboto hamu do na diurupi angka surusuruan halak Kristen mangulahon ulaonnasida i?
Dohot do surusuruan mangurupi ulaon marbarita na uli di liat portibi on
Buku Pangungkapon patorangkon, marsitutu do surusuruan mangurupi angka na olo mananda Jahowa dohot sangkapNa. Apostel Johannes manurat, ”Huida ma surusuruan na asing habang martongatonga langit, na umpeop barita na uli sisalelenglelengna, sibaritahononna tu angka pangisi ni tano i, tu saluhut bangso dohot marga dohot hata dohot houm. Gogo ma soarana mandok: Habiari hamu ma Debata jala pasangap Ibana, ai nunga dapot tingki ni panguhumonna! Somba hamu ma Ibana, Sitompa langit dohot tano dohot laut ro di angka mual aek!” (Pangungkapon 14:6, 7) Godang do pengalaman saonari on patuduhon, diurupi surusuruan do ulaon marbarita di liat portibi on. Tingki sahalak pardosa marhamubaon jala mulak tu Jahowa, marlas ni roha do ”angka surusuruan ni Debata”.​—Lukas 15:10.
Aha do na masa molo dung sae ulaon marbarita on? Parsidohot ma ”angka parangan na di banua ginjang” i laho mangurupi Jesus, i ma Raja ni angka raja, na marporang ”di ari na bolon i, ari ni Debata, Sigomgom saluhutna” di Armagedon. (Pangungkapon 16:14-16; 19:14-16) Gabe panguhum ma angka surusuruan na mansai gogo i di ari panguhuman ni Debata, tingki Jesus ”mandabu uhum tu . . . angka na so mangoloi barita na uli”.​—2 Tessalonik 1:7, 8.
Alani i, pos ma rohamuna, diparrohahon surusuruan do hamu. Diparrohahon nasida do manang ise na giot rohana laho manomba Debata, jala jotjot do Jahowa mamangke nasida laho patoguhon jala mangalinggomi angka naposoNa na marsihohot.​—Heber 1:14.
Sude do hita ingkon mambahen sada haputusan na ringkot. Olo do hita manangihon jala mangoloi barita na uli na disarhon di liat portibi on? Las do roha ni Sitindangi Ni Jahowa mangurupi hamu asa mandapot laba sian pangurupion ni surusuruan ni Debata.
Parnidaan taringot na Maringanan di Surgo
Aha do na dipaboa di Bibel taringot Debata Jahowa, Jesus Kristus, dohot angka surusuruan?
Home » sermon » Kolosse 4:1-6
Surat na tuhuria kolose on disurat Apostel paulus uju tarihot ibana di penjara di huta Roma alani barita nauli (4:3). Kolose ima sada huta na metmet di rura ni aek likus kira kira 160 km dingkan timur ni huta Epesus rap dohot huta Leodekia dohot Hiera Polis, Alai hera ummaju do anggo Laodekia dohot hiera polis sian Kolose. Nungga adong jong jong huria di huta na 3 i, alai dang hea dope Apostel Paulus mandalani huta Kolose.
Ditongos Apostel Paulus surat on laho pasingothon huria i taringot tu mara panghorhon i ajaran sesat. Alani ajaran ni surat on ima pangajarion Teologis taringot tu Kristus : Kristus do suman ni Debata ( 1:15). Kristus do ulu ni huria I (1:18), Dibagasan Kristus do hagogokna (1:19). Mudar ni Kristus ido padamehon hita (1:20). Dung gabe patar Kristus i sogot gabe patarma nang hita rap hon Ibana dibagasan hasangapon(3:4).
Dibagasan ayat on Paulus Paingothon angka induk asa manghaholongi pangisi ni jabu tarlumobima angka pangula ( Hatoban ). Naeng mangolu jala marsaor nasida di bagasan holong na manghajongjonghon hasintongan, ai ganup jolma dang mangolu di dirina be. Unang ma diulahon angka induk na ditano on angka ulaon na hurang tama maradophon angka anak somang, ala adong do Tuhan nang di hamu di banua ginjang.
Ayat 2 - 3
Huria namangolu ima huria na martangiang. pamatang ni Kristus do huria I jala Kristus do Uluna. Ala ni i inghon do tong tong terhubung pamatang nang dohot ulu ( simajujung ) . marhite tangiang do pasahaton puji pujian, holso dohot nasa sudena pangidoan na tung mansai ringhot di ngolutta tu Debata. Suang songo ni do Huria i manontong inghon martangiang " Dungo ma hamu disi ". Namarlapatan unang tarpodom hita jala jaga ( luk 9:20) dungpe dungo sisean i sian na tarpodom asa gabe di ida nasida hasangapon ni Tuhan jesus, manang songon na diposlak Getsemane, uju martangiang Jesus hape tarpodom sisean na 3 i ( Mat 26:40)
Ndada holan pintu ni roha ni Jolma i ringhot ungkap laho manjalo barita nauli i ala parbarita na uli pe ringhot do inghon di boto cara manang metode pasahathon barita nauli asa sintong jala patar. Boi do i gabe denggan binaritahon sada barita manang jinamitahon sada jamita, alai dang dapot antusan niangka na manbege. Ala ni ido inghon parjolo do parjamita i laho mangantusi keadaan sekitar suasana pas ditingki laho marjamita asa tung mampu laho paihut ihut keadaan laos memeriahkan keadaan.
Ayat 5 - 6
Ndada holan didirina sambing ringhot ngolu ni Huria I , alai adong do Tugas panjouon dohot tanggung jawab ni Huria i tu portibion, tu masyarakat na humaliang, ima na laho mamaritahon barita na uli tu nasa na tinompana jala sahat mai tu angka na porsea di Tuhan i. Namamaritahon barita na uli jala saiinghon na sai marjamita, boi doi sian pambahenan di parsaoran siganup ari tu humaliang hita na sai didalan ni Kristus hita.
Sai marlapatan do sudena angka parsaoran tuhumaliang hita alai asalma sai didalan ni Tuhan i, jala boi doi gabe sada Jamita na mangolu. Mamaritahon barita nauli dang na sai holan angka na boi marjamita alai sudena do na gabe boi, alai parjolo mai tu dirinta, tu keluarganta suang songo nima tu humaliang hita. Huria na mangolu ima sada huria na fleksibel dan berwawasan luas na si mangharinghothon kepentingan ni haporseaon. Jala huria na mangolu inghon do gabe panogu nogu disudena element masyarakat sian dakdanak sahat tu naung matua. naung manjalo pasu pasu na sian Tuhan i mangolu mai di Huria na sai mangharinghothon angka nahinalomon ni Tuhan i.
Di posting oleh : Rivai Silaban Update pada : 5:30 PM
lirik lagu Rade situtu haluaon Buku Ende No .417( logu No 417) - terjemahan lagu -->
Home / rohani batak kristen / Terjemahan lagu batak / lirik lagu Rade situtu haluaon Buku Ende No .417( logu No 417)
Rade situtu haluaon, na naeng tangkuponmu antong. Rade nang di ho ha tu- A on, si halas ho non mu tongtong. Bernit do di taon Tuhanmu pasehon dosam Sasude. Tung unang paujat Ibana, Sai jangkon pangkophopNa i.
Patedek sude hahurangan, topoti sandok dosami, Pangido : Sai sesa o Tuhan, sude pangalaosionki. Daidati, sai saut botoonmu naung sesa dosam sasude ; Mardame dagingmu nang tondi, maniop tongtong Tuhan i.
PangkophopNa I parangehon, pasangap Tuhanmu antong . Ibana buas mangalehon tu ho hasonangan tongtong. Sandok sian holso malua, nang sian biarmu sude, Sonang nama ho na martua, mangkirim tongtong surgo i.
Arti makna tentang lagu
1>> Benar-benar siap untuk engkau menangkapku.engkau benar-benar siap engkau untukku ,untuk engkau bersenang sakit dirasakan Tuhanmu untuk menghapus dosa kalian semua. jangan engkau menyangkal dia terimlah perbuatanya
2>> mintalah semua kekurangan, akui segala dosamu, minta: hapuslah Tuhan, semua kesalahanku, ulangi ,bahwa jadi kau tau bahwa dosamu telah dihapus semua, damai lah daging dan rohmu , memegang terus Tuhan itu
3>> kasihnya itu, Hormatilah Tuhanmu selalu, Dia selalu memberikan kepadamu kesenangan,bahkan semua keluh kesahmu, atau dari semua ketakutanmu, senang lah engkau yang percaya dan berharap akan Surga itu
Admin 11.56.00 Komentar
BAYOSUTI: Si bisuk na oto
Ngana tanggung dabole posona roha ni si Kurleng. Na ganop ari, ganop jom doi na marsipatu i huta, marsaraor keper markameja na rara ipamasuk tu bagsan. Ilompica mai tangan ni baju nia siamun dohot siambirang. Bobat ale togong, sampe marlulun doma nida saraor ni ibana sian pudi, marbingkasan tali parbobatan. Sebak licin marmiak tancho, nguop manyarondang, mardomu nguop ni mandom dohot odok, angke tolu ari ale baju arian borngin ipake.
Na marpupu mai nida sadosa pulang balik idalan godang i, dodas doi ipamasuksa tangan sabariba tu cakuk ni saraor. Dor doi ibana na marpiul-piul, bope ngana binoto jabat petona sanga logu ni aha doi na ipiulkon nia i. Na losokan bayo on marusaho. Dongan ni ibana rap markehean tu pancarian, anggo ibana hum lek na markusor-kusor mai karejona i huta. Muda dapot ari poken ari mambayar utang, dodas doi martongkari dohot bayo parlopo, Angke marlugut utang ngaunjung iurakan. Na sap doi parutangan ni ibana, tontuon lopo dohot parjagalan, sai laik martulis doi i buku utang gorar ni si kurleng..,Tgl 5 mandom 3..,tgl 7 tancho dohot sigaret AA sabungkus..,tgl 8 mandom dohot karotes surat + ampolop. Hira-hira songoni manida ale andukon ni si Kurleng i buku utang ni nampuna parjagalan.
Na madung pambotoan ni halak na bahat mai i luat on, bahasona na godangan roha ni si Kurleng tu boru ni kapala desa i.Na jogian antong ale boru ni amanta kapala desa on na margorar si Bulan. Na janggal do ilala si Kurleng muda ganop ari inda lewat ia ijolo ni bagas ni kapala desa i. Harana ulang majolo mangaligin si Bulan, angke mangaligin bagas ni halak si Bulan pe, na dosor mai taroktok nia. Sampe songonima artina godang ni roha ni ibana tu anak boru i. Ibo rohanta sasude, harana si Kurleng naso malo do laning tulis baco. Kalas dua dope ia na jolo inda ra ia be marsikola, harana ipajongjong guru i ialaman sikolai, angke antong ibaen ia parange nia isibitkon ia bingkur ni ibuk guru ni alai i sian pudi. Na sonting do dabo haposoan ni si Kurleng on, kalas dua dope ia madung iboto ia ma na onak jamaon ilala ibana...(soro ronggurr..). Dung i ma inda jungngadabe ia kehe tusikola.
Pupu do laning antong patompoon surat si Kurleng humbaen lehenon di si Bulan tudonganna. Biama antong ale, tai na so malo tulis baco. Tai na giot pakua-kua on do sapetona dongan ni ibana on, dung salose surat na patompoon on, na purak-purak mai dongan nia i mangalehensa tu si Bulan, dungi antong na lumobi tilakona dongan ni si Kurleng on, angke na sapaket do rupona dohot balos ecek-ecekna sian si Bulan, na itulis ni dongan nia on. Sahinggo na dung pursayo do i ale si Kurleng, na madung martarimo artina roha nia tusi Bulan. Hikkk....ale, na ancit ma nasuada, hum ancitan dope na somamboto. Nahum do ilala dongan ni si Kurleng on, pakua-kua on si Kurleng dalan mangarapkon parsigaret.
i sada hatia, ro mada tilako ni dongan ni si Kurleng on, harana madung bahat utang patompoon surat ni si Kurleng na so igarar nia tu bayo on. Dung markirim surat ni si Kurleng humbaen tu si Bulan, torang ari nai ro ma balosna ecekna sian si Bulan, na itulis ni bayo on. Riang doma nida muko ni si Kurleng manarimo surat sian bayo on, salau isaratkonsa ma tu topi ni aek an dongan ni on, dalan pabacaon surat on...
Mandapotkon abang si haholongan.
Ngada injang abang isi ni suratkon, mandoksa do di abang, ngada tahan ulala ibagasbe, harana mangartima abangg ngada ipatola amanta dohot inanta hitabe mardongan rosu, na sude sala ma nida iba di halai na dua. Onpe abang hum degesan ma ning rohangku marlojong hita, naron borngin roma abang tu toru tingkap ni bilik na ipudi, painte abg ma isi, anso mijur au sian tingkap. Muda ngaro abang, tontu baen naso olong doi roha ni abang di au.”
Ngadaedabehh...,si kurlengpe na manangion isi surat ni si Bulan on, na langsung haluar ma hatana "Mmmm...paapaainte ma anggi naanaron borngin...so..so...uualap..ko", na ningnama salau sip songon na marpikir nida sotik. Harana si Kurleng on na nonat do pangecekna.
Ngada sobarbe si Kurleng painte borngin ari, na busa-ase sajo ma nida ibana torus tu potang ari. Ipajuguksa ilopan markatopetan iputar parlopoi logu ni Odang na marjudul “Alap Au Abang”, koooinang.....,na larat ma ilala si Kurleng ibagasan roha ni ibana.
Dapot borngin ni ari, si Kurleng pe marpalan-palan ma sian parikan, sasakali marunduk-unduk itoru ni tali jomburan ni halak. Ngalambat ari madung longon, halak sude madung marmodoman, lalu mada si Kurleng tu toru tingkap, songon na idok ni si Bulan isurat na ecek-ecek i. Mur malambat, inda adong nida si Kurleng marbukak tingkap, sampe sajom si Kurleng rongit-rongiton isi, lek naso adong do nida ia ibuka si Bulan tingkap ni bilik. I bagasan roha ni ibana, "ampot rohai tarpodom..etek nai" ningia ibagasan ni roha nia. Muda nida ia adong lubang na menek, idingding i, ibaen ia papangan nia tusi giot marngoti si Bulan...: "Aangng...i...,ma..ma..ison...,aa...bang...mi...mi...jur...ma..ma...ho…so…so… ke… ke...hita...tu...tu...na dao", ning si Kurleng.
Inda beda be, angke antong tilako ni dongan ni si Kurleng do, padohal pangkusipan ni si Kurleng i angke bilik parpodoman ni amanta kapala desa doi, binege amantai adong sora songoni, palan-palan, amantaon...,i buatsa goruk-goruk..., salau idapotkonsa tingkap i, ibukaksa palan, ngek....,marbukak tingkap, iumbankonsa tu ulu nisi Kurleng...Pok....ningna sorana. Si Kurleng pe na maramang,marinang doma da..,salau, gilo itopa-topasa songoni parik-parik ni halaki...
Gambar ini adalah salah satu sisi dari desa tempat kelahiran Pinrizky Lubis
di Huta Godang - Ulu Pungkut - Mandailing Julu. Kali ini bercerita
pendek tentang seorang pemuda desa yang tidak tahu diri,
seorang pemuda yang malas bekerja dan juga senang
berhutang di kedai-kedai untuk kebutuhan pribadi
guna dapat membuat sorang anak gadis kepala
desa jatuh cinta padanya. Tapi usahanya
sia-sia karena kebodohannya.
Posted by Edi Nasution at 4:05 PM
Labels: buku utang, kurleng, marutang, parlopo, poso-poso, sigaret, surat gandak
Cara Laho Patoguhon Holong tu Debata dohot tu Dongan Jolma
Hangoluan dohot Pangkobasion Na Laho Diparsiajari | Maret 2018
Saonari, ndang taulahon be Patik ni si Musa, alai dua parenta na umbalga, i ma holong tu Debata dohot tu dongan jolma, dipangido Debata do asa tongtong taulahon. (Mat 22:37-39) Ingkon marsitutu do hita tongtong patuduhon holong. Songon dia carana? Na rumingkot, ingkon tajaha do Bibel ganup ari. Dung tajaha Bibel, taboto ma marragam do parange ni Debata jala taantusi ma “hinadenggan ni Jahowa”. (Ps 27:4) Molo taulahon songon i, lam togu ma holongta tu Debata jala tatiru ma pamingkirion ni Debata. Asing ni i, taronjar ma rohanta laho mangulahon sude parenta ni Debata, tarlumobi patuduhon holong na so mangkaringkothon diri. (Joh 13:34, 35; 1Joh 5:3) Adong tolu cara na boi mangurupi asa lomo rohanta manjaha Bibel:
Bayangkon jala hilala ma aha na dijaha hamu sian Bibel. Asa boi dapot rohamu, bayangkon ma situasina.
Jaha ma marhite godang cara. Marsoara ma hamu tingki manjaha Bibel. Boi do muse dipangke hamu rekaman audio panjahaion Bibel. Jaha ma hatorangan taringot tu sasahalak na disurat di Bibel manang holan taringot tu sada topik, unang apala manjaha pigapiga bindu. Umpamana, pangke ma Apendiks A7 manang B12 di Kitab Suci Terjemahan Dunia Baru laho manjaha hatorangan taringot Jesus. Jaha ma sude ayat sian bindu na dienet di manulingkit Hata ni Debata ganup ari. Denggan do muse molo dijaha hamu taringot didia inganan ni angka buku di Bibel disurat.
Jaha jala rimangi ma. Molo somal do hamu manjaha Bibel pigapiga bindu ganup ari, alai ndang apala diantusi hamu, dumenggan do molo holan sabindu dijaha hamu, alai boi tangkas diantusi jala dirimangi hamu. Parrohahon ma, boasa masa hatorangan na jinahamuna i. Lului ma godang hatorangan taringot i. Pangke ma peta dohot referensi pinggir. Parsiajari ma sada hatorangan na so diantusi hamu dope. Lehon ma tingki laho mangarimangi aha na dijaha hamu sian Bibel.
ARTA NA ARGA NA ADONG DI BIBEL “Manang Ise Hamu na Naeng Sangap, i ma Gabe Pangoloi di Donganna”
ARTA NA ARGA NA ADONG DI BIBEL Ulahon ma Dua Parenta na Umbalga
HANGOLUAN NI HALAK KRISTEN Cara Laho Patoguhon Holong tu Debata dohot tu Dongan Jolma
ARTA NA ARGA NA ADONG DI BIBEL Tongtong Patoguhon Paralealeon tu Debata Tarlumobi di Ari Parpudi
HANGOLUAN NI HALAK KRISTEN Nunga Jonok Ajal ni Portibi On
ARTA NA ARGA NA ADONG DI BIBEL “Tongtong ma Dungo”
HANGOLUAN NI HALAK KRISTEN Lam tu Dengganna Marbarita—Mangurupi Parsiajar Bibel Paradehon na Laho Diparsiajari
Text Sipilliton unduhan buku digital HANGOLUAN DOHOT PANGKOBASION NA LAHO DIPARSIAJARI Maret 2018
HANGOLUAN DOHOT PANGKOBASION NA LAHO DIPARSIAJARI Maret 2018
Rahasia na Parohon Las ni Roha | Ajar ma Ianakhonmuna
Hea do sasahalak paboahon rahasia tu hamu?​— * Di Bibel, adong ”rahasia” na sumurung na ro sian Debata. Didok rahasia ala najolo ndang adong na mamboto i. Angka surusuruan pe lomo hian rohanasida naeng mamboto taringot rahasia i. Lomo do rohamu mamboto rahasia on?​—
Molo pandapotmu, boasa sungkunsungkun roha ni angka surusuruan on?
Ditompa Debata do jolma na parjolo, i ma si Adam dohot si Hawa. Dilehon do inganan na denggan, i ma porlak Eden. Molo dioloi si Adam dohot si Hawa Debata, boi ma nasida dohot pinomparna mambahen tano on gabe Paradeiso. Jala boi do nasida maringanan disi salelenglelengna. Alai, aha do na diulahon si Adam dohot si Hawa?​—
Ndang dioloi nasida hata ni Debata, i do alana boasa hita ndang mangolu di Paradeiso saonari. Alai, Debata mandok naeng paulionNa do tano on gabe Paradeiso, jala sude jolma marlas ni roha salelenglelengna. Songon dia do Jahowa patupahon i? Saleleng marribu taon ndang adong na mamboto alusna. Gabe didok ma i rahasia.
Tingki ro Jesus tu portibi on, dipatorang ma rahasia on tu angka jolma. Jesus paboahon taringot Harajaon ni Debata. Disuru ibana do angka jolma manangiangkon asa ro Harajaon i. Harajaon i do na laho mambahen tano on gabe Paradeiso.
Lomo do roham mamboto taringot rahasia on?​— Alai, ingot ma holan jolma na mangoloi Debata do na boi maringanan di Paradeiso. Di Bibel, godang do sarito taringot pigapiga halak na mangoloi Debata. Lomo do roham mamboto on?​— Taida ma ise do nasida jala songon dia hita boi maniru nasida.
1 Musa 1:26-28; 2:8, 9; 3:6, 23
Psalmen 37:11, 29
^ par. 3 Di ganup parsiajaran, adong do sungkunsungkun diihuthon tanda na songon on (—). On ma tingki na pas asa ianakhonmuna mangalehon alus sian sungkunsungkun.
Boasa tano on ndang gabe Paradeiso?
Aha do rahasia na sumurung na dipaboa di Bibel?
Aha do na diajarhon Jesus tu angka jolma taringot rahasia on?
Aha do na ingkon taulahon asa boi maringanan di Paradeiso?
Sibolis na padamehon – Amani Partogi
← Gurita Cikeas – Download Buku Membongkar Gurita Cikeas
Tangiang Gossap →
Sibolis na padamehon
Posted on 31 Desember, 2009 by Hendry Lumban Gaol
Special Thanks : Ito Kurniawati br Sinaga
Marmassam do dalan di baen na marhuaso i laho paasidukkon akka parkaro ni jolma manisia. Alai dang taboto boha dalanna. Boi do marhite dongan jolma, marhite tinoppana na asing, nang akka dia ma tahe. Na rumikkot sian na rumikkot dang parhitean pardamean i, olo do hita mardame dohot dongatta jolma?.
Ra, taboto do, diganup partangiangan ujung taon, dijabutta be, sai tapatupa do marsijalangan, ima asa masisesaan dosa. na saripe. Suang songoni, molo dung juppa dimanogot ni tanggal sada i, tajalang be do akka hombar bagasta, hombar balok, sahuria, sakarejo, nang akak na asing. Asa molo nga marsijalangan disima ta sesa dosa ni donganta, ima akka dosa na niulahon di ari naung salpu.
Alai marasing do naiHumahojor. Nunga tung leleng naiHumahojor marsanding, maratting, marbada, dang marsipakkulingan dohot naiSumalim. Dang binoto mulai sian dia nasida na marsadding on, jala alani aha. Adong mandok alani parbalohan. Adong mandok alani arta tading-tadingan ni natua-tuana na jolo. Adong muse mandok alani ianakkon. Maru pidda gareja do NaiSumalim tu Katolik alani parbadaan i, ninna ibana dang tarpaida-idasa NaiHumahojor di huria i, tarlumobi molo marende di koor punguan parompuan, parari kamis.
Takkas binoto, na mardongan tubu do anggo nioli nasida, ima apala simatuana martinodohon. Jadi godang do parhutai mamboto jala marnida alani parbalohan do rupani bossir ni parbadaan i, ai pola do posa parbadaan i.
“Sotung unang dilinggomi bulung ni pisangmi suansuanan hu, sotung hurabi pisang mi” ninna marungut-ungut di porlak i.
“Oloma, molo mamolus biang mi sian on, ikkon huponggol pat na i” ninna nasahalak mangalusi.
“E…..na so olo talu, biang mu do mangarotaki di son, ikkon hulonggi innon ulu ni biang mi” ninna nai Humahojor muse sian bariba an.
Songoni ma nasida nadua molo marbadai, olo marsurahi di porlak i.
Ai huroa, sahat do tu suan-suanan nang tu pananggai parbadaan on. Jadi molo rap marmeam pe pananggai i di alaman i, sai tor siorai na di ibana be do. “Ehh…Goppul, unang sai mardongan ho dohot biang ni na gogoi, na gabe i, sotung diputas ho annon” ninna naiSumalim mandok biang na i, ala marmeami biang i dohot biang ni NaiHumahojor.
“Ai aha do nimmu, dirippu hodo pangrasum au?” ninna sian baribaan huhut martukkol gotting.
“Alusi begu, lioat ho, lalaen on, dao-dao ma na so ture” ninna NaiNaisumalim huhut di togu biang na i masuk tu jabu.
Dang parbadaan na nimulaan na sida be on. Ai simatuana pe nunga marbadai. Ima parbadaan alani batang ni tarutung. Sahat tu namate simatuana tong do dibagasan parbadaan, alani tarutung on. Jala sahat tu namate tarutung i, tong dope marbadai pinomparna.
Dukkon sidung ulaon parmingguon di gareja, songon na somal dibaen huria ido rupani marsijalangan di alaman ni gareja. Rup ma sude na sahuria i marsijalangan marsisesaan dosa, huhut marlas ni roha ala boi mamolus sada taon. Sian na metmet sahat rodi na magodang.
Ditahi NaiSumalim ma mulak tu jabu, ai diboto godang ma innon ro tamue tu jabu. Ai nunga martahi nasida sa punguan pararikamis naeng martambaru tu jabu ni NaiSumalim. Dihobasi ibana ma tas na jala mulak ma ibana.
Ikkon boluson do gadu-gadu ni saba molo mulak, nang molo tu gareja nasida. Boi dohonon holang do gareja sian huta i, jala ikkon manaripari gadu-gadu.
Naso pamotoan ni ibana, di ida ibana ma NaiHumahojor naeng mulak tong sian gareja. Jala ikkon tong do sian gadu-gadu on ibana mardalan.
“Tung so jadi hupakkulingi” ninna ibana dirohana. Hape songoni do tong rohani NaiHunahojor.
Pajuppa ma nasida nadua di gadu-gadu i, rappak naeng mulak. Alani roha parbadaan on, dang adong na olo pataluhon roha, mangalean dalan. Sai disossothon naiHumahojor mardalan, jala songoni do nang NaiSumalim. Naso pamotoan nasida marsirarikan ma hassing ni kabaya on, gabe lohot. Ujung na marsitangginangan ma nasida nadua di gadu-gadu i. Alai tong sip be. Marsigogo manangging be ma nasida nadua.
Huroa ala na marsitanggingan i, ribak ma kabaya i, jala tippal ma nasida nadua tu sabai, margabboi, usop marlamu-lamu tano. Tong do dang massipakkulingan, holan bohi nasida nadua do sai songon na mangorsong. Ba.., dibuat be ma solopna naung usop i, jala hatopma di dialithon saleddang manang na sekka i, ai sotung di parekkeli jolma satuha annon kebayana na maribak i, ai nunga talak be. marbete-bete so tarboto-boto ma nadua on di dalan i, huhut di tutupi be bajuna nai.
Ditatap oppuSumaor do sian na dao, namasa i ima na marsitarikan naiSumalim dohot NaiHumahojor di gadu-gadu i. Jala didok ma “Ai sibolis do pabadahon, jala ikkon sibolis nama na padamehon i”.
Songon na hudok digijjang, marragam do dalan dibaen namarhuaso i laho padamehon hita, alai olo do hita mardame?.
Cikarang, 31 desember 2009
6 thoughts on “Sibolis na padamehon”
1 Januari, 2010 pukul 7:51 am\t Balas
….Takkas binoto, na mardongan tubu do anggo nioli nasida,
==> aku baru belajar bahasa batak nih, pra, dikit dikit aku ngerti.
yang mana nih yang benar, nioli nasida atau na mangalap nasida.
terimakasih, dan selamat tahun baru.
Mamereng sibolisna do tong, appara…….. ianggo tong do sibolis na banggamon,,,,,dang boi padame onna i. Hehehehe.
1 Januari, 2010 pukul 9:08 am\t Balas
Ai ho, pagodang hu do sukkun-sukkun mu. Nga diboto ho bahasa tulisakku ima bahasa batak nasomal. Jadi manang dia pe nuaeng i, nga diattusi ho be i.
Adong muse dope mandok, “suami”, didok songonon, “didia tuanmu”. sabotulna na sittong ima ‘tungganidoli”. Ai molo didok ho ‘na mangalap’ gabe olo songon suhutan ni Naipauseang.
“Imadah, marlaba ho, JESUS helam” ninna
“Boasa dohononmu songoni?”
“Je, dangi??..didok ho NUNGA DIALAP JESUS BORUM”….
nahudok akka bahasa pargaulan do na hubaen, aha hattus jala unang maol dilapatani dongan panjaha.
somalna, tu amanta do didok ‘niolim’ molo tu inanta di dok ma ‘niambuatmu’ lapatanna ‘namambuatho’, alai molo hubaen songoni, tong loja dongan mangantusihon. horas ma
selamat tambaru abang, pasahat tabe nami tu kakak nang dohot anakta sudena.
hendry lbn gaol/ br tambunan
1 Januari, 2010 pukul 1:54 pm\t Balas
alai, sala do i kan appara? alana baoa do mangoli. Hehehe. salam.
1 Januari, 2010 pukul 1:55 pm\t Balas
3 Januari, 2010 pukul 9:34 am\t Balas
songoni ma mahasa sehari-hari bang….
27 Desember, 2010 pukul 9:31 am\t Balas
”HAHA mantap bah lae”’ pagodang hamuangka na lawak i””
Cara Asa Boi Mangadopi Masalah—Tingki Marhabot ni Roha dohot Marsahit na PosVenezuelhobo Uruund Uzbek Venda Vietnam WallisAdong do masalah na so boi tapasiding. Umpamana, marujung ngolu na tahaholongi manang marsahit na posa hita. Ndang adong na boi ulahononmu asing ni sabar mangadopi i. Boi do Bibel mangurupi hamu martahan?
MARSAHIT NA POSA
Didok si Rose, ”Jotjot do ahu hansitan alani sahithon. Sarupa do sahithon songon sahit ni natuatuangku. Gabe susa do huhilala.” Didok muse, ”Sipata alani sahithon, gabe maol do hulehon sude roha dohot pingkiranku tingki marsiajar Bibel manang tingki mangulahon ulaon partondion. Gabe lungun rohangku.” Alai adong ayat na mangurupi ibana, i ma Mateus 19:26, ”Anggo Debata, saluhut do tarpatupasa.” Alani sahitna i, sipata maol do si Rose manjaha. Jadi, dibege ibana ma rekaman panjahaion Bibel dohot angka sijahaon na asing. * Didok ibana, ”Molo ndang adong rekaman i, huhilala ndang boi ahu tongtong jonok tu Debata.”
Lungun do roha ni si Rose ala ndang tolap be gogona mangulahon godang ulaon. Alai tarapul do rohana manjaha 2 Korint 8:12, ”Molo adong ringkot ni roha, halashononhon do na dapot, nda tung salpu sian na dapot.” Sian ayat on diboto si Rose, las do roha ni Debata ala marsitutu ibana mangulahon ulaon sian nasa gogona.
MARHABOT NI ROHA
Si Sophia naung dipaboa di halaman ualu mandok, ”Lungun situtu do rohangku ala marujung ngolu borungku na marumur 18 taon. Hudok ma di rohangku, ’Tumagon ma mate ahu.’ Tompu do muba sude.” Alai tarapul do rohana manjaha Psalmen 94:19, ”Di hinadeak ni holso ni rohangku di bagasan, sai dipasabam angka pangapoim do tondingku.” Didok ibana, ”Martangiang ma ahu tu Jahowa asa unang sai lungun rohangku.”
Asa unang sai lungun rohana, karejo ma ibana. Dipatudos ibana ma dirina songon kapur tulis. Nang pe nunga ponggol, alai boi dope dipangke. Suang songon i ma, nang pe marhabot ni roha, alai boi dope urupanna na asing. Didok ibana, ”Tingki mangajari parsiajar Bibelhu, hulehon do poda ni Bibel laho mangapuli nasida. Tingki huulahon i, dohot do ahu tarapul jala on ma cara ni Jahowa mangurupi ahu.” Disurat ibana ma goar ni angka halak di Bibel na hea marlungun ni roha. Didok ibana, ”Tingki huparsiajari taringot nasida, huboto ma tangiang do na mangurupi nasida. Jadi boi do hita sabar mangadopi sitaonon molo taparsiajari Bibel.”
Dung marsiajar Bibel, ndang lungun ni rohana i be na sai dipingkiri. Tarapul do rohana manjaha ayat di Ulaon ni Apostel 24:15, ”Mulak mangolu sogot angka na tigor dohot angka na geduk.” Pos do roha ni si Sophia na laho paheheon ni Jahowa boruna? Didok ibana, ”Pajumpang do muse ahu dohot borungku haduan. Songon naung marjanji ma hami laho pajumpang muse di tingki naung ditontuhon Bapakku, Jahowa. Huhilala, boi ma hami rap marmeam di taman jala las situtu rohangku.”
^ par. 4 Godang do rekaman sisongon i di situs web jw.org.
Nang pe borat sitaononmu, boi do Bibel mangapuli rohamu
CARA NI DEBATA MANGURUPI HITA
Didok di Bibel, ” almen 145:18, 19) Tarapul do rohanta mamboto on. Alai, songon dia do cara ni Debata mangalusi tangiangta?
Boi do metmet rohanta alani sitaonon. Umpamana, marsahit hita jala ndang hiras be rohanta mangulahon lomo ni roha ni Debata. (Poda 24:10) Alai dilehon Jahowa do ”gogo tu na loja, jala dipargogoi situtu angka na so margellok”. (Jesaya 40:29) Hea do masa sitaonon na borat tu si Paulus. Alai didok ibana, ”Saluhutna do tarpatupa ahu marhitehite Ibana, na margogoihon ahu!” (Pilippi 4:13) Diurupi Debata do ibana marhite tondi parbadia asa boi margogo. Jadi, pangido ma tondi parbadia tu Debata.​—Lukas 11:13.
Songon dia do asa boi diantusi jala diulahon hamu poda ni Bibel? Si Jakobus mandok, ”anjaha jala mangulahon poda ni Bibel boi mangurupi hamu lam marbisuk. (Jakobus 1:23-25) Molo diulahon hamu i, botoonmu ma holan poda ni Bibel do na mambahen hita marbisuk.
MANGALEHON DAME NI ROHA:
Tingki holsoan, boi do urupan ni Jahowa asa dame rohamu. Didok!” (Pilippi 4:6, 7) Jadi, pangido ma tu Jahowa asa dame rohamu.
Alai, songon dia do molo ndang boi hatop sae sitaononmu? Unang ma didok rohamu na ditadingkon Jahowa hamu. Gariada, molo ndang marnasae dope sitaononmu, lehonon ni Jahowa do habaranion dohot gogo laho mangadopi i. (1 Korint 10:13) Marjanji do Debata laho apusanNa sitaonon saleleng ni lelengna!
Cara Asa Boi Mangadopi Masalah
MORA SONGGOT – TanoBatak
Penulis: Monang Naipopos
gJesus Mesias, Anak ni Debata Na Mangolu Pelita Batak Online
Jesus Mesias, Anak ni Debata Na Mangolu
Jumat, 01 Maret 2019 18:43:00
Jamita Evangelium, 3 Maret 2019 Minggu Estomihi, Mateus 16: 13-20
Pdt Dr Robinson Butarbutar (kanan)
Di minggu Estomihi sadarion, di na tapasahat di tangiangta asa Debata gabe partanobatoanta di ngolunta di portibion, dienet gabe jamita di hita hataNa na tarsurat di Evangelium 16: 13-20 na paandarhon tu hita panindangion ni Apostel Petrus taringot tu ise di angka siseanNa na parjolo i ia Jesus i. Marhite na umbege panindangion ni Apostel Petrus i, boi hita lam patoguhon panindangionta na dos di Tuhanta Jesus Kristus di partingkianta nuaeng di inganan, ngolu, ulaon, pargulmiton ni ngolu nang parsaoranta be dohot angka donganta jolma.
Panindangionna i dipatolhas ibana di Kaesarea Pilippi dung diida ibana dohot angka donganna sisean na sampulu sada nari paraloon niadopan ni Jesus sian angka uluan ni ugamo Jahudi. Panindangionna i dipatolhas ibana andorang so dipabotohon Jesus parjolo sahali tu ibana dohot angka donganna sisean sangkapNa borhat tu Jerusalem laho manaon naporsuk disi sian angka sintua ni natorop, sintua ni malim nang sian siboto surat, pola ingkon mate bunuon nasida (Mat 13: 21).
Panindangion ni apostel Petrus na gabe jamita di hita laho patoguhon pangauhononta na Debata do partanobatoanta di ngolunta on dienet sian Evangelium Mateus 16: 13-20 na marisihon dua impola.
Naparjolo, i ma panindangion ni apostel Petrus na tar umbidang saotik sian panindangionna sinurathon ni evangelium Markus (Markus 8: 27-30) dohot evangelium Lukas (Lukas 9: 18-21). Molo di evangelium Markus, na disurat di taon 69/70 isi ni panindangion ni apostel Petrus mandok na "Kristus " do Jesus di si Petrus (Mrk 5: 29), jala di evangelium Lukas na disurat di taon 80 mandok "Kristus ni Debata" do Jesus i di Petrus (Lk 9: 20), alai di evangelium Mateus na disurat di taon 85 ia Jesus i di si Petrus i ma "Kristus anak ni Debata na mangolu i do" (Mat 16: 15). Adong dipahantus evangelium Mateus hatorangan taringot tu ise Kristus manang Mesias i di si Petrus, i ma "anak ni Debata na mangolu i".
Panindangion ni apostel Petrus on ndang tubu boti, alai nunga jolo ditanda ibana Jesus na naung manjou ibana gabe apostelna i, "Anak ni Debata na mangolu i" di pengalamanna uju naeng lonong ibana dung mardalan di atas ni aek ala ni biarna, di na dipalua Jesus ibana sian hamatean. Di pengalaman i, dung diboto ibana hagogoon ni Jesus paluahon ibana sian hamatean i, didok Petrus ma songon on tu Jesus, "Tutu do Ho Anak ni Debata"(Mateus 14: 33). Nuaeng di na diboto apostel Petrus paraloon ni adopan ni Jesus sian angka uluan ni ugamo Jahudi ditambahon ma na ia Jesus i Anak ni Debata "na mangolu i" do. (Catatan: Di pardalanan ni tradisi ni isi ni panindangion ni Petrus sinurathon ni Mateus on adong do na mansubo mangambolongkon hata "na mangolu i", laos adong do na manggontihonsa dohot hata "na paluahon i.").
Atik pe dipatihi Jesus tu angka siseanna uju rap dope nasida di Palestina asa unang pola dipaboaboa nasida na Kristus/Mesias do ibana (Mat 16: 20) uju rap dope nasida, nunga tangkas di haporseaon ni angka siseanNa na Mesias do Jesus i nang andorang so manaon Ibana di silang i, nang andorang so hehe Ibana sian hamatean. Marragam do dilehon angka na mangalehon alus boasa diorai Jesus angka siseanna uju rap dope nasida paboaoahon na Mesias Ibana, alai ndang apala i nuaeng na rumingkot di hita angka naung manghatindangkon na Mesias i do Ibana di hita. Na rumingkot i ma umboto tangkas na mamungka sian andorang so manaon Ibana di Jerusalem nunga dihatindangkon apostel Petrus na Mesias do Jesus i, jala anak ni Debata na mangolu i do Jesus Mesias i. Ndang holan di angka huria na adong di abad parjolo, alai di angka huria na adong di portibion dung i sahat tu nuaeng laos i do isi ni panindangion ni sandok siiuhuthon dohot sisomba Jesus: Ia Jesus i Mesias Anak ni Debata na mangolu.
Ala sian evangelium Mateus do jamita di hita sadarion, mansai ringkot do lam taauhon ia Jesus Mesias i anak ni Debata na mangolu i do, na di minggu Estomihi on naeng lam taondolhon di tangiangta tu Ibana na Ibana do partanobatoanta. Ndang adong na asing di portibion na boi gabe partanobatoanta mandalani ngolunta on. Molo adong sian tongatonganta na sanga gumale panindangion haporseaonNa di Jesus songon Mesias, anak ni Debata na mangolu i sahat ro di nuaeng dohot ro di saleleng ni lelengna, mansai ringkot do pauba dirinta. Tauduti ma manghaposi Ibana songon partanobatoanta.
Napaduahon, laos diuduti do na gabe jamita di hita di minggu Estomihi on dohot hata ni Jesus Kristus Anak ni Debata na mangolu i tu isi ni panindangion ni apostel Petrus i, i ma na tarsurat di ayat 17-19 i.
Ianggo di evangelium Markus dohot Lukas ndang apala adong udut ni panindangion ni Petrus i disurathon. Alai di roha ni panurat ni evangelium Mateus mansai ringkot do i botoonta angka siihuthon Jesus, tarlumobi ala di tingkinta nuaeng bahat do tantangan tu hita di na manindangi di ha-Mesias-on ni Jesus anak ni Debata na mangolu i.
Bahat do tangangan na ro tu angka huria ni Kristus Jesus di portibion, na boi mambahen olo menek rohanta, manang mambahen hita ganggu di hasisintong ni panindangion ni apostel Petrus dohot panindangionta mangihuthon Jesus Kristus Sipalua i, ndang holan di angka sundut na matua, alai dohot do di angka sundut na umposo na mangolu di era artificial intelligence nuaeng, dohot na mangadopi lam bahat tantangan ni ngolu nang tantangan mandungdung sintasinta ni ngoluna. Ndang holan di angka na pogos, alai dohot do di angka na mora. Ndang holan di angka boruboru, alai dohot do di angka dakdanak. Ndang holan di angka na hurang hipas, alai dohot do di angka na hipas pamatangna.
Isi ni panindangion ni apostel Petrus na taiihuthon sahat tu nuaeng on pe nunga mansai bahat dipamenetmenet angka na so sahaporseaon dohot hita, pola adong nang sian tongatonganta na mangolophon usaha pamenetmenethon i. Tondi ni zaman na mandok relatif do sude, relative tong nang haporseaon ni halak Kristen I taringot tu Jesus Mesias Anak ni Debata Sipaluanta i, ala sude na taongku i didok subjektif do.
Siala ni i ringkot do botoonta sian Jesus Mesias Anak ni Debata na mangolu i taringot tu panindangion ni si Petrus dohot panindangionta i. Beha do Jesus marnida pandindangion i? Dia do lapatan ni panindangion i di angka huria na marpungu mamuji Ibana songon Mesias? Jala di tongatongag ni huria na songon i, dia do panghorhon ni panindangion i di ngolu nasida? Adong opat na mansai arga di hita.
Taida ma sada-sada.
1. Panindangion ni Apostel Petrus nang panindangionta i ndang tubu sian daging (Gorik: sarks) manang mudar (Gorik: haima) ni apostel Petrus, alai apala Debata Ama ni Jesus, Amanta, Debata na mangolu i sandiri do na papatarhon i (Gorik: apekalufsen, sian hata kerja, apokaluo) tu ibana, tu hita. Asi ni roha do i nang tu apostel i sandiri. Ndang sian gogona i, ndang bisukbisukna, alai ulaon ni Debata na di banua ginjang do i na papatarhon i tu ibana dohot tu hita. Na martua (Gorik: Makarios) do ibana, hita ala nunga dipapatar Debata i tu ibana/hita. Ulaon ni Debata do i. Asa ia panindangionna i sintong do ala, ndang na tubu di, pinatubu ni hajolmaonta I non i, na dais tu angka sangkapsangkap na marragam, alai murni sian Debata do i. Ingkon sitioponta do i gomos nang nuaeng on. Ai i do hasintongan i. Ndang ro sian hajolmaon i, jala ala ni i ndang sipeopon i.
2. Siala ni i gabe panindangion ni si Petrus pinapatar ni Debata tu ibana i do batu mamak (Gorik: petra; Jaha: batu ojahan na togu) bahen hajongjongon ni huria (Gorik: ekklesia). I do pinaboa ni Jesus tu si Petrus, anak ni si Jona i, na ginoaran ni Jesus: Petros. Jesus na Mesias anak ni Debata na mangolu i do ojahan ni Huria i (1 Kor 3: 11). Gariada tahe, siala apostel Petros i do na parjolo manghatindangkonsa, gabe di ginjang ni panindangion ni apostel Petrus i ma pajongjongon ni Jesus Kristus huriaNa. Na martua do si Petrus tutu, na parjolo manghatindangkonsa.
Songon i ma togu ni ojahan, hadirion, hajojongjong ni huria pinajongjong ni Kristus di atas ni batu mamak panindangion na Mesias Anak ni Debata na mangolu i ibana, gabe ndang tarparumpak manang taralo ni manang aha dohot manang ise pe huria i. Angka harbangan ni banua toru (Gorik: pulai hadou; hata pulai, angka harbangan ni hades, i ma dunia kematian, naroko, mansai togu do i maniopi hamatean. Siala ni i adong na menerjemahkan hata pulai dohot angka huaso) ndang tarbahensa manaluhon huria i. Sian hata ni Jesus taringot tu huria, ekklesia, sipajongjongjongonNa jala muse pinajongjongNa di atas ni panindangion ni aspotel Petrus i do lam togu hajongjongon dohot hatongtongon ni huria i sahat tu nuaeng dohot ro di saleleng ni lelengna. Laos songon i do angka ruas ni huria i, na so tarpaeret di angka harbangan ni naroko.
I do barita na uli sihaposan dohot sitiopon ni angka hita ruas ni huria ni Kristus di portibion. Ndang adong na asing na tuk mandok songon i. Holan Jesus Kristus do na tuk mandok na songon i. Martua ma hita angka ruas ni huria ni Kristus I (ayat 18) ai nang hita halak Kristen Batak dipatau Debata manghatindangkon na dos.
3. Siala ni i do dipasahat Jesus Kristus tu apostel Petrus i ma anak hinsu (Gorik: kleidas)ni harajaon banua ginjang i (ayat 19). I ma huaso na mansai balga dipasahat Jesus Kristus tu angka na manghatindangkon ibana Mesias Anak ni Debata na mangolu i. I ma barita na mansai uli situtu tu hita angka na manghatindangkon Ibana songon i. Ndang holan na so tartaluhon angka pintu harbangan ni naroko na tung gogo situtu i be hita, ndang hamatean jambarta, alai laos ungkap do tu ibana nang hita pintu harajaon banua ginjang i.
4.Udut tusi manang masirainrainan tu naung dipasahat tu ibana anak hunci tu banua ginjang i dipasahat Jesus ma nang huaso tu apostel Petrus na mansai balga: Na niihotanna di portibion tarihot di banua ginjang, na pinaluana di portibion malua do i di banua ginjang. Dilehon tu ibana huaso mangihot dohot paluahon. Ala ni i, marhite hata ni Jesus na patoguhon panindangion ni Apostel Petrus nang panindangionta di Jesus di tingkinta nuaeng, gabe angka na martua ma hita angka sitindangi Ibana i, ai sintong do panindangionta i, i ma na dos tu panindangion ni apostel Petrus, ala sian Debata do i, jala siala ni i sahat tu hita anak hinsu tu harajaon banua ginjang ni Debata, ndang tarpeop angka harbangan ni hamatean/naroko hita, laos dilehon tu hita huaso mangihoti manang paluahon na di portibion, ala tarihot manang malua do i di surgo. Ingkon halashonon, pestahonon, sihamauliatehonon, dohot sitioponta angka na porsea do panindangion sisongon i, ai siala ni i gabe sahat tu hita angka na so dapot hita mangasahon gogonta. Mansai ringkot do patupaonta i di tingkinta nuaeng, ala nunga lam bahat tantangan na manosak hita asa taorui gariada tatadinghon paninangionta di Jesus.
Taingot ma hata ni Jesus on tu ganup na porsea tu ibana: "Ai ganup na manghatindangkon ahu di jolo ni jolma, i do hatindanghononku di jolo ni Damang na di banua ginjang I; alai ganup na mansoadahon Ahu di jolo ni jolma, laos soadahononHu do i di jolo ni Damang na di banua ginjang i" (Mateus 10: 32-33). Amen.
Dokter beguahai. . . . – Amani Partogi
← Holan Saleter do bedana…
Surat tu damang–masihol au bapa– →
Dokter beguahai. . . .
Posted on 27 April, 2010 by Hendry Lumban Gaol
Dijaman saonari on, nunga tung massai mura-mura jolma marsahit. Adong do sahit sian sipanganon, adong jolma marsahit holan ala maruba alogo. Dungi muse sahit ala hasomalan. Somal mangallang na tabo, hape holan so diallang na tabo gabe marsahit. Adong muse dope sahit alani hamoraon. Jala sahit na ummaol ubatan ima sahit roha. Dia ma i?. Ala ni gelleng pe jolma boi marsahit. Alani amanta pe boi inantai marsahit. Adong dope nahumebat sian sude sahit, ima marsahit ala sonang halakan. Jala ubat nion, asa sonang ibana ima ikkon marsahit halakan. Lan ma tahe ragam ni parsahiton saonari.
Di ganup pittu ni gareja dibaen akka pangula ni huria do salebbbar harotas, ninna molo tung adong namarsahit ruas i, dipaboa ma. Manang sahit beguaha pe taho i, asa ditangiakkon akka pangula ni huria i. Ganup minggu, martabba-tabba do akka na mangisi harotas on. Lapatanna, godang namarsahit. Gabe dohot pangula ni huria loja ala ni parsahitan ni akka raus i.
Amani Pereddi, sahalak pandita. Nda dohonon dah!. Sai ringgas do ibana manunggul-nungguli akka ruasna asa ro tu parmingguan. Ia so i asa ro tu partangiangan weik. Suang songoni mangurupi akka hombar jabuna, namarsahit nang akka na asing ma tahe. Umbahen i, sude do nasa ruasna marholong ni roha tu ibana. Ai so pola mangigil ibana, nunga ditaruhon akka ruas i parbue ni jama-jamana. Dang piga dan nai, adong muse mamboan boras ni haumana. Sude ma tahe marlas ni roha mida ibana. Nunga dengan marpalilung, lambok muse makkatai nang mura tarserom. Ganup adong namarsahit sian ruas i, sai tor hatop do ibana lao manotop, panomat martangiang huhut mangaleanubat ni partondion asa tumibu malum dihilala.
Disada tikki, diari onan, lao ma ibana mandongani inanta pandita maronan. Ra, anggo di huta i, tung massai bakkol dope rohani ama-ama maniop karajjang ni inanta. Molo tung pe rap maronan, sai di lapo i do amanta paimahon. Datung hea ama-ama lao tu onan i, mangurupi inanta. “Dang adong na manguman amanta pandita on ateh, didongani do inang i manang tudia” ninna oppu Humirlap, partiga ikkan asin, dung dibereng amanta pandita, amaniPereddi mamolus, rappak dohot inanta i.
“Olo ma tutu eda, na sumalim do burju ni amang i” ninna sahalak partiga-tiga sian samula siamun.
Gabe martaringot nasida tu pangalaho ni amatta. Didok oppuniHumirlap, adong ninna ama-ama nanggo mangapusi kotoran ni dukakna pe dang haparbaga. Dungi, adong ninna muse ama-ama, sai lao marlapo hape inantana marsahit di jabu. Na humebat dope, di ida ibana ninna ditipi panirang-nirangon ama-ama ala dibereng uli parende, ujungna mangoli muse paredde i tu ama-ama na gittalan i. “Hebat ma nian akka namasaon eda, lao suddut nama portibi on, anggo songon nama namasa ganup ari”.
“Boasa huroa, ai soholan ama-ama naso tarpissang, adong eda..dia do hamu, ai ina-ina naso tarpissang pe adong do. haru ina-ina nunga di pagis-gadis ianakkonna, nang pe dibortian dope” ninna oppu Halasson sian bariba an, sahalak partiga sabe.
“Nungnga be i hamuna bah, ula be ma ulaonna, dia jo ressean mi eda, dang nanggo adong tukkar-tukkar hu neh” ninna OppuMangomo sahalak partiga salak.
Tep, pajuppa ma AmaniPereddi dohot sahalak ruas na, OppuniSomarhasoan boru. “Bah, horas inang, didia amanta, songon na leleng dang pajuppa, ai partangiangan di weik ta pe dang hea be nasida” ninna.
“Imadah amang, ai hurang sehat amanta, sai holan di jabu do” ninna mangalusi.
“Aha sahit nasida, songon naso heado nasida binege marun-marun?”
“Songoni ma amang, sahit na masa saonari on, ai dang pola na dia nian, alai ima huroa” ninna dang dipagajjang jala dang dipatorang parsahiton ni OppuSomarhasoan doli.
Tutu ma nian, molo adong ruas na somal dohot tu parpunguan, hape tor toppu mago, bah ise naso lulululu dah. Ai nunga dua hali partangiangan weik OppuniNasomarhasoan dang ro. Somalna, so dipukka dope partangiangan, nunga disi oppuSomarhasoan. Ditahi amanta pandita on ma lao mangebati nasida. Dituhor ma sipanganon, pisang, utte na tonggi. Ai didok, hurang sehat, jala dijabu do modom-modom.
Di ida amanta pandita, amaniPereddi, songon na langa, dang habegean soara ni jolma. Alai, adong piga-piga karena–motor. Ah, tohodo namarsahit amanta on, ai akka pamilina nunga marroan, nidulo ma jo tubagas, ima dirohana. Diboan ma siboanon nakkinon masuk tu jabu. Nanget.
Hape di ida ma, mar-leng do OppuniSomarhasoan di jabu, rap dohot opat halak donganna. Tabo ma nasida na marjuji i, huhut mangalsik sigaret. “Sabento jo dison” ninna oppuSomarhasoan. Hordit ma rohana, ai nga jonjong amanta pandita disi.
“Bah…bah….ai marahuai do hamu, amang” ninna amanta pandita on, dang mago dipe hordit ni rohana.
“E…e….ai..ai..ee….sian dia hamu amang, hundul hamu” ninna oppuniSomarhasoan, huhut dipeakkon toppu kartuna. Tarhatotong nang akka donganna i. Ai dua sian na marjuji i, sintua do, pa tolu oppuniSomarhasoan, sahalak sittua lerning.
“Ai didok marsahit hamu, hape marjuji do diula hamu,…”ninna amantaPandita i
“Na marmeam-meam do amang, daun lalap”
“Daunlalap boha?” ninna amantaPandita on. Alai anggo na opat nai, nunga mangissir nanget tu mulak be tujabuna.
“Sian dia amang?” ninna dang dialusi sukkun-sukkun ni panditai
“Ai didok marsahit hamu, hape songon do diula hamu”
“Olo amang, tohodo, marsahit do au, ai didokkon dokter i, asa patonang pikkiran ninna, ido asa unang manombo sahit i”
“Patonang pikkiran? Marjuji patonang pikkiran?, ai dokter beguahai?” ninna amanta pandita on, murukan.
“Nga marsahit situtu hamu na opat” ninna pandita on muse manguduti huhut mulak sian jabu i, diboan utte manis nang pisan nadituhorna nakkinon. Pelita Batak Online
Sabtu, 23 November 2019 14:39:00
Hamu angka Dongan Ruas ni Huriani Kristus hinaholongan,
Digoari do minggunta sadarion minggu Ujuang Taon Parhuriaon. Sataon bolon ma hita na marhuria i naung mardalan dohot mangula rap dohot Tuhanta i. Marbisuk do huria i di ulaon ujung taon mamereng tu pudi, marnida, mangarimangrimangi dohot marsiajar sian pardalanan ni ngolu haporseaonta marsadasada dohot marsasahuria di bagasan sataon bolon parhuriaon i. Laos hombar tusi dipatupa huria ma di Minggu Ujung Taon i Parningotan di angka naung monding, ndang laho mangarungkari sidangolonta ganup, tarlumobi mangarungkari sidangolon ni angka sisolhot ni donganta naung monding i. Alai laho mangondolhon do na ala manghaporseai dohot ala monding di bagasan Jesus Kristus Sipalua i do nasida, togu do tahaporseai na mangolu ro di saleleng ni lelengna do nasida, jala hita angka na tinadingkonnasida tu bagasan pangaramotion ni Tuhanta Jesus Sipalua i, ndang jadi hita mangolu di bagasan habot dohot lungun ni roha na manongtong, ndang jadi hita mangolu di bagasan ganggu manang biar ni roha. Baliksa, asa boi hita mamujimuji Debata ala satia do Ibana mangaramoti hita nuaeng nang sogot pe, ai di bagasan tangan ni Debata na marmulia i do sandok hasiangan on nang angka bangso di portibion. Jala, ndang hona uhumNa hita, baliksa dapotan tua dohot haluaon do angka houm nang bangso na marhatopothon Debata Sitolusada i do haluaonnasida. Songon ruas ni parsaoran ni Huria Kristen Batak Protestan na marserak di sandok Indonesia nang di duruna ingkon pujipujionta do Debata sadarion siala ulaon haluaon di bagasan Jesus Kristus naung pinatupaNa i di tongatonganta sahat tu ujung taon on dohot di angka tingki na naeng ro pe tahe. Manongtong do asi ni rohaNa i tu hita. Manongtong do Ibana mangula di tongatonganta. Tapuji ma goarNa.
Laho mangurupi hita angka ruas ni Huria Kristen Batak Protestan manghalashon hatuaonta i, dienet do hatani Debata na gabe jamita Evangelium di Minggu Ujung Taon Parhuriaon on sian sabagian isi ni tangiang marlagu andung ni sahalak panurirang na mangula di tongatonga ni bangso Israel najolo, naung marnida haporsuhon ni ngolu binolus ni bangsoNa sian angka bangso humaliangnasida, jala ala ni na manghirim asa patupaon ni Debata tu nasida asi ni rohaNa marhite na patuduhon hagogoonNa marhita na manguhum angka bangso na pasiaksiakhon ngolu ni bangsoNa.
Boasa ma ingkon sian tangiang mardongan andung-andung i dienet gabe jamita tu hita? Ala di bagasan tangiang mardongan andungandung i tolhas sada panindangion haporseaon na mansai bagas sian panurirang i, na ringkot pasunghunhononta tu dirinta angka ruas ni huria i di tingkion, manang naung sahat hinabagas ni haporseaonta di Debatanta i di tingki on songon hinabagas ni haporsreaon ni panurirang Habakuk i, di tingki tatatap tu pudi tu sataon bolon parhuriaon i, di na taingot angka sisolhotta naung manadingkon hita, di na tapanghilalahon angka hagaleonta, manang di na taida manang di na so taida dope/be hagogoon ni Debata mangula di ngolunta marsadasada.
Sasintongna sian hinajorbut ni ngolu ni bangsona Israel pinatupa ni bangso na asing naung pinanghilalahon dohot nirimangrimangan ni panurirang Habakuk i, sian pamilangmilaon hajolmaon ndang tarbahen ibana nian patolhashon tangiang na tarsurat di bindu 3: 1-19 i, na mangondolhon pos ni rohana tu Jahowa. Alai baliksa do na dipatolhas Ibana. Di ujungi ibana do tangiang mardongan andung i dohot hata panindangion haporseaon na mangihut on: "Nunga borhat Ho mambahen hatuaon ni bangsoM, mambahen hatuaon ni na miniahanMu. Dirosahi ho do ulu sian jabu ni parjahat, dipatedek ho do ojahan sahat to di rungkung. Sela (3: 13). Jala dipaujung ibana na tangiangna i dohot hata on: "Jahowa, Tuhan i do hagogoonku, jala dibahen Ibana do pathu tudoshon ursa tini, jala toguonna do ahu dumege angka dolokdolokku" (3: 19). Jahowa do hagogoonna mandalani sidalanonna jala mandungdung angka sidungdungonna. Diarahon do di bagian paduahon ni tangiangna i simalolong haporseaonna tu hagooon ni Debata sihaposanna mandalani ngolu on.
Jala, di bagian pamuhaan ni tangiang mardongan andung i (ayat 1-6) dipatolhas ibana ma na mangihut on, na ringkot tong tarimangrimangi songon angka siihuthon Debata Sitolusada i di partingkianta nuaeng:
Parjolo, di ayat 2 marojahan tu naung binegena di barita taringot tu Debata na patubu biar (Jaha: Rasa hormat, rasa kagum), dipangidohon ibana ma tu Debata asa mangula Debata mangulahi pangolu (Heber: hayyehu, Jaha: Pamasahon, patupahon muse) jala pabotohon (Heber: thudio, sian kata dasar yada) ulaonNa (Heber: faalekha). Laos, asa boi tangkas tarida ojahan ni pangidoanna asa patupa i Debata, dipangido ma asa marningot (Heber: tizkor) Debata asi ni rohaNa nang di na di bagasan rimas Ibana. Mansai bagas do i pos ni roha ni na porsea si songon i di Debata, i ma: Ala marningot asi ni rohaNa, tarbahen Debata do nang uju tarrimas patupa muse jala pabotohon ulaonNa na balga, na di tongatonga ni bangso Israel mansai tangkas, i ma ulaon paluahon. Dipangido ibana ma i asa pamasaon ni Debata di parsitongaan ni angka taon, ndang holan di bonana dohot di ujungna.
Di hita angka na marnida tu pudi tu taon parhuriaonta, ra olo do hita tungki, ndang tarbahen hita pajumpang bohi dohot Debata di partondionta, ala taboto dua na mangihut on: (i) Di bagasan sataon parhuriaon naung tabolus i, hira pagaleho do parhuriaonta. Ndang apala tardok na ringgas jala marsitutu parhuriaonta, mangulahon ulaonta songon angka sitindangi di asi ni roha ni Debata. (ii) Padokdokhu taida tantangan na ingkon adopanta di ngolunta di ari na naeng ro.
Alai ndang na songon i na naeng parsiajaronta sian haporsreaon ni panurirang Habakuk. Ndang. Ingkon hot ma hita hiras roha ro tu joloNa mangidohon asa, manang beha pe hagaleaonta di sada taon parhuriaon naung salpu i, jala manang beha pe taida balga ni siadopanta di ari na naeng ro siala ni hagaleonta i, diulahi Debata Jahowa i patupahon jala pabotohon tu ngolunta ulaonNa nabalga i di tongatonga ni ngolunta, jala asa diingot Ibana asi ni rohaNa tu hita molo tung pe manang uju tarrimas Ibana mida hagaleonta.
Paduahon, di ayat 3-6, manghaporseai Debata na mangula, na tongon ro, na dinamis do Debata, eloah, na Badia i, qedosy. Patuduhoni didok ibana songon on: "Na ro sian” (Heber: Yabo) ndang holan sian daratan, Teman, alai dohot do pegunungan, dolok Elaparan. Gariada tahe, ndang holan di daratan, dohot pegunungan mangula Debata, alai dohot do di angka langit (Heber: syamayim), mangula Ibana patuduhon hamuliaonna na manghuphupi (Heber: kise) jala siala ni i gok pujipujionNa angka tano on. Di sandok hasiangan on. Sandok kosmos on, mangula Debata dinamis. Haporseaon na mansai bagas do i. Di surat Kolosse didok Jesus Kristus do manompa saluhutna na di banua ginang, na di tano on, na tarida dohot na so tarida, angka habangsa, harajaon (Kol 1: 16). Siala ni i do di ayat 4 lam dipabagas haporseaonna taringot tu Debata, pamerengon (SondangNa) dohot hagooonNa (sian tanganNa). Ndang tartaluhon angka sahit ianggo Ibana ("Di jolona mardalan begu siherut, jala mangihut tu ibana do begu na rahat". Begu siherut dohot begu na rahat (Jaha Indonesia: sakit sampar dan demam) na dihabiari hajolmaon di partingkian na robi sahat tu tingki ni panurirang Habakuk dohot sahat tu partingkian modern pe tahe). Ala ni hagogoonNa i, ndang tarbahen ni angka bangso na so mangongku Ibana, marigat angka dolok, marongrong angka dolokdolok sian angka tingki na robi sahat tu tingki na ro (ayat 6) jongjong di jolona. Sudena i na boi gabe tantangan tu angka na porsea i (angka bangso, dolo, angka dolokdolok) tunduk tu Debata. Angka tantangan pinamasa ni angka i boi di angka na porseai gabe kesempatan na denggan rap dohot Debata na ro i, na mangula i.
Mansai ringkot do di hita angka ruas ni huria ni Kristus tongtong nang di ujung taon parhuriaon on dohot di na marningot angka donganta na parjolo monding sian hita haporseaon songon pinatuduhon ni panurirang Habakuk naung marnida parir ni ngolu ni bangsoNa mangadopi angka tantangan na dokdok pinaro ni angka bangso na asing di humaliangnasida. Di partingkianta nuaeng pe, songon halak Kristen di Indonesia on, tangkas do taboto na bahat do na borat na taadopi songon sada bangso na marsintasinta di taon 2045 on, i ma 100 taon dung malua hita sian penjajahan Bolanda dohot Japang, i ma 26 taonnari, gabe bangso na maju. Adong angka tantangan sian bagasan dirinta, isara narkoba na manegai sundut naumposo, alai dohot ma tahe hagaleon di Sumber Daya Manusianta, songon i nang angka na so lomo roha di Pancasila songon ojahan ni negaranta, naeng gantionnasida dohot ojahan na so mangargahon pluraitas ni bangsonta na ingkon boi rap hundul, rap mangula, rap manaon, rap masiargaan, nang angka sangkapsangkap ni angka bangso na balga di tingki on na naeng marharajon di bidang ekonomi dohot politik di sandok portibion. Tamba ni i, molo taida tu ngolunta sandiri, ngolu ni ruas nihurianta, na bahat dope masuk tu si 40 juta angka na pogos di tongatonga ni bangsonta, bahat dope angka keluarga ni ruas ni hurianta na ingkon mangadopi angka hamaolon ni ngolu asa boi dapotan ulaon, asa boi patupa ulaonna sandiri. Tamba ni i bahat dope angka parungkilon ni ruas ni hurianta di parngoluan siganup ari, na so hagoaran dison.
Di partingkian si songon i, mansai ringkot hita pabagashon haporseaonta nang uju marungkil, nang uju didonganan ni ende manang marlagu andung, asa maniop haporseaon ni si Habakuk i: Mangidohon tu Debata asa mangulahi pangoluhon dohot pabotohon hagogoonNa tu hita marsasasahalak, marsasaripe dohot marsahuria nang marsabangso marojahan tu parningotanNa di asi ni rohaNa tu hita nang uju muruk manang tarrimas Ibana. Tarbahen hita do i molo tahaporseai na tongtong do mangula Debata, tongon ro do Ibana, mangondihon dohot mamasumasu ngolunta, ai marhagogoon situtu do Ibana di angka na manghaporseai Ibana. Ndang mara parooonNa tu angka na manghaporseai dohot mangoloi Ibana. Tu angka na mansoadahon dohot mangalo Ibana do ro Ibana manguhumi.
Denggan ma tapasungkunhon dirinta be di ujung ni taon parhuriaon on: Songon dia do haporseaonku tu Debata Sitolusada i? Nunga sahat tu, hot do songon, manang nunga dao tumoru sian haporseaon ni panurirang Habakuk na tuk dope ro martangiang tu Debata mangidohon asa mangulahi patupaonNa ulaon hagogoonNa i di ngolu ni hurianta nang di ngolunta marsadasasa dohot marsasaripe, molo tung pe tahilala hira so tama hita manangiangkon i ala uju tabahen rujiruji taringot tu diri nang ulaonta di taon parhuriaon naung salpu i ala ni bahat ni hagaleonta? Ndang adong hita na so marhahurangan. Alai boi do marimbar hinabagas ni haporseaonta ala ndang sude hita sahat tu haporseaon ni si Habakuk i uju manghilala bahat ni hahuranganta di joloNa. Dipatau Tuhanta ma hita marhaposeaon songon haporseaon ni si Habakuk i di na manadingkon taon parhuriaon na buruk i mamasuhi taon parhuriaon naimbaru mamungka minggu na ro. Amen.
Jamita Evangelium, 26 Nopember 2017 Minggu Parningotan ni Angka Namonding, Turpuk: Mateus 25: 31-46 "Hangoluhon ma ngolu na manontong i."
Oleh: Pdt Dr Robinson Butarbutar, STT HKBPSian mamungka mangula Jesus di Palestina sahat tu na tubu jala maherbang huriaNa di abad parjolo, sahat tu tingki on, nunga tung bagas diboto, dihaporseai, di
Mambaen posoposo – Amani Partogi
← Dirimpu Rumbi
Dung lam matua →
Posted on 6 Juni, 2011 by Hendry Lumban Gaol
Diingot hamu dope tahe ima hela ni Oppu Jatikkos, sian boruna siampudan par Cipendawa Bekasi?. Ima amaniJahutur, somalna ditanda halak molo nga didok si Marbun naposo par departemen perhubungan. Ingkon didok do ‘naposo’, alana adong do piga-piga halak marga Marbun disi. Dang pola patorangon dison, boasa si marbun naposo on lobi tarbarita sian marbun na piga halak nai.
Molo hata saonari, made in Bekasi nama anggo amanJahutur, alana nunga tubu jala magodang di pangarattoan ibana. Atik pe songoni, sada sitiruon sian ibana sai sisukka-sukka do marsiajar di habatahon. Marhata batak, nata be hallang, jala geok begeon. Dungi dang pola manjuamolo tinogihon tu ulaon adat. “Tabo begeon natua-tua i manghatai, lumobi namarampasa i” ninna ibana. Lumobi muse ma tahe tu ende-ende ni halak batak. “Sarat akan makna kehidupan, walaupun beberapa ada juga yang tidak enak” ninna, dang haru di patorang, dia nanidokna sarat makna i. “Molo dang generasinta na mangharingkot hon habatahon i, ise be?, anggo natumua i, laho sundut nama i, hita nama satongkin nai dijolo” ninna aman Jahutur hatiha marnonang iba, pakket situtu do bahasa batakna i, nangpe hallang mandok.
Disada tingki, di partangiangan weik di huria nasida, masisisean ma saluhut na ro taringot tu inganan partangan di minggu na ro.
“Tu luar kota au, amang, jei ninna roha hurang do tamana molo ro hamu tu jabu nami, hape dang disi iba” ninna amaniJosapat
“Imadah, ai minggu na ro do ro na naeng pamoruon i ( calon besan ) tu jabu, ninna lao manghata-hatai taringot tu sangkap ni boru sipaitonga i” ninna OppuMaralus sian sugut-sugut an “Jei tu jabu ni angka dongan ma jo” ninna muse manguduti hatana.
Sude ma martugan nasapunguan i, didok be adong ulaonna. “Ai molo tu jabutta, boha?, alai tutu tu jabu ni dongan ma jo, na baru pe sian jabunta, tolu minggu la salpu pe” ninna NaiPantun, parrengge-rengge di Terminal Bekasi do anggo inanta on. Nata pe manipat ari, sian manogot tu tonga borngin marboniaga, alai molo ari Rebo nai, sai dipahatop do mulak tu jabu, alani partangiangan on. “Ai arta di portibion lao salpu do sasude, songon hata ni ende i, toho do i. Jala andigan be marsaor?” ninna ibana.
“Butimai, bah, lalap do hita martugan, tu jabumuna ma jo, amang Calon Sintua Marbun, amanJahutur”
“Imadah, bukannya nolak alai..” ninna ibana
“Dang mar-alai be amang, nga denggani, tu jabumuna ma, ateh inang, NaiJahutur” ninna sintua weik
Marsiberengan NaiJahutur dohot niolina
“Buti amang, dang na so olo hami, ai neang mambaen posoposo hami” ninna amanJahutur
“Bah!, ai aha do ninna hamu”
“Olo, amang, mambaen posposo hami, ate ‘Ma?” ninna muse hut marsiberengan nasida dohot NaiJahutur.
Adong na serom, adong na mekkel, songoni nang amanta Pandita, ala manjua amani Jahutur di partangianan di jabuna, holan alani na mambaen posoposo.
Dung sidung mekkel na torop i, dipatangkas dongan ma muse, hape na mandok na pature soposopo do. Na patuduhon haserepon ni roha do molo didok “maradi hamu tu sopo-sopo nami on” hape nunga tung balga jabu i. Manang “pature soposopo” ninna hape pature jabu do nidokni i.Rutoro Samoa Sango Saramaccan SenaParohon godang hepeng do martigatiga hatoban sian Afrika tu Amerika
Borhat ma si Betti * tu Eropa ala adong na manogihon ibana karejo di salon. Alai dung dipungkuli ibana saleleng sampulu ari jala diondam na laho disiksa keluargana, dipaksa ma ibana gabe boruboru na so hasea.
Gombar taringot parhatobanon di Misir
Ingkon dilului si Betti ma hepeng 200 sahat tu 300 euro saborngin laho manggarar utangna 40.000 euro. * Didok si Betti, ”Jotjot do ahu naeng lari, alai mabiar ahu molo dipungkuli nasida keluargangku. Gabe hutaon ma disi.” Ibana ma sada sian opat juta halak na diparhatoban di perdagangan seks internasional.
Hirahira 4.000 taon na salpu, sahalak na poso na margoar si Josep digadis angka abangna. Ujungna, gabe hatoban ma ibana di jabu ni sahalak na marpangkat di Mesir. Ndang songon tuan ni si Betti, burju do tuan ni si Josep tu ibana di mulana i. Alai ala ndang olo ibana mangoloi elaela ni tungganeboru ni tuanna, gabe didok ma ibana naeng manegai tungganeboruna i. Gabe dipenjara ma ibana.—1 Musa 39:1-20; Psalmen 105:17, 18.
Si Josep ma sahalak hatoban di tingki najolo; si Betti ma hatoban di tingkinta saonari. Alai dos do nasida na dua gabe hatoban na digadis songon barang alani hepeng.
ALANI PORANG LAM GODANG NA DIPARHATOBAN
Porang ma cara na ummura laho mandapot hatoban. Adong na mandok Raja Misir Thutmose III hea mamboan 90.000 halak na ditaban dung sae marporang di Kanaan. Diparhatoban halak Misir ma nasida di pertambangan, mambahen kuil dohot mambahen bondar.
Di pamarentaon ni Rom, dipangke do muse porang laho mandapot godang hatoban jala sipata ala mangkaporluhon hatoban gabe marporang nasida. Ra di abad na parjolo, angka hatoban do satonga pangisi ni negara Rom. Jahat do halak Misir dohot halak Rom maradophon hatoban. Ra, holan 30 taon do boi mangolu hatoban di pertambangan ni halak Rom.
Lam leleng lam jahat do halak maradophon hatoban. Sian taon 1600 sahat tu 1900, manggadis hatoban sian Afrika tu Amerika nunga parohon godang paruntungan. UNESCO paboahon, ’Hirahira 25 juta sahat tu 30 juta halak na magodang manang dakdanak ditangko jala digadis.’ Marratus sian marribu halak na digadis, mate tingki manaripari Samudera Atlantik. Sahalak hatoban na martahan i ma si Olaudah Equiano mandok, ”Jotjot do binege tangis ni angka borua dohot halak na laho mate morongorong saleleng di pardalanan.”
Ndang holan najolo masa sisongon i. Organisasi Buruh Internasional mandok, saonari on hirahira 21 juta baoa, borua dohot dakdanak na diparhatoban holan mandapot otik gaji manang ndang digaji. Jala dibahen ma nasida karejo di pertambangan, di angka pabrik, mambahen batu bata, di inganan ni angka na so hasea dohot gabe pangurupi di jabu. Nang pe diorai pamarenta, alai lam godang do halak na diparhatoban.
Marjuta halak na karejo gabe hatoban
MALUA SIAN PARHATOBANON
Alani hansitna gabe hatoban, godang do na mangalo asa boi malua. Di abad na parjolo SM, mangalo do gladiator Spartakus dohot 100.000 hatoban tu pamarentaon Rom, alai ndang marhasil. Hirahira taon 1800, dialo angka hatoban di Hispaniola kepulauan Karibia do tuanna. Ala hansit ditaon nasida diparhatoban di kobun tobu saleleng 13 taon, mangalo jala merdeka ma nasida gabe negara Haiti taon 1804.
Sada haluaon sian parhatobanon na sumurung na hea masa, i ma tingki ruar halak Israel sian tano Misir. Adong tolu juta halak manang sada bangaso na malua sian parhatobanon di Misir. Tama do nasida malua. Dipaboa do di Bibel songon dia hansit ni parngoluonnasida tingki di Misir, diulahon nasida do ”nasa ulaon di balian ro di sude ulaonnasida na asing”. (2 Musa 1:11-14) Asa unang tamba godang ni halak Israel hea do si Firaun mamarentahon asa mambunu nasa posoposo ni Israel.—2 Musa 1:8-22.
Sumurung do haluaon ni halak Israel sian parhatobanon, ala Debata do na mangurupi nasida. Didok Debata ma tu si Musa, ”Nunga huboto parniahapannasida . . . tuat Ahu paluahon nasida.” (2 Musa 3:7, 8) Dirayahon halak Jahudi do Paska ganup taon laho marningot haluaon ni nasida sahat tu saonari.—2 Musa 12:14.
UJUNG NI PARHATOBANON
Bibel mandok, ”Ndang masa anggo di Jahowa Debatanta i uhum hageduhon,” jala ndang muba Debata. (2 Kronika 19:7; Maleaki 3:6) Disuru Debata do Jesus ”mamboan barita na uli tu angka na pogos . . . , mamaritahon tu angka na tarhurung asa malua”. (Lukas 4:18,19) Haluaon songon dia do na nidokna dison? Jesus disuru laho paluahon angka halak sian dosa dohot hamatean. Didok ibana do, ”Paluaon ni na sintong i ma hamu.” (Johannes 8:32) Saonari pe, marragam do cara ni hasintongan i paluahon angka halak.—Ida ma kotak ” Malua sian Parhatobanon na Asing”.
Sasintongna, asing do cara ni Debata paluahon si Josep dohot si Betti sian parhatobanon. Boi do idaonmu carita taringot si Josep di buku sada Musa bindu 39 sahat tu bindu 41. Sipujion do si Betti na marsitutu mangalului haluaon sian parhatobanon.
Dung diusir sian sada negara di Eropa, pinda ma si Betti tu Spanyol. Pajumpang ma ibana dohot Sitindangi Ni Jahowa jala marsiajar ma. Ala mangihuthon hata ni Bibel, marsitutu ma ibana mangalului karejo na asing. Dapotna ma karejo na tama jala dipangido ibana ma tu germo i asa mangorui utangna ganup bulan. Sada tingki, tompu ma martelepon germo i. Didok ibana ma lunas utang ni si Betti jala mangangku sala ma ibana. Aha na masa? Nunga marsiajar hape germo i tu Sitindangi Ni Jahowa! Didok si Betti ma, ”Nunga dipalua hasintongan i be ho.”
Lungun do roha ni Jahowa mangida hasusaan ni halak Israel na diparhatoban; suang songon i do pangkilaanNa mangida parhatobanon saonari. Tutu, ndang mura mambahen asa ndang adong be parhatobanon. Alai marjanji do Debata laho mambahen ”langit na imbaru dohot di tano na imbaru, inganan ni hatigoran i, hombar tu bagabagana”.—2 Petrus 3:13
^ par. 2 Pigapiga goar nunga diganti.
^ par. 3 Ingkon gararon ni si Betti ma 2 sahat tu 3 juta rupiah saborngin laho tu biaya pardalananna tu Eropa, hirahira 400 juta mangihuthon kurs di tingki i.
Malua sian Parhatobanon na Asing
Asing muse na mamparhatoban si Alonso. Tingki remaja, jotjot do dipangke ibana kokain dohot heroin. Diakkui ibana, ”Asa boi hutuhor narkoba, huulahon ma na jahat jala hugadis ma narkoba. Nang pe nunga opat hali ahu direhabilitasi, ndang boi hupaso hasomalanki. Ujungna, ditangkup polisi ma ahu jala dipenjarahon saleleng opat taon.”
Dung 30 taon diparhatoban narkoba, marsiajar Bibel ma si Alonso dohot Sitindangi Ni Jahowa. Hona ma parsiajaran i tu rohana jala marsitutu ma ibana pasohon hasomalanna i. Didok ibana, ”Ala nunga martaontaon marnarkoba, ndang mura pasohon i. Alai diurupi Jahowa do ahu asa boi monang.”—Psalmen 55:23.
Si Alonso mandok, ”Las hian roha ni tungganeborungku ala muba ahu, ndang tardok burju ni Jahowa mangurupi ahu malua sian hasomalan na manegai on. Molo ndang diurupi Ibana, ra diparhatoban dope ahu. Manang olo do ra nunga mate ahu.”
Resources Ruhut Parmahanion Paminsangion - RPP HKBP Bahasa Batak » pargodungan.org
Beranda » Resources » Ruhut Parmahanion Paminsangion – RPP HKBP Bahasa Batak
Ruhut Parmahanion Paminsangion – RPP HKBP Bahasa Batak
Keterangan: Dokumen yang Anda baca ini adalah buku aturan penggembalaan dan siasat yang dipergunakan dalam bahasa Batak. Dokumen ini berasal dari terbitan situs resmi gereja HKBP yang sempat dipublikasikan untuk umum. Selamat Memakai!
Nunga mamungka sian taon 1952 naung adong Ruhut Paminsangon di HKBP jala laos i dope na itapanghe na saleleng on. Alai di angka tingki na parpudi on tahilala do naung ringkot padasipon Ruhut Paminsangon i mardomu tu tingki/zaman, asa umampit panghobasionta di ragam ni angka pangalaho na taadopi nuaeng dahot tu tingki na naeng ro, hombar tu panatapan ni Hurianta.     Asing ni i, pinapungu do muse usulusul na ro sian Komisi sandiri songon i dahot panimbangion sian Konfessi HKBP.  Sangkap disi i ma, asa hombar ulaon parmahanion i tu ruhutruhut ni paminsangon di bagasan Huria ni Tuhanta. Asa marhite sian bahanbahan i ma Komisi patomutomuhon rumusan na imbaru. Laos pinaandar dope muse hasil rumusan i tu manang piga Distrik, isara tu Distrik Sumatera Timur dohot tu Distrik Medan-Aceh laho rnangido tanggapan. Dung i dipapungu jala dipadomu Komisi ma angka pingkiran i muse di rapotna na parpudi ari 16-17 Januari 1987 di STT HKBP Pematangsiantar. Di Sinode Godang HKBP Januari/Pebruari 1987 dijalo do Konsep on, sitotophononhon di Rapot Pandita Hatopan 1987. Laho padasiphon naskah konsep i diboan ma tu Rapot Pandita HKBP sasadistrik bulan Agustus/September 1987, Rapot Praeses tanggal 8-11 September 1987 di Tarutung. Dung pinatomutomu saluhut angka pingkiran i, dipatupa ma Konsep Ruhut Parmahanion dohot Paminsangon di HKBP jala diboan ma tu Rapot Pandita tanggal 9-14 Nopember 1987. Mansai arga do pingkiran na pinatujolo ni parrapot na marhaujungan tu sada ni roha mamutushon Konsep Ruhut Pormahanion dahot Paminsangon di HKBP huhut manjalosa sah berlaku di sandok HKBP dung diedit muse. Asa on ma hasil parpudi sian angka proses naung tinaringotan i huhut naung dijalo sah berlaku di HKBP. Sai Tuhanta Jesus Kristus, ulu ni Huria i, Ibana ma mangurupi hita manghangoluhon dohot mandalanhon Ruhut Parmahanion dahot Paminsangon di Huria Kristen Batak Protestan. Ephorus HKBP, Sipoholon, 9-14 Nopember 1987.
I. PANGANTUSION TARINGOT TU RUHUT PARMAHANION DOHOT PAMINSANGON
Pinuji ma Debata Jahowa na tongtong marmahani bangsoNa sian ari pamilliton najolo i sahat ro di sadari on. Ibana do na mamillit jala manongos AnakNa Jesus Kristus, Parmahan na denggan i (Joh. 10: 11). Ro do Ibana tu portibi on songon Parmahan, ditanda do ganup soara ni na pinarmahanNa. Ibana do Parmahan na denggan. Diseahon do hosaNa humopParmahan na denggan i. Dijaga jala diramoti do HuriaNa na marragam i songon i do nang hita di na rap mardalan dohot bangsonta Indonesia mandompakhon zaman na lam tu majuna rap dohot parungkilonna. Sandok sasada Ibana do Parmahan na denggan na tuk padamehon, paluahon dohot pasadahon hita. Torop do dipabangkit Ibana angka naposoNa songon parmahan di tongatonganta, alai sai adong do i na so haposan. Alai anggo Tuhanta Jesus diboan do hangoluan na gok pasupasu di angka na pinarmahanna, jala ditulak do angka parmahan na so haposan nang na mamboan poda haliluon. Ibana do nampuna hita, dagingta dohot tondinta, ro di sandok artanta nang parsaoranta di parhusoran ni tingki i ma zaman na lam tu majuna. Ndang loasonna hita mago molo tongtong tajugulhon umbege, mananda huhut mangihuthon soaraNa dohot dalanNa. Ala ni i gabe margogo ma hita marpanindangion na mangolu maradophon angka huaso na adong di tongatonga ni parsaoranta na marragam i di portibi on, songon i nang maralohon angka debata sileban.   Tama do ingkon unduk hita manjalo parmahanion dohot paminsangon ni Huria i, ai tarajumi do. Debata sandiri na patauhon hita marhite Hata dohot patikNa i, asa tau hita jongjong songon halak na niasianNa jala na pinarbadiaan ni mudar ni Jesus naung manobus hita gabe jolma na imbaru (2 Kor. 5:17), hubut patorashon haporseaonta so hasurahan paima ro Ibana paduahalihon (1 Tes. 5: 23). Ia ruhut parmahanion dohot paminsangon i, i ma ruhut sidalanhononhon laho marmahani dohot maminsang na maralo tu habadiaon ni huria i. Ingkon badia do huria i di portibi on, ala ni i sialoon ni huria i do nasa dosa na niula ni ruasna unang gabe pargasipan di huria i. Ai marhite Ruhut Parmahanion dohot Paminsangon i togutoguon ma angka pardosa anggiat dipauba rohana gabe mangolu ibana muse (Hes. 33: 11; 1 Kor. 5: 5). Asa ia sangkap ni Ruhut Parmahanion dohot Paminsangon, i ma laho manogunogu dohot pauliulihon huria i. Dibahen i ganup halak na padalanhonsa naeng manghangoluhon holong ni roha, unang ma songon panguhum sambing ibana dirajumi, alai songon parmahan do tahe na mangaramoti tondi ro di ngolu ni na pinarmahanna (Hes. 3: 20; Mat. 16: 19). Hombar tusi, adong tolu pangalaho siingoton ni huria laho mandalanhon Ruhut Parmahanion dohot Paminsangon tu pangalaosi:
Marhite jamita, poda, tangiang dohot parmahanion do palumbaon halak na naeng mardosa asa dipasiding dosa i huhut dijamothon dirina.  alai na mangurupi jala mangajari do.  angka pangalaosi marhite angka parhalado ni huria niuluhon ni pandita manang wakilna. Ndada holan parhalado disi rajuman na maminsang nasida alai tung sandok huria i do. Dibahen i tama do saluhut nasida manjaga asa unang masa pangalaosion di huria. Ala ni i ingkon saluhut do nasida patut palumbahon na naeng mardosa i. nasida ma dipamanat ia adong sitangkasan manang sipinsangon sian angka dongan na mangalaosi. Ia i ditotophon rapot i, i do putusna. Dung putus panimbangon taringot tu paminsangon sibahenon tu parsala, dipingkiri rapot i ma dalan pasingothon ibana huhut manangianghon ibana. Ai umbahen dipinsang ibana asa saut do ibana patupahon paminsangon ala ni pambahenanna, ndang roharoha ni parhalado na maminsang ibana. Ndang tagamon so unduk rohana, jala mabiar huhut maila ibana, molo dihilala sandok huria i do na maminsang ibana. Ndang jadi ginjang roha ni na maminsang, alai naeng ma mardongan tangiang rapot i padalanhon pinsanging do na mangaramoti hita, umbahen so madabu hita tu dosa.
Sipinsangon ni huria do angka nangalaosi, partohonan manang ruas ni huria, i ma parsongon naung dipaandar di bagian III, IV, V, aUnang ma dipaujung paminsangon i marhite na holan sahali marrapot, alai naeng ma dua tolu hali. Molo maol dihatai, unang tompu, ai dokdok do ulaon manguhumi. Asa taalana umbahen dilaosi ibana patik ni Debata. Jumolo ma begeon hatorangan i sian pangalaosi i sandiri, ndang sian halak na asing.
Naeng do mansai jamot patulushon paminsangion asa tongtong marsaringar tondi parmahanion nang panogunoguon i, ndada naeng patubuhon hansit ni roha, baliksa asa ditundalhon hasalaanna, jala asa lam marsangap Debata siala hamubaon ni rohana i. Nang pe dos sude dosa, ndang adong na metmet dohot na balga, alai marningot tondi parmahanion dohot panogunoguon na adong di Ruhut Parmahanion dohot Paminsangon, nunga porlu adong bahenon tirket ni paminsangon i. Deba dosa pangalaosion nunga tuk pinsangon holan marhite sipasparmahanion, pangajarion dohot panogunoguon ni Ruhut Paminsangon di huria i.
Tongtong do sihobasa. (Hes. 33:11). Ndang jolma sapalsapal/na so marguna, jala ndang songon musu nasida rajumon. Diingot Pandita, Guru, Sintua, Evangelis, Parjamita Ina, Diakones dohot natorop ma manangianghonsa, ai ingkon ingoton do, umbahen dipinsang huria Naeng do mulak parjahat i tinala tahe balian ni huria do ibana rajumon (l Kor. 5:11; 2 Tess. 3:6; Tit. 3:10). Naeng do dipanghilalahon huria i tu parsal. Saleleng adong dope ruas ni huria di bagasan paminsangon, songon utang ma i di na sahuria i. Ndang jadi mansohot nasida mangalului dalan manogunogu na lilu asa mulak tu hasintongan. Taringot tu na hona Ruhut Parmahanion dohot Paminsangon:
Molo parhalado do na mangalaosi i, naeng ma botoon ni Praeses na masa i. Nasa Ruhut Parmahanion dohot Paminsangon na pinadalan ni huria tu sasahalak ruas ni huria, sisuraton do i tu notulen dohot tu buku Parmahanion dohot Paminsangon.
Rade do tongtong huria i manjangkon haroro ni parsala na naeng mulak i, ai marhite i lam moru ma utang ni na sahuria i maradophon Parmahan Na Sumurung i, i ma Tuhan i. Parbue ni tangiang dohot ulaon ni huria do na pinataridahon ni sangkap ni parsala na naeng mulak i, ala naung marpanghorhon i tu diri ni parsala i. Dapothonon ni parsala na naeng mulak i ma pangula ni huria dalan pabotohon sangkapna naeng mulak. Urupan ni pangula ni huria ma ibana laho manurathon pangidoanna i, asa adong siboanon tu rapot ni parhalado na niuluhon ni pandita manang wakilna. Dung denggan ditimbangi rapot pangidoanna i, paboaon ma i muse tu ibana, asa rade ibana umbege hata ni tingting panjangkonon di bagasan parmingguon. Sihobasan ni guru huria dohot pandita ma ulaon panjangkonon i di tongatonga ni huria, di jolo ni Parmahan na Skonon di halak na matemate ne: Boi do jangkonon mulak tu huria halak na hona pinsang naung matemate ne, molo dipatuduhon unduk nang hamubaon ni rohana dung ditangkasi pandita hinasintongna. Jala na boi do pasahaton tu nasida Ulaon na Badia; songon i nang molo monding nasida, boi do antoan ni huria hombar tu panangkasion ni panditana. Taringot tu panjangkonon di parhalado ni huria: Molo hona Ruhut Parmahanion dohot Paminsangon sasahalak; partohonan di huria. alai nunga dipauba rohana jala dijangkon huria i parsitutuon dohot hatauonna, boi do nasida sumuang manjalo dohot mangulahon Tohonanna muse molo so pola mambahen gasip tu huria i.
II. PARTORDINGNA LAHO MANDALANHON RUHUT PARMAHANION DOHOT PAMINSANGON Ala ni i tagan so saut dope mardosa sasahalak, patut do mardalan parmahanion asa unang masa nian na bali manang haruar sian huria i. Ala marsibal. Adong do i dosa na so tinuntun, dosa ala na tarpaksa, dosa ala ni na ginintalan, dosa na tarsor, adong muse dosa naung sinangkapan hian, nang na tinuntun pe. Anggo panghorhon ni dosa manang Dilehon Tuhan Jesus do huaso tu angka siseanna i manesa dohot pahothon dosa ni angka pardosa marguru tu dosanasida be (Mat. 16:19; 18:18; Joh. 20:23). Alai sijangkonon do mulak pardosa tu tongatonga ni Huria marhitehite na papatarhon hasesaan ni dosana di Huria i. Balga do asi ni roha ni Tuhan Jesus manjangkon pardosa na manolsoli rohana; alai laos balga do uhum nang rimas ni Debata dompak halak na jogal roha dohot pangansi. Molo dihaburjuhon Huria i maminsang angka pangalaosi, lam ias ma parsaoran i, gabe denggan pangalahona, tau sitiopon ni angka na so tang dope haporseaonna. Badia ma Huria i nang idaon ni angka parugamo na asing molo dipadao pangalaho ni angka siparsala i. Alai molo dipasombu do, ramun ma Huria ni halak Kristen di roha ni angka parbegu nang parugamo na asing. Asa na ringkot do uhum parhuriaon, ai pangajarion do i mangaramoti dongan, huhut manonggoti parsala di salana dohot manogunogu nasida mulak tu Debata. Sitogutoguon do ruas laho mananda hahuranganna, manang dosana na buni,Ruhut Parmahanion dohot Paminsangon. Boi do hita so dapot ni aturan ni jolma, alai patar do ianggo di jolo ni Debata. Hinorhon ni i naeng ma ganup hita mangoloi Debata, asa unang manghorhon mara di tondinta, di ngolunta, di keluarganta nang di parsaoran masyarakat, ai taboto do ndang hagabusan hita Debata.
a. Panogunoguon/panorangion tu Huria. Porlu do bahenonta panorangion di pangantusion ni lapatan dohot tujuan ni Ruhut Parmahanion dohot Pjawab ni sandok ruas do mangargahon dohot padalanhon Ruhut Parmahanion dohot Paminsangon i. Ingkon dihilala ganup ruas ni Huria do, ia Ruhut Parmahanion dohot Paminsangon i dalan ni Huria i do i mangaramoti, marmahani, papitahon Huria i dohot manogunogu ganup halak tu ngolu na Kristen na marojahan tu Hata ni Debata (2 Tim. 3: 5; Kol.3: 16-17). Denggan do sude ruas ni Huria mangantusi jala umboto Ruhut Parmahanion dohot Paminsangon i marhiteHuria umboto jala mangantusi lapatan ni Patik ni Debata, lumobi pangajarion di angka na naeng manghatindanghon haporseaonna. Ai tung so denggan do madabu pinsangpinsang tu sada ruas ni Huria hape na so diboto do na sala pambahenanna i. Ala ni i patut do:
b. Sijagahononhon Sijagahononhon do: Angka pingkiran dohot sangkap na paholang hita sian Debata dohot sian Hata na Badia i, angka na naeng manirang hita sian Huria dohot angka roha na manegai/mangalo dos ni roha (Rapot) ni huria i. Molo adong pangalaho na masa di masyarakat umum na maralo tu Patik dohot haporseaon ni Huria, manang hagogoon na naeng manuruk tu tongatonga ni Huria, isarana,, pinda ndang mamboan surat parhuriaonna dohot angka na mangulahon tortor hasipelebeguon dohot angka na suman tusi (Epesus 5:1 1). Sisosohononhon do tu natoras ni dakdanak na pasikolahon ianakhonna tu parsikolaan ni parugamo na asing asa dijamothon nasida di sikola i unang gabe lipe (muba) haporseaonna.
c. Sipasingothononhon d. Paminsangion (masa ujian, percobaan, schors) Andorang so pinadalan paminsangion i sipatupaon ma:
Tingtinghononhon ma di Huria. Siramothononhon do di Rapot Parhalado, sotung maposihu uhum i gabe mandele ibana; manang maneanghu gabe langgus rohana. Ala ni i ingkon jamot do panimbangion i. Molo so tarpaujung be, diboan ma hata i tu Rapot/Sinode Ressort.
e. Pabalihon parsala sian Huria Ia uhum tu na so olo tumadinghon pangalaosionna manang dosana, i ma sipabalion sian Huria manang sadia leleng. Lapatanna: ndang taruli be ibana di angka arta ni Debata, ndang jadi marulaon na badia. Molo satahi amanta i dohot inanta i di hasalaan i, ndang dongan Kristen be nasida rajumon, ndang tardidi dakdanakna, ndang lehonon suratsurat hatorangan tu nasida. Ndang haposan, ndang dohot ibana marsoara di parpunguan ni halak Kristen, ndang jaloon guguan Huria sian ibana. Dohonon ni Pandita i ma tu ibana, na so tarbahen sesa dosana. Sitingtingon do di gareja nasa sipabalion (partohonan manang ruas), bahen lumbalumba tu Huria i jala sunggulsunggul, anggiat unang masa be pangalaho sisongon i. Ndang jadi dandoon parsala i songon ruhut harajaon, unang dirimpu halak, tarsesa dosa bahenon ni hepeng. Ndang pola sipaluon giringgiring laho pabalihon pardosa i songon tu na mate. Ala nunga disoadahon halak on be hakristenonna di hata nang di ulaon, nang di pambahenan, jala ndang parduli di pinsangpinsang, etongon ma halak on songon parbegu, pabalion ma nasida sian Huria.
a. Molo ruas do na marsala i, Rapot Parhalado do mambahen paminsangon i tinolopan ni Pandita.
b. Molo partohonan do na marsala i, Rapot ni donganna satohonan do mambahen paminsangon i:
b.1. Tu Sintua, donganna Sintua na sahuria i do manimbangi niuluhon ni Pandita.
b.2. Tu Diakones, donganna Diakones ma manimbangisa niuluhon ni Praeses.
b.3. Tu Guru Huria, angka donganna Guru sa-Distrik niuluhon ni Praeses do mambuat haputusan.
b.4. Tu Parjamita Ina (Bibelvrouw), donganna Bibelvrouw sa-distrik niuluhon ni Praeses do mambuat haputusan.
b.5. Tu Evangelist, donganna Evangelist ma manimbangi niuluhon ni Praesesna.
b.6. Tu Partohonan Pandita songon on ma:
b.6.1. Hasalaan na mardomu tu administrasi, Pucuk Pimpinan ma padalanhon paminsangon i.
b.6.2. Molo hasalaan na mardomu tu tohonan do, Rapot Pandita sa-Distrik na niuluhon ni Praeses niadopan ni Ketua Rapot Pandita do manimbangisa.
b.6.3 Molo na mardomu tu poda haporseaon do, Rapot Pandita Hadomuan ma manimbangi dohot padalanhon paminsangon i.
III. RUMANG NI PANGALAOSION NA MARALO TU PATIK NI DEBATA
Marhite panandaonta di Patik ni Debata di bagasan Buku na Badia i dohot Konfessi ni Hurianta lam nalnal do idaonta angka rumangrumang ni dosa sipasidingon (paheba 2 Musa 20; 5 Musa 5; Mat. 5 – 7).
Na mardebata arta (isara ni: mammonisme, materialisme, konsumerisme, kapitalisme) na maralo tu Hata ni Debata, songon i nang angka rumang ni “parbinotoan” na marojahan tu hasipelebeguon, nang rasialisme, sekularisme, panatisme na maralo tu Hata ni Debata. (parhaporseaon na asing sian HKBP) marjamita di jabuna (asing ala paradaton), mangadati di ari Minggu, parhalado na padalanhon haputusan so tinolopan ni Pandita Ressort manang wakilna, Rapot ni Parhalado manang ruas na manimbil sian aturan/paraturan ni HKBP, na manggaori parmingguan, mangulahon ulaon sakramen sian na so pandita, na paloashon bidat marjamita di huria. Na so manggarar guguan na tama di Huria, na so olo padidihon anakhonna, na manjalo pandidion paduahalihon (baptisan ulang), na manginsahi parminggu dohot na marulaon na badia. Songon i do nang partohonan na sala mangulahon tohonanna. Ganup halak na mangulahon ragam ni na sala i, sitimbangan ni Rapot Parhalado do i.
Na somal manangko, manjalo na tinangko, mamogo hepeng ni halak, na satahi dohot panangko, mangangati, pandobo, panodong, pambongkar, pamorus (sitangko haminjon – pambarobo – sitangko suansuanan).
Manghaliangi ugasan ni dongan, lumobi ugasan niorot tuhe ni parbalohan dohot talutuk. Pangalaosion na gabe gasip di Huria, ingkon tangkas do timbangon ni Rapot Parhalado, ai asingasing be do roha ni pangalaosi i. Tupa do masa pangalaosion i ala ni tois ni rohana, alai adong do i ala tarsor ibana. Ingkon sasoara sandokHuria i dosa na masa.
IV. ANGKA RUMANG NI PANGUNJUNAN NA BOI PAHOLANG NGOLU SIAN HAKRISTENON
Dung ditompa iolma i, didok Ibana ma: “Ndang jadi punjung jolma i; Hubahen ma di ibana sada pangurupina bahen donganna” (1 Musa 2:18). Angkup ni i didok Tuhan Jesus do di Mat. 5:32: :
Ndang hatolopan parsaripeon di ruhut hakristenon : c.1. Di sada halak baoa dohot inana panoroni. c.2. Sahalak baoa dohot ibotona, nang dohot boru ni namboruna tangkas, nang mariboto sian inang na marpariban tangkas. c.3. Na ginoar dua pungga saparihotan, mandok dua baoa na martinodohon mangoli tu dua boruboru na martinodohon.
Tarpatupa do pamasumasuon di gareja tu na maiturun/mangalua molo: f.1. Adong surat sian Pandita, paboa naung jolo sian panangkasion ni Pandita pangaluaon i, paboa na so adong ulaon nasida na maralo tu Huria dohot adat. f.2. Adong surat panolopion sian paranak dohot parboru, manang sian pangamai (wali). f.3. Ditangkasi Pandita i ma sipasupasuon i. Tung sura ndang panolopi natoras manang pangamai (wali) pe, ianggo dung tuk umur ni baoa i nang boruboru i duapulusada taon be, boi do nasida pasupasuon (patudos tu Undang-Undang Perkawinan R.I. No. 1/74).
Molo burju ama manang ina na so satahi dohot donganna saripe naung manimbil i, boi do didion posoposona, boi do manghatindanghon haporseaon ianakhonna, boi do pasupasuon anak manang boruna.
Ingkon tangkas do panghobasion ni Parhalado ni Huria i di parguruan ni angka na naeng manghatindanghon haporseaon. Unang ma so tanak parbinotoan, hatauon dohot pangantusionnasida di Hata ni Debata na tarsurat di Padan na Robi, Padan na Imbaru nang Katekhismus pe. Nunga adong Buku Pedoman tu na naeng manghatindanghon haporseaon di HKBP. I ma dipangke.
Mambahen sira tu batang ni na mate dohot na mangalangkai bangke ni na mate i. Ai nunga ditaluhon Tuhanta hamatean marhite haheheonNa i. Ndang be tagamon biar dohot songgotsonggot sian na mate i.
Sitiroan do ruas ni Huria di tingki na paias kuburan dohot uju ziarah, asa tongtong ingot, na marojahan do hamamatena tu hamatean dohot haheheon ni Kristus, naung manaluhon hamatean ni jolma. Ala ni i unang be masa disi : 2.1. Na martonatona. 2.2. Na marsuap; asing ma molo holan laho paiashon ilu. 2.3. Na mamboan sipanganon hasoloan ni na mate i tagan di ngoluna.
Asa sitiroa, alai ulaon kebudayaan ma i huhut naeng hatindanghononhon, Debata do naung pasahathon pasupasu naung jinalo ni pinompar ni natuatua i tagan di ngoluna, nang marhite pasupasu na pinangidona sian Debata Jahowa tu pangapudian ni angka pomparanna. Holan Debata Jahowa do tahe na tuk pasauthon pasupasu i laho ruar nang laho bongot pe, songon na hinatindanghon ni si Musa i (5 Musa 28:5 – 6). I ma na ingkon torang tarida/tarbege di na masa ulaon i.
Sitiroan do, unang ma sai diharingkothon ruas ni Huria i na pajongjong tugu, ala ndang denggan panghorhonna : 4.1. Tu ngolu haporseaon. 4.2. Tu ngolu ekonomi. 4.3. Tu ngolu parsaoran siala toal. Tumagon ma tapauli tugu na mangolu isara pajongjong parsikolaan, gareja, koperasi sarikat tolong menolong, beasiswa dohot na suman tusi. Alai molo tung ingkon masa ma na pajongjong tugu ala porlu patuduhon hasadaon ni ompu, jumolo ma tarida hasadaon di bagasan Kristus paboahon na rumar do tanoman i ala naung hehe Tuhan jala paheheonNa hita sian na mate. I ma tahe ruhutruhut na umarga di hasadaon ni sude marga, houm dohot bangso pe, songon hasadaon ni pamatang ni Kristus i di portibi on di bagasan HuriaNa i. Ia dibagi pe burukburuk ni na mate, ndada na gabe i pasingkop lungun ni roha. Panghirimon di ari ni Tuhan i do na tarbahen pasingkop lungun na di bagasan rohanta i, di na rap manomunomu hita di ari ni Tuhan i (1 Tes. 4: 13-18).
Haoloan do mangongkal holi molo ala ni : a.1. Kuburan na sega. a.2. Kuburan na nieak ni dalan, manang aek magodang, tanah longsor, parhutaan, pembangunan, industri, na pasadahon simin, na pasadahon saringsaring tu simin na imbaru. a.3. Na pasadahon kuburan ala mate di luat na dao.
Ala boi do ro angka pangunjunan di na pamasa gondang, isara ni na siarsiaran, songon hataridaan ni haporseaon na hurang, gabe sitiroan ni parhalado ni Huria do ganup na pamasa gondang. Ganup gondang naeng ma dimatamatai jala ingkon dipaujung di bagasan tangiang.
Sipamanaton jala sijagahonon do asa unang masa nang na manjujur ari, mamele sombaon, ugasan homitan dohot pasipasi ni hasipelebeguon na asing. d. Hatolopan Huria do gondang di tingki na matean, alai ndang jadi masa disi ondaonda hasipelebeguon, jala ingkon jolo tangkasan ni parhalado taringot tu ruhut ni gondang i.
V. DEBA PANGALAHO SIALOON DOHOT SIPASIDINGON UNANG HASURAHAN
Ia juji i ma meammeam, lalaplalap na pasuda tingki dohot hepeng, na manegai harohaon, rumatangga dohot ulaon. Sipasingoton do nasa na mangulahon juji dohot na manjabuisa. Alai molo so tarpasingot be, pinsangon ma Lam marnipis do haporseaon bahenon ni juji, ala marojahan tu nasib dohot sibaran do halak na mangulahon sisongon i. Sitingtingon do bali sian Huria angka ruas sibunu jolma dung adong tangkas haputusan ni pengadilan jala diparhatutu na binahenna i tu parhalado. Alai diingot Huria i ma huhut manangianghon asa disolsoli parulanna i gabe muba rohana jala unang madabu tu pandelean. Na boi do jaloon nasida mulak tu huria molo dung torang panolsolion dohot hamubaon ni rohana mangihuthon panimbangion ni parhalado nang pe di bagasan hurungan ibana.
Sipasingoton jala sipinsangon do parmabuk dohot parganja, narkotik, morpin dohot angka na suman tusi. Sisosoan do dohot natorasna dohot keluargana laho marmahani dohot mangubatisa. Manghorhon mara na balga do molo masa parmabuhon (1 Tim. 3:3) dohot parganjaon. Torus do angka halak sisongon i gabe hatagian, ormus, ndang boi sonang rohana, ndang diantusi be mulaulaon, ai nunga disegai dirina. Ndang hot be panatapanna, tunduk ma ngoluna tu halilian ni rohana sandiri, boban ra dokdok nama mandondoni rohana jala lupa di uhum hasintongan (Poda 31: 4—6). Sipabalion do ruas naung tangkas tarboto sigadis ganja, narkotik, morpin, dohot angka na suman tusi, dung adong keputusan ni pengadilan negeri.
VI. HAJONGJONGAN MARADOPHON PARUGAMO NA ASING DOHOT HURIA NA MAMULIK DOHOT BIDAT
Ndang jadi lapathononhon hata “kerukunan umat beragama” tu pangantusion “dos do sude ugamo i”. Ai tong do marsihohot hita di haporseaonta, holan di bagasan Jesus jala marhite Ibana haluaon, hasintongan dohot hatutuon i (Ulaon 4: 12; 1 Kor. 3: 11; Joh. 14: 6).
Sitingtinghonon do na so ruas be ianakhon ni Huria na “kawin kontrak” dohot na holan “kawin catatan sipil” dohot boru manang anak sian parugamo na asing, ala ndang pangantoi Huria di parbagasonna i (1 Kor. 7:12-13 + 39). Alai tarjalo do nasida mulak tu Huria dung adong pangidoanna tu parhalado jala dung jolo marguru.
Asa naeng tongtong mangolu di Huria i roha na marmahani, songon tangkas ni pamodaion di angka na olo tu hadaulaton tu Debata, ingkon songon i ma tangkas ni paminsangionHuria i. —l9). —23).
Anda juga akan menyukai: Keluaran 4:10-17 – Allah yang MemampukanMatius 21:23-32 – Jangkon Ma Tuhan JesusUmpama BatakDiproteksi: Katekhismus na Metmet Martin Luther Hata Batak
pargodungan.org Logging In...\tProfile cancel
Last reply was 13 November 2014\tLamsihar P. Pane\tView
Sai lam tu dengganna ma pamikkiran ni hita halak batak, jala sian adong ni RPP-on asa lam tama ngolutta dijoloni Tuhan i mangulahon na tudos tu patik nai,
jala tu hita huria/jemaat di HKBP asa ias ma nian rohatta manjakhon RPP-on
untuk admin: Terimakasih banyak sudah mempublikasikan RPP ini untuk dibaca dan dimengerti serta dilakukan oleh setiap pembaca
*Apakah untuk RPP ini sudah ada dalam bentuk buku, dan dimana saya dapat memilikinya
Balas\tTata Ibadah Minggu HKBP: Sejarah, Teologi & Pemakaiannya »
« Ide Kreatif Dekorasi Natal dengan Papercraft
2\tDesember\t2 Kronika 14:11b
Tolonglah kami ya TUHAN, Allah kami, karena kepada-Mulah kami bersandar!\tLuke 21:34-38\tMika 5:1-5a\thttp://pargodungan.org
Baca JugaAlkitab Portabel untuk FlashDisk Kamu!Software EasySlides Pengganti EasyWorshipRahasia Cara Menampilkan Ayat Harian Almanak ke Handphone atau Tablet Android Secara OtomatisAplikasi Kristen Gratis untuk Android AndaDiproteksi: Software Agenda HKBP DigitalDaftar Email Anda\tDaftar Email Anda untuk Langganan Artikel TerbaruAlamat Email Anda:Dikirim oleh Google FeedBurner
Kantor Pusat HKBPSERUAN HARI HIV AIDS 2015 1 Desember 2015MENTERI YOHANA YEMBISE : PEREMPUAN HKBP SEBAGAI ASET YANG LUAR BIASA DAN MENJADI “AGENT OF CHANGE” 30 November 2015KETUM PGI SEBUT TAHUN PEREMPUAN SEBAGAI TEROBOSAN PERJALANAN SEJARAH GEREJA 30 November 201512000 JEMAAT DAN MENTERI PEMBERDAYAAN PEREMPUAN RI HADIRI IBADAH RAYA PESTA PUNCAK TAHUN PEREMPUAN HKBP 30 November 2015YOHANA YEMBISE: TAHUN PEREMPUAN INI MERUPAKAN PERADABAN BARU YANG JUGA REVOLUSI MENTAL 29 November 2015
· ping fast my blog, website, or RSS feed for Free
TATA CARA DAN URUTAN SISTEM PERNIKAHAN ADAT BATAK | MILIST BATAK GAUL & BG-CHAT at yahoogroups dot com
3. Borhat ma paranak dohot rombonganna di ari naung ditontuhon tu huta ni parboru (marhusip/manang marhata sinamot) dohot sude siulaon namardomu tu parbogasan ni anak dohot boru. Dihatai ma disi :
a. Rumang ni ulaon, dialap jual (ulaon di huta ni parboru) manag ditaruhhon jual (ulaon dihuta ni paranak).
b. Godang ni sinamot.
c. Godang ni ulos herbang.
b. Matonggo raja dohot mariaraja
c. Manjou dohot manggokhon angka tutur
d. Pesta marunjuk
e. Ulaon sadari; maningkir tangga dohot paulak une.
B. PATUAHON PANGKATAION DOHOT MARHUSIP
Dijabu ni parboru dipatupa ulaon na patuahon paghataion dohot marhusip. Paranak rap dohot angka dongan tubuna dohot boruna borhat tu huta ni parboru. Parboru dohot dongan tubuna, boruna dohot dongan sahuta manjangkon haroroni paranak.
Paranak pasahathon boan-boan nasida tu parboru ima sipanganon indahan na las dohot juhut pinahan lobu lengkap dohot namargoar tudu-tudu ni sipanganon. Parboru pasahat dengke si simudur-udur tu paranak.
Tangiang laho marsipanganon sian paranak, sidung marsipanganon parboru manungkun taringot tu tudu-tudu ni sipanganon binoan ni paranak. Jala dialusi parhata sian paranak ma,
“Mauliate ma rajanami di sungkun-sungkun muna i. Ia tudu-tudu ni sipanganon nahupasahat hami tu rajai, surung-surung muna doi raja nami (parboru).”
Ndang marbagi jambar di tingki I, alai dung selesai sude pangkataion paranak mulak tu hutana, parboru mambagi tudu-tudu ni sipanganon I tu dongan tubuna, boru dohot dongan sahuta. Di tingki laho mulak paranak, parboru pasahat jual ni paranak marisi boras dohot dengke.
Raja parhata ni parboru manungkun sangkap haroroni paranak, jala dialusi raja parhatani paranak sungkun2 ni parboru, ima na laho patuahon angka pangkataion, ala naung masiunduhan hata/masihaholongan angka naposo (anak dohot boru).
Raja parhata ni parboru marsuru sian boru ni nasida laho patangkashon tu nanaeng si boru muli manang naung tutu alu-alu ni anak pangaririti tu natorasna, molo dung dipaboa naung tutu, jala tingkos naung masiunduhan hata nasida laho mardongan saripe jala masihaholongan, digabehon parboru ma na patuahon pangkataioni.
Noot : Raja parhata ima namanguluhon pangkataion di sada ulaon sian namamulai sahat tu namangujungi. Paidua ni hasuhuton do nagabe raja parhata.
Dung selesai na patua hata, diudutima dohot na mangarangrangi siulaon namangihut dodok ma I marhusip. Di tingki namarhusip ma dirangrangi rumang ni siulaon ima :
1. Ise namanghasuhuthon ulaon I, paranak manangparboru.
Molo parboru do namanghasuhuthon ulaon, didokmai dialap jual.
Molo paranak do namanghasuhuthon didokma I ditaruhon jual.
2. Godang ni sinamot.
3. Suhi ni ampang na opat ni parboru, todoan dohot panandaion, sileanon ni paranak doi tangkas.
4. Godang ni ulos herbang.
5. Pinggan Panganan tu parboru, suang songoni ulos tinonun sadari tu paranak, dihatai mai asa sinangkohi tanggaa ni balatuk nabe (masipatupa tu horong na be).
6. Martumpol : dituntuhon hari/tanggal, tingki, inganan.
7. Pamasu-masuon : ditontuhon hari/tanggal, tingki, inganan dohot tempat.
9. Godang ni undangan.
10. Olop-olop (hepeng) : Sian paranak dohot parboru.
11. Ulaon sadari : Maningkir tangga dohot paulak une.
12. Marhata si gabe-gabe : Parboru.
13. Mangampu : Paranak.
Dung rimpun sude rumang ni ulaoni dihatai, ditutup ma dohot tangiang, andorang so ditutup, dijou ma calon panganten asa rap martangiang. Dung selesai martangiang, calon penganten manjalang situan natorop.
Ditingki na marhusip nunga ditontuhon ari partumpolon (arina, tingki, tempat dohot gereja ).
Di ari partumpoloni, pihak paranak dohot pihak parboru dohot sude naniontang ni na dua hasuhuton borhat tu gareja mangadopi ulaon partumpoloni.
Paranak dohot anak mangoli borhat tu huta ni parboru asa rap nasida tu gereja. Dung dapot waktu partumpolon dimulai ma acara partumpolon na niuluhon ni pandita/guru huria manang sintua.
Dung selesai acara partumpoloni, parhalado ni huria mangalehon kesempatan tu paranak dohot parboru mandok hata huhuasi :
1. Mandok mauliate tu pandita/guru huria manang sintua dohot tu sude tondong namangadopi ulaon partumpoloni.
2. Mangido asa rap udur tu jabu ni hasuhuton, laho ulaon tonggo raja manang ria raja.
Dung sidung mandok hata huhuasi, parhalado ni huria mangalehon kesempatan tu na hadir mangadopi partumpoloni, laho manjalang calon penganten berdua. Selesai marsijalangan, marpungu ma diaula Gereja naung ni tontuhon ni parboru, laho mangan lampet minum kopi.
E. MARHARA SINAMOT
Dihuta ni parboru do ulaon na marhata sinamot. Diulaon marhata sinamot nungnga marpungu disi na ni undang ni paranak dohot parboru ima; dongan tubu, boru, bere/ibebere, dongan sahuta pariban, ale-ale songoni nang hula-hula dohot tulang.
Dung renta hundul sude na niundangi, manungkun ma rajani parhata ni parboru tu raja ni paranak manang naung rade nasida, acara di mulai. Raja parhata ni paranak mangalusi, nungnga mangarade hami rajanami, nungnga boi tamulai.
F. URUTAN NI SIULAON
1. Paranak pasahat tudu-tudu ni sipanganon tu parboru, huhut dihatahon hata ni tudu-tudu ni sipanganon. Parboru pasahat dengke simudur-mudur tu paranak, huhut dihatahon.
2. Tangiang marsipanganon sian paranak.
Dung sidung martangiang marsipanganon, paranaK mangkatahon huhuasi ni sipanganon :
Sititi ma si hompa golang-golang pangarahutna
Otik so sadia sipanganon nahupatupa hami
Sai godang ma pinasuna (marjomuk ma hita).
3. Ditingki mangan, paranak pasahat sulang-sulang tu parboru, huhut dihataon :
Husulang ma rajai, manumpak ma tondina, manuai ma sahalana, tu gabena ma hami ianakkonna.
4. Suhut paranak dohot suhut parboru mandapothon sude naniontangna huhut dihatahon :
Butong hamu amang, inang.
5. Paranak dohot parboru mambagi jambar juhut i tu ganup horong ni nasida be, dung dibagi 2 (dua) tudu-tudu ni sipanganoni (asing ni ihur-ihur himpal doi tu parboru, ima ulakni tandok).
romulus pohan says:
BERITAKU: Solidaritas Batak tu Aiptu Labora Sitorus
Pdt Bernard TP Siagian, MTh.
(Soara ni naposo ni Debata sian Tano Papua)
Nunga sar barita ni Amanta Aiptu Labora Sitorus di bangsonta Indonesia, gariada tahe sahat tu desa na ualu di liat portibi on. Ianggo pandok ni na torop nunga gabe Kasus Nasional manang mendunia, ala nunga ditayangkan jala dihatai angka tokoh pengamat angka na pistar. Hape sahalak na metmet jala na sederhana do ibana martimbangkon baritana i. Alai sahalak na dihaholongi dongan dohot masyarakat na humaliang do ibana. Serep do rohana dompak angka na ro mangido pangurupion, jala buas marsilehonlehon mangurupi dongan.
Alai sipata songon i do na masa di hajolmaon. Sai adong do dongan na so apala dongan ala ni hamajuon ni donganna, lumobi ma i di sadasada organisasi manang institusi. Ndang sai tarbahen tutu manubut roha ni sude halak, lumobi molo parpangkat naung timbo. Songon i ma na masa tu Amanta Sitorus on.
Nang pe torop “alona” di Kota Sorong angka pengusaha “sipitpit” panonggor (i ma na digoari “Kompi A”: A Liong, A Seng, A Cai, dlna.), alai ndang pola talu ibana maralohon nasida di bisnis naung pinungkana marpulu taon na salpu. Adong ma sahalak na targoar Marthen Reno (pensiunan Polisi pangkat Kompol), keturunan Cina na marbisnis hau ilegal tu Cina, niurupan ni angka Anggota DPR Pusat (isara ni Amanta Robert Kardinal, dna).
Alai ndang taralo nasida Amanta Sitorus on, ala solhot jala rosu do parsaoran nang rohana tu angka halak Papua (pribumi) na di luat i. Ai gabe songon Ama manang aleale do ibana tu angka halak i. Jala pos do roha nasida di godang angka na ringkot sipangidoan tu Amanta i. Gariada tahe, nang di angka tano nampuna ni angka Kepala Suku, sai tu Amanta Sitorus i do diparlehon nasida tuhoron ni Amanta i. Songon i nang dohot angka hau na sian angka Tano Adat, sai dipantaruhon do tu Amanta i.
Sandok, sude do usaha na pinungka jala pinadalan ni Amanta Sitorus i ndang adong na so marijin. Singkop do sude angka Ijin Usaha ni Perusahaanna. Sai dijujui angka Bupati dohot Walikota do asa tu Amanta Sitorus dipasahat ia adong angka proyek siulaon. Godang do nasida nang angka program ni Pamarenta diurupi Amanta Sitorus i, na sipata tarlambat manang hurang ris parsagi ni “raskin” tu masyarakat. Sai rade do Amanta Sitorus pajolohon nasa na tarbahensa.
Sian laon-laon ni ari, lam godang jala martimburak ma huroha persaingan bisnis di luat Sorong naung lam tu majuna, lumobi mardomu tu luat Raja Ampat naung lam buka gabe objek Wisata Dunia. Lam jut ma ra roha ni angka par-“Kompi A” i, siala na so tarbahen nasida memonopoli pasar di luat i. Maol ma ra di nasida par-“Kompi A” i marnampunahon lahan di lokasi na strategis laho pajongjong angka aset songon insfrastruktur di angka usaha Wisata. Ndang na dihalomohon Amanta Sitorus i na masa si songon i. Alai ndang olo angka halak Papua i mangalehon tanona be asing ni tu Amanta Sitorus.
Sian i do gabe marangkal ma tutu nasida. Dipangke nasida ma hagogoon parhuaso sian bagasan institusina laho pasohon usaha ni Amanta Sitorus i. Jala ra sahat tu na pamatehonsa, ala godang do diboto Amanta Sitorus angka “permainan” par-Kompi A mar-Sertifikat palsu.
Amanta Wakapolda ma dipangke nasida. Dipatangkuphon ma Amanta Sitorus marhite kerjasama dohot Bareskrim Mabes Polri. I ma naung tarbarita di angka media Nasional, na mambahen i gabe Kasus Nasional. Ai sugarina holan dalam lingkup Sorong manang Papua i, ra ndang pola balga gabe barita Nasional songon naung masa on.
Hape dung ditangani Mabespolri kasus ni Amanta Sitorus i, ndang barani pulut be nasida mangudutisa, ala lengkap do sude Surat Ijin ni angka usahana. Ndang tutu adong ilegal Logging dohot ilegal BBM songon na dihatahon hian. Gabe dipaulak Mabes ma tu Polda Papua, asa di Polda ma Amanta Sitorus i ditahan. Direkayasa ma muse tuduhan tu pencucian uang. Asa songon na toho, dipapungupungu ma bilangan ni hepeng na di rekeningna, pola didok mar-1,5 Triliun.
Ndang ditahan ibana di Polres Sorong, ra ala mabiar didemo masyarakat, so tung diroro maon tu Mapolres. Nang pe songon i, sai ro do tutu angka na sian Sorong manjumpangi Amanta Sitorus tu Polda mardongan iluilu paboa holsoholso nasida naung gabe pengangguran ala ditutup sude angka perusahaan ni Amanta Sitorus i songon dalan ni ngolungolu nasida.
Nuaeng pe nunga adong tarbege baritana, naeng ro nama angka par-Sorong tu Jayapura laho demo tu Polda asa paluahon Amanta Sitorus. Mardomu tusi, siala ni na so dapot ni Polda dope pelanggaran hukum ni Amanta Sitorus, gabe dilululului ma muse angka dia na boi gabe tuduhan na asing laho manggojaphon torus ditahan disi. Nuaeng dung naeng marujung nama tingki status tahanan Kejaksaan di ari 17 Juli on, dipasahat Polda ma pangidoan tu Pengadilan laho paganjanghon 2 bulan nari masa penahanan tu Amanta Sitorus.
On do na mambahen mansai dokdok situtu diarsakhon roha ni Amanta Sitorus i. Sai dijugulhon Amanta Wakapolda i do huroha, pola ingkon pamateonna sahat tu na agoan hosa maon Amanta Sitorus. Alai dia ma dohonon. Bangkona do i, molo dung sapala marsala sada na sangap, pola do huroha ingkon agohononna hosa ni na metmet i. Tudos songon na binahen ni si Ahab tu si Nabot, dohot si Daud tu si Uria na di Padan Na Robi i.
Tangkas do pandok ni Amanta Sitorus, ndang na adong sangkap ni rohana laho mangalo manang na naeng pailahon Pimpinan dohot institusina. Ai dihangoluhon do tangkas loyalitas tu Pimpinan. I do umbahen asa ndang adong pola na salelengna on angka Pimpinan na mangorai ibana padalanhon usahana naung marpulu taon, jala diboto sude angka Pimpinanna do i.
Ndang dapot rohana boasa songon i posana pambahen ni Amanta Waterpao i tu ibana. So tung maon naeng pamateon ni Jenderal i ibana na metmet on, asa laos auphononna bangkena tu laut. On do biar ni rohana nuaeng. “Atik naung rintik do Jenderal i,” ninna rohana. “Ai aha ma salangku?” Sai ninna do.
“Aut na didok nian, ‘Satonga ma di au artam i!’” ninna ibana di rohana mandok Jenderal i, “na lehononku do!” Ninna ma muse, “Ai laos so huboto dia na sala na hubahen? Gabe rintik nama au mamingkiri on sude. Hape iba, parpangkat na oto do didok rohangku, songon sahalak Sersan, na tangkas ingkon marsiajar hasintongan dohot uhum sian angka Pimpinan nian. Lumobi naung marpangkat Bintang, angka Profesor nama i di rohangku. Alai boasa ma songon on dibahen tu au? Ai na so ianakhonna do au diauhon roha ni Pimpinanku angka na di ginjang an?” Songon i ma angka hatahata ni Amanta Sitorus, sai margudongpong di bagasan rohana sandiri.
Sian on do ra na naeng huuji mandok sian hadirionku songon Pandita ni HKBP au di Tano Papua, na gok intrik politik dohot ragam ni angka hamaolon “krisis kemanusiaan”. Ndang na sarupa halak Batak songon angka pendatang sian suku dohot bangso na asing sian desa na ualu marrongoman ro manggohi Tano Papua on. I do nang na sai huondolhon tu angka halak Batak di jamitangku di gareja nang di angka parpunguan Batak. Ai halak Batak, angka bangso naung tarpasupasu do hita na ro tu angka luat parserahan songon nang na tu luat Papua.
Pinaborhat ni angka tangiang ni natuatuanta be do hita sian bona pasogit, dohot Barita Nauli naung taguruhon sian angka naposo ni Debata di gareja, asa gabe pasupasu manang tu dia hita ditongos Tuhan Jesus. Tu Papua on pe, na laho manghophop dohot mangajari bangso Papua, haha-anggi dongan sahaporseaonta, na tongon di bagasan haotoon i dope hita disuru Tuhan Jesus. Ndada na mangalului pandaraman sambing hita halak Batak, laho mambuat hamoraon ni Tano Papua hita, gabe songon angka panangko.
Molo angka bangso na asingna i, angka panangko do nasida tutu, jala siago tondi, na marsangkap naeng manggojaphon Papua gabe pangusean mudar dohot pamunuon. Gok do tutu angka sahit dohot parungkilon na martimburak dibahen nasida lam di tingki parpudi on, na mambahen sahitsahit dohot hamatean, marhite firus HIV/Aids songon i nang “penculikan” anak diboan laho “cuci otak” tu angka pesantren na di Pulo Jawa. Songon i tong nasida partigatiga na mangarajai ekonomi (pasar).
Songon Pandita ni HKBP au, naung leleng huparsinta hian laho mangula di luat Papua, dunghon ni naung hudalani na jolo di taon 1988, uju mahasiswa STT Jakarta dope au, nunga huida jala huhilala pardangolan ni Tano Papua lumobi siala ni hasilomon (Arabisasi) i.
Nuaeng dung gabe Pandita Ressort Papua au mamungka ari 18 Nopember 2012 i, naeng do hupaandar angka na tau sihobasan ni HKBP lumobi angka na marpardomuan tu parngoluon ni halak Batak na di luat Papua. Suang songon i nang angka na tau manghehei parngoluon ni halak Papua pe. Naeng do botoon ni sude bangso Batak, bangso na tarpasupasu do halak Batak dunghon ni “Apostel” Nommensen. Khusus tu Tano Papua, na ditongos Tuhan Jesus do angka halak Batak bahen aleale ni halak Papua na tau paluahon Tano Papua sian haholomon dohot hapogoson.
Songon halak Batak, “aset” ni HKBP do nang Amanta Labora Sitorus, naung tarpasupasu jala na burju mangalehon artana laho manumpahi pangkobasion nang hajongjongan ni HKBP di Tano Papua, khususna di Sorong. Ai nunga disangkapi nasida hian rap dohot angka halak Batak ruas ni HKBP na di Sorong, laho pajongjonghon gareja di sada lahan na strategis na naeng pelehononna tu Tuhan i, asa saut jongjong gareja HKBP di Sorong. Didok nasida do, las ni roha sambing, sai hira na manjalo pasupasu na mansai balga do ibana molo dijalo HKBP silehonlehonna tu huria i.
On do na hupasahat tu Amang, songon sahalak Batak, natuatua naung dipasupasuhon Tuhan posisi jabatan na timbo nang parsaoran na umbidang di institusi Kepolisian hian. Anggiat tung adong solusi dohot pangurupion laho paluahon Amanta Sitorus i so pola manegai tu angka tatanan hukum nang citra Kepolisian manang oknum Pimpinanna, marhite angka pendekatan pribadi manang keluarga. Asa tung mardame sonang ma hita di luat Papua naung gabe Tano Kanaan di halak Batak. Asa tung gabe pasupasu ma hita Batak tu pangisi ni luat i, angka dongan sahaporseaon i.
Jayapura, 8 Juli 2013
Soara hadameon sian Tano Papua:
(Pandita HKBP Ressort Papua)
S a k k o t a n – Amani Partogi
← Ck..ck…ck…Nadine ‘Keseleo’ Sebut Wasior Ada di Sumatera
Anggota Dewan →
S a k k o t a n
Posted on 26 Oktober, 2010 by Hendry Lumban Gaol
Sakkotan: Tempat Jemuran Kain
Tung mansai las do rohani si Tio, ala boi do hape ibana manorushon parsikkolaann tu sikkola atas. Sian na menek nga marsitta-sitta ikkon sikkola satibbona. Alai molo di ingot natua-tuana, ra, holan diangan-anganna do sitta-sitta na i. Takkas do diboto ibana naso tuk gogo ni amana pasikkolahossa. Ido na hinalassonna.
Nangpe ikkon di jabu ni sisolhot na olo pasikkolahon ibana i, manang na piga taon tujolo, dihalashon do asalma sikkola. Tutu ma nian, dang masa marsimulak tu jabu ni inongna ganup bulan,–songon namasa di ula parsikkola hatiha i–. Ia hutana atttar holang do Pakkat, pola do olat ni ualu jom mardalan. Ai so masa motor, jala dang ditanda halak dope listirik di hutana.
Lampu togok, ia so i lampu sitarongkeng i dope masa. Naginoaran tipi, dang hea diida nasida i, alai hea do tarbege tu nasida na saluat ima na adong ninna jolma na metmet boi masuk tu poti-poti jala boi muse makkatai nang marende. Anggo diroha nasida tung na so masa do i, bah molo jolma, jolma ma, jolma beguaha ma i molo boi masuk tu poti-poti i. Jolma beguattuk na ma ra i, ido anggo pamotoan nasida.
Dibotari na, rambon-rambon manuk, sahat si Tio tu jabu ni AmanJatikkos, di Pakkat. Tutu, tardok do namora natinopotna on, adong tipi jala nga marlistirik jabu i. Olat ni i, nga tardok namora.
Longan situtu si Tio holan dibereng tipi ni parjabu i, “Bah tutu….nion do hape nanidok ni jolma na dihutaan, boi masuk jolma tu poti-poti, nunga porsea be ahu ala nunga hu ida”. Ninna dibagas rohana.
“Ai molo haluar nasida sian bagasan poti on, dia ma ulaning dalanna, jala boha do naeng, met-met ni jolma”, sai ima dirohani si Tio sahat tu namodom. Dang marnapit-pit be simalolongna holan mamikkiri namasa na baru ni idana i.
Dimanogot nai, ro ma nantulangna,–NanJatikkos– manjouhon. Didok “Tio…jomurhon jo bere akka baju-baju i, asa hatop mahiang”
Hatop do diolohon si Tio, jala di hindat ibana ma ebber panussian on tu jolo ni jabu i.
Tarngongong ibana, dibereng tu ginjang. Di ranap tu hambirang – siamun, tu hombar jabu dang adong jolma, lao sukkunonna.
“Bah…tibbo ni sakkotan, ai jolma beguaha nama parhuta on, songoni tibbo ni sakkotan” ninna ibana dibagas rohana.
“Boha do baenon manjomurhon akka abit on? ikkon adong nama jukkit-jukkit” ninna ibana muse dibagas rohana. Jala sai dilului ma dalan laho manjomurhon baju-baju on. Nunga tung leleng ibana namarpikkir on. Disukkun ma tu jabu, tu nantulangna
“Nantulang….dang hajomurhon au baju on, tok tibbo-tibbo hian sakkotanna, ai ikkon martangga do au….”
“Bereng ma neh, Nantulang, tibbo ni sakkotaan……” ninna si Tion patuduhon sakkotan nanidokna i
“Ai dang sakkotan i Tio, dang tusi jomurhononmu, tiang ni listrik do i…nga tok jim ho dah….”. Mekkel NanJatikkos. Hape tian ni listrik si tolu kabel do dipatuduhon.
Pos ini dipublikasikan di True Story. Tandai permalink.
One thought on “S a k k o t a n”
24 Februari, 2011 pukul 6:22 pm\t Balas
nga songon na huboto on i tulang, baru ro ibana sian huta na songon na dicarita ni tulang i, dibereng ma tiang listrik dohot tiang telepon, gabe didokma,
Ue…bea, timbo-timbo ma jomuran di huta muna on..???
JUARABAGAS (uluan) HAPOSAN DI DEBATA – Parjumpanganta
JUARABAGAS (uluan) HAPOSAN DI DEBATA
10 Februari 2010 10 Februari 2010 Parjumpanganta
2 Musa 18:17-23
1.\tMansai ampit do turpuk epistel on tu ombas taon hajuarabagason di tonga ni panghobasion ni hurianta HKBP. Ai dipatorang do di turpuk on songon dia si Musa uluan manang songon sahalak juarabagas maradophon bangso ni Debata dung ditangihon ibana hata ni simatuana doli si Jetro.
2.\tJetro ima simatua doli ni si Musa, sahalak malim di Midian. Si Musa muli tu boru ni si Jetro na margoar Zippora (2:21). Na porsea tu Debata do si Jetro on. Tarida do sian panjaloonna jala panghatindanghononna taringot tu habalgaon ni Debata paruarhon bangso Israel sian Misir dohot si Musa. Dipatuduhon do i marhite na hehe pasahathon peleanna tu Debata (18:12), dung dipuji ibana Debata: ‘…tumongam hape Jahowa sian nasa angka debata…(18:11).
3.\tSongon sahalak juarabagas (uluan) si Musa, di sada tingki borhat do ibana mandapothon bangso i, laho pasahathon uhum. Somal do on diulahon ibana i sian mamungka manogotna i sahat tu botarina. Hundul do sahalak ni si Musa manguhumi bangso i. Ro di hata na balga nang hata na metmet manang di angka parsualan na balga nang na metmet tu ibana do dipasahat bangso i asa dipatupa uhum, dipatihi jala dipodai dohot hata ni Debata. Ndang adong mandongani ibana, sandok tu ibana ma ampe na sa ulaon i.
4.\tDimatamatahon si Jetro do pangalaho na ni ulahon ni si Musa on, gabe didok ma: “Boasa sasada ho hundul, jala sandok bangso i jongjong di jolomu sian manogot ro di botari? Ndang denggan na binahenmi! (18:14,17). Asa bolas dohononta, pamodaion ni si Jetro di turpuk on tu si Musa ima na borhat sian holong, sian haporseaon tu Jahowa, dohot sian hajongjonganna songon natoras do mamodai ianakhonna asa tongtong mardalan di lomo ni roha ni Debata.
5.\tSongon sahalak Malim si Jetro diatusi do ruhutruhut ni panghobasion di bagas joro. Asa impola ni pamodaion i ima: asa dipatupa parsagi ni ulaon na denggan hombar tu balga dohot bidang ni ulaon sihobasan. Rumang ni parsagi ulaon na nidok ni si Jetro ima: Marsasaribu, marsasaratus, marlimapululimapulu, jala marsasampulu. Atur do parsagina hombar tu torop dohot balga ni ulaon. Alai tongtong do dipajamothon pangalaho ni ulaon i. Molo hata/parsualan na maol do pasahatonna ma i tu si Musa. Alai molo hata na metmet/parsualan na metmet do, bolas ma dipasahat tu angka juarabagas/uluan marsasaribu, marsasaratus, marlimapululimapulu, jala marsasampulu.
6.\tDipamanat si Jetro do ndang denggan molo holan sahalak mangulahon sude ulaon. Dumenggan do molo sude mulaulaon hombar tu parbahir ni ulaon na sahat tu ibana. Jala ingkon haposan do ibana di nasa ulaon na sahat tu ibana. Ringgas mulaulaon. Asa dapot pangalaho si songon i, dipajamothon si Jetro si Musa di pangalaho na naeng jumpang di angka na naeng gabe juarabagas/uluan mangurupi ibana, ima:
–\tBaoa angka na marsihohot marroha jala angka na manghabiari Debata.
–\tBaoa parroha na sintong jala angka na manghagigihon pangomoan na so turut.
7.\tMarhite pangalaho on gabe dapot ma angka juarabagas na tang. Lapatanna: magodang di roha na pantas dohot hapolinon ni haporseaon. Asa, ndada utokutok na pinatujolo. Jala, ndang sae jala ndang denggan molo holan utokhutok pangasahononhon. Songon ima sahalak juara bagas haposan. Molo taida aha do sangkap ni parsagi ni ulaon i? Parsagi ni ulaon na atur patauhon nasida padimundimun hajongjongan ni bangso i na lam tu toguna jala lam tu risna di panghobasion.
8.\tSude do parhalado dohot ruas ni huria gabe juarabagas di adopan ni Debata. Songon juarabagas haposan, tarjou do huria patupahon songon pinatupa ni si Musa. Marsagi di angka ulaon na ronsot jala na balga di tongatonga ni huria, patauhon huria i bolas mangulahon saluhut ulaon panghobasion dohot denggan. Ndang ombas na be huria pagukgukhon ulaon panghobasion tu sasahalak alai boha do boi rap marhobas, marsiadu patupahon ulaon na denggan. Impolana ima pambohalion/pemberdayaan. Hombar tu AP 2002, sude do hita parhalado, ima parhalado partohonan dohot na so partohonan. Siala sude do parhalado ingkon sude do hobas tu nasa ulaon di tongatonga ni huria hombar tu parsagina naung ni aturhon. Ndang denggan molo parhalado partohonan so pasiat ruas manghobasi huria. Sabalikna ndang denggan molo ruas ni huria mandok: Ndang ulaonnami i, ulaon ni sintua do i manang ulaon ni Pandita do i, manang ulaon ni parhalado do i. Dohononta ma: Ulaonta sude do i, siala sude do hita juarabagas di Debata (pat. 1 Kort. 4:1-2).
9.\tAlai, unang ala ni ringgasna gabe dohot ulaon ni donganna pe diula. Lapatanna, ulaon ni dongan do i, alai sai i diula, hape ia ulaonna so diulahon. Boi do i gabe hasosogo jala sikhammabarbar di sada punguan/huria. Asa unang songon umpama ni halak hita na mandok:
Manortori do pidong silogologo
Alai ditortori do naso asarna
Jotjot do gabe halak hasosogo
Na marnortori na so gondang na
Alan ii, ingkon jumolo do gabe haposan hita di angka ulaon na sahat tu hita, ipe asa taida dia ma angka ulaon na so singkop dope. Laos on do na ginoaranna masiurupan.
10.\tAntong songon juarabagas di Debata naeng ma ingkon tahangoluhon parange:
–\tangka na marsihohot marroha,
–\tangka na mangkabiari Debata,
–\tbaoa parroha na sintong,
–\tangka na mangkagigihon pangomoan na so turut.
Molo jumpang do on di tongtonganta, lam togu do hajongjonganta songon huria molo dapot parsagi ni ulaon na lam tu rentana. Amen!
Previous Article Ringkasan Khotbah Minggu
Next Article JAGA MA ROHAM
GOTONG ROYONG BATAK TOBA – TanoBatak
GOTONG ROYONG BATAK TOBA
Raja Bilher Marpaung
2.\tMARSIADOP ARI
3.\tMANALUP/MANOSOI /MARSIURUP-URUPAN
Marsiulaon dongan tubu pature bagasna, ro do dongan tubu manumpahi gogo, boru mamboan angka sipanganon/dohot do angka hula-hula. Jala molo adong hauna, molo dipangido na pajongjong bagas i, dalehon do rumang tu haporluan na.
Molo masa ni ulaon, ditumpahi angka natorop do raja diulaonna i, manggotil, mambuat eme/panen, alai tu angka raja na hot di ruhut do i, ima raja jungjungan, ai maila do halak batak molo hatinggalan ulaon ni raja.
Suang songon i do nang tingki adong ina tubuan posoposo dohot angka na marsitaonon uju di gogotan ulaonna, tarsongon marsuan manang manggotil (panen). Ditumpak natorop do gogona tu ulaonna i nang so apala dipangido. Ai adong do pangkirimon di nasida be molo tung masa tu nasida na ingkon manjalo tumpak gogo sian donganna.
Di sada huta adong ama dohot doli-doli, marsidop ari do nasida di masa ni ulaon manggotil dohot mangombak.
Molo adong ari-ari ni sahalak tu donganna 2 ari gararon ni na manjalo tong 2 ari alai dung sidung angka ari-ari tu ari-ari masigararan, adong hauma ni donganna hatinggalan, ditumpakhon natorop i do gogona sadari be alai numpahinama goar ni i laos songon i do angka ina dohot namarbaju di angka ulaon di suanon dohot di baboan.
Molo hata marsiurup-urupan adong do i sian angka na hinataan di ginjang on
Lapatan, adong saripe (sakeluarga) 4 anakna 3 boruna naung tang mangula siulaon.
Adong saripena i holan 2 do anakna 1 boruna.
Magula ma masida di angka naringkot, dos do roha ni nasida. Rap mangula do nasida ndang ala tolu anakhon ni si B gabe tolu anakhon di Si A. Dos do roha ni nasida, ai naroa do di halak Batak Toba najolo i “naganjang suhat-suhat ni najempek” ai haurahon bolon do i di nasida. Najempek do suhatsuhat ni naganjang
Molo pajongjong jabu sada ripe di angka parngoluan ni angka ompu na parjolo i ndang songon sinuaeng on rade angka bahan-bahan na porlu. Sude do angka sisolhot ro mangurupi sian gogo dohot ula-ula. Holan mangan do sipata nasida dilehon. Angka gogo na nilehonna pajongjong jabu i ma na nidokna mangarumpa.
April 17, 2007 tanobatak
One thought on “GOTONG ROYONG BATAK TOBA”
simon sinaga berkata:
marsiruppa juga untuk pekerjaan lainnya. Sekarang masyarakat batakk sudah mulai kehil;angan jati diri kegotongroyongan.. Aek godang tu aek laut dos ni roha do sibahen nasaut
Surat dohot Tona Tu Raja Salman – Batak Indonesia
2017-03-11 2019-04-19 Redaksi BatakIndonesia.com
JAKARTA, BatakIndonesia.com — Horas ma di hamu Amang Raja Salman, Raja Naro sian Arab Saudi.
Tung mansai las situtudo roha nami di haroroni Rajai tu huta nami on.. tarlobi hubege hami naeng urupon ni Rajai pamarento nami dohot investasi mar triliun triliun..
Sai anggiat ma tutu sonang soharibo-riboan Rajai mangebati luat namion. Jala tamba pansarian dohot passamotan ni Raja i. Molo tung sanga tikki.. unang holan tu Bali ro Rajai… adong dope hutanami Balige ima sada luat na tung mancai uli
Rade do hami manomu nomu raja i.. alai unang lupa asa dekdekkon nanggo pala sadia tu hutanami i asa anggiat boi mangurupi pamarento satempat laho membangun insfrastruktur tarlobi tu luat na adong di huta bagasan na adong di Tapanuli.
Godang so sadia pe..las do rohanami manjalo asal ias rohani Raja i mangalehon.
Amang Raja dohot di sude Rombongan.
Holan sada do pangidoan nami tu raja i..
Molo mulak Raja i tu Arab Saudi.. hutongos hami ma asa boan hamu mulak ima amanta si Riziq tu hutana. Alana holan ala ni ibana.. sursar hami namarnegara on di baen.
Molo tung hurangpe Ongkosna… mangido hami..asa di ongkosi Raja i ibana rap dohot akka hatobanna. Alai nang pe songoni.. tong do urupon nami mangalehon uang makkan na asal rade Raja i mamboan mulak tu hutana tu Yaman . Aman ma antong hami dung sk adong nasida.
Pos do rohanami..
Na oloan ni Raja ido pangidoan nami on.
Antong : Eme sitambatua ma parlinggoman ni siborok
Sai tu dia pe mangalakka Raja i.sai tongma diparorot..
Pir haraton pining
Tonggi-tonggi haraton tobu
Penulis: Chokky Pardede
Total views : 1126211
Budianto Sianturi, Muara Nauli: Jesaya 2:1-5, Jamita Minggu 1 Desember 2013, Advent I
Jesaya 2:1-5, Jamita Minggu 1 Desember 2013, Advent I
Jamita Minggu Advent I, 1 Desember 2013
NARO DO IBANA SONGON PANGUHUM LAHO MANGUHUMI SUDE BANGSO
Digurithon : Budianto Sianturi
Dinasahali di sungkun sada ina naposo ma sahalak ina natuatua, naung marumur 80 taon , didok disungkunsungkunnai, ai marlaba do pe ho inong na tu garejai? Boasa dohonon mu songoni ninna inanta natuatua, ai so dibege inong be jamitai, ai soboi be dijahaho buku ende dohot bibeli apalagi ma jamitai soboi be ra dibege ho ninna; lambok do inanta natuatuai mangalusi, mansai marlaba dope inang ahu na tugarejai, sarupa ma nuaeng ahu tu sada halak na manunsi paheanna, las boha pe dibahen mamoro ( mambilas abitnai) alai jumpa manjomurhonsa sai adong do tading aek nai di paheani , songoni ma nang ahu nang pe so tangkas be huida jala sohubege angka ende tarlumobima Jamitai alai sai adongdoi na tading dibagasan rohangku ninna inantai mangalusi, alani do binsan boi dope hudalani huharinggashon manopot bagas joroi. Mansai marguna do hape na ro manopot bagas joroi, ndadan songon ni deba halak, sarupa do na marminggu dohot na so marminggu asalma porsea di Tuhani. Antong tatangkasi ma turpuk sadarion
Jesaya : Jahowa do hatuaonku ( Allah adalah Keselamatanku ) manoarahon uhuman, sekaligus dohot bagabaga ni Debata tu Bangso Israel na tarbuangi, nang pe boha hansit ni panosak ningolu naeng ingkon nangkok dolok habadiaon ni Jahowa. Marpungu di dolok ni Jahowa manghalashon haroroNa. Asa lam tang Jolmai mangadopi ragam ni angka haporsuhon, angka roha na magopu dipargogoi, suang songon bangso Israel naung marhamamago alani habuangani nuaeng di palumba naroma Panurirangon taringot tu hamuliaon ni Harajaon ni Debata sogot ( Haroro ni Mesias si Paluai Ayat 1-5) Asalma marsihohot nasida somubauba marhaporseaon tu Debata, maninggalhon hasomalan mangulahon hajahaton, marsomba tugana-ganaan asa unang tarrimas Debata. Ai Torus do mangula Debata paluahon bangsoNa Ayat 2 : Dang dilengsehon Debata bangsoi alai disege, dipapita do haporseaonnasida, nang pe di uhum, dalan laho padasiphon haporseaon nasida doi. Patupaon ni Debata do sada tingki naimbaru ima marhite napajongjonghon bagas joroNa di Jerusalem. Naboi idaon ni sude bangso di inganan na timbo marlapatan ndanda holan bangso Israel be na boi marnidai alai sandok houm, marga, huta nang bangso tahe. Ai Jesus Raja ni Huriai mangalehon sada kepastian paboa na hot do Huria ni Debata Salelenglelengna.
Ahado Bagasjoroi, Bagas joro ima sada tanda manang gombaron na mian do Jahowa, Debatanasida di tongatonga ni halak Israel dohot Juda, jala di bagas joro i do marsaringar dia do hata na dihatahon ni Jahowa jala na naeng diulahon bangso i.Bagas joro ima gombaran ni hamuliaon ni Jahowa, jala di bagas joro on mambahen jolma i martoruk ni roha marnida hamuliao ni Jahowa di bagas joro i jala on ma na boi mambahen jolma i mananda pangalaoisonna tu Jahowa diuduti manopoti pangalaosionna, jala on ma na manguduti roha na biar mida Jahowa.Bagas joro ima tanda ni padan ni Jahowa tu bangsoNa, na di bagasanna do dibaen poti parpadanan na marisihon 2 batu na marsurathon 10 hata ni Jahowa.Bagas Joro ima inganan parpunguan ni halak na porsea tu Jahowa. marhite parpunguan on dipatupa do panombaion marhite ende dohot ende pujipujian. Di Gereja kita Berbakti, dimasyarakat kita mengabdi dan bersaksi. Ingkon Pangkeonta ma bagas joroi inganan pamujion tu Debata, haroroan ni dame doi, Inganan nabadia Bagas joro boi do gabe inganan ni halak marsaor manangihon pangajarion ni tona manang hata ni Jahowa jala pasada tahi dohot gogo laho mangulahon hata ni Jahowa djala manghatahon na ringkot di taringot huta manang bangso i.
Masibetabetaan Manjalo pangajarion sian Debata “ Beta hita managnangkohi dolok ni Jahowa” manggombarhon hasadaon ni bangsoi tongon di ari haluaon i, alani binsan sadihari dope mansai ringkot manjalo pangajarion sian Debata dohot mangulahon lomo nirohaNa andorang so ro ari ni Tuhani. Songn Huria hita ingkon ma masibetabetaan laho mamuji Tuhantai, mangarahon angka dongan “ Boansadanari” masibetabetaan mangulahon Dame, songon Jesus siboan damei, manungguli hata ni Debata, dohot mangajarhonsa asa unang Uhum sogot di arini Tuhani
Alai di na masa di parsaoran siap ari justru marbalik sian na tinonahon ni Jahowa. jotjot do nasida mangulahon ulaon hadaulaton, alai parangenasida ndang suman tu na nihatahon ni Jahowa . Di tonga na masa i, Jesaya mandapot pangungkapon taringot hahaojak ni Bagas ni Jahowa na so dibaen ni tangan ni jolma. Alai Jahowa sandiri do na patupahon saluhutna i.
masibetabetaan do. “Beta hita,” ninna. Na marlapatan ma i, ndang adong sian nasida na holan mangihutihut, ( Songon nidok ni hata Batak: Eme namasak digagat ursa, iai namasa ima taula) alai ingkon dibagasan parsitutuon Jala jumpang disi sude giot ni roha laho borhat. Dung i ndang asal borhat jala mardalan di dalan na so martujuan, alai diboto be do sidapothononna.
“ nasida parmusuon.” “Manguhum ma Ibana di tongatonga ni angka parbegu,” tumingkos, “Ibana gabe panguhum di tongatonga ni angka bangso.” Songon panguhum na tigor, uhumanNa ma angka bangso, adilanNa nasida taringot tu na piningkiran dohot na niulana be. Deba sian ulaon ni panguhum, i ma na mambuat haputusan taringot tu angka parsalisian, paujunghon parkaro jala pajongjonghon hadameon. Songon i ma didok dison, pajongjongon ni Jahowa, Debata ni si Jakob i do hadameon di tongatonga ni angka bangso. Ndang masa be porang, jala ndang adong be hasea ni podang dohot hujur songon ulaula tu hamusuon. Haoojak ni Baga Joro ni Jahowa on ima sada ulaon hadameon, hasonangan, dohot las ni roha di bangso i mian di Bagas ni Jahowa.. Debata ma na jongjong gabe Hakim na adil dinasida, jala ganup halak manjalo nahombar tu naniulana be, dang adong disi na memerengmereng bohi. Ndang adongbe sigogobotohon, ndang adong namarlomolomo, dang adong porang , ai nunga margantibe angka alat alat porangi gabe alatalat pertanian, Sude ikkon mardame sonang manghapadothon ulaonna be , unang adong na berpangku tangan jala ringgasma mulaulaon
Beta hamu, ale pinompar ni si Jakob! Mardalani ma hita di hatiuron ni Jahowa.” Joujou ni si Jesaya i do on tu halak Juda.na songon i. Hombar tusi ma dijouhon si Jesaya dison, asa mardalani nang nasida di hatiuron ni Jahowa, lapatanna mangolu hombar tu patik ni Debata. Ndang dia imbarna di halak Juda dohot na leban, na mardalan di hatiuron ni Jahowa mangolu, alai na tinggal di haholomon rap mago do i.
Gabe Pardame ma hita songon Ibana sipardamei, Taharinggashon ma Tu Gareja jala taradotima “Mardalani dibagasan Hatiuron ni Jahowa, asa unang bongot hita tu paruhumani. Masibetabetaan ma hita manogihon angka donganta rotu parmingguon ai disi do dapot hita angka pangajarion sian Hata ni Debata. Gabe pardame ma hita dohot sira tu saluhut jolma. Dimana orang Kristen Hadir , disima maringan dame, Antong “dibahen I, tadapothon ma marroha na sintong di bagasan hagogok ni haporseaon, dung diurasi rohanta, unang be disolsoli panggora ni roha i hita, jala dung diburi dagingta dohot aek na ias!” (Heber 10: 22) managam ari na balga i. Apostel Johanes di Pangungkaponna: “jadi hubege ma soara na gogo sian habangsa i, na mandok: on do joro ni Debata di taongatonga ni angka jolma; na maringanan ma Ibana di tongatonganasida, jala nasida ma bangsona, jala Debata sandiri saor tu nasida! Jadi apusan ni Debata ma nasa iluilunasida sian matanasida; dang adong be hamatean nang arsak ni roha; nang anggukangguk; nang na hansit; ndang disi be; ai nunga salpu na parjolo i” (Pangk. 21: 3 – 4). Sai manahan hita di haporseaonta managam Ari i, Ari na balga jala Ari las ni roha dohot hasonangan tu angka na manahan ro di ujungna. Taradotima natau Pauliulihon Tondinta .Marantha ro o Tuhan Amen sai tibu ma ro. Rade Managam Tuhani, Advent : Managam HaroroNa na paduahalihon, Amen
Diposting oleh Budianto Sianturi di 07.10
Sangkap ni Debata tu Hita
JAHA DI BAGASAN HATA Abbei Abkhaz Abui Adhola Afrikans Aja Akha Altai Alur Amhara Arab Armenia Armenia (Barat) Ateso Attié Aymara Azerbaijani Azerbaijani (Sirilik) Bahasa Isyarat Cina Bahasa Isyarat Myanmar Bahasa Isyarat Nepali Bahasa Isyarat Pantai Gading Bahasa Isyarat Polski Bahasa Isyarat Portugis Bahasa Isyarat Quebec Bahasa Isyarat Rumania Bahasa Isyarat Spanyol Bahasa Isyarat Thai Bahasa Isyarat Vietnam Bashkir Bassa (Kamerun) Bassa (Liberia) Batak (Karo) Batak (Simalungun) Batak (Toba) Biak Bikol Bislama Bolanda Boulou Bété Cebuano Changana (Zimbabwe) Chavacano Chichewa Chiga Chin (Hakha) Chin (Tiddim) Chin (Zotung) Chitonga Chitonga (Zimbabwe) Chitumbuka Chiyao Chokwe Chol Chopiouala Drehu Dusun Edo Efik Esti Ewe Fante Fiji Fon Futuna (Timur) Ga Gitonga Gokana Guarani Guarani (Bolivia) Guerze Gunolivia Hata ni na Ngungu di KolombiKuba Hata ni na ngungu di Malasia Hata ni na ngungu di Meksiko Hata ni na ngungu di suomi Hausa Herero Hiligaynon Hindi Hunsrik Iban Ibanag Ibinda Igbo Iloko Indonesia Inggris Irlandia Isoko Italia Jawa Jepang Jerman Jula Kabiye Kabuverdianu Kachin Kannada Karen (S'gaw) Kazak Kazak (Arab)yana Kreol Haiti Kreol Mauritius Kreol Seychelles KreolRéunion Krio Kriol Belize Kwangali Kwanyama Lahu Lamba Lambya Lari Lhukonzo Lingala Lituavi Lomwe Luganda Lugbara Lunda Luo Luvale Magyar Makau Malagasi Malayalam Malta Mam Mambwe-Lungu Mapudungun Marati Mare Maya Mazahua Mbunda Melayu Mende Meru Mizo Mongol Moore Myanmarsenga Nyakyusa-Ngonde Nyaneka Nyungwe Nzema Okpe Oriya Oromo Ossetia Otetela Pangasinan Pidgin (Afrika Selatan(Shahmukhi)nyankore Rusia Rutoro Samoa Sangir Sango Sena Sepedi Sesotho (Afrika Selatan) Sesotho (Lesotho) Setswana Shona Sidama Silozi Sinhala Spanyol Sranantongo Sunda Suomi Swahili Swahili (Kongo) Swati Swedia Tagalog Tahiti Tajik Talian Tamil Tandroy Tankarana Tarahumara Tatar Tetun Dili Thai Tigrinya Tiv Toba Tojolabal Tok Pisin Tonga Tshiluba Tshwa Tsonga Turki Tuvalu Twi Uighur (Sirilik) Ukraina Umbundu Urdu Urhobo Uruund Uzbek Vezo Vietnam Wallis Waray-Waray Welsh Wichi Wolaita Yacouba Yunani Zande Zulu jiKurdi Kurman
TINGKI tajaha koran, tatonton TV manang tabege radio, godang barita taringot hajahaton, porang dohot terorisme! Olo do ra hamu marsitaonon alani parsahiton manang marujungngolu na hinaholonganmuna.
Sungkun ma dirimuna:
On do lomo ni roha ni Debata tu ahu dohot tu keluargangku?
Didia do ahu boi mandapot pangurupion tingki manaon hasusaan?
Tutu do hita boi mangkilala hadameon?
Tadapot ma alusna di Bibel.
BIBEL MANGAJARHON BAHENON NI DEBATA MA TANDA HALONGANGAN DI TANO ON.
Ndang adong be arsak ni roha, hamatean jala na matua mulak poso.—Pangungkapon 21:4
”Halak na pangpang marhajingjang songon ursa.”—Jesaya 35:6
”Buhaanna ma mata ni halak na mapitung.”—Jesaya 35:5
PaheheonNa angka na mate.—Johannes 5:28, 29
Ndang adong be na marsahit.—Jesaya 33:24
Godang sipanganon di tano on.—Psalmen 72:16
MANDAPOT LABA SIAN AJARAN NI BIBEL
Tingki tajaha buku on di alaman parjolo, olo do ra hita marpingkir ndang tutu on. Alai marjanji do Debata, ndang sadia lelengnai laho padengganonNa ma tano on. Songon dia Ibana mangulahon i, dipatorang do di Bibel.
Ndang holan i, dipaboa Bibel do tu hita na porlu taulahon asa boi marlas ni roha saonari. Taingot ma jolo, aha do na jotjot mambahen hita holsoan. Olo do ra alani parhepengon, hasusaan di keluarga, sahit manang marujungngolu na tahaholongi. Bibel boi do mangurupi hamu tingki manaon hasusaan jala alusna boi paposhon rohanta taringot sungkunsungkun on:
Boasa hita manaon hasusaan?
Songon dia hita asa malua tingki manaon hasusaan?
Boi do martua keluarganta?
Boi do hita pajumpang muse dohot na tahaholongi naung marujungngolu?
Boasa boi pos rohanta tu sude janji ni Debata?
Molo dijaha hamu buku on, tontu lomo do rohamu mangantusi aha na diajarhon Bibel. Boi do urupan ni buku on hamu mandapot pangantusion. Adong do sungkunsungkun di sude paragraf na boi mangurupi hita lam denggan mangantusi Bibel. Las roha ni marjuta halak marsiajar Bibel dohot Sitindangi Ni Jahowa. Molo marsiajar Bibel hamu, urupan ni Debata ma hamu mangantusi aha na diajarhon Bibel.
ASA LAM TATANDA BIBEL
BIBEL marisi 66 buku dohot surat. Dibagi ma isi ni Bibel gabe bindu dohot ayat, asa mura mandapot ayat na talului. Molo dikutip ayat ni Bibel di buku on, nomor na parjolo dungkon goar ni buku patuduhon bindu. Nomor dungkon titik dua patuduhon ayat. Umpamana, molo talului ”2 Timoteus 3:16”, lapatanna surat paduahon tu si Timoteus bindu 3, ayat 16.
Molo tabungka ayat ni Bibel na dikutip di buku on, lam tatanda ma isi ni Bibel. Tajaha ma Bibel ganup ari. Molo tajaha tolu manang lima bindu sadari, habis ma tajaha Bibel di bagasan sataon.
Ibadah Hari Kenaikan Tuhan Yesus: “Gabe Sitindangi ni Kristus tu Sandok Portibion” -->
PEARAJA.GREENBERITA. com- Hamu angka Dongan hinaholongan, tabe ma di hamu dohot holong.
Martua do hita songon angka siihuthon Jesus ala di Bibelta i, tarlumobi di bagian Padan Naimbaru adong dua bagian na di bagasanna taboto adong tolu barita taringot tu ulaon ni Jesus Kristus dohot ulaon ni angka siihuthon Ibana.
Naparjolo, i ma taringot tu ulaon ni Jesus - halak Nasaret i, mamungka sian na dipasaut Debata sangkapNa palua hajolmaon marhite so di bortian ni si Maria dope Jesus sahat tu haheheonNa dohot parsuruanNa tu angka siseanNa, i ma na tarsurat di opatsa Evangelium i, Mateus - Johannes.
Napaduahon, i ma dia na ingkon patupaon ni angka siseanNa dung manaek Tuhan Jesus tu banua ginjang jala andorang so ro Ibana muse paduahalihon, i ma mamaritahon barita nauli sian huta ni halak Jahudi di Judea na maribukotahon Jerusalem, dung i sian i tu huta ni halak non-Jahudi, i ma Samaria sahat tu ujung ni portibion. I do na tarida di isi ni Ulaon Apostel. I do na niula ni angka halak Kristen na so sian punguan ni halak Jahudi, alai na gabe Kristen sian tongatonga ni halak Jahudi na mian dohot marharoroan sian tongatonga ni parserahan, na marhata Gorik, i ma si Stepanus, Pilippus, dung i si Saulus na dung muba margoar Paulus dohot angka donganna, na maboan barita nauli sahat tu kota Rom jala dung i tu Spanyol di Eropa Barat jala sian i muse tu sandok portibion sian abad tu abad.
Napatoluhon, i ma angka surat na digurithon ni angka apostel dohot na manggoari dirina naposo dohot apostel ni Jesus Kristus nang na so apala tangkas taboto ise nasida, na digurithon tu angka huria na jongjong dung dipatupa angka apostel padohot apostel na parpudi tubu, i ma Paulus, laho patoguhon haporseaon ni angka ruas ni huria i.
Jamitanta sadarion dienet sian bagian paduahon i, i ma alus ni Jesus Kristus naung hehe i sian na mate jala na mangarade manaek tu banua ginjang, tu pamingkirion nang pangidoan ni angka siseanNa asa mulak muse tu sangkap politis, nasionalistis dohot etnis ni angka siseanNa i naung diadopi Ibana nian uju mangula di Galilea dohot Judea dope Ibana, i ma ia haroroNa laho manggohi sangkap ni bangso Israel do, i ma paimbaruhon harajaon ni Israel na so haru digohi dope mamungka dung mulak nasida sian Habuangan Babel sahat tu partingkian pangarajaion ni Romawi na manindos nasida dokdok. Siala ni i gumodangan ia so sude panghirimon di haroro ni Mesias i dipadomu tu panghirimon haluan politis jala nasionalis. Songon i ma gogo ni panghirimon na songon i gabe nang angka sisean ni Jesus naung mangurupi uju di ulaonna di Palestina asa unang tusi panatapannasida taringot tu na tinuju ni ulaon ni Jesus ndang tarbahen malua sian i. I do na tarida di ayat 7-8 i.
Tu na andul asing sian i do ditogihon Jesus Kristus naung hehe i roha dohot pingkiran ni angka sisean i. Ditulak Ibana pingkiran politis dohot nasionalis di ayat. Ditogihon tu ulaon manghatindangkon (Gorik: Martures), sian Jerusalem sahat tu ujung ni portibion. Jala i do niula ni angka apostel. Ndang be holan nasionalis, alai ingkon sahat tu universal (ayat 8).
Ala tona ni Jesus naung hehe na songon i do na tinonahon ni Jesus naung hehe jala naung manaek tu banua ginjang i umbahen sahat tu nuaeng, sahat tu haroro ni Jesus napadua halihon torus mardalan ulaon mamaritahun barita na uli taringot tu Jesus Kristus Sipalua i, i ma na so hot mamangke sada dalan alai hot dipaampit tu partingkian na mubauba. Najolo andorang so ro partingkian internetisasi ia hasahatan ni ulaon mamaritahon barita nauli mamangke cara geografis do, i ma meret sian sada inganan tu inganan na asing, sian sada huta tu huta na asing, sian sada kota tu kota na asing, sian sada negara/benua na sada tu na asing. Alai nuaeng di partingkian/era internetisasi nunga dohot mamangke metode/dalan sian sude arah tu sude arah, ndang be sian inganan na mora tu na pogos, alai nunga boi tong baliksa, patupa ulaon mamaritahon barita nauli sian tongatonga ni hapogoson. Tarpatupa i, siala ni hatop ni komunikasi nuaeng on. Na tangkas i ma, asal ma unduk siihuthon Jesus tu tona ni Jesus naung manaek i tarbahen ibana do mamaritahon goar ni Jesus Kristus na ganup pinggol na rade manangihon, tu ganup simalolong na boi marnida. Songon dia hita manghatahon dohot patuduhon barita taringot tu Jesus i pe tong do marasing jala marragam sian tingki tu tingki dohot sian dalan tu dalan, saurdot do pangantusionta taringot tu konteks ni ngolungolu hajolmaon na marragam jala mubauba i. Sibaritahononta, i ma hadirion, ulaon dohot pangajarion ni Jesus Kristus i dos do. Alai dalanta mamaritahonsa maragam do. Na dos, i ma haradeon mangulahon tona ni Jesus i.
“Gabe Sitindangi” tu sandok portibion i do dipangido Tuhanta Jesus tu hita ruas ni HKBP sahat tu nuaeng. Alai denggan do hita mangarimangrimangi i marhite na manungkunhon: Nunga taula i?
Molo ndang, dia sialana? Ra ala ndang masuk ulaon na ringkot be taida i. Ndang dope laho HKBP umbidang tu duru ni HKBP secara geografis dohot digital, di panindangion na hibul, i ma marhite pamaritaan di hata, ende dohot pambahenan. Sada sialana umbahen ndang bidang dope ulaon mamaritahon barita nauli tu duru ni HKBP i ma ala pasarihu hita tu na ringkot tu ulaon mamaritahon barita nauli na lokal. Ndang togu hita mendukung ulaon ni sentral (pusat) na boi mangulahon ulaon na umbidang sian holan na di lokal. Ala ni i ma nunga tasangkapi padalan Sentralisasi Parhepengon ni HKBP, asa boi marhite sentral HKBP patupa parsuruon ni pangula tu duru ni HKBP na disarihon sandok HKBP marhite sentral. Tatangiangkon ma pasaut i marhite Sinode Godang 24-27 Oktober 2022 na manotophon padalanonta ma Sentralisasi Parhepengon mamungka di bulan Januari 2023 on.
Di tingki na dos, manang di dia pe ruas ni HKBP mangula dohot mangolu hot ma dipatupa ulaon panindangion i.
Dipasupasu Tuhanta ma hita manghamauliatehon ala nunga sahat barita nauli i tu hita. Laos hita pe tauduti ma ulaon panindangion di goar ni Jesus Kristus i marhite hasadaanta nang marsadasada manang di dia pe hita maringan ala nunga tadai uli na manjangkon barita nauli i di ngolunta, Amen.
(Penulis adalah Ephorus HKBP dan melayani di Pearaja Tarutung)
HUTA SEMINARIUM: 4 Musa 22:21-35
Holan hata sipaboangku tu ho do jadi bahenonmu!
Didok sijolojolo tubu ni halak Batak: "Tinallik bulung sihupi, pinarsaong bulung siala, unang sumolsol di pudi nda sipaingot na soada" Atik pe hata ni si jolojolo tubu angka naung mate i, alai arga do di tingkinta sinuaeng on. Ala adong sipaingot, poda na boi mangalehon angka petunjuk tu ngolu na denggan. Pandohan i naeng paingothon hita asa ganup maniop poda, larangan. Ala sipaingot napinodahon ni namarholong ni roha tu hita tujuanna ima asa unang salah mangalangka hita. Asa unang songon nidok ni umpama natuatua: Aek tumuntun lomona maloha gadugadu. Jadi porlu hamanaton.Kehatihatian. Tingki marsiajar di SD iba diajarhon guru tu hami: Sesal dahulu pendapatan, sesal kemudian tidak berguna.Hea do mangaranto sada dolidoli tu Batam, andorang so borhat nunga diorai natorasna,alai sai manggogo do ibana asa borhat. Ujungna borhat ma ibana. Dung dapot 6 bulan mulak ma ibana dibagasan sahit. Unang tatuntun lomonta.
Lomoniroha ni na manghaholongi hita ma
Pangalaho na songon ido na jumpang di si Bileam di turpuk on. Dung dipatunduk bangso israel halak Amori,mangulon ma nasida di Moab andorang sobongot tu tano Kanaan. Ala naung ditaluhon Israel Amori, mabiar si Balas Raja Moab, disuru ma suruanna manjou si Bileam mamurai halak Israel. Ia si Bileam ima sahalak na porsea tu Debata, dipatuduhon ibana do paboa ibana naung porsea tu Debata. Alai disuru ibana Raja Balas mangela bangso Israel tu debata si Leban. Ai Bileam lapatanna Pangela, penggoda. Ise olo mangeleela donganna tu dalan na so denggan, si Bileam ma i.
Songon i do hape ngoluon muramura do hita terpengaruh. Atik pe naung tardok porsea si Bileam alai ndang olo disipaingot ni Debata. Tona ni Debata tu ibana: holan hata sipaboangku tu ho do na jadi bahenonmu. Diboto Debata do roha ni si Bileam ala naung disogok raja Moab do ibana,manjalo sisip, suap.
Alani i tarrimas ma Debata, disuru ma suruanna mangambati ibana, hape ndang diboto ibana na jongjong surusuruan i. Pola sampe marimas ibana tu halodena i (ay 32)
Alai ujungna sadar ma si Bileam na manuntun lomo do hape ibana. Didok ibana ma tu surusuruan i: Nunga mardosa ahu ayt 34. Dungi ro ma hata ni Jahowa marhite surusuruan i: mardalan ma ho udur dohot angka bawai...bertobatlah...
Hamu angka dongan nahinaholongan di bagasan goar ni Tuhan Jesus Kristus, seganai molo jumpang dope pangalaho ni halak Kristen songon pangalaho ni si Bileam on? Segana i parsaoran ditongatonga ni bagas molo jumpang songon pangalaho ni si Bileam on? Alani i tung sipasidingon do pangalaho sisongon i, atehe. Dipangido Debata sian hita, asa
Parjolo: Marroha naiasma hita. Di Mateus 5:8 "Martua ma parroha na ias, ai idaon nasida do Debata. Naeng sintong rohanta be unang margellokgellok. Ai Diboto Debata do sude aha na di rohanta. Unang taloas Debata tarrimas. Unang sanga halode (angka natinompa ni Debata) manghatai tu hita ala ni jogal ni rohanta. Patudos tu BE No 68:3
Paduahon: Unang muramura hita terpengaruh di zaman on: Nuaeng muramura do jolma tarela asa dapotan sian na so dalanna. Porsea tu peramal, datu, Fengsui. Molo tabereng di angka na masa nuaeng, beredar do di HPta marhite sms: ingin dapat jodoh: ketik REG SPASI kirim ke...ingin dapat kerja ketik REG Spasi kirim ke...ingin dapat INOVA ketik REG spasi... dohot angka tawaran-tawaran na asing. Gabe lupa jolma i di kedaulatan ni Debata. Lupa jolma i na marhuaso do Debata patupa halongangan laho patupahon Mujijat. MUJIJAT ITU NYATA. Didok hata ni Tuhanta di Mat 7:7 Pangido hamu ma....
Patoluhon: Patar do saluhut di adopan ni Debata. Unang ma martabuni hita ai diboto Debata do aha na di rohanta, sangkapta dohot pingkiranta. Diboto Debata do maksud jahat ni si Bileam. Dilehon Debata do tu hita nanidokna sunaidesis, kata hati, suara hati, taoloi ma i ai sian Debata do i. Taboto do na tingkos i siulahononhon,na sala i sipasidingon. Unang ma sala mamangke hita di silehonlehon ni Debata asa unang tarrimas Debata. Amen.
Diposting oleh Pdt. Pahala J. Simanjuntak, MTh di 1/25/2009 03:05:00 PM
Parsorion ni sibaen tangiang – Amani Partogi
← Kuitansi ni parbarita sosukkunon
Cara beli Pulsa PLN di Atm Bank Mandiri →
Posted on 3 Mei, 2011 by Hendry Lumban Gaol
Disada tikki dipangido amanta Sittua ma ibana asa sibaen tangiang di partangiangan weik. Dijua, didok “Hansit Pathu bah” ninna ibana. Sipata didok muse “Dang huboan kassamatakku”. Huroa, dang haru piga hali ibana martangiang, ba, dijabu pe holan sakkababa hata do didok “Ale Tuhan pasu-pasu sipanganon on, Amen” ninna, lao mangan. Datung lobi sian i. Dang tarjuasa, dung piga hali ditugan, gabe dioloi.
“Ai surathon hian di sele-sele ( red: harotas na metmet) i, aha naeng sitangiakkononmu, ba bukka ma nanget dung jonjong ho” ninna NanJamordong ma mandok
Dapot ma tikkina, jonjong ma ibana, hut ma didok “Hamuna akka dongan, ta pahohom ma, tapasada ma rohanta martangiang ma hita” ninna hut mokkol-okkol.
Dang tarjuasa, dialusi “Nauli amang”
Panut – Batak Indonesia
BatakIndonesia.com — De facto, saonari on, mansai torop do ruas ni bangso on naung detem roha habangsoonna. Holan ditondong nanget manigor harharnama. Tudos ma i tu lage manang amak naung detem baionna.
Molo use hua ni jagal tu lage i sangga dihunduli angka tamue di ulaon paradaton, rupani, jala ndang jalo i dijomur, detem ma baionna i. Holan ditondong i nanget manigor harhar ma baion na detem i. Maribak ma lage i.
Molo ndung maribak lage i, hahuaon ma? Bolokhononhon manang tutungon ma sotung gabe asar ni bagudung di sokkor? Daong! Adong dope dalan paunehon i. Panutan marhite panut.
Panut ima sada parkakas na dipatupa sian bulu marhite na mangartisa lihi. Ganjangna lobi hurang sanjongkal ni naung magodang. Ujungna i rantos asa ura surukhononhon tu baion ni lage, rere, manang amak i. Ihurna i dibola dohot raut na gabe hapithapit ni baion pamanuti i.
Molo dusurukhon panut i tu lage i sian sabola na sada ni lage naung maribak i mangihuthon baruran ni baion ni lage i, ditait ma panut i dung i disurukhon tu lage di na sabola na asing. Alani, mangihut ma baion na hapit di ihur ni panut i. Songon i ma dipaulahulakhon jala disilangkon parsuruk ni panut i. Ujungna, langkop ma lage na maribak manang na mapuntas i. Mardomu ma baion i muse jala une ma lage i.
Domu tu ruas naung detem roha habangsoonna i, ndang boi be jarum padomuhonsa i. Tu na songon on mansai ringkot ma panut. Ndang holan uhuman ni panut, asingni ringkot ma na malo mamanuti.
Sipanutan pe disagi ma. Adong do lage (rere) i naung detem baionna lobi satonga bolak ni lage i. Molo dung songon on, ndang panuton be. Tumagonnama letehon lage na imbaru. Songon i ma tong angka ruas naung mangharhari habangsoonna sasude, ndang ringkot be panutan i. Ambololonghononhonnama i sotung gabe asar ni ngitngit i na alani gabe bali detemna i tu lage (ruas) na denggan roha habangsoonna. Ndang uhuman burukburuk ni rere be i na bolas dope letehon manang panuton, songon nidok ni Amanta Nahum Situmorang di endenasida, Na Hinali Bakkudu i.
Alani, hamu angka partogi ni bangso on, manat jala sagi ma hamu di lage sipauneonmu. Gabe panut ma hamu na malo mamanuti. Molo une dope panutan, panuti hamu ma. Molo ndang une be, auphon hamu ma lage i tu laut na bagas adui. Molo ringkot, marsidokdohi bahen hamu asa unang mumbang be. Songon i do partogi na jogi, todos, jala marsahala.
Next: Kemanusiaan (Humanity)
Total views : 2146137
Torsa 03 | ULTOP ULTOP
03. Si Rimburnihotang dohot jolmana
Adong ma najolo sada halak, namorgoar Si Rimburnihotang, namaila sumurut, natangis sodapotan. Andorang dingolu ni amana disuru ibana mangoli alai ndang olo. Alai dung mate amana dohot inana, mangoli ma ibana. Songon on ma pambahenna.
Ditopot Si Rimburnihotang ma sada boruboru; dung mangoloi di ibana boru i’ disuan ma padanna, songon on ma didok, “molo dung saut ho gabe partalagangku ingkon oloanmu do na hudok na so tupa juaonmu. Ia tusi ho husuru ingkon tusi do ho mangoloi. Molo disungkar ho ahu di nasa pandohanku, nang naung hupahot langkangku tu ho, ingkon mulak boti do ho sopola morhatahata, jala nasa padan naung itabahen di son ingkon pabotohononta do i tu jolo ni amanta, asa unang songgot rohanasida muse di pudi tung sura mulakho muse alani panjuaonmu di na hudok.” Alus ni boruboru i: “Adat hian do i, ingkon masipaolooloan do na morsaripe, asa ture,” ninna.
Dung masiunduhan nasida di hata ni padan i, ditopot Si Rimburnihotang ma ama ni boruboru i sumungkun godang ni utangna, boli ni boruna. Dung dos rohanasida di godang ni utang i, dipaboa Si Rimburnihotang ma padanna dohot boruna, asa dohot nasida nampuna hata ni padan i, ia tung mulak sogot boruna ala ni hurang ni parangena, ingkon mulak boti sinamot na jinalona so pola morhatahata. Asa dung torang sude hata i, disuhat ma utangna jala dipangan juhut taragu ni boru i, diboan ma jolmana tu hutana.
Alai dung sabulan lelengna morbagas Si Rimburnihotang, dituluk ibana ma pangoloion ni jolmana i, diboan ma ibana tu tombak mangarabi, ditoto nasida ma sampilpil lolap jala natungil. Jadi didok Si Rimburnihotang ma hatana tu jolmana i, “ Tole ma, ale boru ni rajanami, morhobas ma ho asa tapungka mangarabi sampilpil on bahen porlakta; ndang adong na so tubu dison suanon.”
Alai didok jolmana i ma, “Beha roham? Dos ma rohanta, ai lambas do tano on, ua tapillit ma nadumenggan, ai songon na hasang do huida tano on.”
Dung i didok Si Rimburnihotang ma mangalusi, “Tole ma, tarambas ma! Unang holan hata nilagas!”
Jadi sai patunal ma nasida di sirabionnasida i, laos sundat ma nasida mangarabi. Dung i muli ma nasida, ala naung masialoan hatanasida. Marsogotna i dipaulak ma jolmana i tu amana, disundati ma disi padan nasinuanna, saut ma mulak boru i, mulak dohot sinamotna.
Dung sirang ibana sian jolmana i, mangulahi ma ibana mangoli. Disuan ma padanna di si torang songon naung pinajojor ondeng tu boruboru dohot tu parboru. Dung masiunduhan nasida di padan i, disuhatma sinamotna. Dung i diboan ma boru i tu hutana bahen jolmana. Jadi dung sabulan lelengnasida morbagas i, dituluk Si Rimburnihotangma pangoloion ni jolmana i, diboan ma ibana tu tombak pauli hau bahen tiang ni sopo, atik pe nian ulaon na so patut i ulaon ni boruboru. Asa dung ro di tombak nasida, diida Si Rimburnihotang ma sada hau nadagulon. Jadi didok ibana ma tu jolmana, “Tole ma, on ma tataba! Nunga sae on porhau ni soponta i.”
Dung i didok boruboru i ma mangalusi, “Godang ni hau pilliton di tombah on ale Rimburnihotang! Boasa pola ingkon on buaton? Mamaolhu ma i paulion,” ninna. Dung i didok Si Rimburnihotang ma mangalusi, “Nda tumogu na moradguldagul bahen tiang? Marigat pe i maol do.” Jadi sai paugul ma nasida di bona ni hau i, laos sundat do ditaba nasida. Dungkon ni i muli ma nasida tu huta. Alai dung torang ari, disundati ma padanna tu porboru i, jadi mulak ma sude sinamot na jinalona.
Mangulahi mangoli ma muse Si Rimburnihotang, suang disuan padan songon naung pinajojjor ondeng. Dung masiunduhan nasida di hata ni padan i, disuhatma sinamotna boli ni boru i; dung morujung digarar utangna, diboan ma boru i tu hutana.
Dung sabulan ibana di hutana, diunjun ma pangoloion ni jolmana i, ditogihon ma ibana mordengke. Andorang di na mordalan i nasida manopot ambar sidengkeannasida i, diida jolmana i ma sada lupaklupak na metmet nagok dengke dibagasanna. Mornida godang ni dengke i boruboru i, didok ma hatana tu dongan saripena i: “Idama indi godang ni dengke on! Tole ma, on ma tabuat!” Jadi didok Si Rimburnihotang ma mangalusi, “Sadia ma i mortimbanghon godang ni dengke di ambar sitopotonta on?” ninna.
Dung sai didatdati nasida mordalan, jumpang nasidama luat ni begu, jala dibagasanna godang do dengke nabalga dohot nametmet. Jadi didok Si Rimburnihotang ma, “Morhobas ma ho, ale boru ni rajanami, tatimba ma laut on asa marsik, asa jumpang sian on di hita hangoluan!”
Sian dos ni roha nasida dipungkanasida ma mangarsik laut i; alai ndang olo marsik. Dung loja ni lojana nasida na manimba i, didok Si Rimburnihotang ma mandok jolmana i: “Ua morende ma ho, ale boru ni raja, asa marsik laut on!” Ro ma alus ni boruboru i, “Antong dia ma endehononhu, molo boti?” Ai so huboto mutmut ni ende.”
Jadi diajari Si Rimburnihotang ma songon on: “Marsik ma ho ale laut, asa gira hubuat hami gulokgulokmon, asa adong hangoluannami didok anak ni raja i. I ma dok di endeendem; alai huhut ma ho manimba,” ninna.
“Olo,” ninna jolmana i. Jadi diendehon ma ende napinodahon ni dongansaripena i pitu hali, jadi marsik ma laut i, dipambuat nasida ma dengke i jala digadis, jumpangsa ma hangoluanna sian i.
Trio Santana Archives - Lirik Lagu Batak Trio Santana Archives - Lirik Lagu Batak
Category: Trio Santana
Lirik Lagu Batak - October 10, 2020 - No comments - Trio Santana
lirik lagu jam 9 borngin. didokhon ho, didokhon ho tu dongan mi. ganteng nai, ganteng nai mandokhon au. laos dipasahatma na kirim salam ho. didokhon ho holong roham tu au ito. maila ho, maila ho mandok tu au. disuru ho donganmu pasahathon i. laos ditonahon ho dapothononku ho. jam 9 borngin pajumpang dohot ho. madek […]
lirik lagu selamat tinggal. disegai ho pikkiranhi. mardua roha do di pudikki. molo nunga dijolokku. antar manis ma engkel mi. holan tundal lupa do ho tu au. holan tundal lupa do ho tu au. nunga be gotap harapanhi. ai holan hepeng do dirohami. ditostosi ate ate. marningot pangalahomi. di sadaan asing do rohami di sadaon […]
lirik lagu mulak ma ho. hurippu do ito dang gabe songoni. tompu pintor gotap rohami. ala dibereng ho au rap siborui. hape dongan sahuta do i. bohanama ito dalan patorangkon i. tuho naung dao sian au. so dipaboa ho manang nadidia ho holip do ho soan pamerengan hi. husukkuni do sude dongan nang angka tondongmi. […]
lirik lagu pulungan ni ubat nungga tung loja au mandiori pulungan ni ubat. bulung2 na diharangan nungga hubuat. ima dipulosi diramu gabe ubat. anggiat boi manambari sahithon. unte pangir sian pitu luat nunggu hu paridi. napuran sian pitu kambona nungga dibursikkon. haminjon sian pakkat dohot ditutungi. pulungan i saluhutna ditabasi. sangkababa hatangku sala. ima dalan […]
Dainangi Sai Manolsoli
lirik lagu dainangi sai manolsoli. najolo tingki hita dihuta. sai rap dohita borhat. marsitomuan mardalan tu sikkola. sipata marsitiopan tangan. songgot ma ho maila. solo adong marnida hasian. hape sude angka donganta. sude do umbotosa. lumobi tu natua tuanta. nunga sahat barita. ai nang pe paula so diida. ai dang diida mata. alai takkas do […]
lirik lagu maniak ate ate. boasama ito hita pajumpang. molo ujungna i gabe marsirang. lambok ni hatam begeon hasian. gabe tarpangan rohakki ito. huoloi hata pangidoanmi. mardongan ahu tu ho. sonari tinggalma, tinggalma au. soada pambahenan nasala nahubahen tu ho. tompuma ro hatam tu au mangido sirang. tarsongon namaoto ahu umbege. huhut marabur ilukki dijolomi. […]
lirik lagu sinamot. di namulak au sian jakarta. mulak tu huta ni damang i. na naeng pasauton parbogason. tusiboru na hutodoi. borhat ma au tusi dohot dainang i. tujabu ni na naeng simatuaki. lao patangkashon manang sadia. ima sinamot tuhor ni boru nai. roma tulangi mandok tu au. paboahon sinamot na i. ikkon tuhoronhu sada mobil. […]
lirik lagu au na lilu. tarsongon napatiop tiop aek di bulung. nisuhat inang ho naparorot rorot ahu. sahat tu na magodang ahu. hape balik tu padduduan. tarboan lakka sian parpidoan nagurgur sian soluk na loppo sian hatian inang. nasumuan asuan au diginjang ni ulu. tak tak so haburian, luha so tarbolokkon. tung pitu hali taripar aek. […]
lirik lagu si maria. sihol ni rohakki ito hasian. dungkon hutanda ho ito. tingki dikota medan. mallobok taroktokhi. busisaon au ito. sae naeng pajumpang dohot ho. cintakki tu ho marsigorgor do. andigan boi pataolhashon hu na diroha. sai sungkun sungkun rohakki. manang naboha rohami tu ahu hasian. maria, engkel mi tung manis da ito. mambaen […]
lirik lagu sabardo au. nang pe tarilu au paborhatton ho tu na dao. posdo rohakki tu ho ito. tung na so lupa do roham di janjimi. hujalang tanganmi huhut hudok selamat jalan. burjuma ho ito, jaga diri. selamat tinggal ma diho nimmu tu au. sotung lam dao roham sian au. nangpe lao ho dao taripar laut. […]
Dia do parjolo sipasahaton, Ulos Pansamot do manang Ulos Sampe Tua (nuaeng didok Ulos Hela) ? | Raja Mandidang Sitorus
« Manghadang ulos di abara Parsiamun manang Parhambirang ?
45 Butir-butir Pedoman Pengamalan Pancasila »
Dia do parjolo sipasahaton, Ulos Pansamot do manang Ulos Sampe Tua (nuaeng didok Ulos Hela) ?
May 25, 2017 by Sampe Sitorus,SE (A. Hitado Managam)
Di pesta Unjuk adat Batak Toba sai parjolo do dipasahat Ulos Pansamot ipe asa ulos hela, hape na binereng di adat Batak Simalungun sai parjolo do dipasahat nasida Ulos Hela ipe asa Ulos Pansamot. Dia do sasintongna na tingkos jala boasa songon i ?
Mangalusi sunghun sunghun i laos pinaandar ma hatorangan namarpardomuan tu ulos sipasahaton ni Parboru diulaon parunjuhan (pesta unjuk).
Ulos Hela najolo digoari do on Ulos Sampetua, ima ulos napinasahat ni natoras (pangintubu/parboru) tu boru dohot helana ditingki parunjuhan paboahon naung ditolopi parboru parsaripeon nasida i jala didongani tangiang asa “sampe tua” i tu boru dohot helana (Laos on ma tanda sah naung dijangkon nasida helana i – sebagai akte tanda sah menikah sesuai adat Batak). Molo tagoari ulos hela gabe nahira hela i naniulosan hape rap do dohot boru i. Haduan molo dung denggan pamatang ni boru i didok ma i “disoloti tuana”.
Ulos Pansamot lapatanna ali/balen ni sinamot. Molo godang sinamot boi ma paranak mangido Ulos Pansamot saguru tinodo ni rohana.
Aut sura maiturun/mangalua sian dos ni roha ni Parboru dohot Paranak jala ndang pola adat nabalga, boi do holan boru dohot hela diulosi. Marlapatan boi do ndang mangalean Ulos Pansamot parboru ala ndang manggarar sinamot paranak.
Molo MARTINASAK (ADAT NA GOK) jala dialaman ni parboru pesta (Ulaon Dialap Jual), horbo parjuhut jala lombu singkat ni dengke, sian horbo ma jambar ni Parboru jala sian lombu ma jambar ni Paranak, ingkon jumolo ma pasahaton ULOS PANSAMOT ai nunga jumolo dipasahat SINAMOT himpal. Mangihuthon sian i ma gabe dihasomalhon angka natuatua sijolojolo tubu ma jumolo pasahat Ulos Pansamot sian Ulos Sampe Tua (Ulos Hela nuaeng on didok).
Panuturion ni natuatua sasintongna tarsongon on ma parsahat ni ulos:
Molo Ulaon Ditaruhon Jual (Paranak bolahan amak), jumolo do pasahaton ni Parboru Ulos Sampetua (Ulos Hela) i pe asa diuduti Ulos Pansamot.
Molo Ulaon Dialap Jual (Parboru suhut Naniambangan), jumolo ma Ulos Pansamot ipe asa diuduti Ulos Sampetua (Ulos Hela). Jala ido umbahen digoari parboru suhut Naniambangan.
Catatan: Nuaeng on rumang ni ulaon Ditaruhon Jual do, alai sai adong dope namandok Parboru suhut Naniambangan. Ndang tingkos pandohan i. Suhut Naniambangan Parboru molo ulaon parunjuhan i dialaman nasida (Parboru “Bolahan amak”).
Najolo tarlumobi di Toba Uluan, sai Paranak do bolahan amak, jala sada hailaon do di Paranak molo pesta unjuk di huta ni Parboru. Laos boha pe pogos ni Paranak, laos boha pe mora ni Parboru sai umsangapan do dirajumi molo Pesta Unjuk di huta ni Paranak.
Najolo ninna ia ulos siparadeon ni Parboru ima nadigoari ulos “si tot ni pansa “ ima:
Ulos Sampetua (Ulos Hela).
Ulos Pansamot dohot Ulos Pargomgom. Ulos Pargomgom ima dipudian niari sihadangon ni inanta i diangka ulaon namangihut. Sian i ma botoon ni halak naung adong ianakhonna naung hot ripe.
Di napasahat Ulos Pansamot dohot Pargomgom Parboru tu Paranak tangkas do pulik jala ondol hatana. Isarana molo tu ama asa margogo nasida mangalului pansamotan laho marmudu-mudu Hela dohot Parumaenna (pintor boi dipajae). Isarana molo tu ina asa digonggom Parumaenna gabe Ina siboan las ni roha dohot dame ibana ditonga-tonga ni horong ni paranak. Nang pe 2 bulung ulos napinasahat ni Parboru i, alai dietong 1 bulung do i ai sada do goarna ima Ulos Pansamot Ulos Pargonggom.
Ulos Pamarai dipasahat tu Pangabarai (Nadohot manuhuk) nadokdok somalna Haha/Anggi ni Paranak tangkas (Amangtua/amanguda ni Pangoli).
Ulos Simanggokhon dipasahat tu namanggohi pangidoan ni Parboru. Ninna najolo molo “alot panghataion taringot tu sinamot”, didok horongni Parboru ma: Tole ma pos do roha nami nagohan ni berenami on pangidoannami i. Somalna Simanggokhon on ma na mangelekhon pasahathon sadia godang ma sinamot naboi pasahaton nasida.
Dihorong ni Parboru pe adong ma nadigoari Simolohon ima namangolohon elek-elek pangidoan ni Paranak. Ninna didok inong ni Pangoli ima tu Simolohon, Among ndang paurahonmu au namborum dihapogosonhi, olohon damang ma elek-elek nami i among. Molo nunga digabehon simolohon nunga simpul marhata sinamot.
Taringot tu Ulos Sihunti Ampang ima Ulos Tutup Ampang, sasintongna dipasahat ulos i holan molo rumang ni ulaon i Dialap Jual. Molo Ulaon Ditaruhon Jual, ndang pasahaton ni Parboru Ulos Sihunti Ampang.
Molo tung adong pe ulos imbar ni si tot ni pansa i (isarana molo di Parsadaan Raja Sitorus Dohot Boruna Se JABODETABEK godang ni ulos sijaloon/sipasahathon ima 11 bulung), imbar ni na 5 bulung i digoari ma i ragi-ragi ni sinamot.
Hombar tu panuturion ni natuatua panuturi i, adat na masa di donganta halak Simalungun do na hot (tingkos) ai goarna pe Pesta Parunjuhan, sintuhu ni ulaon i ma na hot ripe anak ni paranak dohot boru ni parboru. Tanda naung hot ripe nasida diadat Batak ba diampehon Parboru ma Ulos Sampe Tua (ima nadigoari nuaeng on Ulos Hela) tu boru dohot helana. Ndung ampe Ulos Hela tontu natoras ni pangoli i ulosan ni Parboru ma dohot tangiang pangidoan tu Tuhan i asa margogo Paranak mansamoti ripe naimbaru i. Mansamoti marlapatan do i manogu, pajaehon laos mamodai asa hot jala togu parsaripeon ni anak dohot parumaen i.
Songon tudos tudos tarhira dos ma molo marujung sahalak naung hot ripe sai parjolo do dipasahat Ulos Saput sian Ulos Tujung. Boasa ? Ala Ulos Saput i do napatuduhon na adong naung onding sian tongatonga ni hasuhuton. Ndung i pe tontu adongma namabalu, pasahathon ma Ulos Tujung.
Tarsongon i ma filosopi dohot makna ni pasahat Ulos Sampe Tua (Ulos Hela) dohot Ulos Pansamot. Molo pe nuaeng di hita halak Batak Toba ndang apala songon i be taulahon ba sipareakhan ma i.
Songon i ma na boi pinaandar ditonga tonganta, botima.
Tabe mardongan olop olop, pinaandar sian
Jl. Lingkar Palem Semi, Ruko CBD No 22 (Depan Giant) Palem Semi Karawaci-Tangerang. HP 085211990551, 08129052462
Akses tol keluar gerbang tol Karawaci, mudah dijangkau dari segala penjuruNATABOI Kuliner Resep Warisan Leluhur
Tulang Bonar Siahaan (Op.Titang Siahaan)
Angka natua tua panuturi.
on April 16, 2018 at 1:39 pm | Reply Kharisma
Holan na manungkun do amang Sitorus.
1. Dia do lapatan ni boru tangkas di halak batak? adong do pangantusion na asing? songon amang Sitorus (contoh do kan amang; alai maaf amang, alai nga binahen hamu gabe contoh di sada sungkunsungkun) ma na sian uluan, nang pe sian uluan, alai molo ro boru sitorus na sian parsambilan, tong do boru tangkas i di hamu? manang asing do lapatan ni sisada boru di halak batak, umbahen na muncul muse pandohan boru tangkas?? ai dipartingkian on pe, molo diain boru manang diain anak, sah doi anakna; manang dipaampuhon pe marga tu sasahalak, gabe berhak do ibana di marga i. Sungkunsungkunna: dia do anak tangkas jala dia do boru tangkas??
2. boi do sijalo ulos pamarai, simanggokkon dohot sihunti ampang sian horong partubu na do apala jonok? isarana: sitorus na sian Sirpangtolu, Losung Batu (parsambilan) do hasuhuton ni pesta (tontu ma on sitorus pane), alai ala diluat na dao do pesta on dipatupa, hape marga sitorus dohot boru sitorus na disini, boru Sitorus boltok do na adong. molo gabe nasida do dibahen dapotan ulos suhi ampang na opat i (molo pansamot dohot pargomgom, ro do sian huta), sah do adat i, manang ndang sah? adong dison mandok, boi do di sorpi/dilipat. hape, ia ulos i, ulos herbang do didok, hape lao pasahathon gabe disorpi. denggan do molo songon i?
3. Di sada pesta, adong ma perdebatan taringot tu parlopes dohot sihunti ampang. pandok nadeba: ingkon suami isteri do na gabe parlopes dohot sihunti ampang. denggan jala pas. alai bohado parjadina, molo di sada ulaon i, une do idaon ni jolma, molo ro do nian namboruna/itona, dibahen ma nasida gabe sihunti ampang, hape suami ni siboru on, ndang ro! masa do patupaon parlopes ‘pinjaman’? ala adong do hea di sada luat tong diulahon adat, ala so lengkap hasuhuton paranak i taringot tu boruna, dilului ma na sian huta i na gabe parlopes dohot sihunti ampang (pamoruon na adong di huta i), denggan do mardalan pesta i. sah do adat i? dilaonlaon ari, sinungkun ma natuatua i, boasa ndang namboru dibahen omak gabe parlopes dohot sihunti ampang? dialusi ma: ibana do jumonok tu au diluat on. namborum mulak do i tu hutana, jala molo adong masa tu au, ndang parjolo na dao mandulu au, pamoruonku na dison do. naneng sungkunonhu, boi do songon i amang natuatua? ai lam tamba zaman, tontu lam berkembang do pemahaman ni hajolmaon taringot tu adat i.
4. Mauliate di pangajarion dohot dipanorangion ni amang Sitorus. Horas ma
JAHA DI BAGASAN HATA Adhola Afrikans Albania Amhara Arab Armenia Aymara Batak (Toba) Bikolfik Esti Ewe Fiji Ga Garifuna Georgia Guarani Gun Hausa Heber Hiligaynon Hiri Motu Hmong (White) Iban Igbo Iloko Indonesia Inggris Islan IsokoKwangali Kwanyamaizo Moore Myanmar Nahuatl (Huasteca) Nahuatl (Puebla Utara) Nahuatl (Tengah) Ndebele Ndebele (Zimbabwe) Ndonga Ngabere Norwegiahiti TatarUruund Venda Vietnam Wayuunaiki Xhosa Yoruba Yunani Zande Zapotec (Isthmus) Zulu
SIULASON NI MAJALAH ON | MULAK MANGOLU HALAK NAUNG MATE—TUTU DO I?
”Na huboto holan tolu do inganan na tinuju ni halak naung mate: tu surgo, api na roko dohot api parpitapitaan. Alai, ndang na burju ahu umbahen na boi tu surgo, manang halak na jahat umbahen tu api na roko. Ndang tangkas huboto songon dia api parpitapitaan. Ala ndang hea hujaha di Bibel, holan hata ni jolma sambing do na hubege.”—Lionel.
”Na huboto sude halak na mate laho tu surgo alai, ndang porsea ahu disi. Hamatean do ujung ni saluhutna—ndang adong be pangkirimon ni halak naung mate.”—Fernando.
Hea do sungkunsungkun rohamuna: ’Aha do na masa tu halak naung mate? Hansit do dihilala nasida? Boi do jumpang muse dohot nasida? Aha do na paposhon rohanta boi jumpang muse dohot nasida?’ Parrohahon ma na diajarhon Bibel. Na parjolo, taida ma aha na diajarhon Bibel taringot hamatean. Dung i, taulas ma pangkirimon na adong di Bibel tu halak naung mate.
Songon dia do pangkilalaan ni halak naung mate?
ALUS NI BIBEL: ”Ai diboto halak na mangolu do na ingkon mate ibana; alai ianggo na mate, ndang adong be manang aha na binotona. Ndang adong be upanasida muse, jala ndang adong be na marningot nasida. Mangula ma ho sian nasa gogom, ai so adong be sibahenon, sipingkiran, parbinotoan dohot habisuhon di inganan ni na mate [kuburan], ai laho tusi do ho muse.” *—Parjamita 9:5, 10, Bibel Siganup ari.
Kuburan, inganan ni halak na mate; ndang adong ulaon ni nasida disi jala ndang diboto agia aha. Songon dia do pandapot ni si Job taringot inganan ni halak na mate? Nunga mago sude arta ni si Job, mate ianakhonna jala marsahit huliton ibana. Didok ibana ma tu Debata: ”Aut sura ma nian ditabunihon Ho ahu di inganan ni angka na mate [kuburan] asa buni ahu.” (Job 1:13-19; 2:7; 14:13, Bibel Siganup ari) Di Bibel Katolik Douay Version, hata ”inganan ni angka na mate” di Job 14:13 diganti gabe ”api na roko.” Alai, tangkas do pangantusion ni si Job taringot kuburan manang api na roko, ndang inganan laho pasiaksiakhon halak na mardosa disi. Alai, inganan paradianan na so mangkilala manang aha pe.
Adong isara na asing asa taboto songon dia pangkilalaan ni halak naung mate. Taida ma ualu halak na dipahehe na disurat di Bibel.—Ida kotak ”Ualu Halak na Dipahehe na Disurat di Bibel.”
Sian ualu halak na dipahehe on, ndang adong na paboahon molo nasida laho tu inganan na sonang, manang inganan na dipasiaksiak. Antong, molo na mate boi laho tu sada inganan, ndang paboaonna i tu jolma dung hehe ibana? Jala molo masa i, ndang bahenonna di Bibel asa boi jahaon ni sude jolma? Ndang adong hatorangan taringot sisongon i di Bibel sian si ualu halak na dipahehe i. Boasa? Ala ndang diboto be agia aha dung modom nasida di hamatean. Dipatudos Bibel do hamatean songon halak na modom. Songon boru ni si Jairus dohot si Lasarus didok do ”ndang na mate ibana, na modom do!”—Lukas 8:52; Johannes 11:11.
Aha do pangkirimon tu halak naung mate? Boi do nasida mulak mangolu muse?
^ par. 7 ”Inganan ni na mate” manang kuburan di hata Heber, i ma ”Syeol” jala di hata Junani, i ma ”Hades”. Pigapiga Bibel mamangke hata ”api na roko”. Alai, pangantusion taringot api na roko, inganan ni halak laho dipasiaksiak, ndang sian ajaran ni Bibel.
UALU HALAK NA DIPAHEHE NA DISURAT DI BIBEL *
Anak ni ina na mabalu Dipahehe panurirang Elia do anak ni ina na mabalu na tading di Sarpat.—1 Rajaraja 17:17-24.
Sahalak baoa Sunem Dipahehe si Elisa do sahalak baoa di adopan ni natuatuana, di huta Sunem.—2 Rajaraja 4:32-37.
Sahalak baoa na ditimpalhon tu tanoman Tingki ditimpalhon bangke ni sahalak baoa tu tanoman ni si Elisa, gabe mulak mangolu ma ibana ala dais tu holiholi ni si Elisa.—2 Rajaraja 13:20, 21.
Anak ni ina na mabalu di huta Nain Dipahehe Jesus do sahalak dolidoli di adopan ni natuatuana.—Lukas 7:11-15.
Boru ni si Jairus Si Jairus mangido Jesus pamalumhon sahit ni boruna. Alai, dung mate boruna i hatop do Jesus pahehehon.—Lukas 8:41, 42, 49-56.
Aleale ni Jesus, si Lasarus Dung opat ari mate si Lasarus, dipahehe Jesus ma ibana di adopan ni torop halak.—Johannes 11:38-44.
Si Dorkas Dipahehe apostel Petrus do sahalak borua na parasi roha na margoar si Dorkas.—Ulaon ni Apostel 9:36-42.
Si Eutikus Dipahehe si Paulus do dolidoli na margoar si Eutikus na madabu sian jandela ni loteng.—Ulaon ni Apostel 20:7-12.
^ par. 15 Haheheon na rumingkot, i ma haheheon ni Jesus, ala tandi sian ualu halak na disurat di toru on. Dipatorang ma i di artikel na mangihut.
SCALATOBA (Samosir Culture And Laketoba Tourism Batak): MULANI NAI LONTUNGON (1 Mangihuthon panuhuthon ni Ompu Flora Datubara (1889-1975), natoras ni Mgr. A. G. P. Da¬tubara, Katekis Ka¬tolik di tingki mareak Nippon (1942) sahat tu masa pargolak¬an ke¬merdekaan R.I. (1948), na marulak-noli do ma¬molus (mardalan pat manang marlereng) nasida sian Si¬dikalang (hutanasida di Lau Bekung, Kot¬acane, Aceh Teng¬ga¬ra) ma¬molus Tele tu Hutagalung, na mangunjur tu U¬lu¬darat dohot Sabulan, tu Do¬loksanggul, tu Bali¬ge do¬hot na mulak, ¬tung parbabiatan na jorbut do luat Hutaga¬lung sahat tu bi¬bir ni Tao To¬ba. Ing¬kon marpamanat do iba mardalan, di na mamereng bogas pan¬de¬gean ma¬nang pang¬hurakan ni babiat di dalan tombak longolongo na jorbut i. ) (2 Ragam do turiturian na patoranghon haretukon ni parhahaanggion ni Sinaga dohot Si¬tumorang, pala digoari J.C. Vergouwen, Masyarakat dan Hukum Adat Batak Toba, Ja¬karta, 1986:8 jo Leo Joosten, Samosir: Silsilah Batak, Medan, 19963:194-196, Situ¬mo¬¬rang do sihahaan. Alai, tung na ragat do pangondingion Sinaga sihahaan, ai adòng do turiturian na mandok: Silinduat do Sinaga do¬hot Situmorang. Si¬naga do parjolo tubu alai rap dohot anggianggina (tembuni). Ndang marnatangis laos hurang diantoi. Alai iang¬go Situmorang, na tubu paduahon, pintor mandorak. Gabe i jumolo di¬antoi na¬to¬rasna. Dung pe manang piga dan nari mandorak ma Sinaga. Gabe sipata ma didok, Si¬tu¬morang siangkangan.)
Parserahan ni Toga Lontung
II. SEKILAS : NAPAK TILAS SIRAJA LONTUNG
(Dicuplik dari Buku Napak Tilas SiRaja Lontung, terbitan khusus LKSB 2010)
Horas di Bapa i,
Au Admin do di www.batak.web.id boi do hucopy tulisan muna on, anggo back link na pasti nainkon binaen do.
25 April 2013 19.24
Ebenezer: Bahan Jamita Epistel Minggu II Dung Trinitatis, 9 Juni 2013
Bahan Jamita Epistel Minggu II Dung Trinitatis, 9 Juni 2013
Pangasahon Ma Debata Di Ngolum i
1 Rajaraja 17 : 17 – 24
Ia turpukta on ima termasuk tu bagian ni buku Sejarah ni Rajaraja ni Israel di taon 725 BC. Namangula do Panurirang Elia, ima na pinabangkit ni Debata di tingki Bangso Israel niuluhon Raja Ahab. Tarbarita do hamajuon ni bangso i dipanggomgomionna jala makmur do keadaan ni Israel di hatiha i. Alai sada na so jadi di bangso ni Debata dihalupahon raja i, na gabe madabu do harajaon i tu debata Baal marhite pardihutana halak Fenesia na margoar si Isebel. Ia si Isebel ima boru ni Raja Sidon ima Etbaal na manomba debata baal. Hinorhon ni si Isebel gabe pasidohot ma Raja Ahab dohot sude rakyat ni bangso Israel mangihuthon laho manomba debata baal. Nunga dilaosi bangsoi Patik ni Debata ima Patik I dohot II on. Termasuk ma ina namabalu na di sarfat on na manomba debata Baal.
Dipaboa do di turpuk on taringot anak ni na mabalu na di huta Sarpat na dipangolu si Elia. Jala andorang turpuk on dipabotohon do na manurirangi si Elia taringot tu logo ni ari ranggapuri, jala pidong sigak na marmudu ibana. Dung i disuru Jahowa ma si Elia tu huta Sarpat, asa disi ibana maringan. Sada parompuan na mabalu didokhon Jahowa marmudu ibana. Na pogos do na mabalu i, ai holan itak sampohul do dibagasan hudon, dohot miak otik dibagasan guriguri na adong di ibana. Sian na saotik do dipangido si Elia, asa dipatupa sagusagu bahen sipanganon nasida. Hombar tu hata ni Jahowa, Debata ni Israel, ia itak na dibagasan guriguri ndang jadi marsik, paima jumpang ari haroro ni udan tu tano on tongoson ni Jahowa. Saut do sudena i, hombar tu hata ni Jahowa na pinatolhas ni si Elia.
1. Ayat 17-18; Dung salpu angka jamita ondeng marsahit ma anak ni na mabalu i, pasang situtu jala laos tos hosana. Molo didok naung salpu jamita ondeng na marlapatan do i paboa ndang tarsirang turpuk on tu angka jamita ondeng na dijolo ni turpuk on (ay.1-16) na pinasahat ni si Elia tona ni Debata; ima logo ni ari ranggapuri (bala kelaparan akibat musim kering yang lama), hinorhon ni dosa ni Raja Ahab dohot na sabangso i (1 Rajaraja 16: 29-34), gabe angka pidong sigak marmudu si Elia (1-6). Lumbalumba na borat do antong na pinasahatna i. Jala boi do gabe parohon ancaman na borat tu si Elia umbahen na disuru Debata ibana martabuni. Dioloi si Elia do parsuruon ni Debata; diramoti Debata do si Elia, jala diparentahon do pidong sigak marmuduhon panurirang i jala berkecukupan do ibana di topi ni sunge Kerit i. Alai ala songon bagabaga ni Debata taringot tu bangso Isarel, sahat ma tu sunge Kerit na lam mahiang. Ala ni i ndang adong be siinumon sian batang aek Kerit i, gabe disuru Debata ma panurirang i tu Sarpat asa diparmudu disi marhite sada boruboru na mabalu dohot anakna (7 – 16). Hape inanat i pe holan sampohul itak na ma di ibana dohot miak saotik, jala naung manghilala jonok nama hamateanna ala so adong be sipanganon manguduti. Alai didok si Elia do asa unang mabiar ibana, adong do parenta ni Debata na ingkon siulahononna. (ptds. Ay.13-14). Jala dioloi ina namabalu i do parsuruonna laos diulahon. Rade do ibana parjolo manarihon halak na asing ima si Elia asa sian dirina sandiri.
Masa ma angka na masa, marsahit ma anak ni parompuan i, pola pasang situtu sahitna laos tos hoana. Ro ma hata ni parompuan na mabalu i tu si Elia: aha parsaorangku tu ho, ale halak ni Debata ? Pandohan na songon i jumpang hita do di Padan na Robi (Panguhum 11:12; 2 Sam.16:10; 19:22) nang di Padan na Imbaru (Mat.8:29; 27:19; Joh.2:4), na manggombarhon na so lomo ni roha ni sasahalak di campur tangan na ro sian halak na asing manang sian duru. Dumenggan do diterjemahkan : aha na aneng bahenonmu tu ahu ? Dipingkiri parompuan na mabalu i, ia haroro ni si Elia (halak ni Debata) i ma mamboan Debata lam jonok tu ibana, gabe ala ni i jumpangNa dosa-dosa na buni, jala hamamate ni anakna di na so tingkina i gabe sada uhuman. Sada pemikiran na primitif taringot tu Debata songon sahalak na mangalului angka dosa na so tarsurat manang naung leleng dihalupahon, jala na mansai togu hubunganna tu uhuman na koras, i ma dao sian hamatean nang di tingki on (patudos tu sungkunsungkun na jotjot tarbege “Aha do naung huula gabe songon on ahu?”)
2. Ayat 19 – 20; Dibuat si Elia anak ni parompuan i, diboan ibana tu ginjang, bilut na niinganan na i. Ia bilut na nidokna dison, ima ditarup ni jabu i na boi masuhan sian tangga na adong di duru ni jabu i. Marhite joujou ni si Elia tu Debata, diida ibana hamamate ni dakdanak i songon sada pambahenan na so adil di pihak ni Debata. Ai na masa on, tung apala tu parompuan na mabalu naung dipillit ni Debata marmudu ibana di tingki na hurangan sipanganon i, jala sai songon na so cukup marsingkor di hasusaan secara umum, ditambai dope angka lan na hansit. Pangalaho on, patuduhon pingkiran taringot tu sifat dohot karakter ni Debata di abad pasiahon andorang so Kristus, na mangondolhon lomona sian hasintongan dohot asi ni rohaNa. On ma na boi dope tarida pingkiran taringot tu pangingani tondi ni portibi, ala ni i naeng ma sude jolma manatmanat ai ndang adong na umbotosa manang huaso ni tondi mangula mambahen halak mamora manang marhasusaan. Dipabustang si Elia tolu hali dirina di ginjang ni dakdanak i, jala dijouhon tu Debata asa dipaulak hosa ni dakdanak i. Di Septuaginta di dok do paboa na si Elia “marhuaso tubagasan dakdanak i”, keadaan na songon on jumpang hita do nang di 2 Rajaraja 4: 34-35; Ulaon 20: 10. Molo bilangan tolu dohot bilangan pitu ima bilangan khusus keagamaan (pat.1 Raja 8:65), secara pasti di adat ni halak Jahudi najolo bilangan pitu ima bilangan na tutu marhagogoon.
3. Ayat 22-24; Dung ditangihon Jahowa soara ni si Elia, gabe mulak ma hosa ni dakdanak i tu ibana; diboan si Elia ma dakdanak i sian bilut parginjang tu toru, dilehon ma tu inana huhut didok: na mangolu do anakmon. Dung i, adong ma pangokuan ni parompuan i paboa na halak ni Debata do si Elia; jala hasintongan do hata ni Jahowa na ruar sian pamanganna. Dipapatar Debata do huasoNa mangalehon ngolu muse tu dakdanak i. Panurirang i sai solhot tu Debata, tusi do ibana mangalualu marhaposan jala martangiang . Marhite turpuk on idaonta ma; Debata pangoluhon anak ni ina na mabalu i, laho mangalusi tangiang ni si Elia. Jala on do pe peristiwa na parjolo tarsurat di Bibel taringot tu haheheon ni sada halak naung mate gabe mulak mangolu (ptds. 2 Raja 4:34-36; Luk.7:11-17; John.11; Ul.Ap.9:40). Ala halongangan i gabe porsea ma ina na mabalu i di huaso dohot gogo ni Debata Jahowa. Pangalaho di pangoloion ni si Elia tu Debata marpanghorhon parbue na denggan diulaonna laho pangoluhon dakdanak na mate i. Gabe sada kesaksian di na mabaritahon habalgaon ni Debata asa porsea na marnidasa (ay.24).
Ø Tongtong do mardalan Hata ni Jahowa jala mangula nang pe marrumang uhuman manang pasupasu. Guru di Debata do ngolu ni hita jolma, diramoti do si Elia, sandok oloi parsuruonNa, ai satia do Debata mangaramoti na marholong ni roha tu Ibana songon ina na mabalu i dipatupa do songon pandok ni Panurirang Elia Naposo ni Debata i. Tung balga haporseaonna na rade do ibana patupahon tu panurirang asa tu ibana dohot inakhonna. Molo parjolo sinarihon dongan, i do ngolu na tangkas marholong ni roha dibagasan Kristus. Sandok sarihon donganmi asa mangolu ho. Lukas 1:37 Ai ndang adong na so tarpatupa Debata
Ø Joujou naposo ni Debata (ditangiangna), ndang ditontuhon godang ni halak na martangiang, ai sahalak ni si Elia do joujou= martangiang tu Debata, gabe mangolu do anak ni parompuan i. Songon na pinatupa ni Jesus laho pangoluhon si Lazarus, dolidoli na di huta Nain. Ibana do Debata na tatanda jala tahaporseai dibagasan Kristus Jesus na marhuaso pangoluhon na mate. Dibagasan na mangadopi situasi sisongon i tongtong ma hita marhaposan tu Debata. Ndada na naeng mandok; molo adong na mate sian na tahaholongi manang ruas ni Huria martangiang ma hita asa mulak mangolu. Ai halak naung mate i ndang be sitangianghononta asa mangolu, ai nunga pasti nasida di jambar sijaloonna. Ia dung jumpang tingkina mate, didok: “Di tingki parasian do ho hutangihon, jala di ari haluaon do ho huurupi. Nuaeng ma tongon tingki parasian; nuaeng ma ari haluaon i!” ( 2 Korint 6:2)
Ø Sian angka ulaon nang pambahenanna do tandaon ni halak angka na poso ni Debata. Jala jamita on dohot jamita naung salpu; sai hira tu angka parhalado manang targoar pandita jamita on. Hape nian tu sude na tumangihon jala na porsea di Jesus Kristus do asa tarida ma di ngolu na marbarita nauli. Songon na nidok jamita na salpu taringot na mamuji diri; asa tarida ma pangalahona na patuduhon habalgaon ni Debata na olo ibana mamuji diri marhite na mangulahon parsuruon ni Debata; ima mamaritahon Barita Nauli marhite pembahenan. Ala pangoloion ni si Elia di Hata ni Debata tarida ma disi mangurupi ina namabalu na pogos i; laho pangoluhon na mate anakna dolidoli. Naeng marhite parulaonta di Hata ni Debata laho pangoluhon semangat dohot masa depan ni angka jolma na di humaliangta hita(ptds. Rom 8:18;13:8).,Pilippi 4:13 Saluhutna do tarpatupa ahu marhitehite Ibana, na margogoihon ahu! Amen.
Posted by Ebenezer Munthe at 22.43
ANDAIKAN KAU DATANG KEMBALI – Batak Indonesia
2019-12-18 2020-10-06 Redaksi BatakIndonesia.com
BatakIndonesia.com — Ra, sude do hita hea umbege ende na niendehon ni Koes Plus on: Andaikan Kau Datang Kembali. Mangihuthon angka barita na jinaha, uju di ngoluna, disungkun na manungkun ma Amanta Toni Kuswowo, na manggurithon jala na mangendehon ende i, aha do unok dohot tona ni endenasida i. Alusna: Haroro ni Tuhan na paduahalihon.* Bo pe didok deba nadila parende, ianggo pangongkuan on hinaporseaan do.
Dohot roha na elek, sinali ma jo goar ni endenasida i gabe goar ni sarito on di Minggu Advent na patoluhon on.
Mangihuthon haporseaon ni halak Karisten, unok ni Minggu Advent ima na paingothon halak Karisten di haroro ni Tuhan Jesus na paduahalihon. Disi masa paruhuman. Jahahononna ma di Buku Bolon Paruhuman i, ise na bongot tu Harajaon ni Debata manang ise dabuhononNa tu api na rokko na so ra mittop i. Mangihuthon hatorangan di Buku na Badia i, ndang boi be marmanjo, ndang boi be mangido asiasi (dispensasi), ndang masa na marKKN na mandok: “ruas ni Bangso Israel, bangso na tarpillit i, do ahu.” Ndang bolas be marsidalian na mandok: “Tuhan, paima jolo hupatota sidabudabuanku uju mamestahon Ari HatutubuMi.” Sandok, tu siamunNa manang tu hambirangNa, i nama hapeahanta.
Huhilala, ndang masa be wawancara disi, holan na manjahahon angka goar dohot uhuman i nama. Alani ma, molo tung pe didok Amanta Toni Kuswowo aha ma alusna molo ro Tuhan i paduahalihon, angka bungabunga ni ende ma i, ai nunga singkop diboto Tuhan i siala dohot alusta. Alai, etak tung beha sihol roha ni Tuhan i manungkun hita, aha ma tutu alusta?
Tasurasura ma jolo aha sungkunsungkun ni Tuhan i. Domu tu na marminggu-advent, ra on ma sungkunsungkunNa: “Boasa marpesta-natal ho di Minggu Advent?” Alusta: “Ai aha salani Tuhan? Huhutni, nunga huhasomalhon hami i. Ai molo dung Ari Pesta i hami marnatal, ndang boi be sude Pesta Natal i dohotan. Tangkas diboto Hamu** saik godang pesta Natal na nidohotan, hape di bulan Januarina mansai ronsot tingki marsuan. Parsingkola pe masuk ma di bulan i. Alani, nisangahon ma andorang so Ari Pesta i.
“Ba tutu, toho ma alusmi! Dungkkonni, ai boasa pola ingkon di hotel hamu marnatal?” dipatangkas Tuhan i muse. Taalusi ma: “Ai boha ma bahenon, sude gareja nunga marisi ganup ari sian tanggal 1 sahat tu tanggal 31 Desember i. Huhutni, ringkot do hohom na marnatal i. Ai molo di gareja olo do busisaon jolma ala ni mohopna. Molo di hotel antong lambok ma alani AC i. Musengani, dia so dia do arga ni na marnatal di hotel manang dohot di gareja. Molo di hotel, durungdurung na tarpapungu i nunga tuk manggarar sewa ni hotel i, hape molo di gareja, di gareja i do i tading. Jala, molo di hotel, ndang pola pingkiran be na paiashon dung sidung na marnatal i. Molo di gareja, ingkon sarihononhon do uang kebersihan, uang listerik (molo marAC dohot marsoundsystem). Sadanari, molo di gareja, ndang diloas maraccara bebas, isara ni na marpoccopocco, namarmaumere, na marborutoba, na marjamila, dohot na marduaholong. Eh, sadanari hape, molo di gareja hurang do sumanna molo marpahean na arga, lumobi ma molo mardekadeka, mago didok halak iba siginjang roha.”
“Olo tutu bah, na serep ma tutu roham!”, ninna Ibana ma rupani.
Sungkunsungkun na parpudi ma: “Ai sahat do tu Ahu alualu ni dakdanak pangidoido na di topi dalan i na nilanggushonmi. Boha do saritoni? “Ai boha ma! Marpamuati ma rohaM. Humarojor ahu mangadu tu pesta natal i na alani ndang huanturehon be i. Laos mardomu ma tok ulungku, ai sahat tu mata ni Ari Pesta i ndang tota dope parhepengon sian seksi dana. Ise na so busisaon di rohaM molo songon i situasina?”, alusta mangampini dirinta.
“I do ate! Hupingkiri Hami pe i!”, ninna Tuhanta ma huhut manjouhon goar na mangihut, ra. I pe, ra do da!
Selamat Advent III!
*)Jinaha di barita ni sahalak dongan na ditongos tu sitalpas halinu on
**)Di tangiang ni Ompungborungku, sai huingot do didok ‘Hamu’ tu Tuhan i, ndang Ho. Ninna, ndang pulut rohana mandok Ho tu Tuhan i
Total views : 1102748
Si Boru Tumbaga | Lagu Batak
Topik-topik ni pinggan,
Binahen tu para-para,
Adong ma na saingan,
Na margoar si Tombaga.
Boru ni na sumurung,
Jala boru ni raja,
Partompa na mamunjung,
Na ganjang jambulanna.
Togos nang pamatangna,
Pangeal ni gontingna,
Goar ni natorasna,
Ima Raja Ompu Gulasa,
Sian tano Suga-suga,
Dolok ni Tano Bakkara.
Disi ma ingananna,
Di tano ni ompuna,
Jala tano ni amana.
Tano Suga-suga i,
Diingani Raja Horja;
Raja Ompu Gulasa i,
Tardok do i raja na mora.
Godang dohot ringgitna,
Torop do nang horbona,
Lombuna nang hodana,
Marluga ma Simamora,
Tutu do nian na mora,
Alai anakna ma soada.
Na punu do ibana,
Mate tuan baruna,
Ndang tumadingkon anak,
Holan dua do boruna.
Boru ni Ompu Gulasa,
Sihahaan si Tombaga,
Si Buntulan anggina.
Pamaheon ni boruna,
Sada mas di hambirangna,
Alai so ada ibotona,
Ndang mar-mas di siamunna.
Mago ni si Tombaga,
Na so adong ibotona,
Aut adong ma ibotona,
Mas dohot di siamunna.
Marpingkir ma si Tombaga,
Nang si Buntulan anggina,
Mangkuling ma nasida,
Mandok hata tu amana.
Ai marbabo namarbaju,
Ba mangula doli-doli,
Amang na sumuan ahu,
Ua laho damang mangoli !
Dung dibege natorasna,
Hata ni siubeonna,
Dialusi ma tangkas,
Didok ma tu nasida.
Na marunggali lombu,
Laho tu pudi ruma,
Mangoli ahu nimmu,
Dagingku nungga matua.
Jolo sampulu pitu,
Jumadi sampulu ualu,
Nungga sabur dohot ubanhu.
Ise be olo tu ahu,
Pamatang naung matua,
Ninna Ompu Gulasa,
Ianggo i ale amang,
Adong do sibahen hata,
Ima bao domu-domu.
Ulaon ni domu-domu,
Pangoli ni naung matua,
Pagodang damang sinamotmu.
Huhut ma usungonmu,
Mandasdas sian jabu,
Manogihon laho tu toru.
Binaen tu para-para,
Mandok i do si Tombaga,
Marsahit ma Ompu Gulasa.
Ianggo sahit na i,
Ima parro hamateanna,
Barobuni do goarna.
Diinum pe angka ubat,
So ada tarhilala,
Huhut do morong-orong,
Posa do pangkilalaanna.
Tingki di tonga arian,
Di jou ma si Tombaga,
Na paboahon sahitna,
Hansit ni pangkilalaanna.
Dung diboto nasida,
Tangis ma si Tombaga,
Na sumarihon amana,
Iboto na pe soada.
Adong pe paribotoanna,
Tubu ni amang udana,
Diingot ma i sogot,
Na so boi hasurutanna.
Sai ambal lagu ni jolma,
Na so dongan sarurutna,
Huhut tangis si Tombaga,
Morong-orong nang amana.
Tinangishon ni si Tombaga,
Siteanon do amana,
Ai nang pe adong ugasanna,
Dipingkir ma sasudena,
Pangalaho ni uarisna,
Na so mangharingkothon,
Parsahiton ni amana.
Niorongkon ni Ompu Gulasa,
Lam hansit pangkilalaanna,
Nungga masuk dohot sigurbak,
Tarida di angkulana.
Mintop di haba-haba,
Ai digogo pe marubat,
So adong na tarhilala.
Habang sitinda ulok,
Ngiak-ngiak anak ni lali,
Marpingkir si Tombaga,
Marsuru jou pangubati.
Anggi, boru Buntulan,
Hatop pariban maringkati,
Manjou datu na sumurung,
I ma Raja Partungkot Bosi.
Ima datu na sumurung,
Na ummalo mangubati,
Anggiat adong labanta,
Malum sahit ni amanta.
Dung dibege si Buntulan,
Hata suru ni hahana,
Hehe ma antong ibana,
Disungkun ma si Tombaga.
Marisap ma partimbaho,
Hahang boru Tombaga,
Tu huta dia ahu laho ?
Doras do pardalan ni hoda,
Nanget do pardalan ni horbo,
Tu huta dia ahu laho,
Dalan pe so na huboto.
Nda bolat ni rosu,
Laho ma anggikku,
Togihon donganmu borua.
Ia huta ni datu i,
Di Tano Lintong ni Huta,
Laho ma hamu tusi,
Rap ma hamu na dua.
Hatop ma hamu mardalan,
Unang ahu ngolngolan,
Ndang lilu iba mardalan,
Habang tu Silalahi,
Inang dohon tu borua,
Amang tu lahi-lahi.
Mardalan ma nasida,
Ianggo donganna i,
Ima dakdanak borua.
Pardalan ni si Buntulan,
Songon pardalan ni baoa,
Segar di simajujungna.
Ulos ma di hambirangna,
Ba, tungkot di siamunna,
Unang diambat halak,
Dung i por ma udan i,
Sian dolok ni Silalahi,
Dung ditongan dalan i,
Pajumpang dohot lahi-lahi.
Sian dia dalan nami
Laho manjou datu,
Datu sijouon nami,
Ima Raja Partungkot bosi
Dingkan dia inganan na
Asa huboto hami.
Na marluga parsolu,
Sian siamun on ma da,
Dalan tu Lintong ni Huta.
Ai disi do diingani,
Raja Partungkot bosi,
Datu na sumurung,
Jala datu na lumobi.
Digogo ma mardalan,
Jadi sahat ma nasida,
Tu huta ni Partungkot bosi
Di luat Lintong ni Huta,
Didapot ma datu i,
Hundul do jolo ruma,
Sahat si Buntulan,
Dipahombar tu lambungna.
Marluga ma datu i,
Solu parsidua tali,
Hamu ale amang datu,
Beta hamu tu hutanami.
Asa hamu mambahen ubat
Di sahit ni amantahami,
Poso do nuaeng sahitna,
Asi ma roham di hami.
Didapot datu i,
Toho do mambarbar hudali,
Anggo di intean ni datu,
I ma siunang na manundati.
Sombangku da amang datu,
Beta ma tu hutanami,
Sai asi ma rohamu.
Hamu do ninna datu,
Pandokmu di upamu,
Asal hipas amantahanmi.
Manang horbo manang mas,
Dohot ringgit tabilangi,
Saguru tu pandokmu,
Manang dia buaton nami.
Dung dibege datu i,
Hata janji tu ibana,
Pintor las ma nang rohana,
Mingot balga ni upana.
Na marluga solu,
Solu marlima lima,
Marhobas datu i,
Mardalan ma nasida.
Diboan ma taoarna,
Di uli sijaloonna,
Sipusuk ni bulu,
Pusuk ni arsam na tata,
Sahat ma antong nasida,
Tu huta ni Ompu Gulasa.
Dung diida si Tombaga,
Humalaput ma ibana,
Laho pahembang amak,
Dingkan jabu tonga-tonga,
Hundul ma datu i,
Dohot na tinogihonna,
Marsalin si Buntulan,
Gabe marpahean borua.
Dung diida datu i,
Marbuluk do taroktokna,
Ai dirimpu lahi-lahi,
Hape pungu holan borua.
Marhobas si Buntulan,
Pature ingkau nasida,
Dung masak sipanganon,
Jadi mangan ma nasida.
Dung sae marsipanganon.
Marnapuran ma nasida,
Maungkun ma disi,
Halak Siboru Tombaga.
Pusuk ni rugi-rugi
Tu pusuk ni antalada
Disungkun ma datu i
Taringot tu sahit ni amana.
Na marluga solu
Sahit ni damang on,
Beha boi do ubatanmu?
Anggo boi ubatanmu
Manang sadia pandokmu,
Asa huboto lehononku!
Mangkuling ma datu i
Mangalusi si Tombaga
Siala sungkun sungkun i.
Pandokna songon on ma:
Inang boru Tombaga.
Anggiat ada tua nami.
Sahit ni amanta on,
Angiat boi ubatan nami,
Malum bahenon ni ubat,
I ma na huboto hami!
Tapangido asi ni roha.
Sian Ompunta Mulajadi.
Ubat na huboto on.
Taho ma i amang datu,
Sai sahat ma i tutu,
Alai beha do rohamu,
Bege ma jolo hatangku.
Ale amang datu,
Unang bahen sialangalang,
Lao sumungkun sombaon,
Asa tatilik ma nian.
Marhite manuk di ampang.
Anggiat laba manaem,
Malum sahit ni damang.
Jou amanta Silitonga,
Mangangkupi datu on,
Ai tumangkas binotona
Sian aek dalan ni solu
Sian tur dalan ni hoda,
Ai nunga sambor nipinta,
Na so adong on ibotonta.
Ummoto na barua,
Sai umbisuk lahi-lahi.
Marluga ma parsolu,
Manang dia didok datu,
Naeng diboto alusanna.
Mardalan si Buntulan,
Huhut ma diarahon.
Beta hita tu lumban nami,
Disi nuaeng amanta datu,
Naeng hamu angkupna,
Ai hami na borua,
Hamu do anak lahi-lahi.
Marluga baen dalanku
Laho ma ho ito,
Ai dapong dape lolangku.
Songon ia ma i didok,
So adong na diansuhon
Ringkot ni panjauonna.
Songon tangga ni balatuk,
Ibana tangkas angina,
Boasa langkana so tur!?
Sian aek dalan ni solu,
Ndang boi ho mandok lola,
Ise ma sijouongku
So ada hami lahi-lahi
Duo do holan na boru,
Umbahen hamu hujou,
Ala so ada ibotongku,
Sibahut na ni durung
Pora pora niusehon,
Nang pe songon i ringkotna.
Ndada olo parosehon.
Tung laho ma ho ito,
Hudok godang dope lolangku
Ndang pola ho ajaranku
Manang ise ma sijouonmu.
Marsak si buntulan
Mingot sahit ni amana.
Ala so adong jouonna,
Jadi diulahi ma mandok
Tu amana silitonga
Anggiat melok rohana.
Tonggi tabo ale amang,
Songon aek ni holi-holi,
Ise ma na olo alapanku,
Haru hamu so mangoloi.
Na marluga solu.
Sinamot ni damang i,
Laho hamu do nampunasa.
Nunga sambor nipini
Ndang adong anak ni amanta
Aut ulang ala ni i
Ndang pasombuonna hami loja.
Naung bangko ni adat,
Di jolma sibirong mata,
Molo so ada anakna,
Manang sinamot ni angina,
Manang sinamot ni hahana,
Hamu ndada uaris,
Tangkas tinodohon ni amanta.
Jadi ala ni i !
Ndang boi ho mandok lola.
Haru laho ma ho ito.
Unang dison be ho marhata,
Mabiar si Buntulan,
Jadi laho ma ibana.
Handis ni Barumun,
Sirohot ni Banua tonga,
Hata ni amana Silitonga i,
Ndada na tartaonsa.
Hata ni amana i,
Dipaboa tu hahana,
Tangis si Buntulan,
Marabur ilu sian matana.
Boasa tangis ho anggi,
Ninna Siboru Tombaga,
Huhut do marsuap-suap
Ilu sian simalolongna.
Mangukuling si Buntulan,
Tu hahana si Tombaga,
Naung huhut marsak rohana.
Aha ma so tangis iba,
Ai ndang olo amanta,
Hata i do hupaboa,
Gabe ahu hona laga.
Sinamot ni damang i
Laho ibana nampunasa:
Hape holan uli i,
Do huroha ni ongopna.
Habang ma haluang
Sian dolok ni Pagarbatu
Mangkuling si Buntulan
Dompak amanta Datu,
Beha amang datu,
Songon dia pardalanna,
Amanguda pe so olo,
Ibotongku pe so ada.
Ia tole parmanuhon,
Ise sialusi hata,
Iba on do na borua,
Ndang binoto pardalanna.
Posa sahit ni amanta,
So ada na maniop uluna,
So ada na manjama patna.
Tole ma parmanuhon,
Ise pature haseana,
Hansit ma na borua.
Molo so ada na baoa.
Ibotoniba so adong,
Ba ise sialusi hata,
Ba, unang tun jais nami do.
Tapungka ma siulaonta.
Tangan do tutu botohon,
Hahuaon ma i amang datu,
Hamu ma mangajar-ajari.
Tangkas ma paboa hamu,
Manang dia buaton nami;
Asa hupatupa hami,
Olat ni na huboto hami.
Tano ni huta Tinggi,
Tano ni Ompu Taradu,
Dung didok sisongon I,
Mangkuling ma amanta datu,
Ue boru ni rajanami,
Hamu nunga marsintuhu,
Molo patindang parmanuhon,
Patimak hasea na pitu.
Hasea na pitu i,
Paboa damang ma goarna,
Asa diboto buatonna.
Mas do sihahaanna,
Patimak ma dohot bunti,
Nang dohot parasomanna.
I ma pandok ni datu i,
Tu Siboru Tombaga,
Jala pajojor muse,
Buat ma bunga-bunga,
Patipak dohot baja;
Buat nang pinggan na hot,
Dohot ulos hajojahanna.
Dohot hujur na sindak,
Taringot hasea na pitu,
I ma pulung-pulunganna.
Nunga tonggi tabo,
Jou ma panintingi,
Dohot amanta panamboli.
Oh he ale amang datu,
Ba, ise ma si juongku
So adong na mangoloi,
Ninna si Tombaga mangalusi.
Ai husuru do anggikku,
Mulak ibana mangalapi;
Manjou damang Silitonga,
So na olo mangalusi.
Hamu do na asi roha,
Jala na giot basa;
Di siulaonta on,
Manang beha ma pardalanna.
Ai ulos lobu-lobu,
So ada dipulosi,
Disuru na manjou,
Ndang olo mangalusi.
Molo i ma hape inang,
Ndang labana diulahi,
Si Buntulan ma paningtingi,
Ba, hamu ma pamboli.
Ba, songon i ma molo boti,
Ninna si boru Buntulan,
Mangalusi datu i,
Raja Partungkot Bosi.
Songon i ma ajar muna,
Songon i ma huoloi,
Horas ma amanta on,
Sai dialusi tondi.
Nunga di ginjang panintipan,
Di toru pambarbaran,
Nunga pandokkon ni tondi,
Pangoloi ni sibaran.
Dua hami holan borua,
Ndang adong anak ni damang.
Dohot na so hea ni ula,
Ndang hea nian borua,
Mangadopi manuk di ampang,
Ba, ulaon nama i,
Asal ma horas damang.
Masisungkunan ma hita,
Asa marsintuhu siulaon,
Dohot naga-naga ni sombaon.
Manuk di ampang on,
Sai torang ma on idaon,
Marboa-boa tu na uli,
Asa adong parharoanon.
Tu tano Parpiloan,
Manumpak ma Debata,
Sai dioloi pangidoan.
Ipe hamu ale inang,
Nunga tipak hasea na pitu,
Masisungkunan ma amang,
Hata maniar bahen hita,
Dohot si Buntulan angina.
Naung sampulu pitu,
Nunga tipak parmanuhon
Martonggo ma amanta datu.
Ale sumangot ni ompunami! Sumangot ni ompu-boru, sumangot ni ompu doli:
Paisada, paidua, paitolu, paiopat, pailima, paionom, na papitu parsadaan, sibaso na bolon.
Pangulubalang suan-suanan, debata idup marorot.
Ia nunga rade dison parmanuhon siaji nangka piring, nai boru sinomba ni poda inang sinumba ni parmanuhon.
Horas do Raja i, paboa ma dison!
Di sahit ni Raja on.
Tarisa ma dengkena,
Diungkap ma ampang i,
Dung dibuat manuk i,
Jadi marhata ma nasida,
Di jaha-jahaani I,
i ma sipatorangonna.
Topik-topik ni pinggan.
Marhata ma nasida,
Unang da mauhom hamu,
Dok hamu do ulpuhanna.
Tangkas paboa hamu,
Manang dia ginoarna,
Parulian do na ro?
Asa binuat haroanna.
“Turtu” ninna anduhur,
Songgop di dangka-dangka,
Manang sadia pe balgana.
Olo boti ma da, inang.
Hudok ma jaha-jahana,
Ninna amanta datu i,
Tu Siboru Tombaga.
Tu tano Lobu-lobu,
Ianggo ulpuhan ni on,
Didokkon do manggallang lombu.
Paluon godang sabangunan,
Peleon sormagot ni ompu,
Manumpak ompunta Debata,
Sai leleng hita mangolu.
Manjangkit gompang batu,
Tu hau antahasi,
Asal pinasahat i amang datu,
Hipas do amantahami?
Songon i ma sungkun-sungkun,
Ni si boru Buntulan,
manungkun amanta datu,
manang na boi hangkungonna.
Tonggi na hona pijor,
Dohot pinggan harungguan,
Sandok horas amanta i,
Jalo ma pasu-pasuan.
Las ni roha marharoan.
Umbege i boru Tombaga,
Las do nian rohana,
Ala ibana na borua,
Ndang pintor mangundukhon.
Ba, unang ho tarngongong,
Naeng sigop ma marharoan,
Ninna datu pangabang-abang,
Tu si boru buntulan.
Unang ahu sai ngolngolan,
Inang boru Buntulan,
Dohot boru Tombaga.
Ulpuhan mangan lombu.
I ma na huhasusa.
Ise manjou pargansi.
Ise ma manogu lombu.
So ada hami lahi-lahi.
Pungu do holan na boru.
Sahit ni amanta on.
Parpungu ni hinamagongku;
Tulus pe pingkiranku.
Dokdok anggo di pamanganku.
Nunga tu jolo tu pudi,
Songon pardalan ni horbo:
Ise ma manogu lombu,
Ise ma martonggo-tonggo.
Ahu na borua,
So sadia na huboto,
Aut na olo amanguda,
Nunga i martonggo-tonggo.
Dipaula so diida,
Dipaula so diboto,
Holan na marnida uli
Do nasida na gumogo.
Sinuru do manjou
So na olo mangalusi:
Nang pe iba na boru
Bang ingkon sinauti,
Binahen tu para-para
Ala soada ibotona,
Martonggo Siboru Tombaga,
Ditompihon do ulosna
Ditiop pinggan partonggoanna.
Martonggo ma ibana,
Laos dibege angka Raja.
Mulak do panjouna.
Di tinodohon ni amana,
Umbahen ibana martonggo.
E, amang Raja,
Unang bahen ahu tu hata,
Umbahen ahu marhata
Nungga landit porhot,
Gota ni simargala-gala
Nungga hansit ngotngot,
Posa sahit ni amanta
Ulpuhan mangan lombu,
I ma ninna parhorasanna,
Umbahen hu suru manjou
Halak damang Silitonga
So na olo mangalusi,
Gabe anggiku hona laga,
Sinamot ni damang on,
Laho nasida nampunasa.
Asa ditangihon na torop,
Ditangihon angka Raja.
Ndatung ahu na lupa,
Dung didok hatana i,
Manortor Siboru Tombaga,
Utang na so tarjua,
Ro ilu sian matana
Ai manortor si Tombaga,
Dipuhung do tanganna,
Ndada pola mangurdot,
Hurang hinsa pardalananna,
Naung margorak do huroha,
Di parmate ni amana.
Manjadi sampulu ualu,
Manortor si Tombaga,
Mate amana di jabu.
Maringkat do angina.
Dihusiphon tu hahana,
Tu jolo tu pudi,
Songon pardalan ni horbo,
Nang pe dihusiphon angina,
Dipaula so diboto.
Hubuat jolo napuranku.
Manang ise namanortor,
Nangkok ahu jolo tu jabu,
Asa adongdo panganonku.
Mardalan si Tombaga,
Nangkok ibana tu jabu;
Di dapot do amana,
Naung tangkas mate di jabu.
Diida dohot patna,
Nunga dingatngati asu,
Nang pe songoni parirna,
Sip ibana mardabu-dabu.
Hundul si Tombaga,
Suman jolma na mangolu,
Amana i dibulusani.
Tangkas ma disiga-sigati,
Jolo di hinsu pintu i,
Asa lomona manjamai.
Unang adong halak marmida.
Unang adong na manotnoti:
Dipapungu singgit mas,
Sude sian bagasan sondi.
Dionjat tu bagasan hirang,
Dibahen sirabun mandondoni;
Unang adong halak marnida,
Lehononna tu angina.
Marbisuk Siboru Tombaga.
Ala soada ibotona.
Pur alogo hurling,
Masuak dangka ni baja,
Dihusiphon tu angina,
Unang di bege angka raja.
Tua jolo tu pudi,
Songon pangambe ni paronan;
Taruhon on tu pargadongan.
Si Boru Buntulan,
Na pintor lao hapogan;
Ditaruhon tu pargadongan,
Mambahen tu pananoman.
Binahen tu para-para;
Dung dibahen songoni,
Tangis ma Siboru Tombaga.
Umbege tangisna i,
Tarsonggot ma angka Raja:
Mansohot ma pargonsi,
Maringkat datu i,
Malua lombu i,
Dipalua angka raja
Naung pitu hali hansit,
Di halak Siboru Tombaga,
Nungga suda rugirugina,
Mate muse dohot amana.
Hinamago ni si Tombaga,
Dang adong tarandunghonsa
Di parmate ni amana,
Tamba hancit hinadangolna.
Dipambahen ni amana,
I ma amana Silitonga,
Jolma naso maruhum,
Na so sioli di jolma.
Na so olo marnarugi,
Holan uli ginopgopna,
Nanggo pala mangurupi,
Paima jolo hu paboa.
Dung mate Ompu Gulasa.
Ro ma angina Silitonga,
Lao manggulut sinamot,
Na lao siteanonna.
Asa songon i ma hape,
Roa ni deba jolma.
Molo so di ingot uhum,
Nang pet u sisolhotna.
Ia tu ulaon loja,
Dokdohan do rohana,
Ia manean uli,
Maringkat do ibana.
Si bulung ni bulu,
Si dangka ni antalada,
Sip ma ho jolo ito,
Ito boru Tombaga.
Ninna amana i,
Na girgiran di uli,
Barang i pasinohonna.
Ba aha ma di ahu,
Nuaeng ho ro tu jabu,
Nantuari ho so ro.
Nungga tonggi tabo;
Na hudok ale ito,
Adong ma da na hu usoi.
Nungga tonggi tabo,
Songon dai ni pora-pora.
Na huusoi ale ito,
Tardok ma on Raja na mora
Mas dohot ringgit na,
Nda lehet papunguonta?
Patudu ma tu ahu ito,
Asa ahu pajophonsa!
Oi ale daba amang,
Ni amana Silitonga.
Tung longang do rohangku.
Habang si tinda ulok.
Sian parsonggopan ni lali,
Ringgit dohot mas.
Damang na mate on do,
Ringgit mas nidokmi,
Unang pausoi tu hami.
Laho manean sinamot i,
Maringkati ho tu jabu.
Nialapan ho amang,
So olo ho mangalusi datu.
Ndang na so olo ahu,
Hudok godang si ulaonku,
Unang sarita ahu,
Ianggo alani lolangku,
Habang si tinda ulok,
Sioksiok anak ni lali,
Sinamot ni dahahang i,
Ingkon lehon saonari.
Marlojong ma horbo.
Habang anak ni lali,
Molo so di lehon ho.
Ho bobohon dohot tali.
Lagami ale amang,
Paboaonku i tu raja.
Ndada na hupangan,
Sinamot ni amanta.
Sombangku da amang,
Unang tu ahu ho marlaga.
Ramba na so tinoto,
Ndang huboto ulaonku,
Dibahen na so huboto,
Ndang huboto paboanku.
Molo manuntun ho marlaga,
Nda na lupa ho marboru?
Aut ro ma ho di ngolu ni amanta.
Nda tangkas i boto onmu?
Sibulung ni bulu:
Sidangka ni antalada.
Tung paboa ma tu ahu
Tangkas do i diboto ho.
Ai ho do manigati.
Ringgit ni dahahang i,
Molo so dilehon ho i.
Jabuon surbuon tu api.
Tutu do ndang diboto,
Siboru Tombaga ingananna.
Ai anggina si Buntulan do,
Hau sian jolo sopo,
Dibahen tu pudi ruma.
Horas do au marsumpa.
Ndang adong huboto,
Ndang huida ingananna,
Sombangku da amang
Unang ho marlaga-laga.
Dung so tarida ringgit i.
Tu beangan si Tombaga.
Ro ma pasi gadong,
Sian porlak sibun-buni.
Laho dainang martabuni.
Molo diida ho anon.
Dohot muse ho dirahuti;
Asa pahatop ma mardalan,
Lao ma ne ho martabuni.
Laho si buntulan,
Unang sanga diida,
Asa sanga martabuni.
Pat ni si Tombaga tu beangan,
Tangan na i dibobok tali,
Rohana so marhasonangan,
Luhutna di pasari-sari.
Habang ma ambaroba,
Mangangkat di atas batu,
Oh amang Silitonga,
Tanggal beangan sian pat hu.
Ia so ditanggal ho,
Ingkon hona sapatanghu,
Ai so adong huboto.
Tu ho hasalaanku.
Sinamot ni hahami,
Ndang haoraan au;
Pahumpuonmu sian toru,
Papungu dohot sian jabu.
Na so huboto i,
Unang i pausoi tu ahu,
Tanggal beangan sian pat hu,
Tangis Siboru Tombaga,
Mangandung ibana manungki,
Suda sinamot di tarui.
Tu beangan si Tombaga,
Si Buntulan pe martabuni.
Mangangguhi si Tombaga,
So adong na mangalusi.
Mata Ompu Gulasa,
Boruna di pukpuhi,
Sai dibagasan mara,
Nang pe laho martabuni.
Mangandung si Tombaga,
Paboahon hi namagona.
Diparmate ni amana,
Na so ada ibotona,
Sinamot ni amana,
Dibuat amana Silitonga,
Marsiak bagi si Tombaga,
Ndang adong nahinongkopna,
Na so ada tudosanna.
Si dua satutuha,
Aik anak ma i nian sada
Ndang songoni dangolna,
Dipambahen ni udana.
Sai gumogo ma baoa,
Mamboanhon i tu raja,
Umbahen uhum roha-roha,
Pambahenan ni udana.
Adat nahurang ture,
Dijolma si birong mata,
Holan anak do panean,
Di sinamot ni amana.
Anggo boru so rajumon
Umbahen so boi raja,
Mangampini si Tombaga.
Soluk ma amangudana,
Maringanan di jabuna,
Marsapata si Tombaga,
Tu amana Silitonga.
Na so siol i di boru.
Sahat ro di pinomparna.
Luhut do hita jolma,
Na so uhum na so paho,
Binahenna tu si Tombaga,
Ala so tarida ringgit,
Dung tar barita i,
Tu pinggol ni angka Raja.
Marlojongi ma nasida,
Paluahon si Tombaga
Dung suda sinamot i,
Dibuat amana Silitonga.
Dipalaho si Tombaga,
Manang tudia topotonna.
Songon lampak ni pinang,
Longkang dung mahiang,
Siboru Tombaga i,
Laho tu harangan na bidang.
Mandapothon si Buntulan,
Na monggop di liang-liang,
Disi ma nasida na dua,
So tampil be tu huta,
Liang nama ingannanna.
Si Tombaga sihahaan,
Si Buntulon Sianggian,
Hinamabo ni nasida,
Lompo do turi-turian.
Dihatahon na jumolo,
Ditorsahon na dipudian.
Diaonlaon ni ari,
Adong ma sada halak,
Isi ni luat parbotihan.
Laho marburu hije,
Tu harangan na bidang.
Toho dapot langkana,
Jolma di liangliang,
Di rimpu begu so jolma,
Bodil di tangan hambirang.
Naeng ma bodilhononna.
Dompak jolma na diliang,
Hape pintor marsuara,
Angguk na marsirainan.
Jadi roma baoa i,
Na sian Parbotihan,
Dipatangkas ma diida,
Dua boru masiabingan.
Dipajonok ma diida,
Asa tangkas masisiean,
Pajumpang ma nasida,
Dapot ma sipangkulingan.
Mangkuling ma baoa i,
Boan na ginjang na bolon,
Goarna Aman Tornaginjang.
Na tinitip sanggar,
Jolo siningkun marga,
Dia marga ni dainang,
Tama do na manise,
Na mangkuling imbo,
Sian atas ni sidulang,
Atik beha na mariboto,
Manang marboru ni tulang.
Ndada huboto margakku.
Dainang so na hutanda,
Damang pe so na huboto.
Unang longang ho amang,
Ndatung ahu na mamorso,
Ba, laos timbang roham,
Hami pe mian dison do.
Pusuk niramba poso,
Sipusuk ni arsam natata,
Tanda ni na so mamorso,
Horas do ahu nang marsumpa.
Ia molo songon i,
Boru ni Raja nami,
Songon hodong songon pahou,
Songon i do ho, songon i ahu.
Margam pe so diboto ho,
Ahu pe ndang huboto margakku;
Dia ma dohononku tu ho,
Pariban nama di rohangku.
Ro ahu tu Toba on,
Sian jau harorongku,
Sian ladang do ahu ro,
Jabu pe so ada ingananku.
Songon i ma i didok,
Laho mambuat roha,
Ni Siboru Tombaga.
Pajumpang hita inonge,
Ba beha pangalohana ?
Sada dua tolu,
Songon nidok ni pamilangi,
Donganku ho marpadi-padi.
Hinorhon ni sitaonon,
Pajumpang hita be;
Asi roha ni Tuhan,
Anggiat ma hita gabe.
Olo tubuan laklak,
Jala tubuan singkoru,
Olo tubuan anak,
Jala tubuan boru.
Di dolok ni Purbatua;
Poltak ma bulan i,
Dohot bintang sihapu-hapu;
Ndang boi ahu di ho,
Ai so ada panggulmitangku.
Damang pe so hutanda,
So na huboto margakku;
Ahu pe boru ni Toba,
Ba hamu pe anak ni jau.
Hita on na mian di ladang,
Ndada na domu di jabu;
Beha ma partupana.
Ianggo siala i,
Ndada tu hata bahenonku,
Asa tung hot hata i,
Gana dia tolononku.
Paboa na so oseonku,
Nungga balintang pagabe,
Nungga arinta gabe,
Molo domu hita doli,
Ba, ise sipadomu hata.
Ba, ise ma sijuonta.
Inanta pe soada,
Sae pambahenan ni rohanta,
Dua do hita di son,
Jala patolu anggitta.
Tombak do ingananta on,
Ndang adong jolma ni ida,
Domu pe hita dison,
Holan panjou ni tonditta.
Hudapot pe hamu dison,
Ndada jolo huida,
Tung i ma partupana,
Pandokkon ni parsorionta.
Dung songon i be hata i,
Marpadan ma nasida,
Masiommaan ma nasida.
Taringot tu si Tombaga,
Songon i ma pardalananna.
Halak Siboru Tombaga,
Sahat tu huta ma nasida,
Ia dung sahat tu huta,
Digondangi do nasida.
Harajaan ni si Tombaga,
Anggi ni Aman Tornaginjang,
Ima Aman Dolok Maria.
Si Buntulan angina,
Gabe di Aman Dolok Maria,
Songon i ma didok barita i,
Gabe mamora do nasida.
Ai boi do dialap,
Ringgit mas na tinanomna,
Jolo margelleng do nasida,
Asa dibuat sibunianna.
Dohot na hansit ditaon,
Di pambahen ni udana.
Maulibulung do nasida,
Gabe tubuan anak,
Ujung ni si Tombaga,
Songon i ma pardalananna,
Ndatung na huida,
Ahu pe na umbege hata.
Marende na jumolo,
Songon i ma pardalanna,
Hurang lobi sian i,
Ndang huboto baritana.
Dia ma poda sian i;
Di angka Tuan-tuan panjaha,
Ganup ma marpinkir,
Na tumbuk tu rohana.
Na dapot hupingkir,
Ima na hupaboa,
Dijaha tuan pamasa,
Songon na tarsurat di toru on ma:
Na todos do hape,
Mangulahon binoto na,
Nang pasangaphon amana.
Ndang adong dihabiari,
Manang dia pe marana,
Naung lompo do dipingkir,
Pambahen ni amanguda na
Olat ni na masa i,
Marpingkir ma angka raja,
Di langka ni siteanon,
Dohot ma boru nampunasa.
Marguna ma hape.
Partinaonan ni si Tombaga,
Gabe mambahen turgas,
Tu angka raja-raja.
Sai adong hata ingoton,
Barita ni si Tombaga,
Na lompo do turi-turian,
Di jolma sibirong mata.
Songon i ma na huboto,
Hamu tuan-tuan panjaha,
Ditumpak Debata ma
Sai horas hita sudena.
Cerita ini perlu dilestarikan karna ada dialok yang cukup mengagumkan. Seperti itulah dialok orang Batak pada jaman dahulu kala. Dialok sperti ini hanya bisa kita temui di pesta adat itupun sudah banyak berubah terutama di kota-kota besar. Mauliate Amang Parlapo sai dihalojaon muna patomu-tomu cerita on…horas
Awesome spot, I know ill necessitate to become back shortly
billa reisen türkei
sy jadi bingung, bukankah kisah atau crt ini adalah berupa karangan atau ciptaan Mr. Tilhang Gultom? kalau turi-turian, berarti bkn karangan. Tp salut jg bg penulisnya, terutama mengenai bhs & pantunnya.
private krankenversicherung tarifrechner Krankenversicherung Vergleich und beste private krankenversicherung, pkv online krankenversicherungen privat,krankenversicherung wechsel und private krankenversicherung beitrag, tarifvergleich pkv private krankenversicherung für beamte
Manetek iluku manjaha bah.nga sering nian hubege cerita on di kaset tiki dakdanak iba.alai dung nijaha turi2an on,gabe lam sikkop binoto hinadangolni siboru tumbaga.mauliate di hamu namambahen tulisan on.crta ini sgt pnuh dgn pesan moral.horas!
Lagunya koq panjang begini lae, ini asli apa versi extended. horas
ini bukan sebuah lagu, saya berniat untuk membuat di blog ini, mungkin ada teman teman penulis lagu yang sering berkunjung, maka mereka bisa mendapat kata-kata atau ungkapan yang pas untuk lagu.
dan itu menjadi inspirasi buat mereka, dan lae mungkin juga membuat lebih luas lagi.
Parmabuk… – Amani Partogi
← Maradona vs Bidet
Kau bukan Hatoban, Boru →
Posted on 4 Juni, 2010 by Hendry Lumban Gaol
Ninna di mulana i holan daon lalap do, alai ala sai diulahon gabe hasomalan ma. Di huta nami adong meam-meam, goarna mar”batu”. Satohona mardobol do on, alai ala songon batu do (–dang harotas, red ), ba didokma mar-batu. Dipajojor ma na onom kartu on dijolona. Lao padalatton sai jolo dilotak do.
Dukkon passiun OppuJaleung, lam jot-jot do ibana lao tu Nanggumba, marbatu di lapo ni si Lobbang,–Ai goar-goar do on, datung gabe siLobbang goar ni amatta i–. Adong do nasida marpiga-piga halak rupani sasaumuran tu ibana disi, tottu sahali attar sarupa ma alasan nasida. Daon lalap, ninna.
Anggo si tolu leter i, nungnga ditiop ibana. Aha ma huroa si tolu leter on, ima Cst manang se es te. Ninna OppuJaleung anggo olat ni tolu leter do, boi kodo majjama dobol batu. Alai dah, molo nga sidua leter manan St,–es te– bah, akka ulaon hadagingon na boi mambaen issak tu daging nang tu huria sipadaoon do. Ai ninna ibana, di huria ipe, holan papungu durung-durung kodo diparbaga, ia so i, maragedda di partangiangan weik.
Tottu, dang holan mar-batu di lapo i. Mardalan do tuak na tonggi, na asom, sahat tu nasapot-sapot. Goarna pe lapo, ai sude do akka si inumon adong disi.
Di nasadari, nunga robot OppuJaleung na marheppi dei on. Nietong rupani nunga pukkul sappulu borngin, mardomu udan, jala ngali ni ari. ‘Toe ma dah, apala sajom nai, paitte logo udan on, tabbu tuak mi lae, ninna OppuHumidop” huhut di pajonok teko partabbuan on, jala di pahusor kassa matana mamereng dobol batu on.
“Pas…” ninna amaniMarhaliong, mangupir huhut dilotakkon dobol na i mandok pas
“Bah, dia do hamu, sai holan na pas, nga sekki dison” ninna OppuJaleung huhut di dorguk tuak i. “Heaak…tabo nai tuak on” ninna ibana.
Lalap ma nasida, rap mekkel rap marsipadokkon nabinoto na be.
Mulak ma OppuJaleung tu jabu di tonga borngin i, ala dang adong be motor suang songoni nang ojek, mardalan pat ma ibana mardapalan sahalakna. “Tor gabe beguaha habiaran, eah” ninna ibana, dipuhuti namardalan i. Aut sura dang mabuk ibana, datung olo i mandalani sian Nanggubba sahat rodi Pasar Pakkat. Manang boha hian, eah, simate!. Ai binoto parbiar do ibana.
Ditonga dalan, songgot di ida ibana jolma, jonjong di golap-golap i.
“Tudia lae, nga robot on” ninna ibana
Sip. Dang maralus
“Bah, Ai tudia hamu lae, sahalak muna mardalan di golap-golap on”ninna muse manukku paduahalihon
Sip. Tong dang maralus
“Ah, na mangagai do lae, sai songon na patentengan hamu, jonjong dijolokku, nisukkun hamu, sai sip, aha do maksud muna?” ninna, huroa nga mulai ro murukna, bohama na mabuk.
Ditubbuk ibana ma na jonjong dijolona i, ditopari ibana, dirangguthon, margulat ma OppuJaleung ditonga dalan diborngin-borngin i. Datung adong mamereng i, jala dang aong na manolai.
Dimanogot na i, mamolus ma pardalan, di ida peak Oppujaleung di pinggir dalan i. Hordit rohana, ai marsapar mudar sian tanganganna, maradu koring nama mudar i. Huroa nunga pingsan OppuJaleung. Diboan ma tu parubatan. Tarsar ma barita tu akka hombar balok na di lobbut deba ibana.
Suang songoni nang di huria, ditiktikkon do namasa tu se es te OppuJaleung, na ro parmaraan tu pamatangna. “Dibagasan parsahiton do amanta se es te Oppu Jaleung siala ro parmaraan tu nasida, akkup ni i, naeng patupaon ni huria do pengebation tu nasida, huhut manangiakkon asa tumibu malam nasida” . Ima ninna tikting i.
Jala rupani ditangiakkon asa tumibu malam di ahap ibana. Sahat tu tolubulan na naeng ro, datung boi ibana mar dobol batu di Nanggubba be, ai maribak do tangan i duakna.
Sabulan dung boi ibana hehe sian podomanna, lao ma ibana martapian tu Nanggubba. Dungi di ingann hadabuanna i, diparadi ibana ma karetana. Didok ibana dibagas rohana “Daga tahe, batu kilometer na buriapus on, hurippu jolma ho, ai basa ma sai pajok ho dison sai songon na mangagai, maponggol jari-jarikki alani manubbuk ho, maru so boi be iba mardobol” ninna ibana mandok tu Batu Kilometer i.
Huroa, dang jolma hape dongan na martubbuk, ai tapal batas kilometer i do ditubbuk ibana, ai dirippu jolma na mangagai. Jora ho!…..
Angka Ise do Musu ni Debata?
Musu ni Debata na umbalga i ma Sibolis. Ibana surusuruan na mangalo tu Jahowa. Sibolis tongtong do mangalo tu Debata jala na manghorhon angka hasusaan tu jolma. Sibolis i mansai jahat. Ibana pargabus jala pamunu.—Johannes 8:44.
Surusuruan na asing marsada dohot Sibolis laho mangalo Debata. Bibel mandok nasida angka surusuruan ni Sibolis. Songon Sibolis, surusuruanna on musu ni angka jolma. Lomo do roha ni nasida manusai angka jolma. (Mateus 9:32, 33; 12:22) Ripashonon ni Jahowa do Sibolis dohot surusuruanna salelenglelengna. Otik nama tingki ni nasida pasusahon angka jolma.—Pangungkapon 12:12.
Molo hamu naeng gabe aleale ni Debata, hamu ndang boi mangulahon aha lomo ni roha ni Sibolis. Sogo do roha ni Sibolis dohot surusuruanna tu Jahowa. Nasida musu ni Debata, jala lomo do rohana mambahen hamu gabe dohot musu ni Debata. Ingkon pillitonmu, ise do sipasonangonmu—Sibolis manang Jahowa. Molo naeng mandapot hangoluan salelenglelengna, ingkon pillitonmu do laho mangulahon aha na hombar tu lomo ni roha ni Debata. Godang do jorat ni Sibolis laho paotootohon jolma. Godang do naung diotootoi Ibana.—Pangungkapon 12:9.
SCALATOBA (Samosir Culture And Laketoba Tourism Batak): Jamita tu Mggu 29 Juli 2018
Jamita tu Mggu 29 Juli 2018
Oleh: Pdt Dr. Robinson Butarbutar, Parsamean STT-HKBPahat tu nuaeng, marabadabad dung hundul Ibana di siamun ni     pangunjungan tu hita asa mansohot mangihuthon Ibana. Ro pangunjunan tu hita asa ndang rade manuhuk silangta, asa madabu tu na mansoadahon Kristus, jala asa madabu tu na mabiar agoan hosa  partingkianna, boi asing rumangna. Asing ingananna boi asing rumang ni pangunjunan i. Nang di  tamba ni angka sisean sian boruboru nadigoari dohot na so targoari angka panurat evangelium i, na      sihametmetonta, i ma angka dongan sahutanta. Di angka sisean na parjolo i, nunga dihangoluhon angka dongan nasida pangajarion ni Hajahudion na naung jinalo nasida sian angka rabbi, nang angka siboto suratnasida. Ndang muraura be nasida manjalo pangajarion na imbaru, tarlumobi pangajarion ni Jesus    jala dihangoluhon bangso i songon hasintongan. Manjala jala mangauhon pangajarion na asing sian i       Hajahudion na imbaru, na so mar-Bagas Joro di Jerusalem alai holan marsinagoge dung malengse bagas  Siria-Palestina tarlumobi di Jerusalem/Judea dung i angka na marhuaso di angka propinsi-propinsi na adong di kekaisaran Romawi di Timur andorang so marujung abad parjolo, isara na niadopan ni angka siihuthon Jesus sian halak Jahudi na di parserahan nang angka halak Junani nang Romawi na na so  angka siihuthon Jesus di abad parjolo dohot paduahon nang patoluhon parungkilon ni angka siihuthon Jesus, ala nunga gabe ugamo ni Kaisar dohot ugamo ni Kekaisaran Hakristenon mamungka abad pa-4- gabe disusai angka na so sapandapot dohot nasida ngolu nasida. Godang do na diagohon angka uluan ni punguan ni Hakristenon i ngolu nasida. Halak Kristen manusai ngolu ni donganna halak Kristen na so sapingkiran dohot nasida. Sahat tu abad pa-16-hon masa do songon i: Adong siihuthon Jesus na marasing pamingkirion teologisna sian pamingkirion ni toropan uluan ni huria na manaon sian  di sahat tu abad pa-21-hon nuaeng (i ma rasionalisme, empirisme, sekularisme, modernisme, postmodernisme, humanism nang digitalisme), i ma tondi na manulak nasa haporseaon na so boi jalo on ni pingkiran ni jolma, manang na so boi buktihonon ni penelitian pamerengon dohot panghilalaan ni jolma i, ro do tong pangunjunan tu angka na porsea i, laho manadingkon Jesus dohot ajarna. Pangunjunan i mandok ndang sintong hehe Jesus Kristus, songon i ma nang haheheon na ro di angka na  taon parpudi, siala ni porang, bahat jala parir situtu do pangunjunan diadopi angka na mangihuthon   tu na parpudi na mangolu di Indonesia on andorang so merdeka jala Kristen nasida sahat tu nuaeng, huta hatutubunta on, ro do ancaman sian torop sopiga angka donganta sabangso na naeng pajongjong negara kilafah di Indonesia nang portibion, na naeng mamaksahon na di roha nasida pamason di portibion, na mambahen angka na so sahaporseaon dohot nasida ndang tama denggan mangolu di  dia na naung dohot tongon dipatupa pamarenta laho mangotapi sangkap-sangkap i, laho mamastihon na ganup do anak bangsa, manang songon dia pe latarbelakang kulit, bahasa, dohot haporseaon nasida   laut, dohot udara dohot nang di angka inganan na suhi saleleng on, asa boi transportasi ekonomi denggan mardalan. Jala tahalashon do sangkap ni pamarenta laho membangun hatauon ni rakyat Indonesia mangula denggan (Sumber Daya Manusia) mamungka taon 2019, na pangaradeionna tongon  taoloi be patik holong ni Tuhanta, ai asa boi sagodanggodangna omoon dohot papunguonta, gabe so tahaholongi be donganta jolma, gabe so tahaholongi be angka na tinompa ni Debata na asing. Angka  mangihut Ibana na boi goaronta di partingkian on, i ma angka pangajarion ni ngolu na maralo tu pangajarion ni Jesus. Bahat angka ajar ni ngolu manang etika hidup na dipahembang jolma marhite  natuatua, asa mangolu maralo tu ajar ni Jesus. Isara: etika hidup mangolu sepuaspuasnya, samoramorana; etika hidup bebas-bebasna nang etika hidup berpantangpantang, na mambuat  ringkot do hita sahali nari di minggunta Minggu IX Dung Trinitatis on: (i) Mananda jo ise Jesus on mardomu tu ari panguhuman muse; (ii) Dia dipangido Ibana sian Angka Siseanna asa boi nasida ndang  ndang baliksa marusaha dapotan ngolu marhite na mansoadahon Jesus Kristus.
Ganup naung tardidi tu bagasan goar ni Debata Sitolusada, ganup na gabe sisean ni Jesus, i ma na marsiajar sian Ibana taringot tu songon dia jolma i marsaor dohot Debata nang donganna jolma asa unang sahat tu ari uhum, ingkon unang be ganggu na Jesus Kristus do di ari parpudi na naeng manguhumi jolma. Disi uhumonna do ganup saurdot tu na hinangoluhononna di ngolu nuaeng. Hita  hatigoranta i marhite haporseaon pinalumehon ni Tondi Porbadia i tu hita, na naung paimbaruhon  hangoluan salelenglelengna.
Parjolo, rade hita mansoadahon dirinta songon angka sisean ni Jesus (ayat 24-25), molo porlu agoan  ala ni barita na uli (Markus 8:35).
pangunjunan patimbohon dirina nang ditongatonga ni angka donganna sahaporseaon. Sai adong do na gabe mansoadahon Jesus ala mabiar ibana mangadopi hamaolon ni ngolu sahat tu na   rohanta marhite i gabe aman ngolunta, muba ma, ai di ari parpudi i gabe agoan ngolu na manongtong i do hita. Ringkot do on hangoluhononta tarlumobi di partingkianta nuaeng na patuduhon tu hita na mansai lomo do roha ni jolma dapotan pangomoan tu diri di bagasan tingki sahatophatopna dohot dalan samuramurana, tung beha pe dalanna, molo ingkon mangalu uhum pe ndang beha, tung ingkonmamelehon dongan jolma dohot dongan na na tinompa ni     marragam I dohot profesi na marragam i. Molo ingkon taadopi i, so tung gabe so taihuthon be Kristus manang tasoadahon Ibana, ala gabe ta dok, "Ah, ndang sintong digohi Jesus bagabagaNa tu ahu na lehononna do manang aha na pinangido tu Debata di bagasan goarNa di bagasan haposeaon. Sai pinangido amalumon sian sahit hon, ndang dilehon. Sai pinangido asa didongani ahu mandundung  ngolungku, ndang tadingkononku Ibana. Na rumingkot Ibana Sipaluangku. Ahu pinaluaNa." Unang ala naeng mangomo na ringkot di portibion gabe ndang rade hita manuhuk silang hamaolon ni ngolu siala siihuthon Kristus hita. Molo ro pangunjunan tu hita, manang sian dia pe, na mangalehon hautungan ekonomis, sosial, panghilalaan tu hita (ayat 26) asal ma tasoadahon Kristus manang siala ni i gabe  promosi. Jamot di ari panguhuman i muse, sotung disoadahon Jesus ho muse disi. So tung gabe agoan
Patoluhon, manongtong mangihuthon Jesus (ayat 24). Na boi do halak na mansoadahon dirinta hita, halak na rade jala berpengalaman manuhuk silangta sandiri hita, adong manang ndang na mangurupi hita. Alai molo ndang manongtong hita mangihuthon Jesus di angka ajar na nilehonNa tu angka siseanNa, tong do ndang sahat hita di ujungna tu hangoluan na manongtong na singkop situtu i di ari panguhuman i. saluhut laho mangihuthon Jesus. Taboto tangkas, ndang sadia leleng, uju manaon Jesus di Jerusalem ndang barani angka sisean i torus rap dohot Ibana. Ndang olo nasida mansoadahon diri, manuhuk silangna be, dohot mangihuthon Jesus uju marungkil. Ditadingkon nasida do Jesus. Alai tuani ma  mangihuthon Jesus sahat tu na adong na agoan hosa, ndang olo talu tu pangunjunan na mangelaela  mate tersilang jala balik silangna. Nasida ma tatiru, uju gale, gumale, alai na muba.(*)
Posted by AMBARITA SAMOSIR at 01.25
(src)="1"> 3 Ringkot do Halak Kristen Asa Tardidi
(src)="2"> 9 Diurupi Hamu do Ianakhonmuna Asa Tardidi ?
(src)="3"> Aha do na tinujunta tingki mangajari sasahalak marsiajar Bibel ?
(src)="4"> Boasa ndang boi tasundati nasida laho tardidi ?
(src)="5"> Aha do na dihabiari natuatua na mambahen nasida gabe manundati ianakhonna laho tardidi ?
(src)="6"> Di dua parsiajaran on dialusi ma sungkunsungkun on dohot na asing .
(src)="7"> 15 Sai Ringkot do Molo Hita Manamue !
(src)="8"> Didok si Petrus do tu halak Kristen di abad na parjolo , “ Ringkot ma rohamuna masitamuean . ”
(src)="9"> Boasa ringkot poda on di tingkinta saonari ?
(src)="10"> Songon dia do caranta asa ringgas manamue ?
(src)="11"> Songon dia do caranta asa denggan martamu ?
(src)="12"> Di parsiajaran on dialusi ma sungkunsungkun on .
(src)="13"> 21 Sipasingot — Bukti Holong ni Debata
(src)="14"> 27 Tangihon ma Sipasingot Asa Marbisuk Hamu
(src)="15"> Dua parsiajaran on mangurupi hita mangantusi songon dia sipasingot sian Debata patuduhon holongNa tu hita .
(src)="16"> Songon dia do Debata pasingothon hita ?
(src)="17"> Ingkon songon dia do hita mangida sipasingot sian Ibana ?
(src)="18"> Jala songon dia hita asa boi mangarajai diri ?
(src)="19"> Tadapot ma alusna di parsiajaran on .
(src)="3"> 22 : 16 , Bibel siganup ari .
(src)="4"> ENDE : 51 , 135
(src)="5"> Kolosse 1 : 9 , 10
(src)="6"> Parjamita 12 : 1
(src)="7"> Jakobus 4 : 17
(src)="8"> Aha do na ingkon dipastihon natuatua molo naeng tardidi ianakhonna ?
(src)="10"> “ Nunga marbulanbulan ahu paboahon tu omak dohot bapak naeng tardidi ahu , jala jotjot do diulas hami taringot i .
(src)="11"> Naeng dipastihon nasida sadia bagas do ahu mangantusi haputusanki .
(src)="12"> Jadi tardidi ma ahu di tanggal 31 Desember 1934 .
(src)="13"> I ma ari na so tarlupahon ahu . ”
(src)="14"> Saonari pe , angka natuatua ingkon mangurupi ianakhonna laho mambahen haputusan na denggan .
(src)="15"> Molo palelengku ianakhonmuna asa tardidi alai ndang diboto alani aha , on boi manegai paralealeonna tu Jahowa .
(src)="16"> Alani i , andorang so tardidi ianakhonmuna , porlu do dipastihon hamu na tutu do ibana nunga rade gabe halak Kristen .
(src)="17"> ( a ) Aha do na diparrohahon pigapiga pengawas wilayah taringot naposo ?
(src)="18"> ( b ) Aha do na laho taulas di parsiajaran on ?
(src)="19"> .
(src)="20"> Adong do sian nasida nunga mananda hasintongan sian na metmet .
(src)="21"> Dohot do nasida marpungu jala marbarita jala tarida do nasida songon sahalak Sitindangi ni Jahowa .
(src)="22"> Alai , ndang tardidi dope nasida .
(src)="23"> Alana , pigapiga natuatua mangkilala ndang dope rade ianakhonna asa tardidi .
(src)="24"> Jadi di parsiajaran on  .
(src)="25"> Aha do na dipingkiri natuatua ni si Blossom ?
(src)="26"> Songon pengalaman ni si Blossom na di paboa di paragraf na parjolo  .
(src)="27"> Jadi songon dia do angka natuatua mamboto nunga rade ianakhonna asa tardidi ?
(src)="28"> Songon dia Mateus 28 : 19 , 20 boi mangurupi angka natuatua saonari ?
(src)="29"> Jaha Mateus 28 : 19 , 20 .
(src)="30"> Ndang adong dipaboa di Bibel umur sadia do sasahalak asa boi tardidi .
(src)="31"> Alai , ingkon manat do dipingkiri angka natuatua aha do lapatan ni ayat na disurat di Mateus 28 : 19 .
(src)="32"> Hata na disurat di ayat i , lapatanna i ma mangajari halak asa boi gabe sisean .
(src)="33"> Lapatan ni sisean , i ma halak na mamparsiajari jala mangantusi aha na diajarhon Jesus jala mangihuthon ibana .
(src)="34"> Jadi , boi do natuatua mangajari ianakhonna sian mulai tubu dope .
(src)="35"> Tontu , ndang maksudna boi tardidi molo posoposo dope .
(src)="36"> Alai sian Bibel taboto , dakdanak pe boi do mangantusi jala mangkaholongi hasintongan na sian Bibel .
(src)="37"> 5 , 6 . ( a ) Aha do na boi taparsiajari sian pengalaman ni si Timoteus taringot pandidion ?
(src)="38"> ( b ) Songon dia do cara na dumenggan mangurupi ianakhonmuna ?
(src)="39"> Sian mulai na poso dope , nunga gabe sisean ni Jesus si Timoteus .
(src)="40"> Jala nunga marhobas ibana tu Jahowa .
(src)="41"> Apostel Paulus mandok , “ sian mulai na metmet dope ” ibana nunga marsiajar hata ni Debata .
(src)="42"> Nang pe bapakna ndang sisomba Jahowa , alai diurupi omak dohot ompungna do ibana asa mangkaholongi hata ni Debata .
(src)="43"> Ujungna , togu ma haporseaonna .
(src)="44"> Jadi , tingki naeng marumur 20 taon , nunga mandapot tugas na ringkot ibana di huria . ​ — Ul .
(src)="45"> 16 : 1 - 3 .
(src)="46"> Ndang boi sude dakdanak matoras di umur na sarupa .
(src)="47"> Adong do naung mangantusi hasintongan jala tardidi tingki poso dope .
(src)="48"> Na asing , tardidi dung magodang saotik nai .
(src)="49"> Tontu , ndang boi dipaksa natuatua ianakhonna asa tardidi .
(src)="50"> Alai , ingkon tongtong do diurupi nasida ianakhonna asa taronjar mangalehon ngoluna tu Jahowa .
(src)="51"> Tontu , las do roha ni natuatua molo ianakhonna marbisuk mambahen haputusan .
(src)="52"> ( Jaha Poda 27 : 11 ) Alani i , ingkon tongtong ma diingot angka natuatua : na tinuju ni nasida mangurupi ianakhonna , i ma asa boi gabe sisean ni Jesus .
(src)="53"> Jadi , sungkun ma rohamuna , ‘ Nunga cukup be parbinotoan ni ianakhonku asa boi tardidi ? ’
(src)="54"> Ingkon sude do diboto halak isi ni Bibel asa boi tardidi ?
(src)="55"> Angka sisean ni Jesus ingkon tongtong do marsiajar nang pe nunga tardidi
(src)="56"> Tingki natuatua mangajari ianakhonna , nasida mangurupi ianakkonna asa tangkas mamboto hasintongan .
(src)="57"> Parbinotoan i do na mangonjar roha ni ianakhonna asa mangalehon dirina tu Jahowa .
(src)="58"> Alai , ndang lapatanna ingkon sude diboto nasida isi ni Bibel baru pe nasida boi tardidi .
(src)="59"> Alana angka sisean ni Jesus ingkon tongtong do marsiajar nang pe nunga tardidi .
(src)="60"> ( Jaha Kolosse 1 : 9 , 10 . )
(src)="61"> Jadi , sadia bagas do parbinotoan ni halak asa boi tardidi ?
(src)="62"> 8 , 9 .
(src)="63"> Aha na masa tu sahalak penjaga penjara na di Pilippi , jala aha ma na boi taparsiajari sian i ?
(src)="64"> Di tingkinta saonari , boi do natuatua marsiajar sian pengalaman ni angka halak najolo .
(src)="65"> .
(src)="66"> Ditudu , ditangkup , jala dipamasuk do ibana dohot si Silas tu penjara .
(src)="67"> Alai , di borngin i ro ma gempa jala tarbungka ma sude pintu ni penjara .
(src)="68"> Dirimpu na manjaga penjara i nunga lari sude na di bagas penjara .
(src)="69"> Naeng bunu diri ma ibana , alai pintor diambati si Paulus do .
(src)="70"> Diajari si Paulus dohot si Silas ma penjaga penjara i dohot keluargana taringot Jesus .
(src)="71"> Porsea do nasida taringot Jesus .
(src)="72"> Jala diantusi nasida do na mansai ringkot do mangihuthon Jesus .
(src)="73"> Pintor tardidi ma nasida .
(src)="74"> Jadi , aha ma na boi taparsiajari sian pengalaman ni nasida ?
(src)="75"> Ra , najolo tentara ni halak Rom do penjaga penjara i .
(src)="76"> Ndang diboto ibana taringot hata ni Debata .
(src)="77"> Jadi , molo naeng gabe sahalak Kristen , ingkon marsitutu do ibana mamparsiajari hata ni Debata .
(src)="78"> Ingkon diantusi ibana do aha na dipangido Debata asa boi gabe naposoNa .
(src)="79"> Jala , ingkon diihuthon ibana do na diajarhon Jesus .
(src)="80"> Nang pe holan satongkin ibana marsiajar , boi do i mangonjar rohana asa tardidi .
(src)="81"> Jadi , molo lomo roha ni ianakhonmuna asa tardidi , aha ma na boi ulahononmuna ?
(src)="82"> Jujui ma nasida asa paboahon i tu sintua .
(src)="83"> Jadi , angka sintua ma na boi mangida nunga boi manang na ndang nasida tardidi .
(src)="84"> * Songon halak Kristen na asing , ingkon tongtong do ibana marsiajar taringot Jahowa saleleng ngoluna . ​ — Rom 11 : 33 , 34 .
(src)="85"> 10 , 11 . ( a ) Aha do na dipingkirhon pigapiga natuatua di tingkinta saonari ?
(trg)="80"> 10 , 11 . a ) Ginani egi vavelegi nyo khaguri va pimisago ?
(src)="86"> ( b ) Aha do na sasintongna boi mangondingi ianakhonmuna ?
(trg)="81"> b ) Ginani egi khu lisine gi vhikeyago sanana ?
(src)="87"> Pigapiga natuatua marpingkir , tumagon ma tamat ianakhonna kuliah jala dapot karejo na denggan jolo , baru ma nasida tardidi .
(src)="88"> Tontu , alani holongna do umbahen na dipingkiri nasida songon i .
(trg)="82"> Vavelegi nyo khaguri vo si wona na siri tshukwana gu khavo gyanana gyawe gi bhapatiswa hwane nyo ba gi manide sihevbulo nyo khugege ni thumo nya wadi .
Acara Arisan (Bahasa Batak) – disadur dari Buku Ibadah Harian edisi Maret – April 2015 | HKBP Serpong
03. Marende BE-9 : 1, 3 “Hupuji holong ni”
Hupuji holong ni rohaMu, o Tuhan Jesus Rajangki. / Tu Ho hulehon ma tondingku, ai i do pinangidoMi. / Huhalupahon ma diringku, mamingkir holong ni rohaMu.
Huhilala ingkon martuhan, ingkon mangolu au di Ho. / Ndang jumpang au be hangoluan aut unang dipatupa Ho. / Sai Ho do paradiananhu, sai gok di Ho nama langkangku. na tumompa langit dohot tano on.
U : Halleluya! Puji hamu ma Debata di bagasan habadiaonna i, puji hamu ma ibana di hajanghajang ni hagogoonna i!
H : Puji hamu ma Ibana ala hagogoonna, angka na sumurung i, puji hamu ma Ibana, hombar tu hinagodang ni hatimbulonna.
U : Puji hamu ma Ibana mardongan soara ni sarune, puji hamu ma Ibana mardongan arbap dohot sordam.
H: Puji hamu ma Ibana mardongan tali sajak dohot panontoron na marliat, puji hamu ma Ibana mardongan hasapi dohot tulila!
U : Puji hamu ma Ibana mardongan ogung panggora, puji hamu ma Ibana mardongan ogung panonggahi! Sude na marhosa ingkon mamuji Jahowa! Halleluya!
Martangiang ma hita: Ale Tuhan Debata, na marpungu do hami dibagasan punguan na pinajongjongMon, mandok mauliate do rohanami tu Ho ai tongtong do diiringiring Ho hami sahat tu sadari on. Ale Tuhan, ndang adong sipangasahononnami di taon on, ia so holan pangurupion dohot panogunoguonMu di hami. Antong, i do na hupangido hami sian Ho di na marsaor hami dohot Ho di partangiangan on, asa urupi jala togutogu hami mandalani ngolunami marhitehite Tuhan Jesus Kristus Tuhannami. Amen.
05. Marende BE-149 : 1, 3 “Ho tongtong ihuthononku”
Ho tongtong ihuthononhu, Jesus sipangolu au. / Tung na so tadinghononhu Ho na paluahon au. / Sian sasude dosangku, dohot sian uhum i. / Na tongtong habiaranhu, ala pardosaonhi.
Manang aha pe na masa, las ni roha arsak pe. / Tioponhu Ho na basa na marholong roha pe. / Tung saleleng au mangolu, nang dung suda bohalhon. / Ingkon Ho, o Sipangolu, pujionhu sai tongtong.
06. Manghatindanghon Habasaon ni Debata (Psalm 112:1-9)
U : Martua ma baoa na mangkabiari Jahowa, na lomo roha situtu di angka patikna!
H : Sangap ma pinomparna i sogot di tano on, dapotan pasupasu ma sundut ni angka partigor sogot.
U : Hamoraon marlobilobi di bagasan jabuna, jala hot do hatigoranna i ro di saleleng lelengna.
H : Sai binsar do di partigor i hatiuron di haholomon, sian Ibana pardengganbasa, parasi roha jala na bonar. Mardohar ma baoa na asi roha dohot na pasalihonsa, tarondolhonsa ma angka hatana di paruhuman.
U : Ndang tagamon humordit ibana salelenglelengna, marbarita salelenglelengna do partigor i.
H : Ndang tagamon mabiar ibana binahen ni barita hinamago, nalom do rohana marhaposan tu Jahowa.
U : Marsitiopan do rohana, ndang mabiar ibana, paima idaonna pamaloson tu angka alona i.
H : Manaburi ibana, mangalehon tu angka na pogos, hot do hatigoranna i ro di salelenglelengna, timbul ma tandukna sogot di bagasan hamuliaon.
U : Martua do angka na tumangihon Hata ni Debata jala na umpeopsa, Amen.
07. Marende BE-815 : 2, 3 “Uli do tingki na hohom”
Uli do tingki na hohom, sonang martua rohangkon. / Tongtong masihol rohangkon, lao martangiang na hohom. / Au raphon na badia i, sai naeng marnida bohiMi / Tuhanhu sipartobus i, di tingki martangiang i.
Uli do tingki na hohom pasahat pangidoanhi. / Tu Debata na bonar i sitangihon tangiang i. / Di na huida bohiMi, porsea au di hataMi. / Tompas holso ni rohangki, di tingki martangiang i.
08. Tangiang Pangondianon
09. Marende BE-719 : 1 “Hubege soaraM o Jesus”
Hubege soaraM o Jesus, hubege soaraM o Jesus, / hubege soaraM o Jesus na manjouhon ihuthon ma au. / Reff. Togu au Jesus Tuhanku, iringiring ma langkangku, / patuduhon ma dalanMu asa unang, unang lilu au.
10. Renungan (Jamita Singkat)
11. Marende BE-672 : 3 “Tung godang situtu ulaon”
Ala ni i boan ma sondang na tiur i, boan ma hata ni Tuhan i. / Sai urupi na pogos, na mardangol i asa ro tu Jesus Tuhanta i. / Sai patupa ma i ala ni Tuhani, so manghirim balosna tu ho / Debata do marnida na ni ulami manang na adong parbue ni i.
12. Tangiang Ale Amanami, Pasupasu dohot Amen.
← Yesus mengasihiku
Acara Arisan (Bahasa Indonesia) – disadur dari Buku Ibadah Harian edisi Maret – April 2015 →
Posted 31-01-2015 00:59 » Team Tobatabo
Foto Caption: Ilustrasi Ular Raksasa dan Gadis Cantik
Disada Tikki, di parnangkok ni mataniari, laho do manussi pahean huhut naeng maridi Boru Saroding tu tao Toba.
Tikki martapian boru saroding huhut manganggiri obukna na ganjang jala mansai godang i di topi ni tao i, ro ma sada solu manjonohi ibana.
Pangisi ni solu on sahalak baoa, jongjong di solu na. Tung mansai tongam, jogi, jala marpitonggam do rumangni baoa parsolu on. Mamereng rumangna dht paheanna ulos Batak namansai bagak, hira na so partoba do ulaonna, nasomal jala jotjot marhumaliang di tao i.
Lam jonok, lam mallobok ma tarottok ni boru Saroding. Ai ise do nuaeng baoa on, sukkun-sukkun ma rohana. Solu i pe lam jonok ma attong tu paridianna. Dipahatop boru Saroding pasidungkon partapiananna, ala maila ibana adong sada baoa naposo mamereng-mereng ibana.
,
Dung sidung ulaon parbogason, borhat ma boru Saroding mangihuthon lahi-lahi naung gabe tunggane doli na, marluga solu tu Ransang Bosi.
Tung longang do boru Saroding alana mansai hatop do halahi sahat. Lam longang ma ibana ala di dok tunggane doli nai hutana di ginjang ni dolok, di tonga ni tombak Ulu Darat.
Las dope rohani boru Saroding, mardomu muse tikki namardalan halahi manganangkohi dolok natimbo i, ditogu-togu tunggane doli na i, tung mansai hatop jala niang do lakkana.
Dang loja ibana namandalani dolok na rais i, songoni nang lahi-lahina, tung so hir do hodok ni halah
Tung mansai naburju do tunggane doli nai marnioli, dipasonang do roha ni boru Saroding di si ganup ari.
Dang dipaloas loja mula ulaon, ai pintor sikkop do sude akka naniporluhon ni hasida nadua. Malo do lahi-lahi nai mambahen si parengkelon, diharingkothon do mangalului akka boras ni hau dohot suan-suanon naboi mambahen boru Saroding tontong uli.
Alai sai sukkun-sukkun jala longang do boru Saroding marnida somal-somal ni tunggane doli nai di siapari. Sada tikki tarbereng simalolongna ma lahi-lahi nai di para-para ni jabu marganti pamatang gabe ulok na bolon!
Mansai bolon, songon ulok na hea diberengsa di jolo ni jabu i. Alai paulak so diboto ibana ma, ala mabiar ibana murung annon ulok i.
Manginsir ma ulok na bolon i haruar sian jabu manuju tombak, tading ma boru Saroding di jabu. Tung mansai biar jala manolsoli ma dirina napintor olo manjalo hata ni baoa i dang jolo manat dirimangi, ai dang jolma biasa hape.
Botari nai mulak ma tunggane doli nai mamboan akka nalaho sipanganon ni halahi, boras ni hau, suan-suaonon, nang akka jagal, tarsongon ursa, aili, pidong, dohot akka na asing. Dung sidung mangaloppa dht mangan halahi, manghatai ma tunggane doli nai tu boru Saroding.
Dipaboa ibana ma ise do dirina: sombaon ni Ulu Darat, na sipata gabe ulok sipata gabe jolma.
Dang pola dipataridahon boru Saroding songgop ni rohana, mengkel suping sambing do ibana tu lahi-lahi nai patudu holongna, tung pe di bagas rohana nungnga mansai biar jala manolsoli. Las ma tutu roha ni lahi-lahi i mamereng boru Saroding.
Sada tikki ro ma duatsa akka iboto ni boru Saroding mangebati halahi tu dolok ni Ulu Darat. Ai sai masihol do inna halahi marnida iboto hasian ni halahi. Las hian ma rohani boru Saroding didalani akka hula-hulana hutana di dolok na timbo jala ikkon mangalosi tombak namansai jorbut.
Dilehon do akka sipanganon natabo tu akka iboto nai, sombu jala puas do halahi namaribot manghata-hatai dht marsipanganon. Mandapothon bot ni ari, diboto boru Saroding do parroni tunggane doli na sian tombak langa-langa.
Mabiar ma ibana molo tarboto tu lahi-lahi na sombaon i na ro akka iboto na mandapothon halahi marsihol-sihol, alana diboto ibana do siallang jolma do ibana molo tikki gabe ulok
Sahat ma tu jabu amanta na i, alai pintor songon na asing ma panganggona. “Ai songon na adong uap ni pamatang ni manisia huanggo?”
“Dang adong halak na asing di jabutta on,” inna boru Saroding, “Modom ma hita, nungnga mansai bagas be borngin.”
Alai sai lulu do tunggane nai di uap ni manisia i, ba ujung na rupani, mar
“Sombakku ma tunggane doli,” inna ibana mangelek, “paloas ma akka ibotokki mandulo hita.
Ai holan alani namasihol do hula-hulattai asa ro halahi tu tu dolok Ulu Darat on.”
Ujung na rupani didok baoa i ma asa dijou duatsa iboto ni boru Saroding i asa tuat tu bagas ni jabu sian partabunion nasida di toru ni tarup.
Marsijalangan ma hasida, jala borngin i gabe holan namanghata-hatai ma sahat tu manogot. Dung binsar mataniari marsakkap ma borhat akka Pandiangan natolu i mulak tu Samosir.
“” inna sahalak Pandiangan iboto ni boru Saroding i.
“Nauli ma raja nami,”
Alai didok ibana ma: “
Dung pitu ari pe asa boi ungkapon muna gajut on.”
Jeppek
Muruk ma ibana, diburai ma tunggane doli ni ibotonai jolma nasomaradat. “Ba hea do lak songon on ma lehonon na tu hula-hula na?” inna halahi mardongan rimas. Dibolokkon ma gajut i.
“Hatop pe au mulak,” inna ibana do mangelek, asa dipaloas tunggane na.Songon na borat do diundukhon lahi-lahi nai pangidoanni boru Saroding.
“Boru Saroding nauli, boru ni raja do ho.
”
Diundukhon boru Saroding ma, jala didok songon on: “Dok ma padan i tunggane dolikku naburju.”
Dungi didok lahi-lahi nai ma padan songon paborhathon boru Saroding naung hundul di solu: “Dekke ni Sabulan tu tonggina tu tabona, manang ise si ose padan tu ripurna tumagona.”
–dohot nagabe boru Saroding pangisini tao i.
Jala lahi-lahi ni boru Saroding gabe dijouhon do i “Amangboru Saroding.”
Tokka do inna molo dibuat, olo ro parmaraan.
Panuturi/Ditulis oleh Suhunan Situmorang (Facebook)
~ Seorang pecinta, tokoh dan budayawan suku Batak ~
Penulis novel ‘Sordam’
Tinggal Pangalahona Nama
Posted by on Tuesday, 19 June 2007 00:00
Busiason do Raja Pangambe mamereng pangalaho ni jolma di luatna, na so tupa adong be na gabe sihalashonon ni roha hombar tu patik ni adat dohot uhum habatahon. Dibereng ibana jolma napinajolo gabe raja uluan, gabe dipangus do ngolu ni natorop, tung digora pe ibana di hahuranganna i, nunga paula so dibege, nengel ma ibana di harajaonna i.
Dibereng angka pangalaho diparadaton, nunga gamua sude masibahen binotona, jorhu-jorhu songon tortor ni nabegu dang adong be hahormaton manghatai di loloan. Dibereng muse angka ama, na sai marbangkohon butong di anggapan, sipata mangansi pasaut sangkap ni rohana, manimung mangihuthon pangalaho ni raja pinajolonasida i di hahermungon. Adong deba dilalapi parpollungon, ndang diingot mulaulaon, rambaon jumana, rimba porlakna, merung pinahanna laos rasip, songon halode ma ibana paihutihut gaja marhonong, laos mogap di parngoluon.
Dibereng muse angka ina, nunga dohot dilalapi parjujion, jamiron tusan, manggete pollung dison, mampar songon hortuk ni lombu jonggi. Najumorbut muse di parnidaanna mamereng angka pangalaho ni naposo na sai girgir mardo-ardo pasuda arta ni natorasna, mangasahon hisap ni dagingna, rorang di pangalaho parsaoran haposoon i. Nunga godang nasida na narkobaon na so dung hea ditanda Raja Pangambe i uju di haposoonna.
Di na sahali lao raja Pangambe tu sihatoropan, dibereng angka ama, ina, naposo ringgas manjaha, alai jinahana i angka barita hasusaan marangkup ela-ela tu harorangon, ai tung angka gombaran ni na marsaemara dohot barita ni pangalangkup do godangan di surat barita jinahana i. “Bah …”, ninna rohana dibagasan. Na umbernit, hea dipasingot ibana sada naposo ala rorang pagalahona. Mangalu ma naposo i tu nagodangna, dung i, ro ma nagodangna i manorui Raja Pangambe huhut didok: “Pinompar mi ma pareso”, ninna.
Hundul ma Raja Pangambe diharbangan ni hutana i, martutukkian mangarimangi angka namasa di angka pangalaho ni jolma di luatna i. Dietong rohana ndang tolap pingkiranna be manupehon poda nauli tu natorop dohot raja napinajolo, asa adong nian pangkorhon tu hamubaon. Tarsonggot ma ibana di pangadangon ni rohana i ala adong manggora ibana.
“Amang Rajanami, Raja Pangambe, santabi, manungkun jolo ahu”, ninna huhut dipatandahon dirina.
Tarjolma ma Raja Pangambe ala adong manise ibana jala ditanda muse ibana. Dang pola nian haru muningan rohana dipanandaon ni halak, ai jolma natarbarita hian do ibana uju di hatungganeonna ala ni panghophoponna di donganna jolma.
“Apala aha ma ale Inang, ro hamu tu luatnami on?”, ninna Raja Pangambe mangalusi.
“I ma da Rajanami, tarbarita do luatmuna on tu luatnami, napadot mangula, na sinur marpinahan. I do alana umbahen ro ahu Rajanami mangalului pinahan panggararan, anggiat muba paruntungan songon sinur ni parpinahanon di luatmuna on. Tung na mangalului babi pahanon do ahu Rajanami”, ninna mangalusi Raja Pangambe.
Tarhiap ma roha ni Raja Pangambe umbege alus dohot sangkap ni ina na ro i. Ndang tardokna be manang dia patuduhon las ni roha, laos dialusi ma Inanta na ro i.
“Ale inang, tutu do nidokmi ianggo najolo i torop do mamahan babi di luat on. Alai ianggo nuaeng, nunga rasip be babi i, holan pangalahona nama namangolu”, ninna huhut dipaunduk simanjujungna.
SIRINGKOT-RINGKOT | READ 2395x
Silsilah Guru Sohalompoan dari Raja BatakSunting
Silsilah Guru Sohalompoan dari SIBAGARIANGSunting
Mansai harop do nian roha asa unang tapauba naung tarsurat di panorangion sisaotik on. Alai tapadimpudimpu jala tatambai ma natarsurat on molo tung adong nataboto taringot turiturian pinompar ni SIBAGARIANG. Alai tong ma taingot unang tapauba naung tarsurat di panorangion sisaotik napinatupa on. Jala unang lupa hamu manurat goarmuna songon sipanambai dohot mual panorangionmuna di toru on. Porlu taboto molo adong turiturian taringot pangalaho naso patut sitiruon sian ompunta, unang pola tapabotohon tu situan natorop. Sae ma holan hita naumbotosa.bahasa Batak
Diperoleh dari "https://id.wikipedia.org/w/index.php?title=Guru_Sohalompoan_Sibagariang&oldid=14561148"
Terakhir diubah pada 6 Desember 2018, pukul 01.14
alani tuak….. | Amani Partogi
Ditulis pada 11 Januari, 2010 oleh Hendry Lumban Gaol
Nian nunga salpu tabbaru. Nunga pola dua ari naung lewat, alai anggo di hutattata, samiggu tong dope didok tabbaru. Molo apala pajuppa dialamani, sai marsijalangan be dope, huhut didok “Selamat Tabbaru”. Songoni do nang amaniJamordong. Di tahi ibana ma mangarahon amaniNatalia martabbaru tu jabu ni Kepala Sekola, Oppu ni Sihumuttal. Ai, songoni tutu dengganna, ba sai na umposo do nian mangebati akka na matua. Tarlumobi, uluan nasida do diparsikkolaan Oppu ni Sihumuttal on.
“Tu jabu ni amanta kapala sekolah ma jo hita martabbaru lae, sahuta do hita, jala hurang tabo molo dang lao hita tusi” ninna amanJamordong, tikki pajuppa nasida dipassur paridian.
“Olo tutu bah lae, mardomu libur parsikkola, ai molo jinalang di kattor minggu na ro, nunga dang tabbaru be i” ninna amaniNatalia mangolophon.
Borhat ma nasida nadua, tu jabu ni Kapala Sekola lao majjalang, huhut pasahathon tabe selamat tabbaru. Dang pola marparbue nitangan nasida mandapothon Oppu ni SiHumuttal, somalna songoni do molo ama lao martabbaru.
Dukkon sahat, di ida nasida tung mansai ribur do anggo bagas ni Oppu ni SiHumuttal, dibereng adong piga-piga motor ni par Jakarta di alaman i. “Bah, ai namarmulakan be do naeng akka anakkon ni Oppu Humuttal?”, ninna amanJamorodong.
“Dang adong huida di gareja, natabbaru i, tamue na do i” ninna amaniNatalia mangalusi.
Huroa, na ro do tamue ni Oppu ni siHumuttal,sian Jakarta, tolu halak murid nasida na jolo. Ise na so la tutu roha, molo di ingot murid niba dope ro tujabu nanggo pala manjjalang. Taboto ma nuaeng, molo pala ro tamue sian Jakarta, ba diboan nasida do akka si inumon na angur i. Ia so bir, manang minuman na asing.
“Bah, ai jouon gaja do nian hamu na dua, ipe naeng tinelepon, hape nga marnatappak hamu nadua” ninna Oppu Humuttal, ala dibereng haroro ni nasida nadua.
“Ido, Tulang, apa ise tamuetta on?” ninna amanJamordong, huhut di jalang sada-sada.
“Dang di ingot jala di tanda ho be nasida??” ninna OppunisiHumuttal manukkun, huhut ma dipatandahon sada-sada tamue on.
Las situtu roha nasida, ala boi pajuppa dohot guruna. Suang songoni do nang amanjamordong, tung las rohana, ala nunga hape godang na hasea akka murid na hian. Dungi di uduti ma suhutan, manukkun kabar nang akka na asing.
“Tabba poso do bapa” ninna Si Holong, sahalak tamuae i, tu amaniNatalia.
“Dia do kedan, tabba poso nimmu, uban nga marsap” ninna mangalusi huhut mekkel be.
Tabo ma nasida na markobbur i, sahat borngin.
Nga songon na manginona bir dohot minuman luar negeri i. Santik anggo pakkilalaan ni amanJamordong. Tabo na mekkel i, jala mardalan mudar i. Hape anggo dimula na i, adong dope rem ni pakkataion, saonari moru otik!. Sipata ma Oppuni si Humuttal mambaen siparekkelan, dungi martata ma nasida mekkel.
Di dilo amanNatalia ma jomna, nunga jam 9 borngin. Bah, nga bagas borngin, hape lam santik pakkilalaan, boha namaon?, ninna dibagas rohana.
“Hobas ma hita lae ba, nga botari, ba tamuetta pe, tottu adong dope ulaon nasida” amanJamorodng ala dibereng amaniNatalia nunga busisaon.
“Olo tutu lae” ninna amaniNatalia mangalusi.
“Gira tudia i, so habis dope na binoan ni akka anakta on” ninna OppuHumuttal maniopi. Dukkon marsijalangan muse, mulak ma nasida nadua, nang tamue na sian Jakarta i.
Alai ditongan dalan, di husiphon amani Natalia ma sian bossengan ni kareta i. “Ai hu arahon pe lae mulak, asa tu lapo an do hita, songon na tanggung na minum on”
“Imadah, ai au pe nga gabe gattung, dang tabo godang minum di jabu ni kapalai puang, jadi boha lae??” ninna manukkun.
“Beta ma lae, tu lapoan ma ta uduti, nga songon na santik on” ninna amaniNatalia.
Tutu ma nian, ditorushon nasida na dua ma na minum i. Nga rarat be hata, jala holan na mekkel nama di ula nasida na dua. Sipata sappe naeng ro iluna, alani na mekkel i.
Dukkon lam bagas borngin, martahi mulak ma nasida. “Mulak ma hita laekku, nga borngin on, sotung di sordak parlapo on hita” ninna amanJamordong.
“Hamu nian ito, unang pagait hu” ninna oppuPardomuan boru sian balik ni siteleng i.
“Beta lae,…tudia lae, tu si au, tusi au, tu si ma lae ateh…aha urroa” ninna amaniNatalia mangalusi. Huhut mekkel muse.
“Parlapo, mulak ma hami, marsogot ma minuman on, boi do??” ninna amanJamordong, alai didadap sakukku ni bajuna.
“Olo ito, dang pola bohai” ninna oppuPardomuan boru, ai ditanda do nasida nadua.
“Mauliate nabboru, gajjang ma umurmu, ala dipaloas ho hami marutang” ninna amanJamordong.
“Olo ito,…manat-manat hamu dah” ninna OppuPardomuan boru muse, ala di ida dang tikkos be mardalan naduai.
Dungi diengkol amaniNatalia ma kareta on, sahali, dua hali, sappe tu sappulu hali. Alai dang mangolu.
“Bah, nga dohot bayon mangarsahi, ala naso dohot do minum?” ninna marungut-ungut. Huhut di hutur kareta i.
Margalusak miak i di bagasan. “Godang do kodo miak” ninna ibana muse.
“Bereng hamu jo gusi na i, aha do goarna, busi do, gusi do….” ninna amanJamrodong. Huhut ma di pahuddul di alaman i, ai nunga tung mirdong diahap ibana.
“Nga dohot ho mangarsahi hasian, boasa arsahanmu au…” ninna amaniNatalia tu karetana i.
“Nga sae be i laekku, tadalani ma, ta ojjar-ojarma, beta ma” ninna amanJamordong.
“Imatutu, beta ma lae, molo tung aha innon, tabatak di tuat-tuatan an”.
AmanNatalia ma manogu jala amanJamrodong ma manorong sian pudi. Huhut ma nasida marsuhutan didalan i, jala rap mekkel. Sipata idaon, tu siamun do nasida, dungi tu ambirang muse, bohama golap.
Dipataru amaniNatalia do amanJamordong sahat tu jabuna. Jala dung sahat nasida di alaman ni amanJamordong, parmisi ma amaniNatalia lao mulak.
“Dang pola maradi be au laekku, nga bagas borngin”
“Olo lae, mauliate ma, nga dipataru hamu au, alai dang pataru onku hamu?”
“Daong lae, masipataruan hita innon, gabe sai hira na mabuk hita ” ninna amaniNatalia mangalusi.
“Attong nauli lae, manat-manat hamu lae dah”
Dungi ditou-togu amaniNatalia ma muse kareta na on, sahat tu jabu. Nian, nunga tung na rittik situtu be. Molo sian lapo ni OppuPardomuan, sada do tu siamun, sada tu hambirang do. Alai ikkon dipataru ninna.
“Ollo bolokna i, nga loja iba, alani kareta on ma i, mangagol on” ninna makkatai sahalakna. Dukkon sahat di jabu, didadap ma sakku ni saloarna, lao mambuat kussi ni pittu ni alaman i. Diboto ibana, dipasada do kussi ni pittu i dohot kussi ni kareta i. Dibuat ma kussi sian sakkuna, dibukka pittu.
“Bah…kussi ni kareta….ai naso hupasuk do hape kussina, patut do dang boi engkolon…..” ninna marbete-bete.
Entri ini ditulis dalam TORSA oleh Hendry Lumban Gaol. Buat penanda ke permalink.
SIJOGAL ARUARU – TanoBatak
Parsaripeon na so mehon jamiron, bias do pinggol ni dongan sahuta manangihon. Rap tartiha do nasida di hajongkasonna be. Gondok mauhon nasida mamorsan toktokna. Gea-giu ma parugasanon dohot ulaonna.
Dagul ni daging tinoktok ni jongkas, paula so idaon do i. Lea do na hinirap molo usoan sijogal aruaru. Molo pinasingot sijogal aruaru, tudoshon manijuri langit do iba disi. Tudoshon hail do sijogal aruaru, pengkukna i do hatigoranna. Ingkon benget do mangorom pardabudabuan dompak sijogal aruaru, ia hatiha pinangido, halak do paondongonna.
Molo hantor paradonganna, talmis do pangkulingna. Girgir do i manihai ugasan ni donganna agan pe naung pia simalolongna. Ndang sipahembangon pangalahona, sibalunon do. Ingkon hohom do iba manabunihon hatalmisonna.
Molo pinarsalian sijogal aruaru, manghudus do ibana mangido jala posi do hatana.
Adong do sijogal aruaru sian namora na manghalupahon napogos hian ibana, halak nagabe na manghalupahon nabile hian natuatuana. Olo do tubu sijogal aruaru di halak na sai olo mangasahon hamoraon ni natuatuana nasailaon, hape nunga pogos ibana. Na sai olo mangasahon hagabeon ni natuatuana nasailaon, hape nunga bile ibana.
Hape, ndang tarpangasahon hasangapon dohot harajaon ni natuatuaniba nasailaon ianggo dung do marlea iba so binoto uhum so binoto patik ni adat.
Molo mian dua halak sijogal aruaru di sada huta masitihaan, marjembur ma angka hata naronsam. Masiboan palaitna ma angka panehenehe mambuat paruntungan. Ndang haintopan be api hosom sian nasida. Tuptup ma angka musu na holip dohot na paltak; jala dongan hian pe, jadi musu ma. Mabikbik ma paradaton, parngoluon pe malala, parsaripeon ndang himpal.
Haotoon sambing do pinangasahon ni sijogal aruaru, ndang tarsolanghon poda tu ibana. Jolo masoksok do alona ditahi rohana asa saut sangkapna. Uju redem hotok ni sijogal aruaru ro mandapothon loloan ni na mardame-dame, manjukjukhon pangilasan do ibana. Molo gale do ojahan ni na mardame-dame, olo do magargar molo pinasiat sijogal aruaru.
Na manghilap insak-insak do molo pinajolo sijogal aruaru tu parriaan. Na paonsophon mudarniba do molo pinaraja sijogal aruaru pasaut partahian.
Molo jumpang sangkap ni sijogal aruaru gabe partogi, manimung ma angka na sadalan dohot ibana marsiodop tu lambungna. Rap manihai ma nasida di angka nabisuk ala so olo sapartahian dohot nasida. Sabalikna, manihai ma angka nabisuk na so olo mangamini tahi ni sijogal aruaru. Manderse ma napogos nabenget roha ala so tuk soarana paingothon.
Molo diasungi sijogal aruaru naburju, gabe alona do i. Tung dipahoris pe di lambungna, ianggo rohana nunga manjamot. Pareuteut do ujungna pajembur api manoksohi dirina, ai uju dompak mamuji, ia dung tundal manginsahi.
Molo marharajaon sijogal aruaru, uju sinosohon tu ibana tohap siaulaon nadenggan, manigor didok do i naung disangkapi hian. Marioho do roha ni angka nabisuk na manurdukhon hobasna, ai magotap do i tu sijogal aruaru. Tandi do sijogal aruaru na pinaraja tu donganna Raja, marsipaula na umbisuk ibana huhut sai manihai donganna. Hape sian na so pamotoanna, sip do angka Raja nabisuk manelak ibana, pangulaonna i do patuduhon haotoonna.
Mauhom pe angka natorop mamorsan haporsuhonna binahen ni sijogal aruaru, alai ianggo rohana nunga martuptup tung na so sipajoloon jolma sisongon i. Jengkar pe tortor ni sijogal aruaru di loloan napinarsangapan, pinasangap ni pahean nama i.
Dibagasan panghirimon ni halak Batak na marojahan di hasintongan ni patik dohot uhum habatahon, sai sorang ma Raja panuhuk, penghehei nasorat, sipalua natorop sian hapogoson, partahi jala ulubalang nagogo patiurhon dalan naung rundut binahen ni angka sijogal aruaru.
Satu respons untuk “SIJOGAL ARUARU”
tung mansai tabo do bege on cerita ni Bangso Batak on..mauliate godang ma di pendiri ni situs web on Horas..!!!!
Juni 2, 2010 at 6:09 pm
Jamita Kebaktian Sektor Minggu ke-4 Bulan Agustus 2010 | HKBP Malang
Jamita Kebaktian Sektor Minggu ke-4 Bulan Agustus 2010
Posted on 21 August 2010 by hkbpm
Rom 13 : 8 – 10
Tajaha ayat 1-7 andorang so turpuk epistel on : Songon dia didok Apostel Paulus sikap ni halak Kristen maradophon panggomgomi na marsahala ? Ima unduk,ndang jadi aloon,ala sian Debata do sahala pangomgomion i. Suruan jala parhobas ni Debata do panggomgomi i laho manumpak parripena (untuk kebaikan warganya). Mangihuthon kepercayaan ni halak Rom,ia Kesar i titisan dewa do i. Alani i do umbaen disomba jala dipasangap timbo. Umumna panggomgomi ndang mangkalomohon keberadaan ni huria di luat na ginomgomanna. Taringot tuson nunga dilumbahon Jesus hian, na ingkon adopan ni angka halak Kristen do hambatan na koras dohot pangaleleon jala toguonna tu jolo ni panggomgomi dohot raja ( Mat.10:17-18). I do na binereng ni Apostel i,bahwa keberadaan Gereja (=orang Kristen) ndang boi so mangadopi hamaolon. Alani i,songon dia ma halak Kristen parade dirina tusi ? Kehadiran ni barita na uli dohot keberadaan ni huria di tongatonga ni bangso dohot panggomgomi na mian di haholomon (=kafir), naeng ma mamboan hatiuron,haimbaruon, hadengganon dohot haluaon.
Marparange hatiuron (Ep.8),marparange na dengan (1 Pet.2:12),i do hadirion/jatidiri na ingkon patuduhonon ni halak Kristen didia ibana maringan. Marhite parange i nanget-nanget gabe jaloon ni pangisi ni huta/luat i ma nasida. Taida ma di turpuk on angka parange dia ma didok apostel i na patut patuduhonon ni halak Kristen na di Rom ima : Unang marutang manang tu ise pe ! Bidang do na hinangkam ni hata marutang dison. Rupani, marutang pangalaho,marutang ulaon,marutang hata,marutang pambahenan,dln.Songon na nidok ni apostel i di 1 Kor.10:16 :”Ai molo huhatahon barita na uli,ndang hasurunganku i ; utangku hian do i. Marjea do au molo so huhatahon i !”. Ulaon mamaritahon barita na uli utang na ingkon sigararon do i mangihuthon si Paulus. Ingkon songoni ma halak Kristen na di Rom asa mamaritahon barita na uli marhite sikap dohot parulan nasida na denggan. Utang do molo ndang diulahon.
Mangkaholongi dongan/masihaholongan apala i do sintuhu ni patik ni Debata. Holong on ndang mamereng rupa manang bohi . Ndang merasa dirina sumurung manang lebih utama sian angka donganna na asing. Sandok dos do sude hajongjongan ni jolma i ,jala rajuman ma i doshon diriniba sandiri. Holong on ma na ingkon pataridahonon/parbuehonon ni angka halak Kristen di tongatonga ni luat/bangso Rom. Sifat manang perilaku ni halak naung memiliki holong on dao do sian angka ulaon na jat na maralo tu patik ni Debata,ima : Ndang mangalangkup,ndang mamunu,ndang manangko,ndang manghaliangi,dohot angka parulan na roa na asing i.Tung suhar-suhar ni angka pangalaho na jat,na roa,na ramun, na somal diulahon halak kafir, i do na naeng patuduhonon ni halak Kristen. Halak parholong ni roha tontu ndang ulahononna na roa tu dongannna so holan na uli. Halak na tutu parholong ni roha sai hadengganon do dipingkiri , asa jumpang suasana las ni roha.
Didok Tuhan Jesus : Holong do na manghamham nasa patik dohot hata ni panurirang. Manghaholongi dongan jolma doshon diriniba,i do patik raya na paduahon , na dos argana dohot patik raya na parjolo,ima manghaholongi Tuhan Debata (Mat.22:33-40). Sian angka parbue ni Tondi, holong do na parjolo (gal.5:22). Didok Si Paulus holan tolu do na hot,jala haholongon do na umbalga (1K0r.13:13).Tanda ni halak Kristen na tutu,ima : Tongtong mandasori jala patujolohon “holong” na polin i di nasa ulaonna, panghobasionna, panggulmitonna, parsaoranna, dohot sude aktivitas ni ngoluna ,baik sebagai warga negara,warga gereja dohot warga masyarakat. Panumpak ni haholongon i, gabe jumpang ma hademahon,hadameon,hasonangan dohot las ni roha.
« Jamita Kebaktian Sektor Minggu ke-3 Bulan Agustus 2010 Jamita Kebaktian Sektor Minggu ke-1 Bulan September 2010 »
Salawar Jeans….. – Amani Partogi
← Ulaon Pasahat Sulang-sulang Pahompu
Surat ni damang sina huta →
Posted on 27 Maret, 2010 by Hendry Lumban Gaol
Ai dang pola na mandok rupani, na gabe sada ama-ama na jot-jot mapparrohahon pahean ni jolma, tarlumobi paheanni ina-ina manang namarbaju iba. Jala attar songon na so masuk to tu roha manonton sinetron, jadi attar hurang do iba molo disukkun halak mode songon dia do namasa saonari on. Ra, molo tung manuhor pahean pe iba ikkon sai boru ni rajai do na mamillit, ai so binoto mamillit model dohot warna. Molo nabinoto warna ima nabottar dohot nabirong, jadi molo iba manuhor baju, bah ia so nabottar na birong ma, manang na coklat otik.
Namasa di tipi nami, adong ma na mangalului paredde. Alai dohot pahean do disulikkiti. Hurang songonon, husang songonan. Pagajjang hu on, pajeppeku an. Bilak disan, pa holom hu dison. Sude hurang. Hape anggo binereng, songoni nama uli ni pahean on. Ima jo tusi!.
Songoni do nang siJamordong, sahalak ama-ama naposo dope nian bayon, hata ni hata dia, boi dohonon jolma naburju jala na pantun do ibana. Alai molo attar ro ringgasna, olo do ibana huddul-huddul isara di kode, manang resto molo bahasa saonari. Olo do rupani, diparrohahon ibana akka na mamolus sian jolona. Dang na mandok, ama-ama naso tarpissang ibana, alai songonido huroa sada sipat ni jolma, tarlumobi dongan ama, molo attar adong namarbaju sai pittor di bereng do mulai sian gijjang sahat rodi tu toru.
Molo dilambungna do inantai, sai diselop do i nanget-nanget huhut serom jala mekkel sandiri dibagas rohana. Holan ibana do namamboto aha napinarekkelanna i.
Disada tikki, martugo ma ibana disada inangan, jala hatiha i, ala inganan na khusus do tu parmanangan, gabe ribur situtu ma attong. Tarlumobi ma molo ari jumat, jala godang do tutu ro karyawan ni pabrik di nahumaliang i ro mangan di inangan i. Sahalak si Jamorodong do hundul di meja na bolak i, jala hatop do di jouhon ibana parhobas, asa diparade sipanganonna, dungi dibuat imana ma surat kabar TOP SCORE na marlippat di kattongna.
Dang sadia leleng, ro ma tolu halak anak boru na uli mandiori hundulan. Jala nunga marna jut huroa, gabe dipajonok ma tu si Jamordong, disukkun ma boi do manang dang, hundul di meja i. Niantusan ma rupani, ai dang mejana sandiri i, ai songoni do molo nga pol inganan i, bah marsigulut do jolma i holan masilului inganan hundulanna be.
“Sendiri Pak?,…meja ini masih kosong??” ninna manukkun. Tung massai labbok tu pusu-pusu soara ni itoan i.
Namarlapatan ma on, molo sahalakni si Jamordong do, lobi do kursi nang meja i tu tolu halak nai, jadi siat dope nasioda jala sa meja ma nasida dohot sijamordong, nang so marsitandaan. Solam do songoni disi, ala hurang do meja nang karosi.
” Iya..” ninna si Jamordong huhut diselop otik na manukkun i, alai ditorushon ibana muse manjaha barita ni par bola i, adop roha tutu, massai lomo do rohani ibana membege barita ni LIGA CHAMPION i, jala dang hatinggalan ibana manonton di tipi. Dang haru dianturehon manang ise na huddul dijolona i.
Dang sadia leleng, ro ma sipanganon i, jala dipadippos ibana ma jo satokkin na manjaha i huhut ma dimulai mangan. Tabo ma ibana na mangan i, alai matana sahali-sahali olo do memereng jolma na adong disi. Di palipang ibana do sipata pamerengna tu akka jolma na mamolusi dijolona i. Dungi sipata diparrohahon ibana do itoan na hundul na di siabbirangna, ai molo dihutana na i, nunga boi tardok na uli nian itoan on.
Serom ma sasadasa songon na rittik. Dang diboto itoan i na diparrohahon si Jamordong ibana, tontu molo diboto i, bah olo ma murukan tu ibana. Ra, dang adong jolma tarlumobi namarbaju na so murukhan molo sai dipanotnoti sai hira panakko. Alai bisuk doisijamordong, dang tnada dibaen ibana. Dibereng ma pahean ni itoan i.
Marpahean celana JEANS, jala songon model saonari na peut otik tu toru do. Model si saonari, ai molo huddul namamaekke on, olo do tarida si-parpattangon ni namar inang bao. Olo tarida pusok dohot tanggurungna, alai di kota na ribur on somal do i. Sipata olo do lao tu pikkiranna ” ai na holit ma parpabrik pahean on, hea do pagelleng hu baenon?, manang na sala potong do?”. Serom songon na rittik ma ibana.
Sabotulna dang baju ni itoan i na mambaen ibana mekkel jala serom sahalakna, alai na diingot ibana do saminggu na salpu. Dang sangajo, mulak sian parkarejoan maradi ma ibana di sada tokko baju di mall. Nian dang adong sakkapna laho manuhor baju manang saloar alai ima huroa, ditikki i gabe ro tu rohana manuhor celana jeans i.
Nanget, dipillit ibana ma na pas tu ibana, sian nomor dohot warna, ia so na birong na balau, attar i do moilo celana jeans. Nian, diboto ibana do na sai diparrohahon panjaga ni tokko i ibana alai ala jolma na so pola parduli tu jolma dilabbung na dang haru di etong ibana i. Dipillit ma sada laoar on, dibereng ma nomorna, nomor tolu pulu onom ma, attar gajjang tu toru jala bolak tu sapping. Dang pola dia, molo pagajjang hu innon, naboi do ponggolon ninna rohana ma. Serom partiga-tiga i marnida ibana, huhut unduhunduk.
Di kasir pambayaran i, tong do songon na ngongong itoan na bagag, namarbaju nabottar i, mamereng saloar na tinuhorna i, alai dang sadia leleng hatop ma di bayarhon ibana jala dibaen bukkkus na.
Ima pengalaman ni ibana tikki manuhor saloar jins on.
Sahat ma ibana tu jabuna, di pataridahon ibana ma saloar i tu pardijabuna, mangido pandapot taringot tu warna dohot ukkuran i.
“Suba ma jo saloar na tinuhor mi….pagajjang hu do i hu ida, asa hu ponggol marsogot, ai lewat-lewat do tukang permak lepis,” ninna inanta soripada ni si Jamordong.
Jalo ma di suba ibana saloar i, jala dibereng huhut dipamanat ibana ma jala songon na asing dirohana saloar i. Balga digijjang, gajjang tu toru, alai pojjot, dang boi di tutup siletingna. Namahua do naeng naruhana. Sai lam dipamanat ibana ma, diparrohahon muse, balga jala malabang do saloar i, dibereng muse tutoru, gajjang marlobi-lobi, alai boasa suttol dang boi tarikon tu gijjang??.
Dipatudu si Jamordong ma muse saloar on, huhut sai disorong ma sileting on tu gijjang. ” Ai boasa suttol on???” ninna tu pardijabuna i.
“Bereng ma neh….”
Dung sai lam diparrohahon inantasi saloar i, mekkel markakak ma ibana jala digotil ma si Jamordong huhut ma didok “Sian dia dituhor salawar mon”
“Boha huroa, adong nasala ??” huhut dipaboa inganan panuhoran na i.
“So holan sala be hasia, …ima,… nunga hudok, unang sai pamalo-malohon ho. Ai saloar ni borua do on, na peut otik tu toru”
“Bursik ma i,…….” ninna si Jamordong huhut mekkel nasida nadua.
Dang sadia leleng, nunga langa muse inangan i, jala si Jamordong pe hatop ma hehe sian inganan alai sai tong dope serom sandiri ibana, alani saloar ni itoan i.
Pos ini dipublikasikan di TORSA dan tag Hendry Lbn Gaol, jeans, salawar. Tandai permalink.
PSALMEN 67:1-8 - Official Site Of Huria Kristen Indonesia
“ Puji hamu ma Jahowa ala ni balga ni asi ni roha-Na”.
Tama do hurianta HKI marlas ni roha marolop-olop mamuji Jahowa Debata dibagasan Jesus Kristus nampuna Huria i, ala ni balga ni asi ni rohana naung sahat tu Huriana HKI, naung boho sadari on-89 taon. Sada Huria naung matoras mangihuthon sian umurna. Hape, diangka panghobasion, dipelayanan, mansai jot-jot dope masa angka ragam ni hamaolon, parungut-unguton, pangiburuon, parbolat-bolatan dohot angka na asing, jala hurang pangantusion taringot tu arti ni Huria, ima nampuna ni Tuhan i, jala Jesus Kristus do Ulu ni Huria i. ”Ai tumimbanghon lelengnai, nunga patut guru hamu nian, hape angka sisiasia ni hata ni Debata dope siajarhononhon tu hamu ; gabe susu nama ringkot di hamu,ndada sipanganon hian. Ai ganup partohap di susu ndang marbinoto di hata hatigoran i, ai posoposo do i. Alai sipanganon hian do di angka na rimpas, naung pasomalsomal rohana, gabe malo mambolati na denggan sian na roa.”(Heb.5:12 – 14). Ndang tingkina be Huria HKI lalap holan di ragam ni angka persoalan-persoalan na so membangun, holan mamingkiri dirina sandiri dohot lan na asing, alai nunga tingkina mangalangka tu na humaliang, Nasional, Regional dohot Dunia. Mamingkiri langkah-langkah pelayanan na menyeluruh, lumobi ma marningot angka pangula, buruh na mansai jotjot menderita, na so adong jaminan Hari Tua, naeng pahombaronta Hurianta mamingkiri nasida, alana Tgl. 1 Mei on laos huhut do on Peringatan Hari Buruh Sedunia. Aha do naung tapatupa ditonga-tonga ni HKI tu angka donganta angka pelayan/parhobas/buruh na mansai jotjot menderita dohot tertindas? Songon dia do nasida laho marolopolop laho mamuji Debata, hape so adong jaminan hidup, perumahan yang layak, d.n.a ? Sude na on ingkon gabe perhatian ni sude Hurianta HKI, paboa hita naung dewasa, matoras, songon parbue ni haporseaonta. Huria HKI, ingkon gabe Huria na tarpasupasu, na ringgas mamuji dohot pasangap Debata, asa gabe habaoran ni pasu-pasu tu na humaliang .Laos marhite i ma adong 3 bagian na naeng tangkasanta di turpuk on:
1.Mangido pasu-pasu sian Jahowa Debata!.
Ay.2. Ale Debata, sai asi ma roham di hami, jala pasu-pasu hami, sai marsinondang ma bohim mandongani hita!.
Tangiang on na dienet do on sian tangiang pasupasu ni si Aron na di 4 Musa 6: 24 -26, pataridahon, panandaion, pengenalan diri ni par-pesalmen on. Ditanda do hadirionna, na so margogo ibana molo so dipasupasu Debata Jahowa ibana. Boi do tangiang pasu-pasu, tangiang pangidoan on marharoroan sian sada Malim na rap dohot angka jemaat, umat na dibagasan hagaleon, pergumulan dohot angka ragam ni hamaolon umbahen didok : Ale Debata, sai asi ma roham di hami, jala pasupasu hami.
Di Padan Narobi, tangkas do pasupasu ni Debata tu si Abraham. Dipillit Debata do si Abraham jala di pasupasu.”Hubahen pe ho gabe bangso na bolon, jala pasupasuongku ma ho, jala pabalgaongku goarmu, asa gabe pasupasu ho”.(1 Musa 12 :2).
Marhitehite si Abraham sahat pasupasu, dapotan pasupasu sude bangso. Halak na tarpasupasu, ingkon gabe pasupasu, mamboan pasupasu tu na humaliang. Dipatindang Jesus Kristus do Huria-Na asa gabe pasupasu tu portibion, asa sude bangso tarpasupasu, marhite hadameon, hasintongan, keadilan. Naeng ma sude Huria, ruas ni HKI angka siula Hatai, na boi dipataridahon marhite angka ulaon, pelayanan na denggan ditongatonga ni keluarga, Huria dohot masyarakat, asa gabe pasupasu, habaoran pasupasu Huria HKI tu na humaliang, ditongatonga ni Bangsonta dohot di liat portibion.
2.Mamuji dohot Pasangap Jahowa Debata.
Ingkon pujion ni angka bangso do Ho sogot, ale Debata, sude angka bangso tutu mamuji Ho.(ay.4). Nunga dibagabagahon Jahowa tu bangso Israel las ni roha ia dung sahat nasida tu tano silehonon ni Jahowa, ima tano Kanaan. ”Jala ingkon marlas ni roha ho mida sude denggan basa naung nilehon ni Jahowa Debatam tu ho dohot tu isi ni bagasmu ; songon i ho ro di halak Lepi dohot halak dagang na di tongatongami”( 5 Musa 26:11). Las ni roha ni bangso Israel, ima silehonlehon ni Debata na mansai balga, na paluahon nasida sian parhatobanan di Mesir marhite tangan na gogo, dohot lan angka tandatanda halongangan na pinatupa ni Debata. Ala ni i tama bangso Israel mandok mauliate mamuji Debata marhite angka pambahenan,bpasahathon pelean, patumona ni nasa na niula ni tanganna, dohot pasahat pelean persepuluhan songon parbue ni haporseaonna, alana saluhut na adong di nasida sian Jahowa do i, jala Jahowa do nampuna i sude. Ima hadaulaton ni na marroha, tumangkas di bahasa Indonesia hata hadaulaton dipangke, dohot kata “ibadah’.Tangkas do on tajaha di Jak.1:27.” On do hadaulaton (ibadah) na so marlindang, diroha ni Debata Ama: Mandulo angka na so marama, so marina dohot angka na mabalu dihaporsuhon nasida, huhut mangaramoti diriniba maralohon portibion,unang marlindang. Jala laos tumangkas muse dipaingot Apostel Paulus Huria i taringot tu na mangaramoti diri di Rom 12 : 1.”Pasahat hamu ma dagingmuna bahen pelean na mangolu, na badia, na hinalomohon ni Debata; ima hadaulaton ni na marroha, itulah ibadahmu”!.
Marhitehite bangso Israel, patar ma hagogoon, hasangapon ni Debata tu sandok portibion, gabe dohot do sude jadijadian ni Debata mamuji pasangap Debata. Naeng ma dohot Hurianta marolopolop marlasniroha ganup tingki marningot denggan basa ni Debata naung sahat tu Hurianta naung boho nuaeng 89 taon. Unang be lalap Hurianta di angka ragam ni hamaolon gabe lupa ulaon na balga, ima Marbarita Nauli, marhite ulaon, Marturia, Koinonia, dohot Diakonia. Angka Huria na tingkos mangaradoti ulaon pelayanan di Huria i, terhindar do i sian angka ragam ni hamaolon, isara persoalan-persoalan Huria, parungutunguton dohot na asing i, ala Tondi ni Debata do na mian di Huria i, gabe boi ma nasida marlas niroha mamuji dohot pasangap Debata, jala tau tiruan ma Huria i tu na humaliang. Alai angka Huria na so satia tu tugas panggilanna, tugas pelayananna, na holan mamingkiri dirina, na holan marungut-ungut, angka i ma na mura madabu tu bagasan parmaraan bolon, jala na so tau marlas ni roha dohot mamuji Debata.
Marhabiaran tu Jahowa Debata!.
Dipasu-pasu Debata ma hita, jadi habiaran ni sude ujung ni tano on ma Ibana.
Halak na tarpasupasu, naung tangkas mananda asi ni roha ni Debata di ngoluna, ima na marhatopothon, habalgaon dohot hagogoon ni Debata, dohot na marhabiaran tu Debata. Mabiar ala ni hasangapon, hasongkalon ni Debata na so adong tudosanna, molo dipatudos tu hadirion ni jolma gea, na gale, na so marlapatan molo so dipargogoi Debata ngoluna. Porlu panandaion di diri ni jolma i asa unang madabu tu ginjang ni roha dohot na merasa na gogo, na sanggup, hape na gale do ibana. Pengakuan ni Apostel Paulus: Ditingki gale do ahu margogo!. Ala na sadar do ibana jolma na gale, umbahen dipangido gogo sian Tuhanta marhite tangiang pangidoan. Tangiang i do sada dalan laho manghatai tu Debata pabotohon aha na diroha dohot aha na tapargumulhon, dohot angka na asing i, asa diurupi hita, marhite hagogon ni Tondi Parbadia. Nuaeng on, sada mara na taadopi, ima na so adong be biar ni jolma mangulahon dosa, berarti ndang mabiar be tu Debata; nunga umbiar jolma nuaeng on tu na gogo ni portibion, isara ni Jaksa, Hakim, Polisi, KPK, ala molo sala pintor diuhum?, hape molo sala mardosa tu Debata, ah..parasi roha do Debata, gabe lam gait haporseaon i di na deba. Apostel Paulus paingothon hita sude: ”Ingkon oloan do iba di Debata asa di jolma”.(Ul.Ap.5:29).
Molo oloan, molo umbiar hita tu Debata asa tu jolma, tarpasupasu ma Huriana HKI, dohot sude ruasna nang parhaladona, tau pujipujian di Debata, las ni roha ma dihita, jala dame ma di tano on.
Tama sude ruas ni HKI marlas ni roha huhut mamuji Debata marningot sude denggan basa naung pinasahatna tu HKI, naung marumur 89 taon sadari on (1 Mei 1927 – 1 Mei 2016). Naeng gabe siula hatai sude Huria HKI, ima nampuna ni Tuhan i, unang holan panangi-nangi. Sude do hita tarjou gabe angka parhobas ni Tuhanta, gabe angka pelayan marhite ragam ni silehonlehon na sahat tu hitabe. Tapangke mai asa lam rarat harajaon ni Debata marhite Huriana HKI asa marmulia goar ni Tuhanta, asa gabe Huria na mangolu, na marpanindangion, ditonga-tonga ni bangsonta nang di liat portibion.Gereja HKI sebagai Gereja Pejuang Iman, ingkon gabe pelopor, ingkon gabe Ulu, uluan na boi dipataridahon marhite haporseaon na togu, dikeluarga, di Huria dohot di masyarakat sekitar nang dohot di bangsonta Indonesia. Huria HKI ingkon peduli tu angka na pogos, na metmet, angka na tartindas dohot angka na ginosagosa ni na gogo ni portibion, lumobi ma angka buruh na jotjot tertindas, naso adong masa depan na pasti, gaji na mansai otik, hape tuntutan jaman na mansai timbo ala ni ekonomi na so pasti, dohot hinorhon ni korupsi namambahen marpogos bangsonta.
Huria, HKI ingkon gabe huria sipartangiang dohot na gir-gir mamuji Debata marhite angka ende pujipujian, ende partondion di tongatonga ni parpunguan, parmingguon, jala ingkon oloan, ingkon umbiar tu Debata asa tu jolma. Selamat Ulang Tahun HKI ke 89, dohot Selamat Hari Peringatan Buruh Sedunia. Dipasu-pasu Tuhanta ma Huria-Na HKI.
Previous Article EPESUS 1:15-23
Next Article JOHANNES 14:23-29
Charles Simbolon Archives - Lirik Lagu Batak Charles Simbolon Archives - Lirik Lagu Batak
Category: Charles Simbolon
Lirik Lagu Batak - October 10, 2020 - No comments - Charles Simbolon
lirik lagu aek sibundong. o, aek sibundong, aek sibundong da nauli. parharsap mi mancai uli, tudos hapas palembang i. madabu tu sampuran i. o,aek-sibundong, aek-sibundong da nauli. na lao tudia na ma ho, tolong pasahat tonakkon. tu siboru pargaulan hi. ilu maraburan da sian simalolonghi. alai beha roham di au, da hasian. hmm, da na […]
Lirik Lagu Batak - October 5, 2020 - No comments - Charles Simbolon
lirik lagu boru panggoaran. ho do boru ku, tappuk di ate ate ki. ho do boru ku, tappuk ni pusu pusu ki. burju-burju maho, na mar singkola i. asa dapot ho, na si nita ni roha mi. molo matua sogot au. ho do manarihon au. molo matinggang au inang. ho do na ma nogu nogu […]
lirik lagu poda ni dainang. marsinggang ho inang, di lage podomanmi. manangiangkon, manangiangkon, manangiangkon. hami gellengmu on. sai di memehon ho, akka na denggani. nagabe sulu, gabe sulu, gabe sulu. di ngolu nami. sabar do ho ale inang. manganju anju hami gellengmon. sian namenet sian namenet, sian namenet. sahat ro di magodang. ai gabe sulu […]
lirik lagu hasian. hasian, pajonok jo tuson. asa boi hutiop ho gomos. tangihon ma dison, di pususukkon. sada soara na mandok nahuhaholongi ho. hasian, paeleng jo tu au. asa boi hutatap bohimi. lambok jala nanget, hugalmit hurummi. laos husiphononku ma nahuhaholongi ho. dok ma tu au, na olo ho di au. dok ma tu au, holong […]
MANGOLI | Iwanvictorleonardo's Blog
Posted: 20 September 2010 in BATAK
Tags: AMPANG NA OPAT, BORU, JAMBAR, MANGOLI, MARHATA SINAMOT, PARANAK, TUTUR, ULOS HERBANG
PARJOJOR NI ANGKA ULAON ADAT DI NA MANGOLI ANAK
Najolo bona ni pasogit tar songon na di toru on ma parjojor dohot pardalan ni angka ulaon i :
•\tMarsijaloan tanda anak dohot boru, jala ginoar ma nasida “maroroan”
•\tParanak dohot parboru mangangkat domudomuna be. Mangkatai ma angka domudomu on taringot tu sinamot dohot angka na mardomu tu ulaon i
•\tBorhat ma paranak dohot rombonganna di ari naung tinontuhon tu huta ni parboru marhata sinamot dohot sude siulaonna mardomu tu parbagaso n ni anak dohot boru. Disi ma dijalo parboru sian paranak “bohi ni sinamot” na ginoar huhut “tanda burju” . Dungi dilehon paranak dohot parboru ma hepeng “ingotingot” tu angka na dohot tu parhataan i.
•\tDung salpu manang piga ari “maningkir lobu ma” parboru tu huta ni paranak, mamareso manang na beha do parngoluon siapari ni paranak i. Molo songon na so tumbuk do tu roha ni parboru i keadaan paranak i boi do laos ditingki i batalhononna sangkap na pamuli boru i jala laos paulahonna tu paranak “tanda burju” naung jinalo na. Molo cocok do di roha ni parboru keadaan ni paranak i laos di tingki i ma dijalo parboru sude sinamot songon naung tinolopan ni paranak. Di tingki i do huhut dipasahat paranak jambar ni suhi ni ampang na opat.
•\tDi ari na binuhul lao ma paranak dohot rombonganna tu huta ni parboru mamboan “pudun saut” i ma namanontuhon mata ni ulaon i, laos udur ma nasida dohot parboru tu gareja “martumpol”
•\tManjou dohot manggokkon angka tutur
•\tDi mata ni ulaon i manogotna laho ma paranak manaruhon “sibuhabuhai” tu huta ni parboru. Sian i udur ma paranak dohot parboru tu gareja. Disi ma manjalo pasupasu anak dohot boru i.Dung mulak i “marantaran na bidang” ma. Di tingki i ma dipasahat pihak parboru pasupasuna tu pihak paranak. Dung i dijalo pihak parboru ma sude sijaloonna hian. Salpu i, di ujungna manjalo ulos herbang ma dohot ulosulos pihak paranak.
Jaksa Agung, Vocum Of Power?
Majalah Bina Warga HKI Online / e-magazine: Evangelium 03 Februari 2008 : Pangasahon Ma Jahowa Na Burju Mangurupi (2 Musa 17:8-16)
Evangelium 03 Februari 2008 : Pangasahon Ma Jahowa Na Burju Mangurupi (2 Musa 17:8-16)
Jamita tu Minggu Estomihi - 03 Pebruari 2008
Oleh : Pdt. M. Lumban Gaol, S.Th (Parhobas di Kantor Pusat)
“Hidup Adalah Perjuangan” sada pandohan sian angka nabisuk marrohahon pardalanan ni ngolu tagan diportibion. Tutu saleleng diportibion sai jumpang dope angka hamaolon siadopan ni hita jolma, ndang mardia imbar tu naso manghaposi Debata nang tu ngolu ni angka naporsea i, lumobi ma tahe jotjot masa tu ngolu ni angka na porsea di Tuhan Jesus Kristus songon naung pinalumbahonNa i “Haporsuhon do jambarmuna di portibi on” (Yohanes 16:33, pat. Heber 10:32). Lam tamba do hatahuton diangka dongan namanghaporseai horoskop ni halak China (godang nang halak Kristen na terpengaruh di ramalan on), namandok ia taon 2008 di goari tahun tikus namangalumbahon tung lam posi do hamaolon nanaeng masa di taon on. Alai boha panjaloonta disaluhut hamaolon namasa siadopanta ?
Hamaolon nang haporsuhon na binolus i, ndada holan masa ditingki sinuaeng on be, nunga masa sian najolo nang tu bangso ni Debata. Turpuk jamita on patuduhon tu hita na hea masa hamaolon bolon tu bangso Israel di pardalanan nasida mandapothon tano bagabaga i, pola ingkon marporang nasida maradophon sada bangso na gogo. Naeng putihanta mutiha naarga sipangkeonta laho mangadopi saluhut angka hamaolon naung masa jala nanaeng masa dope.
Dijolo ni turpuk on dibaritahon do ganggu ni roha ni bangso i dipandonganion ni Debata di nasida di nabungkas nasida sian tano parhatobanan i. Ai tung lomos roha nasida di sipanganon dohot siinumon naso ni ida mata nasida talpak di jolona di pardalanan i, jala aladi ingot nasida uju di Mesir atik pe gabe hatoban alai ndang pola holsoan nasida di sipangon dohot siinumon.
Halak Amalek nunga adong hian dimasa ni Abraham (1 Musa 14:7), jala nabinoto nasida naro bangso Isarel jonokhon huta nasida; bangkit do nasida laho mamorangi asa unang bolas bangso i mamolus sian luat i, jala sotung maon dilaum luat nasida. Asa tung merasa terganggu do bangso Amalek di haroro ni bangso Israel, jala pintor tubu pingkiran nasida (praduga) nanaeng mambahen najahat bangso i tu nasida, hape holan nanaeng mamolus sambing do bangso Israel i. Diadopi godang dongan angka na ditongatonga ni parugamo na asing do tongtong masa si songon i dipartingkianta on; ndang dipaloas patupa parmingguon, pajongjonghon gareja dohot angka ulaon na marpardomuan tu ulaon hakristenon. Di dok Ap. Paulus di II Korintus 1:5a “Ai muba do godang ni haporsuhon ala ni Kristus songgop tu hami”. Asa ndang sada naimbaru be molo jumpang hamaolon tu halak Kristen nanaeng pajongjonghon hamuliaon ni Debata di liat tano on.
Mangadopi sangkap hamusuon nanaeng dibahen halak Amalek mamorangi nasida disikapi si Musa na gabe uluan di bangso i dohot marsagi ulaon; marsuru si Josua manguluhon parporangan mangadopi halak Amalek (secara fisik), Musa, Aron dohot si Hur nangkok tu punsu ni dolokdolok martangiang mangido pangurupion ni Debata. Strategy na pinangke ni si Musa songon sahalak pemimpin di son, dos ma dohot istilah ora et labora (martangiang huhut mangula).
Di na sinuru si Josua tu parporangan i didok do “pillit ma di hita baoa” (Ind. Pilihlah orang-orang bagi kita). Asa ndang sude nasa baoa diboan tu parporangan mangadopi halak Amalek. Hata “pillit” mandok, ndang rambase bahenon angka nanaeng pahundulon hombar tu angka ulaon, asa denggan ulaon i. Tontu tu ulaon parporangon pilliton do angka na togos, barani manang na ahli strategi, ndang pola ala ni hatoropon asa tung dapot hamonangan. Nang si Musa pe holan 2 halak do donganna nagkok tu dolokdolok i laho martangiang, jala nasida pe angka naung masiantusan ( di na lenduk tangan ni si Musa, singkap do na dua i laho manungkoli asa tongtong tigor tangan i jala dapot nasida ma hamonangan). Tangkas do di ondolhon di turpuk on, ia hamonangan ni Israel mangalo Amalek ndang di tontuhon hagogoon ni nasida, alai di tontuhon Debata (ay. 11). Saleleng tigor (herbang) tangan ni si Musa dompak ginjang monang do nasida, alai molo lenduk; monang ma halak Amalek. Saleleng masa parporangan i, ndang mansadi si Musa martangiang dompak Debata.
Nang pe jolma naung pinillit ni Debata si Musa, tongtong do adong keterbatasan ni si Musa ala jolma dope ibana. Alai sada naringkot si rohahononhon i ma, olo do hape sada uluan (nang na pinillit ni Debata) marhagaleon. Alai jumpang masa sisongon i mamintor do singkap si Aron dohot Hur laho manungkol, ndang dipasombu, manang digantihon (di soluk). Tung pangalaho na jotjot andul masa di tingki on di naung torop halak jalukjaluk naeng manggantihon sada pemimpin na marhagaleon. Na masa diturpuk on, di tungkoli do tangan ni si Musa sahat tu na marujung parporangan. Sahali nai, dipapatar Debata do huaso dohot hagogoonNa tu halak Israel na tuk mangaramoti pardalanan ni ngolu nasida mamolus angka hamaolon di pardalanan nasida i sahat tu tano parpadanan i. Monang do nasida marporang maradophon Amalek, ala Jahowa do na mandongani jala mangalehon gogo tu nasida. Ala ni i ma, ndang dipatupa si Musa sada parningotan di hamonangan ni bangso i asa adong si ingoton ni angka sundut nanaeng ro naung monang bangso i marporang, baliksa, gabe sada langgatan di Jahowa do dipajongjong laho marningot pandonganion ni Debata i di nasida. Ai holan ala pandonganion ni Jahowa do boi monang nasida. Di goari langgatan i “Jahowa Nissi” marlapatan Jahowa do partonggol hu (Ind. Tuhanlah panji-panjiku).
Digoari do minggu sadari on minggu Estomihi marlapatan Jahowa do Partanobatoan di ahu (jaha Psalm 31:3). Sada tangiang dohot panindangion mandok Jahowa do parlinggoman jala na gabe partanobatoan di angka naporsea. Asa di namangadopi godang hamaolon hita hinorhon ni angka namasa bencana alam, borat ni parngoluan siapari diarahon hita asa tongtong manghaposi jala mangolu dibagasan hata ni Debata. Jala ringkot rohahononta pandok ni Ap. Paulus “Ai ndada marungkil hita mangalo mudar dohot sibuk, angka harajaon do, angka parhuaso, angka sigomgomi hasiangan haholomon on, angka tondi hajahaton na di ginjang i” (Efesus 6:12). Molo gabe terpengaruh do hita di angka pangajarion na asing isara horoskop ni halak China (na mandok tahun tikus) dohot lan naasing, maon madabu ma hita tu bagasan pandelean gabe holang sian Tuhan i, na tuk mangalehon hamonangan di hita disaluhut angka hamaolon siboluson di hasiangan on. Naeng nian hita masitungkoltungkolan uju jumpang hagaleon di na deba, asa unang lam mandabu nasida, alai lam boi dirgak jongjong jala marpanghirimon tu Debata naung gabe amanta dibagasan Jesus Kristus (jaha Ul. Ap. 14:22), asa unang diunggilhon angka haporsuhon i na deba sian hamu; ai diboto hamu do, tusi do hita dipadiri.( I Tess. 3:3).
Dibahen i, angka na marhaporsuhon mangihuthon roha ni Debata, dipasahat ma tondina tu Panompa haposan i, marhitehite na mangulahon na denggan.(I Petrus 4:19) Gabe dongan manaon haporsuhon ma ho, songon parangan na denggan di Kristus Jesus! (II Timotius 2:3). (I Petrus 5:10), alai pos ma rohamuna: Nunga talu hubahen portibi on. (Yohanes 16:33). Amen.
13.54 Gereja Katolik Maria P.O.K.-Sidikalang No comments
2Kor 1:1-7; Mat 5:1-12
“Martua ma parroha na ias, ai idaonasida do Debata!”
Nuaeng on, di ari Minggu borngin, di tipi adong do acara Golden Ways. On nuaeng acara faforit. Molo nunga tingki acara i, tung mansai torop jolma hundul di jolo ni tipi laho mambegei aha nanidok ni si Mario Teguh. Songon i muse na dohot di acara langsung i stasiun tipi i. Pasti sude na manonton acara i suang songon i sude jolma manghirim di ngolu na marlas ni roha. Marhite na manonton acara i jala manangihon hata ni si Mario Teguh, harap roha na mandapot parsiajaran boha do laho patupahon asa marlas ni roha ibana.
Alai asing muse molo taida di Gareja manang di tingki Ibadat. Di tingki panjahaon, tarlumobi di tingki jamita, ndang piga ruas i na manangihon, gariada olo do laho tu luar gareja, marisap, ndung pe tingki komuni masuk muse. Hape sasintongna, molo tutu taparrohahon, aha nadidok di acara i, ndang sadia dope i molo dibandinghon dohot aha naung tarsurat di Bible tarlumobi naung diajarhon Jesus tu hita. Molo manghirim hita asa marlas niroha hita di ngolu nuaeng on, tarlumobi di ngolu na manontong, tajaha, tahaporseai jala taparngoluhon ma angka hata ni Debata, angka parsiajaran naung dilehon ni Jesus tu hita. Rupani i, sadari on diajari Jesus do hita boha do asa marlas niroha hita di ngolunta on. Di bagasan hataNa sadari on didok piga-piga na boi mambahen hita marlas ni roha, rupani i: tongtong marunduk ni roha di jolo ni Debata dohot dongan, ndang na gabe dirajai arta portibi on, marlambok ni roha, parholong roha, marroha na ias, siboan dame jala barane manghatindanghon haporseaonna tu Jesus Kristus. Ido do dalan habagiaon. Memang tung na mansai borat do mangulahon on, alana porlu pengorbanan. Alai alana ndang olo hita marhansit-hansit, gabe ndang taulahon aha naung didok ni Jesus on. Hape molo barane hita mangulahon aha naung didok ni Jesus, da tung so marlasniroha hita. Soba hita ma mangulahon hata ni Jesus on, pasti do jumpangta lasniroha na so tartuhor marhitet agiaha pe. Ndang mungkin margabus Jesus i mandok hata on. Barane do hita mengulahon hata ni Jesus on?
Kisah Hidup: Mantan Biarawati Gabe Mananda Hasintongan | Si Felisa dohot si Araceli Fernández
JAHA DIBAGASAN HATA Afrikans Aukan Baoule Batak (Karo) Batak (Toba) Biak Bislama Cakchikuel Chitonga Chokwe Chol Cibemba Cinyanja Dangme Drehu Efik Ewe Fon Ga Garifuna Greenland Hausa Hmong (White) Iban Igbo Inggris Isoko Italia Jawa Kabiye Karen (S'gaw) Kazak Khmer Kikaonde Kikongo Kiluba Kisi Kisonge Kongo Kreol Haiti Kreol Mauritius Kreol Seychelles Krio Kwangali Kwanyama Lamba Lao Lingala Lunda Luvale Malta Mam Mambwe-Lungu Mazatec (Huautla) Mbunda Mixe Mizo Myanmar Nahuatl (Guerrero) Nahuatl (Huasteca) Nahuatl (Puebla Utara) Nahuatl (Tengah) Ndebele Ndonga Ngabere Ngangela Nias Nyaneka Nzema Otetela Pijin Nigeria Portugis Prancis Quechua (Ancash) Quechua (Ayacucho) Quechua (Cuzco) Quichua (Imbabura) Saramaccan Sepedi Sesotho (Lesotho) Setswana Silozi Spanyol Swahili (Kongo) Swati Tahiti Tiv Tlapanec Tojolabal Totonac Tshiluba Tsonga Twi Tzeltal Umbundu Urhobo Uruund Venda Wallis Wayuunaiki Welsh Xhosa Yoruba Zulu
Mantan Biarawati Gabe Mananda Hasintongan
DIPABOA SI FELISA DOHOT SI ARACELI FERNÁNDEZ
PIGAPIGA taon naung salpu, mansai muruk do anggingku si Araceli tu ahu. Ibana mandok, ”Unang mangkatai be ho tu ahu. Ndang lomo rohangku manangihon agamami. Ndang lomo rohangku. Sogo hian rohangku tu ho!” Hansit hian rohangku alani hatana i. Nang pe naung marumur 91 taon ahu, tangkas dope huingot hatana i. Alai, songon na didok di Parjamita 7:8, Bibel siganup ari mandok, ”Dumenggan do ujung ni sada pangalaho sian parmulaanna.”—Si Felisa.
Si Felisa: Dipagodanggodang di Spanyol do ahu jala pogos do keluarganami. Agama Katolik do keluargangku jala ringgas tu gareja. Adong do 13 halak sian keluargangku na gabe pastor manang karejo di gareja. Tulangku sahalak pastor jala guru di sada singkola Katolik. Dung mate ibana, dilehon Paus Johannes Paulus II ma gelar kehormatan tu ibana. Bapakku sahalak tungkang bosi jala omakku karejo di ladang. Hami na marhahamaranggi adong ualu halak jala ahu ma siangkangan.
Tingki marumur 12 taon, masa ma porang sipil di Spanyol. Dung porang i, dipenjara ma bapakku ala maralo pandapotna tu pamarenta taringot politik. On mambahen omakku susa mangalului sipanganonnami. Alani i, dibahen ma tolu anggingku, si Araceli, si Lauri dohot si Ramoni, tading dohot biarawati di biara na adong di kota Bilbao, asa boi nasida mandapot sipanganon.
Si Araceli: Tingki i, sihol hian do rohanami tu keluarga, alana ahu marumur 14 taon, si Lauri 12 taon jala si Ramoni 10 taon dope. Jala, karejonami paiashon biara. Dua taon dung i, dibahen ma hami karejo di biara na umbalga di Zaragoza, na mangurus angka na matua. Loja hian do hami disi ala disuru karejo paiashon dapur.
Si Felisa: Tingki angka anggingku tading di biara, di Zaragoza, omak dohot tulangku na gabe pastor, manuru ahu asa dohot tu biara i. Lomo rohanasida asa dao ahu sian sahalak baoa na marlomo ni roha tu ahu. Las do rohangku karejo di biara, ala huhaholongi do Debata. Tu gareja do ahu ganup ari jala marsangkap do ahu gabe missionaris ni Katolik, songon anak ni tulangku di Afrika.
Spanyol (kiri) Bibel terjemahan Nácar-Colunga (kanan)
Di biara, godang do na so boi huulahon jala ndang diurupi biarawati na di biara i ahu asa boi gabe missionaris di luar negeri. Sataon dungkon i, mulak ma ahu jala tading rap dohot tulangku. Karejo do ahu di jabuna jala rap do hami martangiang Rosario ganup borngin. Lomo do rohangku mangatur bunga di gareja, paiashon abit ni patung ni si Maria dohot angka ”santo”.
Si Araceli: Tingki ahu di Zaragoza, parsidohot do ahu mandok sumpah na parjolo (kaul sementara) asa gabe sahalak biarawati. Dung i, pulik ma ingananku dibahen sian angka anggingku. Dibahen ma ahu tu biara di Madrid, si Lauri tu Valencia jala si Ramoni tading di Zaragoza. Di Madrid, parsidohot do ahu mandok sumpah na paduahon (kaul kekal) asa gabe sahalak biarawati. Godang do halak na tading di biara i, songon angka parsingkola dohot halak na matua. Alani i, godang do karejo disi. Molo ahu karejo di rumah sakit biara.
Las do rohangku gabe sahalak biarawati. Ala ninna rohangku, gumodang nama tingkingku laho manjaha dohot marsiajar Bibel. Alai, marsak do ahu, ala ndang adong nanggo sahalak pe na mamangke Bibel manang mangkatai taringot Debata dohot Jesus disi. Nang pe huparsiajari pigapiga bahasa Latin, parngoluon ni angka ”santo” dohot ulaon ni si Maria, alai gumodang do tingkingku mangulahon na asing.
Holsoan jala marsak ma rohangku. Huhilala, tumagon ma ahu mangalului hepeng asa boi mangurupi keluargangku sian karejo di biara, na mambahen halak na asing mamora. Alani i, hupaboa ma tu suster kepala taringot on, jala hupangido asa diloas ahu manadingkon biara. Dihurung ma ahu di sel ni biara asa unang hutadingkon biara i.
Angka biarawati na asing paloashon ahu kaluar sian sel i. Alai, dihurung ma ahu muse tingki diboto nasida na so olo tading ahu di biara. Dung tolu hali dibahen nasida songon i, diloas ma ahu manadingkon biara, alai ingkon manurathon hata on, ”Ahu manadingkon biara, ala ahu naeng manomba Sibolis, ndang Debata.” Songgot ma rohangku. Nang pe naeng kaluar ahu sian biara, alai ndang lomo rohangku manurathon hata i. Ujungna, hupaboa ma aha na masa tu sahalak pastor. Dapot ni ibana ma ijin sian uskup jala dibahen ma ahu tu biara di Zaragoza muse. Dung pigapiga bulan, diloas ma ahu manadingkon biara i. Ndang leleng dungkon i, si Lauri dohot si Ramoni, dohot do manadingkon biara i.
BUKU NA MAMBAHEN HAMI NDANG SAROHA
Si Felisa: Pigapiga taon dungkon i, marhamulian ma ahu jala tading di kota Cantabria, di Spanyol. Ringgas do ahu tu gareja. Di sada tingki di ari Minggu, muruk situtu ma pastor. Didok ibana, ”Ida hamu buku on!” Dipatudu ibana ma buku Kebenaran yang Membimbing kepada Kehidupan yang Kekal. Ibana mandok, ”Molo adong na mangalehon buku on tu hamu, lehon tu ahu manang bolongkon!”
Ndang adong buku on di ahu, alai lomo rohangku asa adong di ahu. Pigapiga ari dungkon i, dua halak borua ro tu jabungku. Nasida, i ma Sitindangi Ni Jahowa. Dilehon nasida ma buku i tu ahu jala hujaha bornginna i. Tingki ro nasida manjumpangi ahu muse, disungkun ma olo do ahu marsiajar Bibel jala hualusi ma na olo do ahu.
Sai naeng huulahon do lomo ni roha ni Debata. Dung huparsiajari hasintongan taringot Jahowa, lam huhaholongi ma Ibana. Naeng hupaboa do tu sude halak taringot Debata. Taon 1973, tardidi ma ahu. Ganup adong tingki, sai marsitutu do ahu pasahathon hasintongan tu keluargangku. Alai, ndang lomo roha ni nasida, tarlumobi si Araceli mandok, sala do haporseaonki.
Si Araceli: Marsak jala jut situtu do rohangku tu agamaku, ala lomolomona do dibahen tu ahu di biara. Nang pe songon i, sai ringgas do ahu tu gareja ganup minggu jala martangiang Rosario ganup ari. Lomo do rohangku naeng mangantusi isi ni Bibel jala sai hupangido pangurupion sian Debata. Dung i, dipaboa si Felisa ma aha na diparsiajari ibana. Las hian do huida rohana taringot haporseaonna i. Alai, huhilala na rintik do ibana. Ndang sapandapot ahu tu aha na didok ibana.
Dung i, mulak ma ahu tu Madrid. Karejo jala marhamulian ma ahu disi. Dung pigapiga taon, huida ma molo halak na ringgas laho tu gareja i sasintongna ndang mangulahon ajaran ni Jesus. Gabe ndang laho be ahu tu gareja. Ndang porsea be ahu tu ajaran ni angka santo manang api na roko. Jala, huhilala ndang boi sahalak pastor manesa dosa. Hubolongkon ma sude patung manang gombar taringot agamaku. Alai, ndang huboto molo na huulahon on sintong manang ndang. Marsak do ahu jala sai tongtong do hudok di tangiangku, ”Lomo do rohangku mananda Ho. Urupi ma ahu!” Huingot do nunga pigapiga hali Sitindangi Ni Jahowa manuktuk jabungku, alai ndang hea hubungka. Ndang porsea be ahu tu angka agama.
Anggingku si Lauri tading di Prancis, jala si Ramoni tading di Spanyol. Hirahira taon 1980, marsiajar Bibel ma nasida dohot Sitindangi Ni Jahowa. Huhilala, nasida dos do songon si Felisa, ndang mangantusi molo na diparsiajarina i ajaran na sesat. Dung i, jumpang ma ahu dohot si Angelines, hombar ni jabungku. Ibana ma na gabe alealengku. Ibana sahalak Sitindangi Ni Jahowa. Jotjot do ditogihon si Angelines dohot tungganedolina ahu asa marsiajar Bibel dohot nasida. Diboto nasida do, nang pe hudok ndang lomo rohangku tu agama, alai sasintongna lomo do rohangku mamboto isi ni Bibel. Ujungna, hudok ma tu nasida, ”Olo do ahu marsiajar Bibel dohot hamu, alai ingkon Bibelhu sandiri do na hupangke.” Adong do Bibelhu terjemahan Nácar-Colunga.
BIBEL DO NA PASADAHON HAMI
Si Felisa: Tingki tardidi ahu taon 1973, nunga adong hirahira 70 Sitindangi di kota Santander, ibukota ni Cantabria. Marbarita hami tu luat na dao laho manjumpangi jolma di marratus huta na adong di provinsi i. Laho do hami sian huta tu huta mamangke bus dohot mobil.
Dung pigapiga taon, nunga marsiajar Bibel ahu dohot godang halak. Jala, 11 halak sian nasida nunga tardidi. Godang sian na marsiajar Bibel i halak Katolik. Porlu do ahu sabar tu nasida. Songon ahu najolo, porlu do tingki asa diboto nasida na so sintong haporseaonna i. Holan Bibel dohot tondi parbadia do na boi mangurupi pingkiran ni sasahalak muba jala mangantusi hasintongan. (Heb. 4:12) Sahalak polisi do tungganedolingku si Bienvenido, alai ibana nunga tardidi taon 1979. Jala omakku pe, nunga leleng marsiajar Bibel andorang so marujung ngolu ibana.
Si Araceli: Mulana, tingki ahu marsiajar Bibel dohot Sitindangi Ni Jahowa, ndang pintor porsea ahu tu nasida. Alai lam leleng, muba do pingkiranku tu nasida. Sitindangi Ni Jahowa ndang holan mangajarhon isi ni Bibel, alai diulahon nasida do. Las ma rohangku ala lam togu haporseaonku tu Jahowa dohot tu HataNa. Pigapiga hombar jabungku mangida hamubaonku jala nasida mandok, ”Araceli, sai marsihohot ma ho tu naung diulahonmu nuaeng!”
Hudok do tingki martangiang ahu, ”Mauliate ma Jahowa, ndang marnaloja Ho tu ahu jala dilehon Ho do godang tingki asa boi hutanda hasintongan taringot Ho sian Bibel.” Hudok do tu si Felisa asa disalpuhon ibana sian rohana hatangki. Sian i, las do rohanami mangkatai taringot Bibel. Taon 1989, tingki ahu marumur 61 taon, tardidi ma ahu.
Si Felisa: Saonari, ahu marumur 91 taon. Tungganedolingku nunga mate jala ndang godang be na boi huulahon. Alai, hujaha do Bibel ganup ari. Jala molo tolap, laho do ahu tu parpunguan dohot marbarita na uli.
Si Araceli: Ra, ala sahalak biarawati hian ahu, lomo do rohangku mangkatai taringot Jahowa tu sude pastor dohot biarawati na hujumpangi. Godang do buku dohot majalah na dijalo nasida jala adong do huingot pangkataion na denggan rap dohot nasida. Songon sahalak pastor, dung pigapiga hali hami mangkatai, tarjalo rohana ma na huhatai hami i. Ibana mandok, ”Nunga matua ahu, aha ma dohonon ni ruas dohot keluargangku annon?” Dung i, hualusi ma, ”Antong, aha ma dohonon ni Debata?” Diboto ibana do, sintong do na hudok i jala huida marsak do ibana. Alai huida, ndang adong habaranionna laho mambahen hamubaon.
Ndang tarlupahon ahu hata ni tungganedolingku tingki didok ibana na lomo rohana ro tu parpunguan rap dohot ahu. Tingki parjolo sahali ro tu parpunguan, nunga marumur lobi 80 taon ibana. Dungkon i, ringgas ma ibana ro tu parpunguan. Marsiajar Bibel ma ibana jala marbarita na uli. Godang do pengalaman na boi huingot tingki rap marbarita na uli dohot ibana. Alai, andorang so tardidi, nunga marujung ngolu ibana.
Si Felisa: Tingki mulai marsiajar Bibel, tolu anggingku mangambati ahu. Alai ujungna, mananda hasintongan do nasida. On ma sada silehonlehon na dumenggan na hea masa di ngolungku. Dungkon i, marlas ni roha jala godang ma tingkinami laho mangkatai taringot Debata Jahowa dohot HataNa! Ujungna, hami sude manomba Jahowa. *
^ par. 29 Si Araceli marumur 87 taon, si Felisa marumur 91 taon jala si Ramoni marumur 83 taon. Marsihohot dope nasida nuaeng manomba Jahowa. Si Lauri nunga marujung ngolu taon 1990 jala marsihohot do ibana manomba Jahowa.
Dilehon Jahowa Do Tu Ahu Lobi Sian Na Huhirim | Pengalaman
JAHA DIBAGASAN HATA Adhola Afrikans Albania Amhara Arab Armenia Aymara Batak (Toba) Bikol Bolanda Bulgar Cakchiquel (Central) Cebuano Cheska Chichewa Chitonga Chitumbuka Chiyaoarifuna Georgia Guarani Gun Heber Hiligaynon Hiri Motu Igbo Iloko Indonesia Inggris Islan Italia Japang JermanQuechua (BoliviXhosa Yoruba Yunani Zapotec (Isthmus) Zulu
Dilehon Jahowa Do Tu Ahu Lobi Sian Na Huhirim
Disaritohon si Félix Alarcón
Tingki 17 taon umurhu holan na mamingkiri diringku sandiri do ahu songon roha ni godang angka na poso. Las do rohangku mardongan, marlange, dohot marbola. Alai, di sada tingki, muba ma sude parngoluonku. Marlanggar ma ahu dung i, pampang ma ahu ala mate pamatangku sian rungkung sahat tu pat. Nunga 30 taon holan na peak di podoman.
Ahu magodang di huta Alicante, di timur ni Spanyol. Ala sursar parngoluon ni natuatuangku, gabe jotjot ma ahu ndang di jabu. Karejo ma ahu di bengkel na jonok tu jabungku. Disi mardongan ma ahu dohot si José María sahalak parkarejo. Halak na burju do ibana, umjotjotan do ibana mamparrohahon ahu sian keluargangku. Mansai solhot do hami nang pe 20 taon umtua ibana sian ahu.
Marsiajar Bibel do si José María dohot Sitindangi Ni Jahowa. Lomo hian do rohana manjaha Bibel, jala jotjot do na diparsiajarina i disaritohon tu ahu. Sai hutangihon do ibana nang pe ndang hea masuk tu rohangku. Ala sahalak na poso dope ahu, godang do na huulahon. Alai, muba ma sudena i.
NA MAMBAHEN MUBA PARNGOLUONKU
Ndang pola lomo rohangku paboahon aha na hea masa tu ahu. Ai sada haotoon do huhilala i. Holan di sadari i, muba ma sude parngoluonku. Sian sahalak na poso na gogo, gabe pampang jala peak di rumah sakit. Maol do rohangku manjalo aha na masa on. Sai sungkunsungkun ma rohangku, ’Ai adong dope lapatanna ahu mangolu?’
Ro ma si José María mangida ahu, jala ditogihon ibana ma angka Sitindangi Ni Jahowa asa ro tu rumah sakit. Las ma rohangku di haroro ni nasida. Marsiajar Bibel ma ahu dung ruar sian Ruang Gawat Darurat. Gabe huboto ma boasa susa jolma, boasa mate, jala boasa dipaloas Debata hasusaon i masa. Marsiajar ma ahu taringot janji ni Debata tu ari na naeng ro, gohan ni jolma na tipak ma tano on jala ndang adong be na marsak ”ala ni parsahiton.” (Jesaya 33:24, Bibel Siganup ari) On ma mambahen ahu gabe marpangkirimon.
Dung mulak ahu sian rumah sakit, lam ringgas ma ahu marsiajar Bibel. Ro ma ahu tu parpunguan ni Sitindangi Ni Jahowa jala dohot ma ahu marbarita na uli mamangke kursi roda. Tanggal 5 November 1988, tardidi ma ahu gabe Sitindangi Ni Jahowa. Di tingki i, marumur ma ahu 20 taon. Diurupi Debata Jahowa do ahu asa marpingkiran na denggan tu ngolungku. Alai, songon dia do ahu patuduhon holongku tu Jahowa?
HIRAS DO ROHANGKU MARBARITA NA ULI
Ndang hupaloas hahurangankon mangambati ahu manomba Jahowa. Alai, hupatudu do na marsihohot ahu tu Debata. (1 Timoteus 4:15) Mulana, ndang mura huulahon i, ala ndang lomo roha ni keluargangku gabe sahalak Sitindangi ahu. Alai, adong do angka dongan sahaporseaon na sai mandongani ahu. Nasida mangurupi ahu asa ro tu parpunguan jala manogihon ahu marbarita na uli.
Dung lam leleng, ringkot do huhilala sai adong na mamparrohahon ahu sian tingki tu tingki alani sahithon. Adong ma sada inganan tu angka na martihas di huta Valencia, hirahira 160 km di utara ni Alicante. Gabe di son ma ahu maringanan.
Nang pe peak ahu di podoman sai marhiras ni roha do ahu marbarita
Nang pe holan na peak ahu di podoman, alai tongtong do husomba Jahowa. Hupangke ma hepeng na dilehon tu na martihas laho manuhor komputer jala hubahen ma i jonok sian podomanku. Hutuhor ma muse handphone. Saonari, ganup manogot dipangolu perawat ma komputer dohot handphoneku. Osangosangku ma hubahen laho paerethon kursor ni komputer. Jala hupangke ma hauhau na gelleng na huhut huharat laho mangetik di komputer dohot tu handphone.
Marhite hauhau na gelleng na huhut huharat laho mangetik di handphone
Songon dia do angka alat on boi mangurupi ahu? Boi ma hubungka situs web jw.org dohot PERPUSTAKAAN ONLINE Menara Pengawal. Huhilala do pangurupion sian angka alat on. Jotjot do ahu leleng marsiajar huhut manulingkit sian angka buku, gabe lam hutanda ma Debata dohot angka parangeNa. Jala, tingki marmetmet ni roha ahu sai adong do na mangapul rohangku sian situs web jw.org.
Komputer on, mangurupi ahu asa boi parsidohot di ulaon parpunguan. Boi ma hulehon alus, mambahen tangiang, marjamita, jala manjaha majalah Joujou Paboahon. Nang pe ndang boi be ahu ro tu parpunguan, alai huhilala godang do na boi huulahon tu huria.
Nang pe ndang boi ahu marbarita na uli sian jabu tu jabu, alai hupangke do handphone dohot komputer laho marbarita. Las do rohangku mamangke alat on laho mangkatai tu angka jolma. Jala boi do alat sisongon on mangurupi angka donganta na asing, na so boi marbarita sian jabu tu jabu.
Mangulahon parsiajaran Bibel
Alai, ndang holan na mangasahon komputer dohot handphone ahu. Ganup ari adong do angka donganku na mangida ahu. Diboan nasida ma angka keluarga dohot angka halak na olo manjangkon barita na uli tu ingananku. Jotjot do dipangido nasida asa dohot ahu rap dohot nasida marsiajar Bibel. Adong do muse na manogihon ahu tu panombaon na sasaripe ni nasida. Na umlomo rohangku tingki sahalak dakdanak paboahon boasa holong rohana tu Jahowa.
Mangulahon panombaon na sasaripe dohot dongan
Las do rohangku ala diparrohahon nasida ahu. Tongtong do ribur di kamarhu ala sai ro do donganku sian luat na dao manang na jonok. Holong ni nasida on, mambahen longang roha ni angka perawat. Ganup ari mandok mauliate ma ahu tu Jahowa, ala dipaloas ahu mangkilala paralealeon na sumurung on.
MARSITUTU ASA BOI MARSIHOHOT
Molo adong na manungkun baritangku hualusi ma: ”Hiras do ahu, jala marsitutu do ahu asa boi marsihohot!” Huboto do ndang holan ahu na ingkon marsitutu asa boi marsihohot. Alai, sude do halak Kristen ingkon marsiadu—”di bagasan haporseaon na sintong.” (1 Timoteus 6:12, Bibel Siganup ari) Aha do na mangurupi ahu mangadopi hasusaan on? Martangiang ma ahu tu Jahowa jala hudok ma mauliate ala marlaba ngolungku. Godang do na boi huulahon laho manomba Jahowa jala sai marpangkirimon ma ahu tu ari na naeng ro.
Jotjot do ahu tarpingkir boi marlojong di tano na imbaru. Sipata margait do ahu dohot si José María, rap marlojong ma hami—ala ibana pe—marsahit polio. Husungkun ma ibana: ”Ise do hita na monang?” Dialusi Ibana ma: ”Ndang porlu ise na monang. Na rumingkot songon dia ma asa boi hita sahat di Paradeiso.”
Ndang mura huadopi sude hahurangankon. Huboto do alani haotoonku do umbahen na songon on ahu. Alai, mansai las do rohangku ala ndang ditadingkon Jahowa ahu. Dilehon Ibana do tu ahu—angka dongan sahaporseaon, pingkiran na denggan di parngoluonkon, boi muse mangurupi na asing jala dilehon pangkirimon tu ari na naeng ro. Boi ma hudok nunga dilehon Jahowa tu ahu lobi sian na huhirim.
Bibel mandok dihasogohon Debata do hageduhon jala disarihon do naposo-Na. Aha ma laba ni i tu hita?
Fragmen Simakhus na manurathon goar ni Debata di Psalmen 69:31, abad patoluhon manang paopathon M
Nunga marpulu taon Sitindangi Ni Jahowa, mambahen jala pasarhon marragam salinan Bibel. Alai, didok roha nami porlu do mambahen sada salinan na imbaru, na boi mangurupi sude halak ”mananda hasintogan i”, songon na nihalomohon ni Debata tu sude jolma. (1 Timoteus 2:3, 4) Dibahen i, di taon 1950, dipungka hami ma mambahen Bibel Terjemahan Dunia Baru di bagasan hata na maju, mulana mardebadeba. Bibel on nunga disalinhon mansai jamot tu lobi sian 130 bahasa.
Dihaporluhon Bibel na mura antusan. Ianggo hata, lam leleng lam ganda do jala godang salinan ni Bibel mamangke pandohan na jolo na maol antusan. Asing ni i, jumpang muse angka pustaha naung leleng na tumangkas. Ala ni i, hata Heber, Aram, dohot Junani i ma angka hata na dipangke di Bibel, boi lam diantusi.
Dihaporluhon salinan hata ni Debata na so muba. Na so tupa do bahenon ni parsalin Bibel laho paubahon hata na sinurathon ni Debata; ingkon bahenonna do dos songon mulana lapatan ni hata i. Alai, godang do Bibel disalin na so manurathon goar ni Debata, Jahowa.
Dihaporluhon Bibel na pasangaphon PangarangNa. (2 Samuel 23:2) Di Terjemahan Dunia Baru, goar ni Jahowa dipataridahon do muse dos songon na adong di pustaha Bibel na jolo i, na manurathon goar i hirahira 7.000 hali. Gombar na di toruon ma sada tiruanna. (Psalmen 83:19) Songon hasil ni panulingkiton na jamot saleleng martaontaon, Bibel on tabo jahaon jala tangkas pasahathon pingkiran ni Debata. Adong manang na ndang Terjemahan Dunia Baru di hamu, ditogihon hami do hamu laho pasomalhon manjaha hata ni Debata ganup ari.​—Josua 1:8; Psalmen 1:2, 3.
Boasa porlu didok roha nami mambahen salinan Bibel na imbaru?
Aha do na ingkon ulahonon ni angka na olo mamparsiajari lomo ni roha ni Debata ganup ari?
Jaha ma hata pamungka ni Buku na Badia Terjemahan Dunia Baru, dung i alusi ma sungkunsungkun na mangihut on: ”Tanggung jawab aha ma na ampe tu punguan na marsalin Bibel on?” Dung i, patudos ma Terjemahan Dunia Baru i tu Bibel na adong di hamu di angka ayat na mangihut on: 1 Musa 25:29; Mateus 5:3; 6:7; Lukas 23:43; Pilippi 1:10; Kolosse 3:9.
Songon dia do Bibel mangurupi hamu tingki marsitaonon? Boasa porsea hita tu surirang na disurat di Bibel?
Urat Tua Marganda: NARASI PASSION I
Panurirangon ni Jesus Taringot tu sitaononNa
Alai di na pungu i nasida di Galilea, didok Jesus ma tu nasida: “Sipasahaton ma Anak ni jolma i tu tangan ni halak. Pola do mate Ibana bunuonna, dung i pangoluon do Ibana di ari patoluhon”. Jadi bobonosan situtu ma rohanasida
Asa diarahon Jesus ma siseanNa na sampulu dua i, ninna mandok nasida “Na nangkok ma hita tu Jerusalem, pasahatonna ma disi Anak ni jolma i tu angka sintua ni malim dohot tu sibotosurat, gabe uhumonnasida ma Ibana, ingkon marutang hosa. Dung i pasahatonnasida ma Ibana tu parbegu, asa diinsahi, dilinsingi jala diparsilangkon. Dung i mulak mangolu ma Ibana di ari patoluhon”. Alai Ndang diantusi nasida agia otik sian i; na buni do hata i sian rohanasida, ndang diboto nasida na hinatahonNa i.
Dung i dipansang angka sintua ni malim dohot angka Parise i ma rapot godang, didok nasida ma: Aha ma bahenonta? Ai lan do tanda dibahen Halak i! Molo tapasombu Ibana, porsea ma halak saluhutna di Ibana, gabe ro ma halak Rom maon mangarampas tanonta dohot bangsonta. Alai hehe ma sada sian nasida, i ma si Kayapas, sintua ni malim di na sataon i, didok ma tu nasida: Na hurang roha do hamu! Ndang dipingkiri rohamuna, dengganan do mate sada halak humongkop natorop i, unang laho mago sandok bangso i. Alai ndang sian rohana sandiri dihatahon i; ala sintua ni malim ibana di na sataon i, umbahen na disurirangkon, na naeng mate ma Jesus humongkop bangso i. Alai tahe, ndada holan laho mangkongkop bangso i; alai naeng papunguonna angka anak ni Debata, angka na marserak dope, laho pasadahonsa. Asa olat ni na sadari i martuptup i ma nasida laho mamusa Ibana.
Hosianna! Pinasupasu ma na ro marhite Goar ni Tuhan i, Raja ni Israel!
Dung i onom ari nari asa dapot pesta Paska i, sahat ma Jesus tu huta Betania, na niinganan ni si Lasarus, na sinunggul ni Jesus sian na mate. Jadi dipauli nasida ma disi panganon ujuan di Ibana; si Marta do marhobasi, si Lasarus ma sada donganna mangan disi. Gabe dibuat si Maria ma sahat i miak Nardus na arga na so marsaor, dimiahi ma pat ni Jesus, obukna ma dibahen mangalapu. Jadi digohi uap ni miak i ma bagas i. Jadi sada sian angka siseanna, si Judas Iskariot na naeng manjehehon Ibana, mandok : “Boasa so ginadis miak i arga tolu ratus hupang, bahen silehonlehon nian di angka na pogos? Alai ndada na pogos sinarihonna, umbahen na didok songon i; panangko do ibana tahe, diusung do asiasi ni halak, ai tu ibana dipasahat puro i. Dung i ninna Jesus ma: “Pasombu ma ibana, ai diparade do i hira tu ari hatatanomhi. Ai tongtong do adong na pogos di tongatongamuna, alai anggo Ahu ndang tongtong di lambungmuna”.
Dung i torang ni arina i dibege halak natorop na ro tu pesta i, na naeng ro ma Jesus tu Jerusalem. Jadi dibuat nasida ma angka maremare, laho manomunomu Ibana huhut dijoujouhon: Hosianna! Pinasupasu ma na ro marhite Goar ni Tuhan i, Raja ni Israel! Jala halak Parise i deba, na sian natorop i, mandok tu ibana: “Orai ma antong angka siseanmi, Guru!” Jala ninna ma mangalusi: Hudok ma di hamu: “Aut mauhom nasida, joujou ma angka batu”.. Dung i dapot Jesus ma halode sada, i ma dihunduli, hombar tu na tarsurat: "Unang ho mabiar, boru Sion; ida ma, Rajam do na ro, marsihundul di anak ni halode!". Alai ndang diantusi angka siseanna i hian; dung pe marsangap Jesus, asa diingot nasida, naung marhahonaan tu Ibana do hape na tarsurat i ro di pambahenannasida tu Ibana. Laos dihatindangkon natorop, angka na mandongani Ibana do, paboa naung jinouna i si Lasarus sian tanoman, laho manungguli ibana sian na mate. Jadi ala naung dibege natorop i barita ni tanda na binahenna i, umbahen na ditomu nasida Ibana. Jadi didok angka Parise ma sama nasida: “Diida hamu do, na so marniula na binahenmu, ai liat portibi on do paihutihut Ibana”.
Alai dibongoti sibolis i do si Judas na margoar Iskariot, sahalak sian na sampuludua i. Gabe laho ibana martuptup dohot angka sintua ni malim raphon angka panungganei, manang dia dalanna pasahathon Ibana tu nasida. Jadi sian las ni rohanasida marpadan ma nasida, mangalehon hepeng tu ibana. Dioloi si Judas ma i, jadi dilului ma tingki na une pasahathon Ibana, so sian pamotoan ni natorop i.
Parpadanan na Badia
Jadi di ari parjolo ni pesta Paska, di na somal dipotong birubiru Paska i, ro ma hata ni angka sisean i tu Ibana: “Tudia ma hami laho paturehon panganon Paska i, dipangido roham?”. Jadi disuru Ibana ma siseanna dua halak, didok ma tu nasida: “Laho ma hamu tu huta i, pajumpang ma hamu disi dohot sada halak na mangusung aek sahudon; ibana ma ihuthon hamu! Jadi dok hamu ma tu nampuna jabu na binongotanna i: Tona ni Guru i tu ho: Didia do bilut inganan, asa disi hupangan hami Paska i rap dohot siseanki? Jadi patuduhononna ma tu hamu bilut parginjang sada, na lambas, na tipak hinembangan, disi ma pature hamu di hita!”. Borhat ma siseanna i, dibongoti ma huta i, jadi jumpang nasida ma tutu songon na nidokna i, gabe dipature ma Paska i. Asa dung bot ari, ro ma Ibana rap dohot na sampuludua i. Dung i hundul ma nasida mangan, gabe didok Jesus ma: “Na tutu do hatangkon tu hamu: Sada sian hamu on, na rap mangan dohot Ahu, pasahathon Ahu!” Gabe marsak ma rohanasida jala sadasada ma nasida mandok tu Ibana: Nda tung ahu i? Alai ninna Ibana do mangalusi nasida: “Sada sian hamu na sampuludua on, na rap dohot Ahu manornophon tu bagasan paringkauan! Tong do nian ujung ni Anak ni jolma i, songon na tarsurat hian; alai marjea do halak na gabe parhitean pasahathon Anak ni jolma i! Tagonan unang tubu Ibana!” Jadi di na mangan i nasida, dihindat Jesus ma roti, dipasupasu ma, diponggoli jala diparlehon ma tu nasida, huhut ma didok: “Jalo hamu ma; Dagingku do on!” Dung i dihandit ma panginuman, didok ma mauliate, dilehon ma tu nasida, gabe saluhut do nasida manginum sian i. Laos didok ma tu nasida: “Mudarhu do on, mudar parpadanan i, na niusehon humongkop torop halak. Na tutu do hatangkon tu hamu: Na so tupa be inumonku olat ni on sian parbue ni hau anggur i sahat ro di ari sogot: Disi ma inumonku na imbaru di harajaon ni Debata”.
Diburi Jesus Pat ni SiseanNa
Hehe ma Ibana sian na mangan i, ditanggal ma ulosna, dibuat ma basahan, ditapolhon tu Ibana. Diusehon ma aek tu sambong, dung i diburi ma pat ni angka siseanna, diapusi ma dohot basahan na tinapolhonna i. Dung i sahat ma Ibana tu si Simon Petrus, jadi didok i ma mandok Ibana: Tung Ho ma, ale Tuhan, mamburi pathu? Dung i ninna Jesus ma mangalusi ibana: “Ndang diantusi ho pambahenankon na tu ho anggo nuaeng; muse pe botoonmu i.” Dung i didok si Petrus ma tu Ibana: Matua tano on ndang burionmu pathu! Dung i ninna Jesus ma mangalusi ibana: “Molo so burionku ho, ndang partohap ho di Ahu!” Dung i ninna si Simon Petrus ma: Ale Tuhan, unang ma holan pathu, dohot ma tangan dohot ulungku! Gabe didok Jesus ma tu ibana: “Halak naung maridi i, ndang ingkon be burion, ai nunga sude ibana ias. Naung ias do anggo hamu, alai ndang luhut hamu.” Ai ditanda do sipasahat Ibana, umbahen na didok: Ndang saluhut hamu ias! Asa dung diburi Jesus patnasida dipangke ma muse ulosna, hundul ma Ibana, didok ma tu nasida: “Ai diantusi hamu do pambahenanki tu hamu? Digoar hamu do Ahu Guru jala Tuhan, jadi ture do pandokmuna disi; ai i do Ahu tutu. Asa molo Ahu, Tuhan jala Gurumuna, mamburi patmuna, tama ma nang hamu masiburian pat! Ai sitiruon do hulehon tu hamu, asa dibahen hamu songon naung hubahen i tu hamu! Na tutu situtu do na hudok on tu hamu!”.
Si Judas Parjehe
Asa dung didok Jesus hata ondeng, bonsa ma rohana, dung i dihatindangkon ma, ninna ma: Na tutu situtu do na hudok on tu hamu: “Sahalak sian hamu na pasahathon Ahu!”. Dung i masiberengan ma angka sisean i, jut ma rohanasida, manang ise na nidokna disi. Alai adong ma sada sian angka siseanna i, na hundul jumonok tu Ibana, haholongan ni Jesus i. I ma dihilap si Petrus jadi ninna ma mandok ibana: Sungkun ma, ise i na nidokna i! Jadi dipadonok ma tu lambung ni Jesus mandok tu Ibana: Tuhan, ise i? Gabe dialusi Jesus ma: Ia tusi hulehon na santapik na husornophon on, i ma ibana! Jadi disornophon ma santapik, dilehon ma tu si Judas Iskariot anak ni si Simon. Jadi dung dibondut i, dibongoti sibolis i ma ibana. Dung i didok Jesus ma tu ibana: "Humatop ma ula siulaonmi!" Alai ndang adong manang ise sian nasida na mangan i, na umboto astuan ni na nidokna i. Ai ala di ibana puro i, gabe dirimpu na deba, didokkon Jesus ibana manuhor na hasea tu pesta i, manang marsilua tu na pogos. Asa dung dijalo si Judas na santapik i, pintor laho do ibana tu balian; alai borngin ma uju i!.
Diposting oleh UTM Nainggolan di 17.02
DANIEL PANE: Juli 2012
MINGGU XVII DUNG TRINITATIS
EV. PSALMEN 19 : 7 – 14; EP. MARKUS 9: 38 – 50
CPdt. Daniel Bonardo Pane, S.Th.
HALOMOHON MA ANGKA PATIK
MANANG HATA NI JAHOWA
Sian hata ni ende boi do tangkas taboto aha do poda manang aha na masa tu parende dohot na mambahen ende i. Jala di tingki mangendehon ende I pe tangkas do lam taboto suasana marhite ekspresi mangendehon. Molo ende i ende las ni roha, tontu do si parende pe ingkon berekspresi marlas ni roha mangendehon i. Torop do ende na ditujuhon tu sasahalak alamat ni ende I songon ungkapan hati yang tidak dapat dikatakan, tetapi dinyanyikan.
Turpuk jamita on, ima sada ende pujipujian sian parpsalmen taringot huaso dohot gogo ni Jahowa marhite angka na tinompa ni Jahowa dohot habadiaonni Jahowa. Diparhatopot parpsalmen do gogo dohot huaso nang habadiaon ni Jahowa na so hatudosan I marhite angka ulaon panompaion dohot angka patik na sian Jahowa. Diparhatopot do patik ni Jahowa ima patik sipalas ni roha dohot mangalehon hatangkason dohot parbinotoan di parngoluan. Nang pe ditontuhon sahat tu ayat 14, alai hupatolhas ma tu ayat 15.
Haotorangan ni turpuk
Andoran so di turpuk jamita on, diparhatopot do ianggo hamuliaon ni Jahowa tarido I sian angka ulaon panompaionNa. Turpuk jamita bindu 19 on ima sada ende na so boi antusan secara harafiah. Alai na mansai ringkot dipaboa sude angka na jinadihon ni Jahowa rap marende mamuji dohot pasangaphon Jahowa na sun gogo I jala na so hatudosan di portibi on jala dohot do mambaritahon angka hamuliaon ni Jahowa. Arian dohot borngin, dohot angka pangisi ni tano on ingkon do marsomba tu Jahowa songon I pe tu sude jolma. Alani I, aha be sipangasahon ni jolma di ngoluna, jala aha be angka alus ni jolma laho paginjanghon rohana? (ay. 1 – 7).
Di ayat 8 – 10, parpsalmen pabotohon panandaionna dibagasan haporseaonna taringot Jahowa. Panandaionna ndang holan sian na tinompana alai dohot do sian angka patik ni Jahowa. Singkop do hata manang patik ni Jahowa jala mamboan tu hangoluan manang na dihalomohon ni Jahowa (Psalmen 119: 128; 2 Timoteus 3: 16). Jala hata ni Jahowa do na mangalehon habisuhon, habisuhon dibagasan patik tu haluaon marhitehite haunduhon tu patik ni Jahowa (2 Timoteus 3: 15). Marasing situtu do hata ni Jahowa tu hata ni jolma. Molo hata ni jolma boi do molengoleng, alai molo hata ni Jahowa ima hata hangoluan na hot, manongtong salelengna. Marhitehite hata ni Jahowa do taboto dia do dihalomohon ni Jahowa, jala pita jala hata I ma patiurhon parnidaan ni angka jolma umboto dia do siulahonhon laho mambahen las ni roha ni Jahowa, dang las ni rohana manang jolma (ay. 10).
Di ayat 11 diparhatopot do mansai arga situtu do patik ni Jahowa. Ummarga do hata ni Jahowa sian hamoraon na adong di portibi on, dohot tumonggi sian na tonggi di portibi on. Diparhatop parpsalmen do hata ni Jahowa na so boi do tartuhor marhitehite angka hamoraon na adong diportibi on. Hata ni Jahowa do na mangalehon sipaingot tu ganup na manghalomohon dohot na mangaradoti angka patik dohot hata ni Jahowa di ngoluna (ay. 12). Manghalomohon dohot mangaradoti patik dohot hata ni Jahowa tarida ma I sian manghangoluhon patik I marhitehite parangena.
Sian dia do taboto angka ulaon na sala manang ulaon na so dihalomohon ni Jahowa molo so marhitehite angka hata manang patik ni Jahowa (ay. 13)? Sarupa do I sian dia diboto hita melanggar sada peraturan molo so adong aturan na ditetaphon? Berarti hata ni Jahowa I do songon sada tali rambu n marpungga di ngolu ni jolma. Marhitehite hata ni Jahowa ma hita malua hita sian dalan manang ulaon na boi padaohon hita sian Jahowa (ima angka hata manang ulaon haliluon) jala mandao sian angka na dihagigihon ni Jahowa (dosa).
Ayat 14 – 15 ima tangiang parpsalmen asa sai marsihohot ibana manghalomohon manang mangaradoti angka patik dohot hata ni Jahowa. Nang pe torop angka hata ni jolma na mangalehon angka tawaran na tonggi alai boi do gabe mambahen dao sian na dihalomohon ni Jahowa marhitehite hata manang patik. Songon i pe tu angka hata na patubuhon haginjangon ni roha, asa unang dirajai haginjangan ni roha i ibana. Pangidoan ni parpsalmen na unduk dohot toruk ni roha di adopan ni Jahowa hinorhon ni angka hatana. Sai anggiat ma lomo roha ni Jahowa di angka hata na sian pamangan ni parpsalmen I di adopan ni Jahowa. Anggiat ma angka hata na nihatahonna ima hata na marimpola, dang hata songon parhata manggang.
Halomohon jala radoti ma hata manang patik ni Jahowa. Molo manghalomohon manang mangaradoti hata ni Jahowa marlapatan ma I mannghaporseai, manghangoluhon hata ni Jahowa di bagasan parangena. Marhitehite hata ni Jahowa do boi ma tatanda dia do hasintongan manang na dihalomohon ni Jahowa. Molo tarimangrimangi mula ni dosa tu jolma na parjolo i, ndang ala ni kebebasan na pinasahat ni Jahowa nasida mardosa, alai ala ndang unduk maradophon angka hata ni Jahowa di ngoluna.
Molo tajaha Psalmen 119, mansai tangkas do diparhatopot parpsalmen taringot hata ni Jahowa ima hata hangoluan manang hata manghorhon las ni roha. Jala patar do i dihalunguhon ibana do angka hata ni Jahowa jala dihalomohon sian angka hamoraon dohot na tonggi sian portibi on. Ala marhite hata ni Jahowa do ditanda manang boi ibana mardalan di angka parngoluanna.
Molo songon I, marhaposan ma tu hata ni Jahowa, marhite Buku Na Badia (Bibel, Alkitab). Sai manontong ma manghalungunhon hata ni Jahowa jala manghalomohon di ganup ari dohot ganup tingki. Ringgas ma hita laho manjaha Bibel ala sian do taantusi manang mananda dia do dalan manang ulaon na dihalomohon Jahowa na naeng taulahon manang tadalani alai unang ma mangalapati hata ni Jahowa sian Bibel i mangasahon pamingkirion dohot secara harafiah. Pangido ma pangurupion sian Tondi Parbadia laho mangalapati angka na tarsurat di Bibel I dohot mangarimangrimangi diuduti mangulahon hata i. Jala marhitehite hata ni Jahowa ma tatanda taringot hamuliaon dohot hagogoon ni Jahowa na so hatudosan i. Molo songon i, tung na so jadi be jolma i laho paluarhon angka hata na pataridahon haginjangon ni roha tarlumobi di adopan ni Jahowa.
Hangoluan do hata ni Jahowa, alani haposi, halomohon ma jala radoti ma hata ni Jahowa di ngolum saleleleng mangolu dope di hasiangan on. Amen.
Diposting oleh Daniel pane di 22.19 Tidak ada komentar:
Diposting oleh Daniel pane di 22.13 Tidak ada komentar:
Sastra Batak: Mali-ali, Alai Margogo (Otik)
Rabu, 02 Februari 2022 10:19 WIB
TERHARU au manjalo tongosan ni inang Lince Nainggolan: buku torsa-torsa (novel) marhata Batak RO DO AU MANOPOT HO na baru diterbithon nasida melalui penerbit Teras Budaya, Jakarta.
RO DO AU MANOPOT novel marhata Batak patoluhon na ginurit jala diterbithon nasida dibagas dua taon on, dung HOLONG DO ROHANGKU TU HO (dang mar-ISBN) dohot RONGKAP (penerbit Selasar Pena Talenta). Tolunsa torsa-torsa on jolo diapadar nasida songon cerita bersambung di grup facebook marhata Batak GP3 (GRUP PALAMBOK PUSUPUSU (GP). Sambutan ni angka dongan panjaha di grup I do mambaen gabe giot roha nasida menerbithon gabe buku.
Dang piga ari dung manjalo RO DO AU, tarbege barita nauli mandapot Anugerah Sastra Rancage 2022 lae Ranto Napitulu marhite torsa-torsa na gunurit nasida BORU SASADA (penerbit JBS). Yayasan Kebudayaan Rancage, na pinajonjong ni sastrawan Ajip Rosidi nahinan, rutin do mangalehon penghargaan tu sastra daerah, tarmasuk Sastera Batak.
Lae Napitupulu on pe nunga menerbithon dua novel marhata Batak dibagas dua taon on. Andorang so BORU SASADA, dipaadar nasida novel ULOS TALI-TALI (penerbit Teras Budaya).
Ala sarupa sama-sama ruas ni partungkoan marhata Batak GP3 do inang Lince Nainggolan dohot lae Ranto Napitupulu, gabe taringot ma muse inang Adventina Siregar naung paadarhon dua novel marhata Batak: HOLONG PAMUHAI dohot HOLONG NA POLIN, duansa marhite penerbit Teras Budaya, Jakarta. Songon inang Lince Nainggolan, sian torsa bersambung di grup GP3 hian do novel ni inang Adventina Siregar on.
Jujur ma dohononku, tung cemburu jala kagum do au tu tolu panggurit on, terutama inang Lince Nainggolan dohot Adventina Siregar. Ina rumah tangga, inong ni tolu dakdadak do inang Adventina Siregar. Dang na panggurit hian nasida. Songon I inang Lince Nainggolan. nunga marumur 73 taon inang on. Jala dang berprofesi penulis, manang guru hian nasida. Ina/ompung ruma tangga do. Luar biasa. Molo lae Napitupulu, memang nunga jotjot hian manggurit di koran tingki kuliah di Medan. Karejo di swasta do nasida di Riau.
Dang pola bahasonku isi ini angka novel ni lae dohot dua inang on. Na saleleng on, tung jotjot ma binege, godang halak hita Batak holsoan, ala naung terancam punu hata Batak i. Alana di bonapasogit pe nunga marhata Indonesia dakdanak dohot natua-natua, nang pe diboto dope marhata Batak. Apalagi ma di pangarantoan. Jarang do angka dakdanak na sorang di parserahan boi marhata Batak. Molo salpu generasi nuaeng on, olo do salpu hata Batak i.
Literasi, angka sijahaon do sada dalan padimun-dimun bahasa. Hape nunga leleng dang adong angka buku sijahaon na marhata Batak. Boi dohonon tung hira na maliali (yatim piatu) do literasi Batak. Yakin do au, angka halak Batak naboi dope marhata Batak nuaeng on olo ingkon nanget-nanget manjaha angka torsa-torsa (novel) marhata Batak na di ginjang on. Ala dang biasa, jalan tar asing do hata Batak lisan dohot tulisan. Apalagi molo hata Batak klasik, hata andung, songon na ginurit ni bere @Cisilia Siagian di buku ANDUNG SIAN SIRAMBE. Olo bingung.
Jadi tung mauliate ma tu angka panggurit on na olo menekuni pangguriton ni torsa-torsa jala menerbithon torsa on gabe novel. Membiayai sandiri do nasida, jala manggadis sandiri, lao paulak ongkos cetak penerbitan i. Jadi, asi do roha molo so pola adong na berminat manuhor buku nasida. Boi lapatan I, hira holan hata do mabiar hita punu hata Batak i.
Mauliate do tong dohonan tu grup-grup marhata Batak songon GRUP PALAMBOK PUSU naung pasorang godang panurat. Niingot dope gerak awal ni grup na nigerakhon ni amangboru Tansiswo Siagian on, mambahen lomba situriak (cerpen) marhata Batak jala dipaadar situriak na monang I gabe buku ANAKHON HI DO HAMORAON. Niingot. ala dohot gabe juri ni lomba manggurit dohot editor ni buku i.
Mauliate ma di angka penerbit na olo mangurupi angka dongan panggurit menerbitkan buku nasida, songon penerbit Selasar Pena Talenta na nikelola ni amang Saut Poltak Tambunan. Songon ni penerbit Teras Budaya, Jakarta, na kinelola ni amanta Remmy Novaris DM. Halak Menado do amanta on, alai las do rohana mangurupi menerbithon buku-buku sastera Batak. Memang spesialis penerbit buku sastra do nasida. Alai I ma, dang boi mangurupi mengedit.
Sian sude on, na huparrohahon, nunga porlu adong pelatihan ni editor buku na marhata Batak. Alana hubereng kelemahan umum ni angka buku marhata Batak on editing do. Baik editing cerita, maupun editing bahasa. Sementara, nunga leleng dang adong pola binoto editor bahasa Batak, ala na so pola adong I penerbitan. Jadi editor personal do, ala na pengarang songon amang SPT.
Na parpudi, jala paling penting, dukungan ni halak Batak tu angka penerbitan ni buku marhata Batak. Menurut Sensus 2010, nunga adong 8 juta lobi halak Batak. Adong mandok, belakangan on nunga hampir 10 juta. Boasa manggadis 300 -500 eksemplar buku pe tung apala maol? Molo so Halak Batak do na mendukung, manuhor angka buku marhata Batak on, ba ise do? IF NOT US, THAN WHO…?
Nai Malvinas | Tutur Ni Halak Batak
Grup Lawak Batak: Nai Malvinas
February 24th, 2010Lapo Tuak, Namasa 4 Comments Tingki gelleng, adong do manang piga kaset grup lawak batak Nai Malvinas on di jabu nami. Tingki i kaset dope na populer, ndang masa dope CD, VCD, manang DVD hera na masa-masa saonnari. Huingot dope, marpungu ma hami sakeluarga, adong na mangan, adong na modom-modom, adong na paiashon jabu, ale sai dipaihut-ihut hami do lawakan ni Nai Malvinas on. Sibuk pe dohot kegiatan na masing-masing, ale rap mengkel do mambege hata-hata si Nai Malvinas dohot dongan na. Na huingot dongan na holan si Timba Laut, si Bunthora dohot si Kotor Ulu molo ndang sala.
Nunga leleng mago kaset si Nai Malvinas i sian jabu nami. Nga piga hali pindah jabu, lak mago-mago di pardalanan do angka barang-barang, terutama angka kaset-kaset. Adong do muse tahe na disegai anak ni namboru dohot anak ni tulang na gelleng. Songon na tabo di roha na mungkin manarik-narik pita ni kaset i.
Opat taon na salpu sanga do hubege lawak ni Nai Malvinas di bus Makmur tujuan Sibolga-Medan. Iadung pe ahu marbangku tempel sian Sibolga-Tarutung, ndang terasa loja na. Ala na luccuan angka lawak ni si Nai Malvinas dohot dongan na i. Molo adong na mamboto, dalan sian Sibolga-Tarutung ndang “friendly”, na godangan tikungan na jala si bahen uta tu penumpang naso tahan dioyong di dalan i. Ale untung ma tingki i diputar lawak on, gabe ndang hupikkiri dalan i, holan lawak i ma hupabege-bege.
Inti ni artikel on sebenarnya hera na saotik nostalgia jala naeng curhat saotik. Na maolan mangalului MP3 ni grup lawak Nai Malvinas on di Internet. Apalagi lawak-lawak na jolo. Molo lawak-lawakna na saonnari i godangan setelah tahun 2000an, jala hurang hurasa dibandingkhon tu lawakan na sebelum tahun 2000. Jai, molo ada informasi, songon na share hamu jo ate. Asa boi jo mengkel dohot nostalgia tingki ahu gelleng. Mauliate.
Popularity: 100% [?]Incoming search terms:lawak bataklawak batak nai malvinasDownload lawak bataknai malvinasVIDEO LAWAK BATAKlawak batak terbarulawak batak mp3lawakbatakmp3 lawak batakLawak nai malvinasShare on Facebook
Similar Posts:Dijou Ahu Mulak [tu Rura Silindung]
Film Rokkap (Rongkap)
Ende Boru Panggoaran Oleh Si Bontar Mata
Random Posts:Balada Ni Si Butet
Judul ni Film Versi Bahasa Batak
TONGGO GONDANG TURUN – TanoBatak
Penulis; Patuan Raja Bonar Siahaan
Ia lapatan ni turun, ima na panangkok saring-saring ni Ompu. Ai molo paturunhon halak, naung tuk do sibahenonna dibagasan sipitu ari i (saleleng pesta i). Nasa na ro tu turun i ingkon sude mangan, dang jadi adong namulak so jolo mangan. Ima namargoar: "Silundu ni pahu, si hindat hudon tu harpe. Sipamulak na bosur, sipaniho na male".
Ragam do pondok ni jolma taringot tu TURUN, adong na mandok: PATURHON, adong mandok tongka do na turun, nangkok do dohonon, ninna. Gabe digoar ma; panangkok saring-saring.
Molo pinaihut-ihut do nuaeng angka hata ni partonggo-tonggo nunga godang na so domu tu ulaon (horja) i. Nunga godang holan ramos ni UMPASA. Gabe dang piga be na boi si ihuthono ni sundut na mangihut, Jadi pianatorng ma jolo taringot tu tonggo-tonggo na masa ngalia di alaman tingki pesta turun.
Alu-aluhon majolo tu Ompunta Debata ……
Alu-aluhon majolo tu namartua …. (boi di goari, boi di pajempek) na lumiat, na lumolot, na humarpe na di banuaon. (nungnga gok na jinouhon i, dang adong be na so disi).
Alu aluhon ma tu sahala ni Raja na hasantian natinongos ni Debata Mulajadi Nabolon, ima tu Siraja Batak namanusun sianjur mula-mula sianjur mula jadi.
Alu-alu hon ma tu Sahala ni namartua Raja Uti, Raja hatorusan, hashatan ni somba tu Debata Mulajadi. Sipajalo-jalo suhe, sipajalo-jalo somba, namian di pulo marsala di topi ni laut Barus.
Alu-aluhon ma muse tu sahala ni Raja nahasantian, Tuan Sorimangaraja: Muala ni pambirbiron manjadi pambarbaron, mula ni panguhiron manjadi panggorgaon, parholiton (hapideon) mula ni hamoraon, panggalangon mula ni harajaon, parbuason mula ni edang-edang paung mangirik-irik naso jadi pautangon, ugasan lume naso jadi doboon, irik mangirik-irik tomu manomu-nomu naso jadi ihoton, sampak aek asa masibodilan gotil lanok asa masibajoan, handang na so langkaan abor na so jadi suruhon. Sige mangoro bagot (borta) parbue jomputon mangoro boru (parumaen). Tuhe ni juma darat sanggar molo so hadudu, tuhe ni juma saba pangko molo so bulu, tanda ni hata sae, ingkon mardalan pago-pago tu amanta raja pangulu. Pinodahon ni raja na hasantian Tuan Sori Mangaraja, na garam di panggaraman na gurum di panguruman, na tangkas di hata-hata na sungkum di undang-undang, na sungsang di hamonangan horbo paung ni portibi.
Alu-aluhon ma muse tu Sahalani Raja Singamangaraja, Raja mangolompoi Raja so halompoan, anggi ni partubu haha ni Harajaon. Ditano Bangkara julu di Tano Bangkara jae Bangkara tonga-tonga, panungkunan di uhum panandosan di tano. Mula ni solup siopat bale, ampang si samppuludua solup, parmasan sisampululima solup, angkut-angkut siualu solup. Gantang pamudoran, hatian so ramonggal, ninggala sibola tali. Sitingkos ni ari Sijujung ni ninggor, uhum na so lobi adat na so husor. Molo mardalan Singamangaraja tanggal do na dibeangan malua na di ihotan, tu rumbungan do bodil tu rampean do hujur. Sipalua na dapot sambil sirungrungi na dapot bubu.
Alu-aluhon ma muse tu sahala ni amanta raja dohot tu amanta juara natorop, na diantaran na bidang di lobuan na godang on, na marsihahai marsianggii di tording ni partubu dohot di harajaon.
Nungnga di alu-aluhon ho i amang batara guru humundul, tangihon ma hatangkon: Gongkon sipaimaon jou-jou sialusan, ia ro gongkon ni amanta suhut dohot jou-jouna sahat ma tu alaman, pangantaranon, pangantaran ni anak pangantaran boru on, hundul di amak tiar, tiar ma panggabean tiar ma parhorasan. Pinangan indahan na las hinabosurhon lompan natabo hinasagathon, pamurnas tu daging ma i saudara tu bohi, gabe ma na niula sinur na pinahan, horas na mangathon gabe ma na mangalean.
Dison parbue gantang parbue bota, tonggi pe na maduma tonggian ma na mamora, sipasihar panaili, sipaneang holi holi, panduran barita pangidoan tondi godang. Nauja napande napantas marboru, bulan opat bulan lima bulan onom bulan pitu bulan ualu bulan sia bulan ho hape di parhutasadaan mi, i pe asa mulak ho tu toding banuami.
Dison musengani miak-miak mahasa, miak ni ompunta sibasonabolon,asa anggiat miak roha ni Ompunta Debata.
Dison napuran na martomu uruk, na lima saparangguan, na opat sada hundulan, na sauli-ulina sagodang-godangna. Ringgit sitio soara asa dipatio dipabuntu gabe ni naniula sinur ni na pinahan, Ima siala na panangkok saring-saring ni ompu……tu batu napir tu tambak natimbo, di ari na denggan di bualn na uli on, sahat ma uli tu joloan ni ari on: Asa martumbur ma baringin martantan Hariara, matorop madingin matangkang ma juara.
Binanga ni si poring ma binongkak ni Tarabunga, mate tu sanggara ma amporik mate tu ruang ma satua. Magodang ma naummetek uluson pura-pura, simbur simbur laho magodang penggeng laho matua.
Artia bona ni ari sipaha sada bona ni bulan, nunga dapot na jinalahan tarida na niluluan.
Pasahat ma i amang batara guru humundul tu Ompunta Debata Mulajadi Nabolon, ia hurang gok nahudok i asa gok ditongos panggabean parhorasan, ia hurang jojor na hudoki asa jojor ditongos panggabean parhorasan.
Nunga dipasahat ho i, baen ma;
Gondang somba-somba i tu Ompunta Debata.
Nunga dibahen ho i baen ma gondang mula-mula i: Ima mula tompa, asa toga, togu, neang ni holi-holi gabe ni na niula sinur ni na pinahan di amanta pangulu oloan, inanta parsanngul baringin nasada hasuhuton halangan gordang bolon, nasahat tu langit natandos tu tano on. Dohot mula jadi, mula anak tubu, mula ni boru sorang, mula ni homban, mangirikhon parhombanan mula ni tapian manjadi parjumaan, hatopan hadomuan, hadomuan parsadaan. Asa tiur songon ari rondang songon bulan tio songon baba ni mual rintar songon bonag di gala panggabean parhorasan. Dohot mula iyang, asa iyang anak tubu iyang boru sorang, asa maisorang, songon mata ni ari binsar, songon bulan na poltak, songon ombun na humirtap, songon haloho na lumolo, na umbostang di portibi na humarpe di banua. Najumujung panguhatan, najumujung aek natio, asa dipatio dipabuntu gabe ni naniula sinur ni napinahan, di anak na maisorang di boru na marharatan.
Nunga dibahen ho i amang, bahen ma sampur marmeme i. Asa sampuran nasuksuk tu sampuran maragap-agap, haroan marharoan di amanta hasuhuton. Jungjungan dakka sangkotan baringin, di amanta hasuhuton songoni di juara na torop, asa pinggan puti panibalan ni daum, asa sorang anak dohot boru nauli sitongka ma marlapung. Na ambit di ampotna, na onsop di tarusna. Nasimbur magodang napenggeng matua, nagodang-godang ansimun songon ulloson pura-pura, napenggeng matua songon batu ni ruma.
Nunga dibahen ho sampur marmeme, bahen ma sampur marorot. Asa giring-giring gosta-gosta, asa huhut mangiring-iring huhut marompa-ompa di pomparan ni si sada hasuhuton, sisada parsaulian, sisada parsaoran bolonon. Asa tampunak ni sibaganding ma diginjang ni pangiringan, sai masitogu-toguan ma tondi ni na metmet dohot na magodang jala masipairing-iringan.
Ia pandohan di halak Batak nagalia: molo martonggo (martangiang) manang mangalehon pasu-pasu, ingkon di pili do sian pandohan na martondi (na marhomban). Ia lapatan ni homban: Adong hagogoan na so dapot berengon ni mata, alai boi dihilala roha. Songon i do isi ni hatak Batak (pasu-pasu). Dang tarpangke di tonggo-tonggo holan ramos ni pandohan dohot ribur-ribur ni hata, ingkon hata na marimpola do sidohonon.
Molo didok tompa, nunga adong disi panghilalaan mula ni jolma, alai marrupahon aek dope i (adong sijadion ni Debata). Dung adong, dijadihon ma i manjadihon rupa sian dua pistik, ima namargoar anak ni mata. Digoar ma i asal mula jadi, dijadi ma jolma i mangihuthon purbana, lapatanna: Purba Raja, Purba Nabegu, Purba Datu, Purba Tungkang, Purba Parhauma dohot na asing. Dung sidung mula jadi, marudut ma i tu mula iyang. Ia lapatan ni mula iyang, nunga margoar i ditiha tondina, alai dang dope paltak di ida natorop, ima margoar di homban. Marhite i ma muse jumujung aek natio, alai na nialap do pandohan sian hata na manghunti pagar, alana haduk do dohonon manghunti pagar di hatoropan. Lapatan ni na manghunti pagar: Ala marbalanjo pagar do namarhomban i laho mangaramoti pamatangna.
Ia lapatan ni sampur marmeme, i ma na mandok: Hipas ma na ro i jala hipas na nidapotna so haribo-riboan, sisae soada mara, na hu ditaonna na gok dibulanna.
I ma na tangkas tubu, tangkas hona meme, tangking di abara, sahat tu na mangiring-iring dohot mangompa tinodohonna sahat tu na magodang, sahat saur matua.
Dung sidung sampur marorot di pangido muse si bane-bane. Taringot tu si bane-bane adong do mandok jumolo i sian sampur marmeme, alai sarupa do i manang dia jumolo asal molo pameakkon ni hata pandohan ni namangido gondang i.
Pandohanna; Nunga di suhui ho i amang batara guru humundul partarias na malo baen ma si bane-bane si banda-ulu, hita sora mate begu pe sora mamunu, asa anggiat bane ni roha ni Ompunta Debata na mangalehon na tapangido inon. Songon bota-bota sinege, songon manuk mira polin di alaman, asa bulu di holbung so haliapan, hapur di tangan so habubuhan pomparan ni anak pomparan ni boru. Asa sigurampang nabolon tu sigurampang anak-anak, gok sopo nabolon maruli sopo si anak-anak. Sian na panakkokhon bona ni hasuhuton di saring-saring ni ompu nasida di ari nadenggan di bulan nauli on. Tu tambak na timbo tu batu na pir. Asa pir ma tondi madingin horas tondi matogu. Ia dipanangkok nasida ma i tu tambak na timbo, nangkok ma panggabean nagkok ma parsaoran.
Asa marurat ma baringin martantan hariara, matorop ma maribur matangkang ma juara. Tubu anak panibal, par mas jala pareme. Natau tundun natau asang-asang, pangaramot di pintu julu pangaramot di pintu jae. Pamuro somantat sior parmahan somantat batahi bahen ma amang si bane-bane i.
Dung sidung si bane-bane, boi ma mangaliat paniaran manortor. Jala boi ma pangidoan todo-todoan, lapatanna: Haro-haro : Gondang Debata: Sihutur Sanggujl dohot na mardomu tusi. Alai molo di jabu, boi do pangidoon marsada-sada (gondang jujungan) Ima, gondang saksak: Habonaran manang siboru naramosan; Simangot ni ompu.
Molo holan ama do na manortor, boi do ragam pangidoon, ima : Gondang malim, margulang ombun, saniang naga di aek, saniang naga di tur, gondang surung-surung. Ia gondang surung-surung, marguru tu halak ni namangido gondang do i. Ia datu do hombar tusi ma dibahen pargonsi, ia raja do hombar tusi ma, ia nabegu do hombar tu habeguon ma di bahen. Molo didok; sudarahon, hombar tusi ma dibahen.
Boi do pajempehon pangidoan on hombar tu tingki, Songon on ma: Gondang mula-mula. Sibaso Nabolon, Gondang mangaliat. Ditingki na mangaliat panortor nunga boi disuhui gondang i, alai ingkon malo do namaguluhon jala pande pargonsi mangantusi. Songon on ma pambahenna: Dibahen namanguluhon i ma tanganna duansa dompak pargonsi i manang asa di suhui manang di tungkar, nungnga di boto pargosi i manang dia parjolo dohot parpudi. Dung sidung mangaliat tolu hali, dipangido ma hasahatan. Sahat-sahat ni solu ma sahat ma tu bontean. Nungnga sahat ulaonon sahat ma hita tu pangabean sahat tu parhorasan. Alai molo di Pangordang manang di Silindung, sahat-sahat tu solup ma sahat ma tu bontena, nungnga sahat ulaonon sahat ma tu gabena sahat tu horasna (alana dang tarida be solu disi). Ia lapatan ni bonte i ma bale ni solup na di tundunna i. Jala opat hali balena do solupna.
Dung sidung angka suhu-suhu ni gondang dipangido raja manang dongantubu, boru hula-hula, pangidoonna ma hasahatan. Molo dongan tubu songonon ma dohononna; Ia nungnga sahat nuaeng dia ri nadenggan di bolan nauli, ulaon na panangkok saring-saring ni natua-tua (Ompu)… Sahat nauli sahat gabe ma di pomparan ni parsadaan (Ompunasida). Sahat-sahat ni solu ma sahat tu bontean. Nungnga sahat ulaon i dipatupa bona ni hasuhuton, sahat ma gabe sahat tu parhorasan. Sitorop ma dangkana sitorop ma rantingna. Ia torop hahana torop ma nang angina.
Molo anggi manang haha marsiulaon goar ni hasuhuton ma jumolo dohononna. Tutu ma ninna anduhur tio ma ninna lote, nasa hata nauli unang muba unang mose. Siingoton : Molo di hasahatan nungnga sae tolu umpama.
Boru : Nunga sahat ulaon ni hula-hula namion, di ari na denggan di bulan nauli on, sahat mauli ma tu joloan on. Sahat-sahat di solu ma sai sahat tu bontean, nunga sahat ulaon on sahat ma tu panggabean. Tambor ma di bonana rugun ma di punsuna. Gabe ma amana, tampak dohot boruna.
Hulahula : Ompung Debata sitolusada, naung sahat di ari nadenggan di bulan nauli on ulaon ni gomparan namboronami on, sahat mauli ma tu joloan ni ari on, sahat gabe gomparan ni borunami on di anak naung sorang dohot nanaeng sorang dope, songon i nang di angka tubu ni boruna.
Nunga marsuhusuhu nangkin songon gondang, marsialusalusan songon ogung, hata ni gabe-gabe, horas-horas sian dongan ganup masijaloan songon tangan mangido songon sonduk mala tondinami, mamasumasu ma dohot Ompunta martua Debata.
Sahat-sahta ni solu sahat ma tu bontean, nunga sahat ulaon i, sahat ma tu panggabean. Tangkas ma uju purba tangkasan uju angkola, tangkas ma gabe huhut maduma tumangkas ma gabe huhut mamora gomparan ni boru nami i. Tutu ninna anduhur, tio ninna lote, nasa hata nauli unang muba unang mose.
Suhut mangampu. Nunga marliat-liat raja ni dongan tubu, raja ni boru songon i nang hula-hulanami. Ba liat ma di hami panggabean liat ma parhorasan. Sian naung dipasahat hula-hula ma ulos natogap, ba togap ma tondina mangulosi hami, ba ampu ma di ampuannami, jujung ma simajujungnami panggabean parhorasan.
Ba bahen ma ama pargonsi si monang-monang, asa pangkat ma marbunga hotang tusi ma hami mangalangka tusi ma dapotan pangomoan.
Nunga dibahen ho simonang-monang, bahen ma sitio-tio. Asa tutu ninna anduhur tio ninna lote, nasa hata nauli unang muba unang mose.
Nunga dibahen ho i, ba bahen ma panggohi ni ulaon on, asa gok di hami panggabean parhorasan.
Mangaliat ma hasuhuton tolu, lima manang pitu hali. Nangkok ma nasida tu jabu. Saudarahononna ma i jala ndang jadi maradian gondang i paima ro hata mandok maradian. Dung maradian hona sangke ma doal.
Dison tarida holan suhut do mangido si tio-tio lao sidung gondang. Ia sitio-tio pinangido ni suhut sihabolonan, asing do i sian angka natorop manang raja. Sitio-tio pinangido ni raja manang songon dia sahala ni daging na tarsunggul do i. Ia sitio-tio pinangido ni suhut sihabolonan, gondang panggohi do i domu tu gala panggabean parhorasan. Songon i ma jolo na tarbahen dison.
Na hurang sirsir tapasirsir musengani, na humurang gok tatambai musengani.
April 12, 2007 tanobatak
Jamita Evangelium Minggu Advent IV 23 Desember 2018 Maimaima Asi ni roha ni Debata Judas 1: 17-21 Pelita Batak Online
Minggu, 23 Desember 2018 03:37:00
Sian Parsameanta, STT-HKBP Pematangsiantar.
Desember), jala dua ari nari andorang so tapestahon dua hali ari hatutubuNa i (25-26 Desember), dienet jamita sian sada surat na adong di Padan Naimbaru na mansai tangkas situtu mamodai angka siihuthon Jesus asa manjamothon dirina sian angka parpoda na lipe na mangajarhon angka ajar na maralo tu angka naung diajarhon ni angka apostel na parjolo i taringot tu Jesus Kristus jala songon dia ma angka na porsea i mangolu songon halak Kristen di portibion manomunomu manang paimaimahon ari haroroNa napaduahalihon. Digoari do nasida parpoda na lipe i angka na manisipi (1: 4) dohot angka sipanginsahi, i ma angka na mangoloi hagiot ni dagingna (1:18):
Dienet jamita sian Surat Judas na koras paingothon angka siihuthon Jesus unang unduk tu angka parpoda na lipe i. Poda na koras i disoarahon marhite na paandarhon angka contoh-contoh songon dia Debata manguhumi angka na mangalo lomo ni rohaNa, isara(i) na pinatupaNa tu bangsoNa Israel na pinaluana alai dung i niuhumsa muse ala so porsea, (ii) NapinatupaNa tu surusuruan na so manggomgomi pangaramotionna; (iii) UhumNa tu Sodom dohot Gomorra nang huta di humaliangna na digohi halak na marharorangon; (uhumNa tu sibolis nang angka na mandalani dalan ni si Kain. Pola tahe dipangke si Henok na pabotohon uhum ni Debata tu saluhut parjahat. Ida 1: 5-16).
Ndang apala sian angka contoh-contoh uhum tu angka i na dienet gabe jamita tu hita di Minggu Adven IV on. Alai dienet jamita sian poda na adong di surat Judas i na marusaha mangajari hita angka na porsea na mangolu di partingkianta nuaeng beha ma angka na paimaimahon Jesus Kristus i mandalanhon ngolu naung tinobus dohot pinarbadiaanNa i. Mansai porlu i nuaeng ala tongon taadopi dope nuaeng tondi hedonisme na diurupi tondi lomo roha di hepeng na manuhori angka arta na marragam i, ndang parduli dia panghorhonna tu dirina nang tu angka jolma na asing. Siala manggohi hagiothagiot ni dagingna i, dipatupa jolma i ma dehumanisasi, i ma ulaon patutoru hajolmaon i isara manggadis donganna jolma, mamamngke dongan na jolma tu ulaon mambuat untuk , songon i nang ekploitasi angka na adong di portibion. Siala ni i do umbahen, asing ni manaba hutan dohot na domu tusi, tapangambolongkon do angka sampah plastik tu aek godang dohot tu laut, sampe pola mate angka dengke. Songon i nang bahat angka binatang naung mago boti.
Ndang dienet jamita tu hita sian angka bagian di surat Judas i na manguhumuhumi angka na na manisipnisip dohot angka na mangulahon hagiot ni daging I (1: 1-16), jala ndang dibuat sian bagian paduahon ni poda beha mangadopi nasida, i ma asa mangurupi angka na ganggu roha (ayat 22-23). Alai dienet jamitanta sian bagian ni surat Judas na mangajarhon tu hita dia ma sipatupaon ni angka siihuthon Jesus i molo margurasa di tongatonga nasida angka poda dohot parpoda na manosoi jolma i mangulahon angka ulaon na maralo tu angka ajar ni angka apostel ni Jesus Kristus. Oloonta do hagiot ni daging i di na manomunomu Tuhanta Jesus? Dia ma sipatupaon ni angka na naung tinobus ni Jesus Kristus uju ro tu tongatonga ni parngoluon nasida marsadasada nang saparsaoran angka na manisip na mangajarhon ajaran parange ngolu na so saurdot tu angka ajar ni angka apostel (1: 17-23).
Di ayat 20-21 tangkas impolana i ma manjagahon dirinta sandiri (ayat 20-21). Ringkot do on ala jotjot malo angka hita marusaha mangurupi angka na ganggu roha di tongatonganta (ayat 22-23), alai dirinta sandiri jotjot talu. Jotjot hita mamodai halak, alai dirinta sandiri ndang tapodai.
Tu naparjolo, manjagahon dirinta sandiri, dua na mangihut on ma sipatupaon/siulahononta di ngolunta: Pauliulihon (Gorik: ep-oikodomountes) manongtong dohot Mangaramoti (Gorik: teresate, sian kata kerja tereo) dirinta. Di bagasan ni i adong dua dalan pauliluhihon (ayat 20), jala dua dalan mangaramoti dirinta (ayat 21).
Dua dalan PAULIULIHON dirinta i ma:
Parjolo, pauliuli (membangun hadirion) di atas haporseaon na badia situtu. Beha dalan pauliuli diri, ndang apala dipaandar. Alai ojahan ni na pauliuli diri i do na dipaandar, i ma haporseaon na badia situtu. Boasa diondolhon haporseaon na badia situtu. Suraon do gabe adong haporseaon na lipe, na so badia? Boi! Ndang boi marlaok haporseaon i dohot angka dalan-dalan manjaga diri na pinatupa ni portibion, isara patupa angka patik dohot pantangpantang. Alai ingkon haporseaon na pinalumehon ni Debata do. Ndang haporseaon na marrumangkon ulaon ni jolma na marlaok dosa i. Ndang haporseaon na asing, alai haporseaon Holan haporseaon di ulaon ni Jesus Kristus di hau pinorsilang i patigorhon hita di jolo ni Debata marhite mudarna na durus disi . Ndang haporseaon di hagogoonta, alai di hagogoon ni Debata do. Ndang haporseaon na patujolohon hatauon ni jolma i paluahon diriNa, alai haporseaon di asi ni roha ni Debata do.
Paduahon, martangiang di bagasan tondi. Boasa ndang tuk holan pauliulihon di atas haporseaon i? Ala ringkot do haporseaon i dipatogu, digohi, dohot dipargogoi tangiang na maraturan, tangiang na tigor, tangiang na diojahi haporseaon di bagabaga ni Debata na alusanna do tangiang ni na joujou tu Ibana, tangiang na diojahi haporseaon di campur tangan ni Debata di ngolu ni hajolmaon, asi ni roha ni Debata di angka na jinouNa dohot na pinillitNa.
Boasa ingkon ditambahon tusi ulaon mangaramoti dirinta marhite na martangiang? Ala ndang hagogoonta na tapangasahon di na pauliulihon di atas ni haporseaon i. Ingkon na dipargogoihon tangiang do. Jala tangiang i pe ingkon na di bagasan tondi do. Ndang apala didok dison ulaon na martangiang i di bagasan Pondi Porbadia. Na boi do hata "di bagasan tondi" i manudu tu Tondi Porbadia, ai na martangiang di bagasan Tondi Porbadia do na mangurupi partangiang i umboto lomo ni roha ni Debata di tangiangna i, jala diajari Tondi Porbadia do angka sipartangiang songon na dipaandar apostel Paulus di surat Roma bindu 8 i.
Alai na boi do tong diondolhon partangiangan na so ingkon patudutuduhononhon marhite hata sambing, tarlumobi na ingkon botoon ni angka na dihumaliang hita, alai paratangiangan na di bagasan tondinta, na tuk pajumpanghon tondinta dohot Tondi ni Debata.
Mansai ringkot do tangiang di bagasan tondi di partingkian na naung mangondolhon angka na boi idaon ni mata dohot na mandondolhon panghilalaan pardagingon. Dijouhon do hita asa lam martangiang di bagasan tondinta.
Tu na paduahon, MANGARAMOTI (Gorik: Teresate ) dirinta, adong tong dua dalan patupahonsa, i ma:
Naparjolo, di bagasan Holong ni roha (Gorik: Agape) ni Debata, dohot napaduahon, paimaimahon asi ni roha ni Jesus Kristus sahat tu hangoluan na manongtong.
Boasa mangaramoti dirinta asa manongtong di bagasan holong ni roha (Gorik: Agape) ni Debata boi mangurupi hita paimaimahon haroro ni Tuhanta i? Alus tu si i ma: Asa tongtong hita marningot holong ni rohaNa na tu hita i. Holong ni roha ni Debata i do sipangsahonon ni ganup angka siihuthon Jesus. I do ondolan ni haporseaon Hakristenon. Debata na manghaholongi hita. Alai angka naung hinaholonganNa ingkon do mangulahon ulaon holong tu Debata nang tu angka dongan jolma dohot dongan na tinompa sadenggandengganna songon dalanna mandok mauliate tu Debata na manghaholongi Ibana mansai arga, so ingkon marnida hajegesonta. Di na mangolu di bagasan dos dope hita nunga dihaholongi Ibana di bagasan Jesus Kristus na mamorsan angka dosanta. Mangulahon holong tu Debata dohot tu dongan jolma do pamusatan ni patik dohot soara ni panurirang. I do dalanta manongtong di bagasan holong ni Debata, i ma manghaholongi donganta sadenggandengganna.
Boasa MANSAI ringkot manongtong paimaimahon ASINIROHA ni Jesus Kristus sahat tu hangoluan na manongtong i? Ala sian gogonta sandiri ndang tuk hita palua dirinta. Holan asi ni roha ni Kristus do na tuk paluahon hita dohot manogunogu ngolunta. Sipata ndang tarbahen hita so mangundukhon pangajarion ni reformator Martin Luther taringot tu ise halak Kristen i di ngoluna di portibion paimaimahon haroro ni Tuhanta Jesus Kristus i, i ma ajaranna na tarbarita i na mandok ia sahalak Kristen i di tingki na padodot (simultan) na badia pinarbadiaan ni Debata dohot pardosa do ala mura do ibana madabu tu bagasan dosa. Di na madabu ibana tu bagasan dosa, ingkon pasesaonna do dosaNa tu tangan asi ni roha ni Debata. Marojahan tu ajaran ni Martin Luther on do hea sahalak uluan ni sandok huria protestan di Jerman di taon 2012 (Evangelische Kirche in Deutschland) i ma Prof Dr. Margot Kaesemann na manginum anggor lobi sian na patut andorang so mangusung mobil, jala marhite i mardosa dung mangalanggar paraturan lalulintas di Jerman, i ma mangalanggar paraturan lampu merah di dalan.
Siala ni i mengundurkan diri ma ibana, jala uju disungkun wartawan songon dia ibana mangadopi i, dialusi ibana ma marhite na mandok: "Ndang adong na ummuli sian na madabu tu tangan asi ni rohaon ni Debata." Lapatanna tarpangasahon ni angka na paimaimahon haroro ni Tuhan Jesus Kristus i do asi ni roha ni Jesus Kristus uju tarsulandit manang madabu ibana tu bagasan dosa, tarlumobi angka na so sian rohana. Laos tarpangasahon ni angka na paimaima haroro ni Jesus paduahalihon i do asi ni roha ni Jesus Kristus di angka usaha ngoluna, angka sintasintana, di na mangadopi tantangan ni ngolu, dohot di na mangalului bisuk di angka perjuangan-perjuanganna patupa na denggan tu donganna jolma di marragam ulaonna i, nang di na mangadopi angka partongtangan di ngolu on.
Duansa ulaon i, PAULUIULIHON dohot MANGARAMOTI I mansai ringkot jangkononta songon poda tu hita angka halak Kristen Batak di Adven IV-hon on. Boasa?
Suraon do nunga tung gale hita angka halak Kristen Batak na mangolu di partingkian na lam dikuasai hapistaron ni jolma i di era artifial intelligence on, ndang be pauliulihon ngolunta di atas haporseaon na badia situtu? Nunga marlaok haporseaonta dohot angka budaya ni portibion nuaeng? Isarana, haporseaonta di gogo ni Debata, nunga marlaok dohot haporseaonta di hagogoonta sandiri dohot di hagogoon ni na so Debata be? Suraon do haporseaonta di asi ni roha ni Debata na patigorhon hita di bagasan Jesus Kristus nunga marlaok dohot na mangasahon ulaonta marhite angka pantangpantang?
Suraon do di na paimaimahon asi ni roha ni Tuhanta Jesus i hita sahat tu ngolu na manongtong i ndang be maraturan martangiang di bagasan tondi be hita, alai nunga martangiang di bagasan pingkiranta sambing, ndang be di bagasan na manghatai dohot Tondi ni Tuhanta i be tangiangta, gariada nunga martangiang di bagasan angka tangiang na pinatupa ni halak tu hita? Suraon do nunga holan mangasahon angka gogonta be hita, ndang be tajou Debata di bagasan ngolu nang angka usaha-usaha ni ngolunta, ala tahilala nunga tuk hita sandiri, manang ndang tahaporseai be na mangula do Debata sahat tu nuaeng di ngolu ni angka na porsea tu Ibana?
Suraon do nunga ndang be taramoti dirinta asa tongtong mananda, manjangkon, mian dohot manghangoluhon ngolu na di bagasan holong ni roha ni Debata dohot di asi ni roha ni Jesus Kristus i?
Denggan ma tarimangrimangi angka i. Martua ma angka na tongtong saleleng on pauliulihon dirina di bagasan haporseaon na badia situtu dohot martangiang na martondi, nang angka na mangaramoti dirina marhite na mangolu di bagasan holong ni Debata dohot mangasahon asi ni roha ni Kristus songon dalanna paimaimahon haroro ni Jesus Kristus. Alai muba ma angka na so mangulahon i be saleleng on. Ai marhite i do tarbahen hita mangalo angka parpoda na lipe uju paimaimahon haroro ni Kristus padua halihon i hita.(*)
Jamita Evangelium, Advent I 2 Desember 2018, 4 Musa 24: 15-17: Managam Haroro ni Sipalua
Oleh: Pdt Dr. Robinson Butarbutar, di Parsameanta, STT-HKBP Pematangsiantar, HP-WA; 0812-62472015.
Oleh: Dr. Robinson Butarbutar, sian Parsameanta, STT-HKBP Pematangsiantar, 0812-62472015.
Sian Pdt. Dr. Robinson Butarbutar Dung tabege di Minggu Adven I barita nauli taringot tu sangkap ni Debata paro Mesias uju di bona ni pardalanan ni bangsoNa Israel sinoarahonNa marhite Bi
Ibadah dan Liturgi: IBADAH PEMBERKATAN NIKAH
23.21 / /
ACARA PAMASUMASUON PARBOGASON
Ø Pangoli/Oroan dohot Natoras tu Konsistori
Ø Tangiang Pamorhation
Ø Prosesi: Pengantin dohot keluarga masuk tu Gereja (Sude Ruas jongjong), Paduan Suara _________ mengiringi prosessi.
1. Marende BE. No. 565:1+4 “Las rohangku lao mamuji”
1. Las rohangku lao mamuji Debata parholong i, / Songon bunga na mangerbang di na binsar ari i. / Arsak, dosa, haporsuhon mago dibaen asiMi. / Las ni roha na manongtong lehon di au Tuhanhi.
4. Rap ma hita mangendehon, sangap di GoarNa i, / Tapangiar soaranta lao mamuji Tuhan i. / Sun do holong ni rohaNa na so marnamontok i, / I do pasadahon hita salelenglelengna i.
2. Votum Introitus
U : Marhitehite goar ni Debata Ama dohot goar ni AnakNa Tuhan Jesus Kristus dohot goar ni Tondi Parbadia.
U : Martua ma ganup na manghabiari Jahowa, na marparange di angka dalanNa i
H : Sai panganonmu do na niula ni tanganmu, martua ma ho jala sonang
U : Tudoshon hau anggur na marparbue do jolmami di bagasan angka bilut ni jabum
H : Tudoshon tunas ni hau Jetun do angka anakmu humaliang mejamu
U : Ida ma sai songon i do tongon dapotan pasupasu baoa na manghabiari Jahowa
H : Sai pasupasuon ni Jahowa ma ho sian Sion
U : Asa paidaidaonmu hinadenggan ni Jerusalem ganup ari saleleng ho mangolu
H : Jala ingkon idaonmu do angka pahompum tubu ni anakmu. Hasonangan ma songgop tu bangso ni Debata
U : Martangiang ma hita: Ale Tuhan Debata Amanami na di banua ginjang! Ho do na mangaturhon pardongansaripeon i. Diida Ho do dongannami on na marsangkap naeng marbagas, jala na ro do nasida mangido pasupasuM. Antong sai tatap ma nasida di bagasan asi ni rohaM, pasupasu jala ramoti ma nasida marhitehite pangkaholongim. Rajai ma nasida marhitehite Tondi Parbadia, asa mamungka jala marujung di bagasan dame pardongansaripeonnasida i. Tangihon ma tangiangnami on ala ni asi dohot holong ni rohaM.
3. Koor: ________________
4. Marende BE. No. 723 : 1 + 3 “Tu joloM o Tuhan”
1. Tu joloM o Tuhan sahat ma diringkon, pangke ma au hombar tu lomoM / Molo ndang Ho Tuhan maringanan di au, diringkon ndang mararga be i. / Tung pogos pe di 3. Tu joloM o Tuhan tung marpadan do au, ingkon Ho huihuthon tongtong, / ai huboto tangkas na martua do au, nang muse dohot di ngolungkon. / Tung pogos pe di6. Koor: ________________
7. Pamasumasuon (Agenda)
Ø (Ro ma calon pengantin tu langgatan mangadop uluan di iringi Paduan Suara ____________)
Ø Hata ni Debata taringot tu Pardongansaripeon
Ø Padan Pardongansaripeon
Ø Tukar cincin
8. Koor : ________________
9. Marende BE. No.159:1, 2 , 4 “Martua Dongan” P.Pelean
1. Martua dongan angka na sabagas na mardonganhon Tuhan Jesus i. / Na mangoloi Ibana mansai ringgas, na so marholang tangiangna i. / Tongtong lomo rohana di Ibana manungkun lomo ni rohaNa i. / Huhut tongtong marguru tu hataNa dibaen sandok pangalahona i.
2. Martua baoa nang soripadana sisada roha mida Jesus i. / Na rap marholong roha di Tuhanna marsaulihon hatuaon i. / Na sahat sian asi ni rohaNa tu halak na porsea sasude. / I do dibaen nasida haposanna manang beha parsorionna pe.
3. Martua na saripe pangajari di anakhonna asa tong burju. / Na so marpansohotan ganup ari, tumangianghon angka i tutu. / Tu Tuhan Jesus asa sai Ibana mamasumasu sasudena i. / Huhut dilehon asi ni rohaNa, manogihonsa tu lambungNa i.
10. Tangiang Pelean - Ale Amanami - Pasupasu
1. Mandok Hata
IV. ACARA ADAT (Diatur Tersendiri)
Untuk mendapatkan file acara ini dalam bentuk word, klik di sini
(trg)="1"> ” Martingki be do luhutna na tinompa . ” ​ — PARJAMITA 3 : 1 .
(trg)="2"> Sadia ringkot do laho mangurupi angka donganta baoa , jala boasa ?
(trg)="3"> Aha do laba na dapot ni huria molo angka donganta baoa diurupi ?
(trg)="4"> Tingki laho mangurupi angka donganta baoa , songon dia do angka sintua boi mangihuthon sitiruon songon na dibahen si Samuel ?
(trg)="6"> Aha do na pinaboa ni angka Sintua kaliling asa diulahon di huria ?
(trg)="7"> DI HARORO ni sintua kaliling marrapot ma nasida dohot angka sintua na adong di huria , huhut diida sintua kaliling i ma sude dongan sintua na adong disi .
(trg)="8"> Las rohana mangida angka sintua na ringgas mangula di huria i .
(trg)="9"> Deba sian nasida nunga matua , nunga dos songon natuatuana .
(trg)="10"> Alai adong dope na ringkot na laho sihatahononna .
(trg)="11"> Disungkun ibana , ” Brur , aha do naung dibahen hamu mangurupi angka donganta baoa asa adong tanggung jawabna di huria ? ”
(trg)="12"> Songon naung diboto nasida , tingki di haroro ni sintua kaliling na parpudi nunga dijujui nasida asa mangurupi angka donganta baoa .
(trg)="13"> Ujungna , sahalak sian sintua i mangalusi , ” saotik dope na boi diulahon hami . ”
(trg)="14"> Satolop do sude angka sintua i di hata i .
(trg)="15"> Molo hamu sahalak sintua , hea do ra dihilala hamu songon i .
(trg)="16"> Angka sintua kaliling mangida porlu angka sintua mangarohahon angka donganta baoa na poso nang na matua asa boi dipangke gogona laho manarihon na porlu di huria .
(trg)="17"> Alai , sipata ndang mura laho mangulahon songon on .
(trg)="18"> Boasa ?
(trg)="19"> ( a ) Songon dia do Bibel paboahon na ringkot do mangajarajari donganta baoa , jala boasa hita sude porlu mangarohahon on ?
(trg)="20"> ( Ida surat na di toru . ) ( b ) Boasa deba sintua sipata maol laho mangajarajari angka donganta baoa na asing ?
(trg)="21"> Songon sahalak sintua , diboto hamu ringkot do mangajarajari angka donganta baoa na asing .
(trg)="22"> * Diboto hamu do diharingkothon huria do angka baoa , laho mangaradoti huria asa tongtong togu jala boi mangurupi huria na jongjong di pudian ni ari .
(trg)="23"> ( Jaha Jesaya 60 : 22 . )
(trg)="24"> Bibel mandok hamu ingkon ” mangajari na asing . ”
(trg)="25"> ( Jaha 2 Timoteus 2 : 2 . )
(trg)="26"> Ndang sai mura mangulahon on , hamu ingkon manarihon na porlu di parsaripeon , di parkarejoan .
(trg)="27"> Sarihononmu muse ulaon di huria dohot ulaon na asing na ringkot .
(trg)="28"> Saonari boi ma taulas boasa tutu ringkot mangarohahon angka donganta baoa di huria jala mangajarajari nasida .
(trg)="29"> Boasa sipata dipalelengleng angka sintua mangajari donganta baoa na asing ?
(trg)="30"> Boasa songon na maol laho mangajarajari donganta baoa na asing ?
(trg)="31"> Ninna roha ni na deba : ’ Adong dope ulaon na rumingkot di huria , molo parpudi pe mangajarajari donganta baoa ndang pola lola ulaon di huria . ’
(trg)="32"> Toho do i ?
(trg)="33"> Tutu do adong ulaon na ingkon jalo diulahon , alai molo dipalelengleleng hamu do laho mangajarajari donganta baoa , huria do na gabe susa .
(trg)="35"> Aha do na boi taparsiajari sian sahalak supir ?
(trg)="36"> Songon dia do boi on tapatudos tu pangajarajarion di huria ?
(trg)="37"> Songon tudosan .
(trg)="38"> Ingkon paresoon ni supir do miak dohot oli ni motorna asa boi mardalan .
(trg)="39"> Alai olo do rumingkot di rohana mangisi miak sian mangganti oli .
(trg)="40"> Alai molo torus diboan motor on , sada tingki gabe sega ma motor i .
(trg)="41"> Ujungna lola ma ibana , habis ma tingki dohot hepengna padengganhon motor i .
(trg)="42"> Aha do parsiajaranna ?
(trg)="43"> Ingkon sarihonon ni sintua aha na ringkot di huria .
(trg)="44"> Molo so i , susa do huria i .
(trg)="45"> Songon supir na ingkon mangisi miak , angka sintua ingkon ” manangkasi na rumingkot ” .
(trg)="46"> Deba sintua godang ulaonna gabe ndang sanga be nasida mangajarajari donganta baoa na asing , sarupa ma i songon supir na lalap gabe lupa molo oli ni motor ndang diganti .
(trg)="47"> Molo ndang gira sintua mangajarajari donganta baoa di huria , ndang pola sadia leleng nai ndang adong be baoa na malo laho mangulahon ulaon na adong di huria .
(trg)="48"> Songon dia do panghilalaanta mangida angka sintua na rade mangajarajari ?
(trg)="49"> Jadi unang dirimpu hamu pangajarajarion i ndang pola porlu .
(trg)="50"> Sintua na manarihon huria asa tongtong denggan jala na mangajarajarai angka donganta baoa , i do sintua na marbisuk na arga di sude donganta na di huria .
(trg)="51"> ( Jaha 1 Petrus 4 : 10 . )
(trg)="52"> Boha do huria asa mandapot laba ?
(trg)="53"> ( a ) Boasa ingkon diajarajari sintua sude donganta baoa na asing ?
(trg)="54"> ( b ) Angka sintua mangaradoti angka na ringkot di huria , alai aha dope na ringkot na ingkon ulahonon ni nasida ?
(trg)="55"> ( Ida ma kotak ” Ulaon na Rumingkot ” . )
(trg)="56"> Nang pe naung leleng gabe sintua , ingkon tongtong do serep marroha jala porlu ingotonna molo lam matua ndang boi be bahenonna sogot songon sisaonari .
(trg)="57"> ( Mika 6 : 8 ) Jala , porlu botoon nasida , molo ” tingki dohot parsorion ” so panagaman boi gabe mambahen sintua ndang boi be mangaradoti ulaon di huria .
(trg)="58"> ( Parjamita 9 : 11 , 12 ; Jakobus 4 : 13 , 14 ) Jadi molo dihaholongi jala disarihon sintua do sude ruas ni Jahowa , ingkon marsitutu do nasida asa mangajarajari angka donganta baoa na poso , sude naung pinarsiajaran ni nasida hian .
(trg)="59"> Aha do na masa na laho ro na mambahen pangajarajarion mansai ringkot ?
(trg)="60"> Arga do tutu angka sintua na rade mangajarajari angka donganta baoa ala on sude mangkorhon na denggan jala boi lam patoguhon huria .
(trg)="61"> Dung i muse pangajarajarion on mambahen godang donganta baoa boi mangurupi huria marsada ni roha jala asa sai marsihohot tu Debata .
(trg)="62"> Nasida tahaporluhon tarlumobi ala mangolu hita di ariari parpudi , nasida pe tongtong dihaporluhon tingki haporsuhon bolon haduan .
(trg)="63"> ( Hesekiel 38 : 10 - 12 ; Mika 5 : 5 , 6 ) Di bahen i angka sintua na hinaholongan , parhaseang hamu ma tingki laho mangajarajari angka donganta baoa sian saonari .
(trg)="64"> Asa adong tingki mangajarajari donganta baoa , aha do na porlu bahenon ni angka sintua ?
(trg)="65"> Huboto hami do , tontu godang do ulaonmu ala ingkon mangaradoti ulaon na ringkot di huria .
(trg)="66"> Alani i , pangke hamu ma deba tingki muna laho mangaradoti ulaon di huria huhut mangajarajari .
(trg)="67"> ( Parjamita 3 : 1 ) Denggan ma molo songon i diulahon hamu jala manghorhon na denggan do i tu huria tu joloan ni ari .
(trg)="68"> ( a ) Aha do na denggan taida sian pandapot ni angka sintua na mambahen pangajarajarion di angka inganan di luat na marasingasing ?
(trg)="69"> ( b ) Songon na didok di Poda 15 : 22 , boasa porlu mangulas angka pandapot ni sintua na asing ?
(trg)="70"> Ndang leleng dope , angka sintua na marhasil disungkun : Songon dia dibahen nasida boi denggan mangajarajari .
(trg)="71"> * Dos do sude alus na pinaboa ni nasida nang pe asingasing be situasina .
(trg)="72"> Aha do na boi taida sian on ?
(trg)="73"> On patuduhon molo pangajarion marhite Bibel marlapatan tu sude angka na diajarajari ” Di nasa Huria . ”
(trg)="74"> Parsiajaran on dohot parsiajaran na mangihut , mangulas poda ni angka sintua on ( Poda 15 : 22 ) Didok ma na mangajarajari i guru , na diajarajari i parsiajar .
(trg)="75"> Aha do na porlu siparadeon ni sahalak guru , jala boasa songon i ?
(trg)="76"> Parjolo , sahalak guru porlu mangida tingki na pas .
(trg)="77"> Boasa songon i ?
(trg)="78"> Doshon songon sahalak pangula , parjolo ingkon paradeonna tano inganan panuanan , dung i pe asa disuan boni .
(trg)="79"> Suang songon i do sahalak guru porlu paradeonna parjolo roha ni halak siajaranna , dung i pe asa diajarhon parbinotoan laho mangajarajari ulaon na baru .
(trg)="80"> Boha do bahenon ni sintua mangida tingki na pas laho mangajarajari ?
(trg)="81"> Boi do ihuthononna tiruan na binahen ni sahalak guru na malo i ma panurirang Samuel .
(trg)="82"> 13 - 15 . ( a ) Aha do didok Jahowa ulahonon ni si Samuel ?
(trg)="83"> ( b ) Songon dia do si Samuel paradehon roha ni si Saul tu sada ulaon ?
(trg)="84"> ( Ida gombar di mula ni parsiajaran . ) ( c ) Boasa na disurat di Bibel taringot si Samuel denggan tu angka sintua saonarion ?
(trg)="85"> Di sada tingki hirahira 3.000 taon naung salpu , dipaboa Jahowa tu panurirang naung matua i ma si Samuel : ” Marsogot songon on , suruhononku tu ho sada halak sian tano Benjamin , asa miahanmu ibana bahen partogi ni bangsongku Israel . ”
(trg)="86"> ( 1 Samuel 9 : 15 , 16 ) Diboto si Samuel ma ndang be ibana manguluhon bangso Israel , i do alana disuru Jahowa ibana mamiahi sada panggomgom .
(trg)="87"> Asa paradehon baoa i tu ulaon on , dilului si Samuel ma dalan dohot tingki laho patulushon sangkapna .
(trg)="88"> Marsogotna i diida si Samuel ma si Saul jala didok Jahowa tu si Samuel : ” I ma baoa i ” .
(trg)="89"> Laos satongkin i diulahon ibana ma songon naung sinangkapna hian .
(trg)="90"> Dilului ibana ma tingki na pas asa boi ibana manghatai tu si Saul .
(trg)="91"> Dijou si Samuel ma si Saul dohot naposona rap mangan jala dipahundul ma ibana di halang ulu , diparade ma jagal naung dipapulik tu jolo ni si Saul .
(trg)="92"> Didok si Samuel ma : ” Antong pangan ma !
(src)="96"> Samuel wanted to make good use of the pleasant atmosphere that the fine meal and the leisurely walk had created .
(trg)="93"> Ai nunga sinimpan hian di ho tu ari raja on . ”
(src)="97"> So he invited Saul to come up to his roof .
(trg)="94"> Dung sae mangan , ditogihon si Samuel ma si Saul tu jabuna .
(src)="98"> In the cool evening breeze , Samuel “ continued to speak with Saul on the housetop ” until they went to sleep .
(trg)="95"> Tingki di pardalanan tusi rap manghatahatai ma nasida na dua .
(src)="99"> The next day , Samuel anointed Saul , kissed him , and gave him more instructions .
(trg)="96"> Dung sahat nasida di jabu ni si Samuel , nangkok ma nasida tu loteng , jala diuduti ma ’ manghatai dohot si Saul di atas tarup ’ sahat tu na laho modom nasida .
(src)="100"> After that , he sent Saul away ​ — prepared for the events to come . ​ — 1 Sam .
(trg)="97"> Marsogot na i , dimiahi si Samuel ma si Saul , dihaol , jala dilehon godang tudutudu .
(src)="101"> 9 : 17 - 27 ; 10 : 1 .
(trg)="98"> Dung i , laho ma si Saul jala pos rohana tu ulaon naung dipasahat tu ibana . ​ — 1 Samuel 9 : 17 - 27 ; 10 : 1 .
(src)="102"> Anointing a man to be a leader of a nation is , of course , not the same as training a brother to be an elder or a ministerial servant in the congregation .
(trg)="100"> Aha na dibahen si Samuel di tingki i ndang dos songon na laho sibahenon ni sintua saonari on laho mangajarajari angka donganta baoa asa gabe sintua manang gabe parhobas .
(src)="103"> Even so , elders today can draw several valuable lessons from Samuel’s approach .
(trg)="101"> Alai adong parsiajaran tadapot sian na binahen ni si Samuel laho paradehon roha ni si Saul .
(src)="104"> Let us consider two of them .
(trg)="102"> Taida ma dua parsiajaran sian i .
23.41 Gereja Katolik Maria P.O.K.-Sidikalang No comments
PESTA SANTO THOMAS RASUL
Ef 2:19-22 ; Yoh 20:24-29
“Gabe ninna si Tomas ma mangalusi ibana: Tuhanku jala Debatangku!” (Yoh 20:28)
Jotjot molo adong dongan na maol porsea didok tu ibana, ‘Sahera si Thomas doho!” Sasintongna nabadia si Thomas Apostel na ta pestahon sadari on, ndang na roa pangalaho dohot rohana. Anggo roa pangalaho na tontu ndang sampe dipestahon Gareja i ibana, songon si Judas Iskariot. Molo tung pe jotjot songon na maol ibana porsea, ndang apala alani na roa pangalaho na, alai ibana sahalak jolma na kritis, adong prinsip di ibana, togu di pingkiran dohot pangalaho, alai marunduk jala marlambas ni roha manjalo na sintong jala bagas haporseaonna. Rupani on tarida mai sian hatana na mandok “Tuhanku jala Debatangku!” dung dijalo ibana haporseaon i, ditiop ibana togu jala na olo do ibana mate laho mangihuthon Jesus.
Hape di ngolu nuaeng on, tung mansai mura-mura jolma i meol-meol sian haporseaonna, olo do alani ndang dioloi sangkap ni rohana na so sintong jala maralo dohot angka aturan, pintor mandele jala pinda ugama, olo do alani arta dohot huaso, pintor pindah ugama. Muse godang do halak Kristen alai pangalahona ndang tarida na halak Kristen ibana, jala tong marjogal baut manang jogal rungkhung ndang porsea, hape nunga tangkas ndang sintong na binahenna, jala tung mansai maol mangakui dohot manjalo hata manang pambahenan na sintong ni binahen ni halak, sai tong manganggap dokna do na sintong. Dibahen i, di ari Pesta on, hita tiru ma ngolu ni si Thomas, kritis di ngolu, ndang mura-mura muba manang terpengaruh, tongu di haporseaon jala marlambas ni roha manjalo hata manang na denggan napinasahan ni dongan.
Serial Kearifan Batak (8): Gadombus – Batak Indonesia
2019-05-08 2020-10-06 Redaksi BatakIndonesia.com
JAKARTA, BatakIndonesia.com — Domu tu na mangalangka manang mulaulaon, bahat do umpasa manang pandohan ni halak Batak na paingothon hita asa manat jala sari. Adong do pandohan: “Nilangkahon tu jolo, tinailihon tu pudi!” Pandohan on marlapatan ganup hita mangalangka (mangulahon sada ulaon) jolo tatimbang aha panghorhonna, unang masa “nirimpu parhunihan hape pargadongan, nirimpu parsaulian hape hamagoan”. Di na manghatai adong do pandohan: “Jolo nidilat bibir asa nidok hata.” Lapatanna, jolo manat piningkiran jala sinagi angka hata sidohonon, asa unang paro bada, rimas, lea, manang jea hata naung haruar sian pamanganta i, ala molo dung tarsung haruar ndang tarunsat be i.
Di na mambalanjohon angka haporluan siganup ari pe dipaingot Ompunta Sijolojolo Tubui do hita asa manat jala sari di ari marsogot. Unang rebo-kamis, disi adong disi tukkis. Itus, songon nidok ni parpinse. Lobi sian i, unang umbolon hansinghansing sian tiangna! Molo masa na songon on tu parutangan manang panggadisan ma bagianna.
Tu na manganhon sipanganon, asa unang mokkus jala unang sai mengoloi hagiot ni hisap, adong do pandohan: ‘Unang Mangan di Balian ni Pamangan (Hurum). Pandohan on paingothon hita asa unang pola maradu marutang holan pasombu hisap ni pamangan.
“Tarbarita do halak Batak ‘pangallang’ jala ‘sigogo mangan’. “Tole ma, tanda do i. Sogot sarion sogot!”, ninna sahalak tu donganna, na marlapatan: pasuda hita! Sangga mangan marlompanhon tanggotanggo di sada lapo, rupani, dongan na asing mandok: “Tumagon do mate mangallang sian mate so mangan! Tole, jalo tambu i!” Dung sidung na mangan i, huhut dipahurehure butuhana na lambiahon i, didok ma: “Tombus bah, gabe so binereng be inang bao na mamolus alani butongna.” Adong muse do pandohan, songon on: “Molo Male, Lombang Dia ma Timbungon? Alai Molo dung Butong, Raja ni Bius Dia ma Iba Nuaeng?” Angka pandohan i pataridahon tung sipangallang do halak Batak.
Domu tu na hurang manat di sidabudabuan manang na hurang sari di ari marsogot adong do hata di hata Batak na mansai ampit, ima gadombus. Gadombus marlapatan boros, ndang malo marhalihali. Ndang jadi teba! gariada tahe, itus (steady state: dos na bongot dohot na haruar) pe ndang sanga. Ujungna lam marhesut.
Alani hata gadombus on, gabe huingot parmanganonhu dohot sada halak na mora jong di sada lapo parmanganan di Medan. Ujui, nasi goreng ma na dipangan hami. Hubereng tung mansai jamot ibana na manonduk indahan i tu pamanganna. Tung so adong pitik nanggo sabutir indahan i. Ias piringna i ndang adong na tading indahan i. Di na lao manganhon butir na parpudi, didok ibana songon on: “Mangihuthon na pistar, molo disamehon, sabutir eme mamparbuehon hirahira 60 butir eme/boras. Alani, molo bolong sabutir indahan on tudos ma i na mambolonghon 60 butir indahan. Asing dope lelengni i paimaon. Sahatophatopna ma 3 bulan!”
Laos huingot muse ma sangga rap mangan ahu dohot ompungku na ujui. Molo pitik indahan i tu atas rere hundulan parmanganan i, ingkon jomputon do i jala panganon. “Asa diboto ho itonan, jolo marrenteng lanok di atas tanggurung asa dapot indahan on!”, ninna pasingothon. Parsiajaran na mansai arga ma i asa unang gadombuson.
Nuaeng on, torop do jolma, nang halak Batak, na sumalin gadombusna. Olo do 3 halak do nasida sajabu alai opat karetana (sepeda motorna). Na sahalak agia so 3 manang opat talipon-golomna, maradu so diboto na dia na ‘markiring’ molo adong manalipon ibana. Hape, olo do agia tung sada i ndang na parohon pandaraman, sude pasudahon. Tudos do on tu na mangan di balian ni pamangan manang di balian ni hurum.
Alani, tapasomalsomal ma na hemat, alai unang holit!
This Month : 20791
Total Users : 329626
Total views : 1127405
ibadah partangiangan penutup tahun 2019 - Kramat Jati ibadah dan jadwal minggu hkbp kramatjati
Diposkan pada November 21, 2019 November 21, 2019 oleh MMedia
HKBP Kramat Jati Ibadah Partangiangan Penutup 2019
PARTANGIANGAN PANUTUP DI TAUN 2019
#parningotan_diangka_naung_monding, #hkbp_kramatjati, #partangiangan, #closing_parta
“Debata Na Sangap Manguhumi Saluhut Bangso”
Closing Parta Taun 2019
Buku Ende Huria No. 834
Di na hundul au manatap dompak langit i
Di na ro sibalik hunik i
Digombarhon i do ujung ni ngolunta i
Ndang be mabiar au disi
Marolopolop rohangki di Surgo di na sonang i
Soada na hurang sabam sonang rohangki
Molo dung sahat au tusi
Buku Ende Huria No. 354
SAI TONG MAIMAIMA DO
1. Sai tong maimaima do Rohanta i di Jesus
2. Marlasniroha ma disi Sudena naung tinobus
Buku Ende Huria No. 135
1. Marpungu do di joloMon Marsada roha hami on O Jesus Tuhannami
2. Na metmet di mulana i Sai dipararat Ho do i, I ma harajaonMu
Epistel : Habakuk 3 : 1 – 6
Ai Debatana Papos rohana
Mambaen langkana tongtong tiur
Ro di donganna na monang i,
Matius 13 : 47 – 50
sai pajumpang do hita
disi sogot di surgoi,
denggan basaNa sai hot do I
Sai pajumpang do hita disi
Next…. Minggu 24 Nov 2019 Acara Parningotan diangka naung monding.
2. Na metmet di mulana i
Sai dipararat Ho do i,
I ma harajaonMu
Lam ganda di bilangan ni
Na paboahon hataMi
Baen sangap di goarMu
Asa olo paluaon.
3. Ho do nampuna hami on
Ro di sandok portibi on
Ho ingkon sombaonna
Nang lan dope na modom i
Hinorhon ni jeana i
Ho do tangihononna
Ingkon monang Ho,
o Tuhan maralohon haholomon
Ho do Raja sioloan.
I Korintus 4 : 5
4:5 Dibahen i, unang hamu manguhumi di na so tingkina tagan so ro Tuhan i; patiuronna do na buni di na holom, jala papataronna do tahitahi ni roha. Disi ma dapotan pujipujian ganup sian Debata
Buku Ende Huria No. 686
Ramun do au
Buku Ende Huria No. 495 Logu.36 :
O Jesus sipangolu au.
4. Tarsurat dibukuNa
I goarhu dimulana i,
Ai na ringkot do roha nii,
naeng dohot au tu surgo i
5. Urupi au, o Tuhanki,
Sai lam pita baen tondingki,
Buku Ende Huria No. 504 Logu.344 :
Ditogu Tuhan Jesus au.
2. Holom pe angka dalan i,
dilinggom hamatean i,
Tiur pe angka ari i,
tung guru do di Tuhanki,
Ditogu togu Jesus au,
tanganna sai maniop au,
Tongtong ma siseanna au,
paima boi tu surgo lao.
3. Gomos ditiop tanganki,
sotung na silap langkangki.
Di nasa parsorionki,
Buku Ende Huria No. 520 Logu.357 :
Partangisan do hape.
1. Partangisan do hape
anggo hasiangan on;
Holso, arsak, sahit pe,
Sai manosak do tongtong
Ingkon songgop hamatean
tu sudena jolma i;
Ai sude do na manean
Uhum ala dosa i.
3. Unang marsak hita be
naung mananda Jesus i;
Ai inganan na rade
dapot ho di surgo i.
Tatadingkon pe luhutna.
Na diatas tano on;
Dapotonta di lambungNa
Hasonangan na tongtong.
Buku Ende Huria No. 525 Logu.361 :
Na laho ma au.
1. Na laho ma au tu na sonang diginjang.
O, ho donganki, na gok dosa, gok arsak
#Sai ro dohot ho, dohot ho, dohot ho,
instrument… BE 335 : 2 BL.50
Buku Ende Huria No. No. 347
1. Sai masipaidaan
Do na porsea i
Dung sahat be langkana
3. Sai masipaidaan ma
hita on muse di lambung ni
Tuhanta, Dung monang hita be,
Dung monang hita be,
Dung monang hita be
Buku Ende Huria No. 522 Logu.359 :
Surgo i sambulonta do i.
1. Surgo i sambulonta do i,
ndang adong be siaeon disi,
Na mamuji tongtong na disi,
pinaluani Tuhanta I.
tu inganan na sai denggan i.
gok ma las ni rohangku disi.
Surgo i, surgo i……
paima sahat tusi nang au on.
asa rap dohot Ho au disi.
Na tu au pinalumehonmi:
Nang nasida sai togu tusi,
Buku Ende Huria No. 471 Logu.318 :
Hupilit Jesus donganki
1. Hupilit Jesus donganki lao mangoloi Ibana.
Nang muruk pe torop disi labangku do Ibana.
Di Ho ngolungku ro di ajalhu Jesus di Ho au,
2. Arga ditobus tondingki, na mate do Ibana,
3. Rohangku baen ingananMi,
patiur ma langkangku,
Huhatindangkon ma disi:
Ho Jesus palitongku,
4. Mangkophop goarMi dison,
sai I las ni rohangku.
Dung sahat au di sorgo I,
sai tongtong do dohononku:
Jesus ngolungku, hatuaonku,
Jesus di Ho au nasa diringku.
sangap di Ho, Jesusku,
Buku Ende Huria No. 193
4. Antong Ho ma nampuna ahu
Saleleng au di tano on
Denggan ma au marpangalaho
Pasangap goarMi tongtong
Sai tiruonku ma pambaenMu
Mangkaholongi dongan i
Seahononku ma diringku
Maniru Ho, o Tuhanki.
KategoriPartangiangan Wijk TagParningotan_diangka_naung_monding
Pos SebelumnyaSebelumnya Penutupan Kren tahun 2019 HKBP Kramat Jati
Pos SelanjutnyaSelanjutnya Minggu Ujung Taon Parningotan di angka naung monding
Dongan di ulaon adat 13 | ULTOP ULTOP
Dongan di ulaon adat 13
PASAHAT ULOS DI NAMONDING
SAPUT DOHOT TUJUNG
Namasa di Toba Holbung (Laguboti) dohot nahumaliangna, molo monding dakdanak manang dolidoli/anak boru (naso hot ripe dope) langsung do natorasna mambahen ulos saputna. Alana molo so hot ripe dope holan natorasna do nirahutan ni adat tu na monding i. Ndang adong acara khusus di na pasahathon saput tu sisongon on. On ma sada perbedaan ni halak batak molo so hot ripe dope dibagasan adat. Molo naung hot ripe marujung ngolu, pasahaton ma ulos saput dohot tujung tu na manghabaluhon.
Napasahathon ulos saput dohot tujung, hulahula do. Parjolo ma dipasahat ulos saput tu namonding dung i mangihut tu napasahathon ulos tujung tu namanghabaluhon. Ai tangkas do, jolo adong do namonding asa adong namabalu.
Di tingki na mamungka parsaripeon, hulahula (natoras ni boru muli) do na parjolo sahali pasahathon ulos naginoaran ULOS HELA. Songon i do molo adong namabalu di parsaripeon i, hulahula do na pasahathon ulos saput tu hela manang boruna dohot tujung tu na manghabaluhon.
- Di Toba Holbung (Laguboti), napasahat ulos saput dohot tujung ima hulahula
- Di luat naasing, napasahat ulos saput ima tulang, napasahat ulos tujung ima hulahula.
- Alai sian pengamatan ni panurat, ndang tu sude bere dipasahat tulang bajubajuna di tingki parsorang ni bere i, jadi ndang tepat alasan i asa gabe tulang na pasahathon ulos saput. Jadi lebih tepat do na niulahon ni Toba Holbung. Alai hata ni natuatua mandok:
ASING DUHUTNA OLO DO ASING SIHAPORNA
ASING LUATNA OLO DO ASING ADATNA
PASAHAT TUJUNG SAMPETUA
Ulos tujung sampetua dipasahat ma i tu namabalu molo nunga balgabalga pahompuna jala nunga hot ripe sude ianahonna, jadi dang ulos tujung be goarna. Di tingki napasahathon ulos tujung sampetua on, holan satongkin nama ditujunghon ulos i, jala laos di tingki i dipeakhon ma di abara ni namabalu i.
PASAHAT ULOS HOLONG
Tingki soadong dope formalin, dung ± 2(dua) ari pintor ditutup do batang ni namate i. Di lem do batang i asa unang muap tu ruar. Najolo gadong do dilompa laho mambahen lem asa manutup angka ruangaruang naadong di batang i. Dung masak gadong i, diduda ma didalhophon ma gadong naniduda i tu angka ruangruang na i jadi dang muap be.
Dung sidung acara manutup batang di jabu, dipatuat ma tu alaman (ianggo na manutup batang dongantubu dohot boruna do). Ditingki acara di alaman, molo adong sian horong ni tulang (tulang, tulang rorobot, bona tulang, bona niari) na naeng pasahat ulos holong dope, tu ginjang ni batang i nama dipeakhon huhut didok hatana pasahathon.
Ise pinompar ni namonding na mambuat ulos sian ginjang ni batang i, ibana ma napasahat pisopiso tu silehon ulos i.
Ditingki saonarion nunga adong be formalin jadi boi do bertahan bangke i manang pigapiga ari so pola muap nang pe bungka batang. Jala tulang (tulang, tulang rorobot, bona tulang, bona niari) na naeng pasahat ulos holong, tu namangolu nama dipasahat (pinompar ni mamonding i) ndang be tu namate, ima ulos holong.
Boi do ulos holong on dipasahat di tingki:
- Acara di jabu
Dung sidung pasahat saput dohot tujung, pintor mangihut ma tulang (tulang, tulang rorobot, bona tulang, bona niari) molo naeng pasahat ulos holongnasida.
- Acara di alaman
Dung dapot tingki ni hulahula dohot angka tulang mandok hata, dison ma kesempatan dinasida pasahat ulos holong.
- Ditingki pasahat hata togartogar
Adong do na pasahathon ulos holong di tingki na pasahat hata togartogar, parjolo ma napasahathon ulos holong baru diuduti hata togartogar. Molo napasahathon ulos holong dumenggan ma di tingki acara di jabu.
Songonon ma pangulahonna:
i. Parjolo mambungka tujung
Nuaeng hubungka tujung on anggiat ma bungka panggabean parhorasan tu ho boru/ito/lae tumpahon ni Amanta Debata
Husuapi ma ho boru/ito/lae, ias ma ilu sian simalolongmu. Angka silas ni roha ma dipasahat Tuhanta di ho boru/ito/lae dohot di hita saluhutna tu joloan ni ari on (huhut disuapi tolu hali)
iii. Mangalehon mangan
Pangan ma indahan dohot dengke on asa margogo ho mangula ulaonmu asa boi parmudumuduonmu anakhonmi (huhut disulangkon 3 hali)
Inum ma mual sitiotio on asa anggiat ma tio angka pansamotan tumpahan ni Amanta Debata di borungku/ibotongku/laengku nang di hita saluhutna (huhut dipainumhon tolu hali)
v. Pasahat parbue gabe
Pir ma tondim pir sahalam mangiringiring sude pomparanmi donganmu sarimatua (huhut di jomput jala dibahen disimajujung ni namabalu). Dung sidung didok hatana, disaburhon ma parbue i tolu hali tu ginjang ni nahundul disi huhut didok, Horas…Horas…Horas.
Ditingki namamungka tujung, tongtong do hulahula pasahat dengke tu pamoruonna.
Molo namabalu i ndang dope marpahompu, pamoruon paradehon juhut rambingan patuduhon na dangol situtu do namasa i. Molo tung pe namarhosa diseat tong do disangsang i sude sopola adong namargoarna. Di ulaon matipul ulu/matompas tataring ndang masa marbagi jambar.
Molo nunga marpahompu namabalu i (nunga adong silas ni roha), pamoruon paradehon juhut dohot namargoarna, tudutudu nisipanganon on jotjot do dipeakhon di tongatonga ni adopan sian pangidoan ni hulahula asa sude nampunasa.
Dung sidung i sude diulahon, marsipanganon ma, namamilang tangiang mangan pamoruon do.
Andorang so dipungka dope mandok hata, jolo dibagi ma parjambaran (tudutudu ni sipanganon) jala marpanungkun do tu hulahula boha parturena. Hulahula mangalusi, “Bagihamu ma songon dia namasa di hutamuna on”. Dibagi pamoruon ma jala dipasahat hombar tu angka ingananna. Dung singkop sude parpeak ni jambar diuduti ma tu namandok hata togartogar sian horong hulahula.
Molo dung marpahompu namabalu, pasahaton do pisopiso tu hulahula dohot horong tulang, tu namangudurhon (naginonghon) pe lehonon do pasi tuak na tonggi andorang so mangampu dope.
Di tingki mamungka tujung dang dohot namabalu mangampu. Dung sidung diampu hasuhuton, dipasahat ma muse tu hulahula asa ditutup dohot ende/tangiang.
Dung i, marhehean na uli ma. Dung hirahira 3-7 ari ro do muse hulahula, dongan tubu, boru, bere dohot dongan sahuta manogarnogari. Di ulaon manogari on namabalu nunga dohot mangampu hata. Tong do di ulaon manogarnogari pe hulahula ma na manutup dohot tangiang.
Diuduti muse tu: 5. MANGUNGHAP/MAMUNGKA HOMBUNG
DITINGKI ULAON ADAT
HATA MARALUS DOHOT HATA SIDOHONON
1. ACARA SEBELUM dan SESUDAH ANAK LAHIR
1. ULOS TONDI.
(Dung ro sude angka na nipio (diundang) laho mangadopi ulaon laho pasahat ulos tondi manang ulos mula gabe, diatur parhata ni Paranak ma parhudul nasida. Hasuhuton Paranak hundul ma jadi jabu bona, uduran ni hula hula hundul di uluan ni jabu Hasuhutan masidompak-dompahan dohot uduran ni hula hula.)
1.1. Hata huhuasi sian Suhut Paidua ni Paranak
Mauliate ma parjolo tapasahat tu Tuhanta, ala marhite asi ni
roha Na marhahipason hamu dohot uduranmuna ro madapothon hami.
Hami pe hipas do didapot hamu. Mansai las situtu roha
rohanami, Rajanami di hahororomuna on.Tung sude do hami na
mardongan tubu, boru dohot dongan sahutanami marlas ni roha
manjalo hahororomuna, Rajanami.
Parjoloma hami marsomba dohot jari jari sampulu, pasampulu
sada simajujung ma hami diangka na marhurang lobi. Nuaeng
mamatampak borumuna. Tarsongon dia ma hinarohon ni raja i?
Songon i ma jolo hatanami.
1.2. Sintuhu ni haroro ni hula hula (Parboru).
Horas ma jala gabe Raja ni Boru! Hami pe antong mandok mau
Liate do tu Tuhanta, marhite pangiring-iringin-Na marhahi
pason do hamu hudapot hami, suang songon i marhahipason
do Borunami dohot Helanami.
Sai asi ma roha ni Tuhanta, sai dilehon di hita saluhutna
hahipason ni daging dohot tondi tu joloan ni ari on, boi
hita marsitomuan di bagasan las ni roha.
Taringot ni sungkun-sungkunmuna i, Raja ni Boru, i ma
taringot ni sintuhu ni haroronami, silas ni roha do Raja
ni Boru. Saminggu na salpu, ro do boa-boa silas ni roha sian
suruan niHelanami tu hami,naung ditongos Tuhanta di nasida ,
na taparsinta, i ma naung manggora pamuro di borunami.
Hombar tusi ma haroronami Raja ni Boru, naeng pasahaton ulos
tondi, manang ulos mula gabe ma hami tu Borunami dohot Hela
Mauliate ma jala malambok pusu ma hupasahat hami tu hamu Hula hulanami. Mansai balga jala las situtu rohanami, ai naeng pasahat ulos tondi, manang ulos mula gabe do hape hamu Rajanami tu parumaen dohot anaknami. Pasahat hamu ma sipasahatonmuna tu Borumuna dohot Helamuna. Botima Raja ni Hula hula.
(Parboru jonjong mandapothon boru dohot hele ne hudul di lage manang kursi laho pasahathon upa-upa, ulos tondi dohot boras sipir ni tondi)
1.3. Hata Sidohonon ni Simatua- Boru Tingki Mangupa.
Di ho Inang, borungku dohot di hamu Amang Hela. Di son hupasahat hami upa-upa di hamu. Asa ro ma angka na tio dihamuna dua tu joloan ni ari on, jala tiur ma haroan na tapaima-ima. On ma Inang, boru hasian sipanganon sinoloman ni roham, na di pangido ho sian hami. (Somalna manuk na pinanggang, dengke ne niura, babi panggang,padar,manang lomang/itak gurgur) Tung songon i pe nuaeng dengke na
Hupasahat hami on, las ma rohamunamanganhon ( Dung i disulanghon inanta ma indahan rap dohot dengke tolu hali tu boruna i, dung i dipaimunahon ma muse aek sitio-tio, laos didok ma. Alai nuaeng on ndang apala sai sulangi be dohot tangan manang sedok, cukup ma holan dipasahat dipiring i).
Asi ma rohani Tuhanta, sai tiur-tiur haroan na tapaima-iama. Horas ma na nipaima, horas ma hita na paimahon. Botima.
1.4. Hata Sidohonon ni Simatua –Doli tingki pasahat Ulos Tondi.
Nunga di pasahat Inanta nangkin tu ho inang dohot hamu Hela upa-upamuna, i ma indahan na las dohot dengke sitio-tio.
Di ho inang, boruku dohot hamu hela (Laos diuloshon ma ulos i sian siamun tu habirang ni na niulosan i, jala di urupi inata ma patipakhon asa unang hona tu simajujung nasida. Jala didok ma hatana) :
On ma ulos tondi ni ho inang, boru hasian dohot dihamu Amang Hela. Ulos naung nirasian do on,asa anggiat sarasi badan dohot tondimuna, asa marrongkap gabe marrongkap mamaora ma hamu mamangke ulos on. Ulos mula gabe ma di hamu ulos on, asa tangkas haroan marharoanan siampu-ampuonmuna jala situak-tuakonmuna tu joloan ni ari on. Ulos tondi parmulaanmuna gabe ma on, mangulosi anak dohot boru ma on di hamu.
Sai tibu ma sorang haroan na tapaima-ima di ari na uli dia ari na denggan, so hariboriboan, asa marurat hamu tu toru, jala marbulung tu ginjang, mangerbang mangalaung tu lambung.
Songon hata ni umpasa :
Togu urat ni ri, togu do nang urat ni singkoru,
Ulos tondi na hupasahat i, sai saur ma I di hamu, mang
Ulosi anak dohot boru.
Tubu ma lata di toru ni Tarabunga,
Sai tubu ma di hamu anak na marsangap dohot boru siboan
Sahat ma hamu leleng mangolu, sahat tu parhorasan pang gabean.
(Dung i dibuat amanta i ma muse boras sipir ni tondi sian pinggan naung diparade hian, laos didok ma) :
Pir do pongki, bahul-bahul pansalangon,
Sai pir ma tondi, sai ro angka parsaulian
Pir ma tondi madingin, horas tondi matogu. (Parjolo ma dibahen amanta i tu simanjujungna ni helana, jala didok ma muse): Pir ma tondim boru hasian. Dao ma sahit sian badan dohot sahit ni pingkiran sian ho, asa tulus na taparsinta i jaloonmuna. Horas ma na ro, horas ma hita na paimahon. (Laos songon i ma muse dibahen tu helana). On ma boras pir liat-liat tu hamu Parboruannami. (Dung i dihorashon tolu hali tu ginjang jala didok ma) Horas, horas, horas ma hita saluhutna! ( Disalam Parboru ma boruna, dohot helana,)
(Laos di pasahat ma muse dengke sitio-tio tu jolo ni suhut Paranak, boru dohot hela, jala didok ma) : Di hamu Lae,ito,Hela dohot borunami nang di hamu sude Parborunami. Di son rodo hami pasahathon dengke sitio-tio,asa sai tio ma parsaulian parhorasan di hita, tarlumobi di borunami na paima-iam haroan. Dengke simudur-udur, asa sai marudur-udur ma hamu tu dolok tu toruan, sai sahat saoloan. Dengke saur do on, asa sai saur ma hita leleng mangolu jala horas-horas. Dengke sahat ma on, asa sahat ma na uli na denggan, sai dipasahat Tuhanta ma pasu-pasu-Na tu hita. Tung songon on pe dengke on, las ma rohamuna manjalo. Botima. ( Masi jalangan, dung i hula hula/ simatua mulak tu hundulanna hian)
On pe di hamu Raja ni Parboruannami! Nunga hupasahat hami be pangupaon dohot ulos tondi tu boru dohot helanami, mangihut pangupaon dohot ulos tondi tu boru dohot helanami, mangihut dengke sitio-tio dohot siudur-udur tu hamu Parboruannami . Saounari hupasahat hami ma partingkian tu hamu, asa uduti hamu.
Gabe ma jala horas Raja ni hula hulanami! Nunga tung tangkas dipatuduhon hamu holong marboru i tu parumaennami. Asi ma roha ni Tuhanta , dipasaut ma sude angka tangiangmuna i.
Rajanami, Raja ni Hula hula. Andorang so arsipanganon hita, jolo hupasahat hami ma nian juhut na tabo, na marsaudara laho pasangahon hamu Rajanami. Botima.
Na dengan angkup ni na uli Raja ni Boru. Nunga rade hami,
1.5. Hata Sidohonon ni Simatua ni Parumaen ditingki pasahat
tudu-tudu ni sipanganon.
(Paranak, anak dohot parumaen borhat mandapothon tu hula hula, laho pasahathon na margoar ni sipanganon, jala did ok ma hatana) Di hamu na huparsangapi hami, Hula hulanami. Tung so tarhasuhatan hami do songon dib alga ni holong na pinasahatmuna tu hami, lumobi ma tu parumaen dohot anaknami, manang boru dohot helamuna. Di son Raja ni Hula hula, hupasahat hami do tu hamu tudu tudu ni sipanganon, songon sombanami maradopon hamu. Asa sai tudu tudu ni na uli na denggan ma on di ianakhonta, nang di hita sahulutna. Songon i pe nuaeng sipanganon na hupasahat hami on, las ma rohamuna manjalo. Botima.
(Paranak, hela, parumaen manjalang Hula hula, jala mulak muse tu hundulanna hian)
Di hamu Amanta Raja dohot hamu Inang Soripada, parmanganonta system paresmanan do, masiantan di ibana be.
Di hamu Raja ni Hula hulanami. Ala laho marsipanganon ma hita, ise ma sian hita sibahen tangiang laho mangan.
Mauliate ma Raja ni Boru! Ninna rohanami, ala hamu do na parade sipanganon, sian hamu ma na mambahen tangiang laho mangan.
Na denggan angkup ni na uli Rajanami. On pe Amanta Ama ni…
ma mambahen tangiangta laho marsipanganon hita. Botima.
( Sibahen tangiang, laos manghatahon hata ni sipanganon)
Sititik marsigompa, golang pangarahutna,
Songon dia pe sipanganon natupa, godang ma pinasuna.
Marjomuk ma hita!
(Di tingki na marsipanganon, boru ni Paranak paradehon pisau, sangkalan dohot piring kosong. Boru ni Parboru manjalo paralatan i, jala diseati ma aliang-aliang, ate-ate dohot butuha raja, dung i dibagihon tu hula hula dohot dongan sahuta nang dohot angka raja na ginokhon)
Perhata ni Parboru
(Dung sae marsipanganon parhata ni parboru manungkun partording ni tudu tudu ni sipanganonon) :
Di hamu Raja ni Parboruonnami! Andorang so tampungka manghatai, nangkin nunga dipasahat hamu tudu tudu ni sipanganon on tu hami. Na manungkun ma hami tu hamu tarsongon dia ma partording ni on, Raja ni Boru. Songon i ma jolo sungkun-sungkunnami tu hamu. Botima.
Olo ma tutu Raja ni Hula hula! Nunga tutu hupasahat hami tudu tudu ni sipanganon i tu hamu. Ninna rohanami, surung –surungmuna do I, Rajanami! Botima.
Molo songon i do pandokmuna, surung-surungnami tu hamu Raja ni Boru!. On pe di hamu borunami, asa pasipan hamu ma jolo tu ingananna, huhut pature hamu, asa lehon hamu anon tu unduranta na patut manjalo. Di hamu Raja ni Borunami! Songon dia ma muse udut niang hataionta Raja ni Boru. Hupasahat hami ma tu hamu asa hamu ma na mangatur panghataionta. Botima.
1.6. Hata sidohonon tingki pasahat pasituak na tonggi tu
Gabe ma jala horas Raja no hula hula! Nunga tutu mardalan ulaonta dohot denggan. Eleknami nian tu Raja i, andorang so dipasahat hamu hata sigabe, hata pasu-pasu rade ma hamu, asa ro hami pasahathon sipalas roha(batu ni sulang) dohot pasituak na tonggi, asa sai ro angka na tonggi di hita saluhutna. Botima.
Na dengan angkup ni na uli Amangboru! Pasahat hamu ma, nunga rade hami.
On pe borhat ma anaknami dohot parumaennami pasahathon sipalasroha ni hula hulata dohot pasahathon pasituak na tonggi ( Anak dohot parumaen pasahathon amplop parjolo, i ma sipalas roha ( batu ni sulang ) tu natoras ni si parumaen. Dungi pe asa dilehon pasituak na tonggi tu sude rombongan Parboru).
On pe Rajanami, na mangido dope hami tu hamu, asa lehon hamu hata sigabe gabe dohot hata pasu-pasu tu hami saluhutna Parborumuna, tarlumobi tu anak dohot parumaennami.
1.7. Hata sigabe gabe / pasu-pasu sian Hula hula.
Gabe ma jala horas Raja ni Boru! Pashatonnami do atong hata sigabe gabe, hata pasu-pasu dohot angka hata na uli tu hamu, Raja ni Boru!
( Didopakhon, dohot borunami, ninna roha nian, na pasahathon hata sigabe gabe, hata pasu-pasu dohot angka hata na uli hata na denggan, sude ma hita. Alai tung sad ape na mandok hata, naung sahat ma hita disi. Jadi tarsongon on ma nian. Songon hata ni umpasa na mandok :
Sada silompa gadong, dua silompa ubi,
Tung salak pen a mandok hata, sude ma mandok na uli.
( Rombongan Parboru mandok), “ Na denggan ni na uli”
1.7.1. Hata sigabe gabe sian boru.
Muliate godang ma tapasahat tu Tuhanta, ai ala asi dohot holong ni roha-Na Boi hita pajupang di bagasta na marampang na marjual on di bagasan hahipason dohot las ni roha. Jala tarlumobi ma muse, mandok mauliate ma hita tu Tuhanta, dibasa-basahon do di hita haroan sipaimaon di maennami. Onpe do anakniba, malo ho manjaga huhut manganju roha ni maen i. Ai molo di tingki sisongon on, tarsi adong do parubahan ni roha. Jagas,unang mangangkat angka na borat ibana. Denggan urus panganona, asa sehat na dibagas botian, sehat nang maen on. Di hope maen, pos ma roham di haroan na tapaima on, adong do hami, tarlumobi Hula hulatana sai totong na mangalehon semangat dohot na manangianghon ho. Sai martamiang ho tu Tuhanta,asa Ibana mangurupi ho, asa hipas sorang haroan na tapaima, horas hita na nidapotna. Songon hata ni umpasa ma dohonon:
Sanjongkal urat ni ri, tolu jokal urat ni singkoru,
Ulos mula gabe na ni pinasahat ni hula hulata i tu
Saur ma i mangulosi anak dohot boru
Botima. Hatanami i hata sitambaan.
1.7.2. Hata sigabe gabe sian dongan tubu
Totong ma hita mandok mauleate tu Tuhanta i. ai ndang tar hasuhatan asi dohot holong ni roha-Na di hita. Di papungu do hita di ari na uli, ari na denggan on mar las ni roha manjalo sibasa-basa-Na, I ma haroan na tapaima-ima diborunta. On pe Boru hasian, las ma roham majalo sibasa-basa ns sian Tuhanta i. Songon di tangiang pasu-pasunami di tingki tarpasu-pasu hamu, asa tibu hamu di liliti andorana, nunga dapot i nuaneng, las maroham, las ma rohanta. Songon hata ni umpasa ma dohonon :
Tubu ma lata di toru ni bung-bung,
Tubu ma di hamu anak na marsangap,
Dohot boru na martua donganmuna saurmatua.
Ala ni i sotung uang do marsak roham, manang mabiar din a managam haroan on ho Inang. Pos roham Inang,boru hasian, antaadong do hami masi manangianghon ho tu Tuhanta i, asa Ibana na mangurupi ho, dohot na mampargogoi ho di haroan na tapaima-ima i. Sorang Ibana so haribo-riboan. Horas na ro, horas na ni dapot. Di hamu pe Amang Hela, tongtong ma lehon hamu dorongan semangat tu Borunami on,asa pos rohana. Jala sabar hamu manganju Borunami, jala nengan urus hamu sipanganonna, asa sehat haroan na tapaima. Botima Hatangki hata sitambahaan.
1.7.3. Hata sigabe gabe dohot pasu-pasu sian simatua ni anak
Tapuji ma Tuhanta, na mangalehon ari na uli, ari na denggan on, boi hita pajupang di bagasan hahipason dohot las ni roha. Lumobi muse, marlas ni roha hita, ala dilehon Tuhanta do sibasa-basa-Na, i ma haroan na tapaima-ima di borunta. Di silas ni rohanta i, Inang boru hasian, nunga hupasahat hami nangkin upa-upam di na managam haroan ho, i ma marhite indahan n alas dohot dengke sitio-tio nang dohot sipanganon sinoloman ni roham boru hasian, asa tio ma parhorasan, parsulian di ho boru hasian dohot dihelanami pasu-pasuon ni Tuhanta. Nunga hupasahat hami ulos tondi manang ulos mula gabe, sai mangulosi daging dohot tondimuna ma i, suang songon i nang haroan na tapaima-ima pasu-pasuon ni Tuhanta. Laos nunga hupasahat hami tu hamu sude Parboruonnami dengke simudur-udur, asa sai marudur-udur hamu antong tu dolok tu toruan, jala sai masipaolo-oloan di bagas holong na sian Tuhanta i.
Pege sangkarimpang, ansimun sada holbung
Mangangkat rap tu ginjang,tu toru rap manimbung.
Dengke saur, dengke sahat, asa sahat ma na uli, sahat na denggan jala saur ma hita leleng mangolu sahat tu na saurmatua jala horas-horas. Songon hata ni natua-tua ma dohonon :
Andor handungka ma togu togu ni lombu
Pengpeng saur matua ma hamu patogu-togu pahompu.
On pe Inang, boru hasian, pos ma roham, adong do hami hula hulam, dongan tubum, borum dohot angka dongan sahutam na laho mangaleho semangat dohot tangiang tu Tuhanta mangurupi ho, Inang hasian. Sai na urupan-Na do ho di gogo dohot haipason. Horas haroan na laho sorang, horas hita na paimahon. Songon i ma hatanami tu hamu Raja ni Parboruon
Sahat –sahat ni solu, sahat ma tu bontean,
Sai leleng mahita mangolu sahat tu parhorasan Pangabean
On pe di hamu Raja ni Borunami! Nunga be sude hami marliat-liat pasahat hata sigabe gabe dohot hata pasu-pasu na uli. Hupasahat hami ma tu hamu, asa ampuhamu Botima.
1.8. Hata pangampuon sian Paranak
Gabe ma jala horas Rajanami! Ampuonnami ma tutu hata sigabe gabe, hata pasu-pasu, i ma hata na uli hata na denggan na pinasahatmuna tu hami.
(Didompakhon tu horong ni Paranak). Di hita rombongan Paranak, na mangampu do hita di hita hata sigabe gabe dohot hata pasu-pasu na ni pasahat ni Raja ni Hula hulanta. Jadi ninna roha nian, parjolo ma hamu Boru, dung i donagn sahuta, laos diuduti na mardongan tubu, baru pe suhut Paranak, anak dohot parumaen. Sahalak ma songon utusan sian ganup horong, songon hata ni umpasa :
Sada si lompa gadong, dua si lompa ubi
Sahalak pe na mandok hata, sude ma hita dapotan uli
On pe hupasahat hami ma parjolo tu Borunami.
1.8.1. Hata pangampuan sian Boru.
Mauleate ma tapasahat tu Tuhanta, ala marhite asi dohot holong ni rohana boi pajumpang hita di bagasan hahipason dohot lasniroha. Mauliate do dohononnami nang tu hamu raja ni hula hula ni hula hulanami, disiala haroromuna na pasahathon ulos tondi manang ulos mula gabe, nang dohot upa-upa marhite indahan nalas dohot dengke sitio tio tu Nantulang na poso dohot Paramaannami. Sude hata sigabe gabe dohot hata pasu-pasu na pinasahat muna tu hami, tarlumobi tu Natulang na poso dohot Paramaannami, sai manjangkon ma pardagingon dohot partondion,tuak ma di abara, ,ampe di parsalimbubuan nasida pasu pasuon ni Tuhanta.
Ndang tarbalos hami uli basa na pinasahatmuna i tu hami, sai sian Tuhanta ma jalo hamu balosna marlipat ganda. Songon i ma jolo pangampuon sian hami Boru.Botima
1.8.2. Hata pangampuon sian Dongan Sahuta
Sai totong do mandok mauleate hita tu Tuhanta Parasi roha bolon i, ai di dongani do hia di ulaonta silas ni roha dijabu na marampang na marjual on. Mauliate do dohononnami tuhamu hasuhutonnami, na manggokhon huhut manjou hami dongan sahutamuna asa dohot hami mangadopi haroro ni Hula hulata na pasahat ulos tondi dohot upa upa ni Inanta ni paima haroroan dohot Amanta i. Las ni roha ni hasuhuton, laos tong dohot hami dongan sahutamuna marlas ni roha. Songon hata ni umpasa :
Poltak bulan tula, si raja manggule,
Molo marlas ni roha hasuhuton, dongan sahuta pe dohot mahulae.
On pe sidohononnami, din a mangampu hata ni Hula hulata, sai manjangkon ma pardagingon dohot partondion di hata pasu-pasu dohot hata sigabe gabe na pinasahatmuna tu hami,Tarlumobi tu inanta na paima haroroan di pasu-pasu Tuhanta.Botima
1.8.3. Hata pangampuon sian Dongan Tubu.
Tapuji ma Tuhanta na sangapna marmulia i. marhite asi dohot holong ni roha-Na dilehon do hahipason ni daging dohot tondi di parmunguata di silas ni roha sadari on, di na ro hamu Hula hulanami pasahat ulos tondi tu parumaennami, Jala mauliate ma hupasahat hami tu hamu Hula hulanami, di uli basamuna na pasahathon ulos tondi, manang na didok ulos mula gabe. Suang songon i do nang dohot angka hata pasu-pasu, hata tangiang nang hata poda na dipasahat hamu tu hami,tarlumobi tu parumaennami dohot anaknami. Sai tuak ma i di abara, ampe di parsalimbubuan nasida. Sai manjokon ma pardagingon dohot partondion ni parumaennami dohot anaknami. Uli basamuna i Rajanami, ndang tarbalos hami i, sai sian Tuhanta ma jalo hamu balosna marlopit ganda. Botima.
1.8.4. Hata pangampuon sian suhut Paranak
Tapuji ma Goar ni Tuhanta Parsi roha bolon i. Marhite na didonganiasi ni roha ni Tuhanta do asa denggan marture ulaonta silas ni roha sadari on. Mauliate ma hupasahat hami tu hamu Amanta Raja dohot Inanta Soripada, dongan sabutuhanami, boru/berenami, dohot dongan sahutanami, di haradeon ni rohamuna rampak hamu dohot inanta soripada mangadopi ulaon silas ni rohanta sadari on. Molo tung hurang pe panjaloan namidi hamu, marpanganju ma hamu di hami. Tangkas do huboto hami, alani pangurupionmuna do asa saut ulaonta on. On pe mauliate ma di hamu Amang Raja dohot hamu Soripada.
Jala mandok mauliate do hami tu hamu Raja ni Hula hulanami, di uli basamuna na pashathon ulos tondi tu parumaen dohot anaknami, suang songon i dohot indahan n alas dohot dengke upa-upa,nang angka hata pasu-pasu dohot hata sigabe gabe tu mami, tarlumobi tu parumaennami dohot anaknami. Sai asi ma roha ni Tuhanta, sai manjangkon ma pardagingon dohot partondionnami di angka hata na uli hata na denggan na pnasahatmuna tu hami. Songon hata ni natua-tua ma dohononnami :
Naung sapulupitu, jumadi sampulu alu
Hata pasu-pasumuna i, sai huampu hami i di tonga jabu.
Uli basamuna i Rajanami, ndang tarbalos nami i, sai sian Tuhanta ma jalo hamu balosna marlipat ganda Di tangiangnami nami, sai dilehon Tuhanta ma di hamu hahipason dohot gajang ni umur. Botima
1.8.5. Hata mangampu sian anak/parumaen.
Mauliate ma hupasahat hami tu Tuhanta, na mangalehon hahipason di hita. Suang songon i mandok mauliate do hami tu hamu Hula hulanami, naung pasahathon upa-upa marhite indahan las dohot dengke sitio-tio, ulos tondi, manang ulos mula gabe, nang ampe di salimbubunami. Hata ni situa-tua ma dohonon :
Turtu ma ninna anduhur, tio ma ninna lote,
Hata pasu-pasumuna i Rajanami,sai unang muba,unang mose
Uli basamuna Rajanami, ndang tarbalos nami i, sai sian Tuhanta ma jalo hamu balosna marlipat ganda. Botima
Di hamu Raja ni hula hulanami! Nunga ris be hami mangampu hata sigabe gabe, hata pasu-pasu na pinasahatmuna tu hami. Songon hata ni umbasa ma dohononnami :
Naung sampulu pitu, jumadi sampulu alu,
Sude hata na uli na pinasahat muna Rajanami,
Huampu hami ma di tonga jabu.
Di hata panimpulion ni ulaonta sadarion, dohonon ma hata ni umpasa ni situa-tua :
Binanga ni Bangkara, tu binongkak ni Tarabunga,
Di balian ndang marmara, di hut ape ndang mahua.
Tu sanggar ma amporik, tu lumbang ma satua,
Sinur ma na pinahan, gabe mana n uli
Sahat-sahat ni solu, sai sahat tu bontean,
Sai leleng ma hita mangolu, sahat tu parhorasan tu panggabean.
Pangidoannami Rajanami, sian hamu Hula hula i ma mambahen tangiang panutup di ulaonta sadari on. Botima
Gabe jala horas Raja ni Boru!(Didompakhon tu amanta sintua) On pe Amang Sintua, bahen ma endenta, jala laos tutup ma dohot tangiang. Botima.
(Dung saematangiang, marhhehe na uli, masijalangan, jala di tingki i ma dilehon jambar na dibungkusi nangkin
Diposting oleh INDRA BRONSON SIHOMBING di 22.48 0 komentar
INDRA BRONSON SIHOMBING
Ama Ni Claudia Aurelie
Sumatera Utara Tarombo. Tema Jendela Gambar. Gambar tema oleh Brasil2. Diberdayakan oleh Blogger.
Boasa Dang Marulang Tahun Sitindangi Ni Jahowa? | FAQ
JAHA DI BAGASAN BAHASA Abkhaz Afrikans Albania Amhara Arab Armenia Armenia (Barat) Azerbaijani Bahasa Isyarat Peru Bahasa Isyarat Rumania Bahasa Isyarat Spanyol Bashkir Basque Bassa (Kamerun) Batak (Toba) Bikol Bolanda Bosnia Boulou Bulgar Cakchikuel Cebuano Chavacano Cheska Chin (Hakha) Chitonga Chitumbusti Ewe Fante Faroese Farsi Fiji Fon Ga Galicia Garifuna Georgia Greenland GuaranIrlandia Hata ni na ngungu di Japang Hata ni na ngungu di Magyar Hata ni na ngungu di pilipina Heber Hiligaynon Iban Ibanag Igbo Iloko Indonesia Inggris Isoko Italia Jawa Jepang Jerman Jerman Rendah Kabiye Kabyle Kachin Karen (S'gaw) Katalan Kazak Kazak (Arab) Khmer Kikaonde Kikuyu Kinyarwanda Kirghiz Korea Korsika Kreol Haiti Kreol Mauritius Kroasia Lingala Lituavi Lomwe Magyarsotho (Lesotho) Setswana Shona Sidama Sinhala Slovak Sloven SomaliUzbek Uzbek (Romawi)Boasa Dang Marulang Tahun Sitindangi Ni Jahowa?
Dang marulang tahun Sitindangi Ni Jahowa, ala dang lomo roha ni Debata tu ulaon i. Nang pe dang adong ayat ni Bibel na mangorai hita mangulahon i, alai adong do piga-piga hatorangan na boi mangurupi hita mangattusi songon dia pakkilalaan ni Debata tu ulaon i. Taparrohahon ma opat hatorangan on dohot prinsip ni Bibel na hombar tusi.
Marharoroan sian hasomalan ni sipelebegu do ulang tahun. Bukku Funk & Wagnalls Standard Dictionary of Folklore, Mythology, and Legend patorakkon, hasomalan marulang tahun dibahen alana porsea do halak najolo, “adong tondi na jahat na boi mangganggu halak na marulang tahun i”. Alani i, molo ro akka donganna mandok “selamat ulang tahun”, boi do i padaohon ibana sian tondi na jahat i. Buku The Lore of Birthdays mandok, najolo rikkot do ari hatutubu lao mangida nasib ni sasahalak. Didok bukku i muse, margogo do lilin ulang tahun pasautton sakkap ni roha ni halak na marulang tahun.
Alai di Bibel, diburai do halak na mangulahon ulaon hadatuon, hasipelebeguon, spritisme manang “angka na suman tusi.” (5 Musa 18:14; Galatia 5:​19-​21) Jala diuhum Debata pe halak Babel, ala somal do nasida manilik bintang, i ma hasomalan lao mamboto ari na naeng ro. (Jesaya 47:11-​15) Dang sai disulikkiti Sitindangi Ni Jahowa haroro ni sude hasomalan. Alai, molo adong tudu-tudu sian Bibel taringot sada ulaon, diihutton hami do i.
Dang marulang tahun halak Kristen na parjolo. The World Book Encyclopedia mandok, “diboto halak Kristen na parjolo do, molo marulang tahun hasomalan ni halak sipelebegu.” Halak Kristen saonari on ikkon maniru akka apostel dohot halak Kristen na marsiajar sian Jesus.​—2 Tessalonik 3:6.
Parningotan ari hamamate ni Jesus do na sai diulahon halak Kristen na parjolo, dang ari hatutubuna. (Lukas 22:17-​20) Dang songgot rohatta disi, alana Bibel pe mandok, “dumenggan do ari hamatean ni jolma sian ari hatutubuna.” (Parjamita 7:1) Di ujung ngolu ni Jesus di portibi on, diulahon Jesus do lomo ni roha ni Debata, i do na mambahen rumikkot ari hamamatena sian ari hatutubuna.​—Heber 1:4.
Dang adong dipaboa di Bibel sisomba Debata marulang tahun. Adong dua pesta ulang tahun na disurat di Bibel. Alai dang sisomba Debata na mangulahon i. Alani i, dang denggan taihutton ulaon i.​—1 Musa 40:20-​22; Markus 6:​21-​29.
Lungun do roha ni ianakkon ni Sitindangi Ni Jahowa ala dang marulang tahun?
Songon natua-tua na asing, dipatudu Sitindangi Ni Jahowa do holongna tu ianakkonna. Dilehon nasida do hadiah jala rap marpungu do nasida dohot ianakkonna manang sadihari pe. Ditiru nasida do Debata Jahowa na jotjot patuduhon holongna. (Mateus 7:​11) Alani i, dang gabe lungun roha ni ianakkon ni Sitindangi Ni Jahowa, taida ma komentar na di toru on:
“Las hian rohakku molo toppu mandapot hadiah.”​—Si Tammy, 12 taon.
“Nang pe dang dilehon natua-tuakku hadiah di ari ulangtahunku, alai dilehon nasida do di ari na asing. Lomo do rohakku songon i, toppu mandapot hadiah.”​— Si Gregory, 11 taon.
“Molo holan sappulu minut do, i pe holan mangallang kue dohot marende ulang tahun, dang pesta i. Ro ma tu jabukku, asa diboto hamu pesta na sasittongna!”—Si Erik, 6 taon.
Jesus paboahon boasa hita manghaporluhon togutoguan jala dua prinsip Bibel dia ma na rumingkot.
Bagihon Bagihon Boasa Dang Marulang Tahun Sitindangi Ni Jahowa?
Boasa Dang Marnatal Sitindangi Ni Jahowa?
Aha do na Dihaporseai Sitindangi Ni Jahowa?
Didia do Jesus Tubu jala Andigan? | Hangoluan ni Jesus
Didia do Jesus Tubu jala Andigan?
JESUS TUBU DI BETLEHEM
ANGKA PARMAHAN RO MANGIDA JESUS
Di tingki i, diparentahon Kesar Augustus ma asa sude halak di Imperium Rom mandaftarhon dirina be. Borhat ma si Josep dohot si Maria tu huta hatubuanna, i ma Betlehem na di sabola selatan ni Jerusalem.
Godang do halak ro tu Betlehem laho mandaftarhon dirina. Alani i, ndang adong be inganan dapot ni si Josep dohot si Maria laho marborngin. Gabe marborngin ma nasida di handang ni binatang, i ma inganan ni halode dohot binatang na asing. Di inganan i ma Jesus tubu. Dibungkus si Maria do ibana dohot lampin jala dipeakkon tu inganan panggagatan.
Tontu nunga diboto Debata hian, na laho bahenon ni Kesar Augustus parenta asa sude halak mandaftarhon dirina. Alana marhite i, boi ma Jesus tubu di huta Betlehem, huta ni ompuna Raja Daud. Jala nunga dipaboa hian di Surat na Badia, di huta i do tubu Panggomgomi na dijanjihon i.​—Mika 5:1.
Mansai ringkot do na masa di borngin i! Tingki di ladang dope angka parmahan, tompu ma ro sinondang sian langit tu nasida. Hasangapon ni Jahowa do i! Ro ma sada sian suru-suruan ni Debata mandok tu nasida, “Unang hamu mabiar, ai na pasahathon barita na uli do ahu tu hamu taringot tu las ni roha na laho hilalaon ni sude jolma. Nunga tubu di hamu sadari on Sipalua, di huta ni si Daud, i ma Kristus Tuan i. On ma tanda di hamu: Jumpangmuna ma sada poso-poso dibungkus dohot lampin jala peak di bagasan palangka.” Tompu ma ro mansai torop angka suru-suruan, ninna ma, “Hasangapon ma di Debata di banua ginjang jala dame ma di tano on di tonga-tonga ni jolma na hinalomohon ni rohana.”​—Lukas 2:10-14.
Dung laho suru-suruan i, didok angka parmahan i ma, “Beta ma hita tu Betlehem marnida na masa, na pinaboa ni Jahowa tu hita.” (Lukas 2:15) Hatop ma nasida laho, jala diida nasida ma Jesus na baru tubu i di inganan na nidok ni suru-suruan i. Dung dipaboa angka parmahan i hata ni suru-suruan i, longang ma sude halak. Diparrohahon si Maria do sude hata i jala disimpan di bagasan rohana.
Godang do halak porsea molo Jesus tubu tanggal 25 Desember. Hape bulan Desember, ngali do ari jala jotjot do ro udan di Betlehem. Gariada olo do ro salju. Tontu di tingki sisongon i, ndang adong parmahan na marborngin di ladang laho manjaga pinahan ni nasida. Asing ni i, di tingki sisongon i, ndang suruon ni Kesar ni Rom rayatna laho tu luat na dao laho mandaftarhon diri. Ai di tingki i, sogo do roha ni rayat tu pamarentaon ni Rom. Alani i, boi ma tadok hira-hira bulan Oktober do Jesus tubu.
Boasa ingkon laho si Josep dohot si Maria tu Betlehem?
Aha do na masa di borngin hatutubu ni Jesus?
Boasa boi pos rohanta molo Jesus ndang tubu tanggal 25 Desember?
”Dipahusorhusor di bagasan rohana”
Na masa tu si Maria di Betlehem paposhon rohana tu janji ni Jahowa.
Tata Ibadah Arisan – Bahasa Batak | HKBP Serpong
Tata Ibadah Arisan – Bahasa Batak
Disadur dari Buku Ibadah Harian, Edisi Juli – Agustus 2018
1. Marende BE No. 115:1+3. “Tuhan Debata”
Tuhan Debata, sai ramoti ma
Daging dohot tondinami, ido pangidoannami
Sai pahipas be, hami on sude
Sai parbadiai, sai tongtong rajai
Ale Tondi Parbadia, rohanami asa ria
Mangoloi hataM, hombar tu rohaM
2. Votum-Introitus-Tangiang. (L= Liturgis & R= Ruas)
L. tumompa langit dohot tano on,
L. Marolopolop ma hamu, ale angka partigor, mangasahon Jahowa talup do marende angka unjur marroha. Marlas ni roha ma hamu, ale angka partigor dibagasan Jahowa, jala puji hamu ma goarNa na badia i.
R.L. Na denggan situtu do na mamuji Jahowa dohot mengendehon goarMu, ale na tumimbul. Mamaritahon asi ni rohaM manogotna i dohot hasintonganMi bornginnai.
R. Oloi hamu ma Jahowa marhitehite las ni roha, ro be ma hamu tu joloNa marhitehite olopolop. Haleluya !
L.hami marpungu jala marlas ni roha sadari on. Ale Tuhan, ramoti jala horasi ma hami saluhutna, sai tompa ma roha na ias jala na ringgas dibagasan rohanami be. Sai parrohai ma hami mamilangi ariari ni ngolunami asa dapotan roha bisuk hami. Jalo ma tangiangnami marhitehite Jesus Kristus Tuhannami. Amen.
3. Marende BE No. 194 : 2 “Aut so asi rohaM”
Mauliate ma di Ho, o Debata, ala basaM
Sibahen dalan i, marhite AnakMi, tu banuaM
4. Pujipujian ala asi ni roha ni Debata
L. Ale Debata, Amanami marhite Jesus Kristus Tuhannami, Hupuji hami ma goarMu nabadia i. Ala jumolo Ho manghaholongi hami. Balga naasa on.
R. Ale Debata parholong roha, mauliate ma di asi ni rohaM
L. Ale Debata, Ho do marsuru surusuruanMu tu undungundung ni si Abraham so pamotoanna, laho pasahat pasupasuM. Hupangido hami ma, paloas ma keluarganami saluhutna gabe keluarga sitiruon, na girgir mangalehon dohot mangurupi angka na hurangan, mangurupi na pogos jala na so marama so marina.
R. Ale Debata na gabe jolma, hupuji hami Ho ala dipatupa Ho do las ni roha di hami, sai lam tambai ma i di ngolunami be.
L. Huparhatopot hami do ale Debata, saluhutna do manumpak tu na denggan diangka na marholong roha di Ho. Ala ni i, sai baen ma rohanami gabe inganan ni Tondi Parbadia asa boi hami masihaholongan, marsisarion, jala inganan las ni roha.
R. Ale Debata parasiroha na sumurung, mian ma Ho di tongatonganami!
L. hami peleannami marhitehite ma mangaradoti ulaon lomo ni rohaM dibagas on.
R. Pujionnami ma Ho marsundut-sundut jala pajojoronnami ma saluhut denggan ni basaM.
L. Pasupasu ma hami saluhutna, ingani ma roha dohot pingkirannami, ala Anak haholongan ni rohaM, Tuhan Jesus Kristus Tuhannami.
5. Tangiang Pangondianon
6. Marende BE No. 262:1. “Jahowa Tuhanki”
Jahowa Tuhanki, Ho mual ni na denggan
Sitompa sasude, silehon hangoluan
Sai lehon ma di au, pamatang na hipas
Maringan ma di au, baen roha na ias
8. Marende BE No. 581:1– “Sangap Di Jahowa” (P. Pelean)
Sangap di Jahowa na Sun timbul i, Balga ni holongNa ndang tarasam i,
Di lehon AnakNa na sasada i, manobus hita jolma pardosa i
Puji ma Debata ale manisia, Las roham, las roham, somba ma Debata
Dapothon Jahowa na sun timbul i, Marhite AnakNa Tuhan Jesus i
Tung so hasuhatan do basaNa i, Marhite AnakNa ni lehonNa i
MudarNa durus do di hau silang i, Rara pe dosanta ias dibaen i.
9. Tangiang Panutup: Ale Amanami + Pasupasu.
Entri ini ditulis di Ibadah Minggu pada 11 Agustus 2018 oleh Parjuangan Radyarto Siregar.
← Tata Ibadah Arisan, disadur dari Buku Ibadah Harian bulan Juli – Agustus 2018 PETUNJUK MENEGUR →
Aha do Pangkirimon tu Halak naung Mate? | Barita na uli
1. Aha do barita na uli tu halak naung mate?
Tingki di tano on dope Jesus, mate ma alealena na margoar si Lasarus. Nunga opat ari mate si Lasarus asa sahat Jesus di jabuna. Laho ma Jesus tu tanoman i raphon si Marta dohot si Maria, iboto ni na mate i. Jala ndang sadia leleng, marroan ma angka jolma tusi. Boi do tapingkiri songon dia las ni roha ni si Marta dohot si Maria dung dipangolu Jesus muse si Lasarus?​—Jaha Johannes 11:21-24, 38-44.
Si Marta nunga diboto hian barita na uli taringot tu halak na mate. Diboto ibana do na pangoluon ni Jahowa do muse halak naung mate di tano on.​—Jaha Job 14:14, 15.
2. Songon dia do panghilalaan ni halak naung mate?
Didokhon Debata tu si Adam, ”tano do ho jala ingkon mulak tu tano do ho”.​—1 MUSA 3:19.
Sian tano do jolma ditompa. (1 Musa 2:7; 3:19) Jolma ndang pulik tondina pulik dagingna. Hita on daging na mangolu, ndang adong na tongtong mangolu ia dung mate hita. I do mambahen, ndang adong dipaboa si Lasarus aha na masa tingki mate ibana, alana halak na mate ndang diboto agia aha.​—Jaha Psalmen 146:4; Parjamita Sian Si Salomo 9:5, 6, 10.
Dipasiaksiak Debata do jolma di api tingki mate? Bibel paboahon halak naung mate ndang diboto agia aha. Dibahen i, ndang tutu pangajarion taringot tu api naroko na paroaroahon Debata. Gariada, halak na dipasiaksiak di api sada hagigian do i di Debata jala na so hea adong di bagasan rohaNa.​—Jaha Jeremia 7:31.
3. Boi do na mate manghatai tu hita?
Halak naung mate ndang boi manghatai manang marbinege. (Psalmen 115:17) Alai adong surusuruan na jahat, nasida boi manghatai tu angka jolma songon halak naung mate i. (2 Petrus 2:4) Diorai Jahowa do hita laho manungkun tu halak na mate.​—Jaha 5 Musa 18:10, 11.
4. Ise do na laho mangolu muse?
Marjuta halak naung mate paheheonNa muse di tano on. Suang songon i godang halak ala so mananda Debata gabe mangulahon na geduk, paheheonNa do.​—Jaha Lukas 23:43; Ulaon ni Apostel 24:15.
Angka halak na dipahehe gabe boi marsiajar hasintongan taringot tu Debata jala asa porsea tu Jesus laos mangoloi Ibana. (Pangungkapon 20:11-13) Angka halak na mulak mangolu muse jala mangulahon angka na denggan boi mangolu salelenglelengna di tano on.​—Jaha Johannes 5:28, 29.
5. Aha do na taparsiajari taringot tu Jahowa sian haheheon?
Boi do mandapot panghirimon tu hangoluan halak na mate alana nunga disuru Debata, Jesus mate humongkop hita. Alani i, marhite haheheon, boi tahilala holong ni Jahowa dohot hinadenggan ni rohaNa. Dung dipahehe na mate, ise ma na parjolo naeng jumpangan muna?​—Jaha Johannes 3:16; Rom 6:23.
Lului ma alus sian Bibel taringot didida halak naung mate jala boasa mate jolma.
Laho Adong Haheheon!
Adong do halak na tahaholongi naung mate? Boi do pajumpang muse dohot nasida? Lului ma alusna sian Bibel taringot haheheon.
Dipaboa di Bibel taringot surusuruan dohot angka begu. Tutu do adong nasida? Boi do nasida mangurupi manang manggugai hita?
Serial Kearifan Batak (12): Ugasan Torop – Batak Indonesia
JAKARTA, BatakIndonesia.com — Angka dongan na hinaholongan. Ra, sude do hita hea umbegesa sarito na ribur on. Di sada huta di hitaan adong ma sada keluarga na mulak sian pangarantoan. Ala hurang denggan parngoluonna di tano parserahan i, mulak ma nasida tu bonapasogit. Sasintongna, nunga tubu di pangarantoan nasida.
Di sada tingki di manogot, andorang so borhat tu balian, mangopi ma amanta i di sada lapo. Adong ma pigapiga donganna ama di lapo i. Di na tongon nasida marsirarion, ro ma sahalak dakdanak mangalapi sada ama na di lapo i. Disungkun amanta sinangkinin ma amanta na nialapan i, mandok: “Ai ise tahe dakdanak i?” Dialusi amanta i ma: “Anakta do i bah!” “Bah, nunga bolon kedanmu, ate?”, ninna amanta na manungkun i huhut disirup hopina na martimpul i dope.
Ndang piga lelengnari, ro ma ripe ni amanta na hira sabulan dope naung mulak tu huta i mangalapi ibana tu lapo i. “Bang, ada tamu!”, ninna manggorahon sian alaman ni lapo i. Manigor disungkun sahalak amanta na hundul di jolona i ma ibana: “Ai ise do poang inanta na mangalapiho i?” “Istrinta to do i, bah!”, ninna ibana mangalusi burju! Manigor martata ma sude angka na minum na di lapo i, asing ni ibana. Hohom ibana, huhut sungkunsungkun rohana di bagasan.
Nantoari, di na marsirarion pigapiga halak ruas ni Grup Pesbuk, nuaeng on didok ma i kopi darat, manang boha ma mulana, dihatahon sasahalak ma hata on: “Ugasan Torop.” Manigor huingot ma sarito na ribur na di ginjang i. “Ingkon hugurithon Ugasan Torop i”, ima na ro tu rohangku. On ma ibana!
Mangihuthon angka pandebisuk, domu tu ugasan (ajang didok di Hata Karo), adong tolu horong ni ugasan (parnampunaon). Na parjolo ima private goods (ugasan mamulik). Deba na hombar tu horong on ima jabu, motor, dohot talipon-golom i. Na paduahon ima quasi-public goods (ugasan antarantar publik). Molo di Hata Indonesia didok ma i barang ecek-ecek publik, satonga privat jala satonga publik, hombar tu parpeakna. Parsinabun boi do sipata gabe barang privat molo ingkon pasahaton togutogu-ro manang pasituak-na-tonggina. Alai, molo tanggung jawab do i di paradaton dohot di pardongantubuon, barang publik ma i. Na parpudi ima public goods (barang publik). On ma na nidokna ugasan torop. Na masuk tu horong on, isara ni alogo, aek dohot lampu kongsi (sinondang ni bulan). Layanan kesehatan na sasintongna ugasan torop, nuaeng nunga gabe ugasan privat.
Mangihuthon pangantusion on, adong ma inganan torop (ruang publik), isara ni paradianan manang panisioan di topi dalan, dohot inganan privat (ruang privat), isara ni bagas manang alaman ni jabu i. Ala ni i ma umbahen na adong boaboa ‘dilarang masuk’ (Pasal Sol Sol Do, KUHAP) di harbangan ni jabu ni sasahalak parjabu.
Sasintongna, di Halak Batak, pandohan ugasan torop ndang apala marpardomuan tu haparnampunaon ni ugasan, alai pandohan na pataridahon sapartuturon manang sapanjouon do domu tu paradaton. Sisada tulang do na marhahamaranggi di partubuon. Alani didok ma tulangta. Songon i ma tong anakta, borunta, namborunta, amangborunta, helanta, parumaenta, pahompunta.
Molo sapunguan Halak Batak, isara ni di Sarikkat Marsiurupan (Punguan STM) manang di punguan na marharoroan sian huria (isara ni punguan koor), sai didok do nasida sisada anak dohot boru. Di ulaon adat sisada anak dohot sisada boru do nasida, bo pe asing be margana.
Ugasan torop boi do pataridahon solhot manang hormat ni parsaoran. “Sian dia hamu sintuanami?” “Bah, na ro do hamu gurunami?” “Horas panditanami!” Angka on ma deba ugasan torop na pataridahon solhot jala hormat ni panjouon.
Huria i, na sasintongna ugasan hadosan, nuaeng deba nunga maruba gabe ugasan mamulik (privat). Nunga adong huria (gareja) nampuna ni sasahalak. Sai songon CVna i dibahen.
Nuaeng on nunga lam maol angka pandohan ugasan torop i jumpang di panghataion siganup ari. On masa, ra, ala ‘pangago’ ni pangalaho individualis i. Hape, molo tadok do, rupani “Bah na imbaru motorta i, ate Laekku!”, sangga marmotor na imbaru dongan, na dialusi mandok “Tole ma Lae, pinardukketdukketan!”, ndang subang be roha manghunduli motorna i. I ma solhot ni pardonganon, laos dohot ma iba manghilala dohot ‘marnampuna’ di ugasan ni dongan.
Alani, une do hasomalhononta angka pandohan ugasan torop i di parsaoron siganup ari, tu na taut dohonon. Nunga diparade angka Ompunta Sijolojolo Tubui i di hita na gabe dalan pasolhothon parsaoran dohot mamparsaulihon parsaulian ni dongan, so tupa mangiburusa. Unang adong be pandita na mandok ‘sintuangkku’ manang sintua mandok ‘ruashu’, rupani.
Alai, huhut ni i, boha do hata ‘ripenta’ na nidok ni amanta na di ginjang i? Ndang ugasan torop i, bah! Sondo (sian hata sotung do) parparumaenon i, ate!
This Month : 17199
Total Users : 326034
Total views : 1115433
Boi do Sitindangi Ni Jahowa Parsidohot tu Punguan ni Angka Agama?
JAHA DIBAGASAN HATA Afrikans Albania Amhara Arab Armenia Azerbaijani Basque Batak (Toba) Bolanda Bulgar Cebuano Cheska Chichewa Chin (Hakha) Chol Cina Mandarin (Disederhanakan) Cina Mandarin (Tradisional) Dansk Esti Ewe Faroese Farsi Fiji Galicia Georgia Greenland Guarani Hausa Heber Hiligaynon Hindi Igbo Iloko Indonesia Inggris Islan Italia Japang Jawa Jerman Karen (S'gaw) Katalan Kikamba Kinyarwanda Kirghiz Kongo Korea Kreol Haiti Kroat Kwanyama Lingala Lituavi Magyar Malagasi Malayalam Malta Melayu Myanmar Nahuatl (Huasteca) Nahuatl (Puebla Utara) Ndebele (Zimbabwe) Norsk Nzema Oromo Pangasinan Papiamento (Curaçao) Pijin Pulopulo Solomon Polski Portugis Prancis Punjabi Quechua (Cuzco) Rarotonganmil Tatar Telugu Tetun Dili Thai Tigrinya Tojolabal Tonga Turki Twi Uighur (Sirilik) Ukraina Urdu Uzbek Valencia Venda Vietnam Xhosa Yoruba Yunani
Las do rohanami mangkatahatai taringot haporseaon tu angka halak sian sude agama. Alai, ndang boi hami parsidohot tu punguan ni angka agama. Didok do di Bibel, halak Kristen na sintong ingkon ”dipadomu jala martomu”. Asa boi mangulahon i, ingkon sada do na dihaporseai nasida. (Epesus 4:​16; 1 Korint 1:​10; Pilippi 2:2) On ndang holan satolop tu lapatan ni holong, marasi ni roha, dohot manalpuhon hasalaan. Alai, haporseaonnami ingkon marojahan tu parbinotoan na sintong sian Bibel. Molo ndang, marisuang do haporseaonnami.​—Rom 10:​2, 3.
Didok di Bibel, molo parsidohot hita tu angka ulaon ni agama na asing, gabe songon na saauga ma hita dohot nasida jala on boi manegai haporseaonta. (2 Korint 6:​14-​17) Alani i, dipasingot Jesus do angka siseanna asa unang parsidohot tu punguan ni angka agama. (Mateus 12:30; Johannes 14:6) Jala Patik ni Debata marhite si Musa, mangorai bangso Israel najolo asa unang mangulahon panombaon raphon bangso na asing. (2 Musa 34:11-​14) Angka halak Israel na marsihohot, ndang olo manjalo pangurupion sian bangso na asing ala boi mambahen ramun panombaon ni nasida.​—Esra 4:​1-3.
Boi do Sitindangi Ni Jahowa mangkatahatai tu angka halak sian agama na asing?
Boi. Sasintongna, di taon 2017 adong 2.046.000.202 jom na dipangke hami laho mangkatahatai tu angka halak sian agama na asing. Songon apostel Paulus, las do rohanami mamboto taringot tu haporseaon dohot pamingkirion ni ”tumorop” halak di tingki marbarita. (1 Korint 9:​19-​22) Saleleng mangkatahatai, marsitutu do hami mangulahon poda sian Bibel, na ingkon patuduhon ”roha na hormat” tu ganup halak.​—1 Petrus 3:​15, Bibel siganup ari.
05.10 Gereja Katolik Maria P.O.K.-Sidikalang No comments
“E ho pangansi, j!” (Mat 7:5)
Najolo manang mungkin ro nuaeng adong dope hita ida di bona pasogit, ima molo nunga antar siang, angka ina-ina hundul di jolo ni jabu ni sahalak, jala olo do nasida sambil marsihut sambil manghata-hatai. Aha ma nadihatai nasida? Somalna manghatahon jolma manang nahurang tarlumobi di sahalak dongan. Memang nunga songoni bangko ni jolma naueng on, tung mansai mura marnida dohot manghatahon angka hahurangan ni dongan. Molo taetong di golu on, ra ngumodang do jumpangonta angka dongan na manghatahon hahurangan ni halak daripada na manghatahon haburjuon ni sahalak dongan. Gariada ra, nunga tangkas hita boto na denggan do nabihen ni dongan i, lai i ndang na laho hita hatahon i tu halak, Alana mungkin mangimburu hita, Alana ninna rohanta hit ape boi jala lobi si songoni. Ai ninna roha ni dongan, molo hita hatahon halobion ni dongan, sahira turun gengsinta, manang mabiar hita dirimpu jolma hita ndang boi songoni. Alan i do jot-jot hita mangida jala manghatahon hahurangan ni dongan, ninna rohanta aa diboto jolma i bahwa dirinta ndang songoni, jolma na burju. Hape sasintongna, molo hita hata-hatahon hahurangan ni dongan, dos doi hita pabotohon hahuranganta, ima lomo rohanta manggosip. Alana dungkon i, mabiar ma jolma i mardongan dohot hita, ai mabiar ma ibana anon hitagosiphon muse.
Sadari on didok Debata tu hita, asa unang neang-neang hita marnida jala manghata-hatahon hahurangan ni dongan. Ai ndang adong hita na malua sian hahurangan. Dipangido Debata hita, tumangon ma hita mangida hahuranganta, jala dungkon i barane hita padengganhon diri, pabagakhon ngolunta asa unang lam ganda hahuranganta i.
Ipon Palsu – Amani Partogi
← (Orang) Batak di kota kami
Jempek Hata dohonon →
Posted on 28 November, 2010 by Hendry Lumban Gaol
Suhutan di hita ma jo on, unang haruar sian lapo on ateh….
Molo nunga hundul amanJatikkos di lapo, sai tor las do roha. Tung mansai godang doturi-turian ni on, sobinoto sian dia dipapungu-pungu. Ido asa sai las roha mida ibana. Ai sitau margahargak nama iba mengkel. Songoni ma dua ari na salpu, sai pinaima harorona alai dang marna mullop. Maos pinatonggor simalolong tu heppon ni Sina on, atik adong tonana mandok ro.
Tutu ma nian, holan ditaringoti amaniJatolhas ibana, nga tor mullop dialaman i, “Ah, ai jouon gaja do nian bayon” ninna ibana. Lapatanna datung na manjou gaja iba tu ibana, alai nanidokna, topet nitaringota, ba tor mullop. Ia so i, holan dijou sahali tor ro. Nian datung hea dope iba manjou gaja. Lioat i.
“Ai leleng ma ho puang, nga bari-bari tuak on, jala dang adong mantolui” ninna amani Jatolhas, —marsuara tolu, nidokna–. Nian binoto do sian dia amaniaJatikkos sadari on, ai nda na dohot do ibana marulaon adat di Jakarta, ima apala par-tungganeonna.
“Imadah, au pe nga tok ulu. Leleng, maredet-edet adat batak di Jakarta on, gabe dohot iba sai tangging, mardomu gabe au mandongani tulang Oppu ni Jagabe, ro sian huta” ninna, huhut dijalo sipanganon tu parlapo, dung hundul ibana.
“Sian pesta ho, hape tor mangido mangan muse dison, ai aha nama disiubeon mi” ninna dongan, huhut si sitel gitarna.
“Olo bah, ai dang mangan sanangkaning, adong na geok gabe so lakku mangan” ninna ibana.
“Ahai na geok i, ninna roha sude do geok diho, suhuthon ma jo” nikku
“Ah, ingkon jolo mangan do iba manuhuthon on, ai olo gabe dang langku mangan” ninna alai dipukka ma suhutanna
Ditogu amaniJatikkos ma OppuJagabe, –partulangonna– mambuat sipanganon. Antusi hamuma na parasmanan on, nda sisonduk diibana be do?. Ditahui OppuJagabe ma supna, ai ninna i nama naboi tarhilhilna. Dungi hutaruhon muse ibana tu hundulanna. Pola do leleng au mulak tu hundulan, ala nga marganjang na masisonduk indahan on. Tung na burju ma tahe amaniJatikkos na martulang on.
Dungi dibuat amanJatikkos ma pingganna jala di buat nang indahanna. Dungkon i, di dongani oppuJagabe mangan. Ai songoni do pesta di Jakarta on, siuat indahanna be jala sibuat hundulanna be. Dang songon ni hita an, adong parhobas paradehon.
“Bah, ai boasa dang mangan dope Tulang, adong dope na hurang loppan mi?” ninna, ala di ida, sai so do OppuJagabe, dang marna dipangan sipanganonna i.
“Daong bere, nga singkop be” ninna mangalusi
“Alani aha do hape, Tulang?”
“Imadah, dang tarallang be sipanganon on”
“Ai sup na do i”
“On ma bere sahit ni namatua on, Sasadai nama pinarbaga manghilhil, hape tingki manahu hua ni sup nai, ba, madekdek huroa ipon-palsu i tu bagasan, laos mago” ninna Oppu ni Jagabe mangalusi.
“Jei tu sup nai do madabu, Tulang?” ninna amaniJatikkos huhut disigati pingganna, atik boha tarsondukna nakkaning hatiha mambuat sup ibana.
“Gabe tudia?, nga loja au mandiori” ninna Oppu ni daJagabe muse.
4 thoughts on “Ipon Palsu”
28 November, 2010 pukul 11:23 pm\t Balas
Hahahahah……huroha,dang dibahen op jatikkos i,behel ni ipon na sisada sada akkeh,hape holan i nama.
29 November, 2010 pukul 10:21 am\t Balas
maksud ni lae di ihoti, di handang-handangi do??kawkakwka
29 November, 2010 pukul 10:10 am\t Balas
lam tabo do ra dai ni sup i ate! Alana nga tabba bumbuna,wkwkwk.bagi hamu tu bariba on bo….
29 November, 2010 pukul 10:20 am\t Balas
hahahah…….la terkataken lae…
Turi-turian: Pangujian Ni Sisingamangaraja XII | Catatan Bapak Dion Situmorang
Oct 19, ’07 4:10 AM
Di laon-laon ni ari dung sarimatua bulung Raja Sisingamangaraja XI, O.Sohahuoan tu anakna sihahaan na margoar Pallupuk do jolo dibahen wakilna mandalaton harajaon Singamangaraja i di tano batak, asa Pallupuk do laho mardalan tu angka luat dohot bius ni Raja i, laho pasahat tona dohot pademak angka parmusuan, ala nungnga matua Raja i, jala ndang tuk dope umur ni anggina i O.Pulo Batu(Patuan Bosar).
Alai dung sarimatua ‘habang’ ma R.Sisingamangaraja XI, marhata jala martahi ma sude angka raja-raja di Bius Patane bale onan Balige di bona pasogit di tano Baligeraja. Asa dipilit jala diuji sian anakni Raja nadua i, na jadi gantina ima si Pallupuk dohot O.Pulo batu. Asa tarida sian nasida nadua, manang ise do na miniahan ni O.Mulajadi Nabolon manjujung hasaktian ni harajaon Singamangaraja i, na jadi singkat ni amana i.
Dungi diuji ma parjolo Pallupuk: digondangi ma ibana sian nasogot diparnangkok ni ari sahat tu na hos. Alai ndang boi diparrodohot ditonggo nanggo sada sian bukti ni sahala hasaktian i. Ditortorhon dohot ditonggohon pe hujur sane-singiris i mangido udan, alai ndang marna ro udan. Dungi muse naeng umpatonna piso Gaja Dompak i, alai ndang boi diumpat. Dijou ma muse hoda hundangan sihapas pili i, ipe ndang olo ro. Dungi diabashon pe piso pangabas i, ndang olo sian manang ndang masimangot.
Dungi didok ma tu R.Pallupuk: Ai nungnga sae gondangmu ale Rajanami Pallupuk, hundul ma hamu jolo, asa dibahen anggim O.Pulobatu gondangna, ai nungnga pola miling mara ari ninna.
Dung sae sude pangujian na marbukti sian pusaka hasaktian i, ditonggohon dohot disahalaon ma O.Pulobatu. Marsurak ma jolma i marhata horas-horas mandok sai horas ma Raja i O.Pulobatu manjujung sahala hasaktian ni harajaon Singamangaraja i. (oleh: R.Patik Tampubolon).
Turi-turian: Boru Saroding »
Wp/bbc/Tao Toba - Wikimedia Incubator
< Wp‎ | bbcWp > bbc > Tao Toba
Tao Toba I ma sada Tao tekto-vulkanik na mar-ganjang hira-hira 100 kilometer dohot lebar hira-hira 30 kilometer na maringanan di Provinsi Sumatera Utara, Indonesia. Tao on ma tao na umbolon sian sude tao di Indonesia dohot Asia Par-Anggoni (Asia Tenggara). Di tonga-tonga ni tao on adong do sada pulo vulkanik na margoar Pulo Samosir.
Panatapan ni Tao Toba
Diparhirahon, Tao Toba tartompa tingki adong sada ledakan hira-hira 73.000-75.000 taon na salpu jala sada sian letusan supervolcano na imbaru. Si Bill Rose dohot Craig Chesner Sian Michigan Technological University mandok, ia total material tingki letusan i hira-hira 2.800 km3 - hira-hira 2.000 km3 sian Ignimbrit na dabu tu tano , jala 800 km3 na gabe orbuk tu tungkan Pastima.
Di tingki i, masa ma parpunuan (kepunahan) massal di angka piga-piga spesies binatang dohot suansuanan. Marojahan tu angka bukti DNA na adong, letusan on mamunu 60% sian jumlah populasi ni jolma tingki i di Portibion, i ma sahira 60 juta halak. Jala dohot do letusan on patimbulhon tingki es, nang pe angka maradu dope angka halak napistar taringot tusi. Dungkon letusan i, timbul ma sada kaldera na tarisi dohot aek, i ma na margoar Tao Toba. Mangonjar ma angka magma na so haruar dope, jadi timbul ma Pulo Samosir.
Tim peneliti multidisiplin internasional, na niuluhon ni Dr. Michael Petraglia, di tingki konferensi pers di Oxford, mandok, nunga jumpang sada situs arkeologi na imbaru di tungkan dangsina dohot utara ni India. Di situs i tarboto ma, songon dia jolma boi martahan hatiha i,nang pe dungkon letusan supervolcano Toba 74.000 tahon na salpu, jala bukti taringot tu hangoluan na tartimbun ditoru ni pungupunguan ni orbuk na sian Dolok Toba. Hape, 3.000 mil do daona sian parsaburon ni orbuk i.
Pitu taon leleng na angka ahli sian universitas Oxford on meneliti proyek ekosistem di India, laho mangalului angka bukti taringot parngoluan nang angka ulaula (alat) na di tinggalhon di tingki i.
Retrieved from "https://incubator.wikimedia.org/w/index.php?title=Wp/bbc/Tao_Toba&oldid=4788622"
This page was last edited on 30 May 2020, at 11:48.
Posted by on Wednesday, 15 August 2007 00:00
Halak na holit marsilehon-lehon digoar do i sigotil monis. Tung unang mangalehon tu donganna, laho panganonna pe sai matua diholting do asa godang papunguonna. Halak na burju marsilehon-lehon didok do i parasi-asi. Tung unang adong nian dirohana na anturaparon dilambungna, sai dipardua do na adong dipangananna i tu donganna asa rap butong sude.
Nadeba tung dipatudu do holongna tu donganna, alai manghirim do ibana muse dapotan sian pambahenanna i sian naniurupanna, didok ma i holong marpambuat. Nadebanari tung dibahen do pangurupionna tu donganna asam ni suhaton sabelek, alai sai dihatahon ma i tu desa naualu sai songon naung dua belek, didok ma i partolla.
Adong muse do halak mangurupi donganna, asal ma sai dioloi nian hatana. Uju manjua niurupanna i di hatana, manigor gotap ma tampuk ni bilalangna mangalehon pangurupionna, didok ma jolma sisongon on parejengejeng. Sipata ma i molo so suman pambahen ni donganna songon na di rohana i, pintor gotap ma holongna gabe hosom, marpaima muse ma ibana di tingki na asing, na so tupa urupanna donganna i molo dihagogotan, didok ma i parsintip.
Najumorbut, ima na sai olo manuman songon na mangurupi, sipata diajari do napogos i mangido tu ibana asa dilehon tahantahan ni pangurupionna i. Parsali ma naniurupan i, dihilala nunga neang sangombas i. Dung so tuk targarar parsali i songon jinanjihonna, manigor dibuat parsingir i ma tahantahan i gabe ugasanna. Mapupus ma arta ni parsali i dibuat pangurupi i, jolma sisongon on didok ma i pangheum.
Ianggo Ama ni Porso, jolma na hurang porsea do on di angka poda nauli. Alai di na sahali tung ingot do ibana di hata ni sahalak parjamita namandok; molo ias roha mangalehon sai ro do balosna dua hali lompit. Angka jolma naburju roha do parhitean ni balos nadenggan i tu iba. Manunungiri ma Ama ni Porso di pangalahona nasailaon sigotil monis. Dang hea mangalehon, manjalo do jotjotan diparsinta rohana, ala ni i, dang hea boi disuhat ibana aha do balos ni nadengga pambahenanna.
Tarbarita do di hutana i Ama ni Holong parasiasi. Tung sai jut do roha ni Ama ni Porso umbege molo adong halak mamuji Ama ni Holong jala sipata seder pangondolna tu ibana. Dang adong nian bada ni Ama ni Porso dohot Ama ni Holong, alai dang hea nasida masipalilungan, nata pe rap paradongan do tardok nasida di luat i.
Di sada tingki marpabue jala malamun ma ambasang ni Ama ni Porso, dipapungu ma saampang namalamun jala disuru ma anakna manaruhon tu jabu ni Ama ni Holong. Las situtu do antong roha ni Ama ni Holong di pambahenan ni Ama ni Porso i, sian na so dung hea hian.
Dung mulak anak ni Ama ni Porso, disuhuni Ama ni Holong ma pardijabuna, aha na adong bahenon ni nasida balos ni pambahenan ni Ama ni Porso i. Dibereng Nai Holong parbue ni harambir nasida, nunga suda digadis natoari. Parbue ni gadong pe ndang adong be. Kue tinongoshon ni boruna nantoari pe nunga suda. Ditingkir tu lobu manukna, holan dua parinaan nama namodomhon.
?Ndang adong be amang nasuman lehonon?, ninna Nai Holong ma mangalusi parhalanguluna i.
?Bah, nunga songon na so umboto mambalos nadenggan hita da inang, bereng ma jolo disi?, ninna manangkasi Nai Holong. ?Dang adong be da amang, so holan hambing nama natapahani i?, ninna Nai Holong mangalusi.
Muningan ma roha ni Ama ni Holong didok ma tu pardijabuna i: ???Ba, molo songon i nimmu da amang, nauli ma i??Nion hambing ditongoshon among laho dihamu???, ninna tu Ama ni Porso.
????, ninna ibana tu Nai Holong. ??, ninna Nai Holong. ??, ninna Ama ni Holong. ?Olo ma da amang, alai holan ambasang on nama na adong dijabu. Molo i do asa husuru manaruhon?, ninna Nai Holong. ?Beha ma bahenon, ba i ma suru ditaruhon anakta i?
Dung dibege Ama ni Porso soara ni anak ni Ama ni Holong, manigor mangambur ma ibana mangadu rap dohot Nai Porso dibagasan roha namangabolon na ingkon dapotan horbo nama ibana.: ?Nion ambasang ditongoshon inong ???
SIRINGKOT-RINGKOT | READ 2704x
Torsa Na Jompok: Parbellak Parumaenta - PALAMBOKPUSUPUSU
Home » TORSA » Torsa Na Jompok: Parbellak Parumaenta
12 October 2017 TORSA Edit
Songon na manderse Nai Pirdot ala maringkon si Pirdot pasauthon si Pina na tinanda dua bulan na salpu. Nian, nunga hirim roha ni Nai Pirdot marparumaen asa naeng humatop ibana mangabing pahompu sian anak buhabajuna i. Alai molo ingkon si Pina do laho parumaenna tung bangkol do tarjalo ibana i. Ia holan sian panghataion ni si Pina pe ndang lomo be roha ni Nai Pirdot: Akh….na manggangan molo hata ni Pina, mapultak gambiri molo hatana begeon.
Jabir ni si Pina ma muse so margagan, sai olo mangantoi na so siantoanna. Molo hatana tarsongon boru ni namora do jala parsingkola na timbo, hape so adong singkolana, jala imbaru PHK do pe ibana karejo paberik sian Batam tolu bulan na salpu. Holan sian hulinghulingna dohot paheanna nunga haidahan boru ni dongan na hansit do ibana, alai so mantak ginjang ni rohana. Alai tung so binoto aha mambahen tartambat roha ni si Pirdot tu si Pina, hape so hurang ganteng ni si Pirdot jala ulaonna pe nunga denggan tungpe holan di suasta.
Dipatolhas Nai Pirdot do lomos ni rohana marnida si Pina tu anakna i, alai tung so tarjalo si Pirdot do panihai ni Inongna i tu si Pina. Gariada mangondam do si Pirdot ingkon mangalua nasida molo so ditolopi natorasna parbogason ni nasida. Hape ala anak buhabaju si Pirdot ingkon do nian sian ulaon nagok jala marpesta na balga molo mangoli si Pirdot roha ni natorasna.
“Ai aha ni adum poang tu si Pina i? So uli ni rupana manang karejona manang pangalahona. Ndang dapot huantusi gabe sai maringkon pasautonmu i saonari” ninna Amongna sada tingki tu si Pirdot.
“Habotoan do imbo sian soarana, haidahan do hau sian parbuena. Songon eme na lapungon sai dirgak do i dompak ginjang alai eme na porhis munduk do dompak toru. Songon monis di pamiaran sai natanata doiI sai pajolojolohon asa ura bolongkonon. I ma lapati taringot pandapotnami tu si Pina” ninna Inongna manambai hata.
“Unang pola marsituriak Inong huantusi do hatamuna i, unang “apriori” patujolo hamu sogo ni rohamu dohot surasura na so denggan tu ibana. Molo hurang pe pangalahona maruba do i haduan molo dung saut hami. Nunga lomo rohangku tu ibana ingkon saut do i pardijabungku” ninna Pirdot.
Ala nunga maringkon si Pirdot, borhat ma natorasna dohot pigapiga donganna laho marhorihori dinding patua hata tu jabu ni natoras ni si Pina. Hummm….holan sahat nasida tu bagas ni na naeng hulahulana i nunga lam haidahan ise do si Pina on, “jauh panggang dari api” asing laklakna asing muse do unokna.
Hape na sabolas dua bolas do hape si Pina dohot natorasna i, sumalin tahe malona manghatai hira songon hata buras ma sipata hatana. Tinggi-tingi sa bonang, ninna natua-tua.
“Santabi jolo amang, di dia do hamu tahe karejo?” ninna dongan ni Amani Pirdot manungkun tu natoras ni si Pina tagan so dibuhai nasida panghataion taringot haroronasida i.
“Martigatiga ubat tu hutahuta Lae. Tung tabo ma tahe molo pansarian, ai molo dung gotilon sada huta tusi ma hami martigatiga ubat bornginna i. Ueee, songon i ma langkuna. Nituhor sian Medan on saribu rupiah rupani, alai gadison do i sampulu ribu” ninna Natoras ni Pina mulai marhata manggang.
Lam tau Natoras ni si Pirdot, na manuman amongna do hape si Pina malo marjamila mandangkai dohot paganda hata songon na mapultak gambiri hatana alai so ada impolana.
Une do nian marujung panghataion nasida, saut ma dibuhul nasida ari martumpol dohot marpulut saut nang ulaon unjukna. Alai na mambahen sai marhusori roha ni Nai Pirdot pandok ni Inong ni si Pina i do laho mangigil asa tambaan nasida sinamot rambu pinungu pinangido ni paranak.
“Ai holan laho abit ni si Pina pe laho martumpol nunga piga juta rohamuna Amang, asing dope ingkon tambahanku laho manuhor barang ni si Pina unang apala maetekhu i pangkeonna so tung maila hami. Ai molo maila hami bah hamu pe dohot do na maila. Nanggo apala tinambaan nian horunghorungna i asa tama idaon jala jagar. Las rohanami, sangap nang di hamu” ninna Inong ni si Pina tung malo mandok hatana mangellem.
I ma umbahen gabe dihusiphon dongan tubu ni Amani Pirdot i asa tambaan nasida sinamot naung sanga nidok ni nasida nangkin. Ala sai manggogo horong parboru jala manjujui muse dongan tubuna ujungna satolop ma Nai Pirdot manambai sinamot i. Pola tahe balga ditambai Nai Pirdot, ai rohana tong laho di anakna dohot parumaennama muse i molo tung balga horunghorung ni si Pina.
Hape holan gabus do dibahen Natoras ni si Pina suang songon i nang si Pina. Tarsonggot sude nasida na laho marhorihori dinding i dohot natoras ni si Pirdot duansa, holan diida nasida pahean ni si Pina pahean rombengan sian Monza manang Burjer do huroha. Songon i nang horunghorung ni dokna i, ia tung pe adong sangkat horunghorung mas di rungkung ni si Pina so adong balgana nanggo sabalga ni ijuk.
Molo pandok ni si Pina tu Inong ni si Pirdot nunga godang dipahimpu ibana mas tagan karejo paberik ibana di Batam jala sude pesangonna tingki di PHK ibana dua bulan na salpu sude do i dituhaphon ibana manuhor masna. Songon i nang pangigil ni Inong ni si Pina dohot hata manggang ni Amongna na mangido asa tambaan ni paranak sinamot ni si Pina anggiat boi manambai manuhor masna boi pangkeon ni si Pina di partumpolon on.
Sai tungkinama Nai Pirdot holan sahat tu gareja, diapus ibana ateatena dipasonang rohana na sai marungkil mangida pangalaho ni si Pina dohot natoras i, na dos do hape tompa ni nasida na sajabu dos parhata manggang jala pamburas. Ndang dia be didok Nai Pirdot, ai hatahononna annon i sai songon na manggulut diarta ibana manolopi parbogason ni anakna i, jala so tung gabe murak mantak ila di nasida.
“Molo hurangpe pangalahona maruba do i haduan molo dung saut hami”. Tompu diingot Nai Pirdot hata ni anakna i uju sai diorai nasida asa unang pasautonna nian si Pina. Alai dung sai manuntun lomo si Pirdot, ndang dia be tardok natorasna asing ni hata sai maruba ma tutu pangalaho ni si Pina haduan unang sai marbellahi.
“Nunga nasibta on Inang, parbellak parumaenta, parbellak nang natorasna. Anggiat ma adong hamubaon ni rohana dung sohot nasida songon pandok ni si Pirdot i, muba ginjang ni roha dohot hata mangganggna i” ninna Amani Pirdot mangapoi inantana i. (Medan, 111017)
Jujur partikkian di ari minggu – Amani Partogi
← Satonga Tobat
Akkal ni si Jamordong →
Jujur partikkian di ari minggu
Posted on 17 Agustus, 2010 by Hendry Lumban Gaol
Dihumalaputi amanJamordong ma pasikkophon ulaonna padippos-dippos lereng ni si Jamordong. Di ida nanJamorodong nga sai maos gumasuksak marhobas-hobas sanakkaning. Sipata mangupir ibana mida nanJamorodong. Maos, puas-pais. Marputar tusan marputar tuson di jolo ni kassa bolak i. Sipata bohina di padenggan-denggan, sipata sisilonna di lukkiti.
“Pa, bereng jo satokkin, nga pas be bajukkon tu jas mi annon?” ninna NaiJamorodong, dung ro amanJamrodong tu bilut nasida.
“Nga denggan be sude i” ninna mangalusi. Paula so di ida.
Disarathon ibana adduk lao martapian.
“Pa, bereng jo satokkin, dia dope na hurang” ninna NanJamordong muse sahali nari.
Dipaso amanJamordong lakkana. Diboto do hasomalan ni niolina i, ai molo nga apala disukkun dua hali namarlapatan ma i ikkon dialusi dohot denggan. Ai olo do annon ala nin na saotik i gabe murhing lao tu gareja. Lobian, sahat rodi na mulak sian gareja dang masipakkulingan.
“Bereng ma jo peyek ni kabayakkon, denggan do di ida ho bunga na i?” ninna muse manukkun
“Denggan” ninna amanJamorodng mangalusi. Lobi sa jom holan marhobas-hobas, dang mar na sidung.
Dapot tikkina borhat ma nasida tu gareja.
Dang piga-piga halak dope na ro parminggu. Songoni do huroa tikki ni halak batak on. Sude do jam karet, meddat, dang hea pas. Didok jam sappulu parmingguon alai songon hasomalan olo dotu jom satonga sampulu sada. Datung mandok asa tor manjaha bibel NanJamordong di gareja asa sai dipatibu sahat. Nda holan asa boi do di ida ibana sude pahean ni donganna ina.Tutu ma nian, holan hundul Nai Maralus–donganna parlogu dua– dilabbungna datung bukku ende manang bibel di bukka.
Dang dao sian pahean, sipatu, mas, sanggul na asing dope.
“Songon na uli bajum eda, na dapot bonus do ito amanJamordong?” ninna Naimaralus
“Hamu nian eda, bohama parulina” ninna mangalusi alai anggo dirohana nunga tung las.
“Ue, bereng ma neh eda, lao do au nantoari tu Onan manuhor bahan kebaya na baru, huida uli dipakke sahalak ina di tipi” ninna NaiMaralus.
“Didia diida ho eda, ai au pe nga hutuhor bahanna, nang songketna” ninna NanJamordong. Dia tutui, hata gabus do. Bohama asa unang talu do tu NaiMaralus.
Tep, dang piga lelelngnai, mullop ma muse NaiJatikkos, martas nabolon jala marsanggul sasak na bolon. Dungi horungna marlinong, uhut siatuna na timbo.
“Hurippu nga dipukka parmingguonon” ninna ibana, hut dipadenggan saotik badakna.
“Anggo so ro dope ho eda tang mulaion parmingguon on” ninna NanJamordong mangalusi. Dang dao sian donganna na dua on, tor dipukka ma nonang.
“Imadah eda, ibban na tu hamu nadua do asa hupaboa i” ninna mandok donganna.
Lalap ma nasida marnonang sahat rodi na dipukka parmingguon.
Dijouhon paragenda ma asa marende punguan ina parari kamis. Dungi hehe ma OppuHalasson, di tarik ma tone ni edde on, huhut ma di baen tandana asa jonjong sude parari kamis. Andorang so hehe ibana, dipadenggan NaiJamordong jo saleddangna, ditari tu siamun nang tu hambirang patikos-tikkoshon parpeakna.
Sasahali di husiphon tu nadipudina “Teleng sanggul hi eda?” ninna manukkun. Mangupir inanta nadipudi i
Aut sura adong lima songon NanJamordong on, ra, olo do satonga jom holan marhobas-hobas uhut manarik ton dirijen na i. Uleleng sian namarende i.
Massai tabo ma nian inang Pandita on na marjamita i. Sipata mekkel ruas i dibaen, angon-angon suara i. Alai toppu disonggak sian ginjang. Ia so i diarahon ruas i manjahahon na tarsurat di bukku nabadia i. Gabe dang mondohondok ruas i.
“Ai sai holan i do huida sibong ni inang Pandita on, da marganti ma nian nanggo salahi dua bulan?” ninna NanJamordong tu NanJatikkos, marhusip
“Au pe, dang nanggo hatuhorsa mas, ningon?” ninna mangalusi
“Bereng ma neh eda, inanta sintua sijaha tikting –NaiHasundutan an, bagak bah model ni kabaya na i bah”
“Ido eda, apala boruna na di Bandung i do manjait i, ninna adong tukkang jait na malo disan” ninna NaiJatikkos mangalusi.
“Alai umbagag do kabaya mi eda” ninna Nanjamordong
“Hamu nian eda”
“Ai di jabu nise hamu mararisan eda” ninna NanJamordong, tong marhusip-husip
“Dijabu ni hula-hula an, amaniLamdenggan, boha huroa?”
“Daong, na manukkun do, na huida do NaiHasomalan, donganmu sa arisan an humasiksak di onan manuhiri situhoron” ninna mangalusi
Songoni manasida marhusip-husip dibangkuna be.
Dungi didok NanJamordong muse”leleng ma inanta pandita on marjamita, bosan iba” ninna marungut-ungut
“Pa, tabo do ende nami i?” ninna NanJamordong manukkun niolina hatiha di motor dope nasida.
“Tabo, ai sude ende na lao mamuji Tuhan i, tung na tabo do sude, dang adong na hurang”
“Boha baju nami, uli do?, sitelan nise na ummuli”
“Dia ma pinarrohanon i da inang, tinggalna molo nga marende hamu ba pinasip, nilapati endemuna i”
“Ai dang nanggo diboto ho marnida baju na denggan manang na roa?” ninna muse manukkun
“Dia niantusan i, dang pinarrohahon, ai so naniula molo marminggu iba”
“Jei aha do hape lapatanmu mar minggu, nanggo marnida baju na uli pe dang boi dibedahon ho?”
“Ima hamu amai, ganup minggu tu gareja alai memereng baju na denggan pe dang boi, manang aha do hape diparrohahon hamu” ninna Nanjamordong marbete-bete.
Ujungna rap sip nasida nadua di motor i sahat ro di jabu.
Jamita Evangelium 19 April 2020, Minggu Quasimodogeniti Pelita Batak Online
Jamita Evangelium 19 April 2020, Minggu Quasimodogeniti
Kamis, 16 April 2020 17:48:00
Pinatolhas ni Pdt Dr Robinson Butarbutar, Ketua Rapot Pandita HKBP
"Mauas do tondingku tu Debata" (Psalmen 42: 1-6)
Hamu angka dongan sahaporseaon di sandok Indonesia,
Dua pangalaho mangadopi parungkilon. Nasada, lungun, tungki, margudompong, lonong. Mate di arsak ni roha. Nasadanari, tangis, tungki alai hehe dung i, marpos ni roha tu Debata. Di bonana mangolu di bagasan hapogoson na sumalin. Sai tungki. Gok iluilu. Alai dung mananda Debata Sitolusada i, muba do hita halak Kristen Batak, gabe bangso na mananda lungunna, alai na togu marhaporseaon di hatuaonta sian Debata na manghaholongi hita. Ala ni i, molo bungkas hita sian huta hagodanganta be tu huta na asing mangalului ngolungolu dohot mandundung sintasintanta, dua na mangihut on ma didok natoras Kristenta be tu hita ganup. Na parjolo, "Tanda lungunmu da." Napaduahon: "Pir tondim. Unang mabiar. Pos roham di Debata." Na patupahonsa marhasil. Na so patupahonsa susa ngoluna.
Lungun situtu roha ni parPsalmen, pola digombarhon songon hursa na malungun di angka guluan,jala sian manogot sahat tu borngin sai tariluilu ala - sian sihadaoan di luat sileban di Jordan, Hermon dohot Misar - ndang tarbahen ibana patupa songon naung somal dipatupa bangsona di Judea, i ma pajumpang dohot Debata di bagas joroNa di Jerusalem. Lungun rohana, ala ndang diida ibana Debata manurdukkon tanganNa palua ibana sian parmaraan. Dihilala ditadingkon Debata ibana pola direhei musuna ibana.
Nda tongon lungun, muraura, jala hatophatop lungun rohanta nuaeng binahen ni Covid 19 i? Lungun rohanta, tibu nian boi muse hita pajumpang dohot Debata di bagas joroNa songon nasailaon, atik pe marminggu di jabu hita jala diurupi online sian gareja. Lungun tong rohanta siala ndang boi be tapatupa marragam parjumpangan dohot donganta, sisolhot nang dongan saulaon songon na somal. Lumobi sian i dope tahe, lungun rohanta ndang boi maningkir donganta na monding songon nasailaon. Jala holan hita keluarga najumonok nama na boi paborhat sisolhotta tu udean. Di udean pe ingkon marjarak na dao do jala marmasker, molo Covid 19 do siala ni parmonding ni keluarganta i. Gariada tahe pola adong natuatuanta na ditulak dipatuat di hutanta sandiri. Lungun rohanta ala taida hira ndang mangula Debata paluahon hita. Ai lam tamba do ganup ari sinonggopan ni si Covid 19-on, jala lam tamba na monding, atik pe nunga marusaha hita.
Naboi do lam lungun rohanta di ariari na ro on molo ndang unduk hita tu na niaturhon ni pamarentanta mangadopi Covid 19 on. Unang lam lungun rohanta, tangiangta sai unduk ma donganta sabangso na marugamo Silom di hita on di bulan Ramadhan on tu pangidoan ni Majelis Ulama Indonesia di tgl 15 April 2020 i tu nasida, i ma: i) Paholang diri sian sihatoropan, (ii) Di jabu ma patupa panombaan tu Debata (iii) Diuba ma hasomalan manomba Debata, (iv) unang pola mudik jo.
Napaduahon, pos ni roha, marpos ni roha na togu di hatuaon sian Debata (Heber: yisyuot), dung lungun rohanta. Tadok ma tu tondinta, "Boasa sai tungki ho, ale tondingku, jala boasa sai rusak ho di bagasan ahu? Haposi ma Debata, sai na pujionku dope Ibana, hatuaon ni bohingku jala Debatangku." Ingkon adong do giot ni roha di hita sude mandok tu tondinta unang hot mian di bagasan lungun ni roha. Unang taloas Covid 19 torus mambahen lungun rohanta. Ingkon tapasohot do i. Ingkon barani hita mandok tu dirinta songon bangso Indonesia: "Unang lungun rohanta torus, alai hehe jala hiras ma rohanta pasohothon harararat ni Covid 19 i." Ndang holan i tahe, ingkon tadok tu tondinta tongtong mamuji Debata jala marpos ni roha na so padaon ni Debata sian hita hatuaonta (Heber: yesyuot). Di tingkina marhite hasatiaonta mangoloi pinangido ni pamarenta dohot marhite angka dalanNa na asing na so tardodo hita paluaonNa do bangsonta sian Bencana Nasional Covid 19 on. Amen.
Jamita Evangelium, Minggu Quasimodogeniti 8 April 2018: Parmahani Ma Birubiru ni Debata
Oleh: Pdt Robinson Butarbutar, Sian Parsamenta, STT-HKBP.
Jamita Evangelium 28 April 2019, Minggu Quasigodogeniti Manongtong Mangihuthon Jesus (Johannes 21: 15-19)
Sian Parsameanta di PematangsiantarSTT-HKBP.Pdt Dr. Robinson Butarbutar Hp/WA: 0812-62472015Marasing sian isi ni bagian pangujungi ni Evangelium Markus (disurathon taon 69/70), Lukas (disurathon taon
Batu Mamak: November 2009
Sermon, kotbah, renungan, opini, nasehat, berita, hal-hal yang perlu diwariskan, dan lain-lain.
SERMON JAMITA TU MINGGU ADVENT-I, 29 NOPEMBER 2009
Marujung ne ma tingki ni uhum na tu Israel, i ma na madoado di parhorsihan leleng ni 40 taon; naeng bongot ma nasida tu Kanaan, tano na pinarbagabaga i.
Tagan so sahat dope tusi, ingkon boluson nasida do jolo luat ni Moab. Halak Moab, i ma pomparan ni si Lot sian boruna sihahaan (pat.1 Mus.19:37). Maringan do nasida di luat na di sabola purba ni laut Mate. Marnida halak Israel i, godoron do roha ni si Balas, raja ni Moab i. Mabiar do ibana so tung dirampas halak Israel i maon tanona. Mangalo ndang tuk gogona. Ala ni i dilului ma dalan manaluhon Israel marhite pangurupion ni si Bileam, sada petenung sian Petor, i ma sada pusat ni ilmu gaib (magi) di topi ni batangaek Euprat. Dihaporseai halak do, manang ise na pinasupasuna tarpasupasu do i, alai sabalikna nasa na binuraanna hona bura do (4 Mus.22:6). Sada sian manang piga halak sileban naung dapotan parbinotoan di Jahowa do ibana, songon si Melkisedek (1 Mus.14:18), si Abimelek (1 Mus.20:2), si Laban dohot si Betuel (1 Mus.24:50), si Jetro (2 Mus.18:10), dohot si Job (Job 1:1) raphon angka alealena, si Elipas, si Bildad, si Sopar dohot si Elihu. Ndang olo ibana manghatahon manang aha asing sian na tinonahon ni Tuhan i, gabe masa ma peristiwa na di jamita on (dohot konteksna), na naeng mamurai do ibana nian dijou, hape gabe mamasumasu. Sampe tu opat hali masa songon i; parjolo 23:7-10, paduahon 23:18-24, patoluhon 24:3-9, paopathon 24:15-24 jala sabagian sian i ma turpukta ari on.
Di salinan Batak digoar do panurirangon ni si Bileam i tonggo. Hurang sintong do i, ai tonggo lapatanna tangiang (tabas/mantera?), pangidoan, manang joujou (patudos istilah tonggoraja). Sumintong do salinan Alkitab na mandok sanjak [(Hbr. mashaalow/parable/ perumpamaan/ibarat). (Terjemahan Indonesia lama: misal/amsal)]. Ndang na sian dirina i, na sian ginjang do, sian Debata. Hombar tusi di salinan Batak dipangke ma dison hata pangungkapon. Di hata Heber na’um dohot uwn’um do dipangke, i ma istilah khusus tu angka pandohan ni Debata (ucapan ilahi) na marlapatan tutur kata (said). Digoar ibana do dirina baoa naung tonggor matana. Ra, na marpardomuan do i tu pangalamanna na sanga ‘pitung’ gabe so boi marnida suruan ni Debata na mangambat ibana. Hagiotna do na mambahen i. Borhat pe ibana holan ala ni na dipaloas Debata (22:20), jala dipasada rohana manghatahon holan angka na tinonahon ni Tuhan i (22:18), ndang tarpaluasa dope dirina anggo sian hisapna, ai dao di bagasan rohana sai manghirim dope ibana na muba nian tona ni Debata sian pasupasu gabe bura asa boi ibana manjalo upa na godang sian si Balas. Nunga hea antong dialami ibana na suman tusi, ai di 22:12 diorai do ibana borhat, hape di 22:20 dipaloas. Laos i do alana umbahen na sai dipaolooloi ibana si Balas morot sian inganan na sada tu inganan na sada nari, ala dirimpu rohana na tarbahen mimbar do lomo ni roha dohot tona ni Debata di inganan na paasingasing. Alai nuaeng nunga malua ibana sian hapitungonna i, gabe digoar ibana ma dirina baoa naung tonggor matana.
Di ay.16, digoar si Bileam dope dirina jolma naung somal umbege angka hata ni Debata. Nunga nidok, sada sian manang piga halak sileban naung dapotan parbinotoan di Jahowa do ibana. Ndang holan parbinotoan na umum i, isara ruas ni sadasada bangso parbegu na marsaor dohot ruas ni sada bangso parbegu na asing gabe jumpangan parbinotoan di na pinardebata ni bangso na asing i jala huhut dihabiari; ndang apala digoar i nian debatana, alai siangkup ni na pinardebatana, dihormati do nang i jala dipasangap. Lobi sian i do si Bileam, ai digoar do Jahowa i: “Debatangku” (22:18a); ditanda jala dihaporseai do huhut paboa Nasuntimbul do Ibana jala Nasunhinagogo. Tontu do, parbinotoan na langsung do i dijalo sian Tuhan i, ai ndang adong agia aha sipatudu na mandok na hea ibana marsaor tu halak Israel asa gabe jumpangsa panandaon dohot haporseaon sisongon i. Dijalo ibana do i di sada parmataon (Hbr. machazeeh/vision/penglihatan). Tungkap do ibana (falling into trance) hatiha i, alai tarbungka do anggo matana. Laos songon i do nang taringot tu angka hata ni Debata na nidokna naung somal binegena, dijalo do i langsung sian Debata. Ragam do cara ni Debata pasahathon hataNa tu panurirangNa, isara marhite parbinegean (audio), marhite pamangan (dipeakhon hata i tu pamanganna, pat.Jer.1:9), marhite roha (disuanhon hata i tu rohana, pat.Jer.20:8-9), marhite perlambang perbuatan sitafsirhonon, dohot marhite pangungkapon (visual mamang duansa, audio visual).
Di bagasan pangungkapon nunga ditatap si Bileam Israel di masa depan, jala i ma nuaeng na dihatahon tu Raja Balas, didok: “Binsar do sogot sada bintang sian Jakob jala hehe do sada tungkot harajaon sian Israel.” Bintang, simbol ni huaso (power) do i dohot martabat na timbo (splendid dignity), jala tungkot (tungkot harajaon, 1 Mus.49:10) martudutudu tu raja parmonang. Sahali nari, pangungkapon taringot tu Israel do i. Nunga diida si Bileam na jongjong do muse harajaon Israel. Di gomgoman ni angka rajana, gabe sada harajaon na gogo do i jala na marhuaso, na disegani jala na berpengaruh bahkan na manghuasoi angka luat na humaliang. Puncak kejayaan ni harajaon i masa do di tingki ni si David, jala disi ma dipapatu angka luat na humaliang, tarmasuk Moab, jala dipatunduk sandok pinompar ni si Set. Set dison, ra, goar na asing (sinonim) ni Moab do i. Di angka surat na robi ni Misir rupani, digoar do pangisi ni luat Moab i halak Syutu.
Sian asi ni roha ni Debata, di ari on nunga sahat hita tu Taon Parhuriaon na imbaru. Na laos bertepatan ma i tu Advent. Advent manang Adventus mandok haroro (coming). Di sejarah ni angka ugamo, na marhahonaan do i tu haroro ni sada dewa tu daerah kultusna. Diambil alih huria do istilah i jala diintegrasihon tu parngoluonna laho manggombarhon haroro ni Debata tumopot bangsoNa. Lebih khusus, haroroNa di bagasan Jesus Kristus. Manorusi tingki na imbaru, ro do Kristus manopot hajolmaon; ro laho padamehon dohot paluahon. Parjolo sahali di hatutubuNa, jala paduahon di haroroNa paduahalihon di ari na parpudi. Hombar tusi ma hahonaanna di parngoluon ni huria. Na marhahonaan do Advent i parjolo, tu parningotan dohot panjangkonon ni huria di Kristus naung ro tu portibi on marhite hatutubuNa na secara khusus diingot jala dipestahon di Natal; dohot paduahon, tu panghirimon dohot panagamon di Ibana na naeng ro dope di ari parpudi. Tu haroroNa na dua i, manang na boha pe ringkot do pangaradeon manang parhobason sian na porsea i. Ala ni ringkotna, pola do gabe hira na gabe morot lapatan dohot ondolan ni Advent i sian haroro tu parhobason. Godang do tutu sihobasan. Ala ni godangna, sampe do adong halak na mirdong dibahen. Alai asa unang sala jala lalap hita di pangaradeon i, na parjolo sahali ingkon adong do di hita pamotoan na tontu taringot tu Ibana naung ro jala na naeng ro i. Ise jala boha do Ibana umbahen ingkon maradvent hita marningot dohot mamestahon hatutubuNa; ise jala boha do Ibana umbahen na ingkon maradvent hita manghirim dohot managam di haroroNa na paduahon di ari parpudi? Aha do pandok ni jamita on taringot tusi?
Sejarah ni Israel ndang tarsirang i sian sejarah ni sangkap hatuaon ni Debata na taringot tu sandok hajolmaon. Molo dijou jala dipajongjong Debata pe Israel gabe sada harajaon, ndang holan asa jongjong jala marhuaso boti, alai na gabe pangaradeon do i tu harajaon ni Debata sipajongjongon jala sipapataronNa di angka tingki parpudi. Di bagasan Kristus do i masa. Hombar tusi, angka na masa di sejarah ni bangso i, na martudutudu tu Kristus manang Mesias i do i, siparoon ni Debata sian tongatonga ni bangso i sandiri. Di pelean pardamean na niulahon ni Israel rupani, nunga targombar ulaon panobusion ni Kristus i, di sitaononnasida nunga targombar sitaonon ni Mesias i, jala di hamonangannasida nunga laos targombar hamonangan ni Kristus i. Songon i ma dison, panurirangon ni si Bileam na taringot tu harajaon Israel na naeng binsar dohot taringot tu rajana na naeng hehe i, na marhahonaan do i dohot tu Kristus manang Mesias dohot tu harajaonNa.
Di bagasan Jesus Kristus naung ro tu portibi on nunga digohi be bagabaga on. Ibana do Siparmonang (Sak.9:9b), Raja ni Hadameon (Jes.9:5b), Raja ni angka raja jala Tuhan ni angka tuan (1 Tim.6:15; Pgk.17:14), Bintang Sipaias na marsinodang i (Pgk.22:16b). Di bagasan dohot marhite Ibana do songgop harajaon ni Debata na meliputi sandok tano on. Nunga songgop harajaon i (Mrk.1:15a), alai buni dope i nuaeng, sogot pe asa patar. Sian asi ni rohaNa nunga dijangkon angka jolma gabe parripe ni harajaonNa i, i ma angka na manjangkon Ibana, angka na porsea di goarNa. Manang ise naung porsea di Ibana, naung manjalo do i di hangoluan na salelenglelengna, ndang pola be ibana tu paruhuman, nunga taripar tahe sian hamatean tu hangoluan (Joh.5:24). Sabalikna do angka na so porsea, suman tu halak Moab na pinatunduk ni si David, uhumanNa do i tu hamatean na saleleng ni lelengna.
I jala songon i ma Jesus Kristus naung ro i, siingoton jala sipestahononna di Natal na ro. Nang pe pogos jala metmet Ibana di haroroNa i, Ibana do na sumangap jala na tumimbul sian saluhutna. I jala songon i ma Ibana na naeng ro dope, na mandok tu hita nuaeng: “Na ro ma Ahu tibu” (Pgk.22:20a). Ala ni i, patut do di bagasan halalas ni roha hita marningot Ibana, jala di bagasan panghirimon na gok maimaimahon dohot managam di haroroNa na paduahalihon i, huhut manjouhon: “Amen! Ro ma Ho, ale Tuhan Jesus” (Pgk.22:20b).
Diposting oleh Pdt.MV Simanjuntak di 04.20 0 komentar
SERMON JAMITA TU MINGGU 24 DUNG TRINITATIS, 22 NOPEMBER 2009
Barita haheheon ni si Lasarus tarjaha do holan si Evangelium Johanes.
I ma patoluhalihon Jesus pahehehon na mate. Di na tolu peristiwa i, tarida do sada klimaks (garis naik) sian na baru mate (boru ni si Jairus, Mrk.5:35 duu par.) tu naung tar leleng mate (dolidoli na di huta Nain, Luk.7:11duu) torus tu naung tartanom opat ari (si Lasarus). Disi, dipapatar do hamonangan ni Jesus maralohon hamatean andorang so hamamate dohot haheheonNa sandiri (peristiwa paskah andorang so Paskah).
Turpuk on, alus ni Jesus do tu si Marta. Disolsoli si Marta do Jesus, didok: “Aut na dison Ho ale Tuhan, ndang tagamon mate ibotongki.” Nang pe songon i, dihirim rohana do na adong dope guna ni haroro ni Jesus i di nasida, gabe didok ma: “Alai nuaeng pe, tong do huboto, lehonon ni Debata do tu Ho nasa sipangidoonMu sian Ibana.” Alai manang na aha i, ndang diantusi ibana. Dohot hata na asing, manang na dia konkritisasi ni na hinirim ni rohana sian haroro ni Jesus i, ndang diboto mandok. Anggo taringot tu haheheon ni si Lasarus, mansai dao do i sian rohana, ai di na diarbis Jesus taringot tusi (ay.23), gabe tu haheheon sogot do laho rohana (ay.24) jala di na sinuru ni Jesus mangungkap tanoman ni ibotona i, haboratan do ibana (ay.39). Songon i ma huaso ni hamatean i boi manghuphupi mata ni jolma gabe so boi mamereng angka sihirimon di bagasan Jesus. Marhite turpuk on, naeng paluaon ni Jesus do si Marta sian i.
Di si Marta khususna, di halak Jahudi umumna, sada doktrin do haheheon i, sada ajaran manang sada poda haporseaon. Ndang adong dope pamotoannasida na tontu taringot tusi. Mangihuthon haporseaon ni Jahudi na ortodox, nasa na mate, manang na burju i manang na jahat, laho do i sude tu Sheol (pat.1 Mus.37:35). Disi ma nasida maringan (mangolu?) marrumanghon halilu (tondi); ndang marholiholi, ndang marsibuk (pat.Luk.24:39); ndang adong gogona, ndang adong panghilalan manang emosina; ndang adong parningotanna di Debata, ndang adong hamauliateon manang pamujionna; sandok sirang do nasida sian Debata dohot sian halak na mangolu. (Ida ma rupani Ps.6:6; 30:10; 88:6, 12-13; 115:17; Pjm.9:10; Jes.38:18). Boha, adong dope sihirimon? Mangihuthon haporseaon na ortodox i, ndang adong be, songon i nama torus. Alai di tongatonga ni pesimisme haporseaon na songon i, adong do saotik na boi patupa loncatan iman jala manghatindanghon na adong dope sihirimon di balik ni hamatean i. (Ida ma rupani Ps.16:9-11; Job.19:25-27). Hombar tusi gabe mardua ma halak Israel taringot tusi; sabagian porsea, na sabagian nari ndang. Saduse rupani, disoadahon do haheheon i, (surusuruan dohot tondi); alai anggo Parise, dihaporseai do i (Mat.22:23 par.; Ul.23:8). Jesus dison mandok: “Ahu do haheheon.” Na nidokNa disi, Ibana do bona ni haheheon i (the author or the cause of the resurrection). Targantung tu Ibana do hamamasana, hombar tu huaso dohot lomo ni rohaNa. Di bagasan dohot marhite Ibana, ndang doktrin be haheheon i, alai naung gabe realitas do manang kenyataan masa kini (present realities). Songon Ibana naung ro jala patar di portibi on jala boi ditanggapi secara inderawi, songon i ma haheheon i nunga songgop jala patar di portibi on, jala nunga boi dijalo jala dinikmati angka na porsea. Dia ma hahonaan ni i? Parjolo sahali, na marhahonaan do i tu haheheon partondion. Di bagasan dohot ala ni dosa i, mate do jolma (pat.1 Mus.2:17), sirang jala dao sian Debata. Alai di bagasan Kristus dipahehe do jolma i, ditompa gabe na imbaru (2 Kor.5:17). Angka naung dipahehe i do na mangolu. Ala ni i do umbahen na dipadomu Jesus na dua i di pandohanNa on, didok: “Ahu do haheheon dohot hangoluan.” Ndang tarsirang antong na dua i, ai so marhite haheheon ndang adong hangoluan, jala ndang adong haheheon na so diihuthon hangoluan. Jumolo do haheheon, ai i do na mangholangholangi parhusoran ni jolma i sian hamatean tu hangoluan. Sahali nari, haheheon dohot hangoluan i nunga disagihon i di tano on. Nunga boi be na porsea i mardomu dohot Debata, menikmati parsaoran na sorgawi, na suman tu parsaoran ni ama tu angka anakna. I ma haheheon dohot hangoluan masa kini. Paduahon, na marhahonaan do i tu haheheon dohot hangoluan sogot. Di angka naung manjalo jala memiliki haheheon dohot hangoluan i dison, ndang hamatean be ujung ni saluhut. Ndang boi so ro hamatean i, jala ingkon boluson ni saluhut jolma do i, na porsea manang pe na so porsea. Alai parsatongkinan (sementara) nama i. Ro do tingkina, paheheon ni Tuhan i do sasude, dung i pabongotonNa ma na porsea i asa tu hangoluan na salelenglelengna, alai na so porsea tu hamatean paduahon na salalenglelengna. Dohot hata na asing, ndang tarhahua hamatean parjolo i pemilikan ni na porsea i di hangoluan na saleleng ni lelengna i. Hombar tusi ma didok: “Na mangolu do na porsea di Ahu, nang pe mate ibana.” Hurang hona do salinan on, ai molo songon i do, konotasina boi do, di na mate pe na porsea i mangolu do torus (sambil mati, hidup). Dohot hata na asing, sai hira na mansoadahon realitas ni hamatean i do i. Alai ndang hea disoadahon Jesus realitas ni hamatean i, diokui do. Ala ni i, niuji do patariparhon i songon on: “Na porsea di Ahu, nang pe naung mate ibana, laho mangolu do ibana.” Na nidokNa, nang pe naung mate (Gr. kan apothanee/though he were dead) na porsea i marsogot, haduan, manang na sadihari pe tahe, laho mangolu (Gr. zeesetai/shall he live/akan hidup) do ibana muse di ari sogot i. Ndang sangombas, saleleng ni lelengna do. I ma na diondolhon di ay.26 na mandok: “Jala ganup na mangolu jala porsea di Ahu, na so tupa mate ibana salelenglelengna.” Ndang adong na tuk manirang angka na porsea i sian Jesus bona ni haheheon dohot hangoluan i (pat.Rom 8:38) jala ndang na tarhahua hamaten paduahon i be nasida (Pgk.2:11b).
Sudena i dihatahon Jesus laho manghehei jala patoguhon haporseaon ni si Marta. Sai hira na naeng dohononNa do: “Porsea do ho na hehe do ibotom di ari parpudi, sintong do i, ai hehe do ibana tutu. Alai ingkon botomu do huhut, Ahu do sibahen i. Jadi molo marhuaso Ahu pahehehon ibana di ari parpudi, ndang porsea ho na na marhuaso Ahu pahehehon ibana saonari?” Marhite i, disuanhon do tu ibana panandaon paboa na lobi sian jolma do Ibana, parhuaso di atas ni saluhut baik di tingki on manang pe di hatongtongon. Taringot tusi, ingkon buaton ni si Marta do sada haputusan. Hombar tusi ma didok Jesus tu ibana: “Porsea do ho disi?”
Di ari on, songon na boi jahaonta di Almanak, sahat do hita tu Minggu Ujung ni Taon Parhuriaon. Nunga tapasidung sada taon, jala marujung ma i di minggu on. Di Minggu na ro, di Advent-I, datdatanta ma muse pardalananta di Taon Parhuriaon na imbaru. Songon taon i na sai marujung, sude do ingkon marujung. Ndang adong na hot, portibi on ro di isina, sude do ingkon marujungParningotan di Angka na Monding.
Ia dipatupa huria pe i ndada na laho mangarungkai sidangolon ni angka ruasna. Dung i, ndada gabe sada rumang ni panolopion i tu pingkiran na mangarajumi na adong dope pardomuan ni na mangolu dohot angka na mate. Tutu, ndang tarsoadahon na adong dope ruas na mangarrajumi na adong dope pardomuan ni na mangolu dohot na mate, jala di sadasada tingki sipatupaon do parsaoran tu nasida. Parningotan na niulahon ni huria i dirajumi ma i songon sada sian angka rumang ni parsaoran i. Sasintongna, mansai dao do i sian tondi ni parningotan i. Antong aha do lapatan ni i? Di Konfessi HKBP taon 1996 tahatindanghon
Sian i torang, godangan marhahonaan tu hita do parningotan i. Marhite na marningot angka dongan naung jumolo monding i, marhite na merenungkan langka dohot ujung ni ngolunasida, dohot marhite na manghamauliatehon angka na dengan na niula jala na tinadinghonnasida, naeng tarsunggul rohanta marningot hamamatenta be. Songon nasida, mate do hita muse. Alai molo mate hita, tu dia do hita? Aha do sitadinghononta siingoton ni angka na mangolu dope jala aha do sian angka i na mangihut tu hita? (pat.Pgk.14:13) Hombar tusi, Parningotan di Angka na Monding ndang mangarahon hita holan mamereng tu jolo, tu ari hamamatenta be, alai dohot do tu hangoluanta sinuaeng on. Boha do hita manghangoluhon ngolunta sinuaeng on paboa na tutu hita managam di ari hamamatenta?
Jamita ari on mangajarhon tu hita: Tahaporseai ma Jesus do haheheon dohot hangoluan. Ala ni dosa mate do jolma sude; mate di hamatean partondion, i ma hamatean di tingki mangolu dope, hamatean ni harohaon dohot panghilalaan, hamatean ni haporseaon dohot panghirimon. Ndang adong na tarbahen jolma laho mangalo dohot manaluhon hamatean i. Sabalikna do tahe, dipangke hamatean i do jolma i gabe ulaulana laho patupahon ragam ni ulaon hamatean, isara na paulihon sinjata pemusnah massal na tuk mangarasiphon nasa na mangolu jala mangalengsehon nasa na adong. Dung i di ujungna, ingkon pamateonna ma jolma i sude tu hamatean na saleleng ni lelengna. Adong dope sihirimon?
Tuhanta Jesus Kristus mandok: “Ahu do hahehehon dohot hangoluan.” Na disuru Ama i do Ibana laho pangoluhon portibi on. Sian huaso ni hadebataonNa i, dipahehe do jolma i jala dipangolu asa tu hangoluan na saleleng ni lelengna, i ma panandaon dohot parsaoran tu Debata (pat.Joh.17:3). Nunga disagihon i dison gabe mangolu jolma i di hangoluan partondion, hangoluan ni harohaon dohot panghilalaan, hangoluan ni haporseaon dohot panghirimon. Nasa naung jumpangan hangoluan i dison, angka i do na boi manjalo udut ni i di ari sogot, i ma hangoluan na so ra suda, na so olo sundut jala na so ra mansohot. Ndang gaitgait i, alai bagabaga na tutu do i. Paposhon rohanta taringot tusi, taparrohaon ma naung niungkaphon ni Tuhanta Jesus na di turpuk sijahaon sadari on (Pgk.7:9-17). Disi, nunga diida Apostel Johanes punguan ni angka na monang na marharoroan sian nasa bangso, marga dohot houm dohot hata, angka na mamujimuji pasangaphon Debata dohot AnakNa Tuhanta Jesus Kristus i. Marhasonangan do nasida disi, ndang be male, ndang be mauas, ndang be ditinggang las ni ari nasida, manang dia na mohop pe.
I ma apulapul ni Parningotan di Angka na Monding on di hita. Jesus Kristus do haheheon dohot hangoluan; haheheon dohot hangoluanta nuaeng dohot muse. Marhahirimon disi, molo tahilala pe nuaeng na ingkon mate do hita muse di sada tingki na so tangkas taboto dung i tartanom (molo tung ditanom) manang tartutung (molo tung ditutung), tarapul ma rohanta marningot na Jesus Kristus do haheheon dohot hangoluanta. Ala Ibana, hehe do hita muse jala mangolu tu hangoluan na hot, na saleleng ni lelengna. Haporseaon disi na manontuhon situtu do i di pangantusionta taringot tu hangoluan on, taringot tu gaya dohot warna hidupta. Ndang mangolu di dosa be hita, di diri manang di portibinta, di Tuhanta i nama. I ma mangonjar hita laho padirihon ngolunta bahen habadiaon dohot hasangapon ni Debata.
Laos i ma apulapul di hita di na taingot nuaeng angka donganta naung jumolo i. Molo naung hehe jala mangolu nasida di bagasan Kristus Jesus andorang di ngoluna be, ndang mago parjambarannasida disi, alai hot do sahat ro di saleleng ni lelengna; ndang na mago dohot nasida, alai mian do di pangaramotion ni Debata sahat tu haheheon di ari parpudi i.
Diposting oleh Pdt.MV Simanjuntak di 04.25 0 komentar
SERMON JAMITA TU MINGGU 23 DUNG TRINITATIS, 15 NOPEMBER 2009
Ditongos si Paulus do surat on sian hurungan di huta Rom (pat.2 Tim.1:8).
Dung tarboan ibana tu huta i, paimahon angka alona sian Jerusalem, gabe tahanan rumah maolat ni dua taon do boi masa na songon i. Molo laos so adong na ro manorushon pangaluan i, salpu dua taon, ingkon malua do na songon i demi hukum. Disura roha ni toropan halak, i do na masa tu si Paulus, malua do ibana muse. Dung malua, ditopot ma angka huria na pinungkana na jolo. Raphon si Timoteus, borhat nasida sian Rom. Dung i ditadinghon ma si Timoteus di Epesus (1 Tim.1:3), gabe holan sahalakna ma muse manorushon padalanan i. Salpu i, mulak dope ibana tu Rom naeng pasauthon sangkapna, mamaritahon Barita na Uli tu Spanyol (pat.Rom 15:23, 28). Alai sahat di Rom, tartangkup ma ibana laos dihurunghon. Dirante do ibana (2 Tim.1:16), dirajumi parjahat (2 Tim.2:9). I ma na masa di taon 65, jala tingki i ma disurathon surat on laos ditongos marhite si Tikikus (2 Tim.4:12). Sangkapna, papatarhon sihol ni rohana tu si Timoteus jala mamodai ibana asa marsihohot di haporseaon dohot panghobasion i.
Di ay.5, ditaringoti si Paulus do haporseaon ni si Timoteus na so marlaok. Haporseaon na memiliki tradisi na terhormat do i naung mamungka sian ompungna boru, si Lois dohot inangna, si Eunike. Marhahonaan tusi do sipaingotna na di ay.6 on. Dohot hata na asing, sipaingot i, ndang tarpasahat i tu na so porsea, holan tu naung porsea do. Padomuhon tusi, dipungka do ay.6 on dohot ala ni i. “Hupaingot ho, asa diparatarata ho silehonlehon ni Debata na tu ho i,” ninna. Parataratahon lapatanna pagalakhon, patubahon, pajemburhon; jala silehonlehon mandok huaso ni Tondi Porbadia (pat.Ul.1:8a) na binasabasahon ni Debata tu angka partohonan. Hasasahat ni huaso i do na digombarhon di pangampehonon ni tangan di na pasahat tohonan i. Na marmula do i sian upacara hababangkit ni si Josua (4 Mus.27:18; 5 Mus.34:9), jala marhite hajahudion taripar tu huria na parjolo i (Ul.6:6; 13:3). Songon tangan ni na mamasumasu i na ampe tu pinasupasu i, na boi ditanggapi secara inderawi, songon i ma huaso ni Tondi i manonggopi na pinasupasu i, manggohi jala margogoihon. Sian i torang, Debata do pasahathon; parhiteanNa do na mangampehon tangan i. Di 1 Tim.4:14 didok, angka sintua do na mangampehon tangan tu si Timoteus, alai dison si Paulus do. Maksudna ra, rap do si Paulus dohot angka sintua i, alai si Paulus do na manguluhon. (Patudos tu na pasahat tohonan hapanditaon di hurianta, Ephorus do na mangampehon tangan alai dohot do angka pandita paherbanghon tangan). Na mangula do huaso i di bagasan dohot marhite na porsea i. Alai pangulaonna i ndang terlepas sian giot ni roha ni na porsea i. Na boi so marhinorhon do i di na so mangulahonsa. Ala ni i ma asa dipasingothon, ingkon paratarataon ni si Timoteus do silehonlehon na tu ibana i.
Laho patogu roha ni si Timoteus, didok:.” Hurang topet do salinan on. Ala ni i, niuji do patariparhon i gabe songon on: “Ai ndang dilehon Debata tu hita tondi hatahuton, alai hagogoon dohot haholongon dohot pangarajaion diri do.” Tondi hatahuton, i ma tondi na mabiar jala na mangirput (perasaan rendah diri dan malu-malu). Hagogoon, i ma huaso (Gr. dunameoos/power) laho mangadopi musu dohot pamaraan, laho manghabengethon dohot manghamonanghon angka pangunjunan dohot pangaleleon. Haholongon, i ma kondisi ni harohaon na patauhon jolma manghaholongi Debata dohot donganna jolma; na patauhon mangolu marpananginangian (bersikap dengar-dengaran), marhaporseaon, dohot marhahirimon tu Debata; na padaohon biar (pat.1 Joh.4:18) jala na patoguhon roha. Pangarajaion diri (Gr. soophronismou/of a sound mind), i ma pingkiran na toras (budi yang matang/sehat) na patauhon sasahalak patundukhon dohot mangarajai (mengendalikan dan menertibkan) dirina; marhamanaton jala marhabisuhon (berhati-hati dan bijaksana). Ala ni sasudena i tarbahen malua do si Timoteus sian hatahuton. Poso dope ibana hatiha i. Ala ni i dapot roha do molo adong di ibana hagangguon, ai ingkon uluhononna sada huria na balga na tongon marungkil maradophon parpoda haliluon. Alai sahali nari, ala ni angka silehonlehon i, ndang adong alasanna mabiar.
Barita na Uli i pargasipan do i di halak Jahudi jala haotoon di sipelebegu (1 Kor.1:23). Di roha ni na deba muse, poda ni Kristus i mapejethu do; ndang imbang tu poda gnostik na bagas jala na timbo. (Urat ni gnostik i do na manosak tu huria Epesus di tingki ni si Timoteus). Ala ni i, boi do gabe maila halak manghatindanghon Barita na Uli i. I do na dituhashon halak tu si Paulus umbahen na so tibu ibana laho tu Rom, ai ninna, maila do ibana manghatindanghon Barita na Uli na sederhana i di pusat peradaban dunia na menggandrungi ilmu angka na timbo. Alai didok si Paulus: “Ndang na huhailahon Barita na Uli i” (Rom 1:16). Laos i ma na dipodahon tu si Timoteus, didok: “Unang ho maila manghatindanghon Tuhanta i.” Suman tusi, boi do maila halak patuduhon pardomuanna tu sahalak na tarhurung ala ni Barita na Uli i. Nunga nidok, na tarhurung do si Paulus ala ni Barita na Uli i, dirante jala dirajumi parjahat. Gabe ditadinghon donganna do ibana ala ni i (pat.2 Tim.1:15-16; 4:10a). Ala ni i ma didok tu si Timoteus: “Unang hailahon ahu na tarhurung humophop Ibana.” Sabalikna, naeng ma dohot ibana manghophop Barita na Uli i. Manghophop, lapatanna ambil bagian di sitaonon ala ni Barita na Uli i. Di ulaon panindangion di Barita na Uli i (Gr. martureoo/martir/bersaksi/marturia), tersimpul do sitaonon. Mangadopi i, dijanjihon do dison hagogoon na sian Debata (pat.Mat.28:20).
Boi do pos roha disi, ai naung dipalua do hita jala dijou. Haluaon dohot panjouon dison, sisada lapatan do i (pat.Rom 8:28, 30). Diulahon Debata do i marhite panjouon na badia, i ma panjouon na so marguru tu ulaon ni jolma, alai na sian tahiNa na sian mula ni mulana do, dohot sian asi ni rohaNa. Marisuang jala magopo sambing do haluaon na diojakhon di ulaon ni jolma; na marujung di kekecewaan do i ai ndang hea boi sahat agia ise pe tu kepastian ni haluaonna, ala ndang adong jaminan na mandok naung tuk jala sun denggan sude na niulana. Alai haluaon na sian tahi dohot asi ni roha ni Debata pasti do i, ai haposan do Ibana na marbagahonsa (1 Tes.5:24). Dung i, jambar naung tontu do i di na porsea i. Ndang holan sihirimon sogot be i, alai nunga dijalo jala dimiliki i dison. Ala ni i, sahali nari, boi do pos roha na so pasombuon ni Debata na porsea i marjuang sandiri di sitaonon ala ni Barita na Uli i, alai sai na pargogoanNa do jala pamonangonNa.
Tahi haluaon ni Debata na sian mulana i, dipapatar do di bagasan Kristus. Na marlapatan ma i, di haroro ni Kristus tu portibi on nunga songgop be tingki haluaon i. Marhite ulaon panobusion naung pinatupaNa, i ma sitaonon, parsilangon, hamamate dohot haheheonNa, dipasohot do hamatean i, lapatanna dilehon kepastian paboa na so marhuaso be hamatean i ro di saleleng ni lelengna. Sabalikna, dipaullop do hangoluan dohot hatongtongon. Na ro do tingkina, bondutonna do hamatean i, jala solukhononna hangongolu na manongtong (pat.1 Kor.15:54), i ma parsaoran dohot Debata na hot ro di saleleng ni lelengna. Luhutna i disagihon do tu jolma marhitehite Barita na Uli. So marhite pamaritahonon di Barita na Uli i, ndang na laho patar haluaon i jala ndang na laho sahat tu agia ise pe.
Tusi do si Paulus dipabangkit. Na parjolo, gabe parjamita (Gr. keeruks/herald/bentara). Na marharoroan do i sian hata Kaldea kaarawazaa, mandok partingting. Di halak Kaldea, na jongjong do partingting i di inganan na timbo pangiarhon soarana manjou halak tu sada parsombaon (peribadahan), patoranghon isi dohot lapatan ni parsombaon i, dohot manariashon uhum tu angka na so olo mandohoti (pat.Dan.3:4-6). Songon i ma parjamita i pangiarhon soarana mamaritahon barita haluaon na sian Tuhan i (pat.Jes.40:9-11; Mat.3:2 par) dohot uhum pamalosonNa (pat.Jes.62:11; Mat.3:10 par). Na paduahon, gabe apostel, lapatanna na sinuru sian Debata laho patubegehon hata dohot lomo ni rohaNa tu hajolmaon. Parpudi, gabe pangajari, i ma parorot manang panogunogu na patureturehon na porsea i asa lam magodang jala matoras di bagasan haporseaon jala marpangalaho di bagasan hasintongan.
Ala ni hajongjongan dohot ulaon i do si Paulus marsitaonon, tarrante jala tarhurung. Alai ndang maila ibana disi. Boasa? Alusna: “Ai hutanda do Ibana na huhaporseai.” Hutanda, mandok huboto. Ndang parbinotoan na ojak di pamingkirion i manang di panulingkition, alai di parsaoranna pribadi do tu Debata. Diungkaphon Debata diriNa tu ibana, dijangkon ibana tu parsaoranNa. Ala ni i gabe ditanda jala diboto ibana ma ise jala boha do Debata. Pargogo na so hatudosan do Ibana, na boi haporseaan (layak dipercaya). Hatuaon do na manghaporseai Ibana, jala hasangapon do na mangoloi dohot mangulahon parsuruonNa, nang pe ingkon marsitaonon. Angkup ni i pos situtu do rohana na margogo do Tuhan i mangaramoti na pinalumehonNa i tu ibana sahat tu ari sogot i. Na pinalumehonNa i, i ma Barita na Uli i dohot pamaritahonna. Hahohot dohot harararat ni Barita na Uli i ndang ojak i di diri ni jolma, di hagogoon manang di parsitutuonna. Na gale do jolma i, na mura salpu. Si Paulus sandiri rupani, nunga tongon managam di hamamatena (pat.2 Tim.4:6), jala tutu do i masa di taon 66 manang 67. Nang pe songon i ndang mabiar ibana na gabe mintop ma Barita na Uli i jala gabe mansohot ulaon pamaritahonna, ndang, ai Debata do mangaramoti. Padirion jala pabangkiton ni Debata do muse palumean ni i, angka na hiras roha mamaritahonsa. Songon i ma torus ramotanNa Barita na Uli i sahat ro di ari sogot i. Parbinotoan na tangkas di hahohot dohot di hamonangan ni Barita na Uli i gabe gogo do i di manang na ise pe laho manghophop, manghatindanghon dohot mangajarhonsa.
“On pe, u tu si Timoteus di jamita on. Ndang holan tu si Timoteus, alai joujou tu sandok na porsea do i na di huria di sude tingki dohot inganan. Ndang ulaon na neang i, na dokdok situtu do; gok parmaraan, parungkilon, dohot sitaononna. Taringot tusi nunga tersimpul i di goar ni ulaon i sandiri, i ma na manghatindanghon dohot na manghophop. Sian na jolo torus tu nuaeng nunga mansai godang na manangihon joujou i. Ditaon nasida do ragam ni parungkilon dohot sitanonon, torop tahe na ingkon agoan hosa manang na mate martir. Nuaeng, dipasahat do joujou i dohot tu hita. Boha do asa unang maila, alai asa las jala hiras rohanta mangulahon i?
Na parjolo, ingkon torang do di hita taringot tu gogo di panindangion i. “Dohot ma ho tahe manghophop Barita na Uli i sian hagogoon ni Debata!” ninna si Paulus. Hagogoon ni Debata do gogo di panindangion i. Hombar tusi, dibasabasahon Debata do tu angka sitidangi i silehonlehon na marguna tu ulaon i, i ma huaso ni Tondi Porbadia. Dilehon huhut hagogoon, haholongon, dohot pangarajaion diri. Marhite angka i malua do angka sitindangi i sian hatahuton. Holan on, ingkon na paratarataonna do silehonlehon i. Isara ni api, ingkon pagalahonna do i, patubaon, jala pajemburonna asa torus marsigorgor di bagasan dohot marhite nasida. Ise na so las jala hiras rohana mangula margogohon hagogoon ni Debatduahon, ingkon torang do di hita taringot tu sihatindanghonon i. “U. Sian i torang, Tuhanta Jesus Kristus manang Barita na Uli do sihatindanghonon i. Jesus Kristus do sintuhu ni Barita na Uli i. Na manghatindanghon Jesus Kristus dos do i tu na manghatindanghon Barita na Uli, jala na manghatindanghon Barita na Uli dos do i tu na manghatindanghon Jesus Kristus. Na disuru Ama i do Jesus Kristus i bahen Sipalua portibi on (1 Joh.4:14; Joh.4:42b); paluahon sian dosa (Mat.1:21bc), sian gomgoman ni sibolis (pat.Ul.26:18) dohot hamatean (2 Tim.1:10). Ndang tahi na tubu di pudi i manang di partongaan ni tingki, alai naung disangkapi Debata hian do i sian mula ni mulana dope. Sian i torang ma muse paboa barita haluaon do Barita na Uli i, evangelium do i manang barita halalas ni roha. Haluaon na sian asi ni roha do i, na so marguru tu ulaon ni jolma. Ala ni i pasti do i, ai haposan do Ibana na marbagabagahonsa. Ise na so las jala hiras rohana mamaritahon barita halalas ni rohtoluhon, ingkon torang do di hita taringot tu hamonangan ni na tahatindanghon i. Haluaon na sian tahi ni Debata na sian mulana naung dipapatar di bagasan Kristus Jesus i ndang na laho sahat i tu agia ise pe ia so marhite panindangion. Tu sangkap i dipabangkit Debata do angka apostel, parjamita, dohot pangajari. Tu nasida ma dipalumehon Barita na Uli i asa radotan jala hatindanghononna. Alai ndang na mandok na gabe ojak di nasida ma hahohot dohot harararat ni Barita na Uli i, di giot ni roha manang di parsitutuonna, ndang, di Debata do i. Pargogo na so hatudosan do Ibana, na boi haposan jala haporseaan. Ibana sandiri do jaminan ni hahohot dohot hamonangan ni Barita na Uli i. Porsea disi, ndang adong alasan ni angka sitindangi manghagangguhon masa depan ni Barita na Uli na hinatindanghonna i, ai ramotan ni Debata do i sahat ro di ari sogot i. Ise na so las jala hiras rohana mangula molo diboto na memiliki prospek masa depan na cerah do angka na niulana? Molo hita umboto hahohot dohot hamonangan ni Barita na Uli i, las jala hiras ma rohanta manghatindanghon, manghopohop, manjamitahon, dohot mangajarhonsa.
Diposting oleh Pdt.MV Simanjuntak di 01.44 0 komentar
SERMON JAMITA TU MINGGU 22 DUNG TRINITATIS, 8 NOPEMBER 2009
Masuk tu Trito Jesaya do turpuk on. Dihatahon i hira di taon 520 SM (taon pembangunan kembali ni bagas joro).
Dison diulahi si Jesaya do sipaingot ni angka panurirang tagan so habuangan taringot tu ibadah umumna, parpuasaon khususna. Di mulana, diantusi jala diulahon halak Israel do ruhut parpuasaon i laho manambai gogo ni tangiang (pat.2 Sam.12:16), manang pataridahon panolsolion dohot panopotion sekaligus mangido hasesaan ni dosa dohot pasupasu. Di habuangan, lam ringkot do rohanasida mangulahon i. Diparhatopot nasida do na uhum ala ni dosanasida do habuangan i, gabe ditopoti ma i marhite na marpuasa. Lobi ringkot tahe rohanasida mangulahon i ala na so boi i be nasida mamelehon pelean (sintuhu ni peribadahan tagan so habuangan) ala na so adong i be disi bagas joro. Sabalikna anggo na marpuasa, sai boi do nasida, jala ala ni i gabe muba ma sintuhu ni ibadahnasida sian pelean tu parpuasaon.
Dung salpu habuangan jala dung dipajongjong muse joro i gabe boi nasida mamelehon pelean tongtong nama sai diargahon nasida parpuasaon i. Alai lam leleng lam lipe do pangulahonnasida disi, ai gabe dirajumi do i songon dalan laho mangomo asi ni roha dohot pasupasu ni Debata. Didok rohanasida, molo diulahon i, patut do nasida antoan ni Debata (pat.ay.3ab). Di pudian ni ari tahe, hira i nama makna utama ni parpuasaon i, ai dipodahon Parise do rupani paboa ulaon na marpahala do puasa i, dalan na badia laho paluahon diri dohot laho manesa dosa. Jadi marhite parpuasaon i, sai hira na membuka rekening do nasida di bank sorgawi (pat.Mat.6:16-18). Egocentris do parpuasaonnasida i, ndang adong aspek persekutuan dohot sosialna (pat.ay.3c); hira holan na mangalului hasisidung ni parsoalan ni jolma tu Debata sambing. Di rohanasida, asal ma sae parsoalan pribadi ni jolma i tu Debata, ndang pola adong be siluluan taringot tu lomo ni roha ni Debata jala ndang pola adong be siradotan di bagasan pardomuan tu sesama. Dohot hata na asing holan tu na ringkot di dirina sandiri do nasida maribadah. Angkup ni i, holan na mangaradoti ruhutruhut parduru nama parpuasaonnasida i, ndang be sian nasa rohana. Angka i ma na nialo ni si Jesaya di turpuk on.
Di haliluonna, dirajumi halak Israel do naung singkop parpuasaon i molo dung diradoti ruhutruhut parduruna, isara na mangonsit roha, patungki ulu, marpeahan di hori dohot di sirabun. Asal ma diulahon i, nunga sesa dosana, tamba dohot pahalana. Ala ni i, laos di ari parpuasaon i, barani do nasida mambahen bada dohot parsalisian huhut mamastapi mangasahon gostong ni botohonna (ay.4a). Diulahon do pangarupaon, na mangampehon auga tu rungkung ni halak; diulahon tudutudu ni jarijari, i ma na manudunudu donganna marhite jarijari situalang (jari tengah) songon tanda ni pangaleaion, panginsahion dohot pelecehan; diulahon dohot panghuling hajahaton, i ma hata na rumar (ay.9b). Ndang pola dia i, ai tamba pe dosa ala ni i, sesa do i laos di ari i, sesa ala ni parpuasaon i. Alai ndang dihalomohon Debata parpuasaon sisongon i. “Unang datdati hamu marpuasa songon nuaeng,” ninna. Ndang adong guna ni i, ai ndang ditailihon Debata nasida, jala ndang dipardulihon (ay.3ab). “Ndang tarbahen sahat soaramuna tu banua ginjang,” ninna. Disoadahon tahe lapatan ni parpuasaon sisongon i. “Tung parpuasaon na tarhalomohon Ahu ma i?” ninna (ay.5a). Lobi sian i tahe, tung so patut do i goaron parpuasaon, didok: “Tung parpuasaon ma i goaron, jala ari lomo ni roha ni Jahowa?” (ay.5c).
Alai ndang holan dipinsang, huhut do nasida dipodai, didok: “Nda on do parpuasaon na Huhalomohon: Harhari angka ihotihot ni hajahaton, palua angka tali ni auga, jala palua halak na nirupa, jala ropuhi nasa auga?” Parpuasaon na sintong ingkon adong do aspek sosialna, ndang boi laos sepi sian sesama. Songon Debata naung paluahon nasida sian parhatobanan ni Misir dohot Babel, ingkon songon i do Israel; di bagasan parsaoranna tu Debata na dilembagakan di bagasan peribadahan umumna, parpuasaon khususna ingkon sarihonon nasida do haluaon dohot hasonangan ni sesamana. Ingkon tangkas do antusan ni ganup, ia peribadahan i, pasupasu na mangihut do i tu ulaon haluaon pinatupa ni Debata. Saleleng so mardame sasahalak dohot Debata, ndang boi dope ibana marsaor dohot Tuhan i. Laos songon i dohot tu donganna. Hajahaton do na mangihoti rohana, gabe diparbuehon i ma pangarahution tu donganna. Alai dung dipalua jolma i, mardame ma ibana tu Debata; boi ma ibana marsaor manang beribadah tu Tuhan i, sihangoluhonon jala sipapataronna (diwujudnyatakan) di hangoluanna siapari. Ala ni i ma disuru nasida mangharhari ihotihot ni hajahaton i, mangaropuhi auga, jala paluahon angka na nirupa. Angkup ni i, ingkon sarihonon nasida do hasonangan ni angka na metmet marhite na rade mamonggoli roti manang mangalehon asi ni roha tu na male (ay.7a, 10a), manogihon tu jabu angka na dangol dohot panangkarnangkar, mangabiti halak na marsaemara, pasabam roha ni angka na mardangol (ay.10b), jala ndang martabuni maradophon sibukna, lapatanna ndang marsombusombu (tidak peduli) maradophon hahaanggina sandiri.
Molo songon i, jaloon nasida ma pasupasu angka na mauliutus. Taringot tusi didok di ay.8a: “Jadi tompu ma binsar hatiuronmu songon buha siang ari,” jala di ay.10c “jadi binsar na hatiuronmu di bagasan haholomon, jala hagolaponmu tudoshon hos ni ari.” Na nidokna disi, pasupasuhonon ni Jahowa ma tu nasida hadumaon na gok (kemakmuran yang berkelimpahan). Sahat tu tingki i, umumna, pogos dope bangso na baru mulak sian habuangan i, jala i ma deba alana asa gabe lumambat nasida pajongjong joro i. Alai dison dibagabagahon ma hadumaon. Tompu do harorona, songon habibinsar ni mata ni ari (pat.Job.11:17). Ihut tusi, dibagabagahon do muse hahisaron. Tudos tu na mabugang do bangso i, mabugang ala ni dosa dohot ala ni sitaononna (pat.Jes.1:6). Alai lilitan ni Debata ma nasida, gabe martumbur ma hahisaronna. Didok muse: “Mardalan di jolom hatigoranmu.” Di pingkiran ni Padan na Robi, patik i do hatigoran. Na mardalan hombar tu patik i, i do na mardalan di dalan hatigoran. Dison digombarhon, uluhonon ni patik i ma nasida di angka dalanna, gabe sai tongtong nasida mangolu di bagasan hatigoran. Dung i: “Hamuliaon ni Jahowa manimpuli sian pudim.” Hamuliaon, mandok kehadiran ni Debata (pat.Jes.6:3). Marhite kehadiran ni Debata dapotan pangondingion do bangso i sian jolo dohot sian pudi (pat.Jes.52:12).
Angkup ni i, tangihonon jala alusan ni Jahowa ma joujou dohot anggukangguknasida. Apala i ma na so jumpang nasida uju di parpuasaonna na sala i; joujou nasida, alai ndang ditangihon Debata; anggukangguk, alai ndang dipardulihon. Ringgas pe jolma marugamo jala radot di ruhutruhut parduru ni peribadahan, alai molo sai lohot do rohana tu dosa jala diulahon pangarupaon, tung so adong do alasan ni i manghirim na tangihonon jala alusan ni Debata joujou dohot anggukanggukna. Alai manang sadihari pe jolma i manadinghon dosana jala marsitutu rohana beribadah, pos ma rohana manghirim na tangihonon ni Debata do angka tangiangna.
Di ay.11 dibagabagahon do pandonganion ni Debata. Manang na songon dia pe hinamaol ni parngoluonnasida na baru mulak sian habuangan i, tung songon na mian di tano na rahar pe panghilalaannasida, tongtong do togutoguon ni Debata nasida jala pasabamonNa rohana. Na mian di tano na rahar mansai maheu do i ala ni hamohopon dohot maol ni aek. Satu-satunya na tuk palambokhon i ma udan. Songon i ma Debata pasabam roha ni bangso i marhitehite asiasi dohot pasupasu na pinaudanhonNa tu nasida. Angkup ni i, papironNa holiholina, lapatanna lehononNa hagogoon na mardapotdapot. Hombar tusi, dipatudos ma nasida tu porlak na siniram dohot mata mual na so dung marsik, i ma gombaran ni parhorsihan na muba gabe porlak (oase) ala tubu disi mata mual na so dung marsik. Na boi masa do di parhorsihan tubu sada mata mual, dung i marroan ma tusi angka pamolus dohot pinahan laho minum. Alai dung manang na sadia leleng, marsik ma aek i. Marningot naung hea adong aek disi, tong ma marroan tusi angka pamolus dohot pinahan laho minum, hape tarhirim do nasida, ai nunga marsik jala ingananna i pe nunga dihuphupi rihit. Aek sisongon i digoar do mual manang sunge sipaotooto (pat.Jer.15:18). Ndang mual sipaotooto, mual na so dung marsik do na dibagabagahon dison, lapatanna pasupasu na so marnamontok.
Di ay.12 dibagabagahon do pembangunan kembali ni Jerusalem. Di na tarbuang i nasida, maloha do Jerusalem, jala godangan sian huta dohot tanonasida gabe tarulang. Ala ni i, sapanjang habuangan i sega sandiri ma angka jabu gabe pasipasi. Alai dison, dijanjihon do na paulion ni angka anak ni bangso i do muse angka na sega i, dohot angka ojahan na pineakhon ni ompunasida marsundutsundut, jala di atasna i pajongjongonna na imbaru, i ma bagas joro, bagas inganan, dohot parik (tembok). Totason nasida muse angka dalan di huta dohot sian huta tu huta ai angka i pe dohot do sega. Marhite i gabe hainganan ma angka huta naung tarulang i, jala gabe targoar ma bangso na mulak sian tano habuangan i sipauli angka riga dohot sitotas dalan balobung. Riga (belah), i ma lubang di tembok na sinangajo ni na manegai manang na ala termakan usia.
Ibadah manang parsombaon pangalaho na mansai arga do i di parugamaonta. Ragam do rumangna, isara ni parmingguon, partangiangan lingkungan, parendeon, panangkasion di hata ni Debata, dohot na asing. Sude manang deba sian i taulahon do manang taihuthon, jala dihaporseai rohanta do, angka i ma deba dalanta laho manjou goar ni Debatanta jala patureturehon parsaoranta tu Ibana. Marhite na maribadah, laos dihirim rohanta do na tangihonon jala alusan ni Debatanta i do hita, tataponNa, ondinganNa, togutoguonNa, jala pasupasuonNa. Alai ra, ndang pola masalpuhu molo nidok, jotjot do parsombaonta i songon na agoan tondi. Mardalan do parmingguon, alai diihuthon na deba do i songon i sambing, tanpa rasa dan tanpa emosi, hambar. Ende, tangiang, pujipujian songon na so marnangon, ndang sahat tu hasahatanna, ndang maralus, jala parsombaon i songon na so marparbuehon agia aha.
Songon i do pangalaman ni bangso Israel di tingki ni jamita on. Marpuasa nasida alai ndang diida Debata jala ndang dipardulihon, joujou pe nasida ndang ditangihon. Boasa? Ai marpuasa pe nasida holan na naeng pagukguk pahala do, holan na mangaradoti ruhutruhut parduru jala holan na mangalului hasonanganna sandiri. ‘Kepentingan’ ni Debata, i ma pangoloion di hata dohot pangulahonon di ni patikNa ndang pola dirohahon. Lumobi na mangalului hasonangan ni sesamana, sandok dao do i sian parpuasaonnasida. Ala ni i, ndang ditangihon Debata nasida jala ndang dipardulihon.
Tau sipaingot ma i di hita taringot tu parsombaon manang peribadahanta, ai ndang sai simbil hita sian na songon i. Sai adong do nang sian halak Kristen na ringgas mandohoti ulaon parhuriaon di bagasan sangkap mangalului pahala, adong na tarunjun mangulahon hadaulatonna holan di duru, alai rohana dao do sian i. Songon i, ndang tarsoadahon na boi madabu do nang hita tu na manarihon hasonanganta sandiri di bagasan parmingguonta. Tasadari manang pe so tasadari, ‘tapaholang’ do Debata sian i, alai tasubut do rohanta sandiri, ai hita do na naeng idaon jala pujion ni halak; lomo ni roha ni Debata ndang tasungkun, patikNa ndang taulahon. Laos songon i, na boi madabu do hita tu na paholang donganta jolma sian parsombaonta, ai tatangianghon disi pe angka na male, na dangol, panangkarnangkar, dohot na marsaemara, sintap ni dorpi ni gareja i do i, ai ndang sai adong anggo haoloonta manarihon kesejahteraan umum manang keadilan sosial di parngoluonta siapari. Molo songon i do antong, unang ma pola longang rohanta molo laos so maralus angka tangiangta jala parsombaonta ndang marparbuehon agia aha. Songon dia do asa malua hita sian i?
Tu bangso Israel didok Debata, ingkon antusan nasida do paboa pasupasu na mangihut do parpuasaon i tu ulaon haluaon ni Debata; tanda ni hamauliateon nasida do i, ndada dalan mangomo pahala manang na membuka rekening di bank sorgawi. Dihalomohon Debata do bangso i mangulahon i marpusathon Ibana (teosentris), jala sipapataronnasida ma i di parngoluonnasida ariari di bagasan sikap dohot pambahenannasida tu donganna jolma. Molo dung songon i, di bagasan asi ni rohaNa, rajuman ni Debata ma parpuasaon i gabe hatigorannasida, jala boi nasida manghirim ragam ni pasupasu di bagasan dohot marhite parpuasaon i, togutoguonNa nasida jala pargogoanNa laho mangulahon pembangunan kembali ni Jerusalem dohot restorasi ni Israel.
Songon i ma hita, marojahan tu ulaon haluaon ni Debata na di bagasan dohot marhitehite Jesus Kristus i, dipaloas do hita maribadah tu Ibana. Ala ni i ia taulahon pe i, nda tung na laho manuan lagu manang na laho mangomo pasupasu, alai na mandok mauliate do. Siulahononta ma i sian sandok roha. Roha do pusat ni ngolu. Roha na tarihot tu Debata dohot sandirina do i manubuhon angka ulaon na hinalomohon ni Debata. Marlapatan do nian ruhutruhut parduru (kultus) ni peribadahan i, ai Debata pe godang do ditonahon taringot tusi. Diaturhon do rupani taringot tu undungundung parluhutan, poti parpadanan, ulaula parsombaon, dohot sikap-sikap peribadahan. Alai hasisingkop ni kultus ndang manjamin hasintongan ni parsombaon, molo roha ni jolma na marsomba i sandiri dao sian Debata. Arga pe kultus, pinaarga ni roha do. Angkup ni i, parsaoranta tu Debata na paluahon i ingkon do manubuhon hubungan sebab akibat tu dongan joma. Ibadah na sintong ndang tarbatas i olat ni dorpi ni gareja, alai na manorusi do i tu ruar, tu lingkungan na umbidang, tu masyarakat dohot bangso. Dohot hata na asing, ibadah na taihuthon di inganan na tontu, ndang sae i amenhononta holan di inganan i, alai dohot do di hangoluanta ariari. Apala dison ma idaonta lapatan dohot hajongjongan ni Tingting di parmingguanta. Molo ditingtinghon barita las manang arsak ni roha andorang so jamita, na martujuan do i asa na pinaborhat ni jamita i na pungu i tu panghobasion di angka dongan na marlas manang na mararsak ni roha. Molo songon i, boi ma hita manghirim na tangihonon jala alusan ni Debata do joujou dohot tangiangta, paudanhononNa tu hita angka pasupasu na mauliutus; togutoguon jala pargogoanNa hita di ulaon pembangunan ni bangso dohot negaranta, tarmasuk na manarihon hatigoran, hadameon, dohot keutuhan ni na tinompa (justice, peace, and integrity of creation) naung sega ala ni dosa dohot ala ni hamongkuson ni jolma.
Diposting oleh Pdt.MV Simanjuntak di 16.32 0 komentar
Bindoe 3—Haroro Ni Angka Parroha Na Sian Poerba | EGW Writings
Bindoe 1—Hatoetoeboe Ni JesusBindoe 2—Jesus Dipasahat Di Bagas DjoroHALOMOHON roha ni Debata do botoon ni halak taringot toe haroro ni Kristus i toe tano on. Tama hian do adjaran ni angka malim i na torop lao painte-intehon Sipaloea i ; alai nasida sandiri ndang oemboto harorona i. Dibahen i ma oembahen disoeroe Debata angka soeroe-soeroeanna paboahon toe angka parmahan i naoeng toeboe Kristus, djala manang didia inganan hatoeboeanna.KSH 20.1
Ai songon i ma, di na dipasahat Jesus toe bagas djoro i, adong do disi halak na mandjangkon Ibana songon Sipaloea. Dipagandjang Debata do ngoloe ni si Simon dohot si Hanna, djala martoea do nasida mangkatindanghon na Jesus do Messias naoeng djinandjihon i.KSH 20.2
Dihalomohon Debata do botoon ni halak na asing ta-ringot toe Kristus naoeng ro, soeang songon halak Jahoedi. Di sada loeat na dao toengkan habinsaran, adong do disi halak na pistar naoeng manangkasi angka panoerirangon taringot toe Messias i, djala na mangkaporseai naoeng djonok harorona.KSH 20.3
Digoari halak Jahoedi do nasida sipelebegoe; alai ndada sisomba gana-ganaan nasida. Halak na boerdjoe do nasida, na maoeas-male di hasintongan, djala na olo do nasida mangoloi lomo ni roha ni Debata.KSH 20.4
Roha i do dibereng Debata, djala diboto Ibana do manang ise na taoe. sihaporseaan. Andoelan do nasida doemenggan mandjalo hatioeran na sian banoea gindjang i asa sian angka malim ni halak Jahoedi na gok ahoet ni roha dohot hadjoengkingon.KSH 20.5
Angka halak na pistar do halak parroha on. Diparsiadjari nasida do angka djadi-djadian ni Debata, djala marhite-hite angka i do dihaholongi nasida Ibana. Di- parsiadjari nasida do angka bintang, djala diboto nasida do angka pardalanan ni i. Las sitoetoe do rohanasida manganotnoti angka bintang i di pardalanannasida be di tingki borngia. Molo toeng tarida sada bintang na imbaroe, manigor didjangkon nasida do harorona i songon sada tanda ni na masa.KSH 20.6
Di borngin i, di na ro angka soeroe-soeroean i manopot angka parmahan na di hoeta Betlehem i, diida halak parroha i do sada sinondang na asing di langit. Hamoeliaon na mangkaliangi angka soeroe-soeroean i do sinondang i. Djadi doeng soemoeroet sinondang i, dibereng nasida do sada na songon bintang na imbaroe di langit i. Djadi manigor diingot nasida do panoerirangon na mandok: „Binsar do sogot sada bintang sian Jacob djala hehe do sada toengkot haradjaon sian Israel.” 4 Moesa 24: 17.KSH 21.1
Na gabe sada tanda do hoelaning bintang on na paboahon naoeng ro Messias i? Sahata do nasida mandok mangihoethon manang toedia ditogoe-togoe bintang i nasida. Ditogoe-togoe i do nasida sahat ro di tano Judea. Alai di na mardonokhon hoeta Jerusalem i nasida, gabe rambon do bintang i sian pamerengannasida pola so tarihoethon nasida be i.KSH 21.2
Ala diarop rohanasida na boi halak Jahoedi i manogihon nasida toe Sipaloea i, laho do nasida toe hoeta Jerusalem manoengkoen: „Didia do radja na imbaroe toeboe i? Ai hoeida hami do bintangna i di tano habinsaran; na naeng sombaon nami do Ibana oembahen na ro hami.”KSH 21.3
„Djadi doeng dibege radja Herodes hata i, tarsonggot ma rohana ro di pangisi ni hoeta Jerusalem saloehoetna. Doeng i dipapoengoe ma soede sintoea ni malim dohot angka siboto soerat, disoengkoen ma toe nasida hoeta hatoeboean ni Kristus, Djadi didok nasida ma toe ibana: Di hoeta Betlehem do, di tano Judea; ai songon on do didok soerat ni panoerirang i.”KSH 21.4
Ndada lomo roha ni radja Herodes oembege taringot toe sada radja na ra di sada tingki giot mamboeat haradjaon i sian ibana. Dibahen i ma oembahen didjooe holan angka parroha i toe lamboengna patangkashon tingki ni bintang i pardjolo diida nasida. Doeng i disoeroe. ma nasida laho toe hoeta Betlehem, ninna ma: „Laho ma hamoe, tangkas ma diori hamoe dakdanak i. Ia doeng djoempang hamoe, paboa hamoe toe ahoe, asa dohot ahoe marsomba toe Ibana.”KSH 22.1
Doeng dibege angka parroha i songon i dioelahi nasida ma pardalanannasida i. „Doeng i sai di djolonasida ma bintang i, na niida nasida na djolo di tano habinsaran i, rasirasa sahat tingkos di gindjang ni bagas inganan ni Dakdanak i.”KSH 22.2
„Asa doeng bongot nasida toe bagas i diida nasida ma Dakdanak i dohot si Maria inana i. Doeng i manoengkap ma nasida marsomba toe Dakdanak i, djadi diroengkari ma oegasannasida i; diboeat ma sere dohot hamindjon dohot mir bahen silehon-lehon nasida toe Ibana.” Mat. 2: 2-11.KSH 22.3
Diboan nasida do barang apala na oemmarga na adong di nasida toe Sipaloea i. Dison ditinggalhon nasida do di hita sada sitiroeon. Torop do halak na mangalehon angka silehon-lehon toe angka ale-ale na di tano on, alai ndang adong ianggo toe Ale-ale na di banoea gindjang na mangalehon toe nasida angka pasoe-pasoe. Ndang tama bahenonota songon i. Apala na oemmoeli sian soede na adong di hita, i do tama boanonta toe Kristus-—tingkinta, hepengta, dohot holong ni rohanta. Na mangalehon toe Ibana do hita disi molo italehon lao pasonanghon halak na pogos, dohot mangadjari halak taringot toe Sipaloea i. Songon i ma tarbahen hita paloeahon halak na mangkorhon hamamatena. Silehonlehon na songon i do dihalashon djala dipasoe-pasoe Jesus.KSH 22.4
Surat Sian Punguan na Mangaradoti Organisasi | Haporseaon na Togu
SI ABEL ”Marsoara Dope Ibana, Atik Pe Naung Mate”
SI NOAK Diihuthon Ibana do Debata di Ngoluna
SI ABRAHAM ’Ama ni Saluhut Angka na Porsea’
SI RUT ”Tu dia pe Ho Laho, Tusi do Ahu Laho”
SI RUT ”Boruboru Parroha na Denggan”
SI HANNA Dipasahat do Sude na di Rohana tu Debata
SI SAMUEL Ibana ”Magodang di Adopan ni Jahowa”
SI SAMUEL Sabar do Ibana Manaon Godang Pangunjunan
SI ABIGAIL Marbisuk do Ibana
SI ELIA Dihatindangkon Ibana do Panombaon na Sintong
SI ELIA Jaga Huhut Paimahon
SI ELIA Debata Mangapul Rohana
SI JONA Marsiajar do Ibana sian Hasalaanna
SI JONA Ibana Marsiajar asa Marasi ni Roha
SI ESTER Diurupi do Naposo ni Debata Asa Malua
SI ESTER Marbisuk, Barani, jala Ndang Diharingkothon Dirina Sandiri
SI MARIA ”Naposo ni Tuhan I do Ahu”
SI MARIA ”Dipahusorhusor di bagasan Rohana”
SI JOSEP Manarihon Keluargana jala Marsihohot tu Debata
SI MARTA ”Porsea do Ahu”
SI PETRUS Marsitutu Mangatasi Biar dohot Ganggu ni Roha
SI PETRUS Ibana Marsihohot Tingki Ro Pangunjunan
SI PETRUS Marsiajar Manesa Hasalaan sian Tuan
Tiru ma Haporseaon ni Nasidapang Jawaolaita Xhosa Yoruba Yunani Zande Zapotec (Isthmus) Zulu
Tu Angka Dongan Sahaporseaon na Hinaholongan:
Di Menara Pengawal 1 Januari 2008, dipatandahon do tu hita sada artikel na marjudul, ”Tiru ma Haporseaon ni Nasida”. Mulai sian i, sahali tolu bulan taida ma artikel na baru sian seri i!
Songon dia do pangkorhon ni i tu na manjaha? Adong sahalak borua naung manjaha artikel taringot tu si Marta mandok, ”Mengkel suping ma ahu dung manjaha i, ala songon si Marta do ahu. Magodangku do ulaonku tingki manamue. Gabe lalap ma ahu, jala ndang marsaor dohot angka dongan.” Sahalak borua na poso mandapot parsiajaran sian na masa tu si Ester, ”Tutu, sai naeng marpangkean model na baru do iba. Porlu do taparrohahon caranta marpangkean, alai unang malobihu.” Didok ibana muse, ”Na diparrohahon Jahowa, i ma jolma parbagasan.” Taringot tu apostel Petrus, sahalak donganta borua mandok, ”Tangkas situtu do boi huantusi na masa tu si Petrus i! Boi huhilala pangkilalaanna tingki i! Marsitutu do ahu asa mangantusi jala mangkilala na masa na so disurathon di Bibel.”
Angka na manjaha jala torop dope na asing, manongos surat mandok mauliate taringot tu artikel on. Hombar tu na nidok ni si Paulus, ”Nasa na tarsurat hian, bahen poda di hita do, umbahen na tarsurat.” (Rom 15:4) Disurat pe taringot tu na marhaporseaon i di Bibel, laho mangajari hita sude, nang pe naung leleng gabe Sitindangi Ni Jahowa.
Dijujui hami do hamu asa pintor manjaha buku on. Pangke ma buku on di panombaon na sasaripemuna, tontu lomo do roha ni ianakhonmuna! Tingki diulas buku on di Parsiajaran Bibel Huria, marsitutu ma hamu asa ro tu parpunguan. Manat jala marsoara ma hamu manjaha. Pingkirhon hamu ma pangkilalaan ni angka na dipaboa di ayat i. Ida ma aha na niida ni nasida, jala pahombar ma parange na pinatudu ni nasida tingki mangadopi na masa dohot tu parangemuna.
Las situtu rohanami patandahon tu hamu buku on. Sai anggiat ma on gabe pasupasu tu hamu dohot tu keluargamuna. Tabe sian hami,
Punguan na Mangaradoti Organisasi ni Sitindangi Ni Jahowa
Tiru ma Haporseaon ni Nasida​—⁠Surat Sian Punguan na Mangaradoti Organisasi
Ise do Punguan na Mangaradoti Organisasi Sitindangi Ni Jahowa?
HORAS BALI: Turiturian: Andorang so adong dope Komisi Pemberantasan Korupsi
Turiturian: Andorang so adong dope Komisi Pemberantasan Korupsi
Nigurathon ni : Laris Naibaho bin Amaronal alias Ompung ni si Malona.
Dung Tukang Insiniur si Billok, jala dapotan karejo na tama di sada perusahaan BUMN di Medan, sai disangahon ibana do mulak tu Huta nasida sahali sataon, laho mandulo inong dohot amongna. Songon nasomal do parmulakna, mandapothon Natal. Dohot do diboan anakkonna suang songoni pardibajabuna.
Muba do tuit ni nanialapna i taon on, ai nunga naek jabatan si Billok, gabe Direktur Tehnik dan Rekayasa. Boi do attong dapot roha i, ai mangihut do fasilitas na tarlobi, songon mobil dohot jabu. Mitsubishi Pajero Sport warna putih Special Edition saonari dalan-dalan ni si Billok, jala ido diboan tu huta nami, ima ibukotani Kabupaten na mansai mashur di Portibion. Tong mai ala uli ni pulo dohot danau i.
Olo matutu, biasa ma, asa songon na sangap bapakkon ninna rohani si Billok, diajak ma amongnai raun-raun di huta, mangalaosi akka tikungan, dalan na marbuntak, suang songoni mangaloasi piga-piga jambatan.
Angka dalan dohot jambatan na adong di huta i, boi dohonon, amani Billok do mambangun. Ai annemer didikan ni Buladda najolo dope among nai.
Tep, di tongan dalan, jumpang na sida ma jambatan. Songon na ragu do si Billok naeng mangalaosi. Songon na mutung ma bohina, huhut marsamburetan hata sian papanganna patuduhon songon na kesal.
“Bapa, on majolo, laos soadong do hubereng mutu (kwalitas) ni bangunan borongan ni bapa on, na bohado?”
Sip do amani Billok mambege-bege ungut-ungut ni si Billok, alai anggo hosana dang be tikkos mardalan. Hosa-hosama.
Sai didatdati si Billok mandok hatana, “ Dang markualitas, satongkin-satongkin ruppak jala holan namangarehap torus…”
Dang tartaon amani Billok be mambege hata ni anak hasianna i. Haruar ma hata sian papanganna, “ Sipma babami Billok. Anggo dang hubaen songoni, sian dia do uang sikkola dohot uang kuliahmi? Paso mobil mi, asa turun au.”
Tarhatotong ma si Billok, dung soolo among nai rap be samobil, huhut manesali. Bah.Bah.Bah. Mar babahnama ibana.
Diposting oleh Robert Dames di 19.55
​—PS. 34:22, Terjemahan Dunia Baru (NW).
ENDE: 8, 54
SONGON DIA DO HUTA PARLINGGOMAN MANGURUPI HITA MANGANTUSI TARINGOT . . .
cara ni sintua mangurupi halak na mangulahon dosa na balga?
cara asa dapotan asi ni roha ni Debata?
cara ni Jahowa manalpuhon hasalaanta?
1. Ala mardosa, aha do na boi ro tu pingkiranta?
SI PAULUS mandok, ”O’e, ahu jolma na dangol on!” (Rom 7:24) Saonari pe, godang do naposo ni Debata songon si Paulus, marmetmet ni roha jala marsak. Boasa? Ala jolma na mardosa do hita, jala jotjot mangulahon na sala. Songon i do pangkilalaan ni pigapiga donganta na hea mangulahon dosa na balga. Didok roha ni nasida, ndang na laho salpuhonon ni Jahowa be dosa ni nasida.
2. (a) Songon dia do Psalmen 34:22 paposhon roha ni naposo ni Debata asa unang sai manolsoli? (b) Aha do na laho taulas di parsiajaran on? (Ida kotak ” Dia do na Rumingkot, Parsiajaranna manang Tudosanna?”)
2 Bibel mandok,  (Ps. 34:22, [NW]) Alai, aha do lapatan ni marhaposan tu Jahowa? Aha do na ingkon taulahon asa marasi ni roha Jahowa tu hita? Jala aha do na ingkon taulahon asa disesa dosanta? Dapotta ma alusna, dung taulas taringot huta parlinggoman di Israel najolo. On dibahen, tingki marlangku dope parjanjian Uhum, jala diganti ma i di ari Pentakoste taon 33 M. Sian Jahowa do Uhum i. Alani i, tingki dibahen Jahowa huta parlinggoman tu halak Israel, taboto ma songon dia pangkilalaanNa mangida dosa, pardosa, dohot halak na marhamubaon. Parjolo, taulas ma boasa adong huta parlinggoman di halak Israel.
’PAPULIK HAMU MA DI HAMU HUTA PARLINGGOMAN’
3. Aha do na ingkon bahenon ni halak Israel tu halak na mambunu?
3 Asi do roha ni Jahowa mida halak na mate tarbunu. Molo adong halak Israel na mambunu, diloas do ’sisolhot ni na tarbunu’ i mambunu ibana. (4 Mus. 35:19) Alana, ingkon ngoluna sandiri do na gabe ganti ni na mate i. Ai diparentahon Jahowa do, ”Unang tung ramuni hamu tano na niingananmuna i.” Molo ndang pintor dipamate na mambunu i, gabe ramun ma Tano Na Dijanjihon i.​—4 Mus. 35:33, 34.
4. Songon dia do molo adong halak Israel na so sangaja mambahen sasahalak mate?
4 Alai boha do molo adong halak Israel na so sangaja mambahen sasahalak mate? Nang pe ndang disangaja, ingkon martanggung jawab do ibana. (1 Mus. 9:5) Alai, boi do ibana dapotan asi ni roha ni Jahowa. Ingkon lari ma ibana tu huta parlinggoman, asa unang dipamate sisolhot ni na tarbunu i ibana. Molo diloas do ibana tading di huta i, ndang adong be na boi mambunu ibana. Alai, ingkon disi ma ibana sahat tu na mate sintua ni malim.​—4 Mus. 35:15, 28.
5. Boasa huta parlinggoman boi mangurupi hita lam mananda Jahowa?
5 Jahowa do na marsuru nasida mambahen huta parlinggoman i, ndang jolma. Didok Jahowa ma tu si Josua, ”Paboa ma tu halak Israel songon on: Papulik hamu ma di hamu huta haporusan” manang huta parlinggoman. (Jos. 20:1, 2, 7, 8) Huta parlinggoman on mangurupi hita lam mananda Jahowa. Umpamana, lam taantusi ma songon dia asi ni rohaNa tu hita. Jala, taboto ma songon dia hita mangalului parlinggoman sian Ibana.
INGKON ’MANGALUALU’ DO IBANA TU ANGKA SINTUA
6, 7. (a) Songon dia do angka sintua mangurupi halak na so sangaja mambahen sasahalak mate? (Ida gombar di mula ni parsiajaran.) (b) Boasa ingkon mangalualu halak na so sangaja mambunu i tu angka sintua?
6 Molo adong halak Israel na so sangaja mambahen sasahalak mate, ingkon lari do ibana tu huta parlinggoman. Jala ingkon ’mangalualu’ ibana tu angka sintua di harbangan ni huta i. Jangkonon ni angka sintua do ibana. (Jos. 20:4) Dung i, boanon ni angka sintua i ma ibana tu angka sintua ni huta i. (Jaha 4 Musa 35:24, 25.) Molo didok nasida, tutu na so sian sangkapna do ibana mambahen sasahalak mate, dipaulak ma ibana tu huta parlinggoman.
7 Boasa ingkon mangalualu na mambunu i tu angka sintua? Alana, ingkon jagaon ni angka sintua do asa badia bangso i. Jala ingkon urupan ni angka sintua do asa dapotan asi ni roha na mambunu i. Sahalak pakar Alkitab paboahon, molo ndang mangalualu na mambunu i tu angka sintua, boi do ibana dipamate. Jala ndang pola sala na pamatehon i. Ai ibana do na so mangulahon parenta ni Debata. Ingkon luluanna do pangurupion asa boi tongtong mangolu. Molo ndang laho ibana tu huta parlinggoman, marhak do sisolhot ni na tarbunu i mambunu ibana.
8, 9. Boasa sasahalak na mangulahon dosa na balga ingkon mangkatai tu angka sintua?
8 Saonari, molo adong dosa na balga na taulahon ingkon tajumpangi do angka sintua. Asa boi hita maraleale muse tu Jahowa. Boasa i ringkot? Na parjolo, ala i do na nidok ni Jahowa. Ingkon sintua do na mangurupi halak na mangulahon dosa na balga. (Jak. 5:14-16) Na paduahon, asa boi na mardosa i mulak tu Jahowa, jala ndang be mangulahon na sala. I do na tinuju ni angka sintua. (Gal. 6:1; Heb. 12:11) Na patoluhon, nunga dilehon tanggung jawab tu angka sintua jala dilatik do nasida laho mangurupi halak na marhamubaon asa unang sai marsak be alani hasalaan i. Didok Jahowa do angka sintua songon ”partabunian sian habahaba.” (Jes. 32:1, 2, Bibel siganup ari) On ma sada cara ni Jahowa patuduhon asi ni roha tu hita.
9 Godangan naposo ni Debata paboahon, lumbang do pangkilalaan molo dung mangkatai dohot angka sintua. Umpamana, songon donganta si Daniel. Hea do ibana mangulahon dosa na balga. Alai, saleleng marbulanbulan ndang dipaboa ibana dosana i tu angka sintua. Ibana mandok, ”Dung lam leleng, huhilala ndang na boi be ahu urupan ni angka sintua.” Alai, sai mabiar do ibana habotoan. Sai dipangido ibana do hasesaan ni dosa di mula ni tangiangna. Ujungna, mangkatai ma ibana dohot angka sintua. Ibana mandok, ”Mabiar do ahu nian mangkatai tu nasida. Alai dung hupaboa hasalaanki, hira na mago ma boban na mansai borat sian tanggurungku.” Boi ma muse ibana maraleale tu Jahowa. Saonari, ias ma panggora ni rohana, jala nunga gabe parhobas be ibana di huria.
INGKON LARI DO IBANA TU SADA HUTA PARLINGGOMAN
10. Asa disesa dosana, aha do na ingkon ulahonon ni halak so sangaja mambunu?
10 Asa disesa dosana, ingkon hatop do ibana lari tu huta haporusan manang huta parlinggoman na umjonok. (Jaha Josua 20:4.) Ingkon tongtong do ibana tading disi sahat tu na mate sintua ni malim. Jala, ingkon tadingkononna do karejona, dohot jabuna. Jala, ndang boi be ibana mardalani. * (4 Mus. 35:25) Alai, ndang marisuang i. Molo ditadingkon ibana huta parlinggoman, boi do ibana dipamate. Jala on patuduhon na so manolsoli do ibana di pambahenanna i.
11. Songon dia do halak Kristen na marhamubaon patuduhon hamauliateonna tu Debata?
11 Ingkon marsitutu do halak na marhamubaon asa unang be mangulahon dosa. Pasiding ma angka na boi mangelaela. Molo taulahon i, disesa ma dosanta. Dipaboa apostel Paulus do songon dia halak Kristen di Korint patuduhon hamubaon. Didok, ”Marhite arsak ni rohamuna i; gabe marsitutu do hamu dibahen i jala olo patuduhon hatigoranmuna! Laos dihorhon i do di hamu habaranion, parbiaron, pangkilalaan, pasahathon diri dohot haradeon manguhum na sala.” (2 Kor. 7:10, 11, Bibel siganup ari) Ingkon marsitutu do hita pasidingkon dosa. On patuduhon na manolsoli do hita, jala ndang didok rohanta, sai marasi roha do Jahowa nang pe ndang marhamubaon hita.
12. Aha do na ingkon ulahonon ni halak Kristen asa tongtong mandapot asi ni roha ni Jahowa?
12 Aha do na ingkon ulahonon ni halak Kristen asa tongtong mandapot asi ni roha ni Jahowa? Pasiding ma angka ulaon na tahalomohon najolo, na boi mambahen hita mardosa. (Mat. 18:8, 9) Umpamana, molo adong dongan na mangelaela hita mangulahon na sala, olo dope hita mardongan dohot ibana? Molo ndang boi taorom dirinta minum alkohol, olo do hita mandao sian angka na boi mangelaela? Molo ndang boi taorom giotgiot ni dagingta, olo do hita pasidingkon video, situs internet, manang na mambahen hita mamingkirhon angka na rorang? Molo ndang marsitutu hita, boi do gabe didok rohanta naung ditadingkon Jahowa hita. Alai, molo marsitutu hita tahilala ma ”denggan basa [ni Jahowa] salelenglelengna.” I ma na palashon roha.​—Jes. 54:7, 8.
”ANGKA HUTA I BAHEN HAPORUSAN” DI HAMU
13. Boasa halak na lari tu huta parlinggoman i boi tongtong dame, tarlinggomi, jala marlas ni roha?
13 Molo dung di huta parlinggoman halak na so sangaja mambunu, ndang adong be na boi pamatehon ibana. Songon na nidok ni Jahowa, ”angka huta i bahen haporusan” manang parlinggoman. (Jos. 20:2, 3) Di joloan ni ari ndang diuhumi be ibana alani hasalaan i. Jala, ndang diloas be sisolhot ni na mate i masuk tu huta i laho mambunu ibana. Molo tongtong do ibana tading disi, tarlinggom ma ibana. Alai ndang songon na di penjara disi. Alana, boi do ibana karejo, mangurupi na asing, huhut manomba Jahowa. Boi do ibana marlas ni roha disi!
Pos ma rohamuna sesaon ni Jahowa do dosamuna (Ida paragraf 14-16)
14. Boasa ndang porlu be hita marsak molo dung marhamubaon?
14 Alai, adong dope naposo ni Debata na tongtong marsak nang pe nunga marhamubaon. Didok rohanasida ndang na tutu naung disalpuhon Jahowa hasalaanna. Molo songon i pangkilalaanmuna, pos ma rohamuna nunga disalpuhon Jahowa be hasalaanmuna i. Unang pola marsak be hamu. Ingot ma na masa tu si Daniel na dipaboa di mula ni parsiajaran on. Dung dipasingot jala diurupi angka sintua ibana, gabe ias do panggora ni rohana. Didok ibana, ”Ndang sai marsak be ahu. Nunga salpu be sude. Songon na didok Jahowa, dao do dibolongkon hasalaanta. Molo talului, ndang dapotta be i.” Molo dung di huta parlinggoman halak na so sangaja mambunu i, ndang mabiar be ibana. Suang songon i ma, molo nunga disalpuhon Jahowa hasalaanta, unang ma mabiar na laho uhumon ni Jahowa hita muse di joloan ni ari.​—Jaha Psalmen 103:8-12.
15, 16. Songon dia do Jesus, na gabe Partobus jala Sintua ni Malim, paposhon rohanta tu asi ni roha ni Jahowa?
15 Saonari, gumodang do na boi paposhon rohanta tu asi ni roha ni Jahowa. Gumodang sian halak Israel najolo. Dung didok si Paulus ”dangol” ni pangkilalaanna ala ndang boi mangulahon sude hata ni Jahowa, didok do muse, ”Mauliate ma hudok tu Debata marhitehite Jesus Kristus Tuhanta i.” (Rom 7:25) Aha do lapatan ni i? Hea do si Paulus mangulahon hasalaan, alai muba do ibana. Pos do rohana, marhite tobusan ni Jesus, nunga disalpuhon Jahowa be hasalaanna. Hita pe, taingot ma nunga ditobus Jesus be hita. Boi ma ias panggora ni rohanta jala dame ma pangkilalaanta. (Heb. 9:13, 14) Ala Sintua ni Malim do Jesus, ”tarbahen ibana do paluahon sandok angka na manjonohi Debata marhitehite ibana; ai na mangolu do ibana tongtong, laho mangondihon nasida.” (Heb. 7:24, 25) Najolo, diurupi sintua ni malim do halak Israel asa unang sai manolsoli be. Dipapos do roha ni nasida, na sesaon ni Jahowa do dosanasida. Alani i, ala Jesus do Sintua ni Malim di hita, pos ma rohanta ’dapot asi ni roha do hita bahen pangurupion, di tingki halehetanna’.​—Heb. 4:15, 16.
16 Marhaposan tu Jahowa lapatanna, marhaposan tu tobusan ni Jesus. Taingot ma ndang holan tu sada punguan marlangku tobusan i. Alai, tu hita sandiri pe marlangku do i. (Gal. 2:20, 21) Pos ma rohanta, marhite tobusan disesa Jahowa do dosanta. Gabe marpangkirimon ma hita laho mangolu salelenglelengna. Sada silehonlehon ni Jahowa do tobusan i tu hita sandiri!
17. Boasa ingkon talului parlinggoman sian Jahowa?
17 Huta parlinggoman on mangurupi hita mamboto asi ni roha ni Jahowa. Diurupi do hita mamboto badia do ngolu i. Jala on patuduhon songon dia angka sintua boi mangurupi hita, songon dia do halak na marsitutu marhamubaon, jala aha do na paposhon rohanta naung disesa Jahowa hasalaanta. Jadi, dilului hamu do parlinggoman sian Jahowa? Holan i do parlinggoman na parohon dame! (Ps. 91:1, 2) Di parsiajaran na mangihut, taida ma songon dia huta parlinggoman mangurupi hita, maniru hatigoran dohot asi ni roha ni Jahowa. Ibana do sitiruon na sun denggan.
^ par. 10 Hombar tu pandapot ni pakar Jahudi, dohot do keluarga ni na mambunu i tu huta parlinggoman.
Molo hea taulahon dosa na balga, talului ma parlinggoman sian Jahowa. Lapatanna, marhamubaon ma hita, jala pangido ma pangurupion sian angka sintua. Pos ma rohanta, sesaon ni Jahowa do hasalaanta. Jala marlaba do tobusan ni Jesus tu hita sandiri. Dung i, gabe ias ma panggora ni rohanta jala marlas ni roha ma hita
Halak na so sangaja mambunu: Sasahalak na so sian sangkapna mambahen mate halak na asing
Dia do na Rumingkot, Parsiajaranna manang Tudosanna?
Dipatorang do taringot tudosan ni huta parlinggoman di The Watch Tower 1 September 1895. Disi didok, huta i manggombarhon ”parlinggoman sian Kristus tu halak na mardosa”. Didok do muse, boi do sasahalak dilinggomi molo marhaporseaon tu Jesus. Saratus taon dungkon i, dipatorang ma muse di Menara Pengawal, molo huta i manggombarhon sude na binahen ni Jahowa, laho paluahon hita sian hamatean ala mangalaosi patikNa taringot mudar.
Alai, di Menara Pengawal 15 Maret 2015 dipatorang, saonari ndang pola jotjot be dipa boa taringot tudosan ni sada gombaran. Disi didok, ”Molo tangkas do dipaboa di Bibel taringot tudosan ni sada gombaran, porsea do hita disi. Alai, molo ndang tangkas dipatorang di Bibel, unang ma sai talului tudosan ni sada gombaran.” Ndang adong didok di Bibel, molo huta parlinggoman i, manggombarhon sada tudosan na umbalga di ari na naeng ro. Alani i, di parsiajaran on dohot na mangihut taulas ma parsiajaran na tadapot sian angka huta parlinggoman.
golgota acara peringatan kematian kristus 2019 - Kramat Jati ibadah dan jadwal minggu hkbp kramatjati
JADWAL IBADAH PASSION & JUMAT AGUNG HKBP KRAMATJATI
HKBP KramatJati Minggu 5 April 2020
Video Renungan Harian di Minggu Judika
Rek Huria Bank BNI
Diposkan pada April 18, 2019 Mei 9, 2019 oleh MMedia
golgota acara peringatan kematian kristus 2019
“Punguan na hohom di parningotan ni hamamate ni Tuhanta Jesus”
HKBP KRAMAT JATI ACARA – PUKUL 14.00 WIB
Ende No. 88:1,4 (BL 106)
1. Jesusku naung manobus ahu, sai naeng haholonganhu Ho; Tu dolok Golgata Ho laho, nionjar ru holongMu do, Hupuji nasa asiMi alai gumodang holongMi,
4. Bagas uhirhon to rohangku panghophopMi humophop au; Tu si ma togu pingkiranhu guru di Ho sambing ma au, Hupuji nasa asiMi alai gumodang holongMi.
Jongjong ma hita saluhutna di bagasan hahohomon !
tumompa langit dohot tano on. Amen.
Na gabe pangoloi do Kristus paima mate pola tung mate tarsilang. Di dia angka soropmi ale hamatean? Di dia pangagoonmu ale banuatoru? — taendehon ma Haleluya
Martangiang ma hita :
Hundul ma hita saluhutna.
Tatangihon ma sian Hata ni Debata na tarsurat di: Rom 6 : 3-5.
Na so diboto hamu do on? Sude hita nasa naung tardidi tu bagasan Kristus Jesus, tu bagasan hamateanNa do hita tardidi. Antong, naung tartanom do hita rap dohot Ibana marhitehite pandidion i tu bagasan hamatean asa marparange hita di bagasan ngolu na imbaru, songon Knstus naung hehe sian angka na mate hinorhon ni hasangapon ni Amana. Ai anggo nunga sangkambona hita dohot Ibana di na rap mate i hita rap dohot Ibana i, suang songon i ma hita nang taringot tu haheheon.
Ende No 84:1 (BL. 195)
Aut na ginorga tu rohangku bohiM di na laho mate Ho. Aut na haingot o Tuhanhu, tongtong panghophopMi di au. Ai Ho do paluahon ahu dosangku do pinorsanMi, Didaoni Ho parsahitonhu, martua au binahen ni i.
Gorga ma tu roham ale angka ama parsinuan tunas . Uhirhon ma tu tondim ale angka ina parsinuanbeu, pangkilalahon ma ale siadosan parpangarudok na togos. Ida ma Tuhanta i, nunga gantung Ibana di silang i. Bege ma, nunga dipangiar Jesus soarana. Tangihon ma, nunga marsoara na gogo Ibana mandok, Eloi, Eloi, Lama Sabachtanei — Ale Debatangku, Debatangku, boasa tung tadingkononMu Ahu?
Debata ditadingkon Debata? Ditadinghon? Nunga ditadinghon jolma Ibana, nunga ditadinghon angka siseanNa, gari mata ni ari nunga naeng manilu manadinghon Ibana.
Ida hamu ma jolma i, ninna si Latus na sangap i. Beha ia ho tadinghononmu do i? Dohononta ma, patut ma antong parmudarhononhu na tinaon ni Tuhanki asa marpanghorhon i di ngolungki. Ala ni i, hupaunduk ma simanjujunghu, hupatungki ma panailingku, hupahusorhusor ma na tinaon ni Jesus i anggiat jumpangan tua dohot dapotan ngolu ahu sian ni Tuhanki. Asa hisar tondingku siala parlungunonna i. Ndang tarbahen so masinunuton ahu ganup ari di siulubalangari on molo hupahebaheba ngolungkon sitaonon ni Tuhanki.
Tardok hira na tolu hata do na manghamham partinaonan ni Tuhanta ro di hamamatena i, songon batu mardalihan na so tarsirang. Patut ma tapeop i. Mangkuling ma Ho Tuhan sian silangMi, mananginangi do hami na dangol on. la sitolu hata na ginoaran ondeng, angka on ma na gabe hata mutiha ni sitaonon ni Tuhanta i.
GABBATA : …
VIA DOLOROSA : …..
GOLGOTA : ….
Ende no 76:2 (BL. 199)
Ingkon sai Ibana ingotonku, uju na tarpajal i.
Tu hau pinarsilang ginantungkon, sai mabaor mudarNa i. Ai humophop au ditaon uasNa, asa dohot au muse upaNa. Ai ditatap do au on, di pandokNa: “Nunga sun !”
Ende No 83 :1 (BL. 214)
Na lao do Birubiru i, Mamorsan angka dosa. Ni nasa hajolmaon i, Di benget ni rohana. Diporsan do sahitta i Di lehon do DiriNa i. Tu tangan ni pamunu, Ditaoni do na bernit i. Ro di na tos hosaNa i, Didok : Naeng porsanonku.
Ende No 81:3 (BL. 185)
Bugang sada tanggurungMu Di na hona linsing i Hamamalum ni bugangku na di rohangki do i , Ho do gabe binuraan au dapotan hangoluan. Ala ni hupuji Ho tung marribu hali do
Paula so diida ho do Tuhanki , nunga dilasahi! Tajom, tajom ni suga ni sungsang duri i.
Ima hape gabe tumpalMu ale Tuhanku? Tung tolong, sanggar na marbarutu i ma gabe tungkotMu? Nunga disoro tolong i, nunga dilasakhon tu sungsang duri na di simanjujungna i. nunga manirisi jala manetehi mudar sian simanjujung ni Tuhanki. Pareso ma, nunga marhimpal-himpal be simanarup na i. Ai marbirsahan do tusi mudarNa i. O Latus. O Sintua ni malim, tumagon ma di ho si Barabas si partodos i, sibunu jolma panggunturi i?
Anggo tu si songon na didok ho do, muli ma damang, topot ma jabum di na nidokmu “Tagonan si Barabbas dipalua”.
Pardosa na sumalin di hasiholoi ho? Hape anggo Jesus na so marpipot i ingkon soroonmu jala tijuranmu? Ingkon lasahanmu? Ingkon leaanmu? Ingkon pasiaksiakhonmu? Aha tagamon rugim ale, dibahen Jesuski? Nda holan laba dohot pasupasu do na ro sian Tuhanki? Giahan ho di na tama ale sintua ni malim?
Nunga sap mudar simanjujungni Tuhanki, aha ma bahenonhu mangapusi i? Tung pinapungu pe sandok saputangan ni manisia, ndang tuk be anggo mangapusi i. Hamubaon ni rohangku, dohot hamubaon ni roham do na boi mangapusi i.
Ende No 78:1 (BL. 158)
O ulu na sap mudar binaen ni bugangMi. Na sian jangarjangar sisungsang duri i. O ulu hatongamon hian do tumpalMi. Ditaon Ho haleaon Ho naeng sombaonki?
Ida ma, tung pasombuonmu dope soldadu i? Nunga loja, jala maheu Tuhanki, alai pulut do roham ale soldadu palaluhon tangamu na gintal i tu salop ni Tuhanki. Aha manggitik roham umbahen ingkon pastapanmu dope simangarudop ni Tuhanki?
Na so adong do habidingan ni tanganmi? Pasombu tagas ho tu Tuhanki na so ra mangalo i, na songon biru-biru na sai hohom maradophon sigustingi ibana? O Jesus diparsipal pe Ho, sai manaon-naon do Ho, ndang manang mangkuling pamanganMu. Songon biru-biru na hohom maradophon jolma sigustingi ibana. Tung na so dibuha Ho do pamanganMu. Ndada na sotarbahen Ho nian tutu padirihon lobi sian sampuludua loksa surusuruan laho mandopang angka panggunturi i, alai manaon do Ho! O ale tondingku, patangkas ma na niae ni Tuhanki.
Gabbata, na so olo do ho hona tijur umbahen na pabalionmu tijur ni ratorop i tu bohi ni Tuhanki? Pamanat ma pamangan ni soldadu i so diboto be manang tu dia bahenonna tijur na nialap ni dosana sian sitalbeonna i. Ida ma, nunga dipahure sialap ingkauna i songon na mambebeati Dipabursikkon ma ijurna to bohi ni Tuhanki. Bohi na lambok malilung, bohi na basar i. So hea i marhalingking i ala ni na muruk. Sai ellem do i. Hape ida ma, nuaeng nunga sap tijur be i. Bohi na minar i, so jumpang late dohot hosom di si. Gari tu siseanna so hea pola salpu hata ni I. Gariada tahe sai lambok do bohina ro di na laho mamuri pat nasida pe uju i. Anggo nuaeng nunga marlangan i, jala sap tijur do.
Ende No 78:2 (BL. 158)
O bohi parsinondang Na sangap situtu. Beasa tung marlangan sap ijur hurumMu? Tung aha ma alana Umbaen homur mataM? Na mintop do sondangna Di na lao tos hosaM.
Nunga nirimpu montok ma na masa i. O Jesus, ndang tinagam ingkon marudut be anggo marnida hinadangol ni na niaeMi. Hape, hape, bereng ma o manisia, nunga disoro jala ditogu Jesus i songon birubiru na tinogu tu pamotongan huhut manetehi mudarNa i. Via Dolorosa, lapang haberniton, padang harorobur. Nunga modar daging ni Tuhanki. hape pamanat ma, boasa tung pasombuonmu dope Tuhanki mamorsan silangNa i? Tiang na balga, naung pinsamban i. Hape nuaeng ingkon ampe ma i tu tangkuhuk ni Tuhanki na so marnangon i be.
Bereng ma, nunga borhat induk ni soldadu ni halak Rom. Nunga dienjak hodana, ihut do tusi angka soldadu marlotom-lotom patna i sian las ni rohanasida be rap dohot angka sinjatana pe. Hape adong ma deba muse di pudi ni i na maniop papan tulis panuratan ni sala ni na hona uhum i. Pajenek ma, jaha ma. Didok di si : Jesus Nazarenus Rex Judaiorum manang dipapandek INRI. Lapatanna, Jesus na sian Nazaret Raja ni Jahudi. Ihut ma muse tu si Jesus na mamorsan silang i niundurhon ni angka natorop rap dohot sarongkanan nari soridadu.
Ndang hapalang be surak-surak in sintua ni malim i rap dohot sintua ni natorop i, dohot angka siboto surat pe, ai nunga disuhung be Jesuski, ndang adong be alo-alonasida di rohana. I da ma nunga naeng tungkap Ibana, nunga sonsam Tuhanki tu jolo dionjar silangna na borat i. Hape marpalait dope muse samboksambok na marsuga-suga tu dagingna mandok asa hinsat. Alai ndang tarbahen be.
Ndang tarpaidaida angka ina na mangihuthon Jesus i be na masa i. Gabe marsaburan ma ilu nasida be tumatangis mangandungi. Hape, ruar dope panurirangion sian simangkudap ni Tuhanki mandok unang ma Ahu tatangisi hamu ale boru Jerusalem, dirimuna dohot anakhonmuna ma. Ndada diriNa disarihon jumolo, alai natorop i do na rumingkot. Anggo Ibana dipatutoru do jala gabe pangoloi paima mate, pola tung mate tarsilang.
Tuani ma disi si Simon halak dagang pangaranto na sian Kirene i. Dohot paksa, gabe ibana ma digogoi nasida mamboan silang i. Idaon songon na asi roham di Jesuski ale soridalu. Hape, ndada na marasi ni roha ho hape, alai asa tung ingkon sahat do Jesuski tu partangkurahan i didok roham asa tung haru diparsilangkon.
Nanget-nanget, tuat ma nasida sian dolok Zion i. Nangkok ma muse tu robean ni partangkurahan i…. Nunga mandok sahat nuaeng . . .
Nunga dipajongjong silang ni Tuhan i…..
Golgata – Gulgoleth – Gulgutha, lapatanna partangkurahan. Agan pe adong dua nari na tarsilang i, i ma angka parjahat di Golgata on, ndang adong laho roha ni halak painondur tusi, ai pangalaho naung soma do sisongon i. Alai anggo tu silang ni Tuhanta i, silang na so hea masa dope i, halongangan bolon do i. Anak ni Debata tarsilang, Tarsilang? O Golgata, Golgata, boasa ma gabe partangkurahan ho? – ia tung sian rupam pe tarida do nian ai madabu tulpang tu gambo, mardomu do rupa tu pangalaho. Ia rupam nda mardomu do tu pangalahom. Goarmu pe Golgata, lapatanna partangkurahan. Aha ma tagamon umbahen songon i goarmi?
Adong namandok, ho do ninna manabunihon tangkurak ni si Adam na parjolo i. Hape laos ho muse naeng manabunihon nang tangkurak ni si Adam na paduahon i? Pulut roham naeng manabunihon tangkurak ni Tuhanki? Boasa ma pasombuonmu soldadu i marhobas mambuat tongkokna dohot labangna na ganjang i?
Ida ma, tarhona dope tahe na deba mambuat tuak anggur na marsaor pogu. Amang, nda gabe songon ubat sipamate pangkilalaan ma i asa unang diae Tuhanki di rohana na bernit i? Alai, dirimpu ho ma, jaloon ni Tuhanki anggur sipalensemmi. Nda dibereng ho ditulak do silelionlehonmi ? O, ale manisia ni siulubalang ari, tung tuak anggur na marsaor pogu ma hape silehonlehonmu tu Jesus na mamorsan dosam i?
Nuaeng, palaluonmu ma tanganmu na girgir manongkok i ale soldadu? Ai sadia huroha dijalo ho upam manongkokhon labangmi? Boasa ma pasombuonmu simanjojakNa na ringgas mangalangka laho marjamita i nuaeng ditambat?
Ida ma, nunga dibuat labang na ganjang i. Tung so hitir do tanganmi ale soldadu maniop labang na songon i ganjang? Nunga dipadonok ho tu tangan ni Tuhanki, ida ma nunga diantuk dohot tongkokna tu silang i. O Jesus, tanganMu na sai mamasumasu i, ingkon labangon ma i? Nunga marlajak mudar i sian simangidoNa maniris dohot sian simanjojakNa i.
Ende No 81:5 (BL.185)
Tung tanganMu dohot patMu ditorusi labang i. Jadi tiris ma mudarMu sian hau parsilang i, I do mual paridian di au jolma na hansitan. Ala ni hupuji Ho tung marribu hali do.
Nunga lam tu nangkokna mata ni ari. Ida ma nunga pukul sia manogotna. Nunga jongjong be silang ni Tuhanki, nunga gantung Jesus Anak ni Debata di hau parsilang. Sungkot tu langit, so dais be tu tano, nunga di tongatonga Ibana. Saut ma Ibana nuaeng gabe sipadomu jolma na di rura partangisan on dohot Debata Amanta parholong na di surgo hasonangan i.
Hape ihut dope muse duanari parjahat tarsilang mangkaliangisa. Ida ma riburna i angka painondur i. Angka sintua ni malim dohot siboto surat, sintua ni natorop i rap mangupir-upirhon uluna be huhut mandok angka hatana be laho pauru-uruhon Jesus mandok: Pe Ho, na mangalohai bagasjoro i jala na pajongjonghonsa di bagasan tolu ari. “Palua dirim jala mijur ma Ho sian hau na pinarsilang i”.’
Nang dung gaung Tuhanki ale sintua ni malim, ndang sombu dope roham? Boasa sai babaanmu dope? Sai pambebeatanmu dope huhut mandok: “Palua dirim, molo na tutu Ho Anak ni Debata, mijur ma Ho sian hau pinarsilang i?”
Angka soldadu i pe dohot do pauru-uruhon Ibana. Dibuat do abit ni Tuhan i, dibagi-bagima, didabu dope tondungna tu sampe-sampena i. Opat do soldadu i, ba, diparopat ma abitna. Alai tading ma sampesampeNa. Tondung, ma dibahen laho marbagi-bagi. Ndada ala ni malom martondung i ale soldadu, ndada ala ni parenta ni induk i, alai tung na pasauthon lomo ni roha ni Debata do i, ai na tarurat do “dibagi do abitna. Tondung do dibahen taringot tu sampe-sampena”.
Gari donganna na targantung i tahe, parjahat na sumalin dohot do mangaleai Ibana. Asa nunga tung sange sude horong manimpalhon insakinsak tu Ibana.
Alai sangkababa hata pe ndang dibuha pamanganNa. Dipaula so dibege do soara ni natorop i. Tongtong do hata holong haruar sian pamanganNa. Tuani maa disi ho ale parjahat na sadanari, ai muba do roham siala ni silang ni Tuhanki, tuani ma di si ho maminsang donganmu parjahat i. Tabo do hatam i mandok: “Ndang dihabiari ho Debata, atik pe rap hona uhum hita, O Jesus, ingot ahu dung sahat Ho to harajaonmi”.
Nian anggo roha mandok, nda mangontahi ma bugangna i. Hape anggo Tuhan i tenang do marsoara sian silang i. Silangmi, silangmi i do haluaonki.
Ende No 86:3, 5 (BL.67)
Ro do au nuaeng tu Ho sai palambas ma rohaM, nunga pola Mate Ho,
ala asi ni rohaM, jangkon au na dangol on, sai ulosi tondingkon
Silang na badia i Ho do lombulombungki. Molo puas hodokki
Di na suda bohalhi. Di sude sitaonon i Ho ma lombulombungki.
Bege ma, nunga mangkuling Jesus, on do hataNa sian silang i:
“Ale Amang, marpamuati ma rohaM mida nasida, ai ndang diboto nasida na binahennasida i”.
Ndang dao Debata sian Ibana. Songon pangkataion ni na paadop-adop bohi do soara ni Jesus, didok ma: “Ale Amang, marpamuati ma rohaM …”
Nda na haruar sian mata mual holong ni roha do i? Ise ma na tuk mandok songon i? Halak na mangalasahi Ibana, na manilangkon i, diondihon dope jala diparamothon. Ai ndang diboto nasida nabihennasida i. Aha be nian na so diboto sintua ni malim i, alai dipaula so diboto be do. Hape agan pe songon i ndang na marnamontok holong ni roha ni Tuhan Jesus. Ai bidang pe tao, umbidang do holongNa i, bagas pe laut, umbagas do holongNa i, timbo pe langit, turnimbo do holongNa i.
Situtu do hatangkon tu ho, sadario on do ho rap dohot Ahu di Parideiso.
Tu parjahat nu di siamunNa do nian hata on. Alai tu ho dohot tu au do deba pangonaina.
Nda hata sipanglambohi tondi do i? Sian dia ma tagamon boi puas hata si songon i? Holan sian mata mual haluaon i do i. Ndang olo mansohot mual haluaon i mamaorhon pasupasu tu na paubahon rohana. Agan pe di tano on tarbege soaraNa, alai anggo isina nunga diparadeido. Ido umbahen na didok: “Sadarion do ho rap dohot Ahu diparadeiso”. Agan pe di hau i dope gaung-gaung ale parjahat, alai ala dipauba ho roham, ala ni i nunga tubu haum di paradeiso ni Debata.
Ndi ma inang anakmi, ndi ma inangmi.
Ndang dipalingkang inana si Maria i antong tampuk ni pusupusuna naung gantung di silang i. Dipamanat Jesus do i, didok ma: “ndi ma inang anakmi”.
Nda jamita parsaoran na rongking do i? Asa marpartalian hasadaon ganup na porsea di Ibana, nirahut ni silang i. Nunga mandao-dao jongjong angka na mananda Jesus i, songon i muse nang angka parompuan na mangihuthon Ibana sian Galilea. Beha ma tahe, ndada tiala roha, ai gari si Petrus pe pola do dipambuburahon dirina, paboa na so ditanda Jesus i.
Alai, ianggo si Maria inaNa i, rap dohot si Maria ni si Kleopas dohot si Maria Magdalena, jongjong do di lambung Jesus na di silang i. Ndang tarpabereng-bereng Jesus be ina pangintubuna i, songon i muse nang inana si Maria, ndang tarpaida-idasa be anak haholongan na i. Ua dompon ma roham inang aut adong anakmu na songon sagak ni panabian laho ne tu toru ni situmandok, nda ingkon maheu ho ‘paidaidahonsa? Mamereng i ma Jesus, gabe marsoara mandok: “Ndi ma inang anakmi, pos ma roham, pir ma tondim”
Di jolo ni on dilehon do nian siinumon, alai ndang dijalo, hape nuaeng nunga dipangido. Nda saut do songon na tarsurat di Padan na Robi hian taringot tu Ibana di na nidok ni par-Psalmn i “Merus do gogongku songon ngar-ngar, jala lohot do dilangku di langit-langit ni pamanganhu jala tu orbuk ni hamatean dipapodom Ho ahu”. Jesus mual hangoluan nuaeng gabe mauas. Songon na dipurun dihilala, gabe dijouhon Jesus ma “mauas Ahu”. Asa saut do sombu uashu ia mauas pe Jesus i. Ndang pola be dohot ahu muse manjouhon di ujung ni langkangku “mauas Ahu”. Tutu godang do na huhauashon di portibi na mangilas on, alai nuaeng gabe sombu ma sudena i, ala naung diporsan Jesus di silangNa huhut mandok “mauas Ahu”.
ELOI ELOI LAMA SABACHTANEI
Ale Debatangku, Debatangku, boasa tung tadingkononmu Ahu? Nunga songon halak-halak na tarpunjung, songon tandiang na hapuloan, Jesus di silang i. Dibereng humaliang, holan Ibana nama na punjung di hau i. Tu dia ho ale angka sisean na sai rap dohot Ibana nasailaonna i? Nunga tu dia ho ale Petrus? Nda didok ho do na so tupa tadinghononmu lbana? Nunga tu dia ho ale Lazarus? Nunga tu dia ho ale angka na bosur siala roti sisaotik na sian Jesuski? Tu dia ho ale manisia?
Diida ma tu ginjang, songon na dipatait Debata BohiNa. Dung i manganggukbadar ma Ibana. Anggukbadar na badia do on mandok: Eloi, Eloi Lama Sabachtanei. Ale Debatangku, Debatangku, boasa tung tadingkononmu ahu? Ndada na mamurai, ndada na mandele manang mamulasi Jesus di anggukNa on. Asa tung paltak do tahilala bagas ni pangkaholongi ni Debata di panghophopNa i di hita, ai songon i ma bernit ni sitaonon i ala ni dosanta. Ala ni i angka dotdot ma ho ale tondingku, angka hitir ma ho umbege anggukbadar na badia i, ai ho hian do tama manganggukhon i ala ni hajahatonmu. Hape nunga dijoloani Anak ni jolma i manganggukhonsa.
Ale Amang, tu bagasan tanganMu ma hupasahat tondingKu.
Jesus na burju mar-Ama i, Jesus Anak Sipangoloi i, ndang dung mangkalupahon AmaNa na di surgo i. Sian mula ni ulaonNa sahat ro di ujung ni ngoluNa, sai tong do ngolu na marpandapotan tu Amana i. Nuaeng pe ndang tu hamatean i diodothon TondiNa. Ndang lupa Ibana pasahathon arta na umarga i tu AmaNa. Dipagomgomhon do tu AmaNa na di surgo i tondiNa i, didok ma “Ale Amang, tu bagasan tanganmu ma hupasahat tondingKu”. O hamu huria ni halak Kristen na badia, nunga dijoloani Anak ni Debata soaram manjouhon asa diingot ho pagomgomhon ngolum dohot tondim tu tangari ni Amanta na di surgo i. Sintong do molo taparhatopot marhite ende :
Ende No 383: 1 (BL. 383)
Adong do Ama na di surgo i, Tuhan Jahowa Debatan ta i. Di jou do au, nalao ma au,, Tu Ama na di surgo i.
Lao ma au, Lao ma au, Tu na di surgo i. Lao ma au, Lao ma au, Tu na di surgo i. Di jou do au na lao ma au, Tu Ama na di surgoi.
Aha do na marujung? Nunga marujung angka ulaon dohot paraloanNa i. Nunga marujung nang silangNa i. Nunga marujung sitaononNa i. Andorang so dipaunduk dope simanjujungNa i, nunga mulai mandele mata ni ari i marsinondang gabe mangholom ma sandok tano on.
Ndang tarpaidaida mataniari i be Tuhanki na sai gantung i. Songon na maila mataniari i marnida bohi ni na sai marsinondang nasailaon. Disonggak sinondang ni asi ni roha ni Jesus i do sinondang ni mata ni ari i, ujungna gabe dipaholom mata ni ari i ma dirina. Molo adong sian hamu ale jolma manisia parhapistaran portibi mandok: “gerhana ni mataniari do i” – uji ma paresohon tu tingkina manang na cocok do i? Jempek do alus tusi mandok, ndang.
Molo adong dope sian ho ale portibi na mangilas mandok, timus ni dolok marapi- na mapultak do i, tangihon ma pandok ni parpandebisuk mandok, ndang. Antong aha do i? Mangholom mataniari i, gabe mangholom ma sandok tano on. Gabe songon na alang so tarida nama Tuhanta i di silang i. Ale mataniari, boasa so mangkidop be ho? Tagamon naung ditatap ho do na so mangkidop be simalolong ni Tuhanhi?
Nunga mamirong humaliang. Disi ma dipagogo, dipangiar Jesus soaraNa mandok: “Nunga marujung”, jadi tos ma hosana. (Jongjong ma hita saluhutna jala martangiang dibasan rohanta be)
Mangkuling giringgiring pitu hali, jongjong ma sude di bagasan hahohomon martangiang. Di na huhut mangkuling giringgiring, dipalu ma potimarende angonangon Ende no 412 BL. 10. Dungi di uduti ma marende 412.
Ende No 412 ayat 1, 2 (BL. 387)
Ndi di dolok adui silang ni Tuhan i, sap mudar sap ijur do i, Jesus mate disi asa malum dibaen sude angka gondok roha i, Di baen i tung holong rohangki, mida silang di golgata i, hu pasolhot diriku tusi, dompak surgo pardalananki.
Di leai jolma i silang ni Tuhan i, hape haluaon doi, nang godang dosaki, alai sesa do i di baen mudar na durus disi. di baen i tung holong rohangki, mida silang di golgata i, Hu pasolhot diriku tusi, dompak surgo pardalananki.
(Dung sidung ende on hundul be ma satongkin)
Nunga tos hosa ni Jesus i. Nunga marujung be dibahen Ho ale Tuhan. Alai ida ma, nunga laos godang naung jumolo borhat mangihuthon Ho sian bagas ni halak Kristen di portibi on. Sian ruas ni Huria on pe nunga torop na laho mandapothon Ho. Beha, nunga rap ho ale haholongan dohot Jesusmi naung jumolo borhat sian ho? Aha do labangku sian hamamatem i ale Jesuski?
Aha ma upangku sian padangharoburanmi ale Tuhanku? Ingot ari hamamatem ninna angka na porsea na parjolo i. Pasolhot ma hamamatem amang, inang, tu hamamate ni Jesus i. Ia hamamatem ale Jesus, gabe hamamate ni hamateanhu do i hape. Ia hamamatem ale Jesus, gabe pintu hamasuhanku do i tu surgo hasonangan i. Ai marhite i do diparade ho inganan na so nang i.
Ianggo Letnan ni soldadu na manjaga pamajalan i, gabe dipuji do Debata, ninna do, tutu do halak on na tigor roha, jadi sude natorop i na marluhut mainondur, masitompuk andorana be do marnida na masa i laos mulak ma.
Tama manghorhon las ni roha do di hita hamamate ni Jesus on, ai diungkap do di hita dalan to haheheon sian hamamatenta dohot sian hinambor ni naung jumolo monding sian hita pe. Nuaeng pe, patut ma hita manompuk andoranta be laos mangandehon, Tutu na mate Jesus i (jongjong ma hita saluhutna).
Ende No 426:1 (BL.286)
Tutu na mate Jesus i humonghop iba on, durus di hau parsilang i mudar na i tongon, songon i tutu, songon i tutu, Umbaen na mate Jesus i siala au do i.
Rap mandok tangiang : Ale Amanami – Pasupasu:
Ds P.M. Sihombing.
KategoriJumat Agung Taggolgata, golgota
Pos SebelumnyaSebelumnya PARNINGOTAN ARI HAMAMATENI TUHAN JESUS
Pos SelanjutnyaSelanjutnya PERAYAAN PASKAH 1 SE-HKBP DISTRIK VIII DKI JAKARTA RAYA
Paling Terbaru :
minggu pentakosta 1 31 mei 2020
Ibadah Minggu Exaudi Tahun 2020
Ibadah Minggu 17 Mei 2020
Renungan Harian di Minggu Rogate 12 – 17 Mei 2020
ibadah minggu 10 mei 2020 Minggu Kantate
acara ibadah minggu
hkbp kramat jati
ibadah minggu november
Jumat Agung 2018
Pdt Samuel Sitompul
renungan hkbp kramatjati
Amonghu Partenggen i, Na Burju do i – DONALD HAROMUNTHE
Amonghu Partenggen i, Na Burju do i
Pukkul sia borngin i hubege ma soara marende di harbangan ni huta.
“Di kamar sampulu tolu onn hu tobus dosangki” inna.
Bug, mallobok tarontok. Nga mulak among, nikku. Pintor humalaput hami papunguhon bukku na rage di lage. Dung sidung pintor modom hami marbulusan, ai i dope na somal tikki i marbulusan alani ngalina. Dang sadia leleng sahat ma among di balatuk ni jabui. Di tuktuk i ma pintu.
“Ma, mami, bukka jo pintu on”, inna. Biasama molo dung tenggeng attar romantis otik. Dibukka inong ma pintu on, dang pola didok manang aha, sotung maon gabe guntur, masuk ma among.
“Nga mangan ho”, ninna inong huhut.
“Daong baen majo indahanku”.
Diparade inongon sude sipanganonna.
“Mangan ma ho da. Nga mondohondok au’, inna inong muse. Naeng ditadingkon among na manganni.
“Naeng tudia ho, haru molo pinahanmu mangan di ingani hodo digarut garut ho uluna pintor inna among songon na muruk.”
Hundul do attong inongon hohom dilambungni amongi. Dung sidung mangan modom ma nasida.
Pukkul opat manogoti hehe do among sian podomanna, songon i do ganup manogot. Didungoi ma hami gelleng na akka naung marsikkola.
“Dungo hamu, dungo. Nga pukkul opat. Marsiajar”, inna.
Dang boi juaon I, ai pintor di buat do aek sian dapur molo songon na maol hami hiccat. Olat ni sa jom do hami marsiajar molo manogot, dung pukkul lima marsibuat ulaonna be do. Adong na mardahan, manapu jabu dohot manussi piring.
Molo manapu dang boi nanggo mallotom pat niba tu papanni jabui, sai dirippudo namuruk songoni nang molo manussi piring dang boi malliting. Molo among attong mamungga balatina ma asa lao maragat. Songon si ganup ari. Dung pe molo naeng lao hami martapian manang marsuap hissat ma inong sian podomanna. Dipangali hian ma indahan nami dohot dibaen kopi di among.
Dibaen kopion di ginjang ni meja paima mulak among sian paragatan. Olo ma sipata alani malashu mangallang gulamo hubuat do otik kopini among, huusen tu indahanku. Hehehe. Holan au do na barani songoni. Dung mulak sian paragatan disuhati inong ma tuak na binoanni amongi, dibaen raruna otik. Paima dialap parlapo sigadis tuak. Molo among hobas ma asa lao tu sikkola inganan parkarejoanna, ai pegawai do among disi. Mambuka parsikkolaan, manapu alaman dohot paiashon kantor ima ulaonna. Dung sidungi olo do sipata pintor mulak among molo so adongbe ulaonna naasing.
Didapothon ma inong tu balian manang tu porlak. Olo do sipata manggadis gogo inong asa adong ongkos nami laho marsikkola. Holan among ma di baliani paima mulak hami sian parsikkolaan. Mulak sikkola ikkon tu balian do hami, dang jolo golap ari asa mulak sian balian. Ala daodo mual paridian. Didok among unang parborngin hu mulak asa sanga martapian.
Somalna siganup borngin ikkon rap mangan do hami, hundul di lage. Sidung mangan dang boi pintor morot. Jolo martangiang do hami sude, huhut manjaha buku na dapot sian Gareja. Goarni bukkui “Pajonok Ma Tu Debata”.
Nang pe partenggen amongnami on, dang olo tu Gareja, alai molo soi ganup borngin dang hea lupai, marsoring soring do hami suruonna martangiang. Baru muse udutanna manutup dohot tangiang. Ganup jumpang ari minggu suruonna do hami tu Gareja. Songonima siganup borngin dung sidung martangiang baru pe marsiajar.
Holan ido silakkona molo adong mambahen jut rohana, tarlumobi molo ro surat sian namboru na sipata sai paroa roahon inong, pintor jut do rohana. Lao ma tu lapo minum kamput ma disi, mulak siani tenggeng ma attong. Alai tetap diingot do jabuna nang pe tenggen.
Las do roha nian molo marningot i sude. Adong pe holso, holan saotik do:
“Boha muse ma ate molo dang pola partenggen amongnami on”, inna rohakku dibagasan. Alai i pe, nihamuliatehon ma.
Adong dope ulaning na songon among namion?
(Pinadenggan sian guratguratan ni Sri Duyana Tampubolon)
Posted on May 22, 2020 May 23, 2020 Author DonaldCategories TuriturianTags Partenggen, Sri Duyana Tampubolon, Tuak
Previous Previous post: Pesan Ketua Puanhayati Pusat kepada Perempuan Penghayat di Indonesia
Next Next post: Ojo Kesusu
Serial Kearifan Batak (10): Parlambas Roha (Abundance Mentality) – Batak Indonesia
2019-05-20 2020-10-06 Redaksi BatakIndonesia.com
JAKARTA, BatakIndonesia.com — Tung na mora ma hape hata Batakta i. Mansai pos do rohangku mandok hata ‘parlambas roha’ ndang hata mangihut i tu hata na asing, isara ni hata Inggeris manang hata Indonesia. Molo tung jumolo pe pandohan na tudos tusi sorang di hata Latin, hata Inggeris, manang hata Indonesia, hata ‘parlambas roha’ ndang na maniru i tu angka hata na dos lapatanna di hata sileban, isara ni abundance mentality.
Hata ‘abundance mentality‘ lam tarbarita di sandok portibi on dung ‘dipaisoranghon’ Amanta Stephen R Covey bukuna na mansai tarbarita, na margoar “The 7 Habits of Highly Effective People” i. Di buku i, dilapati ibana abundace mentality (manang abundance mindset) i songon sada pangarajumion na tung mansai bahat do angka parsaulian (isara ni parbinotoan manang sinadongan) na taparsaulihon na patut, tong, parsaulihonon ni angka dongan. Na ‘naeng’ dohonon ni Amanta Covey ima molo tung pe angka dongan manghamonanghon manang marhasil di sadasada ulaon, ndang marlapatan i hita ma na talu. Dohot hata na asing, i marlapatan halak na marpangalaho abundance mentality bolas marlasniroha di angka parsaulian ni donganna, ndang mangiburu. I ma jolma na lambas roha.
Pangalaho na lambas roha ima na so maretongetong disibahenon na denggan, na so manjujur angka pangalaho ni donganna, na so marpambuat, na so manarita, na so mangarehei, na so mangaleai, jala na so mangalatei. Husura, umbahen na didok lambas roha, na so hasuhatan do lambas ni goligoli ni rohana i marisihon angka na denggan.
Domu tu angka pangalaho na songon on, adong do pigapiga pandohan di hata Batak, isara ni parbahulbahul na bolon, parsakkalan so ra mahiang, partataring so ra mittop, dohot paramak so balunon, alai tumudos ma tu parbahulbahul na bolon i.
Di angka pasupasu na jinalona, parlambas roha sai sidok mauliate, tung pe ndang apala ampit tu na niigilna. Di na mulaulaon, parlambas roha tulus mangula ulaonna so mamereng angka dongan na humaliangna, na so burjeng mulaulaon, rupani. Nuaeng on, olo sadasada halak mangadopi ‘ketidakadilan’ di parkarejoan, isara ni angka jabatan—si losok marjabatan, hape si ringgas ndang. Molo parlambas roha mangadopi na songon i, ndang gabe mangorhon i tu na gabe lemba parulaonna.
Di hasurungan ni donganna, parlambas roha sai sidok mauliate, ndang mangiburu, ndang mangelati, alai mangapian. Molo tammat ianakhon ni donganna sia parsingkolaanna, parlambas roha mandok: “Tuana i, burjuburju sude ianakhonna. Ndang didok ibana, “Ai naung dia huroha, nunga hutanda i sian gomparan ni Ompungna! Pamola pinang do i na jolo!”
Songon i ma tong di na marsoal di angka panghataion. Parlambas roha ndang si jogal baut, ndang sai ingkon hatana na tingkos jala na saut. Parlambas roha raja di panghataion jala tangi di hata ni dongan. Molo tung pe ndang sapandapot ibana di angka panghataion i, rade do ibana manolopisa. Di hata nuaeng didok ma i demokratis.
Si lambas roha ndang holan mamingkiri jala mangharingkothon haporluanna sambing: ndang pulut rohana mamoholmohol angka na di ibana i, ndang manghaishon gara sian tanggurung. I ma na nidok Amanta Stephen R Covey “Sharing of profits, recognition and responsibility” i.
Nuaeng on, nunga tung maol jumpang halak na lambas roha i, hape nunga diparade Ompunta Sijolojolo Tubu i pandohan na ampit tu si. Ala ni i, tauji ma marlambas ni roha, ai i do tong diigil Tuhan i sian hita.
Serial Kearifan Batak (3): Sisolisoli
Gareja dohot Pariwisata
Upaya Menghadang Resesi Ekonomi Dengan Keseimbangan Baru
BACA: ETOS HAPARTOGION: Pamuro so Marumbalang
Batu Basiha, Keunikan Sisa Letusan Gunung Toba (12,896)
Perjalanan Mengesankan Saat Berkunjung ke Batu Sawan (10,202)
Lapangan Golf dan Hotel Labersa, Investasi Putra Batak Kebanggaan Riau (9,355)
Di Balik Seikat Sayur Kangkung (6,416)
Ukiran-ukiran Seni Orang Batak Berbasis Kayu (6,025)
Perihal Jabatan Akademik Profesor – Bagian 1 (5,931)
This Month : 15663
This Year : 15663
Total Users : 324498
Total views : 1109912
05.17 Gereja Katolik Maria P.O.K.-Sidikalang No comments
“Boasa songon i biar rohamuna? Dia do umbahen soada haporseaon di hamu?”
Hea dibaritahon di Koran manang di TV ima sahalak ina mangalehon putas diinum gellengna. Adong musa na membunuh gellengna pangke putas jala dungkon i, Ibana pe manginum putas. Adong muse dakdanak na manggantung diri di kamarna. Godang nai barita si songoni. Umumna alasan na idok ima ala ndang tolap be nasida manaon ngolu na tung mansai borat i. Adong parsoalan di nasida, parsoalan i mambahen lilu pingkiran dohot haporseaon nasida, jala alani i pintor bunuh diri.
Memang parsoalan na borat jotjot mambahen lilu, ganggu pingkiran dohot haporseaonta. Di tingki mangadopi i, olo do ro sungkung-sungkun , “Didia do Tuhan i, boasa ndang diurupi ahu? Toho do Tuhan i parholong roha? Gariada alani i olo do jolma i gabe ndang porsea tu Tuhan. Na songon i ma nadialami angka sisean na dibarithaon tu hita di Barita Nauli sadari on. Di tingki marparau nasida jala Jesus dohot do di parau, tompu adong ma galumbang tao na tung mansai bolon. Alai diseritahon tingki i Jesus tarpodom do, hape angka sisean i nunga tung mansai mabiar ai nunga laho manongnong parau nasida, hape Jesus modom. Ra mungkin alana nunga mabiar laho manongnong, jala mungkin ala sogo roha nasida mamereng Jesus na tabo-taboan modom hape balga galombang, didungoi Jesus jala didok, “Ale Guru! Ndang disarihon roham hita mago? Dungo ma Jesus jala diparenta galumbang i asa so, jala pintor menak tao i. dungi ninna Jesus, “Boasa songon i biar rohamuna? Dia do umbahen soada haporseaon di hamu?
Ra anggo so diida nasida na diparenta Jesus tao i, jala molo ndang so galumbang, tontu sogo do roha ni angka apostel membegei hata ni Jesus on. Alana ise ma naso mabiar mate? Alai alana so do galumbang i alani parenta ni Jesus, gabe ndang sogo roha nasida, gariada tarlhalongan nasida.
Songon na dialami angka sisean i do na jotjot hita alami. Di tingki adong parsoalanta na borat, jotjot tarimpu ditadinghon Jesus hita, ta pingkir ndang adong Jesus di ngolunta. Alani i olo gabe mandele hita, gariada pintor laho tu DATU. Hape sasintong na daong. Jesus sai tong-tong do dohot di bagasan parahu ni ngolunta, mandongani hita. Hita do na jotjot ndang porsea tu Ibana. Dibahen i, di tingki si songon i, ro ma hita tu Jesus, hita pasahat ngolunta, jala hita pangido asa diurupi Ibana hita. Porseama hita, ndang pasombuonNa hita mate.
Dila sisean: JAMITA MINGGU QUASIMODOGENITI, 15 APRIL 2012 1 Johannes 1 : 1 – 7
Nunga dilehon Tuhan Jahowa tu ahu dila sisean, asa huboto pasabam roha ni na loja marhite sian hata i. Sai disungguli do ahu ganup sogot, dipatinggil pinggolhu marbinege, songon sisean. (Jesaya 50 : 4)
Mametmethu do au nian manjalo sude angka asi ni rohaM dohot sude hasintongan, angka na binahenMi tu naposoMon (1 Musa 32 : 10 a)
JAMITA MINGGU QUASIMODOGENITI, 15 APRIL 2012 1 Johannes 1 : 1 – 7
Mansai ringkot situtu do barita na pinasahat ni angka sitindangi (saksi mata) laho manangkasi molo adong na masa. Jala hatorangan na binahen ni angka saksi mata do na gabe pertimbangan laho mambuat sada keputusan, ai saksi mata ido na marnida jala na umboto aha do na masa.
Songoni ma nang na binahen ni si Johannes di turpuk on, dihatindanghon ibana do taringot tu angka na niida dohot na binegena taringot tu ulaon ni Tuhan Jesus. Panindangionna ima na gabe turpuk di minggu on.
Ayat 1 – 4 “ Sitindangi ni Kristus
Dibagasan panindangionna, digurithon ibana do dison paboa naung dibege, diida, dipanotnoti, jala dijama tanganna taringot tu hata hangoluan i. Hatana ima naeng patuduhon paboa sitindangi (saksi mata) na boi dihaporseai do angka hatana, ai ndada holan dibege ibana barita hangoluan i, alai tangkas do diida, dibege, dipanotnoti ibana hata hangoluan, ima ulaon ni Kristus i di ngoluna. Boi dohonon ndang siraguhononhon be barita manang kesaksian na binahenna i. Nunga patar be hangoluan i marhite ulaon ni Tuhan Jesus na hinatindanghonna. Jala ima nuaeng dibaritahon ibana tu angka ruas ni huria hatiha i marhite surat na tinongosna on. Asa marhite panindangion i, diigil rohana do asa gabe tubu angka parsaoran dohot Debata. Na nidokna dison, naeng ma nian marhite kesaksian na binahenna i, gabe tubu angka parsaoran na olo pasangaphon Jesus i.
Ayat 5 : Panondang dohot haholomon
Barita na dihatindanghon si Johannes dison ima : paboa panondang do Debata na manorangi ganup angka parngoluon. Mansai ringot do panondang i, dingolu ni jolma. Jala jotjot do digoari Jesus i panondang di portibi on. Adong do manang piga hali digurithon di bible i taringot tu hajongjongan ni Jesus songon sada panondang. Boasa pola huroha tu panondang dipatudos Jesus diriNa di portibi on. Boi dohonon ala mansai ringkot do peranan ni panondang i dingolu ni jolma. Adong do manang piga peranan manang lapatan ni panondang i di ngolunta on, :
- Marhite panondang gabe boi tiur parnidaanta, jala marhite i gabe boi hita mula ulaon.
- Marhite panondang gabe ndang tartuktuk hita molo mardalan
- Marhite panondang gabe las manang mohop tahilala.
- Marhite mohop ni panondang i (mataniari) gabe boi angka pangula manjomur na niulana.
Ayat 6 – 7 : Mangolu dibagasan hatiuron
Molo mardalan hita di na holom bangkol do tahilala jala susah do hita mandalani i, asa songon di na holom ma tudosan ni parngoluanta molo so mian dope hita dibagasan Kristus i. ndang tardok naung saor dope hita tu Jesus i, molo sai taulahon dope angka ulaon haholomon i. Ndang tardok dope hita anak hatiuron molo sai mian dope rohanta mangulahon ulaon haholomon. Asa sasintongna ndang tardok dope hita halak Kristen molo sai mian dope hita di dalan na holom i, pola didok si Johannes di ayat 6, angka pargabus jala ndang siula hasintongan molo tadok hita naung saor tu Ibana hape huhut taulahon na holom. Tadok hita halak Kristen hape tatondong dalan hamagoan i (patudos tu Ende No. 182 : 3 , … Kristen au, hape hutondong dalan hamagoan i). Na targoar saor tu Tuhan Jesus, ima angka halak na sai mian di dalan na tiur i (ayat 7), jala molo saor hita tu Ibana, saor do nang hita tu angka dongan, jala marhite na saor hita tu Ibana, paiasonNa ma hita sian dosanta.
Minggu quasimodogeniti na marlapatan : “ songon posoposo na uasan di susu na tama” ,ma ngolunta, dao angka haholomon , Ibana na gabe panondangnta pe. Amen
Diposting oleh Samuel Aritonang di 06.17
TAHUN FORMASI SPIRITUAL 2017
Pdt. S. R. P Aritonang, S.Si (GKPI Resort Padalarang)
Damang dohot Dainang
Pdt. JP Aritonang/RE Br Hutagalung
Samuel R Parulian Aritonang
JAMITA MINGGU MISERICORDIAS DOMINI, 22 APRIL 2012 ...
JAMITA MINGGU QUASIMODOGENITI, 15 APRIL 2012 1 J...
I. Pendahuluan. Istilah kepemimpinan telah banyak kita kenal, baik secara akademik maupun sosiologik. Jika dikumpulkan, ada sed...
JAMITA MINGGU 07 SEPTEMBER 2014 Hesekiel 33 : 7 – 11
Patujolo Goar Hesekiel lapatanna “Jahowa hagogoonku”. Na tarbuang do ibana rap dohot halak Juda tu Babel diting...
JAMITA MINGGU 14 SEPTEMBER 2014, Rom 14 : 1 – 12
Patujolo : Surat ni Apostel Paulus tu halak Rom na gabe turpuk jamita di Minggu XIII Dung Trinitatis on, digoari na deba on : ...
JAMITA PASKAH I, 31 Maret 2013 ( MATEUS 28 : 1 – 10 )
PATUJOLO : Sadarion tahalashon do pesta parningotan di ari haheheon ni Tuhanta Jesus Kristus (Pesta Paskah). Ganup jumpang pa...
Jamita Minggu Exaudi, 20 Mei 2012 Psalm 1 : 1 – 6
Patujolo ...
Renungan Markus 5 : 21 - 43
BAHAN RENUNGAN IBADAH LINGKUNGAN GKPI PADALARANG , RABU, 01 JULI 2015 , MARKUS 5 : 21 - 43 Pendahuluan : Ada keistimewaan...
Jamita Minggu, 29 Juli 2012 II Rajaraja 4 : 42 – 44
Patujolo : Panurirang Elisa do na gabe singkat ni Panurirang Elia na gabe parhitean ni Debata pasahathon hataNa tu bangso Israel d...
Jamita Andung 3 : 22- 33 (Minggu, IV Set Trinitatis ; 01 Juli 2012)
Patujolo : Lam tangkang do pangalaho ni bangso i diida panurirang Jeremia ,tarmasuk angka parhuaso dohot malim. Gogo do dipinsa...
Jamita Minggu 25 Desember 2011 (Natal I) 1 Johannes 3 : 1 – 6
Patujolo : ...
JAMITA MARKUS 10 : 35 – 45, MINGGU XX DUNG TRINITATIS, 21 OKTOBER 2012
PATUJOLO : ...
Batu Mamak: 17 Trinitatis
SERMON JAMITA MINGGU 17 TRINITATIS, 16 OKTOBER 2011
Kolosse, sada huta na metmet do di Asia Minor, 180 KM di purba ni Epesus, di dalan tu Antiokia. Pahombarhombar do i dohot Laodikea, 18 KM di pastima dohot Hierapolis di manabia, 5 KM di utara ni Laodikea. Luat ni parbegu do i, alai torop do tong disi Jahudi. Taon 61 M, sega do huta i ala ni lalo. Songon i do dohot Laodikea. Di taon i dope, dipauli halak do muse Laodikea. Kolosse, ndang; dipasombu nama songon i. Dung i, ndang hea be martaringot huta i di angka literatur na imbaru.
Ndang binoto manang na ise na parjolo mamboan jala na mamaritahon Barita na Uli tu huta i. Si Paulus, ndang; mangebati pe ndang hea. Disura roha ni na deba, si Epapras do na mamungka huria Kolosse i (pat.1:7; 4:12-13). Ise si Epapras jala boha parsahatna tu haporseaon, ndang torang. Na deba muse mamingkir, parbue ni sending ni huria Epesus do huria i. Ala si Paulus do na mamboan Barita na Uli tu Epesus, gabe boi ma dohonon na parbue tidak langsung ni pangulaon ni apostel i do huria i. Godang do hadosan ni surat Epesus tu Kolosse on. Sian i bolas do suraon ni roha, na pajonokjonok do perkembangan kesejarahan ni na dua huria i. Laos songon i do ra nang tu Laodikea dohot Hierapolis (pat.4:13).
Sarupa tu Pilippi dohot Pilemon, ditongos do surat on sian hurungan (pat.4:3, 10, 18). Mangihuthon Ulaon ni Apostel, opat hali do si Paulus tarhurung, i ma di huta Pilippi, Jerusalem, Kesarea, dohot di huta Rom. Alai sada pe sian i ndang adong na pas songon panongosan ni surat on. Antong sian dia? Torop do na mamingkir, ndang holan opat hali si Paulus tarhurung, lobi do, alai ndang sude dipaboa di buku Ulaon ni Apostel. Ndang so mungkin na hea do ibana tarhurung di Epesus. Molo sintong i, i do na lebih mungkin panongosan ni surat on. Ra, ala ni perkembangan kesejarahan ni huria Kolosse na jonok tu Epesus dohot tu si Paulus, ro do si Epapras manopot Apostel i tu hurungan. Sian ibana ma dibege si Paulus taringot tu huria i (pat.1:8); taringot tu haporseaon, haholongon (1:4) dohot parungkilonnasida. (Manang ala na sisean ni si Paulus do ibana tagamon?) Umbege i, disurathon si Paulus ma surat on jala ditongoshon marhite si Tikikus (4:7). Boasa ndang marhite si Epapras? Na so mulak be ibana tu Kolosse? Manang na pekabar Injil keliling do si Epapra i ulaning? Sude i ndang torang. Anggo na torang, rap dope ibana dohot si Paulus di tingki na disurat jala ditongoshon surat on (4:12).
Mardomu tu na binegena sian si Epapras i, disurathon jala ditongoshon ma surat on laho patuduhon balga dohot mauliate ni rohana siala hamonangan ni Barita na Uli di Kolosse. Dung i, diapoi ma huria i asa marsihohot di panandaon di hahomion ni Debata. Angkup ni i, dialo do poda haliluon na manosak huria i. Ndang adong informasi na tangkas taringot tu poda haliluon i. Alai sian counter na pinatujolo ni si Paulus di suratna on, bolas do dohonon na sinkritisme ni hasipelebeguon do i tu hajahudion dohot hakristenon. Sian hasipelebeguon dijangkon do poda taringot tu pertarakan manang askese, taringot tu parsombaon tu daya-daya alam manang kosmik dohot surusuruan; sian hajahudion dibuat poda taringot tu patikpatik ni sipanganon, taringot tu ari raya poltak ni bulan dohot Sabbat; dung i, diompaphon ma i tu hakristenon. Maradophon i diondolhon si Paulus do paboa, Kristus do suman ni Debata na so tarida; marhite Ibana do tartompa nasa na adong (1:16-17). Hombar tusi, Ibana do na manghuasoi saluhut; Ibana do na ringkot haporseaan dohot jangkonon.
Sarupa tu godangan surat ni si Paulus, tarbagi dua bagian do suratna on, i ma pangajaran (dogmatis) dohot sipaingot (parenetis). Dung tabe dohot pamungkaan (1:1-11), dipasahat ma bagian pangajaran (1:12-2:23), mangihut muse sipaingot (3:1-4:6), dung i tabe dohot panimpuli (4:7-18). Sian i torang, turpukta ari on masuk tu bagian pangajaran do. Disi (sahat tu ay.8) dipajojor do rumusan ni gagasan ni Apostel Paulus na gabe ojahan ni tanggapanna maradophon poda haliluon na manosak huria i.
“On pe songon panjangkonmuna di Kristus Jesus Tuhan i, songon i ma hamu marparange di bagasan Ibana.” Di jolo nunga nidok, sian si Epapras dibege si Paulus do naung porsea halak Kolosse di Kristus i, jala marsihohot do nasida di bagasan haporseaon i. Taringot tusi didok do, “Ai hubege hami do barita ni haporseaonmuna di Kristus Jesus.” (1:4a). “Ai padaodao pe isara di pardagingon, naung rap dohot hamu do ahu di partondion, marlas ni roha mamereng turena di hamu, ro di hot ni haporseaonmuna di Kristus.” (2:5). Na laos marlapatan do i, nunga dijangkon halak Kolosse Kristus Jesus Tuhan i. “Songon panjangkonmuna [(Gr. parelabate (sian paralambano=I receive, saya terima)] di Kristus Jesus Tuhan i,” ninna si Paulus dison. (Tumangkas do i antusan di terjemahan Alkitab na mandok, “Kamu telah menerima Kristus Yesus Tuhan kita.”) Na masirainrainan do na dua i, na so tarsirang na sada sian na sada nari. Manang ise naung porsea di Kristus i, ndang boi so ingkon jangkononna Ibana, jala na so manjangkon Ibana ndang tutu i na porsea. Ala ni i, manang na di dia pe dibaritahon Barita na Uli i, sai diigil do asa ganup halak na manangihon mambuat haputusan taringot tu na dua i, na manghaporseai dohot na manjangkon Kristus i gabe Tuhan jala Rajana. Haporseaon dohot panjangkonon di Kristus i ndang na pasif i manang na statis, alai(Rom 10:10) Hombar tusidihatindanghon do, “Ahu porsea, Anak ni Debata do Jesus Kristus.” (Ul.8:37) Disura roha ni deba penafsir, angka panindangion sisongon i, isara, “Jesus Kristus do Tuhan,” (Pil.1:11); “Tuhan (do) Jesus i,” (Rom 10:9a) manang “Jesus, Tuhan,” (1 Kor.12:3b) na marpardomuan do i tu agenda manang liturgi pandidion. Alai ndang holan panindangion manang kesaksian, lobi sian i ingkon na dihadirhon jala diulahon dope haporseaon i di hangoluan siapari. Iman, pada hakikinya adalah praktis(Jak.2:14a, 17). Laos i do nang na niondolhon ni si Paulus di ujung ni ay.6 on na mandok, “Songon i ma hamu marparange di bagasan Ibana.” Marparange [Gr. peripeiteite (sian peripateoo= I walk, saya berjalan)] lapatanna, marpangalaho (conduct, bertingkah laku) manang mangolu (live). (Duansa i, na ‘marpangalaho’ dohot na ‘mangolu’ dipahami dalam artian etis). Angka naung porsea jala manjangkon Kristus Jesus Tuhan i ingkon marparange do di bagasan Ibana, marpangalaho manang mangolu di bagasan Kristus. ‘Di bagasan Kristus’ (Gr. en Christoo, in Christ, di dalam Kristus), sada konsep na mansai arga do i di Apostel Paulus. Jotjot do i tarjaha, 165 hali di sandok suratna. Dia do nidokna disi? Na marhahonaan do i tu pardomuan dohot parsaoran ni na porsea tu Kristus i. Ala ni ulaon haluaon na pinatupa ni Kristus Jesus i, gabe mian do na porsea ina mamora di pangantusion na gomos, jala na mananda di hahomion ni Debata (2:2). Jadi na marparange di bagasan Kristus mandok, mangolu di bagasan karakter manang cara hidup ni Kristus, isara ni na marpingkir di bagasan cara berpikir ni Kristus, bersikap jala bertindak hombar tu cara bersikap dohot cara bertindak ni Kristus, manghaholongi suman tu panghaholongion ni Kristus, dohot angka na asing.
“Gabe marurat jala pinauliuli ma hamu di bagasan Ibana, togu marhaporseaon hombar tu na niajarhon tu hamu, lumobi ma hamu marroha mauliate.” Pingkiran na taringot tu na marparange di bagasan Kristus i diuduti dope di ayat on. Mardomu tusi, ditaringoti ma opat aspek. Na parjolo, marurat [(Gr. errizoomenoi (sian rizooo=I root, I fix by the root, saya berakar), rooted, berakar]. Tudosan on dibuat sian dunia tumbuh-tumbuhan. Ingkon lam marurat do suansuanan tu tano asa denggan partubuna, lam togu, lam magodang jala marparbue. Songon i do na mian di bagasan Kristus, lam leleng lam domu jala lam saor tu Ibana. Taringot tusi, ndang pasif na porsea i, alai dohot do marupaya lam pasolhothon dirina tu Kristus Jesus i asa lam marurat di bagasan Ibana. Na paduahon, pinauliuli [(Gr. epoikodomoumenoi (sian oikodomeoo=I build, saya membangun), built up, dibangun]. Di Padan na Imbaru dipatudos do jotjot huria i tu bagas manang bangunan (1 Kor.3:10 duu; 2 Kor.6:16; 1 Ptr.2:5 duu)relatif disi nama i torus; anggo batu na mangolu i, ingkon na dipauliuli do torus marhitehite hata ni Debata na niulahon ni Tondi Porbadia asa lam domu jala saor tu Kristus, ojahanna i; lam marpangalaho jala mangolu di bagasan Ibana. Taringot tuson pe, parsidohot do na porsea i pauliulihon dirina asa lam hot jala ojak di ojahan i, i ma Kristus Tuhan i. Na patoluhon, togu marhaporseaon [(Gr. bebaioumenoi (sian bebaiooo=I confirm/ratify, saya menguatkan/mensahkan)] te pistei (sian pistos= faith, iman) lapatanna dipatogu torus di bagasan haporseaon. Ndang haporseaon tubutubu ni roha ni jolma, ingkon na hombar tu naung niajarhon tu nasida do, i ma haporseaon na ojak di Barita na Uli naung niajarhon ni si Paulus marhitehite si Epapras. Nangkin nunga nidok, hatiha i na tarmara do haporseaon ni halak Kolosse ala ni parpoda haliluon na mamodahon na lipe. Tubutubu ni roha ni jolma do i, na so marhaojahan di hasintongan. Sahali nari, ndang tusi, alai tu haporseaon di Jesus Kristus do nasida ingkon marsihohot. Ala ni i ma asa dipaingot Apostel Paulus huria i dison, didok, “Unang dihatahatai jolma hamu marhitehite malomalo ni panghuling!” (2:4). “Jaga ma hamu, so tung diago deba hamu marhitehite hata bisukbisuk dohot hata lesem na so marimpola, hombar tu tonatona ni jolma mangihuthon sisiasia ni hasiangan on, ndada mangihuthon Kristus.” (2:8) Lam marsihohot jala lam tu toguna do haporseaon i marhitehite hiras dohot ringgas ni roha ni na porsea i manangihon dohot mangguruhon hata ni Debata, ai sian na manangihon do ro haporseaon (Rom 10:17). Hata i do ulaula ni Tondi Porbadia patubuhon dohot patoguhon haporseaon i. Na parpudi, na paopathon, marroha mauliate. “Lumobi ma hamu marroha mauliate!” (Gr. perisseuontes en eucharistia) ninna. Perisseuontes [(sian perisseuoo=I abound/exceed, saya (buat) berlimpah-limpah/melebihi]; eucharistia, thankfulness, rasa syukur/ucapan syukur. Angka na porsea jala na marparange di bagasan Kristus i, ndang mansadi i mandok mauliate tu Debata; mandok mauliate di bagasan saluhut dohot siala saluhut (pat.1 Tes.5:18a).
Ninna rohangku, ndang salpu dope sian parbinegeanta jala ndang lupa dope sian rohanta saringar ni parolopolopon na pinatupa ni hurianta marpardomuan tu Jubileum 150 Taon HKBP. Hira sapanjang taon on, dipatupa do ragam ni kegiatan di sandok HKBP, di huria marsadasada, di ressort, distrik, di regional dohot di hatopan, jala di bulan Oktober on ma anggo apala mata manang puncakna. Dia do langkatna, dia unokna; dia do hatana jala dia na nidokna umbahen marjubileum hita songon i? Marlas ni roha jala marolopolop do hita ala di 150 taon naung salpu, tangkasna di ari 7 Oktober 1861 i, nunga dipungka Debata pabinsarhon barita na uliNa di tongatonga ni bangso dohot tanonta. Balga do lapatan ni i di hita, ai marhite ungkap ma di bangsonta pintu tu hatiuron dohot hamajuon. Songon na taboto, sending do na parjolo patandahon tu bangsonta unsur-unsur kebudayaan barat na maju, isara ni sistem kesehatan dohot pendidikan. Di deba halak, holan angka i do na dibereng, jala i ma na mangonjar nasida padohot dirina marjubileum. Alai songon huria hita, ingkon lumobi jala umbagas sian i do panatapanta, jala taringot tusi ma na naeng pamanatonta sian jamita di hita ari on. Aha do tutu lapatan ni haroro ni Barita na Uli i di hita?
Kolosse, sada huta na metmet do i di Asia Kecil. Na sahat do Barita na Uli tu huta i, gabe jongjong ma huria ni Kristus disi. Ndang apala torang manang na ise do na parjolo mamaritahon Barita na Uli i disi. Alai manang na ise pe i, harararat ni Barita na Uli i do umpenting, ndada apala na mamaritahonsa. Ala ni i, dung dibege si Paulus i, las situtu do rohana, jala ditongos ma sada surat tusi, i ma pambuatan ni turpuk di hita ari on. Di suratna i, diondolhon apostel i do na mansai balga do lapatan ni hasasahat ni Barita na Uli i tu nasida, ai marhite i do nasida boi porsea di Kristus Jesus jala manjangkon Ibana gabe Tuhan jala Rajanasida. Apala i do na parjolo na naeng ondolhonon ni si Paulus di turpuk di hita ari on, di na nidokna, “Songon panjangkonmuna di Kristus Jesus Tuhan i.” Di terjemahan Indonesia, tumangkas do i dapot antusan; didok disi, “Kamu telah menerima Kristus Jesus, Tuhan kita.”
Laos i ma na parjolo na ringkot auhononta sian jamita on. Ala ni Barita na Uli naung sahat tu hita songon na taingot jala taolophon di Jubileum na salpu i, naung gabe angka na porsea do hita di Kristus i, angka naung manjangkon Ibana gabe Tuhan jala Rajanta. Ndang na mura na gabe porsea jala manjangkon Kristus Jesus Tuhan i, ndang sembarang halak boi ro tu joloNa jala mandok, “Tuhanhu jala Rajangku!” Jesus sandiri do mandok, “Ndang adong na tarbahen ro tu Ahu, ia so na tinogu ni Ama i na marsuru Ahu.” (Joh.6:44). Hombar tusi, Dr.Martin Luther di na mangalapati hata haporseaonta ponggol patoluhon i mandok, “Na diparhatutu rohangku do na so tarbahen ahu porsea di Jesus Kristus Tuhanhu, manang mandapothon Ibana ianggo tung sian roharohangku manang sian gogonghu sandiri, na dijou Tondi Porbadia i do ahu marhite sian Barita na Uli.” Olo, Barita na Uli na binoan ni angka parbarita na uli i do cara ni Debata manogu hita tu Kristus Jesus i, cara ni Tondi Porbadia manuanhon haporseaon tu roha dohot tondinta asa tarjangkon hita Ibana gabe Tuhan jala Rajanta. Asi ni rohaNa do i, jala halongangan do dalanNa patulushon i. Ndang na dijou ompunta parbarita na uli i uju i, jala ndang na tu tanonta hian hinarohonnasida, tu Kalimantan do. Alai ala ditulak parkalimantan nasida, ba gabe dipatongon Debata nasida tu bangsonta. Nunga 150 taon i dung masa. Sahat tu tingki on, tongtong do dipaian Debata barita na uliNa i di tongatonganta, gabe boi sude sundut tarmasuk hita angka na mangolu di tingki on dohot di inganan on porsea jala manjangkon Kristus Jesus i gabe Tuhan jala Rajanta. Gabe bangsoNa hita, angka halak na gionomgomanNa. Tung so marolopolop ma rohanta ala ni i?
Alai haporseaon dohot panjangkonon di Kristus i ndang na pasif i manang na statis,Hombar tusi, sian mulana dopejolo dihatindanghon do haporseaonna, didok, “Ahu porsea, Anak ni Debata do Jesus Kristus,” i pe asa dididihon si Pilippus. Alai ndang holan panindangion, lobi sian i, ingkon na dihadirhon dope haporseaon i di hangoluan siapariLaos i do nang na niondolhon ni si Paulus di turpuk ari on di na nidokna di ujung ni ay.6, “Songon i ma hamu marparange di bagasan Ibana.” Na nidokna disi, angka naung porsea jala naung manjangkon Kristus Jesus Tuhan i ingkon marparange do di bagasan Ibana.
I ma muse na mansai ringkot auhonon jala hangoluhononta sian jamita on, songon angka naung porsea, ingkon marparange do hita di bagasan Kristus. ‘Di bagasan Kristus,’ sada konsep hasian do i di si Paulus, na tarjaha 165 hali di sandok suratna. Suman tusi, konsep hasian do i di torop halak di angka tingki na parpudi on. Ndang dos nian hatana, alai dos do anggo isi dohot lapatanna, ia ma ‘di bagasan goar ni Jesus;’ hata indonesiana, ‘dalam nama Yesus.’ Mansai mura jala mansai jotjot halak na tertentu mandok, “Dalam nama Yesus, kami usir segala setan; dalam nama Yesus, kami kuduskan gedung ini; dalam nama Yesus, kami sembuhkan penyakit saudara ini,” dohot na asing. Alai manang na aha lapatan ni dalam nama Yesus i, ganggu do roha manang na diboto, alai atik boha do holan songon sada formula yang enak untuk diucapkan. Di bagasan goar ni Jesus, sahali nari, dos do isi dohot lapatan ni i tu na nidok ni si Paulus di angka suratna, di bagasan Kristus. Laho mangantusi, denggan ma jolo tapamanat sian panurathonna. Di hata Gorik didok, en Christoo; hata Inggris, in Christ, hata Indonesia, dalam Kristus. Dos do panurat ni i dohot Kol.1:2 na mandok, “(Mandapothon angka na badia na) di Kolosse.” Di hata Gorik, en Kolossais, hata Inggris, in Colosse; hata Indonesia, di Kolosse (harfiah, dalam Kolosse). Sian i torang, frasa en christoo, sejajar do tu frasa en kolossais. Angka na mangolu di Kolosse, ingkon mangolu do hombar tu cara hidup ni Kolosse, marpingkir hombar tu cara berfikir ni Kolosse, bertindak hombar tu cara bertindak ni Kolosse, marpangalaho hombar tu pangalaho ni Kolosse, dohot na asing. Suang songon i ma hita angka naung porsea jala manjangkon Kristus i, ala ni ulaon haluaon na pinatupa ni Kristus Jesus i, dipaian doingkon marparange do di bagasan Ibana, lapatanna marpangalaho di bagasan karakter ni Kristus, mangolu di bagasan cara hidup ni Kristus, marpingkir di bagasan cara berpikir ni Kristus, bersikap di bagasan cara bersikap ni Kristus, marlambok ni roha suman tu lambok ni roha ni Kristus, manghaholongi suman tu panghaholongi ni Kristus, dohot angka na asing. Ndang na mura i, mansai na maol do, jala taringot tusi mansai jotjot do hita tardapot songon parhahurangan. Ala ni i, tung na so jadi do hita mangarajumi naung singkop hasumanonta tu Kristus i. Hata ni endenta No.481:1 mandok, “Godang dope siguruhononmi, asa tudos ho dohot Tuhanmi.” Ala godang dope, ingkon sai datdatanta do na maniru parrohaon ni Kristus Jesus i; menaruh pikiran dan perasaan yang terdapat dalam Kristus di dalam hidup kita. Asa jumpang i, adong do opat na ingkon parrohahonon jala hangoluhononta.
Na parjolo, marurat di bagasan Kristus i. Na marpambuatan do on sian dunia tumbuh-tumbuhan. Ingkon lam marurat do suansuanan tu hatubuanna asa denggan partubuna, lam togu, lam magodang jala marparbue. Ingkon songon i do hita angka na mian jala mangolu di bagasan Kristus, lam leleng lam domu jala saor tu Ibana. Taringot tusi, ndang pasif manang holan na so hita jala hohom dung i Tuhan i sandiri ma na padomuhon hita tu Ibana, ndang; hita pe, ingkon dohot do marusaho pasaorhon dirinta tu Ibana asa lam marurat di bagasan Ibana.
Na paduahon, pinauliuli di bagasan Ibana. Na paduahon on marpambuatan do sian dunia bangunan. Di Padan na Imbaru dipatudos do jotjot huria i tu bagas manang bangunandisi nama i torus; boha pameakhonna, peak manang jongjong, gistang manang unjur, songon i nama i tongtong. Anggo batu na mangolu i, ingkon na dipauliuli do torus asa hot. Molo ndang songon i, boi do i morot jala sirang sian bagas partondion i. Songon i ma hita angka naung mangolu di bagasan Kristus i, ingkon dipauliuli do marhitehite hata ni Debata na niulahon ni Tondi Porbadia asa lam domu jala saor tu Kristus, ojahanta i. Taringot tuson pe, ndang pasif hita, alai ingkon dohot do pauliulihon dirinta asa lam hot jala ojak di ojahan i, i ma Kristus Jesus Tuhan i.
Na patoluhon, togu marhaporseaon mandok, marsihohot di bagasan haporseaon. Ndang asal haporseaon, ingkon na sintong do. Di tingki ni surat on rupani, rarat do Kolosse sada poda na lipe na marrumang sinkritisme ni hasipelebeguon, hajahudion dohot hakristenon. Tubutubu ni roha ni jolma do i, ndang adong hasintongan di bagasanna. Ndang tu angka sisongon i paojahonta ngolunta, ingkon tu haporseaon na hombar tu pangajaran naung tajalo do, i ma na ojak di Barita na Uli naung sahat tu hita i. Na lam marsihohot jala lam tu toguna do haporseaonta i marhitehite hiras dohot ringgas ni rohanta manangihon dohot mangguruhon hata ni Debata, ai sian na manangihon do ro haporseaon. Hata i do ulaula ni Tondi Porbadia patubuhon dohot patoguhon haporseaon i. Mansai ringkot do i ingoton jala auhononta asa unang adong sian hita on na mangarimpu naung singkop haporseaonna gabe ndang ringkot be di ibana pangajaran dohot pangajari. Ringkot do antusanta, ndang adong hakristenon pribadi, hakristenon hatopan do. Na gabe Kristen jala porsea do ganup halak di bagasan pardomuan dohot hasadaonna tu huria na manghamham angka na porsea di sandok portibi on. Ala ni i, ia naeng togu jala marsihohot hita marhaporseaon, ingkon haringkothononta do na marsiajar.
Na paopathon, marroha mauliate. Angka na di bagasan Kristus Jesus i, manongtong do i mandok mauliate tu Debata. Suang songon i ma hita, naeng tongtong mandok mauliate tu Debata di bagasan saluhut dohot siala saluhut. Mandok mauliate lapatanna, mangokui manang marhatopothon jala manghatindanghon asi ni roha manang pasupasu naung tajalo sian Debata. Marhite na mandok mauliate, taokui do hametmeton dohot hapogosonta di adopan ni Tuhan i, na so tarbahen mangolu sian dirinta sandiri, nda holan sian asi ni roha dohot denggan ni basaNa.
Antong sahali nari, ala naung tahaporseai jala tajangkon Kristus Jesus Tuhan i, mian jala marparange ma hita di bagasan Ibana, marurat jala pinauliuli di bagasan Ibana, togu jala marsihohot di haporseaon huhut mandok mauliate di bagasan saluhut dohot siala saluhut. Amen.
Diposting oleh Pdt.MV Simanjuntak di 03.35
Gr. Pitu Sinaga 15 Oktober 2011 16.18
selamat hari minggu ma amang........Tuhanta mamasumasu
Sada Datu | Bakti J Situmorang
Adong ma sada datu, na bisul sahali paotootohon donganna. Adong do di hajutna batu ni dalidali dohot simata. Ia didabu ibana dalidali dohot simata i tu tano, boi do ibana, ninna manjujur na naeng masa, morhite sian porpeak ni angka dalidali i.
Di na saborngin ro ma sada hatoban ni raja manopot datu i, jadi dipaboa ma tu ibana, na naeng lintun ibana, alai naeng botoonna sian datu i, manang na saut ibana malua, ia laho ibana, manang na so saut.
Dung i didokkon datu i ma lehonon ni hatoban i jolo sada rupia tu ibana. Dung dijalo ibana hepeng i, didabu ma simana i tu tano laho manjujur sian i na sinungkun ni hatoban i. Dung i dipaboa datu i ma goar ni sada huta sitopoton ni hatoban i. Ingkon disi ibana tinggal manang piga ari, asa saut malua ibana.
Jadi dioloi hatoban i ma na didok ni datu i, alai tarsambil ibana hinorhon ni i. Ai diboto datu i hian, ingkon ro nampuna hatoban i manopot ibana, manungkun manang diboto ibana manjujur manang dompak dia laho hatobanna maporus.
Jadi tutu, dung lintun hatoban i, manigor ro ma rajana, diboan manuk dohot tinaru ni manuk tu datu i, asa olo datu i manjujur manang dompak dia laho hatobanna i.
Alai ndang olo datu i paboahon inganan ni hatoban i, ia so jolo dilehon raja i dua rupia. Dung pe dilehon raja i na dua rupia i, asa olo datu i mandabu dalidali dohot simata i laho manjujur huta inganan ni hatoban i, naung binotona hian, ala ibana marsuru hatoban i tusi.
Ala na saut jumpang raja i hatobanna na lintun i di huta na pinaboa ni datu i, gabe lam tarbarita ma datu i. Didok halak ma, na malo datu i, hape bisukna dohot angkalna do.
Asa sian i ma tarida, dipaula angka datu, songon na tarbahen nasida marhitehite tabastabas, salusu, pagar, pulungpulungan, patupahon na so tarpatupa jolma nian, songon pamalumhon sahit rupani, paboahon na masa di tingki na ro, pabalihon begu, parohon udan, dna.
BUNGA-BUNGA NA ANGUR III
Buku Sijahaon ni anak sikola metmet
Angka Na di rongkanan porginjang
Sinurathon ni Pandita C. Bielefeld
Dohot na asing deba,
Jala na pinature ni Pandita J.H. Meerwaldt
Nirongkom ni Pangarongkoman Mission Laguboti – Toba
Posted in illustratoR, rohaniman on October 20, 2008 by baktijsitumorang. Leave a comment
← Pembentukan Natal Oikumene 2008
→
Gokhon Dohot Jou-Jou - SEOTAMA
Dibagasan Serep ni Roha,
Dibagasan holong dohot serep ni roha, ro do hami manggokhon huhut manjou hamu angka napinarsangapan, manang didiape hita maringanan: Raja ni dongan tubu, Raja ni dongan sahuta, Raja ni boru, Bere suang songoni Ibebere, Pariban dohot Ale-ale, lumobi di hamu Raja ni Hula-hula dohot Tulang nami.
Ssa marneang ni langka hamu rap dohot inanta soripada mangadopi "PESTA DEMOKRASI ni NEGARA on" asa hita monangkon Presidenta amatta Joko Widodo dohot amatta Ma'aruf Amin ima nomor sada (01) na gabe parhobas di bangsotta, na martua jala mar sangap, jonjong di nusantara.
Asa gabe saut Presiden naung ro mandulo hita tu Tapanuli piga-piga ari na salpu, Amanta Joko Widodo dohot Wakil Presiden di negaratta, songon na hita parsitta. Ingkonon ro do hamu laho pamonangkon amatta on ,i ma Calon Presiden dohot Wakil Presiden :
"Ir. H. Joko Widodo" dohot" DR. Kiai Haji Ma’ruf Amin", sahalinai nomor nol sada (01).
Asa hita ingot tingkitta, satongkinnai na ma !!!
Ari/Tanggal: Rabu,17 April 2019
Inganan: TPS na adong di inganan ta be, songon gokhon ni KPU.
Dung sidung hita mancoblos manang manusuk unang bittor mulak,asa di inganantta bejo hita laho mangaradoti kotak suara dohot mangetong sadia godang suara tu nomor 01.
Sai dipatiur jala dipasu-pasu Tuhanta ma langkamuna i, suang songoni nang ulaon Pesta Demokrasi Pemilu 2019 ni negaratta on. Ingot... ikkon monang do amatta no sada alana holan i do natikkos dohot na burju laho mangkhobasi ngolu ngolutta
Disiala haroromuna laho pamonangkon amatta Si Jokowi dohot Amang Ma'aruf Amin laho pature turehon bangsotta on jumolo hupasahat hami mauliate godang.
HUTA SEMINARIUM: Desember 2012
Jamita di Advent I, Minggu 2 Desember 2012 Jeremia 33:14-16 JAHOWA DO PARPINTORANTA 1. “Togu urat ni bulu toguan do urat ni padang, togu nidok ni uhum toguan do nidok ni padan”, ido sada pandohan di halak Batak paingothon hinaarga ni padan manang bagabaga (janji) nabinahen ni jolma (halak Batak). Digombarhon i do parsitutuon marningot aha naung niundukhon marhite hata manang pambahenan maradophon halak namarpadan dohot diriniba. Asa unang lupa jala tongtong ingot di angka naung hinataan hian. Atik pe ndang tarsurat di harotas manang buku panuratan alai anggo di roha nang pingkiran tarsurat do i. Asa tu angka tingki na mangihut adong andor sipaihutihuton ni sundut naumposo hombar tu parpadanan i. Nang pe di tingki naparpudi on ndang apala sai dihangoluhon be pandohan i, nunga adong sipata namangalaosi padan naung binahenna di manang piga pangalaho, atehe. Molo tataringoti padan ni jolma umarga sian pandohan ni halak Batak i do padan ni Debata naung tajalo marhitehite hinasintong ni hataNa naung sahat tu hita di tingki on. Lapatanna nang pe togu padan nabinahen ni jolma alai tumoguan dope anggo padan ni Debata tu hita angka naung hinophopna (huriana). Ima na ingkon tongtong suan di rohanta huhut paingothon hita di hinarga ni panjouon dohot pamilliton ni Debata gabe bangsoNa. Naung tarsurat do i di Buku na badia i naso boi sosaon ni manang ise pe. Porsea do ho disi? 2. Namangolu do hita di bagasan padan (bagabaga) nabinahen ni Debata. Padan ni Debata ndada songon nabinahen ni jolma alai padan nabinahen ni Debata sandiri maradophon hita jolma. Ia padan ni Debata ima padan asi ni roha salelenglelengna. Padan holong ni roha na manongtong jala nasintong marparbue. Padan songon naung niuarihonna tu si Abraham, Ishak dohot Jakob sahat tu halak Israel nang tu hita nuaeng. Didok hata ni Tuhanta di Yesaya 54:10 “gku na so tupa humordit, ninna Jahowa siasii ho”. Laos i do nanidok ni Jesus di Lukas 21:33 (patudos tu turpuk Epistel): “Salpu pe sogot langit dohot tano on, anggo hatangki na so tupa salpu”. Parbue ni padan i nunga tajalo jala tahangoluhon di pardalanan ni ngolunta on. Asa ganup halak Kristen ingkon do marhatopothon parbue ni padan naung binahen ni Debata. Songon dia ma rumang ni i? Molo boi pe hita hipas sahat tu tingki on ingkon parhatopotonta do i parbue ni padan ni Debata. Molo boi pe hita di tingkion mangula angka ulaon nanilehon ni Tuhan i parhatopotonta ma i parbue ni padan ni Debata. Dohot angka na asing na so boi tabilangi. Sandok malo ma hita manghilalahon huhut manghamauliatehon bagabaga ni Debata naung sahat tu hita. Alai naumarga sian i sude, padan ni Debata tu hita ima naung nilehonna AnakNa Tuhan Jesus Kristus manobus hita sian parhatobanan ni musu nang sian rante ni sibolis. Gabe ndang hamatean salelenglelengna jambar ni ngolunta, alai hangoluan na manongtong. Ido jambar ni angka naporsea di Jesus Kristus hombar tu pandok ni Debata (Joh 3:16). Hinorhon ni hamamate dohot haheheon ni Jesus Kristus i lam arga ma hita di adopan ni Debata. Ndada holan di portibion alai tarlumobi di banua ginjang di inganan napinarade ni Kristus uju manaek ibana tu banua ginjang. Laos ido bagabaga ni Debata sitioponta di ngoluon. Ndang di portibion anggo sambulo ni tondita alai di banua ginjang i do. Ido nahinatindanghon ni apastel Paulus di 1 Kor 15:19 na mandok: “Anggo holan di tano on hita mangkirim di Kristus i, jolma na dumangol do hita sian saluhut” 3. Asa ganup ruas ni huria marhatopothon na tongtong do Debata satia di padan dohot di bagabagana naung nidokna tu hita. Dia bagabaga ni Tuhan i tu hita? Onma bagabaga i: “Di angka ari dohot di tingki i Ahu ma patubuhon di si David sada tumbur hatigoran, Ibana ma manghajongjonghon uhum dohot hatigoran di tano on. Di angka ari i ma dapotan tua Juda marsonangsonang isi ni Jerusalem maringanan, jala on do goarna dohonon ni halak :Jahowa parpintoranta”(Jeremia 33:15-16). Tangkas do ditodo jala dipillit Debata bangso Israel gabe bangso nahinaholonganna. Bangso napinillitna jala punjung sian torop bangso di tano on. Marpadan do Debata tu bangso i na ingkon dapotan pasupasu nasida. Dapotan susu dohot situak ni loba di tano Kanaan nabinagabagahonna i. Atik pe ingkon mangadopi ragam ni angka namasa marhitehite naingkon tarbuangnasida di sada hatiha. Alai di sada ombas na tinontuhon ni Tuhan i malua do nasida muse. Ido umbahen didok di Jesaya 54:7 “Satangkirisap lelengna hutadingkon ho alai papungupunguongku do ho muse marhitehite angka asi ni roha godang” Di pardalanan ni bangso i tangkas do dipatuduhon Debata holong dohot asi ni rohana tu nasida. Uju mardalan di tingki arian dipatuduhon ombun, uju mardalan tingki borngin dipatuduhon tiang api. Ndada holan i, alai disarihon naringkot di nasida marhite sipanganon (manna) sian banua ginjang dohot lote (2 Musa 13:22). 4. Di minggunta sadarion nunga sahat hita tu minggu advent na parjolo. Opat hali hita maradvent andorang so tapestahon pesta parningotan hatutubu ni Tuhan Jesus (Natal). Ganup Advent paingothon hita di haradeonta manomunomu haroro ni Kristus i. Advent lapatanna mangarade diri manang manomunomu di haroro ni Sipalua i. Huhut mangarade diri laho mamestahon ari parningotan di hatutubu ni Tuhan Jesus Kristus. Atik pe di minggu-minggu advent on nunga adong naung patupahon pesta Natal. Alai sada na ringkot botoonta laho patupahon Pesta i ima tau hasangapon jala pujipujian di goar ni Debata Ama Anak dohot Tondi Porbadia nasa pesta natapatupa. Unang holan di hariburon sambing alai sintong ma marpesta Natal. Alani i di minggu adven parjolo on naeng ma taparade rohanta manomunomu haroro ni Sipalua i dibagasan haserepon dohot las ni roha. Aha do tandana hita manomunomu Sipalua i? Ima marhitehite roha dohot pingkiran na ias dohot nahipas. Somalna molo jumpang Advent dohot pesta Natal tontu tamba ma na sipingkiran laho manarihon angka naringkot tu pesta las ni roha i. Pahean ni angka ianakhon, sipatu naimbaru, gugu (uang Natal), binda dohot angka biaya na mardomu tu natal. Asing ni gogo dohot tingki sipasahatonta tu ulaon pesta i isarani latihan dohot marrapot. Alai saluhutna i taetong ma bahagian ni peleanta tu Debata. Alani unang ma holan di pangaradeon parduru sambing natarida alai ingkon dohot ma nang di partondion. Ingkon las rohanta mamestahon hatutubu ni Jesus i jala ingkon tamba haporseaonta. Unang dung salpu pesta Natal gabe tubu parbadaan dohot parsalisian tu angka dongan. Naeng marbadai panitia ala hurang hepeng manutupi pengeluaran? Dao ma angka pangalaho sisongon i atehe. Alai naeng ma tangkas tarida parbue ni advent dohot Natal di hita di jolo ni Debata nang di jolo ni jolma. Jumpang dame dohot las ni roha di angka nasapunguan. Masihaholongan ma unang masihosoman. Barani manalpuhon hasalaan ni dongan jala laos barani manopoti hasalaan nabinahen tu halak na asing. 5. Antong taingot ma namangolu do hita di bagasan padan dohot bagabaga ni Debata. Padan i do jaminan di ngolunta asa unang hita mabiar mangadopi angka hamaolon na masa di ngolu on. Rade do Debata mandongani hita nang di tingki sitaonon, manang di tingki hasusaan nang di tingki las ni roha. Sandok tapangido ma gogo sian Debata asa diurupi hita ganup marsadasada. Diurupi laho mangula angka siulaonta siganup ari. Asa sude nataula i manghorhon las ni roha jala tau pujipujian di Debata. Molo tahaporseai do padan ni Debata di bagasan ngolunta on tontu ingkon pagomgomhononta ma sandok ngolunta tu ibana. Unang be hita lalap holan mangalului arta portibion atik pe ringkot do i. Alai na umarga sian i ima harajaon ni Debata na manongtong i (Mat 6:33). Talehon ma nasa roha dohot gogonta nang pingkiranta laho manghaporseai Debata parholong roha i (5 Musa 6:4-9). Jahowa do parpintoranta, ima sada panindangion ni haporseaonta tu joloan on. Panindangion sisongon i mangapuli hita ganup atik pe sipata ingkon tabolus angka na maol. Alai marhitehite namanghatindanghon Jahowa parpintoranta dipatuduhon i do parsitutuon ni haporseaon laho mangadopi ragam ni na masa di hita. Tarpatupa Debata do saluhut natapangido asal tongtong hita mangolu di bagasan unduk dohot lomo ni roha ni Debata. Amen.
Diposting oleh Pdt. Pahala J. Simanjuntak, MTh di 12/01/2012 06:21:00 AM 0 komentar
Jamita di Advent I, Minggu 2 Desember 2012Jeremia ...
namasamasai,….. | Amani Partogi
Ditulis pada 26 Oktober, 2009 oleh Hendry Lumban Gaol
Hurang hona do molo iba nian manuhuthon on tu hita, alai molo dongan nampuna suhutan do, iba na umbegesa sampe medep-medep mekkel alani geokna. Dung sidung hami marolah raga, biasa do songon na rileks pangalihon pamatang, markombur ma jo di ula, huhutma masitariparan suhutan, akka bisnis, parkarejoan dohot dia akka na massam. Sahat ma nonang ni dongan tu istilah mananang pandohan sisaonari, ima hata na biasa do nian binege alai molo pangalapationon tung mansai sila begeon.
Molo didok hata ‘namasa-masa i’ di jakarta on, tung gabe hata na so sidohonon namai di joloni tutur parpattangon, ai lapatanni on, ima portibi ni akka na humurang, akka na hodar. Molo bahasa kasarna ima jolma akka na berprofesi tu ulaon na sosuman.
Disada tikki, marsuhutan ma natua-tua na baru mulak sian Jakarta tu dongan sahutana di huta. Tutu do nian, ai nunga denggan sude akka ulaon ni pinomparna, boruna, nang akka anakna di Jakarta. Jala tung tabo do diahap ibana ima na ro ibana mangebati anakkonna i di Jakarta. Songon anak na burju akka pinomparni amanta on, diboan do ibana mardalani tu sude inganan na adong di Jakarta, na so hea dope di ida ibana. Diboan tu naribur-ribur i, diboan tu mall, diboan tu kobun binatang, diboan tu ancol, mangaliat-liat mamereng balga ni Jakarta.
“Beta ma bapa mardalani tu sude inganan na denggan di jakarta on, asa di ida ho jo akka namasa saonari, na so hea diida ho dihuta” ninna anakna siampudan par Bekasi na karejo di pemda i.
Sada na sai diparrohahon ibana, molo lao nasida tu sada inganan, songon tu mall matahari, tu restoran jepang, manang tudia tahe, dang hea anak na on mangalean hepeng laho manggarar, alai holan kartu do diida ibana dilehon anaknai. Tung mansai longang do rohana mida i. “bah tutu, hebat ni namasa on, nga mangan iba butongan, alai dang dibayar, holan kartu do dilehon, namarutang do naeng anakkon? jala molo marutang, ai naditanda halakon do naeng ibana asa dilehon marutang?….manang tudia iba lao di jakarta on, holan kartu on do dilehon, kartu beguaha do naeng on.”
Dungi muse dibereng ibana ma marodor-odor jolma i jonjong di jolo ni poti-poti i, dungi di ida haluar hepeng. “Bah..patut do hape mamora parJakrta on, sopola loja na massi hepeng i, ai holan di pamasuk kartu on, nungnga mullop Hepeng…ueee tabo nai di jakarta on, hape iba di huta, ikon lao do iba tu hamuma, dungi ikkon nijual ma akka boras ni hauma asa adong hepeng….bah tutu….”
Sai marpikkiri ibana, tor dipatorang amanGihon ma, ima nandokna ATM.
Suang songoni lao manggarar situhoron. Dang tahan be ibana mamerengsa, ala tiap lao nasida dang hea marbayar disukkun ma anakkon na i. Dipatorang anak na i ma tu ibana didok ma “Olo bapa, on nama namasa saonari, goarna kartu debet, manang kartu kredit, jadi aha na tatuhor i, tabayar do i, alai to dipotong ma innon sian tabunganhu na dibang i”.
” Bah…tutu, hebat ni namasa on, hape iba dihuta, holan marutang gula sakilo do tu lapo ni oppuHumuttal, tor disurathon nasida do,..hebat nai namasa on.”
Dungi laho ma nasida muse tu pusat perbelanjaan na tung mansai timbo, jala naik lift do nasida tu ginjang. Dimula nai, biar do rohani amanta on jala didok ibana ma “Amang, ai boasa ikkon tibbangonna hita?”. Serom otik do anakna naburju on, jala didok ma mangalusi, ” Daong bapa, on ma goarna lift, sikkat ni tangga molo di hitaan, asa unang loja hita, jadi holan kaluar hita annon, nunga be di lantai 7 hita “
“Bah…hebat ni namasa saonari ateh…” huhut ma sai mallobok-lobok taroktokna na marlift on.
Suang songoni ma laho tuat na sida sia lantai 7 i, ala pol do lift on, di togihon anakkonna ma ibana mar ekskalator, ima tangga berjalan. Andorang so naek amanta on, dipatorang AmanGihon do tong ahama nandidok na ekskalator on, tamba ma longan ni rohana, hebat nai hape namasa on, sai ima ro pikkiranna.
Ala songon na biar rohana na mar ekskalator on, jala di ida parumaenna NaiGihon do na humitir amanta on, tor ditiop parumaenna on ma ibana, ai lomos rohani parumaenna on mida ibana.
Bolak-pbolak ma bohina, dang sangka na tiopon ni parumaenna on ibana, ai molo dihutana, tung sitokka jala pattang do marsitiopan namar parumaen-simatua. Sai naeng di hoishon tangan ni parumaenna i, ala songon na sukka berengon.
Dipatorang AmaniGihon do ala dibereng boha perubahan ni amongna di na tinio ni niolina tanganna, didok ma “Bapa molo dijakarta on, ai biasa do songoni, marsitiopan i, dang tokka i, na holsoan do rohani parumaenmi mida ho, jala ai dang anakmu tong parumaen mi? boasa pola maila ho bapa? ai nunga be tong songon among pangintubu ni parumaen mon ho, jala dang mardia imbar be dohot simatuakku dirohana, sarupa amongna do ho…”
“Bah hebat ni namasa-saonari akke….”
Tutu, dung mulak natua-tua on tu huta marsuhutan do ibana tu sude hombar balokna, tarlobi tu laena, hula-hulana, simatua ni anakkonna. Na ro tu jabuna ala dibege nabaru mulak pe tahe nasida sian Jakarta mangebati pahompuna. Tutu, godang do so suhutan ni ibana tu hula-hulana i.
Didok ma, “Imadah lae, ai lao do hami tusude inganan ni namasa saonari,, nunga huhilala be akka namasa i, nunga huhilala be tabona, lao do tong hami mardalani makkalilingi jakarta, diboan helamuna. Jala sude do hudalani hami, nunga huida be sude akka namasai.” ninna muse. ” Nion ma tongosan ni helamuna, songon pasi timbahomuna.” huhut ma dilean ampolop na bottari. Alai dang dipaboa ibana na dihaol parumaenna i ibana.
Manginongi do turohani ni OppuTogos pandohan ni pamoruonna i, ima apala simatua ni boruna i. Boha naeng tutu namarjakarta on. Nian sian najolo sai ditahi rohana do ro mangebati amanGihon, boru siakkanganna, alai ala nunga marumur ibana, nunga pitupulu taon, jala olo manombo sahitna, lomos do rohana molo lao tu jakarta. Alai saulak on ikkon lao jo au tutu, marnida songon nanidokni simatua ni boruna i.
Tohodo, di oloi helana do pangidoanna, mardomu nasida saripe pe nunga masihol, jala tung mansai las do rohana mida haroro ni natua-tuaon, suang songoni ni akka pahompu tung mnsai las rohana mida oppungna i. Sadari-dua ari, nardomu sibuk amanGihon, dang tor jalol ditogihon natua-tuaon mardalani, ai ikkon paimaonna do ari libur. Jadi anggo na tolu ari on, sai dijabu do pe amantaon, madongani pahoppuna.
Sai manginongi ma dirohani nibana, ai dang tongihonna au mardalani naeng?
Ujungna, disada manogot, andorang soborhat amanGihon tu karejona, di terras ni jabu i, didok amanta on ma tu helana ” Amang hela,…ai dang boanonmu au tu namasa-masai? asa ni ida jala nidai jo namasa-masa i, sai holan dijabu iba dah…..”
Songgot situtu do rohanu amanGihon mambege pangidoan ni simatua na i…
“Maksud ni amang???”
“Imadah, baalissan di ngoluon, ai nga matua iba, jala asa adong suhuttonon tu akka dongan dihuta, boha tutu dai ni marnamasa-masai, nga matua daging, di ujung ni umur on asa niahaphon jo nataboi, boan hamu ma au tusi…
😉 marudut kodo
Entri ini ditulis dalam HATA SO PISIK dan di-tag namasamasai oleh Hendry Lumban Gaol. Buat penanda ke permalink.
Minggu Manogot dohot Arian 14 Juli 2019 - Kramat Jati ibadah dan jadwal minggu hkbp kramatjati
Posted on Juli 13, 2019 Juli 20, 2019 Juli 13, 2019 Juli 20, 2019
IBADAH MINGGU HKBP KRAMAT JATI – KE IV DUNG TRINITATIS
“Mangolu Di Bagasan Haunduhon tu Debata /
Hidup Dalam Ketaatan Kepada Allah “
Buku Ende Huria No.113
ALE TUHAN, AMANAMI
1. Debata Sitolusada
Ama, Anak, Tondi i.
Nunga montok nasa bada
Na paholang tondingki
Sian hangoluan i
Na rade di surgo i
Ai naung sesa do dosangku
Sian asi ni rohaMu.
2. Sai ingani ma rohangku
Sai parbadiai ma au,
Asa tong tutu hatangku
Unang be margabus au
Sasude na roa pe
Tanggal sian au muse;
Ho dipuji o Tuhanku
Hata dohot pambaenanku.
4. Rarat baen harajaonMu
Tu sandok portibi on
Sai pabinsar ma sondangMu
Tu sude di tano on.
Nasa na nilinggom ni
Hamatean i dope
Togu ma tu hatorangan
asa dapot hasonangan.
1. Hata ni Jahowa
Sipadame jolma Hangoluan i
Halalas ni roha
Paluahon na porsea
Sian nasa jea.
6. Jesus sai tangihon
Sai asi rohaM
Asa lao tu surgo
Au tu banuaM
Unang so tu Ho au ro
I pe molo tos hosangku
Tiur baen dalanku.
Patik, PODA, 1 : 7
1:7 * .
Buku Ende Huria No.161
1. Tangihon anggukanggukkon
Asi rohaM Jahowa
Mansai tarponjot rohangkon
Dibaen godang ni dosa
Tung sura dibaloshon Ho
Luhut na sala dompak Ho
Tung ise tartahansa.
2. Ai holan asiasiMi
Indada pambaenannami i
Tung pe marhasurungan
Sipuji diri talu do
Ingkon mabiar mida Ho.
1. Sonang di lambung Jesus
Sonang na ro tusi
Unang be ho mabiar
Lao mandapothon i
Tongtong dijouhon Jesus
Jala haposi Au
3. Jesus haholonganku
Ndang be huhabiari
Angka pangago i
Ai diramoti Jesus
Au hinophopNa i.
Markus : 12 : 13 – 27
12:26 Alai anggo taringot tu haheheon ni angka na mate, ndang dung dijaha hamu ulaning di surat ni si Musa (binduna: Ramba na sampulguk) na nidok ni Debata tu ibana: “Ahu do Debata ni si Abraham, Debata ni si Isak jala Debata ni si Jakkob”?
Buku Ende Huria No.399.
UNANG TARLALAP DI HATA.
1. Unang tarlalap di hata,
tulus sigop jambarmi.
Ndang dapot ho hasonangan.
Molo godang sabatmi.
I pe tostos i luhutna,
na manggugai rohami.
Arta na godang, nang sangap,
Sabat na jorbut do i.
Unang tarlalap di hata,
Ndang dapot ho hasonangan molo godang sabatmi.
2. Unang lilian di dalan,
tuju tongtong surgo i,
Unang bonsa rohamuna,
pos rohamu lao tusi,
Unang lilian di dalan,
tuju tongtong surgoi I,
Ai naung rade do inganan,
dibaen Tuhanta disi.
Buku Ende Huria No. 691
Hupasahat ma tu Jesus
1. Hupasahat ma tu Jesus
Roha nang pambaenanku
2. Pangkeonku ma tanganku,
mangula lomoNa I,
Langka nang simanjojakku
3. Nang pamereng ni matangku,
Soara ni pamanganku,
mamuji goarNa i.
4. Dung huida Tuhan Jesus,
Lohot rohangki tu Jesus,
5. Tarhalomong do rohangku
dipandok ni Tuhanku,
Ale-ale ni Tuhanku,
au di goar Jesus i.
6. Mauliate ma rohangku,
ala au hinophopMi,
Pujionku ma goarMu,
Ester 5 : 1- 8
1. Las rohangku situtu
mida Jesus na lulu.
ai Ibana paluahon.
Jolma manisia i
2. Las rohangku situtu
mida Jesus na burju.
Di au na dihamagoan.
Tung saluhut dosangki
do disesa Jesus i.
3. Las rohangku situtu
ai parjambar au tutu.
Di na denggan sasudena
Pinarbaga ni Debata
Di sude na burju i
Mangihuthon Jesus i.
Minggu SKM, IBADAH UMUM, HKBP Kramat Jati
DAFTAR LIRIK LAGU-LAGU PUJIAN
Boasa Jesus Mate?
SIULASON NI MAJALAH ON Tutu do i Masa?
SIULASON NI MAJALAH ON Boasa Jesus Marsitaonon jala Mate?
Porlu do Halak Kristen Marsomba di Inganan na Badia?
Ihuthon ma Sipasingot na Boi Paluahon Hamu!
Bindu dohot Ayat di Bibel​—Ise do na Mambahen?
Ise do Sibolis?
Joujou Paboahon | No. 2 2016engali Bikol Bolanda Boulou Bulgar Cakchikuelau Makedonia Malagasi Malayalam Malta Mam Mambwe-Lungu Marati Maya Mazatec (Huautla) Melayu Mixe Mizotonac Tshiluba Tshwa Tsonga Turki Tuvalu Twi Tzeltal Tzotzil Ukraina Umbundu Urhobo Uruund Venda
Boasa Jesus Marsitaonon jala Mate?
.”​—Rom 5:12
Aha do alusmu molo adong na manungkun tu hamu, ”Olo do hamu mangolu salelengna?” Torop halak mandok olo do nasida, alai ndang na tarpatupa i. Songon na didok ni nasida, ingkon mate do jolma na mangolu.
Aha muse do alusmu molo adong na manungkun tu hamu, ”Lomo do roham mate?” Tontu, ndang lomo rohanta mate. Aha do na pinatudu ni on? On patuduhon nang pe marsitaonon, lomo do rohanta mangolu. Songon na dipaboa di Bibel, lomo do rohanta tongtong mangolu, alana nunga disuanhon Debata hian taringot i di roha ni jolma tingki ditompa. Dipatorang do di Bibel, ”ditompahon do huhut roha hangoluan salelenglelengna tu bagasan rohanasida”.—Parjamita 3:11.
Alai, ndang adong jolma na mangolu salelengna. Antong, aha do parsoalanna? Boi do Debata padengganhon parsoalan on? Alus ni Bibel paposhon rohanta. Alus ni sungkunsungkun on domu tu hatorangan boasa Jesus ingkon marsitaonon jala mate.
AHA DO PARSOALANNA?
Bindu na parjolo sahat tu bindu na patoluhon di buku 1 Musa, patorangkon molo Debata manompa si Adam dohot si Hawa asa boi mangolu salelengna. Jala dipaboa do songon dia nasida asa boi tongtong mangolu. Dipatorang do muse nasida ndang mangoloi Debata, ujungna ndang boi be mangolu salelengna. Ndang pola ganjang dipatorang taringot on. Alani i, pigapiga halak mandok, on holan turiturian. Alai, buku 1 Musa, songon Buku Injil, tangkas jala tingkos do patorangkon taringot on. *
Ala ndang mangoloi si Adam, aha do pangkorhonna tu hita? Bibel patorangkon,  ndang mangoloi Debata, gabe mardosa ma si Adam. Ndang dapotna be hangoluan salelengna, jala mate ma ibana. Ala pinompar ni si Adam do hita, adong ma dosa teanteanan di hita. Gabe marsahit ma hita, matua, jala mate. Hatorangan taringot on dos tu pangantusion ilmu pengetahuan na patorangkon, parange ni natuatua turun tu ianakhonna. Alai, adong do na diulahon Debata laho padengganhon on?
NA DIULAHON DEBATA
Dibahen Debata do isara asa mangolu hita salelengna. Songon dia do Debata paradehon i?
Rom 6:23 paboahon, ”Upa tinuhor ni dosa do hamatean.” Lapatanna, dosa parohon hamatean. Si Adam mate ala mardosa. Songon si Adam, nunga mardosa hita, alani i tajalo ma upa tinuhor ni dosa, i ma hamatean. Alai, ndang sala di hita on. Alana, sian mulai tubu nunga mardosa hita. Alani holongNa, dilehon Debata ma AnakNa, i ma Jesus, laho pasohon pangkorhon ni dosa. Songon dia do on boi masa?
Hamatean ni Jesus mamungka dalan tu hangoluan salelengna
Si Adam, jolma na so mardosa. Ala ndang mangoloi Debata, gabe mardosa jala mate ma ibana. Alani i, porlu ma adong halak na so mardosa na boi paluahon hita sian pangkorhon ni dosa. Bibel patorangkon, ”Marhite sian hatoison ni sada jolma gabe torop tardapot mardosa, songon i ma marhite sian pangoloion ni na Sada i gabe torop dipintori.” (Rom 5:19) Jesus do ”na Sada i”. Ditadingkon ibana do surgo, gabe jolma na so mardosa *, jala mate humongkop hita. Gabe boi ma hita maraleale tu Debata jala mangolu salelengna.
Boasa ingkon mate Jesus laho pasaehon parsoalan on? Na so adong do huaso ni Debata mambahen pinompar ni si Adam mangolu salelengna? Boi do tarpatupa Debata i. Alai, nunga dibahen Ibana uhum, upa tinuhor ni dosa do hamatean. Ndang boi be diganti uhum i. On ma ojahan ni hatigoran.—Psalmen 37:28.
Molo ndang diihuthon Debata hatigoranNa, ra sungkunsungkun do roha ni halak taringot ulaon ni Debata di situasi na asing. Umpamana, dipatudu Debata do hatigoran tingki manontuhon ise pinompar ni si Adam na mandapot hangoluan salelengna? Boi do Ibana manggohi sude janjiNa? Ala dipatudu Debata do hatigoran laho paluahon hita, pos ma rohanta, sintong do sude ulaon ni Debata.
Marhite tobusan ni Jesus, dibahen Debata ma dalan tu hita asa mandapot hangoluan salelengna di Paradeiso di tano on. Parrohahon ma hata ni Jesus na disurat di Johannes 3:16, ”SHamatean ni Jesus ndang holan patuduhon hatigoran ni Debata, alai patuduhon holongNa na mansai balga tu jolma.
Alai, boasa Jesus ingkon marsitaonon jala mate songon na disurat di Buku Injil? Molo tongtong Jesus marsihohot nang pe marsitaonon, Jesus patuduhon sala do hata ni Sibolis na mandokkon ndang adong jolma na marsihohot tu Debata molo marsitaonon. (Job 2:4, 5) Songon na toho do hata ni Sibolis i tingki dibahen ibana si Adam na so mardosa hian, madabu tu dosa. Alai Jesus, jolma na so mardosa, tongtong marsihohot nang pe marsitaonon. (1 Korint 15:45) On patuduhon, boi do si Adam mangoloi Debata molo olo ibana mangulahon i. Ala tongtong marsihohot nang pe marsitaonon, dilehon Jesus ma sitiruon tu hita. (1 Petrus 2:21) Dipasupasu Debata ma Jesus, jala dilehon hangoluan na manongtong di surgo.
LABANA TU HITA
Tutu do masa hamatean ni Jesus. On ma na mambahen hita boi mangolu salelengna. Olo do hamu mangolu salelengna? Jesus paboahon aha na porlu taulahon asa mandapot i. Ibana mandok, ”—Johannes 17:3.
Las do roha ni na pabinsarhon majalah on manogihon hamu marsiajar taringot Jahowa, Debata na sintong, dohot taringot AnakNa, Jesus Kristus. Las do roha ni Sitindangi Ni Jahowa na adong di luatmu laho mangurupi hamu. Boi do muse idaonmu gumodang hatorangan di situs Webnami, www.jw.org/bbc.
^ par. 8 Ida ma ”Kejadian sebagai Buku Sejarah” di Pemahaman Alkitab,” halaman 1203, na dipabinsar ni Sitindangi Ni Jahowa. Boi do hamu manjaha buku on di www.jw.org/id di bagian PUBLIKASI › PERPUSTAKAAN ONLINE.
^ par. 13 Marhite tanda halongangan, dipapinda Debata ma hangoluan ni AnakNa sian surgo tu bortian ni si Maria. Jala diondingi tondi parbadia do Jesus asa unang mardosa songon si Maria.—Lukas 1:31, 35.
”Ula Hamu ma i”
Di borngin andorang so mate Jesus, marpungu ma ibana dohot siseanna mangulahon Borngin Parningotan hamamatena. Didok ma tu nasida, ”Ula hamu ma i, bahen parningotan di Ahu!” (Lukas 22:19) Ganup taon, Sitindangi Ni Jahowa di liat portibi on marpungu mangulahon parenta ni Jesus on. Di taon naung salpu, 19.862.783 halak ro tu ulaon on.
Di taon on, Borngin Parningotan hamamate ni Jesus diulahon ari Rabu, 23 Maret, dung bonom mataniari. Las rohanami manggokkon hamu, keluargamu, dohot alealemu laho manangihon jamita sian Bibel. Dipatorang ma disi boasa ringkot hamatean ni Jesus jala aha labana tu hita. Ulaon on ndang manggarar; ndang adong durungdurung. Sungkun ma Sitindangi Ni Jahowa di luatmu taringot tingki dohot ingananna. Manang, ida ma situs Webnami, www.jw.org/bbc.
Pabadiahon Ari Hamamate ni Jesus
Las rohanami manggokkon hamu asa ro tu ulaon on. Disi, botoonmu ma songon dia hangoluan dohot hamatean ni Jesus marlaba tu hamu.
Silehonlehon ni Debata na Ummarga i ma Tobusan
Aha do tobusan i? Songon dia hita boi mandapot laba sian tobusan?
Text Sipilliton unduhan buku digital
No. 2 2016 | Boasa Jesus Marsitaonon jala Mate?
JOUJOU PABOAHON No. 2 2016 | Boasa Jesus Marsitaonon jala Mate?
PSALMEN 150:1-6 - Official Site Of Huria Kristen Indonesia
SALUHUT NA MARHOSA MEMUJI TUHAN I
Sian mulana do nungga dibaritahon di bukku na badia i asa pujion ni sude jolma Tuhan i. Alai molo tapaihutihut di diparngoluan ni jolma diparpudion nungga tung godang be jolma i ndang olo mamuji Tuhan, nungga mulai ndang adong be biar ni roha ni jolma i maradophon Tuhan i. Torop do na mamuji Tuhan i alai ndang be sian ungkap ni rohana laho mamuji Tuhan i, nungga godang na mamuji Tuhan i holan mangihuthon hasomalan parugamoon sambing, dang haruar sian roha dohot panandaion di Tuhan i. Songon na tinompa nungga gabe jambarta laho mamuji Tuhan i, jala molo tarajumi habadiaon dohot hasangapon ni Tuhan i, dang tama nian hita mansohot mamuji Ibana jala ndang tama hita mamuji Tuhan i molo holan tama idaon ni halak, ingkon na tubu sian roha na bagas ma nian pamujion i. Debata namanompa saluhut na adong diportibion, umbahen I saluhut namarhosa ingkon mamuji Tuhan i.
Hata “haleluya” marharoroan sian dua hata Heber ima: Hallelu-yah, hallel namarlapatan pujima, jala “yah” ima hapendehan ni sian hata Yahwe, jadi halleluyah namarlapatan pujima Jahowa. Turpuk Psalmen 150 on ima sosososo laho mamuji pasangap Debata. Tung mansai tangkas do dihatahon parpesalmen asa pujion ni saluhut na marhosa Debata. Pamujion tu Debata ala ni habadiaonna, hasangaponna dohot hagogoonna. On do alasan na pinasahat ni parpsalmen tu saluhut namarhosa na adong di portibion. Molo tarajumi do habadiaon dahot hagogoon ni Tuhan i, tontu sahali patut ma hita mamuji pasangap goarna nabadia i. Diarahon parpesalmen do asa saluhut jolma mamuji pasangap Tuhan i marhite ragam ni angka uninguningan. Alat na pinangke ni jolma i laho pasonang jolma i, laos ido alat pangkeon ni jolma i laho pasangap Tuhan i.
Pamujion tu Tuhan i ndang diolati holan di sada ruangan manang holan dibagasan parpunguan, misalna; partangiangan, parmingguon dohot angka punguan na asing. Alai lobi sian i, disaluhut gulmit ni parngoluan ni nasa na marhosa ingkon mamuji pasangap Tuhan i. Sahalian nai, hita boi mamuji pasangap Debata sian saluhutna roha, molo boi hita marnida habalgaon dohot hagogoon ni Debata, jala boi taida saluhut denggan basa ni Debata dingoluntaon na Ibana na mangalehon saluhut na adong di hita, disi ma tarida pamujiaon na marsitutu jala na haruar sian ungkap ni roha. Asa molo songonon do pamujion i, ima na ni dokna, pamujion songon tanggapan ni saluhut pambahenan ni Debata di hita jolma, di pamujionon ma tarida tangkas songon dia do ungkapan hamauliateon ni rohanta di Debata, dohot sihol ni rohanta di Debata laho marsaor dohot Ibana. Tangkas ingkon ingotonta do, ia ende pamujion i, ima; ungkapan pengakuan ni haporseaonta di Tuhan i.
Disamping ni na mamuji Debata di ganup angka parpunguan na pinatupa ni huria dohot angka punguanpunguan tontu sahali, ingkon pasangaponta do Tuhan i dibagasan parngoluonta di angka ulaonta siganup ari. Asa ingkon saurdot do pamujian na haruar sian pamangan dohot pambahenan manang parniulaon siganup ari. Molo asing do pamujion sian pambahenan dingoluon, ima na ni goaranna pamujion na so marimpola. Isarana rupani; di parmingguon dipuji jala dipasangap do Tuhan i marhite ende pujipujian dohot marhite angka uninguningan, alai dung simpul marhuria, dung mulak sian gareja, di datdati muse mangulahon angka naso lomo ni roha ni Tuhan i. Molo songonon do pamujionta di Tuhan i, tung so tarbahen hita do mamuji pasangap Tuhan i marhite uninguningan jala molo pe dipuji halak marhite uninguningan Tuhan i, holan tabo begeon ni sipareon ni jolma i nama i. On do nuaeng namasa diparngoluon ni hita Kristen secara umum secara khusus ma di hurianta, nungga godang be patupa ende pujian, konser, koor dohot lan angka naasing mardongan uninguningan holan asa tabo begeon ni sipareon ni jolma, ende i ndang marangkup partondion, alai holan sebatas pasonang sipareonni hajolmaon nama.
Nungga tung manimbil be nuaeng on pamujion ni jolma i, hape turpukta mandok pujionta ma Jahowa marhite unginguingan ala ni sude dengganbasana, hasongkalanna dohot hagogoona i, alai balik ma nuaeng sian pangidoan ni parpsalmen, tujuan ni marende ndang be laho mamuji Debata, alai laho mamuji jolma i nama. Tutu ingkon adong do sian jolma i roha dohot ungkap ni rohana laho mamuji pasangap Tuhan i, alai nungga gumodang na manimbil sian hata ni turpuktaon. Debata do sipujion ni jolma i, alai digulut jolma i ma pamujion i asa mamuji dirina sandiri. Dao umbiar do jolma i sala marende diadopan ni jolma sian, dijalo Debata do ende pujian i manang na ndang, jala umbagas sian i, ndang adong be tarbortik di roha ni jolma i tagan marende ibana laho pasangap Tuhan i, holan na marende mangisi acara nama dohot hasomalan sambing. Asa marhite turpuktaon di sososi parpsalmen do hita mamuji pasangap Tuhan i marhite angka uninguningan, jala sude na marhosa ingkon mamuji pasangap goarna na badia i. Dibahen i marhite soso ni hata ni Tuhanta di turpuk on manangkas ma pamujionta mangadop holan tu adopan ni Tuhan i, unang tagulut jambar ni Tuhan i, ai holan ibana do na patut pujion ni nasa na marhosa diportibion.
Sude namarhosa ingkon mamuji Tuhan i, pamujion i na marharoroan sian panandaion di sude pambahenan ni Debata dingoluntaon dohot pamujian sian sihol ni roha marsaor dohot Debata dingoluntaon. Dihalomohon Debata do pamujian mardongan uninguningan namartondi, alani i, mamuji pasangap Tuhan i ingkon dibagasan partondion do asa dao roha nang pingkiran nanaeng pasangap hadirion ni hajolmaon marhite angka ende pamujian i. Ende pamujian di huria dohot diangka punguan dengan ma tutu mamangke angka uningungingan na adong dihita. Jala pamujion i ingkon saurdot do dohot parngoluon siganup ari. Sude namar hosa…, namarlapatan doi saleleng hita marhosa manang mangolu ingkon pujionta do Debata manang na didia pe hita maringanan, asa ndang holan di gareja pujion Debata, manang dipartangiangan manang diangka punguan alai disaluhut gulmit ni ngoluntaon. Rio Pendi Nababan,S.Th
Previous Article JOHANNES 20:19-31
Next Article PANGUNGKAPON 5:11-14
Dongan di ulaon adat 04 | ULTOP ULTOP
Dongan di ulaon adat 04
Dimulana ulaon marhata sinamot dipatupa andorang so pesta unjuk, alai di tingki nuaengon nunga somal dipatupa na marhata sinamot laos di mata ni pesta unjuk i.
1. MARHATA SINAMOT ANDORANG SO PESTA UNJUK/PAMASUMASUON
Nunga mansai jarang ulaon di tingkion marhata sinamot andorang so pesta unjuk alai sai tong do adong na mangulahon, alai na porlu ima: “Di na marhata sinamot nunga mangadopi hulahula ni pihak parboru dohot hulahula ni pihak paranak”.
Tutur na niontang ni parboru dohot paranak: Dung sidung marsipanganon di pesta unjuk, marbagi jambar ma. Udut tusi pihak paranak mangido tingki asa manjalo tumpak sian angka tuturna. Dung singkop on sude diulahon, dimulai ma panghation. Ditingki na manungkun hata ni sipanganon pihak parboru, laos di son ma tingki paboahon tu sude raja naniontang godang ni sinamot naung diundukhon sipasahaton ni paranak. Jala molo adong dope na hurang, di son ma sude panggonopi ni sinamot dipasahat tu parboru. Songoni do nang godang ni ulos ditingki on ma ditariashon dohot angka na mardomu tu si (suhi ni ampang na opat, titin marangkup). Dung i diuduti ma muse:
- Pasahat panggohi ni sinamot, molo so sahat dope sude
- Pasahat ulos herbang
- Marhata sigabegabe
- Diujungi hulahula
2. MARHATA SINAMOT DOHOOT MARPESTA UNJUK DIBAGASAN SADARI
Godang do na mangulahon marhata sinamot dohot pesta unjuk dibagasan sadari lumobi na di kota. Dung sidung marsipanganon, marbagi jambar ma, laos mangido tingki ma paranak asa manjalo tumpak nasida sian angka tondongna.
Dung singkop sude diulahon, disungkun pihak parboru ma hata ni sipanganon. Mangalusi ma paranak na adong maksud ni nasida pasahat sinamot huhut manjalo dohot pasahat adat na gok (somalna di ulaon sisongon on nunga jolo adong diulahon nasida parhusipon).
Di ombason ma dihatai:
- Godang ni sinamot
- Suhi ni ampang na opat
- Pinggan panganan
- Godang ni ulos herbang
- Ulos tinonun sadari
- Tintin marangkup
Dung singkop on sude dihatai raja parhata, dipaboa ma tu hasuhuton bolon (parboru), molo dung suman dioloi ma.
Sipasahaton ni paranak:
Suhi ni ampang na opat:
– Todoan ni sijalo bara (Amang tua/uda ni boru muli)
– Todoan ni simandokkon (Iboto ni boru muli)
– Todoan ni tulang (Tulang ni boru muli)
– Todoan ni ompung (Ompung ni boru muli, molo mangolu dope, khusus)
Sude angka sijalo todoan adong do tolu mansam kewajibanna, alai molo sebagian pe dipasahat nauli do ima:
- Pasahat dengke
- Pasahat parbue gabe
Sipasahaton ni parboru:
Ulos tu suhi ni ampaang na opat:
- Ulos hela
- Ulos pangabarai/pangamai (Amang tua/uda ni anak mangoli)
– Ulos simanggonghon (Haha/anggi ni anak mangoli)
- Ulos sihunti ampang (Namboru/iboto ni anak managoli)
– Ulos pargomgom (Ompung ni anak mangoli, molo mangolu dope, khusus)
Na pasahat todoan/panandaion tu suhi ni ampang na opat ni pihak parboru, langsung do pihak paranak. Songon i do nang suhut parboru, langsung do pasahat ulos herbang tu suhi ni ampang na opat ni paranak. Alana molo adong namasa/ulaon di ari na mangihut suhut na dua pihak on do masiontangan. Jadi porlu do masitandaan angka suhut dohot paidua ni suhut ni tuturna.
Suang songoni do angka tutur na niontang ni paranak i ma:
- Dongan sahuta/aleale
Sude do dapotan ulos tinonun sadari (bentuk hepeng)
Diuduti muse tu: TINTIN MARANGKUP
Dienet sian RIM NI TAHI Pasaribu Parlintong, Ultop a traditional pop gun made from bamboo
Share this:FacebookLike this:Like Loading...\t4 responses to “Dongan di ulaon adat 04”\tHenry Joe Situmeang
21 April 2010 at 8:15 am
Reply\tHorasma di hamu, Amang.
Tung mansai bidang do angka nasinurathon muna di son. Gabe tamba ma parbinotoan niba di paradaton ni hita halak Batak. Tung godang situtu do manfaatna nihilala, lumobi ma di iba pribadi.
Alai adong do sisukkunonhu di son taringot tu ulaon parsaripeon, ima :
1. Aha do PANANDAON/PANANDAION (beha do panuratan na tingkos ?) ?
2. Aha do falsafah/makna na melatarbelakangi haporluanna ?
3. Hira2 sadihari do on mulai diulahon halak Batak ? Ise do na parjolo mangulahon jala di dia do parjolo diulahon (di bonapasogit manang di pangarantoan) ?
4. Angka ise do sabotulna na mar-hak manjalo on ?
5. Dalam bentuk aha do (hepeng manang barang/juhut) na sasintongna menurut adat na pinungka ni angka ompunta sijolo-jolo tubu ?
Tarhira songoni ma muse sungkun-sungkun taringot tu MANDAR HELA.
Mangido Panuturion ma jolo iba naposo on tu Amang. Molo siat pangidoan niba tu emailhu (h3nry_jo3@yahoo.com) ma balos Amang.
Sai ditamba Tuhanta ma angka pasu-pasuNA tu hamu marlipat ganda ala dilehon hamu do rohamu marbagi parbinotoan muna. Mauliate. Horas !
11 May 2010 at 5:04 am
Reply\tMauliate ma molo adong labana nasinurtahon di milis on.
Molo pangantusionku (ala dang raja adat dope au) taringot tu sungkun-2 muna songon on ma panuturionku:
1. Ianggo panurathonna ditingki on Panandaon manang Panandaion sarupa do i, alai tumingkos do panandaion dipangke, ala simbol do i mananda sasahalak.
2. Palsafahna, molo marulaon unjuk holan suhut bolon do natangkas masitandaan ipe dang leleng dope molo suhut bolon i marhuta di parserahan. Pangoli/nanioli dang mananda angka tutur ni nanialapna be, ala ni i do dibahen panandaion tu bapatua/uda, namboru/iboto, haha/anggi dohot naasing. Jadi simbolis do i asa secara adat nunga ditanda be tuturna, sotung sala dipangkation molo pajumpang muse.
3. Ala palsafahna asa manada tutur, di bonapasogit pe nunga diulahon on ala tutur i pe nunga marserak tu desa naulau dang maringanan di sada luat be jala dang masitandaan.
4. Na berhak manjalo ba tutur na solhot do jala na saulaon di ulaon adat
5. Anggo napinungka ni ompunta sijolojolo tubu dang adong panandaion ala disada luat do angka tutur jala masitandaan dope. Dung pe marserak be asa adong panandaion di adat Batak ipe hepeng do dilehon dang jambar juhut. Sian i do taboto panandaion dang masa di adat Batak najolo ala dang adong jambar juhutna.
Taringot tu mandar hela;
- Nuaeng on dipamasa pasahathon mandar hela asa adong do ingotingot di pangoli/nanioli, ai halak batak sude do marharajaan jadi ingotonna ma diharjaan dia ibana molo disada ulaon adat Batak.
- Anggo najolo dang ditanda mandar hela, masa pe sisongon i ala ni kemajuan nuaeng nama i, adong do halak Batak mangasahon ganjangna manompashon bolonna di ulaon adat batak. Ala naung anggota DPR manang paradongon ibana dang olo be gabe parhobas hape nanirajaanna pamoruon do. Ido alana nuaeng on dipasahat ma mandar hela diulaon unjuk paingothon angka na sisongon i.
Horas tondi madingin pir tondi matogu.
Wanson Pasaribu (Pekanbaru)
28 July 2011 at 12:04 pm
Reply\tAi sering hubege istilah Sitombol dht Rambu Pinidun di setiap na marhata Sinamot. Ai boi do patorangon ni Amang aha do lapatan ni on, jala molo adong filosofi na, laos di paboa Amang jolo. Mauliate, jala pajumpang muse hita di akka istilah paradaton na hurang tangkas binoto.
Reply\tAnggo najolo sai di alaman ni parnak do molo ulaon unjuk. Dung adong perkembangan jaman dohot di situasi ekonomi nuaeng on ba disesuaihon ma pelaksanaan ni adat i asa unang gabe panundati manang siahataan. Ai milo antar humurang do di hombar ni paranak hape boru ni parboru nunga tung mansai holong rohana tu niolina ala burju jala raja di adat, ba sundatan ma ulaon unjuk ninna roha ni suhut nadua. Jadi di na marhata husiphusip tangkas do dihatai Sitombol do manang Rambu pinudun. Molo sitombol do lapatanna sitolop ma nadua suhut anggo bolahan amak ima Parboru, sian sinamot na jinalo ni parboru ma sude napatupahon ulaon i. Anggo Rambu pinudun do ba i do adat na dumenggan sian na jolo ala di alaman ni paranak do ulaon.
Anggo filosopi ra dang adong disi.
Daompung Nahinan Pelita Batak Online
Dok/Sampe L Purbaukkangi.
Nunga manang na piga palas palas/ menara giring-giring ni gareja dijama Oppung uju haposoonna. Tarmasuk mai palas palas ni Huria Sabungan na di huta nami nang na di ibukota kecamatan na jolo (andorang so direhab dope). Pinsur do palas-palas jala timbo. Ingkon na paja jala ndang parlomos do asa hum mangalotakkon labang sahat tu bubungan partimboi.
Alai ndada holan gareja, dohot do parsikolaan, jambatan hau, balerong nang jabu dipature.
Hira sude nahinaporluhonna, ditukkangi sandiri do (self sufficient). Ai tung mahal/ jarang/ maol do adong hepeng. Ompung on do namamande undung-undungna songoni nang bagas ni akka anakna (tarmasuk mai jabu nami najolo). Ndada holan na manukkangi, dohot do tu na mangaririti parhauna, manobang sahat tu na manggargaji papan, tiang dohot angka ransangna di tombak. Tarup ni jabu berbahan hadudu, ijuk manang butar tong do naditukkangi sandiri. Integrated value chain di istilah nuaeng
Marpadati do mamboan parhau ni ruma tu huta. Ndang adong padati ni Oppung. Alai ala ibana do manukkangi padati ni adong sisolhotna tarmasuk mai sorha roda nabalgai, gabe boi ma dipinjam padati nasidai. Ummura ma ongkosna.
Songon i do tong nang perabot/ parkakas ruma tangga. Mulai sian Lamari, Meja, Panguhatan (tempat penampungan air), Hiong (bambu seruas untuk mengambil air dari mual/ sunge), losung hau, sapa (semacam talam berbahan kayu), panutuan (gilingan cabe), saong lompit (sejenis tudung payung berbahan raso), tambe sahat tu sonduk dasar sitedak nang tambal ni sasabi.
Ndang diwarisi Damang dohot ahu bakat ni oppung doli on. Ai tung mangalotakhon labang pe so boi ahu denggan. Gari mangganti bohlam, olo gabe cangkang paniopannai lepas. Laos songon i do nang Damang. Nanggo manolang panggu pe ndang ampit. Jadi asal adong tarbege songon soara na mandoltak doltak, pintor ro do Ompung dompak alamannami.
Ompung on do tong na mamakkas/ manggusting obuk nami. Hea do dipangkas damang ahu. Makan waktu hampir dua jam, ipe martangga-tangga. Ndang rapi. Dukkon nii, gabe hira kewajiban moral ma di Ompung na mamakkas hami akka pahompuna tubu ni Bapa. Ai ianggo akka Amangtua dohot Amang uda, diwarisi do keterampilan ni Oppung on. Boi do nasida mamakkas anakna be. Songoni nang martukkang.
Relatif sinur do pahan-pahanan ni Ompung. Horbo, hoda, pinahan dohot manuk. Ompung on do mambahen harihir ni dorbiana (gelang rotan yg ditusuk ke hidung kerbau sebagai sangkutan tali), sungil-sungil dohot hulang-hulang ni pinahan lobu, songoni nang mambahen harang (sejenis keranjang rumput khusus terbuat dari rotan besar/ sulpi).
Malo muse do ibana paiashon/ mangkasing/ katastrasi/ mengkebiri anak ni pinahan lobu (pinallo). Ai adong do anggapan, molo ndang dikebiri anak ni pinallo, gabe holan na marbibit ulaonna, ujung ujungna marniang jala maol balga. Sude do pinahan tunggal dikebiri, dung marumur hira onom bulan. Ndang sude natua-tua parpinahan na mahir teknik mengebiri. Jadi jot jot do Oppung dijou halak laho paiashon pinahanna.
Sangat sadis do idaon na paiashoni. Ai tanpa suntikan pembuat kebas do. Anak ni pinahan i disikkang, dirungrung uluna sian tangga ni balatuk, dibola ambal-ambalna laho mencungkil buah pelirnai, dungi langsung disosophon sira marlaok asom tu kantong lobang pengebiriani. Marngiak ngiak do pinahan mangangguki selama dalam proses nai.
Pada umumna pinahan cencen na marumur di toru ni onom bulan do na gabe pejantan tu pinahan betina mulai sian remaja, na magodang dohot inana sandiri. Ai ndang masa adong pinahan na khusus untuk pejantan dipiaro di huta. [Ini termasuk adaptasi evolusioner pinahan lobu, yang bibit cencennya matang sebelum waktunya demi mempertahankan kelangsungan dan regenerasi].
Ditukkangi Ompung do sulangat (alat penangkap ikan sejenis jaring bertangkai bambu). Molo binsat jala binong Aek Sibundong, tonga borngin pe laho do Ompungon marsulangat. Ndang mabiar tu begu. Hira diboto ibana do didia asar ni dekke. Ndang dung luangan Ompungon. Sai gok dekke do hadang hadanganna si manogot i. Hira tolu hali do sataon musim ni marsulangat, tergantung tu haroro ni udan.
Molo dung lewat masa ni suanon, migrasi do pidong sipehet sian Utara tu arah Khatulistiwa, tepatna tu luat nami. Sipehet ima sejenis burung sebesar tekukur pemakan cacing tanah berparuh panjang yang banyak di kawasan sub tropis, turun ke Selatan mengikuti angin monsoon. Holan dua bulan do sipehet i di hamian. Pintor dipasang Ompung on do sejenis jorat/ taon-taonan na ginoar Sambil, laho manjail. Jadi tardok bergizi do sipanganon, ai godang sipehet dapot. Tabo do sipehet dilaok tu ikkau rata. Jorot do Ompung on di taon taonanna, hira na diboto dompak dia bogas dohot pamolusanna. (Nb. ndang ro be migrasi pidong sipehet belakangan on).
Olat ni taon pitu pulu, marisap do Ompung. Alai ndang sigaret. Disuan do timbaho. Dung matang bulung ni timbaho i, diirisma tipis halus halus, dengan tehnik dan peralatan khusus. Ikkon dijomur do kering, ipe asa boi isapon. Jadi molo tu onan ibana, ditonai do hami asa hatop mandaik timbaho unang sanga ro udan.
Disuan Oppung on do sandurguk sakkabona tanaman teh. Ima tarsongon teh pucuk sinuaeng. Adong muse do sabatang pinang dohot napuran. Ima siatup atupon ni Ompung boru. Ai mardemban/ marnapuran do ibana hatihai. Ido kudapan ni akka ina, sambil mangaletek amak.
Ompung boru pe, tong do typical ni jolma nahinan. Adong do keahlian khususna, ima mandampol akka na taralit, sala urat, ombun-ombunon. Alai na paling fenomenal ima keahlian sibaso/ tabib yang membantu persalinan. Holan dua halak do sibaso di huta nami. Hampir sude jolma na bersalin di tahun 1930 an - 1970 an, nasida do menangani. Termasuk ma tingki tubu ahu. Nian di pertengahan tahun 1970an nunga adong mulai Bidan di luat nami. Alai hira na maila do sebagian ina molo melahirkan di rumah sakit.
Jala molo manjou Bidan kesanna na so lancar do persalinan. Dung pe belakangan, dung lam matua Ompung boru, jala lam maju pendidikan, gabe manjou bidan manang rumah sakit akka ina molo naeng melahirkan. Dan memang itu lebih higienis.
Ndang adong upah hepeng dijalo Ompung molo mangurupi ina na naeng melahirkan. Alai ditamuei do ibana marsipanganon di hari pertama parsorang ni poso-poso i - didokmai mardahan sae-saena. Jala ia dung tolu minggu manang sabulan, diboan inana ma dakdanaki tu onan. Dituhor do pisang, jala dilehon deba tu Ompung on. Di dok ma goar nii.. tuhor-tuhoran paronan ni si butet manang si unsok. Dung dijalo Ompung pisang i, didok ma mauliate, huhut songon na martonggo asa lam tu dorgisna jala imbur-imbur magodang poso-posoi.
Pardaging na metmet jala pendek do Ompung boru. Tar 150 cm kotor. Alai dorgis jala padot do mula ulaon. Sai ramos do pargadonganna, porngis haumana songoni nang parkopianna. Ndang tarulang. Mabiar do halak jama-jama tu ladang/ porlakna.
Adong do kearifan lokal pandaonion ni Ompung on. Molo akka na tarjukjuk simalolong (hal yang sangat lumrah tu akka na bersentuhan dengan ramba), holan bulung ni gadong do diengge jala dilahoppon tu simalolong i. Malum do tutu. Husukkun aha rahasiana, ndang adong ninna. Ai parbinotoan nadiwariskan amana doi tu ibana. Pangubati/ datu huta na tarbarita do amana na jolo, marhuta di toru ni Dolok Na bolon, bariba ni Aek Silang margoar luat Sibatu-batu.
Uju adong pangula nasida di balian, robo jala marhobuk mangholom ari, dibuat Ompungon ma sampohul indahan. Martonggo ma tu Debata asa dipasisi udan i unang lola pangulana di balian. Ndang huboto manang na adong dope nuaeng pinomparna na mewarisi akka parbinnotoannai.
Tarmasuk pahompu hasian do ahu di Ompung. Mardomu mai ala pistar jala bisuk natua-tuai mangellem manubut roha nasida.
Di Siantar do ahu sikkola, jala lobi do opat kilo meter sian inganan nami tu parsikolaan, di Jalan Pane. “Unang malojahu mardalan pat”, ninna Ompung. Dungi digadisma pinahanna, laho manuhor sepedakku (ai adong be do pinahan masing-masing nasida, di luar pinahan bersama keluarga). Ndang dung dibahen Ompung na songoni tu akka pahompuna na asing.
Di tikki wisuda Sarjana ahu di Medan, dohot do Ompung tu Medan. Sahalii do ibana tu Medan. Loja na marmotor i, mohop jala ponjot muse jabu ni keluarga tempat menginap, alai gok las rohana.
Dung karejo ahu di Jakarta, selain tu Natua tuai, hutonai do asa dohot tu Ompung dipasahat Bapa sebagian sian gaji pertamai. Surat ni Bapa paboahon, so i nama balga ni rohana, manjalo tongosan ni pahompunai. Mirjak irjak manortor-nortor marende Ompung nadua mangerbanghon rupia naumbalgai, huhut pasahat tangiang pasu-pasuna tu hami pahompuna.
Sihol rohaniba, boi ma nian muse sejarah berulang, akka dakdanak nami on, boi dope di tingkina haduan mangihut manjalo pasu-pasui mambahen silas ni roha tu hami natua-tuana, songoni nang tu Ompungna. Ale amanami Martua Debata, tatap ma sihol ni roha nami. Patulus ma sikkop pasu-pasum, tu hami Pomparan ni Ompung.(Sampe L Purba)
Gabe Partogi na Tigor jala Sintong
Oleh: Pdt Dr Robinson Butarbutar, Ketua Rapat Pandita HKBP
Oleh: Sampe Purba
MARSUIT | Mister Batak One
Home » Humor Batak » MARSUIT
Posted by Mr. Batak Sada Posted on 2:50 AM with No comments
Adong ma 1halak natua2 monding di sada huta.
Di parmonding na on,jari panudu(telunjuk) ni amattaon sai lalap tigor tu ginjang.Sude keluarga nga sai marsak...alana molo si songoni dang boi inna di paujung(di kebumikan).Sai di paksa pe di dondoni pakke losung jari2 na on,sai tong manudu hu ginjang.
Jadi nga maos bingung nasida boha do carana asa mulak appe jari2 ni amatta na mondingon.
Pittor di telpon nasida pahoppu ni na monding on siampudan di Jakarta asa hatop ro mamereng oppungnai,anggiat boi denggan jari2 ni mondingon.
Dung sahat pohuppu na on di jabu,pittor mallangak(tangis) pahoppunaon jala di haol laos di patongon ma anak ni jari2(jari kelingking)na tu jolo ni jari telunjuk ni oppung naon.
Satokkin do ittor denggan ma jari ni oppung nai,ipe asa boi di paujung.
Hape na taringot do tikki gelleng pahoppu naon,hea nasida marPIS (marSUIT) na jolo.
HORASSS....borngin ma di hita ganup.
PODA NA TUR 1 – TanoBatak
PODA NA TUR 1
9 thoughts on “PODA NA TUR 1”
hombar tu umpasa
” TOPOT RAJA NI UHUM, SUDUNG RAJA NIAPTIK ”
molo taida na terjadi ditingki on nungga tung mansai tarbalik situtu ate.
alana : molo adong sada kesalahan di partingkiaan saonari on diusahaon do dengan segala cara asa unang tarboto, molo tung pe tarboto di bahen do dengan segala cara lao manutup i. jala nungga mansai godang aturan na dibahen holan mementingkan golongan tertentu.
denggan do rajanami mambaen poda2 tu akka hami na adong di parjalangan mauliate godang ma tu hamu
Desember 1, 2007 at 7:12 am
Mauliate di hamuna amang Naipospos. Tung nadao do inganan nami, iman di perbatasan dohotan nagara Malaysia di Nunukan, Kalimantan Timur. Tung lehet situtu huhilala angka Poda Na Tur na sinurat munaon. Mauliate. HORAS
*** Mauliate di pangebationmuna di blog on, Horas
Maret 29, 2008 at 8:40 am
memang ido lae molo sohea dope nibereng ba antar mudado baritana alai molo dung niida sogira dia ido huroha adatna mauliate
Horas ma di dihita su de bangso batak…. mauliate ma dihamu na mambaen poda na tur,on.. molo boi di tambai hamu ma nian asa lam di atusi hami aka adat ni halak hita tarlumobi hami na di pangarattoan..butima jolo.. semoga sukse.ma tu joloni ari on.. Tuhan memberkati ..”Amen..
Juli 20, 2008 at 12:53 pm
Mauliate amang Naipos-pos, tung mansai na burju do hamu jala dirikkothon/dirohahon hamu do pa rarat hon Budaya Batak. Pos do rahakku, molo ni parrohahon jala ni haholonongi adat, ndang gabe lilu iba. Jala on ma na gabe sada dalan manang bonsir diakka ganup halak Batak naung dao di parjalangan marsiajar nang lam mananda jala lam manghaholongi adat Batak. Alani i, molo sai tong-tong ni ringkothon roha naeng marsiajar adat Batak dohot mangulahon sa, gabe pos ma roha manghatidanghon nang mandok tu diri ni ba, songon na ni dok ni umpasa mai : Habang lalai, ndang habang tungko, habang tungko, nadang habang tano.
Molo boi amang, marpanganju jala mangelek ma iba tu hamu, arap do rohangku molo boi di publikasihon hamu sedikit demi sedikit isi dari lak-lak, sehingga kita atau saya tahu secara utuh, apa sebenarnya isi dari lak-lak itu. Kalau bisa saya memohon agar di tulis dalam tulisan aaaslinya (tulisan bataj) dan kemudian di translate ke tulisan latin. Santabi Amang, hurang malo do ahu manurathon pangidoanhon di hata Batak. Mauliaate.
*** Dang adong di au buku laklak lae. Molo sai tinangihon natuatua marsituriak, dapot do i. Ai dang sude poda i tarsurat di laklak alai tarsirat di ngolu. Ai ianggo halak batak ‘parjahajaha di bibir, parpustaha ditolonan’ do. Toho do adong nadeba manurathon nauju i naringgas manurat. Tudos ma i songon natabahen on. Imbarna, uju i di laklak, on di dunia maya. Horas bangso batak.
Juli 20, 2008 at 3:12 pm
Makjen Simarmata berkata:
Na baru pe huboto blog on sian naso panagaman. Alani sabas ni namanjaha angka na sinurathon di son gabe lupa mambahen komentar. Mauliate tu amang Naipospos dohot angka paranganna na mambahen adong blog on.
Oktober 9, 2008 at 1:34 am
Denggan hujaha blog on, dengga sude na disurathon. Boi marsiajar poda sian blog on. Alana nga godang kaum muda na so mamboto poda di halak batak. Alai manungkun ma jo au adong do padan ni marga Sinambela dohot silalahi, simanjuntak?
Oktober 21, 2008 at 6:52 am
bah, nga leleng hape adong situs on, hape baru pe na bodari huboto…
mauliate ma ba…..
akka poda nauli dohot poda na denggan na dapot sian Blog taon ate…
Juni 18, 2009 at 2:04 pm
Dua Tudosan taringot Porlak Anggur dohot Angka Pangula | Hangoluan ni Jesus
Dua Tudosan Taringot Porlak Anggur
TUDOSAN TARINGOT DUA ANAK
TUDOSAN TARINGOT TU PANGULA NI PORLAK ANGGUR
Tingki di bagas joro, disungkun angka malim kepala dohot angka pangituai ma tu Jesus taringot tu huasona. Dialusi Jesus ma nasida marhite sungkun-sungkun na so taralusi nasida. Dung i dipaboa Jesus ma sada tudosan na patuduhon na so denggan roha ni nasida.
Didok Jesus ma, “Adong ma sahalak baoa nampuna dua anak. Didapothon ma anakna siangkangan, ninna ma, ‘Laho ma jolo ho amang mangula sadari on tu porlak anggur.’ Dialusi anakna i ma ibana, ‘Ndang olo ahu,’ alai manolsoli ma rohana jala laho ma ibana. Dung i didapothon ibana ma anakna na paduahon, laos didok do muse songon i. Dialusi anakna i ma, ‘Olo Bapa,’ alai ndang laho ibana. Ise do sian na dua i na mangulahon na pinangido ni amana?” (Mateus 21:28-31) Anak siangkangan i do ujungna na mangulahon na nidok ni bapakna.
Didok Jesus ma tu nasida, “Tutu do na hudok on tu hamu, parjolo do sijalo pajak dohot boru-boru na so hasea masuk tu Harajaon ni Debata unang apala hamu.” Mulana, ndang olo angka sijalo pajak dohot boru-boru na so hasea manomba Debata. Alai ujungna muba do nasida songon anak siangkangan i. Ndang songon angka pamimpin agama nasida na dos songon anak paduahon i. Ai ndang tutu nasida manomba Debata. Didok Jesus ma muse, “Ro do si Johannes tu hamu di dalan sintong, alai ndang dihaporseai hamu ibana. Hape sijalo pajak dohot boru-boru na so hasea, dihaporseai do ibana. Diida hamu do i nian, alai ndang manolsoli rohamuna jala porsea tu ibana.”—Mateus 21:31, 32.
Dung i dipaboa Jesus ma tudosan na asing. Di tudosan i, dipatudu Jesus ma na so tutu angka pamimpin agama manomba Debata. Jala na jahat situtu do nasida. Didok ma, “Adong ma sahalak na mamungka porlak anggur, dihandangi ma humaliang ni porlak i, dibahen ma pamoroan ni anggur jala dipajongjong ma sada manara. Dipasewahon ma i tu angka pangula, dung i laho ma ibana tu luat na dao. Dung jumpang tingki panen, disuru ibana ma sahalak hatobanna manjalo deba parbue ni anggur i sian pangula i. Disuru nampunasa i ma muse hatoban na asing tu pangula i. Alai dipungkuli nasida do ulu ni hatoban i jala dipaila ibana. Dung i disuru ma hatoban na asing, alai dibunu pangula i do hatoban i. Godang dope angka na asing disuru, deba dipungkuli jala deba nai dibunu nasida.”—Markus 12:1-5.
Diantusi nasida do tudosan ni Jesus i? Olo do ra diingot nasida hata ni panurirang Jesaya na mandok, “Porlak anggur ni Jahowa Zebaot, i ma pinompar ni Israel dohot angka baoa sian Juda, suansuanan hasudunganna. Sai dipaimaima uhum, hape ida ma pangarupaon do.” (Jesaya 5:7) Dos do on tu tudosan ni Jesus i. Jahowa do nampuna porlak anggur, jala bangso Israel ma porlak anggur i. Songon na dihandangi do nasida marhite Patik ni Debata. Disuru Jahowa do angka panurirangna laho mangurupi nasida asa marparbue.
Alai ditangkup jala dipamate angka pangula i do hatoban na disuru mandapothon nasida. Didok Jesus ma, “Ujungna, disuru nampunasa porlak anggur i ma anak haholonganna manjumpangi angka pangula i, ai ninna rohana do, ‘Habiaran ni nasida do anakki.’ Alai didok angka pangula i ma sama nasida, ‘On do anakna i. Beta tapamate ma ibana asa di hita parbagiananna i.’ Dung i, ditangkup nasida ma ibana, dipamate.”—Markus 12:6-8.
Dung i disungkun Jesus ma, “Aha ma bahenon ni nampuna porlak anggur i?” (Markus 12:9) Dialusi angka pamimpin agama i ma, “Ala jahat do nasida, pamateonna ma nasida jala pasewahononna ma porlak anggur i tu angka pangula na asing na olo mangalehon parbuena tu ibana dung dapot tingkina.”—Mateus 21:41.
Hape panguhuman na laho masa tu nasida do na didok nasida. Ai pangula ni porlak anggur ni Jahowa do nasida. Bangso Israel ma porlak anggur i. Lomo do roha ni Jahowa asa marparbue nasida, i ma porsea tu Anakna. Ditatap Jesus ma tu angka pamimpin agama i jala didok ma, “Na so hea do dijaha hamu? Didok na tarsurat i do, ‘Batu na binolongkon ni angka tukang nunga gabe batu parsuhi-suhi na rumingkot. Sian Jahowa do i jala halongangan do i di hita.’” (Markus 12:10, 11) Dung i didok Jesus ma, “Alani i hudok ma tu hamu, buaton ma Harajaon ni Debata sian hamu, jala lehonon ma i tu sada bangso na mangulahon lomo ni roha ni Debata.”—Mateus 21:43.
Gabe diantusi siboto surat dohot angka malim kepala ma “nasida na nidok ni Jesus di tudosan i”. (Lukas 20:19) Naeng dipamate nasida ma Jesus, anak ni nampuna porlak anggur i. Alai mabiar do nasida tu godang halak. Ai panurirang do Jesus didok roha ni nasida.
Ise do na dipatudos tu dua anak na di tudosan ni Jesus?
Di tudosan ni Jesus na paduahon, ise do na manggombarhon nampuna porlak anggur, pangula, porlak anggur, angka hatoban, dohot anak ni nampuna porlak anggur i?
Aha do na laho masa tu angka pangula i?
Singkola Gilead, Patterson, New York
Nunga leleng pangajarion tu partondion gabe partinandaan na tandi sian Sitindangi Ni Jahowa. Adong do singkola tu angka na mangalehon gumodangan tingkina laho mambaritahon barita taringot Harajaon. Marhite angka singkola i, boi ma nasida mangaradoti ulaon marbarita na uli.​—2 Timoteus 4:5.
Singkola tu Parintis. Dung sataon gabe parintis biasa, boi ma gabe parsidohot tu singkola parintis na lelengna onom ari. Olo do ra singkola on dibahen di Bale Harajaon na jumonok. Singkola on dibahen laho mangurupi parintis i lam pajonokhon diri tu Jahowa, asa lam marhasil laho marbarita na uli, jala hot mangulahon ulaonna marbarita na uli.
Singkola tu Parbaritaon Harajaon. Singkola on lelengna dua bulan. Dibahen on laho mangajari angka parintis naung marpangalaman na olo manadinghon hutana laho marbarita na uli di dia pe nasida dihaporluhon. Nasida songon na mandok ”Dison do ahu, suru ma ahu!”, mangihuthon tiruan songon naung dibahen si Parbarita na umbalga i ma na hea marbarita na uli di tano on, Jesus Kristus. (Jesaya 6:8; Johannes 7:29) Ala dao sian hutana, olo do ra dihaporluon pahombarhon diri tu hasomalan parngoluon na sesep. Asing do ra hasomalan, ari, dohot sipanganon sian na somal di hutana. Gariada, olo do ra ibana ingkon marsiajar hata na imbaru. Singkola on boi mangurupi angka donganta baoa dohot borua nang na marripe, na marumur 23 sahat 65 taon, asa mandapot pangantusion partondion na dihaporluhon tingki martugas nasida. Nasida pe, olo do mulaulaon na marragam asa boi leleng pangkeon ni Jahowa dohot orhanisasiNa.
Singkola Bibel Gilead Manara Panjaga. Di hata Heber, goar ”Gilead” lapatanna ”Purguk na Gabe Sitindangi”. Dung dipajongjong singkola on taon 1943, lobi sian 8.000 halak naung tammat jala disuru nasida lao gabe misionari asa manghatindakhon ”ro di ujung ni tano on”, jala lam godang na porsea. (Ulaon ni Apostel 13:47) Tingki pigapiga tammatan sian Gilead na parjolo sahat di Peru, ndang adong dope huria ni Karisten disi. Alai saonari, adong lobi sian 1.000 huria ni Karisten disan. Tingki misionari nami sahat di Jepang, Sitindangi disan ndang sahat sampulu halak. Alai saonari, adong lobi sian 200.000 Sitindangi di luat i. Ala naung mandapot pangajarion saleleng lima bulan di Gilead jala radot diparsiajari Hata ni Debata. Nasida na dijou tu singkola on, i ma angka parintis istimewa manang utusan injil, na karejo di kantor ni Sitindang Ni Jahowa di sada bangso, manang na mangulahon ulaon sintua kaliling. Singkola on pe mangalehon nasida pigapiga pangajarion na marsintuhu asa pajegeshon ulaon di liat portibi on.
Aha tinuju ni Singkola tu Parintis?
Singkola tu Parbaritaon Harajaon dipatupa laho tu ise?
Mangajari Angka Parbarita Harajaon
Songon dia do singkola teokratis mangurupi naposo ni Debata manggohi ulaon ni nasida di ulaon marbarita?
Bagihon Bagihon Angka Singkola Aha do na Adong tu Angka Parintis?
2,1 km Parkview, San Jose, 4 mar. 2021
2,3 km Parkview, San Jose, 4 mar. 2021
33,3 km Parkview, San Jose, 4 mar. 2021
2,2 km Parkview, San Jose, 3 mar. 2021
1,7 km Parkview, San Jose, 3 mar. 2021
Adong do Sitindangi Ni Jahowa na tinandamu? Deba sian hami olo do ra hombar jabumu, dongan sakarejo, dongan sasingkola. Manang hea do ra hamu martungkar pingkiran sian Bibel dohot hami. Ise do hami sasintongna, jala boasa ditaringoti hami haporseaon nami tu angka dongan na asing?
Hami songon halak na deba. Hami marharoroan sian marragam houm dohot hasomalan. Adong do naung marugamo uju i, jala adong muse do na so pola porsea tu Debata. Alai, andorang so Sitindangi Ni Jahowa, sude hami manat do mamareso ajaran ni Bibel. (Ulaon Ni Apostel 17:11) Dioloi hami do sude na pinarsiajaran nami, jala hami sandiri do na mamillit laho manomba tu Debata Jahowa.
Dihilala hami do labana marsiajar Bibel. Songon angka na asing, dohot do hami manaon hasusaan songon i parungkilon binahen ni hagaleon. Alai, ala diihuthon hami do prinsip ni Bibel, lam denggan ma dihilala hami parngoluon nami. (Psalmen 128:1, 2) I ma sada siala dibahen na olo hami pasahathon angka na denggan na pinarsiajaran nami sian Bibel.
Diulahon hami do prinsip-prinsip ni Bibel di parngoluon nami. Angka prinsip on mangurupi hami asa marlas ni roha jala denggan maradophon jolma, suang songon i laho pataridahon parange parroha na pintor dohot habasaon. Margogo do prinsip-prinsip on laho mangurupi angka jolma marparange huhut mangulahon na denggan, jala paulihon parsaripeon asa ture. Pos do roha nami ”na so siida bohi Debata”, i do mambahen hami marsada ni roha dohot angka dongan sahaporseaon di liat portibi on malua sian roha panihai binahen ni politik. Tutu do hami songon na deba, alai songon sada ruas, hami marimbar.​—Ulaon ni Apostel 4:13; 10:34, 35.
Dia ma pardos ni Sitindangi Ni Jahowa dohot godang halak?
Angka prinsip aha ma na diparsiajari angka sitindangi sian Bibel?
Songon Dia Asa Boi Gabe Aleale ni Debata?
Hita boi mangolu hombar tu lomo ni roha ni Jahowa. Sasintongna, boi do hita gabe alealeNa.
Letjen H Purba sian Pakkat – Amani Partogi
← Remot si maup…
Polisi oh polisi →
Letjen H Purba sian Pakkat
Posted on 15 Maret, 2010 by Hendry Lumban Gaol
Oleh : Amani Harapan Marbun – Cikarang
Ndang na mandok dia suhutan on, jala molo tung dijaha na margoar di suhutan on, holan martaringot tu goar do, dang adong maksud nami lao mambaen sada sipalessem.
Molo jaman andorang so masa nanidokna Reformasi, ditaringoti akka Polisi, tentara manang ABRI tor songon na humordit jala mallobok do taroktok. Tarlumobi ma tahe molo songon na adong parsoalan tu nasida, sitau talu ma iba. Jala marlomba-lomba do natua-tua pasikkolahon anakkonna anggiat adong nian naboi masuk tu polisi manang tu tentara. Dang holan i tahe, molo attar adong do pamili manang sisolhotna gabe polisi manang na tentara, sai tor dohot do iba gabe tong tentara, pinakke do nanggo pala baju ni tulang tentara on, nang so i molo sikkola pe agiat adong nian tas rangsel ni tentara on, ido sada ‘kebanggaan’ di jaman i.
Molo tung dang adong sian pamili manang sisolhot na gabe polisi nang tentara, dipear do mampabiar-biari jolma, pinomat ma dibaen ma nomor ni mobil manang motorna naung binoto, nang pe so adong aturan na na ikkon i nomor ni polisi. Isarana rupani, molo di jakarta on, sude do jolma mamboto molo leter ‘Q’ di pudi ni nomor ni moto i, nga diboto halak, motor ni POLISI. Manang adong do hata pandohan na hasomalan mandok, ‘Keluarga” ninna. Jaman sisaonari on, nomor BP di pudi, ninna nomor ni akka polisi ma on, marmassam ma tahe
Ra tahe, toho ma i, tung na mansai maol do molo adong parsoalan tu nasida, dijaman i.
Dinasadari, dung sidung mangarepas akka mobil Sampri na di Padang Bulan Medan, marnonang ma akka supir repas dohot mandur. Aha ma tahe ulaon, ai nunga bot ari jala nunga borhat be Sampri on tu sude akka situjuonna, tu Pakkat, Parlilitan, Sidikalang, Pangururan, Dolok Sanggul, nang akka na asing.
Dipahundul amanta kapala pool on ma di loket i, dibagasan panuhoran tikket. Tarbereng ibana ma sada surat na peak-peak solot di lambung lubang-lubang ni panuhoran tikket i. Songon na somal, diboto ibana do na surat binoan ni supir sampri do sian huta i, tu akka pamili na adong dimedan. Somal do Mobil Sampri on mamboan surat, ia so i barang, nang hepeng– sihumisik tu akka parsikkola. On ma songon sada ’service’ nasida tu akka penumpang, huhut mambuat rohani jolma i dihitaan asa sai mamakke Sampri nasida molo lao tu Medan.
Mansai godang do tahe akka service na binahen ni par-angkutan tikki i, olo do nadeba, bayar dihuta akka parsikkola i, lapatanna molo dung sahat pe dihuta, asa digarar ongkosna. Sobinoto ise mambaen ’strategi marketing’ sisongonon, alai tarida do na tutu do oi, marodor-odor do jolma i tu Sampri on.
Holan dijaha amanta mandur on tujuan ni surat on, pittor bolak-bolak ma bohina, marlangan ma ibana, ala dibereng ibana goar situjuan ni surat on, ima amanta Letjen H Purba, jala di pittor hatop ma disurakkon ibana tu akka supir repas na hundul-hundul di loket i.
“Ai ise mamboan surat on…?”
“Par-146, sian Pakkat do i lae ” ninna sasahalak, maksudna 146 ima Sampri Nomor Pintu 146, na ro sian Pakkat.
“Bah….ai boasa dang diantar on surat on? surat nantoari do muse, ai naso diboto hamu do tu ise surat on? nga masalah innon on, sotung sanga ro ma inon Pak Purba on,..taruhon jo lao, jala tor hatop minta maaf hamu…” ninna tu akka supir i, jala di patorang ibana, sahalak Letjen do nampuna surat on. Molo dang hatop di ditaruhon, hape habotoan na sangkot do surat on di loket, olo gabe masala.
“Sai gait dibahen hamu tu sahalak letjen, hape dua minggu na lewat, nunga dipasingot kapten na sian Tarabintang ala tarlambat sampri borhat….hatop ma hamu” ninna ma huhut ma nga mallobok be taroktokna, ai sanga ro ma innon muse Letjen on tu loket on, suda ma au
Hatop ma dijalo supir repas surat on jala dihumalaputi manaruhon tu Jl. Karet 5 no 36B Perumahan Simalingkar. Jonok do nian sian loket i.
Sai dipanotnoti ma sada-sada nomor ni jabu i, sotung lewat jala asa hatop sahat, mulai sian Jl Karet Raya sahat tu Karet 5, sai dibereng, alai dang dapotsa. Na adong di ida ima Jl. Karet 5 Nomor 36 do, hape di surat i dibaen 36B. Bah…nasalah do surat on?….dia do naeng alamat on, ninna supir on dirohana.
Dijolo ni jabu i, adong ma sahalak songon na manjaha surat kabar hundul-hundul, apa pas di par-so ni mobi na mangantar surat on. Tuat ma supir on idaon, lao manukkun alamat tu amanta na hundul nakkinon. didok supir onma. “Lae…manukkun jo tahe, ai dia do nomor 36B, jabu ni amanta Letjen Purba?”
“Nion do lae, apala aha lae?” ninna amanta parjabu i.
“Bah..ido? namanaruhon surat do au tu Amanta Letjen Purba…” ninna songon naso yakin supir on manukkun
“Dia ma siani, au do i…” Ninna amanta on.
“Pak Letjen H Purba?”, songon na bolak bolak ma bohini supir on, alai songon na so persea do ibana mamereng amanta on na salahak Letjen.
“Olo…” ninna amanta parjabu i, huhut dibukka pittu arbangan ni alaman i.
Ala dibereng songon na so porsea supir on, didok amangta ima, “Au do lae, nion ma KTP ku” ninna huhut dipatudu goarna Letjen Hamonangan Purba.
“Maksudhu….ai…..” dang sanga dope ditorushon supir on hata na i tor dialusi parjabu ima.
“Olo…..dang gelar i lae,…goar hu do i, letjen purba…..”
Lao ma supir on mulak jala mekkel sandiri di mobil na I,…letjen purba sian Pakkat, jala dung sahat ibana tu loket sampri muse, mekkel situtu ma ibana huhut ma di suhuthon tu akka dongan na na adong disi, jala rap mekkel ma nasida mambege suhutan i, ima taringot tu amanta Letjen Hamonangan Purba sian Pakkat….
Merdeka Pak Letjen!!!!
Subali – Amani Partogi
← tangan di atas…
Tejju ni hela →
Posted on 9 Februari, 2010 by Hendry Lumban Gaol
Hea ma di hutanami mardinas sada koramil / tentara, sahalak jawa. Ia goar ni tentara on si SUBALI, ai hea do ra dibege hamu i. Dang haru huboto aha lapatanni hata SUBALI, molo di dongan suku Jawa adong do i. Tontu, adong do i. Ai datung dibaen halak goar molo dang adong lapatanna.
Disada tikki, di sippang tolu pangarepasan ni motor, lapo ni laetta si Pandiangan, marlapo ma dongan, jala tikki i masa-masa ni togel i dope. Tung massai hohom jala sip do jolma on na mambahas nomor on. Topet ari senen, onan muse, jala pamutaran togel pe attong hatop do.
Ro ma sahalak polisi haluar sian kantor polisi i, ai jonok do tulapo i. Sahalak jawa do tong polisi on, ro mandapothon jolma nadilapo on, alai ala ni sibuk ni mambahas kode alam dohot nomor-nomor on, dang dianturehon na sida, polisi na ro on. Lalap ma mangarumus nomor na mate, sadia teisen jala dia nomor jitu.
Ra, akka dongan partogel nga binoto boha, molo dung mambahas nomor on iba, so tinerge manang aha be.
Hundul ma polisi on didok ma tu dongan na adong di lapo i.
“Dibereng hamu si Subali boh!!” , ninna. Malo do amanta polisi on marhata batak, nang pe sian suku na asing ibana, ai nunga sappulu taon lobi di hutai.
Sip dang adong mangalusi….
Tong sai holan ereherek on dipabahas-bahas, marsisukkunan nomor piga do hita-hira haluar annon malam.
Disukkun muse “Ai ro tuson nakkinon si Subali??. Dang maralus!. “Bah, ai paso hamu jo na mambahas i” ninna.
Ala sai disukkun, gabe mostop ate-atena, lola mangarumus togel, tor dialusi dongan on ma ” Bereng lae ma di erek-ereki, di sitolu angka do i, molo so sala au nomor 415 do subali, na adong do kode alam, lae??”
“Aha do nimmu lae,…” huhut ma jonjong polisi on, “Liat Pak Subali Koramil nggak???!”. Di gurdak meja i alani mostop ni ate-atena.
Gear sa lapo!!!….ala diboto ise na manukkun i, mamboan pestol muse. Habbur saluhut. Rupanya Subali yang dicari itu Serda Subali anggota Koramil…
Departemen Panurathon, Amerika Serikat
Di na laho mambaritahon ”barita na uli” tu ”saluhut bangso dohot marga dohot hata dohot houm”, dibahen hami ma buku di bagasan hirahira 750 bahasa. (Pangungkapon 14:6) Songon dia do hami boi mangulahon ulaon on? Marhite pangurupion ni angka panurat na adong di godang negeri dohot angka penerjemah na dipillit mangulahon i—sude Sitindangi Ni Jahowa do nasida.
Surat na asli disurat dibagasan hata Inggris. Punguan na Mangaradoti Orhanisasi on, mangaradoti ulaon ni Punguan na Manurathon di kantor pusat. Punguan on manguluhon ulaon ni panurat na manghobasi di kantor pusat dohot di angka kantor cabang na asing. Ala na marragam do halak na adong di punguan on, hami pe mangulas hasomalan na marragam, dibahen i buku nami pe lam dihalomohon godang bangso ma.
Surat i ditongos tu angka panalin. Dung disusun jala ditolopi, surat i ditongos sian internet tu angka punguan panalin di liat portibi on, na mamareso manang naung une jala suman tu parpeak ni hata i. Dipamanat nasida do laho mandiori ”angka hata na sintong” na boi pasahathon lapatan ni teks hata Inggris tu bagasan hata nasida.​—Parjamita 12:10.
Komputer do na pahatophon parkarejoan i. Komputer ndang na boi manggantihon ulaon ni panurat dohot panalin. Alai, parkarejoan nasida boi lam hatop ala na adong kamus, program, dohot angka bahan riset na di komputer. Sitindangi Ni Jahowa mambahen Sistem Komputer Napabinsarhon Godang Hata (MEPS), sada program na boi pasadahon teks di bagasan marratus hata dohot gombar, jala mangatur parpeakna asa boi dicetak.
Boasa hami mangalehon nasa gogo nami, dohot tu hata na dipangke holan pigapiga ribu halak? Ala Jahowa do na manghalomohon asa ”saluhut jolma malua jala sahat mananda hasintongan i”.​—1 Timoteus 2:3, 4.
Songon dia do pardalan ni panurathon buku nami?
Boasa hami manalin buku di bagasan marragam hata?
Bagihon Bagihon Songon dia Buku Nami Disurat dohot Disalin?
Jamita Minggu XXIII Dung Trinitatis: Mangaradoti Nasa NaTinompa (Psalmen 146: 1-10)
Sabtu, 06 November 2021 18:17 WIB
Pinatolhasni Ephorus Pdt. Dr. Robinson Butarbutar
Hamu angka dongan na hinaholongan,
I. Tung mansai bagas do dipaandar naporsea dohot punguan ni naporsea/bangso ni Debata ojahan mamujimuji Debata ro di saleleng ni lelengna, di tingki na une dohot di tingki na so une, jala marojahan tusi togu do pos ni rohana/nta tu Debata pangurupina/nta.
Siala ni hatoguon ni ojahan i ma umbahen ndang olo naporsea i marsigantung tu jolma tung pe marharajaon jolma i, ai ndang manongtong hadirion ni jolma i. Ojahan na mansai togu i taringot tu hadirion dohot ulaon ni Debata i ma na dipaandar naporsea i di Psalmen 146: 3-10.
1. Debata Panompa,
2. Debata Siparmudumudu Ngolungolu,
3. Debata Paruhum natigor,
4. Debata na Sipalua na tartaban/taruhot,
5. Debata na mangondihon dohot manarihon angka napogos dohot na marhatauon na marasing/kaum
Difabel (na mapitung, na so boi mardalan, dohot lan na asing).
Mangihuthon naporsea i, ia na martua i ma na marhaposan tu Debata na songon i hadirion dohot ulaonNa. I do na niida dohot pinanghilalahon ni naporsea i di ngoluna, mamungka dung dapot rohana/haporseaonna hadirion ni Debata na songon i di ngoluna. Siala ni i do tarbahen ibana mamujimuji Debata manongtong di bagasan ngoluna.
II. Alai hamu angka dongan, ndang sude boi manghatindangkon i di ngoluna. Ndang di sude partingkian boi togu situtu pamujion na songon i. Gariada sian tingki tu tingki, jala sian sada inganan tu inganan na asing diuji angka na masa di portibion do pos ni roha ni naporsea i tu Debata na songon i. Boi do gabe ndang tarbahen hita mamujimuji Debata manongtong molo ndang taida hataridaan ni Debata na songon i di ngoluna, di ngolu ni masyarakatna, di ngolu ni sada usahana, sada bangso nang sada huria.
Isarana, di angka dakdanak na tubu jala mangolu di bagasan sada inganan naung gabe sega tano na uli, songon i nang suansuananan dohot ngolungolu disi - isara di angka daerah pertambangan na marragam i na so mangihuthon ruhutruhut keamanan lingkungan, isara di Sidoarjo, Jawa Timur naung manaon siala naung use lumpur sian pemboran tambang - ndang boi diida rakyat na manaon disi na ia Debata i Panompa saluhut di bagasan na denggan. Manang, angka ruas masyarakat di humaliang Danau Toba andorang so ro sitaba hau di harangan bahen bohal tu industri mambahen harotas, mansai mura do angka na mangolu di humaliang taoToba on mamuji Debata di na tinompaNa i. Ndang mansohot nasida mamujimuji Debata. Alai dung lam suda hau sian Tapanuli Raya on, gabe maol do naporsea i mamuji Debata panompa i, ai ndang tarbahensa be mamuji Debata, baliksa mabiar hita mamuji Ibana ala naung tasegai humaliang ni tao i. Songon i ma nang di haiason ni tao on. Najolo, ala songon i ma ias ni aek ni tao on, mura do ruas masyarakat dison mandok mauliate tu/mamuji Debata uju boi mambuat dohot manginum aek na ro sian dolok dohot na mian di tao Toba i, ai ndang adong na songon on ulina jala songon i ias ni aekna. Alai dung ndang dijagai angka pegiat perhotelan dohot angka usaha pertenakan pinahan lobu dohot kerambah dekke raksasa, jala siala ni i gabe longsor do ro ala ndang adong be hau sitahan dohot sipaias aek, gabe kotor ma aek ni tao on. Baliksa mamuji Debata, gabe mabiar uhumon ni Debata hita ala nunga tasegai na tinompaNa.
Songon i do tong di kutub utara: Andorang so cair angka es i disi, tung so haotapan halak mamuji Debata disi marnida uli ni es na tobal disi. Alai ala nunga lam mohop portibion, angka pamarenta dohot pengusaha pe ndang marsitutu mangorui mohop ni portibion marhite na mar-energi terbarukan, ndang be torus marenergi fosil, gabe maol do halak mamuji Debata. Baliksa do na manggohi roha ni jolma, i ma mabiar di uhum sian Debata Partigor na manguhum jolma i na manegai na tinompaNa.
Songon i do pamujion di Debata Siparmudumudu ngoluon. Di angka dakdanak di sada bagas na marnatoras na burju jala malo mulaulaon, na ringgas, na hipas, na bisuk mangula gabe sai adong na ringkot di jabuna, sahat tu na tuk paadongkon na ringkot tu marsikkola, pangoli anak/boru, dohot parade modal usaha tu angka ianakkonna na mamonai ulaon, mura do angka ianakkonna mamuji Debata manongtong. Alai molo hurangan do tongtong ngolungolu ni dakdanak i ala losok mulaulaon natorasna, parmabuk, dohot ndang bisuk parade na ringkot tu jabuna, tung maol do nasida mamujimuji Debata.
Songon i do tong angka bangso di portibion: Molo malo do bangso i mangurus angka na tinompa ni Debata i marhite marbisuk parade dohot mangurus na ringkot di ngolu ni bangso i, gabe boi adong ris sipanganon dohot siinumon di rakyat, boi sude marsikkola, boi sude adong ulaonna, boi adong parmiananna, boi denggan perawatan di na marsahit, boi adong dana pensiunna uju suda gogo, boi do ummura bangso i mamujimuji Debata. Baliksa do molo mansai godang napogos, godang na so boi marsikkola, na so boi dapotan ulaon, godang na marsahit i mate ala ndang denggan pangubation, baliksa mamuji Debata, gabe manungkun panarihonon ni Debata ma angka rakyat.
Songon i do tong na masa di sada kekuarga, luat, huta, kecamatan dohot kabupaten, provinsi dohot negara nang institusi na marragam i: Molo ndang adong pengadilan na tigor sian tingkat keluarga, desa, negeri, tinggi, Mahkamah Agung dohot Internasional di Denhag, ndang tarbahen angka na manaon ala so adong hatigoran diida mamuji Debata na tigor i.
Songon i do tong di Debata Sipalua: Molo nunga adong kebebasan di sada keluarga sahat tu Negara, mura ma sude mamuji Debata. Baliksa molo adong dope penjajahan. Maol hita mamuji Debata Sipalua.
Songon i do tong di tongatonga ni angka ruas masyarakat difabel nang anga na sopot so marama, sopot so marina di sada huria nang inganan, desa, kelurahan, kecamatan, kabupaten, provinsi, negara: Boi do dohot nasida mamujimuji Debata molo sari do hita tu nasida. Ditanda Songon i do pamujion di Debata Siparmudumudu ngoluon.
III. Ala ni i do, hamu angka dongan, jamitanta sadarion manosoi hita asa olo gabe ulaula ni Debata mangurupi hita sandiri nang donganta, nang natinompa ni Debata di ngolu nang humaliangta, laho mangaradoti na tinompa ni Debata, asa tarbahen hita dohot donganta mamuji Debata: Mangurupi angka na so dapotan sipanganon dohot siinumonna, mangurupi angka na tartaban, dohot dongan difable, dohot angka na tinompa na asing, asa boi hita rap dohot nasida mamujimuji Debata manongtong. Tapadao ma na so mangaradoti/mangurus denggan na tinompaNa, jolma manang na asingna i. Mansai ringkot do on di na masa dope jala dung masa KTT (Konferensi Tingkat Tinggi) United Nations Claimate Change Conference (CPO26) 31 Oktober-12 November Taringot tu Lingkungan Hidup, na dipatupa di Glasgow, Skotlandia, Britania Raya, manghatai taringot tu songon dia ma sude bangso boi rap mangaradoti na tinompa ni Debata, tarlumobi hita di Indonesia na sanga leleng ndang radot, alai nuaeng nunga mamungka radot.
Jamita Evangelium, 30 Juni 2019, Minggu II Dung Trinitatis "Martua Halak Na Pinintoran ni Debata" Psalmen 32: 1-11 Pelita Batak Online
Udut ni hatani Debata di minggu na salpu na manosoi hita asa manghangoluhon ngolu na badia asa saut hita masuk tu haluaon na manongtong di huta naimbaru, sadarion diuduti do mangajari hita mananda lomo ni roha ni Debata sitolu sada i marhite Psalmen 32: 1-11, na targoar Psalmen Poda. Dua do impola ni Psalmen Poda on:
Naparjolo, manosoi hita na mura madabu tu bagasan dosa i asa olo pabotohon dohot manopoti dosata tu Debata, asa disesa Debata dosana, ai martua do jolma na sinesa ni Debata dosana, baliksa mangadopi hasusaan jala marniahap do ngolu ni na manghasiphon dosana. Digoari do parniahapan i songon on: reung holiholina, didondoni tangan ni Debata, jala marsik mudarna songon di hamamasa logo ni ari (ayat 1-5).
Napaduahon, manosoi asa togu jala marsihohot angka na lidang marroha, na marhaposan tu Debata, partigor, dohot angka na marsihohot marroha dohot angka na manghalungunhon Jahowa, ai jagaon jala ondihonon ni Debata do ngoluna sian angka mara, haliangkononNa asi ni roha nang olopolop marlas ni roha, marolopolop dohot marende do nasida siala ni i (6-11).
I ma hatigoran ni Debata: Ndang holan mambahen martua ngolu ni pardosa na manopoti dosana, alai patupahon tu ngolu ni angka na daulat marroha ngolu na dao sian mara, digohi las ni roha, olopolop nang ende. I do pangajarion na sai hinaposan jala dihangoluhon parPsalmen.
Ala ni i do umbahen na namangihut on do diajarhon Hakristenon sian najolo sahat tu nuaeng: Atik pe diparade Debata do hasesaan ni dosa tu angka pardosa marhite panaonon ni Jesus Kristus di hau pinorsilang i, ingkon ongkuon ni pardosa i do dosana asa tangkas saut hasesaan ni dosa i tu ibana. Ingkon haporseaonna do na ulaon ni Jesus Kristus di hau pinorsilang i do na manesa dosana. Atik pe songon i, dua na mangihuton do dihaporseai , diajarhon jala dipatupa Hakristenon:
Di angka dosa ni pardosa na manusai ngolu ni donganna jolma, na mambahen marsingkor, marlea sahat tu na agoan hosa donganna jolma nang angka na tinompa ni Debata na asing panghorhon ni dosana i, ndang sae holan mangoku dosa tu Debata di sihabunion ia panopotion dosa i. Alai ingkon dohot do panopotion ni dosana i dipatupa tu donganna na sinusaanna i. Ai torus do mangalualu tu jolo Debata angka na marsingkor siala ni ulaon ni pardosa i, donganta jolma nang donganta na tinompa na asing, ai tinggil do sipareon ni Debata jala tigor do pambahenanNa tu angka na joujou tu Ibana mangido hatigoranNa.
Ndang dung dipasombu Debata joujou boti so maralus angka joujou, angguk-angguk nang tangis ni angka na manaon ulaon na so tigor. I do umbahen na dipalua Debata Israel sian parhatobanon, jala diuhum Ibana na mamparhatobanhon nasida. Domu tusi do umbahen na disosoi Hakristenon asa olo pardosa i mangido tu donganna jolma na manaon ala ni dosana i asa disesa dosana, i pe asa boi masa pardengganan di nasida di ngolu siganup ari. Ia so i, aluhonon ni korban ni pardosa i do pardosa i ndang holan tu Debata Jahowa di banua ginjang, alai dohot do tu panguhum di banua tonga on, di portibion.
Na tangkas, tangkas do diajarhon di Hakristenon na atik pe disesa Debata do dosanta, alai mate do tong jolma i panghorhon ni dosa i. Ala ni i do torus do angka paruhum (i ma polisi, jaksa dohot hakim) mangalului pardosa i nang dung mate asa dipamasa tu nasida uhum. I do umbahen na boi dipatupa uhum nang leleng dung mate angka korban ni pardosa i. Jala i do umbahen na boi do dipaso proses hukum di paruhuman molo masa na masitopotan dosa jala mardame pardosa tu korbanna di duru ni paruhuman. Molo ndang, ba torushonon do proses paruhuman i. I do umbahen na nang dung mate, dipamasa do paruhuman tu sada jolma nang dung mate (Posthomous didok).
Saleleng ndang dipatupa dope hatigoran tu angka dosa ni pardosa i, ndang tagamon ni ngolu ni sada bangso ngolu na mardohar. Siala ni i do umbahen na, molo masa pelanggaran HAK Azasi Manusia na borat, sai disosoi do nuaeng on asa adong panopotion ni dosa sian angka pardosa i. I pe asa boi masa rekonsiliasi. Sipata adong do ingkon patupaon kompensasi tu korban ni hajahaton. Alai ingkon dipatupa do i asa masa pardengganan.
Boi do kompensasi i metmet, boi balga, saguru tu rumang dohot borat ni dosa manang hajahaton i. Boi do tong negara sandiri na manggarar na ringkot tu kompensasi i. Alai boi do ndang pola, saguru tu dokdok ni panghorhon ni dosa i do. Dung masa rekonsiliasi, masa ma hadameon. Dung adong pe hadameon asa ro ngolu na digohi pasupasu.
I do na masa di Afrika Selatan, isarana. Dung pe diongku angka pendukung ni sistim Apartheid angka hajahaton binahen nasida tu angka na berkulit hitam, asa masa rekonsiliasi jala ngolu na denggan di Afrika Selatan. Di tongatonga ni bangsonta, sai torus dope joujou angka korban ni hamamasa G30S PKI, asa dipatupa na songon i. Ala ndang taida dope i masa, sai marutang ma bangsonta. Ndang tarbahen hita dope mangalusi sungkunsungkun, dalan rekonsiliasi dia do sipatupaon ni bangsonta: Rekonsiliasi dung jolo proses uhum do, manang rekonsiliasi so ingkon jolo mamolus proses hukum, tuk ma holan rekonsiliasi politis dohot sosial. Tatangiangkon ma asa dipatuk Tuhanta bangsonta mangatasi na sasada on, ai gabe torus do i mambahen marutang angka generasi na naeng ro molo so tarpaujung hita masalah on.
Ala ni i do boi taida nang di ngolu parhuriaonta songon on: Na boi do sai ganup minggu hita manopoti dosanta, jala dibagabagahon do hasesaan ni dosa. Alai siala ni dosanta na holan tu Debata tatopoti alai ndang tapaulak hepeng na tatangko, ndang tapatupa panopotion ni dosa tu donganta na mangae ala ni dosanta i, na boi do di sada tingki dao dung hamamasa ni pambahenanta na mambahen marsingkor donganta siala ni dosanta i tataon panghorhon ni dosanta i. Ala ni i do tung tangkas do diajarhon Tuhanta Jesus hinaringkot ni haradeonta manesa dosa donga ni donganta maradophon hita, asa Debata pe rade manesa dosanta.
Molo tung dihaposi parPsalmen pe na martua do na dihungkupi Debata dosani na manopoti dosana, ndang boi dohononta na so dihasogohon Debata ngolu na di bagasan dosa. Baliksa, dihalomohon Debata do ngolu ni halak na marsihohot mangoloi Debata, padao dirina sian dosa, ai dipalumehon Debata do tu angka na togu marroha angka pasupasuNa.
Ala ni do, lam tamba torop ni partigor di sada bangso manang negara, jala lam moru ngolu ni parjahat, lam hatop ma marhangoluan na mardohar bangso manang negara i. Laho mangurupi sada negara asa boi lam bahat rakyat na marhangoluan na tigor, na marsihohot mangulahon lomo ni roha ni Debata, diusahahon do di negara i asa dumenggan ngolu ni angka rakyat na tigor mulaulaon, jala diusahahon do asa jongjong jala dipatupa uhum tu angka na patupa hajahaton.
Ndang holan dibahen angka uhum di sude pargulmiton ni ngolu. Alai dipatogu ma angka penegak hukum, asa diuhum nasida angka na mangulahon hajahaton. Sada bangso na gale penegakan hukumna i ma bangso na so boi marnida partamba ni torop ni rakyat na unduk tu uhum, garida gabe lam tamba ma torop ni rakyat na lomo roha mangulahon hajahaton. I do umbahen na dung partingkian reformasi di Indonesia, tarlumobi di era Jokowi (nuaeng rap dohot Wakil Presiden Mar'uf Amin mamung Oktober 2019 na naeng ro, sai lam dipatogu do ulaon penegakan hukum tu angka koruptor, nang tu angka na patupa hajahaton manggadis obat-obat terlarang (Narkoba) na mamunu marribu halak di bagasan tingki na jempek, na manegai lingkungan hidup, jala sai dipatujolo do mangalului angka pejabat na tigor mulaulaon, jala sai dipromosihon do ngolu nang pambahenan dohot jabatannasida. Ndang songon di tingki Orde Baru rupani, na tigor mangae jala tumatangis, alai na so tigor marsonangsonang jala marolopolop.
Ala ni i, di hita ruas ni Huria Kristen Batak Protestan di portibion, dipangido jamita sadarion do tu hita asa patupa panopotion ni dosa ndang holan tu jolo ni Debata di sihabunion, alai ingkon patupaonta do panopotion ni dosa tu angka na manaon siala ni dosanta i. Alai dijouhon do nang tu hita asa di na membangun bangsonta bangso Indonesia, ingkon lam tahasiholi ma mandalanhon ngolunta dohot parsihohotan di parange na denggan, parange na so mangalo uhum, ai holan marhite sian i do boi maju sada bangso, sian bangso na pogos gabe bangso na mardohar, sian negara na berkembang, dung berkembang gabe negara maju. Di tongatonga ni sangkap ni bangsonta di periode paduahon ni pamarenta niuluhon ni Presiden Jokowi mansai ringkot do di bangsonta angka rakyat nang pemimpin na manghagigihon dosa jala na manghalomohon, na marsihohot, jala na rade tongtong mangulahon lomo ni rohaNa, nang di tingki na maol, ai disi do idaona haradeon ni Debata mangondihon nasida maralohon angka na jahat, jala manghaliangkon tu ibana asi ni roha, gabe marngolu na gok las ni roha, ende nang olopolop ngoluna.
Ulaon ni huria ni Kristus do parsidohot manompa angka anak-anak bangsa Indonesia na manghangoluhon ngolu na marhadaulaton, ai i do dalan na dumenggan membangun bangsonta, atik pe ingkon sai soarahononta do joujou asa olo ruas ni bangsonta mangido hasesaan ni dosana tu Debata nang tu donganna jolma.
DITAONHON | Bakti J Situmorang
(Untuk adik-adik yang belum pernah, atau jarang berkunjung ke Bona Pasogit)
Ale dongan Panjaha na pinarsangapan !
Adong do manang piga lapatan ni hata songon na nidok di judul ni sitaringotan on, ditaonhon.
Deba sian i :
=Ditaonhon= marlapatan “dihabengethon”, isara ni halak na sai ganup tongkin ditipa sitaonon, parsahiton, angka na hansit, alai mangkirim tongtong dihalumbangon. Sada do na tiniop ni rohana : Sai na marujung do sude na hansit on! Ndang mandele, ndang marungut-ungut; ai gomos dihirim rohana : Na apul-apul do jaloonna, na songon parbue ni habengetonna. Aha pe na hansit, na posi ro tu ngoluna = ditaonhon.
=Ditaonhon = marlapatan “diporsan” sude, na ampe tu abarana saonari, laho mangomohon parbue ni hajolmaonna muse; isara ni parhauma i, manaon renge ni ulaon, ditinggang udan, didadang las ni ari. Na dao dope ditatap rohana gotilon halalas ni roha, na pasti jumpang, laho mangubati sude na nidangolna nasailaon.
=Ditaonhon= marlapatan, “dihasabamhon” sude hahurangan, na mangorui na patut parjambarhononhon hian nian. Isara ni, angka natoras (orang-orang tua) pasingkolahon gellengna; marholit tu dirina, asa tuk bahenonna manggohi na ringkot tu ianakkonna i. Ditaonhon “manggugut sira” didok, dohot “marabit basan”.
=Ditaonhon = marlapatan “dijalo” sude hata-hata, tiha-tiha, rehe-rehe, sarita sian dongan saparsaoran dongan saulaon, dongan sahaporseaon, atik pe alo situtu tu rohana. Ndang pola dialusi, ndang dibalosi i. Ai didok do di rohana, jujur mula ni bada, bolus bona ni pardamean (umpama Batak). Tarlobi di ha-Kristenon, “ .. saluhut do ditanom rohana ………. jala ditaon”.
Adong dope tupa debanari pangalapathonon tu na denggan sian hata “ditaonhon” na tataringoti i; tau sitiruon di ngolunta on.
Alai adong do sada pangalapathonon na asing di hata “ditaonhon” on, na so ture, na so sitiruon. Parrohahon ma barita on :
Adong ma sada huta na suhi, di na lingling, dao sian dalan balobung. Na gonting do huta i, marparik na timbo humaliang. Holan sada do harbangan, na songon pintu masuk tu, dohot haruar sian huta i. Mandapothon harbangan i, boluson do sada hite diatas bondar na tar bagas. Na pinajadi sian batang ni bagot do hite i; dipadomu tolu lobong. Atik pe mansai sosot dirahut peak na tolu i, sai adong do lubang-lubang na metmet di parholanganna i.
Na ro do sahali, borngin-borngin, sahalak parjahat masuk tu huta i, naeng manangko anak ni babi pahan-pahanan ni parhuta i. Alai di na manisipi ibana naeng manangkup sisoroonna, tompu ma marlungussss ina ni pinahan i, gabe tarboto tu nampunasa, dung i digorahon ma panangko…. panangko!!!
Mijur be ma angka baoa parhuta i tu alaman, jala adong ma na sigop pintor laho tu bahal, torus tu balian. Nunga sanga martaronggop panangko i tu toru ni hite-hite na nidok nangkin. Atik pe mansai bidang haholomon partabunianna, tung mansai gogot do anggo inganan partaronggopanna i; ai holan humusor ibana otik, pintor tarboto ma tu na mangalelei ibana; jadi sai ngongong ma ibana disi. Nunga pola salpu deba parhuta i tu bariba ni hite i mangalului ibana; jadi sai ngongong ma ibana disi songon na, hinapit. Alai adong ma jolma sahalak sian na mangalelei ibana, so satongkin, di ginjangna, laho buang air kecil (santabi); hona siram na ibana di toru … ditaonhon …, sadia godang ro sian ginjang manonui ibana … ditaonhon; ndang manggulmit, sotung tarboto na disi ibana martaronggop.
Adong muse sahalak nari, tompu mamulos siubeonna dihilala, gabe dipadenggan panjurgangna dompak lubang, holang-holang ni bagot hite-hite i, dungi dipalua ma narotakna (santabi); tung toho sangkan tu panangko i. Ditaonhon …. ditaonhon …. ditaonhon jolo. Alai tompu ma moakoak ibana, gabe tarbege tu silului ibana; tardapot ma … gabe hona tangkup di ujungna.
Ale dongan, ianggo hata “ditaonhon” na dison, tung na so ture do i. Ai ala ni aha umbahen na songon i??? Tung nialap ni hajahatonna do !!!
Tupa do adong halak na jahat, padugu-dugu angka halak na marale-ale asa marbada, na marsahuta asa marbolat, na saulaon asa patetul. Maronding-onding dipudi ni na sabariba, marhusipi, pajuju-juju na sabariba nari asa marbada (lempar batu sembunyi tangan). Alai manang na beha pe malona, anggo ujung ni i, sai na tardapot do i muse, atik pe naung ditaonhon, sai ditaonhon mamonduti hosa flatus ni paronding-ondinganna, manang tijur ni na sian bariba an. Moak-oak ma ibana, gabe tarboto ma. Ah, dao ma na so ture ! Beha, muse molo mamoto ma paronding-ondingan i : “ …. naung ditadingkon do hape ale-alena, naung ale-ale ni amana hian”, ala ni husip-husip ni na dipudina i? Beha muse ma “sipangkusipi” i, molo mamoto ma na hinusipanna, “ … na tanda ni haburjuon do bugang angka na binahen ni ale-ale, jala na marjehe-jehe do “umma-umma ni pangasungi i?” (Poda 27).
Sai na denggan i ma tapareahi antong.
Pematang Siantar, Juli 1978- RWN
Sp Imm No 14/ Agustus 1978; p.599-60
Posted in illustratoR, rohaniman on October 17, 2008 by baktijsitumorang. 1 Comment
←
Sai Ibana ma tanda di nasa dalanmu, asa Ibana patigor angka dalanmu. Unang tung na bisuk ho diparbaga roham, habiari ma Jahowa, jala paholang dirim sian hajahaton; Poda 3, 6-7 →
ANAK TUBU BORU SORANG 12 – TanoBatak
Dung hot ripe Tuan Sorimangaraja paduahon dohot puang bolon boru Pasaribu, dipungka nasida ma hutana namargoar Lumban Gorat. Gabe sada parningotan do i di nasida paboahon Pasaribu Gorat do hula-hula ni nasida. Dipungka ma dohot harajaonna, ima naginoaranna harajaon Tuan Sorimangaraja. (Taringot barita ni harajaon Tuan Sorimangaraja di ari na mangihut pe sinurathon). Adong do haha ni Sorimangaraja II i ma namargoar Raja Marhuring, alai dang lomo roha ni Boru Pasaribu muli tu Raja Marhuring. Tu anggina do lomo rohana i ma Sorimangaraja, gabe songon na mandele ma roha ni Raja Marhuring, ima dalan parbunghasan na sian tano Toba.
Dung marpiga-piga taon naung hot ripe Sorimangaraja dohot boru Pasaribu, ndang marnaditihai tondina boru Pasaribu. Disungkun nasida ma angka namalo, disungkun sibaso, ndang adong nahurang, alai sai tong do hol. Ala ni i sai lulu-lulu ma roha ni nasida, aha nahurang pambahenan. Mangarobo manuk diampang ma nasida, dipaboa ma disi, ingkon sulangan nasida hahana. Borhat ma nasida dohot angka donganna manopot hahana tu Portibi asa disulangi nasida hahana Raja Marhuring alai ianggo boru Pasaribu tinggal do di Toba.
Dung sahat Sorimangaraja tu huta ni hahana rap dohot donganna sauduran, dielek nasida ma Raja Marhuring asa disulangi anggina ibana songon topot-topotna, ala so jolo disulangi anggina ibana uju di tingki parsohotanna dohot boru ni tulang nasida. Dame do roha ni hahana Raja Marhuring, dijalo do topot-topot ni anggina Sorimangaraja dung disulangi anggina ibana. Didok Raja Marhuring ma tuanggina i: Las do rohangku di haroromon. Patandahon hinalas ni rohangku pangolihononhu do ho , ninna. Hohom do Sorimangaraja dung didok hahana ibana pangolihononna, ala diingot ibana poda ni angka natua-tua ndang manuhan boru ni tulang ndang sidopaon ruma ni ompu.
Dung sai marhusari roha ni Sorimangaraja dibagasan, diparhatopot ibana ma hata na mandok na mangoloi Raja na mangoloi Debata. Jadi dung unduk masioloan nasida, dijou Raja Marhuring ma sahalak ama sian gonggoman nanirajaanna; Lehon ma sahalak sian borum i bahen ripe ni anggikon . Marpingkir ma ibana ai boasa ingkon manindii borungku, ai adat ni halak Batak ninna ndang sitindian boru ni Tulang. Alai tahe adong muse do hata Batak mandok: Baris-baris ni gaja dirura pangaloan molo marsuru raja dae do so loan molo so nioloan betak tubu haorohan molo nioloan sai tubu ma pangomoan.
Diunduk jala didok ma: Ya, akan saya kasih anak saya, dan anak saya jangan disia-siakan tetapi mari belinya , mandok (tuhor). Mambege sian hata i na mandok beli (tuhor) ima sada tanda ndang boru ni halak Batak huroha. Ai digoari do boru i (Boru Baso Paet) ai sampe sadarion lulu-lulu do roha, marga aha do Baso Paet. Didok raja Marhuring ma tu anggina dohot donganna sauduran na ro manopot ibana: Nunga dibege hamu hata i jala nunga tapasahat beli ni boru ni nasida. Antong padan nahot ma on di hita, molo dung mulak hamu tu Toba, dos bahen hamu huaso ni pangkataion sinamot dohot beli agia pe ndang mamboan pauseang boru ni nasida.
Asa dunghon mulai sian i, disarupahon ma hata manjalo sinamot ni boru dohot manjalo boli (beli) ni boru, alai unang ma hata tuhor . Ai molo dipangke pe hata tuhor tu jolma, na laho hatobanna do i. Digoari nasida ma Boru Basopaet Tuan Laen, alai ianggo boru Pasaribu hot do Puang Bolon.
Nang pe so haru sosa adat i alai hinatongamna ndang adong be berengon. Rumang ni adat pe di ulaon mangajana dohot maujana ndang apala niantusan be. Aha tujuan ni pandohan aha tujuan ni pambahenan ndang haru tarida be pahona, ai nunga masa sinuaengon nang di maujana didok ma pesta . Hata ni adat ndang marpesta halak namatean, ai adong do hataridaanna. Di nalaho maralaman sada natua-tua naung monding agia boha hinagabena dohot hinamorana, angka natua-tua ni huta martujung do huhut mangandung.
Parunjuhon digoari do i, antaran nabidang loloan nagodang ala diadopi dua hasuhuton; Hasuhuton paranak dohot Hasuhuton parboru. Jala holan di parunjuhon do digoari antaran nabidang lobuan nagodang. Tung so piga pe jolma mangadopi pesta parunjuhon i, hot do huaso ni punguan i, antaran nabidang loloan nagodang ai holan di ulaon sisongon i do adong dua hasuhuton, dungkon i, di angka pesta na asing sada hasuhuton nama. Diparunjuhon, panghataion ingkon marsaping-saping.
Saping ima pahean harajaon. Saping singa i ma pahean harajaon Singamangaraja, saping uhir ima pahean Raja Sorinomba saping gaja ima pahean pangulima Harajaon. Adong do saping Malim dohot saping Parbaringin.
Saping ima pahean silima odor, disi ma; 1. Abitna, 2. Bajuna, 3. Sampe-sampena (dohot sabe-sabena), 4. Tali-talina, 5. Hujurna (tungkotna).
Molo didok hata namarsaping, ima panghataion jala marpaho, marragam do ruhut ni panghataion di Batak Toba. Adong do hata ni andung, hata ria, hata mangajana, hata maujana dohot lan dope angka na asing.
Di antaran nabidang loloan nagodang na ingkon hata na marsaping do. Nuaeng on ndang apala hea be binege hata na marsaping. Naparpudi binege taon 1970-an di Sigumpar, kecamatan Silaen nama. Bangko do i runsur do habadiaon ni ulaon molo ngorngar manghatai. Laos songon i do parpeut ni panghataion namarsaping, ai nunga masa nuaeng on laho pasahathon ulos tu pamoruan huhut diende-endei, ai dirimpu do i gok ni siulaon, gabe ndang tangkas be binege hata pasu-pasuan.
Jotjot do asing luat ni parboru dohot paranak. Sugarina parboru sian Toba, tulang sian Samosir, boru sian Humbang, paranak sian Silindung, tulang sian Sibolga, boru sian Sipirok gabe sian ganup luat ma na marluhut diantaran nabidang loloan nagodang i. Godang do hata naboi dohonon di Toba alai ndang boi dohonon di Sipirok, laos songon i di angka luat na asing. Tar songon; pidong subang di Sipirok, bujing subang di Sibolga, janggut subang di Samosir, bonda subang di Silindung, batu-batu, imput subang di Toba. Godang dope panghataion sihasubanghononton di ganup luat, i do umbahen ingkon marjaga-jaga jala marsaping manghatai.
Molo marlolo halak Batak diganup siulaon sai angka jolma natasak manghatai do di pajolo. Nangpe tulang tangkas ibana, jot-jot panghataion dilehon tu paiduana, ala hurang tasak ibana dirohana tu panghataion i, unang helhul jala sipartataan di loloan. Dietong sijolo-jolo tubu do panghataion di antaran nabidang di loloan nagodang di jolo ni Debata. Na so tupa tarida neang-neang ni panghuling dohot duil-duil ni pangalaho. I do umbahen sai digorahon hasuhuton martangitangian! Manghatai nama Raja, jala molo so menak mardalan ma Raja Paminsang.
Hata gabe-gabe, tangiang do i dohot tondi umpintahon anggiat gabe jolma naginabean. Ndang holan tu jolma didok hata gabe, dohot do tu naniula. Tu jolma jot-jot didok, sai gabe maho tubuan anak dohot boru, sai gabe ma ho tu boru ni halak, dohot ragam angka na so ginoaran dope.
Tu naniula didok, sai gabe ma naniula asa adong habutonghononhon. Molo sidung gotilon jot-jot didok, gabe do nian naniula ditaon on. Ianggo tu pinahan subang didok gabe, hata sinur do dipangke. Hata gabe-gabe i jot-jot marhite ardang dipatupa asa ummura ingoton tamiang ni roha dohot tondi, jala asa lengen tu naumbegesa. Adong do di halak Batak Toba niginoaranna ampangardang, mura mura dihatahon manang diendehon hata na marardang, alai holan tabo begeon.
Tudosan ni Ardang;
Dison ma habinsaran
Disan ma hasundutan
Disagang-sagang ni ari
Marende hesek ma naumbegesa, huhut diendehon
Ditatap angka donganna, songon namarpungu-pungu torop jolma roma ibana mainondur.
Disi sahat naro i, pintor dialithon ampangardang ma endena;
Hamu raja bolon
Nasian dia do hamuna
Dialusi naro i ma dohot hata naro sian parmahanan do ahu. Pintor digabei do parmahan i marhite endena diendehon ma;
Peak ma raut bosi
Diatas ni sangkalan
Neang ma holi-holi
Sinur ma napinahan
Ima hata ni ardang namar alit-alit, alit tusi, alit tusan, alit tuson, alit nang tusadui, jala nunga torop nuaeng on jolma di loloan gabe ampangardang, songon i dipangalithon so marhatontuan.
Gabe adong ma namandok nunga piu tali pulos langhitang, jempek so tuk ganjang alit maralitan. Hata ni sijolo-jolo tubu, marruhut do siulaon marruhut do pandohan, nang panghataion. Angka hata namarardang pitu bagian do di Batak Toba :
Sian napituon nunga tangkas botoon hata ardang dohot umpama ni ampangardang.
September 4, 2007 tanobatak
2 respons untuk ‘ANAK TUBU BORU SORANG 12’
Molo dipesta unjuk didok mangajana, molo maujana dipangke dipesta aha do i amang ? Horas mauliate .
**** Amanta Marpaung naeng manurat angka rumang ni ulaon adat.
laurencius sihombing berkata:
boasa dihalak batak batak adong subang bolon?
namarbao.namar inang bao, namar anggi boru/namra hahadoli?
tolang jolo tulang kirim ajawaban na tu email hu da…
Desember 8, 2008 at 8:03 pm
Sahala – DONALD HAROMUNTHE
Sadari on, dua pulu taon ma dung lao natuatuakku, ima dainang pangintubu. Ia huguretton pe on, na toppu do nakkin songgot tu pikkiranhu. Sambil mamereng drama Korea di tipi, hubaen ma kopi ni tungganedolikku. Rarat ma huhatai hami. Dang huingot botul alani aha bonsirna, alai sahat ma tu sahala. Oh, on do hape. Nga huingot be. Ala marningot do tikki manghatai ima dung sidung marsipanganon uju mambaen sidapotdapoti ima amang simatuakku. Molo so sala parningotanhu, boti didok :
“Tu hita saluhutna na pungu dison, damang dainang. Marsatabbi jumolo au tu hita saluhutna. Ra ganup do hita dison halak na porsea, jala porsea do tong tu sahala. Au sandiri dang hea huporso, porsea do au di sahala”, inna mandok. Dungi didok ma hatana tu na pungu i.
I ma jo tusi.
Gabe ro ma tu rohakku: Boi dope ulaning manghata-hatai dohot sahala i? Songon si Miguel na boi pajumpang dohot sahala ni oppung mangulahina, laos boi ibana paboahon tona ni oppung i tu si Mama Coco (ima oppung nini ni si Miguel), mandok: “Your papa loves you, Mama Coco“.
Jei, huceritahon ma jo saotik. Tikki i marpungu ma saluhut keluarga. Singkop ma panghataion na ikkon boanon ma saringsaring ni natuatua i mulak tu bona pasogit. Soppat do songon na tarsonggot au huhut ma i mardongan biar ala so tarboto dope takkas didia do udean ni dainang. Molo bapa, takkas dope diingot akka ibotokku didia ditanom.
Alai jompok ma huseritahon, saut ma ikkon pamasaon na mangongkal holi on.
Ngeri do bah molo niingot tikki i. Mardisir imbulu.
Piga-piga taon andorang rencana on, nunga humasiksak nian au mangalului idia do sabotulna omakkon. Huhului ma surirang sian akka keluarga atik dia adong dope na marningot takkas didia do letakna. Alai aha ma na hudapot? Sude mandok, “dang huingot hami be bah.” Adong deba ninna, “e tahe, dohot do nian hami tikki i tu udean ni omakmu, alai so huingot be nuaeng i. On ma tahe na matua on”. Lomos ma rohakku mambege alus i.
Aut sura ma nian, attar dihusiphon sahala ni dainang on tu au mandok “ison do au, inang”, manang na boha pe isarana, tontu dang polu songonon au humitir.
Tikki parmondingni oma, marumur dua taon ma inna au. Gabe dang pola takkas huingot. Agia pe songon i, tarboto dope gereja dia na paborhathon oma tikki i, ima di daerah Tangerang. Holan i ma modalhu. Alai songoni pe, hujuguli do. Lao ma au manukkun tu pengurus gereja, pengurus pemakaman suang songoni tu masyarakat sekitar atik dia tahe adong nasida na marningot. Adong ma sian pangurus i na patuduhon sada kuburan na so hea diziarahi manang ise, pola martaon. Hupatakkas ma tu kakak, boha do ciri-cirina marhite talipon. “Ido, pas do i dek”, inna kakak na di Sumatera ma tikki i dung huceritahon pardalananhu sahat tu lokasi i.
Tikki na denggan ma ra on inna rohakku, boi pungu songonon hami sude ianakkonna. Jala hubereng, marsintuhu do ganup mangadopi manang aha pe abatabat na lao ro tarsingot tu rencana na lao mamboan natuatua nami on mulak tu bona pasogit.
Jumpang ma tikki mangongkal. Manogot do hami ro sian jabu tu udean i. Ito, uda, tulang dohot na lao mangongkal nunga pungu.
Lam bagas diokkal amatta songon na di gombar on, dang dapot. Dipakkur ma muse, tong dang dapot. Lam mabiar ma attong hami sude. Ilukku pe nunga manetek.
Dipakkur i ma muse, tompu ma tarida baju. Dungi adong muse headset ni henpon. Natorop i pe marnida do. Marsampur biar dohot geok ma huhilala tikki i. Songgot ma tu rohakku, dang natuatua i on. Lam marsikeras ma au mandok tu natorop i, “dang on natuatuakku. Dang on i, dang on i”, nikku. Dipakkur ma muse, dapot ma holi-holi.
Adong do tikki i dohot sahalak ama-ama dohot hami. Parbinoto do on, alai dang olo idok ibana datu. Halak Jawa do amatta on, jala marbahasa Jawa do makkatai, bahasa Indonesia saotik-saotik. Ro ma natorop i marsuru asa digauk ibana sahala ni oma. Hundul ma ibana. Disuru ibana ma asa au manjouhon goar ni natuatua i. Mardongan biar, porsea huhut manghitiri au tikki, hujouhon ma antong. Dua manang tolu hali hudok goarna, pittor margepori ma amanta i. Siar-siaran ma ibana laos dibereng au. Toppu ma attong marbahasa Batak ibana mangalusi ito na pittor sigap mangabing ibana. Aha disukkun ito, dialusi ibana. Dungi, dipillit ibana sian holiholi sinakingan, dia na di ibana. Akka na so bagianna, dipaida ma tinggal disi.
Songoni ma partordingna na mangongkal holi i. Sian bagas rohakku, dang boi dope hupastihon na i ibana. Alai tahe, aha pe na masa tikki i, porsea au marnida do sahala i.
Sahat tu na manggurat on au, dang hea dope agia sahali boi songon na huipi sinangkinan, ima manghatahatai dohot sahala ni natua-tua. Dang tarbaen dope songon si Miguel di film “Mama Coco” sinangkinan.
Tumiru haporsean ni Gereja Katolik na mandok dang putus hape hubungan ni akka Pardisurgo dohot saluhut jolma na hasiangan on, tangiang ma hubaen di rohakku. Anggiat sahala ni dainang i tong manghorasi au dohot pinomparhu haduan.
Selamat Ari Hananaek ma di hita saluhutna.
Sinurat songon na nituriturihon ni si Felicia Presta Simamora.
Posted on May 21, 2020 May 21, 2020 Categories TuriturianTags Coco, Hahomion, Mangongkal Holi, Miguel, SahalaLeave a comment
”On do Hadiah na Ummarga na Hea Dapothu”
I ma na didok sahalak anak boru na marumur 13 taon tingki dilehon tu ibana anak ni biang. Sahalak borua na marhasil ulaonna mandok, di tingki SMA, dilehon bapakna do sada komputer na mansai marlaba di ibana. Asing ni i, sahalak baoa na baru mangoli, las situtu rohana ala dilehon tungganeboruna kartu ulang tahun parsaripeon ni nasida.
Ganup taon, di pigapiga situasi, godang do halak na marsitutu mangalehon hadiah ”na dumenggan” tu donganna. Songon dia molo hamu? Olo do hamu mangalehon manang manjalo hadiah na mararga?
Tontu las do roha tingki mandapot hadiah, alai umbalgaan do las ni roha na tahilala ala mangalehon hadiah. Bibel mandok, ”Martuaan do na mangalehon sian na manjalo!” (Ulaon ni Apostel 20:35) Las situtu do roha ni na mangalehon molo na manjalo i mangargai hadiah i.
Antong molo songon i, songon dia do bahenonmuna asa rap marlas ni roha hamu dohot na manjalo hadiahmuna? Jala, molo ndang boi hamu mangalehon hadiah ”na dumenggan”, aha do siulahononmu asa diargai hadiahmuna? Pelita Batak Online
Sabtu, 14 April 2018 16:23:00
Oleh: Pdt. Dr. Robinson Butarbutar, sian Parsameanta, STT-HKBP Pematangsiantar.
gka di taon 33 sahat tu nuaeng (Joh 21: 15-19), mamungka sian apostel Petrus sahat tu hita ganup na mangolu nuaeng asa taparmahani angka birubiru ni Debata na pinasahatNa tu hita di ngolu nang ulaonta songon dalanta manghaholongi Jesus, di Minggu Misericordias Domini sadarion songon na tarsurat di Mika 7: 14-20 dipaandar tu hita sada pengalaman ni panurirang parmahan, i ma Mika na dung pabotohon muruk ni Debata dohot sangkap uhum ni Debata sipatupaonNa tu bangsoNa Jehuda na gok dosa, mangudutisa dohot tangiang pangondianon asa parmahanon ni Debata nasida mamboan nasida tu jampalan na lomal, ndang ala Debata pargogo na tuk patupa halongangan do Ibana, alai ala Debata parasi roha do Ibana.
2.Sasintongna, marhite na manjaha isi ni panurirangionna di bindu sada ayat 1 tu bindu 7: 1-3, boi dohonon ndang apala las roha ni panurirang Mika on marnida parange ni bangsoNa i. Ndang apala adong sihalashononhon ianggo parange ni angka uluan (angka bangsawan, angka malim nang panurirang) ni bangso i. Gariada muruk situtu do panurirang i dompak nasida, songon parmuruk ni Jahowa dompak bangsoNa di partingkian ni raja Jotam, Ahas dohot Hiskia di Juda (1: 1). Boasa muruk? Ala, angka uluan nasida, isarana, patupahon na songon on:
-"Angka inaina ni bangsongKu dionjar hamu do sian bagas hasoloannasida.." (2: 9).
-Hinajorbut ni Moralitas nasida nunga sahat tu titik nadir: "Hamu angka na manghagigihon na denggan jala na mangapian di na roa .." (3: 2). Ida ma bagas ni hadadabu nasida sian parange di jolo ni Debata.
-Na mangihut on dope na tong bagas: "Girgir do tangannasida mangulahon na roa: Tole pangarajai mangigil silehonlehon, jala panguhum manjalo sisip, jala halak na bolon guru roharohana do manghuling, gabe marpiupiu hajahatan dibahen nasida" (7: 3).
-Songon i bagas hadadabu nasida pola sampe songon on diida Debata Jahowa hadirion ni bangso iil do nasida be tu donganna" (7: 2). Hata 'nunga tung siap' nunga taantusi lapatan ni i. "Ai anak i paotootohon amana, boru i hehe dompak inana, parumaen dompak simatuana boru, musu ni baoa i, i ma angka halak donganna sajabu" (7:6). Ndang adong be holong di pardongansaripeon.
-Songon i bagas nasida madabu pola songon on roha ni Debata nag ok muruk dohot uhum mida nasida: "Disi ma nasida joujou tu Jahowa, alai ndang alusanNa nasida, jala huphupanNa bohiNa maradophon nasida di tingki uju i, hombar tu pambahenan nasida angka na jahat i" (3:4). "SiaphononHu ma dohot angka huta bolon ni tanom, jala gargaronHu nasa hutaM angka na gonting i "(4: 10). "Mangan pe ho, hape ndang butong, jala haraparonmu maringan di bagasan butuham, jala na niluahonmu laos so malua, jala pinaluam pasahatohHu do tu podang. Manabur pe hoi" (6: 14-15).
-Ndang hinata songon i roha ni Debata misa nasida, ai "angka na pauli Sion marhitehite mudar dohot Jerusalem marhitehite hageduhon" (3:10); "Alai gabe halongonan ma tano i ala ni pangisina, binahen ni parbue ni pambahennasida" (7:13).
3.Ndang tarbahen hita mandok songon on taringot tu hamumuruk ni si Mika mida bangsoNa: "Ala soara ni Jahowa do i, holan na pasahathon do ianggo panurirang i, ndang dohot ibana muruk mida bangsoNa." Ai ganup na marnida na niida ni Debata taringot tu hadadabu ni jolma, ndang boi so boti tong. Ganup na manghilala muruk ni Debata dohot do muruk. Ndang holan songon ponot ni hauma na holan ulaula ni Debata panurirang Mika i. Dohot do ibana marsak jala muruk mida bangsoNa i. Bahat do angka naposo ni Debata na boi songon si Mika na mansai muruk mida dosa ni angka na pinasahat ni Debata tu ibana parmahanonna, manang mida masyarakatna pe tahe, isara masyarakat nag ok hajahaton, siala ndang adong demokrasi na togu dohot na mardemokrasi pe tahe, na mar-rakyat dohot uluan na boi dope mamangke demokrasi laho patupahon hajahaton na buni, na malua sian huaso ni uhum. Muruk do angka naposo ni Debata disi maradophon bangsona sandiri. Di tingki na salpu sahat tu nuaeng adong dope na songon i.
4.Alai na denggan di hadirion ni panurirang Mika i ma, gabe ibana do nuaeng mangadop tu jolo ni Debata, manangiangkon bangsoNa i tu joloNa. Na boi do ibana sasintongna mandok tu Debata, "Tole ma Debata Jahowa, siaphon ma nasida, ai ndang marnajora nasida na mardosa dompak Ho dohot dompak donganna bangso Juda. Sai diulakhon do sian tingki tu tingki. Nunga pinaingot alai ndang muba. Marisuang ngolungku saleleng on paingothon." Alai ndang songon i harohaon jala partondion ni panurirang Mika on. Baliksa, di parungkilon partondionNa ditangiangkon ibana do bangsoNa i di jolo ni Debata, jala dipapos ibana rohana.
Tolu arah do isi ni tangiangna di pangujungi ni panurirangionna i: Sada arah tu Debata, sada nari paposhon bangsona,jala tong tu na manangihonsa. Tarida do i di pamangkeon di hata, "Sai parmahani ma bangsoM
.Loas ma nasida (ay 14), Tung ise ma Debata songon Ho,"; "popoanNa do angka hajahatonta, dohot "reonghonoNa do sude dosanasida i tu laut apala na umbagas." Tujuanna:
(i) Asa saut diparmahani Debata bangso i marhite batahiNa, patuduhononNa angka tanda halongangan, asi rohaNa, marpangulahi rohaNa mida dosa manang hajahaton nasida, sesaonNa dosa nasida so adong na tading, pola ingkon reongkononNa tu laut apala na umbagas, na so tupa mullop be muse);
(ii)Asa pos roha ni bangsoNa di asi ni roha ni Debata na songon i, jala
(iii) Asa na umboto tangiang ni dohot pambahenan ni Debata pasauthon tangiang ni panurirang Mika on boi tong mananda dohot mangauhon asi ni roha ni Debata na songon i di ngoluna. Siala ni i do dipillit tema ni jamita: "Mangolu di bagasan asi ni roha ni Debata."
5.Siala ni i, mansai ringkot do do tatiru keteladanan ni tangiang ni sahalak panurirang na muruk on alai na bagas ni rohana manghaholongi bangsona i marhite tangiangna, jala mamparsiajari isi ni tangiangna i, ai bagas do disi parbinotoan dohot pos ni roha na togu di asi ni roha ni Debata tu angka pardosa di bangsoNa na jolo, nang nuaeng tu hita di partingkionta nuaeng, songon angka na porsea di asi ni roha ni Debata di ngolunta siganup ari, dohot songon angka parbarita na uli di asi ni roha ni Debata.
Dia ma isi ni tangiang ni panurirang parmahan Mika on?
Parjolo, asa parmahanon ni Jahowa bangsoNa marhite batahiNa, asa loasanNa nasida manjampal di Basan, Gilead, dohot di tongatonga ni tombak Karmel. Andul asing sian uhum na pinatolhas ni panurirang i, i ma bangso i 'mangan alai ndang butong' (6: 14-15), nuaeng molo Debata marhite batahiNa na marmahani nasida, gabe tarbahen nasida do dapotan jampalan na lomak di tolu inganan i (Basan, Gilead dohot Karmel) na tarbarita marduhut na lomak.
Molo talapati on di hata ekonomi ni angka bangso di portibion, on ma na ginoaranna angka panurirang na taboto sai maminsang pardosa na patupa ketidakadilan ekonomi di portibion di tirket lokal, nasional, nang global, nuaeng gabe panurirang na mangula songon malim na manangiangkon kesejahteraan daion ni bangsoNa. Na atik pe adong ketidakadilan i di tirkettirket i, dipangido asa diparmahani Debata bangsoNa.
Kesejahteraan on ndang apala ampit molo talapati songon kesejahteraan na pejek, holan kesejahteraan pardagingon dohot sinadongan sambing so ingkon mardonganhon hasonangan ni roha na tutu, manang kesejahteraan partondion manang psikologis so ingkon mardonganhon na ringkot di ngolu pardagingon di portibion. Ingkon kesejahteraan na singkop do ia isi ni tangiang ni angka panurirang na mangiangkon bangsoNa tu jolo ni Debata.
Paduahon, ia tangiang pangidoan parmahanion ni Debata i dipatogu ma marhite haporseaon na togu di hagogoon ni Debata patupahon pangidoanna i, laho padasiphon na ginoaranna Debata marmahani marhite batahiNa na gogo i, asa unang marmara manang sadihari na pinormahanNa i, alai asa sahat tu jampalan na lomak na mansai ringkot tu ngolu na sejahtera, ngolu na mardohar. I ma marhite na manghaporseai na hagogoon ni Debata di tingki na salpu di ngolu ni bangso i uju ruar sian Misir i do tong hagogoonNa na boi pamasaonna nuaeng tu bangsoNa bangso pardosa i. Dipaandar ibana ma di na naung dipamasa Debata Jahowa tu bangso i:
(i)Gohon ni Debata do dia na naung diuarihon Ibana to ompu nasida si Abraham dohot si Jakob (7: 20).
(ii) PataridahononNa ma tu nasida tanda halongangan songon na pinataridahonNa tu ompu nasida uju ruar sian Misir (ayat 15)
(iii) UhumonNa do angka bangso na mambahen susa ngolunasida. Songon na pinailaNa raja ni Misir, Firaun di topi Laut Rara i, songon i ma patupaonna tu angka bangso di humaliang ni bangso i di partingkian ni si Mika, i ma, dung diida nasida na pinamasa ni Debata tu nasida gabe
(-) Murak ma nasida
(-) AmpehenonNa tanganNa tu pamangannasida dohot pinggol nasida (ayat 16),
(-) Dillaton nasida orbuk songon ulok na mangisiri di tano, jala
(-) Angka hitir nasida rot u Debata ala ditanda hagogooNan,
(-) angka bangso mabiar maradophon nasida (ayat 17).
Patoluhon, Debata na marpamuati do Debata na manjangkon tangiangNa i. Na siala ni asi ni rohaNa, ndang siala ni hatigoran ni bangso i, marpamuati mida dosa nasida (ayat 18), jala Debata na marroha marpamuati na mangareongkon dosa nasida tu laut apala na umbagas (ayat 19).
5.Ala tangiang na patoluhon i do na mangojahi isi ni tangiang na parjolo dohot na paduahon na di ginjang i umbahen na nunga gabe ojahan i dihangoluhon angka na porsea di Jesus Kristus mamungka sian partingkian ni apostel Paulus, na di angka suratna tu huria na di Galatia, Rom dohot di Philippi dohot di surat na asing mangondolhon ndang ala mangulahon uhum ni si Musa alai ala ni haporseaon di asi ni roha ni Debata do boi tigor jolma i di jolo ni Debata jala malua sian dosa nang hamatean. Sanga do on lintun di tongatonga ni huria mamungka abad paonomhon tarlumobi di abad pa15 tu 16-hon. Alai mamungka sian partingkian reformasi pinatupa ni Dr. Martin Luther dohot angka na sapingkiran dohot ibana diuduti angka ruas ni nang pangajari di angka huria protestan di sandok portibion on ma ojahan i, i ma holan ala ni asi ni roha ni Debata do malua jolma i.
Dung songon i leleng dipatupa angka huria Lutheran angka panghation dohot huria Roma Katolik masa ma di taon 1999 sada kesepakatan di duansa taringot tu Doctrine of Justification, na impolana mandok sapingkiran do duansa taringot tu hatigoran di jolo ni Debata marhite asi ni roha. Laos i do na binaritahon ni angka parbarita na uli ni Jesus Kristus di sandok portibion. Siala ni i do, nang di Huria Kristen Batak Protestan nunga diendehon ojahan haporseaon na togu i di partangiangan nang parmingguon nasida, sian Buku Ende No 183, "Na Jumpang au", ayat 3: "On pe holan asi ni roha sipangasahononhon i; Sipujionhu do Jahowa dung ro na pamanathon i. Unduk huhut las rohangki, mamuji asi roha i, mamuji asi roha i."Ayat 4. :Ianggo i ndang taragohon baenon ni manang aha pe. Sai asiMi hupangasahon di tangianghu sasude. Mate pe ahu las rohangki, marningot asiasiMi, marningot asiasiMi. Gariada dung mate pe dihaporseai na naung taruli asi ni roha i do asi ni roha i. Ayat 5:"I pe ale Tuhan Jahowa, unang unsati asiMi. Boan ma au ale Jahowa dung mate au tu lambungMi. Tongtong las rohangki disi, mamuji asiasiMi, mamuji asiasiMi."
6.Ala ni i mansai ringkot do ganup ruas ni huria ni Kristus di portibion di minggu on dohot di ariari na naeng ro tongtong manjangkon, mangauhon dohot manghalashon panandaanNa di Debata parasi roha i di ngoluna. Laos dohot ma nang nasida, di angka panghataion dohot angka donganna jolma pabotohon asi ni roha ni Debata i, tarlumobi di na naung madabu nasida tu bagasan dosa, jala manolsoli di dosa nasida i. Soara ni panurirang Mika na, atik pe mansai muruk manoarahon hajahaton ni bangsoNa dohot sangkap ni Jahowa laho manguhum nasida mangido tu Debata asa parmahanonNa bangso pardosa i manogihon nasida marhite batahiNa tu jampalan na lomak, patuduhon gogoNa paluahon nasida ala Debata parasiroha do Ibana, na marroha marpamuati di angka dosa dohot hajahaton nasida, huhut tahe manesa dosa naung pinatupa nasida i salelengna.
7.Laos i ma nian gabe tiruan di angka parjamita di angka inganan na marragam i, di jabu nang di huria dohot inganan parpunguan na asing, di panghataion na marragam i padohot panghataion pastoral, di telefon, surat biasa dohot surat elektronik, nang di komunikasi internet, asa unang holan marujung tu soara panurirangon na maminsang dohot pabotohon uhum ni Debata jamita nasida di langgatan nang di panghataion siganup ari, alai manoarahon i sude songon dalan laho manogihon nasida tu manghaporseai Debata na mar asi ni roha tu angka pardosa, songon na pinatupa ni panurirang Mika, na mangujungi soara panurirangionna nag ok muruk dohot uhum i dohot tangiang asa diparmahani Jahowa bangsoNa i, ndang holan ala tarbahen gogona do patupahon i, alai ala ni asi ni rohaNa do (7: 14-20).
8.Molo sanga do siihuthon Jesus dohot angka parjamitaNa madabu holan tu parjamitaon na marujung di muruk dohot sangkap uhum ni Debata, ndang sahat tu barita Debata na mangsii pardosa marhite asi ni rohaNa, nunga ingkon pangidoonNa tu Debata asa diasii Debata ibana di hahuranganna i. Alai tutu, dung i, unang be didatdati lalap mamaritahon barita na uli na so marojahan di jala marujung tu patandahon Debata parasi roha, na marroha marpamuati mida dosa nang hajataon ni bangsona nang ganup jolma di portibion. I do sada sian manang piga siala boasa ingkon adong huria ni Kristus di portibion, marsasapunguan nang marsadasada, i ma ulaulaNa mamaritahon asi ni rohaNa.(*)
NA PINADAR – Batak Indonesia
2020-01-26 2020-10-06 Redaksi BatakIndonesia.com
JAKARTA, BatakIndonesia.com — Napinadar. Mansai tarbarita hata on nuaeng. Marbingkas ma i sian barita ni arga ni lompalompaan na tung andul sian lompalompaan na sahorong di sada lapo parmanganan dingkan Simpang Tolu, Dairi, adui. Ala sar ni barita i, pola dipio parlapo i tu telepisi lao patumpolhon tu natorop domu tu arga ni lompalompaanna i. Sae ma i. Na ringkot saonari, taputihi ma angka parsiajaran na arga domu tu na masa i. Sada sian i, ima lam dasip ni panghobasion (pelayanan) ni angka partigatiga tu joloan on.
Napinadar (sasintongna: na pinadar) marharoroan sian hata ‘padar’. Dung diambai panjoloani ‘di’ tu hata padar i gabe ‘dipadar’ ma (hata horja pasip). Hombar tu rangsa ni panurathonon hata Batak, hata ‘dipadar’ boi do gontion gabe ‘nipadar’ manang ‘pinadar’. Hata pinadar i ma na tumoho jala i ma unsomal dihatahon. Alani, hata ‘na pinadar’ marlapatan ‘yang dipadar’ atau yang diolah atau yang dimasak dengan cara memadar.
Na pinadar ima sada horong lompalompaan (lauk) tradisional di halak Batak. Somalna, manuk ma parjuhutna. Manuk na pinadar ima jagal manuk natinutungan jala ginotaan (daging ayam dibakar lalu dilumuri oleh darahnya). Tusi diambahon ma angka parmasak na paro ijur dohot mandoit pangabas (dila), isara ni lasiak (cabe rawit), pege, hasihor, dohot andaliman. Sandok ingkon hohar ma hodok dung sidung mamanganhonsa. Alani do umbahen na somal disintak sasahalak kameja manang kaus kutangna pahurehure butuhana na marlambiak i dung sidung manganhon na pinadar.
Dang holan i, sipata, ingkon manetek ilu ala ni siakna. Jala, on ma hasurunganna: ingkon mangampir pangabas. Ra, ala ni ma umbahen didok goarna padar (ra, sian hata pedar). Pedar marlapatan rasa getir di lidah.
Domu tu dila na mangampir i, sai dipangido halak ma aek ngali inumonna dung sidung manganhon manuk na pinadar. Hape, sasintongna, lehe do i. Ingkon aek na las-golom do inumon asa mombut siak ni lompan dohot pangampir ni dila i. Ingkon na mohop do alo ni na siak.
I ma jo tusi, taringot tu pandoit ni manuk na pinadar i. Alai, huhutni, ra, patut do mandoit argana i, ate! “Ada arga, ada doit!” On ma mottona. Ingkon manginsombut pandoitna i sahat tu na lopus pandoit ni argana i.
Tombus! I ma hata na ampit domu tu panghilalaan dung sidung mangallang na piadar i. Ndang piga lompalompaan ni halak Batak na marrumangkon na songon i. Ala ni tombusna, molo mamolus inangbaonta sian jolonta, buriapus, datung berengonta i.
Mulak ma hita tu parsiajaran na une putihonta domu tu barita ni manuk na pinadar i. Sian suhi ni Ilmu Marketing, ndang pola be gararonta biaya iklan laho pahebaheba manuk na pinadar i, nunga tarbarita-boti ibana ala na masa i. Saonari, sipingkiranta ima boha ma asa manuk na pinadar i sahat tolhas tu meja parmagananta i.
Porsea do ahu, bope i sada sian massam ni lompalompaan ni halak Batak, gumodang dope halak Batak na so hea mandaisa sian naung hea, lumobi ma bangso na asing. Alani, tapangke ma momentum on laho manghinsat halobian ni manuk na pinadar i. Hita halak Batak ma na pahehehonsa. Tatuhor ma, tapangan ma! Tambani, tapaias ma laponta. Tapasuman ma engkel supingta tu angka tobonta. Unang ma sai holan kaus kutang naung marhunik i tapangke. Argana i pe tapahombar ma.
Molo songon i do, berengkon hamu, ianggo so tombus dai na. Tombus ma tagasta ala pandoit ni manuk na pinadar i.
Total Users : 327799
Total views : 1121378
Pahoppu Panggoaran – Amani Partogi
← Eksplorasi atau Illegal Loging
Hari gini masih ada dapat hadiah Innova?, dasar penipu →
Posted on 22 Juli, 2010 by Hendry Lumban Gaol
Dang tarhatahon boha las roha ni NaiMaralus dung sidung martelepon siMaralus sian Jakarta. Paboahon naung sorang pahoppuna. Tolu ari manipat, marpiar-piar las nirohana makkatahonsa tu akka donganna. Marbarita sosukkunon ibana di parpunguan nang tu ganup hombar balokna. Martahi ma nasida nadua, naiMaralus dohot tungganedolina mangebati pahoppuna. Domu tusi, martading hata nasida palumehon jabu, naeng tu di Cikarang. Ima inganna ni si Maralus.
Hanget ni rohana do asa dipaboa-boa tu saluhut. Tu parari kamis donganna sapargurendean tong martading hata, donganna saparonanan, nanaeng laho mamereng pahompuna. Dang hapalang tahe. Pahompu panggoaran nunga sorang, jala goar ni pahoppu na on nama pakkeon ni ibana tu joloan on.
Nian, nunga adong pahoppuna sian boru, jala goar ni pahoppu na ondo dibahen ibana goarna. Ido sada panjouon di halak batak. Molo pinakke goar ni pahoppu sian boru, digoari ma Oppung ni si adona, ninna. Alai molo pahoppu sian anak do, didok ma OppuAdona.
Ninna rohana jouon ni donganna pararikamis ma OppuRomaHamonangan. “Ikkon si Roma Hamonangan do goar ni pahoppukki” ninna ibana tu parumaenna naiPaimaon–hatihai. “Ai nunga monang au marpahoppu sian anak nang sian boru, molo naeng tambaan mu goarna, tambai hamu, alai goar sian oppungna, ima” ninna ibana manguduti.
Hatiha martelepon boruna siakkangan sian Jerman, dipaboa ibana do naung sorang pahoppuna i. “Naeng tu Jakarta au inang, nga sorang paramanmu” ninna ibana. Ondo boruna siakkangan, jala maringanan di huta ni opputta siNomensen, mangihuthon niolina ala karejo di san.
“Ima tutu inong, attong hutongoshon pe pasitikketmu dohot bapa” ninna boruna par Jerman i. Dungi lalap masirarian ma nasida, bohama na marboru on, sude do dihatai. Sian rumang ni pahean ni pararikamis sahat rodi partaonan ni Naimaralus.
Pukkul sia manogot ni ari minggu, marhobas-hobas be ma nasida lao borhat tu gareja. Mar-Jas baget do anggo amaniUssok, si Maralus. Marsitabolan tu siamun huhut mamakke miak na hussus. Songoni nang naiUssok, dipakke kabaya pengantin i. Uli ma tahe idaon nasida nadua. Dungi dibaen ma baju na bottar di siussok, anak panggoaran i. Dang hatinggalan, songoni do nang amaniMaralus, denggan marpahean. “Hu pajaithon jas on anaha, holan tu ari pandidion ni pahoppukkon do” ninna ibana tu si Maralus huhut dililithon dasina tu rukkungna. Marsiberengan nasida nadua.
Tutu ma nian, songon na mulak poso do amaniMaralus. Takkup mamaekke jas nabaru i.
“Bah, marpahean ma ho attong oppuHamonangan” ninna amaniMaralus tu niolina.
“Daung!, hamu ma marminggu, di jabu ma au, pasikkophon sipanganon on” ninna mangalusi.
“Dang songoni nian na ruhakku bah, las ma roham. Dang pataridahononmu na so sikkop nadibagasa rohami” ninna amaniMaralus ala di ida songon na so tabo idaon bohi ni naiMaralus.
“Olo ma dah, so binoto amaniHamonangan on, tung so diboto nadibagas roha on” ninna mangalusi.
“Ahai bapa, uma, songon na marhata metmet hamu” ninna siMaralus ala dibege natorasna marhata metmet.
“Nion do dah, omak mon, dang dohot ninna tu gareja ala naeng makkobasi sipanganon” ninna amaniMaralus.
“Ikkon marminggu do ho umak, asa rapmarpoto hita dohot amantaPandita innon” ninna si Maralus. “Anggo sipanganon i, lok si Lamtiur paturehon, ai holan mangaloppa indahan nama, anggo ikkanna rupe na sikkop do sian katering” ninna muse, alai dang diboto aha na dibagasan roha ni inongna.
Logu nasomal, nomor saratus opat pulu onom do attong anggo ende di pandidion nabadia, paian ma di hami. Dungi jonjong be ma natoras na maboan dakdanak sididion. Holan diendehon sa ayat, tor mangissurut naiMaralus tu pudi. Laho haluar. “Tudia ho, pandidion nama” ninna amaniMaralus marhusip. Dang dialusi, sip. Jonjong ma na mamboan dakdanak sididion, mangalusi sukkun-sukkun ni pandita i.
Geok do sipata molo binege akka goar ni dakdanak i. Habilangan jari do na mamakke goar batak. Dang haru binoto, dia bossirna. Na maila do manang na alani beguaha. Geookna muse, olo gabe goar jawa di baen amana. Ai da tung denggan ma nian molo dibaen goar ni dakdanak i sian hata batak?. Godang hata batak na massai uli mambaen goar.
Sahat ma tu siMaralus. Diboan ma siussok tu langgatan. Dibaen ma songon naung nadiparguruhon nasida minggu na salpu. Dungi dijouhon amantaPanditama goar ni siussok on. “Ale…Ale…” ninna, so jo satokkin. Dipadenggan muse harotas i. Huroa hurang takkas dijaha amantaPandita i.
“Ale,…ale Jek… Luit… Bento Roma Hamonangan Sima…Tupang, hudidi ma ho…” ninna amantaPandita i. Alani gajjang ni goar i, marudut tu toru panurathonon ni marga nasida. Simatupang, gabe Sima..tupang. Mekkel suping pandita i. Gear ruas umbegesa.
On do huroa na niarsakkon ni NaiMaralus.
Dua ari na salpu nga didok ibana tu siMaralus, “Ai goar beguahai, maol jahaon ni deba, ia tung na mura-mura i ma nian dibaen”, ninna ibana. Ido, si Jacqluit Bento Roma Hamonangan do goar ni si ussok on dibaen siMaralus. Nga leleng diparsitta ibana goar Jacqluine, alai goar ni borua do on. Hape ala si ussok do na tubu, gabe dibaen ibana ma si Jacqluit.
Ro do tu pikkiranna, jouon ni donganna pararikamis ma ibana, OppuJekluit, ia so i OppuBento. “Bah, disilanghu muse, haduan…, baenonna ma hae Oppu Jek Luit Bento au?” ninna ibana marungut-ungut.
Padua hali on ma ibana haboratan digoar di pahoppuna. Hatiha sorang si ussok di boruna parJerman i, nunga didok asa goar Batak di baen. Alai asing pikkiran ni naiMaralus, asing muse do dibaen helana. Dibaen do goarna Jaugher. “Asa goar Jerman, inong” ninna boruna, naiJaugher.
Andorang so sorang pahoppu panggoaran si Jekluit, Oppung ni siJouher Karo do tarbarita goarna. Ala par Berastagi marga Karo-karo do helana. Tutu ma nian, tung marsak do rohani naiMaralus. Sian Oppung ni si Joker Karo gabe Oppu Jek Luit Bento Roma Hamonangan. “Tippas…” ninna naiMaralus
5 thoughts on “Pahoppu Panggoaran”
26 Juli, 2010 pukul 2:06 pm\t Balas
Kwakakakak hahaha hihihi sabbor,, loja au mekkel sasada au,, ai sian dia do dapotmu suhutan on Latteung.. ah namalo mahoba,, ikkon husuhuthon on muse tu dongan asa dohot taruli di goar na erget…. hahaha salut bah..
27 Juli, 2010 pukul 6:12 pm\t Balas
olo nanguda, baen ma gaor ni pahoppum muse songoni akke..kawkkawawa
11 Agustus, 2010 pukul 1:47 pm\t Balas
huaaaaaa………. gile….gile……..asi nai rohakku mamereng oppung ni sijeckuit boru i….gabe sai siparekkelon ma hape inanttai di pararikamisan.
tohodoi cerita muna i laeeeee……
11 Agustus, 2010 pukul 9:35 pm\t Balas
tohodo lae… boha huroa?, naeng marsitandaan hamu hehehehe
6 Desember, 2013 pukul 6:36 pm\t Balas
Pas do na didok ni amani Partogi i,ai bingung do iba di jaman nuaeng,adong doi mambahen Goar ni anakna sian Bibel contoh Yohannes, Jakkobus,Niko Demus,alai dung balga sada pe pangalahona dang adong natikkos,alias gabe Pamangus na tumangonan do dibahen goar Batak na bisa biasa i asa molo jahat pe dakdanaki dung balga dang gabe si hataon natua tua,he…he..he….
Mangoloi Debata marhite hamoraon – Parjumpanganta
Mangoloi Debata marhite hamoraon
21 Juni 2010 Parjumpanganta
Bahan Sermon Distrik XXI Jakarta-3
Refleksi tu Jamita Minggu 11 Juli 2010
1. Ringkot do hamoraon. Molo tapamanat ngolu ni jolma di portibi on, tontu sude do mangkaringkothon arta, isarani hepeng, sere, mutiha, intan, undungundung, investasi, mobil, dna, sandok sude do jolma mangharingkothon hamoraon. Halak na porsea manang tadok ma jo halak Kristen ndang marimbar sian jolma na asing, tongtong do diharingkothon hamoraon. Ringkot do di halak na porsea arta, hepeng sahat tu na gabe mamora ibana. Jala marhite hepeng dohot artana i do ibana manggohi jala pasauthon ngoluna di portibi on. Ima ngolu na marrumang haporluan (kebutuhan) fisikal (primer, sekunder, tertier, lux), songon i nang kebutuhan sosial kultural (paradaton), dohot haporluan (kebutuhan) partondion (koinonia, diakonia dohot marturia), isarani, di parmingguon dohot di partangiangan wijk, tapatupa do na papungu pelean, jala masa do tolu sahat tu opat hali marpelean molo di parmingguan. Sandok ringkot do mararta jala marhepeng hita sahat tu na gabe mamora. Molo di tingki balga sidabudabuan na tasangkapi, tontu godang ma hepeng taharingkothon. Sialani i ringkot do na papunguhon hepeng godang. Ndang adong na sala di halak na papunguhon hepeng godang. Na sala ima molo humolongan rohana di arta dohot di hepeng na pinapunguna i. ‘Ai (1 Tim. 6:10).
2. Sian Debata do hamoraon i. Tung so tarbahen jolma i do paadonghon hamoraon di ngoluna sian dirina sandiri. Sian Debata do hamoraon i. Alani i ndang patut jolma i paburnang dirina di jolo ni donganna jolma, tarlobi di jolo ni Debata na sangap i. Baliksa, ingkon lam unduk jala lam toruk do sasintongna roha ni angka halak na mora i di jolo ni Debata ala gumodang nasida manjalo, mandai, jala mamangke hamoraon ni Debata. Ndang gabe sabalikna, manghilala nasida sumurung sian donganna jolma, ujungna tubu ginjang ni roha, jala na jumorbut maradophon Debata pe gabe neang rohana. On do na sala. On do na pininsang ni si Jakobus di turpuk on. Molo on do na masa, didok si Jakobus, tagamon ‘tumatangis jala mangangguhi nasida managam haporsuhon, na naeng songgop tu nasida’ (ay. 1). Molo on do na ingkon masa hape, tumagonan ma unang mamora iba. ‘Sai nirimpu parhunihan, hape pargadongan, sai nirimpu parsaulian, hape hamagoan. Saleleng so tarjalo roha ni jolma i, ia hamoraon i sian Debata, manang boha pe ndang gabe parsaulian hamoraonna i, baliksa gabe hamagoan do i. Naeng rajuman ni sude halak na porsea molo sian Debata do hamoraon i, naeng ma pangkeon i tu lomo ni roha ni Debata pasauthon sangkap ni Debata, patimbulhon harajaonNa dohot pasangaphon Debata. Unang do sabalikna, dipangke laho patimbulhon hasangaponna, alai gabe paoruhon hasangapon ni Debata; goar ni na mora i tarbarita, alai Goar ni Debata gabe holip. Molo adong pe sian halak na porsea i, boi pasahathon peleanna na balga, unang ma didok rohana sian gogona i, alai ingkon rajumanna do i, songon kesempatan na tu ibana sian Debata, alani i ingkon dohononna mauliate tu Debata ala diloas Debata dope ibana pasahathon i.
3. Hamoraon padengganhon hangoluan. Hea do ra tabege pandohan OKB ima Orang Kaya Baru. Molo ni bahasa batakhon : ‘Halak na imbaru mamora’. Molo tapamanat pangalaho ni halak on, godang do na so boi mamboanhon dirina mamangke hamoraonna i, ujung na gabe tubu ginjang ni roha, paburnang diri, jala na humansit do pe gabe sasaran ni angka parjahat, ala ndang suman pamboanhononna. Tontu, ndang gabe padengganhon ngolunta be disi hamoraonta i, baliksa gabe paoruhon sangapta do. Songon halak kristen ingkon paradeonta do dirinta manjalo hamoraon. Lapatanna, ingkon tapasomalsomal do dirinta manjalo hamoraon asa unang gabe sala mamangke hita di hamoraon na sahat tu hita. Tontu, dihalomohon Debata do halak na porsea i mamora. Rade do Debata manumpahi angka na porsea, asa mamora be di arta. Ai na mora do Debatanta, ‘Gok di Jahowa do tano on ro di isina, portibi on dohot pangisina’ (Psalm 24:1). Alani i ingkon jumolo do paradeonta dirinta manjalo hamoraon i, asa unang tarsonggot, ujungna tarontohon gabe so diboto boha mamangke dohot denggan. Dungi di angka na naeng mamora diharinggashon ma mulaulaon, dihaburjuhon jala dihabengethon ma ulaon na sahat tu ibana. Na dumenggan ingkon boi do diparhaseang angka na porsea i artana, hepengna sandok hamoraonna, marhite na boi pasauthon dohot manggohi angka na ringkot di ngoluna siganup ari jala huhut mangurupi angka dongan jolma. Denggan do na papunguhon arta, alai ingkon sipasidingon do pangalaho na pagukguk arta molo gabe tu hamagoan ni iba sandiri dohot na mamangke hamoraonna i mangagohon dongan jolma. Ingkon pangkeon ni halak na porsea i do artanta manang hamoraon i manarihon dohot paturehon ngoluna tujoloan on, asa ummuli jala dumenggan sian ari sadari on. Ingkon gabe padengganhon ngolunta do hamoraon na di hita i, ndang gabe paoruhon nilai ni dirinta di jolo ni jolma tarlumobi di jolo ni Debata.
4. Hamoraon parhitean di angka na porsea. Sasintongna holan di halak na mangolu do ringkot hamoraon. Lapatanna, di tingki ngolu di portibi on do ringkot di hita hamoraon i. Molo dung mate jolma i, ndang boi be pangkeonna hamoraonna i, tading do sudena i. Ndang adong be kesempatan di ibana, mamangke hamoraonna i, tu hasangapon ni Debata. Hape molo tapamanat boi dohonon gumodang do kesempatanta patuduhon holong dohot pangurupionta marhite hamoraonta i. Manang dohonon, gumodang do hamoraon i parhiteanta mangoloi lomo sangkap halomoan ni Debata. Alani i, ingkon marusaho do angka na porsea i, mamangke hamoraonna songon parhiteanna patuduhon haporseaonna tu Debata. Marhite na songon i do halak na porsea i, boi mangkilala mangolu dibagasan haporseaon tu Tuhan Jesus. Tongon do turpuk jamita on di Minggu Parolopolopon ni hurianta, marningot naung 70 taon hurianta HKBP manjujung baringinna (mandiri). Molo tapamanat do ngolu ni parhuriaonta, nunga tung godang angka ruas ni hurianta angka na pistar, na maju dohot angka na mora. Tontu, sihalashononhon ni hurianta do on. Alai, naeng ma hamoraon, hapistaran dohot hamajuon i gabe parhitean ni ruas ni hurianta patuduhon na lam tu torasna haporseaonta mangihuthon jala mangoloi huhut pasauthon sangkap hatuaon ni Debata. Molo tapahombar di tingki parpudi on, manghirim do angka huria na deba, di angka pangurupion ni ruas ni hurianta angka na mora. Sada kesempatan do on, dilehon Tuhan i, laho mamangke hamoraon i mangurupi nasida. Ndang be sai mamingkirhon holan di huria i sandiri, alai denggan do molo mangaranap laho pangurupi angka huria na ringkot siurupanta, tarlumobi di na paulihon bagas joro, bagas huria dohot angka haporluanna. Jala dipigapiga huria di bona pasogitta, adong dope na so tuk mambalanjoi pangulana.
5. Pasupasu manang haporsuhon. Dua do gondangna mamangke hamoraon, ima manghorhon pasupasu manang parohon haporsuhon. Tontu, di angka na denggan jala sintong mamangke artana manang hamoraonna, manghorhon pasupasu do i tu ibana. Molo buas do ibana jala ni onjar ni haporseaonna mamangke hamoraonna, tumpahan ni Debata ma ngoluna. Dos do i songon pandohan ni halak Batak: ’Songon mandanggur batu tu dolokdolok, ni danggur sada, masursur godang tu toru, manang ’buang buang ganda, lam ni buang lam marganda’. Lapatanna, dihilala namora i do, hinorhon ni pamangkena di hamoraonna i. Manghorhon las ni roha tu dirina, tu keluarga, dohot tu sude halak na humaliangna. Sandok dihilala ibana do panghorhon ni hamoraonna i. Alai, di angka halak na mamangke hamoraonna, jabatanna dohot huasona mamongkihi na pogos, na gale, jala na so mardihadiha, jaloonna do muse jambarna sian Debata, ima haporsuhon. Jala jaloon ni saluhut halak do uhuman sian Debata, molo dipasuasaehon ibana hamoraonna jala dipangke paleahon Debata. Alani i, ingkon sipadaoon do na mambahen hamoraon gabe pusok manang dasor ni ngolu ni halak kristen. Ndang hamoraon i manontuhon ngolu ni hakristenonta, alai, Debata do na manontuhon jala dasor ni haporseaonta mangolu di portibi on (Pil. 4:13).
Previous Article Bahan Sermon Parhalado
Next Article Jamita Epistel 25 Juli 2010
3 respons untuk ‘Mangoloi Debata marhite hamoraon’
Ranto H Tambun 5 Juli 2010 / 2:37 am
bagus ba anggia, torus ma manurat. Molo pe di hatai dison sai hira na mamburai na mora, ndang na anti hamoraon hita nang halak Kristen. Alai na sala ima moo dipangke do hamoraon i tu marlomolomo, manang gabe manusai halak, ima na marje nanidokna i. Mamora ma hita luhut ai, unang gabe mangholit, tapasangap ma Debata marhite sinadongan na adong di hita. Ai memang sude do hita boi mamora, Selamat manurat ate.
Elumbantoruan 10 Juli 2010 / 4:30 am
Songon na hurang pas tu thema ni minggunta on Amang, ai di almanak tai themana “Mangauhon Pangoloion ni Tuhan Jesus”
Parjumpanganta [Pdt. Singhan Pardede] 13 Juli 2010 / 5:37 am
Saurdot do i amang. Molo taoloi Debata marhite na mamangke artanta (hamoraonta) dohot denggan, naung mangauhon pangaloion di Tuhan Jesus do i.
“Unang ma Galegale Tanganmu”—Sepania 3:16 | Siparsiajaran
“Unang ma galegale tanganmu!”—SEPANIA 3:16, Bibel siganup ari.
ENDE: 54, 32
Songon dia do Jahowa patoguhon tangan ni si Musa, si Asa, dohot si Nehemia?
Songon dia do Jahowa patoguhon tanganta saonari?
Songon dia do hita boi patoguhon tangan ni angka donganta?
1, 2. (a) Angka aha do parungkilon na taadopi saonari, jala aha pangkorhonna tu hita? (b) Aha do pangkirimon na tadapot sian Jesaya 41:10, 13?
SAHALAK perintis biasa na marhasohotan tu sahalak sintua mandok, ”Nang pe denggan diulahon hami sude ulaon di partondion, alai jotjot dope ahu holsoan. On mambahen ahu maol modom, mura marsahit, maol marsaor tu dongan, jala mambahen ahu ndang marhiras ni roha.”
2 Boi do taantusi pangkilalaan ni donganta on? Ala mangolu di portibi na dirajai Sibolis, godang do sitaonon na taadopi. Songon jangkar na mambahen kapal ndang boi meret, holso ni roha pe boi mambahen lam borat sitaononta. (Poda 12:25) Aha do na mambahen hita gabe holsoan? Boi do ala marujung ngolu na tahaholongi, marsahit na posi, susa di parhepengon, manang alani penganiayaan. Ala marsak rohanta, boi do on mambahen hita ndang marhiras ni roha. Alai pos ma rohanta, rade do Debata mangurupi hita.—Jaha Jesaya 41:10, 13.
3, 4. (a) Songon dia Bibel mamangke hata ”tangan” gabe tudosan? (b) Aha do na boi mambahen gale tanganta?
3 Jotjot do Bibel mamangke tudosan taringot bagian ni pamatangta laho manggombarhon angka parange ni jolma. Umpamana, jotjot do tangan dibahen gabe tudosan. Tingki dipaboa di Bibel taringot jolma na gogo tanganna, on patuduhon molo ibana togu jala rade. (1 Sam. 23:16; Esr. 1:6) On muse patuduhon molo ibana marpos ni roha jala marpangkirimon.
4 Di tingki na asing, disurat do di Bibel taringot halak na gale tanganna. On patuduhon, ibana ndang togu jala ndang marpangkirimon. (2 Kron. 15:7; Heb. 12:12) Tingki marsak hita manang lam gale paralealeonta tu Jahowa, on boi mambahen hita ndang marhiras ni roha. Adong do na boi patoguhon hita? Songon dia do asa boi togu, martahan, jala mandapot las ni roha?
“NDADA NA HURANG GANJANG TANGAN NI JAHOWA LAHO MANGURUPI HAMU”
5. (a) Songon dia do pangkilalaanta tingki mangadopi parungkilon, alai aha do na boi taingot? (b) Aha do na laho taulas?
5 Jaha Sepania 3:16, 17. Unang mabiar manang gabe gale tanganta tingki adong parungkilon. Ala songon Ama parholong do Jahowa, na manogihon asa tapasahat sude holso ni rohanta tu Ibana. (1 Ptr. 5:7) Disarihon do hita dos songon tingki Ibana manarihon bangso Israel. Didok tu nasida, ”Ndada na hurang ganjang tangan ni Jahowa laho mangurupi hamu.” Rade do Ibana paluahon halak na marsihohot. (Jes. 59:1) Di artikel on, taulas ma tolu sitiruon na patuduhon, na olo jala boi do Jahowa patoguhon angka naposoNa mangulahon lomo ni rohaNa nang pe sipata maol. Taida ma songon dia sitiruon on boi patoguhon hita.
6, 7. Aha do na taparsiajari sian halak Israel na monang mangalo halak Amalek?
6 Dung ruar halak Israel sian Mesir, ro ma halak Amalek mamorangi nasida. Didok si Musa tu si Josua asa manguluhon halak Israel tu parporangan. Dung i, ditogihon si Musa ma muse si Aron dohot si Hur asa laho nasida tu dolok. Sian i, boi ma diida nasida parporangan i. Ala na mabiar do baoa na tolu on gabe manadingkon parporangan i? Tontu ndang!
7 Diihuthon si Musa do tudutudu na boi mangurupi halak Israel asa monang mangalo halak Amalek. Ditiop ibana ma tungkotna jala diangkat ma tu ginjang. Tingki diulahon si Musa i, dilehon Jahowa ma gogo tu halak Israel laho mangalo halak Amalek. Dung lam loja tangan ni si Musa, gabe naeng monang ma halak Amalek. Alai, pintor hatop ma ro si Aron dohot si Hur mangurupi si Musa. ”Dibuat nasida ma batu sada, dibahen ma tu toruna, asa hundul ibana tusi; ro ma si Aron dohot si Hur tumungkol tanganna sambariba be; gabe hot ma tanganna i, paima mate mata ni ari.” Alani hagogoon ni Debata, monang ma halak Israel.—2 Mus. 17:8-13.
8. (a) Aha do na diulahon si Asa tingki halak Etiopia mangancam halak Juda? (b) Aha do na boi tatiru sian si Asa?
8 Rade do Jahowa mamangke huasoNa mangurupi naposoNa di tingki ngolu ni Raja Asa. Godang do tentara na dipaboa di Bibel, alai tentara ni si Jara sian Etiopia ma na umbalga, godangna 1.000.000 halak na jago. Tentara ni halak Etiopia dua hali lompit godangna sian tentara ni si Asa. Gabe mabiar manang marmetmet ni roha do si Asa? Gabe gale do tanganna? Ndang! Hatop do si Asa mangido pangurupion sian Jahowa. Molo diida sian bilangan ni nasida, ra ndang boi halak Israel manaluhon halak Etiopia. ”Alai anggo Debata, saluhut do tarpatupasa.” (Mat. 19:26) Marhite hagogoonNa, ”ditaluhon Jahowa ma halak Etiopia maradophon si Asa”, jala tongtong do ”marsihohot roha ni si Asa tu Jahowa saleleng mangolu ibana”.—2 Kron. 14:7-12; 1 Raj. 15:14.
9. (a) Boasa tongtong diuduti si Nehemia padengganhon tembok Jerusalem? (b) Songon dia do Debata mangalusi tangiang ni si Nehemia?
9 Tingki laho si Nehemia tu Jerusalem, aha do na diida ibana? Diida ma angka musu sian inganan na asing mangancam halak Jahudi. Gabe ndang diuduti nasida be padengganhon tembok Jerusalem. Ndang boi be dijaga kota i, gabe mabiar ma halak Jahudi. Songon dia do pangkilalaan ni si Nehemia? Gabe mabiar do ibana jala gabe gale do tanganna? Ndang! Songon si Musa, si Asa dohot naposo ni Jahowa na asing na marsihohot, tongtong do si Nehemia marhaposan tu Jahowa. Martangiang do si Nehemia tu Jahowa mangido pangurupion jala ditangihon do tangiangna. Dipangke Jahowa do huasoNa na mansai balga laho patoguhon halak Jahudi. (Jaha Nehemia 1:10; 2:17-20; 6:9.) Porsea do hamu na dipangke Jahowa gogoNa laho patoguhon naposoNa saonari?
PATOGUON NI JAHOWA DO TANGANMUNA
10, 11. (a) Songon dia cara ni Sibolis pagalehon tanganta? (b) Songon dia do Jahowa patoguhon jala mangalehon gogo tu hita? (c) Aha do laba na tadapot sian tudutudu ni Jahowa?
10 Taboto do, ndang olo Sibolis gabe gale tanganna. Marsitutu do ibana mambahen asa unang taulahon be ulaon partondion. Dibahen ibana do gabus dohot ancaman sian pamarenta, pemimpin agama, dohot halak na manimbil sian hasintongan. Aha do na tinujuna? Lomo rohana asa unang marbarita na uli hita. Alai, boi jala olo do Jahowa mangurupi hita, jala dilehon do tondi parbadiaNa patoguhon hita. (1 Kron. 29:12) . (Ps. 18:39; 1 Kor. 10:13) Mandok mauliate do hita ala tadapot pangurupion sian Bibel. Rimangi ma angka na taparsiajari sian publikasinta ganup bulan. Dipasahat do hata di Sakaria 8:9, 13 (jaha) tingki dipadenggan bagas joro di Jerusalem. On paposhon rohanta.
11 Dipatogu Jahowa do hita marhite tudutudu na dilehon di parpunguan, di kebaktian, dohot di singkola teokratis. Tudutudu on mangurupi hita manomba Jahowa sian ias ni roha, asa marpangkirimon, jala mangurupi hita laho mangulahon tanggung jawab Kristen. (Ps. 119:32) Olo do hamu dipatogu marhite tudutudu sian Jahowa?
12. Aha do na ingkon taulahon asa tongtong togu?
12 Diurupi Jahowa do naposoNa manaluhon halak Amalek dohot halak Etiopia, jala dilehon do gogo tu si Nehemia dohot halak Jahudi laho padengganhon tembok Jerusalem. Saonari, dilehon Jahowa do gogo tu hita tingki marbarita na uli, nang pe godang sitaononta jala godang na so olo manjangkon. (1 Ptr. 5:10) Ndang pintor dipamago Jahowa sitaononta. Alani i, ingkon martahan do hita. Songon dia carana? Ingkon tajaha do Bibel ganup ari, paradehon na ringkot tu parpunguan. Marsiajar Bibel sahalakta, mambahen panombaon na sasaripe, jala tongtong martangiang tu Jahowa. Unang ma tapaloas manang aha pe na mangambati angka na diparade Jahowa laho patoguhon hita. Molo dihilala hamu songon na gale partondionmuna, pangido ma pangurupion sian Debata. Hilala ma panogunoguon sian tondi parbadia na patoguhon hamu jala mambahen hamu mangoloi lomo ni roha ni Debata. (Plp. 2:13) Olo do hamu patoguhon tangan ni na asing?
PATOGU MA TANGAN NA GALE
13, 14. (a) Songon dia do sahalak donganta dipatogu dungkon marujung ngolu tungganeboruna? (b) Songon dia do hita patoguhon na asing?
13 Dilehon Jahowa do tu hita dongan sahaporseaon na boi patoguhon hita. Didok apostel Paulus, ”Patogar hamu ma tangan na so marnangon dohot ulu ni tot na telluktelluk, patigor hamu ma sidalanan ni patmuna.” (Heb. 12:12, 13) Godang do halak Kristen di abad na parjolo mandapot pangurupion sian dongan sahaporseaon. Songon i ma nang saonari. Parrohahon ma on. Dung marujung ngolu tungganeboru ni donganta, jala diadopi ibana angka sitaonon na asing, didok ibana, ”Huboto ma, ndang boi tapillit andigan manang sadia godang sitaonon na taadopi. Tangiang dohot parsiajaran Bibel, dos songon pelampung na mangurupi ahu asa unang lonong. Pangurupion sian dongan sahaporseaon mambahen lumbang pangkilalaanku. Gabe huboto ma, ringkot do patoguhon paralealeonta tu Jahowa andorang so ro sitaonon.”
Ganup halak di huria boi patoguhon dongan na asing (Ida paragraf 14)
14 Tingki marporang dohot halak Amalek, ditungkol si Aron dohot si Hur do tangan ni si Musa asa tongtong togu. Saonari, hita pe boi songon i marhite mangurupi angka donganta. Adong do angka donganta na gale ala lam matua, ala marsahit, adong tantangan sian keluarga, lungunlungunan, manang ala mate na hinaholonganna. Hita pe boi do patoguhon angka na poso, na jotjot dielaela mangulahon na sala manang asa sangap di portibi on. (1 Tes. 3:1-3; 5:11, 14) Alani i, lehon ma tingki laho mamparrohahon angka dongan di Bale Harajaon, tingki marbarita, tingki rap mangan, manang tingki martelepon tu nasida.
15. Aha do pangkorhon ni hata na patoguhon tu dongan sahaporseaonta?
15 Dung monang si Asa mangalo tentara ni Etiopia, dijujui si Azaria do ibana dohot bangsona mandok, ”Alai anggo hamu, pir ma tondimuna, jala unang daukdauk boti tanganmuna i, ai sai na marupa do sogot ulaonmuna i.” (2 Kron. 15:7) On manjujui si Asa mambahen asa adong muse panombaon na sintong. Dos songon i ma, hata na patoguhon boi mambahen halak na asing tongtong manomba Jahowa. (Poda 15:23) Unang ma lupa hita, na patoguhon donganta do hita tingki talehon komentar na denggan di parpunguan.
Si Nehemia ndang holan mangidaida ulaon i, alai dohot do ibana padengganhon tembok Jerusalem
16. Songon dia do angka sintua maniru si Nehemia? Paboa ma pengalaman songon dia angka dongan sahaporseaonta mangurupi hamu.
16 Marhite pangurupion ni Jahowa, dipatogu do tangan ni si Nehemia dohot halak Jahudi. Dipadenggan nasida ma tembok Jerusalem holan di bagasan 52 ari! (Neh. 2:18; 6:15, 16) Si Nehemia ndang holan mangidaida ulaon i, alai dohot do ibana padengganhon tembok Jerusalem. (Neh. 5:16) Ditiru angka sintua do si Nehemia. Dohot do nasida mangurupi ulaon konstruksi dohot paiashon Bale Harajaon. Dipatogu nasida do dongan sahaporseaon na marsitaonon marhite manjumpangi nasida jala manogihon nasida rap marbarita na uli.—Jaha Jesaya 35:3, 4.
17, 18. Tingki marsitaonon jala marsak, aha do na paposhon rohanta?
17 Tingki rap saulaon hita dohot dongan sahaporseaon, lam marsada ni roha ma hita. On pasolhothon paralealeonta jala lam paposhon rohanta tu pasupasu na laho tajalo di Harajaon ni Debata. Tingki tapatogu tangan ni na asing, na mangurupi nasida do hita asa martahan mangadopi sitaonon jala tongtong marpangkirimon tu ari na naeng ro. Asing ni i, tingki taulahon on, hita sandiri pe dipatogu jala tongtong marpangkirimon.
18 Molo tarimangi cara ni Jahowa mangurupi jala mangalinggomi angka naposoNa najolo, lam togu ma haporseaonta. Alani i, tingki marsitaonon hamu jala marsak, ”unang ma galegale tanganmu”! Pos ma rohamu, tingki martangiang hamu tu Jahowa, dipargogoi jala pasupasuonNa do hamu marhite HarajaonNa di ari na naeng ro.—Ps. 73:23, 24.
Di Bibel, godang do lapatan ni hata ”tangan”. Molo didok ”tangan ni Jahowa”, on mandok huasoNa. Dipangke Jahowa do gogoNa laho mangurupi naposoNa jala manaluhon musuNa
Home » sermon » Epesus 5:15–21
Dibagasan surat Apostel Paulus tu Huria Epesus on,digurithon panurat ni surat on do taringot tu sangkap ni hatuaon ni Debata tusaluhut hasiangan on, banua ginjang nang di tano on, dipasada ibana dibagasanKristus songon ulu ni Huria ( Ef 1 ; 10 ) hombar tu sido molo ta parrohahonbagian pamuha I ni surat on tung tangkas do dipaandar di si songon dia rumangni hasadaon I dipatupa Debata. Na digombarhon marhite sada pamatang jala Jesusido songon Ulu, na asing muse adong manggobbarhon songon sada bangunan ia jesusima songon batu parsuhi, manang songon sahalak pardijabu Jesus do Iasinondukna. Asa saluhut diida panurat on do dibagasan konsep holong ni rohadohot pambahenan ni Debata na patar dibagasan, pambahenan, basabasa hasesaan nidosa nang habadiaon na pinasahat ni Debata dibagasan Kristus.
Adong di pigapiga thema na boi dapotta dibindu palimahon on. Diuji Paulus do pasahathon poda na marhahonaan tu parngoluan Huria, issarana : Ngolu ni Huria manghorhon aspek na positif ( 5 ; 1-2 ) dohot na negative ( 5 ; 3 – 7 ) suang songoni do rumang ni parngoluan ni Huria naung sinondangan ni natiur ni Tuhan I, dohot huria naung mangolu dibagasan tondi ni Debata ( 5 ; 15 – 20 ) asa turpuk on bagian naparpudi. Pandohan di ayat 15 “ Antong manatma hamu…dst” di pamuhai ayat on dipangke do hata antong nabertujuanlaho mangalehon pangarippunan ni pangajaran naung andar di Ayat 14, marnida tung mansai ragam do ancaman di tonga tonga ni Huria , ima huaso haholomon na rogom tu jolo nasida, naeng marsangkap margogo haporseaon nasida. Ala ni I ditonahon si Paulus asa manta ma hamu mamereng manangkasi parulaon muna. Istilah manta marharoroan sian hata Akribos namarlapatan kewaspadaan. Dibagasan hamanaton do tarantusanaha ma nadidok ni Debata, ditubuhon ido roha na marsiantusan. Gabe di goari ma nasida angka jolma namarroha ( nabisuk ), ala memang tangkas do ia habisuhon I, holan sian Debata doi boi jumping ( Pat.Poda 2 ; 1 – 15 )
Di Ayat 16 : diuduti do poda marhite hatana namandok : “ Parhaseang hamu ma tingki, Ia hari hasusaan do nuaeng. “ dipangke Paulus do kalimat na marsifat paradoks, disada sisi disoso I do marhite mamangke tingki dohot denggan alai dina asing dipaingot do hina jahat ni tingki nuaeng. Aha do maksud ni si Paulus na mandok :” ari hasusaan do nuaeng “ . Sasintong na molo holan ari ido naeng siida on ta, boi do dohonon dang apala adong sihabiaran, alai naeng ondolhonon ni si Paulus do lam tu ragamna ma hasusaan dibagasan ngolu ni angka na porsea. Tung godang do Jolma ditingki na parpudion, nungga tung torop naung nirajaan ni hajahaton dohot huaso haholomon, alai naung pe songon I dipaingot siPaulus do, basa basa ni Debata do anggo tingki on tuganup angka na porsea, asa dipangke ma tingki dibagasan habisuhon unang gabe talu dibahen haholomon i. hombar tu si di ayat 18 on didok Paulus : “ Unang ma mabuk hamu bahenon ni anggur, ai hamagoan do di bagasan I, alai gok tondi ma hamu. “ Boasa di goari Paulus manginum anggur ? ala memang moho mabuk binahen ni na minum anggur boi do I patubu hagiot ni daging dohot lan angka naroa, Ala ni ima sebalikna dipodahon si Paulus asa di gohi tondi angka ruas ni Huria I, asa diantusi nasida songon dia do lomo ni roha ni Debata.
Ayat 19 didok paulus “ Hatahon hamuma sama hamu… du “. Sasintong na pandohan on dada na mengarah tu Glosolalia ( Bahasa Lidah ) alai molo tapa ombuk tu klose 3 : 15 namandok “ Jala dame ni Kristus ima na mangajari dibagasan rohamuna, ai tu si do hamu di jou dibagasan sada daging, gabe parroha mauliate ma hamu. “ Molo diondolhon ende puji pujian ni par Psalmen dang na mar tudu tudu tu angka ende na di padan na robi I alai, Psalmen mandok ima angka ende na niajarhon ni Tondi i. Naeng ma nian marende Ruas marhite na mangungkap roha dohot mangendehon denggan basa ni Debata. Manontong mandok mauliate di saluhut na masa di bagasan ngolunta. Mangasahon tondi I do asa boi hita mangulahon saluhut na masa di bagasan ngolunta. Mangasaon Tondi I do asa boi hita mangulahon saluhutna di bagasan unduk dohot serep ni roha.
Gabe angka roha na bisuk I do di igil Debata sian ganuphalak Kristen, jala naeng ma nian andar noni dibagasan parngoluonta songonsiihuthon Kristus I hita. Boi do postibi on mangiming iminghon godang angka lasni roha alae marhite Tondi I marhabisuhon do siihuthon ni Kristus lahomanimbangi dia do lomo ni roha ni Debata manang na do hasogohon ni Debata.Diigil do halak Kristen gabe jolma na berkwalitas. Adong sada pandohan namandok “ Makna kehidupan itu tidak di tentukan oleh seberapa lama manusia ituhidup, melainkan bagaimana dia mampu untuk menunjukkan kwalitas kehidupannyasebagai manusia “. Bagaimana supaya berkwalitas ? yaitu dengan memperhatikan ataupun menjalanikehidupannya sesuai dengan kehendak Tuhan. Disi do asa boi jumping Jubilatemolo marhabisuhon hita di bagasan hata ni Debata.
Di Sitindangi Ni Jahowa, Aha do Labana Marsaor dohot Dongan Sahaporseaon?
Tung pe hami ingkon mamolus ramba bolak, udan, las ni ari sai ro do hami tongtong tu parpunguan nami. Tung pe mangadopi godang parungkilon jala loja ala naung karejo sadari manipat, boasa Sitindangi Ni Jahowa marsitutu laho pajumpang dohot dongan sahaporseaon di huria nasida?
Asa mangolu partondion nami. Si Paulus manjujui angka dongan na adong di huria asa ”marsiantoan ma hita”. (Heber 10:24) Hata on marlapatan ”manat mamingkirhon” manang mananda na sada tu na asing. Jadi hata ni si Paulus on mangonjar roha nami asa manarihon dongan na asing. Lamu ditanda hami sasaripe na asing na adong di huria, lamu diboto hami ma na adong do pigapiga sian nasida naung boi mangatasi ambatambat na tong diadopi hami, jala nasida boi mangurupi hami laho mangatasi i.
Mambahen sada paralealean na gomos. Di parpunguan, hami marpungu, ndang tu asal dongan, tu aleale na solhot do. Di tingki na asing, hami pe rap mardalani do jala rap manganmangan. Aha ma laba ni parsaoran sisongon on? Hami marsiajar asa lam mangargai na sada tu na asing, jala lamu gomos ma holong nami sama hami. Molo adong aleale nami na marsitaonon, las do roha nami mangurupi nasida ala naung gomos paralealean nami. (Poda Sian Salomo 17:17) Molo rap marsaor hami dohot sude ruas ni huria, patuduhon na ”denggan marsipasarisarian” do hami.​—1 Korint 12:25, 26.
Hami manogihon hamu asa mamillit aleale na mangulahon lomo ni roha ni Debata. Boi do dapot muna aleale sisongon i di huria Sitindangi Ni Jahowa. Unang ganggu roha muna laho marsaor tu hami.
Boasa mansai marlaba parsaoran di parpunguan?
Andigan do adong tingki muna laho mananda huria nami lam jonok?
Songon Dia do Parpunguan ni Sitindangi Ni Jahowa Diulahon?
Lului ma hatorangan taringot songon dia parpunguannami diulahon.
Bagihon Bagihon Aha do Labana Molo Marsaor Hita Dohot Dongan Sahaporseaon?
Batu Mamak: Mei 2010
SERMON JAMITA TU MINGGU 1 DUNG TRINITATIS, 6 JUNI 2010
Mangihuthon torop penafsir, buku 5 Musa on penulisan kembali ni patik ni si Musa doSahat tu masa penaklukan ni tano i, sisada hasadaon do bangso i di toru ni panggomgomion ni si Josua. Alai dung dibagi tano i marmargamarga jala dung monding si Josua ndang adong be tokoh na pasadahon nasida. Marsada pe nasida, holan ala ni hasadaon ni parsombaon tu Jahowa nama. Molo sumurut parsombaon tu Jahowa i, sega ma dohot hasadaon sosial dohot politis nasional ni bangso i, alai lam menonjol ma anggo dominasi ni marga. Sipata masiboan lehengna do ganup marga, ndang parduli na sada tu na sada nari songon na jotjot masa di tingki ni angka panguhum. Alai lam leleng dihilala nasida ma ringkot ni hasadaon di bidang sosial dohot politik nasional. Mamungka ma i sian tingki ni si Samuel jala lam tu tangkasna dung hajojongjong ni harajaon Israel. Luhutna i na marhinorhon situtu do tu haporseaon ni bangso i, ai gabe tarunjun jala tarela ma nasida paihutihut utiutian hasipelebeguon na mardomu tu partanion dohot pamarentaon ni penduduk asli ni tano i. Mansai ungkap do nasida tusi ai ndang sai adong hatontuan di patik i na pintor boi honahonon tu parsoalan na imbaru na niadopannasida. Taringot tu raja dohot harajaon ma rupani, ndang diatur dope i di patik ni si Musa. I ma na mamaks. Di Alkitab, digoaripar ni batangaek Jordan. Digombarhon disi, naeng bongot ma bangso i tu Kanaan. Ia dung sahat tusi, naeng marsihohot do nasida di haporseaon dohot parsombaon tu Jahowa. Asa jumpang i, dipaingot si Musa ma nasida di jamitana i.
Sahali nari, buku 5 Musa i disurathon do marrumanghon jamita ni si Musa na paingothon bangso i tagan so dibongoti nasida dope tano na pinarbagabaga i. Marhira 500 taon tagan so i, nunga diuarihon Debata tu si Abraham paboa na basabasahononNa do tano Kanaan i tu pinomparna. Diulahi jala diparatarata do i muse tu si Isak dohot tu si Jakob. Ia tano Kanaan i, ndada na kosong i, naung marpangisi do, ai naung maringan hian do disi halak Kanaani, Heti, Amori, Hevi, Jebusi (2 Mus.13:5), Keni, Kenisi, Kadmoni, Repaim, (1 Mus.15:19-20), Perisi dohot Girgasi (Jos.3:10 par.) Songon bangso angka na marbudaya, nunga dikembangkan nasida disi sistem teknologi dohot peralatan hidup isara jabu, huta dohot sumur; sistem mata pencaharian hidup isara partanion, porlak anggur dohot hau jetun. Tano na mardolok do luat i jala na marrura, na manghangoluhon aek udan (pat.5 Mus.11:11). Molo so ro udan, rahar do suansuanan gabe masa haleon. Hira so adong do sunge bahen irigasi. Adong pe Jordan, dao do di toru, ndang tarpanaek aekna. Ala ni i, dibudidayahon nasida ma suansuanan na irit air, isara anggur, hau jetun, hau ara dohot na asing, jala bahen aek inumon di jolma dohot di pinahan, dihali nasida ma angka sumur. Nuaeng, songon i ma digombarhon di buku Deutronomium on, jumpang ma ma tingkina pasauton ni Debata ma uariNa i, togihonon jala pabongotonNa ma halak Israel tusi asa soluhonna. Inganan nasida ma angka huta na so pinungkana, songon i jabu na gok angka na denggan na so niisianna, inumon nasida aek sian sumur na so hinalina, teanon nasida angka porlak anggur dohot hau jetun na so sinuanna, jala mangan nasida pola bosuran.
Sian i torang, ndada ampuna ni bangso i hian tano i manang teanteanan sian ompunasida. Saleleng di ngoluna, panginsua do si Abraham disi; laos songon i do nang si Isak dohot si Jakob. Ndang penduduk asli bangso i disi, pendatang do. Debata do na marbasahon tano i tu nasida marpardomuan tu parpadananNa na tu si Abraham dohot na tu nasida di Sinai. Ingkon mansai tangkas ma i ingoton ni bangso i asa unang madabu nasida tu haginjangon ni roha, i ma na mangarajumi na ampunanasida do tano i. Debata do nampuna tano i, palumeanNa do i tu nasida. Parnampunaonnasida di tano i ndang bolas i sirangon sian parpadanan ni Debata na tu nasida. Saleleng marsihohot nasida di parpadanan i, hot ma parnampuanonnasida di tano i; alai molo dilaosi nasida do parpadanan i, ndang adong alasannasida mandok na tanonasida do i manang parjambaranna. Laos Debata do na marmuduhon nasida disi. Molo diparo udan (pat.5 Mus.11:12), denggan ma suansuanan; sonang nasida jala bosuran. Alai molo so diparo udan, haleonon ma nasida jala rapar. Sisada ihot do tahe na dua i, tano dohot aek (udan). Molo so ro udan jala masa haleon, ndang jarang na gabe bungkas sasahalak (pat.Rut 1:1) manang sapunguan Israel tu luat na asing, gabe so adong lapatan ni pemilikannasida di tano i. Nda haleon sisongon i bonsirna umbahen na bungkas si Jakob sakeluarga tu Misir (pat.1 Mus.45:6, 9), jala gabe hatoban pinomparna disi opat ratus tolu pulu taon? (pat.1 Mus.15:13; Gal.3:17). Hombar tusi ma dipaingothon disonHatoban do bangso Israel uju i di Misir, bangso na so memiliki harga diri dohot hak atas tanah. Alai diparuar Debata do nasida sian i marhitehite tangan na gogo; ditogihon nasida tu Kanaan, jala dibasabasahon tu nasida tano i bahen parjambarannasida. Gabe bangso na bebas nasida, na memiliki harga diri, na mangan jala bosuran sian tanona sandiri. Di pangalaho na songon i, na boi lupa do halak di Debata (pat.Poda 30:8b-9a). Ala ni i dipasingothon ma, ingkon jagahonon ni Israel do dirina asa tongtong marningot disi.
Ihut tusi, di ay.13 dipasingothon dope tolu parenta, i ma: Parjolo, manghabiari Jahowa, mandok manghaporseai jala manghaposi Jahowa. Sasadasa do Debata (ida ay.4), na asing ndang adong. Ibana do sitompa nasa na adong, na pangoluhon jala na marmudumuduhon; panguhum na mangalehon patik dohot uhum ni parngoluon. Paduahon, mangoloi Jahowa, lapatanna maribadah jala marsomba tu Jahowa; pasadahon sude potensi laho pasauthon lomo ni rohaNa. Sasadasa do sisombaon, hataNa do sitangihonon, patikNa sioloan jala sihangoluhononhon di bagasan holong na sian nasa roha, sian nasa ateate dohot sian nasa gogo (ida ay.5). Ndang holan di tingki dohot di inganan parsombaon, alai ingkon di sude rumang ni parngoluon do, partondion dohot pardagingon. Patoluhon, maruari tu goar ni Jahowa. Maruari, lapatanna mamangke manang mandok goar ni apala na hinaholongan, na hinabiaran, manang na hinaporseaan laho mangondolhon hasisintong ni hata manang panindangion. Jahowa do instansi rohani-ilahi satu-satunya na hinaholongan ni Israel, na hinabiaran jala na hinaporseaannasida. Na maruari tu goar ni Jahowa, sasintongna bagian ni panindangion haporseaon do i. Molo maruari bangso i di parsaoran, di partigatigaon manang di paruhuman dohot lan na asing, na marlapatan do i na dihatindanghon nasida haporseaonna di Debata selaku instansi rohani-illahi satu-satunya di parngoluonna ariari. Di ay.14 dipaihut do sada oraora na mandok: “Ndang jadi ihuthononmuna angka debata sileban, sian debata ni bangso angka na humaliang hamu.” Uju na disoluk Israel tano i, ndang sude pangisina dilengsehon, holan angka na mangalo do. Ala ni i, di torop inganan rap mangolu do nasida dohot penduduk asli ni tano i. Na gabe mara do i tu bangso i, ai tarunjun ma nasida jotjot maniru utiutian ni bangso sileban i. (Taringot tusi, pamanat ma hatorangan di Sermon Jamita tu Minggu Reminiscere, 28 Pebruari 2010 dohot Sermon Jamita tu Minggu Exaudia, 16 Mei 2010 di blog on).
Ndang boi neang roha ni bangso i taringot tu oraora i, ai Debata parrimas do Jahowa i. Parrimas (Hb. qanaa/jealous/cemburu) mandok rara (merah padam) bohina mamompomi panghilalaan dohot murukna. Sada ama rupani, ndang tagamon so mangiburu jala muruk molo diroharohai manang dilangkup baoa na asing tungganeboruna na hinaholonganna (pat.Poda 6:34-35). Pardomuan ni Debata dohot Israel jotjot do dipatudos tu pardomuan ni ama tu tuanboruna; Debata songon tuandoli, Israel songon tuanboru. Ndang tagamon so tarrimas jala manguhum Debata molo gabe dilangkuphon bangso i dirina tu debata sileban marhite na gabe marsomba nasida tusi. Ndang maralangalang Ibana taringot tusi, na boi gabe siaphononNa do nasida sian sisik ni tano on.
Na manjaga diri mansai na arga do i di na mangolu. Mansai na arga, ai gok parmaraan do ngolu on. Dilehon Debata Panompa i do hatauon tu na mangolu, lumobi tu jolma laho manjaga diri. Dilehon do rupani pingkiran dohot roha na patauhon jolma i manimbangi dohot mambuat haputusan taringot tu na na patut sipatupaon dohot taringot tu na ingkon sipasidingon asa unang tarmara jala mago, alai asa horas jala malua. Ndang holan di ngolu pardagingon, di ngolu partondion pe mansai ringkot do na manjaga diri i. Apala i do na pinasingothon ni turpuk jamita ari on tu hita di na nidokna di ay.12: “Si marjaga ma ho di dirim!” Taringot tu dia ma hita ingkon manjaga diri? Tapamanat ma i marojahan di turpuk jamita di hita ari on.
Na parjolo, manjaga diri asa tongtong ingot paboa Jahowa do Sipalua hita. Ala ni haleon potir bungkas do si Jakob dohot keluarga besarna tu Misir, jala gabe hatoban pinomparna disi leleng ni opat ratus tolu pulu taon. Mansai dangol do panghilalaannasida disi. Ndang adong harga dirina, ai so marhak nasida di tano. Dung i di pudi, dipaporsukporsuk halak Misir do nasida. Alai sian asi ni rohaNa, dipalua Jahowa do nasida; diparuar nasida sian i, ditogihon jala dipabongot tu tano Kanaan. Tano naung marpangisi do i. Dao andorang so sahat halak Israel tusi, nunga maringan disi halak Kanaan. Songon bangso na marbudaya, nunga dikembangkan halak Kanaan i disi sistem teknologi dohot peralatan hidup, isara perumahan, perkampungan, perkotaan, budidaya air dohot sistem mata pencaharian hidup isara partanion na hombar tu situasi dohot kondisi ni luat i, isara budidaya anggur dohot hau jetun na hemat air. Asa di na sahat halak Israel tusi, ndang ingkon mamungka sian nol be nasida. Na ripe mangingani nama nasida tahe di jabu dohot di huta angka na bolon na so pinungkana, na ripe minum sian sumur na so hinalina, jala na ripe manggotil parbue sian porlak anggur dohot hau jetun na so sinuanna, gabe mangan nasida jala bosuran. Di pangalaho na songon i talpe do nasida tu pangunjunan, i na na gabe lupa nasida tu Jahowa. Nda i na pinasingthon ni parpoda i molo didok: “Hapogoson manang hamoraon unang lehon tu ahu; sai loas ma panganonhu bohal tinurpukhonMi tu ahu, asa unang tung huporso Ho, dung butong ahu, gabe dohononhu maon: Ise do Jahowa?” Ala ni i ma asa dipaingot nasida, didokNa marlapatan ma i, ingkon ingoton jala parhatopoton nasida do tongtong na Jahowa do na paluahon nasida jala na marbasahon tano Kanaan i tu nasida.
Laos songon i do hita, ingkon jagaonta do dirinta asa ingot tongtong paboa Jahowa do Sipalua hita. Nunga dipalua Ibana hita marhite na pinabinsarNa i Barita na UliNa i di tongatonganta. Dipalua do hita sian hamagoan partondionta, dipataripar tu hangoluan, gabe sahat hita tu hajongjonganta nuaeng, i ma ruas ni huriaNa na domu jala na saor tu Ibana, angka na gabe panean di harajaonNa. Dipalua do hita nang sian hamagoan ni pardagingonta, sian ketertutupan dohot keterbelakangan ni bagsonta, dipasahat hita tu hapistaran dohot tu hamajuon angka na mangihut tu Barita na Uli i. Laos di bagasan sondang ni haluaonta na marhite Barita na Uli i do hita manjalo dohot mangantusi haluaonta na di bagasan dohot na marhite kemerdekaan ni bangsonta, Negara Republik Indonesia na tahaholongi on. So mansoadahon perjuangan dohot pengorbanan ni angka pahlawan, tahaporseai do paboa pasupasu ni Debata do kemerdekaanta i. Mansai godang do basabasa ni Debata na sahat tu hita di bagasan dohot marhite kemerdekaanta i. Jumpangan hita di harga dirinta, gabe tuan di negeri sendiri; lam pistar hita, lam maju, lam mangeahi tu tujuan ni kemerdekaan i, i ma masyarakat na adil jala na makmur. Di pangalaho na songon i ingkon ingotonta do tongtong na Debata na marbasahon saluhutna i tu hita. Na ‘marningot’ ndada na mandok holan na menghadirkan di ambang sadar (recalling of information), alai lobi sian i na marlapatan do i manjalo dohot mangulahon kemerdekaan i hombar tu lomo ni roha ni Debata Sipalua i. Na manghalupahon Jahowa jala na mangago dirina do manang ise pe na manjalo jala mamangke kemerdekaan i hombar tu lomolomona, na mangarajumi i songon kesempatan merampok arta ni negara, manang kebebasan menguras sumber daya alam so parduli di angka na sega dohot na gabe korban bencana ala ni ulloullona i.
Na paduahon, manjaga diri asa marsihohot manghabiari Jahowa. Paboa na sintong halak Israel ingot di Jahowa Sipalua nasida, ingkon marsihohot do nasida manghabiari Ibana. Na manghabiari Jahowa, mandok manghaporseai jala manghaposi Ibana; maribadah tu Ibana, pahimpuhon sude potensi laho pasauthon hataNa, patik dohot lomo ni rohaNa; manghaholongi Ibana sian nasa roha, sian nasa ateate dohot sian nasa gogo. Konsekuensi logis ni i, tung na so jadi do bangso i marsomba tu debata ni bangso sileban angka na humaliang nasida. Molo sampe masa na songon i, ndang alang roha ni Debata maniaphon nasida sian sisik ni hasiangan on, ai Debata parrimas do Ibana jala parlulu.
Laos songon i ma hita, songon angka naung pinalua jala pinasupasu ni Debata, ingkon porsea jala marpos ni hita tu Debata, mangoloi jala maribadah tu Ibana di bagasan tondi dohot habadiaon na tama. Na maribadah tu Debata ndang sae i ulahonon holan di tingki dohot inganan na tontu, isara partangiangan manang parmingguon, alai ingkon dohot do di parngoluon ariari. Ingkon disalpui jala ditorusi ibadah manang kebaktian i do na opat dorpi ni inganan parsombaon i, dung i mabaor tu hangoluan siapari laho manorangi dohot manirai, mamornohi dohot palambokhon. Dohot pandohan na asing, ende na niendehon, tangiang na tinangianghon, hata ni Debata na tinangihon jala na niamenhon ruas ni huria di tingki dohot di inganan parmingguon, ingkon boanonna be do i tu hangoluanna ariari asa amenhononna disi, ulahononna jala hangoluhononna. Tasorminhon ma i nuaeng tu ngolunta. Umumna, ndang tardok na losok dope hurianta marmingu; rata-rata torop dope na ro tu parpunguan. Di angka pesta, asing ni Hananaek ndang hasiatan angka gareja. Siangkup ni na mandohoti na di hurianta, torop dope na ‘jajan’ tu na asing. Alai patut do sungkunhonon, boha do panghorhon ni punguan angka na nidohotanna i tu hangoluanna ariari? Ise do na nioloanna di angka sangkap dohot di ulaonna? Lomo ni roha ni ise do na sinungkun dohot na pinatulusna di kantor, di partigatigaan manang di perusahaanna? Dalam konteks kehidupan bangsa, bangga do hita songon bangso na religius, negara na berpancasila di mana Ketuhanan Yang Mahaesa merupakan silanya yang pertama; arga do di hita hari-hari raya keagamaan, ndang holan institusi keagamaan, institusi sosial dohot negara dipatupa be do perayaan ni i, jala angka rapot dohot upacara sai dipungka dohot formula keagamaan, alai tung apala di bangsonta on do na gumodang koruptor, markus, mafia, pengemplang pajak, dohot na asing. Ndang tarsoadahon agia ise, adong do disi halak Kristen. Antong, ise do na tahaporseai jala na tahaposi, na tahabiari jala na taoloi? Debata do manang Mammon?
Diposting oleh Pdt.MV Simanjuntak di 06.44 0 komentar
SERMON JAMITA TU MINGGU TRINITATIS, 30 MEI 2010
Di Bibel Batak, sisada hasadaon do turpuk on dohot angka ayat na mangihut, na marjudul Sijagaon do Pangansion, Hatahuton dohot Haholiton (12:1-22), alai di Alkitab jongjong sandiri do turpuk on i ma na taringot tu Pengajaran Khusus bagi Murid-murid. Deba sian angka pandohanna tarjaha do di evangelium na asing, alai konteksna asing. Dihatahon do i di sada inganan di pardalanan tu Jerusalem mandapothon sitaononNa (9:51). Andorang so i, dipajojor do poda dohot pinsangpinsangNa tu Parise dohot Sibotosurat (11:29-54). Ra, ala ni i gabe tartarik ma natorop i tu Ibana. Na luar biasa do i antong, barani Ibana maminsang angka partogi na hinabiaran jala na pinarsangapan ni natorop. Ala ni i ma asa marrongoman natorop i naeng marnida Ibana. Marnida i ndang apala terkesan Tuhan i. Diboto do natorop i na mura mimbar sian na manohoi tu na mangalo Ibana. SiseanNa i do na tumangkas jolo naeng ramotanNa, ai nasida do muse na laho manorushon ulaonNa. Binonsir ni na masa i, dipaingot ma angka siseanNa i taringot tu ragam ni pangalaho na ringkot botoon jala ramothonon nasida.
Didok tu siseanNa i: “Jaga ma hamu pasiding na niasoman ni Parise, i ma pangansion i.” Na niasoman (Gr. zumees/leaven/ragi) i ma samansam zat pengawet (permentasi) dohot pengembang manang pelembut na dipangke antara lain tu roti. Alai holan di tingki na normal do i; anggo di ombas na darurat ndang sanga (pat.1 Mus.19:3). Di haruruar ni halak Israel sian Misir rupani, ndang sanga nasida mangaragi roti. Gabe sada aturan ma i muse di bangso i, di ariari ni Paskah i, mamungka sian 14 Nisan sahat tu ari papituhon sian i, ndang boi nasida manganhon sipanganon na niigaran. Manimpan ragi manang sipanganon na niasoman pe tahe, saleleng na pitu ari i, ndang jadi (pat.2 Mus.12:15, 19). Na gabe parningotan ma i di haruruarnasida na humalaput i dohot di partinaonannasida na ingkon manganhon sagusagu pardangolan na hambar i (5 Mus.16:3). Sada sian na so boi pelehonon do ragi tu Debata (3 Mus.2:11; 7:12). Di pudian ni ari na gabe perlambang ni haroaon (evil habit) do i manang hajungkaton (evil coming out in word and deed) na maralo dohot halidangon manang hasintongan, na ingkon sipabalion (pat.1 Kor.5:6-7). Angkup ni i na gabe simbol ni poda (doctrine/ajaran) na sala do i (pat.Mat.16:6), dohot sikap hidup na tinubuhonna. Tontu do, poda na sala manghorhon sikap hidup na sala do i. Angka parise ma rupani, poda dohot pemahamannasida na taringot tu patik na legalistis manubuhon sikap hidup na legalistis, na mangaradoti ruhutruhut parduru sambing isara parpuasaon na tarida manang tali partangiangan (pat.Mat.23:5), alai tading do anggo na umargana i, isara hatigoran dohot parasinirohaon (pat.Mat.23:23). Ala ni i digoar Jesus do nasida pangansi. Hombar tusi ma dison, dipaingot Jesus do siseanNa i asa pasidinghon na niasoman manang sikap hidup ni Parise, i ma pangansion i.
Sipaingot na di ay.2-3 tarjaha do tong di Mat.10:26-27, alai (songon na nidok di jolo i) konteksna asing. Dison, ingkon na antusan do i di bagasan pardomuanna tu sipaingot na di jolo ondeng. Huphup do harohaon manang ngolu parbagasan ni Parise na roa i binahen ni parugamaonnasida na tarida, isara parpuasaon dohot parasinirohaon na diulahon di jolo ni halak sitotondurannasida (pat.Mat.6:1 duu), dipapujipuji natorop do nasida disi jala diparhatua, dirajumi angka na denggan jala na tigor. Alai unang ma gabe tarpaoto sisean i maniru nasida, ai ro do tingkina, patar do muse hadirionnasida na sasintongna, ai ndang adong agia ise na tarbahen marsibuni manang marmihimmihim maradophon Debata. Gari angka hata na hinatahon di na holom manang na hinusiphon tu pinggol ni halak di bilut diboto jala papataronNa di ari sogot i, lam boha ma ngolu na marpangansi na diulahon di hapataran?
Mangihuthon konteks Mateus, hata sipaingot na di ay.4-9, 11-12 (pat.10:19-20, 28-33) na marpardomuan do i tu parsuruon mamaritahon Barita na Uli i. Boha pe paraloan, ndang pola mabiar nasida, ai Debata do mandongani jala mangaramoti nasida. Dison pe, tong do songon i, alai godangan marhahonaan tu paraloan tu Parise. Balga do huaso ni Parise i. Sada fraksi na balga do nasida di Sanhedrin, Rapot Godang ni halak Jahudi na marhuaso mandabuhon uhuman mate. Nang pe songon i, unang pola mabiar nasida, ai na marbatas do huasonasida. Sintap ni na mamunu daging do boi nasida, lobi sian i ndang adong be sipatupaonna. Debata do sihabiarannasida, sasadasa do sioloan dohot sisombaonnasida. Na marhuaso do Debata taringot tu ngolu nuaeng dohot ngolu sogot, marhuaso paluahon tu hangoluan na saleleng ni lelengna manang mandabuhon tu api naroko, tu hamatean na saleleng ni lelengna. Angkup ni i, ingkon marhaposan situtu na porsea i di pangaramotion ni Debata. Ingkon ingoton jala parhatopotonna do gari amporik disarihon Debata. Hira na so mararga do amporik i nian, dua sauang (Mat.10:29), lima dua benggol. Alai nang pe songon i ndang adong sian i na madabu tu tano gabe boi tangkupon jala gadison ni halak so sian parbinotoan ni Debata. Lam boha ma na porsea i, angka na sinuruNa mamaritahon Barita na Uli na taringot tu harajaonNa i tung so sarihononNa ma? Olo, sarihononNa do, ai umarga do nasida sian amporik. Taringot tusi didok: “Gari obuk na di ulumuna, sude do dibilangi.” Ndang na mandok na so adopan ni na porsea i be paraloan, adopanna do. Gari hamatean tahe, na boi masa do. Alai molo masa pe i, ndang adong i na tarjadi di ruar ni parbinotoan dohot sangkap ni Debata. Ndang na mago na mate i, ai “arga do di roha ni Jahowa hamamate ni angka na niasianNa i” (Ps.116:15).
Laho patomoshon roha ni sisean i di ulaon panindangion i didok Tuhan Jesus doJesus Kristus i do pamusatan ni Barita na Uli i. Na manghatindanghon Barita na Uli, na manghatindanghon Jesus Kristus do i. Na manghatindanghon Jesus Kristus i tahe pangkalna. Ndang tarbahen agia ise manghatindanghon Barita na Uli so jolo dihaporseai jala dihatindanghon Kristus i. Manghatindanghon (Gr. homologeesee, ro sian hata bonabona homologeoo) lapatanna manolopi panindangion ni na asing (I agree with the statement of another), marpadanhon/ manjanjihon (I promise), manghatindanghon/marhatopothon (I confess), maningtinghon/ patubegehon (I publicly declare). Panindangion taringot tu Jesus i ndada tubutubu ni roha ni jolma i, alai na sian Debata do i sahat tu sisean i. Panindangion ni sisean i do muse na pinangolu jala na pinataripar Tondi Porbadia marhitehite Barita na Uli i tu na asing, dung i ditolopi jala dijangkon na mambege i ma i gabe panindangionna sandiri, marpadan ibana na haporseaan jala jangkononna Jesus Kristus i, parhatopoton jala patubegehonna di jolo ni jolma, tarmasuk di jolo Parise paboa Jesus Kristus i do Tuhan jala Sipalua ibana. Angka sisongoni i hatindanghonon ni Jesus do sogot di ari paruhuman i. Sabalikna do angka na mansoadahon, soadahononNa do.
Sahali nari, laho patoguhon roha ni sisean i di ulaon panindangion i, di ay.11-12 didok Jesus do: “Alai molo togihononnasida hamu tu angka parguruan, tu jolo ni angka induk dohot panggomgomi, unang ma holsoan hamu, manang beha pangalusionmuna ro di sidohononmuna. Ai ajarhonon ni Tondi Parbadia i do tu hamu di na sangombas i na patut dohononmuna.” Nunga nidok, godang do tantangan ni panindangion i. Di huta Jerusalem dohot di luat Judea do parjolo dibaritahon Barita na Uli i, di yurisdiksi ni hajahudion. Hombar tusi, tantangan na parjolo ro do sian institusi keagamaan ni Jahudi na niwakilan ni parguruan (Gr. sunagoogas/sinagoge) dohot angka induk (Gr. archas/magistrates). Siangkup ni parpunguan (peribadahan) na marfungsi dope sinagoge i songon paruhuman laho paujunghon angka pangalaosion manang parsoalan na metmet na niulahon ni angka induk. Angka pangalaosion manang parsoalan na umbalga dipaujung di Rapot Godang (pat.Mat.5:22). Dison dipasingothon Jesus, rajuman ni halak Jahudi do muse sisean i pangalaosi, jala ala ni i togihononna do nasida tu parguruan asa uhumanna. Dung i, ro do muse paraloan i sian panggomgomi. Taringot tusi dipaingothon Jesus do asa unang pola dirancang nasida pembelaan, alai dihaposi ma ajar ni Tondi Porbadia i. Sintong do songon i, dung manaek Jesus tu surgo jala ro Tondi Porbadia i, disi dipungka nasida ulaon panindangion i, pintor diadopi nasida do paraloan songon na boi jahaon di Ulaon ni Apostel. Ditangkup do angka apostel i, dihurunghon, ditogihon jala diuhumi di jolo ni Rapot Godang. Diadopi nasida do nang paraloan sian panggomgomi, sian si Herodes dohot sian panggomgomi Rom. Alai digohi do nang bagabaga na taringot tu panuturion ni Tondi Porbadia i. Molo tapamanat rupani paraluson ni si Petrus dohot si Paulus, gok huaso, gok habisuhon ala ni Tondi Porbadia i.
Di ay.10, dipasingothon Jesus do taringot tu dosa na mangaleai Tondi Porbadia, didok: “Jala ganup na mandok hatana mangalo Anak ni Jolma i, tarsesa do i; alai na mangaleai Tondi Parbadia, ndang dapotan hasesaan.” Taringot tusi pe tarjaha do di evangelium na asing (Mrk.3:28-29; Mat.12:31-32). Disi, dipasingothon Jesus do i tu halak Jahudi na mandok na mangasahon induk ni angka sibolis do Ibana pabalihon angka tondi na hodar. Di bagasan rohanasida ndang tagamon so diparhatopot na sian huaso ni Debata do ulaon ni Jesus i, alai ala hosom dohot sogo ni rohana gabe didok do i na sian sibolis. Sian i boi simpulhononhon, pangaleaion tu Tondi Porbadia i ma sikap na mempersetan Debata sian kesadaran na sesadar-sadarna. Alai di turpuk on, dihatahon Jesus do i marpardomuan tu panghatindanghonon di Ibana dohot pamaritahonon di Barita na Uli i. Marhitehite Barita na Uli na niulahon ni Tondi Porbadia i, gabe porsea do jolma di Jesus i, dijangkon Ibana jala dihatindanghon gabe Tuhan jala Sipalua ibana. Sian i boi ma simpulhononhon muse, pangaleaion tu Tondi Porbadia i ma na so manjangkon manang na manulak Barita na Uli, na so manghaporseai jala na so manghatindanghon Kristus. Di Heb.6:5 duu ditaringoti do halak na so tarpaimbaru be, i ma angka na gabe marbalik (murtad). Dung i, di 1 Joh.5:16 ditaringoti dope na mardosa na marhapatean tu hamatean, na so pola be sitangianghonon. Ndang dilehon anggo definisina, alai sian konteksna torang do na marhahonaan do i tong tu hasohaporseaon. Sian saluhutna i boi dohonon, pangaleaion dompak Tondi Porbadia manang dosa na so tarsesa na marahapatean tu hamatean i ndang dosa moral manang etis, dosa teologis do, dosa haporseaon. Boasa ndang tarsesa? Ai Tondi Porbadia i na mangula marhite Barita na Uli i nama cara berada ni Debata na parpudi laho paluahon jolma. Nunga mangula Ibana di bagasan cara berada Debata Ama, Panompa; dung i di bagasan cara berada Debata Anak, Sipalua; jala na parpudi di bagasan cara berada Debata Tondi Porbadia, Pangondian. Salpu i, ndang adong be cara berada na asing; molo so dijangkon jolma be i, ndang porsea ibana di Kristus i, ndang adong be dalanna laho porsea jala malua. Torus nama i ndang porsea, dung i mago; ai ndang adong haluaon di na so porsea.
Di ari on sahat hita Minggu manang Pesta Trinitatis. On do pesta na parpudi di rangkaian ni pesta ni huria di sada taon parhuriaon. Nunga salpu Advent, Natal, Epiphanias, Passion Hamamate; Paskah, Hananaek dohot Pentakoste; dung i nuaeng, sahat ma tu Trinitatis. Digombarhon i do haporseaonta paboa: Marhite haroro ni Kristus dohot Tondi Porbadia, nunga singkop be hapataran ni Debata jala gabe torang tartanda ise jala boha do Ibana. Debata Sasadasa (Yang Esa) do Ibana, alai huhut Sitolusada (Trinitatis) na papatarhon diri di bagasan tolu cara berada, i ma Debata Ama, Anak dohot Tondi Porbadia. Ndang na mandok na tolu do Debatanta, alai na mangondolhon lapatan dohot pardomuan ni Debata na Sasada i do i tu hita. Ama do Ibana, na manompa hita; Sipalua do Ibana, na manobus hita; Pangondian do Ibana, na pabadiahon hita. Dohot hata na asing, Debata di ginjangta do Ibana, Debata raphon hita (Immanuel), jala Debata di bagasan hita. Laos marhite i diondolhon do hasisingkop haluaonta. Ala ulaon ni Debata Sitolusada i, angka naung malua do hita, sedang malua, jala laho malua. Ia dibasabasahon pe haluaon i tu hita ndang holan asa jaloon, alai asa ulahononta do i huhut (pat.Plp.2:12). Boha ma hita mangulahon i? Tapamanat ma i marojahan di turpuk jamita on.
Na parjolo, tahabiari ma Debata. Di jamita on dipaingot Jesus do siseanNa asa pasiding poda dohot sikap hidup ni Parise. Parise, i ma sada horong parugamaon di tongatonga ni halak Jahudi. Balga do huasonasida di roha ni natorop, dihabiari do nasida, dipapujipuji jala dirajumi angka na burju. Alai di pamerengan ni Jesus pangansi do nasida, suman tu tanoman na hinapur, ias di duru alai di bagasan gok angka na busuk. Nang pe boi nasida padenggandengganhon diri di jolo ni natorop, di ari sogot i patar do habusuhonnasida. Ala ni i, tung na so sitiruon do nasida. Angkup ni i, nang pe balga huasonasida jala boi mandabuhon uhum mate, ndang pola sihabiaran nasida. Sintap ni hasiangan tano on do huasonasida, jala lobi sian i ndang adong be na tarpatupa nasida. Debata do sihabiaran, ai marhuaso Ibana taringot tu ngolu nuaeng dohot ngolu sogot; marhuaso manontuhon na tu haluaon dohot na tu hamagoan, marhuaso pabongothon tu hangoluan dohot tu naroko.
Apala i sipaingot ni Evangelium Trinitatis on tu hita; songon angka naung pinalua ni Debatanta Sitolusada i, na tongon dipalua jala sipaluaonNa, sihabiaranta do Ibana sian nasa rohanta. Na manghabiari Debata ndang dos i dohot na manghabiari angka na di tano on. Biar tu angka i ojak do di ketidakserasian manang ketidakharmonisan ni jolma tu na hinabiaranna, alai biar tu Debata ojak do i di pardomuan dohot parsaoran holong ni Debata na paluahon i tu jolma na pinaluaNa. Na manghabiari Debata na marlapatan do i maribadah tu Ibana, magoloi jala marsomba Ibana. Gok di Ibana do nasa huaso na di banua ginjang dohot na di tano on, guru di Ibana do ngolu dohot haluaonta, hangoluan dohot haluaonta nuaeng dohot na ro sogot. Ala ni i ingkon porsea jala marhaposan hita tu Ibana sian nasa rohanta, ingkon tangihononta hataNa jala hangoluhononta, ingkon mardalani hita di angka dalanNa jala marparange hombar tu patik dohot lomo ni rohaNa. Sipasidingonta do angka poda haliluon dohot nasa rumang ni pangansion. Mansai ringkot do i sorminhononta i tu ngolunta di angka tingki on. Ra, ndang masalpuhu molo nidok, pangansion i do sada na mansai godang mewarnai parngoluon ni bangsonta di tingki on. Manghatai do sude taringot tu penegakan hukum, alai tardapot do torop siboto uhum dohot sipajongjong hatigoran na mandegedegei uhum. Manghatai do sude taringot tu pemberantasan korupsi, alai angka na patut di jolo nian di ulaon i tung apala i do na paling korup. Mangihuthon Transparency International Indonesia, DPR do sada sian lembaga na terkorup di Indonesia, siangkup ni kepolisian, kejaksaan, kehakiman dohot partai politik. Dipajongjong Presiden do Satuan Tugas Pemberantasan Mafia Hukum, alai songon na memoleskan kosmetik sambing do i di wajah buruk ni bangso on, ai holan na mamilangmilangi mafia i do boi Satgas i, ndang adong anggo huasona memberantas. Molo songon i torus, songon dia ma masa depan ni bangsonta on? Ala ni i, songon halak Kristen hita ingkon lam gogo do hita mangondihon bangso on, lam gogo huhut mangalo pangansion dohot sipalensem di diri dohot di komunitasta, ai angka pangalaho na balga ingkon dipungka do i sian na metmet, dipungka sian diri sandiri.
Paduahon, tahatindanghon ma Jesus Kristus i. Didok Jesus muse di jamita onManghatindanghon Tuhan Jesus Kristus mandok, manangihon jala manjangkon panindangion ni Barita na Uli na taringot tu Kristus Jesus i gabe panindangionna sandiri, dung i marpadanhon paboa na haporseaan jala jangkononna Ibana di ngoluna, jala parhatopotonna paboa Ibana Tuhan jala Sipalua ibana. Aha pe na masa, jala di dia dohot sadihari pe, ingkon jongjong ibana di pihak ni Kristus maradophon portibi on. Nasa na songon i hatindanghonon ni Jesus i do i di jolo ni paruhuman sogot i. Hot ma haluaonna i, jala jaloonna ma hangoluan na saleleng ni lelengna. Sabalikna do di angka na mansoadahon, soadahononNa do nasida. Agoan ma nasida di haluaonNa, gabe mago tu hamatean na saleleng ni lelengnasihatindanghononta do Tuhanta Jesus Kristus i di ngolunta. Ndang ulaon na mura manang na neang i, na maol do jala na dokdok. Mansai maol jala dokdok tahe, godang tantanganna, godang risikona, godang siharugihononhon, talpe tu sitaonon. Ala ni i adong do na mabiar, na maila, na so tahan gabe mansoadahon. Gabe malua ma ibana sian parungkilon, sian harugian dohot sitaonon ala ni haporseaon i. Jumpangsa gariada paruntungan, pangkat rupani, jabatan, hamoraon, siboru na uli, sidoli na jogi. Lobi sian i tahe, boi liat portibi on diomo, alai mago ma anggo tondina, ai soadahonon ni Kristus Jesus i do ibana di paruhuman sogot i. Alai halak na olo manaon ala ni haporseaon dohot panindangion i, na mungkin agoan di na saluhut tarmasuk hosana sandiri martua do, ai hatindanghonon ni Anak ni Jolma i do ibana sogot ari paruhuman i. Ingkon lam tangkas ma i suanhonon jala paingothononta di tingki on di tongatonganta. Sian tingki tu tingki sai tarbege do di tongatonganta halak na manadinghon hakristenon ala ni pangkat, ala ni jabatan, ala ni cinta, dohot ala ni na asing. Parsitutuon ni rohanta patanakhon panandaon di Kristus i marhite na mangajarhon dohot manuanhon Barita na Uli i do dalanta mangotapi i.
Na patoluhon, tabaritahon ma Barita na Uli i. Nasa naung porsea jala manjangkon Kristus i gabe Tuhan jala Sipalua, tarjou do i laho mamaritahon Barita na Uli i. Jesus Kristus i do pamusatan ni Barita na Uli i. Na mamaritahon Barita na Uli i, dos do i dohot na mamaritahon Jesus Kristus; jala na manghatindanghon Jesus Kristus, dos do i dohot na manghatindanghon Barita na Uli i. Sasintongna, ulaon ni Tondi Porbadia i do i. Taringot tusi didok Jesus do: “Asa ro ma Pangondian i sisuruonHu sian Ama i tu hamu, i ma Tondi Hasintongan i, na borhat sian Damang; I do na manghatindanghon taringot tu Ahu” (Joh. 15:26). Alai angka na porsea i do ulaula ni Tondi Porbadia i patulushon i, ai didok Jesus do muse: “Alai dohot ma hamu manghatindanghon, ai donganHu do hamu sian mulana i” (Joh.15:27). Porsea jala margogohon Tondi Porbadia i, ndang pola mabiar na porsea i. Ia ditogihon pe nasida tu paruhuman, ndang pola holsoan nasida taringot tu sidohononna, ai tuturan ni Tondi i do nasida disidipatindang Tondi Porbadia i do hita gabe ulaulaNa laho mamaritahon Barita na Uli i. I pe, ndang ulaon na mura i, na maol do; godang paraloan dohot tantanganna. Ndang dihalomohon portibi on Barita na Uli i ai asing do nilai dohot norma-normana. Ala ni i diambati do harararatna, disusai jala dipaburuburu do angka na mamaritahonsa. I do na nialaman ni sisean i sian mulana dope, jala i do nang na nialaman ni angka na porsea di sepanjang abad. Di angka tingki na parpudi on, di manang piga inganan di Indonesia on tabege do rupani mansai maol angka donganta pajongjonghon gareja, na deba ndang dipaloas maminggu di gareja naung tipak, dohot angka hambatan na asing dope. Taringot tusi unang pola tarsonggot hita manang mandele, ai naung dilumbahon Tuhanta i hian do i. Ndang na mandok na pasrah sambing ma hita huhut pataontaonhon songon i ketidakadilan i, ndang. Marpangguruan tu Tondi Porbadia i siparjuanghononta do torus asa jumpang kebebasan beribadah di tongatonga ni bangsonta on. Alai molo so pintor dapot pe i, unang hita sumurut. Ndang pasombuon ni Debata hita disi, alai dongananNa do jala pargogoanNa. “Gari obuk na di ulumuna sude do dibilang,” ninna. Jala molo ingkon adong pe na agoan hosa ala ni Barita na Uli i, pos ma rohanta, ndang simbil i sian parbinotoan dohot sian tahi ni Tuhan i, jala arga do rohaNa hamamate ni na niasianNa.
Diposting oleh Pdt.MV Simanjuntak di 14.00 0 komentar
SERMON JAMITA TU PESTA PENTAKOSTE-II, 24 MEI 2010
Andorang so hananaekNa, ditonai Jesus do sisean i asa unang meret sian Jerusalem so jolo dijalo Tondi Porbadia i (1:4, 8). Marningot jala manghirim disi, marpungu do nasida di Bilut Parginjang (The Upper Room; 1:13) jala mandatdati martangiang sian sada ni rohanasida (1:14). Ro do muse angka na porsea na asing pasaorhon dirina tu punguan i (1:15), laos rap maimaima di haroro ni Tondi Porbadia i. Di turpuk on, dipaboa si Lukas do panggohion ni bagabaga i.
Di ari palimapuluhon dung haheheon ni Jesus, tongon di Pentakoste ni Jahudi, marpungu do muse sisean i songon na somal. Siangkup ni na maimaima di haroro ni Tondi Porbadia i, ra na naeng dohot do nasida manghalashon Pentakoste i. Tarida do i sian inganannasida marpungu i, ndang di Bilut Parginjang be; di inganan na asing nama. Ndang tangkas nian manang na dingkan dia inganan i, alai sian na masa di pudi, i ma sian na pintor torop i halak marnida na masa i, disura roha di sada emper (pat.5:12) manang rumah turutan ni Bagas Joro i do i. Di mulana antong, hot do na porsea i di bagasan organisasi keagamaan ni Jahudi. Ndang angka pemberontak nasida na pintor laho mamungka organisasi sandiri, ndang. Diargai jala dihormati nasida do sude lembaga hajahudion na adong (isara bagas joro, hamalimon, pesta parugamaon, dohot na asing). Songon i ma dison, dohot do nasida manghalashon Pentakoste i. Pentakoste, dihalashon halak Israel do i di ari palimapuluhon dung 14 Abib/Nisan (ari ni Paskah; pat.2 Mus.12:6). Laos i ma na songon parmulaan ni goarna (ro sian hata pentekonta = limapulu; pentekoste hemera = ari palimapuluhon). Di mulana (aslinya), pesta gotilon hian do i. Disi, dihalashon jala dihamauliatehon bangso i do keberhasilan ni tanaman gandum. Songon hataridaan ni hamauliateon dohot halalas ni rohanasida tu Debata, dipelehon nasida do roti na pinature sian patumonaan ni na niulana be. Hombar tusi laos digoar do i Pesta Gotilon Patumonaan. Laho mangalehon lapatan dohot isi na lebih teologis tu pestanasida, di pudian ni ari dipahombar do Pentakoste i tu panjaloon ni ompunasida di patik ni Debata di dolok Sinai uju i. Nian, ndang apala topet limapulu ari dung Paskah na parjolo i (ari haruruar sia Misir) tingki panjaloon ni patik i, lobi do. Ndang pola haboratan nasida disi, ai holan parningotan do na pinatupanasida.
Di bagasan lapatan na tontu, di Pentakoste 33 AD, disi ma dipatulus Debata bagabagana i; diusehon ma Tondi Porbadia i sumonggopi sisean i. Tompu jala sian huaso ni Debata do haroroNa. Ndang sian usaho ni jolma/sisean i non i, sian pangalehon ni Ama i sambing do. HaroroNa i ditandai do marhite tolu hagogoon. Parjolo, tarbege soara sian ginjang songon parngngos ni alogo na gogo mamolus. Di Padan na Robi hata Heber, digoari do Tondi i ruach; di Padan na Imbaru hata Gorik pneuma. Duansa marlapatan hosa (breath) manang alogo (wind). Ndang na mandok hosa manang alogo do Tondi i, ndang. Digoari pe i songon i, na marhahonaan do i tu huaso manang tu hagogoon na terkandung jala na mangula di bagasan dohot marhitehite Tondi i. Huaso do Tondi i, hagogoon ni Debata na manompa jala pangoluhon (creator spiritus; pat.1 Mus.1:2b; 2:7; Hes.37:1 duu). Songon i ma dison, soara na marngongos i ‘tanda’ do i, tanda ni kehadiran ni Tondi Porbadia i. Ndang soara i Tondi i, ai asing do tanda sian na tinandaaanna. Alai suman tu alogo na mangombus di bagasan hagogoon, songon i do Tondi Porbadia i, mangula do i di bagasan hagogoon na mangombushon hangoluan na imbaru, pahehe dohot menggerakkan roha ni sisean i tu haporseon di Jesus naung hehe jala manaek tu surgo i. Paduahon, tarida di nasida na suman tu dila ni api na marjillamjillam jala disonggopi nasida. Songon na parjolo i, ‘tanda’ do nang na songon api i; tanda na patuduhon ulaon ni Tondi Porbadia i na mamboan halason, pangurasion dohot uhum. Digohi Tondi Porbadia i do nasida luhut. Ndang mardebadeba, luhut do. Dung i, dionjar Tondi i ma nasida mangulahon tanda na mangihut, i ma: Patoluhon, marpanghuling na asing ma nasida saguru tu pangalehon ni Tondi Porbadia i. Marpanghuling na asing, mandok manghatai di bagasan hata (bahasa) na asing. Halak Galilea do sisean i sude jala halak na somal (ndang na terpelajar). Hata Aram dialek Galilea do dipangke nasida ariari. Alai marhite hagogoon na manghorhon di bagasan dohot marhitehite Tondi Porbadia i, dipatau do nasida manghatai di bagasan hata na so dung ginuruhonnasida.
Haroro dohot pangulaon ni Tondi Porbadia i ndang na marguna holan di sisean i, dohot do di natorop i. Ala ni i, na marpanghuling na asing i ndang ditujuhon i tu bagasan dirina, tu ruar do, tu natorop i. Sian i torang, marasing do i sian hata sileban na tinaringotan ni si Paulus di surat tu huria Korint. Parasinganna: Parjolo, di Pentakoste i sude do sisean i marpanghuling na asing; di Korint, deba do. Paduahon, dison diantusi na asing do na hinatahon ni sisean i, di Korint, ndang. Patoluhon, dison jolma do na pinanghulingan ni sisean i, di Korint Debata do (1 Kor.14:2). Paopathon, ala tu jolma dihatahon jala diantusi na umbegesa do na hinatahonna i, na pauliulihon natorop i do parhataon na leban i, di Korint, na pauliulihon dirina sandiri do i (1 Kor.14:4). Ala na ringkot jala na pauliulihon na umbegesa do parhataon na leban i, ndang gabe taronjar sisean i mamangke i tu na manaringoti diri (isara na marsaksi taringot tu hamubaon dohot haimbaruon ni ngoluna), alai manghatindanghon ulaon habalgaon ni Debata do (11). Dia do ulaon habalgaon ni Debata? Ragam do i. Rupani, panompaon, panogunoguon dohot pelangsungan ni nasa na adong. Ditompa Ibana do sasude sian na so adong gabe adong (creatio ex nihilo), ditompa torus (dilangsungkan/dilestarikan) marhite pamomparon (pro creatio) dohot marhite panogunoguon dohot pangiringiringonNa (creatio continua). Nda habalgaon do i? Alai na umbalga dope sian i i ma ulaon panobusionNa na di bagasan dohot marhitehite Jesus Kristus, AnakNa i. Tu pelaksanaan ni karya penyelamatanNa i, tu penaklukan ni sitolusada na jahat (sibolis, dosa doho hamatean) i, dihimpun Debata do sude gogoNa, huaso dohot habalgaonNa. I do na hinatindanghon ni sisean i di na marhata na asing i.
Ala tongon Pentakoste ari i, pungu do di Jerusalem torop Jahudi sian saluhut bangso. Mamungka sian habuangan Babel, marserak do halak Jahudi tu sandok oikoumene jala maringan di angka luat na ginoar diaspora (parserahan; ro sian hata Gorik dispeirein= manerakhon). Hombar tu patik ni Pentakoste i marroan do nasida tu Jerusalem. (Sarupa tu patik ni Paskah dohot Parlapelapean, patik ni Pentakoste i mewajibkan sude baoa na magodang na maringan di radius 30 mil sian Jerusalem ro mandohoti pesta i ganup taon, jala na di diaspora saotikotikna sahali saleleng di ngoluna be). Angkup ni angka Jahudi i, ro do nang angka parguru (proselyth, i ma halak sileban naung gabe manjangkon ugamo Jahudi). Molo jinujur sude (tarmasuk Jahudi dohot halak Rom na maringan di Palestina), tuk do 16 bangso haroroan ni na pungu (ida 9-11). Nunga leleng (turun temurun) nasida di parserahan i; toropan nunga gabe warga negara di luat parmiananna. Parateatehon ma, nunga digoar habangsoonnasida hombar tu luat haroroanna be, i ma: Partia, sada luat na masuk tu gomgoman ni Parsi. Media, tong bagian ni Parsi na marhapeahan di pastima ni laut Kaspia. Elam, tong bagian ni Parsi. Mesopotamia, i ma luat di parholangan ni Eufrat dohot Tigris. Kappadosia, sada luat di Asia Minor di dangsina ni dolok Taurus. Pontus, tong di Asia Minor, di utara ni Kappadosia. Asia, i ma angka provinsi na asing di Asia Minor, isara Mysia, Aeolis, Caria manang Lidia. Prigia dohot Pampilia, tong provinsi di Asia Minor. Misir, di Afrika Utara. Libia, tong di Afrika Utara. Kirene, tong di Afrika Utara; nuaeng masuk tu Negara Libia. Kreta (Kaptor) sada pulo di Laut Tonga, nuaeng digoar Candia. Arab, i ma semenanjung Arab. Hombar tu inganan dohot habangsoonna be, paasingasing do parhataannasida, jala pasti ndang diantusi nasida hata Aram dialek Galilea. Alai disi ma balga ni halongangan i, marhite huaso dohot hagogoon ni Tondi Porbadia i, ganup do nasida umbege panindangion ni sisean i di hatanasida be. Ala ni i marpungu ma nasida humaliang sisean i, longang, tarhalomong jala tarmali. Jut roha ni na deba jala sungkunsungkun mandok: “Na marhua do i ulaning?” Alai manginsahi do na deba, dipandok be: “Gok anggur na tonggi do nasida, ” lapatanna mabuk. Pangaleaion do i, ai pukul sia dope hatiha i (15), jala ndang mabuk halak dibahen anggur na tonggi. Jadi hira na mandok do nasida paboa angka na rintik do sisean i.
Padua ari on ma hita na marpesta manghalashon parningotan di haroro ni Tondi Porbadia. Nantoari, di pestanta na parjolo dipatubegehon do tu hita bagabaga na taringot tu haroro ni Tondi Porbadia i, jala di jamita ari on ma panggohionna. Hombar tusi, di ombas on naeng patangkasonta do manang na angka dia dope lapatan dohot pangulaon ni Tondi Porbadia naung ro i.
Na parjolo, diusehon Debata do Tondi Porbadia i laho patulushon gotilonNa di portibi on. Andorang so hananaekNa dipatihi Jesus do sisean i paboa na so jadi meret nasida sian Jerusalem so jolo dijalo Tondi Porbadia i. Marningot i, marpungu do nasida maimaima di hasasautna jala martangiang sian sada ni rohanasida. Songon i ma tong di na jumpang ari Pentakoste, marpungu do nasida di sada inganan na jonok tu joro i. Dihalashon Israel do i Pentakoste i limapulu ari dung Paskah. Di mulana pesta gotilon patumonaan ni gandum do i. Alai di pudian ni ari gabe dirajumi do i songon ulang tahun ni hasasahat ni patik ni Debata tu ompunasida. Di bagasan ni i tersirat do panghirimonnasida di hasasahat ni soara ni Debata tu angka bangso. Di Pentakoste na sahali i, apala disi ma dipatulus Debata bagabaga i, diusehon ma Tondi Porbadia i tu sisean i. Tompu do haroroNa. Ndang na sian usaho ni sisean i non i, sian pangalehon ni Debata sambing do.
Ndang na kebetulan molo apala di Pentakoste i diusehon Debata TondiNa i, ai songon Pentakoste i na diaturhon bahen pesta gotilon patumonaan, songon i do marhite Tondi Porbadia naung ro i dipungka Debata papunguhon angka na gabe panean di harajaonNa. Angka ise ma i? I ma angka na marhitehite pangulaon ni Tondi Porbadia i sahat tu haporseaon di Kristus Jesus i. Di angka na porsea i nunga tulus be gotilon ni Debata, ndang pola be nasida tu paruhuman, nunga taripar nasida sian hamatean tu hangoluan (pat.Joh.5:24b). I do naung pinatupa ni Debata nang di hita. Nunga diusehon jala dipaian Tondi Porbadia i di bagasan hita, ditubuhon hita tu haporseaon jala dipabongot tu bagasan huria songon patumonaan ni gotilonNa, na gabe panean di harajaonNa dohot di hangoluan na saleleng ni lelengna. Di bagasan ni i dipaingot do hita asa unang taarsahi manang tainsahi Tondi Porbadia i songon na binahen ni deba sian Jahudi na mandok na gok anggur na tonggi do sisean i, alai taargahon ma parmianon dohot pangulaonNa di bagasan hita. Taargahon ma dohot silehonlehonNa, talenta manang hatauon angka na binasabasahonNa tu hita; taulahon ma i laho pauliulihon daging ni Kristus i, masiurupan jala masitungkolan di bagasan roha na holong (pat.Turpuk Sijahaon, 2 Mus.31:1-6).
Na paduahon, diusehon Debata do Tondi Porbadia i laho manompa jala paimbaruhon hita gabe sitindangi ni habalgaonNa. Haroro ni Tondi Porbadia i ditandai do marhitehite tolu hagogoon, i ma: Tarbege soara sian ginjang songon parngongos ni alogo na gogo, dung i tarida di nasida na suman tu dila ni api na marjillamjillam sumonggopi nasida, dohot na gabe marpanghuling na asing angka sisean i. Na tolu i ‘tanda’ do, tanda na pataridahon haroro dohot pangulaon ni Tondi Porbadia i. Suman tu alogo na mangombus mangula do Tondi Porbadia i mangombushon hangoluan na imbaru, pahehe jala mangonjar roha tu haporseaon di Kristus Jesus. Songon api na palashon jala papitahon, mangula do Ibana palashon roha, patiurhon dohot papitahon; diuhumi do bangko hadosaon, alai ditogihon do jolma tu hapintoron dohot haimbaruon ni ngolu. Dungkon ni i, dionjar jala dipatau do na porsea i tu panindangion di ulaon habalgaon ni Debata na di bagasan Kristus Jesus i.
I ma muse naung pinatupa ni Debata di hita, marhitehite Tondi Porbadia i ditompa jala dijadihon Debata do hita gabe na imbaru di bagasan Jesus Kristus Tuhanta i, jala dipatau gabe sitindangiNa. Di bagasan hadosaonta angka naung mate do hita, mate haporseaon dohot panghirimonta, mate panghilalaan dohot haholongonta. Dangol do hita jala pogos, ramun jala hodar, ndang tarbahen gabe sitindangiNa. Alai nunga ro Tondi Porbadia i, nunga mangula Ibana di tongatonganta, di huria dohot di rohanta. Marhitehite Barita na Uli i dipatubu hita paduahalihon, dipatubu tu haimbaruon, tu haporseaon, tu panghirimon dohot tu haholongon. Luhutna i ndang dipasahat holan laho nikmatanta sandiri, alai asa baritahononta do huhut, hatindanghonon, sagihonon jala bagihonon tu na asing. Mansai ringkot do i antusan jala ingotonta asa unang tarunjun hita jala madabu tu na mamangke angka silehonlehon ni Tondi Porbadia i tu na manghatindanghon dirina sandiri, isara na marsaksi paboaboahon hamubaon dohot haimbaruonna pribadi asa dipuji jala diparhatua halak.
Na patoluhon, diusehon Debata do Tondi Porbadia i laho pasada pangantusionta taringot tu haluaon. Ala tongon Pentakoste ari i, mansai torop do halak marpungu di Jerusalem hatiha i. Hombar tu patik ni pesta i antong, nasa Jahudi baoa na maringan di radius + 45 km humaliang Jerusalem wajib do ro tu pesta i; angka na di parserahan wajib ro sahali saleleng di ngoluna be. Molo jinujur dohot halak Jahudi nang halak Rom (pegawai dohot tentera penjajahan) na maringan di Palestina, tuk do 16 bangso haroroan ni na pungu i. Asa tung ribur do huta i hatiha i. Masiboan bangsona be nasida, budaya dohot bahasana. Alai halongangan, di na masa soara i, ganup do nasida mambege panindangion ni sisean i di hatanasida be. Manang na boha pandok ni sisean i taringot tu haluaon, sude do nasida mabege jala mangantusi. Nunga ditangtangi Tondi i bolatbolat ni parbangsoon dohot parhataan angka na paasinghon pangantusion ni jolma. Ala ni i gabe sisada pangantusion ma sude di lapatan ni haluaon i.
I ma muse naung pinatupa ni Debata di hita raphon sude na porsea di sandok portibi on, gabe sisada pangantusion hita taringot tu haluaon. Taboto, dung na masa di Babel, ndang masiantusan be jolma ala ni hatana angka na paasingasing. Ndang holan di parngoluon dohot parsaoran siapari, alai dohot do taringot tu lapatan ni ngolu dohot parbinotoan di Debata, taringot tu hadosaon, taringot tu hamagoan dohot haluaon. Asing be hatana, asing dohot pemahamanna, khaos. Alai marhite Tondi Porbadia i gabe sada do pangantusionta taringot tu Debata, taringot tu lapatan ni ngolu, taringot tu lapatan ni hadosaon, hamagoan dohot haluaon. Manang di dia pe adong na porsea, sian bangso dohot kebudayaan dia pe haroroanna, jala hata dia pe bahasa ibunya, sude do mangantusi paboa Jesus do haluaon. Halonganan bolon do i, na so tardungdung manang marhitehite dalan dia pe, tarmasuk penerjemahan ni Bibel tu ragam ni hata angka na paasingasing, alai holan Tondi Porbadia i do na tuk patupahon i.
Diposting oleh Pdt.MV Simanjuntak di 16.24 0 komentar
SERMON JAMITA TU PESTA PENTAKOSTE-I, 23 MEI 2010
Joel (Yoel) mandok, Jahowa do Debata (Yahweh adalah Allah). Dungkon ni goarna dohot goar ni amangna (1:1), ndang adong be na binoto taringot tu ibana. Mangihuthon angka parhapistaran taringot tu Padan na Robi, sada sian panurirang dung habuangan do ibana, na mangula di parholangan ni 444 tu 345 sM. Di tingkina, masa do bala bolon di Israel, i ma haroro ni antatadu (gulokgulok na gabe lampulampu/ulat kupu-kupu), sihapor (belalang), tamponok (borongborong na ratarata/kumbang hijau), dohot gulomit (kutu-kutu kecil). Mansai rahat, ai na tinebahon ni antatadu digagat sihapor, na tinebahon ni sihapor digagat tamponok, jala na tinebahon ni tamponok digagat gulomit (1:4), gabe ranggason angka suansuanan. Luhutna i dibereng si Joel do songon panginona ni uhum ni Debata. Ala ni i disosohon ma asa dipatupa bangso i parpuasaon (1:13-14) jala joujou nasida tu Jahowa jala dipauba rohana (2:12-14). Ditangihon Jahowa do joujounasida i (2:18-20), dipasonggop do tingki haluaon dohot hasonangan, gabe mandok mauliate nasida tu Ibana (2:21-27). Tingki haluaon na bersifat eskatologis do i, bagian ni haluaon na naeng masa di tingki na mansai dao dope. Hombar tusi, di sisi na asing, ditafsirhon si Joel do huhut na masa i songon partujolo ni haroro ni ari ni Tuhan i. Konsepsi ari ni Tuhan i mulakulak do tarjaha di Padan na Robi. Ari hasiapon sian Jahowa do i (Jes.13:6; Joel 1:15), ari na sogir ala ni parpiarpiar ni rimas ni Tuhan i (Jes.13:9), ari hamusuon (Hes.13:5), ari partubolan tu angka bangsoAlai sabalikna, ari haluaon do i di angka na porsea. Andorang so i, usehonon jala pasonggopon ni Debata do jolo TondiNa tu nasa sibuk, jala patupaonNa angka tanda kosmis di parlangitan dohot di tano on, songon na nidokna di turpuk on.
“Jadi dung songon i,” ninna; na nidokna, dung salpu uhum i manang dung dipasonggop Debata Jahowa tingki haluaon i jala dung marolopolop bangso Israel mamujimuji Ibana, pangusehononNa ma TondiNa tu nasa sibuk. Di Padan na Robi, holan tu halak na khusus na pinabangkit jala na sinuru tu angka ulaon na khusus do dipasonggop Debata TondiNa, isara tu panurirang, malim manang raja. Tondi i ma na margogoihon, na mangajari jala na mandongani nasida di ulaon i. Panonggopion ni Tondi i do na disimbolhon di pamiahion di na pabangkithon sasahalak tu ulaon i (pat.Jes.61:1). Alai dison, diparbagabaga do na usehonon ni Debata TondiNa i tu nasa sibuk, lapatanna tu nasa jolma manang warga ni bangso ni Debata. Songon na nidok nangkin, naung di bagian ni jaman na eskatologis i do bangso i hatiha i. Hombar tusi, mansai ringkot do di nasida dasor dohot hagogoon na imbaru. Tu sangkap i ma diusehon Debata TondiNa i tu nasida. Na marlapatan ma i, Debata sandiri hadir jala mian di tongatonganasida, mangajari jala manogunogu nasida. Sude do nasida disonggopi Tondi i, na poso dohot na matua, baoa dohot boruboru, hatoban dohot anak mata. Alai parjolo do ditaringoti na poso, dung i pe asa na matua. Na marlapatan do i, na berlangsung torus do parmianon ni Tondi i. Molo marsalpuan pe angka na matua, ndang salpu parmianon ni Tondi i, ai nunga mian hian Ibana di angka na poso. Panghorhon ni naung sinonggopan ni Tondi i, i ma na manurirangi, na marnipi, dohot na maralatan. Na manurirangi, i ma na pasahathon hata dohot lomo ni roha ni Debata tu jolma di tingki dohot inganan na tontu. Ditaringoti do disi angka na masa di tingki na salpu, di tingki nuaeng, dohot di tingki na naeng ro, dung i dipatorang ma muse manang na dia do lapatan dohot na nidok ni i tu na manangihon. Na marnipi, i ma na manjalo hata dohot lomo ni roha ni Debata marhitehite nipi. Jotjot do masa na songon i, dipabotohon Debata hata dohot lomo ni rohaNa marhitehite nipi tu sasahalak asa pasahatonna i tu jolma manang tu dongan satingkina. Na maralatan, i ma na manjalo hata dohot lomo ni roha ni Debata marhitehite alatan manang pangungkapon (vision) asa pasahatonna tu dongan satingkina. Adong do sian alatan i na marrumanghon parnidaon (visual), adong na marrumanghon parnidaon dohot parbinegean (audio-visual). Duansa na nidohan parpudi on, i ma na marnipi dohot na maralatan, sasintongna ndang tarsirang sian na manuriangi, ai holan cara ni hasasahat ni hata i do i tu sasahalak. Ragam do cara ni Debata pasahathon hataNa i tu panurirangNa. Adong do i na marhitehite parbinegean (audio) i ma soara na tarbege manang na hinusiphon tu pinggolna, adong na marhitehite gagasan na disuanhon tu rohana, adong na marhitehite nipi, jala adong na marhitehite alatan (na visual manang na audio visual). Ala naung diusehon Debata TondiNa i tu nasa sibuk, ndang mardia imbar be disi na gabe panurirang; baoa manang boruboru, na matua manang na poso, hatoban manang anak mata, luhut nama i gabe panurirang.
Angkup ni i, patupaon ni Tuhan i dope angka tanda kosmis. Taringot tusi didok do: “Jala pamasaonHu do angka partinandaan di langit dohot di tano on: Mudar dohot api dohot timus na marsijongjong.” Pandohan i paingothon hita tu haruruar ni halak Israel sian Misir. Dipatupa Debata do uju i tanda angka na balga, isara aek gabe mudar, api dohot ombun na marsijongjong. Tanda sidua lapatan do i, i ma haluaon dohot hatiuron di halak Israel, alai hamagoan dohot haholomon di halak Misir (pat.4 Mus.14:19-20). Di turpuk on, mudar, api dohot timus na marsijongjong i manggombarhon hinajorbut ni porang. Mardurusan mudar, masurbu angka huta jala manaek timusna tu langit, gabe mangholom mata ni ari, jala bulan marrara songon mudar. Alai na boi masa do i huhut ala ni bencana, isara dolok na mapultak; manang ala ni gejala alam, isara gerhana na dilapathon halak jotjot songon partanda ni bencana. Nang pe angka romantika ni portibi do i, ndang simbil i sian tahi ni Debata. Manang sadihari pe masa na songon i, tongtong do i sidua lapatan, i ma singotsingot ni uhum tu portibi alai singotsingot ni haluaon di angka na porsea. Tangkasna, marhitehite angka na masa i naeng pasingothononna do paboa na ingkon ro do ari ni Tuhan i mantat uhum tu portibi on, haluaon tu na porsea. Ala ni i molo masa pe angka na songon i, unang ma gabe tarsonggot na porsea i, alai dipadirgak ma uluna jala dipasindak panailina, ai nunga jonok haluaonna (pat.Mrk.13:24; Luk.21:25, 28).
Taringot tu haluaon i, di ay.5 didok: “Alai nasa na manjou goar ni Jahowa, malua do.” Manjou, ndang na marlapatan holan na mandok goar ni Debata (menyebut nama Tuhan) isara di na martangiang manang di tingki targogot (pat.Ps.50:15), alai na marhatopothon paboa holan Jahowa do Tuhan jala Debatana; sasadasa do sihaporseaan, sihaposan dohot sihabiaranna, sioloan dohot sisombaonna. Dohot hata na asing, na manjou goar ni Jahowa mandok beribadah holan tu Debata. Na beribadah ndang na holan na marhahonaan tu pardomuan ni sasahalak i tu Debata, alai dohot do tu donganna jolma. Mangolu ibana di bagasan pardomuan dohot parsaoran tu bangso manang huria ni Debata na pinaojakNa marhitehite TondiNa naung niusehonNa i. Sian i nunga laos torang, goar dison ndada holan sebutan manang nama diri, alai na manudu tu hadirion ni Debata do i. Jadi bulus dohonon, malua do na manjou goar ni Jahowa, lapatanna malua do na mardebatahon Jahowa, na porsea jala maribadah tu Ibana. Ndang parbinotoan na imbaru be i di Israel, ai sian na jolo dope, naung marbagabaga do Debata paluahon nasida, jala sai diparatarata do i marhite angka panurirang. Taringot tu haluaon i didok: “Di atas dolok Sion dohot di Jerusalem masa haluaon.” Sion manang Jerusalem, di mulana kota benteng do i. Halak na mian di kota benteng, relatif aman do i jala selamat. Songon i ma Jerusalem gabe simbol ni keselamatan, ai i do parmianan ni Jahowa Zebaot, Debata ni luhutan manang pangulima porang ni Israel. Angka na jinou jala na pinaianNa di linggom ni pangondingionNa malua do.
Di ari on, raphon angka donganta sahaporseaon di sandok portibi on sahat do hita tu sada sian na tolu pesta huria na umbalga, i ma Pesta Parningotan di Haroro ni Tondi Porbadia manang Pentakoste. Tongon di Pentakoste ni Jahudi taon 33 AD, ro do Tondi Porbadia i, disonggopi jala digohi ma luhut sisean i. Alai ndang holan sisean i, mamungka sian i dipasonggop jala dipaian Debata do Tondi Porbadia i di saluhut na porsea di sude huria di sude tingki dohot inganan, tarmasuk hita angka na mangolu di tingki on dohot di inganan on. Bahen aha i? Tapamanat ma i nuaeng marojahan tu turpuk jamita di ari on.
Na parjolo, dipasonggop Debata do Tondi Porbadia i patauhon hita gabe panurirangNa. Di mulana, pesta gotilon hian do Pentakoste di Israel. Disi, diboan nasida do patumonaan ni na niulana bahen pelean tatingan tu Jahowa. Na gabe gombaran patujolo do i di gotilon ni Debata. Hauma ni Debata do sandok portibi on, jala suansuananNa do hajolmaon. Di ujung ni angka ari, sai na ro do Ibana laho manggotil parbue ni haumaNa i. Tu sangkap i, disuriranghon si Joel do di jamita on na usehonon ni Debata do jolo TondiNa tu nasa sibuk, asa pajongjongonNa sada bangso na imbaru na di bagasanna Ibana mian, angka na gabe panurirangNa laho patulushon gotilonNa i tu sandok portibi dohot hajolmaon.
I do naung pinatupa ni Tuhanta i dohot di hita. Di haroro ni Tondi Porbadia i, dipungka Ibana do sada bangso na imbaru na Ibana nampunasa, i ma huria i. Marhitehite Tondi Porbadia i na mangula marhitehite Barita na Uli i nunga dohot hita dijou jala dipabongot tu huria i. Gabe bangsoNa hita jala parjambaranNa, sipaluaon jala sipabongotonNa tu hangoluan na saleleng ni lelengna. Hajongjongan na imbaru i ndada holan laho nikmatan, alai asa ulahonon do huhut. Gabe panurirang ni Debata hita na patubegehon hata dohot lomo ni rohaNa di tingki on. Sipatubegehononta do hata dohot lomo ni roha ni Tuhan i taringot tu parngoluan ni sasahalak, taringot tu parngoluon ni keluarga manang taringot tu parngoluon ni hajolmaon dalam konteks-konteks ni parngoluon angka na marragam i; sipatubegehononta do soara panurirangon taringot tu parngoluon ni masyarakat, bangso dohot negaranta dalam konteks ekonomi, sosial, budaya, politik, agama dohot na asing. Ndang ulaon na mura i, ai holan na tajalo sian Tuhan i do na boi patubegehononta, ndang boi siroharoha; ndang boi non i ambaan manang oruan, ndang boi patajomon manang patantamon. Taringot tusi nunga dipapatar i sude di Bibel i. Alai isara ni sipanganon, ndang dipasahat i tu hita di bagasan rumang na ripe panganon, ingkon na lompaonta do jolo. Songon i do hata na tarsurat di Bibel i, ingkon timbanganta do i jolo asa botoonta manang dia do lomo ni roha ni Debata na uli, na hinalomohonNa jala na sun denggan (pat.Rom 12:2) na patut pasahatonta. Tondi i do gurunta disi; so marhite pangajarionNa, lipe do panurirangon i gabe gapgap. Marhitehite panurirangon i, mardalan do gotilon ni Debata di tano on. Na manangihon panurirangon i jala na porsea panindangion i, gabe tarrajum ma i tu huriaNa, sipaluaon jala sipabongotonNa tu hangoluan na saleleng ni lelengna. Tondi Porbadia i do hagogoonta mangulahon i; so marhite pandonganionNa, talu do hita; alai marhite pangiringiringonNa margogo do hita jala marhamonangan.
Na paduahon, dipasonggop Debata do Tondi Porbadia i patauhon hita mangantusi angka tanda ni zaman. Di tingki ni si Joel masa do bala bolon di Israel, i ma haroro ni antatadu, sihapor, tamponok dohot gulomit na manudahon suansuanan. Angkup ni i, bolas jadi, na masa do nang gerhana ni mata ni ari na dirajumi torop halak songon partanda ni bencana. Sian tondi hapanurirangon i diantusi si Joel do paboa patujolo ni ari ni Tuhan i do i, i ma ari partubolan ni Jahowa tu angka parjahat, alai ari haluaon tu angka partigor. Ala ni i disosoi do bangso i marpuasa jala paubahon roha asa malua sian uhum na naeng ro i.
Marhite haroro ni Tuhanta Jesus Kristus na diihuthon hauuse ni Tondi Porbadia i nunga mamungka be ari ni Tuhan i. Songon na nidok nangkin, di haroro ni Tondi Porbadia i nunga dipungka Debata papunguhon jolma sian portibi on, sipaluaon jala sijangkononNa tu hangoluan na saleleng ni lelengna. Dohot hata na asing, hita angka na mangolu di Padan na Imbaru, naung di tingki haluaon i do hita, di parmulaan ni ari ni Tuhan manang di bagian ni zaman na eskatologis. Di pangondingion dohot pangiringiringon ni Debata marhite Tondi Porbadia, na mardalan do hita nuaeng manuju ari parpudi, ari hagogok ni haluaon i. Di pardalanan i sai dipaingot Debata do hita marhite angka tanda ni zaman, i ma angka parhusoran dohot na masa di portibi on isara ni porang dohot hagagaor ni na so uhum, laos songon i marhite angka bencana dohot tanda-tanda kosmis. Naeng ma malo hita mangantusi angka tanda i, ai angka na marsoara do i mandok na lam matua do portibi on jala lam manjonok tu ujung ni saluhut. Ala ni i ndang patut ojakhononta ngolunta jala gantunghononta panghirimanta tu portibi on. Tondi Porbadia i do gurunta mangantusi i, na mangajari hita manang songon dia hita patut mangolu dohot menyikapi angka i, asa molo masa pe i ndang gabe tarsonggot be hita jala mabiar alai gabe dirgak nama ulunta jala sihar panailinta ala taboto na jonok nama haluaonta.
Na patoluhon, dipasonggop Debata do Tondi Porbadia i patauhon hita manghangoluhon haluaon asa tu haluaon. Dijangkon Debata do parpuasaon ni Israel na maheu ala ni bala bolon i, ditangihon do joujounasida, dipalua nasida jala mian Ibana di tongatonganasida; diigani nasida, diramoti jala dipaian di linggoman ni pangondingionNa. Songon bangso naung pinaluaNa, ingkon hangoluhonon nasida do haluaon i. Ingkon jouon nasida goar ni Jahowa, lapatanna maribadah nasida tu Ibana; sasadasa sisombaon jala sioloannasida. Dung i pahoton ni Tuhan i ma haluaonnasida i, togihonon jala togutoguonNa nasida sahat tu hangoluan sogot.
Suman tusi, angka naung malua do hita; ai marhite Tondi Porbadia na mangula marhite Barita na Uli i naung dijou jala dijangkon Debata do hita tu huriaNa na songon partanda ni harajaonNa naung songgop tu portibi on. Marhite TondiNa i, diulahon Ibana do torus haluaonta i, ai dipatiur do rohanta, diparbadiai jala dipatongtong di bagasan haporseaon na ture. Dung i, paluaonNa dope hita di ari parpudi, di haroro ni Tuhanta Jesus Kristus na paduahalihon i. Dohot hata na asing, angka naung malua do hita, sedang malua, jala na laho malua. Naeng hot do haluaonta i. Ndang sae di hita holan naung malua, alai ndang malua di tingki on; songon i, ndang sae hita holan malua di tingki on, ingkon malua do tu hangoluan sogot. Asa jumpang i, ingkon hangoluhononta do haluaonta i, joujou hita tu Debata jala maribadah hita tu Ibana sian nasa roha dohot tondinta. Molo songon i, hot ma haluaonta i, jala di na ro arina jangkononNa ma hita tu hangoluan na hot, na saleleng ni lelengna.
Diposting oleh Pdt.MV Simanjuntak di 15.35 0 komentar
SERMON JAMITA TU MINGGU EXAUDIA, 16 MEI 2010
Panguhum, buku na paduahon di bagian Nebim ni Bibel ni halak Yahudi i ma sejarah ni Israel di angka tingki na parjolo dung habobongotnasida tu tano Kanaan. Nunga salpu si Josua na manogihon jala na manguluhon nasida mamongoti dohot patundukhon tano na pinarbagabaga i, na marbagi tano i marmargamarga jala na pasadahon nasida di bagasan sada parsombaon tu Jahowa (pat.Jos.24). Hasadaon ni parsombaon i do na mangarahut Israel gabe sada hasadaon sosial dohot politis. Alai ndang satia bangso i tu parpadanan i, ai tibu do nasida marbalik gabe marsomba tu angka debata sileban, ajiajian ni halak Kanaan. Ala ni i, gabe sega ma dohot hasadaonnasida di bidang sosial dohot politis. Masibahen bahenna angka marga jala masiboan lehengna be (pat.bd.17-21). Gabe dipasahat Debata nasida tu tangan ni angka panamun dohot musunasida (2:14). Ndang sahali sude, marsasapunguan do, marsasamarga hombar tu hajahatonna be. Ndang sai parduli marga na asing disi, ai nunga sumurut panghilalaan hasadaon i sian bangso i. Alai molo mangangguhi nasida tu Debata Jahowa, disuru do angka panguhum paluahon dohot mamarenta nasida (2:16). Alai songon na nidok ondeng, ndang sasahali sude nasida hona samun, marsasamarga do, panguhum i pe ndang dipabangkit paluahon dohot mamarenta sasude, marsasabagian do. Si Ehud rupani, holan di Benyamin do, si Otniel di Juda, si Jepta di Gilead, dohot na asing. Alai dung monding angka panguhum i sadasada, mulak do muse bangso i tu panundalionna na manghorhon madabu muse uhum ni Debata tu nasida. Songonsongon i do nasida torus, gabe pola naeng so tangihonon ni Debata nasida songon na martaringot di turpuk on.
Di jolo ni turpuk on dipaboa, ditadinghon halak Israel do muse Debata, gabe laho nasida marsomba tu Baal dohot Astarot; tu debata ni halak Aram, Sidon, Moab, Amon, dohot Palistim (10:6). Ala ni i marsigorgor ma rimas ni Debata tu nasida jala dipasahat nasida tu tangan ni halak Palistim dohot halak Moab na pasipalsipal nasida leleng ni sampulu ualu taon (10:7-8). Ro ma muse halak Amon, disola ma sahat tu Juda dohot Benyamin ro di Epraim, gabe targogot situtu ma Israel (10:9). I ma na gabe sibonsiri ni turpuk on.
Manghilala panginona ni rimas dohot uhum ni Debata, mangangguhi ma halak Israel; mananda ma nasida di dosa dohot hajahatonna, didok ma: “Nunga mardosa hami dompak Ho, ala naung hutadinghon hami Debatanami, jala ala naung marsomba hami tu angka Baal.” Panandaon dohot panolsolion di dosa, i do patujolo ni hamubaon. Diarsakhon dosa i, ditangishon. Ndang holan ala ni hansit ni uhum i, alai lumobi do ala ni pangokuon ni rohana paboa di bagasan hadosaonna i nunga diarsahi Debata. Songon i ma Israel dison, diokui nasida do naung diarsahi nasida Debata marhite panadinghonnasida di Ibana laho marsomba tu angka Baal. Baal (=tuan dalam artian pemilik/owner), i ma dewa na paling dihormati di tano Kanaan, raphon tuanboruna na margoar Astarot. Na dihaporseai do na dua i songon dewa-dewi pertanian manang kesuburan, silehon miak ni tano dohot gabe ni na niula. Na disimbolhon do debata Baal i marhite tiang panombanombaan (2 Raj.17:10; 2 Kron.34:7) na dipajongjong di atas ni tambak (sipata digoar langgatan manang robean; 1 Raj.22:44; 2 Kron.33:3; 34:4; 2 Raj.17:10), i ma tano na pinatimbo songon perlambang ni dewi Astarot. Duansa i na songon perlambang ni perkawinan ni langit do dohot tano, gabe tubu ma suansuanan na marparbuehon na godang. Mardomu tu hamumuba ni cara hidup ni Israel sian peramu hasil gabe petani menetap, mansai manarik do parsombaon tu Baal dohot Astarot i di nasida, gabe ditadinghon ma Jahowa jala laho nasida marsomba tusi. (Taringot tusi, ida ma Sermon tu Minggu Reminiscere, 28 Pebruari 2010 di blog on). Alai nuaeng, mananda ma nasida na dosa do i hape, sisolsolan jala sitadinghononhon.
Ndang pintor ditangihon Debata anggukangguknasida i, alai ditaringoti do jolo angka naung binahenNa tu nasida mamungka sian Misir. Naung dipalua Jahowa do nasida sian pangarupaon ni halak Misir uju i marhitehite tangan na gogo. Ihut tusi, di pardalanan tu tano Kanaan, dipalua do nasida sian tangan ni halak Amori na niuluhon ni rajana si Sihon dohot si Og (4 Mus.21:21 duu). Songon i muse, dung sahat nasida di Kanaan, dipalua do nasida sian lima raja ni halak Amori na marsatahi mandopang nasida [(Jos.10:5). (Amori, goar hatopan do i tu angka bangso parbegu na di tano Kanaan dohot na humaliangna)]. Dung i muse, sian tangan ni halak Amon, i ma pinompar ni si Lot sian boruna siampudan (1 Mus.19:38) na manginganhon tano na di sabola purba ni laut Mate mardompakhon irisanna. Di bagasan pardomuanna tu Israel, jotjot do rap muncul Amon dohot Moab, i ma pinompar ni si Lot sian boruna sihahaan (1 Mus.19:37) na manginganhon tano na di sabola purba ni laut Mate pardangsina. Songon i ma nang di ombas ni angka panguhum, marsatahi do Amon dohot Moab manosak Israel, alai dipalua Debata do nasida marhite si Ehud (3:12 duu). Dung i, sian halak Palistim, i ma sada kelompok na marimigrasi tu Palestina jumolo sian Israel. Bajak laut hian do nasida na mangalului parmianan. Parjolo sahali diuji nasida do mangalului inganan di Misir, alai ndang boi. Gabe tu Kanaan ma nasida ro laos maringanan disi. Angka parmusu na todos di ari do nasida, na mansai jotjot mamorangi Israel sahat ro di tingki ni si David. Nasida do parmulaan ni goar Palestina. Haluaon na martaringot dison, ra, na marhahonaan do i tu tingki ni Samgar (3:31). Ihut tusi, ditaringoti muse haluaon sian halak Sidon. Ra na marhahonaan do i tu hamonangan ni halak Israel maradophon si Jabin raja ni Hazor raphon opat dongana raja na marsatahi mandopang si Josua (Jos.3:1 duu). Ditaringoti dope muse haluaon sian tangan ni halak Amalek, i ma bangso pengembara na manghuasoi parhorsihan Sinai na di parholangan ni Palestina dohot Misir (4 Mus.13:29). Di pardalanan sian Misir tu Kanaan, diporangi nasida do halak Israel (2 Mus.17:8 duu), alai dipalua Jahowa do nasida marhite tangan ni si Josua. Ala ni i gabe marbiasbias do roha ni Debata mida halak Amalek. Di tingki ni Panguhum Ehud, marsatahi do nasida dohot halak Moab raphon Amon mamorangi Israel (3:13 duu); songon i di tingki ni si Gideon marsatahi dohot halak Midian (6:33 duu), i ma pinompar ni si Abraham sian si Ketura (1 Mus.25:2) na maringanan di parhorsihan Arab mardonokhon teluk Akkaba. Na parpudi, halak Maon. Di Septuaginta (LXX, i ma salinan ni Padan na Robi di hata Gorik) singkat ni Maon tarsurat do Midian. Alai ndang adong manuskrip Heber na mandukung i. Sian 2 Kron.26:7 torang do, adong do halak Maon. Ra sada etnis na metmet do i na jonok tu halak Midian dohot Amalek, jala na rap ro laho manggosagosa Israel leleng ni pitu taon paima so dipalua Panguhum Gideon (6:1 duu).
Nang pe naung songon i jotjot ni Debata paluahon Israel, tong do nasida tangkang. Ndang olo nasida muba, alai sai didatdati do maninggalhon Jahowa jala laho marsomba tu angka debata sileban. Ala ni i pola do didok Tuhan i na so olo be Ibana paluahon nasida, alai disuru nasida gariada mangangguhi tu angka debata sileban i, didok do: “Laho ma hamu antong mangangguhi tu debata, angka na pinillitmuna i di hamu, nasida ma nian paluahon hamu di tingki hagogotanmuna i.” Tontu do, ndada situtu ni rohaNa i, alai na paingothon nasida do i taringot tu kepalsuan ni debata sileban i (pat.1 Raj.18:27). Aut na tutu Debata angka i, boasa so tibu paluaon nasida Israel?
Umbege i ndang gabe mandele bangso i. Diparhatopot rohanasida do na patut do nasida rimasan jala uhuman ni Tuhan i. Alai marningot balga ni asi ni roha dohot denggan ni basaNa, barani dope nasida manombahon panopotion dohot pangidoanna, didok: “Nunga mardosa hami, Ho ma mambahen tu hami, hombar tu sandok lomo ni rohaM, asal dipalua Ho hami sadari on.” Manang dia pe na denggan di roha ni Debata na naeng bahenonNa tu nasida, asal malua nasida, rade do nasida manjalo. Tarmasuk pinsangpinsang, ai tumagon do na madabu tu tangan ni Debata asa tu tangan ni jolma. Debata na marpanimbangion do Jahowa, molo manguhum pe Ibana ndang gabe dihalupahon asi rohaNa.
Di ay.16 dipatorang, ndang holan na martangiang Israel jala manghirim di asi ni roha ni Debata na paluahon, alai dipataridahon do parange hamubaon, i ma na paholang angka debata sileban sian tongatonganasida, jala marsomba (maribadah) nasida holan tu Debata hombar tu patik dohot aturanNa. Pangalaho na ingkon do i di angka na masihol di asi ni roha dohot di haluaon na sian Debata. Ndang sintong i, pangidoon jala hirimon asi ni roha dohot haluaon alai sai marsihohot huhut manghaholongi dohot mangulahon dosa. Dison didok, dung muba roha ni bangso i jala mulak nasida tu Jahowa, gabe ditostos ma rohaNa (Hb. watiqtsar napshow/was grieved his soul/sedih jiwaNya) mida pardangolan ni bangso i. Ndang olat ni i, sian bindu na mangihut torang na dipalua Debata do bangso i marhite tangan ni si Jepta (11:1 duu).
Exaudi do goar ni minggunta ari on na mandok Tangihon – Alusi. Na marpambuatan do i sian hata ni Ps.27 na mandok: “Sai tangihon ma soarangku, ale Jahowa, molo joujou ahu, asi ma rohaM di ahu, jala alusi ahu.” Mansai hona do i tu turpuk jamita ari on, i ma na taringot tu joujou manang anggukangguk ni halak Israel tu Debata jala ditangihon do nasida. Laos i ma nuaeng na sinosohon ni minggu dohot jamita on, asa joujou hita tu Debata. Boasa ingkon tu Ibana hita joujou, jala aha do siradotanta manghirim alusNa?
Na parjolo, joujou ma hita tu Jahowa ai na mangolu do Ibana jala margogo paluahon hita. Sejarah ni bangso Israel songon na tarsurat di Padan na Robi, sahat tu tingkat na tertentu bolas do cirihonon songon pertarungan ni Jahwisme dohot Baalisme. Sasintongna nian, pertarungan na so di ingananna do i, ai Jahwisme ojak do i di haporseaon di Debata na mangolu, pargogo na so hatudosan na manompa jala na manggomgomi nasa na adong, alai Baalisme ojak di haporseaon di Baal dohot tuanboruna Astarot, debata na mate jala na so margogo. Taringot tusi, mansai tangkas do dipapatar di paraloan ni si Elia tu na 450 malim ni Baal di dolok Karmel. Sian manogot tu hos ni ari, joujou do angka malim i, dirarihi dagingna marhitehite podang dohot hujur huhut joujou mandok: “O Baal, alusi hami!” hape ndang adong na mangalusi. Alai dung martangiang si Elia tu Jahowa pintor tuat do api sian ginjang manganhon pelean na pinarade disi, pola disoksohi soban, batu ro di tano hapeahan ni pelean i, jala didilati aek na humaliang pamelean i (1 Raj.18:21 duu). Nang pe songon i, hira di sude sundut sai masa do pemurtadan sian pangoloion tu Jahowa tu parsombaon tu Baal na manghorhon ingkon marro ni rimas Debata tu bangso i, gabe digadishon nasida tu angka panamun dohot musu na manggosagosa nasida, gabe mansai susa nasida jala targogot situtu. Di hagogotannasida i, joujou pe nasida tu Baal, ndang tarpaluasa nasida. Ndang hinata i antong, ai debata na mate do i. Alai molo joujou nasida tu Jahowa, ditangihon do nasida jala dipalua, ai na mangolu do Ibana jala na satia tu parpadananNa tu bangsoNa.
Apala i ma na parjolo na naeng auhononta sian jamita on, na mangolu do Debatanta i. Ala na mangolu Ibana, dilului do pardomuan dohot parsaoran tu jolma; disarihon do haluaon dohot hasonanganna, ditangihon joujou jala dioloi pangidoanna. Tarpatupasa do sasudena i ala pargogo na so hatudosan Ibana. Alai huhut, ala na mangolu do Debatanta i, ndang lomo rohaNa mida dosa jala ndang marsombusombu Ibana mida angka pangalaosion. Dihagigihon do tahe dosa i, jala sai na uhumanNa do angka na mangulahonsa. Sada sian dosa apala na hinasogohon ni Tuhan i i ma na na mambahen marangkup Ibana songon na niondolhonNa di Patik Parjolo i. Tasorminhon ma i nuaeng tu parngoluonta, boha do pangoloionta di Debatanta i. Di bagasan AnakNa Jesus Kristus naung tuat tu portibi on, nunga dipalua Ibana dohot hita; dijangkon hita tu parpadananNa na dipaloas marhaposan jala marhahirimon tu goarNa, na sai boi joujou jala martangiang tu Ibana. Alai so nda tung gabe marhaposan jala marhahirimon do hita tu na asing, tu angka debata sileban jala na mate? Ndang tarparsoada, sian tingki tu tingki sai masa do gerakan pemurtadan sian pangoloion tu Debata na mangolu i tu parsombaon tu debata sileban angka na kuno isara ni begu, sumangot dohot sombaon, manang tu debata sileban angka na moderen isara ni mammonisme, materialisme, konsumerisme dohot na asing angka na suman tusi. Molo masa na songon i, ndang boi so mandabu uhum Debata, ai ndang gaitgait lumbalumbaNa taringot tu pamalosonNa. Unang sala, uhum ni Debata ndang sai dilaluhon i di bagasan rumangna na humebat jala na luar biasa, isara aek na sumar manang udan barerang, alai jotjotan di bagasan rumangna na biasa, isara jut ni roha ala kegagalan ni panghaposion i. Dihirim na paluaon ni begu i ibana sian sahit, hape ndang; dihirim na gabe sonang ibana bahenonon ni mammon dohot materi i, hape lam susa. Ujungna murak jala mandele. Di pangalaho na songon i naung madabu do uhum ni Debata. Satu-satunya dalan malua ndang lobi sian na joujou tu Debata, ai na mangolu do Ibana, na marpanghilalaan jala na margogo paluahon.
Na paduahon, taradoti ma hamubaon ni roha. Sahali nari, manghilala panginona ni rimas dohot uhum ni Debata mansai targogot do Israel. Lam tu hansitna do panghilalaannasida, ai joujou pe nasida tu angka debata sileban na hinaposanna i, ndang tarpaluasa nasida. Ala ni i, mangangguhi ma nasida tu Debata jala dipaholang nasida angka debata sileban sian tongatonganasida jala marsomba nasida tu Jahowa sambing. Gabe ditostos ma roha ni Debata mida nasida jala dipalua nasida.
I ma muse na mansai ringkot auhononta sian jamita on. Na pauba roha, i ma na humusor jala mulak sian ngolu na manundalhon jala manadinghon Debata tu na mandompakhon jala mandapothon Ibana pangalaho na ingkon do i di angka na manghirim di panangihon dohot alus ni Debata di joujouna. Ndang sintong i, pangidoon jala hirimon asi ni roha dohot haluaon sian Debata alai huhut sai haholongan dosa jala ulahonon hajahaton, alai ingkon adong do hamubaon, i ma na manadinghon dosa dung i humusor tu pangoloion di Debata. Ninna roha, apala i ma sada na mansai ringkot parrohahononta songon warga ni negara bangsa Indonesia. Mardapotdapot bencana mangonai tu bangsonta on, lalo bolon, tsunami, banjir bandang, tanah longsor, lumpur, tao mapulha dohot na asing. Lam maol do nuaeng on na mangolu, ai lam arga do situhoron jala lam torop na pogos. Mangadopi i martangiang do hita, tapangido haluaon sian Debata; diparbisuhi pamarenta patupahon na dumenggan laho mangurupi korban, mengentaskan kemiskinan dohot menyejahterakan rakyat. Na denggan ma i. Alai lobi sian i ingkon muba do hita. Ndang tarsoadahon agia ise na mansai godang do dosa ni bangsonta on, baik institusi manang pe marsadasada. Targoar do hita bangso na marugamo, alai di parngoluon siapari mansai torop do na talpe tu na mardebatahon mammon manang materi. Ala ni i gabe godang ma na margabus, na mangangkali, na menyeleweng, manang na korupsi. Godang do tutu na so korupsi, alai ra, ala na so adong do kesempatanna. Holan adong kesempatanna, tong do gabe mongkus. Hamubaon i ndang sae holan dohonon manang bahenon gabe slogan. Di angka taon na salpu rupani, mangadopi angka bencana na mardapotdapot i tar godang do pamarentanta manaringoti tobat nasional. Alai holan pencitraan diri do i, ndang adong gaung manang hataridaanna di parngoluon ni bangsonta, ai lam rarat do penyelewengan, lam godang markus dohot mafia songon na marmullopan di angka tingki na parpudi on. Ia naeng alusan jala tangihonon ni Debata joujou dohot tangiangta ingkon radotan jala ulahononta do hamubaon ni roha i.
Diposting oleh Pdt.MV Simanjuntak di 03.15 0 komentar
SERMON JAMITA TU PESTA HANANAEK, 13 MEI 2010
Sian na opat panurat ni evangelium i, holan si Markus dohot si Lukas do na manurathon barita taringot tu hananaek ni Tuhan Jesus tu banua ginjang. Mansai jempek. Di Markus holan saayat (16:19), di Lukas dua ayat (24:50-51). Sian na dua evangelium i, dapot hita do kesan paboa na donok tu ari haheheon i (marsogotna?) do hananaek i. Alai di Ulaon ni Apostel dipatangkas si Lukas do muse na adong dope opat pulu ari nari Tuhan i mian raphon siseanNa, dung i pe asa tarhinsat Ibana tu surgo (Ul.1:3). Tingki parholangan i dipangke Tuhan i do patandaphon diriNa mangolu tu siseanNa i marhite hapapatar dohot pangajarionNa songon na masa di bagian parjolo ni ari turpuk on. Na masa do i di bagas parpunguan ni sisean i, dung hamumulak ni na dua sisean na sian Emmaus i.
Tagan so hamamasana, nunga jotjot dipaboa Jesus na ingkon manaon do ibana jala mate, dung i mulak mangolu di ari patoluhon. Dipatorang do huhut, na hombar do i tu tahi ni Debata, songon naung binagabagahonNa hian. Alai ndang tarjalo sisean i non i, ndang dihaporseai. Dung pe masa asa dihaporseai. Dihaporseai, mandok diparhatutu selaku peristiwa alamiah, ndang songon karya ilahi manang bagian ni sangkap hatuaon ni Debata na taringot tu haluaon ni jolma. Ala ni i, ndang porsea nasida na hehe do Ibana muse. Dung hehe Ibana jala papatar diri mangolu, nang pe so haantusan nasida peristiwa haheheon i, ndang anggo tarsoadahon nasida, gabe dihaporseai nasida ma i songon sada peristiwa na supra natural, alai ndang haantusansa anggo pardomuan ni i tu bagabaga i (pat.Joh.20:9) dohot tu pelaksanaan ni sangkap hatuaon ni Debata. Ala ni i, ringkot dope tingki na relatif ganjang sipangkeon ni Jesus naung hehe jala mangolu i laho patoranghon i tu nasida. Di turpuk on, ditaiti Tuhan i ma rohanasida tu naung hinatahonNa tagan so hamamateNa dope, didok: “On ma hatangKu na Huhatahon tu hamu uju rap dope Ahu dohot hamu.” Marhite i hira na naeng dohononNa do tu siseanNa i: “Hamamate dohot haheheonHu naung niidamuna, hasasaut ni boaboangKu na tu hamu i do i tagan so mate dope Ahu.” Ia dihatai Jesus pe hamamate dohot haheheonNa andorang di ngoluna, ndada na sian roharohaNa i, alai na sian tahi ni Debata do i songon na naung binagabagahonNa hian di Surat i. Ala ni i, tu Buku na Badia i do rohanasida ditaiti (pat.24:25-27). Mardomu tusi, ditaringoti Jesus do dison na tolu pambagian ni Buku na Badia ni Jahudi (na tagoari nuaeng on Padan na Robi), i ma Patik manang Torah (1 Musa-5 Musa), Panurirangon manang Nebim (Josua-Rajaraja minus Rut), dung i Surat manang Ketubim (Rut dohot angka na asing i). Sian bagian na parpudi on Psalmen ma sada na umarga. Ala ni i, sipata, dipangke do i songon na ‘mewakili’ sandok Ketubim. Di na tolu bagian i jumpang do panindangion taringot tu haroro, taringot tu sitaonon, hamamate dohot haheheon ni Kristus i. Dibuhai Jesus ma roha ni siseanNa i mangantusi na tarsurat i, didok: “Songon i do tarsurat hian, manaon na porsuk do Kristus i jala hehe sian na mate di ari patoluhon.”
Na gabe Barita na Uli do sitaonon dohot hamamate ro di haheheon ni Kristus i, ai hombar tu tahi ni Debata na gabe haluaon do i di hajolmaon. Ndang holan tu sapunguan jolma (partikular), tu sandok hajolmaon do (universal). Na dua garis i rap tarida do di Padan na Robi. Sian mulana i dope, na marhahonaan tu haluaon ni sandok hajolmaon do bagabaga na tu si Abraham (1 Mus.12:3c), alai andorang so sahat dope tusi, holan tu si Isak do jolo, ndang dohot tu si Ismael; dung i, holan tu si Jakob muse, ndang dohot tu si Esau; holan tu Israel muse, ndang dohot tu Edom, dohot satorusna. Alai di na jumpang tingkina, ingkon baritahononhon do i tu sude bangso. Haroro dohot pangulaon ni Jesus Kristus do hagogok ni tingki i. Hombar tusi, dison, dipabangkit Jesus ma sisean i gabe sitindangiNa, didok: “Hamu do manghatindanghonsa.” Jesus Kristus do pamusatan ni Barita na Uli i. Ibana do sihatindanghononhon. Manang ise na porsea di Ibana na marhataridaan di hamubaon ni rohana, jumpangan ma i di hasesaan ni dosa dohot haluaon. Ulaon panindangion i ingkon pungkaon nasida ma i sian Jerusalem, dung i tu Judea, tu Samaria dohot tu ujung ni tano on (pat.Ul.1:8b).
Bahen hasasaut ni sangkap parsuruon i didok Jesus tu sisean i: “SuruonHu ma songgop tu hamu na pinarbagabaga ni Damang.” Tondi Porbadia i do na nidokNa disi. Taringot tu haroro ni Tondi Porbadia i pe naung diparbagabaga Debata hian do i di Padan na Robi. “SuruonHu,” ninna. Marhite pandohan i dipungka Jesus paradehon sisean i tu parsirangan na naeng masa satongkin nari. Manaek ma Ibana tu banua ginjang, tu inganan ni Debata, jala sian i ma Ibana marsuru Tondi Porbadia, hagogoon na sian ginjang i. Na gabe gogo do Tondi Porbadia i di sisean i laho manghatindanghon Barita na Uli i. Marhite Tondi Porbadi i, lam togu ma nasida marhaporseaon, lam tomos rohana gabe ndang mabiar manghatindanghon Barita na Uli i. So marhite Tondi Porbadia i ndang margogo nasida. Jamitanasida pe songon i, so marhite Tondi Porbadia i ndang tagamon margogo. Ala ni i ingkon mian nasida di Jerusalem, ndang jadi morot sian huta i, lapatanna ndang jadi pungkaonna manindangi so jolo dijalo hagogoon na sian ginjang i.
Sian i, ditogihon Tuhan i nasida ruar jala mardalan dompak Betania. Dalan na manuat do i jolo tu rura Kidron, dung i manaek mangireire dolok Jetun dompak Betania. Dung i, di sada inganan di dalan i, dipaherbang ma tanganNa mamasumasu sisean i. Jala di tingki na mamasumasu i sirang ma Ibana sian nasida jala tarhindat tu ginjang. Diantusi sisean i do na so tu dia Tuhan i, ndang na mago, alai na manaek tu banua ginjang do, tu ingananNa marhabangsa, marhasangapon dohot Debata AmaNa. Ala ni i, disomba nasida ma Ibana. Dung i mulak ma nasida tu Jerusalem. Ndang marsak nasida ala ni parsirangan i, ndang marhohondo songon halak na agoan. Parjumpangannasida dohot Jesus naung hehe jala mangolu i, dohot pangajarionNa saleleng na opat pulu ari i nunga singkop mangalehon pangantusion tu nasida taringot tu sangkap hatuaon ni Debata Ama i na di bagasan dohot marhite AnakNa, Jesus Kristus i, gabe marlas ni roha situtu ma nasida. Dung i tongtong ma nasida di joro i mamujimuji Debata. Ra, di sada rumah turutan ni joro i do nidokna. Diulahon nasida do i huhut dalam rangka penantian di haroro ni Tondi Porbadia i.
Di ari on, taingot jala tahalashon do hananaek ni Tuhanta Jesus Kristus tu banua ginjang. Sian sude pesta ni huria, Pesta Hananaek ma apala na ‘ummetmet.’ Tapamanat be ma jolo, Ari Hamamate, siangkup ni na marminggu adong dope punguan na hohom dohot ulaon na badia. Paskah dipestahon dua ari. Pentakoste pe dua ari. Lumobi Natal, mansai ribur jala marariari. Sabalikna do anggo Hananaek, ‘metmet.’ Di roha ni na deba tahe, hira na so adong do lapatan dohot gunana asing ni na marlibur. Alai sasintongna, tung so boi do leas rohanta di Pesta Hananaek i. Sapala naung tajalo haadongonna di taon parhuriaon, ingkon dos do i rajumanta tu angka pesta huria na asing i. Asa boi sahat hita tu na songon i, ingkon mansai tangkas do di hita lapatan ni hananaek i jala dia ma na nidok ni i tu hita. Apala i ma na naeng pamanatonta marojahan tu turpuk di hita ari on.
Andorang so mate dope Jesus nunga jotjot ditaringoti paboa na ingkon manaon do Ibana jala mate dung i hehe. Alai ndang haantusan sisean i dope i. Dung saut Ibana mate jala hehe muse, tong do ndang haantusan nasida i. Dung pe dipapatar diriNa tu nasida huhut diajari nasida leleng ni opat pulu ari asa mangantusi nasida paboa na patulushon na nidok ni surat i do hape haroro dohot sitaononNa i, hamamate dohot haheheonNa i; na patulushon sangkap hatuaon ni Debata na taringot tu haluaon ni hajolmaon. Dung i dison, di hananaekNa i dihatindanghon ma tu hita, na laos Ibana naung ro jala manaon i, na mate jala na hehe i do na manaek i.
Apala disi ma berengonta lapatan dohot Barita na Uli ni hananaekNa i di hita. Sahali nari, Ibana na nidok Patik dohot Panurirangon ro di Psalmen i, i ma Kristus naung ro tu tano on, na gabe jolma jala manaon, na mate jala na hehe i do na manaek i; Jesus Kristus na marhitehite goarNa hamubaon ni roha mangalap hasesaan ni dosa dibaritahon tu saluhut bangso. Manaek do Ibana sian adopan ni sisean i, manaek tu surgo, tu inganan ni Debata. Na marlapatan ma i, ulaon haluaon na pinatupaNa i di tano on ndang marujung di portibi on. Aut holan ro Ibana, manaon jala mate dung i hehe alai ndang manaek tu surgo, gantung do haluaonta i, ndang sahat tu hasahatanna. Disi, marlaku ma hata ni si Paulus na mandok: “Anggo holan di tano on hita manghirim di Kristus i, jolma na dumangol do hita sian saluhutna” (1 Kor.15:19). Alai mauliate ma di Debata, ai manaek do Ibana tu surgo. Na marlapatan ma i, marudut do haluaonta i jala mandapot panggohionna di surgo, di inganan ni Debata. Na laos marlapatan ma i, surgo ndang inganan na tartutup be i di hita, inganan naung ungkap do, naung boi bongotan jala ingananta. Molo jolma Jesus i nunga manaek jala bongot tusi, hita pe nunga boi bongot jala mian disi. Patujolonta do Ibana manaek, laho mangungkap pintu ni surgo jala paradehon ingananta disi. Di na jumpang tingkina, sai na ro do Ibana muse mangalap jala pabongothon hita tusi. Na manghirim jala na maimaima do hita nuaeng disi.
Songon halak angka na manghirim jala na maimaima disi, ndang boi hita holan na so huhut manatapi dompak langit, adong do na ingkon patupaonta. Marojahan di turpuk di pestanta ari on, adong do manang na piga tona ni hananaek i na ingkon parateatehonon jala ulahononta, i ma:
Parjolo, marsomba Jesus naung manaek i. Di ombas na tarhinsat Tuhan i, disomba sisean i do Ibana. Parsombaon sisongon i ingkon gabe sikap ni ngolunta do i. Ingkon, ai di hananaekNa i dipatandaphon Debata do Jesus Kristus i Raja; Raja na marhabangsa jala na marhuaso raphon Ibana; Raja ni angka raja jala Tuhan ni angka tuan; Rajanta jala Tuhanta, na manghuasoi jala na manggomgomi ngoluna di tano on. Hombar tusi na tarjou do hita asa unang mangunduk jala mangoloi tu manang ise na asing. Tutu ndang diorai hita mangunduk tu pamarenta. Sabalikna do tahe, ingkon unduk do hita tu pamarenta na marsahala (Rom 13). Alai pangoloionta tu pamarenta ingkon peakhononta do i di toru ni sondang ni pangoloionta tu Kristus i. Taingot jala tahangoluhon ma na nidok ni apostel i: “Ingkon oloan do hita di Debata asa di jolma” (Ul.4:29). Tapamanat ma nuaeng dirinta, boha do pangoloionta di Kristus, Tuhan jala Rajanta i? Boha do hita manomba Ibana di bagasan dohot di ruar ni parmingguonta?
Paduahon, marlas ni roha ala ni Jesus na manaek i. Mulak do angka sisean i tu Jerusalem marlas ni roha situtu. Ndang songon na agoan nasida di Tuhan na manaek i, ndang marsak nasida manang marhohondo, marlas ni roha situtu do. Hita pe, ingkon las do rohanta marningot Jesus, Rajanta jala Tuhanta naung manaek i. Ciri khas ni harajaon ni Debata do halalas ni roha i. Si Paulus mandok: “Ai” (Rom 14:17). Hombar tusi, ingkon gabe ciri khas ni na porsea do halalas ni roha i. Hombar tusi dipasingothon si Paulus do hita: “Marlas ni roha ma hamu tongtong di bagasan Tuhan i! Huulahi ma mandok: Marlas ni roha ma hamu! Pabotohon hamu ma habasaronmuna tu saluhut halak! Donok do Tuhan i” (Pil.4:45). Tongtong do jonok Jesus naung manaek i tu hita. Nang pe so tarida, marhitehite hata dohot TondiNa, hadir jala mian do Ibana tongtong di tongatonganta dohot mamasumasu hita. Tabege nangkin, manaek do Tuhanta i tongon di na mamasumasu siseanNa i. Ndang didok, di tingki na manek i gabe dipalenduk ma tanganNa i, ndang; torus do herbang. Na marlapatan ma i, torus do Ibana mamasumasu siseanNa i. Songon i ma nang nuaeng, torus do Ibana mamasumasu hita. Di hajojonokNa i, di kehadiran, parmianon dohot pasupasuNa i sai boi ma hita tongtong marlas ni roha. Tapamanat ma dohot i di ngolunta, aha do halalas ni rohanta na umbalga? Jesus na manaek i do manang sipanganon dohot siinumon; hepeng do manang sinadongan? Agustinus mandok: “Ho do Tuhan, ndang pasupasuMi!” Na nidokna disi, Tuhan i sandiri do sintuhu ni halalas ni roha na kristen, ndada pasupasuNa i, isara sipanganon, siinumon, hepeng, arta, dohot angka na asing.
Patoluhon, pasangaphon Debata. Sahat di Jerusalem, tongtong do sisean i mian di joro i pasangaphon Debata. Diulahon nasida do i laho maimaimahon panggohion ni bagabaga ni Tuhan i na mandok: “Jala suruonHu ma songgop tu hamu na pinarbagabaga ni Damang. Alai mian ma hamu di huta on, paima disolukhon hamu hagogoon na sian ginjang.” Hita pe, ingkon ulahononta do pamujion sisongon i. Alai taingot huhut, pamujion i ndang hatauon ni jolma i, alai haboion na pinasupasuhon ni Debata do i di bagasan parsaoranta tu Ibana marhite hata dohot TondiNa. Ala ni i mansai tangkas do pardomuan ni pamujion dohot bagas joro manang gareja dohot parmingguon na dipatupa di bagasanna. Taboto do, parmingguon sarana na mansai penting do i laho patubegehon dohot manuanhon hata ni Debata. Na mangula do Tondi Porbadia i pangoluhon jamita na dipatubegehon di bagasan hata ni jolma asa gabe tutu situtu i tarbege jala mangula songon hata ni Debata di hita angka na umbegesa. Hata i ma siboanonta mulak, na mangonjar jala patauhon hita manggohi ngolunta dohot pujipujian di Debata. So marhite onjar ni hata i, simbil do pamujion i tu na asing, tu na tinompa rupani, tu haholongon manang diri ni sasahalak. Rupani, di sada ende di hata Batak didok do:
“Molo hutatap ho sian na dao, o Tao Toba na tio,
boi do sonang rohangkon, malambok pusupusungki.
Tu ho do ahu paboahon na hansit na di rohangki,
di lambungmi ahu maruari rap dohot donganhi ...”
Disi dipuji do Tao Toba songon sipasonang roha, sipalambok pusupusu, pangalualuan di na hansit, dohot hasahatan ni uari. Tangkasna, dipuji do Tao Toba i songon tuhan. Songon i ma pujian i simbil molo so sian onjar ni hata ni Debata. Ala ni i dipaingot turpuk on do hita asa lam taargahon parpunguan manang parmingguon i. Manang ise na losok rohana marminggu dohot manangihon hata ni Debata unang ma gabe dipaotooto dirina mandok naung gabe pujipujian dohot hamuliaon ngoluna di goar ni Debata.
Paopathon, manghatindanghon goarNa. Mandapothon hananaekNa i didok Jesus do tu siseanNa i: “Hamu do manghatindanghonsa.” Manghatindanghon Barita na Uli i do na nidokNa disi. Ibana sandiri do sintuhu ni Barita na Uli i. Ala ni i, na manghatindanghon Barita na Uli i dos do i dohot na manghatindanghon goar Jesus, ojahan ni haporseaon asa tu hamubaon jala jumpangan di hasesaan ni dosa dohot haluaon. Tu sangkap i dohot do hita dipadiri jala disuru. Ingkon hiras ma rohanta mangulahon i, ringgas jala burju. Tondi Parbadia do gogonta mangulahon i. Molo ndang songon i, molo holan na nionjar ni semangat manang fanatisme hajolmaon do, unang longang jala tarsonggot hita molo gabe songon na mangalehon arta na badia i hita tu angka jurangga, manang na mandanggurhon mutiha tu jolo ni angka babi, gabe dilotloti i dohot patna, laos humusor manaroso hita (pat.Mat.7:6). Antong, unduk ma hita tu onjar dohot panogihon ni Tondi i, asa botoonta na patut sipatupaonta di na manghatindanghon goar ni Tuhanta Jesus naung manaek i.
Diposting oleh Pdt.MV Simanjuntak di 02.58 0 komentar
LITURGI PERKAWINAN BAHASA TOBA ~ Paroki 'MARIA dari GUNUNG KARMEL'
GEREJA 'MARIA dari GUNUNG KARMEL' TIGALINGGA
(Pastor dohot Vorhanger manang pangurus Gareja manomu rombongan ni panganten dipintu di Gereja)
Amang Pastor nami na pinarsangapan. Nunga marsitandaan jala nunga masihaholongan ianakhon nami on, ima si ................. dohot si ............... Ala ni i, saonari ro do hami angka natoras nasida i, pasahathon nasida tu Huria ni Jesus Kristus marhite-hite amanta pastor iMauliate ma dihamu, disude haporseaon muna pasahathon nasida nadua onSaonari dibagasan haporseaon, rap udur ma hita masuk tu bagas joro ni Debata laho mangulahon ulaon Pamasu-masuon Pardongansaripeon na badia i.
3. Ende Pamungkaan
4. Tanda Silang dohot Hata Huhuasi
Dibagasan goar ni Ama, dohot Anak, dohot Tondi Porbadia.
Hagogoon ni Tuhanta Jesus Kristus, holong ni roha ni Debata dohot parsaoran ni Tondi Porbadia ma, mandongani hamu saluhutna.
Hamu angka dongan nahinaholongan di bagasan Tuhan Jesus Kristus, donganta si ....................... Dohot si ............................ On,saonari laho mangaresmihon pardongansaripeon ni nasida, ima di na laho manjalo pasu-pasu......................... (Hohom satongkin)................................ dohot lan hahurangan.
Dibahen salanghu, salanghu, salanghu na umbalga.
Dibahen i, huelek-elek Maria nabadia, na tongtong nasohabubuhan, angka suru5. Ale Tuhan Asi RohaM di hami (Dijahahon manang diendehon)
P. Tuhan Jesus Kristus, Ho do Hata i na sian Debata na boi paluahon hami.
S. Ale Tuhan asi rohaM di hami.
P. Dipargogoi jala dipalua Ho hami sian nasa na jahat.
S. Ale Kristus asi rohaM di hami.
P. Diparmudu-mudu Ho do hami asa boi huhaholongi hami Debata jala
marhabasamon songon Ho sandiri.
6. Hamuliaon (ndang ingkon adong)
7. Tangiang Pamungkaan dohot si ……………………8. Panjahaon I 1Musa 2:18-24
jolmana, jadi sada sibuk nasida.
Tatangihon ma hata ni Debata na nienet sian Buku ni si Paulus tu ruas na di Efesus ( 5:2.21-33 ):
Jala parangehon hamu ma haholongon i songon Kristus i, na  Hamu angka baoa, haholongi hamu ma pardihuta muna be songon Kristus, hata ni Debata na nienet sian Buku ni si Paulus tu ruas na di Kolose 3:12-16
Sabarlah kamu seorang terhadap yang lain, dan ampunilah seorang akan yang lain apabila yang seorang menaruh dendam terhadap yang lain, sama seperti Tuhan telah mengampuni kamu, kamu perbuat jugalah demikian. Dan di atas semuanya itu: kenakanlah kasih, sebagai pengikat yang mempersatukan dan menyempurnakan. Hendaklah damai sejahtera Kristus memerintah dalam hatimu, karena untuk itulah kamu telah dipanggil menjadi satu tubuh. Dan bersyukurlah.
(Panjahaon na asing na boi dipangke : Rom 2:1-2.9-18; Kol 3:12-17;
9. Psalmen Hatopan / Ende Antar ni Panjahaon (dipillit ma ende na hombar tu si)
Pastor : Naung pinadomi ni Debata, Ndang jadi sirangon ni jolma.
11. Barita Nauli (19:3-6).
Tatangihon ma Barita Nauli ni Jesus Kristus na pinatomu-tomu ni si Mateus.
Di sada tingki ro ma angka Parise mangunjuni Ibana Na i, gabe porsea ma angka siseanNa di Ibana.
Hamu na dua; .......................dohot ho...........................na ro tu jolo nami nuaeng, aha do na pinangido ni roha muna sian Huria ni Debata?
Mauliate ma disangkap muna nauli i. Alai andorang soi, manungkun ma jolo ahu tu pangula ni huria dohot angka saksi.
Hamu amang pangula ni h..................... dohot si ......................on? Jala nunga tangkas diboto hamu naboi nasida on manjalo Sakramen Pardongansaripeon jala ndang adong be ambat-ambat na mardomu tu aturan nang hasomalan ni Huria Katolik?
P. Huria :
mMauliate ma di hamu amang pangula ni huria nami. Saonari manungkun ma
Mauliate ma di hamu amang saksi.
14. Sungkun-sungkun Panangkasion
Ale ...............na dison nuaeng?
P.Baoa: Songon i do tutu.
Rade do hamu manghaholongi huhut pasangaphon dongan saripemuna on saleleng hamu mangolu?
P. Baoa: Rade do ahu.
rade do hamu olo naeng gabe ama na daulat maradophon angka ianakhonmuna, na naeng basabasahonon ni Debata tu hamu, laos manogu-nogu nasida gabe halak Kristen na sintong?
P. Baoa : Rade do ahu.
Ale na dison nuaeng?
P.Baoa : Songon i do tutu.
15. Mandok Mauliate, Mangido Maaf dohot Pasu-pasu tu natua-tua na be.
Hamu nadua, dung binahen sungkun-sungkun dohot panangkasion6. Padan manang Janji Pardongansaripeon
Hamu na dua, saonari mardongan serep ni roha na ias, jala na polin, di bagasan sangkap nauli, dokhon hamu ma saonari padan pardongansaripeon muna i!...............................................Ale Tuhan, pasu-pasu ma ( + ) angka tin-tin on, na huurasi hami di Ale .................
Ale ................(goar ni boru-boru) jalo ma tin-tin on bahen tanda burju ni rohangku dohot holongku tu ho.
Ale .................Ale .................... (goar ni baoa) jalo ma tin-tin on bahen tanda burju ni rohangku dohot holongku tu ho.
masu penangtin.. Molo mangadati: Pastor mangido asa parboru mangampehon Ulos Hela tu na tarpasu-pasu.
2. Molo ndang mangadati: Boi do ra Pastor mangido asa Paranak dohot parboru mangampehon Ulos Holong tu na tarpasu-pasu. Alana anggo di ulaon Huria manang di gareja ndang dos i dohot ulaon di alaman, ima ulos i ndang ulos hela, alai ulos Huria. Jadi molo tung pe ulos naung dipasu-pasu i diamehon tu abarani na tarpasu-pasu, na diampehon disi ima pasu-pasu ni Debata do, na dipataridahon ulos naung dipasu-pasu malim.
3. Manang pastor manguloshon ulos naung dipasu-pasu i tu pengantin, alai asing ma nian sian ulos hela nalaho di pangke di alaman. Jadi ulos khusus ma nian nadipatupa na marulaon )
do...............................................(Ulos na diampehon tu pengantin nunga boi dilipat jala ditiop panaru manang natua-tua ni nasida)
22. Pahothon dohot Patandahaon Penangtin i tu natorop:
Hamu sude angka dongan na hinahormatan. Hamu sude hupadiri jala hurajumi gabe sitindangi ni parpadanan pardongan saripeon ni donganta si nn.......... dohot si nn......... on. Nunga dipadaomu jala dipasada Debata nasida na dua on di bagasan Sakramen Pardongansaripeon i. Ba sai dipasupasu Amanata Debata ma nasida, songon didok ompunta sijol-jolo tubu i ma dohonon:
Balintang ma pagabe, tumandanghon si tadoan.
Ba ari nasida nung agabe ala nunga manjalao Sakramen Pardongasaripeon jala nunga marsipaoloan.
Asa Margogo nasida pajungjunghon sadsa ripe na denggan, na tongtong sahar saroha, satahi, satolop di saluhutna, songon na nidok ni ampunta sijolo-jolo tubu ma dohonon:
Sai marongkap ma nasida songon mata ni bagot,
marsimbar songon ambalang.
Jala sai marsigomgoman ma tondi nasida tu ana tama,
tumpahon ni ompunta Debata.
Jala sai marhite-hite hasadaon ni nasida di saluhutna i, tongtong ma tiur langka nasida di ngolu on,songon na nidok ni ampunta sijolo-jolo tubu ma dohonon:
Sai tiur ma dalan boluson, tio ma aek dapoton.
Jala tio ma panggabean dohot parhorasan.
Hamu angka dongan! Nunga manjalo sakramen pardongansaripeon angka . Tatangiangkon ma nasida nuaeng anggiat tong sonang nasida di bagasan pangaramotion ni Amanta Debata.
Tatangiangkon ma nasida anggiat margogo mangaramoti Pardongantatangiangkon ma nasida asa margogo nasida paojakhon sada ruma
Ale Debata, ramoti ma angka dongan nami on di bagasan holong ni roha** Molo kedua Pengantin sama-sama Katolik, ulaon ditorushon di bagasan Misa Nabadia. Lanjutma tu halaman 20 :
23. Ende jala Pasahathon Silua / Pelean Parjolo
Dihamu angka dongan na hinholongan, saonari tapasada ma sude Amanami na di banua ginjang, sai pinorbadia ma goarMu, sai ro ma Ai Ho do nampuna harajaon, dohot hagogoon, dohot hasangapon, ro di saleleng ni lelengna.
25... dohot si .................7. Martangiang tu Bunda Maria (Molo diulahon)
angianna boi ma di ida di halaman .Tingki on, boi do diiringi dohot lagu Maria)
28. Manengken Berkas-Berkas Perkawinan
(Pengantin dohot angka saksi manengken angka berkas-berkas perkawinan.)
29. Merende jala Pasahathon Kolekte Paduahon
Sai marsinondang ma hatiuron ni bohi ni Debata di si …… dohot si …hita saluhuta.
Pastor : Tuhani mandongani hamuna.
Umat : Nang hamu pe didongani Tuhani.
Mardame ma hita mulak manorushon ulaonta mardongan pasupasu dohot holong ni Debata.
Debata Nasunhinagogo i ma mamasumasu hita, Ama, dohot Anak, dohot Tondi Porbadia.
31. Hata Panutup :
Mandok Hata, Marfoto, Marende huhut manjalang mempelai dohot hasuhuton paranak dohot parboru.
Hamu angka dongan nahinaholongan, anggo ulaon huria nunga sun be. Saonari
32. Ende Panutup
(bereng hita di lembaran terakhir)
Martangiang ma hamu, angka dongan, anggiat dihalomohon Debata peleanta on.
Ima tutu, na tama jala patut, tigor jala uli do, asa tongtong jala manang di dia peNabadia, Nabadia, Nabadia do Tuhan
Debata sigomgom hasiangaon.
Gok hamuliaon do angka langit dohot tano on.
Hosanna ma na di ginjang. Pinasupasu ma na ro,
di bagasan goar ni Tuhan i.
Hosanna ma na di ginjang.
Tung Nabadia do Ho, ale Amang, mual ni nasa habadiaon.
Antong hupangido hami,
parbadiai ma siluanami on marhite gogo ni TondiM.
Asa muba di hami gabe Daging (+) dohot m, na jinaloNa sian rade ni rohan, dibuat Ibana ma roti, didok ma mauliate, diponggoli ma roti i, diparlehon tu angka siseanNa, huhut mandok:
JALO HAMU JALA PANGAN HAMU MA: AI ON DO DAGINGHU, NA PINASAHAT HUMOPHOP HAMI.
Songon i muse huhut mandok:
JALO HAMU, SUDE MA HAMU MINUM SIAN ON!
ON MA PANGINUMAN NA MARISI MUDARHU, MUDAR PARPADANAN NI PADAN NAIMBARU JALA NA MANONGTONG, NA NIUSEHON HUMOPHOP HAMU DOHOT NATOROP BAHEN HASESAAN DOSA.
SONGON I MA ULAHON HAMU BAHEN PARNINGOTAN DI AHU.
Antong huhut marningot hamamate dohot haheheon ni Kristus, husombahon hami do tu Ho ale Amang roti hangoluan dohot panginuman haluaon on. Mandok mauliate do hami, ala nunga dipatama Ho hami jongjong tu adopanMu, laho marhalado di joloM. Hupangido hami, asa hami naung manjalo dagong dohot mudar ni Kristus dipasada Tondi Porbadia i gabe bangsoM.
Palua ma nang angka dongan nami, angka n a porsea dohot sude tahe angka naung monding i. SaiAle Amang, sude do hami mangido asi ni rohaM, asa dohot hami marjambar di hatuaon na manongtong, raphon santa Maria, nasohabubuhan, ina ni Debata, raphon angka apostel dohot sude halak nabadia, an tong mangolu di bagasan holongMu. Sai loas ma hami dohot mamuji pasangaphon Ho.
Marhite-hite Ibana rap dohot Ibana laos di bagasan Ibana, tong-tong do sahat tu Ho ale Tuhan Debata Ama na sunhinagogo, di bagasan hasadaon ni Tondi Porbadia, nasa somba dohot hamuliaon, sahat ro di saleleng ni lelengna.
Dame ni Tuhanta Jesus Kristus ma mandongani hamu saluhutna.
Saonari ro di saleleng ni lelengna. Amen.
dohot si .................
Marhite Kristus Tuhan nami.
33. Martangiang tu Bunda Mariapatupahon ripe songon ripe na di Nasaret na marisi habengeton, dame, holong dohot sada ni roha. Paingot ma hami molo hurang malo, hurang mangantusi, jala hurang sabar. Anju jala elek-elek ma hami molo hansit ni roha dohot parmaraan mangonai tu hami. Patogu ma rohaMu Jesus Kristus i.
bi di Maria na gok asi, didongani Tuhan i do ho.
Ho do na pinasupasu sian angka boru-boru,
jala pinasu-pasu do parbue ni bortianmu, Jesus.
O Maria nabadia, ina ni Debata, tangianghon ma hami pardosa on,
nuaeng dohot tingki hamamate nami. Amen.
(Pengantin dohot angka saksi manngken angka berkas-berkas perkawinan.)
35. Merende jala Pasahathon Kolekte Paduahon........ dohot si.................. dohot si ........ on, nang tu hita sude.
Sai anggiat ma hita sude, tarlumobi si .......... dohot si ................ on, ditogu-togu, dilinggomi, huhut diramoti pasu-pasu ni Debata hita saluhuta.
37. Hata Panutup :
KDS : Hamu angka dongan nahinaholongan, anggo ulaon huria nunga sun be.
Saonari RENUNGAN: MINGGU XXXII, 7 Nop. 2010
Injil Hari Minggu XXXII (Bahasa Toba)
Injil Hari Minggu XXXII (Bahasa Karo)
Injil Hari Minggu XXXII (Bahasa Indonesia)
Renungan : 6 Nopember 2010
PENTUPAN BULAN MARIA
Renungan Harian : 5 Nopember 2010
Renunan : 4 Nopember 2010
Renungan ; 3 Nopember 2010
Liturgi Perkawinan Bahasa Pakpak
Renungan : 2 Nopember 2010
Renungan Harian : 1 Nopember 2010
Rap marbarita dohot si Tabitha, tungganeborungku
Songon na dipaboa ni Andreas Golec
NEGARA ASAL: REPUBLIK DEMOKRATIK JERMAN
RIWAYAT HIDUP: NDANG PORSEA ADONG DEBATA (ATEISME)
Ahu tubu di huta Saxony, di Republik Demokratik Jerman (RDJ). Togu do holong di keluarganami jala tongtong do diajarhon natuatuangku angka na denggan taringot tu moral. Negara komunis do RDJ on, alani i godang do halak di Saxony na so mangkaringkothon agama. Jala ndang porsea ahu adong Debata. Ateis dohot komunis do ahu sahat tu na marumur 18 taon.
Boasa lomo rohangku tu komunisme? Ala lomo do rohangku tu hata na mandok dos do sude halak. Jala porsea do ahu, molo dos do dibahen tu ganup halak, ndang adong be na gabe pamorahu manang papogoshu. Jadi, huihuthon ma organisasi pemuda Komunis. Tingki marumur 14 taon, dohot ma ahu karejo di proyek lingkungan laho mandaur ulang angka harotas. Diargai pamarenta dohot angka halak di Aue do sude ulaonku, jala dapothu do silehonlehon sian nasida. Nang pe poso dope ahu, nunga hutanda pigapiga parpolitik di RDJ. Huhilala, sintong do na hupillit on, jala denggan ma annon parngoluonku di ari na naeng ro.
Alai, muba ma sude. Taon 1989, dirumpakhon ma Tembok Berlin jala ndang adong be kelompok Komunis di Eropa Timur. Gabe mangkorhon do i tu na asing. Huparrohahon, ndang denggan be uhum di RDJ. Umpamana, dipatujolohon do angka na mangihuthon Komunisme sian na so mangihuthon. Boasa boi songon i, hape saleleng on angka halak Komunis porsea na dos do sude halak? Holan hata do Komunisme i? Gabe holsoan ma ahu.
Gabe mangkaringkothon musik dohot melukis ma ahu. Di akademi musik ma ahu singkola jala naeng kuliah muse, asa boi gabe musisi manang seniman. Gabe mago do sude angka poda na denggan na nilehon ni natuatuangku najolo. Marsonangsonang jala marhalleti ma ahu. Nang pe songon i, tongtong do mabiar ahu, jala tarida do i sian gombar na hulukis. Aha ma na laho masa di ari na naeng ro? Aha do na tinuju ni ngolu on?
Tingki huboto alus ni sungkunsungkun i, songgot do rohangku. Tingki botari di singkola, hundul ma ahu rap dohot kelompok parsiajar na mangulas taringot tu ari na naeng ro. Si Diana *, na dohot di kelompok i sahalak Sitindangi Ni Jahowa. Dipaboa ibana ma tu ahu tudutudu na denggan. Didok ibana ma, ”Andreas, molo olo ho mandapot alus ni sungkunsungkun taringot tu hangoluan dohot ari na naeng ro, lului ma alusna di Bibel.”
Sasintongna, songon na so satolop do ahu tu na nidokna i, alai hulului ma alusna sian Bibel. Dijujui si Diana ma asa hujaha buku Daniel bindu 2. Songgot do rohangku dung hujaha i. Surirang on manggombarhon angka parhuaso di portibi on, dohot angka pamarentaon na marhuaso di tingkinta saonari. Dipatudu si Diana ma muse angka surirang na asing di Bibel taringot tu ari na naeng ro. Ujungna gabe huboto ma alus ni sungkunsungkun i! Alai ise ma na manurat surirang i, jala ise do na boi tangkas mamboto taringot tu ari na naeng ro? Tutu do adong Debata?
Dipatandahon si Diana ma ahu tu Sitindangi Ni Jahowa naung marhasohotan, i ma si Horst dohot si Angelika. Diurupi nasida ma ahu lam mangantusi Hata ni Debata. Huboto ma, holan Sitindangi Ni Jahowa do organisasi agama na tongtong mamangke jala patandahon goar ni Debata, i ma Jahowa. (Psalmen 83:19; Mateus 6:9) Huparsiajari ma, dilehon Jahowa do pangkirimon tu sude jolma asa boi mangolu salelenglelengna di paradeiso di tano on. Psalmen 37:9 mandok, ”Sai na teanon ni angka na mangkaposi Jahowa do tano i sogot.” Huantusi ma, pangkirimon on dilehon tu sude halak na olo pahombarhon ngoluna tu prinsip ni Bibel.
Alai, ingkon marsitutu do ahu laho pahombarhon ngolungku tu prinsip ni Bibel. Najolo ginjang do rohangku ala sukses di bagian musik dohot seniman, jadi porlu do ahu marsiajar asa marserep ni roha. Ndang mura laho manadingkon angka ulaon na rorang. Alai, mandok mauliate do ahu tu Jahowa ala sabar do Ibana, parasi roha, jala diantusi do pangkilalaan ni angka halak na marsitutu mangulahon naung diparsiajari sian Bibel!
Huparsiajari do taringot tu komunisme dohot ateisme sahat tu na marumur 18 taon, alai dung marsiajar Bibel muba ma sude ngolungku. Ndang holsoan be ahu taringot tu ari na naeng ro, jala adong ma na tinuju ni ngolungku. Di taon 1993, tardidi ma ahu gabe Sitindangi Ni Jahowa, jala taon 2000 marhasohotan ma ahu tu si Tabitha, sahalak Sitindangi Ni Jahowa na burju jala ringgas. Dipangke hami ma gumodang tingki laho mangurupi na asing asa mamparsiajari Bibel. Godang do na dijumpangi hami na sarupa songon ahu najolo, mangihuthon komunisme dohot ateisme. Las situtu do rohangku ala boi huurupi angka halak asa boi mananda Jahowa.
Tingki mulai marsaor ahu dohot Sitindangi Ni Jahowa, sogo situtu do roha ni natuatuangku. Alai, dung diparrohahon nasida lam denggan do parangengku ala jotjot marsaor tu Sitindangi Ni Jahowa, gabe olo ma nasida manjaha Bibel jala dohot tu parpunguan ni Sitindangi Ni Jahowa. Mansai las situtu do rohangku alani i.
Denggan do parsaripeonku dohot si Tabitha, ala tongtong do diihuthon hami poda sian Bibel taringot tu naung marhasohotan. Ala diulahon hami do na nidok ni Bibel asa marsihohot tu dongan saripe, gabe togu ma parsaripeonnami.​—Heber 13:4.
Ndang mabiar be ahu di parngoluon on jala ndang holsoan be taringot tu ari na naeng ro. Gabe songon keluargangku do sude Sitindangi di liat portibi on, na mangkilala hadameon dohot holong. Ndang hea hami paimbarimbarhon ganup halak di keluarga on. On do na hinirim ni rohangku sian najolo jala ulahononku ma i saleleng ngolungku.
^ par. 12 Pigapiga goar nunga diganti.
Posted by on Sunday, 06 November 2011 00:00
Tong do roha malungun molo nunga disirang hamatean iba sian na hinaholongan. Nang pe nian molo sian umur, songon nanidok Saur matua, alai tong do ro habot niroha i. Ai binoto do molo on nama ari parpudi paida-ida bohi tu nahinaholongan i. Ra, dang sala halak manangishon, manganduhon, molo tung pe nunga natua-tua nauli bulung ma maninggalhon hita i. I do tohona. Sai ni ingot do palilung na denggan na binahenna uju di ngoluna. Ima sipata mambahen gabe sai ro ilu niba.
Nunga sun sude naniula ni tangan ni Oppu Timbo di tano on, nunga marhasohotan, sahat gabe sude pinomparna, marnini marnono imana. Gabe na niulana, hala hipas pinompar na ditinggalhonna. Di namalos bulung-bulung sian tanganna, marembas manortor do sude pinomparna songon naung ditonahon ibana hian tu anakna siampudan na mandongani ibana dinaborhat ibana manopot sitoppa ibana.
Diarina sun denggan I, nunga sae be pesta bolon I, sonang jola na torop, tarlumobi ma tahe raja ni hula-hula manjalo huhut mangalean akka aha adat na hombar tusi. Dung martahi bot ari, naeng taruhonon ni pinomparna nama ibana tu dolok-dolok natibo, batu martindi-tindi naung pinarade ni pinomparna diibana.
Songon naung marsada dibagasan kristus nasida, tohodo tutu, ikkon dipatupa do ulaon songon na biasa songon sahalak Kristen ibana. Dijou do amanta pandita sian huriana laho patupahon ulaon parhuriaon tu parborhat ni oppu Timbo. Uju naeng mar-alaman nama Oppu Tibbo doli on, tutu disukkun amanta pandita do tahe, dilean dope tikki tupinomparna atik boha adong dope tahe partinggal, manang na martading hata andorang so ditutup batang i.
“Tu hamu rajani hasuhuton, saonari hulehon hami dope tikki saotik, atik boha adong dope sibaenon muna tu amnata on, manang sibuaton muna sian batang on, bahen hamuma…”
Marsiberengan ma nasida hasuhuton bolon, mangingot aha na hurang. Dibereng nasida nunga sikkop disi baju-baju, tukkot, kassamata, sude ma tahe ugasan ni OppuTimbo andorang dingoluna.
Lao ma rohani AmanTulak, anakna siampudan I tu pahean ni amangna i. Di ingot ibana ma dang adong dope dipamasuk sipatu ni amanai. Nian takkas do diboto ibana, anggo amanai dang hea marsipatu uju dingoluna. Ai niantusan ma nuaeng halak najolo, dang pola diharingkothon i. Alai marpikkir do AmanTulak, “nanggo pala diparborhat ni amang on binaen sipatuna” ninna dibagasan rohana.
Huroa nunga diparade imana sipatu on apala sibbil disada inganan. Dungi dihumalaputi ma mambuat sipatu on jala diboan ma tu alaman I, laho mameakkon di bagas batang ni amongna i.
Dibereng amanta Pandita do nian na pinamasuk ni AmanTulak siaptu I, hordit do tohani ni amanta Pandita on, “Bah…sai hira sipatukku, suman sipatukku”.
Alai dang disukkun ibana, ai nunga ditiop agenda, jala hurang tama do molo disukkun sisongon i. Ditorushon amanta Pandita on ma ulaon I ninna ma muse “ Adong dope akka amang?? Akka inang??”
“Dang adong be amang Pandita name…torushon hamu ma ulaon on..” ninna sahalak sian hasuhuton
“Attong, molo soadong be, ba tutup hamuma jabu-jabu ni amantaon,….” Huhut ma hobas raja ni pamoruon halo manutup batang i. Dilotak pa labang I jala dituutup ma batang na uli jala na maruhir gorga batak i.
Dung lao borhat nasida tu udean, dang apala dao nian sian jabu ni hasuhuton, ai boi do dalanan pat. Dungi lulu-lulu ma amanta pandita on, songon na busisaon ibana. Dibereng jolma torop I ma naung loja amantaPandita on. Disukkun AmanTulak ma “ Ai aha dilului hamu amang”
“Ai didia hian dibaen hamu amang” ninna amanTulak muse huhut dohot ibana humalaput mangalului.
“Dison amang, denggan do hupaekkon nakkinon, asa talpe…” ninna Amanta Pandita huhut patuduhon inganan ni siaptu ondeng.
“Maksudmuna na martali na birong ido??....”
“Bah…nga sega….ai ido hupamasuk tu batang I nakkinon, hurippu sipatu ni bapai, ai disonhian do hubaen dua ari na lewat sipatuna..”
“Bah..bah….ai siaptukku do hape na pinamasuk munai nakkinon??......” ninna amanta panditaonma. Tohodo na minatahonna I, ai sipatuna do hape tutu.
Huroa adong do manarathon sipatu na pinarade ni amanTulak diamanai, bohama godang jolma torop datung adong na ma mata-matahon i. Gabe serom otik ma ibana huhut ma dilului sipatu na asing asa adng pakkeon ni amanta Pandita I tu Udean…
SIRINGKOT-RINGKOT | READ 7709x
Torsa Batak #8. Bao Sietengeteng, porhail na tigor – Batak Indonesia
2017-09-06 2019-04-19 Redaksi BatakIndonesia.com
JAKARTA, BatakIndonesia.com — Adong ma najolo sada halak panopa, na morgoar Sanggarsomalindang Panopasomalate na mangoli boru Tompul Sipurpuron boru Limbong Sagala. Ia ditubuhon ma sada anak jadi dibahen ma goarna Bao Sietengeteng. Dung hira sandangan podang daging ni Bao Sietengeteng mate ma Sanggarsomalindang Panopasomalate. Jadi Morsiakbagi ma pangkilalaan ni boru Tompur Sipurpuron pagodanggodang anakna i; ai so manang adong arta ditadinghon Sanggarsomalindang manang hauma sigatsigatonnasida.
Sian maor ni roha ni boruboru i laho ma ibana sahali tu bona ni bulu mandiori tubis, jadi jumpangsa ma godang tubis. Dung i diboan ma i tu huta, dirisi ma i, asa gadisonna tu onan. Jadi sai ganup ari ma boru Tompul i laho tu bona nu bulu i mandiordiori tubis gadisonna asa adong hangoluannasida.. Dung lam magodang daging ni Bao Sietengeteng disuru inana ma ibana manghail anggiat sai adong hangoluannasida, ala na soadong be tubis pabuatbuatonna tau gadisonna. Jadi didok dakdanahi ma tu hatana tu inana i, “Ale inang disuru ho ma ahun manghail, nadenggan do i. Alai siandia ma buatongku nuaeng hepeng manuhor jojoran sanjongkal? Ai so manang adong hepeng tapeop? On pe ale inang, ia naeng ulahononhu panghailon, denggan ma ho jolo laho madangadang tu bona ni bulu i mandiori tubis, ia dung adong jumpang ho, irisi ma denggandenggan songon nasailaon jala boan ma i tu onan. Songon i ma tumbanghon tubis na dapot ho i tu jojoran sanjongkal, dung i boan ma jojoran i tu son asa hupauli bahen hail.”
“Denggan,” ninna natorasna i, dung i laho ma inana tu bona ni bulu mandiori tubis, jadi jumpangsa ma godang tubis. Dung jumpang mata ni onan, diboan boru Tompul ma tubis na niluluanna i asa gadisonna tu portigatiga jojoran. Dung diida portigatiga jojoran tubis na hinunti ni boru Tompul i, disungkun ma argana asa tuhoronna. Jadi didok boru Tompul i ma, “Gabur do arga ni i ale amang. Sae do holan jojoran sanjongkal bahenonmu panuhor tubishon.” Burju roha ni potigatiga i, digotap ma jojoranna i jala dilehon tu boruboru i. Dung dijalo boru Tompul jojoran tohor ni tubisna i, muli ma ibana jala dilehon ma i tu anakna.
Asa dung dijalo Bao Sietengeteng jojojran i sian inana, sai dipatigor ma jojoranna i. Dung tigor, dirahuti ma jojoran i dos tonga. Mornida i boru Tompul, disurahi ma hapandean ni anakna i, songonon ma didok, “Pengkuk do hail da amang asa dapotan, anggo tigor ndang hasea,” ninna. Alai dialusi anakna i ma hata i, “Ndada holan uhum hasea tigor ale inang, manang aha pe sibuaton ingkon mardongan tigor do asa ture. “ Jadi sip ma natorasna ipaidaida hapandean ni anakna i.
Dung sun dipauli Bao Sietengeteng hailna na tigor ilaho ma ibana manghail alai ndang dapotan. Sai didatdati na manghail i dibagasan tolu ari, laos so dapotan, dengke pe ndang adong manoro hailna i. Tole borngin ni mata ni onan i laho ma ibana manghail, jadi ro ma dengke apala nabolon, dibondut ma hailna i barat, jadi dapotsa ma dengke i dung i diboan ma tu inana. Las situtu ma roha ni boru Tompul i mida balga ni dengke i. Asa dung laho poronan, didokkon inana ma boanon ni anakna dengke na balga i asa gadisonna, didok ma, Gadis damang ma dengke on, alai ndada jadi hepeng jaloonmu tuhorna, sae do ende sada jaloonmu sian panuhor i.
Jadi didok dakdanaki ma, “Molo i do ale inang na mambahen adong hangoluan, denggan,” ninna. Diporsan ma dengkena i, diboan ma tu onan. Ndang sadia leleng nari dipaima, ro ma poronan ni hasundutan, ditopot ma pordengkean i; ai naeng masidengke na bolon ibana pasauthon ulpuk ni datuna. Dung diida dengke nabolon na pinaadopadop ni Bao Sietengeteng i, disungkun ma argana. “Sadia arga ni dengkemon, ale amang pordengke?” Dung i didok ma mangalusi, “Na gabur do arga ni dengke i, ai i do panonai ni dainang nasogot tu ahu.”
Jadi longang ma halak hasundutan i umbege pangidoan ni pordengke i ala na so dung hea masa na songon i diida dibahen halak. Jadi dirimpu rohana ma manang na mandok beha dakdanaki tu ibana.
Jadi didok Bao Sietengeteng ma, “Unang ma pola longang roham di hatangki, burjungku do i. Nuaeng pe, molo dipodahonho di ahu sada ende, boanonmu ma dengke i tu hutam, horas ma ho manganhon i jala sahat tu ulaonna.”
Dung i didok halak hasundutan i ma, “Antong ende dia ma podahononku di ho asa diahu dengkemi.”
Jadi didok ma mangalusi, “Lomom do manang dia na tubu sian roham sidohononnmu na tau gabe hangoluan di hami tu pudi.”
Dung i ro ma panuhor i, “Beha molo dung hudok annon sada ende na huboto, saut ma boanonku dengkemi sopola mangalehon hepeng ahu?”
Dung i ninna ma mangalusi, “Saut ma boanonmu dengke i tu hutam dung dipodahon ho di ahu sada ende.” Jadi didok panuhor i ma, “Antong masilehonan tangan ma hita tanda paboa na hot hata i.”
Dung i masilehonan tangan ma nasida diadopi jolma na torop i. Morende ma panuhor i songon on, “HURIDAP MA DI BONA NI BAGOT, NUNGA HO HUIDA JALA NUNGA HO TARDAPOT.” Dung tolhas hata ni ende i didok panuhor i, diolophon Bao Sietengeteng ma ende tuhor ni dengkena i. Sian las ni rohana dibuat ma dengke i jala dilehon tu baoa panuhor i huhut ma didok hatana, “Sahat tu ulaonna ma dengkeon bahenonnmu, sahat ma ahu gabe jala mamora pausungusung ende napinodahonmi tu ahu jalasarimatua.”
“I ma tutu,” ninna panuhor i. Diboan ma dengkena i las ma rohana; ai sopola be halaoan ringgit ibana manuhor dengke i. Muli ma dohot Bao Sietengeteng, las ma rohana mamboan ende tuhor ni dengke i jala dipaboa ma tu inana.
Dung lam tang daging ni Bao Sietengeteng, mangulahi ro hata ni inana songon on. “Beha di roham amang? Ua tingkir ma jolo bagot na sinuan ni amam na hinan, atik naung mormata do i jala boi balbalon anggiat adong sian i hangoluanta.” Dungi laho ma ibana tutu tu ladangna, diida ma bagot i nunga tutu mormata jala nunga tarbalbal.
“Anggiat tung moraek,” ninna rohana, gabe dibalbal ma bagot na i. Andorang di na mambalbal bagot na i Bao Sietengeteng, diehet pamanganna ma ende tuhor ni dengkena i. Jadi andorang di na morende i bana mamolus ma panangko ni hasundutan sampuludua halak na sorat be mangusung na tinangkona.
Dung dibege na sampuludua halah i ende ni pambalbal i, tarngongong ma nasida huthut ma dijouhon soarana, “Sombangku ma di ho amang pambalbal! Nunga tutu taroto hami; ai nunga didida jala didapot ho hami. Nuaeng pe, asal ma unang dipaboa ho hami tu porugasan i, na hian upam!” ninna panangko i.
Umbege soara i bao sietengeteng, songgot ma rohana: ai so pamotoanna panangko i mamolus sian bona ni bagotna i. Alai agan pe so diida hian i, laos hatana i ma didapothon padapot panangko i, ninna ma, “Nunga tutu taroto hamu! Ai luhut ugasan na binoanmuna on, ugasan ni datulang do i hutanda. On pe tung na so tarbahen hamu malu, ingkon tangkupon ma hamu jala pambeangkonon tu huta!” Humalaput ma ibana mijur huhut manjoujou donganna pambalbal, mambahen pitonggam.
Umbege joujou i panangko i, morbubur ma nasida mangkaporushon dirina masitondong tondongonna, so diboto be samban maporus ala biarna; ditadingkon ma ugasan tinangkona i di bona ni bagot i. Mornida i Bao Sietengeteng humalaput ma ibana papunguhon barang na tading ijala dipantabunihon ma tu ramba i. Dung i muli ma ibana, dipaboa ma ugasan na dapotsa i tu inana. Ditangitangi ma huhut usouso ni halak di luatnasida i; alai dung soadong be dibege usouso di busnasida i, dibuat nasida ma poti i, jadi jumpangsa ma godang arta. Ima dipangke Bao Sietengeteng manuhor hauma, bagas dohot bahen pangolina. Jadi sonang ma panghilalaannasida di hangoluan on.
Note: Nienet sian “Torsatorsa ni halak Batak”, Guru Lukas Hutapea, Departemen P&K, 1979
Penulis: Advendes Pasaribu Ultop
Editor: Dely Sinaga
Total Users : 321275
Total views : 1097299
Remot si maup… – Amani Partogi
← Pir Ma Tondim!!
Letjen H Purba sian Pakkat →
Remot si maup…
Posted on 13 Maret, 2010 by Hendry Lumban Gaol
Di na sahali, lao ma amanTarune tu Polandia. Sada negara di Eropa Timur ma on. Topet tikki masa-masa ni abbolas manang salju molo di dok dihutai. Ra, nga taboto boha molo ari-par-salju. Haru holan ari par-udan do masa di hitaan nda nunga tung ngali, manihit pakkilalaan?.
Atung pe rupani sian Dolok Sanggul huta ni AmanTarune on, alai anggo sangobbas on tung manorus do tu holi-holina ima ngali ni ari i. Nian, nunga diboan ibana hian akka pahean na hapal, ima nasomal di pake ibana di Dolok Sanggul. “Tor boha ngalina, gari di Dolok Sanggul holan marsaloar puttung do iba, hape i nama ngali ni ari..” ninna andorang didok donganna tung ngali do di Polandia. Ai dang porsea ibana anggo so di ida jala di hilala
Dung pe di hilala ibana, dung tolu ari ibana di huta i, asa diboto ibana mandok ” tung na ngali ma hutaon, palobi Dolok Sanggul, datung diha-dihana hape huta nami” huhut ma sai dipamasuk ibana tanganna tu sakku ni bajuna.
“Anggo songonon do hamatean nama on, nga sude marharukkut neh, boha nama jolma mangolu di hutaon, sude na humaliang nga gabe Es ” ninna ibana muse tu donganna, ala dibereng ma sude nga radak jala nga marbottar.
Hape ikkon dua bulan ibana dohot donganna si Joko na sian huta Surakarta di Polandia.
Dukkon saminggu ibana di hutai, sai maos do sukkun-sukkun ibana di rohana ” Bah, ai sarupa do naeng songon au jolma on sude?, ia molo maridi iba, tung mansai manihit ma i. Dagah…anggo sonongon do torus dah, hamatean namaon “. Didok songoni ala nga saminggu ibana maridi alai sai maridi aek na tung mansai ngali situtu.
Modom pe ibana ikkon marbulus nama. Dua ari na salpu, dipangido ibana do tolu gobar tu nappunasa hotel i. Denggan do dipasahat rupani, ai niattusan ma, anggo serpis ni hotel i songoni denggan do.
“Ai aeon nama on sahat tu bulan na ro?” ninna ibana tu donganna
“Ai mahua huroa?” ninna si Joko, donganna na sian Surakarta i
“Olo ma dah, tung na ngali ma huta on, nga ngali huta nami, lobi ngali dope on” ninna mangalusi.
Pa dua minggu hon nama ibana di hotel i. Jala pa dua mingguhon ma ibana na maridi aek ngali dohot marbulusan gobar opat lappis. Humitir ibana dung sae maridi. Ditahi dang maridi, dang toho.
Dinasadari, lao ma ibana tu bilut na asing, jala tung longang situtu rohana mida bilut i. Dung masuk ibana, dang ngali di bagasan, alai mohop do. Jala di dilo tu kamar maddi, tarsor di ida maruap-uap aek i. Di jama ibana, jala longang rohana “Bah, mohop, dangol-dangol sasilon aek on, jala kamarna pe dang songon kamar hi ngali, namardikkan do huroa par-hotel on, ala diboto iba halak Indonesia” ninna dibagasan rohana. Alai di pasip.
Nunga mohop rohana, dang toho be molo sai maringanan di hotel on iba, ninna amanTarune dibagas rohana.
“Pidda ma hita, kedan, dang motan par hotel on, mardikkan. Heado mardikkan tu tamu, ia hita na roa-roa i dilean kamarna, hape ala parhutaon nasida, denggan dilean. Hape rap sarupa mambayar do” ninna ibana.
Nang pe songoni, di oloi si Joko do, jala mussat hotel ma nasida. Nang pe rupani manginongi dibagas rohani si Joko ima ungut-ungut ni amanTarune on, ala sai didok dang motan parhotel i.
Dibodarina, dung mussat nasida tu hotel na asing, tarsunggul ma amaniTarune sian podomanna ala ni ngalina. Didok ibana ma muse “Ah, tung soadong do na motan hape jolma di hutaon, ala halak eropa, dang nanggo hormat tu tamu” ninna. Borngin i, lao ma ibana tu kamar ni si Joko. Dungi di hilala ibana ma, songon naso ngali di kamar i. Mohop do.
Maila ibana manukkun. Bohama, ia disukkun annon, patanda hu parhuta-huta. Ai ninna rohana, ummalo do ibana sian si Joko. Mardomu muse, si Joko on, kedanna do diparkarejoan. Sip ibana mulak tu bilutna.
Sai manginongi ma dibagas rohana. Dang tartaon be on. Ikkon hu paduppar, ninna ibana. Lao ma ibana mandapothon resepsionis ni hotel i. Jala didok ma “Aha do maksudmuna puang, mardikkan hamu. Ia donganhu dilean hamu bilut na denggan, hape ia tu au, bilut na roa, na tung massai ngali. Aek na pe tong songoni nama ngalina, manihit. Ala bayaron on arga hotel on” ninna ibana.
Bolak-bolak bohini par hotel i mida muruk ni amanTarune, jala hatop mangido maap, sobba-sobba. Didok ma, “Beta ma amang, ta ida ma jo na dia nanidok muna na hurang di pambahenan nami”.
“Olo, beta ma tabereng” ninna.
Dung didulo tu bilut ni amanTarune, dipagalak ma aek dohot kipas angin. Hape pagalakkon datung kontak-kontak ni listrik songon na adong dihita on. Soadong kontak ni listirik. Remot do goarna. Nda holan i do.
Dipissit-pissit par-hotel ima rupani. Dungi saminit nai, di jama tu aek nadi kamar maddi, nunga mohop jala margumo-gumo. Mangupir par hotel i. Dungi di-remot muse tu kipas angin i manang AC. Mangullus ma alogo na mohop nanget. Dipissit aulak nai, lam mohop situtu ma alogo i. “Dihana ma na sega??” ninna par-hotel i.
“Ah…nga maup on, ai pakke remot dohot lao maridi aek las. Jala pakke remot dohot palashon bagas on” ninna di bagas rohana. Tung maila situtu amanTarune. Ai diboto AC i, pangalihon do i. Songon na adong di jabuna di Jakarta. Moop ma tutu kamar i.
Alai dang batak anggo so diboto maralus. “Ah, nakkinon so las, na sega do ra remot na i, ia so i nga habis batere, ai songoni do hubaen nakkinon” ninna ibana. Mangupir muse parhotel i, ditadikkon amanTarune. Sai dipapissit-pissit ibana ma remot simaup i.
“Dua minggu au maridi aek ngali na tung manihit, jala marbulusan, hape holan alani beguattuk on” ninna. Ai so diattusi mamaekke remot i, ala bahasa Polandia dibaen jala maila manukkun. taon!.
Tusuk ngingi – Amani Partogi
← Naeng Dohot ho?
Molo hubilang-bilangi… →
Posted on 21 Agustus, 2010 by Hendry Lumban Gaol
beberapa hari yang lalu, versi status di pesbuk sudah kutuliskan, beginilah ceritanya…
Molo disukkun hita, ahama ugasan na met-met naso pola mararga dijabutta be alai tung mansai rikkot?. Tottu godang do alus ta, alai ra sian sude hita, dang pola mangalehon rohana tu TUSUK GIGI alias dongkrak. Dang binoto ise parjolo manoppa on, manang mambaen disain ni tusuk gigi on. Nanaeng sidohononhu, dang sadia nian argani tusuk gigi on alai tung mansai rikkot. Olo do loja iba marhaliotong mangalului molo dung sidung mangan. Dipesta, dijabu nang di lapo pe. Berengon sian argana, holan olat ni 1000 perak do sabukkus, alai songon na hudok nakkinon, barang na arga situtu do on.
Heado hu pamanat sada inanta, mangan di lapo. Dung sidung mangan ibana dipangido do dongkrak on, alai na hubereng ma muse, dung hehe ibana sian hundulanna, jala dung di garar sipanganon i, toppu ma di sarbuthon tusuk gigion pola do lima tu sappulu biji godangna. Dipamasuk muse tu tasna.
Bah…..ai songoni arga do naeng tusuk gigi on, sampe di pamasuk ibana godang tu tasna??.
Songoni do suhutan ni NanJamordong. Adongma pangurupina, jala marhatohoan na baru karejo dope disi. Isara ni nonang rupani dua bulan dope. Sabulan-dua bulan on, boi dohonon marsiajar dope. Pature sipanganon, paias jabu nang akka na asing.
Disada tikki, loja do AmaniJamordong mandiori tusuk gig. Tutu ma nian, disukkapi kulkas, disukkapi sitabunian na asing, dang marnadapot. Nga loja ibana mandiori di meja makan on, ia so i disude sugut-sugut ni dapur nasida.
Disukkun ma inanta soripada, NanJamordong, didok ma ” O.. tahe omak niJamordong, ai tudia lao sude tusuk ngingi i, sai loja iba mandiori?”
“Disi ma berengi, dok do tusuk ngingi ikkon dioranmu tu au…”
“Olo, ai naso adong do dituhor hamu namasa onan i?” huhutma di patudu inganan ni tusuk gngingi, nga rumari.
“Ai au pe longang do sipata, boasa hatop-hatop habis….so jo dah asa husukkun jo si pangurupi on…” ninna NanJamorodong
“Surtini….sini dulu,….kemaren waktu belanja kamu beli tusuk gigi nggak?, heran deh…kok cepat bangat habisnya, perasaan kemaren-kemaren masih banyak” ninna manukkun si pangurupi on.
” Iya bu,…saya juga heran kok, Bu. Dibuang-buang sih” huhut dohot mandiori di gijjang ni kulkas i
“Dibuang-buang gimana maksudmu? ” ninna NanJamorodng
“Bapak dan anak-anak yang buang, Bu. Kulihat, sehabis makan ngabisin lima tusuk gigi dan dibuang begitu saja, kalau saya nyuci piring selalu saja ada tusuk gigi yang patah-patah dan terbuang-buang, jadinya cepat habis.”
Dang haru diantusi inanta on tudia lao ni pandohan ni pangurupion, dungi disukkun ma aha maksudna. Dipatorang si pangurupi on ma tu inanta on didok ma. “Semuanya pada boros, selalu matah-matahin tusuk gigi, kalau saya kan beda, Bu. Selesai saya pakai tusuk gigi, saya kembalikan lagi ke tempatnya……”
“Iya, Bu. Harus hemat bu, saya selalu mengembalikan tusuk gigi yang seselai pakai kesini…” ninna pangurupi i mangalusi inanta i, huhut dipatudu inganan ni tusuk ngingi i. “tippas!!!”
Dila sisean: JAMITA MINGGU MISERICORDIAS DOMINI, 22 APRIL 2012 Rom 8 : 14 – 18
JAMITA MINGGU MISERICORDIAS DOMINI, 22 APRIL 2012 Rom 8 : 14 – 18
Miduk do angka jolma na mangharingkothon siteanon sian natuatuana, jala natuatuaain ni Debata hita gabe ianakhonNa asa gabe panean di harajaonNa.
parsaor, justru balikna, tondi na mian di ngolu ni manisia i do na gabe guru di ngolunta.do jolma i, na marlapatan do i ingkon gabe anak na olo sitogihonon ni Debata do hita. Hadirion ni jolma songon anak, mamuhai parsaoran na rosu dohot Debata. Unikna muse hadirion ni jolma gabe anak ni Debata ndang alani dalan manang usaha ni jolma, justru Debata sandiri do na ro mangalehon tondiNa tu jolma gabe boi ianakhonNa, lapatanna adong silehonlehon sian Debata na mamboan hita sahat tu hajongjongjolma i do tu hangoluan.
Panean di Debata
Songon anak ni Debata jolma i,
Nungnga dilehon Debata tu ngolunta TondiNa asa diajari hita mangalo hagiot ni daging jala mangihuthon lomo ni roha ni Debata. Jala marhite tondi i nungnga diain hita gabe ianakhonNa, na marlapatan boi hita membina parsaoran na rosu Samuel Aritonang di 06.19
14 | June | 2009 | Raja Mandidang Sitorus
Posted in Budaya & Adat Batak on June 14, 2009| Leave a Comment »
Aha do si boanonta molo mangadapi ontangan (gonghon dohot joujou) tu sada ulaon ? Na parjolo ingkon tangkas botoonta aha do haroronta (sebagai apa kita datang).
Dison pinaandar ragam ni angka ulaon:
Hulahula tangkas (Parboru) mamboan : Parbue Gabe (tandok berisi beras), Dengke Sitio-tio/Simudur-udur/Sahat, Ulos Bintang Maratur.
: Parbue Gabe Parbue Pir (tandok berisi beras).
Molo pihak paranak do hita ndang pola adong siboanonta ai namanjalo haroro ni Hula-hulado hita.
Molo holan mamoholi do ndang adong ulaon tardidi somalna horong ni Parboru mamboan Parbue Gabe (tandok berisi beras) dohot manuk jambe (ayam jantan) na mangolu laos ima di lompa. Nasomal nuaeng on molo ulos parompa dipasahat tingki di ulaon tardidi.
Di ulaon tardidi, Ulos Mangiring. (horong ni tulang ni na tardidi): Parbue Gabe (tandok berisi beras), molo uli rohanta tapasahat ma singkat ni ulosta hepeng songon pasibaju ni berenta na tardidi i. Horong pariban ni natoras ni na tardidi i mamboan pasibadak ni na tardidi i.
Hulahula tangkas (parboru/tulang ni na lepas sidiSiboanon ni uduruan ni Parboru (horong ni tulang ni na lepas sidi) : Parbue Gabe (tandok berisi beras), molo uli rohanta tapasahat ma singkat ni ulosta hepeng songon si palas roha ni berenta na lepas sidi i. Horong pariban ni natoras ni na tardidi i mamboan si palas roha ni na lepas sidi i (jala tu na lepas sidi ido i di tabehon). Dongan sahuta mamboan si palas roha ni lepas sidi i.
Molo horong ni parianakhon (dongan samarga ni suhut) do hita, siboanonta: Parbue Gabe, horong ni boru pasahat si palas roha nina lepas sidi i.
Somalna sai diboan Hulahula dohot Tulang do dengke. Boru sai tar dijalangkon do hepeng, dung i sude angka na asing mamboan boras manang hepeng.
Tulang tangkas ni par jabuJala holan Hulahula (parboru) dohot Tulang tangkas do napasahat ulos (uduranna dang pasahat ulos).
Siboanon ni uduruan ni Parboru dohot Tulang (horong ni hulahula dohot tulang ni na mamasuhi jabu) : Parbue Gabe (tandok berisi beras). Horong Pariban, Dongan Sabutuha, Dongan Sahuta dohot Ale-ale mamboan Parbue Gabe. Horong ni boru maboan hepeng (sampetua) manang pinahan lobu/lombu/horbo.
Sude na niontang ni hasuhuton parboru (termasuk horong ni Hulahula & Tulang) mamboan Parbue Gabe (tandok berisi beras). Parboru namarhaha-maranggi (solhot) mamboan dengke siuk. Ido asa somal tabege di gorahon di ulaon unjuk : hujalo hami do dengke siuk sian kel. ……../br ………. (amangudana) dll. Alai di tano parserahan on ndang dengke be dipasahat, di tonggo saripe ma tangkas dihatai i (singkat ni dengke marhite hepeng ma dipapungu).
Taringot tu ulos holan hasuhuton namarhaha maranggi ma na pasahat ulos, molo olo a uduran dohot pariban di papungu ma hepeng songon singkat ni ulos jala dipasahat ma i tu penganten tingki mangulosi, ingkon denggan ma di hatahon tu penganten asa nasida ma manuhor ulos silomo ni rohaHulahula tangkas (tulang ni na muli), Horong Horong Hula--uli), horong ni Tulang dohot sude horong ni Hulahula, Tung na so jadi singkat ni ulos dipasahat tu suhut Parboru, ingkon tu penganten do, ai tarajumi namangulosi penganten do hita, ndang na manumpahi Parboru.
Di tano parserahan on, jotjot pinarrohahon gabe tu Parboru dipasahat, sipareahan ma i tu joloanon. Unang gabe taihuthon na so tingkos, unang tadok eme namasak digagat ursa, ia i namasa i ma taula. Sotung amporotan ursa i laos mate, sotung sotung taihuthon na sala gabe sega adat i laos diihuthon sundut naumposo.
5. Ulaon Pangolihon Anak.
Hulahula tangkas (tulang ni namangoli), horong ni Tulang dohot horong Hulaangoli), horong ni Tulang dohot horong Hulahulana (dalam pengertian mam Jala asa sesuai tu hata ni sijolo-jolo tubu ” amak do rere anak do bere”, dang sala molo tung manumpakhi pe angka horong ni Tulang dohot Hulahula.
Dongan Tubu, Boru /Bere , Dongan Sahuta, Ale-ale pasahat tumpak di alaman kecuali ”sapanganan” (na marhaha maranggi dohot boru na solhot ba martumpak di jabu ma nian tingki manjanghon parumaen di jabu dung mulak sian parpestaan/gedung).
Hulahula, Tulang dohot horongni Hulahula & Tulang mamboan : Parbue Gabe (tandok berisi beras), dohot ulos sesuai hasil parrapoton (tonggo raja)
Hulahula, Tulang dohot horong ni Hulahula & Tulang mamboan : eme (tandok berisi padi), dohot Ulos (sesuai hasil parrapoton /tonggo raja).
HAMPUNG TOGI - DITAMUE SI TOGI LAENA DOHOT SIMATUANA - PALAMBOKPUSUPUSU
Home » TORSA » HAMPUNG TOGI - DITAMUE SI TOGI LAENA DOHOT SIMATUANA
HAMPUNG TOGI - DITAMUE SI TOGI LAENA DOHOT SIMATUANA
22 August 2017 TORSA Edit
Rap do Amani Polin dohot anakna i mulak sian Jakarta dung sidung wisuda ni si Polin, dang hinata tahe nunga lima taon so dung hea mulak si Polin tu huta nasida i dungkon kuliah ibana di Jakarta. Dung partammatna on pe hea ibana mulak tu huta hatubuanna i, suang songon i nang anggina si Pahotan nunga tong lobi tolu taon i dang hea mulak dung kuliah ibana di Palembang. Holan ongkosna pe tutu mulak tu huta nasida nunga boi balonjana saotikna dua bulan, tarhilala unang gabe maporsanhu aeon ni natorasna.
Ala ni i do asa tingki parsaut ni Ibotona i ndang diadopi si Polin alani parhepengon na sompit ma i, hape nian holan si Kartini do ibotoni nasida na opat. Si Polin, Pahotan di ginjang ni si Kartini do dung i pe asa si Manarsar jala siampudan ma si Saurlin tubu ni natorasna. Hinorhon ni na so boi i ro si Polin mangadopi parsaut nasida tung apala ringkot roha ni si Togi naeng manamuae laena i huhut marsirarion nasida.
“Laos gogohon ma asa dohot simatuam duansa. Muse dungkon saut hamu dang hea dope rap marasipanganon hita dohot Simatuam di jabu on” ninna Ompu Pangadean boru mandok si Togi na martahi laho ibana dohot si Kartini mandok si Polin asa marsipanganon di bagas nasida.
“Dang gabe dokdok tuhuhon molo ingkon dohot simatuaku annon?”
“Dia dokdok i, ai so ingkon maneat pinahan lobu ho ala ro simatuam mardalani rap dohot laem tu jabum. Holan dalan marsirarion do na mangan i” ninna Ompu Pangadean boru.
Marsogotna i dung mareak tonga ari saut do ro si Polin dohot duansa natorasna laho marsipanganon di bagas ni ibotona si Kartini.
Mansai porhot dijalang Ompu Pangadean ibotona Amani Polin dohot edana Nai Polin, suang songon i paramanna si Polin. Sude tahe nasida na opat na sajabu tung mansai las roha nasida haroro ni tamue nasida asa rap marsipanganon nasida.
Dung sidung nasida marsipanganon, ganjang nasida marsirarion, marsarito, tarlobi si Polin dipatorang ibana pardalan ni singkolana dohot rohana laho karejo tu Pakanbaru di parusahaan na mandiori miak ala tammat sian jurusan pertambangan do ibana.
“Tu hamu Abang Togi dohot ibotongku, nunga turpukmuna padua songon i ingkon hamu na dua nama na gabe paturehon Among dohot Inong songon i nang Amangboru dohot Namboru. Pangidoanku dos rohamuna Abang dohot itoan on manganturen natuatuanta on. Tarlumobi molo toho ngalian natuatua on ingkon denggan do anturehononmuna” ninna si Polin tu huhut mamereng dompak Laena si Togi.
“Bah. Boasa dohononmu abang tu laemon Among?” ninna Ompu Pangadean boru.
“Ai di ginjangku do dua taon Abang on, jala na uju i pe sai abang do ahu manjouhon ibana” ninna si Polin.
“Naujui i do i Tulang naposo. Ianggo saonari ingkon lae do dohononmuna tu si Togi. Jala si Togi pe haduan molo dung marhasohotan hamu jouhonanna ma tu hamu Tunggane, alai ala so marhasohotan dope hamu boi ma jolo jouhonna hamu mar Lae. Ndang boi be dohononmu abang songon na uju i. I do tanda na so ise hamu asa tangkas diboto jolma i” ninna Ompu Pangadean doli.
Marsialusan nasida, marsipasahat hatana be, sipata rap mengkel. Olo sipata gabe songon na marsipansotsothon hatana be, marsitipaan hata nasida alani hottotna roha nasida na marhulahula boru i.
“Jai, andigan do hamu Lae borhat tu Pekanbaru?” ninna si Togi tu si Polin.
“Ingkon jolo sian Jakarta nama muse ahu Lae, ala di Jakarta do Kantor Besar ni Perusahaan i, muse angka ijasahku pe so buat dope” ninna si Polin mangalusi.
“Paboa hamu molo laho mulak hamu da Lae” ninna si Togi.
“Pola dipadua hali ho manungkun Laemi Togi, ai na naeng lehononmu do ongkos ni Laemi mulak tu Jakarta?” ninna Ompu Pangadean boru huhut mengkel.
Hohom Amani Polin dohot Inantana i mambege pargaiton ni Ompu Pangadean boru tu helana i.
“Aha huroha singkalna molo si Togi mangongkosi Tulang naposo on mulak tu Jakarta. Songon pandok ni natuatua : songon na mandanggurhon tu dolok do mangalehon tu hulahula, sai matua tuat do singkat ni na ni lehon tu hulahula marlompit ganda marhitehite tangiang dohot pasupasu ni hulahula i” ninna Ompu Pangadean doli.
Gabe songon na unduk si Togi, songon na tarjergot panghilalaanna ala ni hata ni natorasna i. Songon i nang si Kartini dang tarberengna ibotona i.
“Adong dope hepeng hutiop hami, ai so habis hepeng na sinali nami nantoari sada. Sae dope ongkos ni si Polin i laho mulak” ninna Nai Polin ala tompu asi rohana marnida helana i.
“Daong ninna hamu Inangbao. Dang sala pardungketdungketan ni helamuna on mangongkosi Laena. Muse so bait na so adong laho patupaon ni si Togi, ise be dongan ni Tulang naposo on marariari, marsisungkunan ia so tu laena dohot ibotona parumaen nami on. Hita pe ninna hamu ingkon so marnaloja do tu angka gellengta on laho mangajari asa boi nasida muse marsitungkolan marsipadimundimunan. Halahon nama haduan na sapanganan, sapanghilalaan, ianggo hita na laho matenama” ninna Ompu Pangadean doli.
Gabe sai tungki do Nai Polin, dang tagam rohana songon i burju ni Ompu Pangdean hape tu nasida tarlumobi tu anakna i. Dang adong dibahen nasida dao helana si Togi tu nasida simatuana dohot tu gellengna. Dang dibolati Ompu Pangadean hape boruna i tu ibotona nang tu nasida natoras ni si Kartini.
“Bah gabe hohom do ho Togi, na borat do dihilala ho hatangki?” ninna Amongna tu si Togi.
“Daong Among. Toe ma Lae, marsogot ma i tahatai, hea do i Lae pasombuonku Lae?. Tangianghon hamuma Among, Inong dohot Lae anggiat hami tarlumobi borumuna naung denggan pamatangna asa hipas ibana dao angka parsahiton dohot angka hangalan. Pos roha ni Lae, songon pandok ni Lae nangkin haminama na laho manganturehon Among dohot Inong on di huta ala hamu laekku na opat sude do dao. Dang na pajolohon hata ahu dohot ibotom on, sai tamba ma angka si las ni roha ni hami nang di hita saluhutna jala tiur angka pansarian dang tung gabe so rohahononku Laeku halak Among dohot Inong, ai nunga huetong nasida songon apala natorashu. Dang marimbar i di ahu, songon ibotom on na mambahen ndang marimba songon apala natorasna simatuana na dua on. Tangiangkon hamu ma sai lujuluju nang pansarian di hami ” ninna si Togi pohot tu si Polin.
“Hahahaaaa, nunga songon Hampung hamu hubege lae na manghatai. Nunga boi hamu haduan pilliton ni huta on gabe Hampung. Hahaha” ninna si Polin patudu las ni rohana tu laena i.
“Hampung…..hampung aha ma boi Laem on molo olo dope mabuk jala mulak borngin. Dang uraura gabe hampung Among “ ninna Ompu Pangadean boru mangehet si Togi.
Sayang Ni Hepeng i! | tanobato
← Andaliman – 100 Khotbah 21 November 2010 Minggu Ujung Taon Parhuriaon
Andaliman – 101 Khotbah 28 November 2010 Minggu Adven I →
Sayang Ni Hepeng i!
Di sada tingki di parsermonan di bilut parhobasan, muruk ma sahalak sintua. Marbonsir ma i ala ni panorangion ni Panitia Natal taringot tu hepeng na porlu tu Pesta Natal, tarlumobi ala dipatorang Katua Panitia Natal na naeng bahenon ulaon raphat mangan di mata ni pesta i. Andorang so i, nunga adong pangidoan nasida panitia asa sude ruas mangurupi haporluan ni hepeng laho manumpahi ulaon i. Didok sintua i ma, “Boasa pola adong patupahon raphat mangan? Sayang ma hepeng marjuta-juta pasudahon laho mangan sambing. Ai so hurangan mangan ruasta. Ndang tumagon pasahaton tu korban bencana alam? Umporlu dope tu nasida pangurupion. Lok ma tataon satongkin tarlambat mangan asa mangan di bagasta be pe di ari pesta i”. Dialusi Katua Panitia ma, “I do, amang. Denggan do pangidoan ni amang sintua i. Molo martaringot tu ulaon mangurupi dongan na hona bencana alam, ahu sian parkarejoanhu pe sai dohot do terlibat langsung tu si. Alai ninna rohangku, hotma bahenonta ulaon raphat mangan sahuria songon tanda las ni rohanta di hatutubu ni Tuhanta Jesus”.
Ala hutanda do tangkas nasida na dua, jadi pos do rohangku na sian bulus ni roha nasida do panghataion i. Amang sintua sihol rohana laho mangurupi angka dongan na marsitaonon di Wasior, Merapi, dohot Mentawai; rumingkot do hepeng na naeng laho marsipanganon pinasahat tu nasida manimbangkon pinasuda tu ruas na so hurangan mangan (ala boi dope angka ruas mangan di jabuna sandiri ala rade dope di jabuna be sipanganon na tung mansai tabo …).
Siang pangantusion ni Katua Panitia Natal, porlu do nasa ruas marlas ni roha di hatutubu ni Jesus. Laho patuduhon i, tama do bahenon marsipanganon. Ala pas do muse tanggal 26 Desember i jumpang ari Minggu, jadi haruar parmingguon ma pinatupa marsipanganon. Laos di si ma bahenon acara na hombar tu Natal, i ma pajojorhon, marende, manortor, dohot lan na asing.
Jotjot do ro di pingkiranku suman songon na piningkiran ni dongan sintua i. Alai dos do rohangku tu pandapot ni amanta Katua Panitia Natal i. Alai molo ahu nasida, tumagonan ma bahenon pesta Natal na so pola pasudahon godang hepeng (tarlumobi ma i molo papunguhon hepeng i na tung mansai maol, isarana jolo marungut-ungut ruas i pasahathon, jolo pinaksa angka donateur …). Boi do denggan pardalan ni ulaon pesta Natal i nang pe so pola godang “hepeng na mosok”. Hata Indonesia mandok: “meriah walaupun sederhana, bukan mewah karena berlimpah”.
Lungun do huhilala di piga-piga hali manonton perayaan Natal di talipisi. Binereng ma angka boru-boru na marende marpahean na so suman (tarida dagingna na so pola ingkon pataridahon), jadi ndang adong imbar na tu angka perayaan na asing. Na manortor pe ndang tortor ni Batak, atik tortor ni Batak i pe na dipasuman-suman nama. Gabe dao sian semangat Natal na sabutulna ingkon sederhana. “Ndang badia”, ninna deba dongan.
Di huria nami – nang tu angka dongan na asing – sai huondolhon do asa unang mambahen perayaan Natal palobihu. Ingkon sederhana ma nian. Unang ala ni pesta na dao sian semangat kesederhanaan (ai aha do tahe hata Batak ni “kesederhanaan” on?), gabe dao do hita muse sian tona na binoan ni Natal. So tung sanga lupa hita (nang dohot angka gellengta) na di bara ni pinahan do tubu Jesus …
Lawak Batak Terbaru Handphone Voice Mail...
Posted 25-08-2013 21:00 » Team Tobatabo
Najolo pas baru masa dopen jolma marhenpon, adong ma sada cerita taringot tu na martelepon sian handpone on. Jadi dilean annakkon na ma henpone tu ama loppas, asa boi ma telepon ibana tu akka anak na sida di pangarattoan. Ia parbinotoan ni ama loppas awam dope taringot tu na marhendpon on. Goar na pe baru minggu na lewat dope di jalo ibana kiriman paket handpone on sian pangarattoan.
Disada tikki adong ma siporlu-porlu amatta on tu anakna si no 1 di Jakarta dohot si no 2 di Medan. Hape tikki ditelepon amattai anakna na di Jakarta, tarbege ma suara ni boru-boru : Maaf, telephone yang anda hubungi sedang sibuk.
Ala dang boi tarsambung, di telepon amattaon ma tu anakna na di Medan, hape tong na manjawab : Maaf, telephone yang anda hubungi sedang sibuk.
Songon na murhingma bohini amattaon... hape dang leleng pintor masuk ma telepon ni anak ni amatta i na di Jakarta, pintor songonon ma dialusi amatta i...
"Ai boasa sarupa suara ni boru-boru na manjawab akka henpon muna i. Ai hutelepon ho dohot anggim, ai soara ni boru-boru manjawab. Sarupa alusna, sarupa suarana, sarupe museng goarna Si Peronikka. Ai na so adong be boru-boru na asing be dapotmuna be....??"
Humor Batak Terbaru cerita sibutet tetang bapak dan emak
Humor Lawak Batak Ucok dan Arab di Mikrolet Senen - Kp Melayu
Sekilas Humor Request Lagu Radio FM
Humor Batak Guru dan Cita - Cita Murid - Muridnya
Humor Obrolan Ina-ina Batak Lagi Hamil
Songon dia do Sitindangi Ni Jahowa mambalanjoi ulaon nasida di liat portibi?
Orhanisasi nami pabinsarhon jala mambagi marratus juta Bibel dohot angka buku na asing ganup taon ndang margarar. Hami pajongjonghon jala mangaradoti godang Bale Harajaon dohot kantor cabang. Hami mambalanjoi marribu halak na marulaon di Betel dohot misionari, jala hami pe mangalehon pangurupion molo masa sada mara. Olo do ra sungkunsungkun roha muna, ’Songon dia do sude on dibalanjoi?’
Hami ndang papunguhon parsampuluan, guguan, manang durungdurung. Tung pe mansai godang hepeng na dihaporluhon laho mambalanjoi ulaon marbarita na uli, ndang hea hami mangidoido hepeng. Lobi sian saabad naung salpu, majalla Joujou Paboahon na paduahon dipabinsar mandok na pos do roha nami Jahowa mangurupi jala ”tung na so hea mangidoido manang mangelekelek jolma laho mangurupi”—jala memang ndang hea!​—Mateus 10:8.
Ulaon nami diurupi sibasa-basa. Godang halak manghamuliatehon ulaon pangajarion sian Bibel na diulahon hami, gabe taronjar roha nasida mangalehon hepeng. Angka Sitindangi sandiri las do roha nasida mangalehon tingki, gogo, hepeng, dohot angka na asing laho mangulahon lomo ni roha ni Debata di liat portibi on. (1 Kronika 29:9) Angka na taronjar rohana mangalehon hepeng boi do dipamasuk tu poti inganan ni hepeng na adong di Bale Harajaon dohot di parpunguan na bolon. Boi do muse lehononmu marhite situs webnami, jw.org. Hepeng na dipapungu tu poti on godangan silehonlehon sian angka halak na bulus, songon sahalak na mabalu jala pogos na dipuji ni Jesus ala mandabuhon dua rimis tu bagasan poti parasian di bagas joro. (Lukas 21:1-4) Alani i, manang ise pe boi do tongtong ”marguru tu na tarbahensa” laho dilehon gabe silehonlehon na ”nionjar ni rohana”.​—1 Korint 16:2; 2 Korint 9:7.
Pos do roha nami Jahowa sai tongtong mangonjar roha ni angka na naeng ’pasangaphon Ibana marhite sian sandok pangomoan’ laho mangulahon lomo ni roha ni Debata marhite ulaon mambaritahon Harajaon.​—Poda Sian Raja Salomo 3:9.
Aha do na mambahen orhanisasi nami imbar tu ugamo na asing?
Laho tu dia do dipangke hepeng na dipapungu i?
Unduh majalah Joujou Paboahon dohot Dungo ma!
Bagihon Bagihon Songon dia do Ulaon nami di Liat Portibi on Dibalanjoi?
Silehonlehon (opens new window)
Ulos Holong diulaon Sarimatua/Saurmatua | Raja Mandidang Sitorus
« Mandar Hela.
Parrapoton dipartuatni natuatua Martonggo Raja manang Marria Raja ? »
August 23, 2017 by Sampe Sitorus,SE (A. Hitado Managam)
Boasa nuaeng on diparadatonni PARSIBONA (Parsadaan Raja Sitorus Dohot Boruna) Jabodetabek ndang dipamasa be ulos holong tu angka pinompar na so marhasohotan dope ?
Mangalusi sunghunsunghun i, jumolo ma jo pinaandar hata ni ompunta sijolojolo tubu na mandok :
Pitu batu martindi, sada do sitean nadokdok.
Laos ihut tusi adong muse pandohan:
Molo balga dengkena tontu binanga na pe balga ma.
Dia ma lapatanni ?
Manang boha pe ninna hasuhuton do hapeahan ni saluhutna, molo torop ulos dijalo hasuhuton tontu ganjang ma nang pisopiso sipasahaton nasida tu horong ni Hulahula dohot Tulang.
Mangihuthon pangantusion i dohot mamparrohahon namasa diangka ulaon Sarimatua suang songoni nang ulaon Saurmatua, sipata tubu ungutungut sian horong ni Hulahula dohot Tulang siala dihilala pisopiso napinasahat ni hasuhuton hurang ganjang tu toropni ulos najinalo nasida.
Hinorhon i mangaranap angka natuatua dohot bidang Adat diparadaton ni PARSIBONA Jabodetabek asa unang pola mardalan ulos holong tu pinompar na so marhasohotan dope, tarlumobi ma i tu horong ni pahompu. Pangaranapion i dipaandar ma i diparrapoton jala ditolopi laos dipamasa ma i diparadaton ni PARSIBONA Jabodetabek.
Namamungka uhum naimbaru do hita PARSIBONA Jabodetabek?
Mangihuthon panuturion ni angka natuatua, najolo ninna molo ulaon Sarimatua holan 2 bulung do mardalan ulos, ima Ulos Saput ni namonding dohot Ulos Tujung ni namabalu.
Diulaon Saurmatua dohot Maulibulung marimbar ma antong jala tarsongon on ma pardalanna:
Ulos Saput sian Tulang ni namonding.
Dung simpul pasahat Ulos Saput borhat ma hasuhuton pinomparni namonding i pasahathon Pisopiso naganjang.
Ulos Sampe Tua sian Hulahula tu namabalu.
Dung simpul pasahat Ulos Sampe Tua borhat ma hasuhuton pinomparni namonding i pasahathon Pisopiso naganjang.
Ulos Panggabei dipasahat ndung maralaman ima sada bulung sian Bona Tulang dohot sada bulung sian Bonaniari, lompit do ulos i dipeakhon diginjang ni tutup batang.
Ulos Panggabei marlapatan do iumgabean pinompar ni natuatua i tu joloan ni arion. Laos di tingki na pasahat ulos i ma didok umpasa :
Balga ninna tiang ni ruma Umbalgaan tiang ni sopo
Nunga gabe antong natuutua on sai umgabean ma angka na sundut naumposo.
Ulos na pinasahat ni Bona Tulang dohot Bonaniari molo dibuat pomparan ni na monding i di goari ma i ulos sahat, alai boi do tong mulak muse tu Bona Tulang/Bonaniari jala digoari ma i ulos mulak.
Molo gabe ulos sahat (dibuat) tontu gumanjang ma pisopiso sipasahaton (pinomat dos dohot tuhor ni ulos i). Molo tung pe gabe ulos mulak tong do mardalan pisopiso alai tutu moru ma ganjang ni pisopiso i (sadia nataronjar sian roha ni hasuhuton nasa i ma dilehon tu napasahathon ulos i).
Ia na masa nuaeng on di tano parserahan di pangarantoan on, ulaon Sarimatua pe nunga sude horong ni Hulahula dohot horong ni Tulang, pasahathon ulos tu pinompar ni na monding i. Digoari ma ulos napinasahatna i ulos holong, ninna parbue ni holong ma ulos i.
Molo pinarateatehon do pardalan ni ulos on, nunga tung malobihu. Sude do horong ni Hulahula songoni nang Hulahula ni na martinodohon (marhahamaranggi), Hulahula ni anak manjae, horong ni Tulang (sian Tulang, Tulang Robobot, Bona Tulang) sahat tu Bonaniari pasahathon ulos. Sipata do pinarrohahon Hulahula dohot Ttangkas songon dia ruhut dohot parture ni hasahatan ni ulos i, sipata dipangido tu hasuhuton asa nasida ma mangaturhon hasahatanna). Olo do sipata torop ni ulos i lobi sian 10 pola sahat tu 17 ulos.
Alus ni i rontu pasahaton ni pomparan ni namonding i ma muse pisopiso tu ganup horong Hulahula dohot Tulang na pasahathon ulos i, olo ma godang ni pisopiso i pinomat ratusan ribu sahat tu jutaan rupiah.
Mardomu tusi tubu ma “kesan na bersifat negatif” isarana :
Ndang marlapatan ulos i (terkesan diumbar) ai hira songon namanjalo kado manang manuhor ulos nama
Suda partingkian, olo sipata sahat tu pukul 16.00 asa borhat tu udean.
Gabe manambai boban / nadokdok situhukhon ni pomparan ni na monding i.
Sipata ndang haru diantusi pinompar ni na monding i paradaton, sai diunduhi songon dia panghataion ni natuatua di tingki na martonggo raja, hape Pitu batu martindi sada do sitaon nadokdok ima pinomparni namonding i.
Boi do tubu hansit ni roha di pomparan ni na monding i, isarana :
i do?.
Olo do sipata adong pinompar ni na monding ndang mandapot ulos holong i, ala dao huta ni Hulahula na gabe ndang boi ro, ia so i, Hulahulana sian suku na asing na so mangantusi adat ni halak Batak (angka Hulahula ni anak manjae ma on).
Ndang sai do uli ni ulos i, sian Hulahula ni anak sihahaan ala paradongan dipatupa ulos na arga, sian Hulahula ni si anggian ala pogos gabe roa, ala ni i tong do manghorhon tu na hurang denggan panghilalaanni si anggian i.
Molo hurang ganjang pisopiso i sipata adong ma ungutungut ni Hulahula dohot Tulang.
Ninna, sahat tu partingkian on di horong ni pomparanni Sipaettua suang songon i di pomparan ni PANGULU PONGGOK NAIBORNGIN, nangpe naung sarimatua manang saurmatua namonding i ndang masboti, mangalusi sunghunsunghun na di ginjang i, ndang namamungka uhum naimbaru hape hita PARSIBONA Jabodetabek.
on November 15, 2017 at 6:29 pm | Reply Hans
Sependapat do au di si Lae.
Budaya & Adat Batak (131)
Inang Namora Boru vs Inang Soripada
Maminta Gondang Tortor Paniaran di Ulaon Saur Matua
MANGGULUT IMPUT NI LEANGLEANG
Jambar Osang tu boru.
Pangantusion taringot tu Pitu Lili Pa Ualu Jugia
MANGHUNTI TANDOK BOLON HATUAON NI ANGKA INA.
Molo litok aek di jaean, tingkiron ma tu juluan. (Bila air keruh di hilir, periksalah ke hulu)
PARTORDING NI ULAON SAUR MATUA. (Ina)
Etiket/Aturan makan prasmanan/buffet.
Sampe Sitorus,SE (A.… on Pangantusion Ulaon di ALAP…
Wesly sihombing on Pangantusion Ulaon di ALAP…
Lulu on Perceraian (sirang) dalam pers…
Nay on Perceraian (sirang) dalam pers…
SIPAHUTAR BIG FAMILY: ADAT MAMONGOTI BAGAS
ADAT MAMONGOTI BAGAS
Hata “monding” dipangke do i songon sada pandohan nahalus tu jolma namate manang marujung ngolu. Marharoroan sian hata (kata dasar) “onding” (onding = holip = ndang boi idaon = ndang boi donganan = gotap hubungan). Asa molo mangihuthon sian lapatan ni hata monding ingkon naung jolo ditanom (dikubur) pe namate i, ipe asa dohonon monding, ala nunga onding jala holip sian pamerengan ndang be berengon ni namangolu. Alai ala hata monding i paboahon (terkandung) naung gotap do hubungan ni namangolu tu namate dohot nungga sae ulaonna diportibion gabe i ma songon hata nahalus molo mandok “mate” tu jolma.
Adong do hea sungkun-sungkun songon on : boasa ndang didok monding Tuhan Jesus molo ditingki parningotan ari hamamate ni Tuhan Jesus ?, nda pantas ma nian dohonon monding Tuhan Jesus di Golgota songon hata halus ni mate.
Mate Tuhan Jesus di Golgota alai hehe do Ibana di ari patoluhon, ndang onding ibana sian jolma, ala ni i ndang dohonon monding Tuhan Jesus.
Marragam do parmate ni jolma dihasianganon adong do mate tingki posoposo manang tingki memet dope, adong dibagasan umur najempek jala laos adong do dibagasan umur naganjang sahat tu saurmatua maulibulung. Asa ndang boi lomo ni jolma taringot tu ngolu diportibion jala ndang boi ditolak manang isepe molo nunga tingkina tu hamatean i tung saguru dilomo ni roha ni Debata do. Alani songon halak Kristen hita tahaposeai do na hamatean i do dalan manomot surgo hasonangan i.
Mangihuthon adat dohot tradisi ni halak Batak sian angka ompu naparjolo i adong horong (kategori) ni hamamate (parmondingon) ni jolma, ima sian ukuran umur dohot parpinomparon (keturunan) andorang di ngoluna, alai ditingki naparpudion dung dibagasan hakristenon halak batak dohot hinorhon ni holong ni roha marhite ugamo i, nunga lam harhar be angka adat dohot tradisi naparjolo i ndang be sai tarihot tu pemahaman na binahen ni sijolo-jolo tubu i, domu ala laos adong hata mandok : ndang si manuk-manuk manang si bontar andora, asa ndang si todo turpuk si ahut lomo niroha. Turpuk (nasip), tohap dohot jambar ni hajolmaon suang songo i dohot umur pe Debata do umboto i. (Di tanganna siamun do ganjang ni umur, jala di hambirangna do hamoraon dohot hamuliaon. Poda sian Raja Salomo 3 : 16).
1. Mate di bortian, ima mate andorang di bortian dope manang di tingki parsorangna. Molo na songon i pintor hatop do i di tanom.
2. Mate posoposo, ima posoposo namate ndang gok dope sataon umurna.
3. Mate dakdanak dohot mate bulung, dakdanak na mate marumur sataon sahat tu umur remaja didok ma i “mate dakdanak”, na mate umur remaja sahat tu na magodang ndang hot ripe dope didok ma i “mate bulung”.
Tu angka horong na di ginjang i (1-3) ndang adong adat dipatupa tusi, ia molo sanga dope di bagasan ari i do i di taruhon tu udean sopola ingkon marborngin. Ndang sibahenon bangke ni na mate si songoni tu alaman, ingkon langsung doi diboan sian jabu tu udean. Dibahen pe aturan - aturan i marlapan do i asa panjoraan ma na masa na songon i tu joloan ni ari. Jala asa marhasurungan ma antong angka na mate saurmatua na maulibulung.
4. Mate purpur, ima marujung ngolu naung hot ripe alai ndang mardakdanak.
5. Mate punu, ima marujung ngolu naung hot ripe singkop do marboru, alai ndang maranak baoa, marbulung do nian tu ginjang alai ndang marurat tu toru manguduti goarna.
6. Mate mangkar manang sapsap mardum, ima marujung ngolu nunga maranak-marboru alai manek-menek do pe iananghonna di tinggalhon sodiboto dope mangalului hangoluan di portibion suang songoni hangoluan sogot ndang diboto dope mangalompa, tung siradotan dope sude iananghonna i. Molo ama do na mate, didok ma tu ina na manghabulon i “ponggol ulu” manang “matipul ulu”, molo ina do na mate, didok ma tu ama na manghabaluhon i “matompas tataring”. Pandohan na dua i na manggombarhon parngoluon na gotap di tongan dalan.
7. Mate sari matua, ima marujung ngolu singkop maranak-marboru jala nunga marpahompu, alai adong dope si sarihononna (adong dope iananghonna na so marhasohotan), ai tongtong do pe di sarihon ibana iananghonna i sahat ro di nalaho mate i ibana. Mardalan ma adat tu na mate sari matua.
8. Mate saur matua, ima marujung ngolu singkop maranak-marboru nunga sude marhasohotan (simpan) iananghonna jala nunga marpahompu. Mardalan ma adat saur matua tu si.
9. Mate mauli bulung, ima marujung ngolu singkop sude anak dohot boru na hot ripe huhut maranak-marboru, nunga marnini-marnono. Sude iananghonna, parumaenna, helana, boruna, pahompu, nini dohot nonona himpu sude pataruhon ibana tu inganan parpudi ndang adong tipul dangkana dohot rantingna.
Molo adong do sian pinomparna i naung parjolo marujung ngolu, gabe tu horong na saur matua nama i, ndang be dihorong mauli bulung. Ai tihas do molo di pataru ibana anakhon na tu udean manang pajolohon anakhonna sian natuatua na.
Horong namauli bulung i na ma natumimbo, ima na boi manjouhon / mambahen si tarahuak (sipitu dai) sian ulu ni si gagat duhut.
Rumang ni ulaon tu horong na be,
Hombar tu horong ni hamamatena, ia tu horong no.4 sahat tu no.6, ndang di pamasa adat tusi alai angka ulaon mangido tangiang ma di patupa, laos ndang pola maralaman di na laho manaruhon tu udean.
Dihorong No.7 sahat tu horong no.9, mardalan ma adat na balga, lumobi di horong saur matua dohot di horong mauli bulung.
Adong do na panangkok tingkatan horong ni na mate,
Di tingki na parpudion lumobi ditano parserahan mansai jotjot do masa panghataion ditingki marrapot ( ria raja) di namatean antara suhut - dongantubu - hulahula dohot tulang. Isarana ia horong ni namate i di horong sari matua (no.7) do, ala adong dope iananghonna si sarihononna na so marhasohotan dope. Ala nunga marpahompu jala nunga dewasa be angka anakhonna na so marhasohotan i, gabe dipangidohon suhut namatean i ma tu dongan tubuna dohot tu hulahulana asa dipanangkok tingkatan horong ni namate i sian sari matua gabe saur matua, sipata dipahalus do mandok: “mate sari matua do alai adat saur matua ma di bahen”.
Ndang apala binoto aha na nieahan ni namatean i molo tung pe di panangkok tingkatan horong ni na mate i sian sari matua gabe tu saur matua, ai so diboto namate i be manang aha dung tos hosana. Hombar tu pangidoan ni suhut namatean i, somalna sai dioloi angka raja do i, laos muba ma rumang ni adat si ulahonon tu si, ndang ulos tujung be pasahaton tu namanghabaluhon i, alai gabe ulos sampe tua ma pasahaton ni hulahulana molo tu ina, molo tu ama tulangna ma pasahathon.
Tung so adong do ni hilala manfaat na molo pe diangkat (di panangkok) tingkat horong ni namate sari matua gabe mate saur matua, dumenggan ma dibahen angka adat i hombar tu tohapna be sahat ro di hamamatena.
Ingkon manat do Hulahula manang Tulang laho mangoloi molo adong pangidoan sisongon i, ai sipata ndang haru sude mangantusi konsekwensina molo dioloi gabe nangkok tingkat horong ni na sari matua gabe saur matua.
Boasa ingkon manat laho mangoloi i?. Ai di ulaon adat ni na saur matua tontu bahenon na do ungkap hombung. Boha do bahenon ni Tulangna manjalo isi ni hombung i, hape adong dope berena manang ibeberena na so marhasohotan. Asa molo dioloi Hulahula (tulang i) sari matua gabe saur matua marlapatan do i na bertanggung jawab do tulang i di bere na i, ima :
Molo mangoli berena i gabe tulang na i nama bertanggung jawab ai nunga dijalo isi ni hombung i, ia so i adong boruna paorohononna tu bere na i. Songon i ma muse molo marhamulian bere boru / ibeberena ndang marhak be tulang i manjalo adat upa tulang sian parmulian ni ibeberena i, alana nunga dijalo tulang ulaon saur matua na mandok naung simpan sude tubu ni ibotona. Dibahen i ma tung so tarjalo do adat sari matua gabe adat saur matua.
Ulos saput, ulos tujung dohot ulos sampe tua,
1. Ulos saput tu na mate di bortian, mate posoposo, mate dakdanak dohot mate bulung, natorasna sandiri do mambahen i, molo pe dilehon tulangna ulos, digoari do i lage-lage.
2. Horong no.4 sahat tu horong no.7 mardalan ma ma ulos tu na manghabaluhon na mate i, molo tu horong no.8 dohot horong no.9 mardalan ma ulos sampe tua.
3. Tu angka pomparan ni na marujung ngolu di horong no.7 sahat tu horong no.9 boi ma di pasahat ulos holong manang ulos panggabe i sian sude horong ni hulahula dohot tulang (ima sian Hulahula, Tulang, Tulang rorobot, Hulahula ni anak manjae).
4. Molo naung mabalu hian do na monding i, ia ulos sampe tua di peakhon ma i diatas ni batang ni na monding i, dung i boru suhut ma mambuat i, na marlapatan na dohot do boru i mananggung deba harugian tu ulaon i.
Napasahat angka ulos molo Ama namonding (versi Silindung, Humbang dohot Pahae),
- Pasahat ulos saput ni na monding i : Tulangna.
- Pasahat ulos tujung tu Ina na manghabaluhon : Hulahulana.
- Ulos panggabei tu angka pomparanna : Haradeon ni Tulang & Hulahula ma i.
Napasahat angka ulos molo Ina namonding,
- Pasahat ulos saput ni na monding : Hulahulana.
- Pasahat ulos tujung tu Ama na manghabaluhon : Tulangna.
Adat na gok,
1. Molo didok di patupa adat na gok di parmondingon, marlapatan do i ia namatei bahenonna do tu “tambak na timbo”, tano na marlampis, manuan raja ni duhut-duhut, ia so i tu batu napir marhalanguluhon (marbantal) batu marlagehon simin.
Diparserahan (isarana di Jabodetabek) ndang tarbahen be tu tambak na timbo molo marujung ngolu natuatua ala tu pemakaman umum do parbandaan nunga adong aturan tusi dibahen pamarenta. Asa holan hata pandohan nama didok tu tambak, atik pe secara fisik tanoman na biasa do. Alai ndang tertutup kemungkinan molo adong tano milik ni keluarga naboi do tong dibahen tu tambak na timbo manang simin songon na masa di bona pasogit. Nang pe so tu tambak na timbo secara fisik ala songon i ma di parserahanon, tongtong ma dohonon i na tu tambak na timbo, siala i hot do mardalan adat songon na di Bonapasogit i, adong jambar tu panambak.
2. Dibuat (diseat) do sigagat duhut (lombu sitiotio, lombu tumbur, horbo sitingko tanduk, horbo sisapang naualu manang gajah toba = horbo si 5 hae).
3. Mardalan ma parjambaran sian sigagat duhut i, hombar tu sintuhu dohot hatohoanna songon dia adat na masa di adat batak lumobi adat di na saluat i.
(hatorangan parbagi ni parjambaran ta bereng di halaman na asing).
Padalan Jambar juhut,
Di bona pasogit sai sian passa manang sian pintu ni jabu do di dabu (di sappatton) pasahat parjambaran huhut dijouhon hasahatan ni sijalo jambar i, angka horong boru ma partanggo (manalliki) jambar i asa sae padalanon tu angka raja-raja na ro. Dibahen i ma ianggo bagian raowan dohot holi-holi nalobi jambar ni partanggo ma i.
Di parserahan (isarana di Jabodetabek on) ndang tarbahen be padalan parjambaran mandabu sian passa manang sian pintu ni jabu jala ndang be di sappathon jambar i tu tano manang tu atas ni lage, denggan na ma di taruhon di atas talam manang di atas piring asa unang rotak jagal i, jala denggan jalo on ni namanjalo. Adong 3 macam teknis ni pardalan parjambaran songon naung hea ni ida di Jabodetabek:
1. Jambar mangihut, artina dung sidung mandok hata di tingki mar-acara dialaman, ihut ma di jouhon / di pasahat jambar tu nasida.
2. Parjolo di padalan parjambaran andorang so mar-acara di alaman dope.
3. Dung sidung mar-acara dialaman sae mangampu hasuhuton, di paso ma jolo acara ndang langsung di pasahat tu Huria, dungi disi ma kesempatan ni suhut padalan parjambaran i. Asa dung selesai padalan parjambaran ipe asa di uduti muse acara tu Pangula ni Huria.
Diulaon sari matua, saur matua, dohot mauli bulung, pasahaton ma “Pisopiso” (hepeng di bagasan amplop) tu hulahula manang tulang sibahen ulos saput dohot sibahen ulos tujung manang ulos sampe tua. Tu sude tahe horong ni hulahula na ro pasahathon ulos panggabei, sian bona ni ari sahat ro di hulahula naposo tongtong ma pasahaton pisopiso tu nasida.
Ndang marbatas godang ni pisopiso i sipasahaton tu sude horong ni hulahula dohot tulang, dipahombar ma i tu haboion (kemampuan) ni suhut i, songon ni dok ni umpama :
Ndang tarjongkal piso tu hulahula ;
Ndang tardopa ulos tu boru.
Hombung ima inganan panimpanan ni angka ugasan na ummarga ; hepeng, mas, ulos dohot angka abit (pangkean) dohot na asing. Ia na mangungkap hombung holan di parmonding ni ina naung marpahompu (sarimatua, saur matua, maulibulung) do i masa. Molo ama do na monding, jala mangolu do pe ina, ndang dibahen mangungkap hombung, ai ina i do sitiop hombung. Ia si ungkap hombung i, ima apala ama naposo ni ina namonding. Dipangido ama na poso ni na monding i ma manang aha lomona sian angka barang tininggalhon ni namboru na naung monding i. Asa boi do i pinahan, boi mas, dohot na asing na i. Alai ditingki naparpudion sai hepeng na ma dipasahat molo tingki mangungkap hombung.
PARTONDING NI ACARA ADAT
1. Pasada Tahi
Pasada tahi, marpungu ma Hasuhuton dohot dongan tubu dohot boru laho mambahen angka rencana na hombar si patupaon nasida tu parmondingon i, songon si hatahonon nasida tu na mar ria raja.
2. Marria Raja
Marria raja, ima acara panghataion ni unsur dalihan natolu, dongan tubu, boru, dongan sahuta, hulahula dohot tulang, laho mambahen haputusan na hombar tu parmondingon i, andigan taruhonon tu udean, angka na pasahat ulos, dohot angka na asing na hombar sipamasaon dope. Somalna di pungka panghataion i lobi hurang pkl.20.00 bodarina sahat tu na sidung.
Mompo, ima acara pamasukhon na monding i tu jabu-jabu na, di ulahon ma i dung sidung Marria Raja, holan marende dohot martangiang do di si, ndang pola adong mandok hata apul-apul manang hata gabe-gabe.
4. Pasahat Ulos
Pasahat ulos, di pamasa manogot ni ari (di parnakkok ni mata ni ari), alai sipata ala ni angka partingkian boi do di patupa pasahat ulos di bodarina dung sidung mompo, laos diuduti angka hata apul-apul, hata sipaingot manang hata gabe-gabe sian sude horong.
Dibahen ma parjolo ulos saput tu na monding, di pasahat ma muse ulos tujung manang ulos sampe tua, dungi angka ulos holong manang ulos panggabei.
5. Tuat tu alaman
Andorang so di taruhon tu udean dohot andorang so mandok hata dope, jolo di papinda ma na monding i di bagasan jabu-jabuna tu alaman ni jabu (molo mangijinhon do alaman ni jabu i, alai molo so mangijinhon do hot ma di jabu bangke i, di paboa ma tu situan natorop kondisi na songon i), di atur ma parpeakna asa sude suhut lumobi pomparanna boi hundul manghaliangi bangke na bonding i.
6. Acara mandok hata laho paborhathon tu udean
Tu angka na mandok hata porlu di parate-atehon keterbatasan ni tingki, asa unang mangganggu tu tingki naung ditontuhon parborhat na tu udean.
Susunan acara di alaman :
1. Hata Huhuasi (kata pengantar) sian Paidua ni suhut
2. Manjaha riwayat hidup (jujur ngolu) sian Suhut
3. Mandok hata, sian :
b. Boru / Bere
c. Ale-ale / dongan sa ulaon
d. Pemerintah setempat (RT / RW)
e. Dongan sahuta
f. Hulahula ni anak manjae
g. Hulahula ni na marhahamaranggi
h. Bona ni ari
i. Bona tulang
j. Tulang rorobot
4. Mangampu, sian :
a. Utusan Punguan Marga ni Suhut
b. Suhut Bolon (parjolo sian boru ni suhut, ipe asa suhut bolon i).
Pardalan ni acara (1 – 4) di pandu Protokol sian horong ni dongan tubu, di bahen i sude horong ni na mandok hata ndang pola mambahen acara sandiri-sandiri (marende dohot martangiang), sae ma holan na mandok hata.
5. Acara Huria / Keagamaan
Dung sidung acara mandok hata (1-4), dung i di pasahat ma tu Huria mambahen acara keagamaan sahat tgu na manaruhon tu udean, inganan paradianan na parpudi.
Diposting oleh SIPAHUTAR BIG FAMILY di 01.12
HABINSARAN - PARSOBURAN
mbah marijan (by: frits sampono)
JW Parpunguan Hangoluan dohot Pangkobasion 25-31Januari 2016
Ende No. 10 dohot Tangiang
”Las do Roha ni Jahowa molo Taparade Rohanta”: (10 minut)
Esr 7:10—Diparade si Esra do rohana
Esr 7:12-28—Mangarade do si Esra laho mulak tu Jerusalem
Esr 8:21-23—Porsea do si Esra na urupan ni Jahowa do naposoNa
Esr 9:1, 2—Aha do hinorhonna molo marhasohotan bangso Israel tu bangso na asing? (w06-IN 15/1 20 ¶1)
Esr 10:3—Boasa angka dakdanak dipalao rap dohot omakna? (w06-IN 15/1 20 ¶2)
Panjahaion Bibel: Esr 7:18-28 (4 minut manang hurang)
Marbarita: (2 minut manang hurang) Bahen ma presentasi mangalehon buku Barita na Uli jala ulas ma parsiajaran 8, sungkunsungkun 1, paragraf 1. Marsitutu ma laho manjumpangi muse.
Manjumpangi Muse: (4 minut manang hurang) Bahen ma presentasi songon dia manjumpangi muse sasahalak na mandapot buku Barita na Uli. Ulas ma parsiajaran 8, sungkunsungkun 1, paragraf 2. Bahen ma sungkunsungkun laho diulas tu minggu na ro.
Parsiajaran Bibel: (6 minut manang hurang) Bahen ma presentasi laho mambahen parsiajaran Bibel, mamangke buku Barita na Uli, parsiajaran 8, sungkunsungkun 2.
”Lam tu Dengganna Marbarita—Mambahen Sungkunsungkun laho Manjumpangi Muse”: (7 minut) Siulason. Putar ma video na patuduhon songon dia penyiar marsitutu laho manjumpangi muse dungkon mangalehon Joujou Paboahon dohot dungkon mangalehon buku Barita na Uli.
Na ringkot di hita: (8 minut)
Parsiajaran Bibel Huria: bm bagian 5-6 (30 minut)
Hangoluan dohot Pangkobasion ni Halak Kristen Tording tu 25-31 Januari 2016
Akkal ni si Jamordong – Amani Partogi
← Jujur partikkian di ari minggu
Holan Asi Ni Roha →
Akkal ni si Jamordong
Posted on 18 Agustus, 2010 by Hendry Lumban Gaol
Dang hatudosan manang aha be anggo pardongannon ni siJamordong dohot si Jatikkos. Tudia sahalak tusi sada nai. Molo so sala au, datung hea nasida marsipasipan. Holan hata ekkel do diula nasida. Jala molo nunga ro nadua on tu sada-sada punguan, sitau ribur jala gajjang umur alani namekkel.
Di nasahali–manang pada suatu ketika ninna dongan– hatiha dipardalanan laho mulak sian partandangan, di takkup polisi ma motor nasida. Dia tutu dang di tilang, ai sai sipanggaron do siJamordong mangusung kareta i. Sipata tu siamun sipata tu ambirang. Hut muse sai marnonang, marsuraki nasida nadua. Jala dang martahuluk manang mar-helem.
Nian, nunga dipasingot si Jatikkos. “Dia adong polisi siborngin, jala dongan hu do sude polisi di kabupaten on” ninna ibana. Dungi dipiltik ibana muse jari-jarina. “Dang ditanda lae hape au saleleng on?” ninna ibana mangagai.
Ai dang diboan si Jamordong SIMna. Holan di ida ibana sian kassa i polisi na mandok maradi, di surakhon ibana ma tu pudi, tu si Jatikkos. “Maup hita lae, dang huboan SIMhu” ninna.
“Anggo hatam, donganmu do sude polisi”
“Nasadaon, polisi nabaru pidda beon, dang marsitandaan dope hami” ninna, dang talu maralus.
‘Taotton ma lae, lean ma dua pulu ribu” ninna si Jatikkos muse
“Loak na i hita molo ta lean, ba nanggo pa sisi garet i, boha molo ta baen songon na somal” ninna ibana. Dang haru niattusan aha lapatanna songon na somal on.
“I ma tutu lae, alai ho ma parjolo ateh”
“Olo” ninna ibana
“Selamat Malam” ninna polisi on
Dang dialusi nasida nadua. Sip, jala marsiberengan
“Sim” ninna muse
Dipajonok siJamordong sipareonna, paula dang dibege hata ni polisi on
“Sim, es te en ka” ninna polisi on muse sahali nai, dipagogo otik soarana
“Naniknik no unoa ponini on, i panani ita nang anani aha” ninna siJamordong, dipapokkak-pokkak. Uhut ni i muse dibaen ibana tanganna mangakkupi polisi on. Bah, napokkak do hape naniakkupan on, ninna polisi on dibagas rohana
“Bapak di tilang, melanggar peraturan” ninna polisi on marbahasa indonesia
“Aa mune no ninok on, niknik..niknik..na niknik onikni on” ninna Sijamordong–ahamuse nidok nion, rittik..rittik, narittik do huroa polisi on–
“Mana Sim, es te en ka” ninna polisi on muse manukkun.
“Nanong, nanong..nengkpa pe naknong” ninna Sijamordong huhut mangupir uluna, —dang adong, dang adong–
Dang suda akkal ni polisi on. Di akkupi ma si Jatikkos. “Boi do ra akkupan on” ninna dibagas rohana
“Kalian di tilang”
“Ditilang, di t i l a n g ” ninna polisi on
“Ditilang, alana melanggar peraturan”
“O, ido sian huta an do nakkinon” ninna si Jatikkos
“Dang i nahudok, kalian melanggar peraturan” ninna polisi on, marsappur bahasa i
“O, ido,…ido mangalului napuran do hami, napuran di oppung” ninna si Jatikkos
“Nga maup, hei!, jangan macam-macam” ninna polisi on muruhan
“Na nengel do huroa amanta polisi on, Mauliate ma bah!!, amang polisi, jei lao ma hami?”
“Hamu nadua do na nengel”
“Olo, toho do i, nga sude umboto i” ninna siJatikkos
“Bah, nga maup, mana sim-nya, sim….es te en ka” ninna polisi on
“Beta ma appara dang tarakkupan be polisi on, sai lalap makkatai sahalakna, dok mauliate tu polisi i” ninna si Jatikkos huhut dibaen kode tu siJamordong asa mardalan nasida
“Heh, pijom!, ikkon di tilang do hamu”
“Sattabi amang polisi, nakkinon nga hudok, toho do i, sai disukkun dope, Dang adong be sukkun-sukkun na asing? tutu do nengel do polisi on. Nga nidok na marsinapuran do hami, aha dope” ninna si Jatikkos, huhut songon na marsuraki
“Sudah..sudah, sana! cepat-cepat” ninna polisi on ala dang ha akkupisa be nasida nadua. Mangupir situtu polisi on
Holan holang otik sian polisi on mekkel mallakak nasida nadua “Maup timba, taotton…maulaite lae dah!” ninna nasida.
Dihaholongi Debata do angka Na Ias Roha (Poda 22: 8-12) Pelita Batak Online
Sabtu, 26 Oktober 2019 19:05:00
Ilmu Pengetahuan, Knowledge Society, i ma na mandok Parbinotoan, pingkiran, utok-utok, ratio do na rumingkot. Nasa na so masuk tu pingkiran, utokutok, ndang sai ihuthonon. Nasa na so masuk akal, situlahon do. Dohot do hita halak Kristen Batak sai manosohon i. Ingkon pistar do hita.
Alai taboto do angka dongan na mangihut on di sejarah ni hajolmaon di abad 19-hon dohot abad pa-20-hon jala sahat do i tu abad pa-20-hon: "Ala sai holan pingkiranna dipangasahon jolma i, na bahatan arsak ni roha masa dipatupa jolma i, isara porang portibi na parjolo dohot napaduahon, porang na marragam di Afrika, jala di Timur Tengah parpudion, laos adong nuaeng porang dagang, perang Cyber, jala porang-porang na metmet di Rumah Tangga, termasuk di Rumah Tangga ni halak Kristen, ala sai mangasahon pingkiran sandiri, manghilala pingkiranna sandiri na sintong, na dumenggan, na ingkon oloan, na ingkon patupaon. Ala ni kepentingan sendiri, gabe masa angka porang na metmet di bagasan keluarga dohot masyarakat nang negara pe tahe, mambahen boi tubu angka konflik sahat tu porang. I do umbahen na di dunia pendidikan sai dilului do ise na impistar, Kecerdasan Intelektual. Nang angka na tinompa ni Debata na asing dohot do tasegai, manghorhon lam mohop portibi on.
Dung diida angka angka panghorhon na so denggan na songon i, nunga tibu dipatujolo di bona ni abad pa-21-hon on na ginoaranna kecerdasaran emosional (panghilalaan,Emotional Equent),kecerdasan relasional (Parsaoran), kecerdasan moral (hadaulaton). Alai na ginoaran parpudi on, hamaloon intelektual, emosional, relational, dohot moral ndang apala denggan diparade bahat bangso, bahat masyarakat dohot bahat huria. I do umbahen di tongatonga ni angka dakdanak, remaja, naposobulung, natuatua, politisi, dohot kaum professional sai tubu do angka konflik na marragam i, na mambahen bahat angka kerugian, bahat korban, dna.
Jala parpudion di pasingkop ma i dohot hinaringkot ni Pemingkirion na mansai jamot, Vernuenftigkeit di hata Jerman, i ma pamingkirion na padomuhon intelektual, emosional, relational dohot moral. Asa molo mangalangka sasahalak ndang adong be na roa pinatupa tu dongan jolma, alai na denggan situtu. Ndang tasegai dirinta. Ndang tabahen hansit ni roha ni donganta. Ndang sai taulahon angka hasalaan, dosa.
Di minggu XIX dung Trinitatis dipillit do siala ni i sada tema Jamita na marojahan tu pangajarion ni hata ni Debata di buku Habisuhon i ma sian Buku Poda Raja Salomo bindu 22, tarlumobi ayat 11, "Dihaholongi Debata do angka na ias roha dohot na marpanghuling na basar," God loves the pure in heart and the one with gracious speech. Songon i do holong ni roha ni Debata di nasida, ai gabe dongan ni angka raja do nasida, dongan ni angka na manguluhon, angka na mamarenta. Ndang holan di negara dipamasa Debata tu ngolu ni angka na ias roha dohot parhata na basar, alai dohot tu di angka ulaon na marragam inon, di perusahaan dohot di angka na asing. Alai angka nan manaburhon hageduhon, na patupa parbadabadaan, partongkaran dohot parsalisian pamasaon ni Debata do tu nasida hamagoan (Poda 22: 8-12, tarlumobi ayat 8, 10, 12).
Ndang apala angka pargeduk i, hata-hata, parbadabadaan, parsalisian i na ingkon mamanghulingi hita dohot na naeng rimangrimangonta di minggunta sadarion dipilit gabe jamita di hita, alai na denggan i do, i ma: "Dihaholongi Debata do angka na manghaholongi roha na pita, angka na ias marroha, ai gabe mardonganhon angka raja do nasida."
Molo di ayat 4 didok upa ni roha haserepon dohot biar mida Jahowa do hamoraon, hamuliaon dohot hangoluan, alai di ayat 11 sijaloon ni angka na manghaholongi roha na pita, na ias, jala marpanghuling na basar i ma gabe mardonganhon raja i.
Duansa do ringkot tapamanat: "Manghaholongi roha na ias" dohot "Marpanghuling na basar" do na mardonganhon raja.
Mansai ringkot do on tapamanat, angka dongan, jala taloas mamanghulingi hita. Nabaruon holan hapistaran do dipatujolo hita halak Batak, jala panghataionta andorang so manghuling hata ni Debata tu tongatonganta i ma "Siborupuas Siboru Bangkara, molo dung puas soada mara." Dung Kristen hita, ndang holan i be, alai ingkon tambahononhon do tusi, "Ingkon marpanghuling na basar do hita" (Poda 22: 11) ingkon "Na siniraan ma hatanta": "Sai tong ma lambok hatamuna, songon na siniraan, asa botoonmuna alus na patutu tu ganup jolma" (Kolosse 4: 6). Molo tung pe puas hatanta, unang ma na so lambok.
Mansai ringkot i taparsiajari, taauhon dohot tapamanat, tarlumobi di partingkian on.
Parjolo, parange Kristenta denggan do tarida di caranta marpahean. Alai na ingkon tambahononta tusi i ma ingkon rohanta do sipaiasonta sian angka hajahaton, sian angka na maralo tu lomo ni roha ni Debata. Dison, ingkon dohononta do na so tarbahen hita sian gogonta sandiri marroha na ias, marroha na pita, alai ingkon tapangido do gogo ni Tuhanta i paiashon rohanta. Ianggo Parpsalmen diboto do i. I do umbahen na dipangido parPsalmen 51, naung mananda hahuranganna dohot dosana, mangidohon di tangiangna tu Debata songon on: "Sai tompa ma roha na ias di bagasan ahu, ale Debata" (Pslamen 51: 12a). On do hata ni Debata na mamanghulingi ahu uju Manghatindangkon haporseaon di HKBP Bahjambi taon 1977 pinasahat ni Pdt US Nainggolan rap dohot Biv M br Hutapea. Sahat tu nuaeng sai i do tangiangku, asa dao angka na jahat di bagasan rohangku. Tangiangta do dipangke Debata paiashon rohanta sian angka hajahaton. I ma marhite na mangido tu Tuhanta Jesus asa rohanta i dipaias ibana sian pingkiran na jahat, parmainanon, panangkoon, dohot pamunuon (Markus 7: 21) "Ai sian roha do hehe angka  (Mat 15: 19). Ala marhite pandidionta dohot marhite ulaon ni Tondi i nunga dipaimbaru Debata hita, ringkot do ganup ari tapangido di tangiangta asa dipaias rohanta sian angka i.
Paduahon, ingkon marpanghuling na basar do hita. Mansai ringkot do on di partingkianta nuaeng, tarlumobi tapadao ma sian pamanganta, pingkiranta, dohot jarijarinta di Medsos angka ujaran kebencian sian dirinta. Mangihuthon angka penasehat ni angka perusahaan na balga nuaeng, uju mengalului angka pekerja dohot pemimpin ni angka perusahaan na martahan jala na sukses, na metmet nang na balga, ndang holan angka na pistar dilului nasida, alai dohot do angka na ias marroha, ndang holan angka na pistar, alai ingkon do angka na basar panghulingna. Angka na malo pasadasadahon, nang angka na mambahen parbolatbolaton.
Uju mahasiswa teologi di STT-HKBP Pematangsiantar, dipodai Dosenhu di Bidang Praktika, Pdt T.O.B Simaremare MTh (Natoras ni Pdt Julius Simaremare, MTh) do ahu uju mangula songon aktifis mahasiswa na manulak ketidakadilan di kampus dohot hata na mangihut on: "Molo tung pe sintong siperjuanghononmu, pillit ma hata na lambok di panghataionmu." Sian i lam huhangoluhon do marpanghuling na lambok tu angka donganku mahasiswa di STT-HKBP. Jala, di na marsiajar S2 ahu di Inggris, huparsiajari ma tatakrama Inggris na somal mamangke hata na lambok atik pe pir dinokna.
Dia do dibahasbasahon Debata tu parroha na ias, na manghaholongi roha na ias, dohot na marpanghuling na basar? I ma gabe dongan ni raja. Songon i do dipatupa Ester uju laho paluahon bangsona sian mara bolon, di na dijonohi ibana raja i. Lambok do hatana.
Dihaposi raja, uluan, pemimpin do angka parroha na ias dohot na marpanghuling na basar. Angka na gok hajahaton rohana, dohot angka na marpanghuling na so basar, ndang dihaposi raja. Baliksa hurungan, hamagoan do jambar nasida. Uju zaman Orde Baru ndang apala songon I dope ajar tu hita diondolhon masyarakat. Alai nuaeng di zaman reformasi nunga muba. Angka na manghagigihon hajahaton ndang dilehon ulaon na denggan uluanta Presiden Jokowi.
Sada contoh na denggan na boi dohonon di jamita on, i ma Almarhum Pdt W. Simanjuntak, mantan Praeses ni HKBP. Parroha na ias dohot parpanghuling na basar do ibana, ndang marlaok. Tarbarita do i di hita HKBP na mananda ibana di ulaonna songon pandita. Tu ibana dohot inang i dibasabasahon do pasupasu na sumurung tu angka pinomparna. Sada sian nasida, ianakkonna siampudan, i ma Dr. Barita L.H. Simanjuntak, SH MH, CFrA, parroha na ias, parpanghuling na basar, dihaholongi angka mahasiswa Kristen, gabe manguluhon Gerakan Mahasiswa Kristen Indonesia ibana di taon 1998-2000. Dung i dihaposi Presiden Joko Widodo ma ibana gabe anggota Komisi Kejaksaan Republik Indonesia (2014-2019) mewakili masyarakat di bonana, alai dung i dipahusor Presiden gabe mewakili Pamarenta, atik pe so Jaksa latar belakangna, jala i pe dihaposi Presiden ibana muse marhite surat haputusan Presiden gabe Ketua ni Komisi Kejaksaan Republik Indonesia. Paima pelantikan di Istana nama ibana. Huboto na pistar do ibana, alai dohot do na sai padaohon rohana sian hajahaton jala na sai lambok hatana.
I ma sada sian bahat contoh na denggan taringot tuson dilehon Debata tu angka ruas ni hurianta na ias roha, i ma naung diunsat Debata sian rohana angka hajahaton, i ma angka ", jala angka parpanghuling na basar, angka na siniraan hatana. Ingkon ingotonta do i lima taon na mangihut on, uju dohot hita ruas ni HKBP sude membangun bangsonta gabe bangso na maju menuju 2045 marhite Pembangunan Sumber Daya Manusia, gabe negara maju asa boi pendapatan perkapita perbulan ni rakyatta Rp 27 juta per bulan, asa unang holan na pistar napatujolo, alai dohot ma angka na ias roha dohot angka parpanghuling na basar, asa boi dipangke Debata hita parsidohot membangun bangsonta gabe bangso na maju marhite na dohot hita bekerja keras, cepat, kreatif, produktif, berhasil dohot sederhana. Ingkon sian bagasta talatik angka sundut naumposo, ingkon muba angka sundut na tumua. Dipasupasu Debata ma angka ulaonta i parade sundut na mangihut asa sai marusaha rap dohot gogo ni Tondi Tuhanta padaohon sian rohana angka hajahaton, alai manghaholongi roha na ias, jala parpanghuling na basar. Amen.
Budaya18 menit lalu
C. Manuruknuruk dohot Mangadati (Sulangsulang Pahompu) | ULTOP ULTOP
Dung manang pigapiga bulan dung mangalua keluarga na imbaru on, ro do muse nasida rap dohot dongan tubuna, boruna laho manuruknuruk. Di ulaon manuruknuruk mamboan sipanganon dohot namargoarna do paranak, jala parboru pe paradehon dengkena dohot ulos holong (ulos herbang) jala manjou dongan tubu, boru/bere songon i nang dongan sahutana. Andorang so marsipanganon dope, jolo dipasahat paranak do tudutudu sipanganon i tu jolo ni hulahulana (parboru) songon i nang parboru pasahathon dengkena tu pamoruonna.
Sidung marsipanganon marpanungkun ma parboru taringot tu tudutudu ni sipanganon i. Paranak mangalusi ala pajolo holong papudi uhum nasida, ai sada aturan ni adat Batak do molo niluahon sada boru ingkon laho do muse manuruknuruk tu huta ni hulahula nang pe naung ditaruhon pangabis paboa naung nirajahon borunasida.
e. Mangadati (adat na gok) (sulangsulang pahompu)
Dinalaho manggarar utang (adat na gok) paranak, tong do ro nasida manggonghon. Ditingki na mangundang on, pihak paranak mamboan sipanganon lengkap dohot namargoarna, parboru paradehon dengkena. Laos ditingki on ma dihatai (digollit) sadia godang sipasahaton“Sulangsulang sian pahompu”
– Alaman (ingan ni ulaon)
Ulaon mangadati di alaman ni paranakJala angka ulos herbang dohot ulos tinonun sadari dipashat pihak parboru do tu pihak paranak. Dung sidung on sude diCatatan: Molo di dok na mangalua songon sada jalan pintas, sasintongna dang tepat. Alana molo nTAROMBO RAJA SILAHISABUNGAN: SIRAJA TAMBUN
Diposting oleh EDWARD SILALAHI di 08.33
Anonim 2 Oktober 2012 00.06
UNTUK MEMPERJELAS CERITA DIATAS, MOLO BOI NIAN DIPATORANG MA BOHA DO PARSAHAT NI RAJA SILAHI SABUNGAN TU LUAT PANGURURAN. MAULIATE MOLO ADONG NABOI PATORANGKON.. BOTIMA. HORAS..GBU
tambunann 25 Juli 2013 02.18
jdi tugu nisi raja tambun na di balige i, nungga di pestahon i??
Zona Tama 9 November 2013 03.31
mauliate godang na sai godang godangna ma bah lae...
gabe sae tugas tugas hu
Anonim 19 Desember 2014 04.04
didia do takkas na makam ni boru similing iling i? alana lao hami tu sibisa dang juppang, holan mual ni Raja Tambun i do juppang
Anonim: mlo lao hamuna tu sibisa sukkun hamuna ma akka manurung na di sibisa, tor hatop do paboaonna makam ni namborui
Hanny Vania 7 Januari 2016 13.38
Jhonson Silalahi Rumasingap 30 Maret 2016 16.31
Hermanto Tambun 22 Juli 2016 20.46
Mantap..mantap, mantap, horas.. Hahadoli Silalahi Raja, anggidoli Raja Tambun...
Anonim 31 Juli 2016 09.43
Adong hu jaha marga Daulay
Sian dia do parmasukna
Rio Krisandika Tambunan 9 Oktober 2016 23.58
aduh sesat kali lah tarombo ini.
Silalahi Raja pahompu , cicit cucut Op parsadaaan jgn pamalo malohon mau jadi siangkangan . aduh aduh ...
Manro Tambunan 19 Mei 2017 14.30
Adong sdohonokku saotik tu hita saluhutna, tarlumobi ma tu haha anggi tambun dohot tambunan.
Hita akka popparan ni oppu i Raja Tambun, porlu do botoon ta ise napatarus Raja Tambun dohot na mambahen goarna RAJA TAMBUN ( bukan Tambun Raja)
Unang nian lilu hita.
Molo dang adong boru ni rajai(naiambaton) ima boru Pinta Haumasan
, dang adong hita saluhut pomparan ni oppu i Raja Tambun.
B O A S A ???
Ai mate do Raja Tambun aut dang dipatarus boru pinta haumasan...
Master Sidebang 1 Desember 2017 08.34
Ok, ngasae be... Hita tarik sian Poda sagu2 marlangan majo.
Ikkon sisada boru hamu popparanni si raja tambun dohot na pitu.
Molo adong do silalahi raja basa dang dohot na 8 inna? Kmudian basa holan si raja tambun batuduonni oppungi tu napitu di silalahi nabolak, basa dang ipaboa adong dope 1 nai hamu i pangururan basa dang inna?
Molo silalahi raja mangakkui 7 anggina pa 8 tambun.
Basa na 7 dang mangakkui silalahi raja?
Dang mungkin tusilalahi raja didok oppungi adongdo anggim isilalahi nabolak, hape tu na 7 di silalahi nabolak dang hea didok adong hahangmu di pangururan.
Molo jelasdo silalahi Raja,basa dang pasadaonni oppungi naujui sude popparanna manang anakna.
Jadi jelas raja silahisabungan yg dikatakan silalahi raja jelas berbeda jauh dgn raja silahisabungan namarhuta di silalahi nabolak, huta nadipukkani oppungi.
1 mangakku 7 dohot 7 mangakkuhon 1 idia do najelas??
Molo adong sukkun sukkun ni hamu silalahi raja diseluk diape tentang silahi sabungan boi.
Siraja oloanpe namamboto holan di silalahi nabolak do.
Halak pakpak pe molo disukkun holan disilalahi nabolak do.
Tu manurung pe molo disukkun adong 2 versi.
Jd tulogika ma tabaen.. Dibantu dohot bukti2 sejarah.
Master Sidebang 1 Desember 2017 08.39
Master Sidebang 1 Desember 2017 08.40
Jolma na jujur… – Amani Partogi
← Marlasni roha ma hita
Jolma na jujur…
Posted on 9 September, 2009 by Hendry Lumban Gaol
Nunga tung sude pinopparna pasahathon andung-andung parsirangan. Sude ma namambege akka andung i gabe sai dohot tumatangis, diapusi be iluna. Nian, molo binereng do tu umur ni oppuJamordong, na bostang di tonga ni alaman i, nunga tung saurmatua bulung be. Dipatupa pomparanna na na ualu pulu ulau i do adat na gok di partuatna. Dipalu do godang sabangunan, jala ro do sude pinomparna na marserak didesa na ualu.
Alai, molo sian hajolmaon dang tagamon dang lungun roha molo ikkon marsirang salelengna nama dohot nanihaholongan i. Uju di ngoluna oppuJamordong sahalak sitiruon do diluat i. Boi dohonon nuaeng, sai hatana do dibege akka naumposo, mardomu diburjuna songoni ma nang dibasana marsilean-lean. Asal ma adong lehononna, sai tor dipalleani do tu dongan hutana. Isarana, molo manongos pinomparna sian pangarattoan di tambaru i, sai disarihon do dongan hutana. “Hurang do tabona anaha, molo holan au mangallang jagal di tambaru on, sadia ma siallongon i, alai molo rap mangatton dohot dongan sahuta, tabba do tabona, bah tuhor ma sada anak ni horbo i bidda on nami” ninna tu anakna sihahaan parCilegon i, hatiha naeng dilean pasibidda nasida.
Suang songoni molo adong na habobotan dang maniop hepeng, hape ikkon porlu hian. Bah, tor tu jabu ni oppuJamordong do jolma i lao, ai sai dibaen ibana do dipartabunianna nanggo pala saotik. Dang dibungai hepeng i, asalma dipaulak annon.
Marningot i, gabe tabba lungun ni pomparanna i, ai sude do hape nasahuta i makkilalahon diparlao ni ibana.
“Toe ma, nunga sae be i andung muna i anaha, nga songan be amanguda on, asa ta uduti ulaon ta” ninna raja parhata sian sorong-sorong ni mik na i, huhut di bolokkon puttung ni sigaret kompil i.
“Tu hamu saluhut amanami, raja ni dongan tubu, raja ni boru, tarlujmobidi raja ni hula-hula, tulang nami dang raja ni huta, atik boha adong dope naso hujouhon hami lao pasahathon tor-tor, manang hata, hulehon hami ma tikki nuaeng” ninna raja i muse manguduti.
“Imadah rajanami, adong dope nian, ai takkas jala ingot do hami, ia amang uda on, sahalak pejkuang do na jolo, jadi dison hubereng hami do ro sian akka donganna, dongan magodang nang donganna marjuang na jolo tikki jaman boladda” ninna amanDorpi, paidua ni hasuhutan.
“Nauli, tuson ma hamu amang..”
Nunga jongjong akka dongan ni oppujamordong, ro mamereng ibana, ima dongantorbangna, dongan tikki marporang najolo. Lao pasahathon hata parpudi tu oppuJamordong. OppuTobok do namandok hata jala huhut ma sai naeng ro iluna. Ra, sude do na ro disi mamboto, ia OppuTobok on, ima dongan torbang di umur, jala saparmeaman hian do nasida mulai sian hadanakonna pe.
“Nunga dipajolo ho hape lae,…heik..heik..ise be dongan hu marnonang dihuta on…” ninna OppuTobok toppu tumatangis. “Jala holan au nama hape satorbang ta, paima ma au disi lae, oppuJamordong..” ninna muse huhut dilap iluna.
“Tuhamuna bere nami, pinompar ni lae on. Ikkon takkas do botoon muna na burju do lae on andorang dingoluna, jala hu ida, denggan jala burju-burju do hamu sude pinomparna, sangap do dibahen hamu partuatna. Sada naso boi sihalupahononhon, ima tikki masa porang najolo, anggo so adong amangmuna on, oppuJamorodong on, nunga mate au parjolo….heik…heik…..molo huingot najolo laekkuu….dioppa ho au sian baba ni bodil i…tudia ma au lao ..heik..heik….” huhut ma tumatangis ibana manuhuthon.
Sude do jolam torop i gabe tumatangis tarilu, disuhuthon Opputobok do boha najolo tikki masa porang. Gabe tabba do attong bangga ni pinomarna nang akka parhuta i, dung diboto songoni suhutan i. Natutu do hape sahalak pejuang oppuJamordong on.
“Na burju do lae on, dang diboto hata dia-dia, dang hea mambaen pargasipan tu donganna jolma, jala gabe sitiruon do on di hami nasatorbang. Olo do marsilehon-lehon, olo do dang mangan ibana asalma mangan donganna di pargurillaan. Ima tahe, dang piga songon lae on…heeikk…heik…” sai tong dope tangis Opputobok manuhuthon.
Diuduti ibana muse.
“Ndang habilangan taon be hami na marale-ale i. Najolo, rappak masuk do hami gabe anggota ni partai komunis, rappak manjalo pakkur i……jala ala ni burjuna do lae on, gabe lae on do na gabe kumandan nami di partai komunis i…” ninna ibana muse manorushon suhutan on.
Alai holan dibege hasuhuton bolo hata i, tor di rappus ma mik i sian tanganna i didok ma “dan pe ka i amang na mi on, nga sai be i suhutan munai….” ninna. Gear macca!!
Pos ini dipublikasikan di HATA SO PISIK dan tag batak, Hendry Lbn Gaol, Jolma na jujur. Tandai permalink.
JAHOWA SIPARMAHAN AU | Anyreff.wordpress.com
Posts Tagged ‘JAHOWA SIPARMAHAN AU’
Koor Ama 31 – Jahowa Siparmahan Au (2)
31. Jahowa Siparmahan Au (2)
Categories: Koor Ama HKBP Serpong Tags: HKBP Serpong, JAHOWA SIPARMAHAN AU, Koor Ama, Not Angka, Partitur
Koor Ama 30 – Jahowa Siparmahan Au (1)
30. Jahowa Siparmahan Au (1)
BE-759, JAHOWA SIPARMAHAN AU
JAHOWA SIPARMAHAN AU
Jahowa Siparmahan au ndang na hahurangan au;
Tongon dibaen na lomak I pangolu tondingku.
Di togu au tu na tio, aek hangoluan I,
Di baen do tondingki sio, dihasonangan i.
Sai dipasabam rohangki, ditogu tondingki,
Tu dalan hatigoran I ala goarNa i.
Di rura hamatean pe, ndang be mabiar au,
Ai disondangi do sude sonang mardalan au.
Batahi dohot tungkotmi do mangapuli au,
Di dalan sidalananki, Ho mandongani au.
Rade dibaen ho meja I, gok panginumanki,
Ho mamiahi ulungki, di ida musungki.
Tongtong do denggan basaMi, jambar ni ngolungki,
Bongot ma au tu jabuMi, dung bohalhi.
Categories: 17. Parungkilon Tags: BE-759, buku ende, JAHOWA SIPARMAHAN AU, SDJ
BE-502, JAHOWA SIPARMAHAN AU, BL-342
Jahowa siparmahan au, na tau mangago dipadao;
Na so hurangan au dibaen. Sandok tubuna au diain.
Jahowa Siparmahan au.
Tangkas panoguonNa i, saut do pinarbagaNa i.
Na denggan do bagianki. Pinuji ma Goarna i.
:,: Jahowa Siparmahan au :,:
Sai dipasabam rohangki. Tiur do sidalananki.
Sai igotonku basami, Saleleng ni lelengna i.
Categories: 34. Disarihon do ho! Tags: BE-502, BL-342, buku ende, JAHOWA SIPARMAHAN AU
BE-188, JAHOWA SIPARMAHAN AU, BL-131
Jahowa Siparmahan au Ndang hurang manang aha
Ai nasa jea dipadao Do sian dorbiana
Tongon dibaen na lomak i Lao pangoluhon tondingki
Ditogu au tu na tio Aek mata hangoluan
Dibaen do tondingki sio Di dalan hasonangan
Sabam rohangku do tongtong Saleleng au di tano on
Baen sangap di goarNa.
Di rura hamatean pe Ndang pola au tahutan
Ai disondangi do sude Sonang do au mardalan
Batahi dohot tungkotMi Do mangapuli rohangki
Ho do sitiopanku
Rade dibaen Ho meja i Di jolo ni matangku
Paadopadop musungki Na so habiaranku
Ulungku dimiahi Ho Panginumanku suksuk do
Binaen ni panumpakMu.
Tongtong do denggan ni basaM Jambarhu di ngolungku
Tongon do asi ni rohaM Mangihut di langkangku
Dung i dung suda bohalhi Sai ingananku jabuMi
Categories: 14. Ende taringot tu haporseaon Tags: BE-188, BL-131, JAHOWA SIPARMAHAN AU
Torsa 11 | ULTOP ULTOP
11. Holiholi Marinjamdalan dohot Pabaritasosungkunon
Adong ma najolo sada halak na margoar Parbaritasosungkunon, na laho martigatiga tu pulo Potsan. Adorang di na mardalan i ibana, diida ma peak di dalan tangkurah ni namate. Dibagasan tangkurah i bongot Holiholi Marinjamdalan (=begu ladang). Jadi mangkuling ma beguladang na mian di bagasan tangkurah i songon on, “Otapi bibirmu ale amang pardalan. Unang ho magartiphu, ai molo magartiphu ho marhatahata balik ma hatahatami gabe sumeat bibirmu. Alai molo dipahohon ho pangalahom, magira ma ho dapotan uli.”
Dung dibege Pabaritasosungkunon soara i longang ma rohana, ai so adong diida manang ise humaliang ibana dungkon ni tangkurah na di jolona i. Dung i mardalan ma ibana tumopot sitopotonna i. Dung sahat Parbaritasosungkunon tu pulo Potsan, pintor dibaritahon ma na binegena di dalan i tu angkupna manghatai, atik pe so pola humosa dope dagingna sian na loja mardalan i. Asa dihalupahon ibana do siapingot na ro tu ibana di dalan i. Songon on ma didok, “Adong do hea dibege hamu manghuling tangkurah ni namate?” Dung i didok angkupna i ma mangalusi, “Di ho ma jeam! Dung tubu tano magodang hau, ndang dung manghuling tangkurah ni namate!”
Jadi ninna Porbaritasosungkunon ma, “Molo so porsea hamu di hatangku, beta ma hamu tu dalan an asa hupatuduhon tu hamu jala asa dibege hamu soarana.” Jadi didok angkupna mangkatai i ma, “Molo so tutu annon na nidokmi, beha ma i? Ai ia hami loja do jala rugi, so jumpangnami be pangomoannami di onan on. Sadia gararonmu tu hami utang sala molo tung na paotootohon ho?”
Dung i didok Pabaritasosungkunon ma mangalusi, “Hugarar ma di hamu 100 ringgit. Alai anggo na sintong do na hudok ingkon gararonmuna ma tu ahu 100 ringgit, ai ingkon dos do nagkokna dohot tuatna.” “Songon na nidokmi ma tutu,” ninna alona i. Jadi dipatubegehonnasida ma hata i tu angka na hundul na di si, dung i mardalan ma nasida.
Dung sahat Parbaritasosungkunon dohot alona tu hapeahan ni tangkurah i, dipangkulingi Parbaritasosungkunon ma tangkurah na peak di dalan i songon on, “Patangkas ma jolo, dok hata na nidokmi tu ahu ale tangkurah asa dibege halak on,” ninna. Alai sip do tangkurah i, pola diporgilinggilinghon songon na manunggul na modom, laos tong somangalusi. Ai disi salpu langkana tu jolo, pintor munsat do beguladang i tumadinghon tangkurah i.
Dung so mangalusi be tangkurah i, muli ma nasida, dibuat baoa i ma saluhut nasa ugasanna timbang ni hepeng na 100 ringgit i bahen gararna. Sintong ma hata na nidok ni Holiholi Marinjamdalan i, hatahata ni Parbaritasosungkunon i sumingkothon tali tu rungkungna.
Acara Jumat Agung - Kramat Jati ibadah dan jadwal minggu hkbp kramatjati
Diposkan pada April 12, 2017 oleh MMedia
Acara Jumat Agung
Acara Jumat Agung, Gereja HKBP
JOUJOU TU PARSAORAN (L: Liturgis; R: Ruas)
L : Huria ni Kristus! Tung na balga do holong ni roha na binasabasahon ni Tuhanta tu hita, ai mate Ibana di hau pinarsilang laho mamorsan dosanta.
R : Ingkon pujionta do Tuhan i ala ni asi ni rohaNa dohot halongangan angka na binahenNa tu hita.
L : Ndang tarpajojor hita asi ni rohaNa i tu hita, alani i patutAha ma endehononhu”
R : (mangendehon) BE. No. 11:1-3 “AHA MA ENDEHONONHU” BL. 185
Aha ma endehononhu asa pujionhu Ho.
Ale Tuhan debatangku sai urupi au gogo.
Ai ndang tarpajojor ahu asi ni rohaM di au,
ala ni hupuji Ho tung marribu hali do.
Sai sungguli ma rohangku mangendehon gogoMi, dohot asi ni rohaMu rodi habasaronMi.
Ai ido dihatindanghon tondi dohot pamatangku,
Ia godang ni dosangku dipingkiri rohangki.
Longang situtu rohangku manimbangi lambas ni rohaMi ale Tuhanhu mida pangalaosiongku.
Alani hupuji Ho tung marribu hali do
VOTUM INTROITUS TANGIANGhaleluya…i. Tangkas do huantusi hami habebernit ni na tinaonMu di dolok Golgata. Tungki do hami—-hundul——-
Marende BE.No.84:1 “Aut na ginorga tu rohangku” BL. 195
Aut na ginorga tu rohangku bohiM di na lao mate Ho.
Aut na huingot O Tuhanhu tongtong panghophopMi di au.
Ai Ho do paluahon ahu dosangku do pinorsanMi.
Didaoni Ho parsahitonhu martua au binahenMi
L : Tangihon hamu ma patik ni Debata, ima na tarsurat di Rom 8 :13 : “Ai molo marguru tu daging hamu marparange, mate ma hamu; alai molo dipamate
hamu parupaon ni pamatang marhitehite Tondi i, mangolu ma hamu.”.
Antong rap mangido gogo ma hita tu Debata mangulahon patikNa
Marende BE.No.78:1,3 “O Ulu na sap mudar” BL. 158
O Ulu na sap mudar binaen ni dosa i.
Na sian janggarjanggar sisungsang duri i.
O ulu hatongamon hian do tumpalMi,
ditaon Ho haleaon Ho naeng sombaonhi.
Au on tama O Tuhan, manaon na tinaonMi.
Dosangku do diporsan Ho na tarsilang i.
Sai tatap ale Tuhan au na di joloMon,
huhut sai patuduhon basaM tu rohangkon.
L : Tatopoti ma dosanta, martangiang ma hita! Ale Debata Amanami Parasiroha na sumurung! Na pungu do hami di joloM martangiang tu Ho, ndada mangasahon hatigorannami, na mangasahon asi ni rohaM na godang i do.
R : Sai asi ma rohaM mida sandok bangsonami, ai jotjot do hami manimbil sian dalanMu na sintong i.
L : Sipata do ganggu hami di hagogoonMu paluahon hami sian sandok na manosak ngolunami.
R : Asi ma rohaM ale Tuhan, sai urupi ma hami asa marsihohot tongtong di haporseaon tu Ho.
L : Sai pasunggulhon ma tongtong tu rohanami panghophopMi di hami, asa tarapul situtu rohanami manjou Ho, asa pantun, tigor, jala daulat hami marpangalaho, bahen hasangapon di goarMu na badia i, Amen
———hening—–elekton….BE. No.81/ BL. 185——
Humophop hita gabe dosa do Ibana na so tumanda dosa dibahen Debata, asa gabe hatigoran ni Debata hita marhitehite Ibana. Hasangapon ma di Debata na di ginjang.
Marende BE.No. 81:1-2 “Jesus Mual ni ngolungku” BL. 185
Jesus mual ni ngolungku Sipangolu tondingki.
Ai dibunu Ho musungku ima hamatean i.
Ho manaoni hamagoan patupahon hangoluan.
Haleaon insakinsak reherehe tijur pe,
tali dohot pastappastap tung ditaonhon Ho sude,
paluahon au na pogos sian tangan ni sibolis.
Alani hupuji Ho tung marribu hali doJesaya 53:1-9 : Tung ise ma nuaeng porsea di jamitanami? Jala tangan ni Jahowa, tung ise ma naung tumandasa?
R : Ai simbur do ibana tubu songon tumbur di adopan ni bohina, jala songon tunas sian tano na mahiang. Ndang adong hinauli ni rupana manang hamuliaonna; ia huida hami ibana, ndang adong rupana umbahen sihalomohononhon ibana.
L : DR : Tongon do angka sahitta diusung ibana, jala angka pardangolanta diporsan; alai anggo rohanta mandok: Debata do maminsang, mamungkul dohot pasipal ibana.
L : Hape
R : Luhut do hita lilu songon birubiru, ganup masitondong dalanna be, alai hajahaton ni hita sudena dihonahon Jahowa tu ibana.
L
R : Dung malua ibana sian pardangolan dohot sian uhum, tung ise ma na tuk manjujur sundutna i? Ai sirang pe ibana sian tano ni halak na mangolu, binahen ni pangalaosion ni bangsongku do mangonai pinsangpinsang i tu ibana.
L : Rap dohot halak parjahat hian tanomanna dilehon, hape rap dohot halak na mora ibana dung mate, ala na so adong na so uhum diula jala ndang adong sipaotooto di bagasan pamanganna.
Ima sahatna. Martua do angka na tumangihon Hata ni Debata jala na umpeopsa, Amen
Marende BE. No. 86:1-2 “Silang na badia i” BL. 67
Silang na badia i Ho do lombulombungki.
Maralohon dosa i dohot pandelean i
di sude sitaonon i ho ma lombulombungki.
Nasa na huula i ndang tau hasonanganki.
Nang ringkot pe rohangki, pola ro nang ilungki.
Holan asi ni rohaM pangurupi O Tuhan.
L &R : Ahu porsea di Debata Jahowa………d.u……..Amen
MARNINGOT SITAONON NI JESUS NA TARSILANG I
L : Huria ni Tuhanta. Uhuman silang ima uhuman ni na hona bura jala na hona toru. Ingkon taonon ni Jesus ma sisongon i, ndada ala ni dosaNa, alai ala ni holong ni rohaNa na so hadodoan, na so hasuhatan i do na patar disi.
R : Ima tutu, ai ndada ala ni dosaNa Ibana tarsilang, ai ndang adong dosa diula Ibana, ndang jumpang angkal dibagasan pamanganNa.
L : Hata na parjolo ruar sian simanghudap ni Jesus i, hata na mangondihon angka na mamparsilangkon Ibana do, ai didok do: “Ale Amang, marpamuati ma roham mida nasida, ai ndang diboto nasida na binahennasida i.
R : Anggiat ma lam tangkas huauhon panghophoponNa i, jala boi hutiru pambahenanNa i manangianghon angka na pasiaksiak diriNa.
L : Hata na paduahon, ima hataNa tu sahalak parjahat na targantung di silang i, na mananda dosana jala mangido asi ni roha sian Jesus, on do Hata ni Jesus: “Sadarion do ho rap dohot Ahu di Paradeiso”. Ungkap do dalan tu hangoluan di angka pardosa na mananda dosana jala na malungun di asi ni roha ni Tuhan i
R : (mangendehon) BE. No. 82:2 “ O Jesusku tu bugangMu” BL. 21
Tung di patMu O Jesusku, solsolanhu rohangki. Tangisanhu na tinaonMu ala jat ni rohangki
L : Hata na patoluhon ima na manoarahon hinaringkot ni parsaoran na denggan, di nanidokNa tu inana: ndi ma inang anakmi, jala tu siseanna didok: ndi ma inangmi!
R : Tutu do Silang ni Jesus i gabe pardengganan, pardengganan ni hita jolma tu Debata, nang pardengganan ni jolma maradophon dongan jolma.
L : Dihatahon Jesus do nang pandohan na patuduhon parungkilonNa, manaon panginona ni dosa ni jolma na jorbut i, dijouhon ma: “Ale Debatangku,Debatangku boasa tung tadinghononMu ahu?” Ingkon hita hian do nian manganggukhon i, ingkon ganup hita hian do nian manaon hapunjungan i, alai Jesus na tarsilang i do manganggukhon, asa ndang pola be anggukhononmu i. Dung diboto Jesus naung marujung saluhutna, asa jumpa na tarsurat i, ninna ma: Mauas Ahu.
R : Dibagasan Jesus i do taruli hita aek hangoluan, jala ganup na manjalo i na so tupa mauas be i rodi salelenglelengna.
L : Atik pe mangingking na bernit ditaon Jesus di Silang i, ndada soara panolsolion manang hoihoi manulak sitaononNa na tarbege sian simanghudap ni Jesus i, alai soara hamonangan do. On do didok Ibana: “nunga marujung”, Ai nunga singkop pangoloionNa di ulaon Panghophopon i, jala nunga dihamonangkon Ibana parungkilon i.Dungi mangulahi marsoara na gogo ma Jesus, ninna ma: Amang tubagasan tanganMu ma hupasahat tondingku! Jadi dung didok i, dipaunduk ma uluna, tos ma hosaNa.
(Manghuling ma giringgiring 7 hali marholangholang)—laos martangiang na hohom ma dibagasan rohana be………diiringi elekton mangendehon BE. 449:1. Sidung giringgiring diuduti marende)
R : (mangendehon) BE.No. 449:3-4 “Sai solhot tu silangMi” BL. 449
Domu ma tu silangMi, i ma tioponhu.
Asa unang lilu au, Ho ihuthononhu.
SilangMi Tuhanhi ima pujionhu,
paima sogot sahat au i endehononhu
Laos maniop silangMi sai paimaonhu.
GonkhonMi tu surgo i tu siteanonhu.
Ref: SilangMi Tuhanhi..d.u
Marende BE. No.83:1—“Na lao do birubiru i” BL. 214 (p.pelean Ia,Ib)
Na lao do birubiru i mamorsan angka dosa
ni nasa hajolmaon i di benget ni rohaNa.
Diporsan do sahitta i, dilehon do diriNa i
tu tangan ni pamunu. Didaoni do na bernit i
rodi na tos hosanna i, didok: naeng porsanonHu
Ianggo Birubiru i, ima alealenta.
Na paluahon tondingki disuru Debatangku.
Didok mandok AnakNa i:”Sai topot ma pardosa i,
naung sun tinoruanHu. Balga tutu do rimasHi,
alai tarbaen do mombun i horhonon ni mudarMu”
“Na olo au ale Amang sian sandok rohangKu,
pasauthon lomo ni rohaM, rohaM sambing do guru”.
O holong ni rohaNa i, tung aha do tudosanMi,
na songon Ho margogo. Dilehon Debata hape
anakNa lao manaon sude, sitaonon ni na mago.
Saleleng na mangolu au, naeng ingotonhu Jesus.
Sude na binaenMi di au, hataM naeng hupatulus.
Ho naeng haholonganhu do, huhut ihuthononhu do
di dalan hangoluan. Tung ingkon Ho nampuna au
mangolu manang mate au, sai Ho do tioponhu.
O Tuhan hinauliMi sai naeng endehononhu.
Diringku ma peleanMi na naeng seahononhu.
O Jesus jalo ma au on, pasiat ma pamujingkon,
baen sangap di goarMu. Pasahat au tu surgo i
marhitehite mudarMi, baen intan di tumpalMu
JAMITA: Markus 15:22-41
Marende BE.No. 412:1—“Ndi di dolok adui” BL. 387 (p.pelean II)
Ndi di dolok adui silang ni Tuhan I, Sap mudar, sap tijur do i. Jesus mate disi asa malum dibaen sude angka gondok roha i. Dibaen i, tung holong rohangki mida silang di Golgata . Hupasolhot diringku tusi. Dompak surgo pardalanan ki.
Dileai jolma I silang ni Tuhan i. Hape, haluaon do i.
Nang godang dosangki, alai sesa do I, Dibaen mudar na durus disi. Dibaen i………
Na mabaor sian I mudar niTuhan I, na tau paiashon au on. Tung na bernit ditaon Tuhan Jesus disi Paluahon sude hita on. Dibaen i,……
Hona insak do au, raphon silang au lao, saleleng di portibi on. Songot tumpal, hape, siteanon muse Ni na rap dohot Jesus dison. Dibaen i,…
TANGIANG: Pelean, Hamamate ni Jesus, Ale Amanami, PasupasuPanutup.-
MANGARADE TU ULAON NA BADIA
Pdt : Huria ni Tuhanta, di Ari parningotan hamamate ni Tuhan Jesus sadarion, udutanta dohot ulaon na badia, hombar tu na tinonahon ni Tuhan Jesus tu angka siseanNa andorang so di tangkup ibana. Ulaon na badia ima: Parningotan tu Tuhan Jesus Kristus, tanda hasesaan ni Dosa, dohot padan na imbaru taringot tu hangoluan na so ra suda.
Marende BE No. 152:1 “Jesus Na Mamorsan”
Jesus na mamorsan dosa ni portibi on, pangolu hami /
Jesus na marmosan dosa ni portibi on, pangolu hami /
Jesus na mamorsan dosa ni portibi on, sai pasonang hami /
Agenda: Pangaradeon diri
Marende BE No 153:1 ”O JESUS NAUNG SINEAT”
O Jesus naung sineat, di hau na pinarsilang
rohaM tongtong daulat, nang uju Ho tarsilang
Marutang hosa hami, ditaon Ho dosanami, asi rohaM o Jesus
Agenda: Manjalo ulaon na Badia
Manganhon parpadanan nabadia huhut marende (ende di tingki manjalo ulaon na badia)
BE No. 702:1-2 “Pangan ma Roti on”
Pangan ma roti on i ma daging ni Tuhan Jesus/
Inum ma sian i mudar ni Tuhanta do i.
Jalo ma pangan ma, asa sai tongtong Ho margogo/
Inum ma sian i ngolu na manongtong di ho.
No. 155:1—“Naung moru do muse sataon” BL. 192
Tuson ma ho ale tondingku, dina mauas male ho.
Dilehon Jesus do dagingNa marhitehite roti on.
Dilehon dohot do mudarNa marhitehite anggur on.
Ai nang tongtong pe ganup ari, mudarNa mangurasi au. Huhut Ibana so mansadi, manogu tu lambungNa au.
Sai naeng au mangan parpadanan ni Jesus Kristus Tuhanki.
Na padamehon parbadaan na pasonangkon rohangki
Asi rohaM di au O Jesus tumpahi au sadari on.
Ai hataMi do hupatulus manganhon parpadanan on. Antong patiur ma rohangku marningot denggan ni basaM. Ima na tinaonMi dosangku binaen ni holong ni rohaM
Patogu haporseaonku di hasasae ni dosangki.
Marsitiopan baen rohangku di mudarMi na durus i.
Sai ro ma Ho ale Tuhanku marhite parpadanan on.
JoroM ma baen nuaeng rohangku, Ho ma nampuna au tongtong
No. 174:1—“Torop dope na siat I”
Torop do pe na siat i Di hasampuran rea
I pe hamu pardosa i Sai olo ma porsea
Ai Debata manjou hamu Tu hasonangan situtu
Hamu, hamu Dijou Debatamu.
Tama longang roham, ale Umbege pangontangna
Antong sai unang jua pe Tangihon pamiona
Ai Debata mamio ho Dibahen i sai ro ma ho
Sai ro, sai ro Tu surgo ma ho ro.
Pardosa ho didok roham, na so tama be dohot?
Ndang pola ala ni dosam, umbaen na sundat bongot.
Ai nunga sae do dosam i, digarar Tuhan Jesus i
Naung sae, naung sae, naung sae do dosami.
Haporseai ma hata i Ai i do hatuaon
Haposi Tuhan Jesus i MudarNa i ma golom
Ai nang gok dosa rohami Malua ho bahenon ni
Tutu, tutu Malua baenon ni.
Antong, beha roham disi ? Sai rap ma hita bongot
Tu hasampuran rea i Tu hasonangan sogot
Tapuji ma Tuhanta i Dibaen asi rohaNa i
Tongtong, tongtong asi rohaNa i.
Ende Pujipujian: BE. No. 9:1 “Hupuji holong ni” BL. 110 (jongjong)
Hupuji holong ni rohaMu O Tuhan Jesus Rajangki.
Tu Ho hulehon ma tondingku ai ido pinangidoMi. Huhalupahon ma diringku, mamingkir holong ni rohaMu
Tangiang Pasu pasu- panutup
Syalom, Salam Jumat Agung Kasih Tuhan bagi seluruh Dunia
KategoriBuku Acara, Jumat Agung, lirik nyanyian pujian Tag2017 Jumat Agung, hkbp kramat jati
Pos SebelumnyaSebelumnya Acara Partangiangan Passion III hkbp kramat jati
Pos SelanjutnyaSelanjutnya ibadah Jumat Agung
PARTANGIANGAN WIJK 24-25-26 JUNI 2020
Ibadah Minggu 14 juni 2020
Ibadah Minggu Hari ini 7 juni Minggu trinitatis
Mangolu di Bagasan Parasinirohaon Pelita Batak Online
Minggu, 02 September 2018 08:55:00
Mangolu di Bagasan Parasinirohaon
Oleh: Pdt Dr Robinson Butarbutar, STT HKBP
Disarihon Debata do angka naposoNa
ungka sian abad pa-16-hon sahat tu nuaeng di na mandungdung sintasinta ni ngolu nang ulaonna di inganan ni ngolu nasida di portibion mandok songon on:
Bahwa setiap orang Kristen adalah seorang yang bebas terhadap semua dan bukan bawahan dari/tunduk pada siapapun. Tetapi pada saat yang sama seorang Kristen adalah 'hamba yang melayani bagi setiap orang' dalam artian di dalam aneka ruang lingkup kehidupan yang berbeda-beda setiap harinya ia bertindak dewasa dan penuh tanggung jawab (Galatia 4).
Sahalak Kristen i ma sahalak na bebas. Alai sahalak Kristen i ma naposo ni Debata manghobasi hajolmaon ala ni holong. Di pangajarion ni Martin Luther i, dos do arga ni ulaon ni naposo ni Debata di tongatonga ni harajaonNa (Jaha: Huria ni Kristus) dohot di harajaon na di portibion (Jaha: Negara, Swasta). Ndang marimbar arga ni ulaon nasida di portibion.
Di bagasan na mangulahon ulaonna i, disarihon Debata do na ringkot di ngolu ni angka naposoNa i, angka naposoNa di huriaNa songon i nang angka naposoNa di duru ni huria i. Disarihon Debata do ngolu ni angka naposoNa. I do na dihatindangkon hat ani Debata na di Padan Narobi dohot na di Padan Naimbaru. Gari angka pidong na martongatonga langit disarihon Ibana. Ba lam ma hita jolma. Ba lam ma angka naposoNa, nasida angka Dongan Saulaon ni Debata, na mangulahon angka na denggan tu hajolmaon (1 Kor 3:9), ulaon paluahon jolma sian parhatobanon ni dosa, sian angka parhatobanon ni angka na so Debata, na manghaholongi hajolmaon i, asa mardohar ngoluna, sejahtera dohot bahagia. Gariada tahe, asa di bagasan jala marhite ulaon ni Jesus Kristus asa mangolu ro di saleleng ni lelengna.
Didok Jesus Kristus tahe, manang ise na manadingkon bahat ala ni Kristus dohot ala ni barita na uli, bahat do jaloonNa di portibion dohot hangoluan na so ra suda muse.
Tutu na boi do adopon ni angka naposo ni Debata di harajaonNa dohot di angka ruang lingkup kehidupan na marragam di portibion hamaolon, parungkilon di na patupahon ulaon na denggan rap dohot Debata. Sipata polal ingkon mangadopi na so adong sipanganon dohot siinumon. Disarihon Debata do nasida disi unang agoan ngolu.
Di ngolu ni angka na porsea di portibion, dihaporseai do panarihonon ni Debata tu nasida.
I do na dihatindangkon panurat ni 1 Raja 17: 7-16 on. Di na diuhum Debata Marhite naposoNa si Elia, harajaon Israel dohot rajana Raja Ahab najolo na so satia di padan nasida tu Debata asa holan manomba Ibana gabe manomba angka debata ganaganaan nasida, dohot do angka na porsea i manaon di uhum i.
Diuhum Debata bangso i marhite na so parohon udan mansai leleng. Siala ni i gabe masa ma kekeringan, marsik ma angka sunge, aek, angka sumur pe. Ala di inganan na songon i do mangolu dohot mangula naposo ni Tuhan i, ba nang naposo ni Tuhan i dohot do mangadopi ancaman ndang mangan dohot minum. Di kondisi na songon i, dipatuduhon Debata do panarihononNa tu naposoNa si Elia.
Parjolo, uju ndang marsik dope aek, disuru Debata ibana borhat tu lambung ni sunge Karit, asa boi adong aek siinumonna disi. Sipanganonna manogot dohot botari disarihon Debata marhite pidong sigak (1
Paduahon, dung marsik aek i di bagasan sataon, disuru Debata ma si Elia borhat tu inganan na asing, i ma di Sarpat jonokkon ni Sion. Disi nunga diparade Debata na ringkot asa boi mangolu si Elia: "Disi ma ho. Ida ma NUNGA HUDOKKON sada parompuan na mabalu disi MARMUDU ho" (1 Raja 17: 9). Tu parompuan na mabalu on ma dipangido si Elia aek di bagasan tabutabu dohot santopik sagusagu di bagasan tanganna, tung sampohol peta ho i (ayat 11-13).
Asa togu roha ni parompuan na mabalu i dihatahon si Elia ma tu ibana hata ni Debata songon on: "Ia itak na dibagasan hudon ndang olo sude, jala miak na di bagasan guriguri ndang jadi marsik, paima jumpang ari haroro ni udan tongoson ni Jahowa tu sisik ni tano on" (ayat 14). Dung dipatupa parompuan i pangidoan ni panurirang Elia i, masa ma hat ani Debata i.
Songon i ma panarihonon ni Debata di angka naposoNa, sian tingki na robi sahat tu tingki on. Ndang dung agoan dalan Debata manarihon angka naposoNa, di tingki na une dohot di tingki na so une, di tingki adong kesejahteraan dohot di tingki paceklik. Songon i dipatupa Debata manarihon angka naposoNa di harajaonNa nang di harajaon na asing na di portibi on. Masa i ala parasininnrohaon ni Debata tu angka naposoNa.
I ma ton ani Debata tu hita angka naposoNa di portibion di tingki on, di partingkianta nuaeng, di na lam tubu jala magodang sada pangantusion na imbaru di tongatonga ni hajolmaon nuaeng. Di tingkinta nuaeng, lam jebu do na ginoaran ni sahalak ahli sejarah Israel margoar Harari songon partingkian na dirajai Rejim Humanisme, i ma rejim na mandok holan mangasahon gogo ni jolma na naung mansai pistar i do boi mangolu jolma i. Ndang ringkot be Debata manarihon jolma i. Nunga boi jolma i sandiri na manarihon ngoluna. Maralo tu jala mangalo pangantusion na songon i do na taida di ngolu ni panurirang Elia nang di ngolu ni boruboru Sarpat, i ma mangula do Debata patupahon asi ni rohaNa tu hajolmaon.
Molo tapamanat pengalaman ni si Elia dohot parompuan na mabalu na di Sarpat i, adong do sada hahomion partondion na ingkon sirimangrimangonta. Dia ma i? I ma songon on: Masa parasinirohanon ni Debata manarihon panurirang Elia nang parompuan Sarpat i, ala olo parompuan Sarpat i patupahon parasinirohaon tu si Elia na mangharingkothon aek siinumon dohot sipangananon sampohul itak atik pe holan i nama na adong di ibana laho mangolu sadari. Aut sugari ndang olo ibana mansagihon i tu panurirang i, ndang na masa halongangan bolon i, i ma na gabe boi mangan dohot minum nasida ariary, mangadopi kekeringan na masa di sandok negara Israel.
Malua ma nasida sian hamatean.
Parsiajaran partondion sian i: "Ibana na rade patupa parasinirohaon di ngoluna, dapotan parasinirohaon sian Debata." Ala ni i do tema ni jamitanta di tingki on i ma "Mangolu di bagasan parasi ni rohaon." Beha ma asa ganup na porsea di Jesus Kristus Parasiroha i mangolu di bagasan parasinirohaon. Asion ni Debata do sahalak, sabagas, sada usaha, sada bangso, sada negara na patupa parasinirohaon tu donganna jolma.
Molo taida angka negara-negara di portibion, jolo molo tabandingkon sada negara tu negara na asing, na mangihut on ma taida: Manai denggan do ngolu ni sada negara na patupahon nilai parasinirohaon di tongatonga ni bangso i. Mansai denggan do ngolu ni sada negara na mamangke sistim parasinirohaon na denggan, na mamangke sistim kepedulian sosial na denggan. Songon i do negara-negara na di Eropah Barat, isara negara Jerman, Swedia, Norwegia, dohot Denmark: Ala denggan sistim sosial disi, negara berkeadilan sosial, makmur do angka negara-negara i. Dibahen nasida ma sistim perpajakan na denggan. Na dapotan godang di ngolu on mangalehon godang asa adong pangkeon ni negara manarihon na pogos dohot na marsahit, asa boi nasida mangolu, marrubat dohot marsikkola.
Gabe sude ma rakyat tau membangun negara. Sude tenga kerja boi trampil mangula. Maju ma antong bangso i. Alai di angka negara-negara na so denggan sistim sosialna, sistim na patupahon parasinirohaon, ndang makmur negara i. Gariada hapogoson na berabad-abad do diadopi ngolu ni sada bangso na songon i.
Siala ni i, gabe huingot ma Film Cinderella na tarbarita i. Di bagasan film I dipatuduhon sahalak dakdanak tinadingkon ni inongna dohot amongna na naung sanga mangalap boru na paduahalihon. Dibahen inongna panoroni I ma maol ngolu ni si Cinderella on, pola diorai mandohoti pesta ginokkon ni raja tu sude rakyat sihatoropan laho manortor, di panortoran i ma dipillit anak ni raja i na naeng gabe parumaen ni raja i. Disi dipatuduhon do kualitas ni si Cinderella na mambahen ton ani inongna tu ibana di ngoluna na mandok songon on: "Have Courage and be kind": Togu ma roham, jala patupa ma na uli tu donganmu jolma. Di na dipatupa ibana na uli tu sada boruboru na matua jala na roa pardompahanna na mangido aek siinumon tu ibana, gabe masa ma angka halongangan tu si Cinderella. Di ujungna gabe boi ma ibana dohot tu pesta i, jala gabe ibana ma dipillit anak ni raja I gabe donganna saripe.
Siala ni i, ia tona ni Tuhanta tu hita angka ruas ni HKBP di sandok portibion i ma asa mangolu di bagasan parasinirohaon hita, ai marhite i do gabe boi tarpasiding hita hapogoson. Garida gabe mangolu di bagasan hadoharon do sada keluarga, masyarakat nang bangso na patupahon parasinirohaon di tongatonga ni ngoluna. Ndang holan di ngolu hadaulaton ni marsasahalak na hinangkam ni hat ani Tuhanta, alai dohot do sistim di sada masyarakat dohot negara na patupahon keadilan sosial marhite parasinirohaon na denggan.
Beha do hita saleleng on di ngolunta? Mangolu di bagasan parasinirohaon do manang ndang dope? Molo ndang dope, beha do ngolum dibahen Debata? Molo nunga, beha do ngolum dibahen Debata?
Beha do bahenonta mangolu di bagasan parasi nirohaon di jabunta, di hurianta, di masyarakatta? Nunga adong sistim di hita na mamastihon masa parasinirohaon I di tongatonganta?
Dipargogoi Debata ma hita patupahon ngolu nagok parasinirohaon.(*)
Baginda Habiaran Siregar: December 2007
Bona ni Adat-Adat Sianjur (7)
17. Asa on ma bona ni adat na pa sappulu pituhon ima: Na sega ni pauli, na tartar di jopput, na deret ni ulahan na mago dijalahan. Asa nada adong hata-hata na so sidung.
Asa on ma na martulimbahon tu jolma manusia, nada tola dibaen jogal-jogal ni roha, jogal ni ate-ate. Asa halak namar salisi patureon ni kahanggina, dameon ni anak boru dohot morana. Hasidunganna patureon ni harapatan adat, ulang putung dohot siuk di pagodang-godang.
18. Asa bona ni adat na pa sappulu waluhon ima: Surat ni adat, sise ni adat siluluton, hombar lilit tu uhum sarak na dibaen ni Allahewata Sombaon.
Asa on ma na martulimbahon tu jolma manusia. Ia so ni dok disise di adat siluluton, anke di adat siluluton ma tarida pardomuan ni jolma manusia, pardomuan ni suhut dohot morana, dohot kahanggina dohot anak boruna. Pardomuan ni raja dohot rayat, pardomuan ni suhut dohot mata ni ari sogajahon dohot sibuat babere asa pardomuan ni huta bona bulu dohot panusunanna. Asa ia pardomuan i tarida di parbagian juhut sosar ima na margoar juhut mulak bagian ni suhut dohot kahangina. Asa juhut rukkung bagian ni anak boru, asa tulang ritkan bagian ni mora dohot raja dohot suhut. Asa latcinok bagian ni raja dohot suhut asa torda bagian ni harajaon. Asa tok-tok bagian ni ripe-ripe, asa soit abara siamun bagian ni hula-hula battara kanan, asa soit abara kiri bagian ni bayo-bayo battara kiri. Asa mora ni mora marbagian sian mora ni suhut, asa bagian ni sibuat babere marbagian sian bagian ni anak boru, asa bayo ottangan na ni pattunan dapot bagian sian torda. Muda hurang torda na bagion, dibuat sian juhut mulak panambaina sodangna ulang enek roha ni ottangan.
Asa panuppahi ni horja siluluton dohot siriaon pe laing songon adat parbagian juhut sosar i ma, tai marida-ida digualna dohot pokpokna. Asa parbagian ni rugi labo ni suhut dohot kahanggina marbai tolu i ma: dua bagi tu suhut sihabolonan, asa sabagi tu kahanggi. Asa parbagian ni rugi labo dohot anak boru, i ma na dua bagi di suhut sihabolonan dohot kahanggina asa sabagi tu anak boru.
Songoni muse arta teanan ni anak dohot boru i ma: dua bagi di anak halaklahi, asa sabagi di anak boru. Asa muda sada anak halaklahi, sada anak dadaboru, rap dibagi dua dosdos be. Asa muda didok arta teanan i ma arta na taroban-oban songon pinahan, asa sere, asa perak, asa duit, asa abit ariari na so pakeon harajaon. Asa pakean dohot hiasan anak dadaboru margoar holong ate nada masuk bagian arta teanan. Asa anggo bagas dibagasan huta bona bulu dohot saba dohot ladang dohot hauma dohot kobun dohot tobat margoar arta adat i ma poko nada marbagian anak boru sian i.
19. Asa bona ni adat na pa sappulu siahon ima: Jumolo do siluluton ulang siriaon. Nada tarbaen marsiluluton anggo suada jolo marsiriaon. Anak pandorunan raja pakkolosan.
Asa on ma na martulimbahon tu jolma manusia. Adat ni raja dohot na mora-mora, na da tola marhorja anggo adong hatinggalan lobong ni adat siluluton, i ma adat ni na mate angkon ni bulungan pinomat di lamlamkon. I ma sada horbo di juluan sada lombu di talaga. Anggo hum sada horbo disitcal di gora adat ni raja-raja na mora-mora dope i. I ma so nidok jumolu siluluton ulang siriaon, asa na da tola dipodomkon raja mate anggo suada jolo diangkat raja bulu aor na gabe gottina baen sitiop adat sidabu uhum. Asa na mangangkat raja i ma adat siriaon gorna. I ma so nidok nada tola baen marsiluluton angggo suada jolo marsiriaon. Asa nada targoar danak tubu, anggo suada jolo ni goar ama-inana. Asa muda manggoar anak, dipareso jolo sanga nadung margoar ama-inana. Asa muda nada podo margoar, asa di goar ma jolo ama-inana anso digoar anak. Di na mangupa anakna ima na nidok mandorum di anak.
Asa muda halak na mian dibagasan pagaran dohot huta bona bulu, tano rura luat, muda parsuadaon tano parusahoan diholoskon tu raja huta bona bulu. Asa muda manguas di ginjang aek, male di ginjang jomur, diholoskon tu raja bona bulu parsilaungan, raja parkolip-kolipan.
Posted by Sondha at 8:28 PM No comments: Links to this post
Bona ni Adat-Adat Sianjur (6)
14. Asa bona ni adat na pa sappulu opatkon ima: Jayatonan dilakkai abara ulu, jaru pe di toru kihik pamorsanan, ulang mopop ulang tartuktuk, na hor hosa do puna teanan.
Asa on ma ia le na martulimbahon tu jolma manusia, jayatonan do na ro muda dirappas anak harajaan dohot hasangapan ni amana, bope muda dirappas sianggian harajaan dohot hangasapan akkana. Asa ulang jolo mopop mangarappas, jaru pe ni rappas laing na hor hosa do i na teanan, asa songoni muse do i tu arta teanan, ulang dihalupahon ia sangap ni amana ima sangap ni anak, asa ia sangap ni akka, ima sangap ni anggi. Asa muda bile do ama nada arga hasangapon ni anak, asa muda bile siakkaan, nada arga hasangapon ni sianggian.
15. Asa bona ni adat na pa sappulu limahon ima: Batuk laho tu bagas, ehem laho tu sopo, barsi laho tu hauma, marbou laho tu tapian.
Asa on ma na martulimbahon tu jolma manusia, jolo ni rohaan aha na giot sibaenon ulang ro panyolsolon tu pudi.
16. Asa bona ni adat na pa sappulu onomkon ima: Marga hapadasan, tutur mamikkolang, haskas bondul makkalang. Bada dibagas ulang di oban tu alaman.
Asa on ma na martulimbahontu jolam manusia ankkon marruhut do sude pangalaho tarsinot tu na matua bulung na dipatobang adat, asa nada tola marsibuatan boru na sa marga dohot na marpareban dohot na mar lamere. Asa nada tola mar sibuatan boru jaru pe di marga mar hapadasan tai di tutur mamikkolang. Sanga ise mangalangar adat on ni dabu ma uhum tu ibana marutang marsomba tu harapatan adat, manombaon horbo mate mangolu. Asa nada tola palaluhon muruk ni roha diadopan ni halak na ni pattunan i ma so nidok haskas bondul makkalang. Asa bada na di bagasan bagas nada tola botoon ni halak na so patut mambotosa asa ulang maol paulion ni kahanggi dohot anak boru.
Posted by Sondha at 9:38 AM No comments: Links to this post
Ebenezer: JAMITA TU PARTANGIANGAN
Sihol ni roha tu Debata
Psalmen 63 : 1 – 8
1) Uju di halongonan. Na menghindar do si Daud laho tu halongonan ala sai dilele raja Saul ibana (1 Sam 23 : 14 – 15). Dipartabuniannai martangiang ibana tu Debata jala tung tangkas do tarida sihol ni rohana tu Debata, songon halak na masihaholongan naung leleng ndang pajumpang. Hombar tusi gabe adong do penafsir manggoari turpuk on tangiang manogot ni si Daud. Alai anggo ahu ale Jahowa, sai tu Ho do ahu angguhangguk, gari sogot manogotna i nunga dijumpangkon tangiangki Ho (Psalm 88 : 14). Dipatudos si Daud do sihol ni rohana tu Debata songon tano na dangaron na masihol di haroro ni aek. Tung mauas situtu do ibana naeng torus pajumpang jala solhot/mian di Debata. Didok ibana do muse; songon pangkalungunhon ni ursa di angka guluan, songoni panghalungunhon ni tondina di Debata (Psalm 42 : 2). Ai molo mauas ursa, tung so tartaonsa do so ingkon minum. Ndang parduli i tu bahaya na mengancam, asal ma boi ibana minum aek. Tung so boi do adong na mangambati ibana pajumpang tu Debata ala sihol ni rohana.
2) Ditangiang ni si Daud on laos tarida do panindangion (kesaksian) na mandok: Na so boi ibana mangolu molo so rap dohot Debata, i do na gabe hosa di ibana. Ido na nidokna di ayat 2, molo so pajumpang ibana dohot Debata, gabe songon tano na dangaron (tandus) na so boi panuanan ni manang aha. Dihatindangkon si Daud do tung so marguna ngoluna, jala ndang adong na boi ulaonna molo so rap dohot Debata. Hombar do i tu pandohan ni Tuhan Jesus. Ai ndang tarula hamu agia aha, anggo so mardongan Ahu (Joh 15 : 5b). Songon ranting na so boi mangolu dohot marparbue molo so lohot tu hauna. Bolas tapadomu tu endeonta no.309: Raphon Tuhan Jesus i, pungka ulaonmu.
3) Ditogutogu turpuhon do hita asa tapahehe parsaoran na rosu (keintiman) tu Debata, i ma na sai torus masihol naeng pajumpang dohot Debata. Pataridahonontai ma i di angka siulaon dohot di hata pe sai jolo pajumpang (marsaor-martangiang/berkomunikasi tu Debata). Ingkon tutu situtu tapataridahon kebergantungan tu Debata, ndang marsasahali, alai manongtong martangiang. Jala tangiang i na parjolo jala na utama/na rumingkot sian ragam ni na ringkot.
4) Boasa ingkon rosu (intim) hita tu Debata?
a) Ai lobi sian na hinaholongan ni roha do Debatanta i (Ai dengganan do asi ni roham sian hangoluan; ayat 4). Sude do hita manghasiholi hangoluan (agia lapalapa asal ma di toru ni sobuon, agia malapalap asal ma di hangoluan, ninna halak Batak). Tung mansai ringkot do hangoluan i. Alai Debata, andul sian hangoluan dope, ai Ibana do Bona ni hangoluan i. Jotjot do on ndang tasadari jala jotjot lupa paboa Debata do Bona ni hangoluan. Ai loja do hita jala mangula sian nasa gogo, pikiran nang ro di potensi na adong paurusurus hangoluan on so padohot Debata. Alai anggo si Daud, jumolo do pasaorhon dirina tu Bona ni hangoluan i.
b) Dung dipaherbang si Daud tanganna tu ginjang martangiang tu Debata, pintor dapotsa do asi ni roha ni Debata.
- Mahap ma disi tondingku, songon na mangan tabotabo dohot na talmis. Dapotsa ma las ni rohana, butong tondina, puas pangkilalaanna. Ai molo nunga las roha jala puas pangkilalaan, tontu do berkobar-kobar semangat laho mangula siulaon. Sian i ma ro pasupasu pardagingon.
- Jala las roha ni bibir ni pamanganna mamujimuji Debata. Sian pamangan do haruar hata na mangalea, dohot hata na mamuji pe. Alai halak na sai pasolhot dirina-na sai patujolohon tangiang/penyerahan diri tu Debata, gabe bolong/dao do sian pamanganna angka hata na so gabeak. Holan mamuji Debata nama pangkeonna pamanganna i.
- Ala sonang ni rohana, gabe didok ibana do: Molo sapala diingot rohangku Ho di atas podonanku, laos torus sabornginna i marhusari ahu taringot tu Ho. Halak na solhot tu Debata pintor sonang jala sinok do modom. Torop jolma na so boi sinok modom ala sai dipaloas persoalan ni ngoluna mandondoni ibana. Gabe laris ma obat tidur. Hape mura do ubatna, ima ; pajonok, pasolhot, pasihol roham tu Debata.
- Didok muse (ayat 8); Ai Ho do manjadi pangurupion di ahu; jala tarbahen ahu marolopolop di linggom ni angka habongmu. Ai molo solhot hita tu Debata, ise be alonta (Rom 8 : 3). Molo ro pe alonta, Debata do lombulombunta, jala Hatana gabe podang, sinjata andalanta. Debata do gabe rajawali di hita, na manabunihon hita di toru ni habongna, gabe ndang tarhahua manang aha hita. Marhite tangiang boi do ndang mamintor malua hita sian angka persoalan di ngoluon, alai marhite tangiang, marhite na sai tapasolhot dirinta tu Debata, gabe dapotan gogo ni daging dohot tondi hita mangadopi dohot manghamonanghon angka persoalan ni ngolu i. Antong, tung pasolhot ma dirim tu Debata Bona ni hangoluan i, hasiholi Ibana ganup tingki, asa sonang ngolum. Amen.
Posted by Ebenezer Munthe at 21.37
Jamita Evangelium Minggu XVII Dung Trinitatis 8 Oktober 2017, Jesaya 5: 1-7 "Parbuehon ma na denggan." Pelita Batak Online
1. Adong do opat panurirang na di panurirangonnasida na manggombarhon bangso ni Debata i , Juda, songon hau anggur na, ala so marparbuehon parbue na denggan, gabe diuhum Debata, i ma panurirang Jesaya (5: 1-7), panurirang Hosea (10: 1-2), panurirang Jeremia (2: 21) dohot panurirang Hesekiel (15: 1-5, 17: 1-21). Sada nari na manaringoti bangso i songon hau anggur ni Debata, i ma parPsalmen na manggukkon di tangiangna, mangido asa diasii Debata bangso i di angka pangalaosion nasida na songon hau anggur ni Debata na so marparbue (Psalmen 88: 8-18).
2. Alai sian opatsa, angka hata ni Debata marhite panurirang Jesaya i do na apala tung jojor paandarhon na denggan na binahen ni Debata songon tukang anggur i tu hau anggur i, asa boi nian marparbuehon parbue na denggan (ayat 1-4a), alai ala marparbuehon parbue na asom do, ndang na tonggi nasida (ayat 2 dohot 4a) gabe tung muruk situtu do Debata maradophon bangso i (ayat 4b-6). Songon tukang anggur na malo mambuat prakarsa manuan bona ni anggur di sada ingangan na ampit (di punsu ni sada dolok), ringgas patupahon sipatupaon anggiat denggan magodang hau anggur i (dipangkuri, dijomputi angka batu sian i, disuanhon lopok na denga tusi, dipauli tungkup tu tongatongana), jala dihali sada pangilangan di bagasan paimaimahon parbue na denggan, dohot na mamangke nasa gogoNa patureturehon hau anggur i, nunga dipatupa Debata tu bangso i angka ulaonNa gok halongangan sian na robi sahat tu tingki ni raja Usia. Alai ala so marparbue na tonggi, gabe disangkapi Debata ma mangumpat handang dohot lohaonna parikna asa digagat dohot diluntak binatang, gabe halongangan ala ndang dirantingi manang dipangkuri be, gabe tubuan suga dohot sihupi, laos ndang diparo Debata be udan tusi.
3. Diarop Ibana nunga ingkon gabe sada bangso na mangolu di bagasan uhum (Heber: misyfat) dohot hatigoran (Heber: tsedaqah) nasida, alai sabalikna do na naung dipamasa dohot dipatupa nasida, i ma: anggukangguk (Heber: tseaqah), i ma angguk-angguk sian angka na manaon ulaon na maralo tu uhum dohot hatigoran/keadilan (I do lapatan ni tseaqah na dipangke 21 hali di Padan Narobi (1 Musa 18: 21, 19: 13, 27: 34, 2 Musa 3:7, 9; 11:6; 12:30, 22:23, 1 Sam 4: 114, 9: 16, Neh 5: 1, Job 27: 9, 34: 28, Psalmen 9: 12, Jer 25: 36, 48: 3, 48:3, 5, Jer 49: 21, Sep 1: 10).
4. PanghorhonNa gabe ndang dijaga Debata be tano nasida sian angka bangso di humaliang nasida. Gabe tarulang ma muse tano Judea dung ditaluhon bangso Babel bangso i di taon 597 dohot 587 andorang so Kristus, i ma 186 taon hurang lobi andorang so panurirangion ni panurirang Jesaya on di partingkian ni raja Usia (783-742). Dipabotohon penilaian ni Debata taringot tu bangso Juda na manjalo na denggan sian Debata alai ndang tonggi parbuena, gariada dipatupa nasida na jat di jolo ni Debata, i ma marhite ulaon na maralo tu uhum dohot hatigoran.
5. Di Padan Naimbaru, didok Jesus do tu angka siseanna di panghataion parsiranganna sian nasida na Ibana do hau anggur i, nasida angka rantingna. Molo ndang mian nasida di bagasan Ibana marhite na mangulahon patik holong sama nasida, bolongkononna ma nasida. Ndang marparbue nasida (Johannes 15: 1-8).
6. Boasa ma isi ni panurirangion ni Jesaya na mansai posi on, na paandarhon kegagalan ni bangso Juda na so marparbue na tonggi i dohot sangkap ni Debata Zebaot manguhum nasida - i ma Debata na di sejarah ni bangso i marporang manghophop nasida maradophon angka musu nasida - dienet gabe jamita sian langgatan parjamitaon di HKBP di minggu XVII Dung Trinitatis, songon udut ni jamita di minggu na salpu taringot tu hinaringkot ni ndang holan umboto dohot mananda, alai dohot do mangulahon lomo ni roha ni Debata? Boasa i gabe jamita di tonga-tonga ni sandok HKBP di sandok portibion di ganup inganan apala sadarion, sadari dung taingot dohot tahalashon 156 taon hajojongjong ni HKBP di tanggal 7 Oktober 2017?
7. Suraon do asa tabuat tingki songon ruas nang parhobas di tonga-tonga ni HKBP manaili tu pudi asa tatimbang-timbangi sian perspektif ni Debata taringot tu na dua on:
a.Beha do pambahenan ni Debata tu hita halak Kristen Batak saleleng haadongannta songon huria na naung manjunjung baringinna songon i nang songon sahalak Kristen Batak naung tardidi tu bagasan goar ni Debata Sitolu Sada i gabe ruas ni Harajaon ni Debata?
(i)Nunga boi dohononta na naung dipatupa Debata tu ngolunta songon na pinatupaNa tu bangso Juda andorang so partingkian ni panurirang Jesaya, mamungka sian na bungkas nasida sian parhatobanon Misir, masuk tu tano Kanaan dung pardalanan na ganjang, andorang dohot dung diuluhon angka raja nasida?
(ii)Nunga boi dohononta na nunga godang tutu dibahen Debata tu hita marsasahalak dohot marsahuria di sandok portibion di ngolunta marsada-sada dohot di ulaonta mangulahon ulaon ni huria i marsada-sada?
b.Beha do parbuenta saleleng on: Parbue na tonggi do manang parbue na asom, di tonga-tonga ni golunta, jabunta, humaliangta, ulaonta na marragam i? Molo parbue na tonggi do, angka dia ma i? Taulahon do na denggan songon parbue ni na naung diasii Debata hita? Molo parbue na asom do, angka dia ma i, jala dia sibonsirina?
(i)Nunga tapatupa ulaon na saurdot tu uhum, misyfat dohot tu hatigoran, tsedaqah di bagasta be, di ulaonta, di parsaoranta, di negaranta on, atik pe siala ni i boi ngolunta gabe mangadopi na maol?
-Angka dia ma i?
(ii)Nunga tapajongjong uhum dohot hatigoran maradophon angka donganta jolma nang maradophon angka na tinompa asing sian jolma?
(iii)Manang baliksa do naung sai jotjot taula: Patupahon na so uhum, na maralo tu hatigoran, panghorhonna gabe bahat halak di jabunta, di humaliangta, di ulaonta na marragam i na gabe mangandungi tu jolo ni Debata, ganup ari so mar na so manoarahon tseaqah, anggukangguk tu jolo ni Debata?
-Mangangguhi do angka ianakkonta di jabu ala ndang tagohi uhum na mandok ingkon sarihononta do denggan sipanganon dohot siinumon songon i ndang parsingkolaan nang hahipason nasida?
-Mangangguhi do nasida ala taalu uhum ni bangsonta on na mandok na so jadi patupaon angka ulaon kekerasan maradophon angka dakdanak di jabunta, di singkolanta?
-Mangangguhi do angka boruboru dohot ina di bagasta ala taalo uhum di negaranta na mandok na so jadi patupaon kekerasan hata, fisik, psikologis tu nasida; di pasar partigatigaan, di hauma, di angka usahanta, di pabrikta, di angka inganan na marragam i ala ndang taulahon angka uhum na mangatur hak-hak azasi ni angka partigatiga, partani, buruh, pangula na metmet?
-Mangangguhi do angka donganta jolma na manuhori dengke, angka sayur, angka sipanganon na marragam i ala tapatupa na so uhum tu nasida marhite na mambahen na targoar rasun tu angka i asa gumodang untung manang asa langku na tatigatigahon i gabe hona sahit na posa nasida, ai so togu dope penegakan ni uhum na melindungi panuhor?
-Mangangguhi do angka na tinompa na asing i termasuk angka orang utan tu jolo ni Debata ala taalo uhum na mangaramoti nasida?
-Mangangguhi do angka na pogos di tonga-tonga ni bangsonta ala siala ni korupsi na tauli gabe ndang mardalan pembangunan na pahinsathon ekonomi nasida, marsegaan angka dalan hatop-hatop, marsegaan angka sikkola dasar, SMP nang SMA na martugas papistahon nasida asa boi gabe tenaga kerja na tau, nab oi jongjong di ginjang ni pat nasida sandiri?
(iv)Manang tapasombu do angka ulaon na so uhum, na so tigor, gabe tapasomb bahat jolma di ngolu on na mangandungi tu Debata, mangalualu tu Debata Zebaot, sai talompit tanganta pasombuhon angka na so uhum dohot na so tigor masa di tonga-tonga ni ngolunta, humaliangta, masyarakatta, bangsonta, songon rakyat, songon sibahen uhum, songon sipajongjong uhum?
(v)Tapasombo do angka ulaon diskriminatif tu angka donganta jolma na so dos dohot hita rumangna dohot rumang ni ngoluna sian rumangta nang rumang ni ngolunta, na ginoaranna nuaeng on dohot hata 'na asing'? Isara angka na mangolu di bagasan HIV/AIDS, angka na gabe korban ni Narkoba, angka na orientasi seksualitasna marasing sian hita?
(vi) Tapasombu do margurasa pangantusion na mengkotak-kotakkan jolma i marojahan tu ugamona, pangantusionna di tonga-tonga ni parsaoranta, di pingkiran nang ate-atenta, ndang muba dope pingkiranta songon na pinangido ni hata ni Debata di Rom 12: 2 di na mamereng donganta, gabe ndang taboto be dia na denggan, dia na hinalomohon ni roha ni Debata?
8. Marguru tu pangarimang-rimangion i, tauduti ma na mangihuton:
a. Puji ma Debata molo didok pangarimangrimangionmi denggan do parbue ni ngolum saleleng on, godang do ulaon na denggan dipatupa ho, tung songon dia pe metmetna songon parbue ni haporseaonmu dohot parbuae ni asi ni roha ni Debata naung jinalom.
b. Muba ma hatop, unang paimaima, molo mangihuthon pangarimang-rimangonmu tung so adong do na denggan dipatupa ho, baliksa angka na so uhum dohot na so tigor do diula ho, na mambahen adong manang bahat na mangangguhi tu Debata siala ulaon na so uhum dohot na so tigor niulam tu ngolu nasida, angka angguk-angguk na binotom dohot na so binotom pe tahe, na buni sian pamerengonmu, alai tinggil sahat tu sipareon ni Debata. Ulaon hamubaon ni roha boi do patupaon di tangiang tu Debata. Alai ummuli do molo tadok maaf tu angka donganta naung mangangguhi tu jolo di Debata ala tapatupa na so uhum dohot na so tigor/adil tu nasida. Molo ingkon talehon kompensasi siala ni i, na ingkon do ulahononta. Molo ndang muba ho, ingot dia na binahen ni Debata tu apala bangsoNa, Juda. Tutu di tingki ni si Jesaya, leleng dung panurirangion i pe, i ma 186 taon dung i asa tarbuang nasida. Alai so tung songon i didok roham na so dia manang dung mate pe ho bahenon ni Debata tu ho uhumna molo ndang muba. Boi do hatop. Boi leleng. Alai pasti masa.
c. Molo tahilala na naung mandalani uhum na dokdok situtu hita sian Debata ala saleleng on ndang na tonggi parbuenta, angka na jat taula, minim, manang tung so adong na denggan taparbuehon, alai na asom do, denggan do tapasahat di tangiangta tangiang asi ni roha tu Debata, songon na tinangiangkon ni parPsalmen 80: 20,
"Ale Jahowa, Debata Zebaot, sai pasuang ma hami: pahisar ma bohim, asa malua hami." Tu toru ni silang ni Jesus Kristus ma taboan tondinta. Disi ma tapangido asi ni rohaNa. Amen.(*)
MARSIDAO-DAO (episode 19) | Mandailing Online
Home / Budaya / MARSIDAO-DAO (episode 19)
Posted by: Dahlan Batubara (Redaksi) in Budaya 16/04/2016\t0 759 Views
Si Poso pe madung muli do parjolo, harana ngada sadia dao bagas ni alai tingon bagas orja i. Dompak markopi i ma iecekkon si Imran tu kahanggina satontang nagiot maroban daganak nia patandaonna tu ompungna na adong i Bilah, mari-ari nangkan marsuo ma dadaboru nia dohot inangna i Bilah dung mariganan dohot ia bolasan taon na solpu, ima namariganan naso ipatola ni amangna.
Munduk-unduk do ulu ni kahanggina na manangion obar ni Si Imran namanjamitaon na iroana i sopo i.
“Aropku, tama ma tingon sannari ipatandaon daganak i tu ompungna. Harana, paompu do pamborgoi milas ni ulu, paompu ma ubat ni lungun, mangubati bugang ni indora, ima daganak ni daganak niba namaroban mudar niba i bagasan ni pamatangna” ning Si Maramis.
“Aupe aropku, masona ma sannari parmaen i marsuo dohot inangna. Sonjia pe songonjia, bolasan taon ngada marsinidahan, lungun so lungun naso tartaonkon nangkan jalak-jalak dei inangna tu boruna. Soni muse amangna, nangkan malungun tu boruna, namanyosal dohot maribo ni roa pe madug lugut marlagut ma aropku i indorana. Aropku oban ma alai tu Bilah so marsuo nanilungunkon boti paompu nabisuk-bisuk nangkan na pupu mangarsak ompungna dongan margiri i tobang ni umur,” ning Si Mulkan.
“Au pe sapandapot do au dohot Uda nadua,” ning kahanggi na sada.
“Imada, Uda. Anggo songoni, tama ma ulala. Jaru pe songoni, uligi ma jolo ari na tama maroban paompu dohot parmaen ni Uda,” ning Si Imran.
“Lagipe antong, ho pe anak, na malungun ma aropku tu sudaro-sudaro muyu na adong i Bilah, alai pe aropku les inte-inte do taili tu jolo alaman ni bagas sanga andigan do mungkap sudarona,” ning Maramis.
“Olo, Uda, harana alai pe ngada binotosa sanga ijia igananku sannari,” ning Si Imran.
“Tai, aropku, angkon na dohot do ita dua sanga na tolu alak mandongani alai tu Bilah. Harana, bope sanga sonjia, sada boti nadua natobang nangkan pagogohon tondi niparsuoan ma tongkin nai i sodun. Mari-ari so tarida alai namarkoum marsisolkot do babere ni alai i pandaraman,” ning Muklan.
“Anggo songoni, pade ma aropku ita oban on tu pantar bolak ni kahanggi. Harana luas poken nangkan adong muse mangido asaya i bagas ni Si Basiron, aropku i si ma ita pokati nagiot langka tu Bilah on,” ning Maramis.
“Bo, tama ma anggo songoni,” ning Muklan.
“Au pe tama ma ulala, ning Uda. Bope soni les tu Uda nadua do upasahat maroban on tu pantar bolak ni kahangginta. Angke alak uda maia tardokon amang niba i Mandailing on,” ning Si Imran.
“Jiar ma dabo amang. Pasada ma roamu,” ning Muklan. (marsambung)
bahasa mandailing carito mandailing cerita mandailing4-16 Pelita Batak Online
Jumat, 01 Juni 2018 06:54:00
oi do hita di angka Minggu i asa sai tangi di angka soar ani Debata na marsaringar di tongatonga ni ngolu nang humaliangta. Hata ni Debata na mamangkulingi hita disi dienet sian angka hata nang ulaon ni Tuhanta Jesus, songon i nang sian angka panindangion ni si Musa, dohot sian angka Panurirang.
Soara ni Debata i marsaringar di angka na mansai ringkot di hangoluan ni jolma, i ma na mardomu tu hatigoran dohot uhum, songon i nang di ngolu ni jolma na digohi holong.
Di minggu Dung Trinitatis sadarion disosoi hita asa manghaporseai na nang di tingkinta nuaeng on, jonokkon ni ujung ni dekade paduahon abad 21 on, Marhagogoon na sun timbul do huaso ni Debata Tumimbul i di portibion. Marhagogoon do Ibana manghajongjonghon dohot mangondihon hatigoran nang uhum na tigor di tongatonga ni hajolmaon.
Diondihon Ibana do ngolu na maruhum na marojahan tu lomo ni rohaNa dohot na pangoluhon hajolmaon. Ringkot taauhon i ala lam miduk do torop ni angka jolma na lam so mangauhon hatimbulon ni huaso ni Debata di portibion be. Lam miduk ala sangombas lam dipangasahon jolma i do parbinotoanna laho manggohi angka na ringkot di ngoluna marsasahalak, marsasapunguan nang marsabangso, alai sangombas nari ala so porsea be nasida di haadongon ni Debata dohot di ulaon ni Debata tigor mangondihon angka na tigor di portibion.
Di angka inganan manang negara na naung so gomos be manghaposi hagogoon ni Debata di portibion martambatamba do torop ni donganta jolma na so manghaporseai haadongon ni Debata be, lam ma hagogoonNa mangondihon hatigoran dohot uhum na tigor. Masa i ndang holan di angka negara-negara na manghaposi sekularisme manang komunisme, alai dohot do nang di angka negara-negara na so haru togu situtu dope sistim demokratisasina. Di angka negara na so demokratis i alai bahat pendudukna mandok dirina parugamo ndang marhabiaran be jolma i mangulahon angka na maralo tu lomo ni rohaNa, ai dihaposi na so tarbahen Debata be nuaeng on patupa uhum tu ngolu nasida na so tigor. Asal ma boi ndang didapot uhum negara nasida, ninna rohanasida.
Di tongatonga ni angka na metmet jala na so mardihadiha pe, i ma angka na ginosagosa ni angka na patupahon ulaula na so uhum dohot na maralo tu lomo ni roha ni Debata, lam torop do na so haru porsea be di hagogoon ni Debata na manguhum angka na manggosagosa nasida ndang di tingki dung mate, alai di ngolu nuaeng. Diida nasida, sai boi dope manghaliangi uhum na adong di angka negara-negara I angka na manusai ngolu nasida i. Sai tong mardohar nasida parjahat i.
Laho patoguhonn haporseaon di haadongon hadirion ni Debata dohot hagogoon na timbul ni Debata di portibion, dienet ma gabe jamita na sian na sinurat ni sahalak na ro siang punguan ni angka panurirang parpudi, i ma si Johannes na manurathon surat Pangungkapon, i ma na manurathon na niida dohot na binegena sian Birubiru ni Debata na naung manaon alai nunga marharajaon di habangsa ni Debata di banua ginjang, sian Ibana na holan sasadasa umboto angka na so boi botoon ni manang ise. Dienet jamitanta di minggu I Dung Trinitatis on sian sada pangungkapon pinabotohon ni parbanua ginjang, angka surusuruan, na impolana mangalehon barita taringot tu angka ulaon ni Debata na tongon pinatupaNa dohot na naeng patupaonNa. UlaonNa i ndang holan patupahon na uli tu angka na satia manaon parungkilon bolon pinatupa ni Kaisar Domitianus tu angka na satia mangongku Jesus Kristus songon Tuhan jala na so olo manomba debata ganaganaan (jaha: Kultus Patung Kaisar, i ma Patung Kaisar Domitianus) - alai siala ni i bahat na ingkon agoan hosa, ai hangoluan na saleleng ni lelengna di jolo ni habangsa ni Debata dohot Birubiru i do di nasida. Alai dohot do ulaonNa i tu angka na unduk manomba Patung Kaisar Domitianus i ala mabiar mida huasona, songon i nang angka na mamaksa nasida manomba Patung Kaisar Domitianus i, i ma uhum tu nasida. UlaonNa i dohot do manguhum angka na patupa na jahat tu na satia manulak manomba debata ganaganaan i.
Molo tajahai bindu 12 tu 16, dipataridahon do disi dua na masa niida jala binege ni panurirang Johannes i. Naparjolo, i ma na pinatupa ni Naga dohot Binatang na martanduk na ruar sian laut (Bindu 12: 1-13:10). Dilehon Naga i do huaso na gogo situtu tu Binatang na martanduk i, na mambahen angka na metmet nang na magodang, na mora nang na pogos, anak mata nang hatoban mambahen partinandaan tu tangan nasida siamun dohot tu pardompahan nasida (13: 16) ala pamateonna do nasida molo ndang patupaon nasida songon i.
Alai napaduahon, dipaboa panurirang Johannes i do tong na niidana na binahen ni Debata maralohon angka na pinatupa ni Binatang na martanduk i. Ia ma na sinurathonna mamungka bindu 14 sahat tu bindu 16.
Ndang so boti Debata. Ndang. Mangula do Ibana, pajongjonghon hatigoran dohot uhum. Isarana, di bindu 14:1-6 diida panurirang Johannes di Dolok Sion 144.000 halak na mangihuthon Birubiru i, angka na tartobus, angka na so jumpang gabus di pamangan nasida, na so lindang. Dung i disoarahon ibana ma hadadabu ni Babel na balga, na mangihuthon angka na bisuk i ma ibukota Romawi, Roma i (14: 8). Jala diuhum ma na sumomba binatang na martanduk i dohot rimas ni Debata. Didok taonon nasida ma haporsuhon na ro di salelengna (14: 9-11), alai na mate di bagasan Tuhan i martua (14: 13). Laos mamungka bindu 14: 14-20, jala diuduti sian bindu 15:5-16:21 dipaungkap ma uhum nidabu ni Debata tu angka na manomba binatang na martanduk i pinabotohon ni angka surusuruan na ruar sian bagas joro.
Di bindu 16: 1-21 adong pitu uhum nidabu ni Debata i. Dipamasa rimas ni Debata i tu angka marragam inganan di hasiangan on. Tuk ma tolu sian na pitu rimas i na dienet gabe jamitanta di 16: 1-7, i ma tu tano (16: 2): I ma baro na roa jala na jahat tu jolma; tu laut: Na gabe mudar songon mudar ni na mate na pamatehon nasa na marhosa di laut (16:3); dohot tu angka batang aek dohot tu angka mual aek: na gabe mudar (16:4).
Marhite i ma tardok sada soara ni surusuran na sahat tu sipareon ni panurirang Johannes ma sada panindangion taringot tu hatigoron ni panguhuman ni Debata: "Na tigor do Ho, na mangolu nuaeng nang na jolo, na badia do Ho, ala songon i panguhumonMu" maradophon angka na padurushon mudar ni angka na badia (16:5). Gabe mudar na nidurushon nasida i do mudar na diusehon Debata tu tolu inganan i. "Olo, ale Tuhan Debata, sigomgom saluhutnal sintong jala na tigor do angka uhumMu" (16: 6-7).
Asa ndang apala hata bagabaga na naeng patupaon ni Debata ma uhum tu angka na padurushon mudar ni angka na badia i ianggo na niida ni panurirang Johannes i. Alai na niidana i ma hamamasa ni uhum i do, i ma haboborhat ni surusuruan na parjolo, paduahon, patoluhon (16: 2-4) dohot paopathon sahat tu na papituhon i do (16: 8-21) mangusehon rimas ni Debata. Uhum na tigor na tongon dipadalan Debata marhite angka surusuruan i do na niidana, ndang uhum na naeng patupaon ni Debata. I do pangungkapon niida dohot pinatolhas ni si Johannes panurat ni Pangungkapon i do pinatuduna.
Ala ni i, laos ulaon ni Debata patupahon uhumNa na tigor maradophon angka na marsomba tu debata ganaganaan i, i ma tu Patung Kaisar Domitianus, dohot tu na mandurushon mudar ni na so unduk manomba patung Kaisar Domitianus, i ma angka na manongtong manomba Jesus Kristus Birubiru ni Debata na mate humophop pardosa na manghaporseai Ibana i do na binarithon ni si Johannes di Pang 16: 2-4 i. Hatigoran ni uhum ni Debata do na binegena sian langgatan ni Debata di banua ginjang i.
Boi patupaonNa i ala ni hagogoon ni huasoNa do.
Laos i do binaritahon ni Pangungkapon 16: 1-7 i tu hita di minggu Dung Trinitatis on.
Molo sanga do hita ndang be manghaporseai na tigor do uhum ni Debata manguhum angka na manomba ganaganaan dohot na patupahon angka na so uhum tu angka na mangihuthon Jesus, ba ingkon solsolanta ma dirinta di jolo ni Debata, jala tapungka ma mangulahi manghaposi hagogoon na timbul ni huaso ni Debata nuaeng di portibion nang di ngolunta, ndang holan manghaposi huasoNa na tumibul laho mangondihon hita dohot manguhum angka na manusai ngolunta, alai dohot ma nang na manarihon ngolunta di portibion, mandongani hita patupahon nagka na denggan mangurupi hajolmaon di partingkianta nuaeng.
Unang ganggu hita. Unang mabiar hita. Molo ndang dope sanga marpangkurangi haporseaon dohot pos ni rohanta di hagogoon na timbul ni huaso ni Debata mangondihon angka na mangoloi Ibana, dohot dohot di hatigoranNa manguhum angka na mangalo Ibana dohot na manusai ngolunta, tapuji ma Tuhanta na patauhon hita tongtong manghaposi hagogoonNa di ngolunta on, di ulaonta songon angka anak dohot boruNa patupahon na uli dohot na denggan di tongatonga ni keluarganta, masyarakatta dohot bangsonta.
Tauduti ma manghaposi hagogoonNa dohot ulaonNa patupahon uhum na tigor di hasiangan on. Tatogihon ma di bagasan halambohon nang angka na pinasahat ni Debata tu hita sihaholongonta, asa olo nasida marpos ni roha tu Hagogoon ni huaso ni Debata di portibion, di ulaon ni huriaNa, nang di angka anak bangsa di Indonesia nang di duru ni Indonesia na marsitutu membangun Indonesia Raya on asa lam tigor, mardohar nang gok dame.
I ma na tabaritahon tu angka anak dohot boru ni hurianta na naung paujunghon angka parsiajaranna di angka perguruan tinggi asa tongtong dipangasahon nasida hagogoon ni Debata di na mangalului angka ulaon bahen dalan ni ngolungolu nasida, manang patupa angka ulaon tu diri nasida dohot tu angka na mangalului ulaon nasida. I ma nang tasunggulhon dohot tapodahon tu angka ianakkonta naung paujungkon parsingkolaanna di tirket SD, SMP dohot SMU nang SMK, laho manguduti parsiajarannasida muse, asa hagogoon na tumimbul ni huaso ni Debata na tumimbol i pangasahononnasida di na mangalului dohot manuhori parbinotoan na ringkot di nasida, asa boi nasida aktif parsidohot membangun bangsonta i. Unang baliksa gabe dipangasahon nasida angka dalan na maralo tu lomo ni rohaNa dohot na mangasahon angka debata sileban dohot angka tondi na maralo to Tondi ni Tuhanta.
I ma nang tabaritahon tu, manang na ingkon auhonon ni, angka hita na manongtong mangalului angka dalan na imbaru manang na innovatif, kreatif di na patupahon angka usaha sian na metmet sahat tu na balga dohot na mansai balga situtu pe tahe. Ndang tarpangashon hita hagogoon ni hapistaran na taguruhon i sambing mangadopi angka partingkian na mansai hatop mubauba i nuaeng nang sogot. Tarpangsahon hita do hagogoon, habisuhon dohot hatigoran ni uhum ni Debata di angka pargulmiton ni angka usahanta, ai na sai martua do hita.
Ai gari mangadopi angka na manusai ngolunta ala satia hita mangihuthon Kristus Jesus i marhagogoon do Debata mangula nuaeng - na boi idaon ni mata ni haporseaonta dohot na so tarbahen hita marnidasa -, ba lam ma di na mangalului angka na ringkot di ngolunta nuaeng dohot di angka perjuangan-perjuanganta patupahon na denggan tu donganta jolma dohot tu angka donganta na tinompaNa na asing. Tangi ma hita marnida angka soar ani Debata di ngolu nang humaliangta na manindangi tu hagogoon ni Debata.
Pematangsiantar, 1 Juni 2018(*)
Lirik Lagu: GOARMI PE PARAROKKU DO – dabuanbodil.com
Anggo hatam tu au ito.
Natua tuami do na mamaksa ho.
Asa oloanmu tu natinodoni rohanai.
Saborngin na bagas ho didok ho.
Sai tumatangis ho marningot au.
Ala dang tarjua ho natua tuami.
Mangido maaf ho tu au.
Alai ro ma donganmi mandok tu au.
Hape ho do namanggoda hasian.
Ala dung diboto ho si boru i jolma namora.
Jala marpangkat natimbo hasian.
Gabe dihatahon ho ma bogasmi da nasoada.
Hape tintinhu ditanganmu hasian.
Songon tanda ni padanta.
Alai nang pe songoni ale ito.
Tung so pola tagamonmu sapatakku.
Dang badanmu pamatangmu hasian saut di ahu.
Tung goarmi pe pararonku do ito.
Bahenonku haduan panggoarikku hasian.
Molo dung jumpang sirokkap ni tondikki.
O ale doli hasian.
Tung so pola ahu sega bahenonmu.
Alai pargabusonmi do da ito.
I do nasai husolsoli.
Klik link di bawah ini untuk menyaksikan Lagu GOARMI PE PARAROKKU DO yang dibawakan oleh SENADA TRIO, atau klik gambar youtube dibawah ini:
SENADA TRIO Dengan Sebuah Lagu: GOARMI PE PARAROKKU DO
ANAK TUBU BORU SORANG 9 – TanoBatak
Andorang so masuk dope panjaja tu tano Batak, dibagi lima do rumang ni pangulahon ni adat, dipahombar mangihuthon pandaraman, ima;
1.\tAdat bahonan
2.\tAdat balungan
3.\tAdat sitimpus
4.\tAdat sihapit
5.\tAdat goring
Adat na lima ragam i ditontuhon marhite houm dohot horong. I do umbahen adong tabege hata namandok: Bohado houm? (kaum), dohot hata horong namandok: Hita na sahorong manang hami na sahorong. Hombar tu horong na marasing luat di Tano Batak, songon i do nang pangulahonna.
Molo paradat bahonan nunga tanda di nasida bona ni hasuhuton, suhut sihabolonon, suhut paidua, dohot paidua ni suhut. Di namasisean raja panise tu hasuhuton, paidua ni suhut nama mangalusi (parsinabul). Jala molo marhuhuasi pe, paidua ni suhutna do marhata huhuasi. Padalan parjambaran pe nasida, paidua ni suhutna i do padalanhon. Marloloan do raja laho padalanhon parjambaran nasida. Molo mangoli anak, muli boru paradat bahonan parjambaranna songonon ma.
Jambar ni parboru:
b.\tSambariba na marngingi
c.\tSambariba osang
d.\tSambariba aliang-aliang
Jambar ni paranak:
a.\tPanamboli (sada pia, sada pogu)
b.\tSambariba namarngingi
d.\tSambariba aliang
e.\tSada pia
f.\tSada pogu (ateate)
Tu tandok ni parboru rimpusu mardongan saksang.
Adat balungan digoari muse do i bahonan parjururan. Molo masa di nasida siulaon mangajana manang maujana suhut tangkas do disise raja panise jala songon i do nang marhuhuasi tong do suhut tangkas i manghatahon. Molo mangoli anak manang muli boru pe di nasida luhut do parjambaran dipasahat nasida tu parboru, jala jambar mangihut do dipatupa nasida. Paradat bahonan dohot balungan ndang padalan jambar soit nasida.
Molo manopot tuturna nasida ditimpus nasida do tandokna, mangalapathon molo so marsiulak pe tandok ndang jadi sarita. Molo tung humurang pe angka pambahenan, masitimpus di rohana be. Padalan jambar soit do nasida, osang do dilehon jambar ni hula-hulana. Alai molo paradat bahonan dohot balungan jambar ni boru do osang.
Molo tung manopot tutur nasida manang topoton boru, boi do diboan hadangan manang andok-andok. Jelok manang tobu pe diboan do manopot tutur, ndang pola saritaon nasida. Eme pe diboan manopot boru, nang ulaon unjuk dohot ulaon haroan boi do i di nasida.
Molo naeng marpesta nasida, masa do di nasida jolo marburu tu tombak manang tu harangan. Ai di najolo i ndang apala marpinahan nasida, ala mansai godang dope juhut ramba. Ai jonok tu topi harangan do parhutaan nasida. Molo dapot hije, hije ma parjuhut. Molo dapot aili manang ursa, i ma na gabe parjuhut. Molo tongon do dapot mangolu, margota ma lompan. Boru do pasahat ulos tu hula-hula nasida, alai ndang na mangulosi didok goarna na mangabiti do i (Haen tumbuk-tumbuk). Sude adat na ginoaran na lima i, molo di ulaon unjuk, parboru do panise tu paranak. Nunga haputusan ni loloan rea i (musyawarah besar).
Asa molo taida sian i, nunga tibu halak Batak manjujung baringinna (otonomi). Di loloan parbiusan do dipadimun-dimun paradatan pandaraman dohot angka na martalian tu parngoluon ni halak Batak. Di tingki rapot bolon do nasida mandok adat i: Di si solu ni hundulan, disi ma nilugahon. Lapatanna, di luat dia pe hita mangulahon adat, adat ni luat i ma pinangke.
Ro ma deba sian na mandohoti rapot i: Ai ndang hutanda hami solu, tao pe di luatnami ndang adong, haru binanga metmet do. Sian dia ma hutanda hami solu? Dipingkiri nasida ma muse goar na ummuli sian dos ni roha nasida: Di si tano nidegehon, disi langit dijunjung. Lapatanna, di luat diape hita maradat, adat ni luat ima pinangke.
Mangihuthon hatorangan ni natua-tua, olat ni hira-hira taon 1860-an nama na adong loloan parbiusan (bius rea). Dunghon ni nunga diorai panjaja, jala manang-manang piga sian bangso i nunga adong na mamihak tu panjaja. Tung adong pe nuaeng binege hata bius manang tonggo bius, holan di angka siulaon pesta nama i. Ianggo tung loloan bius do, ndang hea be dipalolo.
Agustus 5, 2007 tanobatak
Satu respons untuk “ANAK TUBU BORU SORANG 9”
Denggan situtu do na binahen muna na di “blog” on, jala lam godang situtu do na tamba angka parbinotoan di hami angka naposo.
Alai dibalik ni i, manungkun ma jo amang,aha do na “mambedahon” Suhut sipaidua dohot sipaiduani suhut, jala posisi ni na dua on molo di sada ulaon. horas.
Partungkoan; Jolo tangkas ma jolo pinaguruhon tu natuatua lumobi panurat Anak Tubu Boru Sorang, unang sala mangalehon hatorangan, ate?
Agustus 21, 2007 at 10:40 pm
Pangantusion Di Ulaon Arsak Ni Roha (Mate Tilahaon) | Raja Mandidang Sitorus
« Pangantusion Tu Ulaon Pasahat Ulos Mula Gabe (Pabosurhon)
Pangantusion Di Ulaon Arsak Ni Roha (Mate Purpur) »
Pangantusion Di Ulaon Arsak Ni Roha (Mate Tilahaon) Buku Ende nomor 539: 4
“Sai rade ale tondingku, tagam panjouonna i … manang hata ni ende i
BE. No. 520:2
Ndang na tarpasiding be ianggo hamatean i,
Ingkon do dibolus be, di nalao tu surgo i,
Sihirimon ni rohanta, ngolu sogot i,
Tau pangapul di rohanta, angka naporsea i.
BE 525: 4
Di surgo adui pinarade inganan
Nasonang tutu sai tusi ma ahu lao
O, ho donganhi ingananmu ginjang
Sai dohot ma ho, sai tu surgo ma lao
Sai ro dohot ho, dohot ho, dohot ho,
Sai dohot ma ho, sai tu surgo ma lao.
Sekilas pangatusion tu ulaon arsak ni roha. (mati sewaktu kanak-kanak), mate doli-doli/anakboru (mati sewaktu remaja/ pemuda), mate mangkar, mate pur-pur(mati sesudah menikah namun tanpa anak), mate sarimatua (mati sesudah bercucu namun belum semua anaknya menikah), mate saurmatua (mati sesudah bercucu dan semua anak-anaknya sdh menikah)Bagi kita orang yang beriman Kristen makna kematian ini adalah sama: yakni akhir hidup di dunia dan jalan untuk menghadap Tuhan. Sebab itu sebagai orang Kristen kita wajib menaruh penghormatan dan kasih yang tinggi juga kepada orang yang mati muda.  Jadi intina holan acara huria doMolo monding sada dakdanak baoa manang dakdanak boru somalna tarsongon on ma namasa :
a.Ndang adong dope ruhut di paradaton na boi sijalo on ni suhut sian Hula-hula dohot Tulang. (Na so tupa pangidoon ni hasuhuton tu Hula-hula).
b.Ndang adong dison patupaon ulaon “Marhata Raja” holan boa-boa sambing do sitariashononthon tu amanta raja dohot tu inanta soripada, songon na paboahon partutano.
Tarsongon on ma acara manariashon tu amanta Raja dohot Inanta Soripada tarlumobi tu Hula-hula (Ompung/Tulang ni na monding):
Dung pungu na mardongan tubu, dongan sahuta dohot sian horong ni Hula-hula, diatur ma parhundu asa marsiadopan (berhadap-hadapan).
Dipasahat paidua ni suhut ma tu haha anggina asa nasida na manariashon tu loloan na marhabot ni roha / tarilu-ilu. Dos ma tahu ni namarhaha maranggi ise na manariashon (partarias).
Di jahahon partarias ma songon jujur ngou ni namonding sahat tu rencana ni hasuhuton taringot tu pemakaman (andigan, jam dohot udean), termasuk na so patut dope nasida manjalo ulos termasuk ulos parsirangan (natoras ni namonding i do na mambahen ulos parsirangan).
Pangidoon nipartarias ma panuturion sian hula-hula dohot pangurupion sian dongan sahuta.
Dung dos tahi nasida di tariashon ma tu pangula ni huria andigan (jam piga) dipasahat tu huria.
c.Pangintubu (Na Tilahaon i do) anggo na mambahen “Ulos Parsirangan”. (Jala on do na masa di patupa di Sitorus SEJABODETABEK). Alai nang pe naung keputusan i, molo sai di pangido Tulang ni na monding marhite hata na elek asa pasahaton nasida ulos parsirangan tu bere/ibeberena denggan ma i di tariashon jala haputusan di hasuhuton ma.
d.Patupaon ni Pengurus Parompuon (contoh Parompuon Raja Mandidang Sitorus),songon pangurupion manang sesuai AD/ART ni punguan.
e.Dung mulak sian udean, marpunggu do muse ruasni Punguan Parompuon laho martangiang. Laos di si ma di tontuhon tingki, manang na andigan Punguan Parompuon laho mamboan indahan sipaet-paet manang indahan soso-soso tu bagas ni ruas na marsitaonon i.
Monding ma sada dakdanak boru marumur 10 taon di rumah sakit ala ni sahit (muntaber).
Asa ummura antusanta tar songonon ma partording ni ulaon i
Dung tangkas di paboa pihak rumah sakit (medis) naung marujung ngolu ni dakdanak i, pintor paboahononhon ni amang ni dakdanak (pihak keluaraga) tu angka sisolhot termasuk ma i tu dongan sahuta,dongan tubu, Huria (Gereja), dohot Hula-hula.
Dung sae sude administrasi sian ruah sakit diboan ma mulak dakdanak i tu bagas ni natorasna. PatupaoNdang sai ingkon songon i urutanna, targantung tu dos ni roha do jala marsoring-soring ma mambaen acara penghiburan. Alai ianggo parmasuk bangke ni na mate i ingkon tingki naeng mulaan ni Hula-hula do mangalehon hata apul-apul (mar acara).
Dang adong “mangan” panukkir di son (keluarga yg berkabung tidak menyediakan makanan bagi pelayat).
Dung mulak sian udean, marpungu do muse hasuhuton, dongan sahuta dohot punguan parompuon laho martangiang. Laos di si ma di tontuhon tingki, manang na andigan ro punguan parompuon laho mamboan indahan sipaet paet manang indahan soso-soso tu bagas ni ruas na marsitaonon i.
2.Dalihan Natolu Nilai Budaya Suku Batak,
3.Garis Besar Ruhur-Ruhut Paradaton Sitorus, Buku Parsadaan
4.Situs Simanjuntak Sitolu Sada Inahttp://simanjuntak.or.id
6.Seri Diskusi Injil & Adat Pdt Daniel Taruli Asi Hararap Sth,
7.Situs Parsadaan Toga Manurung Cileungsi
8.St. D.P.Hutagalung/Br. Simorangkir (O. ni Salomo)
9.Literatur lain dan angka panuturiaon nu angka natua-tua.
Posted in Ulaon Habot Ni Roha(Duka Cita) | Leave a Comment
UNANG HO GIRGIR PAOTOOTOHON HALAK | Bakti J Situmorang
UNANG HO GIRGIR PAOTOOTOHON HALAK
Na mora do natoras ni si Hapodea. Bidang do haumanasida. Kobun haminjon pe bidang do. Jala horbonasida pe adong do 3 (tolu).
Nunga marumur si Hapodea 12 (sampulu dua) taon. Marsikola hian do ibana nian di Sikola Dasar. Alai dung kalas 4 ibana mamungka ma ibana mangkirmangkir, jala di ujungna gabe so lomo be rohana marsikola. Dilibasi natorasna ma ibana anggiat tung olo laho marsikola, alai tung so lomo be rohana. Olat ni i sai tinggal di huta ma ibana.
Di na sahali diparmahan si Hapodea do horbonasida i di sada adaran jala jonok do adaran i tu sada harangan. Jenek muse do tu adaran i angka hauma. Torop do halak disi mangula haumana be.
Di sada tingki tubu ma roha ni si Hapodea laho paotootohon halak na tongon mangula haumana. Tompu ma ibana manganggluk mansai gogo, ninna ma : “Amang oi, Inang oi, babiat! babiat! Mate ma ahu; Urupi hamu, ahu.”
Dibege angka jolma na adong disi ma anggukangguk ni si Hapodea i. Humalaput ma nasida masiboan sinjatana be laho mangurupi si Hapodea. Deba sian nasida mamboan rabi, deba mamboan tangke dohot pangguna be laho mamusa babiat i.
Didapot nasida ma si Hapodea i di parmahananna i. Disungkun nasida ma ibana : Dia do babiat i Hapodea ? Ha… ha… ha… Hi…hi… hi… He… he… he… Ho… ho… ai so adong babiat dison ninna, gaitgaithu do i.
Dung salpu hirahira sabulan, diulahi si Hapodea ma paotootohon angka natorop i. Tompu ma ibana marsoara na gogo didok ma : Babiat! Babiat! Babiat! Nunga, tutu adong ro babiat tolong…. tolong mate ma ahu ninna.
Humalaput ma antong ro angka natorop na di hauma i mandapothon ibana. Hape diida ma ndang adong babiat. Dia do babiat i Hapodea ! Paduahali on ma hami dipaotooto ho. Saulaknari molo dibahen ho dope songon on ndang ro be hami. Ha… ha… ha… Hi… hi… hi… He… he… ai so adong babiat dison, ninna si Hapodea i mangalusi natorop i.
Mansai sogo ma antong rohanasida marnida si Hapodea. Mulak ma nasida marungutungut.
Dung hirahira dua bulan dung salpu na masa i laho ma muse si Hapodea tu parmahanan i. Mareak torang ari tutu ma antong ro babiat balemun. Naeng ma soroon ni babiat i sada sian horbo na pinarmahan ni si Hapodea i. Mangangguk ma si Hapodea jala dijouhon ma tu natorop i Babiat! Babiat nunga tutu be ro babiat urupi hamu ma ahu!!
Dibege angka natorop na mangula na di hauma i do nian anggukangguk ni si Hapodea i. Alai ala ni girgir ni si Hapodea paotootohon nasida, mengkel do nasida umbegesa, matehon ho disi ai holan na paotootohon do ho di hami. Ndang olo be nasida mangalusi joujou ni si Hapodea i, ai dirimpu nasida do na so tutu.
Diambur babiat i ma dompak si Hapodea, diparsurage. ma ibana laos mate jala dipangan babiat i ma si Hapodea i. Songon i ma ujung ni si Hapodea na girgir paotootohon donganna jolma.
Jadi tu angka dakdanak sikola minggu na tongon manjaha barita on naeng ma tangkas guruhononta sian barita on, na so denggan hape paotootohon dongan jolma.
Di patik na pinasahat ni Debata pe tu si Musa didok do di lapatan ni patik palimahon i, ndang boi lea roha mida natoras, angka raja, ro di natuatua. Hape di barita on, tung lea do roha ni si Hapodea i tu angka natorop na tongon mangula siulaonna di haumana. Dijalo do uhum na tu ibana.
“Antong, tung tangkas ma taingot Patik Palimahon i” asa martua jala leleng mangolu di tano na nilehon ni Jahowa di hita”.
(disusun kembali : Rama Saida Simorangkir
Posted in illustratoR, rohaniman on October 22, 2008 by baktijsitumorang. Leave a comment
Ai molo mulak hamu tu Jahowa, jumpangan asi ni roha ma hahaanggimuna dohot anakhonmuna maradophon halak na mamuanghon nasida, asa mulak nasida loasonNa tu tano on. Ai parasi roha jala pordengganbasa do Jahowa, Debatamuna i, jala ndang tagamon padaoonNa bohiNa sian hamu, molo mulak hamu tu Ibana; 2 Kronika 30,9 →
Bahan Sermon Jamita tu Minggu 01 Oktober 2017
Ev: Matius 21:23-32 Ep: Psalmen 25:1-9
Topik: MANANDA DOHOT MANGHANGOLUHON LOMO NI ROHA NI I DEBATA
Mananda dohot manghangoluhon lomo ni roha ni Debata ido hataridaan ni halak naung manghaporseai huaso dohot pambahenan ni Debata. Ndang tuk pingkiranta (logika) laho mananda Tuhani, holan marhite huaso ni Tuhan i do hita dipatau manada Ibana, marhite na rade hita manjanghon hataNa. Ala ni do didok: Marhaposan tu Jahowa ma ho sian nasa roham, jala unang marpangunsandean ho tu pingkiranmu sandiri..Sai Ibana ma tanda di nasa dalanmu, asa Ibana patigor angka dalanmu (Poda 3:5-6).
1.Unang ho marpangunsandeon tu pingkiranmu sandiri, tanda jala haporseaima huaso ni Debata dingolum (23-27). Diturpuk on diunjuni, disungkun sintua ni malim dohot sintua ni bangsoYahudi do Tuhan Jesus taringot tu Huaso dia do dipangasahon Tuhan Jesus laho mangulahon ulaonna. Sasintongna sungkunsungkun i ma sada dalan laho mangalului hasalaan ni Tuhan Jesus. Alai marhite sugkunsugkun nasida, laos dialusi Jesus do muse mangalusi marhite sungkunsungkun taringot tu huaso sian do muse molo pandidion ni Johannes Pandidi? Metode sungukunsungkun dialuasi muse marhite sungkunsungkun i ma sada habisuhon na dipatuduhon Tuhan Jesus sian “jorat” na binahen ni sintua ni malim. Sungkun sungkun ni Jesus i mambahen sintua ni malim dohot sintua ni halak Jahudi gabe marungkil mambahen alus. Tangkas do nian di boto jala ditada nasida ise do Johannes pandidi, sahalak panurirang na diakui do ibana di tonga ni halak Jahudi, alai bankol do nasida laho mangalehon alus na sintong i, umbiran do nasida mamereng jolma sian Debata, dungi dihatahon nasida ma alus na paluahon dirina marhite na mandok “ndang diboto nasida”. Torop do jolma mabiar mandok na sintong ala ni manjaga “kepentinganna” mambahen “Ilmu selamat” on hadirion jolma na marpangnsi (munafik), asing di duru asing dibagasan rohana. Hadirion ni jolma si songon ni dang di halomohon Tuhan i, ido umbahen ndang dialusi Jesus sungkunsungkun di malim dohot sintua ni halak jahudi i, ai tangkas do diboto Jesus roha parbagason nasida holan mangalului sangap, mabiar tu panggomgomi jala mabiar tu jolma sian tu Debata. Halak na meragukan huaso ni Debata ndang dapotna alus na sintong, ala so sintong ibana manada dohot manghangoluhon hata ni Debata.
2.Unang marpangansi ho mangundukhon dohot mangulahon hata ni Tuhan i(28-32). Marhite umpama on di patudos Tuhan Jesus do ngolu ni jolma songon dua anak na marasing hadirionna. Adong ma dua anak di na sahalak; jadi ditopot ma sihahaan, didok ma tu ibana: Laho ma ho, anaha, sadari on mangula tu porlakta!Alai ro ma alusna: Ndang olo ahu! Hape disolsoli do rohana muse, gabe saut ma ibana laho.Ia amaama i ditopot ma sianggian i, laos songon i do hatana, gabe didok i ma mangalusi: Olo, tuan! Hape, ndang saut laho. Dua hadirion i manggombahon halak siboto surat na merasa dirina sintong, jala halak sijalo beo (dirajumi halak pardosa, pemberontak), alai diujung olo nasida paubahon rohana nang pe dimulainai manjua nasida alai diujung disolsoli do dosana jala rade nasida mangihuthon dalan nasintong i. Hadirion halak na porsea ndang holan uli begeon hatana sian duru alai ndang adong parbuena.
a. Jotjot do hita songon pangalaho ni malim dohot sintua ni Jahudi,sai holan na mangalului hasalaan(menjatuhkan) jala manjehehon dongan. Tapadao ma pangalaho na sai mangintipi hasalaan ni dongan, tapadao ma ngolu na marpangansi.
b. Songon alus ni Tuhan Jesus tu angka sintua ni malim, asa margogo ma hita laho mangalusi sungkunsungkun angka naso manghalomohon angka naporsea. Diajari do hita asa marbisuk songon ulok marroha songon darapati.
c. Mansai ringkot ngolunta na mananda diri, ngolu na olo paubahon roha, na rade manolsoli dosana jala rade mangihuthon dalan na sintong i.
Diposting oleh Remanto Tumanggor di 04.43
Bahan Sermon Jmita tu Minggu, 24 September 2017
Ev: Psalmen 145:1-8 Ep: Pilipi 1:21-30
Topik: TUNG SO TARDODO DO HATIMBULON NI JAHOWA
Mazmur ima: Pujipujian tu Debata marhitehite tangiang; dohot sebalikna, tangiang tu Debata marhite ende pujipujian. Hombar tu pangantusion i, secara umum Psalm on dogoari do:Parbue ni pergumulan ni ngolu ni angka na porsea tu Debata, di tingki las ni roha manang arsak ni roha. (Pat. Psalm 50: 12+19; 103: 1-2). Ima patuduhon sada realitas na mangolu di roha ni sasahalak tu Debata. Parbue ni pergumulan ( ungkapan perasaan i ), gabe sada apulapul manang gabe dorongan laho mananda, manghamauliatehon dohot manghirim dihaimbaruona marhite pambahenan ni Debata ( Pat. Psalm 90:12: “Sai parrohai ma hami mamilangi angka ari-arnami, asa dapotan roha nanbisuk hami! ). Sian pangantusion i ma naeng dohononta tung so tardodo do hatimbulon ni Debata, ala ni:
1. Manontong ma hita mamuji Debata ala ni PambahennNa (1-3).Mamuji Debata dang holan satongkin manang sangombas alai manongtong. Ibana do Raja, tung na timbul do Ibana, jalatung na so hadodoan do hatimbulonna i. Pamujion tu Debata ingkon ingkon kontinuitas jala totalitas di sude aktifitas dijolma. Molo sadar do hita di sandok panggulmit ni ngolunta dohot di angka na masa di portibi on, lumobi di angka ulaon, huaso, hatimbulon dohot jadijadian ni Debata, nungnga tung ingkon tangas hita mamuji Debata huhut mandok mauliate. Inghon tangkas do sian kesadaran ni panandaon di asi ni roha ni Debata, ima memotivasi hita laho pasangaphon goarNa. Apostel Paulus mandok: Haburjuhon asa marroha na ias ahu tongtong mamuji Debata… (Ulaon 24: 16) Arga do hamu di tobus, di bahen i pasangap hamu ma Debata… ( I Kor 6: 20 ).
2. Manontong ma hita mamuji Debata ala ni jadijadianNa(4-7). Denggan basa ni Jahowa inghon do siparatarataonta, sibaritahononta tu angka sundut, tu sandok angka jadijadianNa, asa sude taruli olopolop dohot las ni roha jala sude parsidohot mamuji goar ni Debata. Sasintongna jolma pardosa ndang boi hita manada Debata, alai boi hita mananda Debata, ala Debata patandahon diriNa marhite angka jadijadian ni tanganNa, angka halongangan na binahenNa. Langit mamaritahon hamulianNa ( Psalm 19:2 ). Ai dapot (gabe) tarida do pangalaho ni Debata na buni hian… ( Rom 1:20). Lapatanna ta tanda do Debata di bagasan angka na masa di portibni on, marhite HataNa dohot di bagasan Jesus Kristus.
3. Manonmgtong ma hita mamuji Debata ala ni hasatiaonNa(8). Sada na ringkot siingotonna, ima; Partalup jala parasiroha do Jahowa, lambat tarrimas jala parasiroha bolon. Nang pe jotjot hita lupa mamiji Debata, alai anggo asi ni roha ni Debata ndang na be lupa sian hita, nang pe jotjot hita manimbil sian lomo ni Debata, alai ndang pintor rimasan ni Debata hita. Alai sai togutoguon ni Debata do hita tongtong di angka parmaraan, sian musu dohot di angka sipingkiran, jala lam patandahononNa do tu hita huaso hasangapon dohot asi ni rohaNa, asa lam tangkas tandaonta Debata huhut tangkas pamujionta tu Ibana.
1. Mamuji Debata sian nasa gulmit ni ngolu ( Mateus 22: 37 ), nasa roha, ateate dohot gogo ( Psalm 150 ) merupakan parenta ni Debata ( Imverativus Dei ), na ingkon siulahononta, manang songon dia pe rumang ni masa na taadopi.
2. Pamujionta di Debata, laos ido hapapatar ni panandaonta dohot posombaonta tu Debata na badia i, jala laos ido parhiteanta laho manghatindanghon goarNa tu na humaliang hita. Marhite i gabe partonaan ni Debata jala tiruan ma hita tu angka sundut dohot tu sandok jadijadian ni Debata. Sude na marhosa inghon mamuji goar ni Debata ( Psalm 150: 6 ).
3. Puji ma Debata di behen sude asi ni rohaNa dohot di sude denggan ni basaNa, ai ido hagogoonta laho mananda, mangantusi, manghangoluhon dohot mangulahon hataNa, asa sian saluhutna i ma na tuk gabe las ni roha, olopolop dohot haluaonta.
4. Manang aha pe na masa, las ni roha arsak pe… ( BE No. 149: 3 ), alai anggo hita, sai pujionta do Jahowa olat ni on sahat ro di saleleng ni lelengna ( Psalm 115: 18 ). A m e n !
Bahan sermon Jamita tu Minggu 17 Septembe 2017
Ev: Rom 14:1-12 Ep: 1 Musa 50:15-20
Topik: MARSIANJUAN DI ANGKA HAGALEON
Ia hasahatan i surat Rom on, ima sian halak Kristen na sian hasipelebeguon, sian halak Romawi, Yahudi doho angka hatoban naung gabe halak Kristen. Ima angka halak Kristen naso olo tarihot tu patik-patik ni ha-Yahudi-on, alai na marojahan tu haporseaon di Tuhan Yesus Kristus. Isi dohot tujuan ni surat Rom on, ima mangajarhon asa marhaporseaon na sintong, jala marhatigoran situtu. Naeng jumpang hasintongan na pita jala na polin dohot marholong ni roha naso marpangansi (mapambuat)
Songon sahalak Apostel ni Kristus si Paulus tangkas diajari Tondi Parbadia ibana, asa paingothon jala mangajarhon tu nasida ruhut-ruhut ni pangalaho (etika hidup) na denggan di jolo ni jolma lumobi ma di jolo ni Debata.
1. Ngolu na masijanghonan unang masiuhuman (1-4). Secara pardagingon dohot latarbelakang sosial sai jumpang do parasingan ni jolma, isarana diruhut sipanganon adong parsubang adong naso parsubang. Ido konteks ni huria di Rom hatiha adong sian horong Gorik (Yunani) dohot sian horong Jahudi, horong na gogo dohot gale haporseaonna. Di halak jahudi godang do ruhut taringot laho manganhon sipanganon (adong halal dan haram/ boi dohot naso boi), alai anggo sian Gorik dang apala adong subang taringot sipanganon. Alai harajaon ni Debata ndanda ala ni sipanganon, alai hatigoran dame dohot lasniroha do (Rom 14:17). Nuaeng pe di halak kristen masa do songon ni, adong na manggalang na margota adong naso manggallang na margota, suang songon ni na di ruhut paradaton pe boi do marasing asing pangantusion dohot teknisna.Adong do na manghangoluhon adat laos adong muse do na menolak ada. Alai saluhutnai unang gabe patubu partuktuhan lumobi parbolatbolaton. Sikap na ingkon tajagahon ima unang mangarajumi dirina sumintong jala manguhumi halak na asing. Ai ndang adong holong ni roha di angka na sai manguhumi donganna. Holong ni roha tarida molo jumpang sikap masijanghonan, menerima kelebihan ni dongan, sopola manguhumi na marasing latar belakang sosial nang budayanpe. Kata kunci i ma kata “SALING”
2. Mangolu manang na mate di Tuhan i do hita (5-9). On do ojahan na membangun sikap dohot hadirion ni halak Kristen, ndang mangolu hita ala ni hadirionta sambing, alai mangolu manang mate pe hita di Tuhan i do. Lapanta ndang molo tung adong na berbeda pendapat taringot tu ruhut, taringot sipanganon, saluhutnai ndang laho mamintori diri, alai saluhutna tujuan ni ngolunta ima laho mangulahon lomoniroha ni Tuhan i do dibagasan haporseaon nasintong. Ndang mangolu hita holan mangolu tu hagiotta sandiri, alai tujun ni golunta ima mangolu hita gabe”hatoban/naposo ni Tuhan i” do. Ala ni ndang boi hamatean i manirang hita sian Tuhan i, ai Debata do nampuna Tondinta, nampuna ni Debata do hita.
3. Ayat 10. Sipaingot/teguran do on tu halak Kristen, asa unang jumpang pangalaho na sai masiuhuman huhut masihosoman. Dang hak dohot wewenang ni jolma laho manguhumi donganna jolma. Tuhan Jesus mandok: “Unang hamu manguhumi asa unang hona uhum hamu.” (Mat. 7:1). Holan di tangan ni Debata do jumpang hita uhum dohot hatigoran. Hatiha i, halak Kristen na ro sian Jahudi sai olo do manguhumi halak Kristen na ro sian hasipelebeguon. Tubu do ginjang ni roha di nasida ala songon bangso Jahudi na pinillit ni Debata gabe bangsoNa jala hasahatan ni angka PattikNa, gabe olo do nsida mandok; Holan tu ompunami dohot tu bangso nami do hasahatan haluaon na binoan ni Kristus, alani dang talup bangso na asing laho manjalo i.” Dipaingot Apostel Paulus do nasida, paboa na sada do hita di jolo ni Debata. Rap do hita sijalo uhum molo pardosa jala si tean hangoluan na saleleng ni lelengna molo porsea. Ai sasude hita (Yahudi/ non Yahudi) pajongjongonNa do di jolo ni habangsa paruhuman i, laho manjalo sian hita pertanggungjawaban taringot di angka naung ta ula (II Kor 5:10).
4. Ayat 11. Marhite turpuk on dipaingot Apostel Paulus do nasida,mandok: Ia Debata, Ibana do Tuhan ni angka na mate dohot Tuhan ni angka na mangolu (Rom 14:8-9). Mangolu do Ibana paida-ida ganup na ni ula ni angka na tinompaNa, Dang dung lupa tu angka na tinompaNa. Patar do saluhut na di ida Jala ditatap Ibana sian habangsa paruhumanna. Na marlapatan tetap do aktif jala hadir Debata tongtong tu ngolu ni Jolma, laho marnida parulaon ni hita Jolma. Saluhut do hita marsinggang sogot di adopan ni Debata mangido haluaon sian paruhumanNa, na naeng boanon na tu angka halak Pardosa (Pat. Pilipi 2:10-11). Sude angka parsoara na gogo andorang dingoluna, ingkon marsinggang sogot dijolo ni Debata, na patuduhon metmet do hita dijolo ni Debata.
5. Ayat 12. Sude do hita mangalehon alus manang pertanggungjawaban di angka naung taula andorang dingolunta. Na marlapatan molo dung dipapatar Debata HarajaonNa sogot gabe Ibana do donganta mardabu-dabu taringot tu sude angka naung taula i. Dang jumpang be disi angka alus na marbelit-belit songon alusta andorang mangolu hita di prtibion, alai ingkon dohononta do “olo” manang “dang” mangalusi sungkun-sungkun ni Debata. (Pat. Mat 5: 37). Alani do laos dipatangkas Apostel Paulus do muse anggiat tangkas hita marpingkir di ngolu parsaoran asa unang masiuhum-uhuman, unang sai manguhumi donganna jolma, na manghosomi, ai dang parbue ni haporeaon i (Ayat 13), alai naeng tangkas taparbuehon haporseaonta ima hataridaan ni parbue ni Tondi Parbadia di ngolunta (Gal 5:22-23). Asa kehadiranta songon halak Kristen diportibion sotung ma gabe mambahen partuktuhan (batu sandungan), alai naeng ma gabe motivasi, laho manungguli ngolu na masihaholongan jala na dame. Ingkon gabe hasahatan ni pasupasu ni Debata do halak Kristen di prtibi on (saluran berkat) unang ma laos gabe mengundang murka/rimas ni Debata.
1. Dang adong jolma i na singkop, sude adong do hasurungan dohot hahuranganna. Tapadao ma sikap mamintori diri jala manguhumi, alai ta hangoluhon sikap masianjuan, masijanghonan songon Krustus naung majanghon hita.
2. Torop do jolma nuaeng on, sai holan na naeng manguhumi, saling menyalahkan, jala sai berusaha do anggiat nean boi ibana malua sian hasalaanna, lumobi mansai maol do jolma nuaeng merasa bersalah manang mengakui kesalahanna, baliksa holan hasalaan ni dongaanna do diboto. Silbak-silbak di simalolong ni donganna di ida, alai tiang di simaloongna sandiri dang di dia i (Mat 7:1-5).
3. Manang beha parulaonta sude do pertanggungjawabhononta di jolo ni Debata, alani tatanda ma dirinta; aha naung ta ula jala na patut siulahononta, molo naung mardosa do tatopoti ma tu adopan ni Debata jala tapauli, molo na denggan do, tahangoluhon mai gabe pasupasu tu na humaliang. Amen.
Diposting oleh Remanto Tumanggor di 04.41
Debata Pangapul Nasumurung
Debata Pandaoni Na Gok Asi niroha
Lambok jala Sapangkilalaan | Manjaha & Mangajari
Lambok jala Sapangkilalaan
1 Tessalonik 2:7, 8
NA INGKON DIULAHON: Lambok ma hamu mangkatai. Patudu ma holong dohot roha sapangkilalaan tu angka na mambege.
Pingkirhon ma angka na mambege. Rimangi ma molo masa tu hamu angka hasusaan na diadopi nasida, asa boi dihilala hamu songon dia pangkilalaan ni nasida.
Pillit ma hata na denggan. Pangke ma hata na patoguhon jala na mambahen dame roha ni angka na mambege. Unang ma bahen jut roha ni nasida jala unang songon na manguhumi. Unang ma tahatai taringot agama ni halak na asing dohot haporseaon ni nasida.
Patudu ma holong. Lambok ma mangkatai jala patudu ma sian gerakmuna na holong do rohamuna tu nasida. Asing ni i ringkot do senyum.
Sian caramuna manjaha manang mangajari, unang ma bahen gabe holan dirimuna na diparrohahon. Jala unang ma songon na dibahen-bahen. Ingkon denggan jala lambok do caramuna pasahathon hatorangan i. Bahen ma asa lomo roha ni nasida manangihon hatoranganmuna.
Manjaha dohot Mangajari​—⁠Lambok jala Sapangkilalaan
Kisah Hidup: Mangkilala Asi ni Roha ni Debata | Si Douglas Guest
Pasauton ni Jahowa ma SangkapNa!
Tobusan—Sada ”Silehonlehon na Denggan” sian Debata
Jahowa Manguluhon Angka NaposoNa
Ise do na Manguluhon Naposo ni Debata Saonari?
KISAH HIDUP Tongtong do Dihilala Hami Asi ni Roha ni Debata
Joujou Paboahon—Edisi Siparsiajaran | Februari 2017
JAHA DIBAGASAN HATATongtong do Dihilala Hami Asi ni Roha ni Debata
Dipaboa si Douglas Guest
SIAN haposoonna, bapakku, i ma si Arthur, mangkaholongi Debata jala lomo rohana gabe parbarita na uli sian Metodis. Alai dung dijaha ibana buku na dilehon Angka Parsiajar Bibel jala marsaor dohot nasida, gabe muba ma pangantusionna. Taon 1914, tardidi ma bapakku tingki marumur 17 taon. Ndang sadia leleng, masa ma Porang Dunia I. Disuru ma ibana gabe tentara, alai ndang olo ibana. Dipenjarahon ma ibana saleleng sampulu taon di Penjara Kingston, di Ontario, Kanada. Dung kaluar sian penjara, merintis ma ibana.
Taon 1926, marhasohotan ma bapakku tu si Hazel Wilkinson. Ompung borungku sian omak nunga marsiajar Bibel taon 1908. Tubu ma ahu tanggal 24 April 1931. Ahu ma sipaidua sian opat gelleng ni omakku. Lomo do roha ni bapakku marsiajar Bibel, jala diajarhon do i tu hami. Manomba Jahowa ma na rumingkot di ngolunami. Jotjot do hami marbarita na uli sian jabu tu jabu.—Ul. 20:20.
SONGON BAPAKKU, TONGTONG DO AHU NETRAL JALA MERINTIS
Taon 1939, masa ma Porang Dunia II. Di taon na mangihut, diorai ma ulaon ni Sitindangi Ni Jahowa di Kanada. Angka dakdanak di singkola disuru manghormat bendera jala mangendehon lagu nasional. Somalna, dipaloas guru do ahu dohot ibotongku si Dorothy asa unang dohot mangulahon i. Alai sada tingki, dipaila guru i do ahu, jala didok ma ahu parbiar. Dung mulak singkola, direhei angka donganku ma ahu jala dionjar sampe madabu. Ndang metmet rohangku alani i, gariada on mangurupi ahu gabe oloan ”di Debata asa di jolma”.—Ul. 5:29.
Bulan Juli 1942, tingki marumur 11 taon, tardidi ma ahu di bak na dibahen di peternakan. Tingki libur singkola, dohot do ahu gabe perintis liburan, saonari didok perintis ekstra. Saleleng sataon, ahu dohot tolu donganta marbarita na uli tu angka panaba hau di Ontario utara.
Tanggal 1 Mei 1949, gabe perintis biasa ma ahu. Ditogihon do ahu mangurupi di kantor cabang Kanada di bagian konstruksi. Gabe keluarga Betel di Kanada ma ahu. Ditugashon ma ahu di bagian percetakan, jala huparsiajari ma cara mamangke mesin cetak. Saleleng pigapiga minggu, lembur do ahu laho mancetak risalah na mangulas taringot tu paraloan na diadopi Sitindangi Ni Jahowa di Kanada.
Di pudian ni ari, pinda ma ahu tu Departemen Dinas. Disuru ma ahu mewawancarai pigapiga perintis na marbarita di Quebec, inganan na godang masa paraloan. Sada sian nasida, i ma si Mary Zazula sian Edmonton, Alberta. Natuatuana anggota ni Gareja Ortodoks. Ala tongtong si Mary dohot ibotona marsiajar Bibel, dipalao ma nasida sian jabu. Tardidi ma nasida di bulan Juni 1951, jala onom bulan dungkon i, gabe perintis ma nasida. Tingki huwawancarai, boi ma huida mansai holong roha ni si Mary tu Jahowa. On ma na mambahen lomo rohangku tu ibana. Dung sia bulan, marhasohotan ma hami tanggal 30 Januari 1954. Saminggu dungkon i, dilatik ma hami mangulahon ulaon ni pengawas wilayah. Dua taon dungkon i, gabe pengawas wilayah ma hami di Ontario utara.
Ala lam maju ulaon parbaritaon, porlu godang misionaris. Pos do rohanami, ala boi martahan di inganan na mansai ngali dohot di inganan na mohop na somalna godang rongit di Kanada, tontu hami pe boi martahan di inganan na asing. Dohot ma hami tu Singkola Gilead kelas ke-27, jala diwisuda bulan Juli 1956. Bulan November, ditugashon ma hami tu Brasil.
GABE MISIONARIS DI BRASIL
Di Brasil, marsiajar bahasa Portugis ma hami. Parjolo, diparsiajari hami ma hata laho mamungka pangkataion jala diapil hami ma hata laho mangalehon majalah. Dung i, marbarita ma hami jala pajumpang dohot sahalak borua na olo manjangkon. Molo adong na manjangkon, dipaboa hami ma ayat na paboahon pasupasu na laho lehonon ni Harajaon ni Debata. Hujahahon ma Pangungkapon 21:3, 4, jala tompu ma ahu pingsan! Alana, ndang somal ahu di inganan na pamohophu songon di inganan on. Sada ambatambat do on di ahu.
Inganan penugasannami goarna Campos. Saonari adong 15 huria disi! Alai tingki sahat hami di Campos, holan sada kelompok na metmet do disi dohot opat misionaris, i ma si Esther Tracy, si Ramona Bauer, si Luiza Schwarz, dohot si Lorraine Brookes (saonari si Wallen). Nasida tading di jabu ni misionaris. Manunsi abit do karejongku di jabu i dohot mangalului soban. Di tingki ari Senin borngin, dung sae mamparsiajari Menara Pengawal, modommodom ma si Mary di sofa. Mangkatahatai ma hami. Tingki jongjong si Mary, kaluar ma ulok sian bantalna! Tarsonggot ma hami sude, jala hupamate ma ulok i.
Dung sataon marsiajar bahasa Portugis, gabe pengawas wilayah ma hami di inganan na so adong listrik. Di tingkar do hami modom. Marhoda jala marsado do hami laho manopot angka huria. Sada tingki, markareta api ma hami tu sada kota di dolok, asa boi marbarita di inganan na so hea dope adong parbarita. Disewa hami ma disi kamar. Ditongos kantor cabang ma 800 majalah laho dipangke hami. Ndang mura mambuat majalah i, ala dao kantor pos sian inganannami.
Taon 1962, dibahen ma Singkola Pangkobasion tu Harajaon di pigapiga inganan di Brasil. Saleleng onom bulan, gabe instruktur ma ahu di angka singkola i. Umpamana, di Manaus, Belém, Fortaleza, Recife, dohot Salvador. Tingki di Manaus, ahu do na mangaradoti kebaktian distrik di gedung opera. Ala doras udan, ndang godang aek na ias laho diinum. Asing ni i, ndang adong be inganan ni angka donganta laho mangan di kebaktian i. Hupaboa ma taringot i tu sahalak komandan militer. Burju do ibana jala dilehon ma aek na ias tu hami saleleng kebaktian i. Disuru ma muse angka tentarana mambahen dua tenda na balga, asa boi dipangke hami gabe dapur dohot inganan laho mangan.
Tingki i, marbarita ma si Mary tu daerah bisnis, alai ndang adong na olo manjangkon. Godang halak disi ro sian Portugal laho karejo di Brasil. Marmetmet ni roha do si Mary jala didok ma tu donganna, ”Ndang olo ahu molo disuru tading di Portugal.” Ndang sadia leleng, hujalo hami ma surat na mandok asa pinda hami tu Portugal, inganan na mangorai ulaon ni Sitindangi. Songgot do roha ni si Mary! Alai, dijangkon hami do tugas i jala pinda ma hami tu Portugal.
PENUGASANNAMI DI PORTUGAL
Bulan Agustus 1964, sahat ma hami di Lisbon, Portugal. Susa do angka donganta dibahen polisi disi. Alani i, ndang pintor dipaboa hami haroronami tu angka dongan. Mulana, disewa hami ma jabu. Alai dung kaluar visanami, disewa hami ma apartemen. Dung lima bulan, dihubungi hami ma angka dongan di kantor cabang Portugal. Mansai las do rohanami ala boi rap marpungu dohot angka dongan disi!
Ala diorai do ulaonta marbarita disi, ditutup ma Bale Harajaon. Gabe di jabu ni angka dongan ma hami marpungu. Jotjot do polisi ro mamerengmereng tu jabu i. Marratus angka donganta ditangkup jala disungkuni di kantor polisi. Disiksa jala dipaksa do nasida paboahon goar ni angka donganta baoa na manguluhon nasida. Asa aman, ndang dipangke angka donganta be goar ni nasida na sasintongna, alai dipangke ma goar na asing.
Onom pulu taon lobi hami marhobas tu Jahowa, jala arga do i di hami
Marsitutu do hami mangurupi angka donganta disi mandapot angka sijahaon, asa boi nasida tongtong marsihohot. Diketik si Mary ma Menara Pengawal dohot buku na asing. Dung i distensil, asa boi dilehon tu angka donganta.
MANGKATINDANGKON HASINTONGAN DI PENGADILAN
Bulan Juni 1966, adong ma kasus pengadilan di Lisbon. Adong 49 angka donganta sian Huria Feijó na didok mambahen parpunguan na so adong izinna. Laho mangurupi nasida, hubahen ma diringku tarsongon pengacara na patuduhon sala do angka donganta i. Alai, tarboto do i, jala gabe sundat ma rencananami. Dipenjarahon ma donganta na 49 halak i. Adong na 45 ari dipenjara manang lobi, na asing sahat tu lima satonga bulan. Alai, gabe dihatindangkon do hasintongan disi. Saleleng di pengadilan, dienet pengacaranami do hata ni si Gamaliel sian Bibel. (Ul. 5:33-39) Disiarhon do kasus pengadilan on di berita. Las situtu do rohanami ala olo pengacaranami i marsiajar Bibel jala ro tu parpunguan.
Bulan Desember 1966, ditugashon ma ahu gabe pengawas di kantor cabang, jala mangurupi di bagian hukum. Godang do cara na dibahen hami asa boi bebas Sitindangi Ni Jahowa di Portugal, jala resmi secara hukum. (Plp. 1:7) Ujungna, tanggal 18 Desember 1974, ndang diorai be Sitindangi Ni Jahowa di Portugal. Ro ma donganta si Nathan Knorr dohot si Frederick Franz sian kantor pusat tu Portugal. Dibahen hami ma kebaktian di Oporto dohot di Lisbon, jala adong 46.870 halak na ro.
Dibahen Jahowa ma asa sahat barita na uli tu halak na marbahasa Portugis di godang pulo. Umpamana, di pulo Azores, Cape Verde, Madeira, São Tomé dohot Príncipe. Ala lam tamba Sitindangi di inganan on, porlu do kantor cabang na balga. Dung sae kantor cabang i dipajongjong, ro ma Donganta si Milton Henschel pasahathon jamita penahbisan, tanggal 23 April 1988. Adong do 45.522 donganta na ro, dohot ma i 20 misionaris di Portugal jala angka na hea gabe misionaris disi.
MANIRU ANGKA DONGAN NA MARSIHOHOT
Saleleng martaontaon, ditiru hami do angka donganta na marsihohot. Umpamana, tingki rap ahu dohot Donganta si Theodore Jaracz di kunjungan hamba zona, adong parsiajaran na ringkot sian i. Adong masalah di kantor cabang na dijumpangi hami, jala nunga diurupi Panitia Cabang nasida. Lungun do roha ni donganta disi, ala ndang godang na boi diulahon nasida. Dipatogu Donganta si Jaracz ma roha ni nasida jala didok, ”Paloas ma tondi parbadia mangurupi hita.” Huingot do na didok Donganta si Franz pigapiga taon naung salpu, tingki laho hami tu Brooklyn. Tingki dipangido hami poda sian ibana, didok ma, ”Hudok ma tu hamu: Tongtong ma hita marsihohot tu organisasi ni Jahowa, nang pe maol. Ringgas ma mangulahon parenta ni Jesus laho pasahathon barita taringot tu Harajaon ni Debata!”
Las do rohanami mangulahon i. Godang pengalaman na denggan tingki manopot angka dongan sian sada kantor cabang tu kantor cabang na asing. Las do rohanami pajumpang dohot dongan sian marragam umur. Dipatogu hami do rohanasida, na diargai Jahowa do panombaon ni nasida. Dijujui hami do nasida asa marsihohot.
Saonari, nunga marumur 80 taon lobi hami. Marsahitsahit do si Mary. (2 Kor. 12:9) Adong muse ambatambat na asing na diadopi hami. Alai, ndang gabe marmetmet ni roha hami, gariada gabe lam togu do haporseaonnami tu Jahowa. Molo diingot hami songon dia pangkobasionnami najolo, pos rohanami dipasupasu Jahowa do hami marhite asi ni rohaNa. *—Ida Surat na di Toru.
^ par. 29 Tingki artikel on diparade, donganta si Douglas Guest nunga marujung ngolu tanggal 25 Oktober 2015. Marsihohot do ibana tu Jahowa.
JOUJOU PABOAHON—EDISI SIPARSIAJARAN Februari 2017
Huhaholongi Ho Lirik | Jejak Belajar
Written by Heru Feb 04, 2021 · 7 min read
Huhaholongi Ho Lirik. Sotung muba ho, sotung lupa ho. Arian nang bodari sai tu ho do pikiranki. Sahat ro di sadari on. Lirik lagu dongani ma au.
Lirik Lagu Batak Huhaholongi do ho From kitanusa.blogspot.com
Ringkasan novel bahasa sunda Rukun iman in english Rpp bahasa indonesia kelas 2 sd semester 1 Rpp bahasa indonesia kelas 2 sd kurikulum 2013
D pop beat70 intro d g a d a d g a d a d mago do sude fm arsak ni rohangki g a molo dilambunghu ho em d sonang rohangki rap dohot ho g a d a Sonang ma rohakki hasian na lagu. Hu haholongi do ho g d em sian hias ni rohakkuaut boi nian the miska.
Dorman manik & rany simbolon.
Soboi tarpodom au molo so hu ida bohimi Tung so jadi sirang ahu dohot ho. Sonang rohaki rap dohot ho.
Hu sayangi do ho sian na sa pikiranku. Sahat ro di sadari on. Lirik lagu huhaholongi ho oleh retta sitorus dan terjemahannya. Lirik aut boi nian the misk
Bahen au ito hot di rohami. On ma ma hape tikkina. Dang hasuhatanko bagasni holong na di bagas rohakki. Jonar situmorang hNdang hu boto langka ki tu dia.
Dang huhaholongi be ho haccit do ate ate ki taringot tu pangalahomi. Hu haholongi do ho sian ias ni rohakku hu hilala doi hasian holan ho do na tarpangan rohakki. Holan ho do na tarpangan rohakki. Website ini tidak menyediakan streaming ataupun download mp3 nya dari setiap lirik yang kami publish, hal ini sebagai bentuk rasa hormat kami terhadap hukum, sang pencipta,penyanyi serta perusahaan yang memproduksi.dan lirik lagu ini sepenuhnya hak cipta pemiliknya seperti penulis, artis, dan label yang bersangkutan, kami hanya sebagai media yang. Hu sayangi do ho sian nasa pikkiranku dang hasuhatan ho bagas ni holong na di bagas rohakki.
Soboi tarpodom au molo so hu ida bohimi. So boi tarpodom ahu molo so hu ida bohimi. Ai nungnga didia ho am. Tung so jadi sirang ahu dohot ho. Tagor pangaribuan huhaholongi do ho sian ias ni rohakku huhilala.
Boi au rap dohot ho da hasian. Sonang ma rohangki hasian na lagu. Lirik lagu huhaholongi ho oleh retta sitorus dan terjemahannya. Manggogo pe angka galumbang i, tuhanta do pademakhon i, martua do na not di tuhan i.
Arian nang bodari sai tu ho do pikkiranhi so boi tarpodom au molo so huida bohimi sugari manian boi au jonok di lambungmi sonang ma. Ndang hu boto langka ki tu dia. Dorman manik & rany simbolon. Dang hasuhatan ho bagas ni.
Rap hita nadua raphita nadua. Lirik lagu huhaholongi do ho by frans sirait: Hholong na dibagas rohakhi reff : On ma ma hape tikkina. Au nama haduan hamagoan sian ho molo marhasohotan ho.
Hu haholongi ho tudoshon dirikkon. Hu haholongi ho tudoshon dirikkon. Sotung muba ho, sotung lupa ho. Hu sayangi do ho sian na sa pikiranku. On ma ma hape tikkina.
Lirik dan chord gitar lagu hu haholongi do ho. Ndang hu boto langka ki tu dia. Au nama haduan hamagoan sian ho molo marhasohotan ho. Lirik aut boi nian the miska. Marpadan do au on tu debatangku;
Tung so jadi sirang ahu dohot ho. Tung so jadi sirang ahu dohot ho. Dorman manik & rany simbolonlagu batak lului hamu di blog on.
Naung hupasahat holong ki tu ho. Hu haholongi do ho sian ias ni rohakku hu hilala doi hasian holan ho do na tarpangan rohakki. Tu jesus raja ni huria i. Soboi tarpodom au molo so hu ida bohimi. On ma ma hape tikkina.
Ho do gabe panggoaranki jala ho na lao manjujung goarhi ala sasada ho dilehon tuhan i tu damang dainang mon. Ai nungnga didia ho am. Lirik lagu marsirang by romantis trio: Haholongi au sayangi ma au. Bahen au ito hot di rohami.
Boi au rap dohot ho da hasian. Ndang hu boto langka ki tu dia. Hu haholongi do ho sian ias ni rohakku hu hilala doi hasian holan ho do na tarpangan rohakki. Dang hasuhatanko bagasni holong na di bagas rohakkiDang huhaholongi be ho haccit do ate ate ki taringot tu pangalahomi. Hu holongi ho tudoshon dirikkon. Hu sayangi do ho sian na sa pikiranku. Sonang rohaki rap dohot ho.
Lirik dan chord gitar lagu hu haholongi do ho. Lirik dan chord lagu batak huhaholongi do ho. Husayangi do ho sian nasa pikkiranku. Lirik pulang ( rindu dapur mama ) justy aldrin feat.
Holan ho do na tarpangan rohakki. Written by admin monday, april 29, 2019 add comment. Tung so jadi sirang ahu dohot ho. Arian nang bodari sae tu ho do pikkiranki. Dang na so huhaholongi ho.
Boi au rap dohot ho da hasian. Dang hasuhatanko bagasni holong na di bagas rohakki. Arian nang bodari sae tu ho do pikkiranki. Naung hupasahat holong ki tu ho. Huhalongi do ho jonar situmorang cipt :
So boi tarpodom ahu molo so hu ida bohimi. Hu holongi ho tudoshon dirikkon. Naung hupasahat holong ki tu ho. Lirik lagu marsirang by romantis trio: Sai jakkon ma au dongani ma au.
If you find this site helpfulhuhaholongi ho lirikanglah Sampah Pada Tempatnya Kalimat Poster Tersebut Bertema Tentang
Plano Business Formation Attorneys »»
Pangkorhon ni Surusuruan tu Parngoluonta Pengalaman na Tutu Masa na Ingkon Tarimangi
Pangkorhon ni Surusuruan tu Parngoluonta
Tingki botari di ari Minggu, si Kenneth dohot si Filomena na tading di Curaçao, manjumpangi sada keluarga na marsiajar Bibel tu nasida.
Dipaboa si Kenneth, ”Dung sahat hami disi, tutup do jabuna alai adong mobil na baru kaluar. Hira na adong ma na mangonjar rohangku asa hutelepon tungganeboru ni parjabu i.”
Dialusi borua i ma jala didok baru pe borhat tungganedolina karejo. Dung diboto naung di jolo jabuna si Kenneth dohot si Filomena, dibungka ma pintu jala ditogihon ma nasida masuk.
Diboto nasida ma, na baru tangis do borua i. Tingki dipungka si Kenneth parsiajaran Bibel marhite tangiang, tangis ma muse borua i. Lambok ma disungkun nasida, aha do na masa.
Dipaboa borua i ma, na laho bunu diri hian nama ibana di botari i, jala bahenonna do surat tu tungganedolina, alai tompu ma si Kenneth manelepon, gabe ndang sae be dibahen surat i. Dipaboa ma na mandele do ibana, jadi diapuli ma ibana marhite hata sian Bibel. Lumbang ma pangkilalaanna dung manangihon hata apulapul i.
Didok si Kenneth, ”Mandok mauliate do ahu tu Jahowa ala dijujui do hami laho mangurupi borua i, jala dionjar do rohanami marhite surusuruan manang tondi parbadia asa pintor hutelepon ibana!” *
Tutu do na ditogutogu Debata si Kenneth dohot si Filomena marhite surusuruan, tondi parbadia manang huaso na asing? Manang, holan na kebetulan do si Kenneth na manelepon i?
Ndang tangkas dope taboto. Alai na taboto, dipangke Debata do surusuruanNa laho mangurupi angka halak di partondion. Umpamana, Bibel mandok dipangke Debata do sada surusuruan laho manogihon sahalak parbarita, i ma si Pilippus, asa diurupi sahalak Etiopia na mangalului panogunoguon di partondion.​—Ulaon ni Apostel 8:26-31.
Godang do agama na porsea adong do angka tondi na ditompa laho mangulahon lomo ni roha ni Debata manang laho manjaga sasahalak. Godang halak porsea molo ulaon ni surusuruan boi mangkorhon tu nasida. Alai, godang muse do halak na so porsea adong surusuruan.
Tutu do adong surusuruan? Molo songon i, sian dia do mulana? Aha do na didok Bibel taringot tu surusuruan? Adong do pangkorhonna tu ngolumuna? Taida ma alusna.
^ par. 8 Jahowa, i ma goar ni Debata na disurat di Bibel.​—Psalmen 83:19.
Fraksi Darah dohot Prosedur Tingki Operasi | Holong ni Debata
Fraksi Darah dohot Prosedur Tingki Operasi
Fraksi darah. Adong opat komponen utama darah, i ma sel darah merah, sel darah putih, keping darah dohot plasma. Sian i ma dibuat na gabe fraksi darah. Umpamana, adong do protein hemoglobin di bagasan sel darah merah. Adong do ubat na dibahen sian hemoglobin ni jolma manang binatang laho mangubati sahit anemia akut manang sasahalak na habis mudarna.
Adong 90 persen aek di bagasan plasma. Adong muse hormon, garam anorganik, enzim, mineral dohot gula. Di plasma on pe, adong zat pembeku darah, antibodi dohot protein songon albumin. Molo marsahit sasahalak, disuntik dokter do gamma globulin na dibuat sian plasma ni sasahalak naung kebal tu sahit i. Sel darah putih, boi do dibahen gabe interferon dohot interleukin, na dipangke laho mangubati halak na marsahit infeksi alani virus dohot mangubati sahit kanker.
Boi do sahalak Kristen manjalo parubatan na mamangke fraksi darah? Ndang dipatorang sude di Bibel taringot parubatan na laho tapangke. Alani i, ganup halak boi mamillit hombar tu panggora ni rohana. Adong do halak na so olo mamangke sude fraksi darah ala songon na dipaboa di Patik ni si Musa, ingkon diusehon do mudar ni binatang ”tu tano”. (5 Musa 12:22-24) Sasahalak na so manjalo transfusi darah manang opat komponen utama darah, olo do ra manjalo parubatan na mamangke fraksi darah. Ra, pangantusion ni nasida, fraksi darah na dipangke i ndang dos be tu mudar.
Pingkirhon ma sungkunsungkun on tingki mamillit parubatan na mamangke fraksi darah: Tangkas do huantusi molo ndang hupangke sude fraksi darah lapatanna, ndang hupangke be manang aha ubat na dibuat sian fraksi darah, laho mangubati sahit manang na mambahen beku mudar? Boi do hupatorang tu dokter aha na mambahen ahu manjalo manang ndang parubatan na mamangke fraksi darah?
Prosedur tingki operasi. Prosedur on, i ma hemodilusi dohot penyelamatan sel. Hemodilusi, i ma deba sian mudar ni sasahalak na dialirhon tu kantong darah marhite salang. Dung i, dipamasuk ma cairan pengembang volume darah tu pamatangna. Dung sae operasi, dipamasuk ma mudar na di kantong i tu pamatangna. Penyelamatan sel, i ma prosedur mambuat mudar na ruar sian pamatang na dioperasi. Dungkon i, dialirhon tu masin na paiashon mudar. Laos dipamasuk tu pamatang ni halak na dioperasi i. Ala ndang sai dos cara ni sude dokter mangulahon on, ingkon sungkunon ni halak Kristen do cara na laho bahenon ni dokter i.
Tingki naeng mangulahon on, tasungkun ma dirinta: ’Molo so satongkin mudar na dialirhon tu kantong darah manang masin i, ganggu do panggora ni rohangku pamasukhon mudar i tu pamatangku, ala huhilala mudarhu dope i jala ndang porlu diusehon ”tu tano”? (5 Musa 12:23, 24) Ganggu do panggora ni rohangku molo dibuat deba mudarhu jala dimodifikasi, dung i dipamasuk tu pamatangku? Tangkas do huboto molo ndang hupangke sude parubatan na mamangke mudar, lapatanna ndang olo ahu mangalehon mudarhu laho dipareso, mamangke prosedur hemodialisis manang mamangke mesin pintas jantung-paru?’
Sahalak Kristen ingkon mamillit sandiri prosedur na songon dia pangkeonna tingki operasi. Suang songon i ma, ingkon dirina sandiri do na manontuhon tingki adong parubatan na mambahen ibana porlu mangalehon deba mudarna, laho dimodifikasi jala dipamasuk muse tu pamatangna.
ANGKA NA PORLU TASUNGKUN TU DOKTER
Molo ingkon dioperasi do hamu manang manjalo parubatan na mamangke mudar, parade ma sude surat na dihaporluhon. Umpamana, asa unang ditransfusihon mudar tu hamu, boan ma Surat Kuasa Perawatan Kesehatan. Asing ni i, sungkun ma pigapiga hatorangan na mangihut tu dokter:
Sude do na mangubati dohot na mangoperasi mamboto molo ahu Sitindangi Ni Jahowa, na so manjalo transfusi darah (darah utuh, sel darah merah, sel darah putih, keping darah manang plasma darah) tung aha pe na masa?
Aha do isi ni ubat na hupangke, molo ubat i dibuat sian fraksi darah? Sadia godang do ubat na laho hupangke jala songon dia mamangke i?
Molo ndang ganggu panggora ni rohangku manjalo parubatan na mamangke fraksi darah, aha do pangkorhonna tu pamatangku? Aha do parubatan na asing na diparade?
Andorang so mangulahon aha na tapillit, paboa ma holso ni rohamuna tu Jahowa. LehononNa do bisuk na dihaporluhon tu angka halak na tongtong ”mangido” mardongan haporseaon.​—Jakobus 1:5, 6.
Songon naung disurirangkon Jesus, saonari barita na uli taringot Harajaon ni Debata disarhon di liat portibi on. (Mateus 24:14) Buku Daniel paboahon, Debata do na marhuaso di Harajaon i. Jala dipaboa do di Daniel bindu 2, surirang taringot pamarentaon ni jolma na mangarajai portibi on mulai sian Babel sahat tu saonari on. Daniel 2 ayat 44 mandok:
“P
Asing ni surirang on, adong dope piga-piga surirang na paboahon, holan Harajaon ni Debata ma na mamarenta di tano on. Songon dia do situasi ni ngolunta dung mamarenta Harajaon ni Debata? On ma piga-piga janji ni Debata na laho saut satongkin nai.
NDANG ADONG BE PORANG
Psalmen 46:10: “[Debata] do pasohothon hamusuon ro di ujung ni tano on; Ibana do umponggolhon sior jala ditallihi hujur, dipuruni do angka hureta di bagasan api.”
Saonari, jotjot do hepeng dohot hapistaran ni jolma dipangke laho mambahen sinjata na parohon jea. Alai di Harajaon ni Debata, sudena i dipangke tu ulaon na denggan! Saut nama satongkin nai janji on.
NDANG ADONG BE NA MARSAHIT
Jesaya 33:24: “Na so tupa be dohonon ni pangisina: Na gale do ahu.”
Ndang adong be na marsahit jantung, kanker, malaria manang sahit na asing. Ndang porlu be rumah sakit dohot angka ubat. Di ari na naeng ro, sehat do sude jolma.
Psalmen 72:16: “Jadi gabe situtu ma eme di tano on ro di punsu ni angka dolok, humaras ma parbuena.”
Di liat portibi on, subur ma sude tano jala denggan tubu suan-suanan. Ndang adong be na hurangan gizi dohot hurangan sipanganon.
NDANG ADONG BE ARSAK NI ROHA, ILU-ILU, DOHOT HAMATEAN
Pangungkapon 21:4: “Apusan ni Debata ma nasa ilu-ilu sian mata ni nasida. Ndang adong be hamatean nang arsak ni roha, nang angguk-angguk, nang na hansit, ndang disi be. Ai nunga salpu na parjolo i.”
Mangolu ma hita saleleng-lelengna di tano on jala sonang. On ma janji sian Debata parholong, Debata Jahowa.
INGKON SAUT DO SUDE JANJI NI JAHOWA
Porsea do hamu tu sude janji ni Debata? Hirim do roha ni godangan halak asa boi mangolu salelengna. Alai maol do dapot roha ni nasida taringot hangoluan salelengna, ala ndang adong dope jolma na hea mangolu salelengna.
Sahat tu saonari, mardosa dope jolma jala ingkon mate. Ala godang sahit, sitaonon, dohot hasusaan, godang jolma mandok, i do sangkap ni Debata tu jolma. Alai ndang songon i sangkap ni Debata.
Asa pos rohanta tu angka janjiNa, didok Debata do, “Ndang mulak boti tu ahu, ingkon bahenonna do lomo ni rohangku, jala manjadi tu na hutongos.”​—Jesaya 55:11.
Didok di Bibel, Jahowa i ma Debata “na so margabus”. (Titus 1:2) Ala mansai denggan sude janji ni Debata, pingkirhon hamu ma: Tutu do boi hita mangolu salelengna di tano on? Aha do na ingkon taulahon asa tadapot janji i? Dialusi ma on di halaman na mangihut.
Sejarah na Disurat di Bibel Adong Buktina
Jahowa Mangalehon Gogo tu na Loja — PERPUSTAKAAN ONLINE Joujou Paboahon
w18 Januari hlm. 3-8
Santabi, adong gangguan tingki laho mambuka video on.
Joujou Paboahon Barita Harajaon Ni Jahowa (Edisi Siparsiajaran)—2018
NA MARHAPOSAN TU JAHOWA DAPOTAN GOGO DO MUSE
TINGKI HANSIT ROHANTA DIBAHEN DONGANTA
MARSAK ALANI MANGINGOT HASALAANTA DI TINGKI NAUNG SALPU
Ayat Tahunan 2018: Dapotan gogo do muse angka halak na marhaposan tu Jahowa.​—JES. 40:31.
ENDE: 3, 47
SONGON DIA ANGKA AYAT ON MANGURUPI HITA MANGANTUSI AYAT TAHUNANTA?
2 Korint 12:9, 10
1. Angka sitaonon aha do na ingkon taadopi? Alai, boasa las roha ni Jahowa molo marsihohot hita? (Ida gombar di mula ni parsiajaran.)
NDANG mura mangolu di tingkinta saonari. Alana, godang do sitaononta. Umpamana, godang do angka donganta na marungkil alani sahit na posi manang nunga matua. Na asing na naung matua ingkon mangurus keluarga na marsahit. Adong dope na marungkil mansari ngolungolu. Sipata ndang holan sada sitaononta. Boi do godang suda tingkinta, gogonta, dohot hepengta alani i sude. Alai, pos ma rohanta na laho urupan ni Jahowa do hita. Jala taboto do na laho padengganonNa do sude, songon naung dijanjihon Ibana tu hita. Molo porsea hita, gabe las ma rohaNa!
2. Songon dia do Jesaya 40:29 patoguhon hita? Alai, aha do pamingkirion na sala na ingkon tapasiding?
2 Sipata, olo do hita ndang tolap mangadopi sitaonon i. Alai taingot ma, ndang holan hita na mangadopi i. Songon i do pangkilalaan ni naposo ni Debata najolo. (1 Raj. 19:4; Job 7:7) Aha do na mangurupi nasida asa tongtong marsihohot? Marhaposan do nasida tu Jahowa. Didok Bibel, dilehon Debata do ”gogo tu na loja”. (Jes. 40:29) Alai, adong do pigapiga halak saonari mangkilala tumagon ma ndang pola hita mangulahon na dipangido Jahowa. Gabe ndang olo be nasida manjaha Bibel, marpungu, manang marbarita na uli. Ala dihilala nasida gabe lam borat do sitaononna ala mangulahon i. Tontu, on do na dihalomohon Sibolis.
3. (a) Songon dia asa unang gale hita alani Sibolis? (b) Aha do na laho taulas di parsiajaran on?
3 Diboto Sibolis do, molo sude tingkinta talehon laho mangulahon na dihalomohon Jahowa, boi mambahen hita lam togu. Alani i, ndang lomo rohana molo tongtong hita togu. Molo loja jala marsak hita, unang ma mandao sian Jahowa. Tapajonok ma dirinta tu Ibana. Didok Bibel, ”Pahotonna jala patoguonna do hamu.” (1 Ptr. 5:10; Jak. 4:8) Saonari taparsiajari ma sian Jesaya 40:26-31, na paboahon na tolap do Jahowa mangalehon gogo tu hita. Taulas ma dua situasi na boi mambahen hita gabe ndang ringgas be mangulahon na dihalomohon Jahowa. Jala taparsiajari ma songon dia hita mangulahon poda na sian Bibel asa boi hita tongtong marsihohot.
4. Parsiajaran aha do na boi tadapot sian Jesaya 40:26?
Dilehon Jahowa do gogo tu angka na tongtong marsihohot
4 Jaha Jesaya 40:26. Ndang adong nanggo sada pe jolma na tolap mangetong sude bintang. Porsea do angka ilmuwan adong marratus miliar bintang di langit. Alai, dibahen jala diboto Jahowa do sude goar ni angka bintang i. Sian on, aha ma na boi taparsiajari taringot Jahowa? Gari bintang diparrohahon Jahowa do, tarlumobi ma hita! Alani holongta do, umbahen na lomo rohanta mangulahon na dipangido Ibana. (Ps. 19:2, 4, 15) Diboto Jahowa do sude taringot hita. Didok Bibel, ”Gari obuk saluhutna na di ulumuna i nunga dibilang.” (Mat. 10:30) Taingot ma, na ”diboto Jahowa do angka ari ni parlidang [manang halak na tigor] i”. (Ps. 37:18) Tangkas ma, diboto Jahowa do sude angka sitaononta. Jala, boi do lehononNa gogo tu angka na tongtong marsihohot.
5. Boasa pos rohanta na boi do Jahowa mangalehon gogo tu hita?
5 Jaha Jesaya 40:28. Sian Jahowa do sasudena mandapot gogo. Rimangi ma taringot mataniari. Sahalak panurat buku taringot ilmu pengetahuan na margoar David Bodanis mandok molo sadetik tenaga ni mataniari, dos do i tu marmiliar tenaga ni bom atom na mapultak. Ilmuwan na asing mandok, holan sadetik tenaga ni mataniari boi mangalehon tenaga listrik na cukup tu sude jolma saleleng 200.000 taon! Gari Jahowa boi mangalehon gogo tu mataniari, tarlumobi ma tu hita. Boi do Ibana mangalehon gogo tu hita tingki mangadopi sitaonon.
6. Boasa lambok auga na sian Jesus, jala aha pangkorhonna tu hita?
6 Jaha Jesaya 40:29. Mangulahon lomo ni roha ni Jahowa boi mambahen las rohanta. Didok Jesus do tu angka siseanna, ”Jangkon hamu ma augangku.” Jala didok do muse, ”AToho do i! Sipata, olo do nunga loja manang marsak hita tingki naeng laho marpungu manang marbarita na uli. Alai dung mulak hita sian i, gabe marlas ni roha jala boi ma hita lam gogo mangadopi angka sitaononta. Tontu, on patuduhon na lambok do auga na sian Jesus.
7. Paboa ma sada pengalaman na patuduhon tutu do na didok di Mateus 11:28-30.
7 Adong sahalak donganta borua na marungkil manaon sahitna na posi. Sipata, maol do ibana mangihuthon acara na di parpunguan. Sada tingki, ro ma ibana tu parpunguan nang pe maol do i di ibana. Didok ibana, ”Jamita di tingki i mangulas taringot tu angka na marmetmet ni roha. Mansai lambok do i dipasahat jala boi mangapuli rohangku, gabe ro ma ilungku tingki i. On pasingothon ahu na mansai ringkot do parpunguan di ahu.” Las do rohana nang pe ndang mura di ibana asa ro tu parpunguan!
8, 9. Aha do lapatanna tingki didok si Paulus, ”Ai jumpa gale ahu, disi do ahu margogo”?
8 Jaha Jesaya 40:30. Ringkot do taingot, nang pe malo hita, ndang godang na boi taulahon. Taboto, malo do apostel Paulus. Alai ndang boi ulahononna sude na dihalomohon rohana. Sada tingki martangiang ma ibana taringot pangkilalaanna. Dialusi Jahowa ma, ”Ai di hagaleon do sun timbul hagogoon.” Diantusi ibana do boasa didok Jahowa songon i. Jala didok ibana ma, ”Ai jumpa gale ahu, disi do ahu margogo.” (2 Kor. 12:7-10) Aha do lapatan ni i?
9 Diboto si Paulus do, ndang boi sude diulahon ibana. Dihaporluhon ibana do pangurupion na mansai balga sian na asing. Tondi parbadia ni Debata boi mangalehon gogo tingki gale ibana. Gabe boi ma ibana mangulahon angka na so tolap hian diulahon ibana. Songon i ma nang hita. Tingki dilehon Jahowa tu hita tondi parbadia, gabe togu ma hita!
10. Songon dia do Jahowa mangurupi si Daud mangadopi sitaononna?
10 Jotjot do si Daud mangkilala songon dia tondi parbadia ni Debata mangurupi ibana asa togu. Marhite sada ende, dipaboa ibana do, ”Ai mardonganhon Ho tartondong ahu do parduan ni parangan, jala mangasahon Debatangku tartimbung ahu do parik [manang tembok] na timbo.” (Ps. 18:30) Ndang boi tajangkit tembok na timbo. Suang songon i ma, ndang sude parsoalan boi tapasae sandiri. Ingkon diurupi Jahowa do hita.
11. Songon dia do tondi parbadia mangurupi hita mangadopi sitaononta?
11 Jaha Jesaya 40:31. Sasintongna, ndang boi leleng habang angka lali. Boi pe angka lali habang timbo jala marjomjom ndang marna loja, ndang alani gogona sandiri. Alai, ala diurupi gelombang udara hangat do. Taingot ma angka lali i, tingki adong sitaononta na borat. Tapangido ma tu Jahowa pangurupion asa dipargogoi hita marhite ”pangondian i, i ma Tondi Parbadia”. (Joh. 14:26) Boi do tapangido tu Jahowa asa dilehon tu hita tondi parbadia ganup tingki. Mansai ringkot do mangido pangurupion sian Jahowa, tarlumobi tingki hita marsoal dohot angka donganta di huria. Alai boasa boi masa parsoalan sisongon i?
12, 13. (a) Boasa boi adong parsoalanta dohot angka dongan? (b) Aha do na boi taboto taringot Jahowa sian pengalaman ni si Josep?
12 Ala jolma na mardosa dope hita, olo do hita marsoal dohot angka dongan. Sipata, boi do hansit rohanta alani hata manang pambahenan ni donganta. Manang hita pe boi do mambahen hansit roha ni dongan. Nang pe maol mangadopi parsoalan sisongon i, boi do tongtong tapatudu na marsihohot hita tu Jahowa. Songon dia carana? Tongtong ma hita rap saulaon dohot angka dongan. Jala tatiru ma Jahowa, na mangkaholongi nasida nang pe mardosa.
Ndang ditadingkon Jahowa si Josep, songon i nang hamu (Ida paragraf 13)
13 Dipaloas Jahowa do angka sitaonon na masa tu naposoNa. Taingot ma si Josep. Ala mangiburu hahana tu ibana, digadis ma ibana laho gabe hatoban. Laos diboan ma ibana tu Misir. (1 Mus. 37:28) Tangkas do diboto Jahowa aha na diadopi si Josep. Jala lungun do rohaNa mangida sitaonon ni alealeNa on. Alai, dipaloas Jahowa dope i masa tu ibana. Dung i, ditudu muse ibana laho memperkosa tungganeboru ni si Potifar. Ujungna, gabe dipamasuk ma ibana tu penjara. Nang pe dipaloas Jahowa masa i sude, alai ndang na hea ditadingkon Jahowa ibana. Sian dia taboto i? Didok Bibel, ”Didongani Jahowa ibana, jala ditumpak manjadi na niulana i.”​—1 Mus. 39:21-23.
14. Aha do labana molo ndang muruk hita?
14 Sitiruon na asing, i ma si Daud aleale ni Jahowa. Ndang godang halak na marsitaonon songon si Daud. Nang pe songon i, ndang gabe marrimas ibana. Didok si Daud, ”Otapi rimas jala tadingkon mohopmohop; unang sai hamohophon tu roham, ai laho tu najat do i.” (Ps. 37:8) Na maniru Jahowa do hita molo tapadao rimas, manang ndang muruk. Songon Jahowa, olo do Ibana manalpuhon dosanta. ”Ndang dibahen tu hita hombar tu angka dosanta”. (Ps. 103:10) Adong do labana molo ndang muruk hita. Alai, molo muruk do hita, boi do gabe darah tinggion, sesak napas ma hita, jala muramura ma hansit butuha. Jala molo muruk hita, ndang denggan caranta marpingkir. Olo do gabe hansit roha ni halak alani hatanta manang pambahenanta. Didok Bibel, ”Ngolu tu pamatang do roha halambohon.” (Poda 14:30) Alani i, ingkon lambok ma hita. Molo songon i, aha do na boi taulahon molo hansit rohanta dibahen donganta? Jala songon dia do caranta asa boi mardame? Tapangke ma poda na sian Bibel asa marbisuk.
15, 16. Aha do na ingkon taulahon molo hansit rohanta dibahen donganta?
15 Jaha Epesus 4:26. Ndang pola longang hita molo adong halak na so sisomba Jahowa mambahen na so denggan tu hita. Alai, molo adong donganta manang keluarganta na mambahen na hurang denggan tu hita, gabe jut ma rohanta. Gabe sai taingotingot do i? Gabe sogo do rohanta mida ibana saleleng martaontaon? Manang, pintor taihuthon do poda na sian Bibel? Lam leleng hita ndang masipangkulingan dohot nasida, gabe lam maol ma hita mardame dohot nasida.
16 Songon dia do molo ndang boi talupahon pambahenan ni donganta i? Aha do na boi tabahen asa mardame? Na parjolo, martangiang ma tu Jahowa, asa diurupi hamu boi denggan mangkatai dohot donganta i. Ingot ma, aleale ni Jahowa do tong ibana. (Ps. 25:14) Burju do Jahowa tu angka alealeNa, ala holong Ibana tu nasida. Lomo do rohaNa asa hita mangulahon na sarupa. (Poda 15:23; Mat. 7:12; Kol. 4:6) Na paduahon, pingkirhon ma aha na laho dohononmuna tu donganta i. Unang pintor dirimpu hamu na lomo rohana mambahen hansit rohamuna. Ra, ndang apala tangkas diboto hamu situasina. Ingkon rade do hamu mangangkui salamuna. Manang, boi do dohononmu songon on, ”Ra ahu do na pasensitiphu tingki i ate . . . ” Molo nunga dibahen hamu songon i alai ndang boi dope mardame, ulangkon ma torus. Tangiangkon ma donganta i. Pangido ma tu Jahowa asa dipasupasu ibana, jala asa boi hamu mangida angka na denggan sian ibana. Tontu las do roha ni Jahowa mida hita marsitutu asa mardame dohot donganta i.
17. Songon dia Jahowa mangurupi hita nang pe hea hita mangulahon dosa? Boasa ingkon tajangkon pangurupionna i?
17 Adong do halak na hea mangulahon dosa na balga di tingki naung salpu. On mambahen ibana ndang marlas ni roha jala ndang patut be manomba Jahowa. Songon Raja Daud, marsitutu do ibana pasidingkon pangkilalaan sisongon on. Jala didok ibana do, ”Ai saleleng huhasiphon dosangku reung do holiholingku, dibahen anggukku ganup ari. Ai sai didondoni tanganmu do ahu arian dohot borngin.” Alai, barani do ibana mangulahon na dipangido Jahowa tu angka naposoNa. Didok ibana ma, ”Jadi hupabotohon ma tu Ho dosangku jala ndang huhungkupi salangku.” (Ps. 32:3-5) Molo hea do hamu mangulahon dosa na balga, rade do Jahowa manalpuhon hasalaanmuna. Lomo do rohana mangurupi hita asa boi muse maraleale tu Ibana. Alai, ingkon tajangkon do pangurupionNa marhite angka sintua. (Poda 24:16; Jak. 5:13-15) Mangkorhon do i tu pangkirimonmuna taringot hangoluan salelenglelengna. Alani i, pintor taulahon ma i! Alai, songon dia ma molo tong dope marsak hita nang pe nunga leleng dosanta i disalpuhon?
18. Songon dia do sitiruon sian si Paulus mangurupi halak na marmetmet ni roha?
18 Hea do apostel Paulus marmetmet ni roha alani hasalaanna di tingki naung salpu. Didok ibana ma, ”Ai ahu do na ummetmet sian angka apostel; na so tama do ahu nian goaron apostel.” Alai, didok ibana do muse, ”Alai na di ahu nuaeng, sian asi ni roha ni Debata do, umbahen na dapot.” (1 Kor. 15: 9, 10) Tangkas do diboto Jahowa, jolma na mardosa do si Paulus. Alai dijangkon Jahowa do si Paulus nang pe songon i ibana. Jala lomo do rohaNa asa pos roha ni si Paulus taringot i. Molo tutu do disolsoli hamu dosamuna i jala diangkui hamu di adopan ni Jahowa manang tu sintua, tontu salpuhonon ni Jahowa do i. Pos ma rohamuna nunga disalpuhon Jahowa hasalaanmuna i!​—Jes. 55:6, 7.
19. Aha do ayat tahunanta saleleng taon 2018 on, jala boasa on pas tu hita saonari?
19 Ala nunga jonok nama ujung ni hasiangan on, tontu lam godang do sitaononta. Alai, ingkon tongtong do taingot molo Jahowa ”balik mangalehon gogo tu na loja, jala dipargogoi situtu angka na so margellok”. Jala boi do Ibana mangalehon sude na tahaporluhon asa boi tongtong hita manomba Ibana. (Jes. 40:29; Ps. 55:23; 68:20) Saleleng taon 2018 on, sai dipasingot ma hita tu parsiajaran on tingki marpungu. Jala taida ma ayat tahunanta: Dapotan gogo do muse angka halak na marhaposan tu Jahowa.​—Jes. 40:31.
Auga ni Jesus: Di jaman ni Jesus, somalna auga dipangke laho mamboan barang na borat. Tingki didok Jesus, ”Jangkon hamu ma augangku”, na digokkon do hita asa gabe siseanna, i ma mangulahon ulaonna jala mangihuthon ibana. Ndang na mambahen susa on, ala ’lambok do augana’. On parohon las ni roha do tu hita
Publikasi Bahasa Batak (Toba) (2013-2019)
Jamita Evangelium 2 Pebruari 2020 Minggu IV Dung Epiphanias "Halak Na Martua Mangihuthon Jesus" Pelita Batak Online
Sabtu, 01 Februari 2020 22:00:00
Jamita Evangelium 2 Pebruari 2020 Minggu IV Dung Epiphanias "Halak Na Martua Mangihuthon Jesus"
Oleh: Pdt Dr. Robinson Butarbutar, Sian Parsameanta, STT-HKBP Pematangsiantar
Hamu angka Dongan angka ruas pamatang ni Kristus hinaholongan,
Sian na mamungka di bortian ni Dainang sahat tu na tatadingkon hangoluan di portibion adong be do sintasintanta songon jolma sasapunguan dohot marsasahalak, songon pomparan ni Natorasta, songon warga negara, nang songon ruas ni pamatang ni Kristus Nabadia i di portibion dohot songon angka pangula/pekerja di ganup ulaonta i. Molo tardungdung hita do sintasintanta i, manghilala ma hita angka na martua.
Alai molo ndang tardungdung hita na taparsinta i, ndang apala las rohanta. Ndang tahilala na martua hita. Baliksa do na tahilala. I do umbahen didok donganta hata on tu hita taringot tu hita manang tadok tu donganta hata on taringot tu donganta na asing: "Martua ho da, nunga dapotan ulaon ho dung sidung sikkola mi," "Martua ho do, nunga sohot, dapotan ulaulaon, jala marpahompu na burju ho," "Ianggo Ibana, martua do daba, ai burju amantana tu ibana." Boi do bahat tagoari angka hat ana uli sisongon i didok donganta tu hita, manang tadok na denggan taringot tu donganta naung mandungdung pinarsintana.
Holan i, marragam do suhatsuhat parhatuaon naung pinatolhas ni angka jolma sian tingki na robi sahat tu tingki on di sandok portibion. Nang di tingki na naeng ro lam martamba do suhatsuhat parhatuaon i. Boi mangulahi naung pinatolhas ni angka sundut naparjolo. Alai boi do tong imbaru, saurdot tu parhosingan ni zaman. Songon siihuthon Jesus, ringkot do tatangihon songon dia Gurunta i, i ma Jesus Kristus Sipalua i, na ro sian banua ginjang, Anak ni Debata i, naumboto lomo ni roha ni Debata i dia do suhatsuhat ni angka jolma na martua. Angka ise do, angka jolma na songon dia do na digoari Jesus angka na martua, jala boasa digoari angka na songon i na martua?
Pangajarion ni Jesus tu angka natorop ni halak Jahudi na pinatolhasNa di atas dolok di bagasan panangihonon ni angka siseanNa naparjolo i taringot tu hata hatuaon nunga dijangkon angka siihuthon Ibana sian abad parjolo sahat tu nuaeng. Jala i do na gabe jamita di hita di bona ni bulan Pebruari 2020 sadarion, 2.2.2020, di Minggu IV Dung Epiphanias, asa taboto dia do hinasiholan ni Tuhanta Jesus sian hita angka siseanNa, dia do sipatupaonta tu joloan ni ari on. Mansai ringkot hita dipaingot pangjarionNa, asa unang gabe angka ajar ni na asing tapangke mambahen suhatsuhat hatuaonta.
Molo tapamanat hata Gorikna jala taida terjemahan-na di hata Batak maninggoring, asa ummura taida hinabagas pangajaran ni Tuhanta Jesus, boi do tabahen pambagian ni isi ni jamita pangajarion ni Jesus di dolok na ginurithon ni panurat Evangelium Mateus di Mateus 5: 1-12 i tu bagasan dua bagian bolon. Suhatsuhat pambagianna taida di kata kerja pinangke ni Jesus. Adong hatana i na mamangke kata kerja partingkian nuaeng, digoari present tense di hata Inggris. Laos adong na mamangke partingkian na naeng ro, future tense ninna di hata Inggris. Na mamangke present tense i ma na tarsurat di ayat 3 dohot 10-12, pamonai dohot pangujungi. Na mamangke future tense i ma na tarsurat di ayat 4 tu 9, parsitongaan ni ayat 1-112 i. Nanidokna, di bona dohot di ujung ni hata hatuaon i, hatuaon di tingki on do, di ngolunta sinuaeng dipalumehon tu hita panghorhon ni hatuaon i. Alai ndang holan di tingkion manghirim angka siseanNa, alai ingkon sahat do di tingki na ro daionnasida parbue ni hatuaon i. Boi idaonta hahomion partondion na mansai bagas na mangihut on:
1. Martua hita di ngolunta nuaeng ala di hita harajaon banua ginjang i nuaen, i ma dua na mangihut on: Na pogos tondi dohot na pinaburuburu ni halak ala ni hatigoran. Tamba ni i, ia na martua di ngolu nuaeng ala dijalo nasida upa na bahat di surgo nuaeng, i ma na diinsahi, dipaburuburu, dipatubutubu ragam ni hata na roa na sotutu taringot tu ibana ala siihuthon Jesus Ibana. Tabona i. Molo taadopi na songon i hape, martua hita ala dapot hita nuaeng bahat arta banua ginjang i.
2. Jala molo na mangihut on do hadirion niba daion ma na tonggi na mangihut on, i ma:
Opat angka na marhadomuan tu roha: (i) Molo marsak roha niba hape, na martua do iba muse, ala siapulon do iba; (ii) Molo lambok rohaniba martua do iba ai gabe teanon do tanoon; (ii) Molo parasi roha iba hape siasian do iba muse; (iv) Molo ias roha hape idaon do Debata di tingki na ro.
Dung i, na martua do iba molo mauas male iba mida hatigoran, ai sipabosuron do iba.
Jala martua do sibahen Dame ala goaron ma nasida angka anak ni Debata.
Sudena i ndang adong na manghaporluhon pangalapation asing ni napogos tondi. Molo di Evangelium Lukas ndang apala didok napogos tondi, alai napogos do (Lukas 6: 20). Dia do nidok ni napogos Tondi? I ma angka na mangharingkothon dohot manghasiholi Debata di ngoluna, na so mangasahon gogona sandir di ngolu on, na manghilala ndang mararga ngolu on, ndang adong jambar niba di ngolu on molo ndang marsigantung iba tu Debata ngolu on.
Asa, ndang jadi iba hape manghilala na so martua molo na pogos tondi iba, na mangharingkothon Debata iba. Na so marsigantung tu hagogoon na asing iba. Baliksa na martua do iba. Jala ndang jadi iba manghilala sisurang molo dipaburuburu halak iba ala hatigoran, keadilan, dikaiosune na niula. Di Evangelium Mateus, hata dikaisune gomodang do tinujuna keadilan. Boasa?
Ala di iba do hape harajaon banua ginjang i molo sai hinasiholan marhite pambahenan hatigoran di ngoluniba nang di humaliangniba.
Asa, ndang jadi iba hape manghilala sisurang, baliksa na martua do iba hape, ala diinsahi, dipaburuburu, dipatubutubu ragam ni hata na ro na so tutu maradophon iba ala ni Jesus, ai upaniba di surgo bahat do nuaeng.
Asa ndang jadi iba hape manghilala ndang ampit molo marsak roha niba, ai siapulon do iba. Ndang jadi sipasohoton marroha na lambok, ai siteanononniba do tano on siala ni i. Ndang jadi ibana mansohot marasi roha, ai siasian do iba muse. Ndang jadi iba mansohot gabe parroha na ias, ai idaon ma Debata.
Asa ndang jadi iba hape mansohot manghasiholi masa hatigoran, ai i do dalan asa jumpangniba do hatigoran molo sai nitultulan memperjuanghonsa. Ndang jadi iba hape mansohot mambahen dame, ai goaron do iba anak ni Debata.
Boasa ma mansai ringkot di hita angka Halak Kristen Batak Protestan manangihon jamita hatuaon pinasahat ni Tuhanta tu hita di minggunta sadarion tarlumobi di na mangarade sundut na umposo hita manomunomu sintasinta ni bangsonta di taon 2045 gabe bangso na maju, na mardohat, na tigor, na marpenduduk na patupa dame, na lomo roha marasiroha, jala na so gok gabus rohana, alai na ias sian angka hajahaton?
(i) Suraon do ala nunga manghilala naung namora hita di bagasan tondi, gabe ndang be manahan hita paimaimahon ulaon ni Debata di ngolunta marsadasada? Ala ni i gabe ndang di hita be harajaon banua ginjang i. Baliksa gabe dao hita sian i?
(ii) Suraon do ala nunga sai tapadao patupa hatigoran ala mabiar hita gabe dipaburuburu halak, hape molo talului hatigoran gabe hita do nampuna harajaon banua ginjang i?
(iii) Suraon do ala menet rohanta uju marsak, sai tapasiding arsak ni roha, gabe ndang angka na mandai apulapul hita sian Tuhanta?
(iv) Suraon do ala nunga angka parroha na koras rohanta, gabe ndang tatean tano on, baliksa gabe agoan tanoon hita, hape holan marroha na lambok do dalan tu ngolu na manean tanoon?
(v) Suraon ala nunga ndang tauduti be na marasi roha tu donganta jolma na mangharingkothonsa, gabe hita pe ndang be mandai asi ni roha sian Tuhanta i?
(vi) Suraon do ala nunga sai taloas rohanta dipalitok angka na sangkapsangkap hajahaton, ndang tarbahen hita be manjagai rohanta asa tongtong ias, gabe ndang tarbahen hita be marnida Debata di ngolunta? Angka sibolis dohot tondi nahodar i nama na taida jala tadongani manghatai?
(vii) Suraon do ala nunga lumomoan rohanta patupa angka hagaoron, konflik, ndang be dame, gabe dang be angka anak ni Debata be hita digoari halak, baliksa gabe angka anak ni hajahaton?
Ala ni i mansai ringkot hita patupa pamailangmilangon, patupa pangarujian: Ise do ahu? Na martua do ahu mangihuthon suhatsuhat pinatorang ni Jesus? Manang baliksa? Nuaeng dohot di tingki na mangihut?
DIpargogoi Tuhanta ma hita ganup patupa i, asa targoar na martua hita.
Simbolon Tuan Nahodaraja
Ia Simbolon Tuan margoar do huhut Tuan Nahodaraja, digoar do pinomparna "SIMBOLON TUAN NAHODARAJA". Maringanan do Ompui di Pangururan (P.Samosir) di bona ni dolok Pusuk Buhit, dipinggir ni Tao Toba nauli i.
Di nasahali laho ma TUAN NAHODARAJA tu Dolok Pusukbuhit mangultop Anduhur Bombom, jadi hona ma diultop, alai ndang mate. Jadi sai mangambur-ambur ma Anduhur i dipaihut-ihut ro di punsu ni Dolok Pusuk buhit i, laos so jumpangsa do. Alai ro ma sahalak boru natuatua, na maringanan di Tombak i mandok tu ibana : Halak dia do ho ale amang! "Iale inang, halak pangultop do ahu. Na paihutihut Anduhur Bombom, hurimpu dapot, hape sai laho do mangambur. Jadi nunga bot ari, ndang huboto be dalan mulak tu hutanami!".
Jadi angkal ma dibahen mambuat, ditanom ma olat ni rungkungna tu toru, unang haidaan ibana. Di namarhatobung i nasida namaridi i, marende ma nasida, huhut mandok : "Hutuktuk ma pangirhu dompak mataniari, ro ma anak ni namboru, asa hulehon mardaonbari!" huhut mengkelengkel be. Hape nunga diluahon Tuan Nahodaraja baju Habonghabong ni si Leangnaguratta. Ia dung ro be tu duru angka na martanjung i, masi pabongot habongna be ma, hape ndang disi be habong ni si Leangnaguratta, jadi pintor tangis ma ibana.
Dung i dipaihut ihut ma bogas nipat, jadi diida ma Tuan Nahodaraja mangaluahon bajubajuna i. Dung didok ma : "E, amang pardalan paima ahu disi, paulak bajubajungki nunga laho donganku! Ida ma, soadong parabitonku!" Jadi manaili ma Tuan Nahodaraja dompak pudi, hape gabe tungko-tungko ma ibana. Tes ninna Leangnaguratta, manigor dibuat ma bajubajuna i, habang ma ibana tu banua ginjang.
Dung i laho ma Nan Sanduor mamboan pagar, dilipathon ma lili tunggal pitu hali tu tungkotungko i gabe mulak jolma ma Tuan Nahodaraja jadi rap muli ma nasida tu Huta. Tangis ma Tuan Nahodaraja mangalualuhon huhut mandok: "Bulung ni antarasa solot tu bulung bira, naung jolma ahu, gabe tungkotungko tarida, aut sipanganon nian botoon daina". Dungi ninna Nan Sanduor ma : "Ba unang ho sai tangis, ai pitu borngin nari, ro do angka boru ni Dewata i martanjung tu lintong i. Dung i onggop ma bajubajuna i, alai molo dijou nasida ho, unang manaili ho tu pudi. Pandabuhon ma dorma sipanogu-nogu on asa diihuthon ho ro di huta on!"
Dung jumpang papitu bornginhon, ro ma boru ni Dewata marembasembas, maridi tu lintong na di punsu ni dolok Pusuk buhit i, huhut marende songon on: "Panginsir ni sigumang pangalegot ni porapora, hapiling ni sidedeng boru ni namora, inanta boru tuan laen bolon, na pande marroha, nirohaanna i gabe jala mamora, jolma manisia i jut rohana huroha!".
Alai pintor didok si Leangnaguratta ma tu donganna na marbajui: "Ah, songon na marlobuk taroktokhu, dohot sampak mudarhu, aha ma namasa tu ahu ulaning ? ninna. Dung i laho be ma nasida tu duru, hape ndang disi be bajubaju ni si Leangnaguratta. Jadi pintor habang be ma donganna i tu banua ginjang, tinggal ma Leangnaguratta huhut mangandung, mangihuthon bogas ni halak Tuan Nahodaraja, jala manjoujou. Alai ndang manaili be Tuan Nahodaraja dompak pudi ai nunga jora ibana sai ditulus ma dalannna ro di huta.
Ba dison hita ai so manang adong baoa di huta on rap ma hita paima dapot bajubaju mi! Tongon tahe, ninna roha ni Leangnaguratta. Jadi disuru Nan Sanduor ma ibana mangombus api asa mangaloppa. Hape dina mangombus api i ibana, nunga songon poso-poso Tuan Nahodaraja diida. dung i diombus ma api i hape diombus Tuan Nahodaraja ma sian bariba ni tataring, gabe sap sirabun ma sitabolan ni si Leangnaguratta, laos mangalualu ma ibana tu Nan Sanduor ninna ma : "Najungkat do anak mi Inang!" Olo tutu, jungkat doi sipata molo naeng manghatai, nanaeng manghatai do i huroha dohot ho!. Jadi rap mangalompa ma nasida na dua nalaho panganon ni nasida, Jadi dipapodompodom Tuan Nahodaraja ma dirina huhut mamerengmereng hinauli ni si Leangnaguratta.
Dung pitu ari si Leangnaguratta disi didok Nan Sanduor ma: Ua tung anakki ma pagodanggodang dainang! "Ah, tagonan ma ahu nongnong tu laut an, anggo tung tusi do dohononmu ninnna. Dung sabulan didok Leangnaguratta ma tu Nan Sanduor: Ale inang ise do baoa na modommodom di jabu i? Ai dakdanak do nian namburaon, alai nuaeng nunga magodang!. Olo inang, ninna Nan Sanduor najungkat do anakki, tongkin balga, tongkin nari metmet. Bo! Boi do hape ibana songon i? Alai nunga tung lomo roha ni Leangnaguratta mamereng Tuan Nahodaraja, Jadi saut ma ibana gabe dongan saripena.
Dung i didok marga Sitanggang, Nadeak dohot Sigalingging ma: "Ua tung dipangke inanta ma jolo bajubajuna i manortor asa tung tarida hamaloonna dohot hamulionna. Dung i diapoi Tuan Nahodaraja ma niolina i mamangke, alai sai manjua do. Alai sai diapoi Tuan Nahodaraja do gabe diumma Leangnaguratta ma Tuan Nahodaraja dohot anakkonna na dua i huhut mandok : Sai hujua do mamangke bajui ba sai didatdati hamu mangapoi ahu, Ba ia hutadingkon hamuna unang ma hansit rohamuna.
Dung i dipabongot Leangnaguratta ma antong bajuna i jadi manortor ma ibana. Ia tusi meleng Leangnaguratta tusi ma meleng pamereng ni angka painondur i saluhutna. Hape patolu gondangkon pintor habang ma Leangnaguratta ditolpushon ma tarup i marimong. Jadi ngangang ma mata ni Tuan Nahodaraja manuluthon niolina i dompak ginjang songon na hotostosan hail huhut mangandungi. Dung ro di langit Leangnaguratta didok amana Bataraguru ma : Sian dia do ho ale Leangnaguratta, nunga pola songoni leleng? dialusi si Leangnaguratta ma :"Sian paradangadangan do ahu amang!.
Nisaritahon kembali sian buku laklak dohot Napinatorang ni Ompu Amrin Doli Simbolon tu panurat.
R.M. Simbolon (A. Alexy)
Mobil Berpengeras Suara na Tarbarita
FROM OUR ARCHIVES Mobil Berpengeras Suara na Tarbarita
JAHA DIpang Jawa Jerman Kabiyehukonzo Lituavi Luganda Luo Magyar Makau Makedonia Malagasi Malayalam Marati Maya Melayu Mongol Moore Ndau Ndebele (Zimbabwe) Nepali Nias Norsk”Holan sada do mobil berpengeras suara na dipangke marbarita na uli di Brasil. Ditanda marjuta halak do on ’mobil berpengeras suara ”Watch Tower”’.”—Nathaniel A. Yuille, taon 1938.
DI MULA ni taon 1930, hurang do hamajuon marbarita na uli di Brasil. Alai taon 1935, ditongos si Nathaniel dohot tunggani boruna si Maud Yuille surat tu si Joseph F. Rutherford, na manguluhon ulaon marbarita di tingki i. Rade do nasida mangalehon diri marbarita jala ”rade disuru manang tudia pe”.
Si Nathaniel, pensiunan insinyur nunga marumur 62 taon. Ibana sahalak direktur na mangatur ulaon marbarita di sada huria Sitindangi Ni Jahowa di San Francisco, Kalifornia, AS. Disi, dipangke nasida do tata suara laho marbarita na uli. Marlaba do pengalamanna i tingki ibana gabe sahalak hamba cabang di Brasil, negara na mamangke marragam bahasa!
Sahat ma si Nathaniel dohot tunggani boruna di Brasil taon 1936 rap dohot si Antonio P. Andrade, perintis jala penerjemah. Diboan nasida angka barang na arga, i ma 35 masin na boi mamutar rekaman dohot sada mobil berpengeras suara. Tingki i, holan 60 do penyiar di Brasil, negara palimahon na umbidang di portibi on! Alat na baru on, mangurupi nasida marbarita tu marjuta halak di bagasan pigapiga taon.
Sabulan dung sahat nasida disi, diatur kantor cabang ma asa adong kebaktian dinas di Brasil, di kota São Paulo. Dipangke si Maud ma mobil berpengeras suara manjou jolma asa ro manangihon jamita tu loloan na diparade di kebaktian. Adong 110 halak na ro tu kebaktian i! Dung sae kebaktian i, tamba ma las ni roha ni angka penyiar marbarita na uli. Dipangke nasida ma sijahaon, kartu kesaksian, rekaman ni jamita di bahasa Hungaria, Inggris, Jerman, Polandia, Spanyol dohot bahasa Portugis.
Mobil berpengeras suara na dipangke sian taon 1936 sahat tu taon 1941, mangurupi marjuta halak mamboto barita na uli di Brasil
Tamba ma las ni roha ni penyiar marbarita dung dibahen tolu kebaktian dinas di kota São Paulo, Rio de Janeiro dohot di Curitiba taon 1937. Dipangke nasida ma mobil berpengeras suara tingki marbarita sian jabu tu jabu. Si José Maglovsky, sahalak remaja manurat, ”Hubahen hami ma sijahaon taringot Bibel di rak. Dung diputar rekaman ni jamita di mobil, hupatorang hami ma tu halak na ruar sian jabu.”
Dibahen ma pandidion di sunge jala godang turis disi. On ma tingki na denggan pasahathon barita na uli mamangke mobil berpengeras suara! Jamita pandidion na dipasahat ni si Rutherford tarbege di humaliang ni inganan i. Godang do na ro jonok tu mobil i jala manangihon rekaman ni jamita na diterjemahon tu bahasa Portugis. Dung i, angka na laho tardidi mangendehon ende Harajaon mangihuthon rekaman di bahasa Polandia. Angka donganta na asing dohot do marende di marragam bahasa. Yearbook taon 1938 mandok, ”Gabe taringot do hita di ari Pentakosta, ganup halak boi mangantusi hasintongan di bagasan bahasana sandiri.”
Dung kebaktian i, ganup ari Minggu, diputar do rekaman ni jamita di taman, komplek parjabuan, di pabrik na adong di kota São Paulo dohot di kota na jonok tusi. Ganup bulan, dipangke do mobil i laho marbarita tu 3.000 halak na marsahit kusta, hirahira 97 kilometer di sabola barat ni laut São Paulo. Ujungna, adong ma sada huria di inganan i. Nang pe marsahit kusta angka penyiar di huria i, marhiras ni roha do nasida marbarita na uli. Diloas ma nasida muse marbarita tu angka na marsahit kusta na adong di inganan na asing.
Di ujung ni taon 1938, sahat ma rekaman ni barita na uli di bahasa Portugis. Tingki All Souls’ Day (Hari Arwah), dipangke do mobil i sian kuburan tu kuburan laho mamutar rekaman ni jamita na marjudul ”Didia do Halak na Mate?”, ”Jahowa” dohot ”Hamoraon” na ditangihon 40.000 halak na jiarah!
Ndang lomo roha ni angka pandita dipasahat hasintongan sian Bibel. Didok ma tu pamarenta asa dipaso mobil i. Didok si Maud, hea do sahalak pandita manjujui torop halak asa manggaori mobil i. Alai, ala ro walikota dohot polisi, gabe ditangihon nasida ma rekaman ni jamita sahat tu na sae. Diboan walikota i do sada sijahaon taringot Bibel. Nang pe adong na marsogo ni roha, Yearbook taon 1940 mandok, taon 1939 i ma ”tingki na dumenggan di Brasil laho pabadiahon Teokrat Agung dohot goarNa”.
Saleleng ”mobil berpengeras suara Watch Tower” dipangke, tarida ma hamajuon di Brasil. Marhite mobil on, godang na manangihon barita na uli. Nang pe digadis mobil on taon 1941, tongtong do marhiras ni roha Sitindangi Ni Jahowa marbarita di Brasil.—Dibuat sian arsipta di Brasil.
Sermon HKBP Serpong – Parjumpanganta
Sermon HKBP Serpong
7 April 2010 Parjumpanganta
MAMUJI HABALGAON NI DEBATA
Buku Psalm (Mazmur : Indonesia; Psalm : Inggris; Mizmor/Tehillim : Heber/Ibrani; Psallo/Psalmos : Gorik/Yunani) ima sada buku na marrumangkon/marisihon ende, tangiang, andungandung, pujipujian, hamauliateon, las ni roha, olopolop, panindangion haporseaon tu Debata. Ia turpukta sadari on ima marrumanghon ende pujipujian taringot tu habalgaon ni Debata mangatasi angka jadijadianna.
1.\tAyat 2 :
Ale Jahowa, Sigomgom hami. Mansai sangap do goarmu di liat portibi on, dipatimbul Ho do hamuliaonmu ro di atas ni angka langit.
Borhat sian pengalaman ni parpsalmen dipuji ibana do Jahowa marrumanghon ende manang psalm. Diendehon ibana do pangalaho ni Jahowa na songkal i. Lapatanna dipuji parpsalmen do hadirion ni Jahowa songon Pargomgom di saluhut manisia. Ndang adong na so ginonggoman ni huasoNa, tung luhut do jolma i. Tarbarita do goar ni Jahowa Sipargomgom di liat portibi on. Jala barita hasangapon do di Goar ni Jahowa. Dipatimbul Jahowa do diriNa, asa tung ditanda, diboto jala dihatindanghon liat portibi on hamuliaon ni Jahowa na mangatasi angka langit.
Denggan do mamuji Jahowa marhite pengalaman ni ngolunta. Asa marhite na mamuji Jahowa lam ditopa ma dibagasan dirinta roha haserepon marnida pambahenan ni Jahowa. Laos alani na mamuji habalgaon dohot hamuliaon nang hasangapon ni Jahowa gabe tandaonta ma dirinta ise do di adopan ni Jahowa, ima jolma na metmet, na gale, naso margellok, naso dihadiha ni Jahowa, na ramun, jala pardosa. Marhite na mananda dirinta di adopan ni Jahowa, gabe pangasahononthon ma Jahowa di sandok ngolunta. Jala baritahononthon ma goarNa di liat portibion.
2.\tAyat 3
Gari sian pamangan ni angka dakdanak dohot angka posoposo dijadihon Ho do paranganmu, ala ni angka na mangalo Ho, asa paonjaphon musu dohot sitahi sudolsudol.
Jahowa sandiri do hagogoon i, ibana do mual ni hagogoon tu sandok angka na mamuji Ibana. Gariada di diri ni angka na metmet, angka dakdanak, angka posoposo disuanhon Jahowa huaso hagogoon laho mamuji habalgaon ni Jahowa. Laos ido dipangke Jahowa laho paonjaphon angka musu dohot angka sitahi sudolsudol.
Tung saluhut do dipangke Jahowa laho mamujimuji habalgaonNa i. Disuanhon Jahowa do di diri ni sude angka manisia potensi pamujion tu Jahowa. Nang angka na magodang, na tumua, na gogo, na gale, gariada dohot do tu angka na metmet, angka dakdanak, angka posoposo. Dipasupasu Jahowa do angka i sude, asa tung mintop angka nabinoto ni angka parbegu na so tumanda Jahowa, dohot angka sitahi sudolsudol. Tapagalak ma di dirinta huaso pamujion na sinuathon ni Jahowa tu hita, laos disi do hagogoon ni Debata mangurupi hita maradophon angka halak na so tumanda Jahowa.
3.\tAyat 4-5 :
Molo hutailihon langitmi, angka jadijadian ni jarijarim, bulan dohot bintang, angka na pinaulim. Tung aha ma nian jolma i, umbahen pola ditaringoti roham ibana? Jala anak ni jolma i, umbahen pola diebati Ho?
Disulingkit parpsalmen on do angka jadijadian ni Jahowa. Diparata ibana muse pamerengna tu angka na tinompa ni Jahowa. Jahowa do sitompa langit, bulan, bintang. Tung tangan ni Jahowa sandiri do na pauliulihon angka jadijadian i. Gariada tangan ni Jahowa sandiri do manggorga jolma i. Jala mangombushon hosa hangoluan tu ibana. Marhite tangan ni Jahowa do gabe adong jolma i. Tung so tarpatudos do jolma i tu hadirion ni Jahowa na marmulia i.
Mansai denggan do molo itatailihon tu angka jadijadian ni Jahowa. Mansai mangurupi haporseaonta do molo taingot jala taparata di rohanta angka jadijadianNa i. Gabe paingothon hita do i, huhut pasunggulhon pingkiranta nang panjaloonta di habalgaon ni Jahowa. Laos ido patubuhon roha na ra laho manghatindanghon dohot mambaritahon goar ni Jahowa na mangatasi sude angka jadijadian ni Jahowa. Ndang tama sasintongna jolma i laho paburnang dirina di adopan ni Jahowa. Tung so martudos do jolma i tu Jahowa. Pandohan, ‘Tung aha ma nian jolma i…’ mandok na so tarpatudos jolma i tu Jahowa. Sotung adong jolma i mambuat hasangapon ni Debata, gabe dipatudos dirina songon Jahowa. Martimbanghon hasangapon ni Jahowa ndang tu aha ni Jahowa jolma i, alai, mansai arga do jolma i dibahen Jahowa. Jolma i do na mandabuhon dirina tu bagasan dosa dohot hajahaton.
4.\tAyat 6-7 :
Humurang apala otik do ibana sian Debata dibahen Ho, alai ditalitalihon Ho muse hamuliaon dohot hatongamon tu ibana. Dipabangkit Ho do ibana gumomgom angka jadijadian ni tanganmu, sude do tahe dipatunduk Ho tu ibana:
Mansai arga jala mansai sangap do sasintongna jolma i. Mangihuthon parpsalmen ia jolma i humurang apala otik do ibana sian Debata. Pandohan on patoranghonhon taringot tu ‘imago dei’ ni Jahowa do jolmai. Gombaran ni Jahowa do jolmai. Gombaran i martudutudu tu pangalaho ni Debata na adong di diri ni jolma i, ima songon sifat, citra, tabiat dohot nilai-nilai na adong di diri ni Debata. Ditanomhon Debata do dibagasan diri ni jolma i huaso laho mangaramoti dohot mangarajai sude angka jadijadian ni Debata. Ndang diloas Debata jolma i, mamangke huaso na sian Debata laho pasudahon manang mengekploitasi angka jadijadian ni Debata. Baliksa, pingkiran dohot roha na mangaramoti asa sude angka jadijadian i mamujimuji Jahowa.
Dungi dilehon Debata do hamuliaon (kemuliaan) dohot hatongamon (hormat), asa dijagahon jolmai dirina di jolo ni Debata. Asa unang rambuse (asal-asalan) jolma i di ngoluna. Alai, ingkon tongam jala marmulia di nasa pardalanan dohot panggulmit ni ngoluna. Tarlumobi, sangap laho mandapothon Debata. Molo didok pe ia jolma i ‘humurang apala otik – hampir sama’ sian Debata, alai ingkon taingot do songon dia pe pistarta, gogonta, sangapta, moranta, alai anggo hita tong do jolma. Ingkon patuduhononta do haserepon dohot pangoloionta tu Debata, ima jolma na sai manghirim di asi ni roha dohot di haluaon na sian Debata. Dibagasan diri ni Jesus Kristus nunga lam tangkas be di hita, ia jolma i tarlumobi angka na porsea i mansai arga do di Debata, pola sahat tu na mate Jesus manghophopsa. Amen!
Previous Article Jamita di Pesta II (Paska)
Next Article Mamuji, ala naung manjalo!
Majalah Bina Warga HKI Online / e-magazine: Jamita tu Minggu Quasimodogeniti - Tanggal, 30 Maret 2008 Oleh : Pdt. Tony L. Hutagalung, MSc (Parhobas di Kantor Pusat)
Halak na imbaru mananda Kristus manang porsea di Kristus tontu ndang apala bagas dope parbinotoanna di Hata ni Tuhan i. Alani i, olo do mura rohana ganggu molo ro poda (ajaran) na maralo tu Hata ni Tuhan i tarlumobi ma molo songon na sarupa ajaran i. Disi ma olo ganggu roha ni jolma i gabe maol mambedahon na dia do ajaran na sasintongna jala dia do na sala. Suang ma songon na masa di huria Kolose, di naung jongjong huria i marhitehite ulaon parbaritanaulion ni angka naposo ni Tuhan i. Nasida marharoroan sian halak sileban na so adong dope pangantusion nasida di Hata ni Tuhan i, hape sian na so panagaman nasida ro ma angka parpoda haliluon tu tongatonga nasida na mambahen ganggu roha nasida.
Masa ganggu ni roha di deba ruas ni huria na di Kolose taringot tu ringkot ni parsunaton ala adong parpoda haliluon na ro tu tongatonga nasida na mandok ia tanda ni halak naung mananda Kristus ingkon do tarsunat songon na hisomalhon ni halak Jahudi. Dihatahon tu ruas ni huria i angka hata bisukbisuk dohot hata lensem na so marimpola, na hombar tu tona ni jolma, mangihuthon sisiasia ni hasiangan, na so mangihuthon Hata ni Kristus. Ala angka Apostel i marharoroan sian halak Jahudi, jala torop do nang halak Kristen di luat na asing na marharoroan sian halak Jahudi, gabe dirimpu natorop i na ingkon dohot do halak Kristen mangulahon parsunaton. Dipabotohon si Eprapas do na masa i tu apostel Paulus (bindu 1: 8), dibahen i ma ditongos apostel Paulus ma suratna tu huria Kolose ima na adong di turpuk jamita on. Dipatorang do disi lapatan ni parsunaton di ngolu ni halak Kristen na marojahon tu ngolu ni Kristus i. Ditangiangkon apostel Paulus do huria i huhut ditongos ibana surat laho padasiphon pangantusion nasida. Di na so haru bagas dope parbinotoan nasida taringot tu haporseaon ni halak Kristen, alani i porlu dipodai unang lilu jala ganggu rohana binahen ni angka poda na ro manang ala ni angka na masa di ngolu nasida.
Halak naung manjangkon Kristus tubu di bagasan ngoluna, nunga tartanom pardagingon na parjolo na gok dosa i rap dohot Kristus naung tartanom ala ni dosa i jala hehe laho manghamonangkon dosa i. Asa ido umbahen na didok : “di bagasan Ibana do rap hamu dipahehe, di na gabe porsea hamu di hagogoon ni Debata na pahehehon Ibana sian angka na mate” (2: 12). Sunat ima pangidoan ni patik i nunga disesa marhitehite parsunaton ni Kristus. Ai marhitehite na mangulahon Patik malua bangso Israel, alai dung ro Kristus na sinuru ni Debata tu portibi on, holan marhitehite na manghaporseai Kristus do boi malua sian uhum ni Debata. Asa nunga digohi be patik i marhitehite haroro ni Kristus tu portibi on. Dibahen ima, molo porsea jala mangulahon tona ni Kristus ido haluaon. Ia parsunaton, ima sada bagian sian na nidok ni patik i, diganti ma i marhitehite pandidion ai pandidion mangalehon ngolu na imbaru na sian Kristus. Andorang so ro Kristus, parsunaton do tanda di na masuk halak sipelebegu tu ugamo Jahudi, jala parsunaton i tanda manggotaphon pangalaho na robi na maralo tu Hata ni Debata. Alai nuaeng, pandidion na badia i do tanda di na masuk halak sipelebegu tu ugamo Kristen jala tanda manggotaphon pangalaho na robi na maralo tu Hata ni Debata. Asa, pandidion i ima parsunaton na so marhite sian tangan ni jolma. Pandidion na marhitehite aek mardongan Hata ni Debata, ima na paiashon daging pardosaon i asa gabe imbaru di adopan ni Tuhan i. Asa ndada aek i na rumingkot, tanda do i. Molo holan aek boti do, na paiashon pamatang do i sian na rotak ni tano on, alai molo mardongan Hata ni Debata, pandidion i na paiashon daging pardosaonta i do na nidokna disi.
Hombar tu na masa di halak Jahudi, angka ianakkon nasida disunat tingki metmet, ima diihuthon huria i sahat tu ombas na parpudi on: ianakkon ni na porsea di Kristus tardidi hombar tu tona ni Kristus. Pandidion na marlapatan do i mambolongkon pardagingon pardosaon sian pamatangta ai “nunga tarsilang hadirionta na buruk raphon Ibana asa pinasohot daging pardosaon, asa unang be hita mangadop di dosa” (Rom 6: 6). Kristus do ulu ni daging i, ima huria i, Ibana do parmulaan, naung parjolo tubu sian angka na mate, asa Ibana parjolo di na saluhutna (bindu 1:18). Halak naung porsea jala tardidi, dosana nunga disesa Tuhan i. Ima inti ni ngolu na imbaru : hasesaan ni dosa sian Tuhan i. Pangantusion na songon i ma dipasahat apostel Paulus tu huria Kolose, ima ngolu hakristenon na marojahan di Kristus, ndada marojahan di Patik na pinasahat ni si Musa. Ai ndang adong jolma i na rimpas boi mangulahon patik i, holan Kristus i do na tuk patupahonsa. Holan marhitehite na maporus do hita tu Ibana pasahathon ngolunta, ido asa talup hita dapotan haluaon.
Sahat tu ombas na parpudi on, sai godang do ro mangelaela haporseaon ni ruas ni huria i. Ndada holan tu angka na baru porsea songon na masa di huria Kolose alai dohot do tu angka naung leleng gabe Kristen. Mansai godang nuaeng poda (ajaran) na maralo tu Hata ni Debata na boi begeon ima marhitehite mass media isarana majalah, surat kabar, radio, televisi nang pe marhitehite buku cetakan na mura dapot di toko buku. Molo ndang bagas pangantusionta di hata ni Debata olo do gabe ganggu rohanta jala adong do deba sian ruas ni huria i naung manadingkon Tuhan i (beralih ke agama lain). Ndada gabe ukuran lelengna gabe Kristen sasahalak alai bagas ni pangantusion dohot panghaporseaon di Hata ni Tuhan i do. Godang do nang halak naung leleng ibana gabe Kristen alai ndang bagas dope parbinotoanna di Hata ni Tuhan i ai so hea diguruhon, tu parpunguan ni halak Kristen na mangguruhon Hata ni Tuhan i pe so ringgas ro suang songon i nang manjahai buku na badia i.
Godang nuaeng ajaran na marbagabagahon haluaon di ngolu ni jolma i. Di ugamo Jahudi, disosohon do na holan na marhite Patik do dapotan haluaon jolma manisia. Di bagasan pangidoan ni Patik i termasuk ma parsunaton. Poda na songon i ma adong tarbege di tongatonga ni ruas ni huria Kolose. Haluaon na ringkot di ngolu ni hajolmaon, jumpang do i holan di Kristus Jesus. Marhitehite pandidion na badia, boi hita malua sian bura ni Debata ala ni dosa. Unang gabe lilu haporseaon nasida, tung diharingkothon apostel Paulus do mangajari huhut manogunogu nasida. Songon i ma nian na naeng sitiruon ni angka parhalado ni huria di ombas si saonari on. Pangajarion, panogunoguon naeng gabe sada ulaon na prioritas di tongatonga ni huria. Ndang mansohot dope sibolis mangelaela huria i.
Mansai ringkot kerjasama na denggan antar parhalado marhitehite na masiurupurupan laho mamodai ruas ni huria i, pabotohon angka na masa di huria i asa boi dipatupa langkah-langkah na hombar tu pergumulan i ruas ni huria i. Songon si Eprapas na hatop paboahon tu apostel Paulus aha na masa di huria Kolose, jala apostel Paulus pe hatop mambahen panogunoguon nang pe tarhurung ibana, songon i ma nian naeng patupaon ni hurianta hombar tu angka na masa di angka huria-huria. Ndang pola porlu jolo sanga sega huria i asa adong dohonon bukti, keterbatasan ni parhepengon manang kondisi na dia pe taho ndada gabe pangambati di siulaon. Molo ndang boi ulaon na balga, nanggo apala ulaon na metmet. Songon na masa tu apostel Paulus, nang pe tarhurung ibana, alai ndang gabe dohot tarhurung Hata ni Tuhan i. Di ombas na parpudi on, sasaran na empuk di pangelaelaon ni parpoda haliluon ima angka generasi muda (naposo bulung), angka parsikola, angka na pogos, masyarakat na tertindas. Dipertentangkon ma tu nasida ma Hata ni Tuhan i hombar tu angka pergumulan ni ngolu nasida. Situasi ni ngolu nasida, ima dibahen mamparsoada Hata ni Tuhan. Dison ma naeng hatop hurianta manogunogu ruas ni huria i jala porlu mambahen langkah-langkah mangurupi dohot langkah-langkah antisipasi unang sanga masuk parpoda haliluon tu ruas ni huria i, asa dohot nang nasida mamparsaulihon haluaon na sian Tuhan i, ima haluaon ni tondi dohot daging. Amen.
PANGANTUSION ULAON TARUHON JUAL (ulaon di paranak) | Raja Mandidang Sitorus
« PORLU NI UMPAMA
Ikan Arsik »
June 4, 2009 by Sampe Sitorus,SE (A. Hitado Managam)
Di mata ni ulaon i, manogotna pintor di taruhon paranak do sipanganon marlompan juhut ima nadigoari Sibuha-buhai manang hata nuaeng daun pogu tu inganan parbornginan ni parboru. olo sibolang tutup ni jual nunga di iboto ni pangoli manang boru tubu do sihunti ampang (jual).
Di Jabotabek on ala ndang tar dao be hutanta jadi ndag pola marborngin parboru di hutani paranak, alai sipata sian dos niroha mardomu tu angka partingkian sibuha-buhai di aula manang di alaman ni gareja ma di patupa (martenda).
Sude ulaon Protokol diulahon Paranak: manggora naginokkonna asa masuk.
Dung sude simpan parhundul ni Hasuhuton Paranak dohot angka naniontang nasida, parjolo ma Paranak manggora : Hula-Hula, Tulang, Tulang Rorobot, Bona Tulang, Bona ni Ari, Hula-Hula na-Marhaha-maranggi dohot Hula-Hula ni Anak Manjae masuk tu bagas jala jaloon ni Suhut Paranak ma sude Hula-Hulai dohot tortor.
Dung masuk sude horong Hula-Hula ni Paranak, mangarade ma nasida na sapanganan dohot namarsabutuha, laho manjangkon haroro ni Suhut Parboru dohot sude rombonganna.
Protokol Paranak : Dihamu nahuparsangapi hami Raja ni Hula-hulanami Rajai ………songoni nang dihamu nahuparsangapi hami horong ni Hula-Hula dohot Tulang ni Raja ni Hula-Hulanami dohot Amanta Raja dohot Inanta Soripada uduran ni Raja ni Hula-Hulanami:Rajanami, nunga mangarade hami manjanghon haroromuna tubagasan gedung on, masuk ma hamu Rajanami. Dijolo ma Hasuhuton Bolon manghunti Tandok nabolon, Suhut Paidua, Dengke Simudur-udur, rombongan ni Parboru, jala dipudi nasida ihut ma Horong ni Hula-Hula dohot Tulang ni Parboru, masiboan tandokna be dohot Dengke Siuk. Jadi sahali masuk do sude Parboru dohot hula-hulana dohot sude horong ni tulangna. Dang suman molo di alaman ni paranak, parboru manjou/manggora hula-hulana asa masuk tu alaman ni paranak. (ai na rap do hula-hulana dohot horong ni tulangna mangudurhon pahutahon ibeberena tu huta ni paranak). Ondo sada na patuduhon ulaon di Alap Jual manang di Taruhon Jual. Jadi sian parmasuk tu gedung nunga diboto natorop ise bolahan amak.
Hape nuaeng on namasa ta ida di Jabotabek on di Pesta Adat Pamuli Boru Taruhon Jual gabe songon ulaon Alap Jual do. Di gedung adong hak ni Parboru manggora Hula-Hulana asa masuk tu Gedung jala Suhut Parboru muse namanjalo sude nabinoan ni Hula-Hulana (nang pe sipata adong do muse napasahathon tu paranak / holan majalo do nasida).
Sude si Pir ni Tondi dohot Dengke nabinoan ni rombongan ni Parboru, sahat jaloon ni Parank do i, (alai anggo Dengke Simudur-udur laho sipasahaton ni Suhut Parboru tu Suhut Paranak, dipasoding ma jolo paima tingki pasahathon).
hundulan di hamu Rajanami di sabola siamunnami, hundul ma hamu Rajanami.
Parbagi ni parjambaran. Ala di alaman ni Paranak do Ulaon Unjuk, gabe Paranak do mambagi parjambaran tu Parboru, jala u (Tong do on sesuai kesepakatan tingki marhusip nagogo)
Parbagi ni parjambaran juhut di Parboru di sesuaihon ma tu kondisi ni na nijalona.
Dung sahat Penganten tu Podium, mulak ma muse Suhut Sihabolonan Parboru mandapothon uduranna tu ruar Gedung, paima ro panggora ni Paranak.
Protokol Parboru : manggora asa masuk horong Hula-Hula dohot Tulang. Siala dos ni tahi ni Paranak dohot Parboru, sude nabinoan ni Hula-Hula ni Parboru, Parboru do manjalo, alai dung laho sidung ulaon i, dibagi Parboru ma si Pir ni Tondi nabinoan ni Hula-Hulanai tu Paranak.
Ala di Alaman ni Paranak do Ulaon Unjuk, gabe Paranak do mambagi Parjambaran tu Parboru, somal jala U
on December 3, 2017 at 6:32 am | Reply Erwin purba
Mauliate ma amang siala nunnga dipatorang hamu pangantusionmu soal adat alap jual dohot taruhon jual. Nga boi tamba parbinotoan diparadatan on. Pelita Batak Online
Sabtu, 03 November 2018 08:19:00
Sian Parsameanta, STT-HKBP, Pdt Dr. Robinson Butarbutar
ngolu nang ulaon ni angka sisean nang pangulaNa na pinargogoionNa i, nunga magodang pangantusion di tongatonga ni Hakristenon taringot tu hanaposoon ni Debata: Nuaeng, ndang be holan ulaon ni angka naposo ni Debata di tongatonga ni parsaoran huriaNa na mansai arga di joloNa, alai dohot do tong ulaon hanaposoon ni Debata di duru ni parsaoran huriaNa i arga di Ibana. Dos do arga ni duansa di jolo ni Debata. I do pangajarion na naung dipaojak teolog reformasi, i ma Martin Luther, dohot na naung dipahembang angka halak Kristen na mangihuthon pangajarionna mamungka sian abad pa-16-hon sahat tu nuaeng on. Asa ndang be manghilala angka pangula ni huria na tumimbo hanaposoon ni Debata di ibana sian hanaposoon ni angka ruas ni huria ni Kristus di marragam ulaon hinobasan nasida di portibion manghobasi hajolmaon nang portibion di angka na ringkot di ngolu ni jolma siganup ari, manang dia pe rumang ni ulaonna i. Laos songon i do sabalikna.
Tutu, sanga do leleng situtu martahan pangantusion na tumimbo arga ni ulaon ni angka pangula ni huria di tongatonga ni huria dohot sian tongatonga ni huria tu portibion sian ulaon ni ruas ni huria i, i ma di tongatonga ni portibion. Pola sian dekade paopathon abad parjolo sahat tu dekade paduahon abad pa-16-hon songon i pangantusion. Boi antusan jala lumrah do i, ala sian bonana tung diida huria ni Kristus na adong di portibion do na mansai ringkot ulaon mamaritahon barita nauli taringot tu Jesus Kristus tu sagodanggodangna penduduk ni portibion, asa godang na malua, godang na gabe parjambar nang dapotan hangoluan ro di saleleng ni lelengna i marhite haporseaon di Jesus Kristus, asa malua sian hamatean na manongtong, asa sahat tu ngolu hatongtongon. I do na gabe pusat perhatian.
Ianggo ulaon panindangion ni angka ruas ni huria na mangolu dohot na mangula di parngoluan nasida siganup ari -asa tutu situtu dipatuduhon nasida hasiraon dohot hasinondangon ni ngolu nasida, unang sarombang dohot portibion baliksa gabe manguba ngolu ni hajolmaon disi, -atik pe tong do ringkot jala mansai ringkot, ndang apala diida dos argana di jolo ni Debata dohot arga ni ulaon na mamaritahon barita nauli ni Jesus Kristus i secara verbal i. Songon i sanga pangantusion i atik pe, nang sian mula ni ulaon ni Jesus Kristus dohot angka siihuthon ibana di tongatonga ni huria, dohot do diula ulaon asi ni roha hataridaan ni holong, panghobasion diakonia, nang ulaon patoguhon parsaoran sama halak Kristen nang dohot angka na di duru ni huria, songon i nang ulaon marmahani angka ruas ni huria maralohon angka tondi na hodar dohot angka pangajarion na lipe nab oi mambahen lilu, roras, martihas ngolu ni ruas ni huria ni Kristus i.
Ala ni i, di na dipanghulingi hata ni Debata na di 2 Timoteus 1: 6-12 i hita nuaeng di dekade pa-2-hon abad pa-21-hon on, di na tarimangrimangi dia tonani Debata na boi tangihononta sian tona na pinasahat ni panurat ni 2 Timoteus on tu sahalak na margoar Timoteus, i ma dongan saulaon ni apostel Paulus sian sundut na umposo, ingkon boi do eahanta panghorhonna di hita ndang holan tu angka naposo ni Debata na mangula di tongatonga ni huria dohot sian tongatonga ni huria di portibion, i ma angka parhalado ni huria partohonan dohot na so partohonan, alai ingkon sahat do tu angka naposo ni Debata na mangula di tongatonga ni portibion ala disi do ibana mangolu, mangula dohot manindangi.
Molo tapamanat sude tona ni Debata na tarsurat di surat tu si Timoteus na parjolo dohot na paduahon, ia impola ni isi ni surat na dua i i ma pasahat tona tu sada sian uluan punguan Hakristenon generasi paduahon na adong di angka huria na adong di Epesus, sada kota na balga di Asia na metmet, sada pusat hakristenon uju i, na di pudian ni ari gabe tarbarita songon huria na manghaholongi ajaran ni Jesus Kristus taringot tu hinaringkot ni angka na porsea i masihaholongan. Marsangajo do apostel Paulus manadingkon ibana di kota i laho mangulahon I (1 Tim 1: 3). Uluan generasi paduahon i, i ma si Timoteus, naung mangula sahat tu tingki panuratan ni duansa surat i songon donganna saulaon mamungka taon 49/50. Songon i ma ringkot ni ulaon ni Timoteus di ulaon ni apostel Paulus I mamaritaon barita taringot tu Jesus, mangajari huria I, marmahani nasida dohot manguluhon nasida, pola 26 hali tarsurat goarna di Padan Naimbaru. Angka surat 1-3 Johannes nang Pangungkapon Johannes na disurat tu huria Epesus mangondolhon holong. Ndang tarsirang i sian perkembangan ni ngolu ni huria disi gabe tu na mangondolhon holong sian ulaon ni si Timoteus pasauthon tona jinalon di 1 dohot 2 Timetus. Turgas ni Timoteus laho manorushon ulaon i dipasahat tu ibana ala ndang apala boi be apostel Paulus mangulahon ulaon i. Didok nunga di bagasan na tarrante ibana ala ni Kristus (2 Tim 1: 8).
Tona na dipasahat tu ibana mansai bidang do, ndang holan manorushon ulaon mamaritahon barita na uli tarlumobi di partingkian hararat ni poda na so lipe (2 Tim 4: 2-5), alai dohot do ulaon mangalehon poda tu angka ruas ni huria sian horong na marragam (baoa, boruboru, dakdanak, na diuluhon dohot na manguluhon) asa hot di haluaon i, asa unang martihas, unang dipatalu angka poda na lipe (1 Tim 4: 1-6). Bidang hinangkam ni tona i, isara taringo tu parsaripeon dohot manganhon sipangaon (1 Tim 4: 4-6). Sangkapna i ma asa boi nasida mangolu songon halak Kristen na daulat di ngolu nasida siganup ari marojahan tu ruhutruhut ngolu Hakristenon (1 Tim 5: 1-6), isara hinaringkot ni manangiangkon tangiang pangondianon tu sude halak (1 Tim 2: 1+4). Asa tarbahen ni Timoteus i, ingkon gabe tiruan ibana di hata, parange, holong, haporseaon, hatomanon, dame, lambok maminsang (1 Tim 4: 12, 2 Tim 2: 15, 22; 2 Tim 2:22-26 ), ingkon marhadaulaton ibana, ingkon ias (1 Tim 5: 22, 4: 7-8). Ingkon dohot ibana mangajari dia do Hakristenon i (1 Tim 4: 13, 2 Tim 4: 2). Tona i ingkon pasahatonna ndang holan tu uluan lokal, angka sintua (1 Tim 3: 1-7, 5: 7-21), nang parhobas (1 Tim 3: 8-10, 12-13). Sahat do tona i taringot tu beha marnida arta (1 Tim 6: 6-10). Asa boi dohonon, tona na tu ibana i mansai bidang jala dokdok: Marhite hadirion na daulat, denggan mangulahon ulaon mamaritahon barita nauli, mangajari, mamodai nang manguluhon.
Siala ulaon na mansai dokdok jala bidang hinangkamna do tona ulaon jinalona songon uluan generasi paduahon ni hakristenon di tongatonga ni huria na di Epesus i do umbahen na ditonahon tu ibana tolu na mansai ringkot asa tarbahen ibana mangulahonsa:
Naparjolo, ayat 6, asa mangarataratai silehonlehon naung jinalona sian Debata marhite pangampehonon tangan pinatupa ni apostel Paulus tu ibana (2 Tim 1: 6-7, 1 Tim 1: 18, 4: 14). Hata mangarataratai hira marlapatan holan paingotingot. Alai dohot do di hata mangaratai (Gorik: anazopureo, sian hata zao dohot puroomai, Inggris: to stir into flame, Indonesia: menyemangati) marlapatan usaho pahirashon asa boi na hinirashonna i mangalehon gogo, energi na imbaru tu ulaonna i. Siparataraton i ma charisma, silehonlehon na sian Debata tu Timoteus.
Mansai ringkot do angka naposo ni Debata di tongatonga nang di duru ni huria ni Kristus mangarataratai muse silehonlehon ni Debata tu ibana, na mambahen ibana marnida tohonan do ulaon ninulana i di ngolu siganup ari. Ala tohonan do i, panjouon do i tu ibana, tohonan panjouon na badia, manang dia pe ulaonna i. Marragam do charisma naung pinalumehon ni Debata tu hita. Laho mangadopi hinadokdok ni ulaon na tatuhuk di tongatonga ni huria nang di duru ni huria i, mansai ringkot tapararatai silehonlehonNa na tu hita ganup.
Paduahon, ayat 7, asa boi tarbahensa patupa ulaon parataratahon i, mansai ringkot tong na tolu on naung pinalumehon ni Debata tu hita, i ma tondi hagogoon (Gorik: pneuma dunamis), tondi holong (pneuma agapen) dohot tondi pangarajaion diri (Gorik: pneuma suphronismos). Mansai ringkot do tolunsa on taparataratai. Suraon do nunga mintop tondi na marhagogoon di ngolu Hakristenonta, gabe parbiar hita manindangi, patudu holong dohot pahiras parsaoran ni jolma, gabe nunga so hiras be hita mangula di joujounta na marragam i? Suraon do nunga sumurut tondi holong di hita nuaeng on? Suraon do nunga sumurut tondi pangarajaion diri di hita, gabe sai madabu hita tu bagasan ragam ni pangunjunan? Gabe dohot hita masuk tu hurungan? Gabe diuhum Debata ngolunta nang pinomparta, nang luatta, propinsinta, bangsonta?
Patoluhon, ndang jadi hita maila manghatindangkon Tuhanta i di bagasan tarlumobi di duru ni huria i, di tongatonga ni Kristus, manang dia pe rumang ni panindangionta i, songon apostel Paulus na so maila manghatindangkon ibana pola manaon (ayat 8-12, Patudos Mat 10: 32-33).
(i)Beha do hita mamaritahon barita taringot tu Jesus Kristus saleleng on, dung 157 taon umur ni HKBP, dung tardidi hita tu bagasan goarnNa, dung manghatindangkon haporseaon hita, dung marhasohotan, dung mulaulaon, uju poso nang dung tumua ngolunta?
(ii)Beha do hita mamaritahon holongNa i marhite ulaonta na denggan tu donganta jolma, patauhon donganta jolma mangolu denggan, paradehon na ringkot di ngolu ni jolma, manghobasi nasida marhite angka silehonlehon na godang pinalumehonna tu hita?
(iii)Beha do hita marparsaoran na denggan dohot donganta jolma marhite ngolu na mardame, ngolu na patupahon dame na tigor rap dohot donganta jolma di tongatonga ni bangsonta na majemuk, alai tongon dipabolatbolat?
Songon naung tapaandar di bona ni jamita on: Dos no arga ni hanaposoonta halak Kristen na marhobas di tongatonga ni huria dohot di portibion. Alai di tingki on, disosoi hatani Debata hita marhite tona na jinalo ni sada uluan hakristenon di generasi paduahon, i ma Timoteus najolo, tarataratai silehonlehon, charisma ni Debata tu hita, panjouon ni Debata tu hita, tohonanta na na rap mararga di jolo ni Tuhan i, jala tapatuiduhon i marhite tondi hagogoon, holong dohot pangarajaion diri, unang baliksa gabe maila hita manghatindangkon Jesus Kristus na naung palumehon haluaon nang panjouon i tu hita.
Beha do dalan parataratehon silehonlehon ni Debata tu hita? Marragam do dalan nab oi tapingkiri. Na mangihut on tatimbangi:
Parjolo, ringgas marsaor dohot Debata marhite hataNa dohot tangiang na maraturan.
Paduahon, ringgas masisunggulan dohot masipaingotan nang masipatoguandohot masiurupan sama na porsea manghamauliatehon, mangarataratai, paimbaruhon silehonlehon nang panjouon na marragam i tu hita.
Patoluhon, ringgas manambai parbinotoan dohot hatauonta (skill) mangulahon tohonanta i marhite angka pendidikan dohot pelatihan-pelatihan, ala ganup ari lam timbo do parbinotoan dohot hatauon ni jolma mangatur ngolungolunta di portibion. Di partingkian digital dohot di partingkian kecerdaasan artificial dohot hinahinsa ni angka robot, mansai porlu hita torus pahinsathon parbinotoanta asa tarbahen hita tangkas manindangi di Kristus dohot angka dalan na denggan, angka dalan na so tarbahen ni na tahobasi manulak panghobasionta.
Dipasupasu Debata ma angka dalan na tapangke laho mangurupi hita pahinsathon pangulahononta di silehonlehon, charisma, dohot panjouonta na marragam i di ngolunta siganup ari. Na boi do sumurut panindangion ni angka siihuthon Jesus di portibinta nuaeng. Alai na boi do i tong maherbang. Saguru di haradeonta parataratahon silehonlehon ni Debata na tu hita halak Kristen i do i. Lam bahat hita na mangarataraisa, lam denggan. Lam otik na rade parataratahonsa, lam buruk. Ingananta pararatahonta boi di jPabu, boi di parsaoranta dohot angka donganta jolma, alai laos boi do di angka ulaonta siganup ari, manang dia pe i, ai disi do hita dijou Debata. Molo holan di huria do hita patupahon i, ba holan dua jom saminggu tamba ni partangiangan dua jom ganup minggu. Alai molo di ulaonta siganup ari do hita patupahon pangaratarataionta i, ba mansai bahat do tingki na rade dilehon Debata tu hita.
MANOLSOL DIPUDI NDANG MARGUNA ~ Pemburu Jejak Rupiah
Boasa songon na tungki jala dongon bohimu, eda Nai Longatiar, aha arsakmu huroha? Ninna nai minta tu Nai Longatiar. Ba aha ma da eda! So marsak situtu rohangku, ai ndang tarbereng ahu be donganku ala ni ilangku dohot haurahonku, lumobi ala pangula ni huria (parhalado) muse do amanta. O, taringot tu berengku si Longatiar i do na ni dokmu? Ninna nai Longatiar. Olo, i ma da eda! Ninna Nai Longatiar mangalusi. Ai beha huroha taringot tu si Longatiar i, ndang hea hubege taringot tusi ninna Nai Lampita manorohon hatana. A, ganjang do nian taringot tusi, ai huhilala, na parigat-rigat bulung ni gaol do hamu, pasigat-sigat bulung ni bulu, na mangarungkai hinadangol do hamu hamu laho paingot-ingot hinalungun. Alai hudok pe songon i hundul ma jolo satongkin asa hupajojor sidangolonhon. Dung i hundul ma nasida na tolu manguselleng manghatai.
Marbarita ma Nai Longatiar, didok: Silongatiar dope nian boru buhabajungku dilehon Debata. Dibahen las nirohangku hubahen ibana marsingkola, nunga tammat ibana sian S.P.G dua taon naung salpu, alai matua so adong penempatanna dibahen pamarenta. Nunga mulahulak ibana mambahen permohonanna asa ditempathon nian ibana, hape matua so adong do ingananna. Jadi gabe sai rap ma ibana dohot angka namarbaju na di hutanta on, alai apala dongan-donganna i ma si Mintasi naung tammat sian sikola Lanjutan Pertama. Jotjot ma nasida huida mardalan-dalan rap dohot doli-doli, apala di rondang ni bulan ma, didok nasida: ” Terang-terang bulan”. Ba sogo ma rohangku disi, ai nunga tung alo i tu pangkilalaanku, ai dang hea masa na songon i di haposoonniba. Muruk-muruk ma ahu tu si Longatiar i, unang sai didatdati be nian si songon i. Molo sai naeng mangkatai ho dohot doli-doli bat u bagasta ma nasida ro martandang, ningku ma tu ibana. Gabe jotjot ma hami pasual dohot ibana si ala ni i. Didok si Longatiar i ma tu ahu: ai dirimpu ho songon kolot ni hamu be hami naposo nuaeng, ai ndang diida ho angka baoa do dongan niba di parsingkolaan, ba ndang hea tarurak iba, binoto do mangaramoti, mangarajai diri niba. Dung i tung bahenon ma haurahon tu natorasniba dohot tu angka ibotoniba?
Alai atik pe songon i alusna ndang sonang rohangku tongtong do ibana hubadai, hupodai taringot tu parsaoranna na bebas i. Alai ianggo apala pajut dohot patunduk rohangku hata poda ni amanta do.
Didok amanta ma tu ahu: O, inang ni Longatiar unang pola sai marsoali ho dohot borunta si Longatiar taringot tu pargaulan, parsaoranna i rap dohot angka donganna magodang, ai nunga asing naposo nuaeng sian hita naposo najolo, ai bege ma, hupaboa hata ni sahalak sintua ni sada huria tu ahu Na sogo roha ni sintua i di pargaulan bebas ni angka naposo di huriana i, gabe dipangido sintua i ma tu guru ni huria i asa mandok sipaingot jolo ibana tu angka naposobulung i di tingki parguruendean nasida. Saut ma jongjong sintua i mandok hata sipaingot tu angka naposo bulung i taringot tu pargaulan bebas i. Godang do sijagaon disi, ninna sintua i. Alai dung sun sintua i mandok sipaingot i, jongjong ma sahalak namarbaju naung tatang pardagingonna, didok ma mangalusi sintua i. Amang, sintua, sintong situtu do sipaingot muna i, laos songon i do poda ni halak amanta dohot inanta tu ahu. Huihuthon ma poda nasida i, ndang olo ahu mandongani angka donganhu nabarbaju i mardalan-dalan bodarina, nang di torang ni bulan, lumobi mardonganhon doli-doli. Tinggal di jabu nama ahu hundul mangkulhul, manirat, manulam, mangarenda, hape ndang adong na ro manopot ahu, ala so ditanda halak be ahu, hape angka na tubu dipudingku nunga torop marmulian, gabe hatinggalan nama ianggo ahu. Umbege i gabe hohom ma sintua i.
Ahu pe dung hubege barita na sian amanta i hohom nama ahu. Hupasombu nama si Longatiar i di pargaulanna i, jala laos martandang modom ma ibana tu bagas ni si Mintasi donganna magodang i.
Hape dung adong manang piga bulan si Longatiar na marpargaulan bebas i. digora halak ma pardagingonna, ai nunga marbadan dua ibana. Dihatahon halak ma i tu hami. Hupamanat hami ma tutu pardagingon ni si Longatiar i, nunga sintong na pinadok ni jolma i. Marsak ma hami dohot dongan sabutuha dohot angka tondong, sisolhot.....
Posted by Mahir Pakpahan at 7:58 PM
Maminta Gondang Tortor Paniaran di Ulaon Saur Matua | Raja Mandidang Sitorus
« MANGGULUT IMPUT NI LEANGLEANG
Inang Namora Boru vs Inang Soripada »
Tulisan ini saya dedikasikan kepada puteraku Hitado Managam Sitorus yang sepanjang tahun 2018 ini sedang gandrungnya belajar martaganing.
Panduan maminta Gondang Tortor Paniaran.
Amanta Raja, Inanta Namora boru, suang songoni nang situan natorop.
Tangan do botohon ujungna jarijari. Jarijari sampulu marsiganjangi. Jongjong au di son jumolo marsantabi, sampulu jarijari pasumpulusadahon simanjujung.
Molo tung ahu pe namangurupi paniarian laho maminta gondang ni paniaran marpamuati ma rohamuna jala sotung manghurangi disangap ni angka paniaran tarlumobi ma i hita namarhaha maranggi pinompar ni ompunta Raja Sitorus.
On pe ala naeng mulaan ma Tortor Paniaran tangkas ma tapaihutihut, jala mangarade ma hamu paniaran.
Nunga marpungu hami dison marriaria, huhut marolopolop.
Amang pandoal pargonsi, parindahan na suksuk, parlompan na tabo, taruan bodari, alapan manogot.
Asa mula ni angka hagabeon, hamoraon dohot hasangapon ma on tamba ni naung pinasahat ni Tuhanta tu hami sude pinompar ni ompu nami Raja Sitorus, di son jonjong paniaran nami naeng manortor ma angka inanta soripada manghalashon saluhut pasupasu dohot denggan basa naung pinasahat ni TUHAN tu hami pinomparni ompunami Raja Mandidang Sitorus tarlumobi ma i di bona ni hasuhuton nami, nuaeng pe amang pargonsi nami, baen damang ma jolo gondang mula-mula i,
Ba nunga di bahen hamu amang pandoal pargonsi gondang mula-mula i, nuaeng pe bahen damang ma gondang somba-somba asa jolo marsomba hami tu Amanta Debata Pardenggan Basa i, ai nunga di lehon di hami tingki nauli, ari nadenggan di ulaon Saur Matua ni natuatua nami on, taruli paniaran nami marhite Tortor Paniaran manghalashon pasupasu naung jinalo ni natuatua nami naung Saur Matua on. Asa anggiat ma dao parmaraan, dao ambat bingkolang di ulaon Saur Matua on, asa tiur songon mata ni ari rondang songon bulan, tio songon baba ni mual jala rintar songon bonang di gala tumpahon ni Amanta Pardenggan Basa i.
Laos asa ihut ma hu somba hami angka Amanta Raja rodi sude napinarsangapan naliat na lolo.
On pe bahen damang ma Gondang Somba Somba i
3. Gondang Liatliat (sebagai permohonan berkat dari Tuhan Yang Maha Pengasih, Maha Penyayang).
Amang pandoal pargonsi, asa liat ma panggabean liat nang parhorasan tu hami saluhutna tarlumobi ma i dipaniaran nami, antong bahen damang ma jolo gondang liatliat i , anggiat ma asi roha ni Amanta Debata Pardenggan Basa i marhite Tortor Paniaran on dipasaorhon dame nang pasupasuNa tu sude hami naliat nalolo.
Lata ni singkoru na tubu di robean, Sai sude ma hami sitorop pomparan, na boi paulaean.
Tombak ni Purbatua, par hau na limut-limuton. Sai sude ma hami penggeng Saur Matua, dihaliangi angka pomparan.
Ipe bahen damang ma gondang lialiat i.
(Paniaran mangaliat, angka na talup paherbang tangan dipaherbang ma tanganna, ndung mangaliat sahali laos udut tu si ro ma horong ni boru dohot bere mangolopolopi)
4. Gondang Sitiotio (menggambarkan kecerahan hidup masa depan sebagai jawaban terhadap upacara adat yang telah dilaksanakan)
Amang pandoal pargonsi, amang sioloan, amang pangoloi nunga dibahen damang gondang liatliat i, nunga mariaria hami jala marololopolop tondi nami, Asa tio ma panggabean tio parhorasan tu joloan on, nuaeng pe hasahatan ni Tortor Paniaran bahen damang ma gondang sitio tio i.
Ninna natuatua, molo gondang hasahatan ba i ma panimpuli ni sude tortor somalna ndung i simpul simpul ma panortorion jala tortor ni hasuhutoj do i manang pangituai ni huta, alani i diangka panortor somalna mangidohon hasahatan ni tortor nasida i ma gondang sitiotio.
Jesus Pamalumhon na Marsahit | Hangoluan ni Jesus
JESUS PAMALUMHON BORU NI SAHALAK BORU PENISIA
JESUS PAMALUMHON SAHALAK BAOA NA NENGEL DOHOT NA BISU
Dung dipasingot Jesus halak Parise alani adat ni nasida, borhat ma Jesus dohot angka siseanna tu sabola barat. Nasida borhat tu kota Tirus dohot Sidon na di Penisia.
Jumpang ni Jesus ma sada jabu gabe ingananna disi. Nang pe ndang lomo roha ni Jesus botoon ni halak ibana disi, alai sai jumpang ni halak do ibana. Ro ma sahalak boru Junani na di huta i mandapothon Jesus. Ninna ma, “Asi ma roham di ahu ale Tuan, Anak ni si Daud. Mansai hansit do dihilala borungku ala disonggopi suru-suruan na jahat ibana.”​—Mateus 15:22; Markus 7:26.
Alai didok angka siseanna i ma tu Jesus, “Palao ma ibana, ai sai jou-jou do ibana di pudinta.” Boasa ndang dioloi Jesus borua i? Jesus mandok, “Holan tu halak Israel na songon biru-biru na lilu i do ahu disuru.” Alai ndang olo laho borua i. Marsinggang ma ibana tu pat ni Jesus jala ninna ma, “Urupi ma ahu Tuan!”​—Mateus 15:23-25.
Ra, naeng idaon ni Jesus do sadia balga haporseaon ni borua i. Tingki i, lea do roha ni halak Jahudi mangida halak na sian bangso na asing. Alani i, didok Jesus ma, “Ndang patut buaton roti ni dakdanak jala sampathonon tu anak ni biang.” (Mateus 15:26) Dipangke Jesus do hata “anak ni biang” laho patuduhon na asi do rohana mangida halak na sian bangso na asing. Tontu dipatuduhon Jesus do pangkilalaanna i sian bohi dohot soarana na lambok.
Ndang hansit roha ni borua i mambege hata ni Jesus. Didok ibana do tu Jesus, “Toho do i Tuan, alai roti na madabu sian meja ni tuanna i do diallang anak ni biang i.” Gabe diboto Jesus ma na balga do haporseaonna. Didok Jesus ma, “Balga do haporseaonmu, saut ma na pinangidomi.” (Mateus 15:27, 28) Dipamalum Jesus ma boruna i nang pe ndang diboan ibana tusi. Tingki mulak boru Junani i tu jabuna, diida ibana ma boruna i peak di podoman, nunga malum, jala “nunga kaluar suru-suruan na jahat i” sian ibana.​—Markus 7:30.
Borhat ma Jesus rap dohot angka siseanna sian Penisia tu huta na di sabola Sunge Jordan. Ra menyeberang do nasida sian sabola utara ni Laut Galilea jala sian i borhat ma nasida tu Dekapolis. Dung sahat disi, nangkok ma nasida tu dolok. Alai godang do halak na mamboto i. Diboan nasida ma tu Jesus angka na lumpu, na cacat, na mapitung jala na bisu manang na ngungu. Dipeakkon nasida ma angka na marsahit i jonok tu pat ni Jesus jala dipamalum ibana ma nasida sude. Alani i, dipuji nasida ma Jahowa Debata ni halak Israel.
Sai diparrohahon Jesus ma sahalak baoa na nengel jala na bisu. Ra, maila do ibana tingki di tonga-tonga ni godang halak i. Jala diboto Jesus do i. Boi ma tabayangkon pangkilalaanna tingki ditogihon Jesus ibana laho pulik sian angka jolma i. Dung holan nasida na dua, dipamasuk Jesus ma jari-jarina tu pinggol ni baoa i. Marsitijur ma Jesus jala dijama ma dilana. Huhut diida Jesus tu langit, ninna ma, “Hepata,” lapatanna, “Bungka ma.” Satongkin i, boi ma baoa i marbinege jala denggan ma ibana mangkatai. Diorai Jesus do ibana paboa-boahon tu jolma. Lomo do rohana asa porsea angka jolma tu na niida ni nasida dohot tu na binege ni nasida sian Jesus.​—Markus 7:32-36.
“Longang” do roha ni angka jolma i alani tanda halongangan na binahen ni Jesus. Didok nasida ma, “Denggan do dibahen ibana saluhutna. Haru na nengel boi marbinege jala na ngungu [manang, bisu] boi mangkatai dibahen ibana.”​—Markus 7:37.
Boasa ndang pintor dipamalum Jesus boru ni boru Penisia i?
Tudia do Jesus laho dung sian Penisia?
Songon dia do Jesus patuduhon asi ni rohana tu baoa na nengel jala na bisu i?
Aha do na pinatudu ni Jesus tingki pamalumhon na marsahit?
TANGIANG GANUP ARI - hkbp.lagu-gereja.com | Lagu gereja HKBP | BUKU ENDE NOT ANGKA
ARI SENEN: KELUARGA DOHOT ULAON
 Asa gabe sitiruon keluarga ni halak Kristen di panghataion, hahipason, haiason, di parange, di ulaon, dohot di sandok parngoluonna.
 Asa lam tu bisukna angka natoras manogunogu dohot mangajari angka anakhonna hombar tu hata dohot lomo ni roha ni Debata.
 Asa dipasupasu jala ditumpahi Debata angka ulaon di huta, di balian, dohot di sude inganan pangulaon na marragam i.
 Asa dibasabasahon Debata ulaon, pandaraman dohot pandapotan na tama tu sandok ruas ni huria.
ARI SELASA: DONGAN, SISOLHOT DOHOT LINGKUNGAN
 Asa lam tubu roha na masihaholongan dohot na masijangkonan jala masiurupan di angka ulaon di tonga ni huria dohot di saluhut rumang ni parsaoran.
 Asa lam denggan parsaoran ni ruas tu ruas di tonga ni huria, ruas tu parhalado, dohot parhalado tu parhalado; lam sada halak Kristen di sude inganan dohot di sandok portibi on (oikumene).
 Asa lam sada angka na marhahaanggi dohot na marsisolhot, na marhombar bagas dohot na marsahuta, ro di angka na mardongan dohot na maraleale sinondangan jala siniraan ni holong ni roha na sian Tuhan i.
 Asa lam tubu panghilalaan dohot panandaon di pasupasu ni Debata di bagasan parasingasingan.
 Asa lam tubu panghilalaan na manarihon hatigoran, hadameon, dohot keutuhan ni sandok na tinompa.
ARI RABU: PANOGUNOGUON
 Asa dipasupasu Debata angka parpunguan kategorial di tonga ni huria.
 Asa ditumpahi angka badan/lembaga dohot parsikolaan manang kursus dohot pelatihan na manghobashon panogunoguon, pangajarion, dohot pamodaion di sude rumang ni parbinotoan dohot pangalaho di angka sundut na umposo, angka na hinobasan ni huria, masyarakat, dohot bangso.
 Asa lam marbisuk jala margogo angka guru huhut rade mamelehon dirina di ulaon panogunoguon (pendidikan).
 Asa lam ringgas angka parsiajar jala ungkap tu parbinotoan dohot hapistaran na marhapantunon jala marhabadiaon.
ARI KAMIS : HAPAPATAR NI NGOLU HAKRISTENON
 Asa lam tangkas halak Kristen manghangoluhon haporseaon, haholongon, dohot panghirimon di sandok parngoluon dohot parsaoranna ariari; lam ringgas jala burju mangulahon ulaonna songon na tu Tuhan i, ndada tu jolma.
 Asa lam tangkas mananda jala manghamauliatehon pasupasu ni Debata angka na jinalona, girgir rohana jala gok huhut tanganna manarihon na ringkot di harajaon ni Debata.
 Asa lam tubu roha na marpanarihon di ulaon diakoni di huria marsadasada dohot di hatopan ni HKBP.
 Asa lam margogo pasidinghon nasa pargasipan, isara hosom, teal, late, dohot elat ni roha.
ARI JUMAT: BANGSO DOHOT NEGARA
 Asa dibasabasahon Debata hasadaon dohot hadameon tu bangso dohot negaranta, dipatimbul pangabahan dohot hasonangan hombar tu tujuan ni kemerdekaanta.
 Asa ditambai holong ni roha di hatigoran dohot hasintongan di sandok rakyat ni bangsonta, disuanhon huhut roha na marhabiaran tu Ibana, na magigi mida dosa dohot na pasidinghon tondi pangahution.
 Asa dilehon Debata roha na marhabiaran tu Ibana tu angka na bisuk dohot partogi ni bangso dohot negaranta.
 Asa dipasupasu jala dipargogoi Debata pamarentanta laho mangulahon ulaonna, i ma na manuan uhum na denggan di tongatonga ni hajolmaon dohot na mamuji siula na denggan jala manguhumi siula hajahaton.
ARI SABTU: HAMAULIATEON DOHOT PARHOBASON TU PARMINGGUON
 Mandok mauliate siala saluhut pandonganion dohot pasupasu ni Debata ganup minggu na mardalan, lumobi hata na pinatubegehonNa ariari dohot hasesaan ni angka dosa na niasiasihonNa.
 Asa dipasupasu Debata sude parhobason ni parhalado partohonan dohot na so partohonan tu parpunguan dohot parmingguon marsogotna, lumobi parhobason ni angka na naeng manghatahon Barita na Uli i asa marsahala pangajarion dohot parjamitaonnasida jala margogo manghehei dohot mangonjar roha ni angka na umbegesa tu hamubaon dohot tu haimbaruon ni ngolu.
 Asa dihehei Debata roha ni sandok ruas ro tu parguruan dohot tu parmingguan, jala asa rade tu parsombaon, pamujion, pameleon, dohot panangihonon di hataNa di bagasan habadiaon na tama.
ASAL USUL NI SI RAJA BATAK bagian 3 – Simaremare - clan of bataknese
3. RAJA UTI (RAJA HATORUSAN)Raja Miokmiok, Raja Hatorusan I, Raja Uti I, ripena boru Lindungbulan
Datu Borsakmaruhum anak ni Datu Pejel ma muse Raja Uti IV dung magodang ibana.
Datu Altongniaji ma muse gabe Raja Uti V.
Guru Longgam Pamunsak ma gabe Raja Uti VI; jala
Datu Mambangdiatas na mambuat boru Mompul Sohapurpuron ma muse na gabe Raja Uti VII, na parpudi, ima na pasahathon sahalana dohot harajaonna tu Raja Manghuntal, Si Singamangaraja I.
Songon dia do Borngin Parningotan Boi Parohon Laba tu Hita?
JAHA DI BAGASAN HATA Adhola Akhreenland Hmong (White) Iban IbindaIda ma, dengganna i dohot sonangnai, molo tung pungu sahundulan angka na marhahamaranggi!”​—PS. 133:1.
ENDE : 18, 14
Songon dia Borngin Parningotan parohon laba tu hamu sandiri?
Songon dia Borngin Parningotan mambahen sude naposo ni Debata gabe marsada?
Songon dia Borngin Parningotan mangurupi hita asa lam marsada?
1, 2. Ulaon aha do na mambahen mansai godang halak dipasada di taon on, jala boasa? (Ida gombar di mula ni parsiajaran.)
DI tanggal 31 Maret 2018 on, dungkon bot mataniari, marjuta halak di liat portibi on laho marpungu tu ulaon na dibahen sahali sataon. Sude Sitindangi Ni Jahowa rap marpungu dohot na asing laho mangarimangi tobusan ni Jesus. Ganup taon, dipasada do angka halak di Borngin Parningotan hamamate ni Jesus. Jala dison ma dipapungu mansai godang halak di portibi on.
2 Tontu, las do roha ni Jahowa dohot Jesus mangida marjuta halak na ro tu ulaon on. Digombarhon do di Bibel, adong ”mansai torop, na so dapot bilangan ni jolma, sian nasa bangso, marga dohot houm dohot hata,” jala mandok, ”Tua ma di Debatanta, na mangkunduli habangsa i, dohot di Birubiru i!” (Pgk. 7:9, 10) Sai las do rohanta di Borngin Parningotan, ala ganup taon mansai godang halak patuduhon pangargaion tu na diulahon Jahowa dohot Jesus!
3. Sungkunsungkun aha do na laho taulas di parsiajaran on?
3 Adong opat sungkunsungkun na laho taulas di parsiajaran on. I ma: (1) Songon dia do ahu paradehon diri asa dapothu gumodangan laba di Borngin Parningotan? (2) Songon dia Borngin Parningotan boi mangurupi naposo ni Debata asa marsada? (3) Songon dia hita sandiri boi lam marsada dohot angka dongan? (4) Adong do tingkina ndang be taulahon Borngin Parningotan on? Molo songon i, andigan do i?
SONGON DIA HITA PARADEHON DIRI TU BORNGIN PARNINGOTAN JALA DAPOTAN LABA SIAN I?
4. Boasa ringkot Borngin Parningotan on tu hita?
Di parohahon Jahowa dohot Jesus do angka ise na marsitutu tu ulaon i
4 Boasa ringkot Borngin Parningotan on tu hita? Alana, on ma sada caranta laho manomba Jahowa. Pos do rohanta di parohahon Jahowa dohot Jesus do angka ise na marsitutu tu ulaon i. Lomo do roha ni Jahowa dohot Jesus mangida hita ro tu Borngin Parningotan i, nang pe sipata ndang mura asa boi ro tu ulaon i. Molo ro hita tu ulaon na ringkot on, pos ma roha ni Jahowa laho manurathon goarta di ”buku parningotan” i, jala digoari do muse buku on ”buku hangoluan”. Disurat do disi angka goar ni halak na dihalomohon Jahowa asa boi mangolu salelenglelengna.​—Mal. 3:16; Pgk. 20:15.
5. Andorang so Borngin Parningotan, songon dia do hita manulingkiti haporseaonta sandiri?
5 Pigapiga minggu andorang so Borngin Parningotan, talehon do gumodang tingkinta laho martangiang dohot mangarimangi paralealeonta tu Jahowa. (Jaha 2 Korint 13:5.) Dipaboa si Paulus do tu halak Kristen, ”Unjuni hamu ma dirimuna, manang na di bagasan haporseaon hamu.” Songon dia do hita mangulahon i? Tasungkun ma dirinta: ’Porsea do ahu holan on do organisasi na dipillit Jahowa laho mangulahon lomo ni rohaNa? Huulahon do nasa gogongku laho marbarita na uli? Sian parniulaonku, tarida do na porsea ahu nunga mangolu di tingki na parpudi hita saonari? Tongtong do togu haporseaonku tu Jahowa dohot Jesus songon tingki parjolo sahali ahu manomba Jahowa?’ (Mat. 24:14; 2 Tim. 3:1; Heb. 3:14) Molo tarimangi sungkunsungkun on, gabe diurupi ma hita laho ’manulingkiti’ dirinta sandiri.
6. (a) Songon dia do carana asa boi dapotan ngolu salelenglelengna? (b) Songon dia do sahalak sintua paradehon dirina ganup taon tu Borngin Parningotan, jala songon dia hita mangulahon na sarupa?
6 Adong sada cara laho paradehon dirinta tu Borngin Parningotan. Tajaha jala tarimangi ma angka parsiajaran taringot ulaon na mansai ringkot on. (Jaha Johannes 3:16; 17:3.) Ingkon tatanda jala porsea do hita tu Jahowa dohot Jesus, asa boi dapotan ngolu salelenglelengna. Asa boi rade hita tu ulaon i, tapillit ma parsiajaran na boi mangurupi hita asa lam jonok tu nasida. On ma na diulahon sahalak donganta sintua. Saleleng martaontaon, disimpan ibana do angka parsiajaran Menara Pengawal taringot Borngin Parningotan. Asing ni i, disimpan do muse parsiajaran taringot holong na dipatudu Jahowa dohot Jesus tu hita. Pigapiga minggu andorang so Borngin Parningotan, dijaha ibana ma angka parsiajaran i, jala dirimangi ma boasa mansai ringkot ulaon i. Sipata, ditambai ibana do muse parsiajaran na laho disimpan. Asing ni i, dijaha jala dirimangi ibana do panjahaion Bibel tu Parningotan. Didok ibana, sai dapotna do parsiajaran na imbaru ganup taon. Jala na umringkot, gabe lam balga do holongna tu Jahowa dohot tu Jesus. Molo taulahon i, tontu lam balga do holongta tu Jahowa dohot tu Jesus. Mandok mauliate do hita tu naung diulahon nasida, jala dapotta ma gumodang laba sian Borngin Parningotan i.
BORNGIN PARNINGOTAN MANGURUPI HITA ASA MARSADA
7. (a) Aha do na ditangiangkon Jesus di Borngin Parningotan ni Tuan? (b) Aha do na patuduhon dialusi Jahowa do tangiang ni Jesus i?
7 Di Borngin Parningotan ni Tuan, martangiang ma Jesus. Tangiangna, i ma taringot ibana dohot Amana na marsada. Dung i, ditangiangkon ibana do angka siseanna asa marsada songon ibana dohot Amana. (Jaha Johannes 17:20, 21.) Dialusi Jahowa do tangiangna i. Saonari, di Borngin Parningotan on, marsada do Sitindangi Ni Jahowa. Marjuta halak sian marragam bangso dohot houm rap marpungu, jala porsea do nasida na disuru Jahowa do Jesus. Di pigapiga inganan, ndang somal molo angka halak marpungu raphon halak sian suku na asing. Jala godang do na so mangkalomohon i. Alai ndang songon i Jahowa dohot Jesus. Mansai uli do di nasida molo boi hita sude marsada.
8. Aha do na dipaboa Jahowa tu si Hesekiel?
8 Ndang pola longang rohanta na marsada hita gabe naposo ni Debata. Nunga disurirangkon Jahowa taringot on tu si Hesekiel. Dipaboa Ibana ma tu si Hesekiel asa dibuat dua hau manang tungkot, sada ”di Juda” jala sada ”di si Josep”. Dung i dipasada ma i asa tung gabe sada nasida. (Jaha Hesekiel 37:15-17.) Di Joujou Paboahon Juli 2016, di bagian ”Sungkunsungkun Sian Na Manjaha” patorangkon: ”Marhite si Hesekiel, disurirangkon Jahowa do na laho pasadaonna sude halak Israel jala mulak tu Tano Parjanjian. Digohi do muse surirang on di tingki parpudi, pasadaon ni Debata ma sude naposoNa gabe sada punguan.”
9. Songon dia do hita mangida surirang ni si Hesekiel digohi ganup taon?
9 Di mula ni taon 1919, diatur jala dipasada Jahowa do angka na miniahan. Songon tungkot ”ni Juda” do nasida. Angka halak na marpangkirimon mangolu salelenglelengna di tano on, songon tungkot ”ni si Josep”. Marsada do nasida dohot angka na miniahan. Marjanji do Jahowa laho bahenonNa ”nasida gabe sada hau” di tanganNa. (Hes. 37:19) Jala dipasada Ibana angka na miniahan dohot ’birubiru na asing’ gabe ”sada punguan”. (Joh. 10:16; Sak. 8:23) Saonari, nunga dipasada dua punguan on jala rap manomba Jahowa. Jesus Kristus ma na gabe Raja nasida. Songon surirang ni si Hesekiel, dijou Debata do ibana ”naposongku si Daud”. (Hes. 37:24, 25) Ganup taon, tingki taulahon Borngin Parningotan, boi ma taida marsada do dua punguan i songon na disurirangkon si Hesekiel. Alai, songon dia hita sandiri boi lam marsada dohot naposo ni Debata?
SONGON DIA HITA SANDIRI BOI LAM MARSADA DOHOT ANGKA DONGAN?
10. Songon dia do hita asa lam marsada dohot angka dongan?
10 Songon dia do carana asa boi lam marsada hita dohot angka dongan? Na parjolo, ingkon marsitutu do hita asa marserep ni roha. Didok Jesus do tu angka siseanna asa marserep ni roha. (Mat. 23:12) Saonari, godang do halak na holan mangkaringkothon dirina sandiri. Alai molo serep do rohanta, taargai ma angka dongan na manguluhon hita di huria. Jala unduk ma hita tu tudutudu ni nasida. Molo taulahon i, gabe marsada ma huria. Jala na umringkot, molo serep rohanta, gabe las ma roha ni Debata. Alana, ”dialo Debata do angka na ginjang roha, alai dilehon do asiasi tu angka na serep marroha.”​—1 Ptr. 5:5.
11. Boasa gabe lam marsada hita molo tarimangi taringot roti na so marragi dohot anggur i?
11 Na paduahon, rimangi ma aha do lapatan na sasintongna taringot roti na so marragi dohot anggur i. Taulahon ma i andorang so Borngin Parningotan dohot di bornginna i. (1 Kor. 11:23-25) Roti na so marragi manggombarhon pamatang ni Jesus na so mardosa. Jala anggur i manggombarhon mudarna. Alai, adong do na porlu muse taboto. Ingkon taingot ma, sian tobusan i, tarida ma holong ni Jahowa na mangalehon anakNa. Jala tarida ma holong ni Jesus na mangalehon ngoluna tu hita. Molo tarimangi i, gabe taronjar ma rohanta asa mangkaholongi nasida. Jala holongta tu Jahowa boi mambahen hita lam solhot jala marsada.
Molo tasalpuhon hasalaan ni angka donganta, gabe lam marsada ma hita (Ida paragraf 12, 13)
12. Aha do na dipangido Jahowa tu hita asa taulahon?
12 Na patoluhon, tasalpuhon ma hasalaan ni angka dongan. On patuduhon hamauliateonta tu Jahowa, ala nunga dilehon anakNa laho manalpuhon dosanta. Asa taantusi ringkot ni manalpuhon hasalaan, dicaritahon Jesus do taringot sada raja dohot hatobanna. Jaha ma Mateus 18:23-34. Jala tasungkun ma dirinta: ’Olo do ahu mangulahon na diajarhon ni Jesus? Sabar do ahu mangadopi angka dongan? Olo do ahu manalpuhon hasalaan ni dongan molo dibahen hansit rohangku? Adong do pigapiga hasalaan na serius, jala maol do di angka halak laho manalpuhon i. Alai marhite carita i, diajarhon Jesus do tu hita asa mangulahon na dipangido Jahowa. (Jaha Mateus 18:35.) Tangkas do dipaboa Jesus molo ndang olo hita manalpuhon hasalaan ni angka dongan naung marhamubaon, Jahowa pe ndang olo manalpuhon hasalaanta. Ingkon tarimangi do on. Alani i, tongtong ma tajaga parsadaanta, tasalpuhon ma hasalaan ni angka dongan songon na niajarhon ni Jesus tu hita.
13. Songon dia hita gabe lam marsada molo mardame dohot angka dongan?
13 Molo tasalpuhon hasalaan ni na asing, gabe tongtong ma hita mardame dohot angka dongan. Songon na didok Apostel Paulus, ingkon marsitutu do asa sude hita tongtong marsada jala mardame. (Eps. 4:3) Alani i, saleleng Borngin Parningotan, rimangi ma ingkon songon dia do pambahenanta tu na asing. Tasungkun ma dirinta: ’Diboto halak do molo ahu ndang mura muruk nang pe dibahen hansit rohangku? Boi do diida halak na lomo rohangku mardame jala marsada?’ Ringkot do sungkunsungkun on asa tarimangi.
14. Songon dia hita patuduhon na sabar do hita di bagasan roha na holong?
14 Na paopathon, tatiru ma holong ni Jahowa. (1 Joh. 4:8) Jala unang ma tadok, ”Mardame do ahu dohot angka dongan, alai ndang pola ingkon solhot ahu tu nasida.” Molo tadok songon i, ndang na taihuthon poda ni si Paulus, i ma sabar di bagasan roha na holong. (Eps. 4:2) Ndang holan sabar na didok si Paulus dison, alai didok do ingkon ’marsihaholongan’. Marragam do parange ni angka dongan di huria, alai sude do nasida dijangkon Jahowa. (Joh. 6:44) Tontu, diida Jahowa do angka na denggan sian nasida umbahen na dihaholongi Ibana nasida. Molo diargai angka dongan do holong ni Debata, dihargai nasida do holong na tapatuduhon. Ingkon marsitutu ma hita mangkaholongi nasida, dos songon Jahowa mangkaholongi nasida.​—1 Joh. 4:20, 21.
ANDIGAN DO NDANG TAULAHON BE BORNGIN PARNINGOTAN?
15. Sian dia taboto adong do tingkina ndang be taulahon Borngin Parningotan?
15 Adong do tingkina ndang be taulahon Borngin Parningotan on. Sian dia taboto? Dipaboa si Paulus do tu halak Kristen na miniahan, molo nasida mangulahon borngin parningotan ni Jesus ganup taon, i patuduhon nasida tongtong mamaritahon hamamatena i ”sahat tu na ro ibana muse”. (1 Kor. 11:26, Bibel Siganup ari) Dipaboa Jesus do muse taringot ”harorona” tingki paboahon surirang di ari parpudi. Jala didok ibana do taringot haporsuhon bolon na naeng ro, ”Di tingki i ma binsar di langit i tanda ni Anak ni jolma i, gabe mangangguhi ma sude bangso na di tano on, ai idaonnasida ma Anak ni jolma i ro di atas ombun ni langit, mantat hagogoon dohot hasangapon godang. Jadi suruonna ma angka surusuruan na marsarune mansai gogo, jadi sian desa na ualu i ma papunguonnasida angka na pinillitna, sian suhi ni langit na sada ro di na sada nari i.” (Mat. 24:29-31) Dipapungu Jesus ma ”angka na pinillitna” i, i ma tingki diboan ibana sude tu surgo angka na miniahan na adong dope di tano on. On masa dung dipungka haporsuhon bolon, i ma andorang so ro dope Armagedon. Jesus dohot 144.000 laho manaluhon angka raja ni portibi on di Armagedon. (Pgk. 17:12-14) On ma Borngin Parningotan na parpudi, andorang so ”ro” Jesus papunguhon na miniahan.
16. Boasa ingkon ro hita tu Borngin Parningotan ganup taon?
16 Alani i, ro ma hita tu Borngin Parningotan di tanggal 31 Maret 2018. Pangido ma tu Jahowa asa tongtong diurupi hamu marsada dohot angka dongan. (Jaha Psalmen 133:1.) Adong do tingkina ndang be taulahon Borngin Parningotan on. Jadi saonari, tapatudu ma na marsada do hita ganup taon di Borngin Parningotan i.
Tongtong mambahen asa lam marsada: Marsitutu asa rap saulaon di bagasan hadameon, jala mangkaholongi angka dongan dohot Jahowa. Ingkon tongtong marserep ni roha ma hita. Jala tapatudu ma hamauliateonta tu holong ni Jahowa dohot Jesus. Tasalpuhon ma hasalaan ni angka dongan, jala tahaholongi nasida songon na dipangido Jahowa tu hita
Text Sipilliton unduhan buku digital JOUJOU PABOAHON—EDISI SIPARSIAJARAN Januari 2018
Songon dia do Molo Nunga Sala Ahu?
Molo diakkui hamu hasalaanmuna, on patuduhon hamu martanggungjawab jala boi dihaporseai.
Rimangi ma situasi on: Tingki marmeam si Tim dohot donganna, dilempar ibana ma bola, gabe puntar ma kaca jandela ni hombar jabuna.
Molo hamu gabe si Tim, aha do na laho ulahononmu?
ADONG TOLU SIPILLITONMUNA:
Didok hamu, halak do na sala.
Dipaboa hamu hasalaanmuna, jala rade mangganti manang paturehon i.
Ra, olo do hamu mamillit Bagian A. Alai, sai adong do labana molo dipaboa hamu hasalaanmuna.
BOASA INGKON DIPABOA HAMU HASALAANMUNA
I do na dumenggan.
Bibel paboahon, ”Huringkoti hami marparange na denggan di na saluhut.”​—Heber 13:18.
Molo taakkui hasalaanta, olo do halak manalpuhon i.
Bibel paboahon, ”Manang ise na mamorso angka hajahatonna, ndang tagamon mardohar, alai manang ise na manopoti, laos ditadingkon antong, dapotan asi ni roha do.”​—Poda 28:13.
Na rumingkot, dihalomohon Debata Jahowa do on.
Bibel paboahon, ”Ai sogo do roha ni Jahowa di halak na jahat dipardongan do halak na tigor.”​—Poda 3:32, Bibel siganup ari.
Si Karina, na marumur 20 taon, manabunihon surat tilang sian bapakna. Alai, ndang tartabunihon ibana i. Didok si Karina ma, ”Dung sataon, diboto bapakku ma molo ahu hona tilang. Gabe masalah ma on di ahu!”
Aha parsiajaranna? Didok si Karina muse, ”Ndang denggan molo tatabunihon hasalaanta. Alana, habotoan do muse!”
MARSIAJAR SIAN HASALAAN
Bibel paboahon, ”Ai saluhut hita marsala.” (Jakobus 3:2) Songon naung diulas, molo taakkui hasalaanta jala pintor hatop taulahon i, on patuduhon hita jolma na serep marroha jala jolma na matoras.
Dung i, marsiajar ma sian hasalaanmuna. Sahalak borua na margoar si Vera mandok, ”Marsiajar do ahu sian hasalaanku. Alani i, diurupi ma ahu lam denggan marparange asa unang mangulahon hasalaan na sarupa.” Parsiajari ma songon dia cara mangulahon i.
Dipangke hamu ma sepeda ni bapakmuna, laos sega ma i alani hamu. Aha do na laho ulahononmuna?
Ndang olo hamu paboahon, unang ma nian tarboto.
Dipatorang hamu sasintongna aha na masa.
Dipatorang hamu aha na masa, alai disalahon hamu halak na asing.
Ndang lulus hamu ujian ala ndang hea marsiajar. Aha do na laho ulahononmuna?
Disalahon hamu soal ujian i.
Martanggung jawab ala ndang denggan nilaimuna.
Didok hamu, ndang lomo roha ni guru mangida hamu.
Molo sai taingot hasalaanta, on dos songon sasahalak na torus mangida kaca spion tingki mamboan motor
Ingot ma muse situasi naung diulas di ginjang, jala rimangi ma molo hamu gabe (1) bapakmuna manang (2) gurumuna. Aha do na dipingkiri bapakmuna dohot gurumuna molo denggan diakkui hamu hasalaanmuna? Aha do na dipingkiri nasida taringot hamu molo ditabunihon hamu hasalaanmuna?
Pingkiri ma hasalaan na hea dibahen hamu jala alusi ma sungkunsungkun on.
Aha do hasalaanku? Aha na huulahon molo sala?
Husalahon ma halak na asing.
Pintor huakkui ma.
Molo ditabunihon hamu hasalaanmu, boha do pangkilalaanmu?
Las roha—Ndang pola boha i!
Manolsoli—Ingkon hupaboa do na sasintongna.
Songon dia do hamu mambahen asa denggan situasina?
Aha do na diparsiajari hamu sian hasalaanmuna?
SONGON DIA DO PANDAPOTMU?
Boasa pigapiga halak lomo rohana manabunihon hasalaanna?
Aha do na ro tu pingkiran ni halak molo ditabunihon hamu hasalaanmuna, alai aha do na ro tu pingkiran ni nasida molo dipaboa hamu hasalaanmuna?​—Lukas 16:10.
Di bagasan sataon, aha do na laho ulahononmu molo sala hamu?
bonapasogit | bonapasogit…budaya tano batak
FILSAFAT NI NAMANGULOSI
Filed under: budaya&seni,tapanuli — tryfs @ 2:07 pm
Sada bagian penting situtu do di adat batak na mangulosi.
Tarsongonon on do filsafatna :
Halason do dirajumi angka ompunta na jolonsada sian angka silehon ngolui tu pamatangta. Mardomu do I huhut ala di angka tano pardolohan do ingannan nasida dohot di tano hornop na timbo, dao diginjang ni sisik ni laut (sea level), ima angka inganan na ngali na mambahen jolmai mangkasiholi nalas(halason). Tarida doi di umpasa :
Sinuan bulu mambahen las;
Simuan partuturan sibahen horas.
Asa disuan halak pe bulu humaliang huta, ndada holan na manjaga musu tujuanna,alai dohiot do mambahen as alas hutai, ai ditahan bului ma antongalogo nasai marunggis unggis ditano pardolohansihorhon ngali ni ari namanangkihik. Asa 3 do unsur sibahen ngolu dirajumi angka ompunta na joloi i ma ; mudar, hosa dohot halason.
Asa ianggo halason sai natabo, na pinarsinta jala na hinaholongan doi tongtong. Laos ido Alana umbahen na nidok ‘las roha’ molo rot tu iba na tabo, na hinalomohon manang na pinarsinta ni roha. Unik do istilah ‘las roha’ on. Tarida doi molo tatangkasi angka hata sileban na marlapatan Indonesia. ‘blij’ di hata Bolanda, ‘joyful’ di hata Inggris. Di sude hata sileban I, ndang adong disi napaboahon ‘las’.
Tolu do sibahen nalas ni roha ni ompunta sijolo-jolo tubu,ima ;mata ni ari, api dohot ulos. Ia mataniari ndang apala dipingkiri halaki, ai sandirina doi sai mullop ganup ari. Ia api mura doi nian patupaon alai praktis I pangkeon borngin I lao palashon pamatnag, ai ingkon jaga-jagaon do I, hapeiba porlu modom. Tung asing do ianggo ulos, ai holan ripe mameakkon do iba tu atas ni pamatnag niba, gabe las ma. Alani I, ganup hali patupahon silas ni rohani anakkon angka ompunta najolo,sai ulos do dilehon, alani penting ni ulos I tungolo siapari. Laos pahean na uli do huhut uulos I sialithononton laho tu pesta manang laho tu onan ditingki mangebang. Jadi toho do tu ulos hata niumpasa na mandok ;
Sidua uli songon namangan poga;
Malum sahit,bosur butuha.
Di ujungna gabe masuk adapt ma na mangulosi I, jala maraturan, ima ;
ð Holan tuna diotoru ni tutur niba do iba boi mangalehon ulos. Rupani ;hulahula tu parboruon. Natorasna tu ianakkon na. amang boru tu maen. Haha tu anggi.
ð Ingkon ulos na suman do lehonon, ndang boi asal ulos. Rupani ; ragidup songon ulos pargomgomtu ina ni hela.sibolang manang ragi hotang songon ulos pansamot tu ama ni hela.laos si songoni di lehonon songon ulos hela. Ragidup tu boru songon ulos mula gabe (ditingki tumagam haroan di buha bajuna.
Mangihuthon pamangkena tolu mansam do ulos,ima :
1. siabithononton ; ragidup,sibolang, runjat, jobit, simarinjamisi, ragi pangko,dna.
2. sihadangkononton (sampe-sampe); sirara, sumbat, bolean, mangiring, surisuri,, sedum, dna.
3. sitalitalihononton ; tuntuman,mangiring, padangrusa,dna.
RAKSA NI ANGKA ULOS
(Nasomal di angka tingki on dipangke halak mangulosi,mangihuthon jahajaha ni panurat dohot na binereng sian dongan).
Noot ; ‘raksa’ lapatanna ; pangalaho , guna tujuan dohot na asing, na dapot paboaon tu sada barang, songon ulos rupani.
Uloson jot jot do dilehon halak batak songon parompa,namarsintasintahon asa matinodohon anak dohot boru dope, nian dakdanak na pinarompaan I asa lam torop iringiringon ni natorasna.
Jotjot do tu anak dohot boru na marbagas ni uloshon ‘ulos mangiring’ on, na marsintahon asa tibu ro hagabeon tu nasida, laos ni dok ni umpasa ;
Sai tibu ma hamu mangompa ompa”
Pamangkena ; pinartali tali manang sinampe sampehon.
Ia ulkos on pangkeon ma on mangulosi molo songon na adong na masisuharan (marsungsang) di partuturon, umpamana na pinarhula-hula hian gabe pinarboru. Jadi ulos on ma pangkeon mangulosi panganten manang mambahen parompa ni dakdanak. Jadi ditingki na mangkatahon ulos I pangulosi ingkon solothonontonna ma mandok umpama ;
Rundut biur ni eme mambahen tu porngisna,
Masijaitan andor ni gadong mambahen tu ramosna.
Didok ompunta sijolo-jolo tubu nina barita I; on ma ulos ni Siboru Habonaran , si boru Deak Parujar, mula ni panggantion dohot parsorhaon, pargantang, pamonori na so boil obi naso boi hurang. Ia ulosna I I ma na margoar :
Siatur maranak,siatur marboru
Siatur hagabeon, siatur hamoraon
Tu naolo mangido I sian Amanta Debata.
Jadi molo binahen ulos on uloshononton, tambahononton ma tu angka hata dohot pasupasu sidohonon hian angka pandohan on : ‘ia ulos on bintang marotur do. Asa, sai anggiat ma diparbisuhi Amanta Debata Parasi Rohai hamu manogu nogu jalagdot harentaon.
Pamangkena ; dos do dohot ulos mangiring.
Digoar do on jot jot ‘sadum-angkola’. Uli situtu do rupana . argana peantong umumna tumimbo do sian arga ragidup nang pe nian derajatna di toru ni ragidup.
Ia’ulos-godang’ on niuloshon doi tu ianakkon si godang ni rohaniba, ima ianakkon na mambahen las ni roha nab alga, na godang di iba. Ia sinta sinta ni ulos- godang on,on do :
Asa songon goar ni ulos I ulos godang, sai boi nian tu joloan on na ni ulosan I patupahon godang nauli jala na denggan tu sisolhotna dohot donganna, jala marhite I gabe dapotan pasu pasu dohot asini roha ibana sian Amanta Pardenggan basai.
Pamangkena ;dos do songon ragidup.
Uloshon ma somalna na gumodang diuloshon ditingkion. Tongam do antong ‘ulos ragihotang’ I uloshononton tarlobi molo ragi hotang na ummuli ni uloshon, ima namargoar ‘ potir sinagok’
Adong do angka umpasa na mardomu ulos I na denggan dohonon ditingki namanguloshon i. pinilit manang dia sian angka umpasa I na toho dohonon tu na ni ulosan i.
Angka on ma;
hotang do ragian,hadanghadangan pansalongan;
siahaan gabe si anggian, molo hurang sinaloan.
hotang binebebebe, hotang pinulopulos;
tumbur ni pangkat tu tumbur ni hotang;
tusi hamu mangalangka, sai disi ma hamu dapotan.
hotang hotari, hotang pulogos;
gogo mahamu mansari asa dao pogos.
hotang do bahen hirang, lao mandurung pora-pora;
sai dao ma sian hamu nasirang , asa lam balga ma holongf ni roha.
hotang diparapara, ijuk diparlabian;
sai dao manasa mara, jala sai roma parsaulian.
Pamangkena ; do do dohot ragidup.
Adong do na istimewa di uloshon ima : tangkas do tarida di goarna I adong tolu tuhona. Ndang tarjua so ingkon symbol ni Dalihan Natolu ulos on. Jadi molo pinangke uloshon mangulosi penganten manang gabe parompa porlu ma dohonon poda taringot tu Dalihan Natolu, ima;
¨ manta mardongan tubu,
¨ elek marboru
¨ somba marhula-hula.
Jala diujungna laos dihatahon pangulosi ima pasupasu ‘sitolu sai hot’. Ima :
1. pasupasu asa sai masihaholongan jala rap saur matua;
sidangka ni arirang naso tupa sirang,
diginjang ia arirang, ditoru ia panggonan;
badan muna ma naso ra sirang, tondimuna sai masigomgoman.
2. pasupasu hagabeon ;
bintang narumiris tu ombun na sumorop.
Toho dirondang ni bulan ;
Anak pe dihamu sai riris, boru pe antong torop,
Jala sude sioloi Tuhan.
3. pasu pasu pansamotan
4. bona ni aek puli, di dolok sitapongan:
5. asai roma tuhamu na uli,songoni nang pansamotan.
Pamangkena ;laho mangapuli na ni ulosan i.
Noot ; ra adong do pardomuan ni goar ‘bolean’ tu hata Indonesia ‘membelai belay, namarlapatan mangapuli dohot ‘belaian’ na marlapatan apulapul.
Ia ulos sibolang on ra ulos ‘sibulang’ hian do goarna, ai gunana naparjolo, ninna lapatanna ; jolma sihormatan siala jasana
Ditingki on ulo on do jotjot dibahen halak magulosi amang ni helana jala digoari ma ulos pansamot na sumintahon asa jolma na boi pangusandean nian amang ni hela i., na gogo mansamot jala parpomparan sibulangbulangan. Jala dohonon ni pangulosi I ma songon tambatamba ni angka pasupasu na somal umpasa on;
Marasar sihosari di tobak ni Panggulangan,
Sai halak nagogo ma hamu jala parpomparan sibulasng bulangan.
Ulos sibolang on do huhut jotjot diparulos halak laho mangadopi dohot mambahen adapt tu na monding. Bahen tujung ni namabalu pe jotjot do ulos di pangke.
Mansai maol jala loja do manonun ‘ragidup’ I, patut do I antongI sude idaon ma songon na mangolu do I sude. Patut ma antong di goari sude ulos I ragidup(aragi-hidup) jala adong do namandok ulos I sombol ni ngolu .
Ia ngolu I tung na arga situtu do I di hita halak Batak . umumna si. Ima Alana umbahen na adong umpasa ;
Agia pe lapa lapa asal di toru ni sobuon;
Agia pe malap alap asal ma dihangoluon;
Ai sai na boi do partulaga gabe parjujuon.
Bagia-bagian ni ulos ragidup, goarna dohot lapatannna
I. dua do sisina na boi dohonon gabe sombol ni topi manang batas, na pabohon sude do batas na di portibion.
II. Diholan-holang ni sisi naduai adong do 3 bagian niulos i. bagian partonga-tonga ni natolui digoari ‘badan’, jala nadua bagian parujung –tar dos do berengon rupana- digoari ‘inganni nani parhalak’, sada nari inganan ni ‘na ni parhalak boru-boru’.
Ia badan I rara pangko birong do rupana jala margaris-garis na bontar na nigoaran ‘honda’.
Ia napinarhalak baoa dohot na pinarhalak boru-boru I ma symbol na hagabeon do I,maranak marboru. Di inganan ni na pinarhalak baoa dohot boru-boru I adong dope 3 gorga (bunga) ima naginoaran ;
1. ‘antinganting’ na songon symbol hamoraon, ai sian mas do pinauli anting anting na uli.
2. ‘sigumang’ na songon symbol ni hapadoton dohot kemakmuran , ai binatang naringgas muluulon do sigumang I, jala hapadoton dona parohon kemakmuran.
3. ‘batu ni andsimun’ na songon symbol ni hahipason , na mardomu tu pandohan ‘ansimun sipalambok taoar sipangalumi’.
Diholang holang ni ‘na pinarhalak’ dohot ‘sigumang’ dohot ‘batu ni ansimun’ adong do torop ragi bunga na ginoaran ‘ipon’. Ia holing-holang ni angka ipon I digoari do I ‘rasianna’.
Mangarasi ulos ragidup
Mangarasi lapatanna mamareso tangkas sude bagian dohot ragi ni ulos I, manang na sude do angka memenuhi syarat. Molo sude do memenuhi syarat, digoari ma ulos I ‘na gok rasianna’.
Angka on ma syarat-syaratna I ;
ingkon tio/torang berengon rupa ni ulos i
ingkon rapi partonunna jala toho ukuranna
ingkon ganjil do bilangan ni ‘honda’ na
ingkon toho bilangan ni ‘ipon’ na
noot sian panurat ; din a mangarasi ulos sae ma pinarrohahon syarat 1 dohot 2 langgo 3 dohot 4 nunga marbau najoloi.
Pamangkena ; baido sampesampehononhon boi nang abithononhon manang hophophononhon.
Ia asing ni ragidup silinggom sian ragidup nasomal , holan di badanna I do, ai tarholom do tompana, im na ni dok na linggom(holomI on do ;
I gabe lam tamba jaloonna pasu pasu sian Debata Parasi Roha i.
Ndang ditigatigahon halak on. JadiPamangkena ;dos do songon ragidup nasomal.
Mansam ni ragidup do uloshon, jala pamangkena pe dos do dohot ragidup nasomal.
12.ULOS SURISURI TOGUTOGU (LOBULOBU)
Adong do na istimewa di ulos on I ma ; ndang digotap rambuna, torus doi laos mardomu. Jadi gabe songon abit kain sarung do ulos I na ingkon suruhon laho mamangke. Ia tujuanna disi on do :
asa une pangkeon songon kain sarung molo jumpa parabiton
asa unang mura madabu dakdanak sian ompaan niiba molo pinangke ulus I gabe parompa.
Digoari do sude uloshon ulos lobulobu (lobu=masuk), asa anggiat lobu(masuk) angka na uli tujabu nina mamangkesa.
Molo dipangke anak boru on mangompa ibotona, diendehon ma :
‘ulos lobulobu , marambu ho ditonga-tonga.’
Tibu ma ho ito dolidoli, jala mambahen silas ni roha.
Ia molo angina do na ni ompa ni anakboru I endehon ma ;
‘ulos lobulobu maraambu ho ditonga tonga.
Sinok mamodom ho anggi, suman tu boru ni namora’
Pamangkena : mambahen parompa manang pinarabit.
lehon ahu komentar
adriano di FILSAFAT NI NAMANGULOSI
Jora….. | Amani Partogi
Ditulis pada 25 Mei, 2009 oleh Hendry Lumban Gaol
Tung massai las do roha molo nunga juppa tambaru. ThasomalananTolopan. Ala mardomu ibana do sihahaan sian na lima keluarga na martinodohon na adong diJakarta on, jai tu jabu nasida do marpungu molo masa tambaru. Ibotona, boru nasida, sude ma tahe laho martangiang, ima partangiangan di ujung taon.
Ditonahon do siJamorodong,– apala anak ni abang ni AmanTolopan par- Pekan Baru–“Bah,…..nga ro ho hape, Anaha?” Ninna amanTolopan dung dibereng si Jamordong ro,nangudana, asa tumibu ro.
“Hatop jo ho ro tu jabu anaha, asa urupi hami mangaloppa lomok-lomok I, allangon botari anon”
“Olo inanguda, sitau beres ma i, molo nga ro au…” ninna hatop.
Alai nian, nunga diboto NaiTolopan ise ibana. Parjanji koling, siramos hata. Anunga naeng simpul mangan, ro. J. Ido alana sai dipaudi-pudi imana mangan, asa godang do di ibana.
Toho ma dang marnamullop ibana, sappe sidung diloppa nasida lomok-lomok on.
Sahat tu na sidung marsipanganon, dang marnamullop bohina. Dipukka ma nonang paitte bot ariamordongjalangi iban do sude akka tuturna nadisi. Dungi disuru amanTolopan ma ibana marsipanganon. “Mangan ma ho, Anaha, holan ho nama nasomangan, buat ma disi…nga diboto ho i..” ninna huhut dipadalan saturna.
Hatop ma ibana lao tudapur, mambuat sandiri sipanganonna. Dang sanga dua hali didok. Salaksa nama. Dibuat ma s
“Mantap loppa-loppaan i bah, Amanguda” ninna ibana
“Ido…nga loja inangudam mangaloppa I, holan rupe mangan do diboto ho….”
“Olo uda, na godang do ulaonku, Uda” ninna mangalusi
“Gok ni hatami”
“Alai songon na hurang sira sup nai..” ninna si Jamordong
“Sup nadia?” ninna NanTolopan manukkun. Tung massai longang ibana umbegesa, ai takkas do diboto nasida nakkinon naung habis supna. Jala so adong be be tinggal naggo saotik.uroa, dibuat ibana hua ni sup i, dipamasuk tu galas jala di sobur ibana muse.
“Bah…ai sup nadia do nimmu…” longang ma NanTolopan jala didulo tu dapur.
“Ima neh nanguda, na di dapur i..” huhut ma dipatudu inganan ni sup i
Longang ma nang AmanTolopan, ninna ma “Ai nga habis sup na sanakkining, haru hami hurangan, jala aek parbasuan namai dohot aek panussian ni piring, holi-holi na pinambolokkon, dipamasuk namboru tu hudon I naeng boanonna innon, allangon ni babina..”
“Hah!!…je dang sup i??”
“Daong,…nga habis supna…jora ho dilat-dilat, ima asa jolo sukkun dungi allang, taotton ma disi…inum m parbasuan i”
Dungi mambege I, gabe mekkel ma sude nasa jabu I, ai aek parbasuan na lumitok nama hape na ni inum ni ibana I, jala holi-holi eba-eba nama akka sup naniallangan ni ibana i.
Alex Hutajulu - Ingkon Ho Lirik Lagu Batak Terbaru - Iwan RJ Official - Informasi Terbaru Indonesia
informasi hacker indonesia lirik windows software teknologi editor games
Home a chord gratis lirik batak lirik lagu lirik lagu batak terbaru toba ,Alex Hutajulu,Ingkon Ho Lirik,Lagu Alex Hutajulu - Ingkon Ho Lirik Lagu Batak Terbaru,Alex Hutajulu,songon na marnipi au.
dung di dokkon ho tu au.
na ikkon au nama ito.
ikkon ho saut di au.
malungun rohakon tu ho.
molo dao ho sian au.
tung so lupa au tu ho.
dang tinggalhononku ho.
saleleng ni ngolungki da hasian.
ingkon ho na ma di au.
ido janji mi tu au.
manang tu dia pe au lao hasian.
holan rupam do di bagas rohakon.
sai naeng hu tiop tangan mi hasian.
sai naeng hu haol daging mi gomos.
Tags a chord gratis lirik batak lirik lagu lirik lagu batak terbaru toba
a chord gratis lirik batak lirik lagu lirik lagu batak terbaru toba
Las Uli Trio - Mate Di Ho Cintaki Lirik Batak
The Boys Trio - Tuhan Patudu Rokkaphu
Universitas Kanada Kehilangan $10 Juta Akibat Phishing Scam
Romantis Trio - Holong Sangge Sangge (Lirik Lagu)
Arghana Trio - Isopak ( Lirik Lagu Batak )
Bukti air ditemukan di exoplanets terdekat
Ballada Cap Bulan Di Sabulan
Posted by on Saturday, 03 November 2007 00:00
Uju marujung ngolu ni sada halak naung saur matua, marungkil do angka ginomparna laho mambahen sangap marhite ulaon adat. Hinorhon niulaon sisongon i, mulak do si Suhunan rap dohot sisolhotna tu Toba laho patupahon ulaon adat di natuatua nahinaholongan ni roha nasida. Marhatohon di Pangururan do si Paltibonar ujungna dohot ma ibana mangihuthon si Suhunan.
Mangarade do nasida di angka haringkotan ni ulaon i, dipulung ma sude haporluan tu angka sipanganon, siinumon dohot lan na asing. Aha ma buatonta laho inumon sipalas daging saleleng di huta? Alai dang diboto si Paltibonar manang songon dia rumang ni sipalas daging na adong di Pangururan. Holan Anggur Cap Bulan nama na adong sumirsir godangna. Mangihuthon hasomalan ni si Paltibonar dohot si Suhunan manginum sipalas daging di Jakarta dohot di Singapura, sabotol siinumon i nungnga sarupa argana tu dua poti Anggur Cap Bulan. Ujungna dituhuk si Paltibonar ma dua poti anggur cap bulan i. Bah…. begu aha..? ‘? ?. Nunga hona be ibana, ninna roha ni si Suhunan marnida sian pangalaho ni si Paltibonar i.
‘Ba ua tung andung hamu jolo natuatuai’Ianggo si Suhunan nungga ditungkol osang-osangna mangalului dalan unang sanga murak annon. Dihilala rohana molo adong namarujung ngolu olo do ro ninna angka tondi ni angka naung jumolo mate, ia so i angka begu paniliknilik. Sotung sorop do begu i anon, ninna rohana Dang pola loja be hita mangela ibana, nunga hona sandiri’ Isse ?.., isseeee’, ninna dipagogo soarana.
Mannna beguuuu…., dia begu i…., Ro ma tusoooooooooon’ Ah nungga umbeguan ibana sian hita’, ninna si Nurnur tu donganna nadua nari naung galpang ala ni biar dohot lojana na marlojong i.
SIRINGKOT-RINGKOT | READ 7972x
1 MUSA 15:1-12, 17-18 - Official Site Of Huria Kristen Indonesia
MARSIHOHOT MARHAPORSEAON DIBAGASAN TUHAN I !
Buku 1 Musa on didok do dibagasan bahasa Indonesia “Kejadian” namarharoroan do i sian hata Heber bereshith (“pada mulanya”) na marlapatan do i: Mula ni nasa na adong manang haroroan ni nasa na adong. Alani i boi ma dohonon buku 1 Musa on ima buku na manaringothon mula ni saluhutna. Laos buku 1 Musa on ma na paradehon sada landasan hakiki ni Buku na Badia i. Terbukti do i di godang ni ragam angka tema na boi jumpang di buku on isarana tema na manaringothon taringot tu panompaon ni portibi on ro di luhut pangisina, taringot tu jolma, dosa ni jolma, sejarah haluaon ni jolma nang sejarah ni hasahatan pasupasu ni Debata tu angka jolma namanghabiari Ibana, dohot angka lan na asing.
Di bindu 15 ni buku 1 Musa on, jumpang do dihita sada tema na manaringoti parmulaan ni parpadanan bangso Israel dohot Debata marhite si Abram. Marhite parpadanani dipillit Debata do angka na porsea i gabe hasahatan ni pasupasuNa tu nasa hajolmaon.Debata marpadan laho mangalehon pinompar tu si Abram.Ia pangidoan taringot tu pinompar do na rumingkot sian pangidoan angka arta nang pe nunga diuraihon tu si Abram (7-21). Ai pinompar do na rumingkot di angka paisolat, dungkon torop pinomparna ipe asa boi nasida masiurupan laho manjalahi ngolungolu. Alai tu angka partani tung rumingkot do tano dinasida, ai tano do mual ni ngolungolu nasida. Ia molo tu angka raja nang panggomgomi di Bangso Israel ringkot ma na dua i; pinompar dohot tano.
Ayat 1-3:“Unang ho mabiar ale Abram. Ahu do lombulombum, upam mansai balga”. Adong dua hal na mandasori si Abram gabe hatahuton. Naparjolo: Mabiar do si Abram tu si Kedorlaomer dohot angka donganna atik ro muse marmusu dompak ibana (Patud. 1 Musa 14). Napaduahon na mambahen si Abram tahutan ima mabiar ala ndang adong pinomparna dilehon Debata hatiha i. Secara manusiawi merupakan hal na wajar do gabe tubu roha biar di bagasan roha ni si Abram secara khusus mabiar ibana gabe halak na asing ma sitean ni bagasna. Alai di situasi kejiwaan na gok roha biar si Abram dipasahat Jahowa ma hatana: “unang ho mabiar. Ahu do lombulombum”. “Unang Mabiar” namarlapatan; Debata sandiri nabertanggung-jawab dingolu ni si Abram laho mangaramoti ngoluna jala mangalehon upa ni hapintoranna di haporseaon. Dungi didok Debata; ”Upam mansai balga”, pandohan on na marlapatan mangihuthon Debata ndang adong rugi, alai sabalikna angka paruntungan do, ai so adong na pinagido Debata songon pangidoan ni jolma ia so holan haporseaon tu Ibana sambing.Diondolhon Debata do bagabagaNa marhite hataNa i, jala marhite hata i dilehon Debata do sada jaminan tu si Abram paboa na Debata do na gabe donganna manang tudia ibana mangalangka, jala laos Debata sandiri do upa ima jambar manang laba na so boi longkang sian ngoluna ni si Abram; Debata na mangolu gabe donganna, jala na tongtong mangalehon gogo di ibana laho mandalani ngoluna.
Dung i di dok si Abram ma mangalusi hata ni Debata i: Oe ale Tuhan Jahowa, aha ma lehononmu di ahu? Molo tauji manulingkit alus ni si Abram on sasintongna merupakan alus na gok hagangguon ni roha do alus on. Ndang porsea manang hurang porsea ibana na tuk do Debata mangalehon upa na mansai balga tu ibana secara khusus taringot tu pinomparna na so adong dope hatiha i. Hombar tu situasi na hinolsohon ni si Abram i tontu boi do tubu pingkiran-pingkiran na marragam di ibana, pingkiran-pingkiran na mambahen ibana ganggu mangoloi hata ni Debata.
Diboto si Abram do ia Debata do na manjagai ibana di Misir (masa parporangan opat raja mangalo lima raja); dungi dilehon Debata do angka arta di ibana. Marhitehite ima boi dohonon nunga dijalo si Musa godang pasupasu ni Debata. Alai dao lobi sian artai na rumingkot dihasiholi si Abram ima pinompar, asa gabe sada jaminan doi di si Abram. Ai marisuang do angka pasupasu di arta i, ia so adong pinompar na manjalosa, hape padan ni Debata ia si Abraham dohot pinomparna asa gabe pasupasu tu saluhut bangso, ndada marlangku be i, alai gagal siala punu na ma ibana. Na mangapuli rohana ima hasosorang ni sada anak ditonga ni keluargana. Asa unang tu hatobanna si Elieser sian Damsyik arta teanteanna i molo dung monding ibana. Ala hatiha i, molo so adong pinomparna, manang gellengna, ingkon tu hatobanna do arta teanteanna i (Poda 17:2). Eliezer lapatanna: Debatangku pangurupingku (patud.2 Musa 18:4), ibana anak na tubu dibagasan jabuna na gabe sitean ibana molo so adong pinomparna.
Ayat 4-5: Di tongatonga ni hagangguan ni roha na songon i ro hata ni Debata, mangalusi holso dohot uas ni roha ni si Abram, di dok Debata ma tu ibana: Ndang ibana tumean ho, na ruar sian butuham, ibana tumean ho. Dipasahat Debata do tu ibana bagabagaNa laho patoguhon roha dohot pingkiran ni si Abram asa unang ganggu rohana, jala unang tahutan manang mabiar ibana di hata ni Debata. Memang ganggu do roha ni si Abram taringot hata ni Debata na naeng mangalehon pinompar tu ibana na ruar sian butuhana. Ai marasing do na nidok ni Debata dohot situasi parngoluon ni si Abram na naung lam matua jala lam dao sian na ni dok ni Debata na ingkon tubuan anak di ngoluna. Secara logika memang ndang terterima akal bagabaga ni Debata i alai marhite huasoNa boi do dipatupa Debata i tu si Abram upa ni haporseaonna naung taruji di adopan ni Debata. Upa dia do dilehon Debata tu ibana? Ndada hamoraon manang goar na tarbarita, alai dilehon Debata do hombar tu uas ni rohana ima dapotan pasupasu dihagabeon; pola do dilumbahon Debata songon torop ni bilangan angka bintang na di langit ma pinomparna sogot (patud. 15:5).
Ayat 6: Di ayat on diondolhon do, ia si Abram jolma na ganggu hian rohana tu hata ni Debata gabe porsea situtu ibana di hata ni Debata. Marhite haporseaon ni si Abram tu Jahowa gabe hatigoranna do i dietong Jahowa. Angkup ni sikap ni si Abram na sangat positif i di jolo ni Debata gabe dipasahat Debata ma tu ibana penghargaan na luar biasa manang penilaian na luar biasa hinorhon ni haporseaon na pineopna jala dilehon Debata do tu ibana hombar tu uas ni rohana ima dapotan pasupasu dihagabeon na tumean ibana. Dungi porsea ma si Abram tu Debata. Ndang ditulak si Abram padan ni Debata, dijalo ibana doi jala dihaporseai; ima hapintoranna. Ndada si Eliezer be na manean ibana alai anak sian butuhana sandiri do (anak kandung) na ingkon sipaimaonna. Dison ma adong haporseaon di si Abram; porsea saurdot do sian hata Heber; “aman” jala tadok do jotjot di na manutup tangiangta gabe “Amen”, namarlapatan: manongtong, gogo, ndang muba, satia. Jala Hata Aman/amen, patuduhon sada alus manolopi pandohan ni sasahalak, dohot manjalo dibagasan bulus ni roha. “gabe hatigoranna do i dietong Jahowa”; Hata on gabe luar-biasa, siala dibuat Ap.Paulus do on pola sahat tolu hali di Surat Rom jala sahali dipangke di surat Galatia. Jala na boi gabe hatigoran di Debata siala na ungkap do roha ni si Abram manjanghon Hata ni Debata. Gabe hatigoran di hata Heber; tsadiqim; tsedaqah; di hata Indonesia sedekah, derma. Dijalo Debata hatigoran ni si Abram, ndada sian parsaoranna dohot Debata, ndada ala ulaonna, ndada ala peleanna, alai ala ni rohana i do na ungkap tu Hata ni Debata, asa sadalan dohot sangkap ni Debata. Nang dingolunta pe sude tangiangta nada patuduhon asa pangidoanta i na saut, alai asa martangiang pe hita; disi ma asa sadalan pangidoanta dohot pangidoan ni Debata, dungi dohononta ma: sai sautma lomo ni rohaM. Ai ndang adong na so tarpatupa Debata (Luk. 1:37).
Ayat 7-8: Dung porsea si Abram didok Tuhan debata ma tu ibana, Ahu do Jahowa, na paruarhon ho sian Ur ni halak Kasdim jala mangalehon tu ho tano bahen teanteananmu. Haporseaonmi do paluahon ho ninna Jesus uju pajumpang Ibana dohot sahalak na sarion i. Laos i do dasor ni Jesus mandok hasesaan ni dosa ni parompuan (patud Mat. 9:2,22). Songon i do nang nilai ni haporseaon ni si Abram, laos ido suhatsuhat na pinangke ni Debata lao mamintorii ibana atik pe godang hahurangan dibagasan dirina. Martin Luther mandok: holan hinorhon ni haporseaon (sola fide), asi dohot holong ni roha ni Debata (sola gratia) dohot hinorhon ni barita na uli (sola scriptura) do taruli hita dipambahenan ni Debata dingolunta. Jala manongtong do i dipasahat Debata tu angka na porsea i.
Ayat 9-11: Alai tung pe naung porsea ibana tu Tuhan Debata tong do dipangido si Abram tanda tu Tuhan Debata na gabe sada bukti sian dia do tandaonna paboa na ibana tumeansa. Ido umbahen di ayat 9-10 dipaboa Debata do tanda i tu ibana. Jadi, marhite angka pambahenan ni Debata, boi ma idaonta Debata selalu berinisiatif patuduhon holong ni rohaNa tung pe jolma i tongtong meragukan huaso dohot hata ni Debata. Godang do jolma nunga mambege hata ni Debata alai tongtong marlomos ni roha, bahkan sai pintor mandele jala sai pintor manuntut do tu Debata ala ndang dipasahat Debata dope na di pingkiranna. Alai marhite pengalaman ni si Abram on boi ma idaonta na satia do Debata di padan naung niuarihonNa. Ndada songon jolma i, marpadan nuaeng sogot diose.Dibahen Debata do tanda tu si Abram marhite hataNa na mandok: buat ma sada lombu na marumur tolu taon dohot sada hambing na marumur tolu taon dohot sada birubiru tunggal na marumur tolu taon dohot anduhur sada dohot anak ni darapati sada. Dioloi Ibana do sudena i, jala diboan ibana do sude na tu adopan ni Tuhan i, angka dipardostonga ma i, dung i martoradan be ma dibahen. Tanda na sisongoni biasa do dipatupa songon sada upacara laho padimposhon padan di angka na marpadan. Alani boi ma idaonta tutu na marpadan do Tuhan Debata dohot si Abram, anak haholonganNa i.
Ayat 12, 17-18: Jadi dung manihir mata ni ari, tarnenep modom ma si Abram, gabe songgop ma tu ibana hasonggoton dohot haholomon bolon. Di na tarpodom i ibana, dipapatar Jahowa ma diriNa laos dihatahon ma padanNa tu si Abram na mandok: tu pinomparmu lehononku tano on, olat ni batak Aek Misir sahat ro dibatang aek na bolon i, ima batang aek Euprat. Aha do na boi idaonta dampak sian padan ni Debata dohot roha na mangoloi sian si Abram. On do: Molo tung serep jala tongtong sai marguru tu Debata hita laho mangulahon dohon mandalani ngolunta siganup ari gabe tulus ma angka na pinarsitta jala gabe lasniroha ma i tu pinomparta sogot. Sudena akka na denggan na hita ulahon i sai di bereng Tuhan i doi molo memang ulaonta i denggan tu dongan jolma dohot tu Debata. Jala sudena angka pasu pasu na ro tu ngolunta ndang tarambatan i. “Jangan pernah memohon kepada Tuhan agar apa yang pernah engkau minta akan terkabul, tetapi bermohonlah agar engkau mampu mengerjakan sesuatu itu agar menjadi terkabul”.
Sai na tulus do bagabaga ni Debata naung nipadanhonNa tu angka na hinaholongan ni rohaNa. Diramoti jala diparmudumudu Debata do angka na porsea di Ibana jala dilehon do tu ibana hombar tu uas ni roha ni halak na porsea i.Molo jujur hita nuaeng diparngoluontaon ra nungnga sering hita ganggu manghaporseai Debata. Boasa boi ganggu hita? Ala jotjot dope dibagasan ngolunta gok roha na biar. Mabiar taringot tu si panganon, siinumon, parabiton, taringot tu angka parsahiton, parianakhonon, taringot tu siulaon, dohot lan na asing. Angkup ni biar ni rohantai gabe madabu ma hita tu biar na meragukan kuasa manang otoritas kemampuan ni Debata na mampu mangurupi ngolunta sian nasa hamaolon i.Taingot ma Padan Na Robi Dohot Padan na Imbaru, disada Bibel na marisihon Hata ni Debata. Disi ma patuduhonon ni Debata padanna tu hita na porsea. Jala ndang tadingkonon ni Debata hita asal ma porsea hita paimahon padanNa i. Buku Ende 766 Padan na uli; Padan na uli “Ho ndang hulupahon”, Ndang pola mabiar au di ngolungki, Nang pe holom do dalan siboluson, Ro do hatiuron sian langit i. “Ho tung so huhalupahon Ahu do manogihon Ahu do mangondihon. Ho tung so huhalupahon, Ahu do margogoihon pos ma rohami”. Taingot ma na marpadan do hita tu Debata ditingki: tardidi ianakkonta asa natoras mangarahon ianakkonna tu gareja. Ditingki Marguru malua, ditingki marbagas tarpasupasu. Taingot ma padanta i, nang pe jotjot hita lupa jala ndang satia, alai Debata sai tongtong do marningot padanNa i jala satia di padanNa i. Sian turpuk on sai jaloon do haporseaon na bulus sian hita songon haporseaon ni si Abram, adong ungkap ni roha di Padan ni Debata, ima dietong Debata gabe hatigoran. Nang hita pe na porsea dibagasan Jesus Kristus, tapatuduhon ma haporseaonta marhite na olo hita mangungkap rohanta di Hata ni Debata. (Heber 11: 1. Galatia 3:9 Onpe, angka na sian haporseaon i do dipasupasu rap dohot si Abraham na porsea i. Lukas 18:8 Hudok ma di hamu: Magira ma pintoranna nasida! Alai tagamon jumpang Anak ni jolma i ma haporseaon di tano on di harorona i?).
Minggu Reminiscere lapatanna: sai ingot ma denggan ni basaNa. Tongtong do dihaholongi Debata angka na porsea di Ibana atik pe sai ganggu rohana manghaporseai Ibana. Boasa ganggu, ala ariari ni ngoluna sai godang do i digohi marhite ragam ni angka biar. Mabiar taringot tu sipanganon, siinumon, parabiton, taringot tu parsahiton na masa, parianakhonon, taringot tu si ulaon, dna. Alai lobi jumorbut do sian saluhut na biar i molo sanga ganggu dihuaso ni Debata. Aha do na masa molo sahat tu situasi na songoni? Jadi persoalan na utama dison ndada pergumulanta na dokdok na rongomi, alai sikap ni jolma sandiri do laho mangadopi pergumulan/persoalan i. Marhite haporseaon do ibana manang ndang, i do na ingkon tangkas tarida. Molo tapahombar tu pengalaman ni si Abram diragam ni pergumulan na masa tu ibana, taida do peranan ni Tondi ni Debata mangalehon hiras ni roha gabe margogo ibana jala disi ma jumpang pandohan ni Debata ‘unang ho mabiar ai AHU do mandongani ho’. Molo Debata do tutu mandongani angka na porsea i gabe taruli ma nasida digogo dohot hiras ni roha ala dipargogoi tondi ni Debata. Porlu ingotonta: ndang pingkiranta suhatsuhat di pambahenan ni Debata, jala pangurupiNa ndang tadodo ni jolma. Alani, molo tapahombar tu pengalaman ni si Abram di ragam ni pergumulanna nang biar ni rohana, alai tongtong do didongani Debata ibana jala dilehon do tu ibana hiras ni roha gabe margogo ibana laho mangihuthon Tuhani jala paimahon bagabagaNa saut tu ibana. Alani i hitape molo tajalo Debata i gabe donganta, porsea hita di hataNa jumpang ma hita ni hataNa na mandok: unang mabiar ho, ai Ahu do mandongani ho. Molo Debata do na gabe donganta porsea ma hita na pasauthononNa do bagabagaNa di parngoluonta be. Taingot ma: ndang hombar tu na piningkiran ni jolma i pambahenan ni Debata, jala panguripionNa i pe tung so tardodo roha ni jolma i do. Nunga digohi Debata padanNa i tu hita jolma pardosa marhite Jesus Kristus na mamorsan angka dosanta nang pangalaosionta. Molo Debata donganta, gabe taruli nasa pasupasu ma hita, dipargogoi nang tondinta mamolus angka tingki nang ari ni ngolunta. Jala naeng ringkot botoonta ia dalan ni Debata tung andul do sian dalan ni jolma, Jesaya 55:8 Ai ndada pingkiranku pingkiranmuna i, jala ndada dalanmuna angka dalanku, ninna Jahowa. Asa dalan ni Debata do na ingkon jalahanta asa martua hita hinorhon ni i. Efesus 3:12 Marhitehite Ibana dapot hita hiras ni roha dohot dalan masuk, di bagasan roha na pos, na manghaporseai Ibana. Alani i, mardalan ma hita hombar tu lomo ni rohaNa. Amen. (MBW)
Previous Article 5 MUSA 26:1-11
Next Article 1 KORINT 10:1-13
Si Rebekka Palashon Roha ni Jahowa | Ajar ma Ianakhonmuna
JAHA DIakchikuel Cebuano Chavacano Cheska Chichewa Chitonga Chitonga (Zimbabwe) Chitumbuka Chokwe Cholnsk Dayak Ngaju Digorongoelayu Mendesk Nyakyusa-Ngonde Nyungwe Nzemav Tlapanec TobaSi Rebekka, sahalak borua na mangkaholongi Jahowa. Si Isak ma tunggani dolina. Si Isak pe mangkaholongi Jahowa. Songon dia do si Rebekka boi pajumpang dohot si Isak? Aha do tandana molo si Rebekka palashon roha ni Jahowa? Taida ma songon dia masa on.
Anak ni si Abraham dohot si Sarah do si Isak on. Nasida rap tading dohot na so manomba Jahowa di Kanaan. I do alana, ndang lomo roha ni si Abraham molo si Isak mangoli tu borua na so manomba Jahowa. Jadi, disuru ma naposona laho tu jabu ni tondongna di Haran, mangalului borua na naeng gabe tunggani boru ni si Isak. Si Elieser ma na disuru si Abraham.
Las do roha ni si Rebekka mambuat aek asa adong inumon ni angka unto i
Borhat ma si Elieser dohot angka naposo ni si Abraham. Mansai dao do pardalanan ni nasida. Diboan nasida do sampulu unto mamboan sipanganon dohot silehonlehon. Alai, songon dia do si Elieser boi pajumpang dohot borua na pas tu si Isak? Maradi ma nasida di sumur na adong di Haran. Diboto si Elieser do angka jolma somal mambuat aek sian i. Martangiang ma si Elieser tu Jahowa, didok ma: Molo hupangido annon aek tu sada borua na adong dison, jala olo ibana mangalehon aek i tu ahu dohot tu untoku, huboto ma ibana do na pinillitMu.
Ndang sadia leleng, ro ma si Rebekka tu sumur i. Bibel mandok, mansai uli do si Rebekka on. Dipangido si Elieser ma aek tu ibana, dialusi si Rebekka ma: Olo. Hubuat pe di hamu, jala hulehon pe minum untomuna on. Boi do dapot roham! Somalna, angka unto na mauas ingkon godang do minum. Marulakulak do si Rebekka mambuat aek i. Ida ma di gombar on, ringgas do si Rebekka?​— Las situtu ma roha ni si Elieser ala dialusi Jahowa tangiangna.
Dilehon si Elieser ma angka silehonlehon tu si Rebekka. Ditogihon si Rebekka ma nasida asa ro tu jabuna. Dipatorang si Elieser ma boasa nasida ro tu Haran jala didok ibana ma, molo si Rebekka na pinillit ni Jahowa gabe tunggani boru ni si Isak. Marlas ni roha situtu do keluarga ni si Rebekka jala diloas ma ibana diboan asa gabe tunggani boru ni si Isak.
Olo do si Rebekka laho tu Kanaan raphon si Elieser jala marhamulian tu si Isak
Songon dia do pandapotmu, olo do si Rebekka muli tu si Isak?​— Diboto si Rebekka do na Jahowa mangurupi si Elieser. Jadi, disungkun ma si Rebekka na olo manang na ndang ibana dohot tu Kanaan jala muli tu si Isak. Dialusi ibana ma: Olo, dohot pe ahu. Dung i, borhat ma ibana rap dohot si Elieser. Dung sahat nasida di Kanaan, marhamulian ma ibana tu si Isak.
Ala diulahon si Rebekka lomo ni roha ni Jahowa, dipasupasu Jahowa ma ibana. Dung marribu taon, tubu ma Jesus sian pinompar ni si Rebekka! Molo tatiru si Rebekka, palashon roha ni Jahowa, tadapot ma pasupasu.
1 Musa 12:4, 5; 24:1-58, 67
Ise do si Rebekka on?
Boasa ndang lomo roha ni si Abraham molo si Isak mambuat boru ni Kanaan?
Songon dia do si Elieser boi mamboto molo si Rebekka na gabe tunggani boru ni si Isak?
Aha do na ingkon taulahon asa boi songon si Rebekka?
13.02 Gereja Katolik Maria P.O.K.-Sidikalang No comments
Minggu, 10 Mei 2009: Minggu Paskah V
Ulaon 9:26-31; 1Joh 3:18-24; Joh 15:1-8
“Molo ta ingot tingki di bonapasogit, ta dok majo ranting ni mangga manang ranting ni unte i ndang na laho marparbue anggo so sada dohot batangna, jala molo adong ranting na so marparbue, sai nagotaponni partani i do, asa lam godang boras ni ranting na marparbue.
Songon i muse parumpamaan na sadari on, ima didok Jesus, na ibana do hau Anggur jala hita manisia ranting-rantingna. Parumpaman on laho pabotohon, na tung mansai balga holong ni Jesus Kristus tu hita. Ala ni balga ni holong na, olo ibana gabe mual ni hangoluan tu hita, jala ibana pe laho mangalehon ngolu na tung mansai bagak tu hita jolma. Alai ngolu i boi tajalo molo marsada hita dohot ibana.
Marsada dohot Jesus Kristus ido na mengalehon ngolu tu hita jala na mambahen marparbue ngolunta. Alai tung mansai godang do jolma di zaman on, merasa dirina boi mangolu jala mangulahon saluhutna ndang pola ingkon mardongan Jesus Kristus, merasa ndang porlu Tuhan i di ibana. Porsea ma hita, ngolu na dao jala malua sian Debata, ndang na laho jumpang na habagiaon, alai hagoan do jumpang na.
Senin 11 Mei 2009: Minggu Paskah V
Ulaon 14:5-18; Joh 14:21-26
Ansugari adong sada ama-ama na mandok, tunga mansai holong rohana tu parsonduk bolonna dohot tu keluargana alai holan na di lapo tuak ibana, ndang hea karejo tu balian, toho do nadidok nai, ima na holong roha tu keluargana? Tontu sude hita satolop mangalusi bahwa ndang toho na nidok ni ama-ama i,kesset doi. Alana holong ingkon dipataridahon di pambahenan na denggan dohot tanggungjawab tu keluargana.
Songon i do muse na nidok ni Jesus tu hita sadari on,  Holong tu Jesus Kristus ingkon do dipataridahon dibagasan ngolu siadapari, marhite pingkiran, panghataion, dohot pambahenan na denggan jala nauli. Mangulahon patikni Debata ndang gabe sada pilihan di hita kristen, alai na ingkon do taulahon tanda holong ni rohanta tu ibana.
Ulos suri-suri, rio-rio di tonga-tonga.
Hata nauli naung pinasahat ni Jesus tu hita, taulahon ma martonga ni ngolunta.
Selasa, 12 Mei 2009: Minggu Paskah V
Ulaon 14:19-28; Joh 14:27-31a
Tona ni natua-tua tu angka pinomparna andorang so monding, jotjot do gabe sada gogo di angka pinomparna.
Antar songon i ma na pinasahat ni Jesus tu angka siseanNa andorang so borhat ibana manadinghon nasida, mulak tu Debata Ama i. Ai doboto Jesus do lungunni riha ni angka siseanNa diparlaona mulak tu Debata Ama, jala tung mansai balga holong ni Jesus tu nasida, ndang olo ibana mangida marsak roha ni sisean i. Alani i ma, andorang so borhat ibana didok tu siseanNa,  Marhite hata ondeng, tangkas ma tu hita, molo tung pe nuaeng on ndang boi taida Jesus pa adop bohi, alai sai tong do didongani ibana hita di parngoluanta. Nunga dilehon Debata tu hita DameNa, lapatanna Debata manghaholongi hita, jala ibana sai tongtong raphon hita. Dibahen i, unang pola mabiar hita mangadopi ngolu dohot saluhut angka na masa, alai porsea ma hita, nunga dilehon Debata tu hita dameNa na so boi diagohon manang aha pe.
Rabu, 13 Mei 2009: Minggu Paskah V
Ulaon 15:1-6; Joh 15:1-8
“Tung balganai antong holong ni Jesus i tu hita manisia, olo ibana marsada dohot ibana jala olo ibana gabe mual ni hangoluan di hita. Ndang holan i, olo ibana mambahen hita marparbue marlipatganda molo tongtong mian hita di bagasan ibana.
Dia maharoa lapatanna mian di bagasan ibana? ima marhaporseaon na tutu tu ibana, jala di bagasan haoprseaon i, hita pasahathon saluhut ngolunta tu ibana ala porsea hita, na ibana do mual ni hangoluanta. Ngolu si songon i, sai napasu-pasuon ni dEbata do, gariada marhite pasu-pasuNa i, gabe marparbue marlipatganda hita. Muse didok, manang aha pe napinangido ni rohanta molo tutu hita mian di bagasan ibana, sai na tangihonon ni Debata do. Jadi, haporseaon na tutu tu Jesus Kristus, ido na utama jala on do na gabe alus parsilisihan na tatangihon di panjahaon perojolo. Tangkas do dipabotohon tu hita, Debata ndang marnida adat, bahasa, hamoraon manang na asing, na pinangidona sian hita ima haporseaon na tutu tu ibana.
Kamis, 14 Mei 2009: Minggu Paskah V
Ulaon 1:15-17.20-26; Joh 15:9-11
PESTA MATIUS APOSTEL
“Songon holong ni roha ni Damang di Ahu, songon i do holong ni rohangku di hamu. Mian ma hamu di bagasan holong ni rohangki!”
Ra, hea do tabegei sarita na aotik gait ate. Di sada tingki ninna adong ma sada parjamita, tadok majo goarna, amani Jalomo, ibana marjamita di Gareja taringot tu na mangulahon holong. Ninna ma tu angka ruas na pungu di gareja i, “Di hamu angka ruas, ingkon ma hita marsihaholongan, tanda ni holong ta tu Debata. Rupani holong, ba molo nunga ta jalo pasu-pasu, ingkon barane do hita mangalehon godang tingki pelean, ai tu Debata doi marhite huriana, ai ndang tu ahu i. Songon i muse molo adong na dihita apalagi lobi sian sada, ba barane ma hita mangalehon tu nasonampuna.”
Tek ari holang, amantai laho mardalani, ai holan boruna do na mangingani bagas nasida. Di tingki i ro ma pangido-ido tu bagas nasida. Marnida i, marningot ma borunai di jamita ni amangna tingki di Gareja, ninna rohana ,”Didok bapakku, molo adong di hita apalagi lobi sian sada, ingkon barane mangaleho tu nasonampuna’, dibahen i baju ni bapakku adong dua setel, jadi hulehon ma 1 setel tu pangido-ido on”. Jadi dilehon boru nai ma 1 setel baju ni bapanai. Dung mulak bapanai, diida ma ndang disi be baju na digantunghon ibana di kamar, dungi disungkun ma boru nai, “Ai didia abithu na hugantung nangkin di son?” Dialusi boru nai ma, “Nangkin ro pangido-ido tu son, jadi hulehon tu ibana”. “Boasa dilehon ho?” ninna bapanai. Dungi dialusi borunai ma muse, “Alai ninna bapa tingki marjamita di Gareja, ‘molo adong na dihita apalagi lobi sian sada, ba barane ma hita mangalehon tu nasonampuna’, jadi hulehon sada tu pangido-ido i.” Umbegesa i tarsonggot ma bapanai jala ninna ma, “Ai ndang tu hita jamita i, tu ruas jala tu halak an doi!”
Songon i ma jotjot godang halak Kristen, tung mansai neang mandok ingkon hita marsihaholongan, alai ndang olo mangulahon holong marhite na mangulahon angka na denggan tu donganna. Muse tung mansai neang hita mandok, ahu halak Kristen, alai ndang olo mangulahon holong i. Hape didok Jesus ma tu hita, “Mangulahon holong ni roha tu angka dongan, ima tandana na tutu hita porsea tu Jesus Kristus, na tutu mangaradoti patikNa.”
Jumat, 15 Mei 2009: Minggu Paskah V
Ulaon 15:22-31; Joh 15:12-17
St. isidorus & St. pakomius
“Na sumeahon hosana humongkop angka alealena, i do parholong ni roha na so halompoan!”
Hea di nasadari ro ma mani Jaultop tu pastoran, manjumpangi pastor laho manghata-hatai taringot tu pamasu-masuon pardongan saripeon. Ninna amani Jaultop ima, “Amang pastor, ahu Vorhanger sian stasi A, jala nunga dua periode ahu gabe Vorhanger, jala nunga lelang ahu gabe pangula ni huria. Saonari ro ahu laho mangurus taringot pamasu-masuon anakta pastor, ai laho marrumatangga ibana.Dungi ninna muse, “Jujur ma hudok tu amang pastor, memang anakta on ndang kursus perkawinan dope, jala ndang di son saleleng on, ai dipangarantoan do, jadi hupangido tu pasto asa mangantusi hamu jala olio hamu jo pangidoanhu on.” Dungi ninna pastor ima, “Ba na denggan mai amang, dipersiaphon ma angka surat-surat do persyaratanna da, jala jolo kursus persiapn perkawinan majolo ibana.” Dialusli amani Jaultop ima, “Songonon do pastor, ai ndang sanga tingkina mangurus surat-suratna, jala ndang adong tingkina laho kursus persiapan perkawinan, alana holan 1 minggu do cutina, jadi hupangido hami asa 3 ari nai ma ulaon i.” Ninna pastor i ma mangalusi, “Ai ndang boi songoni amang, ingkon do taihuthon peraturan ni hurianta.” Umbegesai ninna amani Jaultop ma, “Huboto do peraturan ni amang, ai nunga leleng ahu gabe pangula ni huria, alai hupangido asa boi istimewa sahalion amang pastor, asa adong labana iba na pangula ni huria. Anggo so boi pastor, ndang adong hape labana ahu gabe pangula ni huria, jala anggo daong boi ninna pastor, mundur ma ahu sian pangula ni huria, songoni muse ra tumagon ma haluar ahu sian huria i.” Dungi haluar amani jaultop i, ditadinghon pastor i.
Songon i ma ra jotjot pangalaho ni angka dongan nuaeng on. Godang do na mangulahon sada ulaon na denggan, dohot ma i ulaon huria, alai ndang sian roha na ias situtu, alai mangalului balosna. Boha hita saluhutna? ingot hita ma hata ni Jesus na mandok, ““Na sumeahon hosana humongkop angka alealena, i do parholong ni roha na so halompoan!”
Sabtu, 16 Mei 2009: Minggu Paskah V
Ulaon 16:1-10; Joh 15:18-21
“Molo dihosomi portibi on on hamu, boto hamu ma, naung jumolo Ahu dihosomi”
Adong umpasa na mandok, “Eme na masak, igagat ursa. Aha na masa, ba i ma ta ula.” Hata undeng do na godang diparngoluhon manisia nuaeng on. Alana ninna roha ni nadeba, anggo so diihuthon na masa nuaeng on, ndang habagian hita. Alana memang di nuaeng on, tung mansai maol do gabe jolma na burju, na manghatindanghon habonaron, suang songoni laho mamparngoluhon haporseaon, uhumna dipasiding sian parngoluan, ninna ndang dapotan jambar, jala olo do dietong jolma sisongoni jolma narintik do, mateal-tealhon. On ma situasi na mambahen lungun ni roha, jala halak Kristen pe nunga godang mangulahon na masa nuaeng on, jala alani i, gabe mabiar jolma laho mangulahon na sintong. Alai tung pe songoni tontu sae na godang dope halak Kristen na tong hot dihaporseaonna, tung pe mardongan biar ni roha.
Aha na dialami halak Kristen nuaeng on, nunga diboto jala digombarhon Jesus di tingki i. Dibaheni do didok tu siseanNa, na ingkon do adopan ni nasida si songoni di nalaho mangihuthon ibana, alana ibana sandiri pe nung mangalami i. Alani i, dipodai Jesus hita asa unang pola mabiar hita, ai nungga dipillit Jesus hita sian tonga-tonga ni portibi on, dijadihon siseanNa. Dinaung jadi siseanNa hita, ibana sai na tongtong do raphon hita, mangurupi, mangalehon gogo jala molo tong hot hita laho mangihuthon ibana, ssai na jaloonta ma hangoluan na saleleng ni lelengna.
HALODE NAPISTAR – TanoBatak
Naburju do si Sahat mulaulaon. Nunut jala irik do ibana di angka siulaonna. Alai jotjot do ibana dipaingot halak ala hurang toho pangulahonna, ala manigor diantusi dohot dioloi, didok halak do ibana nabisuk ala dioloi siajaron. Nang pe songon i, godang do halak mandok naoto do si Sahat ala godangan sipatureon do ulaonna. Ala tobok ni rohana, sai dituluthon do halak molo adong marnida ibana mulaulaon, betak tung adong nahurang suman asa dipaingot ibana dirohana.
Sipata adong do najuit manjekjehi ibana diulaonna i, nang pe naung suman sai ditihai paula songon na mangajari tu na toho, hape lehe do pandohan ni halak najekjek i, ujungna loja ma ibana dung dipatingkos naburju roha muse.
Di sada tingki, tuat ma ibana sian dolok ni Habinsaran laho manggadis kopi tu Toba. Halode do dibahen manuhuk boanboanna. Angka donganna na asing hoda do dibahen, hombar tu tuk ni sinadonganna. Diampehon ma boanboanna i tu tanggurung ni halode i laos dirahuti asa gopas dirohana, hape dung mardalan halode i, runsur ma boanboanna i laos mambal ma dohot halodena.
Adong ma halak pamolus marnida, dipinsang ma ibana; “Oto ma hamu da ale, ua rahut ma sada nari goni na dos dokdokna, ampehon ma goni nadua i tu tanggurung ni halodemi, sada disiamun sada dihambirang”, ninna pamolus i. Dung mangulon ibana sangombas, ditipani ma hata ni pamolus ondeng; “Adong tutu tohona”, ninna rohana dibagasan. Dibuat ma goni sadanari sian hajutna, digohi ma rihit, ditimbang dos dokdokna dohot kopina i. Dibahen ma songon binegena sian pamolus i, ujungna hot ma tutu pardalanna agan pe lam soratan halodena i.
Mamolus ma ibana sian sada inganan na tar godang pangisina. Disise angka na di dalan i ma si Sahat. “Bah, ai aha do binoanmuna i ale amang”, ninna nasida. “Ah kopi do i tulang”, ninna huhut dinunuti mardalan. “Ah, tung ramosan do huroha kopimuna i pola soratan halodemi mamboan parbuena maradu naeng masuak hau tanggurungna”, ninna panise na asing.
Mengkel supping ma si Sahat dibagasan rohana; Apala naoto do huroha angka jolma on, ia kopi i duansa, hape so diboto rihit do i sagoni, ninna huhut dinunuti dalanna. Dibagasan rohana dang adong be nahumurang angka pangulahonna i, ai angka pujian nama dijalo sian angka jolma nilaosanna i.
Dung lam dao pardalananna, nunga loja dihilala jala halodena i pe nunga songon na mambal mardalan ala ni soratna manuhuk boanboanna i. Dipahombar ma tu sada bona ni hau na tar rugun bulungna parlinggoman maradian. Dung dipatuat ibana boanboan ni halode i, dipillit ma inganan laho hundulanna, hape sian na so diparrohahon hian nunga adong dapotna disi sada halak baoa tarpodom huhut dilangkophon tahulukna tu bohina.
Tarsunggul ma baoa i di haroro ni si Sahat tu lambungna, huhut disise ma ibana.
“Ise do hamu, sian dia, laho tudia, aha binoanmuna?”, ninna manungkun si Sahat. Songon na mogap ma si Sahat umbege doras ni sungkun-sungkun i, alai di pasabar do rohana mangalusi.
“Ia goarhu si Sahat do marga Tanjung, sian dolok an do ahu laho tu Toba an mamboan kopi, ninna ma mangalusi. “Ia hamu ise do sian dia laho tudia?”
“Ia ahu si Sarli do goarhu marga Silaban, di Siborongborong do hutanami, holan mardalani do ahu tuson mamereng angka luat humaliang”, ninna mangalusi si Sahat. “Tung godang ma kopimuna i, pola soratan halodemi manuhuk, tung so asi do huroha roham holan laho mangadu hepeng tuhor ni kopi i”, ninna si Sarli ma tu si Sahat.
Ala tulus ni rohana dipaboa ma na holan sagoni do i kopi, rihit do i sagoni holan timbang sidokdohi do i. Ditagam rohana do dapot pujian ibana sian si Sarli ala ni bisukna, alai balik na do ro.
“Bah, tung ho nama huroha naummoto ni jolma. Ianggo holan mambahen timbang dosna do, ua apala kopi i bagi dua tu goni na sadanari, nda hot ma borat ni kopi i hallungon ni halodemi?”, ninna si Sarli. Bah, tahe toho do nidok ni baoa on, ninna rohana.
Ala marningot nabisuk do si Sarli sai disungkuni si Sahat ma angka habisuhonna i. Hehe ma antong rak ni si Sarli paboahon sude hamaloonna, habisuhonna, hapistaronna, boi diraksa banua ginjang, ditorsa banua toru, dijaha banua tonga, bilang ni dolok dohot bolak ni tao. Pangalaho ni jolma, dorbia dohot suansuanan. Tarsonggot ma roha ni si Sahat ala didok si Sarli diboto do mambahen ramos marlompit ganda parbue ni kopi.
Maradu so diingot si Sahat be naung leleng ibana namangulon i holan ala ni lengen ni parbinegeanna di angka torsa habisuhon ni si Sarli i. Ianggo tung on, didok rohangku on nama jolma naumbisuk ditanoon, tuson nama au marguru. Sadia dao pe hutana tung ingkon huebati nama asa huida jolo sude angka parbue ni hamaloonna i laho tiruonhu, ninna rohana dibagasan.
Disungkun ibana ma si Sarli: “Didia ma lae hutamuna asa hupangguruhon jolo parbue ni naniulamuna i, anggiat lam tamba parbue ni kopinami on”, ninna. Tarsonggot ma si Sarli, alai dialusi ma si Sahat. “Holan ruhutna do huboto, alai ianggo mangulahon ndang hea sanga dope”, Ninna.
Marsak ma si Sahat umbege alus ni si Sarli i, hehe ma ibana, diampehon ma kopi dohot rihit i tu tanggurung ni halodena i. Hobas ma ibana huhut didok tu halodena i; “Umpistar dope hape au dohot ho halode, so taboto ruhut alai taulahon”, ninna huhut ditinggalhon baoa i.
(ide : Ir Tahsin Tanjung)
Januari 8, 2008 tanobatak
15 respons untuk ‘HALODE NAPISTAR’
Halode jot-jot do songon gabe tudos-tudos ni pangalaho na tobok dohot burju ni roha. Alai adong do mandok tipis do beda ni burju dohot oto.
Di Bona pasogit godang do binereng tong nuaengon halak na pamalo-malohon mulai mai sian Anggota DPRD sahat rodi Bupati nang dohot aparatna.
Sai anggiat ma nian lam gumodang halak Batak na marroha bisuk tarlumobi di Bona Pasogit asa masihol iba mulak. Horasma
Januari 8, 2008 at 3:59 pm
Tung na bisuk ma tahe lae Sarli on.
Gabe taringot iba tu dongan na margoar si Sarlen. Tingki marsingkola na timbo ibana di IPB tung singkop do di parsiajari ibana parbinotoan taringot tu suan suanan. Sian na doa dope ibana mamereng sada suansuanan manigor boi do di boto ibana jenis, keluarga, dohot lan na asing ni suan suanan i. Molo dibereng ibana jagung rupani, pasti jenis hibrida do an, C1. Molo di bereng ibana kopi, ah….pasti kopi sigarar utang do an, ninna.
Asing ni parbinotoan tu suan suanan di boto ibana do tong ragam ni parbinotoan na asing. Adong do sada pandohan na dilopokkon ibana tu rohana, attar songon on ma hata Indonesiana: Manusia yang paling di butuhkan dunia saat ini bukanlah manusia yang menguasai tekonologi perang bintang, yang menguasai komputer, yang ahli Ngeblog/blogger, tetapi manusia yang mampu membuat pohon jagung yang tadinya berbuah dua satu pohon menjadi berbuah tiga sampai lima buah satu pohon.
Hinorhon ni i, disi tammat iba manigor mulak ma ibana tu huta naeng marporlak, ndang songon halak na asing i au gabe karejo di kantor dinas pertanian manang gabe Akuntan di perusahaan na balga, gabe sala jurusan ninna rohana. Mardomu muse songon na di galakkon bupati Tobasa do sonnaari on manuan jagung, nanggo apala gumodang annon hasil ni jagung i par hektar, asa tong tarida goarhu ninna rohana di bagasan.
Baen inong tugongku da, asa laho au tu ladang. Diboan ibana kalkulatorna, bukkuna, dohot akka na asing. Alai bulan marsalpuan tung so adong do marhaujungan na kinalkulatorhonna i.
Di sada tingki didok si Sampe tu si Sarlen songon on: Unang pola sai loja be ho lae markalkulator, alusi ma jolo sungkun-sungkunhon
“Aha do hau ujung-ujung, tongkini sinuan, tinapu parbuena?” Sip do si Sarlen.
Bah, ai dia do, nunga gabe gumanjang komentar sian nakinomentaran………eeeeeeeeeeeeeeh.
*** Bah gabe tudia do ujungna lao si Sarlen? Atik na pajumpang do dohot si Sarli ? 😀
Januari 9, 2008 at 5:17 am
Satabi jo Ito, manukkun ahu..aha do lapattan ni “halode”…hulului di kamus Batakku dang adong kata Halode..Keledai do maksudna atau sayur lodeh?. Susah sapata manjaha bahasa/hata batak…molo na simpel boi diatusi..molo tinggi bahasa/hatai…sulit…Kadang dang adong di kamus. Mungkin dang lengkap kamushu. Dihuta nami nunga jarang hubege bahasa/marhata batak…sada dua halak….ipe hata na sehari-hari do. Boi do kan…dibantu lapattan nai.. Mauliate.
*** Keledai do maksudna. Bai do disungkun Humbang Hasundutan, ai godang do halodena 😉
Januari 11, 2008 at 6:44 am
Ooooo…halode lapatanna keledai…
Olo bolo da ito on.. molo godang halode ni halakki. boi do ate dikirim sada tu huta namion..Mungkin adong bedana halode i…sian halode halak western….Songon na hoda boban. Terkenal do Humbang Hasundutan dohot hoda boban. Saonari halode…hebat do Humbang Hasundutan…hahhahhahaha…..
Januari 11, 2008 at 7:25 am
Halode na pistar, hehehehehehe
hape sering do jolma na oto dipatudos tu halode, hape dibaen tulang on ma turi2an na mandok halode i pistar.Bah!
Januari 14, 2008 at 2:38 am
Ndang adong tahe halode di doloksanggul ito Rondang, holan di Habinsaran do adong, ipe sada nari nama, nunga maup paihut-ihut gaja marhonong.
Sonnari on, ndang halode be na adong di western, Mule nama.
Januari 14, 2008 at 3:20 am
Molo di Humbang antong dang halode na godang, alai jagal hoda… ai penggemar jagal hoda do hami.
**** Ahh.. gabe ro ijur 😛
Januari 16, 2008 at 6:05 am
I do ate…dang halode di western…mule nama…ito..ok…molo tarsongonni …
Mangalang jagal hoda boban….taringot ahu tu dongan sian Humbang Hasundutan..goarna Halashon Sinaga…Didok ibana tuahu…Akang molo mulak hamu tu huta mardalanni ma tu huta nami..dolok sanggul…asa mangalang jagal hita, jagal aha ma i…jagal hoda boban..marengkeli ahu manjaha i..songonna rittik….mangalang jagal hoda boban…amang tahe…hahhhhahhhha
*** Molo dang diallang ito jagal hoda pinasahat ni Humbang Hasundutan i, ba, taruhon tu Partungkoan TanoBatak, godang do dison na olo mangallang jagal hoda, termasuk Imran Napitupulu dohot Amanta Bonar Siahaan. Jagal kanguru pe diallang do. 😀
Januari 17, 2008 at 12:22 pm
Tumagon ma ro hamuna da par Partungkoan i tu Mount of Sanggoel laho mangallang jagal hoda i, asa huhut di bereng hamu songon dia prosesna mulai sian na maningkang, mangolos, dohot manghuliti, heheheheh. Molo parbornginan, pos roha muna adongdo Losmen Berbintang di son, singkop dohot tuak na marraru dohot tambul biawak, asa tong adong baheononta balada sap arirang, heheheheh. Ia so i, ba marborngin di bagas nami hita, laho pe hita mardalani tu downtown na i, asa dibereng hamu hinariburna i.
Ito Rondang, ndang adong be hoda boban sonnari di Doloksanggul ito, alana nunga masuk be motor tu huta nami i.
Sotung pola marsarito ito Rondang tu wordpress paboa na diallang pardoloksanggul jagal hoda ate ito, sotung gabe dohot Partungkoan annon disulingkit.
So binoto nian, boasa ma jagal lombu dohot horbo diallang hamu par western i, ia jagal hoda indang.
Januari 18, 2008 at 1:15 am
Jagal kanguru huboto dialang do…hea do ahu mangallangi, alai jagal hoda…dang tarpikir ahu..i….jadi….tutu do diallangi..dang holan kombur donganku, dohot ito…molo biang hea do hu allang…tabo do molo biang..dohot tuak… Jagal hoda?…Tarsongon dia rasanai…
Januari 18, 2008 at 3:41 am
Adong do pikiranku tarsongonni.. angka pardolok sanggul mangallang hoda boban…alanii marengkel i sahalaksa ahu dison…(Sukkun2 amanta mambereng ahu mekkel di jolo komputer on)..
Molo jagal lombu dohot horbo …biasa do..ai sude hita mangallangi i..Jagal hoda?
Alani i sukkun2 ahu…tutu do diallang pardolok sanggul manang holan kombur…
Hea do manarita ahu tu dongan dison mengenai hoda on…marengkelli halakki…antara percaya dan tidak..hahahahahaha…
Januari 18, 2008 at 10:44 am
Horas ito, dang na holan kombur i.. ai tabo do jagal hoda, alai dohot catatan ingkon jagal hoda na special sipanganon do.. dang hoda boban…
ingkon sipiliton do i, adong do halak na ahli na mamboto dia do hoda na cocok. hami di Jakarta sering do mar-binda jagal hoda molo acara2 tertentu songon ari natal, taon baru, paskah, dsb… tergantung supply ma i… hehehee, molo menyangkut rasa do.. boi ma dokkonon dao untabo jagal hoda on sian jagal sapi manang lombu, mancai asing, boha ma dokkonon da… ba.. mantap ma!!!
*** Toho do i daba ito Rondang. Kirim ma jolo jagal kanguru asa dikirim hami jagal hoda 😉
Januari 21, 2008 at 6:37 am
Nunga percaya ahu saonari alana hari Sabtu nabaruon kumpul sekeluarga hami, sian ni huboto masyarakat Paris, mangallang jagal hoda….na spesial.
Ido tahe dang jagal hoda boban..sian andingan namai…di Indonesia mangallang jagal hoda…alana di tikki ahu di huta/P.Samosir, Medan,Jakarta..,dang adong hubege jagal hoda on. Molo ahu mulak asa hurasa jagal hoda on…alana di huta namion dang adong di jual jagal hoda…manang restaurant.
Sai tong do antong mamolnit nappunasa ide , ima
Tahsin Tanjung, so binoto be saonniari manang na didiado boi manghatai manang pajumpang.
Sahat ma angka habisuhonna i tu hita be.
(tahsin tanjung par sibolga i do ??)
Sai horasma nian hita sasude, horas.
*** Tahsin Tanjung Konsultan do nuaeng di PNPM. Dongan sakarejo hian do ibana, na godangan ceritana 😀
Agustus 13, 2008 at 8:49 am
jagal naso si allangon tarburu-buru, tibu mokka-hokkak molo dang hati-hati :
hoda mitsubishi, babiat mercy manang honda, kijang toyota manang honda, babiat tutul isuzu, bebek suzuki
kancil bajaj, puma super (pesawat tempur).
namartiga-tiga transportasi do manang na tiga-tiga siallangon – pasintong hamu diskusi on rajanami.
Agustus 28, 2008 at 1:44 am
Home » sermon » Pangungkapon 22:12-17
Ia bukku pangungkapon ( Wahyu revelation ) ima sada bukku namarisihon panatapan / parnidaan ( Sada bentuk pengelihatan ) apokaliptis ni si Johannes pulo patmos taringot tu ngolu na tinompa ni Debata., ima nanaeng masa di portibion dohot di surgo i sogot, jala i do umbahen mansai maol antusan bungku pangungkapon on. Di pangungkapon 5 ; 5 didok " Bukku hangoluan na so adong na tuk mangungkap ia so holan si Palua i. Adong sahalak bapa gereja reneeus namandok " pangungkapon tu si Johannes namasa di pulo Patmos di tingki ujung ni panggomgomi on kaisar Domitianus. Ala adong manang piga piga Kaisar dihatiha i di Romawi na marganti soring. Sian pulo Patmos di tongospangungkapon i tu huria na 7 di Asia, ima Epesus, Simirna, Pergamos, Tiatira, Sardes, Piladelpia dohot Leodikia, huria namarungkil ala pangaleleon na pinamas ni KaisarDomitianus. Dipaksa Kaisar halak Kristen i marsomba tu Ibana, Manang ise na tardapot manomba Jesus, diparsiak siak ibana jala di bunu. Ala ni parungkilon nasida i masihol nasida di haroro ni Jesus si palua nasida sian parungkilon i.
Asa unang ganggu huria diparungkilon na borat i, ringkot situtuma habengeton asa manghirim tu haluaon na sian Tuhan i. Ala parungkilon dang adong naboi pasidinghon i alai siadopan do i, ( I do umbahen di dok salib adalah kemenangan ). Jala laos sada apoapo na tangkas ma i nang ditonga tonga ni Huria, naung ganggu roha nasida manatap dao tu jolo, tu upa nanaeng sijaloon ni angka namonang i. Hata " Gira Ahu ro " lapatanna dibagasan tingki na hatop haroroni Tuhan i. Tuhan akan datang membawa pembebasan dan keadilan serta kemenangan mengatasi sengsara, kuasa doa & Maut, dengan membawa hidup baru. Ahu do mulana jala punsuna, parjolo jala parpudi, bonana dohot ujung na. Dipataridahon do hadirionna di tongatonga ni huria i, asa unang ganggu roha nasida paboa diangka namanahan adong sihirimon ima hangoluan i. Ido molo ta i da ayat 14 Hata martua ( berbahagia ) martua ma angka namamuri patnasida, martudutudu tu upa manang tumpal jaloon nasida.
Alai angka namangulahon hajahaton, permainan on dohot pamunuon, naso siolo i Debata di dok " Asa tu balian ( tu duru ni huta )" lapatanna dang partohap ibana manang parjambar di harajaon ni Debata, asa boi ta ida dipataridahon ido na so mauhom hape Debata marnida pangalaho dohot pambahenan ni angka napasiaksiak huria i alai diombas diari paruhum i jaloon nasida do upa ni na binahenna. Ido nang paposhon rohanta nang sahat tu tingkinan on di godang ni angka namasa hita bolus / taadopi, tahilala do dang dipasombu hita manaon haporsuhon i. Ala ni respon ni angka namonang mangolophon haroro ni Tuhan i. Tama ingkon mamuji muji Debata ngolu ni angka naporsea i siala basabasa ni Debata hamonangan dohot tumpal sijaloon i. Ala ni marhite hite turpuk epistel on dijou halak kristen asa marhamonanghon parungkilon i, holan namarsada dibagasan Tuhan Jesus do tarula hita angka ulaonta jala taradopi hita ragam ni hamaolon i.
Di posting oleh : Rivai Silaban Update pada : 4:53 PM
MARTITI DO: Rom 12 : 12 – 21
Rom 12 : 12 – 21
Hamu angka dongan sahaporseaon !
Turpuk on ndang boi tarsirang sian ayat na di jolona. Di jolo ni turpuk jamita on diondolhon do tangkas songon dia do sahalak naung manjalo asi ni roha na sian Debata, ima asa ngolunta i manang dagingta gabe pelean na mangolu dohot ndang be sarombang dohot portibi on. Halak na so sarombang dohot portibi on asa gabe pelean na badia tontu pangalahonta manang ngolunta ingkon sorminan ni Tondi ni Debata do, ndada holan sorminan hadagingon. Rumang halak naung digohi tondi porbadia ima songon na dipaandar dibagasan turpukta on, isarani rupani : Ngolu dibagasan haporseaon, ngolu dibagasan Holong ni roha, ngolu na mangharingkothon angka na denggan, dohot ngolu parasi rohaon.
Na parjolo, Songon dia do maksudna ngolu na dibagasan haporseaon. Ima ngolu na mangkirim dohot marbenget di bagasan haporsuhon, jala jugul dibagasan tangiang. Di Heber 11:1 tangkas do didok aha do lapatan ni haporseaon ima pos ni roha di angka sihirimon, jala pamotoan na tontu taringot tu na so niida. Marasing situtu do molo tabandingkon tu ngolu haportibion na sai parjolo mangharingkothon bukti manang tanda. Songon didok bapak gereja na margoar anselmus ingkon porseya do parjolo baru dibuktikon, ndada sebalikna bukti parjolo baru pe porseya. Tabereng ma jolo songon ngolu si Abraham, disuruh Debata do ibana bungkas sian huta hatubuanna jala sian ngolu naung tabo hian tu suda huta na so binoto songon dia rumangna disi. Aut dipabotohon Debata tu si Abaraham huta na naeng sidapothonna jala huta i ndang tabo songon na adong di hutana parjolo, boi do i manundati dalanna laho tu huta sidapothonna i. on ma haporseaon na didok dison, manang aha pe na masa baik las ni roha dohot arsak ni roha ingkon benget jala tongtong jugul martangiang. Lapatan marbenget ingkon sadalan do tu na jugul martangiang, ndang na sagombas-sagombas alai manontong manang aha pe na masa. Tuhan akan menjawab pada waktu yang tepat dan dengan jawaban yang tepat.
Na paduahon, ngolu dibagasan holong ni roha ima manghamham saluhut ngolu maradophon Debata dohot jolma. Marhite turpuk on adong piga-piga didok dison ima ngolu partamueon, mamasumasu ngolu na paburuburu hita, rap marlas ni roha dohot na marlas ni roha, jala rap tangis dohot angka na tangis jala sada roha. Mangulaon holong na didok dison jotjot do maralo tu ngolu pardangingon. Boasa ? siala maol do hadangingon manjalo halak na mambahen hansit ni roha niba, isarani nangkin didok di ginjang mamasumasu angka halak na paburuburu (menghina, menyakiti) ngolunta. Ala ima holong na didok holong na sian Debata, ingkon do bahenonta songon i nang pe maralo tu pardangingonta, maralo tu rohanta. Anggo na mangholongi angka jolma na mambahen na denggan tu iba dohot na mangholongi hita , Ai BIASA hian Dope i. Gari na so halak Kristen manang angka sipelebegu boi do patupaonna sisongon i, jadi aha imbar (perbedaanta) dohot angka parjahat manang angka sipelebegu na mangulaon holong sisongon i. Halak Kristen ingkon boi do melewati batas-batas pikirang dohot keinginan ni jolma, isarani pikiran dohot roha pardagingon i. Hataridaan holong na mansai ringkot ima tu angka na gale, na dibagasan na hansit manang parungkilon. Ido umbahen didok apostel Paulus rap tangis dohot angka na tangis. Adong do dongan mandok : dia do lomo ni roha muna mandohoti pesta las ni roha sian ulaon mar habot ni roha? Godang do halak mangalusi pest alas ni roha ma? Boasa? Ai godang sipanganon, holan mengkel ninna. Alai adong do sahalak mandok : tumagon do ulaon marhabot ni roha i? Boasa ninna? Ai anggo pesta las ni roha manang piga hali boi do patupaon i, alai anggo ulaon habot ni roha sahali-hali do i jala olo do ido saleleng ni lelengna. Na paduahon, ringkot do marhite na ro iba tusi tarapul halak na marhabot ni roha asa tambah semangat ngoluna.
Na patoluhon ima ngolu na mangharingkothon angka na denggan. Unang mambaloshon na jat alo ni na jat. Jala di ay.22 didok muse manaluhon angka na jat marhite angka na denggan. Hamu angka dongan memang tung na mansai borat do on ! Songon dia ma iba mengampuni halak na mangulaon na jat tu iba jala didok muse mangulaon na denggan tu nasida. Jotjot do halak mandok : Ai didia arga diri niba? Gariada olo do sebalikna taulaon, ido umbahen sai adong halak mandok :”Molo burju sahalak tu iba umburju do iba tu ibana, alai molo jahat jolma tu iba umjahat do iba tu ibana”. Alai songon halak Kristen na parhaorseaon na mangolu jala molo nunga hita masuk tu ngolu na imbaru tontu ingkon sahat do hita tusi manang songon dia pe hansit ni rohanta naung dibahen halak tu hita. Molo mamereng hansit na tinaon ni Jesus andorang so tarsilang, molo sian pikiran ni jolma dohonan ni Jesus do ra “Paite/paima asa rimpashononku hamu sude”? hape aha do didok Jesus di hau pinarsilang i? “Ale Amang sai marpamuati ma Ho marnida hahurangan ni jolma i ai so diboto na niula nasida”. Songoni di tingki tartembak Paus Johannes Paulus II ima sian sahalak silom, alai dipasupasu si Paus do na manembak ibana jala diampuni. Tontu godang dope songon si Paus Johannes on. Boasa boi songoni? On ma tanda na naung mangolu di bagasan ngolu haimbaruon. Sahalak na boi mengampuni angka na mambahen na jat tu Ibana tontu jolma si songon on ndang olo ibana tarutang di angka hajahaton ni jolma. Songon didok Hesekiel 33 : 8 -9, ingkon sian hita do tungguon ni Debata mudar angka hajahatonna. Balas membalas bukanlah hak manusia tetapi itu adalah hak Tuhan. Biarkanlah Tuhan menentukan apa yang patut bagi hidup kita dan bagi orang yang membenci kita. Kalau kita mengampuni orang yang bersalah namun orang yang menjadi musuh kita tidak mau mengampuni kita maka Allah akan menghukum mereka setimpal dengan apa yang dilakukannya. Ingkon taboto do ndang adong na lipe sian pamotoan ni Jahowa.
Na paopathon ima ngolu parasi rohaan marasing do saotik sian ngolu holong ni roha. Anggo ngolu parasirohaon ima songon tindakan praktis manang sahat tu parulaon songon tanda na mangolu hita dibagasan Haporseaon. Dipatuduhon do marhite turpuk on on pe jumpa male musum lehon ibana mangan; jumpa mauas ibana painum doshon pagukgukkon gara do ho tu atas uluna anggo tabahen si songon i. Molo diginjang nangkin didok unang mambaloshon na jat alo ni na jat alai mambalashon marhite na denggan tontu on do songon tanda ulaon na ingkon sipatupaonta. Boha muse do ate? Hape na holan mengampuni pe maol lam muse mangalehon mangan dohot minum, SORRY AJA DEH! Alai tangkas do didok Apostel Paulus molo sai tabahen na denggan tu angka musunta on ma pagukguhon bara di atas uluna, lapatan : Kita mengejutkan dirinya dan tanpa melukai dirinya kita berangsur-angsur dapat mengubah musuh menjadi teman kita. Ada pepatah mengatakan : Mencari musuh tidak lah sulit tapi mencari teman itu sangat sulit. Alangkah indahnya dengan berbuat baik, kita telah memperbanyak teman kita daripada musuh kita. (Tapatudos na binahen si Josef tu angka abangna di buku 1 Musa). Molo sai tubu di rohanta pambalashon tu angka halak pasti do ndang adong ujungna jala sai torus ma holan dibagasan hasusaan, boasa? Ai pasti do holan na sai paimahon andingan masa pambalashon, ngolu pe ndang be sonang, mabiar jala di lele haliluon (bayangan) niba sandiri.
Hamu angka dongan !
Sian sude na didok nangkin di ginjang i naeng dohonon tu hita ndada na gampang gabe halak Kristen. Anggo Kristen-kristenan ima holan na terdaftar gabe halak Kristen, na holan marminggu , nian angka si songoni angka na so halak Kristen ipe boi do mangulaon saluhutna i. Alai molo songon didok dibagasan turpuk jamita on, dison do naeng patuduhonna tu hita songon dia sasintongna na gabe halak Kristen I tarlumobi marapophon angka musuh, angka na mambahen na jat tu hita. Tontu songon halak Kristen naung mangolu hita di asi ni roha ni Debata na boi bahenonta ima : AMPUNILAH DIA, DOAKANLAH DIA, TUNJUKKANLAH KASIH ANDA KEPADA DIA dan PERLIHATKANLAH KEMURAHAN HATI ANDA KEPADA DIA. Kita pasti jauh lebih segar, lebih sehat secara fisik dan rohani bahkan hidup kita akan selalu dikelilingi oleh bunga-bunga yang indah dan harum, daripada kita selalu membangun kebencian, permusuhan dan tindakan-tindakan yang jahat, maka hidup kita akan selalu gersang, takut, penuh kebencian bahkan dikelilingi oleh bunga-bunga yang busuk dan menimbulkan sakit secara fisik dan Iman. Sai didongani Debata ma hita mangulaon i nang pe tung mansai maol situtu laho mangulaon i. Amen.
Diposting oleh Butarbutar, Henry Pdt di 02.36
Ev. Matius 10 : 34 – 39 Tema “Ise do siihuth...
Ev. Matius 12 : 33 - 37
Ceramah Tema di Sinode HKBP Distrik XVIII Jabarten...
Sinamot Masa Dulu, Sekarang dan Akan Datang | MILIST BATAK GAUL & BG-CHAT at yahoogroups dot com
Najoloi targoar do sude halak batak angka raja, ido umbahen sahat tu nuaeng tarjau hita angka pinompar ni raja. Goarna do daina, ima antong taringot tu angka namasa ditingki i, molo targoar raja, sudema antong pangaloho dohot pambahenanpe ingkon do raja. Nang tu na marhata pardongan parsaripeonpe antong ingkonma songon raja. Ido molo masa diangka pinompar ni raja na naeng marbogas, dinaung diririt sada boru ni raja somalna do mangalehon silehon-lehon naboi pasonang roha ni raja asa dilehon borunai. Silehon-lehon on pe dang holan palas rohani rajai, tong do na laho patuduhon harajaon ni si pangalehoni, lam raja iba, silehon-lehon pe ingkon ma antong na gabe pasangaphon iba, ima asa adong pandohan: sangap do mangalap sangap.
Jadi sinamot i pe patuduhon sangap ni boru ni rajai dohot sangap ni anak ni rajaido.
2. Jaman BOLANDA tu saonari
Dung masukma si bontar mata bolanda si sandapi, parohaon ni halak batak na tulus mar rohai gabe maruba, sian on do mula ni Hamoraon, Hasangapon, dohot Hagabeon insarani hata nuaeng gabe materialistis. Molo harajaoni dang adongbe gantini i ima hamoraon, patanda sangap dohot gabe sude diungkur dohot hepeng asa targoar na tolu ondeng. Ido molo masa panghataion taringot tu sinamot gabe sudema dipadomu-domu asa anggiat lam balga sinamot ni boru ni “rajai”.
Ido asa adong pandohan: amporik habang dohot amporik lali habang dohot lali, hansit mandundung nasu tordundung boto be ma lungunna. Nang di paradaton pe, tong do mangihut tu tingkina, diangka na tuk patupa sinamot nabalga dipatupe be do, natuk patupa na gelleng pe margoar adatdo. Nang diangka halak naso boi dope manggarar adatna (termasuk sinamot) dijalo natua-tua do jadi tung mansai namalo do ianggo angka ompungta sijolo-jolo tubi.
Udut tusi muse, ianggo najolo, dang ganjang dope huta sidalanon ni jolma ido asa liat-liat disi do anggo pangolian ni halak batak, jala diparsinta do asa mambuat boru ni halak hita asa unang pola mambuat roha jala dang maol ajaron taringot tu ruhut-ruhut ni paradaton, ido umbahen dang pola adong penyimpangan ni adati.
Alai nuaeng di hamajuon ni jaman, dohot di parserahan ni halak batak, boido pajumpa angka rongkap ni naposo sian luat nadao tu luat nadao. Ido molo masa panghataion taringot tu sinamot, dang songon si parjolo be sangap mangalap sangap, alai gabe rap patupahonma asa denggan ulaoni, sai gabema angka ianakhonta on, Jadi sinamot ni borui tong do pangkeon tu ruhut-ruhut ni ulaoni. Tamba ni i muse, marrongkap jala gabe do iangka anak dohot boruni halak batak na mangoli jala muli tu halak na asing, molo dung songon on dang boibe pangkeon holan adat ni batak, alai sai siholdo rohani halak batak namaranak dohot marboru namangoli/muli tu halak na asing patupahon dibagas adat batak. On pe dohot do patamba hamoraon ni ruhut-ruhut ni paradaton dihita halak batak.
3. Jaman HDUAN (dang binoto andigan)
Di jaman saonari, ra godang do hita mandok ingkon ta padalan do adat bataki jala ta tonahon tu angka pomparanta, alai porseama hita, adat i mangolu hombar tu tingkina do, alani i ra haduan marhata sinamot pangke “telekonferense” nama, dang hundul di lage tiar be, dang sai ingkon laho be marhori-hori dinding.
Songoni majolo songon mananggapi taringot tu “sinamot” sian ahu.
Sinamot Masa Dulu, Sekarang dan Akan Datang « SIHOTANG – Blog says:
[…] https://batakgaul.wordpress.com/2009/07/27/sinamot-masa-dulu-sekarang-dan-akan-datang/ […]
Butuh 100 Juta Untuk Melamar Boru Batak di Ibukota Jakarta « MILIST BATAK GAUL & BG-CHAT at yahoogroups dot com says:
[…] BATAK GAUL & BG-CHAT at yahoogroups dot com Sinamot Masa Dulu, Sekarang dan Akan Datang batakgaulNYABANG yuuukss… – Jum’at / 10 Juli 2009 dianasihotang3-Kenapa Cowok Batak Dibilang […]
[…] MILIST BATAK GAUL & BG-CHAT at yahoogroups dot com Turis Eropa Tak Batalkan KedatanganBeruang Dilaporkan Masuk KampungRungkung, Ulu, dan MongkusButuh 100 Juta Untuk Melamar Boru Batak di Ibukota JakartaSinamot Masa Dulu, Sekarang dan Akan Datang […]
[…] jika suatu saat nanti kejadian terulang terhadap anak Bapak, apakah mau menerima sinamot hanya Rp. […]
Ale Tuhan, Bintang na rumiris… | Amani Partogi
Ale Tuhan, Bintang na rumiris…
Ditulis pada 25 Juni, 2013 oleh Hendry Lumban Gaol
Asa tung godang dope namanghabangkolhon martangiang. Sipata sarupa do maolna martangiang nang namandok hata sidenggan-denggan. Adong muse dongan mandok, ummaol ninna martangiang sian na jurukampanye manang “orator” ni demonstrasi. Asing muse do amaniMedep. “Molo didok, dia do pillitonmu marpidato sian na martangiang, hupillit ma namarpidato, ninna i.
Ima jo rupani napatuduhon hinamaol ni namartangiang on.
Molo di halak batak, sai ditugan do martangiang hatiha parhundul niba di hula-hula. Dang tarjua, jala songon uhum nasotarsurat do rupani molo sibaen tangiang ima sian horong ni hula-hula, pinomat tangiang panimpuli ia so i tangiang marsipanganon.
Disada tikki, mamosuri ma amanJatikkos siala mangalap goar berena. Tardidi. Sada siholsonon ni rohana, ima namartangiang nakinon. Disura-sura ibana do na ikkon mambaen tangiang. Hape, saleleng on dang haru dihajugulhon ibana martangiang. Sai manjua do molo apala didok mambaen tangiang, gok ma sidalianna.
Dilului ma akkal. Disurathon ibana ma hata ni tangiang na di harotas, dungi dipamasuk ma tu sakku ni jasna. Hut ma diapil ibana hata ni tangiang on sasaotik pinomat pamuhaina. Molo suttol annon, binukka harotas on, ima dirohana.
Tep ma tutu, dipangido hasuhuton i ma rupani asa dibaen tangiang.
Jempek hatadohonon, dang tarjuasa be. Dungi jonjong ma ibana hut dipadenggan paheanna. “Martangiang ma hita…”, ninna
“Puji-pujian ma diho ale Jahoba Debata nami…”
Lupa hata ni tangiang on, holan pamuhainai do diingot. Diingot ibana nasinuratnai, didadapi jasna mambuat harotas tangiang i.
“Puji-pujian ma di ho ale Debata….e…e…” dihumalaputi pabidanghon harotas i. Dung dapot harotas i, didok ma muse udut ni tangiang na i, “Puji-pujian ma di ho ale Debata….e…e… Ale Tuhan, Sai bintang na rumiris ma tu ombun sasumorop, tubu ma anak dihamu, riris jala boru pe torop” ninna ibana hut dialusi natorop i, emma tutu, ninna.
Huroa, hata niumpasa nanaeng sidohononna hian do, tong disurathon ibana di harotas asa unang lupa, songon hata tangiang i. Annon, mlo mandok hata, on ma umpasana, ninna dibagas rohana.
One thought on “Ale Tuhan, Bintang na rumiris…”
Gibson Tampubolon pada 26 Juni, 2013 pukul 8:25 am berkata:
bakkol jolma lao martangiang ima ala dilelei haliluna pajumpang dohot debata, alai molo marpidato dietong sgn na pajumpang dohot dongan doi antong, apalagi molo ddorguk muse situak natonggi i ndang adong be biarna ” arroa ice ibana inna muse.”hehehehee
Torsa 14 | ULTOP ULTOP
14. Hariara na marparbue
Tubu do sada hariara na bolon, mansai ramos parbuena. Jadi marumbal ma tu si pidong na torop manganhon parbuena i. Sonang situtu do nasida disi jala mokmohan manganhon parbue ni hau i. Alai asa laos sonang situtu nasida disi manghangoluhon parbue ni hau i, sumuan patik ma nasida, ai tung na monsong situtu do roha ni jolma naeng mambuat pidong i alai ndang tarbuatsa dibahen bolon ni hau i dohot dibahen timbona. Ndang tuk tu si anak ni ultop nang anak ni sior.
Dung i di na sadari dipaluhut raja ni pidong ma sandok pidong na torop na martubiran di hariara i tu jolona. Dung pingu sude pidong na torop di jolo ni pidong manukpatiaraja, manungkun ma na ro i taringot tu joujou ni raja i di nasida, songon on, “Na joujou rajanami alusan, na manggokhon paimaon; ai nunga ro hami pungu di jolom sadari on, ba dia nidok ni raja i tu hami sibegeon ni pinggol sipajopon ni roha na tau parhorasan ni hami na ginonggomanmon?”
Dung i ninna ma mangalusi, “Umbahen na hupapungu hamu, luhut pidong na torop tu jolongku sadarion on do: Nunga sonang nian tahilala manghangoluhon parbue ni hau on, alai asa tung laos sonang tahilala nang tu joloan on sumuan padan ma hita asa unang tubu hasusaanta di pudi bahenon ni jolma manisia. Ai diida hamu do mutu ni rohanasida naeng mangago hita, alai jut do rohanasida dibahen bolon dohot timbo ni hau on. Ganup ari do nian nasida maniori, mangambalangi dohot mangultop alai muntul do tahina ala so tuk. Dibahen i tapatoman be ma pangalahonta asa sonang hita. Angku ni i na hudok di hamu apala na rumingkot on do: Talpe do dangka partoru an tu tano, dibahen i hupatik ma hamu; na so tupa laho manang ise sian hita on tu toru an marsitijur (marnarotak) atik lohot maon di hau i sopasopa ni na pinanganna gabe tubu maon disi sarindan na manantan tu toru gabe adong i maon hite ni manisia manaek tu hau on gabe mago hita maon bahenonna.”
Jadi didok pidong natorop i ma mangalusi, “Molo i do hape alana umbahen na dipapungu raja i hami sadarion tu jolona, denggan ma i. Laos bahen hamu ma uhum tu pangalaosi asa diingot be. Ia utang hosa do sibahenon tu siose padan sibahenonta on, ima tabahen,” angka ninna be. Dungi ninna raja i ma mangalusi, “Na denggan do nian na nidokuna i, alai sae do asal marningot hita disi. Molo tung adong na mangalaosi patik parsaoran on, muse ma tinimbang uhum tu si.”
Dung sun nasida na marrapot i, laho be ma nasida masitopot ingananna be. Leleng do marningot nasida di padan parsaoran i.
Jadi manang sadia leleng dung songon i, mijur ma pidong Tektekbalanja marnarotak tu dangka partoru i manghalupahon patik parsaoran na binahen ni raja i. Jadi lohot ma di dangka i sopasopa ni na pinanganna, sian i ma tubu sarindan na manantan tu toru. Marnida sarindan i jolma manisia las ma rohana, ai nunga tarbahensa sarindan i dalan manaek tu ginjang laho mambuat pidong i. Dipalohot nasida ma pulut manaoni tu gnaup dangka hasonggopannasida i, disiori, diambalangi jala diultopi ma angka pidong i.
Dung lam ganjang sarindan i tu toru, manaek be ma jolma i sian i tu dangka hatubuan ni sarindan i. Sian i ma nasida maniori dohot mangultopi pidong i. Jadi godang ma sian pidong na torop rage dibahen manisia i. Dung i ujung na marserak ma pidong na torop i so sanga dibahen be uhum tu si laosi padan parsaoran ala naung mampar i nasida. Manang ise na mangalaosi patik parsaoran na binahen ni rajana sai na susa do pangkilalaan ni na saharajaon i, ndang jumpangan hasonangan.
“Mangolu di Bagasan Hatiuron ni Hata ni Debata”
(Heber 4: 14-16)
Di Minggu Invokavit di minggu na salpu ditogutogu do hita asa hot manang umpos rohanta di Debata na manangihon joujounta angka na porsea di Ibana. Laos dijouhon do tu hita, asa ndang holan mangarop asa tangi Debata di joujounta tu Ibana hita, asa mangalusi Ibana, alai asa hita pe rade manangihon, mameop dohot mangaloas dirinta marorientasi tu angka hataNa, hata hangoluan i.
Di minggu Reminiscere sadarion udut ni minggu Invokavit i do sapabagasonta, i ma asa lam hiras hita angka naporsea tu Tuhanta i di tingkion ro mangido tu habangsa parasiasian ni Debata i, asa diingot Ibana angka denggan ni basaNa tu hita uju ro hita paadop bohi dohot Ibana di tangiangta i.
Asa hiras hita ro tu habangsa parasianNa i, mangidohon ndang holan asa unang be diingotingot Ibana angka pambahenanta na hurang i di ngolu on maradophon Ibana, dirinta, donganta jolma nang angka na tinompaNa na asing di angka pargulmiton ni ngolunta na marragam i – alai dohot do asa disurdukkon Ibana tanganNa nagogo i mangurupi hita tarlumobi uju taida tangkas na so tarbahen hita be manang aha paluahon hita sian angka mara ni ngolu.
Hahirason sisongon i do na dihangoluhon parPsalmen i di Psalmen 25: 6, asa dihamonangkon Debata ibana di angka partongtangan niadopanna. Songon na tarsurat di Psalmen 51, dihabaranihon ibana do tong mangido hasesaan ni dosana tu Debata siala dosana maradophon si Uria (2 Sam 11-12).
Laho mangurupi hita patoguhon hiras ni rohanta ro tu habangsa parasiasian ni Debata i di partingkianta nuaeng, ampit dienet jamita sian surat Heber. Tadok ampit, ala di surat Heber on diusahahon panurat manosoi panjaha uju panuratan ni surat i nang nuaeng asa unang losok mandohoti angka parpunguan partangiangan ni angka siihuthon Jesus Kristus i, unang loson rot u habangsa parasiasian i, jala unang mulak tu haporseaon naung tatadingkon hian, alai hot ma manghaporsea Jesus Kristus, tung pe bahat tantangan na ingkon adoponnasida di ngolu on.
(Di tingki panuratan ni surat Heber i di taon 80-an, ndang diida parhuaso Kekaisaran Romawi dope ugamo na resmi parpunguan dohot haporseaon ni halak Kristen i. Tarlumobi ala tongon mangadopi pangunjunan do naporsea i, ala di parngoluan siganup ari ndang masuk be nasida tu ugama Jahudi na resmi diongku pamarenta Romawi. Molo resmi do ugamo i, ndang boi gangguan sian masyarakat tu punguan i. Alai molo ndang resmi dope, ba boi patupaon ni angka ruas ni masyarakat umum angka ulaon paburuburu angka na porsea ni Jesus Kristus i. Kondisi na songon i boi mangunjuni angka na porsea i unang hot di haporseaon tu Jesus Kristus).
Asa umpos roha ni sijaha surat Heber on di haporseaon di Jesus Kristus, unang ditadingkon nasida haporseaon i, unang mualat nasida (6:4-8), digurithon panurat ni surat Heber on ma bahat angka hasurungan ni Jesus Kristus i dohot ulaonNa, unang ditiru nasida hasalaan ni bangso Israel uju di halongonan na manulak Debata manomba debata ganaganaan gabe diuhum bahat situtu – na tangkas diuhum Debata (Ida Heber bindu 1-10)-, alai asa ditiru nasida angka naporsea na satia sahat ro di ujung, atik pe ndang diida nasida dope parbue ni na hinaporseaonnasida i (Heber 11).
Sada sian angka hasurungan ni Jesus Kristus i na ingkon siingoton ni angka na porsea i, i ma hadirion ni Jesus Kristus dohot ulaonNa songon Sintua ni Malim Nabolon, naung mamelehon diriNa sandiri pasesahon dosa ni na porsea di Ibana holan sahali, ndang songon angka malim bolon ni bangso Israel
sian na robi sahat to taon 70 dung ro Kristus, na sai mulakulak pasahathon pelean hasesaan ni dosa di bagas joro. Ndang songon angka malim bolon i ndang mangantusi hagaleon ni bangso i jala na sai talu tu pangunjunan
Atik pe mansai jempek turpuk na dienet gabe jamita di hita laho manosoi hita asa hiras ro tu habangsa parasian ni Debata i, i ma ayat 14-16, alai di tolu ayat on do apala impola ni sangkap ni panurat manurathon taringot tu hinatimbo ni Hamalimon ni Jesus maradophon angka malim ni ugamo Jahudi, i ma asa momos ditiop naung diparhatopot manang diongku i (Gorik: Kratomen tes homologias) i ma haporseaon di Jesus Kristus Sipalua i. Di ayat 14-16 i dipabotohon:
Parjolo, dua taringot tu hadirion ni Sintua ni Malim Nabolon i (ayat 14-15); jala paduahon, dia ma sipatupaon ni naporsea i marojahan tusi. Mansai ringkot do i botoonta di minggu Reminiscere on, di na tarataratai dohot tapatogu hahirasonta mamasuhi habangsa parasiasianNa i di pargulmiton ni ngolunta marsadasada:
Parjolo, dua hadirion ni hamalimon Sintu ni Malim Nabolon i (Gorik: archierea megan), Jesus Kristus, Anak ni Debata i:
Sada ma i sian panatapan tu ginjang, i ma sian ulaonNa na so tarbahen ni manang ise na asing, sada nari sian panatapan sian toru, sian ruhut-ruhut hajolmaonNa, sian kaca mata hajolmaonta .
(i) Sian panatapan tu naung niulana: “Nunga manorusi angka banua ginjang” (Gorik: dieleluthota tous ouranous).
Molo taida tu pudi, tu Jesus Sejarah, i ma tu peristiwa sian hatutubuNa sahat tu hananangkokNa tu banua ginjang, ia nidok ni Jesus Anak ni Debata naung dieleluthota tous ouranous i, i ma hananangkokNa tu banua ginjang mamolus marlapis angka langit i (tous ouranous).
Na didok ni panurat surat Heber on, ndang songon Sintu ani Malim Bolon ni ugamo Jahudi ia hamalimon ni Jesus Kristus on, na mate jala ditanom di portibion. Ndang. Ibana nunga manaek tu banua ginjang dung hehe sian hamatean. Ndang adong na songon Jesus Kristus Anak ni Debata i di portibion sahat tu nuaeng. Siala ni i do migor didok panurat tu na manjaha hadirion ni Jesus i: Kratomen tes homologias = Gomos ma tatiop naung taparhatopot i, tes homologias.
Tung Sintua ni Malim Nabolon na so tarpasanding tu na asing do ia hasintua malim bolonon ni Anak ni Debata i. Luar biasa!
Beha do hamomomos ni paniopta tu naung taparhatopoti, i ma Jesus Kristus do sasadasa Sipaluanta, Sintu ani Malim Bolonta? Suraon do tar golom riaria dope hita na maniop Jesus Kristus i di partingkianta nuaeng? Suraon do siala na marragam angka na pinasahat ni tingkion rongom ro tu ngolunta, gabe holom riaria angka ruas ni huria ni Hakristenon Batak di Jesus Kristus i, gabe tarunjun hita naeng meret manang nunga meret be hita sian haporseaon ni halak Kristen Batak i tu Jesus Kristus i? Denggan do tarimangrimangi i di tingki on.
(ii) Sian pengalamanna uju mangolu songon jolma: Ia hamalimonna ndang hamalimon na so manghilalahon na niadopan ni hajolmaon, alai hamalimon na tarbahen manghilala angka hagaleon ni angka na porsea i.
Di hata Gorik hata na dipangke tu hata na tarbahen manghilala angka hagaleonta i ima hata sumpathesai, i ma na paboahon naung diula Jesus (Kata kerja Aoris Aktif, sian kata kerja dasar: sumpatheo; Inggris: feel sympathy with), naung manghilalahon, naung ber-sympathi dohot angka hagaleonta.
Ala Aorist Aktif dope i dipangke, nidok ni hata sumpathesai i ima nunga dibonai Jesus bersimpathy dohot hagaleonta si tingki na salpu, alai sahat tu nuaeng dipatupa Ibana dope i. Asa, atik pe di ayat 14 didok Hasintua Malimon ni Jesus i ma naung sahat tu banua ginjang, jala hundul di siamun ni Debata Ama i, alai jonok do Ibana rap dohot hita, diantusi, dipanghilalahon, jala gariada bersympati do Ibana tu hagaleonta, ndang manguhumuhumi hagaleonta. Luar biasa hamalimon bolonNa.
Laho patoguhon i, laos diuduti ma patorangkon hamalimon ni Jesus, i ma ia Hasintua ni Malim Bolonon ni Jesus i ma na naung dung mangadopi pangunjunan di na saluhut do, alai ndang dung Ibana mardosa di pangunjunan i.
Hata Gorik na pinangke ni panurat mansai tangkas taringot tu pangunjunan niadopan ni Jesus i, i ma pepeirasmenon (Kata kerja na mamangke waktu naung dung masa, alai ndang masa muse, i ma: Perfek tense passif ni kata kerja dasar peirazo, mangunjuni). Taboto do i di ulaon ni Jesus (ida Mateus 4: 1-11, Markus 1: 12-13, Lukas 4: 1-13). Asa ndang songon malim bolon na asing ia hamalimon ni Jesus i. Ndang adong na songon hamalimonna i. Taboto do i. Ndang dung Ibana mardosa.
Mansai ringkot do duansa hasintuaon ni malom bolon ni Jesus Kristus i, i ma na naung jala na torus bersimpati tu nasa hagaleonta, na so mardosa uju tarunjun.
Paduahon, marhiras ni roha ma mandapothon habangsa parasiasian asa tajalo talup ni roha (Gorik: eleon) dohot asi ni roha (Gorik: charini) dohot jumpang hita pangurupion di tingki halehetonna (Gorik: eukairon boetheian).
Ala nunga tung tangkas hasintua ni malim na bolon ni Jesus Kristus Anak ni Debata i, disosoi ma hita angka siihuthon Jesus i asa di ngolunta on marhiras ni roha (Gorik: parresias) masuk tu habangsa parasiasian i asa dapotan talup ni roha dohot asi ni roha jala jumpangan pangurupion hita sian Ibana.
Marhite na tolu hata na dipangke i, holan tua do dapot hita di na tamasuhi habangsa parasiasian naung bungbung dibungka Halim Bolon Jesus Kristus i tu hita, i ma eleon, charin dohot eukairon boetheian (talup ni roha, asi ni roha, dohot pangurupion di tingki na ampit, Inggris: mercy, grace dohot help in the right timing), singkop na taharingkothon i di ngolu ni naporsea palumehonon ni Debata tu hita, ndang holan hasesaan ni dosa, alai sude tahe, marragam rumang ni asi ni roha ni Debata, tarlumobi di na taharingkothon pangurupion na so tarlehon ni manang ise tu hita di tingki halehetonna.
Ala ni i, di hita halak Kristen Batak na mangadopi tantangan partondion dohot tantangan parngoluon siganup ari di tingki on, ndang holan niadopan ni angka ruasta na dohot di Pemilu asa gabe anggota Dewan di Piples dohot Pileg tgl 17 April na ro, nang di angka ianakkonta na tongon dohot na naeng mangadopi angka ujian nasida na martirkettirket i, manang di angka usaha nasida patupa dalandalan ni ngolu sian usaha na ummetmet, nametmet, menengah sahat tu na balga dohot na umbalga pe tahe, nang di angka usaha mandungdung angka sinta-sinta ni marsasahalak dohot marsaripe, marsasapunguan, marsasektor partangiangan, dohot saparmingguon, ingkon unang ganggu hita di ulaon ni Kristus na mangondihon hita i, lam momos ma tatiop, jala asa tarbahen hita maniop momos ingkon lam hiras ma rohanta di tangiangta na maraturan i masuk tu habangsa parasiasian ni Debatanta i, asa dapotan talup ni roha, asi ni roha dohot pangurupion di tingki na ampit hita.
Tangkas ma taingot jala taulaon hata ni Debatanta sian Heber 4: 14-16 i. Molo moru hiras ni rohanta saleleng on, jala siala ni i ndang dapotta na tolu i, muba ma. Molo nunga hiras rohanta saleleng on humirasma, asa tongtong tadai denggan basa ni Debata na dapot hita marhite na maniop momos Jesus Kristus i di ngolu nang ulaonta, jala hiras ro tu habangsa parasiasianNa i.
Parsameanta di Pematangsiantar, STT-HKBP. Pelita Batak Online
Senin, 24 Desember 2018 19:08:00
Selamat ari Natal ma di hita saluhutna.
Ganup sahat hita tu ari parningotan di hatutubu ni Tuhanta Jesus Kristus di ari 25 Desember, sai las do rohanta jala mariaia tondinta ala di ari i ma tapestahon hasasaut ni sangkap ni Debata manghaholongi hajolmaon. Denggan do hita masijalangan mandok tu sama hita selamat ari Natal.
Laho manggohi rohanta marsaringar do tu hita hata ni Debata na tarsurat di Evangelium
Mateus bindu 1: 18-25 on na patorangkon tu hita tolu na mansai ringkot botoonta taringot tu Jesus Kristus Sipaluanta i.
Naparjolo, gabegabean sian Tondi Porbadia do ia si Maria, ndang siala naung masipajonohan (Gorik: sunelthein autousheurethe) manang masitandaan (Gorik: ginosko; Indonesia: berhubungan seksual) si Josep dohot si Maria andorang so tubu Jesus. Anak siangkangan, ala na tubu sian Tondi Porbadia do dankdanak i. I ma sada hahomion dohot halongangan na pinamasa ni Debata pasauthon holongNa tu hita.
Napaduahon, ala adong sangkap ni si Josep na bonar i laho manirangkon si Maria sipsip, asa
unang tarurak si Maria, ro do Debata marhite surusuruanNa di bagasan nipi patorangkon tu si
Josep songon dia parjadina umbahen na denggan pamatang ni si Maria oroanna i (ayat 18
dohot 25), i ma marhite Tondi Porbadia, jala siala ni i unang alang rohana mangalap si Maria
gabe donganna saripe (ayat 20). Diundukkon si Josep do pangidoan i atik pe dokdok (ayat 24). Ulaon Tondi Porbadia do halongangan i.
Patoluhon, dipatorang Debata ma dia do impola ni hatutubu ni Jesus marhite mangalehon goar
ni dakdanak na marharoroan sian Tondi Porbadia i. Domu tuson do didok goar ni Jesus, i ma
(a) Immanuel (ayat 23), i ma nilehon ni surusuran na ro tu si Josep, dohot
(b) Jesus (Heber: Yeshua) nilehon ni si Josep sandiri, ai ibana do na naeng paluahon bangsoNa
sian angka dosa nasida be (ayat 21), ai i do lapatan ni goar Jesus (Yehua) i.
Atik pe adong tolu na dibaritahon evangelium Mateus songon na di ginjang i, alai goarna, Immanuel: Donganta do Debata, i do na dipillit gabe tema manang ondolan ni jamita tu hita di
ari pesta Natal on. Laho mangondolhon i, porlu do taida tona ni goar ni Jesus i tu dua
Parjolo, di partingkian panuratan ni si Mateus. Boasa apala Immanuel i na gabe dipajolo gabe
jamita tu angka halak Jahudi Kristen di taon 85, i ma sijaha Evangelium Mateus on di bonana tar lima taon dung disurathon evangelium Lukas (i ma na naung patujolohon hamuliaon ni Debata dohot dame di portibion di barita na uli sinuratna taringot tu hatutubu ni Jesus), manang 15
taon dung disurathon evangelium Markus (i ma na mangondolhon ia Jesus na mangula di Galilea sahat tu Jerusalem i Anak ni Debata na manaon na hansit do Ibana).
Tingki i ndang adong be bagas joro na di Jerusalem. Nunga dilengsehon Romawi niuluhon ni
Jenderal Titus. Di tingki i, tontu di halak Jahudi nang halak Jahudi Kristen na tong manopot
bagas joro dung manaek Jesus tu banua ginjang jala andorang so paisolat nasida paluahon diri
sian porang na manghalelengsehon bagas joro i haruar sian Jerusalem, tubu ma sungkun￾sungkun na mansai bagas taringot tu di dia ma sombaon Debata? Rap do Debata dohot hita atik pe nunga malengse bagas joro?
Molo taida na tarsurat di ayat 23 ia goar nilehon ni surusuruan ni Debata tu si Josep bahenonna
gabe goar ni pesepese na naeng tubu i, i ma IMMANUEL, Debata rap dohot hita, laho patuduhon na marhite Jesus Kristus rap do Debata dohot jolma i. Siala ni i do tong di bindu 18: 20 disurathon hata ni Jesus tu angka siseanna: "Ai anggo pungu dua manang tolu pe marhitehite goarhu, sai dongananku do nasida." Lapatanna, atik pe ndang di bagas joro na di Jerusalem na naung malengse i nasida marpungu, sai Debata do dongannasida. Jala di bagasan
diri ni Kristus tangkas ma pandonganion ni Debata di nasida. Asa, tu angka halak Kristen Jahudi na tongon marsanding dohot angka halak Jahudi na so mangihuthon Jesus alai na mangihuthon angka ajar ni angka Rabbi na naung mamparsiajari patik ni Debata di sada huta di tepi pantai di Jabneh, na jonok tu huta ni halak Kristen Jahudi di Antiochia Syria, ringkot do botoon nasida na Dongannasida do Debata. Ndang ala mangihuthon Jesus Kristus Tuhan gabe dao Debata sian nasida. Baliksa, ala naung di bagasan Kristus do nasida, gabe rap dohot nasida do Debata, atik pe ndang di bagas joro na di Jerusalem i nasida.Gabe dongannasida do Debata.
Paduahon, di hita halak Kristen di sandok portibion nuaeng, uju mamestahon ari hatutubu ni
Jesus i hita di tingkion, manang beha pe pargulmiton ni ngolunta ingkon botoonta do jala
ingkon haposanta do na ia sangkap ni Debata mambahen denggan pamatang ni si Maria
marhite hagogoon ni TondiNa jala ia sangkap ni hatutubu ni dakdanak na tapestahon
hatutubuna sadarion i ma laho patuduhon sangkapna na uli: Na donganta do Debata, jala na
donganon ni Debata do hita ganup ari di portibion. Ndang musuNa hita. Ndang dipadao diriNa sian hita. Dipasaut Ibana ma i marhite haroroNa di bagasan Jesus Kristus, dohot ulaonNa paluahon hita marhite Jesus (Yeschua) sipalua i.
- Mansai ringkot do on botoonta songon ruas ni pamatang ni Kristus di portibion nuaeng,
di na mangulahon ulaon sinuruhon ni Jesus Kristus di portibion, i ma mamaritahon
barita nauli, mangajarhon sude na naung niajarhon ni Jesus, mangulahon ulaon holong
di bagasan huria dohot tu sude na di duru ni huria dope. Donganta do Debata.
- Ganup ruas ni pamatang ni Kristus na marusaha patupahon angka na denggan marhite
ragam ni ulaon/profesi na naung tapillit tu donganna jolma nang tu angka na tinompa ni
Debata na asing sadenggan dengganna, ai nunga dipalua Kristus hita jala siala ni di bagasan holongNa do hita manghobasi sude jolma, di bagasta, di maysarakat nang di
portibion. Donganta do Debata.
- Ganup ruas na tongon mangadopi tantangan laho mandungdung sintasintana na
denggan di ngolu nang di ulaonna siganup ari: Ari Hatutubu ni Jesus mamastihon tu hita
na di dongani Debata do hita. Donganta do Debata.
- Ganup ruas siihuthon Jesus asa manghaposi dohot mangasahon Debata songon donganna, ndang na asing na so tarbahen manongtong mandongani hita.
- Manjouhon tu ganup asa manghamauliatehon sude pandonganion ni Debata tu diri,
ngolu nang ulaonna saleleng on.
- Manjouhon tu ganup barita na mansai uli, i ma ndang alo alai dongan ni jolma ia Debata
I, dang ditadingkon alai rap dohot hita do Debata.
Dipargogoi Debata ma hita manghalashon di ari parningotan ni hatutubu ni Jesus marningot
tongtong imbaru angka ulaon ni Debata di tingki-tingki na salpu di na tangkas taida di ngolunta
angka pandonganion ni Debata tu hita di ngolu nang panghobasionta be. Debata na sun timbul i do na ingkon tongtong pangasahononta. Nang tu joloan on, i ma tong taingot: Donganta do Debata. Pos ni roha na songon on nunga masuk tu buku Ende ni HKBP No. 66:1-3: Debata baen donganmi, lao mangula ulaonmu. Baen Ibana haposanmu, sai paserep rohami.
Debata baen donganmi. Debata baen donganmi (1)Debata baen donganmi, molo Debata donganmu, ndang tarbahen ho be lilu, sai ture do langkami. Debata baen donganmi, Debata baen donganmi (2) Debata baen dongami, sai na saut do ulaonmu. Sai na tulus do sangkapmu jala sonang
rohami. Debata baen donganmi, Debata baen donganmi (3).**
Rumah Baca: Acara Partangiangan Bona Taon Hutabarat 2011
Acara Partangiangan Bona Taon Hutabarat 2011
Punguan Siraja Nabarat, Boru, Bere dohot Ibebere
Se - Pekanbaru sekitarna
Di Gedung Serbaguna HKBP Pekanbaru
Jln. Hang Tuah No. 36
Ari Jumat, Tgl. 11 Maret 2011.
Tapatuduhon ma hinadengganni na marhahamaranggi, na sahundulan dibagasan Tuhan i (Psalm 133: 1 – 3)
Marhite Partangiangan Bona Taon Siraja Nabarat, Boru, Bere, Ibebere Sa Pekanbaru on, lam marsitoguan ma hita tu hamajuon i.
L: Hamuna angka dongan sahaporseaon! Sadari on ari Jumat, Tgl. 11 Maret 2011 on, Marpungu do hita Siraja Nabarat, Boru, bere dohot Ibebere sa Pekanbaru sekitarna on, mandok mauliate tu Tuhanta Pardenggan basa i na paloas-hon hita mandok mauliate tu Ibana. Ganup sahat hita tu Bona ni Taon, sai tendehon do: Taon Parasi ni rohaon baen di au sandok taon on. Lam pahot ma hasesaan ni dosangku di au on. Holan Ho do Jesuski, tuk pasaehon dosangki. Antong! Dia ma dohononta di adopan ni Debata Pardenggan basa i di tingki on?
S: Mangendehon BE No. 36: 1”Pasupasu hami”
Pasupasu hami, O Debatanami. Sai sondangkon bohiMi tu napungu on sude.
L: Pardenggan basa do Jahowa, Ibana do Siapuli roha ni angka na marsak jala na loja ala ni holong ni rohaNa di hita jolma pardosa. Dijalo Ibana ma tangiangta ala denggan ni basaNa. Jala saluhut jea dipadao sian hita asa tung sonang rohanta mandalani ari-ari ni ngolunta dibagasan taon 2011 on. Nuaeng pe, taendehon ma tangiang dohot elekelekta tu Tuhanta Pardengganbasa i:
S: Mangendehon BE No. 36: 2 - 3”Pasupasu hami”
2. Lehon ma di hami, dame ganup ari, Sai pasaor ma tondiMi tu na pungu on sude.
3. Amen hudok hami, ale Tuhannami. Na marasi roha i, sangap ma di goarMi.
L: Nunga tapangidohon tu Debata Pardenggan basa i, Ibana ma tutu na mangalehon ragam ni pasupasuNa tu hita di na mandalani taon 2011 on hita. Asa tung las rohanta mandalani ari-ari ni ngolunta di taon 2011 on, tung gomos ma tapangidohon sian nasa bulus dohot ias ni rohanta, rap ma hita mandok:
L: Nunga tapangidohon tu Debata asa dipahot las ni roha, panghirimon dohot haporseaonta mandalani taon 2011 on, nuaeng pe, taelekhon jala tasombahon ma ende puji-pujianta tu Ibana, rap ma hita mangendehon: “Las rohang-ku lao mamuji Debata Parholong i......”
L: Martangiang ma hita: Ale Tuhan Debata, huboto hami, ndada ala ni gogo dohot habisuhonnami sambing umbahen na tarbahen hami tolhas tu taon 2011 on; tung holan ala asi ni rohaM sambing do. Hupasahat hami ma ngolunami tu Ho mandalani ariari na pinasahatMu tu hami di taon 2011 on. Manang dibagasan las ni roha manang arsak ni roha hami, holan Ho sambing ma huhaposi hami. Ala ni, tambai ma nang haporseaonnami, asa tongtong hami marsigantung tu Ho. Unang mandele hami molo ro pangunjunan tu hami. Hupagomgomhon hami ma nang punguannami on tu adopanMu nabadia i, asa anggiat punguannami on lam tu sadana tau mamparbuehon godang angka na denggan tu saluhut ruasna nang na humaliang hami pe. Hupasahat hami ma tangiangnami on tu Ho, marhite Tuhan Jesus Kristus na pasadahon hami mandok mauliate tu Ho. Amen. (Hundul ma hita saluhutna)
04 Marende No. 707: 1 + 3 “Hagogoon dohot apulapul”
1. Hagogoon dohot apul-apul do dilehon Tuhan i tu au. Ganup ari au ditogutogu, ganup tingki di ondingi au. Ai hombar tu lomo ni rohaNa, do dilehon Tuhan i tu au. Ro marsorin arsak las ni roha, haporseaonku di patau.
3. Songon Ama do tu anakhonna, holong ni Tuhanta i tu au. Ndang mansadi pangurupionNa, hombar tu padanNa na tu au. Debata Amanta na di ginjang, i do haposanku sai tongtong. Dipang-iringiring ni tanganNa dame sonang do rohangkinon.
L: Mandok mauliate ma hita tu Debata na mangolui, ala denggan ni basaNa dohot asi ni rohaNa na so halompoan i mangaramoti ngolunta. Mansai balga situtu do holong ni roha ni Tuhanta mangaramoti hita Punguan Siraja Nabarat, boru, bere, Ibebere na adong di Pekanbaru sekitarna on, sian taon naung salpu sahat tu taon 2011 on.
Dingot Jahowa do hita: Ibana ma tutu mamasumasu ngolunta. Ibana do mamasumasu nang pinompar ni sude Punguan Siraja Nabarat, boru, bere, Ibebere na di ranto nang di Bona Pasogit pe; martua ma hita jala sonang.
06. Ende Parsadaan ni Siraja Nabarat: “Sai hehe ma hamuna”.
07. Marende No 697:1 “Molo Ho do huihuthon”
09. Marende No 697: 2 “Molo Ho do huihuthon”
Hupelehon ma diringku mangihuthon lomoMi, ndada be na olo salpu na manggohi rohangki. Ho tongtong ihuthononku....!
10. Doa Syafaat (Tangiang) sian sahalak natua-tua ni punguan:
11. Marende No. 435: 1 -.... “Marolopolop tondingki”
(Laos Pasahathon pelean tu HKBP Pekanbaru Kota)
1. Marolopolop tondingki, ai naung ditobus Jesus i. Hamu sude bege ma i sai las rohangku mandok i.
Reff. Sonang ni tingki i dung jumpang Jesus Tuhanki. TondiNa mangajari au, tarbaen marlas ni roha au. Sonang ni tingki i, dung jumpang Jesus Tuhanki.
2. .....!
3. .......!
12.Pujipujian marningot denggan basa ni Jahowa:
L: Hamuna angka dongan na hinaholongan ni Kristus! Sai songon na mardalan tabolus angka taon, disi dope hosanta diudut Debata. Ai songon asi ni roha ni ama-ama na manjagahon anakhonna, umbalga sian i do asi ni roha ni Tuhanta manjaga hosanta. Taparhatopot do di ngolunta, paboa na so haramotan hita dirinta. Pinuji ma Debata dibaen sude denggan ni basaNa mangalehon na hasea di hita jolma pardosa. Nuaeng pe, taelekhon ma tu Tuhanta Pardenggan basa i marhite na rap hita mangendehon:
S: Mangendehon Reff BE No. 792 ”Pasupasu hami on Tuhan”
Pasupasu hami O Tuhan, Sai usehon dameMi, Sai ampehon tanganMi Tuhan, lehon di au gogoMi.
L: Nunga salpu sada taon sian ari-ari ni ngolunta, alai ndang na olo salpu ianggo asi ni roha ni Debata. Dibahen i do ingkon sai pujion ni rohanta Ibana, ala ni godang ni asi ni rohaNa mangaramoti ngolunta. PangaramotionNa dohot holong ni rohaNa i do na mangonjar rohanta mandok mauliate tu Tuhanta Pardenggan basa i marhite partangiangan Bona taon on. Nuaeng pe tapangidohon ma tu Tuhanta Pardenggan basa i:
L: Mauliate ma rohanta tu Debata, ala diramoti ngolunta sahat tu tingki on, dilehon do tu hita sipanganon dohot paruloson, jala dipasupasu do ngolunta marhasonangan. Tutu marsingkat sorin do partingkian taadopi di ngolunta, adong do sian keluarganta na matean, na rugi, na agoan, na dapot karejo dohot na so dapotan karejo. Sipata jut pingkiranta jala sipata marsak hita. Nuaeng, dilehon Debata do tu hita apul-apul na margogoihon hita, ai diudut Debata do hosanta paidaida hita saleleng mangolu di portibi on. Alani i tung gomos ma tapangidohon sian nasa roha dohot haporseaonta tu Tuhanta Pardenggan basa i. Laos jongjong ma hita saluhutna.
13. Tangiang Panutup: Ale Amanami – Pasupasu –
Tapatuduhon ma hinadenggan ni na marhahamaranggi, na sahundulan dibagasan Tuhan i (Psalm 133: 1 – 3)
Diposting oleh Rumah Baca di 09.16
Acara Pesta Jubileum 150 Tahun HKBP Sukajadi Tingk...
Acara Partangiangan Bona Taon HKBP Sukajadi 2011
Bahan Penelaahan Alkitab III
Bahan Penelaahan Alkitab II
Bahan Penelaahan Alkitab I
Tikting paduahon….. – Amani Partogi
← Jamordong melamar…..
Riwayat Hidup….. →
Dibalik mingguna, dihumalapui OppuJamordong sahalak sintua naung matua jonjong sian karosina, jala tor hatop ma ibana laho tu langgatan panjahaan tikting i. Dung dipadenggan kassa matanai i, songon naung somal di gareja i, jolo di dok do hata na denggan tu sude ruas dungi dijahahon ma tikting na marragam. Somalna do molo dibulan-bulan sampulu dua gumodang do tikting sijahaon. Adong ma tikting ni par-natalon, adong tikting tu pandidian na badia, adong muse do tikting hamuliateon. Jala dijahahon do i sada-sada.
Lambok jala angon-angon do begeon panjaha ni ibana di tikting i. Toho do songon na marligato do dibaen suarana asa unang marnabosan ruas i patubegehonsa. Sasahali di pasip ibana satokkin songon na paulak hosa loja. Dungi dijahaon muse.
“Tikting na mangihut, ima Tikting parbogason…” Jala di suba ibana manjahahon nanget asa unang salah jaha tahe di goar dohot gelarna. Ai somal do dihutai, molo attar adong gelarna sian parsikkolaan, isara sarjana muda ikkon di jahahon do i.
“Tikting paduahon, naeng manjalo pasu-pasu parbagason ma, anakkon ni huriatta ima Janggalatingon Lumban Gaol, anak ni amanta AmaniSumuang Lumban gaol./..eee…eee…” ninna huhut songon na lilu. Hape toppu ma tartutup bukku tikting on alani doras ni alogo mangullus sian jandela nang sian dinding ni gareja naung godang marlubang i.
Hodohan ma ibana, pola do so satokkin…..mangalului udut ni tikting na dijahahon ondeng
Dungi ditorushon ibana ma humalaput muse ala nung songon na serom ruas i, jala nga adpng na mekkel dibege, ala nunga humalaput ibana mangalului udut ni tikting on
“Tu…tu….sude par-ina hanna ni hurianta……” ninna ibana, …..
Pos ini dipublikasikan di HATA SO PISIK dan tag Hendry Lbn Gaol, tikting paduahon. Tandai permalink.
DUTA CHRISTO: Poda Tohonan Pendeta HKBP
Pdt. Bernard H. Pasaribu, M.Min
Hidup tidak hanya untuk menerima pemberian dari yang telah Tuhan sediakan,
tapi kita hidup juga perlu untuk menjaga apa yang telah Tuhan berikan, mengembangkannya dan berbagai dengan sesama
Poda Tohonan Pendeta HKBP
PODA TOHONAN HAPANDITAON HKBP
Ramotanmuna ma arta na sian Tuhan Jesus, songon na binahen ni parmahan mangaramoti na di ibana, asa unang mago. Ai peakhononmuna do sogot rujiruji taringot tu angka na pinarmahanmuna di jolo ni Tuhan i. Na gabe sitiruon do hamu di jolo ni angka na pinasahat tu hamu. Dibahen i tangkas ma hatahon hamu tu nasida Hata ni Debata, na tarsurat di angka surat na di Padan na Robi dohot di angka surat na di Padan na Imbaru. Buat hamu ma sian Hata i poda, apoapo, sipaingot, apulapul dohot hata paminsangon, hombar tu angka na masa. Songon i do dibahen angka apostel, songon na nidok ni Apostel Petrus: Molo adong na marjamita, dihatahon ma hatana songon Hata ni Debata; Molo adong manang ise na marhobas hombar ma i tu gogo na nilehon ni Debata, asa dapotan hasangapon Debata marhitehite Tuhan Jesus Kristus di na saluhutna (1 Petrus 4:11). Sialoonmuna jala sitaluhononmuna ma nasa hatahata, na marsalisi tu Hata ni Debata. Marlambok ni roha ma hamu maminsangi angka na mangalo, anggiat dilehon Debata hamubaon ni roha, asa diboto nasida hasintongan (2 Timoteus 2:25). Antong, ramoti hamu ma dirimuna dohot na sapunguan i, manang tu dia hamu dipaojak Tondi Parbadia asa diparmahani hamu Huria ni Debata, na hinophopNa i marhitehite Tuhan Jesus Kristus (Ulaon 20:28). Ingkon baritahononmuna do hata sihaporseaan i, i ma na nilehon ni Debata padengganhon jolma tu Ibana, ai i do dalan tu hangoluan, dalan tu hamubaon ni roha dohot dalan pardamean ni jolma tu Debata. Pardengganan na songon i ma paboaonmuna tu angka na pinasahat tu hamu. Antong singkat ni Kristus i do hamu mangelekelek jala dohononmuna ma tu jolma i: Sai olo ma hamu padengganon tu Debata.
Mangaramoti arta na sian Tuhan Jesus, songon na binahen ni parmahan Mangaramoti dorbiana, asa unang mago. Mamodai, mangapoi, paingothon, mangapuli dohot maminsang marhite Hata ni Debata Ai singkat ni Kristus do hamu (1 Petr. 4:11; 2 Tim. 2:25; 2 Kor. 5:20)
Songon tangkas ni pamodaionmuna di angka na olo tu hadaulaton tu Debata, ingkon songon i ma tangkas paminsangonmunahamu. Ingot hamu ma na tarsurat i: Ia ho ale anak ni jolma! Nunga Hupabangkit ho gabe siparmahan ni halak Israel, ingkon tangihononmu Hata na ruar sian pamanganHu. SingkatHu ma ho, palumbahon nasida. Molo Hudok tu angka pardosa na tu hamatean nama ho, gabe so dipalumba ho ibana, ndang diapuli ho ibana, asa dipauba rohana, asa mangolu, na mate do tutu pardosa i ala ni dosana, alai sian tanganmu do tungguonHu mudarna. Alai molo dipalumba ho pardosa i, hape ndang dipauba rohana dohot pambahenanna, mate ma ibana tutu di bagasan dosana, alai malua do ianggo tondim.
Mamodai dohot maminsang angka na so olo tu hangoluan asa unang adong na mago alani dosa (Hes. 33:7-9)
Alai ndada holan ulaon ondeng na pinasahat tu Pandita. Ai di na laho manadingkon tano on Tuhan Jesus, jumolo do dipadiri ulaon na badia na dua ragam i. Na mangan parpadanan na badia do na saragam. Na saragam nari, i ma pandidion na badia, na tinonahonNa i di na laho manaek Ibana tu banua ginjang. Asa radotanmuna ma ulaon na badia na dua ragam i; songon parhobas di bagas ni Debata ma hamu mangulahonsa. Tangkas ma pamanat hamu angka dongan i, asa holan angka na tau, angka na tumanda dosana, angka na mangarsakhon pambahenanna jala na olo paubahon rohana manjonohi panganon na badia i. Ambatonmuna do angka na jungkat, angka na lomo roha di dosa, asa unang dijonohi na badia i. Ingot hamu ma: Dipasahat Tuhan Jesus do anak hinsu ni banua ginjang tu HuriaNa i, asa dipabali angka na so olo paubahon rohana, ai ninna do: Hulehon pe tu ho anak hinsu ni harajaon na di angka banua ginjang i. Nasa na niihotanmi di tano on, na tarihot do i dohot di angka banua ginjang, jala molo adong diharhari ho di tano on, harhar do i nang di angka banua ginjang. Didok Tuhan Jesus dope: Jalo hamu ma Tondi Parbadia! Molo disesa hamu dosa ni manang ise, naung sesa ma i, molo dipahot hamu dosa ni manang ise naung hot do i .
Mangaradoti dohot mangulahon Ulaon na Badia, naung dipadiri Tuhan Jesus laho paluahon halak na olo paubahon rohana (Mat. 16:19; 26:20-30)
Angkup ni i, radot ma hamu patureturehon angka dakdanak, maniru pambahen ni Tuhan Jesus. Ai didok Tuhan Jesus sahali: Loas hamu ma angka dakdanak i ro tu Ahu, unang orai hamu nasida, ai di angka sisongon i do harajaon ni Debata. Dibahen i ajarhon hamu ma pamusatan ni Hata ni Debata (Katekhismus) dohot jamita tu angka dakdanak. Podai hamu ma nasida, asa diboto hadaulaton tu Debata dohot hapantunon tu jolma. Ambati hamu ma nasa na tau mangago dakdanak, ai parmahan do hamu, songon naung nidok ni Tuhan Jesus: Parmahani ma angka anak ni birubirungKu
Radot Patureturehon angka dakdanak maniru pambahenan ni Tuhan Jesus (Mark. 10:14). Mamodai asa diboto hadaulaton tu Debata dohot hapattunon tu jolma (Yoh. 21:15c)
Ramoti hamu ma saluhut pangisi ni Huria i, angka na mabalu, angka ama, ina, dolidoli dohot anak boru, maniru pambahen ni Apostel Paulus. Ai ninna do tu halak Epesus: Dibahen i jaga ma hamu, ingot hamu ma na so mansohot ahu saleleng ni tolu taon arian dohot borngin, paingothon ganup hamu huhut mariluilu. Tangiangkon hamu ma saluhut na pinasahat tu hamu, asa diramoti Tuhan Jesus nasida jala dipasupasu marhitehite Tondi Parbadia
Ramoti jala jaga hamu saluhut pangisi ni Huria i, angka namabalu, angka ama, angka ina, angka dolidoli dohot anak boru, maniru pambahenan ni Apostel Paulus (Ul. 20:32)
Angkup ni i, sai ture ma parangemuna, asa tau tiruan hamu di angka na pinarmahanmuna i, tiruan di hata, di pangalaho, di haporseaon dohot di holong ni roha. Ingot hamu ma na nidok ni Hata ni Debata: Ingkon unang marhaurahon sintua ialai ingkon partalup ni roha do, na so parbada, na so impolan di perak, na denggan mangarajai donganna sabagas, parianakhon sioloi ajar di bagasan nasa hatomanon. Ai molo adong manang ise, na so malo manggomgomi isi ni bagasna tung beha ma tarpaturesa Huria ni Debata.
Marparange na ture asa gabe tiruan tu angka napinarmahan:
unang marhaurahoningkon partalup ni roha do, na so parbada, na so impolan di perak, denggan mangarajai donganna sabagas, parianakhon sioloi ajar di bagasan nasa hatomanon, (1 Tim. 3:2-4)
Ingkon ture bahenonmuna saluhut aturan ni ulaonmuna i mangihuthon patik ni indukmuna. Sahata ma hamu dohot angka dongan Pandita: Di pangalaho ni pangoloion tu Debata, unang pulikpulik marpingkiran, unang marsalisi hata dohot roha, unang masigasipan, asa saut di hamu na pinangido ni Tuhan Jesus sian AmaNa di na nidokNa i: Sai tongtong ma di GoarMu nasida na nilehonMi tu Ahu, asa sada nasida songon Hita.
Ingkon ture bahenon saluhut aturan ni ulaon mangihuthon patik ni induk, Sahata ma hamu dohot angka dongan Pandita: Di pangalaho ni pangoloion tu Debata. Asa saluhut sada dibagasan Tuhan i (Yoh. 17:21)
Diposting oleh DUTA CHRISTO - Pdt. Bernard H. Pasaribu, M.Min di 00.18
Tuhan Berkati Kami!
Bersama Istri & Ananda tersayang
Gereja HKBP Pekalongan
MAKALAH KEKERASAN, PERDAMAIAN DAN IMAN KRISTEN
Puisi dari Seorang Tua
Epistel Untuk MInggu 11 Juli 2010
Tohonan Pendeta di HKBP
Batu Mamak: Jamita 13 Trinitatis
JAMITA MINGGU 13 TRINITATIS, 02 SEPTEMBER 2012
Surat Jakobus pambuatan ni jamita di hita ari on, sada surat praktis do, na marisi lan poda na jongjong sandiri, angka na so sai adong pola pardomuan ni na sada tu na sada nari, jala bersifat umum. Mangihuthon alamatna, ditongoshon do i tu na sampuludua marga na di parserahan. Disura roha ni torop halak, di mulana, sada surat Jahudi hian do i, na dipangke sahalak panurat jala diisi dohot tondi ni hakristenon. Deba sian angka sipaingotna i, naeng pamanatonta do di jamita on.
1. Asa Marpingkir Hita jala Manghatai Sintong taringot tu Debata.
Tabege nangkin, dipungka do jamita on dohot sada sipaingot na jempek, na mandok, “Unang ma hamu lilu, angka donganhu na hinaholongan!” Na marhahonaan do i tu jolo dohot tu pudi. Di ay.13 ditaringoti na adong do halak na marmingkirhon dohot manghatahon na sala taringot tu Debata, didok, na tarunjun ibana sian Debata. Na tarunjun do ibana gabe madabu tu hajahaton. Alai laho mamintori dirina, gabe didok ma na Debata do mangunjuni ibana. Marhite i hira na naeng dohononna do, pambahenan angka na roa pe, angka na mangunjuni jala na mangonjarhon jolma tu dosa dohot tu hajahaton, ro do tong sian Debata. Pingkiran dohot hata haliluon do i, jala hombar tusi ma dipasingothon si Jakobus tu huria i asa unang ma lilu. Dung i di ay.17 dihatindanghon ma na holan na denggan do ro sian Debata, didok, “lu ni hamimimbar.”
Sada sian silehonlehon na denggan manang ulibasa na mauliutus i, i ma ngolu na imbaru. Di bagasan dosa, madabu do jolma tu haburuhon, tu ngolu na berpadanan tu hamatean jala na manuju tu hamagoan na salelenglelengna. Alai di bagasan Jesus Kristus, dijadihon Debata do jolma i muse gabe na imbaru. Taringot tusi didok si Paulus do di 2 Kor.5:17, “Molo di bagasan Kristus halak, na tinompa na imbaru ma i. Nunga salpu pangalaho na robi gabe na imbaru.” Laos i ma na nidok ni si Jakobus di ayat 18 ni jamita on, “Sian tahi ni rohaNa do ditubuhon Ibana hita marhitehite hata hasintongan i, asa hita gabe hira patumonaan ni na tinompaNa.”
Apala i ma na parjolo naeng auhonon jala hangoluhononta sian jamitanta di Minggu on, asa marpingkir jala manghatai hita sintong taringot tu Debata, unang ma na sabalikna marpingkir jala manghatahon na lipe taringot tu Ibana. Ninna roha, ndang sai malua hita sian na songon i. Manang piga minggu na salpu, hujaha do komentar ni sada halak di facebook, na mandok, “Beda-beda tipis do Jahowa sian sibolis.” Molo beda-beda tipis do tutu, logikana, sarupa alai ndang dos. Sian sibolis ro do na denggan, ro dohot na roa; sian Debata pe songon i, ro do na denggan, ro dohot na roa. Pingkiran na lipe do i, na sala jala na so ojak di hasintongan. Holan angka na denggan do ro sian Debata, i ma angka na marhahonaan tu hasasaut ni sangkap hatuaonNa na taringot tu haluaonta. Molo manguhum pe Ibana sipata, molo bertindak keras marhite angka na masa, ndang adong sangkapNa anggo mandabuhon hita tu dosa manang laho mangonjarhon tu bagasan hajahaton asa mago, alai na paingothon do, asa unang tarotahi be haimbaruonta naung niasiasihonNa i. Dohot hata na asing, halilu ni holong ni rohaNa do rimasNa i laho patongonhon langkanta tu dalan hadameon.
2. Asa Taradoti Hatigoran ni Debata
Ndang dijadihon Debata jolma songon tandiang na hapuloan, na so adong pardomuanna tu na asing, alai di bagasan parsaoran do manang relasi tu Ibana dohot tu sesama. Di konteks Jakobus on, hajongjongan na songon i do na ginoar hatigoran ni Debata. Dohot hata na asing, na tigor jala na mangolu di hatigoran, i ma angka na mian di bagasan parsaoran tu Debata. Hadengganon ni pardomuan ni jolma tu Debata, tartanda jala tarsuhat do i marhitehite hadengganon ni parsaoranna tu donganna jolma.
Alai songon i ma pangalahona, di bagasan dosa, sega do parsaoran i. Mansai godang jala ragam do pangalaho na gabe panegai di parsaoran i. Sian saluhutna i, adong ma tolu na dipatujolo dison, i ma,
a. Halosohon manangihon.
b. Hagirgiron manghatai.
c. Hagirgiron tarrimas.
Sasintongna nian, ingkon gumirgir do roha ni jolma manangihon sian na manghatai. Taringot tusi, didok sada halak do, “Dilehon Debata do di hita dua pinggol, sada pamangan asa gumodang hita manangihon sian na manghatai.” Alai ternyata, torop do jolma na girgiran manghatai. So diboto dope tangkas ni parsoalan, nunga pintor dikomentari; so diboto dope ise na sala nunga pintor hebo naeng manguhumuhumi. Hagirgiron manghatai i, mansai jonok do i huhut tu rimas jala panegai situtu do i tu parsaoran.
I pe ringkot do parrohahononta, ai ndang masalpuhu ia nidok, tar na ringgas do halak hita manghatai. Memang disintasintahon angka ompunta do angka anakna asa na pistar manghatai, asa gabe raja hata, panjahajaha di bibir parpustaha di tolonan. Hombar tusi dipasingothon do tu na umposo, “Unang gulut jambar juhut, jambar hata ma.” Mansai na arga do jambar hata i di hita. Panghataion di ulaon adat, torus do hata tambaan, jala ndang hurang halak na olo manambai. Nang pe so adong na imbaru, nang pe holan sambirbir hubakhubak, sai i do mulahulak, sai dibahen be do taruna. Ra ala ni i do deba asa godang halak hita na marhasil gabe pengacara. Alai ringkot do ingotonta, margunaan do na manangihon sian na manghatai. Marhite na manangihon tamba do na binoto, ai sian na tinangihon i sai adong do informasi na imbaru. Lumobi molo angka na umpistar na tinangihon i, ndang boi so lam mamora iba di pangantusion. Sabalikna do anggo sian na manghatai, ndang tamba be sian i na binoto, ndang adong disi informasi na imbaru, ai sintap ni naung binoto i do boi hatahonon. Boha ma bahenon manghatai planet Saturnus rupani, molo so hea do ginuruhon astronomi; boha ma bahenon manaringoti tenses, molo so binoto do hata Inggris? Ala ni i, demi perkembangan ni pribadinta dohot demi hahohot ni parsaoranta, patut parrohahononta do sipaingot ni turpuk on, asa girgiran hita manangihon sian na manghatai.
Angkup ni i, siotapanta do dohot rimas. Ndang na sala nian rimas i, ai hatauon na sian Debata do i sipangkeon ni jolma laho papatarhon sogo ni rohana tu dosa dohot laho mangulahon paraloanna tu parjahat dohot hajahaton. Didok sada halak, “Kemarahan diperlukan agar dunia tidak menjadi tempat yang sangat jelek.” Alai songon i ma tong pangalahona, di bagasan dosa gabe tarramun jala tarmara do rimas i, ai gabe dipangke jolma do i tu pementingan diri sendiri, papuashon dohot palaluhon hosom, dohot papuashon ngoluna na cenderung tu na roa. Singkat ni ulaula mangalo dosa, gabe ulaula patupahon dosa nama rimas i jotjot, sisegai pardomuan dohot parsaoran. I pe tung mansai ringkot do parrohahononta, ai ndang tarhailahon, tartanda do halak hita na mura bingkas, mura tarrimas, mura piripirion, mura muruk, jala sapala muruk ndang dibereng ninna pinggolna. Molo tardege donganna pat ni sahalak hita pintor mura do gurasing mandok, “Pat ni bayo on, na so marmata do huroha pat ni on.” Ndang songon halak Jawa na lambok mandok, “Maaf Pak, kakinya di atas kaki saya.” Ninna roha, ndang holan hatahata i, alai godang do fakta na membenarkan i. Mangarimasi anakna pe sipata, ndang diboto samban; angka hata na kasar ro di hata barangsi na so sidohonon pe olo do dipambuburahon. “Sai disintakhon porhas i ma ho,” ninna rupani. Jamita on manjouhon tu hita, “Ndang diulahon rimas ni jolma hatigoran ni Debata.”
3. Asa Gabe Siulahon Hata i ma Hita
Disuanhon Debata do hataNa tu jolma bahen haluaon dohot hangoluanna. Mardomu tusi, adong ma tolu sikap na ringkot hangoluhonon ni jolma, i ma:
a. Marlambok ni roha. Ingkon paradeon ni jolma do rohana manjalo hata i. Isara tano panaburan ni boni, ingkon dipaias do i jolo, digemburkan, dibornohi. Songon i do jolma, ia naeng gabe hasonggopan dohot hatubuan ni hata i, ingkon paradeonna do roha dohot tondina ro di sandok hangoluanna.
b. Manangihon. Lapatanna, diungkap pinggolna jala dipatedek roha dohot sandok hangoluanna manjalo hata i.
c. Mangulahon hata i. Ndang sae di jolma holan na manangihon, na manohoi manang marhatopothon hata i, alai ingkon dohot do na mangulahon.
Na paotooto dirina do halak na holan manangihon alai ndang diulahon; sipalensem do i, kemunafikan. Dipatudos si Jakobus do na songon i tu halak na paberengbereng rupana di sorminan. Sorminan na pinangke ni halak di tingki i, sian tombaga do. Asing situtu do i sian sorminan kaca na tatanda nuaeng, na bontar riongriong. Ndang apala mansai tangkas i pataridahon bohi ni halak, samar-samar do. Ala ni i, jumpa di jolo ni sorminan i, boi do dibayanghon halak rupana, alai dung salpu, ndang be. Songon i ma ninna na manangihon hata i, sintap ni di tingki na manangi-hon i do marsorminan ibana tu hata i, alai dung salpu i, ndang be. Sahali nari, na paotooto dirina do na songon i. Ingkon hangoluhonon jala ulahonon ni jolma do hata ni Debata na binegena.
Contoh konkrit ni na mangulahon hata ni Tuhan i, i ma na mangulahon hadaulaton. Hadaulaton, lapatanna ibadah dalam arti yang seluas-luasnya, i ma parsombaon di gareja manang di angka inganan parpunguan dohot panghonahonna di hangoluan siapari. Ibadah na sintong ndang tarbatas i jala ndang marujung holan di inganan parsombaon i, alai ngkon na manorusi do i tu balian ni na opat dorpi ni gareja jala sahat tu hangoluan siapari. Jamita na tarbege di parmingguan, siamenhonon do i di praktek ni ngolu ariari, patik na dipatubegehon di parpunguan ingkon olohonon do i di parkarejoan manang di partigatigaan, ende manang pujipujian na dipasahat di inganan parsombaon, ingkon udutan do i di huta dohot di jabu. Dohot hata na asing, hadaulaton na sintong sipapataron do i di bagasan rumang na tarida, isara na mandulo angka na so marama so marina dohot angka na mabalu di haporsuhonnasida, dohot di parsitutuon mangaramoti diriniba maradophon portibi on unang marlindang.
I pe mansai ringkot do parohahononta, ai ndang apala pangalaho na dao i sian ngolunta. Anggo taringot tu na manangihon do, ninna roha ndang pola talu dope hita. Relatif torop dope parminggu di hurianta, angkup ni parmingguan adong angka partangiangan wjik dohot parpunguan kategorial. Angka na so puas disi, laho dope ‘jajan’ tu ibadah na asing, tole dope muse tu KKR. Alai ndang apala tardok naung tasak hita anggo di na mangulahon. George Barna Research, sada lembaga penelitian di Amerika, hea do merilis hasil penelitian taringot tu pangantusion ni parugamoon di halak Amerika. 80% halak mandok, na marugamo i ma na mandohoti kegiatan-kegiatan seremonial, 17,5% mandok, marugamo i ma na mangalului dohot mendalami lapatan ni ngolu, holan 2,5% do na mandok, marugamo i ma na manghangoluhon ngolu na marparbue jala na marlapatan tu angka na asing. Boha do ia hita? Ninna roha, ndang apala sumurung hita sian nasida. Hata ni Debata jotjot do holan konsumsi di tempat-tempat peribadahan, ndang dope anggo gabe kebutuhan siapari. Ala ni i, ndang sai tarhangoluhon hita dope hadaulaton ni na marroha manang ibadah sejati songon na pinasingothon ni si Paulus, “” (Rom 12:1) Laos ala ni i ma ndang sai haramotan hita dirinta jotjot maradophon portibi on unang marlindang. Gabe sarombang tahe jotjot dohot portibi on. Ari Minggu, Kristen yang saleh, alai sian ari Sinen tu ari Sabtu, gabe Kristen yang salah. Jamita ari on manjouhon tu hita, “Gabe siulahon hata i ma hamu, unang holan pananginangi, angka na paotootohon dirina.” Amen.
Diposting oleh Pdt.MV Simanjuntak di 16.34
DIA DO NA PATUT ULAON DI ARI SABAT LUKAS 6: 6-11 - Tips Motivasi
DIA DO NA PATUT ULAON DI ARI SABAT LUKAS 6: 6-11
Tags: #Acara Gereja
Halambohon mangadopi angka roha ni Sibotosurat dohot angka Parise na naeng mamuru Jesus, jala las ni roha dipatupa Ibana tu torop halak marhite na pinamalumna sahalak naung mate tangan siamunna. Alai tutu, si tingki ari Sabat do i diula Jesus. Ido Alana, songon judul ni hatorangan ni turpukta on, ima sada sunghunsunghun “Dia do na patut ulaon di ari Sabat?”. Mansai tangkas do di hita turpuk on, ndang pola maol natusanta dia do alus ni sunghunsunghun i. alai boasa ma pola adong sunghunsunghun ni Jesus taringot tu si? Sian pardalanan ni Jesus, tangkas do tapaihutihutangka pangajarion na nilehonNa. Sai tongtong doJesus mangalo angka hasomalan ni Hajahudion dohot angka pangantusion Hajahudion. Isarana taringot tu parpuasaon (Ay. 16), na martangiang (ay. 5), taringot tu angka na manghaholongi musus, dlna (boi taida di jamita di dolok, Matius 5-7). Turpukta nuaeng manaringoti taringot tu pangantusion Sabat. Molo didok di Hajahudion, ia Sabat i ma na so boi mangulahon manang aha pe di si, didok do i ari paradianan (2 Musa 31:12dst - 3 Musa 24:8 dst, dlna). Lapatanna, mansai ringkot do Sabat i di halak Jahudi songon ari na badia, ari na so boi mulaulaon di si, siala 6 ari lelengna mangula ulaon.
Nian, adong do tingkosna, molo gabe ari na badia ari Sabati i, asa unang Ianggus roha ni jolma mangula ulaonna din a 6 ari. Ai molo gabe mangula do di ari Sabat i, ndang adong be totalitas pamujion di Debata di ari i, holan na manghaporluhon tu dirina nama jolma i molo tong dope mangula di ari Sabat. Hit ape ra, nunga tahasomalhon ingkon maradi sian angka ulaon di ari Minggu, i ma ari parpunguan, parsaoran di bagas joro ni Debata. Mansai sogo do roha marnida molo adong dope na mangula haumana di tinggki ari Minggu, tadok ra “Hira na so adong ari na asing”. Alai aut sugari adong ma na mansai ringkot siurupan, na mansai ringkot sitoguon ala tinggang ibana, pasombuonta do ibana di haporsuhon i, ndang taurupi, ndang tatogu ala tadok naeng pabadiahon Minggu i hita?.
On donanialo ni Jesus sian pangajrion ni halak Jahudi. Pangantusion na ingkon pabadiahon ari Sabat mambahen nasida ndang mangulahon holong ni roha, hape adong do na patut urupan di tingki ari Sabat i. pangantusion na ingkon pabadiahon Sabat, dipangke angka halak Jahudi holan laho mangharingkothon tu dirina, i ma Asa badia ahu di adopan ni Jahowa. Antong ndang adong imbar ni nasida dohot halak na mangula di tingki ari Sabat, ai na tong do mangahut manang mementingkan diri sendiri goar ni i. Ala ni ido, dipaingot Jesus, asa Sabat i, ndang taringot tu diri sandiri, alai Sabat i, ima holong ni Debata do i tu angka na tinompaNa, asa maradian nian, asa unang loja mangahut tu dirina sandiri, asa unang loja dipagosagosa portibi, alai asa adong ma nian parsaoran rap dohot Debata. Antong, holong hangoluan do hape Sabat i, na dipapatar marhite na manghaholongi dongan, manghaholongi na humaliang, (Matius 12: 11-12; Markus 2:27-28; 1 Yohanes 4:11).
Marhite turpuk on, nungan lam tangkas be di hita, “Dia ma na patut ulaonta di tingki ari Sabat?”. Manghangoluhon parsaoran nag ok holong ni roha, i do ianggo na rumingkot di ari Sabat i. Asa molo tung pe taharingkothon parmingguon, partangiangon, unang ma nian ala na naeng “mementingkan” diri sandiri, i ma asa badia didok rohana, asa tama diadopan ni Debata didok rohana. Alai naeng ma nian saluhutna partangiangon, parmingguon, siala na manghamauliatehon holong panarihonon ni Debata, siala naung godang pasupasu tajalo, gabe sagihononta ma i tu angka na humaliang hita, asa rap marlas ni roha ma hita saluhutna di bagasan Ibana. Amen
1) Adong do pengalaman ni ngolunta na gabe manadinghon halak na mansai ringkot urupan ala na naeng marminggu nama hita? Boasa ma masa na songon i?.
2) Adong do nah ea masa gabe sundat hita marminggu, ala adong na ingkon urupanta halak na asing? Aha ma pangantusion na boi bahenonta taringot tu si?
Trio Amsisi 2000 Archives - Kumpulan Lirik Lagu Batak Terbaru Trio Amsisi 2000 Archives - Kumpulan Lirik Lagu Batak Terbaru
Category: Trio Amsisi 2000
Sapata Ni Janji
Lirik Lagu Batak - September 15, 2014 - No comments - Trio Amsisi 2000
lirik lagu sapata ni janji. saborngin on, saborngin on nama ito boi hita rap. ingot ma i sude, padan nang janji naung tapudun i. sotung lupa ho ala dung dao. sotung gabe lupa ho di au da hasian. saborngin on tung bulan i ma saksi di padanta i holong ni rohakki nungnga tukkis hu pasahat hasian. […]
lirik lagu polisi toba. saonari nungnga be tarbalik. ina-ina gabe ama-ama. laos tubu ma sada istilah. inanta i didokkon ma polisi toba. sipata dang tarbereng ni mata. so adong be arga ni amanta. dang parduli di jolo ni jolma. amatta i olo di janggola. nungnga balik be tarbalik portibi. gabe inanta do mangarajai. ala tar boi […]
Aek Tu Miak
Lirik Lagu Batak - September 5, 2014 - No comments - Trio Amsisi 2000
lirik lagu aek tu miak. songon langit dohot tano au dohot ho. songon aek dohot miak hita na dua. dang boi sahata, dang boi saroha, satahi saoloan. au tu siamun ho tu hambirang, beha do ujungni. engaku dan aku beda selera, bebeda rasa. keras hatimu, keras hatiku, makin membeku. jangan salahkan bila ku pilih jalanku sendiri. […]
Lirik Lagu Batak - August 29, 2014 - No comments - Trio Amsisi 2000
lirik lagu diado alanadihatahon ho, hohom do […]
lirik lagu nurhaida. tarsingot au da ito, tikki dakdanak ujui. rap marmeam meam hita na dua. dialaman ni jabu i. ai tung tiur borngin i. diparpoltak ni bulan i. rap marende hita di alaman i. tung sonang rohakki di tikki i. nur haida nungnga didia ho nuaeng hasian. ai nungnga masihol rohakku. tung marbarita ma jo […]
Lirik Lagu Batak - April 16, 2011 - 1 Comment - Trio Amsisi 2000
lirik lagu aha ma na tau sidohonokku. aha ma natau siingotonkku. da sian ho ito, dahasian. arian borngin sai tumatangis au. lao mamikkiri pangalahom. ido namambahen au. gabe mandele da hasian. molo songoni nama ujungna. tumagonnanma hita marsirang. nang pe didokkon ho holong roham tu au. ai dang tu ahai da hasian. anggo rohakki ito ai […]
Lirik Lagu Batak - April 16, 2011 - No comments - Trio Amsisi 2000
lirik lagu holong. dang alani artami. holong rohakku mida ho. manang ulini rupami. masihol rohangki tu ho. au on jolma na pogos. parhas partunduk ho da hasian. alai holong ni rohangki. dang natartuhol ho. ima ito, leas ni rohangki. mangkaholongi ho. dok tu au da hasian. holong do rohami tu au. unang leas roham ito. […]
lirik lagu pajumpang di pengkolan. nunga tung leleng dang pajumpang. dohot siboru ni tulang. aut boi ma nian pajumpang. lehononkku marnapuran. lehononkku marnapuran. husukkuni akka pardalan. dohoton akka dongan. didia maringanan. boru ni tulang siporiban. boru ni tulang siporiban. tra la la la la la la la. dinasopanagaman boi pajumpang. pajumpang di pengkolan. pajumpang di pengkolan. […]
Lirik Lagu Batak - April 16, 2011 - 10 Comments - Trio Amsisi 2000
lirik lagu supir panjang. tibu pe au mulak boru hasian. sian pardalananki. burju-burju ma ho. mandongani inangmi. mancai ganjang dope, sidalananku. diboto hodo boru, diboto hodo boru. supir ni motor, do au amangmon. borhat ma jolo au boru hasian. boru buha bajukku. sai unang lupa ho, lao manangiangkon au. asa tiur sude, nasa lakkaku. mancai godang do […]
lirik lagu unang salahon au. unang sai salahon au ito. molo tundal au dao. lao maninggalhon ho. ho do namamukka sasudenai. sai disegai ho pikiranhi. loja au paihut-ihut ho ito. dang boi be hugabusi. rohakki naung mandele. nunga hu lupahonho sian rohakki. sahat dison ma jo pargaulanta. unang sai ro be ho. mangganggu rohakki. unang sai […]
MARSIDAO-DAO (episode 41) | Mandailing Online
Home / Budaya / MARSIDAO-DAO (episode 41)
Posted by: Dahlan Batubara (Redaksi) in Budaya 26/08/2016\t0 782 Views
“Inda tolap au be sanga tujia, Amangboru. Mabiar au inda sompat alai manandai ompung ni alai. Mari-ari umak pe ngada iboto alai sanga ijia au sannari. Mungkin alai sian Bilah doma mangaligi au tu son batas. Ima, tu kahanggi doma upasahat maroban alai tu Bilah,” ningna.
“Jadima, Maen. Pasada ma roamu, anggo maroban alai, namomo mei,” ning Muklan.
“Olo, Amangboru,” ning Siti.
“Anggo songoni, ita pio jolo mar dua kahanggi so ita pokati borngin on. Pio ma jolo uda Rojob dohot uda Isrot mu, anggi,” ning Muklan tu Si Poso.
“Olo, Ompung,” ning Si Poso sareto mangalao aruar tingon bagas i.
Dung rap lagut Si Rojob dohot Si Isrot i bagas i, iobari alai ma akehean tu Bilah i sanga andigan, dungi ise nangkan mandongani daganak i.
“Anggo songoni, au ma soni maroban alai, harana au jot-jot dontong tu Ranto Parapat, inda dao bei sian Bilah,” ning Si Isrot.
“Dungi, andigan ma roa mu lapangna waktu mu, Amang” ning Muklan.
“Aropku, ancogot ma ami kehe, ning Uda. Harana tolu ari on tarlapang au, ima so ancogot aropku. Tile kakak, tama do ningroa ni kakak ancogot ami marangkat,” ning Si Isrot tu Si Siti.
“Tama ma nian, anggi,” ning Si Siti.
“Anggo soni, manyogot ma homu marangkat,” ning Muklan.
“Ioban anggi adong sa ameh ison, ima igadis so adong epeng muyu tu Bilah,” ning Si Siti.
“Pajiar ma, Inang. Sian ami ma sude biaya ni alai. Ulang jabat pikirkon i, ima gunana ita na markahanggi, marsitolongan ipardangolan. Na marubat i ma situtui, dungi doaon so ipas alai marsuo dohot ompungna i Bilah” ning Muklan.
Sogot ni ari sidung mangan manyogot ma aroro ni Si Isrot mangalap alai tu bagas. Si Poso dohot Si Pikek pe madung do sidung markobas nagiot mangalao kehe tu Bilah i. Muklan dohot dadaboru i, soni muse deba kahanggi madung do i bagas i nangkan pabuot alai, soni ombar jiren, marsijalangkon sijalangon tu Si Poso, ima epeng tamba-tamba ni tambang dohot parmangan i pardalanan.
Anggo tambang ni alai dohot parmangan madung do sapetona itiop si Isrot nanitumpur alak kahanggi borngin i i bagas ni Muklan i. Jaru pe songoni, somalna i luat Mandailing, bope madung manumpur, laing angkon namanjalangkon do so lamam ilala napabuot koum niba pala kehe mardalanan tu na dao.
Gorar ni hutana i Bilah madung do isuratkon Si Siti tu sakalambar karotas. Ima gorarna Kampung Bilah, Kecamatan Bilah Hilir, Kabupeten Labuhan Batu. Gorar nia, gorar ni mandiang alaklaina soni muse gorar-gorar nangkan nanitopotkon madung isuratkonna.
“Marsapa ma alak anggi dung tolap tu uta i. Sahuta dei bagas nami dohot bagas ni amantua Si Poso,” ning Si Siti sareto mangalehen sada gambar tu Si Isrot.
“Onma foto nami dompak baru-baru marbagas najolo. Ipatidaon anggima so momo anggi manjalai bagas nami,” ningna.
“Olo, Kakak. Dungi, nomor HP-ngku pe madung ma ulehen tu Uda Muklan, so momo marhubungan tu son,” ning Si Isrot.
“Olo, Anggi. Copat hubungi tu son sanga sonjia i sadun,” ningna.
Inagiot mangalaoi, manjalang do Si Poso dohot Si Pikek tu inangna soni muse tu alai na lagut i bagas i. Sidung manjalang, aruar do sude koum kahanggi dohot ombar jiren i pabuotna tingon jolo bagas i.
Si Siti hum najuguk do i pintu i pabuot daganak nai, ngada tolapsa jongjong i alaman i nibaen sibukna lumobi oyang. Mata marilu mangaligi pomparna namangalangka i, na kehe manjalaki huta ni ompungna i luat na dao.
Ilu ni matana na mardabuan i ngada hum nibaen maribo niroha, tarsunggul bage do ibana na madung marpadan tu mandiang alaklaina i na solpu i, ima padan nia i ginjang parkutahan ni amang ni dagankna nangkan patandaon pompar ni alai tu ompungna boti amangtuana.
“Pasada ma rohamu, ayah ni si ucok. Bope naso adong parmarsuonta dohot alai i Bilah, pinomat daganakta tarida alai, namaroban tompanta tu amang dainang dohot amangtuana,” ningna ibagasan rohana tu mandiang amang ni pomparna.
“Oo..Ayah Umak, na langka ma paompumu manjalai homu, maroban tondi tu bagasta. Pala les naso marsuo be ita, ligimu ma tompa ni alai ubat ni lungun muyu tu au, boru muyu on,” ning roha8-26
Jamita Evangelium, Minggu XV Dung Trinitatis "Marhabisuhon di bagasan Jesus" (Markus 8: 31-38)
Sabtu, 11 September 2021 21:53 WIB
Dr Robinson Butarbutar
Pinatolhas ni Pdt Dr Robinson Butarbutar, Ephorus HKBP.
Mamungka sihametmetonta sahat tu na tatadingkon ngolungolu di portibion di ujung ni ngolunta marragam do pangajarion na diajarhon tu hita, na taparsiajari sandiri, dohot na tahangoluhon di pardalanan ni ngolungolunta. Tagoari do i habisuhon na taharingkothon di ngolungolunta. Alai na boi do dia na tadok, tahaposi, dohot tahangoluhon habisuhon i sasintongna ndang apala habisuhon molo tapaadop tu lomo ni roha ni Debata na umboto dia na dumenggan di hita hajolmaon on. Isarana, uju marumur saratus taon dope HKBP mangula di tano/negara Republik Indonesia, i ma taon 1861-1961 ia habisuhon naung tatea, diajarhon jala dihaposi ruas dohot partohonan ni Huria Kristen Batak Protestan i ma songon on: "Nasa na mangolu di bagasan hatigoran, i do na mardohar di ngolu on, ai dihalomohon Debata do na marhatigoran." Ala ni i do diajarhon tu hita sude asa ringgas marhatigoran dohot mangalului hapistaran marhite na marsikkola sadenggandengganna dohot satimbotimbona, ai diharingkothon sada bangso dohot negara do na pistar dohot na mangolu/mangula tigor. Ala ni i, uju i bahat do ruas ni HKBP na denggan-denggan ngoluna.
Alai di partingkian parsitongaan rejim Orde Baru, i ma di ujung ni taon-70-an/mamungka taon 70-an sahat tu hadadabu ni Pamarenta Orde Baru di negaranta di taon 1998, ndang i be na ditiop bahatan rakyat Indonesia songon habisuhon, alai nunga meret be tu na maralo tusi. Ndang hatigoran dohot hapistaran be, alai nunga tu korupsi, kollusi dohot nepotisme, nang diskriminasi. Na manghangoluhon i denggan ngolungoluna. Ndang otik manang adong do manang na piga uju i nang ruas ni HKBP na manjalo habisuhon na imbaru i, na tangkas maralo tu hata ni Debata. Alai, ala ni pangunjunan maniru habisuhon na imbaru i, ba gabe adong deba ruasta na mangihuthon i. Na so manghangoluhon i ndang denggan ngolungoluna.
Alai dung madabu rejim Orde Baru, masuk hita tu era reformasi/transformasi sahat tu nuaeng di bangsonta na niuluhon ni Presiden Joko Widodo, ndang apala i be habisuhon di ngolunta songon bangso. Alai nunga mulak muse tu na sintong, i ma ingkon tigor pistar dohot marhatauon na timbo do sipasomalon dohot siparangehononhon. Tarlumobi dung lam margurasa sistim internetisasi manang digitalisai songon i nang transparansi dohot anti korupsi pe tahe, gabe ndang apala langku be manang ndang tarrgoar habisuhon be dohonon korupsi, kollusi dohot nepotisme, rasisme nang diskriminasi i. Molo tung adong pe i nuaeng di pengusaha manang penguasa, otik nama i jala nunga di bagasan biar sasalahak patupahon i, nunga mallobok taroktok ni halak patupahonsa. Tatangiangkon ma lam dihaposi sandok rakyatta habisuhon na imbaru, i ma holan angka na tigor, na pistar, na kreatif, na innovatif dohot na domu tusi do na boi diarop mamboan bangsonta tu hamajuon, hadameon, hatigoran dohot hadoharon, gabe negara maju di taon 2045, di na marumur bangsonta 100 taon.
Domu tusi ma tong nang habisuhon mandungdung kesuksesan ni ngolu. I ma ingkon kerja keras, disiplin, na trampil, kreatif dohot na innovatif, jala na barani berkorban, dohot na mangula dengan hati do dalan tu kesuksesan ni ngolungolu. Ndang dalan na losok, jalan pintas, na oto. Di partingkian nuaeng di partingkian digitalisasi lam diharingkothon do asa dipatimbo hatauonta di angka i. Ndang be songon andorang so nternetisasi segala sesuatu. Angka na mamangke angka dalan-dalan na maralo tusi ndang diharingkothon be di partingkian sinuaeng. Ala ni i ndang langku be jalan pintas. Gabe mulak ma muse diparsiajari dohot dihangoluhon rakyat na mangihut on: "Berakit-rakit ke hulu, berenang-renang ketepian. Bersakit-sakit dahulu, bersenang-senang kemudian."
Angka sisean na olo mamarsiajari, menghaposi dohot manghangoluhon habisuhon na songon i do na dihasiholi Tuhanta Jesus najolo di abad parjolo nang di angka abad dung i, nang di partingkianta nuaeng, di dekade patoluhon abad pa-21-hon, di era digitalisasi. Uju mangula Ibana songon Rabbi di tongatonga ni bangso Jahudi na nirajaan ni Kaisar Rom, angka raja sian keluarga Herodes nang sian keluarga ni angka malim/malim bolon di bagas joro nunga gabe hasomalan di angka na manguluhon dohot na diuluhon uju i patupa nepotisme, rasisme, diskriminasi, dohot jalan-jalan pintas. Angka sisean ni Rabbi Jesus pe nunga sanga digohi habisuhon na songon i. Ala ni i, di na dipabotohon Ibana tu angka siseanna na ingkon adopan ni Gurunasida Jesus do/ma angka parungkilon na pola mambahen Ibana agoan hosa, mate jala ditanom dung i hehe muse di ari patoluhon (ayat 31) songon dalan di angka na mangahasogohon ulaonNa na mansai denggan uju i, alai so dirajumi nasida gabe dalan na denggan di Jesus laho patulushon sangkap haroroNa tu portibion - i ma paluahon hajolmaon sian huaso dosa dohot hamatean na manongtong -, gabe ditulak nasida angka siseanNa i ma habisuhon na pinatolhas ni Jesus i marhite sada jurubicaranasida, i ma si Petrus (ayat 32).
Di si Petrus, ndang i dalan sipangkeon ni Jesus nian pasauthon sangkapNa. Boi dope dalan na asing, i ma unang dioloi Jesus dipaso angka alona i Ibana marhite na manangkup dohot pamate Ibana. Ai marhuaso do Ibana mamangke dalan-dalan pintas, i ma mamangke huasoNa laho pasohot tahitahi nasida i. Alai di Tuhanta Jesus, ndang habisuhon na saurdot tu lomo ni roha ni Debata na mambuat dalan pintas, manang hasoradeon mangadopi dohot mandalani sitaonon sahat tu hamateanNa. Alai ia habisuhon na saurdot tu lomo n iroha ni Debata i ma dalan kerja keras, dalan na digohi perjuangan dohot parungkilon laho pasauthon lomo ni amaNa tu Ibana dohot sipatupaonNa. I do umbahen nan dang dioloi Jesus jongjong si Petrus di joloNa laho mangoarai manang mangambati Ibana mandalani dalan na maol i, via dolorosa i. Di Jesus, ingkon marhite dalan perjuangan do sidalanhonon ni angka sisean na mangihuthon Ibana, ala ni Ibana, dohot ala ni barita nauli na dibaritahon dohot dihangoluhon nasida (ayat 35) pola sahat tu haradeon agoan hosa (ayat 34-37). Na mangulahon na marasing sian i, i ma maila ala ni Jesus manang ndang rade sahat tu agoan hosa ala ni Jesus dohot ala ni barita nauli, ndang tardok nasida angka siihuthon Jesus.
Mansai togu do roha ni Jesus di habisuhon na dihangoluhonNa dohot niajarhonNa tu angka siseanna i, i do umbahen na pola didok Ibana: Na so olo songon i ndang hatindangkononNa nasida/hita di hasangapon ni AmaNa dohot surusuruan angka na badia (ayat 38). Na marasing sian i do na tongon ditiop si Petrus dohot angka siseanNa i. Alai ni i do mansai koras Ibana maminsang si Petrus marhite na mandok "Unang ma ho jongjong di jolongku laho mangambati ahu, bolis (Gorik: hupage hopiso mou, satana = Laho ma ho sian jolongku, bolis), ai ndang dipingkihon ho angka na di Debata, angka na di jolma do (Gorik: hoti ou phroneis ta theou alla ta ton anthropon). Asa, ndang marpingkir songon, manang ndang mamingkirhon na piningkiran ni Debata (=ndang lomo ni roha ni Debata) jalan pintas, i ma dalan na so rade mangadopi perjuangan laho mandungdung sintasinta. Dalan ni sibolis do.
Boasa ma apala 'habisuhon ni Jesus na songon i, i ma haradeon mandalani dalan na maol laho, rahis, gok parungkilon mandungdung angka na hinalomohon ni Debata ndang na piningkiran ni jolma' na gabe jamita di hita ruas ni HKBP di partingkian on, i ma mangolu di partingkian Covid-19 on?
Sian bona ni hasasahat dohot hararat ni pandemic Covid-19 tu sandok portibion ndang marimbar tu Indonesia on, nunga dipangido World Health Organization tu sandok pamarenta di portibion, jala nunga dipangido pamarentanta di Indonesia on asa sude hita rakyat Indonesia padalan careful and hard steps, angka langkah na jamot dohot na koras laho pasohon hararat ni Covid-19 on. Mamungka ma i sian Working from Home and worshipping from home, (mangula sian jamu jala manomba di jabu), sahat tu PPKM dohot vaksinasi, asa boi tajaga keseimbangan ni hahipason ni pamatangta dohot hahipason ni pandaraman ni ngolungolu/ekonomi. Alai ala sanga lemba hita, ndang olo sude rakyatta mandalani dalan na maol, alai dalan na lemba, na sonang, na so adong pembatasan, gabe nangkok ma torop ni na disonggopi Covid-19 i di bulan Juni-Agustus. Alai dung rade hita unduk tu dalan na jamot dohot pembatasan-pembatasan pergerakanta boi gabe tuat di tongatonga ni bangsonta di bulan September na disonggopi Covid-19 i, sian nomor 1 hian di bulan Juni-Juli di portibion gabe nomor 13. Songon i do tong di angka ngolungolunta na asing, isara ingkon sahatophatopna bangsonta marhasomalan mangolu di era internetisasi segala sesuatu (IOT: Internetization of Things), ndang holan di parsikkolaan alai dohot do di ulaon na maraggam i.
Umbagas sian i dope ra sidohonon ni Tuhanta Jesus nuaeng on tu hita marhite habisuhon na pinatolhasNa i najolo tu angka siseanNa i. Molo tasulingkiti sejarah ni angka ulaon ni angka siseanNa i di abad parjolo sahat tu abad pa-21-hon, tutu do dioloi angka siseanNa/taoloi do habisuhon pinatuduhon dohot pinodahon ni Tuhanta Jesus i di ngoluNa nang di pangajarionNa i. Mansai bahat do angka tantangan niadopan ni angka siseanNa, angka siihuthon Ibana, dohot angka na manghaporseai Ibana di na mangulahon ulaon pinasahatNa tu nasida songon na tarsurat di angka evangelium i (isara Mat 28: 18-20, Markus 16: 15 dna) asa borhat hita mamaritahon barita nauli, goarNa, dohot mangajarhon pangajarionNa i di tongatonga ni angka bangso di portibion. Rumang ni tangangan i ndang holan na metmet, alai dohot do angka na balga dohot na so tartuhuk ni hita angka siseanNa i, pola sahat tu na pola marujung tu hamatean. Alai martahan do hita. Ndang maila hita. Laos disi do hasasaut ni harararat ni barita nauli i. Siala ni i go martahan naporsea i. Jala bahat na denggan na tapatupa di portibion. Alai tong do dohonon, ala adong na so patupa i, gabe madabu tu dosa patupa na so denggan hita di portibion, baliksa patupa na so denggan, na jat tu donganta jolma nang tu donganta na tinompa na asing.
Ala ni i diarop taruji manang diuji do nuaeng hasatiaonta mandalanhon dalan na maol situtu i di partinkian Covid-19 i, di na ingkon tahangoluhon angka dalan na maol laho mangadopi Covid-19 on. Jala bahat do angka ruasta na sinonggopan ni Covid-19 i jala naung agoan hosa siala ni i. Ra adong do sian tongatonganta na pola gabe gale haporseaonNa di Tuhanta Jesus i ala agoan dongan saripe, natuatua nang ianakkonta siala sinonggopan ni Covid-19. Ndang di sude partingkian diadopi naporsea di Ibana parungkilon ni ngolu. Alai apala di partingkian sinuaeng, di na taadopi dope Covid-19 on, mansai ringkot do hita mamarsiajari, manghaposi dohot mamarangehon habisuhon niajarhon ni Tuhanta Jesus i, di na mangolu songon halak Kristen di partingkian pandemi on, i ma: "Haradeon mangadopi dalan na maol, isara marhite na satia mar-3 T (Testing, Tracing, Treatment, 5 M (Marmasker, mamuri tangan, manjaga jarak, mandao sian hariburon dohot mangorui mobilitasta) nang mar-Vaksinasi, songon i ma nang di angka gulmit ni ngolunta na marragam i. Dipatau Tuhanta ma hita mandalani dalan na mansai maol di tingkion marhite marhabisuhon ni Tuhanta Jesus i. Amen.
Ketua TP.PKK Labuhanbatu Dukung Aksi Eksklusif Cegah Stunting
Pengprov Pertina Sumut Gelar Duel Meet dengan Aceh Besar dan Lampung
Kakanwil DJP Sumut II Kunjungi Sidempuan
Peduli dengan Kesehatan Ibu - ibu Penyapu jalan, DLH Bekerjasama dengan YKI Labuhanbatu adakan Sosialisasi tentang Kanker Payudara
Walikota Terima Kunjungan Kepala Kantor Daerah Telkom Sidempuan
Bupati Tidak Tahu Hukum Adat ?
Kapolres Humbang Hasundutan Cek Kendaraan Dinas, Pastikan Tidak Ada Kendala dalam Bertugas
Aksara Batak Masih Ada
Jamita Evangelium 9 Juni 2019, Minggu Parningotan Hasasaor ni Tondi Porbadia I "Tondi Porbadia Napangoluhon" (Rom 8: 9-11) Pelita Batak Online
Hamuna angka Dongan Sahaporseaon di bagasan Kristus,
Somal do di pesta Parningotan di Haroro ni Tondi Porbagia dienet jamita sian opat hat ani Debata na mangihut on:
Naparjolo, sian Evangelium Johannes, i ma taringot tu bagabaga haroro ni Tondi Porbadia i, pinorbagabagahon ni Tuhanta Jesus tu angka siseanNa na parjolo i di panghataion parsiranganNa dohot nasida. Disi didok taringot tu ulaon ni Tondi i. Dipatolhas Tuhanta i tu nasida na ia ulaon ni Tondi i, i ma mandongani angka siseanNa. Ndang holan mandongani tahe, alai dohot do mangajarhon dohot paingothon tu angka siseanNa nasa naung hinatahon ni Jesus Kristus tu angka siseanNa i. Mansai ringkot do i ndang holan di partingkian tradisi lisan, alai dohot do di na mamolus partingkian na marragam i sahat tu nuaeng di era revolusi industri napaopathonhon, era digital on: PandonganionNa dohot paingothon hita di angka pangajarion ni Jesus uju mangolu dohot mangulahon ulaonta hita angka siihuthon Jesus. Dungkon ni i, ulaon ni Tondi i dohot do didok Jesus Kristus na mangihut on: Manghatindangkon taringot tu Jesus Kristus tu angka siseanNa, asa tongtong manatap tu jala marpos ni roha di Jesus Kristus nasida di portibion, manang aha pe na masa, songon dia pe kondisi ni ngolu. Natolu i do na ginurithon ni panurat ni evangelium Johannes di Joh 14: 16-17, 26, 15: 26, 16:7.
Molo taida mamungka sian partingkian ni angka sisean na parjolo i di dekade paopathon abad parjolo sahat tu nuaeng di dekade paduahon abad pa-21-hon, nunga digohi bagabaga ni Tuhanta Jesus i taringot tu ulaon ni Tondi Porbadia natolu i: Mangajarhon, paingothon dohot manghatindangkon taringot tu Jesus Kristus. Hita angka halak Kristen Batak nunga marnida i mamungka dibaritahon angka parbarita nauli na ro sian Eropa tu tano, luat nang roha ni halak Batak sahat tu tingki on. Digohi Ibana do i sahat tu tingki on. Tama tapuji goarNa.
Napaduahon, somal do tong dibaritahon di Pesta Parningotan di Hasasaor ni Tondi Porbadia di parmingguonta barita na uli na sian buku Ulaon ni Apostel na manaringoti taringot tu hasasaor ni Tondi i (Ul 2: 1-13). Nunga saor tondi i di tongatonga ni angka siseanNa na pungu di Jerusalem, jala nunga saor tondiNa i di tongatonga ni ngolu ni angka na porsea di Ibana marsasahalak dohot marsasapunguan. Ndang holan bagabaga be haroro ni Tondi Porbadia i. Alai nunga masa, nunga tongtong masa, jala masa sahat tu sadarion. Saor Ibana di tongatonga ni ngolu ni naporsea tu Jesus Kristus Sipalua i.
Napatoluhon, sian buku Ulaon Apostel taringot tu ulaon ni Tondi i manguluhon ulaon mamaritahon barita nauli pinatupa ni angka siseanNa andorang so ro Jesus Kristus paduahalihon sahat tu tingki on, songon na ginurithon ni panurat Ulaon Apostel i. Ndang jadi holan paimahon boti hita angka na porsea di Jesus Kristus di haroroNa paduahalihon, alai andorang so ro Ibana paduahalihon ndang jadi hita mansohot mangulahon ulaonta ni donganan ni TondiNa, i ma mamaritahon barita nauli taringot tu Jesus Kristus. Naporsea dohot punguan ni naporsea na so mamaritahon barita nauli ndang mangolu jala mangula Tondi Porbadia di ngolu nasida. Las rohanta ala sahat tu sadarion tongtong do diula huria ni Kristus di sandok portibion ulaon mamaritahon barita na uli taringot tu ngolu nang ulaon songon i nang pangajarion ni Tuhanta Jesus Kristus. Tapuji goarNa.
Napaopathon, somal do tong dienet jamita di minggu parningotan di ari hasasaor ni Tondi Porbadi i sian surat ni apostel Paulus tu huria Rom na manaringoti taringot tu songon dia ma parange ni angka na porsea na mangolu niuluhon dohot tinogutogu ni Tondi porbadia i, i ma ndang ngolu na mangihuthon angka patik-patik songon manang na mangihuthon hagiot, sangkapsangkap, hisaphisap ni daging na talu tu huaso ni dosa di pamatangta i, alai ngolu na mangihuthon dohot mangulahon lomo ni Tondi i do (Roma 8: 1-8 dohot 8: 12-15), ngolu na marparbuehon parbue ni Tondi na marragam i (Gal 5: 22).
Alai di parningotan ni Hasasaor ni Tondi Porbadia i sadarion di tongatonganta halak Kristen Batak, ndang apala sian na opat na di ginjang i na dienet gabe jamita mamanghulingi hita sadarion, tgl 9 Juni 2019 on, alai taringot tu hagogoon ni Tondi Porbadia na mangula di bagasan ngolunta na so manahan manang na mura matapar on jala na ingkon mate ala ni dosa i do, alai na naung pinatigor ni Debata marhite ulaon ni AnakNa i do (dikaiosune). Jamitanta taringot tu Tondi Porbadia Napangoluhon.
Tar-jarang do on na gabe jamita. Ai pasupasu nasumurung do i di hita, pinalumehon ni Debata Pargogo Nasohatudosan i tu hita angka na porsea. Dia ma i?
I ma on: Molo/Ala maringan Tondi ni Debata di bagasan hita, songon tanda ni na mian Kristus di bagasan hita, masa do jala masa ma dua hamamasa di bagasan ngolunta angka na porsea di Ibana dohot angka na niinganan ni Tondi i. Duansai i, ingkon tapamanat, taauhon, tahalashon, tahamauliathon dohot tabaritahon dohot tahatindangkon tongtong.
Naparjolo, tondinta jolma na porsea on mangolu do ala naung dipatigor Jesus Kristus hita (Gorik: dikaiosune), atik pe mate jala ingkon mate do pamatangta on ala ni dosa (Roma 8: 10).
Napaduahon, sunggulon ni Debata ma muse pamatangta na mate panghorhon ni dosa on songon panungguliNa di Jesus Kristus sian hamamateNa i. Ndang marujung di hamamatenta ngolunta na nimianan ni Tondi i. Asa, ibana na di bagasan Kristus inganan ni TondiNa do, jala tondi ni ibana na niinganan ni Tondi i mangolu do marhite ulaon hatigoran na dipatupa Debata tu hita, atik pe pamatangna mate ala ni dosa. Lobi sian i dope tahe, sunggulon ni Debata do muse pamatangta na mate i.
Impola: Dipangolu Tondi Porbadia do tondinta (Gorik: pneuma) di na mangolu dope hita di portibion, uju mangolu hita di portibion. Jala, dung mate pe pamatangta on, ndang marujung disi pamatangta on, alai sunggulon ni Debata Na marhagogoon situtu i pamatangta na mate i.
Boasa ma on nuaeng mamangkhulingi hita halak Kristen Batak di sandok portibion, tarlumobi hita ruas ni Huria Kristen Batak di portibion, tarlumobi di ari parningotan di hasasaor ni Tondi Porbadia on di taon 2019 on, saminggu dung parningotan di hatutubu ni Pancasila, Dasar Negara Indonesia?
Naparjolo, suraon do ala ndang apala tahasiholi, taharinggashon, dohot ndang hiras be rohanta mangolu saurdot tu lomo ni roha ni Tondi Porbadia na mangingani hita on, baliksa gabe hagiot, hisaphisap dohot sangkapsangkap ni daging i nama natapatupa?
Napaduahon, suraon do ala ndang tatanda hinabalga ni pasupasu naung pinalumehon ni Debata tu hita i ma: "Rap dohot Tondi ni Tuhanta i angka na martondi na mangolu do hita on ganup uju mangolu hita"?
Molo taboto do i, hiras be ma rohanta mandalani ngolu on, patupahon angka na denggan tu donganta jolma, i ma angka ulaon na denggan di bagasta, tu donganta saripe, tu donganta saulaon, tu donganta saparmeaman, tu donganta sahuta, tu donganta sabangso. Ndang angka na so denggan tu angka donganta jolma i be na taula. Ndang angka na agoan hiras ni roha (semangat) be ngolunta on.
Mansai ringkot do on tarlumobi di tongatonga ni bangsonta Indonesia na naeng meret sian negara berkembang tu negara na maju. Ndang tarbahen hita mandungdung i molo martondi na mate do hita, martondi na kehilangan semangat juang. Baliksa, gabe martondi na mangolu jala na pangoluhon ma tondinta sandiri.
Napatoluhon, suraon do nunga gabe dohot hita gabe angka jolma na agoan panghirimon na mangolu di ngolunta sogot, na paheheon ni Tuhanta Debata i do ngolunta? Di Hakristenon, tatanda do pangantusion na mangihut on: Ala ni hatontuon na sunggulon ni huaso ni Debata do pamatangta na ingkon mate ala ni dosa i di ari sogot, gabe tubu ma hiras ni roha na timbo di angka na porsea i patupa na denggan di ngolunta sinuaeng. Ndang mabiar hita patupa hatigoran. Ndang mabiar hita bersemangat kepahlawanan di na patupa na denggan i hita. Baliksa, manang beha pe tantangan ni ngolu na taadopi songon dakdanak, remaja, naposo bulung, Ama nang Ina parsada tu tolu hurangan, nang tu angka natuatua na naeng marujung ngolu ala ni umur naung matua nang ala ni sahit, sai dirgak do simajujungta mangadopi tantangan na ro tu ngolu nang ulaonta.
Secara khusus mansai ringkot do barita na uli sadarion tangihonon dohot auhonon ni angka ianakkon ni halak Kristen Batak, ruas ni HKBP na tongon mangadopi masa transisi di parsikkolaan dohot kuliah nasida. Naung tamat SD mangalului SMP na denggan. Na tamat SMP mangalului SMA na denggan. Na tamat SMA mangalului Universitas negeri na dumenggan di Indonesia on nang di Luar Negeri.
Ndang apala maol auhonon ni angka na dapotan angka inganan parsikkolaan na denggan dohot angka na denggan kemampuan ekonomi ni natorasna hata ni Tuhanta on. Alai tarummaol do auhonon ni angka na so dapotan inganan parsingkolaan na denggan i.
Jala molo tauduti, ndang apala mura auhonon ni angka na mulaulaon na maol paro na ringkot di ngoluon hat ani Tuhanta i.
Alai apala tu angka na mangadopi hamaolon mangauhon hata ni Tuhanta sadarion i do ro barita nauli i: Molo mian do Tondi ni Tuhanta di hita, molo, pangoluon ni Tondi i do tondinta, semangatta mangadopi angka tantangan i. Ndang gabe angka generasi muda nang pangula na parbiar hita, alai gabe angka generasi muda dohot pangula na marhiras tondi do ngolunta.
Mansai ringkot do hadirion na martondi na hiras tubu, martumbur, jala lam magodang di tongatonga ni halak Kristen Batak, laho mangalului angka prakarsa, inisiatif dohot pamingkirion na konstruktif parsidohot membangun ngolu ni bangsonta bangso Indonesia na naeng meret tu negara majun a sejahtera, na dame dohot na tigor tu ariari na ro on. Ndang holan sian hamaloon ni jolma ro angka prakarsa dohot inisiasi i. Alai bahatan jala jotjotan ro sian angka na niinganan dohot tinogutogu ni Tondi Porbadia i do angka na berprakarsa, berinisiasi i. Masa i ndang holan di dunia usaha, alai dohot do i nang di dunia pemerintahan, dohot di dunia ilmu pengetahuan nang penelitian. Tondi Porbadia ni Debata na umboto saluhut i jala na marhagogoon i do na tuk patauhon hita manjumpangi angka pamingkirion na tuk pangoluhon di tongatonga ni hajolmaon di portibion. Alai angka na niinganan ni tondi na hodar, angka na pamatehon hajolmaon do na niula nasida.
Ala ni i, taauhon, tahalashon, tahamauliatehon jala tahangoluhon ma ngolunta na mangusande tu Tondi Porbadia dohot tu hagogoonNa patauhon hita martondi na mangolu, i ma martondi na pangoluhon.
Tudu-Tudu tu Parpunguan Tonga Pokan
JAHA DI BAGASAN HATA Abkhaz Adhola Afrikans Ahanta Aja Albania Altai Alur Amhara Arab Armenia Assamese Ateso Attié Aukan Aymara Azerbaijani Azerbaijani (Sirilik) Baoule Bashkir Basque Bassa (Kamerun) Batak (Toba) Bengali Bikol Bislama Bolanda Boulou Bulgar Bété Cakchikuel Cebuano Changana (Mozambik) Chavacano Cheska Chichewa Chin (Hakha) Chitonga Chitumbuka Chokwe Chol Chopi Chuaboenmark Digor Douala Edo Efik Ewe Fante Farsi Fiji Fon Frafra Ga Galicia Garifuna Georgia Greenland Guarani Gujarati Gun Hata ni na Ngungu di Brasil Hata ni na Ngungu di Kolombia Hata ni na ngungu di Jerman Heber Hiligaynon Hindi Iban Ibanag Igbo Iloko Indonesia Inggris Islan Isoko Italia Jepang Jerman Jerman Rendah Kabiye Kabuverdianu Kachin Karen (S'gaw) Katalan Kazak Kekchi Khmer Kikamba Kikaonde Kikongo Kiluba Kimbundu Kirghiz Kiribati Kisi Kisonge Kongo Korea Kreol Haiti Kreol Mauritius Kreol Seychelles Kriol Belize Kroasia Kwangali Kwanyama Latvi Lhukonzo Lingala Lituavi Lolo Lomwe Luganda Lunda Luo Luvale Magyar Makau Makedonia Malagasi Malayalam Malta Mam Mambwe-Lungu Manyawa Marati Maya Mazatec (Huautla) Mbunda Melayu Miskito Mixe Mixtec (Guerrero) Mizo Mongol Moore Myanmar Nahuatl (Guerrero) Nahuatl (Puebla Utara) Nahuatl (Tengah) Ndau Ndebele Ndebele (Zimbabwe) Ndonga Nepali Ngabere Ngangela Norwegia NsengaHuallaga Huánuco) Quiche Quichua (Chimborazo) Quichua (Imbabura) Rarotongan Ronga Rumania Rumania (Serbia) Rundi Rusia Samoa Sango Sehiti Tajik Tamil Tandroy Tankarana Tarascan Tatar Telugu Tetun Dili Thai Tigrinya Tiv Tlapanec Tojolabal Tonga Totonac Tshwa Tsonga Turki Twi Tzeltal Tzotzil Uighur (Sirilik) Ukraina Urdu Urhobo Uruund Uzbek Valencia Venda Vezo Vietnam Waray-Waray Wayuunaiki Welsh Xhosa Yacouba Yoruba Yunani Zande Zapotec (Isthmus) Zapotec (Lachiguiri) Zulu jiKurdi Kurman
Tudu-Tudu tu Parpunguan Hangoluan dohot Pangkobasion ni Halak Kristen
Pengawas Parpunguan Hangoluan dohot Pangkobasion
Ketua Parpunguan Hangoluan dohot Pangkobasion
1. Parpunguan on ingkon mangihuthon jadwal di Hangoluan dohot Pangkobasion ni Halak Kristen​—⁠Na Laho Diparsiajari. Jala mangihuthon tudu-tudu na adong dison. Boi do sude penyiar mandapot tugas di parpunguan on, termasuk ma angka parsiajar Bibel naung ringgas marpungu. Alai ingkon jolo porsea do nasida tu Bibel jala diulahon.​—⁠be-IN hal. 282.
2. Hata Pamungka: 3 minut manang hurang. Ganup minggu, dung sae marende dohot tangiang pamungka, dipaboa ketua ma angka na laho diulas di parpunguan on. Dipaboa ibana ma sada sungkun-sungkun na adong di Alus ni Sungkun-Sungkun Parpunguan Hangoluan dohot Pangkobasion.
3. Arta na Arga na Adong di Bibel:
Jamita: 10 minut. Judul dohot bahanna marisi dua manang tolu hatorangan na adong di Hangoluan dohot Pangkobasion Na Laho Diparsiajari. Jamita on dipasahat sahalak sintua manang parhobas na malo mangajari. Molo panjahaion Bibel di minggu i nunga masuk tu buku na baru, adong do video na laho ditonton na marisi hatorangan taringot buku i. Boi do dipaboa parjamita hubungan ni video i tu jamitana. Alai, ingkon dipasahat ibana do sude hatorangan naung diparade di bahan i. Molo adong dope tingki, boi do dipatorang ibana gambar dohot parsiajaran sian ayat na diulas, asa lam tangkas jamitana.
Mangalului Arta na Adong di Bibel: 8 minut. Angka sungkun-sungkun di bagian on boi dialusi angka dongan. Ndang pola adong hata pamungka manang hata panutup dison. Bagian on dipasahat sahalak sintua manang parhobas na malo mangajari. Ibana do na manontuhon piga minut laho mangulas ganup sungkun-sungkun. Alai ingkon dijahahon do sude sungkun-sungkun i. Jala ibana do na manontuhon porlu manang na ndang manjaha angka ayat di dua sungkun-sungkun na parjolo. Leleng ni angka komentar na dipasahat holan 30 detik manang hurang.
Panjahaion Bibel: 4 minut manang hurang. Holan tu donganta baoa do tugas on dilehon. Jala ndang pola adong hata pamungka manang hata panutup di tugas on. Dung sae donganta i pasahathon bagianna, dipaboa ketua i ma taringot naung diulahon donganta i. Umpamana, taringot mamparrohahon tanda baca, mangantusi bahan na laho dijaha, mangatur soara, manontuhon di bagian na dia ibana mambahen jeda, tangkas manjahahon bagian na ringkot, jala asa unang songon na dibahen-bahen cara ni ibana manjaha.
4. Marsitutu ma Hamu di Ulaon Marbarita: 15 minut manang hurang. Tujuan ni bagian on laho mangurupi sude penyiar asa lam denggan di ulaon marbarita dohot mangajari. Angka dongan na mandapot tugas marbarita dohot manjumpangi muse, ingkon mangihuthon sitiruon mamungka pangkataion na adong di halaman 1 sian Hangoluan dohot Pangkobasion Na Laho Diparsiajari. Nasida do na manontuhon porlu manang na ndang mangalehon sijahaon manang patuduhon video sian Angka Alat Laho Mangajari. Di Hangoluan dohot Pangkobasion Na Laho Diparsiajari, nunga ditontuhon sadia leleng laho pasahathon ganup tugas. Sipata adong do tudu-tudu disi. Ndang porlu ditamba-tambai hatorangan na asing holan asa pas tingkina. Alani i, denggan ma parade. Angka sintua pe boi do mandapot tugas on.
Video Sitiruon Mamungka Pangkataion: Ganup bulan, di minggu na parjolo sahat tu minggu na patoluhon, ditonton ma video sitiruon mamungka pangkataion jala diulas. Di video i, dipatudu do cara marbarita, manjumpangi muse, dohot manjumpangi muse paduahalihon. Ketua ni parpunguan i do na pasahathon bagian on.
MarbaritaAlai boi do donganta borua na mangurupi ibana molo sian keluargana sandiri. Boi do nasida hundul manang jongjong tingki pasahathon bagian on. Boi do dibahen nasida hata pamungka na somal di inganan ni nasida. Ihuthon ma sitiruon mamungka pangkataion na adong di halaman 1.
Manjumpangi Muse berminat. Ihuthon ma sitiruon mamungka pangkataion na adong di Hangoluan dohot Pangkobasion Na Laho Diparsiajari.
Manjumpangi Muse Paduahalihonung dikunjungi. Ihuthon ma sitiruon mamungka pangkataion na adong di halaman 1.
Parsiajaran BibelBagian on patuduhon songon dia parsiajaran Bibel diulahon. Ndang porlu adong hata pamungka manang hata panutup dison. Alai molo dilehon pokok nasihat taringot hata pamungka manang hata panutup, boi do i diulahon. Ndang ingkon dijahahon sude bahanna. Alana, cara mangajari do na porlu dipatudu di bagian on.
Jamita: Tugas on dilehon tu angka donganta baoa.
5. Hangoluan ni Halak Kristen: Bagian on lelengna 15 minut. Dung sae marende, adong sada manang dua bagian na laho manjujui hita asa mangulahon Hata ni Debata. Bagian on dipasahat angka sintua manang parhobas na malo mangajari. Alai bagian na ringkot di hita, holan angka sintua do na boi pasahathon i.
Parsiajaran Bibel Huria: 30 minut. Bagian on dipasahat sintua na malo mangajari. (Molo otik do sintua di huria i, boi do bagian on dipasahat sahalak parhobas na malo mangajari.) Angka sintua do na manontuhon ise na cocok laho manguluhon Parsiajaran Bibel Huria. Angka naung dipillit ingkon denggan manguluhon parsiajaran on. Misalna, ingkon diparrohahon do asa unang lewat waktu, ingkon tangkas dibahen ibana angka ayat na ringkot, jala ingkon marsitutu do ibana asa tangkas diantusi angka na ro parsiajaran sian bahan i. Porlu do diparsiajari ibana tudu-tudu taringot cara manguluhon Parsiajaran Joujou Paboahon. Molo boi, marganti-ganti ma na manguluhon dohot na manjaha parsiajaran on ganup minggu. Molo dipangido ketua asa dipahatop sae parsiajaran on, na manguluhon i do na manontuhon songon dia carana. Umpamana, boi do ndang pola dijaha piga-piga paragraf.
6. Hata Panutup: 3 minut manang hurang. Di bagian on, dipaboa ketua ma angka aha naung diparsiajari di parpunguan i, termasuk ma i sungkun-sungkun dohot alus na adong di Alus ni Sungkun-Sungkun Parpunguan Hangoluan dohot Pangkobasion. Jala ingkon dipaboa ibana do aha na laho diulas di minggu na ro. Boi do dipaboa ibana sada sungkun-sungkun na laho diulas di minggu na ro. Molo adong dope tingki, boi do dipaboa ibana goar ni angka dongan na mandapot tugas siswa di minggu na ro. Asing ni i, boi do dipasahat ibana angka boa-boa na ringkot jala manjahahon surat na ringkot tu huria. Alai, molo boa-boa taringot ulaon marbarita dohot jadwal pembersihan, ndang boi dipasahat ibana i sian jolo. Di papan pengumuman ma dibahen boa-boa sisongon i. Molo ganjang do boa-boa dohot surat na laho dijahahon, boi do dipangido ketua tu angka dongan na pasahathon bagian di Hangoluan ni Halak Kristen asa dipahatop bagian ni nasida. (Ida ma paragraf 5 dohot 9.) Dung sae sude, marende ma jala martangiang.
7. Cara Asa Lam Denggan Manjaha dohot Mangajari: Mulai minggu 7 Januari 2019, buku Mangajari ma na dipangke ketua laho mangalehon poda jala mamuji angka dongan na mandapot tugas siswa. Ingkon diulahon angka dongan na mandapot tugas siswa do parsiajaran naung dibahen di Hangoluan dohot Pangkobasion Na Laho Diparsiajari. Di minggu na parjolo ganup bulan, diulas ketua ma sada parsiajaran sian buku Mangajari. Bagian “Na Laho Hulatik” dibahen asa dipangke angka dongan na mandapot tugas siswa. Ndang ketua na mangisi manang na manandai i.
8. Poda: Dung sae donganta pasahathon bagianna di tugas siswa, dipuji ketua ma ibana jala dilehon ma poda sian buku Mangajari. Lelengna hira-hira samenit. Tingki paboahon na laho pasahathon tugas siswa, ndang porlu dipaboa ketua nomor piga pokok nasihat na laho diulahon donganta i. Alai dung sae donganta i pasahathon bagianna, boi ma dipaboa ketua songon dia donganta i nunga mangulahon pokok nasihat na dilehon tu ibana. Jala puji ma ibana. Ingkon lambok do ketua paboahon boasa ingkon marsitutu donganta i mangulahon pokok nasihat i. Molo adong na denggan sian presentasi i jala boi gabe sitiruon, ingkon dipaboa ketua do i tu angka na ro. Dung sae parpunguan manang di tingki na asing, boi do muse dilehon ketua poda tu donganta na mandapot tugas siswa i. Boi do ketua mangalehon poda sian buku Mangajari manang sian buku Sekolah Pelayanan, taringot pokok nasihat na diulahon donganta i manang pokok nasihat na asing.​—⁠Laho mamboto taringot tugas ni pengawas parpunguan Hangoluan dohot Pangkobasion dohot tugas ni penasihat ekstra, ida ma paragraf 13 dohot 16.
9. Tingki: Unang adong bagian na lewat waktu, termasuk ma angka komentar ni ketua di parpunguan. Molo adong tugas siswa na lewat waktu, ingkon lambok do ketua mandok asa pintor dipasae donganta i bagianna. Jala molo adong bagian na asing na lewat waktu, porlu do penasihat ekstra mangalehon poda tu donganta i. Alana leleng ni parpunguan on, termasuk marende dohot martangiang, ndang boi lobi sian sajom 45 minut.
10. Kunjungan Pengawas Wilayah: Tingki kunjungan pengawas wilayah, acara parpunguan mangihuthon jadwal di Hangoluan dohot Pangkobasion Na Laho Diparsiajari. Alai, Parsiajaran Bibel Huria di bagian Hangoluan ni Halak Kristen diganti gabe khotbah dinas na dipasahat pengawas wilayah saleleng 30 minut. Andorang so dipasahat khotbah dinas, ingkon dipaboa ketua do parsiajaran na ringkot na didapot sian parpunguan i, paboahon aha na laho diulas di minggu na ro, pasahathon boa-boa jala manjahahon surat na porlu tu huria. Dung i, baru pe dipaboa ketua judul ni khotbah dinas. Dung sae khotbah dinas, pengawas wilayah do na manutup parpunguan i jala mamillit ende nomor piga na laho diendehon. Saleleng kunjungan pengawas wilayah, ndang dipangke ruang tambahan. Molo adong kelompok na marbahasa na asing di huria i, boi do nasida tongtong mambahen parpunguan saleleng kunjungan pengawas wilayah. Alai, ingkon marpungu do nasida dohot huria i tingki dipasahat pengawas wilayah khotbah dinas.
11. Pekan Kebaktian: Tingki pekan kebaktian, ndang adong parpunguan dibahen. Jadi bahan na laho diulas di minggu i, boi ma diparsiajari tingki pelajaran pribadi manang pelajaran keluarga.
12. Pekan Peringatan: Molo Ari Parningotan i dibahen ndang di ari Sabtu manang Minggu, ndang adong Parpunguan Hangoluan dohot Pangkobasion di minggu i. Alai parpunguan laho marbarita, boi do dibahen di Ari Parningotan i.
13. Pengawas Parpunguan Hangoluan dohot Pangkobasion: Ingkon ditontuhon angka sintua do ise sian nasida na gabe pengawas Parpunguan Hangoluan dohot Pangkobasion. Martanggung jawab do pengawas on mamastihon asa denggan parpunguan on diulahon jala mangihuthon angka tudu-tudu on. Ingkon kerja sama do ibana dohot penasihat ekstra. Molo nunga adong Hangoluan dohot Pangkobasion Na Laho Diparsiajari tu bulan na mangihut, pintor dibahen pengawas parpunguan ma angka ise na mandapot tugas siswa. (Ida ma paragraf 4.) Tibu ma lehon tugas i dohot pokok nasihatna tu angka dongan na mandapot tugas. Boi ma i dilehon tolu minggu andorang so diulahon tugas i. Lehon ma i mamangke formulir Tugas Perhimpunan Pelayanan dan Kehidupan Kristen (S-89-IN).
14. Ketua Parpunguan Hangoluan dohot Pangkobasion: Ganup minggu, sahalak sintua ma na gabe ketua di parpunguan on. (Molo otik do sintua di huria i, boi do tugas i dilehon tu parhobas na malo mangajari.) Ibana do na paradehon hata pamungka dohot hata panutup. Jala ibana do na mangulas video sitiruon mamungka pangkataion, termasuk ma i patuduhon video taringot parsiajaran na baru sian buku Mangajari. Asing ni i, ibana do na paboahon angka ise na dapot bagian. Alai molo otik do sintua di huria i, boi do muse ibana na pasahathon bagian na asing. Ndang boi paganjanghu dipaboa ibana taringot na laho dipasahat di bagian na mangihut. Angka sintua do na manontuhon ise sian nasida na boi gabe ketua di parpunguan on. Angka sintua naung dipillit gabe ketua, boi do marganti-ganti pasahathon bagian on. Molo boi, pengawas parpunguan on ma na jotjot gabe ketua di parpunguan on. Angka sintua naung dipillit laho manguluhon Parsiajaran Bibel Huria pe boi do gabe ketua. Porlu do ketua mamuji jala mangalehon poda tu angka dongan na mandapot tugas siswa. Ingkon diparrohahon ketua do asa unang lewat waktu parpunguan on. (Ida ma paragraf 6 dohot 9.) Molo siat do inganan di panggung, boi do dipangido ketua asa dibahen sada nai mikrofon, asa adong pangkeonna laho paboahon ise na pasahathon bagian na mangihut. Jadi donganta na laho pasahathon bagian na mangihut, nunga boi jongjong di mikrofon utama. Tingki siswa pasahathon tugas panjahaion Bibel dohot bagian Marsitutu ma Hamu di Ulaon Marbarita, boi do ketua i hundul di panggung. Molo diulahon songon i, boi ma hemat waktu.
15. Koordinator Badan Penatua: Koordinator badan penatua do na mangalehon angka tugas di parpunguan on. Alai molo tugas siswa, ndang ibana na mambahen. Asing ni i, ibana do na mambahen jadwal ise na gabe ketua di parpunguan i ganup minggu. Jala na laho gabe ketua i ingkon donganta naung disetujui angka sintua na asing. Ingkon kerja sama do koordinator badan penatua dohot pengawas parpunguan on, asa dipastihon jadwal ni parpunguan on nunga dibahen di papan pengumuman.
16. Penasihat Ekstra: Molo boi, na gabe penasihat ekstra ingkon sintua na malo mangajari jala nunga marpengalaman. Ibana do na mangalehon poda tu angka sintua dohot parhobas taringot tugas na dipasahat nasida. Umpamana, taringot angka tugas di Parpunguan Hangoluan dohot Pangkobasion, khotbah umum, dohot taringot manguluhon jala manjaha Parsiajaran Joujou Paboahon manang Parsiajaran Bibel Huria. (Ida ma paragraf 9.) Molo adong piga-piga sintua na malo mangajari, boi do nasida marganti-ganti gabe penasihat ekstra ganup taon. Alai ndang sai ingkon dilehon penasihat ekstra poda tu angka donganta na pasahathon bagian.
17. Ruang Tambahan: Molo godang do siswa di huria i, boi do dipangke ruang tambahan. Jala ingkon adong do sahalak sintua na gabe penasihat disi. Alai molo otik do sintua di huria i, boi do parhobas na malo mangajari dibahen gabe penasihat disi. Angka sintua do na manontuhon ise sian nasida na gabe penasihat. Nasida do muse na manontuhon porlu do tugas on marganti-ganti dibahen manang na ndang. Penasihat ingkon mangihuthon tudu-tudu di paragraf 8. Molo adong na dapot tugas siswa di ruang tambahan, pangido ma asa masuk nasida tu ruangan i dung sae bagian Arta na Arga na Adong di Bibel. Molo adong video na laho diulas, ingkon dohot do nasida manonton jala manangihon siulason i sian ruang tambahan. Alai molo ndang boi, penasihat ma na mamutarhon video i tu nasida, jala rap mangulas i di ruang tambahan. Boi ma nasida kaluar sian ruangan i dung sae bagian Marsitutu ma Hamu di Ulaon Marbarita.
18. Video: Godang do angka video na laho ditonton di parpunguan on. Angka video i boi tabuat manang tadownload di aplikasi JW Library. Jala boi do i taida mamangke HP, tablet, manang perangkat elektronik na asing. Angka video taringot sitiruon mamungka pangkataion boi do ditonton di parpunguan laho marbarita. Alai ingkon jolo diputar do video i di Parpunguan Hangoluan dohot Pangkobasion.
Text Sipilliton unduhan buku digital Tudu-Tudu tu Parpunguan Hangoluan dohot Pangkobasion ni Halak Kristen
Huhuasi paidua ni hasuhuton di ulaon habot ni roha(matemangkar) | Raja Mandidang Sitorus
« Berapa tarif bayaran Raja Parhata di Jabodetabek ?
Mandok hata dung sidung partumpolon di gareja »
Huhuasi paidua ni hasuhuton di ulaon habot ni roha(matemangkar)
May 29, 2011 by Sampe Sitorus (A. Hitado Managam)
Di ulaon habot ni roha andorang so manjaha Riwayat Hidup ni namonding sai jumolo do marhuhuasi paidua ni hasuhuton. Tarsongon on ma partordingna.
Dung di jahahon protokol partording ni ulaon (susunan acara) somalna pintor di uduti do dohot huhuasi dohot manjaha jujur ngolu sian paidua ni hasuhuton. Tarsongon on ma isarana (contoh) di ulaon Mate Mangkar:
Paidua ni hasuhuton
Loloan namarhabot ni roha, Amanta Raja dohot Inanta Soripada, Nahuparsangapi hami Hula-hulanami Raja…. sian ….. , Tulang nami Raja …… sian……, Bona Tulang nami Raja …… sian ……, Tulang Rorobot nami Raja ….. sian …… (dst sesuai daftar horong ni hula-hula na ro tu ulaon i), nang pe dibagasan habot ni roha, tama do hita mandok mauliate tu Amanta Debata Pardenggan Basa i, siala asi dohot holong ni rohana na tontong mangiring-iring hita tarlumobi ma di saluhut hamu namanghaholongi hami. Mauliate ma hupasahat hami diharoro hamuna di napatuduhon holong hamu jala pasahathon hata apul-apul hata togar-togar laho manungkol-nungkoli hami namarhabot ni roha tarlumobi mai bona ni hasuhuton nami.
Amang Raja, Inang Soripada, jongjong ahu dison marhuhuasi songon paidua ni hasuhuton, mauliate malambok pusu ma dohonon nami siala haroro muna. Tangkas do dipatuduhon hamu holong na sian Tuhanta i marhite pambahenanmuna, tarlumobi ma i di nasogot di parnangkok ni mataniari nunga dipasahat Tulangnami Rajai Raja….(sebutkan marganya) Ulos Saput ni amanami naung bostang tapaadoadopon, anggiat ma antong songon tangiang ni angka datulang manaputi nauli manaputi nadenggan ma i tarlumobi ma di hami natinandingkon ni amanami on. Udut tusi nunga dipasahat Hulahulanami Rajai Raja….(sebutkan marganya) Ulos Tujung tu simanjujung ni ina nami. Asa tangkas ma antong naung onding amanami sian tongatonga nami. Amang Raja, Inang Soripada saluhut hamu na huparsangapi hami namanghaholongi hami, tung mansai gomos do pangidoon nami tu hamu asa tongtong boan hamu hami ditangiangmuna tarlumobi ma i ina dohot ianakhonnami na tinadingkon ni ama nami on . Asa songon parbue tungkir naung pinasahat muna i antong, Pir ma pongki bahul-bahul pansalongan, pir ma tondinami margogo ma hami antong jala tongtong di ramoti Tuhan.
Udut tusi asa tung tangkas boanonmuna ditangiangmuna jahahononku ma jolo jujur ngolu ni ama na tapaadopadop on. (Manjaha Jujur Ngolu termasuk riwayat ni parsahiton rodi tu ujung ni ngolu ni namonding). Dung sidung manjaha jujur ngolu di uduti muse.
Songoni ma jujur ngolu ni amanami on, marhite on tung gomos do mangido hami tu hamu saluhut namanghaholongi hami asa tongtong boan hamu hami di tangiangmuna tarlumobi ma i hasuhuton nami.
Songon i ma hata huhuasi laos dohot jujur ngoluni ni ama nami on na boi hupasahat hami. Mauliate malambok pusu ma dohonon nami tu saluhut hamu namanghaholongi hami, Botima.
Tarsongoni ma na pinarrohahon di piga-piga ulaon habot niroha. Asa lam tu hantusna hita angka na umposo boi ma ditambai angka dongan.
Posted in Ulaon Habot Ni Roha(Duka Cita) | 1 Comment
on February 13, 2013 at 3:47 pm | Reply Helena
Mauliate di Postingan ni Amang. Gbu
Home » sermon » Jeremia 9:22-25
Pamujion Di Bagasan Holong, Uhum dohot Hasintongan ni Debata
Panurirang Jeremia ima sahalak anak ni malim, na magodang di sada huta na margoar Anatot. Panurirang Jeremia manghobasi di harajaon Juda di taon 625-586 andorang so Kristus. Uju poso dope ibana, di hatiai Raja Manasye do panggomgomi (raja), jala terkenal do ibana sahalak raja na jat. Dungi tarjou ma ibana gabe panurirang uju harajaon ni si Josia, sahalak raja na burju. Alai nang pe burju raja i, anggo angka rakyat mansai jungkat do pangalahona sude, ndang be nasida hombar tu lomo ni roha ni Debata. Ndang jumping hatigoran di ngolu nasida 92:33-34), mandao sian Debata (2:5,13;2;19), ndang olo managihon suara ni Tuhan (3:13), manomba ganaganaan, kemunafikan (3:10;5:2), dna. Alani pambahenan nasida I, dibaheni ingkon hona uhum do nasida. Ido umbahen disuriranghon ibana uhuman tu saluhut Israel molo so olo nasida pauba roha. Khusus, Turpuk on (Jer. 9 : 22 -25-10;25) digombarhon si Jeremia do hadirion ni Debata (kemahakuasaan Allah) na gok huaso na mangomgomi sasudena di portibion. Alan I, molo Debata do na ma marhuaso di portibion, ndang adong be alasan ni bangso Judea mamuji dirina manang marginjang ni roha di jolo ni Debata. Jadi, turpuk ta on naeng mangarahon bangso Judea do asa saluhut jolma holan mamuji Debata, jala unang mamuji dirina apalagi manghaginjangkon na adong di Ibana.
HATORANGAN NI TURPUKAyat: 22Di ayat on, adong 3 hal na dipaingot Debata tu bangsona, asa unang manengahon dirina (membanggakan dirina). Parjolo, Asa unang na bisuk manengahon habisuhonna. Molo di Padan na robi, habisuhon identik ma dohot ketajaman berpikir (ptd. 2 Sam 20:22), na berhubungan ma dohot pekerjaan dohot keahlian (Skill). Laptanna, asa unang ma hita manengahon pikiranta, dohot keahlian (pat. 2 Kor. 10:12). Paduahon, asa unang na gogo manengahon hagogoonna. Secara umum hagogoon identik do I dohot huaso, kedudukan, nama baik, dohot hagogoon secara fisik. Molo jolma manengahon hagogoonna, maka dia akan mudah terperdaya (ptd. Pslm. 33:16, Parj. 9:1), jala molo ditengahon do hagogoona mangalao Debata, maka dia akan dihancurkan (Pslm. 52, Jer 46:5).Patoluhon, Asa unag na mora manengahon hamoraonna. Taangkui do hamoraonna marharoroan sian Debata do I (Pslm. 112:3, 1 Sam 2:7). Alai, marhite hamoraon boi do jolma mangulahon aha na dihalomohon ibana, dohot memperlakukan sesamanya dengan sesuka hatinya (Hos. 12:8). Na pasti hamoraon I mago do i songon lali na terbang tu angkasa (Poda 23:4), hamoraon I ndang boi paluahon jolma I sian dosa (Pslm. 49:6). Jadi, Hamoraon, habisuhon dohot hagogoon jotjot do mambahen jolma madabu tu haginjangon ni roha; dihilala rohana sude na i holan ala ni pambahenanna sandiri, gabe ndang diparhatopot rohana pambahenan ni Debata di ngoluna. Angka on ma na mian di ida si Jeremia di bangso Juda. Nunga holan namangasahon gogona sandiri be bangso i. Angka raja nunga be manggang di harajaonna, angka pangula ni Debata nunga manghaginjangkon habisukon manang parbinotoanna, angka na mora nunga manghaginjangkon hamoraonna nang pe angka hasil na so sintong. Bangso i nunga dao be sian patik ni Debata, hape ndang diboto nasida naung jonok uhuman tu nasida.Ayat 23Marhite ayat on dipasingot si Jeremia tu bangso i: ianggo hamoraon, habisukon, hagogoon ndang na boi paluahon jolma i sian uhum ni Debata. Holan haundukon dohot panandaion tu Debata do na boi mangarahut ungkap ni roha dohot holong ni roha sian Debata. Alai parasi roha do Debata tu angka namananda Ibana. Mananda Debata ima sada pasupasu na sandok balga, parmulaan ni habisuhon manang hapistaran. Marhite panandaon tu Debata do boi jolma mamangke habisuhonna, gogona dohot hamoraonna di bagasan hasintongan. Mananda Debata marlapatan do i mangantusi na hinalomohon ni Debata; mangulahon angka siulaonna marhite hata dohot patik ni Debata; jala mamangke habisuhonna, hagogoon dohot hamoraonna hombar tu patik ni Debata.Ayat 24-25Dipabotohon si Jeremia di ayat on taringot tu uhumon nanaeng dabuhonon ni Debata tu saluhut bangso. Ndang siida bohi Debata mandabu uhum, sandok nasa na mardosa sai na uhumanNa do. Digoari do angka bangso parbegu di ayat on, ima angka bangso na so olo porsea tu Jahowa. Sauhut nasida ingkon uhumon ni Debata siala ndang olo porsea. Nunga dititi Debata ari paruhuman tu angka nasida be, ima bangso Misir, Edom, Amon dohot Moab, ima angka bangso na so marsunat. Alai ndang holan angka bangso ondeng na laho dapotan uhuman, dohot do nang bangso Jahudi (Juda). Nang pe marsunat nasida hombar tu pardagingon, alai anggo roha nasida ndang marsunat. Dia do lapatan ni i? Sai dirimpu bangso Juda do parsunaton na paluahon nasida sian uhuman. Ido umbahen godang sian nasida na ro tu Bagas Joro holan songon ulaon formalitas sambing. Songoni do nang parsunaton dianggap nasida, molo nunga marsunat pardagingonna nunga be bangso ni Debata na sitong di roha nasida. Alai roha ni jolma do diida Debata, ndang ritual na formal. Roha i do ingkon marsunat, lapatanna ias sian nasa dosa dohot hajahaton. Dibaheni, saleleng so marhamubaon roha ni bangso Juda jala ndang ditopoti dosana, sai na hona uhum do nasida sogot.
1. Di pasingot panurirang Jeremia do hita asa unang holan mangalului hagogoon manang huaso, hamoraon, habisuhon alana sude i sisoada do molo ndang mangasahon Debata hita.
2. Lomo do roha ni Debata mangida jolma na bisuk, na margogo, dohot na mamora, alai tabahen ma i laho pajonokhon dirinta tu Tuhan i. Tujuan ni parngoluon ni jolma ndang na gabe hamoraon, hagogoon dohot habisuhon, alai naparjolo sahali ima panandaion tu Tuhan i.
3. BE. No 204: 2 (Ende Pelean) didok do “ Nasa na nilehonmi”, i ma Hagogoon, hamoraon, huaso I, tahaporseai do I na ro sian Debata do I Alani, ndang adong be alasanta laho manengahon dirinta di adopan ni Debata, lumobima laho panginjagkon dirinta mamang mangalului pujipujian sian donganta. AIai, tapangke ma saluhutna i holan laho mamuji Debata, ai I do na nidok ni si Paulus di 2 Kornt 10:17 “ Alai na mamuji dirina, marhite Tuhan I ma Ibana mamuji.
Di posting oleh : Rivai Silaban Update pada : 12:53 AM
Songon dia Sahalak Paremanta Mam Mambwe-LunguWolaita Xhosa Yoruba Yunani Zande Zulu
Songon na Dipaboa ni Adrián De la Fuente
TUBU TAON: 1974
RIWAYAT HIDUP: SIAN NA POSO NUNGA GABE PAREMAN
NGOLUNGKU DI UJU I:
Ahu tubu di Ciudad Mante, huta na uli di Tamaulipas, Meksiko. Somalna, burjuburju do halak disi. Alai, saonari mabiar do godang halak tu huta on ala lam godang pareman.
Opat do hami anak ni natuatuangku, ahu anak na paduahon. Tardidi ma ahu di gareja Katolik, jala hea do ahu gabe anggota kor di gareja. Naeng do ahu pasonangkon roha ni Debata, ala mabiar do ahu diuhum di api na roko.
Tingki marumur lima taon ahu, ditadingkon bapakku ma hami. On mambahen ahu gabe mandele. Ndang huboto boasa ditadingkon ibana hami, hape holong do rohanami tu ibana. Alani i, ingkon laho ma omakku karejo ganup ari asa boi hami mangan.
On ma na mambahen ahu putus singkola, jala mardongan ma ahu tu angka halak naung magodang. Diajari nasida ma ahu marhata kasar, marisap, manangko, dohot marbada. Asa boi hurajai na asing, huparsiajari ma martinju, margulat, markarate, dohot mamangke sinjata. Gabe pareman ma ahu. Jotjot do hami marsitembakan tingki marbada, pigapiga hali marmudari ma sude dagingku jala naeng mate di dalan. Jotjot do omakku tangis ala diida ahu songon i, jala diboan ma ahu tu rumah sakit!
Tingki marumur 16 taon ahu, donganku tingki gelleng na margoar si Jorge ro tu jabunami. Dipaboa ma, molo ibana sahalak Sitindangi Ni Jahowa jala lomo rohana paboahon barita na uli dohot haporseaonna na sian Bibel. Ndang hea dope hujaha i, las hian ma rohangku mamboto goar ni Debata dohot sangkapNa. Dung i, marsiajar Bibel ma hami dohot si Jorge.
SONGON DIA BIBEL PAUBAHON NGOLUNGKU:
Tarapul situtu ma rohangku dung huboto molo api na roko i ndang ajaran sian Bibel. (Psalmen 146:4; Parjamita 9:5) Huboto ma, Debata ndang parrimas. Alai, songon Ama parholong do Ibana na mangkalomohon na dumenggan tu ianakhonna.
Saleleng marsiajar Bibel, huboto ma na ingkon ubaonku do pangalahongku na saleleng on. Porlu do ahu patuduhon serep ni roha jala ndang be mangulahon na jahat. Poda di 1 Korint 15:33 mangurupi ahu. Didok disi, ”Mago do adat na denggan anggo hinombar na roa.” Huboto ma, molo naeng ubaonku pangalahongku, ingkon mandao do ahu sian halak na marpangalaho na roa. Ujungna, hutadingkon ma angka donganku najolo i, mardongan ma ahu tu halak Kristen di huria na mangulahon Hata ni Debata.
Ayat na asing, i ma Rom 12:17-19, na mandok, ”Unang baloshon hamu na jat alo ni na jat; . . . Molo tarbahen, intap na tarpatupa hamu, tiop hamu ma dame maradophon halak saluhutna! . . . Unang hamu marlulu; ai tarsurat do: ’Di Ahu do pamaloson, Ahu pe mamaloshon, ninna Tuhan i.’ ” Pos rohangku, na laho ripashonon ni Jahowa do sude parjahat di tingkina. Dung i, ndang olo be ahu mangulahon na jahat.
Ndang tarlupahon ahu na hea masa tingki mulak tu jabu. Ro ma angka alongku najolo naeng mamungkuli ahu, dipungkul bos ni pareman i ma ahu sian pudi. Jala didok ma, ”Alo ma ahu!” Di tingki i, martangiang ma ahu tu Jahowa asa boi huorom diringku unang mangalo. Nang pe sasintongna naeng hualo, alai hutadingkon ma nasida. Marsogotna i, hujumpangi ma bos ni pareman i. Marrimas situtu do rohangku nian, alai martangiang do ahu tu Jahowa asa unang tarrimas. Songgot do rohangku tingki ro ibana jala didok ma, ”Sala ma ahu da. Sasintongna, naeng do rohangku gabe songon ho. Lomo do rohangku marsiajar Bibel.” Tuani ma ndang sanga ahu tarrimas. Mauliate ma hudok tu Jahowa, jala huurupi ma ibana marsiajar Bibel.
Ndang sadia leleng, ndang olo be keluargangku marsiajar Bibel. Alai, tongtong do ahu marsiajar, jala ndang adong na boi mangorai ahu. Huboto do, molo tongtong marsaor dohot angka naposo ni Debata, gabe songon keluarga ma nasida di ahu na boi mangubati rohangku. Lam maju ma ahu di partondion, jala tardidi gabe sahalak Sitindangi Ni Jahowa di taon 1991.
LABA NA HUDAPOT:
Halak na garang do ahu najolo, mangasangi jolma jala gabe pareman. Alai, gabe muba ma ahu dung marsiajar Bibel. Saonari, hupaboa ma barita sian Bibel taringot hadameon tu halak na olo manangihon. Hak na sumurung do di ahu gabe perintis sepenuh waktu sian 23 taon naung salpu.
Hea do ahu karejo di kantor cabang ni Sitindangi Ni Jahowa di Meksiko. Disi, pajumpang ma ahu dohot si Claudia, anak boru na ringgas, jala marhasohotan ma hami taon 1999. Mandok mauliate do ahu tu Jahowa, ala dilehon dongan saripe na marsihohot!
Diurupi hami ma halak na ngungu mananda Jahowa, di huria Bahasa Isyarat Meksiko. Dung i, ditugashon ma hami tu Belize laho mangurupi angka halak marsiajar Bibel. Nang pe maringanan di hutahuta hami, alai las do rohanami. Ndang tarlupahon hami pengalaman on.
Di pudian ni ari, marsiajar Bibel ma muse omakku jala tardidi. Abangku, tungganeboruna, ianakhonna dohot pigapiga donganku nunga gabe Sitindangi Ni Jahowa.
Alai, adong do pigapiga anggota keluarganami na mate ala sai mangulahon na jahat. Ra, molo ndang marhamubaon ahu, mate ma ahu songon nasida. Mandok mauliate do ahu tu Jahowa ala dipillit Ibana ahu gabe naposoNa jala boi marsaor tu naposoNa, na burju jala sabar mangurupi ahu asa mamangke prinsip ni Bibel di ngolungku.
Songon dia do Hita Patuduhon Holong tu Jahowa? | Parsiajaran
”Marroha holong ma hita, ala Ibana jumolo mangkaholongi hita!”—1 JOHANNES 4:19.
ENDE: 6, 138
SONGON DIA DO PANGKILALAANTA TU JAHOWA TINGKI TARIMANGI . . .
holongNa tu hita?
1, 2. Songon dia do Jahowa mangajari hita isara mangkaholongi Ibana?
INGKON gabe sitiruon do sada ama di keluarga asa denggan ibana mangajari ianakhonna. Tingki dipatudu ama i holongna tu ianakhonna, diajari ibana ma ianakhonna isara mangkaholongi. Alai ndang adong na humolong tu hita asing ni Debata. Marsiajar ma hita isara mangkaholongi ”ala Ibana jumolo mangkaholongi hita.”—1 Johannes 4:19.
2 Songon dia do Jahowa patuduhon molo ”Ibana jumolo mangkaholongi hita”? Didok do di Bibel, ”Uju pardosa dope hita, ai disi do mate Kristus humongkop hita.” (Rom 5:8) Debata Jahowa mangalehon AnakNa gabe tobusan asa malua hita sian dosa dohot hamatean. Marhite tobusan maraleale ma hita tu Jahowa jala tapatudu holong tu Ibana. Dipatudu Jahowa do tiruan tu hita, tingki dilehon AnakNa gabe tobusan. Diajari do hita asa marroha na burju jala ndang mangkaringkothon diri sandiri.—1 Johannes 4:10.
3, 4. Songon dia do hita patuduhon holong tu Jahowa?
3 Parange ni Debata na umbalga, i ma holong. Alani i, taantusi ma boasa Jesus mandok molo parenta na rumingkot, i ma, ”Haholonganmu do Tuhan Debatam sian nasa ateatem, sian nasa hosam, sian nasa roham dohot sian nasa gogom!” (Markus 12:30) Dihalomohon Jahowa do asa tahaholongi Ibana sian nasa roha. Hansit do roha ni Jahowa molo humolong rohanta tu na asing sian Ibana. Alai, unang ma holan hata na tahaholongi Ibana. Dipangido Jahowa do asa tahaholongi Ibana sian nasa roha dohot sian nasa gogonta. Lapatanna, tahaholongi ma Jahowa sian pingkiran dohot parniulaonta.—Jaha Mika 6:8.
4 Talehon ma dirinta dohot sude na adong di hita laho patuduhon holong tu Jahowa. Molo tapatujolo Debata di ngolunta, on patuduhon tahaholongi Ibana. Di minggu naung salpu, nunga taulas opat isara, songon dia Jahowa patuduhon holongNa tu jolma. Parrohahon ma songon dia asa lam bagas holongta tu Jahowa. Jala songon dia patuduhon holong tu Debata.
PATUDU MA PANGARGAION TU JAHOWA
5. Tingki tarimangi holong ni Jahowa, aha ma na taulahon tu Ibana?
5 Tingki adong mangalehon hadiah tu hita, tadok ma mauliate tu ibana jala tapangke ma. Si Jakobus manurat, Mandok mauliate do hita tu Jahowa ala dilehon sude na porlu asa mangolu jala marlas ni roha hita. Ala holong do roha ni Jahowa tu hita, tapatudu ma na holong rohanta tu Ibana. Songon i do pangkilalaanmuna?
6. Aha do diulahon halak Israel asa tongtong dipasupasu Jahowa?
6 Godang na denggan dijalo halak Israel sian Jahowa. Marratus taon ma lelengna, Jahowa manogunogu marhite patik jala diparade do sude na porlu tu nasida. (5 Musa 4:7, 8) Dioloi halak Israel do patik, patuduhon pangargaion tu Jahowa. Umpamana, tingki mambahen pelean tu Jahowa, dilehon nasida do ”patumonaan” manang na dumenggan sian suansuananna. (2 Musa 23:19) Molo tongtong dioloi nasida patik ni Debata jala dilehon pelean na dumenggan, sai pasupasuon ni Jahowa ma nasida.—Jaha 5 Musa 8:7-11.
7. Songon dia do hita mangalehon na dumenggan laho patuduhon holong tu Jahowa?
7 Molo talehon na dumenggan sian sude na adong di hita, on patuduhon na tahaholongi do Jahowa. (Poda 3:9) Tapangke ma sude na adong di hita pasangaphon Debata. Umpamana, talehon ma silehonlehon laho pajongjongkon dohot mangaradoti inganan parpunguanta di liat portibi on. Otik manang godang na talehon, hita mangalehon aha na adong di hita na patuduhon holong tu Jahowa. (2 Korint 8:12) Alai, adong isara na asing laho patuduhon holong tu Jahowa.
8, 9. Aha do isara na asing patuduhon holong tu Jahowa? Aha do na diulahon si Mike dohot keluargana?
8 Jesus mangajari hita asa jumolo mangalului Harajaon ni Debata. Unang ma mabiar hita taringot aha na ringkot di ngolunta, songon sipanganon dohot pahean. Marjanji do Jahowa mangalehon aha na ringkot tu hita. (Mateus 6:31-33) Pos do rohanta tu Jahowa jala ndang margabus Ibana tu janjiNa. Porsea do hita tu sasahalak molo tahaholongi ibana. Sasintongna, molo lam pos rohanta tu Jahowa, lam holong ma rohanta tu Ibana. (Psalmen 143:8) Tasungkun ma dirinta, ”Hupangke do tingki dohot gogongku tu Jahowa? Hupangasahon do pangurupion ni Jahowa ganup ari?”
9 Si Mike dohot keluargana marpos ni roha tu Jahowa. Sian na poso si Mike sahat tu na adong dua ianakhonna, lomo do rohana marbarita di negara na asing. Tingki dijaha si Mike dohot keluargana pengalaman ni angka dongan na marbarita di inganan na mangkaporluhon parbarita, dibahen nasida ma hamubaon di ngoluna. Digadis nasida ma jabuna dung i, diingani nasida ma jabu na gumelleng. Diorui si Mike ma bisnisna asa boi diurus mamangke internet sian negara na asing. Ujungna, laho ma nasida tu negara na asing jala las rohana marbarita disi. Si Mike mandok, ”Huhilala hami ma na sintong do hata ni Jesus di Mateus 6:33.”
RIMANGI MA NA DIAJARHON NI JAHOWA
10. Songon Raja Daud, boasa ringkot mangarimangi na taparsiajari?
10 Raja Daud manurat, ”Angka langit do mamaritahon hamuliaon ni Debata, jala jadijadian ni tanganna do pinaboa ni na ratarata ni langit.” Didok muse, ”Sun denggan do patik ni Jahowa, tau sipasabam roha; sintong do panindangion ni Jahowa, dipabisuk do na tobok marroha.” Huhut dirimangi si Daud patik dohot na tinompa ni Debata, lam solhot ma ibana jala taronjar ma rohana patuduhon holong tu Jahowa. Si Daud mandok, ”On pe, sai lomo ma roham di angka hata ni pamanganki dohot di pangkataion ni rohangki tu jolo ni bohim, ale Jahowa, partanobatoanku dohot siluluhon ahu.”—Psalmen 19:2, 8, 15.
11. Songon dia do hita mamangke parbinotoan patuduhon holong tu Jahowa? (Ida gombar di mula ni parsiajaran.)
11 Diajari Jahowa do hita taringot diriNa, sangkapNa, na tinompaNa, dohot patikNa. Dijujui portibi on do angka jolma marsingkola na timbo, alai on mambahen nasida dao sian Debata. Lomo do roha ni Debata asa marbisuk hita, ndang holan marparbinotoan. Lomo roha ni Debata tapangke parbinotoan i tu ngolunta dohot mangurupi na asing. (Poda 4:5-7) Umpamana, lomo do roha ni Debata asa tabaritahon ”hasintongan” tu jolma jala taurupi nasida asa malua. (1 Timoteus 2:4) Molo tabaritahon Harajaon ni Debata dohot sangkapNa tu jolma, tapatudu ma holong tu Jahowa dohot tu jolma.—Jaha Psalmen 66:16, 17.
12. Aha do didok sahalak na poso tu silehonlehon ni Jahowa?
12 Angka na poso ringkot mangarimangi na dilehon dohot na diajarhon ni Jahowa tu nasida. Tingki marumur 11 taon si Shannon, diihuthon ibana ma parpunguan bolon rap dohot anggina, marumur 10 taon. Saleleng Parpunguan Bolon Sitoluari, na martema ”Pengabdian yang Saleh” sude na poso ditogihon asa hundul di bagian khusus. Mulana, taroktokon do si Shannon, alai dung dilehon tu nasida buku Pertanyaan Kaum Muda—Jawaban yang Praktis las ma rohana. Didok ibana ma, ”Gabe huhilala, na tangkas do adong Jahowa, jala dihaholongi do ahu. Las rohangku ala dilehon Jahowa do silehonlehon na umarga tu hita!”
JANGKON MA PINSANGPINSANG NI JAHOWA
13, 14. Aha do na taulahon molo dipinsang Jahowa hita, jala boasa?
13 Disurat do di Bibel, ”Ai matua dipinsang Jahowa do na hinaholonganna, songon amaama mida anakna hasudungan ni rohana.” (Poda 3:12) Molo tajangkon pinsangpinsang ni Jahowa jala taloas Ibana mangajari hita, taulahon ma na sintong jala dame ma rohanta. ”Nasa paminsangon tutu, anggo di hamamasana, ndada las ni roha i hilalaon, tung arsak do.” (Heber 12:11) Aha do na taulahon molo dipinsang Jahowa hita? Tajangkon ma pinsangpinsang ni Jahowa, jala unang ma hansit rohanta. Molo tahaholongi do Jahowa, tatangihon ma Ibana, jala tabahen ma hamubaon.
14 Di tingki ni si Maleaki, godang halak Jahudi ndang manangihon Jahowa. Dilehon nasida do pelean na so dihalomohon Jahowa. Alani i, dipasingot Jahowa ma nasida. (Jaha Maleaki 1:12, 13.) Nunga jotjot dipasingot Jahowa nasida, alai ndang ditangihon. Didok Debata ma, ”Tongosonku ma bura tu tongatongamuna, jala toruanku ma pasupasu na tu hamu.” (Maleaki 2:1, 2) Molo ndang taargai jala ndang tajangkon pinsangpinsang ni Jahowa, sega ma paralealeonta tu Ibana.
Taulahon ma lomo ni roha ni Jahowa, ndang lomo ni roha ni portibi on (Ida paragraf 15)
15. Pingkiran na songon dia do na ingkon tapasiding?
15 Portibi na dirajai Sibolis, manjujui halak mangkaholongi diri sandiri. Godang do halak ndang lomo rohana dipinsang, manang dipaboa aha na ingkon ulahononna. Adong do na manangihon ala porlu di nasida. Ndang boi hita songon i. Bibel mandok, ”Unang gabe sarombang hamu dohot portibi on.” Ingkon taboto do aha pangidoan ni Debata sian hita. (Rom 12:2) Marhite organisasi, dilehon Debata do sipasingot na pas di tingkina. Umpamana, dipaingot do hita taringot na mardongandongan, rekreasi dohot mamillit aleale. Molo tajangkon pinsangpinsang ni Jahowa, jala taulahon lomo ni rohaNa, on patuduhon na taargai jala tahaholongi Ibana.—Johannes 14:31; Rom 6:17.
MANGASAHON PANGURUPION DOHOT PANGONDIAN NI JAHOWA
16, 17. (a) Boasa ingkon tasungkun Jahowa andorang mambahen haputusan? (b) Aha do na diulahon halak Israel?
16 Diasahon dakdanak do natuatuana laho mangurupi dohot mangalinggomi nasida. Angka na poso pe, dipangido do pangurupion sian natuatuana. Nang pe sahalak na poso boi mambahen haputusan tu dirina, alai diboto nasida do natuatua boi mangalehon sipasingot na denggan. Songon i ma nang Jahowa, dipaloas do hita mambahen haputusan sandiri. Molo holong rohanta jala pos rohanta tu Debata, tapangido ma pangurupionNa jala talului lomo ni rohaNa. Molo tapangasahon Jahowa, lehononNa ma tondi parbadia mangurupi hita mangulahon na sintong.—Pilippi 2:13.
17 Di tingki ni si Samuel, ditaluhon halak Palistim do halak Israel. Ala ndang disungkun nasida tu Jahowa aha na laho diulahon. Didok nasida ma, ”Beta ma, itaalap ma sian Silo poti parpadanan ni Jahowa, asa ro Ibana tu tongatonganta, asa dipalua hita sian tangan ni musunta!” Aha ma na masa? ”Hataluan na bolon situtu do i, marragean do sian Israel tolupulu ribu parangan angka na mardalan pat.” (1 Samuel 4:2-4, 10, 11) Dirimpu halak Israel do molo diboan poti parpadanan i, diurupi jala diondingi Jahowa nasida. Ndang disungkun nasida Jahowa jala ndang diulahon lomo ni rohaNa. Alai, diulahon halak Israel do aha na sintong di rohana sandiri, na mambahen susa nasida.—Jaha Poda 14:12.
18. Aha do diajarhon Bibel tu hita taringot marpos ni roha tu Jahowa?
18 Dihaholongi jala dipangasahon panurat Psalmen do Jahowa. Didok ma, ”Haposi ma Debata, ai sai na pujionku dope Ibana, hatuaon ni bohingku jala Debatangku. Tungki do rohangku di bagasan, dibahen i marningot do ahu di Ho.” (Psalmen 42:6, 7) Songon i do pangkilalaanmuna? Pos do rohamu tu Jahowa? Ra, porlu dope hita marsiajar asa lam pos rohanta tu Jahowa. Didok do di Bibel, ”Marhaposan tu Jahowa ma ho sian nasa roham, jala unang marpangunsandean ho tu pingkiranmu sandiri. Sai Ibana ma tanda di nasa dalanmu, asa Ibana patigor angka dalanmu.”—Poda 3:5, 6.
19. Songon dia do hita patuduhon holong tu Jahowa?
19 Diajarhon Jahowa do songon dia mangkaholongi Ibana, ala Ibana do parjolo patuduhon holong tu hita. Tarimangi ma sude naung dilehon Debata tu hita, na patuduhon holongNa. Alani i, tapatudu ma holong tu Ibana sian nasa ateate, hosa, roha, dohot gogonta.—Markus 12:30.
Posted 10-02-2017 00:17 » Team Tobatabo
Foto Caption: Ilustrasi Mertua/Ibu Batak
Marimbar do suratan dibagasan minggu on, ala tung massai godang do na haboratan disuratan na parjolo taringot “inang simatua”, tung godang do tutu angka “parumaen” na mangiburu, ai boasa holan tu angka parumaen dibahen poda, ai dos do nakkok dohot tuat na, molo so denggan simatua, boha do bahenon ni parumaen marparange na denggan?
Nian ndang pola ganjang patorangon, dia do alana? jala boha do tutu partonding na? goar na pe Poda, hata na adong ido sipeopon, unang sai dirajumi angka na asing. martingki do sude angka pambahenan.
Ditikki na mangarimangi angka pandohan ni panukkuni, nisangahon do laho tu porlak ni sada natua tua, laho manungkun aha do tutu naporlu sidohonon tu angka “simatua” tu parumaen na, laho mangadopi parngoluon na. jala ditariashon ibana ma poda on, laho sipeopon ni angka “simatua”.
Alai tu hamu angka parumaen, paula so jaha hamu ma poda on, ai molo habotoan do on tu hamu, olo ma tutu gabe patinggilhu sipareon mu, jala martamba tamba angka pangidoan mu. alai nang pe songoni, rap ta peop ma hata i. alai peop hamu ma bagas paima ro partingkian na gabe “simatua” hamu marsogot haduan.
Tu hamu angka natua tua naung marparumaen, godang do angka poda naung binege muna sian angka jolma naung parjolo marparumaen, na sai mangholsohon angka pangalaho ni parumaen na. godang do rumang ni pangalaho di saluhut jolma, sipata na denggan di diri niba sandiri ndang ingkon sarupa dos tu jolma na asing.
Alai ringkot do poda on gabe sada ondolan/hundulan laho mangaradoti dohot mambahen na denggan tu parumaen nang dohot keluarga na. on ma panuturion naung dihalashon angka jolma tarumobi na mangarodi hadengganon ni parsaripeon ni ianakkon na.
Naparjolo, Unang ma sai mampartahanhon pandapot mu sandiri na mandok ingkon rap sajabu ma hamu dohot inakkon mu dohot parumaen molo dung marruma tangga. Nang pe nasida boi holan manewa newa inganan nagelleng, saguru tu nasida do na naeng bahenon ni nasida tu parruma tangga on na.
Songon hau na rimbun doi, molo jonok sai marsiososan, alai molo dao ibana sai gok do sihol naeng marsitomuan.
Pai dua, Unang ma dirippu manang diarop roha mu parumaen mi sarupa songon borum sandiri, alai ingot ma ibana songon siadosan ni anak mu.
Tung pe dirippu roham anak mi na so matobang dope laho mangurus diri na sandiri, alai pasangap ma parumaen mi, sai hira dos dohot dirim naung marhasohotan, na boi mambahen na denggan tu dirina sandiri dohot siadopan na, nasa jolma naung marhasohotan ingkon porlu do parsangapan.
Ingot ma!, sangkababa hata na pilit pe haruar sian ho maradophon parumaen mi, sai na ingoton na doi saleleng tolap parningotan na jala boi sahat ujung ni ngolu na.
Jala porlu do parate atehonon mu sipasingot on. molo dipingkiran na, ai holan inong na sandiri do na boi mandok hata tu ibana, alai molo ho ndang boi, tung nasa tolap mu doi.
Patoluhon, molo tung pe parumaen mi lomo roha na manuhor angka barang barang na menurut ho na so marguna, giat manonton film, manang sai holan na maniop niop HP dijolom, ndang olo manussi pahean jala mangalompa, manang ndang mangantoi haiason, ndang urusan mu i.
Ingkon tanompononmu do pandohan on, paloas ma nasida laho mangurus diri na sandiri, alana di naso pamotoan mu, sai na pasingoton ni anak mi doi, songon naung niajarhon mu tu ibana sian siatehon na. Saonari nungnga magodang jala matobang anak mi laho pasingot siadopan na.
Pai opat, Molo tung pe na mar-ikkon tinggal hamu di sada jabu, parsangapi ibana, unang jama jama tu barang nasida.
Unang manussi pahean nasida, jala unang mangaloppa laho sipanganon ni nasida. Unang ma sahali sahali mangarigopi manang mangarorot pahompum molo so dipangido nasida laho mangido pangurupion. Sai ingot ma, padiar ma nasida laho mangaradoti na ringkot didiri nasida, ai holong na maralang alang do molo sai radotan mu dope parruma tangga on ni nasida.
Lima, Molo sanga diida ho nasida marbada, paula so bege/boto ma partontangan nai, boha do dihilala ho, ditingki baru marruma tangga naujui? molo martongkar ho dohot siadopan mu, lomo do roham diantoi manang diradoti na asing? tarlumobi mai simatua.
Jadi molo sipangantoi do ho dipartontangan ni nasida, sada hailaan bolon doi tu parumaen mi. molo marungut ungut anak mi tu pangalaho ni parumaen mi, denggan pasingot ibana, jala patudu angka na denggan naung binahen ni parumaen mi.
Suang songoni do molo parumaen mi mangalu alu alani pangalahoni siadosan na/anak mi, pasingot ma anak mi.
Onom, Natua tua ni pahompum do anak dohot parumaen mi, ndang hamu! Nang pe sai jonok pahompumi diabingan mu, jala didok jolma do hatuaon ni ompung do pahompuna, alai gabe baliksa do panghirimon, molo sai diradot radot ho pahompumi molo so pamotoan ni parumaen mi.
Paloas ma pahompumi diradoti among dohot inong na, jala unang takko holong ni among/inong na sian anak na. tung pe ndang suman dibereng ho pangalaho ni pahompum tu among/inong na, ndang urusan mu i.
Papituhon, Parumaen ndang na mar ikkon mambahen na denggan tu ho, alai molo anakmu ndang mambahen na denggan tu ho ido sipinsangon mu. Guruhon ma tu anak mi asa gabe uluan na matobang dibagas keluarga na, nang dohot maradophon ho.
Tung pe jotjot angka na denggan dibahen ho tu parumaen mi sai unang mai paingot ingot. Alai bilangi ma angka hata naung marsalpuan sian ho maradophon parumaen mu.
Pai walu, Molo tung pe anakmi dohot parumaen mu naeng mangaradoti parsirangan na marhite pengadilan, unang adopi. Ai tarbarita do ho haduan gabe natua tua mangaradoti na mambahen sirang tu anak na. Jala ndang inganan mu nasida laho mangadopi partontangan ni nasida, alai paima ma partikkian laho mambege aha do parbue na dapot nasida.
Sia, Sai sakkapi ma parngoluon mu naung dibagasan hatuaon, naung suda gogo, unang ma sai mangarophon pangurupion sian ianakkonmu, nasa jolma na sai mangarophon pangurupion sian ianakkon na, sai partontangan do ujung na.
Godang dope angka naimbaru naboi siradotan mu laho manguduti parngoluon mu. ho sandiri do mambahen haputusan tu sandok parngoluon mu sonang manang susah.
Molo tung boi, pahabis nasa tolapmu angka arta naung sinarim saleleng ngolum, unang tadikkon tu ianakkon mu. Ai godang do angka jolma arta na nagabe patubu bada tu ianakkon na.
Sampulu, Ia pahompu mi ndang arta i di ho, alai hatuaon mu doi marhite anak dohot parumaen mu, unang ma dibahen ho gabe sidalian mu i laho pasonang sonang dirim.
Na pangujungi, ondolhonon ma poda on tarlumobi tu simatua borua, dang adong na manjua ia anakmi natinubuhon mu mardongan durus ni mudar mu, jala naung dipasingkolahon ho sian nasa gogom, molo tung pe adong na so lomo ni roham maradophon parrumatangga on na, tung na so suman doi tariashonon mu manang tu ise pe taho, holan asa sude pangidoan mu dioloi.
Alai asa unang marisuang gogo mi na sailaon martangiang ma ho asa dibagasan haserepon nasida mangula siulaon na, jala pantun maradophon natua tua na, songon natoras na naung boi tolhas manadalani portibion nasai maemehon angka na denggan tu angka gelleng na.
Oloi ma Debata jala Pauba Roham (2 Musa 33: 1-6) Pelita Batak Online
Jumat, 08 Februari 2019 18:24:00
Pdt Dr Robinson Butarbutar dan istri
Oleh: Pdt. Dr. Robinson Butarbutar, Sian Parsameanta di STT-HKBP Pematangsiantar, Hp/WA: 0812-62472015.
Sian partingkian di na robi sahat tu nuaeng nang tu tingki na naeng ro pe tahe, adong do tolu dalan dipangke hajolmaon mangotapi parange hajahaton ni donganna jolma:
Naparjolo, i ma pasombuhon na naung patupa hajahaton i, ala disura na boi jolma i marsiajar sian hasalaanna, dung i muba sandiri. Molo tung diulakkon, ba ndang manongtong i. Dung i, ingkon argahononhon do hak-hak azasina. Ndang adong oraora dipatupa tu ibana. Ndang adong uhum. Bebas do ibana. Muba do i muse sian dirina sandiri. Alai taida di pengalaman ni hajolmaon, gumodangan do parjahat na dipasombu, madabu tu hasomalan patupa hajahaton. Jala lam jahat do ulaon hajahatonna i.
Napaduahon, i ma mambuat manang padaohon manang dia pe na boi mambahen jolma i mangadopi mara. Isarana, nab oi do angka dakdanak di toru ni umur sahat tumara molo muraura boatonna angka na boi paro mara tu ibana. Isara, gustingmanang piso na tajom naboi muraura buaton ni dakdanak. Ala ni i padaoon do gusting i sian ibana. Manang, di tingkinta parpudi on laho padaohon angka dakdanak madabu tumara kecanduan internet game, ba dibuat ma sian dakdanak i angka game i, isara di jom tertentu, di jabu nang di inganan marsiajar. Manang songon angka na tuatua pe tahe, asa unang madabu ibana tu pangunjunan korupsi manang ulaon hajahaton na asing, ba ndang dilehon tu ibana maniop hepeng, manang mangalehon huaso na boi dipangke laho korupsi.
Napatoluhon, i ma mangido jolma i asa sian rohana sandiri padao dirina sian manang aha pe i na boi jala terbukti mambahen ibana mura patupa na so suman. Ndang holan tu angka dakdanak diajarhon dohot dipatupa dalan sisongon i, alai dohot do tu angka remaja nang natuatua, tu angka na so bahat dope mangallang sira, nang tu angka naung bahat sira dipangan ibana di ngoluna, i ma angka na so berpengalaman. Molo dipatupa i ba tarpasiding ibana do angka na tuk mangambati angka sintasinta ni ngoluna dohot angka na tinuju ni roha. Sian dirina pasiding diri, dohot sian na manguluhon ibana mangido asa dipasiding ibana angka nab oi mamboan mara i. Napatpudi on do mode pendidikan na dipatupa bahat di portibion.
Dalan na patoluhon i do dipillit Debata laho manjagahon ngolu ni bangsoNa naung pinaluaNa sian Misir jala siboanonNa tu tano naung niuarihonNa tu si Abraham, Ishak dohot Jakob. Dung diida Jahowa nasida patupa debata ganaganaan lombu sian mas binoan jala pinangke nasida sian Misir (i ma antinganting) jala mamaksa si Aron patupahonsa (Ida 2 Musa 32: 2-6), dung ditangiangkon si Musa, diasii Debata Jahowa do nasida marhite dua na mangihut on:
Naparjolo, ndang Debata Jahowa be mardalan rap dohot nasida di pardalanan tu tano Kanaan, alai sahalak surusuruan tinongosNa nama. Molo rap mardalan Debata dohot nasida, hape bangso sijogal rungkung do nasida, ba mura ma lengsehononNa nasida, ai ndang tarbahen Debata na badia i marsaor tu bangso sijogal rungkung i. I ma dalan ni Debata mangaramoti nasida. Di na dipangido si Musa asa unang ma songon i Debata maradophon nasida, alai ingkon Ibana sandiri ma rap mardalan dohot nasida, dioloi Debata do I (33: 16-17). Alai dioloi Debata patupa i, ala nunga jolo dipatupa bangsoNa i roha na manolsoli pambahenan nasida, i ma marhite na patupa dua na mangihut on, i ma (i) Pangandungion (Heber: wayiteabelu, Batak: gondok roha, 33:4; Inggris: mourning).
Mangarsakhon dohot manolsoli dosa naung pinatupa nasida; (ii) Angka baoa (Heber: Ish ) mananggalhon angka na pinangkena (Heber: adeyo; Inggris: ornaments, na marlapatan angka perhiasan, patudos Bibel Hata Indonesia; Batak: angka pahean, ndang apala ampit, ai molo i nidokna gabe ndang marpahean, salangsalang ma nasida; 33:4). Boasa holan angka baoa? Ala na pinangke ni angka boruboru, i ma antinganting pinangke ni angka ina nang borunasida na binoan nasida sian Misir uju ruar nunga dipasahat nasida tu si Aron patupa debata ganaganaan lombu mas, ida2 Musa 32: 2-4).
Napaduahon, mangido nasida asa unang be angka baoa mamangke angka na pinangke nasida hian (Heber: edeyekha, Inggris: Ornaments, Indonesia: perhiasan). Jala dipatupa nasida do i (33: 5b-6). Sude angka antinganting ni ina nang boru (32: 2-4), na naung dipangke patupa debata ganaganaan, nang na pinangke ni angka bao ani Israel (33: 5b-6), sudena naung dilehon bangso Misir tu nasida gabe tabantabanan (2 Musa 12: 35-36) nunga ditanggalhon, ai marhite angka i solhot situtu do nasida tu na mangalo Debata Jahowa marhite na mampardebatahon angka i. Sian hadirion nasida ditanggalhon angka i.
Sian duansa i taida na, parjolo, dibagabagahon Debata na marhite surusuruanNa donganNa nasida mardalan tu na tinuju nasida, i ma tano Kanaan, laos dipangido Ibana asa dipadao bangso i, tarlumobi angka baoa na mar-perhiasan dope, asa mananggalhon i. Alai napaduahon, diauhon angka baoa ni bangso i naboi do jala terbukti madabu tu bagasan dosa do nasida ala dipangke nasida angka perhiasan nasida patupa debata ganaganaan sian mas, jala unduk nasida tu pangidoan ni Jahowa asa tanggalhononnasida angka i, angka na boi mamboan nasida tu dosa mangalo Debata i. Siala ni i do gabe dipillit topik ni Jamitanta na mangihut on: "Oloi ma Jahowa jala pauba roham," songon naung pinatupa ni bangso Israel di halongonan i, na naeng masuk tu tano Kanaan i, na dilehon Debata tu nasida ala ni dosa ni angka bangso na disinii.
Boasa ma di minggu dung Epiphanias pa-V-hon on, di tongatonga ni partingkian na lam holong situtu taida roha ni angka jolma di portibion mampardebatahon angka arta marrumangkon hepeng na arga i (di Inggris, sian mas do Poundterling i dibahen) dohot angka perhiasan-perhiasan na mansai arga (mamaungka sian angka berlian sahat tu mas nang perak), na pinangke ni ndang holan boruboru alai angka baoa, na ro tu angka pasar partigatigaan na marragam tirket i manuhorisa dohot mamangkesa disiidaon ni loloan (sian na metmet na ampit tu na pogos sahat tu na mansai balga na mansai arga situtu) sian marragam negara di portibion, na di bahatan dirajai angka pemegang modal dohot saham na mansai balga, ro hata ni Debata nuaeng tu hita ruas ni HKBP, marhite na mandok tu hita asa jamot di mara na boi ro tu hita sian angka arta i, i ma na mangunjuni hita asa tapardebata angka i, songon pinatupa ni bangso Israel na manuru boruboru nasida mananggalhon angka antinganting nasida jala mambahensa gabe debata ganaganaan? Suraon do umbahen na nang hita ruas ni HKBP nunga sanga, manang tongon naeng, gariada marlas ni roha di na mampardebatahon angka arta nang perhiasan-perhiasan I di ngoluna, manang beha pe dalanna?
Boasa ma nuaeng dipadompakhon tu hita sada tiruan na denggan pinatupa ni bangso naung sanga mardosa i jala naeng diuhum Debata siala ni dosanasida i, i ma na mangandungi nasida ala ndang be Debata sandiri be mandongani nasida siala sanga jugul rungkung nasida, alai holan surusuruanNa nama na mandongani nasida, unang gabe hasahatan ni rimas ni Debata nasida? Jala dung mangandungi nasida diuduti ma tu pangoloion nasida patupahon pinarentahon ni Debata, i ma mananggalhon angka arta perhiasan i asa boi nasida sahat tu tano Kanaan naung pinarbagabaga ni Debata i? Suraon do siala na mangihut on:
Parjolo, siala ndang bahat be tiruan di tongatonga ni ruas nang pangula ni huria ni HKBP di ngolu nang parsaoranna na so mampardebatahon angka arta nang perhiasannasida be alai baliksa nunga ringgas patupa ulaon parasinirohaon di ngolu nang parsaoranna marhite arta naung pinalumehon ni Debata tu ibana?
Suraon ala ndang bahat be manjagahon dirina sian na mampardebatahon angka na pinangke (perhiasan) i, baliksa gabe mampardebatahon na sinarina sian dalan na patut, i ma marhite angka usaha-usaha na so maralo tu uhum, dohot sian dalan na so patut pe tahe, i ma marhite patupa angka dalan na maralo tu uhum, hasintongan nang hatigoran di negaranta, isara ni angka ulaon korupsi, dna?
Gabe siala ni i tandi ma na ndang taoloi manang ndang unduk be hita tu hata ni Tuhanta Jesus na mandok asa unang taparDebata Jahowa dohot di tingki na dos tapardebata angka arta i na manggontihon Debata Namangolu I (Mateus 6: 24).
Paduahon, suraon do siala nang di tongatonga ni parsaoran ni halak Kristen Batak, naposo bulung nang natuatua, pengawai swasta dohot negara nang angka pengusaha, angka partigatiga nang na asing na so hagoaran be dison, na holan mangalului arta na di banua tongaon jala holan tu diri nang keluargana sandiri nama, ndang be mangalului arta na di banua ginjang i be, marhite na mamangke arta naung pinalumehon ni Debata tu ibana bahen dalan patupa angka na denggan tu dongannana jolma, isara patupa ulaon parasinirohaon tu donganna jolma, ulaon na metmet nang na balga pe i tahe di dia pe ibana mangolu, asa boi dumenggan ngolu ni angka donganna jolma, tarlumobi angka na gok hahurangan?
Suraon do ia apala sundung ni na niluluanna dohot na tinujuna di portibion i ma mangalului arta sagodanggodangna jala mamangkesa manggohi saluhut hagiot ni rohana na so terbatas i andorang so mate ibana, gabe marhite i tangkas na dipardebata ibana arta nang persiasan i dohot manang dia pe na boi patupaonna marhite angka i, tung maralo pe i tu lomo ni roha ni Debata, ndang be mamangke arta na adong di ibana i laho pasangaphon Jahowa haroroan ni saluhutna i, marhite na patupahon angka ulaon na denggan membangun hutana, kotana nang bangsona, dohot patupahon ulaon parasi ni rohaon tu angka donganna jolma, ndang holan angka na jonok tu ibana, alai dohot do nang tu angka na dao sian ibana, nang angka na so tinandana pe tahe?
Siala ni i gabe muramura nama ibana tarsonggot jala gale ala ndang tibu suksuk dapot ibana angka na niluluanna i, gabe mura ibana tarunjun mamangke dalan na so patut asa dapotsa ni luluanna i, asa tibu didok rohana dipasangap angka donganna saparmeaman, sasingkola nang saulaon dirina, hape tong do ndang tarbaoan hita sude angka i?
Patoluhon, suraon do sai adong dope di tongatonganta ruas ni Huria Kristen Batak Protestan na ala ni bagas ni holong ni rohana tu angka arta nang perhiasan na arga naung piapungupunguna mamungka sian na poso, gabe sai borat situtu rohana paluahon angka i nang di na naeng tos hosana?
Paopathon, suraon do ala di tongatonga ni angka sijou hamubaon ni roha di angka huria di portibion nunga margurasa tong tondi na ait tu diri marhite na mamangke hata ni Debata tusi, songon na dung masa di Korea Selatan, tardapot korupsi naposo ni Debata, pamoramora keluargana? Songon i ma pargurasa ni holong ni roha di kemewahan i umbahen na ro Komisi Teologi ni Punguan ni Huria Luther Saportibi (LWF) di taon 2013-2018 manoarahon soaraon Salvation not for Sale (Haluaon ndang sitigatigahononhon mura), ala di tingki on bahat angka pangula ni huria di portibion na gabe pamoramora diri sian ulaon manjou jolma tu hamubaon ni roha, lobi jorbut sian na binahen ni huria na dipaimbaru Martin Luther di abad pa-16-hon na manggadis surat Hasesaan ni dosa -na holan ankga na mora na tuk manuhorsa- holan laho pajongjong gareja na mansai balga alai dohot nang asa adong diskon, hauntungan di na manggadissa.
Sitiruonta do pangoloion dohot haunduhon ni bangso Israel di halongangan i, naung sanga mardosa mambahen debata ganaganaan sian arta binoan nasida sian Misir, alai dung marnida muruk ni Debata maradophon angka na patupa songon i gabe olo sian dirina sandiri jala sinosoan ni Debata mananggalhon angka perhiasan nasida na tangkas mangambati nasida satia tu Debata. Molo dung tabahen rujiruji taringot tu dirinta sandiri, denggan do hita mangalusi sungkun-sungkun on: Diihoti angka arta nang angka perhiasan na mansai arga i do/dope ahu nuaeng on, gabe ndang hibul be rohangku mangulahon angka ulaon na denggan tu donganku jolma songon pinangido ni Debata tu ahu naung pinaluaNa? Molo i do, ringkot do hita muba di ariari na ro on, asa martua hita mangolu di bagasan pangaramotion ni Debata, nuaeng sahat tu sogot pe tahe. Amen(**)
Urat Tua Marganda: NARASI PASSION II
TARJEHE TUHAN JESUS
Mangkatahon i dope Ibana, nunga ro si Judas, sada sian na sampuludua i, rap dohot torop halak, angka na marpodang jala marlombutlombut, sinuru ni angka sintua ni malim dohot sintua ni bangso i. Alai nunga dipabotohon parjehe i hian partinandaan tu nasida, ai didok do: Ia i na huumma, Ibana ma i; i ma tangkup hamu! Asa pintor didapothon ma Jesus, didok ma: Tabi di Ho, Guru! Laos diumma. Alai ninna Jesus ma mandok ibana: “Marhua ho tuson, anggia?”. Dung i ro ma nasida, dilaluhon ma tangannasida tu Jesus manangkup Ibana. Dung i adong ma sada sian angka dongan ni Jesus mangalaluhon tanganna, disintak ma podangna, ditampulhon ma tu naposo ni sintua ni malim sahalak, dipisikkon ma pinggolna. Jadi didok Jesus ma tu ibana: “Pasarung podangmi, ai na manintak podang, mago ma bahenon ni podang! Ai na so tarbahen Ahu do di roham mangido sian Damang, asa dipadiri di Ahu saonari lobi sian sampuludua loksa surusuruan? Alai songon dia ma disi saut hata ni Surat i na mandok: Ingkon masa do na songon i?”. Uju i ma didok Jesus tu angka natorop i: “Hira na dompak panamun do hamu hehe, marpodang jala marlombutlombut manangkup Ahu. Ariari do Ahu nian hundul mangajari di bagas joro, so adong ditangkup hamu Ahu. Alai na masa do sudena on, asa jumpang hata ni angka panurirang i”. Dung i ditadingkon saluhut sisean i ma Ibana laho maporus.
DIBOAN JESUS TU JOLO NI SI KAYAPAS
Asa dung ditangkup nasida Jesus, ditogihon ma Ibana tujolo ni sintua ni malim si Kayapas, ai nunga pungu disi angka sibotosurat ro di pangituai. Alai sai mangihut do si Petrus mandaodao sahat ro di alaman ni sintua ni malim i. Laos bongot ma ibana tubagasan, laho hundul tusi rap dohot angka naposo marnida ujungna. Alai anggo angka sintua ni malim ro di sandok rapot godang mangalului panindangion gapgap dompak Jesus, na tuk mambahen Ibana marutang hosa. Alai nang pe hehe torop sitindangi gapgap, ndang adong jumpangsa. Alai parpudi ro ma dua halak, ninna ma: Didok Halak on: Tarbahen Ahu do mangalohai joro ni Debata jala pajongjong i sumuang di bagasan tolu ari. Dung i hehe ma sintua ni malim i, mandok tu Ibana: Ndang alusanmu na hinatindangkonnasida dompak Ho? Alai sai hohom do anggo Jesus. Dung i dipanghulingi sintua ni malim i ma Ibana: Hupatolon ma Ho tu Debata Siparngolu i, asa dipaboa Ho tu hami, manang na tutu Ho Kristus, Anak ni Debata! Dung i didok Jesus ma tu ibana: “Songon na nidokmi ma tutu! Alai hudok ma tu hamu: Olat ni on ma idaonmuna Anak ni jolma i, hundul di siamun ni Hagogoon jala ro di atas ombun ni langit”. Gabe diribakkon sintua ni malim ma pangkeanna mandok: Na mangaleai Debata do Ibana! Pola luluan dope sitindangi? Nunga dibege hamu pangaleaina i! Beha do di rohamu? Dung i ninna nasida ma mangalusi: Marutang hosa ma Ibana! Jadi ditijuri nasida ma bohina, na deba manompuk, na deba mangalinsingi, huhut mandok: Surirangi hami, Kristus, ise do na mamunu Ho?
SIMON PETRUS MANSOADAHON JESUS
Alai na hundul do anggo si Petrus di alaman i, jadi didapothon sada parompuan ma ibana mandok: Dohot do ho dongan ni Jesus, na sian Galilea i! Jadi disoadahon ma di jolonasida saluhutna, ninna ma: Ndang huboto na nidokmi! Dung i di na naeng haruar ibana, diida parompuan na asing ma ibana, didok ma tu angka na disini: On do sada dongan ni Jesus na sian Nasaret! Jadi diulahi ma mansoadahon, pola manolon: Tung na so hutanda do Halak i! Alai dung satongkin nari, didapothon angka na jongjong disi ma si Petrus mandok: Sintong tahe, dohot do ho sada sian nasida, ai pangkulingmi do patandahon ho! Dung i dipambuburahon ma dirina huhut manolonnolon: Tung na so hutanda do Halak i, ninna. Jadi pintor martahuak ma manuk. Jadi diingot si Petrus ma na hinatahon ni Jesus tu ibana: Tolu hali soadahononmu Ahu, tagan so martahuak dope manuk. Dung i laho ma si Petrus tu balian tumatangis situtu.
MANINGKOT SI JUDAS
Torang ni arina i martuptup ma sude angka sintua ni malim dohot sintua ni bangso i dompak Jesus, laho mamusa Ibana. Ditali jala ditogu nasida ma Ibana laho pasahathon tu panguhum si Latus. Jadi dung diida si Judas, parjehe i, na naeng hona uhum nama Ibana, disolsoli ma rohana, dipaulak ma na tolupulu rupia i tu angka sintua ni malim dohot tu sintua ni bangso i; ninna ma: Sala do ahu! Hujehehon do hape na so marpipot! Alai didok nasida ma: Ndang ro di hami i! Ho do na sari disi! Jadi ditimpalhon ma perak i tu bagasan joro i, laos sumurut sian i laho maningkot. Alai dibuat angka sintua ni malim ma hepeng i, ninna ma: Ndang jadi padomuon i tu arta ni joro, ai tuhor ni mudar do i! Jala mardos ni roha nasida manuhorhonsa tu ladang ni pande hudon, bahen parbandaan ni halak dagang. Ala ni i do umbahen na margoar i ladang mudar ro di sadari on. Disi ma jumpang hata ni panurirang Jeremia na mandok: "Dibuat nasida do na tolupulu rupia i, asam ni na niasam, diasam deba anak Israel. Dung i dilehon ma i manuhor ladang ni pande hudon, songon na nidokkon ni Tuhan i tu ahu”.
Maningkot ma si Judas, tungkap ibana madabu, mapultak ma dagingna, gabe sabur ma nasa raoanna. Saluhut pangisi ni huta Jerusalem do umbotosa, umbahen na digoari ladang i di hatanasida Akeldamak, astuanna: Tano mudar.
TUHAN JESUS DI JOLO NI LATUS
Dung torang ari, martuptup ma angka sintua ni malim raphon angka panungganei, angka sibotosurat dohot sandok rapot godang i, jadi ditali nasida ma Jesus, mamboan jala pasahathon Ibana tu si Latus. Dialuhon nasida ma Ibana, ninna ma: Na dapot hami do on pabalikbalikkon bangsonami jala mangorai mangalehon guguan tu Kesar i; dipandok, Raja Kristus do Ibana. Gabe disungkun si Latus ma Ibana: Ho do Raja ni Jahudi i? Jadi dialusi ma ibana, ninna ma: “Songon na nidokmi ma tutu!”. Dung i ninna si Latus ma mandok angka sintua ni malim dohot natorop i: Ndang adong dapot ahu sala ni Halak on!. Alai godang do dipartuhashon angka sintua ni malim dompak Ibana. Jadi diulahi si Latus ma manungkun Ibana: Ndang alusanmu i? Godangna i dituhashon nasida dompak Ho! Alai ndang dialusi Jesus agia aha, pola longang roha ni si Latus. Alai lam digogohon nasida do mandok: Digunturi Ibana do bangso i, ai sai mangajari Ibana di sandok tano Judea, mamungka sian Galilea sahat ro tuson. Alai umbege i si Latus, manungkun ma ibana, manang halak Galilea Ibana? Jala dung diboto, na sian gomgoman ni si Herodes Ibana, disuru ma Ibana tujolo ni si Herodes, ai tongon do ibana di huta Jerusalem uju i.
DIJOLO NI SI HERODES
Marnida Jesus si Herodes i, las situtu ma rohana; ai nunga na nia lelengna, sai naeng idaonna Ibana, ala naung dibege baritana, jala diarop rohana, idaonna tanda sada sipatupaonna. Jadi godanggodang ma disungkunhon tu Ibana; alai ndang adong dialusi Jesus ibana. Disi do angka sintua ni malim ro di sibotosurat, jala gogogogo do Ibana dialuhon. Ia si Herodes rap dohot angka donganna, direhei jala dilealeai do Ibana, disolukkon ma pangkean na arga tu Ibana, laos songon i ma disuru Ibana mulak tu si Latus. Jadi di na sadari i ma maraleale si Herodes dohot si Latus, ai na masihosoman do nasida anggo nasailaon
DIPAULAK MUSE JESUS TU SI LATUS
Alai didokkon si Latus ma angka sintua ni malim, angka panungganei ro di natorop i marpungu, ninna ma mandok nasida: Diboan hamu do Halak on tu jolongku, sipabalik bangso didok hamu; jala di jolomuna hutangkasi i, gabe ndang adong jumpang ahu di Halak on sala, angka na tinuhashonmuna tu Ibana. Si Herodes pe songon i do, disuru do Ibana mulak tu jolonami; asa ndang adong parulaonna, na tama mambahen Ibana marutang hosa. Dibahen i lasahanku ma Ibana, asa pinalua. (Ai dirimpu si Latus, molo nunga marsap mudar Jesus i dilasahi gabe asi ma roha ni natorop i). Dung i ditogu si Latus ma Jesus, didokkon ma linsingan. Jadi didandani angka soldadu ma sungsang duri bahen tumpal, diampehon ma i tu uluna; baju dapdap ma dialithon tu dagingna. Dung i ro ma nasida tu jolona mandok: Tabi di Ho, ale raja ni Jahudi! Laos dipastapi ma Ibana. Dung i ruar ma muse si Latus, didok ma tu angka Jahudi: Ida hamu ma, hutogihon do Ibana tu jolomuna, asa diboto hamu, na so adong jumpang ahu salana. Laos ruar ma Jesus manjujung sungsang duri jala marbaju dapdap. Jadi didok si Latus ma tu nasida: Ida hamu ma Jolma i! Asa dung diida angka sintua ni malim dohot angka naposo Ibana, dijouhon nasida ma: “Parsilangkon ma Ibana, Parsilangkon ma Ibana!”.
Dilului si Latus dope dalam paluahon Jesus i. Molo jumping ari Pesta, somal dipalua tu nasida sada halak na tarhurung, hombar tu na pinangido ni rohanasida. Jadi adong ma sada halak na margoar si Barabas, rap tarhurung dohot angka panggunturi, naung mambunu jolma di na guntur i. Jala nangkok ma na torop i laho mangido, asa dibahen tu nasida songon na somal. Gabe ro ma si Latus mangalusi nasida: Atehe, denggan do rohamuna hupalua tu hamu raja ni halak Jahudi i? Ai diboto, na sian late ni roha do dipasahat angka sintua ni malim Ibana. Alai digintali angka sintua ni malim do natorop i, asa tagonan si Barabas dipalua tu nasida. Jala ninna si Latus ma muse mangalusi nasida: Antong, dia do dipangido rohamu bahenonku tu na ginoarmuna: Raja ni Jahudi? Alai dijouhon nasida ma: Parsilangkon Ibana! Gabe didok si Latus ma mandok nasida: Ai aha do na jat dibahen? Alai lam digogo ma manjouhon: Parsilangkon ma Ibana!. Asa dung diida si Latus, na so marguna hatana, lam ganda tahe gaorna, dibuat ma aek mamburi tanganna di jolo ni natorop i, huhut mandok: Lias do ahu sian mudar ni On! Hamu do na sari disi! Dung i ninna sude natorop i ma: Marsapata tu hami dohot tu ianakhonnami ma mudarna i! Dung i saut ma dipalua si Barabas; alai anggo Jesus dilinsingi, dung i dipasahat ma, asa diparsilangkon.
Kantor Advokat & Pengacara Medan: Tugas Fungsionaris Gereja HKBP (Ulaon Ni Parhalado Huria HKBP)
Tugas Fungsionaris Gereja HKBP (Ulaon Ni Parhalado Huria HKBP)
Gereja HKBP yang merupakan satu lembaga keagamaan Kristen Protestan terbesar di Indonesia, memiliki tugas yang diimplementasikan menjadi satu tugas yang didistribusikan kepada setiap pengurus gereja (sering disebut sebagai fungsionaris atau majelis gereja). Dalam rangka untuk membantu kegiatan atau program pelayanan lembaga Gereja Huria Kristen Batak Protestan, khususnya di Gereja HKBP yang ada disetiap ressort-ressort/pagaran, maka dibentuk dan/atau memiliki beberapa orang pengurus gereja dan atau para fungsionaris Gereja HKBP (dalam bahasa Batak disebut “PARHALADO HURIA”), dimana masing-masing yang menjabat sebagai fungsionaris/parhalado ini mempunyai tugas (dalam bahasa Batak disebut dengan “ULAON”) dan tanggung jawab yang berbeda satu dengan yang lainnya.
Untuk mengenal secara lebih dekat lagi, apa-apa saja fungsionaris yang ada di Gereja HKBP dan apa yang menjadi tugas pokoknya sebagaimana yang diamanatkan dalam statuta pelayanan lembaga gerejawi kepada masyarakat, khususnya kepada para jemaatnya (dalam bahasa Batak disebut “RUAS”), maka berikut ini akan kami jelaskan dibawah ini.
Ulaon ni Parhalado Parartaon HKBP ni Huria
Patomutomuhon prakonsep rencana kerja dohot anggaran tahunan huria, marojahan tu usul ni dewan dohot seksi-seksi, sipasahaton tu rapot parhalado huria asa ditotophon rencana kerja dohot anggaran tahunan huria, sipasahaton tu rapot huria asa ditotophon gabe program kerja dan anggaran tahunan huria;
Patupahon jala paimbaruhon laporan daftar inventaris huria marojahan tu rumang, inganan hapeahan dohot mamangke, sipasahaton tu rapot parhalado na ummotikna sahali onom (6) bulan;
Manjamothon dohot mangaramoti nasa arta ni huria;
Manimpan dohot mandokumentasihon nasa surat berharga ni huria jala mangalaporhonsa tu parhalado partohonan huria ummotikna sahali (1) sataon;
Mamareso laporan parhepengon mingguan dohot bulanan ni bendahara andorang so dipasahat tu badan audit ni huria;
Paradehon sarana dohot prasarana na ringkot di huria;
Ulaon ni Bendahara Huria
Martanggungjawab tu uluan ni Huria jala markoordinasi dohot parhalado parartaon;
Manimpan hepeng huria di bank na tinotophon ni rapot parhalado partohonan. Pasahatonna do salinan manang fotocopy ni rekening giro manang buku tabungan tu uluan huria dohot parhalado parartaon pinomat sahali sabulan;
Manimpan deba hepeng songon kas na metmet di brankas di kantor huria hombar tu godang ni na pinitushon ni rapot parhalado partohonan;
Paruarhon hepeng hombar tu anggaran tahunan naung tinotophon ni rapot huria marhite panolopion ni uluan ni huria, molo adong pengeluaran mangalobi i anggaran tahunan ingkon marhite panolopion ni rapot parhalado partohonan do asa dipahaluar;
Patupahon laporan parhepengon na tarsurat (na ro dohot na haluar), atur jala denggan ganup minggu dibagasan tingting ni huria;
Patupahon laporan parhepengon na tarsurat (na ro dohot na haluar) na ummotikna ganup onom bulan tu rapot parhalado partohonan dung dipareso badan audit huria;
Patupahon laporan parhepengon ujung taon sipasahaton tu ruas ni huria di partangiangan 31 Desember;
Mangido pertanggungjawaban pamangkeon ni huria tu angka dewan dohot seksi-seksi dohot angka unit na asing. Sude bendahara seksi nirajuman do songon wakil ni bendahara huria;
Manongoshon rasa kewajiban ni huria tu ressort, distrik, dohot hatopan tinolopan ni uluan huria;
Ulaon ni Badan Audit Huria
Martanggungjawab tu rapot huria;
Patupahon audit tu pardalan ni program dohot anggaran taonan huria dohot kinerja ni organ-organ panghobasion huria, hombar tu pedoman penatalayanan, pedoman akuntansi, dohot haputusan ni rapot huria;
Patupahon audit tu angka asset ni huria;
Pasahathon laporan audit tu rapot parhalado partohonan huria na ummotikna sahali onom bulan jala tu huria sahalai sataon;
Ulaon ni Dewan Koinonia - Marturia - Diakonia Huria
Manjalo usulan rencana kerja dohot anggaran taonan sian ganup seksi;
Patomu-tomuhon rencana kerja dohot anggaran taonan dewan sipasahaton tu uluan huria hataan di rapot parhalado partohonan jala ditotophon rapot huria;
Mangkoordinasi ganup seksi laho mangulahon program kerja dohot anggaran taonan ganup seksi;
Maniroi dohot mengevaluasi pardalanan ni program kerja dohot anggaran taonan ni ganup seksi;
Pasahathon laporan pertanggungjawaban tu uluan ni huria;
Ulaon ni Seksi Koinonia - Seksi Marturia - Seksi Diakonia Huria
Mamingkiri dohot paradehon angka sarana dohot prasarana sipangkeonna di seksi napinasahat hobasan nasida;
Mangalehon pamingkiron laho papunguhon, pahembanghon panghobasion, patupahon angka kegiatan, panogu-noguon, pembinaan di seksi na pinasahat hobasan nasida;
Mamingkirhon angka program dohot anggaran tahunan sipasahatonna tu ketua dewanna;
Patupahon evaluasi dohot laporan taringot tu pangulaonna sipasahatonna tu ketua dewan dohot tu uluan ni huria hombar tu tingki naung tinotuhon;
Demikian tulisan yang membahas tentang tugas-tugas fungsionaris gereja HKBP (ulaon parhalado ni huria HKBP) yang ada di Indonesia, dan baca juga konten tulisan kami yang lain yang membahas tentang sistem kekerabatan batak dan juga tentang eksistensi pengacara top suku batak di Kota Medan maupun di Indonesia. Semoga artikel ini bermanfaat terlebih khusus bagi jemaat (ruas) yang ingin mengetahui tentang tugas setiap para pengurus gereja yang ada di Gererja HKBP tiap daerah). Sekian dan terima kasih.
Cara Praktis Menang Kontes SEO Dan SEM
Tugas Fungsionaris Gereja HKBP (Ulaon Ni Parhalado...
Pakar Pemasaran Offline & Master Seo - Sem Online
Attorney & Lawyer In Medan
Aneka Surat Kuasa Khusus Di Pengadilan
Apaan Sih Kontes Seo Itu?
Konsultan Hukum Perburuhan Atau Ketenagakerjaan Di...
Torsa 16 | ULTOP ULTOP
16. Raja Mangalahang dohot angka hahana
Adong ma najolo sada halak, na morgoar Tuan Morsanghapbadiri, pitu do anahna. Humurang do porbuaton ni Tuan Morsanghap i ndang sadia panamotan. Dung magodang daging ni anahna na pitu i, disuru amana ma nasida tu tombah pauli hau asa tole nasida paulihon jabu. Alai didok nasida ma, ‘’Denggan ma i tutu amang, tapauli ma sada bagasta asa adong ingananta. Piga dan ma i paulionta, nasai torop hita!’’ ninna anah sihahaan. ‘’Antong tuhor ma tangke dohot jarmang, pinarose ma dohot balanjo.’’
Asa dung rade sude ulaulanasida i, borhat ma nasida diboan nasida ma dahanon 24 solup. Alai dung nania leleng nasida na mordalan i, maradian ma nasida di sada adian na morgoar Nanggalasa. Andorang di na maradian i nasida, diruji nasida ma torop ni hau sipaulionnasida i, digotapi ma hadudu rujirujina. Dung dibilang torop ni hau sipaulion i, morlangan ma nasida, didok ma, ‘’Tung ise ma na hum pauli hau nasai torop ? Nda magopu ma holiholi papunguhon i?’’ angka ninna nasida be ma huhut ma dihao ganup nasida uluna sian dele ni rohana.
Andorang di na sai mangetongi torop ni hau i nasida, diida nasida ma habang sada haporgundong, dilelenasida ma hapor i, laos dapotsa. Lam hohar ma hapor diida nasida, lam manggogo ma nasida mangalelei, sai ima dipaulaulanasida ganup ari. Suda ma balanjo diporgogohonnasida tu hapor i, ia hau sipaulion matua so marujung. Tolu ngombas nasida mulimuli tu huta mangalap balanjo holan porgogo morsihapor do dibahennasida. Nunga suda hapor dibuatnasida, suda ma dohot balanjo. Ala ni i tuat ma nasida tungkan rura ni adian i mandapothon batang aeh na bolon i asa disi nasida morhusari mangalap gogo.
Andorang dina hundul nasida di lambung ni batang aeh i di atas ni sampuran i, ro ma hata ni sihahaan tu anggina i songon on, ‘’Boti ma i ale anggia, nunga pungu hita napitu di son, masipaboa sanghapna ma hita jolo manang ise do sian hita na pitu porsanghap na dumenggan.’’ Jadi ditolopi angka anggina i ma hata ni hahana i, didok anggina i ma, ‘’ Antong ho ma jolo ale hahang doli paboahon sanghapmu dohot pangidoanmu asa hubotohami,’’ angka ninna anggina i ma. Dipaboa sihahaan i sanghap pangidoanna songon on, ‘’Ianggo pangidoanhu nian, ale anggia, songonon nian ro iba sian halojaon, naeng ma nian adong namasak di huta danbirbir na ginaor dapoton palambok ateate ala naung hasanghasang ateateniba binahen ni las ni ari,’’ i ma didok.
‘’Ba ia ho ale sianggian, dia ma pangidoanmu?’’ Jadi ro ma lausna, ‘’Aut adong ma nian bulung gadong na ginaor, tung dampor ma i nian panganon ro sian halojaonniba i.’’
‘’Ba ia ho paitolu, dia ma pangidoanmu?’’ Jadi ro ma alusna, ‘’Aut adong ma nian sijunghot rap dohot gadonghau dapoton paro ijur; holpuholpu ma ninna gadonghau, ngaltokngaltok ma ninna sijunghot, sombusombu roha ni ipon mangharati.’’
‘’Ba ia ho ale paiopat, dia do pangidoanmu?’’ Dung i didok ma mangalusi, ‘’Tuak na pang do nian aut adong dapoton inumon, sombu ma nian uasniba bahenonna, tole daging manggisal.’’
‘’Ba ia pangidoanmu ale pailima, dia do dohononnmu?’’ Ro ma alusna, ‘’Aut adong ma nian tubis na niigaran dapoton paro ijur jadi laga ma iba mangan horhononna; ai sai paetpaet do ijur na ro sian halojaon.’’
‘’Beha ia ho paionom, dia do pangidoanmu?’’ Jadi ninna ma mangalusi, ‘’Aut ni adong ma nian dapoton indahan na baribari denggan ma i nian uraon jala tau do i bahen ubat daon ni ateate,’’ ninna.
‘’Ba ia ho ale siampudan, dia ma sanghapmu dohot pangidoanmu?’’ Dung i didok ma mangalusi, ‘’Marsak do rohangku umbege pangidoanmu na onom. Ai luhut pangidoanmuna i ima pangidoan ni hatoban, ndang adong agi ise hamu porpangidoan natama, ndang songoni pangidoan ni anak ni raja. Anggo pangidoanku sian Ompunta Debata, anggiat ma nian diporsauthon i jala dijalo tondi! Sai sanghapon do di iba nauli; ai mindinginding do songon hudon panaohan pangidoan ni hajolmaon on. Na sangap i tupa do lea, jala na lea i tupa do gabe sangap. Asa anggo pangidoanku nian on do, Aut adong ma nian dua jolmangku jala ganup nian nadua i morruma, morsopo, jala gok barana i horbo; mormas di rumba nian jala moruma sitalapang. Tang nian hatobanniba gabe pangoloiniba. Pitu bus nian torop ni na hurajai, sonang dohot panghilalaan. i ma anggo pangidoanku sian Debata. Asa tangi bege ma i ale Ompung! Sai porsauthon ma pangidoanhi!’’
Jadi dung dibege angka hahanai sanghap ni angina Si Mangalahang i, didok nasida ma, ‘’Niaup ma ba Si Mangalahang on, ai disanghap i do na so tarporsansa.’’
‘’Jadi disoronasida ma angginasida i, didabu ma ibana tu sampuran i asa mate. Dung i muli ma nasida. Di na mandapothon bahal ni hutanasida i sionom halah i, dibahen be ma nasida songon na mangangguhi mambahen sipaotooto tu amansida i asa unang didok amanasida i na niagonasida anggina i, angka didok be ma, ‘’Nunga mate Si Mangalahang! Tudia nama hami?’’ Umbege hamamate ni anah na i Tuan Morsanghap, mangangguhi ma ibana sian tos ni rohana ndang olo be ibana apulon ni angka anahna i ; ai i do anak hasudungan ni rohana.
Ianggo naniaup ondeng, sanghot ma ibana tu pulopulo na metmet na di tongatonga ni batang aeh i. Di pulo i ma ibana sadarina i mangalap gogo; ampapaga na tubu di pulo i ma dihangoluhon. Sian pulo i morlange ma Si Mangalahang tu bariba ni aeh i. Ala naung rapar i ibana, ndang margogo be dagingna, jadi peak ma ibana di gadugadu. Dung humosa ibana, manjurur ma ibana tu soposopo na di ladang i, tusi ma ibana bongot pahosahon dagingna na loja i; alai ndang diboto ibana manang halah dia do nampuna ladang i. Di na bongot tu sopo i Si Mangalahang, digora boru natuatua ma ibana songon on, ‘’Ise do ho ale amang na bongot tu sopo i?’’
Dung i ninna ma mangalusi, ‘’Ahu do on ale ompung. Anggo adong do asi ni rohamuna di ahu, ua lehon hamu ma jolo di ahu saotik sipanganon, anggiat mangolu ahu.’’
Jadi sian asi ni roha ni natuatua i mida baoa na ro i, dihobas ma sipanganon i panganonna. Dung ture sude, mangan ma ibana. Alai dung sun ibana mangan, ndada na botiboti be halalas ni roha ni Si Mangalahang di boru natuatua i, sai disiupsiup ma natuatua i sian las ni rohana, jala sai manghatai ma nasida dohot mortuturtutur. Dung na nia lelengnasida na morsinonangan i, ro ma hata ni Si Mangalahang manunghun natuatua i, manang dia do dalanna umbahen songoni pamolngit ni ladang i so ro halak tu si. Jadi didok natuatua i ma, ‘’Umbahen na holan ahu diida hamu di ladang on ala na mate do nuaeng raja nasumurung di huta, nunga 15 borngin lelengna laos so di tanom ala so haru ro anggina sian porjalangan. Inghon anggina i do ninna raja i mananom ibana. Nunga nian tibu laho pangalului; alai pangalului laos so niida, na niluluan pe laos so niida.’’
Dung i didok Si Mangalahang ma, ‘’Piga do huroha ale ompung, raja i sabutuha?’’ Jadi ninna ma mangalusi, ‘’ Na dua i do. Asa molo so ro angina i, tung na mambur do artana i guluton ni porsabutuhaonna.’’
‘’Piga do jolma ni raja i?’’ ninna Si Mangalahang manunghun. Dung i ro ma alusna, ‘’Dua do jolmana; ganop do i morhorbo di bara be jala morhatoban torop be. Masna pe dohot ringgitna tung na godang do; bagas dohot sopona holan na uli do, jala pitu bus do toropni na nirajaanna. Ndang adong na songon ibana di luat gomgomanna i taringot tu hasangapon.’’
Dipajojor natuatua i ma huhut ro di portubu ni raja i, jadi tanghas ma i sude diboto Si Mangalahang. Dung adong arga dua borngin Si Mangalahang rap dohot natuatua i, muli ma ibana, dipatomos ma rohana di sibahenonna pasauthon sanghap pangidoanna i andorang na pungu i nasida rap dohot angka hahana i di topi ni batang aeh di na morsanghap nauli i ibana agan pe nian halak na so tinandana sidapothononna i. Dung adong arga sambinodil nai holang ni Si Mangalahang sian huta hamatean ni raja na so tinandana i, dipungha ibana ma mangangguhi asa didok halah ibana do anggi ni raja namate i naung ro sian parjalanganna do ibana. Songonon ma didok di angguhangguhna i, ‘’Sai rap morobur ma hita ale rajanami tu toru ni situmandoh i! Panadingmi di ahu ale raja bolon amang natuatua! Marobur pe nian damang na morsinuan, so dapot be idaon ni simalolong ; aut na mangolu ho nian rajanami dapoton ni anggimu na ro sian sihadawan i sabam do nian rohangku disi ala adong dope ho jongjong tubu palilungan ni simalolong. Ai morobur pe nian amanta i tu toru ni situmandok i ndada ahu na matean ama disi, ho do. Ua rap morobur ma hita nian ale rajanami!’’
Sai i ma didok di angguhangguhna i. Dung nania leleng ni Si Mangalahang na mangangguhi i, diapul angka raja i ma ibana, didokma, ‘’Tinanom ma raja i ale rajanami, ai nunga ro ho. Ia leleng pe i so tu tano, hamu do napinaimaima. On pe aturhon hamu ma manang dia sibahenon laho mananom raja i. Ndada hita na biasan patureture ibana, ibana do na biasan patureture hita. On pe asi ma roha ni Debata di hita, hipas ma ho mangarajai hami dohot patureturehon angka natinadinghonna i! Sae ma i, tinanom ma raja i!’’
Dung i ditanomnasida ma bangke ni na mate i, dipantomi ma horbo dohot lombu baen boanna. Dung sun ditanom, ro be ma angka nasida mandoh hatana mangapul raja paningkii i, dipaingot ma ibana na so tupa mortois ni roha ibana moradophon angka hahana boru i.
Dung nania lelengna; dung tu tano raja i ro be ma angka parsabutuhaon ni raja namate i pabanghithon raja manoluk i gabe pangarajai di na pitu bius i dohot pahothon langkana tu tadingtadingan ni raja nahinan. Jadi sonang ma langkana mamarenta harajaon na pitu bius i. Ndang pola sadia leleng nari patindang juji ma raja i di lobuan na godang, jadi ro be ma halah manopot lobuanna i, ro ma dohot halak simandao morjuji di si. Diida ma di si dohot hahana si onom halah namangaup ibana najolo. Dialo rajai ma hahana na onom halah i jala ditaluhon ma nasida. Alai dung soadong be gararnasida diboan raja i ma nasida tu huta jala dipambeanghon tu toru ni bagasna, disuru ma jolmana na dua i manarihon panganon nasida dohot mangalehon tu nasida morguru tu sanghap pangidoannasida najolo. Alai ndang adong manang ise sian jolmana na dua i naumboto lapatan ni i dohot manang ala ni aha umbahen dipatihhon raja i nasida mangalehon songon i tu natarbeang si onom halah i.
Alai di na sadari ditopoti raja i ma angka hahana na di beangan i jala disunghun ma nasida manang na mangolu dope natorasnasida. Jadi didok nasida ma, ‘’Na mangolu dope nian ale rajanami, alai anggo porniahapan na niaenasida tung sunghot ni hinabernit do, ai holan anah jea do hami luhut di ibana.’’ Alai didok raja i ma muse, ‘’Ua alap hamu ma natorasmuna i asa adong na patureture hamu di beangan on.’’
Dung i ninna nasida ma mangalusi, ‘’Ba beha ma pambahennami laho mangalap? Ai di beangan do patnami.’’ Jadi didok raja i ma mangalusi, ‘’Gaji hamu halah mangalap! Ahu pe mangalehon hepeng gaji ni pordalan alai ganda ni utang ni hamu na onom ma i.’’
Dung i disuru nasida ma naposo mangalap amanasida i. Jadi dung ro amana i diida raja i pintor dipadao do matana mangapusi iluna ; ai nunga diida dorun ni pangalahona. Ala ni i ditogihon ma ibana tu bagas, disalini ma ibana dilehon ma dohot sipanganon dohot bagas bahen ingananna.
Dung nania leleng ni Tuan Morsanghap di lambung ni raja i, dipatandahon ma dirina tu natorasna i. Songon on ma dibahen; Ditogihon ma natorasna i tu sada tombah na lingling unang diboto halah. Asa dung sahat nasida ro di tombah i, tangis ma raja i di jolo ni natorasna i huhut ma didok, ‘’Ahu do Si Mangalahang anakmi.’’
Dung dibege natuatua i hata i tarsonggot ma ibana ai dirimpu naung mate ibana tibu hape gabe morhasangapon godang do diida. Alai didok raja i ma, ‘’Unang ma tarsonggot rohamu ai ahu do anahmi na morgoar Si Lahang!’’ laos dipajojor raja i ma dalan ni porsorionna binahen ni hahana dung na morsanghap nauli i ibana. ‘’Nuaeng pe ale amang,’’ ninna raja i, ‘’unang hamu mabiar, husarihon pe sipanganonmuna dohot porabiton saleleng di ngolumu. Alai na so tupa paboaboaonmuna tu halah anahmuna ahu; holan tu Debata ma hamu morhuraja dohot tu tondim asa dipaleleng umurhu patureturehamu.
Dung sabam be rohanasida na manghatai i, muli ma nasida tu huta. Torang ari manogot i ditanggal ma hahana na onom halah i jala ditogihon nasida tu tombah asa dohot tu nasida dipatandahon dirina. Dung humosa nasida na pitu di tombah i, didok raja i ma hatana, ‘’Ahu do anggimuna Si Lahang na niaupmuna najolo ; alai pos ma rohamu ndada na naeng mamaloshon na roa nabinahenmuna i ahu tu hamu. Alai las ma rohamu ala dipatongon Debata tu ahu pinangido ni rohangku gabe dohot hamu nuaeng morsaulihon. Alai na so tupa paboaboaonmu tu halah holan tu Debata ma hamu morhuraja dohot tu tondimuna ai na pinatongon ni Debata do hasangapon on teanonta agan pe so hita hian nampunasa.’’ Dung sabam rohanasida na manghatai i, muli ma nasida jala dipangolihon ma ganup nasida.
Songon i ma pamaloson ni anah siampudan di na roa binahen ni hahana tu ibana, ndang manjujur, balik mordengganbasa.
(trg)="3"> Boi do lam denggan portibi on molo sude halak mangihuthon prinsip ni Bibel ?
(trg)="4"> ” Ala huringkoti hami marparange na denggan di na saluhut . ” ​ — Heber 13 : 18 .
(trg)="5"> Joujou Paboahon on mangulas taringot pangkorhon ni hajujuron di parngoluonta .
(trg)="6"> Porlu dope Hajujuron Saonari ?
(trg)="8"> Aha do Pangkorhonna molo Ndang Jujur 4
(trg)="10"> Bibel Mambahen Denggan Ngolungku
(trg)="11"> Lehon ma tu Ahu Hadameon dohot Las ni Roha Holan Sataon pe 8
(trg)="12"> Diboto Hamu do ?
(trg)="14"> Songon dia Mangadopi Biar ni Roha 11
(trg)="15"> Bisuk sian Bibel Marlaba Dope tu Hita Saonari
(trg)="16"> Unang ma Paholsohu Hita 15
(trg)="17"> Songon dia do Didok Bibel ?
(trg)="19"> Sungkunsungkun Na Dialusi Bibel
(trg)="21"> ( Ida ma di AJARAN ALKITAB > PERTANYAAN ALKITAB DIJAWAB )
(trg)="1"> SIULASON NI MAJALAH ON | BOASA HITA INGKON JUJUR ?
(trg)="2"> Si Hitoshi karejo di bagian akuntansi di Jepang .
(trg)="3"> Tingki mangetong hepeng ibana dohot bosna , disuru ma si Hitoshi mambahen laporan palsu .
(trg)="4"> Alai didok si Hitoshi ma targanggu do panggora ni rohana mambahen songon i .
(trg)="5"> Ujungna dipakaluar ma ibana sian parkarejoanna i .
(trg)="6"> Dung pigapiga bulan , marsak situtu ma si Hitoshi .
(trg)="7"> Mabiar ibana ndang adong na manjalo ibana karejo .
(trgtrg)="9"> Didok na mewawancarai ma , ” Asing hian ho ! ”
(trgtrg)="11"> Alai , dipatogu keluarga dohot donganna ma ibana asa tongtong jujur .
(trg)="12"> Pengalaman ni si Hitoshi on , mangajari hita ndang sude jolma lomo rohana jujur .
(trg)="13"> Pigapiga halak mandok ndang marlaba parange sisongon i , tarlumobi tingki marbisnis .
(trgtrg)="15"> Jala sipata , olo do balga pangkorhon ni parange nasida i tu ahu . ”
(trg)="16"> Sada sian parange na so jujur naung somal saonari on , i ma gabus .
(trg)="17"> Pigapiga taon naung salpu si Robert S .
(trgtrg)="19"> Didok si Feldman muse , ” On mambahen songgot rohanta .
(trg)="20"> Alai sasintongna , ndang lomo rohanta sai mangulahon gabus . ”
(trgtrg)="22"> Boasa dope adong gabus , manangko , dohot angka parange na so tigor saonari on ?
(trg)="23"> Aha do pangkorhon ni parange na so jujur tu angka jolma ?
(trg)="24"> Jala na rumingkot , songon dia do asa unang taulahon parange na so jujur ?
(trg)="2"> ” Asa sae masalah , ndang porlu hita jujur . ” ​ — Samantha , Afrika Selatan .
(trg)="3"> Tutu do i ?
(trg)="4"> Songon si Samantha , sude do hita hea mangadopi parsoalan .
(trgtrg)="6"> Umpamana , olo do hita ndang jujur asa unang maila .
(trg)="7"> Alai , molo tarboto maila ma hita .
(trg)="8"> Ida ma tudosan na ditoru on .
(trg)="9"> Molo masihaposan dua halak , boi ma maraleale nasida .
(trg)="10"> Las ma rohanasida jala dame ma dihilala .
(trg)="11"> Alai , ndang mura maraleale dohot na asing .
(trgtrg)="13"> Boi do gabe sega paralealeon alani sada parange na so jujur .
(trg)="14"> Jala , maol do padengganhon paralealeon naung sega .
(trg)="15"> Hea do hamu digabusi alealemuna ?
(trg)="16"> Molo hea , songon dia do pangkilalaanmuna ?
(trg)="17"> Ra , gabe hansit do rohamuna jala songon na dijehehon ma pangkilalaanmuna .
(trg)="22"> Boi do hamu diurupi marhite Bibel .
(trg)="23"> Pingkirhon ma pigapiga prinsip ni Bibel , na diulas di artikel na mangihut .
(trg)="24"> AHA DO I ?
(trgtrg)="29"> Pahatahatahon na mambahen roa goar ni halak na asing .
(trg)="31"> ( Poda 16 : 28 , Bibel siganup ari ) ” Molo soada soban mintop ma api , molo so adong na pahatahatahon , sae ma parbadaan . ” ​ — Poda 26 : 20 .
(trg)="32"> AHA DO I ?
(trg)="34"> SONGON ON MA HATA NI BIBEL : ” Unang marsingkor bahen halak na pogos jala na hurangan na markarejo di ho . ”
(trg)="36"> AHA DO I ?
(trg)="37"> Mambuat barang ni sasahalak na so sian pamotoanna .
(trgtrgtrg)="4"> Ringkot do parrohahonon ni halak Kristen hata ni Apostel Paulus on na mandok , ” Huringkoti hami marparange na denggan di na saluhut . ”
(trg)="5"> Aha do angka na hombar tusi ?
(trg)="6"> Torop do halak jumolo markaca andorang so laho sian jabu .
(trg)="7"> Boasa ?
(trg)="8"> Asa suman idaon .
(trg)="9"> Alai , adong dope na rumingkot sian parsurion manang pahean na denggan .
(trg)="10"> Sasintongna , parangenta boi do mambahen hita gabe uli manang roa di jolo ni halak .
(trg)="11"> Disurat di Bibel umlomo do rohanta mangulahon na roa .
(trgtrg)="13"> Alani i , asa boi jujur ingkon taalo do giotgiot ni rohanta na sala .
(trg)="14"> Hea do dihilala Apostel Paulus songon on .
(trg)="15"> Didok ibana , ” Ai dihalashon jolma parbagasan na di ahu do nian patik ni Debata .
(trgtrgtrgtrgtrg)="20"> Godang halak mandok , ndang ingkon jujur nasida di sude ulaonna .
(trgtrg)="22"> Alai , adong do panogunoguon na boi mangurupi hita asa tongtong jujur ?
(trg)="23"> Adong .
(trgtrgJujur—Pangalaho na Ummarga sian Berlian | Simplified
Torop halak mandok, mansai arga do berlian. Adong do na marjuta dollar argana. Alai, di Debata adong do na ummarga sian berlian?
Si Haykanush sahalak penyiar na so tardidi dope sian Armenia, mandapot paspor di jonok ni jabuna. Di paspor i, adong kartu kredit dohot godang hepeng. Dipaboa ibana ma tu tungganedolina sahalak penyiar na so tardidi dope.
Susa do nasida di parhepengon jala adong utangna. Alai, dipaulak nasida do hepeng i tu alamat na di paspor i. Songgot do roha ni halak na magoan i dohot keluargana. Si Haykanush dohot tungganedolina mandok, dipaulak nasida pe i ala marsiajar Bibel do nasida. Tingki na denggan do on di nasida laho paboahon taringot Sitindangi Ni Jahowa, jala dilehon nasida ma publikasinta tu keluarga i.
Naeng dilehon keluarga i ma hepeng hamauliateon tu si Haykanush, alai ndang olo ibana manjalo. Alai marsogotna i, ro ma tungganeboru ni na magoan i manjumpangi keluarga ni si Haykanush laho mangalehon cincin berlian tu ibana.
Godang do halak longang mangida hajujuron ni si Haykanush dohot tungganedolina. Alai, songon dia do molo Jahowa? Longang do rohaNa mangida hajujuron ni nasida?
PARANGE NA DENGGAN UMMARGA SIAN ARTA
Ndang maol mandapot alus ni sungkunsungkun i. Boasa? Diboto naposo ni Debata, ummarga do maniru pangalaho ni Jahowa sian berlian, mas manang arta na asing. Na arga di Jahowa ndang dos dohot na arga di jolma. (Jes. 55:8, 9) Alani i, rumingkot do maniru pangalaho ni Jahowa di naposoNa.
Didok do di Bibel taringot bisuk dohot pangantusion. Poda 3:13-15, Bibel Siganup ari mandok, ”Martua ma halak na dapotan habisuhon dohot pangantusion. Gumodang do labana sian apala na dapotan perak, jala ummarga do i sian mas. Ummarga do i sian angka permata; jala ndang tarpatudos i tu manang aha na dihalomohonmu.” Tangkas ma, ummarga do parange na denggan di Jahowa sian angka arta.
Aha do muse na taparsiajari taringot hajujuron?
Debata na jujur do Jahowa. Ndang olo Ibana ”margabus”. (Tit. 1:2) Apostel Paulus paboahon tu halak Kristen di abad na parjolo, ”Tangiangkon hamu ma hami! . 13:18.
Jesus ma sitiruon na denggan. Umpamana, tingki Sintua ni Malim Kayapas mandok, ”Hupatolon ma Ho tu Debata Siparngolu i, asa dipaboa Ho tu hami, manang na tutu Ho Kristus Anak ni Debata!” Jujur do Jesus paboahon na tutu ibana Messias. Dipaboa ibana do na sasintongna, nang pe i gabe dalan ni Sanhedrin mandok ibana sipangaleai jala patut dibunu.​—Mat. 26:63-67.
Songon dia do molo hita? Molo adong na mangalehon hepeng tu hita alai disuru margabus, olo do hita?
NA MAMBAHEN HITA MAOL JUJUR
Di tingki parpudi on, maol do hita jujur, ala ”mangkaholongi dirina ma jolma” jala impolan di perak. (2 Tim. 3:2) Tingki susa di parhepengon manang maol mangalului karejo, adong na mandok ndang sala manangko, manipu dohot mangulahon ulaon na so jujur. Nunga somal pingkiran sisongon i jala ninna rohanasida, ndang boi denggan parngoluonta molo jujur. Adong do halak Kristen na so jujur jala mangomo sian dalan na so tama. Gabe roa ma goar ni nasida di huria.​—1 Tim. 3:8; Tit. 1:7.
Alai, godang do halak Kristen maniru Jesus. Diboto nasida do, maniru pangalaho ni Debata rumingkot sian arta manang hamoraon. I do alana, halak Kristen na poso ndang olo menyontek di singkola asa mandapot nilai na denggan. (Poda 20:23) Molo jujur hita, ndang sai mandapot hadiah songon si Haykanush. Alai songon na nidok ni Bibel, molo jujur hita ias ma panggora ni rohanta, jala i do na ummarga.
Si Gagik mandok, ”Andorang so Sitindangi, karejo di perusahaan na balga do ahu. Nampunasa perusahaan i ndang olo manggarar pajak na balga. Holan pajak na gelleng do dilaporhon ibana. Ala ahu sahalak menejer, jotjot do ahu disuru asa husogok parkantor pajak, asa unang pola digarar hami sude pajak ni perusahaan i. Ujungna, gabe ditanda ma ahu jolma na so jujur. Alai, dung marsiajar Bibel, kaluar ma ahu sian perusahaan i nang pe godang gajingku disi. Hubahen ma bisnis na baru. Sian mulana, pintor hudaftarhon do izin ni perusahaanku jala hugarar do sude pajakna.”​—2 Kor. 8:21.
Didok si Gagik muse, ”Ndang godang be pandapotanku, jala maol do mangalului hepeng laho mambiayai keluargangku. Nang pe songon i, dumenggan do ngolungku saonari. Gabe ias ma panggora ni rohangku di adopan ni Jahowa, sitiruon ma ahu di dua ianakhonku jala mandapot hak na sumurung di huria. Di adopan ni parkantor pajak dohot angka dongan bisnishu pe, ditanda ma ahu halak na jujur.”
DIURUPI JAHOWA DO HITA
Dihaholongi Jahowa do halak na pasangaphon Ibana marhite maniru pangalahoNa, songon hajujuron. (Tit. 2:10) Molo taulahon i, diurupi Jahowa ma hita. Raja Daud mandok, ”Dakdanak ahu jolo, nunga pola matua ahu, ndang dung dope huida tartading partigor manang mangidoido sipanganon pinomparna i.”​—Ps. 37:25.
Taida ma pengalaman ni si Rut. Ndang ditinggalhon si Rut simatuana si Naomi nang pe naung matua. Dohot do si Rut pinda tu Israel asa boi manomba Debata. (Rut 1:16, 17) Halak na jujur do si Rut jala ringgas karejo. Songon pengalaman ni si Daud, ndang hea Jahowa manadingkon si Rut dohot si Naomi. (Rut 2:2-18) Dilehon Jahowa do lobi sian na dihaporluhon nasida. Dipillit Jahowa ma asa sian ibana ro pinompar ni Raja Daud dohot Messias na dijanjihon!​—Rut 4:13-17; Mat. 1:5, 16.
Sipata, ndang mura di naposo ni Jahowa mangalului na dihaporluhon nasida siganup ari. Nang pe songon i, ndang olo nasida mangulahon na so jujur. Marsitutu do nasida karejo. Maniru pangalaho ni Jahowa songon hajujuron, ummarga do i di nasida sian arta.​—Poda 12:24; Eps. 4:28.
Songon si Rut, Jahowa do na diasahon halak Kristen di liat portibi on. Porsea do nasida tu janji ni Jahowa na mandok, ”Sandok na so tadingkononku do ho; sandok na so pasombuonku do ho!” (Heb. 13:5) Taboto ma, Jahowa boi jala olo mangurupi halak na jujur. Marjanji do Ibana mangalehon na dihaporluhon naposoNa.​—Mat. 6:33.
Arga do berlian manang angka arta di jolma. Alai, hajujuron dohot parange na denggan do na ummarga di Debata na di surgo!
Molo jujur hita, ndang ganggu be panggora ni rohanta tingki marbarita na uli
Urat Tua Marganda: Adat Batak : RUHUT-RUHUT NI PANGHATAION DI ULAON ADAT NA GOK
Adat Batak : RUHUT-RUHUT NI PANGHATAION DI ULAON ADAT NA GOK
A. Patua Hata dohot Marhusip
1. Patua Hata--nami.”-Huta tano bato parasaran ni leang-leang,
Horas ma di hamu na manjalo, horas di hami namangalean.
Diolophon natorop, “horas ma tutu!”, laos masijalangan.
“Di hamu Raja ni Pamoruonnami, hami pe naeng ro ma man-dapothon hamu.” Molo tung songon on pe natarpatupa hami, sai godang ma pinasuna. Marjomutma hita.“Beha Amangboru, tarsongon dia partording ni tudu-tudu ni sipanganon naung dipasahat hamu tu hami?. Unang lupa hamu asa pasahat hamu tangkas jambar tu Raja ni Dongan Sahuta, ate!mulaanta ma panghataion, asa martangi-tangian hita.
Molo haha (anggi) na gabe husuhuton,
ba anggina (hahana) ma na gabe panamboli.l i manghatai.
NB: Nian sian mulana pe nunga hira tangkas ise na gabe parsi-Horas ma hami namanghasagathon,
ditambai Tuhanta ma di hamu namangalean.
Dia ma matana, dia ma haltona,
Otik si butong-butong, godang si pir ni tondGabe jala dapot ma di hamu angka na uli ala naung tangkas masipaolo-oloan.,
1. Sijalo bara (amang tua/amang uda ni boru muli),3. Pariban (haha ni boru muli manang namboruna),
4. Tulang (iboto ni inang ni boru muli).
“Naporlu muse tahe Amangboru, taringot tu si jalo tintin mar-Pos ma rohamu Amangboru, sude do hamu pasu-pasuon-nami, lumobi di tangiangnami. Alai songon ulos herbang sipasa-haton-di ibana be ma hita Raja ni Boru?”
1. Partumpolon di gareja tanggal….. pukul....
2. Ting-ting parjolo tanggal ….., ting-ting paduahon tanggal…...
3. Pamasu-masuon tanggal………, di gareja (tempat) ……… dst.
4. Ulaon unjuk (pesta) di alaman ni parboru, gedung ….. dst
5. Godang ni undangan tu paranak ……. lembar dst…… dst. Boha Raja ni Boru, nunga uli rohamu di si?. Botima!
Hasuhuton/Paidua ni Suhut sian Parboru..dst. Suang songon i di pamoruonnami marga ……., dohot uduranmuna ……..dst.
“Mauliate ma di Tuhanta, mauliate ma di hamu sude hula-hulanami, pariban dst…
“Dos ma rohanta. Ala di son do amparaniba St…, ba pinasahat ma tu nasida.”
B. Marhata Sinamot (ponggol parjolo)
“Di hamu hula-hula nami Raja ………
“Beha Rajanami isema na mambahen tangiang?”
molo hahana (anggina) ma hasuhuton, anggina (hahana) panomboli.
Parsinabul (sibagi jambar) sian parboru:
Parsinabul (sibagi jambar) sian Paranak:
“Ala naeng mulaanta ma namanghatai dohot raja ni pamoruonnami Raja ….
Bona ni Aek Puli di Dolok Sitapongan,
Sai tubu ma di hamu angka na uli, jala godang ma angka pangomoan
Sai pamurnas ma i tu daging, saudara tu bohi,
Si palomak imbulu ma i tutu, sipaneang holi-holi, jala sipasindak panaili uju Angkola
Tangkas ma hita tutu maduma, asa tangkasan hita mamora.
“Asa tangkas ma dipaboa Amangboru. Botima Raja ni boru!”
Parsibabul ni Paranak:
“Amangboru, jala dohonon ma:
Nunga pitu lili nami, paualu jogian nami
Asa nunga uli nipi nami, gok
“Mauliate ma di haha/anggi. Molo pandapotnami, gabe jala horas ma.”
Boru/Bere ni Parboru:
“Di hamu pamoruon nami Raja…..….... Asa molo sian hami, dohonon-nami ma songon hata ni natua-tua:
Asa balintang ma pagabe, tumundalhon sitadoan,
Ari muna ma gabe jala horas,
ala huida hami tangkas do hamu masipaolo-oloan.
“Asa nuaeng pe hupasahat hami ma muse tu hamu suhutnami.”
Pa
“Di hamu hula-hulanami dohot tulang…â€ula-hula ni Paranak:
Parjolo dipatamahon ma tu angka horong ni tulang dohot sude dongan parhundulna. Alai hira sian hula-hula do muse na manghatahon tu paranak.
“Di hamu pamoruonnami, Raja …….., nunga sada hami sian horong ni hula-hula dohot tulangmu.
“Molo hata sian hami, denggan do huida hami angka pangidoan-muna dohot dongan parhundulnami. Asa dohononnami ma songon hata ni natua-tua:
Sahat do hamu dapotan uli,
Ala tangkas do dapot di hamu roha na masipaolo-oloan.
“Di hamu pamoruonnami, Raja …….., nunga sada hami sian horong ni hula-hula dohot tulangmu.
“Mauliate ma di hamu Hula-hula dohot Tulangnami di angka poda dohot panuturion sian hamu!”
“Nuaeng pe sahat ma tu hita namardongan tubu, boru/bere, lumobi di hasuhuton nami.” Alai didok muse hatana, “Molo sian hita ate, di naborhat pe hita sian hutanta (bagasta) nunga dos rohanta si sada pangidoan dohot elek-elek hita. (Laos diolophon nasida).
“Rajanami nunga tangkas nangkin hupangido jala huelek-elek hami raja ni hula-hula nami, dongan parhundulmu taringot tu sinamot ni boru ni raja i, jala laos ulaon sadari.
“On pe di hamu Raja ni Hula-hulanami marga …....sNunga rap mambege hita di godang ni sinamot ni borunta, jala nangkin nunga taoloi tu pamoruonta pangidoan nasida. Jadi godang ni sinamot si pasahaton nasida Rp 100.000.000 (saratus juta rupiah) taoloi jala tagabehon ma i, ate?
“Alai Amangboru, taringot tu angka jambar nagok, i ma suhi ni ampang na opat dohot panandaion asa tangkas oloi jala pasahat hamu. Botima!”
Parsinambul ni Paranak:
“Nauli Rajanami. Pos ma rohamu. Tangkas ma i pasahatonnami annon. Digorahon Raja i ma i tu ise pasahatonnami.
NB: Adong do muse versi na asing taringot tu marhata sinamot. Molo dung dihatahon paranak godang ni sinamot, ditariashon parsinabul ni parboru ma i tu suhut parboru songon mangido persetujuan nasida.
“Amangboru“Di hamu suhutnami, borhat ma hamu pasahathon sinamot ni Boru ni Raja i.” Dipasahat ma i tu parsinabul ni parboru laho dietong godangna.
“Di hamu suhutnami asa mangarade hamu laho manjalo sinamot ni borunta.” Dipasahat ma sinamot i langsung tu inang ni boru muli. (Biasana sebagian nunga dipasahat paranak hian songon patujolo. Soal godangna mamang bilanganna, tergantung di dos ni roha nasida).
“Di hamu raja ni pamoruonnami, nuaeng pe pasahat hamu ma tu suhi ni ampang na opat.”
Suhi ni ampang naopat ima :
Pamarai (sijalo bara),
Pariban (pariban ni borumuli manang namboruna),
Upa Tulang (hula-hula, iboto ni inang boru muli).
Ditorushon ma pasahat panandaion. Boi ma i tu ompung ni boru muli, bapa-tua, bapa-uda, namboru, na marhaha-maranggi dohot na asing.
NB: Di na laho pasahathon upa tulang tu hula-hula tangkas ni parboru, ala rap jala laos udur do parboru dohot paranak laho pasahathon i, laos di si ma dilehon suhut ni parboru jambar nagok tu sude horong ni hula-hula, dohot angka tulang. Tangkas do i dipasahat jala soal bilanganna saguru tu parboru do i.
Mansai uli jala denggan muse molo tu angka hula-hula na marhaha maranggi, laos langsung ma nampunasa hula-hula pasahathon tu hula-hulana, termasuk anak manjae. Molo dung mardalan jala diulahon i, denggan ma idaon………-kup tu tulang ni pangoli.
sian suhut ni Parboru:
., marnatampak hamu tutu ro dohot pamoruonnami Raja ……..Hot pe jabu i hot ma i ala margulang-gulang
Manang boru ni ise pe di alap bere i, tong ma i boru ni tulang.
“Mauliate ma di hamu, sai gabe jala horas ianakhonta i.
Asa tubu laklak tubu singkoru di dolok Purbatua.
Tubuan anak tubuan boru ma borunta I dongan nasida saur matua.
Botima! (diolophon, jala masijalangan)
NB: –Parsinabull ni Parboru ma ulos-ulos natinonun sadari i tu Parsinabul ni Paranak.
“Di hamu Raja ni PamoruonnamiParsinambul ni Parboru:
“Nauli ma i Raja ni Boru“Mauliatema Rajanami. Nunga las roha nami manjalo i.”
“Antong mangarade ma hamu, asa hupasahat hami angka ulos herbang tu hamu. Gorai Amangborungku ma sian i.”
Digorahon jala dijoui Parsinabul ni Paranak ma angka si jalo ulos, i ma:
Ulos Pansamot (natoras ni pangoli)
Ulos Hela, biasana laos dilehon mandar
Ulos tu Simanggokhon
Ulos tu Sihunti Ampang
Ulos tu Haha/Anggi
Ulos tu Boru
Ulos tu Bere
Ulos tu Punguan,
Giring-giring ma tu gonta-gonta, tu boras ni singkoru
Sai marsangap Tuhanta i di parsaripeonmuna on.
·····dungi pe asa boru/bere, dongan sahuta, punguan, dohot udutanna.
Parsibabul ni Parboru:Parsinabul ni Parboru: (mandok tu horong ni hula-hulana)
Parsinabul ni Paranak: “Mauliate ma di Raja i.”
Parsinabul ni Paranak: “Nunga denggan jala uli be i Rajanami.”
NB: 1Dakdanak ndang marungut-ungut, namagodang marlas ni roha.
Sinur ma natapahan, gabe nataula.
Parsinabul ni Paranak: “Nauli Rajanami.”
Hira songon i ma rumang dohot ruhut ni ulaon di namarhata sinamot dohot pesta unjuk nasomal taulahon di Jabotabek-sekitarna na nidok jambat tataring. I ma berupa hepeng laho sipasahatonnaSumber : Bungaran Simanjuntak ( Simanjuntak.or.id)
Diposting oleh UTM Nainggolan di 14.11
RAJA BIAK-BIAK | TANTAN DEBATA
RAJA BIAK-BIAK\tRAJA BIAK–BIAK (RAJA UTI = RAJA HATORUSAN)
I sada huta di Sianjur Mula-mula adong sada natua-tua, nasangap jala namartua goar ni natua-tua i ima si Tuan Raja Doli, ai tarbarita do natua-tua i, alani parbinotoanna. Jala ibana sahalak datu namalo mangatiha, namalo mangarata. Sideak boto-botoon, sigodang hamaloan, sipat parbinotoanna naboi pasuang bulan, i ugasan homitanna namanonggophon Debata Mula jadi sahat tu sandaranna, baen i ma di goari ibana sada guru, ima Guru Tatean (tertayang) Bulan. Huhut ni muse sudena pomparan na pe rata do ganup sude adong parbinotoanna boan tubu sian Debata. Jala Soripadana ima Si Boru Burning, nauli jala nalagudo ripena on, jala tabo begeon laguna nang burju pangalahona, di goari ripenai huhut Si Boru Rude-Rude, ai di ibana do ulina, ibana do burjuna jala huhut serep si tutu do rohana, dang adong naboi mangihuthon parangeni ripenai i luat i.
Isada tingki roma Mula jadi Nabolon marhite pamatang ni Tuan Raja Doli, jala di dokma tu inantana namangangkupi hatani Mula Jadi Nabolon. Marjanji Debata Mula Jadi Nabolon naing tubu sada poso-poso asing sian naasing di nasida. Jala ditonahon Debata do asa unang si jua naro nasida, jala sitogu nalao, jala didok Mula jadi do gabe hatorusanna sogot poso-poso i. Laoma tutu manorus Mula Jadi Nabolon tu banua ginjang. Jala andorang so mijor dope Debata di dokdo tu natua-tuai (Tuan Raja Doli), “Idaon hu ma sogot hot ni haporseaonmu”.
I sada inganan lao songon namangalului andorma dohot hau namasak baen soban ripeni Guru Tatea Bulan. Ima i sada inganan namargoar Sihelleng, tarsonggot ma ibana ia nasonggop habang sada pidong songon manuk –manuk, ima Patiaraja i joloni boru Sibasoburning, jala manggunjalma si ubeonna naung humodohodo i. Pintor mijur do pidong i tu hau pabuatanna ranggas ni hau i. Dung hot ma dibulanna, gok ma ditaonna, topak ma nadibortianna hipasma sada dakdanak lahilahi. Ia partubuna bulat jala 7 ari-arina dohot 7 (pitu) ma balutanna, disigati inana dohot amanama poso-poso i. Ai bulat jala marbalutan do songon bola, dang marhasoan. Asa targoar ma di son poso-poso i “Raja Ni Balutan”. Dung sae isigati nasida, ai ima partubuanna bulat do idaon dang martangan huhut dang marpat, songgot do rohana ala hurang do pangarumang ni dagingna, ai so tardok jempek tanganna dohot patna, hira na soadong do tahe idaon. Ia partubuannape huhut songon Gumul dang boi hundul, asa tong ma ibana targoar “Raja Ni Gumul” manang “ Raja Gumulung-Gulung. Sahera nagelleng ma dakdanak i idaon nung tarbukka sian na 7 lampis balutanna i, gabe di goari ma ibana tikki masa i Raja Gumeleng-Geleng”. Ikkon di pekkonma ibana itangga Balatuk Tunggal asa boi ibana hundul, i patakkok hubonggar ni jabu asa boi mangida portibi on. Pandok ni sarita gabe balutanna napitu on do gabe lage tiarna si pitu lampis, ima tikkar haomasonna. Asa Ibanama najumola marlage Tiar Si Pitu Lampis.
Tangis jala tariluma boru Si Baso Burning marnida sinuantunasna i, anak pultak pagar nai, marnida namasai diapuli Guru Tatea Bulan do ripena i, ai naung dipalumba Mulajadinabolon do tunasida dinamambahen pagar parmeme i. Jala idok Pangarajani Si Boru Baso Burning ido tu ibana, unang hita maila jala unang menet rohatta, ai namanguji haporseaonta tu Debata do on namasa tu hita on, dang adong naso tarpatupani Nasida (Debata). Jaloonta do pangaleanna, jala dang si juaon akka ganup pasu-pasuna.
Dipagodang-holan namodom miok-miok, jala marlambiak do ibana, umbahen i do didok ibana “Si Raja Miok-Miok” manang “Si Raja Biak-Biak”, ala maol jala dang boi hehe patna, marguling ma ibana molo lao hehe, ido ibaen gorna manang “Si Raja Gumiling-Giling”, on ma goar dakdanakna. Ai Sitaruan mangan jala si taruaon minum do ianggo Si Raja Biak-Biak, alani pangarumangina dohot tompana tubu.
Ia dung marbilang taon tubu si Raja Biak-Biak, pas ma di arina, gokma i bulanna, hotma itaonna tubuma ibona sian Si Boru Baso Burning, nasongon sipuni dolok sipuni tao, ia patna mangalele jonjong, nagirgir mangalpi akka sinuruni amana nagabe Si Baso Nabolon, igoarima ibona i Si Tindi Dolok, manang Si Biding Laut, asa ibana naboi marnida i pussu ni dolok dohot idingding ni laut nadao. Dungi pas ma di arina, gokma i bulanna, hotma itaonna muse tubuma poso-posoni Si Baso Burning ale linduak manang marporhas do natubui, sada bao, sada borua. Ia Bao i jogi rupana jala jagar idaon, huhut tongam idaon ni mata. Ia borua i uli do rupana, lambok pamerengna, dang mahap mida bohina. Ia Bao i igoarima i Raja Najogi manang Tuan Saribu Raja, mangirdop songon nabinar jala miak do idaon simalolongna tangis suang songoni marhata-hatape. Jala donganna marporhas i di goarima Si Mual Nauli, ai dang marnamahap idaon bohina songon mual natio manang aek bunga nauli ibaen ma golarna Si Boru Pareme, asa ibanama mamukka paranggir-anggiran sogot dohot mual natio, jala adong dope aek mual paranggir-anggiran nai sahat tu saonari.
POMPARAN GURU TATEA BULAN
Mamuroma muse siubeonni ina ni nasida laos tubuma muse sada lahi-lahi ale bohina naung bajar, jala tompu matua idaon i goari ma Anak na on Natua Raja manang Raja Martua ibaen golarna Limbong Mulana, ai idok amana do naikkon ingoton ni anak na do sogot amang na, unang lupa di akka uhum dohot sia-siani amana, asa Limbong Mulana ma tutu nagabe Marga Naparjolo i Tano Batak. Dang dope Natua Raja mangalakkahon patna hehe nunga tubu ibotona nahohom jala parsissip huhur parila, ai hohom do partuabuanna ibotona nasasada on, menak soharibo-riboan tikki masa i. Ido asa didok ninna Anting-anting siboloan, anting-anting sodohonon, asa di goarima ibotona on Si Boru Panolaman, Si Boru Anting-anting Sabungan, Si Boru Paromas (Parroha Mas), manang Si Boru Anting malele, laos sian on ma marbuni-buni amani nasida Tuan Raja Doli manang Guru Tatea Bulan mamukka huta di Huta Parik Sabungan asa adong do hutai sahat hu sadari on.
Ai las do rohani amana dohot inana ikkon torop maribur nasida di huta i asa boi mangurupi nasida mangula akka siulaonna, tardok ni umpasa doi “Langit Narumiris, Ombun Nasumorop, Anak pe Riris Boru pe Torop”. Nunga 5 (lima) poso-poso di nasida alai hurang dope dirohani Guru Tatea Bulan, naingma nian torop songon jari-jarini tanganna, bilang-bilangan ni anak dohot boruna, ima iharap rohana. Hundul ma ibana i sada Batu Parhundulan ima i pangulaanna haumai, Sahat do nadibagas rohanai i ranapi Debata jala, pintor manggunjal do pamatangna, tanda naung saut pangidoanni rohana di bege Mula Jadi Nabolon. Tarsunggul ima ibana naung botari manang Tuat Gala ari Sagala hapena, naikon hehenama ibana tu bagasni jabuna pabarahon pinahanna na adong i jampalan na asing.
Gokma di bulanna, hot ma di taonna, tubuma muse sada pese-pese si ucok laos di goari amana ma on Rajani Huta ai taringot do amana i pangidoanni rohana tu Debata na di sada batu parhundulanna pas i ari sagala i, laos ima golarna ibaen Sagala Raja. Dang dope di takko taon tubuma muse ibotona, sillak bohina songon mas tudos tu inana, Nauli Nalagu, molo on ibaen inana ma goar boru-boru i Si Pungga Haomasan asa onma sogot naparesohon akka ugasan ni inana, jala siboto puro-puro mas ni ina idia pe solot dohot sere pardembanan ni inana molo maminta i rohana, huhut do di goari ibona on Si Pinta Haomason. Tung sonang do pakkilalaan ni Guru Tatea Bulan i naung torop pomparanna, ale maos dope ibana holsoan, ai dang tarboto dope nadirohana. Marbikkas sian gedok ni rohana mijur ma ibana sian hutanai nakkok tu dolokni Pusuk Buhit. Nangpe songoni sai tong dope adong solot i rohana natape nunga di padalan-dalan ibana patna. Ai maoas situtudo ibana namardalan i, tubu ibana mangalului sada lau=mata aek, ia namangalului aek i ibana siloma simalolongna i jukkan dolok ni hutanai, jala adong di ida ibana sada sinondang, tohoma tutu adong di si sada mata mual. Ai nunga malum rohana jumpasa aek i i goarima aek i Aek Malum, sahera naung juppang natarganjal i rohanai ia dung manginum jala parsuaphon matani aek i ibana. Dang pola sadialeleng arina sian i, naeng sorang ma tutu ianakonkonna alai songon namaol iodothon inantana. Marpangidoan ma ibana tu Debata, aha alana di bonsirna ibaen maol tubu pese-pese i. Didok Mula Jadi ma ibana mangalap aek sitio-tio sian dolokni huta inganan parhaumaonnai ima Aek Malum, dohot sae-sae nahussus suang songoni dohot simarmonang-monang. I ulahon Guru Tatea Bulan ma tutu songon dia tona nasian Debata, laos di pasahat mai tu inantana. Sorang ma dakdanak i ale marjambulan naganjang, siparjambulan melbus-elbus huhut margulung-gulung sitaruponna (marpusuk buhit), longan do rohana mida dakdanak i, alai napos do rohana, sudena miam doi bahenon ni Debata. I goari amando dakdanak i Raja Parjambulan Namelbes manang Silau Raja, marbikkas songon sarita natapaihut ihut sian ginjang nangkin.
Jala adong dope sadanai iboni nasida ima Si Boru Tinjo manang Nantinjo onma siampudan boru jala siampudan sasude i tubuni inantani Guru Tatea Bulan si Boru Rude-Rude. Ai sokkar do begeon jala idaon nasasada on, ai dua do tompani jolma i ibana, rupana uli sempurna do idaon Borua, ale adong panahitna tompani bao tong adong di ibana. Tung lungundo boruna nasasada on molo pinaihut-ihut saritana, Targoar do on Sarita Nasokkar, manang Barita Songkar, Ai pintor di tabunihon inanado i lampingna tompani jolmana, asa unang i boto Amantana nasongoni borunai, dohot akka ianakkonna, sahat tu namagodang. Ale sudenai nunga tarsurat jala nunga dipabotohon Debata on tu nasida, nahurang mangantusi do nasida dipanuturionni Debata naujui, musena nunga di tontuhon namarhuaso ima Debata Mula Jadi Nabolon naeng hudia sude pomparanni Tuan Raja Doli on, jala akka aha ruhut-ruhut ni hajolmaonna.
Dung magodang be ma sude pomparan ni Guru Tatea Bulan i. Songgopma muse Mula Jadi Nabolon hu ibana, naeng ro Mula Jadi Nabolon tu Sianjur Mula-Mula sian Dolok Pusuk Buhit nalaho manompa Tuan Saribu Raja gabe jolma. Jala Saribu Raja naeng seatonni Mula Jadi Nabolon. Di dok Tuan Raja Doli do tu Debata: “Saguru di homa Ompung”.
Mambege Hatani Mula Jadi Nabolon nasonggop tu Amanai. Di dok Raja Biak-biak do tu inana Si Baso Burning: “Oh inang!, Hubege dioloi damang nangkinin seatonni Ompunta Mula Jadi Nabolon Saribu Raja, ianggo rohakkuahu do naeng seatonna, ai ahama au martimbangkon Saribu Raja naso Martihas i? Asa ianggo siat pangidoanku suru madamang manabunihon au, ai atik pe songon on partubuanku ahu do si pultak baju-bajumu”. Umbege hatani Raja biak-biak, di suru inana ma tutu Guru Tatea Bulan manabunihon Raja Biak-biak tu dolok Pusuk Buhit. Ai di tabunihon amanama ibana tu Dolok Pusuk Buhit, i tongga dalan i pangido ibana ma tu amana asa di inganan natinuju na ma pekhononna ibana, isada liang di inganan batu martindi. Asa boi tong i rohana mangida Mula Jadi Nabolon Molo tuat sian Banua Ginjang.
Tamba lumeama tutu Si Raja Miok-Miok namartihas i, jala siakma tutu bagianna, sai manginongima di rohana huhut martonggo tu Mula Jadi Nabolon boasa ikkon songoni bagianna. Di inganan partabunianna i jonok do ibana di bona ni hau piupiu tanggule asa adong parbuena na madabu i bahen panganonna. Pitik ma parbue ni hau i hu jolona alai sai margulingma ibana mambuat parbue i, jala ipangan ibana, songon paetni poguma i pangan ibana. Jala di dok ibanana ma di rohana: “Eh… inong dang husolsoli partubuanku, ale boasama lobian paet ni pogu paetni partinaonan kon, tohoma tutu ahu pultak pagarmon nasiak bagi”. Bahen ido asa targoar Si Raja biak-Biak, Raja Nasiak Bagi ibaen sude akka partinaonan na, dohot Debata pe dirohana nunga marnadikkan, ai anggina Saribu Raja dipillit seatonna gabe raja. Mardongan ijur bari dohot ilu namaraburan do Raja Nasiak Bagi i Dolok Pusuk Buhit, gabe roma Habonaran ni Pusuk buhit mandulo ibana alani hinalungunna. Jala dang tarberengsa be iluni Raja Biak-Biak i nagabe matani aek, targoar do i Aek Inggar, asa onma naparjolo mata mual manang partanda i baen Raja Biak Biak, isiak ni bagina (Molo seritana aek on boido on pamalumhon jolma namarsahit so haubatan, taktak sohalingkangan). Di paguling-guling habonaran ni Dolok Pusuk Buhit do Si Raja Gumiling-giling lam tu dolok asa jonok marnida Debata Mula Jadi songon pangidoan ni rohana i. Sahat ma tu Batu Gussi-gussi. Batu namarrupahon anduhur (pidong), sian i tu tala-tala parjolo di paguling guling ibana. Di si adong do tong sada Batu Namarliang di joloni Batu Partungkuon Batu Parpadanan. Hurang dohor do di ida Habonaran ni Pusuk Buhit Si Raja Biak-Biak tu pussuni Pusuk Buhit, di paguling-guling ma ibana huhut tu jukkan dolok. Adong do disi sada tala-tala natagilling jala bahak do najolo dekke ihan isi. Ijolo ni tala-tala napaduahon i adong do sada Batu Nabolon Gonong (bulat) jala deak panuntuhanna, ima Batu Inganan Partonggoanna. Targoar doi Batu Partonggoan ni Raja Biak-Biak. Leleng do ibana isi dohot Habonaran ni Pusuk Buhit.
Di sada tingki di dulo ibotona Si Tindo Dolok ma Si Raja Biak-Biak, asa sihol rohana mangida ibotonai. Di ida ibana do jala di boto ibana do didia i peakhon amana Guru Tatea Bulan Ibotona Siakkangan i. Tubuma roahana mamboan sipanganon ni ibotonai, ima indahan nanihunikan dohot pirani Sidao-dao, ale dang di liang partabunianna naparjolo be ibotonai. Sangado marngot-ngot Si Boru Biding Laut, ai i rohana naung mate ibonai. I pamanat ibana dompak dolok pamampasan ni parguling ni ibotonai, dang mungkin idok rohana ibotona suhar pargulingna Tu Dolok, ia nabiasa molo marguling tu toru do, gabe tamba tangisma ibana ala idok rohana naung i seret-seret Babiat Ibotonai. Sahat ma tutu tu inganan ni Raja Biak-Biak ibana napaihut-ihut pamampasan ni dalan pargulinganni Raja Biak-Biak. Tarsonggot jala mardongan las ni rohama ibana ala mangolu dope ibotonai. Didokma tu ibotonai: “Ai Ahado dipangan ho da itongku, dang adong hurang ni pamatangmu, tamba simbur jala magodang do hamu”. Di bukka Raja Biak-Biak ma pamanganna, solot sada batu songon batu gosok (pungga), ima pungga haomasan asa ido antong ipadilat-dilat molo male jala maos pamatangna. Di baritahon ibotona onma tu sude tubuni damangna dohot tu amangna nang inangna ma taringot ibotona i tamba las do roha ni nasida, gabe ibana ma ganup ari on manaruhon indahan panganan ni ibotona i.
Naeng Jumpa ma ari dohot bulan natinontuhon ni Debata laho seaton na ma Tuan Najogi manang Tuan Saribu Raja (Cat: Sinaritahon pe musena) manggora do tu tondini Si Raja Biak-Biak. Lam tamba gomos ma ibana martonggo tu Debata asa tong ibana di tompa songon Jolma manisia, asa unang be songon ni parumangina. Marbikkas siani di boto Habonaran ni Pusuk Buhit do nanirohani Si Raja Biak-Biak, di paguling ma ibana sahat tu pussuni dolok Pusuk Buhit jala di parhatua-tua i habonaran ima ibana jala tongma ibana deba nampunasa dolok i, ai nunga sahat be tutu ibana tu pussuni dolok, asa lam tamba jonok Debata Mula Jadi Nabolon mangida ibana molo tuat tu banua tonga sian banua ginjang suang songoni naeng takkokpe tu banua ginjang. Sian serep ni rohana jala hasabaron di dirina suang songoni tulus ni rohana dohot haporseaonna gabe tarpasu do si Raja Biak-Biak di Pussuni Dolok Pusuk Buhit. I sada inganan, Songon harangan, Harangan Miak Goarna jala santopak tano do anggo inganan i, adangdo sada Liang/Goa disi, dohot hau nasora malos jala hau nosoramagodang. Umbaen nai do asa tong targoar Si Raja Biak-Biak, “Namartua-tua Pusuk Buhit” manang “Ompu Namartua-tua Pusuk Buhit”. Ai marbiar do jolma manisia takkok tu pussuni dolok najolo, ai sombaon naias (naputi), nagogo jala nalaga do molo Dolok Pusuk Buhit dang boi ramunan inganan i, ia pintor muruk do Mula Jadi Nabolon, ala dalan pamolusan ni Mula Jadi Nabolondo Dolok i tu Banua Tonga tarlumobi tu Sianjur Mula-Mula, dang songon si nuaeng tamba ramun do di baen manisia i, timbo sikkolana ganjang pardalananna, ale hurang do parrohaonna jala tois nama godang, holan sarita manang torsa nama i sude i rohana.
Turunma Mula Jadi Nabolon Tu Banua Tonga, mangulahon songon dia natinontuhon na lao maneat Tuan Saribu Raja. Ia dung sae maneat Tuan Saribu Raja, Hehema Mula Jadi Nabolon borhat tu Banua Ginjang sian dolok Naginjang (Pusuk Buhit), ale tompu sundat lakkana i pussuni dolok i, ala di bege adong suarani manisia namartonggo huhut tangis mangido pangurupion tu ibana. Manginongi ma rohani Mula jadi Nabolon, ai tung hassitma tutu sitaonon ni manisia i, laos i topot Debatama Si Raja Biak-Biak tu Paninggoman harangan si santopak i.
Nung jumpasani Debata Mula Jadi Nabon Si Raja Biak-Biak tamba asi do rohana, di dok Ibanama:
Debata Mula Jadi : “Ise Manaruhon, jala mamboan ho tu son?”
Raja Biak-Biak : “Iangoi da Ompung, indada pola patangkas onmu, namabiar do au di biarhu, martahut au di tahuthu! Hubege di ondam ho da Ompung seatonmu Saribu Raja, anggo di rohakku ahu do naeng seatonmu, ala martihas ahu. Gabe hupangido tu dainang pangintubu asa di suru damang manabunihon ahu tu dolok on, ai ahu do si pultakpagar ni dainang.”
Debata Mula Jadi : “Bah.. na naeng marsomba tu ho do roham angka pinompar ni anggim dohot ibotom?”
Raja Biak-biak : “Nang pe so hudok, nunga diboto da Ompung, ai ahu do Si Pultak Bajubaju ni dainang?
Debata Mula Jadi : “Antong molo songoni ai olo do ho tompaonku?”
Raja Biak-Biak : “Rade do au Ompung, asalma marsomba tu ahu ganup akka pinompar ni anggikku dohot ibotongku”
Dioloi Mula Jadi Nabolon do pangidoanni Raja Biak-Biak i, lam marganjang ma mussungna, tanganna dohot patna i, alai tubu ma ihurna songon pussuni parbatu, suman songon ihurni bindoran karas songon bosi galang-galang, jala adong ma huling-huling natipis padomuhon ruas ni tanganna dohot ruas ni patna tarsongon patni ilik, tanganna songon patni odong, jala marhabong do ianggo ipudini tanganna songon pidong Patia Raja. Huaek pe sora mengge, tu banuape nahinsa hehe, tu langit naboi habang. Napantang ni andangan napantang ni undungan naso dung talu namatua monang, asa targoar ma ibana “Raja Siparmonang” manang “Si Raja Uti”, Raja ni saluhut Uti – Utian, Rajani ganup boto-botoan na adong i langit, i aek dohot itano. Songgot do tu rohani Debata ai dang sempurna dope tinompana songon jolma, songon donganna di Banua Ginjang dope tompani Si Raja Uti, tarsunggol madirohana ondo hape nanaeng si seaton ni rohana, nagabe anakna songoni hasahatanna, targoar ma ibana ison “Raja Hasahatan” ni Debata. Manggora ma muse Si Raja Miok-Miok tu Debata. “Boasa songon Ompung pulut ni roham tu au, najolo hurang pangarumangi ni dagingna hape ia nuaeng nunga gabe lobi”.
Dipatorang Mula Jadi Nabolon do tu ibana naikkaon 7 hali Mula Jadi Nabolon manompa ibana, asa hot songon partubuanna na 7 balutanna. Ai di tompa ma Si Raja Biak-Biak mulai sian Artia, Suma, Anggara, Muda, Boraspati, Singkora dohot Samisara, asa suman di ida Mula jadi Nabolon. Jala pas songon nadibagas rohani Debata. Ibaen ido asa targoar ibana di baen Debata “Napitu Hali Tompa, Pitu Hali Muba” manang Si Pitu Hali Tompa, Si Pitu Hali Muba”. Dang sonang dope rohani Si Raja Uti, boasa ingkon songoni do pangarumangi ni dagingna. Diboto Debatado do namarhationgi irohani Si Raja Uti, ipatorang Debatama muse tu Ibana, asa manat jalIbana (Mula Jadi Nabolon) dohot sipatolhas tonana tu portibion. Jala di goari Debatama ibana “Napitu Hali Takkok, Pitu Hali Tuat”, manang “Raja Hatorusan”. Tung naso jadi ho manjouhon au Ompung, ale jouhon ma au Amang, ninna Mula Jadi Nabolon ma tu si Raja Hatorusan = Raja Uti. Baen ido Holan Raja Uti naboi manjou Debata Mula Jadi Nabolon, ala ibana do anakni Debata. Di patakkas Debatama muse tu ibana naikkon homa “Raja Ni Malim”, guruni akka Malim, “Raja Ni Solam”, guruni akka Parsolam, di dok debatama goarna muse “Napitu Hali Malim, Napitu Hali Solam”. Asa di tuju Mula jadi nabolonma sada huta i hasundutan (barat) naikkon ibana mangarajai sude t Anggina dohot ibotona, nang songoni tubuni anggina dohot tubuni ibotona.
Napitu Tali Tompa, Pitu Hali Muba
Dung dapot tingki na binuhul ni Mula Jadi Nabolon pasma di arina, Di pasu-pasu Debatama ibana gabe “Raja Sakti, Raja Ni Saluhut Raja Tano Batak”. Ibana do rajani Raja Natarpasu, Raja Nasiat Marpangidoan, di goarima ibana “Natipu Hali Sakti, Pitu Hali Malim”. Habang manang munsat ma Raja Uti tu dompak hasundutan, ai targoar do ibana “Raja Ni Hasundutan” ala di sido di patudu Debata Harajaonna, ima tu Ujung ni Barus (Lobu Tua) gabe “Raja Ujung Barus” ma ibana isi, na margoar huhut Ujung Aceh (Lamuriah) gabe “Raja Ujung Aceh” ma ibana, huhut do dipaborhat Debatama Boanon ni Si Raja Uti akka ugasan na ima:
Ri nasabolak ni anduri, Ulu Hundulanna
Harinoan, Ulu balangna.
Tukkot Ulu Satur.
Piso Solam Ni Debata.
Piso Gajah Dompak.
Pustaha Laklak, Sian Mulajadi.
Jala Hasundutan Natinujuna ima diparbalohan ni Barus dohot Aceh do ingananna i di holangholang ni Aek Uti Siamun dohot Aek Uti H7 lampis panjagana ima:
Lampis Parjolo ima ragam ni pandoit na marhabong songon daldal, harinuan, altong, naning, borong-borong, dohot na asing.
Lampis Paduahon angka binatang namarbisa, hala, lipan, dohot na asing.
Lampis Patoluhon ragam ni ulok namarbisa dohot na asing dohot naga namarhumaliang.
Lampis Paopathon i ma angka binatang panoro, babiat, gompul.
Lampis Palimahon ima akka pahan-pahananna, horbo, lombu dohot hambing.
Lampis Paonomhon akka hundulanna ima gaja, hoda.
Lampis Papituhon akka dayang-dayang, na sian Banua Ginjang.
Jala di aek Uti siamun dohot hambirang nang dompak laut adong do angka buea/buaya nabontar. jar-sahit, Raja i do utusan martonggo tu Mula Jadi NJala di goarima Raja Uti disi, Uti Soramate, Uti Soramatua, manang “Nasoramate Nasoramatua”. Goar naparpudi napinaihut-ihut saritani Raja Uti dohot Harajaonna ima “Ompu Nasaurmatua”. Natape songoni soadong ianakhonna, targoar do ibana Nasaurmatua, ai hot do anggo tona ni Debata di pasada ibana do sude tubuni anggina dohot ibotona, ido sude tubuna. Sude do Mangarajahon Ompu on, jala holan beberena SI SINGA MANGARAJA do naboi mangida songon dia tompani Tulangna. Huhut ni muse molo mangida Si Singa Mangaraja Sarupa songon namangida tulangna do. Songon dia Bohini Si Singa Mangaraja Songonido bohini Tulangna ima RAJA UTI (Raja Hatorusan).
Adong do sarita na asing nasimpang-siur mandok Raja Uti turun-temurun, sian Raja Uti I-Raja Uti VII, dohot Raja Hatorusan I- Raja Hatorusan VII, jala ipadomu-domu tu harajaon ni ompu on. Ale molo niranapan ganup turi-turianna dang toho adong na turun-temurun sampe 7 keturunan gelar ni Ompui, molo tung pe adong tarsurat, dang Raja Uti Anakni Guru Tatea Bulan i non, Pahompuni Si Raja Batak, mungkin holan namamakke goar doi asa sahera sangap begeon, jala sahera holan nasida nampunasa Ompui, huhut ni muse godangdo najolo manakko goar holan napabiar-biarhon. Jala ibaen goar ni ompungna goar ni akka nasangan namartua raja-raja Parjoloa ala nunga mago Tarombona be, jala holan goar inama di ingot. Salah do sisongoni molo di hita halak Batak nunga dohot hita maninggalhon sejarah narunduk di pomparan/generasi namangihut.
Share this:TwitterFacebookLike this:Suka Memuat...\t3 Komentar\t(+add yours?)
Des 20, 2011 @ 01:44:59\tMauliate, hatorangan muna on, bah.
Feb 04, 2012 @ 04:35:45\tmauliate
Balas\theri limbong
Feb 06, 2012 @ 07:28:32\tMinta asal usul sisingamangaraja I-XII, ada hubungan darah ngga yg I-XII
Dung tammat Si Takkas sikkola | Belajar Sepanjang Masa
Dung tammat Si Takkas sikkola
Togar Silaban / 30/06/2008
Ia dung sidung si Takkas sikkola sian pangarantoan, melamar karejo ma ibana. Ala tammat sian Teknik Sipil do jurusan na, tu Pekerjaan Umum (PU) ma ibana mangaluli karejo. Ala denggan do hasil ni sikkola na, di jalo ma si Takkas karejo di PU. Mansai las ma roha ni natorasna, ala dung lulus si Takkas, pintor dapotna do karejo di PU. Ala ni las niroha ni Ama ni Takkas, di pio ma angka sisolhot, ale-ale dohot dongan sahutana, dipatupa ma parpunguan jala marsipanganon, di bagas ni Ama ni Takkas.
Godang do angka ale-ale, dongan sahuta dohot sisolhot ni Ama ni Takkas mandohoti parpunguan i. Dipatupa muse marsipanganon, jala maneat pinahan do songon juhut ni ulaon i. Adong muse ma tuak takkasan, pasombu uas ni angka na ro. Alani i, gabe mansai ribur ma ulaon ni Amani Takkas.
Tarida situtu do las ni roha ni Ama ni Takkas, mansai gomos diulahi asa ditambai tuak dohot tambul tu angka tamue na ro tu bagasna. Nai Takkas pe tung mar minar-minar do bohi na berengon, holan na mekkel suping do Nai Takkas ala ni las ni rohana.
Songon somal ni ulaon si songon i, dung sidung marsipanganon, mamarsitaringotan ma angka tamue ni Ama ni Takkas.
“Ido da amang dohot hamu inang, sude tahe na pungu dison”, ninna Ama ni Takkas mamukka pakkataion.
“Hu jou hami pe hamu tu bagas nami on, na marbikkas mai ala naung sidung sikkola ni si Takkas, jala nunga karejo ibana saonari. Dung lima taon ibana na kuliah i, gabe issiniur ma ibana saonari”.
Tar songon na di padirgak Ama ni Takkas do jongjong mandok hata na i. Bangga ibana, ala anak na si Takkas nunga gabe jolma na hasea didok rohana.
“Jala nunga karejo si Takkas di pe-u. Jadi mansai las rohanami sude. Dilas ni roha nami i, saonari pe asa lam tamba pasu-pasu tu si Takkas, hupangido hami asa rap dohot hamu manangiangkon si Takkas on. Asa sai denggan parngoluanna.”
“Bah, santabi jolo Amani Takkas”, ninna si Jaultop.
“Ai didia do nimmu si Takkas nuang karejo, na sala mambege do au, ai na di pe-u do nimmu ibana karejo?”.
“Ido, di pe-u do si Takkas saonari karejo”, ninna Ama ni Takkas mangalusi.
“Ba ianggo tong do karejo di pe-u si Takkas, ba boasa ma pola loja leleng kulia”, ninna si Jaultop muse.
“Si Togu, holan tammat esempe do nunga boi gabe mandur ni pe-u. Hape on nimmu nungga issiniur si Takkas, ba tong do karejo di pe-u. Anggo tong do gabe pe-u si pature dalan i, ba boasa ma pola loja an iba sikkola”, ninna si Jaultop”.
“Ai ho nian Jaultop, sai na adong do hatam”, ninna Ama ni Badia, dohot makkatai.
“Parkarejo an ni si Takkas di pe-u, dang dos i tu si pature dalan i”, ninna Ama ni Badia patorangkon. “Karejo di Departemen pe-u do si Takkas”, ninna ibana muse.
“Aha muse do nimmu, departemen ??, ai na huboto, molo karejo pe-u, ba si pature dalan i do. Dang huantusi be hata departemen na nidokmi bah..”.
Gabe mekkel suping ma Ama ni Takkas, umbege hata ni si Jaultop. Ai dirippu si Jaultop do na gabe sipature dalan si Takkas.
30/06/2008 in Budaya. Tags: karejo, las ni roha
Tugu, batu na pir, simbol status atau salah kaprah
Parsinabung kepepet, kembali ke laptop
← Polisi RI dan Polisi UN di BICC, Bali
Babi guling bypass Bali →
One thought on “Dung tammat Si Takkas sikkola”
03/07/2008 at 22:28
Sarupama iba tu si Jaultop on, sai nirimpu hiando sarupa Pekerja Umum dohot Pekerjaan Umum, hape marasingdo. Molo pekerja umum, indang porlu ingkon umboto, aha lapatan ni logo ni departemen pekerjaan umum i, ima kipas sitolu baling baling na malambanghon Tirta (aek); Wisma (jabu); Marga (dalan), jala sadia doras (piga rpm) marpior-pior baling baling i.
Alai, molo karejo di departemen songon si Takkas, ingkon marbinoto jala mangantusido ibana di logo i si sude. Parsidohotma si Tangkas manontuhon sadia dorasma baling-baling i marpior-pior.
Porludo bangunon tirta, wisma, dohot marga di Indonesia nahumaliangna? Porludo adong pemeliharaan di TWM naung adong? Parsidohotma si Takkas mangatur on sude, di dia do nagumodang hepeng, melapis ulang dalan na denggan dope, manang pasombuhon dalan naung kupak kapik (bhs sib) di suani pisang di tonga ni dalan i. Boi do di atur parpior ni baling baling i. Mantapma nian ianggo logo i. Keren abissssssss. Hidup PU/Kimpraswil!
Tabo nai sup nai ateh......jora dilat-dilat
Posted by on Thursday, 03 November 2011 00:00
Ai kisah sitoho do on, alai attar hugatti goarna dohot alur ni suhutanna, sotung muruk innon tokoh suhutan i....
Tung massai las do roha molo nunga juppa tambaru, ai di tna biasanTolopan, nasida saripe. Ala mardomu ibana do sihahaan sian na lima keluarga na martinodohon na adong dijakarta on, jadi tu jabu nasida do marpungu molo masa tambaru. Ro do akka sisolhotna tu jabu I, akka ibotona, boru nasida, helana, anak nasida, sude ma tahe laho martangiang, ima partangiangan di ujung taon i.
Nang siJonaha pe, apala anak ni abang ni AmanTolopan na sian huta Pekan BaruBah,…..nga ro ho hape anaha?? Ninna amanTolopan dung dibereng si Jonaha roinangtuana I, asa tumibu ro di tanggal tolupulu sada i. Mardomu nunga sahata nasida namartinodohon nadijabu ni AmanTolopan marpungu nasida namartinodohon, mambaen partangiangan ujung taon.
“Hatop jo ho rot u jabu anaha, asa urupi hami mangaloppa lomok-lomok I, allangon botari anon”
Alai nian, nunga diboto NaiTolopan boha sifat ni ibana, aibana nunga naeng simpul mangan, ro ma ibana, j, ido Alana sai dipaudi-pudi imana mangan, asa godang do di ibana. Toho ma dang marnamullop ibana, sappe sidung diloppa nasida lomok-lomok on.
Dibotari nai, nunga simpul sude mangan, rap mekkkel be, ai dang piga-piga hali boi marpungu songon saonari akka namartinodohon ononahaalangi iban do sude akka tuturna I, adong amangudana, adong angina, adong namboruna nang akka na asing. Dungi disuru amanTolopan ma ibana marsipanganon. “Mangan ma ho anaha, holan ho nama nasomangan, buat ma disi…nga diboto ho i..”
Dungi tor hatop ma ibana lao tudapur, mambuat sandiri sipanganonna. Jala dang adong be donganna mangan di dapur I, massai sonang ma rohana. Dibuat ma hasi Mantap ma tahe..
“Mantap loppa-loppaan I bah amanguda” ninna ibana dungi sidung mangan ibana jala nunga marsaor dohot amangudana AmanTolopan.
“Olo uda, na sibuk do au….alai songon na hurang sira sup nai..”ape dibuat ibana hua ni sup I, dipamasuk tu galas jala di sobur ibana muse.
“ima neh nanguda, nadidapur i..” huhut ma dipatudu inganan ni sup i
“Hah!!...jadi dang sup i??”
SIRINGKOT-RINGKOT | READ 3161x
Kisah Hidup: Nang pe Ndang Marbinege, Alai Boi do Ahu Mangajari na Asing | Si Walter MarkiNang pe Ndang Marbinege, Alai Boi do Ahu Mangajari na Asing
Na dipaboa si Walter Markin
Ahu tardidi taon 1941, tingki marumur 12 taon. Alai taon 1946, baru ma huantusi hasintongan na sian Bibel. Boasa songon i? Hupaboa ma pengalamanku.
HIRAHIRA taon 1910, pinda ma natuatuangku sian Tbilisi, Georgia tu Kanada. Tading ma nasida di jabu na metmet di parladangan jonok ni huta Pelly, Saskatchewan, di Kanada barat. Ahu tubu taon 1928, jala ahu ma siampudan sian onom hami na marhahamaranggi. Onom bulan andorang so tubu ahu, mate ma bapakku. Tingki posoposo ahu, mate ma omakku. Mate ma muse si Lucy itongku siangkangan, tingki marumur 17 taon. Alani i, tulangnami si Nick ma na mangurus hami.
Tingki dakdanak, diida keluargangku ma hutarik ihur ni hodanami. Mabiar ma nasida so tung disipak hoda i ahu. Gogo ma digora nasida asa unang hutarik ihur ni hoda i. Hutundali do nasida jala ndang hubege soara ni nasida. Tuani ma ndang disipak hoda i ahu. Tingki i, diboto keluargangku ma na so marbinege do hape ahu.
Sasahalak tondongnami mandok, dumenggan do molo marsingkola ahu di singkola ni na ngungu. Dipasingkolahon tulangku ma ahu tu singkola ni na ngungu di Saskatoon, Saskatchewan. Dao do singkola on sian jabunami. Mabiar ma ahu ala lima taon dope umurhu. Holan tingki libur manang tingki musim panas do ahu boi pajumpang dohot keluargangku. Huparsiajari ma bahasa ni na ngungu jala las rohangku marmeami dohot dakdanak na asing.
MARSIAJAR HASINTONGAN SIAN BIBEL
Taon 1939, itongku si Marion muli tu si Bill Danylchuck, jala nasida ma na mangurus ahu dohot itongku si Frances. Nasida ma keluargangku na parjolo marsiajar Bibel dohot Sitindangi Ni Jahowa. Tingki libur musim panas, marsitutu do nasida paboahon na diparsiajari sian Bibel tu ahu. Ndang mura mangkatai tu nasida, ala ndang diantusi nasida bahasa ni na ngungu. Alai diboto nasida do na las rohangku marsiajar taringot Jahowa, jala huboto do sude na diulahon nasida hombar tu na didok di Bibel. Dohot ma ahu tingki marbarita nasida. Dung i, lomo rohangku asa tardidi. Alani i, tanggal 5 September 1941, tardidi ma ahu jala si Bill do na mandidi ahu. Tardidi ma ahu di bak na sian bosi na marisi aek sian sumur. Ngali situtu do aek i!
Dohot angka na ngungu tingki kebaktian di Cleveland, Ohio, taon 1946
Taon 1946, tingki mulak ahu ala libur musim panas, kebaktian ma hami di Cleveland, Ohio, Amerika Serikat. Di ari na parjolo, dibahen itongku ma catatan di ahu asa huantusi acara i. Alai di ari paduahon, las situtu rohangku ala adong na manerjemahon angka jamita di kebaktian i mamangke bahasa ni na ngungu. Las rohangku ala boi huihuthon sude acara i jala tangkas huantusi na diajarhon di Bibel!
Tingki i, baru sae dope Porang Dunia na paduahon. Lomo roha ni halak asa marsihohot tu negarana. Alai, singkola ma ahu muse dung mulak sian kebaktian i. Jala lomo rohangku tongtong marsihohot tu Jahowa ala nunga huantusi hasintongan. Ndang olo be ahu salut bendera, mangendehon ende ni negara, jala ndang dohot tu angka ari raya. Ndang laho be ahu tu gareja dohot donganku. Gabe muruk ma angka guru, direhei ma ahu, jala margabus do nasida asa huoloi nasida. Diboto dongan sasingkolangku ma na masa tu ahu. Alani i, gabe hupasahat ma barita na uli tu nasida. Pigapiga dongan sasingkolangku, songon si Larry Androsoff, si Norman Dittrick, dohot si Emil Schneider, gabe Sitindangi Ni Jahowa sahat tu saonari.
Tingki laho ahu tu huta na asing, marsitutu do ahu marbarita tu na ngungu. Umpamana tingki di Montreal, laho ma ahu tu inganan ni halak na ngungu. Disi, marbarita ma ahu tu si Eddie Tager, dolidoli anggota ni pareman. Di huria na marbahasa na ngungu di Laval, Quebec do ibana sahat tu na mate di taon naung salpu. Pajumpang do ahu muse dohot dolidoli na margoar si Juan Ardanez. Ibana songon halak Berea najolo, disulingkiti do sude hatorangan na dilehon, asa diboto na hombar do i tu Bibel. (Ul. 17:10, 11) Gabe Sitindangi ma ibana jala gabe sintua di Ottawa, Ontario, sahat tu na mate.
Marbarita di dalan taon 1950-an
Taon 1950, pinda ma ahu tu Vancouver. Nang pe lomo rohangku marbarita tu na ngungu, alai ndang lupa ahu tingki marbarita tu borua na so ngungu, i ma si Chris Spicer. Lomo rohana manjalo majalah ganup bulan jala ditogihon ahu asa pajumpang tu tungganedolina, i ma si Gary. Ro ma ahu tu jabuna, jala leleng do hami mangkatai marhite manurat na laho sidohononnami. Dungkon i ndang hea be hami pajumpang. Alai dung pigapiga taon, songgot rohangku tingki dijalang nasida ahu di kebaktian di Toronto, Ontario. Tingki i ma si Gary tardidi. Pengalaman on paingothon ahu asa tongtong marbarita. Alana, ndang taboto ise na olo manjangkon hasintongan.
Mulak ma ahu muse tu Saskatoon. Adong sahalak borua na manogihon ahu asa mangajarhon hasintongan tu dua boruna na kembar alai ngungu, i ma si Jean dohot si Joan Rothenberger. Nasida marsingkola di singkolangku hian. Dung i, dipaboa nasida ma aha na diparsiajari sian Bibel tu dongan sasingkolana. Ujungna, lima donganna gabe Sitindangi Ni Jahowa. Sada sian nasida i ma si Eunice Colin. Nunga hea pajumpang ahu dohot ibana tingki naeng tamat singkola. Tingki i, dilehon ma bonbon tu ahu jala lomo rohana asa mardongan hami. Dung i, gabe sasahalak na ringkot ma ibana di ngolungku, i ma gabe tungganeborungku!
Raphon si Eunice taon 1960 dohot taon 1989
Tingki diboto omakna na marsiajar Bibel si Eunice, didok omakna ma tu guru kepala asa diorai si Eunice. Nang pe diorai jala ndang dipaloas marsiajar, marsitutu do si Eunice tongtong marsihohot tu Jahowa. Tingki laho tardidi, didok natuatuana ma tu ibana, ”Molo gabe Sitindangi Ni Jahowa do ho, ingkon laho do ho sian jabu on!” Tingki marumur 17 taon, laho ma si Eunice sian jabu jala pinda tu jabu ni sada keluarga Sitindangi. Diuduti ma muse marsiajar, dung i tardidi. Tingki marhasohotan hami taon 1960, ndang ro natuatua ni si Eunice tu pesta i. Alai dung pigapiga taon, diargai nasida do hami alani haporseaonnami jala denggan caranami pagodanggodangkon ianakhonnami.
DIPARROHAHON JAHOWA DO AHU
Anakku si Nicholas dohot parumaenku, si Deborah, na mangurupi di Betel Inggris
Adong pitu ianakhonnami alai ndang ngungu. Maol do pagodanggodangkon nasida ala ndang diantusi na nidoknami. Marsitutu do hami asa diantusi bahasanami, asa boi hami mangkatai jala mangajarhon hasintongan tu nasida. Diurupi dongan di huria do hami. Umpamana, hea do sada natuatua di huria manurat tu hami, sada sian anakkonnami mandok hata na so denggan di Bale Harajaon. Gabe boi ma diurupi hami anaknami marparange na denggan. Opat sian nasida, i ma si James, si Jerry, si Nicholas, dohot si Steven, nunga gabe sintua jala tongtong marsihohot manomba Jahowa raphon keluarga ni nasida. Si Nicholas dohot tungganeboruna, si Deborah, mangurupi di kantor cabang Inggris di penerjemahan bahasa ni na ngungu. Si Steven dohot tungganeboruna, si Shannan, mangurupi di kantor cabang Amerika Serikat di penerjemahan bahasa ni na ngungu.
Anakku si James, si Jerry, dohot si Steven raphon angka parumaenku na marbarita mamangke bahasa ni na ngungu marhite marragam cara
Sabulan andorang so gok opatpulu taon parsaripeonnami, mate ma si Eunice alani kanker. Saleleng marsahit, porsea situtu do ibana tu haheheon. Maimaima do ahu pajumpang dohot ibana muse di ari haheheon.
Si Faye dohot si James, Si Jerry dohot si Evelyn, Si Shannan dohot si Steven
Bulan Februari 2012, madabu ma ahu jala maponggol gontingku. Ala ingkon diurupi, pinda ma ahu asa rap dohot anakku raphon parumaenku. Saonari hami di Huria Calgary na Marbahasa na Ngungu, jala sintua do ahu disi. Sasintongna, on ma parjolo sahali ahu di huria marbahasa na ngungu! Ra sungkunsungkun do rohamu songon dia ahu patoguhon paralealeonku tu Jahowa tingki di huria marbahasa Inggris. Sai diurupi Jahowa do ahu. Digohi do janjiNa laho mangurupi na so marama. (Ps. 10:14) Mandok mauliate do ahu tu donganta na mangurupi marhite manurat sidohononna, marsiajar bahasa ni na ngungu, jala manerjemahon bahasa na asing asa huantusi.
Singkola perintis di bahasa ni na ngungu tingki marumur 79 taon
Sipata, ndang boi huantusi na didok halak jala didok rohangku ndang adong na mangantusi songon dia mangurupi halak na ngungu. Gabe marsak jala ndang hiras rohangku. Molo masa sisongon i, hurimangi do hata ni si Petrus tu Jesus, ”Tung tu ise ma hami laho, ale Tuhan? Di Ho do hata hangoluan sisalelenglelengna!” (Joh. 6:66-68) Dos songon donganta na ngungu na tongtong marsihohot manomba Jahowa, marsiajar do ahu asa sabar. Marsiajar do ahu asa tongtong marpos ni roha tu Jahowa dohot tu organisasiNa, jala on parohon godang pasupasu. Saonari, godang do publikasinta di bahasa ni na ngungu, jala las situtu rohangku ala boi marpungu jala mangihuthon kebaktian mamangke Bahasa ni na Ngungu di Amerika. Boi ma hudok, las situtu rohangku jala godang pasupasu na hudapot ala manomba Debata Jahowa.
Talenta (Mateus 25:​14-30) | Hangoluan ni Jesus
Tudosan Taringot Talenta
DIPABOA JESUS TUDOSAN TARINGOT TALENTA
Piga-piga ari naung salpu tingki di Jeriko, dipaboa Jesus do tudosan taringot tu hepeng mina. On patuduhon, di ari na naeng ro do mamarenta Harajaon ni Debata. Saonari, di Dolok Jetun dope ibana rap dohot opat apostelna. Dipaboa ibana ma tudosan na asing na sarupa parsiajaranna. Dohot do tudosan i mangalusi sungkun-sungkun ni siseanna taringot tu harorona dohot panutup ni jaman on. Tudosan on patuduhon, ingkon ringgas do nasida mangulahon ulaon na dipasahat Jesus.
Didok Jesus ma, “Tudos do muse Harajaon banua ginjang i tu sahalak baoa na naeng mardalani tu na dao. Dijou ma angka hatobanna jala disuru ma nasida mangaradoti angka artana.” (Mateus 25:14) Hea do didok Jesus sarupa ibana tu sahalak baoa na laho tu luat na dao “manjalo huaso harajaon”. Alani i, diboto angka sisean i ma, Jesus do “baoa” na di tudosan i.—Lukas 19:12.
Tingki so laho baoa i, dipasahat ma artana tu angka hatobanna. Tingki di tano on, dipaboa Jesus do taringot tu Harajaon ni Debata saleleng tolu satonga taon. Jala diajari ibana do angka siseanna marbarita. Ndang sadia leleng nai, tadingkononna ma angka siseanna. Alai pos do rohana na tongtong nasida marbarita.—Mateus 10:7; Lukas 10:1, 8, 9; bandingkon tu Johannes 4:38; 14:12.
Di tudosan i, songon dia do cara ni baoa i mambagi artana? Jesus mandok, “Dilehon ma tu na sada lima talenta, tu na asing dua talenta, tu na sada nai sada talenta, hombar tu na tolap ni nasida. Dung i, borhat ma ibana tu na dao.” (Mateus 25:15) Dung dapot nasida arta i, aha do na diulahon angka hatoban i? Lam godang do dibahen nasida arta i songon lomo ni roha ni tuanna? Didok Jesus ma muse:
“Pintor laho ma na manjalo lima talenta i jala dipangke ma i martiga-tiga, gabe maruntung ma ibana lima talenta nai. Songon i ma muse na manjalo dua talenta, maruntung ma ibana dua talenta nai. Alai na manjalo sada talenta i, dihali ma tano jala ditabunihon ma tusi hepeng ni tuanna i.” (Mateus 25:16-18) Aha do na masa dung mulak baoa i?
Didok Jesus ma muse, “Dung leleng, mulak ma tuan ni angka hatoban i jala maretong ma ibana tu nasida.” (Mateus 25:19) Marsitutu do dua hatobanna i manggandahon arta ni tuanna “hombar tu na tolap ni nasida”. Ringgas do nasida karejo. Alani i, gabe tamba ma talenta na dilehon tuanna dua hali lompit. (Tingki i, sada talenta dos tu upa ni parkarejo saleleng 19 taon.) Dipuji tuanna ma nasida, ninna ma, “Denggan ma i hatoban na burju jala haposan! Haposan do ho di na otik. Lehononku ma tu ho gumodang muse siradotanmu. Marlas ni roha ma ho rap dohot tuanmu.”—Mateus 25:21.
Alai malas do hatoban na manjalo sada talenta i. Didok ibana ma, “Tuan, nunga huboto hian maol do pasonangkon roham, marpanen do ho nang pe ndang manabur jala papunguhon do ho nang pe ndang karejo. Alani i, mansai mabiar ma ahu gabe hutabunihon ma talentami tu bagasan tano. On ma, hupaulak ma hepengmi.” (Mateus 25:24, 25) Ndang disimpan ibana hepeng i tu bank asa marbunga hepeng ni tuanna i. Gabe rugi do tuanna i.
Alani i didok tuanna ma, “Hatoban na jahat jala na malas do ho.” Dibuat ma talenta na di ibana jala dilehon ma i tu hatoban na ringgas. Didok tuanna i ma muse, “Ganup halak na adong di ibana, lehonon do gumodang, asa ganda di ibana. Alai sian halak na so adong di ibana, buaton ma sian ibana molo tung adong.”—Mateus 25:26, 29.
Ingkon diparrohahon angka sisean do tudosan ni Jesus i. Songon na dibahen Tuanna tu hatoban i, dipasahat Jesus do ulaon na ringkot tu nasida, i ma marbarita. Ndang dipangido Jesus ingkon sarupa dapot ni nasida. Alai ndang lomo rohana molo “malas” nasida jala ndang marbarita sian nasa gogo ni nasida. Ingkon ringgas do nasida “hombar tu na tolap ni nasida”.
Molo ringgas nasida, didok Jesus ma, “Ganup halak na adong di ibana, lehonon do gumodang.” Jala on ma na mambahen nasida marlas ni roha.
Di tudosan taringot talenta, ise do tuan jala ise do angka hatobanna?
Parsiajaran aha do na dipaboa Jesus tu angka siseanna?
Boasa Sitindangi Ni Jahowa Marbarita na Uli sian Jabu tu Jabu?
Parsiajari ma aha na didok Jesus tu angka siseanna di abad na parjolo. Pelita Batak Online
Jumat, 27 Juli 2018 10:58:00
ni angka siseanna na sampulu dua i sahat tu nuaeng, marabadabad dung hundul Ibana di siamun ni
pangunjungan tu hita asa mansohot mangihuthon Ibana. Ro pangunjunan tu hita asa ndang rade
manuhuk silangta, asa madabu tu na mansoadahon Kristus, jala asa madabu tu na mabiar agoan hosa
partingkianna, boi asing rumangna. Asing ingananna boi asing rumang ni pangunjunan i. Nang di
tamba ni angka sisean sian boruboru nadigoari dohot na so targoari angka panurat evangelium i, na
sihametmetonta, i ma angka dongan sahutanta. Di angka sisean na parjolo i, nunga dihangoluhon angka
dongan nasida pangajarion ni Hajahudion na naung jinalo nasida sian angka rabbi, nang angka siboto
suratnasida. Ndang muraura be nasida manjalo pangajarion na imbaru, tarlumobi pangajarion ni Jesus
jala dihangoluhon bangso i songon hasintongan. Manjala jala mangauhon pangajarion na asing sian i
Hajahudion na imbaru, na so mar-Bagas Joro di Jerusalem alai holan marsinagoge dung malengse bagas
Siria-Palestina tarlumobi di Jerusalem/Judea dung i angka na marhuaso di angka propinsi-propinsi na
adong di kekaisaran Romawi di Timur andorang so marujung abad parjolo, isara na niadopan ni angka
siihuthon Jesus sian halak Jahudi na di parserahan nang angka halak Junani nang Romawi na na so
angka siihuthon Jesus di abad parjolo dohot paduahon nang patoluhon parungkilon ni angka siihuthon
Jesus, ala nunga gabe ugamo ni Kaisar dohot ugamo ni Kekaisaran Hakristenon mamungka abad pa-4-
gabe disusai angka na so sapandapot dohot nasida ngolu nasida. Godang do na diagohon angka uluan ni
punguan ni Hakristenon i ngolu nasida. Halak Kristen manusai ngolu ni donganna halak Kristen na so
sapingkiran dohot nasida. Sahat tu abad pa-16-hon masa do songon i: Adong siihuthon Jesus na
marasing pamingkirion teologisna sian pamingkirion ni toropan uluan ni huria na manaon sian
di sahat tu abad pa-21-hon nuaeng (i ma rasionalisme, empirisme, sekularisme, modernisme,
postmodernisme, humanism nang digitalisme), i ma tondi na manulak nasa haporseaon na so boi jalo on
ni pingkiran ni jolma, manang na so boi buktihonon ni penelitian pamerengon dohot panghilalaan ni
jolma i, ro do tong pangunjunan tu angka na porsea i, laho manadingkon Jesus dohot ajarna.
Pangunjunan i mandok ndang sintong hehe Jesus Kristus, songon i ma nang haheheon na ro di angka na
taon parpudi, siala ni porang, bahat jala parir situtu do pangunjunan diadopi angka na mangihuthon
tu na parpudi na mangolu di Indonesia on andorang so merdeka jala Kristen nasida sahat tu nuaeng,
huta hatutubunta on, ro do ancaman sian torop sopiga angka donganta sabangso na naeng pajongjong
negara kilafah di Indonesia nang portibion, na naeng mamaksahon na di roha nasida pamason di
portibion, na mambahen angka na so sahaporseaon dohot nasida ndang tama denggan mangolu di
dia na naung dohot tongon dipatupa pamarenta laho mangotapi sangkap-sangkap i, laho mamastihon
na ganup do anak bangsa, manang songon dia pe latarbelakang kulit, bahasa, dohot haporseaon nasida
laut, dohot udara dohot nang di angka inganan na suhi saleleng on, asa boi transportasi ekonomi
denggan mardalan. Jala tahalashon do sangkap ni pamarenta laho membangun hatauon ni rakyat
Indonesia mangula denggan (Sumber Daya Manusia) mamungka taon 2019, na pangaradeionna tongon
taoloi be patik holong ni Tuhanta, ai asa boi sagodanggodangna omoon dohot papunguonta, gabe so
tahaholongi be donganta jolma, gabe so tahaholongi be angka na tinompa ni Debata na asing. Angka
mangihut Ibana na boi goaronta di partingkian on, i ma angka pangajarion ni ngolu na maralo tu
pangajarion ni Jesus. Bahat angka ajar ni ngolu manang etika hidup na dipahembang jolma marhite
natuatua, asa mangolu maralo tu ajar ni Jesus. Isara: etika hidup mangolu sepuaspuasnya,
samoramorana; etika hidup bebas sebebasbebasna nang etika hidup berpantangpantang, na mambuat
ringkot do hita sahali nari di minggunta Minggu IX Dung Trinitatis on: (i) Mananda jo ise Jesus on
mardomu tu ari panguhuman muse; (ii) Dia dipangido Ibana sian Angka Siseanna asa boi nasida ndang
ndang baliksa marusaha dapotan ngolu marhite na mansoadahon Jesus Kristus.
Parjolo, Jesus Kristus do Panguhum di ari parpudi (ayat 27-28).
Ganup naung tardidi tu bagasan goar ni Debata Sitolusada, ganup na gabe sisean ni Jesus, i ma na
marsiajar sian Ibana taringot tu songon dia jolma i marsaor dohot Debata nang donganna jolma asa
unang sahat tu ari uhum, ingkon unang be ganggu na Jesus Kristus do di ari parpudi na naeng
manguhumi jolma. Disi uhumonna do ganup saurdot tu na hinangoluhononna di ngolu nuaeng. Hita
hatigoranta i marhite haporseaon pinalumehon ni Tondi Porbadia i tu hita, na naung paimbaruhon
Paduahon, marsihohot mangihuthon Jesus (24-26).
Alai adong dipangido Jesus tu hita asa saut i. Dia ma i? I ma na mangihut on:
Parjolo, rade hita mansoadahon dirinta songon angka sisean ni Jesus (ayat 24-25), molo porlu agoan
ala ni barita na uli (Markus 8:35).
- Di pardalanan ni gerakan ni Jesus sian bona sahat tu nuaeng, sai adong do na madabu tu
pangunjunan patimbohon dirina nang ditongatonga ni angka donganna sahaporseaon. Sai adong
do na gabe mansoadahon Jesus ala mabiar ibana mangadopi hamaolon ni ngolu sahat tu na
rohanta marhite i gabe aman ngolunta, muba ma, ai di ari parpudi i gabe agoan ngolu na
manongtong i do hita. Ringkot do on hangoluhononta tarlumobi di partingkianta nuaeng na
patuduhon tu hita na mansai lomo do roha ni jolma dapotan pangomoan tu diri di bagasan
tingki sahatophatopna dohot dalan samuramurana, tung beha pe dalanna, molo ingkon mangalu
uhum pe ndang beha, tung ingkonmamelehon dongan jolma dohot dongan na na tinompa ni
marragam I dohot profesi na marragam i. Molo ingkon taadopi i, so tung gabe so taihuthon be Kristus
manang tasoadahon Ibana, ala gabe ta dok, "Ah, ndang sintong digohi Jesus bagabagaNa tu ahu na
lehononna do manang aha na pinangido tu Debata di bagasan goarNa di bagasan haposeaon. Sai
pinangido hamalumon sian sahit hon, ndang dilehon. Sai pinangido asa didongani ahu mandundung
ngolungku, ndang tadingkononku Ibana. Na rumingkot Ibana Sipaluangku. Ahu pinaluaNa." Unang ala
naeng mangomo na ringkot di portibion gabe ndang rade hita manuhuk silang hamaolon ni ngolu siala
siihuthon Kristus hita. Molo ro pangunjunan tu hita, manang sian dia pe, na mangalehon hautungan
ekonomis, sosial, panghilalaan tu hita (ayat 26) asal ma tasoadahon Kristus manang siala ni i gabe
promosi. Jamot di ari panguhuman i muse, sotung disoadahon Jesus ho muse disi. So tung gabe agoan
ngolu ho muse disi.
Patoluhon, manongtong mangihuthon Jesus (ayat 24). Na boi do halak na mansoadahon dirinta hita,
halak na rade jala berpengalaman manuhuk silangta sandiri hita, adong manang ndang na mangurupi
hita. Alai molo ndang manongtong hita mangihuthon Jesus di angka ajar na nilehonNa tu angka
siseanNa, tong do ndang sahat hita di ujungna tu hangoluan na manongtong na singkop situtu i di ari
saluhut laho mangihuthon Jesus. Taboto tangkas, ndang sadia leleng, uju manaon Jesus di Jerusalem
ndang barani angka sisean i torus rap dohot Ibana. Ndang olo nasida mansoadahon diri, manuhuk
silangna be, dohot mangihuthon Jesus uju marungkil. Ditadingkon nasida do Jesus. Alai tuani ma
mangihuthon Jesus sahat tu na adong na agoan hosa, ndang olo talu tu pangunjunan na mangelaela
mate tersilang jala balik silangna. Nasida ma tatiru, uju gale, gumale, alai na muba.(*)
Bahan Sermon Distrik 19-Jkt 2, Tu Minggu Advent II, 4 Desember 2011 | Bakti J Situmorang
Bahan Sermon Distrik 19-Jkt 2, Tu Minggu Advent II, 4 Desember 2011
Turpuk : Jesaya 63, 15-19; 64, 1-3
PAIMAHON HALUAON SIAN DEBATA
Barita di Advent na paduahon on patuduhon hasisintong ni uhum ni Debata, jala asa marhaposan jolma i tusi, ndada tu na di tano on. Molo marhaporusan do jolma jala mambahen portibi on ojahan ni panghirimonna gabe tarhirim ma ibana. Gariada jumotjot gabe dihilala jolma naung ditadinghon Debata nasida, hape sasintongna nasida do na mandao sian Debata.
Ala ni i disosohon marhite turpuk on panopotion di dosa dohot parhurajaion laho mangido hasesaan ni dosa jala asa marpangulahi roha ni Debata mida bangso dohot huriaNa i. Dibagasan pos ni roha na songon i ma taida dumenggan sangkap ni Debata, paloas bangsoNa tarbuang di Babel alai hot do anggo uhum hatigoranNa, paluahon nasida jala mamboan nasida mulak songon bangsoNa.
63, 15-19 :
Ditatap Debata do sian “ingananNa na badia, jala na marmulia” parniahapan ni bangsoNa di habuangan Babel, suang songon na ditatap Ibana bangsoNa i uju di tano Misir. Dihilala nasida saleleng di habuangan i, nampuna ni Debata do nasida. Bangso ni Debata do nasida, jala diingot nasida na binahen ni Debata tu ompunasida si Abraham dohot si Jakob, nang pe diparhatutu do naung dao nasida manimbil sian lomo ni roha ni Debata.
Dipangido nasida tu Debata asa marpangulahi roha ni Debata, marningot nasida songon bangsoNa, jala sian i ma ditogu rohannasida tu inganan parsombaonnasida tu Debata i ma bagas joro i, naung diluntakluntak musunasida (ay. 18).
Dibagasan parhurajaion i, sungkunsungkun rohanasida boasa paloason ni Debata nasida lilu sian angka dalanNa? Boasa tung dipatangkang Ho rohanami, unang huhabiari Ho hami? Boha do tutu, adong do sintong ni sungkunsungkun nasida i? Adong do sipangasahononnasida di komplain nasida tu Debata? Jala molo songon i, boi do nasida – nang tu hita songon angka na porsea – mempertanggungjawabhon pangalaosionna dompak Debata? Dohononnta do i ala ni sangkap ni Debata tu nasida?
Tontu, sungkunsungkun di bagasan tangiang on ndada ala dihilala nasida naung sintong nasida mangulahon parsombaon, manang mangaradoti patik ni Debata. Ninna sahalak parjamita, “Ndada ala na so diparhatutu nasida dosanasida i tu Debata jala ala ni i do patut nasida diuhum, alai laos pangokuhonon do i paboa ala ni dosa dohot pangalaosionnasida i do gabe dipatangkang rohanasida; gabe holip marnida Debata” (Jes. 6, 9. 10; Psalm 119, 10; Rom 1, 28). Didok di Rom 1, 28, “Ala so diparhamaol nasida mananda Debata, gabe dipasahat Debata nasida tu parrohaon na so gabeak, asa diulahon uhum”. Jala di Jakobus 1, 13-14 didok do “Ai ndang masa di Debata pangunjunan tu hajahaton; ndang diunjuni Ibana manang ise. Alai dipaelaela sangkapsangkap ni rohana do ganup umbahen na tarunjun”.
Dibagasan ni i tarida ma gok huaso do Tuhan Debata, gok hahomion tu nasa na tinompa, jala hubunganna tu pola kebertanggungjawaban ni jolma tu Ibana songon doktrin na maol antusan sian Bibel i. Tung gok do hikmat dohot gok hapistaran, dohot parbinotoan do Debatanta, na so hasigatan ni jolma sangkap dohot uhumna (pat. Rom 11, 33).
“Ho do ale Jahowa, Amanami, ..” (ay. 16). Pandohan on patuduhon hirim ni roha ni bangso i di haluaon na sian Debata, songon ama tu anakhonna. Aha ma hirimonnasida sian Ama i? Didok di ayat 14, “Songon pinahan na tuat tu rura, ditogihonon ni Tondi ni Jahowa nasida tu hasonangan”. Bahwa songon na tinogu ni Debata angka ompunasida si Abraham dohot si Israel (Jakob), songon i ma panghirimon nasida toguon ni Debata nasida jala pasuangonna songon bangsoNa sian mulana.
Diparhatopot nasida holan Debata do na boi paluahon nasida, ai si Abraham manang di Jakob ndang boi paluahon nasida. I ma dohot patuduhon pos ni roha nasida na gabe dasor panghiriman nasida di haluaonnasida.
Laos sada credo do i di nasida, paboa Jahowa do Debatanasida , jala nasida gabe bangsona, ingkon paratarataonnasida tongtong di parningotannasida.
64, 1-3 :
Diparhatopot bangso i hatangkangon dohot hajahaton nasida jala ala nunga dao nasida manimbil sian lomo ni roha ni Debata na sun badia, jala ala ni dipangido nasida asa tuat Debata marhite na mangaribahi langit i songon abit, jala ro Ibana manguhum angka musu ni halak Juda, i ma bangso parbegu.
Api dohot aek i ma laho manggombarhon hamamasa uhum ni Debata (isara Jer. 1, 13-14; Mal. 4, 1). Suang songon angka na dipamasa Debata angka halongangan di ayat 3, i ma marhitehite api, haholomon, dohot lalo di tingki dipasahat Ibana patik i di Dolok Sinai 2 Musa 19, 16-19; 5 Musa 4, 11-13). Ibana do Debata na sasada i, i ma Debata na sintong sian mulana, na patupa angka na masa i ditongatonga ni angka na porsea di Ibana.
Jala ingkon parhatopotonnasida ma angka dosa, hagaleon dohot na so martangiang nasida dompak Ibana. Jadi ndang dohononnasida mandao Debata sian nasida, alai tung ala ni dosanasida i do mambahen holang nasida sian Debata.
Ayat 3 mandok, “Na so dung binege ni halak sian na robi, manang tarbortik, manang diida mata adong Debata, dungkon ni Ho, na mambahen angka halongangan tu angka na marhaposan di Ibana”. Disurathon Apostel Paulus do pandohan hasintongan i na sian mulana songon na di 1 Korint 2, 9, disi ma sude jolma umbege sandiri hata ni Debata, jala holan marhite sian Tondi ni Debata do nasida manjalo hasisintong ni pambahenan ni Debata na gok asi ni roha, tu angka halak Juda tingki i, nang di masa ni Padan na imbaru.
Pokok Sijamitahononhon :
1. Masa Advent on dipatubegehon do hasintongan ni Debata marhite angka pambahenanNa dohot sude angka uhum hasintonganNa.
Gabe sada kesempatan do on nang di huria di tingki on mambaritahon paboa Advent, i ma tingki panomunomuon dohot pangaradeon diri secara bersungguh-sungguh di Kristus na gabe sipalua di portibi on. Hataridaanna i ma olo hita mananda dosa dohot pangalaoisionta jala sahat tu na paubahon roha (berita pertobatan) tu adopan ni Debata, songon tangiang ni bangso i na mangido hasesaan ni dosa dohot asa marpangulahi roha ni Debata mida nasida.
2. Hot do holong dohot asi ni rohaNa. Nang pe ingkon marungkil bangsoNa ala ni habuangan i : agoan arta, kebebasan dohot parsombaon tu Debata,dna. alai sintong do uhum ni Debata na pinamasaNa paluahonnasida. Ndang hea ibana lupa di sangkapNa asa mamboan sude na porsea di Ibana sahat tu haluaon songon na binagabagahonNa sian mulana pe (Jer. 29, 11).
Haporseaon di bagabaga ni Debata mambahen nasida di bagasan hiras dohot nalom ni roha paimaima haluaon sian Debata.
3. Mansai ringkot do pangokuhonon di huria i ala ni haunduhon tu hata ni Debata, asa sian i do tubu panghirimon taringot tu halauaon. Sude nasida martangian marhatutuhon Jahowa do na gabe Ama di nasida sian nahinan.
Pandohan on mamboan hita asa sahat tu ingatan kolektif, naung diloas Debata bangso Batak mandai haulion, hamajuon dohot hatuaon marhitehite barita na uli na sahat hita 150 taon. Nang di na tahalashon Perayaan Nasional Jubileum 150 Tahun HKBP, sada tingki laho pahusorhusor pambahen ni Debata na manogu ruas ni huria dohot angka parhaladona i di pardalanan ni tingki.
Posted in almanak hkbp 2011, mail me : baktij.situmorang@gmail.com on November 29, 2011 by baktijsitumorang. Leave a comment
← Surat Sakti (Tetap) Ditunggu
Iman tanpa perbuatan adalah mati (jameseriaL) →
Pamingkirion tu Parsiranggutan di Ekklesiologi HKBP di Rapot Pandita HKBP Oktober 2017 Pelita Batak Online
Pamingkirion tu Parsiranggutan di Ekklesiologi HKBP di Rapot Pandita HKBP Oktober 2017
Selasa, 18 April 2017 09:38:00
Ekklesiologi Na songon dia do di HKBP Nuaeng on?
Ginurithon ni Pdt Dr. Robinson Butarbutar
Pdt Dr Robinson Butarbutar,
Di Sinode Godang HKBP September 2016 na salpu, ruas ni sinode do ahu songon Plt. Direktur Sikkola Pandita. Disi tangkas do soara ni bahat parsinode asa diamandemen sistem pamilliton Uluan ni HKBP na adong di Aturan Paraturan 2002 Dung Amandemen Paduahon, naung dipangke mulai Januari 2016. Pingkiran i marbonsir siala ndang boi dope Aturan i mangatasi angka na so dihalomohon parsinode, andorang so sinode dohot uju di sinode, jala ndang boi dope dirohahon sinuaeng i tingki pelaksanaan ni pamilliton i. Ahu sandiri do manghatai di pleno sinode 'merumuskan' usulan haputusan na jinalo ni Ketua Persidangan jala na ditolopi parsinode, na mandok songon on: "Di Sinode Kerja 2018 dipangke ma tingki mangamendemen sistem pemilihan ni Uluan di HKBP. Laho paradehon i, diparade Komisi Teologi ma pingkiran taringot tu ekklesiologi ni HKBP sihataan dohot sitotophonon ni Rapot Pandita HKBP di taon 2017. Marojahan tu rumusan ekklesiologi ni HKBP tinotophon ni Rapot Pandita i ma diusulhon Komisi Aturan usul amandemen sistem pemilihan i tu sinode kerja 2018."
Songon parsidohotonniba tu proses perumusan ekklesiologi ni HKBP di rapot pandita HKBP lumambatna di bulan Oktober 2017, ginurithon angka pingkiran na mangihut on bahen pertimbangan di angka dongan na mangula di Komisi Teologi HKBP paradehon angka sihataon di rapot pandita distrik di taon on andorang so diparade nasida bahan komprehensif na ro sian rapot pandita distrik tu rapot pandita hatopan. Binahen ungkap pingkiranniba on tumibu asa boi angka dongan ruas dohot partohonan ni HKBP na so pandita laho mamingkirhon ekklesiologi ni HKBP sipangkeon laho mangaturhon boha jala songon dia ma HKBP mamillit angka uluanna na komprehensif, i ma na mamereng manang mampararate-atehon faktor-faktor sejarah, sosiologis, dohot anthropologis ni HKBP di sada ombas, alai di ombas na asing na unduk tu hata ni Debata tarlumobi na tarsurat di Padan na Imbaru, ai disi do dapot hita pangajarion ni Jesus Kristus dohot angka apostel na parjolo i taringot tu angka siihuthon Ibana 'mangatur parsaoran nasida' di tonga-tonga ni 'tondi parsaoran' na mangolu di tonga-tonga ni halak Jahudi nang di tonga-tonga ni kekaisaran Romawi uju i, i ma na mamangke sistim patron-klien na mansai hierarkhis dohot piramidal, asa marhite i nang HKBP dohot patupahon na pinatolhas ni Dr. Martin Luther taringot tu hinaringkot ni huria i unduk tu hata ni Debata sambing, sola scriptura, tarlumobi di bulan Oktober 2017 on, i ma tingki 500 taon dung reformasi pinatupa ni Martin Luther di tonga-tonga ni huria Roma Katolik di abad pa-16-hon.
II. Ekklesiologi ni angka siihuthon Jesus di abad parjolo dung Kristus sahat tu jaman reformasi
1. Di huria na parjolo i, dung nangkok Jesus Kristus tu banua ginjang sahat tu ujung ni abad parjolo, tarlumobi di huria na parjolo situtu sahat tu 20 taon dung hananangkok ni Jesus Kristus tu banua ginjang, kharismatis do, ndang berstruktur hierarkhis angka huria-huria di kota-kota na di kekaisaran Romawi, ndang songon sistem patron-klien di sandok kekaisaran (i ma Kaisar do patron na tumimbo, di toruna ma klien-na, klien-na i gabe patron do tong tu klien na di toruna, songon i ma sahat tu na di toru situtu, angka hatoban), sistem tuan-hatoban, jala ndang songon sistim sanhedrin ni uluan bagas joro ni Debata na di Jerusalem i. Lapatanna, ndang diihuthon angka siihuthon Jesus i sistem dohot budaya na hierarkhis na masa di kekaisaran Romawi nang di ugamo ha-Jahudion uju i. Tung tangkas situtu do i, ndang ala na metmet dope torop ni punguan ni naporsea i uju i, alai ala na diingot nasida do pangajarion ni Jesus uju mangula dope Ibana di Palestina na so jadi masa di tonga-tonga ni angka siseanNa adong panghilalaan na tumimbo na sada sian na asing di tonga-tonga nasida.
2. Adong do nian soko guru manang 'sitolu uluan sian angka apostel' na di Jerusalem, i ma apostel Petrus, Jakobus, Johannes (dung i Jakobus, Petrus dohot Johannes) alai ndang diida angka na porsea i, jala ndang diida na tolu i na marimbar hadirion nasida na tolu sian angka na porsea i. Ndang songon na di bagas joro i, adong malim na bolon, malim, Lewi dohot udutna, adong Sanhendrin. Songon na tangkas ni sinode na parjolo i di Jerusalem (Ulaon Apostel 15), ndang adong disi uluan, ndang adong na manghilala ibana na tumimbo, alai rap mambuat haputusan do nasida taringot tu songon dia ma na porsea i uju i, i ma na ro sian tonga-tonga ni Jahudi nang na so Jahudi, marhabadiaon di ngoluna, ingkon songon na niulahon ni halak Jahudi Kristen do manang ndang, tarlumobi ala di tonga-tonga ni halak Jahudi do tubu parjolo ha-Kristenon i, alai na hembang sahat tu na so Jahudi. Songon i do ngolu ni na porsea i uju jongjong dope bagas joro na di Jerusalem nang dung dipalengse Jenderal Titus bagas joro i: Ndang adong be malim, ai sasada Kristus do malim naung pasaehon dosa ni na porsea i sahali sambing.
3. Ndang adong hierarkhi, ai diingot nasida do togu hata ni Jesus na mambahen 'hadosan' manang kesetaraan di tonga-tonga ni angka sisean, jala na so jadi nasida bersikap mardingkan manang diskriminatif tu sama nasida songon na di portibi on. Ndang dioloi Jesus pangidoan ni siseanNa si Jakobus dohot Johannes asa duansa hundul di siamun nang di hambirang ni Jesus dung sahat Ibana tu harajaonNa i (Markus 10:37-42). Manghobasi do prinsipna, songon Kristus na ro tu portibi on laho manghobasi. Ndang songon angka pamarenta na di portibion (Markus 10: 42-45). Diorai do siseanNa mamereng diri nasida songon rabbi maradophon na asing, rap sisean do nasida (Mateus 23:8) ai di ha-Jahudion uju i, satirket do tumoru rabbi sian Debata di simalolong ni angka siseanna.
4. Apostel Paulus pe bahat do manurathon tu huria-huria i taringot tu hinaringkot ni na masiargaan, rap pasangaphon, saling menghargai. Tu angka naung tardidi tu bagasan Kristus (Roma 6:3-4), tu angka na mangolu ndang be gabe hatoban ni dosa (Roma 6:12-14), ndang be niuluhon ni patik (Roma 7) alai niuluhon ni Tondi Porbadia (Roma 8:6-11), dipangido do angka ruas ni huria di ate-ate ni Kekaisaran, i ma kota Roma, asa ndang mangolu sarombang dohot portibi on angka na porsea, na marsaor dohot marragam bangso disi, na mangolu saurdot to tondi ni kekaisaran Romawi, alai asa gabe imbaru dung muba pingkiran nasida (jaha 'muba': metamorphousthe, Roma 12:2). Sada sian rumang ni hamubaon ni pingkiran i, i ma songon dia nasida marnida angka dongan sahaporseaon, ndang mangarajumi diri nasida torbang lobi sian na patut (Roma 8:3), ganup marguru tu sileonlehon, sadaging, torop ruas (Roma 12:3-8, 1 Kor 12:4-11, 12-26). Adong do nian angka uluan lokal sinosoan ni si Paulus laho manorushon ulaon misi dohot parsaoran nang holong di kota i, i ma angka natuatua, angka na manjabui parpunguan nasida songon ekklesia, angka patron disi, alai ndang songon hubungan patron-klien na di kekaisaran Romawi, hierakhis, pyramidal hadirion nasida, hot do songon dongan angka na badia, saudara sesama orang kudus. Ala ni i do umbahen na dipinsang ibana ruas ni huria di Korint na mambahen marbolat-bolat nang uju mangan (1 Kor 11:18-22).
Dipatangkas ibana do i tu si Philemon marhite suratna na jinaha ni punguan, ekklesia ni naporsea i, asa diida ibana si Onesimus hatoban naung manadingkon ibana alai gabe porsea dibahen apostel Paulus di bagasan pamerengon na imbaru, i ma ndang be songon hatoban (Gorik: doulos), alai songon dongan hinaholongan (Gorik: adelphon agapeton, Indonesia: Saudara kekasih) ndang holan di bagasan pardagingon (Gorik: en sarki) alai dohot do di bagasan Tuhan i (Pilemon 16).
5. Jonok tu ujung ni abad parjolo pe, hamalimon na raja do na diondolhon. Ai gari uju so malengse bagas joro na di Jerusalem di taon 70 nunga ndang adong be malim di nasida, ba lam ma dung i, dung malengse angka sistem hamalimon na di bagas joro i, ai holan sasada Kristus do malim bolon na mamelehon diriNa sahali ro di salelengna (Ida surat Heber). Di tonga-tonga ni ha-Jahudion pe dung malengse bagas joro jala digantihon ugamo Jahudi na marojahan tu pangajarion ni angka rabbi, i ma na ginoaran ni angka pande bisuk, Judaisme Rabbinis, ndang adong be malim di sinagoge.
6. Molo adong pe apostel, panurirang, guru, sibahen halongangan, sipamalum sahit, pangurupi, administrator, parhata sileban (par-glossolalia), diakonos (1 Kor 12:27-28, Ul 6:1-7) ndang hierarkhis i. "Angka dongan na badia do, angka ruas pamatang ni Kristus na sada i."
7. Dung mulai mamungka abad paduahon, ala marroan angka poda na lipe, na so saurdot tu angka pangajarion ni angka apostel, mulai ma diharingkothon adong angka simatamatai, episkopos. I pe ndang hierarkhis hubungan nasida dohot na nimatamataan nasida. Ndang songon simatamatai ni Romawi. Tu angka huria na di parserahan (Pontus, Galatia, Kappadosia, Asia dohot Bitinia) didok panurat ni 1 Petrus do tu angka sintua disi songon dongan nasida, 'rap dongan' sintua (Gorik: synpresbuteros, adong 'hadosan nasida' (1 Pet 5:1), sai diingot ibana do ajaran ni Jesus di na marmahani nasida (5:1-3). Ndang ala na otik torop nasida uju i, alai ala na diingot nasida do ajar ni Jesus, asa masihaholongan sama nasida marhite na so mamereng angka ruas i tumoru sian nasida, alai dos songon ruas pamatang ni Kristus.
8. Di abad paduahon sahat tu paopathon songon i do tondina, adong episkopos, muse gabe bishop holan laho mengawasi, manghobasi do, marmahani, ndang manguluhon mangihuthon ruhut ni portibi Romawi, secara duniawi.
9. Dung gabe ugamo na diongku kekaisaran jala dung i gabe ugamo negara punguan nasida, gabe diihuthon ma nanget-nanget sistem kekaisaran, sistem ni angka ugamo Romawi, jala mulak ma muse nanget-nanget songon na di padan na robi i dohot andorang so halelengse ni bagas joro na di Jerusalem andorang so taon 70, adong malim bolon, paus, kardinal, bishop, malim, adong na di toruna, jala mansai hierarkhis. Ruas ndang marhak. Holan angka malim ma (Jaha: kaum klerikal ) ma na berperan. Di sakramen ulaon na badia pe ndang dohot ruas parjambar di anggur, holan malim ma. Mardalan ma na songon i sahat tu abad pasampulu onomhon, partingkian reformasi.
10. I do na direformasi Martin Luther parjolo, dung i dohot angka sipaimbaru huria na asing, i ma na gabe malim muse jolma i, hape holan Kristus do malim na sasada i. Gantina, mulak ma si Martin Luther tu Bibel i, dienet ma muse sian 1 Petrus 2:9 i, i ma angka malim na raja sude jala ganup na porsea i ala ni Kristus, ndang adong be paus, ndang adong be malim. Angka pangula ni huria pe, termasuk pandita, ndang songon malim ni Huria Katolik Roma be, atik pe dipasahat huria tu nasida ulaon tohonan na so diula ruas na asing. Andorang so dipasahat i tu nasida jolo marsiajar nasida asa gabe pandita. Dung dipasahat tu nasida tohonan publik na khusus i (sakramen dohot mamaritahon hata i nang marmahani) marhite huria i, mangula do nasida atas goar ni/di inganan ni (HKBP: singkat ni, partonaan ni) Kristus. Holan di na mangulahon ulaon publik na khusus i do nasida songon i. Alai ndang marlapatan i tumoru hamalimon na raja ni na porsea na asing sian tohonan nasida. Ndang marasing hamalimon nasida, ndang marimbar 'nilai'-na sian hamalimon ni ganup na porsea, songon na di huria Katolik Roma, fungsina do marimbar. Ulaon na dipasahat huria i tu nasida do na marasing, i ma mamaritahon hata i, manghobasi sakramen, marmahani. Alai ndang hierarkhis parsaoran nasida dohot angka ruas na asing. Tu nasida dipasahat ulaon panjouon. Ndang diida tumimbo panjouon (vocatio) di gareja sian panjouon di ulaon di duru ni gareja. Sude do sitindangi ni Kristus. Sude manghobasi. Manghobasi do tondi ni ulaon ni huria nang di duru ni huria, mangihuthon ajar ni Jesus na di Markus 10:42-45 i. Parsagian ni ulaon panghobasion do impolana, ndang parasingasingan ni hadirion (jaha: status) parasingasingon ni ulaon do.
11. Ala ni i di huria-huria reformasi na mangihuthon ajar ni si Luther na parjolo i, parsidohot do ruas, sintua, nang angka parhalado gok tingki di pardalanan ni huria: rap manghobasi, alai marasing-asing ulaon na dipasahat huria i tu nasida, i pe ingkon mangihuthon tondi 'hadosan ni' angka na porsea i, angka malim na raja.
Ekklesiologi na diharingkothon i ma na 'marnida tolunsa dos,' setara, alai marasing be ulaon na dipasahat huria i tu nasida', di tonga-tonga ni huria nang di portibi on.
III. Marsiajar sian Padan na Imbaru dohot huria reformasi tu parsirangguton ni ekklesiologi ni HKBP 2017
12. Tudos do songon na di butir 10-11 i tu jaman na lam mamparsidohothon sude, na flat, na dos di partingkianta nuaeng. Molo tung adong pe uluan na pinillit ni rapot dohot na tinurgashon ni uluan naung dipillit, ingkon na boi koreksion do nasida, ala sejajar, alai tutu holan tu nasida do dilehon ulaon manguluhon i; uluan na manjalo masukan sian na asing, parhalado na gok tingki manang parhalado na so gok tingki, songon i nang ruas; rap mamutushon, ndang na manghilala holan na piningkiranna na sintong, na ingkon saut, na ingkon masa; ndang Kristus nasida, na sinuru ni Kristus do nasida mangulahon ulaon na niula ni Kristus; ndang eks cathedra haputusan nasida, na so boi sala, songon naung pinutushon ni huria Roma Katolik lohot di diri ni Paus.
13. Di na manontuhon 'ajaran, panindangion haporseaon, liturgi dohot RPP', ruas do uluan i di rapot ni angka pandita. Di rapot ni angka pandita pe, ingkon dohot do 'pertimbanghonon' ni komisi teologi ni HKBP nang angka pandita di angka rapot-rapot nasida 'pingkiran, masukan, perspektif, sisi pandang, parungkilon, panggulmiton' ni angka parhalado na asing songon i nang pamingkirion ni ruas na marhangoluan na marragam, termasuk sian houm masyarakat ter- (terpinggir, tertinggal, dna), dohot nang angka houm na asing hatauonna, difable, na mangolu dohot HIV-AIDS, na mangolu di tonga-tonga ni marragam masyarakat, termasuk di tonga-tonga ni parugamo Silom dohot parugamo na asing, nang na Ateis, dna.
14. I do na niajarhon ni parbarita na uli na mamboan tolu tradisi tu ngolu ni HKBP sian hatutubuna, i ma tradisi Lutheran, Presbyterian, Unitarian. Pajumpang ma i dohot budaya Batak na mandok sude do anak dohot boru ni raja, sude do marjambar hata.
15. Ala ni i do, ia ekklesiologi ni HKBP taringot tu pandita dohot angka donganna, sintua dohot ruas, mulai sian jaman misi sahat tu SG 2014, i ma ekklesiologi na patuduhon parsidohotan, partisipasi ni pandita dohot angka donganna partohonan na gok tingki, songon i nang Sintua dohot ruas. Sipata tumorop pandita, sipata tumorop sintua, sipata dohot ruas, sipata ndang apala torop ruas na dohot, asing ni di rapot huria, isara uju adong Parhalado Pusat di HKBP.
16. Di tonga-tonga ni pandita dohot angka donganna partohonan na so pandita pe hata na dipangke "dongan ni pandita" do, ndang atasanna. Songon i do nang pandita dohot sintua, 'dongan ni pandita' do nasida. Pasahathon pasupasu pe boi do sintua. Holan i, imbarna sian pandita, dohot do ibana dipasupasu. Pandidion na hinipu pe boi do sintua patupahonsa molo berhalangan pandita, atik pe holan tu pandita do dipasahat huria i patupahon ulaon sakramen.
17. Songon i do nang angka pandita, 'dongan satohonan' do nasida. Jabatan uluan huria, pandita resort, praeses, ephorus periodik do i, ndang lohot di nasida. Di AP-nta 2002 dung Amandemen Paduahon (2016-2026) nuaeng nunga diatur na berperan do sude: Pandita, Guru, Diakones, Bibelvrow dohot Sintua songon Ruas di rapot-rapot mambuat haputusan. Alai partoropna marasing-asing dope. Toropan Pandita sahat tu Sintua dope. Ndang apala mamingkirhon parsidohotan aktif ni angka pangula dongan ni pandita i, i ma guru huria, diakones, dohot bibelvrow, songon i nang ruas i di tirket sinode, songon i di na mambuat haputusan di tirket huria (rapot ni partohonan) nang di pusat, nda holan di posisi angka komisi teologi, pengembangan SDM dohot na asing, i ma na mangalehon saran tu uluan. Di na mambuat haputusan jotjot do 'partorop ni sibahen haputusan' manontuhon. Ndang reformatoris dope na songon i, ndang marnida partohonan na gok tingki asing sian pandita songon 'dongan ni pandita' dope na songon i. Mambahen hierarki na boi mambahen menek roha ni na asing, manang mambahen tumimbo panghilalaan ni sada marnida na asing. Ndang mangondolhon hinados ni na porsea i dope na songon i.
18. Ala ni i, molo tung pe ringkot hataraturon asa tangkas ise mangulahon aha jala songon dia di perencanaan, pelaksanaan dohot pertanggung jawabanna, dohot udut ni ulaon, ingkon tondi ni na diajarhon Jesus tu angka siseanNa jala pinatuduhon ni angka huria padan na imbaru i do na ingkon mampartondii, i ma hinados ni, kesetaraan, saudara, dongan, sesama orang percaya, malim na raja, rap sitindangi ni Kristus di parsaoran nang ulaon holong. Molo tung adong pe parjumpangan dohot budaya Batak na tradisional dohot na modern, na denggan na disi ni ma dijangkon, unang ma na maralo tu pangajarion ni Jesus i, unang ma gabe sialo pangajarionNa ekklesiologinta.
19. Beha ma rumang ni parsaoran, ekklesiologi na mangondolhon sada do pamatang ni Kristus i, marragam ruasna nang ulaon nasida? Beha ma rumang ni ekklesiologi na maniop togu 'hadosan', kesamarataan boi tarida di ngolu nang struktur ulaon ni HKBP mansai ringkot parsiranguthonononta, tarlumobi di jaman digital elektronis, na boi menghubungkan jolma so ingkon pajumpang bohi secara fisik.
20. Molo boi ekklesiologi na songon i tarumushon ummura ma dungdungonta visi ni HKBP tu 50 taon na ro, "Gabe pasupasu tu portibi on" ai nunga tapatuduhon tu portibi on ia HKBP unduk tu ajar ni Kristus di na mangatur dirina, mangatur parsoranna, i ma sude parsidohot, dos do nasida, ndang hierarkhis parsaoran nasida sama nasida. Dipabangkit sian tonga-tonga ni ruas do angka partohonan laho patauhon ruas ni pamatang ni Kristus di ulaon panghobasion, i ma 'pauliulihon pamatang ni Kristus i asa lam magodang mangihuthon hagogok ni Kristus', unang baliksa gabe dipalindaklindak ragam poda dohot pangaliluhonon ni sipaotooto' (Ep 4:11-16). Ingkon lam tangkas ekklesiologi ni HKBP na lam manuju tu hagogok ni Kristus do huria i, ndang baliksa, marhadirion dohot mangatur dirina maralo tu na hinalomohon ni Kristus i. Ekklesiologi na tangkas mandok ulaon ni partohonan patauhon ruas magodang asa tau manindangi mansai ringkot situtu mandungdung visi ni HKBP. (Pematangsiantar, 18 April 2017, Pdt Dr Robinson Butarbutar, Dosen Padan Naimbaru STT HKBP, Ketua Pusat Studi Biblika STT-HKBP, Ketua Lembaga Penjamin Mutu STT-HKBP, 0812-62472015; Email: [email protected])
Menyambut Seminar Ekklesiologi HKBP - Komisi Teologi HKBP Menuju Sebuah Gereja Pendeta?
Tulisan ini ditujukan kepada Komisi Teologi HKBP yang sedang menggelar Seminar Ekklesiologi HKBP di tiga kota sesuai dengan informasi Ephorus HKBP Pdt.Dr.Darwin Lmbantobing pada kata sambutan
Sumbangsih Pemikiran untuk Diskusi Tentang Ekklesiologi HKBP
1. Longang jala mansai longang situtu roha, boasa gabe adong laho PATIMBOHON SETINGGI LANGIT TOHONAN HAPANDITAON. SEDANG TOHONAN PANDITA ndang adong ditaringoti di PB, nanggo apala 1 pe, sian mulai
Pdt Dr JR Hutauruk Luncurkan Buku di Ulang Tahunnya ke 81 di HKBP Ampera Medan
Laporan Pdt Dr Robinson ButarbutarMedan(Pelita Batak): "Ula jala surathon: Barita Jujur Taon Pandita Batak (1891-1959)" = Kerjakan dan tuliskan: Berita Tahunan Pendeta Batak, demikian judul buku yg pa
Ephorus HKBP Pdt Dr Darwin Lumbantobing Bina Pelayan HKBP Se-Ressort Kramat Jati
Laporan: Pdt Alter Pernando Siahaan Ephorus Pdt Dr Darwin Lumbantobing : "Tindakan dan praktek mengikutsertakan anak dalam proses pendidikan adalah suatu u
Si Simson dohot Si Delila | Parsiajaran Bibel tu Dakdanak
Dilehon Jahowa do Gogo tu Si Simson
Ala godang halak Israel na manomba patung, dipasombu Jahowa ma halak Palistim mangarajai nasida. Alai adong do halak Israel na torus manomba Jahowa. Sada sian i, i ma si Manoa. Ndang adong anakna. Di sada tingki, disuru Jahowa ma suru-suruan manang malaikat manjumpangi istrina. Didok suru-suruan i ma, ‘Satongkin nai, adong nama anakmu. Ibana ma na paluahon bangso Israel sian halak Palistim. Gabe halak Nasir ma ibana.’ Diboto ho do lapatanna gabe halak Nasir? Halak Nasir lapatanna halak na mandapot tugas na ringkot sian Debata. Alai ndang boi dipangkas obuk ni nasida.
Dapot ma tingkina, tubu ma anak ni si Manoa. Dibahen ma goarna si Simson. Dung lam magodang, dilehon Jahowa ma gogo tu ibana. Boi do dipamate ibana singa. Hea do dibunu ibana 30 halak Palistim. Gabe sogo ma roha ni halak Palistim jala naeng dipamate ma ibana. Sada tingki, marborngin ma ibana di Gaza. Ro ma halak Palistim marpungu di gerbang ni kota i. Dipaima nasida ma sahat tu manogot laho pamatehon si Simson. Alai di tonga borngin, dungo ma si Simson. Laho ma ibana tu gerbang ni kota i. Dicabut ma gerbang i jala diangkat. Diboan ibana ma i tu punsu ni dolok di jonok ni huta Hebron!
Di sada tingki, ro ma halak Palistim tu si Delila, hallet ni si Simson. Didok ma tu si Delila, ‘Dilehon hami ma tu ho godang hepeng molo boi diboto ho boasa gogo si Simson i. Naeng dipenjarahon hami do ibana.’ Lomo do roha ni si Delila asa godang hepengna. Alani i, dioloi ibana ma nasida. Di mulana, ndang olo si Simson paboahon boasa mansai gogo ibana. Alai sai torus do disungkuni si Delila ibana. Ujungna didok si Simson ma, ‘Ndang hea dipangkas obukku ala halak Nasir do ahu. Molo dipangkas obukku, gabe ndang margogo be ahu.’ Sala do si Simson paboahon i kan?
Dung i didok si Delila ma tu halak Palistim, ‘Nunga huboto be rahasiana!’ Tingki modom si Simson di abinganna, disuru ma halak mamangkas obukna. Dung i, gogo ma soara ni si Delila mandok, ‘Simson, nunga ro halak Palistim!’ Dungo ma si Simson, alai ndang margogo be ibana. Ditangkup halak Palistim ma ibana, dipapitung, jala dipenjarahon.
Di sada tingki, marpungu ma marribu halak Palistim di sada inganan. Disi do nasida manomba debata ni nasida, i ma Dagon. Didok nasida ma, ‘Nunga dilehon debatanta si Simson tu hita! Boan ma si Simson i tuson! Asa adong siparengkelonta.’ Dipajongjong ma ibana di jonok ni dua tiang ni bangunan i jala sai direhei nasida do ibana. Dung i martangiang ma si Simson. Ninna ma, ‘Ale Jahowa, lehon ma tu ahu gogo sahali on.’ Di tingki i, nunga mulai ganjang obuk ni Simson. Dionjar ibana ma dua tiang i sagogo ni gogona. Marumpak ma bangunan i, mate ma angka halak di inganan i, jala dohot do si Simson mate.
“Margogo do ahu di sude na masa, ala dilehon Debata do huaso tu ahu.”​—Pilippi 4:13
Sungkun-Sungkun: Boasa mansai gogo si Simson? Aha do na masa tu si Simson dung dipaboa ibana rahasiana tu si Delila?
Asa Sombu Roham – MR.DOM'$
Judul Asa Sombu Roham
Penyanyi Trio Axsido
Holong ni rohakki, arop ni rohakki.
Tu ho ito da hasian.
Hape tung ikkon magopo.
Disimpang parsirangan i.
Tung aha be ito, na boi tarbaen au.
Lao mangabbati laktami.
Tung ilukki nama ito.
Lao ma ho ale ito.
Tutun ma nasalomon.
Tung so pola tiopokku ho ito.
Lao ma ho, lao ma ho, lao ma ho.
Lupahon ma au ito, lupahon ma au ito.
Asa tung sombu roham da hasian.
Kiat-Kiat Pengembangan Bahan Ajar
6 Oktober 2018 PARDOMUAN SITANGGANG 0
Sial Hian (Kuala Namu)
6 September 2018 PARDOMUAN SITANGGANG 0
Hitabatak, Author at hitabatak.com - Page 136 of 228
lirik lagu borhat ma dainang. borhat ma dainang tuboan lak lak ho inang tuboan sikkoru. borhat ma dainang tuboan anak ho inang tuboan boru. horas ma dainang rongkap mu gabe helakki sari matua. horas ma dainang ditonga dalan nang dung…
lirik lagu batak holan huida ho ito. di bona ni manggai,di bona ni manggai. hita na dua rap manision. di husip pon ho tu au di husip pon ho tu au. namohop di rohami. sai ingot di rohaki, sai ingot…
lirik lagu hu gorga. holan ho do, di rohaku, holan ho ho sasada ho. tung so muba, tung so nose, sahat di ujung ningolu ki. hacit nang sonang, rap hita manaon. rap sai ahu do hot ho. masianjuan marsiaminan. ai…
lirik lagu marombus ombus. marombus ombus do lampet ni humbang tonggi tabo. nangali ari i disi anggo alani ombus ombus do ai. ai boru hombing do napaturehon mansai malo. tung ngagur do datung hushus do rupana pe da na uli…
lirik lagu malala rohakki. malala rohangki da marsalaon ate atekki. binaen ni arsakhi tudia ma au. ale inang pangitubu ale amang parsinuan. tung laos so diboto ho do na marsahit lungun do au. ai nunga sega situtu ai anggo rohakki……
lirik lagu mangalakkup. bulan desember disimpang dua. kota siantar di taon nasalpu. rap hita nadua, rap padua dua mulak sian gereja. husukkun do ho taringot ujung ni bogas ta. alani naikkon borhat nama ho tu jakarta. marsumpah ho ito dibagas…………
Prev 1 … 136 … 228 Next
MULA NI GORGA BATAK - HALAK KITA
05.37 leonardo tampubolon 2 comments    B_ AEROFON mengatakan...
15 Oktober 2016 04.10
Marparange na jujur di ”na saluhut”—Boasa? | Heber 13:18angme DenmarHmong (White) Iban Ibanag Igbo Iloko Indonesia Inggris Isoko Italia Jawa Jepangio KroasiaSIULASON NI MAJALAH ON | BOASA HITA INGKON JUJUR?
Laba ni Hajujuron
”er 13:18.
Di Bibel, hata Junani na diterjemahon ”hajujuron” lapatanna angka ulaon na denggan manang parange na denggan.
Ringkot do parrohahonon ni halak Kristen hata ni Apostel Paulus on na mandok, ”Huringkoti hami marparange na denggan di na saluhut.” Aha do angka na hombar tusi?
NA MARALO TU ROHA
Torop do halak jumolo markaca andorang so laho sian jabu. Boasa? Asa suman idaon. Alai, adong dope na rumingkot sian parsurion manang pahean na denggan. Sasintongna, parangenta boi do mambahen hita gabe uli manang roa di jolo ni halak.
Disurat di Bibel umlomo do rohanta mangulahon na roa. 1 Musa 8:21 mandok, ”Ai na jat do pingkiran ni roha ni jolma sian sietehetehonna.” Alani i, asa boi jujur ingkon taalo do giotgiot ni rohanta na sala. Hea do dihilala Apostel Paulus songon onUmpamana, molo tubu tu rohanta laho mangulahon ulaon na so jujur, jala lam tahalomohon i, unang ma taoloi. Molo taalo do pingkiran sisongon i, boi do hita tongtong jujur, nang pe godang halak na so jujur di humaliangta.
NA BOI MANGURUPI ASA JUJUR
Tahaporluhon do panogunoguon asa denggan parangenta jala asa boi jujur, nang pe godang halak ndang mangkaringkothon i. Godang halak mandok, ndang ingkon jujur nasida di sude ulaonna. Buku The (Honest) Truth About Dishonesty mandok, ”Sasintongna taboto do na margabus hita, jala ninna rohanta ndang pola boha i, tongtong dope ninna rohanta, hita halak na jujur.” Alai, adong do panogunoguon na boi mangurupi hita asa tongtong jujur? Adong.
. (Psalmen 19:8) Nunga godang na mangkilala laba ni poda ni Bibel di keluarga, parkarejoan, di partondion dohot marparange. Patik dohot prinsip ni Bibel marlaba tu sude halak, houm, marga dohot bangso. Molo taparsiajari Bibel, jala taulahon podana, dipatogu do hita asa tongtong mangulahon na sintong.
Asa tongtong jujur ndang sae holan marsiajar Bibel. Godang do halak na mangelaela hita laho mangulahon na roa. Alani i, ringkot hita martangiang tu Debata mangido pangurupionNa. (Pilippi 4:6, 7, 13) Dung i, ndang mabiar be hita mangulahon na sintong jala boi ma hita jujur di saluhut ulaonta.
LABANA MOLO JUJUR
Si Hitoshi na dipaboa dison, mandapot laba ala jujur ibana karejo. Saonari, karejo ma ibana dohot bos na mangargai hajujuron. Ninna ibana ma, ”Mauliate do hudok ala karejongku saonari mambahen ias panggora ni rohangku.”
Na asing pe adong do mangkilala songon i. Taida ma hatorangan ni halak na mandapot laba ala mangulahon prinsip ni Bibel jala ”marparange na denggan di na saluhut”.
Panggora ni Roha na Ias
”Tingki marumur 13 taon, ndang singkola be ahu, ala mardongan dohot panangko jala 95 porsen pangomoanku ala na manangko. Dung marhasohotan, marsiajar Bibel ma ahu rap dohot tunggani dolingku tu Sitindangi Ni Jahowa. Diboto hami ma ndang lomo roha ni Jahowa * molo so jujur hami. Alani i, marhamubaon ma hami. Di taon 1990 tardidi ma hami gabe Sitindangi Ni Jahowa.”​—Poda 6:16-19.
”Najolo gok do barang na tinangko di jabungku, alai saonari ndang adong be. Ias ma panggora ni rohangku. Mandok mauliate do ahu tu Jahowa ala disesa do dosangku saleleng on. Saonari boi ma ahu renges modom, ala huboto ulaonku pasonangkon roha ni Jahowa.”​—Si Cheryl, Irlandia.
”Tingki diboto boshu, ndang hujalo suap sian panuhor, didok ma, ’Debatami mambahen ho gabe halak na boi dihaporseai! Las rohangku ho karejo di perusahaan on.’ Ala tongtong ahu jujur, ias ma panggora ni rohangku di adopan ni Jahowa. Boi ma huurupi keluargangku dohot halak na asing asa tongtong jujur.”​—Si Sonny, Hong Kong.
Dame ni Roha
”Karejongku asisten eksekutif di Bank Internasional. Di parkarejoankon, rumingkot do mamora sian marparange na jujur. Godang halak marpingkir ’aha salana margabus molo boi do mambahen mamora?’ Alai ala jujur, dame ma rohangku. Marsitutu do ahu asa tongtong jujur, nang pe dihasogohon halak ahu. Diboto boshu ma ndang olo ahu margabus tu nasida manang alani nasida.”​—Si Tom, Amerika Serikat.
”Tingki disuru boshu ahu margabus taringot godang ni barang na mago sian inganan parkarejoan, ndang olo ahu. Ujungna habotoan ma ise na manangko, mandok mauliate ma boshu ala jujur ahu. Asa boi jujur di portibi na so jujur on, ingkon barani do hita. Alai, gabe dihaporseai jala diargai halak ma hita.”​—Si Kaori, Jepang.
Panggora ni roha na ias, dame ni roha, dohot sangap, i ma laba na tadapot molo marparange na jujur. Satolop do hamu?
^ par. 18 Jahowa, i ma goar ni Debata na disurat di Bibel.
Text Sipilliton unduhan buku digital JOUJOU PABOAHON No. 1 2016 | Boasa Hita Ingkon Jujur?
Bahasa Batak – Tangiang Ale Amanami - HKBP Guidebook
HKBP Guidebook Bahasa Batak – Tangiang Ale Amanami
Bahasa Batak – Tangiang Ale Amanami Bahasa Batak – Tangiang Ale Amanami Table of contents
Nama lain: Tangiang Na Pinodahon ni Tuhan Jesus tu Angka SiseanNa“Ale Amanami na di banuaginjang sai urupi ma hami asa tung songon i hami”“Ale Amanami na di banuaginjang, ramoti ma hami, asa unang tung songon i hami!” Dia do lapatan ni hangoluan siapari i? Previous Bahasa Indonesia – Doa Bapa Kami
Next Bahasa Indonesia – Sakramen Baptisan Kudus
Oloi ma Angka na TarsuratLumbalumba tu hita do i, umbahen na tarsurat, ai tu hita do jumonok ajal ni angka ari.”—1 KORINT 10:11.
ENDE: 11, 29
AHA DO NA DIPARSIAJARI HAMU SIAN HASALAAN NI ANGKA RAJA ON?
Si Asa dohot si Josapat
1, 2. Boasa ingkon taulas taringot tu opat raja ni Juda?
MOLO diida hamu sasahalak tarsulandit jala madabu di sada dalan, tontu hamu pe gabe manat ma molo mardalan sian i. Suang songon i, molo tarimangi hasalaan ni na asing, boi ma tapasiding hasalaan na sarupa. Umpamana, taparsiajari ma hasalaan ni halak na disurat di Bibel.
2 Di artikel minggu naung salpu, nunga taulas taringot tu opat raja ni Juda na manomba Jahowa sian nasa roha. Alai, hea do diulahon nasida hasalaan. Disurat do di Bibel taringot tu parngoluon ni nasida asa boi tarimangi jala mandapot parsiajaran sian i. Aha do na taparsiajari sian nasida, jala songon dia do asa unang taulahon hasalaan na sarupa?—Jaha Rom 15:4.
MARHAPOSAN TU JOLMA PAROHON JEA
3-5. (a) Nang pe si Asa manomba Jahowa sian nasa rohana, hasalaan aha do na diulahon ibana? (b) Boasa si Asa marhaposan tu jolma tingki laho marporang mangalo si Baesa?
3 Na parjolo, taulas ma taringot tu si Asa. Tingki ro sajuta tentara ni Etiopia mamorangi Juda, marhaposan tu Jahowa do si Asa. Alai tingki mangalo si Baesa, i ma raja ni Israel, ndang marhaposan tu Jahowa ibana. Lomo roha ni si Asa asa unang dipatogu si Baesa kota Rama, sada kota di parbatasan ni Israel dohot harajaon ni Juda. (2 Kron. 16:1-3) Disogok si Asa ma raja ni Ram asa mangurupi ibana. Tingki ro halak Ram mamorangi halak Israel, ”ndang ditorushon [si Baesa] be patoguhon kota Rama, ditadingkon ma ulaonna i”. (2 Kron. 16:5, Bibel siganup ari) Dirimpu si Asa, nunga sintong na pinillitna i.
4 Songon dia do pangkilalaan ni Jahowa? Ndang las roha ni Jahowa mangida si Asa. Disuru ma panurirang Hanani pasingothon si Asa. (Jaha 2 Kronika 16:7-9.) Didok si Hanani tu si Asa, ”Olat ni on masa ma hamusuon di ho.” Tutu, si Asa do na mangarajai kota Rama. Alai saleleng ni ngoluna, godang do parporangan na diadopi ibana dohot rayatna.
5 Di minggu na salpu, taboto las roha ni Jahowa mangida si Asa. Nang pe mardosa si Asa, diboto Debata do na holong roha ni si Asa tu Ibana. (1 Raj. 15:14) Alai ala mangulahon na sala, ndang boi dipasiding si Asa pangkorhon ni ulaonna. Boasa si Asa marhaposan tu diri sandiri dohot tu jolma, ndang tu Jahowa? Ra dirimpu si Asa, nasida boi monang ala mangasahon pamingkirionna sandiri tingki marporang. Manang, ditangihon ibana pandapot na sala sian na asing.
Sai marhaposan tu Jahowa ma hita, unang tu diri sandiri
6. Aha do na taparsiajari sian hasalaan ni si Asa? Bahen ma tudosan.
6 Aha do na taparsiajari sian si Asa? Sai marhaposan tu Jahowa ma hita, unang tu diri sandiri. Tapangido ma pangurupionNa, ndang soal songon dia sitaononta. Tapingkirhon ma: Tingki laho pasaehon parsoalan, marhaposan tu pamingkirionku do ahu? Manang, jolo husulingkiti do hatorangan sian Bibel, jala mangasahon i tingki pasaehon parsoalan? Umpamana alani keluarga, ra gabe maol hamu marpungu jala ro tu kebaktian. Tingki masa sisongon i, dipangido hamu do pangurupion tu Jahowa asa diboto hamu na laho ulahononmuna? Manang, ala nunga leleng ndang karejo, olo do ra adong mangalehon karejo tu hamu. Dipaboa hamu do tu ibana na ingkon marpungu hamu ganup minggu, jala ndang mabiar nang pe ingkon dipakaluar sian i? Ndang soal songon dia sitaononta, taingot ma hata ni panurat psalmen, ”Pasahat ma dalanmu tu Jahowa jala haposi Ibana, asa Ibana paturehon.”—Ps. 37:5.
AHA DO PANGKORHONNA MOLO NDANG MANAT HITA MAMILLIT DONGAN?
7, 8. Aha do hasalaan na diulahon si Josapat, jala aha do pangkorhonna? (Ida gombar di mula ni parsiajaran.)
7 Saonari taulas ma taringot tu anak ni si Asa, na margoar si Josapat. Denggan do parangena jala mambahen las roha ni Jahowa. Tingki marpangunsandean tu Jahowa, diulahon ibana do na denggan. Alai, hea do ibana mangulahon na sala. Disuru do anakna mangalap boru ni Raja Ahab na jahat. Sahata do si Ahab dohot si Josapat mamorangi halak Ram, nang pe nunga dipasingot panurirang Mika ibana asa unang mangulahon i. Di parporangan i, ro ma halak Ram laho mambunu si Josapat. (2 Kron. 18:1-32) Tingki mulak si Josapat tu Jerusalem, disungkun panurirang Jehu ma ibana, ”Tung na jadi ma di roham tolongan halak parjahat manang haholongan halak na hinagigihon ni Jahowa?”—Jaha 2 Kronika 19:1-3.
8 Tingki si Josapat dipasingot si Jehu, muba do ibana sian hasalaanna? Ndang muba. Nang pe lomo rohana mambahen las roha ni Jahowa, maraleale do muse ibana tu na so manomba Jahowa. Donganna, i ma Raja Ahasia, anak ni si Ahab. Rap do si Josapat dohot si Ahasia mambahen kapal. Alai, sega ma sude kapal i andorang so dipangke nasida.—2 Kron. 20:35-37.
9. Aha do pangkorhonna molo ndang manat hita mamillit dongan?
9 Aha do na taparsiajari sian na masa tu si Josapat? Diulahon si Josapat do na denggan jala ”mangalului Jahowa sian nasa rohana do ibana”. (2 Kron. 22:9) Alai, didongani ibana do angka na so manomba Jahowa, jala on parohon jea tu ngoluna. Hea do ibana naeng tarbunu. Ingot ma na didok di buku Poda, ”Manang ise na mangkombar halak na bisuk, gabe marbisuk do, alai manang ise na sauduran dohot halak na oto, manjadi jahat do.” (Poda 13:20) Lomo do rohanta paboahon taringot Jahowa tu na asing. Alai, marjea do ngolunta molo solhot tu halak na so manomba Jahowa.
Molo naeng marhasohotan pe hamu, diboto Jahowa do pangkilalaanmuna
10. (a) Molo naeng marhasohotan, aha do na taparsiajari sian si Josapat? (b) Aha do na ingkon taingot?
10 Molo naeng marhasohotan, aha do na taparsiajari sian si Josapat? Ra, lomo rohanta tu sasahalak na so manomba Jahowa. Ninna rohanta, di organisasi ni Jahowa, ndang adong na pas di rohanta na boi gabe dongan saripe. Manang, sai didok keluarganta tu hita asa marhasohotan andorang so lam matua. Tutu do i nian, ditompa Jahowa do hita asa mangkaholongi jala dihaholongi. Alai, molo ndang jumpangta dope halak na pas di rohanta, aha na ingkon taulahon? Tarimangi ma na masa tu si Josapat. Somalna, dipangido ibana do tudutudu sian Jahowa. (2 Kron. 18:4-6) Alai dung maraleale tu si Ahab, ditundalhon si Josapat ma sipasingot ni Jahowa. Ingkon diingot si Josapat, ”manatap manonggor do mata ni Jahowa manatap sandok tano on humaliang, laho mangalehon gogo tu halak parroha na marsitiopan tu Ibana”. (2 Kron. 16:9) Ingkon taingot, lomo do roha ni Jahowa mangurupi hita. Diboto Ibana do situasi ni ngolunta jala dihaholongi do hita. Tontu, molo naeng marhasohotan pe hamu, diboto Jahowa do pangkilalaanmuna. Porsea do hamu disi? Porsea ma, diparrohahon Ibana do hamu!
Unang ma gabe solhot tu sasahalak na so manomba Jahowa (Ida paragraf 10)
UNANG MA GABE GINJANG ROHAMUNA
11, 12. (a) Sian ulaon ni si Hiskia, aha do na taboto taringot na di bagasan rohana? (b) Boasa disalpuhon Jahowa hasalaan ni si Hiskia?
11 Aha do parsiajaran sian si Hiskia? Diurupi Jahowa do ibana mamboto aha na di bagasan rohana. (Jaha 2 Kronika 32:31.) Tingki marsahit, didok Debata boi do ibana malum jala dilehon do sada tanda laho paposhon rohana. Dibahen Jahowa ma halinu di anak ni tangga mardalan sampulu langka dompak pudi. Lomo roha ni raja ni Babel mamboto taringot tu tanda i, jala disuru ma tentarana manungkun tu si Hiskia. (2 Raj. 20:8-13; 2 Kron. 32:24) Ndang dipaboa Jahowa tu si Hiskia ingkon songon dia bahenon ni si Hiskia maradophon nasida. Didok di Bibel, ”ditadingkon Debata ma ibana”, asa diboto Debata aha na laho ulahononna. Dipatudu si Hiskia ma sude artana tu nasida. Tarboto ma na di bagasan roha ni si Hiskia. Aha do na di bagasan rohana?
12 Gabe ginjang do roha ni si Hiskia. ”Ndang dibaloshon si Hiskia, hombar tu asi ni roha jinalona i.” Ndang dipaboa di Bibel boasa muba pangalaho ni si Hiskia. Ra, ala monang ibana mangalo halak Assur manang ala malum sahitna. Manang, ala mamora ibana jala ditanda godang halak. Nang pe si Hiskia manomba Jahowa sian nasa rohana, hea do ginjang rohana jala ndang lomo roha ni Jahowa mangida i. Alai, ”dipaunduk si Hiskia rohana” jala disalpuhon Debata do hasalaanna.—2 Kron. 32:25-27; Ps. 138:6.
Tingki dipuji, tarboto do na di bagasan rohanta sian parniulaonta
13, 14. (a) Sian dia do tarboto aha na di bagasan rohanta? (b) Molo adong na mamuji hita, aha do na ingkon taulahon?
13 Aha do na taparsiajari sian si Hiskia? Ingot ma, gabe ginjang do rohana dung diurupi Jahowa ibana manaluhon halak Assur, jala dung dipamalum Jahowa sahitna. Alani i, tingki adong na mamuji hita manang tingki denggan parngoluonta, aha do siulahononta? Tarboto do na di bagasan rohanta sian parniulaonta. Umpamana, sahalak donganta baoa marsitutu paradehon jamitana jala denggan pasahathon jamita i tu na torop. Alani i, godang ma na mamuji ibana. Ingkon songon dia do ibana maradophon pujian i?
14 Taingot ma na nidok ni Jesus, ”Molo dung diula hamu saluhut na nidokkonna i tu hamu, dok hamu ma: Naposo na so hasea do hami; intap ulaon na patut do huula hami.” (Luk. 17:10) Tingki ginjang roha ni si Hiskia, ndang dipatudu pangargaion tu pangurupion ni Jahowa. Molo adong na mamuji hita ala denggan jamitanta, aha do na mangurupi hita marserep ni roha? Tarimangi ma pangurupion ni Jahowa asa taronjar rohanta laho paboahon, Jahowa do na mangurupi hita pasahathon jamita i. Alana, ibana do na mangalehon Bibel dohot tondi parbadia.
PALOAS MA JAHOWA MANOGUNOGU HAMU LAHO MANONTUHON SIPILLITON
15, 16. Aha do na diulahon si Josia na mambahen ibana mate?
15 Saonari, aha do na taparsiajari sian si Josia? Nang pe si Josia sahalak raja na burju, alai diulahon ibana do hasalaan na mambahen ibana gabe mate. (Jaha 2 Kronika 35:20-22.) Aha do na masa? Marporang ma si Josia dohot si Neko, i ma raja ni Misir. Hape sasintongna, ndang porlu ibana marporang. Nunga didok si Neko, na so olo ibana marporang tu si Josia. Didok di Bibel, hata ni si Neko ”sian pamangan ni Debata”. Alai, laho do si Josia marporang jala tarbunu. Boasa dialo ibana si Neko? Ndang dipaboa alusna di Bibel.
16 Sasintongna, boi do diboto si Josia molo hata ni si Neko sian Jahowa. Songon dia carana? Ingkon sungkunonna do nian panurirang Jeremia. (2 Kron. 35:23, 25) Ingkon dipingkiri si Josia do angka na masa. Ndang laho mamorangi Jerusalem si Neko, alai tu Karkemis do ibana laho. Jala ndang dileai ibana Jahowa manang bangsoNa. Andorang so manontuhon sipillitonna, ndang manat dipingkiri si Josia taringot on. Aha do parsiajaranna? Molo adong sitaononta jala ingkon tatontuhon sipillitonta, ingkon jolo tapingkiri do lomo ni roha ni Jahowa.
17. Molo adong sitaononta, aha do na ingkon taulahon asa unang mangulahon hasalaan songon si Josia?
17 Tingki manontuhon sipilliton, ingkon jolo tarimangi do prinsip sian Bibel na boi mangurupi hita jala songon dia hita mangulahon i. Tasulingkiti ma angka prinsip i di publikasinta manang manungkun pandapot ni angka sintua. Las do rohanasida mangurupi hita mangantusi prinsip sian Bibel. Tarimangi ma situasi on: Adong donganta borua na tungganedolina ndang Sitindangi Ni Jahowa. Sada tingki, naeng marbarita na uli ma ibana. (Ul. 4:20) Tingki i, didok tungganedolina ma asa unang laho ibana marbarita, ala nunga leleng nasida ndang paduadua. Naeng ditogihon tungganedolina ibana tu sada inganan. Dirimangi donganta on ma pigapiga ayat asa marbisuk ibana manontuhon sipilliton. Diboto ibana, ingkon unduk do tu Debata jala nunga diparentahon Jesus sude siseanna asa marbarita. (Mat. 28:19, 20; Ul. 5:29) Alai diingot ibana, ingkon unduk do tungganeboru tu tungganedolina, jala ingkon dilehon do tingki asa rap dohot tungganedolina. (Eps. 5:22-24; Plp. 4:5) Ingkon dipingkirhon ibana: Na sai diorai tungganedolina do ibana marbarita, manang asa rap do nasida na dua di tingki i umbahen na dipangido asa unang marbarita? Tatontuhon ma sipilliton na denggan jala palashon roha ni Debata.
TONGTONG MANOMBA JAHOWA SIAN NASA ROHA JALA MARLAS NI ROHA
18. Aha do parsiajaran na tadapot dungkon mangulas taringot tu opat raja ni Juda?
18 Sipata, olo do hita mangulahon hasalaan songon opat raja ni Juda. Ra, (1) marhaposan tu dirinta do hita, (2) ndang manat mamillit dongan, (3) ginjang rohanta, manang (4) manontuhon sipilliton andorang so mamingkiri na dihalomohon Debata. Nang pe songon i, boi do tongtong tabahen las roha ni Jahowa. Diida do angka na denggan sian dirinta, dos songon na niidaNa sian opat raja i. Diboto Jahowa do sadia balga holongta tu Ibana jala songon dia hiras ni rohanta manomba Ibana. Dilehon Ibana do hatorangan taringot tu angka raja i, asa boi tapasiding hasalaan na balga. Tarimangi ma on sude, jala mandok mauliate ma ala nunga diparade Jahowa on tu hita!
Jagal Saur Matua
Posted by on Saturday, 14 July 2007 00:00
Di halak Batak molo dung marumur naganjang, torop pinomparna nunga tardok i naung saur matua. Tung so haru namora pe ibana ndang pangalaongi be i tu hadirionna so didiok naung saur matua. Molo titir do muse parpinomparonna, ndang adong na dipajolo (mate) ianakkonna, adong muse haduamaonna jala burju pangalahona didok ma i na mauli bulung. Molo angka parsitaonon do ibana, agan pe naung marnini marnono, ianggo adong dope sisarihonon tinubuhonna sari matua dope didok sisongon i. ?namora?. Tohonan Raja Pandapotan diampehon ma i tu ?pargomgom? manang ?Pangulu Bolon?, ima pandapotan ni adat dohot uhum. I do umbahen didok; ?namora urat ni hosa, raja urat ni uhum?. Ianggo naholit do manang nahingkit, ndang tarpatumang i tu loloan ?harajaon??parsaean ni utang sariburaja?, songon ?ali ni ampang maup? dibuat ma manang samborhos baion, ia so i santumtum ingkauna. Angka namarutang i didok ma i ?na pinalali?Barita partuaon ni Ompu Maruli sahat do ro tu dia. Godang do angka halak na dao maningkir ibana di partuaonna i, jala sude manghatindangkon haburjuon dohot parasirohaon ni Ompu Maruli i, jala laos diandehon do asa anggiat diuduti angka pinomparna parholongnirohaon ni natuatuana i.
Alai manuhar do songon lapaon ihan pangalaho ni angka pinompar ni Ompu Maruli. Naganjang manuhat najompok do pambahenanna di patuaon ni natorasna i. Dung marlolo Raja manotas ulaon parmompoon, pangarapoton, partuatna sahat ro di panambahon (manuan ompuompu) maol do diparalohon angka raja i nasida. Didok Raja ingkon patupaonna horbo silimangkae ala disura ingkon gok do tuturna, alai didok suhut i do mangalusi angka raja, ummetmet sian i ma, ai dang piga pola tutur naro?? ?Pailahon angka gomparan ni namborungkon??? Mandok hata ma sian boru natuatua didok ma: ???? ??horbo na saur matua?????.. ! ?
SIRINGKOT-RINGKOT | READ 3033x
Si Abraham dohot Sara
Dirimpu godangan halak do molo Sitindangi Ni Jahowa goar ni ugamo na baru. Alai, lobi sian 2.700 taon naung salpu, holan sasada i do ruas ni Debata na sintong digombarhon gabe ’sitindangiNa’. (Jesaya 43:10-12) Sahat tu taon 1931, digoari do hami Parsiajar Bibel. Boasa hami gabe mamangke goar Sitindangi Ni Jahowa?
Goar i patuduhon ise do Debata nami. Molo di pustaha na jolo, goar ni Debata, i ma Jahowa, disurat marribu hali di Bibel. Di godangan Bibel, goar i diganti dohot panggoaran, songon Tuhan manang Debata. Alai, tingki mangkatai tu si Musa, Debata na sintong patoranghon goarNa, Jahowa, jala didok, ”I do goarHu ro di salelenglelengna.” (2 Musa 3:15) Goar i pataridahon na marimbar do Ibana tu debata na so sintong. Balga do roha nami mamangke goar ni Debata na badia i.
Goar i manggombarhon taringot siulaon nami. Godang halak sian na jolo, mulana sian si Habel na partigor, manghatindanghon molo nasida marhaporseaon tu Jahowa. Sian abad tu abad naung salpu, si Noak, si Abraham, si Sara, si Musa, si Daud, dohot angka na asing marsada dohot ”torop ni sitindangi humaliang” on. (Heber 11:4–12:1) Songon sahalak panindangi di sada pangadilan laho mambela na so marsala, marsitutu do hami laho paboahon hasintongan taringot tu goar ni Debata na badia i.
Hami maniru Jesus. Di Bibel, didok do ibana ”Sitindangi haposan jala na sintong”. (Pangungkapon 3:14) Didok Jesus do ”nunga hupabotohon tu nasida goarMi” Jala ”asa huhatindanghon hasintongan i” taringot Debata. (Johannes 17:26; 18:37) Alani i, siihuthon Jesus na sintong ingkon mamangke dohot paboahon goar ni Jahowa. I ma na diulahon angka Sitindangi Ni Jahowa.
Boasa angka Parsiajar Bibel gabe mamangke goar Sitindangi Ni Jahowa?
Mulai nandigan do adong Sitindangi Ni Jahowa di tano on?
Ise do na tarbarita na parjolo manghatindanghon taringot tu Jahowa?
Molo pajumpang hamu tu sahalak sian ruas nami, tanda ma nasida lam jonok. Sungkun ma nasida, ”Boasa hamu gabe Sitindangi Ni Jahowa?”
Bagihon Bagihon Boasa Hami Didok Sitindangi Ni Jahowa?
Roland Hutajulu: Tintin Marangkup
(Hata sian Tulang Pangoli)
Roland Dotor Hutajulu
Mauliatema tadok tu Amanta Debata Pardenggan Basa I, ala asi dohot holong ni roha Na, pairing-iring hita sahat tu tingkion.
Di hamu marga ……(paranak) dohot ………(parboru), nuaeng ro hamu mandapothon hami marga Hutajulu, pasahat tintin marangkup, marbonsir mai ala naung mangalap boru bere nami, ima boru …….. Bangko ni adat do tutu i, di hita halak batak, laho pasangaphon tulang. Alana mulai sadarion diparadaton tu bere nami on, si sada boru ma hita. Tudos songon hatani natua-tua namandok, Hot pe jabu i, tong doi margulang-gulang; sian dia pe bere i mangalap boru, tong doi boru ni tulang. Dangka ni hau dulang, Bahen panjomuran ni rere, Sai hot do i boru ni tulang, Boru ni ise pe di alap bere
Alani di hamu marga ………. marampara ma hita tutu mulai tingkion, molo hami dijolo ba mangihut ma hamu sian pudi, laos songoni do, molo hamu dijolo ba mangihut ma hami sian pudi.
Saonari di ho borungku, dohot di ho bere, nunga dipasada Tuhanta hamu nadua, marhite naposoNa, gabe sada rumah tangga sebagai suami istri. Pos do roha nami, ditingki na berencana hamu laho mamungka sada keluarga, tontu nani onjar ni holong na situtu mardongan tangiang do hamu nadua, Alani ingkon badia manang kudus do pernikahan on di hamu nadua, tarlumobi ma tu ho bere, songon natarsurat di 1 Tessalonika 4, ayat 4. (supaya kamu masing-masing mengambil seorang perempuan menjadi isterimu sendiri dan hidup di dalam pengudusan dan penghormatan,) umboto mardongan saripe di bagasan habadiaon na tama.
Nangkin dijolo ni Pandita, jala disaksihon sude ruas na ro tu bagas joro ni Debata, ia hamu nadua nunga bersedia menerima segala kekurangan dan kelemahan masing-masing, alani ingkon sisada roha, si sada pingkiran sisada pangalaho ma hamu tu joloan on, suami dan istri harus meninggalkan ego masing-masing, dan bersikaplah rendah hati, songon na tarsurat di Pilipi 2, ayat 2-5. (2:2 karena itu sempurnakanlah sukacitaku dengan ini: hendaklah kamu sehati sepikir, dalam satu kasih, satu jiwa, satu tujuan, 2:3 dengan tidak mencari kepentingan sendiri atau puji-pujian yang sia-sia. Sebaliknya hendaklah dengan rendah hati yang seorang menganggap yang lain lebih utama dari pada dirinya sendiri; 2:4 dan janganlah tiap-tiap orang hanya memperhatikan kepentingannya sendiri, tetapi kepentingan orang lain juga. 2:5 Hendaklah kamu dalam hidupmu bersama, menaruh pikiran dan perasaan yang terdapat juga dalam Kristus Yesus,) Songon parrohaon ni Kristus Jesus ma parrohaonmuna
Hami pe sian tulang, tong-tong do manangiangkon hamu, asa masibar hamu songon ambalang marokkap songon bagot, jala sai tong-tong sada hamu songon daion mual. Unang mardua-dua songon daion tuak.
Alai hudok pe songoni, goar nama manisia (jolma yang tidak sempurna), sai adongdo keterbatasan, alani disada tingki memungkinkan do adong permasalahan di hamu nadua, akibat ego masing-masing gabe mangkorhon parbadaan, jala ndang menutup kemungkinan berlanjut tu naso masisisean na berkepanjangan. Pangidoanku tu ho boru, sotung pintor mangalu-alu ho tu marga ……….(parboru), parjolo ma ho ro tu hami marga Hutajulu naung gabe amang mu nuaeng. Alana nunga sian namet-met hutanda hami bere nami on, namarlapatan nunga lebih besar peluang laho mangalului penyelesaian taringot tu persoalan na ro tu hamu na dua.
Asa nuaengpe songon hata ni natua-tua namandok, Bulung namartampuk, bulung ni simarlasuna, nunga hujalo hami dison tintin marangkup dohonon ma hata pasu-pasuna.
Parjolo ma dohonon nami tu hamu marga …… (paranak) dohot marga …….(parboru),
Andor hadungka ma togu-togu ni lombu, andor rantiti togu-togu ni horbo, penggeng ma Saur matua, hamu leleng mangolu, laho patogu-togu pahompu sahat tu namar nini, sahat tu namar nono.
Andor ras ma andor ris, natubu di huta Sibuhuan, horas-horas ma hamu jala torkis, ditumpak asi dohot holong sian Tuhan.
Eme sitamba tua ma natubu di tano nahornop, Amanta Debata di Namartua, horas ma hamu tong-tong diparorot.
Secara khusus tu hamu nadua borungku dohot bereng ku
1. Napuran ni parsoburan ma, tu gambir ni sitapongan, sai tong-tong ma hamu nadua sauduran, jala masi haholongan
2. Dangka ni arirang, peak ni tonga ni onan, badan muna naso jadi sirang, tondimu tong-tong masigomgoman.
3. Asa di toruma parbarbaran, di ginjang ma partanggalan, sai dapot ma dihamu naniluluan, jumpang na jinalahan.
4. Antong hudon panuhatan, inganan ni tapian, jinujung dialaman, dijolo ni ruma parsaktian, manang tudia pe hamu mangalangka sai tongma dapotan parsaulian.
5. Asa tubu ma singkoru dilambung ni tandiang, sai tibu ma borungku togu marurat tu toru, mardangka tu lambung, jala tongam marbulung tu ginjang
6. Antong giring-giring ma gosta-gosta tu boras ni sikkoru, tibu ma hamu mangiring-iring jala marompa-ompa dianak dohot boru.
7. Asa uli ma ninna porda pandohotan ni hulamot, ditongos Debata ma di hamu jolma, mangihut ma dohot sinamot.
8. Asa jong-jong ma sopo ijuk, paadop-adop ruma gorga, dilehon Debata ma di hamu anak nabisuk dohot boru namar roha
9. Tangki ma jala walang, galinggang jala garege, dipasorangkon Debata ma di hamu anak sipartahi jala ulu balang, dohot boru parmas jala pareme.
Tu hita saluhut na, dohonon ma tutu songon hata ni natua-tua namandok
Asa purba ma dihabincaran, dihasundutan ma angkola, sai tong-tong ma hita marhaposan jala marhaporusan tu Tuhan, asa sinur na pinahan tu gabena na ni ula.
Simbora ma guk-guk peak di lage-lage, mamora ma hitaon luhut, horas jala gabe
Sahat-sahat ni solu, sahat ma to bontean, toho di rondang ni bulan, sai leleng ma hita mangolu, sahat tu parhorasan, sahat tu panggabean, jala tong-tong diramoti Tuhan. Botima
Diposting oleh Roland Hutajulu di 17.43
Jimmy Johnson 26 Agustus 2017 09.32
mauliate tu artikel muna lae..tamba parbinotoan. sukses ma di lae.
Roland Hutajulu 29 Agustus 2017 02.00
Horas, mauliate ma muse
Gospel Star 28 Agustus 2017 18.47
Serba Ada: sejarah situmorang
oleh MUDA MUDI SI 7 AMA MEDAN pada 02 Juni 2010 jam 20:38
MULA NI MARGA SITOHANG DOHOT SAOTIK PARADATON NI NA 7 AMA TURUNAN Op. Tuan SITUMORANG:
SITOHANG ima pahompu siampudan ni si Raja Lontung sian anakna sihahaan Tuan Situmorang.
Tuan Situmorang anakna dua:
1. Panoparaja (sihahaan)
2. Ompu Pangaribuan (siampudan)
Na mandapot goar SITOHANG, di pesta ni 'ama' na Tuan Situmorang. Ala tibalna dipeakkon di atas ni TOHANG. Sude raja2 na jinou dipesta I, mandok SITOHANG ma goar ni Ompu Pangaribuan. Dungi ditolopi amana Tuan Situmorang.
--> Panoparaja, anakna dua:
--> (Ompu Pangaribuan) Sitohang, anakna sada;
Parhujobung, anakna dua:
Raja Babiat, anakna tolu:
Ahado lapatan ni Na 7 AMA TURUNAN NI OMPU TUAN SITUMORANG?
Ia Tuan Situmorang dohot ninina Na 7 ima:
5. Sitohang Uruk Darimangambat
6. Sitohang Tonga-tonga Rajaitubungna
7. Sitohang Toruan Ompubonanionan, Mangolu dope;
Alai (2) dua anakna Tuan Situmorang;
Dohot pahompuna (3) tolu;
Nungnga parjolo marujung ngolu.
Dijou OMPU TUAN SITUMORANG on ma ninina na 7 i. Didokma:
"Hamu niniku . Ia ompu muna (2) dua, dohot ama muna (3) tolu nungnga mate. Saonari anakku na 7 (nini= mangulahi didok anak dinampuna nini. Nini mangulahi marama tu amani ompuna): hita naualu makkatai huhut marbulan (marbulaban) di bona ni Jabijabisisangapan na martua na marsangap on. Dohononhu tu hamu na 7, SI 7 AMA ma dohonon muna pomparan muna na 7. Jala pomparan muna na 7 ndang jadi marsiolian. Boru muna na 7 ndang jadi marsitindian. Sisada lulu dianak dohot boruma hamu na 7, sahat ro di sogot ni sogotna. Songon hata ni patipatianma dohonon: Dengke ni Sabulan, Tu tonggina tu tabona; Ise siose padan, tu ripurna tu magona. Olo, amang ninna na 7 i. Tanggo urat ni bulu, Tanggoan ni dokni padan. Olo, amang ninna anakna na 7 i."
Jabi Jabisisangapan (di Urat) ma parrapotan ni TUAN SITUMORANG dohot pomparanna na 7 i. Molo uli do hasil ni rapot di Jabijabi Sisangapan, Jabijabi Sisangapan ma goar ni Jabi jabi I di na ni rapothon na i. Alai molo so uli hasil ni rapot i, Jabijabi Singisngis ma goar ni jabijabi I dinadirapothonna i.
"molo dioli anak ni SI 7 AMA, diraporhon ma I di Jabi jabisisangapan asa sirang. Molo olo sirang, Jabijabisiangapan ma goar ni Jabijabi I di nasida. Molo ndang olo sirang, Jabijabisingisngis ma goar ni Jabijabi I di nasida. Ngisngis ndang maranak marboru jala ndang dapot panganon."
Sombaonsimundea (di Urat), dison ma partonggoan ni Tuan Situmorang dohot pomparanna, mangido tu Mulajadinabolon asa torop pinompar, sinur na pinahan, gabe na ni ula, torop aleale, ro hasangapon. Jala dison muse ma mangido hatunduhan ni hasalaan tu mulajadinabolon.
Sibatuara (di Palipi), dison ma pangidoan ni Tuan Situmorang dohot pomparanna Na 7 I tu Mulajadinabolon. Jala dison ma uhum pasidungi tu pomparan ni Si 7 Ama na marsiolian. Ditonggohon tu Mulajadinabolon, asa na so olo sirang I, asa ngisngis ndang marpinompar. Jala na so olo sirang I, molo manjangkit tu hau, tabaan ma hau I, asa rap mate dohot hau i. Molo martabuni tu ramba, surbuon ma ramba I, asa rap mate dohot ramba i. Ia tu aek do ibana lao, arsikonon ma i asa mate nongnongon. Ima togu ni parpadanan (bulan) nipatikkon ni Tuan Situmorang tu pomparanna si 7 AMA sahat ro disalelenglelengna.
Diposting oleh syalom di 02.18
BAYOSUTI: Cerita Rakyat Mandailing (5)
Cerita Rakyat Mandailing (5)
Atia potang-potang dung salose si Banua pature-ture batangi ni i saba nia i, tarida ia mardalan palan-palan tu sopo na i tonga saba i. Dung manaek ia tu sopo i, ipajuguk ia di si salaos pakaluar pusuk dot imbako sian caku nia ambaen idupon. Dung ibalun ia imbako dohot pusuk i, i pagara ia muse ma idupon nia i dohot loting pakpak. Ngada lolot dungi, si Banua madung marbual sado-sado ia di si salaos mangkusande tu dinding ni sopo i. Sian parboi nia tarida na sonang mada roa ni ibana paida-ida eme na muloi marboltok sada-sada. Songon na lopeh do nida ilala ia garar ni karejo nia i na sasapotang pature-ture saba i dua bulan lolotna.
“O … ayah ni si Langgo … indape dot kamu muli tu huta !!” Ning tulang Jabalun sian dolok targogo.
“Indape, tongkin na i, abis jolo iduponkon, papudi mau!!” Ialusi si Banua sian sopo i.
“Jadima, pajolo mami”, ning tulang Jabalun laos mardalan udur dohot parsonduk nia i naambit sada danak menekna.
Inda sadia lolot dungi, i tonga dalan i lambung ni tobat bolak ni raja i pasuo tulang Jabalun dohot anak ni si Banua. Marsapa tulang Jabalun: “Giot tu dia do ho Bania ?"
“Mangalap ayah tu saba, tulang. Intean udak Karlan i bagas, baru ro sian Paroman Ampolu", ning si Bania.
“Na i saba an dope ayahmu nangkin, dompak mangaso i sopo muyu i”, ning tulang Jabalun.
“Jadima tulang, utopotkon jolo ayah tu si”, ning si Bania.
“Ke mani, marpalan alalaomu, na landit dope uida dalan-dalan arani udan na potang tuari”, ning tulang Jabalun.
“Olo tulang”, ning si Bania laos mangalangka maripas-ipas tu jolo.
Inda sanga dope ia tu saba ni alai i, sian jambu bol na i topi bondar i, i pio ia ayahnia marulak-ulak, tai inda dong alusna. “Tu jia dei baya ayahki”, ning roania. Inda sobar si Bania, kehe ia lao maripas-ipas manopotkon ayahnia tu sopo saba ni alai i. Laik do rupa so nga mangalus, angke na tarpodom do ayahnia di si, ungkorna dohur-dohur muse. Dung i, i ngoti danak i ‘tong ayahnia i.
“Ayah … ayah … ngot ko … ayah”, ning danak i marulak-ulak salaos mangutuk-utuk pat ni ayahnia.
“Bo … bo … bo ... ho dei, Lian ?” Mangkuling ayahnia dung ngot.
“Olo, ayah. Keta jolo muli, mang intean udak Karlan i bagas”, ning si Bania.
“Bo, aha dei luai so songgotna aroro ni udamu ?” Marsapa ayahnia.
“Inda uboto ba, ayah”, ning si Bania.
“Jadima, pamasuk jolo sumangge i tu adangan i”, ning ayahnia.
Dung ipamasuk si Bania sumangge i tu bagasan ni adangan i, alai nadua pe kehe ma muli udur tu huta.
Dung lalu tu bagas, udak ni si Bania pe ro ma tu pangkal tangga ni bagas i mangalo-alo angkang nia i. I jalang ia angkang nia i, dungi masukma alai tu bagas. Ayah ni si Bania torus tu bilik manggonti salin, udaknia juguk mulak i ruar, anggo si Bania kehe manopotkon umaknia tu dapur. Lalu ia tu dapur, marsapa umaknia: “Ma muli ayahmu, amang ?"
“Madung, umak”, ning si Bania.
“O, taruon jolo kopi ni ayahmon tu ruar”, ning umaknia.
Dompak na pataru kopi ni ayahnia i tu ruar, nida ia ayahnia mang rap juguk paadop-adop dohot udaknia i di si.
Mangkuling ayahnia: “Markasehatan do ita sude di Paroman?"
“Alhamdulillah, markairasan do nian. Kirim solom ni tulang Jagental dohot amangboru Japagar. Anggo inda adong halanganna, bulan oji nangkan ro, ro do alai mangulangi salaos pabuat amangboru Sawal na get naek oji i”, ning si Karlan.
“Sampe ma da i kirim solom i, mudah-mudahan nian ita sude markairasan so rap ita pabuat pala amangboru Sawal naek oji taon on”, ning si Banua.
“I ma da angkang, taringot di boruntai si Masniari, kan adi madung tommet sikola Parabek taon na lewat. Rupa dompak sikola i Parabek adong dongan marsambungnia di si, dongan sakalasnia. I bulan na solpu ro danak i maroban amangtuana dohot umaktuonia tu bagasta. Marsapa alai sanga tola do boruntai ioban kalai tu Sawah Lunto”, marcarito si Karlan.
“Bo, ma pade i. Songondia do ning borunta?” Marsapa si Banua.
“Anggo borunta madung olo do, boti madung lolot do alai nadua marsitandaan, biamantong na rap sasikola. Anggi ni angkang pe sada do nida roania. Arana madung tarjotjot do ia pasuo dohot simatobang ni danak i muda kehe anggi muyu pataru balanjo ni si Masniari tu Parabek”, ning si Karlan.
“Ma pade i anggo songon i, oni andigan ma iorjaon, adat sumondo do ibaen?” Marsapa mulak si Banua.
“Olo, saro i sadun do ibaen, angkang. Pokat nami tolu ari rayo orjana. I ma so ro au manopot angkang tu son, paboana oni mangido au tu angkang anso rap lagut ita na sabagas i orja na i, so martondi boruntai”, olos ni si Karlan.
“Anggo i da anggi madung kawajiban niba dei, asalma markairasan”, ning si Banua.
“On pe da angkang inda na bisa au moncot, arana nasosakan karejo get pature-ture kobun lasiak na baru isuanan. Baen na dompak logo di sadun angkon na i siram manyogot na potang. Tarlobi-lobi muse adong do jabat sapulu lungguk na usuani i. Naron dung kotu magorib, painte motor ALS na tu Air Bangis i ma au”, ning angginia i si Karlan.
“Jadima anggo songon i, tai markopi ma ita jolo”, ning si Banua.
Dung i, i suru ia anaknia i si Bania tu dapur mandok obar tu umaknia so i pature parmanganan. Tar sapangidupan dung mangan, tarbege ma di alai sora ni otuk sian musojid. Dung i, sora ni alak na bahang. Ambaen na get painte motor i angginia i si Karlan, inda kehe alai be sumbayang tu musojid, i bagas doma alai sumbayang marimom. Ngada lolot nian painteon, tarbege ma tuter ni motor ALS i, bulus i lojong si Bania tu topi dalan godang an mangambat motor i. Dung so ‘ntong motor i, manaek ma udaknia si Karlan tu motor i dung i jalang ia parjolo angkangnia si Banua, oni si Bania, si Langgo, induk ni daganak na dua i, na rap pabuat ia tu topi ni dalan godang i. Dung i bagasan motor i si Karlan sompat dope ia mandok obar: "Ke mau", ning ia. Dung i, tarbege muse sora: “Tarikkkk ... !!!”, ning kenek na i, baruma motor i mardalan palan-palan. “Tet … tut … tet … tut … tet …” tarbege muse sora ni tuter ni motor i, dung i pardalanna murmaisar tu julu an.
Tonga dua bulan dung i, alak na i huta ni si Banua i pe simbur ma karejo tu saba sasadari. Adong do sapoken jabat lolotna alak huta i marrami-rami i saba an. Adong na manyabi dope dohot marbunbun, sadebana adong na mardege, adong juo muse ‘ntong na dung mangangin, marsibaen karejona so ipas taroban muli eme i tu huta. Somalna, antargan so mangan kotu, so umgogo na karejo i, mangan bubur cacak mei jolo. Dodas dei daganak na dot tu saba manolongi, marulak-ulak martambu arani tabona bubur cacak i: songon kue bongko adi, somal dei parbukonta di bulan puaso.
“Piga belek do dapot taon on”, marsapa Jakulim tu si Banua atia rap minum kopi alai di lopo ni Jauristak na i lambung losung bonggar i.
“Murak do boto tulang, taon na lewat dapot do lima pulu belek, anggo taon on tolu pulu lima belek maia”, ning si Banua.
“I ma da ubege-bege, rap na morong do ita na sahuta on, mur murak pandapotan. Tarlobi-lobi muse marayak ari rayo songon on, murmagodang muse ma arga ni barang”, ning Jakulim.
“Olo uida, ulu bondar nami, taiba anggo arga ni gota, ulit manis, congkeh dohot tanaon na mur mur mamura do. Ngada uboto be da maso on, songon na madabu itanggang tangga muse do ulala”, ning si Banua.
“Botul dei amangboru, poken na lewat arga ni gota saringgit doma sakilo, i pe angkon na ioban tu pasar. Anggo i gadis tu pamuge na i huta on, dua rupia maia iarga i alai sakilo”, ning si Sargut sian topi an.
“Songon i ma boto sannari ita na markampung on, dapot taon mur tu laratna do ulala, ulang ma jolo na get pasehat-sehatkon minum susu sakali sadari, kopi paet pe inumon niba sasapoken i lopo on leng na tarutang-utang juo dibaensa”, ning si Ranggas patidaon arsak ni roa nia.
“Olo le, na paet ma ulala batu ni mahoni, na paetan dope hangoluan niba sannari. On na get ari rayo muse ma bo, mur poning ulu niba”, itambai si Jakolek muse na juguk i lambung pintu ni lopo i.
“Ala ... ulang da bo ma comeh tu ita di hangoluan on, Tuhan do na Lobi Kuaso. Kan adi somalna atia aleon songon on, rap rim do ita manggore tu batang aek an”, ning sada tobang-tobang na di lopo i.
“Olo te, amangboru. Botul ma da i, muda atia aleon biasona mungkap mei sere na i Batang Gadis an. Incogot pade mei gakku ubaen parkononganku i aje ni tahalak na i lambung ni suro ni dadaboru i”, ning si Katitiren.
“Anggo ho da lae, aso mei angkon na i lambung suro ni dadaboru i ibaenko parkononganmu, inda langa ila roamu paida-ida alai dadaboru muda dompak maridi mangusa-usa arumpang ni alai di si”, ning si Jakatik mangarsak.
“Ulang sala sangko hamu boto tu si Katitiren, arana na bahatan dabo sere na dayuk di si, marparak doma na sabatu ni lasiak ... ka ... ka ... kakkkk ...”, matukakkak si Porkas.
“Ulang ko se na mangalayas jau, Porkas. Ho pe na dodas do uida potang-potang i kobun-kobun pisang na i bariba, purak-purak manastasi bulung ni pisang, tai aha do, na buncilak do matamu tu tapian ni dadaboru i !!” Kaluar obar ni si Katitiren targogo arani milasna roa nia pabege-bege obar ni si Porkas i.
Sip tong si Porkas. Tai anggo sibuk nia pupu meos-keos i juguan nia i, muko na mar rara, oni hibul muse tenju-tenjuna.
Paida-ida si Porkas na get putungan i, bulus mangkuling tulangnia Jatalam: “O ... bere, sadia do arga ni ulit manis poken i?”
“Au da tulang tu udak Palit do ugadis, sakotip iargai ia sakilo“, mangalus si Porkas, tarpalan ma nida sotik dung ipangkulingkon tulangnia i.
“Na godang tong targadis ko, na maruntung ma ho i, au tolu ringgit ma ia na ra toke i manabusisa i pasar an, loja doma ula pae-paulu i pasaran manyapai arga ni ulit manis tu toke-toke i na i Banjar Kuliling”, ning si Sargut.
“Inda na bana dope i, te si Lokot targadis ia lima ringgit sakilo ji oji na sian Tambangan i”, ning si Porkas.
“Lain ma jolo kecek i, magodang do le arga ni piso takik ?” Marsapa si Ranggas.
Ro ‘ntong ning si Sargut: “Na get apea dia do he takik on mi, songon on maso parudan, maraek batang, landit !!”.
Mangkuling muse si Porkas: “Batang na dia do, ala ... ijia mei nangkan maraek i, angke na dung ranggason do uida sude apeami na i Aek Karlan an”.
“Andigan muse dei nida ho kobun apeangki, sasataon na tu bariba aek do tohapmu !!” Ning si Ranggas tu si Porkas.
“Kobun apeami kan na i lambung koje godang i ?” Marsapa si Porkas.
”Inda ba le, kobun apea ni mandiang Jatorop dei, anggo kobunku dao dope tu dolok, i lambung ni tusam an”, ning si Ranggas.
”Antak kamu i le, i sajo kecek on, songondia do, ita muloi ma pature panggoreanta be poken on ?” Mangkuling si Jakolek.
“Pokatna do da, anggo au olo, biado le ita na di lopo on”, marsapa si Sargut.
“Aropku da pade mei ita muloi incogot, palanga aduan, arana dua poken na i puaso ma ita”, mangkuling Jakulim bayo na tobang i.
“Au pe sapandapot do dot tulang i, hum ipas hum pade”, ning si Banua.
Dung i, putus pokat ni alai na i lopo rap pature panggorean na be aduan. Ari pentong madung bagas borngin, mulak-mulak sada ma alai sian lopo i tu aratak na be. Sado si Ranggas doma na tading di si. Rupa so parbalakangan ia mulak ambaen na get marutang sigaret do ia di parlopo i.
”Tuliskon amangboru ma joloda, pokenon doma ita maretong”, ning si Ranggas.
”Ho pe da Ranggas, dapot poken pupu ituliskon, mandok songondia dei he!” Targogo sora ni alak parlopo i.
”Sobar ma jolo amangboru, dompak aleon ale”, ning si Ranggas palan.
”Aleon ni ahana dei, aleon igungmu da”, ning amangborunia i muse. Tai ba songon i pe obar nia, leng na i lehenna juo do si Ranggas marutang.
Dung pe sapoken na i doma so ari rayo, anggo alak Huta Toras i na leng bahat sajo dope manggore i batang aek an. Itaonkon kalai songon di si bope ro udan sian manyogot sampe tu kotu. Mangampiri pe pat dohot tangan ni alai arani lolotna i batang aek i, ngada hum roa ni alai nida. Pupu musengtong male arani tondik na i bagasan ni aek i sajo markonong mambuat pasir alom sian toruan. Somal dei mabangkir ulu ni alai itinggang batu dompak markonong i bagasan ni aek i, anggo hum na marbujal ulu i na biaso do mei. Bahat dei alak i, baen asikna na manggore i, laos kotu magorib do ma so morot kalai sian batang aek i. Biamantong, angke porlu daknanak marbaju na baru di ari rayo on. Ulang muse na so dong lomang dohot aleme koroton i bagas, murtama musengton muda adong kue sapit dot kue kambang loyang tambana surduon tu koum-sisolkot na ro tu bagas niba. Ila dei boto roa muda ngadong pangan-panganon i bagas niba muda ari rayo. Daganak niba pe angkon na adong muse mei paraburna bope na sotik ale, bopentong na hum panabusi ni pocal satapak dohot cendor samangkuk. I ma da boto so itaonkon simatobang niba songon i sasadari manggore i batang aek an bope bituana male boti pamatangna matondik ngali-ngalian.
Dung kotu isa bahat mei tarida ama-ama bope na tobang-tobang i lopo ni Jagulo i. Kecekkonon ni alai di si inda dao sian parhalan na masa dompak i, ima simbur ni alak sakampung manggore arani aleon.
“Biado, mangasi do i jae?” Marsapa si Sargut tu si Ganggang.
“Adong sotik, tai na sasamonis maia, anggo tar i julu sotik, i lambung ni napal i, dapot kalai do di si na sabatu ni lasiak”, ning si Ganggang.
“Ma paten mei, anggo ami i bariba na sasatungir maia na dapot”, ning Jagerep na juguk i lambung ni si Ganggang.
“Tai ubege i jae ni suro ni dadaboru i adong do na dapot sa na sasajegang”, ning si Ganggang.
”Ala ... ise muse dei na manggabusi ho i", ning Jagerep.
“Botul do da carito on, sapai dabo si Pege na rap sapanggorean dohot si Dapot. Mai gadis umak ni si Dapot ma sere na sajegang i tu tukang sere na i pasar na tuari”, ning si Ganggang.
“Ah, botul dehe?” Marsapa Jagerep.
“Olo, sapai dabo si Dapot so joleh ilala ho”, ning si Ganggang.
“Ampot dabo tapor-tapor ni sere na saulu ni kudo i dei na dapot si Dapot i”, ning ompung Katik.
“Ho da amangboru, andigan muse dei adong sere saulu ni kudo i kampungta on”, ning si Sargut.
“Bo, inda unjung dope langa ibege homu carito sere na saulu ni kudo i, nida halak na baron atia paimbar batu na godang i parbalan na i bariba?” Ning bayo na tobang i.
Dung i, ipatorus ia marcarito: “Na jolo, atia alak huta on margotong-royong mambaen parbalan na i bariba aek i, i tonga-tonga adong sada batu na godang, tar saopuk panggodangna. Adong do tolu ari jabat so tarungkal kalai batu na godang i. Dung tarangkat batu i, bo nida alak na di sian mada sere na saulu ni kudo payak i toru na i, i lubang i. Ngangang kalai sude paida-idasa, oni sip sude songon na ona sihir. Tai inda lolot dung i adong mada sada bayo na get mijur tu lubang na i giot mambuat sere na saulu ni kudo i. Indape sompat bayo i mijur tu lobang i, adong muse sada bayo na maniop tangan ni bayo i, oni isaratkon ia bayo i mandao sian lubang i. Idokon bayo i ulang ibuat jolo sere na saulu ni kudo i, arana sere i na marbegu dei, sere ni jihin. Ning ia, so bisa tarbuat sere na saulu ni kudo i angkon na i siram dei jolo dohot mudar ni manuk na lomlom. Dung i marpokat kalai sanga ise na i suru kehe tu huta mangalap sada manuk na lomlom ambaen koyokon i ginjang ni sere na saulu ni kudo i. Putus pokat i suru ma dua alak tu huta mangalap manuk na lomlom. Dung kehe na dua alak i tu huta, alai na tinggal di si leng jonggor i topi ni lubang i, tai anggo mata ni alai sude leng na tu sere na saulu ni kudo i. Inda binoto-binoto tarbege ma di alai sora na santak gogo, tarsongon sora ni ronggur, oni mutur muse ilala alai tano parjonjongan ni alai i, songon na ro lalo. Inda binoto sanga arani aha, magulang mada batu na godang na baru iungkal i masuk mulak tu lubang i. Sere na saulu ni kudo i pe nga nida be dung itimpoi batu na godang i. Inda lolot dung i, ro mantong alak na duai tu si, oban sada manuk na lomlom. Nida alai, alak na isian sude songon na maoto. Dung ipangkulingkon kalai dope so songon na sodar mulak. Oni, sere na saulu ni kudo i pe ngada adong nida di si be, batu na godang i mang masuk mulak tu lubang na i. Dung do kajadian na gaduk i, i sajo doma kecekkonon ni alak na sahuta i sasaborngin, oni bonggal musengton tu ombar balok ni huta i. Dua ari dung i, ioban alak Huta Toras i ma sada Bayo Datu na beteng, dohot sada manuk na lomlom tu bariba. Marsitutu alak na bahat i margotong-royong so tarungkal mulak batu na godang i. Urang-lobina satonga ari, tarungkal ma batu na godang i. Tai aha do, sere na saulu ni kudo i ngada dong be i toru nai, mago boti. Leam doma nida ilala alak na bahat i. Baen holas na nida roa ni alak na bahat i sadebana, tu batu na godang i doma tandosanna ibaen kalai i. Pukpak i rambani alai batu na godang i dohot aha sajo na dapot kalai, bope batu jana hayu, taro marsurak-surak songon alak na giot putungan. Pangabisanna, marrami-rami alai manggulang batu na godang i, dung i, i durukkon kalai tu aek godang i”.
Pabege-bege carito ni bayo na tobang i, alak na i lopo i adong tong na mikim-mikim, adong muse na get mantata tai itutup ia babania dohot tangan so ulang tarbege sora ni tata nia i, adong juo ‘ntong na ngangang babana, adong musengtong na marsitundu.
Ro ning si Ganggang: “Au pe da amangboru unjung do icaritoon ompungku jau losung dohot indalu sere. Ning ompungku na jalo, adong mada dua alak na lumobi betengna, alak na sakti. Sada sian jae an margorar Patuan Langit, sada nai muse sian julu on margorar Raja Nagasaki. I sada maso, so binoto ’ntong sanga ise na hum beteng, martanding ma alai na dua i tonga-tonga ni banua Mandala Holing on, i ma di uncuk ni gunung Sorik Marapi an. Patuan Langit maroban sinjato losung na sian sere, Raja Nagasaki maroban sinjato indalu na sian sere juo. Dung kalai nadua martanding marmoncak pitu ari pitu borngin, ngada dong na talu, tai rap loja mosa-osa aduana, arani i mangaso alai satongkin. Atia pitpit mata ni Patuan Langit satongkin arani amasukan agas matania, bulusma irambankon Raja Nagasaki sinjato indalu nia i tu ginjang an. Dung i, i pasang ia muse mantong ajina so mijur ipas indalu i tu toru so ipotuk sa ulu ni Patuan Langit, so batas mate, ning roania. Paida-ida indalu na get ro momotuk ulu nia i, iambungkon Patuan Langit muse ’ntong sinjato losung nia i tu ginjang an. Bo, masuk mada indalu i tu lubang ni losung i, dung i tarbege sora na maturatak-maturutuk: tuk ... tak ... tuk ... tak ... tuk ... tak ..., ninna sajoma binege. Inda lolot dung i, tarbege ma sora: Parrrrrrrrrrrrrrrrrrrr ..., songon adong na mapultak binebe. Rupa, losung dohot indalu na sian sere i do na matapor i ginjang an, oni tapor-tapor na i manyarsar tu jia-jia, dung i mangkadabu tu tano i. Tapor-tapor na i sadebana mapistak tu mata ni alai na dua. Arani ni marmudar-mudar mada mata ni alai, oni na golap doma ilala alai arion, ngada be bisana mengida sanga aha pe, na mandadap-dadapi doma tongan ni na dua halak i manjalaki parsitiopan so bisa jongjong. So bisa pe alai na dua mijur sian uncuk ni gunung Sorik Marapi i, ambaen na dong do topek alak huta na i toru ni gunung i dompak mambuat balerang ambaen pulungan ni ubat ni alak na purgatalon. Dung do kajadian i, dua alak na sakti i margonti goarna: Si Pitung Sorik Marapi doma ipio halak na bahat”.
”Ha ... ha ... ha ...”, martata-tata si Sargut sagogo-gogona. Dung i mangkuling ia: “Patut do rupa so nga nida be sere na saulu ni kudo na i parbalan na i bariba, angke na ibuat ni Patuan Langit dohot Raja Nagasaki do ambaen sinjato ji alai”.
“Anggo na botul da carito i, aropku incogot tu uncuk ni gunung Sorik Marapi an doma ita manggore, ngase binoto ale ampot dapot kita dope mulak tapor-tapor ni losung dohot indalu sere i”, ning si Ranggas.
“Jo le Ranggas, ulumu pe na dung rangas-ranggason do ho uida, bope na poso dope ho”, ning Jagerep.
“Marpalan doba Jagerep, utipul-tipul ko naon songon gerep”, ning si Ranggas ambaen holas na roa nia pabege-bege obar ni Jagerep i.
Pabege-bege na marsirisaan i, mangkuling Jakulim targogo: “He, antak kamu i, bulan puaso do daon, ulang ibaen na so ture parange niba !!”.
Dung ipaingot bayo na tobang i, marsipan kalai ‘ntong na marsirisaan i. Aripe pentong mang bagas borngin, alai na i lopo i pe marmulakan ma sada-sada tu aratak na be.
***“Allaahu akbar... Allaahu akbar... Allaahu akbar.....
Allaahu akbaru kabiiraa walhamdulillaahi katsiiraa,... wasubhaanallaahi bukrataw - wa ashillaa. Laa - ilaaha illallaahu walaa na'budu illaa iyyaahu mukhlishiina lahuddiina walau karihal - kaafiruun. Laa - ilaaha - illallaahu wahdah, shadaqa wa'dah, wanashara 'abdah, - wa - a'azza - jundah, wahazamal - ahzaaba wahdah. Laa - ilaaha illallaahu wallaahu akbar”.
Tarbege takbir marulak-ulak sian musojid godang. Alak na i Huta Toras pe ’ntong markean ma tu musojid. Pas pukul pitu manyogot, mambaca katubah ma oji Saleh. Songon taon-taon na salpu do da, sipaingot ni ibana tu alak na bahat i, leng na i juo do: "ita pabahat sobar na mangolu on, oni ulang lupa marsyukur tu Na Sada i, Na Maha Kuaso i, so salamat kita mangolu i dunia on sampe tu akhirat. Bahat pe ra dei urang, otik pentong bisa cukup", ning bayo na lobi malim i. Sadebana ’ntong nida alak na i bagasan musojid i, adong na mondok-mondok get modom, adong juo ’ntong na dung tarpodom, manombo angkon na i goritkon domei so ngot mulak. Anggo daganak i pupu retuk i baris balakang, apalagi dakdanak na dung mompas godang i, songon si Retuk anak ni tuak Sobaruddin dohot si Lage anak ni amangboru Sukur, loja doma nida ama-ama i mangoraisa, arana get sosok ilala alai sidung sumbayang, so bisa marmayam bope na giot marlancung atope marabur manabusi pangan-panganon na tabo. Olo da, gorarna pe ari rayo tele.
Dung salose sumbayang ari rayo, marmulakan mei alak na bahat i tu bagas na be dung rap marsijalangan i musojid: ”upat puji sohir batin”, ning kalai mei atia marsijalangan. Dung tu bagas niba ’ntong, iba na sabagas muse mei marsimohop-mohopan. Parjolo mangido mohop iba tu amang dohot inang niba, dungi baruma tu abang dohot kakak niba. Dungi rap-rap kehe mei iba na sabagas manjalang tu bagas ni tobang, ompung, udak, tuak, tulang, amangboru, dohot koum-koum niba sudena na di huta i. Oni dodas muse dei iba sabagas marsiulangan dohot koum-sisolkot niba na mian di huta luar. Di ari rayo na borkat i, busungon doma ilala bitua niba arani na mangankon i sajo.
Somal na atia ari rayo, adong sajo dei alak huta i na pabagaskon atope na palalu hajat na asing-asing na i, ja na mangkekah sanga na pabotohon. Masona mei mangan na tabo marrami-rami di orja: mangan juhut ni ambeng, orbo sanga lombu na igule dohot kacang muring, atope pisang sanga sibodak. Dodas dei alak na mian di huta na sada mangalap boru tu huta na lain. Adong juo ‘ntong na mambuat boru i huta nia. Muda sisolkot atope koum niba na markaroan i, ro mei taon na tu bagas niba. Muda ro taonna jiba, inda nangkan tartulak i ba, angkon na ro dei iba, bope na tarmarun-marun ilala sotik sibuk niba, biamantong alak iba an sudena na markoum marsisolkot samatua. Dodas musengtong i ari rayo na borkat i, ro taon ni namarkaroan tu iba sian koum atope sisolkot niba na mian di luat na dao.
“Songon dia do le ayahna, lalu do ita mangaligi na markaroan i tolu ari rayo tu Paroman Ampolu?” Marsapa umak ni si Langgo.
Ro ning ayah ni si Langgo: “Jadi, ma ugadis ma sere na ugore i sude, so dong ongkosta tu sadun”. “Piga do manuk obanon”, marsapa mulak umak ni Langgo.
“Martolu pade mei gakku”, ning ayah ni si Langgo.
“Ayah, ke jolo au tu Sopo Godang mangaligi na margordang, na simburan ubege”, ning si Bania.
“Ke mani amang, tai mulak ko antargan so kutu luhur, so rap sumbayang kita tu musojid”, ning ayah nia.
“Olo, ayah”, ning si Bania salaos keluar sian bagas ni alai.
Dung sapoken marari rayo di hutana be, koum-sisolkot na dompak mulak kampung sian ranto pe marmulakan muse ma alai tu pandaraman na be. Bope bahat do nian panganon na tabo i huta-huta na godang an, tai anggo lomang dohot alame leng na ioban dei ambaen silua, bope na sotik le, so leng adong daion ni koum-sisolkot niba i kota na so sompat marari rayo i kampung. Dung markean kalai sudena, lungun mei nida huta i, mulak songon na biaso.
Atia tonga ari i huta i dung kotu luhur, i lopo ni Jagulo i tarbahat do dompak alak na markopi di si taro mangecek-ecek.
“Nangkin adong uida lima halak na ro tu bagas ni tulang Jakayo, na sian dia dei luai?” Marsapa si Ranggas tu alak na i bagasan lopo i.
“Olo, au pe uida dei, maroban masin bageng, sanga aha pe nangkan karejoon ni alai di huta on”, ning si Sargut.
Ro ning Jagerep: ”Inda iboto homu langa, na get mardompeng dei alai tu batang aek an, mambuat sere. Adong gorarna dompeng apung, masinnai i ibaen i tonga ni batang aek i, muda dompeng darat, i darat ibaen masinnai. Oni adong dua selangna, sada mangincop, sadanai mangutahonna”, ning Jagerep.
”Anggo i luat ni alak balok an boto na mardompeng i, na jebuan do ubege”, ning si Ranggas. Dung i, mangkuling muse ia mulak dung iinum ia kopinia sandornguk: ”Parjolo-jolona alak i mardompeng i batang aek i do, tai lolot-lolot mardompeng kalai i darat. Ja na saba, ja na kobun, ikoruk kalai tanonai tu toru an sampe tarnapal, dung maraek ma lubang galian i, baruma ipasang kalai masin mangincop tano na i. Tano na kaluar sian masin i, ialirkon muse ma tu para-para na maralas goni, i goni i ma marsangkotan sere i. So momo elaon sere na i goni i, so tumpuk marlagut, idurus kalai mei dohot aek, inda uboto sanga aek aha gorarna, tai marnyae dei iba dibaensa muda tarinum, mate pe ra dei gakku muda bahat tarinum iba. Tarsongon rasa dei gakku. Ulang majolo saba-kobun iurkaran, tano na i taruma ni bagas ni alai pe i dompeng kalai”.
”Ak le dongan, i dabo uida karejo ni alak na get ipas kayo dei ning roangku”, ning si Ganggang.
”Au pe ning roangku ipar, tai boto ngada piga halak jabat na kayo ibaensa, hum na sada-dua halak maia, ipe ampuna ni masin dompeng nai dei na marlabo godang, toke na i”, ning si Ranggas.
”Marcarito tuak Jakayo jau, get mardompeng kalai i parbalan na i bariba dua ari na i”, ning Jagerep.
”Be, inda langa na i boto ni tuakmu carito ni ompung Katik i, ma mago ma sere na saulu ni kudo i sian parbalan i, ha ... ha ... ha ...”, martata si Sargut.
“Olo tele, na sala paretongan dei tuakmi, sugari tu uncuk ni gunung Sorik Marapi an do ioban ia anggotania i mardompeng, nga se binoto dapot kalai tapor-tapor ni lusung dohot indalu sere i”, ning si Ganggang.
“Na pintaran do uida ilala ho silepe-lepe umpado tuakku alak na kayo i”, milas rupa indora ni Jagerep pabege-bege obar ni si Ganggang i, ima sosongon i obar na kaluar sian babania.
“Kete muli le, na bahatan kulala rongit, murmalilas ulala di ari na golap on”, ning si Ranggas.
”Kei mulak parjolo, tai ulang lupa bayar kopi dohot sigaretmu”, ning Jagerep muse, leng na holas dope rupa roa nia.
“Ala, ho ma jolo dabo mambayarsa, kan adi alak na kayo do tuakta”, ning si Ranggas muse ‘ntong.
“Na momo mei ilala ho, abiskon pangomoanmu”, ning Jagerep inda ra talu.
“Saima dabo manden, keta le muli, mang bagas borngin bo, sajia jo Ranggas, so ubayar palalu”, ning si Sargut.
Sapoken dung na marcarito i alai di lopo ni Jagulo i, manyogot-nyogot dope ari madung tarbege sora ni masin dopeng-dopeng i bariba aek. Rupana madung mardompengma anggota ni Jakayo i parbalan i tar itopi ni batang aek i, para-para pe mang jonjong di si dohot sopo-sopona. Sadari i alai markarejo di si, dung laos magorib doma so mantak. Sabutulna, ingoran do ilala alak huta i sadebana pabege-bege sora ni dompeng i, tarlobi-logi sorana dopeng-dopeng sian manyogot sampe tu potang ni ari, tai biamantong ale, nga tardok kalai le obar, ulang-ulang ma jolo tu Jakayo, habiaran ni alak huta i sadebana ambaen na marepeng i bayo i: ”ibayari ia ho non jongjong”, ning kalai alak na lomosan i paida-ida Jakayo.
Dung tar dua poken alak na roi, anggota ni Jakayo i mardompeng di si, marroan muse ma alak na balok na get mardompeng muse di si, arana bonggal rupa tu dia-dia bahaso na mangasi do na mardompeng i, bahat dapot kalai sere na sasajegang di si. Anggo sere hum na sasamonis do, ngada jalai ba, na i ayup kalai dei tu batang aek i. Ngada jabat sabulan, na ramian doma alak i batang aek an umpado i pasaran atia poken. Salangku bahat sajo alak ro tu si bope hun na meos-keos songoni. Tarlobi-lobi ’ntong adong muse lopo kopi dohot panganon i topi aek an, bope na pocal sanga goreng pisang, asidunganna margonti soluk alak ro mangaligi alak na mardompeng i.
Indantong tartahan kalak Huta Toras i be paida-ida simburna alak na mardompeng di huta ni alai i. I jalaki alai muse mantong alak na marepeng na ra manabusi masin dompeng, so dot muse alai mardompeng di si, tarlobi-lobi musengtong pardompengan i banua ni alai do, ulang ’ntong alak na balok sajo kayo dibaensa, alai pe por sikatutu do roa ni alai na giot kayo i. Ngada tarantai be, na sap doma alak na mardompeng muloi do sian belok na i Panggargaran an sampe tu Lubuk Siating. Songon porkis doma nida alak i ambaen bahatna pae-paulu i topi aek an.
I mantong tele gorarna alak na marusaho, adong na dapotan bahat, lobian doma jabat, adong musengtong na hum paspasan maia, lopeh-lopeh mangan songon i, tai ba bahat juo do na marngae. Ulang ma jolo le angkan na dapotan epeng na sotik sian pangomoan di na mardompeng i, na dapot nyae do arani ulu mabangkir itinggang batu na godang, pat mabingka ona cangkul, marun milas matondik dapotan i arani sasadari i batang aek an, adong juo antong na mungkap ronggotna. Untung na ma le ronggot api, anggo sugari ronggot aek aropku na madung mayup mei alaknai i aek na godang i. Arani na mardompeng i, inda boto hum na parmaraan na ro tu sibuk niba, saba pe marsegaan arani bahat na i urkuran, i tolbakan, songon i muse suan-suanan ni kobun-kobun pe bahat na i tabaan, marmomo nida songoni roa ni alak i: ”na ponting dapot sere sabahat-bahatna so marepeng na bahat so jadi alak na kayo”, songon i ma gakku na dong i bagasan roa ni alai. Nga piga be alak na marpikir sanga songondia akibatna tu pudi ni ari pala leng ipupu sajo na mardompeng i. Ulang nian sugari jabat manggora naso nida i, mabiar iba dabole ro bala na godang. Nian somalna ita manusia on, dung ro dei bala na godang i tu jolo niba so sodar iba parmaraan godang. Dung iraso i dangolna na ona bala na godang i, bahat mei na mandok: sugari songon on, sugari songon i, pupu marsugari-sugari, manyosali na dung tarjadi. I ma da bo so i dok alak na jolo-jolo i: "i ambang ko dontong adong tampang ni sugari !!!"
”Na saborngin, ompak lewat au i jolo lopo ni si Jalentak i, adong boto uida opat bayo na minum kopi di si, i dopis-dopis kalai boru ni tulang Mardan, si Pikek adi, oni adong na mandok obar: ro mau tu parik bagastai naron da, painte au te, ninna bage”, marcarito si Lagut.
”Botul dehe, ise mei alakna”, ning si Sanggar.
”Olo, inda utandai sanga alak dia i, alak na ro dei roangku”, ning si Lagut.
“Anggo i jae boto, ubege adong muse manuk na mago sian lobu, adong bage manuk na dompak modomkon i sanggak, buyukon doma pira na i, bo mangamuk antong udak Palit, iroro i alak na ro i, get iumban ia ma ulu ni alak i dot upang, untungma iora amangboru Goti, anggo inda gakku ra dei mabangkir mardaro-daro ulu ni alak na ro i”, ning si Sargut.
“Te na borngin tuari ma, adong muse dua alak na mabuk marjuguk-juguk i batang karambir na maurbat na i dolok, na i lambung ni suro i adi. Dompak lewat au sian jolo na i, sada halak mangkuling: hei lae, sigaret mi jo ba sabatang, ninna mon. Bo, upaibul tenjungku, uhaning sakali tu mukonai, jampayar so iboto homu tu tano i”, itambai si Ranggas muse.
“Alaaa ... tulang, marpalan da, mate non anak ni alaki, ha ... ha ... ha ...”, ning si Lagut salaos martata.
“Inda sianyang dabole bere, muda nga purcaya ho, kete ita topotkon alaknai sannari tu pardompengan na i toru ni ayu ara an”, ning si Ranggas.
“Nangkon be da tulang, tongkin nai tarsongkik au muse bayo i, ha ... ha ... ha”, ning si Lagut tai leng ipupu ia juo mantata-tata.
"Bana dei, na dung malalu tu dei uida, marmabuk-mabuk kalai i hutanta on, ulang sompat ubege iulaki alai parange na songonian, uayup mei tu batang aek an", ning si Sargut ambaen milas na roania.
Ehem, mengkehem sada bayo na tobang na juguk i susui ni lopo i, dung i mangkuling: “O ... parlopo, tamba jolo aek ni kopingkon e, oni laoskon sigaret sabatang”.
“Olo amangtua, ro ma”, ning alak parlopo i.
Dung itambai parlopo i aek ni kopi ni bayo na tobang i, oni ilehen ia muse mantong sigaret sabatang, bulus ma isurkut bayo na tobang i sigaret nia i, ipakaluar ia musema timbus na i ngon baba dohot igung nia marulak-ulak. Iangkat ia muse cangkir ni kopi nia i, isirup ia musengtong kopi i, ngada be, na mur maliar ma nida mata ni bayo na tobang i, songon na baru ngot modom na sinok, cikar doma nida.
Inda lolot dung i, mangkuling musema bayo na tobang i: “Aha na i pardokoni muyu i sudena botul dei, porlu dei ita ipikirkon sanga songonjia carana so ulang ro galebut arani bahatna alak no ro mangomo mardompeng tu hutanta on. Songon i pe, adong dope parhalan na lumobi borat adoponta pala”.
“Bo, aha museng dei tobang, humitir kulala totku”, ning si Sargut.
”Ira-ira sapulu taon na solpu, unjung ro alak na balok na marsikola gincat tu hutanta on. Ning kalai giot mamareso sanga aha sajo do na adong i toru ni tanonta on. Bonggal juo do dabo tu alai bahaso tano ingananta sorang on didok kalak Tano Sere, Tano O mas Sigumorsing, banua na torkis sapanjang. Bo udok: botul dei, sian na robi luat Mandala Holing on leng na ni dok ni halak mei songon i. Bukti na tinggal tong bahat, adong Garabak Ni Agom i Ulu Pungkut, bokas tombang sere ni alak Agam-Minangkabau, Tombang Ubi i lambung Muarasipongi, bokas tombang sere ni si bontar mata bangso panjajah alak Ulando i, Saba Garabak i Huta Pungkut, Tombang Galudak i Kuala Lumpur, eh ... i ... Tombang Bustak, dohot na asing-asing na i. Inda piga taon dung i, ro musema alai mulak tu hita on singkop dohot paralatanna ambaen pareso sanga sadia do parbahat ni sere i toru ni tanonta on, so binotontong sanga na marlabo ato marugi muda ipalalu i bukak tombang sere i. Ning kalai madung tola do alai mambukak tombang di banuanta Mandala Holing on. Inda lolot be ning kalai, muloi ma alai markarejo marsitutu. Au da, muda uida tom bang sere na dong di tano ni halak na balok an, na goso do da uida, adong dei gakku sasator tano na i urkuri i, dung i, jadi lubang na bagas oni bolak muse, songon dano doma nida muda lubang galian na i marisi aek, tarlobi-lobi muda parudan, marparau pe bisa di si. Boti, muda bahat lubang na godang-godang na i galian di na manjalaki sere i, ulang-ulang ma jolo i uncuk ni tor an i lubangan, mandok aha dei luai. Taringot au baya mulak tu kajadian na dung solpu, dodas dope binege sampe sannari obar ni alak: Mayup Mompang, ning kalai. Baen hebatna mei kajadian i na jolo so ibaen koumta na sian julu an tokok ni gondang i tarsongon sora ni touk na martiga-tiga, ibaen kalai gorarna gondang Aek Magodang, i ma so rap ta boto”.
Dung marcarito bayo na tobang i, bulus mangkuling si Lagut: ”Inanggo inang, songon i do jabat, amangboru?”
“Songon i ma carito ni ompungku atia au kalas tolu SR”, ning bayo na tobang i.
“Au pe raian juo dau pabege-begesa, tobang”, ning si Sargut. Dung i, mangkuling muse ia mulak: “Anggo parbinotoan ni amangboru i, adong do dalan na asing na humpade so leng torkis hangoluanta i banuanta on?“
Songon na tarsonggot nida bayo na tobang i dung marsapa si Sargut. Tai nian mangalus juo do bayo na tobang i.
“Ala ... songondiama udokon tele, kan iboto homu do, au le ngada incat jabat sikolana, SMP pe ngada tommet. Urang dei padena gakku homu marsapa tu au, tarlobi-lobi satontang parhalan ni hangoluan ni alak na jaji“.
“Sikola bisa dei sagincat-gincatna, muda porlu sampe tu langit na patolu on, taiba anggo pangalaman ni sasada halak i marbeso dei, amangboru“, ning si Lagut.
“Anggo ho da tulang menek, peto mantong ko pinompar ni alak na malo mangatak mangetong i“, ning bayo na tobang i.
Dung salose sumbayang isa, murbahat ma alak na ro tu lopo i. Parlopo i pentong madung masak muse ma gorengnia satalam godang, milas-milas oni uskus muse, get manetek jabat ijur niba paanggo-anggosa i borngin ni ari na ngali i. Baen bahatna alak na marroan i tu si, ngada muat sudena di bagasan ni lopo i, i bangku-bangku na i jolo ni lopo doma alai sadebana marjuguan, oni adong muse na jongjong-jongjong taro mangecek-ecek dua tolu halak satumpuk.
“O ... amangboru, songondia do nanga“, ning si Lagut marsapa mulak.
“Na nida ni matangku salolotna on, boti muda upikir-pikirkon sasaulak, angke alak kita ‘ntong nabahatan martani do samatua. Kan rap taboto do sanga songondia raso ni kantang Tanagodang, ngadong da imbangna ulala dohot kantang na sian luat ni alak na balok, na uboto doba le. Itutung sajo pe ama na santak tabo panganon, ulang ma jolo iolah misalna jadi karipik, kan adi muda kehe ita tu kota dodas dei dakdanak i manabusi karipik kantang nai bungkusan deges-deges i pasar-pasar toko na menek i, ah ... ahadei gorarna, ma lupa au”, ning bayo na tobang i.
“Rok mini, eh ... Mini Market dei gorarna tobang, muda pasar toko na godang margorar Susu Market, ah masala dok muse bo, Super Market do, pala na hum godang muse sian i goarna Kiper Market, eh sala, Hyper Market do dabo”, ning si Sargut.
“I ma, inda pe ambaen panganon na asing-asing na i. Inda langa bisa ita suan kantang Tanagodang i mar sapulu tor bolakna i juluan?” Marsapa bayo na tobang i.
”Botul juo ’ntong amangboru, tai kan angkon na dong mei epeng na bahat ambaen modalna, so bisa ibaen usaho na godang na songonian, ngon dia dei epeng modal ni i”, ning si Lagut.
”Anggo i da, hamu na poso-poso i dei na bisa mamimirkonsa, anggo au na dung muap tano on, mancit dei ulungku mamikirkonsa”, ning bayo tobang i.
Dung i, itambai ia muse: ”Sompat dope luai tardai homu jabat unte manis Maga?” Marsapa muse bayo na tobang i.
”Sompat mantong, tobang. Tai sannari ning kalai payah tubuna jeges, bahat do ning kalak i sobobna. Inda songon na jolo i be, unte na i godang-godang boti manis-manis. Ning kalai sora tubuna jeges angkon na donok batangnai sian bagas ni alak, so leng ona timbus sian dapur ni bagas i, oni sampak-sampak ni aek ni pamispisan i”, ning si Sargut.
”Anggo hum na songon i do sobobna, inda langa bisa ita baen bahat bagas na menek-menek songon bagas ni alaklai na i sikola Purba an. Hum pade muse dope ning roangku muda di si ibaen muse sikola mangaji bahat martumpuk-tumpuk, muda porlu sabolak ni tano humaliang, i gunung Sorik Marapi an”, ning bayo na tobang i.
”Ala ... amangboru pe da tile, i pe angkon epeng na bahat dei tu si, songon carito kantang Tanagodang i dei”, ning si Lagut.
“Ma udok jomu nangkin, anggo purkaro epeng ambaen modal ni i sude, homu na poso-poso i dei na bisa mamikirkonsa marmate-mate, anggo au do ronyang dei mamikirkonsa”, ning bayo na tobang musentong mulak.
"Bo, songondia dei baya pala mapultak gunung Sorik Maripi i incogot ni ari ?" Marsapa si Katitiren.
"Mapultak ia tusi, gorarna pe gunung, na marapi-api muse, dompak so mapultak morot kita sian i jolo, dung salose amuk na i, ro ita mulak tu si", ning si Lagut.
“Au pe da ompung na santak tabo ulala lancat sian Sihepeng, tarsarupo manisna dohot duku sian Pelembang, inda na lupa au i manabusina muda dompak musim”, mangkuling si Sanggar.
“ Olo, indepe bahat ni mocom ni tarutung i bariba Batang Gadis, timbako i Simandolam, kopi i Pakantan, dohot na asing-asing nai, na santak tabo sudena i, ampot dabo ambaen na i tano na marsere i dei tubuna so tabo-tabona ilala, ulang-ulang gakku na mangan sere do alak Mandala Holing on samatua, makasutna ‘unsur hara’ ni sere i do da, ha ... ha ... ha ..., sianyang do da i”, ning bayo na tobang i mikim-mikim dung mantata, tarida tongkin lobang na i.
“Muda upamata-matai alak hutanta on sadebana ompung, tarbahat muse do uida na targorsing-gorsing parsibukna songon sere”, ning si Lagut, dung i mikim-mikim ia tarida.
“Sadebana dei, adong na songon alak Koling na lomlom-lomloman, na songon alak Arab godang-godang, bontar-bontar, oni marabong-abong muse, alak Ulu i Muarasipongi na tarrodop-rodop, oni alak Siladang i jae an, nga dehe marmocom-mocom do tarida tompa ni alakna na rap mangolu i banuanta Mandala Holing na bolak on?” Ning si Sargut.
"Uambang dabole ambaen na urang vitamin alak kita on sadebana so gorsing-gorsing tarida sibukna, na jolo kan tiop bagas biasona adong dei tobatna, bopentong menek, so leng adong gulaen pamasakon muda ro koum-sisolkot tu bagas niba mangulangi", ning si Lagut.
Mangkuling muse bayo na tobang i: "Muda get marsaba na bolak iba, i jae an dei ingananna, muloi do sian Maga santak tu Simarongit. Hum saba na dong sannari marlobi-lobi panganonta i banua on, ulang-ulang ma jolo mambukak parsabaan na baru. Muda i julu on 'ntong hum na i topi-topi ni batang aek i maia na tarbaen saba, pandapotanna inda cukup boto panganon sataon, lima bulan pe mang habis eme di opuk niba, i ma so markobun kita i arangan an santak tu uncuk ni tor an, i suanan ma di si apea, ulit manis, congkeh, tanaon, kantang, bope na timbako sanga kopi. Sampe sannari na leng bahat dope ita na i julu on na marhauma di tor an".
"Sakirona tarbaen kita jambatan sian tor na sada tu tor na lain, ning roangku na sonangan i ilala na marhauma i di tor an, nga loja be ilala manangkok-manuat sian huta on tu si", ning Jagerep.
"Epeng na bahat dei tu si, dapot kita jolo mulak tapor-tapor ni lusung dohot indalu sere ni Si Pitung Sorik Marapi i", ning si Lagut, dungi rap matukolkol alai na i bagasan lopo i.
Di na dompak matukolkol i alai, adong ma sada poso-poso ro tu lopo i, dung i mangkuling ia tu bayo na tobang i: “Ompung, intean ompung adaboru i bagas, get modom ia ning ia, naron ngadong mambukak pintu ji ompung”.
“Olo anggi, rap muli ma ita, maroban senter do ho, na lupa dau nangkin i bagas laos tu lopo on”. Marsapa ompung nia i.
“Olo ompung”, ning paompu nia i.
“Jadima, muli ma ami parjolo da, incogot aduan ita sambung mulak caritonta i”, ning bayo na tobang i.
“Yabo, takok itogu-togu dope amangboru tu dolok”, ning si Lagut.
“Ala ... anggo ho da tulang menek, na cikaran dope da bo ulala pamangtang on, salangkon tu Tor Siojo an manangkok-manuat utopung do pei saulak sapoken”, ning bayo na tobang i.
“Songon i ma da, Assalamu’alaikum”, ning ia mulak.
“Wa ‘alaikum salam”, ning kalak na i lopo i.
Ambaen madung habis ‘ntong miak ni palito, sampe ison ma jolo carito on. Mudah-mudahan nian adong woktu na tarlapang so ita sambung mulak caritonta taon.
Nani suratkon: Edi NasutionGandoang, 15 September 2010.
Boa-boa: Carito on inda kisah nyata on, nai puhut-puhutan dei songon i sian parningotan niba di hangoluan ni alak kita, oni muda adong gorar-gorar atope tokoh-tokoh na tarsarupo dohot koum-sisolkot nami i bagasan ni carito on, inda boto na ami sangajo i, anso suman dei carito ni alak kita Mandailing.
Posted by Edi Nasution at 7:02 AM
ahmad hayat lubis February 28, 2012 at 4:00 AM
Marsapa ma jolo uda, di photo manggorei songon na si gusti do uida i dhot uda'i sakban, alak muarasiambak.
Botul do roaii??
Edi Nasution March 6, 2012 at 11:23 PM
aropku bana mada i, tulang menek, na ibuat tingon internet dei gambar2 i sudena. Botima, wassalam.
Martina (Marlasniroha tingki natal) – A Room for My Words
Martina (Marlasniroha tingki natal)
December 13, 2009 December 14, 2009 entasimanjuntak
Godang halak mandok ia martina hata pendek ni “marhallet tingki natal”. Alai molo di au martina ima “marlasniroha tingki natal”. Beha, husungkun majo hamu, las do roha muna mandapothon ari natal? Molo ido, antong sahata ma hita sahali on mandok martina marlasniroha tingki natal.
Porsea manang ndang (laguboti petaho!), mandapothon natal sai tu huta do rohangku, butul! Pintor hurimang-rimangi do suara ni locceng gareja na pinalu ni panjaga gareja di ari natal dohot taon baru. Pintor habegean do i sian sude luat ni Balige. Molo natal dohot taon baru, ganjang do palu-palu ni locceng i. Nian tiap minggu sai dipalu doi, alai manang alani aha, molo natal dohot taon baru, sun do tabo ni suara ni locceng i begeon. Satuju do hamu? Ibanna molo natal, tamba do las ni roha huhilala.
Natal dohot taon baru on di huta do au. Rencana tolu ma hami, au, oma, dohot anggingku. Angka haha dohot ibotongku di Jakarta do, ai ndang godang cuti ni halak i ninna jadi ndang boi mulak tu huta. Las hian rohangku. Nunga boi huanggo kota Balige i nuaeng dohot tao toba i. Pajumpang ma ra annon iba dohot angka dongan pangaranto inna rohangku. Pintor gok ma pasti gareja di ari natal dohot taon baru binaen ni angka pangaranto. Perayaan natal ma ra di sude luat di Balige. Nga boi hubayangkon i, tiap ari pasti adong 2 manang 3 natal di balige, natal marga, natal singkola, natal luat, natal kecamatan, tu natal oikumene di tano lapang. Mansai rame ma nian. Ido daba tabo dohot asing ni natal di Balige. Molo di huta na asing ra dang pala songon i ramena.
Hubayangkon, marjoget ma angka dakdanak singkola minggu, nisumbang mai dohot hepeng arga saribu (masa dope tahe arga saribu laho manumbang?), ndang kala angka na magodang mambahen vocal group manang ende solo, ia angka natua-tua biasana marliturgi…sude ma tahe tarlibat di natal i. Jala biasana habis-habisan do di perayaan natal i, ingkon mangan do, ndang pola masa senek, pintor si 4 hurup i dibinda. Tabo ma tahe.  Sering do muse sesa angka utang (anggo on ndang huboto tangkas bah!). Bagak ma nian angka pahean di tingki natal i. Ingkon marbaju na imbaru do iba. Pinangke ma i pas di ari natal dohot taon baru. Songon naso tabo do nihilala molo ndang sepesial baju niba, ai sude jolma uli-uli paheanna. Jala, pintor godang hian do koor, mulai sian koor singkola minggu, naposo bulung, tu angka natua-tua. Rumbe-rumbe pe dipasang do di gareja asing ni gaba-gaba. Marganti-ganti do angka loloan marpoto di jonok di gaba-gaba i, sipata sappe marsigulut.
Alai molo nirimang-rimangi, holan ribur ni perayaan i do lapatan ni natal di hita? Nian daong ate. Molo jinaha angka thema dohot sub-thema ni angka perayaan natal, suman-suman do sude, jala hira-hira sarupa do muse; hadameon, hasadaan, las ni roha, benget ni roha, hamauliateon di haroroni Anak ni Jahowa tu portibi on, dohot angka na asing. Ndang holan tinggal di perayaan i noni, alai nian suan ma di bagasan roha. Asa molo sidung angka perayaan ni, roha naung suan angka na denggan ni boi tu lam dengganna.
Jai angka dongan, unang ma nian hita holan mamingkiri angka pahean, rumbe-rumbe ni gareja dohot dekorasi di jabunta be, manang sipanganon di perayaan natal, dohot angka na asing. Ai Jesus per ro tu portibion ndang dohot hariburon, alai dohot benget no roha do. Nian tubu situtu ma Jesus di bagasan rohanta be…Amen. Selamat ari natal ma di hita saluhutna. Butima!
← 2012…it’s not the description of the end of the day!!
Perjalanan Medan-Balige yang melelahkan sekaligus menyenangkan →
2 thoughts on “Martina (Marlasniroha tingki natal)”
“”
bah biar rohangku mulak muse do pangalaho ni halakki dung sae ari pesta i 🙂
December 13, 2009 at 3:28 pm\t Reply
hahaha…ba tinangianghon sten asa unang mulak…mura no halak batak mardongan, alai mura do tutu marmusu muse…alai molo tangkas do Jesus tubu, sai na tu dengganna do pangalaho sten…jai, rup ma hita manangianghon angka jolma na marmusu asa mardongan muse ndang holan di ari natal. beha satuju do ho sten?:)
December 14, 2009 at 12:19 am\t Reply
Posted 12-05-2017 15:39 » Team Tobatabo
Foto Caption: Seorang Bayi Lelaki Lahir
Dung dibuhul tingkina, ro ma Simatuana, Tulangna, Bona Tulangna, Tulang Rorobot dohot angka horong ni Hula-Hula, sahali ro ma nasida unang pola pigahali lola.
Sude ma na ro i mamboan sipir ni tondi alai anggo apala Simatuana mamboan Sipir ni tondi dohot dengke upa-upa diatasna siupahononna tu pahompuna natubui dohot bangun-bangun, godang sipanganon diboan nasida.
Dijou Hela ma natorasna, dongan tubuna najonok, dongan sahuta. Dung pungu sude naro dohot namanjalo dipungka ma ulaoni songon on:
Tabahen ma jolo natubui si UNSOK: Dung dipasahat Upa-Upa ni si Unsoki ima Aekni Unte dohot Ihan nalobangon mangan ma nasida, jala dung sidung mangan dipungka ma panghataion.
Simatua : Manghatai ma hita Lae
O. Unsok : Nauli mai Rajanami, dok hamu ma.
Simatua : Sadarion ro do hami dison sude hami angka horong hula-hulamuna marlas niroha manomu-nomu pahompunta nabaru sorang on.
Mandok mauliate ma hita tu Amanta Debata Pardenggan Basai, ai tibu do antong dioloi tangiangta nunga mardangka be abara ni borunami,parumaenmu, ima naung sorang si Unsok di nasida.
Huboan hami do dison AEK NI UNTE sipadoras bagot ni si unsok-on dohot tangiang pangidoan tu Amanta Debata ParasirohaI, dipasupasuNa, hipas-hipas ma si unsok pahompuntaon, imbur-imbur magodang unang panahit-nahiton.
O. Unsok : Mauliate ma dihamu Tunggane songoni nang di Inangbao, mansai las situtu rohanami diharoromunaon mamboan aek ni unte dohot Dengke nalobangon.
Sai imbur-imbur magodang ma pahompunta Si Unsok on pempeng laho matua, dao ma napanahit-nahiton, sai sanga iba nian lobangon paihut-ihut pahompuntaon, Nunga Ompu ni si Unsok iba nuaeng, mansai las roha ai maboi iba sajajar dohot angka dongan.
Tubu ma anak tubu ma boru sitongka panahit-nahiton,
Sai sahat ma Rajanami hata pasu-pasumunai diampu-ampu pahompunta. Botima hatanami
Simatua : Ima tutu Lae, sahat ma nauli sahat ma nadenggan tarlobi di Hela dohot Borunami, huhut dipasahat muse Ulos Parompa tu si Unsok huhut didok:
Horas jala hipas-hipas ma ho Inang pature-ture pahompunami on songoni ma nang dihamu amang hela..
Songoni ma dihamu angka dongan, hatanghi hata tambaan:
Marudut-udut ma mandok hata pasu-pasu angka Hula-Hula naro, Tulang, Bona Tulang, Tulang rorobot, dohot angka hula-hula naposo naro dinasatingkii jala ndang holan Ompung ni si Unsok be mangalusi marsada-sada, dohot ma angka haha-anggina:
ibaratna manghatai ma sian Tulang ba dipasahat O. ni si Unsok ma tu hahadolina laho mangalusi jala setiap sahorong manghatai, migor ma dialusi horong haha/anggi ni O. Unsok Parpudi mangampu ma Ama/Ina ni nasorangi.
Catatan: - Adong laos pasahat parompa alai dung di Tano Pangarantoan jala dung gabe Halak Batak Kristen hita adong do napaimahon jolo tardidi ma dakdanaki asa dipasahat parompana.
Tarsongoni ma ulaon di namanaruhon aek ni unte di bona pasogit, alai anggo di Jakarta on ni ida ndang pola be dapot tarida angka ulaon sisongoni, nunga gabe ulaon marsaripe-saripe.
Dikutip dari Purbatondangmargana.b;ogspot.co.id
Aek Ni Unte
Tutu do si Maria I Ina ni Debata?
JAHA DI BAGASAN HATA Afrikans Albania Amhara Arab Armenia Azerbaijani Baoule Batak (Toba) Bislama Bolanda Cebuano Cheska Chichewa Chitonga Chitumbukaoese Farsi Fiji Fon Ga Georgia Gun Hata ni na ngungu di Italia Hausa Heber Hiligaynon Hmong (White) Iban Igbo Iloko Indonesia Inggris Islan Isoko Italia Jepang Jerman Katalan Kikaonde Kikuyu Kiluba Kinyarwanda Kirghiz Kiribati Korea Kreol Haiti Kreol Seychelles Kroasia Kwanyama Lingala Lituavi Luganda Magyar Malagasi Malayalam Malta Mambwe-Lungu Melayu Mongol Moore Myanmar Ndebele (Zimbabwe) Nepali Norwegia Nyakyusa-Ngonde Nzema Ossetia Pangasinanetswana Shona Sidama Sinhala Slovak Sloven Spanyol Sunda Suomi Swahili Swedia Tagalog Tamil Telugu Tetun Dili Thai Tigrinya Tiv Tsonga Turki Twi Tzotzil Ukraina Urdu Urhobo Uruund Valencia Venda Vietnam Welsh Xhosa Yoruba Yunani Zulu
Na didok Bibel
Ndang. Ndang hea didok di Bibel molo si Maria i ina ni Debata. Jala ndang hea halak Kristen disuru asa manomba si Maria. * On ma buktina:
Ndang hea didok si Maria molo ibana ina ni Debata. Jala didok di Bibel, manubuhon “Anak ni Debata” do ibana, ndang manubuhon Debata.​—Markus 1:1; Lukas 1:​32.
Ndang hea didok Jesus molo si Maria i ina ni Debata jala ingkon dipasangap. Hea do sahalak borua mandok, marlas ni roha do si Maria ala manubuhon Jesus. Alai dipasingot Jesus do borua i. Didok Jesus, “Ndang songon i. Halak na manangihon hata ni Debata jala na mangulahon i do na marlas ni roha!”​—Lukas 11:27, 28.
Ndang adong disurat di Bibel hata “Ina ni Debata” dohot “Theotokos” (na manubuhon Debata).
Ndang si Maria na didok “Ratu na sian Surgo”. Alai dewi do i, na disomba angka halak Israel na murtad. (Jeremia 44:15-​19) Ra, “Ratu na sian Surgo” i maksudna si Istar, dewi ni halak Babel.
Halak Kristen di abad na parjolo pe ndang manomba si Maria, jala ndang pasangaphu si Maria dibahen nasida. Sahalak sejarawan mandok molo halak Kristen di abad na parjolo “ndang olo manomba jolma, jala mabiar do nasida, molo disomba si Maria, olo ma annon gabe dirimpu angka halak dos do i songon na manomba dewi”.​—In Quest of the Jewish Mary.
Didok do di Bibel, nunga adong Debata sian najolo. (Psalmen 90:​1, 2; Jesaya 40:28) Ndang marmula Debata. Jadi ndang adong na manubuhon Ibana. Jala, ndang mungkin Debata adong di bortian ni si Maria. Alana tangkas do dipaboa di Bibel, gari langit pe ndang siat gabe inganan ni Debata.​—1 Rajaraja 8:​27.
Ina ni Jesus do si Maria, ndang “Ina ni Debata”
Halak Jahudi do si Maria jala keturunan ni Raja Daud do ibana. (Lukas 3:​23-​31) Las do roha ni Debata mangida si Maria ala burju jala togu haporseaonna. (Lukas 1:​28) I do umbahen dipillit Debata ibana gabe ina ni Jesus. (Lukas 1:​31, 35) Asing ni Jesus, adong do muse anak ni si Maria sian si Josep.​—Markus 6:3.
Didok di Bibel, sisean ni Jesus do si Maria. Alai ndang godang hatorangan na dipaboa di Bibel taringot si Maria.​—Ulaon ni Apostel 1:​14.
Boasa godang halak mandok si Maria i ina ni Debata?
Menurut bukti, di ujung ni abad na paopathon ma angka halak mulai manomba si Maria. Tingki i, Gereja Katolik ma na gabe agama resmi ni Kekaisaran Rom. Ujungna, angka halak na manomba dewa-dewi hian gabe halak Kristen do. Alai gabe dipangke angka gareja do ajaran Tritunggal. Hape ndang adong dipaboa taringot i di Bibel.
Alani ajaran Tritunggal on, gabe didok angka pargareja do Jesus i Debata, jala si Maria ina ni Debata. Taon 431 M, adong konsili gareja di Epesus na mandok molo si Maria i “Ina ni Debata”. Dung i, gabe disomba angka halak ma si Maria jala pasangaphu do ibana dibahen (manang didok ma on Mariolatry). Gabe rarat do ajaran on. Asing ni i, lam godang do angka sisomba dewa-dewi hian gabe pargareja. Dibahen nasida ma patung dohot gombar Perawan Maria laho manggantihon angka patung dewi kesuburan ni nasida, songon Artemis (di halak Rom goarna si Diana) dohot Isis.
Taon 432 M, diparentahon Paus Sixtus III do asa dibangun gareja di Rom laho pasangaphon “Ina ni Debata”. Gareja i dibahen jonok ni inganan ni kuil hian. Kuil i najolo dibangun laho pasangaphon dewi Lucina, i ma dewi kelahiran na disomba halak Rom. Sahalak penulis mandok molo gareja i gabe “simbol na patuduhon nunga domu be ajaran taringot Ibu Agung tu ajaran taringot si Maria”.​—Mary​—The Complete Resource.
^ par. 3 Godang agama mangajarhon molo si Maria i ina ni Debata. Didok do muse, si Maria i do “Ratu na sian Surgo”. Molo di hata Junani, didok do i Theotokos. Lapatanna, “na manubuhon Debata”.
Debata Bibel Alus ni Bibel
Parsiajari ma boasa Jesus mate, aha do tobusan i, jala aha ma na diulahon Jesus saonari.
Majalah Bina Warga HKI Online / e-magazine: Bahan Jamita Bina Warga Bulan September 2009
Evangelium di Minggu 6 September 2009
Johannes 17: 14-23
MARSADA NI ROHA PINADOMU NI HATA NI DEBATA
Andorang di portibi on dope Tuhan Jesus nunga dibereng Ibana angka hamaolon na naeng adopan ni angka jolma siihuthon Ibana. Lam tu torop na ma jolma naeng ro mangihuthon Ibana tinogu ni parjamitaonNa nang na tinogu ni angka siseanNa. Ndada holan na marharoroan sian Jahudi be nasida tung sian sude liat portibi on do tahe. Alani i martangiang do Tuhan Jesus tu Amana di banua ginjang asa margogo nian jolma i mangoloi Hatana di bagasan hasintongan, jala asa sai marsada ni roha nasida mangoloi Hata ni Tuhan i. Lam godang ma elaela naeng ro tu angka na porsea i, jala lam malo do angka panggunturi maradophon huria i. Dibahen i tung so margogo nasida molo so ‘sada’ nasida di harohaon nang di pambahenan.
Di bagasan turpukta on Tuhan Jesus martangiang asa marsada ni roha angka sisean i. Tung bagas do panghamham ni hasadaon na nidok ni Tuhan Jesus di tangiangNa i ai ndada holan hasadaon boti alai na gabe impolana ima kwalitas (mutu) ni hasadaon nasida naeng nian songon hasadaon ni Tuhan Jesus dohot Amana na di banua ginjang i. Dipabotohon Tuhan Jesus tu Amana ia na gabe ojahan ni parngoluon ni jolma na porsea i ima Hata ni Debata. Hata i ma na naeng pasadahon nasida. Ai lan angka poda di portibi on na boi mambahen jolma i marsada ni roha alai na mambahen hasesega do i tu halak na asing. I do anggo hagiot ni portibi on. Alani i nunga diboto Tuhan Jesus hian i, ai gabe hosoman ni portibi on ma angka na mangihuthon Ibana, ai dang sian portibi on nasida songon Kristus i. Nang pe songon i, ndang marsangkap Tuhan Jesus laho mambuat angka na porsea sian portibi on gariada tahe ingkon di portibi on dope nasida asa gabe sira dohot panondang tu angka jolma na mian di haholomon dope.
Asa margogo angka na porsea i, dipangido Tuhan Jesus do ditangiangna asa diparbadiai Ama i nasida dibagasan Hata i. Marhitete tudosan (teladan) na pinatupaNa sandiri “mamparbadiai diringNa humongkop nasida-asa gabe badia nasida” nian. Ima naeng sitiruon ni halak Kristen di ngoluna, ngolu habadiaon. “Unang gabe sarombang dohot portibi on” (Rom 12: 2). Ingkon asing do ngolu ni halak Kristen sian angka halak na so siihuthon Jesus. Ingkon jumpang do disi dame dohot lambas ni roha, habasaron, habasaon, halambohon dohot hatomanon. Saluhut na i diulahon dibagasan hasadaon. Molo marsada ni roha halak Kristen i, gabe porsea ma halak na asing na tinogu nasida. Hasadaon manghorhon haporseaon – parbadaan / perpecahan manghorhon hagangguon ni roha. Dilehon Jesus do hasangapon tu angka siihuthon Ibana asa marsangap nang siihuthon Ibana asa sada halak Kristen i songon Jesus dohot Ama i. Ai maringan do Jesus di angka halak na porsea, Debata maringan di bagasan Anak i alani i botoon ni portibi ma ia Jesus na sinuru ni Ama i, jala na holong do roha ni Ama i di angka na porsea i.
Molo tapamanat di angka ombas na parpudi on nunga lam torop huria i, torop aliranna, pangajarionna. Hape ianggo di mulana holan sada hian do huria i. Dung lam torop halak Kristen gabe adong ma pigapiga huria di tano Palestina nang di tano parserahan. Alai sada do uluan nasida ima angka apostel i, huria sabungan ima na di Jerusalem. Dung diakui agama Kristen gabe agama negara di Roma, gabe disi ma uluan ni huria na digoari huria Roma Katholik. Alai dung lam diida si Marthin Luther adong na humurang di pangajarion ni huria i, dibahen ibana koreksi tu huria i, alai ndang tarjalo angka uluan i pandohan i. I do umbahen na dipapulik si Marthin Luther sian huria Rom. Ndang na marsangkap si Marthin Luther laho mambahen huria na mamulik sian huria sabungan i, manang laho manegai hasadaon na niigil ni Tuhan Jesus sian angka siseanNa, tung holan na paingothon huria i do asa mulak tu pangajarion ni Tuhan Jesus. Mamungka sian i ma gabe adong huria Protestan. Asa hape ‘hasadaon’ na nidok ni Tuhan Jesus ndada tarsirang sian Debata Ama, ai boi do angka ruas ni huria marsada ni roha alai holan mangihuthon sangkapsangkap ni rohana.
Hasadaon na nidok ni Tuhan Jesus, gabe sunggulsunggul do i tu angka huria laho mambahen hasadaon di angka panghobasion ni huria naung lam torop i. Alani i gabe tubu ma ulaon oikumene na mamungka sian Edinburgh Missionary Conference taon 1910 sahat tu Amsterdam 1948, tubu ma World Council of Churches (Dewan Gereja Dunia). Ai di angka parpunguan na parjolo i marhite Konsili oikumenis ndang boi dope marsada ni roha laho mangambat angka parpoda haliluon dohot pamolamola na ro tu huria i. Gabe adong ma na dipabali sian ruas ni huria i. Anggiat ma lam tu toguna hasadaon ni huria i laho mangadopi hamaolon ni huria i sahat tu ombas on asa saut na pinangido ni Tuhan i. Molo tung adong pe hamaolon, molo marsada ni roha sai na boi do paulion i.
Di pigapiga inganan (huria) boi do idaonta lam ngali holong jala lam dao hasadaon di huria. Sai hira naung hasomalan na ingkon sijaloon nama i di roha ni na deba. Godang do halak na rap marminggu di gareja alai ndang pola be marsitandaan jala ndang ringkot dihilala rohana marsitandaan. Tarlumobi di angka huria na di kota, dietong na deba do gabe harugian molo godang ditanda jolma ai mabiar do nasida gabe ro maon mangido pangurupion tu jabuna molo ditanda ise ibana. Alai laos songon i do sebalikna, sai adong do sian tongatonga ni ruas i molo ditanda seseorang na bonggal, gabe holan naeng mangidoido ibana tusi. Di situasi na songon i ma ra naeng paandaronta ‘hasadaon’ na nidok ni Tuhan Jesus di turpukta on. Asa naeng ma ganup halak Kristen mananda tanggungjawabna hombar tu silehonlehon na dipasahat Debata tu Ibana. Antara hak dan tanggungjawab ndang gabe manegai PARSAORAN (Persekutuan) di huria. Naeng ma sude ruas nang parhalado mangharingkothon tanggungjawabna. Termasuk do angka parhalado ni huria, ingkon mangalehon rohana tu ruas ni huria i secara adil asa unang sega hasadaon ni huria i isarana, ndada holan mangalehon rohana tu na mora dohot parpangkat, laos songon i do nang sebalikna ndada holan na pogos diurus parhalado i ai didok rohana ido na porlu siuruson, ianggo halak na gogo i boi do i mangurus dirina sandiri.
Hasadaon na nidok ni Tuhan Jesus ndada na mandok asa gabe dos di sasude. Ai sada realita (na tutu situtu) do adong perbedaan ni jolma di portibi on. Alani i hasadaon na nidok ni Tuhan Jesus ima “Kesatuan dalam keragaman dan kejamakan, “.” “sama seperti Engkau, ya Bapa, di dalam Aku dan Aku di dalam Engkau, agar mereka juga di dalam kita.” Na marlapatan do i, hasadaon i ndada na mamparsoada hadirion ni Ama i, manang Anak i manang Angka na porsea i. Hasadaon i ima rade manjalo ‘hadirion/kepribadian’ ni halak na asing. Marhitehite hamamate ni Tuhan Jesus manogu hita gabe sada dohot Ibana nang dohot Ama i. Ibana di bagasan Ama i, hita di bagasan Jesus jala Jesus di bagasan halak na porsea (Joh 14: 20-21). Hasadaon na nidokna disi ima hasadaon ni roha, gogo dohot pingkiran mangihuthon Jesus Kristus di bagasan haporseaon (iman).
Hasadaon ni halak Kristen na pinangido ni Tuhan Jesus di tangiangna naeng ma songon hasadaon ni Tuhan Jesus dohot Amana na di banua ginjang i. Hata i ma na naeng pasadahon hita. Nang pe adong perbedaan di hadirion ni jolma i alai na ingkon sada do di roha, pingkiran tarlumobi haporseaon. Molo dung jumpang hasadaon, dapot ma hagogoon. Margogo ma halak Kristen mangula ulaonna di portibi on, gabe sira dohot panondang. Di portibi on dope halak Kristen i, jala godang dope na mian di haholomon na naeng sitogutoguon ni halak Kristen i. Nunga dipabotohon Jesus, na ingkon donganNa do hita disi alai ingkon mangolu do hita di bagasan habadion songon naung pinatupaNa i. Amen.
Minggu, 14 Dung Trinitatis
Ulaon Ni Apostel 28: 1 – 10
Tanggal, 13 September 2009
“Gabe TiruanNa Denggan Ma Ho Di Bagasan Ngolum”
1. Hamonanghon Haporseaon mi, ndang maila angka si ihuthon Jesus.
Aha na so boi patupaon ni keluarga i da, hepengna godang, artana godang, pansarianna tabo. I ma hata ni angka jolma na tinggal di sada luat tu sada keluarga di huta i. Tardok keluarga i do apala na ummora di luat i, jabuna adong manang na piga, mobilna, tanona, sandok tung godang ma artana mambahen sai siingoton ni halak keluarga i. Di mulana i tung martoruk ni roha do nasida, sai dipujipuji natorop, sude angka sipatupaon sai ingkon diparguruhon tu nasida. Di pudian ni ari gabe ibana ma nampuna hata, ingkon nidokna ma saut. Mamareng jolma di luat i gabe neang ma rohana. Jotjot hatana mandok: ndang maol pola di ahu pamasukhon jolmaon tu hurungan. Di mulana sian burju ni roha do mangurupi jolma na ro mangido pangurupion. Hape di ujungna gabe tarlilit utang ma jolma i, gabe lam tu leana ma dibahen natoropi. Sian na so panagaman gabe madabu ma keluarga i tu hapogoson ala ni parsahiton. Ndang pola marasi ni roha jolma i baliksa didok be ala ni pangalahona do i, saonari ma di jalo upana.
Marhaporseaon i do apala na niondolhon di turpuk on, porsea tu Jesus Kristus na boi mangurupi angka jolma na porsea di Ibana. Debata ndang olo pailahon angka na porsea i. Haporseaon i do mangonjar hita manghahologi Debata dohot mangaradoti angka hataNa. Haporseaon i do, mangonjar hita dohot manghaholongi dongan jolma. Hinorhon ni haporseaonta tu Jesus Kristus do na pamonanghon hita marolohon saluhut angka na masa. Hinorhon ni haporseaon do umbahen di goari si Abraham ompu ni naporsea, jala rade rohana mangoloi parsuruon ni Debata dohot mamelehon anakna si Isak. Hinorhon ni haporseaon do si Noak dohot sude anakna, umbahen na boi malua sian aek na sumar. Hinorhon ni haporseaon do apostel Petrus patupahon angka tanda halongangan termasuk pangoluhon na mate. Hinorhon ni haporseaon do apostel Paulus umbahen na borhat mamaritahon barita na uli, nang pe ingkon mangadopi ragam hasusaan.
Sian i idaonta ma, tung na balga do hinorhon ni haporseaon. Taida do i di pardalanan ni ngolu ni si paulus na sai tongtong di urupi jala di pargogoihon Debata ibana. Sampe 14 ari ibana mumbangumbang di tongatonga di laut ndang marmara ibana. Sai tong do di urupi Debata ibana di sitaonon na i. Dung tardappar ibana tu pulo Malta di halaputi angka jolma na torop i do ibana. Ndang di paloas Debata na torop i mambahen ibana marmara. Somalna molo tardappar kapal tusi pintor disamun do sude barangna manang di bunuh jolma na ro tu si. Balik do ianggo tu si Paulus pintor di hobasi pagalak api asa unang mate ibana alani ngalina. Marpardomuan tu si didok: “na mate do haporseaon i molo so mardongan parulaon”. Lapatanna, tung tangkas do tarida pangkorhon ni haporseaon. Di uji Debata do haporseaon ni natorop i marhitehite na pinargut ni ulok dari si Pualus. Lomos jala munggil do nasida. Didok ala ni dosana, hajahatonna do Sipaulus i ma na dipargut ulok i. Didok do si Paulus pambunu. Nang pe malua ibana sian laut alai ingkon mate do ibana bahenon dewa keadilan. Adong do pamingkirion ni nasida, angka jolma na mardosa ingkon hona uhum do bahenon ni Dewa. Ndang jadi mangolu si Paulus ala ni godang ni dosa na niulana. Somalna jolma na pinargut ni ulok dari pintor hatop do mate. Ndang di paloas Debata maila, marjea angka na porsea i. Sai tongtong ditogutogu di bagasan pardalanan ni ngolunna. Di padao sian jea dohot panggo ni si bolis i.
Parsorion na masa di bagasan ngolu ni angka na porsea boi do papitahon haposeaon ni sadasada halak. Mangarahon jolma mananda hagogoon ni Debata. Dung di palua Debata si Paulus sian hamagoan na pinargut ni ulok i. Gabe didok natorop i do ibana Debata. Sian i taida hurang dope panandaion, parbinotoan ni nasida taringot ise do Debata. Didok roha nasida jolma na so mate di pargut ulok dari nunga Debata (pat. 14:13). Hape, Debata i ma panompa nasa na adong di portibion. Angka dalanNa, pambahenanNa ndada boi hapingkiran dohot hasuhatan ni jolma.
2. Marhuaso do Debata Paluahon jolma na porsea i
Tarajumi do naung porsea hita tu Tuhan Jesus, ala ni ingkon patar ma tarida pangkorhonna di ngolunta siganup ari. Mampangkorhon tu na uli do angka parulaon ni angka na porsea, jala ndang mabiar i mardalan di angka sidalanan na. Debata do na gabe hagogoonna. Tarida do i nang di pardalanan ni si Paulus, dipatongontongon Debata do ibana di angka dalan ni ngolu na lehet. Pintor ro do si Publius sada na sanggap, parhuaso (wali negeri) laho manamuei nasida mangan tu jabuna, jala mian si Paulus disi saleleng tolu ari. Dison taida haroro ni si Publius gabe dalan ni Debata laho pabotohon tu angka natorop i ia si Paulus i ma naposo ni Debata. Mangula do Debata di hadirion ni naposona i, asa lam rarat barita na uli i. Laos boha pe sangkap ni jolma laho pamatehon hata ni Debata, ndang boi mate i. Debata do na marsuru jala manontuhon aha na masa taringot tu barita na uli i. Ingkon sar do hata ni Debata di pulo malta, jala ingkon hamonanghon ni naposona i do haporseaonna maradophon Debata. Di mulai si Paulus do patandahon huaso ni Debata marhitehite na pamalumhon sahit ni ama ni si Publius. Dipatuduhon si Paulus do hagogoon ni Debata tuk mangubati ragam ni angka sahit. Halongangan na pinatupa ni Debata torus do i di ganup ngolu ni jolma na mian jala mangolu di bagasan Debata. Ndang adong na boi mangambati angka na porsea i patupahon hamamalum ni parsahiton. Ndang boi debata ni portibion jala ndang margogo i paluahon angka jolma sian ragam ni parungkilon i.
Pangubation na pinatupa ni si Paulus mambahen goarna dohot goar ni Debata sar tu na humaliang ni pulo Malta. Gabe godang ma na marsahit sian na torop mangido pangurupion tu si Paulus. Dipangke si Paulus do tingki i laho manghatindanghon Gaor ni Debata. Paboa holan Debata do sisombaon. Holan Debata do na boi mangalehon angka na sinangkapan ni roha ni jolma. Holan di Debata do adong hatuaon dohot haluaon. Marhite Jesus Kristus tung patar do hadirion ni Debata. Jesus Kristus do mangurasi dohot paluahon jolma sian gonggoman ni dosa. Jesus Kristus do manghamonanghon hita asa porsea tu Debata. Marhite hamamalum sahit ni angka na torop i laos i do asal muasal ni hararat ni barita na uli i di pulo Malta. Alani do didok: “Nunga ditongos Debata haluaon on tu halak sipelebegu; tangihonon nasida do i” (28:28). Lapatanna, marhite hadirion ni angka naposona i ingkon lam tu rarat na barita na uli i.
Ingkon gabe sorminan ngolu ni angka na porsea i tu halak sipelebegu. Marhite parulaonta, parangenta ingkon boi jolma tartait mangihuthon Jesus i. Ingkon hamonanghononta do haporseaonta i mardophon portibion. Unang gabe tartait hita mangoloi hisap dohot hasonangan na sian potibion. Unang gabe madabu tu ginjang ni roha. Ingkon tu serepna, tu sabamna do ngolu ni angka na porsea di Jesus. Taida do i di pangkobasion ni si paulus ditongatonga pangisi ni pulo malta. Ndang tahutan ibana manghamonanghon haporseaonna. Ngoluna gabe sorminan na mangolu tu jolma na torop i. Marhite na patupa halongan si Paulus na sian Debata, gabe godang jolma mangulahon jala manghagoluhon hata ni Debata. Ndang marimbar inganan marbarita na uli manang didia pe. Porsea do hita, na sai urupan ni Debata do angka na porsea i laho mnghatahon hataNa. Ndang porlu lomos manang tahutan hita patupahon halongangan na sian Debata tu sude sundut portibion. Songon halak na porsea hita, pos do rohanta tu Debata na ingkon patupaonna angka na taharingkothon di ngoluntaon. Ndang jadi hita hurangan di na laho mangulahon ulaon ni Tuhan i. Na porlu jamita i do pangalahonta, pangalhonta i do jamitatta. Na penting ngolunta on marimpola jala mangkorhon hadengganon tu na humaliangta. Alani i, Gabe Tiruan Na Dengggan Ma Ho Di Bagasan Ngolum asa lam tamba bilangan ni jolma laho manghuthon Jesus i. Amen
Jamita Minggu 15 dung Trinitatis
Tgl. 20 September 2009
2 Korint 11 : 6 - 16
Marmanat di Hamajuon ni Huria
Lam mangerbang huria i mangihut do ringkot ni tamba ni pangula nalaho manghobasi huria. Nang dihurianta pe di HKI sai lam martamba do ganup taon angka huria, lam martamba ruas, tamba gereja naeng do mangihut lam martamba angka pangula. Ende ta (no. 133:2) mandok "Anggiat apimi ma galak, marlojong tu saluhut bangso i. jahowa sai paborhat halak naburju manghatahon hataMi. Sai tatap lambas ni gotilon I, ianggo naposom otik do i. ndang holan huriata tahe na lam mangerbang, dohot do lam mangerbangan nuaeng angka parpunguan ni halak Kristen "naung unlam dihalomohon torop halak Kristen" ala ni acara parpunguan i dohot parjamitaon "na tung manghalashon roha". Panghorhonna, gabe adong ma perbandingan na jotjot pametmethon hurianta dohot angka parjamita. Lam tamba huria, tamba nang ragam ni parmingguon "lam tamba do nang sipingkiran".
Ay.6- 9: Masa ni apostel Paulus, nunga jumpang tongtong nang angka "sipingkiran" (hamaolon) songon na nidok i. Di naung lam magodang huria na di Korintus, lam martamba do nang angka "Siboan Barita Nauli". Aturanna nian manghorhon las niroha do molo tamba "parbarita nauli" dohot ruas naung lam magodang; hape baliksa, gabe sitaonon do jumping apostel Paulus di hamajuon ni huria i. Lam torop angka parbarita nauli na ro mandapothon (ditanda) huria gabe hal "nanegatip" do tubu: gabe diperbanding-bandinghon do angka parbarita Nauli i, dipapujipuji nasada – dipametmet naasing. Apostel Paulus namungka huria Korintus masuk tu horong ni nadipametmet: didok halak "nahurang malo". Ndang holan i tahe, sahat do nagabe diraguhon haapostelon ni Paulus. Tung tarmuruk do Paulus mambege penilaian i, pola gabe dihatahon pambahenanna manghophop huria Korintus: "songon silehonlehon huboan barita nauli i, ndang hususai hamu, sian huria na asing balanjongku laho marulaon tu hamu (ay.7-9). Taida ma jo partudos ni namasa tingki ni apostel Paulus dohot sinuaengon:
- Mangalului hahurangan
Diparhatopot ap. Paulus do na hurang malo do ibana manghatai. Martimbanghon angka pangajari na asing na ro mandapothon huria Korintus marasing jala ummalo do nasida laho patolhashon Barita nauli i sian apostel Paulus. Ala ni i gabe tubu do parbolatbolatan di nasida (1 Kor 1:12 Alai on do hudok: Adong do di hamu na mandok: Sisean ni si Paulus do ahu; na deba: Sisean ni si Apollos do ahu; na deba: Sisean ni si Kepas do ahu; na deba: Sisean ni Kristus do anggo ahu.). nang ditonga tonga nihurianta saonari on nunga jotjot tarbege hata na memperbandingbandinghon huria dohot angka parjamita. Kenyataan naung diadopi hurianta do naung lam tu toropna ruas ni huria laho mandapothon parmingguon na asing dohot alasan: monoton parmingguonta, parjamitaon pe mambahen mondokondok angka ruas, nang angka ende pe mambahen mondokondok. Sumalin tahe pola adong mandok: "ndang mangolu partondion di parmingguonta", ndang digohi Tondi Porbadia parmingguonta. Molo di huria nasadaan, tung semangat parmingguon dohot parendeon i, parjamitaonna pe tung masuk tu pusupusu.
Nian secara positip boi do gabe kritikan namembangun on laho pahehehon angka parjamita dohot pangaradeon namarsitutu di ganup hurianta. Ndang piga dope hurianta marsitutu laho paradehon ulaon minggu, ala dianggap ulaon naung somal do i. Hape jumpangma, paragenda namago pusuk, ende nasala manarik tone (patimbo hu manang patoru hu), parpoti (organ) marsalaan mambahen ende, jamita pe ndang marsitutu di parade (sae do holan sian sermon resort), ende koor pe asal ma diendehon, mic pe ndang denggan, mangkuling muse ma HP ni parhalado i jumpang acara minggu. Ingkon sipareahanta do marsitutu laho paradehon parmingguon asa tung mansai denggan jala tongam asa tung tangkas parmingguon i tingki marsaor dohot Debata Nabadia.
Diangka ari parpudion lam torop do halak tartait tu ulaon parmingguon "na hona tu roha". Molo so hona tu rohana parmingguon sai dirajumi do naso adong dapot pasupasu disi. Hape aha do natalului jumping ari parsaoran nabadia (ari minggu) tu gareja: Tuhan Parasiroha bolon i do, manang parjamita naboi mambahen mengkel manang pentas pertunjukan ? Songon na di dok 2 Tim. 4:3 : Ai na ro ma tingkina, ndang tartahan halak disi poda na tingkos i; alai mangihuthon hisaphisap sandiri ma alaponnasida pangajari na pageokgeokkon pinggolnasida.
Nunga torop ruas ni huria ndang focus be laho manangihon pangajarion ni Tuhan i, alai gabe patagashon hagigiot ni roha di parmingguon i nama. Hagigiot niroha nama nagabe sentral (manang tujuan) ni parpunguan: ndang be hata ni Debata. Tapamanat 1 Petrus 5:8 ""
Dipangke sibolis do hagigiot ni daging laho paholang hita sian Tuhan i.
- Mangharingkothon di pangula ni Huria.
Tung marsitu do apostel Paulus laho mambaritahon barita Nauli I di tongatonga ni halak Korintus, pola do so olo ibana manjalo parbalanjoan sian nasida, ndang disusai agia ise (ay.8-9). Ndang namandok so ringkot di apostel Paulus parbalanjoan, ai sian Makedonia do na patukhon naringkot di ibana. Napatut do nian gabe tanggungjawab ni huria Korintus laho manggohi na ringkot di ibana (1 Kor. 9:9-10, 1 Tim 5:18), alai ndang pola dibobani Paulus nasida disi. Sada naung pinatikhon ni Debata do taringot tu panarihonon tu angka mangula di BagasJoro songon na ni dokNa tu halak Israel di Padan Narobi (4 Musa 18:8-13; 5 Musa 18:1-3)
Di hurianta, nunga leleng disangkapi laho patupa sentralisasi, asa unang gabe "boban" nian dirajumi huria angka pangula (na full time) manang didia (resort/huria) nasida mangula. Alai maol dope jumpang hasadaon ni roha laho patupa i. Gabe sai adong ma huria na merasa "boban" di nasida Pandita/Guru Huria/ Bibelvrow. Tumorop huria mandok dirina ndang boi dope humusor laho patupa i dohot alas an godang dope sibangunon di gareja. Adong muse do naso rela jala ndang mangarajumi kewajibanna do laho mangohi naringkot di pangula i. Adong muse mandok: "ai so di hami nasida mangula", pandita/guru ni halak/huria an do i ! Alani i, sai marungkil do Pucuk Pimpinan jumping patupa mutasi ni angka pangula na Full time. Hape molo hurang penampilan ni angka Pandita/Guru (parhalado) sai matua hona hata do, jala molo marpadot pe pangula laho manggohi tu parngoluan siapari tong do didok ndang suman. Mauliate ma diangka huria naung berobah cara pandangna taringot tu parhaladona. Nunga lam tamba nuaeng angka pangula i naung suman penampilanna jala ndang pola merasa minder be pajumpang tu angka pangula ni huria na asing jumpang adong angka parpunguan. Alai ringkot do eahanta unang holan parhalado na hita na "suman", naeng do dohot pangula na dihuria/resort na asing.
Disosoi apostel i do asa tangkas marpanindangion huria i taringot tu na patutoru diri. Na mardosa do ahu di na hupatutoru i diringku laho patimbo hamu. Patutoru diri, sada sikap na sai dijouhon apostel Paulus. Ndang dos na patutoru diri dohot na rendah diri. Tangkas do dijou apostel Paulus halak Pilippi asa masijangkonan sama nasida marhite na patutoru diri manang roha, bahkan didok ibana asa rajuman dongan sumangap sian diriniba. Ai songon i do dipatupa Kristus laho paluahon hita jolma (Pil. 2:3). Laos songon i do ngolu ni apostel Paulus, asa Kristus i na gabe marsangap.
Sai adong do halak manang horong na mangarajumi dirina sumurung hajongjonganna di jolo ni Debata. Akibatna, di toru ni hajongjonganna i ma angka halak na asing nang pe sisada haporseaon. Laho patingkoshon hajong­jongan ni angka na porsea di jolo ni Debata didok apostel i ma, ndang olo hami mamujimuji dirinami di na so tingkina. Manang ise na naeng mamujimuji dirina marhite Tuhan i ma ibana mamuji (10:13+17).
Di godang ni angka parpunguan ni halak Kristen di angka ari parpudion, ingkon manat do hita di angka poda na dipasahat disi. Nunga godang jolma mamangke punguan gabe songon "usaha" mangalului pangomoan manang martigatigahon hata ni Debata. Jala na umpaet, molo gabe angka pangajari gapgap do namangajari disi; sai hira namangajarhon hata ni Debata hape parpoda haliluon (Mat.24:11, 24). Unang ala maringanan di inganan na uli (lux, mewah, lambok), dengan musik dohot angka parendena, tabo jamitana, bo dipamasa angka tanda halongangan pintor sai taharinggashon mandapothon i. Ai ndang na laho papuashon roha ulaon parmingguon, alai nanaeng pajumpang jala marsaor dohot Debata do hita rap angka donganta. Amen.
Tgl. 27 September 2009
Nats : Pilippi 2 : 1 - 11
Saroha Sapanghilalaan ma Hamu Songon Kristus i
Marsadaroha Marhitehite Pangalaho na Patutoru Roha
Kata kunci asa boi marsada roha ima ingkon adong pangalaho na olo patutoru roha maradophon halak na asing. Torop do halak mandok; tung mansai maol do laho pasadahon roha di tingki na parpudi on. Tutu do i, ai molo tabereng do ditingki sinuaeng on, ra tung mansai maol do berengonta angka parsaoran na gok sada ni roha. Boi do i tapamanat diangka punguan/lembaga di hurianta; ra molo tapamanat do dohot denggan, ia angka lembaga/punguan di hurianta mengalami penurunan do. Luhutna i gabe manghorhon tu ketertinggalan diangka siulaon di ganup huria. Tung jarang do nuang angka ulaon ni angka punguan molo ta bandingkon dohot tingki naung salpu. Keadaan on sada petujunjuk do, ia dihurianta adong do penurunan sikap laho marsadaniroha. Jala on, sada tugas/tanggungjawabta do on. Ingkon sungkunonta ma rohanta be; boasa songoni? Aha do namambahen saluhutna i?
Sasintongna, ia ulaon hasadanirohaon ndang bangkol ulahononta molo olo hita ganup laho patutorurohanta be. Hasadaonniroha ndang na gabe ingkon sarupa sude angka pingkiran nang angka pangalahonta be dohot angka donganta. Alai hasadaon i tarida do molo boi hita manjalo angka pingkiran dohot pangalaho ni angka donganta na laho pamajuhon panghobasion di Tuhan i. Adong pangalaho na matoras (dewasa), ndang pintor mura mardandi dohot muruk molo so dijalo angka pandapotna. Ingkon talapati do aha impola molo didok marsadaniroha. Marsadaniroha namarlapatan do pasadahon roha angka namarragam laho mangeahi angka na denggan tu dos tu lomo ni roha ni Debata. Pandohan on namarpardomuan do dohot “parsaoran/persekutuan”, asa molo didok marsaor (bersekutu) namarlapaton do i hasadaon ni roha sian pigapiga pangalaho/pribadi boi mamereng sada tujuan na denggan. i do na gabe dasar/prinsip ni namarsaor (bersekutu).
Pangalaho na olo patutoruroha tung mansai ringkot situtu do laho pauneunehon sada punguan. Pangalaho na songon ingkon ma adong diganup jolma naung di bagasan Kristus. Marhite sikap na olo patutoruroha do boi taeahi angka na umbalga jala na ummuli di bagasan Tuhan i. Talup ni roha ima sai jumolo mamereng halak unringkot sian ibana. Dison dituntut do asa unang jumolo mamereng angka nadidirinta sandiri hita. Ai molo sai holan angka naringkot na dihita do jumolo taeahi gabe daonama sian rohanta laho mangharingkothon angka na didongan (Kristen sejati adalah orang yang mampu menempatkan kepentingan orang lain jauh lebih penting dari pada dirinya sendiri sebab dengan sikap yang demikianlah kita mampu mengasihi orang lain). Molo nunga mian talup ni roha dibagasa hadirionta be, ndang be maol mangulahon sada niroha. Alai gabe ulaon na mura do i jala manghorhon tu angka hadengganon. Talup ni roha boi do mian di hita molo olo hita ganup manghangoluhon Hata ni Debata dingolunta be. Namarlapatan do i, ia ajaran (poda) marhite Hata ni Debata ingkon manian gabe sifat (karakter) di hita.
Sapanghilalan Di Bagasan Holong
Tung gok do lasnirohanta di bagasan Tuhan molo sapinghilaan jala saparniahapan hita dohot angka donganta naasing. Sapanghilaan namarlapatan do i saroha jala sapandohan dibagasan Tuhan i. Hataridaanna ima molo boi hita marlasniroha jumpa donganta marlasniroha jala molo boi hita sapartinaonan uju donganta pe marsitaonon. Ndang na gabe marpangalaho na dibaenbaen (sandiwara) alai saluhutna i ingkon na nionjar ni roha na tulus (kita mampu merasakan perasaan orang lain jika didorong oleh ketulusan dari dalam hati kita, bukan tindakan yang berpura-pura/sandiwara. Jika sudah demikian maka itulah yang disebut simpatik yang mendorong kita untuk berbagi rasa dengan orang lain dalam keadaan apapun juga). Jala laos ima na dihatahon si Paulus di Rom 12:15 “marlasniroha ma hamu rap dohot angka namarlasniroha, jala tangis ma hamu rap dohot na tangis”.
Sapanghilaan ndang holan marlapatan boi manghilala panghilaan ni dongan, alai ingkon adong do parniulaon/pangurupion jala disi ma jumpa holong. Ai molo holan na manghilala do hita alai ndang adong pangurupion sarupa do i na gabe holan penonton hita namangamatamati donganta alai ndang adong pangurupionta. Sapanghilaan ingkonma nanionjar ni holong dibagasan Tuhan i. Alani ma gabe didok; ia sapanghilalan ndang na holan masalah perasan alai ingkon adong holong jala holong ndang na holan hata alai ingkon adong ma panurupion (pengorbanan). Ai boi do patorangon ni sasalak jola panghilalaan ni donganna alai ndang adong rohana laho mangurupi (orang bisa berkata apapun tentang perasaan seseorang, dia mungkin bisa menjelaskan apa yang dirasakan saudaranya tetapi dia tidak mampu memberikan bantuan sebagai wujud kasihnya. Untuk itulah kasih bukanlah hanya sekedar perkataan tetapi kasih adalah sesuatui yang sangat indah yang di dalamnya ada pengorbanan yang tulus).
Hita sebagai halak Kristen naeng ma manat hita dipartingkion na parpudi on. Ia tingki/zaman on ima zaman globalisasi (modren) namangonjar hita jolma laho marsigulut mangeahi na tasangkapi be. Ndang sala hita marsiadu laho mangalului angka naringkot dingolunta be. Alai na sala do molo tapangke ragam cara laho mandapot angka nataparsinta. Dison ma hita ingkon manat, ai olo do gabe donganta korban asalma dapot angka na taparsinta i, gabe ngali holong i (Mat. 24:12). Pangalaho na sisongon on gabe marparbuehon “egois” jala namengarah tu “individulisme” ima sada sifat na holan mamingkirhon dirina jala na so parduli tu angka donganna. Sai hira na holan ibana nama dianggap jolma (zaman ini bisa menghancurkan hidup sesama kita jika kita tidak hati-hati untuk menyikapinya. Sebab setiap orang akan berlomba untuk mendapatkan keinginannya tanpa memperdulikan orang lain sehingga kasih itu bukan lagi sesuatu yang harus dipertahankan tetapi malah diabaikan).
Marguru Ma Hamu Tu Kristus Naung Mangulahon I Uju DingoluNa
Marhite turpuk on, di bahen do sada tiruan di hita ganup asa tontong maniru Kristus naung patupahon haluaon di hita. Mulai sian ayat 5 sahat tu ayat 11 ima teologi taringot tu Kristus. Dilehon do sada gombaran jala sekaligus jaminan ia hita si ihuthon Ibana na tuk do gogonta laho patupahaon talup ni roha di bagasan haholongon. Marhite tiruan on, dipatorang songon dia do Kristus patutoru diriNa holan patimbohon hinaarga ni hajolmaon. Dison ma tarida, ia Jesus ndang holan mamboto pangkilaan ni hita jolma na di bagasan dosa alai dipalua Ibana do hita sian hadosaonta i marhite naung gabe jolma Ibana ro tu portibion. Angka dia do na dipatupa Kristus nagabe tiruan di hita?
Dipatutoru do diriNa marhite mangarumari diriNa (Ayat 7-8). Jesus ima Anak ni Debata jala sasintongna berhak do Ibana hot di hadebataonNa alai dipatutoru do diriNa gabe suman tu jolma Ibana marhitehite diharadeonNa laho mangarumari diriNa gabe jolma pola sampe mate Ibana. Mangarumari diriNa namarlapatan do ndang marjugul dihadirionNa. Saluhutna i boi do dipatupa Kristus ala ni haholonganNa mida hita halak pardosa. Ndang lomo rohaNa hita mago binahen ni dosa i, alai ditaluhon Ibana do huaso ni dosa i marhitehite haradeonNa pasahat ngoluNa gabe pola sampe mate tarsilang.
Tarida do antong haholongon ni Kristus tu hita, ndang holan hata alai dipatudu marhitehite hamamateNa dinatarsilang i Ibana. Diusung Ibana do harajaon na sian banua ginjang tu portibion asa masa lasniroha dohot hadameon di tano on. Dison ma tarida haholongion ni Kristus (simpati) jala di painngot do hita asa tatiru Kristus i. Nang hita pe molo mangulahon holong hita songon Kristus, ingkon ma rade rohanta laho mangarumari hadirionta. Ai molo sai tajugulhon do hot hita dihadirionta i ndang boi taulahon saluhutna i. Kita harus rela untuk mengosongkan dan bahkan harus menghilangkan jati diri kita supaya kita mampu melakukan kasih di dalam Kristus. Keika kita mau melakukan kasih jangan pernah lihat kepada dirimu tetapi lihatlah Kristus yang telah mengosongkan diriNya demi kasih yang sejati.
Boha do pangalaho nang pambahenanta tu angka donganta jolma, boi taulahon songon pambahenan ni Kristus i? Tarlumobi ma di taon on, dipamasa hurianta do ia taon on ima taon diakonia. Porlu ingotonta, ia diakonia ndang sada hala na absrtak alai ingkon tarida do di pambahenanta be. Ndang tarulahon hita ulaon diakonia i molo sai holan dirinta do tasarihon. Sada prinsip manang dasar ni Diakonia ima: sai jumolo ma taparhatopot ia hita ingkon mangkilala songon na hinilala ni angka dongan na so mampu (Diakonia itu boleh terlaksana jika gereja/orang Kristen melihat dirinya sebagai korban yang pantas ditolong sama seperti orang lain yang memerlukan pertolongan). Pandohan on, namarpardomuan do dohot pangajaron ni Tuhanta Jesus namandok: naeng mansihaholongan hamu, songon Ahu manghaholongi hamu (Joh. 15:12). Turpuk on paingothon hita sada tugas ni hita halak Kristen di portibion ima patuduhan suasana harajaon ni Debata di portibion (sama seperti Kristus, dengan keralaanNya menjadi manusia untuk memanusiakan kita maka kita juga harus memanusiakan orang lain melalui pelayan kasih yang kita lakukan).
BALADA CAP BINTANG DI HOTEL BERBINTANG – TanoBatak
BALADA CAP BINTANG DI HOTEL BERBINTANG
Nunga hasomalan di halak hita molo jumpang angka na marale-ale sai manigor dilului do aha do siinumon. Najolo dang apala adong didok lapo tuak songon sinuaeng on, alai molo adong paragat di huta i, dihara ma donganna minum tu jabuna, ia so i laos dibona ni borta i do nasida minum huhut marnonangi. Angka hasomalan on ma na nidokna “pahire”.
Uju diboto angka dongan ahu ro tu Jakarta, manigor manggogo do nasida ingkon jolo pajumpang paima so mulak tu Toba. Dang tarjua be pangidoan i ala mardomu au sandiri pe nunga masihol tu nasida be. Ditagam rohangku masipaboaan be ma nasida asa pungu, alai na adop disi ima, Suhunan Situmorang Sigorga Hata (Pengarang, Pengacara), Viky Sianipar Sigorga Soara (Pemusik), Charlie Sianipar Sigorga Rupa (Photografer, Tokke Komputer Laptop). Udut do muse ro si Merdi Sihombing Sigorga Abit (Perancang Busana) dohot Tumbur Siallagan Sigorga Hau (Panggorga na sasintongna).
Dang jumpang lae Charly Silaban ala marhatohoan di Toba do ibana rap dohot si Tongam Sirait. Lae Sahat Sipahutar pe dang tarida dohot Si Aryono. Dang sahat boa-boa ninna tu nasida.
Pahire, tusi ma sundung ni punguan i alai dang tuak namarraru be siinumon, Alana di hotel berbintang do. Ah, bir bintang ma tainum ninna be, ima ujungna. Songon i do hape molo naminum, paet mulana, lam leleng lam so binoto be manang naung piga salung pinamasuk.
Dang apala hasomalan di au minum na maralkohol, molo tung tarsor minum tuak di Toba, dang lat sian tolu galas, ipe nunga marrara bohi jala tamba hinsa marnonang. Ipe ala hinorhon ni angka hata do namandok adong do ubat sian tuak namarraru, toho manang daong dang tangkas dope risa ni hata i, alai molo sinok modom nunga pinangkilalahon.
Nunga adong opathali sumuang marisi salung panginumanhu ala hinsa ni lae Charlie dohot Viky mangisi molo dung rumar. Holan na mengkel do hami saborngin i dung sidung dihatai taringot tu sangkap pendokumentasian gondang batak, tadisi ulos, gorga batak dohot surat batak.
Godang do sarito sibahen na mengkel sian lae Suhunan Situmorang, alai sipata ala naung tar miduk huinum bir bintang i nunga songon na lam samak parnidaan. Sipata ma huida si Paltibonar marhata-hata agan pe hurang hutanda do ibana. Bah, jogi ni si Paltibonar on ninna rohangku, alai huhut huapus bohingku unang tarlalap di nipi-jongjong i. Ah naung hona do huroha au, on ma ra nidok ni dongan halusinasi ninna rohangku dibagasan.
Alai laos i do umbahen dang haambatan be aha naro, ai lam ditambai do siinumon i hape sai hudorguhi. Huida ma si Paltibonar i sai dihatahon hatana.
“Bah nunga tolu galas na kosong boasa dang diisi”, ninna huhut dihilap parhobas ni lapo i.
“Disi kosong galas on isi, da!”.
“Olo amang” ninna parlapo i.
“Bah, ai si Merdi do namarende i, tarsunggul na di roha umbege ende i”, ninna huhut sai diihuthon ende ni si Merdi na rap dohot parende ni hotel i.
Ditaringoti si Palribonar ma tu napungi i angka pangalahona na gabe siringkot-ringkot ingoton. Gabe siriburon do i antong tu roha. Dipanotnoti ma si Suhunan huhut didok : “Diboto hamu do, adong dope namarlomo roha mangolu au, ima ito Limantina Sihaloho. Alai boha ma bahenon, dang husalahon hamu, tong ma i ala ni pelor na hurangajar i”, ninna.
Dialathon ma muse dompak si Viky. “Viky, pahibul roham puang laho mangargahon gondangta i, masitungkarpingkiran hamu dohot si Suhunan. Ingot hamu nang lae Sahat Nainggolan, alana huboto mansai arga do di ibana gondangta i”, ninna huhut sai mangunduhi si Viky huhut diapus janggutna i.
Digora muse ma si Charlie. “Lae Charlie, andigan do bahenonmu pameran photo haulion ni Tao Toba dohot Tano Batak i, anggiat marhite sian i nian boi tandaon ni si Diandra dohot si Mary haulon ni Tao na so sanga ujung hupatudu i”, ninna.
Diunduk si Charlie do hata i alai dibagasan rohana dope.
Dung loja si Merdi namarende i, hundul ma ibana. Disise si Paltibonar ma.
“Muliate lae di endem nagkin mansai tabo huhilala. Alai hubege barita naeng bahenonmu photo dibagasan aek ni Tao Toba, artis ibukota marpahean batak, toho do i lae?”
“Toho do i lae, sai unang ma adong abat-abat”, ninna si Merdi mangalusi. “Marungkil do au patuduhon haulion ni gatip tonunan ni batak i tu liat portibi on”, ninna si Merdi patangkashon sinta-sinta ni rohana.
Mangunduk-unduk ma si Paltibonar patudu las ni rohana. Adong dope hape namanorushon angka sangkap ni rohangku na so ujung huulahon ninna rohana huhut diranap humaliang napungu i. Tarbereng ibana ma si Tumbur Siallagan, songgot ma rohana.
“Bah, nandigan hamu ro sian Tomok? Naung pinda do hamu tu Jakarta on? Na so ditorushon hamu be namanggorga i? Bah, bohanama kesenian gorganta i?”, ninna songon na manghudus manulingkiti ala lomos ni rohana molo bungkas sude pande sian Toba tu Jakarta mangadu ngolu nadumenggan.
“Tong dope au di Tomok lae, namangihuthon pameran kesenian gorga do au di Jakarta Convetion Hall. Dungi mulak do au muse tu Tomok”, ninna panggorga i papos roha ni si Paltibonar.
Tarida do las ni roha ni si Paltibonar umbege sangkap ni angka napungu i. “Dok hamu tu si Charly Silaban asa dirongkom surat batak itu tu komputer da?”. Alai nungga lam borat pangkilalaanna ala ni godang ni na minum i. sipata medep-edep ma simalolongna, sipata jebe simanjujungna.
Dung hehe be nasida mandok mulak, didapthon si Paltibonar ma au huhut dijalang. “Horas ma lae da, horas ma hamu sahat tu Toba. Pasahat hamu jolo hata mauliate sian ahu tu si Tami namanalahon au ala dang huoloi hata ni si Diandra asa luahononhu ibana tu tao Toba”. Marisi do jalang-jalang ni si Paltibonar tu si Tami tanda balga ni rohana.
Alai songgot ma ibana muse mangkuling : “Isse do pattaru au mulllaaaak?”.
“Au tussiiiiiii”, ninna si Charlie.
“Somal do au dipattaru dongan mullak uju di Astanaria Medan, ba au pe antong lera do pattaru dongan mullak”, ninna ibana papos roha ni si Paltibonar huhut hehe ibana.
(Dung lam suda gogo ni cap bintang i mangarajai pingkiranhu, tarjolma ma au, huida ma angka dongan sapartungkoan i do donganhu marnonangi. Hotel Golden Boutique Jakarta 14 September 2007).
15 respons untuk ‘BALADA CAP BINTANG DI HOTEL BERBINTANG’
sihar pardede berkata:
ai aha ma horroa
Desember 1, 2007 at 6:18 am
hollan na marmabuk
Desember 1, 2007 at 6:19 am
imran napitupulu (naeng manggorga langit) berkata:
Horas di hita sasude.
Apala di ombas on, adong otik naeng gurathonon.
Nian indada pola panggorga, manang ginoaran panggorga manang dia hami.
Alai, perasaan, hinorhon ni ala tar jot jot hami songon na marangan-angan, gabe songon si gorga langit ma.
Gabe tarsingot ma tutu di angka balada na ginurathon ni Lae Monang.
Adong otik sarito namangkorhon siriburon, hinorhon pangottak ni sap bulan dohot sap bintang na diminum ni sada ina na mabalu.
Songon on pardalanna :
Ujui i, adong sada na masa, di sada ulaon bot ni roha. Marujung ngolu ma sada ama.
Pola do antong songoni lungun ni roha ni inanta na mangkabaluhon i.
Somalna do i antong molo di huta. Sai marborngin do na monding manang marpiga ari songon paima angka sisolhot dohot keluarga dekat na asing, andorang so dipataru tu udean.
Ditahi roha ni akka paidua ni hasuhuton ro di angka paribanna ma, laho palumbang roha ni inanta na balu i. Unang maon diago arsak ni roha hinorhon ni lungunna. Gabe dilehon ma tutu minuman namaralkohol.
Disampur ma i antong anggur sap bulan dohot bir bintang.
Tabo-tabo jala manis do minuman i didorguhi inanta na mabalu i. Pola do sampae songon na mordong pakkilalaan na.
Udut ni, naeng dapot muse ma acara marende huria dohot mamilang tangiang, ala topet adong ro sisolhotna sian angka luat na dao.
Diuluhon guru huria ma laho marende.
Laos diendehon ma, songon on logu na.
(LAGU HURIA) :
Nungga laoooooo … nungga laoooooo …
sada dongan, tu na daoooooo ……
dst.. dst ………..
Hinorhon terlalu diresapi inanta na balu i syair lagu na diendehon na torop i, gabe tung mansai lambat situtu ma attong dipaihut ihut ibana logu i. .Lambat, jala mansai lambat.
Nungga laoooo … nungga laoooo… (lambat)
sada dongan tu na daoooo…..
Gabe digoit pariban ni inanta, nadilambung na i ma na mabalu i, huhut di dok :
“Akkang, pahojot saotik irama ni lagu mi”, ninna.
Hinorhon ni sap bulan dohot sap bintang nakkin, pintor sigop do antong dirobah inanta namabalu i ‘tempo’ ni lagu na, gabe irama na hatop.
Alai, gabe tar hira songon na marjoget na ma inanta i mengendehon (dohot lagu na asing jala irama na pe, gabe asing muse na ma, jala hatop ) :
“Nungga Lao, Nungga Lao. Lomokki tu na dao….
Nungga Lao, nungga lao, ..Ima si doli tu luat na dao….”
Bingung marsampur sekkel ma roha ni na torop i.
Apala namambahen gabe tamba ribur lagu nadiende hon ni namabalu i, ditingki na manarik ‘refrein’ ni lagu i, do :
(Huhut di tudu inanta namabalu i, bangke ni amanta namangkabaluhon ibana i.
Laos diendehon muse :
“Sombu ma roham,… Ale amang,,, parhalang ulukku.
Alai anggo Au, saut na ma au tu lombang lurus i 😀
*)… irama na asing dohot lagu na asing.
gabe dang mardongan ilu be antong halungunon i ala pangontak ni sap bulan dohot sap bintang nanidorguhan ni namabalu i.
Pola do gabe tu riburna angka natorop i pabege-bege dohot paida-ida gaya ni inanta i mangekspresihon lungun ni roha na i.
Bah. gabe godang tahe angka na gaor, hinorhon ni ballada sap bulan dohot sap bintang binahen ni Lae Monang on.
Tu lombang ma na roa, atehe.
(santabi godang, tu sude.
To. Lae Merdy (sigorga abit) :
– mauliate di hamu,
gabe bolas ditanda hami, sada sian panggorga
na Top sian ibukota, tikki ro nasida tu bona
songon ginoaran ni Lae Monang.
Desember 1, 2007 at 7:55 am
Tong do pe, alani pangottak ni sap bulan sinampur tu sap bintang, na didorguk godang.
Adong songon on sarito na.
Ala tar ngali do huta inganan ni sada doli-doli, na tong fanatik manginum dua sap namarsampur, ima sap bulan sampur sap bintang.
Di sada tikki, naeng laho ibana tu Jakarta.
Songon paima bus ALS, ala berangkat tonga borngin. Gabe tong ma sai didorguhi Lae nakkin minuman songon naginoaran onteng.
Bakko na ma i huroa. Pangottak na pe tong ma muse asing. Ai sampe manang na marpiga ari holan na nona-nona pangkilalaan na.
Dung nakkok ibana tu bus ALS, toho dilambungna hundul sahalak anak boru na uli rupana. Alai ditiop-tiop itoan i sada buku Bibel.
“Huroa, sada na poso na taat marugamo, na pantun marpangkuling jala na donda marpangalaho do itoan on”, ninna roha ni baoa nangkin di bagasan.
Jompok hata dohonon rupani, saleleng pardalanan i, akrab ma nasida. Marsirarion sahat ro di dia. Ai huroa, hira pajumpang ma mata ni doton, tu mata ni dekke.
Baoa nakkin pe antong, tamba ma garangna. Mardomu, adong dope huroa tading-tading ni sap bulan dht sap bintang na ni inumna piga ari naung salpu. Gabe lam dihabaranihon ibana ma dirina. Alana, jonok na ma ujung ni pardalanan. Naeng sahat ma, tu Pulogadung Jakarta.
Dungkin i, nenget didadap ibana ma tangan ni anak boru donganna sapardalanan i.
Ai dietong rohana, selama 48 jom pardalanan, “pedekate” binahenna i nungga naeng marbungaran. Lambok, burju jala hira mangoloi do itoan i. “Songon na menak, jala hira na jinak do itoan on”, ninna rohana tong di bagasan. Marlobok do attong taroktokna. Alai tong di habaranihon ibana dirina. Ditiop ibana ma tangan ni na boru i nenget.
Nian, sip do na boru, alai huhut mekkel suping. Jala dang apala manjua. Alai didok naboru ima, huhut dipatudu buku Bibel tiniop na i. Laos ninna ma mandok :”Ito, ingot hamu na tarsurat di Corintus 2 ayat .. i, ate”, ninna huhut mekkel suping.
Tarsonggot ma antong, baoa nakkin. jala gabe sai disolsoli ibana dirina. “Bah. Nga sala hape ahu. Na hurimpu do naung jatuh sinta itoan on, hape sintua do. Nga sala. nga sala. Nga tung maila au”, ninna rohana dibagasan. Gabe ditait ibana ma muse tanganna i mulak. Sip ibana. Huhut maila.
Dang piga dan nari, sahat ma bus i tu sitasiun. Turun be ma panumpang i. Ibana pe misur ma. Marsirang sian anak boru nakkin. Tongon ma adong partiga-tiga buku na mangajo-ajohon lan akka buku sijahaon ro di akka bukku ende dohot buku bibel.
Huroa, tar jarang do baoa doli-doli nakkin manjaha buku Bibel. Ai dang diboto ibana aha na tarsurat di Corintus 2 i. Dipinjam ibana ma buku Bibel i, huhut dibuka-buka dipaula songon naeng manuhor. Dungkon i, dibukka ibana ma Bibel i, laho manjaha, manang aha na tarsurat di “Corintus 2 ayat ….”
Tarsonggot situtu rohana.
Tarjaha ibana ma na tarsurat di “Corintus 2 ayat.. i : ‘AI DIHALOMOHON ROHANGKU DO ANGKA PANGALAHO SISONGONI”…… (hurang lobi ninna, tar songoni do natarsurat di si. / *maaf. santabi godang. alana dang haru takkas)
Gabe diingot ibana ma antong na masa i. Hape, ditingki natiniop ni ibana tangan ni anak boru i, dirimpu rohana do na mangorai. Dirimpu ibana na laho pasingothon pangalaho na hurang suman, hinorhon pengaruh ni si dua sap nakkin.
“Bah. Itoani pe hape, arop do rohana. Diulahi ibana muse patakkas hon manjaha na tarsurat i. ~Ai dihalomohon rohangku do pangalaho sisongoni~
Hape, ba dang tarsolsolina be dirina. Nga borhat itoan i naek taksi.
“Maup ma i, tahe. Tong ma alani sap bulan sampur sap bintang nakkin sude”, ninna rohana huhut sai disolsoli ibana dirina.
Desember 1, 2007 at 9:07 am
tonggo sianipar berkata:
bah. sai na adong do tahe sarito ni lae si imran napitupulu on.
Hea tingki di dok ibana : Lae, bulan do tahe na diginjang an manang mata ni ari, ninna. Tong ma i alani naung teler.
*** Lae Tonggo, pagodanghu do hubege pengalaman ni lae Imran taringot tu na mabuk. 😀
Desember 1, 2007 at 9:10 am
Attar didok lae Imran donganna hape ibana do i tingki mar bus ibana tu Medan,alai didok itoani do muse dungpajumpang halak i tu lae imran,dijaha ho huroa natarsurat i ninna huhut mengkel suping,lam mallobok mataroktok ni lae i huhut ditiop tangan ni itoan i…..hape… pintor ninna itoan i ma,eee hamu angka dongan na di motor on, bereng hamu jolo tangan ni itoanon dipadomu tanganna tu tanganhu…. 😀 Laos maaaa iiii… Lae Imran 😀
Desember 3, 2007 at 3:23 am
Tong do dongan parmabuk hinan huroa Lae Imran on ate. Songon na godang do perbendaharaan ni sarito na tarsingot tu angka “na hona”. Da so tung pengalaman na pribadi on ? Gabe paula songon na di papilit nasida Asa songon na asing ninna rohana ?
(santabi bah Lae Imran. Asa marsiriburon do Lae, alana gabe tong sekkel hurasa manjaha komentar ni pak Bonar Siahaan)
Desember 6, 2007 at 1:45 pm
hahahahaha cap bintang sampur cap bulan , gabe hassur ma sude …. mekkel ma iba manjaha on 🙂 maulaite
Desember 10, 2007 at 7:57 am
Lae Simon Simanjuntak,
Dang apala na gabe “parmabuk” Lae.
Alai, minum sasaotik tar hira jot jot hinan do.
Tarlobi ma i, uju di haposo on nahinan.
Jala sisaonari on, gabe tong do nian hira mangalobi i.
Alana, parminumon i pe horoa saguru tu “jam terbang” na do.
Lam tu tambana umur, boi do tong mangkorhon tu gogona nang parminum on.
Holan talu dipanggararan na ma.
Jot jot muse do, molo dung masuk manang piga-piga galas, gabe hira naung selesai sude angka paretongan.
Desember 11, 2007 at 6:35 am
ido olodo habis buku manurati angka utang, ai bohama, sae minum….surat ton majo disi parkode…ninna do…tiap ari, na mambaen sipiga do kan…
Philosofi ni ‘ILMU PADI’ tong do marlakku di ulaon na marmitu.
Semakin banyak diminum Semakin tunduk.
(manang : tukki dung godang masuk).
Desember 12, 2007 at 8:22 am
Marlon tampubolon berkata:
Semakin banyak kutengok komentar tentang halak hita na mabuk.
Saran saya untuk tulang pemilik blog :
Buatkan rubrik khusus, sehingga kita bisa saling komentar ataupun berbagi pengalaman tentang ‘permabukan’ terutama akka halak hita.
*** Ide bagus, untuk sementara ini di halaman LAPO dan NONANG di beri kesempatan 😉
Desember 12, 2007 at 8:25 am
Tung na ribur hian ma tahe sarito muna i hamu angka lae ima taringot tu angka na mabuk, memang ala pengaruh ni alkohol i huroa, olo do berkurang ke sadaran ni namabuk, alana jotjot do namabuk melakukan sesuatu dengan sangat serius, hape dihalak nasomabuk, sangat lucu bahkan kadang sangat konyol, gabe siparekkelan. taringot ma iba angka cerita ni na mabuk songon on.
Hira jam 9 borngin dung mabuk di sada lapo tuak di hitaan, mulak ma tu jabu sada ama na antar poso dope ibana, jadi pinor mar suhap ma ibana, jala gosok gigi asa unang pa tanda hu uap ni alkohol i, jala santabi marganti pahean ma ibana markaus-kaus dohot jala marlopes-lopes (tarsomal do najolo angka ama marlopes-lopes/ marsarung/marmandar). Hundul ma ibana di kursi on, jala di baen kopi, paula-ula songon naso mabuk ibana nangkin di rohana. huhut ma antong pintor di pagalak ibana gudang garam i sabatang, tarsongon na agak dior-dior ibana. ” Ai na tudia do nuaeng pardi jabu, si uccok pe dang dison, na tu dia do halak i nadua nuaeng?”, ninna rohana sukkun-sukkun di bagasan. hira 5 minut nai, adong ma manjou sian duru, “ai na dijabu do ho amani adui?” dibuka ibanama pintu ni jabuna, jala didok amanata naro ima tu ibana tar songon na songgot, ai naso diboto ho do tulang mu naung marujung ngolu nangkin, umhaben so lao ho tusi ninna, tarsonggot situtu ma ibana antong umbegesa, dang dialusi ibana be donganna on, pintor maringkat ma ibana lao tujabu ni tulangna on, ai kebenaran dang pola sadia dao holangna. Dung jenek dibege ibana ma antong angka soara andung jala nga torop di disi angka sisolhot dohot dongan sahuta. masuk ma ibana tu jabu, diida ibana ma antong tulang na naburju i nungnga bostang di tongani jabu, pintor tangis ma ibana jala mangandungi “Tulaaang sibijaon naburju, boasa pintor songoni tulang tinggal honon mu hami tulaang, pulut ni rohami ate tulang tinggalhonnon mu ma hami marhansit-hansit…ninna ibana diandung na i. Tung mansai lungun do rahana antong di paninggalhon ni tulang nai. dung agak leleng ibana na mangandungi i, dung agak tenang, mulai ma dibege ibana angka hata-hata ni natoropi, andong ma na deba na mangapuli ibana asa dipasadi na tangis i, adong deba na mandok “pasombu hamu jo diandungi tulangna naburjui, ai on nama parpudi, lot jo di pasombu andung na asa haru sombu di hilala.
Ditingki na mangandungi i ibana huhut do ditutup ibana bohina dohot duansa tanganna.
Roma sada ina sian natorop i mangapuli ibana ninna ma:” oee amani adui, toe ma, pasadi ma namangandungi, unang pola manderse hu roham boha bahenon, nga i tingkina, nga sonang be tulang mi, jadi apusi ma ilumi, unang be sai tuma tangis be ho, muse dang maila ho, nasai godang jolma na mamereng ho?” ninna. alai ala dang mago dope pengaruh ni tuak i, lam dianggisson ibana do muse tar songon na lam dipagogo ibana suara ni andung nai, tar songon na digasak ibana do muse, songon na mandege gas ni motor lam ditancap, bah angka natorop i pe antong, lam tamba godang mangomentari ibana, dung lam habis kesedihan i, antar songon na di paso ibana ma na tangis i, naeng mangkatai manungkun ai aha do sahit ni tulang nai umbahen songoni songgotna monding, alai antar songon na dipaula-ula songon na tangis. toe ma apusi ma ilumi, asa mangkatai hita ninna na deba. Jadi tar sadar ma ibana na tangis i, songon na ilama ma rohana alana gabe ibana do antong pusat perhatian ni natorop i sude, hape secara tidak sadar di angkat ibana ma antong mandar/ sarung/lopes nai laho mangalap iluna sian bohina, pintor sude do antong marnida, gabe gaorma sude angka natorop i, ai so marsarawal ibana hape, adong ma na mandok,” ua dabu mai bah, tunjankon mai, sipakkon mai, pamate mai, hurang ajar do baeon, ninna na deba, dohot naasing dope. Songgot ma tarjolma ibana antong, ndang diboto be ila niroha na, dang diboto be sabban pintor lari ma ibana sagogo ni gogona…sian jabu ni tulangnai… ima jo taringotna na na mabuk ate..alani pengaruh ni sap bulan i, holan dibege barita ni tulangna pintor humalaput ibana dang diingot be denggan marpahean….amangoooi amang ilani rohai…
*** Ai didia do nuaeng namasa i ate, sotung na di sitoluama do 😀
Desember 15, 2007 at 3:19 pm
Lissoi….lissoi…lissoi….lissoi…. Inum ma tuak mi.
Maret 29, 2008 at 8:48 am
Adong dope suhutan ni na mabuk,…na jelas dang marga naipospos on, jala dang situdu goar ateh, sotung habang isang-isang niba annon….jai narmartaringot ma hita, carita ni dongan do nian on di lapo ni oppung ni si billok nadi cikarang i…songonon ma caritana,…..
Jai, di sumatratimur an, diaerah kobun, godang do halak hita disan, jai amatta on, karejona olo do masuk malam, olo masuk sore jam 3. jala sandu du do amanta on lao tu kode tuak na jonok tu jabuna i. disada tikki, mulak karejo amanta i, ai di pakke dope baju dinasna, jala dibereng jom na…aahhh ai jam 9 malam dope narohana, ni dorgukhon ma jo sandorguk, ..dungi lao ma ibana tu lapo i. hape sandorguk tambah sandorguk, nga masuk sappulu galas jala nga tabo be na mangkatai on jala lancar sude urat-uratna…..
Dibereng amanta onma nga jam 1 malam, ditahi ma lao mulak tu jabuna. ala jonok do, mardalan ma ibana mardapalan. Hape niantusan ma molo jabu disan sai sarupa do sude, mulai sian alaman, dibugasan, sarupa do sude ala jabu ni karyawan do. dungi dang pola di parrohahon, masuk ma ibana.
pittor masuk ma amattaon tu bilut/kamar, jai dungo do pe inantai, manonton di ruang tengah. ala nga dibereng masuk amantai tu kamar, bah didapothon inanta i ma, dibereng ma nga tukkap modom…..
“aah…nga loja amantaon tahe, binahen ma jo paridian, aek las jala kopi, asa tabo daingna i…naruha ni amattaon…”
dungi misir ma inanta i tu dapur pagalak api….
Hapee…dinalao inanta i tu dapur. tarsunggul naget, naget ma amangta on, ninna rohana lao manggati baujma…dipabollang ma matana, di ida ma samar-samar,..asing rosbang on, adong kulambuna, na baru dipasang inanta do naeng?? naruhana…dipanot-noti muse,..bah…dinding ni kamar on, ba balau, nandigan di cat???…dungi dipanot-noti ma lamari,..bah…lamarina opat pittuna….dungi tarsunggul situtuma ibana, tarsadar ma,..dibereng nga salah masuk tu kamar ni jabu ni donganna…..
haluarma amanta on naget-naget, pittor lao marimbosi tu jabuna,…..
dipudina, ala nga gurgur aek las on, lao ma rohani inanta on, mandungoi suamina, didapothon ma tu podoman i, alai di ida dang disi be…ninna rohana muse..” na manuhor sigaretna do ra i tulapo an, hupaima ma….
dang sadia leleng, mulak ma amanta na asli, pittor didok inanta ima,…” ai tor tudia do ho, dang loja daging mi?? nga binaen paridianmu, tor lao muse, nga ngali-ngali aek i dohot kopi i….”
bingung ma amanta on,….aha maksudmu? baru mulak dope….
ro inanta on, baru mulak?? ai baru o ho nankinon sajom na lewat, nga modom ho dibilut an,…
ise modom di biluut??…..marbadai ma keluarga i, sai curiga ma amanta i tu inanta i,…..
alai gabe adong do pengakuan, mardame ma,…jala dipatorang ma aha namasa….
mabuk juga ada aturannya donk.!!!
*** Bah… atik na pengalaman pribadi ni si Hendry do nuaeng on, 😀
Maret 31, 2008 at 2:28 am
Christian music Song dorman manik lagu batak bataknese new song budaya batak
205K 78.24M 593
Est. Potential Earnings$ 402.31
Music Entertainment Autos & Vehicles
Pop music tobin siahaan lagu batak sedih Vehicle Song Cars lagu batak
61.2K 9.88M 179
Est. Potential Earnings$ 219.84
Song bus als bus ans bus npm youtube trip report lagu batak
89.9K 13.3M 287
Pop music lagu batak anis gea Christian music lagu batak terbaru 2021 lagu batak populer News & Politics
28.4K 3.36M 141
lagu batak Christian music Music of Asia pop batak lagu batak terpopuler cmp official cmp record
329K 88.54M 1,307 $ 0
duo naimarata Christian music Song cinta beda agama pelita danau toba duo naimarata parumaen na pogos lagu batak
245K 65.2M 304
Est. Potential Earnings$ 51.98
Kumpulan Batak Sedunia
Entertainment Music lagu batak
Song batak viral pernikahan batak lagu Batak terbaru lagu Batak terpopuler Life Style martangan pudi
-- 3.32M 260
naga Song Music of Asia lagu batak saribu naga saribu saribu naga karaoke
202K 30.66M 360
Christian music Song lagu populer lagu hits Music of Asia Beta Voice lagu batak
-- 10.02M 100
Est. Potential Earnings$ 327.14
Music of Asia batak pop lagu batak Song lagu batak lama pop batak
111K 35.69M 871
DANIEL PANE: Bahan Jamita 26 Agustus 2012
Bahan Jamita 26 Agustus 2012
MINGGU XII DUNG TRINITATIS
PSALMEN 34: 15 – 22 (Epistel: Efesus 6: 10 – 20)
Cal. Pdt. Daniel Bonardo Pane, S.Th.
Martua Ma Jolma Na Manghaposi Jahowa !
Di parngoluan sadari on, ragam do naung tabege manang tatangihon ende sian ragam ni angka na masa manang tona na pinasahat di bagasan ende i. Adong do ende taringot holong, las ni roha, habot ni roha dohot na asing. Boi do diboto aha do lapatan manang tona manang aha na masa tu si pencipta sian sada ende marhite angka hata na tarsurat di ende i.
Songon i do turpuk jamita di tingki on. Sada ende sian parpsalmen na marisihon panosoion asa manghabiari Jahowa na tarida sian pos ni roha jala manghirim tu Jahowa. Manghabiari Jahowa ndang na marlapatan mabiar tu na boi patubuhon manang mangkorhon hamagoan manang hamatean (tarsongon manghabiari panangga, ulok, dohot angka na boi parrohon hamatean manang hamagoan). Mangkabiari Jahowa marlapatan adong haundukhon ni roho, saundukunduk na maradophon Jahowa dohot huasoNa. Unduk mangulahon angka na naung dipatikhon ni Jahowa tu ibana.
Songon naung dipatorang taringot turpuk jamita on, ia turpuk on ima sada ende sosososo laho manghabiari Jahowa, Debata pargogo na so hatudosan jala na mangalehon hangoluan tu ganup jolma na manghaposi Ibana. Turpuk on ima udut ni ende pamujion ni si Daud marningot haluaonna sian angka musuna. Dihilala si Daud balga ni pandonganion dohot pangaramotion ni Jahowa di ngoluna maradophon angka musuna. Jala dison ma panindangion ni si Daud taringot huaso ni Jahowa tagan di tongatonga parungkilon maradophon si Abimelek. Dihajonjonghon si Daud do hinadenggan dohot hinauli dohot hinatonggina pangaramotion; denggan basa dohot panggomgomion ni Jahowa di ngoluna (ay. 1 – 9).
Andorang so di turpuk on, disosoi do laho manghabiari Jahowa. Songon na dipatorang di patujolo, manghabiari Jahowa ndada songon manghabiari angka binatang buas. Alai manghabiari na didok dison ima marhaposan jala adong haserepon dohot haundukhon ni roha maradophon Jahowa. Unang ma dipangasahon gogona, sinamotna, manang pingkiranna, manang marginjang ni roha maradophon Jahowa. Jala adong roha na rade laho manangihon angka pangajarion tu hata ni Jahowa dohot mangulahon angka na denggan, jala na boi mangorom dila maradophon hajahaton, jala bibir maradophon pangkuling sipaotooto (ay. 10 – 14).
Di ayat 15 adong do pangajarion laho sumurut sian hajahaton, jala mangulahon na denggan, mangalului hasonangan jala mampareaki i. Pasupasu na godang ima roha na sonang. Ganup jolma pasti do mangalului dalan asa boi pasonanghon roha. Di na laho mangalului manang mandapot hasonangan roha i, ragam do dipangke torop jolma dalan manang sangkapnasida, nang sude na i angka hajahaton. Mansai maol do luluan angka jolma na mangalului hasonangan ni roha marhitehite ulaon na denggan. Ulaon na denggan na didok dison ima ulaon na marpardomuan tu hata ni Jahowa nang marhitehite hata nang pambahenan. Mangulahaon na denggan na didok dison dohot do marlapatan laho mangorom angka hata nahaluar sian pamangan. Parungkilon na diadopi si Daud ima parungkilon sian hata na so tutu maradophon ibana sian jolma na mansogohon ibana. Boi do angka na jahat haluar sian pamangan songon i pe angka na denggan. Boi do mansai tangkas dipaingot si Daud di ayat 14, “sai dijaga ma dilam maradophon hajahaton, jala bibirmu maradaophon panghuling sipaotooto.
Diparhatopot si Daud do di ayat 16-19 dipandonganion ni Jahowa tu angka na partigor. Partigor na didok dison ima partigor mangulahon angka na denggan jala manghagigihon angka hajahaton. Djala tangi do Jahowa di ganup angguknasida. Ayat 16 marlapatan do Jahowa ndang hea manadinghon jolma na marhaposan jala mangulahon na denggan punjung manaon angka sitaonon. Songon dia do dokdok ni Jahowa, anggukhon ma tu Jahowa manang marhaposan tu Ibana huhut manjugulhon laho mangulahon angka ulaon na denggan. Donok do Jahowa tu ganup jolma na bojok marroha, jala ditumahi do angka na pogos tondi (ay. 19) na marlapatan dipargogoi Jahowa do angka partigor dibagasan angka sitaononna. Margogo do jolma si partangiang dohot na marhaposan tu Jahowa ditongatonga parungkilonna.
Di ayat 20 diparhatutu si Daud do lan manang ragam ni angka parniahapan ni partigor di portibi on. Laos on do na masa sahat tu sadari on. Godang do jolma manghosomi angka na mangulahon angka hatigoran (hatigoran na didok dison na marpardomuan tu lomo roha ni Jahowa ndang hatigoranna sandiri). Boasa? Ala jolma partigor patuduhon manang papatarhon angka pangalaho manang parange ni angka jolma na lipe tu na dihalomohon ni Jahowa. Jala ganup angka naung mamboto manang mananda hatigoran i, torop do na manabuni hatigoran i hinorhon ni biar manang adong na dijagana. Alai halak sisongon i, dang boi didok halak partigor. Nang pe lan manang ragam angka parniahapan ni angka partigor, Jahowa do mangaramoti holiholina sudena, ndang marponggol nanggo sada. Holiholi boi do marlapatan tu hatoguon manang hot. Berarti ayat 21 marlapatan molo Jahowa mandongani manang mangaramoti angka jolma partigor, tung na so olo be partigor i molengoleng haporseaonna.
Di ayat 22 – 23, dipabotohon do, ai dang marisuang angka hosa ni partigor maradophon Jahowa. Marhapatean do angka parniahapan ni angka partigor tu hasonangan ni roha manang haluaon sian angka parniahapan tu las ni roha. Alai ngolu ni angka parjahat marhapatean do i hamagoan manang hasalpuon songong salpu ni portibi on molo jumpang tingkina.
Refleksi – Teologi
Torop do jolma maol mangulahon ulaon hatigoran di portibi on, jala maol do jumpang angka jolma na mangulahon hatigoran. Marpardomuan do mangulahon hatigoran tu mangulahon na denggan. Ragam do angka alus na binahen ni angka jolma na sasintong na mangambati jolma i laho mangulahon angka hatigoran. Parungkilon ni angka partigor boi do marharoroan sian hata na tutu na pinasahat angka jolma tu ibana, na boi mambahen ibana songon marisuang jala ganggu laho manguduti ulaon hatigoran.
Tung na so hea do dibagabagahon hasonangan na salelengna sian portibion tu angka jolma partigor, alai na dibagabagahon do las ni roha manang hasonangan salelengna sian Jahowa molo jumpang tingki naung ditontuhon Jahowa. Molo mansai hansit manang dokdok situtu parniahapan i, tongtong ma martangiang huhut pasahathon sude anka parniahapanna i huhut marpos ni roha.
Ulahon ma ulaon hatigoran, nang pe torop jolma manghosomi ho ala ulaon hatigoran i jugulhon ma tongtong mangulahon hatigoran, ai ditatap Jahowa do ulaonmu na tigor i. Alualuhon ma angka parniahapanmu tu Jahowa huhut haposi ma Ibana. Ditatap do angka parngoluanmu huhut ditangihon do angka anggukanggukmu. Tongtong jala sahat ma i di hahajumpang ni tingkina. Ndang dipaloas Jahowa angka jolma partigor i punjung di parniahapanna.
Halak na marhaposan tu Jahowa tontu do boi ibana manahan molo ro pe angka hata sian dila ni angka parjahat dohot bibir ni angka sipaotooto. Martua ma jolma molo dibahen Jahowa gabe haposanna jala manahan di ujungna. Ai ndang marisuang angka ulaon hatigoran i maradophon Jahowa molo dibagasan uduk dohot serep ni roha tu adopan Jahowa. Dipargogoi Jahowa ma hita laho manghagigihon angka hajahaton huhut laho manghangoluhon angka ulaon na denggan. Martua ma jolma na marhaposan tu Jahowa dibagasan ngoluna sahat ro di ujungna. Amen.
Diposting oleh Daniel pane di 22.13
bahan Jamita/ Khotbah 30 September 2012
Dua jari baen hamu – Amani Partogi
← Sai Puji ( ver. STAB )
Bulan Tekken Les →
Dua jari baen hamu
Posted on 6 Desember, 2010 by Hendry Lumban Gaol
Disada tingki di ulaon paradatan ni halak batak di Jakarta.
Pinungka ma nonang dohot amanJatikkos, ai on nama daonlalap. Aut sura biboan ugasan na pinature ni halak Japang i, nda nunga adong dongan halilian paima so dapot tingki?. Bohama, ai parhundulon niba di hula-hula namarhahaanggi ni na pangolihon anak do. Jam lima potang ari pe asa mangulosi. Lima tu onom jom ma iba di ulaon on, mamereng halak manontori, marjogeti sibaen baget na be. Datung hata ungut-ungut on. Songon on ma rumang ni paradaton ni halak batak. Sude hula-hula nunga mangarade jala marnatampak dialaman andorang so marsipanganon, alai di jam lima pe annon dapotan partingkian lao mangulosi. Boha baenon.
Simpul marsipanganon, disoarahon protokol ni paranak ma asa naeng marhara dongan tubu mangido pangurupion sian dongan tubu, ala sidada anak-sisada boru nasida. Molo di luat na asing didok marmeme parumaen, jala adong muse mandok papungu tumpak. Dang binoto na dia do pandohan na tumama, alai songon hata ni na malo, asing ninna jampalan sing do duhutna, asing huta asing do adatna. Ba molo dihuta nabinotoon rupani huhut do dipalu musik. Manang aha pe taho dipandohi parmusik i, manang songon dia pe rumang ni i, alai manortor na ninna goar ni i. Sipata geok do, songon na marnortor do nasida alai loguna sian hamian par papua, ia so i posso-posso, selayang pandang, terrajana. Ninna dongan, hea muse do dibege lagu keong rassun diendehon–baru kenal sudah ngajak tidur–. Nga maup timba tu dolok.
Bohabaenon, ninna dongan, OppuHasolotan. On ma na masa, beta na marposso-posso on, ninna ibana muse. Didok, ala boru ibana di ulaon i, ba boima ibana marposso-posso.
“Tu hamu anak dohot parumaen nami” ninna protokol dung sidung na papunguhon tumpak on, huhut dipajok tu diadathon on. Dang binoto boasa pola di pajonok, molo didok hurang dibege, ba, songoni nama gogo ni suara.
“Buat hamu ma inang, sagodang-ni godangna, gomak hamuma, alai ingkon dua jari” ninna amanta protokol on muse. “Holan dua jari do”, ninna sahali nai, ala di ida parumaen na i mariberengan dohot niolina.
Dang tartahan au be engkelhu umbege hata i. Dibereng dongan, jala longang rohana, dirimpu mengkel au ala huida na maila-ila pengantin i mambuat sian bahul-bahul inangan ni tumpak i.
“Ai boasa mengkel ho ampara”
“Mengekel ala geok” ningku mangalusi, sai hut serom mambege soara ni amanta protokol mandok “Buat hamu ma, Parumaen, sada…dua..tolu…” ninna mangalean aba-aba, sai hira na marlumba lari.
“Olo ma, aha na geok i, ai anggo mengkel jolma dang alani na geok, na rintik do i, nabinoto dang na rintik ho, ai so sidonganan na rintik, olo gabe dohot iba rintik” ninna amanJatikkos muse, alai sai serom au di ida.
“Bah, naung tutu do rintik ho?”
“Ai dang dibege ho nanidok ni protokol i?” ningku
“Bah, ai boha huroa, datung adong na sala, lumobi geok”
“Di ho dang geok, jei dang mengkel ho, alai diau, geok do. Ido asa mengkel au” ningku mangalusi
“Ah, nga dohot ho huroa horong ni na rintik” inna ibana huhut dijalo kopi sian sahalak inanta na mamboan serek ni kopi. Ala dangol-dangol sisilon do kopi on, di inum ibana. Sidung mardalan kopi, ro ma laffet, dungi hassang nang sipanganon na metmet na asing.
“Ai na dipingkir amanta an do huroa pancopet parumaen na i” ningku
“Bah, ai boasa dohononmu songoni, sotung dibege hasuhutan i, parsoalan annon” ninna ibana, maru singgokan ala mengkel hut minum
“Bah, rimangi jo hata ni amanta i. Buat hamuma sagodang ni godangna, tor gomak hamu ma, Parumaen. Alai ingkon holan dua jari do baenon muna manggomak. Ai da angka pencopet do boi manggomak dohot dua jari-jari?. Manang na hea do diida parumaenna i mancopet?, isa so i na somal do amanta i mangulahon songoni, dungi di ingot pangalahona gabe didok songoni. Manang na mangajari gabe pencopet do parumaenna i?. Manggomak hepeng dohot dua jari. Asa somal manduajarihon dompet ni amantana di jabu. Pasuman ma jo, Fuang. Botoonmu ma na sala hatangki manang nan tutu” ningku mangalusi.
“E..nga toho ho na rintik, nirimpu alani aha ho mengkel” ninna ibana, “Alai, toho do tutu bah, boha do manggomak dohot dua jari, ate?” ninna ibana muse huhut dipasuman.
Tippas! ma i.
Ai dang hea dope binege pandohan sisongoni, lumobi di ulaon adat. Dang binoto tudia do nidok ni hata i. Najolo, “Gomak hamu ma parumaen, sagodang-ni godangna buat hamu, ai tanda silas ni roha sian natorop do i” ninna do. Alai, maila-ila do parumaen na on mambuat, dibuat ma saotik sian ampang inganan ni tumpak i. Molo di gomak godang, olo maila, patanda hu na pahepeng hu. Manang, na biar do rohani protokol i, tor digomak parumaenna i sagodang ni godangna di ibana?. Ra, dang sai ingkon dohonon –Dua jari baen hamu–.
Pos ini dipublikasikan di ADAT dan tag TORSA. Tandai permalink.
HAMPUNG TOGI - MARDANDI BOLON SI KARTINI - PALAMBOKPUSUPUSU
Home » TORSA » HAMPUNG TOGI - MARDANDI BOLON SI KARTINI
02 September 2017 TORSA Edit
Manang ala ni aha ma maol si Togi mangundukhon pangidoan ni si Kartini gabe tubu dandina tu amantana i. Ndada nian pangidoan na balga pinangido ni si Kartini manang pangidoan na holan hagigiotna sambing. Alai apala na sai tubu do tu rohana naeng tu Siantar nian ibana naeng mangallang mie pangsit tu jalan Cipto huhut manuhor angka lampin dohot ampot tu Pajak Horas laho manomu marharoan bolon ibana.
“Di Onan Sirpang Tolu ma tuhor boasa pola ingkon tu Siantar, di sip e adong do Sina sigadis mie pangsit. Muse ise lola manaruhon ho tu Siantar jala ho pe nunga maol mardalan” ninna si Togi langgus mangalusi si Kartini.
“Na mansai lomo do rohangku tu Siantar Pa’e, ia dongan ni ma jolo ahu” ninna si Kartini mangelek.
“Dang adong tingkiku, nunga di Sirpang Tolu ma tuhor”
“Jai dang olo ho mamboan ahu tu Siantar?”
“Nunga hu dok ndang adong tingkiku” ninna si Togi gogo soarana.
Dang dia be tardok si Kartini, bulusnama monggop ibana di bilutna huhut maraburan iluna. Dang tagam rohana manjua si Togi hape dung saut nasida holan sahali dope si Kartini diboan si Togi mardalani tu Siantar i pe tagan so mardenggan pamatang dope ibana.
Tung menek roha ni si Kartini ala na so olo i si Togi mandongani ibana tu Siantar, gariada tahe sai ingkon tu Onan Sirpang Tolu do diarahan amantana i ibana manuhor ampot dohot angka lampin manomu anak buha bajuna i. Ianggo roha ni ibana ingkon tuhoronna do pahean na umbagak jala na dumenggan manomu buha bajuna i, ala balga ni rohana. Hape so ala sibahenon ni nasida na so ada, alai tung so diboto ibana do boasa sai manjua amantana i tu Siantar. Gabe alani sai sungkunsungkun roha ni si Kartini huhut tubu menek ni rohana.
Botari i dung laho mardaon pogu nasida dang dipatontu si Kartini be laho manonduk indahan gariada tahe laos so duru do ibana sian bilutna. Tung mansai sogo rohana marnida amantana i, dang rohana laho marnida bohi ni parhalanguluna i ala ni mohop ni rohana.
Nunga maos digora simatuana boru ibana asa rap marsipanganon nasida songon na somal, alai tong do paula so dibege ibana soara ni simatuana. Bulusnama sai sip ibana di bilutna i huhut dipapodom ibana marpaula marsahit.
“Na boha do parumaen laos so mangalusi Inongmon poang, na marsahit do nasida?” ninna Ompu Pangadean doli.
Hohom si Togi, ai ibana pe so diboto ahan bonsirna sai hohom niolina i sian na sogot tu ibana.
“Kartini…Kartini, ia haruar ma ho sian bilutmi asa mardaon pogu hita kedan” ninna simatuana boru.
Tong sai manghohom si Kartini.
“Ai na aha do nuaeng. Idahon ma jolo Ompu Pangadean tu bilutna i atik tung mahua parumaen” ninna Ompu Pangadean doli tubu busisana.
“Ahu pe mangida” ninna si Togi.
Alai tong do laos so humordit si Kartini baliksa laos ditait ibana do gobarna manutupi bohina unang diida ibana amantana i. Tung gotgot do hansit ni rohana marnida amantana na so olo manolopi pangidoanna i, dang tarjalo rohana panjua ni si Togi.
“Beta ma asa rap mardaon pogu hita Ma’e”
Hohom sambing si Kartini.
Disiksikhon si Togi gobar ni si Kartini.
“Mangan ma jolo hita” lambok mangelek si Togi.
“Dang mangan ahu” ninna si Kartini sulpak hatana.
“Na mardandi do ho ala na so olo i ahu tu Siantar?”
“Dang adong mardandi ahu”
“Jai, boasa so olo ho mangan”
“Sogo rohangku marnida ho”
“Molo so olo ho mangan nunga pe taho, lomom ma disi”.
Ditopot si Togi natorasna tu dapur naung hundul di ginjang ni rere parmanganan, alai laos so nanggo diparade nasida do apala pinggan laho inganan ni indahan nasida lalap paimahon si Togi dohot si Kartini.
“Na marsahit do parumaen?. Manang na marbada hamu? So hea parumaen songon i” ninna Ompu Pangadean doli songon na mangandorsup si Togi.
“Mardandi” ninna si Togi jompok.
“Aha dandina pola songon i so olo mangan” ninna Inongna manungkun.
“Pasombu ma Inong songon i, ai sai maringkon tu Siantar ninna laho manuhor lampin dohot abit ni posoposo, hape nunga hu dok asa di Onan Sirpang Tolu ma di tuhor”
“Atik adong na laho tuhoranna na asing jala dang adong di Sirpang Tolu?” ninna Inongna.
“Mangallang mie pangsit ninna di Jalan Cipto” ninna si Togi songon na manihai niolina i.
“Ai adong do huroha mie pangsit Jalan Cipto Siantar di Onan Sirpang Tolu poang asa tu si dohononmu parumaen mangallang mie pangsit?” ninna Ompu Pangadean doli.
“I ma hamu, maampin hu do hamu tu parumaenmuna i. Gabe ginjang roha ni ala ni hamu”
“Mangampini boha do nimmu, na manungkun do iba tu ho alai asing hatam”
“Mangampini ma da, marhua do goar ni i?”
“Toe poang lomom ma ai ripem do i. Alai molo tarsubut ditahataha ni manukmu ma ho haduan parsorang ni gellengmi marsapata tu ho ma poang”
Longang si Togi dang dapot diantusi ibana pandok ni Amongna i.
“Molo laho sorang ma haduan pahompu i, sai lalap so tulus sorang, jala didok parumaen ingkon jolo mangallang mie pangsit Jalan Cipto Siantar nasida asa tulus daknahi sorang. Sadia ila ma ho poang disi. Alai toe ma sai unang ma gabe hangalan ni nasida i. Lomomma di roham. Sonduk ma Ompu Pangadean indahan Iiasa mardaon pogu hita nunga male siubeon” ninna OmpunPangadean doli.
“Tung so huboto do roham Togi, ma betenghu do etongetongmu dohot halihalim. Apala mangido parumaen asa di Siantar manuhor na ringkot tu gellengmu haduan dohot naeng mangallang mie pangsit marmaol ho. Ia orui holit mi Itonan, ai gabe songon sigotil monis do ho huida siholit mangging nuaeng lam martamba usaham. Laho tu dia do sinarimi molo dang laho tu gellengmu dohot inantam, so ala na so adong bahenonmu?, jala muse so holan ho na mansari dohot do ibana” ninna Inongna sai marungutungut huhut manonduk indahan.
“Alai rohamma tahe, dohonon hata tu ho dohononmu do hami na mangampini parumaen dohot na pajingjing ibana. Na so binege ni parumaen do hata on, balga ma nian roham ala burju jala dang pangallang parumaen,dang sai ingkon marpahean na bagak rohana. Serep do huida ibana tung pe gok ditiop ibana hepeng” ninna Inongna I huhut sai manonduhi lompan dohot ingkau.
BANGSO BATAK MYCULTURED: Sejarah Singkat SI RAJA HASIBUAN dohot Pomparanna
Sejarah Singkat SI RAJA HASIBUAN dohot Pomparanna
Pinatomu-tomu ni : A. Mathias Hasibuan / Br. Sitorus
Sian perspektif ni sejarah tung mansai maol do mandapothon sada pembuktian positif laho patoranghon latar belakang ni ompunta si Raja Hasibuan dohot angka pinomparna. Ala na so adong bukti-bukti otentik na boi bahenonnta mendukung angka barita na ta boto tarsingot di jujur ngolu ni Si Raja Hasibuan dohot anak nang boruna. Alai sian perspektif legenda manang turi-turian, tong-tong na boi do bahenonnta laho mangantusi jujur ngolu ni ompunta si Raja Hasibuan secara garis besar. Jala adong do maragam turi-turian na sanga ta bege manang ta jaha tarsingot ni Ompunta Si Raja Hasibuan. Baik na ta dapothon sian poda ni angka natua-tua, manang na boi ta jaha di buku-buku dohot internet na adong nuaeng on.
Adong do marragam turi-turian ta boto, jala sian angka turi-turian i, adong do sada benang merah na boi buanhononta laho mangantusi jujur ngolu ni Ompunta Si Raja Hasibuan. Sian benang merah (Garis besar) ni angka turi-turian i ma na hu pangke hami laho manurathon Jujur ngolu ni Ompunta si Raja Hasibuan.
Di hita saluhut pinompar ni Ompunta si Raja Hasibuan, tarlumbobi di angka na umposo jala naung tubu magodang di tano parserahan, godang do na so mangalehon roha laho mananda Ompunta i. Ndang boi salahononta di angka hita na so mangalehon roha na. Ala na so adong proses sosialisasi sian angka natua-tua tu ianakhonna, gabe ndang ditanda be ise na umpompar saluhut halak na marmarga Hasibuan.
Laho patandahon Si Raja Hasibuan tu sude hita na mangharinghothon mananda ompunta i, hu coba hami ma manurathon jujur ngolu ni ompunta i marhite sian angka turi-turian na binoto mangihuthon angka poda ni angka natua-tua na sanga binege jala angka surat-surat na boi nijaha. Tontu sahali, tung maol do laho manghatindanghon hasintongan ni jujur ngolu on, ala so adong data-data empiris na boi bahenon sebagai bukti positif ni jujur ngolu ni ompunta si Raja Hasibuan.
Songon sada “legenda” naung diakui sebagai riwaya hidup ni ompunta, boi do tongtong turi-turian i bahenon laho patandahon Ompunta tu angka generasi na umposo. Anggiat marhite panandaion i, boi tubu roha na mangharinghothon nang manghaholongi angka partaromboon ni hita marga Hasibuan. Asa unang mago angka poda dohot uhum na uli naung pinungka ni angka ompunta na parjolo. Didok hata ni umpama “Molo tuat hita sian dolok, martungkot ma hita siala gundi. Adat dohot uhum na uli, naung pinongka ni ompunta na parjolo, na ingkon do ihuthonnonta angka pinomparna na parpudi.”
Andorang so hutorushon hami na manurat surat on, asa parjolo ma tutu dohonan nami songon hata ni natua-tua : ”Asa tangan do ninna botohon, ujungna jari-jari, Jari-jari na sampulu alai marsiganjang-ganjangi. Ia hami laho manurathon, alai parjolo ma tutu hami marsantabi. Molo adong angka na hurang, haha anggi ma na manggohi, jala molo adong angka na sala, natua-tua ma na maniroi”
Sian Tuan Sorimangaraja tu Raja Sobu.
Ia Tuan Sori Mangaraja ima anak ni Raja Isumbaon siangkangan (Sihahaan). Anak si paidua ima Raja Asiasi, jala anak siampudan ima Sangkar Somalidang. Tuan Sori Mangaraja mangalap 3 ripe. Soripada na parjolo ima Boru Anting-anting Sabungan na dipanggoarhon Nai Ambaton, Soripada na si paidua ima boru Biding Laut na dipanggoarhon Nai Rasaon. Ripe na si paitolu ima Boru Parsanggul Haomasan na dipanggoarhon Nai Suanon.
Sian Ripe na parjolo Nai Ambaton, tubu ma anakna sada ima Raja Tuan Na Bolon manang Tuan Sorba Dijulu. Sian Nai Rasaon tubu ma anakna Datu Pejel manang Tuan Sorba Dijae. Sian Nai Suanon tubuma anakna Tuan Sorba Dibanua.
Tuan Sorba Dibanua mangalap 2 ripe. Ripe na parjolo ima Boru Si Basopaet. Hanuhon, boru sian Kerajaan Majapahit Iboto ni Raja Raden Wijaya. Ala leleng ndang sorangon Buha Baju, dialap Tuan Sorba Dibanua ma muse Boru ni Raja Borbor ima Nai Anting Malela.
Sian Nai Anting Malela, tubu ma 5 (lima) anak ni Tuan Sorba Dibanua, ima 1. Raja Silahisabungan, 2. Sibagot Ni Pohan, 3. Si Paettua, 4. Si Raja Oloan dohot 5 Si Raja Huta Lima. Sian Boru si Basopaet, Tubu ma anak ni Tuan Sorba Dibanua 3 (Tolu), ima Raja Sumba, Raja Sobu dohot Raja Naipospos.
Adong do sada turi-turian, tarsingot tu pinompar ni Tuan Sorba Dibanua na 8 (ualu) on. Tarsongonon ma barita na. Ia Boru Si Bsopaet mansai leleng ndang marbuha baju. Ala ni i tung mansai marsak do Tuan Sorba Dibanua. Manigor leleng ndang marianakhon, dialap Tuan Sorba Dibanua ma boru ni Tulang na Raja Borbor, Nai Anting Malela.
Songon naung pinatorang di ginjang. Pintor tubuan 5 Anak do Nai Anting Malela. Ima na ginoaran. Raja Silahisabungan, Raja Sibagot Ni Pohan, Raja Si Paettua, Raja Oloan dohot Raja Huta Lima.
Dung magodang, anak na lima on, na so panagaman na Tuan Sorba Dibanua, Sorangan anak ma Boru Si Basopaet, Tolu Linduat. (Kembar 3) Di na sorang anak na, Dipaboa Si Baso (Datu/ Dukun Beranak) ma tu Tuan Sorba Dibanua. Ala las ni roha na, pintor hatop ma Tuan Sorba Di Banua mandapothon soripada na tubu-tubuan. Ia dung didapothon, diida Tuan Sorba Dibanua ma ianakhonna na Tolu Linduat i songon tolor ala dibalun ari-arina do ianakhonna. Ala tung mansai roa do dibereng ianakhonna i, ro ma hata ni Tuan Surba Dibanua mandok :”Ndang anakhu i, anak ni begu ma i”.
Dilungun ni roha ni Boru Si Basopaet umbege hata ni Parsinonduk na i, Jala ala ni ila ni roha na, didok Boru Si Basopaet ma tu Si Baso i, asa ditabunihon ma angka ianakhona i, sada tu Sumban (Parsobanan) ni Sopo na. sada tu Inganan ni Sobuan (Paremean ni Sopo) jala sada ditabunihon di Salean ni sopo na tung mansai birong situtu (Naipos-iposon).
Ia dang sadia leleng, habang ma sada Lali di di huta jala manghaliangi Sopo ni Boru si Basopaet, dungi maturtur ma ari-ari ni ianakhon ni Boru Si Basopaet na dipeakhon di parsobanan (Sumban) di Para-para ni sopo i. pintor tangis ma ianakhon nai. Mansai las situtu ma roha ni Boru Si Basopaet, ai jolma do hape na tinubuhonna i. Digoari ma ianakhonna i. Sumba. Mangihut ma muse ianakhonna na dipeakhon di Sobuan i, digoari ma Sobu. Jala parpudi ma ianakhonna dipeakhon di Salean naipos-iposon i, digoari ma Naipos-pos. Jala dipagodang-godang Boru Si Basopaet ma anak na tolu i.
Ia Tuan Sorba Di Banua ndang lomo roha na marnida anakna na tolu i, dung magodang Si Sumba, Si Sobu dohot Si Naipos-pos, digora Amongna ma nasida. Didok ma : “Ai nunga magodang be hamu. Jala nunga marhasaktion be. Ala ni i, marsiadu hasaktion ma jo hamu na tolu, dohot haha muna na lima i”. Dilehon Tuan Sorba Dibanua ma tumbak sian Bona ni Tolong tu ianakhonna na ualu I sada-sada be. Jala dipauji ma nasida masitullangan. Dinaso parbinotoan ni si Tolu Saina i, dibahen Tuan Sorba Dibanua ma tu ulu ni Tumbak ni anakna na lima Saina Bosi na rantos.
Dung marpungu jala marsiadopan anak ni Tuan Sorba Dibanua na Lima sa Ina dohot na Tolu sa Ina, disungkun tubu ni Baru Si Basopaet ma tu Amangna i : “Ise ma hami na parjolo manullang ?” Dialusi Tuan Sorba Dibanua ma : “Ala Haha muna na lima do na parjolo tubu, ba nasida ma na parjolo manullang”. Saut ma anakna na lima tubu ni Nai Anting Malela parjolo manullang angina tubu ni Boru Si Basopaet.
Manigor ditullang hahana na lima i anggina na tolu i, boi do ditangkup anggina i tumbak ni hahana. Dung ditangkup anggina na tolu tumbak ni hahana, diida nasida ma Bosi na Rantus di ulu ni tumbak ni hahana. Jala las tumbak ni hahana i ma diaben manullang angka hahana na lima i. Sian hahana na lima i, hona tullang do Si Raja Huta Lima, jala manigor mate. Umbahen i do, na mago sada Anak ni Tuan Sorba Dibanua sian Nai Anting Malela ndang marpinompar.
Dinamate si Raja Huta Lima, ditonahon Tuan Sorba Dibanua ma tu anakna na opat na i sian Boru Nai Anting Malela. Ia molo marpesta angka pinompar na i, diulahon ma di ari Si Paha Lima. Asa adong parningotan tu si Raja Huta Lima na mate i. Jala ala sogo ni roha ni Tuan Sorba Di Banua tu anakna na tolu, dipalaho ma nasida sian Huta ni Tuan Sorba Dibanua di Lumban Gorat, Balige.
Dung dipalaho Tuan Sorba Dibanua Anakna na tolu i, borhat ma nasida jala marserak ma. Si Raja Sumba borhat jala maringanan di Lintong Ni Huta Paranginan, Si Raja Sobu maringanan di Lobu si Gala di toru ni Dolok Tolong. Si Raja Naipos-pos borhat jala maringan di Sipoholon.
Ompu Raja Hasibuan
Dung maringanan Raja Sobu di Lobu Sigala-gala, marpinompar ma, jala tubuma anakna 2 (dua). Anakna na parjolo ima Raja Sitompul. Sipaidua ima Ompunta si Raja Hasibuan. Dung magodang Ompunta i, dialap ma Boru ni Raja Simatupang na margoar Boru Mangiring Omas, sian Huta Unte Mukur, Muara. Adong do disuan Ompunta si Raja Hasibuan Bona ni Pinasa di huta ni Simatuana di Muara. Jala sahat tu saonari, mangolu dope Bona ni Pinasa i jala marparbue. Ala ni i do, umbahen na marmata ni ari binsar hita sude marga Hasibuan tu sude pinompar ni Raja Simatupang.
Dung mardongan saripe si Raja Hasibuan dohot Mangiring Omas Br. Simatupang, marsangkap ma nasida laho mangulului ampapaga na lomak. Diida Tao Toba jala marsiajar ma nasida marsolu-solu. Dung malo nasida marsolu, marluga-luga ma nasida di Tao i, di na marluga-luga, tompu ma ro Alogo Lubis sian Bangkara. Diboan alogo ma nasida tu bariba ni Tao. Sahat ma nasida tu sada inganan na gok batu na mansai mohop. Di goari nasida ma huta i, Lobu Batu Gara. Jalan maringanan ma nasida di Lobu Batu Gara.
Ompunta si Raja Hasibuan mangingani Lobu Batu Gara hira-hira di Taon 1550 (Abad XV) Torop do pinompar ni Si Raja Hasibuan dohot ompunta boru, ima 5 (lima) Anak dohot 5 (lima) Boru. Ia angka goar ni anakna : Raja Marjalo, Guru Mangaloksa, Guru Hinobaan, Guru Maniti dohot Raja Marjalang. Goar ni Boru na lima i, on ma : Boru Turasi, , Boru Sande Balige, Boru Taripar Laut, Boru Tumandi dohot Boru Patar Na Uli.
Ia boruna na lima i, dipahuta ma parjolo Boru Turasi tu Raja Margumis Sitorus Pane di Lumban Lobu. Na paduahon Boru Sande Balige tu Raja Marsundung Simanjuntak di Sitandihon Balige. Na patoluhon Boru Taripar Laut tu Raja Panjaitan di Sitorang, na paopathon Boru Tumandi tu Raja Parluhutan Siahaan di Sibuntuon, Balige. Na palimahon Boru Patar Na Uli tu Raja Siringo-ringo di Muara.
Tarsongonon ma muse angka Pauseang na nilehon ni Si Raja Hasibuan tu angka boruna na lima i. Tu Boru Turasi dipasahat ma Pauseang Parbue Si Pitu Hallung, ima na nilehon ni Datu sian Malim. Tu Boru Sande Balige dipasahat ma Pauseang Hauma. Tu Boru Taripar laut dipasahat ma Pauseang Seak-seak mas na marisihon Rere dohot Hujur Siambilo. Tu Boru Tumandi dipasahat ma Pauseang Losung Si Pitu Mata dohot Mual Parhombaran. Ia si Boru Patar Nauli, ima anak siampudan ni Si Raja Hasibuan, tading ma etek do Ibana, jala sian Jolo ni Ibotona Si Guru Mangaloksa do ibana dipahuta tu Raja Siringo-ringo di Muara, umbahen I do na so dapotan pauseang Boru Patar Nauli sian natorasna si Raja Hasibuan
Sian Lobu Batu Gara marserak tu sude luat portibi.
Si Raja Hasibuan tarbarita do di luat Uluan, sada Raja na gabe. Lima anakna jala lima boruna, hape sada do Soripadana. Sude Raja na sian Holbung dohot sian Uluan, marsanghap laho mangalap angka Boruna. Dung matua Ompunta i, marujung ngolu ma ibana hape ndang adong dope pinompar na baoa na lima i na marhasohotan. Laos mangihut muse ma ompunta boru Simatupang marujung ngolu.
Dilaon-laon ni ari, adong ma ro sada jolma ima na ginoaran Raja Tuan Sogar Manurung tu Lobu Batu Gara. Ima na laho maminjam Ogung Omas tading-tading ni Ompunta Si Raja Hasibuan. Di na ro Raja Tuan Sogar Manurung, ima pinompar ni Raja Mangarerak na sian Sibisa, tung songgot si tutu do roha nasida na lima, ala so di tanda nasida halak na ro on, jala soadong dope hombar ni huta na. Jadi didok nasida ma : “Laho ma ho ! Ndang hu tanda hami ho !”. Sanga do tolu hali ro Raja Tuan Sogar, alai sai di palaho nasida do.
Ala ni muruk ni roha na, martahi ma Raja Tuan Sogar tu Pinompar ni ompunta na lima i. Dihali ma parik ni huta Lobu Gara i, huhut ditullangi ma angka bulung-bulung humaliang ni huta mardongan indahan rima-rima. Disada tingki mijur ma nasian huta tu balian ni huta. Diida ma angka na masa i, longang ma rohana jala dipaboa ma tu angka na dihuta. Gabe dang sonang be roha nasida tu balian. Di huta ma nasida sasude. Dung masa songoni roma muse jolma mamboan angka hujur jala sai didok : “Musu ! Musu ! Musu !”
Alani biar ni nasida na lima, marsangkap ma nasida borhat laho manadinghon huta Lobu Batu Gara i. Di na laho borhat nasida. Sai tinggal ma Biang ni Si Raja Marjalo di huta, ndang olo mangihuthon tuanna. Ala na so olo mangihuthon ibana, mijur ma si Raja Marjalo mangihuthon biangna i. Didok ma tu angka tinodohonna I asa borhat parjolo tu bariba tao. Jala dipasahatma hujur ni podang na tu anggina las didok ma : “Ia manang di dia hamu maringanan, tanom hamu ma hujur ni podanghon. Asa hu boto na disi hamu”.
Ia si Guru Mangaloksa, di na laho borhat maninggalhon huta na i, di boan ibana dope Tano Sampohul, dohot Mual sada tabu-tabu. Borhat ma nasida na opat rap dohot ibotona siampudan, dompak Hasundutan ma nasida borhat. manaripari tao sahat ma nasida tu topi tao ni Muara. Ia dung sahat nasida na opat tu bariba tao, didok Guru Mangaloksa ma tu anggina na tolu i. Ninna ma : “Torushon hamu ma pardalanan muna, ahu ma na paimahon hahanta”. Dung didok Hahana songoni tu nasida, borhat ma Guru Hinobaan, Guru Maniti dohot Guru Marjalang manorushon pardalanan nasida dompak Habinsaran. Ia guru Hinobaan maringanan ma di Sipirok, sian Sipirok marserak tu Barus, Sibolga sahat tu Asahan. Guru Maniti maringanan di Padang Bolak. Sian Padang Bolak marserak ma sahat tu tano Riau. Ia Guru Marjalang maringanan ma di huta Lobu Botung (Motung) di topi ni Aek Barumun. Digoari ma nasida Hasibuan botung (motung). Sian Lobu Botung ma nasida marserak tu Sibuhuan. I ma di huta Djanji lobi.
Leleng do Guru Mangaloksa rap dohot ibotona Boru Patar Nauli paimahon Hahana si Raja Marjalo. Alai ndang marnaro hahana i, dungi marsangkap ma ibana laho manorushon pardalananna. Andorang so borhat Ibana, dipantikhon Ibana ma hujur ni podang ni hahana I tu tano. Anggiat molo saut Hahana I ro mandapothon anggina, diboto ma na hipas do nasida manaripari tao jala sanga paimahon Raja Marjalo disi. Hanuhon, gabe suan-suanon do hujur ni podang na pinantikhon ni Guru Mangaloksa i, na sora magodang, na sora marmetmet.
Si Raja Marjalo mangingani Lumban Bao, Sibuntuon.
Dinalaho ma Ompunta na lima bungkas sian hutanai (Batu gara),alai, ala tinggal asu ni Raja marjalo gabe mulak ma ibana muse tu pudi jala manginsugut di bona ni sanggar na sohona loslos i jala topet do songgop pidong setset di punsu nisanggar i laos gaor ma seset i songon napaboahon adong jolma martabuni disi, alai dipangido Raja marjalo ma tu seset i : “Unang ma laho ho sian i seset, unang dapot ni musu i ahu dison annon ,ai molo laho ho sian i luluanna jala gabe botoon ni musu i do ahu na dison jala padanhu tu ho naso jadi do hasoanhu ho sahat rodi pinomparmu tu pinomparhu ndang jadi pangannonna dagingmu” ninna mandok seset i.
Alani i sai tong ma disi meat seset i. Mamolus ma muse angka jolma na sinuru ni Tuan Sogar sian i laho mangalului nasida, jala sanga do ditilik tu sanggar i, ala diida di pidong seset songgop disi dang laho rohana manigati bona ni sanggar i, gabe didok rohana do: “Sugari adong jolma disi dang tagamon adong songgop seset disi’, ninna. Jadi malua ma Raja Marjalo sian jea i di hatiha i. Jala sian i ma ibana manongon tu ramba na dingkan hasundutan, jonok tu Sibuntuon, Janji Matogu. Jala laos disi ma ibana masibuni paima-ima asuna na mago i, laos mangula pandaramanna. Disuan ibana ma jelok jala ramos do parbuena. Ianggo didok juma ni Tuan Ria do inon nian. Adong do didok boru ni Tuan Ria Sibuntuon sisada tarus, sai jotjot do ibana i laho tu juma i mansalong haporluan siapari. Jala diida ma jelok i naung lan parbuena, gabe dibuat ibana ma sada parbue ni jelok i laos songon i ma muse padua halihon.
Dung patolu halihon tarjegot ma ibana di juma i jala hadapotan di bahen Raja marjalo, didok ma: “Hee…i asa tung lomo-lomom mambuat na so ugasanmu?” ninna. Tarhatotong ma boru ni Tuan i jala hatahutan. Alusna : “Ai juma ni damang do on boasa oraanmu ahu mambuat nasinuan ni damang ?” Jadi ro ma Raja marjalo mandok : “ Ahu do manuan i ndang Amangmu!”
Jadi marbagas roha roha ma Boru ni Tuan Ria i dohot Ompunta si Raja Marjalo disi laos soangir ma Boru ni Tua Ria i. Longang ma Tuan Ria mida borunai jala di sungkun ma: “Ai ise do donganmu boru umbahen songonon ho ?” Jadi sai tangis ma borunai dang pintor olo paboahon. Alai sai diunung Tuan Ria do boruna i. Alai marpangidoan ma boru ondeng tu amana i naso jadi bunuon manang agia dihahua sibaoa dongan nai.
Jadi ninna Tuan Ria ma tu borunai : “Paboa ma inang ise ma huroha dongan mu asa songon on ho?” Jadi di paboa ma na Raja Marjalo do donganna. “Bah na so adat naso uhum do i nian ito ,alai beha ma bahenonhu sotung ma marmuruk anon dohot Amang tuam ai musuna do inon?” Ninna Tuan Ria do tu boruna i.
Alani i Humalaput ma ibana mandapothon Tuan sogar jala marsomba paboa sorbanna ala na masa i tu borunai ; “Tung marpamuati ma roham mida ahu, huelek ma mabadia ni roham dahahang mida musum Alana nunga tung songon i huroha nasibta marboru naingkon saut ma ibana tu musui”, ninna Tuan Ria ma tu Hahana Tuan Sogar. Jadi dioloi Tuan Sogar do pangidoan ni Tuan Ria i unang pola be agia di hahua Raja Marjalo. Gabe dipasaut ma boruna i tu Raja marjalo. Jala dilehon ma jumanai songon pauseang tu boruna i, laos disi ma dipajonjong bale-balena. Ima mulana huta Lumban Bao. Ai marhuta di huta ni baona do si Raja Marjalo.
Dung maringanan di Lumban Bao Ompunta si Raja Marjalo, disuan ma hariara laho partandaan ni huta i. Jala sian bona ni haraiara I, haruar ma aek na sun mansai tio. Digoari ma Hariara i, Hariara Marjalo dohot mata ni mual i, mual Hariara Marjalo. Sahat tu saonari, jongjong dope bona ni hariari i, suang songoni nang mata ni mual i. Ia dung denggan Si Raja Marjalo mangingani huta na di Lumban Bao, di panangkok si Raja Marjalo ma saring-saring ni Amang na Si Raja Hasibuan, sian huta Lobu Batu Gara, jala disuanhon ma di Lumban Bao. Alani ma, hot ma nuaeng dipajongjong Tugu Parsadaan ni sude Marga Hasibuan di Lumban Bao, Sibuntuon.
Marpinompari ma Ompunta Si Raja Marjalo dohot Boru ni Tuan Ria, tubu ma anakna 3 (tolu) boru. Boru na parjolo marhamuliaan tu paribanna marga Simanjuntak, ima Raja Parsuratan Simanjuntak, anak ni Raja Marsundung tubu ni Boru Hasibuan. Boru si Paidua marhamulian tu anak ni Namboruna marga Panjaitan, ima Raja Si Tungo, anak ni Si Raja Panjaitan tubu ni boru Hasibuan. Ia boru na siampudan, marhamulian ma tu marga Simangunsong, ima Raja Mardagul Simangunsong. Ia Boru ni Tuan Ria Manurung, ndang dope marianakhon baoa, nunga pintor marujung ngolu. Ala ni burju ni si RajaMarjalo tu hula-hula na, dipasaut Raja Tuan Ria Manurung ma muse, boru ni anggi na Raja Udan Manurung tu si Raja Marjalo. Sian boru ni Raja Udan Manurung, tubu ma anak ni si Raja Marjalo 3 (tolu) baoa. Ima Raja Situstus, Ompu Talobu, dohot Pande Anduri.
Dung marujung ngolu ompunta boru ni Raja Udan Manurung, mangalap boru ma muse Ompunta si Raja Marjala, ima boru Sinurat, boru ni Raja Silepe na sian Lumban Sinurat, Janji Matogu. Sian Ompunta Boru Sinurat, tubu ma anak ni Si RajaMarjalo, 1 (sada) baoa . Ala marrara do pamatang ni ianakohonnai, digoari ma si Rara. Jala dung magodang, marguru hadatuon ma ibana, gabe digoari ma Datu Rara.
Di laon-laon ni ari, dung marujung ngolu, Ompunta Si Raja Marjalo, adong ma masa hagunturon di Huta Sigaol. Ima dinaro halak na sian Samosir laho manghaliangi huta Sigaol. Hatiha i, na mangingani huta Sigaol, ima marga Manurung dohot Butar-butar do. Di hagunturon i, martahi ma angka Horja, ima natua-tua ni Marga Manurung, Marga Butar-butar dohot Marga Hasibuan laho mangalo jolma na ro sian Samosir i. Ia dung marsada nasida boi ma nasida palaohon jolma na giot manghaliangi huta Sigaol. Ala ni na dohot do marga Hasibuan di na mangalo musu na ro i, dilehon marga Manurung dohot Marga Butar-butar ma tano parhutaan tu Hasibuan di Sigaol.
Ia dung sahat tingkina, mangalap boru ma Raja Situstus, ima Boru ni Raja Sitorus Boltok na sian Raut Bosi. Jala ala tung metmet do huta Lumban Bao, bingkas ma Raja Situstus tu Sigaol, tu tano naung dilehon ni Marga Manurung dohot Marga Butar-butar. Ia Ompu Talobu, dialap do Boru Butar-Butar, ima boru Bahal Gaja Butar-butar Tuan Di Rambe na sian Sigaol, gabe las maringanan di Sigaol ma nasida rap dohot hahana Raja Situstus. Anak ni Raja Marjao si paitolu, ima Pande Anduri, dialap ma Boru ni Tulangna, Boru Sianturi na sian Muara. Maringanan ma nasida di Huta Tinggi, Laguboti. Ia dung maringanan Pande Anduri di Huta Tinggi, digoari ma Ibana Saudagar Nabegu. Mamungka sian ima, ndang dipanggoarhon be Pande Anduri, gabe Saudagar Nabegu ma goarna. Sian Huta Tinggi marserak ma pinompar ni Saudagar Nabegu tu Parsoburan, tu Garoga, sahat tu Sipirok.
Anak ni Si Raja Marjalo siampudan, ima Datu Rara, dialap ma boru ni Tulangna, Boru Sinurat. Sonduk hela ma ibana di huta ni Hula-hula na di Janji Matogu, jala maringanan di Lumban Godung, Janji Matogu. Ia Datu Rara 6 (onom) ma pinomparna. 2 (dua) baoa dohot 4 (opat) boru. Anak na dua i, tinggal do mangingani bona pasogitna di Janji Matogu. Boruna na opat i, dipahuta ma parjolo tu Marga Panjaitan di Sitorang, ima tu Raja Sijorat Paraliman, anak ni Raja Si Ponot, Pahompu ni Raja Situngo na mangalap boru Hasibuan. Boru si Paidua dipahuta ma tu Lumban Balian Sigumpar tu Marga Simangungsong Juara Mangan. Boru Si Paitolu marhuta ma tu Lobu Tolong, nialap ni Marga Sinaga Uruk. Boru na Siampudan ma dialap Raja Sopiak Langit Sipahutar. Sian Janji Matogu marserak do pinompar ni Datu Rara sahat tu Sumatera Timur, suang songoni tu Barus, Sibolga.
Ia pinompar ni Raja Situstus, adong do na mangingani huta di Lumban Hasibuan, Janji Matogu , ima pinompar ni Raja Pumira na gabe sonduk hela tu hula-hula Manurung Huta Gurgur, adong na mangingani Lumban Hasibuan di Lumban Nabolon ima sonduk hela tu hula-hula Sitorus Dori Lumban Nabolon. Suang songoni adong do na mangingani Sosor Silobu, ima pinompor ni Raja Lohot na sonduk hela tu hula-hula Sirait Lumban Lintong.
Pinompar ni Ompu Talobu 4 (opat) do. 3 (tolu) ma baoa, 1 (sada) boru. Ima Raja Sumonak, Ompu Poltak dohot Raja Paragat-agat. Boruna sasada i, dipahuta ma tu marga Batubara sian huta Tambunan, Balige. Ia Pinompar ni Raja Sumonak hot do holan maringanan di Sigaol, jala adong muse do na mulak mangingani huta ni ompung na di Lumban Bao, Sibuntuon. Ima pinompar ni Ompu Ambarbolak sian Ama ni Manampolak. Ompu Poltak, borhat do sian Sigaol jala maringanan di Huta Pangunjungan, Parsoburan. Molo Raja Paragat-agat, hanuhon bingkas do tu Silamosik. Alai gabe muba do margana gabe Marga Sitorus, ima marga ni na mangingani huta i. Songoni ma partording ni Pinompar ni Raja Marjalo, anak ni Si Raja Hasibuan sihahaan.
Guru Mangaloksa Ompu ni Si Opat Pusoran.
Dung leleng Guru Mangaloksa rap dohot ibotona boru Patar Nauli paimahon hahana, jala dung dipatikhon Ibana hujur ni podang ni hahana i, borhat ma Guru Mangaloksa manorushon pardalananna. Di na mardalan ibana rap dohot Ibotona Boru Patar Nauli, pajumpang ma ibana dohot Raja Siringo-ringo na marhuta di Muara. Sanga do Guru Mangaloksa marjuji dohot Raja Siringo-ringo, alai talu do ibana. Di na talu Guru Mangaloksa marjuji mangalo Raja Siringo-ringo, gabe dipasaut Guru mangaloksa do Iboto nai tu Raja Siringo-ringo na monang i. Dung dipasaut Guru Mangaloksa ibotonai tu Raja Si Ringo-ringo, diuduti ma pardalananna. Di sada tingki, di sada harangan, diultop si Guru Mangaloksa ma sada Ursa. Alai ndang pintor mate Ursa I, hot dope marlojong. Dipaihut-ihut Guru Mangaloksa ma Ursa na niultop nai sahat tu sada Dolok, ima Dolok Siatas Barita. Sian dolok ni Siatas Barita, diida Guru Mangaloksa ma timus sian sada huta. Mardalan ma ibana dompak timus i, ima dompak Rura Silindung. Ia sahat ma ibana di huta I, ima huta ni Marga Pasaribu. Jala maringanan ma Ibana disi. Di na giot maringanan Guru Mangaloksa di huta, pola do ndang dipaloas marga Pasaribu ibana jala dipalaho-laho. Alai di dok Guru Mangaloksa ma tu marga Pasaribu i : “Ida ma ! Ai tanongku do na hu dege, jala aengku do inumanku !”. Dungi dipatudu Ibana ma tano sampohul dohot aek nasa tabu-tabu na binoanna sian huta hatubuanna Lobu Batugara. Na didok Guru Mangaloksa songoni tu Marga Pasaribu, ndang didok Marga Pasaribu be agia aha, molo pe hot do sogo ni rohana. Jala saut ma Guru Mangaloksa maringanan disi.
Masa ma hagunturon di huta ni Marga Pasaribu, ai ro do Lali si Pitu Ulu manangko angka na pinahan dohot dakdanak nasida. Pola do dibahen nasa gogo nasida laho mamunu Lali si Pitu Ulu i, alai so tolapsa. Ai diboto marga Pasaribu do na malo marultop jala marhasaktion ia si Guru Mangaloksa, ala ni i, pola do dipangido Marga Pasaribu ibana laho mamunu Lali i, jala didok na lehonon nasida boru nasida gabe parsonduk bolonna molo diurupi Guru Mangaloksa nasida. Saut do diurupi Guru Mangaloksa marga Pasaribu i mamunu Lali si Pitu Ulu, ia dung mate Lali i di ultop Guru Mangaloksa, dialapma Boru Pasaribu ima boru ni Patuan Datu Raja Bisa gabe soripadana, ima na margoar Tumaledung Br. Pasaribu.
Dilaon-laon ni ari, dipajuju Guru Mangaloksa ma ripena Boru Pasaribu tu Huta ni Simatuana, laho mangido Pauseang. Ima tano laho indahan arian ni nasida. Didok Guru Mangaloksa do tu ripena I : “Lao majo ho tu huta ni amangmu, jalo ma saotik tano laho indahan arianta”. Dinaro Boru na mandapothon Ibana, disungkun marga Pasaribu I do sangkap ni roha ni boru nai, jala dipaboa Boruna I ma songon nidok ni Parsinondukna tu amangna i. Asa dilehon saotik tano pauseang tu nasida. Umbege hata ni boru nai, pola do gorgor roha ni Marga Pasaribu i, ai diingot dope sogo niroha na tu hela na i. Alai ala didok boru na i, na tano saotik do jinalo nasida, dibuat marga Pasaribu ma sanjomput tano sian harbangan ni huta i, disuhati ma tu tandok parindahanan jala dilehon ma tu boruna asa dipasahat tu hela na Guru Mangaloksa.
Dung sahat Boru Pasaribu pajumpang dohot Guru Mangaloksa dipasahatma tano na di tandok parindahanan i, jala dipaboa ma angka tona ni Amana. Umboto i, mansai muruk ma Guru Mangaloksa, marsangkap ma ibana laho mandopang simatuana sian Hutana i.
Disada tingki di bot ni ari, laho ma Guru Mangaloksa tu balian ni huta, di tullangi ibana ma nasa suan-suanan jala dilolos ma sude angka bona ni hau. Dung i, dihilhili Ibana ma parbue ni harambir mansai rara. Dipahososhon ma gota ni harambir na sai rara i tu pamatangna. Dohot do di papungu ibana angka parbue ni poring. Dipultahi ma angka parbue ni poring i, malatak-latak mansai gogo songon soara ni bodil.
Maringkati ma Guru Mangaloksa tu huta ni Simatuana, di na hosa-hosa Ibana, didok Ibana ma tu Simatuana naung ro angka musu laho manghaliangi huta i. Didok Ibana ma muse asa borhat ma nasida manadinghon huta na i. Ia dung diida Marga Pasaribu angka suan-suanan naung lolos, dohot pamatang ni Guru Mangaloksa na marrara songon na hona tullang, gabe mabiar ma Ibana. Bingkas ma nasida sian huta na i, borhat ma mandompakhon Barus. Jala maringanan disi. Ia Guru Mangaloksa hot do di Silindung, ndang mangihuthon Simatuana. Ala ni i, adong do pandokhan na mandok : “Pasaribu na nilele ni poring”
Saut do sangkap ni Guru Mangaloksa laho mandopang simatuana sian Huta Silindung, gabe ibana ma na mangingani huta i. Marpinompar ma Ibana tubu ni Tumaledung Boru Pasaribu. Digoari do anakna sihahaan Si Raja Nabarat, ai dihatindangkon Ibana do ai na barat do na binahenna tu Simatuana. Anak na sipaidua, digoari ma Si Raja Nagabe. Ai molo pe hape barat pangalaho na tu Simatuana, tongtong dope ibana dapotan hagabeon. Ia anakna sipaitolu digoari ma Si Raja Huta Galung. Ai na manggalungi tano di balian do Guru Mangaloksa dipartubu ni anakna si paitolu i. Anak na siampudan digoarima Si Raja Huta Toruan, ala di toruan ni Huta do dilehon Guru Mangaloksa inganan ni anak na i.
Saluhut pinompar di Guru Mangaloksa mangingani luat Rura Silindung. Jala pola do masa na marsiolian pinompar na i, molo pe angka na mariboto. Pola do dilaosi nasida bongbong ni paradaton na tinonahon ni ompunta si jolo-jolo tubu. Ia dung masa na marsisoluhan diangka pinompar ni Guru Mangaloksa sahat tu sundut papituhon. Ia disundut paualuhon, dipamasa nasida ma di Silindung Pesta Bolon Manompas Bongbong Pinompar ni Guru Mangaloksa. Ima dinalaho paturehon angka partuturan di saluhut pinompar ni Guru Mangaloksa. Mamungka siani, saut ma manjujung baringin na be, pinompar ni Guru Mangaloksa na opat i. Gabe ma nasida mamungka marga Hutabarat, Panggabean, Hutagalung dohot Hutatoruan. Didok ma nasida si Opat Pusoran, ai tung songon pusoran ni aek do partuturan ni na opat marga i di na marhaha – maranggi dohot na marhula-hula boru.
Turi-turian Tompas Bongbong ni si Opat Pusoran.
Tarsingot tu turi-turian ni Ulaon Manompas Bongbong ni Pomparan Guru Mangaloksa, hu buat hami do sian sada surat na adong di Facebook ni Pomparan Raja Hasibuan, songon on ma didok disi :
... quote …
Tompas bongbong atau manompas bongbong adalah kesepakatan Tetua adat, raja dan masyarakatnya untuk memulai (beberapa) marga baru sebagai pecahanan dari marga induk.* Biasanya dilakukan setelah minimal 7 (tujuh) garis keturunan (sundut). Larangan perkawinan semarga induk dihapuskan dan antar kelompok marga baru dapat saling kawin dan mengawini. ____________________________
Seperti diketahui bahwa didaerah Tarutung yang sekarang ini bernama RURA SILINDUNG, dulu brnama Huta Marsaitbosi. Stlh Patuan Datu Raja Bisa (mertua Guru Mangaloksa) pergi ke Barus kmdian berganti nama mnjadi RURA PARMONSAKAN atau RURA MANGALOKSA NA BORBORAN, nama ini dibuat oleh Guru Mangaloksa sendiri yang merupakan Guru Monssak (Silat Batak) yg Sakti Mandraguna pd Zamannya. Didaerah ini dahulu kala banyak terjadi Kisah hidup sejarah leluhur tanah Batak seperti Perginya keturunan Borbor ke Barus, Padan Hutabarat - Silaban, Boru Natumandi, Kegiatan Misionaris, dan msih banyak lg salah satunya yaitu Manompas Bongbong. Daerah ini kemudian mnjadi pusat perkembangan Pomparan Guru Mangaloksa yg menguasai stlah mengusir marga lain yg tinggal dsana. Krn kewibawaan, keberanian dan kesaktian keempat anak Guru Mangaloksa (Raja2 Opat Pusoran) dan keturunannya shg Rura ini menjadi angker bg marga lain, shg tdk ada yg berani martandang maupun meewatinya, shg PGM agak terkucil dan menjadi komunitas yg hampir Homogen, shg rawan terjadi cinta kasih diantara sesama muda-mudinya.
Terkisah pada Generasi ke 6 keturunan Guru Mangaloksa seorang dari keturunan Si Raja Nabarat bernama Ompu Lompo tengah jatuh hati pada seorang perempuan dari keturunan Si Raja Hutatoruan, pada saat itu PGM masih bermarga Hasibuan. Karena itu tidak lazim shg Bindoran (ito wanita) membunuh Ompu Lompo. Krn kjadian itu Tuan Somarantus (generasi 7) atau anak dr abg Op. Lompo bersama keluarga meninggalkan Rura Parmonsakan menuju Lobu Panabungan (Tapsel).
Beberapa tahun kemudian, terjadilah sesuatu kejadian yang aneh di kampung tersebut. Air sungai mengalami kekeringan dan ikan-ikan banyak mati hingga merusak persawahan. Masyarakat setempat mulai bertanya-tanya apa penyebab kejadian ini semua.
Kemudian tetua adat Si Opat Pusoran menemui paranormal yang ada di kampung Aek Rangat tersebut. Si Datu akhirnya berpesan supaya Ompu Somarantus di jemput kembali ke pulang ke kampung agar Tuhan mengampuni dan mengasihi penduduk kampung itu kembali dan terhindar dari bencana kekeringan yang terjadi.
Pada awalnya Ompu Somarantus yang di jemput tetua adat tidak bersedia pulang. Tapi dengan perjanjian bahwa tetua adat hrs membalas kematian Op. Lompo dgn membunuh Bindoran. Sekembalinya Ompu Somarantus, keluarga besar Opat Pusoran berdoa kpada Tuhan Yg Maha Kuasa di kampung Aek Rangat. Tak lama kemudian hujan turun menyirami tanah persawahan hingga masyarakat masyarakat pinompar Guru Mangaloksa kembali hidup sejahtera dan makmur.
Menyangkut Si Bindoran sebagai pelaku eksekusi pemenggalan kepala Ompu Lompo, di rencanakanlah sebuah skenario membunuh beliau dalam sebuah acara pesta gondang yang di gelar untuk mengelabui. Beliau pun akhirnya mati terbunuh pada saat itu.
Waktu berlalu beberapa puluh tahun kemudian cerita kematian op. Lompo dan Bindoran mnjadi momok menakutkan bg sesama PGM. Yaitu Tuan Soripada (generasi 9 dr Guru Mangaloksa) cucu dr Tuan Somaruntus menyukai gadis keturunan Hutatoruan (dr Lbn. Tobing). Shg niat trsbt disampaikan dalam rapat adat dan akhirnya disetujui oleh Tetua adat, utk menghilangkan luka atas kematian Op. Lompo dan Bindoran dibuatlah acar memotong kerbau dan meresmikan 4 marga baru PGM sesuai dg nama Raja Opat Pusoran (Hutabarat, Panggabean, Hutagalung, Hutatoruan) tdk lg memakai marga Hasibuan. Pesta jg dilakukan di Sigaol utk meminta izin kpd leluhur.
Agar partuturan dengan Hahadoli (Pomparan Rj. Marjalo) dan Anggi doli (Pomparan Gr. Hinobaan, Gr. Maniti,Raja Marjalang) tidak menjadi janggal, dipanggillah dgn sebutan OPUNG dan dibalas dgn tutur Amang ataupun kembali Opung.
Di pudian ni ari, pinompar ni Panggabean, Ima Panggabean Lumban Ratus, Panggabean Simorangkir, dohot Panggabean Lumban Siagian, dohot do muse manompas bongbong. Jala mamungka marga ma Panggabean Simorangkir gabe Simorangkir. Suang Songoni Pinompar ni Hutatoruan, ima Hutapea dohot Lumbantobing. Sahat tu saonari gabe 6 (onom) marga ma pinompar ni Ompunta Guru Mangaloksa Hasibuan, ima marga Hutabarat, Panggabean, Simorangkir, Hutagalung, Hutapea dohot Lumbantobing. Ala ni pahompu ni Si Raja Hasibuan do nasida si Opat Pusoran i, sai hot ma nasida manggora “Ompung” tu saluhut marga Hasibuan.
Ai ndang adong surat-surat na tarjaha niba manang poda ni natua-tua na dimemehon tu panurat tarsingot tu parpinomparon ni Ompunta Guru Hinobaan on. Holan sada do na hea binege manang binoto. Ia Prof. Dr. Albert Hasibuan, pinompar ni Ompunta Guru Hinobaan do na sian Sipirok. Asing ni i, tung mansai holom do parbinotoan tarsingot tu Ompunta si paitoluon. Holan didok, marserak do pinompar na, sian Sipirok sahat tu Barus, sahat tu Asahan.
Adong do surat na mandok, ia ompunta si paiopat, ima Guru Maniti borhat do sahat tu Tano Alas, Aceh. Las gabe didok ma pinompar na Batak 17 (sampulu pitu). Ndang tangkas, aha do lapatan ni Batak 17 on. Jala ndang adong angkup ni hatorangan ni na maringanan Guru Maniti di Tano Alas, Aceh. Di buku na sinurathon ni Op. Lintong Hasibuan, ima pinompar ni Ompunta Datu Rara na sian Janji Matogu, didok do disi, ia Ompunta Si Guru Maniti, borhat do tu Padang Bolak, las maringanan disi. Sian I ma, pinompar na marserak sahat tu Tano Riau.
Di ari na parpudi on, sanga do pajumpang hami dohot dongan tubu marga Hasibuan di Pekanbaru. Jala nasida marhuta di Kecamatan Tapung, Kabupaten Kampar, Riau. Didok dongan tubu ido, na pinompar ni Ompunta Guru Maniti do nasida. Ia bona pasogit nasida di si Dalu-dalu do, ima di ulu ni Sungai Rokan, na jonok tu Padang Bolak, Tapanuli Selatan.
Raja (Guru) Marjalang
Ia dung marsirang Guru Marjalang dohot hahana Guru Hinobaan na tading di Sipirok dohot Guru Maniti na tading di Padang Bolak, ditorushon Raja Marjalang ma pardalanan na mangihuthon Aek Barumun. Dinamagihuthon Aek Barumun, sahat ma Guru Marjalang di sada huta na margoar Huta Bona Bulu manang Huta Lobu Botung. Di huta i, adong sada Sopo Bolon, inganan ni angka jolma laho martukkar angka suan-suanan manang pinahan nasida. (Songon Onan). Maringanan ma Guru Marjalang dihuta Lobu Botung i jala dipungka Ibana ma sada Huta di Lobu Motung I na margoar Huta Hasahatan, alai disi ma sude halak pasahathon angka parbue na niula nasida dohot angka na pinahan nasida. Ia dung maringanan Guru Marjalang di Huta Hasahatan na pinungka nai, dipauba ma goar na Gabe Namora Sinde, ala na gabe mamora do Guru Marjalang dung mamungka Huta Hasahatan i.
Marpinompar ma Guru Marjalang (Namora Sinde) jala saluhut pinompar na mangingani Luat Hasahatan. Jala digoari ma angka pinomparna Hasibuan Botung (Motung) umbahen na sian Lobu Botung nasida. Sian Huta Hasahatan na Di Lobu Motung, marserak ma pinompar ni Guru Marjalang, sahat tu Modang, Sosa, Pinarik dohot Janji Lobi, Sibuhuan.
Ia pinompar na Guru Marjalang, adong do sada na mansai tarbarita, Ima Suman Hasibuan ( Suman Hs). Siboto surat (Sastrawan) angkatan Balai Pustaka na manurat Buku “Mencari Pencuri Anak Perawan”. Gabe sada natua-tua na hinormatan do Ompunta on. Songon gabe sada paniroi di angka panggomgomi na adong di Tano Riau di tingki ni ngoluna. Pola do dibaen goarna gabe goar ni Godung Pustaha, ima Gedung Perpustakaan Suman HS.
Ia dihita pinompar ni Ompunta si Raja Hasibuan, tongtong marningot do hita di angka poda ni natua-tua tarsingot tu uhum dohot adat Dalihan Natolu na masa ditonga-tonga ni bangso batak. Ia molo didok Somba Marhula-hula, na sai ingot do hita di nasa hula-hula ni angka Ompunta, Ima Toga Raja Simatupang, Tuan Ria Manurung Sibuntuon Parsanggul Baringin, Raja Silepe Sinurat Janji Matogu suang songoni angka hula-hula ni ompunta na parjolo. Ai ndada holan marningot hita di angka hula-hula sian par ginjang, di naelek hita marboru, sai tagora do nasa raja pamorunanta sian ginjang, ima na ginoaran Boru Natua-tua. Songon naung dipatorang di ginjang ni surat on, lima ma boru ni si Raja Hasibuan, na marhamulian tu Raja Margumis Sitorus Pane, Raja Marsundung Simanjuntak, Raja Panjaitan, Raja Parluhutan Siahaan Sibuntuon, dohot Raja Siring-ringo.
Raja Margumis Sitorus Pane mangalap Boru Turasi marhuta di Lumban Lobu, Raja Marsundung Simanjuntak mangalap Boru Sande Balige marhutan di Sitindahon, Balige. Raja Panjaitan mangalap boru Taripar Laut marhuta di Sitorang, Raja Parluhutuan Siahaan mangalap boru Tumandi marhuta di Sibuntuon, Raja Siringo-ringo mangalap Boru Patar Nauli. Ia ianakhon ni Raja Marsundung Simanjuntak, ima Raja Parsuratan Simanjuntak, dialap do muse paribanna boru Hasibuan, ima Boru ni Raja Marjalo, suang songoni nang anak ni si Raja Panjaitan, ima Raja Situngo Panjaitan mangalap muse paribanna Boru Hasibuan tubu ni Si Raja Marjalo. Pahompu ni Raja Situngo, ima Raja Sijorat Paraliman – anak ni Raja Siponot -, mangalap paribanna do muse, Boru Hasibuan tubu ni Datu Rara.
Las do rohanta saluhut marga Hasibuan, di na singkop somba ni angka Raja ni Pamoruanta di hita. Diangka hasahatan ni Gokhon dohot Jou-jounta tu nasida, mansai ringgas do nasida mangalusi nang mangurupi hita angka hula-hula na. Suang songoni do hita mariadophon nasida, diangka na masa ulaon ni Raja Pamoruanta, molo tung sahat gora-gorana tu hita, ria do hita mangadopi ulaon i, tarlumobi na pasahathon angka hata nauli dohot hata pasu nang tangiangangta tu Debata. Ia didok hata ni natua-tua, Asa sinuan ma hariara di harbangan ni huta, Anggiat sai saut horas gabe ma hula-hulana, suang songoni nang pamoruanna.
Pinompar ni Guru Mangaloksa na hot marmarga Hasibuan
Molo pinompar ni Guru Mangaloksa nunga manjujung baringin na, jala mamungka margana be. Alai nang pe songoni adong dope pinompar ni Guru Mangaloksa na hot mamangke Marga ni Ompuna, ima marga Hasibuan. Ginoaran ma nasida Hasibuan Raja Ilangit, Hasibuan Harean, Hasibuan Dasopang dohot Hasibuan Mismis.
Hasibuan Raja Ilangit pinompar (pahompu) ni Raja Lumbantobing do, ima ianakhon ni Raja Lumban Jurjur ( Raja Najurjur). Hatiha i, ndang adong dope Marga ni siopat pusoran, marmarga Hasibuan dope angka pinompar ni Guru Mangaloksa. Molo sian si Raja Hasibuan, sundut paonomhon ma si Raja Ilangit. Di sada tingki, ro ma Raja Lumban Jurjur mandok tu anakna Si Raja Ilangit asa laho tu Huta Tinggi na di Dolok Sanggul, laho mangalap hahana (abangna). Ia dungi borhat ma Ibana marhoda dohot asuna. Ala ndang diboto Raja Ilangit dalan tu Huta Tinggi, disungkun ma halak na jumpangsa di dalan, jala dipabao halak i ma tu Si Raja Ilangit dalan tu Huta Tinggi, alai na uju tu Laguboti do dipaboa. Ia dung sahat Raja Ilangit di Huta Tinggi na di Laguboti, dilului ma hahana i, alai ndang dapotsa.
Dinaloja Raja Ilangit mangulului hahana i, marsitandaan ma Ibana dohot pinompar ni Ompu Raja Laguboti. Ala burju ni Raja Ilangit diida pinompar ni Ompu Raja Laguboti, dipasautma ibotona, Boru ni Hutapea Laguboti tu Raja Ilangit Hasibuan. Ia dinaro Raja Ilangit di Laguboti, nunga maringanan disi dongan tubuna marga Hasibuan pomparan ni Raja Marjalo, ima pinompar ni Saudagar Nabegu (Pande Anduri). Dung saut mangalap boru ni Ompu Raja Laguboti Raja Ilangit Hasibuan i, maringanan ma ibana di Huta Tinggi, rap dohot dongan tubu na pinompar ni Saudagar Nabegu.
Ia pinompar ni Guru Mangaloksa na di Silindung, dibahen nasida ma Pesta Bolon manompas bongbong di sundut paualuhon. 2 (dua) sundut dung borhat Raja Ilangit manadinghon Silindung. Ala ni i, didok Pomparan Raja Ilangit do, ndang na dohot nasida manompas bongbong, jala hot ma nasida mamboan Marga ni Ompuna Guru Mangaloksa marmarga Hasibuan.
Dipudian ni ari, godang do pinompar ni Raja Ilangit na manompas bongbong muse. I ma na marsiolian nasida dohot pinompar si Opat Pusoran. Ia pinompar ni Raja Ilangit naung manompas bongbong, diihuthon ma marga ni Ompu na Raja Lumbantobing, marmarga Lumbantobing ma nasida. Alai di pinompar ni Raja Ilangit na hot dope di Bongbong ni paradaton i, hot ma nasida marmarga Hasibuan.
Dung torop pinompar ni Si Opat Pusoran, adong do deba na marserak sahat tu Sipirok, Padang Bolak, Padang Sidempuan dohot tu Sibuhuan. Huta ni Halak Batak Angkola dohot Batak Mandailing. Torop do disi na Marmarga Hasibuan, pinompar ni Guru Hinobaan, Guru Maniti dohot Raja (Guru) Marjalang. Dinamaringan pinompar ni Si Opat Pusoran di huta ni Dongan Tubuna marga Hasibuan, gabe diboanhon ma muse marga ni Ompuna Guru Mangaloksa Hasibuan. Ala ni i, gabe adong ma na Marga Hasibuan Harean, ima marga Hutagalung Harean na tinggal di Mandailing. Suang songoni nang marga Hasibuan Dasopang, ima pinompar ni Hutabarat miralopak na mangingani huta Mandailing.
Adong do hata ni natua-tua na mandok : “Pauk-pauk hudali, pago-pago tarugi. Molo adong na tading ta ulahi, adong na sala tapauli.” Laos ido tong-tong hatahonon nami dipangujungi ni turi-turian on. Tarsongon naung parjolo pinasahat di patujulo ni surat on, maol do manghatindanghon hasintongon ni turi-turian on. Ai so adong bukti-bukti sejarah otentik na boi patuduhononhon laho memverifikasi angka data dohot barita na tarsurat i.
Di hami sandiri, ndang adong sidalian laho mandok na sintong situtu do surat on. Alai holan na patomu-tomu do hami, sian angka sumber na adong nijaha dohot angka poda ni natua-tua. Binahen gabe sada barita na singkop laho manggombarhon jujur ngolu ni angka ompunta si Jolo-jolo tubu Marga Hasibuan. Anggiat marhite i, boi tatanda angka ompunta, laos gabe ro holongta tu nasida. Marhite ima muse, taharinghothon ma mangula angka adat dohot uhum na uli, na pinungka angka ompunta tarsingot tu angka paradaton, partoromboon dohot budaya ni hita halak batak na mansai dengan dohot uli.
Sian na marragam surat dohot turi-turian na gabe referensi ni surat on, adong do barita na berbeda na sada dohot na asing. I ma na gabe versi-versi ni angka turi-turian i. Ringkot do i pinatorang di pangujungi ni surat on, asa boi laho siparate-ateonta, dinamangantusi singkop ni Turi-turian on. Ima tarsingot :
1. Anak ni Si Raja Hasibuan.
Adong do barita na mandok, ia anak ni Siraja Hasibuan sada do baoa, opat ma boru. Anakna nasasada i margoar ma Guru Hinobaan Hasibuan. Jala Guru Hinobaan Hasibuan mangalap Boru Manurung, boru ni Raja Si Jambang Manurung. Jala tubu ma anakna opat. Raja Marjalo, Guru Mangaloksa, Guru Maniti, dohot Guru Marjalang.
Maol do nijalo hatorangan on. Alana Raja Tuan Sogar Manurung marhaha maranggi do tu Raja Si Jambang Manurung. Ima pinompar ni Raja Mangarerak na sian Sibisa. Molo Mangalap Boru Manurung do Guru Hinobaan, boasa do ingkon dopangon ni Tuan Sogar Raja ni Pamoruannai dohot angka bere nai ??? Jala boasa ndang tandahon ni Guru Hinobaan Hula-hula nai, dinaro mangido Ogung Omas i laho paluonna.
Dung marsada sude pomparan ni Si Raja Hasibuan laho pajongjong tugu parsadaan na di Lumban Bao, on do sada konsensus (kesepakatan / hasadaan ni roha) ni hita, umbaen na dibaen 5 (lima) tiang ni tugu parsadaan i, ima na patuduhon na lima do anak baoa dohot lima boru tubu ni si Raja Hasibuan. Jala di ganup tiang i, di surathon do sude goar ni anak baoa dohot boru i.
2. Tugu Parsadaan ni si Raja Hasibuan
Si Raja Hasibuan marujung ngolu di huta Lobu Batugara, jala disuanhon disi. Adong do sada versi na mandok, hot dope saring-saring ni Si Raja Hasibuan di Lobu Batugara. Jala, adong do Batu Napir na disi. Versi na asing mandok, ia dung marhuta Si Raja Marjalo di Lumban Bao, dipanangkok Ibana do saring-saring ni Ama na i, jala disuanhon muse di huta na di Lumban Bao.
Di na laho pajongjong Tugu Parsadaan ni Si Raja Hasibuan, pola do sanga dua hali marsangkap pinompar ni Si Raja Hasibuan. Na parjolo ima di taon 1977 di patupa PEMAHAS (Persatuan Marga Hasibuan). Diuluhon ni angka natua-tua songon : Ir. Tombang Hasibuan, Cyrus Hutabarat, G.M. Panggabean, Prof. Apul Panggabean, Drs. Sagumani Lumbantobing, H. Amin Hasibuan dohot Gr. Julius Hasibuan. Hatiha i, sanga do adong naso satolop pinompar ni Si Raja Hasibuan, tarlumobi pomparan ni Raja Marjalo tarsingot di inganan ni Tugu Parsadaan i. Pomparan ni Raja Situstus dohot Ompu Talobu mandok di Lumban Bao do, alai pomparan ni Datu Rara mandok di Lobu Batugara do.
Di taon 1928, dipajongjong Demang Renatus Hutabarat do Tambak Simin di Lumban Bao, songon partinandahan na di Lumban Bao do saring-saring ni Raja Hasibuan dohot Raja Marjalo, ima Tambak sian simin parjolo na adong di Toba Uluan. Jala ima na naniihuthon angka natua-tua PEMAHAS inganan ni Tugu Parsadaan si Raja Hasibuan. Alai, ala naso satolop dope angka pomparan ni Si Raja Hasibuan, gabe sundat do dipajongjong tugu i, nang pe Tambak Simin ni Raja Hasibuan dohot Raja Marjalo na pinajongjong ni Demang Renatus Hutabarat nunga sanga “di-geledor” laho paratahon tano na di Lumban Bao i.
Mauliate ma di Tuhanta, di taon 2001, diuduti do sangkapta laho pajongjong Tugu Parsadaan, na pinatupa ni Panitia Pembangunan Tugu Si Raja Hasibuan, na niuluhon ni Otto Hasibuan dohot angka natua-tua na asing, na adong di bona pasogit nang na adong di angka tano parserahan. jala sada do rohanta manolopi inganan ni Tugu Parsadaan i di Lumban Bao, Sibuntuon.
3. Hula-hula ni Raja Marjalo Hasibuan.
Raja Marjalo parjolo mangalap Boru ni Tuan Ria Sibuntuon Parsanggul Baringin. Tubu ma anak na holan boru. Marujung ngolu ma Boru ni Tuan Ria, dialap Raja Marjalo ma muse Boru Manurung, ima Boru ni Raja Udan, anggi ni Tuan Ria. Tubu ma anakna tolu baoa.
Ia ditaon 2004, pajongjong tugu Parsadaan ma Pinompar ni Ompu Tuan Ria Sibuntuon Parsanggul Baringin. Hatiha i, roma boa-boa ni nasida tu Pinompar ni Raja Marjalo Hasibuan, laho mangalahat horba di ulaon horja na pajongjong tugu parsadaaan ni Tuan Ria. Na pajongjong Tugu ni Tuan Ria Parsanggul Baringin di Sibuntuon di taon 2004, hita do Marga Hasibuan na mangalahat horbo di Ulaon i. Jala natua-tua i do Ompu Mangarerak Hasibuan na manguluhon uduran ni hita Marga Hasibuan songon Boru Natua-tua di Ulaon Pesta Tugu i. Nang pe holan boru do tubu ni Boru ni Tuan Ria Manurung, hot do hita saluhut pinompar ni Raja Marjalo marbona ni ari sian ginjang tu nasida. Taingot do burju ni Tuan Ria Manurung na mangalehon Lumban Bao tu Raja Marjalo gabe huta ni Marga Hasibuan.
Na di taon 2013, Pajongjong tugu Parsadaan do muse Raja Udan Manurung di Sibuntuon. Sahat do gora-gora ni Pinompar ni Raja Udan tu hita pinompar ni Raja Marjalo, laho mangalahat horbo di Ulaon Horja Bolon i, songon sada Boru natua-tua.
Paniaran ni Raja Marjalo sipaitolu, ima boru Sinurat tubu ni Raja Silepe.. Na umpompar saluhut Hasibuan Datu Rara. Tolu ma hula-hula ni Raja Marjalo, ima Tuan Ria Manurung, Raja Udan Manurung, dohot Raja Silepe Sinurat.
Adong do sada barita sian Pomparan ni Saudagar Nabegu, na asing ninna na manubuhon Ompunta Saudagar Nabegu sian Ompunta Raja Situstus dohot Ompu Talobu, alai ndang tangkas ise do Soripada ni Raja Marjalo na manubuhon Saudagar Nabegu on. Jala didok, Parjolo do tubu Saudagar Nabegu sian Ompu Talobu, alai sian Ina na marimbang.
4. Anak Si Paidua ni Raja Marjalo.
Di tarombo ni Pomparan Raja Marjalo, adong do perbedaan tarsingot tu Anak Si Paidua ni Raja Marjalo. Adong do deba na mandok Ompu Talobu anak Si Paidua, adong muse do deba na mandok, Saudagar Nabegu (Pande Anduri) do anak si Paidua. Adong do na binoto sada latar belakang umbahen gabe na masa si songonon, alai molo didok hata ni natua-tua “Ndada pola manarigati bulung, manarigati bulung ni gaol, ndada pola manaringoti lunging manaringoti angka na dangol”. Ndang pola na ringhot si patariashonon i di surat on.
Maol do tutu na patontuhon partording ni partubu on. Alai pangidoanta, ndang pola siguluton on sihahaan manang sianggian ni partubu on. Na tangkas, ba sada do hita pinompar ni Ompunta Raja Marjalo. Molo didok hata ni natua-tua : Tampulak ni Sibaganding di Dolok ni Pangiringan, Horas jala gabe do hita na marhaha maranggi molo tangkas hita masipairing-iringan. I do na laho siingothononta. Molo pe sai tapasomal, na parjolo manggora tu Ompunta Ompu Talobu, ipe asa tu Ompunta Saudagar Nabegu, ndang na gabe patimbohon na sada dohot patoruhon na asing. Holan hasomalan sambing ma i.
5. Boru Natua-tua Patar Nauli tu Si Ringo-ringo
Di tarombo ni Pomparan ni si Raja Hasibuan na jolo, dibaritahon holan 4 do boru ni si Raja Hasibuan, ima Boru Turasi, Boru Sande Balige, Boru Taripar Laut, dohot Boru Rumandi. alai di tarombo na parpudi gabe 5 do didok boru ni si Raja Hasibuan, ima palimahon Boru Patar Nauli. Tarsingot tu Boru Patar Nauli na muli tu Raja Siringo-ringo, adong do na mandok, na so tubu ni Si Raja Hasibuan, alai tubu ni anakna do. Jala ndang muse pola didok, manang tubu ni anak ni si Raja Hasibuan nadia do.
Di taon 1960-an, adong ma sada rombongan marga Si Ringo-ringo na markapal sian Muara tu Tara Bunga, di tonga ni tao, ro ma alogo lubis na mamboan kapal nasida sahat tu tao ni Sigaol. Dung sahat kapal nasida di Tao ni Sigaol marbongin ma rombongan I di bagas ni Marga Hasibuan. Di na marborngin di Si Gaol nasida, dipaboa ma tu marga Hasibuan na di Sigaol na pinompar ni Boru Hasibuan nasida, jala adong do Boru nasida di huta na mamboanhon tondi ni boru Hasibuan i. Topat tingki i, laho marhorja bolon do pomparan ni Ompu Talobu di Sigaol, ima na laho patupahon Ulaon Manogu Batu na laho bahenon Batu Napir ni Ompu Talobu. Dipangido Marga Hasibuan ma, asa ro Marga Si Ringo-ringo jala asa diboan ma Boru nasida na mamboan Tondi ni Boru Hasibuan boru ni Raja Hasibuan.
Ro ma boru Si Ringo-ringo na mamboan Tondi ni Boru Patar Nauli tu Ulaon Manogu Batu Napir ni Ompu Talobu, sorop ma Tondi ni Boru Patar Nauli tu boru Si Ringo-ringo i, dipabotohon ma tu sude na marpungu di Ulaon I, Ia Boru Patar Nauli, tubu ni si Raja Hasibuan. Ima boru na siampudan na tinubuhon ni Mangiring Omas Br.Simatupang. Tading maetek do Ibana. Dinabingkas angka Ibotona sian Lobu Batu Gara dohot do Ibana di boan angka ibotona i. Rap dohot Guru Mangaloksa do ibana. Di na marjuji Guru Mangaloksa dohot Raja Si RIngo-ringo, ibana do dibahen taru na. Ala talu do Guru Mangaloksa na marjuji i, gabe diboan Raja Si Ringo-ringo do ibana jala dibahen gabe parsonduk bolon na.
Di na mamestahon Tugu Parsadaaan ni Raja Hasibuan hita di Lumban Bao, nunga ditotahon be na 5 (lima) do Boru ni Si Raja Hasibuan. Jala ro do Pomparan ni Raja Si Ringo-ringo ma sian Muara pasahathon siluana tu Ulaon i, songon uduran ni Boru Natua-tua. Ima na laho siihuthononta saonari, diangka naung ditolopi angka natua-tuanta.
6. Panggoraion di Ulaon Adat tu Dongan Tubu Pomparan ni Guru Mangaloksa na marmarga Hasibuan.
Guru Mangaloksa marhaha maranggi do tu Raja Marjalo, Guru Hinobaan, Guru Maniti dohot Raja (Guru) Marjalang. Molo pe, pinompar na naung manjujung marga na be, hot do nasida pinompar ni Si Raja Hasibuan. Suang songoni, molo adong pinompar ni Guru Mangaloksa na hot mamboanhon Marga Hasibuan, sada do nasida dohot Si Opat Pusoran pinompar ni Guru Mangaloksa. Ndang jadi na pabolat-bolathon ta nasida. Jala ndang jadi bahenonta marimbar panggoraon tu nasida. Molo pe adong na gabe Si Opat Pusoran adong na hot marmarga Hasibuan. Di Parjambaran nang diuduran, sisada panjoloan do nasida jala sisada uduran. Ima Anggi Doli / Haha Doli Pomparan ni Guru Mangaloksa.
Ramba na poso na so tubuan lata, halak na poso na so umboto agia aha. Tarsongon i do hami na manurathon surat on. Ala ni i, tung rade situtu do hami mangido angka panuturion dohot paniroion sian sude hita na mardongan tubu, tarlumobi Raja ni Hula-hula, nang songoni angka Raja Pamoruon nami na mamboto angka turi-turian ni ompunta Si Raja Hasibuan dohot pinomparna. Lam godang hita na mangalehon angka parbinotoanta dohot baritanta, lam dumengganan suraton tu joloan ni ari. Na boi patinghosonta do surat-surat on, molo adong angka barita na tuminghos sian na tarsurat nuaeang. Anggiat ma sakkap nami manurathon, boi dapothononta, ima na mangalehon sada barita ni hagabeon ni Ompunta si Raja Hasibuan, tu saluhut pinomparna angka naumposo. Jala tona ni Ompunta i, na ingkon somba do hita marhula-hula, manat mardongan tubu jala elek marboru.
Asa obut do ninna jambulon, ni pudun baen samara, na somba marhula-hula, marsundut-sundut soada mara.
Molo Hariara ninna bonana, Hariara ma tutu nang dangkana. Sai horas jala gabe pinaramana, suang songoni nang angka boruna.
Timbo ma tutu tiang ni ruma, sai tumimboan do tiang ni sopo. Nunga horas jala gabe angka ompunta na matua, sai lumobi horas jala gabe ma hita saluhut pinomparna na umposo.
Sahat ma solu tinogu tu bontean, bontean i hasoropan ni leang-leang. Nunga sahat tarsurat turi-turian ni Ompunta si Raja Hasibuan dohot pinompar na, sai sahat ma hita tu panggabean sahat nang tu parhorasan, sude angka pangidoan Amanta Debata ma na mangelean.
Ondolan ni angka Surat on.
1. Marsuddin Hasibuan, Drs. “Tarombo dan Legenda Raja Hasibuan dan Pinompar”, Vol. I. Lider Publisher, Jakarta, 2007.
2. W.M. Hutagalung, “Pustaha Batak, Tarombo dohot Turi-turian ni Bangso Batak”, CV. Tulus Jaya, Jakarta, 1991
3. Ramlan Hasibuan, “Hasibuan di Sibuhuan, Luhat Barumun di Padang Lawas”, ramhasbi.blogspot.com, 21 Desember 2011
4. Kaliamsyah Manurung AmPd, “Sejarah Batak”, sejarahlengkapbatak.blogspot.com, 16 Desember 2013
5. Ompu Lintong Hasibuan, “Tarombo Si Raja Batak dohot Si Raja Hasibuan” Surat Tangan ni ompu Silintong na ditolopi natua-tua ni Hasibuan sian Janji Matogu ( Puraja Salomo, Puraja Polin, Puraja Pulohot, Puraja Mira ) dohot na Sian Sigaol ( Puraja Pandua Parbubu, Puraja Daud, Puraja Pangulu Boni, Puraja Doli ). Ima ditingki na dipajongjong Pameranta Bolanda Parsanggarahan ONDER DISTRIK di Negeri Janji Matogu di taon 1921.
6. Poda ni angka natua-tua na sanga dipasahat tu panurat. Tarlumobi sian Damang nahinan, ima Ompu Mangarerak Hasibuan / Br. Doloksaribu, na di tingki ngoluna gabe sada natua-tua paniroi ni Marga Hasibuan sian Bona Pasogit di Sigaol sahat tu tano parserahan ( Sumatera Timur, Medan, Batam dohot Jakarta). Suang songoni sian Ompung ni Saluhut Marga Hasibuan na adong di Sosor Silobu, ima natua-tua i Gr. Julius Hasibuan / Br. Hutahaean. (Ompu Kesar), na gabe “saksi hidup” rencana pembangunan Tugu Parsadaan ni Si Raja Hasibuan na diuluhon ni PEMAHAS (Persatuan Marga Hasibuan). Ai dohot do natua-tua i gabe panitia (sebagai sekretaris) di taon 1977.
SI RAJA HASIBUAN & MARGA-MARGA
SI RAJA HASIBUAN
SI RAJA SIHUBIL
Label: ADAT, MARGA BATAK, SASTRA, SEJARAH
Tag: Prediksi Saigon Jitu
Prediksi Togel Saigon 30 Maret 2020
Mbahtoto – Prediksi Togel saigon 3330 maret […]
Updated: 30 Maret 2020 — 01:24
Mbahtoto – Prediksi Togel saigon 29 maret […]
Updated: 29 Maret 2020 — 01:43
Prediksi Togel Saigon 28 Maret 2020
Mbahtoto – Prediksi Togel saigon 2888 maret […]
Updated: 28 Maret 2020 — 02:49
Prediksi Togel Saigon 27 Maret 2020
Mbahtoto – Prediksi Togel saigon 2777 maret […]
Updated: 27 Maret 2020 — 01:44
Prediksi Togel Saigon 26 Maret 2020
Mbahtoto – Prediksi Togel saigon 2666 maret […]
Updated: 26 Maret 2020 — 02:17
Prediksi Togel Saigon 25 Maret 2020
Mbahtoto – Prediksi Togel saigon 2555 maret […]
Updated: 25 Maret 2020 — 13:24
Prediksi Togel Saigon 22 Maret 2020
Mbahtoto – Prediksi Togel saigon 2222 maret 2020 […]
Updated: 22 Maret 2020 — 03:40
Prediksi Togel Saigon 21 Maret 2020
Mbahtoto – Prediksi Togel saigon 2111 maret 2020 […]
Updated: 21 Maret 2020 — 04:05
Prediksi Togel Saigon 20 Maret 2020
Mbahtoto – Prediksi Togel saigon 20 maret 2020 […]
Updated: 20 Maret 2020 — 03:57
Prediksi Togel Saigon 19 Maret 2020
Mbahtoto – Prediksi Togel saigon 1119 maret 2020 […]
Updated: 19 Maret 2020 — 04:16
SINGAPURA 29.03.2020 7474
ISRAEL POOLS 29.03.2020 8647
SAIGON LOTTO 29.03.2020 5066
CANADIA 30.03.2020 3452
Prediksi Togel Canadia 31 Maret 2020
Syair Togel Hongkong 30 Maret 2020
Syair Togel Saigon 30 Maret 2020
Margait-Humor | MILIST BATAK GAUL & BG-CHAT at yahoogroups dot com
Archive for the ‘Margait-Humor’ Category
Ginting dan Mbok Jamu
Posted: August 30, 2009 in Margait-Humor, Ragam Seni Budaya
Oleh = Tardy SUTARDY
Ginting : Mbak, beli cendol…
Ginting : Iya memang harus pake gelas.
SI OPPA BABI
Posted: December 5, 2008 in Margait-Humor, Ragam Seni Budaya
adong sada suhut-suhutan…
Disada huta di hitaan adong sada ina namabalu.holan sada do anakkonna, nunga doli doli. Alai holan sada do hinalungun ni roha ni inanta i, ima jolma na jahat do anggo anak na i. Siganup ari holan na marjuji do ula on na, manangko tu jabu ni halak, manangkup akka piaraan ni dongan sahutana, dungi diloppa jala di tutungi ma di pudi-pudi ni jabuna i. Sai di pabereng-bereng inantaima parniulaan ni anakkon na i, huhut sai tangis. Alai anggo si doli I nang di parhohahon sude nasa ilu ni inang na i.
“muba ma ho amang, tatap ma ahu inong mon,..holan ho do anakku..molo mate ho tudia ma ahu??”, ninna inangna I huhut sai tumatangis.
“Dang di attusi ho inang i,.urusanku do i..au do mananggung sude i”,.ninna ibana mangalusi, molo di pissang inantai anak nai. Sai ungogo do soarana sian inanai. Dungi sai tumatangis do anggo inanta i.
Nunga sering ibana di penjara polisi, alai dang marna mehon. Jala nunga tung massai sogo sude hombar jabuna mamereng pangalaho ni ibana. Jala nunga dapot sipasingot na parpudi ibana sian polisi, molo tartakkup dope ala hajahatonna gabe hurungon nama ibana saleleng ni ngoluna (kurungan seumur hidup)
Disada tikki, di takko ibana ma anak ni babi (lomok-lomok) jala di togihon ma donganna laho mamanggang tu jabuna. Hape di boto hombar jabuna ma, dungi di paboa ma tu polisi. Ditikki na manutungi lomok-lomok i dope na sida ro ma polisi on laho manangkup ibana, dungi di bereng inang na i ma sian nadao, nunga ro gok polisi. Gabe sai tangis ma inana didok ma.
“Anaha…on nama ari na, nunga dapot be ho, hurungon na namaho saleleng ngolum. Sirang nama hita.” Huhut sai tangis.
“Inang…tudia nama ahu?? Tobat ma au inang…selamathon ma au” ninna huhut ma sai disirami api panutungan ni babi. Ai nunga di kuliti be babi i jala di tutungi. Humalaput ma ibana laho manabunihon. Alai ala ni humalaput gabe so diboto tudia tabunihonnonna babi i.
Dung Dibereng inang nai songoni,….asi marohana, dibuat ma paroppa (selendang untuk gendongan) di abing ma babi i na mohop i, di bahen ma tu tanggurung na. Huhut di alithonma paroppana, nangpe naung panas di hilala.
“lao ma ho marabuni, amang ..au pe mangalusi polisi i“ ninna mandok anaknai. Dungi lao martabuni anak na I tu pudi ni jabuna.
Sahat ma polisi tu jabuna i, disukkun jala di pareso ma jabu i. Huhut ma disukkun polisi i inantai, “Didia anak muna?? Ai didokkon adong di buat anak ni pinahan ni halak”
“Dang dison amang, nunga saminggu lao tu huta anu….” Huhutma sai di goyang-goyang ibana na nioppa na I, ala nunga lam tamba mohopna. (mungkin anda tau gimana suara orang lagi menggendong anak…sshshhhss)
“Ai ise na nioppa muna i inang??” disukkun polisi i inanta i.
“ Ahh..pahoppu do amang i…” ninna jempek mangalusi
“Ai boasa di tutupi??” ninna polisi I muse
“Lagi ngalian amang” dialusi inanta i
Dijama polisi ima na niompa ni inanta i, memang mohop situtu do,….
“Bah inang,..mohop tutu, boan hamu marubat…..” asi ma roha ni polisi I
“Olo amang, satokkin nari pe…” huhut ma sai di anggun-anggun hon na nioppa nai..ai nungnga lam mohop be.
Ala dang dapot bukti, manang aha na porlu lao manakkup si anak na i..lao ma polisi i mulak. Di tatap si doli-doli ido sian na dao polisi i, dung dibereng dao, mulak ma ibana tujabu. Jala didapothon ma inang na i, nunga peak di podoman,…disukkun jala di bereng ma tanggurug ni inang na i…
Hape nunga maluak tanggurung i, sai hira na disiram dohot aek na las, di pareso ma bugan na di tanggurung ni inang na i…nungnga maluak tanggurung i, dungi tangis ma anak na i.
“sala ma au inang, maruba nama au….” Huhutma di haol inang na i. Didok inang na ima tu anak na I
“Anaha…..manang songon dia pe pangalahom, anak ku doho…haholonganhu do ho, hu taon do sude on..asalma muba pangalaho mi.
kasih ayah sepanjang jalan, kasih ibu sepanjang masa, bukan??????
dang di baenon na sosuman tu dakdanak..ai sude do tiruonna
Tarbarita do sada Evanggelis di hitaan. Naburju do amanta on, rajin laho tu jabu ni akka ruasna, jala pendeta do ianggo amanta on. Molo tar adong rupani akka si urupan pittor hatob do ro amanta on. molo adong rupani akka namarsahit jala di pangido ruasa naeng di tangianghon, pittor lao do amanta on.
Disada tikki, masa natal…massai godang do akka ruasna mangundang ibana laho marjamita. di huta nai masa do akka punguan mambahen natal. Parsahutaon, punguan marga nang akka na asing muse. Molo masa natal olo do sadari dua hali amanta on marjamita,..ninna ruasna tabo jamitana, lambok suarana jala adong do akka daya tarik na asing.
Di nasahali, tikki masa natal…laho ma amantai marjamita tu hombar hutana, dungi muse siarian ni ikkon marjamita tu gareja..jala adong muse pandidion dohot marulaon nabadia. Nian tutu nunga tung loja hian amanta evangelis i sadari i.
Adong ma tetanggana jala na mardakdanak 5 taon, attar hamaloansa dakdanak on maniru akka nabinerengna, jala malo ibana makkatai….adong huting na sada massai bagak, jala holong rohana tu huting na i. Di tikki natal i, hona senggol sepeda ni pamolus ma hutig on, gabe naeng mate(sekarat), dungi sai malungun ma dakdanak on, di boan ma tujabu, diulosi ibana ma huting on. marpikkir ma ibana laho mamhaben ubatna. Di ingot ibana ma Amanta parjamita nakkaning, ai hea do di tangiangkon pandita i oppungna na marsahit, jala malum do. Gabe ro ma tu pikkiranna laho manjou pandita i tu jabuna (ala kebetulan martetangga do halak i jala marsitandaan) laho manangiangkon huting na on asa malum.
Dungi marlojong ma ibana tu jabu ni pandita i, jala pajumpang di alaman ni jabu ni pandita i do nasida. Hape baru mulak pe amanta on sian na marjamita jala nungnga tung loja situtu.
Didok dakdanak ima, “Oppung…oppung pandita, beta jo tu jabu adong na marsahit, tangiangkon jo asa malum”, huhut sai ditarik tangan ni pandita on.
Ala nunga di tanda, jala di bereng nga hosa-hosa si dakdanak i..pittor lao ma nasida tu jabu ni dakdanak i.
Dung sahat, sibereng,…dang adong jolma…songon na langa…ninna rohana. disukkun ma, “dia do namarsahit i..anahan????”
“On do oppung..si manis (goar ni huting naon si Manis)”, jala di patuduhon di kamar ni si dakdanak i.
Gabe tarsonggot ma pandita i, jala tarngongon….naeng muruk ibana, dakdanak dope…
didok dakdanak i ma muse, “tangiangkon ma oppung…asa malum..ai di senggol sepeda nakkaning”
Alai ala gondok (…aha do tahe bahasa batak ni jengkel=gondok????)… ditangiangkon amanta ima, jala didok, “Ale huting….molo naeng malum do ho..malum ma….alai molo naeng mate do ho..mate ma”.
dungi mulak ma amantai tu jabuna.
Marsogotna….dibereng dakdanak i nunga malum tutu huting na i…jala massai las rohana…jala sai di umma ma hutin i. dipikkiri rohana, ikkon mandok mauliate ibana tu pamdita i, ala nga malum di tangiangkon….borhat ma ibana tu jabu ni pandita i huhut ma di boan ibana bunga na binuatna sian alaman ni jabuna. sahat ma ibana tu jabu ni amanta i..alai di bereng ma ngali-ngalian pandita i, alana palojahu marjamita nattoari….dung di bereng amantai dakdanak i ro jala songon na las rohana huhut di boan bunga..gabe sukkun sukkun ma amantai di bagasan rohana.
“mauliate oppung, nga malum si manis..” huhut hundul di lambung ni amanta parjamita i.
“na marsahit do ho oppung???” disukkun dakdanak i
“ido anggi…palojahu oppung bah”, ninna mangalusi.
“attong…hutangiangkon da oppung…asa malum sahit mi”, huhut di loppit tangan na. Burju rohani amanta i di olohon.
Dungi didok dakdanak ima, “Ale oppung pandita na burju….molo naeng malum do ho malum ma….alai molo naeng mate do ho..mate ma..amen”
Umbegesa i tarhatotong ma amanta parjamita i……jala di ingot ma tangiangna nattorari, namanangiangkon huting i.
Acara Pesta Unjuk Pamasu-Masuon Anak Dohot Boru Pada Prosesi Pernikahan Suku Batak - Warga Batak
Beranda › adat Batak › Blog Warga Batak › Pesta Unjuk › prosesi Pernikahan Suku Batak
Acara Pesta Unjuk Pamasu-Masuon Anak Dohot Boru Pada Prosesi Pernikahan Suku Batak
Wargabatak.blogspot.com ,Berikut Acara Pesta Unjuk Pamasu-Masuon Anak Dohot Boru Pada Prosesi Pernikahan SukuGambar:wargabatak.blogspot.com|Adat Pernikahan Batak
Susunanan Acara Pesta Unjuk Pamasu-Masuon Anak Dohot Boru Pada Adat Batak
0 Response to "Acara Pesta Unjuk Pamasu-Masuon Anak Dohot Boru Pada Prosesi Pernikahan Suku Batak"
Debata Marpadan tu si Abraham | Isi ni Bibel
Dioloi si Abraham do Debata ala marhaporseaon ibana, jala marjanji do Jahowa na laho pasupasuonNa ibana jala bahenonNa torop pinomparna
HIRAHIRA 350 taon dung salpu Aek na Sumar. Maringanan ma si Abraham di huta Ur na digoari Irak saonari. Sada baoa na marhaporseaon do si Abraham. Alai, saonari diuji ma haporseaonna.
Didok Jahowa ma tu si Abraham asa ditadingkon huta hatubuanna jala borhat tu luat na asing, i ma tano Kanaan. Pos do roha ni si Abraham mangoloi Jahowa. Diboan ma sude keluargana, si Lot anak ni hahana, dohot angka hatobanna. Dung leleng di pardalanan, sahat ma nasida tu tano Kanaan jala maringanan di tenda do nasida. Dijanjihon Jahowa tu si Abraham bahenonNa ibana gabe sada bangso na balga, jala sude jolma di tano on boi dapotan pasupasu marhite ibana, jala pinomparna mangingani tano Kanaan.
Di tano Kanaan mamora do si Abraham dohot si Lot, godang birubiru dohot angka pinahan ni nasida. Ala ndang siat be inganan parmahanan di nasida, disuru si Abraham ma si Lot mamillit parjolo tu dia ibana maringanan. Dipillit si Lot do tano na napu di humaliang aek Jordan jala maringanan do ibana di huta Sodom. Alai, pangisi ni huta Sodom na jahat do—jala mardosa situtu nasida maradophon Jahowa.
Di pudian ni ari, dipapos Debata Jahowa muse roha ni si Abraham ingkon songon torop ni bintang na di langit do angka pinomparna. Pos do roha ni si Abraham tu janji i. Alai, si Sarah tunggani boru ni si Abraham, ndang ra adong anakna. Dung marumur si Abraham 99 taon jala si Sarah 90 taon, didok Debata ma tu si Abraham na laho adong anak nasida. Tutu do hata ni Debata i, ditubuhon si Sarah ma si Isak. Adong do anak ni si Abraham na asing, alai marhite si Isak do ro Sipalua naung dijanjihon di porlak Eden.
Tingki i, maringanan ma si Lot dohot keluargana di Sodom. Halak partigor do ibana, ndang songon halak na di huta i. Andorang so diuhum huta Sodom, ro ma surusuruan ni Jahowa paboahon si Lot dohot keluargana asa hatop lao sian huta i, jala ndang boi nasida mangida tu pudi. Dibahen Debata ma udan barerang dohot api tu huta Sodom dohot huta Gomorra, mangaripashon sude pangisi ni huta i. Malua do si Lot dohot dua boruna. Alai, tunggani boru ni si Lot mangida tu pudi, ala holong rohana tu artana. Ala ndang dioloi hata ni surusuruan i, gabe mate ma ibana.
—Dibuat sian 1 Musa 11:10–19:38.
Boasa borhat si Abraham tu tano Kanaan?
Aha do padan na dibahen ni Jahowa tu si Abraham?
Boasa diripashon Jahowa huta Sodom dohot Gomorra?
DEBATA SIGOHI PADAN
Parpadanan lapatanna parjanjian na so boi diose. Marhite padan, dipaboa Jahowa songon dia Ibana manggohi sangkapNa taringot Sipalua na dijanjihon di Eden sian tingki tu tingki. PadanNa dohot si Abraham patuduhon Sipalua na dijanjihon i, ro marhite pinompar ni si Abraham. Angka parjanjian na mangihut paboahon lam tangkas ise do Sipalua i.
MARSIDAO-DAO (episode 20) | Mandailing Online
Home / Budaya / MARSIDAO-DAO (episode 20)
Posted by: Dahlan Batubara (Redaksi) in Budaya 20/05/2016\t0 855 Views
nangkan namartahi saudon.
Madung songoni adatna, alai namarkahanggi marlagut do mulak dung sidung mangido asaya, ima nangkan mangarumbukkon tahi asa pokat satontang parkahanggian. Nangkan iobari ma aha-aha nasosak iobari. Uali, udon dohot panjamahan ni parkahanggian; bahat ni tumpuran tu siriaon santak tu siluluton; songoni muse aha na adong ibagasan ni roa niba nangkan ison ma iobarkon so ijalakan pokat dohot tahina nangkan idalankon i uhum ni parkahanggian.
Daganak ni kahanggi na madung poso-poso tai ngada pe unjung mungkap tu siriaon boti tu siluluton ma sada naniobari i parlagutan ni parkahanggian i, harana masona ma sugari poso-poso i mandohoti i horja bope i amalangan so mur ibotosa adat na mar huta soni muse namarkoum markahanggi, harana les na alai do aduan ni ari napalalu boti na mandalankon adat muda madung jumolo natobang-tobang i.
“Upamatai, ngada sajia sannari poso-posonta namarroan tu siriaon boti i siluluton,” ning Jamancari. Jamancari on ma alai natobangna i barisan ni parkahanggian i. Ise natobangna i parkahanggian, ia ma nangkan mangobankon parpokatan boti parsitiopan ni parkahanggian.
“Imada, Amantua. Songon orja ni uda Muklan poken nasolpu pe uida ngada jabat saparlima poso-poso namungkap, songoni muse amalangan i bagas ni amantua Badar sabulan nasolpu” ning Sami’un.
Ibul ni tahi satontang poso-poso i : amang-amang na adong daganak poso-posona boti boru bujingna anso iobansa ma tu siriaon boti siluluton. Satontang panjamahan ni parkahanggian ngada pe masona itambahan, soni muse partumpuran i siriaon dohot i amalangan les sai dope : salapan takar dahanon dohot epeng 10.000 rupia tu siriaon, opat takar dahanon dohot epeng 5.000 rupia i amalangan.
Dung satahi sapokat alai sudena, iobarkon Muklan ma satontang Si Imran i pantar bolak i. Ima nagiot mangalao maroban daganakna dohot dadaboruna mangulangi ompung ni daganakna na adong i Bilah.
“Bo baya, olo da. Dua bagas ma pinomat sugari mandongani alai so bahat tondi ni hakouman sian hita maroban alai tu Bilah” ning Jamangkutur.
“Aropku, ami tingon bagas ma sada. Harana, salaku amang topotna i huta on, tontu les johoman ma ami tingon bagas,” ning Muklan.
“InsyaAllah, au ma dohot boru ni uda tambana, harana pas muse nagiot mangulangi Bou Romlah ami i Aek Kanopan, sadalan sauduran ma uida on,” ni Sarimuddin.
“Jaut mai, dua bagas madung rami goarna, tai pala adong dope namarkagiot mandongani dohot adong alapanganna, ngada maua, so mur marami” ning Jamancari.
“Andigan ma ira-ira nalangka tu Bilah, nga sabinoto anta adong alapangan nami tingon bagas,” ning Jamalarat.
“Aropku, ari Kamis poken na ro ma soni ning Angkang, suada halanganna” ning Imran.
“Bo, anggo songoni, dohot ma ami, harana ari Kamis on lapang do ami suada halanganna” ning Jamalarat.
Rumbuk ni tahi, alai tolu bagas ma mandongani alak Si Imran sabagas tu Bilah, ima namaroban daganak na tu ompung nai, ima amang-inang Si Siti dadaboru si Imran. Tarlobi-lobi on dope nangkan parsuoan ni dadaboru nia i dohot aman-inangna dung do marbagas alai, marbagas naso ipatola ni amangna. Soni muse patidaon daganakna tu saudarona, harana dung do iobansa dadaboru nia i tu luat Mandailing, ngada be unjung ia mangulangi saudaro nia i Bilah. (marsambung)
\t2016-05-20
Tagged with:
Jamita Evangelium, 21 April 2019 Pesta Parjolo Parningotan Ari Haheheon ni Tuhan Jesus "Haporseai ma Kristus Naung Hehe i" (Johannes 20: 34-31) Pelita Batak Online
Sabtu, 20 April 2019 15:10:00
Sian Parsameanta, STT-HKBP
Sian tingki tu tingki, sian tingki na robi di abad parjolo sahat tu abad padua pulu sadahon nuaeng, sada ulaon ni angka siihuthon Jesus di portibion i ma manghatindangkon haheheon ni Jesus Kristus sian hamatean, ai haheheon ni Kristus i do ojahan di haporseaonta di Ibana. Ndang holan hamamateNa di hau pinorsilang na manobus dosa ni angka pardosa na porsea di Ibana na gabe isi ni panindangion ni angka siihuthon Jesus, songon i nang angka ulaonNa nagok tanda halongangan i manang angka pangajarionNa i na gabe ojahan ni haporseaon nang parange ni halak Kristen, alai dohot do haheheonNa na manaluhon hamatean hinorhon ni dosa i, tarlumobi ala haheheonNa i do boha baju ni haheheonta di ari parpudi. Haporseaon di haheheon ni Jesus dohot di haheheonta sogot i do na gabe ojahan di hita mandalanhon ngolunta na satongkin di portibion nuaeng on di bagasan panghirimon na togu dohot di bagasan habadiaon, sai hobas manghobasi hajolmaon marhite angka ulaon na denggan na marragam i, angka ulaon na uli, na innovatif, ulaon na pangoluhon, patupa las ni roha di donganta jolma.
I do na dihatindangkon angka sisean ni Jesus na parjolo i di angka ulaon mamaritahon barita na uli di tongatonga ni angka bangso mansai hatop dung hehe Ibana, tarlumobi dung songgop Tondi Porbadia i tu nasida mamungka di Jerusalem sahat tu angka kota na adong di Kekaisaran Romawi. I do na pinestahon ni angka siihuthon Ibana di angka partangiangan ni angka na porsea di Jesus sian bonana. I do na sinurathon ni angka surat ginurithon ni apostel Paulus di taon 50-an, dua pulu taon dung hehe Kristus sian hamatean. Laos i do binaritahon ni angka panurat ni angka Evangelium na opat i, opat pulu taon (Evangelium Markus), lima pulu taon (Evangelium Lukas), lima pulu lima taon (Evangelium Markus) jala onom pulu taon (Evangelium Johannes) dung hamamasa ni haheheonNa i. Laos i do na tongtong dibaritahon parbarita nauli dohot dihaporseai angka na porsera di Ibana di angka abad dung abad na parjolo i, i ma di abad paduahon sahat tu abad padua pulu sadahon nuaeng, di partingkian na so haru modern dohot post-modern dope parbinotoan ni jolma i taringot tu portibion nang angka ngolu disi, dao andorang so jaman pencerahan nang dung i.
Atik pe sian bonana ndang mura manghatindangkon haheheon ni Kristus i na gabe ojahan dohot bohabaju ni haporseaonta i sian tingki tu tingki, ndang sumurut hita halak Kristen manghatindangkonsa.
Haporseaon di haheheon ni Kristus i do ianggo apala sintuhu ni haasingon ni haporseaon ni Hakristenon i. Alai apala haporseaon di haheheonNa i, i ma na gabe ojahan ni haporseaon di haheheonta sogot, do na mangapuli angka siihuthon Jesus na ditadingkon angka sisolhotna na parjolo monding sian nasida. Haporseaon di haheheonNa i do na patoguhon panghirimonta uju mangadopi angka hamaolon nang tantangan ni ngolu. I do na mangalehon las ni roha di hita nang uju mangadopi angka na so taradopi hita di ngolunta di portibion. Gariada tahe, i do na tuk patubu hiras ni roha di hita mangadopi angka parngoluan na mansai maol adopan.
Panindangion sisongon i do na pinatupa ni panurat ni Evangelium Johannes on, marhite na manurathon sada pengalaman ni sada sian si sampulu dua sisean ni Jesus na parjolo i sandiri, i ma apostel Tomas, na di bonana ndang porsea umbege barita sian angka donganna sisean na asing taringot tu hamamasa ni haheheon ni Jesus naung patuduhon diriNa tu nasida, alai dung pajumpang dohot Jesus jala marnida bogas ni labang di jarijari dohot di andoraNa gabe porsea. (Mansai scientific do pengalaman ni si Tomas i, ai ndang diida ibana do na naeng idaonna i, i ma bogas ni labang di tangan ni Jesus i, jala aut dioloi ibana panuruon ni Jesus tu ibana, boi do bahenonNa jarijarina tu andora ni Jesus i). Laos dipangke panurat ni evangelium Johannes i ma isi ni hata ni Jesus tu si Tomas gabe barita tu manang ise na umbege barita taringot tu haheheon ni Jesus di partingkian na asing sian hamamasa ni parjumpangan i sahat tu nuaeng, i ma: "Martua angka na porsea, atik pe so diida." Boasa martua? Ala na porsea di Jesus Kristus Anak ni Debata naung pinaheheNa i do na dapotan hangoluan (Yoh 20: 31. Adong do teks na ruar di abad pa-4-hon na manambahon hata 'na manongtong' tu 'hangoluan' i. Asa na porsea di haheheon ni Jesus Anak ni Debata i do na marnampunahon hangoluan na manongtong i).
Hata ni Jesus Kristus Naung Manaluhon hamatean i tu apostel Tomas do na so pinarateatehon dohot hinaporseaan ni angka na sai tongtong ndang porsea di hamamasa ni haheheon ni Jesus Kristus i sian najolo sahat tu nuaeng, umbahen na barani nasida sai mandok na margabus angka sisean ni Jesus Kristus i di panindangionta taringot tu haheheon ni Jesus i. Hata ni Jesus Kristus tu si Tomas na digoari Silinduat (Gorik: Didumos) i do na dihaporseai halak Batak di bona pasogit nang di parserahan mamungka sian abad pasampulusiahon sahat tu nuaeng umbahen gabe dihaporseai nasida na Jesus Kristus do Anak ni Debata i. Angka na martua do hita, ai porsea hita di Jesus Kristus songon Anak ni Debata, di ulaonNa nang di angka ajarNa, sian partingkian na salpu i sahat tu nuaeng. Angka na martua do hita (Gorik: Makarioi), alai nunga masuk tu bilangan ni angka na manghaporsea i Jesus ndang haheheonNa hita, atik pe ndang dung diida matanta sandiri Ibana songon parnida ni angka sisean na mandongani Ibana tolu taon lelengna di Galilea dohot di Judea di taon 27-30 Dung Kristus. Tahaporseai haheheonNa i atik pe ndang masuk tu bilangan ni angka na marnida Ibana dung hehe sian hamateanNa i hita (1 Korint 15: 5-9, i ma: si Kefas, dung i si sampulu dua, tu lima ratus na porsea, na mangolu dope di taon 57 uju disurat apostel Paulus suratna tu halak Kristen di Korint, tu si Jakobus, dohot tu angka apostel sudena, nang tu apostel Paulus umpudi sian angka na asing i)6, ndang mago hita na porsea di Ibana, alai dapotan hangoluan na salelenglelenga.
Hata ni Jesus Kristus tu si Tomas apostelNa i do na so dijalo bahat halak di sandok portibion sian narobi sahat tu nuaeng umbahen na so dihaporseai nasida Jesus Kristus Anak ni Debata i gabe Sipaluana dohot Tuhanna. Nasida na so manghaporseai haheheonNa i adong do ro sian tongatonga ni na so manghaporseai na adong Debata (Jaha: atheis), alai laos adong do tong nasida na ro sian angka siihuthon Jesus hian, isara Amanta Bart D. Ehrman di Amerika Serikat, na gabe so porsea be di isi ni panindangion ni Padan Naimbaru taringot tu haheheon ni Jesus i jala saurdot tusi ndang porsea be na adong Debata (Jaha: agnostik), atik pe sanga do ibana ditanda angka donganna halak Kristen sahalak na porsea di Jesus Kristus dohot sada pangajari di angka Sikkola Teologi di bidang Padan Naimbaru na tarbarita. Ro do tong angka situlak haporseaon di haheheon ni Jesus Kristus i sian tongatonga ni angka pande bisuk filsafat nang pande bisuk ilmu pengetahuan alam, na sai mangondolhon holan angka na boi dibuktihon ilmu pengetahuan alam do naboi tiopon gabe hasintongan. Ndang tarjalo nasida angka na binaritahon ni Padan Naimbaru i gabe hasintongan.
Mangihuthon hata ni Jesus Kristus tu si Tomas na diingot angka sisean na asing na rap marpungu dohot si Tomas di sada bagas di Jerusalem ndang sadia leleng dung hehe Jesus Kristus i, angka na so porsea di haheheonNa i nang di Jesus Kristus naung hehe i ndang angka na martua8, angka na so porsea di Anak ni Debata i, hona uhum do sogot.
Boasa ma di partingkianta nuaeng dienet gabe jamita di Pesta Parningotan di Heheheon ni Jesus Kristus halongangan haheheon ni Jesus Kristus i gabe jamita tu hita halak Kristen Batak?
Suraon do ala ndang hiras be rohanta songon hiras ni angka sibaritahon barita nauli taringot tu heheheon ni Jesus Kristus i mamaritahon haheheonNa i na patubu panghirimon na mangolu di hita tu tongatonga ni donganta jolma naung dihamonangkon angka parbinotoan modern nang post modern, na mandok ndang dung jala ndang boi jolma naung mate i hehe muse sian hamateanna?
Suraon do ala ndang tahaporseai be na tarbahen Debata na pahehe Jesus Kristus sian hamatean i do nang angka tanda halonganganNa patauhon hita patupa angka ulaon na uli di tongatonga ni hajolmaon, mamungka sian bagasta be sahat tu duru ni bagasta be? Tasulingkiti ma rohanta be. Molo ndang porsea hita di haheheonNa jala ala ni i di Jesus Kristus, ba gabe dohot ma hita tu bilangan ni angka na taruhum, ai holan Jesus Kristus do na tuk palua hita sian uhum tu dosa i, i ma hamatean na manongtong i dohot angka huaso ni dosa di pamatangta i.
Molo positif do alusta tu dua sungkunsungkun na di ginjang i, mansai ringkot do tarataratai muse ndang holan haporseaonta di haheheon ni Jesus Kristus Anak ni Debata i, alai dohot do ulaonta mamaritahon barita taringot tu haheheon ni Jesus Kristus i, nang di partingkianta nuaeng na lam timbo parbinotoan ni jolma na pasidingkon hinaringkot ni na manghaporseai ulaon ni Debata nagok halongangan pahehehon Jesus Kristus nang hita sogot sian hamatean i, asa lam tamba na porsea dohot na dapotan hangoluan na manongtong i, ba lam ma mandongani dohot patauhon hita marhite angka tanda halonganganNa na so songon gogo ni pahehe Jesus sian hamatean i patupahon ulaonNa di portibion, nang di na mangadopi angka na so taradopi hita sian hagogoonta sandiri. Amen.(*)
Alani hasalegon – Amani Partogi
← O Jesus Tuhanki
Penyakit lever tak bisa menghalangiku untuk menikmati hidup dengan selalu tersenyum →
Posted on 8 April, 2010 by Hendry Lumban Gaol
Dibotari nai, andorang so borhat be nasida tu podomannna be, songon na somal ditahi AmanJamordong do marnonang dohot parsonduk bolonna I, ima Nai Jamordong. Tungmansai rarat do nasida na marnonang I, jala sipata rap mekkel nasida, tarlumobi ditikki martaringot nasida ima di pemilihan ni CALEG na sian manogot sahat ro di namamilangi harotas pamillitan I akka parhobas i. Godang do tutu akka na geok di bereng jala di ida nasida di tikki pamillitan i. Haru pe nunga mansai loja akka panitia I laho patorangkon boha lao mamillit. Alai sai adong do akka inanta namatua na tung mansai loja.
Songon OppuMuntal, pola do iolat ni tolku hali haluar sian bilut pamillitan I, jala marsurak tu parhobas I, didok ma ” ai dia do maksudmuna nuaeng, halahe….. didok hamu iba ikkon mamillit, hape soadong dilehon hamu tullang-tulllangna, ai na ikkon jari-jari on do manombuk harotas on abenon??” ninna ibana huhut dipatudu jari-jari na i. Dungi mekkel ma sude jolma na mambaegesa, jala hatop ma tutu di lojong akka parhobas I doppak ibana jala di patoran ma, dang manusuk be saonari, alai manggoret nama. Jala di pasuman parhobas I ma boha do manggorethon sipidol na nminelon ni parhobas i.
Adong muse inanta namatua mandok ” Ai pijjam jo kassa matami dah halahe,….so huida neh, lioat do hamu, nga diboto hamu iba namatua alai tok gelleng-gelleng dibaehen hamu suratmuna.” Tohodo tutu, tung pe diboto nasida manjaha surat I, alai ala dang mamboan kassa mata inantai sian jabu, ba tong do dadap-dadap.
Ia, NaiPadot, apala namboru ni AmaniJamordong, asing muse do pandohanni on, nunga sampulu lima menit ibana di bilut pamilliton I, alai dang marnaharuar. Dungi, didaopothon parhobas ima ibana tubagasan jala disukkun ma. ” Ai baosa leleng namboru??”.
“Tudia dang leleng, sai loja au mangalului gobbar ni amaniJamordong dang dapot au, nunga sude hu bukkai neh, didia do diaben, paboa hamu jo tu au…” ninna ibana
“Dang adong gobbarna nantulang, goar na I ma jaha hamuna….” Ninna parhobas i.
“Aha do nimmu, namandok dia do ho nuaneng??…nunga diboto hamu iba buta hornop, didok ho muse jahaon, ai nantoarri dipatorang amaniJamordong do, di gobbar nai do ninna orethononhon”
“Daong nantulang, dia ma neh hu urupi …..” ninna parhobas i.
Manssai godang ma tahe akka na geok, ja;la pola do loja akka petugas I mangajari, tarlumobi ma tu dongan inan namatua, ai asing do tahe pamillitan saulak on, anggo najolo holan gobabr dohot nomor ni partai do sipilliton. Jala dang pola songoni godang na gobbarna.
Adong muse do naunggeokna, dung masuk OppuSumalim, loja ma ibana dibagasan, bohado mamillit, dang di ida ibana pulpen manang sipidol nadi bilut I, hape ibana pe dang diboan pulpen na, dungi haluar ma ibana sian bilut I, muruhan ma ibana.
“Lioat hamu akak parhobas I, ua didokkon hamuna boanon pulpen manang sipidol sian jabu da nunga binoan hian,” ninna ibana.
“Adong do disi tulang, bnunga di parade”
“Adong didia do nimmu”
Dungi didulo parhobas I ma tutu tubagasan, hape dang adong be pulpen I, huroa nunga adong manakkui na masuk parjolo nakkinon. Humalaput ma mause nasida mangganti sipidol i.
“Ima nimmu dah, nata pe dang dohot iba tarpillit gabe sada saleg, alai dang pola bohai ai dang tudia lao sora I, tu halak amang do” ninna AmanJamordong.
Ia amanJamordong sapartai do nasida dohot simatua nasida ima sian PartaiNasomal i, jala sada inganan pemilihan do nasida. Di piga bulan na salpu nunga piga-piga sisolhot mangorai nasida asa unang rappak maju, na marhela-marsimatua. Alai adong do alus ni OppuHumirlap na mandok, dang pola boha i, ia molo so au masuk, bah helakku ma ninna ibana. Jala di olophon AmanJamordong do antong pandapot ni simatuana i. Tarida do nasida pargaul dohot pardongan jala parsaor di huta i. Tutu, nasida nadua do dipillit akka tutur nang dongan sahutana. Nata pe so diboto nasida manang partai beguaha ma partai nasida i. Dinamasa saonari on, dang haru diharikkothon jolma i, manag boha bentuk nang pangalaho ni partai i, alai ise ma na maju gabe saleg, bah…ido di ida jolma i.
Tung marsingi dohot si na limataon na salpu.
“Dang hurippu songon i hasil ni pemilihan i ateh inang ni siJamordong” ninna AmanJamordong, huhut di dorguk kopi na adong dijolona i.
” Ido tutu bah, ai na burhju do dongan sahutatatta on, tu hita do soara i sude, dang parsuma na olo hita mengurupi jala marsaor dohot nasida ningon”.
“Jala molo hubereng hasil ni suara i, bah longang situtu rohangku…
“Imadah, sai hira naung ni niatur hian ateh, boi holon beda sada soara hita sian halak amanta, anggo hita gumodangan sa suara hape, au hian do na gabe anggota De Pe Er ateh,…alai dang pola dia i, dang se, hita do halak amanta, jala halak amanta do hita, bah molo tung aha, muse ma sa do diganti anggota dewan i d parsittongaan ni ulaonna” ninna amanJamordong.
“Autsura hepe ningon….” ninna NaiJamordong, huhut di inum tong tes manisna.
“Autsura aha i…??”
“Imadah…..aut sura hape ho hupillit ningon, bah ho ma gabe anggota dewan”
“Jadi??……maksudmu? dang au dipillit ho?? amang man do??…..” tarmuruk ma amanJamordong..Ai diboto ibana, holan sada soara do harusungan ni simatuanai…
“Dang tua hape roham?!..bah…bah…anggo tu amangman do roham, mulak ma ho tu amangmu!!!…..” ninna ibana muse, jala marbada bolon ma nasida.
Pos ini dipublikasikan di TORSA dan tag caleg, Hendry Lbn Gaol, pil-leg. Tandai permalink.
Budaya & Adat Batak | Raja Mandidang Sitorus | Page 2
Posted in Budaya & Adat Batak on December 16, 2018| Leave a Comment »
Posted in Budaya & Adat Batak on December 12, 2018| Leave a Comment »
Manggulut imput ni leangleang.
Aha do lapatanni i jala sian dia do haroro ni hata i ?
Ninna tarsongon on ma baritana:
Na marmula do pandohan i sian sada turiturian ni Batak , songononma mulana….
Lao ma ninna dua halak manghail tu sada binanga.
Sahat di si, masitaon hailna be ma nasida sada di dolok, sada di toruan, alai boi dope nasida masitatapan.
Dung i ro ma sada leangleang, didekdekhon ma mas tu sada sian nasida. Pintor dijomput ibana ma i, dipuntali jala dipamasuk tu hadanganna. Diida donganna i do i, gabe didapothon ibana, didok ,
“ Aha na pinuntalanmi ? ” ninna.
“ Aha niantoanmu disi, na di ahu, na di ahu do i; na di ho, na di ho do i…. ”
Umbege i, mulak ma donganna i tu panghailanna. Ndang sadia leleng nari, ro ma leangleang i tu lambungna jala didekdekhon muse ma tu ibana sada imbuluna (imputna).
Pintor dibuat ibana ma i, dipuntali jala dipamasuk tu hadanganna.
Diida donganna i do i, gabe didok ma di bagasan rohana,
“ Tontu, mas do i tong. So tung umbalga do i sian na di ahu on, gabe sumurung ibana sian ahu.”
Didapothon ma donganna i jala didok:
“ Aha na pinuntalanmi ? ”
Dialusi donganna i ,
“ Aha niantoanmu disi , na di ahu , na di ahu do i , na di ho, na di ho do i…. ”
Ndang tarjalo donganna i non i, sai dipangido do asa dipatuduhon.
Ala so dioloi, gabe marbada ma nasida, martopar, marsiranggut, masiluntean.
Dung i , mamolus ma sada natuatua , ditolai ma nasida na marbada i jala disungkun sialana . Dipaboa nasida be ma na masa i , alai ndang dipaboa be anggo na dapotsa.
Dung i , didok natutua i ma ,
“ Buti ma i , manang na aha pe i , tabagi dua ma na dapot hamu i…. ”
“ Denggan ,,,, ”ninna na parjolo i ,ai didok rohana , Molo umbalga do mas na dapotsa i ba nunga gabe umbalga di ahu .
Pintor diparuar ibana ma mas i sian puntalanna , dilehon tu natuatua i , laos dibagi dua natuatua i ma i jala dilehon tu nasida ganup satonga be .
Diparuar na sada ma muse imput ni leangleang i sian puntalanna jala dilehon tu natuatua i , dung i , dibagi dua natuatua i ma i jala dilehon nasida satonga be.
I ma bonsirna tubu pandohan :
“ manggulut imput ni leangleang ”
Biar rohangku molo masa angka parsalisian sotung do alani namanggulut imput ni leangleang do.🙂
Siputihan sian turiturian on pinomat:
1. Tahalashon ma naung adong di hita.
2. Unang sai holan namangapian hita laos gabe tu pangiburuon ala dapotan dongan.
Naung dapotan ba dihalashon ma nanidapotna.
2. Nasodapotan dope ba sabam ma paima dapotan. Ai tarajumi do nunga diaturhon jala diparade TUHAN i angka pasupasuNa tu ganup hita, jala pasahathonna do i hombar tu lomo ni rohaNa.
Tahalashon ma na dihita jala tahasabamhon.🙏
St.Sampe Sitorus/br Sitanggang (A. Hitado Managam)
Posted in Budaya & Adat Batak on December 9, 2018| Leave a Comment »
Asing dolok, asing do duhutna.
Asing luat sai adong do asing ni uhumna. Umbahen i do asa tubu pandohan “sai marsolu hinundulan do” namarlapatan ia songon i parsagi ni parjambaran di luat i, ba i ma diihuthon. Dipudian ni ari masa ma pandohan Sidapot Solup Na Ro (solup/suhatan na masa di huta i ma suhatsuhat na dipamasa).
Hombar tu Ruhut Ruhut Garis Besar Paradaton PARSIBONA JABODETABEK, ia jambar ni boru sian Osang.
Molo tung marimbar pe hita sian angka marga na asing naeng ma tangkas botoon asa laos boi memehononhon tu sundut naumposo aha do panghorhonna (filosophi dohot pangantusionta taringot tusi)
Niuji do mangalului hatorang asa lam dasip pangantusion. Mauliate ma di Tuhanta, siala haburjuon ni amanta Harry Butarbutar (kolektor barang-barang antik) taruli au dapot buku ADAT BATAK na sinurathon ni amanta Mangaradja Asal Siahaan di taon 1963 (ndang tubu dope au nunga digurathon buku i), marhite angka panuturion ni Raja dohot natuatua na tinopot nasida laos digurathon gabe buku na mansai uli.
Di son pinaandar ma di tongatonganta hatorangan taringot tu pangosang do boru di ganup siulaon. (gombar ni nilohothon di ginjang)
Posted in Budaya & Adat Batak on December 8, 2018| 1 Comment »
Nunga pitu lili nami, Pa ualu Jugia nami. Nunga uli nipi nami, ai ro hamu raja ni pamoruon manggohi hajutnami.
Jotjot do tabege pandohan on dihatahon raja parhata ni parboru tingki marhata sinamot.
Alai sasintongna ra ndang haru sude hita mangantusi aha do pangantusion (filosopi dohot lapatanni pandohan i), biar roha so tung do na manghatahon i pe ndang diantusi aha na nidokna, dibege didok halak songon i manang dijaha ba laos ihut mandok songon i.🙂🙏
Ala sai mauas do iba diangka pangantusion, sai ni luluan do angka natuatua na rade manuturi. Disada tingki pajumpang ahu dohot natuatua, amanta i tongon panuturi diangka sundut naumposo, inanta i partonun.
Ninna marhite angka dongan parsiajar dipaihutihut nasida angka na niuji ginurathon di blog https://sitorusdori.wordpress.com
Mansai las ninna roha na ala niharinghothon manguhal angka pangantusion tu adat dohot ugari ni hita Batak na mansai uli i. Laos ihut tu si dipaandar amanta dohot inanta natuatua i ma pangantusion taringot tu pandohan : Nunga pitu lili nami pa ualu jugia nami. Nunga uli nipi nami ai ro ma hamu manggohi hajutnami.
Ia angka partonun marragam do angka ulaulana. Laos marimbar do nang parbinotoanna suang songon i nang ulos na talup tinonunna.
Angka namarbaju parsiajar martonun somalna olat ni ulos parompa dope na talup tonunon nasida jala sada dope lili na.
Sahalak partonun boi diboto “talup na martonun” (tingkat keterampilan bertenun) sian lili na pinangkena laho patupa borna (borna=warna, sampurborna = warna warni).
Molo ndung lam malo partonun i lam martamba ma lili na pinangke na. Partonun na tumimbo (level tertinggi penenun) ima molo nunga pitu lili na jala digoari ma nasida Parpitu lili (lambang kesempurnaan).
Natalup martonun ulos Jugia ima angka Parpitu lili. Jadi molo nunga boi di tonun ulos Jugia, martutudu ma i naung singhop parbinotoanna (puncak tertinggi keterampilan bertenun).
Hatorangan taringot tu ulos Jugia on pinaandar pe tu naung ginurathon ni amanta Felix Tani (boi tajaha di referensi dan pendukung tulisan)
Mulak ma hita muse tu pandohan :
Nunga pitu lili nami pa ualu jugia nami. Nunga uli nipi nami ai ro ma hamu manggohi hajutnami.
Marlapatan ma i tung gok jala singhop na ma las ni roha ni parboru, ai ro pamoruonna (paranak) laho mangalap boru nasida gabe parumaen ni paranak jala tontu mansai sangap ma nasida bahenon ni paranak. Parboru pe tutu talup jala singhop do manjanghon haroro ni raja ni pamoruonna. Pasahaton ni raja ni pamoruon ma adat na hombar tu hulahula, suang songon i nang parboru pe tutu talup do nasida pasahathon adat na hombar tu pamoruon (dohot ma di si angka ulos nauli, ai nunga Parpitu lili angka inanta parboru i).
Catatan: kesempurnaan seorang penenun ulos adalah bila telah mencapai tingkatan Parpitu lili dan mampu menyelesaikan ulos Jugia.
Kesempurnaan suatu keluarga adalah ketika mampu Pangolihon Anak dohot Pahutahon Boru (mengawinkan putra dan menikahkan putri).
Songon i ma jolo na boi pinaandar marhite na ginurathon di blog on.
Tangerang 08/12/2018 pukul 03.35 Wib (ndang nok simalolong modom gabe manggurat ma iba, alani i pinangido tu angka dongan unang holan copy paste jala mangokuhon na ibana panggurit ate – hindari plagiat).
Referensi dan pendukung tulisan:
1. Felix Tani: https://www.kompasiana.com/mtf3lix5tr/5bbeb77843322f25e63db5c2/inilah-jugia-ulos-batak-terindah-yang-langka?page=all
2. Ajinagara Pardede: https://www.google.co.id/amp/s/pardedejabijabi.wordpress.com/2011/01/03/tata-cara-pelaksanaan-adat-batak-6/amp/
HAMPUNG TOGI - GABE SAI RIMASON SI KARTINI - PALAMBOKPUSUPUSU
Home » TORSA » HAMPUNG TOGI - GABE SAI RIMASON SI KARTINI
04 September 2017 TORSA Edit
Panurat : Tansiswo Siagian.
Dung lam manjonok arina dung gok di bulanna, lam tamba do rimas ni si Kartini. Sipata gabe bonsir soada do uraura ibana rimason jala ritiriti ateatena marnida amantana i. Olo holan ala so manigor disise si Togi ibana dung mulak sian balian amantana i nunga pintor sogo rohana, ala ni olo ma muse mardandi ibana jala sai runtus manghatai tung pe disise ibana lambok. Bohi ni si Kartini pe nunga olo sai murhing jala songon na so hea tiur idaon, nunga andul tahe sian na masaha tagan so mardenggan pamatang ibana.
Gabe olo do sala hundul sala jongjong panghilalaan ni si Togi, lambok sala lam ma antar gogo otik soarana nunga gabe singkam mabarbar i bahenon ni si Kartini dalanna mardandi manang gabe martabuni tu bilut huhut tangis.
Alai na mambahen si Togi sai longang na olo i ma si Kartini mangigil bada tu ibana holan ala ni saotik na hurang toho tu rohana. Molo dung paduadua nasida ndang alang roha ni si Kartini mamungka bada manang manembesi amantana i asa muruk dung i dialo ibana ma i gabe bonsir marbada. Ia tung pe sai hohom isarana si Togi na olo i ma si Kartini sai manaliknalihi ibana asa gabe adong dalan ni si Kartini muruk.
Martua tahe si Togi lam diantusi ibana pangalaho ni niolina i ala sai olo Inongna mangalehon panorangion tu ibana, songon i muse nang Bidan na sai ringgas rot u jabuna mamareso si Kartini dohot mangalehon angka vitamin asa tung hipas jala gok gogo ni si Kartini molo marharoan bolon ibana muse.
“Unang sai paaloalo Inang ni si Paima i, paida ma disi paula so antusi ma sude. Ai molo so bait dia jala dilehon Debata hahipason di ibana hira dang dao ari parsorang ni gellengmon sogot dohot ari hatutubum” ninna si Bidan i tu si Togi.
“Bah i do ate. Molo songon paretonganmuna i tutu naung dao ma hape 10 ari, ari hatutubungku jumolo sian tuturta na naeng ro on. Pandok ni na malo sa ‘bintang’ do hami haduan hape” ninna si Togi dung dipatorang Bidan i paretongan ari hatutubu ni anak ni si Togi i haduan.
“Molo baoa muse ma tuturta na naeng ro on, ianggo i da olo do hamu sai patuktak haduan molo so malo ho manganju ibana. Hahahaha….” Ninna Bidan i tu si Togi huhut mengkel margak.
Jai, nunga bulus dipalambas si Togi ateatena molo tung pe olo hatop muruk jala sai marungut ungut si Kartini tu ibana.
Si Kartini pe sipata do sai marhusari rohana boasa gabe muba nuaeng ibana sai sogo rohana tu si Togi, hape ndada nian adong na asing pangalaho ni amantana i nang pambahenanna. Alai ala ni aha ma i tung songon na so lomo do roha ni ibana na parpudion marnida amantana i. Na mambahen longang rohana ia tung pe sipata nunga sai hohom si Togi alai sai tembesanna do i asa muruk, jala molo muruk manigor hatop ma si Kartini mamungka bada.
Hape molo laho si Togi tu duru bornginna i mandapothon donganna tu lapo, ndang be, nunga sai digetgeti rohana ala ni siholna hape holan satongkin do amantana i di lapo. Saleleng so ro si Togi sian lapo muba tahe sihol ni rohana, muba holong ni rohana jala panghirimonna pe sai humatop nian haholonganna i mulak sian lapo asa mandongani ibana. Alai, molo dung sahat si Togi tu jabu olo do tompu muse songon na magigi rohana marnida si Togi jala sai tundalanna ma i molo modom.
Nunga mangarade si Togi manomu haroan bolon ni niolina i, nunga dituhor ibana hian angka haporluan tu si asing ni angka lampin, isara ni rusbang manang parati na metmet asa adong podoman ni si Kartini molo dung hipas. Dipillit ibana rusbang na sian hau na denggan, asa boi haduan di toruna i boi bahenonna arang di bagasan sambong na metmet pansusuluan ni ni olina i dohot gellengna i rohana.
“Molo paretonganku ndang sadia lelengna i hipasnama parumaen. Boha do pangaradeonmuna?” ninna Inongna tu si Togi.
“Nunga dituhor hami be Inong lampin dohot pangkean ni posoposo, songon i angka haporluan na asing. Ho ma Inong manuhuni parumaenmu atik tung adong na hurang. Molo ahu do manungkun I, olo uraura sitik ateatena tu ahu” ninna si Togi songon na mangido pangampinon tu Inongna i.
Dang dialusi Inongna i, gariada mengkel suping do Ompu Pangadean boru umbege hata ni anakna i. Dang diampini ibana si Togi alai ndang disalahon ibana parumaenna i. Di bagasan rohana, muba do annon parumaenna i molo dung hipas ibana.
“Na hudok, atik ingkon boanonmu do parumaen tu Rumah Sakit ai so hatingkian nasib olo nang tolap ni Bidan na di huta on mangurupi hipas haduan parumaen” ninna Ompu Pangadean boru.
“Molo hepeng do Inong ndang gabe pangambati i molo ingkon hipas di rumah sakit do parumaenmu” ninna si Togi neang hatana.
“Bah, nunga sega on. So apala hepeng i na husungkun tu ho, holan hepeng do huroha suhatsuhat di roham. Unang dietong roham molo dung raderade hepengmu nunga ture sude, ndada holan hepeng nag ok gabe mambahen uneune ngoluon, roha do dohot pingkiran do na rumingkot parjolo. Boha nunga mangarade roham dohot parumaen?”
“Boha pola huroha pangaradeon tu si, gabe tubu do biarhu pandokmi Inong” ninna si Togi.
“Na parpudion parumaen huida nunga songon na losok dagingna, nunga ingkon ubaonna i. Ingkon lam hibas do ibana molo lam jonok arina naeng hipas” ninna Ompu Pangadean boru.
“Jai songon dia do huroha Inong, patorang jolo tu ahu”
“Huss. Ahu pe annon patorangkon i tu parumaen asa tangkas diboto ibana. Alai molo rohangku nian nunga dipatorang Bidan i tu ibana”
“Songon dia huroha Inong asa dohot iba mangantusi?”
“Ndang ringkot botoonmu i”
“Boasa huroha Inong, asa singkalna”
“Nunga hudok ndang pola”
“Eheee, Inong on”
“Baba ni on, so adong huida adatmu, ndada sai sude botoonmu. Hahomion hami Ina do i” ninna Ompu Pangadean boru huhut manadingkon si Togi.
Dihao si Togi jambulanna, songon na gatal dihilala ibana ala ni naung leleng i ndang pargonde ibana. Tung so binoto manang sian dia ibana marsiajar ndang olo manggotap obukna i dungkon mardenggan pamatang niolina. Songon i nama ganjang obukna i dipasombu ibana.
Hata-Hata Marjamita | HUTARAJA TANO HASORANGAN
MAMBUKA DOHOT PAJOJOR HATA JAMITA (SUHUT)hitDi ari na solpui langka ma ibana tu jae tu julu manjalaki.
Disi taringot mada ibana dipituah nii dijalakan nangkan na jadi koum dohot kahanggi. Dijalakan doma jolo tehe kahanggi niba anso dioloskon diibana maksud tujuan niba, nangkan na manyangkutkon hata niba tu jagar-jagar ni mora, botima pamikir ni ibana ima anaki di ari na solpui.
Ditopotkon na ma kahanggina di … , salaho dioloskon maksud tujuanna ima na manyangkutkon hata tu jagar-jagar ni mora. Disi langka ma rupana kahanggi manopotkon jagar-jagar ni mora, satorusna tu mora ima na manyangkutkon hatana, disi mudah-mudahan dapot do parsarumbukanna dohot panamana. Tarsangkut mada hata ni anaki si … tu jagar-jagar ni mora nami ima di … .
Marsimulak muli mada halai, na manjamitahonna di hami bahasona ibana madung manyangkutkon hatana tu jagar-jagar ni mora di … . Mambege jamita ni anaki di ari na solpui, ami barisan ni amana margodang jana marlomo ni roha.
Di ari nasolpui madung ami suru do kahanggi dohot anak boru manopotkon mora tu … buat manangkasi hata ni daganak na tarsangkut, sanga natutu napeto do sanga na gonjak sianyang. Jadi disi mangalus do mora natutu napeto do. Marsimulak muli pasuruan, manjamitahon na di hami bahaso obar kobar ni daganaki na tutu peto do. Mambege jamitana ami margodang jana marlomo ni roha.
Satorusna di ari na solpui, madung ami lagutkon do sudena kahanggi nami namarsisolkot. Ami jamitahon diibana satontang hata ni danak nang tarsangkut tu jagar-jagar ni mora di … , sanga na turut do ibana margodang dohot marlomo ni roha. Disi mudah-mudahan sude kahanggi namarsisolkot turut do margodang marlomo ni roha.
Disi marpokati do hami na markahanggi marsisolkot, dibaen hita na markahanggi dope on namargodang ni roha hita undang mahi dohot pokat nami na markahanggi marsisolkot ima di ari na manyogoti, hami dalankon hata tangking tu homu koum namion sasudena, anso marlagut tu bagas namion, onma diborngin ni arion. Mudah-mudahan naso marhalangan madung hadir dibagas namion.
Onpe hombang ni burangir nami mangadopkon sude ula kahanggi mora dohot anak boru, satorusna hatobangon dohot na dipatobang iring dohot hatana. Na manjamitahon na ma hami di homuon sasudena bahaso anak nami si … madung manyangkutkon hatana tu jagar-jagar ni mora di … . Jadi on pe marsapa hami di homuon sasudena sanga na turut do roai homuon margodang dohot marlomo ni roha…? Muda na turut do ningkomu hami manyambut margodang ni roha, muda ngada peda ningkomu turut, hami manjalang tahi dohot pokat sanga songon dia dalan panamana.
Botima jolo hata sian au suhut, baen dison do kahanggi anak boru nami, ibana ma patama patupa hataon, usudahi ma dohot assalamu ‘alaikum warohmatullohi wabarokatuh.
BALOSAN OBAR SUHUT (MORA SANGA HATOBANGON)
PASAHAT OBAR KOBAR
PASAHAT HATA JAMITA TU MORA (SUHUT SANGA KAHANGGI)
Disurdu burangir nami nangkin diruas na parjolo, ima satontang na manjamitahon hata ni anak nami na tarsangkut. Sanga na turut do homuon nangkin margodang ni roha, disi nangkin madung mangalus do mora nami dohot na tobang-tobangan, godang lomo do binege nangkin rohana. Hami sambut nangkin dohot godang ni roha.
Tai baen adong dope hata nangkan dokonon nami, ima nangkin anso marsapa hami sanga pade dope hami surduhon burangir nami mangalus nangkin hata na tobang-tobangon, ngada mangua ning ibana.
Jadi on ma disurdu burangir nami ditingkat na paduaon, dibaen dalan obar kobar meon manurut paris-paris ni paradatan porluma dison sinaloan dohot sinabisukan. Dibaen ngada sadia sinaloan dohot sinabisukan nami, hanya sinaloan dohot sinabisukan ni kahanggi mora dohot anak boru maia na hami aropkon. Ampot sogot andigan ro jou-jou mora nami sian … nangkan mambaen paradatan ni daganakon. Onpe na pasahat obar kobar paradatan ni daganakon ma hami dihomuon sasudena, homu ma na hami haropkon nangkan manyangkili manyaloangina muloi sian pangkal lalu tu parujunganna. Botima hatana.
BALOSAN OBAR (MORA SANGA HATOBANGON)
Satontang sahat-sahat muyuon anso diboto homu, ngada jabat marsipasahatan kita i. Madung sahat nalolot kian doi muloi sian ompung ompunta narobiani. Angke muda tibo dihomu songonon dompak, tontu hamion mai nangkan manyaloseonna. Muda muse sangandigan tu hami, tontu hamu muse mai nangkan manyaloseonna, nangkan na margonti doi songon na maridi dipancur.
Onpe marsapa hami dihomu andigan ma arina manurut padan parjanjian muyu dohot morantai nangkan padomu hata, anso rap hita boto be manogong langka ?
BALOSAN SAPA-SAPA NI MORA (SUHUT SANGA KAHANGGI)
OBAR KOBAR PASAHAT KAREJO (SUHUT SANGA KAHANGGI)
Disurdu ni burangir nami ditingkat na paduana nangkin, ima satontang na pasahat obar kobar, disi nangkin mangalus mora dohot na tobang-tobangon ngadai ning ibana marsipasahatan kita angke madung sahat na lolot doi. Hami sambut nangkin dohot margodang ni roha.
Dibaen harana adong dope na solot di pangarohai hata nagiot dokonon ima dalanna anso marsapa hami sanga pade dope di padangka hata. ning mora nami nangkin ngada mahua.
Jadi on mada dihata burangir nami ditingkat na patolunaon, muda dung tarsalosei ula kahanggi obar kobar ni daganakon tu morantai di … , tontu hita nangkan manogu-nogu jagar-jagar ni morantai. Muda selamat tondi dohot bandanna tu tapak tangganta, marcita-cita di pangarohai nami mambaen sada karejo “horja siriaon” dalan mangupa-upa daganak na dua simanjujung, harana daganakon ondope mamolus adat matobang, anso ulang tarlimpun tondi ibana na manompu adat matobang.
Jadi on ma dison ma homu mora nami dohot na tobang tobangon sasudena, mangguruon na ma hami on dihomu, sanga tarbaen doi karejo na hami cita-citai. Pula tarbaen do ning komu naron hami margodang marlomo ni roha. Tai pala ngada ning komu tarbaen, hami manjalang tahi dohot pokat sanga songon dia panamana. Botima
Satontang karejo na dimaksud muyuon ima mambaen horja siriaon buat mangupa-upa daganak na dua simanjujung, dipikir-pikir di roha niba ngadai naso tarbaen i, tarbaen kita doi.
Tampakna do rantosna, rim ni tahi do nagogo
Songon diape godang dohot menek
ni karejonta mulai sian narobiani
Ngada unjung hita mamala tu jae tu julu
Muda satumtum hita, satahi sapandok
Ngadai naso unjung lalu aha na dicita-cita
Marsapa hami dihomu, diari dia ma hajat muyu baenon salaho songon dia godang dohot menekna karejo nangkan baenon taon…?
Jadi onpe ulang adong nian ambat kalangan dibaen Tuhan tai, anso tarlaksanaon kita aha na hita cita-citaon muloi sian pangkal torus akhirna. Botima
Wessel | Amani Partogi
Ditulis pada 20 Desember, 2010 oleh Hendry Lumban Gaol
Dung hos ari, mulak ma OppuJatikkos sian balian. Ninna rohana, lao martugo sangombas huhut paulak hosa loja. Dipeakkon ma panggu, sasabi nang hajutna, huhut ma dipahundul di balatuk i. Halak na radot mulaulaon do ibana, dang diboto hasoan. So tahuak manuk dope nga disarat panggu laho tu balian.
Digalahi timbaho, huhut manatap tu nadao tu rura nauli, luat tano rambe. Dang sadia leleng, dipeakkon OppuJatikkos boru ma kopi nang Gadong na tinutungan. Ima songon manungkolui siubeon andorang so mangan indahan. Songoni do najolo masa, sai jolo marsipanganon gadong do sabutongna, dungi diallang ma indahan. Gabe tarboan-boan do hasomalani sahat tu saonari, nang pe nunga gabe be angka jolma, dang piga siallang gadong.
Adong do opat gelleng ni OppuJatikkos jala sude do diluat parserahan. Na jumonok di Jambi, hape molo tung masa Natal nang Taon Baru datung sai boi mulak.
Tolu nai di Jakarta na humaliangna.
Saonari on, dang pola longang be roha molo sude jolma on marhempon. Ai haru Oppu Jatikkos adong do hemponna. Ninna asa mura-mura manghatai tu pinomparna, atik dia adong namasa. Ai datung gabe hatealon molo marhempon di hitaan. Alai anggo najolo tutu dah, haru telepon ni jabu, listrik nang na asing tung mansai maol do i idaon.
Dihumalaputi Oppujatikkos boru ma mandapothon ibana tu balatuk i. Ninna adong telepon sian Cikarang. “Eh, Oppu Jatikkos, alusi jo anakta bah, jalo ma neh”
Toho ma nian tutu, AmanJatikkos do namartelepon sian Cikarang.
“Hipas do ho bapa, sai hu bell sanassogot dang marna dialusi hamu” ninna amanJatikkos
“Hipas do hami amang, inongmu pe hipas do, boha barita muna, boha pahoppukku si Jatikkos” ninna OppuJatikkos manukkun
“Hipas do hami saluhutna bapa, lao do pahompum singkola, parumaenmu pe dang di jabu, holan au do” ninna mangalusi.
Dungi lalap ma nasida marnonang, manaringoti nasa sitaringotan. Didok AmanJatikkos dang mulak nasida taon baru on. Alani angka siulaon dohot suti ni parsingkolaan naso adong, alani proyek, alani parrapoton alani adona, ala ni adui, gok ma dihatahon ibana karejona, jala ido umbahen naso boi mulak tu huta.
Manginongi do rupani dirohani OppuJatikkos. Nga sajom na manghatai i alai dang nanggo disukkun “adong do pasi biddamuna, Bapa?”. Ia so i, “Ai nunga manuhor kue tambaru hamu?”, Ia so i nian “Ai nga maribak mandar mi bapa?”. Lalap do holan karejona dipaboa-boa AmanJatikkos.
“Nadiadia do bapa nuaeng, songon na guntur hubege”
“Imadah, Amang, di balatuk ni jabutta on do au, inongmu di pudian do mamahan pinahan” ninna mangalusi
“Ai godang soara ni jolma hubege”
“Olo bah, ai nungnga di pature pamarenta sada kantor pos di hutanta on, Amanng. Apala jonok do tu jabutta. Jei marlao mulak ma on angka jolma on, adong ma namanongos surat adong na dia. Nahumebatna, gumodangan mangalap wessel do nasida. Huroa manongosi do pinomparna sian pangarantoan. Songon tulangmu Par-Tukkang Anduri-an, tolu wesselna, jala dilean tulang mi do songon pasiBidda nami. Sian jabutta on do nassogot. Burjuma nian tulang mi” ninna OppuJatikkos mangalusi.
Tarjolma ma amanJatikkos, lalap artana nang karejona ditaringoti, hape pasibidda saratus ribu dang ditongos, haru disukkun pe daong. Sip satokkin. Dang tardokna manang aha. Alai bisuk do ibana, ninna mandok amongna “Ai naso sahat dope wessel munai bapa?, leleng mai ateh, ai dua ari na salpu do hu tongoshon” ninna ibana.
Huhut ma dihumalaputi mangesemen NanJamordong asa ditongos wessel sadari i.
One thought on “Wessel”
Ronald djoentak pada 27 Desember, 2010 pukul 4:58 pm berkata:
horas laekku,nga hudalani be huta muna on,panigoran,hau agong,parluasan,dolok pinapan dna,alai dang hubereng dope sampuran sipulakmbundu Urdu Uruund Wallis Wayuunaiki Welsh
“Unang be palelengleleng. Hehe ma ho, tardidi ma ho.”​—Ul. 22:16, Bibel siganup ari.
ENDE: 51, 135
SONGON DIA NATUATUA MAMANGKE AYAT ON MANGURUPI IANAKHONNA ASA BOI TARDIDI?
Kolosse 1:9, 10
1. Aha do na ingkon dipastihon natuatua molo naeng tardidi ianakhonna?
SAHALAK donganta na margoar si Blossom Brandt paboahon pengalamanna tingki mambahen haputusanna laho tardidi. “Nunga marbulanbulan ahu paboahon tu omak dohot bapak naeng tardidi ahu, jala jotjot do diulas hami taringot i. Naeng dipastihon nasida sadia bagas do ahu mangantusi haputusanki. Jadi tardidi ma ahu di tanggal 31 Desember 1934. I ma ari na so tarlupahon ahu.” Saonari pe, angka natuatua ingkon mangurupi ianakhonna laho mambahen haputusan na denggan. Molo palelengku ianakhonmuna asa tardidi alai ndang diboto alani aha, on boi manegai paralealeonna tu Jahowa. (Jak. 4:17) Alani i, andorang so tardidi ianakhonmuna, porlu do dipastihon hamu na tutu do ibana nunga rade gabe halak Kristen.
2. (a) Aha do na diparrohahon pigapiga pengawas wilayah taringot naposo? (b) Aha do na laho taulas di parsiajaran on?
2. Adong do sian nasida nunga mananda hasintongan sian na metmet. Dohot do nasida marpungu jala marbarita jala tarida do nasida songon sahalak Sitindangi ni Jahowa. Alai, ndang tardidi dope nasida. Alana, pigapiga natuatua mangkilala ndang dope rade ianakhonna asa tardidi. Jadi di parsiajaran on.
NUNGA PAS BE UMURNA?
3. Aha do na dipingkiri natuatua ni si Blossom?
3 Songon pengalaman ni si Blossom na di paboa di paragraf na parjolo. Jadi songon dia do angka natuatua mamboto nunga rade ianakhonna asa tardidi?
4. Songon dia Mateus 28:19, 20 boi mangurupi angka natuatua saonari?
4 Jaha Mateus 28:19, 20. Ndang adong dipaboa di Bibel umur sadia do sasahalak asa boi tardidi. Alai, ingkon manat do dipingkiri angka natuatua aha do lapatan ni ayat na disurat di Mateus 28:19. Hata na disurat di ayat i, lapatanna i ma mangajari halak asa boi gabe sisean. Lapatan ni sisean, i ma halak na mamparsiajari jala mangantusi aha na diajarhon Jesus jala mangihuthon ibana. Jadi, boi do natuatua mangajari ianakhonna sian mulai tubu dope. Tontu, ndang maksudna boi tardidi molo posoposo dope. Alai sian Bibel taboto, dakdanak pe boi do mangantusi jala mangkaholongi hasintongan na sian Bibel.
5, 6. (a) Aha do na boi taparsiajari sian pengalaman ni si Timoteus taringot pandidion? (b) Songon dia do cara na dumenggan mangurupi ianakhonmuna?
5 Sian mulai na poso dope, nunga gabe sisean ni Jesus si Timoteus. Jala nunga marhobas ibana tu Jahowa. Apostel Paulus mandok, “sian mulai na metmet dope” ibana nunga marsiajar hata ni Debata. Nang pe bapakna ndang sisomba Jahowa, alai diurupi omak dohot ompungna do ibana asa mangkaholongi hata ni Debata. Ujungna, togu ma haporseaonna. (2 Tim. 1:5; 3:14, 15, Bibel siganup ari) Jadi, tingki naeng marumur 20 taon, nunga mandapot tugas na ringkot ibana di huria.​—Ul. 16:1-3.
6 Ndang boi sude dakdanak matoras di umur na sarupa. Adong do naung mangantusi hasintongan jala tardidi tingki poso dope. Na asing, tardidi dung magodang saotik nai. Tontu, ndang boi dipaksa natuatua ianakhonna asa tardidi. Alai, ingkon tongtong do diurupi nasida ianakhonna asa taronjar mangalehon ngoluna tu Jahowa. Tontu, las do roha ni natuatua molo ianakhonna marbisuk mambahen haputusan. (Jaha Poda 27:11) Alani i, ingkon tongtong ma diingot angka natuatua: na tinuju ni nasida mangurupi ianakhonna, i ma asa boi gabe sisean ni Jesus. Jadi, sungkun ma rohamuna, ‘Nunga cukup be parbinotoan ni ianakhonku asa boi tardidi?’
NGA CUKUP BE PARBINOTOAN NI IANAKHONKU?
7. Ingkon sude do diboto halak isi ni Bibel asa boi tardidi?
Angka sisean ni Jesus ingkon tongtong do marsiajar nang pe nunga tardidi
7 Tingki natuatua mangajari ianakhonna, nasida mangurupi ianakkonna asa tangkas mamboto hasintongan. Parbinotoan i do na mangonjar roha ni ianakhonna asa mangalehon dirina tu Jahowa. Alai, ndang lapatanna ingkon sude diboto nasida isi ni Bibel baru pe nasida boi tardidi. Alana angka sisean ni Jesus ingkon tongtong do marsiajar nang pe nunga tardidi. (Jaha Kolosse 1:9, 10.) Jadi, sadia bagas do parbinotoan ni halak asa boi tardidi?
8, 9. Aha na masa tu sahalak penjaga penjara na di Pilippi, jala aha ma na boi taparsiajari sian i?
8 Di tingkinta saonari, boi do natuatua marsiajar sian pengalaman ni angka halak najolo. (Ul. 16:25-33). Ditudu, ditangkup, jala dipamasuk do ibana dohot si Silas tu penjara. Alai, di borngin i ro ma gempa jala tarbungka ma sude pintu ni penjara. Dirimpu na manjaga penjara i nunga lari sude na di bagas penjara. Naeng bunu diri ma ibana, alai pintor diambati si Paulus do. Diajari si Paulus dohot si Silas ma penjaga penjara i dohot keluargana taringot Jesus. Porsea do nasida taringot Jesus. Jala diantusi nasida do na mansai ringkot do mangihuthon Jesus. Pintor tardidi ma nasida. Jadi, aha ma na boi taparsiajari sian pengalaman ni nasida?
9 Ra, najolo tentara ni halak Rom do penjaga penjara i. Ndang diboto ibana taringot hata ni Debata. Jadi, molo naeng gabe sahalak Kristen, ingkon marsitutu do ibana mamparsiajari hata ni Debata. Ingkon diantusi ibana do aha na dipangido Debata asa boi gabe naposoNa. Jala, ingkon diihuthon ibana do na diajarhon Jesus. Nang pe holan satongkin ibana marsiajar, boi do i mangonjar rohana asa tardidi. Jadi, molo lomo roha ni ianakhonmuna asa tardidi, aha ma na boi ulahononmuna? Jujui ma nasida asa paboahon i tu sintua. Jadi, angka sintua ma na boi mangida nunga boi manang na ndang nasida tardidi. * Songon halak Kristen na asing, ingkon tongtong do ibana marsiajar taringot Jahowa saleleng ngoluna.​—Rom 11:33, 34.
INGKON JUMOLO DO SAE SINGKOLANA BARU PE BOI TARDIDI?
10, 11. (a) Aha do na dipingkirhon pigapiga natuatua di tingkinta saonari? (b) Aha do na sasintongna boi mangondingi ianakhonmuna?
10 Pigapiga natuatua marpingkir, tumagon ma tamat ianakhonna kuliah jala dapot karejo na denggan jolo, baru ma nasida tardidi. Tontu, alani holongna do umbahen na dipingkiri nasida songon i. Alai, porlu do rimangan ni angka natuatua sungkunsungkun on: ‘Boi do cara sisongon i mangurupi ianakhonku asa marhasil di ngoluna? Hombar do i tu hata ni Bibel? Aha do na dipangido Jahowa taringot ngolunta?’​—Jaha Parjamita 12:1.
11 Ingkon tongtong do diingot natuatua, godang do na di portibi on na maralo sian lomo ni roha ni Debata. (Jak. 4:7, 8; 1 Joh. 2:15-17; 5:19) Jadi, paralealeonna tu Jahowa do na boi mangondingi ianakhonmuna sian Sibolis, portibi on, dohot pamingkirion na sala. Jadi, molo singkola dohot karejo do na rumingkot dibahen hamu tu ianakhonmuna, gabe dirimpu ibana ma ndang apala ringkot maraleale tu Jahowa. Bahaya do i. Molo holong do hamu tu ianakhonmuna, lomo do rohamuna molo portibi on na mangajari ianakhonmuna asa sonang ngoluna? Holan sada do carana asa boi marhasil jala marlas ni roha, i ma molo Jahowa na rumingkot di ngolunta.​—Jaha Psalmen 1:2, 3.
SONGON DIA MOLO MANGULAHON DOSA IBANA?
12. Boasa adong natuatua marpingkir unang hatophatop laho tardidi?
12 Sahalak ina paboahon, ndang lomo rohana molo boruna tardidi. Didok ibana, “Sasintongna, na mabiar do ahu molo dipecat borungku.” Songon donganta i, pigapiga natuatua marpingkir tumagon ma dipaima tamba saotik nai umur ni ianakhonna. Asa boi ibana marpingkir molo tarelaela mangulahon na sala. (1 Mus. 8:21; Poda 22:15) Ra, ala diboto nasida do molo ndang tardidi dope, ndang dipecat molo mangulahon dosa. Alai, boasa sala pamingkirion sisongon i?​—Jak. 1:22.
13. Molo so tardidi dope ianakhonmuna, tutu do ndang martanggungjawab ibana tu Jahowa?
13 Tontu, ndang lomo roha ni natuatua molo ianakhonna tardidi, hape ndang rade dope mangalehon dirina tu Jahowa. Dirimpu nasida molo ndang tardidi dope ndang porlu ianakhonna martanggungjawab tu Jahowa molo mangulahon dosa. Alai sasintongna, tongtong do nasida ingkon martanggungjawab tu Jahowa ala nunga diboto nasida dia na sintong dohot na sala. (Jaha Jakobus 4:17.) Jadi, unang ma sundati hamu ianakhonmuna laho tardidi. Nang pe poso dope nasida, ajari ma mangkaholongi aha na sintong jala mangkasogohon angka na roa. Jala gabe sitiruon ma hamu taringot i. (Luk. 6:40) Holong ni roha ni ianakhonmuna tu Jahowa boi mangurupi nasida pasidingkon ulaon na parohon dosa, jala mangulahon lomo ni roha ni Jahowa—Jes. 35:8.
NA ASING PE BOI MANGURUPI
14. Songon dia do angka sintua mangurupi angka natuatua?
14 Angka sintua boi mangurupi natuatua molo jotjot nasida mangkatahatai taringot las ni roha ala marhobas tu Jahowa. Songon pengalaman ni donganta borua na mangkatahatai dohot donganta si Russell. Di tingki i, marumur onom taon dope ibana. Didok ibana, “Dilehon ibana do tingkina 15 minut laho mangkatahatai taringot citacita partondion.” Aha ma hasilna? Ujungna, gabe sahalak perintis do ibana lobi sian 70 taon! On patuduhon, pangkataion na patoguhon boi do mangkorhon tu parngoluan ni sasahalak. (Poda 25:11) Angka sintua boi manjujui natuatua dohot ianakhonna asa dohot mangurupi ulaon di Bale Harajaon. Boi do disungkun angka sintua aha do na boi diulahon ianakhon ni nasida.
15. Songon dia do angka dongan di huria boi mangurupi angka na poso?
15 Songon dia do angka dongan di huria boi mangurupi? Tasarihon ma angka na poso. Umpamana, boi do diida hamu adong na poso na pajonokkon diri tu Jahowa. Boi do diida hamu i sian komentarna di parpunguan, manang adong do bagianna di parpunguan parsitongaan ni minggu. Marbarita do ibana di singkola jala ndang olo ibana tarelaela mangulahon na sala. Molo adong na songon i, pintor puji ma! Jala mangkatahatai ma hamu dohot angka na poso andorang manang dung sae parpunguan. Molo taulahon i, boi ma dihilala na poso na mararga do nasida di organisasi.​—Ps. 35:18.
URUPI MA IANAKHONMU ASA BOI TARDIDI
16, 17. (a) Boasa ringkot ianakhonmuna asa tardidi? (b) Aha do las ni roha na boi dihilala natuatua? (Ida ma gombar di mula ni parsiajaran.)
16 Mangajari ianakhonmuna mangkaholongi Jahowa sada hasangapon na mansai balga do i. (Ps. 127:3; Eps. 6:4) Songon di tingki ni halak Israel, sian na tubu ianakhon ni nasida nunga gabe ampuna ni Jahowa nasida. Alai di tingkinta saonari ndang songon i be. Boasa? Alana nang pe natuatua mangkaholongi Jahowa dohot hasintongan ndang pintor olo ianakhonna mangihuthon i. Jadi sian na tubu ianakhonmuna, ingkon diurupi hamu do ibana asa gabe sisean ni Jesus, mangalehon diri tu Jahowa, jala tardidi. Boasa i ringkot? Alana, molo dilehon dirina tu Jahowa, tardidi, jala tongtong marsihohot manomba Jahowa, boi do i mangurupi ibana asa malua sian haporsuhon bolon.​—Mat. 24:13.
Na tinuju ni natuatua i ma mangurupi ianakhonna asa gabe sisean ni Jesus (Ida ma paragraf 16, 17)
17 Songon si Blossom Brandt, tingki dipaboa ibana naeng tardidi dipastihon natuatuana do parjolo nunga rade ibana manang na ndang. Dung pos roha ni natuatuana, diurupi ma ibana. Di borngin andorang so tardidi, dipaboa ibana ma: “Marsinggang do hami sude tingki martangiang. Didok bapak do di tangiangna, las hian do rohana ala boruna nunga rade mangalehon diri tu Jahowa.” Dung 60 taon tardidi ibana, didok ma: “Sahat tu andigan pe, ndang tarhalupahon ahu borngin i!” Hamu pe angka natuatua, tontu hamu pe dohot do marlas ni roha tingki diida hamu ianakhonmuna mangalehon diri jala tardidi gabe naposo ni Jahowa.
^ par. 9 Ulas ma dohot ianakhonmuna buku Pertanyaan Kaum Muda—Jawaban yang Praktis, Jilid 2 halaman 304-310. Ida muse “Kotak Pertanyaan” di Pelayanan Kerajaan Kita April 2011, halaman 2.
Sisean, i ma sasahalak na diajari taringot Jahowa dohot Jesus. Marsitutu do ibana maniru Jesus. Jala Jahowa do na rumingkot di ngoluna. Tongtong do ibana mangihuthon Jesus jala tardidi. Ingot ma, na tinuju ni natuatua i ma mangurupi ianakhonna gabe sisean. Jala unang ma manundati ianakhonmuna asa tardidi
Tardidi manang na ndang, sude do hita martanggungjawab tu Jahowa molo nunga taboto aha lomo ni roha ni Jahowa. Ingkon martanggungjawab do hita di ulaon dohot haputusan na tabahen
Lirik Lagu Lis Sugiarto - Haholongi Ma Si Doli I
Home > Lirik Lagu Batak > Lirik Lagu Lis Sugiarto - Haholongi Ma Si Doli I
Judul : Haholongi Ma Si Doli I (Versi Wanita)
Penyanyi : Lis Sugiarto
Jalang ma ahu hasian, nangpe so saut hita na dua.
Ondihon ahu di roham, boan gomos di tangiangmu.
Angka naung ta bolus i, di ekkel dohot di sude na lungun.
Simpan buni di roham, bahen ma ubat ni arsakmu.
Aut sura boi ala roha, manodo aha pangidoanta.
Dang oloanku ikkon marsirang, haholonganhu do ho salelengna.
Alai Tuhan ta do umboto, na patuduhon ise rongkap ta.
Sai horas jala gabe ma hita, sai dapot ho ma na niluluanmu.
Jalang ma ahu, tangianghon ma ahu.
Asa horas horas hinaholongan hi.
Pos ma roham, ingotonhu do i.
Na denggan na binahen mi tu ahu.
Dang oloanku ikkon marsirang, haholonganhu do ho saleleng na.
Tading ma ho unang marsak be ho.
Godang dope disan na paimahon ho.
Tangiang hi sai gomos do tu ho.
Tibu ma dapot ho pangganti hi.
Lirik Lagu Lis Sugiarto - Haholongi Ma Si Doli I 4.5 5 Adie Konoe Poetra Dyanaz Rabu, 20 Februari 2013 Judul : Haholongi Ma Si Doli I (Versi Wanita) Penyanyi : Lis Sugiarto Jalang ma ahu hasian, nangpe so saut hita na dua. Ondihon ahu di...
Hari : Rabu, 20 Februari 2013, Kategori : Lirik Lagu Batak
Dirimpu Rumbi – Amani Partogi
← Selamat Jalan….
Mambaen posoposo →
Posted on 3 Juni, 2011 by Hendry Lumban Gaol
Cerita Rakyat sian Tapanuli
Didok ma partikkian i, ima haroro ni panangko. Molo saonari, jam dua tu jam tolu manogot ma on. Goar ni partikkian do on di partording ni partingkian di halak batak. Boasa didok “haroro ni panangko?”. Ra, ala di tingki on somalna ro panangko tujabu. Hatiha renges, sonang modom dope parjabu.
Dang songon saonari on rupani, marlampu listrik, hatiha modom digalahi lampu. Anggo najolo, nda margolap-golap hut marbulusan?.
Disada tingki, dibongoti panakko ma jabu ni sahalak ripe namora. Di na lam bagas ni borngin, jala di lam na renges do modom parjabu. Dua halak ma panakko na mambongoni ripe i. Didadapi ma sude suhi-suhi ni jabu i, jala dilului ma rumbi ni parjabu i, ai parbinotoan na sida godang do rumbi ni parjabu i. Tar sar barita tu nasida, di rumbi na bolon do dibaen namora i ugasan nang arta na arga.
Sasahali marhusip masida hut mellikik mekkel, dung dapotsa rumbi on, dungi diboan ma alaman i, asa tarida isi ni rumbi nabinuatna i. Hape olo do holan pulungan manang sira dibagasan. Dungi, nakkok muse nasida na dua, hut sai didadapi sude pangisi ni jabu i.
Disarat muse sada tu duru, hut di haol asa unang malua, hape hudon do. Ima hudon tano pangaloppan sian tataring.
“Nion do neih, nga dapot be” ninna marhusip
“Didia do, ombushon jo hosami asa huboto dia ho” ninna sahalak nai, marhusip, tong
“Nion do nei, husarat ma tusi?”
“Olo, pahatop i, naeng tahuak manuk nama satongkin nai” ninna muse
Tahuak manuk, ima partingkian ni halak batak dung partingkian ” haroro ni panangko”. Tahuak manuk, paboahon naeng ro nama ari simanogot
“Dang hasarat au, ro ma ho tuson”
“Didia do…” ninna marhusip hut mandadapi
Marsiadu gogo ma nasida nadua manarat rumbi on tu duru. Naso panagamanna marsurak ma parjabu i “Panangko……panangko……panaaaaaaaaang”.
Tarboto ma, dang rumbi hape nanisarat na i, alai uluni OppuJatikkos, parjabu i do. Tippas, ma panakko!
Catatan : Rumbi adalah sejenis celengan bentuk dan besarnya seperti periuk ukuran kecil dipergunakan untuk menyimpan harta kekayaan, biasanya terbuat dari kayu. Rumbi juga biasanya digunakan untuk menyimpan beras–dahanon–didekat tungku perapian
Dila sisean: JAMITA MINGGU 21 DUNG TRINITATIS ; 13 NOPEMBER 2011 Mateus 10 : 34 – 37
JAMITA MINGGU 21 DUNG TRINITATIS ; 13 NOPEMBER 2011 Mateus 10 : 34 – 37
Molo adong sungkun sungkun taringot tu hinatabo ni gabe halak Kristen, boi do tubu angka alus na marasing. Adong ma na mandok tabo jala sonang gabe halak Kristen, alai adong do ra na mandok ndang satorusna tabo gabe halak Kristen. Sasintongna molo bagas do pangantusionta taringot tu hakristenon, ndang hea diparbaga Jesus Kristus na ingkon tongtong tabo jala sonang molo gabe siihuthon Ibana hita di portibi on. Hea do memang didok Jesus, ro ma hamu tu au angka na loja jala na sorat, hupasonang pe hamu. Sada jaminan do i memang paboa na boi do Jesus mangalehon hasonangan tu hita. Alai di angka ayat na asing hea do muse didok Jesus, paboa nasa na mangihuthon Ibana ingkon rade do mamorsan silang. Silang dison manggombarhon sitaonon manang parungkilon do i humonghop Ibana.
Hatorangan ni turpuk on, patuduhon sipata adong do keadaan na mamaksa hita ingkon mamillit, Jesus do manang keluarga. Asa marhite turpuk on, na diigil sian hita ima loyalitas manang hasatiaon maradophon Jesus Kristus. Dilehon Jesus do pilihan na tung mansai borat situtu sipillitonta, ima : Jesus do tapillit manang dirinta, Jesus do manang keluarganta, Jesus do manang ianakhonta, Jesus do manang ulaonta, dna.
Loyalitas 100 % do na dituntut sian hita marhite turpuk on. On ma na ringkot sirimangonta tarlumobi angka natoras, Alana nunga godang angka anak dohot boru ni huria i na olo pindah tu ugamo na asing alani rongkap, parkarejoan, dna.
Asa molo mangihuthon Jesus tung na so boi do satonga satonga, tegas do i didok Jesus di Lukas 9 : 62, na mandok : “ Na manjama ninggala, huhut mamereng tu pudi, tung na so tau ma i tu harajaon ni Debata. Sian taboto tung dituntut Jesus do loyalitas penuh.
Boasa dohonon ni Jesus dison paboa na ro do Ibana pabadahon manang manirang angka parsaoran di tonga tonga ni keluarga? Na so dihalomohon Jesus do ulaning parsaoran na denggan di tonga tonga ni angka na markeluarga? Ndada na mandok haroro ni Jesus laho patubu hagaoron di tonga tonga ni keluarga, alai na nidokna dison, sotung gabe keluarga mangambati hita laho mangihuthon Ibana. Sotung gabe alani angka persoalan di rumah tangga, gabe munggil hita manang ndnag tapajonok dirinta tu Ibana. Asa ingkon jumolo do Ibana tahaholongi sian angka partalian ni keluarganta.
On ma barita sipeoponta marhite turpuk on, hasatioan na 100 persen diigil sian hita, jala ingkon humolong rohanta di Kristus Jesus sian keluarga na tahaholongi. Alai ndang gabe mandok tadinghononta jala ndang perduli be hita tu keluarganta. Alai na boi do tadinghononta keluarga i laho mangihuthon Jesus. Ai ndang tama hita gabe siseanna molo gabe humolong rohanta tu angka keluarga asa tu Tuhan Jesus.
Sai adong dope binege na olo mandok, mansohot ma jo au sian parmingguon, mansohot ma jo au sioan hasintuaonku, ai ndang boi dope pinasada roha dohot keluarga. On ma hata na jotjot binege sian angka ruas nang angka partohonan pe. Asa sipaingot ma turpuk on tu hita, unang gabe na masa di keluarga gabe mangambati hita marsaor tu Ibana.
- Ndang sai tarbahen manongtong las ni roha molo gabe halak Kristen, alai molo tung pe soluk angka hamaolon, lam patoguhon haporseaonta ma i. jala nunga diaturhon Debata i paboa na ingkon porsaonon do silang i molo mangihuthon Ibana. Asa tapatuduhon ma loyalitas manang hasatiaon na manongtong maradophon Ibana.
- Nasa na boi mangambati hasatiaonta tu Ibana, na ingkon boi do pasidingonta, termasuk ma i nang keluarganta. Ai ingkon humolong so rohanta tu Ibana asa tu angka na asing na adong di hita, termasuk ma nang keluarganta. Amen.
Diposting oleh Samuel Aritonang di 06.21
Jamita Minggu I Dung Epiphanias, 10 Januari 2021: "Pasangap ma Debata di Bagasan Habadiaon (Psalmen 29: 1-19)" Pelita Batak Online
1. Hamu angka ruas dohot parhalado ni HKBP na pinarbadiaan ni Debata Sitolusada. Tabe ma di hamu saluhutna sian sude uluan ni hurianta periode 2020-2024 on di tirket hatopan dohot di tirket distrik songon i nang sian sude parhobas ni kantor pusat HKBP di Pearaja dohot di angka lembaga pendidikan, zending nang diakonia, toropna 650 halak, dohot sian sude pandita ni HKBP na manguluhon ulaon ni hurianta rap dohot angka parhalado partohononan dohot parhalado na so partohonan di sandok distrik, tarlumobi sian nasida na mangula di distrik DKI, na so tarbahensa ro sadarion di ulaonta mangojakhon Praesesta na imbaru tumorop sian na boi andorang so sahat Covid 19 tu hita on, alai na dohot di bagasan tangiangnasida sian inganannasida be. Horas ma di hamu saluhutna. Tuhanta pardenggan basa i ma manggohi rohamuna dohot las ni roha siala haluaonta i, jala na mamasumasu hamu nuaeng, nang di na laho ruas sian bagas noroNa on.
2. Hamu angka dongan, ganup dipanghulingi Debata hita marhite hataNa na tarsurat di Bibelta on, sai lam bagas do panandaionta di Tuhanta i, lam tumangkas tatanda hadirion ni Debata. Taingot do hataNa tu hita di tanggal 27 Desember i, di na dijouhon tu nasa na adong mamujimuji Debata, i ma angka na adong di banua ginjang, di hasiangan on, dohot di portibion, angka dolok, sunge, rura, suansuanan, jolma i, angka raja, sundut na tumua dohot sundut na umposo, ai Ibana do na manjadihon hita sude, Ibana mangaturhon, jala Ibana patimbo tanduk ni bangsoNa.
3. Dung i dipanghulingi Debata hita di taon naimbaru tgl 1.1.2021 i marhite hataNa na tarsurat di 4 Musa 6: 22-27 i na mamasumasu hita marhite angka naposoNa dohot pasupasu na ringkot di ngolu pardagingonta on, unang mabiar hita mandalani taon na imbaru on di tongatonga ni pandemic Covid 19. Jala di ari Minggu tanggal 3 Januari na salpu i dijouhon tu hita asa mamujimuji Ibana ala ni marragam pasupasu partondion na sian banua ginjang di bagasan Jesus Kristus i domu tu haluaonta, i ma: Ulaon ni Debata naung millit Debata hita andorang so ojak dope hasiangan on, nunga ditodo Ibana hita gabe angka anakNa, nunga dipalua Ibana hita marhite mudarna, nunga dapotan partalian hita, nunga disahaphon Tondi Porbadia tu hita, jala gabe sitean arta banua ginjang i hita, jala dilehon di hita kesempatan umbege hataNa jala gabe porsea. Sudena pasupasu partondion i mangonjar hita asa mamuji Ibana di bagasan hasangaponNa.
II. Jamita: Pasangap Debata di bagasan habadiaon
1.Di Minggunta sadarion, diuduti ma manjouhon tu hita ndang holan mamujimuji Ibana, alai asa pasangap Debata di ngolunta ganup, alai pasangaphon Ibana di bagasan Habadiaon. Didok di hata Batak: "Marpahean marhadohoan." Ala ndang tarbahen hita pasangaphon Debata di bagasan dosa. Ndang tarbahen hita pasangaphon Debata molo mian di bagasan dosa ngolunta, sai mangolu di bagasan dalan-dalan na gok dosa ngolunta. Dijouhon tu hita asa talehon hamuliaon dohot hasangapon tu Debata, ndang baliksa hamuliaonta dohot hasangaponta tatuju, taparaeahi di ngolu on. Mansai ampit do joujouNa i tu hita halak Batak na marfalsafah ni ngolu marhasangapon. Denggan situtu do hasomalan ni halak Batak na marminggu marpahean na denggan, na uli. Alai ndang tuk i sambing. Alai ingkon sahat do tu ngolungolunta siganup ari, di jabunta, di masyarakat, di na taula jabatanta i, di partigatigaon, di angka usahanta na marragam i.
2. Laho mangurupi hita patupa i, i ma ulaon mangalehon hasangapon tu Jahowa i, dipatuduhon ma tu hita boasa tama lehononta hasangapon tu Tuhan i (ayat 1-2), i ma hagogoonNa marhite soaraNa. Pola pitu hali dipatolhas 'soara ni Debata i,' jala ganup marsoara Debata ndang tarbahen so angka hitir, ndang tagamon so berreaksi angka na tinompaNa i. Di ayat i 3-10 dihatindangkon na panindangion na dao gumogo do hagogoon ni soarani Debata sian hagogoon ni angka na tinompa i. Gariada tuk do soara ni Jahowa parohon ronggur. Soarana manaluhon angka hau ares di Libanon, mambahen humuntal halongonan isara halongonan Kades, manggurasahon jillam ni api, marasar angka tini, mambahen aek na sumar. Di toru ni huasoNa do angka i. Molo tu angka i tarbahen Debata do patupa sudena i marhite soaraNa, denggan situtu do molo nang hita mangalehon hasangapon dohot hamuliaon nang hagogoon tu Ibana. Ndang hita sipasangapon. Ndang hita na marhagogoon. Ndang hita na marhamuliaon. Molo tung adong i dipalumehon Debata tu hita, unang tadok na hita do na marhasangapon dohot marhamuliaon nang marhagogoon. Ibana sambing do.
3. Na mansai bagas di haposi parPsalmen, i ma, na tarsurat di ayat 11. Dung dijouhon tu hita asa tapasangap Debata, jala diurupi hita patupa i marhite na patorang hagogoon ni soar ani Debata na mangatasi angka na boi disura jolma i sihabiaran dohot sipasangapon dipatolhas ma na lehonon ni Jahowa do pargogo tu bangsoNa, jala tumpahanNa bangsona di ari sogot mardamedame. Nian ndang apala didok, 'molo talehon hasangapon tu Debata Jahowa, lehononna ma pargogo dohot mardamedame ma bangsoNa.' Alai, na boi do diantusi mata partondionta na apala i do nidok ni parPsalmen: Ulaon pasangaphon Debata mampanghorhon di na mangihut on: Lehonon ni Debata ma tu hita pargogo na dipangke Debata patupa hadameon di ngolunta. Di na tapasangap Debata di bagasan habadiaon, marpahean marhadohoan, palumehonon ni Jahowa do tu hita sude, huria nang masyarakat nang bangso dohot negaranta pargogo dohot hadameon, syalom.
4.Asa mansai denggan do hita patupa pangarimangrimangon di bagasan sadarion. Taboto do parugamo bangsonta. Alai boasa ndang marna hehe angka pargogo di ganup tirket di negaranta on na tuk hatop patupa hadameon di tongatonganta, sian desa sahat tu pusat? Nunga dipatuduhon Presidenta Keteladanan beha manguluhon sada bangso i ma marhite na pasangap Debata di bagasan integritas. Alai sai bahat dope na so apala mangurupi tu sintasintanta membangun Indonesia na tigor dohot mardohar, gok dame? Suraon do ala ndang talehon dope hasangapon, hamuliaon tu Debata di bagasan habadiaon?
5.Boasa hurianta ndang tuk dope patulushon visinta gabe pasupasu tu portibion? Suraon do ala ndang tapatupa dope ulaon pasangaphon Debata di bagasan habadiaon. Sotung maon sian Ephorus sahat tu angka sintua, parhalado na so partohonan dohot parhalado partohonan, nang ruas marsadasada ndang dope pasangaphon Debata di bagasan habadiaon?
6.Ala ni i, marojahan tu joujou ni Debata marhite parPsalmen, mansai denggan do hita marsada-sada, dohot ma Praesesta naung diojakhon di tangal 3.10 i dohot sadarion tgl 10.1 laho manguluhon hurianta di ganup distrik na 32 i mangarimangrimangisa: Di na tapasangap Debata di bagasan habadiaon, tubu ma, lam bahat ma tubu angka pargogo sian tongatonganta di tongatonga ni bangsonta Indonesia on, nang di portibion, i ma angka pargogo na paro syalom, hadameon na hibul.
7.Beha ma asa boi on masa di bagasan periode on dohot tu ariari na ro: Ingkon tapatupa ma ulaon membentuk karakter anak-anak HKBP na rade jala olo pasangaphon Debata di bagasan habadiaon. Ai ia so i, na boi do gabe dapotan hita hasurahan di haroro ni Kristus. Jala i do ulaonta angka partohonan di HKBP, membangun sada generasi bar una transformatif, na saurdot pamujionNa tu Debata dohot ngoluna na marhabadiaon, membangun sada generasi HKBP na berintegritas, na bersih, yang kudus.
NDANG MARPANGGORTAP – Batak Indonesia
2019-12-12 2020-10-06 Redaksi BatakIndonesia.com
BatakIndonesia.com ─ Hatiha i, naeng pamasaon ni Kesar Agustus ma sensus di sandok luat na ginonggomanna laho mangetong bahat ni jolma ginonggomanna i. Mansai asing do marsensus tingki i sian sinuaeng. Molo di tingki i, sude angka pangaranto diparenthon asa mulak tu bona ni pinasana be. Disi ma nasida dietong. Ianggo nuaeng petugas sensus i do na ro tu ganup jabu.
Ala pangaranto do si Josep, bo pe ndang pola holang sian bona pasogitna, dohot ma ibana dohot oroanna, Si Maria naung gabegabean i, mulak tu bona pasogitna, sian Nasaret nangkok tu Luat Judea na margoar Betlehem.
Ndang apala tangkas dipaboa sadia leleng ma nasida na mangeahi bona ni pinasana i. Alai, na boi dohonon, tung marhoihoi do nasida, lumobi ala naung denggan pamatang ni Si Maria i.
Huroha, ndang adong be dongan tubu manang sisolhot ni Si Josep di Betlehem. Dung sahat nasida di huta i, diordior ma nasida bahen inganan parmianannasida. Dituktuhi ma pigapiga jabu. Sude mandok nunga pol. On ma ra sada sitindangi tu hata na mandok: Diporso jala ditulak portibi on do Ibana.
Ala hira so adong bagas na manjangkon nasida, lobu ni pinahan ma diparar nasida bahen parmiananna. Panggagatan ni pinahan ma lagena. Halang uluna, olo ma angka na adong di dipatupatupa. Tingki i nunga mandonok bagas borngin. Angka pangaranto na mulak dohot parhuta i pe nunga sinok be modom. Holan dua halak ma na dungo dope.
Ndang adong umbotosa haroro ni Sipalua i. Ra, Si Josep ndang apala mangantusi i. Bo pe dipeop Si Maria hata ni Surusuruan taringot tu Raja Sitobus Manisia na di bortianna i, ndang apala marhatopot rohana, tong do marhusori. Alani ma, di Ende Advent Nomor 40 ayat 1 i, didok do:
Las be ma rohamuna na tigor roha i
Ndang marpanggortap lapatanna ndang adong umbotosa, ndang jolo marboaboa. Dung dipaisorangkon pe Jesus asa didok Surusuruan tu angka parmahan asa unang mabiar nasida, ai barita las ni roha do na masa i. Dungkonni, parhapistaran sian Purba ma na umboto na masa i. Laos nasida ma dohot angka parmahan i na mamaritahon hatutubu ni Sipalua i.
Alani, mulak ma hita tu sintuhu ni Minggu Advent i. Ndang na marpesta hita disi, lumobi ma na marsengkosengko. Tarimangi ma jolo di bagas rohanta, dung i taalusi sungkunsungkun on, tong di bagas rohanta. Une do hita marpestapesta hape na ‘tapestahon’ i marungkil dope mandiori inganan hatutubuNa?
Huhutni, tahaporseai do, unok ni Advent ima managam haroroNa na paduahalihon do. Alani, tapahembang ma amakta, tapagalak ma palito dohot sulunta, sadihari ro Ibana tumopot hita, songon na didok di ende no 40 ayat 2 i. Molo ringkot, beta manomu Ibana tu harbangan ni hutanta.
Sude hasangaponNa tarida ma disi
Sai borhat ma hamu manomu Rajamuna
Pagalak sulumuna Ibana ro tibu
Selamat Adven II!
BACA: Menggunakan Fasilitas Kartu Indonesia Sehat
Total Users : 322417
Total views : 1102797
Manalu (Simamora) » GENEALOGI.ID - Pusat Informasi Genealogi Indonesia
Manalu adalah keturunan dari Simamora, yakni parsadaan marga Batak dari garis keturunan Raja Isumbaon. Disebutkan bahwa Simamora dan Sihombing mengawini boru Lontung. Raja Lontung sendiri adalah leluhur dari sembilan marga besar Batak.
Dalam perkembangan kemudian, masing-masing keturunan Manalu ini menjadi marga baru.
Sebuah tulisan dari Rico Manalu Sorimungu, misalnya, menuturkan bagaimana silsilah genealogis mereka berikut pelajaran moral yang bisa dipetik dari perjalanan pewarisan keturunan itu seperti berikut.
Baliga binaligahon. Barita-binaritahon. Baritani omputta Ompu Tuan Sorimunggu Doli, namahap di undangundang namatua doli doli.
Ompu Tuan Sorimunggu Doli, namalo do mar undangundang, jala ganjang do pardalananna.
Ompu Tuan Sorimunggu Doli, so hot ripe mangalap Boru Sibuea.nangaolan do asa mangida ianakkon.
Ompu Tuan Sorimunggu Doli, na mauas do so dohot aek, alai mauas mida ianakkon ai laos so aong do tubuan dakdanak omputta boru ima Boru Sibuea.
Di hauason ni rohana asa mida dakdanak, gabe tubu ma rohana laho marsidua-dua.
Disada tingki dipardalananna di onan Tiga Raja, pajumpang ma ibana dohot sada anak .pajumpang ma nasida dohot anak boru on, alai ndang marsitandaaan manang masisisean, simalolong do pajumpang laos tubu lomo ni roha di nasida na dua. Dinaung lomo rohani Ompu Tuan Sorimunggu Dolion mida anak boru on, dilului rohana do dalan asa boi pajumpang didia hutana didia jabuna.
Alai dapot do diboto didia hutana didia do jabuna jala saut do pajumpang.
Ia huta ni anak boruon margoar do Sibisa manang digoari Uluan Bagasan jala margani anak boruon marga Manurung.
Di parjumpangan ni Ompu Tuan Sorimunggu Doli dohot anak boru on, lan do marhite angka undangundangan, jadi dipadomu Mulajadi Nabolon ma rokkap nasida gabe saut ma gabe marripe.
Ompu Tuan Sorimunggu Doli saut ma gabe marsiduadua manang marimbang. Alai ianggo tuan laen ima omputta boru, Boru Sibuea.
Ompu Tuan Sorimunggu Doli lalap diparlalapan leleng dipardalanan, tubu ma pangiburuon di omputta Boru Manurung, ai dirippu rohana na lelengan di omputta Boru Sibuea.
Disada tingki mulak ma sian pardalanana mandapothon ripena omputta Boru Manurung, didapot omputta boru nungga tumagam haroan.
Di nang pajumpang nasida dung mulak omputta Ompu Tuan Sorimunggu Doli sian pardalananna, adong ma pandohanni omputta Boru Manurung songon on:
Asapul parharoanon lului majolo Hau Hirahira.
Ompu Tuan Sorimunggu Doli, nang pe jolma na marsahala manang marhasaktian, loja do mangalului hau hira-hira i, jala laos i do dalanna laho pajumpang dohot raja i ima Raja Uti.
Asa dung pajumpang dohot Raja Uti dapot ma Hau Hirahira i, alai ndada hau tubu, hau hira-hira lapatanna roha do.
Jadi mulak ma Ompu Tuan Sorimunggu Doli mandapothon ripena. Nungga diboto ibana hau hira-hira i jala nungga diboan. Dung i pul ma parharoanon tubuan anak ma nasida ima omputta Tunggal Nabolon, na digoari Ompu Tonggol Ni Juji.
Tinodohonna ma muse omputta Raja Tiang di Tonga, na digoari Juaro Monang.
Siampudan ma muse omputta Namora Solaosan.
Jadi tolu ma anakni omputta Ompu Tuan Sorimunggu Doli. Sada ma boruna na margoar Boru Sumedahedak.
Ompu Tuan Sorimunggu Doli tutu ma ibana na mahap di undangundang, namatua doli-doli.
Nang pe imana siakkangan partubu, gabe sianggion do dipargellengon asa mampe ma songon nidok ni umpama:
“Jumolo pinggol tubu joloan tanduk magodang”
Asa halaosan do ibana dibaen anggina nadua ima omputta Rumagorga dohot omputta Sigukguhi. Asa omputta Ompu Tuan Sorimunggu Doli nang pe raja halaosan tongtong do pinaraja.
Asa omputta Ompu Tuan Sorimunggu Doli namahap di undangundang namatua doli-doli lapatanna:
Ama alai ndang ama-ama.
Ina alai ndang ina-ina
Ndang digoari ina-ina saleleng so hea tubuan dakdanak/gelleng.
Ndang digoari ama-ama saleleng so adong tubuna.
Jadi omputta Ompu Tuan Sorimunggu Doli, jolo matua asa ama-ama, jolo matua asa ina –ina
Blog Rico Manalu Sorimunggu
Tulisan Guru Tahan Balutan Manalu Sorimunggu (Hauganjang, 3 Oktober 1994).
Jabu Bolon - Hita Do Sogot Hita Do Haduan : #SeninBerbahasaDaerah1 oleh Kita/ - Kompasiana.com
Jolo dengan dirimangrimangi asa didok dohot diulahon. Ala na male do jolma maka na mangan. Ala na mauas do jolma maka na minum. Ala na mondok do jolma maka na modom. Ta boto do mangallang na tabo, ta boto manginum na tonggi, ta boto modom di inganan na empuk. Songoni ma nian na angka na roa. Ta boto ma pasohon.
Angka hata metmet do naboi didok mangulahon na denggan. Hape molo marbadai suara na mansai balga do didok. Songon dakdanak na baru tubu. Dungi balga mai gabe anak na burju. Sai anggiat ma nian sian langka na metmet ma ta mulai. Dungi balga ma sude hasil na tatapu.
Na mangolu di portibion hera na rampak mangolu do di sada jabu bolon. Akka hita na nuang mangolu sonari. Manguduti do muse tu hita haduan naung matua. Songon i tong sude akka pingkiran, hata, dohot ulaon ta. Ta tanom sonari hita do tong manapu i haduan. Alani angka na denggan ma nian ta ulahon dimasa nuaeng sogot dohot sonari haduan.
Eme sai adong do na lapungon
Denggan doi ta pillit dungi dibolongkon
Sude na denggan do ta tangianghon
Sai anggiat gabe pasu-pasu tu hangoluan on
14:46 WIB 15 Februari 2016
Marlen Manroe Archives - Lirik Lagu Batak Marlen Manroe Archives - Lirik Lagu Batak
Category: Marlen Manroe
Lirik Lagu Batak - October 10, 2020 - No comments - Marlen Manroe
lirik lagu api cemburu. tung mura do ho inang. mura dibola bola jolma. hinorhonni ho sai holan na muruk. hape soada sala na hubahen. sai jotjot salpu hatam. mandokkon ahu sigodang roha. holan alani parcemburu on mu. gabe sai tubu bada dibahen ho. tung boasa sai curiga ho. tu ahu siadosanmon. hape dirohangkon sasada ho do. […]
lirik lagu maharani. maharani, holan tu ho do rohaki. soboi tarpodom au mamikkiri ho. parengkel mi dohot lambok ni hatami. mambahen masihol au tu ho ito. maha rani-ndang talupahon hasian. na rap marlange di tao toba i. mansai gomos ditiop ho abaraki. mandok holong roham tu au ito. arian sai huingot ho. borngin sai huparnipihon […]
Bereng Ma Tu Simalolonghon
Lirik Lagu Batak - October 5, 2020 - No comments - Marlen Manroe
lirik lagu bereng ma tu simalolonghon. dang na tar pajojor au ito. na solot dibagas rohakkon. ai tung maol do tardok au dahasian. holong na bagas di rohakkon. bereng ma tu simalolongkon. dadap tu pusu-pusukon. ida ma saksak do disi targombar bohimi. paboa tu ho do rohakki. manang na tudia pe au lao. holan ho dibagas […]
lirik lagu holan angan angan. di toru ni langit na hujujung on. hundul ma sasada au lungunan ito. mangarimangi sasude tikki au rap dohot ho. tangis tarilu-ilu au masihol ito. padirgak simajujung hi ito. manganong-nong ilukki tu ho hasian. mansai gogo soara ki manggorahon goarmi. alai soada hasian mangaluasi au. holan angan-angan ma hape diau […]
Bonom Ma Arsak Mu
lirik lagu bonom ma arsak mu. bonom ma arsakmu, tabunihon ma dao. tatap ma tu ari nanaeng ro. dang holan hita na manaon songonon. alani papos ma rohami. bereng dompak ginjang, martangiang ho gomos. unang sai tangisi ngolumi. namarpakkirimon sian roha naserep. tong do disarihon tuhan ni. halu akka pidong na martonga tonga-tonga langit. disarihon tuhan […]
Dang Tarbolus Ahu Ito
lirik lagu dang tarbolus ahu ito. cipt : soritua manurung. dang tarbolus ahu ito rura hangoluan on. molo so ias roham lao mandongani au. dang na tardalani au dao ni dalani. molo so rap hita nadua hasian. ai so margogo au holan sasada au. tung holong ni rohami tamba ni gogoki. dalan hu lao mangalugahon […]
10.46 Gereja Katolik Maria P.O.K.-Sidikalang No comments
Kel 11:10-12:14; Mat 12:1-8
"Ai guru di Anak ni jolma i do nang ari Sabbat i!" (Mat 12:8)
Hea sahali tingki misa lingkungan ahu, markareta ma ahu tu inganan misa lingkungan, jala hupangke ma helm. Dung sahat tu inganan i, adong ma ruas na mandok, “Ai boasa pola merhelem pastor, ai so adong polisi borngin-borngin.” Hualusi ma denget sambil margait, “Ai ndang laho tu polisi helem on hupengke, alai laho tu simajujunghu do.” Umbegesai mengkel sumbing ma nasida.
Di parngoluan on, godang angka aturan. Angka aturan i porlu laho mangatur ngolunta on asa lam tubagakna. Alai olo do sipata angka peraturan i dibahen sasahalak manang kelompok laho dikepentingan ni nasida, ndang laho asa denggan parngoluaon on. On do na binahen ni angka Parise. Dibahen angka parise i peraturan holan laho dikepentingan nasida sandiri do, jala peraturan i manamba sitaonon tu angka jolma tarlumobi angka na metmet. Adong mai muse jolma i mangulahon peraturan ndang sian ias ni rohana namanghaporseai peraturan i tung mansai porlu ingkon siihutono, alai holing mangulahon peraturan i sambing do, manang peraturan i diulahon molo diida jolma, songon pengalaman na di ginjang.
Sadari on molo hita jaha barita Nauli, ninna rohanta Jesus i ndang mangihuthon peraturan. Ndang i na laho diondolhon di Barita Nauli sadari on, alai nalaho diondolhon ima pangalaho di angka Parise i na pantang sodaulat tu peraturan jala nasida sai mambahen peraturan i holan laho menindos angka na metmet, jala laho dikepentingan nasida. Jala marhite nadidok ni Jesus sadari on, laho didok tu hita asa unang hita ulahon peraturan holan mangulahon sambing, alai hita ulahon mai sian ias ni roha. Ias ni roha mangulahon peraturan tarida do sian pangalaho na mangulahon di bagasan las ni roha, ndang marungut-ungut, ndang molo didida dongan asa diulahon, jala tarida do dipambahenan holong tu angka dongan. Muse didok, unang ma hita mura-mura mambahen peraturan, holan laho dikepentinganta sandiri.
DANIEL PANE: Jamita Hananaek ni Jesus, 09 Mei 2013
Jamita Hananaek ni Jesus, 09 Mei 2013
PARNINGOTAN HANANAEK NI JESUS KRISTUS TU SURGO
Ev.: Ulaon ni Apostel 1: 6 – 14 (Ep.: Markus 16: 14 – 20)
HANANAEK NI JESUS PATOGUHON ROHA GABE SITINDANGI
Mansai lungun do panghilalaan molo marsirang dohot na hinaholongan. Molo borhat sada ianakhon na dihaholongi tu pangarantoan, tontu parjolo sahali lungun situtu do panghilalaan ni natorasna, tarlumobi molo marsirang ala disirang ni hamatean na tahaholongi tontu mansai lungun situtu do panghilalaanta. Boi do tadok songon i do lungun ni angka sisean ni Jesus dohot na sai tongtong mangihuthon Ibana uju di portibi on dope Ibana, lungun di partinadinghon ni Jesus di nasida, na manaek Jesus tu Surgo.
Ragam do angka pandokhan taringot na dihilala angka sisean ni Jesus dohot na mangihuthon Ibana, isarana:
- Lungun manang lungun ni roha. Malungun di parsirangan ni daging dohot mudar. Dang rap be Jesus di nasida, lungun ni roha nasida di na laho Jesus manadinghon nasida.
- Mabiar. Adong do panghilalan mabiar ni angka sisean ala nunga laho be gurunasida, manang uluannasida. Tung ise be na manguluhonnasida manang na gabe paniroi di nasida, tarlumobi mangadopi angka pamarenta Rom hatiha i, dohot angka sintua ni malim na mansogohon Jesus.
- Longang. Longang do angka sisean dohot angka na mangihuthon Jesus hatiha hananaekNa marnida na hinsat Jesus. Dipanotnoti nasida do Jesus na manaek tu Surgo.
Alai porlu do botoonta mansai tangkas taringot hananaek ni Jesus Kristus tu surgo, dang na laho manadinghon angka siseanna manang angka na mangihuthon Ibana. Alai hananaek ni Jesus ima sada ulaon na ingkon masa di Ibana songon naung disangkapi Jahowa, Ama na marsuru Ibana. Nang pe manaek tu Surgo Ibana, alai na ro do Ibana muse songon na diida angka sisean i uju i, ima hamuliaon naung dijalo Jesus sian Ama na marsuru Ibana.
Marhite turpuk jamita on mansai tangkas do botoonta taringot tona na pinasahat Jesus tu angka siseanNa hatiha i, jala tona i sahat do tu sadari on jala ditingki di jaha pe turpuk on sahat jumpang songon na pinarbagabagaNa taringot haroroNa muse. Jala dibagabagahon Jesus do pangurupi angka na porsea di Ibana asa gabe sitindangi sian Jerusalem sahat tu ujung ni tano on. Tondi on ma na papatarhon pandonganionNa di angka na porsea di Ibana. Nang pe marsirang sian sibuk dohot mudar, alai dilehon do Tondi na so sian portibi on, alai Tondi Parbadia na sian na sun badia, ima sian Ama (ida Joh. 14: 16).
Buku Ulaon ni Apostel ima udut ni na buku na sinurathon ni si Lukas, sahalak pangobati uju i, alai gabe sitindangi do ibana marhite si Paulus. Disurathon si Lukas pe buku on tu si Teopilus (Theophilus – Yang dikasihi TUHAN, Hasian/ Haholongan ni Debata) asa diboto jala ditanda si Teopilus do barita taringot Jesus Kristus, sian hatutubuanNa sahat tu hamateanNa, jala manaek tu surgo (Lukas 1 – 24); jala di buku on disurathon si Lukas muse sian na manaek Jesus tu surgo dohot angka pardalanan dohot ulaon ni angka apostel di huria na parjolo i (Ul. Apostel 1 – 28).
Andorang so turpuk jamita on, mansai tangkas do dibaritahon si Lukas taringot ulaon dohot panghobasion ni Jesus dung mulak mangolu Ibana sian na mate (ay.3) ima patandaphon diriNa naung mangolu tu angka na marnida Ibana marhitehite lan tanda lelengna 40 ari, jala mangajari do Ibana taringot Harajaon ni Debata. Jala di tingki na domu Ibana dohot angka siseanNa, dipatihi ma, na so jadi meret nasida sian Jerusalem, so jolo dipaima bagabaga ni Ama i na binegenasida sian Ibana (Luk. 24: 49; Joh. 15: 26). Laos Tondi do na didihonhon tu nasida. Jala Tondi i do na margogoihon nasida gabe sitindangi taringot Jesus Kristus.
Pandidion ni Tondi songon na naeng pinasahat ni Jesus ima mangalehon:
- Ngolu na imbaru. Ngolu na imbaru marlapatan mambalongkon angka bangkobangko dohot parange na so marpardomuan tu hata ni Jahowa. Dang tolap gogo ni jolma i laho mandapot ngolu na imbaru so marhite pandidion Tondi songon na didihon ni Jesus.
- Hamubaon i roha, ima adong panindangion gabe siula hata ni Jahowa di bagasan ngoluna. Mananggalhon sude angka hisaphisap dohot hagiot ni dagingna, jala manghasiholi hata dohot parsaoran rap dohot Jahowa di ngoluna.
- Hiras ni roha. Dang adong be biar disi, dang adong be bohaboha on di bagasan ngoluna nang pe ragam angka na masa di ngoluna, jala marpos ni roha. Jala sude na i ima dibagasan pangoloion tu angka hata ni Jahowa dohot mangulahon gabe sitindangi taringot barita na uli (Jesus Kristus).
- Haradeon diri digomgomi Tondi i. Molo nunga didihon Tondi, marlapatan ma i paiashon diri nang roha. Dang be olo dirajai manang digomgomi hagiot ni daging na naeng pasonanghon dirina, alai rade digomgomi manang dirajai jala ditiroi marhite Tondi laho mangulahon lomo ni roha ni Jahowa jala na boi mambahen sonang dohot las roha ni Jahowa. Dirinta ndang be nampuna hita, alai nampuna ni Debata.
Alai maol dope antusan ni angka sisean i taringot harajaon ni Debata songon na dipabotohon Jesus, nang pe leleng nasida raphon Jesus. Dirimpunasida do harajaon na pinabotohon Jesus ima sada harajaon songon harajaon na di portibi on na boi mangalehon hademakhon dohot hadameon jala na boi paluahon bangso i sian panggomgomion ni huaso Rom; harajaon na imbaru songon na dihalunguhon bangso i. Laos i do na pinangido angka sisean i di ay. 6 asa pintor dipajongjong Jesus ma harajaon songon naung dipabotohon Jesus tu nasida, jala dipangido nasida do asa dipajongjong saonari. Ay. 6 on do na manggombarhon ganup jolma na sai olo manontuhon angka ulaon ni Jahowa, Debatanta marhite angka pangidoan dohot pingkiran. Ingkon boi do tangkas botoonta, dang mangula Jahowa hombar tu na pinangido jolma manang dibatasi pingkiran ni jolma, alai saluhutna guru tu Jahowa, Debata Pargogo na so hatudosan i saluhutna.
Jala dialusi Jesus do sisean i di ay. 7, dang boi jolma na manontuhon andigan manang ombasna. Ama i sandiri do na mambuhul andigan masa i jala guru di huasoNa sambing do saluhutna. Laos on ma alus tu angka jolma na sai olo paboahon andigan do ro ajal ni hasiangan on songon naung masa di pigapiga tingki na salpu, na boi mambahen jolma i ganggu, jala patupahon angka ulaon na so marlapatan na marhaujungan tu na so marlapatan dohot kekecewaan. Dang saguru tu jolma jala tu angka naung dipikirhon manang diramal ragam jolma taringot angka na masa dohot haroro ni Harajaon na naung dibaritahon Jesus, alai guru di huaso ni Ama sambing. Alus ni Jesus on laho paingothon asa unang tarlalap angka sisean dohot na porsea tu Ibana paimahon haroro ni Harajaon i gabe so mangula, alai alus ni Jesus on ima panjouan asa RADE/ DUNGO, paimahon haroro ni Harajaon i marhitehite angka pangulahonon di portibi on.
Molo manat talapati taringot sungkunsungkun sisean i taringot tingki hajongjongan ni harajaon i (ay.6), adong do disi songon pangidoan asa malua jala dang be mabiar angka sisean i maradophon panggomgomi uju i, jala asa patar ma na jongjong do muse harajaon si David na imbaru sian Pinompar ni si David songon panghirimon ni bangso i marhite angka naung disuriranghon angka panurirang di padan na robi. Harajaon na boi mambahen hadameon dohot hamonangan di Israel songon naung masa di Isarael uju si David gabe rajanasida.
Diboto Jesus do na dihalungunhonnasida i, jala dialusi do marhitehite bagabaga taringot hagogoon ni Tondi Parbadia, songon naung dibagabagahon Jesus uju so mate dope Ibana. Tondi Parbadia i ma na margogoihon asa unang mabiarjala asa togu paimahon haroro ni Harjaon i, jala marhiras ni roha angka sisean dohot angka na porsea gabe sitindangi taringot holong ni Debata marhite Jesus Kristus, taringot hapapatar ni harajaon ni Debata marhite Jesus Kristus, paima ojak harajaon i ditingki naung ditontuhon Jahowa sandiri; papatarhon holong ni Jahowa, Debata, Ama na manongtong salelengna marhite Jesus Kristus; jala papatarhon tung na so adong be sisombaon dungkon ni Jahowa marhite Jesus Kristus; jala papatarhon Jesus do dalan, hangoluan, dohot hasintongan jala na so adong na sahat tu Ama i so marhite Ibana; papatarhon sude na marhosa manghatindanghon Jesus i Tuhan, jala sude ulu ni tot marsomba Ibana dang tu angka ragam ni huaso dohot hagogoon na di portibi on; pabotohon angka pangajarion na denggan songon naung diajarhon Jesus tu nasida; mambaritahon taon parasiroha on dohot barita na uli; marhite i, lam tu toropna ma angka na porsea di Jesus Kristus, jala mandapot haluaon, ndada holan tu halak Jahudi alai sahat tu ujung ni tano on, nang sude angka na marhosa dohot tu nasa na tinompa (Mark. 16: 15).
Di ayat 9 – 10 ima pasirangan ni Jesus dohot nasida. Tarhisat ma Jesus jala dipanotnoti angka siesean i dohot na mangihuthon Ibana uju i, sahat tu diholipi ombun i Ibana. Panotnotionnasida on boi ma songon tanda:
- Halongangan. Longang do nasida marnida na masa tu Jesus uju i, songon na so masuk tu pingkiran boasa boi masa songon i. Longang nasida marnida tarhinsat ni Jesus sahat tu diholipi ombun Jesus songon tanda hamuliaon dohot hasangapon dohot angka haulion sian surgo. Longang do nasida di angka haulion dohot hamuliaon na dijalo Jesus marhite hananaekna tu Surgo.
- Hananaek ni Jesus ima laho pataridahon songon dia hamuliaon na didapot si Elia uju manaek ibana tu surgo songon na diida si Elisa, siseana.
- Hananek ni Jesus ima sada hamuliaon surgo, laos di bagasan hamuliaon ni do muse ro Ibana di marsogot. Tingki marsogot on dang adong jolma na mamboto andigan ala guru tu Jahowa, Ama i do saluhutna, na ringkot ima rade dohot dungo hita paimahon tingki i.
- Laos hananek ni Jesus i mangalehon sada panghirimon na mansai uli taringot hamuliaon ni Jesus na naeng dipapatar di tingki haroroNa muse, jala ido na ingkon masa tu ganup jolma na hot satia sahat ro di ujungna di bagasan haporseaon, dang dibagasan biar manang ganggu ni roha.
Di na tinuluthon nasida dope Jesus na laho i tu ginjang, nunga jongjong di lambungnasida 2 halak parulos na marlinanglinang, ima angka pardisurgo manang surusuran (ay.10). Dang diboto sisean dohot siihuthon Jesus uju i naung jongjong surusuran ala tarlalap do nasida marnida haulion ni langit di na hinsat Jesus tu surgo di bagasan hamuliaon. Surusuruan on laho padungohon asa unang lalap di angka haulion na diida nasida. On ma na paboahon halak Kristen (siihuthon Kristus) dang boi tarlalap di angka haulion na diida so mardongan ulaon. Godang do angka pangajarion na boi mambahen angka jolma gabe lalap marnida dohot mangarimangrimangi angka haulion ni surgo dang mardonganhon pangulahon, on ma na didokna haporseaon so mardonganhon ulaon. Dipaingot surusuran i do angka sisean i dohot na siihuthon Jesus uju i asa unang lalap nasida marnida saluhutna i, jala dipahot do panghirimon na ro do Ibana sogot, songon na niidanasida Ibana laho dompak banua ginjang (ay. 11). Ayat 11 on ma padungohon angka na porsea di Kristus asa mangarade jala dungo sian angka parlalapan, lalap di haulion, lalap di sitaonan, na boi mambahen lupa laho manguduti ulaon tona ni Jesus, ima gabe sitindangi Kristus marhite barita na uli nang pambahenan. Jala di bagasan hamuliaon do Jesus hinsat tu banua ginjang, jala di bagasan hamuliaon do muse Ibana ro marsogot, di tingki na ditontuhon Jahowa sandiri andigan tingki i masa. Di ayat 11 marlapatan do asa angka sisean dohot siihuthon Kristus hatiha i dang mananggalhon angka ragam sitaonon na naeng diadopannasida, jala alai ingkon do diadopi jala monang maralohon paraloan sian portibi on marhite haporseaonnasida.
Di ayat 12 tangkas do dipabotohon na mulak do nasida tu Jerusalem, sian dolok Jetun na jonok tu Jerusalem; na hadalanan di ari Sabbat do daona. Angka sisean dohot siihuthon Jesus hatiha i, mulak laho mangulahon tona na pinasahat ni Jesus Kristus, ima manghatindanghon barita taringot Jesus Kristus. Nasida mulak tu Jerusalem di tongatonga ni angka ragam ni sitaonon manang haporsuhon na naeng masa tu nasida sian angka jolma na so manjanghon Jesus. Nasida ma songon birubiru na disuru Jesus tu tongatonga ni angka babiat (Lukas 10: 3). Molo secara psikologis adong do dope mian di nasida roha biar, ganggu, gamang ala dang adong be uluan di nasida, alai marhitehite bagabaga ni Jesus tu nasida boi ma gabe pahothon haporseaonnasida jala panghirimon. Hananaek ni Jesus tu Surgo ndang na manggotap manang patubuhon panghirimon angka sisean i, alai pahothon panghirimonnasida songon naung diida nasida.
Di bagasan panghirimon dohot hatoguon haporseaon ni, dang na gabe marserak angka na porsea i songon anak ni manuk na hamagoan indukna. Alai marpungu ma nasida di sada inganannasida (ay. 13). Angka sisean na sampulusada i marpungu jala mandatdati martangiang sian sada ni rohanasida, rap dohot angka parompuan dohot si Maria, ina ni Jesus dohot angka anggi ni Jesus (ay. 14). Torop do angka na bisuk mandok anggi dison ima angka jolma na torop na sai tongtong mangihuthon Jesus uju di portibi on dope Jesus, jala nasida ma muse na mandongani jala mangurupi angka apostel laho marbarita na uli. Sai didatdati nasida do laho martangiang. Tangiang do gogonasida, martangiang sian sada ni rohanasida di tongatonga ni angka hamaolon dohot parsorion na naeng songgop tu nasida gabe sitindangi. Parange na songon on ma na ingkon diulahon angka siihuthon Kristus sahat tu sadari on. Angka na didok ni jolma na porsea ima jolma na martangiang, jala pasahathon pangidoan tu Ama i. Halak na martangiang ndada halak na so, dang adong pangulaonhon (pasiv attitude); alai halak na martangiang ima halak na margogo laho mangadopi ragam ni angka na masa di ngoluna. Halak na martangiang ima halak na mangakuhon jala marhatopothon hagaleonna tu adopan ni Jahowa jala rade laho dipargogoi Jahowa asa margogo ibana. Halak na martangiang marlapatan rade marsada di bagasan hahomion ni Jahowa, jala di bagasan hahomion i dipasahat ma pangidoan jala rade laho dipargogoi jala ditiroi Jahowa di ngoluna. Martangiang do nasida sian sada ni rohanasida paimahon hajujumpang ni bagabaga ni Jesus i.
Di tingki sadari on ragam dope hasusaan dohot parsorion ni angka Kristen, tarlumobi angka sitindangi Kristus. Ise do sitindangi Kristus sadari on? Ima sandok halak na mananda jala na porsea tu pangajarion ni Jesus Kristus, jala Jesus Kristus do dalan, hangoluan, jala hasintongan, jala parhitean manopot Ama i. Halak naung tardidi dibagasan Goar ni Debata Ama, Anak, dohot Tondi Parbadia, jala naung mandapot barita na uli taringot holong ni Jahowa marhite Kristus ido gabe sitindangi. Ndang adong be alus, dang parsidohot au disi; manang ndang hubotoboto i, manang dang adong tingki. Gabe sitindangi marhite hata nang pambahenan didia pe maringanan.
Sahat tu sadari on ragam dope hamaolon dohot parsorion gabe sitindangi taringot Kritus. Songon na masa di pigapiga ari na salpu, na disegai gareja/ huria HKBP Setu, dohot di luat na asing pe, sada tanda na adong dope na manulak barita taringot Kritus jala na manghosomi Kristus di luat i. Alai taingot ma hata ni Jesus uju di portibi on dope Ibana “Molo dihosomi portibi on hamu, boto hamu ma, naung jumolo Ahu dihosomi. Aut na sian portibi on hamu, haholongan ni portibi on do donganna. Alai ndang sian portibi on hamu. Ahu do tahe mamillit hamu sian portibi on; ala ni i do umbahen na dihosomi portibi on hamu” (Joh. 15: 18 – 19). Hata ni Jesus on ma na paingothon hita na dihosomi portibi on do angka sitindangi Kristus, jala angka na porsea ima angka naung dipillit sian portibi on, jala dang na gabe talu manang sarombang dohot portibi on. Molo sian pardagingon marnida angka na masa taringot sitindangi Kristus na sai tongtong dibagasan hasusaan manang sitaonon, tontu do sungkunsungkun do roha, didia do Kristus i? Na ditadingkon do angka sitindangiNa mangadopi angka na masa i? Boasa dipasombu Kristus angka sitindangiNa manaon ragam ni sitaonon sian portibi on?
Marhite jamita on hananaek ni Jesus on, dilehon do bagabaga tu hita taringot pandidihon Tondi Parbadia. Tondi Parbadia i ma annon na mangalehon ngolu na imbaru, manang marhiras ni roha, dang ganggu be, jala sai tongtong manghirim di angka na denggan naung pinatupa Jahowa marhite Jesus Kristus. Orang Percaya tidak pernah diajarkan untuk lari dari setiap masalah di dunia ini atau berbagai kemelut atau tantangan, tetapi orang Kristen diharuskan untuk tetap setia dalam iman dengan menghadapi setiap kemelut atau tantangan yang dihadapi, sehingga orang Kristen dikenal dengan orang yang menang, bukan orang yang kalah sebelum bertanding.
Marhite jamita on adong do 3 tona na boi patoguhon ganup huriamanang halak Kristen marhiras ni roha gabe sitindangi Kristus:
Jesus ro do muse di ari marsogot. Dibagabagahon do haroro ni Jesus songon hananaekNa tu banua ginjang, songon i do Ibana muse ro di ari sogot. Dibagasan hamuliaon do Ibana manaek tu banua ginjang, jala di bagasan hamuliaon do Ibana muse ro. Ndada hamuliaon ni portibi on di patuduhon, alai hamuliaon Jahowa do diojakhon, ima haoojak ni Harajaon ni Debata. Haroro ni Jesus di ari marsogot, dang be laho tubu jala mate muse, alai haroroNa gabe sada panguhum na bolon, manguhumi halak na mangolu dohot na mate. Ise na manabur na denggan uju di ngoluna, ingkon manggotil na denggan do muse sian Jesus Kristus di bagasan hamuliaonNa. Andigan ro ari i? Jahowa, Ama i sambing do manontuhon.
Unang marnaloja hita mangalului jala manghasiholi Jahowa marhite Jesus Kristus. Di ragam ni angka na masa di ngolu on, las ni roha dohot arsak ni roha, unang mansadi manang marnaloja hita mangalului jala manghasiholi Jahowa marhite Jesus Kristus. Marlapatan do on, unang marnaloja hita marparsoran dohot hahomion ni Jahowa marhite tangiang, dohot manjaha buku na badia (Bibel) ai disi do pangajarion hangoluan jala taringot sangkap ni Jahowa sian panompaon ro di ujung ni tingki di tano on. Marhite parsaoran di Gareja, dohot di parsaoran ni halak Kristen. Sadari on, ndang boi be ganup huria na mandok, hurianami do na sintong; pangajarionnami do na sintong, na boi patubuhon hosom, dohot parbolatbolatan. Huria na songon i ima huria na so gabe sitindangi Kristus, alai huria na sahombar tu portibi on. Huria sadari on ingkon boi songon angka sisean dohot angka na porsea na parjolo i rap martangiang sian sada ni roha; rap marsitiopan tangan; rap pauliulihon; jala rap patoguhon gabe sitindangi Kristus; sahat di haroroNa na paduahalion di bagasan hasangapon.
Dilehon Jahowa do Pangurupi. Hananaek ni Jesus tu banua ginjang, dang na laho manadinghon angka na porsea di Ibana, jala ndang na pasombuhon angka halak na porsea jala sitindangi Ibana songon anak ni manuk na hamagoan indukna, na boi mambahen marserak angka na porsea i so marpanghirimon manang di bagasan hatahuton. Adong do bagabaga ni Jesus Kristus uju so mate dope Ibana jala uju na naeng manaek Ibana, ima Tondi Parbadia. Jesus mandok: “jala pangidoonHu ma tu Ama i, asa dilehon tu hamu sada Pangondian na asing, asa i mandongani hamu salelengna i”. (Joh. 14: 16). Pangondian na asing i ima Tondi na so sian portibi on, alai sian Jahowa, Ama na marsuru Ibana. Ido na mangondingi, manuturi, jala mampargogoi ganup angka na porsea di Ibana. Marlapatan ma i, sai tongtong do hape halak na porsea jala sitindangi diramoti jala didongani ni di ganup rumang na masa di ngoluna. Jesus Raja dohot Ulu ni Huria i, sai tongtong do manggomgomi jala manguluhon Huria i marhitehite Tondi Parbadia. Songon panjanghonon ni angka na porsea na parjolo i, songon i ma antong hita manjanghon Tondi Parbadia di ganup ngolunta, keluarga, mardongansaripe, mardongansahuta, dohot na maraleale. Unang ma bonsa jala mabiar rohanta gabe sitindangi Kristus di ngolunta.
Hananaek ni Jesus Kristus, Patoguhon hita gabe sitindangi Ibana
Gabe sitindangi Kristus ma ganup na Porsea di Ibana, jala paimahon
hamuliaon ni Jahowa patar di ngolunta.
Diposting oleh Daniel pane di 09.59
Trio Santana Archives – Kumpulan Lirik Lagu Batak Terbaru Trio Santana Archives – Kumpulan Lirik Lagu Batak Terbaru
Tag: Trio Santana
Lirik Lagu Batak - June 10, 2017 - No comments - Uncategorized
lirik lagu papurpur sapata. mardalan sasada au di borngin i. di tinggang udan ngali ngalian. lao mandapothon damang dohot dainang i. sipata ma au maradian. hutatap dompak siamun dainang. hutalitihon ma tu hambirang. ai tung hancit do hape marsirang da inang. soada be pangalualuan. boha nama inang ujung ni baoadi on. tading ma hape au […]
lirik lagu dang tardodo turpuk. unang sai marsak ho inang. unang sai mangapian ho. molo dibereng ho da. sidongan magodang hi. naro sian parjalangan i. nung dapotan tua i. mandulo natorasna. molo songonon dope inang. bagian ni anakkon mon. ai dang lomonta da inang manodo turpuk. pandokkon ni sibarani. ikkon jalo on do inang. dant […]
lirik lagu parsonduk bolon naburju. bulan desember i ujung ni taon i. tona ni dainangi mulak tu hutangki. lao pasahathon adat di parbogasonki. manjalo pasu pasu sian huria i. tung na so jadi do marsirang. padan na so boi oseon i. marpungu ma sude raja ni bius i. dohot natorop i di pogu ni dalan […]
lirik lagu dua tintin na marmata. dua tintin na marmata. ima tintin tanda mata. ingkon tanggal ma hape. ingkon peut ma ito. sian tanganta i. dua holong na mangerbang. ima holong naung marsada. ingkon malos ma hape. ingkon harhar ma ito. sian rohanta i. mulakma tu tanganmi ito. tanda mata parningotan on. laos paulakma tu […]
lirik lagu unang gaitau annon. ho nama bunga ni ate atengku ito[…]
lirik lagu unang maila ho. unang, unang sai paksa au. unang sai paksa au inang. patupa pangidoanmi. na sotuk ni gogokki. manggohi na dirohami. unang, unang maila ho. unang mailaho inang. di ngolu na humurang i. turpuk sijalooni. auhonma di ngolumi. dang na so pinarsinta namararta. patamba hasangapon di ngolunta. inang soala roha patupahon i […]
Arta Tading Tadingan
lirik lagu arta tading tadingan. uju dingolu ni damang nang dainang i. sonang jala dame do hami pinoparmon. marsiamin aminan songon lampak ni gaol. marsitungkol tungkolan songon suhat ni robean. dung marujung ngolu damang parsinuani. mandapothon dainang i tu siharoburan i. gabe sopot so marama so marina hamion. ido gabe bingkas singkam marbarbar i. hape […]
Mulakma Ho Anakku
lirik lagu mulakma ho anakku. mulakma jo ho anakhonhu. mulakma ho amang anakhu na burju. asa bulus usehononhu ma ilungku di jolom. mangaku salah au amang di pambahenanhu. huboto do hansit roham. marnida au salelenon. naeng ummaonku ho. lao pasombu siholhu. sap sap so magulang da amang. luha so tarbunihon i sinahinan. hurippu ajar na […]
lirik lagu baju kawin. tung alanni holongki do hasian. mulak au sian parjalangakki. laos huboan do ito. huparade nahombar tu pesta i. tung panaru pe huboan hasian. ro di baju kawin mi. alai tung balik do panghirimonki. sian janji natabahen i. gabe bura do na ro. dohot na so hata sian tondongmi. di parro ni […]
Lirik Lagu Batak - December 1, 2014 - No comments - Uncategorized
lirik lagu manat pikkiri. dokhon ma naso holong roham. unang sai tarhirim au di holong mi. ito si poriban. nunga tung songon ni leleng na hita namarsitandaan i. so adong dope dibahen ho ito. hata sitioponki da hasian. molo so tulus roham. takkas ma dok unang sai gantung bogas hi. ito pargaulan. molo tung adong […]
PANJAHAON MINGGU PARHOBASON PASKA IV, Minggu 3 april 2011 (Bahasa Batak Toba) ~ Paroki 'MARIA dari GUNUNG KARMEL'
PANJAHAON MINGGU PARHOBASON PASKA IV, Minggu 3 april 2011 (Bahasa Batak Toba)
PANJAHAON MINGGU PARHOBASON PASKA IV,
Minggu 3 april 2011 (Bahasa Batak Toba)
“Dimiahi si Daud, gabe raja ni Israel”.
Ninna Tuhan i ma mando si Samuel, “ Gohi ma sahanmu dohot miak, jala laho ho, naeng suruhononku ho tumopot si Isai, isi ni Betlehem; ai nunga hupillit di Ahu sada sian angka anakna bahen raja.” Jadi dung masuk nasida, dibereng ibana ma si Eliab, gabe ninna rohana ma: On do huroha simiahan di jolo ni Jahowa! Alai didok Jahowa ma tu si Samuel: Unang ho mamereng tu rupana, manang tu tongam di dagingna, ai nunga hubolongkon anggo ibana, ai ndada marguru tu parnidaan ni jolma; ianggo jolma rupa do na niidana, alai anggo Jahowa roha di bagasan do na niidana. Jadi songon i didokkon si Isai pitu angka anakna mamolus sian jolo ni si Samuel; alai ninna si Samuel ma tu si Isai; ndang adong na pinillit ni Jahowa sian nasida i. Dung i ro muse hata ni si Samuel tu si Isai: Holan on do angka anakmu? Dung i ninna ibana ma: Tinggal dope ianggo siampudan i, jala ida ma, marmahan birubiru do ibana. Jadi ninna si Samuel ma tu si Isai: Suru ma mangalap ibana; ai ndang tagamon hundul hita laho mangan, nda jolo ro ibana tuson. Jadi disuru ma na mangalapi ibana. Alai tarrara do dagingna, uli dohot rupana sorur do ro di panailina. Dung i ninna Jahowa ma: Hehe ma ho, miahi ma ibana, ai i ma ibana! Jadi dibuat si Samuel ma sahan parmiahan i, jala dimiahi ibana di tongatonga ni angka hahana.
Reff: Tuhan i do marmahan ahu, tung so tagamon hahurangan au.
1. Siparmahan ahu, ndang tagamon hurangan ahu.
Dipatongon do ahu tu jampalan angka na lomak, ditogutogu do ahu di lambung aek hasonangan.
2. Dipasabam do rohangku, ditogu do ahu di dalan hatigoran, * ala ni goarna i.
Ai nang pe mardalan ahu di * rura linggoman ni hamatean, ndang huhabiari parmaraan, ai Ho do mandongani ahu * tungkotmu dohot batahim mangapuli ahu.
3. Ho do manutup * meja di jolongku maradophon angka musungku, * dimiahi Ho do ulungku, suksuk do panginumanki.
“Hehe ma ho sian angka na mate, gabe sondangan ni Kristus ma ho.”
Hamu angka dongan, aAi nasa habasaon dohot hatigoran dohot hasintongan, i do parbue ni na tiur i. Tangkasi hamu ma, manang dia lomo ni roha ni Tuhan i! Unang ma saor hamu tu angka ulaon haholomon na soada parbuena; pinsangi hamu angka i tagonan! Ai gari manaringoti na niulanasida di na buni, gari hailaon do. Alai gabe patar do i saluhutna, tinoruan ni na tiur i; ai nasa naung dipapatar, tiur ma i! Dibahen i, ninna do: "Tarsunggul ma ho na tarpodom, jala hehe ma sian angka na mate; gabe sondangan ni Kristus ma ho!
“Laho ma na mapitung i marsuap, gabe marnida ma ibana.”
Di na sadari, di na mamolus i Ibana, diida ma sada halak na mapitung tubu. Gabe ninna angka siseanna ma manungkun Ibana: Ale Guru, ise do na mardosa, halak on do manang natorasna, umbahen na mapitung ibana tubu? Jadi dialusi Jesus ma: Ndada ala ni dosana manang ala ni dosa ni natorasna; alai naeng gabe patar angka ulaon ni Debata di ibana. Ingkon ulaonku do ulaon ni na marsuru Ahu, saleleng arian; ai dung ro borngin, ndang tarbahen mangula disi manang ise. Panondang ni portibi on do Ahu, tagan di portibi on Ahu. Jadi dung didok songon i, ditijuri ma tano i mambahen gambo marhite sian ijurna i, didalohon ma gambo i tu matana. Dung i didok ma tu ibana: Laho ma ho marsuap tu dano Siloam (na mandok: Na sinuru)! Jadi laho ma ibana marsuap, gabe marnida ma ibana mulak. Dung i didok hombar bagasna ma ro di angka na marnida ibana najolo mangidoido: Nda on do na somal hundul mangidoido? Jadi adong ma deba na mandok: Ibana do i! Alai na deba mandok: Ndangana, suman do ibana tusi. Didok ibana do: Ahu do i! Dung i ninna nasida ma: Beha do hamumungkap ni matami? Jadi didok ma mangalusi: Halak i na margoar Jesus, i do pauli gambo, didalohon ma i tu matangku, jadi disuru ahu marsuap tu dano Siloam; dung i laho ahu tusi marsuap, jadi marnida ma. Dung i ninna nasida ma tu ibana: Didia do Ibana? Jadi didok ma: Ndang huboto! Gabe ditogihon nasida ma halak na mapitung hian tu angka Parise. Alai ari Sabbat do tongon, uju dipauli Jesus gambo i dohot mangungkap matana i. Laos disungkun angka Parise i ma tu ibana pangalahona, umbahen marnida ibana. Jadi didok ma tu nasida: Gambo do didalohon tu matangki, dung i marsuap ahu jadi marnida ma! Dung i didok na deba sian angka Parise i ma: Ndang na sian Debata Halak i, ai ndang dijujur Ibana ari Sabbat i. Angka na asing mandok: Tung tarpatupa halak sipardosa ma tanda sisongon i? Jadi marsalisi ma nasida sama nasida. Dung i didok nasida ma muse tu na mapitung hian: Ia ho, dia ma pandokmu taringot tu Ibana, ala diungkap matami? Jadi didok ma: Panurirang do Ibana! Jadi ndang diparhatutu angka Jahudi i, ibana do na mapitung i najolo, gabe marnida muse, pola do dijou nasida natoras ni naung marnida i. Jadi disungkun ma nasida: Anakmuna do on tahe, na nidokmuna na mapitung tubu i? Na boha do gabe marnida ibana nuaeng? Dung i ninna natorasna i ma mangalusi nasida: Na huboto hami do on anaknami jala na mapitung do ibana tubu. Alai ndang huboto hami, manang beha pangalahona gabe marnida; ba, ndang hutanda hami na mangungkap matana. Ibana ma sungkun hamu; nunga tang dagingna, botoonna do mandok sidohononna. Ai mabiar mida Jahudi i do natorasna, umbahen na didok songon i. Ai nunga mardos ni roha angka Jahudi, ingkon sipabalion do sian huria ganup na marhatopothon, Kristus Ibana. Dibahen i do umbahen na didok natorasna i: Nunga tang dagingna; ibana ma sungkun hamu! Dung i dijou nasida ma paduahalihon halak na mapitung hian, didok ma tu ibana: Pasangap ma Debata! Huboto hami do, pardosa Halak i. Dung i ninna ibana ma mangalusi: Manang na pardosa Ibana, ndang huboto. Holan on do na huboto: Na mapitung do ahu najolo, alai na marnida do anggo nuaeng. Gabe ninna nasida ma mandok ibana: Ai aha do dibahen tu ho; beha do dibahen mangungkap matami? Jadi dialusi ma nasida: Nunga hupaboa i tu hamu; na so dibege hamu do i? Naeng begeonmuna i muse? Naeng gabe siseanna nang hamu? Dung i disurahi nasida ma ibana, ninna ma: Ho do siseanna; anggo hami sisean ni si Musa do. Huboto hami do, si Musa diangkupi Debata mangkatai; alai anggo Halak on, ndang binoto, manang sian dia Ibana. Gabe dialusi ibana ma nasida: Longang do rohangku disi, na so binotomuna, manang na sian dia Ibana, hape diungkap do matangku! Taboto do, na so ditangihon Debata angka pardosa, alai halak na mangkabiari Debata jala mangulahon pinangido ni rohana, i do ditangihon. Sian mula ni tano on ndang dung binege, adong na mangungkap mata ni halak na mapitung tubu. Aut so sian Debata Ibana, ndang tarpatupasa agia aha. Dung i ninna nasida ma mangalusi ibana: Hibul do ho tubu di bagasan dosa, hape naeng ajaranmu hami! Jadi dipabali nasida ma ibana. Dibege Jesus ma, naung dipabali nasida ibana, jadi ninna ma mandok ibana, dung jumpangsa: Na porsea do ho di Anak ni jolma i? Dung i ninna halak i ma mangalusi: Ai ise do i, Tuhan, asa huhaporseai Ibana? Jadi didok Jesus ma tu ibana: Na niidam, na mangkatai dohot ho, I ma Ibana. Gabe didok ma: Na porsea do ahu, ale Tuhan! Laos disomba ma Ibana. Dung i didok Jesus ma: Mamboan uhum do, umbahen na ro Ahu tu portibi on, asa marnida angka na so marnida hian, jala asa gabe mapitung angka na marnida. Jadi dibege na deba sian angka Parise na rap dohot Ibana ma i, jadi didok ma tu Ibana: Nda tung dohot hami mapitung? Jadi didok Jesus ma tu nasida: Aut na mapitung hamu, gabe so mardosa hamu. Alai didok hamu do: Na marnida do hami, gabe hot ma dosamuna.
Jamita Minggu Evangelium 16 Juni 2019, TRINITATIS, HASITOLUSADAON NI DEBATA: Haporseaon na Manghorhon Paluahon (1 Musa 22:1-19) Pelita Batak Online
Minggu, 16 Juni 2019 08:53:00
Di Minggu tanggal 26 Juni 2019 na salpu, di Minggu Rogate, sude do hita ruas ni Huria Kristen Batak Protestan manangihon hatani Debata sian Lukas 11: 1-13, i ma Tangiang Niajarhon ni Tuhanta Jesus Kristus tu hita, Tangiang Ale Amanami. Sada sian bagian ni tangiang i, i ma "Unang hami togihon tu pangunjunan" (Lukas 11:4; patudos Mateus 6: 13a). Tingki i, siala ni jempek ni tingki jala siala ni hurang ni parsitutuon ni pamerengon di jamita ndang apala nilehon tingki na umbuk tu isi ni bagian nin Tangiang Niajarhon ni Tuhanta i. Alai nuaeng, di Minggu Trinitatis tgl 16 Juni 2019 sadarion apala dibona ni Turpuk 1 Musa 22: 1-12 on, migor nalnal do di simalolongta jala tangkas manghuling tu sipareonta ayat sada i na mandok songon on: "Jadi dung salpu angka jamita ondeng, diunjuni Debata ma si Abraham."
Mansai nalnal ayat 1 on. Boasa ma di bagasan minggunta minggu Trinitatis on migor manghuling ayat 1 on tu hita: Diunjuni Debata si Abraham?
Parpudi on di tongatonga ni Hakristenon di portibion masa do sada perdebatan na mansai mohop siala diusulhon Paus ni Huria Katolik, Fransis, tu Konperesni ni Bishop Katolik di Italia dohot di Prancis taon 2017 na salpu jala gabe diputushon muse di tgl 6 Juni 2019 na salpu. Dia ma na diusulhon Paus Fransis i jala diputushon gabe ajaran ni Katolik? I ma na mangihut on: Manguba hat ani tangiang niajarhon ni Jesus i naung dua abad ne ma dihangoluhon angka siihuthon Jesus di portibion, manguba sian na mangihut on: "Unang hami togihon tu pangunjunan", gabe "Unang loas hami madabu tu bagasan pangunjunan." Boasa? Ala didok roha ni Paus Fransis na ndang Debata mangunjuni na porsea i, alai Sibolis i do. Angka na so sapandapot dohot Paus Fransis mandok dao do terjemahan ni Paus i sian hata asli, hata Gorik ni tangiang niajarhon ni Jesus i. Holan pasauthon nidok ni roha ni Paus i do i, ndang unduk tu terjemahan na jumonok ni hata asli ni Gorik i.
Sada sian ahli na manulak terjemahan ni Paus Fransis i i ma Damee Mary Beard, Professos Regius ni Universitas Cambridge, Inggris. Molo taida tu Jakobus 1: 13, "Unang ma didok manang ise, jumpa tarunjun ibana: Na tarunjun do ahu sian Debata! Ai ndang masa di Debata pangunjunan tu hajahaton; ndang diunjuni Ibana manang ise", boi antusan do sibonsiri ni pingkiran ni Paus Fransis i, i ma pasidingkon parsalisian pangajarion taringot tusi di Bibelta i. I ma na ginoaranna laho patupa harmonisasi ni angka ajaran haporseaon di Bibel i. Dos do i na binahen ni angka na mengharmonisasihon pangajaran ni apostel Paulus taringot tu hatigoranta di jolo ni Debata marhite haporseaon, dohot pangajarion ni panurat Jakobus na mandok haporseaon na so marpangulaon na mate do. Molo tong terlibat do Debata di hamamasa ni pangunjunan di diri ni sasahalak, songon na masa tu si Job, manang di diri ni torop halak di portibion, songon, ba na diloas Debata do sibolis i mangunjuni. Ndang apala Debata i sandiri na mangunjunisa. I do umbahen na nang na niadopan ni Jesus uju di Palestina, Sibolis i do na mangunjuni Jesus, ndang Debata.
Alai na so boi soadahononta di pengalaman ni Jesus di hamamasa ni pangunjunan binahen ni Sibolis niadopanna i i ma hasintongan on: "Tondi ni Debata do na manogihon Jesus tu halongonan. Disi ma diunjuni Sibolis i Jesus" (Ida Mateus 4: 1-2, Markus 1: 12-13, dohot Lukas 4: 1-2). Songon i do tong molo taida di Padan Narobi, isara na masa tu si Saul, dung ditadingkon Tondi ni Tuhan i ibana, ro ma tondi na jahat na sian Debata mangingani ibana dohot mangugaisa (1 Samuel 16: 14-16).
Asa, sintong do terjemahan na sai laon di tangiang niajarhon ni Jesus i: "Unang hami togihon tu pangunjunan," ala ni dokdok ni pangunjunan i. Ndang Debata na mangunjuni ia di Evangelium Mateus dohot Lukas, songon i ndang di Jakobus i. Sibolis i do na mangunjuni Jesus.
Alai paima jo. Ndang marlapatan na taparsiajari sian evangelium Mateus, Markus, Lukas nang surat Jakobus i na so adong di Bibel i hamamasa na Debata sandiri na mangunjuni naporsea i. Ibana do di pengalaman ni si Abraham na mangunjuni naporsea di Ibana i. Alai, songon na taboto di pengalaman ni si Abraham i, molo Debata na mangunjuni, impolana laho umboto haunduhon tu Debata do, jala laho umboto manang na humolongan do, umbahiaran do hita tu Ibana manang ndang. Humolongan do hita tu Ibana manang tu angka pasupasu na pinalumehonNa tu hita. Ai, songon na taida di rumang ni pamanghulingon ni Debata tu si Abraham, tangkas do ndang marsangkap na buruk Debata di pangunjunan pinamasaNa tu si Abraham i. Dijou Debata goarna dua hali: "Abraham, Abraham." Di tradisi Israel dohot angka rabbi ni Israel, molo dijou goar ni sasahalak pola dua hali ia joujou sisongon i ndang sihabiaran, alai joujou holong do i, jala joujou laho patoguhon do i. Songon i do joujouNa nang tu si Jakob, Musa dohot si Samuel (Kej 46: 2, Kel 3:4, 1 Sam 3: 10).
Jala songon na taida di ujung ni turpuk 1 Musa 22: 1-12 i, ndang diloas Debata si Abraham maneat anakna si Ishak i. Jala molo taida di udut ni ayat 12 i (i ma ayat 13-19 i), siala na naung dijumpangi Debata hadirion ni si Abraham nasongon i, diulakhon Debata ma manguarihon uarina tu si Abraham: Ala ni i, molo masa songon niadopan ni si Abraham di ngolunta, i ma diunjuni Debata hita laho umboto jala laho lam patoguhon pangoloionta tu Ibana, i ma di pardalanan ni ngolunta, boi ma tatiru na binahen ni si Abraham i. Dia ma i?
Borat do rumang ni pangunjunan sian Debata na marsangkap na denggan i:
"ongon tu sada dolok, sipaboanku disi").
(Hita halak Batak na marfalsafah hagabeon, nunga boi taantusi tangkas ni hinadokdok ni mangoloi pangidoan ni Debata on.)
Dung diida Debata na dihabiari si Abraham do Debata marhite na so diolani ibana anakna na sasada i maradophon Debata, lapatanna diprioritashon si Abraham do haunduhon tu soar ani Debata sian mangolani anakna i, marhite suruanNa dijou Debata ma muse goarna padua halihon sian banua ginjang mandok songon on:
"Unang laho tanganmu tu dakdanak i, jala unang bahen manang aha tu ibana" (ayat 12).
Tangkas do tutu na dihabiari si Abraham Debata, i ma songon na digurithon di ayat 3-10, i ma: marsitutu mangulahon pangidoan ni Debata sadenggandengganna. Tarida do i marhite angka on:
Parjolo, dipasogot si Abraham ma hehe manogotna i laho patupahon pinangigo ni Debata i (ayat 3): "Dipalanoi halodena, diarahon dua halak napposona rap dohot si Isak anakna I, ditabai soban manutungi pelean I, dung I borhat ma ibana tu dolok nidok ni Debata tu ibana."
Paduahon, holan ibana dohot si Ishak do tu dolok, ndang dohot dua naposona i. Ibana sandiri do maniop api dohot raut sada, si Ishak ma manghunti soban i (ayat 5)
Patoluhon, di na ro sungkunsungkun sian si Ishak anakna i na manungkunhon tu ibana dia do pelean situtungon i denggan do dialusi si Abraham mandok pilliton ni Debata do sada birubiru (ayat 7-8). Didok ibana on atik pe ndang adong didok Debata tu ibana na songon i ma bahenon ni Debata. Alus na marbisuk.
Paopathon, ditali ibana si Ishak, diampehon tu langgatan pelean i, dipatoltol tanganna mambuat raut laho maneat anakna I (ayat 10).
Ala ni i denggan do di hita angka na porsea di Debata Sitolusada i pamanathon di ngolunta siganup ari, manangiangkon na dua on:
Tangiang niajarhon ni Tuhanta Jesus Kristus, unang hami togihon tu pangunjunan pinamasa ni pangago i.
Tangiang asa di na diunjuni Debata hita, asa satia hita tu Ibana, unang baliksa naung pinalumehonNa i tu hita gabe mambuat inganan ni Debata. Di partingkianta sinuaeng nunga tung balga situtu pengaruh ni pasupasu na pinalumehon ni Debata tu hita i manait hita tu pangoloion tu pangidoan ni Debata tu hita. Ala taloas songon i, ba ndang tadai di ngolunta songon nidai ni si Abraham i:
Sai dipasupasu Tuhanta ma hita mangarimangrimangi sada habisuhon partondion na tadapot sian 1 Musa 22: 1-22 i: Diunjuni Debata si Abraham umboto na prioritas do di Debata lomo ni roha ni Debata, ndang lomo ni rohanta. Siala ni i gabe tarpasupasu ibana. Songon i do tong ngolunta molo tatiru na binahen ni Abraham uju diunjuni Debata na so manogihon ibana tu hasusaan ni ngolu, alai laho manogihon ibana tu ngolu na gok pasupasu. Syaratna: Umoloan hita maradophon Debata sian maradophon angka na tajalo sian Ibana, angka pasupasu na adong di portibion. Amen.(**)
Tangiang na sala…. – Amani Partogi
← Parsorion ni NanJatikkos, Marende
Tangiang na sala….
Posted on 8 September, 2011 by Hendry Lumban Gaol
Ido asa sai didok natua-tua, ia dakdanak i tiruanni natoras ma i. Molo hasea jala burju anakkon i, marguru tu natoras na do, alai molo so hasea, jungkat, hurang marpangalaho, tong do marguru tu natorasna. Ninna namalo, sai songon harotas na bontar do anggo dakdanak i, manang aha pe boi do tasurathon disi. Molo na denggan do sinurathon, ba na denggan ma jahaon, alai molo na roa do nisurathon, ba naroa do jahaon.
Ai nda songoni do amanJamordong?. Sai dipasomal-somal ibana do mangajari si Jamrodong marhite parniulaan. “Ai molo holan poda do bianaen, olo do dang boi songon na hinaraphon i diula dakdanakon” ninna ibana. Tutu ma nian, sai jolo martangiang do ibana laho mangan, jala martangiang laho modom rap dohot siJamordong, buhabaju panggoaran i.
“Molo tipat jala ture do anak sihahaan on, boi ma innon ibana gabe mangajari tinodohonna, gabe sada anak sitiruon tu tinodohonna na dua nai” ima ro tu bagasan rohana.
Dung disimpul marsiajar botari na, diarahon ma siJamordong dohot anggina na dua i, martangiang lao modom. Sai jumolo do amanJamordong martangiang, dungi diihuthon anakkonna ima. Ai molo holan didok do asa dibaen tangiang, ro do alusna mandok “Bapa ma jo mambaen”.
dinalaho modom hami, homa na mangaramoti hami….amen” ima tangiang ni amanJamordong ganup botari.
Dungi dinalaho mangan pe nasida, marsingkat soring do martangiang. Sipata nanJamordong, sipata amanJamordong.pasu-pasu ma sipanganon na rade dijolo nami, …amen” ima tangiang ni amanJamordong ganup mangan.
Disada tingki dipamasa weik ma partangiangan dijabuna. Jala hatiha i, adong do tangiang sian namanjabui. Tontu sahali datung gabe hamaolon i di amanJamordong, ai somal do ibana martangiang. Dang songon halak rupani, holan ala ni mambaen tangiang dang ro tu partangiangan. Manang sai dipeleleng mulak sian ulaonna asa jolo martangiang inantai dapotonna. Mabiar mambaen tangiang.
Tep ma di tingkina, dibaen aman Jamordong ma tangiang sian namanjabui, hehe ma ibana marloppit tangan, ninna manamarningot do hami diangka dongan nami naso boi ro dope marsaor dohot hami dibotari on…”
Holan dibege songoni tangiang i, pintor jonjong ma siJamordong sian hundulanna didok ma “Bapa, Bapa, nga sala tangiang mi dang songoni…” ninna tung gogo. Humordit na umbegesa, hut gabe gotap tangiang. Sukkun-sukkun do rohani aman Jamordong didia parsalani tangiang i. Didok sala ala asing sian tangiang na somal. “Sala..sala…nga sala bapa tangiang mi, dang songoni” ninna siJamordong hut mekkel sahalakna. Dung pe dielek, asa so. Jala dung simpul partangiangan i, dipatorang ma aha nanasa.
2 thoughts on “Tangiang na sala….”
15 September, 2011 pukul 11:06 am\t Balas
segar ma tutu mansaha barita i
segar ma tutu manjaha barita i
Ai songon dia do Lae suratmu on. Marpungu do hata Indonesia dohot hata Batak di son. Ai konsisten ma da molo mar-blog hamu. Molo hata Indonesia, hata Indonesia sambing. Molo hata Batak, hata Batak sambing. Jala ise ma na mangantusi suratmu molo dibahenho hata Batak. Ai angka halak moderen do panjaha blog biasana. Pandita pe otik do na mar-blog.
haha…goarna pe marsiajar lae..ajari ma jo buti..
TINGGALHON NA ROA – TanoBatak“”“Ise sian hamu na di minggu nasalpu mamangke na so sipatuna?”“Ahu do gurunami”“Boasa tung buatonmu na so sipatum?, adong do ajar na songon i hulehon tu hamu?”, ninna.
“Podamuna do nahuingot gurunami”, ninna ma mangalusi. Marrara ma bohi ni si Imran umbege hata i huhut didok: “Sadihari hupodahon sisongon i tu hamu”, ninna mardongan muruk.
“” .
(ide: Ir. Imran Napitupulu)
Oktober 1, 2007 tanobatak
8 thoughts on “TINGGALHON NA ROA”
hahaha… hira aha ma naeng alusni guru i muse..?
Dang tardoksa be manang aha ra ate ?
“Paulak i marsogot !!!”
Ambal2 ni hata amang.., hata “tading” nungga lam sohabegean ate.. suang songoni hata “tongos”.
Ambal2 ni hata paduahon amang.., ai surat pustaha nadia do dipakke amang ? Ai maol huterjemahhon akka surat ni amang. Surat Batak Konvensi ’88 do sering hupakke. Baen jolo versi ni amang da.. Mauliate 🙂
Oktober 3, 2007 at 4:52 am
Bubuason ma antong si Imran Napitupulu 😀
Dang manjaha surat pustaha au, hasomalan nahubege do angka hata sisongon i uju haetehon sahat tu namagodang. Godang hujaha angka surat na marhatabatak sinurat ni natorashu nahinan. Holan i do lae.
Molo surat Batak na diginjang i sian Prof Robert Sibarani do i. Adong do sofware aksara batak di nasida, hulehon pe tu lae. ianggo sasintongna hurang uli do hurfna i.
Adong do versi surat batak naung disepakati sude tokoh masyarakat Batak tingki jaman penjajahan. Sian kesepakatan i ma dibahen percetakan surat batak di Laguboti. Adong dope diau buku parsiajaran surat batak hasil cetakan sian i, jala mura botoon jala denggan disain hurufna. Jolo hudiori ma jolo asa hu-scan hukirim pe tu lae. Molo boi dirancang lae font tu komputer dohot standar i, uli ma surat batakta i, jala naung distandarisasi do i najolo. I ma jolo programta lae “revitalisasi aksara batak” marhite sian na mambahen software font asa boi digunahon tu komputer secara umum.
Sian hasil cetakan Laguboti ma tabahen refrensina asa boi diterima publik khusuna halak batak.
Oktober 3, 2007 at 6:29 am
@ Tulang Monang Naipospos
Toho doi Tulang, buaton nadenggan tinggalhonon naroa 🙂 , ni jaha serius hape ido alusna.
Molo do boi adong font surat batak, mansai las roha.
Boi ma iba marsiajar humatop.Songon na ni dok ni Talang Naipospos i “revitalisasi aksara batak”
Oktober 7, 2007 at 11:37 am
amang molo boi software ni aksara bataki di expose ma ate asa boi sude halak mamparsiajarii tarlumobi ahu. he..he..he
Oktober 8, 2007 at 8:47 am
huingot tingki singkola dasar hian di hitaan, diparsiajari do surat batak. boha do ia saonari, diparsiajari dope ulaning?
Oktober 24, 2007 at 2:25 pm
Tau poda sude na ginorgahon/naginorgithon muna i amang Naipospos, mansai las roha manjahasa. Tungpe rupani sala mangantusi sisean ni amanta Imran i di poda i. Bangkona ma huroa i sai dumenggan ugasan ni dongan sian ugasan niba. Ra, sian hulit ni unto do sipatu ni siseanna i, alai ala songon na marhillong dibereng sipatu ni guru i, heheheheheh.
Molo siat pangidoan amang, bahen amangma jolo turi-turian taringot tu paranduhuron. Alana tingki maranduhur iba nabaruon, tung lalap do iba sai holan anduhur i nihataan (hinataan?). Manang didiape pajumpang dohot dongan parpikkat, sai lalap holan i. Ndang suda tano allangon ni gea molo maringoti anduhur i. Nahumebat muse, nangpe giliran arisan di bagas niba, lao do iba tong maranduhur/marpikkat, ina i ma tusi sai ningon do. Sipatado nunga marjanji iba tu dakdanak naeng mardalani, gabe sundat do i holan pasari sari anduhur.
*** Memang godang do siingoton ala ni anduhur i ate ? 😀
Desember 31, 2007 at 6:06 am
Halo Humbang Hasundutan.
Adong do donganhu paranduhur nautusan ditingki ngoluna,jala tingki monding ibana mangandung ma inanta nialapna songon on;
Ba nunga marujung ngolum among rajanami hape sai mangukui dope anduhurmon.
Januari 2, 2008 at 5:38 am
Hahahahahaha…amang bonar, erget nai puang.!!!
Februari 29, 2008 at 7:38 am
Asang-asang | Amani Partogi
Ditulis pada 4 Januari, 2011 oleh Hendry Lumban Gaol
Disada tikki, manang pada suatu hari ninna parbahasa indonesia–di pardalanan dohot oppuPartogi mangebati angka sisolhot di bona pasogit tubu ma nonang. Songoni do na maramang on–topet attar jonok jala tabo do donganon marnonang–, tung godang do naboi tinaringotan. Sian desa na ulau sahat tu PSSI, sian Sijama Polang rodi KPK, sian argani salak rodi Kantor bupati, hut mekkel.
“Nian ma huta ni dongan tubutta Marbun na di De Pe Er i, na godang sipandukna di Pakkat nang di DolokSanggul i” ninna hut ditudu sada huta sian panatapan i.
Gabe huingot tutu, marjojor do sipanduk mandok Selamat Natal / Tahun baru di huta nami, gok. Dibaen disi “Sian Anak ni GURU DESA”. Ro tu rohakku, marasing do huroa guru di Kota dohot di Desa.
Molo hulapatani muse, SAKALAS do hape hami nadua dohot anggoda De Pe Er na sian Partai Bintang Biru i. Boasa, Ala au pe anak ni guru desa do.
Dang sadia leleng, binolus ma sada huta. Songon na geok do huhilala hu ta on. Di dolok-dolok tung mansai godang huida banda –kuburuan– na mansai uli. Ra, molo huetong adong do saratus lobi, jala dang adong na sarupa.
“Daga puang, uli-uli na i tambak on, massibaen dibana be do tompana” ningku, mangupir hut huparrohahon sada-sada.
“Disan dope na humebat, bereng ma annon, sian desa na ualu do gorgana, model eropa rodi model simaninggir –goar ni sada pelosok di huta nami–” ninna OppuPartogi, hut dohot mampanotnoti angka banda na marbaris-baris di dolok, di topi dalan.
“Imadah Among, datung na manghata nasida nampuna banda –tambak– on, alai molo huida do angka jabu na tabolus, tung mansai longang do au. Ra, arga ni jabu ni namangolu on dang lobi saparopat arga ni jabu ni namate on” ningku, nanget do hudok, alana among-OppuPartogi on, songon na koras do tu paradaton batak. Sotung do rupani ro tu rohana, na manghata adat i au, manang dang satolop tu na mambaen tambak.
“Diboto ho do anggia,…” ninna hut serom
“Boha Among..” nikku, hut huserbeng dompak ibana
“Unang suba-suba marnonang dilapo, manang manghatai di adat, manang marhata mangggang tu dongan molo so denggan banda–tambak– ni oppungna”
“Ido, ai asang-asang ni jolma i doi dison. Dipangarantoan ni anakkonna pe tong do tambak on asang-asangna. Unang marhata manggang ibana. Unang didok mamora manang gabe di pangarantoan molo so dibaen tambak ni ompungna, jei marlomba-lomba do mambaen tambak. Molo godang hatana di lapo tor didok halak do –didia tambak/banda ni oppung ni i, asa ni ida jo. Anggo songoni dope banda ni oppungna, unang marhatai bah, au sandiri boi do patupahon 17 banda songoni” ninna OppuPartogi patorangkon.
“Gabe asang-ansang ateh” nikku
“Ido ampara, asang-asang do diluat on tambak ni ompung i” ninna muse
“Jala diboto ho do ampara, dua do narumingkot ugasan na pinauli ni tangan na tung mansai uli di halak batak, Parjolo KUBURAN/TAMBAK ni OPPUNG, na paduahon ima GAREJA. Dang paduli molo naeng rumpak jabuna, manang tading tolu tiangna asalma na dua i denggan”
Serom au, mantap, ninna rohakku. Patut do maru mar-clouster gaya EROPA tambak i dibaen, sian batu na pir marpatung-patung, hape jabu ni pinomparna nunga naeng rumpak. Tolu nai nama tiang na.
“Bah dihuta Sitobok-tobok asing muse do asang-asang disi” ninna OppuPartogi muse, tong mekkel hami nadua
“Boha parasingna, Among”
“Molo disi, parumaen do asang-asang”
“Bah, dia do muse” nikku hut mallakak mengkel
“Olo, molo marhata manggang di lapo, tor didok do, Boasa sai marhata manggang, Ai Pe En Es didia huroa parumaenna, sai na dibahen do”
“Bah, boasa huroa sahat-sahat tusi?”
“Ima!. Ai marlumba do jolma disi marparumaenhon Pe En Es. Sai tor tamba do pangkatna molo Pe En Es parumaenna, nang pe holan kenek anakkonna. Didok ma na jago martandang anakna molo dapotsa Pe En Es.–Ai anak ni amana do ibana Bah!!..dapot sa do puang Ensik guru Es De i–ninna”
Mekkel martata hami. Ninna OppuPartogi, karejo ni parumaen do gabe asang-asangna.
“Jei di hutanta dah, asing muse do. Olo do tuk sadari manipat dilapo holan manuhuthon anakkonna, agia nunga sampulu hali disuhuthon. Tor gabe boha huroa, haru anak niba pitu sarjana dang gok hata niba. Ia so si tor dilean ma hamauliateon tu gareja, ala naung sarjana anakkonna. Ingkon jahaon do gelar ni anakkon na i. –Jinalo do hamauliateon sian anak ni hurianta ima Insiniur Jatikkos Lumban Gaol ala naung sidung parsikkolaanna, jala nungga martitel Insiniur–. Unang suba-suba dang manjahahon gelar i, tor diroro do tu konsistori, manorui!.”
“Gait na i”
“Olo, jei unang godang hatana dilapo molo so marhasil anakkonna. Ia so i di tintingkon do digareja Jinalo do hamauliateon sian amanJatikkos ala nunga sidung dipauli anakna na di Cikarang i jabuna tolu tingkat…..”
Lao do tu rohangku, aha ma naeng asangkononku molo tu lapo au. Ninna roha huasangkon ma annon, godang dongan hu di PESBUK on, ia so i huasangkon ma na ganup jom au mangapdet sitatus. Aha be?, ai molo huasangkon na jago au minum tuak, ra dang pola mandok dia, hea do huida di huta nami, haru marsuap pe nga tuak dibaen.
Sai na dibaen do…..
Tongtong ma marlas ni roha manomba Jahowa | Simplified
INGOT ma aha na hea mambahen las rohamuna. Umpamana, songon dia do pangkilalaanmu tingki marhasohotan, tingki tubu anakhonmuna manang tingki tardidi? Olo do ra, las ni rohamuna na umbalga tingki hamu tardidi. Angka dongan sahaporseaon pe, mansai las do rohana marnida hamu ala rade hamu mangalehon diri tu Jahowa sian nasa roha, gogo dohot pingkiran!​—Mrk. 12:30.
Dung tardidi, ra mansai las do rohamuna. Alai, adong do penyiar na moru las ni rohana manomba Jahowa. Boasa boi masa on? Aha do na mambahen hita boi tongtong marlas ni roha manomba Jahowa?
BOASA ADONG NA MORU LAS NI ROHANA?
Ulaon marbarita na uli, boi tongtong mambahen hita marlas ni roha. Boasa? Ala bagabaga ni Jahowa, i ma mambahen tano on inganan na sonang. Dung i muse, Sepania 1:14 paboahon tu hita, ”Jonok na ma ari ni Jahowa na bolon i; jonok na ma i, jala silu situtu do i ro.” Alai, molo palelengku do ari ni Jahowa i sian na tahirim, on mambahen moru las ni rohanta manomba Debata.​—Poda 13:12.
Tingki marsaor dohot dongan sahaporseaonta, on mangurupi hita patoguhon rohanta asa tongtong marlas ni roha manomba Jahowa. Olo do pangkilalaan sisongon on na mangonjar rohanta gabe mananda Jahowa jala manomba Ibana. (1 Ptr. 2:12) Alai, songon dia do pangkilalaanta molo adong dongan na dipinsang di huria ala ndang mangihuthon aturan ni Debata? Boi do on mambahen donganta na asing marmetmet ni roha jala ndang las be rohana manomba Jahowa.
Boi do muse moru las ni rohanta manomba Jahowa molo hamoraon do na sai tapingkiri. Portibi na nirajaan ni Sibolis on, jotjot mangelaela hita mangkaringkothon na so tahaporluhon. Taingot ma na didok ni Jesus, ”Ndang haoloan sada halak dua induk! Sai hosomanna do na sada, haholonganna do na sada nari; hombaranna do na sada, toisanna do na sada nari. Ndang haoloan hamu Debata rap dohot Mammon!” (Mat. 6:24) Alani i, ndang boi hita tongtong marlas ni roha manomba Jahowa molo sai talului hamoraon di portibi on.
”MARIAIA AHU MIDA DEBATA NI HATUAONKU”
Ndang maol di halak na mangkaholongi Jahowa mangoloi Ibana. (1 Joh. 5:3) Songon na didok ni Jesus, ”Dapotta do las ni roha ala hita halak Kristen mangihuthon Jesus. Godang do na mambahen las rohanta manomba Jahowa. Taparsiajari ma tolu na mambahen hita ’mariaia mida Debata’.​—Hab. 3:18.
Debata na martua do Debata na tasomba. (Ul. 17:28; 1 Tim. 1:11) Taboto, marutang hangoluan do hita tu Jahowa. Jala, i do na mambahen hita marlas ni roha manomba Ibana nang pe naung leleng hita tardidi.
Tongtong do marlas ni roha si Hector ala sai dirimangi ibana pangkirimon tu ari na naeng ro jala marhiras ni roha marbarita na uli
Songon si Hector, nunga 40 taon ibana gabe sintua kaliling. Tongtong do dihilala ibana las ni roha manomba Jahowa nang pe naung matua. (Ps. 92:13-15) Ndang boi be si Hector mangulahon godang ulaon di partondion ala marsahit tunggani boruna. Alai, marlas ni roha do ibana. Didok, ”Nang pe posa sahit ni tunggani borungku, alai ndang moru las ni rohangku manomba Jahowa. Tangkas do huboto, na marutang hangoluan ahu tu Jahowa, on mambahen ahu boi manomba Ibana sian nasa roha. Marsitutu do ahu asa dohot marbarita na uli jala sai hurimangi do pangkirimon di ari na naeng ro asa unang mago las ni rohangku.”
Diparade Jahowa do tobusan asa boi hita marlas ni roha mangolu salelengna. Didok do di Bibel(Joh. 3:16) Marhite tobusan, disesa ma dosanta jala boi mangolu salelengna. Tutu do on boi mangonjar rohanta patuduhon pangargaion tu Jahowa? Jala, boi do on mambahen hita marlas ni roha manomba Debata?
Si Jesús nunga martaontaon marlas ni roha manomba Jahowa
Si Jesús, donganta na tading di Meksiko mandok, ”Najolo dirajai karejongku do ahu, olo do ahu lembur karejo nang pe ndang disuru ala holan hepeng do hupingkiri. Dung marsiajar ahu taringot Jahowa, huboto ma mansai arga do tobusan na nilehon ni Jahowa, i ma AnakNa. Lomo ma rohangku manomba Jahowa jala mangalehon diri tu Ibana. So ma ahu sian parkarejoanku nang pe naung 28 taon karejo. Dung i, merintis ma ahu.” Songon i ma mulana si Jesús marhobas tu Jahowa jala mangkilala las ni roha.
Marlas ni roha ala boi marparange na denggan. Diingot hamu do songon dia parngoluonmu andorang so mananda Jahowa? Didok si Paulus tu halak Kristen di Rom, ”hatoban ni dosa hian” do nasida najolo, alai saonari nunga ”hatoban ni hasintongan”. Ala marparange na denggan, boi ma nasida mangkirim tu hangoluan salelengna. (Rom 6:17-22, Bibel siganup ari) Ala taoloi do uhum ni Jahowa, ndang tahilala be pangkorhon na roa sian parange na so denggan, na gok hajahaton. Alani i, marlas ni roha ma hita.
”Holan manomba Jahowa do na mambahen las rohangku saleleng martaontaon.”​—si Jaime
Songon si Jaime, sahalak partinju porsea tu evolusi. Mulana, ro ibana tu parpunguan jala las rohana mangida angka holong ni dongan na sahaporseaon. Martangiang do si Jaime tu Jahowa asa boi ditadingkon ibana hasomalanna i. Si Jaime mandok, ”Lam leleng huboto ma, adong do Ama na parholong dohot parasi roha. Marlaba do huhilala uhum ni Jahowa laho mangondingi ahu. Autsugari ndang muba ahu, ra nunga mate songon donganku na asing. Saonari, las ma rohangku ala manomba Jahowa.”
Aha do sibahenonta andorang so dipasohot portibi na jahat on? Taingot ma, lomo ni roha ni Jahowa do na taulahon jala ”hangoluan salelenglelengna” do na tapaima. Alani i, ”U” (Gal. 6:8, 9) Marhite pangurupion ni Jahowa, tongtong ma hita marsihohot jala patoguhon parange na boi mangurupi hita malua sian ”haporsuhon godang”. Jala, sai marlas ni roha ma hita manomba Jahowa.​—Pgk. 7:9, 13, 14; Jak. 1:2-4.
Boi do pos rohanta, pasupasuon ni Jahowa hita molo marsihohot ala diingot do holong na tapatudu tu goarNa. Molo marlas ni roha hita manomba Jahowa, songon si Daud ma hita na mandok, ”Tongtong do hubahen Jahowa tu jolongku, ai molo di siamunhu Ibana, ndang tagamon humordit ahu. Ala ni las ma rohangku jala marolopolop tondingku, dagingku pe sinok do maringanan dibahen.”​—Ps. 16:8, 9.
Dila sisean: Jamita Minggu 25 Desember 2011 (Natal I) 1 Johannes 3 : 1 – 6
di hita parningotan di hatutubu ni Tuhan Jesus Kristus. Ndang habilangan hita be ra manang naung piga hali itahalashon angka pesta natal mamungka adong hita di portibi on sahat tu sadari on, isarani : natal di huria, STM, punguan marga, dna. Alai nang pe so habilangan hita be i, boha do ulaning panghorhon ni natal i dingolu naung tabolus?. Manggunjal dope ulaning roha parbagasanta ganup itahalashon pesta natal i. Jala aha do sasintongna panghorhon hatutubu ni Jesus i dinglu ni angka na porsea. Angka ima sipahembangonta marhite hatorangan jamita di Minggu Natal na parjolo sadarion.
Marhite hatutubuna targoar ma hita anak ni Debata.
Boha do dalanna asa gabe targoar hita anak ni Debata? Anggo di mulana i, na ginoaran anak ni Debata ima bangso Israel (2 Musa 4 : 22 – 23). Dipartingkian na mangihut margeser ma muse hajongjongan ni anak ni Debata. Ndada sude bangso Israel be na gabe anakNa, alai holan angka pinompar ni si Abraham, ompu ni na porsea ido na ginoaran angka anak ni Debata (patudos : Rom 9 : 6 – 8). Ala nang pe didok dison pinompar ni si Abraham, ndada ala pinompar sian mudar i, alai sian haporseaon do na nidokna disi. Na marlapatan, manang ise angka na satia jala porsea songon haporseaon ni si Abraham. Ibana ma na targoar gabe anak ni Debata (Galatia 3 : 7 – 9). Asa sian i botoonta ma na gabe sada syarat asa gabe targoar anak ni Debata ima marhite haporseaon sambing.
Di na sorang hita tu portibi on, ndang hea dope binege adong jolma na boi mamillit asa gabe marga aha ibana, manang asa gabe anak ni na mora ibana ditubuhon. Ndang boi taatur manang andigan hita sorang di portibi on. Alai marhite hatutubu ni Tuhan Jesus naung dos gabe jolma na sorang di bara ni pinahan, gabe dilehon do hita nuaeng pilihan manang kebebasan laho mamillit. Ia pilihan na dilehon tu hita, ima gabe anak ni ise do hita? Anak ni Debata do manang gabe anak niu sibolis?. Asa pilihan i bebas do hita manontuhonsa. Asa gabe anak ni sibolis tontu nang so pinatorang dison nunga taboto carana manang na songon dia. Alai anggo asa gabe anak ni Debata, aha do na gabe syaratna? Molo tajaha Galatia 3 : 26 didok “ Ai saluhut do hamu anak ni Debata marhitehite haporseaon di Kristus Jesus “. Sian hatorangan ni ayat i tung tangkas ma taboto, ia na gabe syaratna ima : “porsea di Kristus Jesus”. Asa marhite hatutubuNa ido diungkap Debata nuaeng dalan di hita laho mamillit ise do na tahaposi dingolunta. Tontu hatop do hita mandok anggo syarat i nungga be tagohi, alana porsea do hita di Kristus, gabe halak Kristen don hita. Alai naeng tangkas botoonta, nangpe halak Kristen hita ndang gabe jaminan i gabe anak ni Debata hita ia so adong hataridaan ni haporseaon i marhite parbue na denggan. Jala na mngihut muse asa gabe anak ni Debata hita targoar ingkon rade do hita manjanghon Ibana. Tajaha ma di Johannes 1 : 12 “ Alai manang piga na manjanghon Ibana, tusi do dilehon huaso, asa gabe anak ni Debata nasida, angka na porsea di goarNa “. Manjanghon dison marlapatan gabe sanghambona hita raphon Debata dibagasan Jesus Kristus.
Aha do sihirimon molo gabe anak ni Debata?
Molo manuhor situhoron hita, tontu tapillit do na dumenggan kualitasna asa unang gabe kecewa hita laho mamparhaseanghonsa. Tontu manat do tauji, dung ipe asa tatuhor. Songoni do nang na mamillit sibolis dohot Jesus, denggan do lam botoonta dia do ulaning hinauli ni molo gabe tapillit Jesus di ngolunta. Adong do manang na piga angka na uli na boi dapot hita molo gabe anak ni Debata hita.
1. Marhuaso do Debata, ndang adong na so tarpatupa Debata, jala olo do Debata marmahani ngolu ni na pajonokhon dirina tu Debata. Asa marhite i, on ma na jumolo haulion na boi dapot hita molo gabe anak ni Debata, “sarihononma ma hita diangka na ringkot dingolunta”
2. Psalm 121 : 3 mandok : “ Ndang hea nok mata ni sijaga hita “. Di Jesaya 49 : 16 didok “ ditelapak tangan ni Debata do hita dibahen”. On ma haulion na paduahon molo gabe anak ni Debata hita “ jagaon jala ramotanNa ma hita di dalan na tabolus”.
3. Molo gabe anak ni Debata hita, ndang hatoban ni sibolis be hita, alai gabe panean nama di harajaonNa sogot.
4. Huaso ni Debata i, boi ma pangkeonta laho patupahon angka halongangan, isara ni : pabali sibolis, pamalum na marsahit, dna (Markus 16 : 16 – 17).
Aha do kewajibanta molo gabe anak ni Debata?
Nunga tapajojor nangkin angka aha ma sihirimonta molo gabe anak ni Debata hita, nuaeng tontu adong do kewajiban sigohanta molo targoar anak ni Debata, isarani tanggung jawab ni ianakhon tu natoras, hita pe adong do na gabe tanggung jawabta molo targoar hita anak ni Debata.
1. Molo di halak Jahudi ingkon jolo magodang do sasahalak asa boi panean di arta ni natorasna. Molo so magodang dope ndang tama dope i manean arta ni natorasna. Asa ima nang tudosan molo gabe anak ni Debata hita, ingkon magodang do hita di haporseaon asa tama hita panean di arta na sumurung i. saleleng marpengpeng dope haporseaonta, ndang tama hita manean arta na sumurung i. on ma tanggung jawab na parjolo : ingkon boi magodang di haporseaon.
2. Tarida do haporseaon ni sasahalak marhite cara berpikir, manghatai dohot mar parange. Asa on ma tanggung jawab na mangihut siulahononta, pinatuduhon ma nian parbue ni haporseaon i.
3. Adong komunikasi na denggan. Molo targoar anak ni debata ingkon tarida ma parsaoran manang komunikasi na rosu dohot Debata, marhite ende, tangiang nang pamujionta. Molo so hea dipanghulingi ianakhon na di pangarantoan hita, tontu jut do rohana, ima gombaran roha ni Debata molo so hea tapanghulingi Ibana marhite na pasangaphbon Ibana dijabu nang di bagas joro pe.,
Antong di tonga tonga las ni rohanta di ari Natal on, naeng ma tapillit Debata gabe Amanta, jala hita gabe anakhonNa. Alai ndada otomatis hita gabe anak ni Debata molo gabe halak Kristen hita. Na ingkon mangihut do parbue ni haporseaon i asa gabe targoar hita anak harajaon ni Debata.
Marhite natal on, lam tapature ma dirinta gabe marpangalaho dohot berkarakter anak ni Debata. Molo tutu do na holong rohanta tu Debata, ulahononta ma antong lomo ni rohaNa
Diposting oleh Samuel Aritonang di 06.24
Jamita Parpunguan Borngin Ujung taon 31 Desember 2...
Jamita Minggu 25 Desember 2011 (Natal I) 1 Johann...
JAMITA MINGGU ADVENT IV , 18 DESEMBER 2011 LUKAS...
JAMITA MINGGU ADVENT III , 11 DESEMBER 2011 LUKA...
Mangolu di Bagasan Hasintongan ni Kristus Pelita Batak Online
Mangolu di Bagasan Hasintongan ni Kristus
Minggu, 09 September 2018 06:38:00
Jamita Evangelium, 9 September 2018: Minggu XV Dung Trinitatis, 2 Korint 11: 7-16
Oleh: Pdt Dr. Robinson Butarbutar, di Parsameanta.
Sian tingki uju mangula Jesus Kristus di Palestina sahat tu nuaeng, sai adong do na manggoari dirina parbarita na uli na patupahon ulaonna ndang songon pamaritahonon ni Jesus di barita na uli i. Jamita on manjamothon hita manulak angka na parbarita na uli na songon i. Sai adong do tong angka na manggoari dirina ringgas parsidohot di ulaon ni Kristus, alai ndang apala ringgas rohana manumpahi ulaon ni Kristus i. Jamita on paingothon nasida asa muba. Alai dohot do jamita on patoguhon angka na mangulahon ulaonna songon parbarita na uli dohot songon angka na parsidohot disi songon na pinatupa ni Jesus.
1. Songon dia huroha pamaritahonon ni barita na uli binahen ni Jesus? I ma: Ndang dung digarar manang ise Jesus di na patupahon ulaonNa mamaritahon barita nauli taringot tu harajaon ni Debata, mangajarajari taringot tu hinaringkot ni patupahon holong tu dongan jolma, pamalum na marsahit, pabali tondi na hodar, paluahon angka na digosa-gosa dohot angka na naeng diuhum siala tardapot mardosa. Ndang dung manjalo upa Jesus sian angka na naung taruli pasupasu hamalumon, pasupasu pangajarion, dohot pasupasu haluaon binahenNa. Ndang adong. Alai sai adong do angka na mangalehon sinadonganna sipangkeon ni Jesus Kristus di ulaon mamaritahon barita na uli i.
Atik pe dipillit Jesus gabe parbarita na uli pardalandalan, na so adong ingananna na hot, alai sai adong do na mangalehon na adong di nasida pangkeon ni Jesus. Isara adong na mangalehon dua roti dohot lima dengke, pangkeonna mangalehon bahat halak, 5000 halak. Adong na maraleale dohot Ibana, isara si Marta, Maria dohot si Lazarus, na rade mangalehon sipanganon tu ibana uju mulak ibana sian ulaonna na dokdok. Adong na mangalehon halodena pangkeon ni Jesus managkok tu Jerusalem laho patupahon ulaonna disi paiashon bagas joro na naung gabe bagas pangarampok. Adong do tong na mangalehon kuburanna pangkeon mananom pamatang ni Jesus Kristus. Adong na mangalehon ibana mangan di pardalanan Emmaus dung hehe sian hamatean. Adong na mangalehon sinadonganna pangkeon ni angka sisean ni Jesus manguduti ulaonNa. Diargahon Jesus do na nilehon nasida i. Didok Jesus di Markus 9: 41, "Na painumhon aek santahu tu hamu (angka siseanNa) ala Kristus nampuna hamu, ndang na mago up ani i."
2. Songon i do tong na pinatupa ni angka siseanna na rap dohot Jesus uju di ngoluna di Palestina dohot angka siseanna na asing na so rap dohot ibana disi. Apostel Petrus, isarana, di na mamaritahon barita na uli ibana di Jerusalem, adong do angka naung porsea i mangalehon na adong di ibana pangkeon ni punguan ni halak Kristen i, tarlumobi uju metmet situtu dope punguan i. Adong na duadua rohana, isara si Ananias dohot si Safira, na gabe taruhum siala ni na digabusi nasida Apostel i.
3. Di duru ni Palestina, adong do apostel Paulus dohot angka donganna na mamaritahon barita na uli tu angka kota na adong di Jerusalem. Anak ni pengusaha tenda do natuatua ni apostel Paulus. Natuatuana do na manarihon na ringkot tu ibana uju marsikkola ibana di tano hatutubuna di huta Tarsus di sada Propinsi Sicilia di Kekaisaran Romawi.
Natuatunana do na manarihon na ringkot di ibana uju marsikkola hapariseon ibana di Jerusalem. Alai ala nunga gabe siihuthon Jesus ibana jala gabe apostel ni Kristus tu angka bangso na so Jahudi ibana, ba ndang be dilehon natorasna i be na ringkot di ulaonna songon parbarita na uli. Antong songon dia do ibana patupa ulaonna i molo so adong na mangalehon na ringkot di ulaonna mamaritahon barita na uli i? Adong dua na masa di ulaonna mamaritahon barita na uli i.
Naparjolo, i ma gabe tukang tenda ibana, mangula dohot tanganna, asa sian i ibana boi manarihon na ringkot di ngolu nang ulaonna dohot di ngolu nang ulaon ni donganna parbarita na uli di darat dohot di na ingkon mamangke transportasi laut. Atik pe songon i, mangula sian keterbatasan ni sinadongan, dipasupasu Debata do ulaonna mamaritahon barita na uli i. Gabe adong ma na porsea di Jesus Kristus. Ndang olo apostel Paulus manusai angka na naung porsea tu Jesus Kristus siala ni barita nauli binaritahonna marhite na manarihon ibana. Dipatihi ibana do i. Konsisten do ibana mangulahon i (2 Kor 11: 9).
Napaduahon, dung jongjong punguan ni na porsea di angka kota-kota di kekaisaran Romawi, olo do nasida tong mangalehon na adong di nasida pangkeon ni apostel Paulus. Huria na di Filippi, isarana, mansai ringgas parsidohot mamaritahon barita na uli rap dohot apostel i. Alai ndang boi nasida sude borhat, ba dilehon nasida sada sian nasida na margoar Epaphroditus mandongani apostel Paulus, manarihon na ringkot di ibana dohot rap marbarita na uli dohot ibana. Mansai burju do si Epaphroditus on, pola benget manaon sahit na posa siala ni ulaon i. Alai tong do dilehon nasida sapunguan na ringkot tu ulaon mamaritahon barita na uli apostel i. Alai tutu, ndang dung diida nasida nang diida apostel Paulus na nilehon nasida i songon upa. Alai songon rumang ni partisipasi nasida.
Molo upa do, ndang olo apostel Paulus manjalosa. Ai songon na nidokna tu halak Kristen di Korintus, sadari dijalo ibana upa nungan mansohot be ulaon mamaritahon barita na uli i. Ndang ala na na mora angka halak Kristen na di Filipi umbahen na dohot nasida manumpahi ulaon pamaritahonon ni barita na uli i. Halak Kristen na di propinsi Makedonia, i ma halak Kristen na di Thessalonika, na mangolu di bagasan hapogoson na ektrim, angka pekerja keras, dohot do manumpahi ulaon ni apostel Paulus dohot angka donganna sian hapogoson nasida (2 Korintus 11: 8, 10; 2 Kor 8: 1-4). Ala ni i do umbahen na pola didok apostel i na mangarampas ibana sian nasida, ai na sian hapogosonnasida do dilehon panumpahion tu ulaon ni apostel Paulus), sian na tarpatupa nasida.
4. I do pangantusionna jala na dihangoluhon ibana, atik pe adong do tong hata ni Jesus taringot tu ngolu ni angka parbarita na uli songon on: Naeng sian barita i hangoluan nasida (1 Kor 9: 14, Lukas 10:7). Dialo apostel Paulus do na mamangke hat ani Jesus i laho marbarita na uli asa mangolu sian i. Ndang songon profesi ulaon na somal ulaon mamaritahon barita na uli i.
Boasa songon i dipatupa apostel Paulus? Ala ndang martuhor barita na uli i. Ndang tartuhor i. Silehonlehon do barita na uli na binaritahonna i tu manang ise pe, parsidohot halak Korintus (2 Korint 11: 7). Silehonlehon di Debata do barita na uli i (Jaha Gorik: Dorean tou theou). Ndang tartuhor ni jolma barita na uli taringot tu holong ni Debata di bagasan Jesus Kristus i. Ndang tartuhor. Silehonlehon do i.
Sahali nari, na mangihuthon na pinatupa ni Jesus Kristus do angka apostel na di Jerusalem i, songon i nang na pinatupa ni apostel Paulus i.
5. Alai ndang di sude punguan ni halak Kristen na parjolo i patupahon panumpahion tu ulaon mamaritahon barita na uli songon silehonlehon ni Debata i tubu pangantusion na pinatupa ni huriahuria di Filippi nang di Thesalonik. Di kota Korintus apala baliksa do na masa. Dia huroha na somal disi? Ala sada kota na maju ekonomina, boi masa na pogos hian gabe hatop mamora siala ni posisi kota Korintus songon kota pelabuhan na jonok tu Kaisar Julius na pajongjong kota i, lam mahembang ma pangantusion na songon on di angka na mora ni penduduk disi, ndang marimbar di tongatonga ni punguan ni na porsea di angka jabu ni patron na mora disi. Dia ma pangantusion i. Songon on: Molo dilehon sahalak patron na mora silehonlehon tu angka flsuf termasuk parbarita na uli taringot tu Jesus jala molo dijalo angka filsuf i silehonlehon i, ba gabe boi ma aturon ni patron na mora i nasida. Gabe di bawah ketiaknya ninna di hata Indonesia. Manang aha nidokna, ba ingkon oloon ni angka filsuf i. Molo ndang dijalo silehonlehonna i, ba gabe musuna ma filsuf i, tung pe donganna hian ibana. Ndang jadi tulahon silehonlehon ni dongan. Ingkon jaloon do. Alai molo dijalo, ba ingkon unduk ma tu na mangalehon i na manjalo i.
Di na ruar apostel Paulus sian kota i, borhat tu kota Epesus, adong ma angka parbarita nauli na rot u kota Korintus. Nasida ndang apala apostel na mangula di Palestina i. Alai na asing. Ndang apala tung tangkas di hita ise angka nasida i. Alai na pinatupa nasida i ma dijalo nasida do silehonlehon ni angka patron na mora na di Korintus i. Songon angka filsuf na manjalo na dilehon patron namora, na gabe didok dongan ni patron na mora i, ba songon i ma dipatupa nasida, ala didok roha nasida adong do tong hata ni Jesus na mandok mangan sian barita na uli angka na marbarita nauli (Lukas 10:7). Jala di jalo nasida i songon upa ni halojaonnasida marbarita na uli.
6. Siala ni i, gabe adong ma dua pangalaho taringot tu partisipasi ni na porsea i di huria na parjolo i taringot tu silehonlehon.
Naparjolo, i ma na pinatupa ni halak Kristen di Filippi dohot di Tessalonika: Berpartisipasi manumpahi ulaon ni parbarita na uli alai ndang songon upa ni ulaon mamaritahon barita na uli. Na tinumpahon nasida i, i ma apostel Paulus isarana, ndang marnida i songon upa, alai silehonlehon partisipasi, songon barita na uli i silehonlehon ni Debata. Songon i do angka donganna na marbarita na uli dohot ibana. Ndang manjalo upa. Ndang laho pamora diri sian i.
Napaduahon, i ma na pinatupa ni halak Kristen di Korintus, na pinatupa ni angka patron na mora. Na sogo rohana molo ndang dijalo na nilehonna. "Hansit mulak mangido humansitan mulak mangalehon." Alai molo dijalo gabe alona ma nang donganna. Angka apostel na manjalo on marnida na nilehon nasida i songon upa. Songon hak.
7. Nian ndang ingkon sipertentanghononhon nadua i. Alai na mambahen sogo roha ni apostel Paulus i ma na gabe didok na manjalo i dohot didok halak Kristen Korintus ma na so apostel sasintongna apostel Paulus i ala ndang olo ibana manjalo upa sian halojaonna mamaritahon barita na uli i. Apostel kalas dua do apostel Paulus, ninna nasida. Ala ni i ndang barita na uli na binaritahonna i pe ndang marojahan tu pangajarion ni Jesus. Ndang tarjalo ni apostel Paulus pamereingon na songon i. Baliksa nasida do na so apostel. Apostel na pargapgap, aspostel na manamaknamak do nasida (Gorik: Pseudo-apostoloi) songon sibolis na manamaknamak, na pasumansumanhon (Gorik: meta-schema-tizomenoi).
8. Di pardalanan ni huria na di portibion sian abad parjolo sahat tu nuaeng, pangantusion na parjolo i do, pangantusion ni apostel Paulus, ia pangantusion ni bahatan ulaon ni huria dohot ulaon ni angka pangula ni huria na marragam i. Partisipasi ni angka ruas ni huria manumpahi dohot manarihon na ringkot di ulaon ni huria i mansai timbo do. Jalan a pinasahat ni angka ruas ni huria ni Kristus tu ulaon ni huria i, na pinangke ni huria i tu ngolu siganup ari ni angka pangula nagok ni huria i songon rumang ni partisipasi ni ruas ni huria i di ulaon mamaritahon barita na uli i. Najinalo di angka parbarita na uli i ndang upa, manang gaji di parbarita na uli i. Songon i do pangantusion ni HKBP. I do umbahen digoari na jinalo ni angka pangula ni huria i: Balanjo. Ndang upa. Ndang gaji. Ai molo ula, nunga gabe situhoron be barita na uli i.
9. Angka huria na ringgas patupahon partisipasi ni ruas manumpahi ulaon ni huria i ma na ginoaranna huria na manjunjung baringinna na denggan. Alai angka huria na so denggan partisipasi ni ruasna, i ma angka huria na so mandiri. Ndang tarbahen huria na songon i magodang dohot hehe di na patupahon ulaonna.
SIhalashononnta do na ia Huria Kristen Batak Protestan huria na denggan partisipasi ni ruasna jala pangula huria gok tingkina ndang mamereng balanjo na jinalo nasida songon upa nasida.
I do umbaen na ringgas ruas ni HKBP sian najolo sahat tu nuaeng manumpahi ulaon ni huria. Olo do angka ompunta mangalehon tano nasida gabe inganan hajongjongan ni bagas joro. Olo do angka ruas papunguhon nasa na ringkot laho pajongjong angka na ringkot tu pangajarion sikkola minggu, TK, dohot pasahathon na ringkot di huria i, manang pe marhite toktok ripe, dohot angka pelean na marragam i.
I do umbahen na olo angka keluarga manongos angka anak dohot boru nasida marsikkola asa boi gabe pangula ni huria.
I do umbahen na olo angka ama nang ina gabe Sintua atik pe ndang manjalo upa nasida sian huria i.
10. I do hasintongan ni Kristus i: Basabasa ni Debata do Ibana tu hita asa malua hita, jala ndang tartuhor hita sian Debata. Songon angka na dohot di bagasan ulaon ni Kristus na rade do ganup ruas ni huria manumpahi ulaonna, ndang songon pangantusion ni na mora ni halak Korintus, alai songon pangantusion ni halak Kristen na adong di Filipi nang Tessalonik, na manumpahi na ringkot di ulaon ni Kristus i di tongatonga dohot marhite huriaNa.
11. Di pardalanan i ngolu dohot panindangion ni huria di angka inganan na marragam i, sai adong do angka na mamangke ulaon mamaritahon barita nauli laho pamoramora dirina marhite na manumannuman (berpura-pura, pretending to be). Ndang parbarita na uli na sasintongna nian ibana, alai manumannuman gabe hira parbarita na uli. Ndang apostel, alai manumannuman songon apostel. Dos do i songon angka panurirang pargapgap di bangso Jahudi na jolo. Adong na manumannuman na sian Debata do ro panurirangionna, alai sasintongna ndang.
12. Situlahon ni angka huria do molo adong angka pangula ni huria na mamangke hata ni Kristus na mandok "Naeng sian barita nauli hangoluan nasida" gabe dalanna memanipulasi ruas ni huria ni Kristus i asa mangalehon artana tu angpa pangula ni huria i. Situmpahan do angka pangunga ni huria nang na ringkot di huria i suang songon i ulaon ni huria, songon dalanta parsidohot di ulaon ni Kristus paluahon hajolmaon i. Sitangianghonon do angka ruas ni huria na mansai ringgas parsidohot di ulaon ni Kristus marhite na mangalehon na adong di ibana. Sisosoon ma angka na so haru ringgas situtu dope, gariada losok, parsidohot manumpahi ulaon ni huria i. Ala nunga tung mansai balga silehonlehon ni Debata tu hita, ndang tung so ringgas hita parsidohot manumpahi ulaon ni Kristus.
Ndatung boi dohononta dirinta songon ruas ni huria na parsidohot di ulaon ni Kristus molo gogonta ndang ndang talehon, pingkiranta ndang talehon, sinadonganta ndang talehon tu ulaon ni Kristus i, molo tapasombu bagas gareja martaontaon ndang jongjong hape adong do na di hita, molo patasombu hurang na ringkot pangkeonta tu pangajarion ni angka dakdanak, remaja, laho patauhon nasida mananda Kristus dohot mangulahon lomo ni roha ni Kristus. Alai tutu ma hita na ringgas parsidohot di ulaon ni Jesus Kristus mamaritahon barita na uli molo ndang mangholit hita pasahathon angka pasupasu nilehon ni Debata di ngolunta pangkeon ni huria i. Ringkot do adong balanjo ni angka pangula ni huria. Alai ndang olo jala ndang jadi pangula ni huria gabe manusai ngolu ni ruas ni huria. Uju mangolu do hita boi tapatupa i. Molo dung monding hita, ndang tarbahen hita be patupa i.(*)
Oleh: Pdt Dr. Robinson Butarbutar, Parsameanta, STT-HKBP
Oleh: Pdt. Dr. Robinson Butarbutar, Sian Parsameanta, STT-HKBP PematangsiantarDi partingkianta nuaeng mansai hatop do masa perubahan, ndang holan di parbinotoan ni jolma taringot tu ilmu-ilmu pengetah
Oleh: Pdt Dr. Robinson ButarbutarSian Parsameanta, STT-HKBPHP: 0812-62472015
Jamita Evangelium, 27 Januari 2019 Minggu III Dung Epiphanias "Unduk ma tu Debata Sitompa Saluhut" (Jesaya 45: 18-25)
Oleh: Pdt. Dr. Robinson Butarbutar, Parsameanta, HP/WA: 0812-62472015.Sada ulaon na dokdok do maminsang pardosa na so olo muba. Alai dumokdok do patupa ulaon pasahathon uhum na ingkon masa tu marsasah
Majalah Bina Warga HKI Online / e-magazine: Bina Wanita 18 Mei 2008 : DEBATA MAMILLIT LAOS IBANA MANDONGANI
Bina Wanita 18 Mei 2008 : DEBATA MAMILLIT LAOS IBANA MANDONGANI
Minggu, Trinitatis, 18 Mei 2008
Nats : Jeremia 1: 4-10
1. Marende : B.E. No. 19: 1-2 Hg
3. Manjaha dohot managkasi Turpuk
Andorang so tauhal dope isi ni turpuk on, denggan do jumolo tangkas botoonta taringot tu hadirion ni si Jeremia, na mansai berpengarus tu sude angka pandohan na di turpuk on. Goar Jeremia na marlapatan do i “Jahowa paheheon manang patimbohon”. Ibana anak Malim Hilkiya sian anatot (1:1). Tarjou do ibana gabe panurirang tingki raja Josia mangarajai di Juda (1:2). Jala di tingki i nunga mardalan reformasi Josia, asa tarjou si Jeremia gabe panurirang. Ala ni i, mansai mangpangkorhon do reformasi Josia tu hadirion ni si Jeremia. Laos di tingki i mansai roa, jorbut do parugamoon di Juda, ai dohot do bagas joro dipamasuk natorop debata Baal, laos i do na niambolongkon ni raja Josia sian bagas Joro ni Debata. I do umbahen na tarbarita “Reformasi josia”.
Dung tarjou si Jeremia gabe panurirang, di usahaho ibana do manjua joujou i dohot dua lasan, ima: 1. “Ndang huboto manghatai”. 2. “Ai na bajar dope ahu”. Sada do na tinuju ni na dua alasan i, ima manguji, menghindar sian joujou ni Debata. Ai tergolong dakdanak dope si Jeremia tarjou gabe panurirang. Tingki i, marumur 17 taon. Hape somanal manurut tradisi ni halak Jahudi ingkon jolo marumur 30 taon sada halak asa boi tarjou gabe panurirang. Hape si Jeemia, ndang dope tergolong umur dewasa, nunga dijou Debata gabe panurirang. Ala ni i didok si Jeremia, “ndang huboto manghatai, ai na bajar dope ahu”. Tepat do alasan ni si Jeremia manjua jou-jou i. Alai Debata do na manjou, ndang adong na so mungkin di Debata Jala muse nunga sian hadirion ni natorasna diparade Debata si Jeremia gabe panurirang. Alai mampu do si Jeremia mangulahon hapanurirangon i, baliksa ibana lobi tarbarita sian angka panurirang na asing. Suang songoni do sude angka parhalado, punguan ina nang pe sipata adong biar dohot hamaolon diangka ulaon i, alai molo torus diulahon berhasil do ulaon i. Jala angka tantangan i boi do i gabe
godang do tantangan laho pararathon hata ni Debata. Ala ni i do didok di turpuk on : “Unang ho mabiar….Ai Ahu do donganmu”. Pandonganion ni Debata gabe sada jaminan dikeberhasilan ni ulaon i. Ala ni i, rajumanta do ndada holan si Jeremia sambing mangula ulaon i, alai Debata mangula di bagasan diri ni si Jeremia. Laos songoni do nang tu sude parbarita na uli, boi marhasil ndada ala ni hamaolon manang haboion, alai ala pangdonganion ni Debata.
Sian segi pardagingon , na gale do si Jeremia. Alai ala ni haporaeaon boi ibana koras jala tangguh mangadopi nasa tantangan. Laos songoni do nang Huria i di tingkion, nang pe gale idaon, nang pe gale idaon, alai Debata do na marsuru huhut mandongani mambahen margogo Huria i jala mampu mangulahon angka ulaon dohot missina di portibi on . Songon panurirang, ndang terbatas si Jeremia holan tu halak Juda, alai mangula do ibana nang u angka bangso na asing, i ma tu angka bangso parbegu. Ndang tarihot pingkiranna tu angka batas-batas kesukuan dohot batas parugamoon, alai tu sude do dipasahat ibana Barita na uli i, secara langsung nang marhite surat.
Si Jeremia songon sahalak panurirang na sangat reformis, ndang olo ibana kompromi tu angka penimpangan na adong, atik pe di mulana maol ibana mangula ala ni angka panurirang pargagap. Alai selanjutna berhasil do ibana, ai Debata do donganna, na mangalehon huaso dohot hagogoon tu ibana.Loas songoni parhalado, punguan ina di tingki on, naeng berfikir optimis di sude angka ulaon, unang mabiar mangadopi tantangan, alai torus manghatahon hasintongan i, gabe di ujungna sude na torop mamereng na ibana do panurirang na sintong.
Songon si Jeremia na mansai koras mangalo angka panurirang pargagap, songoni do angka halak Kristen dohot sude partohonan di tingkion, ingkon rap berjuan mangalo huhut manaluhon angka haholomon, hasemoon na pinatupa ni portibion. Songon si Jeremia na ditugashon Debata laho mambubut halumlamon i. Hita pe ingkon barani do mambubut dohot mangaloha angka kepalsuan na taadopi di tingki
nuaengon. Ihut tusi manuan holong ni roha di ganup ruas ni Huria asa tubu dame dohot holong ni roha.
1. Di tingki na parpudion nunga ragat tabereng angka halumlamon di portibion. Songon sada ina hita, boha do bahenonta laho mangadopi na masa i?
2. Molo ro panjouon ni Tuhan i tu hita laho mambarita nauli. Boha do alusta tusi?
3. Jala olo do hita maninggalhon ianakkon, amanta, artatta dohot sude namangihoti hita laho patulushon barita na uli i?
6. Marende B.E. No. 146: 1+3 (Papungu Pelean)
HAMPUNG TOGI - PARSONDUK BOLON - PALAMBOKPUSUPUSU
Home » TORSA » HAMPUNG TOGI - PARSONDUK BOLON
Dung gok sabulan dung marhasohotan si Togi dohot si Kartini, sajabu dope nasida dohot Ompu si Pangadean. Nunga nian sai dijujui natorasna asa manjae nasida, alai sai manjua do si Togi .
“Bah, ai mangoli pe ahu asa adong do parumaenmon donganku laho mangurus hamu, hape manigor didok hamu ahu laho manjae” ninna si Togi tu natorasna.
Si Kartini pe alo do rohana manigor manjae tarlumobi marningot simatuana doli nunga jotjot tompu marsahit. Muse so bahen ala remeng ni simatuana manang holit ni simatuana tu ibana laho sipasidingonna, nda dohonon lambok ma tahe Ompu Pangadean jala sabar do ibana mangajari parumaenna i.
Ai na tubu do biarna so tung menek roha ni parumaenna songon na maisolat panghilalaanna di jabuna i, i do asa dijujui Ompu Pangadean nasida manjae. Jala asa manigor situtung hudonna be jala silugahon parsaripeonna be.
“Daong Inong, rap ma jolo hita sajabu asa ajari jolo ahu. Ai bajar dope ahu, godang dope na so huantusi taringot mangula, adat dohot mangadopi parrohaon ni anakmon. Asa huantusi jolo gabe Ina na denggan” ninna si Kartini.
Saut do ndang manigor manjae si Togi, jala sapangalompaan do nasida di jabu i. Ndang songon angka na imbaru sohot, manigor manjae humatop rohana. Naeng “berdikari”, on ma hatana, hape na tubu do biarna ndang boi dos rohana dohot simatuana ai ndang olo rohana marsiajar tu simatuana.
Na deba sipata hira na marralokalok paruamen dohot simatua boru manggulut roha ni amantanna, ala ni ma sai gira humatop manjae rohana asa boi roharohana sambing mangaturhon sude parsaripeonna.
Dipungka si Togi do niolina i martigatiga Napu dohot haporluan ni pangulaan isarani rasun, pupuk, dohot na asing dijabu nasida i songon halilianan ni si Kartini unang sai longong molo holan mangalompa dohot manganturehon simatuana i ibana.
Las roha ni Natorasna marnida si Togi tarlumobi parumaenna i, ai dang dihirim ibana na olo nasida rap sajabu. Domu do muse basar ni si Kartini tu simatuana boru jala sai marpanungkun hatiha adong na so ni antusanna tarlumobi taringot tu angka pardalan ni usaha ni si Togi.
“Inong, boha do roham didok anakmu na bodari ahu nama sude maniop pardalan ni jetor, horbo dohot sude ulaulana, songon i tigatiga on sude. Dia ma huantusi i, muse lomos do ahu, so tung annon sala ahu” ninna si Kartini tu Simatuana boru.
“Nunga denggan i poang. Muse ise be tuganon ni si Togi ia so ho, ingkon parsiajaranmu do mulai saonari” ninna Simatuana boru lambok.
Na mambahen si Kartini tarontohon na gabe ibana i do didok si Togi, mangatur parhepengon di jabu nasida i, gabe songon na manangannangan simatuana rohana molo ibana sitiop puro parhepengon tu balanjo dohot haporluan ni Simatuana.
Ianggo si Togi holan na mangula tu balian i nama rohana, naeng polin rohana si Kartini manjama angka usahana i. Songon i nang simatuana boru ndada hea be mangantoi taringot tu parbalanjoon nasida siganup ari, gariada nunga dipasahat simatuana i angka puntalan sitabunianna tu si Kartini asa ibana mangaturhon sude.
“Ho nama parsonduk bolon di jabu on, molo hami dohot simatuam doli na manangkarnangkar nama sian hamu. Ho nama sitiop puro, sisuhat sidabuan, sijaga bahulbahul nang parsonduk angka sibagion tu angka na ringkot. Ia tung pe adong ringkot di hami sian ho nama hami mangido” ninna Ompu Pangadean tu si Kartini.
“Sombangku Inong, dang tarulahon ahu i. So tung gabe bonsir hasesega haduan ala so malo ahu mangaturhon i sude” ninna si Kartini patudu biarna.
“Jai roham ise be tuganonnami poang ia so ho, nunga ho ditodo si Togi parsonduk bolonna bah ingkon tuhuhonmu do i. Toe ulahonma, huajari pe ho nanget asalma unang uraura ho mandele molo toho remeng ahu sipata. Bangkona do molo dung matua sai tamba do remengna” ninna Ompu Pangadean boru huhut maniop tangan ni parumaenna i.
Mamungka sian i ma ias roha ni si Kartini manjalo ulaon i sude. Diulahon ibana do i sian bulus nang balga ni rohana manuhuk gabe parsonduk bolon huhut manonduk simatuana i. Dang boi be manjua ibana ala ingkon ibana nama mangulahon i sude, holan ibana nama situganon ni simatuana i, ala angka haha dohot edana dao do sian nasida di pangarantoanna.
Sipata do si Kartini olo maranganangan dao rohana mangaranapi tu balga ni ulaonna manang “tanggungjawabna” nuaeng dung saut tu si Togi. Alai songon pandok ni simatuana i, ndada ise be tuganon nasida, jala i do molo dung gabe tunggane boru ingkon rade do gabe parsonduk bolon, sisuhat sidabuan, siradoti bahulbahul, gabe Ina tiang ni parsaripeon dohot Ina pangintubu tu sinondukna.
Tarlobi ala naung matua i muse simatuana jala nunga manjalo sulangsulang hariapan gabe hira dabu tu si Kartini nama mangaturhon sipatupaon tu paradaton dohot angka haporluan ni simatuana nang parsaripeonna.
Dung tolu bulan didalani ibana tamba pos do rohana mangulahon i ala ndang mansohot simatuana mangajari ibana dohot mangalehon panuturion atik pe sipata olo tubu remeng ni simatuana i.
Dang pola dirohahon si Kartini molo tupa remeng pe simatuana i mangajari ibana asa hati tu parbalanjoon, dohot unang lemba nang mangaturhon ulaula nasida nang tigatigana i.
Si Togi pe ndang mansadi sai mangajari niolina i ganup ari asa hatop mangantusi sude usahana dohot mangaturhon na ringkot di jabu nasida i.
“Pa e, dang tabo huhilala molo holan na di huta do ahu dang hea ahu tu balian lalap holan ho magosa mangula” ninna si Kartini sada tingki tu si Togi.
“Bah, asing hatam. Tung pe so tu balian ho, lumoja do ho sian ahu. Idama ho do mangalompa, paias pahean, paias jabu, manganturehon natuatua i. Manganturehon tigatiga atik pe so sadia dope panuhor, dang hinata on dope tamulai. Songon i patupa pambukuan ni ulaulanta dohot parkarejonta. Holan i pe boi diulahon ho denggan nunga doli” ninna si Togi.
“Alai Pa e, dang tabo panghilalaanku molo so tu balian mandongani ho”
“Jai, tutuponmu ma tigatiga Napu i?. Jala ise be manganturen natuatua naung suda gogo on?. Idama dung denggan diaturhon ho parmanganon nasida na dua tolu bulan on nunga lam sehat huida, tarlumobi among nunga tamba mokmokna. Marsumangat mulak huida bohina” ninna si Togi.
Dang saut dipasahat si Kartini hatana ala manigor dihaol si Togi ibana mansai gomos. Gabe sip nama si Kartini so malo mandok dia.
“Dang manang dia rohangku tung pe holan ahu tu balian. Holan di jabu pe boi diulahonho nunga tung las rohangku, ai martigatiga do ho nang dijabu atik pe na mandasor dope” ninna si Togi huhut mangapus simanjujung ni niolina i.
[#] Ideas to ____ : April 2008
Diposting oleh Frans. Nadeak di 12:19 PM 1 comment:
Diposting oleh Frans. Nadeak di 11:10 AM No comments:
Ingot Hita ma Parpungu-punguanta On! (Poda ni Bapa Op. Elo (R. R. Nadeak) Manogot Bona ni Taon Baru 2008)
On ma poda ni Bapa R. R. Nadeak tingki manogot ni taon baru 2008, di jabu di huta, Banjar Nadeak, Tanjung Bunga, Pangururan, Samosir. Bapa on ma mandok hata parpudi dung hami sude - pahompuna, boruna dohot helana, lae manang ibotona, angka anak dohot parumaenna, sahat tu Inong - andorang so tangiang panimpuli na binoan ni Bapa. Andorang so hata ni Bapa on, hami sude nunga mandok hata tarlumobi mandok mauliate (syukur) tu Debata ala ni pasu-pasuNa, mohon maaf, mangakku dosa, jala marsisesaan angka hasalaan dohot dosa, jala mohon doa restu, angka tangiang na laho mangihuthon nang mandalanhon ngolu si ganup ari. (Tarlumobi, tingki tamba sada keluarga na imbaru, i ma parumaen sian anak siampudan.)
Ingot Hita ma Parpungu-punguanta On.
Tanggal Sada Bulan Sada Taon Dua Ribu Ualu (2008).
Tama ma hita, jumolo ma hita mandok mauliate tu Tuhanta ala di bagasan hahipason do hita. Sai songon i ma tong angka pasu-pasu ni Tuhanta di ari na naeng ro. Jadi songon angka hata muna; angka anak, parumaen, pahompu songon i nang angka lae pe, nunga hubege hami (angka hatamuna - edit Frans.). Jadi hami pe terharu do. Jadi patorangan jumolo ala adong keluarga baru di hita. Laporan, alai boi dohonan dang pola laporan asa mamboto hita di bagasan keluarga.
Parjolo nangkin ala adong keluarga na imbaru di hita.
Hamu sudena, jumolo ma di hamu parumaen nami, sabotulna hita dang pola keluarga na mora situtu. Dang pola keluarga na mora. Keluarga na sederhana ningon, dang binoto manimbangi, alai songon i ma. Alai nang pe songon i keluarganta, boi dohonon di daerah Tanjung Bunga on, - dang holan hita nian adong do songon na piga-piga, - boi dohonon, tung longang do angka na di hita (manang huta - edit Frans.) on. Manang songon i nang di luar ni daerah ni hita on, diboto do keluarganta, nang pe keluarga sederhana, jala; - tarsongon on ninna hamu, dang holan tu parumaen na imbaru, boi do dohot tu hita sude - di bagasan ni keluarganta on, na sederhana on, boi dohonon tung denggan do basa-basa ni Tuhan.
Dang ala ni pogosta, keluarga songon ni dok ni dongan, keluarga na bersatu (marsada - edit Frans.), keluarga angka na burju, jelas do songon i ma nang angka hahamon, mulai singkola on tong do adong parsoalan, alai tutu, dang pola manghorhon, songon adong do deba, "Marsoal dakdanak ni pardakdanak, gabe marsoal natua-tuana."
Jadi di son, hubahen angka pendidikan asa tung boi diihuthon hamuna parumaen nami pe, anak nami pe.
Dang pola adong di halak on, di ahu, -- sintong na pe taho manang salana, dang pola sai nipatuntut-tuntut sugari adong na targanggu angka halak on.
Molo songon i hape, molo nipikkiran berhasil dengan baik do hape tong-tong persaudaraan. Alana olo do ala ni dakdanak, gabe marsalisi orangtua. Jadi tarsongon i ma nuaeng tu hamu angka anak nami; parumaen nami; sada cara tu angka dakdanak asa unang marsalisi angka orangtua. I ma tarsongon keterangan.
Jadi sahat tu na balga, inang, songon i nang tu sude na hita, berhasil dengan baik do, dang adong tinggal di huta. Tung na songon i pe angka karejo na metmet, nang angka swasta pe, (tong do- frans.) karejo. Jala karejo pe, boi dohonon tong-tong do di bagasan haburjuon.
(Jadi) hea do adong tudos-tudos...... songon hata ni dongan. Ia amanta on, "Ah, keluarga na istimewa an, salanghon Tuhan Jesus, sampulu dua sisean-Na, adong do parjahat, si Judas. Ai on dang huboto, marhasil do sude na". Pabalgahu do memang anggo hata si songon i. Alai songon i ma gambaranna. Dongan do mandokhon i. Alai maksuthu di si, sai anggiat ma tutu boi tapartahanhon i, tu angka ari na naeng ro. Songon keadaan ni hata ni dongan do nuaeng. Alai toho do tutu marhasil dohot denggan do nang pe songon sude angka (on angka) hamuna on hita on ninna hamu, tong-tong do di bagasan haserepon. Jadi tong-tong do mansai las do roha ni manang ise pe angka na di son mamereng hamuna. Jadi sai tong-tong ma tu angka ari na naeng ro.
Dang pola ni alani keluarga na mora nian. Dang ala ni hamoraon hape asa lomo roha ni jolma mamereng sasada jolma, manang keluarga. Jadi jelas do, ninna hamu, pinaboa ma songon laporan, na langsung pe on, godang do, molo adong ulaon di hita, marlas ni roha sude. Alana di ari-ari angka naung salpu, sai tong do nihormatan (angka keluarga -Frans). Alani hata pe hape, balga do roha ni angka natua-tua. Ahu, hira i do bangkonghu, manang ise pe taho di dalan i, manang natua-tua sian dia pe taho, dang tinanda, sai nipanghulingan. Alai lumobi ma molo keluarga, sai pinanghulingan, hape mansai balga rohana. Jadi maksud di si, boi do tegoron dongan asalma di bagasan hahormaton.
Memang boi do laho pamikkirion songon on. "Ah, loja iba manungkun-nungkun i, manang na sian dia i,--- ulaonhon niba ma niulahon." Boi do memang songon i, alai anggo di iba, sai pinasingot do dongan asalma adong kesempatan. Jadi sai songon-songon i ma, songon cara di hami di son. Jadi, nang pe na marsingkola ninna hamu angka (nion), angka bao muna on (?? (huhilala maksut ni bao - angka haha manang eda - edit Frans.)) , tong-tong do di bagasan haserepon, hadengganon, dang pola rupa ni targoar manang adong parsoalan-parsoalan di parsingkolaan i. Tong-tong do mardalan dohot denggan. Songon i jolo, songon sada laporan tu keluarga na baru, nang tu hamu sudena. Sai boi ma tutu songon i taihuthon tu angka ari na naeng ro. On do songon sada bohal di hita.
Jala songon pengalaman muse, tu hita nang tu hamu sude. Nian dang adong angka na hurang dope. Molo pengalaman, sude jolma na hurang do. Hita pe na hurang do. Dang adong na sempurna. Alai di bagasan hahurangan on, mangihuthon pengalaman di ahu, porlu do hape patoru roha, unang bertegang, i do. Lapatan ni partoru roha, nang pe adong dongan marsoal-soal, unang sai tegang roha.
Ai, (hea) poda do on. Ala (manang) na vorhanger iba, manang na guru agama, jotjot do di jalo hami sermon. Alai tutu godang do na manjalo, alai mungkin dang godang dang mangulahon. Adong do jolma dipukpuhi ibana, alai dihaholongi jala ditangianghon do namamukpuhi ibana. Iba pe ianggo boi songon i ma. Unang mateganghu, alana molo mateganghu, dang adong hasilna. Ai aha huroha hasilna? Ia molo dipatoru-toru iba, gabe di toru iba, ianggo ala ni i?
Jadi i do songon sada poda di hami, huumpamahon songon Jesus i. Jadi songon ma rupa ni ianggo boi bahenon; songon poda do nueang, gagasan, songon bimbingan sian ahu. Songon i ma aut boi, dang pola tutu gabe songon si oto-oto iba, songon sada tumpal do i sian Tuhan tu hita, dilehon pasu-pasuNa. Jadi i songon pengalaman menghadapi (maradophon - Frans) keluarga pe, menghadapi (maradophon - Frans) masyarakat umum pe, dang porlu hita patimbo-timbohon diri, ingkon tetap patoru diri, dang pola toru hita molo olo patoru diri maradophon manang ise pe taho. Alai tutu jelas, ianggo persoalan boi do adong, dang malua i. Ingkon olo hita sitalu-talu. Memang (boi do) hita jolma, tarbatas do, sai pinatalu tutu roha, alai dang olo pataluhon na asing; boi do, alai tetap niusahahon ma pataluhon roha maradophon manang ise pe. On do songon sada poda di hita asa boi dapot hinadenggan. Alana, dang na mabiar-biari hamu ahu, anak dohot parumaen nami, angka na marhaha maranggi pe songon hamu, angka ina pe, mambahen angka persoalan-persoalan, dao ma i sian hita.
Ingot hita ma parpungu-punguanta on. I do asa dibahen songon halak Kristen marpungu, marsipoda-podaan, asa unang dalan angka na lobi hurang i. Jadi antar songon ma songon sada gambaran di punguanta on, lumobi ma nuaeng di bona ni Taon 2008 on. Taon Baru on. Jadi, nang pe di pangarantoan, songon hata nahupatorang i ma molo boi diulahon hamuna, asa boi dapot hinadenggan di keluarganta.
Udut tu si muse tutu, molo halak pardalani ingkon si haporseanan, unang si jagaon. Marragam-ragam dalan mencoba jiwa ni sasahalak, dibahen tokke manang pamimpin pe. Nirimpu laba hape olo do hamamago molo dang dipabotohon, (batuk borat sahali) gabe dang dihaporsei be.
Jala udut tu si muse ingkon setia. Ingkon ringgas, manang di dia pe taho, manang di pihak dia pe taho, manang di pihak keluarga dia pe taho i. Maksuthu di si, adong do songon, "Pargellengon do on, hundul-hundul ma (iba) di karosi on, rohana ma di si." Ah, daong! Ianggio mengihuthon pengalaman, dang alani hula-hula dohot pargellengon masa di si. (Batuk borat dua kali) Sandok ingkon dipatuduhon dia ma mambahen denggan angka ulaon. Molo songon i do boi diulahon, dihaholongi halak ma. Ianggo sarupa tu na denggan, dipuji, holong ma rohana. Songon i ma sada songon singot-singot.
Jadi on pe, jempek pe hata na hudok, mauliate ma di hita sasudena. Selamat Taon baruma!
(Selamat Taon Baru!, dialusi hami sude.)
***disurathon Fransiskus Nadeak***
ANGGUK BOBAR – TanoBatak
Tung hira so tarpasiding do so tangis molo dung ro hamatean lumobi di angka na hinaholongan. Ianggo najolo radot do angka natuatua mamutihi hata andung hombar tu dirina dohot na marujung ngolu i. Sipata tung lengen do pinggol umbegesa sian anit ni angka hata pandohanna sipata boi mambahen ro ilu ni na maningkir.
Molo adong najolo mangandung ndang toho “hata andung” hatana dipinsang do i, ai tung roa do begeon agan pe toho nidokna, lapatanna; molo hata andung mandok tulang “sibijaon” ma, mandok pat “simanjojak” ma, mandok jarijari “sirimpuron” ma, mandok butuha “siubeon” ma, mandok indahan “paiogon” ma, mandok horbo “silumantahon” ma, dohot angka na sing na so hagoaran dison.
Nunga guga parak, asom raru molo adong pangandung mandok “O…tulang so na so adong indahanmu, godang do horbom allangonmu ditaon ho male butuham…. Amaaaang tulaaaang….”, ninna.
Ianggo Pangojong, jolma nuaeng nama ibana. Tung unang mamboto hata ni andung, umbegesa pe nungga hira so hea. Tung adong pe dibege angka andung nuaeng hira godangan nama “andung salik”, seder tu alona, dungkon i angka “angguk bobar” nama, jala i nama nabinotona.
Mate ma Tulang ni Pangojong, tung apala haholongan ni rohana. Lumobi adong do padan-padan nasida na naneg siudutan nasida hian di angka panghataion taringot tu paradaton. Godang dope sungkun-sungkun ni Pangojong na so dipatorang Tulangna i dope. Nunga dijanjihon tulangna i tu ibana, sude angka sungkun-sungkuna i patorangonna pe muse di ari na asing.
Humalaput ma ibana mangadu tulangna i sian sihadaonan, jimput rohana dang haulahan be on songon na tading, ninna rohana. Tu ise be sungkunonhu poda, damang so adong be, sungkun-sungkun au tu halak hape nabisuk do datulang, mate datulang sungkun-sungkun tu dia ma au, ninna rohana dibagasan.
Sahat ibana tu jabu mangambur ma ibana pola naeng dilonjani angka ina namaningkir huhut mangangguk bobar; “Tulaaaang, pulut nai roham tulaaang, ndang alusanmu be sungkun-sungkunhon tulaaaaang”, ninna huhut sai manggarpasi, pola songon na beguon ibana. Lam dihojoti mangulahi taringot tu sungkun-sungkunna i. “Tulaaaang alusi jo suk…suk…kon tulaaaang”, ninna. Lam risi ma tu pinggol ni na umbegesa ai lam marpilitan do hatana. “Tulaaang..suksukkon tulang alusi joooo, susukkon… tulaang”, ninna.
Hehe ma sahalak paingothon ibana dalanna pasohothon aggukna naung rarat i nian rohana. “Ee.. Pangojong, Sibijaon do dohononmu tu tulangmi”, ninna. Alai gorso do ibana mangalusi ala so diantusi. “Bah, bijaon dope nimmu nunga mate, eee, atik na hamu do mamija on tulanghon”. Alai dipatorang ma lapatan ni Sibijaon i tu Pangojong, alai ndang dijangkon rohana jala runtus do ibana mangalusi mardongan muruk; Bijahon ma bijam, dibahen na pambija i ho. Tulang on tulanghu do”, ninna.
(ide: R.B. Marpaung)
4 respons untuk ‘ANGGUK BOBAR’
“nabijaon” do antong i hahaha..
Ai tarsingotna amang.., adong do diamang literatur manang bukku tarsingot tu hata batak maninggoring on ? Adong do bukku-ku “Hata Batak Maninggoring – Rangsa ni Andung dohot Hadatuon” terbitan ni Balai Pustaka. Alai 2 jilid on bukku on. Hape holan jilid sada dope dapothu jala dang tarluluan manang na tudia jilid 2 na. Na rara lappak ni bukku on. Molo adong do di Amang, baen barita da amang.. Asa pinangido nanggo apala fotokopi-na pe taho. mauliate godang.. 🙂
Juli 9, 2007 at 5:04 am
Santun Silaban berkata:
Molosai pinabereng-bereng do ditingki sisaonari on memang biar do roha taringot tu kelestarian ni bahasa batak sekaligus adat batak lumobi tu anak yg lahir diluar Tapanuli, jangankan hata andung gari arti ni hata batak pe nungga olo dang diantusi, jadi napaling ampuh sabotulna melatih anak2 bicara bahasa batak dan adat batak ingkon dimulai sian tonga ni bagas. Orang tua ingkon berperan artina molo dijabu ingkon marbahasa batak ma jala ajaran ma nasida nang tu ruhut2ni partuturan dohot adat batak.
Nang pe poso anakkontai molo adong kesempatan taboan nasida untuk menghadiri angka acara2 pesta adat batak, dohot tujuan gabe dihilala nasida hinauli ni adat bataki marhite ima gabe termotivasi nasida marsiajar hata batak dht adat batak.
Molo dang dimulai sian tonga ni jabunta antong didia be angka anakkontai marsiajar?
Monang Naipospos berkata:
Dang adong diahu buku i lae? Alai molo adong di angka dongan asa dilehon jolo tu lae Charly ate?
Juli 9, 2007 at 11:10 am
Ra, ala ni na dijou i do ibana “Ee…Pangojong! Umbahen na gorso jala runtus ibana mangalusi huhut mardongan muruk.
*** Mungkin …. 😀
Februari 1, 2008 at 4:41 pm
Majalah Bina Warga HKI Online / e-magazine: Jamita 06 April 2008
Jamita tu Minggu Miserecordias Domini
Tanggal, 06 April 2008
Nats : Psalmen 33:4-9
Pdt. Gom F.H Tampubolon, S.Th
Ditatap Jahowa do angka Partigor
1. Psalmen (Tehillim=bhs Heber) ima sada bentuk sastra ni halak Israel marummanghon angka ende-ende na marisihon ungkapan perasaan ni parsalmen, domu tu pengalamanna di parsaoranna dohot Debata. Alani i do umbahen na gabe masuk (dipangke) Psalmen on di ibadah ni Israel. Marragam do isi ni psalmen i, hombar tu angka pengalaman na parpsalmen i sandiri. Adong do i marummang puji-pujian tu Debata (bd. 145-150), tangiang laho mangido sipangidoanna (bd 6+7), tangiang mangido hasesaan ni dosa (bd. 51+85), tangiang namanganggukhon parniahapanna (bd. 13&0, dna. Adong do sifat na khusus jumpang di buku psalmen, ima na mansai tangkas mangondolhon taringot tu Debata, ndada taringot tu hajolmaon, atik pe dihatahon i marhite kesaksian secara pribadi, punguan manang bangso pe. Mansai tangkas do hajongjongan ni psalmen dibagasan peribadahan ni bangso Israel. Boi dohonon sada bagian utama jala na terpadu do ibadah dohot psalmen i, jala ganup psalmen manghatindanghon Debata hombar tu situasi parngoluon ni bangso Israel di penderitaan nang di las ni roha pe.
2. Pujipujian di hagogoon, habasaon dohot hatigoran ni Debata i do na gabe judul ni turpuk on. Memang mangihuthon naskah asli Heber ndan adong judul ni psalmen on jala dianggap na so karangan ni si David. Mangihuthon isi dohot rumangna termasuk tu ende pujipujian ni ruas/bangso Isarel do psalmen on jala somal diendehon di tingki ari Pesta di Bagasjoro di Yerusalem, na marojahan tu angka barita ni angka panurirang dohot guru habsuhon. Ia psalmen 33 on boi do dibagi tu bagasan 3 bagian :
1. Ayat 1 – 3 : Patujolo : Joujou laho mamuji Tuhan i.
2. Ayat 4 – 19 : Isi ni pujipujian. Ayat on boi dibagi muse gabe :
- ayat 4 - 9 : Debata marhite HataNa manompa nasa na adong
- ayat 10 - 12 : Debata do na manontuhon pardalanan ni ngolu (sejarah) bangsoNa.
- ayat 13 - 15 : Ditatap Debata do saluhut jolma manisia.
- ayat 16 - 19 : Malua do jolma na mabiar mida Debata.
3. Ayat 20 – 22 : Panutup : Panindangion haporseaon.
3. Marpsalmen manang marende ima sada sian marragam cara mamuji Deata. Jala pujipujian ingkon pasahaton do dibagasan las ni roha, pola ingkon marolopolop (bersoraksorai), tarlumobi tu angka jolma partogor dohot angka na unjur marroha. Ai nasida do na talupmarende. Dihalomohon Debata do angka partigor dohot angka na unjur marroha jala marhasurungan do nasida diadopan ni Debata (bd. 33:1, 1:6; 5:13, dna). Partigor dohot naunjur marroha ima angka halak na dibagasan las ni roha mangoloi lomo ni roha ni Debata jala olo manolsoli dosana huhut mangido hasesaan ni dosa sian Debata. Holan angka partigor dohot na unjur marroha do na boi mangulahon dohot na mandalanhon uhum i dibagasan hatigoran jala uhum na tigor i, i ma na marojahan di Hata ni Debata. Hata ni Debata ndada holan marisihon jamita alai dohot do haburjuon, hatigoran dohot uhum na marojahan tu hasintongan. Ndang tarsirang hatigoran sian uhum. Dipatupa uhum jala didalanhon dibagasan hasintongan asa dapot tujuan ni uhum i, ima hatigoran (keadilan). Molo mardalan do uhum dibagasan hatigoran, gabe gok hamuliaon dohot asi ni roha ni Debata ma portibion (ayat 4 – 5).
Marhite Hata ni Debata na marhasintongan i, manjadi do portibi on ro di nasa isina. Jala saluhutna i mardalan dibagasan hadengganon (keteraturan). Sude ditompa Debata jala tipak do diinganan na be dibahen (ayat 6-7). Hombar tu panompaon i, jumolo do di tompa Debata sude angka na ringkot di ngolu ni jolma, i ma portibion dohot nasa isina, baru pe parpudi di tompa Debata jolma i. Dibagasan hadengganon (keteraturan) do portibion di tompa Debata, tangan ni jolma do na manegai na dibagasan hadengganon i ditompa Debata. Marhite panompaon ni Debata tu portibion dohot nasa isina i, pataridahon pargogo na so hatudosan do Debata. Holan manghuling do Ibana, gabe manjadi do sian na so adong gabe adong (creation ex nihilo), mandokhon do Ibana jadi jongjongma. Portibion ro di nasa isina, pamatang ni joma ro di tondina, Debata do na manompa jala holan Debata do na mangarajai. Ndang adong tudosan ni Debata, alani i ingkon marhabiaran tu Debata do jolma i nang sandok tano on. Jala pangisi ni portibion pe ingkon marsomba do tu na manompasa. Biar mida Jahowa dohot marsomba tu Ibana, ima songon respon ni jolma dohot portibi on di hagogoon ni Debata di atas ni sandok portibi on. (ayat 8-9).
4. Las do roha jala mansai lomo do roha ni Debata tu angka partigor dohot na unjur marroha, alani i dipasupasu Debata do angka na tigor roha (bd. 5:13) jala ditatap Jahowa do angka partigor i (bd. 34:16). Alani i tama do pujion ni jolma i Tuhan i, ai pujipujian sian angka jolma na sisongon i do na dihalomohon ni Debata. Patar do saluhutna i diadopan ni Debata, ai pargogo na so hatudosan do Ibana jala na manompa na sa na adong di portibion. Alani i tama do pujion jala sombaon ni jolma i Tuhan Debata. Ai Debata do na manompa, manarihon jala marmudumuduhon nasa na tinompaNa i. A m e n.
Mandapoti Aslina…. | Amani Partogi
Ditulis pada 16 Juli, 2009 oleh Hendry Lumban Gaol
Dang pola hupatorang be aha do lapatanna molo didok halak batak ‘anakhon hi do hamoraon di au’. Ra nunga sude hita umbotosa dia lapatanna. Mardomu tusi do, sai dijujung natua-tuana do sude anakkonna sikkola satimbona jala satolapna. Tung haru so mangan, so manuhor abit, so marisap manang aha pe tahe asalma adong lao pasikolahon anakkonna. On ma sada pamikkirion sitiruon sian halak batak na marasing sian luat ni deba. Nunga tung godang na boi siboan goar na gabe sada tudossan dihita, naponaborhat ni hapogoson alai boi gabe anak sijujung baringin.
Ra marpardomuan do tu lutta ima tano batak naso haru napu, jadi nunga dipikkirhon akka natua-tua najolo, na ikkon manobbang do dalan ni ngolu. Marserak ma bangso i siboan dalanna be. Jala godang ma tarida akka hamajuon ni halak batak i.
Nang songoni do tong SiJamordong. Ala anak siakkangan do ibana, harop do rohani amanJamordong, natuatuana asa gabe anak sijujung baringin ibana. Nangpe dang tammat sikkola atas amanJamordong, alai diihuthon ibana do hamajuon ni jaman. Disolsoli do bagianna najolo naso olo ibana sikkola. Akkup ni i, sai dipodahon do tu siJamordong, ia arta naumbalga ima hamaloon nang habisuhon.
“Ollat ni dia na tolap au amang, hu taotton do asalma boi ho sikkola satimbona” ninna amangJamordong dung diboto na tammat do si Jamordong sian sikkola atas.
“On pe anaha, borhat ma ho tu Medan, dohot ma ho ujian masuk tu pakkultas”
“Olo bapa” ninna si Jaordong.
Borhat ma ibana tu Medan jala dohot ma ibana ujian di sada unipersitas pamaretta, dungi di jalo ma ibana disan ala mardomu halak na pistar do ibana. Politeknik Negeri Medan ma anggo sikkola i. Nunga tung las tutu rohani amanJamordong, ai gabe anak na hasea nama anak siakkanganna i. Pola do dihatahatahon i tu akka donganna, ai diboto tung na maol do masuk tu unipersitas negeri on.
Alai songoni do huroa, dung di Medan si Jamordong sikkola, godang do siulaon na mambaen ibana lupa, marahua do ibana borhat sian hutana. Dung ditanda ibana akka anak ni na gabe i, dohot do ibana marparange songon anak ni nagabe. Mangan-mangan di lapo do ibana, marisap dohot sigaret na arga, dungi marpahean na imbaru ma torus. Dang dingot ibana natua-tuana, haru marisap dang boi be. Ai sipata topas ni sigaret nassogot do di sakukkui muse, asa adong isaponna siarian i. Ia siJamordong marisap Jisamsu, anggo amana sukkup ma union peddek. Sipata sarabut ni kalapa i do dibaen palaohon rongit andorang manodok ibana. ( manodok = menyadap karet)
Dukkon sikkola di Medan si Jamordong, dang hea be nanggo manuhor baju naimbaru amongna dohot inongna, molo tung maribak saotik, holan dituhor bonang dohot jarum, dungi didukkapi ma. Sipata idaon, naso boi do poro onna batang ni hapea ( baca : karet ) i asa tor hatop gok gota i, lao tulakon marsogot tu tokke gota.
Dukkon dapot ujung ni bulan, nunga ro surat ni si Jamordong sian medan, marhite kantor pos ia so i sian motor Sanggul Mas manang BSS. Dia ma tahe isi ni surat on, anggo dang holan na mangido uang sikkola dohot hepeng balajjo. Songon na somal, dang pola be dijaha sude isi i surat i. Pittor hatop do di lului, didia disurathon angka-angka ni hepeng i.
“Bah, hepeng aha dope naeng na hurang, nunga tolu taon dang mar natammat, hape anakkon ni hlak nunga tammat. Na bulan na lewat adong hepeng penelitian, dohot na asing,” ninna songon na makkatai tu dirina sandiri.
‘Ho pe dah, goarna pe parsikkola, godang ulaon ni hepeng tarlumobi na lao sidung nama sikkolana” ninna nanJamordong huhut sai dipiari boras na baru di giling sian masin padi ni tokke gota i.
Somal do isini surat i, diginjjang hata tangiang, jala saotik di dukkun kabar ni among dohot inongna alai di paitonga ni surat sisallebar i, dibaen do disi hepeng na ikkon kirimon ni amanJamordong. Dungi ujung ni surat i hata mauliate, songoni ma tiap bulan saleleng na tolu taon on.
“Ia tongoshonn ma jo dah anaha songon daftar nilai mi, paboahon na naeng tammat ho” ninna amanJamordong songon balos ni surat i huhut dilean doi hepeng na pinangido ni si Jamordong, ai didok si Jamordong do holan sikripsinama, anggo parsiajaran na asing lulus do sude.
Balik bulanna, ditongoshon si Jamordong do attong daftar nilai i, alai holan poto kopina ma. Dang binoto manang na tutu i manang na dipoto kopi nadi donganna, alai dipangido ibana ma muse hepeng ala na naeng seminar ninna ibana. Sahali on attar balgahepeng di pangido.
“Amang, inang, hutongoshon do daptar nilaikku alai poto kopina ma jo hu parpudi ma aslina,..” ninna ibana isi ni surat ni i.
Sai diparrohahon amanJamordong ma surat i, alai diboto ibana do dang na toho be anakna i sikkola di Medan, dungi dibalos ibana ma muse surat i ninna ma ” mauliate ma anaha, nunga hujaha jala hu ida be daptar nilai mi, nian aslina do hupangido alai mandapoti ma nimmu, las do rohanami disi anaha. Onpe, dison hutongos hami do napingido mi. Ditongos inangmu hepeng balajjom, alai poto kopina ma, mandapoti ma aslina.”
3 thoughts on “Mandapoti Aslina….”
Charles Siburian pada 16 Juli, 2009 pukul 7:08 am berkata:
Hahaha… ai tung na geok do nian sarita ni si Jamordong on. Ai pardia do si Jamordong on. pakket-pakket majo akka kalimat na i
dinandjait pada 21 Juli, 2009 pukul 7:48 am berkata:
Yusty Purba pada 30 Juli, 2009 pukul 6:54 am berkata:
kwkwkwkwkwkwk…….. jaya na mai tahe bah…. gok hian do cerita ni ito tokke on tahe…
Serial Kearifan Batak (6): Viele Händle Macht Leicht Arbeit (Lam Torop Botohon Lam Neang Ulaon) – Batak Indonesia
2019-05-01 2020-10-06 Redaksi BatakIndonesia.com
JAKARTA, BatakIndonesia.com — Di manogot on (Kamis, 30 Juni 2016, pukul 8.35 WIB), sangga mangopi di sada lapo dingkan Sumber Padang Bulan Medan, tarjaha ahu ma barita sian alealeniba Pandita Pramono Hasibuan. Goar ni baritana ima na gabe judul ni sarito on. Manigor hudokma mangantoi “Mansai uli perumpamaan i panditanami. Parmisi ma jolo asa hupaganjang sarito i di bilut bariba an!”
Viele Händle Macht Leicht Arbeit. Sian hatahatana i, tontu sian hata Jerman ma i. Di hata Inggris didok ma i ‘Many hands make light work’. Molo di hata Batak umpama i marlapatan ‘Lam torop botohon, lam neang ulaon’. Gotong royong ma i di hata Indonesia.
Molo di hita Batak, mulaulaon na songon i ndang ‘tanda sukarno’be. Nunga tung tangkas i di hangoluhon angka ompunta. Sian hita na di loloan on pe, ra, hea do marsiadapari.
Marsiadapari ima na marsiurupan marsoringsoring mangula hauma, pajongjong bagas, manang mangulahon ulaon adat. Neang ma antong ulaon i ala nunga torop botohon mangulahonsa.
Adong muse do na tudos tu na marsiadapari ima marsirippa. Molo marsiadapari, marsoringsoring ma i hombar tu tingkina. Molo sadarion mangula di sabaniba, marsogot di saba ni dongan. Songon i ma marsoringsoring tu ari na mangihut. Marsirippa ima na rap mangula di ulaon na marhadomuan tu haporluan ni saluhut, isara ni pature dalan manang manggadu bondar.
Di na marsiadapari, hira so hinilala do loja molo torop dongan mangombakhon sakkul i. Huhut ma marsirarion disi, sipata ma masiursaman.
Domu tu na marsiadapari i, adong do sarito na ribur ujui. Di sada tingki, di tingki na mangombak balik hauma angka parsiadapari, masipaboaan ma nasida di angka ‘huasona’ maradophon ripena. Amanta na sada mandok: “Anggo ahu, molo dung sidung martapian bodarina i, manigor didappol inanta do.” Amanta na sadanari mandok: “Molo ndang rade sagalas kopi dohot sigaret manogot i, unang ma jadi!” Na debanari mandok: “Ganup borngin rade ma dua pira ni manuk na hinobolan dohot aek las paridionku.” “Anggo Ama ni Peranca, nunga hutanda i! Dung mulak annon ibana sian balian on, mamele pinahan lobu dope huhut manggorgori paridion ni inanta i. Molo ndang, di paimpisan ni tarup i ma ibana modom! Boha ma amama DKI”, ninna nasida huhut margahargak mangursamhon.
Alai, sai hohom do Ama ni Peranca pabegebegehon angka sigodang hata i. Tung so dihaporseai ibana do i agia saotik pe. “Nunga hutanda ho sadasada! Angka parbulbul do hamu! Anggo sahalion parsudam ma bahenonhu”, ninna di bagasan rohana.
Di sada tingki sangga mangombak nasida di hauma ni Ama ni Peranca, didok amantai ma tu ripena sangga ro manaruhon tugo: “Ma, sotung lupa ho paradehon aek las paridionku! Bege, nunga habis, ra, miak dappol i! Sotung so dituhor ho!” Manigor dialusi inantai ma: “Ai asing ho pa, pola dison dihatahon ho i, sai hira na so somal i pinarade. Tenang ma ho, nunga rade i!
Manigor hohom ma angka amanta na asing umbegesa i, ai tung so dirippu nasida songon i ‘jago’ ni Ama ni Peranca.
Alai, mangiburu ma sahalak amanta di ‘hajagoon’ ni Ama ni Peranca i. “Asa diboto ho, lobi sian ho ahu! Painte da!”, ninna di bagas rohana.
Jumpang ma tingkina marsiadapari di hauma ni amanta na mangiburu i. Di na naeng mulak inantai dung manaruhon tugo, didok ibana ma songon on: “Ee.. Omak ni Bongguk, sotung so diloppa ho paridionku da! Bilalang ni manuk i pe sotung so dipasuhi ho!” Manigor dialusi inantai ma gogo: “Paridion nimmu? Ndang sadiharingku i! Di bondar an ho maridi! Haru pinahan lobu so pinaridi dope! Pajonajonahon ho!” “Muse, bilalang ni manuk dope nimmu, haru barimbingna so adong”, ninna inanta i marbetebete huhut dilangkahon mulak. Marrara ma bohi ni Ama ni Bongguk umbegesa i ala ni ilana. Satonga mate ma angka amanta i margahargak pola hansit gontingna. Diboto hamu do? Ai na marsandiwara do Ama ni Peranca dohot inanta i, datung hea tupa na songon i.
Mulak ma hita tu na marsiadapari i. Nuaeng on, nunga tung masihol hita marnida na marsiadapari, na marsiurupan. Di ulaon adat pe, ndang masa be na marhobas. Nunga dipasahat tu ‘boru na burju’. Di hitaan pe, nunga masa na mar’catering’. Ndang masa be na rap mamboan amak laho inganan hundul di ulaon adat. Ndang adong be tenda kongsi. ‘Simple’, ninna. Hape, na marhobas i do sada hasurungan ni adat Batak.
Bangsonta on pe nunga tung pogos di na marsiurupuan, na margotongroyong. Alani ma, Amanta Porasiden Jokowi paingothon hita asa radot di na margotongroyong i marhite revolusi mental. Sada ojahan ni revolusi mental ima gotong royong. Na duanari ima integritas dohot etos kerja. Alani, taradoti ma na marsiadapari dohot marsirippa i!
This Year : 20836
Total views : 1127606
Jamita Evangelium Minggu Invokavit, 1 Maret 2020: "Molo Joujou Ahu, Dialusi Ho do Ahu" Pelita Batak Online
Di Minggu Invokavit dijou Debata do hita marhite hataNa asa lam porsea jala pos rohanta na molo joujou hita tu Ibana sai na alusanna do hita. Haporseaon di haradeon ni Debata mangalusi hita uju joujou i ringkot lam togu di ganup panggulmiton ni ngolunta, di na patupa angka na denggan di ngolu on tu donganta jolma, di na mangadopi tantangan na so tarhamonangkon hita, nang di na mangadopi parsahiton na so tarpamalum ni angka parbinotoan medis, psikologis nang sosial di partingkianta nuaeng on. Di minggu Invokavit di partingkian di na so songon i timbo dope hatauon ni jolma mangadopi angka tantangan ni ngolu i, jumotjot jala gumodang do pangondolion ni jamita di hinaringkot ni manghaporseai haradeon ni Debata mangalusi joujounta, ai haposan do Ibana.
Alai di partingkianta nuaeng, di na lam timbo parbinotoan dohot hatauon ni hadirion ni jolma mangadopi siadopan di ngolu on, lam timbo hatauon teknologi na marragam i na so tararop hita di dua pulu taon na salpu, jala di na lam tamba torop ni angka na so manghaporseai haadongon ni Debata dohot hatauon nang haradeonNa mangurupi jolma i ringkot do tong jamita di minggu Invokavit tong mangalehon roha tu haradeon ni jolma i manjoujouhon Debata di ngoluna. Boasa? Ai lam manghilala do jolma i di tingki on na so haru diharingkothon be kehadiran ni Debata nang huasoNa di ngoluna. Ndang adong be tingkinta manjou Debata. Molo tung dijou pe Debata, ndang mardongan haporseaon di huaso ni Debata mangalusi joujouNa i. Siala ni i do taida annon di hatorangan ni jamita na mangihut on, dipillit do jamita na dienet sian Evangelium Mateus 9: 27-31 sada turpuk na di bagasanna adong sungkunsungkun ni Jesus tu dua halak namapitung na mangido asi ni roha ni Jesus tu nasida manang na porsea nasida di hatauon ni Jesus patupa na pinangido nasida i, i ma asa diasii Jesus Anak ni si Daud i nasida.
Asa, ndang holan haradeon ni Jesus Kristus mangalusi joujounta na ingkon sijamitahonon dohot sihaporseaonta, alai ingkon dohot do haradeonta manjou Ibana songon I nang haporseaonta di hatauon hagogon ni Debata tong ingkon jamitahonon dohot jangkonon di rohanta dohot di ngolunta. Catatan: Holan angka Atheis do na mansoadahon angka i. Isara nidok ni Atheis na tarbarita ni Inggris, negara na dua hali lipat torop ni na Atheisna di dua dekade parpudi on hape torop ni halak Kristen holan 38 persen nama, Richard Dawkins na di bukuna, God's Delusion mandok na mangihut on: Mangihuthon penelitian di America ndang adong pengaruh ni joujou marhite tangiang di hamamalum ni sahit ni na marsahit. Ingkon marsigantung tu hatauon parbinotoan medis nama jolma i. Lam timbo parbinotoan medis i lam so diharingkothon be huaso ni Debata, na di nasida ndang adong. Bahat do angka contoh di Bibelta i taringot tu joujou ni na porsea i tu Debata jala alus ni Debata tu joujounasida i. Ndang holan joujou ni na porsea marsasahalak, alai dohot do joujou ni marsasapunguan dohot marsasabangso. Angka contoh na mangihut on porlu tariashonon laho mangondolhon i: Parjolo, di 1 Musa 21: 17b-18-20, dibaritahon hinatinggil ni sipareon ni Debata ni si Abraham manangihon soara na dipangiar sian pamangan ni si Ishamel anak ni si Abraham na sian si Hagar i naung dipeakhon inongna di toru ni ramba na metmet di halongonan Bersyeba.
Disi sigop do Debata bertindak paluahon si Ishamel sian hamatean, gariada sahat tu na mambagabagahon tu inongna na pasupasuonna ma ibana gabe bangso na balga: "Jadi ditangihon Debata ma soara ni dakdanak i, joujou ma suruan ni Debata sian banua ginjang di si Hagar, ninna ma mandok ibana: "Aha di ho ale Hagar? Unang ho mabiar, ai nunga ditangihon Debata soara ni dakdanak i sian hapeahanna i. Hehe ma ho, pahehe ma dakdanak i jala togu ibana dohot tanganmu ai bahenonku do ibana gabe bangso na bolon. Dung i dipatonggor Debata ma mata ni si Hagar, gabe diida ma sada mual. Jadi laho ma ibana manggohi tabutabu i dohot aek, jala dipainum dakdanak i. Dung i ditumpak Debata ma dakdanak i magodang…" Paduahon, i do tong na hinatindangkon ni barita na tarsurat di 1 Samuel 1: 11, 13, taringot tu sada boruboru margoar Hanna na marbortian na hol binahen ni Jahowa (ayat 5) na joujou mardongan tangis situtu tu Debata di tangiangna di jolo ni bagas joro di Jerusalem di bagasan arsak jala dung leleng gabe so marsoara be ibana alai ubitubit bibirna so marsoara gabe disura Malim Elia hira na mabuk.
Songon on ma tanginangna: "Ale Jahowa Tsebaot! Molo ditatap rohaM pardangolan ni naposomon, jala diingot Ho ahu, jala ndang halupahononmu naposomon, jala dilehon Ho tu naposomon sada anak, lehononku ma ibana muse to Jahowa saleleng mangolu ibana, jala ndang hona raut parnabung uluna." Patoluhon, laos i do na pinatupaNa tu angka angka imigran/paisolat pomparan ni si Jakob di Misir na joujou tu Debata di na mangadopi panggosagosa dohot panindosan ni raja Firaun (2 Musa 3: 7-8): "Nunga tangkas huhida pardangolan ni bangsongku na di tano Misir i, jala nunga hutangihon anggukangguknasida i maradophon angka na pasosaksosak nasida; ai nunga huboto parniapan nasida i.…"
Paopathon, laos i do na pinatuduhon ni Jahowa tu sahalak na agoan gogo margoar si Simson siala tinadingkon ni Tondi ni Debata ibana dung dipaboa ibana so sipaboan tu boruboru margoar Delila jala dina dirante jala direhei bangso Pilistim ibana di jolo ni debata ganaganaannasida (Panguhum 16: 28, 30). Songon on joujouna tu Debata: "Ale Tuhan Jahowa! Sai ingot ma ahu, jala pargogoi ahu nanggo sahalion dope, ale Debata, asa hutubolhon sahalinari matangku na dua i tu halak Palistim." Taboto do dia na masa dung i. Dihaol ibana ma tiang partunggul ni inganan parpunguan ni bangso i, laos diaithon, sada tu siamunna, jala sada di sihambirangna. Gabe runggang ma bagas i na di ginjangna 3000 halak, laos matema gumodang dibahen ibana sian na uju mangolu ibana. Nang di ngolu ni angka na porsea i na so disurathon di Bibel i, dohot na so disurathon di Surat Kabar manang Buku Biografi dohot Diari pe tahe, mansai bahat do angka pengalaman ni na porsea i na joujou tu Debata, jala dialusi Debata joujounasida.
Di Evangelium Mat 9, 27-31 i, tung tangkas do dipatuduhon na marhagogoon do joujou dohot soara nagogo (Gorik: krazontes kai lalountes) tu Jesus Anak ni Si Daud i, Tuhanta pargogo na sohatudoan i, jala ala joujou i mardonganhon haporseaon di Jesus na tarbahen manggohi pangidoannasida asa diasii (Gorik: Eleeson) Jesus nasida, gabe dipatupa Jesus ma mambahen Gabe marnida matanasida dung jolo diampehon Jesus tanganna tu simalolongnasida na mapitung i. Joujou nasida, dipatangkas Jesus manang na porsea nasida di hatauon ni Jesus patupahon na pinangidonasida i, jala dung tangkas i dijamata Jesus mata nasida songon Dokter jala dung i marnida ma nasida. Songon i ma hasisintong ni na asi ni roha ni Jesus tu nasida na mangalusi joujounasida gabe dipaboaboanasida ma tu bahat halak di saluhut hutanasida na masa i atik pe diorai Jesus nasida patupahon i.
Beha do hita angka siihuthon Jesus Kristus di abad pa-21-hon on di angka inganan ngolunta na marragam i, hitatarlumobi angka na marsaor di bagasan sada huria ni Kristus di portibion, i ma Huria Kristen Batak Protestan, di du ana mangihut on: Parjolo, joujou dope hita tu Debata uju taadopi tantangan na so tartaluhon hita, dohot ma i di na so taralo pamatang nang rohanta sahit na saor jala na ro sian duru ni pamatangta tu pamatangta on, dohot ma i di na tongon mangadopi virus Corona hajolmaon di tingkion, virus naung sahat tu Italia Utara, naung menginfeksi lobi 200 halak disi jala mambuat ngolu ni pitu halak sahat tu tgl 26 Pebruari i, nang di Jerman pe nunga adong naung terinfeksi, gabe pola Menteri Kesehatan nasida mandok na parade diri ma bangso i mangadopi epidemi i di tongatonga nasida? Jouou dope hita asa diasii Ibana hita on? Manang ndang be, nunga marpangusandean be hita tu hatauonta sandiri, hatauon ni jolma i? Manang, nunga sahat hita tu bagasan ngolu na marpandelean?
Paduahon, di na joujou i hita, porsea dope hita di hatauon ni hagogoon ni Debata Sitolusada i patupahon na tajouhon i tu ibana, i ma asa diasii Ibana hita? Tu dua na mapitung na di tingki abad parjolo di Palestina - na di tingki i diida jolma ndang adong na tuk mambahennasida marnida - nuaeng on pe adong do hapitungon na so tarbahen parbinotoan medis na timbo mangatasisa asa boi marnida, dipasungkunhon Jesus do haporseaonnasida di hatauon ni Jesus patupa na pinangido nasida i, i ma asa boi nasida marnida. Beha do hita angka na porsea nuaeng on?
Patoluhon, dialusi Debata do angka joujounta tu Ibana di tingki on? Ringkot do sungkunsungkun on taalusi. Tapuji goarNa di na taida alusNa i. Molo adong sian tongatonganta naung joujou tu Tuhanta sian nasa haporseaonna, hape ndang diida ibana Debata na tangkas mangalusi joujouna i, beha do tona ni hata ni Debata tu ibana di minggu Invokavit sadarion? Molo gabe ndang manghaposi hinasintong ni hataNa, i ma na alusonNa do joujou ni na joujou tu Ibana, ra ndang siulaonta i. Na boi do idaonta muse tu pudi jala manungkunhon tu dirinta manang na di bagasan haporseaon tu hagogoon ni Debata patupa na tapangido i di na joujou tu Ibana manang ndang.
Alai boi do ndang disi hapeahan ni alus di sungkunsungkunta i. Na boi do hita na porsea di Tuhan i mangauhon alus na mangihut on: Debata do umboto boasa ndang dialusi Ibana natajouhon i uju i sahat tu nuaeng. Inkon lehononta do kebebasan ni Debata mamillit rumang ni alus tu na tapangido i: Mangoloisa manang ndang mangoloisa. Patupa songon na tapangido i manang marasing sian na tapangido i. Alai ianggo gabe ndang manghaporseai hataNa i taringot tu hatoguon ni alus ni Debata tu joujounta i ndang siulaonta. Molo tung ro alus ni Debata ndang apala dos tu rumang ni na tapangido i, sai dipatau ma hita manjangkon manang songon dia pe rumang ni alusna i. Margogo ma hita mangarimangrimangi na tolu pangarimangrimangion na di ginjangi mardonganhon Tuhanta Sitolusada i. Amen.
HAMPUNG TOGI - DANG RO PANTANGAN NI ABITNA - PALAMBOKPUSUPUSU
Home » TORSA » HAMPUNG TOGI - DANG RO PANTANGAN NI ABITNA
15 August 2017 TORSA Edit
DANG RO PANTANGAN NI ABITNA.
Nunga urmun ari mulak si Togi sian balian ala ingkon mangulahon jetor ibana dohot pangurupina mangula hauma ni halak. Alai dung sahat ibana tu jabu mansai songgot rohana marnida niolina i tangis martabuni di bilut podoman nasida. Manungkap si Kartini huhut manuguthon bohina tu bantal sai tangis songon na mongkihongkik.
Ndang dipatontu si Kartini amantana i naung jonok di lambungna, lungun ni rohana ala muruk ni simatua boruna i do sai ngotngot di rohana. Dang tarjalo rohana muruk simatuana boru tu ibana holan ala na hurang hatop ibana na botari i singkop mangalompa. Ndang rohana nian marsangajo songon na lumeleng masak lompalompana alai na mansai gale do pamatangna gabe hurang hinsa ibana.
“Ai boasa sai tangis ho, na muruk do Inong tu ho?” ninna si Togi.
Sai sip do si Kartini dang mangalusi, iluna do lalap maraburan alani lungun ni rohana.
Lalap sai dielek si Togi niolina i asa olo paboahon aha bonsirna gabe sai tangis ibana. Dihaol ibana si Kartini, diumma, diapus simanjujungna dung i dielek, alai lalap do sai manghuntam dang paboahon aha alana gabe sai tangis ibana.
Naeng do nian dipaboa si Kartini tu Amantana i aha bonsirna tangis ibana, alai tubu biarna so tung gabe muruk muse amantana i tu ibana manang gabe gasagasaon Amang Siadopanna i muruk tu Simatuana boru. Akh…, tumagon ma hupasip, i ma roha ni si Kartini.
Nian nunga moru lungun ni rohana dung dihaol si Togi ibana tarlumobi sungkunsungkunna tangkas do habotoan mangampini ibana do roha ni amantana i. Dohot ma ala na matanda hu i pangampinion ni si Togi gabe mabiar ibana paboahon muruk ni simatuana tu ibana, maon ma ampin hu parhalanguluna i tu ibana gabe tubu badana tu Inongna.
Hape na sopamotoan ni si Kartini dung ditadingkon si Togi ibana duru sian bilut nasida i, manigor disuhuni si Togi do Inongna. Biar roha ni si Togi molo dipasip ibana parsalisian ni Inongna i dohot niolina gabe olo haduan tubu bada bolon, tumagon ma rohana tagan boi dope manigor marsipasalpuan roha humatop dipauli ibana.
“Na muruk do Inong tu parumaenmu nangkin, ai tangis ibana dapothu” ninna si Togi.
“Muruk nangkin ahu, ai na henesan niolimi. Nunga nidok asa tumibu mangalompa asa hatop nian Amongmu mardaon pogu. Manombo sahit butuha bolon ni simatuam dang boi tarlambat mangan nunga ningon alai so diingot” ninna Ompu Pangadean boru.
“Bah, na songon i do hape dalanna parumaenmu sai tangis?”
“Boha didok ibana tu ho?. Atik balikbalik alualuna?”
“So olo ibana mangkuling lalap do iluna dipatudu sai manghohom. I do asa hupatangkas tu Inong”
“Jai boha pandokmu, dang boi muruhan niolim i molo hurang denggan ?. Torang dok asa binoto?”
“So dia hudok Inong, alai dang na mangampini parumaenmu ahu. Molo tung pe hurang hibas parumaenmu saonari unang manigor remengi. Ompop ateatem Inong, ai molo so bait dia do mamuhai mardenggan pamatang parumaenmu, jai mangantusi Inong molo songon na henes manang hurang hinsa ibana”
“Bah. Nunga sega tahe. Bah…bah…boasa dang hatop dipaboa ibana. Ai didia ibana, oh tondingki . Naung dapotan nauli do hape parumaenki, amang tiur ni nipingki. Jaga ho disi asa hutopot jolo ibana tu bilutna an, dia pe nimmu nunga tamba las ni rohangku” ninna Ompu Pangadean Boru humalaput manopot si Kartini tu bilutna.
Asa mansai tarsonggot do si Kartini dung dibereng ibana ro simatuana i manopot ibana tu bilutna i huhut mangapus tanganna lambok.
“Boasa dang dipaboa ho tu ahu naung so ro be pantangan ni abitmu jala naung dapotan nauli ho poang. So huboto naung mamuhai mardenggan pamatang ho, patutna do songon na hurang hinsa pamatangmu. Toe poang hinsat ma ho, unang boan tu roham ungutunguthu nangkin ate. Muse so sian mohop ni ateatengku i tu ho, asa ingot do ho nian diulaonmu rohangku” ninna Simatuana lambok huhut jaga ibana mandok hatana: dang patupa tamba hansit ni roha ni parumaenna i alai dang patubu ginjang ni rohana ala pola ditopot ibana parumaenna i mangelek unang sai tangis be ibana.
“Toe, beta ma hehe ho. Asa mardaon pogu hita, nunga male ra Amantaman. Hinsat ma ho asa sonduk indahan ni si Togi an, ndada sai ahu be manonduk indahan ni i nunga adong ho poang” ninna Ompu Pangadean duru sian bilut i dung didida ibana si Kartini hinsat sian podomanna.
Si Kartini pe dang dia be boi tardokna dung ro simatuana i manopot ibana tu bilutna i, tompu mombun lungun ni rohana. Tarlumobi hata ni simatuana na mandok muruk pe ibana ndada na mohop rohana na, alai asa ingot do ibana diulaonna. Jala ndang diboto simatuana naung mamungka mardenggan pamatang ibana.
“Na burju do hape simatuangkon tu ahu. Ahu do na hurang torang paboahon aha na masa tu ahu” ninna roha ni si Kartini huhut manopot simatuana dohot si Togi tu pudi.
Diida si Kartini nunga hundul si Togi dohot Simatuana boru di lage jala di jolo nasida nunga rade angka piring dohot na asing, alai ndang marna disonduk nasida indahan tu piring nasida, ingkon sai paima ibana manondukhon i. Nunga hea nian dihatahon ibana i tu si Togi di jolo ni Simatuana boasa ingkon paimaon nasida ibana asa mardaon pogu, alai hatop do di alusi Simatuana doli tingki i.
“Ai hamu do parumaen nuaeng gabe parsonduk bolon, hamu do mangantusi sidabuan, hamu do nangkin mandabu parbue silompaon, hamu muse do tangkas umboto sai dia godangna i sira ni salean dohot ingkan situtungon na tinuhormuna. Hamu do umboto sadia godangna i isi ni bahubahulmuna manang simpananmuna. Alani ingkon hamu do manonduk, mambagihon, manuhat naung ni lompamuna asa sirsir ris sude dapotan. Sirsir ndang adong na lobi na deba hurang. I do ninna hamu Inang lapatan ni Parsonduk Bolon”
“I do tohona pandok ni Simatuam i. Tung haru tu si Togi on, tung pe ibana gumodang mansari haduan ingkon ho do mangaturhon parbalanjoon huhut paingot ibana asa hati marhepeng, ai ho do sitiop puro. Ho do umbotosa sadiana i sitabunianmu. Malo ma ho mangaturhon i mulai saonari, asa boi sesep nanget paidukiduhonmu marsitabunian, boi pungu i haduan. Ala molo mangasi do Debata ro nama haduan pahompu laho sibalanjoonmuna."
"Songon i ma poang maol ni sada Ina mangarimpun pardalan ni parsaripeonna. Jai, ingkon ho do marroha asa boi pahimpuonmuna sinamot sasaotik gabe bahen bohal ni pahompu i haduan laho marsingkola. Ai ture ni parsaripeon ni sada jolma tung saguru malo ni Inanta do mangaturhon parsaripeonna dohot manguluhon ianakhonna sude. Ia molo dung do so hasea sada Ina godangan sursar ma parsaripeon nang ianakhonna. Alai ia tung pe hurang ture pangalaho dohot parulaon ni Amantana molo hot do Ina i denggan jala hot di batubatuna gabe tiang sihunti bagasna, boi do ture muse ianakhonna” ninna Simatuana boru manguduti.
Ditangihon si Togi dohot si Kartini sude hata i jala dipahusorhusor di rohana: “Martua do ahu hape saut tu parhalangulungkon ai burju simatuaku mangajari dohot maniroi ahu” ninna si Kartini pasahat mauliate ni rohana.
Sai Marbarita do Angka Murid ni Jesus | Parsiajaran Bibel tu Dakdanak
Sai Marbarita do Angka Murid ni Jesus
Adong ma sahalak baoa na lumpu na sai mangido-ido di gerbang ni joro. Tingki botari, diida ibana ma si Petrus dohot si Johannes. Ninna ma, ‘Asi ma rohamuna, lehon hamu ma di ahu manang aha pe taho.’ Didok si Petrus ma, ‘Adong do na naeng lehononnami tu ho, alai ndang hepeng. Di bagasan goar ni Jesus, mardalan ma ho!’ Ditogu si Petrus ma ibana asa jongjong. Gabe boi ma mardalan baoa i! Las ma roha ni angka halak na mangida i. Gabe porsea ma nasida jala gabe murid ni Jesus.
Alai muruk ma angka malim dohot halak Saduse. Diboan ma angka murid i tu pengadilan ni halak Jahudi. Didok ma, ‘Marhite huaso ni ise do dipamalum hamu baoa i?’ Dialusi si Petrus ma, ‘Huaso sian Jesus Kristus na dipamate hamu i do hupangke hami.’ Gogo ma didok angka pemimpin agama i, ‘Unang be dok hamu goar ni Jesus!’ Alai didok angka murid i ma, ‘Ndang adong na boi mangorai hami paboahon taringot Jesus.’
Dung bebas si Petrus dohot si Johannes, didapothon nasida ma murid na asing. Dipaboa nasida ma aha na masa. Dung i martangiang ma nasida jala didok ma, ‘Urupi ma hami asa barani marbarita.’ Dilehon Jahowa ma tu nasida tondi parbadia. Torus ma nasida marbarita dohot pamalumhon na marsahit. Ujungna, lam godang ma na gabe murid ni Jesus. Ditangkup halak Saduse ma angka murid i jala dipenjarahon ala cemburu nasida. Alai di borngin i, disuru Jahowa ma sada suru-suruan manang malaikat mambungka pintu ni penjara i. Didok suru-suruan i ma, ‘Hatop, laho ma hamu tu joro jala mangajari ma hamu disi.’
Marsogotna i, adong ma na mandok tu angka pemimpin agama, ‘Tarkunci do penjara i, alai ndang disi be angka baoa i! Nunga mangajari nasida di joro!’ Ujungna, ditangkup ma muse angka murid i jala diboan tu pengadilan ni halak Jahudi. Didok sintua ni malim ma, ‘Kan nunga didok hami asa unang didok hamu be goar ni Jesus?’ Dialusi si Petrus ma, ‘Ingkon Debata do dioloi hami, ndang jolma.’
Mansai muruk ma angka pemimpin agama i jala naeng dibunu ma angka murid i. Alai adong ma sahalak Parise na margoar si Gamaliel mandok, ‘Hati-hati hamu! Debata do ra na mandongani nasida. Sotung gabe dialo hamu Debata.’ Dibege angka pemimpin agama i do hata ni si Gamaliel. Dibebashon ma angka murid i. Jala didok ma asa unang marbarita be nasida. Alai sai marbarita do nasida. Barani do nasida paboahon barita na uli, di joro dohot sian jabu tu jabu.
“Rumingkot do di hami mangoloi Debata gabe parhuaso unang apala jolma.”​—Ulaon ni Apostel 5:29
Sungkun-Sungkun: Boasa sai marbarita angka murid i? Songon dia do Jahowa mangurupi nasida?
Ulaon ni Apostel 3:1–4:31; 5:12-42
Tongtong Marbarita Nang pe Ndang Dijalo
Boasa suruon ni Jesus lari angka apostelna molo adong na mambahen na hansit tu nasida?
Angka Apostel Marbarita na Uli mardongan Habaranion
Home > 02. Natal\t> BE-601, DI HUTA NI RAJA DAUD
Di huta ni Raja Daud tubu Sipalua I,
Si Maria pangintubu na hipas di bara i.
Laos tu panggagatan I do di borhos Tuhan i.
Ro sian banua ginjang tuat tu portibion,
Na gumomgom saluhutna tubu di bara I non.
Raphon jolma na lea saor tu hita Debata.
Tagan di hamet-metonNa parangeNa I burju.
Pasangaphon natorasNa lam marroha situtu.
O dakdanak tiru ma Jesus Kristus na burju.
Ndang marimbar songon hita, songon ho nang dohot au,
Halojaon, na hansitan, dihilala do tutu.
Arsak, las ni roha pe diadopi do sude.
Poso-poso na binorhos na di panggagatan I,
Dangol, lea jala pogos, lao palua jolma i.
Hita hinophopNa I bongot do tu surgo i.
Ndang di bara ni pinahan dipapatar sangapMi,
Alai dibanua ginjang do rap dohot Ama i.
Nasa na marhosa I do sumomba Ho disi.
Syair: Once in royal David’s city
Categories: 02. Natal Tags: BE-601, buku ende, DALAM KOTA RAJA DAUD, DI HUTA NI RAJA DAUD, KJ-113, Once in Royal David's City, SDJ
BE-602, DI NATAL NA PARJOLO I BE-600, DI BORNGIN NA SASADA I
RTHK Radio Putonghua - Live Online Radio - i3radio.com
Listen 15 min. RTHK Radio Putonghua
Listen 30 min. RTHK Radio Putonghua
Listen 45 min. RTHK Radio Putonghua
Listen 60 min. RTHK Radio Putonghua
Di Biakku…. – Amani Partogi
← Acara Natal apa Diskotik??
Ula-ula ni jolma na rittik →
Posted on 16 Desember, 2009 by Hendry Lumban Gaol
Sukkun ma tulang L Naibaho manang naung hea di ida biang i, ai turi-turianna do on, nda holan na manuhuthon do au?. Jadi molo naeng takkas botoon muna songon dia parbalgani biang i, rappak manukkun ma hita tu nasida, beta ma.
Ai nda, sahalak ina na ringgas do NaiHasomalan ro tu ulaon adat?. Dang piga songon inanta on tahe, ai ganup adong undangan sai tor parsidohot do ibana. “Holong do na sinuan, ia tung marulaon iba muse, nda tama ma nian godang akka pamili mangolophon ulaon i?” ninna ibana ala disukkun sahalak ina na dilambungna.
Ido tutu, ai holong mangalap holong no na binaen, datung hea ribur pesta anggo so hea tarida iba di ulaon ni halak. Jala, ra sude do halak, sukkun-sukkun, ai ise ulaning i. Alai molo na ringgas do iba mandohoti ulaon ni akka pamili, bah ipe dah, sai songon na tarutang do dongan molo so ro tu pesta niba.
Sai tor takkas do taddaon NaiHasomalan on. Molo nunga adong inanta pasitabolan na lehet, parsanggul na metmet jala parbadak na hapal, huhut tas na bolon sai gattung di tanganna, imana ma i. Sai mangapian do akka donganna ina marnidasa, ai ganup pesta sai margatti-gatti do paheanna. Uli, jala na arga-arga muse.
Dukkon guling ari, lao martua mangan nama marpesta i, huddul do NaiHasomalan dohot akka donganna sarobbongan. Ra nga taboto nuaeng, bohama akka dongan ina on, ai tung na godang do akka sihataan ni on. Tagan so martangiang dope, nunga sai marsisedduk indahan tu pingganna be.
“Imadah, eda, ribur ni pesta on ningondah, tanda do parale-ale oppuni si Humirlop on, ida ma neh, sai marroan be dope akka jolma on” ninna NanDomu apa sabarendeng hundulan dohot NaiHasomalan.
“Bah, ido dah eda, aha na sinuan, ido tubu, nang iba songoni do” ninna mangalusi.
Dung sidung tangaing, marloppan be ma nasida, nang nai Hasomalan dohot akka donganna. Aha so male tahe, ai di ulaon ni halak batak olo do sadari manikting, mulai sina jam ualau manogot sahat rodi jam onom potang ari.
Dung sippul mangan, pittor hatop do dipamasuki NaiHasomalan akka indahan, dekke, jagal na adong di jolo nasida tu palastik. Anggo sian sitelan dohot paheanna, nang akka ugasan na adong di ibana, ra, dang patut baenonna songoni. Ai sadia ma argani indahan na binoanna i.
Alai dah, mangauhon tu rohana be do akka donganna. Diingot be do na jolo tikki di huta, hasomalan do molo lao ina tu pesta, sai diboan do songon siulak ni tandokna. Disarihon do na dijabu, anankkonna. Jadi datung boha nidok, molo tung adong ina mamboan sipanganon sian pesta. Jala ibape, adoppon roha, sai tinomu do dainang na jolo molo nga mulak sian pesta, ai mangallang jagal nama.
“Di biakku bah, di jabu” ninna NaiHasomalan, ala dung dibuat sude akka na adong disi dang disarihon donganna.
“Ai sari do ho di biang mi ateh eda” ninna NanJujur sian bariba meja.
“Ido, holan sasada i do biakku”
Lalap ma nasida marsuhutan muse andorang so dapot tikkina pasahat ulos nang mangumpahi hasuhuton.
Sai didok NaiHasomalan do “di biakku” ganup nasida rap di ulaon. Akkup ni, gabe manginongi do huroa dinasida akka donganna, ai tung biang beguaha naeng biang ni NaiHasomalan on. Marnida hasarion ni ibana di biang, bah dang ise tutu naso sukkun-sukkun. Ganup lao tu arisan, tu pesta, sai tor dipamasuk do sapalastik, indahan, jagal nang na asing, jala didok “Di biakku…”
Disada tikki, diparpestaan, rappak udurma mulak naiHasomalan dohot NaiJarikkot. Mardomu ala udan bolas na gogo, jala sadalanan do anggo jabu nasida. “Rappak mulak ma hita eda, ai udan do neh” ninna nai Jarikkot. Hape di rohana asing do, asa dibereng do biang ni naiHasomalan i.
“Ima tutu eda, ai mamboan mobil do muse au, beta ma, di jabu ma ta uduti nonang ta on” ninna NaiHasomalan.
Dung sahat nasida di jabu ni NaiHasomalan, lulu-lulu do rohani NaiJarikkot di biang nanidokna i. Bah, didia do naeng biang i, ai ganup marpesta, sai manarihon biang, alai nanggo soarana dang habegean.
Ditomu-tomu amaniHasomalan do nasida, jala huhut ma di dijalang NaiJarikkot. huhut di togihon masuk tu jabu.
“Nga mangan ho, papi?” ninna NaiHasomalan, huroa mar papi-mami do anggo NaiHasomalan di jabu.
“Dang dope bah, ai soadong sipanganon, jala ipe mulak iba dah….adong diboan ho indahan?” ninna amani Hasomalan
“Adong do, di tas hi, huboan do” ninna mangalusi huhut di pahaluar sian tasna, jala diboan tu dapur.
Ro ma tu rohani ni naiJarikkot, “Patut do attong, na burju do biang ni inanta on, biang na boi donganon modom…”.
Pos ini dipublikasikan di TORSA. Tandai permalink.
ULAON PANGOLIHON ANAK/PAMULIHON BORU DIBAGASAN ADAT BATAK TOBANASOMAL DIULAHON DI PARSERAHAN Ir. Roland Hutajulu
5.3.5 MASISISEAN Tar songon on me partording ni na masisean di ulaon unjuk :Parboru :  Hamu raja ni pamoruon nami …….(Didok marga ni Paranak)Didolok ma parbubuan, ditoruan partanggalanHot ma songon pulo, tingkos songon parsihodoanDi sude asi ni roha ni Tuhan ta, songoni hot nang hita di angka panggabean nang parhorasanDiama langkatna, dia ma unok naDia ma hatana, diama nidoknaTangkas ma paboa hamu raja ni boru
Paranak :Ima tutu Raja nami, adong do hata ni natua-tua namandok :Marbau tanduk, marbau holi-holi raja namiGodang sibutong-butong, otik sipir ni tondiTaringot disipanganon nahupartupa hami rajanami,Sititi ma sihompa, tolop palu-palunaSipalomak imbulu mai, sipaulak hosa loja
Asa rittar ma songon bonang digala, sakumpal salabeanJala sai sinur ma pinahan na tapahani, asa adong hasagathononta muse raja namiJadi dihuhuasi ni sipanganon na hupa tupa hami i raja nami Panggabean, parhorason do raja nami
Parboru :Sinur ma pinahan, lam tugabena angka naniula
Asa tangkas ma uju purba, tangkasan ma uju angkolaTangkasma hamu maduma. Tangkasan nang mamora
Tangkas ma songon adian, marsipatudu songon dalanAsa tung tangkas ma hita di parsaulian, tangkas nang di panggabean
Paranak :Tangkas ma hita maduma, tangkasan nang mamoraNapuran ni parsoburan ma, tu gambir ni sitaponganSaut songon hata ni umpasa;
Mangkuling ma taganing, rap dohot palu-palunaTibu ma nasida marabing-abing, jala baoa ma buha bajuna
Parboru :Asa tubuan lak-lak, tubuan singkoru, solotan bunga-bunga.Tubuan anak ma nasida tubuan boru, dongan nasida sari matua Paranak :Mauliate rajanami, (dipasahat ma panggohi ni sinamot tu Parboru)
Parboru :‑ tu pamarai‑ tu simandokhon‑ tu sihunti ampang‑ tu tulang ni boru muli
catatan :Mangihut ma muse tu unsur hula-hula, tulang ni Parboru(Sipata sai didok tulang ni pangoli do hata tu boru muli, berupa nasehat dohot hata pasu-pasu)
Catatan : Parboru : Parsinabung Parboru: Paranak :Mauliate ma di hamu Raja nami. Pasahat hamu ma.Parjolo ma pasahat hamu ulos pansamot tu natoras ni anak nami/ hela muna.  Andor halungkang ma togu-togu ni lombu, andor rantiti togu-togu ni horboSai nang-nang ma hamu saur matua, patogu-togu pahompu, sahat tu namar nini, sahat tu namar nono.Naeng pasahatonkuma ulos pansamot tu hamu,ranak :Pasahat hamu ma muse ulos hela, dohot udut na songon naung ditolopi dina marhata sinamotnuaeng pe sahat ma pasahaton nami uloson tu hamu, songon hatani umpasa ma dohonon ku;ranak :Parboru :Cacatan  Parpudi dipasahat parboru ma muse tu Protokol, Parsinabung, dohot jambar torop (Raja naginokkon).Ima : Songon on ma nian hapeahan ni ulos i :
Pihak ParboruHata pangampuon : Naung sampulu pitu, jumadi sampulu ualuAngka hata pasu gabe naung pinasahat muna, pasauthon ma Amanta Debata  sai tong-tong ma hita dapotan uli dohot las ni roha, laos mangihut ma dohot sinamotSimbora ma guk-guk, peak di lage-lage, Mamora ma hita on luhut, horas jala gabe Laos digorahon Raja huta ma muse asa sude natorop i mandok olop, olop, olop (3 hali).huhut disabur hon boras sipir ni tondi. paranak dohot parboru.
Maningkir Tangga Ima acara di bagas ni masing-masing suhut.ilikkit, sinalenggam, ba molo saroha sapingkiran hita, ba tapillit na dumenggan, botima. MAULIATE
Silvia Monica26 Maret 2011 16.01bisa menambah wawasan dan pengetahuan ttg adat batakBalasHapusveronica with smart brain26 Maret 2011 16.17lumayan jugaBalasHapusBarubaca.com8 September 2012 03.44Taringot tu na paulak une dohot tingkir tangga gabe ulaon sadari, ra dang holan jarak na gabe halangan. Dohot doi alasan efisensi biaya nang di tingki. BalasHapusBalasanRoland Hutajulu10 September 2012 17.51Betul, godang do najonok huta ni Paranak dohot Parboru tong do dipaksahon ulaon sadari (tinggkir tangga dan paulak une) dengan alasan asa pintor boi helana dan boruna leluasa tu jabu ni pihak parboru. HapusBalasAngel Dimaria24 Januari 2014 12.41Mauliate tulang,, adong siparsiajarannami akka naupposo,,Au Marga lubis sian haunatas,, namanubuhon au br hutahaean,,HORASBalasHapusGeneral Note2 Februari 2014 09.36Mauliate ma amang.Manungkun ma jo amang. Angka dia do na umpasa na sesuai di tingki paulak une? Mauliate parjoloBalasHapusTambahkan komentarMuat yang lain...
ANAK TUBU BORU SORANG 8 – TanoBatak
ANAK TUBU BORU SORANG 8
Panurat : R.B. marpaung (Op Miduk)
2 respons untuk ‘ANAK TUBU BORU SORANG 8’
Mambahen hottas (hare) ni boru naung denggan pamatangna ndang apala hea be binege. Na jolo masa do mambahen sisongon i molo dung marumur 7 bulan naung denggan pamatangna (hamil). Beho do taringot tu son?.
Agustus 1, 2007 at 8:08 am
Di toba sai adong dope napatupahon sisongon i. Jumolo ma di patupa siinumon na dipulung sian ; simarate-ate, simarsinta-sinta, purba jolma, pinasa, pisang, gundur, andalehat, pira ni manuk, pirdot, bunga rondang, dipulung ma on tar songon juice, ima na nidokna taor. Dipainumhon ma i jumolo. Dung i lobina i dilompa ma dohot itak dipadomu dohot hua ni manuk (kaldu) ima na nidokna hare.
Ala hunik do hare i, dihunti ma i sian bagas ni inang na tu hutana, ido umbahen didok ina na denggan pamatang (hamil muda) jumujung hunik.
Molo sinungkun angka naumboto taringot tu gizi, komposisi taor/hare tung timbo do ninna unsur gizi jala denggan tu janin dohot hormon.
na so diboto angka ompunta najolo do ra mengurai hata sisongon i umbahen pintor tatinggalhon hasomalan sisongon i.
Agustus 1, 2007 at 11:25 am
Dipaboa Jesus na Munafik Angka Pamimpin Agama (Mateus 23) | Hangoluan ni Jesus
Disonggak Jesus ma Angka Pamimpin Agama
MATEUS 22:41–23:24 MARKUS 12:35-40 LUKAS 20:41-47
ANAK NI ISE DO KRISTUS I?
DIPABOA JESUS NA MUNAFIK DO ANGKA MUSUNA
Ndang boi angka pamimpin agama manangkup Jesus laho dipasahat tu halak Rom. (Lukas 20:20) Tanggal 11 Nisan do tingki i, jala di bagas joro dope Jesus. Naeng dipaboa ibana do ise ibana sasintongna. Didok ma tu nasida, “Songon dia do pandapotmuna taringot tu Kristus? Anak ni ise do ibana?” (Mateus 22:42) Diboto nasida do molo Kristus i pinompar ni si Daud. Jala i ma alus ni nasida.—Mateus 9:27; 12:23; Johannes 7:42.
Disungkun Jesus ma muse, “Antong, marhite panogu-noguon ni tondi parbadia, boasa dijou si Daud ibana Tuan tingki mandok, ‘Didok Jahowa do tu Tuanku, “Hundul ma ho di siamunku paima hubahen angka musum sidege-degean ni patmu”’? Molo didok si Daud do ibana Tuan, songon dia ma ibana gabe anak ni si Daud?”—Mateus 22:43-45.
Ndang boi dialusi halak Parise sungkun-sungkun ni Jesus. Ai hirim do roha ni nasida paluaon ni pinompar ni si Daud nasida di tingki i sian halak Rom. Alai tingki dipaboa Jesus hata ni si Daud di Psalmen 110:1, 2, dipatangkas Jesus ma, ndang songon angka pamarenta na di tano on Messias. Ai Tuan ni si Daud do ibana, jala mamarenta do ibana dung hundul di siamun ni Debata.
Dibege angka siseanna dohot angka na asing do na nidokna i. Dung i dipaboa Jesus ma muse taringot tu siboto surat dohot halak Parise. Didok ma, ‘Dihunduli nasida do hundulan ni si Musa’ laho mangajarhon Patik ni Debata. Dung i didok Jesus ma, “Ulahon ma sude na nidok ni nasida, alai unang tiru pambahenanna. Ai holan mandok do nasida alai ndang diulahon.”—Mateus 23:2, 3.
Dung i dipaboa Jesus ma na diulahon siboto surat dohot halak Parise, “Dipabalga nasida do kotak na gelleng na di pardompahan dohot na di tangan ni nasida.” Adong do halak Jahudi na mambahen kotak na gelleng na marisi Patik ni Debata di tangan manang di pardompahan ni nasida. Alai dipabalga halak Parise do kotak i laho patudu-tuduhon na tutu diulahon nasida Patik i. Asing ni i, adong do rambu do pangkean ni halak Israel. Alai dipaganjang halak Parise do “rambu ni pangkean ni nasida”. (4 Musa 15:38-40) Sude na diulahon nasida “diulahon asa diida halak”.—Mateus 23:5.
Boi do gabe bali pangalaho ni nasida tu angka sisean ni Jesus. Alani i didok Jesus ma, “Unang ma dijou hamu guru, ala sada do Gurumuna jala na marhaha maranggi do hamu sude. Jala, unang ma jou ama tu manang ise di tano on, ai sada do Amamuna, i ma na di banua ginjang i. Unang ma olo hamu dijou pamimpin, ai holan sada do Pamimpinmuna, i ma Kristus i.” Aha ma na ingkon diulahon angka sisean i? Didok Jesus ma, “Halak na umbalga sian hamu, ingkon gabe parhobasmuna. Ai patutoruon do manang ise na patimbo dirina, jala patimboon do manang ise na patutoru dirina.”—Mateus 23:8-12.
Dung i didok Jesus ma tu siboto surat dohot tu halak Parise, “Marjea ma hamu siboto surat dohot halak Parise, halak na munafik! Ai ditutup hamu do dalan tu Harajaon banua ginjang i sian jolo ni jolma, hape hamu sandiri pe ndang masuk tusi. Jala diambati hamu do halak na mardalan tusi.”—Mateus 23:13.
Muruk do Jesus tu halak Parise ala ndang dipingkiri nasida pangkilalaan ni Jahowa. Dibahen nasida do aturan na so porlu. Umpamana didok nasida do, “Molo marsumpa sasahalak marhite bagas joro, ndang adong guna ni i, alai molo marsumpa sasahalak marhite mas na adong di bagas joro, ingkon pasautonna do sumpana i.” Ummarga do di nasida mas sian bagas joro inganan manomba Jahowa. On patuduhon na so marale-ale nasida tu Debata. Jala ‘ditadingkon nasida do na rumingkot sian Patik, i ma hatigoran, asi ni roha dohot roha na marsihohot’.—Mateus 23:16, 23; Lukas 11:42.
Didok Jesus ma halak Parise ‘panogu-nogu na mapitung, dipasisi nasida do agas alai dibondut nasida do unta!’ (Mateus 23:24) Dibolongkon halak Parise do agas na masuk tu anggur ala binatang na ramun do agas. Alai ndang diulahon nasida na rumingkot sian Patik i. Dos ma nasida songon na mambondut unta. Hape binatang na ramun do unta.—3 Musa 11:4, 21-24.
Boasa ndang dialusi halak Parise tingki disungkun Jesus taringot tu hata ni si Daud na disurat di Psalmen 110?
Boasa dipabalga halak Parise kotak na di pardompahan ni nasida jala dipaganjang rambu ni abit ni nasida?
Aha do poda ni Jesus tu angka siseanna?
JOHANNES 14:23-29 - Official Site Of Huria Kristen Indonesia
MARLAS NI ROHA MA HITA MANGHALASHON PASU-PASU NI DEBATA
Turpuk on marisihon hata ni Tuhan Jesus songon pangapulion tu 12 sisean i andorang so manaek dope Ibana tu banua ginjang, manopot Debata Ama di HarajaonNa. Laos disi do diparbohali nasida asa tongtong mangaradoti patik ni Debata patuduhon holong ni roha nasida tu Tuhan nang tu dongan jolma na porsea. Jala diparbagabaga Jesus do na lehononNa dame marhite haroro ni Tondi Pangondianon ima Tondi Parbadia na mangajari nang pasingothon nasida di huaso ni Jesus. Dang namanadingkon salelenglelengna Jesus laho to Banua Ginjang, alai na paradehon sada inganan dibagasan Debata Ama do, asa hombar tu partingkian ni Debata na ro do Jesus mangalap angka na porsea asa mian di harajaonNa, asa tongtong nasida marlas ni roha mangaradoti patik ni Debata nang manghalashon pasupasuNa ima Tondi Pangondianon i.
23-25. Pataridahon holong tu Tuhan i dibagasan ngolu si ganup ari.
Somal do dipatuduhon sasahalak tanda ni holong tu donganna jolama. Manang, tarido do parbue ni holong sasahalak tu donganna jolma. Isara, mangalehon kado, mangalehon sipanganon, hepeng, ditangianghon, dijaga dirina asa unang adong tubu parbadaan nang selisih paham,dna. Sandok dihophop do mambahen sonang roha nang pingkiran ni donganna i, dao sian ragam hancit ni roha nang parbadaan. Singkop na ima ingkon adong pengorbanan, pangoloion nang parrohahon. Suang songon i do napinangido ni turpukta on, asa dipataridahon manisia i holong ni rohana tu Debata dibagsan ngoluna si ganup ari. Nunga parjolo Debata patuduhon holong ni rohana tu jolma i, asa namanguduti muse naeng ma nian tongtong jolma i boi manghaholongi Debata sian saluhut roha nang pingkiranna, asa maringanan Debata dibagasan rohana. Tanda ni holong tu Tuhan i tontu sahali mangihuthon lomo ni rohana hombar tu naung dipadanhon di Patik na sampulu i, dohot dihasisingkop ni pangajarion Jesus di Padan Naimbaru (Patik Raya).
26-27. Baga-baga haroro ni Tondi Pangondianon.
Umbahen i ma, asa boi manontong jolma i manghangoluan dohot patuduhon holong na tu Tuhan i, dilehon do Tondi Pangondianon asa mangajari jolma i unang lupa, lilu, mandele dina mangolu dibagasan holong tu Tuhan. Nunga dipaboa Jesus tu 12 siseaanNa ima naborat do siteanon na mangihuthon Ibana, ingkon ditulak portibion, direhe i, dilelei portibion. Alai, dipaborhat do nasida dibagasan dame na sian Debata asa unang ganggu, mabiar, bonsa roha ni siseann i, dinamangulahon tugas pemuridan diliat portibion. Pandonganion ni Tuhan marhite Tondi Pangondianon i, ima namangalehon gogo naimbaru ganup tingki, panghirimon na manontong, nang parbinotoan na hot sian Debata asa ganup jolma manjangkon Jesus gabe Sipalua dingoluna.
28-29. Marlas ni roha manghalashon pasu-pasu ni Debata ima tumpal hangoluanta di harajaonNa.
Umbahen i, molo dipeop sisean i gomos hata ni Tuhan jala hot holong nasida tu Tuhan i, hombar tu tona ni Debata asa saluhut bangso mananda Jesus do Sipalua i, jaloonnasida ma tumpal na niulanasida, ima hangoluan salelenglelengna di harajaon ni Debata. Ido sangkap ni Jesus tuat tu banua ginjang, laho parade inganan di saluhut jolma na manghaholongi, manjangkon dohot mangulahon lomo ni roha Debata.
Diganup na masa dingolunta, tarlumobi ma angka silasniroha, isara ulang tahun, naik jabatan, karir membaik, usaha lancar,dna, tahalashon do saluhutna. Jala marragam be do cara ni jolma patuduhonon i. Adong na patupahon pesta olopolop, mangalehon hamuliatehon tu gareja, tu panti asuhan, mardalani, mangan-mangan,dna. Saluhutna i mamboan las ni roha nang dame tu rohanta, boi hita manjalo pasupasu ni Tuhan i. Sialani i, molo tarimangrimangi do angka tingki naung tabolus nang pasupasu naung tajalo sian Debata tontu sahali anggiat i manuanhon roha na lam bagas laho mangaradoti patik ni Tuhan i. Ai ido tanda ni halak na manghaholongi Debata, na manghalashon pasupasu ni Debata di ngoluna. Pasupasu i ndang na holan mandok angka kenaikan jabatan, usaha, alai angka arsak ni roha pe dohonon do pasupasu na mangalehon pangajarion partingkion laho manopoti di rohana ringkot ni huaso Debata mangurupi ibana mamolus i.
Tarlumobi ma dipadomu do turpuk on tu ari ulangtahun ni hurianta HKI. Tapatuduhon ma parbue ni holongta tu Tuhan nang hurianta HKI on marhite ngolu haporseaonta si ganup ari, hombar tu visi-misi ni hurianta, marturia/bersaksi, diakonia/melayani, koinonia/ bersekutu, didaskalia/pengajaran. Tadukung ma saluhut program napamajuhon HKI, jala tahalashon ma dibagas joro ni Debata asa lam marbungaran jolma na porsea tu Tuhan marhite HKI nang ngolunta. Unang ma bonsa manang mabiar hita patuduhon haporseaonta i, marningot ma hita tongtong didongani nang diramoti Tuhan hita dinamandalani ngolunta. Selamat Ulang Tahun HKI! Amen
C.Pdt. Leri Cahaya Duma Simatupang, S.Th
Previous Article PSALMEN 67:1-8
Next Article UL. NI APOSTEL 11 : 1 – 18
RUHUT MAMUNGKA HUTA DOHOT JABU | Punguan Sinurat
SINURAT KETURUNAN SILAHISABUNGAN
Mp3 Batak (5)
Video Batak (4)
Mual Pansur Sipitu Dai (Pancuran Tujuh Rasa)
Selamat Hari Natal Punguan Sinurat
Kalender Punguan Sinurat 2011
Kitab Boru Debata
BORU NI RAJA” DALAM SETIAP KELUARGA BATAK
TAHAP-TAHAPAN UPACARA SAUR MATUA
Cerita Tentang Deang Namora
Bab. VIII. BERITA SI BURSOKRAJA ( OMPU SINAMBANG )
RUHUT MAMUNGKA HUTA DOHOT JABU
Posted on Desember 1, 2009 by dunkom
Poda umpama ni natua-tua najolo mandok: “Sai tubu anak sipungka parik, sai tubu boru si hodohon hudon bolon”.
Ia anak sipungka parik, sai anak nabegu do i, jala na todos di ari. Ai molo mamungka huta jolma najolo, nungnga adong sangkap dohot tujuanna, lumobi di tano nagonting, pintor adong do alona. Songon on ma hinadokdok ni na mamungka huta. Undungna jumolo dipajongjong, hadudu tarupna, hadudu dohot dorpina, manangkas do tu tano podomanna, dung i muse sai godang dope binatang harangan disi.
Patik ni pungkaon huta; Nang tung godang batu di ingananna i, dang boi pintor boi i bahenon gabe dalihan, ingkon hau do jolo pantikhonon, i ma na nigoaranna “Balikkuhu”, mangalap sian balikkuhu do dalihan natolu. Ai ianggo somalna lima dalihan najolo.
Dang na mangarehei angka panurat dohot angka siboto adat hata on, ala na songon on ma umbahen salpu-salpu sinurat ni panurat. Songon bangko ni asu, ala dang borhat sian Si sia-sia ni hata Batak dohot Adat Batak. Nungnga nian haruar ditaon 1965 si sia-sia ni hata Batak dohot si sia-sia ni “Gumbal” (Pargolatan) ni halak Batak, alai dang ringkot mangguruhon. Sai umpama dohot umpasa do dilului, hape dasor ni umpama i, dang diguruhon, gabe godang ma sala mamangke. Tabo dibege sipareon, alai tujuan ni hata i di na mangantusi (datu panusur) nungnga tu ulaon na humurang “tondi” di pandohan i, dang martondi hata i, gabe mangulpuk ma datu tu suhut dohot tu raja namandok i. Alai ianggo nagalia, dang lolo horja godang, ia so jolo ro Guru Bisara mangadopi ulaon i, ai i do na gabe panurirang najolo. Dang songon sinuaeng on, jahul petaho, barat pe taho, di olophon suhut do.
Asa ianggo najolo naung pinillit ni horja do naboi mandok hata, dang masa manjukjukhon dirina.
Hak Ni Parhutaon.
Dung dipukka parik pintor disuan ma bulu, disuan ma hau, disuan ma bangun-bangun. Umbahen na pintor disuan bulu dohot hau, asa pintor tanda do ibana siusung bunti (bukti) tu huta i manang na ampuna huta. Ai manang ise nampuna bulu dohot hau, ibana do raja huta di huta i. Marlapatan do bulu, molo bulu duri, bulu ni anak nabegu ma i, bulu suraton, bulu hariapan ma i, alai bulu godang, bulu ni raja huta do i. Dang barani jolma mambuat bulu godang manang tubisna, ia so jolo dipangido tu nampuna bulu i, ima hasurungan ni bulu godang. Alana molo soada do bulu godangna, dang targoar i nampuna huta.
Patik Ni Raja Huta. Asa manang aha pe ulaon di huta i, dang tarpajadi i, ia so jumolo disukkun Raja Huta. Manang gabe pe, manang mora halak, dang boi joloanan Raja Huta mangkatahon parbue manang napuran pelean tu Debata. Sian Raja Huta do muse pilliton nagabe Raja ni Bius, jala ido naboi manullang horbo bius dohot horbo satti.
Alai ditingki on nungnga mumpat tuhe, nungnga sesa gadu, nungnga muba uhum, dung tuat sori dalu ni Bolanda, songon naung sinurathon dibaritani si Sarbut Tampubolon, taon 1982. Asa manang ise namar ale-ale tu soridalu ni Bolanda najolo, i ma naboi pabalik uhum dohot manengsang adat. I do umbahen na boi nuaeng nang boru gomgoman mangkatahon parbue di parbiusan.
Sihodohon Hudon Bolon
Ia boru sihodohon hudon bolon, ruhut tu harajaon ma i, panggalangon ma i, jala sian dia ma boi ibana manggalang ia so adong indahanna dohot juhut tanggoanna. “Holit mula ni hamoraon, panggalangan mulani harajaon, hasingalon jumadi hatangkangon”.
Nungnga tangkas dipatorang hata on di Sitombuk Surik tahun 1965, bonana dohot ujungna. Asa saut tahi nadenggan, ingkon adong do na olo manggalang. Songon mamungka bondar rupani, laho mamungka galung (hauma), ido umbahen jumolo tapian dilului asa huta dipukka, ido alana umbahen dos dipadomu parik tu hudon bolon.
Di indahan do na upa na pande, napantas marboru, siparosu ale-ale, sipasorta hula-hula. Asa rosu na marale-ale, ingkon masitopot-topotan do i disipanganon, asa sorta marhula-hula, tagilon do juhut tu hula-hula. Asa tek-tek do mula ni godang, serser mula ni tor-tor, siup mula ni tabas, buhu mula ni pollung, indahan mangula adat, juhut mangula uhum. Hombar tu angka i “tradisi” ni halak Batak dohot ruhut pandohan ni pasu-pasu.
Dang pola ganjang be patorangon taringot tu bangun-bagun, na padiri tu haroan do i, jala na pinatomu do i tu hata ni tonggo-tonggo manang tangiang tu Debata, asa pintor tibu ro haroan.
M A M U K K A J A B U
Godang ruhut ni namamukka jabu, na deba olo songon na mamukka huta, jolo dirobo manuk diampang (tondung) ingananna dohot manang siadop dia bahenonna. Dung tulus sangkap i, diririt ma hau di harangan. Jumolo ma tustus diririt, dung dapotna, dililit ma hau i, manang ditallik-tallik humaliang paima disuru tukkang martaba, ima na margoar lilit, dos ma i dohot na manandehon sige tubona ni bagot, nungnga di-oro hau i, manang bagoti, sada patik do i. Tallik (lilit) mangoro hau, sige mangoro bagot sinamot mangoro boru manang tanda hata, ima tuhe sigaton, batangi dapoton.
Sai jumolo do tustus mardalan dibuat, asa hau na asing, asa pintor lintas (tiur) jabu i paulion. Dibunti i do i, lapatanna: diboan sagu-sagu dihatahon do i tu nampuna harangan i, jala hatana didok ma: “Diho do bonana, diho do punsuna, tonga-tonga na do dihami”, ninna.
Marnappuna do tombak i jala adong do parbalohan ni ganup tombak, dang boi buaton ni halak na asing hau tu tombak ni halak, ia sojolo mangido tu raja ni luat i, jala mangalehon bunga hau do i.
Hinorhon ni na masihotang najolo sian Lumban Julu Sipahutar tu dolok Saut Pangaribuan, gabe pul ma parmusuan ni Lumban Julu tu Lumban Sormin. Ala Ompu Soduduhon Pakpahan do Raja di Lumban Sormin, jala guru Sumillam Raja Lumban Julu, gabe raja nadua on ma manuhuk gora ni na nirajaannana uju i. Jala ima bingkas ni porang Bolanda tu Lumban Julu Pea Linta Sipahutar, barita ni si Sarbut Tampubolon.
Dung laho sude parhau i jala nungnga sae dibahen tiang-tiang, manuhil ma. Dipaturut ma tiang i dipapillithon ma tu suhut manang dia jabu bona, jala dipapillitton ma tu natorop manang dia jabu bona. Dipillit tukkang ma di ibana, di tiktik ma tiang natolu i sada-sada, maralatan ma ibana.
Molo pinillit ni natorop do adong hombar, ni ulpuk ma masa gora ni begu manang gora ni jolma. Molo pinillit suhut do hombar, tusuhut mangupa (manaem). Molo pinillit ni tukkang do hombar, tukkang ma maneam. Jala ima asal usul ni hata Batak na mandok: “Sitiktik sigompa, golang-golang pangalangguna, otik pe pinatupa ni inanta i, tu godangna pinasuna. Ia gompa, suhul (gagang) ni tuhil do i, jala gomal, golang-golang, ima sampok ni tuhil i. Jala manjalo tiktik tiang ma tukkang disi. Hata pasu-pasu disi holan manggabei suhut dohot tukkang dope, hata disi asa hipas-hipas suhut dohot tukkang unang marmara, jala asa lu pangomoan. Hombar tusi ma umpasa dohonon.
Dung sidung hau i hona tuhil dohot jongjong, paraithon ma. Manjalo jongjong rait ma tukkang, jala hata pasu-pasu sian na torop hombar tu hata rait ma, manang nakkok dipanggabean, tu hata nakkok ma umpasa sibahenon.
Dung sidung jabu i, di pamuli ma tukkang, jala ditulak ma hunsi tu suhut. Hata pasu-pasu tusi: “Naung parduru on gabe partonga-tonga, sideak pangisi, sitorop pinompar”, hombar tusi ma umpasa sieneton.
Ganup mangula siulaon halak Batak adong do digoari nasida na margoar “borhat-borhatna”. Haru patiur bondar adong do dibahen nasida borhat-borhatna. Tung sura adong na mamboan sipanganon tu bagas ni nasida, sitongka do ninna nasida molo so adong pinatupa ulakna manang borhat-borhat ni namamboan sipanganonna i. Hira na manalup do na ro i molo so dipatupa sisongon i. I dope na masa sahat tu tingki on. Molo so adong be tarpatupa, nanggo apala boras satangkar na ingkon do lehenon borhat-borhat ni namamboan sipanganon i (na mangebati jabu ni bagas nasida). Lumobi muse di na manungkangi bagas sibagandingtua ni ina, sipanguliman ni ama, na ingkon do suman bahenon paborhat tukang dohot pamuli tukang, asa si ripe gabe na mangingani bagas i si ripe horas. Di angka na mambahen na jagar pe tu angka ompu naung jumolo, molo pinature tambakna na ingkon do bahenon adat tu pande borhat-borhatna dohot adat pamuli tukang (pande).
Siingoton; Molo adong di nasida masa “gora tanga”. Ditungkangi pe undung-undungna ndang dipatupa nasida borhat-borhat ni tukang dohot pumuli tukang. Ai manangkas do na manalup nasida, jala sitalupon do angka si songon i.
Dung adong pitu ari, jouon ma natunggane mangan, 3-4 halak na so hea mabalu naung gabe ibana manang mora. Jala dung sidung mangan, mulak ma nasida, ipe asa boi marlaho-ro jolma tu jabu i, na pogos nang na dangol dohot na asing.
Ia parjambaran, sirampas harajaon do i dohot jambar ni dongan tubu. Tukkang do sibagi i, ise sitiop jabu bona, ido nampuna tuk-tuk ginjang, jala sitiop jabu suhut, ido nampuna tuk-tuk toru, jala ondolan dohot ojahan (hae-hae), tukkang do nampunasa. Jambar ni natorop sian panamboli dohot hae-hae deba.
Laho mangompoi, boi ma masiboan siluana be, hula-hula mamboan sipirnitondi, boru ale-ale, dongan tubu mangalehon pangurupion,. Umpasa sidohonon, boi ma patomu-tomuon hombar tu isi ni jabu, lumobi molo mangkuling ogung.
Ruhut Pauli Jabu
Ndang boi mamintor anak manjae, ia so jumolo mamungka bale-bale. Ingkon jolo ser-ser do asa tor-tor, dohot udutna, ima umbahen didok umpama: “Jolo marjabu bale-bale, asa marjabu sopo, jolo sian natunggane, asa tu naumposo”. Diruhut ni pangkataion jabu ruma. Molo marjabu ruma halak, naboi panungkunan ma i di indahan manang eme. Ido alana umbahen dibahen tanda-tanda ualu tarus ni ruma, paboa boi ibana panungkunan tu desa na ualu. Mangenet sian i ma goar Sibagot Ni Pohan, bagot, tarus manang tuak. Pohan, meme, poda. Namarlapatan do goar i sude. Ala tu bagot ni pohan dipasahat tu Tuan Sori Mangaraja batu hula dohot boni (eme) ima mula ni saba.
Umpama namardomu tusi: “Hotang sasa pangarahut ni ruma, tu porhis lumunta-lunta, dos do raja dohot namora, padenggan uhum dibagasan ni huta”.
Parbagianan Ni Jabu
Ia di jabu bona, anak siampudan. Di jabu suhut, anak sihahan, dijabu soding, sibitonga dohot dijabu sitappar piring. Jala molo tuk bahenon ni natorasna, jabu sopo di Sihahan, jabu ruma i ma di siampudan. Jala molo massitantanan marsisur-suran di jabu tiningggalhon ni natorasna, tama dapotan parbagian pahoppu sihahaan.
Ianggo adong do jabu ruma, sai tu jabu ruma ma hasangkotan ni ogung, jala dang marimbar pinomparna mamakke i, molo mamungkul ogung. Jala molo adong dope ruma hadomuan parsantian, sai disi do inganan ni Parsibasoan dohot Debata idup. Jala disi do manggohi parmiahan (Parsibasoan).
Filed under: Adat | Tagged: RUHUT MAMUNGKA HUTA DOHOT JABU |
« Patung Primitif Suku Batak BELAJAR DARI AFES HUTAURUK »
Tu Punguan Sinurat
BORU NI RAJA" DALAM SETIAP KELUARGA BATAK
RAJA SILAHI SABUNGAN DARI SILALAHI NABOLAK
Padan Marga Pomparan Raja Parmahan
RAJA BUNGA-BUNGA alias RAJA PARMAHAN
FB Penggemar Punguan Sinurat
Boasa Hita Ingkon Mangalehon tu Jahowa?
”Ale Debatanami! Mandok mauliate ma hami tu Ho dohot mamujimuji Goarmu na marmulia i.”​—1 KRON. 29:13.
ENDE: 80, 50
Boasa dijujui Jahowa asa talehon nasa tolapta tu Ibana?
Songon dia do naposo ni Jahowa najolo mangurupi angka ulaon ni Debata?
Songon dia do organisasinta marbisuk mamangke angka sumbangan?
1, 2. Songon dia do Jahowa patuduhon na pardenggan basa do Ibana?
PARDENGGAN basa do Debata Jahowa. Nasa na adong sian Ibana do sasudena. Ibana do nampunasa sude na adong di portibi on. Jala dilehon do sudena i tu hita asa boi hita mangolu. (Ps. 104:13-15; Hag. 2:8) Sian Bibel taboto, sipata dipangke Jahowa do sude na di portibi on laho mangurupi naposoNa marhite huasoNa.
2 Umpamana, saleleng 40 taon dilehon Jahowa do manna dohot aek tu halak Israel tingki di halongonan. (2 Mus. 16:35) Alani i, rade do sude haporluon ni nasida. (Neh. 9:20, 21) Di tingki na asing, marhite panurirang Elisa, dibahen Jahowa do asa lam godang miak ni sahalak borua na mabalu. I ma na mangurupi ibana asa boi tongtong mangolu dohot ianakhonna, jala manggarar sude utangna. (2 Raj. 4:1-7) Asing ni i, marhite huaso sian Jahowa, boi ma diparade Jesus sipanganon dohot hepeng tingki dihaporluhon.​—Mat. 15:35-38; 17:27.
3 Boi do dipangke Jahowa manang aha pe laho mangurupi angka tompaanNa. Nang pe songon i, dijujui Ibana do angka naposoNa mangalehon nasa tolap ni nasida laho mangurupi organisasiNa. (2 Mus. 36:3-7; jaha Poda 3:9.) Boasa dijujui Jahowa hita asa mulak mangalehon tu Ibana? Songon dia do angka naposo ni Debata na disurat di Bibel mangurupi ulaonNa? Songon dia organisasiNa saonari on mamangke hepeng sian sumbangan? Di parsiajaran on, taulas ma sungkunsungkun on.
4. Na patuduhon aha do molo olo hita mangalehon tu Jahowa?
Alani holongta tu Jahowa, gabe las ma rohanta mangalehon tu Ibana
4 Alani holongta jala mangargai Jahowa, gabe las ma rohanta mangalehon tu Ibana. Molo tarimangi sude naung dilehon Jahowa tu hita, gabe taronjar do rohanta laho mangargai Ibana. I do na dihilala Raja Daud. Sada tingki dipatorang ibana angka aha na dihaporluhon laho pajongjongkon bagas joro. Ibana mandok, sude na adong di hita, na sian Jahowa do i. Alani i, sude na talehon tu Jahowa, sian Ibana do i sasintongna.​—Jaha 1 Kronika 29:11-14.
5. Songon dia Bibel mangajari hita na ringkot do mangalehon di ulaon panombaon?
5 Di sada parnidaan ni apostel Johannes, dibege ibana angka naposo ni Debata na di surgo mandok, ”Ale Tuhan Debatanami, na tama do Ho manjalo hasangapon dohot hamuliaon dohot hagogoon, ai ditompa Ho do saluhutna; hinorhon ni lomo ni roham do, umbahen manjadi angka i jala tartompa!” (Pgk. 4:11) Tontu, tama do Jahowa mandapot hamuliaon dohot hasangapon. Alani i, lomo do rohanta mangalehon na dumenggan tu Ibana. On ma sada caranta laho manomba Ibana. Dos songon halak Israel, dipangido Jahowa do tu halak Israel asa mangulahon ulaon na ringkot tolu hali di bagasan sataon. Ingkon diboan nasida do silehonlehon tu Jahowa tingki mangulahon i. (5 Mus. 16:16) Tangkas ma sian tudosan on, mansai ringkot do mangalehon tu Jahowa sian ias ni rohanta di panombaonta saonari. Molo taulahon on, na patuduhon pangargaionta jala pangurupionta do tu ulaon ni organisasi ni Jahowa.
6. Boasa denggan molo sian ias ni roha hita mangalehon? (Ida gombar di mula ni parsiajaran.)
6 Ingkon las do rohanta mangalehon, ndang holan manjalo. Jala i do na dumenggan. (Jaha Ulaon ni Apostel 20:35) Rimangi ma molo adong sada dakdanak dilehon natuatuana hepeng laho jajan. Dung i, dipangke ibana ma deba hepeng na i laho manuhor hadiah tu natuatuana. Boi ma tabayangkon songon dia pangkilalaan ni natuatuana. Manang, tarimangi ma muse molo adong sahalak perintis na poso na rap tading dohot natuatuana. Diurupi ibana ma natuatuana laho manuhor sipanganon manang manggarar sewa ni jabu. Sasintongna ndang na dipangido natuatuana asa dibahen ibana songon i. Alai las do roha ni nasida manjalo pangurupionna. Boasa? Alana, diargai natuatuana do sude na dibahen ibana tu nasida. Suang songon i ma hita. Diboto Jahowa do, denggan do molo sian ias ni rohanta mangalehon tu Ibana.
CARANA NAPOSO NI DEBATA NAJOLO MANGALEHON SUMBANGAN
7, 8. Songon dia do naposo ni Debata najolo gabe sitiruon taringot mangalehon tu (a) angka ulaon ni Debata? (b) angka na marhobas tu Jahowa?
7 Sian Bibel boi do taparsiajari songon dia naposo ni Jahowa mangalehon sumbangan laho mangurupi ulaonNa. Umpamana, dijujui si Musa do halak Israel mangalehon sumbangan laho pajongjongkon tabernakel. Dos songon i ma na diulahon Raja Daud tingki laho pajongjongkon bagas joro. (2 Mus. 35:5; 1 Kron. 29:5-9) Di tingki pamarentaon ni Raja Joas, dipangke angka malim do hepeng sian sumbangan laho paturehon bagas joro. (2 Raj. 12:5, 6) Asing ni i, tingki masa haraparon di Judea di abad na parjolo, diurupi halak Kristen do angka dongan na tading disi.​—Ul. 11:27-30.
8 Asing ni i, dilehon naposo ni Debata do hepeng laho mangurupi angka na manguluhon di ulaonNa. Umpamana, songon na dipaboa di Patik ni si Musa, ndang adong bagian manang warisan ni halak Lepi. Alani i, halak Israel na asing mangalehon parpuluan tu halak Lepi. Gabe boi ma halak Lepi tongtong karejo di tabernakel. (4 Mus. 18:21) Suang songon i ma na diulahon angka borua na marlas ni roha mangalehon laho mangurupi Jesus dohot angka apostelna.​—Luk. 8:1-3.
Na mora nang na pogos boi do mangalehon sumbangan
9. Sian dia do haroroan ni angka sumbangan di tingki najolo?
9 Marragam do haroroan ni sumbangan. Songon tingki pajongjongkon tabernakel, dilehon halak Israel do angka arta ni nasida na diboan sian Misir. (2 Mus. 3:21, 22; 35:22-24) Asing ni i, pigapiga halak Kristen di abad na parjolo, manggadis angka hauma dohot jabu ni nasida. Jala hepeng na didapot dilehon tu angka apostel laho mangurupi angka dongan na mangkaporluhon. (Ul. 4:34, 35) Adong do muse halak Kristen na asing, na papulikhon hepengna laho mangalehon sumbangan tu ulaon na disuru ni Debata. (1 Kor. 16:2) Boi do na mora nang na pogos mangalehon sumbangan.​—Luk. 21:1-4.
CARANTA MANGALEHON SUMBANGAN SAONARI
10, 11. (a) Songon dia do hita maniru angka dongan na disurat di Bibel taringot mangalehon sumbangan? (b) Boha do pangkilalaanmuna tingki mangalehon sumbangan?
10 Saonari, dihaporluhon do angka sumbangan tu marragam ulaon. Ra, hurianta laho paturehon Bale Harajaon manang pajongjongkon Bale na baru. Asing ni i, ra kantor cabangmuna porlu ingkon dipature. Jala boi do hita mangurupi angka biaya tu ulaon kebaktian. Sipata, huriamuna boi do mangalehon sumbangan laho pajongjongkon Bale Kebaktian dohot Bale Harajaon ni angka dongan di liat portibi on. Sumbanganta pe boi do mangurupi angka misionaris, perintis istimewa, sintua kaliling, dohot na di kantor pusat manang kantor cabang di liat portibi on. Manang, mangurupi angka donganta di inganan na hona mara.
11 Di tingki parpudi on, sude do hita boi mangalehon sumbangan tu ulaon organisasi ni Jahowa. Angka na mangalehon sumbangan i, godang do na so dipaboa goarna. Ndang olo tapaboa tu na asing sadia godang hepeng na tapamasuk tu kotak sumbangan manang na talehon marhite jw.org. Alai olo do tahilala paotikhu na talehon. Sasintongna, umgodang do na mangalehon sumbangan na otik sian na mangalehon sumbangan na balga. Nang pe otik hepeng ni donganta, ditiru nasida do angka halak Kristen na di Makedonia. Mansai pogos do nasida, alai dipangido nasida do asa dohot nasida mangalehon sumbangan. Jala dilehon nasida do sumbangan i sian ias ni roha.​—2 Kor. 8:1-4.
12. Songon dia do organisasinta mangalului cara na dumenggan laho mamangke sumbangan?
12 Marbisuk do Punguan Na Mangaradoti Organisasi laho mamangke angka sumbangan na talehon. (Mat. 24:45) Martangiang do nasida jala manat do tingki mambahen haputusan laho mamangke sumbangan i. (Luk. 14:28) Angka naposo ni Debata na disurat di Bibel pe mamangke sumbangan holan tu ulaon panombaon. Umpamana, tingki mulak si Esra tu Jerusalem, diboan ibana do angka sumbangan sian raja Persia. I ma angka mas, perak, dohot angka arta na asing. Godangna hirahira lobi sian 1,3 triliun rupiah. Tu Jahowa do sude sumbangan i. Alani i, dilehon ibana do tudutudu asa boi denggan diboan angka sumbangan i sahat tu Jerusalem. (Esr. 8:24-34) Asing ni i, dipapungu apostel Paulus do hepeng laho mangurupi angka dongan na di Judea. Dipastihon do ise na pasahathon hepeng i. Dipingkirhon nasida do ”na patut ingoton di jolo ni Tuhan i, nang di jolo ni jolma”. (Jaha 2 Korint 8:18-21.) Saonari, ditiru organisasinta do si Esra dohot si Paulus na marbisuk mamangke sumbangan.
13. Boasa marragam cara dibahen organisasi laho mangatur parhepengon?
13 Boi do dibahen sada keluarga cara na denggan laho mangatur parhepengon ni nasida. Asa boi nasida mangalehon gumodang tingki tu Jahowa, sipata ingkon diorui do angka situhoron na so porlu. I ma na diulahon organisasi ni Jahowa. Godang do ulaon ni organisasi ni Jahowa di tingki parpudi on. Alani i, dihaporluhon do godang biaya. Asa marbisuk mamangke sumbangan na dilehon, marragam do cara dibahen laho mangatur parhepengon.
PANGKORHON NI ANGKA SUMBANGANMUNA
Sumbanganmuna mangurupi ulaon ni organisasi di liat portibi on (Ida paragraf 14-16)
14-16. (a) Tu angka ulaon aha do sumbanganmuna dipangke? (b) Songon dia angka ulaon i mangurupi hamu sandiri?
14 Angka dongan naung leleng gabe Sitindangi Ni Jahowa mandok, godang do silehonlehon na tadapot sian organisasi. Saonari, nunga adong be jw.org dohot JW Broadcasting. Nunga diterjemahon be Bibel di godangan bahasa. Jala di taon 2014/2015 dibahen do sada kebaktian Internasional, na marjudul ”Teruslah Cari Dahulu Kerajaan Allah!”. Saleleng tolu ari do dibahen acara on. Jala adong 14 kota di liat portibi on na mangihuthon acara i jala dibahen di stadion na bolak. Las do roha ni angka halak na ro di tingki i!
15 Godang do na mandok mauliate alani sude na dibahen organisasi. Adong donganta na mardongansaripe na tading di Asia. Didok nasida, ”Di daerah na pinjil do hami ditugashon. Sipata lungun do dihilala hami. Jala ndang huingot hami godang do ulaon ni organisasi di liat portibi on. Alai, tingki ditonton hami JW Broadcasting, huingot hami ma godang do angka dongan sahaporseaonnami di liat portibi on. Las do roha ni angka dongan na di inganannami ala nunga adong JW Broadcasting. Ganup bulan do ditonton nasida acara on. Jala dihilala nasida, gabe songon na jonok ma nasida tu Punguan Na Mangaradoti Organisasi. Las hian ma roha ni nasida alani gabe bagian ni organisasi ni Debata.”
16 Saonari on, hirahira 2.500 godang ni Bale Harajaon na dipature manang dipajongjong di liat portibi on. Hirim do roha ni angka dongan di sada huria di Honduras asa adong Bale Harajaon ni nasida. Saut do na dihirim ni nasida i. Jala didok nasida do muse, ”Las hian do rohanami ala boi gabe bagian ni organisasi ni Jahowa na marsada di liat ni portibi on.” Godang do na mangkilala na sarupa tingki parjolo sahali mandapot Bibel dohot angka sijahaon di bahasa ni nasida sandiri. Songon i nang tingki nasida diurupi angka dongan tingki masa mara. Manang tingki adong barita na denggan sian ulaon marbarita di inganan na ribur dohot tingki marbarita mamangke rak beroda.
17. Sian dia do taboto na diurupi Jahowa do organisasiNa?
17 Godang do na so Sitindangi Ni Jahowa gabe longang, alana sude ulaon na tabahen holan sian sumbangan do i. Hea do ro sahalak direktur perusahaan mangida kantor percetakan organisasinta. Longang hian do rohana alani sude ulaonta holan sian sumbangan do. Jala ndang hea hita diida mangidoido hepeng sian na asing. Jala ibana mandok, ndang mungkin boi masa i. Tutu do na didokna i! Taboto do, holan alani na diurupi Jahowa do umbahen boi masa sude ulaon on.​—Job 42:2.
PASUPASU ALA MANGALEHON TU JAHOWA
18. (a) Pasupasu aha do na boi tadapot alani mangurupi ulaon ni Jahowa? (b) Songon dia do hita mangajari ianakhonta dohot halak na baru asa mangulahon na sarupa?
18 Sada hasangapon do di hita laho mangurupi ulaon na mansai ringkot sian Jahowa. Dipasupasu Ibana do hita molo taulahon i. (Mal. 3:10) Marjanji do Ibana, molo sian ias ni roha do hita mangalehon, gabe tadapot ma na denggan. (Jaha Poda 11:24, 25.) Didok Ibana do muse, ”Martuaan do na mangalehon sian na manjalo.” (Ul. 20:35) Sian pangkataion dohot parniulaon, boi do taajari ianakhonta dohot angka halak na baru marsiajar, asa mangalehon sumbangan. Jala dapot nasida ma las ni roha dohot godang pasupasu ala mangulahon i.
19. Songon dia parsiajaran on boi patoguhon hamu?
19 Tangkas ma, sian Jahowa do sude na tadapot. Alani i, tingki talehon muse tu Ibana, na patuduhon holongta do hita tu Ibana jala na taargai do sude na diulahon Ibana tu hita. (1 Kron. 29:17) Tingki halak Israel mangalehon sumbangan laho pajongjongkon joro, ”marlas ni roha be situan na torop i ala ringgas nasida margugu, ai sian nasa rohana mangaringgas be margugu tu Jahowa”. (1 Kron. 29:9) Tongtong ma hita mandapot las ni roha ala mulak mangalehon tu Jahowa.
Tingki talehon sumbangan manang mangurupi organisasi ni Jahowa, na mangalehon tu Jahowa do hita. Alana sude na tadapot na sian Jahowa do i. Alani i, tingki mangalehon sumbangan hita, na mulak mangalehon do hita tu Jahowa jala patuduhon holong do hita tu Ibana
Akka Sitindangi na di Italia Mangurupi Akka Halak na Hona Banjir
Mangurupi Akka HalakGun Heber Iloko Indonesia InggrisetswanaDi ujung ni bulan November 2016, masa ma haba-haba di bagian utara ni Italia. Gabe hona banjir ma piga-piga huta di jonok ni kota Moncalieri. Timbo ni aek i adong lobi sian satonga meter. Adong sada koran paboahon, “Sude do hona banjir.” Adong 1.500 halak na diurupi pamaretta kaluar sian huta i, jala mandok mauliate do nasida ala hatop do tim SAR mangurupi, jadi dang adong na mate. Alai, godang do halak na disi mago artana.
Kerja Sama lao Mangurupi Akka Halak
Piga-piga tim sian Sitindangi Ni Jahowa na disi pittor hatop do mangurupi. Diurupi Sitindangi do akka parhuta i paiasson akka gambo dohot sampah sian jabu ni nasida. Jala pakaluarhon akka barang dohot arta ni parhuta i. Jala adong do dalan na dibahen palang, hape adong sada tim sian Sitindangi na naeng mamolus huhut mamboan peralatan dohot sipanganon. Ujungna dipaloas pamaretta disi do nasida mamolus sian i, jala boi ma diurupi nasida sada keluarga. Dang holan dongan sahaporseaon na diurupi Sitindangi alai dohot do na so Sitindangi.
Umpamana, adong sada apartemen na hona banjir gudangna di toru. Dung sae tim SAR pakaluarhon aek sian i, ro ma sada tim sian Sitindangi na mangurupi dongan sahaporseaon ni nasida, i ma si Antonio dohot keluargana. Diurupi do nasida paiasson gudang ni nasida. Dung i, diurupi Sitindangi do muse akka tetangga ni si Antonio. Marbaris do nasida lao pakaluarhon barang sian akka gudang i, jala sae ma holan piga-piga jom. Mandok mauliate do nasida ala diurupi. Adong sada tetangga ni nasida i ma si Viviana. Tangis ma ibana jala didok ma tu istri ni si Antonio, “Dok ma mauliate tu akka donganmuna i da, luar biasa do hamu bah!”
Adong sada huta na sega situtu alani banjir i, diparrohahon akka parhuta i do akka tim sian Sitindangi na mangurupi halak na hona banjir. Gabe taronjar do roha ni nasida lao mangurupi tim Sitindangi i, jala olo do nasida mangihutton tudu-tudu sian ketua tim.
Mandok Mauliate tu “Pangurupion na Massai Arga”
Adong ma sada bawa na sega situtu jabuna jala margambo garasina. Longang do rohana mangida adong ualu halak Sitindangi na paiasson gambo sian garasina i saleleng opat jom. Dung i dihaol ibana ma piga-piga sian nasida jala dibahen ma status di media sosial lao mandok mauliate tu “pangurupion na massai arga” na dilehon nasida.
Sahalak Sitindangi mandok, “Diurupi hami do akka tetangganami na so Sitindangi. Godang do sian nasida nungnga marumur 80-an. Adong do na sampe tangis mandok mauliate ala nungnga diurupi.” Adong sahalak na aktif di gareja Katolik, mandok mauliate ala nungnga diurupi. Didok ibana ma, “Nang pe dang sarupa agamanta, alai las hian do rohakku ala marsiurupan hita songon on.” Adong muse sahalak bawa na mandok, “Saleleng on dirippu hami do karejomuna holan ro tu jabu ni halak ganup Minggu manogot, hape sasittongna lomo do rohamuna lao mangurupi halak na susa.”
Olo do Sitindangi Ni Jahowa Mangalehon Pangurupion Tikki Adong Mara?
Bagihon Bagihon Akka Sitindangi na di Italia Mangurupi Akka Halak na Hona Banjir
Acara Patua Hata/Marhori-Hori Dinding Pada Prosesi Pernikahan Suku Batak - Warga Batak
Beranda › adat Batak › Blog Warga Batak › Marhori-hori Dinding › prosesi Pernikahan Suku Batak
Acara Patua Hata/Marhori-Hori Dinding Pada Prosesi Pernikahan Suku Batak
Wargabatak.blogspot.com ,Acara Patua Hata/Marhori-Hori Dinding Pada Prosesi Pernikahan Suku Batak.Molo dung masihaholongan angka naposo jala martahi nasida mamungka rumah-tangga na imbaru, ianggo na jolo mamintor masileanan tanda do nasida songon mandar, saputangan, hepeng, cincin mas dohot na asing.
Dungi dipaboa nasida ma tahi nasida i tu natorasna be. Borhat ma paranak mandapothon parboru laho masitandaan huhut manghata i mangarang-rang i angka naporlu taringot tu sangkap na naeng mardongan saripe anak dohot boru i.
Alai andorang so i, bo i do parjolo pajumpang sahalak boru sian paranak dohot parboru (didok ma i domu  mandas-das i ma goarna). Dung hira-hira adong hadomuan, i pe asa borhat paranak mandapothon parboru. Asing sian i nunga sipata bo manang alani pardongan on.
Torop ni paranak na ro mandapothon parboru hira-hira tolu ripe, nunga tarmasuk disi sahalak boru. Songon i nang parboru manjalo haroro ni paranak sarupa ma torop na. Paranak disi ndang pola mamboan na marmiak-miak, alai bo i ma mamboan songon snek (makanan ringan) manang jagal manuk. Parboru pe ndang pola paradehon sipanganon, alai bo i ma patupahon kopi manang tes. Parborhat ni paranak tu bagas ni parboru i ma na nidokna patua hata manang marhori- hori dingding.
Alai molo binereng do nuaeng, hira nunga bo i suhut paranak mandapothon suhut parboru di na patua hata, jala panghataion nunga di hata i bohi ni sinamot dohot ulos, songon i nang partording ni ulaon, di alap jual do manang taruhon jual.
Ruhut Pardalan Ni Patua Hata
Dung sidung marhori-hori dinding, borhat ma paranak rap dohot uduranna hira-hira 8 -15 ke ima goarna tudu-tudu ni sipanganon.
Di suhut parboru pe nunga rade manjalo haroro ni paranka jala di jou parboru ma haha-anggina (dohot raja parhata), boru, bere, ibeberena, dohot piga halak dongan sahutana. Diparade parboru ma dengke si mudur-udur siadophonon nasida anon tu paranak dung sidung manjalo tudu-tudu sipanganon na binoan ni paranak.
Raja Parhata Paranak.
Raja nami… ia hami na ro on parboruon muna marga .......
Horas ma di Raja i.Raja Parhata Parboru.
Horas ma tutu Amang boru.–boan nasida di tonga ni jabu (manang tu ginjang ni meja diadopan ni parboru), jala didok ma hatana :
Tulang na burju.. tona ni namborumuna ima dainang mandok molo borhat hamu anaha tu bagas ni Tulang mu na,Raja Parhata Parboru
Borunami… asa jolo sigati hamu jo boan-boan ni paribanmu.Alusni Boru ni Parboru
Di hamu hula-hulanami nunga husigati hami, jala suman do. (lapatanna lengkap do / adong do di si “ na margoar” manang tudu-tudu ni sipanganon).
Raja Parhata Paranak
Borunami… asa dongani hamu paturehon dipudi (diboan ma tu dapur asa dihobasi satongkin, mangaturhon na margoar diginjang ni talam na bolak, alana satongkin nari ingkon tangkas do dihatahon hasahatan ni i diadopan ni parboru andorang so rap marsipanganon).Raja Parhata Paranak:Raja Parhata Parboru:Raja Parhata Paranak: boi hupasahat hami ditingki on, las ma rohamu manjalo. Songon hata ni situa-tua ma dohonon,
Diolophon na torop, “horas ma tutu!”, laos masijalangan.
Raja Parhata Parboru:
Laos digorahon ma boruna nasida asa diboan na laho sipasahaton nasida, ima dengke simudur-udur.
“Di hamu Raja ni Pamoruonnami, di torop, “Ima tutu.”
Raja Parhata Paranak:
“Nauli ma i Tulang.”
Marjomukma hita.Diolophon na torop, “ima tutu!”
Di hita namardongan tubu, suang songon i di Boru, Bere nami, molo tung dijolo ni hasuhuton pe dengke napinasahat ni Raja i, naung rap manjalo ma hita ate?” Diolophon uduran ni paranak, nauli.
Didok hata ni natua-tua, andorang so diseat raut jolo diseat hata. NB : Somal , pinasahat ni paranak i tarsongon on ma parbagi jambar.
Contoh suhut parboru Raja Pane
Boru (boru ni punguan Sitorus) = Osang parhambirang
“Suang songon i di hamu Borunami asa pauli hamu dengke naung tangkas tajalo sian Raja i”
“Boha Amangboru, nunga boi tauduti panghataionta?”
Songon on ma hatana:
Songon hata ni situa-tua na mandok :
Toho do tutu na ni dokni haha doli
Songon naung somal taulahon di“Mauliate ma diManghatai ma hita amangbBagot na marhalto na niagatan di robean,
ditambai Tuhanta ma di hamu na mangalean.
Na manungkun ma hami tu hamu amangboru nami taringot tu sintuhu ni indahan masak dohot lompan na tabo i.
Dia ma hatana, diama na ni dok na.”
“Taringot di“Mauliate ma amang denggan. Asa siangkupna songon na hundul, jala siudurna songon na mardalan.
Na manangkasi ma hami di hamu amangboru,
“Tangkas ma dipaboa Amangboru tu hami asa adong sibegeon ni sipareon :
“Ro alu-alu ni anak  dok tu hami, ‘Bapatua laho ma hamu mandapothon Tulang Marga Sitorus na marhuta Siantar ma elek-elek pangidoan nami. Botima!”
“Asa di hita na  :
Alus ni boru sian pudi: “Sintong jala tutu do Amang na ni dok nasida i.”
Dung i diuduti ma muse panghataion
“Asa di hita na “Jadi di hamu amangboruDung Dung i di Uduti ma Ulaon MARHUSIP
0 Response to "Acara Patua Hata/Marhori-Hori Dinding Pada Prosesi Pernikahan Suku Batak"
Jolo Dititi Ari, Asa Padalanon Sada Ulaon - bataktoday.com
Rabu, 26 April 2017 Rabu, 26 April 2017 oleh admin
Gambar Ilustrasi: Arif JV Girsang
Di sada huta na margoar Huta Pareman (ujui) ‘Siantar na balau’, toppu ma adong sada kegiatan na margoar lomba balap. Alai, hera piga-piga ari andorang so sahat tikkina, gok ma ro akka masukan, kritikan, komentar dohot mangalean singot-singot, jala tarlumobi ro do nasehat sian Paddita asa anggiat ma nian, nipapidda perlombaan i tu inganan na dumenggan mardomu tu ulaon balap i.
Sian ABHOTNEO NAIBAHO*)
Tap…ujungna sahat ma di ari naung nitottuhon akka parhobas na i perlombaan i. Lam marjugul nasida, dang dibege pe akka singot-singot, masukan, nasehat dohot ragam na komentar. Mardalan do ulaon i nian sian na manogot sappe ro tu botari.
Ia ulaon lomba balap kareta i jala bertepatan do di ari Paskah, ima ari ni haheheon ni Jesus di akka na porsea tu ibana. Jonok tu inganan parlumbaan balap kareta i, jala jonok hian do dua bagas joro ima inganan parmingguan ni akka halak Kristen. Toppu ma nian, akka soara bising sian kanalpot ni kareta na marlumba i. Tottu, tarbege ma tu parmingguan, jala mohop do pinggol mambege soara ni knalpot resing i.
Dada holan soara knalpot na mambahen pinggol gabe mohop, dohot do tong, arus lalu lintas masset, gok akka mobil, kareta mangantri disiala adong perubahan dalan arus lalu lintas sian na biasana.
Mardomu tu si, ragam akka panurat roma tu inganan parlumbaan balap i, na laho manukkun tu parhobas ni ulaon i boasa ikkon dibahen ulaon i di pusat huta i, jala boasa ma dipatupa di ari Paskah. Marpanukkun do tong akka panurat tu akka sosok na berkompeten na boi mambahen alus dohot komentar di ulaon i. Aha ma didok nasida, “Ai…dang diboto hami na ari Paskah sadari on”. Jala na mangalusi sungkun-sungkun i, ra halak Kristen do nasida. Alai, boasa ma dang diboto na ari Paskah sadari on ate.
Lam margorgor akka komentar sappe tu media sosial. Adong ma i na mandok, “ia anak SD pe diboto do mamereng kalender. “Boasa ma akka parhobas i dang mamboto akka ari libur nasional dohot ari-ari keagamaan ate?” ninna akka netizen.
Judul di ginjang, jotjot do tabege ra di pesta, manang di partukkoan. Menurut ahu, dang holan hata-hata sambing kalimat i. Godang do hasintonganna. Ido labana adong songon almanak, kalender, jom na marlapatan songon waktu manang jadwal di hita jolma.
Pola ma lolos parbinotoan ari sadari on ima ari haheheon ni Jesus. Dang porsea ahu di si selaku panurat ni catatan on.
Na parpudi, songon na paingotton di hita, lam manat ma hita molo tung pe adong songon rencana na laho mambahen sada-sada ulaon. Sai unang ma nian, gabe batu sandungan hita di jolo ni donganta jolma. Songoni ma sian ahu, mauliate.
*) Panggurit on, najolo tong do pembalap, “pemuda berbadan gelap”…
opini batak siattar nabalau
Pos sebelumnya Terlalu…! 500 Hari Penyidikan Tanpa Penetapan Tersangka…!
Pos berikutnya Dewan Pers: IWO Harus jadi Garda Terdepan Kelola Media Online
Panjuhuti | Raja Mandidang Sitorus
« Inang Namora Boru vs Inang Soripada
ULOS HARUNGGUAN tu amanta Presiden Jokowi »
March 14, 2019 by Sampe Sitorus (A. Hitado Managam)
PANJUHUTI di ulaon Sarimatua ?
Nasomal binege Panjuhuti di ulaon unjuk, sipata Tinasak didok goarna, ima sipasahaton ni Paranak laho sipanganon ditingki Ulaon Unjuk. Somal Lomuk (Namarmiakmiak) Lombu manang Horbo hombar tu naung dihatai di Ulaon Marhusip.
Haroro ni hata Panjuhuti sian hata Juhut namarlapatan lompan jagal sipatupaon ni Paranak jala sipasahathon nasida tu Parboru asing ni Sinamot.
Ninna holan Parboru dohot uduranna do namanganhon juhut, molo Paranak dengke na pinasahat ni Parboru i do sihasagathonon nasida.
Molo rumang ni Ulaon Unjuk “Dialap Jual”, sadari andorang so mata ni ulaon i, nunga ingkon sahat pinahan na gabe panjuhuti i tu huta ni Parboru rap dohot boras, mangihut dohot uduran ni angka Boru ni Paranak laho paturehon i (mangalompa) di manogot ni mata ni ulaon rap dohot Boru ni Parboru.
Ima na ginoaranna martinasak.
Najolo haha anggi ni Paranak dohot boruna do martinasak di huta di Parboru. Sidung nasida martinasak (paturehon sipanganon) mangarade ma Paranak dohot Parboru marsibuhabuhai laos borhat ma nasida mangudurhon anak dohot boruna i manjalo pasupasu pardongansaripeon (Kristen tu gareja). Mangihuthon hatorangan i, hata Panjuhuti tu ulaon Unjuk do.
Ima pangantusion nabinoto marhite panuturion ni angka natuatua.
Alai di minggu nasalpu bona ni bulan Maret 2019 di sada ulaon Tonggo Raja parmonding ni sada ama naung Sarimatua (ndang pola si dok marga), dihatahon Raja Parhata nasida ala so tarpatupa nasida sigagat duhut (Lombu Sitio) na gabe boan ni ama namonding i, gabe PANJUHUTI ma ninna goarna ala namarmiakmiak do na boi tarpatupa nasida.
Pangantusionhu hurang ondol do hata PANJUHUTI tu ulaon Sarimatua, nasomal binege Ola manang Boan do.
Boha do tutu taringot tu si ? Tuturi hamu ma jo asa lam dasip pangantusion niba.🙏
Tangerang 12 Maret 2019
PANGULU BALANG | Toga Purba
Haporseaon ni angka ompunta najoloi tagoari doi animisme, manang jotjot tabege agama sipelebegu. Mangihuthon haporseaon nasida, molo mate jolma gabe ma tondina. Digoari pinompar ni na mate i do begu ni natorasna manang ompungnai parsimangotan (sumangot ni ompu). Molo sundut naung leleng ompu naung mate i, begunai digoari “parsadaan” (Ompu Parsadaan). Mate do ninna muse begu i, gabe sombaon ma i digoari.
Ala hadatuon do najolo sada parbinotoan na tumimbo, jadi sude do jolma najolo i marguru hadatuon. Ala datu i do nagabe parsoara oloan, gabe dianggap ma i raja. Asa dianggap datu bolon, ingkon adong do pinungkana ima “pangulubalang”.
Tohonan (fungsi) ni pangulubalang i di namamungka: ”suruanna i tu musu (manapsap daro mata) jala taoar ni na mamungka”.
Pangulubalang i halak na asing do i ditompa. Adong do na tinumpa i dakdanak, adong na magodang. Andorang so ditumpa jolma i dilehon do nasa pangidoanna lumobi na margoar sipanganon. Tangkas do jolo sai ditona-tonai jala dipadan-padani. Di hata-hata i mai asa ringgas suruanna manopsop daro mata ni musu na gabe taoar di ibana, jala pinompar ni datu i do na gabe pinomparna. Dipadan-padani do i asa unang olo paboahon goarna. Dung tangkas nasida masioloan i pe asa ditumpa. Dung ditumpa jolma i, dibuat ma agongna dung diparsiragong dohot miakna. Dibahen ma tu bagasan guriguri; sada inganan ni agongna jala sada nari inganan ni miakna. Ditonahon datu i do tu pinomparna asa disimpan guriguri.
Ala naung ditonahon panumpa tu na tinumpana i na gabe pinomparna i, pinompar ni namanumpai gabe boi ma pangulubalang i siar (sandar) tu pinomparna. Molo siar pangulubalang i sai pangarimason do i. Jala olo do pangulubalangi mandok :
Sude natoropi mangalusi :
jala olo muse mandok:
“Hudok ma?”, dialusi angka na torop ma ibana :
Jala olo muse mandok :
Tung sai dielek-elek di nasiar i asa mahap manortor jala asa dipangido di ibana (sipanganonna).
Asa molo siar pangulubalang i, pintor diparade do dengke na niura na balga, gara (tarugi na galak), sira, pege di atas ni bulung ni pinasa, aek sipoting, dohot pira ni manuk sada. Jotojot do datu mangulpuk na marsahit, naeng mangido ninna pangulubalang. Pintor songon naholsoan do napature-ture na marsahit molo ro ulpuk na songoni.
Ditonggo ma natinumpa i dohot na manumpa asa manghorasi, jala dilehon ma baga-baga molo malum sahit i. Disangkothon ma gual-gual songon baga-baga, na ingkon pukkulonna gondang molo dung malum sahit i.
Ditulis dalam Legenda, Turi-turian | Tag: datu, jolma, na niura, Pangulubalang, pinasa
« TOGA PURBA
MARMIAK HODA »
Looks like you are a real professional. Did ya study about the matter? *lol*
By: Playdayzell on 13/12/2009
Boru Buha Baju Lirik at Baju
Boru Buha Baju Lirik. Burju ma ho na marsingkola i. Objek penelitian adalah seluruh kata sapaan yang digunakan untuk menyapa anak perempuan dalam lirik lagu boru panggoaran, boru buha baju dan supir panjang.hasil penelitian ini menunjukkan bentuksapaan yang digunakan terhadap anak perempuan dalam bahasa batak toba pada lirik lagu boru panggoaran, boru buha baju dan supir panjang, antara lain:
Lirik Boru Buha Baju - Putri Silitonga from www.lirikanmu.com
Masihol doau naeng mulak tus ni roham pos roham inang boanonku do ho ditangiangku anggiat gabe jolma na hasea ho sioloi poda tu ari nanaeng ro ho do boru hasianku ihuttononni anggi iboto mi Nga lobi sappulu taon tahe.
Lirik Boru Buha Baju - Putri Silitonga
Lirik lagu batak mardua dalan. Jala ditongtong diramoti tuhan i. Lirik lagu batak orang ketiga. Sioloi poda tu ari nanaeng ro.
Boru panggoaran lirik & artinya. Chord kunci gitar dan lirik lagu boru buha baju. Lihat lirik sesuai abjad di buni na holom sai tangis do au huingot mai da inang i Anggiat dapot nasinitta ni roham. Boru panggoaran, boru buha baju, dan supir panjang.
Lagu yang baik adalah yang mengandung makna dalam setiap liriknya. Chord kunci gitar dan lirik lagu boru buha baju. Nungga magodang ho da borungku. Anggiat dapot nasininta ni roham. Alai dang tabaen au dope.
Ai ho do borukku boru panggoaranhi sai sahat ma da na di rohami ai ho do borukku boru panggoaranhi sai sahatma da na di rohami Lirik lagu boru buha baju. Leleng na au diparjalangan Alai dang tabaen au dope.
Alai dang tabaen au dope. Jala ditongtong diramoti tuhan i. Lagu yang baik adalah yang mengandung makna dalam setiap liriknya. Inong, sambor ni nipikki inong. Jala ditongtong diramoti tuhan i.
Leleng na au diparjalangan i. Nga lobi sappulu taon tahe. Ditulis oleh ade fyrnanda jumat, 03 september 2021. Sioloi poda tu ari nanaeng ro. Lirik lagu boru buha baju.
Masihol doau naeng mulak tusi. Lirik lagu boru buha baju. Nungga magodang ho da borungku. Yuk, simak lagu “boru buha baju” yang dinyanyikan oleh putri silitonga dan diciptakan oleh ir.
Posma roham inang boanonku do. Sian au boru buha baju mon. Anggiat dapot nasininta ni roham. Burju ma ho na marsingkola i. Alai dang tabaen au dope.
Lirik lagu andung anak buha baju. Na sai makkirim di harorokkLirik lagu batak sai anju ma au. Lirik lagu boru buha baju.
Lirik lagu boru buha baju. Huingot mai da inang i. Setiap orang tua menginginkan anaknya suatu saat nanti akan menjadi orang yang sukses. Boru buha baju vocal : Boru panggoaran lirik & artinya.
Ndang Olo Ahu Mate! | Sahalak Inaina Na Posona dipaboa ni si Yvonne Quarrie
TUBU TAON: 1964
RIWAYAT HIDUP: INAINA NA SO TURE
Tubu di Paddington do ahu, sada huta na ribur di London, Inggris. Sajabu do ahu dohot tolu angkangku nang omakku. Ndang hea disarihon bapak hami, partenggen do ibana.
Tingki dakdanak, disuru omak do ahu martangiang ganup borngin. Adong do Bibelhu na gelleng na holan marisi buku Psalmen jala jotjot do hubahen i gabe ende. Sai huingot do sada kalimat sian buku singkolangku na mandok, ”Sada tingki ndang adong be ari sogot.” On mambahen ahu jotjot tarsunggul di tingki borngin. Gabe sungkunsungkun ma rohangku, ’Holan songon on do ngolu on? Aha do na tinuju ni ngolungku? Ndang olo ahu mate!’
Alani i, gabe lomo ma rohangku mamboto taringot begu. Laho ma ahu dohot dongan sasingkolangku tu kuburan laho mangkatai tu na mate jala ditonton hami film begubegu. Lomo do rohanami mangulahon i nang pe mabiar.
Dung marumur sampulu taon, ndang boi be ahu diatur. Marisap ma ahu, dung i marganja. Tingki marumur 11 taon, huinum ma siinumon na maralkohol. Nang pe ndang tabo daina, alai lomo do rohangku molo tenggen. Lomo do rohangku tu musik jala marjoget. Molo adong tingkiku laho do ahu tu diskotik. Martabunitabuni do ahu laho tingki borngin jala tahuak manuk ma ahu mulak. Ala nunga loja, ndang sahat be ahu tu singkola. Molo ro pe ahu tu singkola, huinum do siinuman maralkohol tingki marsiajar.
Ahu ma rangking na parpudi di singkola. Gabe muruk jala jut ma roha ni omak, hape ndang diboto ibana sude pangalahongku. Marbadai ma hami jala laho ma ahu sian jabu. Dung i, sanga do ahu sajabu dohot hamlethu si Tony na maragama Rastafari, i ma agama ni halak Afrika. Pareman do ibana jala partigatiga narkoba, ditanda halak do ibana sahalak na jahat. Ndang piga leleng denggan ma pamatangku jala tubu ma anaknami tingki ahu marumur 16 taon.
Pajumpang ma ahu dohot Sitindangi Ni Jahowa tingki tading di inganan penampungan tu inaina na so adong tungganedolina. Pamarenta do na mambahen inganan i. Jotjot do ro dua halak borua Sitindangi ni Jahowa laho manjumpangi angka inaina na poso. Sada tingki, dohot ma ahu manangihon laho patuduhon na sala do Sitindangi i. Lambok jala tangkas do nasida mangalusi sungkunsungkun sian Bibel. Burju jala lambok do nasida. Alani i, gabe olo ma ahu marsiajar Bibel.
Ndang leleng dung marsiajar, muba ma pangalahongku. Sian dakdanak, mabiar do ahu mate. Alai saonari nunga huboto be ajaran ni Jesus taringot haheheon! (Johannes 5:28, 29) Huboto ma, na disarihon Debata do ahu.(1 Petrus 5:7) Tarlumobi hona do tu rohangku hata di Jeremia 29:11 na mandok Gabe porsea ma ahu tu pangkirimon taringot hangoluan saleleng ni lelengna di Paradeiso di tano on.—Psalmen 37:29.
Dipatuduhon Sitindangi Ni Jahowa do holongna. Tingki parjolo sahali ahu ro tu parpunguannasida, burjuburju do nasida manjangkon ahu! (Johannes 13:34, 35) Imbar situtu do on tu angka parange ni halak na huida di gareja. Dijangkon Sitindangi Ni Jahowa do ahu nang pe sursar ngolungku. Dilehon nasida do tingki, roha, nang pingkiran laho mangurupi ahu. Hira na mandapot sada keluarga baru na masihaholongan ma huhilala.
Dung marsiajar Bibel, huantusi ma na ingkon muba do pangalahongku asa boi mangulahon lomo ni roha ni Debata. Ingkon marsitutu do ahu asa ndang marisap be. Jala huboto ma na ingkon hupaso do manangihon musik na mambahen ahu mamangke narkoba. Asa boi huorom diringku, ndang olo be ahu laho tu diskotik. Jala maraleale ma ahu tu angka dongan na mambahen lam denggan parangengku.—Poda 13:20.
Si Tony pe marsiajar Bibel do dohot Sitindangi ni Jahowa. Ala boi Sitindangi mangalusi sungkunsungkunna sian Bibel, pos ma rohana on do hasintongan. Godang ma hamubaonna: kaluar ma ibana sian organisasi pareman, ndang diulahon ibana be angka na jahat jala dipaso ibana ma mangisap ganja. Saleleng on ndang marhamulian dope hami nang pe nunga marianakhon. Asa boi huulahon hami lomo ni roha ni Debata jala boi denggan hupagodanggodang hami ianakhonnami, dipasurathon hami ma parsaripeonnami di taon 1982.
”Ndang tarsunggul be ahu tingki borngin ala mabiar tu ari sogot manang tu hamatean”
Di majalah Joujou Paboahon dohot Sadarlah! * godang do hujaha pengalaman ni angka halak na mambahen hamubaon. Gabe taronjar ma rohangku mambahen hamubaon alani manjaha angka pengalaman ni nasida! Jala sai hupangido tu Jahowa asa sabar Ibana mangurupi ahu mambahen hamubaon. Ujungna tardidi ma ahu rap dohot si Tony di bulan Juli taon 1982.
LABA NA HUDAPOTGabe denggan ma parngoluonku ala maraleale tu Debata Jahowa. Huhilala hami do pangurupion ni Jahowa tingki adong hasusaan di ngolunami. Ala mangasahon Debata, dihilala hami ma pangurupionNa jala sai disarihon do hami.—Psalmen 55:23.
Las do rohangku mangurupi ianakhonku mananda Debata Jahowa. Saonari, las do muse rohangku mangida pahompungku mananda Debata.
Ndang tarsunggul be ahu tingki borngin ala mabiar tu ari sogot manang tu hamatean. Las do rohangku ala boi rap dohot si Tony patoguhon angka huria ganup minggu. Rap marbarita dohot nasida mangurupi angka halak asa marhaporseaon tu Jesus jala boi mandapot hangoluan salelenglelengna.
^ par. 19 Dipabinsar Sitindangi Ni Jahowa.
BIBEL BATAK 125 TAON - | SUARA HKBP | Demokrasi, Kasih dan Toleransi
BerandaOPINIBIBEL BATAK 125 TAON
Jala 125 taon ma bangso Batak gabe bangso Bibel (people of the Book) Jala hasandaran ni palumean na tu bangso Batak on Huria Kristen Batak Protestan (HKBP) do. Ra tu sipareon ni deba dongan songon na tarlalu lancang do statemen on begeon, alai unang lupa hita realitas sejarah na HKBP do hataridaan ni pangulaon ni Debata di Tano Batak, marhite angka naposo-Na Parbarita na Uli.
3 Mei 2020 13:47 admin OPINI 1
SuaraHKBP.com | Di taon 1894, sidung ma dirongkom Padan na Robi na sinalin ni PH Johansen tu hata Batak. Gabe singkop ma sude Bibel i dihatabatakhon. Ai Padan na Imbaru nunga dihatabatakhon (Toba) Ompu i Nommensen di taon 1878, marsurat Latin dohot marsurat Batak, jala tu hata Batak Angkola sidung disalin A Schreiber di taon 1879.
Jadi di taon 2019 gok ma 125 taon umur ni Bibel Batak. Nunga 125 taon hape bangso Batak naung gabe dohot panean di hata ni Debata. Ndang holan i tahe, 125 taon ma naung gabe palumean (custodian) ni hata ni Debata bangso Batak.
Di taon 1994 na salpu i marjubileum parolopolopon hian ma hita nian marningot naung saabad Bibel Batak. Alai tingki i, ndang tarpadirgak simanjujung, ndang tarbahen marolopolop siala ni arsak bolon binahen ni hagunturon na masa di HKBP (palumean ni Bibel i) Haru pingkiran pe ndang laho tusi, ndang ‘tarhona’ marjubileum.
Tinaringotan do on di huria/ressort lokal tingki i, alai ndang adong respons. Ndang binoto manang na ditorushon do usul on tu tingkat distrik dohot tu Pusat. Alai huroha ndang sanga mamingkirhon i, apalagi patupahonsa.
Alai apala na mambahen songgot roha, reaksi ni angka dongan ruas ni HKBP do, tingki tinaringotan on tu nasida (ndang ala ni hagunturon na masa di HKBP i) Reaksi ni manang na piga dongan targombar do sian hata ni sada sintua HKBP senior jala sarjana kawakan di bidangna, na mandok: “Ai so hujaha hami be Bibel i, Alkitab na ma hupangke hami!”
Songgot roha ala mambal situtu do alus i, ai ndada substansi ni masalah pokok dikomentari. Alai sian alus on boi tarida, na hurang menghargai sejarah (sense of history) hurang manghangoluhon dohot manghamauliatehon parsahat ni Barita na Uli tu halak Batak.
Ai anggo ndang i, ra ndang tandaon ni dongan on Tuhan Jesus Sipalua jala ndang gabe sintua ibana. Na paduahon, adong gejala, huroha haluaon (keselamatan) i hurang terjamin do molo dais tu habatahon, jadi ingkon di hata Indonesia do martangiang asa sahat tangiang i, ingkon Alkitab do jahaon asa jumpung hatuaon (keselamatan).
Jadi ndang dijaha be Bibel, Alkitab na ma! Jadi, tabahen ma nian parningotan naung 125 taon bangso Batak mar-Bibel. Oktober on, di na marolop-olop hita (HKBP) marningot naung 158 taon HKBP, laos di si ma nian tapestahon parolop-olopon 125 taon Bibel Batak.
Parsahat ni Hata ni Debata tu Tano Batak
Hasisingkop ni Bibel i dipadas tu hata Batak do naung 125 taon. Ianggo hata ni Debata na sian Bibel i nunga 170 taon dung tarbege di Tano Batak jala di hata Batak. Ai boi do ra dohononta Richard Burton dohot Nathaniel Ward sian Baptist Mission Society of England do na parjolo patubegehon hata ni Debata di Tano Batak, i ma di taon 1824.
Jala hata ni Debata na dipatubegehon di si i ma; “Patik na Sampulu i, holong ni roha ni Debata di hita jolma na tarida di pangalehon-Na di Anak-Na Tuhan Jesus Kristus. Dipatorang do haheheon sogot, jala diigil do hamubaon ni roha.
Alai ndang diantusi natorop jamitanasida i. Alai mamungka sogo ma roha ni angka raja dung dijamitahon ‘ingkon jolo metmet jala tardidi asa masuk tu harajaon ni Debata,’ ai ndang lomo rohanasida jolo metmet gabe paluaon. ‘
Molo so paro hamoraon tu hami haroro ni tuan i, ndang pola tinggal di tongatonganami hamu, dumenggan ma mulak tuan i tu tanona’ ninna angka raja. Ndang olo hami paubahon adatnami, ai na denggan do adatnami, molo so parohon hamoraon nilangkahon ni tuan i, ndang loasonnami tinggal tuan i di hami on.’1
Mangihuthon barita, nunga mulai disalin Burton sabindu Musa I (Genesis) dohot saotik sian Evangelium ni si Johannes. Alai adong do tong na mandok naung satonga ne Bibel King James (Authorized Version, AV) dihatabatakhon ibana. Ndang binoto manang na gabe tu dia terjemahan i dibahen dung mulak nasida sian Tano Batak.
Dung i di taon 1859, haruar ma Buku I Musa (Genesis) dohot II Musa (Exodus), Evangelium ni si Johannes dohot si Lukas na hinatabatakhon ni HN van der Tuuk, jala di taon 1867, Evangelium na dua nari (Mateus dohot Markus) dohot Ulaon ni Apostel.
Sudena on dirongkom di surat Batak. Alai ala di Tano Bolanda do dirongkom angka Buku on, ra ndang godang i maredar di Tano Batak di mulana i. ndang binoto tangkas manang na sadihari dimulai ibana na manghatabatakhon i, manang na di tingki di Barus ibana manang dung mulak tu Tano Bolanda. Ndang binoto manang na adong do angka buku on dipeop HKBP manang na dapot di Perpustakaan Nasional di Jakarta.
Jadi sian taon 1824, secara verbal nunga mulai tarbege hata ni Debata di Tano Batak, songon sinondang na metmet situtu, na alangalang tarida songon hirdop ni lampulampu. Alai lam marbalga ma sinondang ni Hata ni Debata dung ro van Asselt dohot angka donganna tu Angkola.
Lam tu tiurna ma muse sinondang i dung sahat Nommensen dohot angka donganna tu Pusok ni Tano Batak. Lam nalnal ma muse sinondang ni Hata ni Debata i dung sidung dipadas Nommensen Padan na Imbaru tu hata Batak Toba di taon 1878, Schreiber padashon tu hata Batak Angkola di taon 1879.
Dung i gok ma sinondang i ni hata ni Debata di Tano Batak dung singkop dihatabatakhon P.H. Johansen, Padan na Robi i, di taon 1894. Jala sian asi ni roha ni Tuhan Debata, sinondang ni Barita na Uli i sai torus ma marsinondang di Tano Batak, na so tupa mintop ro di saleleng ni lelengna.
Sihalashonon jala sihamauliatehononhon do na boi Bibel i disalin tu Hata Batak tanpa mangalami angka hambatan, molo taingot do beha maolna angka bangso na asing manalin Bibel i na jolo tu hatanasida be.
Ra hea do tabege beha maolna perjuangan ni halak Jerman laho manalin Bibel tu hatanasida. Songon i muse molo tajaha perjuangan ni halak Inggeris laho manalin Bibel i tu hata Inggeris pola sahat tu pangaleleon dohot na sumeahon hosa.
Sian sihol ni rohanasida asa boi donganna sabangso manjaha hata ni Debata di hatanasida sandiri, songon John Wycliffe, Tindale dohot Coverdale. Adong do sian nasida pola sahat tu na sumeahon hosa. Jala hira sude terjemahan andorang so Bibel King James (Authorized Version) di daratan Eropa do dirongkom jala diselunduphon tu Inggeris. Di hita ndang adong na songon i. On ma sada sihamauliatehononta.
Na paduahon molo tajaha do angka dokumen taringo tu pangulaon ni Ompu i Dr Nommensen dohot Pdt. P.H. Johansen, tarida do disi na mansai sibuk situtu do nasida ganup ari sian sogot manogot sahat tu robot borngin.
Lumobi P.H. Johansen, tamba ni ulaonna na mansai godang jala borat, huhut do ibana marniae ala ni sahit na posa dohot angka arsak ni roha bolon na songgop tu ibana, mabalu dohot tilahaon boru namarbaju. Hape disangahon jala dironggoshon do manalin Bibel i. Ndang binoto tangkas manang na marsurat tangan do dibahen manalin manang na adong mesin tik.
Tung tua bolon ma tahe halak on di bangso Batak, na manghapadothon ulaon i nang pe songon i ronsot jala borat ni ulaonnasida na asing, gabe boi hita halak Batak manjaha Hata ni Debata di hatanta sandiri jala gabe dohot hita panean jala palumean ni Hata ni Debata na mangolu i.
Tarombo ni Bibel
Ndang tangkas binoto manang na sian manuskrip dia do dihatabatakhon Padan na Imbaru dohot Padan na Robi i na gabe Bibel Batak i. Jadi ndang binoto tangkas manang sian hata dia do Bibelta i disalin. Sian hata aslina do, hata Heber dohot hata Gorik, manang sian hata Jerman manang Inggeris.
Alai Ward manalin sian Bibel King James, jala van der Tuuk disura roha manalin sian hata Bolanda. Ra Nommensen dohot Johansen manalin sian Bibel Jerman. Ndang tangkas muse binoto manang na dipangke nasida, lumobi Nommensen, do sude terjemahan naung adong hian.
Disura roha dipake do i, i do ra alana umbahen boi humatop sidung dipadas Padan na Imbaru i. Alai na tangkas tarida, marasing do manuskrip ni Bibel Batak sian manuskrip ni Alkitab bahasa Indonesia. Hira jumonok do Bibel Batak to Bibel King James, manang disura roha rap marharoroan sian sada dangka ni tarombo ni Bibel do, lumobi Padan na Robi.
Alai tong do sungkunsungkun roha, hira marasing do tong manuskrip ni Padan Narobi sian Padan na Imbaru. Ala ni perbedaan ni Bibel dohot Alkitab i, gabe jotjot do tarjadi sungkunsungkun di angka PHD (Patanakhon Hata ni Debata), sermon manang di parguruan katekisasi dohot kegiatan na asing.
Ala ndang rap sidung dipadas Padan na Imbaru dohot Padan na Robi, gabe ndang sada buku Bibel i di mulana i, alai dua buku, i ma Buku Padan na Robi dohot Buku Padan na Imbaru. Di mulana i Testamen na Imbaru do digoari Padan na Imbaru i. gabe adong hasomalan na jolo na manggoari buku Padan na Imbaru i Testamen jala Padan na Robi i Bibel.
Jadi molo adong usouso: “Adong do Bibelmuna?” Padan na Robi do maksudna disi. Jumotjot on masa na jolo molo dung mandapothon Pesta Parningotan Ari Hatutubu ni Tuhan Jesus, dung dijalo angka dakdanak ayat sipajojoronna. Ai antar langka do na jolo Bibel (Padan na Robi) di hutahuta.
Molo marningot hita di taon on, naung 125 taon dipalumehon Debata hata-Na tu bangso Batak, tontu ro ma sungkunsungkun:
1. Nunga olat ni dia peran ni Bibel i di ngolu ni halak Batak. Adong do dapot hataridaan ni naung 125 taon halak Batak gabe bangso parbibel? Adong do hataridaan ni i di ngolu kultural ni halak Batak dung gabe panean di Hata ni Debata?
2. Jala songon palumean ni Baritga na Uli, beha do tabahen i?
Patut do mangulon hita mangaranap dompak pudi laos huhut mambahen refleksi manang introspeksi, nunga sadia bagas Hata ni Debata na di Bibel i mewarnai budaya ni Bangso Batak di bagasan na 125 taon on.
Nunga olat ni dia bagas ni Hata ni Debata manorusi ateate ni angka natorasta na jolo dohot hita nuaeng on? Adong do peran ni Hata ni Debata mempengaruhi angka harapanta dohot sintasintanta? Nunga tarida hapataran ni panghangoluhon ni Hata ni Debata di parulanta siapari dohot mengendalikan angka tindakanta? Adong do hataridaan ni nilai Bibel di budayanta? Molo tapangke definisi ni budaya sebagai obyektivasi ni nilai-nilai luhur na adong (mangolu) di masyarakat, beha adong do dapot obyektivasi ni angka nilai na sian Bibel di budaya ni masyarakat Batak nuaeng on? Manang dohot pandohan na asing, nunga olat ni dia Bibel i manirai budaya Batak.
Maol do on alusan ala hurang do di hita kriteria na gabe songon acuan ni penilaian. Tumangkas on nian tarida di angka sastra na berkembang di bangso i do. Disi do boi tarida angka pandohan (idiom, ungkapan) na sian Bibel i gabe dipake di ngolu siapari di masyarakat.
Laos sian angka sastra i do boi tarida manang na niilhaman ni Bibel do angka panurat i manang ndang. Sayangna, ndang berkembang satra Batak na saratus taon on. Hampir ndang adong angka turiturian manang buku roman ni Batak na 125 taon on.
Jadi ndang boi hita menilai sian satra Batak. Senilukis manang senipahat pe ndang berkembang, jadi bidang on pe ndang adong boi tapake songon acuan. Lukisan na hea niida berupa jiplakan manang maniru lukisan sian Eropa do. Ndang adong dope hea niida lukisan khas Batak manggombarhon peristiwa manang pribadi na adong di Bibel.
Sada nari na boi pangkeonta songon acuan i ma panghataion ariari. Adong do manang na piga ungkapan sian Bibel naung gabe memasyarakat di panghataion siapari di tongatonga ni masyarakat Batak, i ma songon: “Ah, si Tomas do ho!”, “E, Judas!”, “si Lansarus”, “ondeng”, “hadio na rara”, “manna.”
Alai ndang apala godang dope naung gabe bagian ni hata siapari, molo binandinghon tu bangso na asing. Di hata Inggeris, umpamana, dao dope gumodang naung bagian ni hata siapari na di hita ndang apala memasyarakat dope songon angka ungkapan: “Money is the root of all evil” (ai urat ni hajahaton do roha na holongan tu hepeng); “Am I my brother’s keeper?” (Ai ahu siparorot anggingki?”) “Pride before before a fall” (Matua ginjang ni roha do patujolo ni hajempolon) Man does not live on bread alone” (Ndang holan sagusagu hangoluan ni jolma); ”the house of Rimmon” (kompromi Rimmon) “the Damascus Road” (dalan tu Damaskus); Gareja Mateus 5:10 (julukan Gereja Rusia na ‘marsomba’ dohot tunduk tu Pamarenta Soviet) dohot lan dope na asing. Alai di angka na mandok hata di angka acara adat songon di unjuk, na monding, mamasuki jabu dohot na asing, nunga hira sude marondolan tu isi ni Bibel jala nunga lam tu godangna na mangutip angka ayat sian Bibel.
Etika dohot Etos
Asing sian angka hataridaan na konkrit, penilaian na ummaol bahenon i ma pengaruh nilai-nilai Bibel di etika Batak. Mansai hirim do nian roha angka Bataici (Pemerhati budaya Batak) di tongatonganta mambahen pengamatan na serius taringot tuson. Mangolu do etika Kristen di tongatonga ni bangso Batak? Angka pandita na mambuat kursus S2 manang S3, naeng ma nian adong mamillit subyek on bahen skripsi manang tesisna.
Na jolo i andorang so ro Hakristenon mansai ketat do etika Habatahon, tergolong bersifat puritanistik, lumobi ma etika seksual.2 Dung 125 taon marbibel, boi do dohononta naung diperkaya etika na bersifat teonomik (marondolan tu Patik ni Debata) kode etik ni halak Batak?
Songon i muse etos kerja ni halak Batak, nunga boi dohononta naung bersifat kristiani manang tong dope sarombang dohot etos kerja ni angka na so mananda Tuhan Jesus dope? Manang dohot pandohan na asing, adong do terbentuk suatu karakter (na positif) na khas di halak Batak paboa naung gabe panean di Hata ni Debata?3
Tamba ni fungsi ni Bibel songon ojahan ni hakristenon, ternyata gabe sada buku sastra Batak na uli do Bibel Batak i. Ternyata boi do Bibel i diterjemahkan tu hata Batak hampir 100%. Ai mansai otik do hata sileban dipangke di Bibel i ala ndang adong padananna di hata Batak, isara ni soldadu, harpa.
Jadi cukup kaya do hata Batak i. Ala ndang godang kepustakaan ni hata Batak, jadi nunga gabe songon ‘museum’ ni hata Batak Bibel Batak i. Jadi tamba ni panandaon na sintong di Debata na sintong i, huhut do Bibel Batak i berfungsi melestarkan hata Batak.
Na paduahon, gabe sada buku sastra na uli situtu do Bibel Batak i. Ai nang pe terjemahan i sian hata sileban jala marharoroan sian Timur Tengah, alai tercipta do godang angka ungkapan-ungkapan hata Batak na uli situtu na bernilai sastra na timbo, na boi mambahen bergetar tali ni pusu-pusu. Jadi tamba ni na memperkaya sastra Batak Bibel i huhut do gabe sada buku sastra Batak na uli.
Pamangkeon ni Bibel
Boi do dohonon na Bibel do na gumodang dijaha jolma di portibi on jala nunga disalin singkop manang sabagian, tu sekitar 1000 parhataan. Alai adong mandok Bibel ma sada buku na mansai maol antusan jala na mansai mura situtu sala antusan (one of the least understood and the most misunderstood of books) 4 Ndang apala tangkas binoto manang na tongtong do hita mengacu tu Bibel di tingki naeng mambahen keputusan di ngolunta siapari, manang di tingki naeng mambahen penilaian.
Alai adong do tendensi di hajolmaon (ndang holan di halak Batak) na mangalului pamintoran ni pendirianna manang pemahamanna sian Bibel. Jadi adong do di hita tendensi mamangke–manang sala mamangke–Bibel laho mangkonfirmasi hasintongan ni sada-sada pandapot manang anutan.
Dapot angka na anti marisap do sian Bibel na sala (dosa) marisap. Alai angka parisap pe dapotsa do sian Bibel na mandok na so sala marisap. Songon i nang mangan/anti sangsang. Angka na anti dohot pro-porang (merpati vs rajawali), tunduk manang mamberontak tu panggomgomi na otoriter, manginum minuman keras, manampin lotere, kebebasan manang pengayoman paternalistik, ibadah formal (‘tenang’) manang ibadah ‘ramai’, sude mangalului hapintoranna be sian Bibel laho mempertahankan anutan manang pendirianna be.
Di Indonesia on nuaeng pamintorion i mamangke hata alkitabiah. Molo dung didok na alkitabiah do pendirianna i, ndang tardok be manang aha. Nang pe na menentang tong do mangklaim na alkitabiah do dasar ni argumentasina.
Pangantusion ni Katolik taringot tu Huria (ekklesia) marondolan tu Bibel do. Suang songon i do Protestan. Alai laos songon i do tong Pentakosta, Quaker, Adventists dohot angka na asing. Jala godang do mameop Bibel di jabuna be, alai godang do ndang hea dijama parjabu i gabe marhapal orbuk di lampakna i. Khusus tu halak Batak Kristen, godang Bibel i dipamasuk tu batang ni na mate (asa di tanoman i pe huroha jahaonna Bibel i. (bersambung)
(Penulis: Ir. Mika Panusunan Lumban Tobing)
Ir Mika Panusunan Lumban Tobing
Basagok Siagian berkata:
31 Juli 2020 21:56 pukul 21:56
Horas ma Amang
mansai las do roha manjaha pangguritan ni Amang on, jala adong do nian panghirimonniba bolas manjaha Bibel na marsurat Batak i, manungkun ma jo iba Amang, adong do na boi diunduh Bibel Surat Batak on ?
Gabe Aleale ni Debata Salelenglelengna!
JAHA DIBAGASAN HATA Abkhaz Afrikans Albania Amhara Arab Armenia Bahasa Isyarat Mozambik Bahasa Isyarat Panama Bahasa Isyarat Paraguay Bahasa Isyarat Peru Bahasa Isyarat Selandia Baru Bahasa Isyarat Spanyol Baoule Bassa (Liberia) Batak (Karo) Batak (Simalungun) Batak (Toba) Bikol Bolanda Cebuano Cheska Chitonga Cina Mandarin (Disederhanakan) Cina Mandarin (Tradisional) Dansk Douala Efik Esti Fiji Futuna (Timur) Ga Georgia Greenland Guarani Hata ni na Ngungu di AustrJapang Hata ni na ngungu di Junanindonesia Inggris Italia Japang Kinyarwanda Korea Kreol Haiti Kreol Mauritius Kreol Seychelles Krio Kroat Kwanyama Lhukonzo Lituavi Luganda Luo Magyar Malagasi Mapudungun Mare Mbunda Mizo Nahuatl (Guerrero) Ndebele (Zimbabwe) Nias Niue Norsk Nzema Oromosia Rutoro Sarnami Serb Setswana Shona Sidama Sinhala Slovak Sloven Spanyol Suomi Swensk Tahiti Thai Tigrinya Tonga Totonac Tsonga Turkmen Tuvalu Twi Tzotzil Ukraina Urdu Urhobo Uzbek Uzbek (Romawi) Wallis Wayuunaiki Wolaita Xhosa Yoruba Yunani Zapotec (Lachiguiri) Zulu
Porlu do marsitutu asa boi maraleale; jala porlu do marsitutu asa sai hot paralealeon. Pasupasuon ni Debata do hamu molo marsitutu jala sai hot paralealeonmu tu Ibana. Jesus mandok tu angka halak na porsea tu ibana: ”Paluaon ni hasintongan i ma hamu.” (Johannes 8:32, Bibel Siganup Ari) Aha do lapatanna?
Hamu boi manghilala haluaon saonari. Hamu boi malua sian ajaran na so sintong dohot gabus naung disarhon Sibolis. Hamu boi malua sian ngolu na so marpangkirimon na pabiarbiarhon marjuta halak na so mananda Jahowa. (Rom 8:22) Angka aleale ni Debata boi malua sian ”biar ni roha managam hamatean.”—Heber 2:14, 15.
Hamu boi manghilala haluaon di tano na imbaru. Mansai las rohamu boi mandapot haluaon na laho dihilala di ari na naeng ro! Di Paradeiso, ndang masa be porang, sahit, dohot hajahaton. Dipalua do sian hapogoson dohot haraparon. Ndang adong be na matua dohot halak na mate. Dipalua sian biar, pangarupaon, dohot hahosomon. Bibel mandok molo Debata: ”Dibungka Ho do tanganMu pasombu lomo ni roha ni nasa na mangolu.”—Psalmen 145:16.
Angka aleale ni Debata laho mangolu salelenglelengna. Ngolu salelenglelengna i ma basabasa na umarga na laho lehonon ni Debata tu saluhut halak na marsitutu gabe alealeNa. (Rom 6:23) Rimangi ma aha do lapatan ni hangoluan na so ra suda di hamu!
Godang ma tingki mu laho mangulahon marragam ulaon. Ra, lomo do rohamu naeng mamboto songon dia mamangke angka alat musik. Manang, marsiajar manggambar manang gabe partungkang. Ra, lomo do rohamu marsiajar taringot angka binatang dohot suansuanan. Manang, ra lomo rohamu mardalani jala mangaliati angka luat dohot pajumpang tu angka halak na asing. Molo mangolu salelenglelengna hamu boi ma tangkas hilalaonmu on sude!
Godang ma tingki mu laho maraleale tu angka jolma. Mangolu salelenglelengna mambahen hamu boi mananda godang halak naung aleale ni Debata. Botoonmu ma ragam na boi ulahonon ni nasida dohot angka parange na denggan, jala boi ma nasida gabe alealemu. Hamu manghaholongi nasida jala nasida pe manghaholongi hamu. (1 Korint 13:8) Boi mangolu salelenglelengna, mambahen godang tingkimu gabe aleale ni ganup halak di tano on! Na rumingkot sian i sude, paralealeonmu tu Jahowa lam gomos sian taon tu taon! Anggiat ma hamu gabe aleale ni Debata salelenglelengna!
Hata ni Debata manjujui halak Karisten asa marsiapoan. Lului ma aha do labana marsaor dohot dongan sahaporseaon?
Adong do Labana Marsiajar Bibel?Dipaboa di Bibel, ”Nasa Surat i, sinihathon ni Debata.” (2 Timoteus 3:16) Molo tutu do on, dapotmu ma tudutudu na sian Bibel.
Rimangi ma situasi on: Laho ma si David mamboan motor tu inganan na so hea dope didalani ibana. Angka tanda di dalan, patuduhon molo ibana ndang di inganan na laho tinujuna. Diboto ma naung lilu ibana. Ra, sala mambuat dalan.
Molo hamu gabe si David, aha do na laho ulahononmu?
Adong do pigapiga sipillitonmu:
Mamangke peta manang GPS.
Torus mamboan motor, atik boha dapotmu inganan na tinujumuna.
Sasintongna, ndang marlapatan bagian C.
Dumenggan do bagian B sian na parjolo. Alana, molo tapangke peta manang GPS, diurupi ma hita mamboto pardalanan.
Songon peta manang GPS, Bibel pe boi mangurupi hamu!
Buku naung tarsar di liat portibi on, boi
manogunogu hamu di parngoluon
mangurupi hamu mananda dirimu jala asa lam denggan marparange
patuduhon tu hamu songon dia parngoluon na dumenggan
ALUS NA RINGKOT TU PARNGOLUON
Disi boi hita mangkatai, jotjot do tasungkun.
Boasa balau langit i?
Sian dia do haroro ni angka bintang?
Dung i, tasungkun ma taringot angka na masa di portibi on.
Boasa adong hajahaton?
Boasa ma mate jolma?
Songon dia do molo alusna nunga adong sian najolo di Bibel?
Godang halak mandok, Bibel i holan turiturian. Bibel i buku naung leleng, jala mansai maol antusan. Alai, Bibel i do na sala, manang pandapot ni halak taringot tu Bibel i? Halak i do na so mangantusi?
Dirimpu angka halak, Bibel mangajarhon Debata na mangarajai portibi on. Tutu do songon i? Portibi on nunga sursar! Godang hasusaan dohot sitaonon, sahit dohot hamatean, hapogoson dohot mara. Tutu do Debata parholong na mambahen on sude?
Lomo do rohamu mamboto alusna? Ra, tarsonggot do hamu tingki mamboto alus ni Bibel taringot ise na mangarajai portibi on!
Ra, nunga diboto hamu molo angka poda na dibahen di brosur on, dibuat sian Bibel. Porsea do Sitindangi Ni Jahowa molo Bibel i boi dihaporseai jala mangalehon tudutudu di parngoluon. Alana, Bibel i ”sinihathon ni Debata do; jala hasea mamodai, maminsang, pauliulihon”. (2 Timoteus 3:16, 17) Tontu, olo do hamu manjalo jala manulingkiti buku na hombar dope tu parngoluonta saonari!
Tonton ma video Boasa Ringkot Marsiajar Bibel? di www.jw.org/bbc.
Boasa Marsiajar Bibel?
Hea do didok hamu, ’Ndang adong tingki’, manang ’Annon sai ro hamu’?
Songon dia do Parsiajaran Bibel na Diulahon Hami?
Di liat portibi on, tarbarita do Sitindangi Ni Jahowa sian ulaon parsiajaran Bibel na so margarar na dipatuduhon nasida. Tonton ma songon dia do parsiajaran i.
Di Dia do Hita Boi Mandapot Alus ni Sungkunsungkun na Ringkot di Parngoluon?
Cara Maradophon Hasalaan dohot Pasidingkon HasalaanLas do roha ni si Anton dohot si Margaret * ala ro boruna, helana, dohot dua pahompuna. Sahalak pangalompa na jago do si Margaret. Andorang so mulak boruna i, dilompa si Margaret ma makaroni dohot keju, ala lomo hian do roha ni pahompuna mangallang i.
Dung sae dilompa, diboan si Margaret ma i tu meja jala naeng mangan nama nasida. Tingki dibungka ibana tutup ni panci i, tarsonggot ma ibana. Lupa ibana pamasukkon makaroni tu lompalompana i. Gabe holan keju ma na adong di panci i. *
Hea do hita sude mangulahon na sala. Ra, tadok hatanta so jolo tapingkiri, taulahon ulaon na maralo tu roha ni sasahalak, manang muramura hita lupa. Boasa hita boi mangulahon na sala? Songon dia do hita maradophon i? Boi do i tapasiding? Asa boi taalusi sungkunsungkun i, ingkon taboto do cara na denggan maradophon hasalaan.
NA DIDOK DEBATA TARINGOT HASALAAN
Las do rohanta mandapot pujian tingki taulahon na denggan. Alai molo sala hita, olo do hita martanggungjawab? Ingkon serep do rohanta asa boi mangulahon i.
Molo holan dirinta do na tapingkiri, tontu gabe masidalian do hita jala ndang olo mangangku sala. Molo taulahon songon i, marjea do hita. Boi do gabe ndang marnasae parsoalan i, jala gabe halak na asing na disalahon. Nang pe boi hita malua sian pangkorhon ni hasalaanta saonari, taingot ma ”ganup hita on, alusanta do Debata taringot tu dirinta be”.​—Rom 14:12.
Sintong do cara ni Debata maradophon hasalaan. Di buku Psalmen, didok do Debata i ”parasi roha jala pardengganbasa”; jala ”ndang tongtong Ibana manorui, jala ndang gotos rohana saleleng ni lelengna”. Diboto Ibana mardosa dope hita, adong hagaleonta, jala ”diingot do orbuk hita”.​—Psalmen 103:8, 9, 14.
Asing ni i, dos songon ama parasi roha do Debata. Lomo rohaNa asa tatiru caraNa maradophon hasalaan. (Psalmen 130:3) Marhite Bibel, diurupi Debata do hita asa denggan maradophon hasalaanta dohot hasalaan ni na asing.
TINGKI MANGULAHON HASALAAN
Somalna, molo sasahalak mambahen hasalaan, marsitutu do ibana asa gabe halak na asing na disalahon. Manang, ndang olo ibana mangangkui hasalaanna. Molo dibahen hamu hansit roha ni sasahalak, pintor mangangku sala ma jala tongtong mardongan tu ibana. Hea do hasalaan na dibahen hamu mambahen ndang tabo pangkilalaanmu dohot pangkilalaan ni na asing? Unang pintor jut rohanta mangida dirinta manang gabe tasalahon halak na asing. Molo marsidalian hita, on boi mambahen maol pasaehon parsoalan. Marsitutu ma padengganhon situasina jala manat ma hita asa unang mangulahon hasalaan na sarupa.
Molo adong sasahalak na mangulahon hasalaan, mura do hita patuduhon na so lomo rohanta mangida ibana. Taihuthon ma poda ni Jesus na mandok, ”Saluhut na pinangido ni rohamu, sibahenon ni halak tu hamu, i ma bahen hamu tu nasida.” (Mateus 7:12) Molo taulahon hasalaan, tontu hirim do rohanta asa disalpuhon hasalaanta i jala mandapot asi ni roha. Antong, olo do hita marasi ni roha tu halak na mangulahon hasalaan?​—Epesus 4:32.
ANGKA PODA NA RINGKOT TAINGOT
Sada kamus mandok, sasahalak gabe mangulahon hasalaan ala ”hurang pangantusionna, sala mangantusi, jala ndang diboto aha na masa na sasintongna”. Taangkui ma, sipata songon i do hita. Alai molo tarimangi angka poda na disurat di Bibel, diurupi ma hita asa unang mangulahon hasalaan.
Umpamana, didok di Poda 18:13, ”Manang ise na mangulak hata, so jolo sahat ditangihon, otona do i, jala parohon haurahon.” Molo denggan tatangihon hatorangan ni sasahalak jala denggan tapingkirhon alusta, boi ma tapasiding hata na pahansithon roha manang na mambahen jut roha. Molo denggan tatangihon, boi ma taantusi situasina, jala diurupi ma hita asa unang mangulahon hasalaan.
Adong muse poda na mandok, ”Molo tarbahen, intap na tarpatupa hamu, tiop hamu ma dame maradophon halak saluhutna!” (Rom 12:18) Marsitutu ma asa tongtong mardame jala marsada. Patudu ma pangargaion tu halak na asing. Puji ma nasida jala patogu ma roha ni nasida. Molo taulahon songon i, ndang sai tapaingotingot be hata manang ulaon ni sasahalak na pahansithon roha. Gabe mura ma sae parsoalan i.
Manat ma asa unang taulahon muse hasalaan na hea taulahon. Unang ma marsidalian, alai bahen ma situasi on mangurupi hamu patuduhon angka parange na denggan. Ra, gabe boi ma dipatudu hamu hasabaron, haburjuon, pangarajaion diri, halambohon, hadameon, dohot holong ni roha. (Galatia 5:22, 23) Marlawak ma asa tabo pangkilalaan. Asa diboto hamu aha na boi ulahononmu tu joloan ni ari, unang ma mangkaringkothon diri.
Molo sintong pangantusionta taringot tu hasalaan, boi ma denggan caranta maradophon i. Boi ma dame rohanta jala tongtong denggan paralealeonta tu na asing. Molo ndang taulahon hasalaan na sarupa, lam marbisuk ma hita jala las roha ni halak mangida hita. Ndang marmetmet ni roha be hita jala marsitutu asa boi muba. Molo sapangkilalaan hita tu na asing, boi ma hita tongtong jonok tu nasida. Nasida pe marsitutu do asa unang mangulahon hasalaan. Na rumingkot, tatiru ma holong ni Debata jala rade manalpuhon hasalaan.​—Kolosse 3:13.
Molo taingot nangkin, gabe muruk do keluarga ni si Margaret alani hasalaanna i? Ndang songon i. Gabe mengkel do nasida, tarlumobi si Margaret, jala tongtong do nasida mangan nang pe ndang adong makaroni i. On ma pengalaman ni nasida na so tarhalupahon. Dung martaontaon, marhasohotan ma pahompuna i jala dicaritahon ma taringot i tu ianakhon ni nasida.
^ par. 3 Makaroni dohot keju na dilompa i dibahen sian pasta makaroni na disiram dohot saus keju.
Batu Mamak: 11 Trinitatis
SERMON JAMITA TU MINGGU 11 DUNG TRINITATIS, 15 AGUSTUS 2010
Saleleng di jolona, dirajumi jala diperlakukan si Laban do si Jakob songon anak gajianna, ndang songon hela manang anggota ni keluargana. Diparhatopot ibana do na tarpasupasu do ibana ala ni si Jakob i, tamba do sinamotna jala lam mamora ibana. Alai ndang gabe mauliate rohana ala ni i, ala simata hepeng ibana sai naeng do angkalanna helana i, sai naeng doboonna upana. Ndang lomo rohana morot helana i sian lambungna asa gabe sada ruma tangga na mandiri, alai sai hot ma nian di jolona jala torus di toru ni kendalina asa sai martambatamba dope hamoraonna. Alai ndang hombar i tu lomo ni roha ni Debata. Panean di bagabaga ni Debata na tu si Abraham do si Jakob i (1 Mus.12:1-3). Aut sura pe lomo rohana maringan torus di Padan Aram, bahen hasasaut ni bagabaga i ndang na laho loason ni Debata. Songon i ma di jolo ni turpuk on, disuru do ibana mulak tu Kanaan, tano na pinarbagabaga i (1 Mus.31:3). Di na so tarulahonsa i sian na patar, tarpaksa ma ibana lintun (1 Mus.31:21). Alai dung tarbortik i tu si Laban, dieahi do ibana. Anggo tahina hian nian, na roa do (pat.1 Mus.31:29a). Alai ala dipaingot Debata ibana di nipina (1 Mus.31:24, 29b), gabe dilului ma hata dame. Nang pe songon i, ndang tarbolushonsa anggo hamamago ni terafim manang debata idupna na disura rohana ditangko si Jakob (1 Mus.31:30), gabe disungkapi ibana dohot sude na di ibana. Dung so dapotsa tongon, tarrimas ma si Jakob tu ibana songon na martaringot di turpuk on.
Tarrimas si Jakob, ndang holan ala na dituhas si Laban ibana manangko terapimna, alai dohot do ala ni sude na binahen ni simatuana i tu ibana na sai lelengna i. Parjolo sahali, didok: “Aha ma pangalaosingku, aha ma dosangku umbahen piripirion hamu mangeahi ahu?” Di jolo nunga nidok, na diperlakukan si Laban do si Jakob songon anak gajianna. Ala ni i, di mata ni uhum dohot natorop, di toru ni huasona do ibana, songon i jolmana, angka anakna ro di sude artana. Molo lintun ibana, marhuaso do si Laban mangeahi jala mamboan ibana mulak manang mamunusa, mambahen jolmana dohot angka anakna gabe hatobanna jala mangarampas nasa ugasanna. Sian sisi i, di ingananna do molo piripirion si Laban mangeahi si Jakob. Alai ala adong do parjanjian antara nasida na dua taringot tu si Lea dohot si Rahel laos songon i taringot tu upa lojana, ndang adong sala ni si Jakob disi jala ndang adong dalan ni si Laban mambahen songon i.
Paduahon, muruk si Jakob ala dituhas ibana manangko terapim jala disungkapi. Terapim manang debata idup i ma ganaganan ni debata rumah tangga (image of household god). Rumangna metmet, mura boanon jala boi solothonon isara di toru ni palano (pat.ay.34). So diboto si Jakob, ditangko si Rahel do debata idup ni si Laban i. Sangkapna ra, bahen legalitas ni hak pewarisan ni si Jakob do di arta ni si Laban. Mangihuthon adat di luat i, anak siahaan do na manean terapim ni amana. Alai na boi masa do na gabe mimbar hak i tu tinodohonna. Manang ise pe na manean i, dapotan godang paruntungan do i taringot tu parbagi ni teanteanan. Sian 1 Mus.31:1-2 torang, hak pewarisan i do na gabe sibonsiri ni ketidakserasian di antara ni si Jakob dohot angka anak ni si Laban. Didok rohanasida, ndang parsidohot si Jakob di hak i, hape diahuti ibana do mansai godang sian ugasan ni amanasida. Si Laban pe, ditolopi do pingkiran i, ai ndang songon na sai laonna i be bohina tu si Jakob. Di roha ni si Rahel, marhitehite na memiliki terapim i, itenang pe na ditangko, ndang tarsoadahon agia ise be na marhak do si Jakob manean arta ni si Laban, simatuana i jala ndang targugat agia ise be angka naung gabe jambarnasida ali ni gogo dohot pangulaon ni tungganedolina i. Nang di roha ni si Laban, bahen legalitas ni arta naung niahutna sian ibana, mansai berkepentingan do si Jakob memiliki debata idup i. I do alana asa dituhas ibana si Jakob i manangko terapimna i. Alai songon na nidok di jolo i, dung disungkapi sude, ndang jumpangsa ai nunga ditabunihon si Rahel, gabe adong ma dalan ni si Jakob tarrimas jala muruk.
Na patoluhon, ditaringoti do sude pambahenan ni simatuana i saleleng na dua pulu taon ibana rap dohot nasida. Ro do si Jakob tu Padan Aram songon pelarian. Pogos, ndang adong hepeng manang artana. Ala ni i ingkon gajian do ibana tu si Laban pitu taon laho mangomo si Rahel. Ndang dijalo ibana agia aha, sude gajina dibuat si Laban do jala diparetonghon bahen sinamot ni boruna i. Saleleng na pitu taon i dihilala si Laban do na mamboan pasupasu si Jakob i di ibana, ai martambatamba do ugasanna. Dasar simata hepeng, naeng ma di rohana lumeleng si Jakob i di jolona. I do alana asa di hajujumpang ni tingkina digontihon si Lea laho mangalehonsa tu si Jakob. Dianto rohana do na so laho tolopan ni si Jakob i. Toho, haboratan do muse si Jakob ai ndang i padannasida hian. Alai ala naung sanga diparjolma si Lea i, ndang tarpaulaksa be. Pintor ditawarhon si Laban ma parpadanan na imbaru, gajian muse si Jakob i pitu taon nari laho mangomo si Rahel. Dioloi si Jakob do i, mangula ma ibana di si Laban pitu taon nari. Marhite i hagohan do giot ni roha ni si Laban di arta, hagohan dohot sihol ni roha ni si Jakob marjolmahon si Rahel. Nang pe songon i ndang sombu dope roha ni si Laban, sai na hurang leleng dope si Jakob i di jolona di rohana. Ala ni i, dung salpu na pitu taon paduahon i jala mangido mulak helana i tu Kanaan (1 Mus.30:25) ditawarhon ma muse parpadanan na imbaru, mangula ibana manang na piga taon laho mangomo na di ibana. Ditohoi si Jakob do i jala dioloi. I ma dalanna, sahat tu halilintunna i tuk do dua pulu taon ibana raphon simatuana i. Saleleng na dua pulu taon i diulahon si Jakob do haparmahanion na denggan. Diradoti do dorbia ni simatuana i sian nasa rohana, jala dipasupasu Debata do niula ni tanganna, ai ndang adong sian dorbia i na tarposo. Ndang dung diseat ibana hambing manang birubiru tunggal bahen panganonna, atik pe na boi masa do i nian. Sabalikna, songon na nidok di ginjang i, diperlakukan si Laban do ibana songon anak gajian, ai ndang diulahon tu ibana uhum ni haparmahanion taringot tu na sinoro ni binatang. Molo disoro babiat sada dorbia, ingkon soroon ni parmahan i do sabagian isara pat manang pinggolna bahen partanda tu nampunasa paboa na tutu do na disoro babiat do pinahan i. Molo ndang songon i, ingkon gararonna do i; potongon ni indukna sian gajina. Molo na ditangko panangko do alai ndang adong na asing na marnida bahen sitindangina, ingkon mangmanghonon manang sumpahonon ni parmahan i do i di jolo ni nampunasa (pat.2 Mus.22:10, 13; Am.3:12). Rupa, ndang dijalo si Laban bukti na songon i. Ala ni i, molo adong na disoro binatang sai digarar si Jakob do i. Na tinangko pe songon i, dialii do jalo, digonti; ai sai dipangido simatuana i do i. Ndang ulaon na neang parmahanion i, na maol do. Arian diallang las ni ari, borngin ngali ni ari. Di luat i, adong do parasingan na mansai radikal antara ni mohop ni arian tu ngali ni borngin jala sangat menyiksa do i tu angka parmahan. Luhutna i ditaon si Jakob do. Siangkup ni na ingkon tongtong jamot manjaga dorbiana, dohot ma cuaca na songon i mambahen so tarnono matana. Alai sude i ndang diargahon si Laban. Hatatamba ni artana do na ringkot di ibana. Ala ni i hum do rohana mangose padanna, sampulu hali ma dipauba upana. Di mulana, dipangido si Jakob do angka siganding dohot na marrintik sian hambing dohot birubiru ni simatuana i ma di ibana bahen upana, angka sibirong hot ma i di simatuana i. Pintor ditolopi si Laban do i, ndang ala burju ni rohana, tung ala ni na rangkak do hambing dohot birubiru na songon i di luat i. Alai ditumpahi Debata do si Jakob i, ai dung songon i padannasida gabe gumodang do tubu anak ni hambing dohot birubiru i sibolang dohot na marrintik jala hombar tusi gabe gumodang ma bagian ni si Jakob asa bagian ni simatuana i. Marnida i, dipauba si Laban ma upana; na birong nama di si Jakob, di ibana nama angka sibolang dohot na marrintik. Dioloi si Jakob do i. Hape, gabe gumodang ma muse tubu na birong sian sibolang dohot na marrintik, jala ala ni i sai tong ma gumodang jambar ni si Jakob. Dipauba si Laban muse, di ibana ma angka na birong; angka sibolang dohot na marrintik di si Jakob. Songon i ma sahat tu sampulu hali sai dipauba si Laban upa ni si Jakob i, alai laos songon i ma tong jotjotna tarhirim ibana, ai sai dihombari Debata do si Jakob jala dipasupasu (1 Mus.30:27 duu).
Parpudi didok si Jakob: “Aut unang didongani Debata ni damang i ahu, Debata ni si Abraham, jala na hinabiaran ni si Isak, ra tung palahoonmu boti ahu; alai ditatap Debata do pardangolanhi dohot halojaon ni tanganhu, gabe dipinsang hamu na borngin nantuari.” Marhite panjouon dohot parpadananNa, nunga dipapatar Debata diriNa tu si Abraham. Diondingi ibana, ditogutogu jala dipasupasu. Alai ndang dipaboa Debata dope goarNa. (Dung pe di dolok Sinai, di parpadanan na tu halak Israel asa dipaboa Debata goarNa, Jahowa. Molo tarjaha pe goar Jahowa di angka barita tagan so parpadanan Sinai, ala na di pudi ni parpadanan i dope asa disurathon angka barita i). Ala ni i, taringot tu Debata i sintap ni ‘Debatangku’ dope na tardok si Abraham, jala angka halak na asing dohot na ro di pudina mandok ‘Debata ni si Abraham.’ Debata ni si Abraham i do muse na papatar diri tu si Isak. Ra, sarupa tu si Jakob di bagian parjolo ni ay.42 on, digoari si Isak do Debata i ‘Debata ni Damang.’ Alai di bagian partonga ni ay.42 on, ditambahon si Jakob do sada goar, i ma ‘na hinabiaran ni si Isak.’ Ndang torang manang na sian si Isak do parmulaan ni goar i manang na sian si Jakob, ai molo tajahai sude barita ni si Isak, ndang hea dipangke ibana panggoarion i tu Debata. Laos Debata ni si Abraham i ma muse na papatarhon diriNa tu si Jakob, jala – songon naung nidok di ginjang i – digoari ibana ma i ‘Debata ni Damang si Isak’ manang ‘Debata ni Daompung si Abraham’ (pat.1 Mus.32:9) Diparhatopot si Jakob do na didongani Debata do ibana, ditatap do pardangolan dohot halojaon ni tanganna. I do umbahen na mararta ibana. Ndang ala ni haporseaonna, tung asi ni roha ni Debata do. Sahat tu tingki i, ndang hea dope ibana manghaposi Debata sian nasa rohana. Ia marpadan pe ibana di Betel paboa na oloan jala sombaonna Debata, mamangke syarat do, ai didok: “Molo didongani jala diramoti Debata ahu di dalan na hudalani on, jala dilehon di ahu sagusagu sipanganon dohot ulos siporuloshononhon, jala marsonangsonang ahu mulak ditogihon tu bagas ni damang, sai Jahowa ma Debatangku” (1 Mus.28:20-21). Dirina do na gumodang dihaposi, angkalna. Marhitehite angkalna do ibana manggulut sahala sihahaan sian si Esau (1 Mus.25:29 duu), mahitehite angkalna manggulut arta ni simatuana (1 Mus.30:37 duu), marhitehite angkalna naeng paluahon dirina sian pamaloson ni si Esau (1 Mus.32:3 duu). Alai ala ni parpadanan ni Debata na taringot tu haluaon ni manisia, dianju do ibana, diondingi jala dipasupasu, itenang pe di pudi ingkon uhumanNa do ibana ala ni sasudena i, ingkon ponggolhononNa gogo na sai hinaposanNa i (1 Mus.32:25). Ala ni i asi ni roha dohot panganjuon ni Debata do asa mararta ibana, nda tung ala ni angkalna i. Laos ala ni i do asa malua ibana sian tahi ni simatuana ro di angka anakhonna. Nang pe so lintun si Jakob, ala hamongkusonnasida, ndang so mungkin na rampason nasida hian do saluhut na di ibana jala usironna ibana songon i sambing. Laos ala ni i ma asa diambati Debata nasida mambahen na roa tu si Jakob marhite na paipihon singotsingot tu si Laban (1 Mus.31:24, 29b).
Ndang haalusan si Laban sude hata pintor ni si Jakob i. Manghilala ma rohana na so patut do tutu na binahenna i, ai anakhonna do nasida, jala na di ibana do na di nasida sude. Tung patut ma bahenonna na so uhum tu na di ibana sandiri? Ala ni i, diusulhon ma asa marpadan nasida di bagasan dame, gabe marpadan nasida tutu (1 Mus.31:45 duu).
Dua ari nari, Selasa 17 Agustus 2010, rap dohot donganta sabangso di sandok portibi on, halashononta ma Hari Ulang Tahun 65 Proklamasi Kemerdekaan ni bangsonta, Negara Republik Indonesia na tahaholongi on. Patut dohononta do mauliate jala pujionta Debata siala i. Mansai balga do lapatan ni kemerdekaan i di hita. Alai songon halak Kristen hita, ndang sae di hita mangantusi lapatan ni i holan sian panatapan politik, ingkon dohot jala lumobi do sian panatapan haporseaon, jala i ma na naeng dungdungonta marhitehite jamita di hita ari on.
Di bagasan hapogoson do sahat si Jakob tu huta ni tulangna, si Laban di luat Padan Aram. Ndang mararta, jala ndang marhepeng. Dibahen tulangna i ma ibana marmahan dorbiana, jala diulahon ibana do i denggandenggan. Mamboan pasupasu do si Jakob i di tulangna i, lam tamba do sinamotna jala lam mamora ibana. Songon i pe i, ndang gabe dihaholongi si Laban i ibana. Nang pe gabe diparhela ibana muse, ndang hea dirajumi ibana anggota ni keluargana, anak gajianna do. Gogo ni si Jakob i do na na ringkot di ibana, ndang anggo pribadina. Mansam angkal dibahen asa lumeleng nian si Jakob i di jolona jala sai boi eksploitasionna, asa lam tamba nian sinadonganna. Ia so na mangotootoi ma i, na mangose padan manang na paubaubahon upana. Alai sai didongani Debata do si Jakob i gabe ndang mago boti ibana di panggosagosa ni hulahulana i, margogo do ibana jala togu, gabe jala mamora, jala i ma na gabe bohalna tu tingki na mangihut.
Suman tusi do pengalaman ni bangsonta di tingki penjajahan i. Dieksploitasi Bolanda i do ompunta, amanta dohot inanta angka naung jumolo i. Sian hita angka na mangolu nuaeng pe tahe, adong dope na dohot mangalami i. Ingkon gararon ni anak ni bangsonta do rupani pajak manang balasting na timbo tu panjaja i. Angkup ni i, diaturhon do rodi manang kerja paksa, i ma na mangula manang na piga pulu ari sataon di angka proyek ni panggomgomi, isara di parkobunan, manghuli dalan manang paturehon jambatan. Ndang digaji i, ingkon boanonna be gariada balanjona. Molo marmatean pe i sadasada, ndang adong pola tanggungjawab ni Bolanda i disi. Molo so dialap sisolhotna bangkena, ba ditanomhon songon i holan asa unang bauan nasida. Taon 1831-1870, diaturhon do muse cultuurstelsel manang tanaman paksa. Manang ise pe na martano, ingkon dipapulik be saparlimana bahen panuanan ni kopi, tobu, dohot tarum (nila), jala sude hasilna ingkon digadis tu panggomgomi dohot arga na ditontuhon panjaja i sandiri. Angka na so martano ingkon gontionna ma i marhite rodi 75 ari sataon. Na deba tahe, sahat do tu na sataon na bagas. Sandok mamora do Bolanda ala ni i, baik na di Hindia Belanda on manang pe na di Nederland. Di dekade 1860-an rupani, 72% anggaran belanja ni Kerajaan Belanda sian Indonesia on do. Nang pe songon i, ndang mauliate roha ni Bolanda i tu bangsonta on, alai torus do digosagosa jala ditindas. Tutu, di taon 1871 diputushon do patupahon politik etis manang balas budi, i ma na patupa pembangunan ni irigasi, mandalanhon emigrasi dohot pabidanghon pendidikan, alai suman tu na binahen ni si Laban na tu si Jakob i, dimalomaloi jala dipatongontongon Bolanda i do i tu lomona asa tong godangan di nasida parbuena. Anggo sian porsuk ni pambahen ni panjaja i nian, nunga boi mago bangsonta on. Alai songon pandok ni si Jakob i, didongani Debata do bangsonta, dipargogoi gabe ndang mago di na porsuk i. Ndang masalpuhu molo nidok, marhitehite na porsuk i ditopa Debata do hita gabe bangso na tang, jala gabe modal na mansai arga do i di pembentukan dohot penyelenggaraan ni negaranta lumobi di angka taon mulamula. Ala ni i, di napatut pujionta do Debata jala dohononta mauliate marningot pangaramotionNa di bangsonta di penjajahan i.
Mulak tu turpukta ari on, dung dua pulu taon di Padan Aram, disuru Debata do si Jakob mulak tu Kanaan. Aut sura pe lomo rohana, ndang boi ibana torus maringan Padan Aram. Sitean bagabaga na tu si Abraham do ibana. Bahen hasasaut ni bagabaga i, ingkon mulak do ibana tu Kanaan. Alai ndang boi ulahononna i sian na patar. Tung sura parmisi ibana tu simatuana dohot laena ndang tagamon loasonna. Ia so i, rampasonna sude na di ibana jala palahoonna sasadasa. Ala ni i, tarpaksa ma ibana lintun. Diboan ma jolmana, songon i anak dohot boruna ro di sandok sinamotna. Dung tarbortik i tu si Laban, dipapungu ma sisolhotna laho mangeahi. Sandok na roa do tahina. Songon na nidok nangkin, ra, naeng rampasonna hian do sinamotna, jolmana dohot ianakhonna bahenonna hatobanna, jala si Jakob i bunuon manang palahoonna songon i. Alai ditatap Debata do si Jakob i, marhite nipi dipaingot do si Laban i asa unang mambahen agia aha na roa tu ibana. Songon i ma dalanna malua ibana dohot keluargana sian tahi na jahat ni simatuana i, malua dohot sude niula ni tanganna.
Suman tusi do tong pengalaman ni bangsonta. Nang pe naung leleng dijaja Bolanda i bangsonta jala nunga mamora nasida tabahen, ndang hea tubu rohanasida memerdekakan Molo adong tahe usaho tusi, jalojalo do i diintopi. Songon i ma sahat tu na tunduk Hindia Belanda tu Tentera Dai Nippon, torus do hita bangso na tarjaja. Di toru ni penjajahan ni Jepang, holan dangolna i ma na tarhatahon. Didok na mandok, tolu ratus lima pulu taon hita dijaja Bolanda, tolu satonga taon dijaja Jepang dos do anggo dangolna. Marbagabaga do nian Japang i mangalehon kemerdekaan tu bangsonta, alai sahat tu na tunduk nasida tu Sekutu, ndang sanga i digohi. Jadi mardeka pe hita ndada ala basabasa ni panjaja i, alai suman tu haluaon ni si Jakob sian huaso ni simatuana, ala na taparjuanghon do. Nang pe songon i, so mansoadahon parjuangan dohot pengorbanan ni angka pahlawan, songon na tarsurat di Pembukaan Undang-udang Dasar 1945 i, ingkon parhatopotonta do tongtong paboa basabasa ni Debata do kemerdekaanta i. Ndang sai sude bangso na marjuang sahat tu kemerdekaan. Apala i ma na ringkot ingotonta dinaeng pujionta do Debata jala dohononta mauliate tu Ibana ala ditumpakhon tu hita hamonangan dohot haluaon.
Alai nuaeng, dung 65 taon nunga boha hita na mardeka i? Didok barita, mebat do sahali sahalak bupati tu sada huta jala dipatupa pertemuan tu masyarakat. Dung i, manungkun ma sada natuatua songon on: “Ai sadia leleng nari hita na mardeka on Amang Bupati?” Hurang diantusi bupati i do i, gabe dipatangkas ma, didok: “Maksudmu Amang?” Dialusi amanta i: “Ai songon na so tartaon be Amang hansit ni na mardeka on, tumabo do tingki Bolanda i.” Ndang sintong nian na nidok ni amanta i, alai ndang tarparsoada agia ise na mansai godang dope na hansit na mandondoni torop halak di kemerdekaan on, lumobi di angka tingki na parpudi on. Lam tu maolna do nuaeng mangolu, lam arga situhoron gabe lam torop na so tolap manggohi parguna ni ngoluna ariari, na tarpaksa ingkon mangallang gadong hau manang nasi aking. Mangihuthon Liputan 6 On-Line ari 30 Juni 2010, Bonin, sahalak pembersih rumput di Bekasi, di daerah industri na umbalga Indonesia on, holan Rp.20.000 do gajina sadari. I do sibalanjohononnasida dohot tungganeboruna, dua anakna dohot dua natorasna. Ala ndang sae, tarpaksa do nasida mambahen keong bahen lompan dohot duhutduhut bahen ingkaunasida ganup ari, jala jojot ingkon manggonti boras dohot gadong hau. Sementara i, pamarenta torus do mencitrakan diri mendengung-dengungkan bahwa program ekonomi telah berhasil. Di bahasa ni jamita on, godang dope si Laban na mangulahon penekanan dohot pengekangan gabe mansai torop si Jakob na mangolu di ketidakbebasan. Di ngolu parugamaon rupani. Adong do i na marrumangkon pribadi, na asing organisasi massa bernafaskan agama. Pamarenta sandiri tahe nunga jotjot gabe si Laban na membatasi kebebasan beribadah. Didok sada sian uluan ni hurianta: “Kondisi kebebasan beribadah semakin terancam di Indonesia. Jika dulu, massa atas nama organisasi yang merusak gereja. Kini, pejabat negara seperti walikota yang proaktif menutup gereja dengan dalih SK 2 Menteri atau desakan agama.” Di tajuk ni Suara Pembaruan di ari 11 Pebruari 2010 didok: “Negara melalui aparat di berbagai level justru menjadi pelaku pelanggaran kebebasan beragama.” Mambuktihon i, dipatujolo do laporan ni sada lembaga swadaya masyarakat na mandok: “Tahun 2009 terdapat 291 tindak pelanggaran terhadap kebebasan beragama atau berkeyakinan. Dari jumlah itu 139 tindak pelanggaran melibatkan negara, baik secara aktif yakni sebagai aktor pelanggaran maupun karena tindak pembiaran sehingga terjadi pelanggaran.” Ala ni i, naeng ma lam gogo hita tumangianghon sandok uluan ni bangso dohot pamarentanta. Nian, nunga taulahon i. Alai ra, adong hurangna, ai sai holan gogo dohot habisuhon do tapangido. Sai hira na anak manis do tarajumi angka induk ni bangso dohot negaranta on, orang baik na hurangan gogo dohot bisuk, gabe sai tapanngido ma asa dilehon Debata gogo dohot bisuk. Alai ra, godangan si Laban nama halak i, angka parroha na pir. Ndang na so diboto na adong do efek domino ni kenaikan tarif dasar listrik tu komoditi na asing, alai dipaula do diboto; ndang na so diboto naung mansai timbo jala na so tardungdung toropan halak be arga ni bahan-bahan pokok, alai mansai enteng do panghulingnasida mandok: “Kenaikan harga masih wajar.” Nda pir ni roha do i? Ala ni i, hasesaan ni dosa dohot hamubaon ni roha nama na gumodang naeng pangidoonta. Sai dilehon Debata ma di hita burju ni roha mangulahon i.
Diposting oleh Pdt.MV Simanjuntak di 16.40
Saotik Perenunganku Soal Tarombo – Batak Indonesia
Redaksi BatakIndonesia.com 2022-01-26 2 min read
Tarombo dihalak Batak, sada keharusan. Ima namanuliskon ihwal nama-nama, mulai sian Raja Batak sahat tu sadarion, ittap naboi adong catatanna.
Adong do nalengkap, adong do naterputus.
Tarimokasih ma di nalengkap, berkat adong sumber sian natua-tua almarhum nadung menulishon. Diatas kertas biasa ditempel di dinding bagas nabe. Songon ahu sandiri, di kertas manila do ditulis Bapakku, alm BT Pasaribu di Sigolang, Tapanuli Selatan. Hutambaima sahat tu anakku Marthin Sando Mayora Pasaribu dht ibotona Cindy br Pasaribu tu Pangaribuan di Jkt, Fritska Emelia Diniovi tu Sihaloho di Jakarta dht Chirsty Natalia br Pasaribu tu Sihotang di Surabaya,
Molo naso lengkap dope, tugas masing-masing mai melengkapi marhite patomu tomu informasi sian haha anggi naadong, otikpe informasi molo dipasada, gabe olodo bersambung jana saling memferifikasi, memvalidasi asa semakin menuju tu kebenaranna.
Ahado tujuan Tarombo?
Asa tercatat do sude pinompar ni sada-sada halak, ise goarna, piga anakna jala ise goarna. Molo semakin lengkap saluhutna, semakin berkualitasma tarombo i.
Dung tercatat, boima dipakke menentuhon generasi papigahon ma sasada halak. Mulai kilometer Nolmna dimulai sian dia do menentuhon generasi nol na sehingga bisa dihitung generasi Parjolo sahat tu dirina sandiri.
Dung diboto generasi gabe boima i paune hon “tutur”, mamakke haha, anggio, amanguda, amangtua, ompung, amangtobang dohot seterusna. Tuturonma gabe asas manfaat sada tarombo na riel ditiap hubungan/relasi sosial dihalak Batak.
Adongdo istilah Appara dinasa marga. Appara on,dipakke molo so takkas dope penelusuran tarombo. Molo dung takkasdo langsung ma mamakke pandohan na toho, unang be appara songon panggotti ni tutur n lebih halus alai sementara doi.
Tarombo, secara umum holan menulis goar ni Laki-laki, ala halak batak mengikuti keturunan laki=laki (patriachat). Sada diskusi tersendiri doon, menarik. Molo ahu, hutulis do sude goar ni ibotokku, goar dht muli tu marga dia dht inganan asalna. Onma ra ala perkembangan jaman modern, menekankan asas keadilan, bahwa laki sebagai pembawa keturunan iya, alai borua harus dijamin pencatatanna unang mago boti. Dalihan Natolu pe boru sada syarat lengkapnya DNT.
BACA: Serial Kearifan Batak (10): Parlambas Roha (Abundance Mentality)
Tarombo mencatat goar sambing do. Dang pala adong keterangan naasing, isara harajaonna, jabatanna, pengaruh dominanna disada luat, pokokna holan catatan goar sambing. Artina, penulisan nama ido naupporlu ada keberadaanna dijamin dibagasan urutan sejarah masing masing.
Molo dung tarcatat hita adongma sada proud, kebanggaan bahasa hita orang Batak na berbudaya, na patuh ajar dohot adong sileanonta tu generasi penerusta (oleh-oleh tu generasi berikut bahasa na asing didok Legacy).
Mauliate ma dihita, dimanogoton. Boha hita, nungga sikkop be Tarombotta? Anggiatma ate.
Tabe mardongan tangiang (doa) semoga Tuhan mangalean kesehatan dihita saluhutna.
Dr. Ronsen Pasaribu, SH., MM (Ompu Marcia)
Previous: Perubahan Iklim dan Ketahanan Pangan Nasional
This Year : 94657
Total Users : 619761
Total views : 2042905
BATAK | Iwanvictorleonardo's Blog
Posted: 12 August 2010 in BATAK
HATUTUBU NI RAJA SISINGAMANGARAJA I
Adong ma najolo sada Raja na margoar Raja Bona ni Onan. Ia tuanboruna Boru Pasaribu do. Adong do sada borunasida, alai na tupihon. Hinorhon ni i ndang sonang roha ni Raja Bona ni Onan, gabe ditinggalhon ma hutana jala laho mangadangi angka huta ni deba. Marsak ma roha ni Boru Pasaribu hinorhon ni i. Ina na burju do nasida na sai mangkasogohon sude na roa. Dibagasan na sadari laho ma ibana dohot boruna i tu tombak na margoar tombak Sulusulu mandior hau mambahen aerabu. Di tongandalan i mangandungi ma ibana didok ma : “Iale amang siadopan Raja Bona ni Onan, tung so ado be huroha holong ni roham di hami. Tona pe tu angka parlanja so hea dibahen ho begeonnami. Alai adong do Parasiroha i ma Ompunta Mula Jadi na Bolon. Ba sai ompunta i ma mandongani hami”, ninna.
Dung sun ulaonnasida di tombak Sulusulu i, laho ma Boru Pasaribu i tu aek paridian na adong di tombak Sulusulu i. Hape tompu ma mijur sian langit sada dolidoli na uli tu paradian i jala didok ma tu Boru Pasaribu i :”Unang be sai marsak ho inang, ida ma tubu ma sada anak di ho na bisuk jala na singal na gabe raja panungkunan jala raja sioloan di luat on”, ninna. Dungi marhalin do ma dolidoli i. Longang do Boru Pasaribu dohot boruna i marnida na masa i, jala disi mulak nasida tu huta, dibaritahon nasida ma i sude tu angka dongannasida sahuta.
Posted: 5 August 2010 in BATAK
Umpama Dohot Umpasa
Posted: 31 July 2010 in BATAK
Napenting situtu do dihita halak Batak angka umpama dohot umpasa di pangkataion di angka ulaon adat, tarlobilobi di tingki na marhata sidenggandenggan.
Aha do alana umbahen na songon i?
Mangihuthon pingkiran ni panurat tar songon on do : Ia angka adat dohot uhumna, sai godangan do i dihatahon marrupahon umpama manang umpasa. Jala ingkon songon i do antong asa “lebih meresap” tu pangkilalaan. Molo naeng pasingot sada halak iba rupani jala nidok :”Ua jolo tangkas ma pingkiri hata sidohononmu”, ba nunga ulinon i nian. Alai lobi hona dope hata sipasingot i, molo martompa umpama, jala nidok :
Niarit lili bahen pambaba
Jolo nidilat bibir asa nidok hata.
Hau na ginana do sigalegale i manuman jolma, sada baoa sada boruboru. Masuk kesenian do na manggana i, laos songon i dohot teknikna na mambahen gabe boi bahenon si galegale i songon jolma.
Ia parmulaan ni sigalegale i songon on do didok angka natua-tua na jolo.
Adong ma nasaingan 2 halak na marhaha maranggi. Goar ni siahaan Datu Niantan; anggina digoar Datu manggeleng. Rap tarbarita do nasida na dua ala ni hadatuonna be. Nunga hot ripe Datu Niantan, alai ianggo anggina i tung so so olo do mambuat boru. Jadi ala disosoi angka sisolhotna ibana mangoli lao ma ibana rap dohot sada naposona maringanan tu na soding. Ianggo ulaonna disi mambarbar hau do. Digana ma i jala diuhir. Holan i ma dipaulula gabe ndang marsaor be tu jolma na asing. Alai manggana jolma ma apala hasudungan ni rohana.
Lirik Lagu: SAMPAI KIAMAT – dabuanbodil.com
Dang tarmaafhon au be ho
Pambahenanmi tu au
Manang boha pe didok ho
Tung naso muba rohakki
Putus nikku putus do
Ulahon na denggan i
Ulahononku do na denggan
ho sian rohakki
Klik link di bawah ini untuk menyaksikan Lagu SAMPAI KIAMATSAMPAI KIAMAT
Dang tardokkon au manang aha da ito holan ilu nama nasai maraburan tung mansai dokdok do so tarambat nang pe ho lomo ni rohangki Di topi batang aek ho marujung di buat pelor i boasa ma ito parsiranganta ingkon songonon Dangholom do ari manetek nang dohot udan mangangkupi au nasai tangis i Aek natio gabe […]
Anggo hatam tu au ito. Natua tuami do na mamaksa ho. Asa oloanmu tu natinodoni rohanai. Saborngin na bagas ho didok ho. Sai tumatangis ho marningot au. Ala dang tarjua ho natua tuami. Mangido maaf ho tu au. Alai ro ma donganmi mandok tu au. Hape ho do namanggoda hasian. Ala dung diboto ho si […]
Gondang – TanoBatak
S.M Nainggolan [untuk Gondang Batak semoga lestari]
Tangismu yg terisak-isak,
Membius simpul syaraf di otak,
Kau berang dan menghentak,
Membuat kisut nyali yang berdetak,
Suaramu meraung-raung pilu,
Aku tahu apa yg kau tangisi,
Suaramu juga seperti merayu,
Pasrahkan apa yang telah pergi,
Engkau cerminan hatiku,
Waktu aku haru biru,
Ketika aku memuja,
Biarlah kudengar isak tangismu,
Kekal menghias kalbu,
Takkan pergi bagai debu,
Abadi di sanubariku.
(Puisi ini diposting dari komentar SM Nainggolan di halaman Gondang Batak Warisan Yang Kurang Dihargai, atas inisiatif Moderator)
September 18, 2007 tanobatak
8 respons untuk ‘Gondang’
Gabe taringot ahu gondang “Somba-somba” nahupangido tu amanta pargossi laho mangusehon sude lungun ni roha tu dainang pangittubu, songoni nang tikki parborhat ni damang parsinuan.
Dungi hupangido ma muse gondang “Sahala Raja” dohot “Si Sakkae Horbo”, laho mangembashon sude lungun ni roha.
Ah, malo nai hape laekku si Nainggolan on manurathon puisi taringot gondang bah… pola do mardisir pamatanghu manjaha. Torushon hamuma lae, karang jala surat hamu godang nai puisi i. Mauas do iba saleleng on paimahon akka namalo manggurat tangis dohot ekkel ni tondi. Toho do nahudok on.
Mauliate tu Lae Monang, nga dipublish hamu bah.
Gabe maila au molo dibereng donganna parilmu tinggi. 😀
Dia ma laeku, namarsiajar dope au.
Mauliate tu support ni lae. 🙂 😀
Horas lae SMN,
Diganup tingki hujaha angka na ginorgithon muna i lae SMN, sai hira na hutanda do hamu.
Marhite sian na manjaha weblog (aha do tahe hata batak ni weblog, amang Naipospos?) lae Jarar Siahaan, gabe dapothu data singkop ni lae SMN, ima: Sahat M. Nainggolan, karejo di Malaysia, jotjot mamangke ID Kairo.
Dage tahe, donganhu marnonang do hape di Batu Ampar (batam tujuh sude mar-ampar-a)
Kairo = Kaya Ilmunya, romantis orangnya.
Hea husungkun lae on manang alumnus sian dia ibana, alai ndang dipaboa, gabe hutontuhon sandirima almamaterna. ala mardomu muse hea do dibaen lae on id na SS, gabe hujou ma ibana songon on: Sahabathu Sahat Si Supir Sudako Sarjana Strata Satu Software Sekaligus Sarjana Sastra Serta Sejarah sian Sisingamangaraja Silangit Siborong-borong, Sungguh Sangat Simpatik orangnya. (S21)
Salam manis teramt manis dari saya lae
**** Alusi lae SMN jujur ma ale ate 😀 On dope huboto lapatan ni KAIRO i “romantis orangnya” Molo angka seniman ninna agak romantis do. Ingot lae na di Batu Ampar i rap dohot namarbaju nabirong i … eh santabi molo sala 😀 Alana dilehon Humbang Haundutan hamu S21 ba, denggan ma alusi hamu sotung gabe ST (Es teler) nasida 😀
Januari 2, 2008 at 5:10 am
Dagaaa yamang, nga suda be ahu dilesengi laeku si HH(Humbang Hasundutan) on. Unang paboa-boa sude lae, gabe tarboto sude akka bento dohot joker on..yabakkk..hehehehe.
Taringot na memang jotjot do hami pajumpang dohot marnonang di Batu ampar dohot lae HH on. Jadi sada tingki aning manginjam loting ma ahu tu lae HH on, alai martakuluk jala marjaket nasida ndang huparrohaon attong, disi hupakkulingi baru pe huboto. Nasai ro do hape lae HH tu partungkoan on. heheheheh.
Najolo S10 do, saonari lam marganjang dibahen lae gabe S21, hahahahhaa…parsuda hi ma dibahen lae. Alai anggo Supir Sudako i lae, ndang na tarlupahon on. Hansit mansai parir alani do gabe hubahen id ku. 😀
Gabe sompit do portibion alani internet on ate, lae. mauliate ma dihamu angka dongan.
Amang panggual pargonsi, partarias namalo, parindahan nasuksuk, parlompan natabo. Ni gokhon bodari, nialap manogot pinataru botari. Jadi bahen damang majo gondang ‘satu tiga’ i asa manortor jo hami. 😀
sai horas ma tu hita saluhutna, tiur akka patsarian.
Januari 31, 2008 at 6:39 am
Sonang ma rohamuna ate lae Humbang Hasundutan ai nunga dapot be. Pola do sanga mordong lae on sahat tu Sidney manawarhon jagal hoda ala leleng hamu dapotna. Gabe longang ibotonta Rondang br Siallagan ai dirimpu dang sipanganon jagal hoda. Adong do ninna jagal kanguru disan, alai dang hea dope niuji, ra songon jagal ursa do i.
Aut sura ma nian boi hita sude marpungu di sada inganan, jouon ma pargonsi, manortori ma hita huhut marsipanganon alai hoda dohot kanguru ma lompanna. 😀
Urusan ni Humbang Hasundutan dohot ibotonta Rondang br Siallagan ma parjuhut (lompan), Lae SM Nainggolan ma margonsi dohot Viky, Suhunan Situmorang ma maminta gondang, asal ma unang jolo masuk cap bulan 😀
Si Merdi ma paradehon angka ulos nahombar tusi, Charlie Sianipar ma protokol, ba manotari ulaon i laenta Charly Silaban ma.
Raja Tinonggo ma amanta Bonar Siahaan, ba lae Imran Napitupulu ma marhara
Ba pangidoan atur hamu ma panortoron dohot angka sipinta gondang na hombar tu ulaon i. 😀
Ito Rondang, ai diboto hamu do tahe manortor 😉
Januari 31, 2008 at 8:56 am
Huboto manortor…alai dang songon na salpui..boi badan marlengong2, saonari goyang2 saotik na ma alanna nunga terlalu sehat. Molo huingot tikki naposo …mambege musik gondang…torus do…kontak roha…marjogetti di bangku….hubereng jolma maju…bah..maju ahu tu jolo.
Saonari maju do ahu tujolo molo adong acara manortor bersama alai dang boi marlenggong…mis..gondang marhusip, layang – layang selayang pandang……..
Dang tor tor modern maksudku.
Februari 1, 2008 at 4:32 am
anggiat sinaga berkata:
mangido jolo au asa di baen hata batakna! mauliate
Desember 14, 2011 at 7:52 am
Ai tarsongon dia do umpasa maminta gondang sibunga jambu dohot gondang siboru, jala aha do ginombarhonni gondang on?.
Dihalomohon Debata do Hamu Asa Gabe AlealeNa
Debata Manggokhon Hamu Gabe AlealeNa
Dihalomohon Debata do hamu asa gabe alealeNa. Hea do tarpingkir hamu gabe aleale ni sada Hadirion na tumimbul di hasiangan on? Si Abraham, na ujui digoari do ibana aleale ni Debata. (Jakobus 2:23) Angka halak na asing pe na disurat di Bibel manghilala paralealeon tu Debata jala dipasupasu do nasida. Saonari pe, torop do halak di liat portibi on nunga gabe aleale ni Debata. Hamu pe boi do gabe aleale ni Debata.
Maraleale tu Debata dumengganan do sian maraleale tu jolma. Ndang hea Debata pajuthon roha ni angka aleale na marsihohot tu Ibana. (Psalmen 18:26) Gabe aleale ni Debata dumengganan do sian mararta hamoraon. Di tingki mate halak na mora, gabe di halak na asing do hepengna. Alai, angka halak naung manghilala parealealean tu Debata dapotan arta na so boi ditangko manang ise pe.—Mateus 6:19.
Pigapiga halak ra mangorai hamu marsiajar taringot tu Debata. Ra, na mangorai hamu angka dongan manang sian bagas jabu mu sandiri. (Mateus 10:36, 37) Molo adong na mangerehei manang na mangondam hamu, sungkun ma dirimu, ‘roha ni ise do naeng hu pasonang—jolma manang Debata?’ Rimangi ma on: Molo adong na mangorai hamu asa unang be mangan, oloan muna do i? Daong! Ingkon mangan do asa mangolu. Alai, Debata boi do mambahen hamu mangolu salelenglelengna! Alani i, unang ma pasombu hamu manang ise pe lao pasohon parsiajaran na mambahen hamu gabe aleale ni Debata.—Johannes 17:3.
Nainggolan Sister Archives - Lirik Lagu Batak Nainggolan Sister Archives - Lirik Lagu Batak
Category: Nainggolan Sister
Lirik Lagu Batak - October 10, 2020 - No comments - Nainggolan Sister
lirik lagu bulani gabe saksi. di topi ni tao toba i. di tikki di rondang ni bulani. hundul ma au, rap dohot ho. mancai sonang tahe di tikki i. di tiop ho ito da tanganki. huhut ma dihusipkon ho tu au. na so jadi sirang hita nadua. mancai sonang tahe di tikki i. bulan i […]
Lirik Lagu Batak - October 5, 2020 - - Nainggolan Sister
lirik lagu sai anju ma au. aha do alana, dia do bossirna hasian. umbahen sai muruk ho tu au ito. molo tung adong na sala na hubaen. denggan pasingot hasian. molo hurimangi, pambahenan mi na tu au. nga tung maniak ate atekki. sipata bossir soada nama i. dibaen ho mangarsak au. molo adong na sala. […]
Umpama dohot lapantanna – Borsak Mangatasi Nababan
Umpama dohot lapantanna
On 27 Agustus 2009 27 Agustus 2009 By SUARA BORSAK MANGATASI NABABANdalam Umpama/umpasa Batak
Ai gala-gala sitelluk, telluk na mardagul-dagul, pambahenannami ma bengkuk, nagetmai ni apul-apul.
Ia gala-gala sitelluk na mardagul-dagul, ima gala-gala na tinallihan gabe mardagul-dagul haui, sala do i dihalak na manallihi i, gabe roa do haui hinorhon ni i, ido dipartudoshon tu halak na mambahen na sala tu akka donganna ima namandok : Manopoti sala. Molo sala hita tu akka dongan ikkon manopoti sala do hita asa denggan di akka pardonganon.
Ampapaga dolok, ampapaga ni sibuloan, unang hita marbada, hita do marsogot dohot haduan.
Ia ampapaga ima sammansam duhut-duhut na manginsir jala na jotjot tubu di gadu-gadu, tingko do bulungna, jala bolak ni bulungna na sabolak ni sen (hepeng najolo), ia ampapaga i bolas (denggan) do panganon, jala laos bolas do pangkeon gabe ubat tradisional. Molo dipadomu ampapaga dohot bagot ni horbo, bolas mai gabe ubat ni baro buni (disentri) dohot akka na asing sahit. Ianggo ampapaga ni sibuluan, mansi godang doi jala lomak bulungna, jadi dang pola gulut halak disi alani godangna. Songon ima halak namarbagi ugasan (warisan) na holan nasida nampunasa namarhaha maranggi, mariboto, aha ma pola gulut hita di arta, ai hita do marbagi sogot manang haduan, Dame ni roha do lapatan ni umpama on.
Andor halumpang togu-togu ni lombu, sai saur matua ma hamu pa abing-abing pahompu.
Ia andor halumpang ima samansam andor na dapot di hau nabolon di harangan (hutan), na togu do andor halumpang i, alai marhaudoi, ia hau nai dipangke doi gabe pulungan ni taoar (ubat batak). Ia anggo lombu naung matua situtu, sae do andor halumpang togu-toguna, ianggo lombu naposo ingkon tali pasa do bahenon togu-toguna, ima tali nadijadihon sian huling-huling ni horbo manang huling-huling ni lombu, ia soi ijuk naung piniu togu. Tujuan ni umpama on : Sai songon tua ni lombu ma nian akka natua-tua ima nian pangidoan anta tu Tuhan saur matua hita, pairing-iring pahompu sahat tu namarnini-marnono, marandok-ondok, asa hata pangidoan dohot pasu-pasu do umpama on.
Bangun-bangun na rara, tabo ura-uraon, molo nunga didok hata, tongka pa uba-ubaon.
Ia bangun-bangun na rara, holan tabo paura-uraon doi, dang boi i songon ingkau na asing, na ni ura mandok : dungun (pulos) bangun-bangun i, bahen sira tar ansim dohot asom godang, pola ro di asom dalon jala di bahen juhut manang dengke namarsuga di sangsang jala di padomu tusi, ima naniura sipanganon ni nambura mangintubu (melahirkan), songon ima somalna nahinan. Songon bangun-bangun i, dang muba-uba ulaonna, songon ima hata unang muba-uba.
Baris-baris ni gaja di rura pangaloan, molo marsuru raja sitongka so oloan, molo so nioloan tubu haorahon, molo ni oloan tubu pangomoan.
Bungkulan na diginjang i, parasaranni borongborong, bulan nadiginjang i, pardomuan ni si malolong.
Dangka do dupang, amak rere ; ama do tulang, anak do bere.
Bersama 10 Anggota MMI, Abu Jibril Datangi Mabes Polri
Pria Suka Dipuji Selera Humornya
5 pemikiran pada “Umpama dohot lapantanna”
baen jo silsilah ni op nami bapa!
sahat tu op maniur
29 Juni 2013 pada 2:27 pm\t Balas
Olat ni oppung rassang do hubo ito.
29 Juni 2013 pada 5:24 pm\t Balas
Gomgom Parsaulian Nababan
Horas dibapai, sukses terussss pak…….
8 September 2010 pada 11:11 am\t Balas
Horas katua….mauliate di web site nababan nabinahen mon semoga sukses maju terus pantang menyerah biar ada kritikan di facebook mi sebagai pertimbangan mai dihita naumposo, alana holan hatanama di dongan i….horas ma katua nami…wkwkwk
8 September 2010 pada 11:10 am\t Balas
Gok Dame Nababan
Horas dibapai, mauliate ma di web site nababan on, maju terus….
8 September 2010 pada 11:07 am\t Balas
Molo Litok Aek di Jae, Tingkiron ma tu Julu – Batak Indonesia
2020-01-13 2020-10-06 Redaksi BatakIndonesia.com
JAKARTA, BatakIndonesia.com — Nuaeng on tung sar do barita sangkap ni Amanta Gubernur Provinsi Sumatera Utara na giot pasadihon Festival Danau Toba (FDT) naung marpigapiga taon dipatupa ganup taon. Mansai marragam pandapot ni natorop domu tu pandohan (pernyataan) i. Adong na satolop alai hira godangan do na so satolop. Gariada adong deba na manihai.
Nian, ganup ulaon na dipatupa pamarenta, dohot ma FDT i, ingkon ma marlaba hombar tu na tinuju ni ulaon i. Lapatanna, ingkon sahat ma tu tujuan naung ditotophon, bo pe ndang sai ingkon sude. Tambani, ingkon tarida ma panghorhon ni ulaon i. Domu tu FDT i, ingkon adong ma panghorhonni tu na lam tarbarita luat i tu liat portibi on, na alani lam torop jolma paniondur mangebati Tao Toba dohot na humaliangna. Asingni, lam tubu ma ngolungolu ni angka pangisi ni luat i.
Mangihuthon gubernur, sialana umbahen na dipasohot FDT i ima ndang marlaba pesta bolon i lao pahehehon pariwisata di na humaliang Tao Toba, ninna. Mangahinthon pangantusionniba, mansai ringkot do adong usaho laho pahebahebahon sada inganan na naeng panionduran, isara ni alam.(natur) dohot budaya (kultur), asa sar baritana, na alani marroan ma jolma tusi. FDT, rupani, ima sada usaho laho pahebahebahon haulion dohot hasurungan ni natur dohot kultur ni Tao Toba dohot na humaliangna. Alani, molo tadok ndang marlaba i, tontu sungkunsungkun domu tusi ima boha do huroha FDT i diulahon na sakeleng on? Nunga tongkos i disangkapi dohot denggan jala singkop? Nunga diririt tingki na sirsir jala une di na mangulahon i. Nunga dipangido panuturion siang angka raja dohot loloan na torop na umbotosa hamoraon ni natur dohot kultur ni luat i, manang holan marbagahon hillo (kaca mata) ni pamarenta do? Pamarenta ingkon do mangarajumi dirina ndang siboto saluhut. Alani, mansai ringkot ma pangidoonna hata panuturion panaurion sian situan na torop. Mansai denggan ma dipadohot nasida tu ulaon bolon i.
Na mangihut, na so hurang ringkotna, ima “Nunga tingkos ditodo halak na patut jala umbuk mangulahonsa?” Ra, molo alusna ‘nunga’ tu sude sungkunsungkun i, une ma dipasadi. Alai, molo ‘ndang dope’ do, dipadasip ma pangaradeon dohot panghobasionna tu joloan on. Ndang tolbahon manang soksongon binanga molo tung gutor manang litok aekna i di jae. Tingkiron do tu julu, etak tung adong na mangalitohi disi. Na mangalitohi i do sipinsangon, molo ringkot sidoltuhon.
BACA: Serial Kearifan Batak (6): Viele Händle Macht Leicht Arbeit (Lam Torop Botohon Lam Neang Ulaon)
This Year : 12305
Total Users : 321140
Total views : 1096939
Batu Mamak: Agustus 2009
SERMON JAMITA TU MINGGU 13 DUNG TRINITATIS, 6 SEPTEMBER 2009
Sabagian sian tangiang hamalimon ni Tuhan Jesus do turpuk on.
Songon Sintua ni Malim Bolon martangiang do Ibana dison manangianghon diri dohot ulaonNa (17:1-5), manangianghon siseanNa (17:6-19), dohot manangianghon huriaNa di sepanjang abad, i ma angka na naeng porsea dope di Ibana (17:20-26). Dihatahon do i dung salpu hata partadinganNa na tu angka siseanNa (14:1-16:33) di sada inganan di parholangan ni bilut parginjang (pat.Mrk.14:15) tu porlak Getsemane. Sirang ne ma Ibana sian siseanNa i, ai dung salpu i, pintor ihut nama na masa di porlak Getsemane, tartangkup ma Ibana, dung i diuhumi, diparsilanghon, mate jala ditanom; dung i hehe jala manaek tu banua ginjang. Tinggal dope anggo sisean i di portibi on. Hombar tusi, di tangiangNa i dipasahat ma nasida tu pangaramotion ni Ama i (17:11).
Na ro do Jesus tu portibi on di bagasan otoritas ni Debata AmaNa. Ala ni i, ndang hea Ibana mangula manang manghatai sian roharohaNa sandiri (pat.6:38; 12:49; 14:10), alai hombar tu na jinalo jala na binegeNa sian Ama i do. Angka ulaon na pinatupaNa, ulaon ni Debata do i; na hinatahonNa pe, hata ni Ama i do i (14:24b). Ibana do satu-satunya na umboto hata ni Debata, ai na rap jala sada do Ibana dohot Ama i sian mulana i. Dison, dipartanggungjawabhon Jesus ma naung dilehon Ibana hata i tu sisean i, asa sian nasida sahat i tu sandok portibi on. Ndang ulaon na mura i, ai dihosomi portibi on do sisean i. Boasa? Ai ndang sian portibi on nasida. Molo sahat sisean i tu haporseaon dohot tu pangihuthonon di Kristus i, ndang na sian portibi on i, manang sian mudar, manang sian sangkap ni baoa; na sian ginjang do i, sian Debata (pat.1:12-13; 6:37, 44). Hombar tusi do digoar nasida na so sian portibi on (ida huhut ay.16). Songon halak angka na so sian portibi on, asing do ihutanna, asing nilai hidupna, asing gaya dohot tujuan ni ngoluna. Ala ni i ma asa dihosomi portibi on nasida. Unang ma hansit roha ni na porsea i disi, ai naung jumolo do Kristus i dihosomi (15:18-21). Ndang sumurung sisean sian guruna, naung sun denggan do molo songon na di guruna i jumpang di nasida.
Nang pe diboto Jesus godang ni pangunjunan dohot pangaleleon na naeng masa tu sisean i, ndang dipangido asa ditait Debata nasida sian portibi on. Na mura do nian di Debata manait nasida tu banua ginjang, alai ndang hombar i tu tahiNa sandiri, ai na naeng baritahonon nasida do Barita na Uli i tu sandok portibi on (ida huhut ay.18) umbahen na ditogihon jala dilehon nasida tu Kristus i bahen siseanNa. Ala ni i pangaramotion do dipangido maralohon na jahat i, i ma sibolis dohot surusuruanna ro di hajahaton pada umumna.
Dung i dipangido ma muse asa diparbadiai Debata sisean i. Diparbadiai lapatanna: (1). Disirang manang dipaasing tu sada sangkap manang ulaon na khusus. Na disirang Debata do sisean i sian portibi on, dipaasing sian keluarga dohot dongannasida satingki laho pabangkithon tu ulaon mamaritahon Barita na Uli i. (2). Diurasi mandok, dipintori, diburi, dipaias sian dosa (1 Kor.6:11; 1 Tes.5:23). Sada hal na progressif do pangurasion i, na patauhon na porsea i lam leleng lam sirang sian portibi on jala lam marpangalaho suman tu Debata, jala magolu hombar tu hataNa, hasintongan i. Hasintongan do hata ni Debata, ndang adong gabus disi, ai na sintong do Debata. Sintong do sude patik dohot angka uhumNa, sintong bagabaga dohot lumbalumbaNa. Di bagasan dohot marhite ngolu na berkualitas sisongon i do lam dipatau na porsea i tu ulaon panindangion i.
Di ay.18, diulahi Jesus do muse mangondolhon parsuruonNa di sisean i tu portibi on. ParsuruonNa i ndang tarsirang i sian parsuru ni Debata di Ibana laho paluahon portibi on (pat.3:16). UlaonNa na paluahon i, sitorushononNa ma i tu sandok portibi on marhite na siseanNa i.
Diparbadiai Jesus do diriNa humophop sisean i. “Huparbadiai,” ninna; maksudna, diseahon, diabdikan (consecrate) tu panggohion ni sangkap hatuaon ni Debata. Sandok hangoluanNa do dibaktihon, rohaNa, pingkiranNa, gogoNa, dohot hosaNa sandiri bahen tobus ni sisean i, asa gabe badia (taruras) nasida jala dipatau tu ulaon panindangion i. Na laos gabe tiruan ma i di sisean i, manang ise na naeng marhobas di ulaon panindangion i ingkon marsiajar ma maniru Jesus na marbadiahon diriNa humophop angka siseanNa.
Na luar biasa do tangiang ni Jesus on, ai mamungka ay.20 ditangianghon do nang angka na naeng porsea di Ibana di sude inganan dohot di sepanjang abad. Na mangatasi sandok tingki dohot inganan do Ibana. Hombar tusi nunga diida angka na gabe porsea muse di Ibana ala ni panindangion ni siseanNa i. Sarupa tu sisean i, di portibi on dope nang nasida alai ndang sian portibi on; naung dijou do nasida jala ditubuhon sian ginjang huhut diparbadiai tu ulaon panindangion i. Taonon nasida do tong hosom dohot reherehe ni portibi on, jala ringkot do nang di nasida pangaramotion ni Debata. Ala ni i, dohot ma nasida ditangianghon.
Taringot tu nasida didok: “Asa sada nasida saluhutna.” Mansai arga do hasadaon i, ai marhite i do lam margogo na porsea i jala gabe porsea portibi on di Jesus Kristus na sinuru ni Debata. Pada hakikina parroha diri do jolma, cenderung manulak halak na asing di lambungna, gabe maol sada. Nunga mamungka i sian tingki ni ompunta na parjolo i. Lam tu maolna do na sada i ala ni inganan dohot latar belakang na paasingasing. Molo sada na porsea i gabe sada panindangion do i tu portibi on paboa adong sada hagogoon na so sian tano on na marhuaso pasadahon, i ma Kristus i. Ala ni i gabe porsea ma portibi on paboa na sian Debata do Kristus i. Taringot tu model ni hasadaon i didok do: “Songon Ho, ale Amang di bagasan Ahu jala Ahu di bagasan Ho.” Sada do Ama i tu Anak i; sada di bagasan hasadaon na masihaholongan, ai holong do roha ni Ama i di Anak i, Anak i pe holong do rohaNa di Ama i. Songon i ma na porsea i naeng marsada jala mardomu huhut masijangkonan jala masihaehean di bagasan roha na holong. Di bagasan dohot marhite hasadaon na di bagasan holong i do saor jala mardomu na porsea i tu Kristus, jala marhite Kristus saor jala mardomu dohot Debata.
Demi hasadaon i, dilehon Jesus do hasangaponNa na sian Ama i tu na porsea i. Aha do i? HasadaonNa tu Ama i sandiri do i ro di saluhut na mangihut tusi. Hasangapon do i di Kristus i molo dijangkon Debata Ibana tu hasadaon dohot Ibana; hasangapon do i molo boi Ibana mian di bagasan Debata jala Debata di bagasan Ibana; hasangapon do i molo sai boi Ibana ro tu Ama i jala boi manangihon dohot umboto saluhut na tinahiNa; hasangapon do i molo dipillit Debata Ibana gabe Sipalua portibi on; hasangapon do i molo dilehon Debata tu Ibana hamonangan maralohon dosa, hamatean, dohot banua toru; jala hasangapon do i molo gabe dipatimbo Debata Ibana jala dibasabasahon tu Ibana goar na sumurung asa nasa goar (Pil.2:9). Songon i ma tong Kristus i marbasahon hasangapon tu na porsea. Hasangapon do i di na porsea i molo dijangkon Kristus i nasida tu parsaoran tu Ibana; hasangapon do i molo dipaian na porsea i di bagasan Ibana jala Ibana di bagasan nasida; hasangapon do i molo dipaloas na porsea i umbege jala umboto hata dohot tahi ni Debata naung patar di bagasan dohot marhitehite Ibana; hasangapon do i molo dipadohot Ibana angka na porsea i di ulaon haluaon ni portibi on marhite ulaon panindangion i; hasangapon do i molo dipatau jala dipamonang na porsea i maralohon dosa, sibolis, dohot hamatean; jala hasangapon do i molo gabe donganNa panean nasa na porsea i di Debata AmaNa. Taringot tusi didok: “Nunga Hulehon.” Maksudna, ndang holan sihirimon sogot be hasangapon i di angka na porsea, alai parsaulian naung dijalo do i di ngoluna sinuaeng on jala dinikmati.
Hajojongjong ni huria di portibi on ndang tarsirang i sian diri dohot ulaon ni Jesus Kristus. Di haroroNa tu portibi on, marhite na manjou jala mamillit siseanNa i, dipaojak huria i (pat.Mat.16:18a), jala ditorushon do i marhite hauuse dohot pangulaon ni Tondi Porbadia (pat.Ul.2:41 du). Sian i, di bagasan bahasa na populer boi ma dohononta, Jesus Kristus do na mambahen rancangan ni ‘bangunan’ huria i, na mameakhon ojahanna, jala na pajongjonghonsa. Selaku perancang, peletak dasar, dohot pelaksana bangunan, Ibana do na umboto aha jala boha do huria i sasintongna. Ala ni i, manang ise na naeng umboto aha jala boha do huria i sasintongna, ingkon marsiajar ma ibana sian Kristus i. Di turpuk on, dibayanghon do manang songon dia do huria na hinasiholan jala sipaojahon ni Jesus Kristus Sintua ni Malim Bolon i.
Di portibi on alai ndang sian portibi on. Molo sahat jolma tu haporseaon di Jesus Kristus, ndang na sian portibi on i; ndang na sian dirina i, manang sian partubu, manang sian sangkap ni baoa, alai na sian ginjang do, sian Debata Ama i. Alai ndang ditait dope na porsea i tu ginjang, dipaian dope di portibi on. Hombar tusi ma targoar huria i na di portibi on alai ndang sian portibi on. Songon na porsea, nunga tarihot ibana tu ginjang, ai di banua ginjang do ihutanna, nilai banua ginjang do nilai hidupna, jala banua ginjang do tujuan ni ngoluna.
Apala i ma na parjolo sibotoon ni saluhut na porsea. Ingkon sadar diri do nasida paboa na sian ginjang do haroroanna jala halak dagang (orang asing) do nasida di portibi on. Songon na sian ginjang, ingkon hangoluhononna do ngolu banua ginjang. Ndang na mura i, ai somalna tar dihasogohon halak do halak dagang. Taringot tusi didok na mandok do: “Resah itu milik orang asing.” Di hata Batak didok:jungkatna, tung ala ni haasingonna do. Manang na dumenggan haasingonna i ndang parsoalan, sandok asal asing, ditulak. Unang ma gabe hansit roha ni na porsea i disi, ai naung jumolo do Jesus dihosomi. Unang gabe mabiar, jala unang gabe sarombang dohot portibi on (Rom 12:2a). Naung niramotan ni Debata do huria i di portibi on, ala ni i na so tupa do i talu bahenon ni harbangan ni banua toru (Mat.16:18b).
Diparbadiai di bagasan hasintongan. Ia so pintor ditait pe na porsea i sian portibi on ala naung diparbadiai do nasida di bagasan hasintongan. Diparbadiai mandok, disirang jala dipapulik tu ulaon ni Tuhan i. Songon na pinarbadiaan, ingkon badia do pangalahona, ingkon hombar tu hata dohot patik ni Debata, hasintongan i.
I ma muse siingoton ni angka na porsea. Ingkon sadar diri do nasida paboa naung dipapulik Debata do nasida laho mamaritahon Barita na Uli i. Ndang hea malua huria i sian ulaon i, alai saleleng adong portibi on ingkon torus do i patupaonna. Maniru Kristus i, ingkon baktihononna do sandok dirina tu ulaon i. Asa tulus i ingkon na jumolo do huria i mangolu di bagasan hata ni Debata, hasintongan i. Ingkon gabe parhasintongan nasida, lam magodang di na saluhut, jala lam suman tu Kristus, Ulu ni huria i. Alogo na mamolus do i nang dijamitahon habadiaon hape nasida sandiri ndang badia, jala na songon hangsa na manghulinghuling do i manang ogung na maruolol nang dihatahon hasintongan dohot hatigoran hape nasida sandiri marpangalaho songon alo ni hasintongan na mandegedegei hatigoran.
Dipasada di bagasan haholongon. Taringot tu huria i didok Jesus do: “Asa sada nasida saluhutna.” Hasadaon ni huria ndang na borhat i sian hasosadaon tu hasadaon, jala ndang parbue ni usaho ni jolma na saling pasadasadahon dirina, alai na borhat do i sian hasadaon tu hasadaon jala marmula di hasadaon ni Debata Ama i dohot Anak i. Ala ni i ingkon hasadaon ni Ama i tu Anak i do na gabe modelna, i ma hasadaon dohot parsaoran na di bagasan holong.
I ma ma muse siingoton jala sihangoluhonon ni angka na porsea. Na marharoroan do ruas ni huria di sandok portibi on sian inganan dohot latar belakang na paasingasing. Na marhinorhon do i tu parasingasingan ni pemahaman taringot tu pengorganisasian ni huria, taringot tu parsombaon, manang taringot tu sadasada pokok ni haporseaon. Ndang pola sihailahonon i jala sisolsolan, ai pangungkapon ni Debata na marhite Barita na Uli ingkon na gabe membumi do i jala membudaya asa tarhangoluhon. Ala ni i, ndang pola siparsintaonta asa gabe sisada organisasi huria di sandok portibi on, gabe sisada bentuk peribadahan, jala gabe sisada konfessi. Alai on do tahe, ganup na porsea naeng ma boi mamereng dohot manjangkon sesama na porsea sian sude inganan dohot denominasi di bagasan holong ni roha. Sada do Debata na manjou hita, sada do Tuhan na manobus, sada do Tondi Porbadia na pabadiahon, sada do surgo situjuon, sada do hasangapon siteanon. Molo songon i do antong ndang adong alasan ni manang ise pe mangarajumi huriana asing gabe so boi mamereng sesama na porsea na sian huria na asing songon dongan na sada hasadaon dohot nasida na sahuria, ndang adong alasan ni manang ise pe memupuk kesombongan rohani na mangarajumi huriana do satu-satunya huria na sintong gabe so olo marsaor dohot sesama na porsea na sian huria na asing, jala ndang adong alasan ni manang ise pe pajongjonghonhon sada huria na eksklusif na so boi manjangkon jala manghaholongi na porsea na sian huria na asing.
Marbulung alai ndang marparbue
Gambar : Pohon Ara
Ro do sahali sahalak pandita manjamita tu sada huria.
I dope ibana martingki tu huria i. Tar sogot do ibana ro. Ndang adong dope halak didapot ibana disi. Gabe disangahon ma mandalani gareja i sahat tu alamanna. Dung i, marroan ma parminggu, jala dung dapot tingkina dipungka ma parmingguan. Jumpang ma ombasna marjamita. Di jamitana i didok pandita i ma songon on: “Hamu angka dongan na sahuria on, padenggan hamu garejamuna on, ai nunga burburon jala rambangrambangon!”
Mansai tarsonggot do huria i mambege i, ai na imbaru dope gareja i jala ndang pola piga minggu dope dung diompoi. Ias dope sude sian lantena sahat tu langitlangitna ro di tarupna, imbaru angka parhohasna jala marhillong dope setna. Alamanna pe ias, pinajagar ni handang bosi na marset na saksak dohot bunga angka na uli. Ala ni i, ndang sonang be roha ni na deba na marminggu i, alai torus nama sai manginongi jala sungkunsungkun.
Simpul parmingguon, ditangkasi angka parhalado ma hata i tu pandita i di bilut parhobasan, gabe didok ma: “I ma da, huantusi do molo sungkunsungkun rohamuna taringot tusi. Sogot do ahu ro na sogot tu gareja on, gabe husangahon ma mardalandalan tu bagasan. Huida do sude, bangkuna, langgatanna, lampuna, sude imbaru. Huida do dohot poti na di jolo ni gareja on. Tarsurat do disi: ‘Sending,’ dohot ‘Diakoni.’ Holan na sasada i do huida ugasan na buruk di gareja on, alai na imbaru dope anggo setna. Ndang adong enselna. Gabe huungkap ma tutupna jala hupamanat tu bagasan. Lam tangkas ma huida naung mansai buruk poti i, nunga pola burburon. Ndang adong manang aha disi dungkon ni burbur dohot rambangrambang. Sian i tarida, ndang adong agia ise na hea mandekdekhon manang aha tusi. Ndang hea i dipareso parhalado. Pardihana i antong, ai diboto be do i na so marisi. Ndang adong pola usaho asa diisi halak i hombar tu sangkapna na sasintongna. Dung i lam mate ma tondi sending dohot diakoni i. Tarida do i sian tingting nangkin. Angka na pasahathon hamauliateon, ganup do mangalehon tu huria dohot tu parhalado. Alai ndang adong nanggo sada na mangalehon tu sending manang tu diakoni. Nang pe songon i, ndang dibolonghon dope poti i, ai ringkot do i antong disi bahen jagarjagar. Gabe songon hau na marbulung ma hamu sude, rugun, alai ndang marparbue.” Umbege i hohom ma angka parhalado i.
Ndang ringkot di Debata jagarjagar, parbue i do. Nda i na pinapatar ni Tuhan Jesus songon na pinaboa ni si Mateus na mandok: “Alai torang arina i, laho mulak tu huta i, male ma dihilala. Dung i diida ma di dalan i hau ara sangkambona, jadi didapot-hon ma i, hape holan bulung sambing do jumpangsa disi, gabe didok ma tu hau i: ‘Na so jadi be ho marparbue olat ni on!’ Jadi pintor rahar ma hau ara i.” (Mat.21:18-19) Ndang barita na jongjong sandiri i, alai na marhahonaan do i tu ngolu ni halak Jahudi satingkiNa, angka na so marparbuehon manang aha. Mansai balga do rohanasida siala haadongon ni bagas joro i, ai mansai uli antong jala jagar (pat.Mat.25:1). Alai olat ni i do, ai ndang dipangke nasida i hombar tu sangkapna na sasintongna; gabe liang ni pandobo do tahe.
Diposting oleh Pdt.MV Simanjuntak di 04.19 0 komentar
SERMON JAMITA TU MINGGU 12 DUNG TRINITATIS, 30 AGUSTUS 2009
Sisada hasadaon do turpuk ari on dohot turpuk na di jolona.
Di ay.1-9 diparata Debata do padanNa tu si Abram, jala di ay.10-14 diaturhon parsunaton songon tanda manang sahap ni padan i. Di turpuk on, ay.15-22 diuduti do pangarataion na di ay.1-9 i, jala di ay.21-27 hasasaut ni aturan parsunaton na di ay.10-14 i. Dung na di bd.13:14-17; 15:1-21, on ma patoluhalihon Debata paratahon padanNa tu si Abram. Di bd.12:1-3, di na tarjou si Abram, dipadanhon Debata do na patuduhononNa tu ibana tano, bahenonNa ibana gabe bangso na bolon (lehononNa tu ibana pomparan), jala pasupasuonNa ibana asa gabe pasupasu. Di pangarataion na parjolo dohot paduahon, diondolhon do taringot tu tano dohot pomparan na torop, alai di na patoluhon on (17:1-9; 15-22) holan taringot tu pomparan nama. Sian pomparanna i marroan do sogot angka raja, jala hombar ma i tu bagabaga na taringot tu na gabe pasupasu ibana di tongatonga ni angka bangso. Na imbaru dison (khususna di 17:15-22), i ma hajongjongan dohot peranan ni si Sarai di parpadanan i. Di na pinasahat ni Debata padanNa i dohot di pangarataionna na parjolo dohot paduahon i, holan si Abram do ditaringoti, ndang dohot si Sarai. Alai dison, dipadohot ma ibana tu parpadanan i, ditontuhon dohot hajongjonganna. Sian i bolas ma dohonon, ndang holan pangarataion ni padan i na masa dison, pembaharuanna do huhut. Hombar tusi, dipauba Debata ma dohot goarnasida: Abram gabe Abraham, mandok ama ni natorop (father of the multitude).
Di jolo nunga nidok, di turpuk on dijangkon jala dipabongot Debata do si Sarai tu parpadanan i, ditontuhon dohot hajongjonganna, i ma na gabe ina ni anak bagabaga i. Tumubuhon anak ma nang ibana di si Abraham, jala pasupasuon ni Debata ibana gabe angka bangso. Maksudna, ina ni angka bangso (pat.Alkitab). Ndang holan i, ina ni angka raja do huhut, ai angka raja ni angka bangso pe marroan do sian ibana. Hombar tusi, digonti Debata ma goarna gabe Sarah, lapatanna putri (princess).
Umbege i manungkap ma si Abraham jala mengkel. Marasing sian si Sarah di 18:12-14, engkel ni si Abraham na sian haporseaonna do, sian tondina na gok halalas ni roha. Mansai longang do rohana tubuan anak ibana di umurna naung mandonok saratus taon, jala si Sarah jolmana i siapulu taon. Ndang hadodoan pingkiranna be i, gabe didok di bagasan roh Ndang sungkunsungkunna tu Debata i, tu dirina sandiri do, ai na so haantusan do i jala na so hadodoan. Nang pe songon i, porsea do ibana na sintong do i, ingkon tubuan anak do ibana sian si Sarah.
Alai boha ma si Ismael? Songon na nidok di jolo, dison pe asa dipadohot Debata si Sarah di parpadananNa i. Andorang so i, ndang hea ditaringoti na ingkon sian ibana do tubu anak bagabaga i. Ala ni i do asa diusulhon si Sarah tu si Abraham mambuat si Hagar, hatobanna i gabe jolmana laho pajongjong pomparan di ibana, jala si Abraham ndang haboratan taringot tusi (16:2). Dung tubu si Ismael, dirajumi si Abraham dohot si Sarah do na ibana do anak bagabaga i. Nunga sandok sabam rohana disi, ndang dihirim be anak na asing. Alai dison, dung dipatontu Debata na ingkon sian si Sarah do anak bagabaga i, boha ma hajongjongan ni si Ismael? Ganggu do roha ni si Abraham na gabe tersingkir ibana sian adopan ni Debata. Ala ni i dipangido ma tu Debata: “Asal mangolu si Ismael maradophon Ho.” Maksudna, unang ma gabe mago si Ismael i, jala tongtong ma nian di bagasan pardomuan dohot parsaoran tu Debata.
Pangidoanna i ndang pintor dialusi Debata, alai jumolo do diulahi mangondolhon na sian si Sarah do anak bagabaga i, didok: “Ingkon tubuhonon ni si Sarah jolmam anak sada di ho, bahen ma goarna si Isak.” Isak lapatanna, engkel manang mengkel. Mengkel do si Abraham mambege bagabaga i (ay.17), mengkel dohot si Sarah (18:12); mengkel muse dope si Sarah dung hatutubuna, songon i dohot sude na umbegesa (21:6). Taringot tu si Isak i didok do: “PahotonHu ma padanHu dohot ibana, padan na salelenglelengna, ro di pinomparna sogot.” Ibana ma sitean bagabaga na tu si Abraham. Sian ibana ma targoar di si Abraham pomparan, jala pomparanna i ma muse na tumean tano na pinarbagabaga i, jala sian pomparanna i do ro raja sigomgom sandok tano on jala gabe dapotan pasupasu saluhut bangso di tano on.
Dung i pe asa dialusi Debata pangidoan ni si Abraham na taringot tu si Ismael i. Diparbagabaga do na gabe bangso na bolon ibana muse, jala sampulu dua raja tubuna (ida 1 Mus.25:12-16). Ibana ma ompu ni manang piga marga (suku) ni halak Arab.
Di ay.21, diulahi do muse mangondolhon na si Isak do sitean parpadanan na tu si Abraham. Godang pe pomparanna sian si Ismael (di pudian ni ari tamba dope muse sian tubu ni si Ketura, ida 1 Mus.25:1-4), ndang dohot i sitean bagabaga i, holan pinompar ni si Isak do. I pe tahe, ndang sude; ai ndang dohot pinompar ni Esau, holan pinompar ni si Jakob do, i ma bangso Israel.
Luhut panghataion i tarjadi do di bagasan sada parjumpangan ni si Abraham tu Jahowa na ro mandapothon ibana (17:1; pat.18:1), jala dung salpu i, manaek ma Debata sian adopan ni Abraham.
Di ay.22-27 dipatulus si Abraham do aturan taringot tu tanda manang sahap ni parpadanan i, i ma parsunaton i. Disunat do ibana di na sadari i, anakna si Ismael, dohot anak angka na tubu di bagasna ro di sude hatoban na tinuhor ni hepengna angka na mian di jabuna. Sunat, manggotap hulup ni baoa. Hulup, perlambang ni tangkang dohot jahat ni roha do i (pat.5 Mus.10:16; Jer.4:4). Asa, na marhahonaan tu na paimbaruhon roha (pembaharuan hidup) do parsunaton i. Marhite na manggotap jala mambolonghon hulup na songon perlambang ni tangkang dohot hajahaton i, digombarhon do disi hasisirang ni jolma i sian hadirionna na leleng na tineanna sian natorasna mamungka sian hatutubuna, dung i diparbadiai jala dipabongot tu parsaoran tu Debata. Dohot hata na asing, dipamate hajolmaonna na leleng, hajolmaon na tangkang jala na jahat i. Dison marlaku do prinsip pars pro toto, sebagian untuk semua. Hulup na ginotap i, mate do, busuk. Na ‘mewakili’ hamamate ni hajolmaonna na leleng do i secara utuh, jala tinggal ma na imbaru. Ala ni i, di pudian ni ari lam diondolhon do parsunaton ni harohaon (pat.5 Mus.10:16; Jer.4:4; 9:25) ndada parsunaton ni sibuk. Na menarik dison, diulahon do parsunaton i tu si Ismael, atik pe so parsidohot ibana di parpadanan i. Boasa? Ala dakdanak dope ibana jala mangolu di bagasan pangaramotion (asuhan) ni sijalo bagabaga i. Ala ni i, ingkon tunduk do ibana tu aturan ni sijalo bagabaga i (pat.Gal.4:1-2) Marumur 13 taon ma ibana di na tarsunat i. Ninna, marojahan tusi, gabe lumambat do pelaksanaan ni parsunaton i di halak Arab sian di halak Jahudi. Molo di halak Jahudi nunga diulahon i di ari paualuhon dung hatutubu ni sada posoposo, di halak Arab diulahon do i tu na marumur 5-13 taon. Taringot tu hatoban na tinuhor ni hepengna sian halak sileban dohot angka anakna na tubu di bagasan jabuna, hombar tu uhum milikna do i, hakna. Ala ni i, marhuaso do si Abraham manghonahon aturan ni ngoluna tu nasida. Memang dipaloas patik i do ulahonon parsunaton i tu halak sileban angka na giot roha pasaorhon diri tu bangso ni Debata (pat.1 Mus.34:14-17, 22) manang tu na giot parsidohot manganhon paskah i (2 Mus.12:48).
Di na tarjou si Abaraham, dibagabagahon Debata do paboa na pasupasuonNa ibana asa marhitehite ibana dapotan pasupasu saluhut bangso ni tano on. Na martudutudu do i tu haroro ni Jesus Kristus na tubu sian pomparanna. Nunga dipatulus i, ai nunga ro Jesus Kristus tu portibi on. Di bagasan dohot marhitehite Ibana malua jala dapotan pasupasu saluhut halak na porsea di Ibana. Ulaon haluaonNa i ditorushon do tu saluhut tingki dohot inganan marhitehite huria sepanjang abad, tarmasuk hita angka na mangolu di tingki on. Songon halak angka naung malua jala pinasupasu, tarjou do hita asa gabe pasupasu. Boha ma asa tarpatulus i?
Marsihohot ma hita di haporseaon. Mansai leleng do dipaimaima si Abraham hasasaut ni bagabaga i. Di umurna na papitupululimataonhon ibana manjalo i (1 Mus.12:4), di umurna na pasaratustaonhon pe asa dipatulus. Di masa penantianna na duapulu lima taon i, godang do tantangan tu haporseaonna. Alai luhutna i dihamonanghon ibana do, ai sai marsihohot do ibana di haporseaon tu Debata na marbagahon i. Debata na sun hinagogo do Ibana (1 Mus.17:1), ala ni i tarpasautsa do bagabaga dohot lomo ni rohaNa. Songon i ma dison, nang pe mansai maol siat tu rohana na tubuan anak jolma sisaratus taon jala manubuhon si Sarah na marumur sia pulu taon, porsea do ibana, ai ingkon saut do ibana gabe pasupasu.
Songon i, maol do siat tu roha molo ingkon gabe pasupasu hita halak Kristen di portibi on, tarmasuk di Indonesia on. So na umbalga hita, so gumogo, so ummora, so umpistar. Sambolus, hira saringar sambing do i molo di Taon Diakonia (2009) on barani hurianta HKBP mamangke semboyan menyejahterakan masyarakat. Ndang ulaon na mura i, na dokdok situtu do. Adong pe na tarbahen jala ringgas roha mangulahon, sai adong do na mangalo manang manuhasnuhasi i mandok upaya kristenisasi. Alai unang mabiar jala unang gabe mandele hita, alai marsihohot ma di bagasan haporseaon i. Taingot ma, Kristus i sandiri ndang di bagasan hamoraon, alai ingkon gabe di bagasan hapogoson do asa gabe haluaon dohot pasupasu tu sandok portibi on (pat. 2 Kor.8:9). Songon i do nang Apostel Paulus dohot angka donganna: “Songon angka na pogos, alai torop do dipamora; songon na so paradongan, hape saluhut do digomgom” (2 Kor.6:10). Marhite na godang dohot na otik, marhuaso do Debata mambahen hita gabe pasupasu. Parsoalanna, olo do hita?
Mangolu di bagasan haimbaruon. Songon tanda manang sahap ni parpadananNa i, diaturhon Debata do parsunaton tu si Abraham dohot tu pomparanna. Na marhahonaan tu haimbaruon ni roha manang pembaharuan hidup do parsunaton i. Diulahon ma i di ari paualuhon dung hatutubu ni sada posoposo (baoa) jala laos disi ma dibahen goarna (pat.1 Mus.21:3-4; Luk.2:21). Di hita halak Kristen ndang taulahon be parsunaton i. Singkatna, taulahon do pandidion. Di hurianta, diulahon do i tu sasahalak (pada umumna) di tingki posoposo jala laos disi ma dibahen goarna. Sarupa tu parsunaton i, tahaporseai do na sahap ni angka naung jinangkon tu parpadanan ni Debata do pandidion i (Ida Konfessi Bd.8A, al.67) jala na marhahonaan do i huhut tu haimbaruon ni ngolu (Ida Katekhismus, al.57) manang pangulahion tubu (lahir kembali/lahir baru; Tit.3:5). Jolma na buruk i dipamate jala ditanom tu bagasan hamatean ni Kristus, dung i dipahehe raphon Ibana asa marparange di bagasan ngolu na imbaru (pat.Rom 6:3-4)
Manang ise na naeng gabe pasupasu, ingkon mangolu do di bagasan haimbaruon. Ndang adong boi hirimon pasupasu sian hatangkangon dohot sian hajahaton, sabalikna do tahe, hamagoan do di bagasanna. Ala ni i, sihangoluhononta do tongtong pandidion naung tajalo i. Didok Dr.Martin Luther do: “Siauponta do ganup ari hinorhon ni solsol ni roha dohot hinorhon ni na paimbaruhon roha isara ni ompunta si Adam rap dohot dosanta ro di angka sangkap ni roha na jahat asa mate sudena jala as” Di bagasan haimbaruon i ma hita marhobas bahen kesejahteraan ni masyarakat dohot huria songon na pinangido ni Taon Diakonia (2009) on asa tutu hita gabe pasupasu.
Diposting oleh Pdt.MV Simanjuntak di 04.14 0 komentar
PERTEMUAN PENDETA PENSIUN & KELUARGA
Hari ini, Rabu 19 Agustus 2009, dimulai pukul 10.00 WIB, bertempat di gedung gereja HKBP Jatiwaringin, Jalan Kartika Eka Paksi No.3 Kompleks Kodam Jaya Jakarta Timur, telah berlangsung Pertemuan Pendeta Pensiun & Keluarga Sjebodetabek dan Bandung. Pertemuan tersebut adalah kegiatan rutin Parsaoran (Persekutuan) Pendeta Pensiun & Keluarga Jabodetabek-Bandung yang berkedudukan di Jakarta yang telah berdiri sejak tahun 2008 yang lalu, dan telah diberitahukan kepada Praeses HKBP Distrik-VIII Jawa-Kalimantan, Praeses HKBP Distrik-XVIII Jabartengdiy, Praeses HKBP Distrik-XIX Jakarta-2, dan Praeses HKBP Distrik-XXI Jakarta-3.
Persekutuan ini menghimpun semua pendeta HKBP yang telah pensiun dan keluarga yang bedomisili di Jabodetabek dan Bandung. Didirikan berpedoman pada anugerah dan panggilan Allah Bapa, AnakNya Tuhan Yesus Krisstus, dan Roh Kudus dan merupakan wujud persaudaraan yang tetap terpanggil untuk saling mendoakan (Luk.22:40; Yak.5:16; Eps.6:18), saling menolong (Gal.6:2), dan saling menghibur dan menguatkan (1 Tes.4:18). Untuk pertama kalinya persektuan ini dipimpin oleh Pdt.Dr.SM Siahaan selaku kordinator. Persekutuan ini mengadakan pertemuan empat bulan sekali bertempat di salah satu gedung gereja di lingkungan HKBP di wilayah Jabodetabek. Dalam setiap pertemuannya, persekutuan ini mengadakan ibadah yang dilayankan oleh pendeta dan pelayan jemaat/ressort setempat. Selanjutnya, diadakan pembicaraan tentang berbagai pokok penting yang berhubungan dengan kehidupan HKBP.
Demikianlah, dalam pertemuan tersebut di atas telah diadakan ibadah yang dipimpin oleh Pdt.Patar Soaduon Napitupulu, MMin. Pendeta HKBP Ressort Jatiwaringin. Selanjutnya, pertemuan mengadakan pembicaraan dalam rangka menggumuli dan memahami kembali Tata Kebaktian atau Agenda HKBP. Pembicaraan itu sudah dimulai pada pertemuan sebelumnya yang dilaksanakan di gedung gereja HKBP Rawamangun pada tanggal 22 April 2009, dan masih akan dilanjutkan pada pertemuan berikutnya, yang direncanakan dilaksanakan di gedung gereja HKBP Menteng pada tanggal 2 Desember 2009 yang akan datang, dan hasilnya direncanakan akan disampaikan ke HKBP melalui Pimpinan Distrik dan Pimpinan HKBP.
Diposting oleh Pdt.MV Simanjuntak di 05.28 0 komentar
SERMON JAMITA TU MINGGU 11 DUNG TRINITATIS, 23 AGUSTUS 2009
Mangihuthon judulna, margoar do Psalmn 133 on ende hananangkok (mazmur ziarah, aslina sir hamma’alot).
Toropan penafir mangarajumi, angka psalmn sisongon on (Ps.120-134) diendehon halak Israel do i di pardalanannasida nangkok (berziarah) tu huta Jerusalem, manang di upacara habobongot (perarakan, prosesi) ni angka peziarah i tu bagas joro. Judul i, dipadomu do tu goar David (Ende hananangkok sian sian si David). Di sandok buku Psalmn, adong 73 psalmn na dipadomu tu goar David songon i. Taringot tusi adong manang piga kemungkinan. (1). Si David patomutomuhon. Sipatomutomu ende do si David (Am.6:5), penyair (2 Sam.1:17; 3:33), jala paruninguningan/pemusik (1 Sam.16:16; 18:10). (2). Si David papunguhon. Godang sian psalmn i angka ende naung leleng mangolu hian do i di tonga ni Israel. Ndang tarboto be ise na patomutomuhonsa, alai diparhatutu bangso i do hasintongan di bagasanna; ala ni i dijalo do i jala diendehon, gabe mangolu sian sundut tu sundut. Di pudian ni ari, dipapungupungu ma i gabe ende resmi di tonga ni huria. Ra, si David ma sada na gumodang mangula papungupunguhon i. (3). Parningotan tu si David. Halak na asing do patomutomuhon songon parningotan, kenangan, manang penghormatan tu si David. (4). Adong hadosan ni pengalaman ni na manurathon i tu pengalaman ni si David. Angka barita ni si David sar do i di tongatonga ni bangso i sian sundut tu sundut. Dung i, adong ma sada sian nasida na mengalami sada pengalaman na hira dos tu sada sian pengalaman ni si David i, gabe dipatomutomu ibana sada psalmn atas goar ni si David. Rupani Ps.51. Mangihuthon ay.1-2, panopotion ni dosa ni si David do i dung dilangkup ibana si Batseba. Alai di ay.20, tersirat do naung sega angka parik ni Jerusalem. Tontu do, ndang masa dope i di tingki ni si David. Sian i bolas dohonon, halak na asing na mangolu dao di pudi ni si David do na patomutomuhon i. Ra, diulahon ibana do pangalangkupon songon niula ni si David uju i, gabe dipinsang Jahowa ibana. Hombar tusi, dipatomutomu ibana ma sada psalmn na diatasnamahon tu si David.
Mangihuthon isina, tarrajum do Psalmn 133 on tu psalmn habisuhon (mazmur kebijaksanaan, hikmat). Angka psalmn sisongon i na marisi poda do i manang renungan taringot tu tema-tema pokok ni kesusasteraan hikmat, isara guna ni patik di ngolu ni na porsea, sitaonon ni halak na tigor, dohot na asing. Psalmn 133 on sandiri mangajarhon pasupasu di bagasan parhahamaranggion.
Na marhahamaranggi do sandok halak Israel. Sada do ompunasida, si Jakob, sada do hundulan manang parmianannasida, i ma tano Kanaan na binasabasahon ni Debata tu nasida. Taringot tu nasida didok: “Ida ma dengganna i dohot sonangna i ...” Ndang holan denggan idaon, alai tutu situtu do denggan jala sonang, marparbuehon na denggan (yang baik/pantas), meyebarkan pengaruh na pasonanghon (yang indah/menyenangkan). Ndang dohot sandirina i masa holan ala na saompu nasida jala sahundulan, ndang. Boi do angka na marhahamaranggi ndang denggan jala sonang molo ndang sada songon daion mual, alai mardua songon daion tuak (lapatanna masiboan daina jala masiboan lehengna), molo patampaktampak hundul alai asingasing pandohan. Ala ni i, adong do siradotan ni Israel asa tutu situtu nasida denggan jala sonang. Aha ma i? Taringot tusi didok: “... molo tung pungu” (apabila ... dengan rukun, together in unity). Ingkon radotan nasida do hasadaon, kebersamaan, dohot kerukunan di bagasan haporseaon na nirahutan ni holong. Sada do Debata na manjou jala paluahon nasida, na marbasabasahon tu nasida tano Kanaan jala na paianhon nasida disi, jala sada do patik na gabe ojahan dohot sorminan ni ngolunasida. Marhite na marsihohot di haporseaon dohot di pangoloion tu Debata na sasada i, jala marpangalaho hombar tu patik i, boi ma nasida manghilala jala manghangoluhon na sada do nasida ganup tu nasa na targoar Israel, bangso ni Debata. Ndang holan di tingki pungu, isara di tingki na rap nangkok nasida manang berziarah tu Jerusalem di pestanasida angka na umbalga, di tingki marodor manang prosesi tu bagas joro, dohot di tingki na marpesta manang maribadah disi, alai dohot dope di tingki marserak, i ma na mian di huta dohot di jabuna be. Tolu hali sataon, di pestanasida angka na umbalga, i ma Paskah, Pentakoste, dohot Parlapelapean, nasa baoa na magodang na maringan di areal radius 20 km sian Jerusalem wajib do nangkok tu Jerusalem, tu pesta i. Parompuan dohot angka na mian di ruar ni areal i ndang pola, alai ingkon hea ma nangkok nanggo apala sahali saleleng di ngoluna be. Nang pe songon i, ala ni arga ni pesta i, ganup taon, sai nangkok do nang parompuan dohot angka na di ruar ni areal i tu pesta i hombar tu haboionna be. Pesta i ma sada na pataridahon hinadenggan dohot hinasonangnasida songon bangso ni Debata na marhasadaon, jala laos i ma sada na mangisi jala mamparbohali nasida di pangantusion dohot panghangoluhonon di hasadaon i di na mulak nasida jala mian di huta dohot di jabuna be.
Taringot tu hinadenggan ni bangso na marhasadaon i dipatudos do tu miak dohot pamiahion na badia (2 Mus.30:22-30). Na dipature do miak i hombar tu resep na sian Debata sandiri, jala holan tu pamiahion na badia do i boi pangkeon, ndang boi tu na asing. Dipangke ma i mamiahi laho marbadiahon jala pabangkithon si Aron gabe sintua ni malim. Miak dohot pamiahion pada umumna, simbol ni las ni roha do i, hasonangan (kebahagiaan), dohot haulion (pat.Jes.61:3; Ps.104:15). Di angka pesta halalas ni roha, somal do suhut mamiahi angka tamuena (pat.Ps.23:5; Luk.7:46). Na laos marlapatan ma i, pabangkithon sasahalak tu derajat na tumimbo (gabe tamue na terhormat di pesta i). Dison ma idaonta pardomuan ni ide manang gagasan ni hadengganon di bagasan bangso na marhasadaon dohot pamiahion na marhite miak. Gok do las ni roha, hasonangan, dohot haulion (gagasan pamiahion) di bagasan parsaoran na tarihot di bagasan hasadaon i. Songon miak pamiahion i na manggohi (melimpahi) ulu ni si Aron, mabaor tu mise sahat tu rambu ni ulosna, songon i ma pasupasu ni Debata na pabadiahon jala na palashon roha i mabaor tu bangsoNa di bagasan dohot marhite parsaorannasida na marhasadaon i, na pasurung nasida di tongatonga ni angka bangso na di tano on. Ndang maralangalang Debata mangusehon pasupasuNa i, sandok buas do, maruseuse (berkelimpahan) gariada.
Dipatudos dope muse hinadenggan ni bangso na marhasadaon i tu nambur ni Hermon na mabaor tu angka dolok Sion. Mansai maol do mangantusi ayat on, ai dolok Hermon dao do di utara ni Jerusalem. Songon dia ma boi nambur ni Hermon mabaor tu angka dolok Sion (haojahan ni huta Jerusalem)? Adong mandok, Sion dison ndang Sion haojahan ni huta Jerusalem, alai goar na asing ni Hermon do i [(Sion = Hermon; ida 5 Mus.4:48. Di hata Heber, tarsurat disi Siy’on, Batak Sirion, Indonesia Siryon, King James Version Sion, The New King James Verison Sion.) (Sirion dohot Siryon na di terjemahan Batak dohot Indonesia i hata Siria ni Siy’on do i)]. Molo i do tutu, ndang adong na maol di ayat on. Alai hurang hona do i tu konteksna, ai hira so adong alasan mandok na di Hermon do diparbagabaga Jahowa pasupasu hangoluan sahat ro di salelenglelengna, alai huta Jerusalem do na cocok tusi. Antong boha ma kenyataan na maol on patorangon? Di Barnes’ Notes, Electronic Database, Copyright (c) 1997 by Biblesoft diuji penerjemah do manambahon sisipan di tongatonga ni ayat on gabe songon on: “Songon nambur ni Hermon, jala songon nambur na mabaor tu angka dolok Sion ...” (As the dew of Hermon, and as the dew that descended upon the mountains of Zion …) Menarik do i nian, alai ndang asli. Ndang dua ragam nambur na ditaringoti di ayat on, sada do, i ma nambur ni Hermon. Ninna roha, nambur ni Hermon i kiasan do i tu pasupasu na mabaor tu angka dolok Sion (na tinaringotanna di ujung ni ayat 3 on). Tangkasna, songon nambur ni dolok Hermon na mamornohi jala panapuhon tano, songon i ma pasupasu na songgop tu angka dolok Sion marparbuehon hasadaon dohot holong parhahamaranggion na mauliutus di bangso na marpungu jala maribadah disi. Alasanna, “... ai disi do diparbaga Jahowa pasupasu, hangoluan sahat ro di salelenglelengna.” (Terjemahan Indonesia: “Sebab ke sanalah TUHAN memerintahkan berkat ...,” The New King James Version: “For there the LORD commanded the blessing …”) Lebih kuat do terjemahan Indonesia dohot Inggris i. Disi, dipersonifikasikan do pasupasu i gabe songon sada pribadi na diparentahon Jahowa laho tu Sion asa mangula manubuhon angka na denggan di bangsoNa na mangokui Jerusalem songon pusat ni peribadahanna, baik di tingki marpungu jala maribadah nasida disi manang pe di tingki na marserak jala mian di huta dohot di jabuna be. Angka parbue hadengganon na tinubuhon ni pasupasu i ndang jaloon nasida i holan di ngoluna sinuaeng on, alai na martujuan jala na marudut do i sahat ro di hangoluan na salelenglelengna.
Hasadaon, tema na senteral do i di Bibel dohot di poda ni halak Kristen. Asiasi ni Debata do hasadaon i, ndada usaho ni jolma (hasadaon na indikatif). Alai godang do mara ni hasadaon i, godang alona na boi mamolati, manegai, jala mamuntari. Ala ni i, adong do tanggungjawab ni jolma taringot tu hasadaonna i, i ma na mangaradoti jala mangaramoti hasadaonna i asa tongtong sada (hasadaon na imperatif). Hombar tusi do martangiang Tuhanta Jesus Kristus mandok: 17:21) Boha do hasadaon na niasiasihon ni Debata sijaloon jala siradotan i?
Hasadaon ni na marhahamaranggi. Taringot tusi, didok Tuhanta Jesus Kristus do: “Saluhutna hamu marhahamaranggi” (Mat.23:8c). Na marhahamaranggi do hita tutu, ai sada do Debata, Amanta (Eps.4:6a) naung manubuhon hita paduahalihon sian godang ni asi ni rohana (1 Ptr.1:3b); sada Tuhan na manobus jala paluahon hita (Eps.4:5a), sada do Tondi Porbadia (1 Kor.12:4b; Eps.4:4b) na manjou hita tu bagasan huria i, jala sada do huria (pat.1 Kor.12:20b; Eps.4:4a) na gabe haojahanta. Hombar tusi, na tarjou do hita ganup manjangkon sesama Kristen songon hahaangginta, jala tongtong menyikapi sikap ni na marhahamaranggi, mangolu di bagasan hadameon (kerukunan) jala masihaehan di bagasan roha na holong.
Hasadaon na gok halalas ni roha, hasonangan, dohot haulion. Hinadenggan ni bangso na marhasadaon i dipatudos do tu miak na hushus na mabaor sian ulu tu mise ni si Aron torus tu rambu ni ulosna. Miak dohot pamiahion pada umumna simbol ni halalas ni roha do i, hasonangan, haulion, habadiaon, dohot hasurungan (hababangkit tu derajat na tumimbo). Songon i, gok do halalas ni roha, hasonangan, haulion, habadiaon, dohot hasurungan na manghorhon ngolu na lam marlapatan na dibasabasahon Debata tu hita di bagasan dohot marhitehite huria na sasada i. Hombar tusi, na tarjou do hita mangaradoti asa lam sange ruas ni hurianta mandai halalas ni roha, hasonangan, haulion, habadiaon, dohot hasurungan di bagasan dohot marhite huria i. Unang ma sabalikna, gabe adong na lam didondoni arsak dohot hasusaan ala ni huria i.
Hasadaon na pinasupasu asa gabe pasupasu. Songon nambur na mamornohi tano dohot suansuanan, pasupasu ni Debata ndang na statis i, alai huaso do i dohot hagogoon na sinuru manang tinongosNa laho patupahon angka na denggan di bagasan dohot marhite huria i. Na gabe tanggungjawab ma i di huria i. Manang di dia huria hadir, ingkon tarida jala mangula ma disi daya keselamatan ni Debata na palambokhon dohot pamalumhom, na padomuhon jala pasadahon di bagasan holong. Ndang tardungdung i molo masiboan lehengna do huria i. Alai molo ganup do ruas dohot parhalado mamereng jala memahami dirina songon na pinasupasu ni Debata asa gabe pasupasu, dung i hehe rohana mandohoti ulaon panindangion, ndang tarbahen so gabe patar daya keselamatan ni Debata di tonga ni masyarakat dohot bangso, gabe masa disi hamubaon dohot parhusoran tu hatigoran, hasintongan, hadameon, hamalumon, dohot angka na asing.
Hasadaon ni na marhahamaranggi i, na gok hahalas ni roha, hasonangan, dohot haulion i, na pinasupasu jala na gabe pasupasu i ndang holan di portibi on i daion ni angka na porsea, alai na marudut do i sahat ro di hangoluan sogot na salelenglelengna.
Diposting oleh Pdt.MV Simanjuntak di 07.14 0 komentar
SERMON JAMITA TU MINGGU 10 DUNG TRINITATIS, 16 AGUSTUS 2009
Di Bibel manang pe di Alkitab, mansai torang sisada hasadaon do turpuk on dohot turpuk na di jolona, i ma patik na taringot tu buhabaju (13:1-16).
Di Alkitab, ditambahon dope tu judul i taringot tu hari raya roti tidak beragi. Duansa i, bagian na so tarsirang do sian keseluruhan ni kegiatan dohot patik ni paskah i. Dung hamamate ni buhabaju ni Misir, dipaloas Raja Parao do halak Israel ruar. Borhat ma nasida sian tano Gosen parmianannasida na sai laon. Adong manduga, huta Qantir do i, na jonok tu Avaris, ibukota ni Misir hatiha i. Sasintongna, adong do dalan na jempek sian Misir mangireire pasir ni Laut Tonga tolhas tu Kanaan. Alai ndang ditogihon Debata nasida sian i, ai mamolus huta ni halak Palistim do i, parmusu angka na begu, so tung manolsoli maon nasida ia diida hamusuon, gabe mangido mulak nasida tu Misir. Mangaliat do nasida diboan dompak anggoni (tenggara) paihutihut Laut Arung (13:17-18) Paradianannasida na parjolo, disura roha di Sukot (pat.13:20); jala ra, disi ma dilehon Debata patik on tu nasida.
Pemilikan ni Israel di tano Kanaan i naung dimangmanghon Debata hian do i tu angka ompu, tu si Abraham, tu si Isak, dohot tu si Jakob. Dimangmanghon, ditolonhon, disumpahon mandok, dibagabagahon marhite tolon manang sumpa. Ndang tano kosong be i, naung marnampuna do, marpangisi, i ma halak Kanaani. Hombar tusi digoar do i tano ni halak Kanaani. Kanaani dison, goar umum do i tu sude penduduk asli ni tano i, i ma halak Kanaani, Heti, Amori, Hevi, Jebusi (13:5), Keni, Kenisi, Kadmoni, Repaim, (1 Mus.15:19-20), Perisi, Girgasi (Jos.3:10 par.) Debata do na mamboan Israel tusi, na mangonjar halak Kanaani, jala marbasahon tu nasida tano i.
Ia dung sahat jala mian nasida disi selaku pemilik sah, efektif ma patik na di ay.2 i na mandok: “Parbadiai di Ahu nasa buhabaju.” Taringot tu buhabaju i dipatangkas dope didok: “Na parjolo ruar sian bortian.” Buhabaju ni aha jala na boha? Buhabaju ni jolma dohot buhabaju ni pahanpahanan (ternak) na ganjing panganon manang na halal (isara birubiru, hambing, lombu) dohot na so ganjing panganon manang na haram (isara halode, hoda). Holan buhabaju baoa do (jolma), dohot tunggal (pinahan) angka na so marlindang; anggo boruboru ndang dohot i siparbadiaan. “Parbadiai” mandok, papulik, paasing jala pasahat manang pelehon tu Debata Jahowa ai Ibana do nampunasa. Songon dia ma i dipasahat? Molo buhabaju ni pinahan na ganjing panganon, dipasombu ma i jolo pitu ari raphon inana, dung i di ari paualuhon diboan tu inganan na badia na pinillit ni Jahowa jala dipelehon (2 Mus.22:29); mudarna dipistikhonon tu langgatan, tabotabona ditutung bahen pelean api, bahen uap na hushus di Jahowa (4 Mus.18:17). Asing ni i, dipangan (na mamelehon i) di adopan ni Debata. Maksudna, di inganan na badia manang di inganan pamelean i (5 Mus.15:20) Angka na martihas, isara na mengkat manang mapitung ndang dipelehon, alai dipangan sandiri di huta (dang pola di inganan na badia; 5 Mus.15:21-22).
Buhabaju ni halode (na so ganjing panganon manang na haram) ditobus manang digonti dohot anak ni birubiru, jala panggontina i ma dipelehon dohot cara na di ginjang i. Alai molo so ditobus, dipamate, dipunokhon (diponggolhon) rungkungna. Buhabaju ni jolma ndang songon na masa di sipelebegu, dipelehon jala ditutung di langgatan ni angka debata, alai dipasahat tu Jahowa bahen pelean na mangolu, gabe pangula di panghobasion tu Ibana. Alai ala naung dipillit Debata marga Levi songon singkat ni sude buhabaju ni Israel bahen malim jala parhobas di inganan na badia i (pat.4 Mus.3:12-13), ingkon sitobuson ma buhabaju i. Partobusna, lima sekkel perak sahalak, marguru tu sekkel di inganan na badia i (pat.4 Mus.3:47; 18:16) Sekkel, i ma kesatuan berat. Dipangke do i manontuhon borat ni rempah-rempah, tombaga, perak manang mas. (Alai di sekitar taon 500 SM dipangke ma i muse gabe goar ni kesatuan uang manang coin). Selaku kesatuan berat, adong dua mansam sekkel, i ma sekkel di inganan na badia dohot sekkel di pasaran. Sekkel di inganan na badia dokdokna 14,30 gram (sasekkel 20 gera, sagera 0,715 gram); di pasaran 16,016 gram. (Hepeng, sekkel perak argana + 5 shillings, 4 pences; sekkel mas, + 4 pounds). Dung salpu ariari pangiasan (pat.Luk.2:22) ni ina na mangintubu, dipatupa ma upacara panobuson. (Ariari pangiasan i ma masa haramunon ni sada ina na mangintubu. Nasa ina na manubuhon baoa, 40 ari ma ibana ramun; molo parompuan, 80 ari. Saleleng ariari pangiasanna i, ndang boi nasida jumonok manang bongot tu nasa na targoar na badia). Upacara i ndang pola ingkon di inganan na badia na pinillit ni Jahowa, boi do di sembarang inganan. Alai angka halak na saleh, lomoan do rohana patupahon i di inganan na badia na pinillit ni Debata. Dipasahat ma posoposo i tu malim na manguluhon upacara i; dijalo malim i ma i, diabing jala dipasupasu. Dung i ditobus natorasna ma muse dakdanak i, dipasahat ma na lima sekkel partobusna i tu malim i, jala dijalo muse anakna i.
Patik taringot tu buhabaju i ingkon torushonon ni bangso Israel do tu pinomparna marsundutsundut. Ganup diulahon nasida upacara panobuson i, ingkon manungkun do sada sian anak (manang na umposo sian nasida) mandok: “Ulaon aha do on di hamu?” (pat. 2 Mus.12:26), dung i pajojoron ni natorasna ma sude na binahen ni Debata paluahon nasida sian Misir marhite tanganNa na gogo. Pajojoron nasida ma disi, na hatoban do ompunasida di Misir. Ndang adong na tarbahen nasida paluahon dirinasida sian i. Raja Parao sandiri, dipatangkang do rohana manjua paloashon nasida. Debata do na bertindak paluahon nasida sian i marhite na mamunu nasa buhabaju ni tano Misir. Ala ni i ma umbahen na ingkon pasahathon nasida buhabajuna dohot buhabaju ni pinahanna bahen pelean tu Jahowa. Marhite na pajojorhon i, dihatindanghon Israel do haporseaonna paboa: Debata do Sipalua nasida, jala ia sahat pe nasida tu tano Kanaan jala gabe panean disi, ndang ala ni dirina, tung ala ni asiasi ni Jahowa do.
Panindangion i ingkon gabe partinandaan ma i di tangannasida, jala parningotan di holangholang ni matana (pat.9; 5 Mus.6:8; 11:18) Di pudian ni ari, dilapathon angka siboto patik ni Jahudi ma i secara harpiah, ai di masa parholangan ni Padan na Robi dohot Padan na Imbaru berkembang do sada unsur budaya religi di Israel na margoar filakteri, i ma dua kotak kulit (perkamen) na metmet, na mansai togu jala marset na birong. Di ganup kotak adong opat lembar harotas (perkamen) na sinuratan dohot hata ni patik i. Di na parjolo 2 Mus.13:1-10, paduahon 2 Mus.13:11-16; patoluhon 5 Mus.6:4-9; jala di na paopathon 5 Mus.11:13-21. Dibahen ma i martali. Jumpa martangiang, dirahuthon ma i sada tu uluna, jala kotak i di bohina, di atas ni parholangan ni matana, lapatanna jonok tu utokutok manang pusat ni pingkiranna. Kotak na paduahon dirahuthon di lompitlompit ni tangan dohot botohonna hambirang, lapatanna tondongkon ni ateatena manang pusat ni ngoluna, pusat ni panghilalaan dohot pambahenanna. (Ditaringoti Tuhan Jesus do i di Mat.23:5; digoar ma i disi tali partangiangan) Toropan penafsir mandok, pada aslina, arti kiasan do i, ndang arti sebenarnya (pat.Poda 3:3, 21-22). Marhite i naeng ondolhononna do, ingkon ingoton ni Israel do sian sundut tu sundut paboa pambahenan haluaon ni Debata do na gabe ojahan ni haadongonnasida songon sada bangso na bolon jala na bebas. Ingkon tangkas do i suan di roha, di panghataion, dohot di pambahenannasida. Jala ala ni i ingkon haholongan nasida ma Debata sian nasa pingkiran, sian nasa roha, dohot sian nasa gogona. Dohot hata na asing, patik ni Tuhan i ndang sae i holan dipeop di bagasan rohanasida manang dihatindanghon marhitehite pamangan, alai ingkon na dipasingkop do i marhitehite tangan, marhite ulaon dohot pambahenan. Ingkon gabe tanda ni hadirion do i. Umumna, bohi do tanda ni hadirion; marhite na mamereng bohina, tartanda sasahalak. Songon i ma di ganup hadirion ni halak Israel ingkon tarjaha jala tartanda patik ni Debata.
Raphon donganta sabangso, di Indonesia on dohot di sandok portibi on, marsogot rayahononta ma ulang tahun pa-64 ni negaranta, Republik Indonesia. So mansoadahon pambahenan ni angka pahlawan naung maneahon hosana laho pajongjonghon negara on, tahaporseai jala taparhatopot do paboa pasupasu ni Debata do kemerdekaanta on. Ala ni i laos sian Ibana do guruhononta manang songon dia hita patut manghangoluhon dohot mangisi kemerdekaan i. Marojahan di turpuk on, adong dua na patut hangoluhononta.
Mamelehon dirinta gabe pelean na mangolu, na badia, na hinalomohon ni Debata. Tu halak Israel na pinalua ni Debata sian parhatobanon ni Misir dipatikhon do, ingkon parbadiaan nasida do di Jahowa nasa buhabajunasida (baoa) dohot buhabaju (tunggal) ni pinahanna. Tanda ni hamauliateon dohot pamelehonon ni dirinasida ma i tu Jahowa naung manobus nasida marhite tanganNa na gogo, naung mamillit nasida gabe bangsoNa jala pangkithonsa gabe anak sihahaanNa (2 Mus.4:22) dohot parjambaranNa (partalian, partohapan, milik pusakaNya; 5 Mus.32:9; 2 Sam.14:16; 21:3; 2 Raj.21:14) Di bagasan Jesus Kristus, ala ni ulaon panobusion dohot haluaon na pinatupaNa, dipabangkit Debata do nang hita gabe na parjolo tubu (patumonaan/anak sulung, Heb.12:23; Jak.1:18) Ala ni i, hita pe, ingkon pelehononta ma dirinta bahen pelean na mangolu, na badia, jala na hinalomohon ni Debata (pat.Rom 12:1).
Di bagasan sondang ni haluaon dohot haanahonta na di bagsan Jesus Kristus i ma hita manjalo dohot manghangoluhon kemerdekaan dohot kewargaanta di Negara Republik Indonesia na tahaholongi on. Manang aha pe na taula, ingkon gabe hasangapon ma i di Debata, bona ni kemerdekaan i.
Pateanhon panidangion taringot tu Debata tu sundut na mangihut. Tu bangso Israel diaturhon Debata do, ingkon torushonon jala pateanhonon nasida do tu pinomparna marsundutsundut panindangion taringot tu Debata na paluahon i. Ingkon ganup sundut do marhatopothon paboa hatoban do ompunasida di Misir, na so margogo mabahen agia aha bahen haluaonna sandiri. Holan ala ni tindakan ni Debata na marhite tanganNa na gogo i do nasida boi ruar, mardalan tu Kanaan, mewarisi tano i, jala gabe bangso na bolon. Songon i, hatoban ni dosa do hita uju i. Ndang adong na tarbahen hita paluahon dirinta. Alai marhite ulaon haluaon na pinatupa ni Debata di bagasan Jesus Kristus malua hita jala sahat tu hajongjonganta nuaeng.
Di bagasan sondang ni haluaon na di bagasan Jesus Kristus i ma hita manjalo kemerdekaan ni bangsonta, Negara Republik Indonesia on jala pateanhon tu angka sundut na mangihut panindangion taringot tu Debata, pateanhon hata dohot patikNa asa gabe tanda na tarida i di pardompahan dohot tangan ni sasude, gabe surat patik na tarjaha di pribadi dohot di ulaon ni ganup sundut. Molo didok pateanhon panindangion taringot tu Debata na paluahon, tarmasuk do tusi na pateanhon hasil ni tindakan haluaon ni Tuhan i, i ma Negara Republik Indonesia i sandiri. Parcuma do hita mamodahon Debata mangalehon kemerdekaan ni bangsonta, hape negara na mardeka i ndang boi be ditanda jala dinikmati nasida ala naung tahancurhon. Negara Republik Indonesia na songon dia do sipateanhononta tu pinomparta? Na maju, na makmur, jala na adil do manang sabalikna, na terpuruk, na pogos, jala na gaor?
Diposting oleh Pdt.MV Simanjuntak di 09.13 0 komentar
SERMON JAMITA TU MINGGU 9 DUNG TRINITATIS, 9 AGUSTUS 2009
Nunga marujung be sude ulaon na mardomu tu pangojakhonon ni parpadanan ni Debata tu bangsoNa, Israel.
Paduataonhon, di bulan sipaha dua (4 Mus.10:11), borhat ma nasida si Sinai manuju tu Kanaan. Alai ndang diboto bangso i mandok mauliate, ai hatop do nasida marmungutmungut, gabe marsigorgor rimas ni Debata mida nasida (11:1) Salpu i, manombo ma muse hisap ni halak gambalgambal (bajingan). Ise i? Ra, angka halak sileban na rap ruar dohot halak Israel sian Misir do i (pat.2 Mus.12:38). Ndang dohot nasida nian dijou Debata, alai tartarik nasida mandohoti pardalanan ni Israel laho mangeahi ngolu na tumabo (?). Di na so jumpang nasida i, marungutungut ma nasida. Bali ma muse parungutungutonnasida i tu bangso i, ai gabe luhut ma nasida tumatangis (11:10) manghasiholi juhut (11:13, 18). Ndang parsoadaon, pasti do hurangan nasida di halongonan i. Alai marningot panarihon ni Debata di nasida, ndang ingkon nasida nian marungutungut. Ala ni i ingkon nama nasida hona uhum.
Sudena i menyadarhon si Musa paboa na madokdokhu do di ibana ulaon manguluhon bangso i, ai bangso na tangkang do nasida (2 Mus.33:3, 5) Ala ni dokdokna naeng do ibana mandele (11:15). Diantusi Debata do hoihoi ni si Musa i, gabe dilehon ma tu ibana pangurupi, 70 halak sintua angka na sinonggopanNa marhite TondiNa. Laos dijanjihon ma na gohanNa do na pinarsinta ni bangso i, lehononNa nasida juhut. Alai di bagasan ni i ingkon laos lalu nama tu bangso i uhum ni parungutungutonnasida i, ingkon maradu ruar muesengani juhut i sian igungnanasida jala gialan nasida (11:20).
Ala naung dapot gogo dohot pangurupion si Musa sian Debata, ndang mabiar be ibana jala ndang mandele. Rap dohot na 70 halak sintua pangurupina i, didapothon ma muse bangso i tu parsaroan i (30) Na marlapatan ma i, di bagasan gogo dohot semangat na imbaru rade ibana muse memikul tanggungjawab manguluhon bangso i di sude situasi dohot kondisi, isara di na manjalo pasupasu mang pe di na manaoni uhum ni Debata, di na laho borhat jala mardalan manang pe di maradian paima sahat tu tano bagabaga i.
Lote, samansam pidong na metmet. Ganup taon, di bulan Maret-April, pinda do pidong i sian Afrika, mangalaosi Laut Rara tu semenanjung Sinai torus tu Palestina, jala mulak muse di bulan September. Ala ni dao dohot ala ni lojana, jotjot do angka lote i mardabuan tu tano laos dipambuati halak laho panganonna. Dison, gejala alam i dipangke Debata do laho mangurupi dohot manguhumi bangsoNa, ai diparo ma alogo mangonjar angka lote i tu parsaroan ni halak Israel. Mansai godang, pola do ditutup sadari mardalan tu sada on, sadari mardalan tu sada an. Sadari mardalan di parhorsihan, sekitar 24-30 KM. Jadi diameter ni inganan na tinutup ni lote na godang i sekitar 48-60 KM humaliang parsaroan ni halak Israel. Timbona dua asta. Saasta, sekitar 45-56 CM. Taringot tusi, adong opat hatorangan. (1). Lote na mardabuan i mansai godang, masidondonan sampe dua asta hapalna. Hurang hona do hatorangan i, ai molo songon i do, pasti do nunga mate angka partoru. Di halak Israel, ndang sipanganon na mate garam songon i. (2) Timbo ni ganup lote, diukur sian ujung ni tuktukna tu ujung ni jarijarina dua asta. Hatorangan i pe hurang do honana. Adong do memang pidong angka na balga di daerah i, alai ndang lote be goar ni i. (3). Timbo ni parhabang ni lote i dua asta sian tano, gabe mura tangkupon marhite jaring. (4). Hasomalan ni halak di inganan i, dung ditangkupi lote i, diseati, diimbului disahei, jala disirai, ditanomhon do tu rihit na mohop i laho pahianghon (songon na mandendeng!). Ala ni godangna, pola do dua asta hapal ni lote i ditanom nasida di rihit i. Ninna roha, humona do na dua hatorangan parpudi i.
Dipapungu halak Israel ma lote i. Adong na papungu godang, adong na otik. Na umotik, 10 homer. Homer, gugun manang tumpuk, ra, ndang sada ukuran na pasti (pat.2 Mus.8:14). Sampulu gugun manang na boha pe nunga mansai godang (magodanghu?) i di sasahalak. Dipatuduhon i do hahisapon manang kerakusan ni halak Israel i, ndang diboto mandok: “Sae.” Dung i dijomur nasida ma i humaliang parsaroan i [(ida hatorangan (4) di ginjang)].
Ndang suda dope dipangan nasida juhut na mansai godang i nunga songgop sahit tu nasida. Ra, akibat logis ni sipanganon i do i. Matompuhu muba sipanganonnasida sian na lembek tu na jogal. Na sai leleng on, Manna do sipanganonnasida. Sipanganon na lembek do i. Nunga terbiasa butuhanasida tu sipanganon i. Alai nuaeng tompu ma muba sipanganonnasida gabe juhut, na pasti jumogal sian Manna. Tole muse, magodanghu. Mansai rahat do sahit i, ai torop do sian nasida na mate. Alai sudena i ndang terlepas sian uhum ni Debata ala ni pangalahonasida na manghahisaphon na roa (pat.1 Kor.10:6)
Dibahen goar ni inganan i tanoman ni hahisapon. Di aslina, kibroth-hattaavah mandok, tanoman ni na hisap, kuburan orang-orang yang dikuasai nafsu. Ndang torang be di tingki on manang na dingkan dia inganan ni i. Adong manduga, Ruweis el Ebeirig do i, sada inganan manang na piga kilometer dingkan irisanna (timur laut) ni dolok Sinai.
Sian i, borhat bangso i tu Hazerot. Adong manduga, El Nain do i, sada inganan na terkenal ala adong disi mata mual (oasis) di bagian timur ni semenanjung Sinai.
Suman tu halak Israel na mardalan tu tano Kanaan, Na mardalan do nang hita di portibi on manuju tu paradianan na hot na di lambung ni Debata. Pardalanan na ganjang do i, na maol, gok parungkilon dohot hamaolon. Debata sandiri do na manarihon hita disi. Dilehon do tu hita partogi, angka naung miniahanNa marhite TondiNa; disarihon do ngolunta, haluaon dohot hasonanganta. Ala ni i dijouhon jamita on ma tu hita:
Ihuthon ma angka partogi naung miniahan ni Debata marhite TondiNa. Naeng mandele do si Musa ala ni hatangkangon ni Israel. Songon i, na boi mandele do angka partogi ala ni na tinogihonna. Molo burju angka na tinogihon mangihuthon partogina, gabe gogo do i di partogi i. Lam galak ma Tondi ni Debata naung mian di bagasan ibana, lam marsemangat ibana jala marsitutu. Ala ni i, ganup na tinogihon ndang boi holan na manghirim aha sibahenon ni partogina tu dirina, alai ingkon dohot do mamingkirhon aha sibahenonna margogoihon partogina.
Unang marungutungut manghahisaphon na roa. Taringot tu parmungutmungut didok do di surat Judas: “I ma angka parmungutmungut, angka siburai soro ni arina, alai huhut diulahon hahisaponnasida, dihatahon pamangannasida do hata manggang, jumpa mangellemellem marhata dompak, mambuat laba sian i.” (Jud.1:16) Songon i do halak Israel di jamita on, ndang dihasonanghon keadaan, dihahisaphon na roa, ndang jujur ai didok, tumabo do di Misir (11:5). Jolma siparmungutmungut, ndang hea i merasa puas, ai sai pingkiranna do dipatujolo. Jolma sisongon i mansai talpe do i tu uhum.
Marhitehite caraNa sandiri do Debata paluahon hita, ndang marhitehite caranta. Mansai jotjot do hita manangianghon pangidoan: “Sai saut ma lomo ni rohaM.” Alai di na manangianghon i jarang do sadalan roha dohot bibirta. Di na martangiang hita, jotjot do ndang laho rohanta mangido apala na taharingkothon, alai taalami do muse na dipatuk Debata do i sian lomoNa. Sabalikna, jotjot do hita mangido sesuatu, hape balikna do na ro. Diungutunguthon halak Israel do dison juhut, hape so hea i ditangianghon nasida. Konsekuensina, hamatean ni natorop. Jotjot do pasupasu ni Debata rap mardalan dohot uhumna. Na boi masa do i molo diparsineang jolma i asi ni rohaNa jala sai didatdati pahehe rimasNa. Tasuanhon ma tu rohanta be selaku sada hasintongan na so tarsengsang paboa, tumangkas do di Debata na tahalungunhon dari pada di hita sandiri, umboto do Ibana di parguna (kebutuhan) ni ngolunta dari pada hita sandiri, tumongtong do Ibana manangihon hita dari pada hita martangiang tu Ibana, jala rade do Ibana mangalehon lobi sian na tahirim jala tapangido. Naeng di bagasan na mamuji jala mandok mauliate ma rohanta manjalo i.
Diposting oleh Pdt.MV Simanjuntak di 10.10 0 komentar | Bakti J Situmorang
Tutu panglima perang do Raja Daud di tongatonga ni bangso Israel laho mandopang angka musuna. Tangkas do taingot di na ditaluhon ibana si Goliath halak Filistin i. Marloksa ditaluhon ibana angka parangan ni musu, uju marporang bangso tu bangso na asing. Jala disi pe godang do angka parsorion ni ibana (mandok pengalaman) na manogu parpsalmen laho manomba Debata. Ai lombolombu do dibahen songon pertahanan, jala angka perlengkapan perang na asing pe.
Alai tung so marnosan do nang hujur dohot angka hureta porang anggo ndang Debata mamasumasu. Ala ni i pasupasu ni Debata do di padan na robi i pamonanghon nasida mangalo musu diparporangan i. jotjot do i tarida songon gombaran ni pandonganion ni Debata tu angka naposoNa i.
Diparporangan ni haporseaon i pe, Tuhan Debata do na mamasumasu halak na tigor marroha. Uju mandopang musu i, i ma sibolis dohot angka huaso na dilangit dohot tano on , ditogutogu do hita saluhut asa monang maralohon i (Ep 6, 11). Monang ma tutu angka na porsea i dilosok, biar dohot na maholsohu, dielaela dohot sangkap na roa, suang songon i manaluhon sibolis i. pasupasu ni Debata do na pangoluhon angka na tigor marroha, na bulus mulaulaonna dohot mabiar mida ibana.
Posted in ALMANAK HKBP 2009, rohaniman on January 10, 2009 by baktijsitumorang. Leave a comment
← Pir ma tondim jala marsihohot, ai ingkon ho do marbagi tano on bahen partalian ni bangso on, na Huuarihon tu ompunasida, lehononKu tu nasida; Josua 1, 6
“Sahat tu dia do hita dibereng Tuhan Jesus dohot diantoi?” →
ASAL USUL NI SI RAJA BATAK | sejarah suku batak
Mari Lestarikan Sejarah Batak
Oleh: Jack Fadli | Juni 13, 2009
ASAL USUL NI SI RAJA BATAK
Artikel ini menggunakan bahasa Batak
Alai adong do na mandok, na lae ni Raja Siam do si Raja Batak. Ditingki parpudion, dung lam bungka pardomuan tu Indonesia on dohot tu luar negeri, lam diboto halak ma adong do na suman kebudayaanna tu kebudayaan ni halak batak; i ma songon margamarga di Lampung, halak Dayak di Kalimantan dohot halak Toraja di Sulawesi. Di Pulo Palawan Philipina pe adong do na mandok halak Batak nasida.
Huroha di tingki i, dihamamasa ni parserahon ni jolma sian Siam, adong do na marlayar tu Philipina, Kalimantan, Sulawesi, Sunda dohot Lampung, jala na marlayar tu Sumatera Utara ima Eng Domia (Ompu Raja Bonangtua) rap dohot anakna Raja Asiasi, Raja Batak dohot Raja Jau. Disura roha di Aru ma nasida mandarat, sian i ma lam morotorot tu pedalaman hirahira di parbalohan ni Gayo, Alas, Tano Batak dohot Tano Doli na margoar tingkion tano Jau.
Sian i borhat ma Raja Asiasi dompak Alas dohot Gayo, si Raja Batak manuju Pusukbuhit mamolus Karo-Dairi-Parbuluan sahat tu Sianjurmulamula. Ia raja Jau laho ma dompak tano Doli.
Anggo Eng Banua ompung ni si Raja Batak rap dohot laena Raja Siam simatua ni Raja Batak tinggal do di banua Siam.
Dipungka Raja Batak ma parhutaanna di Sianjurmulamula, dipajongjong ma jabuna, diula porlakna, dibahen pargadonganna, parturan dohot parsabaan.
Dung manang sadialeleng Raja Batak manosor di Sianjurmulamula, sorang ma di bortian anak lahilahi dibahenma goarna “Toga Datu”. Dung dapot tingkina martinodohon Toga Datu sorang ma muse anak paidua, dibahenma goarna “Toga Sumba (Raja Isumbaon)”, jala anakna siampudan dibahenma goarna “Toga Laut”.
Di na laho matua si Raja Batak, dipasahat do pusaka tu anakna na tolu i. Tu Toga Datu dipasahat ma “Pustaha Surat Agong” namarisi “hadatuon, habeguon dohot pangulubalangon”, tu anakna paidua Toga Sumba dipasahatma “Surat Tombaga Holing” namarisi ruhutruhut ni Uhum dohot Harajaon. Tu anakna siampudan dipasahat parbinotoan “Parhobolon, habaranion dohot habeguon”.
Pomparan ni Toga Datu na margoar muse Guru Tateabulan ima sude margamarga na adong di Borbor Marsada dohot Lontung.
Pomparan ni Raja Isumbaon ima sude margamarga di pinompar ni Tuan Sorimangaraja: Nai Ambaton/Ompu Raja Nabolon, Nai Rasaon/Raja Mangareak dohot Nai Suanon/Tuan Sorba Dibanua.
Jolma na asing sipaingan tombak nahumaliang Sianjurmulamula naung adong hian do dapot si Raja Batak. Alai di tombakGURU TATEABULAN DI SIANJURMULAMULA
a. Toga Datu manjalo pusako sian tulangna.
siadopan ninna rohana, dibatahon ma i tu amana si Raja Batak.
Diantusi amana do sihol ni anak na i, dibuhulma ari na denggan, diborhati ma anakna i dohot bohal di tongan dalan songon i nang sinjata dohot partahanon, pangulimaon. Dipatorang ma angka sibolusonna di darat nang di laut pe.
Nepnep urukuruk do pardalanan na i, lanlan aek toba, di darat so adong dalan na rundut, di laut pe sonang roha. Mansai las do roha ni tulangna i dohot sude tondongna di haroro ni Toga Datu. Naso tupa longkang nian berena i sian lambungna ala sihol ni rohana. Alai dung dirimangrimangi Toga Datu na so adong be boru ni tulangna i na suman todoonna boanonna mulak tu Sianjurmulamula, dipangidohon ma tu tulangna i asa diloas ibana mulak mandapothon amangna, sotung matua amangna i andorang so mulak dope ibana.
Diantusi tulang na i do na tarjepol roha ni berena i dohot sihol ni rohana tu amana, diborhati ma berena i dohot barang pusako harajaon dohot hadatuon. Dilehon ma boanonna:
1. Hujur Siringis, hujur Jambarbaho, sanggul ni bujing, talitali ni doli, pasahatonna tu anakna turun temurun na so tupa mago.
2. Batu martaha, pompang bala saribu jala tulak bala saratus.
3. Dua tintin sipajadijadi, jadi tu situmudu jadi tu sialang jadi tu sijagoa dohot tu anak ni tangan.
4. Pungga haomasan sipadilatdilatonna molo male dihilala.
5. Ontong ma dilehon angka barang pahean, jala diajari beha pamangkena dohot pangulahonna.
Dipasupasu ma ibana asa gabe torop mabue, jala asa didongani sahala ni tulangna tongtong. Dung hot ripe ho, hatop do tuaon ni tondim ripem, anak na marsahala do muse anakmi jala marharajaon.
Diparborhat ma berena i dohot solu sioloi ajar, na marholehon si bulung bira pargoligoli siamak pandan jala partahutahu siantuk na risi. Dipataru sahalak sangkar soanak lahi, ulubalang parompuan. Nepnep ma laut dibolus di atas ni saniangnaga laut di toru ni saniangnaga langit, sahat ma nasida mardonokhon pulo Aru, sian i masuk tu pulo Morsa.
Mulak ma napataruhon i mamboan solu sioloi ajar tu tano Siam. Toga Datu pe mulakma tu Sianjurmulamula mamboan sude pusako na nilehonni tulangna i, mamolus tombak nalimuton dohot tombak longolongo.
Dina sahat ibana tu Sianjurmulamula, nunga tarulang hutana i dapotsa, ai naung mate do hape si Raja Batak jala anggina si Raja Isumbaon nunga pinda manosor tu pat ni dolok Pusukbuhit, ima Pangururan nuaeng on.
Anggo barita ni Toga Laut dang adong diboto ibana, disura roha na ihut do ibana laho manadingkon Sianjurmulamula dompak tano Karo/Alas.
b. Sibasoburning dongansaripe ni Toga Datu.
Dipagopas Toga Datu ma parik ni hutana i, dipajongjong ma balebalena, diula porlakna disuani dohot suansuanan na boi panganon; gadong, suhat, gaol, tobu d.n.a. Dibahen do porlak sisoding panuanan ni na hushus, rugirugi, banebane, bonangbonang, saesae. Disuani do huhut ragam ni pulungan ubat, pagar, dorma sitogu harihir d.n.a. Ganup ari sai laho do ibana mandulo porlakna i, dibahen do disi undungundung panisioanna.
Adong do sahalak na marbaju, boru ni jolma sipaingan ni tombak na disi na ro jumonok tu porlakna i. Dipamanatmanat ma porlak i, godang ni sipanganon, uap ni na hushus dohot na angur. Lam didalani ma porlak i; diida ma Toga Datu namanisio di undungundungna i.
Dipaula so diida Toga Datu do sude, alai dipasang ma dorma sitogu harihir, gabe somabiar be boruboru i gabe lam dipajonok ma tu Toga Datu. Dung manang piga hali songon i, diboan Toga Datu ma boruboru i tu jabuna. Diajari ma taringot tu parhataan dohot paradatan alai dang ditiopi boruboru i, diloas do mulak tu natorasna.
Dung manang sadia leleng songonsongoni, lam togu ma holong ni rohanasida. Dipangido boruboru i ma asa marbulan Toga Datu paboa na so tupa bolongkonnonna ibana manang dohononna na mapultak sian bulu; ai lam dao nama natorasna sian ibana molo saut gabe ripe ni Toga Datu. Dioloi Toga Datu ma marbulan, gabe diboan ma boru i tu jabuna, patop mangan ma nasida.
Hatop do ditua deba boruboru I, dipaboa ma pangkilalaanna tu Toga Datu. Gabe tubu ma roha ni Toga Datu manungkun partuturan ni boruboru i, dipaboa ma goar ni amangna Sibasoburning, jadi boruboru i gabe boru Sibasoburning ma ai matua goar ni amana do gabe marga ni ianakkonna.
Didok boru Sibasoburning ma tu Toga Datu: “Nunga marbulan ho, nunga top mangan hita, nunga adong boaboa na denggan paboa ro ma panggabean parhorasan, ba dang Toga Datu be goarmu, dohot ma Guru Tateabulan ai ditea ho do bulanmu na tu ahu”. Olat ni i, sai Guru Tateabulan nama goar ni sinondukna i dijou boru Sibasoburning.
Hu ma dibulanna, gok ma di taonna, sorang ma anak nasida baoa dibahenma goar tulutna “si Raja Miokmiok”.
Tolu bulan dope sorang si Raja Miokmiok, nunga ditua deba muse boru Sibasoburning, gabe diadiaon ma rohana. Alai ro do boaboa ni Mulajadinabolon paboa halak na tarbarita do muse na dihiringan manuk, halak na marsahala, taluhonna do jolma, begu nang binatangbinatang pe. Dung tiur haroanna pinarporhas, dibahen ma goar ni anakna i “Sariburaja”, boruna i “Siboru Pareme”.
Dilaonlaon ni ari, tubu dope tolu nari anak nasida, dibahen ma goar ni paitolu “Limbong Mulana”, paiopat “Sagala Raja”, jala pailima “Malau Raja”. Sorang dope sada nai boruna i ma namargoar Siboru Bidinglaut na gabe sombaon jonok tu pulo Malau di Simanindo. (Torsa no 20)
RAJA UTI (RAJA HATORUSAN)
dohot patna, hira na soadong do tahe idaon.
Tangis ma boru Sibasoburning marnida sinuantunasna i, alai diapuli Guru Tateabulan do ripena i, ai naung dipalumba Mulajadinabolon do tunasida dinamambahen pagar parmeme i.
Dipagodangmodom miokmiok, ido umbahen didok Siraja Miokmiok; nadeba mandok “Siraja Gumelenggeleng”.
Dung magodang Siraja Miokmiok, dipangido ma tu inangna boru Sibasoburning asa ditaruhon ibana tu punsu ni dolok Pusukbuhit asa boi sian i ibana martonggo tu Mulajadinabolon. Dipeakhon inana i ma ibana di bona ni hau piupiu tanggule asa adong parbuena na madabu i bahen panganonna. Dilehon ma dohot pungga haomasan asa adong padilatdilatonna. Disima ditonggohon Siraja Miokmiok asa marpanatap Mulajadinabolon manggohi pangarumangi ni dagingna. Dioloi Mulajadinabolon do pangidoanna, lam marganjang ma tanganna dohot patna i, alai tubu ma ihurna songon ihur ni bajonggir jala adong ma hulinghuling na nipis padomuhon ruas ni tanganna dohot ruas ni patna tar songon habong ni haluang.
Martonggo ma muse Siraja Miokmiok. Boasa tung songon i pambahenan ni Mulajadinabolon tu ibana, najolo hurang pangarumangi ni dagingna hape ia nuaeng nunga gabe lobi. Dipatorang Mulajadinabolon do tu ibana, ingkon songoni do pangarumangi ni dagingnMulajadinabolon dohot sipatolhas tona ni Mulajadinabolon tu jolma manisia, alani i margoar ma ibana Raja Hatorusan manang Raja Uti. Dilului Sariburaja do hahana i tu punsu ni Pusukbuhit, diida ma naung adong do ripena margaor “Siboru Lindungbulan” boru ni Ömpu Tuan Bataraguru. Dipaboa ma tu Sariburaja naung dibahen Mulajadinabolon goarna Raja Hatorusan si Raja Uti, raja so haliapan raja sohalompoan. Ditonahon ma asa adong sian pomparanna mambuat goarna dohot goarni harajaonna Raja Hatorusan i, anggo ibana laho borhat nama sian i tu inganan sipatuduhonon ni Mulajadinabolon. Dang hea be dibereng halak Raja Hatorusan i, alai anggo baritana sai muapmuap do ro di dia, didok do ibana na so olo mate, na so olo matua.
Dung dapot tingki na binuhul ni Mulajadinabolon, habang manang munsat ma Raja Uti tu ujung ni Barus na margoar huhut ujung Aceh, ala diparbalohan ni Barus dohot Aceh do ingananna i di holangholang ni Aek Uti siamun dohot Aek Uti htolu lampis panjagana, lampis parbagasan ima ragam ni pandoit na marhabong songon daldal, harinuan, altong, naning, d.n.a. Lampis paduahon angka binatang na marbisa, hala, lipan, ragam ni ulok namarbisa d.n.a. Lampis parduru i ma angka binatang panoro, babiat, gompul, gaja d.n.a, jala di aek Uti siamun dohot hambirang nang dompak laut adong do angka buea nabontar.
rjsahit, Raja i do utusan martonggo tu MulajadinAlai sian pangulimanna tiris do muse torsa, adong do manang piga sundut Raja Uti, holan na tubutubu gaol do, dang adong na umboto pargantian nasida. Songon on ma didok sundutnasida:
I. Raja Miokmiok, Raja Hatorusan I, Raja Uti I, ripena boru Lindungbulan
II. III. Datu Borsakmaruhum anak ni Datu Pejel ma muse Raja Uti IV dung magodang ibana.
IV. Datu Altongniaji ma muse gabe Raja Uti V.
V. Guru Longgam Pamunsak ma gabe Raja Uti VI; jala
VI. Datu Mambangdiatas na mambuat boru Mompul Sohapurpuron ma muse na gabe
Raja Uti VII. Na parpudi, ima na pasahathon sahalana dohot harajaonna tu Raja Manghuntal Si Singamangaraja I
Songon on ma torsana:
Laho ma Si Singa Mangaraja mangalului huta ni Raja Uti tu Barus ala diboto adong gaja hundulanna. Longang do sude ulubalang ni Raja Uti ala boi Si Singa Mangaraja tolpas tu huta i, mamolus panjagaan ni gaja, babiat binatang panoro, angka ulok dohot binatang na marbisa, songon i nang angka pandoit, ai soadong hea na boi mamolus i. Ro ma dohot boru Mompul Sohapurpuron mandapothon, dipaboama naung opat ari laho Raja i marparau, alai dipahundul do nasida di jolo jabu asa jolo marpaiogon nasida.
Dialamat Si Singa Mangaraja do na laho Raja Uti tu bungampara (songkor) ni jabu i, gabe disuru ma naposona paboahon tu jabu asa siganjang ak dilului ingkau ni Si Singa Mangaraja atik pe nunga dipature naposo ni Raja Uti lompan ni halak i di toru.
Ditogihon ripe ni Raja Uti ma Si Singa Mangaraja nangkok tu jabu marsipanganon, anggo angka donganna di alaman do nasida mangan. Dipahundul ma Si Singa Mangaraja di atas lage di halangulu, manghunsande ma ibana tu tiang. Dung rade sipanganon, disintak ma ingkau siganjang ak i tu ginjang laho manganhon, alai laos diserbeng do dompak songkor, gabe jumpangma panonggorna dohot Raja Uti, ai ditingkir Raja Uti do sian ginjang manang na tutu olo Si Singa Mangaraja manganhon ingkau gadong i. Mijur ma RajaUti sian songkor gabe mangkatai ma nasida.
Dipaboa Si Singa Mangaraja ma sangkapna naeng mangalap sada gaja pahanpahanan ni Raja i; “Boi do lehononku gaja i tu ho alai ingkon ho do mamboan talina jala ingkon jolo pasahatonmu do tu ahu nahupangido on”. Lului ma diahu:
1. Sada horbo tunggal, sihalung jala namarngingi di ginjang
2. Sada bulung ni ri, bidang na sabulung gaol
3. Sada pungga namarimbulu
4. Sada lote namarlailai
5. Sada tali ni hoda sian rihit
6. Sada hambing tunggal sipitu tanduk
7. Sada jolma namarsaongsaongkon pinggolna jala namarsabesabehon susuna
Mulak ma Si Singa Mangaraja mangalului pinangido ni Raja Uti. Dapotsa ma lote namarlau di Pangururan Samosir, jolma namarsaongsaonghon pinggolna jala marsabesabehon susuna di Simalungun, hambing tunggal sipitu tanduk sian Uluan, tali rihit sian Raja Sijorat Sitorang, pungga namarimbulu sian Laguboti, bulung ni ri sabulung ni gaol sian Sianjur Humbang dohot sada horbo tunggal sihaluang na marngingi di ginjang sian Silindung. Diboan ma i saluhutna tu jolo ni Raja Uti, dipatorang ma lapatan ni i sadasada.
Ala boi do diulahon sude pangidoan ni Raja Uti, dipasupasu Raja Uti ma Si Singa Mangaraja, ai nunga tutu ibana ma naminiahan ni Debata. Dipasahatma pusako harajaon tu Si Singa Mangaraja.
Piso gaja dompak, piso solam Debata na gabe pusaka di Raja Si Singa Mangaraja turuntemurun, lage haomasan, tabutabu sitarapullang, bunga na so ra malos.
Marpadan ma nasida na so tupa paboaonna pangarumangi ni bohi ni Raja Uti agia tung tu ise. Molo diose padanna i pintor mulak do tabutabu i tu Raja Uti, sitarapullang laptanna: sian i dalan na ro sian i do dalanna mulak. Dung masiunduhan di padan i, mijur ma Si Singa Mangaraja tu alaman, ditogihon ma donganna i manali gaja i sada, laos mulak ma nasida tu Bangkara.
Hape ditongan dalan i, andorang so sahat dope nasida tu Bangkara, sian na so tinuntun ni Si Singa Mangaraja, dihusiphon ma tu Raja Sijorat pangarumangi ni bohi ni Raja Uti, gabe habang ma mulak tabutabu sitarpullang i tu Raja Uti. Sar ma barita ni Raja Uti tu sude desa na ualu, marujung ma dohot harajaonna jala Raja Singa Mangaraja ma singkatna gabe raja ni halak Batak.
TUAN SARIBURAJA DOHOT ANGKA RIPENA
Pareme”.
Magodang ma Sariburaja gabe sangkar dolidoli, nangkok ma ibana tu punsu ni Pusukbuhit, tinggal ma ibana disi tolu ari tolu borngin. Ditingki i mangilulu ma dagingna gabe daging na imbaru, na marsahala, na so boi taluhonon ni jolma, binatangbinatang manang begu laos pe taho.
Tubu ma rohana mamereng inganan humaliang luat i. Dinangkohi ma dolok Simanabun, dituati rura Tambunrea mamolus tombak nalimuton dohot harangan rimbunrea. Madangadang ma ibana sahat tu Barus, dapotsa ma disi bosi nasa horbo balgana di gadugadu Sitanggor, binanga buarbuar di ondingonding ni dolok. Suman tu horbo, martanduk, marpinggol jala marihur. Margoar do bosi i pantar bosi, pongatpongatan bosi, pangutpangutan bosi, bosi marihur, bosi malela. Dibuat ma ateate ni bosi i boanonna, jala disurathon ma goarna di atas ni batu i dohot agong.
Pangolion ni Sariburaja
Nunga tang daging ni Sariburaja, jumpang ma tingkina naeng mambuat boru. Ro ma Nan Tarduhir mangalapi ibana asa nangkok tu Pusukbuhit mangkatai tu Nai Mangiringlaut, boru ni Balabulan. Disura roha, boru ni jolma sapaingan di Pusukbuhit i do i. Dipatop Nan Tanduhir ma Sariburaja dohot Nai Mangiringlaut gabe marsaripe. Diboan Sariburaja ma ripena i tuat tu toru alai dang tu Sianjurmulamula diboan, manosor do nasida tu Pariksabungan. Dipajongjong ma disi jabuna, dipauli ma rumbi sian batu panimpanan ni barang pusaka pauseang nabinoan ni Nai Mangiringlaut, i ma: piso ranggajuma, hujur tombak di langit, batu martaha pompang bala saribu tulak bala saratus, tintin sipajadijadi, pungga haomasan, sande huliman, tajom bara, bodil tarsardopur, giringgiring sianting sabungan na mariaingmarloing. Ditutup Sariburaja ma rumbi i dohot hadatuonna holan ibana do dohot Nai Mangiringlaut na boi mambungka, i ma na margoar “Batu hobon”. Sar ma barita, pur ma alualu tu pinggol ni Guru Tateabulan dohot anakna Limbongmulana, Sagalaraja dohot Malauraja. Mangasup ma anakna na tolu i ingkon mamusa Sariburaja ala dibahen haurahon.
Dipasurut Sariburaja ma langkana martabuni tu tomabak na di Pusukbuhit. Alai ala naung mangilulu i dagingna dang adong dihabiari agia begu aha sude do tunduk mamereng ibana. Ro do bodat Sijumboljumbol manarui parbue ni hau dohot situak ni loba bahen balanjona. Ro do babiat Sibolang gabe hundanganna songon panangga, tusi ibana lao tusi do diihuthon gari modom didongani do Sariburaja pola dibahen songon ripena. Nang sihulambak golanggolang jolma so begu didongani do songon jolmana. Sapala naung pur barita ni sibaoadi sahat ro di dia ninna rohana do.
Nunga dirimpu angka anggina i naung mate Sariburaja ala so hea be mumbol alai dang sonang dope roha ni anggina na tolu i. Dialap ma ibotona Siboru Pareme sian Pariksabungan diparadae ma dahanon pitu solup, sada hudon na metmet, sada sonduk, sada raut sidila ni ilik. Dipaksa ma ibotona i mangihuthon nasida tu tombak na limuton harangan longolongo. Marsomba do ibotona i manopoti salana mardongan iluilu mabakbak, alai dang dioloi Limbongmulana dohot anggina nadua i somba ni ibotona i, saut ma borhat nasida. Ganup maradian nasida, sai didekdekkon Siboru Pareme do sobuon asa adong ihuthonon ni Sariburaja mangalului ibana. Sahat ma nasida tu harangan Batu Martindi di dolok ni Sabulan. Dipauli ma lapelapena so mardorpi dohot marpantar, disi ma ditadingkon nasida Siboru Pareme dohot bohalna i.
Mulak ma nasida sahat tu Sabulan. Marbulan ma nasida natolu ingkon saroha jala satahi maralohon Sariburaja molo tung mangolu dope ibana, songon i nang tu pomparan ni Siboru Pareme, molo tung adong.
ANGKA ANAK NI SARIBURAJA
singkat ni Sariburaja.
Ala masa do di luat i ari logo ranggapuri matutung, mijur ma nasida sude tu alaman asa martonggo Guru Tateabulan mangido udan paremean tu Mulajadinabolon. Dipangido Nai Mangiringlaut ma asa dipantikhon hujur i di pogu ni alaman, dung i martonggo ma Guru Tateabulan.
Dang sae dope Guru Tateabulan martonggo, humodohodo ma Nai Mangiringlaut, manggunjal ma na dihiringan manuk. Sidung martonggo Guru Tateabulan hu ma dibulanna, gonop diarina, toho ma dipartingkianna tiur ma haroan ni Nai Mangiringlaut, sorang ma baoa. Tompu ma matompas udan sian langit maborbor ma nasida saluhut. Dung sahat tu jabu, dibahen nasida ma goar ni dakdanak i Siraja Iborboron. Laos ala ni i ma ninna umbahen parari gurgur pomparan ni Siraja Iborboron, sai marhobot do langit sai ro do pinomat simbur molo marhorja nasida.
Ia Siboru Pareme didapothon Sariburaja do tu pambuanganna i, ndang sonang roha ni Sariburaja sai balisaon do ibana. Maralamat pandang torus ma ibana mandapothon Siboru Pareme diihuthon babiat sibolang i do ibana songon na manganggo bogas ni Siboru Pareme. Diida nasida do sobuon na pinadekdekhon ni Siboru Pareme di tongan dalan i.
Dung sahat nasida tu harangan Batu Martindi, diida ma lapelape ni Siboru Pareme asal adong dibahen ibotona i jala dao sian aek, dipaunsat ma dungkan toruan tu lambung mata mual, disima tinggal nasida. Babiat sibolang i ma tongtong ro manarui parbue ni hau dohot angka situak ni loba.
Dung i gok ma ditaonna, hu ma di bulanna, jumpang ma arina sorang ma na di bortian anak lahi. Dibahen Sariburaja ma goarna Siraja Altong ala godangan situak ni altong do balanjona. Alai maruba do muse goarna i gabe Siraja Ilontungon.
Babiat sibolang pinarjolma ni Sariburaja i pe, ditubuhon ma sada anak jolma baoa. Aris do rupa ni posoposo i tu Sariburaja alai rabuton do sude dagingna, dibahen Sariburaja ma goar ni anakna i Siraja Galeman.
Dung sorang Siraja Galeman disuru Sariburaja ma babiat i mulak tu Pusukbuhit, ibana pe pagodanggodang anakna i rap dohot Siboru Pareme. Dung magodang Siraja Galeman hurang mardomu do ibana dohot Siraja Ilontungon gabe laho ibana dompak Dairi, pomparanna ma muse marga Babiat, i ma marga Tambeski dohot marga Napagodang.
Sar ma barita, pur alualu tu Guru Tateabulan dohot anakna Limbongmulana, Sagalaraja dohot Malauraja naung sorang Siraja Ilontungon anak ni Sariburaja sian ibotona Siboru Pareme. Marsak ma nasida ndada holan ala ni hahaila na so haholipan, alai rundut ni partuturan on ma na maol patureon. Dung mardos niroha Guru Tateabulan dohot anakna na tolu i, songon on ma dibahen nasida partuturon narundut i:
Ïa Siraja Iborboron anak siahaan do ibana di Sariburaja ai parjolo do ibana tubu sian ripena naung nirajahon i ma Nai Mangiringlaut. Ia Siraja Ilontungon anak paidua ma di Sariburaja ai parpudi do ibana tubu sian ripena na so nirajahon, alai huhut do i ibeberena, ai na marroharoha do Sariburaja dohot ibotona Siboru Pareme.
I ma umbahen didok umpama: “Paramak rere do Sariburaja, maranak huhut maribebere tu Siraja Ilontungon; alai parlage tangki do Siraja Iborboron marlae huhut maranggi tu Siraja Ilontungon”. “Dangkadangka dupangdupang matua haha do anak ni tulang”
Martinading hata Sariburaja
Marsibunisibuni do Sariburaja manopot jabuna di Pariksabungan dina ro ibana mamereng anakna Siraja Iborboron. Dipasahat ma hujur bosi malela namargoar hujur Siborboron bahen sombana tu anakna i ala so diida tubu.
Ro dope Sariburaja mandapothon ripena dohot anakna Siraja Iborboron tu Pariksabungan. Diungkap ma hombungna i jala dibuat ma sian bagasan sada tintin sipajadijadi, senda huliman dohot batu martahan dungi ditonggohon ma hombungna i laos rapet ma langkopna.
Ditingki i nunga ditua deba muse Nai Mangiringlaut, dipaboa Sariburaja do parampuan tubuna i jala ditonahon asa bahenonna muse goarna Siboru Sanggulhaomasan. Sorang ma tutu boru i ndang sanga diida Sariburaja be i marhasohotan.
Laho ma muse Sariburaja mandapothon anakna di Banuaraja. Dipasahatma tu Siraja Ilontungon sada tintin sipajadijadi songon tanda patuduhononna tu hahana Siraja Iborboron, jala ditonahon ma: Ïa pomparan ni Siraja Ilontungon, marhahahon tulang jala martulanghon haha do tu pomparan ni Siraja Iborboron”. Dipaingot ma huhut asa marsaroha unang adong parsalisian.
Laos dipasahat ma huhut dohot pusako batu martaha i tu Siraja Galeman.
Di dok torsa, na borhat do Siraja Iborboron sian Pariksabungan mangalului amana Sariburaja, Siraja Ilontungon pe borhat do sian Banuaraja tong mangalului amana Sariburaja sian na so masibotoan gabe jumpang ma nasida di tombak Sisunut dolok ni Harianboho. Marsiranggut ma nasida alai ndang adong na talu ndang adong na monang. Alai molo maradian nasida marsiranggut ro do bodat sijumbojumbol mangummai nasida margantiganti, ujungna masisungkunan ma nasida manang ise be. Dipatuduhon be ma tintin pusaka sian amana Sariburaja, “Ho do i hahang”, ninna Siraja Ilontungon tu hahana Siraja Iborboron na umbalga sian ibana laos masihaolan ma nasida. Rap ma nasida mangalului amanasida Sariburaja alai ndang dapot gabe mulak be ma tu hutana.
Ndang adong na mamboto manang didia mate Sariburaja jala manang na didia kuburanna. Na deba mandok na laho do ibana tu Angkola sahat tu aek Parsalinan, sian i muse torus tu Barus jala mambuat boru muse disi. Alai adong do na mandok mate di Pusukbuhit jala dipamasuk Siraja Iborboron tu kuburan batu na ni dakdak pinarade ni Sariburaja hian disi.
RAJA HATORUSAN II (TUAN BALASAHUNU)
balutan i ibana tubu digoargoari do ibana “Hobalbalutan”.
Diririt Siraja Iborboron ma goarna, diingot ma tona ni Raja Hatorusan tu amana Sariburaja asa dipampe goar ni sahalak sian pomparanna mambuat goar harajaonna gabe dibahen ma goar ni anak na i Raja Hatorusan II.
Gabe datu bolon do muse Raja Hatorusan II jala paraji nautusan. Boi do dipasang ibana pompang balasaribu tulak balasaratus. Marsahala do ibana jala na sakti gabe dibahen halak do panggoarina “Tuan Balasahunu”.
Mangoli ma muse Raja Hatorusan II, ndang apala binoto boru ni ise na nialapna, Sian tunggane boruna i (adong mandok boru Hasibuan) tubu do lima halak anakna:
1. 2. Anak paidua margoar Datu Rimbang, na borhat muse dompak Sarinembah.
3. 4. 5. Dung matua Raja Hatorusan II, ditanom pomparanna ma ibana di parbandaan Rianiate di lambung kuburan ni amana Siraja Iborboron dohot Guru Tateabulan.
OMPU TUAN RAJADOLI NA MARGOAR DATU TALADIBABANA
Ia anak sihahaan ni Raja Hatorusan na margoar Ompu Rajadoli borhat ma ibana manadingkon anggina na opat halak i sian Pariksabungan dompak Habinsaran mangalului panjampalan na lomak.
Datu bolon do Ompu Tuan Rajadoli, sian ibana do parmulaan ni “manuk di ampang”, malo do ibana maroingoing. Molo maroingoing ibana, marhaliang ma jolma i jala pintor tubu ma disi siubatanna angka na niulpukna. Ima umbahen dibahen halak goarna Datu Taladibabana, parjagajaga di bibirna parpustaha di tolonanna.
Mangihuthon parmanuhan dinabinahenna di Pariksabungan di na laho pinda ibana, tu pat ni Pusukbuhit do ibana manosor alai manggurui do ibana disi, ai mamintor mate do hoda hundulanna laos digoari ma i Pangururan.
Mardalan ma ibana dompak habinsaran mangalului tano na tipak di rohana huhut do ibana marjuji dohot pinadatu. Molo talu ibana, maroingoing ma ibana asa marhaliang jolma i ulpuhonna, ise siubatanna. Songon i ma dibahen paima sahat ibana tu ujung ni dolok Samosir parhabinsaran. Martangiang ma ibana disi anggiat dipatuduhon Debata tano siinganananna, laos dibahen ma goar ni inganan i “Sitamiang”, i ma Gultom nuaeng.
Mangihuthon alamatna, tuat ma ibana tu toruan tu topi tao, toho ma ro mamolus sian i parsolu marga Siregar nanaeng taripar tu Sigaol. Dipangido ma asa dohot ibana sungke tu solu i, gabe marluga ma nasida tu Sigaol, didok ma goar tinadingkonna i “Sungkean”.
Ditorushon do pardalananna dompak dolok, diparik ma disi parhutaanna alai ndang saut diingani, ditorushon do pardalananna tu Utara. Dapotsa ma disi godang tubu hau motung adong muse ma holan hau dongdong. Ia dongdong on sipanganon do parbuena alai sai sanga do diallang pidong sambola. Disi ma dipungka Ompu Tuan Rajadoli parhutaanna jala digoari ma i huta “Dongdong”, i ma na dilambung ni Motung nuaeng.
Ndang pola haru dipaboa di torsa manang marga dia do dongan saripe ni Ompu Tuan Rajadoli. Adong na mandok boru Hasibuan alai boru do buhabajuna na margoar “Siboru Huta Hot”. Adong do muse lima anakna, dibahen do muse goar ni sihahaan i Sariburaja II mambuat goar ni ompungna parginjang.
Ia ro ma Raja Mangareak sian huta Harianboho Pangururan anak ni Tuan Sorimangaraja tubu ni Nai Rasaon mandapothon Ompu Tuan Rajadoli tu Dongdong mangoli boruna Siboru Huta Hot i, disondukhela ma ibana.
Dung lam matua Ompu Tuan Rajadoli dilehon ma parhutaan ni helana dohot boruna i tano Sibisa ala nunga sai mangido manjae nasida sian huta.
Mangiburu do sude anakna i ala ni i, manginongi ma roha nasida ala songon na sumangkan diida amana i marboru, laho ma nasida mandaodao masitopot dalanna be.
Alai ndang pungu nasida sadalanan, masitopot lomo ni rohana be do.
1. Anakna sihahaan Sariburaja II (ida torsa no
2. Anakna paidua Sipahutar morot do dompak Parparean, adong do anakna sada margoar Matasopiaklangit. Sada do matana di holangholang ni salibonna balgana nasa sapaluan ni ogung. Tajom do pamerenganna, boi do diida pidong na meat di punsu ni hau di atas dolok. Molo ditailihon tu langit boi do diboto andigan ro udan. Bungkas do muse nasida tu Parsambilan, muli do boruna tu Sitorus Pane na disini. Adong do opat anak ni Matasopiaklangit, sihahaan laho tu Bandarpulo, paidua dompak Pagarbatu, paitolu dompak Parsingkaman, paiopat dompak Padangbolak.
3. Anakna paitolu Siraja Hatioran (Datu Singa), i ma naumpompar marga Harahap. Rap borhat do ibana dohot Sariburaja II tu Janjimatogu rap dohot anggina Siraja Tanjung. Morot do muse nasida sian i dompak Parparean. Sian i ma Sariburaja marsolusolu tu Sigumpar. Anggo Raja Hatioran laho do dompak habinsaran, sian i muse tu Pangaribuan jala ditorushon muse tu Silantom sahat tu Angkola. Marharajaon do nasida disi jala lambas tanona.
4. Anakna paiopat Siraja Tanjung, sian Janjimatogu laho do tu Lobuhole Habinsaran. Na deba laho do dompak Silindung sahat tu Barus, nadeba nari laho do dompak Angkola.
5. Anakna pailima Ramberaja, mulak do dompak Sianjurmulamula, alai laho do muse sian i dompak Barus. Pomparanna marga Rambe na marserak di Barus, Singkil, Dairi sahat tu bagian Langkat.
Boruna buhabaju margoar Siboru Huta Hot muli do tu Raja Mangareak na ro sian Harianboho Pangururan. Dipajae Datu Taladibabana do nasida tu Sibisa. Alai di na sarimatua muse Datu Taladibabana dipasahat do tu boruna i parhutanna di dongdong dohot sude tano ulaon tu helana i ala soadong be anakna tinggal di lambungna.
1. Di rapot ni pomparan ni Datu Marhandangdalu di huta Matondang Tarutung ari 28/29 Februari 1962????? Adong do manang piga sian marga Sipahutar dohot Harahap mandok Datu Marhandangdalu do ompunasida, alai di pudi di pelaksanaan ni tambak i tarida do na so rim sude marga nadua i mandok na pomparan ni Datu Marhandangdalu nasida.
2. Adong do deba mandok anak ni Datu Pompangbalasaribu do si Tanjungdolok, alai molo niida torsani Datu Pompangbalasaribu dohot Isangmaima (Datu Pulungantua) manang Datu Rimbangsaudara (Datu Marhandangdalu), sian sihadakdanakonna, pargulutan di hujur pusako i sahat tu hatutuana ndang hea martaringot Tanjungdolok, gabe songon na tumoho do ibana anak ni Datu Taladibabana. Alai sipatangkason dope na dua on dia sasintongna.
3. Di Tarombo binahen ni W.Hutagalung al.65 dohot B.Sej.BS. al.65 marhaha maranggi do Sipahutar-Harahap-Tanjung dohot Rambe.
SARIBURAJA II MANOMBANG TU TANO HAUNATAS
Mambuat boru di Uluan do ibana, disura roha marga Hasibuan do i ai i dope marga na adong disi. Lumomo do roha ni anak ni Datu Taladibabana mangaranto humolang sian natorasna. Laho ma nang Sariburaja II dompak Janjimatogu, morot do muse sian i dompak Parparean rap dohot Raja Hatioran. Holan Sariburaja II nama dohot ripena marsolusolu dompak Sidais ai nunga pulik dalan ni anggina Raja Hatioran na laho dompak Habinsaran.
Dipauli Sariburaja II ma soluna sian bulu tolong hibulhibul dirahut marrupahon solu. Dibahen do hundulhundulanna bage marpangunsandean, bulu na ganjang do dibahen holena ima ditungkolhon tu tano/gambo na dibagasan aek i mamolus arung dohot ansising. Sahat ma nasida tu na buntul di Sidais, maradian ma nasida disi naeng mambahen parhutaan ala napu tano i diida. Hape marsahitma boruna Siboru Dongdong Saroding na tubu uju di Dongdong dope nasida, laos mate do boruna i jala dikuburhon do disi.
Borhat ma nasida dompak Hasundutan, ditadingkon ma gomparanna disi, mardalan tot ma nasida sian buntulbuntul i sahat tu Laguboti. Diida ma angka hau na timbo dingkan Angkola ala ni napuna do i ninna rohana. Disi ma Sariburaja II manombang, manosor parhutaan, dibahen ma goar ni huta na i “Haunatas”(hau na atas) disi ma ibana maringanan sahat ro di na mate.
Di na ro Patuan Suriga pomparan ni Tuan Sihubil Tampubolon tu inganan tinadingkon ni Sariburaja II i dapotsa dope gumpar i gabe dibahen ma goar ni luat i Sigumpar.
Tarbarita do Sariburaja II na sian Haunatas di sude Toba Holbung ai datu bolon do ibana pataoar sipangabangabang sipangubungubung dagingna pe togos, malo marmonsak digoari do ibana pangulima. Tarsuman do tu Sariburaja I ndang taralo halak ibana, gabe dibahen ma pangoargoarina “Datu Rimbangsoaloon”.
Gabe jala sarimatua do Sariburaja II (Datu Rimbangsoaloon) mangingani bona pasogit ni Pasaribu Haunatas, adong do onom anakna dohot dua boruna:
1. Anakna sihahaan i ma Datu Pompang Balasaribu na umpompar Pasaribu (torsa no.9)
2. 3. 4. 5. Boru ni Sariburaja II sihahaan margoar Nai Antingmalela na muli tu Sibagotnipohan anak ni Tuan Sorbadibanua di Balige. Dipangido Sariburaja II do bolina marutang di pudi, ganup taon lehononna sada horbo pelean tu dolok Tolong dohot sada lombu pelean tu Paindoan. Dioloi Sibagotnipohan do i, nunga ngernger gararon utang ninna rohana. Dipudi muse didok Sariburaja II ma asa unang be dipasahat i tu ibana, Sibagotnipohan sandiri ma mamelehon horbo dohot lombu i tu hasahatanna.
Boru siampudan margoar Siboru Pantisabungan na muli tu Babiat Naingol marga Sinaga sian Pariksabungan. Tusi do dipalumehon Datu Marhandangdalu hujur na nialapna sian banua toru saleleng na masimusuan i ibana.
Di rapot ni pomparan ni Datu Marhandangdalu di huta Matondang Tarutung ari 28-29 Februari 1962???? Adong do manang piga sian marga Matondang, Sitarihoran dohot Parapat na mandok dohot nasida anak ni Datu Marhandangdalu, alai di pudi di pelaksanaan ni tambak partanda tarida do na so rim sude margamarga na tolu i mambuktihon na dohot do nasida pomparan ni Datu Marhandangdalu. Sipatangkason dope dia na sasintongna di na laho mamestahon tambak partandaan i.
Di bungku Tarombo W.Hutagalung al.65 dht Sejarah Batak B.S/al 65 martinodohon do Matondang, Saruksuk, Sitarihoran, Parapat, Parubahaji (marga Tinedung dohot marga Sipangkar).
DATU POMPANGBALASARIBU SAHAT TU SIPULTAK
balasaratus pola dohot goarna dibahen “Datu Pompang Balasaribu”.
Ala ni hadatuonna dohot hapangulimaonna dang sangkot ibana di huta. Dolidoli dope ibana nunga laho manandangkon na binotona tu Balige maringanan di Onanraja. Mahap ibana disi, nangkok muse tu Gumbot, sian i tuat tu Tarabunga. Songonsongon i ma ibana madangadang sian luat nasada tu luat na sada nari.
Dung manang sadia leleng ibana di Tarabunga tuat ma muse tu Meat, ditorushon muse tu Sitanggor nangkok dompak Paranginan torus tu Lintongnihuta. Dung sahat tu Sipultak maradian ma ibana disi ala toho tano i tu rohana bahen ingananna. Dipungka ma disi hutana, dipajongjong jabuna, diula porlak dohot parturan, dipungka ma dohot pahanpahananna, digoari ma hutana i Pea Horsik Sipultak.
Dibuat ibana ma boru ni luat na disi bahen pardihutana i ma boru Hombing. Adong do dua halak anakna dohot sada boruna. Goar ni anakna i:
1. Isangmaima na margoar muse Datu Pulungantua, anakna ma Tumonggo Lubis naumpompar marga Lubis
2. Datu Rimbangsaudara namargoar muse Datu Marhandangdalu, anakna ma Sariburaja III naumpompar marga Pasaribu. (torsa no. 10 dohot 11)
Digoari Datu Pompangbalasaribu do boruna i Siboru Sanduduk i ma na muli tu anak ni Namboruna Siboru Pantisabungan na muli tu Babiat Naingol Sinaga di Pariksabungan.
Adong do na mandok dohot do Tanjungdolok anak ni Datu Pompang Balasaribu alai molo pinatangkas torsa ni Datu Pompang Balasaribu dohot torsa ni anakna Isangmaima (Datu Pulungantua) dohot Datu Pompang Balasaribu (Datu Marhandangdalu) mulai sihadakdanakonna dohot parmusuon siala hujur pusako i, dang hea martaringot goar ni Tanjungdolok; gabe hira tumoho do pandok ni na mandok: Anak ni Datu Taladibabana do Siraja Tanjung, alai siluluan dope hatorangan na tumangkas. Ida torsa no.7
DATU RIMBANGSAUDARA (DATU MARHANDANGDALU)
Dipaboa Datu Pompangbalasaribu do sangkapna tu ripena boru Hombing tarsingot tu anakna Isangmaima dohot Rimbangsaudara songon on:
1. Isangmaima ajaranna tu hadatuon na madangadang muse tumandangkon hadatuon tu luat na asing, alai
2. Rimbangsaudara ajaranna ma martungkuang dohot marpadot asa adong tinggal dapoton di huta.
Dialo boru Hombing do i, di dok ingkon rap ajaranna nasida na dua tu hadatuon, partungkangon dohot hapadoton. Alai ndang ditangihon Datu Pompangbalasaribu, holan Isangmaima do diajari taringot tu hadatuon i.
Dihusip inana do Rimbangsaudara asa dipajonokjonok di pudi ni amangna uju diajarhon hadatuon i tu hahana manang tu halak na asing pe na ro marguru manang marubat tu ibana.
Na torus do roha ni Rimbangsaudara sude do dapot rohana hadatuon ni amana i, gari taoar najinalo ni amana sian ompungna Sariburaja II dapot do dibuat satonga be dipamasuk tu guriguri najinalona sian amangboruna Babiat Naingol i ma taoar: Ajimalim, Sitampar api dohot Sibola nanggar. Disimpan ma i tu inganan na buni na so sihasohasoan.
Dua hali masiujian gogo Rimbangsaudara dohot Isangmaima, masitalu gogo masionjoran andalu ma nasida parjolo sahali, talu do Isangmaima. Paduahalihon marsiadu maringkat masilelean. Ndang dapot Isangmaima dilele Rimbangsaudara, alai anggo Rimbangsaudara pintor dapot do dilele Isangmaima jala ditangkup.
Marsak do Datu Pompang Balasaribu paidaida parbadabadaon ni anakna na dua i. Dijou ma nasida nadua, dipaingot ma asa unang be marbadabada. Disuru ma nasida mangalului boru asa boi nasida hatop pajaeonna. Mambuat boru ma Isangmaima, dang haru torang binoto boru aha dibuat; adong na mandok boru Hasibuan alai laos adong do mandok boru Sitompul. Ba tumangkas ma marga Lubis umboto manang mangalului.
Dipajae natorasna ma anak i, dipungka ma parhutaanna di Lobu Silosung humolang otik sian Pea Rihit.
Rimbangsaudara pe laho ma mangalului boru tu Lintongnihuta dipasaut ma boru ni tulangna marga Sihombing Lumbantoruan. Ibana pe manjae ma di sosor Lobu Sipinggan nuaeng. Balga jala uli do dibahen jabuna ai tungkang do ibana, lambas jala renta do parporlahan dohot parladanganna ai na padot do ibana. Torop do halak ro mangido pangurupion nang sian luat na dumao ai nunga datu bolon ibana margoar “Datu Rimbang Saudara”.
Ia dung manjae anakna na dua i lam matua ma Datu Pompang Balasaribu, dipasahat ma hujur siringis, hujur jambarbaho na binoan ni Guru Tateabulan sian huta ni tulangna jala na turuntemnurun tu Raja Iborboron sahat tu Datu Pompang Balasaribu, riperipe nasida do i dohot Datu Rimbangsaudara boi margantiganti mamangke hombar tu haporluanna be. Mate ma Datu Pompang Balasaribu di hutana Pea Rihit.
b. Datu Rimbangsaudara tuat tu banua toru
Mansai uli do suansuanan di porlak ni Datu Rimbangsaudara ala ni padotna mulaulaon hape ro do aili mangugei suansuananna i. Dionggop Datu Rimbangsaudara ma i rap dohot ripena boru Hombing, diida nasida ma ro pitu aili marudur, naumbolonna ma di jolo. Mabuk ma Datu Rimbangsaudara mangalap hujurna sian jabu, mundukunduk ma ibana mangonggop aili i, dipantom ma na umbalga i, i ma aili sibolang na marrante alai ndang bil maleu do mata ni hujurna i jala maporus ma sude aili i.
Laho ma Datu Rimbangsaudara manopot Datu Pulungantua dipangido ma tu hahana i asa pangkeonna jolo hujur pusako riperipenasida i, ai ingkon na martuatua do asa bil tu aili sibolang na marrante i.
Dilehon Datu Pulungantua do hujur i tu Datu Rimbangsaudara alai dibahen janji na so jadi mago jala ndang jadi singkat ndang boi abul, molo so mulak parsomba ma hamu nasaripe tu ahu.
Ndang pola dialusi Datu Rimbangsaudara hatana i, so na mago i ai ahu do na mamangke dung i so na pangumpolanna i, riperipenami do, ninna rohana.
Tongon ma tula; bulan mangarinsan, rondang do bulan i songon arian, laho ma Datu Rimbangsaudara rap dohot boru Hombing mangonggop aili i tu porlakna. Marudur ma tutu aili i, sibolang na marrante i do di jolo. Dung jonok, diromparhon Datu Rimbangsaudara ma hujurna i, tung sangkan do hona sasap ni aili i. Disoro Datu Rimbangsaudara ma boturan ni hujur i laho patundukhon nian hape tanggal ma boturan i mumpat sian matana, ai naung lumbang do i huroha ala na leleng somarpangke. Maporus ma aili i sude mansai hatop ndang tarihuthon ni Datu Rimbangsaudara, tarhatototng ma nasida mulak tu jabuna. Marsogotna i diihutihut nasida ma bogas ni aili i, sahat ma tu lubang samudora, masuk do aili tu bagasan lubang i.
Tarsingot ma rohana tu hujur pusako, hujur jambarbaho riperipenasida i. Dielek Datu Rimbangsaudara ma hahana i, dipaboa ma parmago ni hujur riperipenasida ai na rap agoan do nian nasida. Pir do roha ni Datu Pulungantua, jogal do ibana jala koras do hatana: Ïngkon parsomba hamu sude molo so dapot hujur i”, ninna.
Mardosni roha ma boru Hombing dohot sinondukna songon on: “Niduda ma na marlangkat, sineat ma namargota, tinutungan ma na marimbulu, siniuk ma indahan, tinanggo ma juhut, tinonggo ma raja ni dongan tubu, dongan sahuta, raja ni boru dohot raja ni hulahula.
Ro ma tutu sude nasida, dipajojor suhut ma parmago ni hujur riperipe i dohot na malobihu hata sian Datu Pulungantua ai riperipe ndang tarbahen pangumpolan. Saroha ma angka raja i laho paingothon Datu Pulungantua, alai ndang marguna tong do jogal rohana.
Mangihuthon alamat pandang torus ni Datu Rimbangsaudara ditogihon ma sampuluopat halak angka na togos donganna papunguhon hotang, diboan ma i tu baba ni lubang samudora i. Dibahen ma songon geanggeang, diisi dohot batu dungi ditantan ma tu toru hape tong do ndang sahat, gaunggaung dope.
Ditambai dope hotang i nasai nari ipe asa tandos di toru. Dipantikhon ma hariara na saborotan, ditambathon ma hotang i mansai momos, disuan ma pitu hambona gaol humaliang ni lubang i.
Mulak ma ibana tu huta, ditonggo ma muse raja, dipaboa ma tu nasida pambahenan ni hahana i na gurgur sian uhum na lompo sian patik, ai matua siluluan do na mago sisingkaton na so disi, bahen tampahan ni na pinsur pamalunan ni na bolak. Asa tumpak ma tondinasida tumpak sahalana paborhathon ibana asa dapot naniluluan jumpang ma najinalahan.
Dipangido ma sian ripena boru Hombing todotodoanna, i ma: indahan jinagaran, pira ni ambalungan, pusupusu ni pinahan, sitompion na godang, gaol siaunon, ansimun na martangan, rudang sijagaraon, dengke nionang, itak gurgur, napuran na hombang dohot pining tingkiltingkilan.
Ditujungi nasida ma ruma dohot sopo ni Datu Rimbangsaudara, martujung ma inangna boru Hombing dohot ripena boru Hombing, diihuthon ma anakna Sariburaja III; anggo Raja Dohang dibortian dope tingki i. Marsiroprop ma andungnasida songon na mangudurhon na mate tu udean.
Martonggo ma Datu Rimbangsaudara tu Mulajadinabolon dohot tu sumangot ni ompungna asa dihorasi jala ditumpahi ibana di pardalananna asa tiur songon ari, rondang songon bulan dapot na niluluan jumpang na jinalahan dao ma samban bingkolang.
Dipaboa ma tu inana dohot ripena, molo malos hau dohot gaol on, boaboa ni naung mate ma ahu; alai molo tubu do, i ma boaboa namangolu dope ahu. Disintak ma sabukna dialithon ulosna dihadang hampilna.
Ditiop ma hotang i laos dihapit dohot ina ni patna tuat ma ibana ngernger tu toru, diida ma lam tu toru lam marlambas do liang i. Lam golap ma diida di toru ala so adong be hatiuron, songon borngin nama golap marimpotimpot. Hape dung sahat tu tondolan muba ma pamerengna songon pamerengan ni haluang dohot sipahut diida ma hau hariara do hasangkotan ni hotang i. Dituati ma hariara i tu toru gabe jumpang ma ibana dohot begu sipitu ulu si sada haehae na mandok tu ibana: Ïse do ho na mardarasmardiris i, sotung hulatang ho sotung hulutung hualithon tu andor tabu, sotung hupangan ho sotung hututung hupiringhon tu hombarjabu.
Dipasang Datu Rimbangsaudara ma partahananna, didabu ma sipatulpak laos dialusi ma: Ähu ma da na ro tu banuamon manandanghon hadatuon, manandanghon bisa, mamboan taoar ajimalim sitampar api sibola nanggar taoar sipangabangabang sipangubungubung taoar sipangolu naung mate siparata naung busuk, pagar simangonangon pagar sijambeulubalang”, laos dipispihon ma pagar na i tu begu sipitu ulu sisada haehae i. Tunduk ma begu i marsomba tu Datu Rimbangsaudara.
Dipaboa ma na disuru Raja Banuatoru do ibana manjaga ruang tu banua tonga hatuatan tu banuatoru ai ingkon na diloas Ompu Banuatoru do asa boi mamolus sian on. Namarsahit do nuaeng raja i hona runja dibanuatonga. Nunga sude datu ni banuatoru on dijou mangubati alai ndang adong na tolap. Molo boi taoaronmuna dohot pagarmuna lehononna do boruna i upamuna.
Dipatuduhon ma dalan tu huta ni Raja i, ingkon mamolus aek parsalinan do. Manang ise na mamolus aek i taripar tu bariba an maruba ma rupana gabe binatang alai molo taripar muse tu bariba on mamolus aek i muba ma rupana songon rupana hian. Rara do aek i, i do patindahon rupani na mamolus aek i.
Dijonohi nasida ma aek i ditampul ma sanggar lahi disornophon tu aek i pintor gabe tungkot balehat, dibahen muse tolong pintor gabe tungkot panaluan. Dibahen muse pitu buhu bulu suraton pintor gabe pustaha bulu.
Maralamat ma Datu Rimbangsaudara manang na beha bahenonna, diboto ma dia lapatanna i; ingkon muba rupana gabe babi molo tariparanna aek i gabe soboi be dapotsa mata ni hujur i. Martonggo ma ibana tu Mulajadinabolon asa diparo ari logo ranggapuri matutung diharoroan ni aek i di banua tonga asa marsik aek i. Dioloi Mulajadinabolon do tonggona i alai ingkon paimaonna do manang sadia leleng asa moru aek i.
Tinggal ma jolo ibana rap dohot begu sipitu ulu sisada haehae i, diguruhon ma pustaha bulu na sian aek Parsalinan i. Diguruhon ma angka pustaha hadatuon ni begu parbanuatoru i songon mangalimunon dohot taoar rugirugi, taoar bonangbonang, parsineangon dohot taoar banebane, paulak tondi tu ruma dohot taoar saesae, songon i dohot ragam ni suansuanan bahen pulungan.
Leleng di parlelengan marmetmet ma aek Parsalinan i dingkan juluan hatariparan i, mullop ma batu angka na bolon marholangholang dua dopa. Dipangke Datu Rimbangsaudara ma parsineangon, manimbungnimbung ma ibana sian batu na sada tu na sada nari gabe taripar ma ibana tu bariba so pola dais tu aek i.
c. Mulak mata ni hujur i tu Datu Rimbangsaudara
Di bariba ni aek i pajumpang ma ibana dohot “sipatundol ni begu”, di dok ma tu Datu Rimbangsaudara: “Marhua ma ho ro tu banuanami on, patindatinda rupa paubauba tompa, aha binoanmu, ise tinopotmu?”
Dipaboama na mamboan taoar do ibana, taoar pangabangabang pangubungubung sirungrungi na dapot bubu siharhari na dapot sambil, pagar dungdang soaloon pagar tanduk so suharon.
“Molo tutu do i, beta ma hita tu huta ni Ompu Raja Banuatoru ai tarrunja do ibana di banua tonga, nunga sude datu di banuatoru on mangubati alai ndang olo malum”ninna begu i laos borhat ma nasida.
Di tongan dalan pajumpang ma nasida dohot boru ni Raja i gabe i nama mandongani Datu Rimbangsaudara sahat tu huta ni Raja i. Nangkok ma nasida tu jabu, dipatuduhon boruna i ma sahit ni amana i. Diida Datu Rimbangsaudara ma mata ni hujurna i na solot di sasap ni Rajai ai na patinda rupa do hape ibana songon babi, ai homang do hapenasida.
Dijanjihon Raja i ma lehononna sahalak boruna i gabe ripe ni Datu Rimbangsaudara asal ma malum sahitna i.
Dibungka Datu Rimbangsaudara ma hampilna, dibuat ma taoar siaji malim na bolon didaishonma humaliang bugangna i, dilehon ma taoar sipangabangabang sipangubungubung inumonna, dilehon ma gundur pangalumi dohot ansimun pangalambomi allangonna. Lambok ma tutu dihilala na marsahit i ndang adong be nahansitna jala boi ma ibana sonang modom. Ala ni i pintor dilehon ma boruna siahaan na ummuli i gabe ripe ni Datu Rimbangsaudara.
Ganup ari lao do Datu Rimbangsaudara mamulung ubat ai ganup ari do mubauba ubatna dibahen. Laos dilului ma toras ni bulu godang, diarit ma i apala suman tu mata ni hujurna i didaishon ma dohot aek napuran asa suman tu bogas ni mudar dipamasuk ma i tu hampilna i.
Di na sabodari, dipapungu Datu Rimbangsaudara ma angka pulunganpulunganna di lambung podoman ni na marsahit i dibahen ma rimberimbe amak haliang, disuru ma sude mijur tu toru asa unang maila haruar runja i, ninna. Ditutup ma ulu ni na marsahit i dohot rugirugi, bonangbonang dohot banebane, manjurgang ma Datu Rimbangsaudara, dibungka ma hampilna dijolona, didais ma humaliang bugang i dohot taoar ngernger ma dienet mata ni hujur i jala pintor dipamasuk tu hampilna i laos dibuat ma toras ni bulu godang niaritna i, didais dohot aek napuran dilehon tiopon ni na marsahit i. Ditaoari ma muse bugang i asa unang busuk jala hatop martutup.
Dijou ma natorop sude masuk tu jabu, dibungka rimberimbe i, dipapungu pulungpulungan i, dijalo ma runja i sian na marsahit i laos dipatuduhon ma tu nasida sude. Dipamasuk ma muse tu tabutabu dibahen ma taoar aek tu bagasan na, ndang boi hasoan i anggo so malum situtu bugang i, ninna.
Dipaboa Datu Rimbangsaudara do na ingkon ganup ari do ibana laho mangalului ubat naimbaru asa hatop malum sahit i, alai laos mangalului na porlu tu parmulakna nama ibana huhut; songon batang gaol, tandiang, tabutabu, borongborong d.n.a. Martuptup ma Raja i dohot ripena dohot angka boruna i tingki so dihuta datuna i ai nunga tangkas ditanda Raja i na datu i do na mamantom ibana di banua tonga. Asa disi dipulangi sahithi ingkon pintor allangonta do ibana. Bodarina i di dok Datu Rimbangsaudara ma naeng maripos ma bugang i ndang sadia leleng nari bahenon ma pamulangina. Las ma roha ni raja i, haroananta do ninna, parade hamu ma manuk mira sialtong, lului hamu ma ramuanna; alai datu i do na ni dok na dohot natorop siharoan. Dialamat Datu Rimbangsaudara do roha ni Raja i, ndang be dipaboa arina alai disonggot nama asa unang managam Raja i.
Dung rade ulaula parborhatna, diboan Datu Rimbangsaudara ma ramuan pamulangion i, borngin do ibana sahat tu jabu. Dipaboa ma na ingkon bodari i ma pulunganna, dipasang ma taoarna dipamasuk ma sude ramuanna jala nunga bagas borngin asa sae gabe mondohondok ma nasida. Masihirdopan ma Raja i nian dohot ripena i alai ndang diantusi ripena i be sangkapna ala las nirohana di parmalum ni sahit ni Raja i.
Madekdek ma loting ni Datu Rimbangsaudara tu bara disuru ma ripena i mambuat, alai losok do rohana, ängginta i ma suru, ninna do, mijur ma anggina i mangalap. Madabu muse tulpangna, marganti ma anggina i mangalap; madabu muse gansipna, rautna, parhapuranna, partimbahoanna d.n.a. Nunga loja anggina i, sude nasida mondokhondok.
Ahu nama huroha laho ninna, dihadang ma ulosna ditiop hampilna dipangido ma huathuat sian simatuana na modom jonok tu tataring jala mijur ma ibana tu toru. Dirahuthon ma huathuat i tu ihur ni babi dalu na di bara i, disangkothon ma tabutabu namarisi borongborong tu rungkungna. Dipajongjong ma parsili naung pinaradena hian di alaman, harbangan dohot di angka sirpang, dipangke ma pangalimunon dohot parsineangon gabe sahat ma ibana tu aek Parsalinan. Nunga marsik aek i ai naung jumolo hian do ditonggohon i tu Mulajadinabolon.
Manihai ma Raja i ala malelenghu so nangkok helana i didokkon ma ripena mamereng. “Bolobolo ni i, sai na umbiar do ho, disi dope ne i helanta i mangalbasalbashon huathuat i soarana pe tarbege do marungutungut, laos so dapotsa dope huroha barang na i. Nunga tahuak manuk manjotjoti, nunga mangkuling sese laos so mulbas. Muruk ma Raja i, disuru ma ripena dohot boruna i mijur tu toru mamereng, hape ihur ni babi dalu do na mangalbashon huathuat i jala borongborong na di tabutabu i do na morongorong.
Diida ma na jongjong di pogu ni alaman, ‘On do ibana’, ninna; dihaol ngalingali ai parsili do i sian batang gaol. ‘Nian do na di harbangan an’, ninna; dihaol tong ngalingali, Únok ni tandiang do’, ninna.
Sai songon i ma nasida sumulonsulon di dalan i manghaol angka parsili na pinajongjong ni datu na i gabe nunga dao datu i manjangkit hotang i di na sahat boru ni Raja i tu aek Parsalinan. Alai sanga dope nasida manimbungnimbung sian batu i ndang pola muba rupana songon babi. “Paima ahu anak ni namboru, boasa tadinghononmu ahu?”, ninna ripena i. Alai sai dihudus do manjangkit mamangke parsineangon na ginuruhon na i. Songon i ma nasida marsiadu manjangkit tu ginjang, naeng tampulon ni Datu Rimbangsaudara do nian hotang i alai mabiar do ibana, ai boi do homang i mardalan sian dorpi ni liang i. Dung pe dapot tanganna topi ni ruang i, ditampul ma hotang i marusrus ma nasida tu toru. Alai anggo ripena i sanga do ditiop patna gabe dohot ma tu ginjang. Marsomba ma ibana unang dibunu Datu Rimbangsaudara, dipangido ma asa dipatuduhon liangliang dohot ronggangronggang bona ni bulu na holom ingananna. Alai jolo marpadan do nasida na so tupa masisegaan sahat tu pinomparna. I ma ninna parmulaan ni homang di banuatonga on.
Ia gaol nasinuan ni Datu Rimbangsaudara di partuatna i nunga paturakrak bonana jala ramosramos parbuena. Hariara borotan ni hotang i pe nunga rugun mardangkai jala pompot marbulung.
d. Datu Marhandangdalu laho tu huta ni namboruna
Muba ma goar ni Datu Rimbangsaudara gabe Datu Marhandangdalu dung mulak ibana sian banuatoru ai na dipantom do babi dalu umbahen tuat ibana tu banuatoru jala tamba hadatuonna sian begu i, babi dalu do handangna manahan anak ni Ompu Banuatoru umbahen so sanga ibana ditangkup homang i.
Modom do ibana di lambung ni ruang i pasuang gogona. Dung tarsunggul ibana ndang tu hutana ibana laho ditorushon do pardalananna dompak huta ni namboruna Siboru Pantisabungan di Pariksabungan. Borngin do ibana sahat, dipapodom ma di mual sipitudai pinungka ni Guru Tateabulan.
Sar ma barita i di huta nang tu Siboru Sanduduk dohot simatuana gabe ndang adong be partuaek laho tu mual i. Tarsunggul ma Datu Marhandangdalu soadong diida jolma gabe laho ma ibana tu huta dung ragat panduda. Didapothon ma Siboru Sanduduk na manduda di jolo jabuna. Dipangido ma dodak i allangonna alai ndang dilehon, “Panganon ni babi ni simatuangku do i”, ninna. Asi do muse rohana, “Na male do i huroha”, ninna rohana. Alai dipangido ma muse monis, dung i parbue dung i botabota. “Ba lam rarat do on”, ninna Siboru Sanduduk, laho ma ibana tu jabu paboahon tu simatuana.
“Ba dongkon ma ibana tu jabu asa talehon mangan, songonon ma ra nuaeng ibotom di paradangadangan ia mangolu dope ibana”. Nangkok ma Datu Marhandangdalu tu jabu, tarsonggot ma Siboru Pantisabungan, “Jangatjangat do on huroha”, ninna rohana, dibuat ma sapa na burukburuk pangananna, ngarngar ma dibahen parburianna.
Marnida i Datu Marhandangdalu muruk ma ibana, di dok ma: “Sian hopuk tu hapak sahat tu pahu, sian daompung tu damang sahat tu ahu dang hea songonon panganan dohot pamurianna”.
Diingot rohana ma paramanna i, ro ma iluna, disungkun ma tamuena i: Äi ise doho tahe amang? Mengkel ma Datu Marhandangdalu mamereng namboruna dohot ibotona i: “Ndang ditanda ho be ahu namboru dohot ho ito?” Ahu ma Datu Rimbangsaudara na laho tu banuatoru mangalului hujur i, nunga huboan di son mata ni hujur i, Datu Marhandangdalu nama goarhu nuaeng. Dibaritahon ma sude pardalananna, pardapot ni hujur i dohot parmulakna. Disungkun ma barita ni inangna, ripena dohot anakkonna di Lobu Sipinggan.
Marsiadu ma ibotona dohot namboruna i mangummai Datu Marhandangdalu, disuru ma manjou amangboruna dohot laena sian partungkangan. Ro ma amangboruna Babiat Naingol na margoar huhut Parsanggar Somalindang Panompa Somalate rap dohot anakna. Dihara ma panungganei, dibuat ma lombu sitiotio, diupa, diharoani ma Datu Marhandangdalu.
Leleng do Datu Marhandangdalu tinggal disi asa mulak jolo sumuang dagingna. Masa ma na so dung masa di Sipultak, sai marhulihulis do lali arian na i mangareapreap di atas jabu ni Datu Marhandangdalu, borngin i mangkulinghuling sipaut maraungi asu marngeongi huting ngaisngais babi martahuaki manuk, gensong angka horbo marue marumbe lombu mariheihe hoda. “Boaboa ni aha ma i nuaeng? Nunga mate huroha anakki”, ninna inana i. Tangis ma ibana arian i sosombopon mangandungi ma ibana borngin i nangetnanget. Nunga pola marniang longkot di rere nama ibana lanok i pe nunga dihapian.
Mulak ma Datu Marhandangdalu sian Pariksabungan tu Sipultak, borngin do ibana sahat, manat do ibana ro unang diboto halak. Masuk ma ibana tu bara dibege ma andung ni inana ndang tartaonna be siholna dijou ma inana i sian bara. Ndang porsea jolo inana i di dok do toisna i dohot allamna. Dipaboa Datu Marhandangdalu ma naung diboan mata ni hujur i gabe diungkap inana i ma jabu i. Masihaolan ma nasida pasombu sihol ni rohana. Songon i ma nang tu ripena boru Hombing, anakna Sariburaja III dohot Raja Dohang. Äi ise do on tahe? ninna Datu Marhandangdalu. Änak ta do i na tubu tingki di banuatoru ho, dihiringan manuk ma i ditinggalhon ho. “Mundukhunduk ma Datu Marhandangdalu, dibahen ma goar ni anak na i Raja Dohang.
Manghatahatai ma nasida saborngin i, dibaritahon Datu Marhandangdalu ma pardalananna dohot hahansitonna, dibaritahon inangna ma dohot ripena i sude pambahenbahen ni Datu Pulungantua.
e. Utiutian ni Datu Marhandangdalu patuattuat singir
Ndang adong dope na umbotosa naung mulak Datu Marhandangdalu ai dipomponi do unang dipaboaboa nasida. Naung mate do ibana di banuatoru anggo pamotoan ni halak mangihuthon hatahata ni Datu Pulungantua.
Marhorja do Datu Pulungantua tingki i patuturhon holiholi ni amangna Datu Pompangbalasaribu. Tung balga do horja i, dipalu do ogung sabangunan, ganup ari do mamantom horbo, lombu margantiganti, maneati babi leleng ni pitu ari. Alai teus do ibana tu inana i allam do matana.
Ndang jolo disulangi inana boru Hombing, jambar rimpusu pe sodilehon ala humasianna roha ni inana i tu Datu Marhandangdalu sian sihadakdanahon nang taringot tu hujur i. Hansit do roha ni Datu Marhandangdalu ala ni i, dipatuat ma utiutianna mangutangi Datu Pulungantua.
f. Pidong manukmanuk
Dipauli Datu Marhandangdalu ma eatan ni pidong na balga disangkuthon ma i tu bungkulan ni rumana. Ditonahon ma tu inana: “Molo ro pidong manukmanuk tu bungkulan i, bahen ma tu eatan i talihon patna i, anggo ahu laho dope marultop tu harangan. Molo ro Datu Pulungantua manginjam dok ma ndang boi ganti ndang boi abul”.
Ro ma tutu pidong manukmanuk na balga songgop tu ruma i, dipamasuk inana i ma tu eatan i laos ditambathon sada patna i. manortornortor ma pidong i huhut marendeende. Tondan ma pinondur gondang i, miling ma sian huta ni Datu Pulungantua mamereng pidong manukmanuk i.
Marnida i Datu Pulungantua, ro ma ibana manginjam pidong i sian inana, alai didok inana i ma: “Manukmanuk ni Datu Marhandangdalu do i, molo mate manang mago ndang boi ganti ndang boi abul”. Diundukhon Datu Pulungantua nama i, disangkothon ma eatan i tu bungkulan ni rumana gabe sangkotma painondur i sude.
Borngin i diharhari pidong i ma talina jala habang ma ibana tu tombak tu lambung ni pansur na bolon. Maridi ma ibana tu pansur i huhut martabas ai Datu Marhandangdalu do i na patinda rupa songon pidong manukmanuk. Na laho do ibana tu tombak longolongo marultop jala godang pidong dapotsa. Dibutbuti ma imbulu ni pidong i dipallohothon tu sude daging dohot gota ni meang. Martonggo ma ibana tu Mulajadinabolon laho patinda rupa dipangido ma parsineangon asa boi habang.
g. Manopa bosi
Na ro do Datu pulungantua manopa bosi ni Datu Marhandangdalu bahen tangke so haru tangke rimbas so haru rimbas baliung so haru baliung hujur so haru hujur halasan so haru halasan. Nunga rade arang dohot pandusdusan nunga disi halak pandusdusna.
Babi pe nunga masak bahen sulangsulangna, diseat manuk bira sialtong, dipatibal ma indahan na jinagaran sitompion na godang, itak gurgur, na pinadar, sira, pege dohot tuak tangkasan.
Disulangi ma hombisan, pandusdusan dohot nanggar, dibahen ma bosi sitopaon i tu bagasan arang, dimulai ma mandusdus.
Disuru Datu Marhandangdalu ma Datu Pulungantua, diallangi ma pinatibalna i margantiganti, sae na sada soluk ma na sada nari jala disosohon tuak tangkasan gabe so malo morot ala ni butongna. Dipasang Datu Marhandangdalu ma muse sipaderem gabe mondoondok ma Datu Pulungantua laos rage modom.
“Bereng, bereng na tinopami”, ninna Datu Marhandangdalu manonggoti Datu Pulungantua. Logamlogamon ibana hehe, dipareso ma hape nunga sanga sor bosi i malala so tarida ala naung malelenghu digarahon.
Maila ma Datu Pulungantua laos mulak tu hutana.
h. Manampul bulung gaol
Margondang ma Datu Marhandangdalu pasombu lungun ala na so nidokkon ni Datu Pulungantua ibana dohot inana tu pesta na paturunhon i, jambar ni inana pe dohot jambarna sodilehon.
Nunga tung denggan porlak na i diula, godang tubu gaol na mambobori, suhat dohot naasing. Nunga dihara sude angka rajaraja, diborotan si semet imbulu. Ditanggo ma juhut disiuk ma indahan dinangkok ni mataniari ditamuei ma sude rajaraja i. Dung sidung mangan, di na manungkun rajaraja i, dipatorang Datu Marhandangdalu ma siangkupna, i ma na so disulangi Isangmaima inana di turunna i, ndang dijou mangadopi, ndang dibahen jambar rimpusu. Daon ni hirim do on tambar ni aluk, ninna. Nang pambahenanna tu ahu nunga gurgur sian patik jala lompo sian uhum siala mata ni hujur binoan ni aili i. Riperipenami do i nian jala adong dope sada nari barang riperipenami ditiop i ma piso Solam Debata. Asa on pe, dung sae panghataion dipaima be ma jambarna alai molo tung ro simanggurguri ba denggan ma maisio, di tarisopo dohot di jolo ni ruma ma hulahula, dibara ma dongantubu di pamimpisan ma angka boru. Anggo bulung gaol dohot bulung suhat tung na so jadi do tampulon, molo adong manampul ndang boi singkat ndang boi abul, ingkon pasirangonna do tu bonana i so jadi malos.
Sidung ma na marhata i, nangkok ma ibana tu jabu, ditonggohon ma sude hahansitonna dohot hahansiton ni inana di pambahenan ni Datu Pulungantua i. Diungkap ma pagarna sibola nanggar pangulubalang ampilas manantan, hilap marlisik porhas manoro. Tuat ma ibana muse tu alaman laho padalan jambar.
Dang sanga dijalo Datu Pulungantua dope jambarna, sumiksak ma hilap, marpiupiu ma halisungsung, manoro ma ampilas manantan, marborbor ma udan habahaba mabuk ma jolma i manisio tu ingananna na tinontuhon ni Datu Marhandangdalu. Gok ma tarisopo, jolo ruma, bara rodi pamimpisan ni huta i.
Ia Datu Pulungantua ndang olo masuk tu tombara, dituntun do manampul bulung gaol i bahen saongna. “Bolobolo ni i, aha bahenonni i tu ahu, ahu do raja jala datu bolon”, ninna rohana do.
Ditariashon Datu Marhandangdalu ma utang ni Datu Pulungantua ala mago pidong manukmanukna i, sor bosi topaan, bulung gaol tinampul, sudena i holan barang hasinohanna do, hape holan hujur riperipe i dope na mago dibahen Datu Marhandangdalu jala adong dope sada nari barang pusako riperipe ditiop Datu Pulungantua i ma “Piso Solam Debata”.
i. Datu Marhandangdalu marmusu dohot Datu Pulungantua
Disuru Datu Marhandangdalu ma raja mangunung Datu Pulungantua asa olo mardame dohot Datu Marhandangdalu asa dipasahat barang pusako riperipe i, piso Solam Debata tiniopna i topottopotna tu Datu Marhandangdalu ai nunga tolu barang hasinohanna diagohon, i ma pidong manukmanuk, bosi na sor, bulung gaol tinampul hape padua piso Solam Debata i dope barang riperipenasida molo dipasahat Datu Pulungantua piso i.
Jogal do roha ni Datu Pulungantua ndang ditangihon sipaingot ni rajaraja i. Äha sibahenon ni i tu ahu, lot dituntun lomona’, ninna do.
Dipalumehon Datu Marhandangdalu ma jolo hujurna i tu amangboruna Babiat Naingol jala marpadan nasida: “Na so tupa lehonon ni Baiat Naingol hujur i agia tu ise ingkon ibana do mangalap. Molo tung mate be nasida, ingkon pomparan ni Datu Marhandangdalu sandiri do manjalo sian pomparan ni amangboruna na maniop hujur i. I do na niingot ni Toga Sinaga na maniop hujur i umbahen na dibahen surat tu Punguan ni Pasaribu dohot boruna na di Medan asa ro mangalap hujur i tu huta Alahan Batugaja Hutagalung Sionom Hudon Dairi. Dipasahat ma tutu hujur i dohot tortor, ai dipalu do ogung sabangunan di ari 13 Agustus 1962 dung jolo dibahen adat na gok. Hujur i nuaeng disimpan amanta Djakondar Pasaribu, ketua ni P.B.B Medan, amanta on do na martanggungjawab siala sude urusan adatadat ni hujur i jala na dohot mangalap hujur i tu Sionom Hudon Dairi.
j. Marsampak aek Datu Marhandangdalu dohot Datu Pulungantua
Dibingkas Datu Marhandangdalu ma bodil “sampak aek” dompak huta ni Datu Pulungantua. Marmusu borngin marmusu arian ma nasida masionggopan masibodilan. Leleng ni pitu bulan nasida na masibodilan i, ragat soara ni bodil songon poltuk hape ndang adong na hona nanggo luha huling manang bosur lanok dienges pe soadong.
Aha so songon i, ai holan parpollung sibola obuk do nasida na dua pagut na utusan. Ai anggo di hamusuon, malona mangua dohot marpollung do parohon hamonangan di partontangan. Mardalan do nian pollung ni Datu Marhandangdalu na manjujur pintor siala hujur dohot adat tu inana songon i na manjujur solup panjaloan solup panggararan siala manukmanuk, bosi sor dohot bulung gaol tinampul. Alai na ni ulahon ni Datu Pulungantua pe na mandok; aut di tingki parmago ni hujur i pintor di dok ho, aut di turun i dijujur ho ba dibahen ho do utiutianmu manaon na oni asa lalap jala sor bosi i ndang dohonon juap songon na marmeam.
Ala rap toho be do pollungnasida na dua di na mangua i ba rap horas do nasida na dua na marmusu i leleng ni pitu bulan. Andalu sangkotan ni bonang ndang adong na talu duansa do na monang.
k. Masidabuan aji Datu Marhandangdalu dohot Datu Pulungantua
Masidabuan aji dohot pangulubalang ma nasida na dua, alai dung tarhilala pangulubalang i pintor dibahen do pompang balasaribu tulak balasaratus gabe mulak do pangulubalang i.
Dipahabang Datu Pulungantua ma muse anduri laho mangaroksohon huta ni Datu Marhandangdalu, alai dung dibege Datu Marhandangdalu parngongos ni anduri i pintor dituju ma sian pogu ni alaman gabe madekdek ma marpiorpior tu bona ni hau di balian.
Datu Marhandangdalu pe dibuat ma pitu andalu, dipahabang ma tu huta ni Datu Pulungantua asa gabe begu antuk mangantuhi musuna i. Habur ma muse Datu Pulungantua mijur tu alaman dung dibege parngongos ni andalu i, ditabasi ma manjujur gabe madabu ma tu bona ni bulu di parik ni hutana i.
“Husurbu ma hutana i”, ninna Datu Pulungantua, dirahut ma pitu sipusipu ditabasi ma i asa habang tu atas ni huta ni Datu Marhandangdalu manurbu hutana i nian. Umbege i Datu Marhandangdalu dipasang ma panujuon sitampar api, mintop ma api i jala madabu ma sipusipu i tu bondarbondar di suha ni parik ni hutana i.
“Songon i hape dibahen”, ninna Datu Marhandangdalu, dibuat ma sipusipu ni pangko, ditabasi ma pahabangkon tu ginajng manurbu huta ni Datu Pulungantua. Öoo…, i do hape”, ninna Datu Pulungantua, dituju ma sian alaman ndang diterge, diulahi dituju ndang mintop api i alai madabu ma tu suhasuha ni hutana i.
Mangasa gogo ma Datu Pulungantua dirungrunghon ma nabinotona, dibuat ma pinggan, dipamasuk ma tu si nasa ragam ni aji dohot pangulubalang dipahabang ma i tu atas ni huta ni Datu Marhandangdalu asa marongrong hutana i nian. Marhobas ma Datu Marhandangdalu, dituju ma dohot pangulubalang sibolanaggar, anakna Sariburaja III pe dohot do manghirpasi sian jolo jabu, anngo anggina Raja Dohang sian bara do martabasi, maralo ma ajinasida i, madekdekma pinggan i tu harbangan gabe tala ma harbangan i, i ma na gabe ambar Sipinggan nuaeng.
Dung horas nasida didapothon Sariburaja III dohot anggina Raja Dohang ma Datu Marhandangdalu tu pogu ni alaman i. Di dok Datumarhandangdalu ma tu anakna Raja Dohang: “Sian bara do ho huida martabasi, ala ni i Datubara nama goarmu tu joloan on”. Pomparanna ma na gabe marga Batubara di pudian ni ari. Dipaontong Sariburaja III ma angka anakna; dapotsa ma sihahaan di lambung ni hapeahan ni anduri i, dibahen ma goarna “Raja Habeahan”, Silitonga i dapotsa ro sian bondar laho tu huta dibahen ma goarna “Raja Bondar”, siampudan i hundulhundul di bona ni Gorat gabe dibahen ma goarna “Raja Gorat”.
Diulakhon Datu Marhandangdalu ma muse mamasang ajina parpudi. Dibuat ma losung sipitu baba jala dibahen ma pitu anduri habongna. Dipamasuk ma tu baba ni losung sipitu baba i: pitu ragam ni aji, pitu mansam pangulubalang sibola nanggar, ditonahon ma asa dilonglonghon huta ni Datu Pulungantua na so jadi mulak di tongan dalan, na so jadi mangose padan, na so jadi mulak di harbangan, suruk ma sahat tu pogu ni alaman, asa rongronghon ma sude unang di paralangalangan.
Diuji Datu Pulungantua do manabasi alai ndang marguna, dituju musegani ndang tarhilala, madabu ma losung i tu pogu ni alaman. Marongrong ma huta i gabe ambar na bidang suman tu losung.
Di dok toras, molo pinadomu aek sian na dua ambar i tu bagasan tabutabu gumunsang do dibagasan jala olo do mabola tabutabu i. Di taon 1955 laho do panurat on dohot sahalak anakna tu ambar na dua i, dibuat do sian na dua ambar i aek sabotol be. Dung sahat tu Balige, niuji pinadomu alai ndang adong na tarjadi, ndang binoto manang ala na jumolo maradian i manang ala botol ingananna.
DATU MARHANDANGDALU MANADINGHON SIPULTAK
Nunga malonglong Lobutala gabe tao, Lobusipinggan pe nunga gabe ambar, nunga menak hamusuon ni na marhahamaranggi masisolsoli roha be ala tardok nidokna tartuntun lomo ni roha.
Buhar ma Datu Pulungantua dompak Lumban Simataniari, pomparanna nuaeng adong do di Lumbanjulu Butar, deba tu Sipahutar. Sian i muse tu Lumbansioa morot muse tu Sitorus Parsambilan, sian i ma bungkas tu Haunatas alai gumodang tu Lumbanrao Habinsaran dohot tu Garoga. Borhat do deba tu Batangkayu sian i tu Siagalangan, pomparanna ma na mangingani Mandailing.
Bungkas ma nang Datu Marhandangdalu rap dohot boru Hombing dohot anakna Sariburaja III dohot Batubara tu Sipultak mamungka hutana. Tar leleng do Datu Marhandangdalu disi. Pinda do muse ibana dompak Bahalbatu tinggal do boru Hombing dohot Sariburaja III dohot Raja Dohang di Sipultak. Lam morot do muse Datu Marhandangdalu sian i manandanghon hadatuonna sahat ma tu Lumbangorat Balige. Mangoli ma muse disi dohot boru Tompul Dasopang, anak ni i ma Raja Humbil na margoar muse Toga Gurning na maringanan di Lumbangurning Uluan.
Alai di rapot ni pomparan ni Datu Marhandangdalu di huta Matondang Tarutung ari 28-29 Februari 1962??? Adong do sian marga Sitarihoran, Matondang dohot Parapat mandok nasida anak ni Datu Marhandangdalu sian boru Tompul. Laos songon i do nang sian marga Sipahutar dohot Harahap na mandok dohot nasida anak ni Datu Marhandangdalu sian boru Hasibuan. Alai molo niida pangantoionnasida laho paulihon tambak partanda ni Datu Marhandangdalu na di Lumbangurning sonogn na hurang saurdot do nasida sude. Sipatangkason ma i muse di na laho mamestahon tambak partanda ni Datu Marhandangdalu na di Lumbangurning gabe botoon ma tangkasna angka ise ripe dohot anak ni Datu Marhandangdalu.
Nunga dos tahi ni utusanutusan na marrapot di huta Matondang Tarutung di ari 28-29 Februari 1962???? laho mambahen:
1. Tugu ni Datu Marhandangdalu di bonapasogit Haunatas
2. Tambak partanda di kuburanna na di Lumbangurning Uluan
Di ari 4 Mei 1963 saut ma binahen Pesta peletakan batu pertama dohot ogung sabangunan di tambak Lumbangurning laos sadarina i diudut muse dohot acara penyerahan ni tano haojahan ni tugu di Haunatas, dohot peletakan batu pertama ni tugu i. Hape muse ndang saut sahali dibangun tugu dohot tambak i, holan tambak partanda i do jumolo dibangun dimulai ma i di ari 28 Februari 1969 ukuranna 6m x 8m, timbona 2m. Dompak dalan adong do partanda timbona 3 ½ m. Nunga naeng sidung i nuaeng laho mambahen persiapan pesta nama.
Laho mamestahon tambak partanda on ma pahantusonna manang na angka ise do ripe dohot anak ni Datu Marhandangdalu songon i nang taringot tu tugu sipajongjongon di Haunatas.
PARSERAK NI POMPARAN NI DATU MARHANDANGDALU SIAN SIPULTAK
Tinggal di Sipultak do Sariburaja III rap dohot anggina Raja Dohang naumpompar Batubara, lam matorop mabue ma nasida disi alai mate ma inana boru Hombing.
Lumbang dope tanoon tingki i, rangkak dope jolma maringanan. Tubu ma roha ni angka anak ni Batubara mangalului jampalan na lumomak dompak Barus Toruan dingkan Sorkam pangambirang, sian i ma muse laho deba dompak Sibolga torus tu Angkola sahat tu Batubara na di Asahan. Na tinggal muse di Sipultak pinda ma muse tu Tambunan na di tano Balige.
Angka anak ni Sariburaja III pe mangihut do manadingkon Sipultak alai masitopot dalanna be do mangalului tano na suman di rohana bahen ingananna.
Raja Habeahan dohot pomparanna laho do dompak Barus, maringanan ma nasida di Pasaribu Tobing, torop do nasida disi. Anggo na tinggal dope di Sipultak bungkas do muse tu Hutaraja laos adong disi maringanan sahat tu nuaeng on. Na deba laho do tu Haunatas dohot Sitoluama, di na tolu inganan i adong do pomparanna sahat tu tingki on. Sada ompu i ma Ampapaganalomak laho do tu Pariksabungan i ma Pasaribu Habeahan. Siala parserak ni pomparan Raja Habeahan tumorang ma i bahenon ni panitia tarombo Pasaribu sian Raja Habeahan.
Raja Bondar dohot angka anakna tinggal dope di tano Sipultak. (torsa no. 13)
Raja Gorat pinda tu Sihujur sian i ma tu Rura Silindung adong do nuaeng pomparanna di Sisunggulon. Na deba tu Pangururan Habinsaran, disi pe torop do nasida. Deba pinda do muse dompak Sipahutar sirpang tu Sigotom, adong do pomparanna di si sahat tu nuaeng on. Nang di bagian Doloksanggul adong do pomparan ni Raja Gorat alai tumangkas ma i bahenon ni panitia tarombo Pasaribu sian Raja Gorat.
PARSERAK NI POMPARAN NI RAJA BONDAR
Ia Panguluraja anak sihahaan ni Raja Bondar sai diinganhon do di Sipultak, borat do rohana manadingkon kuburan ni angka ompungna dohot natorasna; alai anggo angka anggina mangihut do borhat sian huta ni ompuna i mangalului tano na numapu.
Ia Raja Pultak dohot anggina Raja Gordang morot ma jolo tu Bahalbatu alai morot muse do tu Pagarsinondi, sian i ma tuat tu Rura Silindung. Maringanan ma Raja Gordang di Hutabarat jonok tu aek situmandi, anggo hahana Raja Pultak di Simarangkir do marhuta. Dung manang sadia leleng di si borhat do ibana dompak Pahae, pinadatu do ibana di angka huta na binolusna sahat tu Angkola, maringanan ma ibana di Pargarutan, digoari halak ma ibana disi Datu Dibagona. Nunga torop disi dapotsa pomparan ni borbor i ma marga Harahap. Dipasaor ma dirina dohot dongan sabutuhana i gabe marga Harahap. Anggo parbungkas ni Raja Gordang sian Silindung tu Barus gumanjang do hatahononhon torsana di torsa no. 18.
Dua do anak ni Panguluraja, sihahaan margoar Tuan Sarangnaiborngin, tinggal do di Sipultak mandongani amana. Ia siampudan na margoar Panjimeter hatop do maninggalhon Sipultak, dompak Doloksanggul do ibana laho laos mate disi. Adong do tolu anakna, sihahaan laho do tu Dairi ditorushon muse tu tano Alas, pomparanna adong do na sahat tu Gayo. Marsada do pomparanna i dohot margamarga ni na nidapothonna; alai sian hatana, bangkona dohot kebudayaanna adong do sumanna tu halak Batak. Paidua manirpang do sian Dairi manuju tano Karo, disi pe gabe masuk marga Karo na disi do pomparanna i ma marga Selima, masuk tu bagian marga Karokaro Kacaribu. Paitolu goarna di dok Parburak, mulak do tu Pariksabungan mandapothon huta ni ompuna Sariburaja. Ibana pe dimasukkon do dirina tu marga Borbor na disini asa denggan parsaoran siganup ari.
TUAN SARANGNAIBORNGIN MULAK TU BONA PASOGIT HAUNATAS
“Nunga sude pomparan ni daompong pinda sian Sipultak on, holan ahu nama dohot anakhu Tuan Sarangnaiborngin tinggal, ahu nunga lam matua”, ninna panguluraja marpingkir. “Binsan mangolu ahu, hupaturun ma holiholi ni daompung dohot damang”, ninna muse. Dijou ma anak na i, martahi ma nasida mambahen turun.
Ndang pola balga pesta i ai otik nama pangisi ni luat i. Ndang pola sadia leleng nari mate ma dohot Panguluraja mangihut muse dohot ripena, denggan ma nasida dipature Tuan Sarangnaiborngin.
Marhusari ma Tuan Sarangnaiborngin, ndang na hainganan on Sipultak on, dumenggan ma ahu manombang tu lobu ni daompung Sariburaja II tu Haunatas.
Dierer ma jo dompak Bahalbatu tu angka lobu na hea niinganan ni angka marga Pasaribu disi. Borhat ma ibana muse sian i tuat tu Toba mamolus Siboruon, maringanan ma ibana di Lumban Gorat Balige, lobu ni ompungna Datu Marhandangdalu naung hea sian i. Dung manang sadia leleng disi laho ma ibana dompak Habinsaran manopot lobu ni Sariburaja II, alai manosor do muse ibana tungkan dangsina di atas ni tor na disini. Ön do bonapasogit ni pinomparhu di pudian ni ari, ninna dina laho mamungka hutana i.
Dipungka ma dilambung ni hutana i onan, digoari ma i Önan Ria. Laos dibahen do disi bale pasogitna i ma songon partungkoan laho manaringoti na porlu di luat i. Dibahen ma dohot parhombanan di Sidogor, gabe pulik do Haunatas sada bius, ndang mangapi tu bius ni Sipaintua manang Sibagotnipohan atik pe otik do nasida.
Tong do dijujung baringinna nang tingki harajaon Hajaihiranon dohot Hakepala Negerion tingki panjajahon Bolanda, songon i nang ha-Ketua-Dewanon di parmulaan ni Kemerdekaan ni Indonesia.
Gabe do Tuan Sarangnaiborngin mangingani tano Haunatas, onom do anakna. Andorang so mate dope Tuan Sarangnaiborngin dibagi do pusahana tu anakna na onom halak i, songon on ma parbagina:
1. Anak sihahaan Juaramonang, barang pusaka Ninggala
2. Anak paidua Ompu Randuk, barang pusaka Hujur
3. Anak paitolu Raja Enduk, barang pusaka Panggu
4. Anak paiopat Namorasinanti, barang pusaka Massihuridap
5. Anak pailima Ompu Debataraja, barang pusaka Tunggalpanaluan
6. Anak paonomhon Ompu Mangaretar, barang pusaka Papalian (Parmasan)
Asa tumorang di pomparanna angka na umposo nuaeng on, pinatorang do di son pusahapusaha na jinalo ni anakna na onom i:
1. Ninggala: i ma ulaula ni parhauma na tinarik ni horbo laho manghurak dohot manggargar tanoi asa masarsar gabe denggan hatubuan ni eme.
2. Hujur: i ma sinjata ni parburu laho marburu aili, ursa d.n.a, laos sinjata porang do i dihamusuon. Adong do hujur Sitombuklangit, hujur Siborboron na tinaringotan di torsa angka na parjolo.
3. Panggu: i ma ulaula ni parhauma laho mangombak hauma manang porlak dohot manggisgis duhut. Molo marngingi di dok ma i ombak, hudali manang gairgair.
4. Massihuridap: i ma pahean ni pinggol. Najolo mar mas do pinggol ni baoa dohot boruboru, alai muse holan pahean ni boruboru nama i, ai boruboru nama na martura pinggolna. Nuaeng on barang pusaka nama i, ai metmet nama lubang ni pinggol ni angka boruboru, kurabu mas nama na masa manang kurabu berlian.
Mansam ni mas Batak najolo:
a. Mas Sitepal; durina di babana sada na balga sada na metmet, jadi tepal marsidokdoki. Massihuridap i ma mas sitepal na balga.
b. Mas duriduri: ummetmet do jala dos do balga dohot durina parduru tu babana i duansa.
c. Ontokontok: i ma mas na metmet, ndang marduri (polos) holan dua do durina di parduru tu babana i.
5. Tunggal Panaluan: i ma tungkot ni datu na manggombarhon jolma na masituhuhan. Parginjang parobuk na ganjang i ma Ajidonda Hatahutan, paidua Siboru Tapinauasan, udutna tu toru: Datu, Guru, Sibaso, d.u. manggombarhon silinduat pinaporhas dung magodang marroharoha gabe longkot tu hau piupiu tanggule. Dipangke datu do i manortor.
6. Papalian (Parmasan): i ma ampang panuhatan ni eme laho manjalo dohot mangalehon asa dos isina (Ampang harajuan)
MARSERAK POMPARAN NI TUAN SARANGNAIBORNGIN
Matua ma Tuan Sarangnaiborngin, ditambakhon ma di parbandaan ni Onan Ria na pinungkana hian. Disuan do di tombak i hau hariara i ma songon monumentna sahat tu saonari mangolu dope hau hariara i.
Matorop maribur do pomparanna, nang Pasaribu na asing pe di Haunatas, gabe laho ma deba manosor tu Aeknabara na di holangholang ni harangan Parseraseraan dohot Siharbangan. Gabe lam tu bidangna ma tano ni Pasaribu. Muse sahat do tu Natinggir, Lintong, Hutagurgur, Onanborbor, Purbatua sahat tu Aekhunsim, Sibalanga, Padangsiandomang, Garoga, Parinsoran ro di Sigolang, mardomu do i sude ndang adong na marolat.
Lam tu toropna do pangisi ni Aeknabara, hira na pulik nama nasida saharjaon. Alai di hamamasa ni porang Pidari na ro sian Bonjol masa ma di Aeknabara porangporangan ai sai adong do na ro Bonjobonjoon gabe so sonang be halak mangula siulaonna gabe lam marpogos ma nasida. Dung ro hamajuon lam hatinggalan ma nasida ala dao dohot maol ni dalan. Mulak ma nasida sude tu Haunatas, mulak gabe harangan ma Aeknabara.
Di tingki i masa do parpindaan ni angka jolma; anak ni Tuan Sarangnaiborngin pe dohot do deba mangalului panjampalan na lumomak alai pulikpulik be do masiboan langkana tu tano na umbuk di rohana.
1. Juaramonang; ndang adong pomparanna tinggal di Haunatas, dompak Habinsaran do laho jala maringanan ma nasida di Aekhunsim. Mangareak ma muse dompak Sibalanga sahat tu Garoga, Parinsoran, Sigolang sahat tu Angkola. Torop do nasida di Garoga jala marharajaon, alai adong do na laho dompak Silindung, Pahae dohot Samosir.
2. Ompu Randuk; pomparanna pe ndang adong na tinggal di Haunatas, dompak Habinsaran do tong laho jala maringanan ma nasida di Rodang na jonok tu Onanborbor. Munsat do muse sian i tu Sibalanga sahat tu Padangsiandomang. Adong do gomparanna nuaeng disi, deba laho do tu Silindung, Pahae, Angkola dohot luat na asing.
3. Raja Enduk; holan saompu do tinggal di Haunatas i ma pomparan ni Ompu Tuan Asal. Pomparanna na asing pungu do di Lintong, Hutagurgur, Onanborbor, Purbatua. Torop do nasida disi gabe sada harajaon Lintong dipadomu ma i dohot Pangururan (Raja Gorat).
Adong do na pinda tu Batunabolon, Janjimauli sahat tu Simandimpos Rantauparapat. Adong do nang tu Ombur/Lansang, Talun/Lumbanbalik; deba di Rodang, Riganjang, Pearaja, Garoga, Aekhunsim. Nang di Parsoburan dohot di Sijungkat adong do pomparanna dohot di Silindung, di Angkola pe adong do pomparanna.
4.Namorasinanti; na tinggal di Haunatas i ma pomparan ni anakna sihahaan Pariknabolon dohot deba pomparan ni paidua Ompu Tandean, na deba nari laho do tu Bahalbatu. Paitolu Ompu Maranauli sude do pomparanna di Bahalbatu; songon i do nang paiopat Ompu Doloksaribu di Bahalbatu do pomparanna; pomparan ni pailima Ompu Ginjangraja i ma: 1. Ama ni Ginjang dohot anakna Guru Tumonang di Pealangge Sibaganding, Pearaja-Simasom Pahae, Sitompul-Silindung; 2. Sibolon Gu pomparanna di Parbuluan, Janjimartahan, Aeksilang Doloksanggul, Sihoras Sumbul Pegagan deba laho tu Parlilitan, Pangkat sahat tu Barus; Pomparan ni Guru Bisa (3) dohot Guru Lada (4) gabe marga Ujungsaribu, senina ni marga Ujung di Hutamaha kuta Tengah dairi, dohot pomparan ni Datu Gurasing (5) di Sibaragas Sipultak; pomparan ni Ompu Mirdak (6) dohot Ompu Riuriur (7) laho do dompak Sarulla Pahae dung i muse dompak Simanosor, deba tu Angkola na deba nari tu Batangtoru, Sibolga sahat tu Barus.
5.Ompu Debataraja; hira sude do pomparanna tinggal di Haunatas, nasida do natumorop tinggal di Haunatas di huta Lumbanhariara, huta Gonting dohot huta Pangasean. Alai adong do mandok deba pomparanna adong do di Humbang; holan na adong dope sipahantusonna.
6.Ompu Mangaretar holan di Haunatas do pomparanna na marhuta di Onanria asing ma na laho mangaranto tu luat na asing.
PARTUTURAN PARSABUTUHAON DI HAUNATAS
Dung maringanan Tuan Sarangnaiborngin sian pinompar ni Raja Bondar di Haunatas las ro do nang pomparan ni haha doli Raja Habeahan, maringanan ma nasdia di huta Habeahan gabe sahuta.
Ro do nang pomparan ni anggi doli Raja Gorat maringanan di huta Parpea dohot Tingkatingka.
Nang marga Lubis pe ro do tu Haunatas, maringanan ma nasida di huta Lubis, Hutagalung, Hutagurgur, Hutadame dohot Lumban Holbung.
Denggan do parhahamaranggion ni pangisi ni Haunatas, sude do nampuna huta, sude dapotan golat di hauma, tano tur, parporlahan, sapangkailan bondar, saparsingkolaan jala sada gareja. Sabius do nasida jala saharajaon ndang boi rajaan ni marga na asing.
Saparadaton do nasida sude saparbagian jambar. Adat parhahamaranggion do mangarahuti hasadaonnasida. Disusunnasida do tarombo partuturan parsabutuhaon di Haunatas. Mura dope i antong di tingki i ai na rap pomparan ni Datu Pompang Balasaribu dope nasida. (pangisi ni Haunatas).
Di sude paradatan, sai homabr tusi do dibahen parbagian ni jambar hata, jambar juhut nang jambar hepeng dohot tortor pe. Uju pajumpang dohot donganna, sai pintor diboto do marparhuaon ibana tu si jala hombar tu si ma paniseonna. Molo tar sor iba laho tu huta, pajumpang dohot manang ise pe nang so tinanda, anggo nasida pintor ditanda do iba jala disise: “Nandigan ho ro ompung, amang….??? Natuatua, tunggane, ama manang ina, dolidoli, namarbaju ro di angka dakdanak nunga diboto partuturanna tu donganna.
Laos on do sada sumber dibahen panusun buku on naginoaranna tarombo na so tarsurat alai na tarsirat.
Dison sinusun do tarombo partuturan parsabutuhaon na mardalan di Haunatas sahat tu nuaeng on. Binuat do manang piga goar sian marompuompu na dos (sarupa) sundutna (di Haunatas), patudoson ma i sian donganniba saompu dohot dongan saompu ni donganniba gabe botoon ma manang beha partuturan.
PARTUTURON PARSABUTUHAON DI RAJA BONDAR DOHOT DI PASARIBU
1. Di pomparan ni Raja Bondar
a. Maol do patudoson partuturan di Haunatas dohot dongan pomparan ni Pasaribu Raja Bondar na maringanan di luat na holang sian Haunatas. Di rapot tarombo pomparan ni Raja Bondar taon 1963 di Bahalbatu ditontuhon ma goargoar sian sude ompuompu na dos sundutna, gabe i ma tudostudos manontuhon tarombo dohot dongan na pajumpang dohot iba. Marparhuaon ho tu si ….. (goar sian ompuna), pinatudos ma muse tu na dos sundutna di pomparan ni ompuniba. Öooo…, manjou …. do ahu tu ho.
b. Nunga ummura berengon partuturan parsabutuhaon di pomparan ni Raja Bondar marhite buku tarombo on. Songon on ma pamangkena:
Nomor na marturut 1,2,3,4,…d.u. sian hambirang tu siamun sihahaan ni partubu do i sahat tu sianggian ni partubu, molo ummetmet nomor niba sian dongan, angginiba ma ibana jala hahana ma iba.
Nomor urut sian ginjang tu toru na di topi parhambirang i, nomor ni sundut do i, mulai Raja Bondar no.1, anakna no.2, pahompuna no.3….d.u. Molo iba nomor 8 hape dongan nomor 9,10,11 gabe maranak, marpahompu, maranak mangulahi ma iba tu ibana. Molo dongan i nomor 7,6,5 gabe marama, marompung, marama mangulahi ma iba tu ibana.
2. Songon i do muse pangalahona mangalului partuturan parsabutuhaon di pomparan ni Pasaribu Raja Bondar maradophon pomparan ni Raja Habeahan manang Raja Gorat pe. Boi ma i sude bahenon dung pinapungu gabe sada tarombo ni Raja Habeahan, Raja Bondar dohot Raja Gorat na sinusun ni panitia ganup ompu gabe tarombo ni Pasaribu, bahenon ma songon na di bagian “b” na di ginjang i.
PARBUNGKAS NI RAJA GORDANG TU BARUS
Turun do hadatuon ni ompungna Datu Marhandangdalu tu Raja Gordang, datu bolon do ibana di rura Silindung. Dung mangoli ibana ndang di jou halak be goar sidakdanakna i, goar hadatuonna i nama dijou i ma Datu Manombabisa. Di Hutabarat do hutana di topi ni aek Situmandi, goar ni hutana i dibahen huta Marsaitbosi. Nunga namarbaju boruna Si Tumaledung jala nauli do rupana, donda jala pantun pangalahona ala ni i digoari halak do ibana Siboru Hutahian Natumandi, ai andi do rupana sian donganna jala tubu ibana di topi ni Aek Situmandi.
Na ro do Guru Mangaloksa madangadang tu Silindung sian Sigaol Uluan, manompang ma ibana di jabu ni Datu Manombabisa di huta Marsaitbosi. Diurupurupi Guru Mangaloksa do Datu Manombabisa mulaulaon. Mansai lomo rohana marnida boru ni Datu Manombabisa i naeng oroanna gabe parsondukna. Siboru Hutahian Natumandi pe rosu do manghatahatai dohot Guru Mangaloksa, gabe sonduk hela ma Guru Mangaloksa di jabu ni Datu Manombabisa.
Nunga tung bolak arung dohot ansising naung nirambas ni Datu Manombabisa bahen parhaumaan, rumatamata idaon bulung ni eme na i, turna pe lambas do di buntulbuntul i, robean i pe nunga diula gabe pargadongan, lomaklomak bulung ni suansuananna i.
Dung manang sadia leleng, naeng manjae ma Guru Mangaloksa asa diboto mangula na diibana. Disuru ma ripena i mangido tano sian simatuana. Hurang suman do i tu roha ni Datu Manombabisa ai lambas dope arung dohot assing sirambason, godang dope robean na tubuan ramba na so ditastas jala poso dope Guru Mangaloksa. Boasa ingkon naung hinagaluthon i deba pangidoanna? Dionjat ma tano tu parindahanon, Ön ma lehon tu Hasibuan, ninna tu boruna i. Na mangalehon semangat do nian tu helana i.
Marsogotna i borhat do Datu Manombabisa rap dohot dua anakna manandanghon hadatuon tu Sipoholon. Nangkok ma nasida tu punsu ni dolok Siborboron, manuati rura manangkohi robean di Sijamapolang sahat tu Naipospos tuat muse dompak Barus. Di ganup huta binolusnasida dipasang do hadatuonna i mangubati namarsahit, diulpuk jolma i asa ubatanna. Denggan do nasida ditamuei sangap do nasida dipardalannanna.
Leleng do nasida mangkahapi tano i, diida balgabalga ni hau di tombak i ala ni napuna. Nepnep diida tu hasundutan mansai hornop jala mansai lambas. Dengganna i bahenon di son parhutaan, ndang songon Silindung tano barerang hatubuan ni arung dohot assing songon solu idaon sungkot pamerengan. Dipasang do huhut hadatuonna disi ndang diboto halak na laos mangkahapi tano i nasida. Dung geas didalani nasida sude, mulak ma nasida mamolus harororanna hian sahat ma nasida tu dolok Soborboron. Ditatap ma rura Silindung na songon solu hinaliangan ni dolok na tubuan ri, assising dohot arung na tubu di peapea i. “Ndang paumanon tano Barus i, ate….!”, ninna Datu Manombabisa tu anakna na dua i. Putus ma roha nasida manadingkon rura Silindung mandapothon tano Barus na napu jala na hornop i.
Dung sahat Datu Manombabisa tu huta, dialualuhon boruna i ma parbadaanna dohot Guru Mangaloksa ala ni tano si sa parrasan i. Dijou ma helana i dohot boruna i, di dok ma tu nasida: “Boasa pola marbadai hamu ala ni tano? Pos rohamu, pasahatonku ma sude golathu, tur dohot porlakhu rodi angka dorbia nang jabu on tu hamu. Anggo hami borhat ma bulan na ro dung dapot tula, bulan parinsan mangalului panjampalan na lumomak”. Dirimpu boruna dohot helana i do i murukna na paugul i nasida.
Marhobas ma Datu Manombabisa, dipahimpal ma barangbarangna na boi boanonna, diuanghon angka na boi langku. Marhobas ma nang angka anakna dohot parumaenna, pahompuna, songon i dohot angka naposona asa tulus diparborhatnasida i.
Dapot ma tula, bulan parinsan. Sogot manogot i borhat ma nasida sude, torop do nasida na marudur i masiboan barangna be: adong na manghunti, manghallung huhut manogu hoda boban. Sian gadugadu i do nasida mardalan, hona dege ma poring na di topi ni dalan i marngangakngangak. Marabur ma ilu ni boruna Siboru Hutahian Natumandi manuluthon natorasna, angka ibotona dohot edana rodi sude sisolhotna na borhat i. Anggo Guru Mangaloksa nunga tung las rohana marningot pauseang i.
Diboan Datu Manombabisa do tano sian hutana saparrasan, aek mual satabutabu, dua batu ni ambalang sian aek Situmandi na dos rupana dohot balgana, tung sarupa do idaon. Mardalan ma nasida sahat tu Barus, manosor ma nasida disi, dipajongjong jabuna, dipungka hutana, diula parladangan di balian dohot parpollahan, dipauli dohot inganan ni pahanpahanan liang hutai, ditahi nasida ma mambajo.
Muruk ma pangisi ni luat nampuna huma huta i, alai dipasang Guru Manombabisa ma sipatulpak gabe sobarani be nasida ro.
Dijounasida ma raja, dibahen parriaan siala tano nabinuat ni Datu Manombabisa i. Dipaboa alona ma tu raja i na tano nasida parhutaan, parturan dohot parpollahan ni Guru Manombabisa i. “Ndang tutu tano na i, tanongku do i”, ninna Datu Manombabisa. Songon i ma nasida pautal ndang diboto raja i ise sidok natutu.
“Molo ro tuhas, gana daonna”, ninna rajaraja i. Di dok ma ingkon manolon nasida sapihak ise na olo manolon paboa sintong na ni dok na, i ma si dok na tutu. Mabiar do pangalu i manolon ai sohea dope i diula, tombak dope. Alai anggo Datu Manombabisa olo do, “gabe do na mangoloi hata ni raja”, ninna.
Dipahundul ma tu parrasan inganan ni tano na binoanna sian Silindung naung pineakkonna disi, manolon ma ibana: “Batu na bolon tu batu na metmet parsoburan ni sitapitapi; suda na bolon suda na metmet ndang adong siullus api; Nda tanongku na huhundulion”, ninna huhut dijama parrasan i, “Nda mualhu na huinum on”, ninna muse, laos diinum aek na ditabutabu i na binoanna sian Silindung. Monang ma ibana dibahen rajaraja i.
“Sapala pantis, naeng ma pantis ni Siagalangan; sapala naung ro hamu angka raja mangkata tanonami on ba unang ma diparalangalangan tontuhon hamu ma parbolakna”, ninna Datu Manombabisa. “Ba laos ho ma jolo paboahon”, ninna rajaraja i.
“Saotik do tanongkon, holan tuk saanak ni ambalangon do, nasa i be ma ukuranna maropatsuhi”, ninna Datu Manombabisa, laos dibuat ma ambalangna dohot batu sada anakna. Diundukhon alona i ma songon na nidokna i di jolo ni rajaraja.
Dipasang ma anak ni ambalang i, dung i diambalanghon ma manalpui ujung ni hau sahat tu bariba. Borhat ma nasida sude mangalului anak ni ambalang i, nunga pola botari laos so dapot. Diulahi ma muse manogotna i, tong ndang dapot. Patoluarihon dilului, di dok Datu Manombabisa ma: “Tar tungkan adui…dope hutuluthon hadabuan ni batu anak ni ambalang i, beta ma taida tusi”. Dung hos ari sahat ma nasida tu topi ni binanga na bolon, lulululu ma ibana disi. Tep, dirorohon ma tanganna tu ruangruang, dibuat ma sian bagasan batu ni ambalangna i, dilehon ma tu rajaraja asa diida manang na i do batu i. Sude marhatutuhon na i do tutu batu i. Gabe i ma ungkuran ni parbalohan ni tano ni Datu Manombabisa. Hape…tolu ari andorang so ria i, naung ditaruhon ibana do sada batu binuatna sian Aek Situmandi i, dipamasuk tu ruangruang i.
Nunga sabulan pinda Datu Manombabisa sian Silindung. Nunga tung masihol boruna Siboru Hutahian Natumandi. Marabur iluna tangis sosombopon. “Sombu ma roham, nunga pinda damang naburju i, hasinokkon ma tanona dohot artana i soboi be palilunganku”, ninna tu Guru Mangaloksa.
“Boasa ahu eahanmu, na marngangakngangak do poring i didegehon, poring i do na mangeak umbahen laho nasida”, ninna Guru Mangaloksa songon na margaitgait pajut roha ni ripena i. Gabe pangeheton ma i muse umbahen di dok: “Pasaribu ni eak ni poring”.
Hape gabe logo ma ari, ndang ro be nanggo simbur ro ma ranggapuri matutung gabe lapung ma eme dibalian rahar suansuanan di porlak jala bondilon angka pinahan. Mangindorap do huroha hatahatana na hurang suman tu simatuana. Disungkunnasida ma sibaso na bolon, tarida ma di manukna: Ïngkon laho nasida tu Barus manopoti salana tu simatuana di atas ni sipanganon, boanonna hoda hundulan manubut roha ni simatuana asa dipasupasu tondina nasida horas jala gabe.
Diboannasida ma i tu Barus manopot simatuana. Las do roha ni simatuana i manjalo, dipasupasu ma nasida di panggabean parhorasan di gabe na niula sinur ni na pinahan.
Mulak ma nasida. Di dolok Siborboron marhobot ma langit ro ma udan paremean maborbor ma nasida sahat tu hutana. Gabe ma na niulana di balian sinur ma nang pahanpahananna. Sorang ma nang anakna dibahen ma goarna Siraja Nabarat ala barat hatana di parpinda ni simatuana i.
Dung magodang anakna na opat i; Siraja Nabarat, Siraja Panggabean, Siraja Hutagalung dohot Siraja Hutatoruan, diulahi ma ro ari logo matutung di Silindung. Marningot naung salpu, disuru Guru Mangaloksa ma anakna na opat i mamboan sulangsulang tu tulangna, diboan do hoda subut bahen sombana tu tulangna i. Tung mansai las do roha ni tulangna i manjalo nasida. Laho mulak, dilehon ma sada payung na ganjang jala ditonahon molo sahat nasida tu dolok Siborboron bungkaonna ma payung i.
Sahat ma nasida tutu tu dolok Siborboron di na laho mulak, dibungka ma payung i, marbirong ma ombun marhobot ma langit, por ma udan. Denggan ma partubu ni eme dohot suansuanan, pinahan pe mokmohan di balian.
Di pudian ni ari, mangulahi ma haleon potir di Silindung, ronggom hauma ala logo ni ari, malos duhutduhut dohot suansuanan di porlak, ro ma dohot bondil ni pinahan. Mardos ni roha ma sude rajaraja ni rura Silindung manaruhon hoda subut i di atas ni sipanganon tu Barus. Dipillit ma opat halak utusan:
– sahalak sian Hutabarat
– sahalak sian Panggabean dohot Sitompul
– sahalak sian Hutagalung dohot Hutatoruan
– sahalak sian Naipospos (Sipoholon)
Borhat ma pangulu i manogu hoda subut i, diboan ma gondang sabangunan.
Denggan do panjalo ni Raja Pasaribu na di Barus i tu nasida. Tangkas ma dijalo huda subut i, manortori ma nasida na margondang i. Dipampe Raja Pasaribu i ma harajaon ni pangulu na opat i “Raja Maropat”, harajaon ni sasahalak “Parbaringin” dibahen ma dohot goar harajaonnasida:
1. Baginda Mulana ma na sian Hutabarat
2. Rangkayatua ma na sian Panggabean Sitompul
3. Jayangkucinta (Bagotsinta) ma na sian Hutagalung dohot Hutatoruan
4. Jayamuda (Raja Endamuda) ma na sian Naipospos
Dilehon ma dohot pusako tu nasida tanda ni harajaonna sada be payung partiang na ganjang.
Mulak ma Raja Maropat i tu Silindung, marpungu ma rajaraja ni Siopatpusoran dohot Naipospos di Onansitahuru, margondang ma nasida, manortori huhut mandoadoa Raja Maropat i, ro ma udan paremean na hinasiholannasida.
Olat ni i lam sangap ma Pasaribu dibahen pomparan ni Siopatpusoran, ndang adong be na olo margaitgait mandok “ni eak ni poring” i. Pomparan ni Pasaribu pe sai ingot jala elek do marboru tu sude pomparan ni boruna. Sai dilehon do pasupasu asa torop maribur asa tubu anak na bisuk dohot boru na marroha.
GURU BISA DOHOT GURU LADA PINAULUBALANG TU DAIRI
Marsiajar dolidoli dope Guru Bisa nanak pailima ni Ompu Ginjangraja tinodohonna ma Guru Lada anak paionom ni natorasna i. Andorang dakdanak dopenasida na dua nunga marguru marmonsak. Hadatuon ni angka ompungna pe turun do tu nasida na dua. Nunga dimulai mangajari angka donganna dolidoli marmonsak jala nunga digoargoarinasida na dua Guru Bisa dohot Guru Lada.
Godang do dorbianasida di Sibaragas Sipultak, ido diparmahanmahannasida ganup ari. Sogot manogot i nunga dipatulanasida horbo na i tu parmahanan; tar dao do parmahanan i sian huta jala jonok nama i tu harangan.
Di na sadari, ndang mulak nasida na dua tu huta holan horbo na i do dipataru sahat tu bahal i. Mulak ma nasida muse tu parmahananna i ai ndang tarida horbona tunggal na bolon i. Na lalap do nasida sadari na i di galanggang parmonsahan na binahennasida di topi harangan i. Ganup ari do nasida na dua disi marmonsak pa tang nabinotonasida. Anggo di arian i rame do galanggangnasida i, ai ro do angka dolidoli tu si manguji marmonsak. Tung sude do dipepe Guru Bisa dohot Guru Lada ndang adong nanggo sada na mangalo tu nasida. Nunga manihir mataniari ipe asa maradian nasida. Dipaontong dorbiana hape ndang disi be sada, i ma naniluluannasida umbahen diulakhon tu parmahanan i. dilului tu parguluguluanna ndang disi, masuk ma nasida tu topi ni harangan hape tong do ndang dapot. Nunga lam dao masida masuk tu harangan paihutihut gasgas i, nunga mulai urmun, lam golap ma muse. Ndang diboto nasida be manang tu dia tondongonna, hundul ma nasida di ramba i di bona ni sada hau, mondokondok ma nasida ala ni lojana nok ma matana so diboto.
Lulululu ma natorasna dohot angka hahana di huta ala matua so mulak nasida, ndang tarpodom nasida saborngin i, “sondo naung disoro babiat? ninna rohanasida. Nasida nama pataruhon horbona i tu parmahanan marsogotna i. Diluluinasida manipat sadarina i alai ndang tarida. marsogot na i muse dilului ma tu sude huta ni tondongna tong so dapotnasida. Ndang dibotonasida be tudia luluanna.
Sogot dope manogot i nunga hehe Guru Bisa dohot Guru Lada ala ni malena. Diluluinasida ma harumonting dohot parbue ni hau na boi allangon manggohi butuhana. Ditorushonnasida ma pardalananna paihutihut pardalanan ni parharangani.
Sahat ma nasida tu sirpang, marsirang ma nasida di si sada tu hambirang sada tu siamun masidalani dalanna be.
Sahat ma Guru Bisa tu huta ni partombak i, dipangido ma asa disi jolo ibana mahiandu. Burju do parjabu i manjalo ibana, datu bolon do parjabu i huhut pangulima. Marmeangmuli do halak ro tusi, adong na marubat adong na marguru hadatuon dohot hapangulimaon.
Tarsunggul ma na binoto ni Guru Bisa sian sihadakdanahonna, turun do tu ibana hadatuon ni ompungna jala nunga pola digoari ibana guru ala naung mangajar marmonsak. Alai ndang dipataridahon Guru Bisa asa dapotsa sude hadatuon dohot hapangulimaon ni datu soranganna i.
Dung manang sadia leleng, tutu ma nunga gabe ummalo Guru Bisa sian datu i, jotjotan ibana nama mangubati na marsahit na ro marubat, ibana nama disuru datu i mangubati nang mangajari siseanna marmonsak nang na marguru hadatuon pe. Sude do dirungrunghon datu i hadatuonna dohot hapangulimaonna tu Guru Bisa.
Diborhati ma Guru Bisa asa laho manandanghon hadatuon dohot hapangulimaonna tu luat na asing, borhat ma ibana dompak Dairi. Di na sahali pajumpang ma Guru Bisa dohot sahalak dolidoli di sada robean. Na hundul do dolidoli i huhut dipiu sisumutna dompak ginjang. Togos dagingna bodiar matana. Dibollang Guru Bisa ma ibana huhut ditiop janggutna dompak toru. Hehe ma dolidoli i, dibollang ma Guru Bisa huhut disintak sabukna. Ditarik Guru Bisa ma monsakna, marmonsak ma nasida alai monsak saguru do ndang adong na hona. Martinju ma muse nasida alai ndang adong na talu. Marsiranggut ma nasida muse, tong do pautal margantiganti nasida tu ginjang dohot tu toru. Margulingguling ma nasida muse di robean i sian dolok sahat tu toruan sahat tu na hornop di topi ni aek Simbolon. Mansohot ma nasida na marbadai songon na mangalap hosa.
Disungkun Guru Bisa ma dolidoli i, aha margana, ise goarna, anak ni ise jala marhua ibana ro tu robean on? Dipaboa dolidoli i ma songon on: “Marga Pasaribu do ahu margoar Guru Lada anak ni ompu Ginjang sian Sibaragas Sipultak, na marmahan do hami dohot dahahang Guru Bisa, lalap hami marmonsak di galanggangnami i dohot dolidoli na ro mangasangi hami, dung pe botari asa sae. Ndang sanga be hupaontong hami horbonami, mago ma tunggal nabolon i gabe hululuihami ma sahat tu tonga ni harangan. Nunga mulai urmun, golap ma muse ari, hundul ma hami di ramba na di bona ni hau jala mondokhondok ma hami ala ni lojana laos nok ma matanami. Huuduti hami ma muse pardalanannami sahat tu sirpang gabe sirang ma hami mardalan, dahahang dompak siamun ahu dompak hambirang.
Sahat ma ahu tu sada huta di harangan i, hupangido ma asa disi ahu tinggal. Burju do parjabu i dijalo do ahu, dipaboanboan ma ahu mamulung ramuan ni ubat ai datu bolon do hape ibana dohot pangulima, tung sonang do rohangku disi. Tarsunggul ma hadatuon na huguruhon sian sihadakdanahonku di hutanami. Las rohangku mamereng siseanna na ro marguru monsak tu ibana. Tamba ma na huboto gabe ummalo ma ahu marmonsak dohot dihadatuon sian ibana. Diborhati ma ahu marmonsak dohot hadatuon sian ibana, diborhati laho manandanghon hadatuon dohot hapangulimaon tu luat na asing, i ma dalanna umbahen na sahat ahu tu son.
Dihaol Guru Bisa ma Guru Lada: “Ho do i hape anggia? ahu do haham Guru Bisa, sarupa do parsorionta. na so hutanda do ho nangkin ala na jongir ni sisumutmi dipiu ho dompak ginjang”, ninna. “Ho do i hape hahang? na so hutanda do ho nangkin ala na ganjang i janggut mi!”, ninna Guru Lada laos dibobok haha na i. Masiummaan ma nasida huhut marhori matana ala ni las ni rohana, dibahen ma inganan i “Juma Gulangan”.
Ditorushon nasida ma paradangadanganna dompak Dairi manandanghon hadatuon dohot hapangulimaon. Sahat ma nasida tu Berampu, diubati ma angka na marsahit laos diajari ma taringot hadatuon. Angka na umposo pe diajari ma marmonsak. Tarbarita ma nasida di luat i, godang do halak naniubatannasida, na marguru hadatuon dohot hapangulimaon pe torop do.
Dung sadia leleng nasida di si tarsunggul ma nasida naeng pajumpang dohot natorasna dohot angka hahana, dipaboa ma tu angka siseanna borhat ma nasida jolo mulak tu Sibaragas.
Las do roha ni sude sisolhotna, diharoani ma nasida ai naung mago do nasida di rohana gabe jumpang, naung mate do di rohana gabe mangolu.
Ndang saida leleng dope Guru Bisa dohot Guru Lada naung mulak tu hutana Sibaragas, pultop ma parmusuon ni marga berampu dohot marga Ujung. Tarsingot ma roha ni marga Berampu dihapangulimaon dohot hadatuon ni Guru Bisa dohot Guru Lada. Disuru ma utusan mangalapi nasida tu Sibaragas Sipultak asa nasida gabe ulubalangna mangalo marga Ujung. Las do roha ni Guru Bisa dohot Guru Lada mangoloi pangidoan ni marga Berampu i, borhat ma nasida pinaulubalang tu Dairi.
Diambangi marga Berampu ma nasida dibahen ma parhontasanna laho borhat tu partontangan. Marsuraksurak ma marga Berampu mangudurhon Guru Bisa dohot Guru Lada.
Umbege barita haroro ni Guru Bisa dohot guru Lada ulubalang ni marga Berampu i, gabe mundur ma sumangot ni marga Ujung, hona eak ma nasida laos talu pornag. Monang ma marga berampu, diboan ma tabantaban sian Ujung, dilehon ma deba tabantaban i tu Guru Bisa dohot Guru Lada.
Di pudian ni ari, martahi ma Guru Bisa dohot Guru Lada; “Nunga loja hita na marporang i holan tabantaban i ma deba dilehon tu hita hape tanonta so adong bahen parhutaan, parsabaan dohot parporlahan”. Mar dos ni roha ma nasida asa laho Guru Lada mandapothon marga Ujung paboahon na boi taluhononna Guru Bisa asal ma dijanjihon marga Ujung na lehononna tano parhutaan, parsabaan dohot parporlahan tu ibana bahen upana. Hupatalutalu pe asa ho monang ninna Guru Bisa.
Laho ma Guru Lada mandapothon marga Ujung. Dipaboa ma na olo do ibana pinaulubalang tu nasida jala boi do lehononna parhangkungan pabo ingkon talu Guru Bisa bahenonna. Alai ingkon marjanji marga Ujung na ingkon lehononna sabagian tanona bahen parhutaan, parsabaan dohot parporlahan asa boi tongtong rap dohot nasida. Dioloi marga Ujung do manjanjihon lehononna tano i asal ma tutu monang nasida.
Dibingkas marga Ujung ma muse parporangon tu marga Berampu. Sobu do parporangan i alai manggogo do Guru Lada mandopang musuna, Guru Bisa pe tung dipartahanton do marga Berampu.
lam leleng na marporang i lam sumurut do Guru Bisa ai maralal di ibana dohot anggina Guru Lada asa dipatalutalu di na marporang i.
Monang ma tutu marga Ujung, diboan ma tabantaban i sian Berampu marsuraksurak na nasida mulak. Dipatutur marga ujung ma angka boruna na ummulina asa pilliton ni Guru Lada sahalak sian i gabe pardihutana.
“Ba beha ma i rajanami, dilehon hamu do borumuna bahen pardihutangku hape nanggo tanongku bahen parjabuanku soada”, ninna Guru Lada. Änggo tano do, pos ma roham, nunga hujanjihon hami hian i, lehononnami ma i, ninna marga Ujung, laos dilehon ma Kuta Tengah na di Bunturaja nuaeng. Marjanji ma nasida na sada siulaon, sada adat, sapartahian tu joloan on, gabe senina (dongan sabutuha) ma Guru Lada di marga Ujung, jala pomparan ni Guru Lada gabe marga Ujungsaribu.
Dipillit Guru Lada ma sahalak sian boru ni Ujung i bahen dongan saripena, dipauli ma jabuna, dipungka ma hutana dohot parladanganna di Kuta Tengah, disi ma ibana mamompari.
Leleng di parlelengan ro ma Guru Bisa muse mandapothon Guru Lada gabe rap nasida maringanan songon i nang angka pomparanna.
SIBORU BIDINGLAUT (NAN TINJO) GABE SOMBAON
Nunga mangoli sude anak ni Gurutateabulan na opat i holan ibotona siampudan i nama na so hot, i ma Siboru Bidinglaut na margoar huhut Nantinjo. Nunga matoras dagingna, nauli do nian rupana, torop do na mandok hata tu ibana alai ndang lomo rohana mida baoa. Tumagon ma so muli iba unang apala anak ni deba paurak iba, ninna rohana, ai sangkar so anak lahi do ibana, ulubalang parompuan.
Ro ma anak Jau sian Sipolha mangaririt ibana tu Sianjurmulamula. Muruk ma ibotona Limbongmulana dohot Sagalaraja ala so olo iboto na i tu anak Jau i, tung dipaksa do asa saut. Maporus ma Siboru Bidinglaut mangalualu tu ibotona siampudan Malauraja, nunga pinda ibotona i tu Simanindo dung mangoli dohot boru ni Balabulan. Dung matorasa na dihiringan manuk dipangido ripena i do asa dialap tungkotna alana disi mangintubu ibana mulak do mandapothon amana Balabulan. Dibuat Malauraja ma ripena songon tungkotna boru Jau. Disi sorang anakna i pintor mate do ripena parjolo i (ditampar lali), gabe boru Jau i nama pagodanggodang anakna i na margoar Taburaja. Tubu ni boru Jau on nama anggo Manikraja, Ambaritaraja dohot Gurningraja.
Mangalualu ma Siboru Bidinglaut tu Malauraja, di dok ma na dimuruhi Limbongmulana dohot Sagalaraja do ibana ala so olo tu anak ni Jau i; hape ala na sumalim do rupa ni baoa i, bolong beut, songon jolma so begu. Ro do muse si doli i mangihuthon Siboru Bidinglaut tu Simaninndo. Diida Malauraja ma, na uli do hape baoa i, tompa mamunjung parsoara mamolim. Dipaingot ma iboto na i asa burju dialusi, ia so i ba dituntun ma lomona.
Ndang tarjua be, ninna roha ni Siboru Bidinglaut, unduk ma hatana. Dijalo ma sinamot satangan baju, sapinggan ri-bar, saguriguri sijonggi, dijujur ma ari parunjukna.
Ro ma anak Jau i dohot sisolhotna mangalap Nantinjo, gabe mangandung ma Nantinjo borngin i, diandunghon ma: Ïale pongki pandakdakan simbora, suak tondi lapung sibaran lapalapa; ia nunga ahu sihampir gabe gambir tandiang gabe toras; tu Limbongmulana dohot Sagalaraja pe sotampil tu Malauraja pe so bolas. Ïale sibaran lapung bagian lapalapaa; ai na bagian ni siboruadi do maniop tanduk i ma tanduk na marjunggaluan, ai naung pandok ni tondingki do so haru anak lahi ahu so haru parompuan.
Dung sae ulaon paradatan, borhat ma pangoli i rap dohot Nantinjo marsolu bolon dompak Sipolha. Di tonga tao i martonggo ma Nantinjo: Ömpung Mulajadinabolon, nunga songon i panompam di siboruadi, papupur ma baritangku di tonga tao on. Tongos ma ampilas manantan halisungsung marpiupiu dohot halibutongan marsobur asa borhat siboruadi manopot namboruna Siboru Saniangnaga.
Ro ma tutu sude napinangidona di ronggona i, marputar ma solu i, harom ma nasida sude masuk tu bagasan tao i gabe solobean sihalibutongan. Mumbang do ulaula tonun ni Nantinjo, gabe dibuat Malauraja ma i jala dibandahon singkat ni Siboru Bidinglaut. Tubu do bulu godang diparbandaanna i, gabe sombaon ma i margoar sombaon Simanindo, i ma panindoan Siboru Bidinglaut ninna Malauraja.
Molo mamolus sian tao na dilambung ni pulo Malau pomparan ni Gurutateabulan sai dijouhon do: “Patio, patio tao i bolusonnami ale namboru Bidinglaut”. Ninna barita, asal ma dijouhon songon i sai tiur do tao i bolusonnasida.
Buhar do Jau i sian Sipolha ala ni i, gabe soluk ma tu si pomparan ni Manikraja, sian i ma muse marserak tu Simalungun dohot Pematang Siantar.
Adong do manang piga sian na umposo manungkun panusun bungkuon, sintap ni dia do na masuk tu maraga Pasaribu, ala adong do diida merek ni perusahaan “PASARIBU”, gabe disungkun; “Pasaribu dia do hamu?” Alusna: “Pasaribu Batubara”, na sada: “Pasaribu Harahap”, nasada nari: “Pasaribu Malau”, dohot angka na asing dope. Dipangido nasida ma asa dipamasuk tu torsa on hatoranganna; songon na tarsurat di toru on.
a.Haroroan ni marga di halak Batak
Dung ditua deba boru Sibasoburning dongan saripe ni Guru Tateabulan, disungkun ma goar ni ama ni ripena i, dipaboa ripena i ma goar ni amana “Sibasoburning, gabe dibahen Guru Tateabulan ma marga ni ripena i “boru Sibasoburning, ai matua goar ni amana do gabe marga ni anakkonna (Patriarchat). I ma parmulaan ni marga di halak Batak.
Anggo goar ni Guru Tateabulan ndang pola dimargahon pomparanna, goar ni anakna Sariburaja do na parjolo dimargahon pomparanna gabe marga Pasaribu, i ma humebaheba dohot marga Sumba. Siboru Sanggul Haomasan boru ni Sariburaja na muli tu Tuan Sorbadibanua, boru Pasaribu do margana, laos i do diingot pomparanni Tuan Sorbadibanua sahat tu nuaeng on.
Di tingki Raja Hatorusan II (Tuan Balasahunu) pahompu ni Sariburaja gabe dua marga ma pomparan ni Sariburaja:
1.Pomparan ni siraja Iborboron gabe marga Borbor, jala ala padan ni Limbongmulana, Sagalaraja dohot Malauraja andorang dihiringan manuk dope Siraja Iborboron ingkon marsada nasida dohot si Raja Borbor maralohon pomparan ni Siraja Ilontungon, gabe dibahen nasida ma Raja Maropat di Sianjurmulamula manjujung “Borbor Marsada”.
2.Pomparan ni Siraja Ilontungon di Banuaraja manjujung marga Lontung.
Hinorhon ni i gabe marga sabungan ma Pasaribu i ma marga parsadaan ni pomparanna. Gabe adong ma tolu marga pahebaheba di pomparan ni Siraja Batak:
1. Marga Borbor Marsada di Sianjurmulamula
2. Marga Lontung di Banuaraja
3. Marga Sumba di Pangururan, ai nunga pinda nasida tu si sian Sianjurmulamula.
Dung bungkas sude pomparan ni Sariburaja sian Sianjurmulamula, gabe masibahen marga na be ma na tinggal i. Pomparan ni Limbongmulana gabe marga Limbong, pomparan ni Sagalaraja gabe marga Sagala jala pomparan ni Malauraja naung pinda tu Simanindo gabe marga Malau.
Ia pomparan ni Siraja Iborboron na bungkas sian Sianjurmulamula mangulahi do muse mambahen marga Sabungan Pasaribu gabe margana. Songon i do nang Ompu Tuan Rajadoli (Datu Taladibabana) na bungkas maringanan tu Dongdong Uluan, Pasaribu do dibahen margana. Tarbukti do i sian:
1. Siboru Hutahot: boru ni Datu Taladibabana na muli tu raja Mangareak, boru Pasaribu do margana, laos i do diingot pomparanna di Uluan sahat tu tingki nuaeng on.
2. Boru ni Matasopiak (anak ni Raja Sipahutar) na muli tu Sitorus Pane na di Sitorus Parsambilan, boru Pasaribu do dibahen margana ai marga Pasaribu do Matasopiak na pamuli boru i, gabe tongtong do martulang Sitorus sahat tu nuaeng on.
3. Sude anak ni Datu Taladibabana mamangke marga Pasaribu, dung pe matorop muse nasida di inganan na imbaru asa gabe goar nasida be dipampe pomparanna gabe margana. Pomparan ni Raja Sipahutar gabe marga Sipahutar, pomparan ni Raja Hatioran (Datu Singa) gabe marga Harahap, pomparan ni Raja Tanjung gabe marga Tanjung, pomparan ni Ramberaja gabe marga Rambe.
Anggo pomparan ni Sariburaja II hot do marga Pasaribu mambuat goar ni Sariburaja I marga Sabungan Pasaribu, tarbukti do i sian:
1. Boru ni Sariburaja II sihahaan Nai Antingmalela na muli tu Sibagotnipohan boru Pasaribu do dibahen margana, laos i do diingot pomparan ni Sibagotnipohan sahat tu saonari.
2. Boru Sariburaja II paduahon, Siboru Pantisabungan na muli tu Babiatnaingol Sinaga tong do boru Pasaribu margana, ido diingot pomparanna sahat tu nuaeng on.
Ia angka anak ni Sariburaja II (Datu Rimbangsoaloon) gabe marga do muse di inganan na imbaru dung mamompar nasida disi:
1. Pomparan ni Raja Matondang gabe marga Matondang,
2. Pomparan ni Raja Saruksuk gabe marga Saruksuk,
3. Pomparan ni Raja Tarihoran gabe marga Tarihoran,
4. Pomparan ni Raja Parapat gabe marga Parapat,
5. Pomparan ni Parubahaji gabe marga Tinedung dohot marga Sitangkar.
Pinompar ni Datu Pompangbalasaribu hot do mamboan marga Pasaribu, alai anggo pomparanna gabe mamangke marga naimbaru nama dung sidung parporangon ni Isangmaima (Datu Pulungantua) dohot Datu Marhandangdalu (Datu Rimbangsaudara), songonon ma partording ni marga nasida:
1. Pomparan ni Isangmaima (Datu Pulungantua) gabe marga Lubis mambuat goar ni anakna Tumonggo Lubis.
2. Pomparan ni Datu Marhandangdalu (Datu Rimbangsaudara) gabe tolu marga mamboanhon goar ni anakna:
a. Pomparan ni Sariburaja III mamboanhon marga Sabungan Pasaribu sian Sariburaja I, marga Sabungan Pasaribu sian Sariburaja II dohot marga Pasaribu sian Sariburaja III.
b. Pomparan ni Raja Dohang gabe marga Datubara mambuat goar na pinampehon ni Datu Marhandangdalu, ala sian bara ibana martabasi, alai muba do i muse gabe Batubara.
c. Pomparan ni Raja Humbil na margoar muse Toga Gurning gabe marga Gurning.
I. Sude margamarga i, marga Borbordo parsadaanna (sabunganna), molo dijouhon jambar tu marga Borbor nunga dihangkam i sude margamarga na ditoruon, sian no 1 – 18
II. Na masuk tu marga Sabungan Pasaribu sian pinompar ni Sariburaja I, sude margamarga Borbor na di ginjang i sopadohot Limbong, Sagala dohot Malau. Alai nang marga na tolu on dohot angka anak ni margana tong do masuk marga Pasaribu ala ni parhahamaranggion dohot ala na masuk i nasida tu Borbor Marsada ala ni parpadananna i, tarlobi molo laho nasida tu luat na godang disi marga Pasaribu, asa boi sasiulaon di paradatan las ni roha manang arsak ni roha.
III. Na masuk tu marga Sabungan Pasaribu II sian pinompar ni Sariburaja II; sude pomparan ni Sariburaja II na masuk tu margamarga Borbor (no 1-10) na di ginjang i.
IV. Na masuk tu marga Pasaribu nuaeng; sude pomparan ni Sariburaja III, i ma pomparan ni Siraja Habeahan, Siraja Bondar, Siraja Gorat.
Marhite hatorangan na di ginjang i boi ma taralus sungkunsungkun ni angka sundut naumposo, boi do sahalak mamangke: 1. margana sandiri; 2. Marga Sabungan Pasaribu paduahon; 3. Marga Borbor; 4. Marga Sabungan Psaribu parjolo, marguru tu kondisi dohot situasi di tingki i di luat naniinganananna.
1. Boi do marga Batubara na di Sarulla mambahen marga Pasaribu pasadahon dirina tu Pasaribu na disini gabe sisada ulaon paradatan di las ni roha dohot sitaonon manang hamamaju ni usaha, mambuat marga Sabungan Pasaribu.
2. Boi do marga Harahap na di Tarutung mambahen marga di perusahaan mambuat marga Sabungan Pasaribu parjolo laho padengganhon parsaoranna di inganan i.
3. Boi do marga Malau na di Parapat mambahen marga Sabungan Pasaribu marningot parsadaan Borbor Marsada pasanggamhon parsaoranna manang hamamaju ni usahana di inganan i.
4. Boi do marga Harahap na di Sitorang mambahen marga Sabungan Pasaribu padengganhon pardomuanna tu luat i, ala Pasaribu do marga Borbor na umbalga di Toba Holbung.
5. Boi do marga Limbong, Sagala, Malau mambahen marga parsadaanna “Nai Marata”; alai molo adong do marga Borbor dohot disi, ba marga Borbor Marsada do bahenonna marga parsadaannasida, marningot padan i
b. Marga Pasaribu gabe marga na asing
Adong do sian maraga Pasaribu gabe masuk tu marga na asing mangihuthon marga ni halak na nidapotna jala ala dao ingananna i sian luat ni margana hian so adong be pardomuanna gabe masuk nama ibana tu marga na adong di luat i paima adong sada tingki tarsingot ibana tu margana hian. Tiruanna:
1. Pomparan ni Panjimeter na sahat tu Alas gabe masuk do tu margamarga na adong di tano Alas, songon i do nang na sahat tu Gayo gabe masuk do tu margamarga na adong di Gayo.
2. Marga Pasaribu (adong do i sian Raja Habeahan, Raja Bondar, Raja Gorat) na mulak tu bonapasogitna di Pariksabungan gabe masuk tu marga Limbong laho pasadahon dirina tu marga na nidapothonna asa boi sisada ulaon paradatan di las ni roha manang sitaonon. Alai di tingki parpudi on lumobi angka na di pangarantoan nunga mulak muse mambahen margana “Pasaribu Habeahan”.
c. Marga na tamba tu marga Pasaribu
Adong na so marmarga hian na ro maringanan tu luat na niinganan ni Pasaribu gabe dipamasuk do dirina gabe marga Pasaribu asa unang adong bolatbolat di nasamarga di luat i.
1. Mangihuthon torsa di Barus, Sultan Ibrahim na ro sian Terusan (Sumatera Barat), di do ibana Pasaribu sian Bangkara pasadahon dirina dohot marga Pasaribu na nidapthonna di Pasaribudolok. Dijalo nasida do ibana gabe marga Pasaribu, gabe Sultan Ibrahin muse ibana di Pasaribu Tobing, pomparanna pe gabe marga pasaribu do. I ma na nidokna marga tamba tu marga Pasaribu.
2. Molo adong marga Pasaribu na mambahen anak angkatna na so marmarga hian, tangkas ma marboaboa tu raja (diadathon), gabe marga Pasaribu do i.
3. Molo adong parumaen ni Pasaribu na so marmarga, buatonna ma marga ni simatuana manang ompung boru, boi do nang sundut tu ginjang ni i alai ingkon adathononna di bagasan adat Dalihan na tolu, dohot ma hulahula nampuna marga i songon suhut parboru.
Boasa pola pampeon marga ni parumaen na so marmarga? Anggo mangihuthon adat ni hala Batak ndang boi dohonon goar sidanak, manang goarna i ala ni bao, parumaen, anggi boru ai subang do i. Songon i do nang goarni haha doli, simatua ni angka ina, margana do na boi jouonna. Ala ni i ma ingkon pampeon marga ni parumaen na so marmarga. Angkup ni i, asa adong pangamai manjalo adat dohot mangalehon adat molo adong siulaon manang horja.
Hela na so marmarga pe, pampeonna do songon marga ni sahalak amangboru ni nabinuatna na suman tu roha ni keluarga i, boi do adat ni i laos di tingki parunjuhonnasida. Ndang boi dohonon goar ni hela, subang do i.
MARSUMBANG (MANOMPAS BONGBONG)
Mangihuthon na somal di margamarga dohot anak ni marga di pomparan ni Siraja Ilontungon dohot di pomparan ni Siraja Isumbaon, ala na adong do naung manompas bongbong (marsumbang) sian anakna dohot boruna umbahen na tamba marga na imbaru ala naung masihoruan nasida. Ompu parginjang ni paranak ma gabe marga ni anak jala ompu parginjang ni boru ma gabe marga ni boru.
Anggo na somal, sai anak ni ompu ni marga i do parjolo manompas bongbong, jala goar ni anak na ma muse gabe marga naimbaru. Rupani: Marga Siopatpusoran do marga ni pomparan ni Guru Mangaloksa Hasibuan, alai tardege pinggol ni dalan ma Ompu Lompo pomparan ni Sirajanabarat dohot boru ni pomparan ni Sirajahutatoruan, gabe ditolopi Raja Siopatpusoran ma tompas bongbong di nasida, tubu ma marga na imbaru mangihuthon goar ni anak ni Guru Mangaloksa i ma marga Hutabarat, Panggabean, Hutagalung dohot Hutatoruan.
Alai sai adong do na marbahir, isara marga Silahisabungan. Silalahi tu marga Tambunan ndang boi marhula marboru, hape Tambunan sandiri nunga masiboruan sama nasida (Tambunan Batuara, Tambunan Lumbangaol, Tambunan Lumbanpea). Na deba marga, na marningot padan ni ompunasida be do umbahen na so boi masialapan boru.
Godang panghorhon ni marsumbang (manompas bongbong). Mangihuthon adat Dalihan na tolu, di hundulan ni hasuhuton do sude na sa marga, alai molo dung masa na manompas bongbong, gabe pomparan ni ompu ni paranak ma na gabe hasuhuton, jala pomparan ni ompu ni parboru ma gabe hulahula molo di jabu ni paranak ulaon. Alai molo di huta ni parboru do siulaon, gabe parboru i ma na gabe hasuhuton jala paranak i ma gabe pamoruonnsida. Jadi di bagasan na samarga hian nunga gabe mardalan partuturan Dalihan na tolu.
Molo so dibagasan adat na manompas bongbong i, godang do mara dihorhon, songon tudostudos pinatorang di toru on:
1. Tuan Sariburaja na marsumbang dohot ibotona Siboru Pareme (pinaporhas), naeng do bunuon ni anggina Limbongmulana, Sagalaraja dohot Malauraja, Siboru Pareme pe dibuang do tu tombak na limuton di Batumartindi na di dolok Sabulan.
2. Siajidonda Hatahutan na marroharoha dohot ibotona pinaporhas Siboru Tapinauasan di na laho nsida tu tombak, gabe lohot do tu hau piupiu tanggule songon i dohot datu, sibaso, guru d.n.a na naeng paluahon nian, i do na ginombarhon ni Tunggal Panaluan.
3. Mangihuthon torsa, adong do na mariboto marroharoha di topi ni sunge Sitalaktak di holangholang ni tambunan Batuara dohot Matio, gabe batu do nasida di topi ni sunge i.
4. Di na tardege ni pinggol ni dalan Ompu Lompo pomparan ni Sirajanabarat dohot boru sian pomparan ni Siraja Hutatoruan, gabe mate do ompu Lompo dipusa si Bindoran iboto ni boruboru i sandiri.
Sada ulaon na borat do na manompas bongbong i, alai sai na masa do i molo dung lam sopar tu toropna na samarga i lumobi molo hurang marga pangalapan boru/pangolian ni anak di luat i.
Anggo margamarga na masuk tu marga Sabungan Pasaribu, manang Borbor Marsada, ndang ala na adong na marsumbang umbahen na tamba marga na imbaru. Tamba pe angka marga ala naung torop do pomparan ni sada ompu di ingananna na imbaru, boi marsaulaon adat jongjong sandiri sopola be dohot marga sabunganna.
Sahat tu saonari, ndang adong dope na resmi diadathon anak mangoli dohot boru muli di marga Borbor Marsada di Tapanuli Utara. Disura roha nian hinorhon ni balga ni uhum na tu Sariburaja dohot tu Siboru Pareme i do na manghorhon gabe jorajoranon angka naumposo dibahen.
Asing do pangalahona anggo di Angkola dohot Mandailing, ai nunga masialapan boru disi Pasaribu tu Batubara, Lubis tu Harahap, d.n.a. Disura roha, ala na hurang do disi marga na jonok tu ingananna pangalapan boru dohot pangolion ni anak nasida, jala margamarga Borbor do na torop jala pajonokjonok di inganan i.
Sada hatinggalan do di margamarga Borbor martimbanghon margamarga Lontung dohot margamarga Sumba ala na so resmi dope marga Borbor manompas bongbong.
Dua mansam do parjadi ni manompas bongbong:
a. Molo halak na raja, na mora, na tar dok goar na naeng manompas bongbong, dipapungu ma angka rajaraja ni marga i, dipantom horbo laho paboahon sangkap na i. Dung ditolopi rajaraja i panompason bongbong i, dibahen ma pesta na balga, dijou ma rajaraja ni marga na satingkat dohot marga na i dohot sude panungganei na margana i marompuompu asa sude umbotosa dohot manggabei nasida na manompas bongbong i. Olat ni i rasmi ma boi nasida marhula marboru. Anggo parunjuhon ni na mangihut songon unjuk na somal nama.
b. Molo halak na metmet jala parhurangan do na marsumbang i, diluahon ma jumolo boru i tu luat na humolang manang tu inganan parkarejoanna di pangarantoan. Dung gabe, i pe asa ditahihon mambahen adatna di hutana. Somalna ndang pola maol be i ditolopi angka raja ala naung gabe nasida. Dipabalga ma pestana, dijou ma utusan ni margamarga na jonok tu luat ni paranak dohot parboru, dirasmihon ma panompason bongbong i. Olat ni i nunga boi marhula marboru nasida. Ala molo so gabe do nasida, somalna ndang diadathon be i, mabiar ma angka na umposo mangihuthon songon i dipudi.
Holan i tutu, molo naeng manompas bongbong naeng ma dimulai sian parsirangan ni ompu parginjang asa unur muse partamba ni anak ni marga i.
Molo niida naung marserak do tu desa na ualu pomparan ni Siraja Iborboron nunga mansai torop jala daodao be ingananna, dihilala roha tung na maol ma mangulahon cara na parjolo na manompas bongbong na pinatorang di ginjang.
Na boi jala na umbulus ulahonon ni hatoropan, songon na tinaringotan di nomor dua i nama molo tung adong na manompas bongbong. Dung i molo tung adong na tar sor sian angka na umposo anak dohot boru ni margamarga Borbor, unang magodanghu be nian pangambati, alai adong ma usaha ni angka raja adat laho paturehon asa boi saut panompason bongbong i mardalan denggan, so pola mansalai adat ni ompunta. Molo dung denggan sahali mardalan perasmianna ba nunga boi muse mangihut angka naumposo.
Molo tung adong nuaeng angka ianakhonta na tar sor tardege pinggol ni dalan hape nunga gabe nasida, marusaha ma parnak dohot parboru i mambahen perasmian ni panompason bongbong ni anakhonna i asa marhite sian i muse gabe rasmi boi marhula marboru margamarga di Siraja Borbor.
Alai, ba hata ni panurat on do i, ba tumangkas ma dipingkiri angka dongan dia ma na dumenggan siulahononta. Sihingkitsinalenggam, ba tapillit ma dia na dumenggan.
« INDUK MARGA BATAK & CABANG-CABANGNYA
Riwayat Singkat Perjuangan Pahlawan Nasional Raja Sisingamangaraja XII »
komentar taringot tu Tangiang |
komentar taringot tu Tangiang
Somalna di sada arisan, parjabu do namambaen tangiang laho mangan jala molo ndung sidung arisan manang laho mulak sian inganan i baru pe asa namandapot arisan bulan depan ma mambaen tangiang, jala sebelum dibaen tangiang penutup ikkon adong dope sidohonon tu parjabu siala naung diparade nasida indahan na las dohot aek sitio-tio.
Attar songon i do na binoto saleleng on, alai molo asing luatna asing muse do tuhukna ate?? songon i do tahe di luat muna???
Tikki na laho mangan, jala ama tolpas parjabu ma mambaen tangiang, “Amen” ninna, ndung sidung dibahen tangiang, tung massai uli situtu attong akka hata elek dohot akka pangidoan dipasahat tu amang pardenggan basai, ndang adong so satokkin songon na hea binege di akka kaset2 ni akka parlawak, dohot akka nonang lawak na hea binege di bagas lapoan.
Amang tahe ama tolpas on namaloan mambaen tangiang dibagasan bahasa batak bah, ninna ama ultop dohot ina tiur sian baribaan, songon na mekkel apa tolpas dibagasan rohana siala dibege akka hatai.
Jala ndung si marsipanganon, mardalanma torus acara songon na somal, jala tugas ni bendahara ma satikkion manjalo akka arisan sian sude anggota, ae dia do, bah anak nisi adui doi, ae ndang songon i, ikkon songonon do sabutulna pamarenta on, ikkon songon on do, ninna nasada muse, ro muse dibariban, imada marragam akka namasa di tonga-tonga ni bangso taon, eda-eda molo produk na hu jual on asli do eda,….attar songoni ma nonang-nonang dibagasan arisan ra ate:-).
Tapahohom majolo satokkin, siala naung tarpapungu arisan ninna rohakku tapasahat ma tu parjabu (ama tolpas) ate, nauli ninna akka nadeba, nion ma amang arisan na dapot muna, mauliate ninna ama tolpas mangalusi dohot ina tolpas.
Marlanjut mamuse manjaha buku nabadia, jala on tugas ni ama tolpas, buat jolo bible sian lemari ninna tu inattana, nga sai dilului alai alkitab do na dapot. Bahasa batak manang bahasa indonesia sarupa doi, na patetting isina i do jala ikkon taboan jala tapamasuk be tu roha dohot parngoluanta nina opppung nisi manahan sian baribaan, toho tutu ninna akka na asing mangoloppon hata i.
Dibuka ama tolpas ma alkitab on, tapahohom be ma asa tabege hata ni amang pardenggan basai, na tarsurat di buku on…ayat parjolo sahat tu ayat 8. Jala ndung sippul dijaha pittor dibaen ama tolpas ma tangiang, jala pittor jongjong do ibana sian hundulanna asa songon na lancar mandok sidohononna dibagasan tangiang i, Amin, ninna ama tolpas manutup tangiangna.
…imada au pe songon ido,…sarupa hita bah,… nabohado tutu i??? sai tumabo jala tumolhas do begeon artina molo bahasa batak dibaen,… ninna akka soara-soara huhut mandorguk akka tes manis dohot akka kopi na be sian galasna,…marragam ma akka hata i, siala ama tolpas mambaen tangiang dibagasan bahasa indonesia…hape nian tung massai uli isi ni tangiangi, ndang maribbar songon bahasa batak…jala mekkel ma ama tolpas mambege akka soara-soara i dibagasan rohana. boha do menurut hamu??? tumagon ma mekkel hita dibagas ni roha mangadope akka sisongon i ate:-).
on 11 Oktober 2010 at 10:18 am Tinggalkan sebuah Komentar
The URI to TrackBack this entry is: https://mdpanjaitan.wordpress.com/2010/10/11/komentar-taringot-tu-tangiang/trackback/
SIULASON NI MAJALAH ON Boasa Hita Martangiang?
SIULASON NI MAJALAH ON Adong do na Manangihon Tangiang?
SIULASON NI MAJALAH ON Boasa Dipangido Debata asa Martangiang Hita tu Ibana
SIULASON NI MAJALAH ON Tangiang—Aha do Labana di Hita
Halak na So Marbisuk Porsea tu Sude Hata
Dihilala Hamu do Huaso ni Debata?
”Tambai ma Haporseaonnami”
Unang ma Ganggu Rohanta Manomba Jahowa
Tongtong ma Rimangi Ulaon ni Jahowa
Joujou Paboahon | Oktober 2015Dansk Drehu Efik Esti Ewe Fiji Ga Garifuna Georgia Guarani Gujarati Hausa Heber Hiligaynon Hindi Hiri Motu Hmong (White) Iban Igbo Iloko Indonesia Inggris Isoko Italia Japang Jawam Mambwe-Lungu Marati Maya Mazatec (Huautla) Melayullis Wayuunaiki Xhosa Yoruba Yunani Zande Zapotec (Isthmus) Zulu
SIULASON NI MAJALAH ON | ADONG DO LABANA MARTANGIANG?
Tangiang—Aha do Labana di Hita
Andorang so taulahon sada karejo, ra jolo tasungkun do dirinta, ”Aha do labana molo huulahon on?” Molo tasungkun songon i taringot tangiangta, na mangkaringkothon diri sandiri do hita? Ndang. Denggan do molo taboto aha laba ni tangiang. Jala hea do sungkunsungkun roha ni si Job ditangihon Debata manang ndang tangiangna.—Job 9:16.
Sian artikel na parjolo, dipatudu do molo tangiang lobi sian hasomalan ni agama dohot ubat terapi. Sasintongna, ditangihon Debata do tangiangta. Molo martangiang hita laho mangulahon na denggan, alusan ni Debata ma tangiangta. Dijujui Debata do asa lam tapajonok dirinta tu Ibana. (Jakobus 4:8) Antong, aha do labana molo martangiang hita? Taida ma pigapiga laba na tadapot.
Pingkiran na Dame.
Tingki masa sitaonon na borat di hamu, songon dia do hamu mangadopi i? Disurat do di Bibel, ”Pabotohon hamu ma tu Debata pangidoanmuna”. (1 Tessalonik 5:17; Pilippi 4:6) Disurat do di Bibel, molo martangiang hamu tu Jahowa hilala ma ”dame ni Debata na sumurung sian saluhut roha, i ma mangaramoti angka ateate dohot pingkiranmuna”. (Pilippi 4:7) Boi ma tadapot hadameon ni pingkiran molo tapasahat sude holso ni rohanta tu Debata. Songon na disurat di Psalmen 55:23, ”Sai tu Jahowa ma pasahat parsorionmi, jadi Ibana ma pangoluhon ho.”
”Sai tu Jahowa ma pasahat parsorionmi, jadi Ibana ma pangoluhon ho.”—Psalmen 55:23
Godang do halak mangkilala dame pingkiranna dung martangiang. Si Hee Ran, sian Korea Selatan, mandok, ”Tingki masa sitaonon na borat, martangiang ma ahu, gabe dame ma pingkiranku jala margogo ma ahu mangadopi sitaonon i.” Si Cecilia di Filipina mandok, ”Gabe sahalak ina, marsak situtu do ahu mangida borungku dohot omakku na so mananda ahu be. Alai dung martangiang ahu tu Jahowa margogo ma ahu mangadopi sitaonon i ganup ari. Pos do rohangku, na urupan ni Jahowa do ahu.”
Tarapul jala margogo tingki mangadopi sitaonon.
Hea do hamu marsak situtu alani sitaonon na borat? Martangiang ma hamu tu ”Debata, Sipangapul na sumurung”. Bibel patorangkon, “Diapul do hami di bagasan saluhut haporsuhonnami.” (2 Korint 1:3, 4) Umpamana, tingki Jesus mangadopi sitaonon na borat, ”marsinggang ma Ibana martangiang”. Aha do labana? ”Diida Ibana ma surusuruan sian banua ginjang i, na margogoihon Ibana.” (Lukas 22:41, 43) Na asing muse, martangiang ma si Nehemia tingki diorai ibana marbarita. Didok ibana ma, ”Sai lam pargogoi ma tanganku.” Diurupi Debata do ibana asa unang mabiar, jala tongtong do ibana marsitutu laho marbarita na uli. (Nehemia 6:9-16) Si Reginald, di Ghana, paboahon pengalamanna, ”Martangiang do ahu tingki mangadopi sitaonon na borat. Tarapul do rohangku dung hupaboa tu dongan na boi mangurupi ahu, jala dipapos do rohangku asa unang mabiar.” Tutu ma molo martangiang hita tu Debata, tarapul ma rohanta.
Bisuk na sian Debata.
Haputusan na tabahen marpangkorhon do tu ngolunta dohot tu na asing. Songon dia do hita mambahen haputusan na denggan? Bibel mangalehon hatorangan,olo martangiang hita mangido bisuk sian Debata, lehononNa do tondi parbadia manogunogu hita asa marbisuk mambahen haputusan. Sasintongna, boi do hita mangido tondi parbadia, ala didok Jesus do, ”Lehonon ni Ama i sian banua ginjang Tondi Parbadia tu angka na mangido I sian Ibana.”—Lukas 11:13.
”Tongtong do ahu martangiang tu Jahowa, asa ditogutogu laho mambahen haputusan na denggan.”—Si Kwabena, Ghana
Tingki Jesus mambahen haputusan, dipangido ibana do pangurupion sian Debata. Tingki mamillit sampulu dua siseanna, dipaboa do di Bibel, ”manipat na saborngin i ma didatdati martangiang tu Debata”.—Lukas 6:12.
Songon Jesus, nunga godang halak mangkilala molo Jahowa mangurupi nasida mambahen haputusan na denggan. Si Regina sian Filipina paboahon dung mate tunggani dolina, marragam do sitaonon diadopi ibana. Mamingkirhon dirina dohot keluargana, kaluar sian parkarejoan, jala susa mangadopi dua boruna. Aha do na mangurupi ibana mambahen haputusan na denggan? Ibana mandok, ”Pangurupion sian Jahowa do hupangasahon.” Si Kwabena, sian Ghana manjalo pangurupion sian Jahowa. Ibana mandok, “Ndang karejo be ahu di konstruksi.” Tingki mambahen haputusan, didok ibana ma, “Tongtong do ahu martangiang tu Jahowa, asa ditogutogu laho mambahen haputusan na denggan.” Didok muse, ”Dipargogoi Jahowa do ahu, tingki mamillit karejo na mambahen ahu lam denggan di partondion.” Hita sude boi mangkilala panogunoguon ni Debata, tingki mambahen haputusan na marpangkorhon tu paralealeon dohot Ibana.
Nunga taulas pigapiga laba ni tangiang. (Ida ma di kotak ” Laba ni Tangiang”.) Alai, asa boi tahilala sude laba ni tangiang on, ringkot do asa tatanda Debata dohot lomo ni rohaNa. Molo lomo do rohamuna, boi do diurupi sahalak Sitindangi Ni Jahowa hamu marsiajar Bibel. * On mambahen hamu lam solhot tu “sitangihon tangiang”.—Psalmen 65:3.
^ par. 14 Laho mandapot godang hatorangan, jumpangi hamu ma Sitindangi Ni Jahowa na jonok tu ingananmu. Manang ida ma situs webnami, www.jw.org/bbc.
Laba ni Tangiang
Pingkiran na dame.”—Pilippi 4:6, 7.
Pangapulion sian Debata ”Pinuji ma Debata, Ama ni Tuhanta Jesus Kristus, Ama Parasiroha situtu jala Debata, Sipangapul na sumurung! Ai diapul do hami di bagasan saluhut haporsuhonnami.”—2 Korint 1:3, 4.
Diurupi mambahen haputusan na denggan—Jakobus 1:5.
Diurupi mangadopi sitaonon ”Martangiang ma hamu, asa unang bongot hamu tu bagasan pangunjunan.”—Lukas 22:40.
Disesa do dosanta ”Ia dung dipaunduk bangsongku, na targoar tu Goarhu rohana, jala martangiang nasida, jala dilului Bohingku, jala mulak nasida sian dalannasida, angka na roa i, Ahu pe tangihononku do sian banua ginjang, jala marpamuati rohangku di dosanasida.”—2 Kronika 7:14.
Laho mangurupi na asing ”Na margogo situtu do tangiang ni partigor, molo dihaburjuhon.”—Jakobus 5:16.
Parohon las ni roha ”Dung i ninna Jahowa ma tu rajai [Solomo]: ‘Nunga hutangihon tangiangmu dohot parhurajaonmu, na sinombahonmi di jolongku.’”—1 Rajaraja 9:3.
Halak na Songon dia do Angka Sitindangi Ni Jahowa?
Piga halak do Sitindangi Ni Jahowa na tinandamu? Aha na tangkas diboto hamu taringot hami?
Oktober 2015 | Adong Do Labana Martangiang?
JOUJOU PABOAHON Oktober 2015 | Adong Do Labana Martangiang?
Boasa Ringkot Marsiajar Bibel?
Hamunama na Umpunasa Gareja On … | tanobato
← Andaliman – 97 Khotbah 31 Oktober 2010 Minggu XXII setelah Trinitatis
Aandaliman – 98 Khotbah 07 November 2010 Minggu XXIII setelah Trinitatis →
Hamunama na Umpunasa Gareja On …
Molo holan mangida roster panghobasion, di parmingguan on ahu gabe panjaha tingting di parmingguan botari. Ala naeng mamboan borungku si Auli mandohoti konser di kursus musik na niihuthonna si nuaeng di Yamaha Music Course di Minggu tanggal 31 Oktober haduan di Bandung, i ma binahen na hupangido asa ahu marganti dohot dongan sintua na asing asa rade nasida mangganti ahu di tanggal 31 na naeng ro. Tanggal 31 i ahu marhobas gabe harentaon di parmingguon batari. Ahu ma mangganti nasida marhobas di Minggu tanggal 24 on. Dapotma i donganku na rap marsiajar gabe sintua learning na uju i. Di parsermonan parhalado partohonan na di ari Kamis na salpu (na nidohotan ala naeng maragenda di ari Minggu na), nunga hupaboa hian tu inang calon pandita songon parhalado na manguluhon sermon di tingki manigati angka panurgasi. Molo songon i, di Minggu tanggal 24 panghobasionku gabe harentaon di parmingguon manogot (mangganti nasida dongan sintua) jala panjaha tingting di parmingguon botari (songon na tarsurat di roster naung tinontuhon hian).
Ari Jumahat borngin (tanggal 22 Oktober 2010) di pardalanan laho tu Jakarta hutongos ma sungkun-sungkun tu inang calon pandita taringot tu ise do na gabe parhobas tu MInggu tanggal 24. Saut do songon na hupangido i? Lobi sajom ndang adong alusna (dungkon i huboto ma muse, na marmotor do nasida di tingki umbahen na so nialusan nasida dope SMS hi …), hutongos ma sungkun-sungkun i tu donganku sintua na hami marganti marhobas jala manigor hatop do ro alusna: “saut do lae songon na pinangido ni lae i”. Marpiga jom dungkon i ro ma muse alus ni inang calon pandita na mandok ahu marhobas gabe harentaon di parmingguan manogot, mangajar di Kelas Pra-sidi andorang so masuk parmingguan botari, jala gabe harentaon di parmingguan botari las huhut panjaha tingting.
Songon i ma pardalananna. Ala ni Debata, tupa do i saluhutna. Dungkon sahat di gareja di tingki manjaha harotas liturgi dohot tingting na nibagihon tu sude ruas parminggu, di si ma huboto na amang pandita resort do hape maragenda jala amang pareses na marjamita. Ala huboto ndang adong di roster tarsurat na pandita resort maragenda, husungkun ma nasida: “Boasa gabe amang na maragenda?”, jala dialusi ma, “Olo do gabe lupa, Amang. Sipata ndang niingot mandongkon deba pandohan ni paragendaon i be. Jadi, ingkon tong do marsiajar, Amang …”. “Ai marsiajar dope guru, Amang?”, ningkuma las huhut haruar sian bilut parhobasan manangkasi angka dongan parhobas di parmingguon manogot on (tarlumobima i penyambut jemaat na manjalangi ruas na ro di jolo ni pintu gareja huhut mambagi harotas liturgi, hape ndang adong dope nanggo sahalak sian nasida na dua na ro, gabe ahu ma na marbagi harotas i). Di langgatan, nunga rade be aek di bagasan ingananna na sian perak, ala adong sahalak dakdanak (anak ni dongan katua punguan ama ni huria on) na naeng manjalo pandidion sadari on.
“Songon i do hot sahat tu nuaeng di hakabepe on? Ingkon pandita resort na maragenda molo ro boss-na pareses? Ai tor boha do huroha molo pareses?”, manungkun sahalak ama. Ala hubereng sungkun-sungkun i dilapit sada giot ni roha na hurang denggan otik, hualusima, “Ah … di portibi on dope hita, amang. Boi dope masa na songon i. Tahalashon ma. Alai ndang taboto, atik na tingki nasida do huhut maragenda sadari on …”.
Sampulu minut andorang pukul sia, i ma partingkian laho masuk parmingguan, ro ma inang calon pandita manjumpangi ahu di jolo pintu ni gareja. “Nunga dipaima amang di bilut parhobasan asa martangiang laho mamungka panghobasion”, ninna nasida, gabe hupasahatma harotas na adong dope di ahu tu sada dongan sintua na ingkon ro hian sian nangkinan ala martugas mambagi harotas parliturgian tu angka ruas na ro. “Santabi, hamu ma manorushon, ate amang. Tu bilut parhobasan ma ahu saonnari”.
Di bilut parhobasan, nunga gok parhalado marpungu. Hutorushon ma muse mamareso angka parhalado parhobas marhite harotas parliturgian na adong di ahu. Molo naung ro, hu-contreng ma di harotas i. Hape adong dope piga-piga na so ro (papungu pelean), gabe hupangidoma dongan sintua na asing haradeon nasida laho mangganti. “Jahahon hamu jolo, Amang na martugas”, sada inang sintua papungu pelean manghusiphon tu ahu ala so hujahahon angka goar ni na marhobas. “Ndang pola be, Inang ala nunga hupareso siang nangkinan jala tangkas do huboto”, huhut hupangido asa jongjong ma saluhutna laho mangarade tu parhobasan parmingguan.
“Horas ma di hita saluhutna. Ala nunga jumpang tingkina, jala naung rade sude na marhobas, mangarade ma hita marhite marende sian Kidung Jemaat nomor …”, dohot udutna (marhata Indonesia do parmingguan manogot on), martangiang, dung i mardalan ma tu bagas joro. Huboto adong do sungkun-sungkun di deba dongan parhalado na sai jempek do “protokoler” na hupatupa di bilut parhobasan molo ahu na gabe harentaon. Saleleng on na hubereng, mansai lomo roha ni angka dongan marganjang-ganjang (bertele-tele, hata Indonesia-na …), hape ruas nunga paimahon di bagas joro. Adong ma i na manjahahon goar ni na marhobas marsada-sada (atik pe naung adong tarsurat di harotas parliturgian …), jala ditangiangkon muse marsada-sada di tangiang paborhathon tu bagas joro. Hape na huboto, ndang pola ingkon songon i. Ni rongkom ma, ala tangiang paborhathon i ndang pola ingkon songon tangiang pangondianon …
Simpul parmingguan, di tingki marsijalangan dope ruas dohot pandita, pareses, dohot sintua paragenda, huhallung ma inganan ni pelean tu bilut parhobasan niurupan sahalak sintua na martugas papungu pelean. Di bilut parhobasan nunga adong piga-piga parhalado, adong ma i sahalak ama na mandok tu ahu, “Hamu nama na umpunasa gareja on sadari on. Molo hubereng di harotas on, holan goarmuna nama amang na tarsurat ala hamu na marhobas manogot, hamu muse na marhobas botari. Mangajar dakdanak muse annon … Hape sian Bandung do hamu ro”. Hualuasi ma denggan, “Songon i do molo hatoban, amang. Ndada ahu na umpunasa gareja on, Debata do. Binsan margogo dope ahu, amang nidalanhon ma sude. Jala diboto amang do i, na adong do alana umbahen na gabe songon i sadari on …”
One comment on “Hamunama na Umpunasa Gareja On …”
7 November 2010 @ 02:46
Ido aggo alus ni parhalado
jala naung diparsahalai Debata do amang marhite tondina tarbahen hamu mangalusi sungkun-sungkun i.
jala tantangan di namanghobasi bagas ni Debata pe, masai godang do. baik dari dalam maupun luar bilut parhobason.dibahen i, ingkon do ta jalo bisuk na sian Debata, asa unang gabe partuktukan hajonjonganta di sude aspek ni pelayananta.
Victor Hutabarat - Tangiang Ni Dainang ~ DOWNLOAD MP3 ENDE HALAK BATAK
6/14/2016 07:35:00 AM pocan888 2 comments
Tangiang Ni Dainang, Album Pop Batak dari Victor Hutabarat, penyanyi Batak yang sudah sangat dikenal bukan hanya di kalangan masyarakat Batak, tapi juga di masyarakat Indonesia pada umumnya. Pada album kali ini kembali Victor Hutabarat bekerjasama dengan penulis lagu batak, Tagor Tampubolon, dengan lagu andalan, Tangiang Ni Dainang.
Lirik lagu Tangiang Ni Dainang:
Tangiang ni dainang i namaparorot tondiki.
Manang di dia peau-manang di dia pe au.
Nang sipata salah au, tartutuk au dilangkahi.
Diboanho di tagiangmu-diboanho ditagiangmu.
Hudai natonggi dipargoluonon.
Upah ni lojami humongkop gellengmon.
Mauliate ma inang disude panbaenanmi.
Penggeng sari matua-penggeng saor matua.
Video lagu Tangiang Ni Dainang:
Posted in: MP3 Batak,Victor Hutabarat
21 November 2009 23.59 Reply
tolong lagu anakkon hu hasian dong
21 September 2013 11.01 Reply
BAYOSUTI: Alak dia do homu langa ?!
Alak dia do homu langa ?!
Di potang ni ari antargan so kotu magorib, ipaombang si Taing mada amak pandan di pantar tonga ni bagas nalai i. Inda lolot dung i, sian dapur an tarbege Umak nia mengkuling: “O ... Taing, ulangko lupa parbasuan, buat aekna sian garigit tai !!!”.
“Olo Umak“, ning si Taing.
“Wa’alaikum salam !! Umak, madung mulak Ayah sian kobun !!” Ning si Taing.
“Yabo, madung masakma sude, adope rap ita angkati jolo so rap mangan kita“, ning Umak nia muse. Bo, rupana alai sabagas nagiot manganma di potang ni ari i.
“Taing, si Lian ijia langa ?”Ro sapa-sapa ni Amang nia.
“Palobu manuk ayah”, ning si Taing.
“O … Lian, antak ma jolo na palobu manuk i, patibu ro tu son anso rap mangan kita. Na taboan on, mera gule na !!!” Ning Amang nia.
“Olo Ayah, ro ma au !!” Dialusi si Lian.
Di amparan na hombang i, Amang ni si Lian juguk. Sian cakukna ipakaluarsa pusuk dohot timbako ambaen iduponna. Lopeh sangarsik dua arsik, tai si Lian inda pe na ro juo.
“Lian, inda pe na siap langa !!!” Marsapa Ayah nia.
“Madung Ayah, ro ma au“, ning si Lian mulak.
Dung manaek si Lian tu bagas, na bulus ro ma sapa-sapa ni amangna: “Aso do lolot na ho na palobu manuk i ?”
Ro alus ni si Lian: “Adong dabo Ayah manuk tai sada na burnungon, ibo roangku paida-idasa, jadi upainumkon nangkin aek ni bulung botik anso ulang burnungon be, so cikar mulak incogot“.
Inda sadia lolot, ro muse ma si Taing dohot induk nia sian dapur tu pantar tonga i marlagut. Adope, mangan ma alai sabagas. I buat si Lian mantong pinggan nia dohot sonduk. I sonduk ia antong indahan tu pinggan nia, songoni muse gulena. Dompak i, ayah nia lengna marbual timbus ni pusuk sajo dope salaos mamanat-manati si Lian na mangan i.
Arani malena, inda sodar si Lian atia na mangan i, i jomak godangkon ia indahan dohot gulena tu pinggan nia. Dung i, iaumkon ia muse tu papangan nia. Boti di atia na mangan i, pat na pe pajala-jelu songon na get marmoncak mangadopi musu godang. Tup-tap iaumkon ia tu si papangannia inda unjung so, sasakali aek ni igung nia tarida morcop-murcop arani siakna gule mera i. Inda pe abis sanjomak, mai jomakkon ia muse tu papangan nia, songon parmangan ni alak na antu laparon.
Rupa i mada acakna so marrara muko boti milas muse ate-ate ni amang nia, dina paida-ida parange ni si nuan tunas on atia na mangan i. Kasidunganna inda tahan sa be, i sordikkon ibana: “Lian, antakki. Songon alak na so ture ho u ida na mangan i, inda unjung i ajarkon ompung ni ompungmu mangan songon i. Patibu antai na mangan i !!!”.
Mambege obar ni simatobang nia i, bulus so papangan ni si Lian namangankon i. Inda tartalihon ia be muko ni amang nia arani biarna, ilu do ma na ro torus tangis matunguknguk. Bope songon i, get ro muse ma darap-darap tu muko ni si Lian. Untung ma umakna manongai: “Ima dabo amang, muda mangan inda tola songon i, naron i dokon alak kita na congok, na antu laparon, inda pade boto songon i amang, ulang be ulai ke amang !!”.
“Olo Umak“, ning si Lian tai na leng tangis dope ia matunguknguk.
“Sip ko, abiskon indahan mi!!“ Ning Amang nia muse leng gusar.
Dung na manggusari si Lian i, inda get mangan be amang nia. Sian tingkap ni bagas i, i tatap ia bulung karambir na maule-ule atia iombuskon angin. Di uncuk nai tarida madung bahat arambir na tobang. Dung i, taringot mada ia di angkang ni si Lian: ”Songon dia do baya angoluan ni anakki si Binsar di Doli an?” Ima sapa-sapa na ro tu bagasan ni roa nia, i potang ni ari na muloi golap i.
Tolu taon dung i, murmagodang mantong si Lian. Dompak di sada ari, na sonang mada roa ni si Lian, ima di ari Sabtu na solpu. Arana dung i pareso guru soal-soal maretong siperen nai karejoon nia dina borngin santak tu pukul sambilan, bope antong marlampu colok, inda boto adong na sala, sudena botul, ponten sapulu. Muse, atia marsapa guru nalai dompak parsiajaran sejarah: “Ise ma dokter na parjolo di Sumatera Utara on?“ Bulus i angkat iama tangan nia salaos mangalus: “Dokter Radja Dorie Loebis, ibuk guru!!!”
Jop boti sonang boto roa ni guru ni alai i, paida-ida si Lian dohot si Taing na bisuk-bisuk on, arani ringgas ni daganaki marsipoda manjalaki bisuk na peto. I ma sada pituah ni ompung Willem Iskander, sada guru godang na parjolo pajongjong ”sikola rakyat” na jolo i Tano Bato, Mandailing.
Teng … teng … teng …. mangkuling lonceng mulak sikola. Sude angka guru boti dakdanak marsiap-siap mulak tu aratak na be. Songon i muse si Lian dohot dongan-donganna sasikola. Tolap tu bagas, arani sonang na roa ni danak on, marpiul-piul mada ia. Bo, tarbege mada tu induk ni ibana atia di bilik dompak marsiap-siap get kehe tu poken dot boruna si Taing.
“Ayahmu di lopo dope, aha langa na porlu, Amang?” Marsapa ni Umak nia.
“Na borngin i, Ayah marjanji, muda botul sude tugas sikola na maretong siperen i, i oban ayah au tu poken mardalan-dalan salaos mangan pocal dohot minum cendor ni Umak Umbik!!!”, ning si Lian.
“O soni, painte ma, get ro mei Ayahmu sian lopo, Umak pe dot si Taing marangkat mon tu poken“, ning ni Umak nia sian bilik salaos mambada’i dot mancikek si Taing anso jeges boti tama mada tarida boru rangkuti na margorar si Bulan i.
“O … Lian, abis aek ni garigit nai pangkal tangga on bo, oban jolo garigit nai bagas, get mambasu pat Ayah !!!” Ning Ayah nia sian alaman ni bagas nalai i.
“Yabo, Ayah !!!” Mangalus si Lian sian bagas.
Dung sampe tu tangga ni bagas i, i lehen ia garigit tu ayah nia salaos marsapa:”Ayah, lalu do kan ita kehe tu poken?”
Ro alus ni Amangna: “Jadi, asalma tugas sikolamu namaretong sipereni ponten sapulu !!!” Ning Ayah nia.
“Anggo songon i marsiap ma anso kehe ita tu poken !”. Ning Amang nia.
“Rap dohot Umak?” Marsapa si Lian.
“Inda ba, Umakmu dot si Taing kehe parjolo, ayah maridi dot sumbayang dope jolo tu musojit. Buat jolo salin abit marikin dot sabun ambaen di Ayah“, ning Ayah nia.
“Yabo, Ayah!” Ning si Lian salaos marlojong tu dapur. Si Lian pe mikim-mikim tarida, atia di dapur sompat muse do ia marangan-angan: mangan pocal dohot minum cendor ni Umak Umbik naron di pasar, oisda baya tabo nai, tarimo kasi Tuhan nami.
Antargan so kotu asar, si Lian dohot Amang nia madung mulak sian poken. Tarlosok do nida si Lian na lao muli i tu huta arani gok ni bitua nia marisi pocal dohot cendor ni Umak Umbik na santak tabona i. Di tongan dalan, pasuo alai dohot dongan nia si Kuti, si Bara, si Lae, dot si Sege.
“He ale dongan-dongan, na ron potang keta tu Pagaran an mambuat lancat dot manggis, madung lamun-lamun ma uida!!” Ro ontang-ontang ni si Lian.
Dung sumbayang di masojit, dakdanak na lima i marangkat maroban adangan tu Pagaran an. Manangkok, manuat, manangkok muse, dungi manuat mulak, sampe ma alai tu Aek Coro. Arani lojana, marjugukan mada alai i ginjang ni sada batu na godang di Aek Coro i salaos mambasu patna be namarbustak-bustak. Rupana, i pat ni si Bara adong songgop sada limatok, madung nian mokmok arani butong na mangincop daro ni si Bara. I pisatkonsi Bara antong limatok i mate, arani milasna roa nia.
Inda lolot dung i, tarbege mada di alai sora ni suling na mariot-iot sian dolok, dungi tarbege muse ma ende ungut-ungut:
Pabege-bege sora ni suling dohot onak ni ende ungut-ungut i, bo rap marsiliginan ma da alai na lima salaos mikim-mikim. Ro ning si Lae, “Keta ta ligin dongan-dongan, na sonting ma bayai na marsuling dot na marungut-ungut i“.
“Keta !!“ Ning dongan-donganna rap mangalus.
Inda dao sian batang aek i tu dolok, dung manangkok sotik sampe ma alai tu napa-napa. Sian balik ni sanggar-sanggar, nida alaima tolu alak poso-poso dompak marsuling dohot marende-ende di sada sopo. O … na marsuling i rupana si Jatulila, na marende-ende margonti-gonti, sapantun si Jaultop, dung i i sambung si Jasimanare muse sapantun, songoni ma ibaen kalai marulak-ulak.
Rupana, poso-poso na tolu i rap mamboto aroro ni dakdanak na lima i. Bo, bulus jongjong ma si Jaultop salaos mandok: “He … daganak, aha do karejo muyu di si, na poso ma ilala mu. Daganak dope amu, na baru pipil pusot, adope markean kamu mulak, patibu, usotuk ulu muyu non !!!”.
Dung i mandok obar: “Aha dope langa, paipas kamu muli tu huta, ato angkon na ro dope darap-darap on !!!” Ning si Jatulila.
“Ulang ba angkang, na get muli mami on, tai kehe ami jolo mambuat lancat dot manggis tu lombang ambaen obanan tu huta“, ning si Lian.
“Olo ma, kehe ma amu mambuat lancat dot manggis i, ulang kamu ison, on karejo ni poso-poso do on, inda pe porlu i tiru amu dakdanak “, i sordik si Jatulila.
Arani hancit ni na ona sotuk i, dakdanak i pe antong markean ma salaos marnyungut-nyungut. ”Angken tong, angkon nai pamata-mata i karejo ni naposo-poso i”, ning si Lian di bagasan ni roa nia.
Abis potang, ro ma muse ma borngin ni ari. Dung sumbayang kotu magorib dot kotu isa, sada-dua alak marroan ma poso-poso tu sopo podoman na adong di topi ni huta i, marlagut ma alai di si. Adong juo antong di si sada bayo ima bayo na tobang sibuk na poso roa, oni adong muse dua alak andor so ayu. Si bayo na tobang sibuk na poso roa on sasakali do nian ro ia tu sopo podoman i. Jop muse antong roa ni poso-poso on, arana bayo tobang on na maloan marcarito, sian carito ni Raja Gorga Di Langit Dohot Sutan Suasa Di Portibi santak tu carito ni Si Tapi Surat Tagan. Songoni muse antong carito satontang tu pangalaman maposo ni ibana, atia mangkusip boru bujing na dung solot di bagasan ni ate-ate, ima boru rangkuti na jotjot na jolo ikusip ia di bagas podoman na. Sude pangalaman ni ibana dompak poso, i caritoon sa tu poso-poso i santak tu na “gaduk-gaduk”, ima namambaen kalai sudena matukakkak matukikkik di sopo podoman i.
Asik marcarito, inda binoto-binoto abis mada pusuk idupon ni bayo na tobang i. Bo, rontong ning si Lokot: “Palalu ma Amangboru mada na marcarito i, kehe pe au tu lopo an manuor pusuk dohot timbako ni Amangboru“.
Dung morot sian sopo podoman i, rupana inda sodar si Lokot, i cakuk nia leng solot salung lomo-lomo nia i. Sampe tu lopo ni si Jabondar i, atia i rupa bahat angka na tobang-tobang dompak minum kopi salaos marcarito-carito di si, tardok do ompung, tulang, amanguda, amangtuua, amangboru, songon i juontong tu angka namora-natoras sadebana dohot raja pamusuk ni huta i dompak marlagut di lopo i, di borngin ni ari na ngali i.
“Amangtua, jau jolo pusuk dot timbako!!” Ning si Lokot.
“Bo, madung mangidup maho langa, Lokot?” Marsapa Ja Bondar.
“Inda ba Amangtua, ambaen ji Amangboru Jainten do on !!!” Dialusi si Lokot.
“O … si bayo na tobang sibuk na poso roa i, kha … kha … kha … kak ¡!!” Haruar tata ni Ja Bondar.
“Olo amangtua“, ning si Lokot mikim tai songon na ila do nida roa nia sotik.
Arani partata ni Ja Bondar i, bo … rupana bayo-bayo na tobang na adong di lopo i, tarlobi-lobi do hatobangon na adong di isi, muko mi alai na sompat do nida marrara. Arani ida alai mada adong salung na solot di cakuk balakang ni si Lokot.
Bulus ro obar ni tulang na, ima si Batungkek: “Lokot, na so dong mada baso mu tu ami di son, tarlobi-labi angka hatobangon na undul ni lopo on. Udarapkon ko naon, na rumo, na so dong baso-basomu !!“.
“Aha salangku langa Tulang, inda uboto“, rorap si Lokot mangalus.
“Aha salamu ningmu, ligin jolo sanga aha dei na i cakuk balakang mi, na rumo do ho, sirit ni amangmu !!!” Murmamilas rupana roa ni Tulang nia i.
Motar boti bontar muko ni si Lokot, atia i jama ia cakuk balakang nia, taraso mada adong na ibul, rupana salung lomo-lomo niai leng solot di si. Indabe tarpikirkon ia sude, maripas-ipas ia kaluar sian lopo i, ionjapkon ia ulu nia ibagasan ni abit karung nia, marlojong saipas-ipas na tu sopo podoman an. Sampe tu sopo podoman i, pangkosana na sada-sada doma nida arani lojana na marlojong-lojongi dohot motarna taroktok nia.
“Aha na masa, Lokot!!“ Ro sapa-sapa ni dongan-donganna, dung lalu ia tu sopo podoman parlagutan i. I caritoon si Lokot mada satontang tu purkaro na tarjadi di lopo i nangkin. Dung i tangion kalai carito ni si Lokot i, mangalus ma antong si bayo na tobang sibuk na poso roa i: “I mada amang adat di banuanta on. Muda satontong tu aposoan, inda tola boto i patidahon tu alak na najaji, tarlobi-lobi tu mora niba dohot hatobangon, ila godang dei, idokon kalak mai alak na so marbaso, na so maradat, alak na urgit. I mada pangajaran mei di ita sudena, ulang ita ulahi tilako na songon i be !!”, sipaingot ni bayo na tobang i.
I tambai ia muse: “Anggo di alak na balok an tola do poso-poso dohot bujing-bujing marsitatapan dot mangecek-ngecek padua-dua santak tu bagas borngin. Tai anggo di banuanta on, ulang cubo-cubo parange na songonian, naron marbosar ulu, inda muat be kupia naron. I mada amang anso adong adat ni naposo, misalna mangkusip. Poso-poso rap modom di sopo podoman, muda bujing-bujing di bagas podomanna. Madung diatur ompunta na jumolo sunduti mei sude, anso taratur dohot tertib ita marmasyarakat dot maradat di banua on. Misalna muda adong bayo suti paalo-alo boru suti, i mada nai dokon kalak babiat na muba bolang, ato arambir na muba sabut. Ujung-ujungna, manggora ma naso nida, ro ma na beteng i sian dolok tu huta on manguhum na marsala, sahinggo ro ma bala tu ita sasudena na adong di banua on. Arani i, angkon i pajojor muse ma adat pahabang manuk na bontar, artina na marsala tarpaksa i usir sian huta on, boti gotap muse antong parkahanggian dot parkouman, na bile boti na dangol mada pala dung songoni. I mada so dong pituah ni ompungta satontang tuuhum na porlu leng ita ingot, ima sangkalon: sipangan anak sipangan boru, ise sajo na marsala i uhum, bope anak ato boru niba sandiri, uhum ta inda pili-pili tobu“.
Ipatorus bayo na tobang i muse obar nia: “Puuurrrt ... loja babangku na marcarito on, pusuk dohot timbako inda adong, macom doma ulala babangkon. Patunda ni si Lokot on inda marbual be ita di son“, ning bayo na tobang i salaos marsiap-siap get morot sian sopo podoman ni poso-poso i.
Dung tomet antong sikola rakyat (SR), si Lian pe sikola muse maia tu SMP Dua na i tangkok an. Tomet sian sikola SMP ioban angkang nia si Binsar tu Doli rap dot ia. Di Doli an, si Lian on sikola di SMA Sada, ima sada sikola SMA na paling jeges di Doli dompak i. Arani ringgas na ibana antong marsipoda manjalaki bisuk na peto, si Lian na margorar si Ranto on pentong dodas do jadi juara muloi do sian kalas sada sampe tu kalas tolu bagian IPA.
Imantong tele, arani jeges muse ni rasoki ni si Ranto on, dapot ia ma beasiswa sikola tinggi masin kapal torbang tu Jorman, ima inganan ni sada bangso na unjung diparentah sada bayo na beteng na margorar Hitler, uluan ni NAZI, nai dok halak na kejam arani sun bahatna mamunu alak Jahudi di maso na jolo. Adong do nian tolu taon lolot na si Ranto sikola di si anso dapot ia titel insinyur masin kapal torbang. Sataon dung i, dung mangalamar karejo dapat si Ranto ma antong karejo di sada parusahaan kapal torbang di London, ima ”British Airways”.
I dolok ni sada huta, ima Huta Lalo di luat Mandala Holing, pas di topi ni tobat bolak ni raja i, inda sadia dao sian tarutung bolanda nai jolo bagas ni si Parlagutan i, adong mada sada lopo ni angka ama-ama dohot na tobang-tobang. Anggo poso-poso da, sulaha do roa ni alai juguk di lopo i, paling-paling kalai barani marjuguk-juguk di bangku-bangku sanga di batang karambir na maurbat hira-hira lapan sampe dua bolas langka sian lopo i. Imada lopo ni amang ni si Parlaungan, bayo Lubis na bisuk boti na lomo dot na denggan roa i.
Ambaen ra pe alai poso-poso marjuguk-juguk donok tu lopo i, arani por ni roa ni alai do giot manangion sanga aha sajo nai kecekkon ni ama-ama dohot na tobang-tobang salaos minum kopi dohot mangan goreng pisang di lopo ni amamg ni si Parlaungan i, tarlobi di atia borngin ni ari dung salose sumbayang kotu isa. Murmatagi boti mur masimbur muse ma antong ilala alai na poso-poso on muda murdoreng sora ni tobang-tobang na adong di bagasan ni lopo i. Bo, aso ra songoni? Biaso mada, songon i ma na tarjadi atia angka na tobang-tobang i pakaluar pikiran na, maradu bisuk, maradu pistar dina manyise kajadian na gaduk-gaduk di ginjang dunia on. Muloi do sian soal paompu ni Jaombun na marlojong tu Runding poken na solpu, tokok ni gondang udan potir, arti dohot hayasa ni sopo godang, bahat ni erek dohot babi sannari di hauma, arga ni kantalan sadia poken on, bondar ni saba na mangka tolbak arani ni udan na santak por, ise-ise do imom di mandersa bulan na ro, tulang ni si Lenggana jadi calon Gubernur nomor sada di Mandala Holing, epeng na kotor (dirty money) dot na milas (hot money) di ”pasar epeng” boti muse ”korupsi marjamaah” ima na mambaen ngolu ni jolma bahat na mangae di maso globalisasi on, bom di Pakistan, pargeduk ni zionis Israel di jazirah Arab, Osama bin Laden nai kojar-kojar ni CIA, santak … tu barita ni si bontar mata na madung marulak-ulak kehe tu bulan, sudena i sise alai di lopo i. Jot-jot juo antong alai na tobang-tobangi martongkari jabat di si arani gut-gut ni sada-dua alak, ima si Jalotup dohot si Retuk.
Di tonga ari dung kotu suhur, tarbege mada sora ni canang di huta i, ”bong … bong … bong …”, nai palu amangboru ni si Gangga salaos mandok boa-boa:”O … ale di ita na sa huta on, pandok ni raja i, sasue pokat ni ibana dohot namora-natoras na dung rap ta bege na tuari sada di sopo godang, rap ita alo-alo ma ompung alaklai ni si Latifah na mulak sian Mokah i naron potang, dung sumbayang asar, botiiiiiiii …. ma”. Bo, rupana dompak i Bulan Oji, marmulakan ma oji-oji sian Mokah. Na sonang mada roa ni alak na sahuta i pabege-begesa, tarlobi-lobi daganak na bulus taringotma alai tu tabona mangan karomo dohot minum aek zam-zam naron potang.
”Tintin … tintin … tintin …” tarbege sora ni kalakson ni motor ABS nomor lima bolas sian lombang, di topi dalan godang an. Arani sora ni kalakson i mangkuling marulak-ulak, marmuldopan ma ulu ni alak huta i sian tingkap ni aratakna be, angka dakdanak pe sampe do antong marsurak-surak arani simbur dot riang na di potang ni ari i, atia sude alak huta i marsiap-siap mangalo-alo ompung alaklai ni si Latifah na mulak sian Mokah i.
Inda sadia lolot, mijur mada raja i sian Bagas Godang, mangalangka palan-palan tu lombang. Bo, ma ro raja i sian dolok udur dohot namora-natoras ni huta i. Di balakang nai ihut muse antong alak na jaji rap mardalan kalai marudur tu topi dalan godang an, marrami-rami mada alai mangalo-alo aroro ni ompung alaklai ni si Latifah na dung oji i. Dung sampe alak na bahat i tu topi dalan godang an, haruar ma ompung ni si Latifah sian bagasan ni motor i, bulus ro ma raja i manjagit oji na tobang on salaos marsijalangan, marsisanggoan, dungi margonti-gonti alai angka namora-natoras manogu-nogusa santak tu bagas na. Oni, ihut muse ma antong alak na jaji sian balakang, rap udur ma alai sudena dohot sonang ni roa rap lao tu bagasan ni huta. Adope, dung lalu tu bagas, i pakaluarma antong silua na borkat on: karomo di tapak dohot aek zam-zam di cangkir. Taro mangankon, taro muse ma alai manangion carito satontang pangalaman ni ompung ni si Latifah atia di Mokah dina malaksanaon rukun iman nai suru ni Tuhanta na Maha Kuaso i: ”Allohu Akbar!!!”, sasakali tarbage puja-puji tu Tuhan di bagas na martondi i.
Di Huta Lalo na adong di Mandala Holing i, ima sada banua na martua sapanjang, bahat do boto alak na kayo di si . Taiba, muda iba tarbonggal tarmasuk alak na kayo tu angka kaum-sisolkot na mian di jae-julu, nangkan ro mai sapa-sapa ni alak: ”Madung oji ma bayo i?”. Muda madung oji: “Alhamdulillah!!!”, taiba muda indape naek oji: ”O … songon i do rupa !!!”, ning alak na bahat rap pohom be: ”leng na dunia on dope rupana nai pikirkon ni bayo na dung muap tano i!!!”.
Dung rap mangeceti tarboto mada tu sadebana. Rupana, na maroban ompung ni si Latifah naik oji tu Mokah i, ima si Binsar, anak nia na godangna, na mian di tano Doli, sada pangusaha na marhasil boti kayo muse. I sude dopot ia arani pargaulanna luas, oni na malo mardongan, roana toruk, na laok pangkuling, bisuk, pistar, oni na malim muse antong anak siangkaan nia on. Salain si Binsar, rupana na dot muse do anggi nia si Ranto na tu Mokah i. Arana tolu bulan na solpu, Si Ranto on madung marhasil manamatkon sikola tinggi masin kapal torbang di Berlin-Jorman, jadi marhak ma ia mamake titel insinyur masin di jolo ni gorar nia: Ir. Eng. H. Ranto Rangkuti. I mada boto so dohot ia na tu Mokah i, i ma malaksanaon nasar ni ibana muda dung salose sikola tinggi dot markarejo. Tai poken na ro marangkat ma ia mulak tu London, manoruskon karejo nia di British Airways, dung do ia cuti sabulan lolotna. Muda si Binsar antong madung adong tolu daganakna, indukna boru Sunda na dung leleng kaluargana mian di Doli. Anggo si Ranto na lajang dope, taiba madung adong do na solot di ate-ate nia, ima boru Parancis na bontar, na bagak, na ginjang dot na marigung mancung i, matana tarbalau, bibir na rara, goarna si Margareth White, dongan nia sakarejo di banua Eropa na i siborang laut an. Alakle baya, tinggal martungkol isang boti marangan-angan mada boru ni tulangna, jagar-jagar ni Huta Lalo i.
Ira-ira sapangidupan nai antargan so mangkuling tong-tong kotu magorib, Si Ranto kaluar sian bagas mangalangka giot tu suro nai dolok. Leng songon caro na jolo i do boto: ia marabit karung, di abarana sandang salin maridi abit marikin dohot tauk-tauk marisi sabun, gosok gigi singkop dohot sabut panggosok ni daki na adong di pamatang, boti-boti iba alak kampung na tiop ari tu saba dot tu kobun, tarbahat do daki na mian di pamatang niba. Di namardalan i sian bagas santak tu suro an, adong do nian sada-dua bujing-bujing na muldop uluna di tingkap ni bagasna be, mangintip si Ranto na tampan on, na marsikola tinggi i, boti alak na maradong muse. Taiba, si Ranto on alakna na pohom, sada-sada mai obar na kaluar bope dompak margaul marsirisaan dohot dongan-donganna di huta i. Songon i pe da, leng na tata manis do nida muko nia muda binoto ia adong dongan-dongan atope bujing-bujing na manatap-natap ibana, so ulang idokon kalak iba na sombong: sada sifat na so pade di ita manusia.
Sampe tu suro i, marsalin ma antong Si Ranto marsiap-siap giot maridi di ”pancur na lima” i. Siap maridi, inda lolot dung i, bahang ma si Akbar mamio anso rap sumbayang marimom. Dung abis sumbayang antong, mulak ma Si Ranto tu bagas. Sian alaman ni bagas ni alai i, nida ia rupana leng na adong dope koum bope sisolkot na dohot marsonang ni roa arani amang nia madung oji taon on. Marbalik surut ia mulak, sian samping ni bagas i torus ia mardalan tu balakang sampe tu pintu dapur, baruma ia masuk tu bagas. Bo, i ginjang meja ni dapur i rupana masiap ma indahan na markolas-kolas dope arana baru iangkat sian udon, songoni muse galena: gule bulung gadung na mararias dot limbat pangaroncana, adong muse antong antarsa dot lasiak na mata i meja i. Inda be da, get manetek doma dondong nia paida-ida sa. Bulus ma i pajuguk si Ranto antong salaos mambasu tanganna, dung i ibuat iama pinggan. I sonduk ia muse ma indahan dohot gule bulung gadung i, oni diaumkon sa: “o … inang na tabo mada on”, ima obar na ro di bagasan roa nia, arani martaon doma inda unjung ia be mangan gule pucako i. Ro pe angkang nia Si Binsar tu lambung nia na dompak mangani, inda be iboto sa. Dung iantuk angkang nia dope gurung-gurung nia so sodar si Ranto: “Bo, angkang i dehe, mangan au parjolo, na malean kulala”. Ro ning angkang nia: “Inda monga, palalu ma, kuati na mangan i, so ro mulak sibukmu, marnyiang ko ida dung tolu taon lolotna di banua ni alak na balok an”.
“Lalu, muda inda adong alanganna, alai sabagas tolap mei incogot dung kotu”, ning Angkang nia salaos kehe tu ruar, pasuo dot mangecek-ecek mulak dohot koum atope sisolkot ni alai na margonti soluk ro tu bagas ni alai i.
Songon na biaso, pukul pitu borngin lewat saparopat, marmulakan ma alak na sumbayang kotu isa sian mosojit na i topi Batang Gadis an, i siborang dalan. Muda ita pamata-matai, adong na markupiah, na marlobe, adong muse antong naso dong sanga aha di ulunai. Tai na jelas alai sude umumna marabit karung na marcorak garis-garis, lidang-lidang (“simetris”), inda dong na bengkok-bengkok, ato na melduk-elduk (“sulur”). Corak na songon i (sulur), misalnya songon gambar ni “ragi kacang” ato “bungo-bungo”, ima corak ni abit ni dadaboru: bujing-bujing, umak-umak, atope na tobang-tobang dadaboru. Anggo dadaboru leng umbahat do sumbayang di suro, tai pala adong malom pangajian (manangion kaji ugamo sian guru mangaji: “ustadz”) ro dei alak na sahutai manangion kaji, biasona ibaen malom Jumaat di musojit godang.
“Andigan ko mulak tu Eropa, Ranto?” Ning tulang nia si Torop marsapa dompak pasuo alai di jolo ni musojit i dung salose sumbayang.
“Anggo inda adong alanganna Tulang, poken naro”, ialusi si Ranto.
“Bo, aso do ipas na?”Marsapa mulak tulang nia i.
“O …, songon i pe, ro ho tu bagas, so markopi ita, nantulang mu pe por do roa nia pasuo dot ko!!” Ontang-ontang ni Tulang nia.
“Insya Allah, Tulang”, ialusi si Ranto salaos alai mardalan palan-palan marudur mulak tu bagasna be.
Satonga pardalanan, lewat ma alai pas di jolo ni lopo ni bayo lubis i, ima lopo ini amang ni si Parlaungan. Di bagasan ni lopo i tarida bahat ama-ama dohot tobang-tobang dompak mangecek-ecek salaos minum kopi atope mangan goreng na milas-milas. Atia nida alai si Ranto lewat udur dot Tulang na si Torop, sian bagasan ni lopo i mangkuling mada Amangboru nia si Jatumaya:”O … Ranto, ro amu tu son, so mangan goreng kita!!!”.
Rontong alus ni si Ranto: ”Olo Amangboru, ro pe au, mulak au jolo tu bagas, manggonti salin jolo au!!”.
Somalna, angka na poso-poso di huta i, alang do roa ni alai masuk apalagi juguk-juguk di lopo ni na tobang-tobang i. Bope di atia i si Ranto on poso-poso dope, tai arani madung lolot boti dao muse pangarantoanna, jadi por mada roa ni na tobang-tobang on mambege carito atope pangalaman ni ibana di ranto ni alak na balok an, tarlobi-lobi dung do ia manjalaki hangoluan di Eropa: ima banua inganan ni sada bangso na maju boti kayo, tapi nasun bahat beso ni paradatanna dot alak kalai na mian di luat Mandala Holing.
Inda pe abis pusuk nai idup ni Amangboru nia i, madung muldop si Ranto di pintu ni lopo i. Dung masuk ia tu bagasan lopo i, i jalangi ia antong sude angka ama-ama dohot tobang-tobang na adong di si. Dung i, amangboru nia mangkuling: “Ranto, pajuguk i son, di lambungku. O … amang ni si Laung, baen jolo kopi di si Ranto!!”.
“Olo ma angkang, kopi paet do sanga kopi manis?” Ialusi bayo parlopo i.
“Kopi manis mantong, na bia do ho!!!” Nning amangboru nia.
“Ma piga taon ko di Eropa dung do tomet sikola SMA di ita on adi?” Ro sapa-sapa ni Amangboru na.
”Dalan opat taon ma ba, Amangboru”, dialusi si Ranto.
”Aha do sabotulna karejo muyu di sadun?” Marsapa muse Amangboru nia i.
”Olo baya, pade ma i. Tai ubege-bege nadung adong do boru Eropa dongan sarosumu. Bo, songon dia mai boru tulangmu nai huta on?” Mangarsak Amangboru nia.
Mikim boto Amangboru nia mambege alus ni si Ranto i: rupana isi dope, indape na mago, leng na lokot dope ajaran boti pituah nami di bagasan ni ulu nia, songon i ma obar na dong di bagasan roa ni Amangboru nia i.
Marsapa muse parudaon nia si Jarintop: ”Bahat do alak kita di sadun? Butong do ho nian na mangan roti i sajo?”
Ro alus ni si Ranto: ”Bahat juo do donganku sian suku-suku na lain, bope na sian Jawa, Kalimantan, Sulawesi atope alak Papua. Tai anggo sian Sumatera on inda piga alak kami. Adong na sian Karo, Simalungun, Pakpak, Toba, Angkola, Sipirok, Padang Bolak, Nias, oni au mantong sian Mandailing. Anggo dina mangan, songon dia pe antong angkon namanyoseon diri do iba. Sasakali nian kehe do au tu KBRI muda malungun kulala mangan indahan dot sambal ikan tori”.
Dungi i patorus si Ranto muse: ”Dung do bahat pargaulan niba dohot jolma na marmocom-mocom di ranto an, adong do dua-tolu bingkolang na salalu manggitik-gitik utok-utokku, tarlobi-lobi antong tarjot-jot muse do iba mamasa buku-buku sejarah dohot budaya ni bangso-bangso na adong di ginjang dunia on, atia adong woktu na luang. Muda upasari-sari, tarotama satontang tu ita sude na marombar balok di Sumatera Utara on, aha nai tuliskon ni alak Eropa, bope alak kita, satontang tu alak kita, inda boto sude masuk diakalku nai pardok ni alai i. Indantong arani cimburu atope arani milas ni boltok niba muda hum maju alak na balok i. Biama antong, sian pargaulan niba dohot alak-alak na baloki, taraso do boto di bagasan roa niba bahaso iba inda na sarupo iba dohot alak-alak na balok i. Muloi do sian parroa, caro pangkuling, marpikir, markoum-sisolkot, markobar, markorja, santak tu na margondang. Biama anso songon i, arana mulai sian menek niba santak tu magodang, uraso-rasoi boti muda upikir-pikirkon manat-manat, i sude arani kapurcayaan, paradatan, bope pituah-pituah nai ajarkon amang-inang nami dohot koum-sisolkot niba sasudena memang marbeso dohot na adong di alak-alak na mian di ombar balok taon. Di itaon, rupana ombar do adat dohot ugamo, on mada mungkin namambaen kita marbeso sian koumta alak-alak na baloki”.
Polngit santongkin, dung i ”… uhuk … uhuk … uhuk …” tarbege sora ni batuk ni sada bayo na tobang na juguk di lambung ni Tulang nia si Torop. Rupana na batuk-batuk i sada bayo na tobang, natoras ni huta i, mora ni mora ni si Ranto. ”O … parlopo, buat jolo aek na bontar i ambaen di Tulang nami on!! Ning Amanguda nia si Jarintop. ”Yabo, ro ma”, ning ayah ni si Laung, parlopo i
Dung isirup ia saotik kopi nia i, mangkuling muse ma si Ranto mulak: ”Songon i peda, ulang isangko simatobang nami bahaso ami na poso on madung bahat parbinotoanna satontang tu paradatanta di huta on. Bahat dope na so ami boto. Dibaon dompak marlagut angka simatobang nami, namora natoras dohot raja i di son muse dompak lagut, por do roa nami marsapa saotik, ima satontang tu Sopo Godang, aso do inda mardinding?”.
Ro alus ni natoras ni huta i: ”Sapambinotoanku, Sopo Godang i inganan parpokatan namora-natoras dohot raja i. Aso do inda mardinding, maksudna anso binoto alak na sahuta on aha sajo nai pokatkon di si, songon dia pardalanan, santak tu hasilna ima kaputusan na rap samo-samo i olo on angka namora-natoras. Bolas dokonon, ira-ira tarsongon DPR mei di maso sannari on”.
Dialusi natoras ni huta muse antong: ”Satontang tu ”si Lian”, i kapondokan ni hata ”dalian” do i. Adong juo do antong namamabaen gorar ni pinompar alaklai na “si Dali”, i pe kapondokan ni hata “dalian” i dei. Ahama arti ni hata ”dalian” on, ima ”tumpuan”, inda ”tungku” ba artina. Jadi muda alak kita didok maradat ”Dalian Na Tolu”, artina adat na ita obankon i adong ”tolu tumpuan” na: ima ”Mora”, ”Kahanggi”, dohot ”Anakboru”. Tumpuan na tolu on tarjadi arani adong namarbagas ita na markaoum-koum na marlainan marga, oni muse arani adong ita na ”sadaro” ato ”samarga” ato ”saompu parsadaan”. So denggan mardalan adat ”Dalian Na Tolu” i, ibaenma aturan satontang tu ”hak dan kawajiban” na masing-masing, ima: ”mora i ulu bondar”, ”kahanggi i jait domu-domu”, oni ”anakboru i sitamba na urang siorus na lobi”. Dung i, so ulang mago adattai, ibaen muse ma aturan na lain, ima: ”sangap marmora”, ”elek maranakboru”, dohot ”manat-manat markahanggi”. Muda ita pareso ”tataring” nai dapur ni bagasta i, ”batu-batu” na adong di si goarna ”dalian”, di ginjang nai ma ipatibal ”udon” atope ”kuali” muda inanta marmasak, jadi ”dalian” nai ”tataring” i bolas didokon ”tumpuan”, inda ”batu” nai ba, guna ni batu i do antusanna. Muda ”tataring” i antong bolas juo didokon ”landasan” ni ”dalian” i. I mada boto anso pinomparta dadaboru ita pio ”si taing”, kapondokan ni sian hata ”tataring”, boti inang ni ”si taing” on biaso muse do antong di pio amang ni ”si taing” dohot hata ”induk ni tataring”.
Markerut boto boi ni si Ranto dung manangionsa, salaos manatap lampu tarongkeng na sangkot di langit-langit ni lopo i, marsapa-sapa di bagasan ni roa nia: ”Aha dope luai nangkan sapaon tu natoras ni huta na bisuk on”? O … madung u ingot mulak, adong dope sada nai na porlu i sapaan.
”Tola dope marsapa, tulang?” Ning si Ranto.
”Tola mantong, aha muse na get sapaon mi, Lian?” Ning natoras ni huta i.
”Satontang tu marga dohot huta. Arani muda ubandingkon dohot huta-huta na adong di alak na balok an, marbeso do mungkin dohot huta-huta na adong di ita on. Di satiop huta di ita on, rap lagut ita sude na markoum-sisolkot: adong Lubis, Nasution, Parinduri, Daulae, Batubara, Matondang, Pulungan, Hasibuan, Rangkuti dohot Tanjung. Mungkin adong do partalianna dohat adat ta Dalian Na Tolu ato adat Markoum-Sisolkot i?
Ro alus ni natoras ni huta i: ”Tontu mantong, bere. I sude nai na martali-tali dei, inda bisa igotap-gotap. Misalna, songondia ita pajonjong sada horja godang di huta on muda alai Lubis i maia misal na mian di huta on !!! Ise na mangatur dohot mangarahkonsa, oni ise muse na mangkarejoonna. Na jolo, muda get mamungka huta, ”tumpuan na tolu” i: mora, kahanggi dohot anakboru, angkon na adong, inda bisa inda. Dung i, angkon adong muse raja panusunan bulung dohot namora-natoras ambaen uluanta. Oni adong muse ulu balang na manjago-jago raja i di Bagas Godang an dohot sude alak di huta on. Salain i, adong muse antong Datu dohot Sibaso. Muda Datu on na jolo tardok do on ”gudang ni elmu” (”traditional wisdom”) arani bahat boti luas ni parbinotoan ni ibana, na santak bahat jaotna di ita sude alak huta on. Sibaso antong gunana jadi parantara antara ita na mangolu dohot naso nida, tarmasuk arwah-arwah ni ompungta nadung jumolo sunduti, ambaen parsapaan misalna aso do ro bala na mambaen alak di huta on bahat na marnyae dompak i, oni bisa muse antong i sapaan sanga songondia do baenon anso mantak boti ulang ro be bala i incogot aduan”.
”Muda satontang tu na margondang, Tulang?” Marsapa muse si Ranto.
”Bo, inda pe na abis sapaonmu rupana, martamba-tamba, antusi jolo le amangboru na, margonti ita, umboto do ho i bayo parudong-kudong?” Ning ibana tu amangboru ni si Ranto na juguk di lambung ni natoras ni huta i.
Ro ning amangboru nia: ”Ho pe da antong Ranto na bahat ma sapa-sapamu. Ahama gunana dio mamboto uti-utian ni alak kita, arana ho sada-sada insinyur masin ni kapal torbang, boti parkarejoanmu pe di banua Eropa, inganan ni alak na maju, na kayo, na modern i, na madung marpupu tu bulan an!!!”.
”Anggo di au porlu situtu do amangboru, arana songondia pe songondia, sotik bahatna angkon na binoto juo paradatan ni bangso niba, tandona iba alak Mandala Holing, tarlobi-lobi iba nangkan matobang juo do pala so dong caritoon tu pinompar niba saulakon”, ning si Ranto.
”Tutu madai mora nami,” dungi i patorus amangboru nia: ”Unjung do le ibege ho alai dakdanak nai huta on markuling-kuling anca: tak sipatuktak tolu indena, aha mai?”
”Anggo i uboto dei amangboru, anca: alak na mangordang dompak manyuan eme, jegang, atope kacang di hauma!” Ning si Ranto.
”Jeges mai anggo madung i boto amu antusan na,” dungi i patorus amangboru nia muse: “Songon nai pajojor natoras ta nangkinondi, adatta “Dalian Na Tolu” ato adat ”Markoum-Sisolkot” i, adong tolu “tumpuan” na ima: mora, kahanggi dohot anakboru. Muda ita pasari-sari muse antong gorar-gorar ni gordang na adong di gordang sambilan, ima uning-uningan ni ompunta na parjolo sundut i: adong na margorar: eneng-eneng, udong-kudong, paniga, panulus dohot jangat. Oni, biasona adong muse etek na tibal igincat ni jangat i. Satontang tu son, jotjot muse do rap tabege obar ni ompung-ompungta na jolo na bisuk-bisuk i, ima: opat ganjil lima gonop (”empat ganjil lima genap”). Bo, anggo di ginjang dunia on da, sapambotoanku, alak kita maia na mandok songon i. Biama so songon i, anggo di ita on, ”opat” (”empat”) ita dok ”ganjil”, ”lima” ita dok muse ”gonop”: jadi balik artianna sian parbinotoan ni alak-alak na balok na adong i dunia on. Purkaro na targaduk on (”opat ganjil lima gonop”), ning roangka, anso rap ita boto artianna, ita pareso musema burangir adat nai surduon ni anakboru tu adopan ni mora ni mora ni ibana, misalna di atia pajongjong adat manyapai boru atope di na patibal sere. So tardok ”burangir adat” angkon na singkop, angkon adong: (1) burangir, (2) pining, (3) itak, (4) gambir, (5) timbako, rasona marlain-lain, dung i pangan kaluarma aek na rara tarsongon mudar ni jolma. Di na manyurdu burangir i, muda inda singkop, misalna inda adong pining ato timbakona, bulusma i mangkuling suhut nai bagas i: ”Na ganjil ma antong burangir adat nai surdu muyu on, pature amu mulak, angkon na singkop do, anso ami tarimo haroro muyu di bagas on!!!”. ”Olo ba, angkon nai pature muyu dei,” ning morana muse sapokat dohot angka barisan hatobangon na adong di bagas i. Sapanjang nau pardokon on, adong do pe na so mangarti amu mora nami, bayo sipangaranto?”.
Ro alus ni si Ranto: ”Anggo satontang i, madung mangarti do au arani torang na panyise ni amangboru. Jadi sude na martali-tali do u ida aha-aha na adong di adat-istiadatta. Hangoloan ni alak kita dina na marsaba misalna, tontu angkon adong bondar-bondar ambaen dalan ni aek tu sabanta anso jeges tubu ni eme. Arani i, na porlu botul misalna angkon adong ulu bondar na. Songon pondak ni natarosta nangkinondi, ”mora i ulu bondar”, jadi artianna mungkin hira-hira mora niba i ma na mangalehen ”dalan” (boru nia) anso bisa iba marpinompar sahinggo alak kita leng totop adong boti torus murmurmabahat di portibi on. Muda kahanggi diibaratkon jait domu-domu, artina kahanggi ato sisolkot i ma na patomuon boti palokot iba dohot mora ato koum niba. Arti ni ”anakboru siorus na lobi sitamba na urang”, anggo inda au sala, anakboru ma namalaksanaon karejo niba. Anso bisa tarlaksanaon sude angkon na ”sangap do marmora, elek maranakboru, manat-manat markahanggi”. Muda upasari-sari muse, tarsarupo do on artianna dohot goar-goar ni gondang na adong di saraban gordang sambilan. Pandok ni alak Eropa dohot Amerika, gordang sambilan taon tarmasuk mon ”alat musik (drum chime)” na paling godang, boti ”musik tradisional” na paling ”ganjil” (”komplikasi ritmis serta meter yang saling tumpang tindih”), di dunia on”.
”O … amang ni si Laung, adong dope goreng na milas di si !!!” Ro sapa-sapa ni sada namora ni huta na adong di lopo i. Ro alus ni bayo parlopo i: “Yabo raja nami, ayuara na godang parsilaungan, adong do na baru masak, ro ma !!”.
Dung ro bayo parlopo i pataru goreng na milas i tu jolo ni raja i, oni si Jalotup mangkuling tarpalan tu bayo parlopo i: ”Tamba jolo le aek ni kopingkon, murmararat-ratat boti murmatagi do ubege carito on”.
Ro alus ni si Retuk na mambege obar ni si Jalotup i :”Bo tamba aek do langa, paila-ilaon, baen susu i sagalas ambaen di sia, au pe manggayarsa, tai ba poken na ro do ita maretong, sannari tuliskon jolo!!!”
“Khak … khak … khak … khak … khaaaaak, lagak na i lala ho ale bayo parutang!!!” Ro arsak ni si Jalotup.
”Roamu ma di si Jaontip, angkon na minum susu dobo iba, anso sehat dot pistar songon si Ranto, ulang leng sai nong-nong kopi paet i, gombung naron bituamu !!”, murmilas roa ni si Retuk. Mai bayaran susu nia, ulang ma jolo mandok tarimo kasi, balosanna obar na mambaen ancit ni roa niba muse do.
”Antak kamu i, na tarsarupo do amu na dua, angkon na sangko do dabo ita tu angka namora-natorasta, tarlobi-lobi rajanta na dompak rap dot kita di lopo on”, ning sada halak natoras ni huta i. Mambege obar ni natoras ni huta i, rap unduk be antong si Retuk dohot si Jalotup, ila roa ni alai nadua.
Anggo raja i antong mikim-mikim ia soni, angke na dung binoto ibana do parange ni bayo nadua i, adua na rap dot ibana do di huta i muloi sian dakdanak santak tu matobang na.
Dungi marsapa ia tu raja i: ”Adong do boto saotik sapaonku di raja i”, ning si Ranto.
”Aha mai, Lian”, ning Raja i.
“Sudena lambang-lambang na adong di Bindu Matoga-Matogu i, adong dei artina, ima satontang tu paradatan, harajaon, markoum-sisolkot, marsaba dohot na asing-asing: pokokna satotang tu sude angoluanta di huta on. Anggo arti ni lambang-lambang i nangkon upajojor be, sapaima tu angka namora-natoras na adong di huta on. Na porlu ita sise: aso do lambang-lambang nai Bindu Matoga-Matogu i umumna lidang-lidang (”simetris”), inda dong na melduk-elduk, misalnya songon lambang ni bona bulu, pusuk ni robung, aropik, sipatomu-tomu, bintang na toras, rudang, raga-raga, sancang duri, jagar-jagar, bondul na opat, atope alaman bolak silangse utang. Sapulu taon na solpu, adong sada alak ruar na marsikola ro tu huta on. Dung i pamata-matai ia Bindu Matoga-Matogu i, i dokon ia tu ami bahaso lambang-lambang na lidang-lidang (”simeteris”) na songonian tarmasuk do paradaban ni jolma na paling tobang di dunia on. Aha artina i, na dung marsikola tinggi do ho antong Lian, madung binoto ho do i sanga aha artina i”, ning Raja i.
Mopeng doma ulu ni si Ranto dung mambege nai obarkon ni raja i. Dung i, ia mangguk-angguk. ”Bole baya, nadung tobang ma rupana bangsonkon, tapi aha do so leng rarat boti mangae bangso nami di banua na bolak on”, ima obar na ro di bagasan roa nia, bulus munduk ia, rupana get manetek ilu sian simanyolong nia pasari-sarina. Arani i, marsak boti jalak-jalak mada roa nia.
”Bo, aso do munduk ko, Lian?” Marsapa raja i.
Rontong alus ni natoras ni huta i: ”Anggo i da, hamu na poso-poso i doma na bisa mamikirkon i sudena, biama so mur mamaju alak kita on. Anggo sian kami na dung martungkot-tungkot on, do’a dohot olong ni roa maia na tarlehen di homu, anggo gogo inda na dong be. Bope songon i, sumangot leng gara dope nian, boti leng por dope roa nami mangida alak kita rap maju incogot-aduan, songon bangso-bangso na dung maju di maso sannari on. Taiba, angkon na leng ita ingot do Tuhanta Na Kuaso i, anso ulang ita halalkon sagalo cara dina manjalaki sinadongan i. Muda get maju angkon na rap maju do ita sudena, ulang hum na sada-dua alak sajo maia na maju, songon na tarjadi maso sannari on di ita on. So bisa songoni, sapanaili sapangambe, salumpat saindege, sahata saoloan, mate mangolu sapartahian ma ita, boti angkon na marsiolong-olongan do anso rap maju alak kita on sasudena”.
Mangguk-angguk antong si Ranto, boti iraso-raso ia songon na ro mulak sumangot dohot tondi tu badan nia dung itangion ia manat-manat aha-aha nai obarkon ni angka namora-natoras dot raja ni huta nalai i.
Mangkuling muse natoras ni huta i: ”Biado Ranto, torang ma di ho sanga songondia adatta ”Dalian Na Tolu” i, sudena martali-tali, muloi do sian caronta markoum-sisolkot, mamungka huta, pajonjong horja, santak tu na margondang di banuan taon !!!”
Mangguk-angguk antong si Ranto salaos manalihon boi dot manatap mata ni amangboru nia.
Rontong ning amangboru ni si Ranto: ”Aha na ipajojor angka namora-natorasta nangkinondi, tardokma i ”batu-batu” ni paradatanta. Salain i, porlu do utambai saotik. Aha mai, ima satontang tu adil dohot reso na alak kita dina markoum-sisolkot i. Sannari au amangboru mu, hamu mora nami. Taiba, tu koum na lain, au amangboru muyu on jadi mora ni alai muse. Oni musengtong, au on jadi kahanggi ni sisolkot nami. Pondok ni hata, satiop alak kita di sada maso bisa jadi mora, di maso na lain jadi anakboru, atope kahanggi. Satontang tu son, pareso ma jolo sanga adong dei di dunia on na botul-botul sarupo paradatan na dohot alak kita, ima ”Dalian Na Tolu” na adil boti ringkas !!!”.
Bulus mangkuling raja i: ”Imada anso binoto ho Lian, godang na joi, paradatan ni alak kita on. Ulang be ita songon beo. I pareso jolo boti i pikirkon manat-manat. Anggo sanga songondia do anso sude alak kita rap maju, amu na poso-poso i doma usuk nami, amu ma mamikirkon dohot pature-turesa !!!”
”Olo … tutu mada nai pardok ni raja i, ayuara na godang parsilaungan ta on, mudah-mudahan nian, dohot ijin ni Tuhanta na denggan roa i, rap ita ida dope ari natorang incogot ni ari !!!” Ning sada alak natoras ni huta i.
Sasaulak do nian raja i mangkuling, taiba boto na lobi lanom boti masuk tu bagasan ni roa niba. Ro alus ni si Ranto: ”Yabo raja nami, satontang tusi antong porlu do angka namora-natoras dohot raja nami ambaen tungkot di nalandit boti sulu-sulu di na golap, di ami na poso-poso on!!!”
”O … amang ni si Laung, milop-ilop uida lampu tarongkeng taon, porlu mai pompa jolo so torang mulak !!!” Ning si Jalotup tu bayo parlopo i.
”Alaaa ... amu ma mamompasa, tolong jolo, dompak mangisi miak ni colok au”, ning parlopo i.
“Tarsongoni dei dabo parange ni alak na marepeng, manjalak-jalaki padang tambalalonna !!!” Jauk-jauk si Jalotup.
Ro ning si Retuk: “Ulang ko se jauk-jauk songon Jamonis, pikirkon jolo so mangkuling!!!”
Itambai ia muse: “Songon na so iboto ho sanga ise na mangkuling i, guru IPA di SMA nai lombang Tor Siojo an dei !!!”
Mikim-mikim antong guru sikola i paida-ida hadua bayo na so unjung top on: “songon aek tu miak”.
Mangkuling muse si Jalotup: “Aropku dabo, aso do goso na alai sampe marulak-ulak tu Bulan, arani alai markagiot tinggal di Bulan dung kiamat dunia on. Antargan so kiamat dunia on, kehe ma alai mabang tu Bulan, tinggal ma le ita na pogos on leng di son !!!”
”O … manuk tinggiran, inda luai na ma injang tu pangaroaimi?” Ning si Retuk.
“Bahat contona !!!” Ning si Jalotup. Dung i, i patorus ia muse: “Na jolo, ompungta i mardalan pat do tu Doli, marbulan-bulan so tolap. Anggo sannari, dung adong motor bus, marangkat potang lalu manyogot tu Doli. Conto na sing, kan pupu do ho martalipon dohot baberemu parwarung nai Jakarta i, salaos mangido epeng ambaen panabusi ni idupon mu dot parkopi mu di lopo on?”.
Ro antong ning si Retuk: “Nangkon pe upaido leng nai tongoskon nia dei tiop bulan !!!” Mur milas roa ni si Retuk paida-ida si Jalotup.
“Uhuk … uhuk … uhuk … “, rupana batuk-batuk raja i, bulus sip alai na dua, i antak kalai antong na marsirisaan i.
Inda sadia lolot dung i, mangkuling ma raja i: ”Assalamu’alaikum, muli mada ami parjolo, incogot manyogot na get pareso bondar ni saba olettai dope tu Aek Coro !!”
”Yabo, Raja nami”, alus ni alak na di lopo i sadebana.
Dung kaluar raja ni huta i sian lopo i, muldop musema ulu ni si Binsar i di tingkap ni lopo i.
”Bo, naison do ho langa Ranto, jalak-jalak boto amangboru Saleh, ro ia nangkin tu bagas, arani lungun ni roa nia get pasuo dot ko salaos giot mangecek-ecek dot ko,”, ning si Binsar.
”Olo angkang, au pe na muli mon tu bagas, uabiskon jolo kopingkon“, dialusi si Ranto.
”Olo mada Ranto, andigan sajo haroromu, bukak do pintu ni bagasta”, ning sada natoras ni huta i.
Ari pentong madung bagas borngin, sada-sada marmulakan muse ma alai nai lopo i tu aratak nabe. Dungi modom sinok, sodong gogo dot sumangot dina marusaho incogot ni ari, bope na tu saba, mangguris tu kobun apea an, tu kantor, mangajar anak sikola, marbuniaga tu poken, atope manjala gulaen di Batang Gadis an.
Boa-boa: Carito on inda sejarah on, inda buse antong kisah nyata. Pula adong na sarupo goarna dohot tokoh-tokohna i na kebetulan sajo dei, inda na disangajoi, so suman dei carito ni alak kita Mandailing.
Posted by Edi Nasution at 11:19 PM
Torsa 09 | ULTOP ULTOP
09. Raja Bagondangdiri rap dohot angka boruna
Adong ma najolo sada raja porumauma na morgoar Bagondangdiri; pitu do boruna. Tarbarita do raja i tu luat ni halak na pulik bus dibahen hapadotonna dohot morana. Dung i dina sadari pauli porlak ma raja i, porlak hasudungan ni roha, jonok di lambung ni hutana. Jadi disuani ma di porlak na i ragamragam suansuanan, disuan ma dohot gundur. Dung jumpang tingkini suansuananna i morporbue, diporbuehon gundurna i ma porbuena na suman tu rupa ni jolma, mortangan, morulu dohot morpat. Alai dung diida raja i porbue ni gundurna i, tarsonggot ma rohana ala so dung diida matana porbue ni suansuanan na suman songon i rupana. Sian songgot ni rohana i muli ma ibana jala dipaboa ma na masa diporlakna i tu jolmana.
Jadi didok nasida be ma, “Jea dia, porulian dia ma nuaeng patongonon ni Debata tu hita horhonon ni i?” ninna nasida be. Tole borngin na i mornipi ma raja i, diida ma dibagasan nipina ro sada baoa na uli na mandok tu ibana, “Unang pola songgot roham ale rajanami mida gundurmi, ai porulianmu do i sogot. Buat ma i jala boan tu bagasmu, jala bahen ma i hamulian ni borum, unang ganggu roham! Na puas do muse sian gundurmi sada anak nauli situtu, jala bahen ma goarna Raja Gundurdilalo.”
Torang ari morsogotna i songon na songgot ma rohana di nipina i jala didok ma, “Tung beha ma pambahen ni i tubu jolma sian porbue ni suansuanan?” ninna rohana di bagasan. Jadi dipaboa ma nipina i tu jolmana. Dung i didok jolamana i ma, “Nadenggan do lapatan ni nipimi. I pe beta ma taalap gundur i!”
Dialap nasida ma gundur i, jala dipekhon nasida ma tu pangumbari, paima bot ari.
Alai dung bot ari, ro ma sude boru ni raja i sian angka ulaonna. Dibuat raja i ma juhut hasampuran ni boruna dohot gundur mangihuthon hata ni nipi ni raja i. Dung ture sude sipanganon i, dijou raja i ma boruna na pitu i tu jolona asa disungkun manang ise sian nasida na olo mordongansaripehon gundur i. Dung pungu nasida na pitu, dihindat raja i ma gundur i jala dipeakhon tu jolona, jadi mangan ma nasida. Dung sun nasida mangan, didok raja i ma hatana tu angka boruna i songon on, “Ia nunga pungu hamu na pitu di son, ise do sian hamu na pitu na olo mardongansaripehon gundur na peak di jolongkon?”
Jadi sahata ma na onom halah i mandok, “Palias ma hatami ale amang! Dao ma i sian hami! Auphon ma tu aek gundurmi! Ndang pardulinami, tagonan ma hami langge unang singkoru; rahanan ma hami mate anggo tung gundur nama dongansaripenami sian mangolu!” Dung muntul raja i mangunung boruna na onom halah i, ro ma hatana tu boruna siampudan, i ma Si Langkuanipege songon on, “Beha do ia ho ale boru hasian? Olo do ho mangoloi podangku? Sotung songon pandok ni angka hahamon pandokmu.”
Jadi ninna i ma mangalusi, “Ama do ho ale amang, na umboto na patut sibahenonnmu tu hami angka anakhonmu; apala olo ho paguguthon na so sira, painimhon na so aek tu hami. Molo tarbahen do di roham gundur na peak di jolongkon pasonang rohangku, denggan, asal ma unang tubu hasusaan di pudi. Nang tar songon na suhar poda ni ama tu rohaniba, puneon do, asal ma manghorhon tu nadenggan di ujungna, ai namangoloi poda i do nadenggan,” ninna siampudan i.
“Olo da inang,” ninna amana i, “sai na mortua do boru namangoloi poda ni amana. On pe gabe ma dainang tubuan lakalak tubuan singkoru di dolok ni purbatua; sai tubu ma anakmu dohot borum dongan ni dainang sarimatua. Bintang na rumiris tu ombun na sumorop; anak pe riris boru pe antong torop.”
Jadi didok boru na i ma, “I ma tutu ale amang, sai turtu ma ninna anduhur tiotio ma ninna lote; sai dijangkon tondingku ma natama i sai unang ma muba unang mose!” Jadi dipasampur raja i ma boruna i tu gundur i.
Dung hot langka ni Silangkuanipege tu gundur i, manidingniding ma sionom halah mida anggina i ala gigi rohanasida. Ndang olo be nasida pasaorhon dirina tu anggina i. Ndada holan tu gundur i be nasida morsogoniroha nunga dohot tu jolma. Jadi morlungunlungun ma roha ni Si Langkuanipege ala na so morporsaoran i ibana dohot angka hahana i.
Dung i di na sadari laho ma na pitu halah i morbabo tu balian, alai dung ro di ladang i nasida, dipapulik nasida ma Si Langkuanipege dingkan toruan. Laos di ari nasadari i, ro ma sada dolidoli na uli situtu, ima Raja Gundurdilalo namapultak sian gundur i, ditingkir ma parbaboan ni angka paribanna i. Alai ndang adong agia ise sian na pitu halah i namananda manang ise baoa na ro i. Mamahe ma antong Raja Gundurdilalo i jala manghunduli hoda sibarabara hoda sibiribiri, sigagat emem na masak sipasiding eme na bibi, ima hoda pahean ni simatuana Raja Bagondangdiri.
Dung diida sionom halah baoa na ro i, hehe be ma nasida sian bogasna mandapothon baoa i tu gadugadu i huhut masisurduhon hajutna tu baoa i mangalehon napuran. Disigati dolidoli ma hajut ni ganu nasida jala dibuat napuranna, alai ndang dipangan. Alai dung so disi diidana hinaholongan ni rohana i, manaili ma ibana tardompak toruan, jadi dapot matana ma disi sada boruboru punjung morbabo. Disise ma paribanna sionom halah i songon on, “Ise do ia boruboru na punjung morbaboan?” Jadi didok nasida ma, “Aha ma siniseanmu disi da pariban? Jolma na burangso tubu do i, ndada siantoanta i. Di son ma hita manghatahata i!”
Dung i didok dolidoli i ma, “Tongka songon i pangkuling da boru ni rajanami! Unang maleahu rohamu mida ibana, atik tupa do morsangap i sogot,” ninna. Alai dialushon paribanna i ma, “Tung sian dia ma hasangapon ro pintaon ni jolma sa songon i? Gari jolma do dongansaripe ni jolma, gari so mura jumpang hasangapon, lam sisongon ibana ma pordongansaripegundur porbue ni suansuanan, lam morsangap? Dao ma i!” angka ninna nasida be. Jadi didok baoa na ro i ma, “Agia songon i, pangkulingan do ibana atik beha ma sogot dohononna iba na so moruhum jala na so anak ni raja. Loas hamu ma ahu jolo laho tusi satongkin!”
Jadi laho ma Raja Gundurdilalo, didapothon ma dongansaripena i; alai ndang ditanda boruboru i manang ise baoa na ro i. Ala ni i jumolo ma baoa i mamangkulingi boruboru i songon on, “Boasa ma songon na mauhom pangalahom ale inang porbabo? Ua hehe hamu jolo sain i, lehon hamu ahu jolo napuran i sangkababa!”
Dung i didok Si Langkuanipege ma, “Boasa ma ho mangido napuran sian ahu; pangidoanmu napuran, naung tumunggane do ahu ndada ala poso daginghu diida ho.”
Didok Sigundurdilalo ma mangalusi, “Natuatua do tu natuatua lehet masipangidoan; ahu pe naung natuatua do, tanda ni hatungganeon nama sipaimahononhu.”
“Molo i do hape, atik behama tung magigi hamu manjalo napuran sian ahu; molo naeng hamu mornapuran, indi do hajuthu na ditoruni saong i, hamu ma manjama!” Jadi didok Si Gundurdilalo ma, “Ndang sai ture da inang namangido i manjamai hajut ni porhajut. Hubuat annon godang, dohononmuna do papangan hatoban; ia otik hubuat, atik na maotikhu. Sai tumabo ma panganon na nilehon ni ina.” Burju roha ni Si Langkuanipege, disigat ma hajutna i jala dilehon ma napuran i tu baoa i. Dung dipangan napuran i, laho ma ibana muli, dibatak ma hodana i. Dung sahat ibana ro di huta, humalaput ma ibana mananggal paheanna i dohot pasuanghon tu pambuatna hian. Dung i disuruk ma bangkar ni gundur i andorang so diida halak. Onom ar lelengna sai dipatudutudhon ibana dirina tu ganup paribanna i mangasomi rohanasida. Alai anggo Si Langkuanipege sai parose rohana do nasa pahean na pinahe ni baoa na ro tu hauma i, suman tu pahean ni amana Raja Bagondangdiri. Ala ni i muba ma ringkot ni rohana manangkasi baoa na ro i, manang ise do i.
Tole papituarihon dionggopi ma baoa i di topi ni porgadongan dalan tu hauma sibaboanna i. Sintong ma tutu aropan ni rohana i, ai di sangsang ni ari mamolus ma Raja Gundurdilalo maningkir paribanna tu porbaboanna i. Dung salpu tu pudi Raja Gundurdilalo, moringkat ma Si Langkuanipege tu huta, dihindat ma gundurna i nunga neang, ndang dokdok be songon nasailaon. Dirosak ma bangkar ni gundur i, jala ditutung tu api, laos dijabu i ma ibana paima langka ni baoa na mamboan pahean ni amana i; ai tangkas ma diboto rohana disi i do dongansaripena i na sai mangidoi napuran i sian ibana di hauma i.
Sahat ma Si Gundurdilalo tu porbaboan ni sionom halah i, dibahen nasida ma pangalahonasida songon nasailaon mangambehon hajutna mangalehon napuran. Runtus do langkana i na sahali i, ndang songon nasailaon, ala so diida matana be disi jolmana i. Dung so disi diida poriban haholongan ni rohana i, dibatak ma hoda na i tu huta, ndang be dioloi tioptioponni poribanna sionom halah ibana. Mornida pangalaho i na onom halah i ditadinghon ma baboanna, laho ma nasida pungu paihutihut bogas ni hoda ni Si Gundurdilalo manang ro didia sohotna asa disoronasida baoa na uli i bahen dongansaripenasida. Sahat ma Si Gundurdilalo ro di huta, humalaput ma ibana pabara hoda ni simatuana jala ditanggali ma huhut pahean i sian dagingna dipasuang tu ingananna. Sai sip ma anggo Si Langkuanipege peberengbereng pangalaho ni dongansaripena i. Andorang momar mata ni Si Gundurdilalo mangalului bangkar ni gundurna i asa suruhonna nian, hehe ma Si Langkuanipege sian portabunianna i, disoro ma ibana huhut ma didok, “Tunduk ma ho ba anak ni rajanami! Ho do i hape ale siadopan, unang be bahen songon i pangalahon! Papatar ma dirim! Hundul ma ho dison asa mangalompa ahu. Anggo bangkar ingananmu nasailaon, idama indi nunga hututung.”
Jadi so ma Si Gundurdilalo, dihundulhon ma dirina di halangulu ni inganannasida i paima masak sipanganon.
Ndang dope masak sipanganon na nilompana i nunga ullom ro sian pintu angka hahana na paihutihut bogas ni hoda ni Si Gundurdilalo sahat ro di huta. Gabe diida nasida ma baoa napinaihutihutna i sian balian hundul di halangulu ni Si Langkuanipege, jala morhobasi anggina i didapot. Mornida i si onom halah, disarat nasida ma angginasida i laho mandabu ibana tu toru nian asa dinasida Si Gundurdilalo, baoa na uli i nahinagigian ni rohanasida nasailaon, angka didok be ma, “Boasa ma tung hum pahundul doli na tinongkean ni rohanami di halangulum?” Sundat ditopotho ulaonmu, asal paonggoponggop doli nahupairikirikhami! Maup ma ho sian bagas on! Gundur do dongansaripem porbue ni suansuanan ndada jolma na uli! Hami do nampuna raja bolon on!” angka ninna be huhut ma dijambutjambut anggina i laho mandabu tu toru sian bagas i. Mornida i Raja Gundurdilalo dipopang ma bada i paima ro simatuana manguhum angka porrohamago i.
Dung bot ari, ro ma raja i sian balian. Dialuhon Si Langkuanipege ma porniahapanna tu amana i taringot tu bernit ni natinaonna binahenni hahana sionom halah i laho manggulut dongansaripena i sian ibana, i ma Raja Gundurdilalo naung mapultak sian gundur i. Umbege i raja i, tarrimas ma ibana tu boruna si onom halah, ditangkupi ma nasida jala dipambeanghon ala panggunturionnasida i didok ma, “Taon hamu ma sori ni arimuna i! Mate di beangan on ma anggo hamu; ai naung tartulak do nadenggan sian hamu ala so manjalo hamu. Alai anggo Si Langkuanipege on sipasonangon ma ibana ala dioloi ajarhu; gabe ma ibana jala sarimatua patuluttuluton ni matamuna!”
Dung nania leleng nasida na di beangan i, sombasomba ma nasida tu amana i mangido asa dipalua nasida sian beangan i. “Jora ma hami tu joloan on so mangoloi podam!” angka ninna nasida be.
Umbege unduk dohot elehelehnasida i dioloi amana i ma pangidoan i, dipalua ma nasida. Hape dung malua masida sian beangan i, mangulahi mortuptup nasida mangalului dalan hamagoan ni angginasida i asa dinasida dongansaripe ni angginasida i. Dipabasar nasida na onom ma pangalahonasida tu anggina i asa unang mamoto rohana di tahinasida na jahat i.
Alai di na sadari laho ma Si Gurdurdilalo tu porjujian, jadi diparamothon ma jolmana i tu simatuana. Sian biar ni raja i mida boruna si onom halah ditabunihon ma Si Langkuanipege tu ladang. Dibahen ma pansapansana di sada hau nabolon, lehet dibahen morsopo. Tusi ma dibahen boruna i paima ro dongansaripena sian porjujian. Diboto si onom halak do portabunian ni anggina i, ala ni i di dapothon nasida ma ibana tu si asa pasauthonna tahi ni rohanasida i. Dipalemes nasida ma pangalahonasida manjoujou anggina i songon on, “Langkuanipege, anggi! Mijur ma anggingku sian i, alap ma natinongos ni anggingku doli sian porjujian!” ninna. Alai didok Si Langkuanipege ma, “Ndang tarbahen ahu ro mijur da hahang ala so adong dalanhu. Molo asi roham surduhon ma di punsu i arar asa hujalo.”
Ditallik nasida ma anak ni hau naganjang, dirahuthon ma di ujung na i aek ni buarbuar. Disurduhon ma i tu anggina i mangona tu obuk ni anggina i, jadi pulu ma aek ni buarbuar i tu obuk ni anggina na sarbe i. Dipiu nasida ma hau i sian toru asa morbulubulu obuk ni anggina i tu suga ni buarbuar i. Diasarat ma anak ni hau naung lohot tu obuk ni anggina i jadi madabu ma Si Langkuanipege sian ginjang tu toru nunga dirimpu naung mate. Didabu ma bangke na i tu sampuran na di pinggol ni dalan i jala dipasahat ma ibana tu sombaon dohot tu boru Saniangnaga na mian di sampuran i.
Dung i muli ma nasida. Asa molo ro Raja Gundurdilalo sian porjujian, saut gomahannasida ma ibana bahen dongansaripenasida ala naung mate Si Langkuanipege ninna rohanasida.
Alai anggo na nidabu ondeng, sai manjoujou ma ibana tu angka pamolus na mordalan di atas i sampuran i manonahon hatana asa muli Raja Gundurdilalo sian porjujian tu huta pahothon langkana tu si onom halah ala naung mate ibana di rohana ala pangago ni angka hahana i. Dung dibege Raja Gundurdilalo barita ni hamagoan ni jolmana i, humalaput ma ibana muli huhut mamboan hamonangan na godang.
Asa dung sahat pat ni Raja Gundurdilalo tu dalan atas ni sampuran hadabuan ni jolmna i, dibege Si Langkuanipege ma pallotom ni pat ni pamolus i, jadi dijouhon ma soarana songon on, “Ale amang pordalan! Sai hatop ma jolo suruhamu ro Raja Gundurdilalo sian porjujian asa dipareak jolmana sionom halah tu huta ai na laho mate nama anggo ahu.”
Dung dibege Raja Gundurdilalo soara i, dijouhon ma hatana, “Ahu do Raja Gundurdilalo na niusoanmi! Ai ise do ho na manjoujou i?”
Jadi didok ma mangalusi, “Si Langkuanipege do ahu jolmami! Muli ma ho, pahot ma langkam tu hahanta na onom halah i! Ai anggo ahu na mate nama ahu.” Umbege soara i Raja Gundurdilalo mangangguk ma ibana huhut ma didok, “Beha do bahenonku paruarhon ho sian i ale boru ni rajanami asa unang mate ho?”
“Molo adong dope roham naeng paluahon ahu sian on, muli ma ho, boan ma sian i babi silambeon pelean ni boru Saniangnaga, dohot manuk lahibini pelean ni sombaon! Margondang dalan ma ho sian huta, jala morlanggatan ma ho di atas ni sampuran on mamele nasida, asa dipalua ahu sian beangan bosi on! Alai jolo patorang ma hata i tu jolo ni amanta, i ma pangago ni boruna on di ahu. Dung pe i asa ro hamu tu son.”
Dung morujung hatanasida i, muli ma Raja Gundurdilalo, dihobasima ambuambuan naginoar ondeng. Dung ture sude, diboan ma i tu atas ni sampuran i. Dipele ma sombaon i jala dieleheleh ma boru Saniangnaga mangido paluaonna Si Langkuanipege sian beangan i. Lomo ma roha ni boru Saniangnaga di peleanna i, jadi diparuar ma Si Langkuanipege sian beangan i, diutahon ma ibana tu duru.
Dung tardarat Si Langkueanipege tu duru, ditogihon amana i ma ibana muli, alai on do didok, “Molo naeng ahu dohot muli ale amang, ingkon oloanmu do nahupangido on sian ho.”
Jadi didok amana i ma, “Manang aha na ringkot di roha ni dainang pinangido ni roham sian ahu, sai nalehonongku do tu ho,” pola moruari raja i mandok, “Sai na lehonongku do di ho.”
“Antong molo songon i, amang, denggan ma i. Asa sonang ahu mian di lambungmu, ingkon bahenonnmu ma ulu ni borum si onom halah i bahen sidegeanhu laho tu jabu. Unduk ma hata i asa muli hita,” ninna. Jadi dioloi amana i ma pangidoan ni boruna i, dung i muli ma nasida. Asa dung sahat nasida ro di huta, pintor disoro raja i ma boruna si onom halah i jala dipantambathon ma nasida di anak ni tangga na onom i bahen sidegean ni pat ni boruna Si Langkuanipege laho tu jabu. Dung salpu i dipalua ma nasida. Mangkilala bernit ni uhum i, si onom halah i maporus ma nasida tu ladang mangalului gundur na suman tu natinulakhon nasida hian sian amana; alai ndang adong dapotsa. Jadi heason ma nasida mate morambolongan di ladang ni halak so jumpangan gundur.
Songon i ma pangalaho ni boru na so mangoloi poda ni natorasna, mago so tarboto, so dapot hataridaan.
Anggota dewan – Amani Partogi
← Kristin -1-
Aku, seorang ibu →
Posted on 23 Juli, 2012 by Hendry Lumban Gaol
Barita ni lampedang pinarsaong bulung bira, barita ni OppuJatikkos, nadaulat marroha nunga sahat rodidia.
Ai dang holan hata sambing na pinandok ni OppuJatikkos. Dang holan nadipodahon tu naumposo, alai tong do tarida diparniulaan siapari. “Pantun, hangoluan, tois hamagoan” ninna ibana. Sai didok ibana do marniang siburju-burju mokmohan do na losok roha. Parsangkalan sora mahiang, parlage sobalunon parbahul-bahul nabolon, partataring sora mintop, ima anggo ibana. Dang mardingkan laho mangurupi dongan jolma.
Ala hadaulaton ni roha napinatuduna do, gabe sude nasaluati marsada roha laho pabangkithon ibana angota dewan. Dang dewan marturia, manang dewan diakonia alai dewan perwakilan rakyat do. Diauhon do tu dirina, ai hundul pe ibana gabe anggota dewan datung ala na mangasahon sinadongan songon na asing, maru suda marratus juta holan asa dapotan suara. Alanii, sai digogo ibana do mangulahon hadewanoni dohot denggan, jala dipatudu do, ia hadirionna songon singkat ni rakyati do. Namamboan goar ni rakyat do ibana. ***
Dang dope binsar mataniari, nunga marodor-odor jolma bolaki mardalan dompak tano lapang, ima laho demo tu De Pe Er De. Demo alani angka namasa diluat i. Hut ma nasida be marendei jala marsurahi. Diboan be ma sipanduk jala diihoti simanjujungna asa tandi na demo on.
Mabiar situtu do antong anggo anggota dewani manjalo nasida, ai nunga songon na gasagasaon jolma bolahi idaon. Dungi hehe ma OppuJatikkos sian bilut parkarejoanna lao manjumpangi jolma torop i. Dijalo ma mik manang toa sian uluan ni nademoi, hut ma marsurak ibana.
“Kalian semua,… biar tahu kalian ya, kami anggota dewan tidak takut menghadapi kalian. Naiklah kemari, akan kami hadapi kalian, biar kalian kenal dulu kami” ninna ma gogo.
Lam gogo ma soara ni jolma bolaki marsurak, lam gasa-gasaon mambege hata ni oppuJatikkos i. Humitir ibana, manginsurut tu pudi. Manginongi turohana, aha na sala dipandohanna. Ai nanidokna antong “Hamuna saluhutna, dang na mabiar hami angka anggota dewanon mangadopi hamu, nangkok ma hamu tuson, asa huadopi hami hamuna, jala asa marsitandaan hita” ido nanidokna.
“Ai ho pe antong tulang, sala do bahasa indonesia mi, nga sai hira na mangagai,–menantang— i” ninna sahalak anggota dewan na asing hut mekkel.
One thought on “Anggota dewan”
25 Juli, 2012 pukul 11:23 am\t Balas
bah.. na so di dokkon OppuJatikkos i dope, ” Panas Hatiku melihat kalian semua” hape maksudnya ” Las do rohakku mamereng hamu sude” terjadi ma demo anarkis…
Urat Tua Marganda: BINDU II
KATEKHISMUS NA METMET
Mula ni nasa na adong
Ahu porsea di Debata Jahowa, I do Ama pargogo na so hatudosan, na tumompa langit dohot tano.
Dia do laptan ni i?
On do: Diparhatutu rohangku do adong Debata na tumompa nasa na manggulmit. Ditompa do dagingku marparnidaan, marparbinegean, marparnianggoan, marpanghilalaan, marpandaian, dilehon do roha tu tondingku jala dipatureture do i saluhutna rasirasa nuaeng; angkup ni i dilehon do tu au parabiton dohot sipanganon siganup ari, ro di nasa na hasea di ahu di hangoluan on; diramoti do ahu asa unang mago jala diondingi do ahu diparmaraan; luhutna i ndang sian denggan ni parangengku manang sian jinou ni tua; tung asi ni rohaNa sambing do i dohot denggan ni basaNa umbahen na dilehon; dibahen i tama hupapujipuji Ibana jala tama huoloi na nidokNa ala saluhutna i, paboa las ni rohangku di Ibana. I ma na tutu situtu!
Hata haluaon ni manisia
On do: Na diparhatutu rohangku do Anak ni Debata situtu Jesus Kristus, na tinubuhon ni AmaNa di narobi ni narobi jala jolma situtu do Ibana ditubuhon si Maria andorang so habubuhan, I do Tuhanku na humophop ahu jala na manghamonanghon. Dipalua do ahu sian hamagoan, ahu na hona toru dohot sian dosa dohot sian hamatean dohot sian gomgoman ni sibolis i, ndada sere manang perak dibahen, tung mudarNa do na arga jala na badia dohot habebernit ni sian ni bagi na tinaonNa i dohot hamtean na so sian salaNa, asa Ibana nampuna ahu jala asa tigor rohangku jala bontor jala sonang mangoloi Ibana salelenglelengna di gomgomanNa; asa songon Ibana ahu na hehe sian hamtean, na mangolu jala manggomgomi salelenglelengna. I ma na tutu situtu.
Hata habadiaon ni halak Kristen
Ahu porsea di Tondi Parbadia, jala adong sada Huria na badia, Huria hatopan ni halak Kristen angka na badia, dohot di hasesaan ni dosa dohot di Hata i na mandok: Mulak mangolu do sogot daging ni halak naung mate, dohot di hangoluan na so ra suda.
On do: Na diparhatutu rohangku do, na so tarbahen ahu porsea di Jesus Kristus Tuhanku manang mandapothon Ibana, ianggo tung sian roharohangku manang sian gogongku sandiri, na dijou Tondi Parbadia i do ahu marhite sian Barita Nauli, dilehon do asi ni rohaNa patiurhon rohangku, diparbadiai do rohangku jala dipatongtong do ahu dibagasan haporseaon na ture, tudos tu na binahenNa i nuaeng tu saluhut halak Kristen na di tano on; ai dijou do nasida jala dipapungu jala dipatiur do rohanasida jala diparbadiai jala dipatongtong do nasida di Tuhan Jesus dibagasan haporseaon na sasada i na tigor i. Angkup ni i buas do rohaNa manesa dosangku ganup ari, ro di dosa ni angka donganku na porsea; dung i pangoluonNa do ahu di ari parpudi ro di nasa na mate, dung i lehononNa do tu ahu dohot tu nasa na porsea di Tuhan Jesus hangoluan na so ra suda. I ma na tutu situtu.
Galeri Foto Inggris (Maret Sahat tu Agustus 2017slanMaret sahat tu bulan Agustus 2017.
28 Maret 2017​—Lokasi kantor cabang
Dipakke sahalak kontraktor do truk derek lao mamboan kontainer. Sian kaca do bagian jolo ni kontainer on. Kontainer on ma annon na gabe inganan ni akka halak na lao mangida proyek sian ginjang. Dibahen ma i di inganan na tartutup jala aman. Mulai ma dibahen pengaturan lao mangida proyek on di bulan Mei 2017. Jala di bulan Agustus adong lobi sian 17.000 halak naung mendaftar lao mangida proyek on.
29 Maret 2017​—Inganan F
Dipakke kontraktor do menara derek lao papindahon rangka beton tu inganan F. Inganan on ma na parjolo sahali dipajongjong. Ala godang dope tano na kosong, hatop do papindahon rangka beton i.
7 April 2017​—Akka inganan
Dikarejohon dope lima bangunan na lao gabe inganan. Di bagian jolo, adong akka kontraktor na mamasang bosi-bosi na lao dicor gabe fondasi inganan B. Di pudi sabola kanan, akka kontraktor mancor lantai ni inganan D. Di pudi sabola kiri, adong menara derek dipakke lao mambahen jalur ni lift dohot tangga di inganan E.
19 April 2017​—Lokasi kantor cabang
Donganta borua sian tim mesin mamakke alat na boi paturehon sambungan pipa ni aek, na dipakke lao pamatehon api molo masa kebakaran. Dipalas ma dua pipa i, asa malala jala boi ma lokkot. Dipaias ma bagian na lokkot i, dung i diuji ma. Hira-hira 4 km ma ganjang ni pipa naung dipasang on.
25 April 2017​—Akka inganan
Sahalak parkarejo paiasson saluran air bawah tanah. Di ginjang ni saluran on, naeng dibahen do dalan asa boi aek na di toru i mamolus tu kolam penampungan jala asa unang banjir.
28 April 2017​—Inganan F
Sahalak bawa dohot istrina sian tim arsitek manandai bagian na naeng dibahen gabe dinding di lante na di toru.
5 Mei 2017​—Angka inganan
On ma gombar ni proyek pembangunan lima inganan na dibuat sian timur. Di bulan September nunga sae dibahen rangka beton. Dinding ni inganan F (di pudi sabola kanan) dikarejohon dope, dung i ma diplester jala dicat. Jala dinding dohot jandela ni inganan E (di pudi sabola kiri) mulai dipasang akka parkarejo. Tim arsitek, tim kelistrikan, tim mesin, dohot tim scaffolding (perancah) nungnga rade lao pajongjokkon inganan B, C, dohot D (na dijolo).
18 Mei 2017​—Lokasi akka parkarejo na lao mangarade
Asisten Panitia Penerbitan sian Badan Pimpinan dohot pengawas Departemen Rancang/Bangun Sedunia, i ma si Robert Luccioni. Ibana ma na marjamita lao patoguhon akka parkarejo. Departemen Rancang/Bangun Sedunia do na mangaradoti ulaon pajongjokkon kantor cabang na baru. Nasida ma na mamastihon asa denggan sude ulaon i jala asa denggan dipakke hepeng tu ulaon i.
25 Mei 2017​—Lokasi kantor cabang
Akka parkarejo paradehon beton na lao dipakke lao pajongjokkon inganan ni gas, surat-surat, dohot akka alat listrik. Di sabola kanan, dipakke akka parkarejo do pompa beton lao mangecor fondasi pagar. Pagar i ma annon na mambahen asa unang tarbege suara ni masin dohot akka alat na asing.
7 Juni 2017​—Inganan E
Dipareso tim arsitek do gombar ni bangunan asa boi ditandai jala diboto bagian lantai na dia do na ikkon dipasang rangka bosi.
13 Juni 2017​—Inganan F
Sahalak parkarejo mamasang rangka bosi na lao gabe dinding luar.
22 Juni 2017​—Inganan E
Dipasang do perancah di inganan E. Asa mura akka parkarejo i makkarejoi dinding luarna.
11 Juli 2017​—Inganan F
Sahalak parkarejo mamasang lapisan pelindung tu jandela na baru dipasang. On ma na gabe pelindung ni kaca i tikki pajongjokkon inganan i, jala boi do annon dibukka muse.
13 Juli 2017​—Inganan F
Dipareso akka parkarejo do alat pemanas na di toru ni lantai kamar. Molo nungnga sae dipareso, dilapis beton ma alat pemanas i.
19 Juli 2017​—Lokasi kantor cabang
Sahalak parkarejo mambuat bunga liar di area pintu masuk kantor cabang. Ala adong bunga liar on, dang tubu be disi duhut-duhut. Jadi dang porlu be nasida palojahu mangaradoti taman na jonok tu jalan raya na jotjot akka mobil mamolus sian i.
1 Agustus 2017​—Bangunan na lao gabe Kantor
Diukkur petugas ma dalan masuk tu kantor mamakke GPS jala dibahen ma tandana sada tungkot. Dung i dicat ibana do tungkot i asa mura berengon. Inganan on ma annon na lao gabe dapur, ruang mangan, dohot inganan marpungu. Gombar na di pudi, inganan ni parkarejo.
8 Agustus 2017​—Akka inganan
Sahalak bawa dohot istrina mamasang cetakan beton na lao gabe pengatur aliran air. Termasuk ma on gabe bagian ni sistem pembuangan air hujan. Gombar na di pudi, inganan E dohot F. Ditutup do i mamakke palastik asa boi nasida toktong karejo nang pe di tikki musim dingin.
9 Agustus 2017​—Lokasi kantor cabang
Sahalak parkarejo mangajari parkarejo na asing mamakke alat pengangkat selang pengisap. Dipakke do alat pengangkat on lao mamasang batu na lao gabe pembatas. Borat ni batu on 70 kilo. Dung dipasang batu-batu i dibahen ma beton asa unang marhusor batu pembatas i.
16 Agustus 2017​—Lokasi kantor cabang
Dung denggan dipasang pipa air, sahalak anggota tim mesin manjaga asa unang marhusor pipa i. Adong hira-hira 5 km pipa air na dihaporluhon di kantor cabang on.
22 Agustus 2017​—Inganan E
Sahalak anggota tim eksterior mamakke gergaji masin lao mamotong batu bata. Batu bata on ma annon na disusun gabe bagak, goarna ikatan Flemish. Dipasang ma on annon di tembok na di ujung ni inganan. Jadi, porlu do 300.000 batu bata lao mamasang ikatan Flemish di sude inganan.
Bagihon Bagihon Galeri Foto Inggris 4 (Maret Sahat tu Agustus 2017)
Galeri Foto Inggris 3 (September 2016 sahat tu Februari 2017)
Tangihon ma Debata—Buku di Godang Bahasa na Mangajar Marhite Gombar
Mambahen angka Publikasinami
JAHA DIque Batak (Toba) Bislama Bolanda Cheska Chichewa Chol Chuvash Cina Mandarin (Disederhanakan) Cina Mandarin (Tradisional) Citonga (Malawi) Dangme Denmark Esti Ewe Fante Ga Galicia Georgia Hiligaynon Iloko Indonesia Inggris Islan Italia Jepang Jerman Kabyle Kannada Kazak Khmer Kinyarwanda Kirghiz Kongo Korea Kpelle Kreol Haiti Krio Kroasia Lingala Lituavi Magyar Malagasi Malayalam Melayu Mingrelian Myanmar Nahuatl (Tengah) Ngabere Norwegia Nzema Oromo Otomi (Rura Mezquital) Pijin Pulopulo Solomon Polski Portugis Portugis (Portugal) Prancis Punjabi Rumania Rundi Rusia Serbia Serbia (Romawi) Sesotho (Lesotho) Setswana Sinhala Slovak Sloven Spanyol Suomi Swahili Swedia Tagalog Tahiti Tajik Tankarana Tarascan Tatar Telugu Thai Tigrinya Tojolabal Tonga Totonac Tshwa Tsonga Turki Tzeltal Tzotzil Uighur (Sirilik) Ukraina Urdu Uzbek Valencia Vezo Wallis Welsh Xhosa Yunani Zulu
Buku di Godang Bahasa na Mangajar Marhite Gombar
Si Odval tading di Mongolia. Ndang apala tangkas diingot sadia umurna, alai didok ibana ra taon 1921 do ibana tubu. Tingki dakdanak, marmahan do ibana jala holan sataon marsingkola. Alani i, ndang diboto manjaha. Alai na parpudi on, adong do buku na margombar mangurupi ibana mananda Debata jala marsiajar taringot bagabagaNa tu halak na mangoloi Ibana. Hona do parsiajaran i tu rohana.
Buku on dipabinsar Sitindangi Ni Jahowa taon 2011 jala adong dua macam buku on. Bagak do angka gombar di buku on alai ndang sarupa godang ni suratna.
Buku na gumodang suratna marjudul Tangihon ma Debata Asa Mangolu Salelenglelengna laho dibahen di bagasan 583 bahasa; na sada nai marjudul Tangihon ma Debata di bagasan 483 bahasa. Molo dibandingkon tu Deklarasi Universal Hak Asasi Manusia ni PBB, diterjemahon di bagasan 413 bahasa do sahat tu taon 2013. Asing ni i, nunga dicetak buku on hirahira 80 juta.
Di Brasil, sahalak ina na matua manjalo buku Tangihon ma Debata mandok, ”Las do roha umboto adong na manarihon halak na songon ahu. Najolo ndang hea olo ahu manjalo bukumuna ala ndang huboto manjaha. Alai lomo do rohangku manjalo buku on.”
Si Brigitte na so boi manjaha sian Prancis mandok, ”Sai huida ma angka gombar na di buku i ganup ari.”
Sian Afrika Selatan sahalak Sitindangi manurat, ”Denggan do buku on dipangke laho mangurupi halak mamboto ajaran ni Bibel tu halak na marbahasa Cina. Nunga godang hujumpangi halak, na singkola na timbo, na mansai malo dohot na so boi manjaha—sude halak. Buku Tangihon ma Debata Asa mangolu Salelenglelengna mangurupi ahu hatop pasahathon ajaran na sian Bibel. Di bagasan satonga jom, nunga boi hupungka parsiajaran Bibel.”
Sahalak sitindangi di Jerman mangurupi na mardongan saripe marsiajar Bibel. Timbo do singkola ni nasida. Las do roha ni tungganedolina manjalo buku i, jala didok ma, ”Boasa ndang sian najolo dilehon hamu buku on? Ala manjaha buku on gabe huantusi ma isi ni Bibel.”
Sahalak borua na ngungu di Australia mandok, ”Nunga martaontaon ahu tading di biara. Maraleale do ahu dohot angka pandita. Alai ndang hea diajarhon nasida taringot Harajaon ni Debata tu ahu. Alai dung huida angka gombar di buku on gabe huantusi ma lapatan ni Mateus 6:10.”
Kantor cabang Sitindangi Ni Jahowa di Kanada manurat, ”Dung diida halak Sierra Leone buku Tangihon ma Debata di bagasan bahasa Krio, didok nasida ma nunga marsitutu Sitindangi Ni Jahowa laho mamaritahon isi ni Bibel. Adong muse na mandok, ’Imbar do hamu sian na asing, disarihon hamu do sude halak.’ ”
Tangihon ma Debata Asa Mangolu Salelenglelengna
Tangihon ma Debata
NA MASA DI JAKARTA – TanoBatak
NA MASA DI JAKARTA
Barita ni lampedang, marsaor bulung bira. Barita haulion na masa di Jakarta, mangararat do di Toba. Manggun nasa bitis, mambal nasa botohon, hata ni turiturian pagodang-godang dohonon. Suhutan ni si Henry, tubu do tu roha manurathon.
Tung panihalnihalon do Ama ni Basiha dung mulak sian Jakarta. Sude do jolma salapo di hutana i digalang asal ma ditangihon sude angka barita binoanna sian pardalananna di Jakarta. Dang tarhatahon sude angka namasa disan tu na adong dihitaon, sai ninna do tu angka naumbegesa.
Dang sonang rohana holan na di hutana i umbotosa angka namasa niidana di Jakarta, lao do ibana manopot laena Aman Tiurlan tu Lumban Sinornor. Boru ni Aman Tiurlan do gabe dongan saripe ni si Basiha na marhuta di Jakarta i. Ringgas do si Basiha dohot parumaenna i mamboan Ama ni Basiha marnida angka namasa di Jakarta. Rap sapanggoaran do nasida di anak ni si Basiha namargoar si Mikael. Rap Ompu si Mikael do nasida.
“Ah tahe lae tung mansai na ribur ma Jakarta i, godang angka namasa na so hea niida nohot naso hea nidai di hitaon.”, ninna Ama ni Basiha mamulai nonangna.
“Sahat do iba martonga langit lae, holan tindang do iba dibagasan poti. Holan ditullukhon lae jari ni tangan i, dang tinagam naung sahat iba martonga langit. Holan diosos salapa ni partiga-tiga i, bah dang dijalo be tuhor ni sipanganon na nialtupan i”.
“Ah…. begu aha do i lae, songon na so dapot roha do sude nidokmuna i”, ninna Aman Tiurlan dibagasan longang. Pola songon na talak satonga simangkudapna umbege sude nonang ni Ama ni Basiha i.
“Ido lae…”, ninna Ama ni Basiha paondolhon hasintongan ni hatana i. “Apala napalongang roha lae, na boi i ma disi marbal (main bola) dengke.”
“Ah… lam so dapot roha do sude hatoranganmuna i lae, gari jolma dang sude boi marbal, bah… lam ma dengke,… begu aha ma i”, ninna Aman Tiurlan lam longang rohana.
“Ah… nunga ringkot jolo lao hamu lae, jala muse ditonahon helamuna do hamu asa ro tu Jakarta”, ninna Ama ni Basiha pahehe roha ni Aman Tiurlan.
Marbunga gorat, harotas panggugutan. Molo molo dung diontom dongan magodang, dae do so oloan. Pidong harangan pidong huruk, sitapitapi pidong toba. Loja pamatang sinamot pinapurguk, asa adong do bahenon tu lungun ni roha. Ditolopi Nan Tiurlan do sangkap ni parhalanguluna i borhat tu Jakarta madulo pahompuna haholonganna i.
Nunga saminggu Aman Tiurlan di Jakarta, alai sai songonna nihulamean do pangkilalaanna. Lambas do bagas ni helana i, alai holan parorot ni pahompuna i do donganna di jabu. Buha ijuk dope nunga borhat helana dohot boruna i manopot ulaonna, urmun ari do asa mulak. Paganggang langka dang diboto tu dia haeretan, tu hombar jabu dang masitandaan.
Nunga piu on da songon tali, putor songon langkitang, ia barita ni Ama ni Basiha dison do dapot hasonangan. Nunga tung songon horbo jinail iba so malo marhamiohan. Manolsoli ma Aman Tiurlan na ro tu Jakarta i, mangan pe dang be langku. Ditahi ma naeng mulak tu huta, alai sai dipingkiri, ba aha ma namasa di Jakarta on sibaritahonon di huta?
Dihilala helana dohot boruna i do naung busisaon natuatuana i, ai hurang do tingki nasida marsirarion dohot mamboan mangebati hariburon ni Jakarta. Alana marhatohoan di haroro ni Aman Tiurlan i dang adong tingki ni nasida na lumbang sian ulaonna. Ari Minggu on pe marpungu do nasida samarga di jabu ni si Hendry di Cikarang.
Songon na mangubati holso ni simatuana, diangkupi Ama ni Mikael ma Aman Tiurlan mangkatai. “Songon na moru hamu amang mangan, unang oloi hamu asa sehat hamu. Molo adong nahurang paboa hamu tu pembantunta i asa dituhor, betak tung sihol rohamuna mangallang natinombur, diboto i do patupahon”
“Ah tabo do amang hela sude sipanganon i, gari dang hasudaan. Holan sada do nian pangidoan ni rohangku sian hamu”, ninna tar songon na marpaima gorak ni helana i.
“Paboa hamu ma amang, unang pola halang rohamuna”, ninna helana i dibagasan hinsa ni roha.
“Pangidoanhu nian andorang so mulak ahu, asa boan hamu jolo ahu tu namasa-masa i, asa nidai jolo manang na songon dia do tutu”
ide cerita : Hendry Lumbangaol.
Februari 12, 2009 tanobatak
28 thoughts on “NA MASA DI JAKARTA”
Sega, nungnga sega be. Onma alani ula-ulani laekku si Hendry Lbn Gaol par Pakkat, gabe dohot laekku Naipospos dijergothon tu akka nageok alai subang. Mengkel sahalak au manjaha sarito muna on 🙂
Februari 12, 2009 at 11:18 am
Bah…lucuni cerita on, polos ni rohani A. Tiurlan do nian pasahathon naponjot di bagas rohana… ..hape olo ma salah pengertian helana mambege pangidoan ni simatuanai …..laos leleng muse di pikkiri….!!!!!
Ehhhh tahe Lae..on tarsonggot mara helanai atehe
Horas ma …. di hamu nunga pola ni dulo hamu tuson
Ha ha ha, ai tung geok ma attong aman tiurlan on… naso diattusi do hape lapatanni namasa-masa i.. tarsonggot ma attong hela nai umbege pangidoan ni amang simatuani…apalagi molo diboto borunai. mauliate lae di turi-turian muna on
Februari 12, 2009 at 4:31 pm
Kwakakakak… tu namasa-masa i…????…. bah….bahbaaaaah holan ala hata ni ama ni basiha ma paboa namasa gabe didok Aman Tiurlan namasa-masa i…. gabe huingot Ama ni Benget na diboan anakna tu………namasa-masa….
Nunga godang hape nahurang tangkas mar-hatabatak.
Februari 12, 2009 at 4:49 pm
marbirong jala marsalaon ma bohi ni helana i ala so hea dope helana i tu namasa masa i!?
Februari 12, 2009 at 8:50 pm
hahahhaha…..naeng hu namasa masai amang simatuana…
sambil manambai, adong hubege sangonon kisah nyata…
helana di bali… disuru ma ro amang simatuana on tu bali, jala di boan ma mardalani tu pantai kuta…gabe holan nabondil ma amantaon mamereng akka borua namarlangei i…hehhehe
ngasampe didok donganku au ni nakesurupan ala na mengkel sahalakku.
sai na adong do tahe..
Bah… bah… ai aha NAMASA…??? 😀 Erget nai tutu bah…!
Ai anggo ito si Hendry on dang hea kehabisan cerita ibana. So binoto sian dia dipapungu2 ibana i…!
Adong dope tong na lussu cerita ni ito si Henry on. Adong ma ninna sahalak donganna na mongkus. Ala ni mongkusna habis didorguki sup ni lomok-lomok sampe so mattak. Dirimpu sup ni lomok2i na nidorguhanna i, hape “PARBASUAN” do…..:D:D:D Bah…ketawa guling2 au manjahasa….
Februari 13, 2009 at 6:34 pm
Nga maup, pintor jantunon do ra Ama ni Mikael i ate Tulang?
Februari 13, 2009 at 11:33 pm
Pamasaon nama di Doloksanggul angka na masa na di Djakarta i bah, ia na dangket dangket do manang na Lomang Pakkat/Parlilitan naeng altupan, sae ma holan mangosos salapa ni partiga tiga i. Hehehe.
Mangihuthon suhutan on, na samarga do si Hendry dohot Amani Mikael? Molo ido, ba boi do si Hendry mamboan Aman Tiurlan da, paima adong tingki ni si Basiha. Hehehe jo muse sahali nai.
Februari 14, 2009 at 5:38 am
ai so jo tahe lae, dipamanat lae jo aha do tahi ni simatuanai, na giot laho tu na masa-masa i do manang tu na masssa masssa i, alai ninna asing do pangantusionna.
memang lussu hian saritaon bah
Februari 14, 2009 at 8:05 am
Bah …. Maufs …… antar hutanda do ra amani mikael on…. ai di Cikarang do anggo so sala jabu na ….
ai pintor diboan amani mikael do Simatua nai tu RSCM ….. ai di si do godang angka namasa …. angka na tabrakan pe di si do dipapungu …. he .. he.. he….
Februari 14, 2009 at 9:55 pm
Sai naeng huketik comment hu, alai sai pintor “hang” Laptop hon, berarti ” No Comment” ma ate.
Next time better,
Februari 15, 2009 at 2:07 pm
ceritanya oke jg tp kurang panjang ia bapa tua? biar lebih luas hatoranganna??? he…he…..
@ Lae Suhunan, Dita, Chaidir, Desy
Molo chatting au dohot si Hendry pantang so godang do ceritana. Olo do mengkel sandiri iba. Unang apala mengkel sandiri, ba pinaganjang ma cerita i dison asa adong dongan na menkkel sandiri 😀
@ Maulina, Mr Bin, Jones, H Malau, Raja Nadeak, Charlie
Mangihuthon cerita ni si Hendry gabe marbadai do nai Mekkel dohot Ama ni Mekkel. Alai tumagon ma si Hendry paganang cerita on 😀
Dang na hurang tangas i lae, hita do nasala mangartihon namasa-masa 😀
Dang dipaboa si Hendry marga aha na di cerita on. Alani dang tumangkas ra ibana di cerita ni marga na asing ate?
Aman ni Mekkel do ibana di jou di huta lae 😀
@ Pontas Edy
Bah tulang, boasa hang… atik na hona namasa-masa nuaeng do…. ima nanidokna pirus 😀
Ho ma jolo poang marcerita asa mekkel sandiri au…. 😀 Ahhhh tabo na i di ho ate… Na taon baru i pe dang dipaboa ho na mulak, sai hudiori di onan Porsea 😉
Februari 16, 2009 at 2:28 pm
Ah tahe ate. Loja au mekkel….
Halak hita do mambaen istilah namasa-masa on gabe geok ra ate.
Boha do a,ani Mikel mangalusi simatuanai ate
Februari 17, 2009 at 4:58 pm
Hahahahaha,, nga sega-rusak na amani tiurlan on.
Wakakakak,, pittor ngongong ma hela nai, ai diado amang on. Tikkos bahen hamu, asa unang sala iba. 😀
Februari 18, 2009 at 9:10 pm
agustinus Hutauruk berkata:
ai boasa tutu gabe adong istilah namasa-masa on ate?
hape puang nauli do nian aha nadiparsitta ni roha ni amani sitiurlan on.
ba jadi boha do nuaeng ekspresi ni hela dohot boru ni amani sitiurlan on. Ndang so tarsonggot mambegei naeng “mandai namasa-masai” ninna!
Dagoooooooo!!!!!!!!!!!!!!!!!!!!!! ai aha do namasa!
naung masa do namasa-masai?
Wakakak…pokokna hamu angka na di Jakarta i ma mangartihon pangidoan ni Aman Tiurlan i, aha do maksudna na masa-masa, ra naung pintor boi do ditangkup hamuna lapatanna, ai na godangan na masa di Jakarta. Oho,,,,aman Tiurlan, suda ongkosmu holan nang mandai namasa-masa i, alani Amani Basiha mai. Beta ma mangkail tu tao toba, manang mardalan-dalan tu lumban silintong ni Balige disi pe nga godang namasa-masa
Februari 26, 2009 at 10:25 pm
anggo rohakku luluakku do bapatua sahat tu laguboti…. bln Januari 2009, alai gagal do sude bapa tua angan2 i???
ai gabe maila do muse au di huta di pauru2.. daonai mulak si goklas tu huta holan mambuat CPNS.. na solakku be aroa di jakartaan i…
songoni ma di dok akka dongan sahuta tu au???
hape toho do na didk nai nian,,, dung di jakarta on iba las so hea boi lulus CPNS nunga sappe 3 hali, as hucoba tahe tuhuta akka dongan na oto do ra na dihutaan inna rohakku….. hape ahu do naummoto sian sudena…….
alai dung sonari nunga sadar be ahu , se andaina di jalo au gabe guru Geografi di Tobasa ba oto2 ma ra sude siswa i???? ai na otoan hape ahu…..
Selama ma Tu akka dongan2 na lulus CPNS na di TOBASA 20008,
sai anggiat ma gabe akka guru namalo manganju hamu sude,
Maret 2, 2009 at 2:18 pm
siregar naburju berkata:
aha na masa ?
aha puang on,,!
asyik saya lihat ini,,aq copy dulu lae cerita lucumu ini
mauli ate dohot horas
Desember 8, 2009 at 2:56 am
Hotdes radja Nainggolan berkata:
Uli nai saritoon jahaon, gabe masiol iba tu huta naeng manoghon damang/dainang tu son….
Horas ma dihita sude…
Februari 22, 2010 at 10:30 am
Attar songon na burju jala marsintuhu do ra idaon bohini amani Tiurlan on ate. Sega ma anggo amani Mikael. Lobi sian na jumpang begu antuk anggo songgot ni hatihai. Byarrrrrrr….sepft. Tuani do dang tos hosa ni hela nai… Huh ruar biasa…..kwekekkkeekkkek….
Februari 25, 2010 at 6:52 pm
salam kenal ma jo ba angka lae,ito sian au ama fedro sinaga kaban jahe
Maret 19, 2010 at 9:35 pm
On dope hujahe cerita ni Lae on, jala margak-argak do ahu. Jarang do dapot kesempatan sisongon on. Huhilala nasala mandongkon do Aman Tiurlan, nanaeng dohononna ra
angka namasa naribur, nasohea masa dihitaan dohot lan na asing. Hape tardongkonna
gabe namasa-masa. Iba sandiri pe pertama mambege istilah i taon 1987, tingki baru ro sian hitaan ndang pola pintor niantusan na begu ahai… horasma
Juli 23, 2010 at 3:52 pm
wakakkkkk, boha ma bohi ni hela i mambege???
Juli 28, 2010 at 11:17 pm
LAM BIDANG TIMBO PARBINOTOAN
(INDIVIDUALISASI SOSIALISASI MANUSIA)
30 7 2010 HH
1. Nunga saut huebati hira sude luat portibi on.
2. Nunga saut huattusi sude nasa na di portibi on
3. Tarlobi di Adab Dunia I II III : Timbul Tumbuh Masyarakat Adab Manusia
4. Di tikki umur 4 taon sukkun-sukkunhu tu Lae Siakkangan
5. Alai sian dia Tuhan i, ndang dialusi be, holan dialusi unang be sukkun ninna
6. Jalo ro di rohakku; Ikkon marsikkola jala studilanjut au muse
7. Gabe masuk ma kelama interkontinental saut ma hobas ni rohakku.
8. Kato ni Amang Monang : ima tema ni Rilis on
9. Horas di GP Generasipenrus Batak ! Sian domisili Eropa Dunia I.
Juli 30, 2010 at 2:58 pm
Ebenezer: Bahan Jamita Evangelium Ari Hananek Tuhan Jesus, 9 Mei 2013
Bahan Jamita Evangelium Ari Hananek Tuhan Jesus, 9 Mei 2013
Gabe Sitindangi ni Kristus
Ulaon Apostel 1: 6-14
Ia Ari Hananek ni Jesus Kristus tu Banuaginjang, ima sada hamamasa na mansai ringkot di halak Kristen. Ganup taon do dipestahon angka huria na di portibi on Parningotan di Hananaek ni Tuhan Jesus, i ma angka huria na mamangke taon parhuriaon (kalender gerejawi). Laos songon i do hurianta HKBP nunga sian na mamungka tu huria ditongatonganta sian sundut tu sundut mamestahon Parningotan di Hananaek Tuhan Jesus. Molo sian sundut partingkian pajoinokjonok do parro ni pesta parningotan di Hamamate ni Tuhan Jesus dohot parningotan di Haheheon, Hananaek dohot Haroro ni Tondi Parbadia. Jala lapatanna pe marsirainrainan do. Ndang sirang nasida sian na sada nari ima na opat pesta parningotan i, ai laho paingothon hita do di pambahenan ni Tuhan Jesus tingki ngoluNa laho manghophop jolma pardosa i, asa malua nasida sian gomgoman ni angka sialo Debata Jahowa Ama na di banua ginjang i.
1. Ayat 6: dijolo ni ayat on ima di ayat 5 dipatorang do taringot tu pandidion na badia na asing sian na pinatupa Johannes Pandidi na naeng masa haduan (Mat.3:11; Mark.1:8; Luk.3:16; Joh.1:33) jala dibagasan Buku Ulaon Apostel on digohi do pangungkapon ni si Johannes. Jala Jesus pe nunga marbagabagahon haroro ni Tondi Parbadia (Joh.14:16-18,26-27; 15:26-27; 16:7-15) jala hasasaor i marrumangkon hagogoon ni huaso tu angka sisean i asa margogo nasida marhobas jala manggulahon parsuruonNa (Luk.24:49). Molo tajaha do angka buku evangelium i dapot hita ma ia angka apostel i mamereng dibagasan politik na margogo di harajaon jala hagiot nasida mandapothon hajongjongan nang hak nasida songon halak Jahudi na loyal tu Tuhan, naeng taluhonon nasida angka musunasida jala pajongjonghon sada harajaon na togu dipanggomgomion ni Mesias na songon raja nasida.
2. Ayat 7 – 8; Dialusi Jesus do sungkunsungkun nasida i marhite na mandok: “...Ndang ro di hamu i, umboto taonna manang ombasna; na binuhul ni Ama i guru di huasona sambing. Alai jaloonmuna do hagogoon ni Tondi Parbadia na songgop tu hamu, g”. Asa lam tangkas nanaeng dohonon ni Jesus i, naeng mangalehon sada gombaran tu angka siseanna= asa marsitutu mangulahon ulaonna laho mambaritahon Barita Nauli asa pagodanghu manungkun taringot na naeng siulahon ni Ama i mardomu ma i marhite harajaon na bersifat politis; Kristus na marhuaso gabe Raja. Sian ayat 8 on, godang do na so diparrohahon angka penafsir ima taringot tu parjojor ni goar ni angka kota; mamungka sian Jerusalem (angka sisean i manjalo Tondi Parbadia) jala haruar sahat tu humaliang Judea, Samaria jala sahat tu ujung ni portibi on. Ia parjojor ni goar huta i ndada na so adong lapatanna. Ia lapatan ni i laho patuduhon ia mamaritahon Barita Nauli i ndada nibatasan holan tu angka luat na tertentu, alai dibuhai sian ingannta/luatta ganup, jala marujung sahat tudia sangkap ni Debata di hita laho mamaritahonsa. Hata “ujung ni tano on” jotjot do di lapati martudutudu tu Kota Rom na mansai tarbarita ditingki i. Alai molo lam tapamanat lapatan ni “ujung ni tano on” boi do i mandok mambaritahon Barita Nauli ingkon sahat tu sandok portibi on, asa ndada adong be agia ise pe na so manjalo Barita Nauli i. Hata “sitindangi” mansai jotjot do tajah di Buku Ulaon Apostel on. Sitindangi ima sahalak na mamaritahon (paboahon) angka na ni idana dohot na binegena (Ul.Ap.4:19-20). Ganup hata “sitindangi” di Buku Ulaon Apostel dilapati sian Hata Gorik (Marturia), jala marisihon pangantusion “martir” manang “Syahid”. Molo pandok Warren Wiersbe; ia buku Ulaon Apostel on laho mangondolhon assurance (jaminan) haroro ni Jesus na paduahalihon, jala didok nasida do muse; ia hananaek ni Jesus tu Banuaginjang ima bagian na mansai ringkot dibagasan panghobasion-Na, ala molo so mulak Ibana tu AmaNa, ndada boi gohanNa bagabagaNa i laho pasaorhon Tondi Parbadia (Joh.16:5-15). Jala muse Jesus na di Banua Ginjang i gabe Malim Bolon na manangianghon hita (Heb.4 : 14 – 16). Jala Ibana na mangondihon hita tu Ama i jala na manesa angka dodsanta molo tasolosoli angka dosanta (1 Joh.1:9- 2:2)
3. Ayat 9 – 11; Pandok ni si Wiersbe taringot tu ayat on, ima sada jaminan haroro ni Jesus na paduahalihon na boi sipeopon, ala dibagasan ayat i, adong di dok angka surusuruan i mandok : “....Anggo Jesus i, na tarhinsat sian lambungmuna tu banua ginjang i, na ro do Ibana sogot, songon na niidamuna Ibana laho dompak banua ginjang i” (11b). Ala ni i ganup na porsea tu Jesus na naek tu Banua Ginjang dibagasan rupa na boi idaon ni manisia, ingkon porsea di haroroNa na paduahalihon na marrumangkon pamatang nang rupa na nyata jala na boi di bereng manisia. Ala ni i haroroNa nanidokna paduahalihon i marhite ombun diadopan ni angka jolma (Mat.24:30; 26:64; Pangk.1:7), ndada haroro na sangombas boti (sangkidop mata) di pangantusion ni pigapiga huria ( 1 Kor.15:51-52; 1 Tess.4: 13-18).
4. Ayat 12-14; Di ayat on dipatorang taringot tu angka sisean i na mangoloi parsuruon ni Guru nasida (ima Jesus), mulak nasida tu Jerusalem sian dolok Jetun, nangkok nasida tu Bilut parginjang (kemungkinan di jabu ni Johanes Markus; Ul.Ap.12:12 ). Disi ma nasida na saroha nunut dibagasan unduk dohot serep ni roha marpungu martangiang huhut managam hasasaor ni Tondi Parbadia. Molo tinaringotan tu na martangiang on, boi dapot hita nasida manongtong martangiang dibagasan haserepon. Mansai ringkot do pangalaho sisongon on tiruonta dibagasan hurianta ganup, ala molo adong parungutunguton dohot parsalisian di roha ni angka dongan na martangiang i, ndada boi nasida martangiang dohot denggan. Martangiang do angka sisean i dibagasan haserepon sahat tu na taralus tangiang nasida i. Dilehon do tingkina asa martangiang.
v Hananaek ni Tuhan Jesus tu Banuaginjang ima sada puncak ni panangkokhon ni Kristus dibagasan hamuliaon ni Debata. Dipabangkit, dipatimbo, jala laos dipasangap Debata marhite na hundul disiamun ni Debata (Mark.16:19; Heb.1:3-4). Hananaek ni Kristus tu Banuaginjang mamuha dalan jala gabe jaminan tu angka na porsea ia hita pasidohot do dipahehe jala dipatimbo Ibana. On ma na gabe pangkirimon tu angka na porsea, nunga diparade Kristus inganan tu hita na porsea di Ibana. On ma sada kepastian di hita hangoluan na salelengnilelengna. Hananaek ni Kristus tu Banuaginjang laho mangangkat status ni angka na porsea gabe panean di Harajaon ni Debata. Songon panean ni Harajaon ni Debata naeng ma tapatuduhon citra-diri ima imago dei ni Debata songon ruas ni Harajaon NI Debata ala hita do na gabe sitindangi ni Kristus di portibi on.
v Asa hita saluhtna na gabe sitindangi ni Kristus sai tongtong patuduhon komitmen dohot tanggungjawab laho mambaritahon Barita Nauli i marhite keseriusan, haserepon ni roha, pangoloion jala hasatiaon. Hita ma angka anka ni Debata na tarjou gabe sira dohot panondang di portibi on jala gabe pasupasu tu humaliangta. Amen.
Posted by Ebenezer Munthe at 22.58
KASIH: acara parmingguon
PARTONDING ACARA NI PARMINGGUON PATUJOLO NI
ULANG-TAHUN HKBP KERNOLONG KE 92 TAON
DOHOT ULAON NA BADIA
I. PANGARADEON DI RUANG KONSISTORI
1. Jou-jou tu Parsaoran/ Votum-Intoitus-Tangiang
L : Hamu angka dongan na hinaholongan di bagasan Yesus Kristus Tuhanta. Tarlumobi ma di hamu amanami-inanami, hahaanggi na pinaribot. Parhorasan ma di hamu na saluhutna, sai Tuhan Debata ma na masumasu parsaoranta.
R : Parhorasan ma tutu nang di hamu Parhalado ni Huria HKBP Kernolong, sai Tuhan Debata ma tutu na manggogoi hamu manghobasi huria ni Tuhan i.
L : Hamu angka dongan di Minggu sadarion patupaon ni hurianta do “Parpadanan Na Badia” i ma songon patujolo ni Pesata ni Hurianta laho manghalashon dohot manghamauliatehon pandonganion ni Debata naung 91 taon boho HKBP Kernolong di luat Jakarta on.
R : Mauliate ma tutu hu sombahon hami tu adopanMu ale Debata, jala huparhatopot hami do holan Asi ni rohaM do na hupangasahonhami, I doumbahen boi hami manghalashon naung 91 taon HuriaM HKBP Kernolong on.
L : Songon hataridaan ni las nirohanta manghamauliateon saluhut pambahenan ni Debata tu HuriaNa HKBP Kernolong on, tapuji ma goarNa na badia i, marhite ende
R : Marende BE. NO. 3 : 1+3 “ Puji jahowa, ale tondiku” BL. 137
Puji Jahowa, ale tondingku, Puji Ibana Debatami
Tagan so suda dope bohalhu, naeng pujionku basana i.
Sitompa daging, tondi pe ingkon di puji sasude, haleluya, haleluya
Martua halak na niondingan ni Debatanta jahowa I, Angka na hot marhaporseaon di Jesus Kristus Tuhanta i. Molo Debata donganmu ndang adong hurang tuamu, haleluya, haleluya.
L : Mangasahon Goar ni Debata ama dohot goar ni AnakNa Tuhan Jesus Kristus dohot goar ni Tondi Parbadia na manompa langit dohot tano on, tapungka ma parsaoranta. Amen Patimbulongku ma Ho ale Jahowa, ai Ho do mangenet ahu sian godung, jala ndang dipalas Ho roha ni angka musungku mida ahu.
R : Ale Jahowa nunga dipanangkok Ho tondingku sian banua toru, nunga dipangolu Ho ahu sian angka na manuruki nambor.
L : Ai Ho do partanobatoangku hian dohot pangondingan, jala ala ni GoarMu sai iringiringonMu jala toguonMu ahu.
R : Tubagasan tanganMu do hupasahat tondiku nunga ditobus Ho ahu, ale Jahowa, Debata ni hasitongani..
L : Kristus Jesus do naung gabe hapistaran sian Debata tu hita, gabe hatigoran dohot habadiaon dohot haluaon. Sialani tama do hi manghatindanghon Puji ma Jahowa hamu ale angka na niasianna, jala endehon ma ma barita ni habadianna.. Haleluya.
R : (mangendehon) Haleluya, haleluya, haleluya.
L : martangiang ma hita.
Ale Tuhan Debata Amanami na di banua ginjang, mauliate husombahon hami tu adopanMi ala di loas ho hami marlas ni roha di tonga-tonga ni HuriaM HKBP Kernolong, I ma manghalashon naung 91 taon ojak di luat Jakarta on. Songon hataridaan nil as ni rohanami dibagasan Minggu on Patpaon ni HuriaM do Parpadanan Na Badia tu saluhut ruas ni huriam naung tinobusMi sain jorgang ni hamatean. Sai lehon ma TondiM na badia I tu bagasan rohanami asa di bagasan habadiaon hami laho mangulahon hatigoran na pinatupa ni Anakmu Tuhannami . Jala patau ma hami mangulahon lomo ni roham, marhitehite Tuhan Jesus Kristus Tuhannami. Amen
2 Marende BE. NO. 654 : 1 “ Marpungu sude”
Marpungu sude mangido tu Tuhanta asi ni rohaNa
nang lomoNa I, naeng pasohotonNa do
parungkilon sai ramotanNa do HuriaNa i
3. PATIK NI DEBATA
L : Hamu angka dongan Patik ni Debata di hita di Pesta Patujolo ni Ulang tahun ni Hurianta, ima ; Patik Paduahon dohot lapatanna : Ndang jadi ganaonmu jala ndang jadi dumanonmu manang aha na di banua ginjang dohot na di banua tonga on ro din a di bagasan aek na di toru ni tano, ianggo tung gabe sisombaon manang sioloan. Dia do lapatan ni ?
R :.. On do : ingkon dihabiari ronta Debata jala ingkon holong rohanta di Ibana, asa ndang jadi hita marsomba tu sombaon manang tu ganaganaan, mangido hangoluan sian I, jala ndang jadi oloan begu manang ulpuhan ni hadatuon, jala ndang jadi pos roha di ugasan homitan.
L : Antong rap mangido gogo ma hita tu adopan ni Tuhan debata laho mangulahon na hombar tu patikNa i.
S : Ale Tuhan debata sai pargogoi ma hami mangulahon na hombar tu patikMi. Amen.
4. KOOR Seksi Lansia
5. Marende BE. No. 686 1-2 “ ramun do au”
Ramun do au di joloMi, gok dosangki urasi au,
O Jesus biru-biru i, dison do au patau ma au
Na ro do au tu JoloMi gale do au urupi au,
O Jesus ala mudarMi dison do au patau ma au
6. MANOPOTI DOSA DOHOT BAGA-BAGA NI DEBATA
L: Hamu angka dongan na jongjong do hita nuaeng diadopan ni Debata laho mangokuhon saluhut pardosaonta. Jala taingot ma mandok mauliate tu Debata di namarningot hita di HuriaNa HKBP kernolong on naung 91 tahun jongjong di luat Jakrta on. Siala ni dibagasan serep dohot unduk ni roha, manungkap ma hita tuadopan ni Debata laho manopoti dosanta na godangi. Martangiang ma hita: Ale Tuhan Debata Amanami na di banua ginjang, molo huingot hami do angka dosa dohot pangalaosionnami di saleleng hami mangolu, tung so tarbahen huriaM do marlas ni roha marningot naung 91 taon ojka huriaM di luat on., tung tama situtu do hami rimasanMu. Alai ala asi ni rohaM dohot denggan ni basaM na hupangasahon hami.
R: (mangendehon) BE.No.683:1 “Di adopanMu Jesus”
Di adopanMu Jesus lea tutu do diringkon, di baen godang ni dosangkon, di adopanMu Jesus.
L: Songon angka na pinillitMu hami gabe anakhonMu, jotjot ndang hupataridahon hami ngolu na hombar tu HataM. Sai lomo ni roha dohot pikkirannami do na hupatujolo di ngolunami. Hape jotjot do i maralo tu lomo ni rohaM. Ale Tuhan, sai marpamuati ma roham di hagaleonnami i. Sesa ma saluhut dosanami!
R: (mangendehon) BE.No.683:2 “Di adopanMu Jesus”
Di adopanMu Jesus, marsomba au huhut tungki, lao manopoti dosangki di adopanMu Jesus.
L: Jotjot do angka dongannami ndang huhaholongi hami songon dirinami sandiri. Holan na ringkot di hami do na hupikiri dohot na husarihon hami, tung so ungkap do rohanami jumolo manarihon angka na ringkot di dongannami. Ale Tuhan sai unang paingotingot angka dosa dohot pangalaosionnami i. Asi ma rohaM sesa ma saluhut dosanami.
R: (mangendehon) BE.No.683:3 “Di adopanMu Jesus”
Di adopanMu Jesus tarsolsol bagi rohangkon, muba ma au tu jolo on di adopanMu Jesus.
L: Ale Tuhan, sai asi ma rohaM di hami, angka na mangarsakhon dosanami. Sai sahapi ma tu bagasan rohanami hasesaan ni dosanami i. Lehon ma tu hami TondiM na badia i, asa unang ganggu rohanami di asi ni rohaM, alai asa hot rohanami marhaporseaon laho manggotaphon nasa dosa dohot roha portibi on, asa hupasahat hami dirinami tu Ho, gabe pelean na mangolu jala na badia marhitehite Tuhan Jesus Kristus Tuhannami. Amen.
(martangiang na holoh; musik BE.No.683 sa-ayat)
L: Tatangihon ma hata bagabaga ni Debata taringot tu hasesaan ni angka dosanta: Songon on do HSipalua ho. Hasangapon ma di Debata na di ginjang.
S: Amen. ( hundu)
7. KOOR SEKSI INA
8. MARENDE BE. NO. 697 : 1+4 “ Molo Ho do huihuthon”
1. Molo Ho do huihuthon dame sonang rohangki, sai horas jala martua nasa na hinophopMi.
Reff. Ho tongtong ihuthonongku, Jesus na palua au. Ho sambing do oloanku ala nii martua au.
4. Marparange na badia ma au diadopanMi, sai patau ma au tiruan, songon pinangidoMi.
Reff. Ho tongtong ihuthononku, Jesus na palua au. Ho sambing do oloanku ala nii martua au.
L : Hata ni Debata songon Epistel di Minggunta sadarion ima na
Tarsurat ni surat Apostel Paulus tu huria Rom 6 : 18-23, tajaha
marsikapsoring:.
R : Ai malungun do nasa na tinompa i paimaimahon tingkina, asa dipapatar angka anak ni Debata.
L : Ai tu habusukon do dipatunduk na tinompa i; ndada sian lomona, tung binahen ni na patundukkonsa do.
R : Huhut mangkirim: Paluaonna ma nang na tinompa i sian pangadopan hamagoan, sahat tu haluaon hasangapon na di angka anak ni Debata.
L : Ai taboto do, sai tong dope rap marhoi jala mambebe nasa na tinompa i.
R : Angkup ni i, nang hita angka naung manjalo patumonaan ni Tondi i, marhoihoi di bagasan rohanta, paimaimahon haanakon, asa disi marhaluaon pamatangta.
L : Ido sahatna Martuama na Tumangihon hata ni Debata jala na umpeopsa Amen
10. Marende No. 188 : 1 +5 “ Jahowa Siparmahan au”
Jahowa siparmahan au, ndang hurang manang aha
Ai nasa jea dipadao do sian dorbianna
Tongon di aben na lomak i, lao
pangoluhon tondingki, dibaen asi rohaNa
Tongtong do denggan ni basaM, jambarhu di ngoluku
Tongon do asi ni rohaM, mangihut di langkangku.
Dung i, dung suda bohalhi sai ingananku jabumi saleleng ni lelengna
10. MANGHATINDANGHHON HAPORSEAON
L : Rap dohot dongan sahaporseaon di sandok portibion tahantindanghon ma haporseaontai, rapa ma hita mandok.
R : Ahu porsea di Debata Jahowa.........
12. KOOR SEKSI AMA
13. MARENDE BE. NO. 187 : 1---“Denggan do panaguM”
Denggan do panoguM ale Jahowa diangka na pinarmahanMi
Tagamon bahenonMu manaroa, so tarbunihon Ho do burjuMi?
Jotjot suhar do pambahenanMi di roha ni na so tumanda Ho
Alai marhitehite sian i do ro tu hatiuron na tinoguMi
Dialao Ho sude na jungkat roha, na timbo i dipatutoru Ho
Alai sude na serep i marroha, i do na sai diasiasi Ho
Parhata na gogo di tano on, dihagigihon rohaMi, sude
Na danggol i ditatap Ho hape naeng urupanMu angka i tongtong.
O Tuhan, sai pinuji ma goarMu, Ai dipangolu Ho do hami on!
Tandaonnami ma pambahenanMu, dung dipatiur Ho do mata on
O Debata, lomo do rohaMi manogu hami di na rodop on
Holong do rohaMi di hami on, naeng sahat tu lambungMu bahenonMu.
14. Jamita : Johannes 8 : 1-11
Marende BE.No.435:1.... “Marolopolop tondingki” (294)
Marolopolop tondingki, ai naung ditobus Jesus i. Hamu sude bege ma i, sai las rohangku mandok iDihaol holongNa rohangki, tung na so boi be mago i. MataNa do manatap au pinggolNa tumangihon au( organis / pianis )
O, rohangki, sai tahan ma, sitobus ho, ihuthon ma. I ma tutu, nang mate ho, tu surgo do ditogu hoIV. MARULAON NA BADIA
Melayani Perjamuan Kudus : Pdt. SPD. Simanungkalit
Pdt. Henry J Manalu
Petugas anggur / roti : St. Ev. K. Sirait
St. Ev. J. Sihombing
Mangatur maju tu jolo : St. P. Sitompul
Mangetong na Marulaon : Casi. R. Pasaribu
Organis : Ny.J.Hutagalung/br. Silitonga
Pianis : Ny. Sitompul br. Sinaga
Song Leader : Sie Musik
Pdt : Nuaeng sahat ma hita tu Ulaon Nabadia, taparade ma roha dohot pingkiranta laho manjalo Parpadanan Nabadia i.
(martangiang di roha na be;
diiringi instrumentalia BE.No. 152 sa-ayat (BL.120)
02. Marende Huria BE.No.152:1 “Jesus Na Mamorsan” (BL.120)
Jesus na mamorsan dosa ni portibi on pangolu hami. Jesus na mamorsan dosa ni portibi on pangolu hami. Jesus na mamorsan dosa ni portibi on, sai pasonang hami. Amen, Amen, Amen.
03. Tangiang dohot Panangkasion (Agenda)
04. Marende Huria BE.No.153:1 “O Jesus naung sineat” (BL.126)
O Jesus naung sineat, di hau na pinarsilang. RohaM tongtong daulat, nang uju Ho tarhilang. Marutang hosa hami, ditaon Ho dosanami, asi rohaM, o Jesus.
05. Tona ni Tuhan Jesus laho padirihon Parpadanan Na Badia
06. Manganhon Parpadanan Na Badia
( laos di tingki Marulaon Na Badia pasahathon pelean)
Marende BE.No.155:1-3 “Naung moru do muse sataon” (192)
1. Tu son ma ho ale tondingku, di na mauas, male ho. Manjalo basa ni Tuhanmu pinaradeNa i di ho. Dilehon Jesus do dagingNa, marhitehite roti on, dilehon dohot do mudarNa, marhitehite anggur on.
2. Ai nang tongtong pe ganup ari, mudarNa mangurasi au.. Huhut Ibana so mansadi manogu tu lambungNa au. Sai naeng au mangan parpadanan ni Jesus Kristus, Tuhanki. Na padamehon parbadaan, na pasonangkon rohangki.
3. Asi rohaM di au o Jesus, tumpahi au sadari on. Ai hataMi do hupatulus, manganhon parpadanan on. Antong patiur ma rohangku, marningot denggan ni basaM. I ma na tinaonMi dosangku, binaen ni holong ni rohaM.
Marende BE.154:1-3 “Sai palinggas ho tondingku” (190)
1. Sai palinggas ho tondingku, sai tadingkon ma arsakmu. Ro ma ho tu hatorangan, asa dapot hasonangan. Ai tarontang ho saonari, tu haroan na badia, Na manggomgom parluhutan, naeng tu ho do maringanan.
2. Sai ringkoti ma manomu, na pangolu ho tondingku. Na manuktuk do Ibana, di roham dibaen hataNa. Ungkap pintu ni rohamu, asa bongot ma Rajamu, Dok: Ingani ma rohangku, unang be tadingkononMu.
3. Sai malungun do rohangku, Ale Jesus di basaMu. Tung na tangis do rohangku, na malungun do mannaMu. Na mauas do tondingku, ale Jesus di mudarMu. Pinangido ni rohangku, hasasaor tu Debatangku.
Marende BE.No.212:1-3 “Haholongon na badia” (24)
1. Haholongon na badia sian Tuhan Jesus i. Sai songgopi sai bongoti Roha dohot tondingki.
2. Las ni roha ni na sonang di banuaginjang i. Sai pasonang sai pasabam sihol na di rohangki.
3. Hasonangan hadameon na ro sian Jesus i. Sai pahosa au na loja asa bulus rohangki.
Marende BE.No.449:1-3 “Sai solhot tu silangMi” (300)
1. Sai solhot tu silangMi, Jesus ingananku. Mual na mabaor disi, i ma pujionku. SilangMi, Tuhanki, i ma pujionku. Paima sogot sahat au, i endehononku.
2. Lao ma au tu silangMi, i haporusanku. Sai asi ma rohaMi, unang tulak ahu. SilangMi, Tuhanki, i ma pujionku. Paima sogot sahat au, i endehononku.
3. Domu ma tu silangMi, i ma tioponku. Asa unang lilu au, Ho ihuthononku. SilangMi, Tuhanki, i ma pujionku. Paima sogot sahat au, i endehononku.
Marende BE.No.182:1-3 “Haholongon na badia” (24)
1. Tu jolom O Debatangku. Sai use do rohangkon. Sai pasiat tangiangku dohot iluilungkon.
2. Husolsoli do rohangku, na gok dosa i tongtong. Ai godang ariaringku, na hubahen ambolong.
3. Sai jotjot do hutadingkon, dalanMi na tigor i. Kristen au, hape hutondong dalan hamagoan i.
07. Marende Huria SBE.No. 581:1 “Sangap di Jahowa”
Sangap di Jahowa na sun timbul i, balga ni holongNa ndang tarasam i, dilehon AnakNa na sasada i, manobus hita jolma pardosa i. .
08. Tangiang Pujipujian (jongjong)
Pdt : Puji ma Tuhan Debata ale tondingku, jala nasa rohangku di bagasan mamuji GoarNa na badia i.
R : Puji ma Tuhan Debata, ale tondingku, jala unang tung halupahon denggan ni basaNa sudena.
Pdt : Ibana do manesa dosam sudena, jala Ibana pamalum angka sahitmu sudena. Ibana paluahon hosam sian hamagoan, jala dilehon tu ho denggan basa dohot asi ni roha.
R : Parasiroha jala pardenggan basa do Tuhan Debata, lambat tarrimas jala parasiroha godang.
Pdt : Ndang dibahen tu hita na hombar tu dosanta, jala ndang dibaloshon tu hita na hombar tu hajahatonta.
R : Songon asi ni roha ni amaama tu anakhonna do asi ni roha ni Tuhan Debata di angka na manghabiari Ibana.
Pdt : Nunga tangkas dipatuduhon Debata holong ni rohana i tu hita di na mate Kristus humophop hita uju pardosa dope hita.
R : Antong nda lam malua ma hita nuaeng sian rimasNa, dung gabe parpintor hita hinorhon ni mudarNa i.
Pdt : Dibahen i, sai pujion ni pamanganku dohot rohangku dohot nasa pambahenanku do Tuhan Debata olat ni on ro di saleleng ni lelengna. Amen.
Pdt : Pasupasu
S : (Mangendehon) Amen…Amen…Amen…
Marende Huria BE.No. 565 ”las rohangku lao mamuji”
(Masijalangan, tu na disiamunta, di hambirangta, dijolonta dohot na dipudinta)
Las rohangku lao mamuji Debata parholong i
Songon bunga na mangerbang dina binsar ari i
Arsak dosa haporsuhon mago di aben asi Mi
Las ni roha na amnontong lehon di au Tuhanki
Diposting oleh BETA HITA di 06.24
Wp/bbc/Oseania - Wikimedia Incubator
< Wp‎ | bbcWp > bbc > Oseania
Peta geopolitik ni Oseania
Oseania i ma sada luat geografis na tardiri sian Australasia, Melanesia, Mikronesia dohot Polinesia. Tarbolak sian bagian purba dohot pastima ni banua tonga, Oseania marnampunahon 8,525,989 kilometer persegi (3,291,903 mil persegi) do bidangna jala lobi sian 47 juta jolma na tading di si.
Oseania marnapunahon ragam ni ekonomi di ganup nagara na adong di si. I ma sian na maju do ekonomina songon Australia dohot Selandia Baru, na hurang maju do ekonomina songon Kiribati dohot Tuvalu, jala na marnehetnehet songon Palau, Fiji dohot Tonga. Australia do nagara na umbalga jala na gumodang do jolmana di Oseania, dohot Sydney na gabe kota na umbalga jala na gumodang do jolmana di Oseania do pe di Australia.
Luat ni Oseania
Gambar opat luat na adong di Oseania
Mikronesia, na maringanan di utara garis ekuator nang di pastima ni Garis Waktu Antarabangso, tarmasuk pe Hapuloan Mariana di manabia, Hapuloan Karolina di tongatonga ni Mikronesia, Hapuloan Marshall di pastima dohot pulo-pulo ni Kiribati di anggoni.
Melanesia, na maringanan di nariti, tarmasuk pe Pulo Papua na gabe pulo paduahon na umbalga di portibi on. Pulo na asing di Melanesia na tarbolak sian utara tu dangsina i ma Hapuloan Bismarck, Hapuloan Solomon (Arsipelago), Hapuloan Santa Cruz, Vanuatu, Fiji dohot Kaledonia Baru.
Polinesia, i ma tarbolak sian Hawaii di utara tu Selandia Baru di dangsina, luat ni an tardiri sian Tuvalu, Tokelau, Samoa, Tonga dohot Hapuloan Kermadec di pastima, Hapuloan Cook, Hapuloan Masarakat, Hapuloan Austral di tongatonga ni Polinesia jala Hapuloan Marquesas, Tuamotu, Hapuloan Mangareva dohot Pulo Paska di purba.
Anggo Australasia i ma tardiri sian Australia dohot Selandia Baru.
Retrieved from "https://incubator.wikimedia.org/w/index.php?title=Wp/bbc/Oseania&oldid=4782956"
This page was last edited on 21 May 2020, at 10:42.
Jamita Evangelium Minggu I Dung Trinitatis: “Unang mangaleai Tondi Porbadia” (Markus 3: 20-35)
Sabtu, 05 Juni 2021 08:02 WIB
Edward Tigor Siahaan
Pinatolhas ni Pdt Dr. Robinson Butarbutar, Ephorus HKBP
Hamu angka Dongan sisean ni Jesus Kristus hinaholongongan,
Molo tajaha Evangelium Markus 3 on sian bona sahat tu ujung taida ma tangkas na adong lima hamamasamarnida pambahenan ni Jesus, tarlumobi ulaonna pamalum torop angka na marsahit dohot marparniahapan na porsuk naung ro mandapothon ibana, ndang holan di sada parguruan, alai dohot do di tungkan tao naung ro sian luat Galilea, Judea, Idumea dohot ipar ni Jordan ro di na humaliang Tirus dohot Sidon (ayat 1, 7-8) ingangan haroro ni angka natorop na marsahit dohot pinamalumNa.
Na parjoloi ma pambahenanni angka tondi na hodar (Gorik: ta pneumata akatharta) di sada ingangan tungkan topi ni tao i, i ma manomba Jesus huhut mandok na “Anak ni Debata do Jesus’ (ay 11).
Na paduahon i ma panjouon ni Jesus di sada dolok tu sampulu dua siseanNa na naeng suruanNa marjamita dohot pabalihon angka sibolis (Gorik: ta daimonian, ay 15).
Na patoluhon i ma haroro ni sisolhot ni Jesustu sada jabu (Gorik: oikos) naung binongotan ni Jesus (ay 20) laho mangalap Jesus ai didok nasida na rintik do Jesus (ay 21).
Napaopathon, hata ni Sibotosurat naung ro sian Jerusalem mandapothon Jesus naung tuk pamalum bahat na marsahit i, mandok na ‘Sibolison( marnampunahon Belzebul) do Jesus jala induk ni sibolis (Gorik: archonti ton daimonion) do dipangasahon Jesus pabalihon angka sibolis (Gorik: daimonian, ay 30). Dialo Jesus do hasalaan ni pandohan nasida I (ay 22-30).
Napalimahon, hata ni Jesus tu natorop na hundul humaliang Ibana di jabu i taringot tui se do angka anggi, iboto, dainang ni Jesus, i ma angka na hundul di humaliangNa i na mangulahon lomo n iroha ni Debata (Gorik: thelema tou theou, ayat 35).
Sian naopat na parjolo i taida na marasing sian angka tondi na hodarna tuk mananda huaso ni Jesus naung pamalum bahat situtu angka na marsahahit, jala siala ni i dohot manomba (Gorik: prosepipton) Jesus, jala huasoNa pabali angka sibolis (Gorik: daimonian) dipasahat tu siseanNa, ianggo angka siboto surat na ro sian Jerusalem baliksa mandok na sibolison, manang marnampunahon sibolis ia Jesus i. Ndang holan i. Alaipola mandok induk ni sibolis (Gorik: archonta ton daimonion) do pinangasahon ni Jesus pabali sibolis. Gari angka tondi na hodar manomba Jesus, hape angka siboto surat (Gorik: Grammaeteus) mandok dua dosa manang hajahaton, i ma mandok sibolison Jesus dohot mangasahon induk ni sibolis dipabali Jesus angka tondi na hodar. On ma na digoari Tuhanta Jesus na ro sian banua ginjang i dos ana mangaleai (Gorik: blasphemeo) Tondi Porbadia. Dosa na songon on do na so tarsesa ro di salelengna (ayat 28-29).
Ala ni i do gabe topik ni jamitanta na mangihut on: “Unang mangaleai tondi porbadia.” I ma mandok na maralo tu hasintongan taringot tu hadirion nang ulaon ni Jesus pabali sibolis. Diboto angka siboto surat i do na so sibolison Jesus, alai pabali sibolis do diula. Alai sibolison didoknasida ia Jesus i. Anak ni Debata na marhuaso do Jesus mangihuthon angka tondi na hodar, alai di bagasan huaso ni induk ni angka sibolis do didoknasida Jesus pabali sibolis. Boi do halak jala bebas do halak ndang manghaporseai, gabe sisean ni, jala mangihuthon nang manomba Jesus Kristus Anak ni Debata i. Alai mangaleai (Gorik: Blasphemeo; Inggris: Blasphemy) Ibana, i ma mandok na maralo tu hasintongan taringot tu ise Jesus dohot songon dia Ibana pabali tondi na hodar. Hata blasphemeo i ma hata na so marojahan, na so sintong dohot na nionjar ni sogo ni roha nang roha parmusuon pinatolhas ni sasahalak taringot tu sasahalak na asing, i ma pinatolhas ni angka siboto surat taringot Jesus, Anak ni Debata, hape didok sibolison, na mangula marojahan tu huaso ni Debata, alai didok mangasahon induk ni sibolis. Manang ise na patupa na dosa di partingkianta nuaeng maradophon Jesus Kristus Anak ni Debata i, dipajamot ma dirina, sotung masuk ibana tu sada ulaon dos ana so tarsesa ro di saleleng ni lelengna. Molo ndang porsea di Jesus, ndang pola beha i tu dirim. Alai dosa do jala dos ana mian manongtong do mandok na so sintong taringot tu hadirion dohot huason ni Jesus Kristus i. Ai dosa mardophon Tondi Porbadia na umboto na sintong, na manindangi di hasintongan jala na mangalo na so sintong.
Ala ni i, dijouhon jamita on do tu ganup hita, na porsea di Jesus Kristus dohot na so porsea di Ibana asa unang mangaleai Tondi Porbadia marhite na mangaleai Jesus Kristus, ai dosa na so tarsesa saleleng ni lelengna do i.
Sian i, dijouhon do tong tu hita ganup na mangihuthon Jesus asa pasiding hata maradophon angka donganta jolma na mandok na so sintong taringot tu nasida nionjar ni sogo ni rohanta, parmusuon dompak nasida asa unang porsea halak di hadirion, haporseaon, nang ulaon nasida. Mansai ringkot do taoloi sosososo on tarlumobi dipartingkian nuaeng na digohi ujaran kebencian, pandohan na diojahi sogo n iroha maradophon halak na asing, haporseaon na asing, ugamo na asing. Ndang ala na so tangkas diboto ia hata siala ujaran kebencian i, alai dionjar sogo n iroha do. Molo tapatupa i boi hita gabe diboan tu uhum, jala manaon uhum siala ni i. Jumamot ma hita di ariari na ro on. Tarlumobi, mandok na so sintong marojahan tu sogo ni roha maradophon haporseaon dohot ugamo ni na asing ma na taula. Tarlumobi ma di partingkian internetisasi segala sesuatu, na manimpan gomos manang aha pe hata na tapatolhas, na tahatahon dohot nasurathon.Unang taoloi tarunjun mandok na so sintong taringot tu na asing.
Baliksa ma na taula, i ma pasiding hata nang pambahenan na mamboan hita tu dosa na so tarsesa maradophon Tondi Porbadia. Molo tung ingkon tadok manang tasurathon hata taringot tu na asing, marojahan tu hasintongan dohot nionjar ni holong maradophon angka donganta jolma ma hatanta i. Molo maralo do i tu hasintongan tinuturan ni Tondi Porbadia i, tapasiding ma i, asa unang gabe mardosa hita maradophon Tondi Porbadia. Molo ndang taleai Tondi Porbadia nunga taula lomo ni roha ni Debata. Marhite i do tapatuduhon na sisolhot ni Jesus hita (ay 31-35). Amen.
Godang nuaeng dakdanak di hita Halak Batak, ai so diboto be marhata Batak.
Tarlobi ma dakdanak natubu di kota, dang diboto bona pasogitna.
Unang ma hita lupa sian dia haroronta, taingot ma bona ni pinasanta.
Tarlobi ma adatta, i ma adat Batak, ingkon do parsiajaranta.
Hamu angka dongan, na tinggal di kota, janganlah malu jadi Orang Batak.
Hamu ale dongan, si dongan mangodang, unang maila hita marhata batak.
Tangiang Gossap – Amani Partogi
← Sibolis na padamehon
15 Negara Pembuat Film Porno Terbanyak… →
Posted on 6 Januari, 2010 by Hendry Lumban Gaol
Ise mandok na mura-mura martangiang i?. Molo ni ingot najolo, nunga bajar-bajar / remaja iba, alai anggo tangiang holan tangiang si opat hata i do tangiang mangan. Sahat tu saonari, olo do sipata tangiang on nidokkon asa humatop. ” Ale Tuhan Pasupasuma sipanganonon, amen”. Lima hata dohot amen-na. Ia so i, ” met-met au on” ujungna marmetmet ma torus.
Songoni nang amaniGokholong. Ra, dang sangka roha ni donganna sa punguan ama, naso hea dope ibana mambaen tangiang di jolo ni loloan natorop. Pamotoan ni halak, molo nga masuk tu punguan ama, manang na bohape dah, nda nga haparbaga mambaen tangiang?.
Di gorahon si baen acara ma asa ibana martangiang, ima tangiang pangondianon. Diranap tu siamun, tuhambirang, ba sude donganna unduk, hohom. Ia didok, unang ma au, songon na bakkol rohana mandoksa. Dang dialusi, sip. Mardalan ma ulaon i, sian na marende pamuhai sahat rodi na marjamita.
Dipatupa punguan ama do ulaon martabbaru hatiha i. Jala marpungu do sude punguan parende koor ama dohot ripena di jabu ni katua, ima amanTure.
Tikki marjamita dope amanta pandita, nunga sai busisaon amaniGokholong di hundulanna. Marhite partording ni ulaon, sippul jamita annon, marende saayat dungi martangiang ma, ima tangiang pangondianon. Manetek ma hodokna, bolon-bolon, alai dang alani mohop ni ari. Alani tangiang on do.
Ditobbis ma nanget amanSumurung.
“Lae, hamu ma jo gattikku bah, batuhon au”
“Hamuma, apala hamu nakkinon didok katua i, ” ninna, tong marhusip nasida nadua di sugut-sugut i.
“Nga pailahon on”
“So huboto martangiang, olo mate ditonga dalan innon tangiang i, suttol”. Di ingot ibana, hea martangiang di loloan na torop. Holan didok amen, mekkel jolma i mambege tangiang i. Mandok “ale Tuhan …..”, didok ibana “Ale, tulang….” Dungi muse hea didok” Ale tuhan, ramoti hamu, naeng mulak hami tu hitaan…..” ninna. Tikki lao ibana mangebati pamilina tu Jakarta.
“Hamu nian, geok nai..” ninna amanSumurung.
“Olo, lae, pangidoanhu, unang paila hamu au”
“Bah,..nga gabe tu roha, situtu do…?”
“Toe ma molo buti, alai marupa do na loja dah..”
“Eh..lae on nian”
“Olo, dia ma gossapan i”
“Bah, ai basa gabe tusi??”
“Ba unang, molo dang olo hamu, ba baen hamu ma tangiang i, dang na mamaksa au” ninna huhut serom otik, sipata dibereng tu amanta Pandita na marjamita i.
Naeng-naeng sidung nama jamita on, dibege ma dijahahon amanta pandita, ima panimpuli ni jamita, ba tamba ma hodok ni amaniGokholong. Maup!, narohana. Dibereng tusiamun, ba nunga martangiang pamuhai, nakkinon, dang toho be molo amaniMarolop muse mambaen tangiang on, ai ibana do tangiang pamuhai. Holan amaniSumurung nama na boi.
“Boha do lae, tangiang nama dah..”
“Olo, situtu do on, diama gossapan i”
Ai nunga ubborat namartangiang sian arga ni gossapan i, gabe dang tarjuasa be ujungna didadap amaniGokholong ma sakku ni jasna. “Tolupulu nama lae, boha do i?”
“Unang jo gait lae, eah…nga amen neh” ninna amaniGokholong, ala dibege hata amen didok pandita. Jala ditorushon panditai tangiang songon paonimpuli ni jamita i.
“Hamuma dah, molo dang adong gossapan i, ba baen hamuma tangiang i”
“Dang boi marsiurupan be hape” ninna amaniGokholong, huhut dilean gossapan i.
“Dang sipaulak dah” ninna amanSumurung.
Dijouhon protokolma sian jolo.
“Tangiang pangondianon sian sahalak anggota”
Ba, sude do attong mamereng tu amaniGokholong, jala mangarade lao martangiang, diloppit be tanganna.
Tor jonjong ma amanSumurung, didok ma “Martangiang ma hita, ale amanami…….” longang jala sukkun-sukkun dongan ama, ai boasa dang amaniGokholong sibaen tangiang. Alai, ala nunga dihojor amanSumurung na martangiang i, ba dang adong na manukkun be. Dibagas rohana be ma disukkun.
“…..Amanami, Debata nami, hurang malo do hami mangido doppak ho, akkup ni i, ajari hami. Ajari hami martangiang, mangido, nang mamuji goarmu marhite tangiang nami. Molo tung pe adong na hurang malo martangiang, suru ma tondi porbadia mi tu ganup hami, lao mangajari hami……..dst, amen”
Holan dibege amanGokholong isi ni tangiang i, tartoppuk addora ma ibana. “Bah, na tu au nama tangiang on, ai ikkon marhite tangiang do pailaon ni bayon au?, nga binayar gossap, hape tong pailahon” ninna di bags rohana.
Dukkon didok amaniSumurng amen, bah pittor toppu ma didok amaniGokholong. “Botul-botul do na pailahon ho bah, nga binayar gossap hape ikkon tiktikkononmu tu jolma torop naso binoto martangiang”.
“Bah, ai tangiang tu Debata do i, datung tu ho, anungi manangiakkon akka na asing muse”
“Olo ma, paulak i hepeng i, nga maila iba” ninna
Ujung na gabe habotoan ma tu dongan ama na asing, na binayar gossap do tangiang i. Adong ma dongan na asing mandok “Toe ma lae, paulak dua pulu ribu, tolu pulu ma tangiang mi..” huhut mekkel nasida. Alai anggo amaniGokholong, dang boi mekkel be.
Pos ini dipublikasikan di TORSA dan tag Koor Ama, tangiang. Tandai permalink.
Pdt. Remanto Tumanggor,STh.M.Div 081361199159: JAMITA MINGGU, 19 AGUSTUS 2012
JAMITA MINGGU, 19 AGUSTUS 2012
BAHAN SERMON JAMITA TU MINGGU; 19 AGUSTUS 2012
Ia unok (inti) ni buku Poda i ma mangondolhon taringot tu prinsip moral dohot prinsip etika. Hatandian/keunikan ni buku on gumodang do isina marumanghon ajaran na dipaandar marhite hata perbandingan (memperlihatkan kontrasnya). Isarana Poda 10; 11; 12; 13; 14; 15, hira ganup ayat do dipangke hata "alai/tetapi, khususna Poda bindu 15". Molo tarisihi jala tasagi, adong dua bagian buku Poda on, bagian parjolo i ma sian bindu 1 sahat tu bindu 9, namanaringoti prinsip moral, impolana dibagian on i ma taringot tu “na denggan” (kebaikan), asing ni i ma hata-hata-hikmat, didikan, pengertian, kebenaran, keadilan, kejujuran, pengetahuan, kebijaksanaan, ilmu, pertimbangan-pertimbangan-tetapi khususnya hikmat. Alai kata kunci na i ma Poda 1:7. Bagian na paduahon i ma sian Poda 10:1-22:16, bagian on nungga mansai bidang na hinanghamna, isana dipaandar parasingan ni hapistaran dohot haotoon, alai ndanda parasingan hapistaran dohot haotoon(kebodohan akal budi manusia), alai pertentangan antara hikmat (kebijaksanaan) moral dohot dosa.
1. Mansai arga situtu do hapistaran i di jolma-hikmat,khokhma,sophia:kebajikan intelektual, kecakapan,pengertian (Ul Ap 6:3; Ep 1:8-9;Kol 1:9; Yak 1:5:3:13-17;Kol 4:5), jala parbuena be mansai uli jala denggan, marguna do i gabe “siparorot” tu jolma i. Molo didok di turpuk on “sipitupitu” pandohan i namarlapatan ia hapistaran i songon tanda ni ngolu na singhop, lapatanna hapistaran i boi gabe bohal napasingkophon ngolunta, ala marhite hapistaran ni gabe boi jumpang ngolu na marlasniroha, namaroloolop, sonang pangkilaan atik pe godang angka hamaolon.
2. Halak na bisuk i ma halak na rade mangoloi panjouon ni Tuhan i, diturpuk on didok halak na pistar i ma halak naparsidohot di pesta nabalga na pinarade ni Tuhan i. Mansai uli do harajaon ni Tuhan i, baritanauli i do ojahan di lasniroha i. Molo ditaringoti diturpuk taringot tu sipanganon (roti) dohot siinumon (anggur) sasintongna martudutudu tu Tuhan Jesus do i, Ibana do na mangalehon diriNa, gabe dalan pardamean (renconsialiator). Ido umbahen molo marulaon nabadia tahaporseaon doi songon pesta rekonsiliasi dohot lasniroha ala ni panobusion dohot panghophopon ni Tuhan ni, jala gombaran do i di angka naporsea na jinou ni Debata rap mangan dohot Debata di habangsa hamuliaon i sogot. Dipangantusion na asing didok do ia Anggur, i ma symbol semangat, hagogoon,dohot lasniroha.
3. Diontang Debata do saluhut jolma laho tu ulaon lasniroha i, laho manjalo pasupasu dohot asinirohaNa, jala disuru do angka “naposoNa” laho mangontang saluhut jolma (Luk 14:23). Dison idaonta ma tugas dohot tanggungjawab ni angka naposo ni Debata laho pabotohon asiniroha dohot pangaramotion ni Debata tu saluhut natinompa.
4. Dijouhon do tu hita asa mamparsaulihon bohal partondion i ma hata ni Debata. Ala ni ringkot ma manadingkon angka bangko/sikap: neang ni roha: angka haotoon, manandingkon dalan na mamboan tu hamatean, alai boha do asa hehe dibagasan ngolu ni Kristus (Ef 5:14), marhite mangolu di bagasan hapantason: Hidup dalam norma-norma Kristiani.
5. Adong do tantangan di angka na mangulahon hatigoran, pangajarion: alai prinsipna boha do pangajarion i asa mamboan jolma tu hamubaon. Molo didok “pangarehe” diturpuk on i ma gambaran ni halak mangulahon dosa (1:22; 3:34), alai ndang na mandok ndang ringkot pe poda tu angka na mangulahon dosa, alai na pasti sai godang do tantangan di angka na mangulahon hatigoran. Ringkot ma marbisuk laho paingothon angka jolma na jungkat (Mat 7:6), ringkot do pangkeon partingkian (moment) laho paingothon halak lumobi angka na marroha asa lam tang jala polin ibana. Dison ma tarida ia tujuan ni hata ni Debata i ma laho paingothon (koreksi), laho mamodai (mendidik) angka jolma asa mangolu dibagasan hasintongan jala manghangoluhon hasintongan i.
1. Ojahan ni hapistaran, i ma biar mida Jahowa, jala sian Ibana do i (Poda 1:7). Parbuena I ma manghangoluhon hata ni Debata, ala ni adong ma tanggungjawabta laho mangajarhon hata ni Debata. Boha do asa Huria (gareja) gabe dalan laho mangalehon hapistaran sian Tuhan ni, huria gabe inganan laho mangontang saluhut angka naporsea laho mamuji dohot pasangaphon Debata. Disosohon ma marhite turpukon hinaringkot ni mangeahi hapistaran ni. Didok do “Tadingkon hamu ma angka na neang roha, asa mangolu hamu, jala ihutihut hamu ma dalan hapantason (Poda 9:6)
2. Topik ni Mingguta I ma: Dalan Hapantason Mamboan tu Hangoluan. Hapantason i ma halak namarroha:berakal budi, arif, berbudi luhur. Gabe dohononta ma halak napantasmarohha do na boi “sukses” na umboto na denggan dohot na roa, na umboto mangulahon na denggan, jala pasidinghon ngoluna sian ragam ni angka dosa na maboan tu hamatean. Halak na “pistar” i ma halak na pantas marroha, adong di ibana kecerdasan spiritual, emosional, intelektual. Alai tajamothon ma dirinta unang ala ni mangeahi hapistaran na di portibion (S1-S3, IPTEK) gabe lupa hita mangeahi habisuhon na sian Debata, gabe so mian be hata ni Debata di ngolunta. Taingot ma “Di bagasan Hata i do hangoluan; laos hangoluan i do Panondang ni hajolmaon (Yoh 1:4)
Thema : Mangeahi Habisuhon Na Sian Debata
Dipaingot Apostel Paulus do Huria Epesus marhite turpuk on asa patuduhon ngolu na ginohan ni tondi Parbadia marhite. Marhite turpuk on idaonta ma pokok-poko pikiran nagabe sipahusohusoron tu jamita:
1. Halak na porsea I ma halak na manat marpangalaho. Ngolu na manat marpangalaho I ma ngolu na marojahan marhite bisuk na sian Debata, naumboto lomo ni roha ni Debata. Prinsipna, parjolo: tongtong manangkasi parulaonna(adong ma evaluasi, dohot koreksi), boha do hita mamereng masa lalu, masa kini dan masa yang akan datang, ala ni ma ringkot prinsip na paduahon: diparhaseang tingki (kairos:kesempatan,moment), lapatanna boha do hita mamangke “peluang dohot kesempatan” na ni lehon ni Debata marhite namangulahon ulaon na denggan. Aha do makna/lapatan ni waktu di hita? Godang do jolma mambahen “waktu/partingkian” holan na mangalului hepeng “time is money”, adong holan sibuk marmeam, mangahata dongan, ndang adong be tingkina dohot keluarga, ndang adong be tingkina laho mamodai ianakkonna. Jala mago do tingki ni jolma laho padengganhon kualitas ni pendidikanna, ekonomina, jala na paling mengerikan I ma ndang adong tingki ni jolma be laho martangiang, marminggu, partangiangan, songon dalan lahon membangun komunikasi tu Debata dohot membangun relasi tu angka donganna sahaporseaon. Hombar tusi ma dipaingot hita tu prinsip na patoluhon: unang maoto, lapatanna unang didatdati mangulahon angka hasomalan na so denggan, angka dosa. Molo didok naoto, ima halak na so memiliki kecerdasan (Luk 12:20;Rom 1:2), halak na oto I ma halak na manoisi hapitaran dohot pangajaran (Poda 1:7), I ma halak na so porsea jala pangarehe (Psalmen 14:1, Poda 1:22). Alai marhite turpuk on diarahon do hita asa gabe jolma na marbisuk jala maroha, manangkasi dia do lomoniroha ni Tuhan i (Kecerdasan spiritual).
2. Halak na porsea I ma halak na digohi Tondi Porbadia. Hataridaan ni ngoluna I ma: padaohon dirina sian “mabuk anggur”. Molo halak naung mabuk pasti do ndang sehat be pingkiranna, hatana pe nungga olo ramun, jala boi do ndang terkendali be parulaonna, laos godang do tabege di kode tuak jola marsoali sahat tu na marpada dohot mamunu ala ni naung mabuk. Dipartingkian nuaeng godang do angka na mambahen hita “mabuk anggur” na manegai pingkiranta (merusak akal sehat), na manegai ulaonta, namanegai rumah tanggta, na manegai hadirionta, na manegai parsaoranta, isara ni: Narkoba, Hedonisme, konsumerisme,Alkoholisme, pangontak ni IPTEK, dna, sasintongna ndang adong kebahagiaan na sehat sian i.
3. Hataridaan ni halak na porsea jala digohi tondi Parbadia I ma: Marlasniroah dohot mandok mauliate. Di Padan na robi ojahan lasniroah dohot mandok mauliate tu Debata, i ma ala haluaon naung dipatupa Debata tu bangsoNa (3 Musa 7:12-13). Alai anggo ojahan lasniroha nuaeng i ma ala naung dipalua hita marhite Tuhan Jesus Kristus. Ala ni tarida ma lasniroha ni angka na porsea i marhite marende dohot mamuji Debata, dohot manontong mandok mauliate (1 Tess 5:18), lapatanna ndang adong batas waktuna, ndang holan ala las rohanta tadok mauliate tu Tuhan i, ndang holan ala dapotan pasupasu, isara na lulus ujian, masuk perguruan tinggi, dapotan parkarejoan, malua sian parmaraan, malum sian parsahiton, marhasil angka na niula, dna. Halak naumboto jala manghangoluhon roha na mandok mauliate tu Debata diganup partingkian, arsak manang lasniroha i do hataridaan ni jolma na porsea.
Diposting oleh Remanto Tumanggor di 14.36
PSALMEN 23:1b-6 - Official Site Of Huria Kristen Indonesia
Psalmen 23 on, ima ende haposan ni si Daud, na tubu sian las ni roha, na pinarbuehon ni tangiang maradophon Debata. Haposan na tubu marnida hadirion dohot nasa pambahenan ni Jahowa tu angka na porsea. Tarida do i di turpuk on, dibagasan dua bagian bolon : (1). Jahowa songon siparmahan (1-4), (2). Jahowa songon suhut na paturehon dohot paradehon na ringkot ditamuena (5-6).
Si Daud andorang so dipabangkit gabe raja paduahon di Israel, parmahan biru-biru, hambing, dorbia do ulaonna. Parmahan na gok tanggung jawab na pinasahat ni amana si Isai.
Alani tung tangkas do diboto si Daud tanggungjawab ni sahalak parmahan tu napinarmahanna, songon panindangion ni si Daud tu raja Saul (1 Samueel 17:34-37)
Ndang holan sian sudut tanggungjawab ni sahalak parmahan tu pinarmahanna pangantusion ni si Daud ulaon ni Debata tu bagasan ngoluna, alai nang sian sudut budaya dohot patik partamueon naung ni ulahon ni angka ompuna, tung tangkas do di auhon si Daud ulaon ni Debata dibagasan ngoluna, keluargana, nang dingolu ni angka naporsea di Jahowa (Patudos: 1 Musa 18:1-8. 1 Musa 19:1-9)
Alani dua bagian bolon psalmen 23, patuduhon ulaon dohot hadirion ni Jahowa ni ngoluni angka naporsea: 1. Jahowa na tarida songon siparmahan (ayat 1-4) 2. Jahowa na taridasongon suhut napaturehon dohot paradehon na ringkot di tamue na (ayat 5-6)
Jahowa na tarida songon siparmahan
Ay 1. Nunga mamungka sian si Jakob ditanda ibana hadirion ni Debata songon siparmahan (1 Musa 48:15) dungi dipasupasu si Israel ma si Josep, ninna ma: Debata na ni habiaran ni angka daompung si Abraham dohot si Isak, angka namarparange di jolona, Debata siparmahan ahu saleleng ahu adong rasirasa sadarion. Joujou ni parpsalmen i patuduhon panindangionna paboa Jahowa i siparmahan ahu, alani do porsea do ibana, nunga diboto siparmahan i/ Jahowa na ringkot di ngolun alani do umbahen didok “ndang tagamon hurangan ahu”, nunga adong namanarihon di ngoluna.
Ay 2-4 on tung lam dipaandar/dipatangkas ulaon na sinarihon ni parmahan i/Jahowa:
Dipatongon do ahu tujampalan angka na lomak (ay. 2a)
Dipalestina terbatas do panjampalan i, dibaehn i ingkon tangkas ditanda jala ditogutogu siparmahan i napinarmahanna i sian sada inganan tu inganan na asing, gabe napinarmahan i cukup disipanganon.
Ditogutogu do ahu di lambung aek hasonangan (ay.2b)
Dohot do panginuman ingkon disarihon siparmahan i asa unang mauas birubiruna i. di logo ni ari (musim panas) mansai mohop do angka dolok, songon i dibagasan liang na bolon huhut na mansai jorbut angka inganan i maradophon binatang na riar/binatang buas. Pandohan “Jampalan na lomak dohot aek hangoluan” martudutudu tu hangoluan i sandiri. Dilehon Jahowa hangoluan tu na pinarmahan i.
Dipasabam do rohangku (Ay.3a)
Tumangkas lapatanna paboa dipasuang Ibana muse hagogoon ni ngolungku, mulak margogo muse, dilehon ngolu na imbaru diperbatasan ni halojaon dohot hamatean.
Ditogu do au di dalan hatigoran ala ni goar na i (ay. 3b)
Dalan hatigoran i ma dalan haluaon na adong tujuanna jala na sadalan tua aturan ni Debata siala hatigoran ni lomo ni rohaNa. Dalan hatigoran i ndang dalan sipanogunogu na asing, ndang dalan panigoran/pamotongan, alai dalan ni Debata sandiri dalan parsaoran/padan ni Debata dohot bagabagaNa tu birubiruna i. marhite goar na i tangkas adong pardomuan/dalan komunikasi (Patudos tu Psalm 31:4)
Didongani do ahu (ay.4a)
Ndang adong habiaran manang aha pe molo didongani Debata hita. Sai jotjot do dapot hita di Padan na Robi nang di Padan Naimbaru pe pandohan “Unang mabiar hudongani pe ho”. Pandohan pola 365 (baca tulisan Sekretaris Jendral HKI di Almanak tahun 2016/1 x/hari)tangkas hatana patoguhon roha marondolan tu pos ni roha di halak na mandok i. songon i do dison dibagasan panindangion i ulaon hatuaon,haluaon,partahanan,hamonangan maralohon biar ni roha. Di ayat on tarida pangkataion ni parpesalmeni jalo langsung dohot Debata, pola didok “Ai Ho do mandongani ahu tungkotmu dohot batahim mangapuli ahu”. Di haroro ni Debata mandongani par psalmen dohot angka naporsea, ndang namandok gabe ndang ro parungkilon manang hasusaan, alai nang pe mardalan di tongatonga ni hasusaan, jea manang parmaraan manang haporsuhon gabe dipadao do biar ni roha i, songoni do nang dilinggoman ni hatamean. (Patudos tu 2 Korint 4:7-9)
Tungkotmu dohot batahim mangapuli ahu (ay 4b)
Ganup parmahan dipalestina sai mangusung tungkot dohot batahi laho marmahani. Ganjang ni tungkot i hira-hira 60 cm, napinatu[a sian ragam ni hau jati jala diujung na dibalut dohot angka bosi na tajom asa boi songon sinjata na tajom laho mangalo angka bitanga buas (1 Sam 17:35). Sai disangkothon doi tu hohos na manang ditiop di tangan na. Batahi ganjang na 5-6 kaki napinatupa somalna sian dangka ni hau zetun. Somal na adong dangka na diujungna. Dipangkeon laho mangurupi angka birubiru nangkok sian sada inganan tu inganan na tumimbo, songoni laho pasisihon angka birubiru na marbadai manang na lilu sian punguan i. tungkot dohot batahi songon sada gombaran do dipatorang dison paboa Debata do namarhuaso mangaramoti parpsalmen on/ huria i maradophon angka musuna, jala ibana do namanogunogu asa unang lilu, marsitombisan dipunguan ni birubiru/huria i, alai asa diganup dalan na tigor i mangolu. Molo tung didok tungkotmu dohot batahim mangapuli ahu napabotohon mardalan do pinsang-pinsang ni Debata, alai dang tung tu jea ujungna, alai sada apul-apul do muse manang daon ni sahit, manang paulakhon angka na lilu tu dalan na tigor/dalan hangoluan.
Jahowa na tarida songon suhut naparadehon na ringkot ni tamuena.
Marganti do gombaran na adong dison, ndang be ditaringoti ulaon ni siparmahan i, alai tu ulaon partamueon nama. Ndang be ditaringoti jampalan na lomak manang aek hasonangan,alai ditaringoti bagas ni Jahowa.bagas joro, disi do Ibana songon suhut na manjalo tamuena. Ndang pola digombarhon dison pangalaho partamueon hatopan, ala sada bagian do, ima partamueon di tingki na mangandi meja dohot di haroro ni tamue. Nang ulon dijabu pe tangkas do ulon ni Jahowa na mngkobasi par psalmen, dohot angka na porse napasahathon bagas na gabe bagas parmeaman ni Jahowa.
Ho do paradehon meja (sipanganon/angka naringkot) di jolongku
Diparade Jahowa do sipanganon tu tamue nai, pangalaho on patandahon sada jaminan dibagasan patik partamueon di halak Israel paboa angka tamue ndang boi dipalea, diganggu, alai ingkon dipasangap, jala ndang boi halak manang musuna manggunturi tamue naro tu sada bagas/huta. (bereng 1 Musa 18:1-8; 1 Musa 24:28-32; 1 Musa 19:1-18; Panguhum 19:16-24) ido dalan na nadang tarbahen musunai manggosa-gosa par psalmen i siala pangaramotion ni Jahowa dibagasan parsaoran marsipanganon i. nang dipadan na robi nunga dapot hita meja sipanganon i (1 Samuel 20:5; 1 raja-raja 13:20)
Suksuk do panginumanku
Ndang holan na paradehon meja dohot sipanganon dipatorang, alai dohot do diparade si inumon anggur tu tamue (psalmen 16:50). Dibagasan pandohan tubu do nang pangantusion taringot tu “Panginuman Hatuaon” napinarade ni Debata (Psalmen 116:13). Suhar-suhar ni panginuman hatuaon i, ima “panginuman hamuruhon/ harimason” (Jesaya 51,17,22). Tagamon do panginuman na dua on dipangke dimulanai ditongatonga ni halak Israel laho marsumpa manang na tigorpangalaho ni sasahalak manang ndang, jadi ingkon inumoonna ma panginuman sian aek napaet napinature ni malim. Molo marsala ibana gabe hona toru ni Debata ma ibana, na laos songon uhuman ni Debata, alai molo so marsala ibana gabe lias ma ibana sian toru-toru/bura-burai, boi ma ibana muse marhangoluan (4 Musa 5:11-31). Alai anggo di turpukta on tarida ndang be di igil manang dituntut Jahowa tuhas-tuhas tu par psalmen i jala ndang dibagasan parpiar ni muruk ni Debata maradophon ibana, alai dibagasan pangkobasion/silehonlehon asi ni rohana.
Dimiahi ho do ulungku
Tu angka tamue na ro tu jabu sai jolo dimiahi do uluna di adat ni halak Israel (Amos 6:6; Lukas 7:46; Mateus 26:7), tanda “palashon roha” (Poda 27:9), jala diparjamita sian si salomo 9:8 didok: Ulu na marmiak patandahon halalas ni roha di bagasan ngoluna.
Tongon tahe denggan basa dohot asi ni roha mangihutihut ahu saleleng ahu mangolu.
Diayat 6 on tangkas dipahantus paboa na diramoti Debata Jahowa do ibana siganup ari di ruar ni jabu songoni dibagasan jabu, ido umbahen dihatindangkon si Daud di pandohan “Denggan basa dohot asi ni roha” do dipatupa Jahowa. Di ayat 6.b, alus huhut gabe padan/janji ni si Daud maradophon panarihonon ni Jahowa tu ibana: naeng mian ahu dibagas ni Jahowa salelengleleng na. Namian dijabu ni Jahowa patandahon sihol ni rohana tongtong pajumpang/marsaor dohot Debata. Bagas ni Jahowa martudu-tudutu Jerusalem, ingana ni pelean hamauliateon dohot pesta marsipanganon. Masuk tu bagas ni Jahowa do dirajuni halak na badia i di padan na Robi punsu nihabalgaon dohot las ni roha dibagasan ngoluna (Lukas 2:49). Alai ianggo bagas ni Jahowa di padan na imbaru martudu-tudu tu surgo hasonangan i, ala ni i do dihata partinadingan ni Tuhan Jesus tu angka sisean i didok Tuhan Jesus: Unang bonsa rohamuna! Porsea ma hamu di Debata, jala porsea ma hamu di ahu! Torop do inganan di bagas ni Damang……sai mulak do ahu mangalap hamu, asa rap hamu dohot ahu (Johannes 14:1-3)
Dipadan na robi dipatuduhon do paboa Jahowa do siparmahan bolon, alai suman-suman ni i di padan naimbaru paboa Jesus Kristus do siparmahan naburju roha. Diseahon parmahan naburju rohai do/Jesus hosaNa humongkop biru-biruNa (Johannes 10:15). Laos parmahan na burju roha i do roti hangoluan, jala sandok naso male be manang ise naro tu ibana, jala nasotupa mauas be manang ise naporsea di ibana (Johannes 6:35,54). Ditanda siparmahan na burju roha i do angka biru-biru na, jala ditanda angka biru-biru i do siparmahan na burju rohai, jala ditangihon soaraNa, jala di ihuthon angka biru-biru i do siparmahan na burju roha i (Johannes 10:14,27)
Nang diadat partamueon tongtong do dapot hita di padan naimbaru, napinatupa ni Debata dobagasan Tuhan Jesus Kristus, namangan dohot naminum di meja na martudu-tudu dibagasan harajaon ni Debata (Lukas 22:30; Pangungkapon 2:7), disi gabe mian hita dibagas joro ni Debata “Ai Tuhan Debata si gonggom saluhutna do joro Na rap dohot biru-birui (pang 21:22). Didok si Agustinus nang si Marthin Luther do : molo naeng daion ni jolma hinauli ni panghobasion ni Jahowa songon suhur naparadehon na ringkot di tamue na, paloas ma Johowa gabe nampuna bagasmu, jala dohot pangisi ni bagasmu gabe tamue ni jahowa. Ala ni didok Jesus: Ida ma najongjong do ahu di jolo pintui manuktuhi; ia adong na tumangihon soarangku dohot mangungkap pintui, bongot ma ahu tu ibana, mangan ma ahu rap dohot ibana, jala ibana rap dohot ahu. (Pangungkapon 3:20)
Ojahan/Thema: Panarihon ni Jahowa di angka naporsea/huriana, marojahan tu denggan basana dohot asi ni rohana.
Disarihon do hita di sipanganon dohot si inumon ganup ari.
Di ondingi/dipalua do hita maradophon angka paraloan dohot parmaraan.
Panarihon ni Jahowa sahat tu parsaoranta dohot Debata rodi saleleng ni leleng na.
Previous Article Jesaya 1:10-20
Next Article Pangungkapon 7:9-17
Jangan, jangan, jangan – Amani Partogi
← Jangan Menggambar Ruko!
Posted on 17 Mei, 2011 by Hendry Lumban Gaol
Tung mansai las rohani si Horas manjaha surat na ro sian UNS Solo, na paboahon dijalo ibana singkola disan. Songoni do nang amaniHoras, ba natua-tua nise naso las rohana tahe molo dijalo sada parsikkolaan alani hamaloon na, hut dibalanjoi pamarenta?. Dihatahon ma tu hombar bagas, jala tu sude donganna sapunguan di gareja. Alai, nata pe songoni, tong do mamilang-milang amaniHoras, “Boi do pasikkolahongonku buhabajungkon?”, ima ro tu rohana.
Alai, di ingot ma muse, hapogoson, hapariron ni ngolu na manombang di hauma ni angka sisolhot, tarsunggul ma turohana “Mauliate do dohonon tu Pardenggan basai, ala dipasu-pasu dope ianakkonhu, holan marhite parsingkolaan do boi malua sian hapogoson, anggiat si Horas muse boi manogu-nogu tinodohonna” ninna. Disura-sura onon taon na naeng ro, nunga tammat si Horas, dungi ro ma ibana tu Solo mandohoti wisuda. Jala sangkothononna ma gombaran nasida di dorpi ni jabuna asa di ida halak na ro martamue tusi, Horas Martua Manalu, SE.
On ma ari parjolo dung di Solo si Horas. Longang situtu do ibana mida ribur ni huta i. Anggo ninna, rumibur dope Medan, hape so piga hali tu Medan. Nda holan mamolus do sian Padang Bulan tu Belawan?. Ima goarna BTL, batak tembak langsung. Tutu ma nian ditomu si Jatikkos do ibana di pelabuhan Tanjung Perak, biar do rohani si Jatikkos molo tung lilu si Horas. Nidoppon rohana, bohama parhuta-huta ro mangaranto tu Solo, datung adong na tinandasa.
“Ho do i Ampara?” ninna si Horas dung di ida si Jatikkos
“Tamba uli do rupam huida, asing sian najolo i, opat taon naung salpu” ninna muse manguduti.
Dang sadia leleng nunga di pardalanan nasida laho tu Solo. Dipoda-podai siJatikkos ma ibana, boha mambuat rohani dongan, boha mangangkupi natua-tua. “Ai dang sarupa do hasomalanta, anggia dohot halak jawa on, lambok-lambok jala nanget do marpanukkun. Dang songon di DolokSanggul, ikkon marsurak” ninna
Dijaha si Jatikkos do surat nabinoanni si Horas, ima sian amanJatikkos, amana. Manetek iluna. Dia ma tutu dang sihol rohani amana molo nga apala opat taon dang pajumpa. “Saleleng so tammat ho anaha, dang boi mulak, ingkot haringkotanmu napasidungkon parsingkolaanmi, ingkon sarjana do asa boi degeonmu jabu on, ingot ma hinaloja ni amangmu jala parhaseang ma hodok ni inongmu” ima isi ni surat i.
Manogotna nunga hehe si Horas, lao borhat singkola. Dang tarhilala, tolu ari ibana di Solo. Andorang so borhat tu singkola, dipanotnoti ibana gombaran ni NaiHoras, inongna dungi padodot tu gombaran ni amaniHoras. Ah, tahe, saminggu dope dung hutadingkon, nunga tung masihol iba. Ninna dibagas rohana. “Ingkon do hugarar halojaonmuna on omak, marhite titel sarjana ekonomi, sabar hamu bapa dah” ninna ibana mangakkupi gombaran i. Nian, holan sahat ibana di Solo, tor jalo do ditongos barita paboahon naung sahat jala pajumpa ibana tu si Jatikkos.
Dibolus ibana ma sigadis indahan. Ninna si Jatikkos, disi do parmanganan na ummura, ias jala tabo. “Buk, makan” ninna si Horas
“Monggo, mas…” ninna unduhunduk hut dipatudu, asa hundul si horas.
Holan indahan do dilean, anggo ikkan nang ingkau sibuat jala sipillit do. Ima ninna partiga-tiga i. “Ini jangan, ini juga jangan, ini juga…” ninna inanta partiga-tiga i. Marpingkir ma siHoras, dungi naeng dibuat muse na asing sian i
“Oh, itu juga jangan nak”
“Iya bu, maaf” ninna siHoras
“Kalau ini” ninna muse, hut manudu sipanganon na asing.
“Itu juga jangan, …”
Dungi dibuat si Horas ma holan tahu tempe.
Songoni ma dua ari. Alai sungkun-sungkun do dirohana, boasa diorai buatonna sipanganon i, hape nga diparade. Manang nan diboto do dang tabo tu dila ni halak batak?. Sude jangan, ninna dibagas rohana. Dungpe patolu arihon disukkun ma siJatikkos, boasa sai diorai mambuat ingkau i. Mekkel do do siJatikkos paboahon, ai lapatanni jangan ima ingkau. “Jei molo dihitaan didok ingkau, dison didok jangan”. Tippas halak!
ise sibaen tangiang…. – Amani Partogi
← Mandapoti Aslina….
Pakkat, kota kelahiranku →
ise sibaen tangiang….
Posted on 22 Juli, 2009 by Hendry Lumban Gaol
Dukkon masa ari rebo, marhobas-hobas jala martahi borhat be ma nasa huria i lao tu partangiangan weik na dipatupa di lingkungan manang weik na be. Songon na somal attar habilangan do na ro di partangiangan di weik sappulu sia ima weik Jalan Martopi. Dang haru binoto manang na alani aha asa songoni, ai berengon do na sopola diharikkothon akka ruas i mandohoti partangiangan. Sai songon na marutusan ma dibaen sasajabu, ia so inanta ma na borhat, bah amanta i ma mandohoti. Olo do sipata holan sittua weik i do na ro sian horong ama. Nda godangan do nuaeng on ama-ama sai uttigon do marlapo sian na lao tu partangiangan. Ia so i, olo do lola partangiangan alana manotton bola.
Alai marasing do anggo oppuJamordong doli. Nang pe rupani nunga matua daging alai sai dipardukket-dukketi do mandohot partangiangan weik i. Di ma tahe alana, diujung ni ngolu on, sai pinajonok ma tu namarhuaso sitoppa langit dohot tano i, ninna ibana dibagas rohana.
Dung bolusan lapo nadisippang tolu i, di ida ibana do amanJonok nunga huddul disi jala lalap marnonang dohot akka donganna, hape diboto oppuJamordong do, anggo partangiangan bodari on ima apala hombar bagas ni OppuJonok. Dungi di surakkon ibana ma sian dalan i, “Bah…lae, OppuJonok, ai dang hobas be dope hamu napartangiangan on??”
“Imadah lae, denggan ma baen hamu, adong sipaimaonhu satokkin dison” ninna sian lapo i
“Beta be ma hita hobas bah, nunga lam gale huida hita na marpatangiangan on” ninna muse huhut ma dilakkahon patna.
Tep ma ditikkina, nunga mardalan partangiangan i dohot denggan. Alai somal do rupani, molo dipartangiangan weik sai dipangidohon do tangiang pangondianon sian ruas, dungi marsoring-soring do anggo dongan ama nang ina martangiang. Molo minggu on horong ama, bah minggu basaonan sian inama.
Dapot ma ditikkina, lao martangiang, ima tangiang pangondianon i, didok sada ina ma “imadah, tu hita saluhutna, minggu na salpu sian ina do tangiang pangondianon, jadi anggo saonari sian ama nama”
“Ido tutu…” ninna ina na asing sain sugut-sugut an huhut ma dior-dior mamereng sude na ro tu partangiangan i, mangalului ise sibaen tangiang.
“Bah,…ai holan oppuJamordong doli do na ro sian horong ama, jadi boha nama on..”
“Boha huroa? …ibana ma sibaen tangiang di hita” ninna pangula ni huria
“So jo…sattabi dihita saluhutna…unang ma OppuJamordong doli mambaen tangiang” ninna sahalak ina.
Marsiberengan ma nasida saluhutna huhut ma muse diuduti pangula ni huria i manukkun “Ai boasa dohonon mu songoni inang, nakkin hamu horong ina do mandok asa sian horong ama sibaen tangiang”
“Olo ma…asalma unang OppuJamordong doli”
Tarhatotong do anggo OppuJamordong doli, ai dang diboto ibana alana, boasa akka ina-ina i dang satolop molo ibana sibaen tangiang. Ra dang na holan nsahali on be dibege ibana na torop i mandok naso satolop molo OppuJamording doli mambaen tangiang. Dang diboto ibana didia salana, hape anggo namartangiang do malo do ibana ninna rohana.
“Boasa sai diorai hamu OppuJamordong doli sibaen tangiang? hape on ma neh..holan ibana do sian horong ama na ro” ninna pangula ni huria on muse.
“Olo ma dah…ama na asing, molo so adong be bah sian ina pe taho..”
“Bah, nga gabe tu roha….boasa sai margogo hamu mandok dang boi OppuJamordong doli martangiang??” ninna pangula ni huria on muse songon na muruk otik.
“Olo ma dah amang pangula ni huria, dang adong na sogo rohanami tu OppuJamordong, alai takkas do diboto hamu, molo ibana innon martangiang, sotung dipangido ibana ma tiur ni akka passarian, dipangido muse asa sai lam dengganna akka ulaon….takkas bereng hamu, ai naso diboto hamu do??
“Ahai inang, torushon hamu ma jo…ai aha na sala na hubaen” ninna oppuJamordong
“Takkas taboto, ai dang na mandok dia, taboto do takka ai tukang poti ni na mate do ibana, hape sai dipangido ibana ma innon tiur ni passarian, aha do maskudmuna?, molo tiur do passariabn bah lakku ni poti ni namate na pinature na i do dah? toe….ise parjolo mahuhor” ninna ibana sian sugut-sugut an, huhut di padenggan maddarna na habe-habe i…
Huroa na sipauli poti ni na mate do karejoni oppuJamordong.
Pos ini dipublikasikan di HATA SO PISIK dan tag Oppujamordong. Tandai permalink. Pelita Batak Online
Sabtu, 09 November 2019 05:18:00
Sian Parsameanta, STT-HKBP di Pematangsiantar
dibaritahon angka parbarita nauli mansai hibul do (Jaha: Komprehensif), ndang pejek (Jaha: Sempit), ndang holan taringot tu partondion na so adong honana tu ngolu siganup ari, alai ingkon dohot do tong na tung hona do tu hangoluan siganup ari ni jolma i; ndang holan taringot tu beha ngolu sogot dung mate jolma i jala songon dia ma asa sahat tusi, alai dohot do taringot tu ngolu nuaeng di portibion; ndang holan taringot tu surgo hasonangan na manontong pinarade ni Debata tu angka na pinaluaNa, alai dohot do taringot tu portibi na taingani nuaeng on, beha asa boi ngolunta dison digohi hadoharon, hadameon dohot hatigoran sama hita nang sama donganta na tinompana naasing; ndang holan patuduhon dalan beha asa denggan parsaoranta dohot Debata sambing, alai ingkon dohot do patuduhon dalan beha asa mardenggandenggan parsaoranta sama donganta jolma, beha asa boi denggan dipasiding angka parbolatbolaton na manghorhon tu hasusaan ni ngolu, jala beha asa molo tung adong pe parbolatbolaton boi dipaujung parbolatatbolaton i tu pardamean na tigor jala na pangoluhon sude; ndang holan tu angka sundut naumposo, alai dohot do tu angka sundut natumua; ndang holan tu angka parompuan, alai dohot do tu angka baoa; ndang holan tu angka pamarenta, alai dohot do tu angka na diparenta, dohot udutna; ndang na gabe patubu parmusuon di tongatonga ni jolma, alai ingkon na patubu pardamean, holong ni roha di tongatongag ni angka parsaoran ni hajolmaon. I do ulaon pamaritaan barita nauli i di tongatonga ni Hakristenon.
Ala ni i do umbahen na jotjot di jamita evangelium di Parmingguon ni halak Kristen, ndang holan sian buku patik nang buku sejarah di Padan Narobi na patorangkon beha bangso ni Debata mandalanhon patik i na dienet gabe jamita; ndang holan sian angka surat di Padan Naimbaru na patorangkon songon dia ma halak Kristen songon jolma naimbaru mangolu di portibion di tongatonga ni parsaoranta dohot angka donganta jolma na so sahaporseaon dohot hita na dienet gabe jamita; ndang holan sian angka buku panurirang na manjouhon hamubaon ni roha dohot pasahathon barita asi ni roha ni Debata tu pardosa dienet gabe jamita; ndang holan sian buku Evangelium Naopat i nang angka surat di Padan Naimbaru napatorangkon songon dia ma boi malua jolma i sian huaso ni dosa dohot sian hamatean na manongtong i, alai dohot do tong sian Buku Poda, na mangajarhon songon dia ma angka marhabiaran mida Debata i mandalanhon ngolungoluna di portibion asa boi denggan ngoluna, boi saut angka na denggan natinahi dohot na binahenna di ngoluon di dirina sandiri nang tu angka donganna jolma, asa boi mardohar, gok hademahon, dao sian mara ngoluna, baliksa gabe daionna ngolu na tarpasupasu, ndang ngolu na gok hasusaan.
Bagian na parpudi i do na naeng soarahonon ni jamita Evangelium di minggunta sadarion, minggu XXI Dung Trinitatis: "Beha ma hita halak Kristen Batak di partingkian ni parngoluon di sandok portibion na sai lam patujolohon parbinotoan teknologi laho mandungdung sintasinta ni hajolmaon di ngolu on, asa boi hita songon halak Kristen mangatur ngolunta on ndang holan mangasahon hapistaran dohot habisuhon ni hajolmaon, alai ingkon tapatujolo do habisuhon na ro sian hata ni Debata laho mandalanhon denggan ngolunta on, asa angka na martua hita.
Mansai ringkot jamita evangelium sadarion mangondolhon hinaringkotta songon angka ruas ni Pamatang ni Kristus na pinorbadiaanNa i rade ndang holan manangihon dohot manjangkon angka poda hangoluan na marojahan tu hatani Debata, alai ingkon dohot do sahat tu na mangulahon poda i. Tarlumobi songon rakyat Indonesia niuluhon ni Presiden dohot Wakil Presiden Jokowi-Ma'ruf Amin di taon 2019-2024 tongon marsitutu bangsonta patupahon Peningkatan Sumber Daya Manusia na tuk membangun infrastruktur dohot ekenomi na lam denggan marhite pendidikan dohot pelatihan-pelatihan asa tarbahen hita mamonai pandungdungon sintasinta gabe bangso na maju di taon 2045 i, mansai ringkot do hita ndang holan gabe sitangihon dohot sijangkon poda na hibul i, alai ingkon gabe siulahon poda i do, asa gabe angka na tarpasupasu hita, denggan jala lam denggan be ngolu ni ruas ni HKBP di tongatonga ni bangsonta, gabe lam tau hita gabe pasupasu di portibion, di tongatonga ni ngolunta marsadasada, marsasaripe, marsasaparsaoran di tongatonga ni huria manang di dia pe hita dijou Debata mian dohot mangula, mambahen angka na denggan. Angka bangso na holan manangihon dohot manjangkon alai ndang rade mangulahon mian di bagasan hapogoson dohot hatartadingon do. Alai angka bangso nan dang holan manangihon, manjangkon alai sahat tu na mangulahon do na gabe angka bangso na maju.
Sahali nari, jamita evangelium tu hita sadarion mangidohon tu hita asa gabe angka ruas ni pamatang ni Kristus di tongatonga ni bangsonta na rade manangihon, manjangkon dohot mangulahon poda hangoluan na marojahan tu hata ni Debata. I do ondolan ni ayat 20 + 27 ni Poda 19 i. Na tarsurat dung ayat 20 (i ma ayat 21-26) jala ayat ayat 27 (i ma ayat 28-29) marisihon dia ma poda sibegeon, sijangkonon, dohot siulahononhon i.
Molo tuk tingkinta, denggan do sahat jamita i tu dia ma isi ni poda i tangihononta songon jamita sadarion. Alai molo ndang tuk tingki, mansai denggan do molo talehon tingki na denggan laho manangkasi nunga songon dia hita halak Kristen Batak domu tu topik ni jamita on: "Gabe sitangihon, sijangkon dohot siulaon poda na marojahan tu hata ni Debata ma hita."
Boasa mansai ringkot on di partingkianta sinuaeng on? Suraon do ala hinorhon ni na nunga tung mura dapot hita angka parbinotoan marhite digitalisasi ni sude angka parbinotoan, nunga tubu nuaeng generasi sijogal roha, sijogal pingkiran, sibahenbahenna generasi na so olo be manangihon ajar dohot poda sian angka silehon ajar dohot poda di tongatonga ni huria, masyarakat nang bangsonta? Jala molo tung adong pe na manangihon, alai ndang apala olo manjangkon poda dohot ajar be? Molo tung adong na mandok manjangkonsa, alai ndang apala olo mangulahonsa? Atik na siala ni i do umbahen maol situtu gabe bangso na maju hita, ai angka poda na denggan ndang apala diulahon bahatan rankyat Indonesia. Sai tabege jala tajangkon do angka poda ni angka natuatua, angka poda ni angka pangajari di angka sikkola na marragam tirket i, poda na mandok sialoon do korupsi mamungka sian bagasta be, alai sai lam tubu angka korupsi di ragam ni pargulmiton ni ngolunta. Sai dipodahon do tu hita asa manjagahon angka na tinompa ni Debata na asing i, lingkungan hidupta, alai sai torus do tasegai angka lingkungan hidupta. Dipodahon Tuhanta Jesus do asa tahaholongi donganta jolma, dohot nang na so manghaholongi hita, alai adong do tong, ia so bahat do, nang angka ruasta na gabe sipararat parmusuon di media sosial budaya, na gabe mampanghorhon lam tubu roha holan mamingkirhon houmna sandiri, kelompokna sandiri. Dipodahon Ibana do tu hita asa masihaholongan hita angka ruas ni pamatang ni Kristus i. Alai hita so tandi do I tarida sama hita. Baliksa bahat hita na patupa na so denggan tu donganna naporsea, apalagi tu donganna na so porsea. Hape taboto do tangkas molo martondi holan mamingkirhon dirina sandiri angka rakyat Indonesia di tingki mangadopi angka penjajah, ndang na adong hari Pahlawan; ndang na adong ari pengobanan ni angka anak-anak bangsa mangalo angka penjajah. Di pardongan saripeon pe, bahat do tabege dohot tajangkon poda pardongan saripeon ni halak Kristen, isara na so jadi murukmuruk angka ama tu inantana, alai lam bahat do angka ina gabe holan na manghatahon lungun ni rohana tu angka donganna ala sai holan na muruk amantana tu nasida. Dna.
Di Hakristenon, mansai tangkas do dipodahon hinaringkot ni ndang holan manangihon dohot manjangkon hata i, alai ingkon sahat do tu na mangulahon. Andar do i di buku Evangelium Mateus nang di surat Jakobus. Songon i ma koras ni hata ni Tuhanta Jesus tu angka na holan manjangkon alai ndang mangulahonsa. Songon on didok Tuhanta Jesus: "Ndada saluhut halak, 7: 21). Diuduti Ibana ma songon on: "Asa na umbege hatangki jala diulahon, sipatudosan ma I tu halak na marroha, na paulihon bagasna di tas batu mamak. Ia ro pe udan potir, mangalantap pe tangkuju jala pur pe habahaba manondong bagas I, ndang na marumpak, ai batu mamak do haojahanna" (ayat 24-25).
Denggan do tasulingkiti rohanta dung tabege hat ani Tuhanta Jesus i. Molo ndang dope angka siulahon podaNa hita, muba ma hita. Molo nunga tabonai dohot tahasomalhon, tauduti ma.
Molo sanga tingkinta, denggan do taida dia ma poda di Poda 19: 21-26 dohot 28-29 i sitangihonon, sijangkonon dohot siulaonta di partingkian ni ngolunta nuaeng on? Adong onom poda i. Dia ma i?
Naparjolo, di na patupa angka rencana-rencana ni ngolunta, manang taringot tu dia pe i, unang tapangasahon holan hatauon, hapistaran dohot habisuhonta sandiri, alai ingkon tapadohot ma Debata di angka sangkapta i, ala holan sangkap ni Jahowa do na marsihohot, jala sai adong do na so tarbahen hita marnida hagaleon ni angka rencananta i (ayat 21). Ndang holan di bona ni angka rencananta i tapadohot Debata marhite angka tangiangta nang hasintongan ni hataNa, alai ingkon dohot do nang di na tapadalan sangkapta i. Jala ingkon dohot do tong di na manangkapi tu jolo muse dung angka evaluasi. I do imbarta angka namarTuhan sian na so marTuhan. I do imbarta angka na marhaposan tu Debata sian angka na so manghaposi Ibana.
Napaduahon, hinaringkot ni naporsea i jumpangan mar-habasaron (Heber: khesed). Di hata Inggris diterjemahkan hata khesed dison songon loyalitas (ayat 22 Haposan ibana tu angka na pasahat ulaon dohot tanggung jawab tu ibana. Ndang baliksa, maniham sian pudi. Di tingkion, habasaron dohot lapatan haposan dohot loyal i do dilului angka silehon tanggung jawab dohot silehon ulaon tu angka parkarejo, ulaon na metmet sahat tu nab alga situtu, di ulaon dia pe i tahe. Unang uju disi silehon ulaon i asa diulahon ulaon i denggan. Bahat do angka investor ndang lomo rohana patupa usahana di sada huta molo angka pangula di huta i ndang marhabasaron di ulaonna, ndang haposan, ndang loyal. Tatangiangkon ma lam tubu angka hita na loyal.
Napatoluhon, biar mida Jahowa (ayt 23) ai sabam do roha ni i marsonangsonang, ai so manginona jea tu ibana. Ai angka na biar mida Jahowa ndang ulahonon ni i angka hajahaton nang uju ndang diida donganna jolma. Di angka negara na mansai maju situtu, ndang ingkon jolma be manjagai, alai angka alat-alat canggih nama marnida angka panangko. Alai nang pe disi sai boi dope ummalo angka sipatupa hajahaton. Alai angka nasida ndang dung sonang ngolu ni, arian nang borngin, sai digohi biar do i, jala jonok-jonok do jea tusi. Alai ndang adong na buni di jolo ni Debata angka siula hajahaton. Jalan dang adong na malua boti sian uhumna angka siula hajahaton, di ngolu on nuaeng nang di ngolu sogot. Asa, ingkon angka ruas ni huria na marhabiaran mida Jahowa ma hita di ngolunta.
Napaopathon, tapadao ma dirinta sian losok ni roha/gabe sigurbak ulu, angka sibonsiri na tontu di hapogosondo sigurbak ulu . Molo adong di tongatonganta angka sisongon i dohot angka pangalesi, unang disegai nasida angka nadenggan, baliksa asa muba nasida, ingkon koras do pangkeon dalan maminsangg nasida asa muba (ayat 24-25). Pola didok hata, "mangonai tangan" tu nasida. Di hata nuaeng ndang apala i be rumang ni hata sipangkeon tu angka nasida, alai tindakan na koras isara mansohot pasahat ulaon na marsintuhu tu nasida. Ala ni i, tapadao ma hadirion sigurbak ulu sian tongatonganta angka ruas ni huria, manang di dia pe hita, manang aha pe ulaonta. Ingkon mangula do hita sadenggandengganna. Molo gurbak ulunta ala ndang malo hita mulaulaon, marsiajar ma hita. Sai ungkap do dalan ngolungolu molo marhadirion na ringgas hita jala marparbinotoan haringgasonta i. Gariada tahe lehonon ni angka dongan do tu hita angka ulaon molo halak na ringgas do hita. Amanta Presiden Jokowidodo di pidato na jempek pinatolhasna di tgl 20 Oktober 2019 i mandok na mangihut on ma sipatupaonta songon sada bangso asa sahat hita gabe bangso na maju di taon 2045: "Kerja keras, kerja cepat, kerja produktif, kerja marhaimbaruon dohot mencapai hasil." Ringkot do tapaodai dohot talatihi dirinta asa tau patupahon i asa boi hita gabe pasupasu di bangso na naeng gabe maju i.
Napalimahon, gabe angka na pasangap angka natorasta ma hita, unang angka na mangarupai amongta dohot palaolao inongta manang sadihari pe (ayat 26). Songon bangso na malua sian penjajahan Bolanda dohot Japang siala ni perjuangan ni pahlawan bangsa, unang marisuang tabahen angka perjuangannasida i marhite na so denggan membangun bangsonta bangso na merdeka on asa gabe bangso na bermartabat dohot berwibawa di jolo ni angka bangso na asing. Molo ndang tapatupa i, na mangarupai angka pahlawanta i do hita.
Napaonomhon, unang ma gabe angka sitindangi parroha na jat hita, baliksa gabe angka sitindangi angka parroha na denggan dohot na tigor ma hita, ai tangkas do uhum tu angka na rap mangula dohot angka na jat (ayat 28-29). Mansai ringkot do i di era digitalisasi on. Unang gabe tardapot hita ruas ni HKBP sitindangi parroha na jat. Alai sitindangi parroha na tigor ma.
Naonom poda i ma jolo tatangihon di bagasan minggu on, tarimangrimangi, tajangkon dohot taulahon: Padohot Debata di angka sangkap nang ulaonmu; gabe halak na marhabasaron/setia, loyal ma ho, marroha biar mida Debata ma ho nang dina so diida donganmu jolma, unang losok alai ringgas ma mulaulaon, pasangap natorasmu unang rupai dohot palaholaho, jala gabe sitindangi halak natigor ma ho unang sitindangi halak na jahat di ngolum. Onomsa ingkon begeonta, jangkononta, dohot ulahononta, asa boi gabe denggan ngolunta jala pangkeon ni Debata hita ruas ni HKBP membangun Indonesia gabe negara na maju.(*)
Marhaporseaon do tu Debata Si Rebekka na Disurat di Bibel (1 Musa 24:58)yaowa Jepang Jerman Katalan Kazak Khmer Kikambaauarotongan Rumania Rundi Rusia Samoa Sango Senatar Tetun Dili Thai Tiv Tojolabal Tok Pisin Tshiluba Tshwa Tsonga Turki Tuvalu Twi Tzotzil Ukraina Umbundu Venda Vietnam Wallis Waray-Waray Xhosa Yoruba Yunani Zulu
Tiru Ma Haporseaon Ni Nasida | Rebekka
”Laho pe Ahu”
SI REBEKKA mangida adaran na mansai bidang di botari i. Dung marmingguminggu di pardalanan, nunga somal be pangkilalaanna hundul di tanggurung ni unto. Nunga dao ditadingkon ibana Haran, huta hatubuanna, hirahira marratus kilometer di tungkan timur laut. Ndang boi be ra ibana jumpang muse dohot keluargana. Godang do sungkunsungkun na ro tu pingkiranna taringot aha na masa di ari na naeng ro, tarlumobi naeng sahat nasida tu huta i.
Nunga godang huta dibolus nasida sian Kanaan jala borhat ma nasida tu selatan ni Kanaan, saonari digoari Negeb. (1 Musa 24:62) Diida si Rebekka ma angka birubiru di adaran i. Koring jala tungil do luat i, alai bidang do disi inganan laho marmahan. Jala inganan na somal do on di baoa na matua i. Las do roha ni baoa na matua i mandapothon tuanna! Alai, sungkunsungkun do si Rebekka taringot songon dia parngoluonna di huta i? Songon dia do rupa ni si Isak na laho tungganedolina? Ndang hea dope nasida pajumpang! Lomo do roha ni si Isak mangida ibana? Jala, songon dia do pangkilaanna tu si Isak?
Saonari on, marasingasing do hasomalan ni halak laho mangalului dongan saripe. Di pigapiga inganan, somal do halak dipatohotoho. Songon dia pe hasomalan di luatmuna, tontu sapandapot do hamu, sungkunsungkun do roha ni si Rebekka taringot na laho masa di ngoluna. Alai, sahalak borua na barani do ibana jala togu haporseaonna. Tahaporluhon do angka parange on tingki adong na muba di parngoluonta. Jala godang do angka parange na so dipatudu halak saonari, na boi tatiru sian si Rebekka.
HUTIMBA PE DOHOT DI ANGKA UNTOM
Ra, ndang mura si Rebekka mangadopi hamubaon na mansai balga di ngoluna. Dipagodanggodang di Mesopotamia do ibana, huta na jonok tu Haran. Natuatuana ndang mangihuthon hasomalan ni halak Haran na manomba dewa bulan, i ma Sin. Alai, Debata Jahowa do na disomba nasida.​—1 Musa 24:50.
Mansai uli do rupa ni si Rebekka jala songon uli ni rupana do rohana. Ringgas jala marparange na ias do ibana. Na mora do keluargana jala godang do pangurupi ni nasida. Nang pe songon i, ndang dipamanja si Rebekka, alai disuru do ibana karejo. Songon somalna angka borua di tingki i, godang do karejona, dohot ma i manarui aek tu jabuna. Molo dung botari, diboan ibana ma gunsi laho manarui aek.​—1 Musa 24:11, 15, 16.
Di sada tingki, didapothon sahalak baoa na matua ma si Rebekka tingki mambuat aek di sumur. Didok ma tu ibana, ”Ua lehon aek i otik inumonku sian panguhatanmu [gunsimu].” Dipangido ibana do denggan tu si Rebekka! Diida si Rebekka do molo baoa i ro sian huta na dao. Hatop ma dipaturun ibana gunsina jala dilehon ibana minum sampe sombu uasna. Diida si Rebekka ma adong sampulu untona jala ndang adong dope aek diparade laho inumon ni angka unto i. Asi ma rohana gabe didok ma tu baoa i, ”Hutahui pe dohot di angka untom, paima sombu uasna.”​—1 Musa 24:17-19.
Ndang holan otik ditimba si Rebekka aek laho inumon ni angka unto i, alai sampe sombu do uasna dibahen. Sada unto na mauas hian boi do pahabishon 95 liter aek! Molo sampulu unto i mauas hian, boi ma tapingkirhon sadia godang ditimba si Rebekka aek i. Hape ndang mauas situtu angka unto i. * Alai diboto si Rebekka do on umbahen na olo ibana mangulahon i? Ndang! Na asi do rohana jala rade mangurupi baoa i. Jala baoa i pe paloashon ibana mangulahon i. Sai diparrohahon ibana do si Rebekka mangisi gunsina jala mulahulak manimba aek i sian sumur.​—1 Musa 24:20, 21.
Si Rebekka sahalak borua na ringgas jala rade mangurupi
Parange ni si Rebekka na rade mangurupi gabe sitiruon tu hita. Saonari, angka jolma holan mangkaringkothon dirina sandiri. Songon na disurirangkon, ”mangkaholongi dirina ma jolma” jala ndang olo rade mangurupi donganna. (2 Timoteus 3:1-5) Alani i, halak Kristen na pasidingkon parange ni portibi on, porlu maniru si Rebekka, na olo loja mulahulak manimba aek sian sumur.
Diida si Rebekka do na diparrohahon baoa na matua i ibana. Longang jala las do rohana mangida haburjuon ni si Rebekka. Dung sae si Rebekka manimba aek i, dilehon baoa i ma perhiasan na arga! Dung i, disungkun ma, ”Atehe, boru ni ise do ho? Ua paboa di ahu; siat do hami di bagas ni amanta i marborngin?” Tingki dipaboa ibana ise keluargana, lam las ma roha ni baoa i. Alani las ni rohana, didok si Rebekka ma muse, ”Galagala ni eme pe dohot gagaton, godang do di hami, parbornginan pe adong do.” Tontu on ma na dihaporluhon halak na ro sian na dao songon baoa na matua on. Dung i, marlojong ma si Rebekka paboahon i tu omakna.​—1 Musa 24:22-28, 32.
Tangkas ma, diajari natuatuana do asa rade si Rebekka mangurupi sude jolma. Parange on ndang somal be dipatudu halak saonari. On ma na mambahen hita porlu maniru haporseaon ni si Rebekka. Haporseaon tu Debata mangurupi hita boi rade mangurupi sude jolma. Rade do Jahowa mangurupi sude jolma jala lomo do rohaNa asa sude naposoNa mangulahon i. Las do roha ni Jahowa molo taurupi sude jolma dohot ma i na so tolap mambalos haburjuonta.​—Mateus 5:44-46; 1 Petrus 4:9.
’INGKON LAHO HO MAMBUAT JOLMA NI ANAKKI’
Ise do baoa na matua na di sumur i? Ibana sahalak naposo ni si Abraham, ompung ni si Rebekka na martinodohon. Alani i do, las roha ni si Betuel manamue ibana. Ra, goar ni naposo on si Elieser. * Tingki diparade tu ibana sipanganon, ndang olo ibana mangallang andorang so dipaboa ibana aha na mambahen ibana ro tusi. (1 Musa 24:31-33) Boi ma tapingkirhon las ni rohana paboahon taringot Jahowa na manogunogu ibana mangulahon ulaon i.
Pingkiri ma songon dia si Elieser paboahon na masa tu si Betuel dohot tu si Laban, ito ni si Rebekka. Dipaboa ibana do na dipasupasu Jahowa ulaon ni si Abraham di Kanaan. Tubuan anak do ibana sian si Sarah, i ma si Isak, na laho manean sude arta ni si Abraham. Jala dilehon si Abraham do tu naposona sada ulaon na ringkot i ma, mangaririt na laho tungganeboru ni si Isak, sian keluargana di Haran.​—1 Musa 24:34-38.
Disuru si Abraham do asa marsumpa si Elieser na so buatonna boru ni halak Kanaan gabe tungganeboru ni si Isak. Boasa? Halak Kanaan ndang manomba Jahowa. Diboto si Abraham do na laho ripashonon ni Debata angka parjahat. Alani i, ndang lomo roha ni si Abraham molo si Isak marsaor jala marparange songon halak Kanaan. Tangkas do diboto si Abraham, marhite si Isak do Debata manggohi janjiNa.​—1 Musa 15:16; 17:19; 24:2-4.
Dipaboa si Elieser ma aha na diulahon ibana dung sahat di sumur na jonok di Haran. Martangiang do ibana tu Jahowa asa diurupi mamillit ise na gabe tungganeboru ni si Isak. Carana? Dipangido si Elieser ma tu Debata asa dipatudu ise borua na ro tu sumur i gabe tungganeboru ni si Isak. Ingkon rade do borua i mangalehon ibana minum dohot angka untona. (1 Musa 24:12-14) Ise do na ro jala na mangulahon i? Si Rebekka! Pingkirhon ma songon dia pangkilalaan ni si Rebekka dohot keluargana tingki manangihon sarito i!
Porsea do si Betuel dohot si Laban tu hatorangan ni si Elieser i. Nasida mandok, ”Na ro sian Jahowa do hata i.” Songon na somal di tingki i, diririt ma si Rebekka asa gabe tungganeboru ni si Isak. (1 Musa 24:50-54) Oloan ni si Rebekka do nasida?
Andorang so borhat si Elieser, nunga disungkun ibana tu si Abraham, ”Beha ia so olo boruboru i mangihuthon ahu?” Dialusi si Abraham ma, ”Disi pe asa malua ho sian na niuarihonmu [sumpami] tu ahu.” (1 Musa 24:39, 41) Alani hiras ni roha ni si Elieser, dipangido ibana do asa dipaloas diboan si Rebekka marsogotna i. Alai, di keluarga ni si Betuel, diargai do pandapot ni borua. Dipangido keluargana ma asa tading si Rebekka sampulu ari nai. Alani i, didok nasida ma, ”Antong hujou hami ma si betet [si Rebekka] i, asa itasungkun hatana i.”​—1 Musa 24:57.
Ra, on ma sungkunsungkun na borat di ngolu ni si Rebekka. Aha do alusna? Dipangido ibana do tu natuatuana asa disundati ibana laho? Manang, olo do ibana borhat ala porsea tu pangurupion ni Jahowa? Sian alusna, tarida ma molo ibana ndang mabiar mangadopi na laho masa di ngoluna. Tangkas do didok ibana, ”Laho pe ahu.”​—1 Musa 24:58.
Marpos ni roha situtu do si Rebekka! Saonari, nang pe marimbar hasomalan na diulahon laho mangalului dongan saripe, alai godang do na boi taparsiajari sian si Rebekka. Aha na diulahon ibana ndang laho pasonangkon dirina sandiri, alai pasonangkon Jahowa do. Saonari, rade do tudutudu di Bibel taringot songon dia mamillit dongan saripe dohot songon dia gabe tungganedoli manang tungganeboru na denggan. (2 Korint 6:14, 15; Epesus 5:28-33) Tatiru ma si Rebekka marhite mangihuthon poda na sian Debata.
”ISE DO HALAK AN?”
Dipaborhat keluarga ni si Betuel ma si Rebekka, si Debora parorotna dohot angka naposo borua mangihuthon rombongan ni si Elieser. (1 Musa 24:59-61; 35:8) Nunga dao ditadingkon nasida huta Haran, hirahira 800 kilometer. Lelengna nasida di pardalanan hirahira tolu minggu. Loja do nasida di pardalanan. Nang pe si Rebekka jotjot mangida unto, alai ndang marpengalaman ibana mamboan unto. Di Bibel dipaboa, parmahan birubiru do keluarga ni si Rebekka, ndang na somal mamangke unto. (1 Musa 29:10) Halak na so somal mamangke unto jotjot do holsoan mamboan unto, nang pe jonok pardalananna!
Asa pos roha ni si Rebekka, saleleleng di pardalanan godang do disungkun ibana tu si Elieser taringot si Isak dohot keluargana. Pingkirhon ma songon dia nasida mangkatai huhut mambahen api unggun. Dipaboa ma tu ibana songon dia janji ni Jahowa tu si Abraham. Dijanjihon Debata do, marhite pinompar ni si Abraham boi sude jolma mandapot pasupasu. Rimangi ma songon dia las ni roha ni si Rebekka dung diboto ibana molo Jahowa manggohi janjiNa marhite si Isak, na laho tungganedolina, manang boi didok marhite sian ibana!​—1 Musa 22:15-18.
Ndang jotjot be serep ni roha dipatudu saonari
Ujungna, sahat ma nasida songon na dipaboa di mula ni artikel on. Nunga botari nasida sahat di Negeb. Ditatap si Isak ma adong ro rombongan. Dung diida si Rebekka adong sahalak baoa mardalan di adaran i, ”gabe manimbung ibana sian unto i”, andorang so hundul dope untona. Disungkun ibana ma tu si Elieser, ”Ise do halak an na mardalandalan di ladang i manjumpangkon hita?” Dung diboto ibana si Isak do i, dibuat ibana ma salendang manghungkupi bohina. (1 Musa 24:62-65) Boasa diulahon ibana songon i? Hasomalan i patuduhon pangargaion tu halak na laho tungganedolina. Ndang diulahon be hasomalan i saonari. Alai sian hasomalan on, tangkas ma angka baoa manang borua porlu maniru serep ni roha ni si Rebekka.
Si Isak, sahalak baoa na marumur 40 taon. Marhabot ni roha dope ibana nang pe naung tolu taon mate omakna, si Sarah. Boi tadok, lambok jala baoa na parholong do si Isak. Alani i, denggan situtu do ala jumpangna tungganeboru na ringgas, rade mangurupi jala marserep ni roha! Songon dia do na masa dung jumpang nasida? Bibel paboahon, ”Holong rohana [si Isak] di ibana.”​—1 Musa 24:67; 26:8.
Nang pe nunga 3900 taon naung salpu masa on, alai sude do hita marlomo ni roha tu si Rebekka. Songon dia do hita boi maniru habaranion, haringgason, rade mangurupi jala serep ni roha ni si Rebekka? Sude hita, na poso dohot na matua, baoa dohot borua, na marhasohotan dohot na so marhasohotan porlu maniru haporseaon ni si Rebekka!
^ par. 10 Tingki i nunga botari. Ndang adong hatorangan na patuduhon molo si Rebekka ingkon marjomjom di sumur i. Ndang dipatudu muse naung modom angka keluargana tingki mulak ibana manang ro halak mandapothon ibana ala palelenghu di sumur i.
^ par. 15 Olo do ndang si Elieser goar na sasintongna. Alai, ibana sahalak sian naposo ni si Abraham. Molo ndang adong anak ni si Abraham, olo do gabe si Elieser na manean sude artana. Tangkas ma, ibana do naumtua naposo ni si Abraham jala na mansai dihaporseai. Alani i ma boasa ibana didok sahalak naposo manang pangurupi.​—1 Musa 15:2; 24:2-4.
Tiru ma Haporseaon ni Nasida Haporseaon tu Debata
Songon dia Hamu Boi Mandapot Ngolu na Dumenggan? Lului ma jala Ihuthon ma Dalan Hangoluan
NDANG songon saonari on hian hangoluan ni jolma na dihalomohon Debata. Ingkon diingani halak na mangoloi Debata do tano on. Jala ingkon mangihuthon tudu-tuduna, maniru holongna dohot angka parangena na asing. Lomo roha ni Debata asa sude jolma marlas ni roha, markeluarga, mamparsiajari angka na baru jala mambahen sude tano on gabe paradeiso.
MARJANJI DO DEBATA LAHO PAUBAONNA TANO ON SONGON NA DIHALOMOHON ROHANA
“Ibana do pasohothon hamusuon ro di ujung ni tano on.”​—Psalmen 46:10.
“Dapot ma tingki naung ditontuhon . . . ripashononmu ma halak na manegai tano on.”​—Pangungkapon 11:18.
“Jadijadian ni tangannasida ingkon halak na hupillit marsaulihonsa.”​—Jesaya 65:22.
Songon dia do angka surirang i laho saut? Dilantik Debata ma Anakna, i ma Jesus gabe Raja laho mamarenta tano on sian surgo. Di Bibel, didok do pamarentaon i, Harajaon ni Debata. (Daniel 2:44) Taringot Jesus, Bibel mandok, “Lehonon ni Debata Jahowa ma tu ibana habangsa. . . . Mamarenta ma ibana gabe Raja.”​—Lukas 1:32, 33.
Tingki di tano on, godang do dibahen Jesus mukjizat. On patuduhon laho bahenonna do lam denggan ngolu ni jolma dung gabe Raja ibana.
DIPATUDU JESUS DO AHA NA LAHO BAHENONNA TU HALAK NA MANGOLOI DEBATA
Dipamalum ibana do sude sahit, na patuduhon laho salpuhononna sude hagaleon ni jolma.​—Mateus 9:35.
Dipaso ibana do haba-haba di laut, na patuduhon laho jagaonna do angka jolma sian bencana alam.​—Markus 4:36-39.
Dilehon ibana do mangan marribu halak, na patuduhon lehononna do angka na dihaporluhon jolma asa boi tongtong mangolu.​—Markus 6:41-44.
Dibahen ibana do aek gabe anggur di pesta perkawinan, na patuduhon bahenonna do angka jolma asa boi marlas ni roha.​—Johannes 2:7-11.
Songon dia do hamu boi mandapot hangoluan na dihalomohon Debata tu angka halak na mangkaholongi Ibana? Adong do na ingkon diulahon hamu. Bibel mandok ingkon dilului hamu do “dalan tu hangoluan, jala otik do halak na jumpangan i”.​—Mateus 7:14.
MANDAPOT DALAN TU NGOLU NA DUMENGGAN
Aha do dalan hangoluan i? Didok Debata, “aya 48:17) Molo diihuthon hamu poda on, dapotmuna ma ngolu na dumenggan.
Didok Jesus, “Ahu do dalan dohot hasintongan dohot hangoluan.” (Johannes 14:6) Molo taulahon aha na diajarhon Jesus jala tatiru ibana, boi ma lam solhot hita tu Debata jala lam denggan ma ngolunta.
Songon dia asa boi dapotmuna dalan tu hangoluan i? Saonari, godang do agama. Alai didok Jesus, “Ndang sude halak na mandok tu ahu, ‘Tuan, Tuan,’ masuk tu Harajaon banua ginjang i. Alai holan na mangulahon lomo ni roha ni Damang na di banua ginjang i do.” (Mateus 7:21) Didok Jesus muse, “Sian parbuena ma tandaonmuna nasida.” (Mateus 7:16) Bibel boi mangurupi hamu mamboto na dia do agama na sintong.​—Johannes 17:17.
Songon dia asa boi hamu mardalan di dalan hangoluan i? Ingkon taboto do ise Silehon ngolu tu sude jolma. Ingkon taboto do muse: Ise Ibana? Ise goarna? Songon dia parangena? Aha naung diulahon Ibana? Jala aha na dihalomohon rohana sian hita? *
Lomo do roha ni Debata asa sude jolma ndang holan karejo, mangan, marsonang-sonang, dohot markeluarga. Boi do taboto ise na Manompa hita jala marale-ale tu Ibana. Boi do tapatudu holong tu Ibana molo taulahon aha na diparentahon Ibana. Jesus mandok, “On do hangoluan na saleleng ni lelengna, ingkon tandaon ni nasida do Ho Debata na Sasada i.”​—Johannes 17:3.
MARHITE BIBEL, DIAJARI DEBATA DO HAMU “BAHEN HATUAONMU”.—JESAYA 48:17
IHUTHON MA DALAN HANGOLUAN I
Dung taboto aha na dihalomohon Debata asa taulahon, ra ingkon tabahen do hamubaon. Sipata, maol do i taulahon. Alai sasintongna, boi do lam denggan ngolunta tingki taihuthon dalan hangoluan i. Laho mangurupi hamu mamboto alus ni sungkun-sungkun taringot Debata, las do roha ni Sitindangi Ni Jahowa mangurupi hamu marsiajar Bibel gratis di tingki dohot inganan na pas di hamu. Boi do muse diida hamu situs webnami di www.jw.org/bbc.
^ par. 20 Ida ma Joujou Paboahon No. 1 2019Ingkon porsea do ho jala unang ganggu.”—JAKOBUS 1:6, Bibel siganup ari.
ENDE: 54, 42
Boasa denggan molo hita sandiri na manontuhon sipillitonta?
Boasa ndang boi halak na asing manontuhon sipillitonta?
Sipata, boasa ingkon tauba sipilliton naung tabahen?
1. Aha do na mambahen si Kain mamillit mangulahon na sala, jala aha do pangkorhonna?
INGKON ditontuhon si Kain do sipillitonna. Boi do ibana mamillit laho mangorom dirina, na boi parohon angka na denggan. Alai, boi do ibana mamillit laho mangihuthon giotgiot ni rohana, na boi parohon hajahaton. Didok di Bibel, na sala do na dipillit si Kain. Gabe dipamate ibana ma anggina, i ma si Abel jala sega ma paralealeonna tu Jahowa.—1 Mus. 4:3-16.
2. Boasa ringkot mamillit mangulahon na denggan?
2 Hita sude ingkon manontuhon sipilliton di ngolunta. Adong do pigapiga sipilliton na balga pangkorhonna, alai sipilliton na asing ndang songon i. Molo tapillit mangulahon na denggan, ndang pola godang be sitaononta jala lam dame ma ngolunta. Alai molo tapillit mangulahon na sala, godang ma sitaononta jala gabe marmetmet ni roha.—Poda 14:8.
3. (a) Asa marbisuk manontuhon sipilliton, aha do na ingkon tahaporseai? (b) Sungkunsungkun aha do na laho taulas?
3 Asa marbisuk manontuhon sipilliton, ingkon marhaporseaon do hita tu Debata. Pos ma rohanta, olo do Ibana mangurupi hita jala mangalehon bisuk asa boi tapillit na denggan. Hita pe ingkon porsea tu poda ni Debata na adong di Bibel. (Jaha Jakobus 1:5-8.) Molo jonok tu Jahowa jala mangoloi HataNa, on mambahen pos rohanta, diboto Debata do na dumenggan tu hita. Andorang so manontuhon sipilliton, ingkon jolo taparsiajari do Bibel. Alai, songon dia do carana asa tongtong mamillit mangulahon na denggan? Boi do tauba aha naung tapillit?
INGKON TATONTUHON DO SIPILLITONTA
4. Aha do na ingkon dipillit si Adam, jala aha do pangkorhonna?
4 Mulai adong jolma di tano on, sude jolma ingkon manontuhon sipillitonna. Jolma na parjolo, i ma si Adam, ingkon mamillit laho manangihon Jahowa manang manangihon si Hawa. Hape si Hawa do na ditangihon. On mambahen ibana mangulahon na sala. Alani i, dipalao Jahowa ma ibana sian porlak Eden, jala gabe mate. Saonari, sude hita marsitaonon ala na pinillit ni si Adam.
Dilehon Jahowa do Bibel asa marbisuk hita manontuhon sipilliton
5. Ingkon songon dia do pangantusionta taringot tu hakta laho mamillit?
5 Pigapiga halak mandok, umtabo do molo ndang nasida sandiri na manontuhon sipilliton. Ra, songon i do pangkilalaanmuna. Alai taingot ma, ndang ditompa Jahowa hita songon robot, na so boi marpingkir manang manontuhon sipilliton. Dilehon Ibana do Bibel asa marbisuk hita manontuhon sipilliton. Lomo do roha ni Jahowa asa hita sandiri na manontuhon sipillitonta, jala marlaba do on di hita. Taida ma pigapiga tudosan.
6, 7. Aha do na ingkon dipillit halak Israel, jala boasa maol di nasida laho manontuhon sipilliton i? (Ida gombar di mula ni parsiajaran.)
6 Tingki di Tano Kanaan, ingkon dipillit halak Israel do laho manomba Jahowa manang debata na asing. (Jaha Josua 24:15.) Ra, ndang pola maol laho mamillit i. Alai, na pinillit ni nasida boi parohon hangoluan manang hamatean. Di tingki ni angka Panguhum, dipillit halak Israel do mangulahon na sala. Ndang disomba nasida be Jahowa, alai debata na asing do na disomba. (Pangh. 2:3, 11-23) Di tingki ni panurirang Elia, ingkon dipillit nasida do laho manomba Jahowa manang manomba Baal. (1 Raj. 18:21) Mura do mamillit on, alana manomba Jahowa do na dumenggan. Ndang olo halak na marbisuk manomba ganaganaan. Alai, ndang olo halak Israel manontuhon sipilliton. Didok di Bibel, mardua roha do halak Israel. Alani i, dijujui si Elia ma nasida asa manomba Jahowa, Debata na sintong.
7 Boasa maol di halak Israel laho mamillit na denggan? Parjolo, ndang marhaporseaon nasida tu Jahowa, jala ndang olo manangihon Jahowa. Ndang pos rohanasida tu Jahowa, jala ndang olo marsiajar taringot tu Jahowa manang bisukNa. Autsugari diulahon nasida songon i, boi ma nasida marbisuk manontuhon sipilliton. (Ps. 25:12) Paduahon, adong pangkorhon na roa sian angka bangso parbegu. Gabe tarelaela do halak Israel, jala bangso parbegu i do na manontuhon sipilliton di nasida. Gabe diihuthon halak Israel ma bangso parbegu i, jala manomba debata ni nasida. Hape, nunga leleng Jahowa paingothon nasida taringot on.—2 Mus. 23:2.
HALAK NA ASING DO NA MANONTUHON SIPILLITONTA?
8. Aha do parsiajaran na ringkot na tadapot sian na masa tu halak Israel?
8 Sian na masa tu halak Israel, gabe taboto ma, ingkon taoloi do Hata ni Debata asa marbisuk manontuhon sipilliton. Galatia 6:5 mandok, ganup jolma martanggung jawab di sipillitonna be. Alani i, unang ma gabe halak na asing na manontuhon sipillitonta. Alai ingkon taantusi, angka na denggan do na nidok ni Debata jala taulahon ma i.
Molo na asing na manontuhon sipillitonta, nasida do na taihuthon
9. Boasa gabe marjea molo halak na asing na manontuhon sipillitonta?
9 Boasa boi gabe halak na asing na manontuhon sipillitonta? Ala tapaloas nasida mangelaela hita mangulahon na sala. (Poda 1:10, 15) On mambahen hita marjea. Alani i, taihuthon ma panggora ni rohanta na hombar tu Bibel. Molo halak na asing na manontuhon sipillitonta, nasida do na taihuthon. On boi parohon jea tu hita.
10. Sipaingot aha do na dilehon si Paulus tu halak Galatia?
10 Dipaingot si Paulus do halak Galatia asa unang halak na manontuhon sipilliton di nasida. (Jaha Galatia 4:17.) Lomo do roha ni pigapiga donganta baoa di Galatia manontuhon sipilliton ni dongan na asing di huria. Boasa diulahon i? Lomo roha ni nasida asa nasida na diihuthon di huria, ndang angka apostel. Ndang diargai nasida hak ni donganna laho mamillit.
11. Songon dia do caranta mangurupi na asing tingki nasida laho manontuhon sipilliton?
11 Tatiru ma si Paulus. Diboto ibana, marhak do dongan sahaporseaonna manontuhon sipilliton jala diargai ibana do i. (Jaha 2 Korint 1:24.) Diihuthon angka sintua do on tingki mangalehon poda tu sasahalak na laho manontuhon sipilliton. Las do rohanasida paboahon hatorangan sian Bibel tu dongan sahaporseaonna. Alai dipaloas angka sintua do dongan sahaporseaonna manontuhon sipilliton, alana mangkorhon do sipilliton i tu parngoluon ni nasida. Parsiajaranna: Taurupi ma donganta mangantusi poda ni Bibel na hombar tu situasi ni ngoluna. Alai, marhak do dongan sahaporseaonta laho manontuhon sipilliton. Molo marbisuk nasida manontuhon sipilliton, dapotnasida ma laba. Alani i, unang ma gabe hita na manontuhon sipilliton ni angka donganta.
Sintua na burju mangurupi na asing asa boi manontuhon sipilliton (Ida paragraf 11)
UNANG MARHAPOSAN TU ROHANTA TINGKI MANONTUHON SIPILLITON
12, 13. Boasa boi parohon jea molo tapillit sipilliton di tingki muruk manang tingki marmetmet ni roha?
12 Saonari, godang do halak na marhaposan tu rohana tingki manontuhon sipilliton. Alai, ndang denggan songon i. Dipaingot Bibel do hita asa unang marhaposan tu rohanta tingki manontuhon sipilliton. (Poda 28:26) Unang ma marhaposan tu roha, alana ”tung na angkal situtu do roha ni jolma, jala na ganggu”. (Jer. 17:9) Godang do tudosan di Bibel na patuduhon marjea do molo marhaposan hita tu rohanta. (1 Raj. 11:9; Jer. 3:17; 13:10) Alani i, aha do na masa molo marhaposan hita tu rohanta tingki manontuhon sipilliton?
13 Disuru Jahowa do hita mangkaholongi Ibana sian nasa roha jala mangkaholongi donganta songon dirinta sandiri. (Mat. 22:37-39) Alai, ingkon manat do hita. Angka ayat di paragraf 12 patuduhon, marjea do molo marhaposan hita tu roha dohot pingkiran. Umpamana, maol do hita manontuhon sipilliton tingki muruk. (Poda 14:17; 29:22) Tingki marmetmet ni roha pe, maol do hita manontuhon sipilliton. (4 Mus. 32:6-12; Poda 24:10) Alani i, ingkon hombar do pamingkirionta tu Hata ni Debata. (Rom 7:25) Tingki manontuhon sipilliton, unang ma hita marhaposan tu rohanta sandiri.
TINGKI LAHO MANGUBA SIPILLITON
14. Sian dia do taboto ndang sala laho manguba aha naung tapillit?
14 Ingkon marbisuk do hita tingki manontuhon sipillitonta. Alai diboto halak na marbisuk, porlu do ibana mangarimangi angka na pinillitna jala olo do ra ibana manguba i. Dilehon Jahowa do sitiruon tu hita sude. Parrohahon ma na diulahon Ibana tu halak Ninive di tingki ni si Jona, ”Jadi d (Jona 3:10) Tingki marhamubaon halak Ninive jala ndang diulahon nasida be angka hajahaton, diuba Jahowa do na pinillitNa. On patuduhon, serep do roha ni Jahowa jala marasi ni roha. Ndang songon jolma, diboto Jahowa do mamillit na dumenggan nang pe tingki muruk.
Tingki marhamubaon halak Ninive jala ndang be mangulahon na jahat, diuba Jahowa do na pinillitNa
15. Boasa porlu manguba aha naung tapillit?
15 Sipata, denggan do molo tarimangi angka naung tapillit, umpamana tingki muba situasi di ngolunta. Ingot ma, Jahowa pe olo do manguba naung ditontuhon Ibana hian. (1 Raj. 21:20, 21, 27-29; 2 Raj. 20:1-5) Tingki adong tudutudu na baru, hita pe boi do manguba angka naung tapillit. Taparrohahon ma na binahen ni Raja Daud. Pintor disalahon ibana do si Mepiboset alani barita na binegena. Alai dung diboto ibana songon dia sasintongna na masa, gabe diuba ibana ma naung pinillitna. (2 Sam. 19:25-30) Hita pe boi do mangulahon sisongon i.
16. (a) Aha do na ingkon taingot tingki laho manontuhon sipilliton? (b) Boasa ingkon tarimangi angka na tapillit di tingki naung salpu, jala aha do na porlu taulahon?
16 Didok di Bibel, unang ma pintor hatop manontuhon sipilliton. (Poda 21:5) Asa marbisuk manontuhon sipilliton, ingkon manat do tapingkiri taringot tu angka na masa. (1 Tes. 5:21) Andorang so manontuhon sipilliton, sahalak tungganedoli ingkon manulingkiti isi ni Bibel dohot hatorangan sian publikasinta. Denggan do muse molo tatangihon pandapot ni anggota keluarga. Ingot ma, dijujui Debata do si Abraham asa manangihon tungganeboruna. (1 Mus. 21:9-12) Angka sintua pe ingkon mangalehon tingkina laho manulingkiti isi ni Bibel. Molo adong tudutudu na baru na mambahen nasida ingkon manguba angka naung dipillit, ndang mabiar nasida gabe ndang diargai na asing. Molo porlu, ingkon rade do angka sintua manguba pamingkirion dohot na pinillitna. Jala denggan do molo taihuthon sitiruon sian nasida. On mangurupi huria asa tongtong mardame jala marsada.—Ul. 6:1-4.
ULAHON MA NAUNG PINILLITMUNA
17. Aha do na mangurupi hita asa marhasil tingki manontuhon sipilliton?
17 Sipata, adong do sipilliton na mansai ringkot na ingkon tapillit. Umpamana, tingki mamillit laho marhasohotan manang mamillit dongan saripe. Na asing muse, tingki mamillit laho dohot tu dinas sepenuh waktu. Andorang so tapillit i, ingkon manat do tapingkiri taringot i jala porlu mangido pangurupion sian Jahowa. Asa marbisuk manontuhon sipilliton, ingkon porsea do hita tu Jahowa, manangihon jala mangulahon tudutudu na nilehonNa. (Poda 1:5) Dilehon Jahowa do tudutudu marhite HataNa. Alani i, ringkot do tasulingkiti isi ni Bibel jala martangiang tu Jahowa. Dilehon Ibana do angka parange tu hita na boi mangurupi hita manontuhon sipilliton na hombar tu lomo ni rohaNa. Andorang so manontuhon sipilliton, ingkon tasungkun do dirinta: ’Molo hupillit on, tarida do na huhaholongi Jahowa? Parohon las ni roha dohot hadameon do on tu keluargangku? Sian on, tarida do na sabar ahu jala burju?’
18. Boasa lomo roha ni Jahowa asa hita sandiri na manontuhon sipillitonta?
18 Ndang dipaksa Jahowa hita laho mangkaholongi dohot manomba Ibana. Alani i, dilehon Ibana do tu hita hak laho mamillit. Diargai Ibana do hakta laho manomba Ibana manang na ndang. (Jos. 24:15; Pjm. 5:3) Alai, lomo do rohaNa asa hombar sipillitonta tu HataNa. Molo marhaporseaon hita tu Jahowa jala mangihuthon tudutuduNa, boi do hita marbisuk manontuhon sipillitonta. Jala tapatudu ma, molo hita ndang mardua roha mangihuthon tudutuduNa i.—Jak. 1:5-8; 4:8.
Molo marhaposan hamu tu rohamuna, gabe dibahen hamu ma sipilliton holan alani pangkilalaanmuna. On boi parohon jea. Molo taoloi Hata ni Jahowa, boi ma hita marbisuk manontuhon sipillitonta
Gaja Do Napagaja, Landung Natarkapit | Mandailing Online
Home / Budaya / Gaja Do Napagaja, Landung Natarkapit
Gaja Do Napagaja, Landung Natarkapit
Posted by: Dahlan Batubara (Redaksi) in Budaya 07/11/2010\tKomentar Dinonaktifkan pada Gaja Do Napagaja, Landung Natarkapit 729 Views
Songon nabiaso alak dikampung pula dung loja-loja marusaho tontu les natulopo ujungna maradian sareto giot laos manyirup-nyirup kopi paet. Songoni mada disada maso ima topekma diari Salasa dilopo nisi Jakombang, bahat ma tarpaida alak namarkumpul palidang-lidang pat dilopo i. Sareto diari I bahat alak dihutai mandung mandaek sarojitana pastimei mandung cerah ma nida parboi nialak dilopoi harana anggo sebelum ari sinoyan markilimi doma boi ni ummati limus songon Sihim. Diatia kira abis kotu luhur roma si abdul surkut ngun bagas rencana nia git minum kopi paet tulopo si Jakombang. Ias doma songon Bayar Bachan piul pe lobi doma songon piul ni kico-kico natorngan ari baen sonangna maklumma manaek arga gota sakalian mandung martimbang dohto toke gota tontu mabahat tukaran narata-rata dicakui ditamba potangnai mandung ro pertemuan ngun Kabupaten.
Mamartimbang Lae ning si Udut ma nguntopian sambil mangubak-ubak kacang goreng mamuloi hata tu si Paet. Indape lae harana ipajolo alakdo mandaekna anggoau lomah doma ulala pamatangi apalagi donok ari Rabu pambayaran utang nidahanon sapokenon ning si Nehruma lomah-lomah mangalus.
Pas asik-asikanna mangeceti roma si Abdul Surkut tulopi “ Kopi jolo lae marcendok” ning si abdul surkutma tu sijakombang, bia laeon songon nasalado roangku parbegeanku biasona ngamarcendoki ningsi Ning Parlopoi tu Si Abdul Surkut marsianyang. Baen ma ba lae naso iboto ho donanga on musim pilkada bahat tuldangon tusi tusi iba epeng jadi angkon nai nikmatido epeng ni calon-calon tai harana kayo-kayoan dabo ubege. Adongtong inda nida jabat alak namambagi epengi sai nabahatna sareto lampasna epengi ningia ning Si Abdul Surkutma pagodang main. Harana antong bahat nidai ia dilopoi TS ni calon nalain manyirup-nyirup aek milas. Anggo au makehema au borngini pertemuan les deges douida rasoki iamplopi totopsajo dope tukaran nasoralitaki ning si Abdul Surkut busema. Imada laengku ning si Abdul Jogetma mangalus tingun jolo nitipi I ” au pe nagit kehedope tu kabupaten pasuo dohot pautanki harana ningkalak ima nakayona tingun calon calon nalaini um gaji niape lobi do sagaji ni bupati ubege ima sokehe aun mangalap parbagian ning si Abdul Jogetma mambalos. Um tanona inda nida topi-tutopi perusahaanna marpulu ning Si abdul Jogetma patinggi main. Pas idokon si Abdul Joged marbuncilakan ma mata nialak salopoi mambegena. Isemei lae ning si Paetma manguduti bisa do au gari dohot dongan mandongani laei tu Kabupaten ning si paet. Inda bisa laei I harana laei naasingdo pautanna jadi sega mei non tu kali kali nabiaso turan bagi Sada romei Kerja Bagdu (Bagi Dua) mei torus tu Kerja Bakti (bagi tiga) jadi inda bisa ning si Paetma manggodang buseng. Ima da lae anggoa aupe pautanki um na kulolloh maia upana aso udokon songoni nadorma ulala pertemuan mandata les nasobar dohot karotas doma uida upana.
Hira-hira dipukul 2 panas masituasi dilopoi bahatma namarsi sindiran songoni namarsiogaran sampe-sampe serius dohot panasna caritoi tarimum si Abdul Surkut Doma Parbasuan nasoi angkat ni Parlopi nakabotulan imejai. Inda iboto sanga aha natarjadi marungkam meja Kecap dohot Galas matapori rupana mandung marsipistakan Si Abdul Surkut dohot Si Abdul joget dilopoi. Nabahat doma mangoraina sampe-sampe solop nisipaet pe magotop padahal solop on solop nagodang arga naikirimkon nianaknia nia ngun Jakarta poken nalewat. Dame-punya dame inda natardameon alhasil malanjang caritosampe tu Kantor Polisi. Maklumma ita anggo tukantor polisi tontu marurusan dohot hukum pula inda masuk penjara tontu angkon napindah mei balok nikobun. Pancabut purkaro nipardamean. Alhasil alak do namancalon sadalak marbujal bibir nalainna mela ipon dohot pindah balok nikobun padahal calon nai bangga-banggaon niape belum tentu dope masuk ulang-ulang nakalah bosengdope. Ahirna marsalisi dimasyarakat rap marsisiloan dohot marsiosoman padahal nasakampungdo. Jadi kasimpulanna Gaja Do Pagaja Gaja Landuk Do Natarkapit ( Alak do naipagodang-godang dohot bibirpe manggenjal sareto mela ipon itamba pindah balok nikobun) taonkonma Songoni Lae angkentong Alakdo Namarpolitik dohot-dohotanko sikolamupe Batang Pisangdo…………
gajah dan kancil\t2010-11-07
Tagged with: gajah dan kancil
Tilahaon – Amani Partogi
← Hari gini masih ada dapat hadiah Innova?, dasar penipu
Tulang Paranduhur →
Posted on 28 Juli, 2010 by Hendry Lumban Gaol
Ninna umpasa “manuk ni pealangge, hotek-hotek lao marpira, sirang marale-ale, lobian matean ina”. Alai anggo di oppuSakkot datung songoni. “Sirang marale-ale tumagonan sian na matean biang”. Tarida do hagaleon ni rohana, ai nunga marpiga hali ibana dang ro tu pargurendean, ina hanna.
Lumobi muse di na sabulan on dang hea be ibana marminggu. Tandi ma tutu soara dua i dang marbatu be. Ai holan suarana hian do di ihut-ihuthon akka donganna. Sude do mamboto na malo do oppuSakkot na marende i. Piga minggu on, sai lulu-lulu do rohani amanta Pandita, molo nga jonjong inna hanna lao marende. “Bah, ai naso marminggu dope inang OppuSakkot?, ai aha namasa” ninna sian hundulan ni parjamita.
Dung sippul parmingguan, di sangahon amantaPandita ma menukkun par-ina-hanna. “Imadah amang pandita, songoni do molo ro sitaonon i, niauhon diri, ba, manang marahua pelosok roha” ninna NaiAduna, alai huhut serom.
“Sitaonon aha inang?” ninna amanta Pandita muse manukkun
“Bah, ai boasa dang huboto jala dang ditiktikkon ibban naso dison i do au na dua minggu on?” ninna amantaPandita longang jala hordit rohana umbege barita i. Tutu nian, mandohoti rapot pandita nasida di kattor pusat, jadi dang diboto nasida manang aha namasa. Alai boasa dang martaringot akka dongan sittua, sukkun-sukkun tu rohana. “Parsumaliman on akka dongan parhalado on” ninna, huhut lao ibana mulak.
Potang ari, lao ma amanta Pandita tu jabu ni oppuSakkot. Sian narian, nga ditahi naeng mamereng ruasna on. Gok do sukkun-sukkun ro tu rohana, boasa dang adong boa-boa na adong siaonon di ruasna.
Jeppek hata dohonon sahat ma amantaPandita.
“Dijabu do hamu inang, songon na langa” ninna amanta Pandita. Bukka pittu alai dang adong jolma.
Dituktuhi amantaPandita on ma jabu i, pola piga-piga dan lelengna. Longan jala hordit situtju rohani OppuSakkot mida nga jonjong amanta Pandita. Ise na so hordit tutu molo nga pala ro pandita tu jabut. Najolo, hira na mamereng suru-suruan i nama iba molo nga maradi nasida dijabu niba. Lumobi molo jinalang amanta pandita on, songoni nama damena ninna roha. Jala sonang ni hilala molo di apus pandita simajujung niba.
“Bah, amangPandita, hordit roha haroro muna on, aha namasa amang, sian dia halak amang?” ninna oppuSakkot manukkun
“Namandulo hamu do inang” ninna mangalusi, serom.
Dung masuk amanta pandita i tu jabu, dihumalaputi oppuSakkot ma tu dapur lao parade si inumon. Ido tutu, songon hatakku nakkinon, molo nung tu parhobas di joro ni Tuhan i, sai na dumenggan do leanon. Inna marlipat ganda baloshononni na marhuaso i.
Jonjong amanta pandita on sian hundulanna lao mamereng akka gombaran na adong di dorpi ni jabu i. Songon na paimahon haroro ni oppuSakkot sian dapur. Longang situtu do rohana, ai sude do hape anakkon ni oppuSakkot on naung sarjana. Marjojor do attong gombaran on, sian oppuSakkot doli sahat tu gombaran ni anakkonna, ris.
Pamotoan ni amanta pandita, opat do anakkon ni OppuSakot, alai di etong ibana adong pitu gobbaran i. Jala disurathon di dindingi, na lima anakkonna. Sukkun-sukkun rohana.
Dung rap hundul nasida, disukkun amantaPandita ma oppuSangkot. “Imadah inang, na hubege do adong barita habot niroha di hamu, dang jalo nieahan hamu. Jinalang di gareja ma dah, ningon, hape songon na leleng ndang haidaan hamu inang, jala dipargurendean pe nga marpiga hali dang margurende di ina hanna”
“Imadah amang, toho ma i pandohan muna i”
“Bah, ai mardomu dua minggu na salpu dang dison au, jai dang huboto barita i, jinalang ma jo hamu muse sahali nai, sai dipargogoi tuhanta hamu manaon sudena i. Tumibu tarapul rohamuna, dalan ni Debata no na ikkon saut”
“Olo amang, dang apala dia nian, nunga saep be rohakku” ninna oppuSakkot
“Manukkun ma jo au tahe inang, ianakkon muna nadia ma nuaeng na lao on”
“Siappudan i amang”
“I do na di makassar i tahe inang?”
“Daong amang, dison do, ido mandongani au, holan i hian nama mandongani au manag na tudia,” ninna Oppusakkot
“Nadia ma nuaeng i, inang?” ninna amanta pandita manukkun huhut di ranap doppak gombaran na marsakkotan i
“Nian ma amang” ninna oppuSakkot patuduhon gombaran na parpudi sahali
Hordit situtu rohani amantaPandita mida gombaran na pinatudu ni oppuSakkot, ai gombaran ni panaggai do. Martahuluk pananggai on, huhut marpita-pita, sai hira jolma.
“Ido siappudan nami amangPandita, jala ido mandongani au dijabu on, i do mandongani au modom, dua minggu na salpu di langgar deba di dalan an” ninna oppuSakkot.
“Sapala naung ro hamu amang, tangianghon hamu ma jo siappudan nami i” ninna muse.
Lam dipatakkas amantaPandita, disurathon do di dorpi i, goar-goar ni anakkon ni oppuSakkot, si Holong, si Asi, si Mian, si Ulian, siLomuk. Tippas ma…!!, ngongong amanta pandita. Patut do dang dibaen tikting na monding digareja, jala patutt do serom oppuHamonangan, leder ni ina hanna hatiha disukkun diha ni oppuSakkot na monding. “Siappudannna” ninna hatiha i.
Hatop, mulak amanta pandita, dang tardoksa manang aha, ue tahe ikkon songoni ma hagaleon ni roha holan alani matean biang.
Bindoe 5—Hasidakdanaon Ni Jesus | EGW WritingsTINGGAL di sada hoeta na menek djala na hinaliangan ni angka dolok do Jesus di tingki hasidakdanahonna. Anak ni Debata hiaa do Ibana, dibahen i na boi do bahenonna manang didia ingananna di tano on. Taoe sipasangapon do Ibana toe manang inganan dia pe. Alai ndada laho Ibana toe angka bagas ni halak na mora manang toe angka bagas ni angka radja. Dipillit Ibana do naeng tinggal raphon angka na dangol na di Nasaret.KSH 27.1
Dipangido roha ni Jesus do asa diboto angka na pogos i na niantoesanna soede hasoesaannasida. Naoeng ditaon Ibana hian do sasoede na giot taonon nasida. Na boi do Ibana mangkilala rap nasida, dohot mangoeroepi nasida.KSH 27.2
Songon on do pandok ni Bibel i taringot toe ngoloe ni Jesus di tingki hasidakdanahonna: „Doeng i lam magodang ma Dakdanak i, lam gogo ma dohot tondina, djala gok hapistaran Ibana, djala hasonggopan ni asi ni roha ni Debata do Ibana.” „Doeng i lam ganda ma pistarna dohot oemoerna djala lam diparhasian Debata dohot djolma Ibana.” Torang djala ngoloe do pingkiranna. Sigop do Ibana mangantoesi, djala dipatoedoehon Ibana do sada partimbangan dohot habisoehon na mangalobii toras ni pamatangna. Alai atik pe songon i boeloes do ngoloena soeang songon angka dakdanak na asing, magodang di roha dohot di pamatang soeang songon na asing i.KSH 27.3
Alai ndada toeng di soede soeman Jesus toe angka dakdanak na asing i. Dipatoedoehon Ibana do sada pangalaho na lambok djala na so ahoet toe diri. Tongtong do rade tanganna na doea i mangoeroepi halak na asing. Na benget djala na tigor do Ibana. Atik pe pir Ibana songon batoe mamak ala ni hasintongan, ndang hea loepa Ibana lambok djala porman toe soede halak. Di bagasna, manang didia pe tahe, sai tongtong do Ibana riang songon sinondang ni mata ni ari.KSH 27.4
Marpangantan djala boerdjoe do Ibana maradophon angka na matobang dohot na pogos, djala nang pe toe angka binatang na ngoengoe i dipatoedoehon Ibana do holong ni rohana. Ra do Ibanp, mangoebat-oebati sadapidong na maboegang, djala ganoep na mangoloe do marias ni roha asal ma djoemonok Ibana toe lamboengnasida.KSH 28.1
Di angka ari ni Kristus toeng radot sitoetoe do halak Jahoedi mandjaga pangadjaran ni angka dakdanaknasida be. Rapet do angka biloet parsingkolaannasida toe angka sinagoge, manang inganan partangiangan, djala angka rabbi do na gabe angka goeroenasida na hoehoet diradjoemi marhapandean na bagas. Ala torop diadjarhon nasida disi na so toetoe, ndada laho Jesus toe angka bagas pargoeroean i. Ganti ni Hata ni Debata, hata ni djolma do diparsiadjari disi, djala djotdjotan moese do maralo toe pangadjaran ni Debata na nilehonna marhite-hite angka panoerirangna.KSH 28.2
Debata sandiri do, marhite-hite Tondi Porbadiana i, mangadjari si Maria manogoe-nogoe Anakna i. Sian boekoe Na Badia i do diadjarhon si Maria toe Jesus, djala diparsiadjari Ibana sandiri do mandjaha dohot manggoeroehon angka soerat Na Badia i.KSH 29.1
Dihalomohon Jesus moese do manangkasi angka djadi-djadian halongangan na binahen ni Debata na di tano on dohot na adong di langit i. Dibagasan boekoe Natuur (djadi-djadian) i dibereng Ibana do angka haoe, soeansoeanan, binatang, mata ni ari dohot angka bintang pe. Ganoep ari do dipamanat Ibana angka i, djala sai diboeat Ibana do sian i angka parsiadjaran hoehoet mangantoesi angka ala ni sasoede. Angka soeroe-soeroean na badia pe djonok do mangoeroepi Ibana manggoeroehon sian angka i taringot toe Debata. Songon i ma, di na tamba timbo dohot gogo ni pamatangna, lam magodang do Ibana di parbinotoan dohot dihabisoehon.KSH 29.2
Boi do dapot ganoep dakdanak parbinotoan songon na adong di Jesus. Tama itaparhaseang tingkinta lao manggoeroehon holan na sintong. Ndada adong goena ni gaboes dohot toeri-toerian di hita. Holan hasintongan i do na mararga, djala on ma na boi dapot hita sian Hata ni Debata dohot sian angka djadi-djadian. Di na itaparsiadjari sasoedena on, ro do angka soeroesoeroean ni Debata mangoeroepi hita asa itaantoesi. Berengonta ma habisoehon dohot hadengganon ni Amanta na di banoea gindjang i. Pingkiranta i pe lam dipatogoe, rohanta dipaias, djala hita pe lam soeman toe Sipaloea hita.KSH 29.3
Ganoep taon do si Josep dohot si Maria laho toe hoeta Jerusalem toe pesta paska i. Doeng maroemoer Jesus sampoeloe doea taon, diboan nasida do Ibana rap.KSH 29.4
Sada pardalanan na sonang do on. Torop do halak na mardalan pat, marsihoendoel diatas angka lomboe manang halode, djala pola do manang piga-piga ari mardalan asa sahat toe hoeta Jerusalem.*Tar hira-hira pitoe poeloe pal do daona sian hoeta Nasaret toe hoeta Jerusalem. Sian soede bagian ni tano i, laos songon i moese do nang sian angka loeat na asing, marroan do halak toemopot pesta i, djala maroedoer-oedoer do nasida marsasaloeat. Tar di paroedjoengan ni boelan Maart do masa pesta on. Di tingki i di tano Palestina gok boenga na djeges dohot ende-ende ni angka pidong do tano i. Di tingki na mardalan i nasida, dibaritahon angka ama dohot ina do angka halongangan na binahen ni Debata toe halak Israel nahinan. Djotdjot do rap marende nasida sian deba angka endeende psalmen ni radja Daoet.KSH 30.1
Ianggo di tingki ni Kristus, ngali-ngali djala songon roepa sambing do pangoloion toe Debata. Godangan nama dipingkiri nasida haporloeannasida be sian denggan ni basa ni Debata na toe nasida. Alai ndada songon i ianggo Jesus. Holong do rohana mamingkiri taringot toe Debata. Doeng sahat Ibana toe bagas djoro, dipanotnoti Ibana do angka malim i dibagasan oelaonnasida be. Rap marsinggang do Ibana dohot angka na mamele i di tingki martangiang, djala diihoethon Ibana do nasida mangendehon ende poedji-poedjian.KSH 30.2
Ganoep manogot dohot potang, dipelehon do sada anak ni biroe-biroe di gindjang ni langgatan i. On ma na manoedoe dompak Sipaloea i. Di na binereng ni Jesus pelean na so marlindang i, diadjarhon Tondi Porbadia i to toe Ibana lapatan ni i. Diboto Ibana do na Ibana sandiri. Biroe-biroe ni Debata na ingkon mate ala ni dosa ni hadjolmaon. Digohi pingkiran na songon i, dihagioti rohana do naeng sandirian. Asa ndada be rap Ibana dohot natorasna i di bagas djoro, djadi di na moelak nasida toe hoeta ndada be rap Ibana dohot nasida.KSH 30.3
Dibagasan sadabiloet na marsamboeng toe bagas djoro i adong do sada parsingkolaan na niadjaran ni angka rabbi, djadi toesi ma Jesus masoek. Dipadjoegoek do dirina raphon angka doli-doli na asing i di lamboeng pat ni angka goeroe bolon i lao manangihon pangadjarannasida. Toeng torop do pingkiran ni halak Jahoedi na sala taringot toe Messias i. Diboto Jesus do i, alai ndada ra Ibana marsoeal mangalo angka halak na pistar i. Songon sada halak na giot adjaran, disoengkoeni Ibana do taringot toe angka na sinoerathon ni angka panoerirang i. Di boekoe ni si Jesaja bindoe limapoeloe toloe, disoerathon do taringot toe hamamate ni Sipaloea i, djadi didjaha Jesus ma i hoehoet manoengkoen artina.KSH 31.1
Ndang tarlehon angka rabbi i aloes ni soengkoensoengkoenna i. Doeng i dimoelai nasida ma manoengkoeni Jesus djala longang sitoetoe ma roha ni halak i eombege hapistaranna taringot toe angka soerat na badia i. Tangkas do diida nasida na oembotoan Ibana di angka soerat i sian nasida sandiri. Diida nasida do na sala pangadjarannasida i, alai ndada ra nasida mangkaporseai na asing.KSH 32.1
Ala ni boerdjoe dohot lambok ni Jesus, ndada moeroek nasida. Dipangido rohanasida do nian asa dohot Ibana gabe sada sian siseannasida, djala asa diadjari nasida Ibana mangalapathon Bibel i songon pambahen nasida.KSH 32.2
Di na moelak si Josep dohot si Maria sian hoeta Jerusalem toe hoetanasida, ndang diboto nasida naoeng tinggal Jesus di poedi. Dipingkir nasida do naoeng oedoer Ibana raphon angka dongan saloeat. Alai di na marborngin nasida diboto nasida ma na so disi Ibana. Sai diloeloei nasida do Ibana di na saoedoeran i, hape laos so marnioela do.KSH 32.3
Gok biar do roha ni si Josep dohot si Maria. Diingot nasida do si Herodes na giot mamoenoe Jesus di tingki ni hasidakdanahonna, djadi diarop rohanasida do naoeng adong hasoesaan na ro toe Ibana. Dohot gondok ni roha dipahatop nasida do moelak toe Jerusalem, alai ndang dapot nasida Ibana nda doeng pe patoloearihon.KSH 32.4
Mansai las sitoetoe do rohanasida marnida Ibana moese, alai dipingkir roha ni si Maria do Ibana tama sibadaan ala maninggalhon nasida. Dibahen i didok ma:—KSH 33.1
„Beasa songon i dibahen no toe hami, ale amang? Ida ma, bernit do diahap rohanami dohot amangmoe mangaloeloei Ho.”KSH 33.2
„Beasa pola loeloeanmoena Ahoe, ndang diboto hamoe, na tama Ahoe dibagasan angka na di Damang?” Loek. 2: 48, 49.KSH 33.3
Di tingki na mandok songon i Jesus, ditoedoe Ibana dompak gindjang. Diida nasida do di bohina i sada sinondang na mambahen longang nasida. Diboto Jesus do na Anak ni Debata Ibana, djala na mangoela oelaon ni Amana na marsoeroe Ibana toe tano on do Ibana disi.KSH 33.4
Ndang dihaloepahon si Maria hata i. Di angka taon na mangihoet toesi pe diantoesi ibana oembagas taringot toe arti ni hatana i.KSH 33.5
Holong do roha ni si Maria dohot si Josep di Jesus, alai ala na djais do nasida oembahen na agoan nasida. Dihaloepahon nasida do oelaon naoeng dipasahat Debata toe nasida. Ala ni hadjaison sadari do agoan nasida di Jesus. Songon i moese do toropan halak na agoan Sipaloea i sian parpoengoeannasida. Molo so ringkot rohanta mamingkiri taringot toe Ibana manang martangiang toe Ibana; molo marhata rari, hata moeroek, manang hata na so toere na asing hita, i do paholanghon dirinta sian Kristus. Molo so rap hita dohot Ibana gabe loengoenan djala marsak ma hita. Alai molo na toetoe lomo rohanta mardonganhon Ibana, na ra do Ibana rap tinggal dohot hita. Toe saloehoetna djolma na manga- loeloei Ibana, las do roha ni Sipaloea i tinggal rap dohot nasida. Patorangonna do bagas ni na doemangol, djala pahinsaonna do_ roha na goemondok.KSH 33.6
Nang pe diboto na Anak ni Debata Ibana, laho do Jesus moelak raphon si Josep dohot si Maria toe hoeta Nasaret. Leleng ni toloe poeloe taon do ibana mangoloi nasida. Ibana naoeng hea Sintoea ni banoea gindjang, gabe sada anak pangkaholongi djala pangoloi di tano on. Saloehoet na niidana di bagas djoro i, tongtong do dipeop Ibana dibagasan rohana, Dipainte Ibana do tingki na binoehoel ni Debata mamoelai oelaon na pinasahat toe Ibana.KSH 34.1
Tinggal dibagas ni sada halak pardihoeta na so paradongan do Jesus. Ringgas djala boerdjoe do Ibana mangoela oe-laon lao manoengkoepi balandjo nasin a saripe. Doeng toek oemoerna, manigor do digoeroehhon Ibana sada oelaon, rap martoengkang dohot si Josep.KSH 34.2
Na mamoloes do Ibana sian dalan ni hoeta na menek i dohot pahean ni sada halak pardihoeta di na marlahomoelak Ibana sian oelaonna. Ndada dipangke Ibana hadebataonna i pasonanghon ngoloena sandiri.KSH 34.3
Di na mangoela Jesus di tingki sihadakdanahon dohot haposoonna, lam martamba-tamba do hagogoon ni pamatang dohot pingkiranna. Dibahen Ibana do sian nasa gogona asa hipas pamatang, pingkiran dohot partondionna asa marhite sian i tarbahen moese margoenahon i di sasoede. Manang aha pe dioela sai denggan do dibahen. Tongtong do lomo rohana asa oenang hainsahan, nang pe maniop soede pandjamaan. Marhite-hite tiroean diadjarhon Ibana do asa tongtong hita boerdjoe di ganoep oelaon, djala tama bahenonta oelaonta i manat djala denggan. Hasangapon do oelaon na songon i. Tama soede hita mangoelahon na taoe gabe pangoeroepion toe dirinta dohot toe halak na asing. Dibahen Debata do oelaon i di hita songon sada pasoe-pasoe, djala tongtong do Ibana marlas ni roha mida angka dakdanak na ringgas mangoeroepi ama dohot ina di oelaonnasida. Angka dakdanak sisongon i do moese na gabe pasoe-pasoe toe halak na asing ia doeng haroear nasida maninggalhon bagas ni natorasna be.KSH 34.4
Angka naposo na tongtong mambahen las ni roha ni Debata dibagasan soede oelaonnasida, na mangoelahon na tigor ala ni hatigoran, angka i do moese djolma na margoena di tano on. Ai molo boerdjoe nasida di oelaon na menek djala na toroek, i do na pataoehon dirinasida moese toe oelaon na toemimbo.KSH 35.1
33. Marparange di ngolu na imbaru | Anyreff.wordpress.com | Page 2
Archive for the ‘33. Marparange di ngolu na imbaru’ Category
BE-481, GODANG DOPE SIGURUHONONMI, BL-325
Godang dope siguruhononmi, Asa tu dos ho dohot Tuhanmi
Sai tong na hurang hatigoranmi. So tuk do pe haporseaonmi.
Dirim sambing dihaholongi ho. Donganmu laos dihalupahon.
Tuhanta Jesus tiruanmu do. Na holong roha di au nang di ho ;
Ai diseahon do diriNa i, Singkatta lao tu hamatean i,
Ndang na dialang holong roha i, Ai naeng dihita hangoluan i.
Tatiru holong ni rohaNa i, pinatuduhaon ni Tuhanta i,
Tahaholongi ma donganta i, ai ruas ni Tuhanta do nang i !
Mardame ma, marsijalangan ma; Tatuju ma solhot tu debata !
Categories: 33. Marparange di ngolu na imbaru Tags: BE-481, BL-325, buku ende, GODANG DOPE
BE-480, SONGON SADA BATANG AEK, BL-409
Songon sada batang aek do dameMi. Na tongtong ma baor do tu rohangki.
Lam bagas, lam gogo ariari i Nang borngin ndang olo marna montok i.
Dame ni Tuhanku hasonangan, ki, Nasa holso holso do diauphon i.
Molo hasonanganMi manggohi au, Ingkon sorimago dohot bego lao.
Ndang be na tahutan, ndang tarsonggot au, Molo dameMi mangkaliangi au.
Sude mubauba au do ditano i. Sondang ni dameNa do so sundut i.
Sonang maradian disi rohangki, Tongtong pujionku habsaronMi.
Categories: 33. Marparange di ngolu na imbaru Tags: BE-480, BL-409, buku ende, SONGON SADA BATANG AEK
BE-479, JONOK LAM JONOK, BL-324
Jonok, lam jonok, togu au on; las manang arsak dalanmu tongon,
Asal di tanganMi au tongtong. Pangondianku, pangolu au on,
Pangondianku pangolu au on.
Jonok tu Ho au taiti gogo; dao dope ahu, pasolhot tu Ho:
Susa do ahu dibaen dosangki, :,: Buri, o Jesus, ias rohangki :,:
Jonok lam jonok, tostos sude, nasa na boi mangambat dope.
Hinasogohon ni rohaMi. :,: Lao Sian ahu, asi rohaMi :,:
Lam tu ripasna tudos tu Ho, togu rohangku lam sahat tu Ho.
Ho disorminhon parulanki. :,: Sasada Ho ma hasiholanki :,:
Categories: 33. Marparange di ngolu na imbaru Tags: BE-479, BL-324, buku ende, JONOK LAM JONOK
BE-478, DOHOT SIHOLHU PAHERBANG, BL-408
Dohot siholhu paherbang tu Ho Jesus tanganki.
Lao mangelek Ho o Tuhan ro ma Ho tu rihangki.
Rapar, o pabosur ahu, pogos, sai pamora au,
Loja di pardalananku Jesus, sai urupi au.
Ndang adong tarboan ahu, tung rumar do tanganki.
Tu bagasMu ro langkangku, gohi, Jesus rohangki.
Ho sambing na mpuna ahu ndang tarpunjung langkangki,
Ganup ari dongananmu au hombar tu hataMi.
HamoraonMi, o Tuhan. Ragam ni siluaMi.
Lao phisar au, o Tuhan lehon ma tu tondingki.
Categories: 33. Marparange di ngolu na imbaru Tags: BE-478, BL-408, buku ende, SAI MALUNGUN DO
BE-477, MANSAI LAN HABIARAN, BL-323
Mansai lan habiaran , ninna, didalanta be.
Ndang diida, di dongani Tuhan Jesus au tahe.
Asa na manjangkon Jesus, na so tupa mago i.
Aut saada au mardalan, talu au satongkin i.
Ia songgop haporsuhon, ninna, ndang tartahan i.
Na hugolom do hataNa, monang na porsea,
Nasa na manjangkon Jesus, na so tupa mago i.
Olo, da, tangkas huboto, hurang hot do rohangki,
Tung marhitehite Jesus sahat au tu surgo i.
Categories: 33. Marparange di ngolu na imbaru Tags: BE-477, BL-323, buku ende, MANSAI LAN HABIARAN
BE-476, NDADA AU GURU DI AU, BL-322
Ndada au guru di au be, Jesus do nampuna au.
Las rohangku dung hubege, Jesus sipangol au.
Ndang be au guru di au. Jesus na humophop au,
Nampuna au. Tung saleleng au mangolu, Jesus do nampuan au.
Ndang di au, Tuhan Jesus, daging dohot rohangki;
Saluhutna hupasahat tu Ho, Jesus Tuhanki.
Ndang be au…….
Ulaonku nang artangku pangke ma baen sangapMi,
Diusehon Ho mudarmu tung tanda do holongMi.
Naung tarsurat do goarhu dibaen Ho tu tanganMi,
Laos hupuji ma goarMu salelenglelengna i.
Categories: 33. Marparange di ngolu na imbaru Tags: BE-476, BL-322, buku ende, NDADA AU GURU DI AU
BE-475, HO TONGTONG IHUTHONONKU, BL-092
Ho tongtong ihuthononku Jesus, sipangolu au.
Tung na so tadingkononku Ho na paluahon au.
Sai marguru au tu Ho, sai marguru au tu Ho,
Tung di dia jumpang ahu Tuhan ada songon Ho ?
:,: Sai Marguru au tu Ho :,: Ho tongtong ihuthononku,
Jesus, Sipangolu au
Naong ditaon Ho hamatean lao humophop tondingki,
Asa masuk au manean tohap na sumurung i,
:,: Sai marguru au tu Ho :,: Ho tongotong ihuthononku,
Jesus, Sipangolu au.
Sai girgir tu Siparmahan angka birubiru ro.
Jesus, gok di rohangku, sai ihuthononku Ho.
:,: Sai ihuthononku Ho :,: Jesus, gok di Ho rohangku,
Sai ihuthononku Ho.
Jumpa masa sorimago tung pangapul Ho gogo.
Ia bogasMi huida, sai ihuthononku Ho.
:,: Sai ihuthononku Ho :,: Ia bogasMi huida,
Sai ihuthononku Ho
Dokkon ahu suruanMu, ai hataM so magopo.
Dung i Ho huhut manogu donganki manopot Ho.
:,: Taiti ma sude tu Ho :,: Sai asi roham, sai togu,
Sahat ma sude tu Ho.
Categories: 33. Marparange di ngolu na imbaru Tags: BE-475, BL-092, buku ende, TUHAN JESUS SIPARMAHAN
Rapot bagudung….. – Amani Partogi
← Talak baen hamu amang….
Kau pake margamu, kalau BATAK kau !!! →
Posted on 4 November, 2009 by Hendry Lumban Gaol
Dinasahali, marrapot ma bagudung. Dibaen raja ni bagudung on ma boa-boa tusude akka bagudung na adong di luat i, ima ikkon ro di rapot bolon. tung mansai na rikkot do rapot i, ala sian ari tu ari nunga lam tung godang marmatean dongannasida dibaen huting.
“Dang toho be on, ikkon baenon nama rapot bolon” ninna raja on. Molo sinuaeng on, attar tudos ma on tu Munas. jadi na ro tu rapot bolon i pe marutusan-utusan do, ai nga binoto nuaeng i, molo dang marutusan bah guttur ma akka bagudung i, massibaen soara na be.
“Ibban na hujou pe hamu saluhutna ima ala nunga tung godang donganta marmatean dibaen huting” dipajojor raja on ma rupani, digoari ma sada-sada, akka donganna, akka boruna, akka anakna, akka hula-hulana naung marmatean dibaen huting i.
“Jadi boha do baenonta mangatasi on” ninna raja i muse.
“Namura do i rajanami, rappak ma hita mangalo, tapusa ma huting” ninna bagudung sain boddar-boddar i, ala balga pamatangna.
“Nagodang hatam,. ho do sada parbiar na i, holan di anggo ho uap ni huting nga pittor masuk ho tu lubang-lubang i” ninna na asing.
“Boha molo ta intipintip nasida, dungi sip-sipma hita ta lotak ma dohot sordak ni pittu i” ninna na asing
“ollobolokni, dia tarangkat hita sordak ni pittu, unang-unang ho malisat” ninna donganna, huhut ma mekkel na asing
“Boha molo tabaen panjagana, tatattap-tatap sian nadao, molo ro ibana bah tor marsurak ma hita” ninna.
“Sai hira na ullikka do ho sian huting” ninna donganna, ujungna manginsugut i.
“Boha molo tabaen garap=garapna ” ninna sahalak sian pudi. Garap-garap ima lonceng na binaen dirukkung ni pahan-pahanan.
“Holan mardalan huting i, tarbege ma, tor boi ma hita lari” ninna silean usul patorakkon.
“Ido tutu, nauli do usulmi, sian dia do ho saleleng on, huddul ho dijolo” ninna raja i mandok ibana, jala las rohana ala di puji rajai ibana.
Diputushon ma ima mambaen garap-garap manang lonceng ni huting i. Dungi dipature na sidama garap-garap i, digaruti batang ni hau i baen lonceng. Dua tolu ari, jadi ma tutu dah, molo di attuk na sida tor tarbege ma. Mekkel be ma nasida.
“Beta ma ta boan, disan do huting i modom..” ninna raja i. Dungi disarat na sida ma garap-garap on. Jala di tatap modom renges do huting i.
“Ise ma manakkutton” ninna raja i
“Si adui ma, nga ubbalga badanna”
“Bah, boasa au? gelleng dope kedanhu bah” ninna i huhut sumurut tu pudi
“Ho ma” ninna raja i su sahalak
“Bah rajanami, hassit pathu bah” ninna paula mekkatekkat mardalan
“Jadi ise do?? ho ma neh, nga uppaja ho…” ninna tu sahalak nai
“Rajanami, mardenggan pamatang inantakku, sattabi nasional ma jo” ninna i huhut hatop habbur.
Muruhan ma raja i, tor di oppashon ma garap-garap i mallatang dobo, hehe ma huting i, mangarongom nasida. Habbur bangso i…..
2 thoughts on “Rapot bagudung…..”
Penta N Sinaga
30 Oktober, 2011 pukul 7:22 pm\t Balas
molo namardenggan daging do antong huting i hurasa ndang pola habbur hian angka bagudung i nian, alana na rap marsiargaan do tong namangolu on,
27 Maret, 2013 pukul 5:05 pm\t Balas
ndang lawak..hurang lawak
Parbarita Harajaon​—Marbarita na Uli di Liat Portibi On | Harajaon ni Debata
Hambirang: Sahalak donganta borua kolportir na marbarita di Korea, 1931 Siamun: Marbarita mamangke bahasa Isyarat di Korea
SOGOT dope nunga mangarade hamu. Ala ndang karejo hamu sadari i, marsangkap ma hamu marbarita. Alai, naeng istirahat dope hamu di jabu ala nunga loja. Dung martangiang, taronjar ma rohamu marbarita. Rap marbarita ma hamu dohot sahalak donganta borua naung matua na tongtong marsihohot. Dipatogu do rohamu mangida habengeton dohot haburjuonna. Tingki marbarita sian jabu tu jabu, diingot hamu ma muse molo angka donganta tongtong do marbarita di inganan na asing di liat portibi on. Dos do barita na dipasahat, cara, dohot alat na dipangke laho marbarita. Las ma rohamu dung sae marbarita na uli, ala nunga dipangke hamu tingkimu laho marbarita!
Saonari, ulaon marbarita do ulaon na rumingkot di Harajaon ni Debata. Disurirangkon Jesus, barita na uli laho dipasahat di liat portibi on. (Mat. 24:14) Songon dia do on digohi? Di bagian on, taparsiajari ma taringot tu naposo ni Debata, cara, dohot alat na dipangke laho marbarita na mangurupi marjuta halak di liat portibi on mamboto na tutu adong Harajaon ni Debata.
Boasa pos roha ni Jesus torop halak rade tu ulaon marbarita di tingki parpudi? Songon dia do hita manjumolohon Harajaon di ngolunta?
Dipahombar naposo ni Debata do cara ni nasida marbarita mamangke teknologi terbaru, asa sude jolma manangihon barita na uli andorang so ro ari i.
Alat na Dipangke Marbarita​—Publikasi na Diparade tu Ulaon Marbarita
Songon dia do ulaon penerjemahan patuduhon na diurupi Raja Messias hita? Songon dia do angka publikasi na godang tarsar patuduhon na tutu Harajaon ni Debata?
Jesus mangajarhon tu siseanna dua parsiajaran na ringkot taringot tu ulaon manggotil di partondion. Songon dia do parsiajaran on mangkorhon tu hita?
Humor Batak - Take Me Out Indosiar...
Humor Batak - Take Me Out Indosiar
Posted 03-04-2015 01:15 » Team Tobatabo
Nungga matua au amang jala nungga masihol au naing mangabing pahompu sian ho, ai tung mangoli maho amang Putra Batak, ninna da inangma tu au huhut laos tangis, tikki rap hundul hami dibalatuk nijabu! Tung mansai lungun hian nama hulala hatani da inangi.
Sogotnai, tor hudaptarhonma attong tu TAKE ME OUT INDOSIAR, Dang pola sadia leleng attong tor dijou ma au asa tampil di acara Televisi, las hian nama rohakku Alana pajumpang nama hape dohot akka Boruni Rajai narohakku dibagasan! Hupakkema bajuku, baju natinuhor ni da inangi sian onan, jala huparsalendangma Ulos Ragi Hotang tinggal2 ni da amangi!
CHOKI : Peserta selanjutnya, sada doli-doli Putra Batak sian Tapanuli, tajouma laettai ( akka anak boru peserta naipe gabe penasaran sude)
Tor mardalan ma au tu panggung jala hubahen tanganku songon namajallang, huhut hupakke Ulos naung magosgosi.
CHOKI : Ok Lae, Patandahon majolo dirim tu akka Ladies i….
PUTRA : Hai Ladies, akka itonan, Goarhu Tombus Si Gorga Langit.
Tor mate dua lampu, napamatehon lampuna Br Sinaga dohot Br Tobing, awas ho ito narohakku dibagasan.
PUTRA: Ondo pe au ro, jala sahalion dope hudege Jakarta Nabalau on.
age sial nai mate lampu, molo on akka boru Regar, br Hombing, br Manalu, br Tamba dohot akka boru na asing maon.
PUTRA: Karejokku Marmahan horbo, dohot mangobbak balik.
Pittor Mate pitu nai lappu
PUTRA: Kelebihanku malo marcarita, malo manottor, malo muse dohot manggombal
Songon naso adong pamate lampu narohakku bah
PUTRA: Binna rope au tuson, nanaeng mangalului Parnijabudo, asa adong dongan ni da inang, mangula hauma dohot manggadis jagal babi di onan.
Pittor sudema pamatehon lampuna, gabe manggolapma Indosiar Agojo daba oppung. Tor marikkati nama au mulak tuhuta hatubuanki, disi nama nadapot siboru nauli. qeqeqeeqeqeqeqeqek issss tahe Sai na adong-adong do tahe sarita ni hangoluan on,,
Ucok mengalami kecelakaan yang tidak terduga di harangan ganjang
Humor Batak - Orang Batak Menyetop Taksi
Lawak Batak - Karobak Belajar Bahasa Inggris
Humor Batak Paijo Situmorang
Humor Batak Manjual Lampet
Humor Batak Si Holit Mangging
Humor Batak - Si Horas Martandang
Humor Batak - Balada Si Butet dan Ujian Semester
Marlumba mangan Gadong – Amani Partogi
← Mangulosi menjadi Mangampolopi
“Beta tu Ambasang!” →
Marlumba mangan Gadong
Posted on 25 Maret, 2012 by Hendry Lumban Gaol
Jam dua siarian ma iba mulak sian singkola. Pinahatop ma marlojong, nihadang hajut singkola,-tas- on jala sipata ma marlojong mangite gadu, asa gumira sahat di jabu. Alai, olo do sipata, dang pas ni dege batu i, ia so i, nidege do denggan alai ala na ipe digadui ba magulang manang runsur batu i tu sabai, laos dohot ma iba lumop. Molo nunga lunop sipatu tu gamboi, hatop ma nidadap tu bagasan, laos gabe margulu gambo ma sude. Dungi sinarat-sarat ma mulak. Nga rade iba hona songgahan ni dainong, “Ido…..tudia do matami dibaen ho, dan ho loja antong manussi baju mi, adong hatobanmu” ninna hut hona gotil.
Sai humatop do iba mulak singkola ari selasa, alana tabo dope lompan,–ikkan asin—disi dope sude sian ihurna sahat tu uluna. Alana ari Senen manang ari Sabtu do onan. Molo nunga ari jumat, olo ma tading holan ulu di hajut panangkotan ni dengke asini, alai ipe pinarar do i. Dang pola marganti pahean, na bontar-narara i do pinakke, dungi sinigat ma hudon. Geokna, dang binoto, nga sap getong ni hudon on tu baju-baju i, hape pinangke dopei marsogot. Olo ma ingkon dongan patuduhon tu iba, “ai na dihaol ho do hudon i modom?” ninna.
Molo hudon najolo, margetongi, birong jala ditataring do. Adong do tanda-tanda nion. Molo di para-para do disangkothon hudon on, lapatanna adong ma dengke asin di bagas. Idodah, molo dibaen di tataringi, olo diungkap huting laos disarathon ulu ni dengke asin i. Jala molo ditataring do dibaen, namarlapatan ma on, gadong ma tugo arian on.
Tutu ma nian, holan niungkap hudon naditataring on, tarida ma gadong mengkel. Hudok ma goarna gadong mengkel, alana bilha do gadong on hira jolma na mekkel, disi muse ma marlaok dohot sayur nanibebe, ima ingkaurata. Dang tor hupangan gadong on, ai hasomalan ni daompung nahinan, dipamasuk do tu baskom-baskom indahan dungi dibungkus ma muse dohot salimut/gobar, asa sai las .
Mula-mula nai, sasendok do antong binuat indahan na mohop on. Alai alani malena, gabe lobi sian tolu sendok. Geokna, dang holan au songoni, dohot do tinodohonku, sude ma songoni, masiahut dimana be.
Diboto hamu do?, ai tugo ni bapa do i. Ia among hu guru do, alai holang do parsingkolaanna sian huta nami, ingkon mardalan ma iba onom tu ualu kilometer, mannangkohi dolok, nang mamolus harangan, goarna Banuarea. On ma huta najumonok tu langit, apala di bona ni Dolok Pinapan i do, jala alani i do ra asa digoari huta i Banuarea. Jam opat botari annon, mulak ma damang on sian parsingkolaanna, dungi laos dihobasi muse tu saba, manang tu tombak, mamear tingki sajom dua jom nai.
Hea do huingot mamboan tugo damang on tu parsingkolaan, jala disi ma mangan, alai dung di parpudi on, mangan dihuta nama. Martugo jam opat potang ari.
Dung pe diungkap ompung sitabunianon ni indahan on, tarboto ma, nga tading saotik nama indahan i. Hata saonari, suriga do ompung on mida hami. Saotik do antong dipangan gadong sian hudon na ditataringi, alai dang adong mandok male.
Anggoi pe dah, marsuraka daompung on, “Peeeeh…dang diajari gurum ho diparsingkolaanmu, marisuang nai ho singkola sada-sada. Nanggo pasangaphon natua-tuam pe dang diboto ho, dang motammu. Peeeeeh….”
“Ai ahai, Ompung, marsurahi ho?”
“Ahai ninna babam dope, hodope sada, suda indahan ni bapa dibaen ho deba-deba”
“Ba molo suda, ta lompa muse”
“Ido, imban na gabe hamu, dang diboto ho na suman”
Ima sai nidok ala piangan indahan on. Didok muse ma, anggo hami najolo, sian manogot tu botari, sae do mangan gadong, jala dungpe sidung mangan gadong asa pinangan indahan, ninna.
“Dang jolo marpanukkun babam” ninna muse hut ma digotil iba, jala sai marbete-bete ma ompung naburju on, hut ma di aroi hudoni, ai gabe dilompa do muse.
Jei sai dihasomalhon daompung on do, molo siarian, sai jolo martugo gadong do ipe asa mangan indahan. Dibaen do aturan, “manang ise na gumogo jala gumodang mangan gadong, di ibana ma gumodang indahan”.
Ala oto dope iba najolo, ni hajap ma mangan gadong on, asa haru godang diiba indahan. Hape molo piningkiran, dia be boi mangan indahan molo nga pinangan godang gadong?.
Pos ini dipublikasikan di True Story dan tag gadong, gobar, hudon. Tandai permalink.
Torsa 10 | ULTOP ULTOP
10. Si Tapimangajana, jolma tubu ni bagudung
Moradalandalan ma sahali sada raja rap dohot anakna tu tombak na bidang mangaririti hau bahen porhau ni bagasna. Alai andorang di namordalandalan i nasida di tombak nabidang i, jumpangnasida ma di tombah i sada posoposo na uli situtu rupana alai ndang dibotonasida manang ise nampuna tubu di posoposo i. Mornida uli ni posoposo i nanakna i, didol ma tu amana i songon on, “Ale amang! Asi ma roha mida posoposo on! Ida ma indi dengganna i! Beha roham, ia tung hubuat ibana sian on jala hulehon tu dainang paturetureonna? Jadi nunga adong anggingku singkat ni na mate i.” “Lehet,” ninna amana i, jadi dibuatma posoposo i, dilehon ma tu inana.
Alai dung sabulan lelengna morganti ma rupa ni posoposo i, morimbulu ma daginggna manuman imbulu ni inana. Mornida i jolma ni raja i, ro ma hatana tu dongansaripena i songon on, “Bereng ma indi daging ni posoposo na nilehon mi tu ahu, nunga asing rupana sian rupa ni jolma hian. Na aup tu si! Hurimpu do i jolma, hape bagudung do.”
Jadi ala suman imbuluna i tu imbulu ni hutingna silinggom na bolon i, disuru ma hutingna i pasusuhon ibana jala didokhon biangna sigompul morunungunung i pasarisari ibana.
Dung mamungka morroha Si Tapimangajana (ai i do goar ni posoposo i dibahen) jala nunga tang dohot dagingna, gabe diida ma: huting do na pasusu ibana jala biang sigompul do na pasarisari hangoluanna, maila ma ibana. Dipasurut ma dirina sian i, laho ma ibana tu tano hasundutan morgambanghon na so gambang, morrimbanghon na so rimbang, moramahon na so ama, morinahon na so ina.
Dung sahat Si Tapimangajana ro di tano hasundutan, dibereng matana ma sian i porsinar ni mata ni ari. Mansai tongam do mata ni ari i ndang tartailihon dibahen sangapna jala saluhut na tubu di sisik ni tano i diida ndang adong na so manungkap tu tano laho manomba mata ni ari i. Ala ni i tubu ma rohana naeng morama tu mata ni ari mambuat sangap na. Jadi borhat ma ibana mandapothon mata ni ari i. Manondit situtu do roha ni Si Tapimangajana mangkulingi mata ni ari i ala ni tongamna diida, gabe ro mata ni ari disungkun ma ibana songon on, “Ise do ho na hu meresheres na dilambungki?” Dung i ninna Si Tapimangajana ma mangalusi, “Ahu do on ale ompung.”
“Aha do bahenbahenanmu tu son?” Jadi didok ma mangalusi, “Na naeng moramahon ho do ahu molo tung adong asi ni roham manjangkon ahu.” Jadi didok mata ni ari i ma, “Taho ma i daba amang! Tuani ma ho ro, ai na hasiholan di anak do ahu,” ninna. Jadi dijangkon ma ibana.
Alai dung sabulan leleng ni Si Tapimangajana morinduksomang di mata ni ari i, disungkun ma hauntulan ni mata ni ari i, didok ma, “Ale ompung mata ni ari! Songon i ma hasangaponmu diida nasa na tinompa i, ndang adong na so tunduk mornida ho huida; jolma rodi pinahan, duhutduhut rodi na manginsir di tanao; nanggo sada sian angka i ndang adong na so mangunduk maradophon ho. Beha adong dope sian nasa na tinompa i sihabiaran ni roham?”
Dung i ninna ma mangalusi, “Unang sigati amang sidangolonki; ai manang beha pe sangap ni natinompa on sai adong do sihabiaranna.” “Antong ise dope sihabiaran ni roham molo boti?” ninna Si Tapimangajana.
“I ma ombun i; ai manang beha pe hubahen gogongku mamilngashon sondangku tu tano i, molo ro ombun i manutup ahu pintor golap do huida, so malo mornida be”. Dung dibege Si Tapimangajana na gumogo jala nasumangap dope hape ombun i sian mata ni ari, laho ma ibana tu ombun.
Dung sabulan ibana di si, didok ma tu ombun i, “Ale ompung ombun, nda tung na so morsangap ho diida na tinompa an. Mata ni ari na morsinondang i matondit do mida ho; jolma rodi pinahan ndang adong na so raion ditondong hosam.”
Jadi didok ombun i ma mangalusi, “Tutu do hatami nian ale amang, alai sada ma sidangolon ni rohangku, i ma alogo na pur i. Ai manang beha pe hubahen pahibulhibul dagingku laho manutup mata ni ompu mata ni ari asa laos losap nian unang malo mornida, songon i jolma i uanang malo puas. Alai molo mangullus alogo i pintor masarsar do ahu so huboto be tondongonhu manang dompak dia. Aut unang na sasada i pangojoti ni rohangku, ra tardok do luhut natinompa i somba tu hita.”
Dung diboto Si Tapimangajana nagumogo jala na morsahalaan do alogo i sian ombun, sipasurut ma dirina sian i laho ma ibana tu alogo.
Dung mian ibana di alogo i sabulan lelengna disungkun ma manang aha sihabiaran ni alogo i, didok ma, “Ale ompung alogo! Lan ma huida luat ni halak, hasangapon ni halak pe nunga huida. Anggo tung songon hasingalonmu ndang adong dope huida di tano on. Longang rohangku mida pamolusmu, ramba na di adaran i ndang adong na so manungkap moradophon ho; songon i hau na di harangan. Sude do lumapatlapat jolma i; angkadotdot ro di nasa na manginsir di tano i. Luhut do i mamungguk be huida moradophon ho. Beha di roham, adong dope sian angka i na tarbahen mangonjoti sangkap ni roham?”
Dung i didok ombun i ma mangalusi, “O, amang Tapimangajana, unang ma ho parigatrigat bulung, mangarigati bulung gaol; unang sigati lungunku jala unang rungkari hinadangol. Nunga diida ho nian anggo panuluhan ni hasangaponta, ise ma na so tunduk jala na so borjaborja tondongonta. Alai adong ma sipata na paojot rohangku, ima dolok na tambang i. Ai nang hupullang hurumhu pahibulhon hosangku, ro ma dolok na tambang i ditampar ma ahu jadi masarsar ma, ndang be morgogo.”
Jadi dung diboto na gumogo do hape dolok na tambang i sian alogo, dipasurut ma dirina sian alogo, laho ma ibana tu dolok na timbo situtu.
Dung sabulan ibana di si, disungkun ma hauntulanna songon on, “Ale ompung dolok! Haginjangonmu dohot habolononmu i do na pasangap ho, jala bagas ni ruram do na patongamho. Jambulanmu na godang i (=hau tubu) do na pajagar ho. Ndang adong na so mabiar manopot ho ala ni godang ni hutuhutum angka na morbisa (=angka binatang). Beha, adong dope hauntulan ni roham?”
Dung i didok dolok i ma mangalusi, “Adong do ima bagudung i ro di nasa na morruang di tano i. Ai molo dimasuhi hami pintor marongso do hami dibahen liang angka na bagas i. Ganda muse dope sidangolonku molo ro udan tipotipo i angka rongso hami jala pintor diaup so dapot ulahan bulung.” Dung diboto Si Tapimangajana hauntulan ni doloh i dipasurut ma dirina, laho ma ibana morama tu bagudung.
Dung sabulan ibana di si, didok ma mandok bagudung i, “Ale ompung bagudung! Sonang ma panghilalaanki dibahen ho, saleleng na dison i ahu. Ndang adong na so turun dibahen ho. Sipanganon na tabo, pahean na uli, suansuanan na di ladang i luhutna angka i ndang adong na so tunduk matana manomba ho. Beha, adong dope sihabiaranmu?”
Dung i didok bagudung i ma mangalusi, “Adong do, i ma huting i dohot biang na bolon i. Na dua i ma apala na sumongir huhilala. Ai molo mamolus ahu di hauma manang di jabu, dalan na bolon manang di porlakporlak sai tumagam habiaran do ahu. Molo dung do tahe morngeong huting i jala morlohung soara ni biang na bolon i, busisa ma ateatengku. Angkup ni i, apala tajom ni igung ni biang i ma hinamagonghu. Molo dung ro nadua i pintor so huboto do samban manghaporushon diringhu; ramba na potpot i pe hutondong do i manurukhon diringkon asa unang diida ahu.”
Dung dibege Si Tapimangajana hata ni bagudung i, manganto ma rohana, “Na adong do hape pinahan na asing morhabiaran tu dainang dohot tu damang na mongkus i.”
Ala ni i dipasurut ma ibana sian bagudung i laho ma ibana jolo tu tor na ginjang, tu panatapan na lungun, pangandungandungan ni Sigurudoli. Di si ma ibana mangandungandung songon on ma didok, “Siportik hapur, siatup napuran; tar beha pe pangalaho ni ina i ndang tarpasiding, sai ina do ina hian. Bulu ni Janjimatogu ma hape ale inang tu bulu ni Janjimaria; manang beha pe hape uli dohot sangap ni ina ni deba ndang tartodo gabe inaniba. Habang ma siburuk songgop tu pordegean; sai unang ma hailahon da tondi, mongkus ni inangmu na mangintubu i, sai mulak ma ho tu porhehean.”
Dung sun ibana na mangandungandung i, dipabulus ma langkana laho muli tu hutana. Morsuapsuap iluna mandapothon inana.
“Habang sihalput mortongatonga langit, sai tano i do hadabuanna.”
Bahasa Batak – Pandidion - HKBP Guidebook
HKBP Guidebook Bahasa Batak – Pandidion
Bahasa Batak – Pandidion Bahasa Batak – Pandidion Table of contents Previous Bahasa Indonesia – Sakramen Baptisan Kudus
Next Bahasa Indonesia – Sakramen Perjamuan Kudus
BAYOSUTI: alak na gogo
alak na gogo
ANGGO AU BOTO amu na saborngin na pose mada ulala na matukolkoli sajo arani patangi-tangi carito-carito ni sada bayo na tobang sian kitaan. Bayo na tobang on margana Batubara, oni huta asalna ima Patorjang, i luat Ulu Pungkut an. So pasuo pe ami benna atia rap marubat do di sada bagas parubatan ni alak kita i Ciracas goarna di banua siborang laut on. Songon pandok ni alak kita, bolas dokonon bayo na tobang on tardokmon alak na bisuk, na pistar, na malo mengecek, na ulah, na pargiri, oni ama na bahat muse uti-utianna, tarlobi-lobi do marcarito taro margiri-giri. Sabotulna na bahatan do carito ni ibana na onak ilala, tai benna pupu sajo iba matukakkak-matukikkik arani gidikna ilala carito-carito i, kasidunganna bahat iba na lupa na dung icaritoon ni bayo na tobang on. I son ucaritoon mulak sada carito na ningotku.
Inda uingot be da le sanga aha pamangkalna, tai ujungna martaringoti mada tu sada alak kita na santak gogo songon gaja arani pamatangna godang boti togos muse, ima na margoar Tarsan Tapanuli. Ning bayo na tobang i, si Tarsan Tapanuli on alak kita margana Lubis tai bagasna i Doli do ninna maso i. Ira-ira taon 70-an, ibana jotjot ro tu itaan marjagal miak apung i poken-poken ima i poken Siabu, Sihepeng, Panyabungan, Maga, dohot Kotanopan. Jagalon nia i poken i ima miak apung na itanak ni ibana sian arambir rata itamba dohot pulungan na asing ambaen ubat ni simborgo, pilulus, na marngalutan, na tarsilpuk, dohot na asing-asing nai.
Atia marjagal si Tarsan Tapanuli on i poken-poken ditaan dodas dei ia patidaon sinagogoannia i marulak-ulak so rami alak mangaligi ia na dompak marjagal miak apung i, boti antong muda dung nida alak na bahat i sinagogoannia i arani miak apung i godang jaotna, por ma gari roa ni alak na bahat i manabusisa so laku jagalon nia i.
I tonga-tonga ni alak na rami i, i pagalak ia mei sibuknia i tano i. Dung i, adong muse mei sipanolong-nolonginia na patibal papan i ginjang ni boltoknia, oni ipatibalna muse mei durum na marisi miak tano i ginjang ni papan i. Na jebuna boto ninna, manaek muse dope sada alak sipanolong-nolonginia i tu gincat ni durum na marisi miak tano i salaos maroban losung dohot indalu. Dung tama jongjongnia na di gincat i, baruma manduda-duda ia di si sado-sado ia maturatak-maturutuk. Ngabedabeh, mata ni alak pentong na marbilakanma sude paida-idasa, oni adong juo dei na ngangang jabat babana. Kasidunganna ro obar i bagasan roa ni alak i: “Na gogo mantong bayo on !!!” Dung salose na patidaon siagogoan i, baruma martapuk-tapuk alak na bahat i salaos marsurak-surak: “Tarsan Tapanuli … Tarsan Tapanuli … Tarsan Tapanuli …” ninna binege. Nga lolot dung i antong, na marsiraduma nida sadebana alak na bahat i manabusi miak apung jagalon ni si Tarsan Tapanuli i.
Pas dung iantak bayo na tobang i marcarito, na bulusma au mandok obar: “Ah, tarsongon carito ni si Bung Lubis i dei ubege?” Ningku.
Ron’tong alus ni bayo na tobang i: “Ngadabale sarupo i, adong dei besona, anggo carito ni si Bung Lubis i antong na marjagal ubat cacing dei!” Ning ia targogo sotik.
Mangkuling au mulak: “Anggo pandok ni Bung Lubis ba, tolu maia Bung na adong i nagara on. Sada ima Bung Karno, paduana Bung Hatta, oni pangabisanna ima Bung Lubis, anggo na lainnai na Bung-Bung do mei ning ia sudena !!”.
Oni usambung muse obarki: “Anggo carito na unjung binege antong, pala dung irambas ia gitarnia i ompak marjagal ubat i poken-poken, oni itarik ia muse marlogu Bujing-Bujing Panyabungan, inanggoisnang … rongom doma nida songon lanok kalak i marroan mangaligi ia, taiba dung salose ia marlogu, kehe-kehe sada muse mei alak i sian parjagalannia i”.
“Bung Lubis pen’tong da tele … he he he”, ning bayo na tobang i laos mekel.
Gandoang, 28 Mei 2913
Posted by Edi Nasution at 11:38 PM
Labels: bayo na tobang, bung hatta, bung karno, bung lubis, doli, kotanopan, maga, mandailing, margiri, panyabungan, siabu, sihepeng, tarsan tapanuli
MATE RAJANA | Bakti J Situmorang
Di sada huta adong ma sada ama na sandu marsatur. Tardok na malo do amanta on marsatur. Ala ni i, gabe sai marsiadu do isi ni huta i mangalosa marsatur. Tardok ma amanta on partunggul ni kode ala ni sanduna na marsatur i.
Di sada tingki, pajumpang ma amanta on dohot sahalak ama na malo marsatur, halak ro sian luat na asing. Paimbangimbang do malonasida na dua. Torop ma antong na manonton, lumobi angka na minum di kode i. Mamereng pangalangka ni satur ni amanta na ro i, tung manat do amanta nangkin mangalangkahon saturna. Alai laos songon i do nang amanta na ro i. Ujungna, targogot ma raja ni satur ni amanta na ro i dibahen pangalangka ni satur ni amanta nangkin. Holan diangkat sahalinari hodana mambahen shaak tu raja ni satur ni amanta na ro i, nunga pasti mate. Las ma antong roha ni amanta nangkin, ai nunga jut langka ni amanta na ro i. Ala ni las ni rohana, marsoara na gogo ma ibana mandok : “Mate rajana … mate rajana..” ndang saut dope diangkat hodana i.
Hape, di na so panagaman ni amanta on, adong ma sada halak dolidoli bajar mandok : “Nunga mate rajam”. Didok amanta nangkin muse : “Rajam mate!” Laos so ditailihon do dompak dolidoli i, dompak satur i do torus dibereng. Diulakhon dolidoli i do muse, laos dipajonok tu amanta i : “Rajam do mate!” Umbege i, emosi ma amanta nangkin, hehe naeng mamastap dolidoli i huhut marsoara na gogo : “Rajangku nimmu mate, rajana do mate!”
Alai tong dijugulhon dolidoli i laos dipagogo soarana : “Rajam do mate!” Asa diboto ho, nunga mate raja ni hulahulam Parsadu i, i pe sahat pangalapi asa borhat hamu! Sadar ma amanta nangkin, didok ma : “Tutu do nian mate raja ni alongku, hape mate muse raja ni hulahulangku”, huhut meret sian inganan i laho tu jabuna.
Torop dope sian dongan Parhalado na sandu marsatur di angka kode. Tu angka dongan Parhalado na sandu marsatur, so tung sanga ro tu kode painteintehon sahat tu na mate saturta i : “Mate … Mate ..”, ninna, hape na paboahon na mate (mangalapi).
St. B. Butarbutar, Pardamean–B. Batu.-
SP Imm No 14/1983 Tahun ke-93, p.57
Posted in illustratoR, rohaniman on October 16, 2008 by baktijsitumorang. Leave a comment
← Diporsan Ibana do dosanta di bagasan dagingna tu hau i, asa malua hita sian dosa, gabe mangolu di hatigoran i: “Hinorhon ni bugangna i do gabe malum hamu; 1 Petr 2,24
BE-397, NDA NUNGA SALPU BORNGIN I, BL-264 | Anyreff.wordpress.com
Home > 27. Dapothon ma Jesus\t> BE-397, NDA NUNGA SALPU BORNGIN I, BL-264
BE-397, NDA NUNGA SALPU BORNGIN I, BL-264
Nda nunga salpu borngin I, sai he he ma sude,
natiur sian surgoi ro su mondangi be.
Soara sian surgoi mandok naro Tuhanta i.
Bege, bege, soara ni suruan Dungo,dungo, sai tagam ma Tuhan.
Ai molo salpu borngin I, torang ma ari on,
Ba, angka na tarhurung I malua ma dison.
Tuhanta sian surgo I, ro paluahon jolma i.
Jesus, Jesus ro paluahon hita. Doras, doras tajangkon Tuhanta.
Dung ro ari na torang I, salpu ma na holom.
Imbaru dibahen Jesus I roham, padao holsom,
Tuhanta sian surgo I, mangapul hita na dangol i.
Sonang, sonang pe maradian hita. Hatop, hatop tu surgo ma beta.
Categories: 27. Dapothon ma Jesus Tags: BE-397, BL-264, buku ende, NDA NUNGA SALPU BORNGIN I
BE-398, BEHA NA SO MARDAME, BL-265 BE-396, NUNGA TALU MUSUMUNA, BL-101
Tongam Sirait Archives - Kumpulan Lirik Lagu Batak Terbaru Tongam Sirait Archives - Kumpulan Lirik Lagu Batak Terbaru
Category: Tongam Sirait
Lirik Lagu Batak - April 30, 2013 - No comments - Tongam Sirait
lirik lagu taringot ahu. taringot ahu uju tinggal di huta. raphon si dongan magodang. marmeam-meam tu hauma. manutung gadong dohot cabe natata. rap do hot dongan. macai sonang tahe maronang-ronang. maronang onang. dung mulak sian hauma. marlojong tu tao toba. marlangei so marna loja. sihubeon nunga tung maccai malena. di dadang ari namarhali pitonga. di hosni […]
Lirik Lagu Batak - January 30, 2013 - 1 Comment - Tongam Sirait
lirik lagu mauliate. nunga laho ahu marjalang tu nadao. hutadinghon damang dainang i di huta. jumpangku do nahujalahi dinadao. maranak marboru ahu marhaulion i. mauliatema tuhan o debata. ai diramoti ahu tongtong dingolukku. nunga gabe ahu dilehon tuhan. marhaulion ahu marhamoraoni. mauliate manang di damang dainang. sai horas be ma hami pinopar mu on. mauliatema tuhan […]
Lirik Lagu Batak - April 18, 2011 - 8 Comments - Tongam Sirait
lirik lagu mengkel nama au. jumpang ari, jumpang bulan. jumpang nang taon muse. ari-ari tapasuda. so adong namoru hape. nunga lam suda ari arikku. nunga lam loja mamingkiri. so adong namuba dope. hape umur nunga lam matua so tarulahan. hape daging pe nunga lam loja so tarambatan. so adong nahudapot dope. mekkel nama au, unang […]
Anakhon dohot Natoras Unduk tu Poda Hata ni Debata – Parjumpanganta
Anakhon dohot Natoras Unduk tu Poda Hata ni Debata
14 September 2010 Parjumpanganta
Goar na do daina. Ima na parjolo ro tu rohanta molo manjaha buku poda on. Buku Poda on marisihon angka poda na uli jala na mansai arga. Didok nauli ala mangajarhon taringot tu ngolu na dumenggan maradophon dongan jolma tarlumobi maradophon Debata. Arga, ala tung mansai maol do dapot hita poda on di ngolu ni hajolmaon, holan sian halak na mian di Debata do boi dapot poda si songon on. Dihaporseai sandok huria do, Raja Salomo haroroan ni Poda on. Raja Salomo ima, sahalak na pistar, bisuk jala mabiar mida Jahowa. Gumodang jala lumeleng do ngoluna patuduhon parange na denggan di jolo ni Debata. Tontu, ndang halak na so mardosa, na so hea mangulahon hasalaan si Salomo, alai dipatuduhon ibana do ngoluna songon halak na porsea na marhabiaran tu Debata jala na sai mardalan di dalan lomo ni roha ni Debata.
Marragam do cara ni Raja Salomo manghatahon angka podana on. Ima, marhite angka umpama (petuah, peribahasa dan pepatah). Adong na marrumangkon singotsingot (peringatan). Isarani, na mangalului hapistaran, ingkon jumolo do marhabiaran tu Debata. ” (1:7). Adong do na marrumang parange siganup ari, menyangkut berbagai bidang, termasuk hubungan dalam keluarga, urusan dagang, sopan santun dalam pergaulan, perlunya menguasai diri. Asing ni i, diajarhon do muse taringot tu parange na denggan, isarani, serep ni roha (rendah hati), sabar, menghargai orang miskin dan setia kepada kawan.
Somal do tabege pandohan, natoras i do parhitean ni Debata di portibi on. Lapatanna, dipangke Debata do angka natoras mangajarhon hata dohot ajar ni Debata. Sialani i, ndang adong natoras na sai mangajarhon anakhonna tu angka ulaon naso ture. Sai angka na denggan do diajarhon natoras tu angka anakhonna. Disangkapi natoras do asa ditangihon anakhon i ma ajar ni natorasna, ai ajar na sian Debata do na dimemehon tu nasida. Alai, na gabe parsualan ima, nunga torop angka natuatu\_natoras ndang be mandalanhon tugas dohot fungsina songon parhitean ni Debata. Alai, nunga bahat na manimbil sian tugas i. Adong do na mamodai anakhonna, alai nunga jumolo asa pasonangkon nasida, ndang be pasonangkon Debata. Sialani i do godang masa, natuatua memaksakan lomo ni rohana tu anakhonna, ndang be lomo ni roha ni Tuhan i. Dison ma jotjot masa konflik anakhon dohot natuatua. Fungsi ni natoras ima mangajarhon hata ni Debata, ndang mangajarhon dia lomo ni rohana. Ndang manontuhon dia sidalanan, siihuthonon ni anakhonna, alai mamodahon dia do dalan hasintongan, dia do dalan lomo ni roha ni Debata.
Ala parhitean ni Debata do natoras mamodahon jala mangajarhon hata ni Debata, sialani i, ingkon rade do anakhon manang sundut na umposo manangihon ajar ni Debata sian nasida. Halak na manoishon ajar ni natoras dos do i dohot na manoishon hata ni Debata, ai parhitean do natoras i, pasahathon hata ni Debata. Jadi, ndang neang ulaon ni natoras songon parhitean ni Debata. Sialanii ingkon botulbotul do natoras i gabe hitehite ni Debata pasahathon lomo ni roha ni Debata. Ndang jadi naeng, lemba roha ni natoras mamodahon hata i, sotung tarlambat. Binsan boi dope podaan, ingkon padot, ringgas jala digogohon natoras do mangajarhon hata poda na sian hata ni Debata. Didok pandohan: ’Di tingki menek do hau boi pitoron, ia dung balga nunga maol pitoron, molo pinaksa olo na ma putek/ponggol. Di tingki sietehetehonna do anakhon i mura podaon, dung magodang nunga maol. Ndang pola godang labana molo pinaksa dung magodang, ala olo do gabe mangarunta, mangalo jala sahat tu na mangagohon natorasna.
Tung mansai denggan do poda i ditangihon sude jolma. Diajari do hita mangalului hasintongan. Didok do tuhori ma hasintongan, hapistaran, pangajaran dohot hapantason i. Ai i do mangajari hita gabe marparange na denggan. Botoon ma dia parange na ture, dia sipasidingon, dia siulahonon. Boha marsaor asa unang patubu parsalisian. Hata Tuhori, lapatanna, lului, gali, timbalah ilmu sebanyak-banyaknya dengan takut akan Tuhan. Ndang adong na sala molo sai marsikolai angka jolma satimbotimbona, mencari ilmu ke negeri orang. Patamba parbinotoan do i, dohot padengganhon ngolunta (kesejahteraan hidup manusia). Alai, dipaingot hata poda on hita, asa jumolo hita patuduhon roha biar, pasangaphon Jahowa marhite parbinotoan i. Marhite i ma, ndang be malapetaka, hamagoan parbinotoan i, alai gabe pasupasu tu hita, tu pinomparta jala sandok tu isi ni portibi on. Unang digadishon hasintongan, hapistaran, pangajaran dohot hapantason i! Na marlapatan, unang bolongkon, unang sumurut i sian ngolunta alani ketidakadilan, ketidakbenaran jala ala ni sinamot. Jangan gadaikan ilmu dan hikmat itu dengan tawaran dunia, sehingga kalah dengan tindakan kejahatan, ketidakadilan dan karena kekayaan dan jabatan. Jangan biarkan hikmat itu disuap untuk kepentingan yang tidak baik. Sebab, itu awal dari kehancuran diri dan keluarga kita sendiri.
Molo jumpang parange na denggan di anakhon marhite poda ni natorasna, tubu ma las ni roha, jumpang ma roha na mariaia jala marolopolop ma anakhon dohot natoras si partigor di bagasna. Tontu, sude do natoras manghasiholi on. Alai, ndang hea boi jumpa i, molo ndang marsitutu natoras mamodahon hata ni Debata tu angka anakhonna. Jala sabalikna, ndang boi jumpa roha na mariaia sian angka natoras molo so rade anakhon manangihon ajar ni natorasna. Ingkon rap masijaloan do duansa. Ala, ndang boi jompok antusanta turpuk on. Molo pe didok tu angka anakhon, na mandok tu angka sundut na umposo do i. Asa ingkon tu sude anakhon i do poda sian hata ni Debata i pasahatonta, ndada holan tu anak sian tubunta sambing. Alai, tu sude sundut na umposo.
Dipasingkop do poda on marhite joujou ni Debata: ”Sai lehon ma, ale anaha, rohami tu Ahu, sai dihalomohon matam ma angka dalanku” (ay. 26). Dipasingkop do hajongjongan ni natoras songon parhitean ni Debata, ia hata poda, hata na denggan nauli na pinasahat ni natoras partigor i, ima hata jala joujou ni Debata tu angka anakhon manang sundut na umposo. Sogot haduan anakhon i do muse gabe natoras tu angka anakhonna. Laos songon i ma satorusna. Molo denggan dimulana, tontu denggan ma diujung. Unang sala mandasor, asa unang sega luhutan. Unang sala mamodahon, asa unang sala haduan, maol paturehon. Ingkon gabe anakhon dohot natoras na mangkalomohon dalan ni Debata ma keluarganta be.
Di zaman na lam tu majuna on, jala lam tu bahat na angka tantangan dohot persaingan hidup. Ingkon marsitutu do hita mangulahon na nidok ni hata poda on. Ingkon gabe keluarga na togu do keluarga kristen di partingkian on. Unang be sai masa parsualan di ruma tangga holan ala ni parsualan parange ni angka dakdanak ma na so ture, manang pangalaho ni natoras ma na so denggan. Alai, nunga ingkon tu jolo situjuonta, boha ma mangusahahon, asa denggan ngolunta di adopan ni Debata. Jala, asa sai tongtong hita mardalan di dalan lomo ni roha ni Debata. Ai na mian ro di salelenglelengna do na mangulahon lomo ni roha ni Debata (Pat. Epistel: 1 Joh. 2:11-17).
Previous Article TUHAN TIDAK MEMBEDAKAN ORANG
Next Article MarAdvent
Unduk ma tu na Marhuaso | Holong ni Debata
Boasa Ingkon Unduk tu na Marhuaso?
”Marhapantunon ma hamu tu sasude.”​—1 PETRUS 2:17.
1, 2. (a) Boasa ndang sai mura unduk tu na marhuaso? (b) Sungkunsungkun aha do na laho taulas?
HEA do diparateatehon hamu dakdanak tingki disuru natuatuana mangulahon na so dihalomohon rohana? Boi do tarida sian bohina na so lomo rohana mangulahon i. Dibege do hata ni natuatuana jala diboto do na ingkon oloanna natuatuana i. Alai, ndang olo ibana mangulahon. Songon na dihilala dakdanak on ma na jotjot tahilala.
2 Ndang sai mura unduk tu na marhuaso. Hea do dihilala hamu songon on? Ndang holan hita na maol mangulahon i. Di tingkinta on, gumodangan halak ndang olo unduk tu na marhuaso. Alai Bibel mandok, ingkon unduk do hita tu halak na marhuaso. (Poda 24:21) Asa tongtong hita di bagasan holong ni roha ni Debata, ingkon taulahon do na didok Bibel. Alani i, taulas ma sungkunsungkun on: Boasa sipata maol hita unduk tu na marhuaso? Boasa dipangido Jahowa asa unduk hita tu nasida, jala aha do na mangonjar rohanta mangulahon i? Songon dia do bahenonta patuduhon na unduk hita tu na marhuaso?
BOASA MAOL UNDUK TU NA MARHUASO
3, 4. Alani aha do umbahen na mardosa si Adam dohot si Hawa jala boasa on mambahen hita maol unduk tu na marhuaso?
3 Adong dua siala na mambahen hita maol unduk tu na marhuaso. Na parjolo, ala na mardosa do hita. Na paduahon, na marhuaso i pe jolma na mardosa do. Si Adam dohot si Hawa mardosa ala ndang mangoloi Debata. Ala na so unduk do nasida umbahen na mardosa. Alani i, sian mulai tubu pe hita nunga adong roha na so olo unduk.​—1 Musa 2:15-17; 3:1-7; Psalmen 51:7; Rom 5:12.
4 Ala jolma na mardosa hita, jotjot do tubu ginjang ni roha di bagasan rohanta. Ingkon marsitutu do hita sian nasa gogonta asa boi tapatuduhon serep ni roha ganup ari. Nang pe naung martaontaon hita gabe Sitindangi Ni Jahowa, olo do maol hita manadingkon angka parange na hurang denggan, songon jogal ni roha dohot ginjang ni roha. Umpamana, marsihohot do si Kora rap dohot saluhut halak Israel laho mangoloi Jahowa. Alai, lomo do rohana patimbotimbo dirina asa marhuaso tu halak Israel jala dielaela ibana ma halak Israel asa mangalo tu si Musa. (4 Musa 12:3; 16:1-3) Taingot ma muse si Usia. Alani ginjang ni rohana, masuk ma ibana tu bagas joro ni Jahowa manutung pelean di langgatan ni Jahowa. Hape, holan angka malim do na boi mangulahon i. (2 Kronika 26:16-21) Ala na so mangoloi gabe diuhum Jahowa ma nasida. Sada sipasingot do on di hita saonari. Alani i, unang ma tapaloas ginjang ni roha mian di bagasan rohanta asa boi hita unduk tu angka halak na marhuaso.
5. Songon dia do halak na marhuaso jotjot ndang denggan mamangke huasona?
5 Halak na marhuaso jotjot mangulahon ulaon na mambahen gabe hurang sangap nasida. Nunga taida saleleng on, lomolomo ni nasida do mamangke huasona. Ndang marasi ni roha nasida alai mambahen susa do tu halak na asing. (Jaha Parjamita 8:9.) Umpamana, halak na burju jala na serep marroha do si Saul tingki dipillit Jahowa ibana gabe raja. Alai, dipasombu ibana do pangiburuon dohot ginjang ni roha mian di bagasan rohana; gabe naeng dibunu ibana ma si Daud. (1 Samuel 9:20, 21; 10:20-22; 18:7-11) Di pudian ni ari, si Daud ma ganti ni si Saul gabe raja di Israel. Alai, dipangke ibana do huasona laho mambuat ripe ni si Uria, tentara sian huta Het. Dung i, dibahen ma si Uria di jolo tingki marporang asa hona bunu ibana. (2 Samuel 11:1-17) Ala naung mardosa, jotjot do halak na marhuaso mamangke huasona ndang tu na denggan. Molo ndang mangoloi Jahowa muse halak na marhuaso i, lam jahat ma parniulaon ni nasida. Didok sahalak negarawan Inggris do taringot pigapiga paus Katolik na hea mamarentahon asa pasiaksiak halak na torop, ibana mandok, ”Ndang lam tu dengganna situasi dibahen angka na marhuaso, alai lam tu susana do.” Molo jotjot do saleleng on halak na marhuaso ndang denggan mamangke huasona, taulas ma sungkunsungkun on: Boasa ingkon unduk hita tu halak na marhuaso?
6, 7. (a) Aha do na taulahon molo holong rohanta tu Jahowa, jala boasa? (b) Songon dia do hita patuduhon unduk na sian roha tu Jahowa?
6 Molo unduk hita tu halak na marhuaso, on patuduhon na holong do rohanta tu Jahowa, tu dongan dohot tu dirinta sandiri. Ala tahaholongi Jahowa sian nasa rohanta, taulahon ma sude na mambahen las rohaNa. (Jaha Poda 27:11; Markus 12:29, 30.) Nunga tangkas taboto, dialo do hadaulaton dohot hak ni Jahowa mamarenta saluhutna dung mardosa jolma di porlak Eden. Jala Sibolis ma na diihuthon gumodangan halak saonari. Alai hita, las do rohanta mamillit mangihuthon Jahowa. Molo tajaha di Pangungkapon 4:11, tangkas ma taboto holan Jahowa do na tama marhuaso di liat portibi on. Tapatudu ma sian parngoluonta siganup ari naung tapillit Jahowa gabe Parhuaso di hita.
7 Molo unduk hita tu Jahowa, taoloi ma Ibana. Alai, denggan do molo hita mangoloi alani holongta tu Ibana. Olo do sipata maol mangoloi Jahowa. Alai, songon dakdanak na dipaboa di mula ni pasal on, disi ma hita porlu patuduhon unduk na sian roha. Taingot ma, Jesus pe unduk do tu Amana, nang pe sipata maol mangulahon i. Didok Jesus do tu Jahowa, ”Alai unang ma rohangku saut, roham ma!”​—Lukas 22:42.
8. (a) Songon dia do hita patuduhon unduk na sian roha tu Jahowa jala songon dia do pangkilalaan ni Jahowa molo ndang unduk hita tu halak na pinillitna? (b) Aha do na mangonjar rohanta asa rade manangihon poda dohot sipasingot? (Ida ma kotak ” Tangihon ma Hata Sipaingot jala Jangkon Pangajaran”.)
8 Saonari, marhite Bibel dohot angka naposoNa ma Jahowa mangkatai tu hita. Alani i, na patuduhon unduk na sian roha tu Jahowa do hita molo unduk tu halak na pinillitNa. Hansit do roha ni Debata molo ndang taoloi poda dohot sipasingot na nilehon ni nasida marhite Bibel. Tingki marungutungut halak Israel tu si Musa, na marungutungut jala na mangalo tu Jahowa do nasida disi.​—4 Musa 14:26, 27.
9. Molo holong do rohanta tu angka dongan, songon dia do bahenonta tu halak na marhuaso? Bahen ma tudosan.
9 Na mangkaholongi donganta do muse hita molo unduk hita tu halak na marhuaso. Boasa? Umpamana, molo hita sahalak sian pasukan ni tentara, ingkon sahata saoloan do sude asa boi tongtong mangolu. Jala ingkon unduk do sude tu parenta ni pangulima asa malua sude pasukan i. Molo ndang unduk hita tu parenta na dilehon pangulima jala ndang sahata saoloan be pasukan i, ndang holan hita na susa alai sude tentara i do na mate. Tutu, pasukan tentara ni jolma jotjot do mambahen susa saonari on. Alai ndang songon i tentara ni Jahowa. Di Bibel, marratus hali do Debata didok ”Jahowa Zebaot”. (1 Samuel 1:3) Lapatanna, Jahowa do ulubalang ni mansai torop surusuruan na gogo dohot angka naposoNa di tano on, na dipatudos songon punguan ni tentara. (Psalmen 68:12; Hesekiel 37:1-10) Molo ndang unduk hita tu angka sintua di huria, boi do gabe susa angka dongan na asing. (1 Korint 12:14, 25, 26) Songon sahalak ianakhon, molo ndang unduk ibana tu natuatuana, boi do gabe susa sude na di keluarga i. Alani i, molo masiurupan jala masipasangapan hita tu angka donganta, on patuduhon na tahaholongi do nasida.
10, 11. Patorang ma boasa taronjar rohanta unduk tu halak na marhuaso.
10 Hita do na mandapot laba molo unduk hita tu halak na marhuaso. Jala dipaboa Jahowa do labana molo unduk hita tu nasida. Umpamana, didok Jahowa ingkon diparsangapi ianakhon do natuatuana, asa martua jala leleng mangolu nasida. (5 Musa 5:16; Epesus 6:2, 3) Didok do muse ingkon unduk hita tu angka sintua di huria asa boi tongtong togu partondionta. (Heber 13:7, 17) Jala ingkon unduk do hita tu pamarenta ala mangkorhon na denggan do on di parngoluonta.​—Rom 13:4.
11 Lam taronjar ma rohanta asa unduk tu halak na marhuaso, dung taboto boasa dipangido Jahowa hita unduk tu nasida. Saonari, taulas ma adong tolu bagian songon dia hita patuduhon unduk na sian roha.
UNDUK NA SIAN ROHA DI KELUARGA
12. Aha do huaso na dilehon Jahowa tu tungganedoli di keluarga jala songon dia do ibana mangulahon i?
12 Sian Jahowa do mula ni sude keluarga. Lomo do roha ni Debata asa taratur jala denggan sude na di bagasan keluarga. (1 Korint 14:33) Dilehon Ibana do huaso tu tungganedoli manang ama, asa gabe ulu ni keluarga. Ingkon unduk do tungganedoli tu Jesus jala maniru ibana na patuduhon holong tu saluhut huria. (Epesus 5:23) Alani i, ingkon martanggung jawab do tungganedoli manarihon keluargana. Ingkon burju, lambok jala marholong ni roha ma ibana. Alai, ingkon ingotonna do, ndang tumimbo huasona sian huaso ni Jahowa.
Sahalak ama maniru Kristus tingki mamangke huasona di keluarga
13. Songon dia do tungganeboru patuduhon huasona di keluarga asa pasonangkon roha ni Jahowa?
13 Sahalak tungganeboru manang ina, ingkon boi do mangurupi tungganedolina. Adong do dilehon huaso tu ina. Didok do di Bibel, ”Unang tulakkon poda ni inangmu.” (Poda 1:8) Alai, ndang gabe umtimbo huasona sian tungganedolina. Sahalak tungganeboru na porsea ingkon unduk jala rade mangurupi tungganedolina. Ndang boi tungganeboru mangatur, mangarajai dohot pailahon tungganedolina. Alai, ingkon masiurupan do nasida. Molo ndang sapandapot ibana tu tungganedolina, ingkon denggan do paboaonna pandapotna jala ingkon tongtong unduk ibana. Molo ndang sahaporseaon ibana dohot tungganedolina, olo do adong paraloan na diadopi ibana. Alai, molo tongtong do unduk jala marparange na denggan tungganeboru, boi do taronjar roha ni tungganedolina mananda hasintongan.​—Jaha 1 Petrus 3:1.
14. Songon dia do ianakhon boi mambahen las roha ni Jahowa dohot natuatuana?
14 Angka ianakhon pe boi do mambahen las roha ni Jahowa molo unduk tu natuatuana. Jala natuatuana pe marlas ni roha ma. (Poda 10:1) Tarlumobi molo nunga mabalu natuatuana i, ringkot situtu do pangoloion dohot pangurupion sian nasida. Molo sude do na di bagasan keluarga mangulahon Hata ni Debata tu nasida, boi ma nasida mangkilala dame dohot las ni roha. Jala parohon sangap ma on tu Debata Jahowa.​—Epesus 3:14, 15.
UNDUK NA SIAN ROHA DI HURIA
15. (a) Songon dia do hita patuduhon na unduk tu huaso ni Jahowa di huria? (b) Paboa ma angka prinsip na mangurupi hita asa unduk tu angka sintua! (Ida ma kotak ” Tangihon Hamu ma Angka na Manguluhon Hamu”.)
15 Nunga dimiahi Jahowa anakNa gabe Raja manang ulu ni huria Kristen. (Kolosse 1:13) Dung i, dilehon Jesus ma huaso tu ”naposo haposan jala marroha” laho mangaradoti na ringkot tu partondion ni sude naposo ni Debata di tano on. (Mateus 24:45-47) ”Naposo haposan jala marroha”, i do Punguan na Mangaradoti Organisasi Sitindangi Ni Jahowa. Songon angka huria Kristen di abad na parjolo, angka sintua saonari on manjalo tudutudu dohot poda sian Punguan na Mangaradoti Organisasi i sandiri manang marhite sintua kaliling. Na mangoloi Jahowa do molo hita unduk tu angka sintua.​—Jaha 1 Tessalonik 5:12; Heber 13:17.
16. Boasa boi dohonon tondi parbadia do na mangurupi tingki dipillit angka sintua?
16 Jolma na mardosa do angka sintua dohot parhobas. Songon hita na marhahurangan, nasida pe adong do hahuranganna. Alai, ”silehonlehon tu angka jolma,” do nasida laho mangurupi asa togu partondion ni angka na di huria. (Epesus 4:8) Boi dohonon, tondi parbadia do na mangurupi tingki mamillit angka sintua. (Ulaon ni Apostel 20:28) Boasa? Alana ingkon parjolo do nasida mangihuthon Bibel, naung sinihathon ni Debata marhite tondi parbadia. (1 Timoteus 3:1-7, 12; Titus 1:5-9) Dung i, martangiang do angka sintua mangido pangurupion ni tondi parbadia tingki mamillit donganta baoa na laho gabe sintua manang parhobas.
17. Di tingki andigan do sahalak borua ingkon mamangke tujungtujung di huria?
17 Sipata, ndang adong sintua manang parhobas na manguluhon ulaon di huria songon manguluhon parpunguan laho marbarita na uli. Molo songon i na masa, angka dongan baoa naung tardidi pe boi do manguluhon. Alai, molo ndang adong, angka dongan borua na togu partondionna pe boi do mangulahon. Alai, ingkon dihungkupi [martujung] do simajujungna. * (1 Korint 11:3-10) Ndang gabe patoruhon sangapna molo diulahon songon i. Alai, dalan na denggan do i di ibana laho patuduhon unduk na sian roha tu huaso naung ditontuhon Debata di keluarga nang di huria.
UNDUK TU HUASO NI PAMARENTA
18, 19. (a) Patorang ma prinsip na dipaboa di Rom 13:1-7. (b) Songon dia do hita patuduhon unduk na sian roha tu pamarenta?
18 Marsitutu do halak Kristen mangihuthon prinsip ni Bibel di Rom 13:1-7. (Jaha.) Hata ”panggomgomi” na didok di ayat i, i ma pamarenta na marhuaso di portibi on. Saleleng diloas Jahowa dope nasida marhuaso, ringkot do ulaon ni nasida di hita laho paradehon jasa na tahaporluhon jala asa taratur sude. Na patuduhon unduk na sian roha do hita tu pamarenta molo taihuthon uhum na binahen ni nasida. Songon manggarar pajak, ndang margabus tingki mangisi formulir na sian pamarenta jala mangihuthon uhum na masa di hita, keluarga, bisnis nang artanta. Alai, ndang unduk hita tu nasida molo diorai mangulahon hata ni Debata. Ingkon songon angka apostel di abad na parjolo ma hita na mandok, ”Ingkon oloan do iba di Debata asa di jolma.”​—Ulaon ni Apostel 5:28, 29; ida ma kotak ” Tu Huaso ni Ise do Ahu Ingkon Unduk?”.
TU HUASO NI ISE DO AHU INGKON UNDUK?
Prinsip: ”Ai Jahowa do siuhum hita, Jahowa do silehon patik tu hita, Jahowa do Rajanta.”​—Jesaya 33:22.
Aha do huulahon molo disuru mangalo aturan ni Jahowa?​—Mateus 22:37-39; 26:52; Johannes 18:36.
Aha do na huulahon molo disuru ahu asa unang be mangihuthon angka parenta ni Jahowa?​—Ulaon ni Apostel 5:27-29; Heber 10:24, 25.
Aha do na boi mangurupi ahu asa boi patuduhon unduk na sian roha tu halak na marhuaso?​—Rom 13:1-4; 1 Korint 11:3; Epesus 6:1-3.
19 Tapatuduhon ma muse unduk na sian roha tu nasida marhite parangenta. Olo do sipata adong urusanta tu pamarenta. Hea do apostel Paulus mangkatai tu Raja Herodes Agripa dohot tu Gubernur Festus. Nang pe diboto si Paulus adong dosa na balga na diulahon nasida, alai tongtong do dipasangap si Paulus nasida. (Ulaon ni Apostel 26:2, 25) Tatiru ma si Paulus, sangap ma hita tingki mangkatai tu pejabat nang tu polisi. Ingkon dipasangap ianakhon ni halak Kristen do guru dohot sude na karejo di parsingkolaanna. Ndang holan na marlomo ni roha tu Sitindangi Ni Jahowa na ingkon taparsangapi, alai dohot do na so marlomo ni roha. Ingkon boi do idaon ni halak na tapasangap nasida.​—Jaha Rom 12:17, 18; 1 Petrus 3:15.
20, 21. Aha do labana molo tongtong tapatuduhon unduk na sian roha?
20 Sai tongtong ma rade hita patuduhon unduk na sian roha. Songon na disurat apostel Petrus, ”Marhapantunon ma hamu tu sasude.” (1 Petrus 2:17) Molo tapatuduhon do unduk na sian roha tu jolma, boi do gabe las rohana mangida hita. Alana saonari, godang jolma na so olo be patuduhon unduk na sian roha. Molo tapatuduhon unduk na sian roha, na mangihuthon hata ni Jesus do hita, ”Naeng songon i ma marsinondang palitomuna na denggan i, asa dipuji nasida Amamuna na di banua ginjang i.”​—Mateus 5:16.
21 Nang pe godang hajahaton di portibi on, boi do idaon ni halak parlambok roha hasintongan. Alani i, molo tapatuduhon do unduk na sian roha di keluarga, di huria dohot tu halak di humaliangta, boi ma mangonjar roha ni halak laho mananda hasintongan. Taingot ma, nang pe ndang olo nasida manjangkon hasintongan, las do roha ni Jahowa molo unduk hita tu dongan jolma jala boi ma tongtong hita di bagasan holong ni rohaNa. Adong dope upa na umbalga sian i?
^ par. 17 Lampiran ”Andigan jala Boasa Porlu Mamangke Tujungtujung?”, marisi hatorangan taringot mangulahon prinsip on.
”TANGIHON MA HATA SIPAINGOT JALA JANGKON PANGAJARAN”
Nunga somal taida halak na patuduhon parange ni Sibolis, jotjot mangalo dohot marbada. Alani i, didok Bibel do Sibolis ”na marhuaso di aoangaoang” jala mampangkorhon do ulaonna ”di bagasan angka anak na so siat hata”. (Epesus 2:2) Godangan halak nuaeng holan mangulahon lomo ni rohana sambing. Parange sisongon on sahat do tu huria. Umpamana, adong do halak na so olo manang jut rohana tingki dilehon sintua poda taringot mangida hiburan na patuduhon parange na rorang dohot film kekerasan. Hita porlu mangulahon prinsip di Poda 19:20, ”Sai tangihon ma hata sipaingot jala jangkon pangajaran, asa gabe pistar ho di hasusuda ni bohalmu.”
Aha do na mangurupi hita asa boi mangulahon on? Parrohahon ma tolu sidalian na mambahen halak jotjot mangalo poda manang pinsangpinsang, dung i taida ma na didok Bibel taringot i.
”Ninna rohangku, ndang pas podana i tu ahu.” Ra, olo do tahilala ndang pas poda i tu na taadopi. Ndang diantusi halak na mangalehon poda i aha na taadopi. Gabe leas ma rohanta tingki manangihon poda i. (Heber 12:5) Ala halak na mardosa hita, porlu do padengganonta pingkiran sisongon i? (Poda 19:3) Taingot ma, ndang lehonon ni sasahalak poda molo ndang adong alana. Alani i, porlu ma manat taparrohahon. Hata ni Debata mandok, ”Marsitiopan tu pangajaran ma ho, unang parsitading i; sai tiopi ma i, ai i do hangoluanmu.”​—Poda 4:13.
”Ndang lomo rohangku cara ni ibana mamodai ahu.” Tutu do, dibahen do aturan di Bibel songon dia cara na denggan laho mangalehon poda. (Galatia 6:1) Alai, Bibel paboahon, ”Tung saluhut do nasida mardosa jala ndang dapot pujion ni Debata nasida.” (Rom 3:23) Asa mandapot poda na so adong hurangna, i ma molo dipasahat jolma na so mardosa. (Jakobus 3:2) Alai, Jahowa mamodai hita marhite halak na mardosa. Alani i, ndang denggan holan cara ni na mamodai taparrohahon. Isi ni poda i ma taparrohahon, dung i tapingkirhon ma songon dia mangulahon i jala martangiang mangido panogunoguon.
”Ndang tama dope ibana mamodai ahu!” Molo tabahen do hahurangan ni halak na mamodai mambahen ndang mararga podana i, porlu ma taingot aha naung dipaboa nangkin. Molo adong do di pingkiranta ndang tama hita dipodai alani umur, pengalaman, manang hak na sumurung di huria, porlu ma tapauba pingkiranta. Di Israel najolo, nang pe balga tanggung jawab ni raja, alai ingkon olo do ibana mangihuthon poda na dilehon ni angka panurirang, malim dohot rakyatna. (2 Samuel 12:1-13; 2 Kronika 26:16-20) Saonari, dipillit organisasi ni Jahowa do halak na mardosa laho mangalehon poda. Jala, las do roha ni halak Kristen na toras di partondion manangihon dohot mangulahon poda na dilehon tu nasida. Molo gumodang do pengalaman manang tanggung jawabta sian na asing, ingkon marsitutu ma hita gabe sitiruon laho patuduhon serep ni roha dohot lambok ni roha marhite rade manangihon jala mangihuthon poda i.​—1 Timoteus 3:2, 3; Titus 3:2.
Tangkas ma, ndang adong halak na so mangkaporluhon poda. Alani i, marsitutu ma hita asa rade manangihon poda jala hatop mangulahon. Mandok mauliate ma hita tu Jahowa ala diparade silehonlehon on na mangurupi hita. Na dihaholongi Jahowa do molo adong na mamodai hita, asa tongtong di bagasan holong ni roha ni Debata.​—Heber 12:6-11.
”TANGIHON HAMU MA ANGKA NA MANGULUHON HAMU”
Halak Israel najolo porlu do diorganisasi. Alani i, ingkon diurupi halak na asing do si Musa laho manguluhon marjuta halak Israel na adong di halongonan. Aha do na diulahon ni ibana? ”Dung i dipillit si Musa ma baoa angka na marsihohot sian sandok Israel, jala dipabangkit nasida bahen induk ni bangso i gumomgom marsasaribu, marsasaratus, marlimalimapulu jala marsasampulu.”​—2 Musa 18:25.
Huria Kristen porlu diorganisasi. Alani i ma adong na mangaradoti kelompok dinas, adong sintua di huria, adong sintua kaliling na mangaradoti pigapiga huria jala adong Punguan Na Mangaradoti Kantor Cabang. Ganup halak na dipillit gabe parmahan ingkon marsitutu mamparrohahon birubiru ni Jahowa. Nasida martanggung jawab tu Jahowa dohot tu Jesus.​—Ulaon ni Apostel 20:28.
Sude hita ingkon manangihon jala mangoloi tudutudu na dilehon ni organisasi. Ndang olo hita songon si Diotrepes, na so mangargai halak na mangaradoti di huria. (3 Johannes 9, 10) Alai, taihuthon ma poda na disurat ni si Paulus na mandok, ”Tangihon hamu ma angka na manguluhon hamu jala oloi hamu ma nasida! Ai nasida do manjagai tondimuna, laos nasida do maralus sogot; naeng ma marlas ni roha nasida disi, unang mardongan hoihoi, ai ndang ulimuna i.” (Heber 13:17) Adong do halak olo manangihon tudutudu na dilehon ni organisasi molo nasida sapandapot tu aturan i. Alai, nasida ndang olo mangoloi aturan na dilehon organisasi, molo ndang sapandapot manang ndang mangantusi tudutudu i. Alai, ingot ma hata ’mangoloi’ lapatanna, ingkon rade do manangihon jala mangulahon, nang pe ndang tangkas taantusi boasa dilehon tudutudu i. Tasungkun ma dirinta, ’Hutangihon jala huoloi do tudutudu na dilehon ni angka na manguluhon’?
Ndang disurat di Bibel sude cara manang aturan asa boi maratur ulaon di huria. Alai, Bibel mandok, ”Asal sasudena i marruhut na denggan jala maratur.” (1 Korint 14:40) Punguan Na Mangaradoti Organisasi mangoloi tudutudu on marhite manontuhon aturan dohot cara na mambahen maratur ulaon di huria. Angka baoa naung dipillit laho martanggung jawab tu huria gabe sitiruon marhite manangihon tudutudu na dilehon ni organisasi. Nasida ’lambok [mangantusi] jala pangoloi’ maradophon angka baoa na dipillit laho mangaradoti huria. (Jakobus 3:17) Mauliate ma ala adong do halak na togu haporseaonna, olo mangihuthon aturan jala marsitutu parohon sangap tu Jahowa di ganup kelompok, huria, wilayah, dohot sada negeri.​—1 Korint 14:33; 1 Timoteus 1:11.
Hata ni si Paulus na disurat di Heber 13:17, patuduhon boasa marlaba manangihon tudutudu sian organisasi. Molo olo hita manangihon halak na dipillit laho mangaradoti huria, ndang ”mardongan hoihoi” nasida mangulahon ulaonna. Boi do hak na sumurung on gabe maol diulahon sahalak donganta baoa, ala ndang olo huria masiurupan manang ndang manangihon. Pangkorhonni i, sude halak na di huria ndang mandapot laba sian tudutudu i. Adong do muse pangkorhon na asing molo ndang olo sasahalak mangoloi tudutudu sian organisasi. Molo ginjang do rohana jala ndang olo mangoloi tudutudu, sega ma partondionna dohot paralealeonna tu Jahowa. (Psalmen 138:6) Alani i, marsitutu ma hita asa tongtong rade manangihon jala mangoloi tudutudu na dilehon organisasi.
Halak na Marbisuk Manangihon Sipaingot
BETA MARIAIA, SAONARI! (Tinongos Muse) – Batak Indonesia
Angka dongan na hinaholongan. Didok angka na pistar, pardalanan ni ngolunta on tudosdo tu sorha ni padati, sipata di ginjang, sipata di toru. Songon ima marsoringsoring, sian ari, bulan, tu taon. I marlapatan ingkon tagam do hita di arsak dohot las ni roha, haponjoton dohot halumbangon, dohot uas dohot sombu ni roha. Sude do hita manghilala i. Na asing ima dokdok manang neangna jala boha hita mangadopisa.
Na gabe sungkunsungkun, saonari, ima “Boi do daging dohot tondinta mariaia alani? Manang, gabe mandetu do hita dihorhon i?”
Aristoteles, sada pandebisuk sian Gorik na mansai tarbarita, mandok: “Tujuan ni parngoluon ni manisia ima na mariaia manang na marlasniroha (kebahagiaan). Mangihuthon pangantusion on, manisia manangkothon las ni roha i di ginjang laho dungdungon jala mameakhon di jolo laho aduon. Alai, nuaeng on, ingkon tauba ma pangalapation na songon i. Las ni roha ndang pola dungdungon jala aduon. Rade do ibana, di inganantabe, saonari. Intehon hamu ma!
Domu tu na rade do las ni roha i saonari, dison, adong do sarito na hea jinaha na manggombarhon i. Di na sahali, di topi tao, marnonang ma sahalak pardalandalan (turis) dohot parbubu. Disungkun pardalandalan i ma parbubu i: “Ndang adong tahim marsali hepeng tu bang?”
“Tu aha i?”, ninna parbubui mangalusi huhut dipaune bubuna i.
“Ba, asa boi tuhoronmu parao laho manjala ihan”, ninna pardalandalan i.
“Oo.. i do, ate! Tu aha ma ingkon porlu parao?”, ninna parbubui manangkasi.
“Molo nunga adong antong paraom, bahatma dapotmu ihan”, ninna pardalandalan i patoranghon.
“Toho ma tutu! Bahat ma dapot ihan. Alai, tu aha ma ihan na bahat i?”, ninna parbubui huhut di taon bubuna tu topi ni tao i.
“Gadisonmu ma ihan i. Godang ma hepengmu jala boi ma ho marsipanganon na tabo, manuhor angka pahean na uli, pauli bagas na martangga batu, jala mardalandalan songon ahu. Las ma roham!”, ninna pardalandalan i ‘manjamitai’ parbubu i.
“Ooo.. Anggo i do hape, nunga madaohu jala malelenghu i. Molo las ni roha do nimmu, nunga huparsaulihon i di inganan on, saonari!”, ninna huhut dihonong ibana tu tao i laho manigat bubu naung ditaonna nantoarina i. Hohom ma amanta pardalandalan i umbegesa alus ni parbubu i.
Ndang na mandok ndang ringkot mandai sipanganon na tabo, marpahean na uli, marbagas na martangga batu, mardalandalan mamereng hinauli ni portibi on, alai molo ingkon paimaonta do i tupa asa marlasniroha hita, harugian bolon do i. Tudos do i tu parbubu i, ndang ingkon paimaonna bahat hepengna asa marlasniroha daging dohot tondina. Las ni roha i nunga diparsaulihon ibana, tingki i, di topi tao i.
Ai so adong ihotihot molo dung bahat hepeng, molo dung uli pahean, molo dung uli bagas, molo dung timbo sikola, molo dung sangap jabatan, molo dung marmotor na sumalin argana, jala molo dung mardalandalan tu sude liat portibi on dapot hita ma las ni roha i manang mariaia tondinta. Nunga bangko ni hajolmaon molo dung bahat sinadongan naeng ma tamba bahat, molo dung uli bagas naeng ma tamba uli, molo dung timbo singkola naeng ma lobi timbo, jala molo dung sangap jabatan naeng ma lam sangap. Ndang adong na singkop! Ndang marnasombu tagas!
Alani, las ni roha ndang ra tarpareak. Toho ma tutu pandohan na bisuk na mandok “Boi do jolma i manuhor tilam na mansai lampot podoman, alai ndang modom na sinok.” “Mura do deba jolma i pauli bagas na tung uli, alai ndang keluarga na mariaia.”
Mariaia ma saonari!
Ai tung toho do maol pareahon las ni roha i?
Manigor hualusi ma jalo: “Daong”!
Alai, boasa torop jolma marhoihoi manjalahi las ni roha i?
Alusna: Jolma i mameakhon las ni roha i mansai timbo dungdungon jala mansai dao aduon.
Ingkon jolo uli bagas, ingkon jolo sangap jabatan, ingkon jolo tamat sude ianakhon singkola, ingkon jolo sohot sude, ingkon jolo marpahompu, ingkon jolo sarimatua, ingkon jolo saurmatua, manang ingkon jolo maulibulung asa marlasniroha jala mariaia tondinta, marlapatan ma i tasangkothon las ni roha i mansai timbo dungdungon jala tapeakhon mansai dao di jolo pareahon.
Boasa ndang tahamauliatehon bagas na tasewa na so hea dibaor aek i, manang jabatanta na menek na alani i ndang hea hita dipajoujou KPK? Las ni roha marharoroan sian boha ma hita mangalapati jala manghamauliatehon pasupasu na tajalo sian Tuhan i.
Na mangihut siala maolna mangeahi las ni roha ima jotjot hita patudostudos dirinta tu angka dongan na asing, isara ni tu hombar bagas manang tu angka dongan di parkarejoan. Silakkona, jotjotan do hita patudos dirinta tu halak na tumimbo hadirionna. Alani, tubu ma pangiburuon. Unangunang so elat dohot late na tubu. Mamereng hombar bagas markareta na imbaru, manigor busisaon hita tu karetanta naung buruk i. Umbege dongan mardalani tu Bali manang tu Jerusalem, mambahen pardalananta tu Simarjarunjung na ngali adui gabe hodohan. Boasa ndang tahamauliatehon kareta naung buruk i, na so hea manggulang hita tu bondarbondar i? Boasa ndang taparsaulihon pardalananta tu Simarjarunjung na maroban sude tondong marmotor palakka so pola hansit gonting ala ndang pola marsali laho haporluan tusi? Sahali nari, patudostudos hita tu angka dongan, holan pagangganghon hita do i sian las ni roha i.
Na mangihut muse na gabe pangambati las ni roha ima na sai tahilala songon halak ma hita uju manghilala las ni roha i. Asa hantus pangantusionta taringot tuson, tapaihutihut ma tudosan on.
Adong ma sada keluarga na mora mambagabagahon tu anakna sada motor na ummuli molo denggan punten ni anakna i di raporna (andorang so i, nunga adong hian motor ni anakna i). Di inganan na asing, sada keluarga na pogos mambagabagahon manuhor kareta angin tu anakna molo denggan puntenna. Sungkunsungkun: Ndung tupa sude bagabaga i, ise ma sian ianakhon na dua i na lobi las rohana?
Hudok ma tu hamu, dos do gok ni las ni rohanasida. Anak ni na pogos i, ndang tung hea di pingkiranna naeng marmotor, lumobi motor na uli. Holan kareta angin do diparsinta rohana. Molo dung tupa i, marlasniroha ma ibana. Aut sugari ma na mora i holan manuhor motor na hira sarupa tu motor ni anakna sinuaeng (na tung andul argana sian arga ni kareta angin ni anak ni na pogos i), tontu marsak do anakna i.
Na parpudi, siambati hita marlasniroha ima bakkolta mandok mauliate. Las ni roha marpardomuan do i dohot boha ma hita mangalapati positip hadirionta dohot na taparsaulihon: manjangkonsa dohot manghamauliatehonsa, so pola manarita, marungutungut, lumobi ma mangibiru. Molo sai sian suhi na negatip hita mamereng manang nangalapati na masa, talpe ma hita tu pangalapation na so manghorhon las ni roha. On ma na nidok ni parpsikologi positif na pahembangkon suhi na positip di hadirion ni jolma.
Di galas na marisi aek satonga, rupani, boha do hita mangalapati i? Galas kosong satonga do manang galas marisi satonga (satonga gok)? Songon i ma tong jabatan dohot ulaonta. Hudok ma jolo, molo tungpe, nuaeng jabatanta menek, lapatanta do i alani hahuranganta gabe so boi nangkok tu jabatan na tumimbo, manang haporseaon na dipasahat tu hita na ingkon sihamauliatehononta?
Angka dongan, na girgir mandok mauliate, i do na marlas ni roha na tutu. Alani, ndang pola paimaonta mamora, marsangap, gabe, sarimatua, saurmatua, manang maulibulung asa las rohanta. Sidok mauliate ma, dung i mariaiama hita! Saonari!
Total views : 1109520
Tulah na Paopathon Sahat tu Pasiahon tu Halak Mesir | Parsiajaran Bibel tu Dakdanak
Onom Tulah na Mangihut
Dipaboa si Musa dohot si Aron ma hata ni Jahowa tu si Firaun, ‘Molo ndang dipalua ho bangsongki, bahenonku ma godang lanok tu Mesir.’ Dung i, gok ma lanok masuk tu angka jabu ni halak Mesir. Alai ndang adong lanok di kota Gosen inganan ni bangso Israel. Holan tu halak Mesir do masa tulah na paopathon sahat tu na parpudi. Dung i didok si Firaun ma, ‘Dok ma tu Jahowa asa dipamago angka lanok on, huloas pe bangso Israel lao.’ Alai, tingki dipamago Jahowa angka lanok i, ndang diloas si Firaun be halak Israel lao. Ndang jora si Firaun.
Didok Jahowa ma, ‘Molo ndang olo si Firaun paloashon bangsongki, marsahit ma angka pinahan ni halak Mesir jala mate.’ Tutu do masa songon i. Alai molo pinahan ni bangso Israel ndang adong na mate. Nang pe songon i, tong do jugul si Firaun.
Dung i, disuru Jahowa ma si Musa manjumpangi si Firaun muse. Dibuat ma abu laos disampathon tu ginjang. Rarat ma abu i jala hona tu halak Mesir. Gabe bisulon ma halak Mesir dohot angka pinahan ni nasida. Alai nang pe songon i, tongtong do ndang olo si Firaun paloashon bangso Israel.
Disuru Jahowa ma muse si Musa manjumpangi si Firaun. Dipaboa ma hata ni Jahowa na mandok, ‘Tongtong dope ndang dipaloas ho bangsongki lao? Marsogot, hubahen nama udan es tu luat on.’ Marsogotna i, ro ma udan es, sillam dohot api. Ndang hea dope diida halak Mesir songon i. Sega ma sude suan-suanan ni nasida. Alai ndang masa on di Gosen. Didok si Firaun ma, ‘Dok ma tu Jahowa asa dipaso udan on! Dung i lao ma hamu.’ Hape dung so udan es i, ndang dipaloas si Firaun bangso Israel lao.
Didok si Musa ma, ‘Ro nama sihapor manang belalang pasudahon sisa ni suan-suanan i.’ Ro ma marjuta belalang pasudahon suan-suanan di ladang dohot buah-buahan. Didok si Firaun ma muse, ‘Dok ma tu Jahowa asa dipalao belalang on.’ Alai dung dipalao Jahowa belalang i, tongtong do jugul si Firaun.
Didok Jahowa ma tu si Musa, ‘Angkat ma tanganmu dompak langit.’ Tompu ma golap langit. Saleleng tolu ari, golap ma sude inganan ni halak Mesir. Alai molo inganan ni halak Israel, tiur do.
Dung i didok si Firaun ma tu si Musa, ‘Lao ma hamu, alai tinggalhon ma pinahanmuna dison.’ Alai didok si Musa ma, ‘Ingkon boanonnami do pinahan i, asa adong persembahannami tu Debata.’ Muruk ma si Firaun. Gogo ma soarana mandok, ‘Laho hamu sian on! Molo ro muse hamu, ingkon hupamate hamu.’
“Idaonmuna ma hasurungan ni halak partigor martimbangkon halak parjahat, hasurungan ni halak sioloi Debata, martimbangkon halak na so mangoloi ibana.”​—Maleaki 3:18
Sungkun-Sungkun: Aha do muse tulah na dibahen Jahowa? Aha do beda ni tolu tulah na parjolo dohot onom tulah na parpudi?
2 Musa 8:20–10:29
Uju di ngolukkon ma nian – Amani Partogi
← Goar Ni Bupati
Imma Tutu… →
Posted on 2 Juli, 2010 by Hendry Lumban Gaol
Disada tikki, manang pada suatu hari–hata nuaeng on, rodo oppuJamordong mangebati pinopparna di huta Jakarta–huta naribur on. Pasombu sihol tu pahoppu uhut mandohoti ulaon adat. Molo marulaon di Jakarta sai gumodangando dibaen ari Sabtu, ninna asa boi torop ro na niottang.
Massai longang situtu rohana mida ribur ni ulaon i. Huroa parsaor do hasuhuton bolonon. “Bah, tutu, denggan ni ulaon” ninna ibana. Dang binoto rupani, dia nanidokna, denggan. Ala na ribur do ala ni uning-uningan i, marolop-olop sude na ro i, manang ala gok ni motor i. “Ipe hea huida” ninna, huhut mangupiri
Naso panagamanna pajuppa ma dohot amaniTure. Partulangnaposona, ima apala pinompar ni oppung namamupus ibana. “Bah, ai hodo i amangboru, nandigan ho ro sian huta, sai songon namulak poso ho huida, hape iba lam matua,” ninna amanTure
“Ai ho nian tulang, sai songoni do torus, ido sai las roha mida hamu. Boha be par-posona, ai nunga onom ulu” ninna. Lapatanna na onompulu tugijjang. Huhut ma nasida marsihaolan jala marsihol-sihol na marhulamarboru.
Bohama ulaon adat di Jakarta on, guttur dibaen parende i, dakkuboto rupani di luat na asing. Ai so binoto sian nandigan dipukka halak, disi maredde disi mangulosi, guttur. Dang binoto didok namangulosi i. Hape nian ido impola ni adat i, akka hata gabe-gabe, hata pasu-pasu dipasahat marhite ulos.
Alani gutturna, diarahon amaniTure ma ibana tu lapo apala jonok tusi. Akkup tusi, mardalan ma panginuman, mulai sian tuak na tonggi, ro di tuak na masom. Mekkel martata ma nasida nadua.
Manang boha ma suhutanna, nga pidda inganan parminuman, tu lapo na marlappu marhirlop-hirlop, na marpandongani anak boru na uli. “Sipasuda do amangboru, asal isi parumar asal rumar gohi” ninna amanTure madok.
“Onpe asa Jakarta, Tulang” ninna mangalusi. Disoburi tuak i, haru manetehan sian misena. Anggo parjolo sahat nasida didok OppuJamordong dang diboto ninna marende, lumobi marjoget. Hape dung pa sappuluhon dorgukan i, mulai ma makkuling mudar i. Nanget-nanget, manerser ma simanjojak na, mangupiri simanjujung, marbalikan simalolong songon na medep, jala tanganna marputori.
Dung bagas borgin, ditahi ma mulak, alai dipangido ma sada ende. “Nauli amang boru, aha ma laguna” ninna amanTure, huhut didadap sakku ni bajuna lao mangalean par-limapuluan tu parkibpot i.
“Uju di ngolukkon, ma tulang” ninna mangalusi, uhut dipajonok, lao makkusiphon. Ai nga tung tarbarita anggo lagu nasadaon. So marlapatan marende, marembas, margondang hamu molot dung mate au–ima hata ni ende i.
Tung massai tabo ma nian lagu on. Sipata diihuthon ibana nanget-nanget, nata pe godang marpeolan, ai nungnga ende tuak be.
Dung sidung lagu i, disukkun amanTure ma ibana. “Na hona do lagu i amangboru?”
“Imadah” ninna mangalusi
“Ai, lagu poda do i amang boru ateh, tutu manian”
“Toho ma nanidokmi Tulang, alai dang napalai…”
“Patoho hu hilala. Ai ido pangapianan nami akka na tu mua, so marlapatan marembas hamu molo dung mate au. Alai, anggo au, agia marembas be akka pinopparhu molo dung mate au, na sobbu be”
“Marasing do sasada ho amangboru bah, datung piga songon ho”
“Ido tulang, diboto tulang do lapatan ni lagu i, dang songon napinatorang mi”
“Andorang so mate akka hami na matua on, ikkon boanon ni akka hamuna naupposo do hami marembas, marjoget, songon nabinaen mon, beta tulang, ta embashon muse. Pangido tulang ma jo lagu terajana i asa humaitton,” ninna oppuJamordong huhut di togu anakboru na uli dilabbungna lao marjoget.
“Beta tulang, na marjoget on, paitte so mate iba” ninna ibana muse
2 thoughts on “Uju di ngolukkon ma nian”
4 Agustus, 2010 pukul 4:40 pm\t Balas
Kwakakakak teng.. sian do dakot ho suhutan on Latteung…..tole tutu marembas, paima so mate,,, alai dag dohot au disi ba.. tok jorbut mai.. hahahha
6 Agustus, 2010 pukul 6:29 pm\t Balas
adong ma i nanguda…hahahhaha
RUHUT PARMAHANION DOHOT PAMINSANGON DIGEREJA KRISTEN LUTHER INDONESIA
A. Pangantusion Taringot Tu Ruhut Parmahanion Dohot Pamisangon
1. Patujolo :
Pinuji ma Debata Jahowa na tontong marmahani huriaNa sahat tu sadarion. Ibana do na mamillit jala manuru AnakNa Tuhan Jesus Kristus , Parmahan na denggan (Joh 10,11).
Ro do Jesus tu portibi on gabe Parmahan, ditanda do ganup suara ni PinarmahanNa, Ibana do parmahan na denggan. Diseahon Ibana do hosaNa humongparmahan na denggan i.
Torop do dipabangkit Ibana angka naposoNa na gabe parmahan di tongatonga ni huria I, alai sai adong do na so haposan. Tuhan Jesus diboan do haluaon na gok pasupasu di angka na pinarmahanNa jala ditulak do angka parmahan na so haposan namamboan poda haliluon. Ibana do nampuna hita, dagingta dohot tondinta ro di sandok artanta. Ndang loasonNa hita mago molo tongtong taihuthon hataNa jala mian hita di Ibana.
Ala ni i margogo ma hita marpanindangion na mangolu maradophon angka huaso na adong diportibion , songon I nang maralohon angka debata sileban. Hot do pandohan ni Tuhan Jesus nang tu hita sahat ro di sadari on ma mandok : “Ditangihon angka birubiruKu do soarangKu jala Hutanda do nasida, diihuthon do Ahu. Gabe hulehon tu nasida hangoluan salelenglelengna, ndang be mago nasida salelenglelengna jala ndang tarrampas manang ise nasida sian tanganKu” (Johannes 10,27-28). Ala ni i do diparmahani jala dipinsang Ibana hita molo manimbil hita sian HataNa dohot dalanNa. Dilehon do patikNa tu hita na mamboan ngolu na gok pasupasu asa tapangke i dibagasan holong maradophon dongan jolma. Ingkon badia do angka na porsea I, ala badia do Debata na manjou jolma I tu harajaonNa (3 Musa 19,2; Jesaya 6,3; Mateus 5,48; 1 Petrus 1,15-16).
Ala ni I ma ingkon sipasidingon ni na porsea I do dirina nang parsaoranna sian dosa dohot ulaon ni sibolis (1 Petrus 2,1-2). Tama di ingkon unduk hita manjalo parmahanion dohot paminsangon ni huria I, ai tarajumi do Debata sandiri na patupahon hita marhitehite Hata dohot PatikNa I, asa tau hita jongjong songon halak na niasianNa jala na pinarbadiaan ni mudar ni Jesus Kristus naung manobus hita gabe jolma na imbaru (2 Korintus 5,17), huhut patorashon haporseaonta so hasurahan paima ro Ibana paduahalihon (1 Tessalonik 5,23).
Asa ingkon rajuman do ia ulaon parmahanion dohot paminsangon na pinatupa ni huria I, songon ulaula dohot dalan ni Debata do I laho pauliulihon huriaNa di portibi on (Mateus 18,15-18; 1 Korintus 14,26).
2. Lapatan Ni Ruhut Parmahanion Dohot Paminsangon
Ia ruhut parmahanion dohot paminsangon I, I ma ruhut sidalanhonon laho marmahani dohot maminsang na maralo tu habadiaon ni huria. Ingkon badia do huria I di portibi on nasa na niula ni ruasNa unang gabe pargasipan di huria i. Ai marhite ruhut parmahanion dohot paminsangon I togutoguon ma angka pardosa anggiat dipauba rohana gabe mangolu ibana muse (Hesekiel 33,11; 1 Korintus 5,5).
Asa ia sangkap ni ruhut parmahanion dohot paminsangon, I ma manogunogu dohot pauliulihon huria i. Dibahen I ganup halak na padalanhonsa naeng manghangoluhon holong niroha, unang ma songon panguhum sambaing ibana dirajumi, alai songon parmahan do tahe na mangaradoti tondi ro di ngolu ni na panarmahanna (Hesekiel 3,20; Mateus 16,19).
Hombar tusi adong 3 pangalaho ingoton ni Huria laho mandalanhon Ruhut Parmahanion dohot Paminsangon tu pangalaosi:
Manjaga asa polin huhut unang rarat dosa I di tongatongana. Ai marhite sian pinsang-pinsang I naeng dipanghilalahon pardosa I rimas ni Debata paboa na so jadi pasombuon parjahat I mian di bagasan hajahatonna.
Marhite jamita, poda, tangiang dohot parmahanion do palumbahon halak na naeng mardosa asa dipasiding dosa I huhut dijamothon dirina.
, alai na mangurupi jala na mangajari do. Anggiat marhite paminsangon I gabe mangolu tondi nang parsaoranna.
3. Na Mandalanhon Ruhut Parmahanion Dohot Paminsangon
Huria do marmahani dohot na maminsang angka pangalaosi marhite angka parhalado ni huria niuluhon ni Pandita manang wakilna. Ndada holan Parhalado disi dirajumon na maminsang nasida alai tung sandok huria ido. Dibahen i tama do saluhut nasida manjaga asa unang masa pangalaosion di huria. I do Alana ingkon saluhut do nasida patut palumbahon na naeng mardosa i.
nasida ma dipamanat ia adong sitangkasan manang sipinsangon sian angka dongan na mangalaosi.
Ia ditotophon rapot i, i do putusna. Dung putus panimbangion taringot tu paminsangon sibahenon tu parsala, dipikiri rapot i ma dalan pasingotohon ibana huhut manangianghon ibana. Ai mambahen dipinsang ibana asa saut dopatupahon paminsangon alai pambahenanna, ndang roharoha ni parhalado maminsang alai pambahenanna, ndang roharoha ni parhalado maminsang ibana. Ndang tagamon so unduk rohana jala mabiar huhut maila ibana molo dihilala sandok huria i do na maminsang ibana.
Ndang jadi ginjang roha ni na maminsang, alai naeng ma mardongan tangiang rapot i mandalanhon pinsang-aing do na mangaramoti hita, umbahen so madabu hita tu dosa.
4. Na Hona Ruhut Parmahanion Dohot Paminsangon.
Sipinsangon ni huria i do angka pangalaosi, partohonan manang ruas ni huria i, i ma nanaeng di paandar di bagian III,e 5. Siingoton Ni Na Mandalanhon Ruhut Parmahanion Dohot Paminsangon.
Ia angka na mandalanhon ruhut parmahanion dohot paminsangon naeng ma mangalehon tingkina dohot rohana songon parmahan na pauliulihon tondi ni pangalaosi i unang ma songon panguhum.
Ndang sintong pardalan ni ruhut parmahanion dohot paminsangon ia pintor dihudus mandabu paminsangon so jolo ditopot jala ditangkasi hasalaan i (hurang hatorangan na tangkas/bukti). Unang ma dipaujung paminsangon i marhite na holan sahali marrapot alai naeng ma dua tolu hali. Molo maol dihatai unang tompu, ai dokdok do ulaon manguhumi.
Asa tanAlana umbahen dilaosi ibana patik ni Debata, jumolo ma begeon hatorangon i sian pangalaosi i sian pangalaosi i sandiri, ndang sian halak na asing.
Unang masindokdohi didalanhon paminsangon i, unang mamilamila manang marnida bohi laho padalanhonsa.
Unang ma dipangke manang diperalat ruhut parmahanion dohot paminsangon i laho pasombu tagas mamaloshon manang paduruhon dongan tarlumobi molo adong parsalisian dohot hamaolon ni huria i.
Ingkon dibagasan holong ni roha ma angka na mandalanhon ruhut parmahanion dohot paminsangon i.
6. Ruhut Ni Paminsangion.
Naeng ma mansai jamot patulushon paminsangon asa tongtong marsaringar tondi parmahanion nang panogunoguon i. Ndada naeng patubuhon hansit ni roha, baliksa asa dipatundalhon hasalaanna jala asa marsangap Debata siala hamubaon ni rohana.
Nang pe dos sude dosa, ndang adong dosa na metmet dohot nab alga, alai marningot tondi parmahanion dohot panogunoguon na adong di ruhut parmahanion dohot paminsangion nungga porlu adong metmet dohot balga ni paminsangon i. Deba dosa pangalaosion nunga tuk pinsangon holan marhite sipani parmahanion, pangajarion dohot panogunoguon ni ruhut paminsangon di huria i.
7. Siingoton Ni Huria Maradophon Na Hona Pinsang Tagan Di Bagasan Ruhut Paminsangon.
Tongtong do dihobasho (Hesekiel 33,11). Ndang jolma sapalsapal/ na so marguna, jala ndang songon musu nasida rajumon. Diingot Pandita, guru huria, sintua, evangelist, parjamita ina, diakones dohot natorop ma manangihonsa, ai ingkon ingoton umbahen dipinsang huria i
Naeng do mulak parjahat i tinalubalian ni huria do ibana rajumon (1 Korintus 5,11; 2 Tessalonik 3,6; Titus 3,10).
Naeng do panghilalaonon ni huri i. Saleleng adong dope ruas ni huria di bagasan paminsangon, songon utang ma i di nasa huria i. Ndang jadi nasida mansohot mangalului dalan manogunogu na lilu asa mulak tu hasintongan.
Taringot tu na hona ruhut parmahanion dohot paminsangion:
Naeng ma jolo adong boaboa
Molo parhalado do na mangalaosi i, naeng ma botoon ni Pandita Resort na masa i.
Nasa ruhut parmahanion dohot paminsangion na pinadalan ni huria tu sahalak ruas ni huria, sisuraton do I tu notulen dohot tu buku parmahanion dohot paminsangon.
8. Panjanghonon Ni Huria Di Parsala Na Naeng Mulak
Rade do tongtong huria i manjanghon haroro ni parsala na naeng mulak i, ai marhite i lam moru ma utang ni na sahuria i maradophon parmahan na sumurung i, i ma Tuhan i. Parbue ni tangiang dohot ulaon ni huria i do na pinataridahon ni sangkap ni parsala i. Dapothonon ni parsala na naeng mulak i ma pangula ni huria laho manurathon pangidoanna i, asa adong siboanon tu rapot ni parhalado na niulahon ni Pandita manang wakilna. Dung denggan ditimbangi rapot pangidoannai i, paboaon ma i muse tu ibana asa rade ibana umbege hata ni tingting panjanghonon di bagasan parmingguon. Sihobasan ni guru huria dohot Pandita ma ulaon panjanghonon i di tongatonga ni huria di jolo ni Parmahan na shonon di halak na matemate ne boi do janghonon mulak tu huria halak na hona pinsang naung matemate ne, molo ditangkasi Pandita hasintonganna. Jala na boi do pasahaton tu nasida ulaon na badia, songon I nang molo monding nasida, boi do antoan ni huria hombar tu panangkasion ni Pandita.
Taringot tu panjanghonon di parhalado ni huria molo hona ruhut parmahanion dohot paminsangon sasahalak partohonan di huria i, alai nunga dipauba rohana jala dijanghon huria i parsitutuon dohot hatauonnaboi do nasida sumuang manjalo dohot mangulahon tohonanna muse molo so pola mambahen gasip tu huria i.
B. PARTORDINGNA LAHO MANDALANHON RUHUT PARMAHANION DOHOT PAMINSANGON
1. Pangalaho Ni Parmahanion Dohot Paminsangon
Tangkas do diajari Tuhan Jesus siseanNa taringot tu parmahanion i, ai didok do di Johanes 21, 17 tu si Petrus: “Parmahani ma angka birubirungKu”, ja di Mateus 18,15-17 “ Molo ditangihon ho arahon ma donganmu sada manang dua asa hinatindanghon ni dua manang tolu halak nasa hata. Alai molo so ditangihon nang nasida, paboa ma tu nasa huria i. Molo so ditangihon nang huria i, etong ma ibana songon parbegu”.
Ala ni i, tagan so saut dope mardosa sasahalak, patut do mardalan parmahanion, asa unang masa nian bali manang haruar sian huria i. Ala marsiba, adong ma i dosa na so tinuntun, dosa ala ni terpaksa, dosa ala ni na gintalan, dosa na tarsor, adong muse dosa naung sinangkapan hian, naung na tinuntun pe.
Anggo panghorhon ni dosa dohot
Dilehon Tuhan Jesus do huaso tu angka siseanNa i manesa dohot pahothon dosa ni angka pardosa marguru tu angka dosana be (Mateus 16,18; 18; Johanes 20,23). Alai sijanghonon do mulak pardosa di huria i. Balga do asi ni roha ni Tuhan Yesus manjanghon angka pardosa na manolsoli rohana, alai laos balga do uhum nang rimas ni Debata dompak halak na jogal roha dohot pangansi.
Molo dihaburjuhon huria i maminsang angka pangalaosi, lam ias ma parsaoran i gabe denggan pangalahona, tau sitiopon ni angka na so tang dope haporseaonna. Badia ma huria i nang idaon ni angka parugamo na asing molo dipadao pangalaho ni angka parsalan i. Alai molo dipasombu do, ramun ma huria ni halak Kristen di roha ni angka parbegu nang parugamo na asing.
Asa na ringkot do uhum parhuriaon, ai pangajarion do i mangaramoti dongan huhut manonggoti parsala di hasalaanna dohot manogunogu nasida mulak tu Debata.
Sitogutoguon do ruas laho mananda hasalaanna manang dosana na buniruhut parmahanion dohot paminsangon. Boi do hita so dapot ni aturan ni jolma, alai patar do ianggo di jolo ni Debata.
Hinorhon ni i naeng ma ganup hita mangoloi Debata asa unang manghorhon mara di tondinta, di ngolunta, di keluarga nang di parsaoran masyarakat, ai taboto do ndang hagabusan hita Debata.
2. Tangga-Tangga Siingoton Laho Mandalanhon Ruhut Parmahanion Dohot Paminsangon
Taringot tu metmet dohot balga ni pangalaosion: adong do dipaingot, adong do na dischorsing, adong do nang di pecat. Mangihuthon buku na Badia i, adong do 5 tangga siingoton ni huria laho mandalanhon ruhut parmahanion dohot paminsangon:
Panogunoguon/ Panorangion tu Huria:
Porlu do bahenonta panorangion di pangantusion ni lapatan dohot tujuan ni ruhut parmahanion dohot p jawab ni sandok ruas do mangargahon dohot padalanhon ruhut parmahanion dohot paminsangon i. Ingkon dihila ganup ruas ni huria do, ia ruhut parmahanion dohot paminsangon i dalan ni huria do i mangaramoti, marmahani, papitahon huria i dohot manogunogu ganup halak tu ngolu na Kristen marojahan tu Hata ni Debata (2 Timoteus 3,5; Kolose 3,16-17).
Denggan do sude ruas ni huria mangantusi jala umboto parmahanion dohot paminsangon i marhuria umboto jala mangantusi lapatan ni patik ni Debata lumobi pangajarion di angka na naeng manghatindanghon haporseaon.
Ai tung so denggan do madabu pinsangpinsang tu sada ruasni huria hape na so diboto do na sala pambahenanna i.
Ala ni i, patut do:
Togutoguon do ruas ni huria i tu habuluson mulaulaon (2 Tessalonik 3,12) jala unang diula ulaon na maralo tu Hata ni Debata.
Togutoguon do ruas ni huria asa nasa pambahenanna bahen hasangapon dohot pujipujian tu Debata, isarana marhite tumpakna, peleanna, guguanna tu huria dohot parsaoranna tu masyarakat na humaliangsa. Angka ulaon si songon i do umbahen angurhakristenon gabe tartogu ganup halak laho pasangap Debata (I Korintus 10,31; Roma 14,18).
Nang parhalado ni huria pe patut do togutoguon umboto aturaan ni huria, Konfessi nang ruhut parmahanion dohot paminsangon ni huria asa unang adong na sala padalanhon.
Sijagahononhon do angka pingkiran dohot sangkap na paholang hita sian Debata dohot sian Hata ni Debata i, angka na naeng manirang hita sian huria dohot angka roha na manegai/ mangalo dos ni roha (rapot) ni huria i. Molo adong pangalaho na masa di masyarakat umum na maralo tu patik dohot haporseaon ni huria manang hagogoon na naeng manuruk tu tongatonga ni huria, issarana gabe dohot angka na suman tusi (Efesus 5,11). Sisosohononghon do tu natoras ni dakdanak na paasingkolahon ianakhonna tu parsingkolaan ni parugamo na asing asa dijamothon nasida sikola i unang gabe lipe (muba) haporseaonna.
Di mat 18,15-17 torang do didok Tuhan Jesus tu angka Siseanna asa tangkas dipaingot jala diajari halak na marsala I marhite na mananopot sahali ro di dua hali asa unang di torushon dalanna na salai. Asa dang manigor padalanon paminsangon tu halak I so jolo ditopot.
Tagan so saut dope mardosa na naeng mardosa I, molo binege baritana tinopot ma ibana jala pinodaan. Godang do halak na olo manangihon lumba-lumba gabe dang saut nasida mardosa.
Molo manigor madabu uhum tu sada halak so jolo pinalumba ibana, sala do huria I disi jala di hasangohon debata do sisongoni. Molo so ditangihon soara ni na palumba ibana, jinou ma ibana tu jolo ni pandita asa di paingot. Molo dang ditangihon be, di arahon pandita I ma duanari donganna pasingothon ibana. Molo tung jogal rohana manulak hata sipaingot I, niarahon ma ibana tu jolo ni rapot parhalado asa disi pinaboa tu ibana uhum na tama. Ia manigor unduk roha na manopoti hasalaanna jala ditundalhon hata sipaingot tu ibana di jolo ni rapot I, I nama hasaeanna.
5. Paminsangon (Masa Ujian, Pencobaan, Schors)
Andorang so pinadalan I sipatupaon ma:
Sipaingothon do na marsala I dua ro di tolu hali paboahon hasalaanna.
Boanon ma ibana tu rapot parhalado na ni uluhon ni pandita Ressort manang wakilna .
Tingtinghononhon ma I di huria.
Siramothononhon do di rapot parhalado, so tung maposihu uhum I gabe mandele ibana manang manenghu gabe langgus rohana. Alani I ingkon jamot do panimbangion i. molo so tarpaujung be, di boan ma hatai tu rapot/sinode Ressort.
Ia uhum tu na so olo tu madinghon pangalaosionna I manang dosana, I ma sipabalion sian huria manang sadia leleng. Lapatanna: dang taruli be ibana di angka arta ni debata, dang jadi marulaon na badia. Molo satahi amanta I dohot inantai di hasalaan I, dang dongan Kristen be nasida rajumon, dang tardidi dakdanakna , dang lehonon surat-surat hatorangan tu nasida. Ndang haposan, dang dohot ibana marsoara di parpunguan halak Kristen, ndang jaloon guguan huria sian ibana.
Dohonon ni pandita I ma tu ibana, na so tarbahen sesa dosana, molo so dipauba ibana dohot pangalahona. Sitingtinghononhon do di gereja nasa si pabalion (partononan/ruas, bahen lumba-lumba tu huria I sunggul-sunggul , anggiat unang masa be pangalaho si songon i. ndang jadi dandoon parsala I songon luhut harajaon, unang dirimpu halak tarsesa dosa bahenon ni hepeng.
Ndang pola sipaluaon giring-giring laho pabalihon pardosai songon tu na mate. Ala nungga di soadahon halak on be hakristenonna di hata nang di ulaon, nang di pambahenanna jala dang parduli di pinsang-pinsang etongon ma halak on songon parbegu, pabalion ma nasida sian huria.
6. Napadalanhon Ruhut Parmahanion Dohot Paminsangon
Molo ruas do namarsala i., rapot parhalado do mambahen paminsangoni tinolopan ni pandita.
Molo partohonan do na marsalai, rapot ni donganna satohonan do mambahen paminsangon.
Tu sintua, donganna sintua na sahuria I do manimbangi ni uluhon ni pandita.
Tu diakones, donganna diakones na manimbanginsa ni uluhon pandita.
Tu guru huria, angka donganna sa-ressort ni uluhon ni pandita resort do mambuat haputusan.
Tu pandita ina (bibelvrov), donganna bibelvrouw ni uluhon ni preases do mambuat haputusan.
Tu evangelist, donganna evanggelit ma manimbangi ni uluhon ni pucuk pimpinan.
Tu partohonan pandita songon ma:
Hasalaan na mardomu tu administrasi, pucuk pimpinan na mandalanhon paminsangon i. Molo hasalaan na mardomu tu tohonanna do, rapot pandita na niuluhon ni pucuk pimpinan manimbangsa.
Molo na mardomu tu poda haporseaon do, rapot pandita hadomuon manimbangi dohot padalanhon paminsangon
7. Rumang Paminsangion Na Maralo Tu Patik Ni Debata
Marhite panandaonta di patikni debata di bagasan buku na badia I dohot konfessi ni huriatta lam nalnal do idaonta angka rumang-rumang ni dosa si pasidingon (paheba 1 Musa 20 ; 5 Musa 4 ; Mat. 5-7).
8. Mangonai Tu Patik Parjolo Dohot Paduahon (Pangoloion Tu Debata)
Mambahen bukti tu hauma (nalele boras pati ni hauma/keramatna), manjujur ari, mangupa tondi, pasingothon rasian ni tanganna tu datu, manungkun parsorion tu ahli mujum, umpeop ulos/homitan, umpeop piso manang hujur ni begu, mangondaonda I,manahui tua sian na mate, porsea di tona ni natuatuana na maralo tu hata ni debata. Martonga-tonga di tingkimarrapot, marhajinjang paulak jual tu jabu tingki matean, pa purpur sapata di partonding di halak na punu (naso mardakdanak baoa) manang na mate (so sanga sohot) dohot tortor na marlaok (hasipelebeguon).
Na manortori, namanulangi manang manganapurani holi-holi na niongkal, namangalap tondi ni na marsahit (di tingki tarsonggot tinggal ninna tondina di ingananna i), na mardebata idup, na marsomba tu tunggal panaluan dohot pohung,begu, na palaho parsili dohot si paimbar, na mansaem (mambahen saem asa intap ni i), na pauli parpagaran, na marsanti na marmanuk di ampang (namanungkun di dia nuaeng masa tu ngoluna), patupa partahanan ni daging (alemu), madabu aji, na mandohoti ulaon hasipelebeguon, na mangapus hoda , na marbonang manalu, na mamiahi hoda, marmiak manuk, na mangalahat horbo, na marojahan tu haporseaon tu hasipelebeguon, mangallang babi mangambat, babi panungkol, pamispison dohot angka na suman tusi. Suang songon I gabe ruas ni partai manang aliran ni sisoadahon debata.
Na marsomba tu mulajadi nabolon, debata asi-asi , debata bataraguru , marsomba tu soripada , debata managala bulan,I ma hamanurat di ugamo hasipelebeguon.
Na mardebata arta (isara ni mammonisme, materialisme, konsumerisme, kapitalis songon I nang angka rumang ni “parbinotoan” na marojahan tu hasipelebeguon, nang rationalism, fanatisme, na maralo tu hata ni Debata.
9. Mangonai Tu Patik Patoluhon (Manggoari Debata)
I ma na mamurai manang margapgap manang manolonnolon manang marujarujaran na roa marhite goar ni Debata. Songon i na mansoadahon ugamo di tongatonga ni parugamo na asing. Jala ingkon tangkas do hita martangiang di bagasan goar ni Tuhanta Jesus Kristus ulu ni huria.
9. Mangonai Tu Patik Paopathon (Pabadiahon Ari Minggu)/ parpoda haliluon na marjamita di jabuna dihimbau ma asa unang adong. Mangadati di ari Minggu, na manggaori parmingguon, mangulahon ulaon sakramen na Pandita, na paloashon, bidat marjamita di huria. Na so manggarar guguan na tama di huria, na so olo padidihon anakhonna na manginsahi parminggu dohot na marulaon na Badia. Songon i nang partohonan na sala i, sitimbangon ni rapot parhalado do i.
10. Mangonai tu Patik Palimahon (Pasangaphon Natoras)
Angka na so pasangaphon natoras, I ma na pahatahatahon manang manishasnihasi natorasna, mangogai natorasna so mardongan pangoloion, na mambahen parkaro manang parsalisian tu jolo ni na so porsea, isara ni parba.
Na mamurai natorasna, na mangonai tangan tu natorasna, na palaolahon natorasna. Ndang olo marmudumuduhon ala naung matua, na mangarampas ugasan ni inana panoroi.
11. Na Mangonai Tu Patik Paonomhon (Pamunuon)
Ima na mangarsahi donganna manang mambahen tihasna mamungkuli donganna jolma, Parmabuk/ sisobur tuak/ alcohol, sigadis narkotika, morfin dohot ganja, pasiaksiakhon na tinompa (pinahan nang angka binatang).
Na mamusa donganna, na manggadami, mangardomi, mandormai donganna, paborhathon pangulubalong dohot --------- donganna tu ulaon sisongon i nang angka na maniop rasun. Na maningkot dohot abortus (pengguguran kandungan).
12. Mangonai tu Patik Papituhon (Pangalangkupon).
Na tois marabit, na gere/gemor manghuling, parhata baraksi, na girgir manonton film porno (disungguli hagiot ni daging).
Na mangabing, na paabinghonsa, germo dohot boruboru sibabijalang (WTS), na marlangka pilit, na marsiduadua, na palaohon jolmana, na mahilolong ro di angka na mangurupi di ulaon jahat i. Songon i muse homosex (parmahanion ni baoa tu baoa) dohot lesbian (parmainanon ni boruboru tu boruboru), hahisapon dohot nasa hailaon (Roma 1,24-27).
13. Mangonai Tu Patik Paualuhon (Panangkoon).
I ma na mamogo tongosan, pardasing na mangansi, pangemor, pencopet, na matorbanghu pabungahon hepengna, ijon, silansumhon boniaga (diganis na so boniagana), manangko, terpidana, korupsi.
Na somal manangko, manjalo na tinangko, mangomo hepeng ni halak na satahi dohot panangko, mangangati, pandoboon, podang, pambongkar, pamangus (panangko), sitangko suansuanan.
14. Mangonai Tu Patik Pasiahon (Sitindangi Gabus).
I ma na marhata tundal dohot manghatindanghon na so tutu di jolma, papeolhon uhum, manolon na so tutu, na mambahen surat (surat kaleng).
15. Mangonai tu Patik Pasampuluhon (Panghaliangion ni roha di arta dohot jolma)
I ma na mamolamola naposo ni dongan na marmitmit/ marmihimmihim.
Manghaliangi ugasan ni dongan lumobi ugasanrorot tuhe ni parbalohan dohot talutuk. Pangalaosion na gabe gasip di huria ingkon tangkas do timbangon ni Rapot Parhalado, ai asingasing be do roha ni pangalaosi i. Tupa do nasa pangalaosion i ala ni tois ni rohana, alai adong do i ala tarsaor ibana. Ingkon sasoarahuria I dosa na masa.
C. ANGKA RUMANG NI PANGUNJUNAN NA BOI PAHOLANG NGOLU SIAN HA-KRISTENON
Dung ditompa jolma i didok ibana ma: “ndang jadi punjung jolma i. Hubahen ma di ibana sada pangurupina bahen donganna” (1 Musa 2,18). Angkup ni i didok Tuhan Jesus do di Mateus 5,23:
Molo naeng mamungka pardongansaripeon, ingkon jolo tuk do umur ni baoa i 25 (dua puluh lima) taon, jala boruboru i 20 (dua puluh) taon. Hombar do i tu na niaturhon ni pamarenta Republik Indonesia di Undang-undang Perkawinan. Molo asing sian hatontuan i isara ni umur, tingki, panolopion ni natoras dohot pangalaho na asing, holan Pandita Resort i do na boi mangalehon dispensasi i.
Sipatupaon do parmahanion, patoranghon lapatan dohot tanggung jawab di parsaripeon ni halak Kristen tu pangolin dohot oroanna Andorang so tingki pamasumasuon parbogason i.
Ndang hatolopan parsaripeon di ruhut ha-Kristenon:
Ni sada halak baoa tu inana panoroni songon I ama tu boru na sinoroanna.
Sahalak baoa dohot ibotona, nang dohot boru ni namboruna tangkas, nang na mariboto sian inang na marpariban tangkas.
Ndang tartolopan huria molo naeng marhamulian/ kawin sada doli-doli tu sahalak ina naung sirang sian keluargana, molo so mangoli baoa manang so muli parompuan i.
Dung dipatupa partumpolon di huria ingkon jolo ditingtinghon do dua hali ari Minggu, ipe asa manjalo pasupasu parbagason.
Molo keadaan memaksa isarana ala ni angka ulaon/ parkarejoan manang cuti, boi do sahali tingting, dung jolo ditangkasi Vorganger dohot Pandita. Jala tingki pamasumasuon pinomat 4 ari dung jolo tingting.
Nang pamasumasuon di tingki ari Minggu ingkon sian panolopion ni pandita Ressort do i, ala naung tangkas dipamanat nasida sialana.
Pandita do na pasahathon pamasumasuon tu na marbagas di geraja. Ianggo catatan Sipil urusan pamarenta do i, alai ingkon paingothonon ni huria do so tung tarlalap na naeng marbagas i ndang pasurathon parsaripeon nasida tu Catatan Sipil.
Molo adong baoa manang boruboru naeng pahothon parsaripeonna, hape ndang manghatindanghon haporseaon dope ingkon jolo manghatindanghon haporseaon ibana asa martumpol dohot dipasupasu. Alai molo na ro sian huria Rom Katolik molo naung manjalo Ekaristi/ Krisma ndang pola paluaon (Manghatindanghon Hoporseaon be) suang songon i sian huria Kharismatik manang Pentakosta molo naung tardidi magodang ndang pola be paluaon/ manghatindanghon haporseaon.
Ndang tarpatupa pamasumasuon di gereja tu na maiturun/ mangalua.
Sipabalion do halak parsiduadua. Anggo ina na tinindi dohot tubuna hot do parhuriaonna molo so panolopi disangkap ni ama i laho marsiduadua. Molo muli panindi i tu halak na asing manang mate, jala holan sasada nioli na tinindi i nama, boi ma jaloon marguru manopoti.
Ingkon jolo marujung do parguruan ni halak na manopoti sala jala dijangkon mulak asa boi antoan ni huria i nasida songon ruas na tama. Molo adong pangalaho na so tinagam/ mendadak, isara parsahiton, une ma dihatai parhalado do i asa boi ditontuhon pangantoion ni huria tu nasida.
Ndang haoloan ni huria mangantoi parbagason ni sahalak ama na mabalu ia so jolo salpu onom bulan dung monding hinabaluhonna. Suang songo n i nang tu ina na mabalu 6 bulan ma tu nasida. Alai molo na adong do dakdanak na tading di lampin manang marumur di toru ni 2 taon, pandita resort do na boi mangalehon panimbangion, alai partoru ma dung salpu 3 bulan.
Sipinsangon do parsaripeon roharoha, na digoari kumpul kebo, semen level nang na ginoaran kawin kontrak.
Sitingtinghononhon do na so etongon be ruas ni huria halak na marsaripe di balian ni huria, na marsaripe holan marhite Catatan Sipil, manang ala parugamo na asing pe hamuliaonna, manang naniolina umbahen diulahon songon i (ida 1 Korintus 7, 12-13+38). Alai tarjalo do nasida mulak tu huria dung jolo ditolopi rapot parhalado jala dung marguru manopoti.
Sipinsangon do pardongan parsaripeon na holan manjalo pasupasu raja. Jala huria ingkon jeli marmahani dohot melayani asa masuk muse gabe ruas ni huria dung jolo manopoti sala.
Tarpatupa do pandidion tu anak na niain dung adong keputusan sian pengadilan negeri siala anak na niain i.
Boi do pasahathon pandidion na badia tu tubu ni pandidi, dung sidung mandohoti parguruan manghatindanghon haporseaon.
Boi do pasahathon pasupasu parsaripeon molo masihaholongan anak dohot boru ni huria i manang boru dohot tangananna do parjanjian paboa na rade ibana manorushon parguruanna, dung sidung pamasumasuon i.
Sitiroan sitogutoguon, siramothononhon jala sipinsangon ni huria do homosex dohot lesbian.
Siparmahanon ni parhalado do asa unang masa ruhut ni hasipelebeguon di tingki parsorang ni dadanak. Unang ma masa pamolati, pagar, salaon, manjujur purba, pangulpuhon, pangarundingon di partopap ni posoposo dohot rumang ni juji uju manganggapi.
Intap ni na boi ingkon sahatophatopna do pasahathon dakdanak i tu Debata marhitehite pandidion na badia. Ndang jadi pestapesta manang ulaon adat manundatisa.
Hona uhum huria do na marsaripe, molo sorang anak nasida baoa ditoru ni 9 bulan, jala boruboru ditoru ni 8 bulan dung manjalo pasupasu parbagason. Asing ma molo adong surat hatorangan sian dokter (prematur).
3. Parguru Manghatindanghon Haporseaon
Ingkon tangkas do panghobasion ni parhalado ni huria di parguru na naeng manghatindanghon haporseaon. Ingkon tangkas mengantusi hata na tarsurat di Padan na Robi dohot di Padan na Imbaru nang Katekismus pe.
4. Ditingki Ni Na Matean
Naeng ma tangkas parmahanion ni parhalado ni huria I manogunogu jolma tu pangkirimon di haheheon ni angka na mate, ala hamomonang ni Kristus i ganup adong na matean. Tapasunggulhon ma nang lapatan ni parningotan di angka na monding:
Di banuaginjang do sambulon ni tondinta.
Holan Haporseaon na tangkas do na tau tu pangkirimon i.
Nungga talu hamatean marhitehite haheheon ni Kristus Jesus Tuhanta i.
Asa on ma siingoton uju mate:
5. Na so jadi:
Patupaon juhut/ purpur sapata di parmonding ni sahalak na so maranak na so marboru manang parmonding ni anak sasada na so sanga marhasohotan.
Mambahen sira tu batang na mate dohot mangalangka manuruk Bangke na mate i. Ai nunga ditaluhon Tuhanta hamatean marhitehite haheheonNa.
Mangagendai na mate maningkot,ia so ala ni sahit jiwa manang ala na solpoton. Siapulan do sisolhot ni na monding i.
6. Na jadi:
Jadi do boanon tu gereja angka pangula dohot ruas na burju Marminggu dung ditolopi pandita Resort pangidoan ni keluargana.
Sitiruon do ruas ni huria na matean asa unang masa be disi nasa ruhut ni hasipeleguon, songon na tama di angka naung dihamonanghon ni Kristus.
Sitiruon do ruas ni huria di tingki na paias kuburan, asa tongtong ingot na marojahan do hamateanna tu hamatean dohot haheheon ni Kristus naung manaluhon hamatean ni jolma.
8. Ala ni i unang be disi:
Na marsuap, asing na molo holan laho paiashon ilu.
Na mamboan sipanganonhasoloan ni na mate i tagan di ngoluna i.
Asa sitiruo.
Sitiruon do unang sai diharingkothon ruas ni huria na pajongjong tugu, ala dang denggan panghorhorna tu ngolu haporseaon, tu ngolu ni ekonomi, tu ngolu ni parsaoran siala toal. Tumagon ma tapauli tugu na mangolu isara pajongjong parsikolaan, gereja, ulaon masiurupan (koperasi) dohot na mardomu tusi.
9. Mangongkal holi
Haoloan do mangongkal holi molo ala ni:
Kuburan na nieak ni dalan manang aek Magodang, tanah longsor, parhutaan, pembangunan industry.
Na pasadahon kuburan ale mate di luat nadao (luat sideban).
Naeng ma parbinoto parhalado ni huria molo masa namangongkal holi, laos songoni na manimpan holoholi i paima dipamasuk tuingananna, alai molo dao ingananna ikkon tu Gareja disimpan. Molo ulaon sadari jalo ma sian kuburan na leleng dipamasuk tu kuburan na imbaru. Ndang sipatupaon be maragenda disi. Ndang jadi tortorhonon saringsaring ni na monding i jala unang ma didiringi gondang manang musik laho pamasukhon holiholi i tu inganan na imbaru.
Ndang hatolopan hurianta gondang ditingki namatean, mangongkal holi molo masa disi ulaon hasipelebeguon. Jala molo masa ulaon hasipelebeguon disi, mardalan ma Ruhut paminsangion.
D. PANGALAHO SIALOON DOHOT SIPASIDINGON
Ia juji ima meam-meam na mangalalapi dohot pasuda hepeng dohot tingki, namanegai hasadaon dohot harohaon ni rumah tangga nang dohot ulaon. Sipasingoton do nasa na mangulahon juji, suang songoni na manjabuisa. Alai molo so tarpasingot be pinsangon ma. Ai tusegana do Haporseaon ala ni juji. Hinaroa ni parjujion, ima nasai holan mangalului pangomoan, alai mate ma harohaon dohot panghilalaan namarsihaholongan. Siluluan do pangomoan na tingkos marhite Haporseaon sian ulaonta (Luk 19,1-7), ingkon adong do roha na marpanarihon di dongan jolma (1 Korintus 12,14-16).
2. Parmabuk dohot Parganja
Sipinsangon jala sipasingoton do parmabuk dohot parganja narkotik, morfin dohot angka na mardomu tusi, sisosoan do natorasna nang keluarga laho marmahani dohot paubathonsa. Ai manghorhon mara nabalga do molo masa parmabukon dohot parganjaon (1 Timoteus3,3; Poda 31,4-6). Jala manegai hahipason ni pamatang.
3. Maradophon Parugamo Na Asing Dohot Huria Na Mamulik Dohot Bidat
Siradotan ni huria do manjaga kerukunan antar umat beragama, maradophon parugamo na asing di bagasan negaranta na berdasarkan Pancasila. Dipatandahon i do huhut na adong jaminan kebebasan beragama dohot jaminan keamanan di negaranta.
Ndang jadi lapathononhon hata “kerukunan umat beragama” tu pangantusion na “dos do sude ugamo i”. ai tong do marsihohot hita dihaporseaonta, holan dibagasan Jesus jala marhite Ibana haluaon, hasintongan, dohot hatutuon (Ul.Ap 4,12; 1 Kor 3,11; Joh 14,6).
Sisingoton do hajongjonganta di angka upacara Nasional, paboa na halak Kristen do hita, na tontong marsihohot di bagasan pangoloion tu Kristus Raja ni angka raja jala Tuhan di angka tuan (Om 13,1-7; 1 Tim 2,2; Ul.Ap 5, 29; Pangk 19,16). Asa dinamartangiang hita i ma tangiang ni sada ruas ni Huria di sada Negara namangakui ugamo Kristen songon sada ugamo na niangkuan Negara Pancasila. Jala ingkon tangkas do hitaa martangiang dibagasan goar ni Tuhan Jesus Kristus ulu ni Huria i.
Sitingtinghononhon do naso ruas be ianakhon ni huria na “kawin kontrak” dohot na holan “kawin Catatan sipil” dohot boru manang anak sian parugamo na asing, ala dang mangantoi huria di parbabagasonna i (1 Kor 7,12-13+39).
Ala holan mangondolhon sebagian poda na dapot di Bibel I do angka bidat. Sipinsangon do ruas ni huria na laho mangihuthon bidat i. Ala ni i do dang diangkui GKLI hajongjongan ni bidat di ngolu haporseaon.
E. HATA PANIMPULI
Naeng ma tontong mangolu di huria i roha namarmahani, na tangkas di pamodaion tu hadaulaton, jala tangkas paminsangon tu naso olo tu hangoluan; asa unang adong manang ise namago ala soada sipaingot jala unang marsapata nasida tu huria i.
Dipabangkit Debata do di Huria angka parmahan, ndada nagabe manguhumi nasida songon na nidokni Debata di Hesekiel 33,7-9:”ia ho ale anak ni jolma nunga hupabangkit ho bahen parjaga di pinompar di Israel, ia adong hata nanggo sada dibege ho sian pamanganHu, ingkon sipasingothononmu do i tunasida sian Ahu”. Molo Ahu mandok tu halak parjahat ingkon mate doho ale parjahat hape ndang marboaboa ho palumba halak parjahat I tumundalhon dalanna i nian matae do parjahat i dibagasan hajahatonna, alai anggo mudarna sian tanganmu do tungguonHu. Alai anggo dipalumba ho do halak parjahat I tu mundalhon dalanna i nian, asa mulak sian i nian, hape ndang olo ibana mulak tumadinghon dalanna i mate dibagasan hajatonna ma ibana, alai anggo ho malua do hosam di baen ho.
Didok Tuhan Jesus dope di Mateus 16,19 :“Hulehon pe tuho anakhinsu ni harajaon banua ginjang i. Nasa na niihotanmu di tano on natarihot ma i di banua ginjang jala nasa pinalua mi ditanoon malua ma i nang di banua ginjang”.
Jala di Johannes 20,22b-23 didok Tuhan Jesus “jalo hamu ma Tondi Porbadia :molo disesa hamu dosa ni manang ise naung sesa ma i , molo dipahot hamu dosa ni manang ise hot do i”.
DONALD HAROMUNTHE – Page 17 – ULAS SENI DAN BUDAYA
Lirik “Tangiang ni Dainang”
Tangiang ni dainang i na parorot tondikhi.
Tongtong sai diramoti.
Diboan ho di tangiangmu, diboan ho di tangiangmu.
(Reff): Hu dai natonggi dipargoluonon.
Upa ni lojami, humonghop gellengmon.
Mauliate ma inang, disude pambaenanmi.
Disesuaikan seperlunya dari LirikLaguBatak.Com
Posted on June 7, 2017 June 7, 2017 Categories TroubadourTags 6/8 Beat, Bataknese Love Song, Song for Mama, Tangiang ni DainangLeave a comment
“Cinta untuk Mama” by Kenny
Posted on June 7, 2017 Categories TroubadourTags 80th Oppung's Birthday, Cinta untuk Mama, Kenny, Shir El BandLeave a comment
“Mother How Are You Today” paraphrased by Shir El Band
Here is a note from your Dear Son
Lirik aslinya seperti ditulis oleh Maywood bisa dilihat di Metrolyrics.com.
Posted on June 7, 2017 Categories TroubadourTags Maywood, Mother How Are You Today, Shir El BandLeave a comment
Lirik “Bunda” by Melly Goeslaw
T’lah Mengangkat Diri Ini
(back to Reff#)
Format GalleryPosted on June 7, 2017 Categories TroubadourTags Bunda, Melly GoeslawLeave a comment
Tongtong do Jesus Patuduhon Unduk ni Roha | Ajar ma Ianakhonmuna
Mura do dihilala hamu unduk tu natuatuamuna?​— Sipata, maol do i. Diboto hamu do molo Jesus tongtong mangoloi Jahowa dohot natuatuana?​— Molo dijaha hamu taringot Jesus, on boi mangurupi hamu mangoloi natuatuamuna nang pe sipata maol mangulahon i. Taparsiajari ma taringot on.
Andorang so ro Jesus tu portibi on, di surgo do ibana raphon Amana, Jahowa. Alai adong do natuatua ni Jesus di portibi on, i ma si Josep dohot si Maria. Diboto hamu do boasa nasida boi gabe natuatua ni Jesus?​—
Marhite tanda halongangan, dipapinda Jahowa ma ngolu ni Jesus tu bortian ni si Maria. Tubu ma Jesus di portibi on. Sarupa do hatutubu ni Jesus dohot posoposo na asing. Dung sia bulan di bortian ni si Maria, tubu ma Jesus. Gabe anak ni si Maria dohot si Josep ma ibana.
Holong do roha ni Jesus tu Jahowa. Lam patar ma holong ni Jesus tu Jahowa dung marumur 12 taon ibana. Tingki i, laho ma Jesus dohot keluargana tu Jerusalem mangulahon Paska. Dao do pardalanan ni nasida. Di pardalanan laho mulak, diboto si Josep dohot si Maria ma ndang rap nasida dohot Jesus. Diboto hamu do didia Jesus?​—
Boasa Jesus laho tu bagas joro?
Mulak ma nasida tu Jerusalem mangalului Jesus. Busisaon do nasida ala so jumpang dohot Jesus. Dung tolu ari, jumpang ma nasida dohot Jesus di bagas joro! Diboto hamu do aha na diulahon Jesus disi?​— Marsiajar do ibana disi taringot Amana, Jahowa. Dihaholongi ibana do Jahowa jala lomo do rohana mamboto songon dia palashon roha ni Jahowa. Tongtong do Jesus mangoloi Jahowa nang pe adong sitaonon. Dioloi Jesus do si Josep dohot si Maria?​— I do. Bibel mandok, dioloi ibana do nasida.
Aha do na taparsiajari sian Jesus?​— Oloi hamu ma natuatuamuna, nang pe sipata maol mangulahon i. Olo do hamu mangulahon i?​—
Songon dia do si Josep dohot si Maria boi gabe natuatua ni Jesus?
Tingki dilului si Josep dohot si Maria Jesus, didia do jumpang nasida ibana?
Aha do na taparsiajari sian Jesus?
Hata-Hata Patibal Sere | HUTARAJA TANO HASORANGAN
Hata-Hata Patibal Sere
Hata-Hata, Mandailing, Obar Kobar BoruIma diari na solpui marlao-lao ma ibana tu jae tu julu manjalaki dongan nami danak na dibagason.
Disi taringot mada ibana dipituah ni na parjolo, songoni muse koum kahanggi. Ulang doma ibaon jomak-jomak so marburi, sosot-sosot doma ibaon margondang dalan marbou-bou lao tu tapian, batuk-batuk laos tu bagas, anso ulang ibaon tarsilandit dinaporkot, tarkulaping di nanapa harana hutaon ( … ) inganan ni sada raja, namarpantak pago-pago marranting marungga soit songoni musengan jagar-jagar ni mora, sung doon songon salak dibonana na landing didurina na laungi dibulungna.
Didia rura, disi tubu mali-mali Didia huta, disi adong kahanggi
Dijalakan doma jolo kahanggi niba anso dioloskon diibana maksud tujuan niba, ima na manyangkutkon hata tu jagar-jagar ni mora, botima pamikiran ni anak nami di ari na solpui.
Ditopotkon na ma rupa kahanggina ima ula-ula sisolkot dibagason, onma anakon jasi … salaho dioloskon maksud tujuanna tu kahanggi namion, ima na manyangkutkon hata tu jagar-jagar ni mora nami ima bagason.
Satorusna langka ma kahanggi namion manopotkon jagar-jagar ni mora, satorusna tu mora nami dibagason. Disampeon hajat dohot tona ni anak nami ima na manyangkutkon hata. Disi mudah-mudahan dapot do panamana dohot parsarumbukanna. Tarsangkut ma hata paradatan ni anak nami tu jagar-jagar ni mora nami dibagason.
Marsimulak muli anak nami, manjamitahonna di simatobangna ima abang i jasi … bahaso ibana madung manyangkutkon hatana tu jagar-jagar ni mora dibagason. Mambege jamita ni anaki na tuk godang dohot lomo ni roha ni abangi, sagi rodo hami na markahanggi dilagutkon abangi saloho manjamitahon na di hami, disi mambege jamita ni abangi na tuk godang dohot lomo ni roha nami.
Satorusna diari nasolpui hami suru do pasuruon nami manopotkon mora nami tu bagason buat manangkasi obar kobar ni daganakon, sanga natutu napeto do sanga na gonjak sianyang. Disi mangalus do mora nami natutu napeto do ning ibanana. Marsimulak muli pasuruan nami, manjamitahon na di hami bahaso obar kobar ni daganaki na tutu peto do. Mambege jamita nisuruan nami i na tuk godang ni roha nami.
Satorusna di ari na solpui, madung ami lagutkon do sude ula kahanggi, mora, dohot anak boru nami. Hami jamitahon diibana satontang hata sangkut ni daganak, sanga na turut do ibana margodang marlomo ni roha. Disi mudah-mudahan turut do ibana margodang jana marlomo ni roha.
Baen hami boto da singkoru domu-domu, ula-ula sisolkot dibagason, on ma kahanggi namion. On ma abangon jasi … hami topotkon ibana salaho marpokati, sanga andigan maso dohot waktuna mambaen (padomu) hata paradatan ni daganak i.
Putus ni tahi dohot pokat nami, on ma diari sadarion. Jadi on ma diaroro namion tampak torop, marula markahanggi markahanggi maranak boru, nadisuru ni ula kahanggi mora dohot anakboru nami sian alaman ni Huta … (Kampung ni calon alak lai). Na dioban ni kahanggi namion ula-ula sisolkot dibagason, manyuruk pamispisan ni mora nami tu bagason. Hombang ni burangir nami marula markahanggi maranak boru, manyapai obar kobar ni daganaki ma hamion di mora nami, sanga na tutu napeto doi sanga na leng togu daya…?
Antong muda leng na tutu napeto do ning mora nami, leng na togu daya, na patobang hatai ma hamion. Muda ngada ning mora nami na tutu na peto, hamion manjalang tahi dohot pokat sanga songon dia dalan panamana.
Saima jolo hata sian au, baen dison dope kahanggi anak boru, tarlobi-lobi kahanggi nami ula-ula sisolkot dibagason, ibana ma patama patupa hataon mangadopkon mora nami dohot na tobang-tobangan. Botima, usudahi ma dohot assalamu ‘alaikum warohmatullohi wabarokatuh.
Ia taringot obar kobar ni daganakon, anggo sapanjang pambotoan nami ngada dope martukar maruba, leng na tutu na peto dope leng na togu daya. Onpe matobang ma hataon songon di ape hajat dohot maksud muyu na tarpaujung kita mai. Botima.
Diunggah oleh Ricardo Parulian Sibagariang
Silsilah dan kisah si Raja Naipospos yang diketik ulang sesuai dengan naskah asli yang ditulis oleh Haran Sibagariang, mantan Kepala Negeri Hutaraja Sipoholon, bertanggal 30 September 1955
b Tarombo Pasaribu Habogo Boru Updated Aug 2013
Na pinatomutomu ni Kepala Negeri Hutaraja nahinan di taon 1955
TAROMBO DOHOT TURITURIAN NI
Diketik ulang sesuai dengan naskah aslinya tulisan Haran Sibagariang (alm), mantan Kepala Negeri Hutaraja, bertanggal 30 September 1955
Haran Sibagariang, Kepala Negeri Hutaraja
Na pinatomutomu ni Kepala Negeri Hutaraja nahinan Haran Sibagariang (Ompu Basar Solonggaron)
Ia si Raja Naipospos na marsiduadua do ibana, songon naung tarsurat di alaman 15, jala boru Pasaribu do duansa. Parjolo dialap ma na umpompar Sibagariang, Hutauruk, Simanungkalit, dohot Situmeang. Alai tar hol ma jolo, jadi ndang sonang rohana ala ni na ribu. Dung ro, dialap boru Pasaribu na paduahon i, ndang sadia leleng mamintor adong ma na tar hol di boru Pasaribu na parjolo nialapna i, jala mamintor tubu ma Donda Hopol (Sibagariang). Dung tubutubuan boru Pasaribu na parjolo na manubuhon Sibagariang i; tubutubuan muse ma boru Pasaribu na parpudi nialapna i, tubu ma Marbun. Dung i muse ditubuhon boru Pasaribu na parjolo i ma Donda Ujung (Hutauruk), tubu muse ma ihut tu si Ujung Tinumpak (Simanungkalit), dohot Jamita Mangaraja (Situmeang). Ianggo boru Pasaribu na parpudi i na na, tangkas ma na lima do anak ni si Raja Naipospos, i ma: 1. Sibagariang 2. Hutauruk 3. Simanungkalit 4. Situmeang 5. Marbun
Adong do na mandok jala nunga hira dioloi pinompar ni si Raja Naipospos, na dua do anak ni si Raja Naipospos, i ma: 1. Toga Sipoholon 2. Toga Marbun
Asistent Demang dohot Demang tu luat Huta Raja mangido dohot mambahen tarombo, laho mamillit (mambahen verkessing kepala negeri di Huta Raja), laos di tingki i torop do sahat 90 taon jala laos ro tu punguan i. Mardomu ringgas ni roha nasida be ro, ala na so hea pola ro pamarenta manaringoti tarombo na songon i. Alai ianggo umurhu 27 taon dope tingki i. Jadi sude natuatua sian marga na lima i mandok: Tung na lima do anak ni si Raja Naipospos. Didok Assistent Demang ma, mangihuthon tarombo di Sipoholon dua do anak ni si Raja Naipospos, i ma Toga Sipoholon dohot Toga Marbun, ala naung jumolo huhut dibahen tarombo di Sipoholon sian di Huta Raja.
Sude do nian angka n jolo binahen, jadi songon i ma saut disurathon.
Di taon 1923, dung sae tarombo i, ro ma muse pangidoan ni pamarenta i, asa marpungu sude kepala negeri na masuk tu Sipoholon, i ma marga Naipospos. Jadi di punguan i, di na ro i Controleur dohot Demang, disungkun ma muse taringot tu tarombo ni anak ni si Raja Naipospos, manang dia na tutu, tarombo na binahen ni Sipoholon do manang na nidok ni Huta Raja.
Hupatorang do nian songon na di hatorangan on, jala tambana hudok: Aut na tutu adong Toga Sipoholon anak ni si Raja Naipospos, jala anak ni i ma na opat halak: 1. Sibagariang, 2. Hutauruk, 3. Simanungkalit, 4. Situmeang, na ingkon jolo margahononna ma i ma marga Toga Sipoholon, alai ala so tutu adong i, ba dang adong marga Sipoholon.
Hatorangan paduahon muse: Ala ni na so taralo ni Marbun do na opat halak tubu ni ina, holan nasida na tolu do.
Na ansit do ditaon Marbun, dibahen Sibagariang, Hutauruk, Simanungkalit, dohot Situmeang. Na marhorbo jolo do nasida, di na opat ma horbo jolo jala di na sada ma horbo pudi. Ia tingki mangula, maninggala, manang manisir, ndang diloas Sibagariangopat halak i do: Manusu dope i annong, parpudi i pe di ho poro, ninna, tutu manusu dope nian alai ndatung adong be ianggo susuna holan asal margubogubo sambing nama. Suang songon i do nang napunapu ni horbo i sai adong do na parpudi, alai tung apala saotik do, i do diloas Sibagariang dohot donganna i buatonna. Tung bari do tahe, dung do nasida marbagi di horbo i, alai digulangi na opat halak i do ianggo horbo bagian ni Marbun i, laos i do umbahen margoar adong Panggulangan di tobing Huta Raja.
Tarsongon i ma hupatorang nian taringot tu paranahon ni si Raja Naipospos, jala ndang adong hatorangan dilehon nasida, lobi sian goar bius Sipoholon, marhitehon sian goar ni ompu do i umbahen na gabe Sipoholon didok nasida.
Nang taringot tu si hualusi do nian, ai ningku do: Molo songon i nian, boasa so dohot Huta Raja dihangkam? Ai sai ingkon Sipoholon Hutaraja ma nian goar ni nang Sipoholon on, ai tangkas do na masa binahen ni Sibagariang, Hutauruk, dohot na dua nari na tu Marbun i di Huta Raja jala ndang di Sipoholon.
Alus nasida: Sipoholon do nang Huta Raja.
Alushu muse: Di pamarenta on do, jala dung pe tingki on Huta Raja masuk Sipoholon. Ndang holan i, nang Pagar Batu digoari do Sipoholon, Rura Julu dohot na asing i. Alai ianggo apala na tangkas situtu Sipoholon holan na masuk Rura Silindung on do.
Ndang adong dilean nasida hatorangan na asing manang na gumanjang. Alai ala diida pamarenta holan ahu sahalak do alo ni lima bius manang pitu halak. Jadi didok Demang i ma: Ianggo hatorangan i tangkas do tumorang na pinaboa ni Kepala Negeri Hutaraja, alai ala tumorop hamu alona, songon i ma i jolo, ninna. Asa on pe nang taringot tuson, umbahen na husurathon angka i, ndang na manontuhon naung tangkas s urian nian na husurat i, ndang na pola seang i.
Ia taringot tu parrohaon ni Sibagariang, Hutauruk, Simanungkalit, dohot Situmeang, maradophon Marbun tung na hurang situtu do, alai tutu tar sude do na martubu ni imbang sai marbadai, marhosomi, jala na laos suan do i tu roha ni ianakhon ni na marimbang i, ai sai holan na manggulut di ibana sandiri asa sumurung jala gumodang do dipingkiri roha nasida be. Asa tung na so hasea do di roha angka na marimbang jala singotsingot: Unang diulahon baoa na marsiduadua, ai na manghorhon badabada dohot ahutahut tu dirina be do
ping, pola tahe manghorhon late.
, di Silaban rura ma i, laos di si ma muli ibotona i tu marga Silaban, diboan si Marbun i do barang parbagianan nasida i ma Jeret.
Ia tano na gabe bangunan i ma bagian ni anakna na opat halak na tinggal di Huta Raja, nunga hupaboa angka goar ni ladang i di jolo ni on di alaman 46, alai ianggo parbagianan di ogung songon on ma, jala dohot dope tingki i tahe Marbun marbagi, ai andorang so bungkas dope ibana.
Disada bodari didok si Raja Naipospos ma tu anakna na lima halak i: Buat hamu ma jolo ogungta i sian rangkeanna i jala palu hamu ma asa hubege jala manang na domu do soarana i bahenon ni hamu na lima.
Ndang diboto nasida antong sangkap ni ama nasida i, tung dirimpu nasida do tung holan na naeng begeon nasida sambing soara ni ogungna i, na arga do ogung ianggo najolo. Jadi dipalui nasida be ma antong jala ia so domu pamalu soara ni ogung i dipalu manang ise, digantihon ma tu na sada, sai songonsongon i ma jolo diaturhon tu anakna na lima halak i paima nunga tung denggan begeonna domu soara ni ogung i. Asa dung denggan hadodomu ni soara ni ogung i dibege si Raja Naipospos, didok ma tu nasida: Nunga denggan jala lehet hubege soara ni ogung na pinalumuna i, asa on pe masitiop di ibana be hamu di naung tiniop jala na pinalu muna be, pauli hamu be ma lah padomudomu soara ni ogung na pulikpulik bangunan.
Jadi dioloi nasida be ma antong parbagi ni amana i laos dipasahat ma dohot hata pasupasu, asa lam gabe jala tu horasna nasida be sude.
Asa angka on ma goargoar ni ogung na jinalo nasida i:
Di Donda Hopol i ma Ogung Panggora. Ia di Donda Ujung i ma Ogung Pangihut na margoar si Palaka. Ia di Ujung Tinumpak i ma Doal na margoar Doal Piimbo. Ia di Jamita Mangaraja i ma Doal Oloan, goarna Doal Sidambirbir. Ia di Marbun i ma Jeret.
Mansai denggan do pambagihonon ni si Raja Naipospos i pusakona tu anakna jala na tau sitiruon do i antong, ai marguru tu na binotona be dilehon siulaonna be jala na laos jambar. Sintong do asa denggan ulaon ni manang ise,pe padomuon nasida ogung i ditingki adong horja asa mamintor uli soara ni ogung i, laos singotsingot do i nian asa unang adong na asingasing roha ni manang ise patupahon ulaon halalas ni roha, jadi mamintor denggan jala tulus ma tutu tu na denggan hinorhon ni sada ni roha i.
Parujung ni si Raja Naipospos
Ia si Raja Naipospos marujung, mate ma ibana laos ditanom di Dolok Imun do didok na deba alai ndang adong tandatandana. Dihorjahon do ibana, huroha nunga marpinompari ianakhonna na lima halak i; pitu hali do ibana dihorjahon, tartontuhon pinarhatutu do i antong, a, asa boi gabe sombaon, ianggo holan lima manang onom hali dope tung na so boi do gabe sombaon. Hira sude do pinompar ni si Raja Naipospos on mandok naung gabe sombaon si Raja Naipospos jala i ma na gabe margoar Martuasame. Ninna halak laos maringanan ma i di aek rangat na di Sipoholon i.
Ianggo taringot tu na gabe sombaon i si Raja Naipospos, nang pe husurathon i dibagasan buku on, ndang na adong pingkiranku asa diharingkothon roha ni na manjaha na umboto barita on, ulaon siulahononhon na manggondanghon bangke ni ompuna asa gabe sombaon, ai asing do manang natuatuana naung mate i. Ndang porsea ahu na adong hasangapon ni naung mate martamba, asing sian basabasa ni Debata tu hangoluan sogot surgo i manang natuatuana, ra ndang pola sala i ianggo di rohangku.
Ia taringot tu tanoman ni si Rajaaek rangat Sipoholon do maringanan Sombaon Martuasame manang Sombaon Same.
Alai ianggo hatorangan na di Dolok Imun do ditanom, on ma:
Di tingki na manghorjahon papituhalihon anakna i, dibahen ditongos si opat halak na tinggal di Huta Raja do pudunpudun buhul ni ari mata ni pesta (horja) nasida i tu pinompar ni Marbun. Alai ndang dope dapot ari na tinontuhon nasida marhite pudunpudun i, nunga dibahen dipasaut Sibagariang, Hutauruk, Simanungkalit,pe ari na jinujur nasida hian, i ma naung tinongoshon nasida titi ni ari tu Marbun. J ma sian hata na giniling ni na tolu, Hutauruk, Simanungkalit, dohot Situmeang, tu Sibagariang di haroro ni Marbun, i ma pasauthon pudunpudun na jinalo nasida.
Songon on ma pangalahona, dung sahat Marbun tu huta Dolok Imun, marsogotna i ma nian mata ni horja na manghorjahon si Raja Naipospos i, hape nunga diida nasida borotan ni lombu naung binorothon di alaman ni huta i,
dihandanghandangi do borotan i dohot bulu na binolaan, ia torop ni handang i 90 (siapulu) hibung do, laos adong dibagasan handang i te ni lombu naung binorothonna hian jala naung tinullangi.
Dung i ro ma sungkunsungkun ni Marbun tu si opat halak naung mambahen horja i mandok, m. Alai mamintor dialusi na tolu i ma, Hutauruk, Simanungkalit, Situmeang do, didok ma: Hahanta doli Sinagabariang do na so tarjua hami, sai hujua hami do nian asa unang saut jala ingkon dung pe ro hamu nian asa pasauton horja i, alai ingkon pasauton do didok ibana nang so ro hamuna, asa i do alana umbahen na saut horja i.
Ndang adong be alus ni Sinagabariang, ai nunga tangkas dipaboa anggina na tolu i tois dohot jungkat ni rohana di angsingot ni anggina si tolu halak i. Tung pangalaho na mamunjung do tahe. Sipasidingon do pangalaho dohot pambahenan na songon i, tung na so jadi ulahononhon, na sala situtu do i. Bursik do ro tu halak na so ingot di padanna,i i, laos martonggotonggo ma ibana mandok: Ala na so uhum jala na so dung masa do na binahen ni Sinagabariang. Tung gabe manortori te ni lombu na binorotanna i ahu, umbahen na ditonahon, asa ia nasa i toropni handang na manghandang borotan dohot te ni lombu i, holan nasa i ma torop ni pinomparna, i ma tonggotonggongku, sai martinangi marbinege ma sahala ni si Raja Naipospos, ninna, songon naung huarbis di alaman 26 i.
Molo nihilala jala pinartimbanghon torop ni dongan Hutauruk, Simanungkalit,nagabariang (Sibagariang) 90 ripe. Asa nang nidok, manginona do sala ni ama, ompu tu pinomparna. Ianggo pinompar ni Marbun na pinaotootona i tung torop do laos margoar do Marbun sese dibahen toropna. Alai dung na tinopotan ni Sibagariang sala na binahen ni Sinagabariang (Sibagariang) najolo i, tar lam ganda do nian toropna.
Alai mardomu muse tutu, sude na lima marga i nunga masisesaan dosa di Sipoholon, di jolo kantor ni Assistent Demang taon 1933. Mansai ringkot situtu do na manopoti sala na binahen ni natuatua tu donganna, asa olo iba dapotan pasupasu nang sian Debata. Dung partangiangan na di Sipoholon i, sai
tarhusungkun do angka dongan sapartangiangan i Marguna situtu do ai tung mansai godang do sihalashononhon basabasa ni Debata dung partangiangan i.
Pangalaho ni si Raja Naipospos
Ianggo si Raja Naipospos, na ginjang do rohana, i ma huroa turun tu roha ni Sinagabariang (Sibagariang) uju i. Ai di na sahali di na margondang ibana di Banuarea uju marhuta ibana disi. Ala na di ibana sian Dolok Imun sahat tu Banuarea jadi di na naeng manortor i ibana dipangido ma tu partaganing asa dibahen gondang ni na bongbong di jae jala na bongbong di julu, jadi dibahen pargonsi i ma gondang i jala laos manortor ma ibana, nang tanganna pe antong dipatuduhon ma tu na torop di atas ni uluna songon na mangap do dibahen, i ma na mambahen tanganna i tumimbo dao dipadenggal jarijarina i sian uluna, ianggo tar na serep jala denggan, ndang tama bahenon tumimbo tanganniba sian ulu, molo tumimbo dibahen na mandok paboahon tu natorop i do i, ndang adong be di ginjang ni sangapna na sapunguan i.
Ia dung diida pinompar ni si Raja Sobu tortor ni si Raja Naipospos i, martahi ma nasida mambuhar (pabungkashon). Jadi di sada borngin dibahen nasida ma hamusuon, jadi laos buhar borngin do si Raja Naipospos sian huta Banuarea i; laos torus ma antong rasi rasa sadari on tano Banuarea i di pinompar ni si Raja Sobu, ndang holan i tahe, na sahat do nuaeng ro di parbalohan dohot Siualuompu. Asa godang do mago digomak halak ugasan ni si ginjang roha. Aut serep roha dohot tortor ni si Raja Naipospos i, da hot do tano Banuarea torus tu Sipoholon di ibana? Asa serep ni roha i gabe pahothon parugasanonniba hian, jala ginjang ni roha manghorhon mago parnampunaon, i ma songon na tu si Raja Naipospos i, nang godang artaniba ndang jadi haginjanghononhon, unang gabe mago. Na Raja Naipospos i didok,lo do ibana
gomos situtu mandok na ugasanna (tanona) isara tano, pola ro di na mate ibana dipingkiri alona tung songon na olo do; songoni ma nang diparbalohan ni tano. Ala ni angka pangalaho na songon i ma gabe sogo ma antong roha ni halak mangangkupi saparbalohan di parhaumaon. Sipata olo do balokna munsat asal unang diparbalok ibana, asa dao ma antong di  bungkas nangkaning, dipaboa ibana ma antong pangalaho ni si Raja Naipospos i, jala ihut ma hatana mandok: Santipul so donganan do, samponggol so angkupan si Raja Naipospos.
Di si Raja Naipospos rasi rasa sadari on sai ehet do pandohan i, alai tutu adong do na mandok ala ni garangna, ndang apala hinaporseaan i,, asa las roha ni dongan mangangkupi iba, tung pinadao ma gabus nang angkalangkal pe.
Na marlapatan do goar anak ni si Raja Naipospos
Songon naung hutaringoti di alaman 54 sahat tu 56, taringot tu anak ni si Raja Naipospos lima halak do jala adong do na mandok dua halak do, ianggo olat ni tingki na manurathon on ahu, dua dope dispinompar ni si Raja Naipospos na naeng pasadahon nang tu roha ni na torop, ra pingkiranku dibahen apala husurati taringot tusi. Alai ianggo mangihuthon timbangan ni rohangku nian sumintong do lima anak ni Si Raja Naipospos.
Jadi laos mardomu dope taringot tu si Raja Naipospos parianakhononna: 1 .Donda Hopol, 2. Donda Ujung, 3. Ujung Tinumpak, 4. Jamita Mangaraja, 5. Toga Marbun.
Tarida sian torop ni ianakhonna i, boi ma dohonon jolma na gabe do si Raja Naipospos. Na marlapatan do goar ni anakna i sude di rohana:
1. Donda Hopol, asa masihopolan tondina dohot tondi ni angka anggina, jala sahala hadumaon ma i didok. 2. Donda Ujung, jala sahala habeguon ma i didok, huhut masioloan dohot haha anggina. 3. Ujung Tinumpak, jala sahala panggalangon ma i didok, jala parhata sioloan. 4. Jamita Mangaraja, sahala harajaon ma i didok, jala sipatangitangion. 5. Marbun, jala sahala hagabeon ma i didok jala sipatimbotimboon.
Dipudi ni surat on ma angka hatorangan ni angka goargoar dohot marga pinompar ni si Raja Naipospos, i ma mangihuthon angka tonatona (baritabarita) ni angka na parjolo tubu. Ndang adong ianggo pustaha manang buku sian nasida, asa sintong
ni i na sotartontuhon di bagasan buku on, sae ma asa adong do marhite sian on panimbangion ni na manjaha dohot na umbegesa.
Ianggo taringot tu na margoar Donda Hopol jala Sinagab marjuji. Ndang apala songon ditingkion ingkon adong pangkat asa marsangap jolma, nang na mangula ndang pola ulaon partoru i, gariada tahe uloaon naoha dibahen mangulai haumana i, mardomu tingki i mansai maol situtu ulaula bosi i ma panggu, hudali, dohot rambas (sasabi), jadi dialusi na mandok ma hata ni na manungkun ondeng,. Alai tutu, i do bangkona,nagabariang manang Sibagariang. Na dos do i, ndang pola marimbar i dohonon manang jouon.
Ianggo taringot tu Donda Ujung jala na marmargahon Hutauruk songon on do. Dung hona lele nasida rap dohot amana na sian tano Banuarea i jala tinggal maringanan ma jolo di Pan numapu. Alai ianggo ibana ndang lomo rohana munsat ai parpudi do ibana, laos tinggal di huta i, alai nunga sai dibagasan muruk ibana ala so olo donganna i tinggal di si donganna. Nang pajumpang ibana dohot donganna nunga sai murukmuruk, jadi alani i digoari donganna i ma ibana parhuta na muruk. Dung i dilaonlaon ni ari lam dipadenggan
na manjou goarna i gabe Hutauruk. Bangkona ma i antong ndang ture pangalaho na ma tulut hu jouon (dohonon), ai na gabe mangarungkari manjou goar ni dongan na pahansit rohana, ai las ma rohana mida iba jala lambok ateatena. Asa songon i ma pangalahona umbahen na gabe Hutauruk marga nasida pinompar ni Donda Ujung. Ala ni sahala habeguon di ibana, ndang dihabiari pinompar ni si Raja Sobu, mamintor ibana ma marbalokhon Siopat Pisoran i ma na di Sipoholon.
Ianggo na margoar Ujung Tinumpak na gabe margoar jala mar. Ala ni panggalangonna i, ndang adong mian pahan  binunihonna i ianggo so adong ro tamuena. Sipata ala na so diingot patudukhonsa jadi ala malena so ada tuduhonna, laos mate alit ma. Jadi sai adong ma na umboto pangalahona i, i ma siala manuk na mate maralitan, jadi digoari halak ma ibana parmanuk na alit, laos dijou ma goarna Simanuknaalit alai dilaonlaon ni ari gabe Simanungkalit ma. Ndang denggan nian pambahenan na songon i ai gabe agoan do halak dihorhon pambuaton songon i, ba dumenggan do ulahononhon mangalehon tu dongan na humurang asa unang gabe roa goar, jala biasbias do halak na mambuat na so ugasanna jala manghorhon goar tihas do na mangulahon songon i. Ndang tihas manang aha ulaon na manjalahi ngolu asing sian na mambuat na so ugasanniba. Asa songon i umbahen Ujung Tinumpak i, gabe marmargahon Simanungkalit.
I. Alai nian molo sipalumean holan na pajophon (manimpan) sambing do palumean i disi ndang ianggo na gabe pangkeonna i ianggo so jolo gabe dipangidohon, ndang denggan pangkeonna sambing. Alai ianggo Situmeang i jotjot do dipangke ibana sipalumean na tu ibana i. Di na sahali manortor do ibana di sada horja, dipangngkena i, ro ma sungkunsungkun manang na sian dia paheanna i, jadi dipaboa nampunasa i ma, sipalumean do i tu ibana. Na malo do ibana manortor torop do halak mamuji mardomu tu paheanna i, sai disungkuni painondur an dipadenggan na manjou ma goar i gabe Situmeang, asa songon goar tihas hian do goar Sipalumean i. Ala ni i ndang jadi bahenon songon ugasanniba sandiri ugasan sipajopan ni dongan tu iba, ai mangalap (manghorhon) goar tihas do i, dumenggan ma hinasabamhon mamangke paheanniba sandiri asa dao sian iba goar tihas, Denggan do nian nang pinangke pahean ni halak na pinapinjamhonna tu iba, alai ingkon jolo pinangidohon.
Ianggo taringot tu goar Marbun na laos goarna do dimargahon pinomparna, paima adong marga dibahen nasida. Sahala hatoropon na marbunbun do sahala i. Adong do na mandok, ia si Marbun i tung na gogo do ibana mangarambasi angka ramba, i ma sibahenonna gabe napu tu haumana, ai napunapu Marbun ma marga ni pinomparna. Ai
marbunbun do songon dolok antong nasida, boi, i ma, Negeri Bakara, Pollung, Sipituhuta, Sihikkit, Sanggaran, dohot Marbun Sehu. Tung basa do Debata mangalehon tu nasida hombar tu goar sahala i. Balos ni na ansit i, gabe Debata do mangalehon basabasa, asa unang pola maundukhu roha ni na pinasiaksiak ni donganna, pos ma rohana na sun gogo do Debata mambahen singkatna tu ibana. Asa ndang pola sai baloson na humurang na binahen ni dongan tu iba, ai diboto Debata do i, sae ma pinasahat tu Ibana.
Asa molo adong ringkot ni angka barita on muse di laonlaon ni ari, tumangkas ma dibahen partimbangan taringot tu si.
Huta Sibagariang Tongatonga, 30 September 1955
Haran, Ompu Basar Solonggaron Sibagariang Kepala Negeri Hutaraja
Dokumen Serupa dengan Tarombo dohot Turiturian ni si Raja Naipospos
unang leas… – Amani Partogi
← alani tuak…..
Babi itu…. →
Posted on 17 Januari, 2010 by Hendry Lumban Gaol
Sai dipodahon natua-tua do tuhita, asa unang leas. Patudu hagijjang ni rohaon do molo adong leas ni roha dihita. Jala jolma na leas, tung so adong do dongan ni on, ala sude donganna jolma dianggap ditoruna, halak pe gabe mandao. Atung pe rupani dirohaniba, dang diboto nasida nanihataan on, ala didok roha, dang halak batak nasida, jadi tung ni hataan pe ibana dang diantusi i. Alai ima, manang beguaha pe i, unang leas. Husuhuthon ma jo namanggobarhon haleasan ni roha.
Napuhut do OppuHolong mangalului ngolu di kota na ribur, Jakarta. Nian, nunga piga hali dipasingot amaniHolong, asa unang mangula be ibana. Nga marua daging, sap uban simanjujung. Dipangido amaniHolong, asa holan manjaga pahoppuna si holang ma dijabu. Alai didok oppuHolong, gabe hassit do dagingna molo so mangula ibana.
Boi dohonon, sahalak na sukses do ibana. Sahalak tokke. Nata pe rupani tokke barang-barang bekas, palastik, seng nang na asing. Gabe tokke ni pamulung ma ibana di Jakarta on. Sian hanunutanna na papunguhon barang bekas, plastik boi ma ibana pasikkolahon anakkonna. Alai, ala diboto ibana do boha posruk na namangalului ngolu, ba molo lao ibana manang tudia, sai mar-bus do. Adong do mobilna na jeges. Alai dang di pakke i. Didok ibana, molo mar-bus boi papunguhon botol AQUA di dalan i.
Dipamasuk ma tu kattong palastik sude akka boto aqua na dapotsa, jala diboan. Saotik tabba saotik ba boi gabe godang.
Dinasadari, mar-bus ma ibana terminal Senen. Jala songon na somal rupani, ditiop ibana do palastik na birong, inganan ni botol aqua on. Sangajo do ibana jonjong di bus i, asa boi diranapi, atik boha adong botol aqua marpeakan di toru ni bangku i.
“Tareek, beta ma, dang adong be i sewa i…tarik pirrrrr…..” ninna kenek on sian pudi. Huroa halak batak do kenek dohot supir on.
“Litan, litan, Cililitan…” ninna marsurak sian pittu i manjouhon akka panuppang. Sada di jolo sada dipudi.
Piga-piga leleng dukkon mardalan bus on, ro ma sahalak sian kenek i mardalan sian jolo papunguhon ongkos. Dihurtuhi dohot tanganna siamun, na gok hepeng logam i. “Ongkos…ongkos….” ninna kenek on. Songoni ma sian jolo sahat tu pudi.
“Asi nai roha mamereng amattaon neh, nga matua hape ikkon papungu palastik, nga marharukkut tangan i, jala mardalan pe nga mekkat-ekkat”
“Ah, nadibaen-baen do i lae, asa unang marongkos do i. Jalo lae ongkosna, didia dapot na pere-pere di portibion”
“Sobbu ma songoni lae, sahalak na do, asi roha” ninna siJamurhing, kenek na papupungoh ongkos on.
“Dang adong i lae, paula-ula ma dipanengel-nengel i, ai mamora do di Jawa an, nga hea hu ida, akka pargabus doi, jalohon ongkos ni i, molo dang dilean asa hupaturun” ninna siJatiolhas kenek na jonjong di pittu jolo i.
“Pak,..pak…ongkosnya pak, baru keluar pool ini, belum dapat setoran” ninna mandapothon oppuHolong.
Didadap oppuHolong sakku ni bajuna, dilean ma ongkosna. Huroa dang sangka roha ni kenek on, nahalak batak OppuHolong, dibereng sian pardompahan dohot ulaonna.
“Ai na dipanengel-nengel do, paula-ula doboan-boan palastik i, asa asi roha, paula-ula dang dibereng nga pinapungu ongkos” ninna siJatolhas muse, mandok tu siJamurhing, huhut dilean hepeng na jinalona sian oppuHolong.
Didok oppuHolong ma “Dang na hupanengel-nengel lae, jala dang huharaphon asi niroha sian hamu, hagarar au do ongkoshu, gijjang ni rohami, kenek dope ho nga langitmu langitan…” tarmuruk ibana, huroa dang tartahansa be dang mandok hatana.
“Bah, ai halak batak do pe hamu, sattabi ma oppung, sala ma au dihatakki, hurippu nakkinon dang batak hamu, marga aha do ho oppung” ninna siJatolhas huhut marsiberengan nasida nadua.
“Dang adong marga-margana, jala dang oppungmu au, nandigan anakku manubuhon pahoppu songon ho na roha, leas roham mida napogos” ninna OppuHolong.
Pos ini dipublikasikan di HATA SO PISIK dan tag leas, Pakkat. Tandai permalink.
Jesus dohot Sahalak Borua di Sumurhasa Isyarat ZimbabweSahalak Borua di Sumur
Dung sae Paska, mulak ma Jesus dohot angka muridna tu Galilea. Lewat do nasida sian Samaria. Dung jonok nasida di kota Sikar, istirahat ma Jesus di sumur ni si Jakkob. Dung i laho ma angka muridna manuhor sipanganon tu kota.
Ro ma sahalak borua laho mambuat aek tu sumur i. Didok Jesus ma tu ibana, “Lehon ma tu ahu aek i inumonku.” Didok borua i ma, ‘Boasa dipangkulingi amang ahu? Halak Samaria do ahu. Kan ndang boi mangkatai halak Jahudi tu halak Samaria?’ Alai didok Jesus ma, ‘Molo diboto ho ise ahu, jaloonmu do tu ahu aek. Hulehon ma tu ho aek hangoluan.’ Didok borua i ma, ‘Maksudna boha? Alana ndang adong timba ni amang.’ Didok Jesus ma, ‘Manang ise na manginum aek na hulehon, ndang mauas be.’ Didok borua i ma, “Lehon ma tu ahu aek i Amang.”
Dung i, didok Jesus ma, ‘Jou ma suamim tuson.’ Didok borua i ma, ‘Ndang adong suamiku.’ Didok Jesus ma, ‘Tutu do i. Nunga lima hali ho kawin. Jala ndang suamim donganmu saonari.’ Didok borua i ma, ‘Panurirang do ho bah. Didok halak Samaria, boi do manomba Debata di dolok. Didok halak Jahudi, holan di Jerusalem do boi manomba Debata. Alai porsea do ahu, molo ro Messias dipaboa ibana do tu hami cara manomba Debata.’ Didok Jesus ma, ‘Ahu do Messias i.’ Ndang hea dope dipaboa Jesus songon i tu na asing.
Lari ma borua i tu hutana. Didok ma tu halak Samaria, ‘Pajumpang nangkin ahu dohot sahalak baoa. Diboto ibana do sude taringot ahu. Ibana do ra Messias. Beta ma taida tusan!’ Dung i laho ma nasida dohot borua i, diajari Jesus ma nasida.
Ditogihon halak Samaria ma Jesus tu huta ni nasida. Disi ma Jesus saleleng dua ari mangajari. Gabe godang ma na porsea tu ibana. Didok nasida ma tu borua Samaria i, ‘Dung dibege hami na didok ibana, porsea do hami sipalua portibi on ibana.’
“‘Ro ma!’ jala ro ma manang ise na mauas. Manang ise na olo, dibuat ma aek hangoluan i ndang pola martuhor.”​—Pangungkapon 22:17
Sungkun-Sungkun: Boasa tarsonggot borua Samaria i ala mangkatai Jesus tu ibana? Aha do na dipaboa Jesus tu ibana?
Jesus Mangajari Boru Samaria
Dipaboa Jesus ma tu borua i hatorangan na so hea dope dipaboa ibana tu halak na asing.
Jempek Hata dohonon – Amani Partogi
← Ipon Palsu
Sai Puji ( ver. STAB ) →
Jempek Hata dohonon
Posted on 1 Desember, 2010 by Hendry Lumban Gaol
Adong do parjambaran na ingkon dapotan ganup na ro tu ulaon adat di halak batak. Ulaon na met-met, nang ulaon na balga. Ima jambar hata. Jala sipata sai rumingkot do parjabaran nasada on sian parjambaran na asing, songon jambar juhut. Ninna roha, jambar na sasada on do mambaen leleng ulaon ni halak batak. Datung na mangulosi, dohot na asing. Hape, ia dilean partingkian, bah ganup be do manjua. Ia soi marsituganan. Sude mandohoti ulaon i, sai ingkon ris do anggo jambar nasada on. Ido alana, molo manghatai dongan, di panimpuli ni panghataionna sai didok do “hatangki hata tambaan” na marlapatan, dilean tingki tu donganna lao mandok hata. Olo do tubu hata na hurang tabo begeon molo pola adong naso dilean manghatai. Nata pe rumani, sai alus na jempek do dipandok be. “Sitombol ma hita” lapatanna sada hata ma hita, ima i.
Di sada luat adong ma masa ulaon. Songon hatangku na di ginjang i, dung sidung marsipanganon dipungka ma ulaon manghatai. Songoni do adat ni batak on, sai jolo marsipanganon do asa marsirarian. Tutu ma nian, molo nga bosur iba, manang aha pe nanaeng sihataan sitau marujung tu na denggan ma i annon.
“Santabi ma dihita saluhut na pungu dison, ta pungka ma panghataionta molo tung adong annon angka sirarian, jempek hata dohonon, ba dumenggan maa dung sidung manghatai na marboho” ninna protokol, uhut dipadenggan parhundulna
“Ima tutu, dihita namardongan tubu, jempek hata dohonon, ba ninna rohanian molo tung disangkapi punguan,…” ninna protokol muse. Marganjang na manghatai on.
“Ninna roha, jempek hata dohonon, jolo tapasahat ma jo panghataion on tu raja ni pamoruonta, manang songon dia pe rumang ni ulaon na naeng si ulaon, ba nasida do annon anggo na mangulahon” ninna amaniTulpe dung jolo marsantabi ibana.
“Ba, i ma tutu, nga na denggan i Anggia, jempek hata dohonon, ido tutu, saonari pe hulean hami ma partingkian on tu hamu raja ni pamoruon nami, jempek hata dohonon nuaeng, ba hamu do marsogot mangulahon siulaon on, jei ingkon jolo begeon nami do hata muna, marsiaturan ma hamu. Jempek hata dohonon nuaeng, harop do roha nami sada roha hamu, anggo hami hula-hula muna tung marhaposan tu hamu do…” ninna ketua, AmaniBatara. Jempek hata dohonon, ninna alai marganjang-ganjang mandok hata.
Dung rade raja ni pamoruon, manghatai ma sahalak sian utusan.
“Ima tutu, tuhamu rajani hula-hula nami, ba jempek hata dohonon nuaeng, molo nunga tung raja i na marsuruh, ba songon sian hami angka boru muna, jempek hata dohonon nuaeng sitolopi na uli do hami. Jempek hata dohonon, saluhutna ulaon na naeng tapatupa on rade do hami mangulahon i, jempek hata dohonon nuaeng, na dia ma siulaonon nami, ba jempek hata dohonon, marsuru ma raja i. Songoni ma sian au, jempek hata dohonon, ala adong do hita piga-piga halak dison, jempek hata dohonon, ba tama do molo ganup hita mandoh hatana mangalusi hula-hulanta, jempek hata dohonon, songon nidok ni rajai nagkinon, ba jempek hata dohonon, hita do sude mangulahon ulaon on, jempek hata dohonon, di tambai pariban nami. Tu horong ni ina ma, hamu angka pariban nai, jempek hata dohonon, ro hamu tuson, marsuru hula-hulai. Jempek hata dohonon, hamu angka boru ni rajai do sitiop puro-puro, jempek hata dohonon baen hamu alusmuna” ninna amaniPurnama. Dungi dipanotnoti sada-sada paribanna di punguan i
“Hemm…ehm….jadi, ima tutu rajanami, Raja ni Hula-hulanami, jempek hata dohonon, nga tung satolop hami saluhutna songon pamoruon muna, jempek hata dohonon, songon naung tinariahon ni anggi nami nangkin, amaniPurnama ido tutu, jempek hata dohonon, naung saroha do hami mangulahon i. Jempek hata dohonon, songoni ma jolo sian hami, ditambai dongan” ninna amaniHarintaran. Tong marsiberengan na marpariban. Dialusi nanget sian pudi, “Jempek hata dohonon, sitombol ma hita, Akkang” ninna NaiFitri uhut manginsurut tu pudi. Biar rohana mandok hatana.
Songoni ma dipamamasa panghataion i. Ganup mandok hata sai didok do, jempek hata dohonon, alai maredet-edet pahataiaoni.
Sahat ma panghataion tu namardongan tubu. Didok OppuHumuntal ma hatana. “Imatutu tuhita saluhutna, jempek hata dohonon, nunga ta bege hata ni pamoruon ta, ba jempek hata dohonon saonari tu hita nama jempek hata dohonon, ninna roha nian mar wilayah-wilayah ma hita pasahathon pandapot. Jempek hata dohonon asa unang marganjang be pakkataiaon on, pinasahat ma parjolo tu wilayah sampulu tolu, jempek hata dohonon na hatop nai ma baen hamu, tor hatahon hamu ma impolana, mamereng hita tu tingki jempek hata dohonon asa sada ma hamu pasahatho, jempek hata dohonon mauliate ma.” ninna tong marganjang hata i.
“Mauliate ma amanguda, jempek hata dohonon na denggan do tutu pandohan ni pamoruon ta i, ba jempek hata dohonon nuaeng saguru dihita na mardongan tubu do. Jala ia hami sian wilayah sampulu tolu, jempek hata dohonon sipanolopi na uli do hami. Jempek hata dohonon, molo tung siat pangidoan nian, ala madomu holang huta nami, jempek hata dohonon, nasa na tarulahon hami, ulahonon nami do i. Songon pandok ni situa-tua ba, tinallik ninna huling-huling tarida holi-holi, hamu do tutu amanguda na marulaon, hami haha dolimuna ma panamboli, jempek hata dohonon, rade ma hami disi. Alai, marpanukkun hita, ai adong dope dongan tubutta ha tope ro tu ulaon on, jempek hata dohonon tung bohape dah, dang na manghurangi palilung iba nuaeng, jempek hata dohonon ingkon sai jolo sian nasida do asa tu hami. Jempek hata dohonon, ia hami na di wilayah sampulu tolu holan piga ruma tanggs do, jempek hata dohonon, alai nang pe songoni, jempek hata dohonon, molo sa tahi do hita mangulahon sa, jempek hata dohonon, na tupa do sude. Jempek hata dohonon, songoni ma jo saotik sian hami, jempek hata dohonon hatakki-hata tambaan, jempek hata dohonon…” ninna amaniSoholsoan.
Songoni ma na manghatai on, maru tuk botari, sai jempek hata dohonon ninna alai sude do marganjang-ganjang di pandohi be.
On pe pinasidung ma surat on, jempek hata dohonon nuaeng sotung bosan angka dongan panjaha ala ni paganjang hu. Jempek hata dohonon tutu, songon dia pe rumang ni na husurathon on, jempek hata dohonon ndada na manghata jolma, alai jempek hata dohonon, ba ima namasa di luat i. Jempek hata dohonon, hatakkon-hata tambaan ma on ateh, jempek hata dohonon, mauliate ma.
Boi do Urupanmu Dongan na di Huria? | Siparsiajaran
JAHA DIngola Heber Hiligaynon Hindi Hiri Motu Igbo Iloko Indonesia Inggris Islan Isoko Italia Japang Jerman Serb (Romawi) Shonrhobo Uzbek Vietnam Waray-Waray Wolaita Yoruba Yunani Zapotec (Isthmus)
Pingkirhon ma pangurupion na dihaporluhon ni donganta
ANDORANG so manaek tu surgo, didok Jesus tu angka siseanna, ”Gabe sitindangingku ma hamu . . . sahat ro di ujung ni tano on.” (Ul. 1:8) Songon dia do nasida boi pasahathon barita na uli di liat portibi on?
Si Martin Goodman, sahalak profesor di Universitas Oxford, mandok ”Ulaon marbarita ma na paimbarhon halak Kristen sian agama na asing, songon agama Jahudi di tingki imperium ni Roma.” Laho do Jesus marbarita na uli sian sada inganan tu inganan na asing. Ditiru halak Kristen na sintong do Jesus mamaritahon ”harajaon ni Debata” di sude inganan. Dilului nasida do halak na olo mamboto hasintongan. (Luk. 4:43) I do alana, di abad na parjolo adong na digoari ”apostel” lapatanna, halak na disuru laho mangulahon sada ulaon. (Mrk. 3:14) Didok Jesus tu angka siseanna, ”Laho ma hamu, podai hamu ma saluhut bangso.”—Mat. 28:18-20.
Nang pe ndang di tano on be saonari sisean ni Jesus na 12 i, alai torop naposo ni Jahowa maniru nasida marbarita. Tingki dihaporluhon godang parbarita, nasida mandok, ”Dison do ahu, suru ma ahu!” (Jes. 6:8) Adong na pinda tu negara na asing, songon na lulus sian Singkola Gilead. Na asing, pinda tu sada inganan di negara nasida. Torop na marsiajar bahasa na baru asa boi mangurupi huria manang kelompok. Nang pe ndang sai mura, alai rade do angka donganta on mangalehon tingkina laho patuduhon holong ni nasida tu Jahowa dohot tu dongan. Alani i, denggan ma diatur nasida tingki, gogo dohot parhepengon ni nasida laho marbarita di inganan na mangkaporluhon. (Luk. 14:28-30) Arga situtu do sude na diulahon ni angka donganta on.
Ala marimbar do na masa di parngoluonta, ndang sude hita boi pinda manang marsiajar bahasa na baru. Alai, boi do hita gabe missionari di hurianta sandiri.
GABE MISSIONARI DI HURIANTA SANDIRI
Pangke ma tingkimu saonari mangalehon pangurupion
Di abad na parjolo, marlas ni roha do halak Kristen marbarita di inganan ni nasida be. Didok si Paulus tu si Timoteus, ”Ulahon ma ulaon ni parbarita na uli, jala ulahon ma sude ulaonmu songon naposo ni Debata.” (2 Tim. 4:5, Bibel siganup ari) Hata on, didok tu halak Kristen di abad na parjolo, alai ringkot dope taulahon on saonari. Sude halak Kristen, ingkon mamaritahon barita na uli taringot Harajaon jala mambahen sisean. Boi do hita songon missionari nang pe di hurianta sandiri.
Umpamana, tingki ro missionari tu sada negara, ingkon pahombaronna do dirinasida tu hasomalan di negara i. Nang pe ndang boi hita pinda tu inganan na mangkaporluhon godang penyiar, boi do tapangke marragam cara laho marbarita? Umpamana, taon 1940 angka donganta taronjar rohana marbarita di inganan na ribur sahali saminggu. Hea do hamu marbarita di inganan na ribur? Hea do hamu marbarita mamangke rak beroda? Alani i, rade do hamu marbarita mamangke marragam cara?
Mangurupi dongan di ulaon marbarita
Molo olo do hita mangulahon i, tadapot ma las ni roha tingki marbarita. Donganta na pinda tu inganan na mangkaporluhon parbarita manang na marsiajar bahasa na baru, nasida boi gabe sitiruon jala mangalehon pangurupion di huria. Umpamana, nasida boi manguluhon ulaon marbarita. Angka missionari pe, jotjot do manguluhon ulaon marbarita di huria huhut mangajarajari angka donganta baoa di huria i mangulahon sisongon i. Molo hamu nunga tardidi, olo do hamu ”diajarajari” jala rade do hamu gabe parhobas manang gabe sintua laho mangurupi donganta di huria?—1 Tim. 3:1.
PATOGUHON ANGKA DONGAN
Godang do cara na boi tabahen mangurupi huria. Sude hita, na poso manang na matua boi do mangalehon ”pangurupion na balga” tu dongan sahaporseaon.—Kol. 4:11, Bibel siganup ari.
Molo naeng taurupi donganta, porlu tatanda nasida. Bibel manjujui hita asa marsaor dohot dongan sahaporseaonta di parpunguan. (Heb. 10:24) Ndang na ingkon taboto sude manang tasungkuni taringot nasida. Alai, porlu tapingkirhon aha na ringkot di nasida, songon pangurupion, pangapulion manang patoguhon rohanasida marhite Bibel. Alai, adong do situasi na ingkon holan parhobas manang sintua na boi mangalehon pangurupion tu nasida. (Gal. 6:1) Nang pe songon i, boi do hita mangurupi donganta na matua manang songon keluarga tu na marsitaonon.
Mangapuli na marsitaonon
Dihilala si Salvatore do pangurupion sian dongan di huria. Ala susa di parhepengon, dijual ma usahana, jabuna dohot angka barangbarangna. Marsak ma ibana mangingot keluargana. Dilehon sada keluarga di huria ma hepeng tu ibana jala diurupi mangalului karejo. Jotjot nasida mangkatahatai jala patoguhon roha ni si Salvatore. Alani i, solhot ma paralealeon ni nasida. Saonari, las do roha ni nasida mangingot tingki rap nasida mangkilala hasusaan.
Halak Kristen na sintong ndang maila paboahon haporseaonna tu na asing. Ingkon tatiru do Jesus jala mangurupi halak mamboto bagabaga ni Debata. Nang pe adong na boi pinda, na debanai ndang, alai sude hita boi do mambahen na dumenggan di hurianta sandiri. (Gal. 6:10) Tingki taurupi donganta, tahilala do las ni roha jala hita mangulahon ulaon na denggan.—Kol. 1:10; Ul. 20:35.
Kisah Hidup: Dilehon Jahowa do Pasu-Pasu tu Ahu Lobi sian na Huhirim | Si Manfred Tonak
Joujou Paboahon—Edisi Siparsiajaran | Juli 2019ilehon Jahowa do Pasu-Pasu tu Ahu Lobi sian na Huhirim
Na dipaboa si Manfred Tonak
‘HUBOTO do, ingkon merintis do ahu. Alai sungkun-sungkun do rohangku, tabo do gabe perintis?’ Lomo hian do rohangku tu karejongku di Jerman, i ma mangirim angka sipanganon tu luat Afrika, songon tu Dar es Salaam, Elisabethville, dohot Asmara. Alai dung piga-piga taon ndang hurimpu boi ahu gabe perintis di Afrika!
Tingki mulai merintis ahu, muba ma ngolungku ala hudapot do lobi sian na huhirim. (Eps. 3:20) Alai sungkun-sungkun do ra rohamu, songon dia do i boi masa. Huceritahon ma jo da.
Ahu tubu di Berlin, Jerman taon 1939, piga-piga bulan dung mulai masa Porang Dunia II. Tingki naeng marujung porang i di taon 1945, hona bom ma kota Berlin. Alani serangan bom i, gabe hancur ma dalan. Laho ma ahu dohot keluargangku martabuni tu sada inganan asa unang hona bom. Alai asa aman, gabe pinda ma hami tu huta ni omak di Erfurt.
Ahu dohot natua-tuakku dohot itongku di Jerman, taon 1950
Marsitutu do omakku mangalului hasintongan. Sai dijaha ibana do buku ni angka halak na pistar, jala diihuthon ibana do piga-piga agama. Alai ndang dapotna dope hasintongan i. Alai hira-hira taon 1948, ro ma dua Sitindangi Ni Jahowa tu jabunami. Ditogihon omak ma nasida tu jabu, jala godang do na disungkun ibana tu nasida. Ndang adong dope sajom, didok omak ma tu ahu dohot tu itongku, “Nunga dapothu be hasintongan i!” Ndang sadia leleng, ro ma ahu, omakku, dohot itongku tu parpunguan di Erfurt.
Taon 1950, mulak ma hami tu Berlin. Marpungu di Huria Berlin-Kreuzberg ma hami. Dung i, pinda jabu ma muse hami alai tong do di Berlin. Gabe tu Huria Berlin-Tempelhof ma hami marpungu. Ujungna, tardidi do omak. Alai ahu ndang dope. Boasa?
MARSITUTU ASA UNANG GABE PARILA
Ala parila ahu, gabe leleng do ahu asa maju. Saleleng dua taon, ndang hea ahu mangkatai tingki marbarita. Alai marsaor ma ahu dohot angka donganta na barani jala mangkaholongi Jahowa. Adong do sian nasida na hea dipenjarahon di kamp konsentrasi Nazi manang di penjara Jerman Timur. Adong do muse na hea martabuni-tabuni mamboan sijahaon tu Jerman Timur, hape boi do dipenjarahon nasida alani i. Gabe sitiruon do nasida di ahu. Gabe hurimangi ma, barani do nasida mangalehon ngoluna tu Jahowa dohot tu angka dongan. Ahu pe boi do ndang gabe parila.
Marsitutu ma ahu asa unang gabe parila. Dohot ma ahu tu sada kampanye khusus laho marbarita di taon 1955. Di sada surat na dibahen di Informant, * dipaboa donganta si Nathan Knorr ma, on ma kampanye na umbalga na hea dibahen Sitindangi Ni Jahowa. Didok ibana molo dohot do sude parbarita tu ulaon on, “di bulan on ma taulahon ulaon marbarita na umbalga na hea adong di portibi on”. Tutu do masa i! Ndang sadia leleng, rap tardidi ma ahu dohot bapakku dohot itongku taon 1956. Alai dungkon i, ingkon hubahen do muse sada keputusan na ringkot.
Saleleng martaon-taon, huboto do cita-cita na denggan do gabe perintis. Alai ndang olo dope ahu gabe perintis tingki i. Huparsiajari ma marbisnis dohot mangirim barang tu luar negeri. Lomo do rohangku asa jolo berpengalaman ahu di bidang on baru pe asa merintis. Taon 1961, dapothu ma karejo di Hamburg, kota na umbalga di Jerman. Gabe lomo ma rohangku tu karejo on. Ujungna, ndang marnasaut ahu gabe perintis. Jadi, aha ma na huulahon?
Mandok mauliate do ahu ala marhite angka dongan, diurupi Jahowa do ahu asa mangkaringkothon parale-aleonku tu Ibana. Godang do angka donganku na mulai merintis. Gabe sitiruon do nasida di ahu. Asing ni i, adong do donganta si Erich Mundt na hea dipenjarahon di kamp konsentrasi. Dijujui ibana do ahu asa porsea tu Jahowa. Didok ibana, tingki di kamp konsentrasi, adong do angka donganta na holan porsea tu dirina sandiri, ujungna gabe gale ma nasida. Alai angka dongan na porsea tu Jahowa, tongtong do setia jala ujungna dipangke organisasi ni Jahowa do nasida.
Tingki baru mulai merintis ahu, taon 1963
Jala, adong donganta si Martin Poetzinger, na ujungna gabe anggota Punguan Na Mangaradoti Organisasi na manjujui angka dongan. Didok ibana, “Habaranion do sada arta na ummarga!” Dung hurimangi hatana i, huputushon ma kaluar sian karejongku jala mulai ma ahu merintis bulan Juni taon 1963. On ma sada keputusan na dumenggan na hea hubahen! Dung dua bulan, diundang ma ahu gabe perintis istimewa. Hape tingki i, ndang sanga dope dapothu karejo na baru. Dung piga-piga taon, dipasu-pasu Jahowa ma ahu lobi sian na huhirim. Diundang ma ahu tu Singkola Gilead kelas 44.
PARSIAJARAN NA ARGA SIAN GILEAD
Sada parsiajaran na huingot sian singkola i tarlumobi sian donganta si Nathan Knorr dohot si Lyman Swingle, i ma “unang pintor menyerah di penugasanmuna”. Dipatogu do hami asa marhasil di penugasannami nang pe maol. Didok donganta si Knorr do, “Aha do na sai dipingkiri hamu taringot daerah penugasanmuna i? Inganan na kotor do, angka serangga, manang hapogoson? Manang, diingot hamu do angka hau, bunga dohot bohi na marlas ni roha? Marsitutu ma hamu laho mangkaholongi angka halak!” Hea do dipaboa donganta si Swingle boasa adong angka dongan na pintor menyerah di penugasanna. Sampe naeng tangis do ibana paboahon i. Sanga do so satongkin ibana marjamita alani i. Hona hian do i tu rohangku. Gabe marsitutu ma ahu asa unang gabe kecewa hubahen Jesus dohot angka na miniahan.​—Mat. 25:40.
Ahu, si Claude, dohot si Heinrich tingki gabe misionaris di Lubumbashi, Kongo, taon 1967
Dung dipaboa daerah penugasannami, adong piga-piga donganta di Betel na manungkun tu daerah dia hami ditugashon. Dipuji nasida do daerah penugasan ni dongan na asing. Alai tingki hudok, “Tu Kongo (Kinshasa)”, didok nasida ma tu ahu, “Oh, tu Kongo ate! Sai didongani Jahowa ma ho disi!” Alana tingki i, godang do barita taringot halak na marbadai jala masibunuan di Kongo (Kinshasa). Alai sai huingot do angka parsiajaran na hudapot sian singkola i. Ndang sadia leleng dung wisuda hami di bulan September 1967, borhat ma ahu, si Heinrich Dehnbostel, dohot si Claude Lindsay tu Kinshasa, ibukota ni Kongo.
DILATIK TINGKI GABE MISIONARIS
Dung sahat hami di Kinshasa, marsiajar bahasa Prancis ma hami saleleng tolu bulan. Dung i, pinda ma hami tu Lubumbashi di ujung selatan Kongo na jonok tu perbatasan tu Zambia. Najolo goarna Elisabethville. Pinda ma hami tu jabu ni misionaris di pusat kota.
Huta-huta do Lubumbashi on, jala ndang hea dope ro parbarita na uli tuson. Godang do parsiajar Bibelnami, sampe ndang sanga tingkinami laho mangajari sude. Marbarita do muse hami tu angka pejabat na karejo di kantor ni pamarenta manang tu polisi. Godang do na mangargai Bibel dohot ulaonnami marbarita. Godangan halak disi marbahasa Swahili do. Alani i huparsiajari ma bahasa i rap dohot si Claude Lindsay. Ndang sadia leleng, ditugashon ma hami tu huria na marbahasa Swahili.
Nang pe godang pengalaman na denggan na didapot hami, alai adong do tong angka ambat-ambat. Jotjot do hami pajumpang dohot angka tentara na mabuk na mamboan sinjata. Adong do muse polisi na manudu hami mangulahon hajahaton. Hea do ro polisi mamboan sinjata tu parpunguannami di jabu ni misionaris. Diboan ma hami tu kantor polisi. Disuru ma hami hundul di lante sahat tu jam sampulu borngin. Dung i, diloas ma hami mulak.
Taon 1969, gabe pengawas wilayah ma ahu. Tingki gabe pengawas wilayah, ingkon hudalani do dalan na margambo jala marramba. Godang do tajumpangi dalan sisongon i di Afrika. Tingki marborngin ahu di sada huta, adong ma manuk dohot angka anakna modom di toru ni podomanku. Sai huingot do songon dia soara ni manuk i mandungoi ahu, hape golap dope ari. Hea do ahu mangkata-hatai taringot hasintongan tingki borngin dohot angka dongan di jonok ni api unggun. Molo huingot i muse, las do rohangku.
Sada ambat-ambat na mansai borat na diadopi hami, i ma ala adong angka donganta na dohot tu organisasi Kitawala. * Piga-piga sian nasida nunga tardidi jala gabe sintua di huria. Gabe songon “batu karang na buni” do nasida di huria. Alai angka dongan na serep rohana ndang olo mangihuthon nasida. (Jud. 12) Alai ujungna, dipaias Jahowa do huria sian angka halak sisongon i, jala lam godang ma muse halak na gabe Sitindangi Ni Jahowa.
Taon 1971, ditugashon ma ahu tu kantor cabang di Kinshasa. Marragam do karejongku disi. Songon surat-menyurat, lektur, dohot bagian dinas. Di Betel, huparsiajari ma songon dia mangorganisasi ulaon di negara na balga nang pe terbatas fasilitasna. Sipata, ingkon marbulan-bulan do asa sahat surat na dikirim hami tu angka huria. Mulana, dikirim do i marhite pesawat, dung i ditaruhon marhite parau. Alai, olo do ndang boi mardalan parau i saleleng marminggu-minggu ala godang eceng gondok. Nang pe songon i, marhasil do ulaonnami nang pe mangadopi angka ambat-ambat.
Longang do rohangku mangida songon dia angka dongan paradehon kebaktian na balga nang pe terbatas biayana. Dibahen nasida ma panggung sian asar ni rayap na songon bukit. Dindingna dohot hundulanna pe dibahen nasida sian lalang. Dibahen ma bambu gabe tiangna, jala tikar bambu gabe atapna dohot mejana. Dipotong nasida ma kulit ni hau ganti ni paku. Longang do rohangku ala sai adong do cara ni angka donganta mambahen i sude. Holong hian do rohangku tu nasida. Dung pinda ahu tu penugasan na baru, masihol do ahu tu nasida!
MARTUGAS DI KENYA
Taon 1974, dipapinda ma ahu tu kantor cabang di Nairobi, Kenya. Godang do angka ulaonnami disi, ala kantor cabang Kenya do na mangaradoti ulaon marbarita di sampulu negara na jonok sian i. Di piga-piga sian negara on, diorai do ulaon marbarita disi. Nunga jotjot ahu ditugashon asa ro tu angka negara i, tarlumobi tu Etiopia. Godang do ambat-ambat na diadopi angka donganta disi, jala godang do sian nasida na dianiaya. Godang do nasida na dipungkuli, dipenjarahon, jala adong do na dipamate. Alai tongtong do nasida setia ala togu do parale-aleonna tu Jahowa dohot tu angka dongan.
Taon 1980, lam tamba ma las ni rohangku dung marhasohotan dohot si Gail Matheson. Sian Kanada do si Gail, jala sakalas do hami tingki singkola Gilead. Gabe misionaris ma ibana di Bolivia. Jotjot do hami marsikiriman surat. Dung 12 taon, pajumpang ma hami muse di New York. Ndang sadia leleng, marhasohotan ma hami di Kenya. Las hian do rohangku tu si Gail, ala togu do parale-aleonna tu Jahowa jala sederhana do parngoluonna. Tongtong do didongani ibana ahu jala dihaholongi do ahu.
Taon 1986, ditugashon ma ahu gabe pengawas wilayah huhut gabe Panitia Cabang. Dikunjungi hami ma angka negara na diawasi kantor cabang Kenya.
Marjamita di kebaktian di Asmara, taon 1992
Huingot do tingki paradehon inganan kebaktian di Asmara (di Eritrea) taon 1992. Tingki i, ndang diorai be Sitindangi Ni Jahowa. Alai mansai roa do inganan kebaktian na dapotnami. Roa do i idaon sian luar, alai umroa dope na di bagasan. Alai tingki ari kebaktian i, longang do rohangku ala boi dibahen angka dongan inganan i gabe denggan. Godang do angka keluarga mamboan kain jala ditempelhon nasida ma i tu angka bagian na roa. Las do rohanami mangihuthon kebaktian i, jala adong 1.279 halak na ro.
Tingki gabe pengawas wilayah ahu, marragam do inganannami marborngin ganup minggu. Sipata, marborngin ma hami di sada penginapan na mewah jala jonok tu laut. Alai di tingki na asing, marborngin do hami di jabu na dibahen sian seng. Kamar mandina pe daona 100 meter sian jabu. Alai manang didia pe hami melayani, sai diingot hami do tingki rap marbarita dohot angka perintis dohot parbarita na ringgas. Tingki dapotnami penugasan na baru, ingkon marsirang ma hami dohot angka dongan na burju i. Masihol hian do hami tu nasida.
GODANG PASU-PASU DI ETIOPIA
Sian taon 1987 sahat tu taon 1992, ndang diorai be ulaon ni Sitindangi Ni Jahowa di piga-piga negara na diawasi kantor cabang Kenya. Alani i, dibahen ma muse piga-piga kantor cabang. Taon 1993, ditugashon ma ahu tu kantor cabang di Addis Ababa, Etiopia. Nunga marpulu taon diorai ulaon ni Sitindangi Ni Jahowa disi. Alai saonari ndang be.
Tingki gabe pengawas wilayah di Etiopia, taon 1996
Dipasu-pasu Jahowa do ulaon ni Sitindangi Ni Jahowa di Etiopia. Godang do angka donganta na gabe perintis. Ganup taon mulai sian 2012, lobi sian 20 persen Sitindangi gabe perintis biasa. Asing ni i, diparade do angka singkola laho mangalatik angka donganta. Jala lobi sian 120 Bale Harajaon na dipajongjong. Di taon 2004, pinda ma anggota Betel tu inganan na baru jala nunga adong be Bale Kebaktian. On ma angka pasu-pasu na dilehon Jahowa.
Saleleng martaon-taon, nunga marale-ale hami dohot angka dongan na di Etiopia. Holong hian do rohanami tu nasida ala burju-burju do nasida. Baru-baru on, hurang sehat do hami. Alani i, gabe ditugashon ma hami tu kantor cabang Eropa Tengah. Denggan do hami diurus dison, alai masihol hian do hami tu angka dongan na di Etiopia.
GODANG NA MARTAMBA DIBAHEN JAHOWA
Dihilala hami do songon dia Jahowa mambahen lam godang na mananda Ibana. (1 Kor. 3:6, 9) Umpamana, tingki parjolo sahali ahu marbarita tu halak Rwanda na karejo di pertambangan tembaga di Kongo, ndang adong dope Sitindangi di Rwanda. Saonari, nunga lobi sian 30.000 Sitindangi di Rwanda. Di taon 1967, hira-hira 6.000 do Sitindangi di Kongo (Kinshasa). Saonari, adong hira-hira 230.000 Sitindangi disi, jala lobi sian sajuta halak na ro tu Borngin Parningotan di taon 2018. Di sude negara na hea diawasi kantor cabang Kenya, saonari nunga adong lobi sian 100.000 Sitindangi disi.
Lobi sian 50 taon naung salpu, dipangke Jahowa do angka dongan laho mangurupi ahu asa merintis. Sahat tu saonari parila dope ahu. Alai, nunga marsiajar ahu asa tongtong porsea tu Jahowa. Pengalamanku na di Afrika i mangurupi ahu asa boi sabar jala sederhana. Las do rohangku dohot si Gail tu angka dongan na mansai burju, na tongtong setia nang pe godang hasusaan, jala porsea tu Jahowa. Huhilala do asi ni roha ni Jahowa na mansai balga. Dilehon Jahowa do pasu-pasu tu ahu, lobi sian na huhirim.​—Ps. 37:4.
^ par. 11 Ujungna goarna gabe Pangkobasion Harajaonta, jala saonari diganti gabe Hangoluan dohot Pangkobasion ni Halak Kristen—Na Laho Diparsiajari.
^ par. 23 “Kitawala” dibuat sian bahasa Swahili lapatanna, i ma “mangatur, manang mamarenta”. Tujuan ni punguan on, i ma asa boi merdeka sian Belgia. Kitawala on mamangke, mamparsiajari, jala mansarhon sijahaon ni Sitindangi Ni Jahowa. Jala gabe dipadomu nasida do ajaran ni Bibel tu politik ni nasida, ulaon mardatu, dohot ulaon na rorang.
Paradehon Diri Laho Mangadopi Penganiayaan
Tongtong Manomba Jahowa Tingki Diorai
“Laho . . Bahen ma Saluhut Halak sian Nasa Bangso Gabe Siseanku”
Mangurupi Halak na so Maragama asa Mananda Debata
KISAH HIDUP Dilehon Jahowa do Pasu-Pasu tu Ahu Lobi sian na Huhirim
Tutu do Dilehon Jesus Ngoluna Humongkop Ahu?
Text Sipilliton unduhan buku digital JOUJOU PABOAHON—EDISI SIPARSIAJARAN Juli 2019
JOUJOU PABOAHON—EDISI SIPARSIAJARAN Juli 2019
Arta na Arga sian Debata Mangurupi Ahu Asa Marhasil
SCALATOBA (Samosir Culture And Laketoba Tourism Batak): ASAL MULA NALONTUNGON (SI RAJA LONTUNG
ASAL MULA NALONTUNGON (SI RAJA LONTUNG
MULA NI NAILONTUNGON
Saribu Raja - Si Boru Pareme - Si Raja Lontung
Sirangrangan do turiturian ni Si Boru Pareme, boru ni Guru Tatea Bulan, na ma¬mu¬pus Si Raja Lontung. Dibolus do Ulu Darat marhite¬hon pangu¬ru¬pi¬on ni Si Ba¬biat Si¬tel¬pang na manarihon balanjona uju mardenggan pa¬ma¬tang. Jala si¬an bortianna ma tubu Lontung si Sia Sada Ina padua boruna.
Turiturian Bona Lontung
Marmula turiturian ni Si Raja Lontung sian roharoha na mariboto an¬tara ni Si Sariburaja dohot ibotona Si Boru Pareme. Dua do anak ni Si Ra¬¬¬ja Ba¬tak i ma Guru Tateabulan dohot Raja Isumbaon (Hu¬tagalung 1986:7-9). Lima ma tubu ni Tateabulan i ma Si Raja Biak¬biak - sipata mar¬goar Raja Uti. Parhahomion jala parsahala hasan¬tian do ianggo Si Ra¬ja Uti. Ndang tang¬kas pardongansaripeonna. Sipata didok tu Aceh ma¬nang Barus do laho, laos marpinompar disì. Ianggo saonari, di Barus - Ladangbaru - do ianggo pigurana. Ndang tangkas adòng manang ndang pinomparna. (On ma turiturian na diingot halak Batak jala naung digurathon ni angka panggurat sahat tu saonari. Alai di buku Legenda Destinasi Wisata Kabupaten Samosir nunga mulai diparsungkunton. Alus ni suhunsuhun i nunga digurathon di Buku Mutiara Siboru Pareme Raja Lontung. Catatan dari Editor sekaligus penulis Legenda Destinasi Wisata Kabupaten Samosir dan Buku Mutiara Siboru Pareme.)
¬¬¬¬¬¬¬¬Anak na paduahon margoar Saribu Raja. Ibana ma ama parsinu¬an di Si Raja Lontung. Angka anggina ma na margoar Limbong Mulana, Sa¬gala Raja dohot Malau Raja. Apala ibotonasida ma na margoar Si Bo¬ru Pareme.
Di na laitlait bulung (dewasa) nasida saluhutna, marroha marjabu ma na¬sida. Alai siala otik ni jolma uju i, sir ma roha ni Sariburaja tu ibotona Si Bo¬ru Pareme. Marmula sian pamuroon eme di pansapansa, gabe mar¬ro¬ha¬roha ma nasida. Didok deba, tarida dope hau ni pansa i di Limbong sahat tu sadari on. Jumolo do dipatupa Sariburaja sada sinsin, sinsin ha¬o¬masan, tanda burju. Dipasahat do i tu Si Boru Pareme alai ndang boi bo¬¬to¬on ni manang ise.
Di na lam patar di pamatangna naung manggora pamuro jala manga¬lu¬¬alu parmahan, sahat ma barita i tu naorasna, Saribu Raja. Niida ni si¬malo¬longna nunga patar saluhutna i. Asa dung diboan ma barita on tu par¬tung¬koan, gabe tuat ma hata ni Om¬pu Sa¬riburaja mambahen tuptup ni parpol¬lungon. Gogala ma i gogali; na so adat do i na so ugari; na mar¬iboto mar¬ta¬hitahi, hailaon ma i na so tar¬talitali. Ingkon si¬rangon do na dua i jala, buangon ma nasida, sada tu ha¬¬sundutan jala sada tu ha¬binsaran.
Pun ni hata, ingkon buangon ma Si Boru Pareme tu Uludarat [dolok na ma¬radophon Palipi]. I ma harangan parbabiatan, parlombang na ma¬narusur, asa u¬nang diboto dalan mulak.
Asa dung dipataru angka ibotona Si Boru Pareme, naung boltokon e¬me i, di¬pajongjong do sada undung-undung panisioan manampar udan dohot alogo. Di¬padimpos do dingdingna asa unang ro panoro manusai i¬nganan i. Dung i, ¬di¬pa¬ture ma sada parpodoman dohot sada tataring. Laos dipe¬ak¬hon ma tusì sada hu¬don tano pangalompaan, angkup ni lo¬ting balbal dohot poting pangalapan aek. Dipadiri do disì balanjo parsa¬mingguan. Asa dung sirsìr saluhutna i, huhùt tu¬¬matangis, marsijalangan ma nasida laho marsi¬rang. Masiummaan tangan na¬sida andorang so bor¬hat angka ibotona i. Sai dituluthon Si Boru Pareme do par¬borhat ni ibo¬tona i.¬¬¬¬¬
Tumatangis ma, antòng, Si Boru Pareme margundok pòng, sahalak¬sa, pa¬ri¬gat¬rigat bulung, paribakribak bulung gaol, pasigatsigat lungun, sumol¬soli hi¬¬na¬da¬ngol. Ndang mansohot ibana tumatangis, manolsoli so¬ri¬niarina. Ja¬la sian lojana na mangandungi, tarpodom ma ibana. Jala di na dungo, ma¬¬¬lè ma dihilala. Disigat ma tugo na tinadinghon ni angka ibotona panaru i, laos mangan ma ibana saha¬laksa. Indang dope dirohahon so¬ngon dia par¬ngoluonna manguduti parsori¬on¬na di tombak longolongo i.
Lam leleng lam humolting ma partugoanna. Mar¬hisari ma rohana be¬ha ba¬henon manguduti ngolu. Ndang diboto ditondong dom¬pak dia, da¬lan mu¬lak pe ndang diingot. ¬
Dung sahat babiat i tu jolo ni baba ni pintu ni undungundung i, pintor mang¬¬gompang ma ibana manorpi patna jolo, hira na marsomba. Ndang do¬¬pè sumurut biar ni Si Boru Pareme, alai dipanotnoti ma babiat na mar¬¬¬¬hor¬mat godang i. Dung i, diungkap babiat i ma pamanganna laho pa¬tudu¬hon na a¬dòng di tolonan¬na. Mamereng parungkap ni pamangan ni ba¬¬¬biat i, lam ma¬litondi ma Si Boru Pareme. Alai sonang do ba¬biat i pa¬i¬ma¬¬hon pa¬nga¬lahona. Di hademakon, dipa¬sombu di¬pa¬ta¬lak pama¬ngan¬na, laho mangelek asi ni roha ni inanta na martua i.
Dipatangkas Si Boru Pareme ma pamanathon aha na tarida di pama¬ngan ni babiat i, ai tomàn jala basò do pangalaho ni babiat i. Ndang a¬dòng bonsir ni biar. Diida ma, antòng, holi di tolonan ni babiat sitelpang i. Di¬ba¬ra¬nihon ma manjama holi i laho mangumpatsa. Lam sumonang do panga¬laho ni ba¬biat i marroha mau¬liate. Ujungna ditait Si Boru Pareme ma holi i sian tolon¬an ni babiat i, laos di¬um¬pat. Tarsonggot do ibana mar¬nida hira na marmudar holi i.
Dung mumpat holi i, pintor marsomba ma babiat i tu jolo ni tot ni Si Bo¬ru Pareme. Dipaungkap ma munsungna tu jarijari ni tot ni ina na mar¬tua i. Dung i diummai ma tapak ni pat ni inanta i, mandòk mauliate. Di¬pa¬taho do tingkina mang¬ulahon na songon i, patuduhon bagas ni mauliate ni ro¬ha¬na. Laos dia¬pus¬apus Si Boru Parename do simanjujungna, so¬ngon saha¬lak parmahan mangha¬ho¬longi dorbia hasoloan.
Dung i, humosing ma babiat i, laho mamareso humaliang. Diadangi do luhut humaliang undungundung i, laho mamareso betàk adòng mara siha¬biaran. Mansai daò do dihaliangi inganan undungundung i sibahen pos ni ro¬ha. Ujungna mulak ma babiat i tu jolo ni Si Boru Pareme laho marsom¬ba. Asa borhat ma ba¬biat i mulak tu dalan haroroanna. Dituluthon Si Boru Par¬e¬me do pardalanna na mansai sanggàm jala marsahala. Tu¬bu do arsak di rohana, ai ise ma pangalu¬aluan di tom¬bak simarhalin¬sungsung halongon¬an on. Alai ndang haambatansa parlaho ni pangurupi parroha mauliate i.
Mareak botari, ro ma babiat sitelpang i. Dituhuk do sada ursa na bo¬lon la¬¬os di¬ompashon tu jolo ni pintu ni undungundung i. Pintor dito¬mu¬tomu Si Boru Par¬eme ma harorona, jala longang ma ibana marnida na¬masa i. Mu¬¬lak marsom¬ba do babiat i, huhùt pasahathon sinarina i. Dipa¬gompang do di jolona songon pa¬nang¬ga parburu na mandohar di ting¬kina.
Ditaltali Si Boru Pareme ma ursa i laos dipatupa. So marparmasak di¬lompa ma juhut i deba di hudonna, na deba nari ditutung. Bahen si¬gat¬on manogotna dihirehon ma deba juhut i didadang ari. Sahat tu na masak ju¬hut i, sai disì do babiat i songon parmahan pangondingi tu mara. Di¬pan¬tim¬pal¬hon Si Boru Pareme ma deba juhut i tu ibana, adòng masak, adòng na tata. Laos rap mangan ma na¬sida. Alai holan Si Boru Pareme do na ma¬ngan sian tugona.
Songon i ma parlaos ni tingki di parngoluon habuangan di tombak lo¬ngolo¬ngo i. Alai tung so raparan do Si Boru Pareme dohot na di borti¬an¬na. Gari lobian ibana di sipanganon na sinari ni babiat i di tingkina. Rap do¬hot babiat sitelpang i lam mokmokan do nasida na dua di parhutaan na sasada, sada ina na mar¬denggan pamatang dohot sada babiat sitel¬pang.
Partubu ni Si Raja Lontung
Asa dung jumpang di taonna, sahat ma nang di bulanna jala gok ma di a¬ri¬na, ingkon tubu sada posoposo sian sihubeon ni inana i. Lam mar¬ringgas ma nang babiat sitelpang papunguhon angka sipanganon ni ina na naeng tubutubuan i. ¬
So marsibasò, so marpandongani, leban ni babiat, so marbangunba¬ngun, alai marpandadang¬an, ditubuhon Si Boru Pareme ma buhabajuna. Si Bur¬sok sada a¬nak na bolon jala na jogi. Dipupus ma anakna i laos di¬borhos di lampin pa¬heanna hiàn. Mangonggaki posoposo i di undung¬un¬dung tombak halongonan, paribur¬hon soara ni pidong dohot onggang, angkup ni patia¬raja, na manjanghon haro¬rona. Alai diabing laos dium¬ma inana do ibana so hurangan holong pangintubu. Laos dibahen ma go¬ar¬na Si Lontung, ai lon¬tùng do diida ingan i, sada sosor na robè ja¬la hel¬lèng. Di laon¬laon ni ari gabe Si Raja Lontung do goarna.
Na sun burju do ianggo babiat sitelpang pasarisari nasida na dua i. Di¬ta¬rui do manogot-botari balanjonasida sian binatang na binuruna. Laos di¬paisir do tong¬tong angka babiat na asing dohot angka binatang pam¬bi¬biari sian inganan ni so¬posopona ¬i. Asa godanggodang assimun ma ibana jala laitlait bulung, manger¬bang di pamatang dohot harohaon. Sai dipadimundi¬mun inana do ibana laho man¬¬¬dorguk ngolu na paimahonsa marhite sihol parsaoran.
Pamurnas ni Hatangon
Di na lam tang pamatang dohot harohaon ni Si Raja Lontung, gabe lam hu¬mo¬lang namà haroro dohot panarihonon ni Babiat Sitelpang di na¬sida. Ga¬be a¬nak ni Si Boru Pareme i namà na gabe silului parngoluon di nasida. Tung na par¬roha na begu do Si Raja Lontung i, parsangkalan si¬pu¬lo gon¬ting jala pa¬ragatan sitestes ni udan. Panarang na utusan do mu¬sè ibana, siparò sipan¬dan sibijoni do¬hot pa¬na¬rang ni logo ni ari.
Masihol rohana marguru hadatuon, alai holan babiat do parguruanna. Di¬ajari babiat i ma ibana marmonsak sipitu sambut jala margala sipitu ho¬lak. Dipasahat babiat i ma musè rangsa ni panirimnirimon, ia adòng sisi¬rimsirimon di halak na mangalaos. Adòng musè do alemu parjorgongon, a¬sa manggongong halak di hun¬dulanna. Targoar do ibana Datu Girsang Do¬riangin, siala diampehon babiat i tu ibana rangsa ni pargirsangon. Mo¬lo tubu di rohana sada sitotongkea sieakan, gabe boi do idaonna di dia i jum¬pangon. Gabe marhagogoon do ibana mangeaki, lobi sian gogo ni babiat pa¬noro na mangalumpat. Parbadan na togos do musè i¬ba¬na ga¬be boi dung¬dungonna nasa na pinarsinta ni rohana. Hira na habang do iba¬na manga¬lumba angka sieakanna, songon ulok dari na habang manoro sibuat¬onna. I do umbahen digoari ibana Datu Girsang Doriangin, parbino¬to di utiutian dohot di ujarujaran, angkup ni parbarani jala na jongkas-ma¬hinsa di siu¬laon. Nang pe do¬lidoli dopè ibana, alai nunga tarbarita ibana di angka ha¬bo¬ionna.
Di na marsungkun ibana tu inana, di dia huta ni damang pangintubu do¬¬hot datulang pamasumasu, marpanigat ma pamereng ni inana laho ma¬nu¬du dompak huta Sianjur Mulamula dohot Limbong Mulana, i ma hu¬ta ni ibo¬tona Si Saribu Raja. Alai holan alimosalimos do tarida hira so boi tu¬juon ni tot mardalan. Sai na masihol do ibana naeng manopot huta i, a¬lai sai marpangorai do ianggo Si Boru Pareme. “So tung mago ho maon di dalan, ai bagas ni lombang dohot ru¬ra do boluson, angkup ni tombak lo¬¬ngolongo. Dung magodang pe ho asa laho hita manopot huta ni tulang¬mu.” Alai sai ditabunihon do pangalahona na marro¬haroha dohot ibotona.
Sian jongkas ni pamatang dohot harohaon sai masihol do ibana mang¬a¬dangi adaran bidang dohot laut. Tarida do antòng Tao Toba sian Uludarat par¬hutaanna i, jala sai disungkuni do inangna dia lapatan ni tao i. So sian pa¬¬motoan ni inangna disursuri ma dolok Ulu Darat laho mani¬rim¬nirim tao i. Sanga do dipauli di ibana sada solu laho pangebang¬e¬bang¬¬an¬na di tao i. Jala sa¬nga do dilugahon soluna dom¬pak Pangururan la¬ho ma¬nangkasi topi tao i¬nganan ni parhutaan. Alai sai holìp do huta na tinudu ni inana i. Hira di¬do¬do rohana do parhutaan i, alai holìp do i di toru ni Pu¬¬suk Buhit. Di¬ha¬hapi ibana do robean ni Arian Boho. Sanga do di¬to¬do ro¬hana naeng mar¬hu¬ta di¬sì, molo dung mangoli. Alai sai mulak do iba¬na tu undung¬un¬dung ni inana, ai didòk rohana ndang tamà tadinghon¬on na¬to¬ras so mar¬sin¬tuhu sieakan.
Alai di na sadari di pangedangedanganna i, monjap ma rohana di sa¬da ingan¬an, di toru ni Ulu Darat i mareak tu tao. Diida ma disì sada pan¬sur na lehet pari¬dian. Didok rohana i ma paridian na uli laho di inana. Dipa¬uli ma disì sada un¬dung¬undung, jonòk tu parpansuran i. Asa laho ma ibana ma¬nga¬lap inana asa munsat nasida sian undungundung Ulu Darat tu sosor na im¬baru. Alai jumolo ma ibana marbulan na ingkon pature¬tu¬reonna inana i sa¬hat tu na sarimatua, jala ingkon huta i gabe pamo¬par¬anna sahat ro di liat ta¬no. I ma alana margoar luat i Sabulàn, ai huta par¬bulanon do i jala diabul do pangidoanna.
Mangoloi do inana munsat tu Sabulàn jala dihalashon do paridian pan¬¬sur na tinodo ni anakna i. Laos dipaherbang do alaman dohot pang¬ulaanna, jala sai hira na mulak posò do inana idaon siala girgir ni rohana. Jala Si Ra¬ja Lontung pe lam matoras do ibana di pardagingon dohot di harohaon.
Pangolion ni Si Raja Lontung
Dung tang ma pamatangna jala matoras di harohaon, dipasahat ma hata¬na na naeng mengebati huta ni tulangna di Limbong Mulana. Jala disuhut¬hon do pang¬hahaponna di luat i, na sian darat dohot na sian tao. Ai nunga dijalaki ibana nasa liang dohot lombang na manuju tu huta ni tulangna.
Manolopi do ianggo hata ni inana. Alai didòk ma: “Ingkon sian Ulu Da¬rat do dalanmu laho manopot huta ni tulangmu. Ai tusì do ahu dipataru, asa marguru ho tu Babiat Sitelpang i. Jala babiat sigomgom tondi i do naeng manomu ho laho patuduhon dalanmu. Alai boan ma sinsinhon laho mamil¬lit siboru ni tulangmu. Molo dasìp sinsin i tu jarijarina, i ma na gabe si¬rongkap ni tondìm.” (Didok deba sian bulan manang padan na du¬a on - tulangna Sariburaja do parsinuan di ibana dohot sinsin haomas¬an na ingkon paltì tu jarijari ni siririton ni anakna Si Raja Lontung do bona goar ni Sabulàn. Sabulan marlapatan sada bulan manang sada padan rahasia).
Asa dung marpangarade ibana di bona hata dohot alus ni hata na tamà tu tulangna, dohot tu boruna tinotongkean ni simalolong, borhat ma ibana padirihon na tama di pahean dohot di angka sinjata. Ditadinghon ma inana I sahalaksana lobi marbulanbulan laho patomutomuhon ugas¬an¬na. Laos di ujungna, lolò ma bulangbulang, handehande, ulos sibolang dohot sioa, ang¬kup ni hujur dohot po¬dang. Mulak ma ibana laho pabo¬to¬hon angka i tu i¬nana. Alai ndang jumpangsa be disì inana i. Pos do ro¬ha¬na, ndang ganggu ro¬hana, ai naung diajari do ibana manudu huta ni tu¬langna.
Laos sahalaksa ma manuntun langkana laho manopot tulangna ma¬nga¬ririt bo¬ru¬na. Pintor ro do tutù babiat sitelpang manomu ibana di sada bibir ni tombak. La¬¬os babiat i do patudutudu dalanna sahat ma tu huta Tele. Sian i ma ibana ma¬nu¬ati sapsap bire laho mangeaki Limbong Mu¬lana. Sian sada panatapan, diida ma antòng Tao Toba dohot Pusuk Bu¬hit na martonga¬to¬nga langit.
Di na lam tuat ibana tu panatapan na uli, diida ma antòng, huta ni hu¬la¬hulana i, i ma Limbong Mulana, di Sianjur Mulamula. Tarhalomong ma i¬bana di hinauli ni tor dohot huta i. Digorga ma di rohana huta na pahe¬baheba sitolu lompit ni do¬lok, Limbong Mulana, di tongatonga, Sagala ma di hambirang, jala Arian Boho ma di siamunna.
Apala di na marnipi i ibana, pintor tubu ma tu rohana sihol laho pa¬jum¬¬pang do¬hot tulangna. Sipajojoronna ma angka boruna laho di pa¬mil¬litna. Ndang apala si¬¬hahaan sipillitonna, alai na ummuli jala na ju¬mong¬kas do. Ai huta tumpanan do hutana sogot di Sabulàn. Ingkon jongkas ja¬la hinsa do ibana mangula dohot mar¬tonun. Gabe tarbereng ma di rohana si boru ti¬notongkean hombar tu pamil¬lit¬na.
Apala di na sangombas i, pintor jongjong ma boruboru na pinarnipi¬honna i di jolona. Ditabi ma ibana songon panabi ni boru ni raja manjang¬hon sidoli pa¬ngaririt. Tarhalomong ma, antòng, Si Raja Lontung, mame¬reng uli ni namar¬ba¬ju i. Disungkun musè ma ibana betàk diboan sinsin pa¬ngaririt di bajuna. Ndang hira tarjolma dopè Si Raja Lontung, nunga pin¬tor didadap hajutna inganan ni Sinsin Haomasan. AIndi on do sinsin i@ ninna. “Surdukhon, antòng tu jarijari sijagoa be¬tàk na padè.” Laos disu¬ruk¬¬hon ma sinsin i: mansai ulì jala paltì.
Tarhalomong ma ibana jala so ditiop dopè tondina. Alai pintor didòk namar¬baju i ma, na marsibong siduri landus, jala na marhorunghorung gi¬oang, lam so¬ngon siboru tasik ma ulina na mamangke Sinsin Hao¬masan. “Sahat ma tu ho, si¬doli pangarirìt, tabi ni damang, tulangmu. Na disuru do ahu manomunomu ho di robean on, asa unang pala loja ho ma¬nopot da¬mang. Ai naung ditudu do ahu ga¬be si boru surungsurung, sipatohoonna tu ho. Tung so pala pe marhata raja di tonga ni jabu, na¬ung ditodo tondi dohot hata ni damang do ahu sajabu dohot ho.”
Marsatonga nipi, gabe mangoloi ma Si Raja Lontung di hata ni ha¬soloan ni rohana i. Tung na utusan do uli ni namarbaju i diida. Borhat ma nasida mulak manopot hutana di Sabulàn. Hira na so mangindangi sara do jol¬mana i di jabu do¬hot pansur paridian. Sai hira na mulak marhuta sada sam¬bing dihilala Si Raja Lontung.
Mangihuthon turiturian on, Si Boru Pareme do pardijabu ni Si Raja Lon¬tung. Na pintor mangias jala marpangir laos marpahe do ibana dung na bor¬hat Si Raja Lontung patupahon nasa na ringkot di pangariritonna. Di¬pangke parmamison asa gabe mulak posò jala mamurnas. Ibana do man¬jo¬loani a¬nak¬na i tu dalan na ma¬reak Limbong Mulana. Jala sai dipa¬tuluttulut do sahat ro di dia pardalanna. I do um¬bahen gabe ndang mang¬indangi sara ibana na mulak tu jabuna di Sabu¬làn. Di pudian ni ari gabe ditubuhon ma pomparan ni Si Raja Lontung, pitu halak do di¬tu¬buhon, o¬nom anak jala sada boru. Alai siala tubuna do nang Si Raja Lontung, ja¬la sada boruna na dua hali muli tu Si¬hombing dohot Simamora, dung mate tung¬¬¬gane doli Si¬hombing, gabe hot do panggoari: Lontung Si Sia Sada Ina, Pasia Bo¬runa: Si¬hombing, Sima¬mora.
Alai ianggo di turiturian na asing, ndang adòng namarbaju na mang¬am¬bat Si Raja Lontung, di tonga dalan. Bulùs do langkana sahat tu huta Lim¬bong Mulana. Ditopot ma disì jabu ni hulahulana, i ma siampudan, anggi ni Sa¬ribu Raja, Lim¬bong Mulana dohot Sagala Raja, i ma Malau Ra¬ja. Ai iang¬go Sagala Raja nunga morot tu Sagala, di balik ni dolok ni Sianjur Mu¬lamula.
Marpanaru do dipaborhat boruna i, huhùt marsolu tu Sabulàn, ma¬ngala¬osi A¬rian Boho. Ianggo boru na sasada on mangindangi sara do di hamu¬li¬an¬na, Sa¬bu¬làn. Alai manang dia pe pardalan ni parsohoton ni Si Raja Lon¬¬tung, tung ma¬mo¬pari do luhùt jala mamora.
Tumangkas do panggoari ni ianakhon ni Si Raja Lontung molo mang¬ihuthon garis ni Si Boru Malau. Ditubuhon sia ianakhon, i ma pitu anak dohot dua boru. Na ginoaran parpudi on ma marsahalak na muli tu Si¬hom¬bing dohot Simamora.
PINOMPAR NI SI RAJA LONTUNG
Asa dung manggora pamuro, mangalualu parmahan, gabe mardeng¬gan pama¬tang ma jolma ni Si Raja Lontung. Ditubuhon ma buhabajuna, jala di¬bahen ma go¬arna Sinaga. Ditubuhon ma musè anakna na padu¬ahon, laos di¬goari ma Situ¬mo¬rang. Na patoluhon pe anak do gabe diba¬hen ma goarna Pan¬diangan; na paopathon ma Nainggolan. Na pa¬li¬ma¬hon i ma anak na margoar Sima¬tupang. Paonomhon pe anak do, laos digo¬ari ma Aritonang. Anak si¬ampudanna digoari do Sire¬gar. Dua do bo¬runa, na pi¬na¬mu¬¬li¬na tu marga Sihombing dohot Simamora. Sahat tu na mardo¬ngan¬saripe angka ianak¬honna i, mian di Sabulàn do nasida salu¬hutna. Sian parsohotonna be pe na¬sida ma¬ngarerak mangalului panda¬raman tu tano na bolak. Siala hae ni dolok do Sa¬bulàn i, gabe manaili ma na¬sida dom¬pak pulo Samosir na di adopanna.
Marsigulut Sihahaan Sinaga dohot Situmorang
Di na godanggodang ansimun angka ianakhonna, sai dipatandahon ina¬na Si Boru Malau do nasida tu ibotona na gabe hulahula ni ianak¬hon¬na. Toròp musè angka boru ni hulahulanasida.
Asa dung matoras pamatang ni anakna sihahaan, i ma Sinaga, gabe di¬pa¬tan¬dahon ma ibana tu hulahulana. Sai dipardiatehon Sinaga ma ang¬ka bo¬ru ni hula¬hulana i. Ia boru sihahaan hurang do ulina. Boru na malà jala pansari na u¬tusan do. Alai boru na paduahon, ummuli saotik jala par¬ho¬long. Tu boru na pa¬duahon i do lohot roha sitotongkea ni Sinaga. Alai sai dipasìp do i tu na¬torasna dohot tu anggina.
Ruar ma hata sian Sinaga dompak anggina Situmorang. “Mangoli ma ho, ang¬¬già! Ianggo ahu mangedangedang dopè rohanghu. Hupatogos ma jolo pa¬ma¬tang dohot harohaonhu, huhùt patasakhon habisukon dohot par¬binotoan.” Par¬roha mangoloi do ianggo anggina Situmorang i. Jala pa¬¬nait ni pangalaho do¬hot ha¬ringgason mangula do na pinarsinta ni Si¬tumorang di pardijabuna. Diririt ma bo¬ru sihahaan ni hulahulana jala mangoloi. Di¬pasaut ma boru i marhite ulaon go¬dang, ai na mora do hu¬lahulana i. Marpa¬naru na gok do dipaborhat hulahulana bo¬runa i, jala tu saluhut pangisi ni luat do tarbarita parsohotonna i.
Jala tumibu dung parsohot ni Situmorang, anggina i, pintor dialap Si¬naga do anggina. Nang pe ndang marulaon rea parsohotna i, alai sombù do rohana siala naung saut tinodo ni rohana gabe pardijabuna.
Siala pangula na radot do pardijabu ni Situmorang, gabe partamue na so ra holang do nasida, parsangkalan sipulo gonting. Torop ni hula¬hula do¬hot boru, ang¬kup ni dongan sabutuha mang¬ebati jabuna. Dipar¬sin¬ta nasida martua pardo¬ngansaripeonnasida sobòk tu ripe ni Situmo¬rang i. Ripenasida ma na gi¬noaran par¬hasangapon na utusan, na gabe maranak-marboru jala na mora marha¬adòng¬on. Alai nang pe songon i hinadeak ni sigamuon do¬hot hi¬natorop ni pinompar, par¬serep roha do ianggo Situmorang. Nang pe sai pang¬galangan bolon do ulaon par¬a¬dat¬on na tu ibana, sai marulaon di alaman bidang, alai ianggo di jabu ni na¬to¬ras¬na sai mangunduk do ibana tu haha¬haon ni Sinaga.
Alai sai ditariashon hulahulana do goarna di ulaon rea di alaman: “Hu¬jou ha¬mi ma helanami sihahaan, i ma Situmorang!” Siala panjou¬hon¬on a¬¬daran do jou¬jou ni hulahula, gabe dipatinggil manghatahon hela siha¬ha¬an, gabe tubu ma di roha ni jolma torop, Situmorang do sihahaan sian si Raja Lon¬tung. Alai iang¬go antara ni Sinaga dohot Situmorang ndang a¬¬dòng pa¬ngi¬bu¬ru¬on manang hansit ni roha. Sipujion do harohaon antara ni anak ni Lon¬tung, antara nasida do¬hot na¬torop. Gari di na palambas par¬¬jampalan pi¬nompar ni Sinaga tu Sa¬mosir, laho mian di Urat, gabe pom¬paran ni ang¬gina Situmorang do dipajolo jala di¬patorop pandongani¬na.
Sungkunsungkun na solòt di roha ni natorop gabe dapotan alus ma i sian anak ni Situmorang na margoar Nahum Situmorang. Ibana ma na pa¬to¬tahon jala pa¬rimpashon, huhùt patunggunghon angka ende populèr (folk song) Batak.
Di sada ende na pinatomutomuna na margoar Si Raja Lontung, gabe patàr ma hasintong¬an i. Disì ma ditariashon par¬tording ni parhaha-ang¬gi¬on ni Si Raja Lon¬tung. “I ma Sinaga, nang dohot Si¬tu¬morang, Pandi¬ang¬an, Nainggolan i; nang Si¬ma¬tu¬pang, nang dohot Aritonang, nang dohot marga Siregar i. Na pasiahon ma i ang¬go boruna, Sihombing, Sima¬mora i. Turun¬an ni Si Raja Lontung, Lontung Si Sia Sada Ina rap bo¬runa i.” Si¬an pa¬no¬lopion ni Situmorang na songon i do di ha¬ang¬gionna maradop¬hon ha¬hana Si¬naga, na gabe targoar ma i sipadimpos na so sursar, sipa¬menak na so gaor. Sahat tu sadari on ndang tarbegè ungut¬ungut dohot parsotikon.
Parserakan ni Toga Lontung
Jampalan na bolak do Samosir na di jolo ni Sabulàn. Alai jumolo do di¬¬pung¬ka hutana di inganan na humaliang. Dipungka hutana pangare¬rak¬an tu Ransang Bosi dohot Parratusan. Sihol ni Si Raja Lontung laho mian di Arian Boho, gabe siat si¬ala torop ni pinompar ni Situmorang. Ompu Ba¬¬¬biat Situmo¬rang na tarba¬rita sian luat on. Nasida ma na gabe panga¬lapan boru ja¬la hulahula ni Si Singa Ma¬ngaraja.
Alai na tumangkas i ma na tu pulo Samosir. Gabe mamopar ma Si¬na¬ga dohot Situmorang di luat Urat dohot na dompak tu Palipi. Situ¬mo¬rang do¬hot haha-ang¬gina mangalegot ma tu dangsina dompak Lontung dohot To¬mok. Ianggo tu Na¬inggolan tumorop do parmarga i dohot pang¬goarina na gabe pangisina. Ianggo tu Onan Runggu dohot na humaliang, pamo¬paran ni Pan¬diangan do na tumorop.
Marga sihahaan na opat sian pinompar ni Raja Lontung, i ma Sina¬ga, Si¬tu¬morang, Pandiangan dohot Nainggolan, ma na gabe pangisi ni Samosir pardang¬sina dohot luat Sabulàn nang Janjiraja, rap dohot angka luat na ma¬siadopan do¬hot Sabulàn. Deba sian marga Situmorang laho tu luat Lintong dohot Parbuluan. Rap do nasida mangingani adaran par¬dolok di hasundutan ni Pusuk Buhit. Iang¬go sian pinompar ni Pandi¬ang¬an, deba sian Raja Su¬mo¬nang (Samosir) mangare¬rak do tu Habinsaran pardangsina hu¬ma¬liang Pa¬nga¬ribuan. Sian i ma nasida ma¬nga¬rerak mu¬sè tu Pahae purba. Sada sian dangka ni marga Naing¬golan mangihut do tu nasida. Bumbunan ni deba sian marga Situmorang dohot Nainggolan borhat do tu Pusuk, di dolok ni Barus. ...
Sitolu marga bona sian Halontungon, i ma Simatupang, Aritonang do¬hot Si¬¬re¬gar, mangarerak do tu bibir ni Tao Toba di Muara. Gabe digoari do lu¬at¬na mang¬ihuthon goar ni margana be. Suang songon i di pulo na met¬met, Pu¬lo, na pa¬a¬dopadop, nasida do na gabe pangisina. Mamolus lu¬at Si¬re¬gar di Sigaol, gabe ma¬mo¬par do marga Siregar tu Muara. Na de¬ba nari par¬bilangan na umetmet, ma¬mintor do laho tusì sian Urat di Sa¬mosir. Ang¬ka ranting ni mar¬ga Simatupang do¬hot Aritonang borhat tu su¬hisuhi ni A¬daran Humbang dompak Muara, gabe mi¬an di Paranginan do¬hot Huta Gin¬jang. Ianggo mar¬ga Siregar jumolo do mian di Hum¬bang. Si¬an i ma nasida laho tu Habin¬sar¬an pardangsina. Ujungna sahat ma na¬sida di Sipirok. Disì ma mar¬dangka marga i gabe Ritonga do¬¬hot Sormin, na manga¬rerak tu Pahae pur¬ba dohot luat na di Onan Ha¬sang dohot Si¬mangambat. Jum¬pang do ma¬nang piga marga Siregar di Laguboti dohot Por¬sea (Ver¬gouwn 1964:10-11).
Barita ni Ompu Palti Raja Sinaga
Ndang tangkàs sundut na papigahon sian toga Sinaga, Bonor Pande, adòng ma na margoar Ompu Palti Raja Sinaga. Ibana ma na mangulu¬hon ang¬¬ka anggina para¬rathon huta na humaliang Palipi dohot Urat sahat ro di Samo¬sir par dang¬sina.
Nunga sian partubu ni Si Raja Lontung, sai jumpang do holong-ho¬som mida ama-hulahulana na sian Limbong Mulana dohot Pangururan. Tarida do i sian hata ni Lontung na manggoari angka hulahulana: Dang¬ka do du¬pang; ama do tulang. Ama ni Si Raja Lontung do Si Sariburaja. Alai tu¬langna do i sian pari¬botoon ni inana Si Boru Pareme.
Alai na gabe bonsir ni singkam mabarbar tumangkas do i tu par¬talian. Di na lam matorop pangisi ni luat, gabe hodokan ma roha ni pang¬isi ni Lim¬¬bong Mulana dohot Pangururan laho pabidang pangulaan. Hapè a¬daran ha¬sundutan dohot dangsina ni Samosir nunga dihunduli pi¬nompar ni Halontung¬on. Gariada Ariàn Bòho pe nunga dihunduli marga Si¬tu¬mo¬rang.
Mamereng tahi ni Sumba mangosor parbalokan dompak tano ni Lon¬tung, dijou Halontungon ma Boruna Silaban sian Doloksanggul, laho mang¬hahaphahap. Dibahen ma hutanasida di Silaban (Simbolon). Tubu ma pambuharon sian pihak ni Sumba. Mate ma hela ni Silaban, i ma Piso Somalim Doloksaribu. Morot ma parbalokan dompak pargolatan ni Lon¬tung. Partanobatoan paduahon sian Lontung i ma Hatoguan. Dipa¬to¬gu ma benteng, jala diarahon ma boruna marga Sihombing. Songè do po¬rang paraloan i, lumobi ma di huta na margoar tulut Pangaloan. ¬Porang na songon on bingkas do nang di huta Pangaloan na di Lontung. Di tingki cease fire, dipatomutomu ma batas demarkasi parbalokan mulai sian Hatoguan sahat tu Lontung, mangihutihut binanga dohot rura ni dolok.
Ndang sonang roha ni pinompar ni Lontung mamereng parhinsut ni par¬talian¬na. Hehe ma Ompu Palti Raja Sinaga (Pande) manguluhon ang¬ka ang¬gina mangambat panorpaon i di Palipi. Disuru ma angka anggina, i ma Sinaga, Situmorang, Pan¬diangan, Sihombing, Harianja, laho mang¬eak parbajo na so tar¬pirpirhon i.
Gari dihurak do sada parik na bidang jala na bagas di Palipi (Aek Si¬tete) laho mang¬ambat haroro ni parangan parhundulan gaja. Siala ni so¬ngè ni parik i gabe digoari ma i Pa¬rik Sinumba Nigaja.¬¬ Dimalei ma anak ni horbo na sapsap mam¬bagot, jala diba¬hen ma mar¬tanduk bosi na tajom. Di na ro gaja i na¬eng manontur huta i, gabe dida¬pot¬hon anak ni horbo i ma ibana la¬ho ma¬narus. Alai sai di¬pan¬jukjukkon ma tan¬duk bosina manu¬rai butuha ni gaja i. Dung lam a¬goan mudar, ga¬be gadàp ma gaja i. Didok turiturian, targoar do buhit inganan ni pastoran si nuaeng, di Palipi, “Ulu Gaja.” Disì ma ma¬te ga¬ja i, uluna dompak do¬lok jala ihurna dompak tao. Sahat tu tingki nu¬a¬eng on, tarbarita do ende na mandok: “Parparik si¬num¬¬¬ba ni gaja, na so boi ha¬bangan ni manuk sabung¬an i.” Jala tutù do tu sadari on, gostang ni parbalokan do na gabe watas ni tano Sumba do¬hot Lontung¬¬, mamungka sian Palipi sahat ro di Lontung.
III. SEKILAS : NAPAK TILAS SIRAJA LONTUNG
Beberapa Peninggalan Bersejarah Siboru Pareme-Raja Lontung di Kecamatan Sitiotio:
a. Ulu Darat
Ia goar Ulu Darat ndang holan asal goar. Tung bagas do lapatan ni goar i. Ia hatani sarito namangolu di Halak Batak sian na jolo, di bagasan tano on adong do sada ulok na mangolu, marganjang, i ma ulok naga. Ulok on ma na manghophopi tano on, jala ibana ma na mangaramoti tano on. (Unang tasarupahon ulok on dohot ulok na tarsurat di Buku Nabadia!) Di sarito i didok, ulu ni ulok naga i ma na ampe di Dolok Ulu Darat jala ihurna ma tu dangsina di laut lapas-lapas. Ala di si do uluna, digoari ma inganan i Ulu ni Darat na tu pudian ni ari gabe Ulu Darat.
Sahat tu saonari, tung so boi ma pamateon ulok di Dolok Ulu Darat manang na humaliangna. Jea bolon ma molo dipamate do i, ai pintor ro ma muse angka hajadian na so tartaon, rupani godang ma ro ulok muse didongani ulok na sa balga ni bona ni harambir, tano maturtur dohot aek sibandang, hamateon di na pamatehon, dohot lan angka na asing.
Porsea do angka ompu na jolo i, jala dipabotohon do harporseaon na i tu angka pinomparna asa diingot jala dipasahat muse tu pinomparna, ia na digoari Namartua Ulu Darat sada ulok na balga do. Turi-turian on ma muse natarjadi tu Siboru Saroding Pandiangan, sada pomparan ni Raja Lontung.
Ia parhutaan parjolo ni Siboru Pareme dibahen Tuan Sariburaja, dung tuat nasida sian Dolok Ulu Darat ala so adong aek di dolok i, digoari ma Baniaraja. Lapatan ni bania, i ma adaran na tung mansai bidang na so tarida batasna sadao-daona simanjonggor manaili. Hata “bania” didok ma muse “banua” jala gabe Baniaraja ma goar ni inganan i.
Digoari Baniaraja, alana Tuan Sariburaja do na mamuha huta di si laho di “amak do rere anak do berena” Raja Lontung. Sian adat ni habatahon, ala naung diparhatutu Tuan Sariburaja anakna ibana, madabu tu ibana dohot pinomparna ma harajaon ni Ompu i, i ma “dangka do dupang, amang do tulang”-na Tuan Sariburaja. Boasa songon i? Ala haha ni Ompu i sihahaan, i ma Ompu Nasaur Matua Raja Uti, ndang marpinompar, ninna, ala naung dipillit Ompu Mulajadi Nabolon ibana gabe “malim” di sude pinompar ni Ompu Siraja Batak. Alani i, tarhira dos ma lapatan ni Baniaraja dohot Huta ni Raja.
Godang do muse dungkon i luat na niinganan ni pomparan ni Raja Lontung na margoar Hutaraja on. Di Lontung Pulau Samosir adong do Hutaraja, i ma huta ni Situmorang dohot Sinaga (alm. Gustaf Sinaga, mantan Bupati Taput).
Ia di Baniaraja on, adong do hurang lobi ualu parhutaan na jolo, alai sada ma indung ni huta i. Parhutaan on hian ma huta ni Raja Lontung dohot angka gellengna. Adong dope parik di parhutaan i sahat tu saonari, nang pe naung masuk tu bagasan kawasan hutan luat i.
Sahat tu saonari, adong dope tanda-tanda ni parmonsahan songon lapangan di luat i. Di inganan parmonsahan on ma na jolo Raja Lontung diajari “Babiat Sitelpang” sude ilmu, i ma monsak, sipangaliluon, pangorgangon, dohot lan na asing dope.
Sada hasorangan ni Ompu Tuan Sariburaja dohot Ompu Raja Lontung patolhashon, ia babiat na mangajari Raja Lontung sude ilmu i, ndang manang ise i jala ndang babiat hutan. Namaruba tompa do “sasahalak” nasakti gabe Babiat Sitelpang. Ise ma i? Talului ma asa unang lilu hita di Tarombo. Didok namandok, na manghatindangkon hatana dohot hosana, i ma Ama Parsinuan ni Raja Lontung.
d. Patung di Dolok ni Simataniari dohot Aek Simataniari
Jonok tu Huta Baniaraja, parbatasan dohot Humbang Hasundutan saonari, adong do sada dolok nadigoari Dolok Simataniari. Di inganan on ma adong Patung ni Siboru Pareme dohot Raja Lontung, Siboru Pareme di siamun jala Raja Lontung di hambirang. Ingkon songon i ma parpeak ni patung manang lukisan ni nasida nadua molo naeng bahenonta, ai parjolo do Siboru Pareme gabe ina pangintubu di Ompu Raja Lontung, i pe asa parsinonduk bolon ni Raja Lontung.
Ndang adong sada pe na umbotosa sian pomparan in Ompu Raja Lontung manang na ise manopa patung i. Sada suhunsuhun nabolon jala holing dope haroro ni patung i. Alai marhite tona na tarsimpan di patung i, tung gomos situtu do roha, Ompu Raja Lontung do mambahen i songon sada ingot-ingot di sude pinomparna.
Digoari ma inganan i Dolok Simanataniari, ai dung “marsajabu” do Siboru Pareme dohot Raja Lontung “parpoltak ni ari” manang ngolu na imbaru di nasida nadua, marhite angka pomparanna.
Nunga ingkon songon i huroha dalan parngoluon na pinatudu jala pinatupa ni Ompu Mulajadi Nabolon di nasida nadua, jala dalanNa mamasu-masu nasida nadua ma i, ba hahomion bolon ni Namarhuaso i ma di angka pinomparna. Alani i, ingkon ingot do sude angka pinomparna di hahomion i.
Ia patung on, bage do dijaga altong, i ma na gabe pangan-pangan ni Raja Lontung, nadigoari situak ni loba, marhite Babiat Sitelpang na sai ro manarui uju di Baniaraja nasida. Alai mago ma ulu ni patung ni Raja Lontung on taon 2008, nina dibuat sasahalak naeng paheonna mardatu, ai pusok ni patung i tarbahen sian batu na manimpan hasaktian do. Sahat tu saonari, ndang marna dipaulak namambuat dope ulu ni patung i. Taringot i, ditonahon Ompu Boru Siboru Pareme do tu sude pinomparna asa ingot di Huta Baniaraja. Naeng ma nian padenggal tangan Ompu Boru di si jala ojak dohot Ruma Parsantian nasida. Di si pe asa marhusor roha ni namambuat i laho paulakhon.
e. Onan Sibaganding Tua dohot Huriara Toguan
Onan Sibaganding Tua i ma sada onan na buha ari Senen, Kamis, dohot Sabtu di Sabulan. Didok Onan Sibaganding Tua, ala di inganan on do najolo mangolu ulok parjanjian ni ompu i dohot Ompu Namartua Ulu Darat, Guru Sodungdangon, i ma ulok sibaganding tua. Didok ulok parjanjian, ala ingkon manganhon ate-ate ni ulok naga do Siboru Pareme andorang di bortian dope Sinaga Raja. Jala i ma mula ni goar ni anak buha bajuna i. Pardingotan di parjanjian i, ditanom Raja Lontung do sada hau, i ma Huriara asa adong inganan ni Ulok Naga naung dibuat ate-atena i. Huriara on ma nadigoari Huriara Toguan, alai nunga ditaba be tingki na mambahen Onan Sibaganding Tua. Digoari Huriara Toguan, ai hau i ma partanda ni togu ni janji di Raja Lontung dohot Ompu Namartua Uludarat. Marningot tona i, sai disuan pomparan ni Raja Lontung do hau Hariara di harbangan ni hutana songon pardingotan di tona dohot janji di angka Ompu Sijolo-jolo Tubu.
Janji ndang boi oseon, sabulan ndang boi ubaon! Raja Lontung pe ndang boi mangose janji, ihut ma muse legenda ni Siboru Saroding dohot Guru Sodungdangon di tingki na mangido ate-ate ni Naga Ompu i tu Namartua Ulu Darat asa adong panganon ni Ompu Boru Siboru Pareme.
Pinompar ni Ulok on ma na hea ro muse di topi tao ni Sabulan mangihut-ihut sada partao taon 2005. Nunga dipalao ibana ulok i, alai sai tong do ibana diihuthon di tao Sabulan. Alani jut ni rohana mamereng ulok i, ditangkap ma, dijou donganna piga-piga halak, ujungna disahei, dilompa, jala dipangan nasida. Ndang pola sadia leleng, ro ma banjir mamboan tano. Dilangkopi jala dilanja tano ma jabu ni angka na mamangan ulok i. Ia jabu ni donganna sabanjar, malua do sian banjir i.
f. Ruma Parsaktian
I ma ruma parsaktian ni Raja Lontung jala di ruma parsaktian on ma, andorang so mago taon 2006, patung na dohot Siboru Pareme na niinganan jala jinaga ni altong. Laos i do mula ni goar ni Ompu i, i ma Siraja Altong, ala mulai sian poso-poso ibana nunga painum-inum situak ni loba dibahen Babiat Sitelpang.
g. Pasir Sitio-tio Paridian ni Siboru Pareme
Di pasir on ma najolo Ompu Siboru Pareme martapian jala maranggir. Sahat tu saonari mansai uli do pasir i.
h. Tuktuk Lontung
I ma inganan panatapan ni Raja Lontung manatap tu Tao Toba dohot tu Pulo Samosir. Tuktuk i didok ma i saonari semenanjung, sada inganan na masuk tu bagas aek. Di inganan on ma dipauli pinomparna sada jabu parsantian, i ma Raja Pilemon Situmorang Kapala Nagari Sabulan.
i. Batu Sitapi-tapi Sibuha Mata
Di atas batu on ma, nina, najolo Siboru Pareme dohot Raja Lontung marpadan manang marsabulan asa unang adong sada pe sian nasida mangose janji. Ndang adong pidong na bolas songgop tu atas batu on sampe saonari, holan pidong Sitapi-tapi do na mian manginum aek sian batu i, i do asa didok Batu Sitapitapi. Molo tung adong nasonggop, ingkon mate ma pidong i.
Ia isi ni padan i, i ma: “Denghe ni Sabulan tutonggina tu tabona, ise siose padan turipurna tu magona. Batu na metmet batu na bolon parsoburan ni Sitapi-tapi, mate nametmet mate na bolon asa unang adong siombus api.” Alani i tung mansai arga do batu on nian di pinompar ni Siboru Pareme - Raja Lontung, ai marmula sian padan di batu on ma nasida ro.
Di tao Sioma on ma biasa halak martoba, jala sian tao on ma dapot dengke Sabulan songon ni dok ni umpasa i, na marmula sian padan ni Ompu Siboru Pareme dohot Ompu Raja Lontung.
k. Batu Hoda
Di atas batu on ma na jolo Raja Lontung hundul-hundul, mangase. Didok di turi-turian, hoda ni Raja Lontung ma i nagabe batu, i ma Hoda Sihapaspili na so pola jouon jala na so pola talion, na sai ro mangalap Raja Lontung di dia pe manang manaruhon tu dia pe, sae do holan didok goarna.
I ma inganan ni iboto ni Siboru Pareme (Limbong Mulana, Sagala Raja, dohot Malau Raja) marsumpa manang marsabulan, asa unang adong sada pe sian nasida pabotohon manang tu ise pe di dia ibotona Siboru Pareme ditinggalhon nasida, tarlobi tu natua-tua nasida, Ompu Doli Guru Tatea Bulan dohot Ompu Boru Siboru Malim Sibaso Bolon. Bulan ma jadi saksi ni padan i, manang ise pe siose janji. Alani i, lapatan ni marsabulan i ma marjanji manang marsumpa jala bulan na di ginjang ma na gabe saksi.
n. Pasir Sitio-tio
Nadigoari Pasir Sitio-tio i ma inganan ni Siboru Saroding Pandiangan, sada sian pomparan ni Raja Lontung, manongnong tu Tao Toba di Ransang Bosi dung marsibursik ibana tu pudi di tingki nanaeng maninggalhon sinondukna, i ma Namartua Uludarat Guru Sodungdangon.
Ala tung holong do roha ni Guru Sodungdangon tu parsonduk bolonna i, diingan-ingani pinompar ni Guru Sodungdangon do pasir i. Alani i do asa biasa do jumpangon ulok di inganan i marlange, jala na soboi ma pamateon ulok i. Ise pe na pamatehon, dapotan gora ma ibana.
o. Raja Lontung
Ia hata Lontung ndada hata na so marlapatan. Ditonahon Tuan Sariburaja ihon goar i bahenon ni Siboru Pareme goar ni anakna andorang di bortian dope Raja Lontung. Naung diboto Ompu Tuan Sariburaja do na di bortian i anak baoa marhite parbinotoan manang alatan na jinalona sian Ompu Mulajadi Nabolon. Marhite parbinotoan i muse, diboto ibana do “amak do rere, anak do bere”-na i laho gabe raja ni Lintong dohot raja ni Altong. Lintong i ma lubak manang tala inganan ni aek na ias jala na marlapatan, alana aek do mual hangoluan. Jala Altong i ma sada pandoit na marbisa.
Molo diparrohahon, toho do tutu alatan i. Asar ni aek di Pulau Samosir, i ma Aek Nahornop na gabe mula ni aek tu sude luat Samosir, nampuna ni pomparan ni Raja Lontung do najolo marhite pambagian wilayah Samosir antara Raja Sumba dohot Raja Lontung. Sian Aek Nahornop do mula ni aek tu Aek Natonang, tu Binanga Bolon, tu Tombak Pangaribuan, dohot angka na asing.
Ia Raja Lontung digoari do parimbulu bosi, ala na marimbulu do sude pamatangna jala suhar do partubu ni imbulu i. Di hatuaonna (santabi Ompung), dung martapa ibana di Tombak Pangaribuan, maruba ma tompana songon tompa ni mawas. Naganjang na bolon do ompu i, tarhira 1,5 hali timbo ni jolma na somal.
Ia molo mardalan ibana, mandugur do tano ala ni hagogoon, hasaktion dohot hamuliaonna.
Dolok, Tombak, dan Sampuran Pangaribuan
Pada saat pindah ke Urat, Ompu Boru Siboru Pareme sudah kembali kepada Sang Khalik dan tiga putra Raja Lontung tidak ikut, yaitu Toga Simatupang, Toga Aritonang, dan Toga Siregar. Mereka memilih migrasi ke tempat lain. Didahului oleh Toga Siregar, mereka pergi ke Pulau Sibandang dan kemudian menyeberang ke Muara. Dari situlah terbentuk Lobu Siregar, Lobu Aritonang, dan Lobu Simatupang. Yang mengikut Raja Lontung ke Urat adalah Sinaga Raja, Tuan Situmorang, Raja Pandiangan, dan Toga Nainggolan. Perpindahan mereka ke Samosir tidak lain tidak bukan adalah karena terjadinya longsor di Sabulan yang mengancam jiwa mereka. Tetapi jika diambil hikmah, longsor itu adalah jalan berkat di kemudian hari bagi Raja Lontung dan keturunannya, karena kejadian itulah yang memaksa mereka melakukan migrasi dan penyebaran ke delapan penjuru mata angin.
Sesampai di Urat, Raja Lontung naik dari pantai Danau Toba ke tempat yang sedikit berbukit. Di sana, Raja Lontung menancapkan tongkatnya dengan doa dan sumpah, “Jika tongkat ini tumbuh, terberkatilah keturunanku. Jika tongkat ini tetap mati, itulah pertanda tentang masa depan keturunanku! Dengarlah hamba, ya Ompung Mulajadi Nabolon.”
Ungkapan itu adalah inti dari doa dan permohonan Raja Lontung kepada Ompu Mulajadi Nabolon, agar keturunannya beribu-ribu bagai bintang di langit dan pasir di tepi pantai, sekaligus mengenang ucapan Ibunda – Istrinya, Siboru Pareme, yang diungkapkan tatkala mereka duduk berdua mengucapkan sumpah di atas Batu Nabolon Sitapi-tapi. “Keturunanmu akan seperti bintang di langit dan pasir di tepi pantai banyaknya,” pesan Ibunda Sibaso Bolon kepada Siboru Pareme dan pesan itulah yang disampaikan Siboru Pareme kepada Raja Lontung.
Tongkat itulah yang kemudian tumbuh menjadi Hariara Maranak dengan batang dan cabang sebanyak jumlah keturunan Siboru Pareme. Hingga sekarang, pohon tersebut masih ada dan dahulu sering dipergunakan sebagai tempat rapat Raja Bius dari keturunan Raja Lontung. Menurut kesaksian orang yang sudah lama melakukan pengamatan, Hariara Maranak tidak bertambah besar dan tidak bertambah kecil. Dekat ke Hariara Maranak, terdapat satu mata air yang disebut Mual ni Raja Lontung.
Setelah putra-putranya memiliki tempat masing-masing, Raja Lontung memutuskan untuk hidup menyendiri dan bertapa. Beliau menuju tempat yang sudah melekat di hatinya tatkala sering duduk di Tuktuk Lontung di atas Batu Hoda, yakni sebuah bukit yang dihampari hijaunya daun bagai permadani hijau.
Dolok dan Tombak Pangaribuan di Batujagar, Desa Pardomuan Nauli, Kecamatan Palipi.
Di sanalah didirikannya Ruma Parsantian, yang dikelilingi rimbunnya pohon dan dibelai oleh Sampuran (Air Terjun). Kemudian tempat itu disebut Pangaribuan, yang berasal dari kata dasar ribu. Tempat itu berada di bukit sehingga namanya Dolok Pangaribuan. Bukit itu dihampari hutan sehingga namanya disebut Tombak Pangaribuan. Di tempat itu terdapat sungai yang mengalir dan memiliki air terjun sehingga namanya disebut Sampuran Pangaribuan. Air terjun jatuh ke dalam sebuah relung yang sangat indah, dalam, dikelilingi bebatuan ragam corak, dan selalu menerbangkan uap air seperti embun. Relung itu disebut Lintong Nabolon. Air terjun ini berada di lembah yang begitu menawan dan jauh dari pemukiman, sehingga sangat cocok dijadikan tempat berdoa dan bertapa, sangat dekat dengan alam dan Sang Pencipta.
Sampuran Pangaribuan di Batujagar, Desa Pardomuan Nauli, Kecamatan Palipi. Perhatikan “halilu” yang tertangkap kamera, sangat jelas dan nyata berada di antara terjunan air.
Tombak Pangaribuan, Dolok Pangaribuan, Sampuran Pangaribuan dan Lintong Nabolon berada pada satu lokasi di Batujagar, Desa Pardomuan Nauli, Kecamatan Palipi sekarang. Jaraknya sekitar 6 kilometer dari simpang gereja Katolik St. Fransiscus Xaverius di Ulugaja Palipi. Jalan sampai ke lokasi dengan lebar 4 meter sudah dibuka dan diperkeras dengan batu pada saat T.M.H. Sinagan menjabat Bupati, sehingga kendaraan khususnya kendaraan roda dua sudah bisa sampai ke lokasi.
Apabila kita melihat kondisi Pulau Samosir saat ini, Raja Lontung termasuk orang yang jenius dan berpandangan sangat jauh ke depan. Hamparan pertanian yang subur di Pulau Samosir terdapat di Palipi, Nainggolan, Onan Runggu, dan Lontung karena airnya yang selalu cukup dari puncak bukit Samosir, khususnya dari Aek Natonang. Daerah itu dikuasai keturunan Raja Lontung.
Di dalam perkembangan sejarah Pulau Samosir, makam Sipiso Somalim di Palipi pada satu titik dan Lontung pada titik sebelahnya menjadi batas ujung kepemilikan tanah Pulau Samosir. Garis lurus kedua titik itu membelah Pulau Samosir menjadi 2 bagian yang hampir sama luas. Bagian utara adalah wilayah Raja Lontung dan keturunannya, sekalipun belakangan ini sudah terjadi percampuran karena perkembangan penduduk dan kekerabatan keluarga. Misalnya, menantu keluarga Nai Lontungon tinggal di kampung mertua dan mendapat bagian tanah dan sebaliknya. Sedangkan bagian selatan adalah wilayah Raja Sumba.
Berangkat dari kata “Pangaribuan”, maka semua yang ada di bukit itu disebut Pangaribuan, yaitu Dolok Pangaribuan, Tombak Pangaribuan, Sampuran Pangaribuan, Ruma Parsantian Pangaribuan, dan Huta Pangaribuan.
Kalau di Baniaraja impian dan harapan Tuan Sariburaja – Siboru Pareme sudah tercapai dengan lahirnya raja-raja baru dari rahim Ibunda, Siboru Pareme atau Siboru Parmeme, yaitu 8 (delapan) putra dan seorang putri di kampung itu; maka harapan dan impian Raja Lontung di Tombak Pangaribuan adalah agar keturunannya bertambah berlipat ganda yang didoakan dengan Hariara Maranak. Kemudian, nama Pangaribuan ini dimeteraikan keturunannya di tempat lain di luar Pulau Samosir.
Untuk mencapai harapan tersebut, maka aturan kekeluargaan yang diterapkan tidak seperti prinsip Nai Ambaton, yaitu keturunannya “tidak boleh saling menikah” (ndang boi marsiolian). Keturunan Siboru Pareme-Raja Lontung boleh saling mengambil istri, kecuali sub-sub marga yang mengadakan perjanjian. Misalnya, kelompok perjanjian Pande (Sinaga Bonor, Situmorang, dan Pandiangan) atau kelompok perjanjian Suhut Nihuta (Sinaga Bonor, Situmorang, Pandiangan) tidak boleh saling menikah. Aturan terbuka ini diterapkan, selain untuk memperoleh banyak keturunan, tentunya Raja Lontung mempunyai alasan yang lebih kuat mengapa tidak menerapkan aturan “tidak boleh saling menikahi” kepada keturunannya.
Lintong Nabolon. Perhatikan “halilu” berkuda putih dan yang sedang mandi yang tertangkap kamera, sangat jelas dan nyata berada di dalam terjunan air.
Alasan yang lebih mendasar barangkali adalah bahwa Raja Lontung mengetahui tetapi kurang mengenal pamannya di Sianjur Mula-mula. Raja Lontung hanya mengenal dekat dua orang saudara laki-laki ibunya, yaitu Tuan Saribu Raja yang kemudian dipanggil Bapak dan Raja Biakbiak dalam beberapa wujud.
Satu pertanyaan renungan yang harus dijawab untuk lebih mengenal Raja Lontung ialah “Mengapa harus memilih Tombak Pangaribuan?” Jawaban lebih rinci akan kita temukan dalam sebuah buku berjudul “Mutiara Siboru Pareme - Raja Lontung” yang sudah selesai dirangkai Sdr. Marianus Sinaga, SE, tetapi belum diterbitkan. Di dalam buku ini telah dipaparkan perjalanan Siboru Pareme - Tuan Saribur Raja - Raja Lontung dan beberapa keturunan mereka yang menciptakan legenda-legenda seru. Tetapi intinya ialah: Adong Aek Hangoluan, Adong Hau Pardingdingan, dohot Adong Dolok Partangiangan (Ada air bagi kehidupan, ada pohon untuk papan, dan ada bukit untuk tempat berdoa), karena akhirnya kita harus kembali kepada Sang Pencipta sehingga hidup kita harus diakhiri dalam doa. Pada intinya, itulah kebutuhan mendasar manusia sebagai manusia ciptaan Sang Khalik.
IV. SILSILAH RAJA LONTUNG
Siboru Deak Parujar + Siraja Odap-odap
Si Raja Ihat Manisia + Si Boru Itam Manisia
Terjadi Missing Link
1. Siraja Miok-miok 2. Patundal Nabegu 3. Siraja Lapas-lapas
Eng Banua / Daeng Banua
1. Siraja Bonang-bonang / Singaraja Batak (Sianjur Mula Nabolon) 1. Siraja Ujung Ace / Siraja Bone (Bugis) 3. Siraja Lapung Jau / Siraja Lapung → Raja Manggala (Lampung Utara, Komering Ulu, Komering Ilir, Sumbai (Sungkal), Rejang Lebong
Guru Tantan Debata / Silo Na Bolon
Juonggu Ni Tano / Siraja Batak
1. Guru Tatea Bulan: Huta Parik Sabungan (Barat) = Buku Laklak) 2.Raja Isumbaon: Huta Sijamburmula (Timur) -Pustaha Tumbaga Holing)
1. GURU TATEAN BULAN + SIBASO BOLON (= SIBORU MALIM, PUTRI DEBATA BATARA GURU)
1 Siraja Siak Bagi / (Ompu Nasaur Matua) Raja Uti
2 Siboru Biding Laut (Kanjeng Ratu Nyi Roro Kidul)
3 Tuan Sariburaja (???)+ Si Boru Pareme
1. Si Raja Lontung + Si Boru Pareme (Lontung)
1 Sinaga Raja (Sinaga) (*)
1 Si Raja Bonor
1 Si Raja Pande
⇒ Ompu Palti Raja I s.d. XII
2 Tiang di Tonga
3 Tuan Suhut (Suhut Nihuta)
1 Na Sumandar
2 Na Humutur
3 Si Babiat Na Begu
4 Sarat Maunok
2 Raja Ratus
1 Raja Oloan
3 Si Sagi Ulubalang = Si Hasagian = Sinaga Uruk
1 Guru Hatahutan
2 Ompu Barita
1 Cabang: Ompu Pulo Batu (Simandalahi)
3 Datu Hurung
1 Cabang: Si Jorang Raja (Simanjorang)
2 Tuan Situmorang (*)
1 Raja Pande (Lumban Pande)
1 Si Andor Na Bolak
1 Si Tandang
1 Sori Tandang (Padang)
1 Raja dari Marga di Batanghari
2 Sori Gigi (Barutu)
3 Si Panguten Sori (Solin)
2 Raja Nahor (Lumban Nahor)
3 Tuan Suhut ni Huta (Suhut Ni Huta)
4 Raja Ringo
1 Raja Dapoton (Siringo-ringo)
2 Raja Rea
1 Pagar Bosi (Siringo-ringo)
2 Morhite Lombu (Lumban Toruan)
3 Pansa di Ojung (Sipangpang)
3 Tuan Onggar (Si Ruma Pea)
4 Siagian (Siringo-ringo)
5 Si Tohang Uruk (Sitohang Uruk)
6 Si Tohang Tonga-tonga (Sitohang Tonga-tonga)
7 Si Tohang Toruan (Sitohang Toruan)
3 Raja Pandiangan (Pandiangan)
1 Datu Ronggur
1 Guru Solondason
1 Toga Pandiangan
1 Si Pande (Pandiangan Lumban Pande)
2 Pande Uruk (Pande Uruk)
3 Siturangke Suhut ni Huta (Siturangke Pandiangan)
4 Sitangkubang (Pandiangan Sitangkubang)
2 Toga Samosir (Samosir)
1 Ruma Bolon (Sidari)
2 Ruma Surung (Sidari)
3 Ruma Sidari (Sidari)
1 Debate Diatas
1 Ompu Raja Bidar (Sidari)
2 Ompu Podoa (Sidari)
3 Parhoris (Harianja)
4 Toga Nainggolan
1 Si Raja Batu
4 (Siam) Papaga
2 Toga si Hombar
1 Lumban Nahor (Ruma Hombar)
2 Lumban Tungkup
1 Sindar di Ari
1 Sindar di Huta
1 Mogot Pinaungan
1 Tanja Bau (Ruma Hombar)
2 Datu / Raja Parulas
1 Ompu Toga Sahata (Lumban Raja)
2 Ompu Sohaginjangan (Nainggolan)
3 Tuan Pinalingan (Pusuk)
4 Mogot Hualu (Buaton)
5 Tuan Ampir (Nahulae)
6 Sabungan Raja (Nainggolan)
3 Lumban Siantar
4 Huta Balian
5 Si Matupang
1 Sitoga Torop / Siborutorop
6 Aritonang (Aritonang)
1 Sunggu Raja (Ompu Sunggu)
2 Tuan Gukguk (Raja Gukguk)
1 Panungkol Langit
2 Ompu Pinggan pasu
1 Cabang = Nagaisori = Si Naga Sori (di Karo)
3 Ompu Sedak Mumbal-umbal
3 Raja si Mare (Simare-mare)
7 Si Regar
1 Cabang = Sormin
1 Cabang = Ritonga
8 Sibaso Paet (Putri) + Tuan Sorba Dibanua = Nai Suanon = Nai Tungkaon
Si Raja Sumba II
1 Toga Simamora (Simamora)
1 Toga Purba (Purba)
1 Si Raja Pantom Hobon (Purba)
2 Parhorbo (Purba)
⇒ ??? Ompu Tuan Sumirham
3 Si Gulang Batu
2 Guru Tintang ni Aji
1 Raja Langit
1 Tuan Purba (Purba)
2 Parultop = Datu Parulas (Siboro)
2 Raja Ursa (Girsang)
2 Toga Manalu (Manalu)
1 Mangara Robean
2 Ruma Gorga
3 Si Gukguhi
4 Ruma Hole
5 Ruma Ijuk
2 Mangara Dolok
3 Datu na Punjung
4 Datu Soborion
5 Tungkot Manulok
3 Toga Debata Raja (Debataraja)
1 Sunggu Marpasang
1 Babiat na Ingol
2 Sampe Tua
3 Raja Marbulang
4 Ompu Tuan Sumirham = Tuan Somerham (Rambe – Simamora)
1 Si Purba (Purba (-Rambe)
2 Si Menalu (Menalu (-Rambe)
3 Si Debataraja (Debataraja (-Rambe)
2 Toga Sihombing
1 Borsak Jungjungan (Silaban)
2 Borsak Sirumonggur (Lumban Toruan)
⇒ Tunggar na Geduk (pendapat lain: Sitindaon masuk Huta Parik – Naibaho)
3 Borsak Mangatasi (Nababan)
⇒ Tuan Sirumonggur
4 Borsak Bimbinan (Huta Soit)
SILSILAH dikutip LKSB SAMOSIR dari berbagai sumber
Posted by AMBARITA SAMOSIR at 01.03
Horas ma diamang i,
Au pe pomparan Si Raja Lontung, marga Sinaga, boi do hucopy tulisan muna on tu blog http://batak.web.id/ hubaen pe sumber na,
15 Maret 2013 22.11
Kisah Hidup: Songon dia Sahalak Misionaris Mandapot Las ni Roha Ala Boi Mangalehon | Si Ronald Parkin
Mandapot Las ni Roha ala Boi Mangalehon
Dipaboa si Ronald J. Parkin
TINGKI marumur 12 taon ahu, huboto ma adong do na arga na boi hulehon tu halak. Di kebaktian, ditogihon donganta ma ahu marbarita na uli. Nang pe ndang hea dope ahu marbarita na uli, alai huoloi do ibana. Laho ma hami marbarita na uli, dilehon ma pigapiga risalah taringot Harajaon ni Debata tu ahu. Didok ma, ”Disan ma ho marbarita, asa ahu dison.” Nang pe humitir huhilala, alai laho do ahu marbarita sian jabu tu jabu. Ndang hurimpu habis sude risalah i. Tangkas ma, godang do halak na mauas di hasintongan.
Taon 1923, tubu ma ahu di Chatham, Kent, di Inggris. Dung sae Porang Dunia I, hirim do roha ni jolma asa dame portibi on. Alai, ala ndang marnadame portibi on, godang do na mandele, songon natuatuangku. Sogo do roha ni nasida tu Pandita ni Gareja Baptis na mangkalomohon jabatan na timbo di gareja. Tingki sia taon dope ahu, laho ma omakku tu inganan ni International Bible Students Association, inganan ”singkola” manang parpunguan ni Sitindangi Ni Jahowa. Sahalak donganta borua mangurupi hami marsiajar Bibel mamangke buku parsiajaran Bibel tu dakdanak dohot buku The Harp of God. Lomo do rohangku mamparsiajari i.
MARSIAJAR SIAN ANGKA DONGAN NA UMTUA
Tingki remaja, lomo do rohangku marbarita na uli. Jotjot do sahalakku marbarita. Alai tingki marbarita dohot dongan na asing, godang do na huparsiajari. Umpamana, tingki marbarita ahu dohot dongan na umtua di sada huta, diida hami ma pandita. Hudok ma, ”Ida ma, hambing do i.” Dipaso donganta i ma sepedana, jala ditogihon ma ahu hundul di batang ni hau. Didok ibana ma, ”Ise marsuru ho gabe panguhum umbahen didok ho ibana hambing? Tapasahat ma barita na uli on, Jahowa do na manguhumi.” Tingki i, godang ma na huparsiajari taringot las ni roha ala mangalehon.​—Mat. 25:31-33; Ul. 20:35.
Dongan na umtua na asing mangajarhon hasabaron, asa marlas ni roha tingki mangalehon. Sogo do roha ni tungganeboruna tu Sitindangi Ni Jahowa. Sada tingki, ditamue ma ahu tu jabuna. Muruk ma tungganeboruna ala laho ibana marbarita, disampathon ma kotak ni bubuk tes tu hami. Ndang muruk donganta i, alai denggan do dipaulak ibana muse kotak ni bubuk tes i tu ingananna. Ala sabar ibana, dung pigapiga taon, gabe Sitindangi Ni Jahowa ma tungganeboruna.
Bulan September 1939, tingki marumur 16 taon ahu, marporang ma Britania dohot Jerman. Di bulan Maret 1940, tardidi ma ahu dohot omakku di Dover. Di bulan Juni 1940, huida ma sian pintunami mamolus marribu tentara di bagasan truk. Nasida tentara sian Battle of Dunkirk. Molo huida, trauma do nasida jala ndang marpangkirimon. Naeng hupaboa do tu nasida taringot Harajaon ni Debata dohot pangkirimon tu ari na naeng ro. Dung pigapiga taon, dibom Jerman ma Britania. Ganup borngin, mamolus ma angka tentara ni Jerman sian hutanami. Mabiar do hami mambege soara ni bom na mardabuan. Manogotna i, nunga rumpak sude jabu di hutanami. Huantusi ma, holan Harajaon ni Debata do pangkirimonku.
MULANA GABE PERINTIS
Di taon 1941 ma ahu gabe perintis, jala on ma na mambahen las rohangku. Karejongku mambahen kapal di Royal Dockyard di Chatham. Ala godang gajina, godang do halak na naeng karejo dison. Alai tingki i, nunga diantusi Sitindangi Ni Jahowa, ndang boi halak Kristen marporang. Jala ndang boi hami dohot mambahen sinjata. (Joh. 18:36) Di parkarejoan i, dibahen do kapal selam na dipangke laho marporang. Alani i, kaluar ma ahu sian parkarejoan i, dung i merintis. Ditugashon ma ahu tu Cirencester, sada huta di Cotswolds.
Tingki marumur 18 taon, dipenjara ma ahu saleleng sia bulan ala ndang dohot marporang. Mabiar jala lungun do rohangku tingki dipenjara. Alai, tingki disungkun panjaga dohot angka tahanan i boasa ahu dipenjara, las ma rohangku patorangkon tu nasida.
Dung kaluar sian penjara, rap dohot si Leonard Smith * ma ahu marbarita di hutahuta na adong di Kent, huta hatubuannami. Asa boi mambom Inggris, sian Kent ma lewat pesawat ni Nazi. Sian taon 1944, lobi sian saribu bom ranjau didabuhon di Kent. Gok ma dibahen nasida bom di pesawat i, alai ndang adong pilotna. Tingki hubege hami mate soara ni masin, huboto hami ma tongkin nai madabu nama pesawat i jala pultak ma bom i. Mabiar ma sude halak. Tingki i, diurupi hami do sada keluarga marsiajar Bibel. Sipata, hundul do hami di toru ni meja na sian bosi na dibahen laho mangondingi hami molo rumpak jabu i. Ujungna, tardidi do keluarga i.
MARBARITA NA ULI DI NEGARA NA ASING
Patuduhon gokkon tu kebaktian tingki ahu merintis di Irlandia
Dung sae porang, gabe misionaris ma ahu saleleng dua taon di Irlandia Selatan. Dilului hami ma inganannami sian jabu tu jabu. Hulehon hami do majalah tingki di dalan. Alai, imbar do halak Irlandia dohot halak Inggris. Ala negara Katolik do Irlandia, ndang lomo roha ni nasida manjangkon hami. Tingki adong na mamungkuli hami, dipaboa hami ma tu polisi. Alai, didok polisi i ma, ”Jadi, aha do maksudmu?” Tutu ma, pandita do na mangatur disi. Dipakaluar do sasahalak sian parkarejoanna molo manjalo publikasinta. Diusir ma hami sian jabunami.
Ndang sadia leleng, pinda ma hami tu inganan na baru. Alai diboto hami ma, denggan do molo ndang ditanda pandita hami. Mulana, hami marbarita tu inganan na dao sian jabunami. Dung i, tu inganan na jonok tu jabunami. Di Kilkenny, nang pe godang halak marsogo ni roha, alai diurupi hami do sahalak baoa na poso marsiajar Bibel tolu hali saminggu. Ala las rohangku paboahon ajaran sian Bibel, lomo do rohangku dilatik gabe misionaris. Alani i, mandaftar ma ahu tu Singkola Alkitab Gilead Menara Pengawal.
Kapal Sibia ma jabunami tingki gabe misionaris taon 1948 sahat tu 1953
Dung lima bulan marsiajar di New York, ditugashon ma opat halak sian hami tu pulo di Laut Karibia. Di taon 1948, borhat ma hami sian New York mamangke kapal na ganjangna 18 meter, na digoari Sibia. Las hian do rohangku, ala ndang hea dope ahu markapal. Dongannami na margoar si Gust Maki, nunga marpengalaman gabe kapten ni kapal. Diajari ma hami panaekkon dohot paturunhon layar ni kapal, mamangke kompas, jala manupir kapal tingki ndang tontu arah ni alogo. Malo do si Gust manupir kapal tingki adong habahaba. Dung 30 ari, sahat ma hami di Bahama.
”BARITAHON HAMU MA I DI PULOPULO”
Dung sae marbarita na uli di Bahama, laho ma hami tu pulo Leeward dohot Windward. Ganjang ni pulo on hirahira 800 kilometer di holangholang ni Kepulauan Virgin dohot Trinidad. Saleleng lima taon, marbarita ma hami di inganan na so adong Sitindangi Ni Jahowa. Sipata, ndang boi hami manongos manang manjalo surat. Alai, las do rohanami paboahon taringot Jahowa ”di pulopulo” i!​—Jer. 31:10.
Angka misionaris di kapal Sibia (sian hambirang tu siamun): Si Ron Parkin, si Dick Ryde, si Gust Maki, dohot si Stanley Carter
Tingki marlabu kapalnami di topi ni tao, marpungu ma angka halak na di huta i laho mangida hami. Adong do na so hea mangida kapal songon kapalnami, jala ndang hea mangida halak Eropa. Halak na burju do nasida jala nunga mananda Bibel. Jotjot do nasida mangalehon dengke, apokat, dohot kacang. Nang pe ndang pola balga kapalnami, alai boi do hami mangalompa, modom, dohot manunsi disi.
Laho ma hami tu pulo i manjumpangi angka halak. Dipaboa hami ma na laho adong jamita. Tingki botari, dipangolu hami ma sirene ni kapal. Las roha mangida torop halak na ro. Songon bintang na marhillong do idaon lampu ni nasida. Sipata, marratus do halak na ro, jala mambahen sungkunsungkun sahat tu tonga borngin. Ala lomo rohanasida marende, dilehon hami ma pigapiga ende pujian tu Jahowa. Marende ma hami na opat, jala diihuthon nasida ma. Tabo do begeon soara ni nasida. Las hian rohanami!
Dung sae marsiajar Bibel, olo do nasida mangihuthon hami tingki laho manguluhon parsiajaran Bibel tu jabu ni keluarga na asing. Dung pigapiga minggu disi, ingkon laho do hami. Alai, disuru hami do angka na ringgas marsiajar asa manguduti parsiajaran dohot dongan na asing, sahat tu na ro muse hami. Las hian do rohanami mangida nasida marsitutu marsiajar.
Saonari, godang do halak na ro tu pulo i, alai nasida laho tu inganan na sepi na adong tao, pantai, dohot hau ni kalapa. Somalna, tingki borngin do hami laho tu sadasada pulo. Marlange ma lumba-lumba di jonok ni kapalnami, jala holan soara ni kapal dohot aek do na tarbege. Sinondang ni bulan na manondangi aek di laut i, gabe songon warna perak idaon.
Dung lima taon marbarita na uli di pulo i, laho ma hami tu Puerto Riko laho manuhor kapal na baru na pangke masin. Dung sahat, pajumpang ma ahu dohot si Maxine Boyd jala lomo do rohangku tu ibana. Misionaris na uli do ibana jala ringgas marbarita na uli sian na metmet. Ndang sadia leleng, ditugashon ma ibana tu Republik Dominika, alai ala ndang mandapot izin sian pamarenta, pinda ma ibana sian i taon 1950. Ala parkapal do ahu, holan sabulan do ahu di Puerto Riko. Dung i, laho ma ahu tu pulo na asing saleleng pigapiga taon. Hudok ma tu diringku, ”Ronald, molo lomo roham tu borua on, pahatop ma alap ibana.” Dung tolu minggu, hupaboa ma na holong rohangku tu ibana. Dung onom minggu, marhasohotan ma hami. Ditugashon ma hami gabe misionaris di Puerto Riko, jala ndang saut hutuhor kapal i.
Taon 1956, gabe sintua kaliling ma ahu, jala lomo do rohanami manjumpangi angka dongan. Godang do nasida na pogos. Umpamana, di huta Potala Pastillo, adong dua keluarga Sitindangi na godang ianakhonna. Marsulim ma ahu asa las rohanasida. Hutogihon ma si Hilda, boru ni nasida, asa dohot marbarita. Didok ibana, ”Olo do ahu, alai ndang adong sipatungku.” Dituhor hami ma sipatuna, jala dohot ma ibana marbarita. Taon 1972, tingki laho ahu dohot si Maxine tu Brooklyn, ro ma sahalak donganta borua na baru tamat sian Singkola Gilead manjumpangi hami. Ibana ditugashon tu Ekuador, jala didok ibana, ”Ditanda hamu do ahu? Ahu ma anak boru sian Pastillo na so marsipatu i.” Si Hilda do hape! Tangis ma hami ala las ni rohanami!
Taon 1960, karejo ma hami di kantor cabang Puerto Riko, di sada jabu na gelleng di Santurce, San Juan. Mulana, holan ahu dohot si Lennart Johnson do na mangulahon angka ulaon disi. Ibana dohot tungganeboruna ma Sitindangi Ni Jahowa na parjolo di Republik Dominika. Taon 1957, pinda ma nasida tu Puerto Riko. Dung i, ditongos si Maxine ma majalah tu halak na marlangganan. Ganup minggu, marribu do majalah na ditongos ibana. Las do rohana mangulahon on, ala lomo rohana godang halak mananda Jahowa.
Las do rohangku karejo di Betel, alana disi ma ahu mangalehon sude gogongku tu Jahowa. Alai, ndang sai mura mangulahon i. Umpamana, tingki kebaktian na parjolo di Puerto Riko taon 1967, palojahu do ahu ala godang ulaonku. Ro ma si Nathan Knorr, na mangaradoti Sitindangi Ni Jahowa di tingki i. Dirimpu ibana ndang adong hubahen pengaturan transportasi tu angka misionaris di kota i, hape nunga hubahen. Dipinsang ibana ma ahu, jala jut do rohana mangida ahu. Ndang olo ahu marsoal dohot ibana. Didok rohangku, ndang boi bahenonna songon i tu ahu. Hansit do rohangku alani i. Alai, tingki pajumpang hami dohot si Knorr, ditogihon ibana ma hami tu ruanganna jala ditamue do hami.
Laho ma hami manjumpangi keluargangku di Inggris. Tingki marsiajar Bibel dope ahu dohot omakku, ndang olo bapakku dohot marsiajar. Alai, tingki ro angka dongan sian Betel, jotjot do omakku manogihon nasida marborngin di jabunami. Diida bapak ma serep ni rohanasida. Mansai imbar sian angka pandita na hea mambahen sogo rohana. Ujungna, taon 1962, gabe Sitindangi Ni Jahowa ma ibana.
Dohot si Maxine di Puerto Riko tingki baru marhasohotan, jala dung 50 taon marhasohotan taon 2003
Taon 2011, marujung ngolu ma tungganeborungku. Hirim do rohangku pajumpang dohot ibana dung dipahehe. Las rohangku mangarimangi i! Saleleng 58 taon mardongan saripe, diida hami do lam tamba Sitindangi Ni Jahowa di Puerto Riko, sian 650 gabe 26.000 halak! Taon 2013, dipasada ma kantor cabang Puerto Riko dohot Amerika Serikat, jala ahu ditugashon di Wallkill, New York. Dung 60 taon di Puerto Riko, nunga songon halak Puerto Riko ahu, na songon coquí, katak pohon sian Puerto Riko. Molo botari, songon on ma soarana, ko-kee, ko-kee. Lomo do rohangku di Puerto Riko, alai ingkon pinda do ahu.
”DIHAHOLONGI DEBATA DO NA LAS ROHA MANGALEHON”
Saonari, di Betel dope ahu. Nunga lobi 90 taon umurhu, jala karejongku patoguhon keluarga Betel. Dung di Wallkill, nunga adong lobi sian 600 donganta naung hudongani mangkatai. Adong do na paboahon taringot masalah pribadi, keluarga, adong manjalo poda asa marlas ni roha karejo di Betel, ala baru marhasohotan manang ala ditugashon gabe perintis. Hutangihon do sude nasida jala hudok, ”’Dihaholongi Debata do na las roha mangalehon.’ Marlas ni roha ma hamu mangulahon ulaonmuna. Alana, lomo ni roha ni Jahowa do na taulahon on.”​—2 Kor. 9:7.
Asa las rohamuna karejo di Betel manang didia pe, ingot ma boasa ringkot ulaonmuna i. Badia do sude na taulahon di Betel. On mangurupi ”naposo haposan jala na marroha” paradehon sipanganon partondion tu sude donganta di liat portibi on. (Mat. 24:45) Manang didia pe hita, tapuji ma Jahowa. Marlas ni roha ma hita mangulahon lomo ni rohaNa, alana ”dihaholongi Debata do na las roha mangalehon”.
^ par. 13 Kisah hidup ni si Leonard Smith dibahen di Menara Pengawal 15 April 2012.
Jamita Minggu XXI Dung Trinitatis,21 Oktober 2018: "Hadaulaton na Rimpas" (Rom 12: 1-3) Pelita Batak Online
Jumat, 19 Oktober 2018 14:52:00
Tardok mangolu di partingkian, manang zaman na hatop mubauba do ganup halak Kristen di portibion nuaeng, manang di dia pe nasida maringan dohot mangula ndang marimbar halak Kristen Batak. Partingkian na hatop mubauba i dipahatop fasilitas internet, tarlumobi di angka kota-kota (urban) na dipangke jolma ndang holan berkomunikasi, alai dohot do maronan, meret sian sada inganan tu inganan na asing (transportasi), nang marusaha. Di Indonesia, isarana, mengihuthon Asosiasi Pengguna Penyelenggara Jasa Internet, lobi sian satonga penduduk mamangke internet, i ma 143 juta halak. Na gumodang mamangkesa i ma angka na marumur 19 tu 34 taon godangna 49, 52 persen. Diihuthon angka na marumur 35-54 taon ma i, godangna 29,55 persen. Ihut ma angka Remaja na marumur 13-18 taon, godangna 16,6 persen. Jala angka na marumur di ginjang ni 54 taon godangna 4,24 persen. Di Pulo Jawa pola 57,7 persen naung mamangkesa. Hita di Sumatera 19,9 persen.
Di partingkian na hatop mubauba i, ndang holan hamubaon di parngoluon ekonomi na hatop mubauba, alai dohot do hamubaon di ruhut-ruhut parngoluon, parange moral ni jolma i. Asa, ndang tarsonggot be hita molo adong sada halak na taida di ngolu siganup ari hira na denggan parangena mangihuthon ruhutruhut hadaulaton naung diihuthon halak Kristen saleleng on, alai tompu di na so taida nunga diula nasida angka na so patut mangihuthon angka ruhutruhut parange ni hakristenon.
Isarana, ala ni na bungbung komunikasi ni sahalak jolma tu halak na asing di portibion, boi do masa angka parmainanon na so dung masa andorang so manggurasa komunikasi internet on.
Boi do sahalak ama ndang pola sai ingkon martandang be tu sada inganan, alai nunga boi dung berkomunikasi dohot boruboru na asing di duru ni jabuna, tompu patupa angka parmainanon dohot boruboru na asing. Di partingkianta nuaeng, lam margurasa angka hajahaton seksual maradophon dakdanak (phaedopholia) ala ni pornography na rade siisaon ni jolma di fasilitas internet. Angka hajahaton pe mansai marragam dohot timbo dalanna siala ni haradeon ni internet i.
Isara na masa tu Pemilihan Umum Presiden di Amerika di tingki na salpu, i ma na gabe dihack angka data ni markas calon presiden Hilary Clinton, na mambahen talu ibana, ai dipaburukburuk ibana. Sahat tu saonnari sai disulingkiti Kejaksaan nasida do ise na patupa i.
Di taon na salpu dohot di bona ni taon on, marsak do hita halak Kristen Batak ala masa di Toba hajahaton INCEST, i ma dipatupa natuatua tu ianakkonna na so patut di bidang seks. On ndang dung masa tu tongatonganta saleleng on.
Di partingkian na songon i, marsaringar tu tongatonganta hata ni Debata na ginurithon ni Apostel Paulus tu huria na di Rom, sada kota na balga di tingkina, ibu kota ni Kekaisaran Romawi, inganan ni bahat jolma na ro sian angka bangso dohot na mangolu mangihuthon ruhutruhut parange na marasing sian ruhutruhut parange ni halak Kristen. Hatani Debata ginurithonna di bindu 12: 1-3 i, i ma sada pangurupion binahenna laho mangajari angka na porsea di kota Rom i, songon dia ma nasida mangolu disi asa unang dapotan hasurahan nasida di jolo ni Debata.
Na sinuratna di bindu 12: 1-3 I ma udut ni na sinuratna di bindu 5-8 suratna tu huria Rom i, tarlumobi di bindu 8 na mandok: Ia angka naung tardidi tu bagasan goar ni Debata Sitolusada i, angka naung tinobus ni Jesus Kristus marhite mudarna di hau pinorsilang i, ndang be mandalani ngoluna siganup ari mangasahon patik ni si Musa songon halak Jahudi, alai holan na mangoloi lomo ni roha ni Tondi Porbadia i do. (Ida tarlumobi di bindu 8). Tondi Porbadia ni Debata do na manogunogu na porsea i patupahon lomo ni rohaNa).
Laho patuduhon songon dia i patupaon ni halak Kristen di ngolu siganup ari, disurathon ibana ma di bindu 12-15 angka dalan marparange na imbaru ni halak Kristen. Di bindu 12: 1-2 ma ojahan ni angka parange i, di bindu 12: 3-15:13 dipatorang ibana ma songon dia halak Kristen marparange na imbaru tu angka sama Kristen, isara:
Unang manghilala tumorbang ibana sian na asing alai marguru tu na pinalulemohon ni Debata tu ganup ma (12: 3-13), alai masihaholongon ma (13: 8-10), alai dohot do
songon dia marparange maradophon na so sahaporseaon, gariada na paburuburu halak Kristen i (12: 14-21), isara ndang mamaloshonsa (12:17), gariada patupa dame tu saluhut halak intap ni na tarbahen ni halak Kristen i do na disosoi apostel i, ai Debata do mamaloshon (12: 19-21). Baliksa mananggali ulaon haholomon, manolukkon ulaon hatiuron do, marparange di arian, ndang be manungguli hisaphisap ni daging (13: 11-14) sipatupaon nasida.
Laos songon dia marparange maradophon pamarenta na marsahala (13: 1-7) dipatorang. Songon i ma nang,
Songon dia angka halak Kristen Jahudi dohot na so Jahudi marsaor, ndang be marbolat siala ni sipanganon dohot siinumon (14: 1-15: 13). Ganup ma masiargaan di hasomalan parpangananna be.
Asa, na gabe jamita tu hita Halak Kristen Batak di Minggu XXI dung Trinitatis on, i ma ojahan ni parange ni halak Kristen na ingkon hantus di ganup halak Kristen manang songon dia pe partingkian ni ngolu nasida. I ma na di ayat 1-2 i. Jala na di ayat 3 i, i ma sada contoh ni parange ni halak Kristen maradophon sama donganna Kristen. Sadasada ma tatangkasi.
Ojahan ni parange ni ngolu ni halak Kristen i dipaandar laho mangalusi sungkunsungkun on: Dung tardidi na porsea i tu bagasan Kristus, songon dia ma ibana mangolu ganup ari. Songon halak Jahudi do manang songon halak Romawi dohot Yunani, songon parange ni portibion, parange ni partingkian na masa? Alusna ndang. Ndang mulak be tu Hajahudion. Ndang mulak be tu Hagorikon, manang Haromawion. Ndang mulak be tu hasipelebeguon. Ndang sarombang dohot partingkian. Na pinatorangna dison, sada rumang na asing ni na naung niajarhon Jesus Kristus do taringot tu ise angka siseanna, i ma 'hamu do sira ni portibion' dohot 'hamu do panondang ni portibion' (Mateus 5: 13-16). Na ginurithonna dison rumang na asing ni naung diajarhon apostel Paulus tu halak Kristen na di Korintus I do, i ma, 'bagas joro ni Debata' do hamu (1 Kor 3: 16-17), 'ruas ni Kristus' (1 Kor 6: 15-20), 'bagas ni Tondi Porbadia' (1 Kor 6: 19-20). Dia ma i?
Naparjolo, ingkon dalanhononta do ngolunta on gabe ngolu na beribadah, jala ngolu na beribadah i, ingkon na rimpas do (di hata Gorik didok: na logiken), na denggan tu harohaon na denggan, ndang na pilitpilit. Ngolunta on ingkon gabe ngolu na marhadaulaton na rimpas (Gorik: logiken latreia.). Ibadah hidup kita adalah ibadah yang logis. Patudos: Manang aha na tapangan, tainum, dohot taula, molo mangolu hita, bahen hasangapon ni Debata ma (1 Kor 10: 31). Songon dia ma rumang ni i? On ma: Ingkon pasahatonta do ngolunta na adong di pamatangta on, dagingta i (Gorik: somata) bahen pelean (Gorik: thusia) na mangolu, na badia, na hinalomohon ni Debata. Dohot jempek: Ngolunta naung tinobus ni Kristus on ingkon tadalanhon bahen pelean na mangolu, na badia, na hinalomohon ni Debata.
Siala ni i, di partingkian na tadok di ginjang i, suraon do ngolunta saleleng dung tardidi hita tu bagasan goar ni Debata Sitolusada i nunga tapatuduhon songon pelean na mangolu, na badia, na hinaloohon ni Debata, manang baliksa do? Nunga ngolu na naung marhadaulaton na rimpas ngolunta saleleng on? Denggan do tarimangrimang i sungkunsungkun i. Molo didok pamerengionta tu dirinta sandiri (introspeksi) diri, hira ndang dope, denggan do hita manolsolisa huhut paimbaruhonsa.
Napaduahon, di na manungkun i, denggan do tatangihon na di ayat 2 i, i ma oraora dohot sosososo.
Oraora: Ndang jadi hita sarombang dohot portibion.
Hata sarombang i bagas do lapatanna molo tapareso hata Gorik na pinangke ni apostel Paulus. Dia ma i? I ma suschematizesthe (sian hata su dohot shematizomai), i ma rap sapingkiran, mangolu saurdot tu, dibentuk oleh, ditompa, rap sarombang dohot zaman, partingkian manang pamingkirion dohot pandapot ni zaman on (Gorik: aioni). Ndang jadi hita rap sapamingkirion, dibentuk oleh, mangolu mangihuthon, na nidikte ni partingkianta. Mansai bagas do hinangkam ni suschematizomai i, sarombang dohot partingkian nuaeng on.
Denggan do tasungkunhon dirinta be, suraon do hita rap sapingkiran dohot portibion saleleng mandalanhon ngolu, ulaon dohot parsaoranta saleleng on? So tung songon na nidok ni umpasa Batak i, Eme na masak digagak ursa, i na masa ba i ma na niula hadaulatonta saleleng on?
Molo songon i dope hita taida saleleng on, denggan do muba hita. Di jaman internet na ginoaran na di ginjang i, so tung sapingkiran dohot saparange hita dohot portibion. Baliksa ingkon:
Sosososo: Patupa hamubaon ni diri (Gorik: metamorphousthe, sian hata metamorphose, perobahan hadirion, songon kepompong na muba gabe kupukupu i, mago do hadirionna na robi, ro ma hadirion na imbaru.
Hamubaon diri i lam dipatangkas domu tu sarombang dohot partingkian i (susschematizesthe) i, i ma paimbaruhon pingkiran (Gorik: noos). Ala di pingkiran, noos i do disangkapi jolma jala diatur jolma siulaonna, disi do diatur songon dia patupahon na sinangkaapanna, siala ni i do dipangido apostel Paulus i hita asa paimbaruhon pingkiranta. Mansai jago do hatauon ni pingkiranta i. Ndang jadi be pamingkirion na robi pamingkirionta. Ingkon imbaru do pamingkirionta i, cara memandang, cara manangkapi, cara mangulahon sude angka silangkahononta. Cara memandang jolma na adong di humaliangta pe ndang be songon cara memandang ni partingkian i. Ingkon tapaimbaru.
Molo tapaimbaru pingkiranta i, ndang be ditontuhon pingkiran ni partingkianta i be pingkiranta, alai gabe tarbahen hita do manimbangi (Gorik: dokimazein, Indonesia: Menimbang-nimbang, Inggris: To discern) di ganup tingki dohot inganan dia lomo ni roha ni Debata, i ma angka na denggan/na uli (Gorik: agathon), na hinalashonna (Gorik: euareston) dohot na sun denggan (Gorik: teleion, Indonesia: Na sempurna).
Boasa holan angka na naung paimbaru pingkiranna do na tuk manimbangnimbangi (Inggris: To discern) dia na uli, na sun denggan na hinalomohon ni Debata? Ala mansai jotjot do ndang apala tangkas di sada partingkian dia lomo ni roha ni Debata. Boi hira na samak, ndang birong manang ndang bontar sada pangalaho. Ndang holan tu angka panguhum hatauon na songon i na mansai ringkot, i ma angka na manguhumi sada pangalaho na jat di pengadilan, alai dohot do di ngolu na somal siganup ari.
Ala ni i, ingkon sungkunhononta halak Kristen Batak do di partingkianta sinuaeng songon na hugoari na di ginjang i, i ma partingkian parmubaan na mansai hatop, manang na nunga sarombang dohot portibion hita, hot sarombang dohot portibion hita, manang nunga ndang sarombang be hita dohot portibion.
Isarana: Hira sude do jolma di partingkianta nuaeng mandok na so tarsirang hita be ngolunta sian internet on. Nunga sahat tu podoman ni na mardongan saripe be internet i. Hape taboto do na di ngolu parsaripeon mansai ringkot to godang tingki rap. Nueang on nunga tubu sada gerakan di portibion mandok ndang sai oloan be internet i, ai atik pe godang na dapot hita sian i, alai tung mansai bahat do nang mara tu hita disi. Di sada negara di Eropa, isarana, nunga diorai dakdanak mamboan hpna, tablet, tu kelas uju marsiajar.
Isarana: Beha do hita halak Kristen Batak andorang so Krristen mamereng dakdanak, mamereng boruboru? Songon di masyarakat na hierarkhis dope?
Isarana: Beha do hita halak Kristen Batak mamereng ODHA dohot ADHA? Songon na robi i do, i ma sipasidingon sian sihatoropan, isara sian parsikkolaan? Manang nunga sahat hita mamereng nasida songon korban na ingkon sihaholongon jala hak-hakna sipatoguon?
Isarana: Beha do hita halak Kristen Batak mamereng angka donganta na so sahaporseaon dohot hita? Suraon do dohotdohot hita mamereng donganta jolma marojahan tu sukuna, ugamona? Suraon do diskriminatif hita songon na pinatupa ni halak Kristen di Afrika Selatan, i ma na bontar hulitna, na mamereng halak na birong di toru nasida derajat hajolmaonna?
Parpudi, laho patuduhon contoh konkrit di hinaringkot ni ngolu na marhadaulaton na rimpas, hup yang beribadah, i ma na mamelehon pamatangta tu Debata, marhite na so sarombang dohot portibion, alai baliksa paubahon pamingkirionta, dipaandar apostel Paulus ma sada contoh di ayat 3, i ma: Songon dia do sahalak Kristen marnida donganna Kristen na asing di sada huria manang di dia pe tahe, donganna i adong be do naung pinalumehon ni Debata tu ibana (isara panurirangon, marhobas,haguruon, ulaon asi nir oha, ulaon manguluhon, ulaon marbasabasa, ayat 3-8). Molo mangihuthon partingkian ni halak Gorik, ganup do ulaon ni jolma ditimbangi mangihuthon rohutruhut hierarhi , martirket, Romawi, i ma: Patron-Client, tuan-hatoban. Tung adong pe basabasa asi ni roha dijalo sahalak na porsea na ro sian horong hatoban, ba mangihuthon partingkian di Roma, ba tumoru do ibana dohot asiasina i sian tuan dohot asiasi na jinalo di tuan i. Ndang boi be songon i pamingkirion ni angka naung paimbaruhon pingkiranna, noos-na. Ingkon: "Unang ma torbang rajumi hamu dirimu lobi sian na patut."
Sanga do mamungka sian abad paopathon sahat tu abad pa-16-hon martirket diida di huria i silehonlehon jinalo ni na porsea i. Tumimbo do arga ni diri nang panghobasion ni malim di huria Katolik sian diri ni ruas nang ulaon ni ruas ni huria i na mangula di duru ni portibion. Gabe sarombing huria i dohot pamerengion dohot pamingkirion ni kekaisaran Romawi dohot portibion. Tuan i ma ro reformator Martin Luther na paimbaruhon pingkiranna, dung i marojahan tu Roma 12: 3 on nang 1 Petrus 2:9 diajarhon ibana ma di tongatonga ni huria i na sude do malim na raja, alai ganup adong be ulaonna jala diatur ma i denggan. Ajaran ni si Martin Luther i do na dipaihutihut Huria Kristen Batak Protestan sahat tu nuaeng na mandok dos do arga ni hanaposoon ni Debata di tongatonga ni huria (angka parhalado) dohot hanaposoon ni angka na porsea di duru ni huria i di portibion. Di angka parhalado pe, ndang adong pangantusion hierarkhis: Isarana, ia angka Guru, Bibelvrow, Diakones nang sintua dongan ni pandita do nasida mangulahon ulaon tohonan i. Alai tutu ganup adong be ulaonna. Ndang jadi masirampasan. I do na diatur di Aturan dohot Paraturan ni Huria.
Siala ni i, denggan do sahali nari sungkunhononta dirina, pangula di huria i dohot pangula di portibion, isara di negara dohot di swasta, nang di usaha, marimbar do taida arga di ulaonta di jolo ni Debata, gariada tumorbang, sian angka ulaon ni na asing di huria i nang di portibion?
Molo songon i dope pangantusion dohot parmarparangeihononta, denggan ma hita muba.
Dipasupasu Tuhanta ma hita manangihon, paandarhon nang mangulahon hata ni Debata: Gabe ngolu na marhadaulaton, beribadah, na rimpas ma ngolunta tu joloan on, marhite na sai pasidingkon marparange saudrdot tu bangko sarombang dohot portibion, alai tongtong paubahon dirinta marhite paimbaruhon pingkiranta, asa tarbahen hita manimbangi dia lomo di roha ni Debata di ganup tingki nang inganan. Pematangsiantar, 20 Oktober 2018.(*) Pelita Batak Online
Minggu, 03 September 2017 11:05:00
Oleh: Pdt Dr. Robinson Butarbutar, STT-HKBP, 0812-62472015
agodang na ro tu Hakristenon sian Hasipelebeguon, migor sai diparsiajari do ngolu na imbaru ni angka naung tardidi i. Ala ni i do umbahen na dung lam mardalan Hakristenon Batak sahat tu tingkion, sai ditonahon do tu angka natoras na mamboan dakdanakna tu pandidion na badia i, asa sai ditogutogu nasida angka ianakkonna manghangoluhon ngolu Hakristenon. Di liturgi pandidion i disungkun pandita do pangoloion natoras mamodai ianakkonnasida asa umboto hata ni Debata dohot marsuru nasida tu gareja dohot parguruan ni Huria Protestan asa 'gabe ruas na mangolu di Tuhan Jesus Kristus nasida.' Laos diuduti huria i ma dung pandidion pangajarion angka dalan laho mamastihon marhangoluan ngolu na marparbuehon haporseaon. Tu angka parguru manghatindangkon haporseaon (Kelas Sidi) sai diajarhon do i patik na sampulu i jala impola ni patik i, i ma manghaholongi Debata dohot dongan jolma dos. Di na manghitandangkon haporseaon i nasida disungkun do manang na olo nasida manghangoluhon haporseaon na sintong i songon na tarsurat ni padan na robi dohot padan na imbaru.
2. Laho patangkashon songon dia ngolu siganup ari ni angka naung tardidi tu bagasan goar ni Debata Sitolusada i di bona ni Hakristenon di rura Silindung, dipatuduhon Pandita L.I. Nommensen ma i marhite na patupahon parhutaon na Kristen, i ma Huta Dame. Disi ma diajar-ajari ibana songon dia ma halak Kristen Batak na ro sian Hasipelebuon manghangoluhon haporseaon nasida di ngolu siganup ari: Songon dia manamburnamburi haporseaon marhite na manjaha hata ni Debata di jabu siganup ari, nunut martangiang tu ibana, songon dia mangula songon partani, parpinahan, partiga-tiga, songon i nang songon parhobas di pemerintahan; songon dia mangadopi parsalisihan, songon dia pasohon parhatobanon, songon dia mambahen na denggan tu angka na pogos, tu angka na marsahit, songon dia papistarhon parbinotoan, i ma marhite parsiajaran taringot tu portibion marhite na marsiajar manurat, manjaha, maretong, parpingkir dna. Sian Huta Dame ma maherbang ngolu Hakristenon tu angka huta na asing, asa tung tandi songon dia ma ngolu ni Hakristenaon di tonga-tonga ni ngolu nang adat Batak di rura Silindung dohot angka luat na asing di residen Tapanuli. Songon i ma di bonana. Dung maherbang Hakristenon di Tapanuli Raya, jala sian i muse tu angka propinsi na asing sian partingkian penjajahan sahat tu kemerdekaan, laos tu tingki porang revolusi, orde lama, orde baru nang reformasi mulai 1998, sai marusaha do halak Kristen Batak patuduhon di ngolu nasida hataridaan ni haporseaon nasida tu asi ni roha ni Debata na manghaholongi nasida.
Ala sai mubauba do jaman, sai tongtong do diparsiajari halak Kristen Batak songon dia ma nasida manghangoluhon haporseaon nasida di partingkian na mubauba i, mangadopi angka partondion ni partingkian na tupa ndang sai saurdot tu ngolu Hakristenon
marojahan tu panindangion haporseaonta na marojahan tu hata ni Debata, i ma na di Bibel Nabadia i.
3. Songon i do nang na pinatupa ni Apostel Paulus di suratna na tinongosna di taon 56 tu angka na porsea di Jesus Kristus na mian di kota Roma, ibukota ni Kekaisaran Romawi, tu angka na porsea sian tonga-tonga ni halak Jahudi dohot na so Jahudi, na mangolu rap dohot hira-hira sajuta pangisi ni kota Roma na marroan sian huta dohot bangso na asing songon hatoban, angka na bebas, angka warga negara Romawi, angka nasangap jala na gogo sian tonga-tonga ni penguasa politik, militer dohot penguasa. Ngolu ni pangisi ni Roma mardalan mangihuthon angka nilai-nilai ni budaya Romawi dohot nilai-nilai ni kekaisaran Romawi na hierarhis, martirket-tirket, i ma Tuan Hatoban, kelompok-kelompok suku, bangso, ugamo, jala porang do manaluson musu dohot patupahon hadameon dohot hademahon. Uju i di taon 56, ala di taon 49 dung do diusir Kaisar halak Jahudi (dohot do halak Kristen Jahudi disi) sian kota Roma siala ni na masa hagaoran di tonga-tonga nasida na marsoal taringot tu Krestos, ndang apala godang torop ni halak Kristen di Roma uju i. Hira-hira 200 halak. Ummotik do torop ni halak Kristen Jahudi martimbangkon halak Kristen na so Jahudi. Disurathon apostel i suratna i tu nasida asa tung dasip pangantusion nasida taringot tu isi ni haporseaon di Hakristenon, jala asa diurupi nasida ibana mamaritahon barita nauli tu Eropah, i ma tu Spanyol.
4. Andorang so sahat ibana tu na patolhashon songon dia halak Kristen di Roma mangolu disi, i ma mamungka di bindu 12 sahat tu bindu 15, songon dia nasida mangolu maradophon dongan sahaporseaon, songon i nang maradophon angka na so sahaporseaon, na tupa ndang manghalomohon nasida, gariada mamusui nasida, jolo dipatorang ibana do impola ni haporseaon ni halak Kristen, na marasing sian haporseaon ni parugamo Jahudi nang parugamo na asing. Impolana i ma: "Holan marhite haporseaon tu ulaon ni Jesus marhite mudarna di silang i do boi tigor jolma pardosa di jolo ni Debata. Haporseaon i pe sian asi ni roha ni Debata do dipalumehon Tondi Porbadia ni Debata tu angka na manangihon barita na uli taringot tu panghophopon Jesus marhite mudarna i (3: 26-28, patudos 10: 14-17). Di bagasan ngolu ni naporsea, dipatuduhon ma i marhite pandidion nabadia i (6: 3-4), na marlapatan rap mate dohot Jesus dohot hehe tu ngolu na imbaru do na tardidi i. Naung tardidi i ingkon mate do tu, jala ndang be rajaan ni dosa i (6:9-14).
Beha nama nasida mangolu? Parjolo, ndang be mangasahon patik, songon na pinatupa ni halak Jahudi, alai mangasahon panogunoguon ni Tondi Porbadia (8: 1-17). Paduahon, mamelehon sandok ngolu nasida tu Debata (Roma 12:1). Patoluhon, marngolu imbaru dung dipauba pingkiran nasida. Ai marhite na paubahon pingkiran nasida ma tau nasida manimbangi dia lomo ni roha ni Debata, i ma angka na uli, na hinalashonNa, angka na
sun denggan (12: 2)."
5. Songon dia mamelehon ngolu tu Debata marhite paubahon pingkiran ni ngolu naung dipaimbaru i di ngolu siganup ari maradophon dongan sahaporseaon dohot dongan jolma saluhutna, i ma na dipatorang di bindu 12: 3-15:21. Di bindu 12: 9-21 i, dua horong dongan jolma i do na sai dipaandar: Dongan sahaporseaon, dohot dongan na so sahaporseaon, dongan jolma saluhut. Molo tapamanat ndang marimbar impola ni ruhut-ruhut parsaoran tu nasada dohot tu na asing. Impolana diondolhon di ayat 9 dohot 21: "Unang ma marpangansi holong ni roha i. Hagigihon ma na jat; Pareak ma na denggan" (9). Gariada tahe di pangujungi diondolhon: "Unang ma talu ho dibahen 3hajahaton, alai taluhon ma hajahaton i marhite na denggan."
Nilai manang prinsip parsaoran tu ganup dipaandar sada-sada. Jala impolana ndang dos be ruhut-ruhut ni parngoluannasida dohot ruhut-ruhut ni ngolu ni Romawi na ginoaran di ginjang i, i ma: Tuan-Hatoban, parmusuon/parporangan na mamangke ruhut pamaloson. Gariada gabe parholong tu sude do ngolu ni na porsea i.
6. Naparjolo, adong opat nilai dohot prinsip parsaoran maradophon dongan sahaporseaon di ngoluon, i ma angka ruas ni pamatang ni Kristus na sada i, ganup dapotan silehonlehon (ida 8: 3-8)
(a) Masijoloan patupahon holong (Gorik: philadelphia) tu sama dongan sahaporseaon marhite na masijoloon masipasangapan (ayat 10, patudos ayat 16).
(b) Rap masitumpahan tu angka na diharingkothon (Batak: Hasea; Gorik: chreiais) di tonga-tonga ni parsaoran ni angka nabadia (ayat 13).
(c) Marringgas ni roha na so sumurut mangoloi (Gorik: douleuontes) Tuhan i (ayat 11)
(d) Marpartondion na 'marlas ni roha mangkirim, marbenget ni roha di haporsuhon, jugul martangiang (ayat 12).
7. Mansai ringkot do on parataratonta di parsaoran ni ruas nang pangula ni huria ni HKBP.
(a) Ndang be manang hot dope masipaimaan hita pasangaphon dongan songon dalanta manghaholongi nasida, di jabu (ama tu ina, ina tu ama, natoras tu dakdanak, dakdanak tu natoras, na marhaha maranggi), di keluarga besar (dalihan natolu), di ulaonta be songon partani, parpahanpahanan, pardengke, partigatiga, pegawai negeri nang swasta, sipil nang militer/polisi, horong professional, pamarenta nang rakyat)? Manang sabalikna dope hita pasangaphon dongan holan saurdot tu tirket sosial, politis, ekonomis songon tuan-hatoban di Romawi i sambing? Nunga intap ni sadia dao hasomalan masijoloan masipasangapan, asa lam uli parsaoran di tonga-tonga ni HKBP di huria marsada-sada nang hatopan, sian haha tu anggi, anggi tu haha, na mariboto, sian keluarga na sada tu keluarga na asing, sian huria na sada tu huria na asing, sian resort na sada tu resort na asing...?
(b) Ndang be manang hot dope masipasombuon manarihon na ringkot di tonga-tonga ni punguan ni naporsea i hita, manang nunga ganup parsidohot marguru tu silehonlehon ni Debata di ngoluna be? Sotung dipasombu napogos so adong pangurupion na mararti isara ni mangurupi nasida martumbur di haporseaon, boi marhatauon padalanhon ngoluna, boi marmodal na metmet marhite koperasi nang marhite na patauhon nasida mamasuhi dalan tu permodalan ni usaha na metmet dohot na menengah?
(c) Ndang dope manang nunga be sai tapatujulo ringgas mangoloi Tuhan i? So tung na asing dope taoloi, isara ni angka hagiot ni daging ni ngolu na robi i, so tung angka na mandok tu hita ibana/nasida do Debata?
(d) Nunga sahat hita jala hot dope hita marpartondion na 'marlas ni roha manghirim di ngolu siganup ari uju ndang masa dohot uju masa parungkilon na metmet tu na balga situtu, na tartuhuk dohot na tahilala ndang tartuhuk be siala ni boratna? Nunga targoar jala hot hita di jolo ni Tuhan i nang donganta sahaporseaon marbenget ni roha do hita uju taadopi haporsuhon i di ngolunta marsada-sada dohot marsapunguan? Manang nunga jotjot hita mandate ala ni porsukna, pola mansoadahon asi ni roha ni Tuhan i tu hita, ala holan hita do manghilalasa, tung so adong be panurdukon ni tangan apulapul nang pangurupion sian donganta? Nunga sahat hita tu na manggoari dirinta na jugul jala hot jugul martangiang nang di tonga-tonga ni partingkian na mandok ndang ringkot be na martangiang i, ndang ala tahilala ndang tarida di ngolunta ulaon ni Debata na mangalusi tangiangta, alai dohot do ala na naung bahat jala ra di tingki na so leleng be nunga tar sude angka na ringkot di ngolunta songon jolma on targohi hita sian gogo nang hapistaranta? Manang nunga sabalikna, nunga tatadingkon be ngolu na martangiang i, ai didok rohanta, bahat dope siulaon asing ni na martangiang i, ulaon na mangurupi hita dapotan ngolu-ngolu, dohot ulaon marmeam, mangulon marjom-jom, marlibur? Siala ni i ndang be tahangoluhon ngolu partangiangan di bagas nang ulaonta, ndang be parsidohot di partangiangan rap dohot angka dongan di lungguk/sektor, parmingguon, ujungna di sada tingki gabe ndang mian be Tondi nang hata ni Tuhan i di ngolunta, gabe ro ma pitu tondi nahodar na jumahat sian tondi na hodar na parjolo na pinabali ni Jesus Kristus siandirinta.
8. Napaduahon, adong dua nilai dohot prinsip ngolu maradophon angka dongan so sahaporseaon, na so patupahon na jat dohot na patupahonsa tu hita: Patupahon na denggan tong tu nasida:
Tu dongan jolma di portibion
(a) Marlas ni roha dohot angka na marlas ni roha, tangis dohot angka na tangis (ayat 15). On ma na ginoaranna solidaritas hajolmaon.
(b) Sada rap dongan jolma, serep, ndang manghilala tumimbo manang umbisuk sian nasida (ayat 16). On ma na mansai ringkot di portibi, negara, masyarakat, inganan ulaon na plural, na majemuk. Tu dongan jolma na manusai hita (paburuburu, patupahon na jat) adong tolu:
(a) Hita ndang gabe sumber konflik, alai paujunghon konflik marhite na patupahon dame intap ni tarpatupa hita maradophon halak saluhutna (ayat 18)
(b) Ndang mamurai alai mamasumasu na paburuburu hita (ayat 14)
(c) Ndang mamaloshon na jat alo ni na jat, alaimangharingkothon na denggan di jolo ni saluhut (ayat 17, 21), ndang marlulu dompak nasida, alai mangaloas Debata patupahon rimasna tu nasida (ayat 19). Gariada tahe mangalehon musu mangan uju male, minum uju mauas, songon dalan pagukguk gara tu simajujungna (ayat 20)
9. Ringkot do songon huria ni Kristus na mangolu jala mangula di masarakat global dohot masyarakat nasional Indonesia na majemuk, di partingkianta di dekade paduahon abad paduapulusadahon on, di na lam martubuan ma ketegangan dohot konflik ala ni kompetisi mambuat na ringkot tu diri sandiri (marsasahalak, marsamarga, marsahoum, marsabangso, marsahaporseaon), ndang be laho patupahon kelangsungan ni ganup dohot sude (jolma nang angka na asing na adong di portibion) hita HKBP, na marsangkap gabe pasupasu di portibion, mangulahi pabagashon parbue ni haporseaonta mangasahan asi ni roha ni Debata i di parsaoranta dohot angka donganta jolma. Ingkon sungkunonta do songon dia do hita marsaor saleleng on dohot tu joloan on dohot ganup donganta jolma?
(a) Nunga sahat hita tu solidaritas na standar, na timbo, molo masa marragam parungkilon niadopan ni angka donganta jolma, intap ni gogonta, i ma marhite na manososi pamarentanta nang DPR/DPRDnta asa mangulahon ulaon solidaritas tu warga negaranta di tonga-tonga ni bangsonta nang warga negara na asing di portibion, marhite pangurupion na karikatif (sahali di sada hamamasa), alai lumobi marhite angka kebijakan na berkeadilan sosial, patupahon angka kebijakan na patauhon angka na pogos boi parsidohot berekonomi, songon na binahen ni Presiden Jokowi di Indonesia on di taon 2017 marhite angka programna parsidohothon napogos?
(b) Nunga tuk hita saleleng on, jala lam taeahi ma hot, ndang mamaloshon angka na so denggan dohot na jat sinangkapan dohot pinatupa ni angka na manghasogohon hita ala mangihuthon Kristus di tonga-tongan ni bangsonta dohot secara transnasional, alai
garida mamasumasu nasida, patupahon na denggan tu nasida marhite na manoarahon dohot mangusahahon asa uhum na marharajaon, jala parsidohot mangotapi angka uhum dohot pelaksanaan uhum na saurdot tu ojahan ni negara Indonesia, i ma Pancasila dohot UUD 1945, dohot Negara Kesatuan Republik Indonesia. Molo tapasombo i di ujungna gabe puntar jala ribak ma abit hasadaon Indonesia, susa ma ngolu ni sude, songon hinasusa ni ngolu ni angka donganta jolma di Afganistan dohot di Syria nang Irak.
10. Lam tadalani abad padua pulu sadahon on, lam taida ma hinabahat dohot hinamaol ni tantangan siadopan ni halak Kristen manghangoluhon haporseaonna ganup ari songon na pinatolhas ni apostel Paulus i. I do hita. I do hajolmaonta na imbaru. So pola ingkon manghilala na sumurung hajomaonta sian na asing, tagogoi ma patupahon hata ni Debata sinurathon ni apostel Paulus i maradophon donganta sahaporseaon dohot maradophon donganta saluhut. Debata ma donganta patupahon i sude siala ni asi ni rohaNa tu hita, asa di ujungna lam boi tardungdung hita visi ni HKBP na imbaru, i ma gabe pasupasu tu
PANANDAION NI HALAK BATAK MARHITE ADATNA – TanoBatak
R.B. Marpaung (Op. Miduk)
Halak Batak nunga digoari i sada Bangso. Mangihuthon nabinoto sian angka natua-tua umbahen digoari sada Bangso, nunga marharajaon sandiri, Mardebata (Mula Jadi Nabolon/Pencipta Yang Maha Besar), marpatik, mar-uhum, mar-adat dohot marpartuturon. Nunga marhepeng sandiri, ima naginoaran na ringgit Batak (ingot ringgit si tio soara). Alai ianggo nuaeng on nunga sada negara sude Indonesia, alai nang pe sada negara hita ianggo ugari dohot adatna mar-ragam do.
Tinanda do halak Batak: 1. Sian Ulos na hinadangna. 2. Sian jambar napinaadpo-adopna hombar tu namasa di luatna. 3. Sian tali-talina. 4. Sian tungkotna. 5. Sian tortorna
Nuaeng on nunga torop so piga halak Batak Toba naso haru tumanda ulos dohot pamangkena. Nunga adong nuaeng on bajubajuhinadang dope, nunga pintor manghadang ulos punsa, na so aturan tohapna dope. Laho ma huroha tu pingkiranna ala ni ulina dohot argana. Jala nunga hea binereng dongan ama manghadang ulos ragipangko. Ruhut ni adat, sabe-sabe ni ama natunggane do i.
Adong muse do hea ina manghadang ragipangko dohot ragiharangan, tona ni natua-tua tong do i sabe-sabe ni ama dohot sabalikna ama manghadang sadum, hape sihadangon ni ina do i molo diruhut ni adat Batak Toba. Angka doli-doli pe dohot namarbaju nunga adong manghadang ragihotang dohot punsa. Songon i muse dohot anakboru nunga adong marhoba-hobahon ulos runjat, hape ianggo ruhutna ina naung tunggane do marhoba-hobahon i.
Miduk do dipatupa dohot diraksahon Ompu Naparjolo i ulos sipaheon ni naposobulung, ima: “Mangiring, ranta-ranta, antak-antak, simarambasang, dohot na marhadomuan tusi tupena sengka-sengka dohot gatip-gatip”.
Dung sorang dakdanak (si uncok manang si butet) dipasahat ompung na bao dohot tulangna do ulos di tingki mangharoani manang martutuaek, ima ginoaranna Ulos Tapoltua. Alana dirajumi halak Batak Toba do naung hot tua diboru dohot helana molo sorangan dakdanak nasida. Tapol-tapol ni anak nabisuk dohot tapol-tapol ni boru namarroha ma pininta ni ompung na bao dohot tulangna. Nuaeng on ala hurang mangantusi namangalehon dohot namanjalosa, gabe digoari ma ulos i ulos parompa, hape jotjotan do sengka-sengka dibahen ina parompa ni ianakhonna.
Molo laho borhat angka doli-doli dohot nabarbaju mangalului parsingkolaan na tumimbo manang mangalului pangabahan ampapaga nalomak, laho ma ibana mangontang manang manopot huta ni tulangna songon napabotohon asa dohot tulangna paborhathon dohot manangianghon. Diulosi tulangna i ma ibana huhut mardongan pasu-pasu dohot hata poda. Ima ginoaranna Ulos Panghopol asa pir tondina, hisar nang pamatangna manopot natinuju ni rohana.
Napaduahon: “Molo adong dakdanak na sai benge-bengeon, hurang hipas pamatangna, diboan natorasna ma dakdanak i tu huta ni tulangna asa dihopol tulangna dakdanak i laos huhut diupa. Songon i do sialana umbahen digoari Batak Toba ‘tulang do sitopap sambubu’.
Dung marhamulian sahalak boru tu anak ni paranak, di pesta parunjuhon i dipasahat natoras pangintubu ni namarhamulian i do ulos tu helana dohot tu boruna, ima naginoaranna Ulos Sampetua asa martua helana martuahon boruna i jala martua boruna i martuahon helana. Ai tua natumimbo di halak Batak Parianakhonon do dungi pe asa angka ondeng (arta).
Longang situtu do roha sinuaeng on gabe digoari ulos i ulos hela. Molo piningkiran do dia ma ulos ni boru napinamuli i, hape ingkon si sada ulos do nasida di tingki pesta unjuk i.
Ia ulos na sian amangtua manang amanguda ni namarhamulian ima ginoaranna Ulos Sampuborna, asa sampuborna di hela dohot di boru i panggabean, parhorasan, dohot pansamotan. Dipahombar do silehon Ulos Sampuborna tu tulang sijalo todoan. Tona ni natua-tua marsingki soring do sijalo todoan nagok molo di ulaon parunjuhan di angka namarhamaranggi manang na martinodohon. Olo do sipata opat manang lima ama martinodohon, alai ingkon tangkas do dihatai sijalo todoan. Ndang ala ibana sihahaan gabe ibana torus sijalo todoan di ulaon unjuk molo dung marhasohotan boru nasida. Mangihuthon ruhut ni adat dohot uhum, aut sura tading mali-ali dakdanak i ingkon do ampuon ni amangtua na manang amanguda na jala ingkon do pangolihononna anak i jala pamulionna boruna i.
Sabinmaligas do goar ragi ni ulos na sian namboro dohot pariban ni namarhamulian. Sabin, pajonok do hata i dohot hata abit. Molo didok marsabin manghatai manang marabit manghatai, nanidok na disi unang adong hata natarsubang manang lehe-lehe. Ingkon didongani hapantunon namauliutus do, loloan paradaton di halak Batak Toba (segala pembicaraan harus sopan dan beradab).
Ulos Sabin Maligas nasian namboro manang pariban ni namarhamulian i patandahon dang dos tohonan ni i dohot tohonan ni ulos na sian hula-hula. Hataridaanna: “Molo adong tarsubut di pingkiran ni sada-sada halak, tu tulangna do lao ibana asa dihopol tondina”. Mangihuthon ruhut ni adat dohot uhum di halak Batak Toba, molo tung lao pe ibana tu huta ni namborona manang ibotona dohot paribanna holan namanjalo ongkos do i manang balanjo di dalan.
Ia ulos napinasahat ni tulang namarhamulian ido ginoaranna Ulos Hembangtua asa hembang tua i, si ripe gabe si ripe horas namanjalosa. Jala tong do dipahombar i tu tulang si jalo todoan nagok. Molo tulang na martinodohon manang na marhamaranggi si jalo batu ni sulang do i atik pe sama-sama ringgit si tio soara. Si alani ido umbahen tulang parpudi pasahathon ulosna asa tulang i do pahembanghon pasu-pasu dohot mambahen tangiang panutup.
Ia Ulos Nasoraburuk digoari muse do i Pauseang. Angka ulos nahinataan na di ginjang on, ulos natinonun ni tangan do i, alai ianggo ulos nasoraburuk hauma do i manang tanotur. Ulos tonunan buruk do i molo dung jumping tingkina alai anggo tano hot do i saleleng ni lelengna. Ido umbahen adong hata Batak namandok seang do pauseang molo so adong marhaseangkon. Lapatanna: “Boru si jalo pauseang i sai marurat tu toru, mardangka tu lambung, marjujungan tu ginjang. Lapatanna marpinompar anak nabisuk dohot boru namar roha jala unang si pansuasaehon pauseang dohot arta.”
Sian arta pauseang do mula ni adat umbahen tulang ni namarhamulian si jalo todoan nagok (sinamot paidua) di boru muli di ulaon unjuk. Boi do muse pauseang i dipauseangkon muse. Mar-ragam dope goar-goar ni ulos nani ragihon ni angka ompu naparjolo, alai olat ni ulos nasoraburuk do naginoaran nasida ulos raginapitu.
Molo mangolu dope ompung ni pangoli di ulaon (pesta) unjuk, ruhut ni adat naingkon do manjalo ulos ompung na i sian simatua ni pangoli mangihuthon pinta-pinta ni natua-tua asa tu ganjangna umur ni namanjalosa, siripe gabe siripe horas sijalo ulos pargomgom manggomgom angka pomparanna, hot marsipairing-iringan, masiajar-ajaran di angka na uli asa tu dolok rap dapotan ampapaga na lomak tu holbung rap dapotan mual na tio.
N.B : Magihuthon tona ni angka natua-tua na rihit di adat dohot uhum dipahombar do ulos herbang dohot ulos nasoraburuk tu sinamot, unang adong na mangururi. Songon i do hatorangan ni natua-tua di ruhut ni adat dohot di uhum ni halak Batak Toba.
Ia naginoaranna ulos pangose, mangihuthon hatorangan ni natua-tua songon on ma bonsirna : “Olo do adong namardongan saripe mar-rongkap badan ndang mar-rongkap tondina, lapatanna ndang tubuan anak ndang tubuan boru (ndang mar-rindang na mardongan saripe i)”. Di sada tingki gabe sirang ma nasida sian dos ni roha nasida be. Di jolo ni raja-raja dohot angka natua-tua, si paulahon ni paranak do ulos sampetua najinalona hian di tingki pesta unjuk i tu parboru, i ma naginoaranna ulos pangose. Ai nunga mose padan ala so mar-rongkap tondi. Jala gararon ni nadua toha do (paranak dohot parboru) pago-pago tu raja. Dung mulak ulos pangose ipe asa boi muse marhamulian boru nasirang i.
Hatorangan ni natua-tua najolo, molo marhamulian boru naung sirang ndang mulak ulos sampetua jala ndang dipagoi raja parsirangan nasida didok nasida doi namahilolong. Molo adong tubu ni boru namarhamulian si songon i, dirajumi nasida doi rindang ni baoa hamulian na naparjolo. Songon i do ruhut ni adat dohot uhum di nasida. Sialani i do umbahen disungkun halak boru naung sirang manang naung dipagoi asa barani halak mangolisa.
Songon i ma jolo hatorangan sabagian raksa, risa, dohot ruhut ni ulos dohot parulosan di halak Batak Toba.
Adong dope ruhut ni ulos di habatahon dohot raksana: di ulaon maujana, halion holi, mangompoi jabu dohot angka na asing. Di sada tingki pe tataringoti raksa ni i.
Nuaeng on nunga naia sian tonga-tonga ni halak Batak nampuna ugari i mandok: Ndang sipangkeon be ninna ulos, ndang sihuntion be tandok, ndang paluon be ogung, ndang patupaon be parjambaran, ndang jujuron be dohot ari, ai manghorhon dosa do ninna ulaon si songon i.
Nunga adong muse sian tonga-tonga ni halak Batak Toba nampuna ugari i mandok: “Ndang sipatupaon be ninna parjambaran”.
Dipalolo manang dipatupa angka ompu naparjolo pe parjambaran i diraksahon angka ompu i do i tu angka tohonanna be, asa tanda jala tota partuturon dohot tarombo.
Tudosanna (contoh): di Toba Balige, molo dipadop-adop do jambar namarngingi nunga binoto horong hula-hula ni hasuhuton ma napadop-adop i. Molo dipadop-adop jambar osang, nunga tangkas binoto horong pamoruan ni hasuhoton ma i.
Molo dipadop-adop jambar ihur-ihur di ulaon unjuk, horong simatua ni pangoli ma i.
Molo panamboli do dipadop-adop, horong ni dongan tubu ni hasuhuton ma i dohot dongan saliatan na. Songon i ma sabagian ruhut parjambaran di Toba Balige.
Molo so dipatupa do parjambaran di ulaon pesta mangajana dohot maujana, mardosdos ma songon si marunap-unap, ndang tanda be talatak, ndang tanda be talutuk, ndang tanda be talaga dohot halangulu.
TALI – TALI
Binuat silinjuang, ampe tu pangumbari. Jagar do simanjujung, bahenon tali-tali.
Sampe taon 1960-an diharingkoti halak Batak Toba dope mamangke tali-tali lumobi hasuhuton ni namarsiulaon (pesta) asa tanda berengon ni natorop, hasuhuton bolon. Adong do hata Batak namandok: Martampuk bulung, marbona sangkalan. Marnata suhut, marnampuna ugasan.
Mar-ragam do tali-tali tinonun ni halak Batak Toba, jala dipahombar do pamaheon ni i hombar tu tohonanna be dohot peak ni ulaon na. Sabagian sian goar-goar ni tali-tali i pinatorang ma jolo sintap ni nabinoto, ima: 1. Tali-tali mangiring. 2. Tali-tali tutur-tutur. 3. Tali-tali padang ursa. 4. Tali-tali tompi. 5. Tali-tali tuntuman punsa. 6. Tali-tali tigabolit. 7. Tali-tali tuntuman baringin. 8. Tali-tali detar
Nuaeng on ala soharu masiantusan be sabagian sian natorop di raksa dohot ruhut ni tali-tali, gabe adong ma sian tonga-tonganta sandiri namamahe natinonun ni halak Padang dohot Palembang, rait na pe ndang rait ni tali-tali ni Batak Toba. Aut sura adong halak na asing di ruar ni halak Batak Toba manunghun hita, naso adong hian do tali-tali ni halak Batak Toba umbahen tinonun ni halak Padang dohot Palembang dipahe, boado bahenonta mangalusi nasida?
Mar-ragam do naginoaranna tungkot di halak Batak Toba. Nahinan di masa ni gotilon, diparade do tungkot ni sarudan asa adong adean ni tangan ni pardege. Molo mardalan di na rahis diboan pardalan do tungkot na hauanak asa adong siadean ni tanganna manganangkohi dohot manuati dalan na rahis i uang tinggang namardalan. Molo adong sipata naung marhamulian ndang tubuan dakdanak nasida, olo do sipata diompot anggina manang maenna digoari do i di adat tungkotna.
Alai sude naginoaran i, ndada tungkot harajaon i. Hata Batak mandok: Ompu raja i jolo, martungkot mundi-mundi. Pinungka ni ompu naparjolo, ihuthonon ni na umpudi
Torop do dongan marpingkir, dihirim rohana do ompu raja ijolo i angka natua-tua naung monding. Ruhut ni adat dohot uhum di halak Batak Toba, jolma na pinajolo, naung niojur manang pinabangkit gabe raja manang uluan ni sada marga manang punguan ima naginoaranna raja ijolo naung talup martungkot mundi-mundi.
Molo panortoron mangihuthon ruhut na pinatorang ni angka natua-tua, nunga adong manimbil sian na pinatorang nasida i tor-tor namasa nuaeng on. Ianggo tor-tor ni halak Batak Toba ingkon do didongani hapantunon dohot hadondaon. Jala paheanna pe ingkon do didongani hadomdomon, ndang jadi tuit-tuit dohot tingkal-tingkal.
Hea do panurat laho tu Sianjur mula-mula mangkatai dohot sahalak natua-tua marga Situmorang tarsingot ruhut-ruhut ni tor-tor ni Batak Toba. Molo angka namarbaju manortor asing do ruhut ni tor-tor na dohot ruhut ni tor-tor ni ina atik pe rap manortor nasida. Asing muse do tor-tor ni naso mar-rindang dohot naung namariananghon. Pulik muse do parjongjong ni puang bolon dohot imbang di loloan panortoron.
Di ulaon mangajana pe (Saurmatua), subang bolon do digoari manortor atik pe dipalu ogung sabangunan (laung tinangihon). Ai sitongka do di ruhut ni adat dohot uhum ni Batak Toba tortoran namonding, maronda-onda do didok (berkabung).
Namasa sinuaeng on, nunga torop nalipe sian ruhut-ruhut na pinodahon ni ompu sijolo-jolo tubu.
Songon i ma jolo pina andap tu tonga-tonga ni natorop. Molo adong dope dongan naboi mangalehon hatorangan na ummuli, rade do roha manjalosa jala tarpaima-ima do roha na sai leleng on.
Molo tung adong pasintak, patebur songon sabe-sabe ni na hurang malo di panuraton on : Masi amin-aminan ma hita songon lampak ni gaol. Masi tungkol-tungkolan songon suhat di robean. Asa hot songon pulo. Tingkos songon parsihodoan
Horas Tondi Madingin. Pir Tondi Matogu
Januari 9, 2009 tanobatak
13 respons untuk ‘PANANDAION NI HALAK BATAK MARHITE ADATNA’
Mauliate Amang ….di hatorangan naung pinasahatmu dison…. bangga do hita hape halak batak , molo tung adong pe namaila mengaku halak batak alani haotoon namai…molo boi nian pangidoan goar2 ni ulos i sekalian dohot photona , asa lebih jelas ditanda angka naso mananda ragam ni ulos. Horas ….!!!
Januari 10, 2009 at 10:21 am
Horas Amang RB Marpaung( Op Miduk)
Mauliate ma amang di hatorangan ni goar2 ni ulos na hombar tu pamakkena,alana uaeng on nunnga godang sala pandohanna, conto Ules Sampetu, uaeng on nungga gabe Ulos Hela,adong muse mandar Hela godang do pe akka naasing sala pandohan di akka pesta2 ni adat batak di Bona pasogit dohot Jakarta on, dohot do Poco2 musik na di palu dohot Gonndang Batak. Mauliate
Januari 12, 2009 at 10:34 am
Nunga nian diphoto amanta M Naipospos angka ulos dohot goarna,alai naso disetting dope ra, sabar ma jolo hita ai ahu pe naeng do idaonhu asa lam tamba nabinoto.
Januari 12, 2009 at 2:07 pm
Horas Amang Marpaung.
Mauliate godang ma hupasahat di hatorangan muna taringot ulos songon nadipatorang muna di ginjang. Nian saleleng on nunga attar bahat hujaha jala bege taringot ulos (Dainang nahinan partonun do, alai holan sipakkeonna, dang digadis tu onan. Nahuingot, tingki kalas dua SD mau au so ibana martonun alani panahit. Dua ulos nanitonunna dipasahat do tu au tingki di ngoluna, Ulos Sibolang). Hatorangan muna on lam manambai parbinotoanhu taringot adat-istiadat dht kebudayaan Batak (Toba). Mansai marlapatan jala porlu do di au nadigurat muna on alana di pudini ari on songonna lam jot-jot au dijou angka naposo (HKBP) Jakarta-Bekasi-Tangerang manghatahon “Arti dan Manfaat Adat Bagi Orang Batak.” Tungpe dang adong honor na 🙂 jala loja do pamatang (biasana borngin), las do roha mamereng giotni rohani angka naposo natubu jala maringanan di tano parserahan laho mamboto adat-istiadat dht kebudayaanta. Torushon hamu ma manurat, Amang, tung mansai porlu do parbinotoan muna tu hami naumposo.
Januari 13, 2009 at 8:46 am
Mauliate ma amang RB.Marpaung.
Lam tamba akka parbinotoan taringot tu Ulos on.
Dang terasa habis 2 btg sigaret alani tabona manjaha bah, lae Monang..Horas lae!
Imada, molo tajaha surat ni Op. MIduk on tutu do nuaeng on nungga bahat halak batak dipangarantoan on , ndang di boto be paradaton ni halak batak, holan goarna do Batak.
molo hita na namarhaha maranggi , ingkon masipairingiringan do . Ho do ahu hita na saina. adat na marsaina namarsaboltok, sada panganan ingkon marsitorang, ndang masa disi angat dohot angkal angkal.
alai nuang on dibahen sihahaan papudi uhum pangasahon gogo, manang simanuk sibontar andora, ndada sitodo turpuk siahut lomoni roha.,
molo ni sungkunan boasa bahenonmu songon i , manang songon an ninna ma ingkon songon on do, ndang adong di adat batak sisongon i. ndang laho tu pingkiranna parjolo laho manungkun tu angka hapistaran.
Lupa do ibana tu hata na mandok: sise mulani hata, sungkun mula ni uhum.
Di tingki mangadathon, misalna ditingki mambahen marga, tu sada boru manang baoa na nioli sian huta na leban, asal dibahen do adat i, lupa do ingkon bahenon do boru manang baoa i siboto adat asa niadathon,
jadi boha do pendapat muna di adat ta on, boi do i lupahononhon manang ingkon digali kembali SURAT TUMBAGA HOLING NA TINUMPA NI SI RAJA BATAK NA DIUHIRHON DIBAGASAN SURAT BATAK na disurathon di buku laklak na binahen sian laklak ni Hau Raja Tualang na bolon nahinan?, ai disi do disurathon angka patik taringot tu hak ni anak, anak sian na metmet, anak tubu di porlak, anak sian namarjabu talak, anak sian na mansalong, anak sian gampangan, anak sian na margundik, anak mata, anak niain, anak niimbang, anak lobu, anak andilandil, hak ni ina dohot boru, sian hatutubuan, sian hamulian , sian namabalu, paramaon, parsirangon, arta pusaka paneanon, paneanon tali mangulang, tean jonjong, tean mate, tean begu dll?
Ai Di tingki jaman penjajahan Bolanda nahinan, dicoba nasida do menghapus adat ta na sai arga i. jadi dibahen nasida do songon hata na mandok, hata parpudi do gabe hata sihahaan. gabe adat ni sibontarmata , jahudi manang arab i do gabe adatta na tarpangke nuaeng on.
tading hirang niba dibahen hirang ni halak, tading adat mamangeaki adat ni halak.
Horas ma di ito RB Marpaung naung manurathon taringot tu ulos on. Adong do huboto tona ni tua-tua didok: Molo jinalo ulos sian Tulang, dang boi munsat i sian iba. Toho do tahe i ito? Antar songon dia do lapatan ni i?
Alana tingki marhasohotan au najolo adong do dipasahat Tulang ulos. Jala didok Tulang on do asa unang dipasahat manang tu ise ulos i. Alai ala naung leleng, mardomu ma muse ala ni godang ni adat sidalantonon di Jkt on, gabe dang binoto be tudia hea hupasahat ulos i. Horas ma dihita.
Januari 14, 2009 at 7:31 pm
******
@ Ito. R.B. Marpaung (Op. Miduk)
Sai anggiat tumibu malum ate ito. Tuhan memberkati.
mauliate ma Tulang marpaung, mansai las situtudo rohakku manjaha hatorangan munai,kebetulan au na baru mangoli dope tu br siburian sabulan nasalpu di siborong2. jd taringot tu adat batak buta do au sm sekali alana mulai met2 tggl dilingkungani halak jawa dohami(perkebunan), pengen do au belajar lebih dlm adt batak tar lumobi di tano pangaratoan on! Asa anggiat manian labu ringgas Tulang mangajar2i hami akka naposo on.molo adong marga manik na tinggal disekitar gunung putri( bogor) tolong jo hub tu son 081399900200. alana pengen marsitadaan, songon mau hudok nakkaning sabulan dope au tinggal dison. Mauliate ma di hita sude. Horas horas horas
**** Lae Manik, sasintongna ingkon lae do manungkun boha dalan manghubungi natuatuai amanta B. Marpaung. Boi ma nian sungkunonmu melalui email ni blog on.
Februari 11, 2009 at 12:13 pm
Mauliate ma tutu dihamu amang Marpaung, sai tumibu ma sehat asa boi muse manutur nuturi hami naumposo marhite angka tulisan muna.
Ima ate, mansai ragam do jala uli do partording ni adat dohot uhum di hita bangso Batak.
garima nian lam godang generasi muda nuaeng na olo marsiajar unang lam mango angka ugasan ni Batak i digilas zaman.
Sipata nidok do tunatua tuai,
ai tuaha tuhoron ulos i arga arga sona nipakke age tudia, holan dilamari doi.
eh… tahe…nga dohot iba hape naeng menghapus adat dohot budayani hita Batak i. ia mengaku iba boru batak.
Februari 11, 2009 at 1:26 pm
Molo ni jaha do hatorangan di amanta B Marpuang onteng, ni kaithon tu namasa saonari di Bonapasogit (Silindung, Toba, Humbang dohot Samosir)tarlumobi di tano parserahan Jakarta, Medan, Lampung, Surabaya dll)kesimpulanna boi dohonon ndang sintong be ta ihuthon adat dohot paradation i. Alana ndang adong sada pedoman na masiantusan, nungga masiboan na binotona. Sasintongna aha do usaha dohot upaya padiposhon adat i? Boha do akibatna tu bangso Batak si saonari? Gabe pamaolhon do adat i di akka na masa saonari. Adong do pilihan asa unang lam dao halak Batak i sian adatna? Manambai, nungga mansai godang na mandok ‘adat batak’ on dang effisien jala ndang efektif tarumobi di luat sileban na mar siadu dohot tingki. Onma mangihuthon na huboto porlu tapikkiri ditikki naeng malestarihon adat batak hita. Horas.
masfan naibaho berkata:
horas amang R.B.marpaung,sai tuganjangmumurmu,mauliate
Oktober 28, 2009 at 8:37 am
Sitindangi Ni Jahowa Mangurupi Paiashon Huta Rostov-on-Don, RusiaslanNahuatl (Huasteca) Ndebele (Zimbabwe) Ngabere Norwegia Oromo Polski Portugis Portugis (Portugal) Prancis Punjabigalog Tahiti Tatar Telugu Thai Tigrinya Turki Ukraina Valencia Vietnam Xhosa Yoruba Yunani Zapotec (Isthmus)
Ditongoshon walikota ni Rostov-on-Don, di Rusia Selatan ma surat tanggal 20 Mei 2015 na mandok mauliate tu Sitindangi Ni Jahowa ”ala nunga ringgas nasida mangurupi paiashon kota i di musim semi.”
Di ulaon laho mambahen lam ias kota Rostov-on-Don, Sitindangi Ni Jahowa sian opat huria rade papunguhon sampah na adong di sude dalan dohot di topi ni sunge. Holan pigapiga jom pe nunga dipapungu nasida 300 goni sampah, dung i martruk ma diboan.
Boasa olo Sitindangi mangulahon on? Si Raisa na marumur 67 taon mandok, ”Ndang boi paula so hubereng, las do rohangku molo ias kota on jala sude halak gabe sehat. Nang pe ndang godang halak na mangida, alai las do rohanami mangulahon on. Alana diida Jahowa do sude.” Didok si Aleksander muse, ”Ndang holan marbarita na uli ulaonnami, alai rade do hami mangurupi nasida. Mansai las do rohangku ala boi huulahon na denggan tu angka hombar ni jabungku.”
Diargai angka halak do na diulahon Sitindangi Ni Jahowa. Sahalak na tading disi tarsonggot dung diboto ndang digarar hape Sitindangi mangulahon i. Gabe taronjar ma rohana dohot di ulaon i jala didok ibana, ”Ndang hurimpu boi las roha mangulahon ulaon paiashon jala godang labana!” Didok ibana muse, ”Nang pe pigapiga sian hamu ndang parhuta on, alai olo do hamu mangurupi!”
Diparrohahon sahalak pejabat ma pigapiga halak Sitindangi papunguhon godang sampah. Difoto ibana ma nasida di lambung ni angka goni sampah na dipapungu nasida i, asa boi patuduonna tu na asing gabe sitiruon.
Si Rahab Marhaposan tu Jahowa | Ajar ma Ianakhonmuna
JAHA DI ebuano Changana (Mozambik) Chavacano Cheska Chichewa Chin (Hakha) Chin (Tiddim) Chin (Zotung) Chitonga Chitonga (Zimbabwe) Chitumbuka Chokwe Chol Chopiyak Ngaju Denmark Digor Diolawa Jepang Jerman Jerman Pennsylvania Jerman Rendah Jula Kabardin-Cherkess Kabyle Kachin Kalanga (Zimbabwe)aobukushu Melayu Mendewegia Nyakyusa-Ngonde Nyanekaia Serbiahili (Kongo) Swati Swediaba Tojolabal Tok Pisin TokelauaTarimangi ma molo hita saonari di kota Jeriko. Kota on adong di Kanaan, inganan ni jolma na so manomba Jahowa. Sada borua na margoar si Rahab maringanan di kota on.
Tingki dakdanak dope si Rahab, jotjot do dibege ibana songon dia si Musa manguluhon halak Israel ruar sian tano Misir, jala boi do dibolus nasida Laut na Rara. Dibege ibana do molo bangso Israel ndang hea talu marporang, alana sai diurupi Jahowa do nasida. Jala, dibege ibana do molo halak Israel maringanan di bagas undungundung jonok ni Jeriko!
Ditabunihon si Rahab do matamata i ala porsea ibana tu Jahowa
Dung bot ari, ro ma dua matamata sian Israel tu Jeriko. Masuk ma nasida tu jabu ni si Rahab. Jala disuru si Rahab do nasida marborngin di jabuna. Hape, dibege raja Jeriko ma adong matamata sian Israel na ro tu kota i, jala diboto do molo nasida masuk tu jabu ni si Rahab. Disuru raja i ma naposona laho manangkup nasida. Alai, ditabunihon si Rahab do matamata i di tarup [atap] ni jabuna jala didok ma tu naposo ni raja i: Sian on do nasida nangkaning, alai nunga laho be nasida sian kota on. Lojong hamu ma, boi dope dapotmuna nasida! Molo pandapotmu, boasa ditabunihon si Rahab matamata i?​— Alana, porsea do ibana tu Jahowa jala diboto ibana do molo tano Kanaan lehonon ni Jahowa tu halak Israel.
Andorang so laho dope matamata i sian jabu ni si Rahab, marjanji ma nasida molo diripashon kota Jeriko, paluaonna ma si Rahab dohot keluargana. Alai, adong do pangidoan ni matamata i tu si Rahab. Diboto hamu do aha i?​— Didok nasida ma: Bahen ma tali na rara on gantung di jandelam. Molo diulahon ho songon i, malua ma ho dohot sude na adong di bagasan jabumon. Diulahon si Rahab ma pangidoan ni matamata i. Dung i, diboto hamu do aha na masa?​—
Dipalua Jahowa do si Rahab dohot keluargana
Ro ma halak Israel mangkaliangi kota Jeriko. Nasida mangkaliangi kota i sahali sadari, saleleng onom ari. Alai, di ari na papituhon, pitu hali ma nasida mangkaliangi kota i. Dung i, marsurak ma nasida. Marumpak ma dibahen Jahowa tembok na adong di kota i. Alai, ndang rumpak jabu ni si Rahab! Ala dibahen ibana do sada tanda, i ma tali na rara. Boi do diida hamu di gombar on?​— Tutu do, dipalua Jahowa do si Rahab dohot keluargana!
Aha do na taparsiajari sian si Rahab?​— Porsea do si Rahab tu Jahowa ala nunga diparsiajari ibana sude halongangan na binahen ni Jahowa. Jala hamu pe, nunga diparsiajari hamu taringot halongangan na binahen ni Jahowa. Songon si Rahab, porsea do hamu tu Jahowa?​— Mansai denggan do i!
Aha do sarito na hea dibege si Rahab tingki dakdanak ibana?
Songon dia do si Rahab mangurupi matamata na sian Israel? Boasa ibana olo mangurupi nasida?
Aha do janji ni matamata i tu si Rahab?
Aha do na boi tiruonmu sian si Rahab?
Text Sipilliton unduhan buku digital Ajar ma Ianakhonmuna
Audio Sipilliton unduhan rekaman soara Ajar ma Ianakhonmuna
Hak Laho Mamillit Silehonlehon sian Debata
”Ia disi Tondi ni Tuhan i, disi do haluaon.”—2 KORINT 3:17.
ENDE: 31, 32
Aha do lapatan ni hak laho mamillit?
Songon dia do hita patuduhon holongta tu Jahowa marhite na tapillit?
Songon dia do hita patuduhon pangargaion taringot tu hak ni halak laho mamillit?
1, 2. (a) Songon dia do pandapot ni halak taringot hak laho mamillit? (b) Aha do na diajarhon Bibel taringot hak laho mamillit, jala sungkunsungkun aha do na laho taulas?
TINGKI mamillit sipilliton, sahalak borua mandok tu donganna, ”Unang bahen ahu marpingkir; paboa ma na ingkon huulahon.” Ndang lomo rohana mamangke hak laho mamillit na dilehon Debata, alai lomo rohana adong na manontuhon sipillitonna. Songon dia molo hamu? Hamu sandiri do na manontuhon sipilliton, manang ingkon adong na manontuhon? Songon dia do pangantusionmu taringot hak laho mamillit?
2 Marasingasing do pandapot ni halak taringot hak laho mamillit. Adong na mandok, ndang adong di hita hak laho mamillit ala Debata do na manontuhon sudena. Na asing mandok, hak laho mamillit boi adong molo holan hita sandiri na mambahen aturan di ngolunta. Alai Bibel paboahon, tingki ditompa Debata hita, dilehon do hak laho mamillit. (Jaha Josua 24:15.) Di Bibel, tadapot ma alus ni sungkunsungkun: Adong do aturan taringot hak laho mamillit? Songon dia do hita mamangke hak laho mamillit tingki manontuhon sipilliton? Songon dia do sipillitonta patuduhon sadia bagas holongta tu Jahowa? Songon dia hita patuduhon pangargaion taringot na pinillit ni halak?
AHA DO NA TAPARSIAJARI SIAN JAHOWA DOHOT JESUS?
3. Songon dia do Jahowa mamangke hak laho mamillit?
3 Taringot hak laho mamillit, marsiajar ma hita tu Jahowa. Alana, Jahowa do na mambahen aturan na dumenggan taringot mamillit. Umpamana, dipillit Jahowa do Israel gabe bangsoNa. (5 Mus. 7:6-8) Boasa nasida na dipillit? Lomo roha ni Jahowa manggohi janjiNa tu si Abraham. (1 Mus. 22:15-18) Tingki mamangke hak laho mamillit, dipatudu Jahowa do holong dohot hatigoranNa. On taboto sian cara ni Jahowa pasingothon bangso Israel tingki mangalo nasida tu Jahowa. Tingki marhamubaon nasida, dipatudu Jahowa do holong dohot asi ni roha. Didok Ibana, ”Pamalumonku ma panundalionnasida, girgir ma ahu mangkaholongi nasida.” (Hos. 14:5) Jahowa mangalehon sitiruon taringot mamangke hak laho mamillit laho mangurupi na asing!
4, 5. (a) Ise do na parjolo mandapot hak laho mamillit sian Debata, jala songon dia do ibana mamangke i? (b) Aha do na ingkon tasungkun tu dirinta?
4 Tingki manompa surusuruan dohot jolma, dilehon Jahowa do hak laho mamillit tu nasida. Jesus ma tompaan na parjolo. Ditompa do Jesus tumiru Debata jala dilehon hak laho mamillit. (Kol. 1:15) Songon dia do Jesus mamangke hak laho mamillit? . Tingki di tano on, ditundalhon do elaela ni Sibolis. (Mat. 4:10) Di borngin andorang so mate, didok Jesus do tu Jahowa, mangulahon parentaNa do na dihalomohon. Didok ibana, ”Amang, aut olo ma Ho nian pasalpuhon siinumon on sian Ahu! Alai unang ma rohangku saut, roham ma!” (Luk. 22:42) Boi do hita maniru Jesus jala mamangke hak laho mamillit asa pasangaphon Jahowa dohot mangulahon parentaNa?
5 Boi do tatiru Jesus, alana hita pe ditompa tumiru Debata. (1 Mus. 1:26) Alai, hakta laho mamillit ndang dos songon Jahowa. Bibel patorangkon, dilehon Jahowa do aturan taringot hak laho mamillit jala lomo rohaNa asa tajangkon aturan i. Umpamana, taringot keluarga, ingkon unduk do tungganeboru tu tungganedolina jala dakdanak unduk tu natuatuana. (Eps. 5:22; 6:1) Songon dia do aturan i mangkorhon tingki tapangke hak laho mamillit? Alus ni sungkunsungkun on manontuhon pangkirimonta di ari na naeng ro.
CARANTA MAMANGKE HAK LAHO MAMILLIT
6. Bahen ma tudosan na patuduhon ringkot ni mangihuthon aturan taringot hak laho mamillit.
6 Boi do tadok hakta laho mamillit mangihuthon aturan ni Debata parohon las ni roha? Boi! Alana, tarlinggomi do hita molo adong aturan. Umpamana, marmobil hita tu sada kota na dao. Songon dia ma molo di inganan i ndang adong aturan lalu lintas, jala lomolomo ni halak manontuhon sadia hatop jala di jalur dia nasida marmobil. Olo do hamu marmobil di dalan sisongon i? Tontu ndang olo. Dihaporluhon do aturan asa sude marlas ni roha jala mandapot laba sian hak laho mamillit. Taulas ma sitiruon sian Bibel na patuduhon songon dia aturan na dilehon Jahowa marlaba tu hita.
7. (a) Aha do imbar ni si Adam dohot angka binatang? (b) Patorang ma songon dia si Adam denggan mamangke hakna laho mamillit.
7 Tingki ditompa si Adam, dilehon Debata do tu ibana haboion songon na adong di surusuruan, i ma hak laho mamillit. Alai, ndang dilehon i tu binatang. Songon dia do si Adam denggan mamangke hakna laho mamillit? Las roha ni si Adam mambahen goar ni binatang. ”Ditogihon [Debata] ma i tu si Adam, asa diida manang beha goaranna.” Jala ndang diganti Jahowa be goar na dilehon si Adam tu binatang. ”Dibahen si Adam goar ni nasa na marhosa laos i do goarna.”—1 Mus. 2:19.
8. Songon dia do si Adam ndang denggan mamangke hak laho mamillit, jala aha do pangkorhonna?
8 Dilehon Jahowa do tanggung jawab tu si Adam mambahen tano on gabe paradeiso. Didok Debata, ”Marpinompari ma hamu, asa sopar hamu, jala gohi hamu sandok tano on, jala patunduk hamu; jala raja i hamu dengke angka na di laut dohot pidong angka na martongatonga langit ro di sude binatang, angka na manjirir di atas tano on.” (1 Mus. 1:28) Dipangan si Adam do parbue ni hau i. Ala diulahon i, on patuduhon ndang dijangkon ibana aturan ni Jahowa. Ala ndang denggan cara ni si Adam mamangke hak laho mamillit, gabe susa ma jolma. (Rom 5:12) Taingot ma muse aha pangkorhon ni na pinillit ni si Adam. On mangonjar rohanta asa denggan mamangke hak laho mamillit jala manjangkon aturan sian Jahowa.
Dioloi halak Israel do Debata jala dijangkon do aturan sian Ibana
9. Aha do sipilliton na dilehon Jahowa tu halak Israel, jala aha do janji ni nasida tu Jahowa?
9 Sude jolma nunga manean dosa dohot hamatean sian si Adam dohot si Hawa. Nang pe songon i, adong dope hakta laho mamillit. Taboto ma on sian cara ni Jahowa maradophon halak Israel. Dilehon Jahowa do tu nasida hak laho mamillit gabe bangsoNa manang na ndang. (2 Mus. 19:3-6) Dioloi halak Israel do Debata jala dijangkon do aturan sian Debata. Didok nasida, ”Saluhut na pinaboa ni Jahowa, bahenonnami ma.” (2 Mus. 19:8) Alai ujungna, ndang olo nasida manggohi janjina tu Jahowa. Parsiajaranna, denggan ma tapangke hak laho mamillit, tongtong ma jonok tu Jahowa, jala unduk tu patikNa.—1 Kor. 10:11.
10. Sitiruon aha do na dipaboa di Heber 11 na patuduhon boi hita mamangke hak laho mamillit laho pasangaphon Debata? (Ida gombar di mula ni parsiajaran.)
10 Di Heber bindu 11, tajaha do taringot 16 halak na manjangkon aturan sian Jahowa. Dijalo nasida do pasupasu jala marpangkirimon. Umpamana, marhaporseaon situtu do si Noak jala diihuthon do tudutudu sian Debata laho mambahen parau asa malua ibana dohot pinomparna. (Heb. 11:7) Unduk do si Abraham dohot si Sarah tu Debata jala laho do nasida tu tano na laho lehonon ni Debata. Nang pe boi do nasida mulak muse tu Ur, alai didok rohanasida tumagon do paimahon janji ni Debata taringot tu ari na naeng ro. Bibel paboahon, ”na dumenggan do dihalungunhon nasida”. (Heb. 11:8, 13, 15, 16) Ndang olo si Musa manjalo arta di Mesir. ”Tagonan do dipilit rohana: Rap tumaon na porsuk ibana dohot bangso ni Debata, sian na maruntung satongkin, bahenon ni dosa.” (Heb. 11:24-26) Tatiru ma haporseaon ni nasida jala taargai ma hak laho mamillit, mamangke i mangulahon lomo ni roha ni Debata.
11. (a) Aha do pasupasu na mansai arga taringot hak laho mamillit? (b) Aha do na mangonjar rohamu asa denggan mamangke hak laho mamillit?
11 Ra, tabo do molo adong na manontuhon sipillitonta, alai ndang dapotta be pasupasu na arga taringot tu hakta laho mamillit molo taulahon songon i. Pasupasu aha i? Dialusi ma i di 5 Musa 30:19, 20. (Jaha.) Di ayat 19, dilehon Debata do sipilliton tu halak Israel. Di ayat 20, taboto ma na dilehon Jahowa do tingki tu nasida laho patuduhon sadia balga holong ni nasida tu Jahowa. Hita pe boi do mamillit laho manomba Jahowa manang na ndang. Dilehon Jahowa do tingki asa denggan tapangke hak laho mamillit laho pasangaphon Jahowa jala patuduhon holongta tu Ibana!
DENGGAN MA TAPANGKE HAK LAHO MAMILLIT
12. Aha do na so boi taulahon taringot hak laho mamillit?
12 Rimangi ma, molo dilehon hamu silehonlehon na arga tu donganmu. Songon dia do pangkilalaanmu molo dibolongkon i, manang dibahen laho parohon jea tu halak? Tontu hansit do rohamu. Dilehon Jahowa do silehonlehon tu hita, i ma hak laho mamillit. Hansit do rohaNa tingki diida Ibana angka halak mamangke hak laho mamillit tu ulaon na so denggan. Bibel paboahon, ”di angka tingki parpudi”, ndang diboto halak mandok mauliate. (2 Tim. 3:1, 2) Songon dia do hita patuduhon hamauliateon tu Jahowa alani silehonlehon on? Songon dia do hita asa tongtong denggan mamangke i?
13. Aha do sada cara na mangurupi hita asa denggan mamangke hak laho mamillit?
13 Dilehon do hak tu hita laho mamillit dongan, pangkean, dohot hiburan. Alai, boi do on mambahen hita marsidalian laho mangulahon na so dihalomohon Debata manang mangihuthon portibi on. (Jaha 1 Petrus 2:16.) Alani i, asa unang tu na so denggan tapangke hak laho mamillit, denggan ma molo tapangke ”saluhutna i, pasangaphon Debata”.—1 Kor. 10:31; Gal. 5:13.
14. Boasa hita ingkon marhaposan tu Jahowa tingki mamangke hak laho mamillit?
14 Jahowa mandok, ”. 48:17) Asa boi hita denggan mamillit, ingkon porsea do hita tu Jahowa jala manjangkon aturanNa. Taangkui do, ”ndada guru di jolma dalanna, ndada guru di baoa pardalandalan, pahothon langkana”. (Jer. 10:23) Si Adam dohot bangso Israel ndang olo manjangkon aturan sian Debata. Marhaposan tu diri sandiri do nasida. Unang ma tatiru i. ’Marhaposan tu Jahowa ma hita sian nasa rohanta,’ unang tu diri sandiri.—Poda 3:5.
MANGARGAI HAK NI HALAK NA ASING
15. Aha do na taparsiajari sian prinsip di Galatia 6:5?
15 Ingkon taargai do hak ni halak laho mamillit. Boasa? Ala dilehon do hak laho mamillit tu hita sude, ndang sai dos na tapillit dohot dongan na asing. Umpamana taringot tu parniulaon dohot panombaonta. Taingot ma prinsip di Galatia 6:5. (Jaha.) Ala taboto martanggung jawab do ganup halak Kristen di sipillitonna, taargai ma hak ni halak laho mamillit.
Tingki tapillit sipilliton tu diri sandiri, unang ma tapaksa halak na asing mamillit na sarupa (Ida paragraf 15)
16, 17. (a) Songon dia do hak laho mamillit gabe parsoalan di Korint? (b) Songon dia do si Paulus mangurupi nasida, jala aha do parsiajaran na tadapot?
16 Tapingkirhon ma sada sitiruon sian Bibel na patuduhon boasa porlu mangargai hak ni donganta laho mamillit. Sada tingki, marsoal ma halak Kristen di Korint taringot mangallang jagal naung dipelehon tu ganaganaan, dung i digadis di pasar. Olo do pigapiga halak Kristen mangallang jagal i, ala ndang porsea nasida tu ganaganaan. Halak na manomba ganaganaan hian alai naung gabe Kristen, ndang olo mangallang i, ala didok nasida dos do i songon na manomba ganaganaan. (1 Kor. 8:4, 7) On ma na mambahen huria ndang marsada. Songon dia do si Paulus mangurupi nasida pasaehon i?
17 Parjolo, dipaingot si Paulus do nasida, ndang boi sipanganon patoguhon paralealeon tu Debata. (1 Kor. 8:8) Dipaingot muse, ndang boi nasida mambahen gabe ganggu halak na gale panggora ni rohana. (1 Kor. 8:9) Didok ibana tu halak na gale panggora ni rohana, asa unang manguhumi halak Kristen na mangallang jagal i. (1 Kor. 10:25, 29, 30) Alani i, sude halak Kristen ingkon manontuhon sandiri tingki laho mamillit ulaon na mangkorhon tu panombaon. Olo do hita mangargai hak ni dongan sahaporseaonta laho mamillit?—1 Kor. 10:32, 33.
18. Songon dia do hamu patuduhon molo hamu denggan mamangke hak laho mamillit?
18 Dilehon Jahowa do tu hita hak laho mamillit, na mambahen hita marlas ni roha. (2 Kor. 3:17) Denggan ma tapangke silehonlehon on, ala on mangurupi hita mamillit sipilliton na patuduhon holong ni rohanta tu Jahowa. Alani i, tongtong ma hita mambahen sipilliton na pasangaphon Jahowa, jala taargai ma hak ni halak laho mamillit.
Holan Jahowa do nampuna hak na so marbatas taringot tu sipilliton. Alai dibahen Jahowa do aturan laho mangondingi hita. Molo dijangkon sude halak aturan on, boi ma tahilala las ni roha
Tingki ditompa Jahowa hita, dilehon do hak laho mamillit. Lapatanna, dipaloas Jahowa do jolma mamangke hak laho mamillit sandiri. Hita pe boi manontuhon na laho tahatahon, na laho taulahon, na laho tapangke, saleleng na tapillit i ndang mambahen hansit roha ni Jahowa dohot donganta
Parmahan…. – Amani Partogi
Parjuji Langis…. →
Oleh Hendry Lbn Gaol
Sogot manogot na I, nunga lao si Jamordong tu parkarejoanna. Halak na padot, na nunut jala na ringgas do ibana mangula ulaonna. Dang jadi jumolo donganna sakattor I sahat tu parkarejoanna. Sai ibana do na parjolo. Diparhaseang ibana do tiki jala diharikkothon ibana nasa tikki na adong di ibana. Ido sada mambaen godang marlomoniroha tu ibana, tarlumobi tahe atasan ni ibana langsung ima halak Jepang i. Na pantun jala na bisuk do ibana, lambok palilungna molo niakkupan makkatai, jala dohot do bahasa ni si jajah Indonesia si tolu taon I diboto ibana. Najolo, andorang imbaru karejo dope ibana, pittor hatop do dipasikkolahon halak Jepang I ibana tu huta ni Jepang i.
Dibereng siJamordong ma partikkian, sogot dope hape naruhana, ala di ida pukkul pitu manogot dope, hape nunga naeng sahat ibana tu kattorna di Muka Kuning, Pulo Batam. Di palambat ibana ma mobil na on huhutma di pangolu tep ni mobil on, jala marpili-pili ma ibana, pataridahon las ni rohana di manogot i. Dibangku sihambirang I, adong do dibaen parsonduk bolon I songon tugo dimanogot i. Jala dibukkus ma I dohot denggan, ai anon pe di kantin ni pabrik I allangonna.
Addul ma pamereng ni ibana tu bariba ni hauma disihambirang na I, borhat sa robbongan horbo di lele parmahanna i. Di pananget ibana ma suara ni tep ni mobil na I, jala pittor hatop ma ro sunggul-sunggul tu pikkiranna. Di ingot ibana ma najolo tolu pulu lima taon naung salpu tikki marmahan horbo ibana. Serom otik ibana ala di ida ibana tor di jakkit parmahan I horbo I, di batak!.
“Unang lebba ho innon namarmahan I, nunga suanon eme saba ni dongan sotung di gagat innon eme ni dongan hona toru-toru hita, sotung maila hita” ninna amaniJamordong hatiha so laho dope ibana manakket hapea.
“Olo bapa” ninna si jamordong. Nangpe metmet dope pamatangna, marumur sia taon dope, alai nunga diparbaga amongna ibana marmahan horbo na pitu on, na pinalumehon ni donganna sahuta tu amaniJamordong. Molo libur do parsikkola, songon saonari, ba si Jamordong ma marmahan jala amongna laho tu balian manodok, manang nanakket gota.
Songoni do molo namarmahan on, niantusan ma ai dakdanak dope, dang songon saonari on, olat ni umur sampulu dua taon dakdanak holan na sikkola dope, dungi arianna I, modom do disuru. Dilean minum susu, jagal dohot akka na massam. Naujui, lima taon dope si Jamordong, nunga diparbaga amongna marmahan. Pitu horbo ikkon boi lubba onna, jala ibana do na parosehon. Dang adong hata liburan, marsitorus mulai sian manogot sahat rodi botari di jampalan I do ibana mandongani horbo on.
Nunga botari, nga ribbon-rabbon manuk, mulak ma si Jamordong sian parmahanan, ai boi dohonon dao do ibana namarmahan i. Dang diboto ibana naung sadia dao ibana namarjappal i. Dibereng ma nunga naeng golap. Di lutung ibana ma horbo on.
“Balik guddur….balik kopi, bahal assimun” tarbege soarana na remet i.
Sipata ma dilobbut horbo on asa hatop marlojong mulak. Hape, ia horbo, molo sai adong dapotsa duhut-duhut I dang marnamulak I, sai disangahon do manarbing. Dang songon parmulak ni jolma rupani, mardalan denggan. Tung loja situtu ma tahe ibana, marikkat tusan marikkat tuson. Dang adong biar ni ibana, sotung hona dege anon dibaen horbo i.
“Sinur….balik,…paitte dibara” ninna ibana, ala tong sai manggagat si Sinur on, sada horbo jattan na bolon.
Nunga sai lam golap ari, nunga makkuling silongi, irnga dohot pidong na asing pataridahon na naeng borngin nama. Dijolona ikkon boluson batang aek, dang pola bolak jala bagas, alai anggo tu siJamordong na marumur sia taon, namarpamatang na penggeng, biar do rohani ibana.
Dibatk ibana ma si Guddur, horbo na marpamatang na memet, ai ido na boi dibatak ibana. Dilobbutma tanggurung ni horbo I asa manaripar tu bariba. Tutu ma nian, manimbuki ma horboi tu bariba ni sunge I nang songoni horbo binatak ni si Jamordong. Hosa-hosa ibana!.
Dibereng tu pudi, dang adong horbo I na tinggal alai di uji ibana ma dibilangi ibana “ sada, dua tolu, opat, lima, onom….” Ninna.
“Bah…tudia sada nai??……mago sada”
“Si Sinur, si Assimun, si Kopi, si Dali, si Pelong, si Beteng… bah…ai tudia siguddur??” ninna ibana. Dibereng muse tupudi alai dang adogn be, nunga langa balian i.
Nga mabiar situtu ibana, ai nunga mago sada horboon, anggo au ikkon pusaon ni amang ma innon, ninna ibana huhut ma ibana tangis.
Dang dope masuk horbo on tu barana, marsurak ma ibana.
“Bapa, nga mago sada horbo, maup diboan batang aek”
“Maup bohado, boasa dang dijaga ho denggan” ninna AmaniJamprdong hatop hehe sian jabu mandulo tu toru.
“Dia mago, hatop ..beta talului, parsudam ma anon molo sodapot I” ninna amana
Anggo sijamordong nunga be tangis, jala sappe do hasosombopon ibana na tangis I, ai mulai sian batang aek I nunga ro iluna.
“Ise mago..” ninna amani Jamordong huhut dipareso sada-sada horbo i
“Si Guddur…” huhut ma dietong ibana muse. Tong dope onom horbo on.
“Onom nai nama bapa…”
Dungi dohot ma amaniJamordong mangetong muse, alai dietong pitu horbo I, disi do sude. Didok ma muse “ ai aha do nimmu mago, disi do sude, aha na binatak mi??”
Tarngongong ma si Jamordong, ai dibatak ibana do hape si Guddur, jala sian tanggurung ni horbo I do dietong ibana, na onom nama horbo on tinggal dang dibilangi na binatak na i. Aut sura boi boi makkatai si Guddur, ra dohononna ma, ‘dison do au kale-kale…”
Dang sadia leleng, dibukka sappam ima pittu gerbang ni pabrik I, jala unduhunduk marnida sijamordong na tong dope sai serom. Mangupir sappam i.
Pos ini dipublikasikan di TORSA dan tag Hendry Lbn Gaol, mago horbo, parmahan. Tandai permalink.
HAMPUNG TOGI - SOTUNG MAREME NA BIBI ??. - PALAMBOKPUSUPUSU
Home » TORSA » HAMPUNG TOGI - SOTUNG MAREME NA BIBI ??.
17 August 2017 TORSA Edit
Pukul sampulu manogot i nunga ro angka tanoan ni si Togi sian toke bosar partigatiga napu na di Onan Balga Kecamatan nasida i, hape si Togi nunga tu balian ai hirim rohana dung tonga ari hian do ro barang i. Sian Toke Bosar halak Sina do si Togi manuhor angka napu dohot angka na ringkot tu pangulaan laho gadison nasida muse. Olo do muse toke i manaruhon barang pinangido ni si Togi ala manigor godang si Togi sahali manuhor, gariada olo do tokke i mangorui arga tu si Togi ala ndang hea si Togi manadingkon utang agia pe saotik tu tokkena i.
Lobi satonga jom dipatuat barang i tu kios partigatigaan ni Togi i, pola deba laos songon i dipeakhon nasida di emper jabu induk i ala so siat di kios tagelleng inganan partigatigaan nasida i.
Ala ansung dipeakhon songon i di emper ni jabu i, dang tartaon Ompu Pangadean boru rohana so mampardungketdungketi pasisihon deba napu i unang apala sonson di jolo ni labalaba jabu i unang haduk ingkon langkaan molo naeng bongot tu jabu..
Manigor ihut ro muse si Kartini mangangkupi simatuana I, asa tumibu rohana sidung jala unang maloja hu simatuana I sahalaksa manghandit napu i.
“Ehhh ehh, so tung dihandit ho i. Paida ma disi samban asalma nunga boi mamolus tu jabu” ninna Ompu Pangadean boru ala naeng diangkupi si Kartini ibana paorot Napu par lima pulu kiloan.
“Toe ma Inong asa huangkupi ho, asa humatop sidung”
“Bah.Dang naung mardenggan pamatang ho poang? Jaga do ho tu dirim ai mangulahi retes do pardangingonmu saonari songon na mangindangisara. So tung mareme na bibi ho kedan. Paida ma disi, dang rumingkot Napumi sian hahipasonmu poang” ninna Ompu Pangadean boru huhut manait tangan ni si Kartini.
Longang si Kartini panait ni simatuana i di ibana, huhut laos so diantusi ibana muse angka hata aha dipandok simatuana i tu ibana. “Retes, mangindangisara, mareme na bibi” tung so dapot do diantuasi si Kartini hata ni Simatuana i.
“Ai aha do didok ho Inong gabe ingkon taitonmu tanganki?”
“Gale do pamatangmu nuaeng ala na mardenggan pamatang i ho, tarlobi poang pahumai dope ho songon on mardenggan pamatang. Songon pardaging naimbaru do ho nuaeng gabe poso hian mangulakhon pardagingonmu so tung maon mareme na bibi ho kedan”
“Mareme na bibi?”
“Olo. Mareme na bibi manang keguguran ninna hata Malai. Rumingkot do hasehatonmi poang unang paruntungan sisaotik on”
Dang malo mandok dia be si Kartini panghabit ni simatuana i di ibana, mansai lambok panghilalaanna hata ni simatuana i mangondihon ibana.
“Toe, mardahan ma ho. Unang ro annon simatuam doli sian lapo dang masak dope indahan. Ahu pe manjaga tigatigamon” ninna Ompu Pangadean boru.
“Diboto Inong do annon molo adong manuhor?”
“Dang huantusi i. Molo adong annon na manuhor ginora ho mangalehon. Toe, langkahon ma mardahan, alai tae ho molo tu sumur so tung tarsulandit ho”
Dang sadia leleng nunga ro si Togi sian balian songon na gopogopo mardalan dung diida ibana purguk Napu di emper jabu nasida i. Ai dang hirim rohana naung ditaruhon tongke i barang i. Gabe dihumalaputi ibana padimpos inganan ni napu i, asa unang manungkoti dalan laho tu jabu.
“Boasa songon i godangna sahali manuhor bahenonmu, nunga dibotoho dang siat di kiosmu etengeteng on” ninna Inongna i manihai si Togi.
“Sogot nian manigor suda do on lobi satonga ai nunga partonaan ni jolma i on godang”
“Dipautangkon ho muse ma ra ate?”
“Bah i do Inong, ia gari manjetor pe manggarar gotilon do, lam ma napu songon on tong do marbaga gararon gotilon do. Boha ma bahenon nunga songon i masa nuaeng sude marbaga pautanghon do partigatiga sude. Molo so ni pautanghon so langku i” ninna si Togi.
“So tung maarga hu dibahen ho tung pe manggaran gotilon gararonna hepengna. Unang songon na debaan pola sahat tu naeng marlompit dua dibahen. Alai huhut ni i ma jolo, boha do nantoari didok simatuam tu ho?”
“Dang adong mandok agia aha nasida Inong"
“Nanaeng sungkunonku boha do parborhat ni Simatuarta?”
“Borhat ninna nasida marpesawat sian Medan"
“Alai ninna Parumaen nangkin naeng marsali ninna simatuam tu ho, alai ndang adong dope dilehon hamu punna”
“Daong dope Inong, toho do pandok ni parumaenmi"
“Bah, nunga sala ho disi, ia haru halahan dipasalihon ho mamangke napum. Hape Simatuam naeng marnida Laem tu Jakarta laos so olo ho patuk nasida?. Pangalobian do ho so olo ho pasalihon Simatuam, ai dapot rohangku do boha hansit ni Simatuam na paborhat parsingkola dua kuliah dua SMA jala sude ingkon dao marsingkola. Sahali opat ompunge singkola jala ingkon manggarar balanjo ganup bulan, asing di uang singkola dohot uang na asing dope, na ngernger roham pasudaon ni na opat i? Hape simatuam holan marbaga sian gogo ni hauma do”
“Nilean pe Inong
“Molo ingkon tong do lehononmu boasa marpainte jolo. Ia nantoari manigor hatahon i pola ingkon busiasaon so tarpodom simatuam saborngin on holan paima haputusan sian hamu” ninna Ompu Pangadean mansai muruk mandok hatana tu si Togi.
“Hulangkahon pe annon dung sidung mangan tu jabu ni Simatuangku”
“Hulangkahon nimmu dung saonari. Ianggo hatam mandok hulahula do silehon pasupasu. Sai managam do ho ganup tongkin Hulahula mangalehon pasupasu, ia hape holan marsali do hulahulam marmaol ho. Ai so hea dope ho digabusi nasida. Pauba i rohami, unang bahen busisaon halak tarontohon ala so dilehon ho haputusan hape nunga manghirim nasida” ninna Ompu Pangadean boru songon na marungutungut.
“So tung holan pasalihon ho, ingkon lehononmu do mangurupi Simatuami manang sadia pe godangna, unang molo laho mabuk, manuhor tuak dohot bir painum halak gok suda hepengmu. Ai boha pe simatuam do i, hulahulam silehon pasupasu di hamu. Muse si Polin nama haduan donganmu marsitungkolan, jai ringkot do marsitomuan roha ho tu sude laemi. Dang hatingkian haduan gabe ingkon ho na mangido pangurupion tu angka laemi. Unang leas roham” ninna Ompu Pangdean boru manguduti hatana.
“Olo, olo…nunga sae be i Inong. Mohop pinggolhu holan na murukmuruk do ho” ninna si Togi.
“Jai pandokmu dang muruhan molo so adong roham?. Neang do roham huroha marnida Laemi. Ai dang simatuami be siidaonmu? Angka laemi nama si idaonmu dohot siaduonmu rohana” ninna Ompu Pangadean, “unang ala adong saonari hepengmu leas roham tu jolma tarlobi tu laem tungganemi, dang hatingkian marhusor na masa. Hatop langkahon annon tu jabu ni simatuaman” ninna Ompu Pangadean boru manguduti.
“Olo Inong, laho pe ahu annon, holan ahu do ungutanmu” ninna si Togi mareoteot manghatai huhut manadingkon Inongna i.
PANGARADEON NA PARJOLO
Pangaradeon ni Ruas:
Saluhut Ruas marpahean adat hombar tu pahean ni suhuna
Sabiji anggir jantan
Gotilon naung nitontuhon ni Paroki dengganan ma nian diangka namangula hauma mangalehon eme, jala tu angka ruas na so marhauma boi do marrumanghon sihumisik, jala di pamasuk ma i tu amplop, disurathon ma goar ni keluarga. Dipamasuk ma i tu tandok na marisi harbue pir, marlapikhon demban saur.
Molo adong sian Ruas na taronjar rohana mamboan silua tu Debata marumanghon angka lampet, angka hasil ni haumana, denggan ma i diboan tingki na pasahathon pelean tu langgatan.
Mamboan angka boni, rupani i: boni ni eme, lasiak manang lan angka na asing.
Naporlu siingothon dison, unang dibahen ingananna di tas palstik, lehetan ma dibahen di pinggan manang di tandok
Sipanganon ni angka keluarga laho panganon dung sun pelean Misa
Naporlu siingotonta ganup: Ama-ina dohot anggota keluarga mansai uli dohot ingkon rap hundul sakeluarga paboa las ni rohanta manghamauliatehon denggan basa ni Debata, dohot mangido naringkot di ngolu ni keluarga.
Pangaradeon ni Pengurus
Pajagarhon langgatan ni Debata (Altar Utama)
Paulihon sagi natolu. Sagi Na Tolu, dipajagar dohot lambe, mange-mange ni pining marlapishon abit na bontar dipeakhon ma i tu langgatan na adong di garejanta.
Mamboan sawan putih (Ukuranna na umbalga), jala sada anggir jantan dibagasan. Jala diparade ma sada piso laho maneat anggir, jala paneatna pe seat saur matua
Paradehon itak na hinopingan, itak gurgur, sagusagu si dua solup (ukuran 6 tangkar), ansimun siataon, gaol (si-leu) jala sude angka ondeng ingkon marlapikhon demban saur tanda somba ni rohanta tu Debata
Paradehon ingkau na hombar laho sipanganon dung sun ulaon Misa
Tandok ni Ruas dipaulak dung sun ulaon Misa Nabadia, dung jolo disurathon tu Buku Kewajiban na tinontuhon ni Paroki.
RUHUT-RUHUT NI PESTA SIPAHA LIMA (PESTA GOTILON)
Sude Ruas dohot angka na martugas magarade di luar (hombar tu natinontuhon ni namanguluhon), Silang uduran dihopit tolu lilin na galak, siamun siambirang dohot di pudi ni siboan Silang uduran. Malim/Partogi, aek na naeng tangianghonon na dibagasan sawan dohot angka itak na tolu bagian i, gaol dohot ansimun, mangihut muse ma dohot angka keluarga namamboan gotilonna dohot angka bonina. (angka na martugas ondeng marpahean adat saguru tu suhuna). Denggan ma nian Pangula i papulikhon inganan ni boni dohot gotilon naung tinontuhon (siamun ni langgatan angka boni, siambirang angka gotilonna be)
Lagu Perarakan manang Gondang Pambuhai:
BETK 591/Gondang Lae-lae (molo adong gondang)
Sude Ruas marbaris tu jolo mardongan ende manang gondang dohot marlas ni roha
Dung sahat Malim/Partogi, dijolo ni langgatan gondang/ende, Malim/Partogi manjalo saluhut angka pelean (itak, sagu-sagu, sawan, gaol dohot ansimun. Dipeakhon ma i diinganan naung tinontuhon). Saluhut na on didongani/diiringi ende.
Dung sidung sude uduran diuduti Mandalathon (mangalehon) tandok panungkunan jala andung puji-pujian sian Malim/Partogi
Malim: Di hamu saluhutna ruas ni Hurianta na hinaholongan, Gongkon sipaimaon, joujou sialusan. Di gongkon dohot joujoumuna, nunga ro hami dison martampak hasadaon. Ba dia ma baliga puli, tu gota ni simargalagala; dia ma angka hata na uli jala dia pandokanna; pala marpungu hita sadarion marjagar jala marlas ni roha. Gabe sibegeon ni sipareon, sipeopon di bagasan roha, paboa damang ma dia nangkatna dia nangkokna. Dia hatana, dia nidokna;
Protokol:Mauliate ma disungkunsungkun ni Malimnami. Ia panggoari na umbagas di parpunguanta i ma Pesta Olopolop Mauliate, Pesta Gotilon Sipahalima. Di pangarajumion ni na porsea, sian Debata Sitolu Sada do haroroan ni nasa na adong, Ibana Sitompa langit dohot tano Morsa. Ompu Raja Mulamula, Ompu Raja Mulana; Na ro sian sisomarmula, ndang binoto nang ujungna. Ibana do manompa sude na di Ibana; hasiangan dohot tano, nang saluhutna hita jolma. Ibana do ngoluna, Ibana do hasana; Ibana pasupasuna, Ibana do dumana. Manggotil hami, Pastor, di Sipahalima Pariama; Mariaia hita jolma sae soada mara. Manggora di rohanta mauliate tu Debata; Tu parhalado ni Huria pasaorhon basabasa. Naung tajangkon saonari sai ditambai Tuhanta; Di taon na naeng ro lam dipasisir dipaganda.
Malim: Hata na uli, barita las ni roha, sai dijangkon tondi somba marhuhuasi. Taboan angka i tu tangiang ni Huria, asa saut martua di pamatang dohot tondinta.
Malim: Dibagasan Goar ni Ama dohot Anak dohot Tondi Parbadia. Hagogoon ni Tuhanta Yesus Kristus, holong ni roha ni Debata, dohot parsaoran ni Tondi Parbadia ma mandongani hamu saluhutna
Ruas: Nang hamu pe didongani Tuhan i
Andung Puji-pujian I (Pslm 65:1-5)
Reff: Puji ma Tuhan, Puji ma Tuhan i
Puji ma Tuhan, silehon ngolu i
Malim: Ingkon nalom ni roha di Ho do pujipujian,
ale Debata di Sion, jala gararon do tu Ho bagabaga.
Ale sitangihon tangiang! Tu Ho do ro nasa sibuk.
Gumogo do angka alualu ni hajahaton asa ahu,
sai Ho ma manesa angka pangalaosionnami.
Martua ma halak na pinillitmi,
jala niloas-Mi dumonok, manginganhon angka alaman nami
Sai pasabam ma rohanami binahen ni hinadenggan ni bagasmu, joroM na badia i.
Ruas: Mangulangi Reff
Tangiang Pujian I (Tu Debata Ama dohot Kristus)
Protokol: O…Amang Panggual Pargonsi partarias namalo, situmbur ni bulu, situmbur ni hope na hundul ditatuan hot dibonggar ni ruma, dinamamona-monahon pesta gotilon on, asa bahen Damang majolo dihami gondang sipitu buhu. Ai Kristus do Malim bolon jala Malim ihutan asa tapasahat ma jumolo gondang on tu Kristus Rajanta i, asa diparbadiai hita luhutna. Asa songon nidok ni namatua sijolo-jolo tubu sianjur mula-mula, tu sianjur mula tompa, parsirangan ni aek pardomuan ni hosa. Somba ni na maduma somba ni na tinompa. Ai Debata do na mamungka asa martua hita jolma. Ai Jesus gabe jolma sahat alu-alunta sian ganup natinompa.
Dapothon Damang ma gondang mula-mula i.
Andung Puji-pujian II
Sian Buku ni Psalmen (Pslm 65:6-10)
Tung na songkal do pangalusim tu hami di bagasan hatigoran,
ale Debata ni hatuaonnami,
haposan ni saluhut ujung ni tano on dohot laut, angka na dao i.
Ho do sipaojak angka dolok marhitehite gogom, marhohos hagogoon.
Ho do sipaso hasak di angka laut, hasak ni angka galumbangna i
dohot ogaoga ni angka bangso.
Jadi mabiar ma angka partopi laut
maradophon tanda angka na binahenMi,
marolopolop ma dibahen Ho
angka parmulaan ni habinsaran dohot hasundutan.
Ditingkir Ho do tano on, jadi sirnip ma, jala gabe situtu.
Gok aek do mual ni Debata, manjadi do eme nasida dibahen Ho,
ai songon on do parpauli
Ende / Gondang Paduahon (Gondang Debata Sitolu Sada)
Protokol: Mauliate ma amang pandenami, nunga dibahen ho gondang mula-mula. Mula ni na adong, mula ninatinompa. Mangihut ma muse gondang somba, asa si Raja Inda-inda si Raja Inda Pati, na pajujung pinggan toho di las ni ari. Pasahat-sahat somba tu Ompunta Mulajadi. Asa saut jolma I martua di pamatang dohot Tondi. ni Debata Sitolu Sada sada suhu hasangapon, di Ibana nasa somba, somba ujung hamuliaon. Yesus si tobus hajolmaon, sahat ma sahala raja ngolu namarhatuaon. Dapothon ma amang gondang Debata Sitolu Sada i.
Andung Puji-Pujian III
Sian Buku ni Psalmen ( Pslm 28:1-3;6)
Tu Ho do ahu jou-jou ale Jahowa partanobatoanhu,
unang sip Ho, manundali ahu, asa unang ahu molo tung laos sip Ho manundali ahu, dos hon halak angka namanuruk tanoman.
Sai tangihon ma soara ni somba-sombanghu,
molo mangangguhi ahu tu Ho.
Molo hu paherbang tanganhu tu bilut ni habadiaongMu.
Unang tung sarat ahu rap dohot angka parjahat
dohot angka siulahon angka hajahatan, angka parhata lesem tudonganna, hape hajahaton do dibagasan rohana.
Pinuji maHo Jahowa ai nunga ditangihon ho somba-sombanghi.
Ende / Gondang Patoluhon (Gondang Ni Halak Na Badia)
Protokol: Mauliate ma amang pande nami, nunga dibahen ho gondang somba I, nuaeng pa asa mangelek ma hita tu Debata marhite halak nabadia, suang songoni I tu angka tondi ni ompunta dohot angka namborunta namanggompar halak batak, asa dilehon asi, marngolu nabadia, bonar jala daulat saleleng mangolu hita ditanoon. Asa palti bulung sihala, lomak bulung hariara, sai manumpak ma Debata manghorasi tangiang ni nabadia, bahen damang ma gondang nihalak nabadia i.
Andung Puji-Pujian IV
Sian Buku ni Psalmen ( Pslm 20:2-5)
Sai dialusi Jahowa ma ho di ari hagogotan,
sai dipatimbul goar ni Debata ni Jakob ma Ho.
Ditongoshon ma tu Ho panumpahion, sian bagas habadiaon,
Jala ditungkol Ho sian Sion.
Sai marningot ma Ibana di sude angka peleanmu sipanganon,sai talmis ma dirohana peleanmu situtungon.
Sai dilehon ma tu Ho sisubut rohaM, jala dipasaut nasa sangkapMi.
Ende / Gondang Paopathon (Gondang Simonang-monang)
Protokol: Nunga dipasat ho amang gandang somba, gondang hormat tu pangisi ni banua ginjang. Sonari mamungka muse ma gondang ni parbanua tonga. Ai sian panompaon,dohot sian pamasu-masuon ni parbanua ginjang gabe sorang ma banua tonga-on, dohot jolma manisia pangisina. Tanda ni torop maribur jolma i jala marsitulus dalan na, bahen damang ma di hami godang simonang-monang. Naeng mangaliat ma hami songon parliat ni jolma i tu dolok tu toruan. Asa tinarik andor-andor mardekdekhan ma markisa. Horas ma angka pardalan-dalan, hipas angka na tinggal di huta. Sinur ma nang angka na pinahan, tu gabe na angka na taula. Simbur magodang ma angka danak-danak, songon ombuson pura-pura. Saur ma hita on matua, limut-limuton tanggurung ta, dapothon ma amang gondang liat i.
Andung Puji-Pujian V
Sian Buku ni Psalmen ( Pslm 7:2-5)
Tangihon ma on sude hamu angka bangso.
Tarehon ma pinggolmu sude hamu pangisi ni hasianganon.
Nang hamu situan natorop, nang raja rodi namora dohot napogos.
Hatahononni pamanganHu ma habisuhon,
jala hapistaran do pingkiran ni rohangKu.
paelengonHu ma pinggol tu umpama,
papataronHu ma huling-hulinganKu mardogan parhinaloan.
Ende / Gondang Palimahon Gondang Siboru Malim/Sabe-Sabe)
Protokol: Mauliate ma amang pande nami mansai las roha nunga ditariashon damang puji-pujian las ni roha nami tu Debata. Saonari pe mangelek ma nami tu Debata na songkal i unang haribo-riboan, sitokka hali pur-puran diangka na mangulahon patik dohot lomo ni roha ni Debata.alani i, asa margogo hami mangulahon tohonan I, mangido pasu-pasu ma hami sian Debata marhite naposona, asa marbunga-bunga pansur, di julu-julu nitapian. Tu dia di langkahon sai tong dapotan hatuaon. Asa saria satolop tudolok tutoruan sonang di tarontok, hot dame di ampuan. Kininjuah banta karina. Mejuah-juah kita kerina. Horas hita haganupan. horas-horas hata toba na. Asa dapothon damang ma gondang siuk-siuk tu gandang sabe-sabe
(Malim ro manabe-nabe ruas)
Malim: Ale Debata, Ama ni Jesus Kristus, mula ni nasa na adong. Ho do ale Tuhan, mula ni Banua Ginjang, Bona ni Banua Tonga, Mula ni Somba Hyang, Bona ni na marhosa. Marhite aek diaturhon Ho, mula ni na marlundu, Mula ni na marlata, Na untopap pusupusu, mula ni onggak marsoara; Sai sumurut tarmalu nasa huaso ni parjahat, Asa songgop pasupasu di hami jolma manisia. Somba dohot mauliate diaturhon hami siminikMu, Na ingot di poda, hami bangso pinillitMu, Tona so marlaok bota, sai ampe ma pasupasu Asa saut martua, ampu di tonga ni jabu. Dison ale Tuhan hutiop hami sawan puti Puti so haliapan, puti so halipurpuran. Dohot aek na ias, siuras badan dohot tondi, Sai manatap manoggor ma Ho ale Tuhan sian langit. Di langitan, sian ginjang ni ginjangan, Sian habangsa banua ginjang sian surgo habadiaon Sai martinangi, marbinege di parsahataan ni tangiang. Mangelek bangsoMon sai soggop parsaulian. Urasi ma aek nabadia on sian harumunon ni sibolis, Sahapi asa pita jala polin, Parbadia ma on ale Tuhan marhite gogo ni asiM. Dingini marhite badia ni TondiM.Bahen ma i sipaias pardagingon, Pabadiahon partondion, Asa tiur dalan boluson, tio aek dapotan. Di mual hangoluan holongMu na manontong.,Songgop pasupasuan sumurut nasa holso, Dosanami na marpangkurangi di pangalaho Nahujolo- hupudi, marpangalobii di harohaon, Na sintak na matebur songon parabit ni na so malo, Mual on ma ale Tuhan gabe gundur pangalamuni, Ansimun pangalombohi, Sipangalek pandamori di holongMu na gok asi. Asi tiur ma songon ari, Rintar songon bonang di gala, Jongjong hami di joloMi, ias so ada mara. Dibagasan goarMu na sunbadia, Ama dohot Anak, dohot Tondi Porbadia, Hutandai hami ma mual on marhite silang ni AnakMu (+). Asa tio songon baba ni mula, Puti sohaliapan, puti sohalipurpuan, Hot dibagasan patikMu so hariboriboan, dapotan pasu-pasu ni tondiM, Dibagasan AnakMu Jesus Kristus, Tuhan jala Debatanami, na mangolu. Jala mangarajai raphon Ho dibagasan hasadaon ni Tondi Porbadia, nuaeng dohot. Tongtong sahat ro di saleleng ni lelengna.
Manangianghon Itak Sagu-sagu, Itak gabur, Itak Nanihopingan, gaol Assimun, demban saur.
(Imam/Partogi patoltol tangan tua angka silua ondeng)
Malim: Ale Ompung Debata Mula Jadi Na Bolon, ditompa Ho do portibion dohot nasa isina, lumobi ma jolma manisia, patimbul harajaon-Mu diatas tanoh on. Asa manatap manonggor ma Ho sian langit ni langitan, sian ginjang ni ginjangan, mamasu-masu silua nami on. Nunga rade hubahen hami dison sagu-sagu sidua sasolup. Malambok pusu ma rohaM mida hami dohot silua nami on, patumona ni na niula nami, asa sagu ma hajolmaon dibagasan hahipason, jala holpu ma pansamotan, horas tondi madingin jojak tondi matogu.
Dison diparade hami itak gur-gur, olo ma tano ulaon nami, anggiat mulak tu sanggar ma amporik, bali turuangna ma satua, horas hami pardalan-dalan, mangomo hami nang martiga-tiga, sinur angka pinahan, gabe-gabe angka na niula. Asa bilur-bilurma bonang-bonang, sangkabiur gabe satapongan gogo ni hauma nami dibalian.
Dison do itak nanihopingan, songon ima di sura roha ni ruas-Mon rap manimbung dompak toru mangangkat rap tu ginjang, marsada roha mamuji pasangapon Ho.
Mangihut do muse hubaen hami gaol pangalumi pangalamboki, asa mangalombok pusu ma rohaM ale Debata di hami ruasni huria-Mon. Songon i muse ansimun siataon, asa sahata satolop saria, luhutna hami pararaton baritaM nauli i. Gabe sulu di naholom tungkot di na landit.
Nang angka demban tiar-demban saur asa saur hami matua diatas tano on dalan nami martonggo, dalan nami mangido asi-asi sian Ho lumobi ma di namameleon dirinami tu Ho. On ma elek-elek puji-pujian nami tu Ho, dibagasan goarni anak-Mu Tuhan nami Yesus Kristus, na mangolu raphon-Ho, dibagasan hasadaon Tondi Porbadia nuaeng dohot tong-tong sahat ro di saleleng-ni leleng na
Tangiang Hamauliateon Siala Gotilon Ni Angka Ruas.
(Malim/Partogi managianghon angka gotilon dohot boni laos patoltol tangan).
Malim: Ale Debata Amanami pargogo na so hatudosan, natama jala na patut hudok hami mauliate tu Ho, siala nunga ditangihon Ho angka tangiang nami. Ala pasu-pasuM disude ulaon nami, ala sude pangurupuionMu di hami tingki hasusaan.
Nunga diurupi Ho hami huhut dilehon Ho tu hami hagogoon laho mangulahon angka ulaon nami mardongan dohot hadameon. Ala nunga dipatihi Ho hami, ingkon mangula jala mangarajai tano on.
Mauliatema Tuhan ala nunga didokhon Ho hami manguloahon sude angka tugas nami laho maniru ngoluM. Alani mataniari naung tinompam na manondang i hami jala paluahon hami sian sude angka hasusaan. Mauliatema ale Tuhan alani hosa na pinangkem laho manarihon sude angka na mangolu. Alani udan dohot ombun na mambahen na ni tano on.
Ale Debata Ama nami pargogo na so hatudosan jala na manontong, tontongdo dilehon Ho tu hami sipanganon nami siganup ari sian hagabeon ni tano on. Mardongan roha na gok hamauliateon, hupangido hami ma tu Ho pasu-pasuma hami raphon angka hasil ni naniula ni tangan nami naung hujalo hami sian habasaonMu. Sai tontongma hami marhahipason marhitehite i, asa margogo hamimanguduti angka ulaon nami, huhut psangaphon jala mamuji goarMu. Jagama sude hasil naniulani tangan nami. Puji-pujian dohot hamauliateon on, hupasahat hamima tu Ho marhite Kristus Tuhan nami.
Dungi diuduti dohot ende (Malim/Partogi bongot tu langgatan)
P: Dibagasan Goar ni Ama dohot Anak dohot Tondi Porbadia
P: Hagoon ni Tuhan Jesus Kristus, Holong ni roha ni Debata, dohot parsaoran ni Tondi Porbadia ma mandongani hamu saluhutna.
R: Nang hamu pe didongani Tuhan i.
P: O Debata parasiroha.........
R: husolsoli do dosangku. Alani uhumMu na tama mangonai tu ahu Alai lumobi ala hupaleaHo. Sibahen na denggan na umbalga di ahu Jala na sumurung hinadengganMu. Au mangkagigihon dosanghu. Dohot marbagabaga. Mardongan pangurupi ni asiM padengganhon parangehu. Jala so mardosa be. O Tuhan asirohaM di ahu pardosa on. (laos mangurasi Ruas dohot aek nabadia)
(Molo adong Gondang)
(Gondang panolsolion, gondang Parsiarabu/ganti ni Ale Tuhan)
Protokol: Ipe Amang Batara guru humundul, asa marasi ni roha Debata nasunhinagogo i di hita songon pandok ni umpasa mandok, asa gala-gala sitelluk ma telluk mardagul-dagul, di angka pambahenan na bengkuk sai Debata ma namangapul-apul. Bahen damang ma gondang siarabu i.
(Dungi di udutima Mangurasi Ruas dohot aek nabadia)
P: Sai marasi ni rohama Debata Nasunhinagogo i di hita, sai disesa Ibana ma angka dosanta, jala ditogutogu ma hita tu hangoluan na tontong.
Tangiang Pamungkaan (songon hatiha di ari Minggu i, laos ditambai, Intensi hamauliaton ni gotilon)
PARHALADOON NI HATA NI DEBATA
(Petugas Siboan Evangeliarum dohot parpsalmen mamboan Buku Nabadia huhut ditortorhon tu jolo ni langgatan laos mangalehon Pustaha Nabadia tu Malim laos petugas mambongoti mimbar Sabda)
Protokol: O…… Amang Panggual Pargonci Batara Guru Humundul, partarias namalo, na hundul ditatuan, nahot dibonggar ni ruma, pasahat-sahat somba dohot alu-aluan tu Ompunta na martua Debata. Naeng boanon ma Pustaha Nabadia tu jolo ni langgatan bahen damang ma gondang parhaladoon
1. Panjahaon I sian Minggu nasomal hatiha i
2. Psalmen Hatopan sian Minggu nasomal hatiha i
3. Bacaan II sian Minggu nasomal hatiha i
4. Ayat Manomu-nomu Barita Nauli
5. Panjahaon Barita Nauli
7. Haporseaon na Sampulu dua i
8. Tangiang Pangidoan
M: Hamu sude angka dongan nahinaholongan dibagasan goar ni Tuhanta Yesus Kristus, rap ma hita pasahathon angka pangidoanta Debata.....
Sb T: Ale Debata pargogo na so hatudosan na patut jala tama dohami mandok mauliate tu adopanMu, ala pasu-pasuM na suksuk i naung hujalo hami disude angka ulaon nami, lumobi ma dipangurupionMu dihami ditingki hasusaan.
martangiang ma hita.........................
Sb T: Nunga diurupi Ho hami huhut dilehon Ho tu hami hagogoon laho mangulahon angka ulaon nami mardongan burju ni roha ala hasil ni ulaon nami, hahipason, hadameon dohot hasonangan. Marhite i ma di patihi Ho hami naingkon mangula jala mangarajai tanoon..
Sb T: Ala nunga didokhon Ho hami mangulahon sude angka ulaon nami, laho maniru ngoluM. Ala mataniari naung tinompaM namanondangi hami jala pangoluhon sude angka suan-suanan.
Sb T: Ala ni hosa napinangkeM laho manarihon sude angka namangolu alani udan dohot ombun na mambahen napu tanoon.
(Ditambai dohot tangiang minggu nasomal hatiha i)
Ende Silua na Parjolo (Papunguhon silua)
Dung salpu papunguhon silua, diuduti ma Ende Pelean paduahon laho manaruhon Pelean tu langgatan. (Dison ma molo adong angka ruas pasahathon angka pelean na pinatupana)
Gondang Pasahat Pelean (Molo Adong Gondang).
Protokol : O..Amang Panggual Pargonci, Batara Guru Humundul partarias na malo. Nunga dison pelean ni ruas naeng somba honon tu Debata asa tung baen damang majo dihami gondang santi i, asa dipaeleng Debata sipareonna mamasu-masu angka siluaon gabe santi madingin santi matogu nauntotap pusu-pusu sahat alu-alu lumobi pasu-pasu tu sambubu. Dapothon ma Amang gondang santi i.
(Malim/Partogi mangarade dijolo ni langgatan. Jala saluhut angka namamboan pelean dohot silua ingkon songta-songti ala tu Debata do sipelehononta Pelean na taboan.)
P: Martangiang ma hamu ale angka dongan, anggiat dihalomohon Debata peleanta on.
R: Sai dijalo Tuhan i ma pelenta on sian tanganmuna, huhut bahen hatuaon di hita dohot di sandok huriaNa nabadia.
P: Ale Debata Ama nami na parholong roha, tontongdo dilehon Ho tu hami mangula di tano na tinompa-Mon. Marlas roha hami pasahathon pelean nami on tu adopanMu. Anggiat marhite pelean nabadia on lam huantusi hami ma mandok mauliate tu Ho. Jala anggiat ma marhite pelean on lam tarpasu-pasuma hami di saluhut angka ulaon nami. Marhite Jesus Kristus Tuhan nami.
P : Tuhan i mandongani hamu
R. : Nang hamu pe didongani Tuhan i
P : Dompak ginjang ma rohanta
R : Nunga tapahehe rohanta dompak Tuhan i
P : Mandok mauliate ma hita tu Tuhan Debatanta
R : Patut jala tama do i.
P: Ima tutu, na patut jala na tama do i, na sintong jala na uli, asa manontong manang na didiape hami mandok mauliate tu Ho, ale Tuhan, Ama Nabadia, Debata na sunhinagogo jala na manontong.
Ai nangpe so ringkot di Ho pujipujiannami, tong do huetong hami i basabasaM, molo tarbahen hami mandok mauliate tu Ho. Ai ndang na manambai hamuliaonMu umbahen na hupuji hami Ho, alai paro haluaon di hami do. Marhite Kristus Tuhan nami.
Dibahen i, langit dohot tano on, angka surusuruan dohot partogina rampak mamujimuji pasangaphon Ho, ndang na mansadi be hami mangendehon:
Tangiang Bolon II (diganti dohot Tangiang Bolon IX)
P: Tung nabadia do Ho ale Amang, Mual ni nasa habadiaon.+) dohot M na jinaloNa sian rade ni roha, dibuat Ibana ma roti, didok ma mauliate, diponggoli ma roti i diparlehon tu angka siseanna mandok:
JALO HAMU JALA PANGAN HAMU!
AI ON DO DAGINGHU, NA PINASAHAT HUMOPHOP HAMU!
Songon i muse,, huhut mandok:
JALO HAMU, SUDE HAMU MINUM SIAN ON!
ON MA PANGINUMAN NA MARISI MUDARHU,
MUDAR PARPADANAN NI PADAN NA IMBARU, JALA NAMANONTONG.
NA NIUSEHON HUMOPHOP HAMU DOHOT NATOROP,
BAHEN HASESAAN NI DOSA.
SONGON I MA ULAHON HAMU, BAHEN PARNINGOTAN DI AHU.
P: On ma pamusatan ni luhut parsaulian na hinaporesaan i.
R: Hamamatem Tuhan, hubaritahon hami. HaheheonMu do huhatindanghon hami. HaroroMu sogot do huhalungunhon hami
P: Antong, huhut marningot, hamamate dohot ha, jongjong di adopanMu marhalado di joloM. Hupangido hami, asa hami, naung manjalo daging dohot mudar ni Kristus, dipasada Tondi Porbadia i gabe bangsoM. Ale Amang, pasunami Benediktus XVI, Uskupnami Anicetus Sinaga, dohot sude parhalado ni HuriaMi.
P: Palua ma angka dongannami, angka na porsea dohot sude tahe angka naung monding i. Sai lehon ma tu nasida dohot tuP: Ale Amang, sude do hami mangido asi ni rohaM asa dohot hami marjambar di hatuaon na manontong raphon Santa Maria, Nasohabubuhan, Ina ni Debata raphon angka apostel dohot sude nabadia, na tong mangolu di bagasan holongMu. Sai loas ma hami dohot mamuji, pasangaphon Ho.
P: Marhite-hite Ibana rap dohot Ibana laos di bagasan Ibana, tongtongGondang Somba Hyang
Protokol: Nunga ditonga-tonganta on Yesus Kristus Rajanta na songkal I, nabuni dibagasan rupa roti. Ipe Amang panggual pargonci bahen damang gondang Somba Hyang I asa tasomba-somba Rajanta I gabe tamue ni rohanta. Dapothon ma amang.
P: Marpos ni roha ma hita martangiang tu Amanta Debata, songon naniajarhon ni Anak-Na tu hita, huhut mangendehon.
P: Ale Amang, saut ma lomo ni rohaM, ai holan lomo ni roham do ojahan dohot hapeahan ni ngolunami. Anggiat ma ndang mansadi hami mangulahon lomo ni rohaM dibagasan dirinami sandiri, di tonga ni masyarakat dohot na torop huhut maimama di haroro ni Jesus Kristus, Sipalua hami.
R: Ai Ho nampuna harajaon dohot hagogoon dohot hasangapon ro di saleleng ni leleng na
P: Ale Tuhan Jesus Kristus, didok Ho do uju i tu angka apostelMu: “Dame do Hutinggalhon di hamu, damengHu do Hulehon tu hamu.” Sai unang ma jujur angka dosanami, alai bereng ma haporseaon ni HuriaM. Antong pargogoi ma hami asa mangolu di bagasan hasadaon na tutu hombar tu na hinalomohonMu. Ai Ho do parhitenannami nuaeng ro di saleleng ni lelengna.
P: Dame ni Tuhan i ma mandongani hamu tongtong
R: Sai i ma huhut donganmuna.
Anak Biru- biru
Pangaradeon Laho Manjalo Komuni
P: Ida ma Anak Biru-biru ni Debata na mambuat dosa ni portibi on. Martua ma hita na niarahon tu haroan ni biru-biru i.
R: Ale Tuhan ……….
Ende di tingki Komuni
Tangiang Panutup (Sian ari Minggu nasomal hatiha i)
P: Ale Debata Amanami Sitompa langit dohot tano, ala ni asi dohot holong ni rohaM, hu ula jala hurajumi hami do ngolu nami siganup ari, marhitehite hapistaron dohot hagogoon naung ni lehonMu tu hami. Hupangido hami ma tu Ho, sai lehonma tu hami ringgas dohot polin ni roha laho mangulahon ulaon nami mardongan roha mauliate. Padao ma sian hami roha insak jala roha namanalahonangka dongan alai holan marhite asi dohot pangurupionMu do tuk hujalo hami sipanganon nami siganup ari. Alani i ma ale Amang Debata Na Sunhinagogo pasu-pasu ma sude nasa ulaon nami marhite hagogoonMu padao ma luhut musu ni angka suan-suanan nami. Pasu-pasu, pangolu ma sude boni on (+). Lehon ma tu sude jumanami udan ditingkina , padaoma sude angka panegai alani udan na padorashu. Padaoma angka binantang na ra manegai saluhut angka suansuan dohot dorbianami, asa boi hami manggotil ditingkina mardongan las ni roha huhut mardongan hamauliateon siala ni sude angka pasupasu dohot basabasaMi. Marhite Kristus Tuhan nami.
Dungi diurasima sude angka boni i dohot aek naung pinasupasu.
Dungi Malim mandompakhon Ruas huhut mandok hata sigabe-gabe.
Binanga ni sihombing tu bongkak ni tarabunga
Tu sanggar ma amporik tu lubang ma satua
Sinur ma pinahan gabe na niula.
Ai gabe ma eme i, tio-tio nang parbuena.
Pagodang-godang na memetmet ombuson pura-pura
Mulak poso na matua limit-limuton tanggurungna
Horas nadipardalanan hipas-hipas na tinggal di huta.
Umbolon ma boltokna, tiar-tiar dohot biurna
Porngis tio-tio dang adong nang lapungna.
Manangianghon Anggir ni Ruas
(sude ruas mangangkat anggirna tuginjang jala dung tangiang on dipispis Mali/Partogi ma)
P: Ale Debata Ama nami, Debata Mula jadi Na Bolon, Hodo na mangurasi hami marhite pasupasuM, dibahen i gabe panguras ma tutu anggir on di hami: na uli asa tamba tu ulina, manguras dina hansit asa malum sian sahitna, manguras di hami pardosa asa malua hami sian dosa, dohot manguras di angka huaso ni si sibolis asa malua hami sian uti-utian ni portibi. Marhite Jesus Kristus Tuhan nami, na mangolu nuaeng dohot tontong rodi saleleng ni lelengna.
P : Tuhan i mandongani hamu na.
R. : Nang hamu pe didongani Tuhan i.
P : Mardame ma hita mulak mardongan pasu-pasu ni Tuhan i , ai nunga sun be ulaonta
R : Mauliate ma di Debata
P : Debata na sun hinagogo i ma, na mangurupi, mandongani hamu disaluhut ulaonmu jala Debatama na mamasu-masu hamuna. Ama dohot Anak dohot Tondi Porbadia.
Prot: Amang Panggual Pargonci, nunga sun be ulaonta namarhasongtion on, asa sahat ma sahala tua ampe tu pinggan pasu, sahat hita martua ala Debata mamasu-masu. Nunga dison Debatanta, somba ma hita tu Ibana. Asa songon ni dok ni umpasa. Asa ni tahu ma mual tio, nionjatan ma tu panuhatan. Bahen damang ma gondang sitio-tio laos tampehon ma tu hasahatan.
(Imam bersama Misdinar mulak sian Altar mulak tu biluk parhobasan, laos manghorasi Umat mardongan harbue pir dung sahat dijolo ni Umat 3 hali)
Horas!!!!!!!!!!!! Horas !!!!!!!!!!! Horas!!!!!!!!!
Na Porlu pabotohonon:
Dung simpul ulaon habadiaon, diudutima muse marpesta lasni roha.
Boi angka itak i dibagihon malim tu angka ruas na hinsa rohana mangido.
Suang songoni aek sian sawan putih dibagi-bagi tu ruas, jala onma na diboan tu bagasna be
Dung sidung marsipanganon dipaulakma angka tandok ni ruas na martandok mamboan gotilonna, jala disima disurat angka petugas.
Hatorangan ni angka pandohan:
1. Anggir :pangurason asa marhaiason, jala anggir jantan mangartihon parjuangan dinalaho mangalo musu.
2. Aek :pabornokhon
3. Miak-miak :tanda ni parngoluan na imbaru (dihirim roha do ngolu naimbaru do manontong diatas ni tanoon, miak dihajolmaon dohot miak diangka na ni ula.
4. Demban Saur : hirim ni roha di saur ni hatuaon jala songon lapik ni tangan martonggo tu Debata.
5. Sagu-sagu : Patuduhon hasadaon sisada panghilalaan sisada sitaonon.
6. Itak nanihopingan : Nang pe paimbar-imbar pangalaho dohot roha dipasada dibagsan sada inganan.
7. Itak Gur-gur : Patandahon las ni roha alai dihirim roha asa gur-gur dihajolmaon sian roha na geduk mulak marpangalaho na denggan.
8. Gaol : Halambohon
9. Ansimun : Pangalumi (malum sian parsahiton dohot angka na jat)
10.lambe : parngoluan na imbaru namarhatuaon
11.Mange-mange ni pining : Sada ni roha mula ulaon, marotor manumpak tu nauli.
12.Sagi Natolu : Inganan pelean ni habatahon na marsagi tolu.
13.Silinjuang : marjuang mangalo na jat dohot na so hasea na manghorhon dosa.
14.Sangkal Sipilit : manangkal asa pilit sude uti-utian ni pangago.
15.Potong saurmatua : Patandahon hatuaon naso mansadi.
16.Situmbur ni hope : ondolan ningolu
17.Situmbur ni bulu : mangalului dalan naullehet
18.Tatuan : hundulan namarhasongtion
19.Bonggar ni ruma : inganan partonggoan dohot pargonci
20.Palti bulung sihala : margogo mangalo na jat dohot na jat.
21.lilin na tolu : patandahon hadirion ni tondi porbadia namangiring-iring parngoluon ni Huria.
Diposting oleh parokisumbul di 20.29 Tidak ada komentar:
PANGARADEONNA PARJOLO Pangaradeon ni Ruas: Saluhut...
Boasa ringkot mangadati ? | Raja Mandidang Sitorus
« Tulang Rorobot, ise do nasida ?
MANGAN INDAHAN NA SINAOR »
Boasa ringkot mangadati ?
November 15, 2016 by Sampe Sitorus,SE (A. Hitado Managam)
Mangadati ima manggarar adat na gok tu Hulahula laos manjalo adat nahombar tu pardongansaripeon.
Molo marhasohotan ianakhon, sian dos ni roha ni Paranak dohot Parboru dung simpul pamasupasuon laos diuduti ma Ulaon Unjuk (Marunjuk/Pesta Unjuk). Dua ragam ni ulaon on digoari ma i: Ditaruhon Jual (Paranak Bolahan Amak), Dialap Jual (Parboru Bolahan Amak). Di Ulaon Unjuk (Pesta Unjuk) i ma Paranak pasahathon adat na gok tu Parboru, baliksa Parboru pe pasahathon adat nahombar tu Paranak dohot ripe naimbaru i. Digonghon do angka raja ni tutur laos digoari do Pesta Unjuk i Ulaon Mangajana, namarlapatan Pesta Las Ni Roha naniadopan ni angka Raja na sangap. (ingot hata ni ende: di mangajana on jangkon ma pasupasu ni natorop i..). Molo holan pamasumasuon, ndang laos diuduti Ulaon Unjuk digoari ma i Ndang Martinasak dope.
Marragam do namanghorhon boasa masa ndang martinasak, alai pangarimpunina ima ndang dos dope roha ni Paranak dohot Parboru. Ala ndang dos roha ni Paranak dohot Parboru, masa ma mangalua (diluahon sidoli namarbaju nahinaholonganna i jala dos tahi nasida hot ripe) manang siala maiturun (dituntun si namarbaju i lomo ni rohana, didapothon si doli nahinaholonganna i jala dipangido asa dioli ibana, dos tahi nasida hot ripe).
Molo masa hot ripe ndang martinasak, ingkon ulahonon ni Paranak ma ulaon parajahon siboru muli, dipaborhat Paranak ma haha/anggina pataruhon siboaboai tu huta ni Parboru paboahon naung dirajahon boru ni Parboru i. (Nuaeng on didok halak manaruhon ihurihur, risi di sipareon jala ndang raja hata i. Alani i molo tung masa pe sisongoni ta dok ma pataruhon siboaboai).
Na so pasahathon adat ndang talup manjalo adat, na so manjalo adat ndang talup pasahathon adat. Ripe na so martinasak ndang talup nasida pasahathon dohot manjalo adat. Manang aha pe namasa di parsaripeon nasida, ndang talup nasida manjalo adat sian Hulahula na. Angka on deba ma isarana:
Manggora pamuro (denggan pamatang ni inanta i) ndang talup boru dohot hela i manjalo Ulos Mula Gabe, ndang tarulahon ni Parboru pasahat ulos mula gabe ai so di gabe i nasida dope parsaripeon ni boruna dohot hela i.
Marhasohotan haha/anggi, manang marhamulian iboto ni hela i, ndang talup hasuhuton (Paranak/Parboru i) manggonghon Hulahula ni anak i, ai gari anakna i so mangadati dope.
Marpesta Tugu ni ompung, ndang talup Hulahula ni pahompu i mangadopi ulaon i.
Pangolihon Anak/Pamuli Boru hela i, ndang talup Hulahulana (Parboru) mangadopi ulaon i ai gari hela dohot boruna so mangadati dope. Alani i ingkon parjolo nasida mangadati asa pe talup pangolihon anak/pamuli boru.
Ulaon Habot Ni Roha.
Marujung ngolu Ompung ni Hela i, ndang talup Parboru songon Hulahula Parsiat (Hulahula ni pahompu) mangadopi ulaon iNatoras ni hela i (Paranak), ndang talup Parboru marhara songon Hulahula Anak Manjae. Ala so mangadati dope anakni namonding i tontu manghorhon do i tu goarni ulaon partuatni na monding i jala ingkon jolo adopan ni Paranak do Hulahula ni anakna. Tarlumobi molo panggoaran anak i tontu pahompu sian nasida ma panggoaran, ndang talup jouhonon goarni pahompu i panggoaran ni namonding molo so mangadati dope natoras ni pahompu i. Pasahathon ma Demban Tiar Parsantabian dohot hatahononhon ma di jolo ni Maujana na rade do Paranak patupahon Sulangsulang Pahompu tu ari namangihut. Maujana ima ulaon habot ni roha na niadopan ni angka Raja na sangap.
Marujung ngolu Haha/Anggi ni Hela i, ndang talup Parboru (Hulahula ni hela i) mangadopi ulaon i songon Hulahula anak manjaeHela manang Boru i, Ala so mangadati dope Hela dohot Boru i ndang talup Parboru mangadopi parmonding ni Hela manang Boru i. Ala ni i ingkon jolo marsomba tu Hulahula marhite Pasahathon Demban Tiar Parsantabian. Unang ma nian masa sisongon on ai hahurangan ni natoras do molo pola masa pasahat napuran parsantabian, napuran somba mangelek Hulahula diparmonding ni sahalak ama manang ina.
Tung mansai borat do hape panghorhonna molo ndang martinasak dope sada ripe. Alani ni molo tung pe ndang tarpatupa dope, ba denggan ma diulahon ulaon manuruknuruk.
Denggan ma ndung manang pigapiga bulan marhasohotan ripe na so martinasak i, dipaborhat Paranak ma Parboruonna (pamoruonna) laho mangadopi Parboru, mangelekelek asa boi nian Paranak ro manuruknuruk tu huta ni Parboru laos manangkasi angka sipasahaton hombar tu paradaton. Dung masipaolooloan, dibuhul nasida ma tingki sadihari ma rade Parboru manjalo haroro ni Paranak. , dibahen i gabe songon namanuruk-nuruk ma iba laho pajumpang huhut dibagasan biar ni rohaParanak. Siadopan ni Paranak diharoro nasida di huta ni Parboru:
SI UNGKAP BAHAL
Dung sahat uduran ni Paranak di harbangan (bahal) ni huta ni Parboru i, nunga jongjong disi manang piga halak sian Parboru. Lehonon ni Paranak ma jolo timbaho parisapan tu nasida, dung i didok ma hatana: Rajanami, huboto hami do naung sala hami pajolo holong papudi uhum, na ro do hami nuaeng marsomba tu Hulahulanami laho manopoti hasalaannami, asi ma roha ni Raja i, ungkap hamu ma bahal i asa bongot hami.
SI UNGKAP BAHAL: songon i ma lelengna dohot lojanami mangaradoti bahal on, hape ro hamu mangido asa huungkap hami asa bongot hamu. Alai ala na naeng manopoti sala hamu las do rohanami disi, alani i jolo garari hamu ma jumolo Upa ungkap bahal.
Paranak : Mauliate ma di hamu Raja ni siradoti bahal on, di palas roha nasida, goaron ma i Upa Sangke Hujur.
PANGIHUT IHUT :
Mata-mata na paihut ihut, jala sipasahat barita tu Parboru, manang na songon dia boru ni Parboru i dihuta ni Paranak. Adopan muse on huhut gararon upana digoari ma i, dipasahat ma Upa ni Raja Huta.
Nuaeng on si ma dipangido Parboru asa dipasahat: Bongot Paranak tu bagas ni Parboru.
Dung bongot Paranak na ni joloan ni Boru na mamboan Ampang marisi Sipanganon Namarsaudara (Namargoar), dipeakhon ma jolo ditongatonga ni inganan parpunguan I paima disigati Parboru (tar dos ditingki Ulaon Patua Hata/Marhusip Nagogo).
Ndung disigati Parboru, dipauli boru ni Paranak ma sipanganoni tu inganan pangaradean paima dipungka ulaon. Dung singhop dipature partording ni tudutudu ni sipanganon i, diuduti ma :.
Paranak Pasahat Tudu tudu ni Sipanganon Paranak tu Parboru.
Parboru Pasahat Dengke tu Paranak.
Tangiang Marsipanganon sian Paranak, laos diuduti mandok dai sira ni sipanganon.
Dung simpul marsipanganon:
Doshon tingki na Patua Hata (Marhusip) dituturi Parboru ma boruna taringot tu parjambaron laos di pasoding boru i ma tudu-tudu ni sipanganon i, dipungka panghataion.
Panise sian Parboru tu suhut Parboru: (namardongan tubu marsisisean)
Hata ni Haha/Anggi ni Parboru:
Manghatai ma hita hahadoli/anggidolidi amak tiar, sai tiar ma parnidaanta tu joloan on. Nunga huhut bosur hami mangan indahan na las jala sagat marlompan na tabo, alani i hata ni sipanganon i denggan dipaboa hahadoli/anggidoliniba ma. Botima.
Gabe ma jala horas, hahadoli/anggidoli, mauliate do dohonon nami di haroro muna tu bagasta on, ai pintor di oloi hamu do joujou nami. Sian i tarido do na sapangkilalaan hita di ganup na masa di hita. Taringot di hata ni sipanganon, panggabean parhorasan do hahadoli/anggidoli. Boti ma.
Ba..molo i do hape nauli ma i. Alai songon ni dok ni ompunta si jolojolo tubu: Sai marangkup do na uli mardongan do na denggan. On pe tangkas ma di paboa hahadoli/anggidoliniba siangkupna songon na hundul, sidonganna songon na mardalan. Botima
Tutu do i hahadoli/anggidoli na ni dok muna i sai marangkup do na uli mardongan do na denggan. Ahahadoli/anggidoli, na ro do nuaeng tu jabunta on Parboruonta marga………………
Manaruhon sipanganon na marsaudara tuhahadoli/anggidoli nunga di paboa hamu pangalaho ni parpunguanta on, jala di pangido hamu asa rap manungkun hita tu Parboruonta taringot hinarohon nasida apala di ombas on. Na denggan ma i tutu, laos husungkun ma tu hita salParboruon nami marga …….., andorang so tauduti panghataion, jolo lehonon nami do tingki tu dongan sahuta nami papuas roha na tu hamu. Dihamu dongan sahuta nami pinasahat ma partingkian tu hamu.
Molo nunga diadopi nangkin andorang so bongot dope Paranak tu bagas ni Parboru, denggan ma dialusi Dongan Sahuta :
Mauliate ma dihamu dongan sahutanami, nunga tangkas diadopi nasida hami nangkin andorang so bongot dope nasida. Alani i uduti hamu ma panghataion, botima.
Molo ndang diadopi dope nangkin andorang so bongot tu bagas ni Parboru, denggan ma dialusi Paranak:
Dia ma nasida Raja i si ungkap bahal asa husomba hami (dipasahat ma Upa ungkap bahal), dia ma Raja i sitiop hujur asa husomba hami asa disanghe hujur nasida (dipasahat ma Upa Sangke Hujur), dia ma nasida Raja i pangihut-ihut asa husomba hami paulak loja nasida (dipasahat Upa ni Pangihut-ihut hulanami (dipasahat ma Upa ni Raja Huta ). Sipata adong do na parpudi pasahat Upa ni Raja Huta, dung simpul sude panghataion.
Sai jolo ni nangnang do asa ninungnung
Ba nunga bosur hami mangan indahan na las, sagat marlompan na tabo nabinoanmuna ianidokna. Sibegeon ni sipareon, sipeopon ni roha. Boti ma da Raja ni boru.
Mauliate ma di Tuhanta Pardenggan Basa i, Mauliate ma dohonon nami nang tu hamu saluhutna Hulahulanami, Paribannami, Raja ni Dongan Sahuta na huadopi hami nuaeng dison, topotnami. DRajanami…Ia haroro nami mamboan anak dohot parumaen nami, Borumu laho manopoti hasalaan , asa salpuhon hamu ma hasalaan nami i huhut jalo hamu ma anaknami on gabe anakhonmu nang pe naung sala ibana maradophon hamu ditingki nasalpu i mian di hita, nunga mombuntangkasan nami do hamu, boha nunga tangkas dipasahat hamuandorang so bongot tu bagas ni hula- hula): nunga husomba hami nasida nangkining Rajanami, ai anggo so i beha ma parbongot nami laho mangadopi Raja i).
Molo dung sidung sudena i di garar Paranak, didok Pande Hata ni PARANAK ma na mangido panuturion nasida sian Parboru dohot angka pasu-pasu.
Dialusi Parboru dohot angka Boruna ma songon on:
Jolo pasahat hamu ma pasituak natonggi tu sude hami na pungu on asa hupasahat hami hata nauli hata pasupasu tu hamu.
Paranak manuru Anakna dohot Parumaenna pasahat Pasituak Natonggi tu sude Hulahula napungu di bagas i.
Rajanami, ia nunga husomba hami hamu sudepasu hamu ma hami Rajanami asa tiurtiur angka sidalanan tujoloan on. Alai tahe asa tung sude mardamedame parjolo ma jolo dohononanmi asa manopoti hasalaanna Anak dohot Parumaen nami tu hamu Hulaokuhon hasalaanna, didok ma hatanajari pa mu, huarsahi hamu holan ala ni natarboan rohanghu ahu namanghaholongi borumuna on. Huhilala do songon dia muruk dohot hansit ni rohamu hubahen, alai namarsomba ma ahu nuaeng mangido lambas ni rohamu asa marpamuati ma rohamu di . didongani Tuhanta hami di na mandalani ngolu parsaripeon nami on.
Ima tutu Amang Hela nang di Borunami, nunga ditanda hamu salamu jala nunga las rohanami di na ditopoti hamu hasalaanmuna i tu hami tarlobi tu simatuamu, sai sahat ma angka nauli sahat ma nadenggan i tu hamu tujoloan on pasupasuon ni Tuhanta.
I pe HahdoliDi hamu amang Hela nang di ho Boru hombun rimas nami, husalpuhon hami ma i sian rohanami jala dohonon ma:hangoluan. Songoni ma jolo hatanami tu hamu, horas ma hamu horas nang hami angka natuatuamu.
Dihamu Lae nang dihamu Ito, diharoromuna : Pat ni Gaja tu Pat ni Hora, Anak dohot Boru ni Raja do hamu natoruk jala burju marroha.ungkap be harbangan nami manjalo hamu manang andigan pe ro hamu.
Dung i diuduti ma:
RUMANG PARJOLO (OPSI I)
Molo ndang disanghapi dope laho mangadati.
Ima tutu Rajanami sai sinur ma pinahan gabe ma na niula, puhutpuhutan ni anaknami dohot borumuna asa boi binuhul arina laho pasahathon adat na gok, ianggo ditingki on Rajanami tung na manuruknuruk tohang ni jabu ni Raja i do hami dalan mangelek tu Raja i.
Gabe ma jala horas, amangboru … molo boti dipartingkian on pasahathon nami ma ulos holong tu hela dohot borunami, asa mangarade ma nasida.
Dipasahat Parboru ma ulos holong dohot hata pasu gabe tu hela na.
Adong dua pandapot taringot tu Parboru pasahat ulos:
Ndang holan Ulos Holong tu boru dohot hela pasahathon ni Parboru, dohot do Ulos Pansamot tu natoras ni Hela i. Ninna hombar tu tangiang dohot pangidoan ni Parboru i (tajaha hata na diginjang i, hu enet di son): i.
Marlapatan do hata i gomos dipangidohon asa Pansamot natoras ni hela i, ala ni i dipasahat Parboru ma Ulos Pansamot asa margogo nasida.
Haduan molo mangadati hela dohot boru i ndang pola be pasahathon Ulos Pansamot.
Holan Ulos Holong dope na talup pasahathon tu boru dohot hela, tu natoras ni hela ndang pasahathon dope ulos.
Molo pandapothu (St. Sampe Sitorus/br Sitanggang, A.Hitado Managam), dumenggan ma pandapot na parjolo.
Ndung simpul i dipaampuhon ma tu Paranak.
Dipaujung ma Ulaon marhite tangiang sian Hulahula.
Dipaborhat Parboru ma Paranak mulak marhite parbue gabe di ampang inganan ni sipanganon nabinoan ni Paranak nasogot.
Ndung diulahon manuruknuruk nunga boi ganup tingki ro hela dohot boru i tu huta ni Hulahulana, jala molo adong namasa ulaon las ni roha nang ulaon habot ni roha nunga boi adopan ni Parboru, jala talup Parboru martogi (marhara uduran) natape holan nasida na sapanganan.
RUMANG PADUAHON (OPSI II)
Molo nunga disanghapi laho mangadati (pasahat batu ni sulang molo ndang dope tubu/sorang pahompu, pasahat sulang-sulang pahompu molo nunga tubu/sorang pahompu).
Pangidoan nami Rajanami, alai unang dok hamu siat tangan siat botohon, marpangidoan hami tu Rajai molo tung dos tahinta sada nidanggur dua nahona; diharoronami on Rajanami bo, olat ni na tarbahen hami oloan nami do hamu, alai ingot hamu Rajanami dihata ni umpama i namandok:dabu sai siripe gabe borunami dohot helanami. Andigan ma pasahatonmuna somba ni adat dohot somba ni uhummuna?
Mauliate ma Rajanami dioloi hamu pangidoannami. Raja nami laos ditingkion ma hutariashon hami sanghap nami.
Laos ditingki i ma dihatai (digollit) angka sipasahaton nasida dohot namarpardomuan tusi, angka on ma:
– Sombasomba ni uhum (batu ni sulangsulang, alai molo dung adong ianakhon ni namangadati i didok ma goarna: Sulangsulang sian pahompu”
– Bolak ni amak pinarade ni Paranak (torop ni uduran ni Parboru dohot horong ni Hulahula dohot Tulang namangihut tu Parboru). Ulaon sisongon on di alaman ni Paranak do, ai molo rade hian do Parboru nasida bolahan amak tontu ndang mangalua Hela dohot Boruna).
Angka panghataion namangihut hira doshon tu ulaon Marhusip manang Pudun Saut didok di piga luat. Dung sidung sude dirangrangi/dihata i, Parboru pasahat hata pasu gabe tu Paranak.
(Pasahat Batu Ni Sulang manang Pasahat Sulang Sulang ni Pahompu)
Dos do partording ni ulaon on dohot ulaon Ditaruhon Jual. Alai ndang masa be ulaon sadari (Tingkir Tangga dohot Paulak Une).
ADAT DO NA METMET, ADAT DO NA BALGA.
Ndung pinaardar naginurathon on, lam dasip ma pangantusionta asa molo marhasohotan ianakhon dumenggan ma diulahon Adat Na Gok.
Pangantusion taringot tu pandohan Adat do na metmet adat do na balga boi ma ta jaha di:
http://ultopultop.wordpress.com/
BALLADA CAP BULAN DI SABULAN – TanoBatak Bah … begu aha ….”,, Nunga hona be ibana, ninna roha ni si Suhunan marnida sian pangalaho ni si Paltibonar i.
“Ba ua tung andung hamu jolo natuatuai” Dang pola loja be hita mangela ibana, nunga hona sandiri” Isse…., isseeee”, ninna dipagogo soarana. Mannna beguuuu…. dia begu i…., Ro ma tusoooooooooon” Ah nungga umbeguan ibana sian hita”, ninna si Nurnur tu donganna nadua nari naung galpang ala ni biar dohot lojana na marlojong i.
(ide cerita: sian partungkoan halak batak di hotel Golden Boutique Jakarta 14 September 2007)
Oktober 14, 2007 tanobatak
13 respons untuk ‘BALLADA CAP BULAN DI SABULAN’
Ok… kita tunggu cerita yang lebih mantaaap lagi.
Dirimpu dongan au nasoropan manang na rintik ala tompu mengkel sahalak au jala tar gogo ekkelhu manjaha cerita ni lae soal begu na tolu i (ima;begu attuk ,begu ganjang dohot begu nurnur)
Horas !!! JBU
*** Sotung taringot hamu lae uju di pesta gabe mengkel … 😀
Oktober 14, 2007 at 7:13 am
Horas ma di sude dongan panjaha blog Partungkoan on. Anggo au lam jot-jot nama dibahen laekku si Naipospos on gabe bahan saritona. Nanaeng pamauponmu nama au lae? He-he-he…Ai namartaringot do hami di sada tikki–topet sabbil manginum anggur Eropa hami di Jkt, alai dang dohot lae on minum, jus boras ni hau do diinum ibana–parange najorbut ni akka halak namabuk, na pailahon. Jai hupaboa ma daba pangalamanhu, na hea au pailahon di parmondingni damang parsinuan uju i, mabuk anggur cap bulan, alan dipabiar-biar sada inangudakku na tading di huta (Sabulan). Hira-hira pkl 1 manogot, dung sidung tortor dht assara “hiburan” tu parhuta, marmodoman ma sude. Nungnga mansai loja hami manontor jala puas mambege ende ni dahahang si Bunthora dht donganna akka parende sian Medan. Holan au dht inangudakku (br Tamba) nama na so modom, hape hami dijonok ni bakke ni natua-tuai huddul. Talak do sude pittu dht jandela ni jabu. Didok inangudakkon ma asa unang modom hami, alana tokka do inna molo adong namatean, sude halak modom. Ikkon adong do nadungo, inna. “Ai boha huroha inanguda?” nikku attong manukkun. Ro inangudakkon mandok, marsitutu bohina: “Olo annon ro akka naso ni ida i.” Bah gabe mabiar ma au attong, muse apala di lambungku do bakke ni natua-tuai. Ala mansai huta-huta hian jala golap do Sabulan molo borngin, jala marauangi muse akka biang, bohama bahenonku asa unang mabiar, inna rohakku. Molo masuk ra saotik anggur gabe barani do, inna rohakku. Hudungoi ma sada lae (Tobing), manukkun didia disippan anggur na diboan hami sian Pangururan. Dilehon ma, hudorguk ma satonga galas, tamba sagalas, gabe dua galas, bah lam tabo inna rohakku. Mardomu muse apala ngali hian do tikki i alogo, ai pas di topi tao do jabu parsattian ni natua-tuai. Hutabbai ma attong anggur i, lam tabo, lam godang, lam mangido, lam tamba, lam habong pangkilalan…Pola do dua satonga botol anggur i hupaittop, holan au mandorguhi! Hape dang hea huinum anggur cap bulan on. Dungi, dang huingot be aha namasa. Naparpudi huingot, nikku ma tu inanguda: “Jai inanguda, jou pe taho akka begu i, ai dang mabiar be au…Nungnga rata be hubereng. Tung begu aha pe taho i marrrrobean ma tuson! Gue enggak takut!” Satorusna, pasti nungnga boi ra dibayanghon hamu: gaorrrr….ma sahat manogot! Mardungoan ma sude natorop, hinsat ma sahuta dht akka tondong naro sian luat nadao. “Ai aha namasa?” inna nasada. “Mabuk Aman Jogi” (panggoaranhu), “Alani aha? Ai namarbada do nangkin? Ise alona?” Bah, apala najorbutna dope, hatani akka lae, ito, haha, nang tondong botarinai (ala tarpodom do au sadari), sai hudungo-dungoi ma inna natua-tua i, huhata-hatai, jala molo adong manolai pintor mangarutta do inna au. Inna halahi hudok ma songon on: “Ai boasa digugai hamu au manghata-hatai dohot amongku? Aha hak muna? Sotung huribakhon hamu sude da! Ise pe dang huhabiari, salakkon akka begu nungnga marlarian hubahen!” Tung mansai gok ma tahe akka hata nang parange napailahon…, pola do pardijabu (br Nainggolan) sai sip piga-piga ari ala maila ibana. (Dung sidung ualon adat/penguburan, pintor dht ibana mangihuthon simatua i mulak tu Sibolga, ditinggalhon au di Sabulan, jumpang di Medan ma hami muse, alai tong dope sai dipasip au, ha-ha-ha). Marsak hian do inna siakkangan nami tikki i (biasama tantara, ikkon hohom jala disiplin nian) songoni nang pardijabu. Sahat tu saonari, ganup ro au mandulo huta Sabulan on, pittor sarita namabuk anggur on do ditaringoti akka tondong dht parhuta, jala sai dipaddok ma akka hata-hata gaor nahupandok tikki i. Lakso lupa dope halahi, hape Okt’2002 do namasai. Maila do au, alai boha ma bahenon. Indahan nungnga malala…Toho do bah, pailahon do hape namabuk anggur/tuak. Unang ditiru hamu ateh akka dongan. Sotung olo hamu dipabiar-biar. He-he-he…
Oktober 14, 2007 at 12:34 pm
Boi do on gabe sada carita pinatupa ni Tulang Naipospos. Mengkel ahu manjaha sa.
Gabe umbiaran Begu i tu si Paltibonar.
Jala kisah nyata don, molo sibonttar mata mandok:
“True Story”. Pintor ro do muse si Paltibonar i patangkas hon …
Molo minum hita di Lapo Lae, cukkup ma dua galas ate?
Unang gabe tabba annon angka sarita, unang ta dok muse: “Nga godang ahu Mullak … Ise pataru ahu Minnum …
He… he …
Oktober 14, 2007 at 4:50 pm
Nung diinum ibana anggur botol patoluhon, marnipi / mangigau ma imana danga adong be nahurang jala dang ditanda be simatuana.
Oktober 15, 2007 at 8:41 am
Molo tung adong goar na sarupa tu namanjaha dang adong partalianna tu goar na di turiturian on alana viksi do asa mengkel hita 😉
Molo sarito ni lae Suhunan i lae ma martanggungjawab 😀
Ai dang boi lupa sian rohangku cerita i. Asal hundul au marangan-angan manigor taringot, mengkel do sahalak au gabe dietong halak naung repot. Asa adong donganhu mengkel sandiri gabe husurathon ma di blog on. Ternyata Amang Sidabutar dohot Sianipar nungga korban 😀
Jadi nunga adong be donganhu mengkel sandiri. 😀
Oktober 16, 2007 at 4:12 pm
Am. Ivan Sipahutar (SHAH UTAR) berkata:
hahahahaha sai adong do cerita ni lae naipospos on, gabe hansit hian butuha ku manjaha , ai holan na mengkel nama ahu , disambung muse tu komentar ni amang suhunan , bah tambah ma engkel hu, sampe manurat komentar on holan na mengkel suping ahu molo huingot sarito on, horas ma di hita
Oktober 17, 2007 at 3:45 am
Hehehehehe…amang tahe laeku Suhunan, Hahahahaha..dang tarhatahon be! 😀
Rinto Exandi Sinaga berkata:
Parjolo sahali dope au mambukka situs on, alai tung menarik do angka turi-turian on nalao sijahaon. Alai bahasa batak nai ma nian, tingkat “Advance” molo pandokkon ni sibottar mata.. Gabe taringot au tu oppungku nahinan molo marturi-turian tu ahu..pake bahasa batak tingkat tinggi hehehhe….
Oktober 19, 2007 at 2:04 pm
Godang dope cerita ni lae Paltibonar na mambahen mengkel hita. Asal ma unang muruk Sutradarana ima lae Suhunan 😉
@ Sahat M.N
Parrohahon hamu laemuna i sotung ditinggalhon ibotomuna i muse. Ai dang binoto atik tung adong muse manawarhon cap bulan gabe mangulahi songon najolo i 😀
Dang apala na Advance dope parhataan i. Adong dope natumimbo sian i, jala molo dung lam malo hita mangantusi hata batak sisongon on, lam patuduon do i muse.
Oktober 22, 2007 at 4:27 am
David simatupang berkata:
Santabi tu sude angka dongan..
Salah kamar Bahh^_^
Ale jalang2 parhorasan ma di hita sude,..
Mei 19, 2008 at 7:33 pm
LERIN SITOHANG berkata:
goarhu lerin sitohang jala ahu tubu di huta sabulan
sian SD 173733 SABULAN
SMP N 2 PALIPI
SMA BINTANG TIMUR BALIGE beta tu huta nami…
Mei 23, 2008 at 2:12 am
@ Lerin Sitohang
Horas ma diho namboruhu/ itohu. On dope huida ho ro tu partukkoan namion.
Disabulan dobe natua-tuanta? Didia maho nuaeng. Kirim ma jo alamat emailmu tu sitohangpm@yahoo.com
Unangpola pabagas hu diparrohahon ho ceritani lae Naipospos on. Pos rohangku dang songoni par Sabulan molo adong na masa na marujung ngolu.
Alai adong do tohona saotik, molo pagodanghu cap bulani masuk memang olo do gabe dang nihabiaran agen aja. Jangankan begu natolui simatuaniabe olo do gabe dang tinanda…
Mei 24, 2008 at 1:46 am
DINAWARNI NAPITUPULU berkata:
bah ai songoni do ceritana
horas ma ba goarhu dinawarni n70
molo au sasikkola do dht si lerin na sian huta sabulan nauli…………..
uli situtu do inna huta sabulan………….
*** Fiksi do cerita i
Juni 13, 2008 at 2:09 am
Daompung Parpoda Na Tur " Haserepon " Pelita Batak Online
Ompu Batara Sonang Samosir
Di musim mudik nantoari sada, husiluhon do mandapothon sada tokoh. Natua-tua, naung marumur 84 taon. Belakangan on dung dijalo nasida ulos matua nunga bakkol be laho tu Jakarta/ Bandung mandapothon akka pinopparna. Simatua ni Simatuanami do nasida. Ala tubu ni boru Purba do Oppung on, ba sai Tulang do di dok molo jinou nasida Oppung. Tar songon biur ni eme, rundutna do gabena tutu.
Naung tardok do nasida.. Buruk-buruk ni jarango, tasik-tasik ni bosi marihur.. Na maduma, paradongan jala sangap mulai sian Ompu sahat tu Sundut ianakkonna.
Legenda lintas jaman do Oppung on. Pelopor. Nasida do parjolo mambuka trayek bis Sanggul Mas tu panombangan Negeri Lama, Ledong sahat tu Rantau Parapat. Laos ihut ma antong akka panombangi mambuka huria Batak di si. Ido sebagian torsa parrarat ni Barita na uli i tu luat Sumatera Timur. Laos songon i do tong nang haminjon. Termasuk do nasida generasi pelopor memasarkan haminjon/ kemenyaan langsung tu Jawa, Purwokerto sahat tu Jawa Timur. Gabe tamba ma antong nilai ekonomisna di tingkat petani.
Songon natua tua na takkas di undang undangan jala tang di paradaton, sai jolo diontang di atas sipanganon do marsomba huhuasi pasangap Pangituai ni luat molo adong Proyek membuka jalan raya isolasi antar kecamatan na jolo. Unang marsigangguan akka na marsipandaraman. Alai molo adong do dipudianna pareman ni luat i na manghurtik parkarejona.. ndang dialang Oppungon botohonna manghuntam manabbat na pajolo gogo papudi uhum i.
Ndang dijua Oppung on nangpe singgit/ otik margin ni sada borongan molo tu hamajuon do, tar songon manukkangi Parsikolaan rupanii.
Di tikki haposoonna, di taon 60 an uju masa pasar malam mardongan juji KIM lotere di hutanami namambahen hasanduan akka petani pola targade arta, hea do ditantang Oppung on head-to-head manang marpiga borngin martaru gila-gilaan juragan ni pasar malam i sahat tu arga ni sada Bis Antar Kota. Bangkrut jala jora-jora ma par pasar malam i, alai selamat ma akka petani. Tar sar do baritai ujui di tano batak jala melegenda. Laos adong do gelar kehormatan ni Oppungon sian hanekatonna na mempertaruhkan sada Bus laho patundukkon bandar ni juji kim i.
Stamina na pe luar biasa. Sampulu lima taon na salpu manetir mobil dope sian huta sahat tu Jakarta (ra ala lomos rohana molo au manupiri).
Jonok tu sirpang opat do bagas nasida. Dipertahankan do bagian tardas ni bangunan i. Nang pe nunga tardok 'out- of-date' alai ndang dirombak. Arga bogas ni tangan pinungka ni natua tuai. Na so lupa di tona jala ingot di poda ni amana. Alai desain interior dimodifikasima ndang talu style sian fasilitas hotel berbintang.
Adong do huida tolu barang antik na di si. I ma kursi berputar na biasa di pakke natua tuana boru uju marsisulu ari na jolo. Adong muse sada brand cash na so tarhorot manang na piga halak. Peninggalan ni amana doi - sada parboniaga tokke besar -, na dipesan khusus sian Jerman melalui Nederland.
Termasuk maruntung do ahu.. ai olo Oppung i mambuka brand kas i. Isina... bukku catatan bisnis surat tangan ni amana.. dohot saotik koleksi uang logam Bulanda na jolo. Holan tu Anakkonna do dilehon sada be uang logam i. Alai sian balga ni rohana dibasa basahon do tu au sada Gulden.. margorga humaliang.. Munt van het Koningrijk der Nederlanden 1929. Balga situtu rohakku... sai ihut ma nian tua ni Oppung on tu hami muse.
Godang do ruhut dohot praktek ni filsafat habatahon dimemehon Oppung on. Nialatton jala pineop doi. mata guru, roha sisean.
Di na marsilaturahmi ahu nantoarii, dipatorang Oppung on ma makna ni haserepon.
Opat do ondolan ni haserepon. Parjolo Bekerja keras sesuai dengan profesi. Rap 24 jom do sadari dilehon Jahowa tu jolma manisia. Umumna ualu jom mai modom, ualu jom mula ulaon. Na ualu jom nai tergantung tu dia ma pemanfaatanna. Modom/ marlemba edang-edang do manang mula-ulaon. Godang do na padot idaon alai ndang haru tarida parbue ni niulana. On ma na mangula ndang sesuai tu profesina. Molo ndang adong passion gabe politisi.. ba unang sai nonangi politik. Molo so bakat martiga-tiga unang jugulhon.
Temukan jala asah your utmost sesuai tu purbam. Paduahon Hemat tetapi tidak pelit. Ingkon parhaseangon do resources na adong i. Bisuk menentukan prioritas. Molo pe mangholit tokka ianggo martois. Ingkon somba do marDebata, sorta marale-ale, jala pantun marhula-hula. Patoluhon disiplin. Disiplin tu diri niba, bertanggungjawab di ulaon. Penuh persaingan do berkarier dohot namarsingolu-ngoluon, aha pe gulmitmu. Asah dan tingkatkan kemampuan. Soft skill maupun hard skill.. the survival of the fittest . Paopathon jujur. Jujur tu diriniba songon i tu Debata. Ima hinakkam ni akuntabilitas dohot transparansi. Ai ikkon jujur do asa mardame iba tu diriniba.
Nang pe naung ditinggalhon Oppung on bangku kuliah Yogya taon 50an, alai intisari penjabaran haserepon i ndang talu tu penjelasan ni akka ahli motivator manajemen modern. Sai hira panorangion ni Oppu Batara Guru Doli do poda na tahe.
Mauliate ma Oppung da.
Doloksanggul Juli 2016
Sadarion, 11 Pebruari 2017 nunga marujung ngolu daOmpung on di Jakarta.. boaonna ma marsogot tu Doloksanggul.. tu inganan paradianan parsatongkinan i, di lambung ni hinambor ni inang pangintubuna.. songon na sai jotjot diarbishon dihasiholi rohana, ai siampudan ni inang na do nasida.
Borhat ma ho Ompung..."Ompu Batara Sonang Samosir", mandapothon Debatam, tu sambulo ni tondim, pajumpa di surgo hasonangan i dohot akka nahinasiholan ni roham.
Hipas ma hami sude, sisolhot dohot pomparanmu, di pudianmu.
… Nunga hupasidung paraloan na denggan i, nunga hupaujung parlojongonki, ramot hubahen haporseaon i, d, tu saluhutna do tahe, angka na mangkaholongi hapataronnai.
Rumah Duka Oasis Lestari, Tangerang 11 Pebruari 2017.(Sampe L Purba)
EPISTEL MINGGU 19 JUNI 2022 - JESAYA 65:1-9 - HKI
Epistel Minggu 19 Juni 2022
“GABE ANAK NI DEBATA MARHITEHITE HAPORSEAON DI BAGASAN JESUS KRISTUS“
Adong pandohan ni pande bisuk na mandok: “Orang yang kita cintai memiliki potensi besar untuk menyakiti hati dan perasaan kita”. Molo so diparrohahon jala dianturehon halak na holang sian hita hadirionta, ndang apala jumpang masalah disi. Alai molo pola halak na mansai tahaholongi, na sumolhot dohot hita pasidinghon jala ndang mamparrohahon dohot hita, hilalaonta ma tung mansai sumalin hansitna, jala olo ma dohotononta songon pandoahan si nuaeng “hassit hi…..an huhila huhut maniop parateateanna”. Ndang dianturohon jala diparrohahon halak na hinaholongan jala nipillitna. Songon i ma dipajojor (curahan hati Allah) Debata na niadopanNa maradophon bangso Israel marhite panurirang Jesaya. Dipajojor Debata na niadopanNa na mangadopi songon na mangalehon susu alai dapotan balosan marhite na paet (air susu dibalas dengan air tuba). Digombarhon Debata songon “kekasih yang terluka” holongNa ndang marbalos sian bangso i, baliksa jotjot digombargon holong ni Debata maradophon bangso i songon na martopak sambariba tangan. Hatiha dijou jala sai diontang Debata bangso i, alai ndang dialusi. Hatiha manghatai Debata alai ndang ditangihon.
Tung mansai balga situtu do holong ni Debata maradophon bangso i, alai ndang dianturehon bangso i holongNa, baliksa jumpang dope pangalaho na umpaet marhite na hona hianatan holong ni Debata marhite angka pangalaho na mangunsande tu angka hagogoon portibi on nang tu angka bangso na humaliang. Nian nunga tung mansai andar dipatota Debata aha na hinalomohonNa sian bangso i ima asa sai manongtong nasida satia. Alai manirpang jala manaili do nasida tu angka hagogoon ni portibi saurdot tu rohana sandiri. Holong ni Debata jothot dipansusaehon, didok holong rohana tu Debata alai marsomba tu gana-ganaan. Patut do ingkon sogir roha ni Debata marnida pangalaho ni bangso i. Hinorhon ni pangalaho ni bangso i, ima sibonsirina ingkon hona uhum nasida. Uhuman na masa tu bangso i ima marhite na ingkon hona taban nasida marhite bangso angka na gogo na mangasahon gogo papudi uhum.
Nian tung so lomo roha ni Debata molo mangadopi sitaonon bangso pinillitNa i, alai pangontak ni hatangkangon ni roha nasida i ingkon lalu do uhum na sian Debata asa tung rade nasida mangaruji jala marbilang-bilang urur di dosa nang pangalaho nasida na sai mangarunta di adopan ni Debata. Dunghon sahat jolo sonson uhuman i maradophon bangso i, marpamuati do rohaNa marnida parniaeon ni bangso haholonganNa i, i do umbahen dilumbahon jala dibagabagahon Ibana paboa na paulionNa muse nasida. Dipatarias Debata paboa na umbalga do holongNa sian rimasNa. Molo tung hona uhum pe bangso i, alai anggo holongNa tongtong do diparade jala ndang mansohot sian bangso i.
Dipaandar turpuk on do paboa nunga tung tangkas diantusi bangso Israel songon dia sasintongna lapatan ni ngolu na marungkil jala songon dia na mangadopi sitaonon. Boasa masa i? Dipatanak Jesaya Bindu 65 on do songon dia ngolu nasida naung tung mansai loja jala bosan pola nunga 70 taon lelengna nasida mian di tano habuangan hona jajah. Alai sambalik na i dipaadop do songon dia sasingtongna Debata na gok holongNa maradophon bangsoNa, holong na so marpansohotan. Molo tung pe lalu rimas nang muruk ni Debata tu bangso i ala ni pangalaosion nasida alai sai mulak do rohaNa (pah. 4 Musa 14: 18a; Joh 3: 16). Manongtong do Debata manghaholongi bangsoNa na so mangalului Ibana.
Boi tasigati paboa bangso Israel ndang marsungkun tu Debata tudia do nasida lugahononNa, jala aha do na pinarsintaNa sian nasida. Alai rade do Debata manogu jala patuduhon dalan siboluson nasida marhite na pabangkithon angka panurirangNa. Atik pe ndang dilului nasida Debata, alai talup do nasida pajumpang dohot Debata. Atik pe ndang dijou nasida Debata, alai sian lambas nang holong ni rohaNa didok do: “dison do ahu”. Molo manaili hita sambolus tu pardalanan ni bangso Israel na haruar sian parbudahan Misir, laho paluahon bangso na so barani be manjou goar ni Debata ai nunga tung dao nasida manadinghon Debata, alai anggo holong ni Debata singkop do dipaadop tu bangso i. Mansai doras do dihatahon Debata, Ahu pataridahon bohingKu tu nasida, Ahu do mangalusi nasida naso manjou Ahu.
Ayat 3 – 7
Dipataridahon do pangalaho ni bangso i na sai mangarunta maradophon Debata. Mansai nalnal songon dia pangalaho nasida na mambahen hansit roha ni Debata marhite na sai dipelehon nasida angka pelean situtungon tu debata sileban na ginoaran dewa Gat dohot dewi Meni. Pangalaho nasida na hundul di parbandaan jala marborngin di angka liang, jala manganhon angka sipanganon na ramun (andorang so di hatindanghon Debata di Padan na Imbaru paboa ndang adong sipanganon na ramun, alai anggo di Padan na Robi tangkas do diorai Debata manganhon sipanganon na ramun) jala na mandok tu Debata, disi ma Ho, unang jumonok Ho tu ahu. Sian pandohan i tupa naung targurat do dipangantusion nasida paboa na so margogo jala na so margolle be Debata, jala nunga talu Debata sian angka debata sileban, i do umbahen gabe marbalik nasida tu si.
Nunga mulai mangalo nasida jala dipungka nasida do pambarontakan tu Debata, jala tarida do paboa na dinikmati nasida parsalisian tu Debata, ai dirajumi nasida tuk do debata na sinomba nasida patupahon angka na ringkot di ngolu nasida. Tung so marnasadi do bangso mambahen sogir ni roha ni Debata alai nang pe songoni pangalaho ni bangso i sai dipaima jala diparsinta Debata do asa mulak bangso i manundalhon dalan na lilu i alai mulak ma muse tu adopan ni Debata na gok asi ni roha i. Hatiha sai martangkang ni roha bangso i jala mandao sian Debata, alai satia do Debata manurdukhon tanganNa manogu jala mangaithon bangso i asa mulak tu ampuanNa. Molo taputihi parsiajaran na arga, sitaonon mangarahon ngolunta laho mangarisipi saluhut na masa di ngolunta, baliksa patupahon demo molo tung ingkon porlu, baliksa mangalo habonaran ni Debata. Ingkon sai rajumanta do paboa na pinatupa ni Debata ima sada ‘demontrasi’ hataridaan ni pangalaho ni Debata na sasintongna paboa na gok asi ni roha jala na marpangulahi do Debata maradophon bangso na pinillitNa (pah. Psalmen 86: 15).
Ayat 8 – 9
Atik pe dipalumbahon Debata uhumNa tu bangso i jala nunga masa na pola sampe marsiak bagi bangso i manaon na hansit i, alai disangkapi Debata do patupahon haluaon tu angka pasi-pasi ni Israel na satia jala marsihohot. Ingkon masa do las ni roha nang parolopolopon di adopan ni bangso i jala nunga digohi Debata i marhite asi nang holong ni rohaNa na bonggal i ima marhite hadirion ni Anak haholongan ni rohaNa ima Jesus Kristus. Ingkon sonson do las ni roha na so hapalang di adopan ni bangso i jala hatindanghonon nasida ma i huhut patandahon jala patandihon nasida paboa bangso na pinillit jala tinodo ni Debata marhite asi nang holong ni rohaNa.
Adong sada ilustrasi na metmet! Sahalak pandita na ro tu sada inganan parpangkasan laho paunehon obukna naung mulai ganjang, hape ingkon mangulahon ulaon Minggu marsogotna jala adong ulaon na balga di huria sihobasonna. Hatiha nunga mulai dijama situkang pangkas ulaonna, adong ma siariarian di nasida. Didok si tukang pangkas ima. Amang Pandita, ndang porsea ahu paboa na adong Tuhan i. Didok Paindita i, boasa dohononmu songoni amang? Dialusi tukang pangkas. “Di duruan mansai godang halak na marsahit, na susa jala marsitaonon. Molo toho do adong Tuhan i tontu patupaonNa ma huasoNa asa unang adong jumpang angka sisongon i. Manangihon pandohan ni tukang pangkas i, hohom ma satongkin amang Pandita. Ndang sadia leleng, adong ma mamolus di dalan i dijolo ni inganan tukang pangkas i sahalak doli-doli na gondrong na tung mansai murmak obukna. Marnida i, didok Pandita i tu tukang pangkas, ai toho do tukang pangkas ho? Dialusi tukang pangkas, bah toho do amang Pandita. Molo so toho bah boasa amang pandita i pe ro marpangkas tuson? Alai tarsingotna boha huroa amang? Dialusi amang Pandita i, ndang apala dia nian, alai uji majo, ida dolidoli na gondrong na murmak i obukna. Anggo toho do ho tukang pangkas, bah boasa sanga adong jolma na songon i? Bah, ndang songon i antong amang, molo tung pe gondrong jala murmak obuk nasida, ndatung alani na so adong tukang pangkas. Nasida do na so olo ro tu tukang pangkas on jala mangido marpangkas. Manangihon alus ni tukang pangkas i, didok Amang pandita i ma, “toho do i amang…Tuhan i pe songoni ma. Molo tung jumpang pe angka na masa di portibi on marhite angka na marsahit, na marungkil jala marsitaonon, ndada alani na so adong Debata. Alai jotjotan do jolma na marsitaonon i na so olo ro mandapothon Debata. Laos andar tu gombaran na metemet i do na boi taida di pardalana ni turpukta on, jala na tapaampit tu pardalanan ni ngolunta di partingkian na parpudi on.
Mangadopi sitaonon bangso Israel pola tarbuang nasida, alai ingkon sai rajuman ni bangso i do ndada alani rimas ni Debata. Alai bangso i do na sai manundalhon Debata. Nunga sai dilumbahon Debata marhite panurirang pinabangkitNa asa sai satia jala marpangunsandean bangso i tu Debata, alai sai mangarunta jala mambarontak nasida. Ndang marsigantung nasida tu Debata, alai nunga mangunsande tu gogo ni portibi nang hagiot ni rohana. Masa do pangalaho si songon di partingkian na parpudi on. Molo masa pe pandemic di portibi on, ndada patuduhon na so adong Debata. Alai paboa halak na porsea hita di Jesus Kristus, laos di masa ni pandemic on do ingkon paltak idaonta gogo, huaso nang holong ni roha ni Debata di ngolunta. Ingkon sai rajumanta paboa ndang ditadinghon jala dipasombu Debata hita, alai ingkon sai rade hita satia marpangunsadean tu adopan ni Debata.
Molo malua pe hita sian jorbut ni sori mago i, rajumanta ma huaso ni Debata do i, sialani tung so talup hita marginjang ni roha, alai baliksa ingkon lam serep haporseaonta. Na masa on ingkon naeng mangonjar parngolunota sai lam solhot marpangunsandean tu Debata, jala ingkon sai rade do hita manganungir-nungiri songon dia do parsihohotonta di adopan ni Debata? Sitaonon na masa di ngolunta ganup marsada-sada nang di tonga-tonga ni portibi on, ingkon boi gabe sada mutiha na arga situtu laho patorashon haporseaonta lam sumolhot maradophon Debata. Ndang tuk gogo ni portibi on laho mambahen sonang rohanta. Molo pe sipata tarajumi haulion nang hagogoon ni portibi on boi mangalusi aha na taparsinta di ngolunta, alai ingkon sai lohot ma rajumanta paboa parsatongkinan do i, alai anggo holong ni roha ni Debata hot do i ro di saleleng ni lelengna. Asa molo masa pe sitaonon songon binolus ni bangso Israel, anggo hita tung so mandele alai lam maporus ma marsihohot manghangoluhon asi dohot holong pinatupa ni Debata marhite Jesus Kristus. Paboa naung diain Debata hita gabe anakNa marhite Jesus Krsitus, tahatindanghon jala tahamauliatehon ma i manongtong di haporseaonta. Tahamauliatehon ma haanahon naung pinasahat ni Debata tu ngolunta. Amen.
Pdt. Lamsihar Manalu, S.Th
Postingan ini dilihat sebanyak 610
TaggedEpistel Minggu 19 Juni 2022HANGOLUAN DO HATAM
Previous Article DAERAH I SUMATERA TIMUR I
Next Article EPISTEL MINGGU 26 JUNI 2022 – LUKAS 9:51-62
Batu Mamak: Palmarum
SERMON JAMITA TU MINGGU PALMARUM, 28 MARET 2010
Tarjaha do tong jamita on di Evangelium na asing (Mat.26:6 duu; Joh.12:1 duu; pat.Luk. 7:36 duu). Molo pinatudos, siangkup ni hadosanna, adong do tong parasinganna. Nang pe songon i, angka parasingan i ndang pola gabe manubuhon pangantusion na masialoan; sabalikna do tahe, na masipasingkopan do na sada tu na sada nari. Taringot tu inganan ni na masa i, sude do panurat i mandok di Betania, di jabu ni si Simon na huliton na jolo.
Dua ari (14:1a) tagan so Paskah i (si Johannes mandok onom ari), dipauli sisean i do panganon ujuan di Jesus (Joh.12:1-2) di jabu ni si Simon. Ise do i? Asing ni hatorangan ‘na huliton na jolo’ ndang adong be na binoto taringot tu ibana. (Di sandok Evangelium i holan di jamita on do ibana martaringot). Sian pandohan i torang, nunga malum ibana. Alai sadihari jala boha parmalumna ndang binoto. Nang pe songon i ndang so mungkin na Jesus do pamalum ibana. Somalna, molo ro Jesus tu Betania, tu jabu ni si Marta-Maria-Lasarus do Ibana sorang (pat.Luk.10:38-42). Hape sahali on tu bagas ni si Simon. Tole muse, ndada holan na sorang boti, na manjalo panganon ujuan do. Tontu adong do bonsir ni i na marhahonaan tu dirina. Ra, ibana do na patupahon panganon ujuan i songon hataridaan ni las dohot mauliate ni rohana tu Jesus i. Dung i, ro ma tusi si Maria iboto ni si Lasarus (Joh.11:2) mantat sabotol miak narwastu na polin. Miak sisongon i na dipature halak Hindu do i sian urat ni samansam duhutduhut na margoar narwastu manang nardus (nardostachys jatamansi) na godang jala denggan tubu di Himalaya (di ketinggian 11.000 sahat tu 17.000 kaki dpl). Dikemas di botol alabaster (pat.Luk.7:37) sian batu pualam. Dipangke do i songon ubat dohot parfum. Manjaga unang use, laho menghemat huhut, mansai metmet do rungkung ni botol i dibahen. Huroha, nunga tung diparsinta si Maria miak na sabotol i tu Tuhan i. Ala ni i ndang maralangalang be ibana, diponggolhon do rungkung ni alabaster i jala diusehon sude miak i tu ulu ni Jesus.
Marnida i adong do sian na pungu i na marmungutmungut. Si Johannes mandok, si Judas Iskariot do i. Si Mateus mandok sude sisean i do. Ra sintong do, si Judas Iskariot do mamungka, dung i mangihut ma na asing. Ndang holan na marmungutmungut, dimuruhi tahe si Maria i. Boasa? Ai dibereng nasida do pambahenna i sian panatapan hajolmaon. Sian sudut pandang ekonomi, pemborosan do i, ai songon produk impor na berkualitas sangat tinggi, mansai arga do miak i. Mangihuthon si Judas, arga ni na sabotol i lobi do tolu ratus hupang/dinar. Hepeng na sai godang ndang na tanggung be i di sada keluarga na sederhana, nunga sae i balanjonasida sataon. Di rohanasida, masalpuhu do pambahen ni si Maria i. Molo holan na mamiahi do nian, isara ni na mamiahi tamue (pat.Ps.23:5; Luk.7:46), nda sae do sada manang duantetek? Somalna antong, sasantetek do i dipangke. Ala ni i do asa metmet rungkung ni alabaster i dibahen. Na santetek i pe, ndang hurang be hushus ni i. Asa, mangusehon miak na sai godang (sabotol) sahali mamangke, mubazir do i. Ala ni i ma asa didok: “Magopona i miak i dibahen.” Didok roha ni angka sisean i, dengganan do miak i digadis jala tuhorna i dibasabasahon tu angka na pogos. Pinadomu tu panindangion ni si Johannes (ida 12:6b), huroha, siangkup ni na manjalo silehonlehon tu na ringkot di nasida sandiri (pat.Luk.8:3), dipapungu angka sisean i do asiasi ni halak jala disagihon tu angka na pogos. Si Judas do maniop i. (Ala ni i do ra asa pintor boi ditaksir ibana arga ni miak i. Bendahara ibana antong, na somal mangetongi hepeng). Tolu ratus hupang lobi, nunga tung balga i tu kas diakoni ni sisean i. Hape ambolong ma i songon i sanghidop mata. Ala ni i muruk nasida. Ndang holan tu si Maria i, secara tidak langsung dohot do tu Tuhan i.
Jesus do na umboto lapatan ni na pambahenanna i. Sidodo roha do Ibana, na manangkasi jala menilai pambahenan ni ganup jolma. Ndang holan rumangna, dohot do motivasina. Sintong do panimbangionNa, ndang dung sala. Taringot tu pamiahion i didok: “Na uli do na binahenna i tu Ahu.” Di dia hinaulina? Di roha dohot di haporseaonna do, ai na manjoloani do ibana mamiahi pamatang ni Jesus songon di na mananom. Di jolo ni on, nunga manang na piga hali dipaboa Jesus sitaononNa, hamateanNa, dohot haheheonNa (pat.8:31 duu; 10:32 duu). Ndang so mungkin na tarbege do i tu si Maria. Alai molo so i pe, sian paraloan ni Jesus tu angka partogi ni bangso i naung lam tu sobuna, nunga ditatap rohana na laho marujung do i di pamunuon tu Tuhan i. Alai nunga ditatap roha dohot haporseaonna na hehe do Ibana muse. Haporseaonna i ndang tarhatahonsa dope i tu na asing. Boasa? Ai na pungu i angka halak na so olo porsea do di hamamate ni Tuhan i. Alai ia so tarhatahonsa pe i, saotihotikna papatarhon nunga diulahon i di pambahenanna i. Ala ni holong dohot hormatna tu Jesus, hombar tu adat pananomon ni Jahudi, lomo do rohana mamiahi Ibana di hamamateNa. Alai di bagasan haporseaonna i nunga laos ditatap na so sanga i ulahononna, ai keburu do Jesus i hehe. Tutu, tarlambat do angka donganna tu sangkap i (pat.16:1 duu par). Ibana sandiri ndang tarlambat, ai nunga dipatupa i dao jumolo. Ra, i do alana asa so dohot ibana di panaonon, parsilangon, dohot na mandulo tanoman ni Tuhan i di manogot ni ari parjolo dung Sabbat i. Hatorangan ni Tuhan i na gabe pinsangpinsang do i tu sisean na asing i. Ndang patut nasida mangarsahi halak naung parjolo sahat tu haporseaon. Kesempatan mambahen na songon i ndang sai adong, ai Jesus di bagasan rumang hajolmaonNa ndang hot di tongatonganasida. So pola piga ari nari marujung ma masa inkarnasiNa, ai mate ma Ibana, hehe jala manaek tu surgo, tu hasangapon hadebataonNa. Disi, ndang boi jala ndang porlu be agia ise patupa pambahenan holong na langsung tu Ibana. Anggo na manarihon na pogos, asal ma adong haoloon sai na boi do i ulahononhon. Boi, ai manang di dia jala sadihari pe, di sistem masyarakat dohot perekonomian na songon dia pe tongtong do adong na pogos. Dirajumi Jesus do pamiahion ni si Maria i songon pambahenan na bernilai khusus. Kekhususanna i ma di haporseaonna di Kristus na mate jala hehe tagan so hamamasana dope. Ala ni i dipaboa hian do na ingkon masuk barita ni na binahenna i tu Barita na Uli i. Na gabe sada teladan ma i di haporseaon na marpangulaon jala na marhatauon manatap dao tu jolo.
Di ari on sahat hita tu Palmarum, minggu passion na parpudi andorang Pesta Parningotan di Hamamate ni Tuhanta Jesus sipatupaonta di ari Jumat na ro. Di ari on, nunga hira boi hita mambayanghon na jongjong hita manatap Ibana na tarsilang i, jala tabege soaraNa na mandok: “On do hutaon humophop ho, aha do diaton ho humpohop Ahu; songon on do holong ni rohangKu di ho, songon dia do ia holong ni roham di Ahu?” Boha ma hita mangalusi i? Aha ma tutu sibahenonta laho papatarhon holong ni rohanta tu Ibana? Tauji ma pamanathon i marsiajar sian turpuk jamita di hita ari on.
Na parjolo, tapadiri ma di Ibana ngolunta na marhamauliateon. Sian boaboa ni Tuhanta Jesus sandiri manang sian panimbangion haporseaonna di angka na masa, porsea do si Maria di hamamate ni Jesus. Alai diantusi jala dihaporseai do huhut paboa hamatean ni Jesus i ndada hamatean na somal, hamatean na paluahon do. Hombar tusi laos porsea do ibana na hehe do Ibana muse. Ala ni i, di na mangadopi i ndada marsak ibana manang tumatangis, alai dipatupa do pambahenan hamauliateon do dohot hahormaton, i ma na mamiahi Tuhan i. Naeng songon i ma hita di na mangadopi Pesta Parningotan di Hamamate ni Tuhanta Jesus Kristus, naeng di bagasan haporseaon di hamamate dohot di haheheon ni Kristus na paluahon i. Taringot tusi, sasintongna nunga boi tumangkas i di hita, ai asing sian si Maria na mangadopi na ‘naeng masa’, na marningot ‘naung masa’ nama anggo hita. Nunga gumodang di hita hatorangan taringot tusi. Na umarga tahe, nunga ro Tondi Porbadia patoranghon i tu hita. Hombar tusi nunga ummura hita porsea di Jesus naung mate jala hehe bahen haluaonta. Haporseaon sisongon i do na umporlu di hita. Na patupa parningotan na uli do i. Alai unang ma holan parningotan na mangonjar hita tu keharuan dohot iluilu marningot panaonon ni Tuhan i. Boi do masa na songon i, ala tar malo parjamita i mendramatisasikan barita passion i gabe terpancing ma emosi ni na deba gabe tumatangis. Dosana ndang disolsoli, rohana pe ndang porsea. Aha ma guna ni parningotan sisongon i? Ia porsea hita naeng ma pataridahononta i di pambahenan na holong jala na mauliate tu Ibana. Asa tulus i naeng do jolo sapandapot hita dohot Jesus i taringot tu aha do na denggan i. Di jamita on, diungutunguti sisean i do na hinalomohon ni Tuhan i, ai dietong nasida do i pemborosan. Na boi masa do na songon i nang di tingki on. Angka na mangantusi sude hal sian segi materi sambing rupani, ndang tagamon sapandapot i dohot Jesus taringot tu aha do ulaon na denggan i. Ninna roha ni angka na materialistis, haotoon do na mangalehon hepeng tu huria i ai so na laho dapotan imbalan material ibana sian i. Alai di angka na mangantusi i raphon Jesus, ndang dibereng i harugian ai na umarga sian i nunga dijalo ibana sian Tuhan i. Tuhanta Jesus Kristus nunga mangalehon ngoluNa bahen haluaon dohot hangoluanta, hita pe, tanda ni rohanta naung porsea, na holong jala na mauliate, tapelehon ma ngolu dohot sinadonganta tu Ibana.
Na paduahon, di bagasan sandok haoloon ma hita mangurupi na pogos. Nunga niarbis di jolo, diungutunguti sisean i do si Maria ala pamiahion i. Angkup ni alasan pemborosan, muruk nasida ala didok rohana dengganan do digadis miak i arga tolu ratus hupang lobi, dung i dibasabasahon ma i tu na pogos. Na sai laon antong, mangolu do di sisean i ulaon diakoni. Dijalo nasida do asiasi ni halak jala disagihon tu na pogos. Tolu ratus hupang ndang na hurang be na nidok ni i tu kas diakoni ni sisean i. Alai Jesus ndang panolopi di pingkirannasida i. Ndang na mandok na so dihalomohon ulaon asi ni roha, dihalomohon do. Lobi tahe, diulahon do i. Sisean i pe ndang hea dibebashon sian ulaon i. Didok dison: “Tongtong do adong na pogos di tongatongamuna.” Ndang holan boaboaNa i tu nasida, parentaNa do huhut asa tongtong manarihon jala mangurupi na pogos. Songon i do hita dijou jala disuru manarihon dohot mangurupi angka na pogos. Manang songon dia pe antong sistem dohot penataan ni perekonomian ni portibi on, manang na boha pe kemakmuran dohot hamajuon, anggo na pogos tongtong do adong. Di bagasan ni i, diigil do haoloon ni na porsea i manarihon nasida. Ndang holan tugas kemanusiaan i na nionjar ni perikeadilan ni portibi on, alai tugas haporseaon do. Mangurupi na pogos i do sada sian dalanta mambahen na denggan tu Tuhanta Jesus i. Ibana sandiri mandok: “Nasa na binahenmu tu sada sian anggingKu angka na metmet on, na tu Ahu do i dibahen hamu” (Mat.25:40). Dohot hata na asing, pambahenan holong tu Tuhanta Jesus i sipapataron jala siulahononta do i tu sesamanta (pat.1 Joh.4:20 du). I ma siingoton jala siulahononta di na mangadopi Pesta Parningotan di Hamamate dohot Haheheon ni Tuhanta Jesus Kristus. Ndang tarsirang na dua i. Na rap ditatap si Maria do i duansa asa gabe marlapatan situtu pambahenanna i. Songon i, di na mangadopi Jumat Agung, laos tatatap ma tu Paskah, tingkinta papungu Bakti Paskah na gabe ojahan ni parbalajoon ni angka donganta na di Elim dohot Hepata. Tanda na holong jala mauliate rohanta di Tuhanta Jesus i, sai las ma rohanta mangulahon dohot mangalehon i.
Diposting oleh Pdt.MV Simanjuntak di 16.36
Tema Bulan April
ACARA IBADAH HUT 53 & Gotilon - Kramat Jati ibadah dan jadwal minggu hkbp kramatjati
Diposkan pada Oktober 16, 2017 Oktober 25, 2017 oleh MMedia
IBADAH MINGGU 53 HKBP KRAMAT JATI
Tema :Ceritakanlah kebesaran Tuhan ( Mazmur 96 :3-4)
Melalui HUT ke-53 dan Pesta Gotilon HKBP KramatJati tahun 2017, gema firman Tuhan semakin nyatadari generasi ke generasi
Tema HUT 53 :
( Mazmur 96 :3-4)
Sub Tema HUT 53:
Melalui HUT ke-53 dan Pesta Gotilon HKBP KramatJati tahun 2017,
gema firman Tuhan semakin nyatadari generasi ke generasi
“BENTUK ACARA IBADAH HUT 53 – GOTILON”
Barisan Prosesi; Pandita, PANITA…..
(P1, P2 :Paragenda; R:Ruas; L1: L2:; L3:; L4:; L5:
Ketua MPA; G: Gondang; SL:Song Leader; MC:Master of Ceremony)
MC : Huria na hinophop ni Tuhan Jesus Kristus.
Boho na diari sadarion Minggu 22 Oktober 2017, ima ulang tahun ni hurianta
HKBP Kramat Jati na pa-53 hon. Dung tadalani sataon dung salpu tahun Jobel i,
lam tangkas ma parsitutuonta mangolu di hata ni Debata……dst,
………… musik ……….. arbab ………..
diiringi tortor naposo laho menyambut prosesi
Lima halak sitiop Logo/Tanda
Gambar ni GAREJA HKBP KRAMAT JATI
TANDOK MARISI EME
Di tingki masuk tu gareja odoran (barisan prosesi),
jongjong ma sude ruas manomunomu huhut manortor di ingananna be….. (mamanghe Ulos)…..
Jongjong ma sude Pandita dohot NALIMA halak na maniop logo di jolo ni langgatan alai mandompakhon ruas. Ia angka Sintua, Panitia dohot pengurus Wijk jongjong ma dijolo ni ruas alai mardompakhon langgatan.
P1 : Huria ni Tuhanta, horas jala gabe ma tu sude ruas ni HKBP Kramat Jati, dibagasan las ni roha do hita sadarion, siala boi pungu di Joro ni Debata, laho
marlas ni roha mamestahon ari ulang tahun ni hurianta na pa-53 hon dohot pesta gotilonta sadari on. Horas jala gabe ma di Hamu !!
R : Gabe ma tutu hita jala horas, Tuhan Debata ma na manumpahi ulaon las ni rohanta sadarion, di Ibana ma puji pujian
P2 : Marhite denggan ni basaNa, na sai tongtong padimundimun huriaNa, tama do tarimangi saluhut pambahenanNa tu hurianta on. Antong tapaihuihut ma jolo
panindangion ni rohanta marhite angka tanda dohot soara napinasahat ni donganta na tapatujolo jongjong di langgatan na badia on.
L1 : BIBEL; on ma Pustaha na marisihon Hata ni Debata, na sinihathonNa marhite Tondi Parbadia tu angka na badia. Marhite hata ni Debata do manjadi nasa na
adong. Laos marhite Hata ni Debata taruli hajolmaon di asi ni roha ni Debata. Hata ni Debata do na manondangi huhut mandongani angka na porsea di portibion suang
songon i angka na porsea di luat Kramat Jati on. Hata i do na gabe dasor di parjongjong ni huria HKBP Kramat Jati di tgl 18 Oktober 1964 na salpu. Laos hata ni Debata
do na margogoihon huhut patauhon ruas HKBP Kramat Jati laho marparsaoran na rosu di tonga ni huria.
R : Hata ni Debata do mual ni na denggan jala mula ni nauli disandok ngolungku.
P1 : Amang pandenami….(gondang mangalusi)….Ala Debata do Hata i, jala Debata do bona ni nasa na adong jala mula ni nasa na manjadi, Ibana na manjadihon
huriaNa di tano Batak jala sahat tu luat parserahan on, Ibana na paojak HuriaNa di Kramat Jati asa Ibana do mula ni panggabean mula ni parhorasan di ruas ni huria HKBP
Kramat Jati, antong bahen hamuma GONDANG MULAMULA I.
G : (gondang mulamula)………………….
Gambar ni HKBP Kramat Jati: Nunga 53 taon huria Kramat jati sadarion. Gombaran on ma na paingothon hita asa tongtong ro parsaoran na rosu nirahut ni
holong ni roha na sian Debata di huria on. Laos tanda on ma na manghinsati rohanta rap mangulahon ulaon di huria on, hombar tu hata ni Debata, asa masiurupan ma hita manea angka na dokdok dohot ulaon di huria on, pasauthon lomo ni roha ni Kristus.
R : Taeahi ma tutu hasadaon mangula angka ulaon di tonga ni hurianta, asa pege sangharimpang ma tu ansimun sisada holbung, rap mangangkat ma hita tu
ginjang, rap manimbung hita tu toru. Jala songon udan napungu muse tu aek metmet gabe laut, laos songoni ma hasadaon i, na ingkon marsada asa tung margogo patupahon saluhut angka ulaon ni hurianta
P2 : Amang partarias na malo, parendeende jala parnonangnonang! …..(gondang mangalusi)…..Debata do na manjadihon tangan na gabe simangido, naeng mangido
ma hami ruas ni huria tu Jahowa Debata, marsomba sampulu jarijari pasampulusada simajujung, somba ni rohanami tu Jahowa dohot somba ni uhumnami tu angka dongan, asa
bahen damang ma GONDANG SOMBASOMBA I.
G : (gondang Somba)……………………
L3 : LILIN; Lilin on ma na manggombarhon hatiuron na binoan ni Kristus Jesus tu portibion. Jesus do panondang i asa disondangi jala mangolu hita di bagasan
hatiuron i. Laos marhite sondang ni Kristus i, di paborhat do huria HKBP Kramat Jati asa gabe panondang tu portibion marhite harararat ni barita nauli.
R : Bahen ma hami Tuhan gabe parhiteanMu mamboan sinondang ni hataM tu na holom, jala siboan pasupasu tu na dangol.
P1 : Amang pandenami…..(gondang mangalusi)…. Asa mangaliat hami mangaliathon parsuruon ni Jahowa Zebaot na marsuru hami ruas ni huria Kramat Jati tu na
humaliang, asa tung marsinondang barita ni Kristus di sisik ni hasiangan on dohot di bius ni Kramat Jati on. Bahen damang ma GONDANG MANGALIAT i.
G : (gondang Liatliat)…………….
L4 : SILANG; Silang on ma tanda panghophopon ni Debata di nasa hajolmaon marhite Kristus Jesus. Dilehon Debata do tu ruas ni huriaNa asi ni rohaNa na so
halompoan. Ndang tartuhor hita i marhite sere palangki nang arta dohot sinadongan. Alai tarjou do hita laho manggarar panghophopon ni Kristus i marhite parsaoran,
panindangion dohot panghobasion na diakonal di tonga ni huria.
R : Di toru ni silang ni Kristus do hami nuaeng jongjong, patutoruhon diri huhut sumomba Ibana, ai Ibana do na mandidang ngolunami marhite Silang na badia i.
P2 : Amang pandenami!!!…..(gondang mangalusi)…..
Holan Silang haluaon ni Kristus i do tutu na sai mandidangdidang ngolunami ruas ni huriaon, alani tama
do hami mangembashon i tu Debata na mandidang ngolunami, asa bahen damang ma GONDANG DIDANGDIDANG i.
G : (gondang “…”)…………………………..
L5 : Tandok na marisi eme: Dimasa ni gotilon i ujui ditano Batak, ro be angka inanta soripada sian balian, di jujung be ma angka biur ni eme pamuangan di
simanjujungna. Adong na dibagasan tandok, adong muse na dibagasan pinggan.
Dipatangkok ma eme i tu sopo dungi laos diembashon di alaman ni huta marhite gondang sabangunan.
Tanda ni las ni roha na so halompoan di masa ni GOTILON.
Songon i do sandok huria ni Debata di portibion dohot HKBP Kramat Jati, naeng tajujung jala tasombahon ma parbue ni ulaonta, ai nunga tubu eme jala marparbue marhite
ulaonta ganup……………dst / dohot satorusna.
R : Tarjou do hami ruas ni huria gabe boni na mangolu di panghobasion ni huria. Patupahon ulaon na denggan, asa lam mangerbang ma tutu saluhut ulaon di
huria, tamba pandaraman ni hami ruas, ungkap roha laho mamelehonsa.
P1 : Antong amang pandenami……(gondang mangalusi)…….. sungkot ro di langit do soara ni sarunem,
tandol ro di tano soara ni ogungmu…………….dst / dohot satorusna.
G : (gondang Sibanebane)…………………….(gumanjang)
(di tingki gondang on, morot ma angka na jongjong di jolo tu inganan naung pinarade…… hundul ma hita sude di hundulanna be)
Pdt : Hamu dongan ruas ni huria on, pantun do hangoluan, tois hamagoan. Mata ni ari binsar di suhi ni papande-an, jangkonon ma parsaulian, sipir ni tondi parhorasan.
R : Neang ma holiholinami, girgir ma dohot rohanami. Nunga ojak hata ni Debata di rohanami, rintar mai songon bonang digala di parhuriaonnami.
Pdt : Asa mamiar ma panduda di losung ni parhuta, asa sinur ma na pinahan, gabe ma na niula sude ruas ni huria.
R : Silanlan urukuruk, tu silanlan aek toba. Sude ruas ni Kramat Jati sian na metmet ndang marungutungut, saluhut na magodang marolopolop jala marlas niroha.
Pdt : Hamuna angka dongan! Didok Hata ni Debata: “Na manaburhon otik, otik do gotilonna; jala na manaburhon managam pasupasu, mangalap pasupasu di na manggotil.
R : Pelehononhu ma peleanku tu Debata di HUT 53 taon huria Kramat Jati marhite PESTA GOTILON SADARION.
Pdt : Antong! Sian nasa roha dohot haporseaonta, tapasahat ma pelean hamauliateon ni rohanta. Huhut ma taendehon:
”Dison adong huboan Tuhan…..” 848 : 1- (Ditaruhon ma tu jolo angka amplod na be songon ganti ni tandok, sian toru (serbaguna ma jumolo asa marudut tu ruang na diginjang/ibadah)
Dison adong huboan Tuhan, parbue ni ngolungku na so tardok nian.
Sadia ……………dst / dohot satorusna.
Tanganku na metmet da Tuhan, na so hea mansari dope au on Tuhan.Rohangku ma hulehon Tuhan, na boi pelehononku gabe las ni rohaM.
Jalo m Tuhan, sai las ma rohaM.
Huingot do hataM da Tuhan, ingkon sarihononhon anggiM na metmet an. Ampehon ma tanganmu sangkan, itak na otik i unang suda nian.
Dison adong huboan Tuhan, tondingku na girgir mangoloi di HataM.
Pasaorhon ma HataM da Tuhan manogu tondingki mangihuthon lomoM.
Jalo ma Tuhan sai las ma rohaM.
Dison adong huboan Tuhan pamatang na hipas baen pelean di joloM.
Sai pangke ma au on da Tuhan, na tau ulaulaM na hasea di joloM.
dison adong huboan Tuhan, hosa nang gogongki tau pelean di joloM.
Patau pasingkop ma au Tuhan asa marguna au manghobasi huriaM.
P2 : Sian saluhut nonor ni panindangion naung itabege i, tadok ma; tung na balga do pambahenan ni Debata tu huriaNa, alani tabegema ende puji-pujian sian
ianakhonta sikola minggu……………..dst / dohot satorusna.
Tasomba jala tapasangap ma Ibana marhite ende “Somba ma Jahowa” (BE.No 585:1-3)
R : (mengendehon)
Somba ma Jahowa Debatanta Amen Haleluya, Sigomgom langit tano on ro di isina Amen Haleluya. Beta hita lao marsinggang tu joloNa Amen Haleluya, na songkal jala na
badia do Jahowa Amen Haleluya…………….dst / dohot satorusna.
Puji ma Jahowa Debatanta, Amen Haleluya, Parasi roha na sumurung do Ibana, Amen Haleluya. Taendehon ma goar ni Debatanta, Amen Haleluya, Alani denggan ni
basaNa na tu hita, Amen Haleluya. Reff; Endehon…..
Sangap di Jahowa Debatanta, Amen Haleluya, Na bonar jala marmulia do Jahowa, Amen Haleluya. Tapatimbul ma goar ni Debatanta, Amen Haleluya, Na tigor jala na
sun gogo salelengna, Amen Haleluya. Reff; Endehon……………dst / dohot satorusna.
P1 : Marhitehite goar ni Debata Ama dohot Goar ni AnakNa, Tuhan Jesus Kristus dohot Goar ni Tondi Parbadia, na tumompa langit dohot tano on
P1 : Pardenggan basa do Jahowa; tau partanobatoan di ari hagogotan jala ditanda do angka na marhaposan tu Ibana
R : o
P1 : Saluhutna silehon lehon na denggan dohot nasa ulibasa na mauliutus, na ro sian banua ginjang do i, HALELUYA
R : (mangendehon haleluya…3x)
P2 : Ale Tuhan Debata, Amanami na dibanua ginjang , Ho do haroroan ni sude denggan basa na marragamragam i.
Alani pasupasuM do umbahen na marpabue sude na niula ni tangan nami
R : Diparmudu Ho do hami na tinompaM, asa unang rapar. Dibaheni marpungu hami nuaeng mandok mauliate sian nasa rohanami tu Ho.
P2 :mangaramoti hami. On pe sai jalo ma
hamauliateon ni rohanami. ……………dst / dohot satorusna.
Marende BNH 713 : 1-3 (Tuhan bimbing HambaMu)
Tuhan bimbing hambaMu, dalam perjalananku
Akan jauhlah seteru bila Kau dekat s’lalu
Ref. Yesus, Tuhan, jalan sulit dan gelap
Agar ku tak tersesat, pegang tanganku erat
Saat ombak menderu, menerpa perahuku
Tuhan melindungiku, hilang rasa takutku
(P1) Patik ni Debata di hita sadarion ima sian Psalm 96 :2-3
P1 : Endehon hamu ma Jahowa, puji hamu ma goarNa, baritahon hamu ma hatuaonNa ganup ari
P2 : Pajojor hamu ma ditonga tonga ni angka parbegu hamuliaon Nai, ditonga tonga ni saluhut bangso halongangan, angka na binahenNa i. Antong rap mangido gogo ma
hita tu Tuhan Debata laho mangulahon patikNai
R ; Ale Tuhan Debata sai pargogoi ma hami mangulahon na hombar tu patikMi, Amen
Marende 183 : 1-2 ( najumpang au)
Najumpang au na asiroha, diau na mago i hian, Tuhan Jesus parasi roha, diau na lilu na hinan
……………dst / dohot satorusna.
Dibahen godang ni dosangku, tung hona uhum au tama, Hape ro Jesus dipadomu au muse dohot Debata
MudarNa na badia i, pajongjong pardomuan i, Pajongjong pardomuan i
Manopoti dosa (686 respon), tatopoti ma dosanta na godang i tu adopan ni Debata
P1 : Ale Tuhan Debata, pargogo na so hatudosan jala Amanami! Hujou hami do goarMu na badia I, ala na targogot hami marningot dosa nami. Sai marasi ni roha
ma Ho mida hami on. O Tuhan Jesus Kristus, Anak ni Debata na gabe jolma ala ni hami, na mate jala na hehe sian na mate, na manaek tu banuaginjang do Ho mangondihon hami.
R : (Mangendehon) 686 : 1
Ramun do au di joloMi, gok dosangki, urasi au
O Jesus biru biru i, dison do au, patau ma au
P2 : Asi rohaM di hami , sai patongtong ma di hami roha hamauliateon tu Ho.
O Tondi Parbadia, pangapuldi na marsak roha, pamalum ma saluhut na bernit, binahen ni dosanami!
Ro ma Ho mangingani hami, asa marlas ni roha hami mangulahon lomo ni rohaM. Ho do parhitean asiniroha, ……………dst / dohot satorusna.
R : (mangendehon ayat 2)
Na ro do au tu joloMi, gale do au, urupi au
O Jesus ala mudarMi, dison do au patau ma au
P1 : Tabegema baga baga ni Debata taringot tu hasesaon ni dosanta, munsat pe angka dolok, jala humuntal angka robean, alai anggo parasi ni rohangKu na so
tupa munsat sian ho.
P2 : Jala padan ni hadameonKu na so tupa humordit, ninna Jahowa siasii ho. Hasangapon ma di Debata na diginjang!
(P1)Marende 792 : 1-2 (Pasu-pasu hami o Tuhan)
(Refrein) Tuhan datanglah dan bri berkat
Damai dan kuasaMu, kuatkanlah umatMu Tuhan
Di dunia ini tolonglah aku jadi saluran berkatMu
Bagi yang sedih hiburan dib’ri pertolonganpun dibri
(Tuhan datanglah dan b’ri………kembali ke refrein…)
Di dunia ini, mampukan kami menghadapi pencobaan
Semua musuhMu, iblis seteru kalah kar’na kuasaMu
(Tuhan datanglah dan b’ri…… Kembali ke refrein)
(P2) Epistel dibagasan sadarion sian 1 Tessalonika 1 : 1-10
P2 : Ahu surat tinongos ni si Paulus, si Silwanus dohot Timoteus mandapothon huria Tessalonik na di bagasan Debata Ama dohot Tuhan Jesus Kristus: Asi ni roha ma di hamu dohot dame
P1 : Na mandok mauliate do hami tongtong tu Debata siala hamu saluhutna; ai hutaringoti hami do hamu di tangiangnami
R : Ai ndang mansadi hami marningot ulaonmuna na sian haporseaon dohot halojaonmuna na sian holong ni roha i ro di habengetonmuna na sian roha na mangkirim di Tuhanta Jesus kristus, i ma maradophon Debata Amanta.
P2 : Ai huboto hami do, ale angka dongan na hinaholongan ni Debata: Angka naung tarpillit do hamu.
P1 : Ai ndada marhitehite hata sambing ro barita na uli, na hupaboa hami tu hamu, tung mardongan hagogoon do dohot Tondi Parbadia, angkup ni hiras ni roha godang; ai diboto hamu do antong pangalaho ni hami na ro i tu hamu humongkop hamu.
R : Jadi nunga gabe paniru hamu di hami dohot di Tuhan i, ai marlas ni roha na sian Tondi Parbadia do hamu manjalo hata i di bagasan haporsuhon godang.
P2 : Pola gabe sitiruon hamu di saluhut dongan na porsea, angka na di luat Makedonia dohot Akaya.
P1 : Ai sian hamu do marlupuk hata ni Tuhan i, ndada holan tu luat Makedonia dohot Akaya; tung tu saluhut luat do tarbarita haporseaonmuna di Debata, asa ndang pola be taringotannami anggo i.
R : Ai dibaritahon nasida do nang dalannami masuk tu hamu, nang dalanmuna mulak tu Debata, tumadingkon angka ajiajian laho mangoloi Debata na mangolu jala na sintong i.
P2 : Na maimaima nama hamu di haroro ni Anakna sian banua ginjang i, dung dipahehe sian angka na mate, i ma Jesus, na paluahon hita sian rimas na naeng ro
olat ni I do sahatna, Martua do angka na tumangihon hata ni Debata jala na umpeopsa”
(P1) Marende ma hita sian no 519 : 1-2
( Tarbege do panjou ni Kristus)
Tarbege do panjou ni Kristus, torus tu tano Batak i
9.P2. : Tahatindanghonma Haporseaonta i, rap dohot donganta sahaporseaon di sandok portibion, rap ma hita mandok
P + R : Ahu porsea…… du
P1. Marende ma hita sian no 754 : 1- (Gok las ni roha do au) P. Pelean
Gok las ni roha do au dingolungkon, dingolungkon, dingolungkon,
Gok las ni roha do au dingolungkon, tongtong dingolungkon
Ref. Mauliate gok las ni roha, maringan holong Mi Tuhan di au
Mauliate gok las ni roha, maringan holongMi Tuhan di au
Mardame jala sonang do rohangkon, dingolungkon, dingolungkon
Mardame jala sonang do rohangkon, tongtong dingolungkon
Ref. Mauliate ……..du
Gok do holong ni Jesus di ngolungkon, dingolungkon, dingolungkon
Gok dok holong ni Jesus di ngolungkon, tongtong dingolungkon
Ref. Mauliate …….du
Ndang hona uhum be au dingolungkon, dingolungkon, dingolungkon
Ndang hona uhum be au dingolungkon, tongtong dingolungkon
Marlas ni roha do au dingolungkon, dingolungkon, dingolungkon
Marlas ni roha do au di ngolungkon, tongtong di ngolungkon
Jamita Psalm 96 : 1-9
Marende 669 : 1… (Ringgas au paboahon) PP
Ringgas au paboahon barita nauli, barita haholongon ni Jesus Tuhanki
Ringgas au paboahon, ai na sintong do i, mambuat nasa holso soada tudos ni i.
Ref. ringgas au paboahon, Barita na umuli
Barita haholongon ni Jesus Tuhanki
Ringgas au paboahon, barita nauli, ai tung so tarpatudos tu na di tano i
Ringgas au paboahon tu sude donganki, ai tung marhite I do malua tondingki
Ref. ringgas au…..du
Ringgas au paboahon, barita nauli, ai lam binaritahon, lam ganda tonggi ni
Ringgas au paboahon, hata na sintong i, tu na di haholomon, asa malua i
Ref. ringgas au …..du
Ringgas au paboahon, barita nauli, ai angka naung manjalo, uasan do disi
Dungi di surgo sogot endehononku i, barita haholongon, ni Jesus Tuhanki
Ref. ringgas au… du
P : Tangiang Pelean….
R : Ende pelean ( Nasa na nilehonmi…..)
P : Ale Tuhan Debata, Amanami pardenggan basa na sumurung! Na ro do hami tu joloM mamboan puji-pujian dohot olop-olop. Mauliate rohanami ala dipasupasu Ho
na hu ula hami, gabe jumpang hami parbue sian haumai (sian porlak). Marlas ni roha hami nuaeng mangalehon silehonlehon nami na denggan tu Ho.
Na laho pasangaphon Ho do
hami, ala ni pangaramotiM di hami dohot diangka na hu ula hami jala malua hami dibahen Ho sian ragam ni parmaraan.
P1 : Na hurang tama do hami nian manjalo asi ni rohaM na godang i. Sai togu ma hami marhite-hite silehonlehonMi, asa lam hupauba hami roha na so hasea, jala
huihuthon hami Tuhan Jesus Kristus, ……………dst / dohot satorusna.
P2 : Sai urupi ma angka na pogos dohot na dangol. Unang loas mate anturaparon manang ise na manghabiari Ho. Sai tatap ma na haleonon jala suru pangurupi tu nasida.
Sai apoi ma angka na mora, na duma, asa dilehon tu angka na hurangan. Sai pasupasu ma hataM tu roha nami, ai i do hangoluan ni tondi nami.
Sai paingot hami di ujung ni
langka nami, asa unang holan hangoluan na di tano on hu lului hami, alai togu togu ma hami asa hupareak hami hangoluan dohot arta na so olo suda, silehononmu tu hami.
P1 : Sai pasupasu na manggomgomi hami dohot panguhum, ro diangka raja, asa tigor uhum nasida, jala asa diuluhon nasida parripena i tu angka ulaon na denggan. Sai
paringgas hami mula ulaon, ai patikMu hian do i, asa lam moru bilangan ni angka na jungkat jala lam tu toropna parasiroha, na pasangaphon Ho. Sai boan ma hami sian
rura hasusaan on tu lambungMu, marhitehite Tuhan Jesus Kristus, Tuhan nami
P : Ale Amanami na dibanua ginjang! sai pinarbadia ma goarMu, sai ro ma harajaonMu, sai saut ma lomo ni rohaM dibanua tonga on songon na dibanua ginjang.
Lehon ma tu hami sadarion hangoluan siapari! ……………dst / dohot satorusna.
R : (Mangendehon) Ai Ho do nampuna….du
P : Tangiang pasupasu
R : Amen-amen.amen.
Pdt : Nunga tajalo hata ni Tuhanta di pesta HUT 53 dohot pesta Gotilon sadarion, asa tung gabe pangoloi ma hita tutu, ndada asa dioloi. Ala Debata do Bonana
dohot Ujungna, nunga tabonai ulaonta ondeng marhite tortor bonabona, nuaeng pe naeng paujungonta ma ulaon parsombaonta tu Jahowa. Asa songon nidok ni umpasa ma dohononta: Asa bona ni aek puli ma di harangan ni Simamora, ……………dst / dohot satorusna.
R : Ima tutu
Pdt : Sahatsahat ni solu sahat ma tu bontean, nunga saut ulaon pesta Gotilonta sadarion, sai sahat ma hita tu parhorasan nang tu panggabean.
R : Ima tutu, sahat ma na uli sahat ma na denggan tu hita saluhutna.
Pdt : Antong amang pandenami…..(gondang mangalusi)….. Bahen damang ma gondang hasahatan laos padomu ma tu sitiotio i.
R : (mangendehon “Puji ma” [huhut manortor])
Puji ma Tuhan Jahowa na sumarihon na tinompaNa da, Luhutna hita marlas ni roha manghilalahon denggan basaNa da, Puji ma, pasangap ma, olophon Tuhan i. Puji ma, pasangap ma, olophon Tuhan i.
###Contoh Acara :
PARTONDING NI ACARA PROSESI – IBADAH (GEREJA)
ULAON / PESTA GOTILON (R.S.G)
KategoriAcara dan Kegiatan, HUT HKBP kramat Jati, Kebaktian Minggu
Pos SebelumnyaSebelumnya informasi lain Jelang 53 HUT HKBP Kramat Jati
Pos SelanjutnyaSelanjutnya Ibadah Minggu 29 Okt 2017
Sada Kultus do Sitindangi Ni Jahowa? | Na Jotjot Disungkun Halakslama Bolanda Bosnia Boulou Bulgar Cebuano Cheska Chichewa Chin (Hakha) Chitonga Chol Chuvash Cina Mandarin (Disederhanakan) Cina Mandarin (Tradisional) Citonga (Malawi) Dangme Dansk Digor Esti Ewe Fante Faroese Farsi Fiji Galicia Garifuna Georgia Greenland Guarani Gujarati Hausa Heber Hiligaynon Hindi Igbo Iloko Indonesia Inggris Islan Italia Japang Jawa Jerman Jerman Rendah Kabiye Kabyle Kannada Karen (S'gaw) Katalan Khmer Kikamba Kikaonde Kikongo Kinyarwanda Kirghiz Kisi Kisonge Kongo Korea Kreol Haiti Krio Kroat Kwanyama Lamba Latvi Lituavi Magyar Malagasi Malayalam Malta Mam Mapudungun Marati Mazatec (Huautla) Melayu Mende Mixorsk Nzema Oromo Ossetia Pangasinan Papiamento (Aruba) Pijin Pulopulo Solomon Polski Portugisnhala Slovak Sloven Spanyol Suomi Swahili Swati Swensk Tagalog Tahiti Tajik Tankarana Tarascan Tatar Telugu Tetun Dili Thai Tigrinya Tlapanec Tojolabal Tok Pisin Totonac Tsonga Turki Turkmen Tzeltal Tzotzil Ukraina Urdu Valencia Venda Vezo Vietnam Wallis Welsh Xhosa Yunani Zapotec (Isthmus) Zulu
Ndang sada kultus Sitindangi Ni Jahowa. Alai, halak Kristen do hami. Marsitutu do hami mangihuthon Jesus jala mangolu hombar tu ajaranna.
Aha do lapatan ni kultus?
Godang do pandapot ni halak taringot lapatan ni ”kultus”. Alai, adong do dua lapatan ni ”kultus” na somal diboto halak, jala ndang parsidohot hami tu na dua i.
Pigapiga halak mandok molo kultus, i ma agama na baru dibahen. Ndang agama na baru dibahen Sitindangi Ni Jahowa. Alai, hami mangihuthon isara panombaon ni halak Kristen di abad na parjolo. Disurat do di Bibel, isara panombaon ni nasida. (2 Timoteus 3:16, 17) Jala, hami mangihuthon isara panombaon na disurat di Bibel. Pos do rohanami, on do panombaon na sintong.
Pigapiga halak mandok molo kultus, sekte na mangaliluhon na dipimpin jolma. Ndang jolma na gabe pamimpin ni Sitindangi Ni Jahowa. Alai, hami mangihuthon hata ni Jesus on, ”Holan sada do pamimpinmuna, i ma Messias.”—Mateus 23:10, Bibel siganup ari.
Ndang boi dohonon molo Sitindangi Ni Jahowa mangaliluhon jolma, ala nasida mangulahon angka prinsip na marlaba tu hami dohot tu na asing. Umpamana, diurupi hami do godang halak pasohon hasomalan na so denggan, songon mabuk manang marnarkoba. Di liat portibi on, diajari hami do halak manjaha dohot manurat. Jala diurupi hami do halak na hona mara. Dung i, marsitutu do hami mangihuthon ajaran ni Jesus, asa mangalehon pangkorhon na denggan tu na asing.—Mateus 5:13-16.
Boasa Dipangke Hamu Goar Sitindangi Ni Jahowa?
Sadia Godang do Sitindangi Ni Jahowa di Liat Portibi On?
Di Sitindangi Ni Jahowa, Boi do Borua Marbarita na Uli?
MANAT MARDONGAN… | Panjaitan
Posted by: todano on: Mei 26, 2014
Boha ma asa boi hita marsada ?
Horas ma dihita saluhutna. Nunga tung mansai leleng dang adong ni surathon barita manang uneg uneg na di bagas roha. Marsak do roha sipata paida ida akka na masa on, unang pola tu lingkup ni Negara on, holan lingkup ni sada Punguan na mardongan tubu dohot boru Sejabodetabek on pe nunga marsak iba marnida jala pabege bege akka na masa di tonga tonga ni Punguan i. (Punguan ni sada marga di Jabodetabek) .
. Tona ni oppunta : “MANAT MARDONGAN TUBU, SOMBA MARHULA HULA, ELEK MARBORU”. Hape di parsaoran ni punguan i nunga hurang adong be na manat mardongan tubu. Akka hata hata sisongonon : Dia ibana asa hupahiang hosana dohot akka hata na asing na so suman na ni ni tujuhon tu dongan tubu. Dang sangap be idaon Raja adat, Raja Parhata, akka natua tua, sintua akka na songon on. Tung santabi bolon ma dihamu akka damang dohot da oppung akka na tumua, tarlobi naung marumur diginjang ni 70 taon, apalagi naung menjelang 80 taon. Nunga sangap hamu among, oppung di hatuaon mu na on, ai nunga dapot muna Hasangapon, Hamoraon, Hagabeon, unang orui hamu sangap mu nai. Anggo niingot di bona ni pasogit, nunga tama hamu dapot Sulang sulang Hariapan. Bahkan Hata ni Tuhanta pe mandok anggo umur ni Jolma 70 taon do. Molo ni jaha di buku cerita i, di luat na asing akka naung dipasu pasu Tuhan umur na ganjang jala tokoh, holan na martapa na ma di ula pajonok dirina tu na Marhuaso i, anggo akka urusan ni portibi on, akka na umposo I ma mangula I, bincan dapot muse umur ni akka naumposo I tu na matua. Sahali nari ahu mangido marsantabi, dang na manggurui ahu di hamu akka natua tua nami ate, ai hamu do guru di hami. Di pudian ni ari hami ma muse gabe guru di akka naumposo.
Molo naeng marulaon sada keluarga di Jabodetabek on nuaeng, tung mansai bahat na mangeluh. Molo ulaon las ni roha, moru las ni rohana. Molo ulaon arsak ni roha, tabba arsak ni rohana. Holan naeng marulaon sada keluarga, pintor ro do sukkun sukkun, Tudia do pasahat on mu ulaon mon. Ai molo tu bariba an do di pasahat ho, dang parsidohot hami disi ninna. Bahkan molo ro na so pro tu ibana manungkir pasahathon Turut Berduka Cita, nunga pintor geor, nunga ro manggugai ninna, bahkan diancam sotung manghuling ho ninna. Jadi molo so boi manghuling ba boha ma bahenonna pasahathon Turut Berduka Cita tu Hasuhuton i.
Molo na ni ingot Hata ni Oppunta : Pat ni Gaja tu Pat ni Hora, Anak ni Raja Pahoppu ni malo marroha. Hori do ihot ni doton, Hata do si ingoton. Anggo di paradaton sai on do ni ingot. Alai anggo nuaeng nunga huida di na naeng mar ulaon sada keluarga, di bahen ma sada Surat Kuasa manang Surat Perjanjian na bermeterai. Pihak pertama ima nanaeng marulaon (natoras ni anak mangoli), pihak kedua ima akka goar ni pengurus ni sada punguan. Isina hurang lobi, pasahaton ni keluarga na marulaon ima sude nasa pelaksanaan ni ulaon I tu pihak kedua. Na so jadi boi adong mangantoi ulaon I di luar ni pihak kedua, anggo so seizin ni pihak kedua.
Jadi tung marsak do iba mamereng, dang ma si haporseaan be di hata akka na mardongan tubu. Muse ai dang boi be antoan ni akka haha anggi manang bapauda bapatua akka na saoppu dope ulaon i, ai holan na adong goar na di surat Perjanjian i nama na boi mangantoi.
So tung muruk hamu akka natua tua nami manjaha surat on, alai ima na solot di ate ate na sai gompang di pusu pusu. Boha ma asa boi sada hita on songon hata ni natua tua Sada songon daion mual, dang mardua songon daion tuak, ma si argaan, ma si hormat an, alai akka na wajar wajar ma sesuai norma norma na masuk akkal. Unang ma maksa hon sada lomo ni roha akka naso wajar.
Tarombo - Diagram
Lirik Lagu: NAPURAN SAKKABABA – dabuanbodil.com
Aha be inang sidohonon ku.
Dia be inang sisolsolan hu.
Naung dibahen ho do dainang, nasa tolap mu.
Pasikkolahon au inang anggiat maju.
Hape sibaran hi do dainang gabe alokku.
Putus ditonga dalan do sita sitakku.
Sipata ma inang mandele au.
Molo sai hurimangi pambaenan mu.
Sipata do inang dihorting ho siubeon mu.
Asa adong ma ganup bulan tongoson mu.
Hape marisuang doi sude pambaenan mi.
Parjalang naso dapot tuppal au inang.
Tung aha be inang na hujambari.
Marsak rohakki sai marpikkiri.
Bulan marsalpuan, taon marsibolusan.
Goar nama anak mu adong di parrattoan.
Napuran sakkababa pe inang dang tartongosson.
Bulan nadi ginjang pardomuan ni simalolong.
Paboa ma bulan bagian hon da tu dainang.
Unang dainangi, mago mago di pakkiriman.
Paboa ma bulan au nasai di paralangan.
Klik link di bawah ini untuk menyaksikan Lagu NAPURAN SAKKABABANAPURAN SAKKABABA
Hampung Togi - NEANG DO ULAON MOLO DOS ROHA - PALAMBOKPUSUPUSU
Home » TORSA » Hampung Togi - NEANG DO ULAON MOLO DOS ROHA
28 August 2017 TORSA Edit
Hohom nasida na tolu, tarlumobi Ompu Pangadean boru. Diingot ibana ujui ndang do pe sorang si Balonggu, tompu marujung Simatuana boru ala ni sahit na songgot so dung sanga nanggo diboan nasida tu parubatan. Hatiha i lima bulan dope si Balonggu Amani Pangadean anak buha bajuna i di bortian marujung simatuana i. Hape tolu bulan dung mabalu nunga manigor mangoli muse simatuana doli nang pe sude ianakhonna mangorai Simatuana i mangoli muse, ia di roha nasida molo tung pe ingkon mangoli nanggo jumolo mangulon nian apala sataon. Alai dang ditangihon simatuana i pangidoan ni sude gellengna i, dituntun do asa gira mangoli. “Asa adong donganku manganturen dakdanahon” ninna Simatuana doli marsidalian.
Na humansit ala maringkon do Simatuana i ingkon mangoli nang pe dang tarjalo sude ianakhonna na ulau i, gabe sai gunturma sude anggina dohot edana. Gabe jotjot nasida murak marbadai tarlumobi Simatuana doli dohot angka gellengna. Dang hinata nian, boha pe Simatuana i ingkon ondihononna do niolina i ala sipata sahali sude gellengna mamungka bada tu Inongna panoroni i. Gabe olo ma gabe sipanotnotan parbadaion ni Simatuana i di huta i.
Alai na mambahen porsuk parniahapan ni Ompu Pangadean uju i, na so olo i be ibotona dohot anggina na gumelleng, 2 anggina 2 ibotona tading di jabu ni Amongna, gabe ingkon maisolat ma i rap dohot Ompu Pangadean tung pe nasida na imbaru manjae dope.
Dang holan i, haru nang pe angka anggina naung dolidoli tahe olo do silluksilluk ro tu jabu nasida laho mangan ala marbada dohot Inongna panoroni i dohot Amongna.
“Boha do huroha pandok ni halak Among” ninna si Kartini tu Simatuana i.
“Maos do nian dipasingot simatuam angka anggina dohot ibotona, alai tung mansai jogal do nasida maol mambege poda ni simatuam. Boha ma dohonon nian, ai so pultak do he simalolong ni Ompungmu boru dung mate nunga manigor ro panggantina hape nunga diorai hami hian nian Ompungmu doli” ninna Ompu Pangadean boru patorangkon tu parumaenna i.
“Alai pandok ni Namboru dohot Amonguda hamu pe ninna dang sipangorai mangoli Ompung?” ninna si Togi.
“Boha do dang sipangorai, dang manjua. Ianggo toho so diboan Ompungmu pangganti i bah leleng do Amongmu jala mansai koras do mangalo unang manigor mangoli Ompungmi. Alai ala naung manuntun Ompungmu doli dang tardok Amongmu be songon dia lobi holan parsip ibana jala sai mangapoi roha ni angka anggina dohot ibotona” ninna Ompu Pangadean boru.
“Jai, sanga do piga dakdanak sian Ompungboru panoroni i” ninna si Kartini.
“Ai so sanga adong tubuna, so gok muse nasida sataon marsaripe?”
“Boasa Inong dohononmu songon i, na sirang do nasida?” ninna si Kartini.
“Songon i ma poang huroha tingkina, gabe lintun do Inong panoroni i dung hira dihorus angka mas ni Ompungmu. Lintun so tarboto manang tu dia habang manadingkon Ompungmu doli” ninna Ompu Pangadean boru manatap dao atik dompak dia rohana.
Diingot Ompu Pangadean sude na masa i. Diingot ibana dungkon lintun panoroni ni simatuana i, tompu ma muse marsahit simatuana doli. Pola tahe leleng marsahit posa hape angka anggina dohot edana nunga hurang denggan tu Amongna, mardomu ma muse tahe ala sai disalahon simatuana i sude gellengna parlintun ni niolina na umposo i. Lalap do sai disolsoli Simatuna tahe sude ianakhonna i na mandok ala ni nasida do asa gabe lintun niolina i.
Alani parsahiton ni Simatuana i ma gabe ingkon mulak nasida sian jabu panjaeanna i tu jabu ni simatuana asa adong manganturen simatuana naung posa marsahit dohot mangaturehon sude tinodohon ni Ompu Pangadean doli. Dang tarjua Ompu Pangadean boru ingkon gabe mulak ibana tu jabu ni simatuana pature simatuana na marsahit dohot angka tinodohon ni parhalanguluna i.
Mansai hansit tahe diae Ompu Pangadean boru uju i. Ai gabe ampe tu ibana ma songon ina di jabu i, gabe Ina tu angka tinodohon ni amantana i. Gabe Ina nang so pola tang do pe mangadopi angka na marbaju dohot dolidoli, gabe Ina tu na so tinubuhonna.
“I ma poang upa ni siangkangan, upa ni inanta ni buha baju. Ai molo hasomalan ni adatta ai indada na matean Ina angka tinodohon nami, alai hami dohot simatuam do na matean Ina. Ingkon gabe ahu nama Ina tu sude tinodohonku, huhut manganturehon simatuangku doli” ninna Ompu Pangadean boru nanget huhut tungki simanjujungna mangingot bernit ni tinaonna uju i.
“Pola leleng diurus Inong ujui Ompung doli na marsahit i?” ninna si Kartini.
“Adong do sataon lelengna asa marujung Ompungmu doli, alai nunga pola sanga tahe marsingkor ibana. Gok suda artana laho parsiubatna. Hansit ma tahe diae Ompungmu doli, alai humansit ma ahu na mangurus angkangmu Amani Pangadean dohot Ompungmu dohot padimundimun sude anggingku dohot edaku” ninna Ompu Pangadean boru.
Hohom nasida na tolu marsipatulut pingkiranna be, tarboan rohana be mangarimangi parsorion ni Ompu Pangadean boru. Tarlumobi si Kartini, “ dang dia dope hape na huae on sian ni ae ni simatuangkon. Patut do songon i burju ni simatuangkon tu hami ala naung diae ibana do hape hansit ni na manghunti manganturehon angka tinohonna” ninna si Kartini di bagasan rohana.
“Martua dope ahu, dung monding Ompungmu doli manigor muba do roha ni angka tinohonnami jala olo manangihon simatuam doli. Jala muse manigor hatop do marhasohotan anggi ni Simatuam i ma Ompu si Barita. I ma dongannami manuhuk angka na hansit i, mordomu muse angginiba Ompu si Barita boru pe manigor boi donganku saroha jala marsitungkolan manganturehon sude tadingtading ni Ompungmi” ninna Ompu Pangadean boru.
“Jai, Inongnama hape pangolihon angka anggimi dohot pamulihon edam sude?” ninna si Kartini.
“Nunga bagianku songon i poang. Pitu tinodohonnami, pitu ianakhonku hamu, ahu ma sude gabe Ina ni on. Uji ma jolo marpikkir bagas, sampulu opat ma gabe ampe tu ahu. Ahu nama gabe Ina di nasida na pitu jala Inong ni na pituna i tubungku sandiri. Alai tupa do sude i ala asi roha ni Debata”
“Jai dang hea hamu marbada dohot sude anggim dohot angka namboru i?” ninna si Togi.
“Ianggo angka bada na gelleng somal do i, alai tutu dang gabe tu hansit ni roha. Sian sude i, burju ni Amongmu do Togi na so olo pasombu ahu manganturehon Ompungmu, sude Amongudam dohot Namborum nang dohot hamu sude hamu gellengku. I do asa sai muruk ahu tu ho molo huida parumaenkon dipasombu ho sahalaksa laho manganturehon hami, ai molo dos rohamuna, sada pingkiranmuna jala marsitungkolan hamu na dua marsaripe aha pe na masa gabe neang do i tuhuhon molo dos roha dohot dongan saripe niba”
“Olo, olo….nunga huboto i. Sai pintor disalihi Inong do ahu, dabudabu tu ahu murukmu apala sinungkun hea manang so hea hamu marbada. Nunga sae be i” ninna si Togi songon na mardandi.Punjabionga Turki Ukraina Valencia Vietnam Xhosa Yoruba Yunani
Di liat portibi on, adong hirahira sada satonga juta sijala dengke. Ala jotjot do nasida marpindapinda sian sada pelabuhan tu pelabuhan na asing, songon dia do Sitindangi Ni Jahowa boi pasahathon barita na uli tu nasida? Molo adong sada kapal maradi di pelabuhan, ro ma angka Sitindangi tu kapal i mangalehon angka sijahaon di bahasa ni nasida jala mambahen parsiajaran Bibel.
Songon dia do pangkilalaan ni angka halak na di kapal i? Si Stefano, sahalak Sitindangi na marbarita di pelabuhan Vancouver, Kanada, mandok, ”Dirimpu pigapiga halak do sude sijala dengke i halak na garang. Ra, adong do pigapiga na songon i, alai gumodangan do na serep marroha jala lomo rohana marsiajar.” Didok ibana muse, ”Sai dijangkon nasida do hami, alana porsea do nasida tu Debata jala mangkirim tu pasupasuNa.” Di Vancouver, mulai bulan September 2015 sahat tu Agustus 2016, nunga lobi 1.600 hali angka Sitindangi Ni Jahowa manjumpangi angka halak na di kapal! Dilehon nasida ma marribu sijahaon di marragam bahasa, jala adong lobi sian 1.100 halak na olo marsiajar Bibel.
Songon dia do carana asa tongtong nasida marsiajar Bibel?
Ala adong do angka Sitindangi na marbarita di godang pelabuhan di liat portibi on, boi ma angka sijala dengke i tongtong marsiajar Bibel tingki laho tu pelabuhan na asing. Umpamana di bulan Mei 2016, pajumpang ma Sitindangi Ni Jahowa di Vancouver dohot si Warlito, sahalak pangalompa di kapal barang. Dipatudu ma tu ibana video Boasa Ringkot Marsiajar Bibel? jala marsiajar Bibel ma ibana mamangke brosur Barita na Uli sian Debata! Tingki i, naeng laho nama si Warlito tu pelabuhan Paranaguá di Brasil. Alai, hirim do rohana asa boi tongtong marsiajar Bibel.
Dung lobi sabulan, sahat ma ibana di Paranaguá. Pajumpang ma ibana dohot dua Sitindangi halak Brasil di pelabuhan i. Didok nasida, nunga dikirim angka Sitindangi di Vancouver taringot pangidoan ni si Warlito asa dijumpangi muse. Las situtu do roha ni si Warlito ala pajumpang dohot angka Sitindangi i, jala mandok mauliate do ibana ala marsitutu nasida manjumpangi ibana. Tongtong do ibana marsiajar Bibel dohot angka Sitindangi di pelabuhan na asing.
Lam tu Dengganna Marbarita​—⁠Ndang be Marsiajar Bibel
BOASA RINGKOT: Angka halak na manjou goar ni Jahowa do na dipalua Debata. (Rom 10:13, 14) Alai ndang sude angka halak na marsiajar Bibel olo mangihuthon prinsip ni Jahowa. Tapangke ma denggan tingkinta laho mangurupi halak na olo muba jala palashon roha ni Jahowa. Jadi molo sasahalak nunga leleng marsiajar Bibel alai ndang dope mambahen hamajuon, boi ma tapaso marsiajar Bibel dohot ibana. Tumagon ma talului halak na asing, na ditogu-togu Jahowa tu organisasina. (Joh 6:44) Alai haduan, molo taida ibana nunga muba, jala patuduhon na tama do ibana “mandapot hangoluan saleleng ni lelengna”, boi ma taurupi muse ibana marsiajar Bibel.​—Ul 13:48.
Puji ma ibana ala olo marsiajar Bibel saleleng on.​—1Tim 2:4
Paboa ma mansai ringkot do mangulahon angka naung diparsiajari ibana.​—Luk 6:46-49
Ulas hamu ma tudosan ni Jesus taringot panabur. Jala pangido hamu ma ibana asa mangarimangi aha do na mambahen ibana ndang boi maju dope.​—Mat 13:18-23
Denggan ma paboa tu ibana boasa dipaso hamu marsiajar Bibel dohot ibana
Paboa ma tu ibana, ro do hamu sasahali laho patoguhon ibana. Jala molo nunga muba ibana, boi ma diuduti muse marsiajar Bibel
TONTON MA VIDEONA, DUNG I ALUSI MA SUNGKUN-SUNGKUN ON:
Sian pangkataion ni nasida i, aha do na patuduhon molo parsiajar Bibel i ndang mambahen hamajuon?
Songon dia parbarita i mangurupi parsiajar Bibelna asa mangantusi ringkot do mambahen hamubaon?
Songon dia parbarita i paboahon molo haduan boi do diuduti muse marsiajar Bibel?
Andorang so mambahen keputusan asa ndang be marsiajar Bibel dohot sasahalak, martangiang ma tu Jahowa. Tapingkirhon ma nunga sadia umurna, jala aha do keterbatasanna. Dung i, tapingkirhon ma sungkun-sungkun on.
Sai ditepati ibana do janjina laho marsiajar?
Persiapan do ibana andorang so marsiajar?
Olo do ibana ro tu parpunguan?
Olo do ibana muba hombar tu prinsip ni Bibel?
Olo do ibana paboahon angka naung diparsiajari ibana tu na asing?
Olo do ibana manadingkon agama na so sintong?
08.59 Gereja Katolik Maria P.O.K.-Sidikalang No comments
"Na mabiar do hamu hape, hamu parhaporseaon na metmet?" (Mat 8:26)
Galumbang ni ngolu on, ima rupani i sitaonon, hapogoson nunga gabe bagian ni ngolunta di portibi on. Olo do sipata galumbang i ro tompu tu ngolunta, hape ra andorang so ro galumbang i, ngoluntai tung mansai sonang. Dos ma songon na dialami angka apostel i, tingki markapal nasida. Andorang so na masa i, nasida tung mansai sonang, marlasniroha mambegei pangajarion ni Jesus Kristus. Di bagasan las ni roha nasida laho mangihuthon Jesus, marparau tu sada inganan. Hape di tonga laut, tompu ma ro habahaba na balga na mambahen naeng manongnonga kapal ni nasida, jala gabe mabiar situtu ma nasida. alai dung di bagasan habiaron bolon nasida, laho ma nasida tu Jesus na dohot di parau i, mangido pangurupion sian Jesus asa unang saut manongnong nasida, jala diurupi Jesus ma nasida marhite na mamarenta galumbang ni tao i asa menak jala menan situtu ma tao i. Parngoluanta pe jotjot songon i, olo ro tompu parsoalan. Mahite panjahaon sadari on, gabe diajari ma hita ima, molo ro angka si songoni, sae naeng ma nian ro hita tu Jesus Kristus mangido panurupion sian Jesus asa unang manongnong hita di hamateon manang hadosaon. Porsea situtu hita, Jesus Tuhanta sai na manangihon angka alu-alunta tu Ibana, jala Ibana sae na mangulahon angka ulaon hahomion asa unang mago jala mate hita. Porsea do hita tu Jesus na boi mangurupi hita malua sian angka galumbang manang habahaba ni ngulonta on? Sai na ro do hita mangido pangurupion sian Jesus?
Ise do Punguan na Mangaradoti Organisasi Sitindangi Ni Jahowikol Bislamasti Ewe Fante Faroese Farsi Fiji Ga Galicia Georgia Greenland Guarani Gun Hata ni na Ngungu di Amerika Hata ni na Ngungu di Brasil Heber Hiligaynon Iban Igbo Iloko Indonesia Inggris Islan Italia Jawa Jepang Jerman Jerman Rendah Kabiye Kabyle Kachin Karen (S'gaw) Katalan Kazak Khmer Kinyarwanda Kirghiz Kongo Korea Kreol Haiti Kroasia Latvi Lingala Lituavi Magyar Makedoniaomani (Makedonia) Cyrillic Rumania Rundi Rusia Sepedi Serbia Serbia (Romawi) Setswana Shona Silozi Sinhala Slovak SlovenValencia Venda Vezo Vietnam Wallis Welsh Xhosa Yoruba Yunani Zapotec (Isthmus) Zulu
Punguan na Mangaradoti Organisasi, i ma punguan sian pigapiga halak Kristen na togu partondionna. Nasida mangalehon tudutudu tu sude Sitindangi Ni Jahowa di liat portibi on. Adong dua tugas ni nasida na rumingkot:
Mangaradoti taringot paradehon tudutudu sian Bibel na adong di sijahaon, parpunguan, dohot singkola tu Sitindangi Ni Jahowa.—Lukas 12:42.
Mangaradoti ulaon ni Sitindangi Ni Jahowa di liat portibi on, umpamana taringot ulaon marbarita na uli jala taringot tudia angka sumbangan dipangke.
Punguan na Mangaradoti Organisasi mangihuthon sitiruon sian ”angka apostel dohot angka pangituai” di Jerusalem di abad na parjolo, na mambahen angka haputusan na ringkot tu sude huria Kristen. (Ulaon ni Apostel 15:2) Songon angka apostel i, ndang anggota ni Punguan on na manguluhon organisasinami. Diboto nasida do sian Bibel molo Debata nunga mamillit Jesus Kristus gabe ulu ni huria Kristen.—1 Korint 11:3; Epesus 5:23.
Ise do anggota ni Punguan na Mangaradoti Organisasi on?
Sian bulan Januari 2018, anggota ni Punguan on, i ma Kenneth Cook, Jr., Samuel Herd, Geoffrey Jackson, Stephen Lett, Gerrit Lösch, Anthony Morris III, Mark Sanderson, dohot David Splane. Nasida mangulahon ulaonna di kantor pusat nami di Warwick, New York, AS.
Songon dia do Punguan on mangulahon ulaonnasida?
Punguan na Mangaradoti Organisasi nunga mambahen onom panitia laho mangaradoti pigapiga ulaon, jala ganup anggota mandapot tugas di sada panitia manang lobi.
Panitia Koordinator: Na mangaradoti situasi molo adong parsoalan, molo adong mara, molo adong pangarupaon [penganiayaan] na diadopi angka Sitindangi alani haporseaon ni nasida, jala mangaradoti tingki adong na tompu masa tu Sitindangi Ni Jahowa.
Panitia Personalia: Na mangaradoti pengaturan na dibahen tu anggota keluarga Betel.
Panitia Penerbitan: Na mangaradoti taringot pabinsarhon dohot mangirim sijahaon na marojahan sian Bibel, pajongjongkon inganan parpunguan, kantor penerjemahan, dohot kantor cabang.
Panitia Dinas: Na mangaradoti ulaon pasahathon ”barita na uli . . . taringot tu Harajaon.”—Mateus 24:14.
Panitia Pengajaran: Na mangalehon tudutudu taringot paradehon bahan na marojahan sian Bibel na laho dipasahat di parpunguan, singkola, dohot program audio manang video.
Panitia Penulisan: Na mangalehon tudutudu taringot paradehon bahan na marojahan sian Bibel na laho dipabinsar jala diparade di situs Web, dohot mangaradoti ulaon taringot penerjemahan.
Asing ni i, Punguan na Mangaradoti Organisasi marrapot ganup minggu laho mangkatai taringot aha na dihaporluhon organisasi. Tingki marrapot nasida, dilului nasida do tudutudu sian Bibel jala mangihuthon panogunoguon ni Tondi Parbadia, asa boi nasida saroha dohot sapingkiran laho mambahen haputusan.—Ulaon ni Apostel 15:25.
Ise do na mangurupi Punguan na Mangaradoti Organisasi on?
Nasida halak Kristen na boi dihaporseai jala boi mangurupi panitia na dibahen Punguan on. (1 Korint 4:2) Adong do pengalaman dohot haboion ni nasida laho mangurupi sada panitia, jala dohot do nasida marrapot ganup minggu. Nang pe nasida ndang dohot mambahen haputusan, boi do nasida mangalehon pandapot dohot hatorangan na dihaporluhon, mangulahon haputusan naung dibahen panitia, jala mangaradoti hasil dohot hamajuan sian haputusan naung dibahen. Punguan on pe boi manuru nasida laho manjumpangi angka donganta di pigapiga negara manang pasahathon bagianna di acara pertemuan tahunan dohot wisuda Singkola Gilead.
GOAR NI ANGKA NA MANGURUPI
Bibel paboahon boasa jala songon dia diuluhon halak Karisten na sintong.
Di abad na parjolo, adong pigapiga sintua dohot apostel na marhobas gabe Punguan Na Manguluhon Orhanisasidi ruas ni huria Karisten. Boha do saonari on?
Dipaimbar Sitindangi Ni Jahowa do angka sintua dohot ruasna? Ise do na gabe parbarita na uli?
RUMAH FIRMAN: Jamita Lukas 15 : 11 - 24
Bangko ni sianggian
PEMBERONTAKAN MENIMBULKAN PENDERITAAN, jala laos ima na mamboan jolma i tu penderitaan saleleng ngoluna paima mulak ibana gabe tano. PemberontakanenderitaaenderitaaMULAK, MULAK MA HO
KESALAHAN DIBALAS DENGAN PELUKANmpu be pamangan ni anak sianggian i laho mandok “Bahen ma ahu songon anak gajianmu sada”. Ndang mampu
Diposting oleh Pdt. Rudolf Sitorus di 10.09
Israel Tarbagi—Raja na Burju dohot Raja na Jahat | Isi ni Bibel
Raja na Burju dohot Raja na Jahat
Tarbagi dua bangso Israel. Margantiganti do raja di Israel, jala torop sian nasida ndang marsihohot tu Jahowa. Ujungna, dilengsehon halak Babel ma Jerusalem
SONGON surirang ni Jahowa, tarbagi dua bangso Israel. Si Rehabeam raja ni Israel na jungkat manggantihon si Salomo. Ujungna, ditadingkon sampulu marga ni Israel ma si Rehabeam dipajongjong ma harajaon Israel di utara. Alai, dua sian marga ni Israel gabe harajaon Juda di selatan, nasida ma na marsihohot tu raja Daud dohot pinomparna.
Harajaon na tarbagi dua on, jotjot maralo ala raja nasida ndang mangoloi Jahowa. Jala raja ni Israel di utara manjujui bangsona manomba tu angka ganaganaan. Nang pe diida nasida huaso na pinatuduhon ni panurirang si Elia dohot si Elisa—na pahehehon halak na mate—alai, sai hajahaton do diula halak Israel di utara. Dipaloas Jahowa ma halak Assur mangalengsehon nasida.
Saabad ma umleleng jongjong harajaon Juda sian Israel alai ujungna diuhum Jahowa do nasida. Adong do raja ni Juda na manangihon panurirang asa mulak mangoloi Jahowa. Songon raja Josia na manegai pamelean tu ganaganaan jala ditogihon bangsona mangoloi patik ni Jahowa, dung i dipadenggan bagas joro. Tingki dapot nasida buku Patik ni si Musa, marsitutu ma raja Josia paulihon panombaon na sintong tu Jahowa.
Alai, ndang diihuthon anakna dohot pinomparna si Josia. Ro ma halak Babel manaluhon Juda jala marongrong ma Jerusalem dohot bagas joro. Pangisi ni Jerusalem na mangolu ditaban ma tu Babel. Songon surirang ni Jahowa, 70 taon ma lelengna nasida tartaban. Saleleng 70 taon i, tarulang ma Jerusalem dohot Juda, paima jumpang tingkina mulak muse nasida tu Jerusalem songon naung dijanjihon.
Alai, ndang adong be raja di Jerusalem sian pinompar ni si Daud, sahat tu na ro Sipalua na dijanjihon, i ma Messias. Angka raja na mamarenta di Jerusalem patuduhon, ndang tolap jolma pajongjongkon pamarentaon na denggan. Holan harajaon ni Messias do na boi mambahen i. I do alana didok Jahowa tu raja na parpudi di Juda: ”Tanggali ma talitalim. . . . Alai ndang masa dope on saleleng so ro dope sahalak na Hupillit manguhumi kota i. Dung i pasahatonKu ma i tu ibana.”​—Hesekiel 21:26, 27, Bibel Siganup Ari.
—Dibuat sian 1 Rajaraja; 2 Rajaraja; 2 Kronika bindu 10 sahat tu 36; Jeremia 25:8-11.
Boasa Israel tarbagi, jala aha do na masa tu harajaon na dua i?
Aha do na masa tu angka raja pinompar ni si Daud, jala boasa songon i?
Aha do na taparsiajari taringot Jahowa sian na masa tu si Jona? (Ida kotak.)
Tingki na tarbagi dua harajaon i, disuru Jahowa ma si Jona paboahon jala paingothon halak Ninive. Alai, lao do si Jona markapal tu inganan na asing. Di pardalanan adong halongangan na masa tu si Jona—disuru Jahowa dengke na balga mambondut si Jona. Di butuha ni dengke i, martangiang ma si Jona tu Jahowa, laos diutahon ma ibana tu darat.
Diboto si Jona ma ingkon oloanna Debata. Laho ma ibana tu Ninive, ditangihon halak Ninive do ibana jala marhamubaon. Alai marungutungut ma si Jona ala sundat diuhum Debata halak Ninive. Jaha ma buku on, laho mangida songon dia Debata mambahen halongangan na paduahon, na mangajari si Jona asa marasi ni roha.
Si Jona Marsiajar sian Hasalaanna
Boi do diantusi hamu biar ni roha ni si Jona tingki dilehon tu ibana ulaon na borat? Pengalaman ni si Jona mangajarhon tu hita hasabaron dohot asi ni roha ni Jahowa.
Budianto Sianturi, Muara Nauli: Jamita Minggu 9 Februari 2014 Mateus 5:13-20 Sira Dohot Panondang
Jamita Minggu 9 Februari 2014 Mateus 5:13-20 Sira Dohot Panondang
GABE SIRA DOHOT PANONDANG
Mateus 5 :13-20
Oleh : Pdt Sabar TP Siahaan STh,MBA
Boasa adong ahu? Tu aha do ahu dison? I do na naeng alusan ni turpuk on. Molo didok Jesus: “Hamu do sira ni tano on, hamu do panondang ni portibi on”, marlapatan do i, sasintong ni sintongna, mangolu pe hita, ima asa mangolu tu halak na asing do. Kita hidup adalah untuk orang lain. Aku hidup bukanlah untuk aku semata, tetapi aku ada untuk orang lain.
Sira ima sada sipanganon na sederhana. Alai ndang marguna sira i tu dirina sandiri. Alai marguna situtu do ibana molo dilehon ibana dirina tu na asing, ima tu sipanganon, marguna ma ibana mangalehon dai na tabo molo pas ukuranna, jala marguna ma ibana mengawetkan, unang busuk sipanganon. Tu halak na marsahit, marguna ma sira i gabe ubat. Tu suansuanan, marguna sira i gabe pupuk.
Songon i do nang palito. Molo ditutup i holan tu dirina, ndang marguna i. Alai molo diungkap ibana dirina tu na asing, disi ma ibana marguna situtu gabe panondang, patuduhon dalan, unang lilu manang tarrobung, huhut patuduhon angka na hurang denggan, gabe botoon paturehon.
Ala ni i, molo didok Jesus dison: “hamu do sira dohot panondang” na marsuru hita do i asa sude siihuthon Kristus olo mamake jala mangalehon ngoluna tu haporluan ni halak na asing. Hidup kita menjadi berarti bila kita mau memberikannya untuk orang lain. Ala ni i do, mansai luar biasa do ayat on, jamita ni Jesus di dolok on. On ma na digoari Golden Word, Sabda kencana, kata-kata emas.
Hamu angka dongan!
Molo tapamanat panompaon ni Debata di angka jadijadianNa i, taida ma, sude do i marasingasing be. Boasa marasingasing i dibahen Debata? Ima asa sude na tinompa i SALING MEMBUTUHKAN, saling memberi dan saling menerima satu sama lain. Asa, sian i ma taida, ditompa Debata do hita ndada holan asa marguna tu dirinta, alai justru asa marguna tu halak na asing do. Molo marsaripe sahalak baoa dohot sahalak boruboru, hape marasing be do nasida, ima ma na mambahen nasida ingkon saling membutuhkan; si suami mangolu laho tu pardihutana, jala si isteri mangolu laho tu sinondukna. I do hasingkopon nasida.
Dilehon Jesus do diriNa gabe tiruan taringot tusi. Na ro do Jesus jala mamelehon diriNa ndada tu diriNa, ndada ala kepentinganNa, alai saluhutna i dipatupa Ibana holan ala ni jolma, demi kepentingan ni hita pardosa. Pola didok: Na ro do Ibana mangalehon hosaNa gabe tobus ni torop halak. Jesus ma na tutu situtu mangulahon nanidokNa, ima gabe Sira dohot gabe Panondang tu halak na asing.
Nuaeng, boha ma hita mangulahon i?
1. Marguna do sira laho mengawetkan. Unang busuk ikan, jolo tasirai do. Sira berfungsi manjagahon habusuhon (mencegah kebusukan). On do tugas ni angka na porsea. Disuru Jesus hita tu portibi on manjaga asa unang busuk portibi on, ai nunga dibusuhi sibolis dohot dosa. Tarlobi portibinta nuaeng, na gok haulion, gok kemewahan, jala na modern on, alai nunga gok habusuhon. Pangalaho nunga lam lumlam, ala ni hajahaton na martimburak, tondi egoisme dohot individualisme nunga mangararati. Nunga torop jolma gabe drakula, mangonsop mudar ni donganna. Torop gabe pencabut nyawa, ai mansai mura nuaeng on masimatean. Angka pejabat mambuat jatah ni angka na pogos. Narkoba merajalela, songon i nang juji pe. Tung so hagoaran be ala ni lumlamna.
Ra pintor halak do salahononta molo masa angka i. Hape satingkosna, ndang songon i. Ai hajahaton na masa di masyarakat i ndang na ro boti i. Alai hajahaton na masa di masyarakat i ima parbue ni keluarga. Keluarga do masinna. Molo masa hajahaton di masyarakat, sian anggota keluarga do na patupa i. Ala ni i, sada tugas na ingkon ulaonta, ima manaburhon sira di tonga ni keluarga. Sira ni angka natoras ma na ingkon manjagahon asa unang busuk angka anakkonna. Angka anak na umbalga ma manaburhon sira unang busuk angka anggina. Ala ni i, amang, inang dohot sude hita, tung parade dirim gabe sira na denggan.
2. Sira marguna mangalehon dai na tabo. Adong hata na mandok: Bagaikan sayur tanpa garam, na patuduhon, ndang mardai molo so adong sirana. Ganup mangan halak Batak di pesta sai didok do: “Baen sira na i….” Adong do muse dai sira. Ala ni i, molo didok Jesus: hamu do sira ni tano on, marlapatan do i, ingkon sude ma hita paturehon dirinta mangalehon dai na tabo tu dongan.
Hamu angka dongan! Ulina i ngolu on molo manang didia hita hundul pintor las roha ni jolma, aman dihilala, lambok jala sonang panghilalaanna; molo ro hita gabe dapotan gogo dohot semangat na imbaru angka dongan; angka naung galegale gabe dapotan gogo, angka naung patah semangat gabe marhiras ni roha, angka naung tungki hian gabe boi dirgak dungkon ro hita. Ulina i tahe ngolunta on, molo tung torop halak masihol di haroronta. I ma halak naung pature dirina gabe sira. Alai hansitna i ngolu on, molo ganup ro hita, pintor tahutan halak, manang muruk, manang gabe was-was. Manang gabe lomoan roha ni halak molo ndang ro hita.
Ala ni i tung tapingkiri ma, aha ma sibahenonta asa haroronta di jabu, di gareja, di parpunguan manang di dia pe, manang na di lambung ni sinondukmu, manang pardihutam, manang ianakkonmu sai pintor lomo jala las rohanasida.
Ra boi do marhite SENYUM. Ternyata, Bunda Teresa na terkenal i pe mandok: paboa senyum i boi do i gabe ubat na mansai denggan tu halak. Mardalan ma sahalak ina di dalan. Tung murhing, tungki, sai hira na ponjot rohana. Asal didalani do dalan i boti. Alai di tongan dalan, pajumpang ma ibana dohot sahalak sintua ina. Minar bohi ni sintua ina i, senyum na i mansai uli, mangalehon las ni roha dohot semangat. Disise sintua ina i ma inanta nangkin. Holan disise pintor marganti ma bohi ni inanta i, gabe dohot minar, rohana pe pintor las idaon. Boasa? Ima ala diida senyum ni sintua i. Ra senyum ni inanta di jabu boi mangambolongkon loja dohot boban na dokdok na di roha ni amanta sian karejona. Senyum ni ina di jabu boi mangalehon semangat belajar dohot karejo tu ianakkonna. Alai bohim na murhing i, apalagi soara na sai marbetebete i, boi do i manambai habusuhon.
Ra boi do hita gabe sira marhite hata na lambok, sapaan yang manis, dan sentuhan yang penuh kasih, na haruar sian roha parbagasan. Boi do i mambahen angka roha na mandele gabe margogo.
Hamu angka dongan! Tajaha ma jolo annon di jabu, 2 Raja-raja 2, 19 – 22. Di zaman ni panurirang Elisa, di huta Jeriko, huta na uli, alai aekna paet jala ason, jala sangat berbahaya, ai mambahen angka ina gabe keguguran (santabi). Aha ma dibahen panurirang i? Didok ibana: Buat hamu sada saoan (pinggan), jala bahen sira tusi. Dung i disaburhon panurirang i ma sira i tu aek i, gabe denggan ma aek i, jala tabo.
Hamu angka dongan ! Adong panurat mandok, songon i ma keadaan ni bangsonta nuaeng, Uli do nian negerinta on, alai gabe berbahaya, songon naung ginoaran nangkin. Alai didok panurat on, boasa boi masa angka i? Ndang boi salahononta halak.Alai didok ibana, masa angka i ala jotjot do hita halak Kristen gagal gabe sira. Boasa? Ala jotjot hita holan mangurus dirinta. Gagal hita gabe sira ala lemba hita, mabiar manurangi, mabiar paboahon hasintongan, mabiar menegor kesalahan ni bangso on. Hape asa boi hita gabe sira na marguna, ingkon haruar do hita jala borhat tu tongatonga ni masyarakat. Ala ni i, didok panurat i, ingkon jumolo dirinta tahobasi, tapature, taparade gabe sira na denggan, marusaho mendisplinkan diri asa totop mardalan di dalan hasintongan ni Debata. Dung i nangetnanget tasirai ma angka na humaliang hita.
3. Panondang marguna patuduhon dalan, gabe malua halak sian parmaraan. Sai taboan do sulu, manang palito, manang senter, manang lampu molo mardalan hita, asa unang tartuktuk, unang tarrobung, unang tartombom. I ma guna ni panondang.
Molo dijou Jesus hita asa gabe panondang, ingkon paradeonta ma dirinta boi mangurupi halak asa unang tarrobung, tartuktuk manang tartombon. Toropna i halak, tarlobi ianakkonta nuaeng na mamorluhon i. Ai mansai godang ditawarhon portibi on angka dalan, angka siulaon, na mansai menarik, jala gogo manait roha. Angka halak na so tangkas mamingkiri dohot mananda i, boi do pintor madabu, dung i tarjorat ma disi, laos mate disi. I ma angka narkoba, juji, pergaulan bebas, ngolu na ugal-ugalan, dohot na asing. Dison ma ganup hita ringkot gabe panondang, patuduhon dalan, asa diboto nasida, dia do dalan na tingkos, dia do dalan na sala. Pangajarion, pembekalan rohani, pembekalan budi pekerti dohot etika tu sundut na umposo, ima dalanta gabe panondang tu nasida.
4. Panondang marguna patudu na sala. Molo golap, ndang botoon na kotor manang na ias. Alai holan masuk cahaya, panondang, pintor tarida ma nang abu/orbuk pe, gabe botoon ma paturehon/ paiashon.
Ima ulaonta molo dijou gabe panondang. Godang halak na so menyadari naung sala naniulana. Ai torop nuaeng di masyarakatta halak na mapitung, na so umboto angka dalan na sala nanidalananna. Gariada tahe godang do manghilala na jumago ibana sian halak na asing molo diula ibana na sala i. Disi ma ingkon patuduhononta dosana. Songon panurirang Natan napatudu dosa ni si Raja David ( tajaha di 2 Samuel 12) gabe ditanda si David ma dosana, dung i diboto manopoti. Molo olo hita gabe panondang na patudu hasalaan ni halak jala paingothon, godangna i halak na gabe mananda dosana jala na olo mulak tu Debata.
Hamu angka dongan! I ma gunana hita adong di portibi on. Marguna tu halak na asing.Molo ndang boi be songon i, tudos ma hita tu sira na hambar, siambolonghonon sambing, manang tu palito natinutupan ni ampang, na so marguna, na ingkon siambolongkonon nama. Hamu do sira dohot panondang ni portibi on. Amen.
Diposting oleh Budianto Sianturi di 07.58
Jamita Minggu 23 Februari, Minggu Sexagesima
Jamita Minggu 9 Februari 2014 Mateus 5:13-20 Sira ...
Refleksi Khotbah Matius 5:13-20 Garam dan Terang d...
Umur Panjang ada di Tangan Kanan Nya
Jamita Evangelium di Minggu Okuli, 24 Maret 2019: Jesus do Batu Parsuhi (Psalmen 118: 22-29) Pelita Batak Online
Sabtu, 23 Maret 2019 10:33:00
Pdt Dr Robinson Butarbutar bersama istri
Oleh: Pdt. Dr. Robinson Butarbutar, Parsameanta STT HKBP (HP/WA 1812-62472015)
Di hita ganup ruas ni punguan ni angka na porsea di Jesus Kristus mamungka sian abad na parjolo sahat tu nuaeng di abad pa-21-hon on, mansai sentral do isi ni Psalmen 118, tarlumobi ayat 22-29 on. Boasa? Ala sada ayat sian i, i ma ayat 22 i dihatahon Jesus Tuhanta i do tu angka Malim Bolon dohot angka Sintua ni Bangso Jahudi na so olo muba dung dipinsang panurirangionNa i nasida ala mambahen bagas Joro ni Debata na di Jerusalem ndang be bagas partangiangan, alai gabe liang ni pandobo (Mat 21: 11, 13.
I do sada sibonsiri boasa ro Jesus sian Nasaret di Galilea tu Jerusalem di Judea laho paiashon bagas joro i.). Ndang hamubaon ni roha na pinatupa nasida. Baliksa gabe diparsoalhon nasida do huaso ni Jesus di na paias bagas joro i (Mat 21: 23-27). Ala ni i gabe diuduti Jesus ma koras maminsang nasida marhite umpama taringot tu dua dakdanak i (Mat 21: 23-27), mandok na gabe tu angka sijalo beo dohot boruboru na jahat do na bongot tu harajaon ni Debata i, ndang nasida be. Kumoras dope tahe hata pinsangpinsang ni Jesus tu nasida, ai didok Ibana marhite umpama sahalak namora na mamungka porlak anggur. Naposona dohot ianakkonna dibunu angka pangula ni porlak anggur i (Mat 21: 28-33). Marhite umpama i didok Jesus manguduti, na buaton ni Debata ma harajaon ni Debata sian angka malim bolon dohot sintua ni bangso i (Mat 21: 33-44).
Ala dirajumi Jesus na siala sogo ni roha nasida mida Jesus naeng pusaon nasida ma Jesus, jala tarida do i muse di na gabe dilului nasida dalan laho manangkup Ibana (Mat 21: 46), gabe dipatujolo Tuhanta Jesus ma mandok tu nasida marhite hata ni Psalmen 118: 22 i: "Ia batu na binolongkon ni angka pande bagas i apala i do gabe batu parsuhisuhi, pinamasa ni Tuhan i jala halongangan do i niida matanta" (Mat 21: 42). Tutu do, ndang leleng dung panghataionnasida di bagas joro i ditangkup do Jesus (Mat 26: 47-26), diboan tu jolo ni Sintua ni malim si Kayafas jala ditijuri disi (Mat 26: 57-68), didabu si Latus uhum tu Ibana (Mat 27: 1-26), siparsilangkon (Mat 27: 27-49), mate (Mat 27: 50-56), ditanom (Mat 27: 27-66), alai dung i hehe (Mat 28: 1-10). Jala marhite haheheonNa i ma gabe batu parsuhi Jesus sian abad parjolo sahat tu nuaeng. Songon i marimpola do Psalmen 118: 22 i di hita angka siihuthon ibana, gabe tahatindangkon do i mamungka sian tingki Padan Naimbaru (Ulaon 4: 11, Epesus 2: 20, nang 1 Pet 7: 7-8).
Marhite na dihatahon Jesus Psalmen 118: 22 i tu angka Malim Bolon dohot angka Sintu ani Bangso Jahudi i uju i gabe mangulahi manindangi ma haporseaon ni parPsalmen i na sinurathonna di sandok Psalmen 118 i, i ma pos ni rohana di hagogoon ni Debata mangurupi ibana mangadopi angka jolma na manghosomi ibana, angka parbegu na manghaliangi ibana (Psalmen 118: 3-17). Songon i toguna pos ni rohaNa mida hagogoon ni Debata na mangondihon ibana i, pola didok: "Ndang tagamon mate ahu, sai na mangolu do ahu, asa hupajojor angka pambahenan ni Jahowa", ndang tu hamatean ibana dipasahat (Psal 118: 17-18). Hagogoon ni Debata mangondihon ibana maradophon angka musuna do na mambahen ibana mandok mauliate tu Debata di bona, di parsitongaan dohot di ujung ni Psalmen on (ay 1-2, 21 dohot ay 29), ai pardenggan basa do Ibana ro di salelengnilelengna do asi ni rohaNa.
Ndang adong na boi patupa na songon i, i ma mambahen batu naung binolongkon ni angka pande bagas, gabe batu parsuhi, na so adong be argana dohot gunana, naung diambolongkon, gabe batu parsuhi, ojahan ni bangunan na imbaru. I do na masa tu Jesus. Dipamate Ibana, diparsilangkon di duru ni kota i, di inganan partangkurahan. Alai apala hamamateNa i do na manesa dosa ni angka na porsea di Ibana. HaheheonNa i do gabe ojahan ni haporseaon ni angka siihuthon Ibana sian najolo sahat tu nuaeng jala tu tingki na ro. Halongangan sian Jahowa do i (Psalm 188: 23). Ari na di bagasanna dipatupa Jahowa halongangan i digoari do ari na jinadihon ni Jahowa, ari na uli, ari las ni roha, tama do marlas ni roha hita disi (Psal 118: 24-25).
Ari ni Jahowa na songon i tama do hamauliatehonon ni naung marnida dohot manghilalahonsa marhite na pasahathon angka pelean pesta. Disi ma patimbulon Debata (Psalm 118: 27-28). Asa, na boi do dohononta hinabagas ni haporseaon ni parPsalmen di hagogoon ni Debata tu angka na mangasahon Ibana, tu na marsigantung tu Ibana, ai tung dipamate angka jolma, halak sipelebegu pe ibana, na pos do rohaNa ndang tu hamatean ibana dipasahat, alai sai na mangolu do ibana. Gariada tung diambolongkon halak pe ibana songon batu naung diambolongkon, boi do ubaon ni Debata i tu na so tinagam, i ma tu hangoluan, gabe batu parsuhi.
Boasa ma apala di Minggu Okuli on haporseaon ni parPsalemn 118: 1-29 tarlumobi 29: 22 on di na mangadopi angka na di humaliangna na manghosomi ibana (118:7), haporseaon ni Jesus Kristus (Mat 21: 42) dohot haporseaon ni angka siseanna dung manaek Ibana tu banua ginjang di na dioloi Ibana hataNa asa laho nasida tu liat portibion mamaritahon goarNa (Ulaon 4: 11, Epesus 2: 20, nang 1 Pet 7: 7-8) gabe jamita tu hita di tingkinta nuaeng? Di Minggu Okuli ditogutogu do hita asa songon na hinaporseaon ni parPsalm 25: 15, "Sai tong do mangaranap matangku tu Jahowa, ai Ibana do mangenet tothu sian jorgong?"
ParPsalmen dohot Tuhanta Jesus songon i nang angka siihuthon Ibana di tingki Padan Naimbaru nang dung i sahat tu abad pa-20-hon togu do pos ni rohanasida sude di Jahowa na tuk mangenet totnasida sian jorgong, gariada Tuhanta Jesus manghaposi diriNa na naeng posaon ni angka parhuaso na manulak Ibana bahenon ni Debata do gabe batu parsuhi, jala masa do i sahat tu nuaeng di tongatonga ni angka na manghaporseai Ibana, jala di tingki ajal ni hasiangan on sude tot do marsomba tu Ibana (Phil 2: 10-11).
Beha do hita nuaeng halak Kristen Batak, di na mangadopi tantangan ni ngolu nataadopi di partingkianta nuaeng songon bangso Indonesia. Nunga leleng hita songon sada bangso na tartading ala ni angka na holan mamingkirhon dirina sandiri, sian tongatonganta sandiri dohot sian tongatonga ni angka bangso na balga, na gogo, na umpistar. Di na naeng mardalan maju bangsonta, marrongoman do angka na naeng mangotapi dalanta na denggan nuaeng. Di partingkian na songon i, denggan do hita halak Kristen Batak na manghaposi hagogoon ni Tuhanta di na manindangi di tongatonga ni bangsonta hita marhita angka ulaonta na denggan, asa torus ma matanta mangaranap tu Jahowa. Unang olo hita talu tu angka hagogoon na naeng manait hita dao sian hasintongan nang hatigoranNa.
Tauduti ma marhaposan tu Ibana di na tauduti membangun ngolu ni bangsonta on. Disi pe, di na taparade angka sundut naumposonta asa boi parsidohot rap dohot angka anak-anak bangsa membangun bangsonta, tauduti ma manosoi nasida asa mangaranap matanasida tu Jahowa na tuk mambahen batu naung diambolongkon angka pande bagas i gabe batu parsuhi. Nasojadi nasida manginsurut, bermental pengecut, alai bermental pemenang. Ingkon togu ma pos ni roha nasida na patupaon ni Debata do na denggan tu nasida songon angka anak dohot boru naung tinombusna mansai arga. Unang gabe manginsurut nasida sian haporseaon di Debata Sitolusada i. Unang gabe talu nasida tu angka debata ganaganaan binahen ni jolma, na dirimpu jolma boi mangurupi jolma i, dohot ma i angka parbinotoan teknologi na lam dihaposi jolma i. Unang ma hita madabu tu fobia artificial intelligence, i ma na mabiar mangadopi artificial intelligencei, manang tu utopi artificial intelligence. Alai hot ma mangaranap tu Jahowa.
Songon huria ni Kristus Jesus di portibion hita, ndang jadi ruas nang pangula ni Huria Kristen Batak Protestan nang angka huria Batak na asing, dohot angka huria na di portibion pe tahe mabiar. Ingkon taingot haporseaon ni Jesus Kristus na togu i, na so mabiar patupahon ulaonNa manurirangi, i ma maminsang angka Malim Bolon dohot angka Sintua ni Bangso Jahudi uju i, songon i nang angka parhuaso na asing na adong di tongatonga ni parngoluanta, manang di dia pe hita maringan dohot mangula, ala nunga dipangke nasida bagasa joro ni Debata gabe bagas pandoboon, ndang be gabe bagas partangiangan. Ndang mabiar ibana diotapi marhite na manangkup Ibana dohot mamarsilangkon Ibana, ai dihaposi Ibana do hagogoon ni Debata songon na pinatuduhon ni parPsalmen i, na so manongos ibana tu hamatean, alai na tuk pangolu Ibana sian hamatean. Molo Tuhanta na taihuthon jala na tasomba i uju mangula ulaonNa di Palestina ndang mabiar mida angka parhuaso i, hita pe angka siihuthon Ibana unang mabiar hita mida angka huaso na pabiarbiarhon, dohot na mangotapi nang na marsangkap manegai angka ulaonta na uli mangoloi ton ani Tuhanta Jesus Kristus tu hita, di portibion nang di huria i.
Unang ma tahalupahon angka panindangion ni angka na porsea di Bibel i, songon i nang angka panindangion ni naporsea i sian tingki tu tingki, sian sada inganan tu inganan na asing, jala bahat do sian tongatonga ni ruas ni hurianta naung marpanindangian na dos taringot tu hagogoon ni Debata paluahon angka na porsea di Ibana i, jala hinatogu ni angka na porsea i tongtong mangaranap tu Jahowa, tung be pe, manang apala di na taadopi na maol ni ganup ngolunta i. Haposan do IBANA.
Sada ulaon nabalga do papos roha ni ganup generasi Hakristenon na marningot, marsiajjar, dohot mangulahon haporseaon ni Tuhanta Jesus Kristus di Debata AmaNa na tuk pamonang Ibana sian tangan ni angka parhuaso di tingki mangula di portibion Ibana, na mamarsilangkon Ibana gabe idaon so marguna. Alai ingkon ulaon ni angka na porsea i do i di tingki on, ala lam tamba maju ni zaman on, lam tamba angka na naeng manait naporsea i sian haporseaon na togu di ulaon ni Debata pamonang angka na porsea di Ibana, dohot pamonang angka na tigor i.
Denggan do sungkunhononta dirinta ganup marsadasada: Songon dia do nuaeng pos ni roha ni angka siihuthon Jesus di haporseaon na pinatuduhonNa i? Sotung maon nunga manginsurut hita sian haporseaon na songon i, meret tumogu tu haporseaon na mangaranap tu angka na asing na ro tu jolonta, isara haporseaon na sanga najolo tiniop ni angka ompunta sijolojolo tubu na so mananda Debata Sitolusada i, manang haporseaon namarlo tusi, isara tu angka dalan na so tigor laho mangalului na ringkot di ngolunta on? Nunga terbukti haporseaon ni parPsalmen, haporseaon ni Jesus, haporseaon ni angka naporsea di padan na imbaru nang di angka abad dung i sahat tu haporseaon ni angka ruas ni Huria Kristen Batak Protestan di 158 taon na salpu mamolos marragam partingkian di tongatonga ni bangsonta nang di portibi global-on. Beha do haporseaonta disi?
Didongani Tuhanta ma hita di na mangarimangrimangi i sude, na tumua nang naumposo. Dipartondii Ibana ma hita mamareso dirinta be, dohot paimbaruhon dirinta di pos ni roha mida Ibana molo sanga gumale, manang gale, jala ndang disi be haporseaonta tu Debata na tuk pangoluhon na mate i, mambahen batu naung diambolongkon gabe batu parsuhi, songon naung masa di ngolu nang ulaon ni Jesus. Amen.(*)
Sian Parsameanta, STT-HKBP di PematangsiantarPdt Dr Robinson Butarbutar
Dang Boi Marutang Bapa
Posted by on Saturday, 19 May 2007 00:00
Tiruan nadenggan do pangalaho ni Aman Sorta di humaliang hutana, suang songon i do nang di angka pardonganonna, sai palilung nadenggan do godangan sian ibana. Lam tamba ma gok ni rohana dung adong muse anakna tinodohon ni boruna i, dibahen ma goar ni anakna i si Elon. Songon amangna i do nang pangalaho ni si Elon, ai nunga disuan amangna hian di ibana roha nadenggan dohot roha pintor di angka pangalaho dohot pambahenan.
Dung marumur si Elon 8 taon ringgas suruon ma ibana jala godang do manghalomohon ibana manghatai ala ni hamaloonna.
Barita ni lampedang marsaor bulung bira, barita hadengganon ni pangalaho ni Aman Sorta nunga sahat ro didia. Laos i do umbahen ibana dipabangkit gabe guru huria di luatna i. Sude do antong mangolophon, ai nang pe so singkola di guru huria ibana ndang adong be nahurang dibereng angka partohap ni huria i di Aman Sorta so pabangkitonna gabe guru huria.
Manungkoli do pangalaho ni Nan Sorta, denggan do dabudabuna, sinur pinahanna, lu pangomoanna jala tedak do rohana manjangkon angka tamue ni Aman Sorta na ro tu bagasna i mangangkupi Aman Sorta manotas angka rumang ni angka parsaoran ni natorop lumobi mamingkiri naringkot tu huriana i.
Di sada tingki ro do donganna sian huria na asing tu bagasna tongon ari Minggu. Nunga diontom roha ni nasida hian asa di huria ni Aman Sorta nasida marminggu. Ala nunga tar matas ari nasida na ro i, ndang sanga be Nan Sorta paradehon angkup ni sipanganon na jagar tu tamuena i. Dihusiphon ma tu Aman Sorta songon dia bahenonna unang songon na leas panjangkon ni nasida di tamuena i, alana holan gambas nama na adong di jabu.
Marpingkir ma Aman Sorta di hadogason ni Nan Sorta pasangaphon tamuena i, di ingot ma donganna si Lukkas parlapo tuak na sai girgir mambahen tambul sian jagal lumobi molo ari Minggu. Alai dietong ma na hurang sihumisik di sipeopanna manuhor tanggotanggo na hombar tu angka tamuena i; Ah, naburju do si Lukkas, ninna rohana, ala nunga hea ibana marutang tu lapona i, ndang hea dipaurak ibana. Disuru ma anakna si Elon manjumpangi si Lukkas manjalo jagal alai umpudi pe hepengna ninna. Olo Bapa, ninna si Elon huhut marlojong dompak lapo ni si Lukkas i.
Dung sahat si Elon tu lapo i, manigor dipaboa ma sangkapna sinuru ni amangna manjalo jagal, alai parpudi pe hepengna, ninna. Hohom ma si Lukkas marningot apala nantoari pe dibahen aturan ndang boi be marutang di lapona i, agia muse adong langgananna topet di lapo i umbege hata ni si Elon i. Bah, molo oloan anon, on ma jejerna angka na asing gabe marutang, sega ma lapo on, ninna rohana dibagasan. Ujungna dodok ma tu si Elon : “Mulai nantoari ndang boi be marutang, da! Paboa ma tu Bapa”, ninna.
Hohom ma mulak si Elon tu jabuna, mabiar ibana muruk maon amangna ala so adong diboan tinonahonna i. Bah, ndang hea dope so saut pangidoan ni Bapa molo disuru au, hape sahali on gabe ndang boi saut pangidoanna huulahon, ninna rohana dibagasan.
Dung sahat ibana diharbangan ni jabu nasida, ndang barani ibana paboahon namasa i tu amangna, ujungna didapothon ma inangna di dapur. “Oma, ndang dilehon si Lukkas au marutang, muruk ma anon Bapa tu au”, ninna ibana huhut sai unduk ibana ala ni biarna. “Ah, ndang pola beha i anakku, pos ma roham, au pe paboahon namasa i tu amangmu, dungi nunga adong be dison hupasuman laho lompan ni tamuenta i”, ninna Nan Sorta paposhon roha ni si Elon anak hasianna i. Ujungna pos ma roha ni si Elon agan pe ndang barani dope ibana manjumpanghon amangna i.
Dung masuk parmingguon, hobas ma nasida sajabu tu gareja rap dohot tamuena i. Diboan Nan Sorta do anakna si Elon i, jala nunga dihasomalhon hian i, asa lam peam rohana umbege angka hata nabadia dirohana.
Dung jumpang turpuk parjamitaon, hehe ma Aman Sorta tu langgatan jala tongam do antong idaon. Dimulai ma antong marjamita, jala mamuhai jamitana i nunga diparade hian sian hata natarsurat di buku Nabadia i, didok ma: “Tarsongon poda di hita sadarion tabege ma sian
sinurathon ni si Lukkas”, ninna. Diuduti ma muse tar songon na dipagogo saotik soarana: “Aha ma hata ni si Lukkas sadarion?”, ninna tarsongon na marpaima satongkin jala marpangondol. Tarsonggot ma si Elon, bah tong dope hape disungkun Bapa on, ninna rohana, ala ni ias ni rohana dohot hasomalanna manigor dialusi ma:
“Dang boi marutang Bapa”…
SIRINGKOT-RINGKOT | READ 3387x
10.35 Gereja Katolik Maria P.O.K.-Sidikalang No comments
Rabu 14 Juli 2009
Uju i ma didok Jesus hatana songon on: Hupuji Ho, Amang, Tuhan na manggomgomi banua ginjang dohot tano on, ala ditamondingkon Ho hata i sian jolo ni angka na pistar dohot na marroha, gabe dipapatar Ho i tu angka siondihononhon. ( Mat 11:25 )
Ginjang ni roha olo gabe mula ni hasesega. Alana ginjang ni roha I mambahen hita ndang olo mangakui jala manjalo haburjuon ni dongan, gariada olo gabe tahasogohon nasida. Ginjang ni roha olo gabe mambahen hita ndang olo manangihon jala marsiajar sian aha nanidok ni dongan. Alana ninna rohana, ibana do na ummalo, ibana ingkon gabe nomor sada. Alai unduk ni roha mambahen jolma I lam maju, Alana sai na olo do ibana manjalo jala mangulahon angka na denggan napinasahat ni dongan, jala angka dongan ipe sai na rade do mangurupi nasida.
On ma impola napinasahat ni Jesus tu hita sadari on marhite Barita Nauli. Songoni ma nian hita diadopan ni Debata. Roha na unduk di adopan ni Debata ima, na tongtong ndang holan mangasahon gogo dohot hamaloonna, alai sai tongtong do marpanghirimon di huaso dohot holong ni roha ni Debata.
Lirik Lagu Sikap Terbuni Eso Pandia Terbaik
Berikut adalah Lirik Lagu Pikkiri Lely Tanjung .pikkiri nanget pikiiri manat ito unang unang hatahon tu au asi roham di auPikkiri Lely Tanjung pikkiri nanget pikiiri manat ito unang unang hatahon tu au asi roham di au
Pikkiri Lely Tanjung
Lirik Lagu Pikkiri Lely Tanjung.pikkiri nanget pikiiri manat ito unang unang hatahon tu au asi roham di au
pikkiri nanget, pikiiri manat ito.
unang sumolsol muse dipudi ito ho.
na ponjot do au ito, na ponjot sona bolon.
rimangi denggan, rimangi di rohami.
molo tarilu muse dipudi hancit do i.
na pogos do au ito, na dangol do au ito.
na sungkot do au tahe, na sungkot so natimbo.
unang, unang hatahon tu au asi roham di au.
molo ingkot marsirang hita na dua.
unang, unang husiphon tu au holong roham di au.
molo ikkon marsirang ala ni si dongan.
molo ikkon marsirang ala ni si dongan
Selain Pikkiri Lely Tanjung dari penyanyi diatas, Anda juga dapat mencari yang lain:
chord kunci gitar Lely Tanjung
pikkiri nanget pikiiri manat ito unang unang hatahon tu au asi roham di au
Lirik Lagu Hati Yang Tersakiti DMorgen Band Pop Indonesia Populer
MARTITI DO: 1 Musa 9 : 8 - 17
Pardenggan basa do Jahowa jala parholong ni roha
Dijolo ni turpuk on dipatorang do taringot tu haroro ni aek na sumar namangalengsehon angka namarhosa termasuk dohot jolma na so bongot tu parau ni si Noak. Ima dalan ni Debata manguhum nasa na marhosa, lumobi jolma ala pangalaosion nasida tu Debata.. Alani i didok ma di 1 Musa 6:6-7: Jadi disolsoli Jahowa ma rohana, ala tinompanai jolma di tano on, jala lungun rohana. Ripashononku ma sian tanoon jolma na Hutompa i, ro di pinahan dohot namanjirir, ro di pidong angka namartongatonga langit, ai nunga husolsoli bagingku ala na hutompai nasida. Nang pe disolsoli Jahowa rohaNa, ndang naeng gabe soadahononNa portibion rodi isina. Ingkon lam ganda do nasa na marhosa lumobi jolma laho mangingani tano on ima marhite si Noak na olo mangihon hataNa.
Turpuk on ima bagian ni padan ni Debata tu si Noak dohot tu nasa na marhosa di tano on paboa sintong do hataNa naung nihatahonNa andorang so ro dope uhuman i. Dung marsik aek na sumar i sian tano i, jala dung ruar si Noak dohot sude pangisi ni parau i, naparjolo dipatupa ibana ima pasahathon pelean tu Debata marhite pelean situtungon. Lomo do roha ni Debata dipeleanna i, jala lomo do roha ni Debata tu si Noak. Alani didok Debata ma pahotongku ma padanhu tu hamu ro di pinomparmuna sogot. Pandohan on patuduhon inisiatif sian Debata sandiri. Parpadanan i ndada sian kesepakatan bersama kedua belah pihak (songon mambahen hubungan perjanjian) manang ndang si Noak na mamulai holan na manjalo parpadanan i do ibana. Namarlapatan do i, ia pandapot manang persetujuan ndang dipangido sian jolma i.
Marhite parpadan i dipatuduhon do na holan Debata do na boi paimbaruhon portibion dohot nasa pangisina, holan alat sambing do ianggo jolma i di haimbaruon ni portibion. Dijamin Debata do hangoluan ni na di tano on songon na nidokna di 1 Musa 8:22 “saleleng adong tanoon ndang jadi mansohot saburon dohot gotilon, ari ngali dohot ari las, ari logo dohot rondo ni ari arian dohot borngin”. Dungkon ni i di pasupasu Debata ma si Noak, ditonahon asa sopar jala dilehon do nang sahala maradophon nasa na marhosa di portibion, alai laos tongtong do dipatikhon angka aturan na ingkon siulahononna.
Alani i naeng tangkas songon dia do sangkap ni Debata tu jolma marhite si Noak. Naeng pita nian pangoloion ni jolma tu Debata jala ditadingkon angka pangalaosion dohot dosa sian ngoluna be. Sian na mamungka ro boaboa taringot tu aek na sumar, tangkas do dipatorang inisiatip ni Debata. Ndang si Noak nampuna inisiatip alai Debata sambing do. Debata do marsuru si Noak paulihon sada parau jala ditontuhon do ukuran ni parau i.
Dipatupa Debata do tanda ni padanNa, na tangkas boi idaon ni jolma dohot nasa namarhosa paboa naso uhumonNa be portibion marhite aek na sumar ima halibutongan na tarida di ombun. Halibutongan i, i ma tanda ni padan ni Debata dohot tano on (ay.13); tanda ni PadanNa dohot jolma nang dohot nasa namarhosa (ay.15); tu nasa namardaging di tano on (ay.16);. I do umbahen didok: “Jadi ingotonku ma padan na hubahen i tu hamu … Lapatanna, halibutongan i gabe tanda ni padanNa jala ia dung diida ro halibutongan i diingot ma padanNa tu jolma dohot tu portibion.
Ndada jolma naeng marningotsa alai Debata do. I do songon hataridaan ni hasintongan dohot parsitutuonNa mangalehon jaminan taringot tu kelangsungan ni ngolu di portibion nang angka na marpardomuan tusi, isarani pargantian musim. Ndang adong ayat ni turpuk on namandok asa dibereng si Noak dohot angka pinomparna tanda i, dungi gabe jaminonna ma na so ro be aek na sumar. Ndang adong campur tangan ni si Noak laho patupahon tanda i, Debata sambing do namambuat haputusan di diriNa jala dipabotohon tu-jolma asa dihaporseai.
Peranan ni si Noak ima manghaporseai pambahenan ni Debata songon naung pinatuduhonna uju disuru Debata ibana paulihon sada parau hombar tu tona ni Debata jala pamasukhon tu bagasan parau angka binatang na marguru tu massamna. Ingkon tangkas si Noak dohot pinomparna porsea tu padan ni Debata.
Marhite sian i gabe taida ma, ia turpuk on mansoarahon barita las ni roha na pinatupa ni Debata. Ndang si Noak mangido tanda, ndang ibana mambahen prakarsa, Debata sambing do ala ni holongNa. Marhite padan nabinahenNa tu si Noak dipatuduhon ma Debata mangalehon jaminan masa depan na denggan.
v Barita taringot tu si Noak on gabe renungan na mansai arga do on di tingkinta saonari on. Ai torop do jolma na so parduli be tu patik dohot uhum ni Debata iam na sai tongtong madabu tu angka hajahaton dohot dosa. Nian godang do singot-singot di ngolu on na pinatuduhon ni Debata alai ndang hea pintor madabu pangharimasonNa. Alai unang lupa hita ndang hea marsombu-sombu Debata di hajahaton na binahen ni jolma. Cepat atau lambat Tuhan akan menunjukkan keadilanNya bagi kehidupan dunia ini.
v Didok agendanta do :”Pargogo na so hatudosan jala parrimas, siluluhon dosa ni amaama tu pinomparna, rodi sundut patoluhon, rodi sundut paopathon pinompar ni angka na sogo roha di Ahu, alai asi do rohangku di angka na marriburibu, angka na marholong ni roha di Ahu, na so mangalaosi patikHi”. Sian pandohan i botoonta ma : Tongtong do mardalan uhum sian Debata sahat tu na marsundut-sundut alai laos mardalan do holong ni RohaNa. Alani i asa jaga jala jamot ngolunta. Ndang tarbahen jolma sai torus mangolu dibagasan dosana, ai adong do tingkina sasudena.
v Unang hita sala, padan ni Debata na tu si Noak na tatean sahat tu tingki on ndang holan na marhahonaan tu haluaon tano on i, alai dohot do tu haluaon na saleleng ni lelengna na di bagasan dohot na marhitehite Tuhanta Jesus Kristus i. Ia diotapi jala dipasurut Debata pe rimasNa, dipalua jolma i sian panginona ni uhumNa, jala dipasiding portibi on sian kehancuran asa sahat do tu ari ni Kristus Jesus. Disi, pahimpuon ni Debata ma sandok hagogoonNa maralohon dosa i, jala usehononNa sandok rimasNa manguhumi pardosa i. Tu Kristus i do i diulahon, ai na gabe dosa do Ibana (pat.2 Kor.5:21) jala na gabe singkat ni saluhut pardosa dijadihon Debata. Nasa na porsea di Ibana malua do i jala mangolu saleleng ni lelengna. Amen
Diposting oleh Butarbutar, Henry Pdt di 00.59
Jesaya 40 : 21 – 31
2 Rajaraja 5 : 1 - 14
Andesta Trio Archives - Lirik Lagu Batak Andesta Trio Archives - Lirik Lagu Batak
Category: Andesta Trio
lirik lagu na sundat simatua. dang alani namarsirang sian ho. manang ala paninggalhon mi di au. ito na hu solsoli. tona ni amang dainang mi ito. ikkon au didok helana. dang alani haulion mi ito. manag ala hamoraon hasian. umbaen tuho rohakku. burju ni amang dainang mi tu au. naso tarlupahon au. nantulang na suddat simatuakki. […]
Lirik Lagu Batak - October 9, 2020 - No comments - A , Andesta Trio
lirik lagu diado bossirna. dia do bossirna hasian. na mambahen gabe haccit roham. tung paboama tu au. na solot dirohami ito dahasian. sotung laos marsak ho. jala marsahit ho holan ala ni au. molo tung nasala au tu ho. unang pola boan tu roham. nang sipata muruk au. posi nang hatakki tu ho nasai laon. […]
DANIEL PANE: Bahan Jamita 09 September 2012
Bahan Jamita 09 September 2012
Haposi ma Jahowa jala unduk ma maradophon Jahowa
Jesaya 35: 4 – 7a
“Didia do Jahowa uju di bagasan hagogotan, manang parsitaonan na mansai dokdok”? On ma na jotjot disungkun torop jolma uju dibagasan hagogotan manang parsitaonan na mansai dokdok ibana. Sian sungkunsungkun on dipataridahon do hagaleon ni jolma manang ndang tuk gogona di na dokdok i, asa pe dilului didia do Jahowa? Torop do angka jolma hinorhon ni sitaononna i gabe lilu tu huaso ni portibi on na manghorhon dirina holang sian Jahowa. On ma na jotjot masa di ganup jolma na sai olo dope molengoleng haporseaonna laho manghaporseai Jahowa, Debata na so hatudosan gogoNa dohot huasoNa.
Laos alus ni i sungkunsungkun i ma turpuk jamita on. Diparsitaonon na mansai dokdok na diadopi halak Yehuda, inganan hapanurirangan ni Jesaya sai tongtong do mangula laho papatarhon ulaon haluaon. Parsitaonan na diadopi halak di turpuk on ima ala ni huaso sian panguaso na jahat na so mamparateatehon angka patut diparateateon, isarana na sopot so marama so marina, na mabalu, jala uhum pe nunga peol. Mansai parir do parngoluan ni torop jolma di hatiha i. Molo diida sangombas na masa i, songon na ditadinghon Jahowa do nasida, hape nasida bangso na pinillit Jahowa.
Marhite hapanurirangon ni Jesaya, dipabotohon do ia Jahowa, Pargogo na so hatudosan I, sai tongtong do mangula mambahen ulaon haluaon. Songon lapatan goar ni Jesaya sandiri na marlapatan “Jahowa do na paluahon”. Marhite lapatan ni i, dipabotohon do Jahowa sai tongtong do mangula patupahon ulaon haluaon tu ganup jolma na naung dipillitna jala na pinarhamaolNa.
Bagabaga haluaon. Turpuk on ima barita bagabaga na mardomu tu haluaon ni halak Yehuda di ari sogot, dung jolo dibolus nasida ari paruhuman ni Debata marhite angka naung disuriranghon ni si Jesaya. Barita bagabaga haluaon I nungnga dimulai sian ayat 1, didok si Jesaya ma hata ni Debata: “dok hamu ma tu angka parroha na tahuton, pir ma tondimuna, unang ma hamu mabiar”. Marhite hata “pir ma tondimuna” jumolo diparade rohana, haporseaon dohot panghirimon ni bangso I laho mandapot haluon. Disangkapi Jahowa naeng jumolo pita roha, haporseaon, dohot panghirimon ni halak Yehuda. Hata “pir ma tondimuna”, na diuduti dohot hata “unang hamu mabiar”, na marlapatan naeng pos rohanasida; unang ganggu, unang lomos, ai na jelas do ro haluaon I jala Jahowa do na patupahon haluaon I, didok: Debatamuna I ro martubolhon dohot marmaloshon. Ro ma Ibana tongon paluahon hamu.
Haluaon na sian Jahowa: ringkot do sungkunonta songon dia do rumang ni haluaon na naeng sipatupaon ni Jahowa. Didok do: “buhaonNa ma mata na mapitung; marbinege sipareon na nengel; marhajingjang ma halak na pangpang, mariaria dila ni na mangungu dohot na asing (ay. 5 – 6). Marhite sian pandohoan i naeng idaonta “haluaon’ i digombarhon marhite hamamalum ni sahit ni pardagingon manang hamumuba ni angka na hasang gabe na maraek. Na tinuju ni pandohan I ima adong ihotihot na mangarahuti mambahen jolma ndang malua, adong na mangarsahi roha, adong tihas, isara ni na mapitung, dung dibuha simalolongna boi ma ibana marnida, jala tading ma na holom. Laos songon I do haluaon I marnida ma mata ni partondion di haulion ni denggan basa ni Jahowa. Marbinege na pinggol ni na nengel, gabe tinggil ma sipareonna tumangihon hata ni Jahowa. Marhajingjang na pangpang patuduhon gok las ni roha, mariaria dila ni na ngugnug gbae marsoara na denggan nasida jala tingkos angka hata hinahataonnasida. Hatahononna ma angka hata na denggan. Hamubaon ni tano na hasang babe lao, bangkalbangkal gabe parmulaan, saluhutna i manudu tu pasupasu na naeng sipasahathon ni Jahowa.
Marhite jamita on, taida hinauli ni haluaon na pinatupa Jahowa di ganup hajolmaon, tontu haluaon i, ndada holan tu halak Jehuda alai tu sude bangso na manghaposi Jahowa.
Haluaon ni angka bangso dipatupa Jahowa marhite Tuhan Jesus. Nungga marpaumuati, dihalupahon manang disalpuhon angka hajahaton marhite Jesus Kristus.
Di bagasan bagabaga haluaon i tarida do balga ni holong dohot asi ni roha ni Jahowa maradophon manisi. Horong dohot asi ni roha ni Jahowa on do na naneng sihamauliateonna.
Haluao na sian Jahowa, naeng rajumanta ndang holan marumangkon haluaon pardagingon. Duahluaon I dilehon Jahowa ma sonang ni roha, laos songon I ihut do nang pasupasuNa. On do naeng sihangoluanta jala na tangkas sihirimonta tu tingki na naeng ro.
Diposting oleh Daniel pane di 11.39
About – Pakkat-Siambaton
Site ini dibuat sebagai suporting untuk http://www.pakkatnews.wordpress.com
ampuna ni par-pakkat do on dah.
Tetapi karena sekarang http://www.pakkatnews.wordpress.com sudah berganti menjadi http://www.pakkatnews.com, maka blog ini akhirnya dikelola sendiri.
Jangan lupa juga untuk berkunjung ke website komunitas Pakkat di http://www.pakkatnews.com
Horas sian parhobas
Berita sekitar perkembangan Kabupaten Humbahas
ai naadong do web ni pakkat?
ai dia do baru pe binoto
Horas lae simanjuntak, nungga leleng adong web ni par-pakkat. tikki i di awalnya wordpress dope, ido asa hubaen web on sebagai pendukung web pakkat tikki di wordpress dope. alai numaeng nungga taganti be gabe http://www.pakkatnews.com nionma alamat webta nabaru. Disi do hita biasa marpungu-pungu, ro ma lae tusi. Sahali-sahali boi do tong tikkir hamu tu webku pribadi on. horasma.
jaullus (raja mullusullus) says:
Horas lae Swandy Sihotang! Mauliate ma tadok tu Tuhan ala dipatubu do akka generasi nasian Pakkat lao mambangun media komunikasi kalangan sendiri di Par Pakkat. Bolo bai nian akkeh adong ganup hutatta sisongon on asa boi hita saling berkomunikasi. lumobi di hutatta na adong di kecamatan Pakkat. ittor binoto aha namasa di sude kecamatan Pakkat. Ondo seruakku tu hamu akka naupposo, alana hamu nunga malo mambaen/membangun web site. Asa baen hamu jolo parpunguan, nadi hadiri perwakilan ganup huta se kecamatan Pakkat, na berreputasi ahli dibidang IT. Bolo hubereng akka di web site, Siambaton, Tukka, Aek Riman, nungga adong. Boha akka huta na asing? nangpe domisili ni akka web site i di Jakarta
Manukkun majolo iba tu hamu. Molo adong kani barita sian pakkat dapot hamu, jala dibaen hamu di web site on, boha do kani keakuratanna/hasintonganna?
ra taboto do, kelemahan ni sada pesan molo mardalan secara metode laba-laba ikkon godang do biasna, sehingga maksud ni pesan bage kilit sian tujuanna. Molo adong di hitaan internet, mungkin bias na dikawatirkan akan semakin kessil. songon i majolo tanggaban ni iba, Jaullus, Horas GBU
Horas amang, molo akka barita nasian Pakkat nataposting dison nang di http://www.pakkatnews.com, berarti berita i sian narasumber ta do i. Adong do piga-piga halak narasumberta di pakkat, sekalian ma narasumberta on na manjaga perpustakaan ta na di Pakkat i. Jadi naung tarlatih do halak on jala memang tabiayai do.
sisibank hasugian says:
ta pabalga ma trus blog on,asa boi martarombo. be hita di son
“Tadi Mobil yang di Depan Saya yang Nabrak Mas”, Ninna Imana : #SeninBerbahasaDaerah3 oleh Kita/ - Kompasiana.com
“Tadi Mobil yang di Depan Saya yang Nabrak Mas”, Ninna Imana : #SeninBerbahasaDaerah3
29 Februari 2016 13:47 Diperbarui: 18 Juli 2016 09:45 14 0 0
[caption caption="“Tadi mobil yang didepan saya yang nabrak Mas”, nina imana. (Gambar : Dok. Pribadi)"][/caption]
Huting Mate Ditonga Dalan
Ale Dang Adong Naso Manolong
Marboha behenon ma hita
Tu akka sude na masa on
Adong mate huting di jolo ni mata
Tolong mamang holan parrohahonon?
Minggu, 29 Februari 2016 tonga ari hurang lobi jam 13:00 WIB lewat ma ahu di sada dalan di Semarang. Sian na dao hu bereng, adong na peak ditonga dalan, margelloki. Lam jonok hu bereng sada huting naung marmudar sian simanjujung sahat tu ihur na. Pas hu bereng asih rohangku ale sambil hu gas ma katera. Dung hira-hira 100 meter lewat ahu. Ahu pingkiri ma, “Asi rohangku ale dang hu tolong”. Pintor hu putar balik ma. Hujonoki ma huting i laos hu parkir hon ma kareta. Pas hujonoki, lewat mobil laos didolos ma, dang margelloki be huting i.
Naeng hu handit ma huting on ale mabiar ahu. “Sotung diharaton annon pas hu handit”, inna rohangku. Ahu bereng sekeliling dang adong hauhau. Ahu parrohahon ma muse huting on, dang bergerak be. Hu handit ma huting on tu pinggir dalan. Laos hu peangkon ma di lambung ni tempat sampah. Laos hu tinggalhon ma.
Mardalan ma ahu maninggalhon huting on sambil ma mereng tangan hu naung marmudar. Ahu anggo dang terasa manang bau manang aha. Dung mardalan hira-hira 5 meter, hu bereng ma muse tu pudi. “Annon paling busuk on laos dibolongkon jolma”, inna rohangku ma muse. Jadi hu lului ma palastik loas hu pamasuk ma tubagas. Ditingki hu pamasuk tu palastik on. Adong ma mobil na so, kaluar ma sada baoa manjonoki au.
[caption caption="“Tolong bantuin Mas”. Laos diurupi ma ahu pamasukkon huting i tu bagas palastik. (Gambar : Dok Pribadi)"]
“Tadi mobil yang didepan saya yang nabrak Mas”, nina imana.
“Jadi ini putar balik gitu?”
“Bah, sarupa”, inna rohangku.
Ahu pamasuk huting on tu palastik ale maol, “Tolong bantuin Mas”. Laos diurupi ma ahu pamasukkon huting i tu bagas palastik na birong. Aku pamasuk ma muse tu palastik na rata asa unang tanda di bereng jolma.
“Ini pulang kemana Mas?”, disungkun ma ahu.
“Tembalang Mas”, sambil ahu tinggalhon imana.
“Suwun Nggeh Mas”, inna imana manutup.
[caption caption="Dung sahat di jabu pintor hu hurak ma tano laho mananom huting on (Gambar : Dok Pribadi)"]
Ahu bereng ma amantai mulak parjolo. Sedangkan au manggas kareta on palan-palan. Dung sahat di jabu pintor hu hurak ma tano laho mananom huting on.
Dung simpul i holan sada do na gabe ponjot dipingkiranku. Boasa ma sering masa na songon on ale dipasombu?
Aha do didok rohanta
Tu cerita si ipe on
13:12 WIB 29 Februari 2016
Molo adong naeng disungkun manang adong na naeng sihataon baen ma komentar ditoru ateh.
Analisa "Kedai Kopi" tentang Terorisme hingga Pesan Khusus untuk Ustaz Somad
Uniknya Arca Naga di Situs Bale Kambang, Batang, Jawa Tengah
Teror itu Musuh Semua Orang
Prediksi "Asbun", Teringat Lagu Dangdut yang Satu Ini
Puisi | Pagiku, Ayah
Karya Tulis Kamu Dihargai Rendah Karena...
Si JANGGUAL III
Rabu, 03 Jun 2020 12:00 WIB | dilihat: 12850 kali
Panggurit: M.Tansiswo Siagian.
“Amangoiiiii…..mardisir huhilala hatamon. Ai ido sai dipingkirhon Ama Pardomuan na di Amerika an dohot anggina Tantara i……..agoi….Tuhan tangihon hatanami on” ninna Ompu Pardomuan
“I do tingkosna Amongtua, mulak ma ahu tu huta pajongjong usaha. Olo ma nian Ompung halak si Pardomuan dohot anggina i sude, nang angka pomparan ni huta on mangalehon roha dohot pingkiranna pamaju huta on. Dohot ma muse Amongku si Mangasi paheba-hebahon i tu Pamarenta molo tarpillit ibana anggota dewan muse” ninna si Janggual .
“Ai boasa dang bulus hian ho jongjong gabe anggota dewan unang apala amongmi. Ai nunga 5 taon hupaima so adong pingkiranna pamaju huta on. Alai ndang hinata tahe, holan na paulakhon harugianna tingki parkisingon na uju i do rohana, ai so margagan suda i na masaha i”ninna Ompu Pardomuan.
Tompu adong muse ro ama na poso. Dipahundul jonok tu Ompu Pardomuan.
“Aha hian Ompung, ditonahon ho ahu na bodari”ninna manungkun Ompu Pardomuan.
“Dok jolo tu asida asa dijomurhon jolo eme i saotik, nunga naeng suda poang boras laho dahanonku. Huhut muse, bodari di jolo jabu on sosialisasi si Mangasi anggiat tarpillit muse anggota dewan. Aha do dipatupa hamu didok si Mangasi…….Ehhhh ditanda ho do on anak ni si Mangasi?” ninna Ompu Pardomuan.
“Bah tangkas do hutanda on Ompung. Tagan SMP rap sasingkola do hami alai di turongku dua taon” ninna Ama naposo i.
“Si Manarsar. Alai tamba marbirong huida?” ninna si Janggual jongjong manjalang si Manarsar.
“Muba mokmokmu antong dung mangoli. Nunga sada nak ni on. Ai di hutaon do ibana PNS guru SD dohot pahompu boru i, holan tammat ibana sian Siantar pintor lulus muse ibana PNS. Jala so sanga mangulon pintor mangoli do muse ibana”ninna Ompu Pardomuan.
Dang pola leleng si Manarsar di jabu i ala ingkon laho do ibana mangajar, jala ingkon sangahononna annon patontu jolma laho manjomur eme ni dok ni Ompu Pardomuan i. Nian bangkol do roha ni si Manarsar mamintor manadingkon si Janggual, alai ala ulaonna gabe morot ma ibana dung marjanji nasida pajumpang bodari.
Marganjang ma muse nonang ni si Janggual dohot Ompu Pardomuan. Taringot tu na so adong agia aha na saleleng on di bahen si Mangasi tu huta. Taringot tu tahi ni si Janggual laho tu huta pajongjong usaha. Taringot tu na naeng mansalon muse si Mangasi mulak.
“Boha boi do haposan si Mangasi amongmon? Nian na saleleng on dang pola si insahan roha ni on. Alai dung dewan ma ibana, laos so musmus be huida parsaoranna di huta on. Unang do ala naung dilehon ibana hepeng asa dipillit halak na uju i gabe hira naung sae utangna dung hundul ibana dewan”ninna Ompu Pardomuan.
Hohom si Janggual. Nangkin nunga nian didok ibana na laho ibana di jolo manangging amongna i manang manarat amongna i sian karosi dewanna i molo so olo patupa hamajuon tu huta nasida i. Dihatindangkon si Janggual ingkon ibana di jolo muruk tu amongna molo dung hundul haduan alai ndang dibahen na denggan pamaju huta nasida i.
Manat do Ompu Pardomuan. Dang ansung songon i rohana laho mangidohon tu na sahuta i asa mamillit si Mangasi jala na so tupa manjalo togu-togu ro. Biar rohana so tung gabe tos roha ni dongan hutana i, molo gabe mandao so mangingot padan muse haduan si Mangasi. Ai nunga somal songon i molo anggota dewan. Molo tingki kompanye muba burjuna, marapipurun hatana. Tompu panise, tompu hira apala pamili hata dohot burjuna. Alai sanjurap do i, holan tingki kompanye do i. Holan tarpillit ibana, kassa ni mobilna pe so he diungkap molo toho mamolus marsilaosan dohot tinandana. Nunga angir be tano di anggo, lalap sai dompak ginjangnama dibereng so ditailihon ise mamillit ibana gabe lambok hundulanna.
Dipungka si Janggual muse hatana taringot tu sangkapna laho mulak tu huta jala dung mangoli. Jala ingkon tading di huta ni ompungna i do ibana ndang olo di jabu ni amongna. Disi ma ibana rohana pajongjong usahana.
“Aut sura roham Ompung sada roha ni pomparan ni ompunta mangangkupi huta on, sasaringgit be pe i ganup bulan nda nunga pola bahenon ni huta on i laho padenggan ngoluna dohot pamaju ianakhoon ni huta on?” ninna si Janggual.
Dialsip Ompu Pardomuan sigaretna. Habang angan-anganna tingki dilehon anakhonna na tolu i songon bohal mamungka koperasi di huta. Alai holan dua taon do i mardalan. Sirngom do sude hepeng i so binoto maup manang tu dia. Marsidalian be do jolma na marsali i so manggarar sinalina, ujungna laos mintop ma i so sanga hehe. Dungkon ni ndang olo be anakhonna i mangalehon molo hata hepeng tu huta. Asing ma molo adong parsingkola naung tammat, molo boi diangkupi nasida mandiori ulaonna sai diangkupi do i. Alai molo manektekhon hepeng ndada olo be i, alana gabe bonsir parbadaan do di huta i ala margulut ise jumolo mamangke.
“Ingot Humisar. Si Maradona, si Frengky, si Ronaldo, si Jhon Travolta nama adong di huta on. Dung i si Lady Diana, si Bernaditte, si Julietta. Songon i nama angka goar nuaeng di huta on. Holan mambahen goar si Haposan pe dang adong be, lamu ma na laho boi gabe haposan. So adong be jolma haposan di huta” ninna Ompu Pardomuan songon na marsak.
Hohom si Janggual. Patohohu pandok ni Amongtuana i. Nunga maol na gabe laho haposan di huta, dang dapot be na boi papos roha dohot si haporseaan. Nunga maradu mangait tu ngadol jala pajolo dirina molo dung dompak mammon i. Dang maila be dihata manang dibursikhon deba pangalahona, nunga sude mata hepengon jala situntun lomo ni rohana be. Dos ni roha, satahi, marsiurupan manang pajolo dongan nunga maol dapot songon i di huta nuaeng on. So tontu be rohana mangasi dongan mangangkupi, holan mamingkirhon dirinama ditahi laos songon dia pe rumangna. Ndada tubu be mudar na mangkuling tung tu hombar jabu pe.
“Ia holan marsiadapari pe nunga lam mago nuaeng, so adong piga be songon i” diuduti Ompu Pardomuan hatana.
“Alai pos do rohangku ingkon na boi dope muse mangolu roha na marsitungkolan, ala huhilala mangkuling dope mudar na saompu di hita. Mangolu dope biarta molo tu sahala ni ompunta na parjolo i. Asal ma manat mandalanton, olo angka parhobas i pajolo angka donganna jala tingkos diuhum parmudaron i huhut hot di aturan naung ditontuhon. Jala buhaan ma i sian na etek Ompung, sian piga-piga halak na boi pasada roha. Ho ompung annon gabe paniroi jala mamereng ise ma parrohaonna na talup tu ulaon songon i” ninna si Janggual.
“Maol do “ ninna Ompu Pardomuan. Nian di rohana na manguji si Janggual do manang na hibul do rohana.
“Santabi Ompung. Molo tung so olo ho ompung mangangkupi ahu, alai holan mulak ahu ingkon do buhaanku patupahon i. Jala molo boi do hundul among on, ingkon hugogo asa dohot ibana mangangkupi huta on”ninna si Janggual.
Tarsonggot Ompu Pardomuan gogo ni rohani si Janggual mandok maringkon. Tompu tamba balga rohana marnida si Janggual. Dang hea dope jumpangna sada dolidoli songon pingkiran ni si Janggual na gomos laho padalanhon na di pingkiranna, alai sai maradu lomosna do jumolo dang porsea tu diri dohot pingkiranna.
“Ianggo laho holan hundul gabe dewan do amongmu si Mangasi, nda ura do i? Holan mardalan ahu, hutopot sadasada ganup jabu na dua lumban on, huelek asa mamillit amongmu dang tung pamaluon nasida ahu. Holan on, tutu do hatami??? Jala boi do haposan amongmu si Mangasi? Toho do ho tu huta mulak dung mangoli? Andigan ho mangoli?” ninna Ompu Pardomuan songon na minar bohina huhut manatap tajom dompak si Janggual. (marudut - BATAKBERCERITA)
Rabu, 23 Jun 2020 12:00 WIB
Rabu, 17 Jun 2019 12:00 WIB
Rabu, 01 Jun 2019 12:00 WIB
Rabu, 22 Jun 2021 01:46 WIB
Rabu, 22 Jun 2021 01:24 WIB
Rabu, 21 Jun 2021 08:14 WIB
Rabu, 21 Jun 2021 08:09 WIB
Rabu, 21 Jun 2021 07:59 WIBaoore Myanmar Nahuatl (Huasteca) Ndebele (Zimbabwe) Ngabere Norsk”Tingki laho ahu manuhor sipanganon holan roti do na adong—i pe 10.000 hali lompit argana sian na somal! Marsogotna i, ndang adong be sipanganon laho situhoron di toko i.”—Paul, Zimbabwe.
”Ditogihon tunggani dolingku ma ahu mangkatai. Didok ma hatana, tadingkononna nama hami. Songon dia do ahu boi manaon pambahenanna i? Songon dia ma angka gellengkon?”—Janet, Amerika Serikat.
”Tingki lam dao soara ni sirene i, martabuni jala manungkap ma ahu di lante dung i pultak ma bom roket. Marjomjom dungkon i, mangkitir dope tanganku.”—Alona, Israel.
Hita mangolu di tingki gok arsak ni roha, na digoari ”angka ari hasusaan.” (2 Timoteus 3:1) Godang na tumpur alani krisis di parhepengon, keluarga na sursar, porang, sahit na posi, dohot mara na ro sian tano on manang na binahen ni jolma. Ndang dope arsak na ro sian dirinta sandiri, ’Songon dia do molo adong kanker di dagingku?’ ’Songon dia ma haduan portibi on dung magodang angka pahompungku?’
Marlaba do sipata arsak ni roha. Somalna, olo do hita marsak andorang so ujian, laho mangkatai di loloan, manang tingki wawancara laho karejo. Jala molo mabiar hita marsahit manang hona mara, gabe taramoti ma dirinta asa unang hona. Alai, parohon sahit do molo malobihu arsak ni rohanta. Ndang leleng dope, disulingkiti ma adong lobi sian 68.000 halak na mate holan alani arsak ni roha. Nunga didok Jesus hian, ”Ise hamu marhuaso pagandahon ariarina nanggo saasta ganjangna, anggo tung sian pangkolsohon ni rohana?” Sasintongna ndang tamba ariarinta molo sai holsoan rohanta. Alani i ma didok Jesus: ”Unang holsohon hamu.” (Mateus 6:25, 27) Alai songon dia do boi taulahon on?
Tapangke ma bisuk na sian Debata, tapatogu ma haporseaonta dohot pangkirimonta tu bagabaga ni Debata taringot ari na naeng ro. Nang pe ndang taadopi dope situasi na borat on saonari, olo do taadopi on di ari na naeng ro. Taida ma angka aha na mangurupi si Paul, si Janet dohot si Alona mangadopi arsak ni roha.
Posted 17-02-2019 23:57 » Team Tobatabo
Foto Caption: Acara Pasahatton Ulos sian Tulang
Tulisan ini menjelaskan peran Tulang ni Pangoli atau Hula-Hula ni Paranak dalam adat ulaon unjuk atau pernikahan masyarakat Batak Toba. Penjelasan dijabarkan dalam versi bahasa Batak Toba.
Di hamu parboruonnami, Raja…….. (di dok margana), nunga sada hami sian horong ni hula-hula dohot tulangmu. “Molo hata sian hami, denggan do huida hami angka pangidoan-muna dohot dongan parhundulnami jala tangkas do hu paihut-ihut hami hamu di pangkataion muna namar sipaolo-oloan dibagas dame na marhula-marboru.
Somalna do molo Parboru sai na naeng do pangidoonna godang sinamot ni boruna, jala hamu pe antong ingkon ingot do hamu di hata namandok “Namandanggurhon tu dolok do molo basa namarhula-hula” jadi olat ni na tarbahen hamu pasangaphon hula-hulamu ba bahenon mu do antong.
Suang songoni nang di hamu dongan parhundul nami (didok marga ni parboru) asa tong ingot hita di hata ni natua-tua namandok :
Dikutip dari Sitorus Dori
Ini Alasannya Mengapa Orang Batak Sangat Dilarang Keras Bercerai
ASAL-USUL INGKON MANGALLANG HORBO GOK DI TANO TAMBUN DOHOT TUGU NI SI BURSOK BOLON
Di sada tingki adongma parsalisian di tano Tambun, ima sada pomparan ni Samosir Ruma Sidari Tumpak Bolon maradophon marga Gultom sian Siriaon hinorhonni utang naso targarar. Ditahi rohani Gultom ma naeng manutung huta Tambun Tonga-tonga (Ingananni Tugu saonari). Di na sahat hata i tu opputta na di Tambun Tonga-tonga marbulusnirohama nasida na laho manutung hutana sandiri daripada ditutung Gultom. Dipapungu nasida ma durame dohot sampilpil humaliang jabu na adong di Tambun Tonga-tonga. Asa molo ro Gultom naeng mamorang nasida laos tutungonna ma huta i.
Uju papungu durame i par Tambun Tonga-tonga, mamolus ma sada natua-tua parhapistaran namargoar Guru Mandailing. Disukkunma aha do na masa di huta i. Dung dipaboa oppu ta tu Guru Mandailing, gabe didok Guru Mandailing ma tu omputa, “Buat ma jolo sada manuk mira asa huida songon dia nanaeng masa adopanmu di parporangan mu on!”
Dung dibuat oppu ta sada manuk mira sialtong, dungi marmanuk diampang manasida manukkun tumulajadi, dipasahatma tu Guru Mandailing, gabe didok ma songon on, “Ia hata-hata ni manuk mu on, ondo; ia goar ni manuk mu on ima manuk si Jarangjangjoang, lapatan gabe hauma dang binaboan sae utang dang binahonan, jala pandohanna monang do ho diparporangan mu on. Alai on do, dung monang ho diparporanganmu on, ingkon patupaonmuna do partangiangan jala mangallang horbo gok do hamu saoppu jala pasangap hula-hulamu asa gok hamoraon, gok hagabeon, gok hasangapon, jala gok hapistaron di hamu, nang pinomparmuna!”
On ma sada ulpuhan na masa uju i jala manjadi do songon nanidokni Guru Mandailing i, ima namonang do oppu ta di parporanganna maralohon Gultom. Alai nang pe naung monang na sida di parporangan i, ndang boi dope sada roha nasida di bona pasogit patupahon partangiangan na mangallang horbo gok i, sahat rodi taon 1990-an nang pe ganup taon i ditaringoti sian sundut tu sundut pomparanni oppu ta.
Di sada tingki ro ma sahalak natua-tua (na so tarboto manangna ise goarna dohot sian dia haroroanna) mandapothon Ama Gelmok Samosir (Op. Tiffanny) na laho pasahathon tona ni Oppu ta si Bursok Bolon (goar sihaetehetehonni Oppu ta Tumpak Bolon), na mandok, “Papunguma pomparanni si Bursok Bolon (Tumpak Bolon) asa patupa hamu na mangallang horbo gok!” Jadi dialusi Ama Gelmok ma, “Ndang tarpapungu ahu i” Dung i didok natua-tua i ma tu Ama Gelmok, “Papunguma hudongani pe ho, i do didok oppu muna i. Ndang hatinggalan ho pasingkolahon anakhonmu ia diulahon ho i”.
Ditariashon Ama Gelmok ma hata i tu saluhut pangisi ni Tambun dohot tu marga boru. Dipatupa ma rapot di Tambun Tonga-tongan, jala denggan do mardalan rapot i. Keputusanni rapot i, disuruma laho paboahon barita i tu pangaranto pomparanni oppu ta.
Ditogihon Ama Gelmok ma donganna Ama Friska Samosir laho manjalahi pangaranto tu Cinta Damai, Tanah Gambus dohot Medan. Borhat ma nasida sian bona pasogit margogoihon Rp.10.000.- biaya pardalanan dohot mangan nasida.
Di naborhat Ama Gelmok dohot Ama Friska manopot pangaranto (tu Cinta Damai, Gambus dohot Medan), di pardalanan pajumpa ma nasida dohot sahalak sian pomparanni oppu ta ima Ama Thomson Samosir sian Banban di kapal Onan Runggu - Ajibata. Dibaritahon nasida ma sangkap ni pardalannan nasida i na laho manjumpangi pangaranto pomparanni oppu ta Tumpak Bolon. Las ma roha ni Ama Thomson laos digarari ma ongkos dohot mangannasida. Lasma roha nasida dung sahat di Ajibata jala makkataima nasida nadua marsipadohan ngasauton sakkaptaon. Tulus ma pardalanan nasida sahat tu Medan margogohon hepeng Rp. 10.000.- i.
Dung sahat Ama Gelmok dohot Ama Friska di Cinta Damai dohot tu Gombus, dipaboa nasida ma sangkap haroroni nasida, laos ditolopi par Cinta Damai dohot par Gombus ma sangkap i jala lasma rohani pomparanni oppu ta na adong di Cinta Damai dohot Gombus.
Dung i borhat ma muse Ama Gelmok dohot Ama Friska tu Medan tu bagas ni Op. Diva Samosir di Mandala. Dipaboa nasida masangkap haroroni nasida ima na naeng patupa partangiangan mangallang horbo gok naung tung leleng dipaima-ima. Las ma rohani Op. Diva umbege barita i, laos ditogihon ma nasida tu bagasni Dr. M. Samosir/br. Harahap. Dipasahat ma hata i, ima sangkap ni pomparanni oppu ta tu Dr. M. Samosir. Las situtuma rohani Dr. M. Samosir mambege sangkap dohot sude rencana ni pomparanni oppu ta ima nanaeng mambahen partangiangan mangallang horbo gok.
Disukhun Op. Diva ma amang Dr. M. Samosir, sadia ma na tarbahenni amang Dr. M Samosir manumpahi ulaon i. Gabe dihatahon amang Dr.M. Samosir ma ½ Juta ma. Suang songon ima muse dipangido nasida (Op. Diva, Ama Gelmok dohot Ama Friska) ma tu inang Br. Harahap sadia natarbahensa.... dipatupa nasida ma muse ½ Juta. Las situtuma rohani nasida umbege panumpahion ni amang Dr. M. Samosir dohot inang Br. Harahap. Pos situtu ma roha nasida naingkon saut ulaon i ala 1 ½ Juta do argani sada horbo di tikki i. “Molo na ½ Juta nari sian hami pe i” ninna Op. Diva Samosir, jala molo hurang ba margugu pe parbona pasogit.
Mulakma Ama Gelmok dohot Ama Friska tu bona pasogit. Dipatuma ma rapot di Tambun jala dipaboama parbueni pardalanan nasida i tu parbona pasogit. Dipapungu parbona pasogitma gugu nasida marhite boras/harbue.
Di ari na uli di bulan na denggan dipatupa ma partangiangan mangallang horbo gok. Dung sidung mangallang horbo gok silimahae, maretong ma panitia manghitung biaya nasuda hape adongdo sisa hepengi gabe dibaen mai kas ni parsaadaanni ompputta. Dungi lam martamba tamba ma hepengi ditanganni amang dokter M. Samosir. Dung godang hepengi dipatupa amang dokter M. Samosir ma rapot gabe disangkapi rohani pomparanni oppu ta si Bursok Bolon ma mambahe sada tanda ima Tugu, songon partanda ma i jala parningotan di pomparan sundut rodi sundut. ---- dipadomuma muse tu pembentukan panitia....dohot udutna---
Dipatupa amang Dr. M. Samosir ma sihumisikna (Rp......Juta-----mohon dilengkapi) patujoloni pajongjong tugu i.
(.........ditorushon ma muse tu napajongjong tugu rodi sahat tu ulang tahun terakhir jala sahat tu napajongjong tugu na mangolu.........)
-----------Sada nari pangidoan ni opputa, naeng pabanghiton ma nian muse hasantionni oppu ta si Bursok Bolon------ naeng pajongjongon ma nian monumen/patungna di tanona/mualna di Mual Sibuhal-buhal, dohot singa-singa naung mago sian ruma parsattian na di Tambun Tonga-tonga. Porlu situtu do na ikkon surathonon sejarah ni Mual Sibuhal-buhal sada mual Pauseang sian Hula-Hula Sibarani, naboi dohonon sada keajaiban di hita, di na boi tubu sada mual dung diusehon oppu ta si Bursok Bolon aek nabinoanna sian Laguboti tu tano Sibutar, jala na tongtong haruar hurpotni eme sian mual i, na gabe sada tanda nungga gotilon be juma pauseang ni borini Raja i di Laguboti. Sada halongangan do i boi masa di Onan Runggu Samosir na marbariba tao dohot tano ni Laguboti.
Songon si ingoton “ ditikki rapot dohot mameakkon batu ojahan ni tugui tetap do didok goarni opputta Sibursok Bolon. Hape dung jongjong tugu i disuratton ma goarna Tumpak Bolon Samosir, manang sian dia pe goar i dang binoto ise mangusulhoni. Ganup do pe hita na sorang jala na hea magodang di Tambun / Samosir marningot; ia molo sada keluarga tubuan anak baowa naso jadi dohonon si Bursok (si Ucok), alai ingkon si BARU do, alani goarni omputa namamopar par Tambun do si BURSOK. Jala molo adong dakdanak na hona sahit sibahut-bahuton manang magurbak hurumna, pintor didok natua-tua do, “Nunga mamolus omputa si Bursok Bolon, bahen hamu tambar ni i hapur, ai i do tonani Ompu i” Molo dibahen songon i pintor malum do tutu. Godang do pe hita na marningot i.
Ditariashon : Ama Gelmok Samosir ( Op. Tiffanny Samosir) Tambun
Ama Friska Samosir (Op. Lagoma Samosir) Tambun
Disurathon : Beslon Samosir, M.Pd (A. Lewi Samosir) Pematangsiantar
Diposting oleh Beslon Samosir di 06.52.00
Diposting oleh Beslon Samosir di 05.55.00
SAMOSIR BRAVO: Cari Uang di Internet
Diposting oleh Beslon Samosir di 05.35.00
ASAL-USUL INGKON MANGALLANG HORBO GOK DI TANO TAM...
Ragam Ni Ulaon Pangolihon Anak/Pahutahon(pamuli) Boru | Raja Mandidang Sitorus
« Pangantusion tu PARJUHUT DOHOT RUHUTNA
Pangantusion Ulaon di ALAP JUAL »
Ragam Ni Ulaon Pangolihon Anak/Pahutahon(pamuli) Boru
May 28, 2009 by Sampe Sitorus,SE (A. Hitado Managam)
Angka on ma Ragam Ni Ulaon Pangolihon Anak/Pahutahon(pamuli) Boru na denggan diadopi parboru dohot paranak :
( Note: molo mangalua dang di adopi parboru i – jala cenderung tu na so di restui do i).
A. Mangembalhon Gajut :
Di dok ma i tu na di restui perkawinanna alai dang adong dope adat diulahon. Diborhati do i denggan sian sisolhot ni parboru jala dialap denggan dohot sisolhot ni paranak. Diupa paranak ma i muse dijabuna. Mebat ma muse nasida tu bagas ni parboru, jala boi ma mangihuthon paradaton, alai tong dope marutang adat ibana.
B. Manurun :
Dang sai sude pangoli namora jala dang tuk patupahon adat nabalga tu na naeng simatuana. Ala lomo do roha ni parboru di nanaeng helana ujungna dijabuna ma dibaen adat. Gok do adat i alai holan tutur nasumolhot ma dijou tarmasuk tulang. Diulosi do i denggan jala adong do hata ni sinamot. Dang maralaman ulaon i. Diboan nasida do jual tu hutana jala horong alap jual do goarna.
C. Alap jual (Ulaon di parboru):(lebih detil baca tulisan Pangantusion Ulaon Alap Jual)
D. Taruhon jual (ulaon di paranak)
Somalna ninna najolo naung dihuta ni paranak do boruna ala naung mangalua manang mangembalhon gajut. Dibahen paranak ma ulaon adatna jala ro ma uduran ni parboru dohot sude sisolhotna tu huta ni Paranak mamboan sipirni tondi dohot dengke dibagas jual. Mardalan ma sisongon i tu angka na mangalua dohot na mangembalhon gajut.
Molo tar dao do huta ni Parboru tu huta ni Paranak, paradeon ni Paranak ma Jabu parbornginan di nasida. Molo adong do Jabu ni Dongan Sabutuha ni Parboru di huta i, tarjumolo doi dihubungi Parboru asa adong inganan haborhatan nasida di huta i.
Ia adat pamuli boru Taruhon Jual manang didok doi RAMBU PINUDUN, namarlapatan doi sude: inganan, sipanganon, dohot sude haporluan ni pesta unjuk gabe tanggung jawab ni paranak. Ia parboru holan mamboan Dengke Simudur-udur dohot Ulos Herbang sipasahaton tu paranak. Paranak ma paradehon sude natupa di ulaon i jala sasintong na di nasida ma tanda hasuhuton (ima ihur-ihur). (pataridahon/paunjukhon) (lebih detil baca tulisan Pangantusion Ulaon Taruhon Jual)
Angka panuturion ni angka natua-tua.
LOMO do roha ni Jahowa asa dame dihilala angka naposoNa jala tongtong mardame. Molo taulahon on, tongtong ma adong hadameon di huria. Hadameon sisongon i mangkorhon na denggan do tu angka dongan di huria.
Umpamana, adong datu di Madagaskar na mamparrohahon hadameon na dihilala Sitindangi Ni Jahowa. Didok ibana, ’Molo naeng mangihuthon sada agama, agama on do na huihuthon.’ Dung i, ndang olo be ibana gabe datu, dipature ma parsaripeonna, jala manomba Jahowa, Debata hadameon.
Dos songon baoa i, ganup taon marribu halak dohot tu huria jala mandapot hadameon naung leleng dilului. Tajaha di Bibel, adong do ”pangiburuon na paet dohot hatongkaron” na boi manegai paralealeonta di huria jala mambahen tubu parsoalan. (Jak. 3:14-16) Alai, adong do poda na denggan di Bibel na boi mangurupi hita pasidingkon parsoalan jala tongtong mardame dohot dongan sahaporseaon. Saonari, taida ma laba ni tudutudu on di pigapiga halak.
PARSOALAN DOHOT CARA PASAEHON
”Ndang boi ahu domu dohot sahalak donganta baoa na gabe dongan sakarejongku. Sada tingki, marsoal jala gogo ma soaranami.”—SI CHRIS.
”Adong donganta borua na jotjot gabe donganku marbarita. Hape hea ma tompu disundati ibana asa unang saut hami marbarita. Dung i, ndang diantoi be ahu. Ndang huboto aha alana.”—SI JANET.
”Martelepon ma ahu dohot dua donganku. Dung i, sada sian nasida paujungkon pangkataion. Hudok ma angka na so denggan taringot donganku na paujungkon pangkataion i tu donganku na sada nai. Hape ndang dipamate donganku na parjolo i dope teleponna.”—SI MICHAEL.
”Di hurianami, adong perintis na marsoal. Sahalak perintis mamuruki perintis na asing. Parsoalan on mangkorhon na roa tu na asing.”—SI GARY.
Ra, ndang parsoalan na balga on. Alai, situasi sisongon on boi mambahen hansit roha ni sasahalak jala manegai hadameon di huria. Nang pe songon i, las do rohanta mangida dongan sahaporseaon na mangihuthon tudutudu sian Bibel jala mardame muse. Tudutudu na dia do di Bibel na mangurupi nasida?
”Unang marbadai hamu di tongan dalan.” (1 Mus. 45:24) Dipasahat si Josep do poda on tu angka hahana tingki naeng mulak nasida tu huta ni amanasida. Molo sasahalak ndang boi mangarajai dirina jala muramura muruk, lam maol do pasaehon parsoalan. Na asing pe boi gabe muruk. Diboto si Chris, sipata maol do dihilala ibana marserep ni roha jala mangihuthon tudutudu. Lomo ma rohana marhamubaon jala mangangku sala tu donganna marsoal. Dung i, marsitutu ma si Chris asa unang muramura muruk. Ala diboto donganna i do na marsitutu si Chris marhamubaon, ibana pe mangulahon na sarupa. Saonari, nunga mardame nasida jala rap manomba Jahowa.
”Sai na tarselak do angka sangkap molo soada tuptupan.” (Poda 15:22) Tingki ndang diantoi donganna be si Janet, diihuthon ibana do poda di ayat on. Mangkatai ma ibana tu donganta i. Disungkun ma atik boha adong pambahenan ni si Janet na mambahen hansit rohana. Mulana, songon na maila do nasida mangkatai taringot on. Alai ala lambok mangkatai, lumbang ma pangkilalaan ni nasida. Dipaboa donganta i, sala do pangantusionna tu si Janet taringot na masa di tingki naung salpu. Sasintongna, ndang adong pambahenan ni si Janet na mambahen hansit rohana. Mangangku sala ma ibana tu si Janet, mardongan ma muse nasida, jala rap manomba Jahowa.
”Asa molo diboan ho sipelehononmu tu langgatan, dung i tarsingot roham disi di sogo ni roha ni donganmu dompak ho, tadingkon ma sipelehononmi di jolo ni langgatan i; laho ma ho jolo mardenggan dohot donganmi.” (Mat. 5:23, 24) Dilehon Jesus do poda on tingki pasahathon Jamita di Dolok. Dung didok si Michael angka na so denggan taringot donganta i, ganggu ma rohana. Lomo rohana asa pasaehon on jala padengganhon situasina. Dijumpangi ibana ma donganta i jala mangangku sala. Dung i, aha na masa? Didok si Michael, ”Burju do ibana jala disalpuhon do hasalaanki.” Mardongan ma muse nasida.
”Masipauneunean jala masisesaan dosa ma hamu, jumpa marpangkurangi na sada dompak donganna.” (Kol. 3:12-14) Songon dia do taringot dua perintis na marsoal na dipaboa di artikel on? Diurupi sahalak sintua ma nasida asa mangantusi molo nasida nunga mambahen muruk dongan na asing, jala mambahen ndang tabo pangkilalaan ni na asing. Dipaingot ma nasida asa sabar maradophon na asing jala marsitutu mambahen dame di huria. Dijalo jala diulahon nasida do poda i. Saonari, nunga mardongan nasida jala rap marbarita.
Poda na disurat di Kolosse 3:12-14 boi mangurupi hamu marserep ni roha, manalpuhon hasalaan, jala ndang sai mangingot parsoalan naung salpu. Songon dia do molo ndang tarjalo rohanta laho manalpuhon hasalaan ni sasahalak? Poda di Mateus 18:15 boi mangurupi hita. Di ayat on, nang pe Jesus paboahon taringot dosa na balga, alai dipatorang do na boi taulahon tingki adong parsoalanta tu dongan sahaporseaon. Marhite serep ni roha dohot burju ni roha, tajumpangi ma donganta i jala tapasae parsoalanta dohot ibana.
Godang dope poda di Bibel na boi mangurupi jala manjujui hita mangasahon tondi parbadia. Alani i, adong ma di hita ”parbue ni Tondi”, songon ”h(Gal. 5:22, 23) Pingkirhon ma on. Sada masin boi denggan mardalan molo dibahen miakna. Suang songon i, molo tapatudu parange na denggan na sian Jahowa, mura ma hita manalpuhon hasalaan ni na asing jala tongtong maraleale.
PARANGE NA MARRAGAM MAMBAHEN HURIA MARLAS NI ROHA
Marragam do parangenta ganup marsadasada jala marasingasing do pandapot dohot caranta mamboanhon diri. On boi mambahen hita marlas ni roha di paralealeonta. Alai, parangenta na marragam boi do mambahen gabe tubu parsoalan. Sahalak sintua naung marpengalaman mangalehon tudosan taringot on. Didok ibana, ”Sahalak parila boi do maol marsaor dohot sasahalak na burju tu sude halak. Ra, ndang parsoalan na balga on. Alai boi do on mambahen gabe tubu parbadaan.” Molo didok rohamuna, boi do angka halak na marasingasing parangena rap saulaon jala marsada? Taparrohahon ma taringot parange ni dua apostel. Umpamana si Petrus. Aha pe na adong di pingkiranna, i do na dipasahat. Molo si Johannes, sahalak parholong jala dipingkirhon do hatana andorang so dihatahon manang mangulahon sadasada ulaon. Imbar do parange ni si Petrus dohot si Johannes. Alai, rap saulaon do nasida manomba Jahowa. (Ul. 8:14; Gal. 2:9) Suang songon i ma hita saonari. Nang pe marasingasing parangenta, alai boi do hita marsada.
Alai, songon dia do molo adong dongan sahaporseaonta na mangulahon manang mandok hata na mambahen hansit roha? Taingot ma, Kristus mate humongkop hita sude, jala ingkon tahaholongi do dongan sahaporseaonta. (Joh. 13:34, 35; Rom 5:6-8) Unang ma pintor didok hamu na so olo be hamu mardongan tu ibana. Alai sungkun ma dirimu, ’Na maralo do tu patik ni Jahowa na diulahon dongan sahaporseaonki? Tutu do marsangkap ibana naeng mambahen hansit rohangku? Manang, ala marimbar do parangenami umbahen na hansit rohangku? Asing ni i, adong do parangena na naeng hutiru?’
Umpamana molo lomo roha ni donganmu sai mangkatai, hape hamu parsip, olo do hamu manogihon ibana marbarita jala mandapot parsiajaran sian i? Atik na umburju do ibana sian hamu. Diparrohahon hamu do las ni roha na boi tahilala molo mangurupi na matua, na marsahit, dohot na mangkaporluhon pangurupion? Adong do parsiajaran na dapotmuna sian ibana asa lam burju marroha? Na rumingkot, nang pe marimbar parangemuna dohot dongan sahaporseaon, alai ida ma parange ni nasida na denggan. Nang pe ndang gabe solhot hamu, alai boi do hamu gabe lam jonok. On ma na boi mambahen hadameon tu hamu dohot tu huria.
Di abad na parjolo, adong dua donganta borua na margoar si Euodia dohot si Sintike. Mansai imbar do parange ni nasida, alai dijujui apostel Paulus do nasida ”asa marsada ni roha di bagasan Tuhan i”. (Plp. 4:2) Hita pe, lomo do rohanta rap manomba Jahowa dohot dongan sahaporseaon jala tongtong mardame di huria.
UNANG PALOAS PARSOALAN I TONGTONG ADONG
Boasa ingkon hatop tasalpuhon hansit ni rohanta tu na asing? Boi ma tapatudos hansit ni roha i songon ri na tubu di tongatonga ni porlak na godang bunga. Molo ndang tabutbut ri i, boi do i gabe rarat tu sude porlak i. Suang songon i, molo tongtong tapaloas hansit ni rohanta lam balga tu na asing, on mangkorhon na roa tu huria. Alai, molo tahaholongi do Jahowa dohot dongan sahaporseaon, tontu marsitutu do hita manjaga asa tongtong dame di huria.
Molo serep rohamu jala marsitutu mardame tu na asing, ra longang do rohamu mangida pangkorhonna
Molo marsitutu hita mardame tu na asing, ra longang do hita mangida pangkorhonna. Adong donganta borua na mangkilala sisongon on. Didok ibana, ”Huhilala, songon dakdanak do ahu dibahen dongan sahaporseaonku. Ndang lomo rohangku songon i. Ala lam balga hansit ni rohangku, hudok ma hata na pahansithon rohana. Ninna rohangku, ’Ala ndang diargai ahu, ahu pe songon i ma tu ibana.’”
Dung i, dirimangi donganta on ma pangalahona sandiri. Didok ibana, ”Dung huboto taringot pangalahongku na so denggan, jut ma rohangku mangida diringku. Huboto ma, porlu do ahu manguba pamingkirionku. Dung hutangiangkon taringot on, hutuhor ma hadiah na so pola arga tu donganta i jala hubahen ma surat mandok mangangku sala. Huhaol ma ibana jala satolop do hami asa unang mangingot parsoalannami. Dung i, ndang hea be hami marsoal.”
Sude do hita mangkalomohon hadameon. Alai, pangkilalaan na so tabo manang ginjang ni roha boi mambahen sasahalak ndang olo mardame. Jotjot do on masa di portibi on. Alai, dipangido Jahowa do asa tongtong dame jala marsada angka naposoNa. Ditogutogu Jahowa do si Paulus asa manurat tu halak Kristen laho marparange ”na tama hombar tu panjouon” naung dijalo nasida. Dijujui si Paulus do nasida asa ’martoruk ni roha situtu, marlambok jala marlambas ni roha, masihaehean di bagasan roha na holong! Ringgas mangaradoti hasadaon ni Tondi, pinadomu ni dame’. (Eps. 4:1-3) Mansai arga do hadameon na dihilala naposo ni Jahowa. Alani i, marsitutu ma hita manjaga asa tongtong dame di huria jala pasaehon sude parsoalan dohot dongan sahaporseaon.
Si Paulus dohot si Barnabas —Marsada ni Roha Nang pe Marimbar
Halak na kasar do si Paulus. Andorang so gabe halak Kristen, ”sai marsigorgor do roha ni si Saulus laho mangasangi dohot mamunu angka siihuthon Tuhan i”. (Ul. 9:1, Bibel siganup ari) Dipaboa si Paulus do pangkilalaanna mangida halak Kristen, ”Tung na tarlobi do lalaen ni rohangku.”—Ul. 26:11.
Dungkon tardidi, muba do si Paulus. Alai, diingot halak do songon dia parangena andorang so tardidi. Nang pe nunga gabe halak Kristen, adong dope donganta na ”mabiar mida ibana, ai ndang porsea nasida, naung gabe sisean ibana”.—Ul. 9:26.
Tingki laho si Paulus tu Jerusalem, ndang porsea angka dongan na disi tu ibana. Alai adong sahalak baoa sian Siprus na margoar si Josep na mangurupi ibana. Si Josep sahalak na dihaholongi jala diargai di huria. Digoari do ibana si Barnabas, na lapatanna ”Anak ni pangapulon”. (Ul. 4:36, 37) Songon dia do si Barnabas mangurupi si Paulus? Tajaha di Bibel, ”Si Barnabas do manjangkon ibana, ditogihon ma tu angka apostel i, laos dipajojor ma tu nasida, naung diida si Saulus Tuhan i di pardalananna dohot pangkataionnasida ro di pangkatindangkonna di Goar ni Jesus, uju na di huta Damaskus.” (Ul. 9:26-28) Dung ditangihon angka dongan na di Jerusalem hata ni si Barnabas, porsea ma nasida tu si Paulus jala disarihon ma ibana. Rap ma si Paulus dohot si Barnabas gabe misionaris.—Ul. 13:2, 3.
Diargai si Barnabas do hiras ni roha dohot hajujuron ni si Paulus, ala ndang mabiar si Paulus mandok hata manang mangulahon na porlu diulahon. Mandok mauliate do si Paulus ala rap saulaon dohot si Barnabas, na burju jala denggan mamparrohahon na asing.
Alai dipaboa di Bibel, hea do ”marbada” si Paulus dohot si Barnabas. Boasa marbadai nasida? Parsoalan ni nasida ndang alani parange na marimbar. Alai, ala ndang satolop nasida taringot si Johannes Markus na laho ditogihon asa rap sapardalanan dohot nasida.—Ul. 15:36-40.
Nang pe ndang satolop si Paulus dohot si Barnabas, alai rap saulaon do nasida. Dipasae nasida do parsoalan ni nasida. Alana di pudian ni ari, gabe rap sapardalanan do si Johannes Markus dohot si Paulus muse. (Kol. 4:10) Songon si Paulus dohot si Barnabas, marasingasing do parangenta. Nang pe songon i, las do rohanta ala rap manomba Jahowa.
HAMPUNG TOGI - TONGKA MARTANGAN PUDI - PALAMBOKPUSUPUSU
Home » TORSA » HAMPUNG TOGI - TONGKA MARTANGAN PUDI
Dung mulak sian gareja marminggu, dung simpul muse nasida mardaon pogu, didok si Kartini hatana tu si Togi dohot Simatuana naeng manopot Inongna nian ibana. Dang hinata holan ari minggu do adong gumanggang tingki ni si Kartini ala so marbuka tigatigana.
“Nunga na denggan i. Sorohon ma manopot Eda i botari on, binsan adong tingkim. Huhut ni i tahe, apala aha umbahen ingkon topotonmu halak Eda saonari? Apala aha na ringkot? ” ninna Ompu Pangadean boru, manulingkit roha ni parumaenna i. Ai tubu biarna so tung mangido sipangidoon parumaenna i tu natorasna ala na so sae i langkana.
“Naeng laho Amongku dohot Inong tu Jakarta, laho Wisuda ninna ito si Polin” ninna si Kartini.
“Nahurimpu do adong sipangidoonmu tu Eda, isara ni sipanganon ala naung mardenggan pamatang i ho” ninna Simatuana boru.
“Bah….bah…” manigor minar pardompahan ni Ompu Pangadean doli umbege parumaenna i mardenggan pamatang “antong dongani ma parumaen tu jabu ni Simatuam, unang be pasombusombu sahalak nasida mardalan songon i” ninna manguduti huhut memereng dompak si Togi.
“Boan hamu adong pisang na malamun di pudi, asa adong siluamuna” ninna Ompu si Pangadean boru mangondolhon hatana tu si Togi.
“Jolo paorot horbo ma jolo ahu ate, asa rap laho hita tu jabu ni Inong” ninna si Togi.
“Maos do sai horbomi pingkirhononmu. Ai tu dia huroha si Tigor asa gabe ho paorothon horbo?” ninna Ompu Pangadean boru muruk tu si Togi.
“Antusi ma naposo, laho ibana marbola dohot donganna satongkin. Ianggo manait mulak annon ibana do. Holan paorothon do ahu satongkin” ninna si Togi.
“Jolo taruhon ma jolo parumaen tu jabu ni Simatuam asa sorohon paorot horbomi. Dung sidung dipaorot ho dapothon ma muse parumaen. Dang denggan sahalak parumaen borhat tu jabu ni Simatuam” ninna Ompu Pangadean Doli manghabit roha ni parumaenna i.
“Daong pola Among, sahalakhu pe laho” ninna si Kartini songon na bensut.
“Betama, pintor bensut do ho ala adong asangasangmu mangampini ho Simatuam na dua on” ninna si Togi margait huhut manait tangan ni si Kartini.
Ujungna jolo ditaruhon si Togi do niolina i tu jabu ni Simatuana, dung i disorohon ibana tingkina paorot horbona tu adaran pudi ni huta nasida i..
Dipaboa si Kartini tu Inongna naung mulai mardenggan pamatang ibana, disaritohon ibana muse boha holong dohot pangampinion ni duansa Simatuana i tu ibana dohot boha pangalaho ni si Togi tu ibana. Dipatorang si Kartini sude tu Inongna i asa papos rohani Inongna i huhut asa tangkas diboto Inongna i ndang na sala pillit ibana di parhalanguluna i.
Dang pola dirohahon Nai Polin hata ni boruna i, alai rohana do diparroha, pingkiranna di padalan naeng pasahatonna tu boruna i.
“Songon on Kartini. Rohanami dohot amongmu naeng laho tu Jakarta ala wisuda ni ibotomon. Jai, naeng husali jolo hepengmi laho ongkos nami tu Jakarta” ninna Nai Polin.
“So adong hepengku Inong?”
“Dang adong hepengmu? Mandok sipiga do ho, ise be parhepeng molo so hela i be di huta on. Apala ongkos nami nadua dang tarpasiat ho hami marsali?” ninna Inongna mangodothon hatana tu si Kartini.
Hohom si Kartini laos tungki simanjujungna. Hirim do rohana nian manigor patuduhon las ni roha Inongna i dung dipaboa ibana naung denggan pamatangna. Dietong ibana do hata mauliate jala patudu las ni roha Inongna i di angka denggan ni Simatuana i tu ibana saleleng on. Tagam do rohana puji on ni Inongna i Simatuana ala burjuna tu boruna i. Hape manigor hepeng do dihatahon tu ibana, manigor tahi marsali do dipajolo Inongna i tu ibana.
“Unang apala tu halak do rohangku marsali, maila iba begeon ni jolma i ahu marsali hape namora helaniba” ninna Nai Polin manurdukhon na di rohana i tu boruna i.
“Boti do Inong. Unang tu ahu hatahon hatami. Asa denggan ahu tu Simatuangku dohot tu helam, tagonan do hatahonommu tu helam. Dang olo ahu martangan pudi manang marbunibuni pasalihon hepeng tu ho Inong. Muse, on do pe hami mandasor martigatiga Napu, sadia godang modal ni helam tusi habis, ai na martua burju do Simatuangku olo manggadis masna manambai modal nami. Dang suman i Inong gabe tu ahu dohononmu hatam laho marsali?” ninna si Kartini mangalusi Inongna i.
“Molo dijua hela i do annon?”
“Bah, dang saut pasalihononku tu ho”
“Tumagon nama hape tu halak ahu marsali?”
“Inong. Songon na mangondam do hatamon tu ahu, mambahen dokdok pingkiranku hape nunga hupaboa mulai mardenggan pamatang ahu”
“Nunga sae be i. Na asing ma tahatai, tu jolma i pe annon hudiori parsalian”
Tungki si Kartini. Rohana i nian ndada pola sala pasalihon gariada mangalehon tu Inongna, alai unang tu ibana dihatahon Inongna i, so tung bait dia hata ni si Togi dohot Simatuana tu ibana. Dohononna haduan martangan pudi manang marsimongkel ibana tu Inongna. Alai, i ma na so bagas dipingkirhon Nai Polin unang adong gabe tihas haduan di boruna i jala unang gabe partuktuhan i diparsaripeon si Kartini.
“Tongkinna i ro nama helam ala nunga tingkina ahu laho mardahan, so boi Simatuangku doli tarlambat mangan, hatahon ma annon tu helam molo dung ro mangalap ahu” ninna si Kartini lambok.
“Dang pola be i. Tu na asing ma niluluan parsalian. Unang pola pingkiri i” ninna Nai Polin mamaus padao bohina sian boruna i.
“Dongkon ma tu helam annon, molo marsali dok marsali, molo mangido tingkos dok mangido. Ingkon torang do molo tu helam”.
“Ai aha dope, nunga hu dok tu na asing nama luluanku parsalian” ninna Nai Polin runtus.
“Balga do rohangku Inong tammat ibotongki Sarjana. Jala porsea do ahu dang manjua helam pasalihon hamu asa adong bohalmuna tu Jakarta, gariada atik urupan ni helam do hamu manambai ongkosmuna manang parsitesmuna di dalan. Alai tu ibana ma pasahat hatamon Inong. Molo marbunibuni do songon on, santabi Inong so tung menek roham dang laho olo ahu mangalehon i. Ia haru hepeng ni Simatuangku adong hutiop ingkon jolo marsungkun do tu hami molo laho pangkeonna muse. Hape hepengna do, holan na maniop do ahu” ninna si Kartini patorangkon tu Inongna i pola naeng ro iluna.
“Unang pola perut ilum bahenon ni i. Husungkun pe annon hela i molo dung ro” nina Nai Polin, “atik mangan roham, adong na sogot huarsik haruting disi” ninna Nai Polin. Tompu balik roha ni Nai Polin umbege hata ni boruna i, tompu ontong rohana dang di toru ni habongna be hape si Kartini. Tompu marbalik rohana, ‘ia haru Simatuana tahe ingkon manat tu borungki, lam ma ahu?’ ninna roha ni Nai Polin.
“Jolo ro ma helam, atik olo rap mangan hami annon” ninna si Kartini lambok mambege hata ni Inongna na so sai marjogal be ingkon sian ibana manjalo haputusan laho pasali Inongna i.
Marsisulu Pelita Batak Online
FB/Sampe L Purba
Marsisulu - on ma sada hasomalan/ tradisi na jolo di luat nami. Tano ngali na margoar Lumban Silintong Doloksanggul. Nihaliangan do tataring, gor ma soban dipatuba tuba, laho mangalo ngali ni ari i. Ai tung manihit manorus do humaliang. Tarlumobi ma siborngin hira na manombus sahat tu holi-holi, ihut ma muse tu pangunggis ni alogo. Ala ni ngali ni arii, mandalhot (beku) do miak makkan (minyak goreng) di bagasan botol, jala simanogot pe mar uap manang songon na berasap do hosa ni jolma molo manghatai. Pas ma hira songon na di pilim barat molo musim salju.
Ia soban i digoar do tunggar. Tunggar ima angka hau narobi na gunop di hauma manang di akka adaran panakkalan ribuan taon na lewat. Balga balga do haui, adong namarlilit dua meter, terutama bonggol manang bona ni uratna. Ingkon diungkit/ ditambang do on, bagasna hira sahat tu dua meter. Hira open pit penambang batu bara. Marsiurupan do na marhombar balok laho mangungkit tunggar. Laos di si ma ditahai menggunakan kampak khusus naginoaran takke. Tano na humaliang soban i pe boi do galak. Gabe ginoar do on tano galak.
Tamba do kesuburan ni tano molo dihali tano galak i. Ai hira gambut lempung do jenisna. Ditutung do tano soban i sebagian di lambung parsobanan. Didok mai mamuruni. Timus nai mambahen las, jala boi ma huhut manutung gadong/ ubi rambat manang sirio/ ubi kayu, songon tamba ni tugo/ bohal. Ai maol jala mengeluarkan tenaga do antong na marsoban i. Dao do tombak/ hutan sian huta nami. Tuani do adong partunggaran i.
Sahali sataon do marsoban, ikkon papunguon do soban laho persediaan sahat tu taon na ro. Laho bahan bakar siganup ari, molo naeng marpesta, manang tumagam haroan.
Tarlumobi ma molo tumagam haroan (ina na naeng melahirkan). Mansai porlu do soban on. Ai ia dung sorang dakdanak i, ingkon di lambung ni tataring i do mainundun ina, asa las laho memulihkan gogo jala tumibu muse dorgis nasida. Lobi hurang dua sahat tu tolu minggu inai manundun. Soban na balga - saganon - do ditutung manipat tahan saborngin. Laos i do umbahen na didok hata halus ni ina na sorangan, nai tataring. Jala ala sekaligus do ditundunhon natinubuhonnai, didok mai natundunan.
Godang do peristiwa budaya dan kearifan lokal na marhadomuan tu na marsisulu. Misalna, tataring sai di tonga tonga ni dapur do. Ndada songon model stove/ anglo di jabu modern manang Barat rupani, di suhi suhi. Holan di sekitar Doloksanggul tano ngali do tataring di tonga tonga ni dapur. Adaptasi kecerdasan local genus doon.
Sihaliangan do tataring. Nidadang ma tangan dohot pat, hona sipata tu sirabunnai. Laos ala niido godang na panaha nahaon/ masilbak tumit ni akka jolma di hitaan. Ndada dipardulihon i. Na penting las dagingi. Apalagi ma dung mulak sian balian, sadari manipat margambo margalisop molo musim suanon manang ombakon misalna. Sambil manghodohon di dalihan/ pangalompaan gadong manang indahan marsisulu do iba. Sada tinembak godang na hona. Hata nuaeng - multi tasking activities.
Dung sun marsipanganon, laos disi ma marlaning laning, tarmasuk mai manaringoti akka adat, poda nang ugamo tu haserepon. Soft transfer of knowledge and character.
Di ginjang ni tataring i adong do para-para. Di atas ni para para i disale soban. Timus ni pangalompaani do mandadang soban i, gabe miok tutunghononhon. Tamba awet muse do tarup ni ruma molo sai adong timus. Di para para disale gulamo/ ikan asin. Bertahan do gulamo i parsamingguan ndang gulokan antong. Ai sahali saminggu do onan. Ditutung ma manang na piga gulamo gambas on ganup ari songon lompan. Maksimal do sada sahalak.
Adong do tehnik/ kiat manutung gambas. Unang sanga mosok uluna. Alai boi ma mosok anggo sisikna. Niombus ma sisiknai pa laho sirabun na lohot huhut songon na pinapitpit unang halimponan. Tabo hian do marsipanganon apalagi molo adong pote/ palia na tinutung laok ni gambas i. Ulu na agak mosoki, dilapuhon ma tu hua ni ikkau rata. Songon tambulna.
Di para para do di sale molo nunga mapipil tali pusok/ pusar ni dakdanak. Ndang pola binoto korelasi ni tali pusar naung mapipil on tu kejiwaan ni poso-poso. Alai umumna, molo maol do kering tali pusar nadisale i, antar rewel do dakdanak na baru sorang i.
Molo adong sorang dakdanak, sai ro do lebih kurang saminggu sahat tu dua minggu bornginnai akka ama ama na di hutai marpungu pungu/ maranggap tu jabu ni na sorangani. Sisoli soli doon. Lapatanna molo ringgas sada ama tu pandungoan, molo giliran ni pardijabuna sorangan, ro ma akka dongan tu jabuna.
Alai ala godang do akka usia produktif di huta, jala ndang haru masa dope na mar KB, ra olo do hampir 24 minggu di bagasan sataon sai marganti sorin pandungoan. On do ra umbahen na so pola romantis ama ama di hitaan, alai sekaligus ndang boi dirajai ina. Ndang pola adong ama na DeKaI di hitaan.
Adong tolu fungsi ni namandungoi. Parjolo mai, mangihuthon tradisi na jolo.. asa humitir begu jau. Ai angur do ninna kotoran ni baby/ dakdanak tu akka begu khusus/ tertentu. Alai mabiar do begui molo dungo dope akka jolma. Molo tangis manang nguak nguak poso posoi siborngin, dipatarus ma.
Olo do maila mula mula ina tarlumobi parsaurangan patarushon poso-posona. Ai ingkon menghadap tu natorop i do, manundalhon tataring sambil manundun. Alai pintor dipinsang simatuana boru do molo maila patarushon sada ina. Jadi mulai sian i ndang maila be ina mambuka kutang/ korsetna molo patarushon. Ido alana umbahen na ginoar anak pertama, anak buha baju. Ai mulai sian ibana mura talak jala bukka nama ohop ohop ni ina.
Sipata tahe hurbe-hurbe. (Jala ndada sihalanghonon manang haduk akka ina patarus gellengna di jolo ni natorop. Hal biasa do songoni).
Alai molo sai tangis dope poso posoi ndang ala na mauas, adong mandok na naeng digaiti begu do. Pintor dungo do antong akka ama - believe it or not - gabe sumurut ma begui. Menak do dakdanak i. Paduahon, adong do marturi turian manang marsastra lisan na matua siborngini paima modom.
Hikayat/ dongeng marlaok poda do akka turi-turian i. Adong mai turian ni Sitape bunga boru, Nan jomba ilik, si Jonaha, Parboniaga so punjung, Sitapi nauasan dohot akka na asing.
Adong do huingot sada natua tua na sangat berbakat marturi turian. Nang pe diparulak ulakhon sian taon tu taon, sian jabu tu jabu, tong menarik begeon songon na mangandung andung. Pitpit do amantaon sambil bercerita. Jala cerita bersambung doon manang na piga borngin. Hasanduan do iba mangarunggui songon na mambege ende. Parsaba saba do digoar natua tua on.
Na patoluhon.. laos di paranggapan/ pandungoan on.. paima mondok ondok olo do markartu-kartu manang manang markoa akka ama. Daon lalap doon, jala otik otik do partaruanna. Social bounding. Alai tu nuaengon nunga didok on gabe juji. Adong mandok, memang naung tawarisi do kebiasaan i di bawah alam sadar. Ido alana sipata sandu halak hita nang pe naung di kota, markartu, marsatur manang marbento.
Di zaman modern on, ndang piga be marsoban tunggar. Nunga adong soban hau dohot tabung elpiji. Jala cuaca pe ndang be ngali songon na joloi. Adong mandok, sebagian pengaruh perubahan iklim doi, termasuk mai penggundulan hutan di sekitar dolok ni tao toba.
Sangat berkesan do na marsisului. Di na mulak tu huta hami baru baruon dohot akka dakdanaki, nang pe naung mardakdanak iba, jala beranjak magodang nasida, momen rap marsisulu dohot natua tuai.. so i nama nikmatna. Sehat jala horas-horas ma hamu Damang Dainang, di hatutua ni pamatang muna, na tongtong sipartangiang jala siparorot di partondion tu angka pinomparmon da. Jakarta, Desember 2016. (Sampe L Purba)
Ebenezer: Bahan Jamita Epistel Minggu Exaudi, 12 Mei 2013
Sada Dibagasan Jesus
Pangungkapon 22 : 12 – 17
Buku Pangungkapon, ima na pinasahat ni Tuhan Jesus Kristus tu si Johannes tingki tarbuang ibana di Pulo Patmos, ala ni parsihohotonna manghatindnagkon Tuhan Jesus. Borat do na niadopan ni Huria na pitu hasahatan ni pangungkapon on ; ima Hhuria Epesus, Smirna, Pergamos, Tiatira, Sardes Piladelpia dohot Laodikea.
Na masa do pangaleleon tu hUria na parjolo i, sian pamarenta, ala so olo nasida marsomba tu kesar. Gabe ditudu do nasida pemberontak. Dung i adong muse do dosa na masa na mangela nasida isara ni parmainanon dohot angka pargabuson, dna.
Ditingki pangaleleion i torop do na hona sian nasida. Dihatiha si songon i ma ro Kristus pasahathon pangungkapon marhite Johannes tu na 7 huria i. Tontu sekaligus do na masa tu huria na pitu i, boi masa nang tu angka Huria di tingki on. Ala ni i dohot do joujou ni turpuk on masa tu Huria na pitu i, boi masa nang tu angka Huria di tingki on. Ala ni i dohot do joujou ni turpuk on nang tu hita di hatiha on, ima sada di bagasan Jesus. Hasadaon apala nanidokna, ima marhitehite pangalaho maradophon Kristus Raja ni Huria i songon dia ma pangalaho ni i ? Ido sisigatanta hombar tu turpuk on.
1. Ayat 12; Sisada pangkirimon managam HaroroNa. Dipabotohon do na gira do Kristus i. Ai didok; “Ida ma, gira ma Ahu ro. Lumbalumba taringot tu haroro ni Tuhan i do i, ima haroroNa na paduahalihon, manang haroroNa dung manaek Ibana tu banuaginjang. Dipingkir si Johannes do pintor ro Jesus i padua halihon so jolo marujung ngoluna, Ido umbahen songon i dihudus ibana mamaritahon Kristus i. Laos songon ido nang ngolu ni si Paulus umbahen haru dihudus ibana mangkatindangkon Tuhan i. Hape sahata tu sadarion so ro dope Ibana paduahalihon (bnd.2 Petrus 3: 3-10). Ndang adong na umboto sadihari ombas ni haroroNa i, sagari Anak i pe ndang umboto, nda holan Ama i (Mat.24:36) Asa nanaeng dohononNa tu hita: saurdot jala sada huhut dungo managam manang sadiahri pe Ibana ro paduahalihon. Sandok sisada pangkirimon ma hita managam haroroNa i.
2. Ayat 13 +16; Guru di Ibana do saluhutna. Molo tajaha na dua ayat on, Jesus patandahon diriNa, paboa guru di Ibana do slauhutna, aoi Ibana do manjadihon saluhutna jala dibagasan Ibana do digohi angka bagabaga na sinurirangkon ni angka panurirang. Ibana do tutu urat dohot marga ni si Daud, bintang sipaias na marsinondang i, manondangi haholomon, asa mardalan di natiur disinondang ni bintang sipaias i. Nunga sian mulana Ibana adong, jala Ibana do na jumadihon saluhutna umbahen na manjadi (bnd. Joh.1:1-4). Ibana do mangarade nang kebutuhan ni ganup asa denggan mangolu. Dibahen i holan Ibana do sisombaon jala sihaposanta (Patik I + Lapatanna). Tapataridahon ma i marhite gulmit ni ngoluna be.
Ala guru di Ibana do saluhutna, dijouhon i do tu hUria na pitu i nang tu hita nuaeng, asa marsihohot hita manghaporseai Ibana di tingki las ni roha dohot di na mamolus arsak pe nang sitanonon parungkilon tahe (BE. No.149:1,3) tu ngolu sisongon i do na nidok ni si Paulus: “Marlas ni roha ma hamu mangkirim! Marbegent ni roha ma di haporsuhon! Jugulhon hamu ma tangiang!” (Rom 12:12)
3. Ayat 14-15: Na ro do Ibana huhut mamboan upa hombar tu na niulana be. Nunga dilumbahon Jesus haroroNa nian di Mateus 25: 31-46, hamamasa ni i do na nidok ni turpuk on. Paboa na ro do Ibana pasahathon hatuaon tu angka na porsea, na sada dibagasan Ibana (ay.14). Ima angka na marsihohot manghaporseai Ibana agan pe manaon na hansit, na porsuk, didok: “Sai burju (seyialah) ma ho rasirasa mate; dung i lehononku ma tu ho tumpal hangoluan i!” (Pangk.2:1ob). Jala hona uhum ma ianggo halak parjahat, na digoari angka biang: ima angka siulahon rasun, angka parmainan dohot pamunu dohot sioloi na so denggan rodi nasa manghaholongi jala na mangulahon gabus” (Ay.15). Jadi diharoro ni Tuhan i tarbagi dua do hajolmaon i sogot (2 Korint 5:10). Na satia dapotan tua sian adopan ni Debata, jala na so satia hona uhum do sogot. Ala ndang taboto manang sadihari harorona, tarjou do hita songon na tu huria na pitu i, asa paubahon roha jala marsihohot hombar tu hata ni Debata mangadopi angka na masa, ai di angka sisongon i do hatuaon marsihohot hombar tu hata ni Debata mangadopi angka na masa, ai di angka sisongon i do hatuaon sogot i, sihirimon i, siteanon ni angka na mamburi abitna be, marhite mudar ni Kristus i, ai holan i do na tuk mamuri hita sian pardosaonta be. Boha ma Huria na pitu i mamuri abitnasida na ingkon tiruonta nuaeng. Epesus: disuru do asa manadingkon ngolu holong, dipangido asa mulak (muba), molo ndang hona uhum. Smirna didok: nang pe ro pangunjunan, hot ma burju rasirasa mate dungi taruli ma di tumpal hangoluan. Pergamos; Denggan do nian, alai adong na mangoloi poda ni si Bileam gabe mangulahon parmainanon (4 Musa 31:16) poda na sala, dijouhon asa muba nasida. Tiatira; pasombuhon panurirang pargapgap, mangulahon parmainanon. Dijouhon asa muba molo ndang hona uhuman. Sardes; tarpodom, dijouhon asa muba, jala tarsunggul ma di tugasna. Philadelpia: otik do gogonasida, alai diradoti do hata ni Debata (Pangk.3:8-0). Laos dipatogu do asa ditiop tumpalna, unang adong na mambuat i sian nasida (3:11). Laodikea; marngolu dangoldangol sisilon (3:15-17), dijou asa marhamubaon (3:19). Sude na pitu huria i dijouhon asa managihon hata ni Debata. Sai diujungi do ganup Huria didok : “Ditangihon na marpinggol ma na nidok ni Tondi i tu angka huria.” Ingkon sada do roha ni sandok ruas ni huria manangihon hata ni Debata di ngoluna be (Rom 10:17; Luk. 11:28).
4. Ayat 17; Jou Ibana asa dohot na humaliang manjou GoarNa. Namarlapatan do ia Tondi i mangajari dohot mangalehon gogo tu oroan i (huria) manjouhon : “Ro ma Ho”! Sude i patorangkon tu hita gabe dohot na asing manjouhon ala ni panindangionta na pinargogoan ni Tondi Parbadia. Disi ma substansi ulaon laho mamaritahon Barita Nauli. Marhite hata, pambahenanta, parsaoranta sandok gulmit ni ngolunta ingkon do gabe panindangion tu halak na humaliang hita. Halak na sada dibagasan Kristus, tongtong do tarjou mamaritahon Barita Haluaon i saleleng ngoluna. Tu angka nasida na bertanggung-jawab di pangkirimon sisongon i do gabe manjalo: aek hangoluan, ima bongot tu haluaon sogot i, tu surgo hasonangan i. Disi ma patar hasadaon ni angka na porsea i, ima hasadaon na manongtong ro di salelenglelengna. Ido nanidokna Huria hatopan ni halak Kristen angka na badia. Sada tongtong salelenglelengna dohot Jesus Tuhan i. Ndang dohot disi angka na so manjalo habadiaon sian Kristus (na so porsea) nang pe marngolu nasida idaon di portibi on rap di huria na tarida sinuaeng, ai holan angka ruas ni huria na badia na so tarida i do nanidokna di ponggol patoluhon hata haporseaon i.
v Naeng ma tangkas hasadaon na jinouhon ni turpuk on tu hita. Asa hasadaon na nidokna i tu hita asa tarida ngolu na marpanarihon tu dongan jolma marhite parsaoran, nang kepedulianta mangurupi d onganta na dibagasan haholomon, haotoon. Ngo ni na porsea di Jesus Kristus sude tarjou pauliulihon portibion marhite angka pambahenan na marlapatan tu na dihumaliangna. Asa hasadaon i mardasor tu sunstansi ni haluaon na sian Jesus i, paluahon sandok portibi on. Sude angka na tinompa ni Debata mandapot haluaon i. Hasadaon i ma jo na ingkon sipahebahebaonta dibagasan ngolunta (ingot ma motto ni GKMI : Ut Omnes Unum Sint= supaya mereka satu adanya, bnd. Joh.17:21  ). Tarida ma ngolu sisada upa jambar haluaon, sisada haporseaon, sisada ulaon zending.
v Goar ni minggunta ima minggu Exaudi na marlapatan: sai tangihon ma soarangku, ale Jahowa. Soara joujou i boi do tangkas soarahononta marhite tangiang, asa ditangihon Jahowa hita (songon udut ni turpuk evangelium minggu Rogate na salpu i). Dibahen i, ala guru di Ibana do saluhutna songon na tarida dijolo nangkin, hot ma hita so mubamuba holan manjou Ibana di angka na masa di ngolunta di portibi on. Holan Ibana do na tuk paluahon hita dalan basabasa. Ala ni i, holan Ibana do jouonta marhite partangiangonta. Ai holan Ibana do na tuk mangurupi hita, patauhon hita mangadopi sude na masa di pardalanan ni ngolunta. Horas Mar-Exaudi. Amen.S
Posted by Ebenezer Munthe at 21.39
Wp/bbc/Surat Batak - Wikimedia Incubator
< Wp‎ | bbcWp > bbc > Surat Batak
Tulisan "Surat Batak" di bagasan Surat Batak (Variasi Toba)
Surat Batak i ma goar aksara na diparhaseanghon tu manulis hata Batak Toba do pe hata Batak Karo, Batak Angkola, Batak Mandailing, Batak Pakpak dohot Batak Simalungun. Adong do lima variasi sian Surat Batak i ma Toba, Karo, Simalungun, Angkola-Mandailing dohot Pakpak. Surat Batak nian dipangke halak Batak holan tu hadatuon, manggurit surat (tarmasuk pe pulas), andung-andung (holan di Karo, Simalungun dohot Angkola-Mandailing), hususna hadatuon na godang ditulishon Datu. Nang pe di ujung ni abad 19, Surat Batak dipangke tu manulis surat resmi sian harajaon manang cap harajaon.
1 Karakter Huruf
1.1 Ina ni Surat
1.2 Anak ni Surat
2.1 Pamangkeon Pangolat
2.2 Pamangkeon anusvara dohot visarga
Surat Batak i ma tarsundut sian surat Pallawa sian rumpun surat Brahmi jala marrupa abugida manang alfasilabis. Aksara nian do pe dijou surat si sia-sia manang surat na sampulu sia, alana adong sampulu sia huruf di bagasan Surat Batak nian. Adong do dua jenis Surat Batak i ma ina ni surat dohot anak ni surat.
Jojoran ni Surat Batak di Karo, Simalungun dohot piga luat Toba i ma:
a/ha ha/ka ba pa na wa ga ja da ra ta sa ya nga (nya) la (ca) i u
Van der Tuuk manjojorhon Surat Batak tu manggurit hata Batak Toba dohot Angkola i ma:
Di bagasan versi ni van der Tuuk, jojoran Surat Batak di Mandailing ditambahon muse huruf ka dohot ca. Huruf ka dohot ca nian ditompahon sian huruf ha dohot sa na dilehon tompi. Anggo jojoran ni Surat Batak di Dairi (Pakpak) songon na dijojorhon van der Tuuk i ma:
pa na ka ma ra ba ja sa la ga nga ha da wa ta ya i u
On ma tabel ina ni surat i ma:
Adong do variasi na asing sian huruf ni Surat Batak nian i ma:
Na Diparhaseanghon di Mandailing
Ta Sipata dipangke do pe di pustaha ni hata Batak Toba
Wa Sipata dipangke do pe di pustaha ni hata Batak Toba
Anak ni surat i ma sada diaktrik na ditandahon tu anak ni surat tu mangubahon pandokhonan. Anak ni surat nian boi do mangubahon soara vokal sian /a/, gabe hurup vokal na asing, manambahon tanda /ng/ dohot /h/ (holan di Simalungun, Karo dohot Pakpak), manambahon tompi tu manggantihon ha dohot sa gabe ka dohot ca di Angkola dohot Mandailing jala mamatehon vokal /a/.
Kabêrêtên Podi (Pakpak)
-o Kêtolongên (Karo)
Siala, Sihora (Toba)
Siala Ulu (Angkola-Mandailing)
-ou Hatulungan (Simalungun)
-i Haluan (Simalungun)
Haluain, Hauluan, Haulian, Siulu, Uluwa (Toba)
Haminsaran, Hamisaran, Paminggil (Toba)
Surat Batak digurithon sian hambirang tu siamun. Songon Aksara Brahmi na asing, Surat Batak ni on puna soara /a/ di ganup huruf konsonan nian. Jadi di tingki manggantihon soara /a/ gabe soara vokal na asing, digantihon anak ni surat do soara /a/. Adong do pe tambahan diaktrik sian virama (pangolat) na diparhaseanghon tu mamatehon vokal /a/, anusvara tu manambahon soara /ng/ jala visarga tu manambahon soara /-h/.
Aplikasion anak ni surat mamangke surat "ka"
Pangolat dipangke tu mamunu huruf vokal na adong di ina ni surat. Anggo di suku kata tartutup na marrupa konsonan-vokal-konsonan, anak ni surat digurithon di antara ina ni surat dohot virama (pangolat, pênêngên, panongonan).
Songon contoh na adong di toru on:
Pamangkeon anusvara dohot visarga
Soara anusvara (-ng) dohot visarga (-h) i ma dipangkeon di ginjang ni ina ni surat di bagian siamun dohot anak ni surat.
Songon i ma contoh ni pamangkeon anusvara dohot visarga:
Tompi i ma sada diaktrik na diparhaseanghon di Mandailing binahen di ginjang ina ni surat. Diaktrik nian dipangke asa manggantihon soara ni 'ha' gabe 'ka' jala 'sa' gabe 'ca'. Songon nian ma rupa ni tompi;
Pustaha di bagasan hata Batak Toba, di parmulaan tahun 1800. Pustaha nian tarsimpan di Robert C. Williams Paper Museum na maringanan di Atlanta, Amerika Serikat
Surat Batak na digurithon di atas bulu jala mamangke hata Batak Simalungun na tarsimpan di Museum Nasional Etnologi di Leiden, Bolanda
Pustaha hadatuon na diparhaseanghon pardatu. Pustaha nian tarsimpan di Museum Nasional Etnografi Leiden, Bolanda
Pustaha Batak na tarsimpan di Universitas London
Surat Batak na digurithon di bulu jala mamangke panutup na dibahen sian hayu. Tarsimpan di Tropenmuseum Amsterdam, Bolanda)
Pustaha Batak Toba na tarsimpan di Tropenmuseum Amsterdam, Bolanda
Uli Kozok, Surat Batak : Sejarah Perkembangan Tulisan Batak Berikut Pedoman Menulis Aksara Batak dan Cap Sisingamangaraja XII, Jakarta : École française d’Extrême-Orient dan Kepustakaan Populer Gramedia, 2009 (Hata Indonesia)
Artikel sian Omniglot na marjudul "Batak Script and Languages" na marlapatan Surat dohot Hata Batak (Hata Inggris)
Katalog ni sigurithon Surat batak na adong di Museum Antropologi Universitas Michigan, Amerika Serikat
Retrieved from "https://incubator.wikimedia.org/w/index.php?title=Wp/bbc/Surat_Batak&oldid=4758678"
DANIEL PANE: Jamita/ Khotbah Minggu III Dung Trintatis: 24 Juni 2012
Jamita/ Khotbah Minggu III Dung Trintatis: 24 Juni 2012
Debata na so boi antusan sian habisuhon ni portibi on sandiri !
(Job 38: 1 – 11)
Digurithon: CPdt. Daniel Bonardo Pane, S.Th.
HKI Patane, Res. Patane
Ganup jolma na di portibi on pasti do hea mangadopi parungkilon manan parsitaonon jala boi do parungkilonna manang parsitaonon na diadopi i, mansai borat manang dokdok. Jala, boi do rajumanta, ndang adong halak na diportibi on na sae holan marungkil manang marsitaonon di ngoluna. Jala pargabus situtu do halak na mandok: “ai holan na marungkil do au na mangolu on”. Parungkilon manang parsitaonan na mansai dokdok, boi do mambahen jolma i gale, mandele jala so marpanghirimon (na boi mambahen jolma i mangulahon songon halak naung so marpanghirimon (hopeless) isarana bunuh diri).
Ise do na mangadopi parungkilon manang parsitaonon? Songon na dipatorang di ginjang, didok ganup jolma. Marlapatan ma i, halak na daulat manang na jahat, tong do hape mangadopi parungkilon manang parsitaonon. Halak na so marminggu, manang na so hea marminggu tong do mangadopi parungkilon. Molo songon i, aha ma laba ni na burju manang na daulat molo tong do marungkil manang marsitaonon di ngoluna? Torop do halak tarlumobi na burju mandok: dia do labangku na ringgas marminggu dohot mandohoti partangiangan, hape tong do marungkil au manang marsitaonon, jala tong do pogos. Molo songon i, ingkon rajumanta do muse, aha do lapatan ni sitaonon manang parungkilon i? Na so diida manang na dipaso Jahowa do halak na daulat i marungkil manang marsitaonon?
Songon sada patujolo, boi ma taida sahalak na daulat di bagasan parungkilon manang parsitaonon na mansai dokdok marhitehite bungku ni turpuk on. Ala ni i, ingkon manat do hita mangihutihuthon bungku ni turpuk on, asa taboto songon dia do pardalananni ngolu na daulat i di parungkilonna manang disitaononna, asa unang masa salah mangantusi taringot bungku ni turpuk on.
Sahat ma hita tu hatorangan ni turpuk. Andorang dipatorang turpuk jamita on, hupatorang ma patujolo pardalanan ni bungku ni turpuk on sahat tu turpuk on, asa boi dilapati pardalanan ni turpuk jamita on. Di bindu 1 di bungku on, dipatorang do taringot ise do si Job, jala dipatorang ma mula ni parsitaonon ni si Job di ngoluna. Di bindu 1 on ma patar dipabotohon, sian parbinotoan ni Jahowa do manang aha na masa tu ganup halak, tarlumobi na niasianna, jala adong do sada hal na mansai ringkot di hangoluhon ni ganup halak, taringot hosa ni jolma, ia hosa ni jolma i, ido sasintong na na umringkot di ngolu ni jolma jala tung na so adong na boi mambuat hosa so ingkon Jahowa sandiri na mambuat, ai sian Ibana do i. Di bindu 2, dipatorang lam tu dumokdok manang tu hansitna parniahapan ni si Job, sahalak na daulat. Laos di bindu 3 ma tarida ma, ia si Job sandiri nunga naeng ndang manahan di parniahapanna i. tarida ma di na mamburai ari hatutubuna.
Di bindu 4 – 37, dipatorang ma taringot pangkation ni si Job tu angka donganna. Nang pe nunga dumokdok parniahapan ni si Job, tung so adong do angka dongan ni si Job boi mangalehon hata apulapul dohot hata togar. Pola do diuhum angka donganna i ibana di parsitaononna i. Dipangkation ni si Job rap dohot donganna i, si Job angkat bicara na manggombarhon tuntutan, boasa boi songon i parniahapanna hape halak na daulat do ibana. Jala disi ma si Job pabotohon angka hadaulatanna di parngoluanna, jala dison ma si Job naung so manahan be di dokdok parniahapanna (Job. 23 – 24; 26-31). Songon i ma jotjotan angka jolma, mangasahon angka ulaonna na denggan diadopan ni Jahowa di parsitaononna, na manggombarhon Jahowa dang adil tu angka na mangulahon na denggan di parngoluanna.
Laos diuduti tu turpuk jamita on, ro Jahowa tu si Job marhitehite angka habahaba. Haroro ni Jahowa dison, ima naeng mangalusi taringot tuntuttan ni si Job di tongatonga parsitaononna. Dipangkataion di turpuk on, dipataridahon do taringot huaso dohot gogo ni Jahowa, tung na so adong do na boi mambatasi huaso ni Jahowa. Jala on ma na gabe kritikan tu ganup halak, termasuk tu si Job na holan mangantusi Jahowa sian parbinotoann manang habisuhon na adong di ibana. Jala boi do torop do halak naeng mangatur Jahowa marhitehite habisohonna. Dirimpu toropan ni halak do habisuhon manang aha na adong di ibana, boi gabe mangatur Jahowa laho mangulahon ulaon-Na.
Turpuk jamitaon sasintongna berlanjut do sahat tu bindu 41. Alai ala naung diaturhon na naeng sijamitahon holan tu ayat 11, umbahen i sahat di ayat i ma panorangion ni turpuk on, alai nang pe disinggu saotik sahat tu panutup ni bungku ni turpuk on.
Ayat 1 – 3, dipatorang do parhitean ni Jahowa ro tu si Job jala manghatahon hata-Na. Jala dimulaima sian mangajuhon sungkunsungkunna sasintongna na so boi alusan ni si Job manang jolma sian parbinotoan manang habisuhonna sandiri. Jala di ayat 3, mansai tangkas do dipabotohon haradehon ni si Job laho mangalusi sungkunsungkun na naeng sinungkun ni Jahowa tu ibana. Hata mangajari di ayat 3 on, dang marlapatan si Job gabe guru, alai adong tuntutuan paboahon (terjemahan bahasa asli: memberitahukan) taringot tu sungkunsungkun na disungkuhon Jahowa tu ibana.
Di ayat 4 tarida ma Jahowa na menantang si Job dohot perbinotoan na adong di ibana. Jala dison ma patar, ia habisuhon ni jolma tung na so boi do manimbangi angka na binahen ni Jahowa tu jolma. Laos di ayat 5-7, dimulai Jahowa ma sian ulaonna na manompa jala na mangatur angka na niulana. Nda holan insiatif Jahowa sambing do sudena i, na mambahen sudena mansai uli jala singkop di jolma i? Tung so hea do Jahowa manjalo panuturion manang gogo sian jolma i. Tung songon dia pe timbo ni parbinotoan ni jolma taringot portibi on, tung so boi do i gabe patohan tu ulaon ni Jahowa.
Ayat 8-10, tarida ma gogo ni Jahowa do na mangatasi sandok na tinompa-Na. Laut dipangantusion ni teologi PL (Padan na Robi) martudutudu tu hagogoon ni portibi on, jala boi do laut pangoluhon laos pamatehon jolma i. Berarti hagogoon sian portibi on, tong do di toru ni huaso ni Jahowa. Molo taida ayat 9, hata “ombun” di teologi PL marlapatan do i hamuliaon dohot hasangapon. Berarti, sian Jahowa do haroro ni hamuliaon dohot hasangapon. Jala di ayat 10, Jahowa do na mambuhul angka na binahenna. Sude na i, marlapatan, tung Jahowa sandiri do na patupahon angka na uli dohot na singkop di ganup parngoluan ni jolma. Jala marpardomuan ma i tu hatoran na naung dipatorang di ginjang, sude na marhosa, ima milik ni Jahowa do saluhutna.
Ayat 11, angka galumbang marlapatan tong do i memiliki hagogoon. Boi do galumbang i mambahen mate jolma. Di ayat 11 mansai tangkas, ia galumbang pe unduk do maradaphon Jahowa. Molo songon i, aha ma sipangasahon manang ulaon dia do na boi sipangasahon maradaphon Jahowa? Tung na so tolap do angka ulaon ni jolma manang habisuhon ni jolma laho sipatudohon tu ulaon ni manang huaso ni Jahowa? Molo songon i do hape, nang pe dibagasan parungkilon manang sitaonon na dokdok jolma i, unang ma mangasahon ulaonna na denggan maradophon Jahowa. Berarti aha do na pinangido disi?
Molo talanjuthon sahat tu 41, sude do dipabotohon Jahowa tu si Job taringot tu huaso-Na, jala laos diuduti ma di bindu 42 na paundukhon diri si Job dohot manolsoli angka pambahenanna nang hatana pe. Dipabotohon Jahowa tu huasona laho pataridahon pangaramotion dohot pandonganion-Na tu ganup na tinompaNa, jala ndang adong na so sian parbinotoan ni Jahowa aha na masa di tinompa-Na.
Molo manat tapaihuihut patujolo sahat tu hatorangan ni turpuk Jamita on, tontu do nunga boi taalusi angka sungkunsungkun na husungkunhon di patujolo turpuk on. Alai ingkon boi do taantusi aha do tujuan ni sitaonon manang parungkilon. Sitaonon manang parungkilon ndada sian Jahowa. Ndang hea Jahowa patupahon sitaonon manang parungkilon. Alai dipaloas Jahowa do sitaonon manang parungkilon ni songgop tu jolma. Parungkilon manang parsitaonon boi do marlapatan tu uhum ni Jahowa. Alai unang holan sebatas tu pangantusion si songon i. Parsitaonon manang parungkilon boi do dalan ni Jahowa laho patandahon dohot papatarhon pangurupion dohot pandonganion-Na tu ganup na tinompa-Na, termasuk ma tu jolma. Laos i ma na patubuhon hasatiaon di haporseaonna nang pe mansai dokdok sitaononna i. Jala halak na satia dibagasan haporseaonna, taruli do dua hali lipat ganda sian na jinalo na hian, molo nunga jumpang tingki na denggan na pinatupa ni Jahowa.
Di tingki nuaeng, torop do jolma mangalului ragam angka na instan jala praktis alai boi mamuashon hagiotna. Laos songon i ma nang torop ni jolma na mangalului dalan pintas, jala instani asa boi ibana malua sian angka hasusaan manang parungkilon na diadopi. Alani i, torop ma jolma tarlumobi halak Kristen holan mangasahon angka parbinotoanna manang ulaonna laho haluar sian parungkilonna i. Dipabotohon Jahowa pe angka huaso dohot gogo-Na tu si Job, laho mambuha (open) pangantusion ni si Job taringot Jahowa, Debata na dihaporseaon-Na i.
Sian turpuk on, boi do ganup jolma tarlumobi halak Kristen na sai olo maeoleol (molengmoleng) haporseaonna molo songgop sitaonon manang parungkilon di ngoluna. Jotjot do mandok, “didia do Jahowa, nunga torop angka ulaon na denggan na naung huula, ringgas do au martangiang huhut marminggu, alai boasa ma sai tong au marungkil di ngolu on?” Marhite turpuk on, tangkas dipabotohon, ia Jahowa na tahaporseai marhite Jesus Kristus jala na mangaramoti parngoluanta marhite Tondi-Na na badia, ima Debata na pargogo na so hatudosan. Tung so hea do Ibana manadinghon jolma na tinompa-Na i punjung manaon angka sitaonon i. Molo nunga dapot tingkina, dapot ma parbue ni hasatiaon i, dua hali marlipat ganda. Jahowa, Ibana ma na mandongni hita ganup ari ganup taon, tumpahanNa do langkangta urupanNa do hita manaon. Amen.
Diposting oleh Daniel pane di 03.19
Jamita/ Khotbah Minggu III Dung Trintatis: 24 Juni...
KHOTBAH PENTAKOSTA I, 27 MEI 2012
Martangiang ma hita…. – Amani Partogi
Sehat babi i…. →
Martangiang ma hita….
Posted on 29 Mei, 2009 by Hendry Lumban Gaol
Dung simpul ulaon partangiangan i, somalna do dibaen namanjabui songon kopi manang tes manis, jala dison ma nasida masisisean manaringoti akka aha naporlu jala aha barita a adong diluat i. Jala dipillit do na gabe parhobas di partangiangan di minggu na naeng ro.
“Imadah, anggo partangiangan lingkungan di minggu na ro ima di lingkungan pitu di jabu amanta amaniTogos ma jo”
“Nauli amangamang pastor” ninna amaniTogos huhut ma ganup nasida masisosoan asa unang lupa laho mandohoti partangiangan balik mingguna i.
Ai marsoring-soring do na manjabui partangiangan I, songodi do dibahen nasida asa ganup jabu ni akka ruas I dapotan. Tutuma nian sian minggu tu minggu lam tu ringgasna do nasida laho patubegehon hata ni Debata napinatolhas marhite naposona, sahalak pastor naposo na, ipe dope di tabalhon di paroki na met-met i. Marnamalo do tahe anggo pastor on mambuat rohani ruas I, burju muse jala dang marnaloja patolhashon akka jamita i, akka hata ni Debata.
Nang songoni tu akka ama naposo, ditopot pastor I do tu parpungu-punguan ni akka ama, dilapo, dialaman, dikode tuak, didia pe taho. Ai dang tor marjamita di ula, alai marhite na mangalean panorangion di parngoluon siganup ari, akka parsorion di ngolu siapari, sahat rodi boha manuan eme dohot denggan. Dimula na I, hurang do panga-uon ni akka natorop i. Ai molo dung ro pastor I rupani tu lapo tuak I, tor sip be do nasida, hohom, tarlumobi diakka ruas naung tinanda ni pastor I, songon amaniTogos nang siJamordong tor lao do manginsugut tu pudi-pudi i.
Nanget jala sai diajar-ajari pastor on ma nasida marhita parsaoran siganup ari. Ai olo do sipata diarahon manang na dijou akka dongan ama I rappak mangopi tu jabuni pastor I, hape sada maksud dohot tujuan, asa unang lalap do na markoa nang mar dobol disi.
Sada hahuranganta ima, molo nunga mandok tangiang, pittor sude do humitir. Olo do dang ro partangiangan asa unang didok mambaen tangiang. Nang di pestape, olo do sai parpudi mangan asa unang ibana sibaen tangiang laho mangan. Nian tutu do, songon na bakkol do baba mandok hata tangiang on, atik na boha i.
“Di partangiangan minggu na ro, hamu ma jo amang Jamordong , mambaen tangiang pangondianon, ai holan hamu nama naso dapot tugas” ninna pastor on.
Dimula na I, dijua ibana do, tung godang do dalan dibaen ibana sidalianna asa unang ibana siaben tangiang. Alai ala gomos dipangido pastor on, gabe di oloi ibana, jala dang lupa ibana mangido tu pastor I asa diajari martangiang na denggan.
Dung dapot tikkina, dapot arini partangiang I, nunga hobas be nasida lao tu jabu ni amaniTogos. Borhat ma nang siJamordong diboan ma bibelna. Alai dua ari andorang so I, nunga sai diapil-apil ibana tangiangna, dipahulahulakkon dijabu. Tung holsoan do NaiAdopan iama parsonduk ni siJamordong mida ibana.
“Ai diboto hodo innon mambaen tangiang pangondianon, sotung pailahon dah!”
“Ai nunga iba did ok pastor I, jala nunga marsiajar au”, ninna mangalusi huhut ma dipasuman na martangiang on dijolo ni niolina i. Denggan do tutu hata-hata ni tangiang i.
Alai, andorang so sahat tu jabu partangiangan I, disolpukkon siJamordong do lao tu lapo ni amaniAgatan mandorgukhon salokki, asa songon na barani mandok tangiang on, ninna ibana alasanna.
“Bah, ai tudia lae songon na ias pahean I” ninna akka doli-doli na marpungu di lapo i. Ai godang do doli-doli disi marendei, paima bot ari huhut minum tuak.
“Olo bah, tu partangiangan do bah, nga songon na leleng nasodohot I, alai hatop dope ari, bah ni inuppon ma jo sagalas gajjang” ninna huhut disobur tuak na on.
Pola do lalap ibana satokkin di lapo I, mambege-gebe akka naposo I marende jala manginum tuak i. Dung dapot tikkina, hehe ma ibana jala borhat tu jabu ni amaniTogos.
Dapot ma tikkina martangiang, dungi didok amanta Pastor on ma sian jolo manjouhon asa dibaen siJamordong tangiang pangondianon.
“Baen hamu ma amang tangiang pangondianon I, molo tung adong dihita na rikkot sitangiakkononhon, boi ma dipasahat tu amanta siJamordong asa diboan annon ditangiang”
“Ima tutu amang pastor, ianakkon nami nabaru tammat sian parkuliahan asa hatop dapot karejo, nang tinodohonna lao UAN nama asa bulus-bulus sude, unang adong akka abat-abat, songoni tinodohonna si Arta nadi SMP ala dibagasan parsahiton do, nang siappudan I pe ujian do kalas onom” ninna amaniTogos huhut hundul muse.
Dungi hehe muse akka na asing mandok akka na adong dirohana be, aha naeng siangiangkonon na.
Andorang so dipasahat hata tangingan, da molo dikatolik sai songon na diligatohon do hata ‘martangiang ma hita” asa badia ualaon i. Dungi dialusi ruas ima muse dohot hata “tangihon ma tangiang nami”. Andorang so partangiangan I, nunga diapil-apil sijamordong boha legato ni hata tangiang i.
Dungi jonjong ma ibana dah, dipadenggan saotik paeheanna, jala diserbeng tuhumaliang tuliat na lolo tu akka ruas na mandohoti partangiangan I, ai pola do torop na ro i. Alai tutu, tamba do habaranion ni ibana ala nunga marsampur tu kambing-putih nakkinon dua dorguk.
Dimulai ma “Martangiang ma hita” ninna ibana.
Tor mallakak-lakak ma jolma I mekkel mambegesa. Bolak bohina, jala maila situtu ibana. Aha so mekkel jolma i. Ai lagu ni ende SIGULEGULEPPONG do dibaen ibana, ima apala pas lagu ni sada ma dua tolu….. AI naso dialusi jolma ido. “sigule-guleppong”. Huroa nga mangula rarui, jala di ingot ibana boha legato ni ende I di lapo nakkinon.
Naburju partor I, nang pe tong nunga geok dibagas rohana dipatikkos ibana do boha pandohanna. Dung salpu I, di uduti siJamordong ma muse tangiang I, tong do barani ibana, bohama habaranion ni kambing-putih. Nangpe akka natorop I nunga adong mallikik molo diingot lagu sinakkinon.
Dibilangi ibana ma sada-sada ninna ma” ima tutu, ianakkon ni huriam sian amaniTogos, naung sidung sikkolana, sai homa mangalehon pandaraman, songoni nang tinodohonna na UAN, lehon pikkiran na tio asa boi di alusi akka sukkun-sukkun na jinalo ni ibana, songoni ma si Arta nadibagasan parasiton, pamalum Tuhan. Tuhan nami jala Debata nami, didongan nami naso boi ro dope mandohoti partangiangan on, manang didia pe homa na mangaramoti, Nang par-taonan ni jemaat mu radoti jala padao sian akka pangago…..”
“Osse jo tahe, lupa au, anak ni amaniTogos adong kodo sada nai hape ima siappudan I, ai mardomu UAN nuaeng pasu-pasu ma tong” ninna ibana dang sadar ibana. Dang tartahan jlma I be, nunga godang na mekkel mambegesa, ai didok “osse jo tahe…”
Dang parduli ibana, ditorushon do muse, alai ala nunga godang na mallikiklikik di sugut-sugut an alani Manahan ekkelna dipasidung ibana ma ajal didok ma muse “Eah,..godang kodo hape Tuhan sipangidoon nami, alai nang so hudok hami Tuhan, nunga diboto Ho I, butima, amen…..” ninna ibana, alai andorang so hundul ibana didokkon ibana kodo muse “eaahh,…..matte ho!!!”
Pos ini dipublikasikan di HATA SO PISIK dan tag Hendry Lbn Gaol. Tandai permalink.
2 thoughts on “Martangiang ma hita….”
19 Mei, 2012 pukul 11:37 pm\t Balas
adong hea dongan martangiang dipunguan parmargaon, molo hasomalanna sai ditangiangkon do sude jojor akka anggota ni punguan i, ….Mantangiang ma hita bapak disorga(dsappur2), mauliate ma diho ala asi ni roham marnida hami…..marningot hami tong tu dongan nami naso rap dohot hami ima si Pasaribu si…(leleng ibana mangingot) diulahi ma muse … dongan nami amantasi… ala sodiingit be disukkun ma nadihambirangna kebetulan au di hambirangna. gabe hualusi ma …siaritonang.. nikku pittor di udutima muse tangiang i …Imatutu Tuhan siaritonang do hape naso ro…. sai mallingiklingikma soara ni akka punguan i mambege hata ni tangiang ni Amantai.
27 April, 2013 pukul 6:46 pm\t Balas
huahahaaaaaaa.ha.ha…..apa betul brani lagi dia nampakkan muka
SONGON BONANG DI PANSOPAN - PALAMBOKPUSUPUSU
Home » BUDAYA » SONGON BONANG DI PANSOPAN
03 September 2017 BUDAYA Edit
Tansiswo Siagian dohot Monang Naipospos
Panurat : Monang Naipospos
Molo mambahen rupa ni bonang, ragam do pangulahonna. Ditubar do asa marrupa narara, disop do asa marrupa nabirong. Di pansopan i disintak disornophon do bonang i mambebe asa dos rupana asa unang marlaok dung ditonun bahen ulos. Halak pangandung, jotjot do ditudoshon dirina songon bonang dipansopan manurisahon pardangolanna na sipata disintak, sipata ditombomhon.
Parsorion na tuhuk hinorhon ni hapogoson, parsahiton, harugian dohot hamatean sai soluk do i diparngoluon ni deba jolma. Ima angka parsorion na so tarpasidingna, na so sian pambahenan ni donganna jolma. Adong do parsorion i ro hinorhon ni bojok ni roha, didok natuatua ma; “Taha-taha tu pat, songon panghudali ni na so malo”. Molo hinorhon ni tangkang ni rohana do, didok natuatua ma; “Binahen ni timbahom do timbaho lata, binahen ni pangalahom do umbahen na hona hata”. Molo ala ni hateaomonna di ulaonna do jala dilalapi parnonangon, didok ma i “Lilian martanjung, lupa mangusa”. Deba adong parsorion i hinorhon ni na so adong pangurupion sian donganna, ima halak parbiasbias.
Nada holan ala ni hahurangan asa ro pardangolan di sada jolma. Sipata do i nang hot dihasintongan pangulahonna alai sai dipabile halak diparsaoranna. Sipata dohot dipogo ngoluna, ala ni pangalaho ni halak na sai olo pajolo gogo, papudi uhum.
Sada do parsihohotan ni angka halak naburju di ngoluna, tung sura pe mamorso halak di na tutu, marsoada ibana di na toho pangulahonna, ndang holip angka i sian pamerengan ni Debata. Tung nasa batu ni sabi pe i, tarida do i sogot, nauli manang naroa, ima pos ni rohana. Tung sura pe dipabenda halak ibana diparsaoranna, songon bonang di pansopan dipasintak dipasornop, patanggo urat ni haserepon dohot bonor ni rohana do i. Tung sura pe mangosong halak nagogo marsoadahon hasintonganna, ndang masuak parsihohotan ni rohana bahenon ni i. Mandasdas gorakna do i, asa hobas mardalan maniop sipusipu panghirimonna manulu pardalananna.
Songon pantil do halak na daulat marroha diparnidaan ni halak nabonor marroha. Ndang tinggang halak na marhaposan di hasintongan. Marhaporseaon do halak sisongon i, Debatana mangaramoti jala manata ibana ala serep ni rohana, unang manimbil tu siamun tu hambirang sian parbalohan ni uhum hasintongan. Tung songon sipusipu pe hataridaan ni hasintonganna i, marpanghirimon do ibana sogot, marsinondang do sipusipu i, imbuson ni alogo habahaba i, ima paruhuman. Torhon ma panailinna di hamamasa ni habahaba i, ndang polpol haporseaonna hinorhon ni haholomon. Tubu sitata dipambaruran, molo manumpak Debata, santetek nambur do hangoluan.
Tung sura pe songon bonang di pasopan ngolu ni halak partigor, ndang marioho rohana pasudahon ariarina. Ndang martutungkian ibana manderse manang mandele. Ndang tondan ibana manang sumurut sian dalan hasintongan marpanghirimon di haluaon. Diumbol do siulaonna paradehon bohalna. Benget do ibana marhadaulaton, marhahormaton, marhapantunon dohot marhaserepon. Dihaporseai do; “Tudoshon singgogop do pangunjunan i pareakhon buha siang ari”
Ianggo halak parjahat, siparngoluhon hagigian siparumpak patik sipailing uhum, tudoshon hau na tandean do i. Tung togos pe parjongjongna mariaia, marolopolop, jala marsonang-sonang, ianggo tondina nunga rupahon di hamatean. Marbiasbias do na bonor marroha mida halak pargeduk. Papeol uhum hasintongan do ianggo dasingan ni pangansi. Landit pe hatahata ni parjahat maneleng-neleng, amporotan do ibana maradophon uhum. Ndang tagamon holip manang ise sihatahon gabus, jala ndang lias sian uhum halak sitindanghon gapgap. Ndang ditumpahi sitiop timbangan hasintongan tangan ni parjahat sidurushon mudar ni na so marpipot. Pingkiran dohot pangalaho marparulanhon hagigian, manambori halumlamon do i, manambori parhosoman, manambori parbolatan di topi rurus. Songon bagot natuatua do halak parhosom, tarpangan unokna.
Tung diandunghon napinabile pe pardangolanna songon bonang dipansopan ala mardalan di uhum hasintongan, paima tingki parasian do i, ima sihirimonna mangapuli rohana. Tung mangegal pe angka parjahat namambahen haporsuhon marhite pangansion dohot pangaleaion tu donganna jolma, paima uhum madabu do i mandondoni tondina. Didok natuatua, “Sai tu na gong do hau marobo”.
(Dienet sian blog; Tano Batak press Monang Naipospos)
Majalah Bina Warga HKI Online / e-magazine: Evangelium 02 Maret 2008 : Marlasniroha ma Hamu Dibagasan Tuhan i (Ul. Apostel 3 : 1 – 10)
Evangelium 02 Maret 2008 : Marlasniroha ma Hamu Dibagasan Tuhan i (Ul. Apostel 3 : 1 – 10)
Jamita tu Minggu Letare - Tanggal, 02 Maret 2008
Oleh : Pdt. Berton Silaban S.Th (Pendeta HKI Resort Kandis)
Molo tajahai buku Ulaon ni Apostel on, boi do manigor laho rohanta tu angka ulaon na pinatupa dohot na diulahon angka Apostel dung manaek Tuhan Jesus tu banua ginjang. Tarlumobi muse dung haroro ni Tondi Parbadia. Dapotta do disi angka ulaon nabalga songon tanda halongangan na pinatupa angka Apostel i. Alai dibalik ni i, manigor boi do muse dapot hita, ia tung tarpatupa angka Apostel i pe saluhutnai ndada ala ni hagogoon dohot hatauonnasida sandiri, alai holan ala ni hagogoon ni Tondi Parbadia do. Dibagasan ulaon ni Apostel bindu 3 on, dapot idaonta na gabe ondolan ima : panindangion ni halak Kristen dohot apostel na parjolo na mamboan nasida sai dibagasan paraloan dohot angka panungganei ni halak Jahudi na sai tongtong manggogo laho mangambati parbaritaon dohot parjamitaon ni angka apostel.
Secara khusus diturpuk jamita on taida do tanda halongangan bolon napinatupa ni si Petrus dohot si Johanes ima napamalumhon sahalak na pangpang sian hatutubuna. Ganup ari sai hundul do napangpang i di jolo ni bagas joro lao mangharaphon asiasi sian jolma natorop. Dipatupa si Petrus dohot si Johannes sada tanda halongangan bolon marhitehite goar ni Tuhan Jesus.
1. Ngolu Partangiangan patinggil pangkilalaan
Tung tandi do ngolu ni halak na porsea jala na mangolu dibagasan Tondi ni Debata sian jolma naso olo mangihuthon Jesus Kristus. Jolma na ginohan Tondi Parbadia sai diharinghothon do ngolu partangiangan (Gorik. prosexes, berdoa, sembayang). Jala on do na boi taida sian pengalaman halak Kristen dohot Apostel na parjolo. Dung hehe Tuhan Jesus jala digohi Tondi nasida, sai ganup ari do nasida marpungu di bagas joro ni Tuhan i martangiang pasahathon hamauliateon nasida tu Debata. Sapanghilalan do nasida di sude nahumaliang. Sada tanggungjawab do dinasida laho mangurupi angka na marhahurangan (pat. UL 4:32-37). Pandohan “Nangkok tu bagas joro “ ndada naeng paboahon ia bagas joro i maringanan secara fisik di atas tano na timbo, alai naeng patuduhon hinaarga dohot hasurungan ni bagas joro sian angka inganan na asing. Na badia do bagas joro i, alani i halak na naeng ro tusi ingkon jumolo badia. Hasomalan naasing na boi dapot idaonta sian turpuk on, sai torop do namamboan angka namarsahit, na martihas, pangidoido, tu bagas joro i, ima dilaho mangharaphon asiasi (Gorik. eleemosunen sian hata ‘elemon’ yang artinya belas kasihan).
Disada tingki tongon dipukul 3 ima ditingki partangiangan, nangkok do si Petrus dohot si Johanes tu bagas joro laho martangiang. Di tingki i diida nasida ma sahalak na pangpang sian hatutubuna na ganup ari diusung jala ditaruhon dilambung pintu ni bagas joro namargoar nauli laho mangido asiasi. Mangihuthon Ul. 4:22, nunga lobi 40 taon umur ni napangpang on. Lobi 40 taon ma sai mangolu dibagasan ketergantungan tu jolma ibana. Manghirim ibana diasiasi ni halak na ro tu bagas joro i. Asiasi do napinangidona tu si Petrus dohot si Johanes. Alai andul lumobi sian i do dapotna sian si Petrus dohot si Johanes. Tangi jala tinggil do si Petrus dohot si Johanes diparungkilon napangpang i.
2. Parsitutuon mangido mangungkap dalan gabe jumpangan
Dipanghilalahon si Petrus dohot si Johanes do sitaonon naniae napangpang i, pola do dipanotnoti nasida. Tung borat jala parir situtu do parungkilon na pangpang i. Dung dipanotnoti nasida didok ma: Bereng dompak hami (Gorik. ‘Blephon eis emas’, pandanglah kepada kami). Marhite pandohan on dipangido si Petrus do asa marsitutu na pangpang i dipangidoanna.
Somal do ditingki i jolma na mangidoido ndang pola diida dompak bohi napasahathon asiasi i, sae ma holan tanganna na dipatedekhon. Tuhanta Jesus pe diajari do hita asa marsitutu di ganup pangidoanta (Pat. Mat. 7:7). Marhite pandohan bereng dompak hami, na pinangido si Petrus ima asa diparateatehon na pangpang i tu nasida. Dung dibereng napangpang i nasida, hirim do ibana disilehonlehon Apostel. Alai dung dibereng, ndang adong arta/hepeng dilehon tu ibana. Ndang adong dinasida hombar nahinirimna. Alai andul lumobi sian nahinirimnai do dapotna.
3. Goar ni Jesus Paluahon jolma sian ragam ni sahit
Dipatudohon dison, ndada perak manang sere (ndada nilai materi na tumimbo) na naeng jaloon napangpang i sian si Apostel i. Pandohan ni si Petrus di ayat 6, “...perak dohot sere ndang adong diahu, alai na adong diahu hulehon ma tu ho: marhitehite Goar ni Jesus Kristus na sian Nazaret i, mardalan ma ho “. Pandohan on do na paujunghon sitaonon halak napangpang i. marhagogoon situtu do hata na pinasahat Apostel i manghorhon hamalumon ala mangasahon Goar ni Jesus Kristus. Asa ndada hape Apostel i napamalumhon ibana, alai Jesus na sian Nazaret i do. Ndang sian hagogoonna sandiri manang hadaulatonna umbahen na tupa hamalumon i, alai holan marhite goar ni Tuhan Jesus do. Dilehon Jesus do huasoNa, tondiNa tu angka naposoNa patupahon tanda halongangan asa lam patar do ditanda jolma ise do Jesus i, jala aha do ulaonNa. Dipangke Debata do angka panurirang, Apostel, pandita, guru, sintua, diaken pasahathon asiasiNa tu ngolu ni jolma. Marhite angka naposoNa lam tu dasipna ma jala tu toguna haporseaon ni jolma laho mangihuthon Kristus i. Ulaon ni Jesus ima laho paluahon jolma sian ragam dosa dohot pamalumhon angka na marsahit. Jala ulaon on ma napinasaht Tuhan Jesus tu angka naposoNai (Pat. Mat. 28:19-20) dung nangkok Ibana tu Banua Ginjang.
4. Panandaon di asiasi na sian Debata patubu las niroha
Secara hajolmaon tung maol do taantusi sangkap ni Debata na ro tu hita. Jotjot do ro tu hita pasupasu ni Debata di naso panagamanta. Songon na masa tu halak napangpang on. Nunga lobi 40 taon ibana ndang boi mardalan songon halak na normal. Hata ni Tuhanta mandok: Ndang adong na so tarpatupa Debata (Luk. 1:37). Lobi sian na hinirim na pangpang i dibahen Debata tu ibana. HuasoNa marhite Apostel i gabe paujunghon siatononna. Asiasi najinalona sian Debata patubuhon las ni roha di ibana. Marlas ni roha do ibana tu Debata pola mirjahirjak. Mandok mauliate ibana tu Debata disiala naung malum ibana sian sahit na dokdok i. Dirajumi ndang ala ulaonna na tama maradophon Debata umbahen na boi ibana mardalan alai hinorhon asi niroha ni Debata sambing do. Marlas niroha ibana tu Debata, ala nunga boi ibana bongot tu joro ni Tuhan (di pemahaman ni halak Jahudi ndang boi angka na marsahit dohot na martihas mamongoti joro ni Debata). Tanda halongangan na masa tu ibana ndang mambahen ibana gabe lupa mandok mauliate tu Debata. Ndang pintor laho ibana mandapothon keluarga nang sisolhotna paboahon aha masa tu ibana. Alai jumolo do ibana mandok mauliate tu Debata. Marnida na masa i, torop do jolma na longang. Ganggu rohanasida marnida na masai. Di roha nasida nunga tung leleng na pangpang i mangidoido dilambung pintu na uli di bagas joro i, alai nuaeng boi ibana mardalan, mirjahirjak marlas niroha mamuji Debata.
1. Taharinggashonma ngolu partangiangon. Taakuhon do di bagasan ngolunta di partingkian on nunga lam tu godangna jolma na marsahit. Ndada holan parsahiton secara jasmani alai dohot do nang parsahiton partondion. Asa boi malum sahit i, aha do na boi taulahon ? Tahaporseai ma, ia tangiang ima dalan laho marsaor dohot Debata. Marhite tangiang diajari do hita mangido nasa sipangidoannta tu adopan ni Debata, jala marhite i boi managam hita di asiasi ni Debata (ptd. Mateus 21:22). Angka jolma na mangharinghothon ngolu partangiangon, ido na boi managam di hagogoon na sian Tuhan laho mangadopi sandok parungkilon na adong di ngoluna. Dihata ni endenta no 114 (HG). Somalna do angka halak sipartangiang tinggil diangka na masa di nahumaliangna, tangi jala tinggil di pangidoan ni halak na marungkil jala patut ingkon urupan. Naeng ganup angka naung manjalo asiasi sian Debata mangolu di bagasan tangiang. Tarlumobi diangka naposo ni Tuhan i, asa marhite angka parulaonta dohot pambahenanta tarlumobi napasahathon hata ni Tuhan i gabe mamboan las ni roha tu saluhut ruas ni huria jala hasangapon di Debata.
2. Nunga godang tajalo asiasi na sian Debata, aha du na boi tapatupa diangka dongan na hahurangan? On ma na gabe tanggung jawabta. Ulaon ni huria ndada holan na pasahathon barita nauli, mar-koor, dna, alai naeng ma tongtong taulahon ulaon asi niroha. Godang dope siulahonanta di laho mangurupi angka dongan na marungkil. Hata ni Ap. Paulus mandok: “ Marsiurupan ma hamu manaon na dokdok”. Ingkon dohot hita mangkilalaon sitaonon na masa tu angka donganta. Nunga dia na taula laho mangurupi angka dongan na dibagasan sitaonon na dokdok i? Ulaon asiniroha na tapatupa ima singkat ni hamauliateonta tu Debata siala naung jumolo asi rohaNa tu hita. Jotjot do ro pangurupionna tu hita. Ulaon asi ni roha natapatupa ndada asa dibereng, dipuji halak hita songon na niulahon angk halak Parise. Alai naeng ma nian marhite ulaon asiniroha na tapatupa lam marsangap Tuhan i jala manghorhon pasupasu dohot las niroha di hita.
3. Asa lam ganda asiasi na naeng jaloonta sian Debata, ganup ma hita mangharinghothon parsaoran na denggan dohot Ibana nang hita sama hita. Marhitehite parsaoran i do lam dapotta gogo laho mangadopi saluhut ragam ni parungkilon. Molo lam tapajonok parsaoranta tu Ibana, ndang pintor mura hita mandele tung songon dia pe borat ni parungkilon na masa tu hita. Ingkon marposniroha do hita di Tuhan i. Jala ingkon pos do rohanta di Tuhan i, na tuk patupahon tanda halongangan tu hita. Molo pos rohanta di Tuhan i, ido umbahen gabe sonang rohanta mangula ganup angka ulaonta. Roha na sonang ima jolma natarpasu-pasu. Hata ni endenta mandok: “Pasupasu na godang ima roha nasonang”. Sonang ma panghilalaanta molo rap hita dohot Jesus. Alani i, hombar tu goar ni minggunta “LETARE” na marlapatan Marlasniroha Ma Hamu, ingkon do marlasni roha hita di ganup panggulmiton ni ngolunta.
Nang Ap. Paulus didok do: “Marlasnirohama hamu tongtong dibagasan Tuhan i, Pilippi 4:4). Marlasni roha hita di Tuhan i naung umpasupasuhon tu hita ragam ni pasupasu partondion sian banua ginjang, dibagasan Kristus (Ep. 1:3). Jojot do lobi sian natapingkiri jala natahirim dilehon Debata tu hita. Alani i, marhitehite turpuk on disosohon do tu hita asa unang lupa hita mandok mauliate tu Debata disaluhut parsorionta. Molo tung pe ro parungkilon na borat tu hita, ingkon pos do rohanta na dipargogoi Tuhan i do hita marhite TondiNa mangadopi saluhutnai. Molo tung pe tahila ndang ro dope pangurupion sian Debata, taingot ma hata ni endenta no. 283: 2. Naeng gabe gombaran ni pos nirohantai, na sai tongtong do dilehon Debata pangurupionna, na tau las ni roha di hita hombar tu tingki halehetanna. Amen.
Posted by Bina Warga HKI-Online - admin : happypakpahan at Wednesday, February 13, 2008
01.11 Gereja Katolik Maria P.O.K.-Sidikalang No comments
Selasa 9 Juni 2009
2Kor 1:18-22; Mat 5:13-16
Hamu do sira ni tano on! Hamu do panondang ni portibi on!
Godang do halak Kristen di portibi on, alai piga ma na tutu mamparngoluhon haporseaonna? Ra ndang songon godang ni halak na mandok dirina Kristen . Boasa boi songon i? Ra mungkin Alana ninna rohana haporseaon i holan urusan dirina sandiri do. Alani , ninna rohana, tanda na marhaporseaon tu Jesus sae ma holan molo rajin marminggu, rajin martangiang, aktif gabe pangurus Gareja.
Hape nian, haporseaon tu Jesus i ndang holan marlapatan tu diri sandiri alai ingkon gabe sada kesaksian na marlapatan diparngoluan raphon angka dongan. Taringot tu si, di paingot Jesus hita ima hita on do sira dohot panondang ni portibi. Didok Jesus di hataNa hita “Hamu do sira ni tano on! Hamu do panondang ni portibi on!” ndang didok “Naeng ma hamu gabe sira ni tano on! Naeng ma hamu gabe panondang ni portibi on!” Jadi identitas ni halak Kristen ima nasida Sira dohot Panondang di portibi on, sada goar na adong di bagasan dirina, na ingkon diparngoluhon.
Lapatan ni hata i, tung mansai mura taantusi. Songon sira di parngoluan, tung mansai porlu, jotjot hita pangke manang allang. Sira i disaburhon tu sipanganon jala mambahen sipanganon i gabe tung mansai tabo. Alai ndang pola godang sira i dibahen tu sipangaon, alai siapnganon ni gabe tabo. Ai molo godang disaburhon, ba gabe so tabo be sipanganon i. Marhite hata ondeng tangakas ma dipangido Debata asa songoni ma nian ngolunta na marhaporseaon, ngolunta i ingkon ma gabe tabo dihilala angka dongan, tontu marhite angaka pangaluo, panghatiaon dan pambahenan na dengan tu angka dongan. Ai molo songi o ngolunta, tontu boi ma dihilala dongan i tung mansai porlu Debata di nasida songon i hita sandiri, Alana maboan dame dohot silas ni roha.
Laptan gabe panondang ima, songon panondang i patiurhon ngolunta, asa unang tarntutuk, asa boi hita sahat tu tujuan, boi hita marnida sude na humaliang hita. Songi ma nia ngolu ni halak Kristen, gabe sulu di angka dongan na maboan nasida sahat tu Debata, mambahen dongan i boi marnida jala mamillit angka na denggan.
Alai disaluhutna i, tangkas do ta boto, sira molo dipamasuk tu sipanganon, ndang adong be rupana, alai mambahen tabo sipangaon i, dihilala daina na tabo. Songon i pe sulu i, adong na matutung asa ng panondang i. sian tudos-tudos on tangkas di hita, ima asa boi hita gabe sira dohot panondang ni portibi on, ingkon do hita barani markorban, ndang be holan mangau tu dirinta sandiri, ndang be holan mangalului sngkapta sandiri, ala holan manghatindanghon sangkap nio Debata do, alaa porseai hita, holan sangkap ni Debata i do na mamboan hita tu hadameon. Amen.
LAGU DAN LIRIK BATAK: MAROKKAP DUNG MATUA - Eddy Silitonga LAGU DAN LIRIK BATAK
MAROKKAP DUNG MATUA - Eddy Silitonga
Rampak marsoban hita na dua.
Tu harangan i mulak sikkola i.
Hu hehe i ma ho mekkel subing ho tu au.
Borhat ma au tu parjangani.
Ro ho tu au pahattus padan i.
Alai dang marrokkap hita tikki i.
Hape dung matua marrongkap ma hita.
Boi pajumpang muse.
Aha na buni dirohatta.
Gabe boi ito tapasada.
Ho do ito na lao parumaen nai.
Dang hu olo dainang.
Manuntun lomo au tikki i.
Hubilang-bilangi sude na salpu i.
Manetek ilu ala ni las ni roha.
Hape dung botari pajumpang dohot ho.
Label: Eddy Silitonga, M
Siswa-Siswa Alkitab Ruar sian Agama na So Sintong
”Laho ma hamu, ale bangsongku, ruar sian i.”—PGK. 18:4.
ENDE: 10, 45
Aha do na laho diulahon Parsiajar Bibel taringot Babel na Balga?
Boasa naposo ni Debata ingkon dipasingot tingki Porang Dunia I, alai aha do na boi mambahen halak sala marpangantusion?
Andigan do angka na miniahan dipalua sian panabanan ni Babel?
1. Sian dia do taboto Debata laho paluahon naposoNa sian Babel na Balga, jala sungkunsungkun aha do na laho taalusi?
ANDORANG so artikel on, nunga taparsiajari taringot halak Kristen na ditaban tu Babel na Balga. Alai, adong barita na uli na paboahon ndang salelengna nasida ditaban. Taboto taringot on, ala di Bibel, Debata mandok tu naposoNa asa ”laho” sian agama na so sintong. (Jaha Pangungkapon 18:4.) On patuduhon, dipalua ma halak Kristen sian Babel na Balga. Las do rohanta mamboto andigan nasida dipalua! Alai andorang so i, taalusi ma sungkunsungkun on: Aha do na laho diulahon Parsiajar Bibel taringot Babel na Balga andorang so taon 1914? Songon dia do angka donganta marhiras ni roha marbarita na uli tingki Porang Dunia I? Ala na dipasingot do naposo ni Debata umbahen na ditaban nasida tu Babel?
”HALELENGSE NI BABEL”
2. Aha do na laho diulahon Parsiajar Bibel andorang so Porang Dunia I?
2 Leleng andorang so Porang Dunia I (1914-1918), si Charles Taze Russell dohot Parsiajar Bibel na asing mamboto molo angka gareja ndang mangajarhon hasintongan sian Bibel. Ndang olo nasida dohot tu agama na so sintong. Taon 1879, Zion’s Watch Tower mandok, bagian sian Babel na Balga, i ma ganup gareja na mandok dirina oroan ni Kristus, alai tongtong rap saulaon dohot pamarenta. Nasida ma boruboru na so hasea na didok di Bibel.—Jaha Pangungkapon 17:1, 2
3. Aha do na diulahon Parsiajar Bibel na patuduhon ndang olo be nasida dohot tu agama na so sintong? (Ida gombar di mula ni parsiajaran.)
3 Diboto na marsihohot do, molo tongtong nasida dohot tu agama na so sintong, ndang olo Debata mamasumasu. Alani i, ditongos nasida ma surat tu gareja, na mandok ndang olo be nasida gabe anggota ni gareja i. Deba sian nasida manjahahon surat i di jolo ni sude anggota gareja. Molo ndang dipaloas manjahahon, ditongos nasida do surat i tu ganup anggota ni gareja. Tangkas do dipatudu Parsiajar Bibel, na so olo nasida dohot tu agama na so sintong! Dung pigapiga taon, dibunu do molo adong na mangulahon sisongon i. Alai taon 1870, pamarenta ndang sai rap saulaon be dohot gareja. Gabe boi ma halak mangkatahon taringot Bibel jala ndang diorai nang pe so satolop tu gareja.
4. Saleleng Porang Dunia I, songon dia do Parsiajar Bibel maradophon Babel na Balga? Patorang ma.
4 Diboto Parsiajar Bibel, ndang sae holan paboahon tu keluarga, tu dongan, dohot tu anggota ni gareja taringot na so olo be nasida dohot tu agama na so sintong. Lomo roha ni nasida asa diboto sude halak, Babel na Balga, i ma agama na so sintong! Alani i, bulan Desember 1917 sahat tu mula ni taon 1918, Parsiajar Bibel mangalehon 10.000.000 risalah na marisi artikel na marjudul ”Halelengse ni Babel”. Risalah i patuduhon hasintongan taringot angka gareja na mandok dirina Kristen. Tontu taboto do gabe muruk angka pemimpin ni gareja! Alai, marhiras ni roha do Parsiajar Bibel. Marsitutu do nasida marbarita jala unduk ”di Debata asa di jolma”. (Ul. 5:29) Aha do na boi taboto sian on? Taboto ma, saleleng Porang Dunia I, angka halak Kristen na marsihohot ndang ditaban; alai, dipalua do nasida sian agama na so sintong jala mangurupi na asing mangulahon na sarupa.
MARHIRAS NI ROHA SALELENG PORANG DUNIA I
5. Boasa tadok angka donganta marhiras ni roha saleleng Porang Dunia I?
5 Najolo tadok do, ndang dihalomohon Debata naposoNa ala ndang marhiras ni roha nasida marbarita saleleng Porang Dunia I. Alani i, gabe porsea ma hita na dipaloas Jahowa do Babel na Balga manaban nasida satongkin. Alai angka donganta na mangolu taon 1914 sahat tu taon 1918 mandok, marhiras ni roha do nasida marbarita na uli di tingki i. Pangantusion na dumenggan taringot na masa tu Parsiajar Bibel di tingki i, mangurupi hita mangantusi pigapiga na masa na disurat di Bibel.
Angka donganta na marsihohot tu Debata, marhiras ni roha marbarita taon 1914 sahat tu 1918
6, 7. (a) Aha do ambatambat na diadopi Parsiajar Bibel saleleng Porang Dunia I? (b) Aha do na patuduhon hiras ni roha ni Parsiajar Bibel?
6 Sasintongna, saleleng Porang Dunia I, marhiras ni roha do Parsiajar Bibel marbarita. Alai adong do dua ambatambat. Na parjolo, Parsiajar Bibel marbarita ndang holan mamangke Bibel. Nasida pe mamangke angka buku dohot sijahaon na paboahon taringot hasintongan. Alani i, tingki pamarenta ndang paloashon buku The Finished Mystery disarhon di mula ni taon 1918, gabe maol ma angka donganta marbarita. Na paduahon, i ma taringot flu Spanyol. Sahit on mansai posi, boi bali, jala mambahen angka donganta maol marbarita. Nang pe songon i, sai marsitutu do Parsiajar Bibel marbarita na uli.
Marhiras ni roha do Parsiajar Bibel! (Ida paragraf 6, 7)
7 Taon 1914, Parsiajar Bibel patuduhon ”Drama-Foto Penciptaan”. Tingki i, ndang adong na hea mangida drama sisongon on, na dibahen sian slide gombar na bergerak jala marsoara. Drama on paboahon sejarah mulai ditompa si Adam sahat tu ujung ni pamarentaon ni Kristus. Tingki parjolo diputar taon 1914, adong 9.000.000 halak na ro mangida. Pingkirhon ma, gumodang do i sian bilangan ni Sitindangi Ni Jahowa saonari! Laporan na asing mandok, taon 1916, adong lobi sian 809.000 halak na ro tu parpunguan di Amerika Serikat, jala taon 1918, adong 950.000 halak na ro. Tangkas ma, marhiras ni roha do Parsiajar Bibel!
A
8. Songon dia do angka donganta baoa patoguhon Parsiajar Bibel saleleng Porang Dunia I?
8 Saleleng Porang Dunia I, a. On patoguhon Parsiajar Bibel tongtong marbarita. Si Richard H. Barber, na marhiras ni roha marbarita di tingki i, mandok, ”Marhasil do hami mampartahanhon pengawas wilayah dohot mampartahanhon asa adong The Watch Tower jala manongoshon i tu Kanada, inganan na so paloashon i disarhon.” Didok muse, ”Hak na sumurung do boi manalin buku The Finished Mystery na boi siat di sangku ni baju tu dongan naung ditangkup bukuna. Donganta si Rutherford mangido asa dibahen kebaktian di pigapiga kota di bagian barat Amerika Serikat, jala manuru angka parjamita asa patoguhon dongan sahaporseaon.”
PORLU DO DIPASINGOT
9. (a) Boasa naposo ni Debata porlu dipasingot tingki taon 1914 sahat tu 1919? (b) Nang pe nasida porlu dipasingot, aha do na boi gabe mambahen hita sala marpangantusion?
9 Adong do na porlu diuba Parsiajar Bibel. Ndang pola tangkas dope diantusi nasida na didok Jahowa taringot unduk tu pamarenta. (Rom 13:1) I do alana, adong do nasida na so netral saleleng parporangan. Umpamana, tingki presiden Amerika Serikat manuru angka halak martangiang asa mardame tanggal 30 Mei 1918, The Watch Tower pe manjujui Parsiajar Bibel asa dohot martangiang. Adong do pigapiga donganta na mangalehon hepeng tu haporluon ni porang i. Adong muse do na gabe tentara jala marporang. Nang pe nasida porlu dipasingot, alai sala do hita molo tadok alani i nasida ditaban tu Babel na Balga. Sasintongna tingki Porang Dunia I, laho kaluar nama nasida sian agama na so sintong.—Jaha Lukas 12:47, 48.
Ndang pola tangkas diantusi Parsiajar Bibel songon dia asa netral. Alai, diboto nasida sala do molo mambunu halak na asing
10. Songon dia do Parsiajar Bibel mangargai hangoluan?
10 Tutu do, ndang pola tangkas diantusi Parsiajar Bibel songon dia gabe halak Kristen na netral. Alai, diboto nasida sala do molo mambunu halak na asing. Alani i, nang pe adong donganta na gabe tentara jala mamboan senjata saleleng Porang Dunia I, ndang olo nasida mambunu manang ise. Na so olo mambunu musu, gabe disuru tu barisan parjolo asa mate tarbunu.
11. Songon dia do pangkilalaan ni pamarenta ala ndang olo Parsiajar Bibel dohot marporang?
11 Mansai muruk situtu do Sibolis ala tongtong donganta marsihohot tu Debata. Ujungna, dibahen ibana ma ”uhum na so tigor”. (Ps. 94:20, Bibel siganup ari) Sahalak jenderal tentara ni Amerika Serikat na margoar si James Franklin Bell, paboahon tu donganta si Rutherford dohot si Van Amburgh, laho dibahen pamarenta ma uhum na baru na mandok asa dipamate sude halak na so olo dohot marporang. Na nidok ni ibana disi, i ma Parsiajar Bibel. Muruk situtu do jenderal i jala didok ibana tu donganta si Rutherford, ndang jadi uhum i dibahen ala ndang olo presiden ni Amerika Serikat mangulahon i. Dung i didok jenderal i ma, ”Alai, diboto hami do cara songon dia laho manguhum hamu. Paima hamu ma i!”
12, 13. (a) Boasa ualu donganta leleng dipenjarahon? (b) Dung dipenjarahon, tongtong do nasida marsihohot asa unduk tu Jahowa? Patorang ma.
12 Ujungna, diboto pamarenta ma cara laho manguhum Parsiajar Bibel. Ditangkup ma donganta si Rutherford dohot si Van Amburgh, raphon onom donganta na mewakili Lembaga Menara Pengawal. Sahalak hakim na mangaluhon nasida mandok, umjahat do angka baoa on sian angka tentara ni Jerman. Didok ibana, mangalo do angka baoa on tu pamarenta, tu militer, tu gareja, jala ingkon uhumon do nasida. (Ida catatan.) Alani i, ualu halak Parsiajar Bibel leleng dipenjarahon di Atlanta Georgia. Alai dung sae porang, dipalua ma nasida jala ndang dialuhon be nasida.
13 Nang pe dipenjara, marsitutu do donganta na ualu i mangihuthon patik ni Debata. Sian dia taboto? Ditongos nasida ma surat tu presiden Amerika Serikat asa dipalua nasida. Di surat i, dipaboa do ajaran ni Bibel na mandok ndang boi hita mambunu. Diripashon Debata do halak na so olo unduk tu patikNa. Dipatorang nasida, on ma alana umbahen ndang olo nasida mambunu manang ise pe. Barani do nasida manongos surat tu presiden! Tangkas ma, sai marsitutu do angka donganta on unduk tu Jahowa.
NAPOSO NI DEBATA MANDAPOT HALUAON!
14. Hombar tu Maleaki 3:1-3, patorang ma aha na masa taon 1914 sahat tu 1919.
14 Maleaki 3:1-3 patorangkon na masa tu Parsiajar Bibel taon 1914 sahat tu mula ni taon 1919. (Jaha.) Debata Jahowa dohot Jesus Kristus, ”suruan ni parpadanan”, ro mamareso ”halak Lepi”, na manggombarhon angka na miniahan. Dung dipareso Jahowa nasida jala dipabadia, rade ma nasida manjalo tugas na baru. Taon 1919, dipillit Jesus ma ”naposo haposan jala na marroha”, na disuru manjaga jala manogunogu sude naposo ni Debata. (Mat. 24:45) Ujungna, dipalua ma naposo ni Debata sian Babel na Balga. Dung i, lam godang ma diparsiajari nasida taringot sangkap ni Debata, jala lam togu ma holong ni nasida tu Debata Jahowa. Mandok mauliate do nasida ala dipasupasu Jahowa! —Ida catatan.
15. Songon dia do hita patuduhon hamauliateon ala nunga dipalua sian Babel na Balga?
15 Mandok mauliate do hita ala nunga dipalua sian Babel na Balga. Ndang boi Sibolis mangaripashon panombaon na sintong. Ndang boi saut sangkapna! Alai, ingkon taingot do boasa Jahowa paluahon hita. Na tinujuNa, i ma asa mangolu sude halak. (2 Kor. 6:1) Saonari, tongtong dope agama na so sintong mangarajai jolma na serep marroha, alai ingkon taurupi do angka jolma! Taulahon ma sian nasa gogonta laho maniru angka donganta na paluahon angka jolma sian Babel na Balga!
^ (paragraf 12) Ida ma Faith on the March, na dibahen si A. H. Macmillan, halaman 99.
^ (paragraf 14) Dos do panabanan ni halak Jahudi di Babel dohot na masa tu halak Kristen dung mate angka apostel. Alai, ndang boi tadok panabanan ni halak Jahudi manggombarhon na masa tu halak Kristen na miniahan. Alani i, unang ma pola mapaksahu hita mangalului lapatan ni surirang i. Adong do imbarna. Umpamana, halak Jahudi ditaban saleleng 70 taon, alai umleleng do halak Kristen ditaban.
Gareja na mandok dirina Kristen: Agama na mandok dirina Kristen, alai ndang mangihuthon hasintongan sian Bibel
Halak Israel Mangido Raja | Isi ni Bibel
Halak Israel Mangido Raja
Raja ni Israel na parjolo, si Saul ndang marsihohot tu Jahowa. Digantihon si Daud ma si Saul gabe raja jala marpadan ma Jahowa tu ibana molo harajaonna hot salelenglelengna
DUNGKON si Simson, si Samuel ma gabe panurirang jala panguhum. Alai, dipangido halak Israel do asa songon bangso na asing nasida diparenta sada raja. Nang pe ndang lomo roha ni Jahowa, didok do tu si Samuel asa dioloi pangidoan ni bangso i. Dipillit Jahowa ma sahalak na serep roha gabe raja, i ma si Saul. Di pudian ni ari, gabe ginjang do roha ni si Saul jala ndang marsihohot tu Jahowa. Sogo ma roha ni Jahowa gabe didok ma tu si Samuel asa dipillit raja na asing—goarna si Daud. Alai, dung dipillit si Daud gabe raja leleng dope asa hot pamarentaan ni ibana.
Tingki poso si Daud, laho ma ibana mangida angka hahana tu parporangan. Tingki i mabiar do tentara ni Israel, alani si Goliat na timbona lobi sian 3 meter jala diasangi do halak Israel. Sogo roha ni si Daud alani asangasangna i, diboan ma ambalang dohot batu di tanganna, didapothon ma si Goliat laho mangalo ibana. Alai, mangasahan Jahowa do si Daud! Ditaluhon ibana ma si Goliat holan sahali mangambalang, dibuat ma podang ni si Goliat i, laos diponggol ma uluna. Mabiar ma sude parangan ni halak Pilistim.
Mulana, lomo do roha ni si Saul mangida si Daud, jala dibahen ma ibana manguluhon angka tentarana. Sai monang do si Daud di parporangan, alai gabe mangiburu si Saul tu ibana. Alani i, maporus ma si Daud paluahon hosana ala sai tongtong do ibana dipaburuburu si Saul saleleng martaontaon. Nang pe songon i sai marsihohot do ibana tu raja na dimiahi ni Jahowa. Dung mate si Saul, mamarenta ma si Daud gabe raja.
”Ingkon Ibana pauli sada bagas di Goarhu, jala Ahu pahothon habangsa ni harajaonna ro di salelenglelengna.”​—2 Samuel 7:13
Tingki raja si Daud, las rohana laho pajongjonghon bagas joro ni Jahowa. Alai didok Jahowa, anakna do na laho paulihon i. Jala si Salomo, anak ni si Daud ma na pajongjonghon joro i. Marjanji ma Jahowa tu si Daud, sian pinomparna do na gabe angka raja. Jala sian pinomparna ma na gabe Sipalua, manang Pinompar, na dijanjihon di porlak Eden. I ma na digoari Messias, lapatanna ”Halak na Dimiahi” Debata. Dipaboa Jahowa Messias i, raja na laho mamarenta salelenglelengna.
Las do roha ni si Daud disi, jala dipapungu ibana do godang bahan bangunan laho pajonjong bagas joro i. Dibahen ibana do godang angka ende pujipujian. Dung laho mate ibana, didok si Daud ma: ”Tondi ni Jahowa do mangkatai sian ahu jala hata sinihathonna di atas dilangku.”​—2 Samuel 23:2.
—Dibuat sian 1 Samuel; 2 Samuel; 1 Kronika; Jesaya 9:7; Mateus 21:9; Lukas 1:32; Johannes 7:42.
Boasa dipillit Jahowa si Daud manggantihon si Saul gabe raja?
Parange na songon dia do dipatudu si Daud andorang so gabe raja ibana?
Ise do Pinompar, manang Sipalua na dijanjihon na ro sian pinompar ni si Daud?
Songon dia do Israel tarbagi gabe dua harajaon?
Cara Asa Boi Mangorom Diri—Galatia 5:​22, 23 |
”On do parbue ni tondi . . . hatomanon [manang, mangorom diri].”​—GALATIA 5:22, 23.
ENDE: 26, 52
Aha do na boi taparsiajari sian cara ni Jahowa mangadopi Sibolis?
Angka ise do na didok di Bibel na mangorom diri dohot na so mangorom diri?
Songon dia do marsiajar Bibel mangurupi hita mangorom diri?
1, 2. (a) Aha do na masa molo ndang mangorom diri sasahalak? (b) Boasa ringkot taulas taringot mangorom diri?
BOI do Jahowa mangurupi hita asa mangorom diri. (Gal. 5:22, 23) Tongtong do Jahowa boi mangorom diri. Alai ala jolma na mardosa do hita, ndang sai boi taorom dirinta. Godang do parsoalan na boi masa tu sasahalak molo ndang mangorom diri. Gabe sundat ma ibana mangulahon na ringkot manang gabe ndang ringgas be di parkarejoan manang di singkola. Gabe mangaleai donganna ma ibana, mabuk, mangulahon na jahat, marsirang, marutang, hatagian narkoba, masuk penjara, stres, marsahit ala mangulahon seks na so patut, jala mardenggan pamatang di na so dihalomohon.​—Ps. 34:12-15.
2 Molo ndang mangorom diri sasahalak, boi do i parohon jea tu dirina manang tu donganna. Saonari on, godang do halak na so mangorom diri. Ndang longang rohanta disi. Alana nunga disurirangkon di Bibel na laho masa do i di ”angka tingki parpudi”.​—2 Tim. 3:1-3.
3. Boasa ingkon taorom dirinta?
3 Boasa ingkon taorom dirinta? Adong dua alana. Na parjolo, ala godang do labana. Halak na boi mangorom diri, ummotik do parsoalanna, mura mardongan tu na asing, jala mura pasidingkon rimas dohot holso ni roha. Na paduahon, asa boi tongtong maraleale tu Debata ingkon boi do taorom giotgiot na sala jala tatundalhon elaela. On ma na so diulahon si Adam dohot si Hawa. (1 Mus. 3:6) Songon nasida, godang do parsoalan ni halak na so boi mangorom diri.
4. Aha do na boi patoguhon roha ni halak na marsitutu mangorom diri?
4 Diboto Jahowa do hita jolma na mardosa jala maol do hita mangorom diri. Alai lomo do rohaNa mangurupi hita asa boi mangorom diri sian giotgiot na sala. (1 Raj. 8:46-50) Songon Aleale na parholong, sabar do Jahowa patoguhon halak na marsitutu mangorom diri. Di artikel on, taulas ma songon dia Jahowa gabe sitiruon laho mangorom diri. Jala taulas ma taringot angka halak na mangorom diri dohot na so mangorom diri na disurat di Bibel. Jala taida ma songon dia on boi mangurupi hita.
TIRU MA JAHOWA
5, 6. Songon dia do Jahowa gabe sitiruon tu hita tingki mangorom diri?
5 Tongtong do Jahowa boi mangorom diriNa ala sun denggan do Ibana. (5 Mus. 32:4) Alai molo hita, jolma na mardosa do. Alani i, asa boi lam denggan tatiru Jahowa, taulas ma songon dia Ibana mangorom diriNa. On boi mangurupi hita tongtong marpangalaho na denggan nang pe adong na mambahen jut rohanta. Songon dia do Jahowa mangorom diri?
Tongtong do Jahowa boi mangorom diriNa ala sun denggan do Ibana
6 Rimangi ma songon dia pangkilalaan ni Jahowa tingki dialo Sibolis Ibana di porlak Eden. Ra, olo do tarsonggot manang muruk surusuruan ni Debata na marsihohot alani hata ni Sibolis. Ra, songon i do pangkilalaanta tingki tarimangi angka hasusaan na binahen ni Sibolis. Alai ndang songon i Jahowa, sintong do dibahen alusNa tu Sibolis. Lambat tarrimas do Jahowa jala tigor do Ibana maradophon Sibolis. (2 Mus. 34:6; Job 2:2-6) Sian dia taboto? Dilehon Jahowa do tingki, asa unang adong na mate. Ai lomo do rohaNa asa ”saluhutna [halak] sahat tu hamubaon ni roha”.​—2 Ptr. 3:9.
7. Aha do na boi tatiru sian Jahowa?
7 Sian cara ni Jahowa, taboto ma ingkon manat do tapingkiri aha na laho tahatahon manang taulahon. Alani i, manat ma pingkiri andorang so tabahen haputusan na ringkot. Pangido ma bisuk sian Debata asa boi mangkatahon manang mangulahon na sintong. (Ps. 141:3) Maol do hita mangorom diri tingki muruk manang jut rohanta. I do alana, godang do halak na manolsoli hata dohot pambahenanna.​—Poda 14:29; 15:28; 19:2.
HALAK NA MANGOROM DIRI DOHOT NA SO MANGOROM DIRI
8. (a) Didia do tadapot sitiruon na denggan laho mangorom diri? (b) Aha do na mangurupi si Josep asa unang tarelaela? (Ida gombar di mula ni parsiajaran.)
8 Ise do sitiruon na disurat di Bibel taringot mangorom diri? Ra, diingot hamu do si Josep anak ni si Jakkob. Ndang tarelaela ibana tingki tading di jabu ni si Potifar, komandan pengawal ni si Firaun. Lomo do roha ni tungganeboru ni si Potifar tu ibana. Ala ’uli do rupa dohot bohi ni si Josep’. Jotjot do dielaela ibana. Aha do na mangurupi si Josep asa unang tarelaela? Ra, ala bagas do dirimangi ibana aha na masa molo olo ibana dielaela. Alani i, tingki ditarik tungganeboru ni si Potifar bajuna, pintor lari do ibana. Didok si Josep ma, ”Tung olo ma ahu mambahen jea na sai godang, asa mardosa ahu maradophon Debata?”​—1 Mus. 39:6, 9; jaha Poda 1:10.
Tingki adong na mangelaela hamu, pangido ma bisuk sian Jahowa asa boi hamu mangorom diri
9. Aha do na boi tarimangi asa manundalhon elaela?
9 Aha do na boi taparsiajari sian si Josep? Molo adong na mangelaela hita laho mangalaosi patik ni Debata, tundalhon ma i. Ra andorang so gabe Sitindangi Ni Jahowa adong do pigapiga sian hita na sipapangan mago manang hisap di sipanganon, parmabuk, parisap, marnarkoba, mangulahon seks na so patut, manang na asing. Nang pe naung tardidi, olo do sipata hita dielaela asa mangulahon sisongon i. Ingot ma, boi do gabe sega paralealeonta tu Jahowa molo olo hita dielaela. Rimangi ma di situasi songon dia do hamu boi tarelaela jala songon dia do hamu boi pasidingkon i. (Ps. 26:4, 5; Poda 22:3) Tingki masa sisongon i, pangido ma bisuk sian Jahowa asa boi hamu mangorom diri.
10, 11. (a) Aha do na masa tu angka na poso di singkola? (b) Aha do na boi mangurupi angka donganta na poso manundalhon elaela?
10 Godang do angka donganta na poso mangadopi elaela songon na masa tu si Josep. Umpamana, songon si Kim. Jotjot do dongan sakalasna mangkatahatai taringot na mangulahon seks. Alai ndang olo si Kim dohot disi. Ibana mandok, sipata olo do gabe lungun rohana ala asing sian angka donganna. Jala olo do didok donganna na oto do ibana ala ndang olo marhamlet. Alai sasintongna, na marbisuk do si Kim disi. Diboto ibana do na maol pasidingkon elaela laho mangulahon seks di haposoon. (2 Tim. 2:22) Jotjot do donganna manungkun, atik na hea do ibana mangulahon seks manang na ndang. Gabe dalan do on di ibana laho patorangkon boasa ndang olo ibana mangulahon i. Las do rohanami tu hamu angka na poso, ala marsitutu do hamu manundalhon elaela. Jala las do roha ni Jahowa mangida hamu!
11 Dipaboa do di Bibel angka halak na tarelaela mangulahon seks na so patut. Jala dipaboa do muse aha na masa tu halak na so mangorom diri. Molo dihilala hamu do songon na masa tu si Kim, pingkirhon ma taringot sahalak baoa na oto na disurat di Buku Poda bindu 7. Ingot ma muse si Amnon dohot na masa tu ibana alani pangalahona. (2 Sam. 13:1, 2, 10-15, 28-32) Ulas ma angka tudosan on di panombaon na sasaripe laho mangurupi ianakhonmuna asa mangorom diri jala marbisuk.
12. (a) Songon dia do si Josep mangorom diri tingki pajumpang dohot angka hahana? (b) Di tingki sisongon dia do hita ingkon mangorom diri?
12 Dipatudu si Josep do muse sitiruon na denggan taringot na mangorom diri. Tingki i ro ma angka hahana tu Misir laho manuhor sipanganon. Asa mamboto naung muba do angka hahana i manang ndang, ndang dipaboa si Josep ise do dirina. Alai tingki ndang tartaon be sihol ni rohana, ditadingkon ibana ma angka hahana i jala tangis ma sahalakna. (1 Mus. 43:29, 30; 45:1) Tingki adong donganta na mambahen jut rohanta, tatiru ma si Josep na mangorom diri. Boi ma tapasiding hatanta manang pambahenanta na tasolsoli di pudian ni ari. (Poda 16:32; 17:27) Manang, adong do ra keluargamuna na dipabali sian huria. Taorom ma dirinta asa unang mamangkulingi ibana molo so porlu. Olo do sipata maol mangulahon on. Alai, ingot ma na maniru Jahowa jala na mangulahon parentaNa do hita molo taulahon on.
Ingkon sai manat do hita asa unang tarelaela
13. Aha do na boi taparsiajari sian si Daud?
13 Taida ma muse sitiruon sian Raja Daud. Hea do jut rohana dibahen si Saul dohot si Simei. Alai ndang tarrimas ibana jala ndang dipangke ibana huasona laho mangulahon na sala. (1 Sam. 26:9-11; 2 Sam. 16:5-10) Alai, hea do ibana ndang mangorom diri, i ma tingki mangalangkup dohot si Batseba. Jala tarrimas do ibana alani si Nabal. (1 Sam. 25:10-13; 2 Sam. 11:2-4) Aha do na boi taparsiajari sian si Daud? Na parjolo, ringkot do hita mangorom diri, tarlumobi di angka sintua. Unang ma ala adong tanggung jawabta, gabe lomo lomonta tu dongan na asing. Na paduahon, ingkon sai manat do hita asa unang tarelaela.​—1 Kor. 10:12.
NA BOI ULAHONONMUNA
14. Paboa ma pengalaman ni sahalak donganta, jala boasa hita ringkot mangorom diri?
14 Aha do na boi taulahon asa tongtong mangorom diri? Parrohahon na masa tu si Luigi. Adong na mangalanggar mobilna sian pudi. Nang pe na mangalanggar i do na sala, alai gabe dimuruki jala naeng ditopar do si Luigi. Martangiang ma si Luigi asa boi tenang jala paposhon roha ni supir i. Alai sai murukmuruk dope supir i. Disurat si Luigi ma nomor asuransi ni supir i jala laho ma ibana ala sai muruk dope supir i. Di minggu na mangihut, laho ma si Luigi marbarita laho manjumpangi muse sahalak borua. Tungganedoli ni borua i do hape supir i! Maila ma tungganedolina i jala mangaku sala do ibana. Ditelepon ibana ma perusahaan asuransi mobil ni si Luigi asa hatop dipature mobilna i. Ujungna, marsiajar Bibel ma supir i. Aha ma na masa aut sugari muruk si Luigi di tingki i? Gabe diantusi ibana ma ringkot ni mangorom diri.​—Jaha 2 Korint 6:3, 4.
Caranta mangalusi halak boi do mangkorhon tu ulaonta marbarita (Ida paragraf 14)
15, 16. Songon dia do marsiajar Bibel mangurupi hamu dohot keluargamuna mangorom diri?
15 Taratur jala denggan marsiajar Bibel boi mangurupi halak Kristen asa mangorom diri. Ingot ma na nidok ni Debata tu si Josua, ”Unang meret buku ni patikon sian pamanganmu, sai pingkirpingkiri ma i arian dohot borngin, asa diradoti ho, jala dipatupa ho, hombar tu sude na tarsurat di bagasan i, asa maruntung ho di angka dalanmu, jala marmulia parulaonmu.” (Jos. 1:8) Alai songon dia do marsiajar Bibel mangurupi hamu asa boi mangorom diri?
Parsiajaran Bibel na taratur, mangurupi halak Kristen mangorom diri
16 Nunga taparsiajari sian Bibel taringot aha do laba ni mangorom diri jala aha do na masa molo ndang taorom dirinta. I do alana boasa disuru Jahowa disurat angka sitiruon i. (Rom 15:4) Denggan do molo tajaha, taparsiajari, jala tarimangi taringot nasida. Rimangi ma songon dia do hamu dohot keluargamuna boi maniru nasida. Pangido ma pangurupion ni Jahowa asa boi hamu mangulahon poda na sian Bibel. Tingki dihilala rohamuna maol mangorom diri, martangiang ma hamu jala marsitutu ma asa boi mangulahon i. (Jak. 1:5) Lului ma angka poda na boi mangurupi hamu di publikasinta.
17. Songon dia do natuatua boi mangurupi ianakhonna mangorom diri?
17 Songon dia do natuatua mangurupi ianakhonna mangorom diri? Diboto angka natuatua do ndang diboan tubu parange mangorom diri. Alani i, asa boi denggan pangalaho ni ianakhonna ingkon gabe sitiruon do angka natuatua. (Eps. 6:4) Molo diida hamu ianakhonmuna hurang mangorom diri, sungkun ma di rohamuna, ”Sitiruon na denggan do ahu tu ianakhonku?” Boi do hamu gabe sitiruon na denggan molo taratur marbarita na uli, marpungu, dohot manguluhon panombaon na sasaripe. Unang pola mabiar pasingothon ianakhonmuna! Dibahen Jahowa do aturan tu si Adam dohot tu si Hawa. On mangurupi nasida asa mangargai pamarentaon ni Jahowa. Suang songon i ma, tingki dipasingot natuatua ianakhonna jala gabe sitiruon na denggan, on boi mangurupi ianakhonna asa mangorom diri. Mansai ringkot do natuatua mangajari ianakhonna asa biar mida Jahowa jala unduk tu uhumNa.​—Jaha Poda 1:5, 7, 8.
18. Boasa ingkon marbisuk hita mamillit donganta?
18 Asing ni i, ingkon marbisuk do hita mamillit ise na gabe donganta. Molo tapillit dongan na mangkaholongi Jahowa, dijujui ma hita asa marcita-cita di ulaon partondion jala pasidingkon jea. (Poda 13:20) Alani sitiruon ni nasida, taronjar ma rohanta maniru nasida mangorom diri. Jala denggan ni pangalahonta pe boi do mangonjar roha ni na asing mangulahon na sarupa. Molo taorom dirinta, las ma roha ni Jahowa, las ma rohanta, jala las ma roha ni angka dongan.
Tiru ma Asi ni Roha ni Jahowa |
”Jahowa, Jahowa do Debata na talup jala na asi roha.”​—2 MUSA 34:6.
ENDE: 142, 12
Boasa ndang mura patuduhon asi ni roha?
Songon dia do Jahowa mangajari naposoNa asa patuduhon asi ni roha?
Songon dia do hamu boi patuduhon asi ni roha?
1. Songon dia do Jahowa paboahon taringot diriNa tu si Musa, jala boasa i ringkot?
HEA do si Musa manungkun tu Jahowa, na urupan ni Jahowa do ibana manang na ndang. Dipaboa Jahowa ma tu ibana taringot goar dohot parangeNa. Dipaboa Jahowa do jumolo taringot asi ni rohaNa, sian bisuk manang huasoNa. (Jaha 2 Musa 34:5-7.) On boi paposhon roha ni si Musa, na urupan ni Jahowa do naposoNa. (2 Mus. 33:13) Songon dia molo hita saonari? Urupan ni Jahowa do hita? Di artikel on taulas ma taringot parange asi ni roha, i ma sapangkilalaan dohot halak na marsitaonon jala olo mangurupi nasida.
2, 3. (a) Boasa sude jolma boi patuduhon asi ni roha? (b) Boasa ingkon taparsiajari na nidok ni Bibel taringot asi ni roha?
2 Debata parasiroha do Jahowa. Jala ditompa ibana do jolma suman tu Ibana. Alani i, sude do jolma boi patuduhon asi ni roha. Nang pe ndang mananda Jahowa, jotjot do halak patuduhon asi ni roha. (1 Mus. 1:27) Godang do dipaboa di Bibel taringot halak na patuduhon asi ni roha. Umpamana, ro ma dua borua na marbadai alani posoposo tu si Salomo. Laho mamboto ise do ina ni posoposo i na sasintongna, didok si Salomo ma asa dibola dua posoposo i. Alani asi ni roha ni ina ni posoposo i, didok ma asa unang pola dibola dua posoposo i. Jala dilehon ma i tu borua na sada nai. (1 Raj. 3:23-27) Asing ni i muse, i ma boru ni si Firaun. Jumpangna ma si Musa tingki posoposo, gabe ”asi ma rohana”. Dibahen ma si Musa gabe anakna nang pe diboto ibana halak Heber do posoposo i jala ingkon dibunu.​—2 Mus. 2:5, 6.
3 Boasa ingkon taparsiajari taringot asi ni roha? Ala dipangido Jahowa do asa tatiru Ibana. (Eps. 5:1) Alai nang pe ditompa suman tu Debata, ndang sai mura patuduhon asi ni roha, ala jolma na mardosa do hita. Jotjot do hita mangkaringkothon diri jala maol mangurupi na asing. Jadi songon dia do hita asa manarihon na asing? Na parjolo, taulas ma songon dia Jahowa dohot naposoNa na patuduhon asi ni roha. Na paduahon, taulas ma songon dia hita maniru Debata na patuduhon asi ni roha, jala taulas ma aha do labana molo taulahon i?
JAHOWA MA SITIRUON NA SUN DENGGAN
4. (a) Boasa disuru Jahowa surusuruanNa tu Sodom? (b) Aha do na boi taparsiajari sian pengalaman ni si Lot?
4 Di Bibel godang do dipaboa taringot songon dia Jahowa marasi ni roha. Umpamana, songon na masa tu si Lot. Mansai jahat do pangalaho ni halak Sodom dohot Gumora. Ala halak na tigor do si Lot marsak do rohana mangida i. Didok Debata ma na laho ripashononNa huta i. (2 Ptr. 2:7, 8) Alani i, disuru Debata ma surusuruanNa paboahon tu si Lot asa lari manadingkon huta i. Bibel mandok, ”Lambat do si Lot. Alai asi do roha ni Jahowa di ibana; jadi ditogu surusuruan i ma tanganna, dohot tangan ni niolina dohot boruna sidua halak i, manadingkon huta i.” (1 Mus. 19:16, Bibel siganup ari) Tangkas ma diantusi Jahowa do aha na masa tu si Lot. Alani i, pos ma rohanta diboto Jahowa do aha na masa tu hita.​—Jes. 63:7-9; Jak. 5:11; 2 Ptr. 2:9.
Pos ma rohanta diboto Jahowa do aha na masa tu hita
5. Songon dia do Hata ni Debata mangajari hita asa marasi ni roha?
5 Diajari Jahowa do muse naposoNa asa marasi ni roha. Sian dia do i taboto? Dibahen do uhum tu halak Israel najolo, na mangurupi nasida asa marasi ni roha. Umpamana, diloas do sahalak parutangan mambuat ulos ni na marutang gabe borot. (Jaha 2 Musa 22:26, 27.) Alai andorang so bot mataniari ingkon dipaulak do ulos i, asa unang ngalingalian na marutang i di tingki modom. Aha do na boi taparsiajari sian uhum on? Tongtong ma patudu asi ni roha. Tingki adong donganta sahaporseaon na marsitaonon, pintor rade ma hita mangurupi nasida.​—Kol. 3:12; Jak. 2:15, 16; jaha 1 Johannes 3:17.
6. Aha do na boi taparsiajari sian cara ni Jahowa na marasi ni roha tu halak Israel?
6 Nang pe sai mangalo halak Israel, tongtong do Jahowa marasi ni roha. Songon na tarsurat, ”Angkup ni i tibu hian jala jotjot disuru Jahowa, Debata ni ompunasida i palumba nasida marhite sian angka suruanna, ai dipalambas do rohana mangolani bangsona dohot joro ingananna i.” (2 Kron. 36:15) Suang songon i ma hita saonari. Boi do tapaboa taringot asi ni roha ni Debata tu halak na so mananda Jahowa dope. Olo do ra nasida muba jala maraleale tu Ibana. Alana ndang lomo rohana ni Jahowa mangaripashon manang ise pe. (2 Ptr. 3:9) Alani i, tabahen ma nasa gogonta mangurupi sude halak, asa boi mandapot asi ni roha ni Debata. Tabaritahon ma i andorang so ro dope ari rimas ni Debata.
7, 8. Songon dia do Jahowa marasi ni roha tu sada keluarga?
7 Saonari godang do naposo ni Debata na marasi ni roha. Umpamana songon na masa di Bosnia taon 1990an. Jotjot do halak di tingki i marbadai jala masibunuan ala marasing suku. Di sada tingki, adong ma sada keluarga na naeng laho tu kebaktian di Serbia. Diboan nasida do dua anakna. Sada sian i, digoari si Milan, umurna 12 taon. Laho tardidi do natuatua ni si Milan di kebaktian i. Marbus ma nasida dohot angka dongan Sitindangi. Hape dung sahat di perbatasan, disuru tentara ma keluarga ni si Milan turun sian bus i, ala asing sukuna. Alai molo donganta na asing diloas do laho. Dung dua ari keluarga i di perbatasan, disungkun tentara i ma tu komandanna, na laho hahuaon do nasida. Didok komandan i ma, ”Papulik jala tembak ma nasida!”
8 Tingki mangkatai dope tentara i, ro ma dua halak na so ditanda manjumpangi keluarga ni si Milan. Marhusip ma nasida mandok na Sitindangi Ni Jahowa do nasida. Nunga dipaboa angka dongan na di bus i na masa tu keluarga ni si Milan. Dung i disuru ma si Milan dohot anggina asa masuk tu mobil na di bariba ni perbatasan i. Alana ndang na laho paresoon ni tentara i suratsurat ni dakdanak. Dung i disuru ma natuatua ni si Milan asa masuk tu mobil i, sian pudi ni pos perbatasan i. Mabiar do nian nasida. Alai sahat do nasida di bariba ni perbatasan i, jala ndang diida tentara i nasida. Ndang tardok las ni roha ni nasida dung pajumpang dohot ianakhonna di bariba ni perbatasan. Ujungna boi ma nasida kebaktian. Pos do roha ni nasida na ditangihon Jahowa tangiang ni nasida. Taboto do sian Bibel ndang sai songon on cara ni Jahowa paluahon naposoNa. (Ul. 7:58-60) Alai sian pengalaman on didok si Milan ma, ”Hira na dipapitung surusuruan do angka tentara i, jala Jahowa do na paluahon hami.”​—Ps. 97:10.
Olo do hamu maniru Jesus jala mangurupi angka halak laho mananda Jahowa?
9. Songon dia do pangkilalaan ni Jesus mangida angka halak na mangihuthon ibana? (Ida gombar di mula ni parsiajaran.)
9 Sitiruon na denggan do Jesus laho patuduhon asi ni roha. Asi do rohana mida angka halak. ’Ai maheu jala marhinamago do nasida songon birubiru na so marparmahan.’ Aha do na diulahon Jesus na patuduhon asi ni rohana? ”Gabe godang ma dipodahon tu nasida.” (Mat. 9:36; jaha Markus 6:34.) Alai molo halak Parise ndang songon i. Ndang olo nasida mangurupi angka halak. (Mat. 12:9-14; 23:4; Joh. 7:49) Olo do hamu maniru Jesus jala mangurupi angka halak asa mananda Jahowa?
10, 11. (a) Boasa ndang sai ingkon tapatudu asi ni roha ganup tingki?
10 Alai ndang ingkon sai tapatudu asi ni roha ganup tingki. Umpamana songon na masa tu Raja Saul. Disuru Debata do si Saul asa mambunu sude halak Amalek, pahanpahananna, dohot rajana i ma si Agag. Alana musu ni bangso ni Debata do nasida. Alai ndang dibunu si Saul Raja Agag dohot angka pahanpahananna, ala asi rohana. Gabe sogo ma roha ni Jahowa mida ibana. (1 Sam. 15:3, 9, 15) Panguhum na tigor do Jahowa. Boi do diboto Ibana aha na di bagasan roha ni halak. Jadi Ibana do na umboto andigan ingkon patuduhon asi ni roha. (And. 2:17; Hes. 5:11) Satongkin nai, ripashonon ni Jahowa ma angka na so mangoloi Ibana. (2 Tes. 1:6-10) I ma tingkina ndang marasi ni roha be Ibana tu angka parjahat. Alai, patuduhononNa ma asi ni roha tu halak na tigor di tingki i.
11 Tutu, ndang disuru hita gabe panguhum ni angka halak. Alai boi do taurupi nasida, asa boi mandapot hangoluan. Songon dia do carana? Taida ma pigapiga cara.
CARA PATUDUHON ASI NI ROHA
12. Songon dia do caranta marasi ni roha tu angka halak?
12 Mangurupi di ulaon siganup ari. Dipangido Jahowa do asa marasi ni roha naposoNa tu sude halak. (Joh. 13:34, 35; 1 Ptr. 3:8) Sada sian lapatan ni marasi ni roha, i ma ”sapartinaonan”. Halak na marasi ni roha marsitutu laho mangurupi halak na mangadopi hasusaan. Alani i, sai taparrohahon ma angka halak jala rade ma hita mangurupi nasida. Boi do ra taurupi nasida mangulahon ulaon di jabu manang manuhor na porlu di nasida.​—Mat. 7:12.
Patudu ma asi ni roha marhite mangurupi angka halak (Ida paragraf 12)
13. Aha do na diulahon angka donganta tingki adong mara?
13 Mangurupi na hona mara. Asi do rohanta tu halak na hona mara. Jala ditanda do Sitindangi Ni Jahowa ala rade mangurupi halak na hona mara. (1 Ptr. 2:17) Umpamana, songon na masa di Jepang taon 2011. Ro ma gempa bumi dohot tsunami disi. Gabe sega ma angka jabu dohot Bale Harajaon. Ro ma angka dongan sian kota dohot negara na asing, laho paulihon angka jabu dohot Bale Harajaon. Dipatogu do haporseaon ni donganta borua mangida i. Jala didok ibana ma, ”Gabe huboto ma na disarihon Jahowa do hami. Masiurupan do sude angka dongan. Jala ditangiangkon angka dongan di liat portibi on do hami.”
14. Songon dia do hita mangurupi na marsahit dohot na matua?
14 Mangurupi na marsahit dohot na matua. Asi do roha tu na marsahit dohot tu na matua. Jala tatangiangkon do asa ro Harajaon ni Debata jala ndang adong be angka na marsahit dohot na matua. Alai andorang so ro i, ingkon taurupi do nasida. Parohahon ma na masa tu sahalak pengarang buku. Ibana paboahon, nunga matua omakna jala pikun. Sada tingki dikotori omakna ma bajuna sandiri. Tingki laho paiashon bajuna i, ro ma dua halak Sitindangi Ni Jahowa na jotjot manjumpangi omakna. Diurupi nasida ma omakna i paiashon bajuna i. Dung i, dibahen nasida ma tes jala rap hundul mangkatahatai dohot omakna i. Mandok mauliate do anakna i tu nasida. Jala didok ma, ”Diulahon nasida do angka na niajarhon ni nasida i.” Songon dia molo hita? Asi do rohanta mida halak na marsahit dohot na matua? Olo do hamu mangurupi nasida nasa tolapmuna?​—Plp. 2:3, 4.
15. Songon dia do ulaon marbarita boi mangurupi angka halak?
15 Mangurupi halak mananda Jahowa. Cara na dumenggan patuduhon asi ni roha i ma, marbarita na uli taringot Jahowa dohot HarajaonNa. Urupi ma halak mamboto laba ni na mangulahon parenta ni Jahowa. (Jes. 48:17, 18) Molo taulahon on las ma roha ni Jahowa. Olo do hamu mangalehon gumodang tingkimuna di ulaon marbarita?​—1 Tim. 2:3, 4.
LABA NI NA MARASI NI ROHA!
16. Aha do labana molo marasi ni roha?
16 Sahalak ahli kesehatan paboahon, lam sehat jala lam burju do hita molo tapatuduh asi ni roha. Molo taurupi na marsitaonon, lam marlas ni roha ma hita, marpangkirimon, ndang lungunlungunan, jala lam dao ma pingkiran na roa sian hita. Molo tapatudu holong ni roha, ias ma panggora ni rohanta ala taboto on do na dihalomohon Jahowa. (Eps. 4:31, 32) Tangkas ma, halak na marasi ni roha boi gabe natuatua, dongan saripe, manang aleale na burju. Asing ni i, molo marasi ni roha hita sai dapotta do pangurupion di tingki na tahaporluhon.​—Jaha Mateus 5:7; Lukas 6:38.
17. Boasa olo hita marasi ni roha?
17 Tutu, godang do labana molo marasi ni roha hita. Alai na rumingkot, marasi ni roha pe hita ala lomo do rohanta pasangaphon jala maniru Debata Jahowa. Ibana do Mual ni holong dohot asi ni roha. (Poda 14:31) Molo tapatudu asi ni roha lam solhot ma paralealeonta tu dongan sahaporseaon dohot tu angka halak di humaliangta.​—Gal. 6:10; 1 Joh. 4:16.
Patuduhon asi ni roha I ma cara ni Jahowa patuduhon holongNa. Jala patuduhon asi ni roha lapatanna ndang holan pangkilalaan sambing, alai olo mangurupi halak na mangadopi hasusaan.
Horas Bangso Batak – TanoBatak
Maret 10, 2010 tanobatak\tHata Batak\t18 Komentar
HINATA BIRA HINATA HALTO, DOS LAGATNA
Molo jinama halto, manigor hinilala do pangkorhonna rintop (gatal). Songon i do nang bira, dos do lagatna mambahen rintop tu pamatang.
Sipata do jolma japa-japa mandiori sibonsiri haroro ni rintop tu pamatangna, ai dang dituntun rohana na dais ibana tu halto dohot bira. Dang diboto naung mangararati lagat ni halto tu inganan na asing ujungna dais tu pamatang. Molo pinangan bira dung dilompa, sada do podana didok natuatua; “unang nidok rintop”. Toho, rumintop do halto sian bira.
Mei 29, 2009 tanobatak\t14 Komentar
Juli 28, 2008 tanobatak\t5 Komentar
NDANG JADI UJAON NALUMBANG, SOLANGON NAPONJOT
Molo solangon naponjot, na mamolai do i, molo ujaon nalumbang manipuli pasi do i, jala ndang na mambahen denggan i. Ido umbahen dipodahon natuatua; Ndang jadi solangon naponjot ujaon nalumbang.
Juli 3, 2008 tanobatak\t3 Komentar
Ia na gaung so marihot ima ombun. Tung boi pe moru las ni ari diholipi ombun, ianggo hatiuron i ndang boi mago. Tung beha pe lambasna marpungu mangondingi mataniari, ndang marimpola i, molo mangullus alogo masarsar sandiri do ombun i laos so tarida. Tung sumorop pe ibana di harangan, ndang sangkot di dangka ni hau jala ndang peak di tano.
Maret 26, 2008 tanobatak\t5 KomentarBaca lebih lanjut →
Januari 11, 2008 tanobatak\t4 Komentar
Dung lam lam humusor gadu sian tuhe lam mago ma tohap ni angka raja sian tonga-tonga ni halak Batak. Baca lebih lanjut →
November 16, 2007 tanobatak\t7 Komentar
Boado Pandapot ta Taringot Tambak ni Raja Marpaung on - Sonakmalela | Punguan Ompu Raja Sonakmalela
Tambak ni Raja Marpaung na di Sangkar Ni Huta dalan tu Kantor Bupati TOBASA,......
5 Taon na Salpu ndang adong dope dalan lao tu tambak ni Ompung ta on.............................
On ma kunjungan nami, tu tambak ni Ompung ta i Raja Marpaung na di Tgl. 02 Juni 2015. Borhat do hami sian Kota Pekanbaru dinalaho Ziarah tu tambak ni Ompung ta on.
Jala lao do hami manjumpangi angka Dongan tubu ta na adong di Lumban Bulbul, dinalaho manungkun tu nasida jala mangido pandapot,..ai ise do na mangurus tambak on?
Informasi na dapot hami sian Dongan tubu ta na di Lumban Bulbul on, molo na paturehon manang na mandanai asa adong dalan/jalan tu tambak ni Ompung ta i ima Pamoruonta Monang Sitorus br. Marpaung (Bupati Tobasa) di hati ha i. Melalui informasi sian Dongan tubu ta na di lumban bulbul i do, borhat ma hami muse manjumpangi Dongan Tubu ta na margoar St. Drs. P. Marpaung (Pengurus ni Punguan Raja Marpaung Se-Kec. Balige) manjalo panuturion taringot pardalanan/jazirah ni Pinompar ni Ompunta Raja Marpaung na sahat tu Narumonda, Meat, Tampahan, Tarutung, Garoga, Pangaribuan, Barus, TapSel, TapTeng, Labuhan Batu dohot angka luat na asing.
Molo ni parate-atehon do panuturion manang penjelasan ni amanta St. Drs. P. Marpaung on,...nunga marserak tu desa na ualu angka pinompar ni Ompung ta na jolo i dinalaho mangalului jampalan na lomak lao manguduti ngolu-ngolu siada pari. Godang do pinompar ni Ompung ta on, naung berhasil diparngoluon baik angka na di Huta songon ni nang di Tano Parserahan. Jala muse molo taingot do Poda manang lirik ni Ende ni Raja Sonakmalela na jotjot ta endehon di tingki Marpesta hita na mandok :
RAJA MARPAUNG, TOROP PINOMPAR NI, HOLAN PARPANGKAT NA TIMBO TIMBO I…
Nang pe marboru sonakmalela i holan na burju do tu boruna i
Laos songoni do muse borunai holan na basa marhula-hula i.
Alai molo tabandingkon do tohonan parngoluan naung dapot ni Pinompar ni Raja Marpaung on ima Hamoraon, Hagabeon, Hasangapon songon na di parsinta-sinta halak batak,.......huhilala hami ndang dos be nangkok na/ tuat na molo tabereng do kondisi ni Tambak ni Ompung ta on. Menurut hami, hurang adong do relevansi ni lirik ni Ende ni Sonakmalela i na mandok "Marpaung torop pinompar no, holan parpangkat na timbo timbo i.." molo hita bandingkhon dohot Tambak ni Ompung ta Raja Marpaung i.
Jadi,..marpanungkun majolo hami :
- Boada pandapot ni damang/dainang taringot tambak ni Ompung ta on?
- Aha do kendala manang Masalah umbaen Tambak ni Ompung ta on gabe songon i,.....ndang pantas huhila tambak ni Marga songon on,...hape molo tabereng do tambak ni Marga na asing nunga tung mansai uli jala denggan ?
- Boi dope hita marsada na mardongan tubu, songon i nang boru ta pinompar ni Ompung ta on, dinalaho mangarangrangi patupahon na dumenggan sian saonari on ????
Alani ma, hami sian Kota Pekanbaru, marpanungkun tu hita sude pinompar ni natua-tua on na adong di liat portibion,..tarhirim do hami, boi hita mardiskusi jala saroha tu angka ari-ari na mangihut, mangalehon pemikiran dohot pandapot asa lam tu denggan na tambak ni Ompung ta Raja Marpaung on.
Rio Jones Martahan Marpaung, SE, MM
HP : 0812 2020 2336
Facebook : Rio Marpaung
Boi do hamu Amang/inang mambahen komentar di toru on,....Mauliate ma dihita saluhutna
Majalah Bina Warga HKI Online / e-magazine: Bina Wanita Edisi JULI 2008
Minggu, VII Dung Trinitatis - 06 Juli 2008
JESUS KRISTUS DO PALUAHON JALA NA MNDONGANI HITA
Efesus 1: 7 – 14
1. Marende : B.E. No. 166: 1 + 3 HG
3. Majahat dohot manangkasi Turpuk
Tongon di penjara do si Paulus manurathon surat on, ala ni barita na uli i. ndang alani ulaon na so tama mambahen ibana di penjara (3:1; 4:1; 6:20). Nangpe di penjara ibana, tongtong do dipatuduhon ibana parsihohotanna, las ni rohana, panghirimonna dohot holong ni rohana tu debata dohot tu Huria i. Tarida do sian pandohan ni ibana di surat on, naso adong pandelean dohot sumurut sian haporseaon nang pe adong angka pangambati ala ni haporseaon tu Tuhan Jesus. Maksud ni si Paulus manurathon surat on, tontu dolaho pahothon panjouon, pamilliton ni angka na porsea, angka na badia na ro sian hasipelebeguon marhitehite Kristus, sian asi ni roha ni Debata.
Nunga dipatupa Debata di hita haluaon marhitehite Kristus i, Ibana do gabe parhitean na patauhon hita manjalo asi ni roha ni Debata. Taruli ma jolma i diangka pasupasu partondion tu na hinophopNa. Molo adong pe hahuranganta tu Debata, nunga gabe disingkati Tuhanta Jesus, jala dipatupa i sian asi ni roha, ndang ala ni parulanta, alai silehonlehon ni Debata do di bagasan hadirion ni jolma i. Nunga ditodo, dijou, dipintori jala diparbadai hita marhitehite panghophopon ni Tuhanta Jesus Kristus, asa gabe mulak hita anakhonNa, partohap di hangoluan sogot, i ma nampuna Harajaon na saleleng ni lelengna (2: 8-9). Tung silehonlehonNa do i, asa gabe parasi roha, pardenggan basa hita, mangulahon na denggan, mamparbuehon angka ulaon na tau halomoan ni Debata, manang di dia, sadihari pe, na metmet manang na balga, naeng patupaonta di keluarga, huria, masyarakat.
Dipasada do angka na pnillitNa i di bagasan Kristus. Kristus ma pardomuanta, disi ma hita sada marhitehite pandidion, asa ndang be ni rahutan, pinasada ni marga, suku, ugamo alai nunga di pasada mudar ni Kristus i (Gal 3:26-28). Kristus ma partalian tu Debata dohot tu donganta jolma naung tinodoNa, jala naung disangkapi Debata hian do. Jesus Kristus ima “barita nauli” haluaon. Ndang pardomuan alani kepentingan pribadi, kelompok dohot sittasitta ni hajolmaon umbahne na sada hita di basagan Kristus. Alai ala ala ni mudar ni Kristus do asa saluhut hita ndang holan mamingkirhon dirinta be, jala asa somba tu goar ni Jesus nasa ulu ni tot, na di banua ginjang dohot na ditano, nang di toru ni tano (Pilipi 2:3-11).
Marhitehite jesus i do malua hita jala taruli hita di haluaon, na so tarpatupa ni portibon di hita. Nunga di patupa na dumenggan i di hita jl hita pe gabe habaoran ni uli basa dohot na denggan saluhut, ala nunga tajalo na denggan, asi ni roha ni Debata. Dipasahat do TondiNa (Tondi Porbadia) na pinarbagabagahon mandongani, pohothon haporseaon huhut mangapuli angka n porsea i. Tanda jaminan na so dipsombu Debata angk na porsea, jala patujolona nunga dipasahat tu hita, ima Tondi Porbadia. Tondi Pormadia ma na gabe pahothon pangkhirimonta, laho mnuturi dohot mandongani angka na porsea i, paima sahat hita tu hasngapon sogot (Bdn. Rom 8:14-17). Tondi Porbadia do dilehon patujolo ni arta siteanonta. Tondi Porbadia laho manogihon hita tu haluaon na pinatupana, asa tarpuji hasangaponNa.
Asi ni roha ni Debata do patauhon jolma i gabe panean di harajaonNa. Ai nunga dibagasan gomgoman ni dosa hian sude jolma, hinorhon ni angka pangalosion. Alai di bagasan Kristus, na hinaholonganNa i, gabe ias jala so hasurahan do ganup na porsea di Ibana. Sude do jolma di todo Debata bahen anakNa. Manang ise na ro tu Tuhan jesus, mangundukhon pambahenanna na so tama, jala olo paubahon rohana, sai dapotsa do haluaon sian asi ni rohaNa. Dihungkupi holongNa na songkal i do sude dosa ni angka na ro manopoti dosana ( 1 Joh 1:9). Holan Kristus do na marhuaso manghuphupi dosa ni jolma na manolsoli jala paubahon rohana. Ai Ibana do naung mangusehon mudarNa bahen hasesaan ni dosa ni angka n porsea. Asa, “ndang adong haluaon sian na asing, tung holan di bagasan Kristus do” (Ulaon 4:12). Diusehon do holongNa i mardongan hapistaran dohot habisuhon godang. Lapatanna: dipapatar do holongNa i marhite pangantusion na tangkas taringot tu uhum dohot asi ni roha na pangoluhon. Dung di tobus Jesus jolma i sian ragam ni pardosaon i, di suru do Tondi Porbadia laho maniroi, mangajari jolma i asa boi padaonna hadirionna sian dosa i.
1. Jotjot do sumbia ni sibolis i naneng margogo laho mangaithon hita tu bagasan dosa. Boha do caramu laho mangalo sumbia ni si bolis i ?.
2. Godang di tingki nuaengon jolma madabu tu bagasan dosa ala arta na di portibion. Dia do tumagon sonang di bagasan hapogoson parartaon, dari pada susa ala ni hamoraon ni portibion ? Boasa ?.
5. Tangiang Pangondianon/Syafaat.
6. Marende : B.E. No. 210: 1+3 (Papungu Pelean)
7. Tangiang Panimpuli
Minggu VIII Dung Trinitatis - 13 Juli 2008
HAHOLONGI DEBATA SIAN SANDOK NGOLUM
5 MUSA 6: 1 – 9
1. Marende : B.E. No. 195: 1-2
3. Manjaha dohot manangkasi Turpuk.
Ia buku 5 Musa on, i ma jamita na marudutudut sian si Musa, na jinamitahononna tu bangso Israel di tano Moab. Inganan paradianan nasida dung leleng marpindapinda di padang pasir, jala sian tano Moab on naeng masuk nasida tu tano Kanaan laho maringanan disi. Adong do 4 (opat) barita na pokok sian bukku 5 Musa on i ma: (1) Ditaringoti si Musa angka masa di opat pulu taon naung salpu. Disosohon ibana ma tu bangso i, marningot panogunoguon ni Debata di nasida di na mamolus padang pasir jala dipodai nasida asa marpangoloion dohot satia tu Debata. (2). Dipahantus si Musa patik na sampulu i jala diondolhon lapatan ni patik parjolo, mandokhon tu bangso i holan tu Jahowa sambing. (3). Dipasingothon si Musa tu bangso i lapatan ni parpadanan nasida dohot Debata. (4). Dipillit si Josua gabe gantina, laho manguluhon bangso ni Debata. Apala na diondolhon di bukku on, i ma na pinalua jala na pinasupasu ni Debata bangso na pinillitNa i.
Patik ni Debata marguna do i mangaramoti parrohon ni bangsoNa, jala gabe diboto angka na denggan dohot na roa. Halak Kristen gabe songon sorminan di ganup partingkian di ragam ni pangalaho na maralo tu lomo ni roha ni Debata. Patik i do na manogunogu ganup halak tu lomoni roha ni Kristus, asa lam tangkas mananda Kristus na gabe pamusatan ni haporseaon na marojahan di bagasan holong ni roha ni Debata. Di bagasan patik i do partinandaon ni bangso i tu Debata huhut mangaramoti habadiaon ni bangso i sian ragam ni haramunon ni portibi on. Patik i do na gabe songon handang na paasingkon bangso i sian sude bangso na di portibi on huhut manogu nasida tu dalan lomo ni roha ni Debata. “Tangihon ma, ale Israel, anggo Jahowa Debatanta i, Johawa sasadasa do”.
Sada do Debata na marlapatan asa manat maradophon pengaruh-pengaruh angka ugamona asing songon hasipelebeguon. Dihaoloon ni bangso israel tu Jahowa dohot di hasatiaon mangoloi patik dohot aturan ni Debata, dijalo nasida do asi ni roha na sumurung, na so hasuhatan godang na. Asa molo didok di bagasan turpukta on: Anggo Debatanta i, jahowa Debata sasadasa do; i do Debata na sintong, na so marmula na so marujung. Laos panindangion i do na ingkon di soarahon bangso Israel ganup ari, jala i do disurathon nasida di tohang ni jabuna, na gabe sidohonon di bagas ni halak Israel. “Ibana na sasada i do jumadihon saluhut, marhite huasoNa jala marhposan tu Ibana” (Kolose 1:16). Turgas dohot tanggungjawab ni bangso ni Debata/halak Kristen i ma manghaholongi Debata sian nasa ateate dohot gogona. Tarida do i nang di pamungkaan lapatan ni patik na sampulu i, didok ingkon di habiari rohanta Debata, jala ingkon holong rohanta di Ibana. Holong ni roha tu Debata do kunci pangulaon di patik i, ndada mangasahon gogo ni jolma na terbatas. Molo jumolo jolma i mabiar jala humolong tu Debata asa tu nasa na adong, diajari biar dohot holong na songon i do hita asa boi mangulahon patikna. Asa ndang mangasahon moral naumporlu na pinangido ni Debata sian jolma, alai holong ni roha i do, na marparbuehon moral na marojahan tu patik ni Debata.
Marragam do ajaran di portibi on na sai mangondolhon asa marparange na denggan. Isara ni adat, na borhat sian gogo ni jolma i sandiri, alai ndang trjamin hadengganonna, ala ndang borhat sian holong ni roha ni Debata. Alai angka ulaon na denggan na borhat sian holong ni roha ni Debata, diparbuehon i do ulaon na denggan namarpardomuan tu patik ni Debata. Ingkon di gomgomi patik i do sandok dagingta on, asa sude pangulmitonta, parsaoranta, ingkon tongtong patuduhon na halak sihaholongi Debata do hita, na mardalan dibgasan patik ni Debata.Ndang mubauba patik ni Debata, na hot do i ro di saleleng ni lelengna. Holong ni roha i do dasor ni patik i, jala i do makna na umbagas ni patik. Jala Tuhan Jesus sandiri pe, lam dipabagas do lapatan ni patik i di jamitaNa. Di Mateus 22: 37, 39 didok: “sihaholonganmu do Tuhan Debatam sian nasa atematem, sian nasa hosam dohot sian nasa roham.Alai dos do arga ni na paduahon on: sihaholonganmu do donganmi doshon dirim”.
1. Boha do di bahen hamu cara mangaholuhon patik ni Debata ?
2. Boha do cara na di bahen hamu laho mangajarhon patik tu angka ianakhonta ?
3. Boi do diulahon hamu patik ni Debata secara rimpas di bangasan ngolumuna ?
5. Tangiang Pangondianon/Syafaat
6. Marende : B.E. No. 202: 1-2 (Papungu Pelean)
Minggu IX Dung Trinitatis - 20 Juli 2008
HASADAON PAROHON HAGOGOON
Ulaon Apostel 2: 41-47
1. Marende: B.E. No. 102: 1-2
3. Manjaha dohot Manangkasi Turpuk
Buku Ulaon Apostel manaringoti ulaon ni Tondi Parbadia di huria na parjolo i. Marhabiaron do angka apostel i tu angka jolma naung mamparsilangkon Jesus sotung tong muse dipusa nasida sahat tu haroro ni Tondi Parbadia. Marpungu dibalik ni pintu naung tarhunci di Jerusalem ari parjolo dungkon hananaek ni Yesus Kristus. Diboto angka sisean i do paboa na maol manghatahon taringot tu harajaon ni Debata tu jolma na asing, alani i gabe martabuni nasida. Alai dang pola sadia lelengna, sada hal terjadi na pola mangubah dalan ni pingkiran nasida mambahen barani nasida laho patuduhon haporseaon nasida marhite-hite na mambaritahon goar ni Jesus Kristus.
Hagiot ni roha ni angka Apostel mambaritahon barita nauli tung mansai bersemangat, marhitehite parbaritaon i gabe godang ma angka jolma manjangkon jala porsea tu barita nauli. Diprioritashon angka Apostel i do panghobasion nasida tu ulaon manjamitahon Hata ni Debata mamaritahon taringot tu Jesus Kristus na manaon na hansit ala ni dosa ni jolma manisia pola tung mate tarsilang dohot taringot tu haheheonNa. Jala tangkas situtu do tarida panghorhonna, ima na nlam martamba torop ni sisean i, lam godang ma angka na porsea di Jesus Kristus jala lam torop na gabe parjambar di harajaon ni Debata.
Tongtong do ditiop angka Apostel i tona dohot janji naung dijanjihon ni Jesus di tingki ngoluna naeng donganna nasida marhitehite na manuru Tondi Parbadia laho mampargogoi nasida mambaritahon baritahon nauli i. Dung ari pentakosta lima puluh ari dung hamamate ni Jesus Kristus, jongjong ma si Petrus di jolo ni torop halak di Jerusalem jala marhabaranion no roha ibana manajmithon taringot tu harajaon ni Debata. Dijamitai Apostel Petrus ma angka na torop i asa paubaonna rohana dohot pandidihononna nasida di bagasan Goar ni Jesus Kristus, bahen hasesaan ni dosamuna, asa dialo hamu silehonlehon n, ima Tondi Parbadia. Asa godang do halak na tardidi di na satingki i pola tolu ribu halak torop na. Mansai balga do ulaon pandidion i ditingki i. Pandidion na ni ulahon nasida ima songon naung ni bahen ni si Johannes na marhitehite aek, dibagasan goar ni Jesus Kristus dohot Tondi Parbadia, diihoti dohot parange na paubahon roha.
Rumang ni parngoluon ni ruas na parjolo ima na paubahon roha nasida. Marparange nasida songon jolma naung manjalo pandidion dohot manjangkon pangulaon ni Tondi Parbadia dibagasan ngoluna ima marhabiaron dompak Debata Jahowa huhut mamuji goarNa, satia marpasaoran laho membege pangajarion ni angka Apostel i, marulaon na badia nasida dohot martangiang, dibahen nasida do parsaoran i songon ulaon hatopan na dirajumi nasida saluhutna artanasida ima na marsisagian marguru tu haseaanna be. On ma hajonjongan ni huria na parjolo i. Ganup ari do nasida tongtong saroha di bagas joro jala jojor jabu do nasida marulaon na badia, marlas ni roha jala marbulus ni roha nasida marsipanganon. Huhut mamuji Debata jala lomo do roha ni nasa natorop mida nasida. Marhite pambahena ni nasida i gabe dihalomohon angka situan natorop do angka pangulaon nasidai gabe saksi-saksi ni Jesus Kristus nasida, gabe parbarita nauli nasida.
Parsaoran ni huria i tung mansai togu jala sada alani hasetiaon ni ruas i manjangkon jala mambege pangjarion ni angka apostel i. Marhitehite hasatiaon dohot hasadaon do gabe mangolu ma partondion jala laho mangula angka silaon di tongatonga ni huria, songon ni ruas ni hruia na parjolo i. Ngolu partondion nasida i tarida di parngoluonna siganup ari. Perbedaan status sosial dohot ekonomi terjembatani marhitehite na saling marsisagian. Dang pola adong jurang pemisah na tung mansai lebar antara ni na mora dohot na pogos na marhahurangan. Ngoluon ndang holan tu dirinta sandiri, alai kebesamaan. On ma parsaoran na togu jala sihalashononhon. Di ruas ni huria di tingki i, arta dohot ugasan ndang gabe tujuan ni ngolu, alai arta dohot ugasan ima sada alat laho marparsaoran dohot angka dongan na marparsaoran tu Debata.
1. Molo tapatudos tu hurianta sisaonnari on tu huria na parjolo i, angka dia do na tarida songon hahurangan ni ruas laho mamuji Debata?
2. Dia do sihirimonta nanaeng sibahenonta tu huria di tingki saonnari?
5. Tangiang pangondianon/Doa Syafaat
6. Marende : B.E. No. 114:1+3
Minggu X Dung Trinitatis
Tanggal 27 Juli 2008
Nats: Heber 5:5-10
1. Marende : BE. No. 12:1-2
Jesus Gabe Pelean Pardengganan
Molo tapamanat surat ni apostel Petrus i ma natarsurat di 1 Petrus 2:9, salahut do hita tarjou na laho parbarita nauli. Marga napinillit do hita asa manghobasi huriaNa. Asa marhitehite barita nauli na tabaritahon patar haluaon i tu saluhut bangso. Dipillit jala dijou Debata hita di laho papatarhon barita haluaon in dada ala naung singkop jala bonar hita di adopan ni Debata. Alai holan asi ni rohaNa sambing do i. Debata manjou jala mamillit angka na porsea di Ibana i ma laho patulushon sangkapNa. Marragam do goar ni angka na manghobasi ulaon na pinasahat ni Debata. Adong do i gabe panurirang, raja, malim, apostel, sintua, pandita, diakones, dna. Tu angka na manghobasi ulaon ni Debata di lehon do tondi hagogon, habisuhon dohot pangurupion. Songon na masa di Padan Narobi dohot Padan Naimbaru.
Ia turpuktaon naeng pabotohon tu hita, songon dia tugas angka sintua ni malim. Di Padan Narobi tugas ni malim ima na manghobasi di bagas joro ni Debata. Namartugas pasahathon pelean situtungan tanda hasesaan ni dosa. Ibana ma perpanjangan tangan ni Debata. Jesus do Malim na sasintongna. Ibana do Malim na umbalga jala na parpudi padasiphon dohot mangungjungi tohonan hamalimon. Marhitehite diriNa gabe pelean tu Debata. Debata sandiri do na mamillit jala mangojakhon Ibana gabe Malim. Hamalimon ni Jesus tongtong do mangihuthon hamalimon ni Jahudi di Padan narobi ima na mangihuthon horong si Melkisedek.
Aha do hasurungan Hamalimon ni Jesus dohot angka malim naung salpu? Malim angka naung salpu tontu dibatasi oleh waktu hombar tu tingki dohot ngolu ni malim i. Alai Hamalimon ni Jesus manontong do i ro di salelenglelengna. Hamalimon ni Jesus ndada mangaradoti pelean tu Debata songon angka malim na pinillit Debata alai diriNa do na gabe pelean na denggan jala hushus tu Debata i ma marhitehite naung durus mudarNa di dolok Golgata. DiriNa do na gabe dipelehon asa malua hita sian dosa. Marhite na dipelehon diriNa humonghop hita gabe denggan parsaoranta dohot Debata. Sada muse hasurungan ni hamalimon ni Jesus, i ma dipartangiangonNa. Mardongan angguk dohot iluilu do Jesus martangiang uju di Getsemane. Di angguk dohot iluiluNa i tarida ma hajolmaon ni Jesus manaon sitaonon. Marhitehite Jesus, gabe taruli haluaon salelenglelengna do angka na manghaporseai Ibana. DiriNa di pasahat gabe pelean asa malua hita sian dosa.
Debata sandiri do na manjou jala mamillit sada halak na gabe sintua ni malim. Pamilliton ni ndada ala naung pintor jala denggan ulaonta, alai asi dohot holong ni rohaNa sambaing do i. Songon i do nang angka parhobas di hurianta, ima pandita, guru huria, sintua, diakones, dna. Ingkon Debata do na manjou asa gabe parhobas. Lapatanna, syarat na utama di angka halak naeng marhobas di huria i ma paonjouon ni Debata, ihut tusi ma pangoloion tu na manjou i. Olo do hamu di jou Debata laho manghobasi huriaNa? Halak naung tarjou jala dipillit Debata ndang boi marlomolomo dilaho manghobasi huriaNa. Ingkon dibagasan unduk dohot serep ni roha do hita mangulahon ulaon ni Tuhan i. Ingkon songon parrohaon ni Kristus do parrohaonta (pat. Pilp. 2:5). Ndang jadi tapangasahon gogonta, pingkiranta di na laho manghobasi huria ni Tuhan i. Alai taula ma i holan mangasahon pangurupion sian Debata.
Ulaon dohot panghohopan ni Tuhan Jesus tu hita gabe mambahen hita targoar anak ni Debata. Angka ianakhon ni Debata ingkon do mian di bagasan Ibana. Jala tongtong mangulahon lomo ni rohaNa. Ndang jadi hita manimbil sian dalan ni Ama i. Molo mardalan dope hita dibagasan hagiot ni daging berarti ndang be targoar hita anak ni Debata. Marhite naung dipelehon Ibana diriNa nunga gabe denggan parsaoranta dohot Debata. Alani i, ingkon rade do rohanta mangalusi dohot mangulahon panjouon ni Tuhan i. Sude hita tarjou asa taula lomo ni roha ni Tuhan i. Taulahon ma panjouon i marhite na manghangoluhon dohot mangulahon hata ni Tuhan i di bagasan ngolunta. Asa merhitehite pangoloionta i, lam rarat barita nauli i di portibion. Jala pos ma rohanta di hagaleonta songon jolma hita, molo songgop pe hamaolon, parungkilon manang pangunjunan di panghobasionta i, tajou ma Tuhan i, dung i alusanNa ma hita marhite pangurupionNa, asa tulus sangkapNa marhite panghobasionta. Unang mabiar jala sumurut hita manghobasi huriaNa tung peg ok sitaonon na taadopi. Ingkon rela do hita berkorban, di laho patulushon sangkap ni Debata. Songon Kristus na berkorban pola mate Ibana di hau pinorsilang asa mangolu, malua sian dosa jala gabe parsidohot hita manean harajaon ni Debata.
1. Songon dia do haradeonta molo tarjou hita laho manghobasi huriaNa i?
2. Aha do na boi taula dilaho manghobasi huria ni Tuhan i?
3. Boha do sikapta, molo ro ragam ni angka parungkilon hinorhon ni panghobasionta di huriaNa i?
5. Tangiang Pangondianan/Doa syafaat
6. Marende : BE. No. 91 (HG):1 …. (Ihut Papungu Pelean)
Cal. Pdt. Darwin Agustus Saragi, S. Th
HAMPUNG TOGI - MULAK MANOGOT SI TOGI; ALA MABUK - PALAMBOKPUSUPUSU
Home » TORSA » HAMPUNG TOGI - MULAK MANOGOT SI TOGI; ALA MABUK
18 August 2017 TORSA Edit
Panurat: Tansiswo Siagian.
Bangkol do nian roha ni Ompu Pangadean boru laho mandungoi parumaenna i ala nunga bagas borngin, hape nunga mareak pukul sampulu borngin nangkin si Kartini sidung manaringka abit. Si Togi pe laos so mulak sian na sogot, ianggo pandokna na laho tu Kantor Camat do adong ninna urusonna, hape sahat tu tonga borngin laos so marna mulak.
Alai, ala ringkotna dituntun Ompu Pangadean do mandungoi parumaenna i tung pe nian dokdok rohana ala tangkas diboto ibana loja ni si Kartini sadarion, mangalompa, manusi abit, paias jabu, majaga tigatiga Napuna, manapu dohot paias jabu, manaringka dope, alai asa adong laho manggorgori tes ala manombo sambolit ni Ompu Pangadean Doli, ujungna didungoi do parumaenna i.
“Kartini….oh Nai Paima, naung modom do ho poang. Ia dungo ma jolo ho asa hodohon jolo aek ” ninna Ompu Pangadean boru manuktuhi bilut ni parumarenna i.
“Aha Inong?, aha na ringkot?” ninna si Kartini dung diungkap ibana bilutna i.
“Ai na so mulak dope si Togi?”
“Daong dope Inong”
“Tu dia ma nuaeng i, laos so dipingkirhon nioli naung mardenggan pamatang”
“Akh, na lalap do ra anakmi Inong dohot donganna di lapo. Muse on dope hea anakmu songon i”
“Nang so i, unang olio sai mulak borngin ibana, somal haduan. Toe ma kedan, hodohon jolo poang aek las, asa pamasuk tu botol, manombo sambolit ni simatuam. Langkahon ma ate, asa hudampoli jolo simanjojakna i ai apala manorusnama patna i” ninna Ompu Pangadean boru.
Dilangkahon si Kartini mamungka api di tataring tung pe nian losok rohana jala sai ditaittait simalolongna naeng modom, alai ala sahit ni simatuana i, ditaonton ibana do ingkon mangalompa aek. Biar rohana muse so tung bait dia annon simatuana i, hape nian nunga sabulan on ndada hea manombo be sambolit ni simatuana i.
Tompu marbahir rohana marningot si Togi, tompu lungun jala busisaon ibana mamingkirhon tunggane dolina i. Tubu lomos ni rohana so tung bait dia amantana asa so hatop mulak tu jabu. Songgot sampak mudarna tubu sungkunsungkun ni rohana; na mahua do nuaeng ibana, aha do nuaeng na masa, so hea ibana songon on nunga tonga borngin laos so mulak. Diapus ibana nanget siubeonna, dipapos rohana dang na mahua tunggane dolina i.
Diisihon si Kartini aek naung gurak i tu botol, dipandimpos ibana langkopna, dibungkus ibana dohot sitagundal na ias, diboan ibana tu bilut ni simatuana.
Diida ibana simatuana boru sai mandampoli simanjojak ni simatuana doli, alai ianggo simatuana doli nunga sai maniop siubeonna manaon hansitna.
“Inongma mambahen aek las on tu siubeon ni Among i, ahu pe mandampoli simanjojakna i” ninna si Kartini mangalehon aek las na di botol i, ala subang rohana maniop siubeon ni Simatua dolina.
Didampol si Kartini pat ni Simatuana doli i, tutu mansai manorus. Diososhon ibana miak, didampol asa moru nian ngalina i.
“Singkati ma jolo aek las on, nunga ngali muse. Laos boan jolo termos i tuson asa minum jolo simatuamon” ninna Ompu Pangadean boru.
Hatop hinsat si Kartini, dilangkahon ibana dompak pudi, dihojot ibana mangisi botol i sian aek na mohop sian termos. Diboan ibana muse tu bilut ni Simatuana i. Diida ibana nunga humusor simatuana doli, gariada nunga boi gogo soarana manghatai.
“Na so mulak dope si Togi ninna hamu parumaen?” ninna Simatuana doli.
“Mulak nama satongkinna i, na lalap do ra i Among dohot donganna. Ndang mahua i” ninna si Kartini.
“Hujar ajar do tahe baio i. Nunga diboto hurang hipas hamu alai lalap so marna mulak hape nunga tonga borngin” ninna Ompu Pangadean doli mangadu roha ni parumaenna i.
Dang pola sadia lelengna i nunga ummiran panghilalaan ni Ompu Pangadean doli, simanjojakna pe nunga las jala lam minar bohina marsumangot dung ndang sai mamiu be siubeonna. Nunga boi hundul Ompu Pangadean doli huhut minum tes las pinasahat ni si Kartini.
“Modom ma hamu parumaen asa mangulon hamu. Molo ro annon si Togi pasombu hamu songon i di duru so tung diungkap hamu pintu. Asa diboto lapalapa i jolo na mardai. Paida hamu diduru i ibana” ninna Ompu Pangadean doli patudu murukna pangalaho ni si Togi.
Tutu ma tahe, dang sadia leleng peak si Kartini di podomanna nunga dibege ibana adong manuntuk dorpi ni bilutna sian duru. Si Togi, ninna rohana marbahir. Diingot ibana hata ni Simatuana asa unang mangungkap pintu. ;Akh, songon na digetgeti ateatena molo sai di duru amanta hinaholonganna i
Dituktuk si Togi muse nanget sian duru huhut manjouhon si Kartini nanget unang tarbege natorasna roha ni si Togi so tung gabe Inongna mangungkap pintu. Diantusi si Togi do molo gabe Inongna mangungkap pintu annon, buraanna ma ibana.
“Ma e….ungkap jolo pintu” soara ni si Togi nanget.
Habang roha ni si Kartini, ungkaponna , so tung muruk Simatuana. So ungkaponna, akhh so tung ngalian amantana i sai di duru huhut sai diharati rongit. Tompu madetuk rohana, habang panghilalaanna, diapus ibana ateatena, dang pulut rohana leleng sai manuntuhi amantana i di duru.
Hinsat si Kartini sian podomanna, nanget diungkap ibana pintu ni bilut, manat ibana mardalan manjonohi labalaba ni jabu i. Nanget songon na mangelek rohana asa unang mangkuling pintu i tingki diungkap ibana manait sordak ni pintu i.
“Siittttt……” ninna si Kartini huhut mangodothon jarijarina tu bibirna partanda unang marsoara si Togi.
Diida ibana rabatrabat mardalan amantana i, hosana pe bau tuak; ‘Bah na mabuk do huroha ibana’ roha ni si Kartini mangaransang pintu ni jabu i dohot sordak.
Hohom do si Togi bongot tu bilutna diihuthon si Kartini sian pudi. Songon na disampakhon si Togi nama dagingna tu podoman, mordong panghilalaanna ma godanghu minum tuak dohot donganna di Onan Sirpang Tolu.
Dipapeak si Kartini di lambung ni si Togi, mabiar ibana manungkun boasa leleng, boasa mabuk, boasa….boasa…boasa….haholonganna i, so tung annon muruk rimason parhalanguluna i ala nunga tuahon. ‘Sogot ma husungkun tahe’ ninna roha ni si Kartini.
Tompu mutauta si Togi, sabur songon i di ginjang ni podoman i. Hehe si Kartini, dibuat ibana sitagundal, diapusi utauta ni amantana i. Dang dope sidung diapusi ibana, nunga mutauta muse si Togi.
“Hoaakkkkk……” diutahon si Togi muse niinumna i. Bau, mansai songit dianggo si Kartini, alai ditaonton si Kartini do i. Ibana pe nian nunga tung naeng mutauta, alai sai diorom ibana unang dohot ibana muta. Dilului ibana sitagundal, dang adong be, ditait ibana mandar sian atas ni lamari. Diapus ibana lambok bohi ni Amantana i, diapus muse pamangan ni amantana i nanget. Didampol ibana tangkuhuk ni si Togi sian sude bulus ni rohana, asa moru rohana panghilalaan ni amantana I unang sai mutauta.
“Ma e…….” ninna si Togi, alai manigor hatop ditutup si Kartini pamangan ni Amantana i unang mungkap nian soarana maon dibege simatuana. Tubu biar ni si Kartini dungo Simatuana gabe muruhanna annon si Togi, akh….dang tarjalo rohana hona muruhan si Togi.
“Pasipma disi unang dungo annon Inong” ninna si Kartini huhut mangapus bohi ni amantana i.
Ianggo ala loja ni si Kartini huhut naung mangkar modom nunga naeng dipadomom ibana nian asa sumihar dagingna sogot, alai boha bahenonna so manganturen haholongonna i?
21.27 Gereja Katolik Maria P.O.K.-Sidikalang No comments
“Asa jumpa dilehon ho asiasi, unang ma pola diboto tanganmu sihambirang na nilehon ni tanganmu siamun!”
Adong tolu parsiajaran na dipasahat Debata tu hita sadari on, ima:
1. Mangalehon asi-asi tu dongan.
Taringot tu natolu i, unang pola ta sungkun, dia do jomolo na ingkon taulahon, dia naumporlu? Tolunsi i, tung mansai porlu, na ingkon di ulahon angka halak Kristen, tolunsi i sai na marhubungan do, ndang boi dipapulik-pulik.
Mangalehon asi asi tu dongan ima sada dalan patuduhon holong tu dongan, tanda hita na marhaporseaon na so dirajai arta portibi, na so holan mamingkirhon dirinta sambing, alai hita pingkirhon do angka dongan, jala olo hita marbagi las ni roha dohot angka dongan marhtie na mangalehon asi asi tu dongan. Manglehon asi-asi i ingkon gabe parbue ni tangiangta dohot puasonta.
Martangian i, ima tanda haporseoanta tu Debata, tanda holong ni rohanta natutu tu Debata. Gariada didok Jesus, tangiang i gabe sada tanda hubungan na tung mansai jonok tu Debata. Sahalak Kristen tontu ingkon do jotjot martangiang. Alai tung mansai jotjot do dongan i martangiang holan alana tarpaksa, holan ala adong na jinalona sian Debata. Molo tutu do tangiangtai, tontu ingkon marparbue do di pambahenan na denggan tu donang, olo mangalehon asiasi tu dongan, jala olo do marpuasa ibana.
Marpuasa, tontu ndang alani asa langsing manang diet. Marpuasa i ingkon gabe sada tanda dihaporseaon tu Debata, ima na holan Debata do Tuhan na tasomba jala tapuji. Dinamarpuasa hita, hita ulahon ma sada ngolu, ima naso dirajai arta manang portibi on hita, tanda ndang olo hita dirajai arta dohot portibi on. Mrhite na marpuasa i, tatuju ngolunta holan tu Debata. Rupani puasa on godang, boi ma i puasa sian mangulahon na hurang ture, puasa di sangkap dohot tahi ni dagingta, jala puasa di sipanganon dohot siinumon hita. Puasa i, ingkon gabe parbue ni tangiangta, jala puasa i ingkon do marlapatan tu dongan. Molo marpuasa hita ndang mangulahon hajahaton manang ulaon na so ture, jelas berarti hita ulahon ma na denggan tu dongan jala manghaholongi dongan. Molo marpuasa hita ndang holan mangulahon sangkap dohot tahinta sandiri, tontu tarida ma di ngolu na manghargai angka dongan. Molo marpuasa hita di sipanganon dohot siinumon, tontu tarida mai di nasapartianon hita di dongan na metmet, jala on taulahon marhite na olo mangalehon asiasi tu dongan. Tung mansai godang lapatanni asi-asi i apalagi molo sian parbue ni puasanta.
Natolu on, tung mansai ingkon diparngoluhon halak Kristen, alai dipasingot Jesus hita, asa hita ulahon i sian ias ni roha, unang asa dipuji jala dipasangap jolma hita, unang gabe pameran, jala unang pola dibaritahonon, asa unang gabe tubu ginjang ni roha di haporseaon hita. Molo tutu do sude i hita ulahon sian ias niroha, tontu ndang gabe mandele hita mangulhaon saluhutna i, tung pe ndang dipuji, ndang dipasangap jala ndang dihargai halak hita. Alai molo mandele do hita mangulahon sudenai alana ndang adong mamuji, ndang adong pasangaphon hita jala ndang adong na manghargai hita, boi do dohonon, berarti hita holan asa dipuji, dipasangap jala dihargai halak do hita.
Trio Nirwana Archives – Kumpulan Lirik Lagu Batak Terbaru Trio Nirwana Archives – Kumpulan Lirik Lagu Batak Terbaru
Tag: Trio Nirwana
Sayangku Holan Tu Ho
Lirik Lagu Batak - May 30, 2016 - No comments - Uncategorized
lirik lagu sayangku holan tu ho. huhaholongi do ho hasian. sian bagas ni rohakkon. huboan do ho ditangiakku. husimpan buni di ate atekkon. unang curigai au hasian. unang be sai cemburui au. posma roham hasianku. na ikkon ho na gabe rokkap hi. nunga hugorga balga. goarmi nang goar hi. hu uhir denggan di rohakkon. asa […]
lirik lagu holan ho. holongki tu ho hasianku. tung so muba so mose be i. tung mahiang laut i. nang magargar dolok i. sai hot doi tu ho sasada ho. tiop ma gomos dibagas rohami. janji naung tapudun i. asa unang magopo sasuda sakkap ta i. pasahathon parbogasonta i. sada hita nadua tudolok tutoruan. lao […]
Lirik Lagu Batak - July 20, 2012 - No comments - Uncategorized
lirik lagu bunga na bontar. bunga nabontar na hulehoni tu ho. simpan ma ito unang muba holong mi. ias songon bontar ni bungai. songoni ma rohakki. ima tanda ni holong na dirohangkon. ho ma na parjolo ho ma na parpudi. dirohangki. sotung gabe malos hasian. bunga na hulehon i. torop pe bintang na dilangit. sigarani ni […]
Lirik Lagu Batak - July 20, 2012 - 1 Comment - Uncategorized
lirik lagu boan ma holong hi. dang tadok ahui be sude hasian. holong mi sian sai hot doi dirohakkon. ahut boi tarbahen ahu songon sidoli ni natua-tuami. unang be sai tumatangis ho hasian. boan ma holongki di roha mi. ai dang tabereng ahu be sai tumatangis ho. diabingan ki hasian. hasian na lagu. di lehon […]
Boasa Ma Sai Marsak
Lirik Lagu Batak - July 20, 2012 - 5 Comments - Uncategorized
lirik lagu boasa ma sai marsakito. boto ma holong […]
lirik lagu gellengtai ma. unang sai marsak be ho. unang be holan nasai mandelle. mamikkiri hasstt ni parngoluan on. inang ni gellengku. bereng mai gellengnta i. huhut pagomos na martangiangi. otik pe na sinari siapari i. pasabar ma roham. ai so adong inang nahot na diportibion. ai na marhusor sude do pargoluon i. dingoluon godang […]
Lirik Lagu Batak - April 18, 2011 - 11 Comments - Uncategorized
lirik lagu new hunter. denggan do tikki pargaulanta i. uli maccai sonang pakkilaan. molo jumpang malam minggu di sms ho do au. di arian mol ma hita pajumpang nimmu do. dipatandahon ho au tuakka sisolhot mi. hape dang ditolopi sakkap ta i. dung diboto karejokku dang pegawai negeri. parrengge-rengge burjer do au disenen. ito nelly […]
Lirik Lagu Batak - April 18, 2011 - 4 Comments - Uncategorized
lirik lagu parumaen ni dainang. nungga huboan be inang parumaen mi. siboru tinodo ni rohakkki. boru ni raja boru na mora. mora marroha. parumaen naung leleng pinaima mi. nagabe sirokkap ni tondikku. dongan marluga disada solu. dingolu-ngolu. paherbang ma tanganmu. ale amang ale inang. lehon pasu-pasu tu hamion anakkonmon. anggiat ma dituppak tuhan i. marpinoppar […]
lirik lagu soada tudosan mu. tano batak ,tanoni bangsotta najumogi i. tung godang do hammoraon disi. tano na maccai uli,adaran na pe bidang. disi parngoluan ni. tung dame jala denggan sude. tano batak i najogi i. so tarpodom matakki molo,huingot-ingoti. sude hinauli ni tao toba i. naso hatudosan i diliat portibion. tung torop do ro […]
Lirik Lagu Batak - April 18, 2011 - No comments - Uncategorized
lirik lagu ho. ho diate ate hu. simpan do gombar mu. hodo dipusu pusuk hu. hu buni do goarmu. unang be martutukian ito. unang be holsoanho. ai dison do au rap dohotho. mandongan ni hohaholongan. sadihari pe addong sihol ni rohami. tibu do au ro mandapothonho. unang be ito unang sai lalap dina hinalungunho. bolokkon […]
Refleksi Jubilate | M A R S A G I - jamita
Posted by: Jamilin Sirait | April 19, 2010
Renungan tu ari Minggu 25 April 2010
Jubilate: Marolopolop tu Debata ma sandok tano on
Turpuk jamita: Ulaon 15:6-18
– Bagian ni pardalanan ni apostel Paulus laho mamaritahon barita na uli do turpuk on. Laho mangurupi hita pabagashon pangantusion ringkot do tajaha mamungka sian bindu 9 ima taringot tu hamubaon ni roha ni si Paulus sian silele angka na porsea tu Yesus Kristus gabe apostel, na tangkas mangalehon roha dohot sude ngoluna manghophop barita haluaon i.
– Diadopi si Paulus do angka hamaolon (rintangan), pardalanan na mansai maol dohot angka perbedaan pangantusion, perdebatan taringot tu hajongjongan ni aturan-aturan ha-Jahudi-on marpardomuan tu ngolu ni halak na rade mangihuthon Jesus. Di deba halak Jahudi, marlangku do aturan ha-Jahudi-on tu sude halak na porsea tu Jesus. Angka penganut ugamo Yunani hian (“kafir”, non-Yahudi) ingkon disunat do asa sah sebagai halak Kristen. Tontu holan salah satu sian aturan ha-Jahudi-on do on, godang do pe angka aturan na asing. Lapatanna, molo marlangku parsunaton i, ingkon marlangku ma nang angka aturan na asing.
– Ndang ditolopi si Paulus pandapot ni deba halak Jahudi on. Nang pe sian tongatonga ni Israel (pomparan ni si Daud) haroro ni Jesus, ndang gabe merubah status parbangsoon dohot budaya molo naeng siihuthon Ibana. Marasing do proses gabe proselyt dohot gabe siihuthon Jesus. Ganup suku bangso adong do budayana be. Ganup halak na porsea tu Jesus ndang mangilulu gabe suku bangso na asing, ndang mungkin mago identitasna songon sada suku bangso. Alana, ndang di atas dasor aturan ha-Jahudi-on halauon na pinatupa ni Jesus Kristus. Asi ni roha ni Debata do haluaon i jala dipasahat tu sude bangso, ndang marimbar. Asa na gabe syarat parjolo mangihuthon Jesus ima rade manghaporseai haluaon na pinatupaNa marhite panghophoponNa di silang i.
– Hombar tu si, ndang tarjalo hita angka pingkiran na mandok: “ala hakristenon i diboan angka missioner na ro sian Eropah manang Barat, gabe agen ni halak Barat ma angka halak Kristen na di Asia.” Deba halak mandok, halak Kristen Asia ima “the Westernized” (yang telah dijadikan menjadi Barat/Eropah). Tatulak do pingkiran na mandok, ia halak Kristen Batak ndang ringkot be mangulahon adat ai nunga ro adat na imbaru na berdasarkan hakristenon. Apostel Paulus mandok: ndang mardiaimbar di si halak Yahudi manang halak Yunani, hatoban manang anak mata…. (Gal.3:28). Lapatanna, molo gabe Kristen hita halak Batak ndang gabe mago identitasna sebagai halak Batak. Tongtong do hita halak Batak, ima suku bangso naung memiliki budaya sian na jolo. Taokui do, ndang ala ni budaya i umbahen na dipalua hita, holan asi ni roha ni Tuhanta sambing do. Alai ndang didok asa tapamago ma budayanta i. Ndang na mandok gabe tumimbo ma budaya sian Barita Nauli. Ingkon tongtong do Barita Nauli parjolo, jala I do dasor (ojahan) ni hakristenon. Alai gabe marguna do budaya laho pahothon dohot patoguhon panjangkononta di haluaon i. Kenyataan, tapangke do hata Batak sahat ro di sadari on jala bagian ni budaya do i. Angka suku bangso na asing pe dipangke do budayana dohot bahasana be. Tutu adong do deba sian angka ulaon adat na so porlu tapartahanhon molo taida maralo tu hata ni Debata. Alai ndang boi mamuramurahu hita mandok, budaya dohot adatta i maralo tu hata ni Debata.
– Tangkas do dialo angka apostel na parjolo sikap ni deba halak Jahudi na merendahkan budaya ni angka bangso na asing. Didok angka apostel i ndang ringkot diberlakukan adat ni halak Jahudi tu halak na so Jahudi. Asa molo adong na mandok naung ro adat na imbaru jala mago ma sude adat ni angka suku bangso maralo do i tu pangajarion ni angka apostel na parjolo i.
– Boi marolopolop sude bangso ala dijalo Debata do ganup gabe anakkonna na manjalo haluaon i di hajongjonganna (identitas parbangsoonna) be. Tongtong do ingkon ongkuhononta holan asi ni roha ni Debata do umbahen malua hita. Jala sude halak Kristen ingkon mangokuhon on. Tauji ma muse manguhal umbagas na gabe refleksi ni jamita on.
« Renungan Quasimodogeniti
Penertiban Pemakaian Telephon Seluler »
naiPadot…. – Amani Partogi
← Jolma na jujur…
Lippat ma….. →
Posted on 10 September, 2009 by Hendry Lumban Gaol
Didok natua-tua marupa do naburju, marupa do na padot marupa do silabbas roha. Molo na padot mulaulaonna, upana, denggan ma ulaonna jala marparbue. Molo upani si labbas roha gabe halomoan ni donganna jolma, ai olo do patalu dirina. Na tarsingot do tu sasahalak dihitaan, ima sahalak jolma na padot mula ulaon. So bissar dope mataniari nunga lao mula ulaonna tu balian, manuan gadong, dungi marbabo disaba. Dung torang ari, mamahan manuk, bibi nang pinahan lobu. Dungi mulak ma tu jabuna, mangaloppa sipanganon nasida.
Songoni do nang naiPadot. So marhasoan tanganna, tuk do sadari holan mula ulaon. Dang dope bissar mataniari sian pussu ni Dolok Pinapan i, nunga dihobasi hirangna dohot pakkurna massi gadong lao allangon ni pinahan. Diida ibana dandang pangaloppaan indahan ni pinahan on nunga kosong, hape sanakkinon tolu babi nabolon i nunga marngiak-ngiak.
Niattusan ma dihita an, ai molo babi, tabungan masa depan do on. Ai babi on do parbagaonna innon molo adong haporluan na ikkon gararon, isarana rupani lao borhat parsikkola, dungi molo naeng pature jabu. Ido sipata, sai olo do gabe peol pakkilalaan molo dung disukkun natua-tua i iba. ” Nga mangan babi??” sai ninna do parjolo molo dung mulak natoras niba sian balian. Dang jolo iba disukkun, manang anggi niba. Ninna roha, naummarga do babi i sian iba??.
Dungi sukkun-sukkun namangihut, “nga marlobu manuk??”. Dang hea disukkun jumolo “nga mangan anggim?? nga maridi anggim?? bohado parsiajaranmu disikkola. Palias ma i, datung hea disukkun natua-tua i, putten piga ma nakkinon dapot iba. Naung hebatna, molo pinaboa dapot iba putten 8, tor didok do “Namaniru ma ho ra akke”….Dang adong tikki mangajari iba di jabu.
Nga haginjangarian ibana mulak sian hauma, jala dihumalaputi do mangaloppa. Anggo akka anakkonna nunga lao marsikkola be. Dang diida ibana tungganedolina dijabu. Alai diboto ibana do, dilapo ni OppuHumuntal minum kopi. maipat manogot sai disi do amaniPadot marnonang. Huhut paima nomor ni togel na haluar nabodari. Nian, nga piga hali dipasingot ibana asa unang sai martogel, pasuda passarian alai dan marnamehon. “Suda tuhor ni gota, suda tuhor ni kopi holan tu togel i” ninna naiPadot marungut-ungut.
Mulak ma amaniPadot tu jabu dung gijjang ari, martimus bohi i. Boi botoon nasodapotan togel i. Didapothon ma naiPadot tu pudi ni jabu na mamahan babi. Diida ibana ma diapus-apus babi on mangan, jala babi on pe lomuk do tutu. Dang dianturehon naiPadot naung ro amanta i, sai lalap do babi on di urus. Sipata ditambai ibana sira tu palakka ni babi i. Ia so ikkan asin na busuk, sira do dibaen naiPadot di sappur tu dodak i.
“Baen jo sipanganoni bah,..asa lao jo tu balian” ninna huhut masuk ibana muse tu jabu.
Dipaima amaniPadot dang marna ro inanta i tu jabu, nga maru habis duabatang sigaret. Disigat hudon holan indahan nama, alai anggo ikkan asin nunga habis, ikkon si tutungon nama muse.
Didulo ibana muse tu luar, didok ma “Ai loppahon jo ikkan asin i, nga male….”|
“Tokkin nai jo, jolo sae jo au mamahan babi on”
“Ai nga gijjang ari dah, pahatop ma..”
“Dang dibereng ho au mamahan babi??…mardomu adong do tanganmu, loppahon ma satokkin, dang dipahan oppuHumuttal an ho nakkionon” ninna naiPadot, muruhan ibana ala diboto, nunga gijjang ari hape amaniPadot ipe mullop sian lapo.
“Bah..dia do muse…..” ninna amaniPadot nga ro murukna.
“Ckk…ck….na ma nah…pasuda ma, asa haru mokmok ho….” ninna naiPadot, songon na mangakkupi pinahan i. Sai songon namarsiattusan, dihajap babi on ma namangan i.
“Dia do, pahatop ma…ai gabe ummarga do huida babi i sian ahu…”
“Dang haloppa ho diho??” ninna naipadot.
“Sai holan babi…sai holan babi i…huseat do innon i….ia urus iba sahali-sahali” ninna amanipadot tabba muruk na.
“Margatti ma hamu asa huurus ho” ninna naipadot.
Pos ini dipublikasikan di TORSA dan tag batak, Hendry Lbn Gaol, suhutan. Tandai permalink.
Batu Mamak: Desember 2009
SERMON JAMITA TU PARPUNGUAN UJUNG TAON, 31 DESEMBER 2009
Mangihuthon isina, tarrajum do Ps.103 on tu psalmen pujian (madah), i ma samansam psalmen na patimbulhon Jahowa ala ni habalgaon, hagogoon, hasongkalon, hamuliaon, hasangapon, habadiaon, dohot ala ni asi ni rohaNa na so marnamontok. Angka psalmen sisongon i dipujihon halak Israel do sian sandok roha na las, na mabiar jala na marsomba tu Jahowa na sangap jala na songkal i, naung patupa angka halongangan bahen haluaon ni bangsoNa. Mangihuthon uluna (judul), dipadomu do Ps.103 on tu goar David. Taringot tusi, pamanat ma hatorangan di Sermon Jamita tu Minggu 11 Trinitatis, 23 Agustus 2009. Sarupa tu angka psalmen pujian na asing, dipungka do bindu on dohot joujou tu pamujion di Debata Jahowa (ay.1-2), dung i diuduti ma i dohot alasan ni pamujion i (ay.3-19), jala dipaujung dohot panimpuli na tong marrumang joujou tu pamujion di Debata (ay.20-22).
Sipujion do Jahowa ai parasiroha jala pardengganbasa do Ibana. Mansai ragam do hata na pinangke ni Bibel manggoari Debata. Deba sian i, Ibana sandiri do na papatarhon; alai na deba, jolma do na mamampesa hombar tu pangalaman haporseaon dohot parsaoranna tu Debata. Dison, digoar do Jahowa i parasiroha jala pardengganbasa. Na marmula do i sian pangungkapon ni Debata sandiri (2 Mus.34:6). Dohot hata na asing, Ibana sandiri do na mengidentifikasikan diriNa songon i jala papatarhonsa tu bangsoNa, dung i gabe ditanda jala dijou bangso i ma Ibana marhite goar i. Paboa parasiroha jala pardengganbasa Ibana: (1) Lambat do Ibana tarrimas, lapatanna ndang mura muruk, sabar jala marpanganju. (2) Parasiroha godang, mandok buas mangalehon angka asiasiNa, ndang holit, jala ndang marpanuhor. (3) Ndang tongtong Ibana manorui, mandok ndang torus manorus mencaci manang bersikap manalahon (pat.Jes.57:16). Dihasogohon do dosa ni bangsoNa jala diuhumi do nasida, alai ndang ro di salelenglelengna. Di toru ni uhumNa pe diramoti do nasida jala dipargogoi, dung i di na jumpang tingkina ditatap do nasida jala dipalua. (4) Ndang gotos (gotap) rohaNa saleleng ni lelengna, ai ndang lomo rohaNa di hamagoan ni agia ise pe (pat.Hes.33:11), jala ala ni i ndang hea Ibana manguhum demi kepentingan manang kepuasan pribadiNya. (5) Ndang dibahen tu jolma na hombar tu angka dosana jala ndang dibaloshon na hombar tu hajahatonna. Aut sura mamalos Debata hombar tu dosa dohot hajahaton ni jolma, nunga tibu mago jala siap jolma i sian tano on, ndang adong be na manahan jongjong di adopanNa. Ala ni i, molo manguhum pe Ibana diantan do uhumNa asa tartaon jolma i. (6) Mansai balga asi ni rohaNa. Songon dao ni langit sian tano, songon i do gogo ni asi ni rohaNa (pat.Ps.57:11). Ndang na hasuhatan agia ise dao ni langit sian tano on. Songon i ma asi ni roha ni Debata ndang na hasuhatan agia ise, jala dipasupasuhon do i tu angka na manghabiari Ibana, i ma angka na porsea jala mardalan di dalanNa. Pardosa do nasida jala pangalaosi. Alai ala umbalga do asi ni roha ni Debata sian rimasNa, dipatujolo do tu nasida pengampunanNa. (7) Dipaholang do angka dosa. Dosa, huaso na na jorbut situtu do i, panegai na radikal. Dihorhon dosa i do panghilalaan marsala di angka na mangulahonsa, panolsolion na paponjot hosa, dohot hatahuton na so mananda jalan keluar. Dohot hata na asing, dosa i sandiri naung gabe uhum do i tu na mangulahonsa, na mangalalai ateate jala mangaropuhi holiholina (pat.Ps.32:3). Alai ala ni asi ni rohaNa dipaholang Debata do dosa i mansai dao, songon dao ni habinsaran sian hasundutan, lapatanna disesa, diampuni gabe ndang tarbahen manginona be tu angka na manghabiari Ibana. (8) Marroha ama. Mansai jotjot do dipatudos Debata di Buku na Badia i tu ama, jala jolma angka anakNa (2 Mus.4:22-23; 1 Kron.17:13; 22:10; Mat.6:9). Songon Ama Ibana, dihaholongi do angka anakNa jala dipatujolo do asi ni roha dohot pengampunanNa (pat.Luk.15:22-24).
Alai boasa songon i Debata mangasii jolma? Ala ditanda do jolma i. Tumangkas do i tahe di Ibana asa di jolma i sandiri, ai Ibana do na manompa dohot na manjadihonsa. Aha do tutu jolma i? (1) Orbuk, ai sian orbuk ibana ditompa (1 Mus.2:7; 3:9); gale, ndang tahan didondoni na dokdok. (2) Duhutduhut (pat.Ps.90:5-6; Jes.40:6-8; 1 Ptr.1:24); mura salpu, rapuh, holan didadang ari malos. (3) Bungabunga. I pe, tong do mangondolhon hagaleon manang kerapuhan ni jolma i. Songon bungabunga i na mangerbang di manogotna, alai botarina malos jala marurus; dung i diombushon alogo gabe so tartanda be ingananna, songon i do jolma i mura salpu, jala dung salpu ndang be haulahan.
Di ginjang ni hagaleon dohot kenisbian ni jolma do anggo asi ni roha ni Debata. Hot do i sian saleleng ni lelengna sahat ro di saleleng ni lelengna; ndang hea mansohot, ndang hea marujung, ndang hea gabe so adong. Laos songon i do nang hatigoranNa, hot do i sian sundut tu sundut. Hatigoran ni Debata, ndada hatigoran na mamaloshon tu ganup halak hombar tu na niulana be (ay.10), hatigoran na mamintori do, na mangarajumi tigor jolma i di adopanNa, hatigoran na mangasii jala na manangkapi hasonangan, haluaon dohot hangoluan (pat.Jer.29:11). Hatigoran na boi haposan do i, jala na boi hirimon. Ala ni i, barani do na porsea i martangiang mangido haluaon na marhitehite hatigoran ni Debata (pat.Ps.31:2). Ndang adong sada ombas di tingki naung salpu na so diasii jala na so dipingkirhon Debata haluaon ni jolma, songon i ndang na laho adong sada ombas pe di tingki na naeng ro na so diasii jala na so disarihon Debata hangoluan ni manisia i. Alai di ise do i patar jala disagihon? I ma di angka na manghabiari Ibana, na mangaradoti padan dohot na mangulahon patikNa. Naung dipaojak Debata do parpadananNa tu Israel. Isi ni parpadanan i mandok: Jahowa gabe Debata ni Israel, jala Israel gabe bangso ni Jahowa (pat.3 Mus.26:12; Jer.7:23; Jer.31:33). Selaku bangsoNa, ingkon radotan ni Israel do parpadananNa i marhite na patupahon tanda ni parpadanan i, i ma patik i. Manang ise na mangaradoti patik ni Debata jala mardalan di dalanNa, na marsomba Ibana di bagasan hapolinon dohot hasintongan, i do na targoar na manghabiari Debata. Di linggom ni asi ni roha na so marnamontok i, hot do na porsea i, ndang tagamon siap sian portibi on.
Di borngin on sahat do hita tu ujung ni taon 2009. Pinatudos tu na mardalan, na sahat do hita nuaeng tu sada adian di punsu ni dolok. Sian i boi ma hita manaili tu pudi, tu angka naung tabolus. Tarida ma rupani angka dalan na mura dohot na maol, na hornop dohot na marnangkok tuat, na tigor dohot na marlegotlegot. Na songon tudosan ni pardalanan ni ngolunta ma i, pardalananta marsadasada manang marsasakeluarga, pardalanan ni huria, masyarakat, bangso, dohot negaranta. Na sataon on tabolus do angka tingki na sonang dohot na susa, na tabo dohot na paet, na pahinsahon dohot na pasorathon roha. Ndang sai dos i di sude halak, kualitas dohot kuantitas paasingasing do. Nang pe songon i anggo di sada pangalaho dos do hita sude, i ma rap horas do hita mamolus angka na masa i jala mangolu sahat tu ujung ni taon on. Alai boasa boi masa na songon i? Di dia rahasiana? Molo tauji mangalusi i marojahan tu hajolmaon dohot portibinta, ndang boi so lipe hita disi. Lipe, ai sasintongna orbuk do hita, ndang tahan manaon na dokdok; na gale do hita jala na mura salpu, songon duhutduhut dohot bungabunga di ladang holan didadang ari jala diombus alogo nunga malos jala marurus jala ndang be haulahan. Dung i, mansai godang do hahuranganta, bahat hasalaan, ragam dosa dohot pangalaosionta di na sataon bolon on. Ala ni angka i nian, nunga patut hita mago jala hona uhum; hona uhum di bagasan dohot ala ni panginona ni dosa i sandiri, laos songon i nang ala ni panginona ni rimas ni Debata. Antong, sahali nari, boasa mangolu dope hita sahat tu tingki on?
Marojahan di turpuk di hita borngin on ingkon hatindanghononta do paboa asi ni roha ni Jahowa do na manghorasi jala na pangoluhon hita umbahen na boi hita sahat tu ujung ni taon 2009 on. Parasiroha jala pardengganbasa do Jahowa, lambat tarrimas jala parasiroha godang. Ndang dibahen tu hita hombar tu angka dosanta, jala ndang dibaloshon tu hita hombar tu angka hajahatonta. Disalpui asi ni roha dohot denggan ni basaNa i do hagaleon dohot hadosaonta. Paboa sintong i, disuru do AnakNa na sasada i, Jesus Kristus tu portibi on songon na taingot jala tapestahon di minggu naung salpu. Di bagasan dohot marhite Jesus Kristus i buas do roha ni Debata manesa dosanta ganup ari gabe so manginona be tu hita. Disi do rahasiana umbahen na horas jala mangolu dope hita sahat tu tingki on. Laos asi ni rohaNa i do na manjamin boi hita manalpuhon taon 2009 on laho mamongoti taon na imbaru, 2010 naung talpe di jolonta.
Alai unang sala, asi ni roha ni Debata ndang na muramura, na arga situtu do. Na mangigil tanggungjawab do i sian hita, ai ingkon habiaranta do Ibana sian nasa rohanta jala ingkon radotanta do parpadananNa marhitehite na mangulahon hataNa, tonaNa, patikNa dohot lomo ni rohaNa. Apala i ma na ringkot parrohahononta di tingki on, ai ndang masalpuhu molo nidok naung lam rangkak do jolma na rade patujolohon sikap ni bangso ni Debata di parngoluonna ariari. Lumobi molo lam tu maolna na mangolu, boi do i mangonjarhon halak tu pangalaho na so mabiar be mida Debata, na so paduli di patikNa, di hatigoran dohot di hasintonganNa. Na penting, boha ma asa dapotsa hepeng, jala hagohansa angka na ringkot di hangoluanna siapari. Ndang taboto aha na naeng masa di taon 2010 on. Alai marojahan di na masa di tingki nuaeng, boi do hita memprediksi perkembangan di tingki na ro. Songon na taboto, issu na paling hangat nuaeng di negaranta i ma skandal Bank Century. Taringot tusi adong do na memprediksi, aha pe parbue ni Pansus Century ndang boi so marpanghorhon na negatif i tu perkembangan ni perekonomian ni Indonesia on. Molo talu DPR, ndang adong manang aha parbue ni Pansus, ndang porsea be natorop di DPR. Sabalikna molo talu pamarenta, tardapot nasida na so ias, ndang porsea be angka investor jala gabe sumurut ma nasida sian Indonesia on. Pardalan dohot parbue ni Pansus ndang boi so menghambat pertumbuhan ekonomi di taon 2010 sian na seharusnya 6,5% gabe 5,2–5,5%. Balga do panghorhon ni i tu tingki na ro, ai ninna, gabe kehilangan momentum ma Indonesia on ketika ekonomi dunia kembali pulih. Molo sintong i, ndang boi so marhinorhon i nang tu parngoluonta siapari. Alai tung apala disi do hita tarjou tu ngolu na marhabiaran tu Debata jala na mangaradoti padanNa marhite na mangulahon patikNa jala manghangoluhon hatigoran dohot hasintongan. Di bagasan pangoloion i, pos ma rohanta, ndang adong be na tarbahen manirang hita sian holong ni roha ni Debata na di bagasan dohot na marhite Kristus Jesus Tuhanta i (pat.Turpuk Sijahaon Rom 8:33-39). Dipargogoi Debata ma hita disi.
Diposting oleh Pdt.MV Simanjuntak di 08.35 0 komentar
SERMON JAMITA TU MINGGU DUNG NATAL, 27 DESEMBER 2009
Tarmasuk tu bagian patujolo ni Evangelium i dope turpuk on mangihuthon Barita na Uli na sinurathon ni si Lukas.
Masa do i di bagas joro tongon di tingki pangiasan ni si Maria dohot panobuson ni Jesus. (Taringot tu pangiasan dohot panobuson, ida Sermon Jamita tu Minggu 10 dung Trinitatis, tanggal 16 Agustus 2009). Di jolo ditaringoti do si Simeon, sahalak na bonar jala na daulat, na maimaima di Mesias na pinarbagabaga i, na niinganan ni Tondi Porbadia. Nunga dipabotohon Tondi Porbadia i tu ibana na so idaonna hamatean so jolo diida Kristus i. Di turpuk on, digohi Debata do na hinirim ni rohana i, pajumpang ibana dohot Kristus i.
Marhite Tondi Porbadia i dapotan pamotoan na tontu do si Simeon taringot tu tingki dohot sadiharina ro mandapothon Kristus i. Songon sahalak na bonar jala na daulat boi do ganup ari ibana ro tu joro i, alai ndang na laho mangalului manang manjumpangi Kristus na pinarbagabaga i, na laho marsomba do manang beribadah suman tu halak Jahudi na asing angka na bonar jala na daulat roha. Alai anggo na sahali on, tongon di tingki na binoan ni natorasNa Jesus Posoposo i laho mangulahon panobuson hombar tu na nidok ni patik i, hombar tu pandasdas ni Tondi Porbadia i ro do ibana di bagasan sangkap na tontu, i ma na laho marnida Mesias i. Laos Tondi Porbadia i do na patongonhon ibana tu Jesus Posoposo i. Relatif godang do posoposo na binoan ni natorasna be tu joro i ganup ari. Laos songon i do nang di ari i. Ndang so mungkin tahe na adong do sian angka posoposo na asing na rap tarboan tu joro i di na sadari i na tong margoar Jesus. Songon i pe i, ndang ingkon ganup posoposo i pamanatmanaton ni si Simeon, ndang ingkon sude natorasna sungkunsungkunonna, ndang, ai Tondi Porbadia i do manogihon ibana jala patongonhon langkana tu Posoposo na topet, i ma Jesus, Anak ni si Josep dohot si Maria i.
Dung diida, diabing si Simeon ma Posoposo i, jala dipuji ma Debata. Hombar tu hata pamungkaanna digoar do pujipujian ni si Simeon i Nunc dimittas (hata Latin na mandok, paluaonMu ma nuaeng). Mamuji mandok, mangokui dohot manghatindanghon habalgaon ni Debata; marhatopothon hatimbulonNa, hasongkalon, hasangapon dohot hamuliaonNa. Pargogo na so hatudosan do Ibana, parhuaso na sun, na tarpasaut lomo ni rohaNa. Sian mulana dope nunga ditahi Ibana hian patupahon haluaon ni jolma, jala mulakulak do i dibagabagahon tu bangsoNa. Hombar tu huaso dohot hagogoonNa na so halompoan i, tarpasautsa do tahi dohot bagabagaNa i. Di diri ni Jesus, Posoposo na di abinganna i nunga diida si Simeon hasasaut ni tahi dohot bagabaga i, ai Ibana do Kristus i, Mesias na pinarbagabaga i. Nunga didok di jolo, naung dipabotohon Tondi Porbadia i hian do tu si Simeon na so tagamon mate ibana ia so jolo diida Kristus i (ay.26). Nuaeng, ala naung diida Kristus i, ungkap ma kemungkinanna mate setiap saat. Ndang pola dia be rohana taringot tusi, manang sadihari pe ro tingkina, ndang mabiar be ibana, alai nunga rade jala sandok mardame rohana laho mate. Ndang holan ala ni parnidaon i, alai ala na di bagasan dohot marhite Kristus na ro i nunga songgop be tingki haluaon na sian Tuhan i. Tingki haluaon i na manorusi do i tu balik ni hamatean i, tu hangoluan sogot na so marnasuda. Hombar tusi ma didok ibana: “PaluaonMu ma nuaeng ale Raja naposoMon di bagasan dame, songon na nidokMi, ai nunga diida matangku haluaon na sian Ho i.” Pandohan i na dibuat do i sian gombaran ni sahalak naposo naung pasunhon ulaonna, dung i parmisi tu tuanna mandok naung rade ibana mulak laho maradian molo dipaloas. Suman tusi ma si Simeon dison mangido parmisi tu Tuhan i asa dipaloas ibana mate di bagasan dame. (Patudos salinan Indonesia: “Biarkanlah hambaMu ini pergi dalam damai sejahtera.”)
Tingki haluaon i dipatudos do jotjot tu haroan bolon. Disi diparade do sipanganon dohot siinumon na denggan jala na tabo (Jes.25:6). Alai sadenggandengan dohot satabotabo ni sipanganon dohot siinumon, ndang gabe hangoluan i di agia ise pe anggo so dipangan do jala diinum. Dison didok, haluaon na di bagasan dohot na marhite Kristus i diparade do i di jolo ni bangso sudena. Diparade di jolona, mandok ndang otomatis i gabe haluaon di sasude, holan di angka na manjangkonsa do di bagasan haporseaon. Alai di adopan ni bangso dia i diparade? Di hata Gorik didok prosoopon pantoon toon laoon, lapatanna di adopan ni saluhut bangso i (the face of all people). Laoon na marharoroan do i sian hata laos, mandok bangso, rakyat (people). Istilah na khusus do i manggoari bangso na pinillit ni Debata, i ma halak Jahudi. Di adopannasida ma diparade haluaon i (pat.Luk.2:10c). Alai na gabe dihonahon do goar i nang tu halak Kristen, angka na gabe bangso ni Debata ala ni haporseaon di Kristus i. Di nasida pe, dohot ma diparade haluaon i. Taringot tusi tumangkas diondolhon di ay.32, didok: “Bahen panondang sumondangi angka parbegu.” Parbegu (Gr. ethnoon/gentiles) i ma halak na mian di linggom ni haholomon, hadosaon, dohot hamatean. Naung marbagabaga hian do Debata na pabinsaronNa sada panondang di nasida (Jes.9:1-7; Mal.3:20). Nuaeng, di bagasan Kristus i, nunga digohi be bagabaga i. Marhitehite Ibana, gabe patar tu nasida Debata, sahat nasida tu panandaon di hata dohot lomo ni rohaNa, jala parsidohot di sangkap hatuaonNa. Dung jumpang na songon i, gabe hasangapon do i di Israel, ai tutu situtu ma nasida bangso haroroan ni haluaon (Joh.4:22).
Umbege i longang do roha ni si Josep dohot si Maria. Tagan so i, nunga manang na piga hali dibege nasida halongangan taringot tu Anakna i. Na parjolo, di boaboa ni surusuruan taringot tu hatutubuNa (Luk.1:26 duu; Mat.1:18 duu); na paduahon, di hata ni si Elisabet (Luk.1:42 duu), dohot na patoluhon di hata ni parmahan i (Luk.2:15 duu). Tutu situtu, halongangan bolon do na pinatupa dohot na sinangkapan ni Debata di bagasan dohot marhitehite hatutubu ni Anakna i. Ndang haantusan nasida dope saluhutna i. Ala ni i, manang sadihari pe i ditaringoti, tongtong do i gabe halongangan di nasida. Tu tingki na mangihut pe, alamannasida dope ragam ni halongangan taringot tu Anakna i, tarmasuk na songon podang na manorushon roha ni si Maria, inaNa i.
Andorang so disuriranghon i dipasupasu si Simeon do jolo nasida. Dung i didok ma: “Na pinajongjong do on bahen partinggangan dohot parhehean di Israel jala bahen tanda na hona gaga.” Naung dibagabagahon Debata hian do, sian batu na binolonghon ni angka pande bagas jadihonon ni Debata do Kristus i gabe batu parsuhi (Ps.118:22; pat.Ul.4:11; Rom 9:33; 1 Ptr.2:6-7). Batu na binolonghon ni pande bagas i ma batu angka na lobi di pembangunan ni sada jabu. Di na pajongjonghon jabu na asing muse, jotjot batu sisongon i dipangke gabe batu parsuhi. Juruk do batu parsuhi i tu duru, gabe jotjot halak tartuktuk disi laos tinggang. Songon i, torop do halak na tartuktuk manang targasip mida Kristus i. Dibayanghon halak Jahudi do rupani, raja do Mesias i; parhuaso portibi na manaluhon Harajaon Rom jala pajongjonghon Harajaon Jahudi Mesianis na manghamham sandok portibi on. Di na so hombar bayangan i tu diri ni Kristus Jesus i, targasip ma nasida laos dibunu. Alai sabalikna torop do na manjangkon Ibana di bagasan haporseaon. Di angka na porsea i gabe parheheon do Ibana. Gabe tanda na hona gaga (tanda yang menimbulkan perbantahan) Ibana di tonga ni hajolmaon. Di roha ni na deba, sileai Debata do Ibana na mandalani uhumanNa di silang i; alai di na deba sioloi Debata do Ibana na patulushon ulaon panobusionNa di silang i. Humaliang Kristus na pinajongjong di hau pinarsilang i tarbagi dua do hajolmaon: Sabagian na laho malua, na sabagian nari na laho mago. Na marlapatan ma i, maradophon Kristus i ganup halak ingkon do papatarhon pingkiranna be jala mambuat haputusan na manjalo manang na manulak Ibana. Manang aha na jumpang jolma di ujungna ndang simbil i sian haputusan naung binuatna be taringot tu Ibana.
Di na pinajongjong Jesus i di silang i doshon na tinorushon ni podang do roha ni si Maria. Sian Evangelium Johannes tarboto, dohot do ibana hatiha i di Golgata. Ndang tarbahen so mandate panghilalaanna disi paidaida ni Anakna i. Roha hainaonna ndang tagamon so naeng nian paneanghon dohot palambokhon haberniton ni Sinuantunasna i, alai ndang tarbahensa. Ndang haantusansa saluhutna i, ai andul do i marasing sian ‘keagungan’ ni Natal dohot huaso na patar di bagasan dohot marhitehite Ibana saleleng na mangula di tongatonga ni natorop. Di dia nuaeng hamuliaon ni Anakna i na ginoar ni surusuruan i Sipalua, Anak ni Nasuntimbul, Kristus, jala Tuhan? Di dia nuaeng huaso na manggohi Ibana na sai laon? Ingkon songon i do hape ujungna? Halongangan do i, halongangan na padokdokhon jala na maniham rohana.
Minggunta on margoar do Minggu dung Ari Hatutubu ni Tuhan Jesus. Ninna roha, torang do di hita sude na sinangkap ni goar i, ai apala na di ari Kamis bodarina i dope tapatupa Parningotan di Hatutubu ni Tuhanta Jesus Kristus manang na somal tagoari Natal, dung i tauduti ma i muse na di ari Jumat dohot Sabtu marhitehite Pesta Parjolo dohot Paduahon. Dung na tasalpuhon na tolu kegiatan i, didok roha, sada tingki na uli do Minggu on di hita laho pahusorhusorhon Evangelium Natal i. Nidok songon i, ai ndang tarparsoada, siangkup ni na pasonanghon, adong do angka na ‘pasorathon’ rohanta di Natal i. ‘Sorat’ do rupani torop sian hita manarihon parabiton, na deba ‘sorat’ manarihon hadiah manang kado Natal, na asing ‘sorat’ paradehon acara manang liturgi Natal, na asing muse ‘sorat’ mamingkirhon perayaan na meriah, na dilengkapi drama, oratorium, sendratari, dohot konsumsi Natal. Ala ni angka i, boi do gabe simbil sian hita sintuhu ni Natal i. Nuaeng, nunga salpu be sudena i. Dungkon ni gabagaba dohot hiasan Natal, ndang adong be pola dohonon na muba sian Minggu na somal. Ala ni i, cukup do alasan mandok naung boi umpungu rohanta mamingkirhon sintuhu ni Natal i, i ma Jesus Kristus na tubu i. Boha do asa pajumpang hita dohot Ibana, jala aha do sidohononta taringot tusi? Marojahan di hata ni Debata na tinurpukhon tu hita di Minggu on, tauji ma jolo pamanathon i.
Na parjolo, taihuthon ma panogihon ni Tondi Porbadia i. Patoranghon hata haporseaonta ponggol patoluhon i didok Reformator Dr.Martin Luther do: “Na diparhatutu rohangku do na so tarbahen ahu porsea di Jesus Kristus Tuhanhu manang mandapothon Ibana ianggo tung sian roharohangku manang sian gogongku sandiri, na dijou Tondi Porbadia i do ahu marhite sian Barita na Uli.” Songon i do na masa tu si Simeon na martaringot di jamita on. Songon sahalak na bonar jala na daulat roha, dijaha jala diguruhon ibana do na tarsurat di Padan na Robi angka na manuriranghon taringot tu Mesias i. Marhite hata i, mangula do Tondi Porbadia i manuanhon panghirimon tu ibana, gabe sandok marsitutu rohana paimaimahon Sipalua i. Dipabotohon Tondi Porbadia i do tu ibana paboa na so idaonna hamatean so jolo pajumpang dohot Kristus i. Laos marhite panogihon ni Tondi Porbadia i ma sahat ibana tu parjumpangan dohot tu panandaon di Kristus i. Disi ndang dibereng ibana be Jesus i songon sada posoposo, alai dijangkon jala dihaporseai do Ibana Raja jala Sipalua. Songon i, holan marhite Tondi Porbadia i do tarbahen sahat hita tu parjumpangan dohot panandaon di Kristus i, tu panghaporseaion dohot panjangkonon di Ibana songon Tuhan jala Rajanta, Sipalua hita (pat.1 Kor.12:3b). Na mangula do Tondi Porbadia i marhite Barita na Uli. Ala ni i, manang ise na naeng porsea di Ibana, ingkon olo do i manangihon Barita na Uli, ai sian na manangihon do ro haporseaon (Rom 10:17). Antong sai ringgas ma rohanta tumangihon dohot mangguruhon Barita na Uli i jala tahalomohon ma nang angka na mamaritahonsa (pat.Turpuk Sijahaon, Jes.52:7-10).
Na paduahon, tapuji ma Debata. Mamuji mandok, mangokui dohot manghatindanghon habalgaon, hatimbulon, hasongkalon, hasangapon dohot hamuliaon ni Debata. Pargogo na so hatudosan do Ibana jala parhuaso na sun. Ala ni i, tarpasautsa do lomo ni rohaNa. Sian mulana dope nunga ditahi Ibana hian paluahon jolma, jala hombar tu hagogoonNa na so hatudosan i tarpasautsa do tahiNa i. Di bagasan Kristus i do dipatulus i. Dohot hata na asing, di haroro ni Kristus tu portibi on nunga songgop be tingki haluaon i jala nunga be rade haluaon di adopan ni saluhut bangso. Tu sangkap i dibahen do Ibana batu parsuhi, gabe partinggangan dohot parheheon; dipajongjong di hau na pinarsilang bahen tanda ni na hona gaga asa patar pingkiran ni ganup jolma. Halongangan do i, alo tu roha, maol antusan dohot jaloon. Ingkon songon i do hape Debata patupahon haluaon ni manisia? Alai taringot tusi pe ingkon pujionta do Debata, ingkon okuhonon jala hatindanghononta do paboa habisuhonNa do i, hapistaranNa. Laos i ma na mangonjar hita laho mambuat haputusan manghaporseai Kristus i, gabe sahat hita tu haluaon. Ro pe hamatean, ndang mabiar be hita, alai mardame ma rohanta ala ni pamotoan na tontu paboa na so mago be hita, alai ingkon sahat do tu hangoluan na salelenglelengna.
Diposting oleh Pdt.MV Simanjuntak di 16.20 0 komentar
SERMON JAMITA TU PESTA NATAL – II, 26 DESEMBER 2009
Di Sermon Jamita tu Borngin Natal, 24 Desember 2009 nunga pinatujolo, na dipungka si Johannes do Evangelium na sinuratna marhite sada patujolo (proloog) na mamungka sian hatongtongon (kekekalan).
Na maralasan do i, ai di na manurathon Evangelium i, nunga rarat hakristenon i tu ruar ni hajahudion, i ma tu masyarakat hellenis na so mangantusi gagasan-gagasan hajahudion. Laho pahombarhon hakristenon i tu alam pikiran ni halak Gorik, diambil alih si Johannes ma konsepsi logos jala diintegrasihon tu hakristenon. Mangihuthon halak Gorik, ia logos (kalam/hata) i ma pingkiran ni Debata. Marhite i do Debata manjadihon dohot mangatur nasa na adong. Sian i torang, hombar do i tu pingkiran ni hajahudion na melatarbelakangi hakristenon na taringot tu hata ni Debata na manjadihon nasa na adong (jaha 1 Mus.1). Marhite i naeng dohonon ni si Johannes ma tu masyarakat hellenis paboa Jesus Kristus i do pingkiran (logos) ni Debata na adong sian mulana, na rap jala na sada dohot Debata naung gabe daging.
Dung dihatindanghon taringot tu Logos i (ay.1-5), tagan so ditorushon, ditaringoti do jolo si Johannes Pandidi (ay.6-8). Sahat tu ombas i, adong do manang piga punguan na metmet humaliang Epesus na manghaporseai na si Johannes Pandidi do Mesias i (pat.Ul.19:3-4). Dihilala si Johannes ma, apala di pamungkaan ni evangeliumna i ringkot do i diluruskan. Sitindangi do si Johannes Pandidi i, patujolo, ndada Kristus manang Logos i.
“Alai nunga mandok ro uju i tu portibi on panondang na sintong i.” Na manudu tu tingki ni si Johannes Pandidi do i. Di tingki na marjamita jala mandidihon ibana, nunga mandok ro Kristus i. Na nidokna nunga naeng patar, ai sasintongna naung rap hadir do Kristus (na marrupahon daging i) di portibi on dohot si Johannes Pandidi, ai marholang onom bulan do hatutubunasida be. Alai hombar tu hajongjonganna songon patujolo (bentara), parjolo do si Johannes i papatarhon diri. Di Jesus i sandiri, pangulaon ni si Johannes i partanda sian ginjang do i na paboahon na jonok nama tingkiNa papatarhon diri di tongatonga ni natorop. Digoar do Logos i dison panondang (pat.ay.4b-5). Sondang simbol ni hangoluan do i (pat.ay.4a); sabalikna, haholomon perlambang ni hamatean. Di mula ni mulana, di na tartompa langit dohot tano on, holom do sude (1 Mus.1:2a), ndang adong na mangolu. Dung pe dijadihon Debata na tiur i asa boi portibi on menampung na mangolu. Songon i, di gomgoman ni dosa i, di bagasan haholomon do jolma i, di linggoman ni hamatean na marhapatean tu hamatean. Alai di bagasan Kristus i adong do hatiuron na sintong, i ma hatiuron na pangoluhon jala na patongonhon nasa jolma tu dalan hangoluan, Jahudi dohot na so Jahudi.
Taringot tu panondang i didok: “Di portibi on hian do Ibana.” Pinatudos tu hata gorikna na mandok en too kosmoo een, hurang hona do salinan Batak i. Ala ni i, dumenggan do patariparon i songon on: Nunga di portibi on Ibana (He was in the world/Ia telah ada di dalam dunia). Na nidokna disi ndada mamungka sian hatutubu manang kehadiranNa na marrupahon daging i kehadiranNa di portibi on. Tagan so i pe, raphon Debata AmaNa i dohot Tondi Porbadia, nunga hadir Ibana di portibi on, jala suang songon na marhitehite Ibana tartompa langit dohot tano on, laos marhitehite Ibana do haramotan jala taratur pardalan ni nasa na adong. (Hombar tusi, niantusan do molo gabe ditambahon hata ‘hian’ di salinan Batak). Ala ni i nian, nunga patut boi tandaon ni portibi on Ibana. Alai nang pe songon i, ndang jumpang i di portibi on, ai ndang ditanda Ibana.
Di haroroNa na marrumanghon daging i, parjolo do ditopot angka na di Ibana hian, i ma halak Israel. Naung dipillit Debata do nasida gabe bangsoNa, hapunjunganNa (5 Mus.7:6; 14:2) jala parjambaranNa (5 Mus.32:9). Songon bangsoNa, nasida patut parjolo mandai hatiuron dohot hangoluan i, jala sian nasida ma i nian taripar tu saluhut bangso. Alai pada umumna, ndang dijangkon halak Jahudi Ibana. Ndang ditanda jala ndang dihaporseai na Ibana do Kristus i, gabe ditulak do Ibana jala dibunu.
Alai adong do manang piga na manjangkon Ibana di bagasan haporseaon. Na deba tagan di ngoluNa dope, na deba nari dung hamamateNa, lumobi dung haroro ni Tondi Porbadia. Taringot tu na nidok parpudi on ndang holan sian halak Jahudi be, alai nunga dohot sian angka bangso na asing. Tu na porsea i, manang na piga pe i, dilehon do huaso asa gabe angka anak ni Debata nasida. Huaso, lapatanna hak (right, priviledge). Songon anak angka na niainNa, gabe panean do na porsea i di Debata, panean di hasangapon dohot di hamuliaonNa, i ma hangoluan na saleleng ni lelengna.
Taringot tu na gabe porsea dohot na gabe anak i tumangkas dipatorang di ay.13, didok: “I ma angka na so tubu sian mudar, manang sian sangkap ni daging, manang sian sangkap ni baoa, tung sian Debata do.” Di huta Epesus do disurathon Evangelium on marhira taon 100 M. Sian Buku Ulaon ni Apostel tarboto, si Paulus do na umpungka huria Epesus di pardalananna patoluhalihon laho mamaritahon Barita na Uli i (Ul.18:23-21:16). Boi do jujuron, na masa do i marhira taon 53-57 M. Sian i torang, di na disurathon Evangelium on, nunga godang sian ruas ni huria Epesus dohot angka huria donganna satorbang na rap tubu sian penginjilan ni si Paulus na tarrajum tu sundut paduahon ni hakristenon i. Angka sundut na parjolo i marungkil do laho bongot tu hakristenon; ditaon nasida do insakinsak, paraloan, dohot pangaleleon sian parbegu haroroanna hian (pat.Ul.19:23-41), sian Jahudi manang pe sian panggomgomi Rom. Nang pe songon i ndang gabe sumurut nasida ala mansai tangkas do dihilala panjouon ni Debata na tu nasida. Ndang songon i be anggo sundut na paduahon i, ai gabe Kristen pe nasida ala ni partubuna nama. Alai si Johanes mandok dison, angka na manjalo huaso gabe anak ni Debata ndang na tubu sian mudar, lapatanna ndang ala ni partubuna; ndang na sian sangkap ni daging, lapatanna ndang sian ruhut pardagingon; jala ndang na sian sangkap ni baoa, lapatanna ndang ala ni ruhut pangainon na tu sasahalak, alai ala ni pambahen ni Debata na manubuhon paduahalihon do (1 Ptr.1:3); manubuhon sian ginjang (Joh.3:3, 7), sian aek dohot sian Tondi (Joh.3:5), na nananom tu bagasan hamatean ni Jesus Kristus jala pahehehon di bagasan haheheonNa marhitehite pandidion na badia i (Rom 6:3-4), dohot na manjadihonsa gabe na imbaru (2 Kor.5:17). Na marlapatan ma i, haluaon ni jolma i ojak do i di ulaon ni Debata na paubahon jala na paimbaruhon. Ndang adong agia ise na boi ro mandapothon dohot manghaporseai Kristus sian roha dohot sian gogona sandiri, ingkon na tinogu ni Ama i do (pat.Joh.6:44a). Alai panoguon dohot haporseoan i ndang diulahon jala dipatubu Debata i di ruar ni kemauan ni sasahalak. Ndang dipaksa Ibana agia ise pe asa porsea. Ala ni i, molo gabe so sahat pe sasahalak tu haporseaon dohot tu haluaon i tanggungjawabna sandiri do i.
Taringot tu haroro ni Logos i tu portibi on didok: “Gabe daging ma Hata i.” Gabe daging, mandok berinkarnasi (ro sian hata Latin carnis, lapatanna daging), gabe jolma. Ndang di bagasan halilu (tubuh maya), alai tutu situtu do di bagasan daging (Gr. sarx/flesh/sibuk), i ma hadirion alamiah ni jolma (human nature) na boi idaon dohot jamaon. Di bagasan kehadiranNa na gabe daging i, maringan do Logos i di tongatonga ni hajolmaon. Gabe sada sian jolma Ibana, i ma jolma Jesus na sian Nasaret; na rap mangan dohot minum raphon angka siseanNa, na mardomu jala marsaor raphon angka dongan satingkiNa (pat.1 Joh.1:1). Nang pe songon i, ndang gabe mago hasangaponNa songon Anak sasada ni Debata, ndang, alai hot do. Na marlapatan ma i, di bagasan Ibana mardomu jala marsada do hadebataon dohot hajolmaon, ai Debata situtu do Ibana, alai huhut jolma situtu. Hombar tusi ma didok Evangelis Johannes dison: “Huida hami ma hasangaponNa, i ma hasangapon ni Anak sasada na sian Ama i.” Somalna, mansai mabiar do jolma marnida hasangapon ni Debata (pat.Luk.2:9), ai na masongkalhu do i tu hadirionna na gok dosa i. Alai hasangapon ni Anak sasada i na gok asi ni roha dohot hasintongan do i, na paluahon jala pangoluhon. Ala ni i na tarjangkon jolma do i di bagasan las dohot sonang ni roha.
Padua ari on ma hita na marpesta marningot dohot manghalashon hatutubu ni Tuhanta Jesus Kristus Sipalua i. Di pestanta nantoari, ditogihon do hiAlai lobi sian na tarida i do Ibana, ai Sipalua do Ibana, Kristus, jala Tuhan i. Laos songon i do nang di pestanta ari on, disosoi do hita manaili dao tu pudi, tu hatongtongon. Na sian hatongtongon do Kristus i, na saor tu Debata, jala Debata, na so marmula jala na so marujung. Marhitehite Ibana do Debata manompa langit dohot tano dohot nasa isina, marhitehite Ibana do diramoti jala diatur nasa na adong, jala laos marhitehite Ibana do dipatupa haluaon ni hajolmaon. Hombar tusi, di ujung ni angka ari, gabe daging do Ibana, gabe jolma jala maringan di tongatonga ni hita on. Na suksuk do asi ni roha di haroroNa i, ai marhite haporseaon di Ibana dipatiur do hajolmaon jala dibasabasahon huaso asa gabe angka anak ni Debata nasida. Apala i ma na dihatindanghon tu hita di Natal on. Di bagasan Kristus naung gabe jolma i gabe tiur do hita jala gabe angka anak ni Debata hita. Alai boha ma hita manghangoluhon i?
Na parjolo, mardalani ma hita di bagasan sondang hatiuronNa i. Di partongaan parjolo ni abad paduapuluhon, masa do resesi ekonomi di sandok portibi on na ginoar malaise. Mansai dokdok do panghorhon ni na masa i. Ndang adong nanggo sada bangso pe na so dohot mangae pangontakna. Di tingki i, adong ma sada surat kabar na mambahen karikatur na manggombarhon sada halak na mardalan di haholomon ni borngin. Ditiop do sada lentera na galak. Alai asing, ndang tu jolo dibahen sinondangna, tu lambung do. Ala ni i, sai tongtong do ibana di hagolapon; dadapdadap jala rabatrat songon sahalak na mapitung. Di toruna disurathon do sada sungkunsungkun na mandok: “So nda tung na mardalan do hita on di toru ni sinondang na sala?” Sungkunsungkun na mansai ringkot do i parungkilhononta di tingki on dohot di inganan on, so nda tung na mardalan do hita tutu di toru ni sinondang na sala, isara di sinondang ni materialisme dohot konsumerisme, sinondang ni hariburon dohot halilian ni portibi on, manang sinondang ni hasangapon dohot hamuliaon tano on? Tuhanta Jesus Kristus naung gabe jolma i do panondang na sintong, panondang na patiurhon jala na pangoluhon hita. Molo taihuthon Ibana, tung na so tupa do hita mardalan di na holom, alai sai na di hita do tahe panondang hangoluan i (pat.Joh.8:12). Ala ni i, sahali nari, mardalani ma hita di bagasan sondang hatiuronNa i (pat.Turpuk Sijahaon 1 Joh.2:7-10).
Na paduahon, marpangalaho ma hita hombar tu pangalaho ni angka anak ni Debata. Di sada tingki, rarat do sada aliran ni hakristenon na lobi pangondolhonna di haanahon ni Debata di jolma di sada huta. Ganup ma pangisi ni huta i mengidentifikasikan diri selaku anak dohot boru ni Debata. Tung na tarlobi do tahe pambahennasida taringot tusi, ai dipansurathon be do goarna di pintu manang dorpi jolojolo ni jabuna jala dipaihut ma tusi pandohan anak manang boru ni Debata. Rupani: “Ompu Dogom Doli, Anak ni Debata,” jala di toruna “Ompu Dogom Boru, Boru ni Debata.” Sandok marsiadu do nasida papatarhon i, aha pe taho, set, hapur, baja, manang agong dipangke ma manurathon i. Alai boha do harohaon dohot pangalahonasida ariari? Ndang adong na muba. Toropan na losok hian do ama di huta i, angka na lomoan rohana hundulhundul di angka lapo tuak, minumminum manang marjuji. Angka ina pe songon i, lomoan do rohana hundulhundul di alaman, masihutuhutuan huhut pahatahata dongan. Nuaeng pe tong do songonsongon i. Tamba tahe roana, ai gabe madabu do nasida tu ginjang ni roha partondion. Molo adong na manihai nasida taringot tu bangkona i, isara na mandok: “Na boha do hamu, hatamu sai mandok na anak dohot boru ni Debata hamu, hape pangalahomuna tung so adong do idaon hadomuanna tu goarmuna,” mansai mura do nasida bingkas sahat tu na martinju manang masijanggolaan. Haanahon ni Debata ndada sitengahonon i, sihangoluhonon do. Antong, songon angka naung manjalo huaso gabe angka anak ni Debata, tahangoluhon ma pangalaho ni angka anak ni Debata, masihaholongan ma hita sama hita (pat.Turpuk Sijahaon 1 Joh.2:7-10).
Diposting oleh Pdt.MV Simanjuntak di 05.36 0 komentar
SERMON JAM ITA TU PESTA NATAL - I, 25 DESEMBER 2009
Tarmasuk tu bagian patujolo ni Evangelium i tong turpuk on (Ida Sermon Jamita Borngin Natal, 24.12.2009).
Di jolo (2:1-7) dipaboa na tubu do Kristus i di tingki dohot di inganan na tontu di sejarah ni portibi on, i ma di tingki ni Kesar Agustus dohot di huta ni si Daud. Ihut tusi (2:8-14), di boaboa ni surusuruan na tu angka parmahan i, dipatorang ma lapatan ni na masa i. Ise do na tubu i, jala aha ma lapatan ni hatutubuNa i di hajolmaon. Sipalua do Ibana, Kristus, Tuhan na ro tu tano on asa mardame jolma tu Debata jala marsangap Ibana di tongatonga ni hajolmaon. Samar-samar, disosoi surusuruan i do angka parmahan i asa laho mandapothon Sipalua i, jala dilehon ma partinandaan ni sidapothononnasida (2:12). Dioloi angka parmahan i do i, jala i ma na masa di turpuk on.
Disi salpu angka surusuruan i sian parmahan i, masipandohan ma nasida: “Beta ma hita tu Betlehem.” Di jolo (2:11) didok surusuruan i, naung tubu do Kristus Tuhan i di huta ni si Daud. Ndang apala torang manang na sadia dao jala sadia bidang do panggoarion ni Betlehem songon huta ni si Daud diantusi natorop, ai anggo na somal Jerusalem do na targoar huta ni si Daud, ai ibana do na pajongjonghon i bahen sabungan ni Israel. Alai na pasti, diantusi angka parmahan i do paboa Betlehem do na nidok ni sururuan i, jala tusi ma nasida naeng laho. Porsea situtu do nasida di boaboa ni surusuruan i jala dijalo nasida do i songon boaboa na sian Tuhan i. Ndang ganggu rohanasida agia otik taringot tusi, ai ndang martahi borhat nasida tusi laho mamastihon manang na sintong do barita i manang ndang. Ndang dirajumi nasida be i tahe songon sada barita sambing, alai sada peristiwa na nalnal tarjadi do, na boi ditanggapi secara inderawi. Hombar tusi ma didok: “Taida ma na masa on, na pinabotohon ni Tuhan i tu hita.”
“Jadi hatop ma nasida laho tusi.” Ndang dipagele nasida be langkana, ndang marpaima nanggo apala tu torang ni ari, alai laos di tingki i. Ndang diparsoalhon nasida be dorbiana. Adong do nian marana molo ditadinghon nasida i songon i di borngin i, isara panangko na mangalai manang antuasu na manoroi. Mangihuthon uhum ni parmahanion, molo moru bilangan ni na dorbia i, ingkon gararon ni parmahan i do i. Alai molo boi ibana mangalehon bukti na disoro binatang do i manang na ditangko panangko, ndang pola. Ndang pargaji na balga angka parmahan. Ala ni i, nunga borat di nasida manggarar na mago. Alai dison, ndang diparsoalhon nasida be i, bulus do nasida laho, jala hombar tu partinandaan naung nilehon ni surusuruan i, jumpang nasida ma si Maria dohot si Josep dohot Posoposo i na peak di panggagatan. Ra, songon parroha sian purba na tinogutogu ni Debata marhitehite bintang (pat.Mat.2:2, 9-10), adong do tong panogunogu na homi tu angka parmahan i, gabe ndang pola ingkon ganup bara na adong di Betlehem dadapan nasida borngin i paima sahat tu panggagatan hapeahan ni Posoposo i.
Dung diida, gabe evangelis manang parbarita na uli do angka parmahan i, parjamita na parjolo taringot tu Kristus na tubu i. Sintuhu ni jamitanasida ndada na niidanasida, alai na binegenasida do. Posoposo do anggo na niidanasida, anak ni si Josep dohot si Maria, ripe na pogos na sian Nasaret; na sorang di bara, na binorhos jala na peak di panggagatan. Ndang adong haulion manang hasurunganNa, ndang marsinondang manang marmulia. Molo holan i do dibaritahon, ndang pola gabe barita i na boi mambahen halak paelenghon pinggolna laho manangihonsa. Alai na gabe sada barita na luar biasa do i ala ni hata na binegenasida naung hinatahon ni surusuruan i tu nasida taringot tu Dakdanak i; barita na mamaksa ganup halak mambuat haputusan manghaporseai manang na so manghaporseai. Dohot hata na asing, hata na binegenasida i do na mangalehon makna tu na niidanasida. Hombar tu na binegenasida i, Sipalua do Posoposo i, Kristus (Mesias), jala Tuhan (2:11). Laos i ma nuaeng dijamitahon nasida. Maol do i nian jaloon ni na umbegesa, ai boha ma boi goaron Posoposo na metmet i Sipalua, Kristus, jala Tuhan? Alai ndang diparsoalhon nasida be i, ai porsea situtu do nasida disi, gabe dihatindanghon. Angkup ni i, parmahan sasintongna ndada parhata siat i di masyarakat. Tarihot do ngolu dohot tingkinasida tu dorbiana, gabe ndang boi manggohi na niaturhon ni patik i. Di ari Sabbat pe rupani, tong do nasida di parmahanan. Di pelapisan ni masyarakat, tarrajum tu horong na tumoru do nasida, horong ni angka na pogos jala pardosa. Ala ni i, ndang boi nasida gabe sitindangi di paruhuman. I pe, ndang diparsoalhon nasida be i. Boha pe pandok ni natorop taringot tu nasida, sitangihonon manang na so sitangihonon, anggo na binegenasida i ingkon do dihatindanghon.
Sude na umbegesa longang be do. Ise i? Parjolo, si Josep dohot si Maria, dung i pangisi ni Betlehem (tarmasuk angka na mulak sian pangarantoan ala ni pamilangion i) angka na pajumpang dohot nasida. Angka na nidok parpudi i sintap ni na longang do. Ndang gabe porsea nasida jala ndang gabe dohot laho marnida na masa i. Na marlapatan ma i, ndang dohot nasida manjalo uli sian na masa i. Ditulak nasida do tahe Sipalua na tubu i. Alai si Maria, angkup ni na longang, dipeop do hata i sudena jala dipahusorhusor di bagasan rohana. Di na ro Suruan Gabariel pabotohon hatutubu ni Jesus i didok do paboa Anak ni Nasuntimbul do situbuhonona i, Anak ni Debata (Ida Sermon Jamita tu Borngin Natal, 24.12.2009). Dung i, di parjumpanganna dohot si Elisabet, digoar si Elisabet i do ibana ina ni Tuhan i (Luk.1:43). Alai di hatutubuNa i, ndang adong na luar biasa. Ndang adong keadaan na berkelimpahan, ndang adong hamuliaon dohot hasangapon; alai biasa-biasa do, di bagasan hapogoson, sorang di bara, jala peak di panggagatan. So nda tung gabe patubu sungkunsungkun do i di bagasan rohana taringot tu hasintongan ni boaboa ni surusuruan dohot hata ni si Elisabet i? Alai marhite na umbege na nidok ni angka parmahan i, marhite na umpeop, dohot na pahusorhusorhon jala padomuhonsa tu hata ni si Gabariel dohot si Elisabet i, manang na boha pe ndang boi so gabe togu rohana paboa na sintong do saluhutna i.
Dung i mulak ma angka parmahan i tu ladang Eprata. Ndang boi nasida tinggal torus di Betlehem, ingkon mulak do tu ulaonna hian. Ndang gabe diuba na masa i status manang hajongjongannasida, hot do nasida parmahan, na pogos jala na tarrajum tu kalas partoru ni masyarakat. Nang pe songon i nunga adong na muba di hajolmaon parbagasannasida. Nunga digohi pengaruh ni na masa i rohanasida, pengaruh ni haluaon na sian ginjang, sian Debata. Hombar tusi, nunga laos muba cara pandangnasida taringot tu ngolu, muba dohot carana manghangoluhonsa. Ndang di bagasan hapaeton be, alai nunga di bagasan halalas ni roha na mamuji jala na pasangaphon Debata. Di bagasan halalas ni roha nasida mangulahon ulaonna siapari, di bagasan pamujion di Debata mangadopi indukna na burju manang na jungking, di bagasan na pasangap Debata nang di na ingkon manggarar dando ala ni dorbiana na mago. Sandok na binegenasida taringot tu Jesus na tubu i, i nama na manggohi jala na mewarnai ngolunasida ariari.
Di ari on sahat do hita tu mata ni Pesta Parningotan di Hatutubu ni Tuhanta Jesus Kristus manang Pesta Natal di taon on. Di pestanta na bodari, dibaritahon do tu hita manang na aha do sasintongna lapatan ni Natal i, na gabe alasanta marningot dohot mamestahonsa. Sahali nari, na parjolo, Natal mandok, Jesus Kristus tubu; sipalua do Ibana, sipalua sian dosa dohot sian sandok pangonaina; na paduahon, Natal mandok, Anak ni Nasuntimbul ro jala mian di tongatonga ni hita on, gabe Immanuel, lapatanna donganta ma Debata; jala na patoluhon, Natal mandok, Raja na salelenglelengna mamungka panggomgomionNa di tongatonga ni hajolmaon laho patongonhon langkanta tu dalan hadameon. Na suksuk do asiasi dohot pasupasu na diparade di hita disi. Ala ni i, patut do i pestahononta. Alai pesta na songon dia do sipatupaonta marningot jala manghalashon i? Angka pangalaho dia ma na patut jumpang di Pesta Natal na tapatupa? Marojahan di turpuk jamita ari on, tauji ma jolo pamanathon i.
Natal ingkon gabe sarana parjumpangan do dohot Jesus Kristus i. Porsea di boaboa na pinabotohon ni Tuhan i marhitehite surusuruan i, borhat do angka parmahan i sian Eprata tu Betlehem. Ndang dipagele nasida langkana, ndang marpaima nanggo sahat tu torang ni ari, alai laos di tingki i; ndang disorati rohana marhite panarihon di pinahan dohot angka na boi masa borngin i, alai bulus do nasida borhat, gabe jumpangsa ma si Maria dohot si Josep dohot Posoposo i na peak di panggagatan. Songon i, di bagasan dohot marhitehite Pesta Natal angka na tapatupa manang na tadohoti naeng pajumpang do hita dohot Jesus Kristus i. Tu sangkap i ingkon olo do hita borhat sian hangoluan manang hajongjonganta be. Ndada pinaborhat ni giot ni roha marnida hariburon manang halilian, hiburan manang entertainmen na somal masa di angka pesta; ndada pinaborhat ni giot ni roha tu angka parsaulian tano on, isara konsumsi manang hadiah natal, bingkisan natal manang lucky draw, alai ingkon na pinaborhat ni hata ni Debata do; pinaborhat ni haporseaon dohot parsitutuon ni roha. Tatadinghon ma sude na pasorathon, tadapothon Ibana di bagasan habuluson dohot haungkapon, asa saor Ibana tu hita jala saor hita tu Ibana. Tapamanat ma dirinta, dung na tapestahon Natal nunga pajumpang hita dohot Jesus Kristus Tuhanta i?
Natal ingkon gabe sarana panindangion do di Jesus Kristus i. Dung pajumpang dohot Jesus, gabe parbarita na uli do angka parmahan i, ai dibaritahon nasida ma boaboa naung dihatahon tu nasida taringot tu Dakdanak i. Songon i, Pesta Natal na tapatupa manang na tadohoti ingkon gabe panindangion do i Tuhanta Jesus Kristus naung ro i. Tu sangkap i ingkon na parjolo do hita hohom manangihon boaboa na sian ginjang angka na taringot tu Ibana, mameop jala pahusorhusorhon. So jolo manangihon jala manjalo hata ni Debata, ndang adong sihatindanghononta. Boaboa na sian surgo i mandok, Sipalua do Ibana na tubu i, Kristus jala Tuhan; Panurirang na pinatindang ni Jahowa (5 Mus.18:15). Laos i ma sihatindanghononta. Nang pe metmet jala pogos, nang pe sorang di bara jala peak di panggagatan, Ibana do Sipalua portibi on, Kristus jala Tuhan, sigomgom nasa na adong; hata ni Debata naung gabe daging jala maringan di tongatonga ni hita on (Joh.1:14) na tama tangihonon. Marhite panindangionta i, manang ise pe na ro jala na dohot di pesta i naeng ma tangkas manghilala paboa na sintong do naung ro Kristus i tu portibi on, jala tangkas ditantang laho mambuat haputusan taringot tu Ibana, manghaporseai manang so manghaporseai. Tapamanat ma nuaeng, sadia dao do pestanta ari on gabe panindangion di Tuhanta Jesus Kristus naung tubu i?
Natal ingkon gabe sarana pemberdayaan do laho mangolu di bagasan Kristus. Ndang boi parmahan i tinggal torus di Betlehem, ingkon mulak do nasida tu ulaonna siapari. Ndang dipauba na masa i hajongjongannasida, hot do nasida parmahan. Alai dipauba na masa i do hajolmaonnasida gabe na imbaru, gabe lam margogo manghangoluhon ngolunasida; di bagasan pamujion dohot na pasangaphon Debata ala ni saluhut asi ni rohaNa. Songon i, ndang tarbahen hita torus marpesta Natal, torus marlas ni roha humaliang gabagaba, torus manutung lilin manang pagalak lampu Natal, alai ingkon mulak do hita tu hangoluanta be, tu ulaon manang tu panghobasionta be. Alai disi, ingkon muba do hajolmaonta gabe na imbaru, i ma hangoluan na di bagasan semangat natal; na lam margogo, lam ringgas, jala na lam marsitutu patupahon angka na denggan bahen pujipujian dohot hasangapon ni Debata. Tapamanat ma nuaeng, sadia godang do hita dapotan gogo sian pestanta ari on? Manang tagamon adong dope sian hita na sai tong didondoni hoihoi dohot orongorong marningot utangna rupani, arga ni pahean na imbaru jala na uli na pinangkena di ari on na ingkon gararonna dope? Tapeakhon ma saluhutna i tu toru ni pat ni Kristus i asa tarbahen hita mulak sian pesta on di bagasan las ni roha dohot dirgak ni bohi.
Diposting oleh Pdt.MV Simanjuntak di 05.12 0 komentar
Diposting oleh Pdt.MV Simanjuntak di 03.18 0 komentar
SERMON JAMITA TU MINGGU ADVENT-IV, 20 DESEMBER 2009
Mangula do Panurirang Jesaya di Juda di tingki hinarajahon ni si Usia (785-747 sM), si Jotam (747-735 sM), si Ahas (743-726 sM), dohot si Hiskia (726-697 sM; ida Jes.1:1).
Ndang torus manorus, alai marujuuju do hombar tu haroro ni pangungkapon sian Debata. Tarbagi tolu do tingki ni pangulaonna. Periode-I, sian panjouonna sahat tu hamamasa ni Porang Siria-Efraimistis (747-734 sM); Periode-II, sian Porang Siria-Efraimitis sahat tu habubuang ni Israel Utara (734-721 sM); jala Periode-III sian habubuang ni Israel Utara sahat tu hatutungkum ni Jerusalem (721-700 sM).
Turpuk on tarrajum do tu hasadaon na umbidang, i ma 28:1-35:10. Masuk tu Periode-III. Tingki i, hot (berdaulat) dope Harajaon Juda, alai tarsosak situtu jala ingkon manggarar jombabahal tu Asur. Ala so tahan, dohot ala ni jujujuju ni Misir, memberontak do nasida dua hali, alai jalojalo do i diintopi Asur. Mareak ujung ni periode i, disegai do sandok Juda; jala di taon 701 sM ditungkum do Jerusalem. Sudena i dibereng Panurirang Jesaya do songon panginona ni uhum ni Debata tu bangso i. Mansai balga do antong dosanasida, ai ndang dihaporseai nasida be Debata Jahowa, Misir nama. Angkup ni i, sude do nasida mangulahon angkal dohot sipaototo, ndang olo manangihon hataNa (28:7 duu); jonok Debata di pamanganna, alai dao do sian rohana (29:17). Ndang adong na tuk paluahon nasida sian uhum i. Mangalului pangurupion pe nasida tu Misir, ndang marguna. Paganda hinadokdok ni uhum i do i tahe, ai aeon nasida ma hataluan na so tarhatahon (30:17).
Alai parasi jala parholong ni roha do Debata Jahowa, pardengganbasa salelenglelengna. Rimas dohot uhumNa, halilu ni holong ni rohaNa do i. Ia diuhum pe Israel, ndada na laho mangambolonghon, alai na laho manogihon tu hamubaon do. Ala ni i, huhut manguhumi, dipaimaima do hamubaon ni bangso i, asa asianNa mangulahi. Boha ma Ibana patupahon i? Didok dison: “Borhat Ibana asa asianNa hamu.” Borhat (Indo. bangkit; Hbr. yaaruwm/ exalted/agung/mulia), mandok bersikap hombar tu hamuliaonNa (keangunganNya) na gok asi ni roha, hasintongan dohot hasatiaon. Hombar tu hamuliaonNa i, diantan Ibana do uhumNa; ndang tongtong Ibana manorui, jala ndang gotos rohaNa saleleng ni lelengna (pat.Ps.103:9); ndang ro di salelenglelengna Ibana mamadai, jala ndang tongtong Ibana mangarimasi (pat.Jes.57:16). Molo muba roha ni bangso i, marpangulahi do rohaNa jala asianNa nasida, singkatanNa ma uhum i gabe pasupasu. Marhuaso do Ibana patupahon i, ai Debata ni uhum do Ibana. Anggo panguhum portibi, na di toru ni uhum do i. Ala ni i, ndang marhuaso i manguba uhum na nidabuhonna, panguhum na di ginjangna do na boi patupahon i. Alai anggo Debata di ginjang ni uhum do, gabe marhuaso manguba uhum na nidabuhonNa sandiri. Paposhon roha ni bangso i di hasintongan ni sasudena i, didok ma: “Martua ma sude na manghaposi Ibana.”
Di panginona ni uhum i, suman tu na tarbuang do panghilalaan ni bangso i. Mian di tano dohot di hutana dope nasida nian, alai ingkon manggarar jombabahal tu na leban jala hona tungkum. Hombar tusi, sai hira na mamanghulingi halak na mian di na so tanona do si Jesaya dison, songon na manjamitai na naeng mulak maringan muse (Hbr. yeesheeb /shall dwell) di Sion dohot di Jerusalem. Taringot tu nasida didok, di tingki haluaon i na so tupa be nasida tangis (pat.25:8), ai asian jala pasupasuonNa do nasida disi, begeonNa soara ni angguknasida jala alusanNa nasida. Apala i ma na so jumpang be di nasida na sai laonna i, joujou pe nasida jala mangangguhi alai ndang ditangihon Debata.
Di ay.20 sahali nari digombarhon, di panginona ni uhum i hira na mangan roti hagogotan dohot minum aek pangarupaon do bangso i. Aha do i? I ma sipanganon dohot siinumon di angka ari hasusaan. Na mangan dohot minum tarrajum tu angka na tumabo do i di na mangolu. Alai di angka ari hasusaan boi do i gabe so tabo. Ndang ala ni na moru dai ni sipanganon dohot siinumon i, atik pe boi do tong songon i, alai godangan do ala ni naung gabe songon bagian ni sitaonon i na mangan dohot na minum i, gabe so sonang be roha ni na manganhon dohot na manginum i di tingki i, tumatangis gariada gabe rap dibonduti ma sipanganon dohot siinumonna i dohot iluna (pat.Ps.42:4). Sahali nari, songon i ma panghilalaan ni Israel di panginona ni uhum i. Mandate nasida di pardagingon, songon i di partondion, ai gabe songon na martabuni angka gurunasida, lapatanna diotapi Debata marsuru naposoNa angka na mangajari nasida. Masihol pe nasida naeng mambege hata ni Debata, ndang boi ai ndang adong na mangajarhon (pat.Am.8:11-12) Alai di ari haluaon i, ulahan ni Debata ma marsuru angka naposoNa, gabe sai dapotan poda dohot pangjaran nasida sian Tuhan i. [Di salinan Indonesia dipangke do hata Pengajarmu (bentuk tunggal) jala dihonahon do i tu Debata. Lapatanna, Debata do Guru na martabuni i. Alai di hata Batak didok angka gurum (bentuk jamak). Jadi, ndang mungkin honahonon i tu Debata, ai sada do Debata. Di hata Heberna didok mowreykaa na marlapatan thy teachers (bentuk plural). Ala ni i pinartahanhon do dison na di salinan Batak i].
Ndang holan i, ramotan ni Debata do nasida marhite pemandu na so tarida na paingothon nasida taringot tu dalan sidalananna. Na marharoroan do i sian gombaran ni sada guru na manogunogu jala pasingotsingothon siseanna asa unang sala; manang pangalaho ni sada parmahan na mangiringiring jala mangondingi dorbiana asa unang lilu. Hombar tusi ma digombarhon dison, sai adong soara sian pudi na pasingothon bangso i taringot tu dalan sidalananna; manulus do, mangiamun do, manang na mangambirang. Na marhahonaan tu parsoalan ni ngolu do nidokna disi, tu haporseaon dohot pangalaho. Soara i pasingothon manang songon dia halak manirang na denggan sian na roa (pat.1 Raj.3:9b); mamillit na hinalomohon ni Debata (pat.Rom 12:2c), jala pasidinghon na hinasogohonNa. Alai soara aha do i? Na parjolo, boi do i soara na langsung sian Debata. Sipata, marsoara do Debata papatarhon tahiNa tu jolma. Soara sisongon i digoar halak Israel do bath kol, lapatanna boru ni soara ni Debata (the daughter of the voice of God). Na paduahon, boi do i soara ni Tondi ni Debata. Na patoluhon, boi soara ni patik ni Debata naung sinuanhonNa tu roha ni jolma i (pat.Jer.31:33). Jala na patoluhon, boi do i soara ni panggora ni roha.
Hombar tu soara i pasidingon nasida ma disi ganaganaan na nilampis dohot perak dohot gombaran na nilampis dohot mas. Angka ulaula hasipelebeguon do i na hinaposan jala na sinombanasida na sai laon. Diramuni do jolo (pat.2 Raj.23:8, 10, 16), dung i dibolonghon. Songon abit naung ramun ndang adong be na mangargahon manang mangolani, alai sude nama manghagigihon. Na deba ditutung, dung i sirabunna i disirsirhon songon napa.
Ihut tusi, ro ma tingki hadameon dohot hadumaon (jaman kedamaian dan kemakmuran), na ditandai marhite ragam ni pasupasu. Ndang hariboriboan alai marhasonangan nasida maninggala dohot manaburhon boni tu hauma dohot tu porlakna; paudanhonon ni Debata ma tu nasida udan paremean na mambahen gabe na niulanasida jala suha (berlimpah-limpah) gogona, sinur dohot na pinahannasida na manjampali di adaran angka na bidang; parsaulihonon jala panganon nasida ma gogo ni haumana, i ma roti na togong (na maol dicerna gabe na leleng tahan di butuha) jala na marmiak; di angka pinahan pe tuk do sipanganon na siniraan jala na sinege. Dung i bornohan ni Debata ma muse sandok tano i (pat.Jes.44:3). Gari di atas ni dolok angka na timbo tahe dohot rahisrahis na hinsat (bukit) adong sunge dohot halian aek (aliran air). Angkup ni i, tambaan ni Debata ma silompit pitu hali hatiuron ni bulan dohot mata ni ari. Hatiuron simbol ni haiason (kemurnian/ kesucian) do i, hapistaran, halalas ni roha, dohot hadumaon (kemakmuran). Luhutna i, pasupasu angka na mangihut tu haluaon i do i. Laos lilitan ni Jahowa ma disi bugang ala ni dosa ni bangso i, jala pamalumonNa holiholinasida naung magas (marigat/mabola/ maponggol) binahen ni paminsangNa. Luhutna i gombaran puetis ni tingki hadameon dohot haluaon i do i (pat.Jes.11:6-7). Alai sadihari do hamamasa ni i? Di ay.25b didok: “Di ari tongtangan godang, molo marumpak angka palaspalas.” Ari tongtangan godang (Hbr. bayowm hereg raab/the day of the great slaughter/pembunuhan besar-besaran), i ma ari hatatalu ni parangan ni musu ni bangso ni Debata. Palaspalas mandok, hagogoon manang huaso. Jadi harurumpak ni palaspalas mandok, hapipidom ni hagogoon manang huaso ni musu ni bangso ni Debata. Alai sahali nari, sadihari ma i? Angka halak na satingki dohot si Jesaya ro di angka sundut na mangihut tusi boi do marnida panggohion ni bagabaga on di sadasada peristiwa sejarah na adong pardomuanna tu nasida. Rupani, di taon 701 sM di na tartungkum huta Jerusalem (ida Patujolo) jala mansai targogot Raja Hiskia dibahen, di sada borngin, dibunu suruan ni Jahowa do 185.000 halak parangan ni Assur. Ndang tarbahen si Sanherib raphon paranganna angka na tinggal i be manorushon panungkumon i, gabe mulak ma nasida tu tanona, jala sahat disi mate tarbunu ma ibana (Jes.37:36-38). Dung i, marhasonangan ma halak Juda. Halak Israel satingki i, na boi do mamereng i songon panggohion ni bagabaga on. Alai anggo panggohion na sasingkopna masa do i di Padan na Imbaru (Jer.31:31-34), di ari ni Kristus Jesus dohot di ari sogot.
Di ari on, sahat hita tu Advent na paopathon. Advent na parpudi nama on di hita di Taon Parhuriaon on, ai di ari Jumat dohot Sabtu na ro on, tanggal 25-26 Desember 2009 sahat ma hita tu Natal manang Parningotan di Hatutubu ni Tuhanta Jesus Kristus dung jolo tapatupa Parningotan di Borngin na Badia di bodari ni ari Kamis, tanggal 24 Desember 2009 on. Dung tabolus tolu minggu Advent, ndang parsoadaon, otik godang nunga adong di hita pangantusion na lam tanak taringot tu Advent i. Alai songon na mangarataratai, denggan do ulahan,Hombar tusi, dua minggu na salpu, di Advent-2 diparade do rohanta tu panagamon dohot parningotan di haroroNa na parjolo i, jala di minggu na salpu, di Advent-3 gumodang do rohanta ditaiti tu panomunomuon dohot panagamon di haroroNa na parpudi. Laos songon i ma di ari on, di Advent-4 on, diulahi do muse mangarahon hita manatap tu tingki na ro sogot na salelenglengna. Songon dia ma i patupaonta?
Na parjolo, tapauba ma rohanta. Pardenggan basa do Jahowa jala parholong roha, lambat tarrimas jala parasi roha godang. Ndang tongtong Ibana manorui, ndang gotos rohaNa ro di salelenglelengna. Molo manguhum pe Ibana ndang na laho mangambolonghon, ala ni i diantan do uhumNa jala dipaimaima do hamumulak ni pardosa i, asa asianNa musengani. I do naung pinatupa ni Debata di bangsoNa Israel uju i, dung muba rohanasida, dipalua do nasida sian uhumNa jala diasii. Apala i ma Barita na Uli ni jamita Advent-4 on tu hita. Mardosa do hita di adopan ni Debata. Alai ala ni asi dohot holong ni rohaNa disuru do AnakNa Jesus Kristus i ro tu tano on laho paluahon hita. Uju Kristus i papatarhon diriNa di tongatonga ni natorop, tung apala hamubaon ni roha i do na parjolo dijouhon, didok: “Nunga dapot tingkina; nunga songgop harajaon ni Debata. Pauba hamu ma rohamuna, jala haporseai hamu ma Barita na Uli i!” (Mrk.1:15). Laos i ma nuaeng na dijouhon tu hita di Advent-4 on dohot di Pesta Natal na ro, naeng tapauba be rohanta, asa diri hita bahen hasangapon dohot hamuliaon di goarNa.
Na paduahon, tangi ma hita di soara ni hata ni Debata. Tu bangso Israel naung muba jala na malua i, disuru Debata do angka guru na patubegehon hata dohot lomo ni rohaNa. Angkup ni i, sai dipaihutihut do nasida jala dipatongontongon tu dalan lomo ni rohaNa marhite soaraNa, soara ni TondiNa, soara ni patikNa naung sinuanhonNa tu rohanasida, dohot marhite panggora ni rohana be. Ala ni i gabe boi ma nasida mamolati na denggan sian na roa. Tu hita pe, dilehon Debata do angka parhalado na mangajarhon tu hita lomo ni roha ni Debata. Dilehon do tu hita hataNa, dipaihutihut jala dipodai do hita marhite soara ni Tondi Porbadia, soara ni patikNa naung sinuanhonNa tu ateatenta, dohot marhite panggora ni rohanta be laho patongonhon langkanta tu dalan hasintongan. Songon halak naung muba jala malua, naeng ma tangi hita di soaraNa i. Marhite na songon i, boi ma hita mamolati na denggan sian na roa, boi mananda, pasidinghon manang mangalo angka sipanginnsahi na mangulahon hahisapon, hajahaton ni rohana be; angka pamolamola na mangolu nian alai na so martondi. Tarpauliuli hita ma nang dirinta di atas ni haporseaonta na badia, martangiang di bagasan Tondi Porbadia, jala mian di bagasan holong ni roha ni Debata (Ida Turpuk Sijahaon, Jud.1:18-26). Sabalikna, tapasiding hita ma nasa ragam ni hasipelebeguon angka na kuno manang pe na moderen, isara mammonisme, materialisme, konsumerisme dohot na asing.
Na patoluhon, maimaima ma hita di hapataran ni Tuhanta Jesus Kristus dohot hangoluan na salelenglelengna. Tu bangso Israel naung muba jala malua i dibagabagahon Debata do hasosonggop ni tingki hadameon dohot hadumaon. Ndang adong be disi na tumatangis, ai lilitan ni Debata ma bugangnasida jala pamalumonNa holiholinasida na magas binahen ni paminsangNa; ndang adong na hurangan, ai pasingkopon ni Debata do sipanganon dohot siinumon. Sandok sonang do sude disi, mariaia jala marlas ni roha. Di hita, bagabaga na marhahonaan tu hangoluan sogot do i na mangihut tu haroro ni Tuhanta Jesus Kristus paduahalihon. Na manghirim jala na maimaima do hita disi. Panghirimon dohot suasana ni surgo i naeng ma tercermin i di Advent dohot si Natal na tapatupa. Na tardungdung hita do i marhite Advent dohot Natal na di bagasan hadameon, hasonangan, dohot las ni roha. Hajujumpang ni i ndang dijamin i marhite dana na cukup, materi na gukguk, manang pesta na meriah, marhite haporseaon do, hamubaon dohot roha na ungkap tu Tuhan i.
Diposting oleh Pdt.MV Simanjuntak di 03.10 0 komentar
SERMON JAMITA TU MINGGU ADVENT-III, 13 DESEMBER 2009
Masa do jamita on di Prea, di pardalanan parpudi ni Jesus tu huta Jerusalem.
Di bd.9:51, dipungka barita ni pardalanan i jala marujung ma i di huta Jerusalem, di sitaonon dohot hamamateNa. Deba sian ayat ni turpuk on tarjaha do di inganan na asing, di bagasan konteks na marasing. Na boi masa do i ala godang do sian pandohan ni Jesus na diulahi di tingki dohot di inganan na asing jala di bagasan konteks na marasing. Alai laos boi do i ala na ganup panurat ni Evangelium i do na manusun angka pandohan i hombar tu cara dohot sangkapna be di na manurathon Barita na Uli i.
Ndang torang manang na ise do na manungkun Jesus i dison. Ra, ndang sada sian angka naung tagoar sisean ibana, na sian ruarna do. Disura roha, nunga hea ibana pajumpang dohot Jesus jala mambege hataNa. Di sada parjamitaonNa rupani, di pangajarion manang di parsualonNa maradophon angka parise dohot sibotosurat. Disungkun ibana do Jesus i, didok do: “Tuhan, otik do ulaning na saut malua?” Haluaon dia do nidokna? Sian angka ayat na mangihut torang, haluaon sogot do. Sadalan tu na tinaringotan di Sermon Jamita tu Minggu 24 dung Trinitatis, 22.11.2009, na so torang dope di Padan na Robi taringot tu haheheon dohot hangoluan sogot, jala na gabe mardua halak Jahudi taringot tusi, na deba porsea na deba nari ndang, laos mardua do nasida nang taringot tu haluaon i. Di angka na so porsea di haadongon ni haheheon dohot hangoluan sogot i, pangantusion ni haluaon i dihonahon do tu habobongot tu Harajaon Jahudi Messianis. Di ujung ni angka ari, songon i ma haporseaonnasida, ro do Messias na pinarbagabaga i; pajongjongonna ma Harajaon Jahudi Messianis na meliputi sandok portibi on. Asing ni angka pardosa na sumalin, sude do halak Jahudi bongot tusi jala gabe warga utama. Na marlapatan ma i, sude do halak Jahudi malua; malua ala Jahudi. Di angka na manghaporseai, pangantusion ni haluaon i dihonahon do tu haheheon dohot hangoluan sogot. Jesus sandiri dipodahon do taringot tu haheheon dohot hangoluan sogot i. Hombar tusi, gabe dibereng halak ondeng ma na boi do Ibana bahen panungkunanna laho manggohi rasa ingin tahuna na taringot tu pandapot umum na mandok na otik do na saut bongot sogot tu surgo i. Marpangguruan tu barita haluaon sian tano Misir, na holan dua do sian angka na tangkas marnida jala mangantusi haluaon i na saut bongot tu tano Kanaan, i ma si Josua dohot si Kaleb, gabe adong ma pandapot umum na mandok na otik do na bongot tusi, jala hombar tusi ma disungkunhon: “Tuhan, otik do ulaning na saut malua?”
Alai ndang olo Jesus manaringoti haluaon i songon objek ni panghataion na teoretis demi memuaskan rasa ingin tahu ni manisia. Di Ibana, rumingkot do di jolma i na mamastihon parsidohotonna di haluaon i sian na marsualsual manang berspekulasi taringot tu angka na naeng ro. Hombar tusi, ndang dialusi sungkunsungkun i, alai disosoi do na umbegesa asa mangaringkoti haluaonna be. Hombar tusi ma didok: “Marungkil ma hamu asa masuk sian pintu na gogot i.” Marungkil (Gr. agoonizesthe) mandok marusaho sian nasa gogo (strive/berusaha manang berjuang keras) bahkan manaon (agonize/menderita sekali). Na marharoroan do hata i sian dunia olah raga ni halak Gorik. Marusaho do ganup atlit sian nasa gogona laho pabosihon dagingna; dipukpuhi dagingna, ditaon na hansit, diporsan na dokdok, jala diorom nasa sioromonna anggiat tung tardungdungsa hamonangan i. Tudos tusi, demi haluaonna be, ingkon marungkil do ganup halak. Ndang sae tusi holan sangkap manang keinginan, alai ingkon adong do usaho na marsitutu. Taringot tu na mamongoti haluaon i, dipatudos do i tu na mamongoti pintu na gogot. Di huta angka na marparik (bertembok) di Palestina adong do pintu na gogot. Na diparade do i tu angka pamolus na naeng marborngin. Ndang sai boi nasida sahat tu huta di na ungkap dope pintu godang, ingkon sian pintu na gogot i nama nasida boi masuk. Alai i pe, molo dung bagas borngin tong do dihinsu. Molo dung songon i, manang na ise pe ibana ndang na boi be i bongot. Ala ni i, ingkon marungkil do nasa pamolus laho bongot sian pintu i; ingkon dihudus ma rupani pardalanna, ndang boi marlanggelangge asa sahat tusi topet di tingkina. Songon i do na mamongoti haluaon dohot hangoluan sogot i, ingkon dipastihon do i saleleng arian, lapatanna tingki mangolu. Ndang adong na umboto tingki dohot sadihari ni hamamatena be. Ala ni i ingkon tibu do buaton ni ganup haputusan taringot tu na manjalo haluaon dohot hangoluan i, ai sanga songgop borngin, lapatanna ro hamatean i, nunga salpu be tingki parasian i.
Di ay.25, mamangke gombaran na asing diulahi dope muse pingkiran i. Di halak Jahudi, songon i do pangalahona, molo dung disordak nampunasa pintu ni bagasna bornginna i, na marlapatan do i, sahat ro di manogotna ndang rade be ibana manjalo jala pabongothon na ro. Boha pe dibahen manuktuhi, ndang laho ungkaponna. Songon i ma digombarhon dison, di ari uhum sogot i godang do na so dipaloas bongot ala tarlambat mangaringkoti hangoluan ni tondina. Lomo do nian rohana malua, alai saleleng arian jala ungkap dope pintu i, lapatanna saleleng di ngoluna ndang dipangke kesempatan i, gabe ditulak.
Parjumpangan dohot Jesus na so dipaujung marhite na mambuat haputusan taringot tu na manjangkon Ibana di bagasan haporseaon ndang marguna. Torop do sian Jahudi angka na satingki dohot Jesus na hea mangan jala minum dohot Ibana (tumingkos, di adopanNa) isara ni na 5000 dohot na 4000 halak na tinamueanNa i (Mat.14:15-21 pat; 15:32-38); torop do na paihutihut Ibana laho umbege hata dohot podaNa, jamita dohot pangajaranNa di angka dalan manang di alaman ni hutana be, jala torop do na dohot marnida tanda na pinatupaNa. Dohot hata na asing, di hajolmaon jonok do nasida tu Ibana, ai sabangso do nasida, saparsaoran; dihaholongi do nasida jala disarihon hasonangannasida, dipamalum na marsahitnasida, diajari nasida, dipodai jala dijamitai. Idaon sian i sai hira naung sisean do nasida, jala sihol rohana di haluaon. Alai nang pe songon i, ndang sude nasida sahat tu na mambuat haputusan laho manjangkon Ibana di bagasan haporseaon. Ala ni i, di ari uhum sogot i tulahon ni Jesus do nasida. Dipangasahon nasida pe saluhutna i, dohononNa do: “Ndang Huboto hamu manang sian dia. Sumurut ma hamu sian Ahu, hamu sudena siula hageduhon.” Sumurut mandok, borhat, manirpang manang sirang. Tu dia?
Di ay.28 didok, tu balian; lapatanna tu ruar ni surgo manang banua ginjang sibongotan ni angka na monang i; tu na holom marimpotimpot, tu inganan ni anggukangguk dohot na patungoripon (pat.Mat.8:12 par), i ma naroko manang banua toru i. Hombar tu bayangan ni halak di tingki i, digombarhon do dison na pajonokjonok do surgo dohot naroko i, boi masitatapan sian na sada tu na sada nari. Di Luk.16:22-31 digombarhon, masigoraan pe boi do, alai ndang boi masitariparan ai adong do sada lung na bagas mangholangholangi (pat.Luk.16:22-31). Sian banua toru i ditatap nasida ma si Abaraham, si Isak, si Jakob ro di angka panurirang di surgo i, gabe mansai paet ma panghilalaannasida. Lam tu paetna do i dung diida nasida halak sileban angka na so bangso ni Debata jala na so parjambar di parpadananNa hian hundul marsipanganon di harajaon ni Debata. Harajaon ni Debata, i ma panghuasoion ni Debata di jolma na di bagasan parsaoran holong na mansai rosu na suman parsaoran ni ama tu angka anakna. Di bagasan Jesus Kristus naung ro tu tano on nunga songgop harajaon i, alai buni dope. Alai sogot patar ma i di bagasan hamuliaonna. Disi pajumpang ma jolma tu Debata, saor tu Ibana adop bohi tu bohi. Dipatudos do jotjot harajaon i tu parmanganon (pat.Luk.14:15; 22:30; Mat.26:29). Isi ni harajaon i do na niondolhonna disi. Las ni roha do isi ni sada parmanganon, hatuaon (kebahagiaan) dohot hasangapon (honor/kehormatan). Songon i, las ni roha do isi ni hangoluan sogot i, gok hatuaon, hasonangan, hadameon, hasangapon dohot hamuliaonna. I ma siteanon ni angka na monang, angka na porsea sian sude bangso na di sandok portibi on.
Panimpuli ni turpuk on didok: “Angka naung parpudi hian tupa gabe parjolo, jala angka naung parjolo hian tupa gabe parpudi.” Hombar tu sangkap hatuaon ni Debata na taringot tu jolma, dipajolo hian do halak Israel, ai tu nasida do parjolo dipapatar diri dohot lomo ni rohaNa. Alai di hasasautna, secara umum gabe dijoloani bangso na leban do nasida. Gabe parpudi nasida, ndang ala ni haisraelonna, ala ni hasohaporseaonna do; songon i angka na leban, gabe parjolo nasida ndang ala ni hasilebanonna, ala ni haporseaonna do. Hatontuan na torus do i. Secara pribadi, na sian Jahudi pe boi do gabe na parjolo, jala na sian sipelebegu hot na gabe na parpudi saguru tu haporseaon manang hasohaporseaonna be.
Patolumingguhon ma nuaeng dung na bongot hita tu Advent. Dua minggu na salpu, di na mamongoti Taon Parhuriaon na imbaru on nunga niondolho, dohot haroroNa na paduahalihon sogot di ari parpudi. Di jamita di Minggu Advent-2 na salpu i, gumodang do hita diparade tu panomunomuon dohot parningotan di haroroNa na parjolo i sipatupaonta di Natal na naeng ro. Di jamita Minggu Advent-3 on, gumodang ma hita diarahon tu panagamon di haroroNa na paduahalihon. Songon dia ma hita managam disi? Marojahan di turpuk on tauji ma jolo pamanathon i.
Na parjolo, tapasiding ma sualsual na taringot tu angka na masa sogot. Di tongatonga ni halak Jahudi na porsea di haheheon dohot hangoluan sogot tubu do sungkunsungkun na mandok otik manang godang do ulaning na saut malua? Marpangguruan tu haluaon sian Misir, na holan dua do sian angka na tangkas marnida jala mangantusi ulaon habalgaon na pinatupa ni Debata marhitehite sian tanganNa na gogo na saut bongot tu tano Kanaan, i ma si Josua dohot si Kaleb, adong ma pandapot umum na mangarajumi na otik do na saut bongot sogot tu surgo i. Suman tusi, di tongatonga ni hita halak Kristen pe, angka na naeng masa di ari sogot i mansai manarik do i hataan. Molo adong pandohan ni Bibel i na mangungkaphon otik taringot tusi, angka na sian buku Pangungkapon rupani, cenderung do i dipatorang marhite hatorangan na ‘satorangtorangna’. Ala ni torangna, gabe sai hira naung hea do na patoranghon i sian i, hira naung hea diida jala dialami. Mansai manarik do i di torop halak, ai marhite i terpenuhi do rasa ingin tahu ni hajolmaonna. Di na asing muse, dipangke do i gabe objek ni sualsual. Rupani, adong do halak na sungkunsungkun mandok: “Ai marisap do halak sogot di surgo i?” Gabe adong ma na mangalusi i mandok: “Ndang,” alai na asing mandok: “Porsea do ahu, paradeonna do sigaret disi.” Alai sude i fantasi kosong do jala na so marlapatan. Di na disungkun halak Tuhanta Jesus di jamita on taringot tu na songon i, ndang olo Ibana mangalusi. Marhite i naeng podahononNa do tu hita, manang na boha rumang dohot pangalaho ni hangoluan sogot i ndang porlu dope i botoonta saonari (pat.1 Joh.3:2), jala ala ni i do umbahen na so dipatorang i di Bibel tangkastangkas. Na ringkot di hita nuaeng i ma, naeng porsea hita na adong do hangoluan sogot i jala na diparade do i laho bongotanta.
Na paduahon, taparhaseang ma tingki parasian ni Debata. Tu halak Jahudi satingkiNa dipodahon Jesus do asa marungkil jala mamastihon parsidohotonna di hangoluan sogot i saleleng arian, lapatanna saleleng di ngoluna be. Sanga ro borngin, mandok ro hamatean ndang adong be kesempatan, ai nunga salpu tingki parasian i. Pardomuan tu Jesus na so dipaujung marhite na manjangkon Ibana di bagasan haporseaon ndang adong gunana. Joloanan ni halak do sisongon i gabe masa ma na parjolo hian gabe parpudi, jala na parpudi hian gabe parjolo. Laos singotsingot ma i tu hita na mangolu di angka ari na parpudi on. Ndang mura dalan tu surgo i, rahis do jala maol. Ala ni i, ingkon marungkil do hita mardalan disi. Di ngolu on do kesempatan laho memiliki hangoluan i; disi do boi begeon Barita na Uli i jala disi buaton haputusan taringot tusi. Persinggungan tu Barita na Uli dohot na mandai angka parsaulian marhite sian i, isara na marsiajar di parsikolaan ni Kristen manang na mangula di huria manang di angka lembaga kristiani alai ndang hea sahat tu haporseaon, ndang marguna. Laos songon i do nang angka naung targoar Kristen jala naung gabe ruas manang parhalado ni huria; diula pe angka ulaon parhuriaon, jala deba sahat do tu manurirangi, pabali sibolis, dohot na patupa angka tanda halongangan (pat.Mat.7:22), hebo marhobasi di Advent, parsidohot jala mansai aktif di angka pesta Natal, alai ndang hea dipastihon haluaon dohot pemilikanna di hangoluan sogot marhite na manjangkon Jesus Kristus di bagasan haporseaon, tong do ndang marguna. Ala ni i, binsan mangolu dope, tapastihon be ma parsidohotonta di haluaon dohot hangoluan sogot i; tajangkon ma Tuhanta Jesus Kristus naung ro i di bagasan haporseaon jala marsitiopan ma hita di poda na sintong naung dijarhon tu hita, jala marsihohot di hata nang di ulaon na denggan (2 Tes.2:13-17).
Diposting oleh Pdt.MV Simanjuntak di 02.49 0 komentar
“Ai Ho do nampuna harajaon dohot hagogoon dohot hasangapon ro di saleleng ni lelengna. Amen.” (Mat.6:13b)
So tarhilala, nunga sahat hita nuaeng tu bulan Desember, bulan na parpudi di taon 2009 na tadalani on. So pola piga ari nari, salpuhononta ma taon on laho mamongoti taon na imbaru, taon 2010. Molo manaili hita nuaeng tu angka bulan naung tabolus i, idaonta do disi godang ni na masa. Ala ni godangna, ndang na tarpajojor hita i sadasada. Alai ra, na boi rimpunonta tu angka na masa i tu manang piga pangarimpunan, isara peristiwa alam, politik, ekonomi, dohot na asing.
Songon Kristen hita naeng berengonta do angka na masa i sian panatapan ni haporseaon. Hombar tusi dohononta ma, luhutna i ndang simbil i sian huaso ni Debata na mangatasi jala na manggomgomi nasa na adong. Di na mandalanhon panggomgomionNa i, adong do sada na diparrohahon Debata, i ma tangiang ni na porsea. Hombar tusi dohononta ma, angka na tabolus di taon on ndang simbil i sian alus ni Debata tu angka tangiangta. Ragam situtu do na tatangianghon. Alai hombar tu tema na na manogunogu hita laho mandalani bulan Desember on, tapahimpu ma sudena i di tangiang na pinondahon ni Tuhan Jesus Kristus tu hita. Na parjolo, tapangido do angka na marhahonaan tu Debata dohot tu harajaonNa, i ma habadiaon ni goarNa, hasosonggop ni harajaonNa, dohot hasasaut ni lomo ni rohaNa di banua tonga on songon na di banua ginjang; dung i, paduahon angka na ringkot di hita, i ma hangoluanta siapari, haseaan ni angka dosanta, hasisidingta sian pangunjunan, dohot haluaonta sian na jahat. Luhutna i digohi Debata do di hita di na sataon on. Holan ala ni i do umbahen na mangolu jala horas hita sahat tu tingki on. Ia masa pe saluhutna i ndang ala ni diri manang ala ni haburjuonta, ala Ibana sandiri do, ala ni asi ni rohaNa. Ala ni i, di na manjalo saluhutna i ingkon tu Ibana do pasahatonta pujipujian, harajaon, hasangapon, dohot hamuliaon.
Laos i ma na ringkot parrohahonon jala hangoluhononta di na mandalani bulan Desember 2009 on. Adong tolu buhu ni tingki na mansai arga sibolusonta di bulan on. Na parjolo, Advent; na paduahon, Natal; jala na patoluhon, Ujung Taon. Ingkon auhononta do, angka i pe alus ni Debata do i tu tangiangta. Molo dipaloas Debata hita mamongoti Advent dohot mamestahon Natal di taon on, na marlapatan do i na ditangihon Debata do joujou ni dangolta, disuru AnakNa Jesus Kristus i manopot jala paluahon hita; songon i, molo dipaloas hita sahat tu Ujung Taon laho mamongoti Taon na Imbaru na marlapatan do i na ditangihon do tangiangta taringot tu panogunoguon dohot pangiringiringonNa di hita, jala dialusi hita paboa na so marujung do angka asi ni rohaNa, mulak rata do i tahe ganup manogot. Ala ni i, manang di na maradvent, manang di na marnatal, manang pe di na laho manalpuhon taon on naeng hatindanghononta do songon na nidok ni tema ni bulan Desember on: “Ai Ho do nampuna harajaon dohot hagogoon dohot hasangapon ro di saleleng ni lelengna. Amen.”
Diposting oleh Pdt.MV Simanjuntak di 18.25 0 komentar
Andorang di sikola metmet dope ahu, ro do sahali Wakil Presiden Republik Indonesia, Bapak Drs.Muhammad Hatta tu luatnami. Naeng dohot do hami mamereng nasida. Ala ni i borhat ma hami manang na piga halak dakdanak mardalan pat sian hutanami, marrhira 12 batu daona tu Siborongborong. Sahat disi, nunga mansai torop halak hudapot hami. Angka parsikola na sian kota i jongjong marbaris di topi ni dalan i. Ganup do nasida maniop mandera Merah Putih na metmet. Di pudina, sahat tu emper ni angka jabu dohot toko marjongjongan manang hundulhundul angka ama, ina, naposobulung, ro di dakdanak.
Taho do lelengna asa ro. Sanga do hami ngolngolan paimaimahon. Dung i adong ma na manggorahon: “Nunga ro be.” Manigor hapogan ma hami sude mamereng. Marbubur na deba tu topi ni dalan i, masisosahan asa boi tumangkas marnida na sangap i. Tongon do, ai tarida ma mobil marudurudur, jala sian Doloksanggul do haroroanna. Dung i mamolus ma rombongan i sian jolonami. Alai ndang nanggo dipalambat pardalan ni angka mobil i, jala ndang adong sian nasida na manghiraphon tanganna tu situan natorop na marsuraksurak manjoujouhon: “Mardeka, Horas,” manang “Selamat Datang,” alai laos songon i do sude marngenges dompak Tarutung. So pola piga dan salpu ma sude. Aha do hinarohonna, tu dia tujuanna, sadihari jala sian dia do nasida mulak, ndang adong na umbotosa.
Dung i, bubar ma natorop i jala mulak tu hutana be. Hami pe, mulak ma mardalan pat tu hutanami dung jolo mangallang goreng pisang sada be na mararga sasatali (Rp.0,25). Ndang anggo minum, ai holan satali be do hepengnami. Dungkon ni halojaon, ndang adong na dapot ahu sian pardalanan i. Ndang boi ahu rupani marhatuahon diri tu angka donganhu mandok: “Nunga huida Wakil Presiden Republik Indonesia,” ai tutu do ndang huida. Holan on do, huida do anggo mobil na paduahon i, ai ninna na mandok, i do na mangusung na sangap i. Manang na sintong i ndang huboto. Dung magodang ahu jala gabe pandita, lumobi di tingki Advent dohot Natal, jotjot do i huingot. Jala ganup huingot i, sai hudok do di bagasan rohangku: “Lojana i, jala otona i hami tahe.”
Songon i, torop do halak Kristen na so hurang hebona di Advent dohot di Natal. Hebo do angka keluarga paradehon abit, kue, dohot gabagaba di jabuna be. Hebo do angka huta, angka punguan, angka parsikolaan, angka kantor, dohot angka na asing manghobasi pestapesta Natal. Tu sangkap i, dipatupa do angka parguru endeon manang latihan drama, jala ditahi na deba do patupa binda manang makan bersama. Hebo do angka huria marsadasada dohot angka punguan di bagasanna. Songon na marsiadu sude patupa pestana be. Asing pesta ni dakdanak, asing pesta ni bajarbajar, asing pesta ni naposobulung, asing pesta ni ina, asing pesta ni ama, asing pesta hadomuan manang Natal Umum. Adong dope tahe na patupa pesta ni ganup lunggu. Ndang hatadingan nang angka huria manang denominasi, masyarakat dohot pamarenta, hebo do patupa Natal Oikoumene. Alai lalap marhobas dohot marpesta, jotjot do masa, Jesus na gabe sintuhu ni Natal i simbil do sian pamerenganna. Ise jala boha do Ibana, dia do hinarohonNa, ndang diboto; aha do binoanNa jala dia do na pinangido ni rohaNa sian ganup jolma, ndang dirohahon. Ala ni i lam simbil ma Jesus i sian nasida, ai ndang tagamon olo Ibana sorang tu angka na gulutan rohana di hariburon, tu angka na marhatuahon diri holan ala ni pesta dohot parsaulianna, alai na so mangarohahon Ibana sandiri. Tu angka sisongon i dohononNa do tahe songon nidok ni si Amos: “Huhagigihon, biasan Ahu mida angka ari rayamuna, jala ndang dihalomohon rohangKu angka luhutanmuna. Paholang ma sian Ahu hagunturon ni angka endemuna, jala ndang lomo roha ni pinggolHu umbege soara ni sordammu.” (Am.5:21,23)
Diposting oleh Pdt.MV Simanjuntak di 18.18 0 komentar
SERMON JAMITA TU MINGGU ADVENT-II, 6 DESEMBER 2009
Panurirang Maleaki mangula do di tano Juda dung salpu habuangan Babel.
Nunga adong bagas joro (pat.3:1, 10). Dipungka halak na mulak sian habuangan i do muse pajongjong joro i di taon 520 sM jala sidung ma i di taon 516 sM. Mamungka sian i, berlangsung ma muse pameleon di langgatan di joro i na niulahon ni angka malim (pat.1:7; 2:1). Tardok sega do moral ni bangso i hatiha i, ala na so hombar panghirimonnasida tu kenyataan. Di hamumulaknasida tu tano i, mansai timbo do semangat dohot panghirimonnasida. Alai dung manang na sadia leleng ndang jumpang hadumaon songon na hinirimnasida, ganggu ma na deba di asi ni roha ni Debata (pat.1:2). Ndang parduli be nasida di patik ni Debata, ai gabe adong ma na maniranghon na niolina laho mambuat boru sipelebegu. Pangalaho i mansai tangkas do i dialo si Esra dohot si Nehemia na mangula di Juda di sekitar taon 450 sM. Dipaksa tahe angka baoa sisongon i maniranghon tungganeboruna boru sileban i. Sian i boi ma simpulhonon, na mangula do si Maleaki on di parholangan ni taon 516 sM tu taon 450 sM. Tangkasna, marhira di parmulaan ni abad-5 sM.
Dipungka do turpuk on dohot hata: Ida ma. Na marlapatan do i, adong pardomuanna tu ayat na di jolona, i ma bd.2:17. Disi ditaringoti do hasohaporseaon ni halak Juda, ai didok nasida do, na denggan jala lomo do roha ni Debata di siula hajahaton, jala ala ni i ndang tagamon be Ibana mandabu uhum. Di turpuk on, dialusi do i, didok, naeng ro ma Debata manopot bangso i. Hombar tu sangkap i suruonNa ma jolo suruanNa (Hbr. mal’aakiy/my messenger/utusanKu) laho padirihon dalan di joloNa. Molo naeng ro sada raja tu sada luat, somalna, sai jolo disuru do patujolona paturehon nasa na mardomu tu harorona i. Songon i ma Debata marsuru suruanNa laho padirihon bangsoNa asa rade manjangkon Ibana. Sipatureonna do harohaon ni bangso i asa mangantusi di lapatan ni hasesaan ni dosa dohot haluaon. Ise do suruan i? Di bd.3:23 didok Panurirang Elia. Tontu do, ndang Panurirang Elia na martaringot di buku Rajaraja i non i mulak mangolu, alai halak na asing do. Angka jolma na satingki dohot si Maleaki ro di sundut angka na ro di pudina, sai boi do marnida panggohion ni panurirangon i di diri ni sasahalak suruan na mangula di bagasan tondi dohot hagogoon ni si Elia.
Ro do Tuhan i ‘raphon’ suruan ni parpadananNa (Hbr. uwmal’ak habariyt/the messenger of the covenant/malaekat perjanjian). Ise do i? Adong do na mangarajumi na suruan na nidok ondeng do i. Alai toropan do mangantusi i songon panggoarion na asing ni Tuhan i. Sipata dipapatar Debata do diriNa marrumang surusuruan. Marasing do i sian na papatar diri marhite surusuruan. Molo di na parpudi on, manghatai do surusuruan i atas goar ni Debata na marsuru ibana (pat.1 Mus.21:17 du), alai di na parjolo i atas goarNa sandiri (pat.1 Mus.16:7 duu; 22:11 duu). Ro do Tuhan i laho mamongoti joroNa. Nunga nidok di jolo, di tingki i, nunga dipajongjong bangso i muse joro i. Ndang apala songon uli dohot tongam ni na pinajongjong ni si Salomo uju i. Ndang adong be disi poti parpadanan na songon tanda kehadiran ni Debata di tongatonga ni bangso i. Ala ni i gabe menek do roha ni bangso i, lumobi angka na sanga dope marnida joro na parjolo i. Toho do ulaning hadir jala mian dope Debata di joro i? Si Maleaki mandok dison, tompu ma ro Tuhan i tumopot joroNa. Na nidokna disi, nang pe so songon na parjolo i uli dohot tongam ni joro i, nang pe so disi be poti parpadanan i, jala nang pe so disonggopi ombun hamuliaon (shekinah) ni Jahowa (pat.1 Raj.8:10-11), unang ma pola gabe menek roha ni bangso i ala ni i, ai na ro ma Tuhan i jala maringan disi. Taringot tu haroroNa i sampe do dua hali i dihatahon dison. Na mangondolhon sintongna do i; ndang gaitgait i, alai tibu nama i masa. Na gabe apulapul ma i tu angka na malungun dope di hajojonokNa, angka na so mangapian dope di parjahat dohot di hajahatonna.
Haroro ni Tuhan i dipahami si Maleaki do i songon ari ni Jahowa. Konsepsi ari ni Jahowa (ari ni Tuhan i) mulakulak do i tarjaha di Padan na Robi. Ari hasiapon na sian Jahowa do i (Jes.13:6; Joel 1:15), ari na sogir ala ni parpiarpiar ni rimas ni Jahowa (Jes.13:9), ari hamusuon (Hes.13:5), ari partubolan tu angkaMaradophon Ibana di haroroNa i, ndang adong na manahan jongjong. Ndang adong na tigor nanggo sada, sude do pardosa jala parhahurangan (pat.Ps.143:2). Ala ni i, sasintongna nian, sude do ingkon mago. Alai tuani ma, ndang ro Ibana laho mangalengsehon saluhut, na papitahon do. Di na papitahon i tutu, adong do na ingkon dilengsehon manang diambolonghon. Suman tu api ni panopa (refiner/pemurni logam) na mangarotonghon deba sian bosi (logam) na pinapitana i, dohot songon sabun ni panunsi na melarutkan angka na rotak na lohot di pahean na sinunsina, songon i ma Debata mangalengsehon jala mangambolonghon angka parjahat asa diri di Ibana sada bangso na ias jala na ture, na bonar jala na badia.
UlaonNa na papitahon i pungkaonNa do sian bagas joro, sian tongatonga ni angka malim manang halak Lepi. Di bd.1:7-8 ditaringoti do na diboan angka malim do tu langgatan ni Debata sagusagu na ramun, jala dipelehon nasida do pinahan na mapitung, na pangpang, dohot na marsahit. Sian i tarida naung sandok mago do parbinotoan di na denggan sian na sabangso i. Nunga mago i sian ruas, ai diboan nasida do pelean na so hombar tu patik i; nunga mago i dohot sian malim, ai ndang ditulak nasida i, dijalo do jala dipelehon. Alai boi do jumpang dope parbinotoan i di ruas, ai diboan nasida do angka na hombar tu patik ni Debata, alai digonti malim i ma i dohot na roa, gabe di nasida ma angka na denggan i. Ia naeng pita bangso i ingkon barani do angka malim maminsang dohot manulak halak angka na naeng mamelehon na maralo tu patik i, ingkon olo do nasida mamodahon dohot manjalo jala mamelehon holan angka na denggan, jala ingkon na marpangalaho do nasida di bagasan habadiaon, hatigoran dohot hasintongan. Molo dung songon i tarhalomohon Debata ma hajongjongan dohot ulaonnasida songon siboan pelean sipanganon di Jahowa di bagasan hatigoran. Hapitaon ni angka malim manang na boha pe marhinorhon do i tu hapitaon ni bangso i, dung i tarhalomohon Debata ma muse angka pelean ni bangso i.
Padua minggu on ma dung na bongot hita tu Advent di Taon Parhuriaon na tadalani on. Di Advent-1 na di ari Minggu na salpu i, diondolhon do tu hita hadirion ni Jesus Kristus na ro i. Siparmonang do Ibana, Raja ni Hadameon, Raja ni angka raja jala Tuhan ni angka tuan, Bintang Sipaias na marsinondang i. Nuaeng, di Advent-2 on gumodang ma rohanta ditaiti tu sangkap ni haroroNa i. Hombar tu turpuk on, na ro do Ibana laho mamongoti joroNa dohot laho papitahon bangsoNa. Andorang so haroroNa i, didok, jolo ro do si Elia laho paturehon dalan di joloNa. Di diri ni si Johanes Pandidi, nunga digohi be bagabaga i (Mat.17:10-13). Ibana do na targoar patujolo ni bohi ni Tuhan i (Luk.1:76); soara ni na manjoujou di halongonan na mandok: “Pature hamu ma dalan di Tuhan i; pahornop hamu ma sidalananNa i” (Mat.3:3). Rohanta do na nidokna disi, i do sipaulion jala sipatureonta hombar tu na nidokna i: “Pauba hamu ma rohamuna, ai nunga songgop harajaon banua ginjang i” (Mat.3:2 par). Roha do pusat ni ngolu. Jadi, paubahon roha mandok, paubahon ngolu. Ndang hamubaon na pasumansumanhon manang na paulaulahon, ingkon na sian nasa roha do, sian nasa gogo dohot sian nasa tondi. Apala i ma na disoarahon tu hita di Minggu on, naeng hita gabe jolma angka na muba roha. Dia ma konkritisasi ni hamubaon i? Marojahan di turpuk on, saotikotikna adong dua na boi dohonon, i ma:
Na parjolo, padirihon ngolunta asa gabe joro parmianan ni Tuhanta na ro i. Hombar tu na Didok si Maleaki di jamita ari on, naeng ro do Tuhanta i laho mamongoti joroNa. Hita do joroNa i, bagas habadiaonNa; marsasahalak (pat.1 Kor.3:16; 6:9; 2 Kor.6:16) manang pe marsasapunguan (pat.Eps.2:21). Sadalan tu na nidok ni si Johanes di barita ni inkarnasi i na mandok: “Gabe daging ma hata i jala maringan di tongatonga ni hita on” (Joh.1:14a), naeng bongotanNa do hita jala ingananNa; naeng saor Ibana tu hita, gabe Immanuel, na mandok: Donganta ma Debata (Jes.7:14b; Mat.1:23b). Tontu do, ndang olo Ibana bongot jala masaor tu halak na so badia, manang sorang jala maringanan di tonga ni punguan na sorat binahen ni parminumon dohot parmabuhon jala na pasahat diri tu pargadombuson. Apala i ma siparrohahononta di Advent on asa unang madabu hita tu panarihon ni roha di angka na marhanonaan tu ruhutruhut ni pardagingon sambing, isara na parade pahean na arga jala na uli asa boi tampil percaya diri molo so ingkon dohonon manenganenga di parpestaan, manang na parade sipanganon dohot siinumon angka na tabo asa boi merasa bangga molo so ingkon dohonon marginjang ni roha ala naung boi memuaskan halak di angka pesta na pinatupana. Ala ni i, tapasiding ma na songon i, alai taparade ma di Ibana roha dohot ngolunta na marhabadiaon, na marhatigoran jala na marhasintongan.
Na paduahon, mangaradoti hapitaon ni parsombaon. Di tingki ni si Maleaki diboan angka malim do sagusagu na ramun tu langgatan ni Jahowa, jala dipelehon do angka pinahan na mapitung, na pangpang, dohot na marsahit. Mardomu tusi dilumbahon si Maleaki do na papitaon ni Debata do parjolo angka malim, dung i marhinorhon ma i muse tu hapitaon ni na sabangso i. Di haroro ni Tuhanta Jesus Kristus, i pe nunga dipatulus, ai mangihuthon parpaboa ni Evangelis Johanes, di angka ari na parjolo ni hapapatarNa di tongatonga ni natorop dope, dipaias Ibana do bagas joro i (Joh.2:13 duu). Siparrohahononta ma dohot i di Advent on dohot di Natal na naeng ro. Ndang diholomohon Tuhanta parsombaon na asal berlangsung, na so ojak jala na so diulahon di bagasan habadiaon, hatigoran dohot hasintongan. Taringot tu angka kebaktian manang perayaan Natal ma rupani, na godang patujolohon hariburon, hiburan manang entertainment dohot parsaulian tano on, isara hadiah dohot konsumsi Natal, atik boha do ingkon dohonon ni Tuhanta i songon naung nidokNa tu halak Israel uju i: “Dihagigihon rohangKu do angka poltak ni bulan dohot angka tingki pararirayaonmuna” (Jes.1:14a), jala di na asing muse: “Paholang ma sian Ahu hagunturon ni angka endemu, jala ndang lomo roha ni pinggolHu umbege soara ni sordammu” (Am.5:23). Ala ni i, tapasiding ma na sogon i, taorom ma angka hisaphisap ni roha sibuk, na maralo dompak partondion (1 Ptr.2:11), alai marpesta ma hita di bagasan hapolinon dohot hasintongan (1 Kor.5:8). Parpestaon sisongon i do na gabe panindangion tu angka na di balian, gabe dohot nasida pasangaphon Tuhan i (1 Ptr.2:12).
Diposting oleh Pdt.MV Simanjuntak di 17.52 0 komentar
Marpesta Paskah di Huta – A Room for My Words
Marpesta Paskah di Huta
May 3, 2011 entasimanjuntak
On dope au boi marpesta paskah di huta rap dohot inong dung tammat SMA, nungga hirahira 12 taon nasalpu. Biasana di tingki natal do au dohot angka haha anggi mulak alana sekalian boi rap martaon baru. Jarang do memang mulak pangaranto di ari paskah, ndang piga halak i, kecuali angka na di luat pangarantoan na jonokjonok tu huta, songon di Medan.
Godang do perubahan na huida jala huhilala di parpestaan paskah sahali i. hugoari majo da sadasada. Parjolo, parmingguon di manogot hot do dipatupa, jumolo ma parmingguon singkola minggu, dungi parmingguon naposo bulung, baru pe muse parminggon ni angka namagodang manang namatua. Paduahon, dung sidung angka parmingguon i, di pungkul 2 arian adong ma muse parminggon, digoari mai ‘jalan salib’. On dope huihuthon acara i, alai ninna inong nunga papiga halihon parmingguon ‘jalan salib’ i.
Patoluhon, dung sidung parmingguon manogot, hirahira pungkul 12 tu pungkul 1 arian, manjonohi parmingguon arian, ima ‘jalan salib’ i, adong do dipatupa fragmen tarsingot tu hamamate ni Tuhan Jesus. Angka singkola minggu dohot remaja ma napatupahon fragmen i. Uli situtu do poang! Suman hian tu karakter dohot pahean nasida, alai memang ndang marsuara, ndang adong dialog, holan lakon dohot gerakan do. Gabe hera na adong do nian na hurang, alai nungga sungkup mantap bei!
Mangihut ma muse tu fragmen i, dimulai ma parmingguon ‘jalan salib’. Mansai uli situtu do parmingguon arian i, hira na mansaritahon songon dia ma panobuson ni Jesus di hau pinorsilang alani pangalaho ni jolma manisia i. Uluan ni huria manjahahon sarita panobusan huhut ma diholangholangi ende na mambaen maliklik ateate. Maliklik alani jorbut ni pangalahonta jolma on alai alani holong tong do ditobus Jesus i. Gabe dosa Jesus i alani dosanta.
Di pungkul 3 pas, di parmingguon i dope, mangkuling ma giringgiring, jala ndang saotik sian angka parminggu i na tumatangis. Marmansam angka alasan ni angka ilu di tingki i, sadeba ma ra i namanolsoli angka pangalo nasida naso suman, sadeba ma ra i ala mangingot hamamate ni nahinaholongan ni roha nasida be. Manang aha pe alasan ni tangis i, sandok tung mariluilu do godangan angka parminggu i.
Mulak ma au dohot inong tu huta dung sidung acara parmingguon sadari manipat i. godang ma nian siingotan. Godang do hami marsarita tong dohot inong di holangholang ni parminggun manogot dohot arian. Sarita nami ditorushon ma muse dung sahat di huta. Huhut marsarita, huhut muse ma hami mangalompa manuk gota, hehe…Ndang godang memang dilompa hami, Alana holan hami padua do di jabu, jala tondong pe torop so piga do, holan parhuta do naro, ipe holan marsijalangan jalan markombur satongkin.
‘Ndang taretong au basabasa ni Tuhan tu au daba’ ninna inong di tingki maridi hami. Senyum ma au mangalusi alana nunga huboto dompak ni sarita ni inong i. Sai jotjot do dipajojor inong angka denggan basa ni Tuhan di keluarga nami molo tingki marsaritasarita hami. Godang angka halongangan memang ulaon di Tuhan di hami. PangiringiringNa, pasupasuNa, jalan habasaronNa tung so tarpajojor do. Ibanna daba sai ditonahon inonghu do tu hami ‘Jesus bahen hamu dongan muna. Burjuburju hamu. Aha naung dijanjihon ni Tuhan i di ngolu muna, pasautonNa doi sahat tu ujungna, jadi ndang pola mabiar hamu.’ Hata-hata on ma muse na hubege sian inong di parningotan ni ari Hamamate dohot ari Paskah sahali i.
Memang Godang do na boi mangaluahon rohanta sian Jesus i, ima angka parsatongkinan i, manang boi do i muse haporsuhon di portibion. Alai hamamate dohot haheheon ni Jesus i mangingothon hita di balga ni holong i, burju ni Jesus i, jala uli ni panobusonNa i.
Di sogot ni ari, rap dohot angka parhuta manang godangan halak na laho tu kuburan. Laho ma au dohot inong marbabo kuburan ni ompung. Nangpe nungga disimin kuburani, sai godang do tong tubu angka duhutduhut. Nidok ni roha nian dohot do tu kuburan i bapa nahinan molo di huta, alai nang mungkin, gabe halak abang ma nalaho tusi. Nian ndang ingkon laho tu kuburan, holan parningotan do i di hamamate dohot dikubur ni Jesus di hatiha i. Toho do Jesus mate, ditanom, alai hehe ma muse Ibana di ari patoluhon.
Sidung dua ari dua borngin di huta, tibu di manongot ni ari sogot nai, borhat ma au mulak tu pangarantoan. Marpaskah di dalan nama au, ndang sanga be marminggu dohot inong. Alai godang do huboan mulak di hatiha i. Mulak ma au dohot las ni roha!
← Valuable things within 11 weeks
The Best Friend Ever!! →
2 thoughts on “Marpesta Paskah di Huta”
Tonggo R. Panjaitan says:
Nice true story kak.
Toho pandok ni namboru i, ingkon Jesus i do bahenonta donganta.
Ndada boi tarpatupa hita manang aha, dapotsa nauli, molo so dipasu-pasu natorasta jala molo so diundukkon Debata.
GBU ka enta nauli lagu jala naburju 🙂
mauliate nggo nungga ro ho tu jabu na gelleng hon..hehe…
ima da nggo gogo ni tangiang ni natuatuanta i…hurasa isi ditangianghon natuatua angka gelleng na pintor diundukkon Debata do i ate, hehe…
haha…mauliate anggia…unang dok au naburju bo, holan Debata do na burju bah..alai molo na uli lagu, mungkin ma…hahaha…..
Viking Ink Homologada Black Tribal 30ml.
Viking Homologada Black Liner 30ml.
Viking Ink Homologada Dark Shadow 30ml.
Viking Ink Homologada Medium Shadow 30ml.
Viking Ink Homologada Light Shadow 30ml.
Viking Ink Homologada Extra Light Shadow 30ml.
Viking Ink Homologada Black Dynamite 30ml.
Urat Tua Marganda: NARASI PASSION III
Dung i dipasahat ma Ibana tu nasida, asa di parsilangkon; jadi dijalo nasida ma Jesus. Laos Ibana do mamorsan hau pinarsilang i, laho tu inganan na margoar partangkurahan; Golgata do goarna anggo di hata Heber. Alai laho tu balian mamolus do sian i sahalak na ro sian ladangna, si Simon na sian luat Kirene, ama ni si Aleksander dohot si Rupus; i ma digogoi nasida, asa diporsan hau na pinarsilang siporsanon ni Jesus hian. Mangihuthon Ibana torop halak nang angka boruboru na mananangisi jala mangandungi Ibana. Jadi didompakkon Jesus ma nasida, ninna ma: Hamu, angka boru Jerusalem, unang ma Ahu tatangisi hamu, dirimuna dohot anakkonmuna ma! Ai na ro ma angka ari sogot, dohononna ma disi: Martua ma angka na hol, angka ina na so dung tubuan jala na so dung panarusan! Disi ma pungkaon ni halak mandok tu angka dolok: Tinggang i ma hami! Dohot tu angka tor: Hungkupi hami! Ai molo songon on pambahennasida tu hau na rata, aha ma tagamon masa tu hau naung masak?.
Alai ditogihon dope dua halak nari, parjahat, sipamateon rap dohot Ibana. Asa dung sahat nasida tu dolokdolok na margoar partangkurahan. Disi ma diparsilangkon nasida Ibana rap dohot dua halak na asing di lambungna, angkup be; di tongatonga ma ia Jesus. Boho ma tingki i pukul 09.00 manogotna i. Alai disurat si Latus ma sada boaboa, dipalohot ma i tu hau i. On do hatana: Jesus, halak Nasaret, raja ni Jahudi! Jadi torop ma Jahudi na manjaha boaboa i, ai jonok tu huta i do hapajalan ni Jesus, jala tarsurat do i di hata Heber, di hata Rom dohot di hata Junani. Dung i didok sintua ni angka Jahudi ma tu si Latus: Unang surat i: Raja ni Jahudi; alai na nidokna i ma nian: Ahu do raja ni Jahudi! Dung i dialusi si Latus ma: Na husurat i, naung sinurat do i! Asa dung diparsilangkon angka soldadu i Ibana, dibuat nasida ma angka abitna, diparopat ma i, di ganup soldadu sabagian be, dungkon ni sampesampena. Anggo sampesampe i ndang marpanjaruman, na ditonun sambing do i. Gabe masipandohan ma nasida: Unang ma taribahi on, martondung ma hita taringot tusi, manang di ise i. Jadi jumpang ma Surat i, na mandok: "Dibagi nasida do abithu; tondung do didabu taringot tu sampesampengku." Asa songon i do pambahen ni angka soldadu.
Dungi marsoara ma Jesus sian Hau Pinorsilang i : “Ale Amang! Marpamuati ma roham mida nasida, ai ndang diboto nasida na binahennasida i”.
Alai na sada sian angka parjahat, na targantung i, mangaleai Ibana: Ai ndada Kristus i Ho? Palua ma dirim, nang hami antong! Alai dialusi donganna ibana, dipinsang ma, ninna ma: Ndang dihabiari ho hape Debata, atik pe rap hona uhum hita? Uhum na tigor do na tu hita, ai tajalo do upa ni pambahenanta; alai anggo Ibana, ndang adong diula na so ture. Laos ninna ma: O Jesus, ingot ahu, ia dung sahat Ho tu harajaonmi! Gabe ninna Jesus ma mandok ibana: “Situtu do hatangkon tu ho: Sadari on do ho rap dohot Ahu di Paradeiso!”.
Dung i jongjong ma di lambung ni Jesus na di hau pinarsilang i inana dohot paribanna dohot si Maria ni si Kleopas dohot si Maria Magdalena. Anggo Jesus, dung diida, disi inana i dohot sisean haholongan ni rohana di lambungna, didok ma tu inana i: “Ndi ma, inang, anakmi!” Dung i didok ma tu sisean i: “Ndi ma, inangmi!”. Jadi olat ni i ma dijangkon sisean i ibana tu jabuna.
Jadi dung diboto Jesus, naung marujung saluhutna, asa jumpang na tarsurat i, ninna ma: “Mauas Ahu!”. Jadi adong ma disi isian ni tuak na asom, jadi dibutongi nasida ma limut tubagasan tuak na asom i, dipalohot ma i tu sada tolong, laho manurdukkon tu pamanganna. Jadi dung dijalo Jesus na asom i, ninna ma: “Nunga marujung!”. Dung i dipaunduk ma uluna, pasahathon tondina.
Jala mareak pukul 12.00, songgop ma na holom tu sandok tano i sahat ro di pungkul tolu.. Dipangiar Jesus ma soarana, dianggukhon ma: “Ale Debatangku, Debatangku, boasa tung tadingkononmu Ahu (Eli, Eli, lama sabachtani)”. Ai mangkolom ma mata ni ari i. Jadi maribak ma hirehire na di bagas joro i, bola dua Dung i marsoara na gogo ma Jesus, ninna ma : “Amang! Tu bagasan tanganmu ma hupasahat tondingku! “ Jadi dung didok i, tos ma hosanna”.
Dung i humuntal ma tano i, marigat ma dohot angka batu mamak. Mungkap ma angka tanoman, dung i hehe ma daging ni torop na badia angka na modom disi, gabe ruar ma nasida sian angka tanoman i.
Ala tongon ari parhobasan ni pesta na balga, naeng ma unang di hau pinarsilang angka bangke di ari Sabbat i; ala ni i dipangido angka Jahudi ma tu si Latus, asa disuru na mangarosak haehaenasida jala dipaijur. Gabe ro ma angka soldadu i, dirosak ma haehae ni na parjolo i, songon i do donganna na rap tarsilang dohot Jesus. Alai dung sahat nasida tu Jesus, diida ma naung sanga mate Ibana, gabe ndang dirosak be haehaena.  Na marnidasa i do na mangkatindangkon i, jala sintong do na hinatindangkonna i. Ibana do umboto sintong ni na nidokna i, asa anggiat dohot hamu porsea. Ai na masa do i, asa jumpang na tarsurat i, na mandok: "Ndang jadi ponggolon holiholina!". Jala surat na asing muse mandok: "Berengonnasida do na tinullangnasida i!".
Barita na Uli Dipararat | Isi ni Bibel
Si Paulus marbarita na uli sian luat tu luat jala manaripari laut
DUNG gabe Kristen si Paulus, parbarita Harajaon ni Debata ma ibana—godang do hasusaan na ro tu ibana. Laho ma Apostel on tu angka luat na dao, pararathon barita na uli taringot Harajaon ni Debata.
Di Listra do parjolo sahali si Paulus marbarita na uli, adong ma disi dipamalum ibana sahalak baoa na pangpang. Ro ma torop halak mamboan pelean huhut marsomba tu si Paulus dohot si Barnabas jala ndang taroraan nasida. Ala ni halak Jahudi na marsogo ni roha tu si Paulus gabe didangguri na torop i ma ibana, jala disarat tu ruar ni kota, laos ditadingkon ala dirimpu naung mate. Alai, mulak do ibana tu kota i, laho patoguhon haporseaon ni angka siihuthon Jesus.
Tubu ma parsoalan di halak Jahudi naung Kristen, mandok ingkon ihuthonon ni halak Kristen na so Jahudi do patik ni si Musa. Dipasahat si Paulus ma parsoalan on tu angka apostel dohot sintua di Jerusalem. Dung disulingkiti surat na Badia jala marhite pangurupion ni tondi parbadia, ditongos ma surat tu sude huria huhut dilehon sipasingot asa padaohon diri sian ganaganaan, sian mudar, sian binatang na mate so sineat dohot parmainanon. Parenta on ma na ”ringkot” diulahon, ndang na ingkon mangihuthon patik ni si Musa nasida.​—Ulaon ni Apostel 15:28, 29.
Tu Berea do pardalanan ni si Paulus na paduahon marbarita, Junani ma i saonari. Dijangkon halak Jahudi na disi do si Paulus di bagasan las ni roha, disulingkiti nasida do hata ni Debata ganup ari laho patangkashon hata na diajarhon ni si Paulus. Adong ma muse hasusaan di Berea, laho ma ibana sian i tu huta Aten. Dipatuduhon si Paulus do isara marbarita mamangke bisuk tu halak Aten na gabe sitiruon saonari.
Dung sian Aten, laho ma si Paulus tu Jerusalem. Tingki laho ibana tu bagas joro, marsangkap do halak Jahudi laho mamunu ibana. Asa malua ibana sian Gubernur Festus na naeng pasahathon ibana tu halak Jahudi, dipangido ma asa diboan ibana tu Rom tu jolo ni Kesar. Didok ibana ma: ”Raja Kesar i do pangondianku!” dialusi si Festus: ”Tu raja Kesar ma ho borhat!”​—Ulaon ni Apostel 25:11, 12.
Markapal do si Paulus diboan tu Italia laho diuhumi. Ala harom kapalna di pardalanan, so ma nasida di pulo Malta. Dung sahat di Rom disewa ibana ma jabu ingananna. Nang pe dijaga tentara ni Rom, tongtong do dipasahat ibana barita na uli tu halak na ro mangida ibana.
—Dibuat sian Ulaon ni Apostel 11:22–28:31.
Aha do na masa tu si Paulus dung dipamalum ibana sahalak baoa na pangpang di huta Listra?
Songon dia do parsoalan taringot patik ni si Musa dipasimpul?
Aha do na mambahen si Paulus sahat tu Rom, jala aha do diulahon ibana saleleng di Rom?
Acara Marhusip Pada Prosesi Pernikahan Suku Batak - Warga Batak
Beranda › Blog Warga Batak › Budaya Batak › Marhusip › Pernikahan Suku Batak
Acara Marhusip Pada Prosesi Pernikahan Suku Batak
By Warga Batak Blog Jumat, 27 Agustus 2021 Add Comment
Wargabatak.blogspot Com ,Acara Marhusip Pada Prosesi Pernikahan Suku Batak Adalah Mata pembicaraan yang dibahas masih sama seperti pada patua hata, namun dalam marhusip akan lebih dimatangkan lagi. Di samping itu, ketika marhusip pula akan dibicarakan tentang sinamot yang akan dibicarakan secara khusus pada marhata sinamot.
Perbedaan dari marhusip dan marhata sinamot terletak pada keterbukaan. Dalam marhata sinamot, pembahasan perihal uang jujur atau tuhor lebih terbuka dibanding marhusip yang masih rahasia atau hanya berbisik-bisik pada adat Batak Toba.
Gambar:wargabatak.blogspot.com|Prosesi pembicaraan Adat Batak
Di parserahan on, na binereng di tingki na marhusip, nunga di jou paranak angka raja ni partubu, songon i nang parboru. Paranak nunga mamboan sipanganon, jala godang ni paranak dohot parboru, sipata nunga hira naeng dos di tingki na marhata sinamot. Panghataion dison tarsongon on ma na binereng di pangarantoan on:
Pihak paranak (sian imbaru nasida.
Dialaman ni ise ulaon unjuk ( dialap jual manang di taruhon jual )
Piga ulos na naeng pasahaton ni parboru tu pihak paranak
Andigan martumpol, sekaligus ma i di taringoti tu na marhata sinamot.
Songon on ma pardalan na
Raja Parhata Paranak :Raja Parhata Parboru :hami angka na mardongan tubu, boru, bere, nang di raja ni dongan sahuta nami. Ditariashon ma tu sude horong ni parboru i taringot tu ulaon parhusip on. Jala sude manolopi. “Ala nunga dos rohanta, mauliate ma!hupasahat hami ma tingki tu hamu asa hamu ma namanariashon. Botima!”Raja Parhata Paranak :
“Gabe jala horas ma Tulang. Nunga tamba las ni rohanami. Songon na hudok hami nangkin, diharoro nami tu bagasmuna on ala adong alu-alu ni anak  :
ida-ida do tu na  Raja Parhata Parboru : Dongan sahuta :  Bona ni aek puli ma di dolok Sitapongan Gabe jala dapot ma di hamu angka na uli ala naung tangkas masipaolo-oloan., Gabe ma jala horas sian hami dongan sahuta, botima.
Raja Parhata Parboru :. Jadi asa tung tangkas godangma pasahat hamu, songon nidok ni natua-tua :
Nunga pitu lilinami, paualu jugianami, Raja Parhata Paranak :Raja Parhata Parboru :Catatan :
Sijalo suhi ampang na opat ima nanidok : Sijalo bara (amang tua/amang uda ni boru muli), Pariban (haha ni boru muli manang namboruna), Tulang (iboto ni inang ni boru muli).  Taringot tu panandaion, boi ma ditorushon tu: Haha-anggi, anak manjae sian namartinohon ni hasuhuton. Ompu suhut ni namuli Ompu bao ni namuli Parorot (namboru ni boru muli) Paidua ni suhut, sian angka ompu namartinodohon, dst.Raja Parhata Paranak :
“Nauli ma i, Rajanami.”Raja Parhata Parboru :Raja Parhata Paranak :Raja Parhata Parboru :Raja Parhata Paranak :
“Mauliate ma Rajanami. Hujalo jala hugabehon hami ma i.”Raja Parhata Parboru :Raja Parhata Paranak :
“Mauliate ma Raja nami. Tarsongon on ma konsep manang rencana nami:Partumpolon di Gareja ………………….. tanggal……….. pukul ……………
Ting-ting parjolo tanggal ………….
ting-ting paduahon tanggal ………….
di gareja (tempat) ……….….
Godang ni undangan tu parboru ….. undangan, di paranak ……….undangan. Raja Parhata Paranak :Raja Parhata Parboru :Amangboru asa lehon hamu jo tingki di hami laho mangalehon poda tu borunami.Raja Parhata Paranak :
Nauli Tulang.Raja Parhata Paranak : Suang songoni do hami Tulang lehonon nami do poda tu anak nami. Mangalehon poda tu anakna asa unang be mampar rohana jala patoranghon nunga manghatai natua-tua.  : Raja Parhata Parboru :Hata umpasa sian Parsinabung ni Parboru :
Nunga jumpang tali-aksa ihot ni ogung oloan Nunga sidung sude hata, ala tangkas do hita masipaolo-oloan Bulung ni losa ma tu bulung ni indot Bulung motung mardua rupa, Sude na tahatai i ingkon taingot asa unang adong hita na lupa ….;
Ingot-ingot; ingot-ingot; ingot-ingot. Diolophon natorop.Raja Parhata Paranak :
“Mauliate ma Rajanami. Sian hamu ma mamboan tangiang.”Raja Parhata Parboru :Catatan :
0 Response to "Acara Marhusip Pada Prosesi Pernikahan Suku Batak"
Pdt. Remanto Tumanggor,STh.M.Div 081361199159: RENUNGAN BIK 26-31 AGUSTUS 2012
RENUNGAN BIK 26-31 AGUSTUS 2012
Ev: Psalmen 34:15-22 Ep:Epesus 6:10-20
XII Dung Trinitatis
1. Marende No: BE. No. 14:2+3 PUJI HAMU JAHOWA TUTU
Ø Ingot tongtong, ale tondingkon, Sude na denggan na dipasonggop Debata tu ho.
Ø Nda tung adong, pargogo tongon, Na martudosan, tu Tuhan Debata di surgo i.
DIPALUA DEBATA DO HITA SIAN HAGOGOTAN MOLO TAJOU GOARNA
1.Dihatindanghon par Psalmen do ia Debata tongtong marpanatap,lapatanna jonok do Debata, diboto Ibana do saluhutna angka na masa, sai hot do pangaramotion ni Debata di angka na porsea i. Jala molo ditatap Debata angka partigor, I ma patuduhon keberpihakan ni Debata, jala sebalikna mardalan do uhum ni Debata tu angka parjahat ala ni hajahatonna. Ditangihon Ibana do anggukangguk ni angka partigor, lapatanna dipalua Debata do nasida sian hagogotan (Psalmen 50:15). Didok di Jakobus”margogo situtu do tangiang ni angka partigor molo dihaburjuhon (Jak 5:16b), ala memang donok do Debata di angka na porsea, ndang hea Debata mandao sian jolma, ai nungga tangkas dipajonok Debata dirina marhite Tuhan Jesus ala ni ma ringkot hita pajonokhon diri tu Ibana marhite ngoluna na denggan jala tigor (Jak 4:8). Sai manatap do mata ni Jahowa tu angka partigor, pandohan ni mangondolhon taringot tu pangaramotion ni Debata. Dihatindanghon par Psalmen do diturpuk on jumpang do ngolu hasonangan di halak na mangulahon na denggan, atik pe jumpang angka hamaolon, sitaonon di angka na mangulahon na denggan I, alai marhite I ma gabe diuji, jala naeng ma marsihohot manghaposi Tuhan I, jala holan tu Ibana do hita mangalualu, ala ditangihon Debata do angukangguk ni partigor, donok do jahowa di angka na bojok roha, Ibana do paluahon, jala Ibana do mangaramoti. Haporseaon dohot pangkirimon si songon I ma naeng tangkas ta hangoluhon.
2. Ndang hea dihalomohon Debata hajahaton dohot hageduhon, jala marbiasbias do roha ni Debata tu angka siula hageduhon (5 Musa 25:16; Poda 3:23; 15:8,9,26,dna), jala hona uhum ni Debata do angka siula hajahaton dohot hageduhon (=ido pengalaman ni bangso Israel). Sasintongna ndang adong laba ni na mangulahon hageduhon dohot hajahaton, ai tu hamteaan do jambar ni I (Rom 6:23). Ndang jumpang hasonangan ni roha di angka siula hajahaton, jala laos boi do ta hilala pangontakna di ngolunta, molo taulahon na so denggan sai humasusa do ngolunta, sai busisaon do hita. Ala ni disungguli turpuk on do ngolunta asa taulahon ma ulaon na denggan, molo marungkil pe hita ala ni ulaon na denggan I, tapasahat ma saluhutna I tu Debata, asa margogo hita, asa benget rohanta mangadopi parungkilon i. Ai si Paulus sandiri dihatindanghon do ndang tarsirang ngoluna sian ragam ni parungkilon (Ef 6:20), ala ni tapangke ma lombulombu ni haporseaon I, molo Debata donganta ise ma alonta? (Rom 8:31). Amen
3. Tangiang Pangondianon
4. Marende No 363:3+8 HAMU SALUHUT HARAJAON
Ø Ai uju au di hagogotan Joujou do au tu Debata
Ø Timbul do tangan ni Jahowa Sibahen hamonangan i
5. TANGIANG ALE AMANAMI
Manogot Panguhum 9:1-33 Lukas 20:20-26
1. Marende 10: 1 HUPUJI, HUPASANGAP HO
Ø Hupuji, hupasangap Ho, Amang pardenggan basa.
Ai jadijadianMu do sude, angka na masa.
Ditompa Ho do sasude, dagingku ro di tondi pe, pinuji ma goarMu.
SIAN DEBATA DO NASA ULIBASA NA MAULIUTUS
Saurdot do hadirion dohot pambahenan ni Debata, ndang hea ro sian Debata angka na roa, alai holan na denggan do. Jotjot do sala hita mangalapati angka na masa di ngolunta. Isarana molo madabu jolma tubagasan pangunjunan ndang sian Debata ro pangunjunan I (ay 18), alai sian roha ni jolma I do na mangoloi hisap ni rohana gabe madabu ibana tu pangunjunan. Sian si bolis jala ibana do na patupahon pangunjunan tu jolma, atik pe diboto jala “diloas” Debata jolma I unjunan ni si bolis. Marhite turpuk on dipaandar do tu hita ia Debata tongtong do “konsisten” na so olo muba do hadirionNa, Debata parholong niroha do Ibana, sian Ibana do saluhut angka na denggan, nasa ulibasa na mauliutus. Godang angka na denggan, nasa ulibasa na maulitus na dipasahat Debata tu hita, jala saluhutna angka na denggan I patubuhon lasnirohanta na so boi dilehon portibion, lumobi ma nasa ulibasa na mauliutus, ima silehonlehon ni Debata na so tama, jala naso talup hita manjalo alai diloas Debata hita manjalo. Di ngoluon ndang habilangan hita na denggan na tajalo sian Debata, ndang na ala ni hagogoonta umbahen di lehon Debata tu hita nasa uli basa namauliutus alai holan ala ni asi ni rohaNa sambing do. Dilehon do tu hita ngolu, gogo, roha, tingki parasian dohot ragam ni angka pasupasu pardagingon dohot partondion. Marhite pambahenan ni Debata, gabe tarsunggulma tu rohanta jotjot do hita marhahurangan di ngolunta, isarana molo tapatupa angka ulaon na denggan, hape ndang tulus hita mangulahon I, ai sipata gumodang do manuntut hita sian na tapasahat i, martingki do hita mangulahon na denggan, jotjot do hita ndang konsisten di hata dohot pambahenan. Boi do muba hatanta nang pambahenanta saonari dohot tu ari marsogot. Alai marhite turpuk on dipaingot do hita asa unang muba unang mose, molo taboto jala tahatahon na denggan, laos na denggan I ma taulahon. AMEN
4. Marende No BE.522:3 SURGO I SAMBULONTA DO I.
Ø Na mangkirim rohangku dison, paima sahat tusi nang au on.
Selasa, 28 Agustus i 2012
Panguhum 9:34-10:18 Lukas 20:27-40
1. Marende BE No 363:14 Hamu Saluhut Harajaon
Ø Ho, Debatangku, pujionku Patimbulonku sai tongtong
Dibahen i ahu, Nebukadnesar, mamujimuji, patimbulhon dohot mangalehon hamuliaon tu raja na di surgo i; ai saluhut pambahenanna hasintongan do, jala angka lapangna hatigoran, jala tarbahensa do pajepolhon manang ise na marpangalahohon hajungkaton.
PUJI JALA PATIMBUL MA DEBATA
Didok do “pengalaman adalah guru yang terbaik”. Pandohan ni marlapatan, ingkon bahenonta do saluhut panggulmiton ni ngolunta gabe sada parsiajaran laho mangeahi na dumenggan. Hombar tusi ma mansai ampit pandohan “mata guru, roha sisean”, gabe sada prinsip dingolunta. Arsak dohot lasniroha nungga bagian sian ngolunta I, ingkon adopanta do ragam ni angka parungkilon dohot sitaonon di portibion. Tarlumobi mangadopi sitaonon hita ala ni haporseaonta di Tuhan i. Marhite turpuk on dipaandar do tu hita sada jamita na mangolu sian pengalaman ni Raja Nebukadnesar na paubahon rohana, ala dirajumi ibana do huaso dohot asiniroha ni Debata na pamalumhon ibana sian parsahitonna. Sian pengalaman na ni adopan ni Raja I, gabe tubu ma panindangion na arga dipuji, dipatimbul ibana do Debata, jala dirajumi do saluhutna pambahenan ni Debata hasintongan dohot hatigoran. Marhite panindangion ni Raja Nebukadnesar di turpuk on, naeng mangarahon hita asa tongtong marpangkirimon tu Debata, asa tongtong margogo mamuji Debata songon si Job atik pe mangadopi parungkilon ibana. Apala I do tujuan ni Buku Daniel hatiha i laho mangalehon apulapul dohot posniroha tu angka na marungkil ala ni haporseaonna tu Debata. Gabe dohononta ma maragam do hape cara ni Debata laho patuduhon sangkap dohot lomo nirohana di portibion, dipajepol do manang ise na marpangalaho hajungkaton. Ala ni unang tapangsahon hagogoonta, unang tapangasahon jabatanta, unang ginjang rohanta, unang tabahen na adong di hita I gabe mamusa halak, alai tapangke ma na adong di hita I gabe lam marsitutu hita mamuji Tuhan Debata. Molo pe taadopi angka parungkilon, naeng ma unang lupa hita mamuji Debata, alai tongtong ma hita marpangkirimon tu Debata, ai martingki do saluhut na adong di portibion, alai manongtong do anggo silehonlehon ni Debata. Molo songon I naeng tubu ma panindangion sian hita songon panindangion ni par Psalemn I “Ai anggo ahu tangkas do huboto, tung natimbul do Jahowa, jala Tuhanta i mangatasi sude angka Debata sileban” (Psalmen 135:5). Jala taingot ma, “Marhagoon do pujipujian na tapasahat tu Debata, ai boi do I palumbanghon hita sian ragam ni parungkilonta”.
3. Tangiang Pangondinon
4. Marende No BE.565:1 Las rohangku lao mamuji
Ø Las rohangku lao mamuji Debata Parholong I,
5. TANGIANG ALE AMA NAMI
Rabu, 29 Agustus i 2012
Manogot Panguhum 11:1-27 Lukas 20:41-21:13
1. Marende No: B.E No. 117 JAHOWA DEBATANTA DO
Ø Gogonta ndang haposan i, Tibu do mago hita;
Pinillit ni Jahowa i, Na tuk pamonang hita
Ai ise goar ni ? I ma AnakNa i Tuhanta Jesus i
Sigomgom sasude Na so tarbahen so monang
2. 1 Korint 1:27
Alai na oto di roha ni portibi on dipillit Debata, laho pailahon angka na bisuk; jala na gale di portibi on dipillit Debata, laho pailahon na gogo.
DIPILLIT JALA DIPATAU DEBATA
Asing do pamilliton ni Debata sian pamilliton ni jolma. Anggo jolma mamillit sian aspek parduru do dibereng alai anggo Debata sian roha parbagason do. Dipillit Debata do si Daud gabe raja atik pe sian mulana ndang masuk perhitungan ibana, jala boi do ditaluhon si Daud si Goliat parangan ni palistin na gogo i. Maragam do dalan ni Debata laho mamillit angka naposona, molo tajaha di barita ni sejarah ni pamilliton ni angka naposo ni Debata godang do sian latarbelakang na gok hahurangan ngoluna. Boi do suhar lomo ni roha ni jolma sian lomo ni roha ni Debata. Molo didok di turpuk on na oto, na marlapatan do pandohan ni, I ma halak na so adong parbinotoanna, angka na so porsea tu Debata na so manjanghon Debata (Ef 4:18), angka na dibagasan haholomon (2 Kor 4:4), alai angka I do dipillit jala dipangke Debata laho papatarhon harajaonna tu angka na bisuk na diportibion, I ma angka na mangasahon pingkiranna, na managasahon gogona, jala na so mangjanghon Tuhan I. Dijamothon turpuk on hita asa unang hita marnida bohi, asa unang tapangsahon hagooonta, hamaloonta, asa unang leas rohanta marnida angka na na metmet, angka na pogos, angka na gale ala so adong sipangasahononna. Mansai ringkot do sikap di ngoluon molo mamereng jolma unang ala “ada apanya, alai naeng ma apa adanya”. Lapatanna unang mamereng status sosial, status ekonomi, dohot lan na asing. Unang ma ala mamora ibana, ala marjabatan ibana gabe olo hita marsaor, alai molo angka na pogos, na metmet, naso mardihadiha songon na bangkol rohanta marparsaoran dohot ibana. Umpama Batak mandok “Mate hau na bolon, dibahen hau na rodop”, na marlapatan mate halak na sangap dibahen angka jolma na metmet. Umpama I patuduhon asa unang leas rohanta mardina angka na metmet(na pogos), unang ginjang rohanta, ai ndang dihalomohon Tuhan I angka si ginjang rohan. AMEN
4. Marende No 481:1 GODANG DOPE
Ø Godang dope siguruhononMi, Asa tu dos ho dohot Tuhanmi
Kamis, 30 Agustus i 2012
Manogot Panguhum 11:28-12:15 Lukas 21:29-28
1. Marende No: 476:1 NDADA AU GURU DI AU
Ø Ndada au guru di au be, Jesus do nampuna au.
2. 2Korint 5:15
Jala songon on do hujujur hami: Anggo naung mate Nasada i humongkop sude, naung mate do nasida saluhutna. Jala humongkop saluhut do Ibana mate, asa unang be mangolu di dirina angka na mangolu i, asa mangolu nasida di Ibana, naung mate jala mulak
MANGOLU DIBAGASAN TUHAN I
Mangolu dibagasan Tuhan I, ima parbue ni jolma naung manjanghon panghophopon ni Tuhan ni. Pangantusion mangolu dibagasan Tuhan I tudos doi songon sada “tuan” na manobus sahalak “hatoban”. Molo tradisi di halak Jahudi, molo adong jolma na di tobus, ingkon mangolu do jolma naditobus tu na manobus I, lapatanna gabe sude ngoluna bergantung tu halak na manobus I, jala jolma na tinobus I pe ingkon rade ibana “mengabdi” tu na manobus ibana i. Pangalaho I somal do masa tu angka hatoban. Sonon ni do gombaran ni ngolunta diadopan ni Tuhan I, ai nungga ditobus hita marhite hamamate ni Tuhan Jesus, Ibana gabe singkat ni hita. Di ayat 14 didok “ditiop holong ni Kristus do hita”. Molo didok hata “ditiop” di hata Yunani didok Sunecho, lapatanna dipasada, mempersatukan, mendorong, memaksa asa marsada. Lapatanna marhite jala ala ni holong ni Kristus I do na pasadahon Ibana dohot hita, holong ni Kritus I do na “mendorong, na memaksa” asa marsada hita dohot Ibana, jala ndang adong huaso na asing na mangambati, songon “magnet” do holong ni Tuhan ni na menarik, “memaksa” hita asa marsada dohot Ibana. Alani holan asiniroha ni Tuhan I sambing do na manghophop hita, ndang ala ni hagogoonta. Antong molo nungga ditiop holong ni Kristus hita, na marlapatan ma i ndang mangolu be hita holan di dirinta sambing, ndada roha diri be sipangahononhon, alai lomo ni roha ni Tuhan ni do. Halak na mangolu dibagasan Tuhan I, ndang mangasahon roha diri be (egosentris), alai sandok ngoluna marsorminan tu lomo ni roha ni Tuhan i. Amen
4. Marende No BE. 432:1+3 SIAN HURUNGAN NI DOSANGKI.
Ø Sian hurungan ni dosangki ro au tu Ho,
Ro au tu Ho. Tu haluaon di mudarMi Jesus au ro tu Ho
Nasa rohangku malum, hipas,
Gabe mamora, nang pe pogos, Sian jeangku ro au tu Ho, Jesus au ro tu Ho.
Ø Ganggu ni roha, tading mai, :,: Jesus au ro :,:
Jumat, 31 Agustus i 2012
Manogot Panguhum 13:1-25 Lukas 21:29-38
1. Marende No: BE. 404:1 UNANG HO SAI DI NA HOLOM. BL. 268.
1. Unang ho sai di na holom, tu na tiur ho antong, Sulusulu I
SIAN NA HOLOM TU NA TIUR
Dipatudos manang digombarhon do Huria Efesus, songon halak na mangolu dibagasan na holom andorang mananda barita nauli. Molo na “holom” digombarhon do I ngolu na dibagasan hajahaton dohot dosa (Psalmen 143:3). Ndang boi mardomu na holom dohot na tiur, na jahat dohot na denggan, marasing do rumang ni i. Digombarhon turpuk on do hadirion dohot hajongjongan ni halak Kristen mian dibagasan na “tiur” lapatanna status na gabe anak-anak ni Debata, na mangolu dibagasan holong, ndanda be mian di bagasan haholomon, songon na ni dok na di ayat 3-4 “ Songon i nasa sihailahononhon, hata barangsi dohot pargaitgaiton na so patut. Dipaandar turpuk on, ia ngolu ni halak na porsea, naeng mangolu dibagasan Tuhan I, mangolu dibagasan hatigoran dohot hasintongan. Somalna molo mardalan jolma di naholom, pasti do ndang sonang rohana, jala molo so adong sulu pasti do tartuktuk, jala boi sahat tu na marmara. Ndang adong manang aha boi diida, jala diula jolma molo mian ibana dibagasan na holom. Songon ni do gombaran ni jolma na mangolu dibagasan dosa. Alai molo mardalan hita dibagasan na tiur, tung tangkas ma tutu taida saluhutna. Laos songon ni do gombaran ni ngolunta. Jesus do dalan tu hatiuron, dalan tu hasintongan dohot haluaon, marhite Ibana do tatanda Ama i. Dipaingot turpuk on do hita asa manjamothon ngolunta dibagasan ngolu na marhabadiaon, manang didia pe hita mangolu, manang aha pe angka ulaonta, manang pejabat hita, manang pangula di kantor, manang martani, martigatiga, manang di parsingkolaan,dohot lan angka na asing, ingkon saluhut panggulmiton ni ngolunta tangkas ma mian dibagasan lomo niroha ni Tuhan i. Amen
4. Marende No BE.720:1 NAENG MARSINONDANG NGOLUNGKU.
Ø Naeng marsinondang ngolungku di igil Jesus I,
Diposting oleh Remanto Tumanggor di 05.13
HAMPUNG TOGI - TOMPU MARSAHIT SI KARTINI - PALAMBOKPUSUPUSU
Home » TORSA » HAMPUNG TOGI - TOMPU MARSAHIT SI KARTINI
23 August 2017 TORSA Edit
Holan sahat arian i si Togi sian balian, nunga dapotna si Kartini sai peak di podoman, gale ninna pamatangna songon na marun panghilalaanna. Didadap ibana bohi ni niolina i, songon na alas dagingna, marlangan muse pardompahanna mansai gale so marsumangot si Kartini. Tompu asi rohana marnida si Kartini huhut busisaon jala lomos roha ni si Togi mardomu muse ala na mardenggan pamatang i niolina i.
“Hualapi ma jolo Bidan da, asa dipareso jolo ho” ninna si Togi tu niolina i mardongan lomos ni roha.
“Humatop ma alapi Pa’e, alana Inong pe sian na bodari tong do hurang sehat” ninna si Kartini gale huhut mamereng amantana i songon na mangelek panatapna.
Dang sanga be dialusi si Togi, humalaput ibana marlojong tu mandopothon Bidan Desa Nai Basar di punsu ni banjar huta nasida i. Dang dipatontu ibana be adong pigapiga halak na manise ibana di dalan i holan asa humatop rohana sahat tu bagas ni Bidan i. Songon na lalap targombar di jolona bohi ni si Kartini na marlangan dohot gale ni pamatangna, mardomu musema dohot pangelek ni simalolongna songon na mandok: asi roham Pa’e pahatop ma mangalapi parubat.
Hape dung sahat ibana di bagas ni Nai Basar i ma Bidan Desa i, toho apala i pe nasida mamungka mardaon pogu arianna.
“Jolo sidung ma hami marsipanganon humatop pe ahu ro tu jabumuna” ninna Bidan i.
“Dohot muse do Inonghu hurang hipas, pahatop ma Inang” ninna si Togi
“Olo, pos ma roham. Manigor hulangkahon pe molo dung sidung hami mangan”
Busisaon si Togi ala ingkon marpainte jolo sidung mangan Bidan i asa boi ro mamareso si Kartini dohot Inongna. Tompu muse ma diingot ibana si Kartini; Atik na so mangan dope nuaeng ibana dohot Inongku, ninna rohana marhusari. Akh boasa gabe songon on sahali marsahit nasida nadua?
Dihojoti ibana muse mardalan dompak jabuna alai ianggo ateatena nunga sai marbahir so martontu. Dang hea dope ibana songon on tubu biar dohot lomos ni rohana mangadopi na marsahit, pola gabe songon na so ontong rohana laho mangulahon aha si ulaonna.
“Nunga mangan ho Ma’e?” ninna si Togi lambok tu si Kartini dung sahat ibana di jabu.
“Dang adong rohangku laho mangan, ijurhu pe mansai paet huhilala. Inong i ma jolo idahon satongkin tu bilutna i. Ianggo Among ninna tu Sirpang Tolu do nangkin, tontu nunga mangan disi ibana pola pukul songon on dang mulak dope” ninna si Kartini gale.
Ditopot si Togi tu bilut ni Inongna i laho manosoi asa mardaon pogu nian Inongna i.
“Boasa pola ingkon ahu pingkirhononmu, ia parumaen i ma jumolo anturehon, ai tu dia do laho pingkiranmu?. Na ma lojahu do si Kartini i gabe marsahit ibana. Toe, ibana ma jolo sosoi asa mangan” ninna Inongna i tu si Togi.
Laos so marhasoan be si Togi. Diondihon ibana niolina i alai si Kartini mandok asa simatuana boru jumolo dianturen si Togi. Ia laho ibana tu manopot Inongna tu bilutna hape hata murukna do na ro mandok asa niolina i jumolo dianturen. Dang diantusi si Togi be manang mangulahon dia, laos ngongong ma ibana ala ponjot ni rohana.
Dilangkahon ibana dompak pudi. Disigati ibana tu pardahanan. Marjea ma tahe, nda holan indahan dope naung masak jala laos songon i di ginjang ni tataring i. Didadap ibana dompak lamari na somal inganan ni ingkau dohot lompan naung masak, so adong agia aha lobi sian tebateba ni lompan nasida na sogot. Dibereng ibana dompak mual, bah…laos songon i dope abit nasida diengge di ember so hona taptapan.
‘Tontu naung tibu do si Kartini sian na sogot marsahit asa ndang paias abit ibana jala dang mangalompa lompan’, ninna roha ni si Togi marsak.
“Togi, Togi di jabu do ho?” ninna Bidan Nai Basar manjou si Togi sian duru.
Dang dope dialusi si Togi nunga bongot Bidan i tu bagas nasida mamboan ulaulana dihadang di bagasan tasna.
“Tu bilut ma hamu asa pareso jolo ibana” ninna si Togi mandok tu bilutna.
Dipaharuar Bidan i angka ulaulana, dijama ibana dohot tanganna pardompahan ni si Kartini. Dibahen sidodo tensi tu botohon ni si Kartini huhut disolothon sidodo mohop tu gedekgedek ni si Kartini. Dung i didodo ibana dohot ulaulana i dompak andora ni si Kartini.
“Na maloja hu do ho kedan, tensim pe toru. Songon na mohop muse dagingmu. Onma ne i hurang mudar do ho huhut” ninna Bidan i dung songon na dipatangkas maningada simalolong ni si Kartini.
“Hape ho mardenggan pamatang, jagaonmu do hasehatonmu unang maloja hu ho. Idama dagingmu pe nunga lam marniang, boha ma haduan ho manubuhon anakhonmu molo so adong gogom” diuduti Bidan i hatana huhut mangapus siubeon ni si Kartini.
“Na hurang mangan do ho? Manang na so minum susu do ho poang manambai gogom asa tolapmu mangalompa, manunsi, manaringka dohot martigatiga?. Unang maholithu ho poang Kartini so tung bangkilison haduan anakkonmon sorang” ninna Bidan i.
Ting. Songon na malliting tu pinggol ni si Togi hata ni Bidan i. Dihilala ibana do tinembes ni hata ni Bidan i tung pe tu niolina i dihatahon. Songon na ditusuk hata ni Bidan i tombus ro di pusupusu.
‘Na maloja hu do si Kartini, hurang mudar, dagingmu lam marniang, na hurang mangan do ho?. Na so minum susu do ho manambai gogom, unang maholithu ho, sotung bangkilison haduan anakkonmu sorang, jala boha bahenonmu manubuhon anakhonmu molo so adong gogom’.
Songon na didondoni batu na bolon do panghilaan ni si Togi mambege hata ni Bidan i. Songon na manosak di andorana. Dang tartaon ibana pandok ni Bidan i.
Tompu manginongi roha ni si Togi di sude hahuranganna na hurang mamparateatehon niolina i na saleleng on, na hurang mangalehon rohana palumbanghon ulaon ni si Kartini di jabu.Lalap do holan mamingkirhon pardalan ni ulaulana i ibana dohot manguluhon parkarejona di balian. Diongkuhon ibana do ndada hea diurupi ibana niolina i mangulahon ulaonna di jabu, holan si Kartini do diparbaga ibana mangulahon i sude.
Gabe tompu manolsoli si Togi songon na mardosa jala tung balga hasalaanna tu niolina i, hape ianakkonna do diboanton niolina i. Hatuaonna do na diboanton sorat ni pamatang ni si Kartini. Amongna dohot Inongna do dipauneune si Kartini di jabu huhut martigatiga.
Nanget sumurut si Togi dompak pudi, naeng ibana marsurak patolhas panolsolionna, mangusehon ponjot ni rohana ala pangalahona i asa mangido sala rohana tu si Kartini. Naeng ibana hatop manghaol niolina i mandok: nunga sala ahu na saleleng on Ma’e jala marjanji ma ahu na ingkon angkupan nama ho tu joloan on laho mangulahon ulaon di jabu asa jumengkar dohot humipas ho ; asa sehat ho jala adong gogom laho sorang buha bajunta i sogot, unang bangkilison sorang sogot ianakhonna songon pandok ni Bidan i.
LAGU DAN LIRIK BATAK: Dung Sonang Rohangku LAGU DAN LIRIK BATAK
Dung sonang rohanghu di baen Jesus i.
Porsuk pe hutaon dison.
Na pos do roha ku di Tuhanta i.
Dipasonang tongtong rohangkon.
Sonang do songang do.
Dipasonang tongtong roha kon.
Nang dihaliangi sibolis peau.
Naeng agohononna muse.
Naung mate Tuhan ku, mangolu ma au.
Utangki nunga sae sasude.
Sonang do sonang do.
Dipasonang tong tong roha kon.
Diporsan Tuhan ku sandok dosa ki.
Bolong to nadao do dibaen.
Nang sada naso jujuronana bei.
Namartua tondi ku dibaen.
Dipasonang dipasonang roha kon.
Label: D, LAGU ROHANI BATAK, Rita Butar-Butar
Tampulon Aek Do Na Mardongan Tubu | Sibarani
Pomparan Sibarani Parsadaan
Tanggal & Kejadian
Tempat Pemakaman & Nisan
Tampulon Aek Do Na Mardongan Tubu
Mansai uli serita on pahusor-husoronta…    Alai dang adong nabarani dinalaho mamareso tu bagasan sumur i ala ni biarna be.
Pola do marsipisoan namarhahamaranggi i ala ni posa ni badai.
Situan na torop marsisungkunan:
“Boasa ingkon hahanai ala marabadai do nasida hape torop do angka naposo doho
Dung dibereng anggina i na dohot do hahana i maniop tali pintor barani ma ibana tuat tu sumuri.
Dungi digora ibana ma asa ditogu tali i. Laos diabing jala diboan ma herek i sian toru ni sumuri.
Dung dibege situan na torop jou-jou sian bagas ni sumur i pintor rampak ma nasida manogu tali i.
Mandapothon topi ni sumur i, pintor manjakit ma herek i marhite tali ala las ni rohana mamereng hatiuron pintor mangalumpat sian abingan ni doli-doli i, laos manjangkit marhite-hite tal
i.
Baru pe diantusi situan na torop i boasa ingkon sai margogo doli-doli i naingkon dohot hahanai maniop tali i. Molo so disi hahanai nunga madabu ibana tu toru jala olo do mate ala ni bagas ni sumur i.
Mulai sian i lam jonok ma muse namarhaha maranggi i.
IMPOLA NI SERITA I:
Hahanggi dohot pinaribot na sarurutan do naboi sihaporsean na rade mangurupi ditingki las ni roha tarlumobi ma di dok ni roha.
Molo adong marsalisi angka namarhaha maranggi dohot namariboto diingot ma serita on asa tubu roha namangkuling laho dame.
MASIAMIN-AMINAN SONGON LAMPAK NI GAOL
MASITUNGKOL-TUNGKOLAN SONGON SUHAT DI ROBEAN.
H o r a s m a…!!!.
Raja, Anak ni Raja, Boru ni Raja
Jujur Ngolu Ni Adolf Parlaungan Sibarani (Op. Si Juan Doli)
Mars Sibarani Parsadaan
Marga-marga di Laguboti dan Pendatang
Untuk mendukung pembangunan Tugu Sibarani, sumbangan bisa ditransfer ke:
KCU. Bekasi Square
No Rekening : 0162036871
contoh jujur ngolu jujur ngolu sari matua sibarani nasampulu silsilah marga sibarani tugu s
Progres Pembangunan Tugu Sibarani, Seperti Apa?
Pembangunan tugu Sibarani tidak terasa sudah tiga tahun lewat sejak peletakan batu pertama. Bagaimana progresnya sampai
Keturunan Raja Sibarani
Raja Sibarani dan istrinya Mambang Pinilitan Br. Sirait memiliki dua orang anak: Raja Sipartano II, dan
Pomparan Sibarani ParsadaanRo mangula di tonga-tongan taTapasada ma antong sangkap taManumpaki da Unang ma hita mardua
Hutahaean, Aruan, Hutajulu, Sibarani, Sibuea, Hutapea, Pangaribuan semuanya ini adalah marga-marga keturunan dari Sipaettua. Marga-marga inilah
UMPASA DOHOT MARHATA DITINGKI ULAON NASOMAL DIHALAK BATAK | OMPPUNG JESSIE PURBA
Tingki Pesta Tardidi Dakdanak
Dangka ni bulu godang pinangaitaithon
Sai simbur magodang ma ibana mamboan goarna i, tongka tu panahitnahiton
Habang ambaroba diatas ni Sibuntuon
Sai na burju ma ibana marroha, jala jolma sitiruon
Dolok ni Janjimauli hatubuan ni simarhorahora
Goar na uli ma goarna i, donganna gabe jala mamora
Sahat sahat ni solu sahat ma di rondang ni bulan
Leleng ma ibana mangolu mangusung goarna i diringiring Tuhan
Tu hamu natorasna on ma dohonon nami
Tutu ma tambinsu di toru ni pinasa
Sai martinodohon dope dakdanak na tardidi on angka anak na bisuk dohot angka boru na ulibasa
Sai dapot ma di hamu angka na niluluan jala sai tiur nang pansarian
Sahat ma hamu leleng mangolu jala sahat tu panggabean
idohonon molo dohot iba mangadopi natua tua na manjalo sipanganon sian angka anakkonna
LABELS: PASU PASU, UMPASA
Umpasa Batak hata poda dohot pasupasu sian parboru tu hela dohot boruna
ni dongan sahuta sibagi olopolop
ditingki na marunjuk sude do angka umpasa na di namarhata sinamot boi dohonon alai angka on tambana
Tulang ni helaBulung na martampuk, bulung ni si marlasuna
tong do adong, songonon ma akka umpasa batak na lao marsirang :
Angka Umpasa di na marhata sinamot
UMPASA DINAMARHATA SINAMOT
Na uli do nang nipinami, ai gohanmuna ma nuaeng hajutnami
Di Tingki Tingkir Tangga
sidohonon di tingki na mangulosi penganten
Sahat sahat ni solu, sahat dirondang ni bulan
Rap sahat ma hamu leleng mangolu jala rap sioloi Tuhan
Showing posts with label Mamongoti Jabu. Show all posts
Molo naeng mandok umpasa iba sai jumolo ma nidok:”Sai dilehon Tuhanta Pardenggan basa i ma dihamu songon na nidok ni umpasa on”.
Somalna najolo holan hulahula do sidok angka umpasa pasu-pasu tu parboruonna,angka umpasa annon, songon tamiang pangidoan nami do i tu Amanta Debata”. Dung i boi ma dohononna angka umpasa i.
Hamu angka hahadoli dohot angidolinami, ia hita pomparan ni Ompu …….. nungnga tahasomalhon, molo masa di hami pomparan ni Ompunta Paitonga ulaon songon na taadopi sadari on, ba hamu ma hahadoli manang anggi doli ma na gabe raja Parhata. Nuaeng pe, ba mardos ni tahi ma hamu hahadoli dohot anggidoli nami manang na ise bahenonmuna na gabe raja parhata sian hamu. Botima
Marsogot Jumat 10 Juni 2011 pukul 15.00 WIb, naeng Martumpol ma anaknami MARULI PURBA dohot oroanna TIURMA SUDE Br.HUTAURUK maringanan di HKBP …. (Putra kel…)
Songon na somal tontu dung sidung acara partumpolon pintor pasahaton ni pangula ni huria do partingkian tu hasuhuton paranak nang parboru laho mandok hata. Sian dos ni roha ni hami paranak ditingki tonggo saripe, marsogot mandok hata pinasahatma tu anggidoli ( A.Alex) bapatua ni si Maruli (ompu martinodohon). Tarsongon on ma hata na naeng sipasahaton ni nasida:
Tamada do hita mandok mauliate tu Amanta Debata Pardenggan Basa siala asi dohot holong ni roha na natongtong mangiringiring hita saluhutna sian angka ari naung salpu rodi tingki on tarlumobi ma i sadarion mansai denggan jala une ulaon Partumpolon ni anak nami dohot oroanna ima na naeng parumaennami, boru ni Hulahulanami Raja i RajaHutauruk. Tangkas do nangkin nunga di patumpolhon nasida di jolo ni huria ni Tuhanta marhite naposona amang pandita.
Namangihut, mauliate godang ma hupasahat hami tu saluhut hamu nahuparsangapi hami, Hula-hula nami Raja SiTompul, Tulang dohot Bona Tulang nami Raja Silaban, Tulang Rorobot nami Raja SiLaban, saluhut horong ni Hula-hula dohot Tulang, suang songon i ma nang di hita namardongan tubu pomparan ni ompunta Raja Simamora, Boru dohot Bere/Ibebere nami, ale-ale, pariban, dongan sahuta nang dongan sahuria, suang songoni ma di hamu Hula-hula nami Raja i Raja Hutauruk dohot saluhut uduran muna, mauliate godang ma hupasahat hami di haradeon dohot harentaon muna mangadopi acara partumpolon ni anak nami dohot boru ni Raja i di namarsangkap nasida naeng mamungka pardongan saripeon jala naeng manjalo pasu-pasu parbogason nasida di ari 17 Des 20xx na naeng ro marhite naposo ni Tuhanta di bagas joro on.
Ala ni i, marhite on tung gomos do pangidoon nami asa rap taboan nasida di tangiangta, asa tiur sude sangkap nasida, jala dao ma angka abat-abat. Suang songoni ma nang di hami bona ni hasuhuton paranak dohot Hula-hula nami Raja Hutauruk, boan hamu hami ditagiangmuna asa dipagogoi jala di parbisuhi hami di na naeng mangarade patupahon angka nahombar tu pamasupasuon dohot pesta unjuk ni ianakhon nami.
Note: Ulaon Tonggo Raja nunga dipatupa diari Sabtu 26 Nopember 20xx na salpu. Ido umbahen dang pola hatahononhon asa rap udur hita Sitorus, Boru dohot bere tu bagas ni hasuhuton. Jadi dung mulak sian gareja molo tung rap udur pe hami namarhahamaranggi tu bagas ni hasuhuton paranak dang tonggo raja be, holan na manaringoti angka pangaradeon nama i.
Parboru Mandok Hata Pasahat Ulos Di Ulaon Unjuk (pamuli boru)
Marpiga-piga hali ni parrohahon di ulaon unjuk di tano parserahan on (Jabotabek), tingki pasahat ulos hasuhuton parboru sai holan protokol na mandok hatana (terutama mulai sian ulos pamarai dan seterusnya). Boasa boi songon i ? Ra.. ala hurang persiapan jala dang di parsiajari hian andorang so ulaoan manang ala na so pos rohana mandokhon (kurang PD).
Pandapot hu ala ulos na marsintuhu do ulos tu suhi ni ampang na opat, ba denggan ma nian di persiaphon jala sa boi-boi na unang ma nian sai holan protokol i na mulak ulak mandok hata. Alana sipata pinarrohahon protokol i pe hira na buru-buru (songon na kejar tayang).
Mordomu tusi asa rap marsiajar hita angka naposo, dison ni surathon ma contoh mandok hata tingki hasuhuton parboru pasahat ulos.
Tar songon on ma urutan ni ulos si pasahathon ni parboru:
Ulos Pansamot= Natoras (Amang/Inang) ni Pangoli
Ulos hela + mandar = Pengantin
Ulos ni Anak Manjae = Simanggokhon
Ulos ni Sihunti Ampang
nomor 6 s/d seterusnya sesuai dengan jumlah yang di sepakati. Somalna daftar Si jalo ulos nunga denggan di atur.
Las ma rohamuna manjalo. (huhut ditortorhon – diuloshon sian siamun ni amanta sijalo ulos sahat tu hambirang ni inanta si jalo ulos, rade ma Inanta manjalo laos gabe rap ma nasida padomu ujung ni ulosi ).
ULOS HELA + Mandar Hela, napasahathon parboru tangkas, hatana:
ULOS PAMARAI, napasahathon SIJALO BARA, hatana:
Ulos ni Simanggokhon (tu Anak Manjae), napasahathon SIMOLOHON, hatana:
ULOS SIHUNTI AMPANG, napasahathon haha/anggi kandung ni suhut bolon, Hatana:
Ulos tu Punguan Marga = ibaratna molo Sitorus, Parsadaan Raja Sitorus dohot Boruna Se Jabotabek, napasahathon Pengurus ni Parsadaan/Punguan marga ni parboru Se Jabotabek
Olat ni na boi nian di atur ma na pasahathon ulos antar unang madao hu selesih ni umurna tu na naeng manjalo ulos. Contoh unangma keluarga na baru (par saurangan) pasahat ulos tu naung natua-tua. Alasanana asa tongam i daon.
Boha carana mangatur i ?. Ido porluna andorang so di cetak dope buku parture ni ulaon (andorang so martonggo raja/marria raja) asa di pangido suhut parboru tu suhut paranak daftar ni si jalo ulos dohot perkiraan umurna, sebalikna paranak pe ba dipasahat daftar na pasahat todoan tu parboru.
Molo dung songoni ba boima di atur parboru antar ise ma napantas pasahat ulos tu si. Artina boi do antong martukkar misal alani umur aturan pasahat ulos tu pamarai gabe pasahat ulos tu simangokhon ma. Alai saluhutna i tongtong ma dibagasan dos ni roha.
Marnida pardalan ni Adat Batak siganup ari, di Las ni roha nang di Habot ni roha pe, gabe tar-onjar do roha patupa sada buku asa adong parsiajaran ni angka dongan naso apala tangkas dope umboto pardalan ni Adat i.
Mangihuthon pandok ni angka dongan, sada apala na masalah di angka dongan ima di na Mandok hata di ulaon Adat Batak i, hape na mandok hata i do ianggo apala impola ni ulaon i.
Siala ido umbahen bage taronjar roha laho patupa sada buku parsiajaran na margoar MARSIAJAR MANDOK HATA & MANGHOBASI ADAT BATAK.
Marhite buku on, diparsinta roha gabe boi ma boto-on ni angka dongan taringot tu ragam ni Hata Sidohonon tingki mangulahon adat Batak huhut Pangulahonna.
Dang apala patut dope nian dohonon on buku, ai holan patoranghon cara cara mandok hata do isi na dohot pardalan/panghobasion ni adat i, anggiat denggan pardalan ni ulaon adat ni angka dongan lumobi ma panghobasion na.
Ai tung mansai ringkot do Panghobasion, Pangaradeon na denggan di na laho mangulahon adat batak iba, mulai sian na mangarangrangi sahat tu na jumpang tingki na laho mangulahon.
Molo humurang panghobasion i disi do jotjot tubu Ungut ungut, sarita, dohot hata-hata na hurang tabo begeon ni pinggol sian dongan tubu, boru-bere dohot hula hula ro di dongan na asing. Hape yanggo di roha nian tung unang adong na marungut-ungut dohot sarita.
Tarpangke do dison hata ni situa tua na mandok, salah mandasor sega luhutan. Lapatanna, isara ni busuk busuhan di hauma, molo dang denggan dasor ni busuk busuhan i, olo do mapuntar busuk-busukan i.
Susunan isi ni buku pinatupa tudos tu pardalanan “Ngolu” ni Hajolma-on dibagasan adat batak ima Ulaon-ulaon adat Managam Haroan (Pasahat Ulos Mula Gabe), Maranggap, Tardidi, Malua sian pangkakungi (Sidi), Na Hot Ripe /Mar-ripe, sahat tu Ulaon Habot Ni Roha – Saur Matua dohot Adat Batak na asing kl. 24 macam.
Tangkas taboto, dang adong pangulaon ni adat batak na so adong panghurangi-na. Alai molo tung boi antong ni usahahon ma asa met met panghurangi na i asa las roha ni tutur dohot undangan na liat na lolo. Sian na ni ida na sai leleng on, tarsongon on ma ragam ni ulaon na gabe bonsir ni ungut ungut – sarita, dohot hata na binege:
Ø Na parjolo, ima parboa-boa-an tu haha anggi na sahasuhuton, boru dohot bere na hurang denggan.
Ø Na paduahon ima Gokhon / undangan tu angka tutur dohot dongan na patut si gokhonon-undangon hape dang sahat undangan tu nasida.
Ø Na patoluhon ima sipanganon dohot siinumon (konsumsi) di ulaon i na so mencukupi.
Ø Na paopathon ima jambar na patut sijaloon ni angka tutur na ni Gokhon mulai sian Jambar juhut/ Dekke, Ulos, Boras, Piso piso, Pasi tuak na tonggi, dohot angka na hombar tu si.
Sipata olo do ungut ungut i dang apala toho manang salah alamat, ai diparsinta nasida angka na so patut sijaloon na. Alai songon ipe i tong do ingkon denggan alusan molo jumpa adong sarita-ungut ungut.
Ido asa sahat nidok ni situa-tua na mandok “Manat mardongan tubu, Elek marboru, Somba marhulahula jala Dadap marsihal sihal”. Taringot di sihal sihal, di angka ari na marpudi on, adong deba dongan mandok na so masuk i do tu uhum ni adat batak dohot alasan ai Dalihan Na Tolu i, tolu do batu na.Lupa nasida, dang adong na sai dos manang tipak balga dohot bentuk ni batu na laho gabe dalihan /tataring-i jadi porlu adong panoloti na.
Jadi asa helleng manang dos dos parpeak ni batu i, ringkot do disi adong halang. Ido na nidok na sihal sihal ima padoshon manang pahothon parpeak ni batu i dungi denggan ma mangaloppa angka siloppaon na tabo.
Dungi ditingki na ingkon mangarerak do sude jolma i, marpungu dohot angka dongan na asing ima angka dongan naso adong hubungan ni partuturan tu nasida baik songon dongan sabutuha, boru manang hulahula pe.
Onpe diragam ni angka ulaon adat batak i, tung ta pareak ma angka na dumenggan, gok dame dohot las ni roha, anggiat mardalan dohot denggan ulaon i.
Ditoru on pinatupa do angka na ringkot sibotoon di ragam ni adat batak–i. Buku on harororan ni parbinotoan adat batak ala mansai marragam ragam do sifat ni adat i.
Boi ma ta pangke laho manamba na taboto, mangorui hahurangan, di na laho manangulahon adat-i hita.
Tu angka dongan na lobi boto, dohonon do Marsantabi iba molo tung adong na asing sian na taboto na tarsurat dibuku on. Mauliate ma mardongan tabe.
Diposkan oleh 7morangkir | di 11:24 Rabu, 02 Februari 2011 | Label: Adat Batak
Sebalikna, molo ulaon taruhon jual lapatanna ulaon di alaman pihak paranak di pamasa paranak ma ulaon martonggo raja, jala parboru mambaen marria raja. Dung hira pungu sude angka na ginokhon ni hasuhuton, misal Raja Pane, Raja Dori, Raja Boltok, Boru dohot Raja ni Dongan Sahuta, hundul ma marsiadopaDongan Tubu dohot Dongan Sahuta:
Mauliate ma di hamu suhut nami. (Laos di putarhonauhutna ate ?. Dungi di olophon natorop. Dungi martangiangma sian hasuhuton, jala marsipanganon ma jala didok ma huhuasi ni sipananganon).-
Sungkunon ma gogo tu na poso, ruhut adat tu natua-tua
Jala ingot do hami tong di hata na mandok
– Si tiroan do hasuhuton tu na laho pasahat amplop upa tulang/tintin marangkup dohot pingganpanganan
Dung simpul sude di hata i jala di tiro i Suhut pasahat jambar juhut tu na ro.
« PANGANTUSION TARINGOT TU BOAN-BOAN7 TIPS KERJA SUKSES DARI AMSAL SALOMO »
Pangantusion tu ulaon
HULA-HULA RO MAMBOAN AEK NI UNTE (Mamoholi)
Dung jumpang di arina jala gok ma di bulanna mangintubu ma ina i, digoari muse do i HIPAS. Boasa didok hipas, ai so na dibagasan parsahiton nian inantai. Alai dirajumi roha ni nasida do borat pamatang ni angka ina na managam haroan. Olo do songon na patagam-tagam parmaraan. Molo laho mangintubu sada ina mamintor ro do angka donganna ina pajonokhon diri laho mangurupi olat ni na tarbahen sa, angka ama pe na tinggal di huta, tangi do nasida. Angka ina na mangurupi ina mangintubu digoari do nasida SIBASO (Bidan).
Najolo dung sorang dakdanak dipasahat ompungna manang tulangna do ulos di tingki mangharoani/mamoholi manang martutu aek (zaman pra kristen maridi tu aek pansuran parhutaan ada ritual). Ulos Tapoltua do digoari angka ompu naparjolo, tapol-tapol ni anak nabisuk, tapol-tapol ni boru namarroha. Nuaeng on digoari ma Ulos Parompa.
Asa ummura antusanta binahen majolo songon simulasi (kondisi ideal/ seharusnya) contoh skenario di keluarga nami, misalna Tubu ma si Dimpos Hadameon (Anak ni anggiku si Lumumba/br Marpaung) ro hula-hula mambioan aek ni unte. Dang pala marboa-boa nasida jadi holan hami ma mangadopi Suhut Kel. S. Sitorus/br Sitanggang (Bapatua ni si Dimpos, ahu ma mangganti natua-tua i), Boru Suhut Kel. Manullang/br Sitorus, Kel. Tampubolon/br Sitorus, Dongan Tubu Hahadoli Morgan Sitorus Tumpak Sitorus dohot Anggidoli Robert Sitorus Dongan Sahuta JM Siahaan/br Panjaitan (A. Collyn).
Sahali ro ma nasida unang pola pigahali lola. Sude ma na ro i mamboan sipir ni tondi alai anggo apala Simatua ni A. Dimpos maboan Sipir ni tondi dohot dengke upa-upa di atasna siupahononna tu pahompuna natubui dohot bangun-bangun, godang sipanganon diboan nasida. Dijou A. Dimpos ma hami Hahana dohot ibotona songoni dohot Hahadoli Morgan Sitorus, Tumpak Sitorus dohot Anggidoli Robert Sitorus dohot Dongan Sahuta JM Siahaan/br Panjaitan (A. Collyn).
Ibaratna manghatai ma sian haha ni simatua, ba di pasahat A. Mangam ma tu hahadoli/anggidoli (Morgan/Tumapak/Robert) laho mangalusi setiap sahorong na mandok hata sigabe-gabe.
Angka on ma goar ni jambar juhut:
1. Na marngingi (parsanggulan, ulu, kepala bagian atas, tempat otak);
2. Osang (kepala bagian bawah, silojaloja tingki marngalungalu);
3. Aliangaliang (rungkung -somalna diseati do on tingki mangan);
4. Sombasomba (rusuk depan dipotong melingkar tidak putus, unang maponggol);
5. Soit (buhubuhu sian pat);
1. Na marngingi;
3. Tanggalan (aliangaliang molo pinahan lobu) ;
5. Sombasomba, (rusuk galapang, i ma sombasomba na gok, rusuk na mardomu di jolo) ;
6. Buhubuhu (soit molo pinahan lobu) ;
8. Pohu (tanggotanggo, jagal) .
May 13, 2009 by Sampe Sitorus,SE (A. Hitado Managam)
a. Tujung do pe sipasahotan tu na mabalu i, jala ndang adong dope ianggo
“Boan Na” di goari  “Ulos Sibolang” boi do nang “Ulos Sirara”.
c. Hula-hulana ma mambahen tujung ni boru na, na ma balu i ima “Ulos Sibolang”.
Hata ni Tulang ni namonding Pasahat ULOS SAPUT (somalna “Ulos Sirara”):
3. Manjalo haroro ni Bona Tulang, laos disi ma nasida pasahat hata apul-apul.
4. Manjalo haroro ni Tulang Rorobot, laos disi ma nasida pasahat hata apul-pul.
5. Dongan Sahuta pasahat hata apul-apul (termasuk ma dison Punguan Parsahutaon)
6. Dongan Tubu (dohot boru,bere) termasuk ma dison Punguan Parmargaon dohot Parompuon pasahat hata apul-apul
8. Di pasahat ma tu Huria
9. Borhat ma tu udean (pemakaman)
10. Ulaon Ungkap Tujung (dung mulak sian udean)
Posted by MauliateMaruliPurba on 15 Juli 2012 in BUDAYA BATAK and tagged UMPASA.
oentoeng sirait berkata:
25 Mei 2013 pukul 12.18
mauliate ma amang tu postingan muna on nga boi ahu belajar marumpasa. Gb
1 Juni 2013 pukul 13.34
mauliate ma tongtong di hamu naro manilik blog on.ajari hamu ahu amang molo adong do pe angka nahurang manang nasala isi ni blog on.asa anggiat blog on botul botul boi gabe parsiajaranta.horas
D Hutabarat berkata:
11 Juni 2013 pukul 11.07
Mauliate ma Lae bah, mantap ma on parsiajaran.
25 Maret 2015 pukul 22.04
horassss asa lam antus iba muse bah ..
Robinhot Simanjuntak berkata:
Mauliate dihamu namamosting hata umppasa.
Ridwan sinaga berkata:
11 Juli 2013 pukul 20.57
Mauliate ma amang,adong gabe parsiajaran nami aka naposo.
Pangidoan ku amang bae hamu jo konsep ni akka ulaon lengkap maralus/marsisisean.contoh
angkup hrapan jaya samosir berkata:
27 September 2013 pukul 17.09
mauliate ma amang,anggiat boi hami parsiajari akka hata2 umpasa ni amang i.
3 Oktober 2013 pukul 14.44
maantaapppp lae……mauliate horassssss
5 November 2013 pukul 18.52
horas ma di hamu lae
christian silaen berkata:
6 Desember 2013 pukul 18.50
horas tulang ajari au asa boi ahu mangulahon angka ulaon ni adat batak
sonny sihombing berkata:
10 Desember 2013 pukul 08.12
mauliate ma di hamu amang, nga lam mangantusi au di ruhut ni paniseon sian siguriton muna on. Adong nahupatakkas taringot tu na pahutahon boru. didok situa-tua magodang anak pangolihonon, magodang boru pahutaon. sai diparsintado nian asa hot boru i di hutana. alai ndanda ala roha olo do boru i atik na alani aha pei ndang di ingani hutana (diluar konteks namangaranto) gabe marhuta di huta ni hula-hulana. tarsongon on ma rupana : (1) hela sonduhan (2) Boru ampuan (3) Namahiandu (4) Nahinomit (5) Maisolat (6) Boru Nagojong. dohot na asing molo tung adongdope istilah tu boru naso mangingani hutana.
Nahusungkun tu Amang dia do hatorangan ni angka istilah on.
Mauliate Parjolo di hamu.
7 Februari 2014 pukul 23.04
Mauliate ma di hamu na tongtong paingothon hami akka naposo on tu jujur ni angka ulaon adat di bangso ta. Anggiat ma tutu boi hu i huthothon hami di pargoluon nami siganup ari.
Alai sattabi di hamu manukkun jo au..
Molo na lao mamboan sipanganon tu hula-hula alana haccit ro hana di baen iboto na, hera-hera attar songon dia do parpeakni ulaon i? Molo boi sekalian dht angka ulaon na hombar tu ulaon i.. Mauliate ma dipangarade muna.
sondi putra silalahi berkata:
17 Juni 2014 pukul 09.36
Maulite ma tu akka sijolo 2 tubu,
Boi tong di ajari akka generasi muda,asa malo mar uppasa…khusus di paradatan.Gbu
17 Juli 2014 pukul 22.02
Penjelasan yang cukup komplet
9 Juli 2016 pukul 06.48
Mauliate ma lae dikunjungan munaon.
Sandro Tambunan berkata:
29 November 2014 pukul 23.48
ai di copy sian blog ni halak do hubereng on….
9 Juli 2016 pukul 06.50
Ido lae songon hata huhuasi ni blog on pe lae husurat on disi.mauliate ma dikoreksimu dohot kunjungan mu.
Sumihar Purba berkata:
23 Januari 2015 pukul 16.32
Purba Parhorbo do au nomor 17, molo Bapa?
ajari jo au mambaen umpasa sian naposo tu dongan na ditikki pesta mangadati.
1 Februari 2015 pukul 12.14
Mauliate ma tu akka panurat,asa adong parsiajaran akka hita nadi pangarattoan Syaloom……
Innovation simanjuntak berkata:
10 Februari 2015 pukul 11.42
Mauilate ni Tuhan nang songoni tu amang nambahen posting ni umpasa dohot marsiajar mandok hata, gbe boi hami akka naposo on marsiajar taringot tu ulaon ni adat dhot umpasa batak, mantap amang, horas
anggiat lumban tobing berkata:
13 Februari 2015 pukul 17.56
Mauliate lae di sude nanipatorang muna,alai hami par siajar pulik majolo bahen hamu hata umpasa tu namonding,pangoli anak dohot ulaon adat na asing, mauliate godang dihamu.
irwanto untung berkata:
14 Februari 2015 pukul 00.07
molo boi kalimat na mandok hata i.bahen hamuna lae asa lebih ok..mauliate.. horas
9 Juli 2016 pukul 06.45
Mauliate amang di tingki nanaeng ro ni sempathon manurathon.
roy siregar berkata:
1 Mei 2015 pukul 01.14
mauliate ma di sude panorangion i amang.. alai santabi ma jo amang. Hira-hira sian saluhutna angka umpasa na pinasahat diragam ni angka ulaon; hira-hira boha do kajian ilmiah taringot tu sastra batak i? Alana molo pinamanat sian ragam ni angka panurat molo sampiran fungsina holan mendukung tu isi do,, hape molo pinamanat sai songon na adong na naeng pinatolhasna na umbagas situtu asa tolhas laho mangantusi tu maknana marhite sampiran.. Jala sada pergumulan boasa di tingki sinuaeng on hurang diangka pangulahonon na marhadirion na denggan i.. mauliate parjolo amang.
8 Mei 2015 pukul 12.24
Isinya lumayan bagus, tetapi redaksinya kurang, tdk ada pargraf, sehingga sudah untuk dibaca.. sebaiknya di edit dulu di word lalu di paste. Textnya yg semua seragam membuat kita susah utk membaca..
9 Juli 2016 pukul 06.42
Mauliate ma dikoreksi mu amang anggiat ma tamba parbinotoan niba namarblog on.
linggom tobing. berkata:
13 Juni 2015 pukul 23.08
mauliate, amang Purba di hatorangan mu, sai marlapatan maon tu sundut naumposo , unang mago adat&ruhut ni habatahon i.
Galeri Foto Inggris 5 (September 2017 Sahat tu Februari 2018talisia Serbia Serbia (Romawi) Shona Slovak Sloven Spanyol Suomi Swahili Swedia Tahiti Tankarana Telugu Thai Turki Ukraina ValenciaSeptember 2017 sahat tu bulan Februari 2018.
On ma gombar ni kantor cabang Inggris di Chelmsford.
Bangunan Produksi na di Utara
Bangunan Produksi na di Selatan
6 September 2017​—Inganan C
Dua anggota tim eksterior paturehon simin naung dibahen tu batu bata. On ma na lao dipakke asa boi lokkot tu kerangka bosi, jala dipasang ma i tu dinding baja.
20 September 2017​—Inganan D
Sahalak anggota tim arsitektur mambahen tanda didia do annon dibahen dinding ni apartemen. Dipakke ibana do laser na di tripod dohot tongkat pengukur. Di bagian pudi, i ma Inganan F. Dikarejohon dope bagian dalamna.
27 September 2017​—Inganan F
Sahalak borua manemprothon aek tu dinding naung diplester, dung i dirapihon ma i. Asa hemat aek, dibuat Departemen Finishing ma aek na sian pengatur kelembapan, jala dipangke ma i laho dicampurhon tu plester ni dinding dohot atap.
3 Oktober 2017​—Kantor Cabang
Di luar ni Inganan E, angka kontraktor mangaspal dalan disi.
10 Oktober 2017​—Inganan F
Sahalak baoa na marumur 71 taon mambahen dinding luar ni Inganan F. Sian mula ni proyek on, adong lobi sian 100 Sitindangi na marumur lobi sian 70 taon rade mangurupi.
16 November 2017​—Angka Inganan
On ma angka inganan molo tabereng sian arah barat. Naeng dibahen do angka tanaman di sude atap ni inganan on. Dung sae dilapis, dipasang penyerap aek dohot saluran aekna, baru ma disuan boni ni angka tanaman. Marlaba do on tu angka binatang na adong disi, boi manghemat energi, jala asa ndang banjir. Di bagian jolo, disi ma annon dibahen fondasi ni inganan A dohot fondasi ni kantor.
21 November 2017​—Inganan F
Dua halak parkarejo mamasang kosen pintu na sian bosi di pintu masuk apartemen. Nunga dicat hian kosen dohot pintuna i jala nunga dibahen engselna dohot kuncina, jadi mura ma i tingki dipasang.
28 November 2017​—Kantor
Tingki botari, angka kontraktor mamasang fondasi ni Kantor. Gombar na di tonga i, dipamasuk angka kontraktor ma baja tu lubang na bagasna hira-hira 20 meter dung i diisi ma i dohot simin. Bangunan na di pudi, i ma inganan B.
5 Desember 2017​—Inganan E
Sahalak parkarejo mamasang inganan ni pipa saluran aek las di atap ni inganan parkir. Atapna i dilapisi plafon asa unang ngali lante na di tingkat dua.
8 Desember 2017​—Inganan F
Sahalak anggota tim finishing mangamplas dinding naung diplester asa boi annon dibahen lapisna. Adong lubang di alat pengamplas i na boi menyedot debu sian dinding i.
21 Desember 2017​—Kantor Cabang
Dua halak parkarejo mangkarejoi dalan. Ditutung nasida ma cetakan na adong di siminna i mamangke api sian gas, jala dibahen ma rongga-rongga asa tubu duhut-duhut disi. On boi mambahen asa ndang adong banjir.
26 Desember 2017​—Inganan F
Dua parkarejo manemprothon cat laho melapisi dapur ni apartemen.
28 Desember 2017​—Inganan F
Tim perancah mambongkar angka perancah laho mamasang balkon. Pipa na merah i dipangke laho pamasukkon udara hangat tu ruangan. Asa tingki musim dingin hatop koring lante naung disimin, dohot dinding naung diplester jala naung dicat.
16 Januari 2018​—Inganan F
Sahalak anggota tim finishing pakaluarhon udara na adong dope di lapisan dinding i. Godang do guna ni lapisan on jala tahan lama. Di pudi i, angka anggota na asing mangecat dinding jala mamasang lapisan dindingna.
27 Januari 2018​—Inganan E
Angka parkarejo mambahen rapat andorang so mangulahon karejona. Sahalak na manguluhon parkarejo paingothon taringot keamanan do na umringkot. Jala dipaboa ibana ma angka situasi na porlu diparrohahon asa unang gabe bahaya. Angka parkarejo sian marragam departemen rade do lembur laho paiashon inganan F dohot humaliangna andorang so dipangke.
1 Februari 2018​—Inganan F
Angka kontraktor mamangke alat berat laho mamasang balkon di inganan F. Marasing-asing do dibahen warna ni balkon i asa mura ditanda bangunanna. Jala tingki musim gugur gabe bagak ma idaon ala sarupa warnana tu angka daun na disi. Di pudi i, dibungka ma palastik na dibahen di inganan E asa boi dibongkar perancahna.
3 Februari 2018​—Angka Inganan
Dung sae karejo, sahalak baoa dohot istrina papindahon angka barang ni nasida tu inganan F naung sae dikarejohon. Ala dibahen do jabu sementara disi, gabe ndang godang biaya dipangke laho pinda dohot manewa jala parkarejo i pe denggan ma karejo.
12 Februari 2018​—Inganan A
Angka kontraktor mangusehon simin tu inganan parkir tingki borngin. Na di pudi, i ma inganan B.
15 Februari 2018​—Inganan E
Sahalak baoa dohot istrina mamotong meja dapur mamangke gergaji bulat naung dipasang alat penyedot. Di dapur do dipotong meja i asa mura dipindahon jala dipasang.
Aha do na Diulahon di Kantor Cabang ni Sitindangi ni Jahowa?
Tamu boi ro laho mardalani tu sada sian kantor cabang nami.Ro ma hamu tu cabang nami!
Bagihon Bagihon Galeri Foto Inggris 5 (September 2017 Sahat tu Februari 2018)
Galeri Foto Inggris 4 (Maret Sahat tu Agustus 2017)
“Akka Borua na Dohot tu Proyek Pembangunan”
Mangalinggomi Akka Binatang Liar di Chelmsford
PANGUNGKAPON 5:11-14 - Official Site Of Huria Kristen Indonesia
02/09/2017 - Leave a Comment
PUJIAN, HASANGAPON, HAMULIAON DOHOT HUASO DI ANAK NI DEBATA
Nungga gabe kewajiban di hita halak naporea laho mamuji pasangapTuhan i. Kewajibanon boi antusantan molo nungga tarajumi songon dia panghongkopon ni Tuhan i di hita jolma pardosaon. Boi dohonon ndang adong be argatta hinorhon ni dosa pangalahonta dingoluon. Jambar hamatean salelengnilelengna nama jambarta molo dang diungkap Tuhan i pintu ni rohanNa laho manjanghon hita sude pardosaon dibagasan asi ni rohaNa. Alai saleleng so adong pengakuan ni jolmai taringot tu pambahenan ni Debata dingoluna tung mansai bangkol situtu do jolma i laho mamuji pasangap Tuhan i, asa sasintongna ndang paksaan na mamuji Tuhan i, ai parbue ni haporseaon doi na dipapatar marhite pamujion di Tuhan Jesus. Ndang adong na asing sipujion diportibion asing so sian Tuhan Jesus, ala ni ido asa di arahon jala diajarhon turpuktaon do hita mamuji pasangap Tuhan Jesus i, ai holan ibana do na boi paluahon hita.
Pangungkaponon ma sada bukku sian Bibel nabadia na disurathon sian pengalaman rohani ni si Johannes di palau patmos. Dilatarbelakangi pemaksaan panggomgomi do hatihai, ima kaisar Domitianus asa ibana sombaon jala pujion ni saluhut jolma hatiha i manang istilah kaisar adalah Tuhan (latin. Dominus Et Dues Noster), jala ganup halak naso olo manomba jala mamuji ibana ingkon pamateonna. Jala kaisar on do mamarentahon asa di buang si Johannes tu pulau Patmos. Dihirim kaisar i do asa unang boi si Johannes mamuji pasangap Tuhan i, jala asa mate di pulau Patmos ibana, alai balik do sasude nai, justru disi do si Johannes mandapot parniidaan taringot tu huaso, hasangapon hamuliaon dohot habangsa ni Tuhan i. Diparniidaan ni si Johannes di ondolhon asa holan tu Tuhan Jesus do pujian, hasangapon, hamuliaon dohot huaso. Asa nang kaisar pe dang tuk laho paluahon jolma i sian saluhut angka hamaolon dahot sian angka huaso ni dosa i, holan Jesus do na boi paluahon dohot mambuka bukku na dimaterarihonnai.
Marhite saluhutnaon do Jesus gabe titik sentral pamujionta, jala boasa pujian, hasangapon, hamuliaon dohot huaso di Jesus i? sian turpuktaon ingkon jumolo do antusanta sian mulai ayat parjolo sahat tu turpuktaon asa boi alusanta sungkun-sungkun on. Parniidaan ni si Johanes patoranghon huaso dohot hagogoon ni Jesus na holan Ibana na boi mangungkap materai kitab gulungan i. Asa hinorhon ni on do, Jesus gabe titik sentral pamujion dihita na porsea di ibana. Dung diungkap Tuhan Jesus bukku i, gabe marsomba jala marende ma angka sinta i mangendehon ende na imbaru. Ende na imbaru on patut pasahathon tu Jesus ala Ibana do sipalua i, ibana palua portibion dohot saluhut angka na mardosa. Ende na imbaru ndada holan ende sambing alai sekaligus do i pengakuan dahot hahormaton maradophon huaso ni Jesus di portibion dohot di banua ginjang. Ende pujian on ndada ro holan sian banua harajaon ni Tuhan i, alai ro sian sude nasa na adong di banua ginjang, diportibion, ditoru ni tano, di laut dohot di sude na adong dibagasanna. Sude nasa na manggulmit ditano on manghatindanghon Jesus Sipalua jala panggomgom tano on, ibana sipujion (bnd. Filipi 2 :10).
Dungkon madabu jolma na parjolo i tu dosa, sibolis do gabe pangarajai di portibion, ndang adong na boi padenggan hubungan ni jolma i dohot Debata. Na marlapatan doi, sude nasa na mangolu di portibion mangolu di parngoluon na so manontu, ndang adong be jaminan dahot pangkirimon na dumenggan tujoloanon hirimonna. Alai mauliate ma di Tuhan i, naung manuru anakNa na sasada i laho paulihon pardomuan ni jolma i dohot Debata. Holan ibana do napatut, jala na boi palua jolma i jala nungga di papatar Jesus hamonanganna marhite mudarna na durus di hau golgata. Ndang adong na asing na lobi gumogo sian Jesus i. Hal ini berarti jelaslah bahwa Yesus Kristus kini memegang kendali atas sejarah dunia dan umat manusia, bukan iblis. Tidak heran jika kemudian keduapuluh empat tua-tua dan empat makhluk, bahkan seluruh malaikat surga menyanyikan pujian bagi Kristus (ayat, 11-14). Jika kebenaran itu yang kita pegang, maka melalui nyanyian pujian semua makhluk, kita diingatkan untuk memusatkan diri pada pujian dan penyembahan, terus beriman kepada Kristus, bukan kepada yang lain yang ada didunia ini. Na marlapatan doi Jesus do na maniop saluhut portibion dohot sude jolma ndang ibolis. Ala ni i molo tung pe mamboan boban na borat hita dingoluon ala ni angka sitaonon dohot parungkilon na rogom dingolunta, ta adopi ma dibagasan pangkirimon mardongan Jesus i. Gabe lam margogo ma hita jala lam togu haporseaonta ala hamonangan ni Jesus i, ai tung mamparkorhon do i dihita namanghaporseai Ibana. Ala ni i, unang be hita tarela dibahen sibolis i jala unang tatinggalhon Jesus Sipalua i. Holan tu Jesus naung monang i do hita boi mameakkon pangkirimon dohot jaminan masa depanta. (MBW)
Previous Article PSALMEN 150:1-6
Next Article Pdt. Mangaradja Hezekiel Manullang, “Mengembalikan Piagam Penghargaan kepada Pucuk Pimpinan HKI”
SALA BOAN | Bakti J Situmorang
Di sada huta panombangan, adong ma sahalak Guru Huria angkatan huhut mangajari disada singkola S.D. Ibana do marjamita dohot maragenda di ari minggu i. Nunga dapot manogot ni ari minggu, alai disorohon ibana do lao minum kopi tu lapo. Lalap ma ibana disi marnonang, gabe mulak ma jam 9.30 tu jabu. Hape jam 10.30 do masuk acara minggu.
Hatop dihobasi ibana ma marpakean, humalaput ma ibana mamboan agenda, bibel, almanak, buku Ende dohot buku tingting. Sahat di gareja nunga torop na ro parminggu. Dipeakhon ibana ma tu langgatan agenda i dohot bibel.
Ndang pola dihobasi ibana be agenda i, ai nunga somal i niulahon ganup minggu ninna rohana dibagasan. Mangkuling ma lonceng masuk, unduk be ma martangiang dungi marende. Dung marende dua ayat, hehe ma ibana mandapothon langgatan. Tohom do langkana jala martangiang ma ibana laho mangungkap agenda i. Hape songgot ma rohana. Dung dibuka ibana agenda i, dibereng ma peta ni Australia. Dibalik muse dapot peta ni Amerika.
Bah! Nga susa ninna rohana, ai ATLAS do diboan ibana tu Gareja ndang agenda. Ala mirip do lampak ni agenda dohot Atlas i rap birong. Sarupa muse do bentukna dohot balgana.
Ala na humalaput i do ibana, ndang pola be dipareso suratna i. Ai tangkas do nian tarsurat disi ATLAS.
Laho habis ma ayat tolu diendehon parminggu. Ndang tardok be manang aha, dihosing ma mandompakhon natorop. Dibuka amanta i ma peta ni Asia. Diarmis-armis ma isi ni agenda, dipandok ma sign roha-rohana.
Marnasib ma ibana dohonon. Ai sahat tu na sidung acara minggu ndang diboto natorop Atlas do dipaunghap-unghap amanta Guru i dijolo.
Hamu dongan panjaha, nda denggan do manat jala tangkas pangaradeon nang pe naung somal ulaon i niulahon? Boi do masa i, nang diparjamitaon. Ala repot ni ulaon, ndang pola be tangkas dirade jamita. Holan jamita na niramu-ramuan nama sipata jamita i. Hape angka halak na mauas male do rajumanta angka na ro i tu Gareja.
Sp Imm No 8/ VI/1982; p. 20-1
Posted in illustratoR, rohaniman on October 8, 2008 by baktijsitumorang. 1 Comment
← RADIO DUGUL ? – UBATI
CUM Maduma Akan Selenggarakan RAT →
Mansai denggan ma antong turi-turian muna i, on ma sada barita mardongan poda asa tontong hita manat dinamangulahon nasa ulaonta, Gabe ma jala horas.
Kebaktian ni Sitindangi Ni Jahowa najolo di Mexico city
DIBUAT SIAN ARSIPTA
”Andigan do Muse Hita Kebaktian?”
SADA kota na ribur do Mexico City. Di bulan November 1932 lobi sian sajuta halak na maringanan disi. Pigapiga minggu na salpu dipasang ma lampu lalu lintas na parjolo sahali. Asing ni i, adong do na mambahen las roha ni angka halak. Nunga rade angka wartawan paimahon tamu istimewa di stasiun kereta api. Ise ma i? Si Joseph F. Rutherford, presiden Lembaga Menara Pengawal. Sitindangi Ni Jahowa na maringanan disi pe dohot do paimahon donganta si Rutherford, na ro tu kebaktian sitolu ari.
The Golden Age paboahon, ”Tontu sai na ingoton do kebaktian on, sada acara na mansai ringkot,” laho mamaritahon hasintongan di Meksiko. Ndang pola balga kebaktian on ala holan 150 halak do na ro. Alai, boasa on ringkot?
Andorang so dibahen kebaktian on, ndang godang dope halak na manangihon hasintongan di Meksiko. Dung taon 1919, hea do dibahen kebaktian na gelleng. Alai dungkon taon i lam otik do huria disi. Tingki dibungka kantor cabang di Mexico City taon 1929, gabe lam maju ma ulaon marbarita na uli disi. Alai, adong dope ambatambatna. Dilehon organisasi ma tudutudu tu kolportir (goar ni perintis di tingki i), asa unang martigatiga tingki marbarita na uli. Alai, sogo do roha ni sahalak perintis alani i, jala gabe ditadingkon ibana ma hasintongan. Dung i, dibahen ibana ma sada punguan parsiajar Bibelna sandiri. Jala di tingki i, sahalak pengawas kantor cabang ingkon diganti ala mangulahon na sala. Ringkot do dipatogu angka Sitindangi disi.
Dipatogu donganta si Rutherford ma angka donganta i, marhite dua jamita dohot lima buku. Disarhon do muse kebaktian i marhite radio. On ma na parjolo sahali angka dongan mamangke radio laho marbarita na uli di sude luat Meksiko. Dung sae kebaktian i, dipillit ma pengawas kantor cabang na baru. Saonari, marhiras ni roha do angka Sitindangi na disi laho marbarita na uli. Jala las do roha ni Jahowa mangida i.
Kebaktian di Mexico City taon 1941
Taon 1933, dibahen ma dua kebaktian di Meksiko, sada di Veracruz jala sada nai di Mexico City. Marsitutu do angka donganta laho marbarita na uli, jala denggan do hasilna. Umpamana, taon 1931 holan 82 halak do penyiar disi. Alai, taon 1941 tamba ma gabe sampulu hali lompit! Hirahira 1.000 halak ma na ro tu kebaktian di Mexico City di taon i.
”KAMPANYE DI DALAN”
Taon 1943 dibahen Sitindangi ma kampanye kebaktian ”Bangso na Dipalua” na laho dibahen di 12 kota di Meksiko. * (Ida surat na di toru.) Dipangke nasida do plangkat na marlapis laho kampanye. Digantung ma plangkat i di jolo dohot di tanggurung ni nasida. Nunga dipangke Sitindangi cara on laho kampanye kebaktian sian taon 1936.
Sada potongan ni majalah taon 1944, patuduhon kampanye ni angka donganta mamangke plangkat na marlapis di Mexico City
Marhasil do kampanye mamangke plangkat na marlapis di Mexico City. Koran La Nación paboahon, ”Ari na parjolo, digokkon nasida do godang halak asa ro. Ari na mangihut, gabe ndang siat be inganan i.” Sogo do roha ni Gareja Katolik ala marhasil ulaon on. Alai, ndang mabiar angka donganta. Tongtong do diulahon nasida kampanye kebaktian on. Artikel na asing sian koran La Nación paboahon, ”Sude do halak na di kota i mangida nasida.” Didok disi, nunga gabe iklan na ’mardalan’ be angka Sitindangi. Dibahen do muse di artikel i poto ni angka dongan na kampanye di angka dalan di Mexico City. Jala on ma hatorangan na di poto i, ”Kampanye di dalan”.
PODOMAN NA ”UMLAMBOK JALA UMLAS SIAN LANTE”
Di taon i, marsitutu do angka Sitindangi asa boi ro tu pigapiga kebaktian di Meksiko. Godangan angka donganta ro sian huta na pinjil, na dao sian pasar manang stasiun kereta api. Sada huria manurat, ”Holan telegram do na boi sahat tuson.” Angka na ro sian negara na asing, ingkon marhalode manang mardalan pat saleleng pigapiga ari asa sahat tu stasiun kereta api tu inganan kebaktian.
Godangan angka Sitindangi na tading disi pogos do, jala ingkon marungkil do nasida asa boi ro. Dung sahat di kebaktian, marborngin di jabu ni angka dongan do nasida. Na asing, marborngin di Bale Harajaon. Hea do 90 halak angka donganta marborngin di kantor cabang. Dibahen ma kardus ni buku gabe podoman ni nasida. Buku Yearbook paboahon, mandok mauliate do angka donganta ala boi modom di ”podoman na umlambok jala umlas sian lante”.
Nang pe godang na diulahon nasida asa boi ro tu kebaktian on, las do roha ni nasida rap marpungu dohot angka dongan na asing. Suang songon i nang pangargaion ni lobi sian 850.000 angka donganta di Meksiko saonari. * (Ida surat na di toru.) Laporan di buku Yearbook 1949 paboahon, nang pe godang ambatambat na diadopi nasida laho ro tu kebaktian i, alai tongtong do marhiras ni roha nasida manomba Jahowa. Molo adong kebaktian ”sai di hatai nasida do taringot kebaktian i, nang pe nunga salpu”. Sai disungkun angka donganta do, ”Andigan do Muse Hita Kebaktian?”​—Dibuat Sian Arsipta di Amerika Tengah.
^ par. 9 Mangihuthon buku Yearbook 1944, gabe ”tarbarita ma Sitindangi Ni Jahowa di Meksiko alani kebaktian on”.
^ par. 14 Di Meksiko, 2.262.646 halak ma na ro tu Borngin Parningotan taon 2016.
Text Sipilliton unduhan buku digital JOUJOU PABOAHON—EDISI SIPARSIAJARAN Agustus 2017
Lirik Lagu Tung Ilukki Ma Ito | Buku Sekolah
Lirik Lagu Tung Ilukki Ma Ito. D a molo hu dok do hasianHape holan nipi sambing do Lirik Lagu Ilukki Ma Paboahon From hitabatak.com
Soal satuan berat kelas 4 beserta jawabannya Soal power point pilihan ganda Soal pas prakarya kelas 9 semester 1 Soal pas ipa kelas 7 dan kunci jawaban
c d tung iluki ma ito am g d na paboahon lungun ni rohaki. Patamba arsak nama i hasian. Sipata do ito masihol au tu hoNasonang au dohot ho ito.
G hassit do ito d mura dang taralusi au d a maol pe dang tardokkon au d a ala ni si taonon ki. Di tonga borgin i tarsunggul au ito. Nang pe nunga tung leleng. C d dang tardok ahu hasian am g d. Lirik lagu ilukki ma paboahon dan artinya. 1 kumpulan chord kunci gitar lagu batak terbaru & terpopuler.
Lirik dan chord gitar lagu ilukki ma paboahon. Beha roham ito alusi ma au. Dang tardokkon ahu be mangalusi hatami. Sesuai dengan judul kali ini saya share lirik dan kunci gitar lagu batak ilukki ma. Back to molo hudok do hasian.
as do rohakki na mardongan dohot ho. Sipata do ito taringot au tu ho. Sipata do ito masihol au tu hoDang taralusi ahu ito dang tardokkon ahu be mangalusi hatami patamba. Dang tardok au be manang aha tuho g d g. Dang tardok au be manang aha tu ho ai nunga tung hansit. Naso holong be rohangki marnida ho Berikut ini lirik dan chord lagu asa sombu roham dari nabasa trio.
Patamba arsak nama i hasian. Molo ho dok do hasian. Ala so adong dalanku pasonangkon ho intro. Gabe sai marsak au marningot i sude. Lirik lagu ilukki ma paboahon.
Dang tardokkon ahu be mangalusi hatami. Patamba arsak nama i hasian. G holong ni rohakki am arop ni rohakki em d tu ho ito da hasian c d g bm em hape tung ikkon magopo c d g di sirpang parsirangani. G hassit do ito d mura dang taralusi au d a maol pe dang tardokkon au d a ala ni si taonon ki. Dec 17, 2018 kunci gitar.
Patamba arsak nama i hasian. Lirik lagu ilukki ma paboahon. Tung ido ito nasai solot dirohangkiPatamba arsak nama i hasian. Ala i soadong dalanku pasonangkon ho. Dang tardokkon ahu be mangalusi hatami. Di tonga borgin i tarsunggul au ito.
Tung ilukki ma ito na paboahon lungun ni rohakki dang tardok ahu hasian dang tardok ahu be manang aha tuho ai nungnga tung hassit magopu nang rohakki ala so adong dalanku pasonangkon ho. Sai hubereng tu siamun sai hubereng tu hambirang. Beha roham ito alusi ma au. Sipata do ito masihol au tu ho. Dang tardok au be manang aha tu ho ai nunga tung hansit.
Yuk mainkan gitarmu dan selamat bernyanyi. lukki nama ito… hata parpudi sian au reff: Dec 17, 2018 kunci gitar. G hassit do ito d mura dang taralusi au d a maol pe dang tardokkon au d a ala ni si taonon ki.
Back to molo hudok do hasian. Dang taralusi ahu ito dang tardokkon ahu be mangalusi hatami patamba. Dang tardokkon ahu be mangalusi hatami. Manccai las do rohakki dung pajumpang dohot ho. Kunci gitar ilukki ma paboahon.
Sai hubereng tu siamun sai hubereng tu hambirang. Tung ido ito nasai solot dirohangki. Lirik dan chord gitar lagu ilukki ma paboahon.
Naso holong be rohangki marnida ho Dang tardokkon ahu be mangalusi hatami. Umbahen na sip pe au tu ho. Ala i boasa ma ito gabe lupahononmu au. Patamba arsak nama i hasian.
Molo ho dok do hasian. Umbahen na sip pe au tu ho. Dang taralusi au ito dang tardok au be mangalusi hata mi patamba arsak nama i ha sia.
Tung ido ito nasai solot dirohakki c dm umbahen na sippe ahu toho g c…. Sesuai dengan judul, kali ini saya share lirik dan kunci gitar lagu batak ilukki ma paboahon. Lirik lagu ilukki ma paboahon dan artinya. D a molo hu dok do hasian. Berikut ini lirik dan chord lagu asa sombu roham dari nabasa trio.
Tung ido ito nasai solot dirohangki. 1 kumpulan chord kunci gitar lagu batak terbaru & terpopuler. Selamat datang di blog chordnet.com. Lirik lagu ilukki ma paboahon hitabatak com. Back to molo hudok do hasianDang tardok au be manang aha tu ho ai nunga tung hansit. Dang taralusi ahu ito dang tardokkon ahu be mangalusi hatami patamba. Molo hu dok do hasian naso holong be rohakki marnida ho manang boha tadikkononmu do au hape rohakki sai tu ho hasian tung i do ito na sai solot dirohaki umbahen. Sesuai dengan judul kali ini saya share lirik dan kunci gitar lagu batak ilukki ma.
Dang hu alusi hatami [reff:] f em dm.tung ilukkima ito na paboahon c g lungun ni rohakki f em.dang tardok ahu hasian dm c g dang tardok ahu be manang aha tuho Naso holong be rohangki marnida ho Lirik lagu ilukki ma paboahon dan artinya. Tung iluki ma ito am g na paboahon lungun ni rohaki f g. Dapatkan lirik lagu lain oleh omega trio di kapanlagi.com.
Dec 17, 2018 kunci gitar. Sipata do ito masihol au tu ho. Lirik dan chord gitar lagu ilukki ma paboahon. Lirik lagu ilukki ma paboahon hitabatak com. Nang pe hudok alus ni sukkun sukkun mi.
If you find this site serviceablenesslirik lagu tung ilukki ma itoHarga Koin No Cash Value Amazon Indonesia
Kriteria Lomba Memasak »»
Jesaya 43:16-21 - Official Site Of Huria Kristen Indonesia
“Bangso Na Manghatindanghon Hagogoon Ni Debata”
Turpuk jamita di Minggu sadari on dienet sian buku ni Panurirang Jesaya, nasomal digoari “Deutero Jesaya” manang Jesaya na paduahon. Nian ndada pola godang dipatorang taringot tu hadirion ni panurirang di buku Jesaya bindu 40-55, alai diparhatopot do periode na paduahon panghobasion ni panurirang Jesaya tupa do i di abad na paonomhon; uju dipatunduk Jehuda tu toru ni huaso harajaon Babel.
Torop do sian bangso i na di boan jala ditaban di Babel, jala torop so piga do pasipasi ni bangso i na tinggal di tanonasida. Alai duansa do sian horong ni bangso i (na tartaban dohot na tinggal) na marsitaonon mambahen nasida marhagaleon songon bangso na dipapatu. Lan do angka sitaonon diae nasida; secara fisik, ekonomi, budaya nang ugamo. Tung mansai tangkas do diahap nasida panghorhon ni huaso dohot hagogoon ni Babel. On do sada na gabe ulaon ni panurirang Jesaya uju i, i ma na laho pauliulihon pola pikir ni bangso i songon bangso na pinillit ni Debata sandiri jala paposhon roha ni bangso i marpanghirimon paboa na tuk do huaso dohot gogo ni Debata paluahon nasida, bangso ni Debata, sian gomgoman ni huaso ni Babel.
Jesaya 43:16-21 dipungka dohot pandohan na gabe rumus na somal di angka na manjaha buku ni angka panurirang: “Songon on do hata ni Jahowa”. Hata pandohan on i ma na songon panandaion na tradisional taringot tu hapanurirangon, jala tolu hali ma pandohan on dapot hita di turpuk on (ayat 1, 14 dohot 16). Tolu pandohan na tarsurat di bindu 43 on patotahon panandaionta taringot tu Debata, patuduhon hadirion ni Debata; Ibana na gabe bona dohot ujung ni panurirang manurirangi tu bangso i.
Jahowa, Ibana naung “mangalehon dalan di laut, jala dalan balobung di bagasan angka aek na doras” (ayat 16b). Ibana naung “paruarhon hureta dohot hoda, parangan dohot parhohas: Rap marpeahan nasida, ndang tarbahensa be hehe, pidom do nasida, songon sumbu naung mintop.” (ayat 17). Gombaran na patuduhon hagogoon ni Debata na patar jala mangatasi “kekuatan alam dohot kekuatan militer”, hagogoon ni Debata naung dipapatar Ibana di peristiwa “exodus” (haruruar ni bangso Israel sian tano parhatobanan Misir) na gabe ojahan haporseaon di bangso Israel. Tudosan ni Jesaya 43:16-21 dohot deskripsi haluaon ni bangso i di laut songon na tarsurat di 2 Musa 14 dohot 15; on do na gabe ojahan ni panurirang Jesaya padirihon pos ni roha ni bangso i maradophon Debata marhite na paingothon nasida di pambahenan ni Debata di “kisah dramatis” panobusion ni bangso Israel sian parhatabonan di tano Misir.
Molo tasigati di turpuk on, ndada maol be putihanta angka pandohan na pabagashon pamotoanta taringot tu barita panobusion na pinatupa ni Debata. Boi do sigatanta di sude isi ni bindu 43 on na patoranghon sejarah ni bangso i (hajolmaon) dohot Debata sandiri. Mamungka di ayat 1 di turpuk on, ondol do dipaboa ia Jahowa, Ibana do Debata “na manompa” (created), “na jumadihon” (formed), “na mangaluluhon” (redeemed) dohot “na manjou goar” (named) nasida. Di Ayat 7 dipatangkas muse paboa Jahowa, Ibana do na manjou goar ni bangso i (hajolmaon) jala ditompa bahen hasangaponNa sandiri (jaha nang di ayat 21). Asa tung mansai tangkas do disangkapi panurirang Jesaya asa diparhatopot bangso i bahasa hadirion ni nasida ndang malua i sian hadirion ni Debata, ndang tarsirang hadirion ni bangso i sian hadirion ni Debata.
Hal na menarik, dipaingot panurirang Jesaya do bangso i asa dingot jala dipeop nasida pambahenan ni Debata di angka na masa najolo, alai di ayat 18 dipaingot muse bangso i mandok: “Unang be paingotingot hamu angka na masa najolo, jala unang be pingkiri hamu angka na robi”. Sipaingot na mambahen tarsonggot roha. Sada cara do i dipatupa panurirang Jesaya na gabe ulaula retoris na efektif laho mambuat roha ni bangso i laho padimposhon pangantusion nasida taringot tu angka na denggan na masa sogot.
Ndang dihalomohon panurirang Jesaya bangso i gabe tading di tingki narobi, ndada partingkian narobi on molo pe tung marningot nasida di angka na masa najolo. Diparsinta panurirang i do laho padirihon “ruang imajinatif” di pamingkirion ni bangso i asa konsepsi nasida nasian narobi boi paimbaru konsepsi nasida di partingkian sinuaeng nang di ari sogot: “Ida ma: Bahenonku ma na imbaru, nunga pola martumbur nuaeng; tung so tandaonmuna ma i?” Di situasi naung gotap panghirimon nasida, disurirangkon panurirang Jesaya do tu bangso i asa unang marmenek ni roha, alai naeng ma jongjong nasida dungo managam panobusion na pinatupa ni Debata naung jonok partingkianna marhite angka tandatanda sipajongjongonNa, “haimbaruon” sipamasaonNa.
“Haimbaruon” sipamasaon ni Debata dipatorang do i songon gombaran ni angka naung masa di angka ari naung salpu, alai tangkas didok pamasaonNa ma i di angka ari na naeng ro. Dalan di halongonan, aek di halongonan dohot angka batang aek di tano bakkalbakkal di ayat 19b-20 patuduhon tudosan ni pardalanan ni bangso Isarel “exodus” dohot hamumulak ni bangso Jehuda na tarbuang i sian Babel. Angka binatang na ginoaranna pabotohon halelengse ni tano sidalanan ni bangso i muse di pardalanan nasida mulak tu tanona, sihobasan nasida laho paingothon bangso i di pardalanan ni ompunasida di halongonan ruar sian tano Misir.
Angka binatang, gompul dohot pidong unto; assosiasi manang gombaran ni angka inganan na liar, na so parhutaan jala ndang hainganan alai gabe parhutaan jala diingani, songon i ma di papos panurirang Jesaya roha ni bangso i asa unang mabiar. Di dok angka binatang na di halongonan i pe dohot do pasangaphon Jahowa, Debata “na mangalehon aek di halongonan”. Tutu maol jala borat situtu do pardalanan di halongonan, alai asi ni roha dohot huaso ni Debata naung manghamonangkon nasida najolo laos songon i do Debata mangula muse manghamonangkon nasida. “Tung so tandaonmuna ma i?” ninna panurirang i laho manait roha ni bangso i asa hobas nasida mulak mangalului Jahowa jala mian di bagasan panghirimon na mangolu.
Di turpuk on nalnal do di gombarhon panurirang Jesaya hadirion ni Jahowa Debata, Ibana na mangula di tingki narobi, alai disurathon di panurirangon taringot tu angka na masa sogot. Ayat 19-21 di turpuk on ditulishon songon wacana na langsung dihatahon Debata. Dipatingkos hata ni Debata do pangantusion taringot Debata Namangula (Allah yang bertindak) songon naung ginombarhon ni panurirang. “Unang be paingotingot hamu…” i do hata ni Debata. Tatapma na humaliang jala berenag angka tandatanda. molo so i ndang parsidohot ho di haimbaruon si pamasaon ni Debata marsogot.
Keluarga dohot komunitas disangkapi do i laho padirihon stabilitas di angka na gabe parsidohot di bagasan. Suang songon i do nang Huria manang Gereja. Alai, jotjot do di namasa angka sitaonon, di tongatonga ni parsorion, sai mian hita di pandohan: “The evil you know is better than the evil you don’t know” (hajahaton na binotom tumagon do i sian hajahaton na so binotom). Alai marhite turpuk Jesaya 43:16-21 on disosoi do hita asa manaili hita tu pudi, marhatopothon asi ni roha ni Debata diangka partingkian naung salpu i gabe pahothon hita di na manatap hita tu dalan sidalananta muse; ndang mabiar be hita, alai di bagasan pos ni roha hita mardalan, di na manghirim di asi dohot holong ni roha ni Debata na manghamonangkon hita.
Di ragam ni angka na masa di ngolunta on; las ni roha nang arsak pe, Ndang na muba ianggo hadirion ni Tuhanta i. Asi ni roha dohot huasoNa na manongtong sian narobi, idaonta ma i nuaeng laos i do na manganahon hita tu ari sogot, ari na gok las ni roha dohot parolopolopon. Disosoi turpuk on do hita asa tongtong dungo, rade managam Tuhanta, na manongtong satia patupa panobusion tu hita sahat tu sadari on. Laos songon i dope, marhite turpuk on, di jou do hita asa tahatindanghon ma Ibana, Debata Jahowa, na sun gogo i; naung mandongani, mangaramoti jala mamasumasu hita dipardalanan ni ngolunta sian angka partingkian naung salpu sahat tu sadari on, laos songon i ma tong pos ni rohanta tu angka ari marsogot Debata tongtong mangula di bagasan ngolunta. Amen.
Pdt. Tahan Master GM. Simaremare
Previous Article 2 Korint 5 : 16 – 21
Next Article LUKAS 19:28-40
JINGGA SENJA is.....S U N S E T: MANGGADIS PARBUE NI HAUMA TU TOKKE DI MEDAN
MANGGADIS PARBUE NI HAUMA TU TOKKE DI MEDAN
Nunga dao tahatai manggadis, ekspor tu Singapur. Huhut marsiajar boa proses ekspor, ta buhai ma manjalahi tokke na balga di Medan na somal mangekspor tu luar asing sian tokke panggadisanta nasomal saleleng on. Molo so tu Medan, boi do tu kota hombar balok songon Balige manang Siantar rupani.
Molo hujaha di internet adong piga piga goar ni tokke nasomal mangekspor. Malo malonta ma mandiori informasi dia arga na untimbo.
Asing sian mandiori di internet, adong do goar ni angka tokke exportir di Kementrian/Dinas Perdagangan di Kabupaten/Kotamadya dohot di Propinsi. Molo boi lao ma tu kantor i.
Tapasomal ma pajumpang dohot pangulu, kapala kantor, unang sai tu pegawe manang kapala bagian. Boasa pola ingkon tu uluan na?. Molo pe didok kapala i, hatai ma dht kapala bagian manang goar ni pegawe, pintor mabiiar do annon nasida aha do tahatai dohot kapala kantor i jei dang boi be hita dioto otoi nasida.
Unang be sai dioto otoi tokke nasomal di hutanta, taringot tu arga, ala ma dapot hita tokke na asing namangalean na ummarga. Molo holan tu tokke nasomal hita manggadis, olo do losok roha ni pangula di huta ala rugi do mangula ulaon.
Posted by Pinondang Situmeang at 7:02 PM
Gabe Partogi na Tigor jala Sintong Pelita Batak Online
Minggu, 22 Juli 2018 08:46:00
amangke huasona songon pangalambungi ni partogi manggohi sangkap ni partogi i marhite angka natuatua dohot angka na raja mumunu na tigor, Nabot, laho mambuat tanona secara paksa, na pinalumehon ni Debata tu Daompung, Damang dohot diri ni si Nabot na tigor na so mabiar mandok ndang tu raja Ahab ala ndang tigor pangidoanna tu ibana (1 Rajaraja 21:1-16)
Adong do na tuk tigor manguhum Partogi na so tigor i?
Di sejarah ni raja Ahab, marasing sian pengadilan natuatua dongan sahuta ni Nabot na olo dipangke Isebel mamunu Nabot, ianggo Debata Natigor jala Nasintong i tigor do uhumNa tu si Ahab dohot Isebel. Tigor do tong uhumna tu angka na marungkil jala agoan hosa manghophop hatigoran songon si Nabot di portibion dohot hangoluan sogot (Mateus 5:11-12).
Ala ni i, dijamothon jala di pareso be ma dirina, ganup partogi di portibion (negara, swasta, usaha, masyarakat sipil) nang di huria ni Kristus i, di tirket na tumoru sahat tu tirket na tumimbo.
Jorbut do uhum ni Debata tu partogi na so tigor jala na so sintong, alai uli do pasupasuNa tu partogi na tigor jala sintong di ngolu nuaeng nang di ngolu sogot.
Molo di pangarimangrimangonmu di hapartogionmu saleleng on jumpang ho dirim partogi na so tigor jala na so sintong, muba ma. Unang sanga dijumpangi uhum ni Debata ngolum. Parir do ngolu ni manang ise/aha na diuhum Debata ala marpangalaho na so tigor jala na so sintong. Alai asi do rohaNa di angka na manolsoli pangalahona. Boi do oruon pola otapon ni Debata uhumNa tu na muba. Molo tigor jala sintong do hapartogionmu saleleng on, uduti ma. Debata do tongtong donganmu.
Angka bangso dohot huria ni Kristus di portibion mangalului partogi na tigor dohot sintong. Beta taurupi angka sundut na umposonta gabe partogi na tigor dohot na sintong marhite keteladananta.(*)
Patua Hata dohot Marhusip | Raja Mandidang Sitorus
« Perubahan adalah Sumber Kemajuan
JAMBAR DOHOT PARJAMBARAN »
December 11, 2009 by Sampe Sitorus,SE (A. Hitado Managam)
Contoh ulaon ditaruhon jual
1. Patua Hata (Melamar)
Dung sidung marhori-hori dinding, borhat ma paranak rap dohot uduranna hira-hira 8 -15 ka di sijala lengkap ma dohot tudu-tudu ni sipanganon.
Dipihak parboru pe nunga rade manjalo haroro ni paranka jala di jou parboru ma haha-anggina (termasuk pande hata na), boru, bere, ibeberena, dohot manang piga halak dongan sahutana. Diparade parboru ma dengke si mudur-udur siadophonon nasida annon tu paranak dung sidung manjalo tudu-tudu sipanganon nabinoan ni paranak.
Dung pungu uduran ni paranak (marjarak 3-4 jabu sian bagas ni parboru) di suru ma boruna manungkun tu bagas ni parboru manang naung boi nasida ro.
Dung mangarade parboru dohot na ginokhonna manjalo haroro ni paranak, dijouhon nasida ma antong dompak pintu haroroan asa masuk ma uduran ni paranak tu bagas.
Protokol ni Paranak.
Horas Tulang…, Horas ma di Raja i. Hata ni natua-tua mandok :
Jolo nitiptip sanggar laho baen huru-huruan.
Jolo pinabotohon marga asa binoto partuturan.
Raja nami… ia hami naroon parboruon muna marga Butarbutar.
Horas ma di Raja i.
Protokol ni Parboru.
Horas ma tutu Amang boru.
– boan nasida di tonga ni jabu (manang tu ginjang ni meja di adopan ni parboru), jala didok ma hatana :
Tulang na burju..tona ni namborumuna ima dainang mandok molo borhat hamu anaha tu bagas ni Tulang mu na
Protokol ni Parboru
Mauliate ma tutu Amangboru, ingot do hamu antong di poda ni namboru nami, Horas ma di hamu.
Borunami… asa jolo sigati hamu jo boan-boan ni paribanmu.
Alusni Boru ni Parboru
Di hamu hula-hulanami nunga husigati hami, jala suman do. (lapatanna lengkapdo / adong do di si “ namargoar” manang tudu-tudu ni sipanganon).
Protokol ni Paranak
Borunami… asa dongani hamu paturehon di pudi (diboan ma tu dapur asa dihobasi satongkin, mangaturhon na margoar di ginjang ni talam na bolak, alana satongkin nari ingkon tangkas do dihatahon hasahatan ni i di adopan ni parboru andorang so rap marsipanganon).Di hamu Raja ni Pamoruonnami, hami pe naeng ro ma mandapothon hamu.”
Dung i dipangidoate?” Diolophon uduran ni paranak, “nauli.”
Didok hata ni natua-tua, Andorang so diseat raut jolo diseat hata.”
“on surung-surungta do ninna. Boha saonari ma tabagi?”
“Antong molo songon i, di hamu Borunami, asa boan jala pature hamu tudu-tudu ni sipanganon on. Unang lupa pasahat hamu tangkas jambar tu Raja ni Dongan Sahuta, ate!”
Note : Somal pinasahat ni paranak i tarsongon on ma parbagi jambar.
Contoh suhut parboru Raja Pane.
Raja Dori = Namarngingi Parsiamun
Raja Boltok = Namarngingi Parhambirang
Boru tubu (boru suhut) = Osang parsiamun
Boru (boru ni punguan Sitorus). = Osang parhambirang
Raja Parhata = Somba-somba
Dongan Sahuta = Soit
Haha/Anggi Raja Pane (Suhut) = Angka jambar na tading termasuk mai Ihur-ihur
“Boha Amangboru, nunga boi taudutipanghataionta?Molo haha na gabe husuhuton, ba anggina na ma na gabe panamboli.
Jadi di hami haha dolimu Raja Pane ma nuang hasuhuton ma hamu anggi doli Raja Dori dohot anggi doli Raja Boltok ma na gabe panamboli.
Dijalo Raja Dori ma pangidoan ni suhut (protokol ni Parboru) i.
Mewakili Raja Dori :
Tohodo tutu na nidokni hahadoli
Songon naung somal taulahon di Songon i ma Raja Boltok mar dos ni roha ma nasida ise nagabe Parsinabung (somalna nunga dos hian tahi nasida ise nagabe Parsinabung).
Laos diuduti“Nauli Rajanami, alai lehon hamu jolo tingki di hami pamoruonmuna, asa jolo masipasangapan hami namardongan tubu.” (dioloi parboru).
Jala dung dos roha ni paranak, ditontuhon ma sahalak Raja Parsaut di nasida. Jala diuduti Raja Parsaut i manghatai.
NB: Raja Parsaut ni Paranak:
pamatang, saudara tu bohi, sipalomak imbulu ma i, sipaneang holi-holi, jala sipasindak panaili.
Bagot namarhalto na niagatan dung marmeang,
“Asa jolo ninang-nang do asa ni nungnung, jolo pinangan do asa ni sungkun”.
“Gabe jala horas, Rajanami. Otik so sadia pe na boi hupatupa hami Rajanami,
Sai pamurnas ma i tu pamatang, saudara ma i tu bohi,denggan. Asa siangkupna songon nahundul, jala siudurna songon namardalan.
Namanangkasi ma hami di hamu boru,
“Tangkas ma dipaboa Amangboru tu hami asa adong sibegeon ni sipareon jala sipeopon di roha. Botima!”Sitorus na marhuta di Jln Putrisma VII/5 Perumnas 4 Karawaci – Tangerang”Alai amangboru na manangkasi ma hami alana torop do borunami di bagas on na dia ma i nuaeng jala ise ma goarna, asa hutangkasi hami boru nami” :
“Di hamu borunami, sungkun hamu jolo maenmu.”
Dung i diuduti ma muse panghataionTandokmu do tandokku, pandokmu do pandokku. Jadi gabehon da amang. Ima sian hami hasuhuton. Botima!”
“Mauliate. Malambok pusu rohanami Tulang, di marhusip nagogo manang mangarangHupasahat hami ma tingki tu hamu asa hamu ma namanariashont elek-elek pangidoanta
“Taringot tu somba ni uhum, somba ni adat nang sinamot
marhata sinamot do pe hita Amangboru.
rangan do angka nanaeng ulahononta haduan. Asa hupasahatolo sian hami, songon nanidok ni hula-hula/tulangnami nangkin do. Asa las roha nasida, godang ma pasahat hamu sinamot ni paribannami i. Botima!” ate.
Jadi asa tung tangkas godangma pasahat hamu, songon nidok ni natua-tua,
Nunga pitu lilinami, paualu jugianami,panggohi ima suhi ni ampang na opat dohot panandaion, asa tangkas do pasahathon muna tu hami di tongan ni mangajana ate ?. Taringot tu bilanganna, hupasahat hami ma tu hamu haduan marhite suhutnami.”Haha-anggi, anak manjae sian namartinohon ni hasuhuton.
Ompu suhut ni namuli
Ompu bao ni namuli
Parorot (namboru ni boru muli)
rap paradehon ma hita ate ?.
“Pos ma rohamu Amangboru, sude do hamu pasu-pasuonnami marhita tangiang dohot elekelek nami tu TUHAN i. Alai parbue ni holong marhite ulos herbang sipasahaton nami tu hamu, bilanganna 11 (sampulu sada) bulung ma. Pos roha muna sude do hamu taruli las ni roha marhite dumenggan hamu na patorangkon.
“Mauliate ma Raja nami. Tarsongon on ma konsep manang rencana nami:
Partumpolon di gareja ………………….. tangga……….. pukul ……………
Ting-ting parjolo tanggal ………….ting-ting paduahon tanggal ………….
Pamasu-masuon tanggal…………, di gareja (tempat) ……….….
Sibuha-buhai di ………… pukul …………..
Ulaon unjuk (pesta) di alaman ni paranak di gedung …… alamat…………..
Godang ni undangan tu parboru ….. undangan, di paranak ……….undangan.
on nian, antar songon dia panjuhuti di ulaon i.
Alai andorang so taujungi dijahahon majolo angka keputusan naung disurati hasil husip-husip dohot naung dirang-rangi (notulen). Boi do sian parboru manang paranak manjahahon keputusan i.
Dung sidung manjahahon angka naung dirangrangi di ulaon marhusip na gogo di uduti ma muse.
Amangboru asa lehon hamu jo tingki di hami laho mangalehon poda tu borunami.
Mangalehon poda tu boruna asa unang be mampar rohana jala patoranghon nunga manghatai natua-tua.
Suang songoni do hami Tulang lehonon nami do poda tu anak nami.
Mangalehon poda tu anakna asa unang be mampar rohana jala patoranghon nunga manghatai natua-tua.
Hata umpasa sian Parsinabung ni Parboru :
Nunga simpul panghataion ni angka raja, ala tangkas do hita masipaolo-oloan
Asa unang adong hita na so ra marningot, on pe rap tadok ma; Ingot-ingot; ingot-ingot; ingot-ingot.
hita napaujunghon ?
“Mauliate ma Rajanami. Sian hamu ma napaujunghon marhite tangiang.”
“Dos ma rohanta. Ala di son do natuatua i St …………… ba pinasahat ma tu nasida.”
Marende jala ditutup ma dohot tangiang. Marsirarihangabe Parsinabul (Raja Parhata) di ulaon Patua Hata & Marhusip laos ibana do na gabe Parsinabul (Raja Parhata) di ulaon unjuk (pesta adat)
Tingki namangelekhon somba ni adat sinamot,
Tulang ni pangoli unang be didok sijalo tintin marangkup, alai gabe sijalo surung-surung ma i.
Ulaon sadari (paulak une tingkir tataring) dipatupa di ari namangihut hombar tu dos ni roha ni Parboru dohot Paranak.
Tulisan ini murni tulisan saya sesuai dengan apa yang sudah saya jalankan sebagai Raja Parhata. Jika ingin mengutip atau memposting ulang di blog atau media lain harap menyebutkan sumber dan menyertakan link ke blog ini.
Tolong harga i kami penulis dengan sebuah kejujuran, hentikan plagiat.
2. Dalihan Natolu Nilai Budaya Suku Batak, Drs. DJ Gultom Rajamarpodang, CV Armada –Medan
3. DETABEK
6. St. D.P.Hutagalung/Br. Simorangkir (O. ni Salomo) http://www.rajaparhata.com
9. Panuturiaon ni angka natua-tua.
on January 25, 2013 at 11:49 pm | Reply freddybaharahutajulu
Tung na denggan ma on tu angka dongan na margiot/olo gabe Raja Parhata.
Mauliate ma di na patariparhon on melalui media on.
on January 22, 2014 at 10:44 am | Reply ismael simamora
Pas marsiajar muse iba, mauliate lae……… cukup menolong
on January 22, 2014 at 6:18 pm | Reply Sampe Sitorus,SE (A. Hitado Managam)
Nauli lae, rap marsiajar hita.
on September 12, 2014 at 10:05 am | Reply PATUA HATA DOHOT MARHUSIP | PUNGUAN TOGA GULTOM
[…] https://sitorusdori.wordpress.com/2009/12/11/patua-hata-dohot-marhusip/ […]
Poda Nalimado Angkang Ulang Poda Naonom | Mandailing Online
Home / Budaya / Poda Nalimado Angkang Ulang Poda Naonom
Poda Nalimado Angkang Ulang Poda Naonom
Posted by: Dahlan Batubara (Redaksi) in Budaya 26/09/2010\tKomentar Dinonaktifkan pada Poda Nalimado Angkang Ulang Poda Naonom 681 Views
Anggo ajar poda ni ompungta naparjolo sunduti poda nalimado inda poda naonom namartamba maso sannarion dei, baen pinbtar-pintar ni halak sangape baen akal-akalna itambai dongan poda nalimai manjadi poda naonom. Antusanni poda napaonom naipe paias caku nidonganmu, inda nacocok boto anggo songoni bope songonima nasalalu tarjadi zaman sannarion.
Poda nalimai ma songoni ita tiopi arana ido tutur dohot ajar poda ni ompung-ompungta naparjo, anggo poda naonom naidokon-dokon ni halak sannari ima paias caku ni donganmu, halai namarkuasoi mei marsipaiasan, bope naiporus nia landit angke alai sama alaido padiar songoni nangkon uruskon, romalang nyaemu tile.
Pala mangecek dabo binege di lopo politik, nasangkal-sangkalma burangirna anggo nagiot mambuat jabatan, idia dei baya ipamuati halai sasai bahat ningroa jabat, marpulu kobek nabagedo carito ni halai, haraniima rupana anso marrempotan, patunda poda naonom ima paias caku ni donganmu anso adong binege istilah didokon-dokon halak Camat Begu, artina Camat Bekas Guru.
Arana anggo inda baen nara gurui ipaias caku nia inda naadong tarida di kamus guru nangkan namaniop pemerintahan, guru tugas mulia nia mangajari anak-anak ni bangsoondo anso marbisuk, inda nagiot memegang tampuk kekuasaan di lingkungan birokrasi./tai pade dilalai gurui sabahagian ipais dongan caku nia, lalu mantong nadiroa niai manjadi Camat begu ma intilah kerenna.
Anggo ipasari-sari asok-asok nadeges mada poda nalima naituturkon ni ompunta naparjolo sunduti, paias parabitonmu, paias pakaranganmu, paias rohamu, paias pamatangmu, paias panganonmu, nangkon itambabe dohot poda naonom, paias caku ni donganmu, arana ajar poda namambaen markiti dei.
Ajaran ni agamantape antong mandokon songon pandokon niguru-gurunta binege tongosan ni Rasulullah tu ita ummat niaon, jago ningia lima targan soro nalima, tontu poda nalima juo dei gorarna, ima jago sehat targanso marnyae, jago poso nipamatang targanso matobang, jago sinadongan targan soro kemiskinan, jago kasehatan targansoro nyae, oni jago hangoluan targan soro hamatean.
Haranii antong totopma ita puliaro poda nalima naituturkon ni ompunta nadung parjolo mulak tu Tuhanta, ulang ita tamba-tambai manjadi poda naonom, songoni tu daganak-daganakta ita tuturkon musema tu halai anso turun temurun poda dohot ajar niompuntai lalu sangandigan tu akhir ni maso.
Arana anggo asok-asok ita pikiri, madung lengkapma sude anggo dung tar amalkon hita poda nalima, insya Allah salamat mei dunia akhirat, pala dung ias songon poda nalimai, sinok mei modom, ringgas marusaho, gogo muse mei mar amal ibadah arana madung ipaias ate-ate.****
By : Lubis
cerita mandailing\t2010-09-26
Tagged with: cerita mandailing
RUUPKS JALAN KESESATAN
Sampuraga Juga Ada di Kalimantan
Jika ini Ramadan Terakhirku
Hariara dohot Baringin aha do imbarna ? | Raja Mandidang Sitorus
« Anak ni hambingna manang pomparan ni hambinghambingna ?
Paniaran, boasa didok paniaran ? »
Hariara dohot Baringin aha do imbarna ?
December 3, 2016 by Sampe Sitorus,SE (A. Hitado Managam)
Molo marujung ngolu sahalak natuatua, somal dipatupa do Sijagaron. Sian angka raja ni duhut duhut i boi ma tarida hagabeon ni natuatua namarujung ngolu i.
Molo adong disi ranting dohot bulung ni hariara rap dohot baringin, botoonta ma naung marpahompu sian anak dohot marpahompu sian boru natuatua namarujung ngolu i. Alai molo holan hariara dope na tarida di sijagaron i, marlapatan ma i holan marpahompu sian anak dope, baliksa molo holan baringin do marlapatan ma i holan marpahompu sian boru dope namonding i.
Taringot tu sijagaron, nunga apala tangkas digurathon amanta Monang Naipospos diblog nasida : https://tanobatak.wordpress.com/2009/02/19/sijagaron/
Asa tangkas taboto imbar ni Hariara maradophon Baringin, di son pinaandar gombarna. Tung mansai maol do laho mandapot gombar ni Hariara on, pola do pinangido pangurupion sian angka sisolhot di bona pasogit alai ndang na marna dapot. Ndung pe ni pangido pangurupion sian lae amang Pdt. Rickson Liranto Nainggolan na manghobasi di huria HKBP Ressort Ambarita, ipe asa adong gombar on. Ipe loja do lae i laho mangalului alana ndang piga hariara di Samosir. Mauliate ma diharadeon nasida.
Bona ni hariara, gombar on bona ni hariara di Ambarita na digombar lae amang Pdt. Rickson Liranto Nainggolan hombar tu pangidoanhu.
On ma tangkas na bulung ni hariara
Adong do pigapiga umpasa na pinungka ni ompunta sijolojolo tubu taringot tu hagabeon marharoroan sian Hariarara.
Hariara bonana,hariara rantingna,rugun bulungna.
Gabe ma hahana, gabe anggina torop dohot boruna.
Asa hariara ma bonana, hariara nang bulungna.
Gabe jala horas hula-hulana, songoni nang boruna
Songoni do tong adong do pigapiga umpasa na pinungka ni ompunta sijolojolo tubu na marharoroan sian Baringin.
Martantan ma baringin, Mardangka hariara.
Horasma tondi madingin, Matangkang ma manjuara.
Baringin di alun-alun Jogjakarta
Pohon beringin di lokasi parkir karyawan PT. Multi Bintang Indonesia.Tbk – Tangerang
Najolo ninna molo manortor angka namarbaju jala ro angka dolidoli sian horong ni paribanna (anak ni pamoruonni huta na patupa ulaon i), molo nunga lomo roha ni si doli jala ditodo rohana siboruadi gabe dongan saripena dibaringini ma siboruadi.
Disolothon ma bulung ni baringin tu samara (obuk na nidandan – nuaeng on didok sasak).
Molo nunga di baringini siboruadi pintor udutan ni natuatua nama angka nahombar tu pardongansaripeon ni ianakhon.
Tarsongon i ma jolo na boi pinaandar taringot tu Hariara dohot Baringin.
Aha do ulos Saput ni namonding ? | Raja Mandidang Sitorus
« Fenomena yang harus kita tentang dalam pesta unjuk (pernikahan).
Lagu Raja Sitorus »
Aha do ulos Saput ni namonding ?
November 7, 2012 by Sampe Sitorus,SE (A. Hitado Managam)
Tongkinon dung sidung partangiangan wijk, adong sungkun-sungkun ni sada ina na tumua tu ahu taringot tu Ulos Saput. Ninna nasida diadopi nasida nasogot ulaon pasahat ulos saput tu sada ina samarga nasida (pariban nasida namonding i).
Sungkun-sungkun ni inang i tarsongonon:
Amang Sitorus, namanungkun majo ahu ai molo monding sada ina marumur 39 taon maranak jala marboru siangkangan ianakhonna boru kalas 6 SD, ulos aha ma sipasahaton ni parboru na gabe ulos saput ni namonding i.
Pendek hualusi, molo nahuboto inang ba SIBOLANG dope tusi alana matompas tataring dope nasida (ndang boi dohonon Sari Matua) jadi ulos na boi pasahaton ba SIBOLANG ma.
Dialusi inang i molo boti sapandapot do hita, hape nasogot hula-hulai pasahat ulos saput ni paribannami ima ulos Ragi Hotang. Ah molo boti ingkon hataangku do on di punguan nami asa lam hantus sude suang songon i nang hula-hulai ninna nasida.
Nauli jala denggan ma i antong inang, ai dumenggan do hataan angka sisongoni di punguan asa lam dimpos pangantuasion ni angka ruas di paradataon ningku mangujungi panghataion.
Hamu angka dongan boha pandapot muna taringot tu panghataion nami i ? Asa lam tamba parbinotoaanta marsituturi diangka panghataion asa lam mamora hita, botima.
Tabe Mardongan Tangiang (St. S. Sitorus/br Sitanggang).
LOMO NASUTION: September 2011
Tubeless…., Bah… Mago Ban Dalam
Dipaborhat natua-tuana ma ibana tu pulo Jawa. Sian lokket bus di Siborong-borong ma ibana nakkok. Tinggki borhat bus on, manetek do iluna. Ala tinggalhononna ma angka si dongan Magodang dohot ale-ale na sai so tarlupahon i.
Sahat ma ibana di kota Bandung di manogot ni ari, tuat ma ibana sian bus on hape dang adong dope tujuanna manang tudia. Laho ma ibana tu sada warung kopi paima torang ari. Uju laho manggarar kopi on ibana didadap ma sangkuna ni salawar jeansna i, hape dang adong be dompet na disi, huroha nunga dicopet halak dompetna i. Manang na di bus trans sumatra i do di copet, manang disi sahat ibana di kota i, dang pala tanggkas diingot ibana.
Pauba roham! – HKBP Lubuk Baja
January 10, 2012 by parhobas\tLeave a Comment
Turpuk di hita sadarion: Joel 2:13
Jala rohamuna ma ribahi hamu, unang asal ulosmuna, sai mulak ma hamu tu Jahowa, Debatamuna i! Ai pardengganbasa jala parasi roha do ibana, lambas do ibana tarrimas jala parasi roha godang, jala tibu marpangulahi rohana mida hamagoan i.
Naposo ni Debata na margoar si Joel, mansoarahon asa dipauba bangso Israel saluhut pangalaho nasida na so hombar tu lomo ni Debata, i ma na mandao nasida sian Debata, gabe manomba ganaganaan. Rimas do Debata jala ingkon uhumonNa do bangso i, alai marpamuati do rohaNa, gabe disuru ma si Joel palumbahon asa dipauba nasida rohana, asa unang hona uhum alai gabe malua. “Penyesalan” hatiha i tarida do i molo diribakkon abit na, jala mamangke tujung, alai didok si Joel, “rohami ma pauba”. Ai ndang marlapatan molo holan partanda sambing sian pahean manang na manggangguhi, alai hamubaon ni roha sian angka hisaphisap ni daging dohot ihotihot ni portibion. Lambas do rohani Debata jala asi do rohaNa di angka na mangarsakhon dosana, jala ndang targabusan Debata.
Hamumuba ni roha, saturdot do i dohot pangalaho siganup ari, denggan do manang ndang, pangoloi do manang ndang, ndada holan di hata sambing. Molo tangkas taingot, nunga marpiga hali hita marpadan laho paubahon roha? Angka dia ma na mangihoti laho paubahon roha, ingkon i do parjolo taluhonon, isarana hadirion niba, pangalangkupon, na so mangoloi ajar, dohot na asing. Hamubaon na marharoroan sian ias ni roha marparbuehon na uli, alai molo holan di hata do muba hape di roha ndang, ba gabe lam bagas ma hadabuan tu dosa, ndang i dihalomohon Debata. Tutu godang do sibolis na mangelaela asa talu hita, ala tarajumi ma i laho pahothon haporseaonta. Lam jonok tu Tuhan, lam godang do angka na masa, angka sitaonon, siadopan do i! Hamonangan na sian Debata manghorhon haluaon na manontong, gabe parjambar di hangoluan salelenglelengna. Amen
Sipahusorhusoron: Rade do Tuhanta paimahon angka na naeng paubahon roha.
Sitangianghonon: Tuhan, mansai jotjot do hadirion dohot hagiot ni daging manggohi rohangkon, asi ma rohaM, marpamuati ma rohaM, Tuhan, Amen.
Sian Buku Sijahaon Siganup Ari di HKBP: “Pajonok hamu ma tu Debata”
Posted in: Parartaon\tTagged: Almanak HKBP, Pajonok hamu ma tu Debata
Boasa Asing Hatorangan taringot Jesus na Sinurat ni si Mateus dohot na Sinurat ni si Lukas?
Imbar do hatorangan na sinurat ni si Mateus dohot na sinurat ni si Lukas taringot hatutubu ni Jesus. Alana, asing do pengalaman manang halak na dipatorang nasida.
Si Mateus manurat hatorangan na hombar tu si Josep. Dipatorang do alus ni si Josep tingki diboto naung mardenggan pamatang si Maria. Dipatorang do muse si Josep na dijumpangi surusuruan di bagasan nipina, jala dipaboa do songon dia ibana mangihuthon tudutudu ni surusuruan i. (Mat. 1:19-25) Dipaboa do muse taringot surusuruan na pasingothon si Josep asa maporus tu Misir mamboan keluargana, jala dioloi ibana do i. Asing ni i, dipaboa do taringot si Josep na mandapot nipi jala disuru asa mulak tu Israel. Mulak ma ibana jala tading di kota Nasaret dohot keluargana. (Mat. 2:13, 14, 19-23) Di dua pasal na parjolo, pitu hali ma goar ni si Josep disurat si Mateus, alai molo goar ni si Maria holan lima hali do.
Si Lukas manurat hatorangan na hombar tu si Maria. Dipaboa ibana do taringot si Maria na dijumpangi surusuruan, taringot si Maria na manopot si Elisabet sisolhotna, dohot pujipujian ni si Maria tu Jahowa. (Luk. 1:26-56) Dipaboa do muse hata ni si Simeon tu si Maria taringot sitaonon ni Jesus di ari na naeng ro. Jala disurat si Lukas do taringot keluarga ni Jesus na ro tu bagas joro tingki marumur 12 taon ibana. Disurat do pangkilalaan ni si Maria di tingki i, jala holan hatana do na di surat si Lukas, ndang hata ni si Josep. (Luk. 2:19, 34, 35, 48, 51) Di dua pasal na parjolo, 12 hali ma goar ni si Maria disurat si Lukas. Alai holan tolu hali do goar ni si Josep disurat. Tangkas ma, taringot si Josep do godangan na sinurat ni si Mateus. Alai molo si Lukas, taringot si Maria do godangan na disurat.
Jala imbar do cara ni nasida pajojorhon taringot tarombo ni Jesus. Tarombo na sinurat ni si Mateus marharoroan sian keluarga ni si Josep. On patuduhon, molo sian si Josep marhak do Jesus manean harajaon ni si Daud. Boasa? Ala pinompar ni Raja Daud do si Josep sian si Salomo. (Mat. 1:6, 16) Alai, tarombo na sinurat ni si Lukas taringot Jesus marharoroan sian si Maria. On patuduhon, tubu sian ”pomparan ni si Daud” do Jesus. Alani i, sian dagingna marhak do Jesus mamarenta di harajaon ni Raja Daud. (Rom 1:3) Boasa? Ala pinompar ni Raja Daud sian si Natan do si Maria. (Luk. 3:31) Alai, boasa ndang goar ni si Maria na disurat si Lukas, hape boru ni si Eli do ibana? Ala somalna, holan goar ni baoa do na disurathon sian sada keluarga. Tingki disurat si Lukas na si Josep do anak ni si Eli, diantusi halak do molo na nidok na disi na hela ni si Eli do si Josep.​—Luk. 3:23.
Tarombo ni Jesus na sinurat ni si Mateus dohot si Lukas, patuduhon Jesus ma Messias naung dijanjihon Debata. Sasintongna diboto jala diangkui godang halak do molo Jesus i, pinompar ni Raja Daud. Jala ndang diparsoada halak Parise dohot halak Saduse i. Tarombo ni Jesus na dipaboa si Mateus dohot si Lukas patoguhon haporseaonta. On paposhon rohanta na laho gohan ni Debata do sude janjiNa.
Sungkunsungkun Sian na Manjaha​—Maret 2016
35. Sosoi donganmu masuk! | Anyreff.wordpress.com
Archive for the ‘35. Sosoi donganmu masuk!’ Category
BE-518, MARSINONDANG DIBAEN JESUS, BL-355
Nang au on na dao najolo, di na holom lilu au,
Alai sondang ni Tuhanku do mamboan mulak au.
Haholomon mangkuhupi toropan ditano i,
Tung torop mangkalungunhon, sondang tu dalanna i.
Categories: 35. Sosoi donganmu masuk! Tags: BE-518, BL-355, buku ende, MARSINONDANG DIBAEN
BE-513, BIDANG SITUTU SISABION I, BL-394
Bidang situtu sisabion i, Alaina otik do panabi i.
Pangido hamu ma tu Raja i, Disuru ma angka panabi i.
Nunga tingkina gotilon i, Disuru ma angka na ma nabi i;
So tung lam salpu tingkina i. So tung magopo angka eme i.
Ai Ho do Tuhan nampunasa i, Ringkot do di Ho hajolmaon i.
Nang silom tahe, nang parbegu i, naeng sahat sude ro tu lambungMi.
Nunga tingkina gotilon i, disuru ma angka parjamita i;
So tung lam salpu tingkina I, so tung magopo angka jolma i.
Categories: 35. Sosoi donganmu masuk! Tags: BE-513, BIDANG TUTU SISABION, BL-394, buku ende
BE-510, SILU SOSO I MA DONGANMU, BL-350
Silu soso I ma donganmu jolma ni lilianan ni portibi on
Angkupi, boan ma la tu Tuhanta angka na lilu dibaen tano on
Ho naung tardarat do lao padarathon.
Tanda naung Jesus do hinalomom.
Nang na jumahat i di nasailon, asal ma muba tu joloan on.
Dijangkon Jesus do, ai naung ditaon
Godang na bernit manesa dosam. Sulingkit rohami,
Manang na piga, naung niarahonmi tu Debata
Bagas diroha do buni siholna, mangkalungunhon na sun denggan i.
Aut tung sinunggul ni holong ni roha,
Tibu ma dopot i Tuhanta i, naung sumeahon do hangoluanna,
Mangungkap dalan tu Amanta i.
Madokdokhu di ho manogu jolma, aithon ma gogo ni Jesus tu ho.
Unang mansadi ho magandos hata,
Sai na adong do mangihut tu ho.
Asa lam ganda ma silas ni roha, Di Sipadomu ho tu Debata.
Categories: 35. Sosoi donganmu masuk! Tags: BE-510, BL-350, buku ende, SILU SOSO I MA DONGANMU
“Marlas ni roha ala ni asi ni roha ni Debata”(Titus 2: 11-15)
Barita las ni roha i i ma barita nauli taringot tu asi ni roha ni Debata tu hita di bagasan hadirion dohotulaon ni Jesus Kristus Sipalua i na manobus jolma i sian dosa dohot sian panghorhon ni dosa i, i ma sian hamatean na manongtong i. Molo tung tabaritahon pe uhum ni Debata tu angka na so porsea di asi ni rohaNa di bagasan Jesus Kristus sipamasaonna di ari uhum sogot i, ianggo sangkapta i ma asa parsidohot do nasida taruli di asi ni roha na mamboan las ni roha i. Ndang adong nanggo saotik di rohanta sangkap asa taruhum nasida manang asa susa ngolunasida. Naporsea dapotan tua. Na so porsea hona uhumsogot. Di ari uhum sogot i idaonta ma hamuliaon ni Debata Ama dohot AnakNa i.
Manulak (Gorik: arnesamenoi , sian hata kerja arneomai; Batak: mansoadahon) dua na mangihut on:
Roha na so daulat (Gorik: asebeia, Indonesia: kefasikan) dohot
Angka hisaphisap ni portibion (Gorik: kosmikus epitumias; Indonesia: keinginankeinginan duniawi).
Taboto tangkas ia ngolu na so daulat dohot na mangoloi hisaphisap portibion do na mambahen manaon jala sega ngolu ni jolma i. Ndang holan ngolu ni hajolmaon tahe sinegaan ni angka namangoloi ro ha na so daulat dohot hisaphisap ni portibion, alai dohot do ngolu ni angka na adong di humaliang ni hajolmaon i, i ma ngolu ni angka na tinompa ni Debata na asing i. I do ojahan ni las ni roha na so tartuhor ni manang aha pe.
(b) Manghangoluhon (Gorik: zesomen, sian hata zoo, ahu mangolu) tolu na mansai ringkot di ngolu na marguna di ngolu na tuk mangadopi tantangan, i ma habisuhon (Gorik: sophronos), ngolu na marguna tu dongan jolma, i ma na tigor (Gorik: dikaios) dohot ngolu na denggan di simalolong ni Jahowa, i ma na daulat (Gorik: eusebos; Indonesia: beribadah), alo ni asebeia (Indonesia:kefasikan).
Ai na na so marhabisuhon hian hita gabe marbisuk mangatur ngolunta on asa mardohar ngolunta asa sonang ngolunta on, asa tuk padaohon dohot mangadopi jea nang sahit, asa tarbahen patupa na ringkot tu hajolmaon dohot donganta jolma, asa tuk patupaulaonta nang ulaon ni donganta;
Manobus (Gorik: lutrosetai) hita sian nasa hajahaton (Gorik: pases anomias).
Manguras (Gorik: katharisei) hita asa gabe bangso nampunasa hita angka na hiras roha patupa ulaon na denggan (Gorik: zeloten kalon ergon; Batak: olo manghapadothon ulaon na denggan; Indonesia: Bersemangat melakukan pekerjaan baik).
Manang ndang digohi las ni roha i rohangku siala ndang bagas dope hujalo pangajarion taringot tu angkanaung pinatupa ni Debata tu ahu? Jala, denggan do tong sungkunhononta sungkunsungkun on: Atik pe sasintongna targoar angka na manulak angka na so suman i ngolunta, jala na manghangoluhon habisuhon, hatigoran dohot hadaulaton ma nian ngolungku, alai di ngolungku siganup ari ndang tarbahen ahu dope songon i?
Paduahon, songon angka na naung parsidohot di las ni roha i ahu, hamu, hita, nunga songon dia parsidohotonta di ulaon manghatahon, mamodahon dohot paposhon donganta jolma di humaliangta taringot tu asi ni roha ni Debata na songon i, asa boi nang nasida dohot marlas ni roha? Suraon do holan na mamparhajobhon asi ni roha i ni Debata i dohot panghorhonna hita saleleng on, hape ndang apala parsidohot hita manghatahon, mamodahon dohot paposhon roha ni donganta jolma do hita? Tadok di rohanta, ndang dohot ahu disi, angka pangula ni huria mapatupahon i?
Dipargogoi Debata ma hita mandalani ngolu na digohi las ni roha ala nunga diasii Debata hita. Dipargogoi Debata ma hita nang manghatahon, mamodahon, dohot paposhon tu donganta jolma barita las ni roha i na adong di bagasan Jesus Kristus Tuhanta i. Tabe mardongan tangiang
Jesus Tingki Dakdanak di Bagas Joro | Parsiajaran Bibel tu Dakdanak
Jesus Tingki Dakdanak
Di Nasaret do jabu ni si Josep rap dohot keluargana. Tukang hau do ibana. Diajarhon ibana do tu angka gellengna taringot Jahowa dohot Patikna. Ringgas do nasida tu sinagoga laho manomba Jahowa. Jala laho do nasida tu Jerusalem tiap taon laho mangarayahon Paska.
Tingki marumur 12 taon Jesus, laho ma nasida sakeluarga tu Jerusalem. Godang do halak na ro tusi laho mangarayahon Paska. Dung sae Paska, mulak ma si Josep dohot si Maria. Dirimpu nasida dohot Jesus mulak. Alai tingki dilului nasida Jesus di rombongan ni nasida, ndang adong ibana.
Gabe mulak ma muse nasida tu Jerusalem. Dilului nasida ma Jesus saleleng tolu ari. Dung i, laho ma nasida tu bagas joro. Diida nasida ma disi Jesus mangkata-hatai dohot angka guru. Godang do na disungkun Jesus tu nasida. Disungkun angka guru i ma muse ibana. Heran do nasida mambege alus ni Jesus. Alana, diantusi Jesus do angka Patik ni Jahowa.
Nunga marsak si Josep dohot si Maria mangalului Jesus. Alani i, gabe didok si Maria ma, ‘Sian dia do ho amang? Nunga hulului hami ho tu sude inganan.’ Didok Jesus ma, ‘Na so diboto hamu do na ingkon di jabu ni Bapakku ahu?’
Dung i, mulak ma Jesus rap dohot natua-tuana tu Nasaret. Diajari si Josep do Jesus martukang. Lam balga ma Jesus jala lam malo ma ibana. Lomo do roha ni Debata dohot angka halak tu ibana. Menurutmu, songon dia do Jesus tingki dakdanak?
“Mansai lomo do rohangku mangulahon lomo ni rohaM ale Debatangku, huingot do pangajarionMu di bagasan rohangku.”​—Masmur 40:9, Bibel siganup ari
Sungkun-Sungkun: Didia do dapot ni si Josep dohot si Maria Jesus? Marhua do Jesus disi?
Mateus 13:55, 56; Markus 6:3; Lukas 2:40-52; 4:16; 5 Musa 16:15, 16
Sipata maol do mangoloi natuatua. Alai, asa boi hamu mangulahon i, parsiajari jala tiru ma Jesus na sai mangoloi Jahowa dohot natuatuana.
Keluarga ni Jesus Borhat tu Jerusalem
Nunga dilului si Josep dohot si Maria Jesus alai ndang jumpang ni nasida. Longang do roha ni Jesus ala ndang diboto nasida manang didia ibana.
Magodang di Nasaret
Piga halak do anggi dohot iboto ni Jesus?
Songon dia do si Josep mangalinggomi keluargana? Boasa laho si Josep dohot si Maria tu Misir?
Boru Saroding Pandiangan | POMPARAN SIRAJASONANG
← Kisah se Orang Batak
Legenda Namboru Nantinjo & Namboru Kanjeng Ratu Nyi Roro Kidul Biding Laut →
Hatopma boru Saroding mangalakka tu jabuna, alai pintor dipangkulingi baoa par solu i ma ibana: “Boru nirajanami, ai boasa hamu humibu-hibu mulak?”     “Dang pola boha i, ulok na burju doi,” inna tunggane dolina mangalus  “Hatop pe au mulak,”tulisan ini diambil dari http://rapolo.wordpress.com
Komisi Dari Bisnis Tiket Pesawat Sekali Daftar System Bekerja Sendiri
Mesin Pengumpul Dollar Perlahan Tapi Pasti
Perlu Anda Ketahui Membuka Kunci Mobil Dari Rumah Lewat HP | Bakti J Situmorang
Sada halongangan di hita songon boaboa i ma sude do angka na mate i hehe. Hata hehe morlapatan bangkit sian hamatean dohot tanoman i. Ia disi mangkuling Tuhan i martingting di haroroNa paduahalihon gabe hehe ma nang saluhut angka na ditanoman i. Nda sada halongangan do i, molo hehe do hape sude angka na mate sian na robi, sian mula ni mula na angka jolma na hea mangolu di tano on.
Rap jongjong disi angka jolma i, sarupa parjonjongna jala ndang adong manang na dia imbarna. Na bontar manang na birong, na mamora dohot angka na pogos hian tagan di ngoluna, baoa dohot borua dohot angka na asing hian sian na tatanda di portibi on. Ndang adong be batas, na mamolatmolati angka jolma i songon na di portibi on. Ndang adong be handang ni jabu na mansai tibo ala mamora jong ibana; jala ndang adong be dalan na tung apala maol ndang hadalanan tahe ala ni maolna.
Holan hata denggan dohot jahat na ma mambahen porasinganna. Ia sibahen na denggan gabe hehe ma tutu jala masuk muse tu hangoluan na manongtong. Alai ia siulana jahat hehe do tong alai anggo i sahat ma masuk tu hamatean selelengni lelengna i. Hehe do nian ala nunga asing be jambarna. Hehe do nian alai asing be sidapothononna.
Iale, sude marisuang hape hamoraon, hasangapon dohot hagabeon on. Tung so adong do i dipake Debata manimbangi hajongjonganna muse. Tung pardosdosan na ma idaon. Holan na pangulahononsa do timbangan ni Debata manang na patut ibana tu hangoluan i; manang na tu hamatean do. Ala ni tapangke ma tutu on sude : hamoraon, hagabeon dohot hasangapon (molo taetong nunga sangap hita) patupahon na denggan; i ma angka siula na denggan.
Posted in almanak hkbp 2008, rohaniman on November 29, 2008 by baktijsitumorang. Leave a comment
← Alai tagamon jumpang ni Anak ni jolma i ma haporseaon di tano on di haroroNa i? Lukas 18, 8b
Advent Natal : Habis Natalan Advent Lagi →
Jamita Andung 3 : 22 – 33 « Edward Manalu
""…..Bravo Sosio Christy…..""
Seputar Huria Kristen Indonesia
Edward Manalu | Buat Lencana Anda
Aturan dan Peraturan (2)
Liryk Lagu (1)
Tokoh dan Pandangannya (1)
Bahan Khotbah Markus 14:3-9\tBahan Khotbah Lukas 10:38-42\tBahan Khotbah Mazmur 23:1-6\tTop-Ten
Shalom, saudara/i sedapat mungkin saya akan memberitakan Kabar Suka Cita dalam Blog ini. Semoga Berguna dan mohon maaf jika ada kekurangan dan kesalahan dalam penulisannya.
"Pro Deo Et Omni Gentes"
HKI Bandar Lampung
Partitur Mars HKI March 21, 2016Garis Besar Khotbah Natal Filipi 2:5 December 13, 2015Garis Besar Jamita Natal Lukas 3:8a December 13, 2015Garis Besar Khotbah Keluaran 12:21-28 October 3, 2015Bahan Khotbah Yohanes 6 : 35+41-51 August 4, 2015Bahan Khotbah Roma 13:8-14 August 31, 2014Bahan Khotbah Mazmur 67 : 2 – 8 August 16, 2014
« Bahan Khotbah Keluaran 23:6-9
Bahan Khotbah 2 Korintus 8:7-15 »
Jamita Andung 3 : 22 – 33
Posted by Edward Manalu on June 28, 2012
Ende Andung sian Panurirang Jeremia on, disurathon hirahira taon 587-538 sM (Andorang Kristus), on ma masa ni bangso Babel namarhuaso maradophon bangso Israel, Joro ni Debata nungnga dirumpakhon, jala mangolu dihabuangan Babel do bangso na pinillit ni Debata i, manaon na hancit do bangso i, partinaonan i ala ni dosa ni bangso i do maradophon Debata. Andorang so hona uhum bangso i, nungnga dipasingot Debata Israel marhitehite panurirangNa si Jeremia alai lam tangkang do pangalaho ni bangso i diida panurirang Jeremia, tarmasuk angka parhuaso dohot malim. Molo ndang muba, paloason ni Debata ma halak parbegu mangago nasida dohot mangalengsehon huta Jerusalem. Alani i gabe ingkon manaon na hansit si Jeremia; dipungkuli, dirante, dihurungkon, didabu tu godung na bagas na gok gambo. Tutu ma antong, ndang sadia leleng nari, ro ma harajaon Babel mangalotloti Jerusalem. Torop sian bangso i ditaban tu Babel, alai ianggo angka warga partoru na so margellok ditebahon do. Sanga do si Jeremia dirante, alai gabe dipalua komandan Babel i do muse ibana tading di Jerusalem. Nang pe nungnga dihabuangan Babel Israel ndang pintor muba bangso i sian hadosaanna diadopan ni Debata. Ima napinasingot ni Panurirang Jeremia tu bangso i asa mulak tu Debata haporseaonna, alai tung masai bangkol do bangso i mulak tu Debata. Merasa sintong do bangso i naung pe mardosa nasida, adong muse na merasa nungnga ditinggalhon Debata nasida, jala ndang marparhirimon tu Ibana be bangso i.
1. Haporseaon tu Debata na manontong Asi ni RohaNa Godang do angka sirimanghononton sian pardalanan ni ngolu ni bangso Israel na tarsurat di Bebel i. Tangkas do idaonta secara garis besar molo dihangoluhon bangso i Hata ni Debata, mangolu dibagasan hasonangan ma bangso i, alai molo ndang diulahon bangso i haporseaonNa marhitehite Hata ni Debata, hona uhum ma nasida. Sada sian uhum ni Debata ima na ingkon tartaban nasida tu bangso sileban. Alai na ringkot botoon muse, ima na so hea sanga Debata maninggalhon bangso i. Ditingki na merdeka manang di tingki na tartaban. Na ingkon adong do dalan ni Debata na laho mandongani bangso i jala pasahathon HataNa, ima marhitehite angka panurirang.
Ima na masa ditingki di endehon Panurirang Jeremia Ende Andungna on. Tamba martangkang do bangso na pinilittNa i, ujungna dipasahat Debata ma bangso i tu bangso Babel. Nang pe songoni panurirang Jeremia tongtong do porsea tu Debata na manontong asi ni RohaNa i, jala Debata do naumbahen so haru siap bangso i (ayat.22). Sian na nidok ni panurirang Jeremia i nungnga pataridahon tung mansai balga do paraloon ni bangso i maradophon Debata. Ndang pantas be sasintongna dipaloas mangolu bangso i na manomba ganaganaan i, alai tontong do dilehon Debata tingki tu bangso i asa dipangke ma tingki i laho paubahon roha nang ngoluna asa mulak muse nasida tu Debata.
2. Pardengganbasa do Jahowa Mida namarhaposan tu Ibana
Aha do tutu na boi gabe haposan di portibion? Na pasti ingkon marhaposan tu namarhuaso situtu ma nian. Nda tung mansai bangkol do na laho pos rohanta tu angka na so marhuaso/portibion. Ido na pinatudu ni Panurirang Jeremia “Marhaposan tu Ibana ma ahu” (ayt.23). Ima dalan laho mamaritahon haporseaon ni Jeremia tu bangso natarbuang i, ala nungnga madabu bangso i tu dosa “sinkritisme” manang gabe dohot do bangso i manomba ganaganaan ima na sinomba ni bangso sileban (Jeremia 7:31; 19:5; 32:35). Jadi, dalan na laho paingonthon do ende andung ni panurirang Jeremia on asa mulak manomba Debata bangso i. Porsea situtu do Panurirang Jeremia di denggan basa ni Jahowa, ima na niandunghonna “ai pardengganbasa do Jahowa mida namarhaposan tu Ibana (25). Jadi, molo mulak do bangso i manomba Debata, gabe dapotan haluaon ma nasida sian angka uhum ni Debata.
3. Panghirimon na Manontong di Holong ni Debata
Panghirimon tu Debata sadalan do i dohot hasatiaon, hasabaron, dohot pasahathon ngolu na hibul tu pandonganion ni Debata. Parungkilon nang sitaonon ndada na gabe ujung ni parngoluon ni jolma i, nang pe idaon songon na diloas Debata hona uhum jolma i, alai ndang olo Tuhan i mangambolongkon halak ro di salelenglelengna (ayat 31). Sasintongna, dibalik ni angka sitaonon manang hasusaan i, dipatuduhon Debata do roha na marpangulahi hombar tu hinagodang ni asi ni rohaNa (ay32). Molo pe sipata songon na diloas Debata marsitaonon jolma i, alai sasintongna ndada sian lomo ni rohaNa Ibana pasipalhon manang mangarsahi jolma manisia i (ayat 33).
1. Ulahon ma uhum hinalomohon ni Debata, unang holan lomo ni rohanta
Saluhutna jolma mananda Debata Parasiroha nasumurung jala pardengganbasa, alai ingkon ingot do hita ai Debata muse do nampuna otoritas uhum diangka uhum na binahenNa i tu hita. Saluhutna uhum na sian Debata manumpak tu na denggan do diparngoluan ni jolma. Alai olo do lupa jolma i diangka denggan basa ni Jahowa marhitehite sian uhumNa. Alani i ma gabe adong do hasomalon di jolma i na laho mangulahon lomo ni rohana sambing (sintong manang na so sintong pe i diadopan ni Debata ndang gabe persoalan). Molo tapaihutihut angka na masa dibagasan parngoluan nuaeng, nda nungnga marragam angka na masa taringot tu angka jolma napajolohon dirina manang napatuduhon hasintongan ni dirina sandiri. Adong do nasahat mandok dirina na badia, na parasi roha, na burju dohot lan na asingna, na gabe mula ni haginjangon ni roha. Alani i, taulahon ma lomo ni roha ni Debata diganup angka namasa dingolunta, asa tupa holong ni rohaNa na balga i, jala pos ma rohanta angka na hansit i parsatongkinan do i, alai molo satia do hita marpanghirimon diangka uhumNa dapotan tua ma hita ro disalelenglelengna.
2. Dipangkulingi Debata do hita Marhitehite Angka na masa
Marlapatan do sude angka namasa dingolunta on, sarupa do i dipepatah bahasa Indonesia namandok “Pengalaman adalah Guru yang tak pernah marah”. Sasintongna angka namasa dibagasan ngolunta on gabe dalan pasupasu do i, sipata hita ndang manahan diangka partinaonan namasa i, ima namambahen gabe adong namarsak, namandele, nabunu diri, jala adong do na gabe mardosa alani sitaonon i (songon: manangko, mangarampok dohot namambunu). Pengalaman ni bangso Israel gabe sada parsiajaran tu angka na porsea di angka na masa dingoluna. Jala ndang paloason ni Debata hita manaon na hansit i ro disaleleng nilelengna/”badai pasti berlalu” (ayt.31), ndang dibahen Ibana sitaonon ni naso boi teanonta (Pat.1.Kor.10:13). Alani i taparade ma tingki na hohom manghalungunthon Debata dohot mangarimangi angka namasa di ngolunta (Ayat.26) disi ma Debata mamangkulingi hita jala mangalehon tua. Jadi, Debata na manongtong do Ibana, diuhum pe jolma i laos ihut do diungkap pintu di angka na olo marhamubaon, asa unang bagas madabu tu gambolisop ni dosa.
By.Pdt.Edward Manalu, STh
Pada Sermon HKI Daerah I Sumatera Timur I
Khotbah Minggu, 1 Juli 2012
This entry was posted on June 28, 2012 at 11:23 am\tand is filed under Khotbah.
Follow “Edward Manalu”
Marsitutu do si Jeremia Pasahathon Barita sian Jahowa | Ajar ma Ianakhonmuna
Boasa dimuruki halak si Jeremia?
Diurupi Jahowa do si Jeremia
Tingki marbarita na uli, olo do adong na mangarehei jala muruk tu hita. On mambahen hita gabe mabiar marbarita. Hea do dihilala hamu songon i?​— Di Bibel, adong sahalak dolidoli na margoar si Jeremia. Ibana mangkaholongi Jahowa. Alai, hea do ibana mandele jala ndang olo be pasahathon barita sian Jahowa. Taparsiajari ma taringot si Jeremia.
Tingki poso dope si Jeremia, disuru Jahowa ma ibana pasingothon angka jolma asa unang mangulahon hajahaton. Mabiar do si Jeremia mangulahon i. Didokkon ma tu Jahowa: Ndang huboto aha na laho dohononku. Poso dope ahu. Alai, dialusi Jahowa ma: Unang mabiar ho. Urupanku do ho.
Alani i, gabe olo ma si Jeremia pasahathon sipasingot i tu angka jolma. Didok ibana, molo ndang muba diuhum Jahowa ma nasida. Molo pandapotmu, ditangihon nasida do hata na pinasahat ni si Jeremia i?​— Ndang dioloi. Direhei jala dimuruki nasida do ibana. Jala naeng dibunu do si Jeremia! Molo pandapotmu, songon dia do pangkilalaan ni si Jeremia?​— Mabiar ma ibana. Didok ibana ma: Ndang olo be ahu pasahathon sipasingot na sian Jahowa i. Alai, tutu do ibana ndang olo pasahathon i?​— Ndang. Ala holong rohana tu Jahowa, marsitutu do si Jeremia pasahathon barita sian Jahowa. Alani i, diurupi jala dilinggomi Jahowa ma ibana.
Umpamana, didabuhon angka parjahat do si Jeremia tu sumur. Ndang adong sipanganon dohot siinumonna. Ditadingkon nasida si Jeremia disi. Alai, diurupi Jahowa do ibana. Boi ma ibana malua!
Aha do na taparsiajari sian si Jeremia?​— Nang pe sipata mabiar, sai marsitutu do ibana pasahathon hata ni Jahowa. Songon i ma hita tingki marbarita na uli, olo do adong halak mangarehei jala muruk. Ra, gabe maila jala mabiar ma hita. Alai, marsitutu ma hita marbarita. Urupan ni Jahowa do hita songon Ibana mangurupi si Jeremia.
Aha do na dipangido Jahowa diulahon si Jeremia?
Boasa ndang olo si Jeremia pasahathon hata ni Jahowa?
Songon dia do Jahowa mangurupi si Jeremia?
Aha do na tatiru sian si Jeremia? | Bakti J Situmorang
Jotjot do umpama on talapati marhite pandohan : Jamita na mangolu i ma parangeniba, jala parangeniba do jamita na mangolu. Sian angka pambahenta, panghuling, panise dohot angka hata na denggan na ruar sian iba i do hape jamita na mangolu di angka dongan humaliang na marnidasa. Ndang sai tarjalo hita ra, angka na manjamitahon manang mamodahon angka hata i, ia so tarjalo hita denggan ni parsaoranna, denggan ni hatana dohot pambahenna. Lapatanna, sian angka parulanna do taparhatutu jamita manang hatana. Unang songon na nidok ni umpasa, urat ni angkaehe tu urat ni angkaihi, hatana mangkaehe rohana manghilhili. Ndang sarupa hata dohot pambahenna.
Sian parbuena do tandaonta manang na dia na gabe hau na denggan. Ia so i gugun manang rimbun pe bulungna idaonta nang hau na denggan i jotjot manait roha ni jolma. Hajagaron dohot haulion rumang parduru ndang i suhat na binoan ni Tuhanta. Hau Ara manang au Anggur, na jotjot dipartudoshon Tuhan Jesus di angka umpamana i ma songon hau na ditagam jolma parohon poruntungan ala tabo jala tonggi parbuena.
Gombaran ni jolma di ari parpudi i do i, asa disi pe di sege ma na sarupa songon na manege angka eme sian boras i asa dilompa. Panguhumon ni Tuhanta i do molo didok bolonghonon na ma tu api nasa hau na so marparbuehon na denggan.
Lumobi di ombas sinuaeng on ndang sipiaroon angka hau na so denggan; jala suang songon i ma ndang be loason angka jolma na holan mangalului angka pangomoan tu dirina sandiri marhite angka na manaba hau sian angka porlak manang lombanglombang so disarihon angka ringkot ni pelestarian lingkungan hidup.
Ise do nasida na nidok ni Tuhanta marhite umpama on? I ma angka jolma na mamaritahon angka barita gapgap na ingkon siujion; ala tarida do nang hadirion ni parpoda i marhite angka parangena manang pambahenanna. Saurdot do nang angka pambahenna i sian angka jamitana?? Malo ma hita manguji dohot manimbangi ganup (1 Tess 5, 21) laos manghangoluhon angka hata na denggan sian Tuhanta.
Posted in almanak hkbp 2008, rohaniman on December 6, 2008 by baktijsitumorang. 2 Comments
← Disi ma ro angka sian purba dohot sian pastima, sian utara dohot sian dangsina, gabe hundul ma marsipanganon di harajaon ni Debata; Lukas 13, 29
Ai saluhut pambahenanNa hasintongan do, jala angka lapangNa hatigoran, jala tarbahensa do pajepolhon manang ise na marpangalahohon hajungkaton; Daniel 4, 37b →
i ma da laengku, ai marsahit amang di sibloga jadi laho ma hanami tusi. nunga 3 ari nian songon na tabo lalap ndang posting i hehe
didia jumpangan lae, ndang na adong blognta..
unang ma tutu prbue na nikarbit ai sai hurang do tabo manang tonggi na; jala sai tarida do muse di ujungna.
ai sedang paimaimahon do nuaeng tahe hamu ate; ai si butong pe marsms nunga adong kedanna na di ari selasa i ra.
sai anggiatma boi tapatuduhon angka parbue na denggan i di ngolunta on. Alai parbue na dia do tahe boi pinatudu tu dongan ate ? Ai godang do nuaeng parbue na uli idaon, hape na di karbit do…
Kemana aja bapa 2 hari lalu ga posting?? Tabema tu ito dohot tu borunta
12.36 Gereja Katolik Maria P.O.K.-Sidikalang No comments
Jumat 5 Juni 2009
Tb 11:-7; Mrk 12:35-37
“Lomo do roha ni natorop i tumangihon hataNa.”
Somalna di hita halak Batak molo adong sada ulaon, olo do jotjot di undangan dibahen ma angka tondong dohot ale-lanena na dohot manggonghon di ulaon i. Somalna dipajojorma angka goar ni nasida tarlumobi mai apalagi molo namora jala marpangkat. Adong sada silaniroha molo ditanda jolma I hita jonok tu sahalak na mora manang marpangkat.
Antar songon i ma na tajaho di Barita Nauli sadari on. Angka siboto surat manghormati si Daud sada raja na bolon, marhite hamaloonna mangatur nagorina dohot hinajonokna tu Debata. Angka i boto surat i mandok ia Mesias i sahalak sian pinompar ni si Daud. Marhite hata ondeng, tangkas adong panghormatan ni nasida tu Mesias, ima Mesias sahalak na bolon jala patut di hormati songon si Daud. Toho doi, alai habalgaon ni Jesus ndang apala Alana sian pinompar ni si Daud Ibana, alai alani hadebataonNa do. Tangkas doi didok si Daud na umbalga do Debata sian ibana, jala alani haporseaonna tu Debata binahen na dipasu-pasu Debata Ibana. Toho do tung mansai bolon Jesus i, gok huaso di tingki mangajari suang songoni di namambahen angka hahomion. Alai hadebataon ni Jesus i, dio na mambahen angka natorop i marlomo ni roha manangihon hata ni Jesus. Jala toho ma tutu diparngoluon ni Jesus na tutu ibana sian pinompar ni si Daud raja na bolon i, alai tarlumobi mai, toho ma tutu imana Mesias i. Suang songoni hita, nunga digoari jala toho nunga gabe anak dohot boru ni Debata hita. Naeng ma nian goar dohot pangkat naung tajalo i sian Jesus, ndang holan goar sambaing, alai tapatuduhon ma di bagasan parngoluanta na tutu hita naung gabe anak dohot boru ni Debata na marhuaso jala parholong roha i. Amen.
Si Rut dohot si Naomi—”Tu dia pe Ho Laho, Tusi do Ahu Laho” | Haporseaon na Togu
SI ABRAM ’Ama ni Saluhut Angka na Porsea’wa Jepangelayuayuunaiki Wolaita Xhosa Yoruba Yunani Zande Zapotec (Isthmus) Zulu
”Tu dia pe Ho Laho, Tusi do Ahu Laho”
1, 2. (a) Gombarhon ma pardalanan ni si Rut dohot si Naomi jala boasa nasida marsak. (b) Boasa asing pardalanan on di si Rut?
RAP mardalan ma si Rut dohot si Naomi di adaran Moab na mardolokdolok. Gelleng hian do nasida idaon alani bidang ni adaran i. Nunga bot ari, na laho holom nama. Diida si Rut ma tu simatuana huhut dipingkirhon inganan laho marborngin. Holong hian do roha ni si Rut tu si Naomi. Sai dipingkirhon ibana do na dumenggan tu simatuana i.
2 Lungun dope dihilala nasida na dua. Ndang sadia leleng dung mate tungganedoli ni si Naomi, mate ma muse anakkonna, si Kilian dohot si Malon. Si Malon do tungganedoli ni si Rut. Ditadingkon si Rut do huta Moab, jala diihuthon ibana si Naomi tu Betlehem. Alani i, asing do pardalanan i di nasida na dua. Boi tadok, si Naomi mulak tu hutana, alai si Rut ro mandapothon bangso na so hea tinandana. Ditadingkon ibana do keluarga, hasomalan, dohot debatana di Moab.​—Jaha Rut 1:3-6.
3. Aha do sungkunsungkun na mangurupi hita maniru haporseaon ni si Rut?
3 Boasa olo si Rut manadingkon hutana? Boasa pos rohana pinda tu huta na asing mangihuthon si Naomi? Molo talului alusna, dapotta ma sitiruon na denggan sian si Rut, halak Moab i. (Ida ma kotak ” Surat na Jempek Alai Arga”.) Saonari, taparsiajari ma aha do na mambahen si Rut dohot si Naomi mulak tu Betlehem.
Keluarga na Dangol
4, 5. (a) Boasa pinda keluarga ni si Naomi tu Moab? (b) Aha do parungkilon na masa tu si Naomi di Moab?
4 Di Moab do si Rut magodang. Moab, i ma huta na gelleng di sabola timur ni Laut Mate. Godang do disi dolok, rura, dohot tombak. Alani i, napu do tano di ”Moab”. Tingki masa haleon di Israel, tongtong do adong sipanganon di Moab. Alani i do si Malon dohot keluargana ro tu Moab, dung i pajumpang dohot si Rut.​—Rut 1:1.
5 Tingki masa haleon di Israel, pinda ma si Elimelek, tungganedoli ni si Naomi rap dohot anaknasida tu Moab. Jala disi ma nasida maringanan. Ala ingkon tu Jerusalem do nasida ganup taon manomba Jahowa, mangkorhon do parpindaonna i tu haporseaonnasida. (5 Mus. 16:16, 17) Sai marsihohot do si Naomi tu Jahowa, alai sada tingki lungun ma rohana ala marujung ngolu tungganedolina.​—Rut 1:2, 3.
6, 7. (a) Boasa jut roha ni si Naomi tingki dioli anakna boru Moab? (b) Songon dia do na binahen ni si Naomi tu parumaenna gabe sitiruon?
6 Di pudian ni ari, marsak ma muse si Naomi ala boru Moab do dioli angka anakna. (Rut 1:4) Diboto si Naomi do na binahen ni si Abraham laho mangalului sisomba Jahowa bahen tungganeboru ni si Isak. (1 Mus. 24:3, 4) Dung i, marhite Patik diorai Jahowa do bangso Israel marhasohotan tu bangso na asing, ala boi mambahen nasida manomba debata sileban.​—5 Mus. 7:3, 4.
7 Alai, boru Moab do dioli si Malon dohot si Kilian. Nang pe jut roha ni si Naomi, alai dihaholongi ibana do parumaenna na dua i. Hirim do rohana gabe sisomba Jahowa nasida. Si Rut dohot si Orpa pe dihaholongi do si Naomi. Holong do na patoguhon roha ni nasida tingki ro pangunjunan. Tingki i, nunga mabalu si Rut dohot si Orpa andorang so marianakhon dope nasida.​—Rut 1:5.
8. Aha do na mangonjar roha ni si Rut marsiajar taringot tu Jahowa?
8 Dapot ni si Rut do pangapulion sian agamana tingki marsitaonon ibana? Ndang dapotna. Godang do debata disomba halak Moab, jala na jotjot disomba, i ma dewa Kamos. (4 Mus. 21:29) Jotjot do ulaon ni agama di tingki i jorbut jala parohon hagigion. Songon i do tongtong na masa di Moab, umpamana mamelehon dakdanak tu dewa. Alai, diboto si Rut do sian si Malon dohot sian si Naomi molo Debata Jahowa i, Debata parholong, parasi roha jala imbar sian debata na asing. (Jaha 5 Musa 6:5.) Nang pe lungun roha ni si Rut, alai lam solhot do ibana tu si Naomi. Las do rohana mananda Jahowa, mamboto huasoNa, na tinompaNa, dohot ulaonNa humongkop naposoNa.
Lam solhot do si Rut tu si Naomi tingki marhabot ni roha ibana
9-11. (a) Aha do ditontuhon si Naomi, si Rut dohot si Orpa laho ulahonon ni nasida? (b) Aha do na boi taparsiajari sian parsorion na masa tu si Naomi, si Rut dohot si Orpa?
9 Dipaima si Naomi do barita sian hutana. Jala diboto ibana ma sian angka partigatiga naung diparrohahon Jahowa muse bangsoNa jala nunga adong muse sipanganon. Nunga songon lapatan ni goarna be Betlehem, i ma ”Inganan ni Sipanganon”. Alani i, mulak ma si Naomi tu Betlehem.​—Rut 1:6.
10 Songon dia do si Rut dohot si Orpa? (Rut 1:7) Lam solhot do nasida tu si Naomi, tarlumobi alani sitaonon na masa tu nasida. Jala si Rut, lomo do rohana mangida haburjuon dohot haporseaon ni si Naomi tu Jahowa. Alani i, borhat ma nasida na tolu tu Betlehem.
11 Taboto ma sian na masa tu si Rut, molo parsorion dohot hamatean mangonai tu sude jolma, na burju manang na jahat. (Pjm. 9:2, 11) Dung i, molo marsak hita ala marujung ngolu na tahaholongi, tapangido ma pangurupion sian donganta, tarlumobi sian halak na marhaporseaon na togu tu Jahowa.​—Poda 17:17.
Si Rut Patuduhon Holong na Marsihohot
12, 13. Boasa disuru mulak si Rut dohot si Orpa tu hutana di Moab, jala songon dia do didok nasida?
12 Dung lam dao ditadingkon nasida huta Moab, holsoan ma muse si Naomi jala marsak. Dipingkiri ibana ma holong ni parumaenna i tu angka anakna dohot tu ibana sandiri. Ndang olo si Naomi manambai sitaonon ni nasida, tarlumobi ala ingkon tadingkonon ni nasida hutana. Aha ma na boi lehonon ni si Naomi tu nasida di Betlehem?
13 Dung i, ninna si Naomi ma tu parumaenna na dua i, ”Laho ma hamu mulak ganup tu bagas ni inana be. Sai marasi ni roha ma Jahowa mamaloshon tu hamu, hombar tu na binahenmuna tu angka na mate dohot tu ahu!” Didok ibana do muse anggiat ma dilehon Jahowa tu nasida tungganedoli dohot ngolu na denggan. Dung i, ”diumma ma nasida, laos dipangiar be suarana tumatangis”. Alai, ndang olo si Rut dohot si Orpa manadingkon si Naomi, sai diingot nasida do haburjuon ni si Naomi. Alani i, marsitutu do nasida mandok, ”Ingkon udur hita mulak tu bangsom.”​—Rut 1:8-10.
14, 15. (a) Tu dia do si Orpa mulak? (b) Songon dia do didok si Naomi asa olo si Rut manadingkon ibana?
14 Alai, didok si Naomi do muse asa mulak nasida tu Moab, ala ndang adong be na boi sibahenonna tu nasida dung sahat di Israel. Ndang adong be tungganedolina jala ndang boi be ibana manubuhon anak bahen tungganedoli ni parumaenna na dua i. Alani i, mulak ma si Orpa tu Moab ala disi do keluargana, na boi manarihon ibana. Didok roha ni si Orpa, dumenggan ma ibana di Moab. Diumma si Orpa ma simatuana i, dung i mulak ma ibana.​—Rut 1:11-14.
15 Songon dia do si Rut? Bibel paboahon, ”Alai marsihohot ma anggo roha ni si Rut tu [si Naomi].” Ra nunga mardalan si Naomi manadingkon si Rut dohot si Orpa, alai ujungna diboto ma na diihuthon si Rut dope ibana. Didok si Naomi ma, ”Ale inang Rut! Nunga mulak angkangmu, mulak tu bangsona dohot tu ugamona. Ihuthon ma ibana.” (Rut 1:15, Bibel siganup ari) Hata ni si Naomi on patuduhon molo si Orpa mulak tu bangsona dohot tu debatana. Jala sonang do rohana manomba dewa Kamos, debata sileban. Songon i do pangkilalaan ni si Rut?
16-18. (a) Songon dia do si Rut patuduhon holong na marsihohot? (b) Aha do na boi taparsiajari sian si Rut taringot tu holong na marsihohot? (Ida ma gombar ni dua halak borua na di halaman 34 dohot 37.)
16 Pos do roha ni si Rut mangihuthon si Naomi. Holong do roha ni si Rut tu si Naomi dohot tu Debata Jahowa. Alani i, didok si Rut ma, ”Unang sai dokhon ahu mulak, manadingkon ho. Loas ma ahu rap dohot ho. Manang tu dia pe ho laho, tusi do ahu laho; manang di dia ho maringanan, disi do ahu maringanan. Bangsom na ma bangsongku, jala Debatam na ma Debatangku. Manang di dia ho mate disi do ahu mate, jala disi ma ahu tanomonna. Uhum na posi sian Jahowa, i ma mangonai tu ahu molo gabe sirang ahu sian ho, holan hamatean i na ma na boi manirang ahu sian ho.”​—Rut 1:16, 17, Bibel siganup ari.
”Bangsom na ma bangsongku, jala Debatam na ma Debatangku”
17 Balga do pangkorhon ni hata ni si Rut on tu hita, tongtong do i diingot nang pe 3.000 taon naung salpu i didok ibana. Sian hata ni si Rut i, tarida do parange sitiruon, i ma holong na marsihohot. Parange on ma na mangonjar rohana rade mangihuthon si Naomi tudia pe ibana laho. Holan hamatean do na boi manirang nasida. Ditadingkon si Rut do Moab dohot debatana, alani i bangso ni si Naomi ma na gabe bangsona sandiri. Asing sian si Orpa, pos do roha ni si Rut manomba Debata Jahowa. *
18 Si Rut nama dohot si Naomi na rap mardalan tu Betlehem. Hirahira saminggu ma pardalanan ni nasida asa sahat tu Betlehem. Lungun dope roha ni si Rut dohot si Naomi, alai tarapul do rohanasida ala masiurupan mangadopi sitaonon i.
19. Songon dia do hita boi patuduhon holong na marsihohot di pardongansaripeon, keluarga, paralealeon, dohot di huria?
19 Godang do sitaonon saonari na mambahen hita marsak. Hita mangolu di ”angka ari hasusaan”. (2 Tim. 3:1) Alani i, ringkot do tatiru si Rut na patuduhon holong na marsihohot. Holong sisongon i, mangonjar roha ni sasahalak marsihohot tu na dihaholongi jala ndang olo paluahon i. Porlu do tapatuduhon parange sisongon i di pardongansaripeon, keluarga, paralealeon dohot di huria Kristen. (Jaha 1 Johannes 4:7, 8, 20.) Molo tapatuduhon do holong sisongon i, hita maniru parange ni si Rut.
Si Rut dohot Si Naomi di Betlehem
20-22. (a) Aha do na tarida muba sian si Naomi dung mulak ibana sian Moab? (b) Songon dia do pandapot ni si Naomi taringot tu hasusaanna? (Ida ma Jakobus 1:13.)
20 Ndang holan hata holong i, ingkon tarida do i marhite parniulaon. Boi do lam tarida holong ni si Rut na marsihohot tu si Naomi dohot tu Jahowa dung sahat nasida di Betlehem.
21 Sahat ma si Naomi dohot si Rut di Betlehem. Huta on, hirahira sampulu kilometer di sabola selatan ni Jerusalem. Godang do na mananda si Naomi dohot keluargana di kota i. On tarida sian godang ni halak na manaringoti ibana tingki mulak tu Betlehem. Godang borua mandok, ”On do hapengani si Naomi?” Ndang pintor ditanda nasida be si Naomi, ala nunga matua hian ibana idaon dibahen godang ni sitaononna di Moab.​—Rut 1:19.
22 Dipaboa si Naomi do hansit ni parngoluonna di Moab tu angka sisolhotna dohot tu hombar jabuna. Didok ibana ma asa diganti goarna, i ma si Naomi manang ”Las ni Rohangku” gabe si Mara, lapatanna ”Paet”! Songon si Job, dirimpu si Naomi do Jahowa na parohon hasusaan i tu ibana.​—Rut 1:20, 21; Job 2:10; 13:24-26.
23. Aha do dipingkirhon si Rut dung sahat di Betlehem jala aha do didok di Patik ni si Musa taringot tu na pogos? (Ida ma surat na di toru.)
23 Dung tading nasida di Betlehem, dilului si Rut ma karejo laho manggohi na ringkot di nasida. Diboto ibana do patik ni Jahowa taringot tu halak na pogos. Boi do nasida ro tu hauma ni halak tingki gotilon laho mamutiki biur ni eme na mardabuan, dohot turiang na so disabi. *—3 Mus. 19:9, 10; 5 Mus. 24:19-21.
24, 25. Aha do diulahon si Rut tingki ro ibana tu hauma ni si Boas, jala songon dia do didok na mamutiki biur ni eme?
24 Masa ni gotilon do tingki i di Betlehem, bulan April ma i mangihuthon kalenderta saonari. Laho ma si Rut tu hauma ni na paloashon ibana mamutiki eme na tading di hauma i. Tingki i, topet do ibana ro tu hauma ni si Boas, sisolhot ni si Elimelek, sahalak baoa na mora. Nang pe marhak si Rut mamutiki eme na tading i, alai parjolo do dipangido ibana tu na mangaradoti angka panabi asa diloas ibana mamutiki eme di hauma i. Dung i, laho ma si Rut mamutiki eme i.​—Rut 1:22–2:3, 7.
25 Pingkirhon ma si Rut mamutiki biur ni eme na madabu sian pudi ni angka panabi. Dung i, dipapungu jala dipaspas ma eme i. Leleng jala loja do mangkarejohon on. Tarlumobi molo mohop ari. Alai, nunut do si Rut mangulahon i, holan satongkin do ibana maradi laho mangan dohot minum ”di bagasan soposopo”.
Ndang losok roha ni si Rut mangulahon karejo na borat asa boi manggohi na ringkot di ibana dohot simatuana
26, 27. Halak na songon dia do si Boas, jala songon dia do ibana maradophon si Rut?
26 Ndang dirimpu si Rut adong na mamparrohahon ibana. Hape, diparrohahon si Boas do ibana. Disungkun si Boas do naposona dung diida si Rut. Si Boas sahalak baoa na toras di partondion. Nang pe parkarejona i ro sian bangso na asing manang holan sadari karejo, alai didok si Boas do tu sude parkarejona i, ”Didongani Jahowa ma hamu!” Dung i, dialusi nasida do muse songon i tu si Boas. Jala songon panarihon ni sahalak ama tu anakna do dibahen si Boas tu si Rut.​—Rut 2:4-7.
27 Dijou si Boas do si Rut ”ito”. Jala dipangido si Boas do asa sai tu haumana ibana mamutiki eme. Disuru do muse si Rut asa sai jonok tu angka panabi borua, unang diganggu angka panabi baoa. Ditonahon ibana do tu naposona asa diparade sipanganon dohot siinumon ni si Rut. (Jaha Rut 2:8, 9, 14.) Alai na rumingkot, dipuji jala dibahen ibana do las roha ni si Rut. Songon dia on boi masa?
28, 29. (a) Halak na songon dia do si Rut ditanda halak? (b) Songon dia do hita boi maniru si Rut marlinggom tu Jahowa?
28 Disungkun si Rut ma boasa songon i asi ni roha ni si Boas tu ibana, hape ibana halak Moab. Dipaboa si Boas ma naung dibege ibana barita ni si Rut dohot sude pambahenanna tu simatuana. Ra, dipaboa si Naomi do haburjuon dohot holong ni si Rut tu angka borua di Betlehem, jala tarbege ni si Boas do i. Diboto si Boas do naung sisomba Jahowa si Rut. Didok ibana ma, ”Sai dibalos Jahowa ma tu ho uhummu na denggan i, jala ingkon marupa na gok ma ho sian Jahowa, Debata ni Israel, na nidapothonmu, laho marondingonding tu toru ni habonghabongna.”​—Rut 2:12.
29 Tontu, las do roha ni si Rut mambege i! Dipillit si Rut do asa marlinggom tu toru ni habong ni Jahowa, songon anak ni pidong na marlinggom di toru ni habong ni indukna. Mandok mauliate do si Rut tu haburjuon ni si Boas, na mambahen dame rohana. Dung i, diuduti ibana ma muse ulaonna sahat tu bot ari.​—Rut 2:13, 17.
30, 31. Aha do na boi taparsiajari sian cara ni si Rut karejo, pangargaion, dohot holongna na marsihohot?
30 Haporseaon ni si Rut, gabe sitiruon do di hita tingki susa mangalului ngolu siganup ari. Nang pe ndang hirim roha ni si Rut ingkon urupan ni donganna ibana, alai diargai ibana do molo adong na mangalehon pangurupion. Ndang losok rohana mangulahon karejo na borat. Ditangihon ibana do sipaingot asa tarondingi sian halak na jahat jala asa ummura mangulahon ulaon i. Na rumingkot, diingot ibana do Debata Jahowa na tongtong mangalehon parlinggoman tu ibana.
31 Boi ma tiruon ni na asing haporseaonta molo tapatudu holong na marsihohot songon si Rut, serep ni roha, ringgas jala patuduhon pangargaion. Alai, songon dia do Jahowa manggohi na ringkot di ngolu ni si Rut dohot si Naomi? Taparsiajari ma i di pasal na mangihut.
Surat na Jempek Alai Arga
Buku Rut, digombarhon songon permata na gelleng alai arga. Otik do hatorangan di buku Rut martimbangkon buku Panguhum. Dipaboa do di buku Panguhum andigan masa na disurat di buku Rut. (Rut 1:1) Si Samuel do panurat ni buku na dua i. Molo tajaha Bibel, boi ma tadok molo buku Rut dibahen di inganan na pas, mangihuthon urutan ni angka buku di Bibel. Buku Panguhum jotjot paboahon parporangan dohot barita hamusuon. Alai, buku Rut patuduhon tu hita molo Jahowa ndang lupa tu halak na dame manang tu halak na marsitaonon. Angka na masa di parngoluon siganup ari na dipaboa di buku Rut, songon holong, habot ni roha, haporseaon, dohot roha na marsihohot boi mangurupi hita.
^ par. 17 Ringkot taparrohahon, ndang holan gelar ”debata” didok si Rut songon na somal didok bangso na asing. Dipangke ibana do goar ni Debata, i ma Jahowa. The Interpreter’s Bible mandok, ”Panurat pataridahon molo si Rut halak Moab i, nunga gabe sisomba Jahowa.”
^ par. 23 Balga do pangkorhon ni patik on. Asing do on sian na masa di Moab. Di tingki i, di Wilayah Timur, hansit do dibahen tu ina na mabalu. Sada karya referensi mandok, ”Molo mabalu sahalak ina, anakkonna ma na manarihon ibana, alai molo ndang adong anakna, gabe hatoban, pelacur, manang mandele gabe mate.”
Songon dia do si Rut patuduhon haporseaonna tu Jahowa?
Songon dia do si Rut patuduhon holong na marsihohot?
Boasa dihaholongi Jahowa si Rut?
Songon dia do hita boi maniru si Rut?
BE-517, DIDIA ANGKA JOLMA, BL-354 | Anyreff.wordpress.com
Home > 35. Sosoi donganmu masuk!\t> BE-517, DIDIA ANGKA JOLMA, BL-354
BE-517, DIDIA ANGKA JOLMA, BL-354
Didia angka jolma, dijouhon Tuhan i,
Na olo suruonku, torop na mago i?
Torop do ina Batak nang na marbaju i,
Nang ama, dolidoli, na mansai dao pe.
Tardidi do nasida, ringgas marminggu be,
Marrupa hadaulaton nasida sasude.
Alai tung dao rohana, ndang sae dosana i.
Tuhanna ndang digolom nang panghophopNa i.
Dison do au, o Tuhan, sai suru dohot au.
Manjou angka jolma na tongtong mandaodao.
Hulehon ma gogongku nang tingkingki di Ho.
Paima mulak dongan ndang olo au be so.
Dilehon Ho hosaMu mangkophop hami on.
Tung patut huseahon nang dohot ngolungkon
Humophopangka dongan na so mananda Ho,
Na mian di arsakna naeng luluanku.
Categories: 35. Sosoi donganmu masuk! Tags: BE-517, BL-354, buku ende, DIDIA ANGKA JOLMA
BE-518, MARSINONDANG DIBAEN JESUS, BL-355 BE-516, BEGE JOUJOU NI JESUS I, BL-353
RPP HKBP | HKBP Lubuk Baja
1. Molo naeng mamungka pardongan saripeon, ingkon jolo tuk do umur ni baoa i 19 (sampulu sia) taon, jala boruboru i 16 (sampulu onom) taon. Hombar do i tu na niaturhon ni pamarenta Republik Indonesia di Undang-Undang Perkawinan. Molo asing sian hatontuan i (isara ni umur, tingki, panolopion ni natoras dohot pangalaho na asing), holan Praeses di Distrik i do na boi mangalehon dispensasi.
2. Sipatupaon do parmahanion, patoranghon lapatan dohot tanggungjawab di parsaripeon ni halak Kristen tu pangoli dohot oroanna andorang so tingki pamasumasuon parbagason i.
4. Dung dipatupa partumpolon di bagas huria manang di kantor huria manang di gareja (di adopan ni keluarga na solhot dohot sintuana) ingkon jolo ditingtinghon do dua hali ari Minggu, i pe asa manjalo pasupasu parbagason. Molo ingkon sahali tingting ala ni alasan na mamaksa, ingkon sian Pandita Ressort do jaloon panolopion (dispensasi) tusi. Nang pamasumasuon di ari Minggu ingkon sian panolopion ni Pandita Ressort do i, ala naung tangkas dipamanat nasida sialana.
5. Pandita do na pasahathon pamasumasuon tu na marbagas di gareja. (molo ingko di pasupasu di huta, dipasahat Pandita i ma ulaon i tu Guru Huria manang tu Sintua). Ianggo catatan sipil urusan ni pamarenta do i. Alai ingkon paingoton ni Huna do. sotung tarlalap na naeng marbagas i, ndang pasurathon parsaripeon nasida tu catatan sipil. Ala ni i, 4 (opat) ari dung tingting paduahalihon, i pe asa patupaon pamasumasuon di na naeng marbagas i. Alai na boi do Praeses manimbangi, molo ingkon humatop sian i.
7. Ndang jadi mambuat boru sahalak baoa na pasiranghon, saleleng somuli dope tungganeboruna hian. Tarpasahat do tu ibana pasupasu parbagason, manang molo lias ibana sian hasalaan siala ni parsirangon i, manang molo naung sidung uhum parhuriaon. Suang songon i do nang tu boruboru na sirang.
8. Sipabalion do sian Huria halak parsiduadua. Molo dung sirang tungganeboruna parpudi jala muli muse tu na asing jaloon ma halak i marguru manopoti, asa dijangkon mulak tu Huria. Ianggo ina na tinindian dohot tubuna hot do parhuriaonna, molo so parolopi di sangkap ni ama i laho marsiduadua. Dung muli panindi i tu halak na asing, jala holan sasadasa niolina, boi ma nasida jaloon marguru panopoti.
9. Ingkon jolo marujung do parguruan ni halak na manopoti sala jala dijangkon mulak, asa boi antoan ni Huria i nasida songon na tama tu ruas ni Huria. Molo adong pangalaho na so tinagam (mendadak) isara ni parsahiton, une ma dihatai parhalado i asa boi ditontuhon pangantoion ni Huria tu nasida.
10. Ndang haoloan Huria mangantoi parbagason ni sahalak ama na mabalu, ia so jolo salpu 6 (onom) bulan dung monding hinabaluhonna. Suang songon i nang tu ina na mabalu sataon ma anggo tu nasida. Alai molo ala na adong do dakdanak na tading di lampin (marumur di toru ni dua taon), Praeses do na boi mangalehon panimbangion (dispensasi); alai partoru ma dung salpu tolu bulan.
12. 15. Sipabalion do halak na mangoloi sirang parsaripeonna tung pena sirang sian pengadilan, ia so sinirang ni hamatean manang ala parmainanon.
17. Boi do pasahaton pasupasu parsaripeon, molo masihaholongan anak/boru ni Huria i dohot boru/ tangananna do parjanjian, paboa na rade ibana manorushon parguruanna, dung sidung pamasumasuon i.
19. Sitogutoguon do ruas ni Huria i, jala gomos paboaon tu nasida, paboa na rap marhak do anak dohot boru di arta warisan tinadinghon ni natorasna (Gal. 3: 28).
20. Molo naung jumolo ama monding maninggalhon ina na maranak marboru, unang ma dibagibagi arta warisan molo metmet dope angka dakdanak i. Alai na boi do lehonon ni ina i panjaean ni angka gellengna na magodang hombar tu ringkotna.
21. Molo jumolo ama manadinghon ina na so maranak so marboru, marhak do ina i mamangke arta warisan i, saleleng diinganhon jabuna jala ndang muli tu halak na asing (hak mewarisi bersyarat).
22. Bayi tabung na sian boni ni amanta dohot inanta i (inseminasi homogen) boi do manjalo pandidion na badia. Molo ndang sian boni ni amanta dohot inanta i, dakdanak i ma muse mamboan dirina tu Huria dung magodang ibana. Sipinsangon do na olo manjalo hajajadi ni bayi tabung di keluargana, na so hadomuan ni boni ni ama dohot ina na marsaripe i.
23.
:l9).
:23).
November 23, 2010 in Dokumen HKBP, RPP HKBP. Tags: RPP
← Visi, Misi dan Prinsip
Punguan Koor NHKBP Lubuk Baja →
TURTU NINNA ANDUHUR…. – TanoBatak
TURTU NINNA ANDUHUR….
Penulis ; Monang Naipospos
Bangko ni jolma nateal, sai dihatahon do hasurunganna tu donganna manghatai, alai dung ditangkasi, gumodang do na ditambai hatana i. Bangko ni halak nateam, sai didok do mura apala luhut, alai dung jumpang tingkina di tohapna, gapogapo ma ibana songon na mangallang namohop, ngaknguk mandok hatana.
Di halak Batak, tung ringkot situtu do mangaradoti ruhut manghatai, lumobi molo jumpang marloloan. Loloan ni angka raja do didok molo adong punguan jala adong angka na ringkot sihataan. Suang songon i do nang di ulaon paradaton, godang do ruhut siradotan disi songon i nang ruhut mandok hata.
Angka halak nateam, tarida do i di angka pangkataionna na sai jotjot halohotan. Olo do pola diultong donganna hosana asa tingkos nian hata pandohanna i. Isara ni na mandok hata umpasa, olo sipata “patna tu uluna, uluna tu patna”. Narumoa “patna ndang tarida alai uluna tu butuhana”.
Adong ma sipata mandok; “sahat-sahat ni solu ma sahat tu panggabean…..” ujungna natorop patingkoshon. Adong sipata mandok; “eme sitambatua ma parlinggoman ni soborok, sai … sai… sai sinur ma pinahan gabe naniula” emma tutu…. ninna natorop huhut mengkel. Bah..toho do hape nahudok i, ninna rohana. Laos ala ni i ma umbahen sai tean di ibana bangko hateamon i.
Di angka naumposo nuaeng pe godang do marbangkohon hateamon, mangasahon adong dope natumua, disi dope amang tua, disi dope haha ni partubu, ninna rohana, ujungna sai i ma dipangasahon gabe so diboan rohana marsiajar di angka ruhut pangkataion i.
Godang do songon “jolma natungging” nuaeng on tarida. Mangasahon pejabat, pegawai kantor, pengusaha, jotjot ditinggalhon ulaon panghataion paradaton, sipata jotjotan “mandapoti” ma bangkona. Dietong nasida do angka ruhut pangkataion paradaton i pasuda tingki, ndang efektif, ndang positif, ninna be. Mangasahon hamaloonna be ma nasida mambahen tiastiasan di ruhut pangkataion paradaton i. Hasurungan do dietong angka jolma nateam i molo tung so malo pe manghatai paradaton, jala angka natuatua pe dipalumbang do rohana didok; “Ndang hinata tahe, marsingkola do saleleng on, humaliang Indonesia do saleleng on, tu luar negeri do saleleng on, angka jolma sileban do donganna saleleng on”, ninna be, laos ginjang ma roha ni angka napistar i.
Songon i ma ro arina tu Aman ni Aleksander. Leleng di luat naleban do ibana, angka goar ni ianakkonna pe angka goar sileban nama. Hurang “keren” ninna goar Batak i, agan pe si “Bungaran” do goarna dibahen natorasna, asa anggiat marbungaran nian tu desa naualu, jala laos dapot do sinangkap ni natuatuana i di ibana. Pengusaha natardok do ibana, jala nunga dihaliangi ibana portibi on. Di na sahali, tarbobok ma rohana di luat sileban, ala jumpangna sibontar mata malo marhata Batak. Ndang holan i, diboto muse ruhut ni adat Batak dohot marumpasa, na so hea be dilehon rohana tusi. “Bah, tumimbo dope haadongonna sian ahu, hape diboto paradaton ni daompung”, ninna rohana dibagasan.
Marujung ma ngolu ni Ompu Aleksander naung gabe i, mulak ma ibana tu huta asa dipahot adat partuaon ni natorasna i. Tubu ma tu rohana marsiajar tu angka natuatua dung sai dijujui Nai Aleksander, songon dia marhuhuasi, songon dia mangampu hata gabegabe, songon dia mangandehon hata tu dongan tubu dohot lan na asing nahombar tu partota ni ulaon i.
Holsoan do Nai Aleksander sotung halohotan annon sinondukna i mandok hata uju mangampu hata sigabegabe. “Dok ma jolo amang songon dia naung ginuruhonmu uju mangampu hata, jala aha umpasa na hombar tusi”. Dipajojor Ama ni Aleksander ma naung ginuruhonna i dohot umpasa na ampit tusi. “Songon nidok ni umpasa ma dohonon, turtu ma ninna .. ninna…”. “Anduhur”, ninna Nai Aleksander manguduti. Laos diulakhon Ama ni Aleksander ma pajojorhon hata pangampuon i. Ah, nunga denggan be hubege, asal ma unang lupa ho amang da? Olo inang siadopan, alai sai sungguli ahu, asa lam huingot, jala paingot ahu uju mandok hata i annnon”. Olo amang, pos ma roham, alai huhut parrohahon tu ahu asa huhusiphon”, ninna Nai Aleksander.
Ganup adong tingki lumumbang di ulaon i, sai disuhuni Nai Aleksander do parhalanguluna i, hombar tu ruhut pangampuon i. Dihilala do na sipata do halohotan Ama ni Aleksander mangingot-ingot hata ni umpasa i, ala ni i sai lomos ma rohana dung jumpang tingkina annon sotung helhul hatana.
Dung jumpang tingkina pangampuon, jumolo ma boru. Ala naung dihasomalhon, tulus do antong hata ni boru i jala unur umpasa dihatahon, laos mangihut hata mangolophon, emmma tutu, ninna natorop. Tung tabo do tutu begeon. Songon na lam angkadotdot do Nai Aleksander, holsoan di haboion ni Ama ni Aleksander; “Boha ma annon, sotung pailahon”, ninna rohana.
Sahat ma pangampuon tu anak, lam angka girgir ma Nai Aleksander, “humalaholi songon mangan natinagko”, dibereng tu siamun, dibereng tu hambirang, marpaima sude halak jala hohom, lam tarlonggam ma nasida nadua.
Dung dihatahon hata mangampu, boi dope unur dihatahon, alai nunga sai maos diubit Nai Aleksander ibana tu hata ni umpasa, ala ni i lam geno ma pingkiran ni Ama ni Aleksander. Diubit Nai Aleksander ma ibana asa jumolo hata ni anduhur dohononna sian lote, asa unur tu hata parpudi annon. Sai i ma di ingot Ama ni Aleksander, jumolo do “anduhur sian lote” di hata ni umpasa i.
Ujungna didok ma: “Songon hata ni anduhur ma dohonon ……….”
(ide: Ir Sahala Simanjuntak)
Mei 20, 2007 tanobatak
4 respons untuk ‘TURTU NINNA ANDUHUR….’
Mansai godang do namasa nuaeng sisongon on amang Naipospos!, molo angka umpasa najolo mandok tangis di sihabunian, mengkel di sihapataran, belakangan on gabe masa do mengkel disihapataran angka ala ni pangalaho na hurang perduli tu paradaton alai gabe malengleng ma ate ate dibagasan,
Jadi songot tu ahu sandiri pinarar do upaya upaya muna paingothoh sude hita unang jais tu paradatonta i.
Sahali nai mauliate ma pinasahat tu para nara sumber di Partungkoan on semoga makin banyak ide
Spl – Bontang
Juni 27, 2007 at 6:24 am
Horas ma sude di Amang Inang, Lae dohot Iboto niba..
hata parjolo mauliate ma tutu tu Amang Pardenggan Basa i namangurupi hamu pature ture website on gabe adong sada parsiajaran dihami naposo, nadiranto, naso hea mangadopi paradaton.
di hinauli nai roha muna i, songon “tanggapan” sian ahu pribadi, tung mansai godang do manfaat ni “Parguruon” on asa unang gabe maila hami diparadaton, terlumobi asa unang gabe mago Budaya Batak i.
di par”lao” ni Ama Nanihaholongan nami, (2 mei 2009),dison ma sai huranapi diangka nahurang pangattusion taringot tu paradaton, tarlumobi ala anak siakkangan ma hami, maila situtu do iba…jadi mauliate ma dihamu amang inang, lae dohot ito,akka na rela mangalehon tikki,materi, dohot roha laho mangajari hami naposo on nahurang mangattusi paradaton..
beta lae, ito,rap marsiurupan laho patorusson budaya ni “halak hita” i.Sai dipasu pasu Tuhan ta ma hita sadarion sahat tu saleleng ni lelengna…
Mei 15, 2009 at 12:18 pm
udur silitonga berkata:
terma kasih untuk cerita yang menghibur ini . teruslah berkarya paling tidak orang yg mmbaca akan mndapat pesan moral yg mndalam. anda mungkin sering dengar di tano batak banyak sekali HOTEL,alias hosom teal late….
Hayoo… kedan2, mari kita ramekan dan berkarya terus..
Aha do na Dipatorang Bibel Taringot Porang?
JAHA DIBAGASAN HATA Adhola Afrikans Albania Amhara Arab Armenia Aymara Baouleeorgia Greenland Guarani Heber Hiligaynon Iban Igbo Iloko Indonesia Inggris Islan Italia Japang Jawawangali Kwanyama Lamba Lhukonzo Lingala Lituavi Luganda Luo Luvale Magyar Makedonia Malagasi Malta Mam Maya Mazatec (Huautla) Moore Myanmar Nahuatl (Guerrero) Nahuatl (Huasteca) Ndebele Ndebele (Zimbabwe) Ndongaetun Dilienda Vietnam Wayuunaiki Xhosa Yoruba Yunani Zande Zapotec (Isthmus) Zulu
Lomo do Roha ni Debata Mangida Porang?
Songon dia do alusmuna? Godang halak mandok molo Debata marlomo ni roha mangida porang. Songon na disurat di Bibel, najolo Debata manuru naposoNa marporang. Alai, Jesus mangajarhon tu siseanna asa mangkaholongi musu ni nasida. (Mateus 5:43, 44) Alani i didok godang halak ma, molo saonari ndang be lomo roha ni Debata mangida porang.
Songon dia do pandapotmu? Lomo do roha ni Debata mangida porang? Negara dia do monang bahenon ni Debata tingki marporang? Alus ni sungkunsungkun on, marpangkorhon do tu pandapotmuna taringot porang. Umpamana, molo taboto Debata marlomo ni roha mangida porang jala bahenonNa monang negaranta, las ma rohanta. Alai songon dia do pangkilalaanta molo bahenon ni Debata talu negaranta? Mabiar situtu ma hita.
Alai adong dope na rumingkot. Molo taboto songon dia roha ni Debata mangida porang, marpangkorhon do on tu paralealeonta dohot Ibana. Molo hea do hamu susa alani porang, porlu do botoonmuna alus ni sungkusungkun on: Tutu do Debata paloashon jala manjujui asa masa porang? Tutu do ndang diparrohahon Debata halak na susa alani porang?
Ra, songgot do rohamuna mamboto alus ni Bibel, na imbar sian sude pandapot na dipaboa nangkin. Sasintongna, sian najolo sahat tu sadarion ndang muba roha ni Debata mangida porang. Taparrohahon ma aha na didok Bibel taringot songon dia do roha ni Debata mangida porang najolo dohot di abad na parjolo. On mangurupi hita mangantusi songon dia do roha ni Debata mangida porang saonari. Jala boi mangurupi hita mangantusi na tongtong do adong porang manang ndang di tongatonga ni jolma.
Mangolu di bagasanAsiniRohaniDebata(Psalmen 25: 1-7)
do sahalak Professor Teologi jala tokoh oikumenis, i ma Professor Dr. Margott Kaesemann, gabe Ketua ni Parsaoran i, sahalak naung dung manaon sahit kanker payudara, alai malum dung mandalani pangubation chemo therapi.
Dang leleng dung manguluhon parsaoran i ibana disoarahon ibana ma pingkiranna na so haru mandopang angka porang pinamasa ni angka bangso na balga jala nagogo maradophon bangso na metmet. Sada rumang ni i i ma ditulak ibana do kebijakan ni pamarenta Jerman manongos sordadu tu Afganistan. Siala ni i, atik pe bahat do na manghalashon soarana i, bahat do angka pemimpin dohot politisi ni negara Jerman na so manghalomohon soara panurirangionna i. Bahat do angka tekanan na diadopi ibana siala ni soarana i. Di sada tingki diontang do ibana tu sada partamueon na nidohotan ni bahat angka uluan ni bangso i.
Di pardalanan mulak ibana sandiri do manupiri mobilna. Alai didapot polisi ma na so unduk ibana tu paraturan lampu persimpangan dalan. Tongon rara lampu i. Alai tong dibolus ibana. Dipaso ma ibana. Dung dipareso polisi mudarna, tangkas ma na naung lobi sian na patut diinum ibana anggur di partamueon i. Siala ni i, di jolo ni angka wartawan didok ibana ma na so tama be ibana gabe Ketua angka huria protestan di Jerman i. Mengundurkan diri ma ibana songon Ketua, didok ibana songon on:
“I am aware how dangerous and irresponsible it is to drink and drive. I will accept the legal consequences” (Indonesia: “Saya sadar betapa berbahaya dan tidak bertanggungjawabnya minum dan menyetir. Saya akan menerima konsekuensi-konsekuensi legalnya.” Batak: “Dapot rohangku do songon dia marmara dohot ndang bertanggung jawab ni na minum dohot manupir i”). Jala, “my heart tells me clearly that I cannot stay in office without losing much of the authority I'd need for the post” (Indonesia: “Hati saya mengatakan kepada saya dengan jelas bahwa saya tidak dapat menjabat tanpa kehilangan otoritas yang saya butuhkan untuk jabatan itu.” Batak: Didok rohangku tu ahu mansai tangkas na so tarbahen ahu be maniop jabatan i so agoan huaso na ringkot tu jabatan i ).
Ndang sadia leleng di na disungkun angka wartawan boasa songon i baranina ibana mundur sian haketuaan ni EKD i, hape ibana do pandita boruboru na parjolo manguluhon parsaoran i sian hajojongjongna 1945, jala songon dia ma ibana mangadopi tekanan partondion dohot panghilalaan, ila, hatarurahon ni adopanna i siala ni hasalaan manang dosana i, didok ibana ma songon on:
“Di ahu, ndang adong na ummuli sian na madabu tu tangan ni asi ni roha ni Debata.” Botul do ibana sahalak pandita ni/di huria Protestan na mangantusi, manghaporseai, manghaposi, mangajarhon, mamaritahon dohot manghangoluhon impola ni ajaran ni huria Protestan di portibion: “Holan ala ni asi ni roha ni Debata do dapot ni naporsea i haluaon i, jala haporseaon di asi ni roha ni Debata i pe ndang tubu sian diri ni jolma i, alai pinalumehon ni Debata parasiroha i do, ndang ala ni hatauon ni jolma i.”
Molo taida opatsa na tarbarita i, Raja David, Apostel Paulus, reformator Martin Luther, dohot Ketua EKD Prof Margott Kaesemann, ganup do nasida ndang tuk mangalo huaso ni dosa i. Alai ganup do tong nasida manghangoluhon asi ni roha ni Debata i. Taida ma sadasada. Raja David, sahalak na tung solhot situtu tu Debata, ai didhaposi jala dipillit Debata do ibana gabe raja ala ndang be dihalomohon Ibana raja Saul. Didongani Debata Tsevaot do ibana marporang maradophon angka musuna, jala dipalua Jahowa do ibana sian jorgong ni angka musuna, dipasupasu Debata do niulana, i ma pasadahon bangso ni Debata gabe sada bangso mar-ibukotahon Jerusalem, tarpasupasu do bangsoNa uju ibana mangarajai bangsoNa. Alai songon na taboto tangkas madabu do ibana tu bagasan dosa.
Mangihuthon panindangionna, uju poso pe ibana bahat do angka dosana, ndang holan na taboto – isara maradophon sinonduk ni si Bethseba, i ma si Uria na pinamatena di parporangan asa boi ibana mardongansripehon si Bethseba, songon i nang dosa mamunu angka musu ni Israel di parporangan, atik pe boi dohonon porang na tigor do porang niuluhonna i sude, ai ganup mamunu dongan jolma dosa do i – alai dohot do na so taboto dope uju poso ibana, andorang so dipabangkit gabe raja. Molo diungkap Debata angka dosana i di jolo ni angka musuna na sai lulululu di hasalaanna – dohot ma i raja Saul i sandiri na mansai sogo rohana mida si David ala gabe raja si David dibahen Debata uju raja dope si Saul. I do umbahen na di Psalmen 25 ayat 2 dohot 3 i dijouhon ibana tu Debata. “Ale Debatangku, marhaposan tu Ho do ahu, tung unang paila ahu, ndang tahe tagamon tarurak sude angka na manghaposi Ho.
Nang dihaposi sasahalak Debata, ndang marlapatan malua ibana sian dosa. Alai ndang dipaila Debata pardosa na marhaposan tu Ibana, gariada ditobus do, jala dipalua sian panghorhonna. Nian dihasiholi si David do asa dipabotohon, diajarhon, jala ditogutogu Debata ma nian ibana umboto angka dalan ni Debata, bogasNa, jala hasintonganNa na so marlaok dosa i (Psalm 25: 4-5). Alai atik pe songon i ala jolma do si David, diboto ibana do na so ias ibana sian dosa. Siala ni i ma di ayat 7 i dipangido ibana asa unang dipaingotingot Debata dosa ni haposoonna. Ala diboto, diauhon dohot dihatingdangkon si David do dosana i umbahen na diondolhon ibana ma pola tolu hata di ayat 6 dohot 7 i taringot tu hadirian ni Debata, asa ndang tu dirina be mata ni haporseaonna manatap, alai tu diri ni Debata ma, i ma: (i) rahameykha (Indonesia: rahmatMu, Terjemahan ni hata Batak ndang apala akurat, ai diterjemahon dohot denggan basamu na di ayat 7 dipangke di hata Heber: tuvekha, sian hata tv, denggan basa, kebaikanMu; dumenggan do harafiah tadok: bortianMu), dohot (ii) hatsedekha (Batak: asi ni rohaMu, Indo: kasih setiaMu), jala (iii) tuvekha (Batak: denggan basaMu, Indo: kebaikanMu). Tolunsa didok na sian na robi, le olam. Tolunsa do siingoton ni Debata dipangido par Psalmen, i ma bortian-asi ni roha-denggan basa-Mu, rahmat-kasih setia kebaikanMu.
Songon i do hinaporseaon, hinaposan, binaritahon dohot dihangoluhon Apostel Paulus, na atik pe halak Farise na tumimbo sian angka donganna Farise di tingkina parbinotoan dohot pangoluhononna di patik ni si Musa, songon i hirasna rohaNa mangulahonsa pola sampe mamunu angka na mangaleai patik i dohot bagas joroNa, laos ibana do na tumangkas mananda dohot mamarsaulihon asi ni roha ni Debata tu ibana, ai dibahen Debata ibana gabe parbarita nauli di asi ni rohaNa i di bagasan Jesus Kristus.
Songon i do tong si Martin Luther, sahalak biarawan na satia hian di kota Erfurt Jerman alai tong manghilala ndang tuk mangalo huaso ni dosa, manghilala sai didondoni huaso ni dosa, so tarpaluasa dirina sian i, gabe mariaia tondiNa marnida na di hatigoran ni Debata i do diida ibana asi ni rohaNa i, gabe dipangke Debata ngoluna paimbaruhon haporseaon ni huria na lipe di tingkina, jala nuaeng nunga diongku huria Katolik Roma niajarhonna i: holan ala asi ni roha ni Debata do malua hita sian dosa dohot hamatean di bagasan Jesus Kristus.
Songon i do naung pinatuduhon ni Pdt Prof Dr. Margott Kaesemann na barani mangoku salana, mijur sian hakatuaon ni Parsaoran ni sandok Kuria Protestan ni Jerman, ala diboto ibana hinauli ni na madabu tu bortian ni dohot tangan ni asi ni roha dohot denggan basa ni Debata, jala siala ni i gabe dipangke Parsaoran ni Huria Protestan i ma ibana gabe siboan barita (Duta) ni Reformasi.
Panghorhon ni i gabe ndang haru dihalungunhon tondinta be ro tu Debata asa diluluhon asi ni rohaNa hita? Gabe siala ni i, ndang talului be tingki paadop bohi dohot Ibana na manghaholongi ngolunta, mangidohon tu Ibana asa dipatupa Ibana na tolu i tu ngolunta sandiri, tu ngolu ni saripenta, masyarakatta, dohot bangsonta, nang portibion pe tahe, asa dipatupa ibana na tolu i tu hita, i ma asa diingot Ibana bortianna sandiri na paadonghon hita, na padimundimun hita, dohot na mangaramoti hita, jala asa diingot Ibana asi ni rohaNa tu hita, jala dipatupa Ibana ma denggan ni basaNa tu hita, unang baliksa gabe rimasNa na ro tu ngolunta, tu angka ianakkonta, pinomparta, keluarga besarta, masyarakatta, dohot bangsonta Indonesia on tahe tarlumobi andorang, uju dohot dung Pemilihan Umum 17 April 2019 on, asa malua bangsonta sian angka na tahabiari i, alai asa diingot Ibana hita on bortianNa i, sada bangso naung sanga leleng dijajah, mamolus dua partingkian Orde Lama dohot Orde Baru na so tuk mamboan maju bangsonta, sada bangso naung ditogutogu Ibana masuk tu masa reformasi, jala dua pulu taon dung reformasi 1998 nuaeng naeng meret (hijrah) ma bangsonta sian bangso na berkembang tu bangso na maju, molo asi rohaNa mida hita; asa diingot Ibana asi ni rohaNa dohot denggan ni basaNa tu hita.
Bahat sian tongatonganta ta parsidohot naeng pillition ni rakyat gabe anggota Dewan Perwakilan Rakyat di pusat, propinsi nang kabupaten/kota. Tapangido ma tu Debata asa diingot Ibana asi ni rohaNa tu nasida.
Laos di tingkion do angka anak ni hurianta mangarade diri laho mangadopi angka ujian laho masuk tu perguruan tinggi, jala ala taboto tangkas ndang sude boi dijalo angka universitas negeri, olo do ndang adong manang bahat angka anak ni hurianta na ingkon marsiajar ndang di sikkola/universitas negeri.
Di tingki na songon i mansai uli do molo ro hita martangiang tu Debata na tarbahen mangaluluhon hita, asa diingot Ibana hita on angka pinompar ni naung tinobusNa mansai arga di bagasan Kristus Jesus i, asa dipatupa Ibana tu hita asi ni rohaNa dohot denggan ni basaNa tu angka ianakkonta i sude, tarlumobi tu na so tuk masuk tu perguruan tinggi negeri ala ni kompetisi na mansai timbo, asa boi nang nasida marsiajar mangasahon Ibana nang di universitas na so negeri, tarulumobi ma angka anak ni hurianta na marsiajar saleleng on rap dohot di angka inganan na so apala maju pendidikanna.
Molo manghilala hita naung diingot Debata asi ni rohaNa tu hita nasailaon, mansai uli do tong molo mangolu hita pangkeonNa gabe ulaulaNa patupa asi ni rohaNa tu angka donganta na mangharingkothonsa di taon parasi ni rohaon ni HKBP di tingki on. Amen
Home » sermon » Matius 8:18-22
Pribadi Yesus memiliki kharisma yang cukup kuat (luar biasa), tarida sian pangajaran ni Jesus yang penuh dengan wibawa hamalimon, nasasintongna hataridaan ni Jesus songon Anak laos songon Debata na gabe jolma Ibana. Alani mansai torop halak namanghalomohon Ibana, atik pe sasintongna hurang dope anggo pamotoan/ panandaon ni natorop i taringot tu diri ni Jesus. Barangkali mereka hanya sebatas kagum sekali gus heran akan apa yang Yesus lakukan, karena apa yang Yesus lakukan baik lewat pengajaran yang penuh wibawa tadi, lebih lagi lewat berbagai mujizat yang yang diperbuat Yesus. Seolah olah orang banyak penasaran akan hal apa lagi yang akan diperbuat oleh Yesus.
siboto surat naeng mangihuthon Jesus
Siboto surat (ahli taurat) kelompok orang parisi,yang menganggap diri “lebih” mengerti/memahami taringot tu patik. Kelompok ini merupakan kelompok yang disegani. Nuaeng justru mangido tu Jesus naeng gabe siihuthon/ sisean ni Jesus. Ndang apala jelas dapot dipatorang manang dia namangonjar rohani siboto surat on naeng mangihuthon Jesus. Alai naboi do ibana tertarik, ala ketenaran ni ni Jesus di ombasi,ala pola mansai torop halak diida ibana namanguhuthon Jesus. Pola sahat tu namanaek Jesus tu atas dolok laho mangajari natorop, nasai tongtong paihutihut Ibana( dijolo ni turpuk on).
Jesus mangalehon alus dipangidoan ni siboto surat i.
Ndada alus “boi” manang “ndang” didok Jesus tu siboto surat i, alai namasa/ nataringot tu Ibana do dihatahon (ayt 20). Namarliang do antuasu, namarasar do pidong.... alai anggo anak ni Jolmai ndang adong hapeahan ni uluna. Sian alus i dipangido Jesus do hamanaton, sian angka nanaeng mangihuthon Ibana. Naeng tangkas adong persiapan na matang, unang tubu ngolu/sikap na tarhirim ( sian pamerengan pardagingon/hajolmaon), atik pe sasintongna ndang hea halak siihuthon Kristus tarhirim dibahen Debata. Alani do Jesus dohot jelas mandok anggo anak ni Jolma i, nagabe hapeahan ni uluna pe ndang adong. Ai naung diida Jesus do boha hasomalan jala kedudukan ni angka sibotosurat ditonga tonga ni natorp i, sangap do nasida, diparade nagabe hundulan/inganan nasida. Anggo Jesus ndada songoni, jala molo pe diombasi dipaihut ihut natorop i Ibana, bahkan sahat tu na dielu elukan, alai laos songoni do muse natorop mangarehei Ibana dung disitaononnai Mangihuthon Jesus tidak cukup hanya sebatas “emosional/semangat sesaat” sambing. Tidak cukup juga hanya sebatas “kagum”. Ala molo sebatas ido tolak ukurna naboi do gabe sisean na gagal angka namangihuthon i. Alai pangohuthonon i, naeng nionjar ni haporseaon namatoras/tangkas, mangihuthon sian bulus, unduk dohot serep ni roha ( bnd, pamanggilan Yesaya, Yeremia,Elisa,dna) yang benar benar meninggalkan apa yang ada pada dia untuk melayani Allah.
mangihuthon Jesus sopola marsidalian
Ditonga ni panghataion i (ayt 21) sahalak sisean mangidohon tu Jesus “ loas jolo ahu laho mananom damang”. Ndang apala jelas ise do goar ni sisean i, deba penafsr mandok si petrus alai naasing mandok ndangt, alai ndang apala digoar i ra narumingkot idaonta. Keluarga adalah objek namansai penting jala arga doi ditonga tonga ni ngolunta. Jala dohonon hal nawajar do napinangido ni sisean i. Tradisi ni Jahudi, ndang jadi sahalak anakhon manadinghon bagas ni natorasna ia sojolo tangkas parmisi/martading hata tu natorasna ( elisa yang memintakan hal yang sama kepada elia).menguburkan orang tua adalah tanggungjawab anak,patuduhon penghormatan terakhir ( bnd tradisi ni habatahon) asa saleleng so monding natorasna ikkon disi do inakkon i, ima hasomalan ni jahudi. Hape di ayt 22 justru Jesus mandok, “ Ahu ,ma ihuthon, angka namate i ma pasombu mananom namatena”. Alus ni Jesus on cukup menjengkelkan, karna apa, bagaimana mungkin namate mananom namatena, hal naso mungkin terjadi doi. Ai naso arga/ ringkot do keluarga di Tuhan Jesus?? ( ajaran Kharismatik) Tontu alusna arga/ringkot do ( bnd ptik pa 5hon). Antong aha do nanaeng dohonon ni Jesus, Jesus naeng menerobos angka sekat sekat, ruhut ruhut hasomalan na adong dinasida naboi mangambati langka/ngolu nasida laho manjalo barita nauli dalan manghaporseai Jesus. Ala jot jot do hita sae holan bertahan di angka tradisi tradisi budaya (khusus hita batak) jala dohonon sipata hira ummarga/rumingkot tradisi i sian hata ni Debata. Alani umbiar do halak didok so paradat sian so parhaporseaon. Bangko/pangalaho sisongonima nanaeng tanggalhonon ni Jesus, asa unang terjebak di angka sikap dohot pangalaho sisongoni angka sisean i. Asa naeng tumimbo haporseaon sian pamingkirion, sian tradisi,budaya dohot ruhut ruhut ni hajahudion/habatahon. Ai ndada alani i angka jumpangan haluaon halak, tung ala hata ni Debata nasahat jala nahinaporseaan nasida ido.
marragam do cara ni Debata, manjou ganup halak asa gtabe siihuthon Ibana. Alai na arga ima dung “tarpillit” do. Bagaimana orang yang terpilih itu mampu melakukan tugas dan tanggungjawabnya, sebagai orang orang pilihan.
Naeng tangkas dipamanat aha do namemotivasi sada sada halak gabe siihuthon Jesus ( gabe halak Kristen). Apakah karena rutinitas/ hasomalan, parmargaon, keturunan, karena kemapanan/kemampuan, karena tradisi, yang pada akhirnya akan berujung pada kejenuhan dan akan mengalami kegagalan. Ido ra tantangan gereja nataadopiu ditingkion. Sai hira naihut ihut siborok sipata haporseaontai taloas. Sementara iman tidak lahir dan berkembang dari hal yang demikian, tetapi lahir5 dari pendengaran akan Firman Allah ( Ibrani 11:1, Mat 10:32, Jak 2:17)
Ikkon tasadari jala tahaporseai do paboa hita ima angka napinillit ni Kristus bahen siseanNa. Nalaho suruonna tu tongatonga ni portibion, merubah dunia yang dalam kekacauan kepada kedamaian Allah ( mat 28:19-20) pabotohon paboa naung songgop harajaon ni Debata. Asa gabe sira jala panondang hita sekaligus gabe pasu pasu tunahumaliang hita. Naeng mampu hita mentranformasi ngolu ni halak tu nadenggan lumobima tulomoni tu lomoni rohani Debata. Mangihuthonhon Jesus dari motivasi na bulus tanpa syarat,tanpa sidalian.
Taihuthon ma Jesus ala haporseaonta.............................................
Di posting oleh : Rivai Silaban Update pada : 3:04 AM
Si Daud dohot Si Goliat | Parsiajaran Bibel tu Dakdanak
Si Daud dohot Si Goliat
Didok Jahowa ma tu si Samuel, ‘Laho ma ho tu jabu ni si Isai. Sada sian angka anakna ma na gabe raja ni Israel.’ Laho ma si Samuel tu jabu ni si Isai. Tingki diida si Samuel anak siangkangan, didok rohana ma, ‘On do ra na dipillit Jahowa.’ Alai didok Jahowa, ndang i na dipillit. Didok ma muse, ‘Ndang rupa na huida alai rohana do.’
Dipatudu si Isai ma onom anakna. Alai didok si Samuel ma, ‘Ndang adong sian nasida na dipillit Jahowa. Adong dope na asing?’ Didok si Isai ma, ‘Adong dope sada nai, goarna si Daud. Marmahan do ibana saonari.’ Tingki ro si Daud, didok Jahowa ma tu si Samuel, ‘On do na Hupillit!’ Dung i, diusehon si Samuel ma miak tu ulu ni si Daud. Ibana ma na gabe raja ni Israel di ari na naeng ro.
Ndang sadia leleng, marporang ma halak Israel dohot halak Palistim. Adong do tentara ni halak Palistim na mansai balga songon raksasa. Goarna si Goliat. Ganup ari, direhei ibana do halak Israel. Gogo ma didok, ‘Suru ma sahalak baoa mangalo ahu. Molo monang ibana, gabe hatobanmuna ma hami. Alai molo ahu do na monang, hatobannami ma hamu.’
Ro ma si Daud tu perkemahan ni tentara ni halak Israel, laho mamboan sipanganon ni angka abangna. Dibege ibana do hata ni si Goliat i. Alani i didok ma, ‘Ahu ma na mangalo ibana!’ Alai didok Raja Saul ma, ‘Poso dope ho, ndang taralom i.’ Didok si Daud ma, ‘Urupan ni Jahowa do ahu.’
Dibahen si Saul ma baju porangna tu si Daud. Didok si Daud ma, ‘Ndang hea hupangke songon on.’ Dibuat si Daud ma ambalang, i ma alat laho mangalempar batu. Dung i, dipillit ibana ma lima batu na licin sian sunge. Didapothon ibana ma si Goliat. Didok si Goliat ma, ‘Ro ma ho. Asa hubahen ho gabe sipanganon ni pidong dohot binatang buas.’ Nang pe songon i, ndang mabiar si Daud, didok do, ‘Mamangke podang dohot hujur do ho mangalo ahu, alai marhite goar ni Jahowa do ahu mangalo ho. Ndang hami alom, alai Debata do. Lehonon ni Debata ma hamu tu hami. Diida sude halak ma, umgogo do Jahowa sian podang dohot hujur.’
Dilempar si Daud ma batu i mamangke ambalang sagogo ni gogona. Ala diurupi Jahowa, hona ma batu i tu ulu ni si Goliat. Mate ma si Goliat, jala marlarian ma halak Palistim. Olo do ho porsea tu Jahowa songon si Daud?
“Ndang tarbahen ni jolma i, alai sude do tarbahen ni Debata.”—Markus 10:27
Sungkun-Sungkun: Ise do na dipillit Jahowa gabe raja ni Israel? Songon dia do cara ni si Daud manaluhon si Goliat?
Jaha ma sarito ni Bibel on jala parsiajari ma aha na mambahen si Daud barani.
Demo by Administrator - PDF Archive
Original filename: Demo.pdf
This PDF 1.5 document has been generated by Microsoft® Word 2010 Trial / PDFsharp 1.2.1269-g (www.pdfsharp.com) (Original: þÿMicrosoft® Word 2010 Trial), and has been sent on pdf-archive.com on 21/02/2014 at 00:19, from IP address 139.195.x.x. The current document download page has been viewed 2205 times.
File size: 1.3 MB (32 pages).
Demo.pdf (PDF, 1.3 MB)
Patua hata (marhori hori dingding)
Martumpol + Marhata sinamot
Martonggo /Marria Raja
Marunjuk / Pesta unjuk
I. PATUA HATA ( MARHORI--tangga) naimbaru, ianggo
domu-
mandas-dasi ma goarna). Dung hira-hira adong hadomuan (kesepakatan sementara) ipe asa borhat pihak paranak mandapothon
-miak, alai cukup
paranak tu bagas ni parboru i ma na. nidokna patua hata manang marhori-
unang didok ndang parbinoto nasida taringot tu rencana ulaon i di ari na naeng ro on.
nanaeng mamungka parsaripeon naimbaru nasida.
b. -pasu parbagason
natoras ni boru muli tu kantor ni gereja na, dungi diting-tinghon huria (gereja) ima di parmingguon na mangihut. Di Huria Kristen
Jadwal martumpol di patupa do i sada manang dua minggu andorang so manjalo pasu-pasu di gereja. Dung sidung
martumpol diting-tinghon huria i mai di parmingguon na mangihut dua hali marturut-turut (ting-ting parjolo dohot ting-ting
luar kota manang ala ni partimbangan na asing.
Lapatan ni diting-tinghon di huria (gereja), ima songon boa-boa patariashon huhut mangalehon tingki tu ruas i, atik beha
tu halak na asing
hela, ima songon tintin marangkup.
Pamarai. ima haha manang anggi ni parboru i.
Sijalo bara/simolohon ima iboto ni boru muli
Namboru manang pariban ni boru muli.(upa parorot)
hira--tua ndang boi be munggil-unggil. Molo
-hula i sada manang
dua ripe sian paranak songon i nang sian parboru (hula-hula. tangkas / na
diantara pihak paranak dohot parboru na so mardomu.
-3 ripe dongan
sahuta sian nadua bola pihak.
Di ari naung binuhul, ro ma paranak mamboan indahan na las dohot na marmiakmiak (rap dohot na margoarna). Parboru pe
-hula nami (didok ma marga ni hula-hula i). Dison ro do hami mar natampak na
-
uduti ma muse tu na marbagi jambar.
- Sambola na marngingi hambirang.
- Satonga rusuk (Panamboli)
- Ihur -
par boru, parhambirang tu
Alai ala manghabit tingki, langsung nama pihak parboru manungkun pihak paranak-iring hita
pamurnas mai tu daging, saudara tu bohi, sipaneang holi-holi mai jala sipasindak panaili.
Didok hata ni natua-tua Raja ni boru :
rohanta tu Amanta Debata Pardenggan basa i, ala asi dohot holong ni roha Na, namangiring-iring hita saluhutna ro tu bagas
-sungkun ni Raja i.
pamurnas mai tutu tu daging saudara tu bohi, sipasindak panaili ma i sipaneang holi-holi di hita on sasude na.
Asa songon hata ni natua-tua ma dohonon,
piga-
saripeon na imbaru. Tudos tu tona ninatua-tua namandok
-tua ma dohonon nami :
tong nalaho pasingkolahon nanaeng hela muna on.
Jadi pangidoan dohot elek-elek nami tu hamu Raja nami tung ringgit sitio soara i ma sipasahaton nami tu hamu. Jala molo tung
namangido paniroion hami
jolo tangkas ma ajari jala tambor-tambori hamu hami. Mauliate.
Tangkas do hupaihut-ihut hami aha na pinasahat muna tu hami. Na manggogohon nama hami nuaeng di pangidoanta tu hula
sinamot ni boru ni Raja i. Botima.
Mauliate ma di hula-
na
angkasangkap nauli dohot na denggan sian hula-hula nami. Botima.
Hula-
Parsinabung ni Parboru, unang adong na mulak-ulak tu bona muse.
paniroion ni hula-
hula-
Songon dia ma alus ta tu pamoruonta.
PDF Document Demo.pdf
angka dongan sipanganon parboru sinamot songoni pihak ndang dohot nasida songon ulaon nunga manang paranak
This file has been shared by a user of PDF Archive. Document ID: 00147787.
Angka Pidong na Dipaboa di Bibel—Parsiajaran sian Angka Pidong na di Langit (Job 12:7-9)
”Marpanungkun ma . . . tu pidong angka na di toru ni langit, asa nasida pabotohon tu ho. Tung ise nian na so umbotosa taringot tu saluhutna i, paboa tangan ni Jahowa manjadihon luhutna i.”—Job 12:7, 9.
LOBI sian 3.000 taon naung salpu, didapot si Job do parsiajaran sian angka tompaan ni Debata, umpamana angka pidong na di langit. Na somal diulahon angka pidong boi dibahen gabe tudosan. Di Bibel, godang do taringot pidong na di langit na mangajarhon angka na ringkot tu hita taringot hangoluan dohot paralealeonta tu Debata. Taida ma pigapiga umpama.
ASAR NI PIDONG LEANGLEANG
Di Jerusalem, jotjot do halak mangida leangleang, ala somalna di toru ni atap ni jabu do asarna. Asing ni i, adong do na mambahen asarna di bagas joro ni si Salomo. Angka pidong on, na ganup taon marasar di bagas joro, boi ma tarlinggomi jala boi denggan maranak.
Panurat buku Psalmen 84, i ma sada sian anak ni si Korah na marhobas di bagas joro saleleng saminggu ganup onom bulan. Hea do disurat ibana taringot asar ni leangleang i. Lomo rohana songon leangleang na tongtong tading di bagas ni Jahowa. Didok ibana, ”Dengganna i angka ingananmi, ale Jahowa Zebaot! Pola do langan jala maras rohangku dibahen lungunna di angka alaman ni Jahowa. . . . Gari amporik jumpangan jabu, jala leangleang dapotan asarna bahen inganan ni angka anakna, mandok: Angka langgatan pamelean tu Ho, ale Jahowa Zebaot, Rajangku dohot Debatangku.” (Psalmen 84:2-4) Lomo do rohanta dohot ianakhonta ringgas ro tu parpunguan jala marsada di huria?—Psalmen 26:8, 12.
DIBOTO ANGKA SIBORU TASIK DO MUSIM
Panurirang Jeremia manurat, ”Pidong siboru tasik na martongatonga langit, diboto do tingkina.” Tangkas do diboto ibana taringot siboru tasik na jotjot pinda tu Tano Kanaan. Tingki musim semi, lobi sian 300.000 siboru tasik na bontar pinda sian Afrika tu Eropa Utara manaripari Rura Jordan. Jam biologis ni siboru tasik paingothon nasida asa mulak tu asarna tingki musim panas. Songon pidong na asing na jotjot pinda, ”diboto [siboru tasik] do tingkina laho mulak”.—Jeremia 8:7, Bibel siganup ari.
Buku Collins Atlas of Bird Migration mandok, ”Adong do haboion ni pidong, na mambahen nasida boi pinda.” Dilehon Jahowa do haboion tu angka pidong na jotjot marpindapinda asa mamboto musim, alai dilehon do tu jolma haboion laho mamboto musim dohot tingki. (Lukas 12:54-56) Ndang songon pidong siboru tasik, parbinotoan taringot Debata do na gabe ojahan ni jolma laho mangantusi aha na masa di tingkinta saonari. Di tingki ni si Jeremia, ndang dilehon bangso Israel rohanasida tu angka na laho masa. Dipaboa Debata do alana, ”Nunga tung dibolongkon nasida hata ni Jahowa, tung hapistaran dia ma di nasida?”—Jeremia 8:9.
Saonari, godang do bukti na patuduhon molo hita mangolu di ”tingki parpudi”, songon na didok di Bibel. (2 Timoteus 3:1-5) Tatiru do siboru tasik jala talehon do rohanta tu angka na laho masa?
BOI DO LALI MANGIDA SIAN INGANAN NA DAO
Jotjot do lali dipaboa di Bibel, jala jotjot do i diida di Tano Kanaan. Sian asarna na timbo di punsu ni dolok, dilului ibana do sipanganonna. Jala didok Bibel, boi do ibana manatap sian inganan na mansai dao. (Job 39:27-29) Ala mansai tajom do parnidaanna, boi do diida ibana kelinci sian jarak 1 kilometer.
Songon lali na boi manatap sian inganan na mansai dao, Jahowa pe boi do mangida ari na naeng ro. Nunga didok Jahowa, ”Ahu palumbahon hian sian mulamula ujungna sogot, ahu marboaboa sian na robi na so masa dope.” (Jesaya 46:10) Molo taihuthon poda ni Jahowa, tadapot ma laba sian habisukon dohot sian huasoNa.—Jesaya 48:17, 18.
Di Bibel, dipatudos do naposo ni Debata tu lali. Didok, ”” (Jesaya 40:31) Asa boi timbo habang, dipangke lali do termal manang lintasan naik udara hangat. Tingki didapot lali termal on, dipahembang ma habongna jala dipapungu ma alogo i di toru ni habongna asa lam timbo ibana habang. Ndang mangasahon gogona sandiri lali tingki habang tu inganan na dao. Suang songon i ma nang halak na porsea tu Jahowa, boi do mangkilala ”hagogoon na sumurung” na dijanjihon Ibana.—2 Korint 4:7, 8.
CARA NI INDUK NI MANUK PAPUNGUHON ANAKNA
Induk ni manuk dohot anakna
Andorang so mate, diida Jesus do Jerusalem. Didok ibana, ”Jerusalem! Jerusalem! Dibunu ho do angka panurirang jala didangguri ho do angka na sinuru manopot ho.” Didok muse, ”Nunga piga hali naeng papunguonku do nian angka anakmi, sobokkon pidong na papunguhon anakna tu toru ni habonghabongna; alai ndang dung olo hamu!”—Mateus 23:37.
Taringot mangalinggomi anakna, unggas ma na dumenggan sian binatang na asing. Sada sian angka unggas, i ma manuk, na tongtong jaga tingki adong musu. Molo adong lali na habang di ginjangna, pintor markeok do ibana. Pintor hatop ma angka anakna marlinggom di toru ni habongna. Anak ni manuk na metmet, boi do diondingi sian mohop ni ari dohot sian udan. Songon i do nang Jesus, lomo rohana mangalehon parlinggoman di partondion tu halak Jerusalem. Saonari pe, ditogihon Jesus do hita asa mandapot hasonangan jala diondingi sian hasusaan na taadopi ganup ari.—Mateus 11:28, 29.
Tutu ma, godang do na boi taparsiajari sian angka pidong on. Huhut taparrohahon parange ni nasida, rimangi ma angka ayat ni Bibel na paboahon taringot nasida. Songon leangleang, tongtong ma hita mangargai pangkobasionta di bagas ni Jahowa. Marhaposan ma hita tu Debata, na mangurupi hita habang songon lali. Boi ma muse hita porsea tu Jesus na mangalinggomi hita songon induk ni manuk. Siboru tasik paingothon hita asa tongtong dungo jala sai jaga mangida angka na masa di portibi on saonari.
Parsiajari ma ditangihon Debata do sude tangiang, ingkon songon dia do hita martangiang jala aha do na muse na boi taulahon asa boi gabe aleale ni Debata.
Jesus Mamaritahon Harajaon ni Debata
Archieving “Pesta Gotilon HKBP PTI 2016” | Bakti J Situmorang
Thema: “Habibinsar Ni Mata Ari Hasintongan Dohot Hamalumon” (Maleaki 3,20a)
1. JOUJOU PARSOMBAON : (L : Liturgis; U : Uluan; H : Huria)
Persiapan : Martangiang parhobason ma sude angka parhalado dohot panitia dohot sude na naeng prosesi.
Prosesi : Mulai 08.45-09.00 Wib. Angka ama, ina dohot sikola minggu naung dipillit mardalan di prosesi sian bilut parhobasan tu bagas parmingguon laos pasahathon angka silua tu parhalado. Di jolo ma ama ina, dungi angka dakdanak ma  baris dua.
Laos borhat ma sude parhalado jongjong di altar manjalo haroro ni prosesi i
Iringan musik BE No. 585..
Dung sahat prosesi i, dipasahat ma angka na binoanna tu parhalado sadasada, dungi pintor jongjong ma muse satongkin mangadop tu ruas paima sude na prosesi pasahathon angka na binoanna. Parhalado ma manjalo angka eme, kalapa dohot na asing dipeakhon ma i di atas ni inganan na pinarade di inganan pelean i.
Dakdanak mamboan bunga, dijalo parhalado ma i sada be, ris dungi dipadomu ma i sude tu vas bunga na adong di atas ni meja altar.
Dung sidung sude mulak ma angka na dohot prosesi i tu bilut parhobasan sian i ma nasida mulak tu hundulanna be.
Songon i ma parhalado dung sidung hundul ma tu hundulanna be.
L : Huria ni Debata na dihaholongan ni Tuhanta Jesus Kristus, hami saluhut Parhalado, pasahathon tabe ma tu sude hamu ruas ni huria : Asi ni roha jala dame na sian Tuhanta, ima na mangaramoti hita saluhutna.
Di pasu dohot denggan basa ni Jahowa dibagasan ngolunta. Saluhutna i tung asi ni roha ni Debata do i tu hita.
Ala ni i tapuji ma Tuhanta jala tasomba ma Ibana, taendehon ma “Somba Ma Jahowa Debanta”
H : (Mangendehon BE 585: 1 “Somba ma Jahowa”)
Sigomgom langit tano on ro di isina Amen haleluya
Beta hita lao marsinggang tu joloNa Amen haleluya
Na songkal jala na badia do Jahowa Amen Haleluya
Endehon Amen haleluya, endehon amen haleluya
L : Tung so tarasam hita do balga ni asi dohot be ma hamu tu adopanNa jala somba ma Ibana.
H : Puji ma Jahowa Debatanta, Amen Haleluya
Alani denggan ni basaNa na tu hita, Amen Haleluya
H : Alai anggo au dohot donganhu sajabu, Jahowa do sioloannami.
L : Marhitehite goar ni Debata Ama dohot goar ni AnakNa Tuhan Jesus Kristus dohot Goar ni Tondi Parbadia na tumompa langit dohot tano on,
L : Songon on do didok Tuhan Jahowa ;Ndang be ulahanKu mangaragehon nasa na mangolu, songon na hubahen i.
H : On pe saleleng adong tano on, ndang jadi mansohot saburon dohot gotilon, ari ngali dohot aril as,ari logo dohot rondo ni ari, arian dohot borngin,
H : (mangendehon: BE 854 “Haleluya..”
Haleluya, haleluya, haleluya, haleluya, puji Tuhan!
Puji Tuhan haleluya! Puji Tuhan haleluya
Puji Tuhan haleluya! Puji Tuhan.
L : Martangiang ma hita: Ale Debata Amanami na di banua ginjang.i marpungu hami nuaeng mandok mauliate sian nasa rohanami tu Ho. Sian tanganMu do sude hujalo hami nasa na denggan tu dagingnami dohot tu tondinami, jala asi ni rohaM do mangaradoti hami. On pe sadarion dilehon Ho do las ni roha tu huriaM, na boi patupahon Pesta Gotilon, alani sai jalo ma hamuliateon ni rohanami. Angkup ni i sai lehon ma tondiM tu hami, na mamuhai dohot patiurhon mata ni rohanami, asa lam huida hami sude na denggan, nauli na pinatongonMi tu hami, asa lam ringgas rohanami mamuji dohot pasangaphon Ho marhite Tuhan Jesus Kristus Tuhannami, Amen.
3. Koor : Pararikamis
4. MARENDE BE 373: 1 “MANGULA HITA JOLMA”
Mangula hita jolma Manabur boni i; Alai anggo jadina Di Debata do i
Dilehon las ni ari, nang nambur udan pe.
Tongtong di panumpakNa, marguru sasude.
Nasa ulibasa ro sian Debata; I pe Ibana puji ma, huhut haposi da.
5. PATIK NI DEBATA :
L : Tangihon hamu ma patik ni Debata na nienet sian 5 Musa 16, 9-10+17, songon on ma didok: “Ingkon pitu minggu bilangonmu di ho; olat ni dung mamungka madabu sasabi tu eme, pungkaonmu ma mamilangi na pitu minggu i.
H : Dungi marari raya minggu ma ho di Jahowa, Debatam, marguru tu pangalehon ni tanganmu di pelean sian lomo ni roha silehononmu, hombar tu pamasumasu ni Jahowa, Debatam di ho.
L : Ganup tahe marguru tu na tarlehon tanganna, hombar tu pasupasu naung dilehon ni jahowa, Debatam tu ho.”I ma sahatna : antong rap mangido gogo ma hita tu Debata :
H : Ale Tuhan Debata sai pargogo i ma hami, mangulahon na hombar tu patikMi, Amen.
6. Koor : Remaja & Naposobulung HKBP PTI
7. MARENDE BE 760: 1+2 “JESUS DO ALEALENGKU”
1. Jesus do alealengku soada tudos ni aleale na sumurung i di au.
Hasoloan ni rohangku Tuhan haposanki, Sipalua na mamorsan dosangki,
Na mangapuli au di sitaononki mangurupi au di hagogotan i.
Reff. Jesus do alealengku soada tudosMi;
aleale na sumurung i di au
2. Tuhan Jesus do mamorsan sude na dosangki napalua au sian pangago i,
Hutanggali ma luhutna, jolma na buruk i hupelehon ngolungki tu Tuhan i
Molo pajumpang sogot au dohot Tuhan i idaonku ma hamuliaon na i.
8. PANOPOTION D dibagasan rohanta be : Ale Debata Anami na godang i. Tung mansai jotjot do hami manirpang sian dalanMu, ndang mangulahon lomo ni rohaM. Nuaeng ro hami tu joloM mangido asi ni rohaM : Sai sesa ma sude dosa nami jala unang paingotingot sude dosa nami na godang i. Unang ma pabali hami sian adopanMu ale Jahowa, ala ni dosa dohot hajahatonnami. Alai marpamuati ma rohaM di hami. Huparhatopot hami do, jotjot do hami lilu songon birubiru masitondong dalanna be. Ndang be huulahon hami lomo ni rohaM. Asi ma roham di hami ale Debata, jala sesa ma sude dosa nami..
H : Ale Tuhan, asi ma roha di au
L : Ale Tuhan Debata, Amanami, Parasiroha na sumurung! Na pungu do hami di joloM martangiang tu Ho. Ndada mangasahon hatigorannami, na mangasahon asi ni rohaM na godang i do. Sai asi ma rohaM mida sandok bangsonam hami, Amen.
..Tingki Na Hohom..
L : Huria ni Debata naung manopoti dosa, nuaeng tabege ma hata bagabaga ni Debata, taringot tu hasesaan ni dosanta: Songon on do hsipalua ho. Hasangapon ma di Debata do ginjang..
Sude : Amen.
9. Koor : Ama
10. MARENDE BE 645: 1+3 “Ro Ma Ho Parasiroha”
1. Ro ma Ho parasi roha sai pa girgir rohangkon
mangendehon denggan basa ni lehonMu di au on
Tituonhu ma suruan mangendehon sangapMi
Pujionhu H o Jahowa partanobatoanhi.
3. Ganup ari au marutang na so hagararan au
Ndang tarasam denggan basa na binaenMu na tua au
Sai sahapi ma rohangku, ngolungki di Ho ma i
11. EPISTEL (2 Tessalonik 3, 6-13)
L : Alai mangasahon Goar ni Tuhanta Jesus kristus: Hupaingot hami ma hamu, ale angka dongan: Sumurut ma hamu sian ganup dongan, na so maradat di parange, na so mangihuthon poda na jinalona sian hami!
H : Ai diboto hamu do, manang songon dia patut tiruonmuna hami, ai ndada songon na so maradat hami di tongatongamuna;
L : Ai ndada songon tamue sorang hami di manang ise hamu; loja do hami tahe jala ngalutan mulaulaon borngin dohot arian, unang sorat hamu hubahen.
H : Ndada na so marsahala hami nian, alai naeng pajongjongonnami dirinami tiruan di hamu, asa diihuthon hamu hami.
L : Ai nang andorang di tongatongamuna hami, nunga hurodihon hami tu hamu: Na so ra mangula, unang ma ibana mangan!
H : Ai tarbege do tu hami, adong do deba sian hamuna na so maradat parangena, angka na so mulaulaon, na so siulaon do tahe dijama.
L : Tu angka sisongon i hupatikkon jala hurodihon hami mangasahon Tuhan Jesus Kristus: Bulus ma nasida mulaulaon, asa na niomona be dihangoluhon.
H : Alai anggo hamu, ale angka dongan, unang ma marnaloja hamu mambahen na denggan!
L : Disi sahatna, martua do angka na tumangihon hata ni Debata jala na umpeopsa.
12. Koor : Wllayah V
13. MARENDE BE 753 : 1+3 “Dipardalanan Jesus”
1.Dipardalanan Jesus dijolongku, Holong ni tanganMi manogu au
Nang di ngoluku Ho do sombaongku, Tung sonang mardalan raphon au.
Huboto do tangkas pangouonMu, Diiringiring Ho do langkangki
Sahat ro di ujung ni pardalanku, Togu ma au jonok tu lambungMi,
Wanita : Patogu ma Tuhan haporseaonku, Asa polin tu Ho manghirim au,
Pria : Tu surgo i patulus pardalananku, TondiMi maringan ma di au.
Wnt : Huboto do tangkas pangouonMu,
Pria : Diiringiring Ho do langkangki
Sude : Sahat ro di ujung ni pardalanku, Togu ma au jonok tu lambungMi,
14. MANGHATINDANGHON HAPORSEAON
(Laos Mandok Hata Panitia Pesta Gotilon HKBP PTI 2016)
16. Koor : Debora
17. MARENDE BE 754: 1-4 “Gok Las Ni Roha Do Au”
(Pasahathon Pelean 1a, 1b)
1. Gok las ni roha do au di ngolungkon, di ngolungkon, di ngolungkon
Gok las ni roha do au di ngolungkon, tongtong di rohangkon.
Reff. Mauliate gok las ni roha, maringan holongMi Tuhan di au.
Mauliate gok las ni roha, maringan holongMi Tuhan di au.
2. Mardame jala sonang do ngolungkon, dirohangkon, dirohangkon.
Mardame jala sonang do ngolungkon tongtong dirohangkon.
Ref. Mauliate …
3. Gok do holong ni Jesus di ngolungkon, di ngolungkon, dingolungkon.
Gok do holong ni Jesus di ngolungkon, tongtong dirohangkon.
Reff. Mauliate …
18. JAMITA : Maleaki 3, 19-20a (Indonesia : Maleakhi 4, 1-2a)
Ai ida ma, na ro ma ari na marsigorgor, songon pamurunan, jadi doshon durame sude halak na jungkat dohot halak siulahon hajahaton, gabe marsijembur ma nasida bahenon ni ari na ro sogot, ninna Jahowa Zebaot, ndang adong tadingkononna di nasida nang urat, nang ranting.
Alai binsar ma anggo di hamu, angka na mangkabiari goarhu mata ni ari ni hatigoran mardongan hahisaron di linggom ni habongna.
Tetapi kamu yang takut akan nama-Ku, bagimu akan terbit surya kebenaran dengan kesembuhan pada sayapnya.
19. ACARA PASAHATHON PELEAN DOHOT AMPLOP GOTILON
U : Hamu dongan sahuria! Nunga i tajalo denggan basa dohot asi ni roha sian Jahowa. Ta okuhon do, s tama ma hita mandok maulite tu Debata?
HU : Antong tKu di hamu angka pandiloan ni langit, jala mangusehon tu hamu gabe maradu marlobilobi.. (Maleaki 3,10)
Marende BE 848: 1-3 “Dison Adong Huboan Tuhan”
Dison adong huboan Tuhan, parbue ni ngolungku na so tardok nian
Sadia ma argana Tuhan, Molo sai ni rajuman sude denggan basaM
Jalo ma Tuhan, Sai las ma rohaM
Huingot do hataM da Tuhan, ingkon sarihononhon anggim na metmetan
Ampehon ma tanganMu sangkan, itak na otik i unang suda nian
Huingot do hataM da Tuhan, ingkon sarihononhon anggim na metmet an
Ampehon ma tanganMu sangkan, itak na otik i unang suda nin
U : Tadok ma mauliate tu Jahowa, ai pardenggan basa do Ibana, ro di saleleng ni leleng na do asi ni rohaNa tu hita. Nunga tapasahat siluanta tu huria-Na, songon parbueni angka na taula. Antong! Tangihon hamu ma hata ni Debata na mandoktaharinggashon ma manghobasi huriaNa dibagasan dame, sada ni roha dohot holong ni roha. Songon thema ni Pesta Gotilon sadarion: “Habibinsar ni mata ni ari hasintongan dohot hamalumon”.
Jongjong ma hita..
H : (Mangendehon BE 649: 1 “Dipasada Ama i”)
Dipasada Ama i, angka na porsea i,
Kristus i tatiru ma, roha tapaserepma,
20. TANGIANG PANUTUP: PELEAN + AGENDA
21. TANGIANG ALE AMANAMI – PASUPASU
← Minggu KANTATE, 3 Mei 2015
Sermon Tu Ulaon Apostel 17, 22-31 →
Martua ma na lambok roha, ai teanon nasida do tano on | HKBP BATU AJI BARU
Beranda Ibadah Renungan Martua ma na lambok roha, ai teanon nasida do tano on
Pdt. Sikpan Sihombing, MTh, MPd
Hata na lambok roha (ht Batak), “meek” (ist. Inggris), “lemah lembut” (ist. Indonesia).
Jotjot do hata “meek”, disarupahon lapatanna tu hata “weak” (kelemahan/hagaleon). Lapatan/makna hata “na lambok roha” (ist. Batak), “lemah lembut” (ist. Indonesia) ima: “terlalu tunduk; mura (mudah) dipengaruhi; ndang barani/tidak bernyali; dang margogo, gale/tidak bersemangat”.
Sian makna on, godang do halak Kristen marpanungkun, boasa didok Jesus martua ma halak na lambok roha, ai teanon nasida do tano on? [Berbahagialah orang yang lemah lembut, karena mereka akan memiliki bumi?” (Mat. 5:5)].
Angka pande bisuk di bahasa mandok: “halambohon ni roha on”, sikap doi di adopan ni Debata hatiha tajalo sude pambahenan ni Debata songon tanda ni haburjuonNa.
Jadi diposisi on, “halambohon ni roha” lapatan na ndang manulak dohot ndang olo mangalo Debata. Tahatindangkon do, songon haunduhon ni Tuhan Jesus mangulahon nasa lomo ni roha ni Debata, jala di bagasan las ni roha do Jesus mangulahon parsuruon i manaon sitaononNa dihau Parsilang.
Jadi, “halambohon ni roha pinatuduhon ni Jesus tu halak na porsea, sian huaso ni hadirion ni Jesus doi … Ibana Tuhan Jesus na marlambok ni roha ala nasa hagogoon na so tarasam godangna sian Debata dipangke Jesus asa tu haluaon ni jolma”. Ndang so boi Jesus paluahon diriNa sian sitaononNa jala mangido pangurupion Ibana sian suru-suruan manaon sitaononNa.
Didok Jesus do muse tu angka siseanNa (na marnampuna boban na mansai borat): tuhuk ma silang na sahat tu ho, jala marguru ma sian Ahu, ai na lambok roha do jala na serep marroha, jala tondim mandapot hasonangan (Mat. 11:29).
Ibana/Jesus do sitiruon na singkop tu halambohon ni roha on. Hatiha jut rohanta, Jesus mamio hita manjalo dame na singkop huhut manghaporseai Ibana di bagasan halambohon ni roha i. Holong ni rohaNa mangonjor rohaNa mate di hau pinorsilang gabe sikkatta di sitaonon i. Boasa di haholongi Jesus au ? So mangalo, jala diseret Ibana tu hau pinorsilang? Boasa dihaholongi Ibana au?
Songon dia ma hataridaan pangalaho ni halak molo didok martua?
Hata martua di hata Batak (hata Heber, “asyere”) lapatan na: “tua na i/sangap na i” (ist. Indonesia: betapa bahagianya; alangkah indahnya). Lapatan na “di hata martua” diondolhon makna, hasangapon. Jadi di hata martua diondolhon (gombarhon): “situasi ni roha na sonang, roha marhasonangan, gok las ni roha, situasi/realitas keadaan ni tondi (batin/jiwa, 1 Sam. 26:25; 1 Raja 2:45) na tutu situtu sonang/gok las ni roha”. Las ni roha si songon on, ndang tarihot/terikat (ditentukan) tu sinadongan/hamoraon, manang ndang tarihot on lumobi tu “hapogoson pe”.
Las ni roha on ima las ni roha na marimpola, las ni roha na so tarhutik (terpengaruh) nang pe so dais tu sinamot na olo salpui/hepeng.
Poda ni angka halak na marbisuk do on, mandok paboa halak na martua ima halak na pataridahon pangalaho/pambahenanna na olo manangihon jala mangulahon hata ni Debata, na tangkas marparbue (dihilala) habisuhon ni pambahenanna i di humaliang, habisuhon na gabe haluaon na (keselamatan) nang gabe haluaon ni torop halak.
Jadi molo jumpa hata “martua”, ndang tarsirang hadomuan ni makna ni hata on tu ulaon nang pambahenan ni jolma.
Hata martua ima halak na so olo (asyer lo halakh) mangihuthon partahitahian (ba’atsath) na roa/jahat, na so olo gabe parjahat/pargasip (resya’im)”.
Halak na martua ima halak na torang rohana laho manulak partahian ni parjahat na padaohon roha na sian sangkap-sangkap ni parjahat.
Pangalaho na martua ima na mansai maralo tu rohana sangkap-sangkap ni parjahat.
Na asing, molo didok martua, ndang sauduran tu dalan ni halak pardosa (bederek hatta’im), ndang olo jongjong di hajongjongon ni halak pardosa (l’o ‘amadh).
Halak na martua, ima na gumodangan ibana manimbang posisi dirina, di dia do ibana “jongjong/berpihak”, di dalan ni halak parjahat do manang di dalan ni halak partigor.
Ai maralo do dalan ni parjahat tu halak na martua.
Halak na martua ndang mangingani hundulan manang ndang olo sainganan hundulanna tu pangarehei (bemosyau latsim l’o yasyau).
Tardok jolma na martua do halak na so sahundulan/na so mangihut tu halak pardosa.
Halak na martua ima na halomoan na do Patik ni Debata” (betorath jhwh chefetso) jala “ganup ari marguru tu Patik ni Debata” (betoratho jehgeh).
Halak na martua ima na ulaon na manghalomohon, manghasiholi (chafats), mamingkiri, pahusorhusorhon di bagasan roha/ merenungkan (hagha) jala olo mangalehon roha na tu uhum ni Debata ganup ari.
Songon halak na martua, parbue ni na mangaradoti uhum ni Debata (Pslm 1:1-5), dipatudos doi tu hau na sinuan di topi batang aek. Togu jongjong, uli idaon huhut ramos parbuena, las roha ni na marsaulihonsa jala rade sundut na mangihut, ndang punu (mate sahalak na dang adong penerusna).
Torang do na naeng dohonon ni hata “martua” on, adong jou-jou mangaradoti parsaoran na rosu tu Uhum ni Debata, so pola ala ni sinadongan na otik manang godang.
Asa na tinuju ni hata martua ima manaringoti las ni roha ni jolma (suami isteri) na digoari halak na martua.
Martua ma na lambok roha, ai teanon nasida do tano on, lapatanna:
Halak partigor do halak na lambok rohana. Ala halambohon ni roha do na mamboan jolma tu hamonangan/haluaon. Halak na lambok roha, ima halak na mandapot hamonangan ala dihamonanghon ibana paraloan ni tondi nang pamatangna disituasi na sulit/maol diadopi dingoluna. Haluaon na nidok na ima haluaon ala adong huaso paimbaruhon di dirina.
Halak na lambok roha ima halak na gomos maniop roha dame. Diparnampuna ho do dame di bagasan roham ? Di nikmati ho do ketenangan di dirim ? On ma udut ni pandohan ni turpuk on, ai teanon nasida do tano on (bnd. Mat. 11:28 : Pslmn 37:11). Pslmn 37:11 teanon nasida do tano on, jala las do roha nasida ala ni pasu-pasu na mardapot-dapot. Mat. 11:28-29, Tuhan Yesus mandok hal na sarupa: “ro ma hamu tu Au, hamu na loja jala na sorat hupasonang pe hamu…du: na lambok roha do ianggo Ahu jala marhasonangan do tondi muna”. Jadi halak na lambok roha ima halak na tenang, na so olo resah/gelisah, holsoan, marungut-ungut, naso humasiksak bahasa tubuhna, na so merasa terganggu, cemas dht tertekan di tonga tonga ni halak na pagulut di hasangapon/parlabaan.
Hamonangan. Halak na lambok roha manjalo hamonangan, Halak na lambok roha ima halak na manghamonanghon paraloan ni parngoluan. Jotjot do tarajumi, halak na keras, na gogo, na temperamen/kasar do halak na monang. SALAH SAMA SEKALI Halak na lambok roha do na manghamonanghon nasa paraloan/pertarungan parngoluon/kehidupan, jala tu halak na lambok roha do dilean Debata hamonangan na manghamonangkon tano on. Ida hita ma Mat. 21:5, “Jesus dieluk-elukkan di Jerusalem”. Didok disi “na lambok roha do ianggo Ibana na marsihundul di atas ni halode ina-ina….du”. Tuhan Jesus masuk tu Jerusalem di bagasan hamonangan marsihudul di atas ni halode.
Halak na lambok roha do na dipartumpalhon/dimahkotai hamonangan. Boi dope dapot di tingki nuaeng on tahe, molo lewat halak “na lambok roha (salahak tokoh anutan na marsahala), laos sumisi ma angka parbadaan (di lapo, di bagas, di huria, di punguan, di pasar, berhenti gencatan senjata di porang) ?
Molo adong dope i masa/jumpa, nuaeng berarti jalan/cara perdamaian na terbaik masih dapat ditempuh melalui halombohon ni roha (dht silambok roha).
Halak na lambok roha do na humatop mandapaot pedoman parngoluon on. Godang do halak di portibion na sai mangalului pedoman tu parngoluonna, Maksud na, godang ni sukkun-sukkun ni jolma nuaeng mnandok “aha do na patut ulahonongku ? aha do na ingkon bahenongku nuaeng ? Songon dia do ahu marsaor tu ripekku ? Na mansai taharingkothon sasintongna ima Debata mengubah ngolunta (cara berpikir, bersikap) so pola marhite metode na rumit-rumit. Sai dipatudu Debata do dalanNa tu halak na olo palambok rohana. Pintor togu do roha ni halak na lambok roha, na so pasombu roha nang pikiranna di bagasan harunduton.
Halak na lambok roha do na manean tano on. On ma halongangan di hita nuaeng.
Aha do lapatanna “manean tano on?” sasintonga aha do na tajalo ? Taingot ma jolo muse Matius 5:3, martua ma halak na pogos tondi ai di nasida do harajaon ni Debata. Mansai sarupa do makna ni dua hata “manean tano on dohot manean harajaon ni Debata”. Lapatan na, harajaon ni Debata naeng pajongjongon na di tano on (ruma tangga) saonari, harajaonNa i naeng mian jala marhuaso di tano on (bagas), Manean harajaon ni Debata manang manean tano on, manean panggonggomion ni Debata songon halak na badia ni Debata . On ma maksud na mulia sian Debata tu hita, tu parsaripeon, tu sude halak kristen i tahe.
Berita sebelumyaRenungan : ‘HAUS DAN LAPAR TAK MENIMPA KAMU’
Berita berikutnyaKatekismus HKBP Bahasa Indonesia
18.19 Gereja Katolik Maria P.O.K.-Sidikalang No comments
RENUNGAN HARIAN BAHASA TOBA:
Kamis, 25 Juni 2009 Kej 16: 1-12.15-16 Mat 7: 21-29
“Asa na umbege hatangki jala diulahon, sipatudoson ma i tu halak na marroha, na paulihon bagasna diatas batu mamak.” (Mat 7:24)
Tung mansai malo hian Jesus i manghatai dohot mangajari, lobi sian angka parsinabul na adong di liat portibi on. Tarhalongang sude jolma i manangihon hataNa nagok huaso. HuasoNa ndang alani janji-janji songon angka parpolitik nuang on, alai gok huaso na sian Debata do, jala barani Ibana mandok aha na sintong dohot aha na so sintong.
Asing sian i, Jesus i ndang holan malo manghatai, alai aha nadidokNai, diulahon Ibana do marhite angka pembahenan na denggan jala gok holong tu jolma.
Hita pe diundang mangihuthon jala mangulahon songon naung binahenNa. Unang ma nian hita dok hita halak Kristen, alai holan hata sambing. Unang ma nian hita holan malo manghatai taringot tu hakristenon, malo martangiang, malo marjamita, alai ndang mengulahon holong. Haporseaonta i, ingkon marparbue dinamangulahon ulaon holong tu angka dongan. ido na tutu hita halak Kristen.
Pinta-pinta ni AmanJamordong – Amani Partogi
← Dia Ulakna
Doa dan Speedboat →
Pinta-pinta ni AmanJamordong
Posted on 24 Januari, 2011 by Hendry Lumban Gaol
Marmassam do hagiot ni daging. Ai sipata molo apala mongontak hian, olo do dang niranap tu pudi tinailihon tu jolo, tinuntun lomo dang marmana-mana. Dijuljul sambing, asa haru puas nadi roha on. Ninna halak, ummarga do i martimbangkon arta mas nang sere. “Tu aha arta i, molo mangan pe susah, gok pantangan ni dokter, dang boi an, dang boi on” ninna amanJamordong dibagas rohana. Molo nga las roha, sonang pangkilaaan, ido arta naumbalga, ninna muse.
Longang situtu do rohani amanJatikkos mida dongan saparmeamanna, amanJamardong. Dia dang sukkun-sukkun roha, saleleng on, datung hea tatapon bohi marsak. Gok nonang, rarat hata. Manginongi tu rohana, naso marhepeng do?, manang ala ni na tarbalik muse nomor i?. Nian anggo alani na dua i do, dang haru songoni peut ni bohina. Songoni do namamasang togel on, holan suhar pe togongani, nga las roha. Ido mambaen lalap, diulakkon muse, andigan so tongon. Gumodangan ma manuhor togel sian na dapotsa. Dituhor saratus ribu dapot onompulu ribu do, leanonna ma dipanurat limaribu dungi manggarar kopi salapo duapulu ribu.
“Ai songon na murhing hamu lae, gabe biar iba mangakkupi” ninna amanJatikkos dung rap hundul nasida.
Sip, dang maralus alai dipeakkon sigaretna, asa dibuat amanJatikkos.
“Aut dia nuaeng na boi niurupan, ba na rade do dison” ninna muse
“Ah, dia ma tarurupan hamu sitaonon on”
“Boasa songoni lae, anggo apala mangaropang halak do, au ma tusi, ise?, adong na solot diroham, asa ta padenggan, ise halakna”, ninna amanJatikkos. Lapatanna rupani, tapadenggan ninna asa di balbal ibana. Namura gasa-gasaon do bayon, mura muruhan, alai mura mulak rohana. Masitoparan pe taho, alani dongan olo do on. Ido asa lobangon tolu iponna di jolo, nga sai hira gerbang ni perumahan. Ai nda, na martopar do nasida dua bulan na salpu. Nga piga natua-tua mamissang, alai dang mehon, dang diboto naung ama-ama ibana. Lumobi molo masuk na marraru, suara ni bayon nama sibegeon.
“Imadah lae, nga tolu halak manulak au, dang dilean marutang, hape ikkon bayaron utang i”
“Bah, tu ise ho marutang, beta lao hita, asa tadok bulan na ro bayar hamu” ninna amanJamordong, hut hehe
“Daong, Lae, ikkon ari Jumat do. Abbal ni hata, adong di ida hamu ampolop na bottar dua ari na salpu, na lao hita tu inganan ni begu i?”
“Dia do lae on, ai sian i do dibaen hamu bayar ni bir dohot manawer anak boru na marende i”
“Naruhakku pe, ido parputushu lae”, ninna amanJamordong mangalusi.
Dua ari na salpu rap minum do nasida di kape batak na adong di huta i. “Dia do lae on dah, ipe mulak sian partangiangan weik, hape tor tusi diarahon, na mambaen jea do ho?”, ninna amanJatikkos mangalusi.
“Ai gabe hona bir na sian partangiangan i, hurang otik nai” ninna mangalusi. Dung sidung partangaiangan, diparade parjabu do sipanganon, somal do i, adong na mambaen laffet, kue, alai adong muse na mangan. Sobinoto manang mangan beguaha goar ni i, ai jam 10 borngin nama. Molo antar paradongon do namanjabui i, olo do diparade bir kaleng. Piga-piga kaleng, didorguk amanJamordong ma, ujungna gabe mangido tambu.
“Beta lae, mar-tangan diatas-, paitte so mate hita” ninna amanJamordong, ninna hut hehe ibana, disarat itoan na hushus i tu jolo.
“Na tabo i jo baen laekku, asa marnostalgia jo au” ninna siJamordong, hut di golomhon parlimapuluan tu tangan ni parende.
Dang sadia leleng antong, dung dipaullus-ullus sasahali mik on, dibaen ma lagu na pinangido ni AmanJamordong. “Sebuah nomor permintaan dari mister Jamordongs dari Cikarang, akan kita putarkan” ninna parende on, dibereng tu inganan nasida, hut diangkat tanganna songon na marhormat sai hira tentara.
Attar songoni ma rupani namasa di borngin i. Ia so i, dipamasuk muse parsappuluan tu sakku rok ni boruadi na angur i, dung sidung mandongani martumba Supanyol. Suda hepengna da dihilala holan mamitta ende. Sipata maru ingkon mardalan pat lao mulak. Naummarga sonang roha, hepeng gok di bank, sululuan molo hurang, ninna di rohana.
Didadap ibana ma dompetna, manigat, sadia nai dibagas. Alani raru na paet i, nunga peut sada-sada do parsappuluribuan i sian sakkuna.
“Lae, pautangi ma jo au, ro nama amanta Porhangir tu jabu, mangalap hepeng i”
“Marahua do nimmu ro, adong singirmu tu nasida?”
“Ai hepeng huria, hepeng durung-durung do hubaen manggarar minumanta nang manawer parende i, ikkon setoron tu kas huria” ninna.
Sip amanJatikkos, “Tolong kayu-kayu” ninna ibana marsurak, hut hehe. “Dosami lae, taonma disi, unang sahat-shat tu au bah!, anggo leakta sai hira pengassara” ninna muse, dibuat sabatang nai sigaret ni amanJamordong, maporus.
Huroa, amanJamordong maniop durung-durung partangiangan i, niantusan ma molo partangiangan di jabu ni paradongan, sai taho do godangna.
Na sittua do amanJamordodong on? boasa ibana maniop durung-durung? ikuti kisah selanjutna……emmada.
Pos ini dipublikasikan di HATA SO PISIK, TORSA. Tandai permalink.
One thought on “Pinta-pinta ni AmanJamordong”
2 Juni, 2011 pukul 10:55 pm\t Balas
Eeee maup maho amajordong
Aturan Laho Mamangke—Peringatan Hukum | JW.ORG
JAHA DIBAGASAN HATA Adhola Afrikans Ahanta Aja Albania Amhara Arab Arab (Lebanon) Arabic (Jordan) Arabic (Syria) Armenia Armenia (Barat) Attié Aukan Aymara Azerbaijani Azerbaijani (Sirilik) Bahasa Isyarat Etiopia Bahasa Isyarat Nepali Bahasa Isyarat Quebec Bahasa Isyarat Thai Bahasa Isyarat Uruguay Bahasa Isyarat Venezuela Bambara Baoule Bariba Bashkir Basque Bassa (Kamerun) Bassa (Liberia) Batak (Toba) Bengali Betsimisaraka (Selatan) Betsimisaraka(Utara) Bidayuh (Bukar) Bikol Bislama Blackfoot Bolanda Bomu Bosnia Bulgar Cebuano Changana (Zimbabwe) Cheska Chichewa Chin (Falam) Chin (Hakha) Chitonga (Zimbabwe) Chitumbuka Chiyao Chokwe Cina Mandarin (Disederhanakan) Cina Mandarin (Tradisional) Cinamwanga Citonga (Malawi) Dagaare Dangme Dansk Dari Douala Drehu Dusun Esan Esti Ewe Fante Faroese Farsi Fataluku Fiji Fon Frafra Frisia Fulfulde (Kamerun) Ga Gaelik Skotlandia Galicia Garifuna Georgia Greenland Guarani Guerze Gun Guéré Hata ni na Ngungu di Albania Hata ni na Ngungu di Argentina Hata ni na Ngungu di Australia Hata ni na Ngungu di Cile Hata ni na Ngungu di Inggris Hata ni na ngungu di Bolanda Hata ni na ngungu di Irlandia Hata ni na ngungu di Italia Hata ni na ngungu di Japang Hata ni na ngungu di Kroat Hata ni na ngungu di Latvi Hata ni na ngungu di Malasia Hata ni na ngungu di Prancis Hata ni na ngungu di esti Hata ni na ngungu di suomi Haya Heber Hiligaynon Hindi Hmong (White) Ibanchin Kadazan Kalanga (Zimbabwe) Karen (S'gaw) Katalan Kazak Khmer Kikaonde Kikongo Kikuyu Kimbundu Kinyarwanda Kirghiz Kisi Kongo Konkani (Devanagari) Konkani (Romawi)yama Latgalian Latvi Lingala Lituavi Logo Loma Luganda Madura Magyar Mahorian (Romawi) Maithili Makasae Makedonia Malagasi Malayalam Mam Mambae (Ermera) Mandingo Mandjak Mangbetu Maninkakan (Timur) Mano Mapudungun Marati Mazahua Melayu Mende Meru Mingrelian Mixtec (Huajuapan) Mizo Mongol Moore Myanmar Nahuatl (Huasteca) Nambya Ndebele (Zimbabwe) Ndonga Nepali Newari Ngangela Nias Niue Nivaclé Norsk Nyakyusa-Ngonde Nyaneka Nzema Obolo Oromo Otomi (Rura Mezquital) Pangasinan Papel Papiamento (Aruba) Papiamento (Curaçao) Pehuenche Pemon Piaroa Pijin (Kamerun) Pijin Nigeria Pilagá Polski Pomerania Portugis Portugis (Portugal) Prancis Pular Punjabi Punjabi (Shahmukhi) Quechua (Ayacucho) Quechua (Cuzco) Quechua (Huaylla Wanca) Quichua (ChibuleAlbania) Romani (Argentina) Romani (Slovakia Timur) Rumania Rungus Runyankore Rusia Rutoro Saramaccan Sarnami Sehwi Senoufo (Cebaara) Sepedi Serb Serb (Romawi) Serer Setswana Shona Shuar Shughni Sidama Sindhi Sinhala Slovak Sloven Somali Spanyol Sranantongo Suomi Susa Svan (Atas) Svan (Rendah) Swahili Swati Swensk Tagalog Tahiti Tajik Tandroy Tankarana Tarascan Tatar Telugu Tetun Dili Thai Ticuna Tigrinya Tiv Toba Tojolabal Tok Pisin Tonga Toupouri Turki Ukraina Umbundu Urdu Urhobo Uzbek Uzbek (Romawi) Valencia Vezo Vietnam Voru Wallis Welsh Wichi Wolof Xhosa Yoruba Yukpa Yunani jiKurdi Kurman
Situs web on dibahen laho mangurupi hamu asa lam mamboto taringot tu Debata, Bibel, dohot Sitindangi Ni Jahowa. Jaha, tonton, jala download ma dia na dihalomohon hamu. Las do rohanami asa boi na asing mandapot laba sian situs on, alai unang ma buat hamu manang aha pe na adong di situs on laho bahenonmuna muse tu situs manang aplikasi na asing. Boi do disarhon hamu naung pinarsiajaranmuna marhite manjujui na asing, asa diida situs web on songon na disurat di Aturan Laho Mamangke na di toru on.
Aturan dohot Lisensi Laho Mamangke Situs Web On
Batasan Jaminan dohot Kewajiban
Molo Ndang Mangihuthon Aturan Laho Mamangke Situs On
Hukum dohot Yurisdiksi
Ganup Aturan Persetujuan
© 2017 Watch Tower Bible and Tract Society of Pennsylvania, Inc. Hak Cipta digomgomi.
Situs Web on dibahen jala diatur Watchtower Bible and Tract Society of New York, Inc. (”Watchtower”). Molo ndang dipaboa sumberna, sude hatorangan na di situs on ampuna ni Watch Tower Bible and Tract Society of Pennsylvania (”Watch Tower”).
Adobe, logo Adobe, Acrobat, dohot logo Acrobat, i ma merek dagang ni Adobe Systems Incorporated. iTunes dohot iPod, i ma merek dagang ni Apple Inc. Microsoft, logo Microsoft, manang angka software na margoar Microsoft, termasuk ma Microsoft Office dohot Microsoft Office 365, i ma merek dagang ni Microsoft Inc. Sude merek dagang dohot merek dagang na asing, ampuna ni angka na manggomgomi.
Aturan on ma na mangurupi hamu mamangke situs web on. Molo dipangke hamu situs on, hamu nunga satolop tu sude aturan laho mamangke situs on, dohot Aturan Laho Mamangke na ditambai di situs on. Molo ndang satolop tu angka aturan on, ndang boi hamu mamangke situs web on.
Aha do na boi diulahon hamu di situs on? Hombar tu na disurat di toru on, boi do hamu:
Manjaha, mandownload, mancetak angka gombar, sijahaon, musik, poto, dohot video na binahen ni Watch Tower sian situs on laho di hamu sandiri jala unang digadis.
Mambagihon link manang bahan elektronik songon publikasi, video, dohot audio na adong di situs on.
Ndang boi hamu:
Pamasukkonsitus web na asing, situs file-sharing, manang jejaring sosial).
Pabinsarhon musetermasuk ma meng-upload pigapiga bahan tu server na naeng dipangke sada software).
Mambahen muse, mambahen lam godang, maniru, mambagibagihon, manang mamangke angka gombar, publikasi elektronik, merek dagang, musik, poto, video, manang artikel sian situs web on laho digadis manang laho mandapot hepeng (nang pe ndang parohon untung).
Mambahen asa boi disarhon tu angka aplikasi perangkat lunak manang aha pe, alat, manang isara naung ditontuhon asa papunguhon, maniru, man-download, meng-ekstrak, harvesting, manang scraping data, HTML, gombar, manang sijahaon sian situs on. (Ndang diorai disarhon, asal ma unang digadis tu aplikasi non komersil na dibahen laho mandownload file elektronik songon EPUB, PDF, MP3, dohot MP4 file sian area umum na adong di situs on).
Paubahon manang mamangke situs web on marhite metode na so ditontuhon.
Manegai situs on marhite cara manang aha pe na mambahen situs web on gabe maol diakses; manang mamangke cara na ilegal, jahat, parohon jea manang na marhaitan tu ulaon na maralo tu uhum, ilegal, jahat, manang parohon jea.
Mamangke situs on dohot sude na adong di situs on laho mandapot hepeng.
Konten bagian medis na adong di situs web on holan laho paboahon informasi jala ndang na laho manjujui hamu mamangke pigapiga cara parubatan. Bagian Medis ndang manjujui hamu asa mangihuthon pigapiga dokter, produk, cara, pandapot, manang informasi na asing na dipaboa di Bagian Medis.
Molo adong sungkunsungkunmuna taringot tu parubatan, lului hamu ma tudutudu sian dokter manang ahli kesehatan na dihalomohon hamu.
Situs on paboahon informasi na terbaru jala na sintong di Bagian Medis. Alai, ndang adong jaminan taringot tu informasi on. Situs on ndang menjamin angka informasi na adong di Bagian Medis. Situs on ndang martanggung jawab molo adong na sala manang na hurang di Bagian Medis on. Hamu sandiri do na martanggung jawab molo mangihuthon informasi na diparade di Bagian Medis. Situs web on ndang boi dituntut (termasuk ma molo masa kecelakaan manang hamatean, jala molo rugi hamu di bisnismuna) ala mamangke manang ndang tolap mangulahon na adong di Bagian Medis, nang pe tuntutan i adong jaminan, janji, pelanggaran hak, manang uhum aha pe, jala diboto hami adong tuntutan manang kecelakaan i.
Situs web on dohot sude informasi, konten, material, dohot na asing diparade sian Watchtower. Ndang adong jaminan na dilehon Watchtower.
Ndang boi dijamin Watchtower molo situs on ndang adong virusna manang angka program na boi parohon jea. Watchtower ndang martanggung jawab molo adong kerugian ala mamangke layanan, informasi, konten, material, manang na asing na diparade di situs web on, termasuk ma kerugian na so disengaja manang kerugian alani uhum (termasuk ma molo ndang mandapot laba).
Molo ndang diihuthon hamu Aturan Laho Mamangke situs on, boi do Watchtower mangalehon sanksi tu hamu, umpamana ndang boi be hamu masuk tu situs web on, jala diblokir ma angka komputer na mamangke alamat IPmuna asa, manghubungi operator internet na dipangke hamu asa ndang boi masuk tu situs web on jala/manang manuntut hamu tu pengadilan.
Boi do Watchtower merevisi Aturan Laho Mamangke situs on manang andigan pe. Marlangku ma naung direvisi i dos tu tanggal na disurat di dokumen Aturan Laho Mamangke situs on. Jotjot ma ida hamu halaman on asa boi diboto hamu aturan na baru.
Aturan Laho Mamangke situs on diatur jala diantusi hombar tu uhum ni Negara Bagian New York, AS, jala ndang dibahen asa maralo tu angka uhum na asing. Molo diulahon hamu na maralo tu aturan on, boi do diaduhon hami hamu tu pengadilan negara bagian manang federal na adong yurisdiksi di Negara Bagian New York, AS.
Molo ndang marlangku be pigapiga sian aturan on manang ndang sah di pengadilan, aturan na asing tongtong do marlangku. Molo adong pigapiga sian aturan on na so diulahon Watchtower, i patuduhon ndang marlangku be aturan i manang ndang diulahon be.
Angka aturan on termasuk ma sude perjanjianmuna tu Watchtower taringot mamangke situs web on, jala on ma na manggantihon sude perjanjian najolo taringot tu mamangke situs web on.
Cerita Batak Lucu Baluhap Tidak Ingin Ketinggalan Kereta Lagi
Posted 18-10-2015 01:50 » Team Tobatabo
Dinasalahi adong sakkap ni sibaluhap borhat mardalani tu surabaya markereta api sian stasiun senen. nunga dituhor ibana ticket na 3 ari andorang so berangkat pukul 3 bot ni ari. Ala macet ni dalan di cempaka putih, sahat ma sibaluhap di stasiun pukul 3.05, tarlambat do ibana 5 menit, hape nungnga borhat kereta api naeng hundulan nai, jala tarbereng ni sibaluhap dope ihur ni keretapi i mangeol mago sian tikungan ni rel keretapi.
Sambil marungut-ungut dibagas roha na, didok ma songon on :
"sombong ma keretaapi on, dang mangantusi - 5 menit do iba tarlambat, nungnga tor ditinggalhon".
Dituhor ibana ma muse ticket laho naeng borhat marsogot muse. gabe dibuat ibana ma ticket jam 6 manogot na.
Tep ma muse, manogot ni ari tarlambat do sibaluhap hissa sian podoman na ala tabo ni namarmitu borngin nai di kode ni si par lappet. tong ma tarhipu-hipu ibana, dung sahat ibana di stasiun ni keretapi i, nungnga tartutup sude pittu ni gerbong gabe dang boi be sibaluhap masuk tu keretapi i, jala mangeos do keretapi i maninggalhon sibaluhap alai sai dilumba sibaluhap do kareta i sahat tu ujung ni peron.
"baiklah, kau sudah dua kali membuatku kessewa sekarang kita lihat apa yg akan terjadi", ninna ibana.
Laho ma ibana muse to loket panuhoran ticket, dituhor ma ticket tu surabaya jam 3 sore margosot ni ari.
baluhap : "saya mau pesan ticket ke surabaya besok jam 3 sore"
penjual : "abang kemarin sudah beli, kapan balik nya? sudah beli ticket lagi??"
baluhap : *dibagas rohana, ngi-ngi mi ma... "sombong2 kali keretapi klean ini, baru cuma 1 menit awak sudah ditinggal, besok mau berangkat" ninna,
penjual : "oh, jangan terlambat lagi bang... ini ticketnya", ninna siboru nauli *didilat sibaluhap do ijur na apala tung bagas.
Sogot nai, manogot ni ari dope nungnga sahat sibaluhap di stasiun i rap dohot tas "echolack" tas inganan ni baju na.
Singkat cerita, jam 2.30 nungnga sai ngol-ngolan sibaluhap paima keretapi naeng hundulan na laho tu surabaya, dibagas rohana, "molo ibana tarlambat boi, molo iba tarlambat tor ditinggalhon"
Pukul 2.45 ro ma keretapi i, sai maos diserbeng [dimata babihon] ibana keretapi on, masuk ibana tu keretapi on, haruar muse. diapus ibana keretapi on dohot tangan na, alai dibagas rohana nungnga tung apala marsigorgor dendam na.
Jam 2.55 andorang so borhat keretapi on, adong ma aba2 sian toa ni stasiun paboa naeng borhat ma keretapi on, didapothon sibaluhap ma keretapi on, dihusiphon ibana ma songon on:
"hei kereta api, kemarin satu - 5 menit aku terlambat sudah kau tinggal, kemrin lagi cuma 1 menit aku terlambat kau tinggalkan pulak, sekarang sudah berjam-jam kau kutunggu, sekarang kau kubalas, sebelum 5 menit kau berangkat, KU TINGGAL KAU".
Ninna ibana mangalakka mulak huhut disappathon ibana ticket na tu keretapi i.
Humor Batak Terbaru 2015 Baluhap Menipu Tiket Nonton Bioskop
Humor Batak Terlucu Bahasa Inggeris Makanan Kesukaan
Humor Batak Terbaru 2015 - Oppung Kojek Naek Beca Doa Bersama
Kisah - Pambahenan Hu Tu Dainang Do On
Kumpulan Humor Batak Telur Ayam
Manakko di Kobun ni sibaluhap
Sada Haburjuon ni Halak Kristen
”Mangkaholongi . . . Marhitehite Pambahenan dohot Hasintongan”
Ndada Mamboan Dame Hasintongan I Tung Podang do!
Pangkorhon ni Parnidaan ni si Sakaria tu Hita
Linggoman ni Raja dohot Hureta do Hamu
KISAH HIDUP Parohon Pasupasu do Mangulahon na Pinangido ni Jahowa
Joujou Paboahon—Edisi Siparsiajaran | OktoberDI SADA huta di Gujarat India, adong ma sada dakdanak, goarna si John. Nunga gabe Sitindangi Ni Jahowa bapakna di ujung ni taon 1950an. Alai molo si John, omakna dohot haha anggina maragama Katolik Rom do. Jala fanatik do nasida. Alani i, sogo do roha ni nasida tu haporseaon ni bapakna.
Sada tingki, disuru bapakna ma ibana manaruhon amplop tu dongan sahuria ni bapakna. Hape di manogot nai, tarseat do tangan ni si John tingki laho mambungka toples na sian timah. Alai nang pe songon i ditaruhon ibana do amplop i. Diingkat ibana ma tanganna na tarseat i.
Alai ndang jumpang ni si John dongan ni bapakna i. Gabe tu tungganeboruna ma dilehon amplop i. Sitindangi Ni Jahowa do tungganeboruna i. Diida ibana ma na tarseat tangan ni si John. Diubati donganta i ma tangan ni si John. Dibuat ma inganan ni ubatna. Dipaias ma lungkana i, jala dibahen ma perban. Dibahen ibana do muse tes tu si John. Jala lambok do ibana mangkatahata i taringot Bibel tu si John.
Alani haburjuonna gabe lomo roha ni si John mangida Sitindangi. Disungkun ibana ma dua sungkunsungkun taringot imbar ni Sitindangi Ni Jahowa dohot gareja Katolik. Disungkun ibana ma, Jesus do Debata manang na ndang, na ingkon tu si Maria do halak Kristen martangiang manang na ndang. Nunga diboto donganta on bahasa Gujarati, jadi boi ma dialusi ibana sungkunsungkun ni si John. Dipatudu ma alus na sian Bibel jala dilehon ma buku ”This Good News of the Kingdom.”
Tingki di jaha si John buku i. Pos ma rohana on do hasintongan. Disungkun ibana ma muse dua sungkunsungkun i tu panditana. Alai muruk situtu do pandita i. Disampathon ma Bibel tu si John. Jala didok ma, ”Nunga sibolison ho! Patudu ma jo, dia do hata ni Bibel na mandok na so Debata Jesus i. Jala dia do na mandok na so pola tasomba si Maria. Patudu ma!” Songgot ma roha ni si John mangida pandita i. Jala didok ma, na so olo be ibana laho tu gareja Katolik. Jala ndang hea be ibana laho tusi!
Marsiajar Bibel ma si John jala gabe Sitindangi Ni Jahowa. Suang songon i keluargana na asing. Nunga 60 taon naung tarseat tangan ni si John alai tongtong do diingot ibana haburjuon ni donganta i. jala on ma na mangonjar rohana laho mangalehon ngoluna tu Jahowa.​—2 Kor. 6:4, 6.
JOUJOU PABOAHON—EDISI SIPARSIAJARAN Oktober 2017
Manontuhon Hadiah na Dumenggan
SIULASON NI MAJALAH ON | HADIAH NA UMMARGA
Tontu ndang mura manontuhon hadiah na pas tu sasahalak. Nang pe songon i, arga do sada hadiah molo hombar tu na hinirim ni na manjalo. Alai, ndang sai dos hadiah na hinirim ni ganup halak.
Umpamana, molo dilehon perangkat elektronik na terbaru tu sahalak na poso, tontu arga do i di ibana. Alai molo di halak naung matua, ra arta tadingtadingan sian keluarga do na arga di nasida. Di pigapiga hasomalan, hepeng do silehonlehon na arga, ala boi dipangke manuhor manang aha pe.
Nang pe maol mangulahon on, alai godang do na marsitutu manontuhon hadiah na dumenggan tu na hinaholongan ni nasida. Ala ndang mura manontuhon hadiah sisongon i, saonari taulas ma opat hatorangan na boi mambahen las roha ni na manjalo.
Na hinirim ni na manjalo. Sahalak baoa di Belfast, Irlandia Utara, mandok, hadiah na dumenggan do sepeda na jinalona tingki marumur 10 manang 11 taon. Boasa? Didok ibana, ”Ala i do na huhalomohon.” Sian on taboto, na hinirim ni sasahalak do na manontuhon sadia balga las ni rohana tingki manjalo hadiah. Alani i, pingkirhon ma tu ise do hadiah i lehononmuna jala aha na hinirim ni rohana. Umpamana, di angka ompungompung, arga do di nasida molo boi raphon keluarga. Hirim do rohanasida asa jotjot mangida anak dohot pahompuna. Molo tatogihon nasida mardalani, ra on do na gabe hadiah na arga di nasida.
Tingki mangkatahatai dohot sasahalak, denggan ma tangihon asa boi taboto na hinirim ni rohana. Didok di Bibel, hita ingkon ’girgir mananginangi, bangkol mangkatai’. (Jakobus 1:19) Tingki mangkatahatai dohot dongan manang keluarga, denggan ma tangihon aha do hirahira na dihalomohon dohot na so dihalomohon rohanasida. Botoonmu ma hadiah aha do na boi palashon roha ni nasida.
Na dihaporluhon na manjalo. Ndang soal arga manang na ndang, las do roha ni na manjalo molo hadiah i hombar tu na dihaporluhon nasida. Alai, songon dia do carana asa taboto na dihaporluhon sasahalak?
Ra, boi do sungkunonmu tu sasahalak i taringot aha na dihaporluhon manang na dihalomohon rohana. Alai, sipata molo songon i dibahen, olo do gabe hurang las ni roha ni na mangalehon. Alana, umlomo do roha ni nasida mangalehon hadiah, di na so panagaman ni na manjalo. Adong do sasahalak na jotjot paboahon taringot na dihalomohon dohot na so dihalomohon rohana. Alai, ndang olo paboahon na dihaporluhon ibana.
Alani i, parrohahon jala bahen ma catatan taringot situasi ni sasahalak. Poso dope ibana manang nunga matua? Naung marhasohotan manang ndang? Naung marsirang manang naung mabalu? Adong do karejona manang ndang? Pingkirhon ma hadiah na dihaporluhon sasahalak.
Asa boi taantusi na porlu di halak na laho talehon i, denggan do molo tasungkun sasahalak na hea mangadopi situasi sisongon i. Ra, boi do urupanna hamu mamboto hatorangan na so diboto godang halak. Ala adong pangurupion sisongon i, gabe boi ma hamu mangalehon hadiah na dihaporluhon sasahalak, na so hea dipingkirhon halak na asing.
Tingki na pas. Bibel mandok, ”Hata sisandok pe di tingki halehetanna, mansai denggan do.” (Poda 15:23) On patuduhon las do roha ni na mambege molo tadok hata di tingki na pas. Dos songon i ma, molo talehon hadiah di tingki na pas manang di situasi na pas, las ma roha ni na manjalo.
Pigapiga halak mandok, denggan do molo taboto angka situasi na ringkot na laho masa. Somalna, jotjot do angka halak mangalehon hadiah tingki donganna marhasohotan, tingki adong na laho tamat singkola, manang tingki adong sada keluarga na laho tubuan anak. Molo taboto angka situasi sisongon on, boi ma tatontuhon hadiah na dumenggan di ganup situasi. *
Sasintongna, ndang holan di tingki naung ditontuhon boi hamu mangalehon hadiah. Di tingki sadihari pe, boi do tahilala las ni roha ala mangalehon. Alai, adong do na ingkon taingot. Umpamana, molo adong sahalak baoa mangalehon hadiah tu sahalak borua, boi do gabe ro tu roha ni borua i na lomo roha ni baoa i tu ibana. Jala boi mambahen gabe sala mangantusi borua i. Situasi on patuduhon, adong sada nai na porlu tapingkirhon, i ma na tinuju ni na mangalehon.
Na tinuju ni na mangalehon. Songon situasi na dipaboa nangkin, denggan do molo tapingkirhon songon dia pangkilalaan ni na manjalo hadiah i. Asing ni i, na mangalehon ingkon mamingkirhon aha do sasintongna na tinujuna. Pigapiga halak mangalehon hadiah di tingki ari raya asa sangap idaon ni halak. Na asing mangkalomohon asa adong balos ni hadiahna i.
Ingkon denggan do na tinujumuna tingki laho mangalehon hadiah. Didok di Bibel, ”Di bagasan haholongon ma tulus sasudena di hamu!” (1 Korint 16:14) Las do rohanta dohot na manjalo hadiah i molo sian holong ni roha mangulahon i. Molo sian ias ni roha do hamu mangalehon, on mambahen las roha ni Debata. Dipuji si Paulus do halak Kristen di Korint ala las roha ni nasida mangalehon hadiah jala mangurupi halak Kristen di Judea. Didok si Paulus tu nasida, ”Dihaholongi Debata do na las roha mangalehon!”​—2 Korint 9:7.
Molo taparrohahon pigapiga hatorangan naung taulas nangkin, on mangurupi hamu manontuhon hadiah na palashon roha ni na asing. Sasintongna, diulahon Debata do cara on tingki mangalehon hadiah na ummarga tu hita. Di artikel na mangihut, taulas ma aha do hadiah na dilehon Debata tu hita.
^ par. 13 Godang do halak na mangalehon hadiah tingki acara ulang tahun dohot tingki ari raya. Alai somalna, angka ulaon sisongon i maralo tu ajaran ni Bibel. Ida ma artikel ”Sungkunsungkun sian na Manjaha—Ingkon Marnatal do Halak Kristen?” di majalah on.
Raja hata marpesawat – Amani Partogi
← Ai Ise do Manompa Ho?
Mangoloi Jahowa →
Raja hata marpesawat
Posted on 24 Agustus, 2010 by Hendry Lumban Gaol
suhutan: Amang Humala Simanjuntak / hendry lbn gaol
Jabbar naso boi mago sian halak batak ima Jabbar hata. Di sude ulaon, jabbar sisada-sada on ikkon ganup do dapotan. Ulaon na metmet nang ulaon na bolon. Olo do gabe tu roha, manang hata na so tabo begeon molo apala dang dilehon donganna makkatai. Nata pe rupani godangan manjua lao pasahathon hata. “Sitombol ma” ninna mangalusi jou-jou i. Jala rumikkot do jabbar hata on sian jabbar beguaha pe taho. Anggo jabbar juhut do dang hea di igil deba, alai anggo jabbar hata do, sai songon na hurang do molo apala dang pinasahat tu dongan pakkataion i.
Gabup ma nian, akka na marhadohoan boi pasahathon aha na dibagas rohana. Ris sasahalak.
Ise na so mananda OppuJatikkos. Sahalak raja parhata sian hitaan. Molo adong ulaon di hutana, ba, sai ibana do ditugan akka donganna na gabe raja hata sian dongan sahuta. Lumobi ma molo dongan tubuna marulaon, ibana ma parsinabul. Denggan ulaon i, saguru tu raja Parsinabul ma. Nian martalenta do na makkatai di adat on. Dang haru sude boi pajojorhon hata adat. Ninna dongan, nga diboan tubu do bakat na makkatai on.
Dinasahali, ditahi OppuJamordong ma naeng mangebati pinomparna tu Jarkarta. Mardomu muse ala naeng pangolihon anak amaniJaholong, apala tinodohonna. Tottu, molo di halak batak, gabe Pamarai ma ibana di ulaon i. Nian di Jakarta do amanJatikkos, alai mangolu dope ibana, ikkon ibana do manjalo i, ido satohona.
“Ikkon bapa do dah, balissan hipas dope ho” ninna amanJatikkos. Hatiha dijua didok oppuJatikkos “Ho ma patupahon i amang, nga matua iba, homa gattikku, denggan ma baen hamu ulaon i, sada rohamuna dohot amangudam” ninna manjua. Jala adong do lapatanna ni panjuaonna i, asa marsiajar amanJatikkos di habatahon.
Dipangido OppuJatikkos do asa huddul dikkan tonga-tonga ibana. Ninna, songon na adong biarna molo dilabbung kassa/jeddela. Mekkel suping anakboru partikket i mambege pangidoan i. “Parjantung aku ito, dan mirdong kepalaku kalau melihat ke bawah nanti, maccam manalah itu, jadi sebelah dalam sedikitlah bikin tempat dudukku” ninna ibana.
Sahali on dope OppuJatikkos mar kapal habang. Ai piga taon na salpu hatiha tu Jakarta ibana, olat ni mar Sampagul manang Medan Jaya do. Alai anggo saulak on, ala mardomu ikkon hatob ibana sahat di Jakarta, ditongos amanJatikkos ma ongkosna.
“Marpesawat ma ho Bapa, paloja hu ho sian bus” ninna amanJatikkos
“Parjantung au amang, boha baenon” holsoan
“Buat hundulanmu di tonga-tonga asa unang di ida ho tu duru, jala dang pola boha i” ninna mangalusi. Ima dalanna asa gabe marpesawat ibana.
Dung huddul sude panuppang i, mardalan ma itoan na uli rupa i tu tonga-tonga. Pasumatton pamakke ni ugasan manang alat septi molo di bagasan pesawat iba. Tottu sahali, tung manginongi do dirohani OppuJatikkos naniulahon ni itoan na uli i. Dang hea dibereng ibana namasai. Alai di pasip huhut di parrohahon. Sasahali dijaha harotas na di tanganna.
Anggo soara attong sian jolo do, alai dipasuman itoan ima boha pamakkeni akka ugasan ondeng. “Bah, tutu ningon, anggo si ALS datung adong songonon” ninna dibagas rohana.
“Selamat datang kami ucapkan pada semua penumpang, penerbangan kali ini di pimpin oleh Kapten Jabonggal,..” ninna hatorangan sian jolo. “Bah, si Jabonggal supirna” ninna OppuJatikkos di bagas rohana huhut di dilo tu jolo naeng marnida supir ni pesawat on.
“Penerbangan ini menempuh waktu dua setengah jam dengan jarak limaribu kilo meter dan ketinggian tiga ribu kaki, selamat menikmati, semoga perjalanan kita tiba dan sampai di Bandara Cengkareng Jakarta, tepat pukul lima sore. Selamat menikmati perjalanan” ninna suara on muse. Huhut naeng huddul itoan i.
Di bereng OppuJatikkos tu na humaliang na. “Bah, dia do muse, dang adong nanggo hata mauliate mangalusi?” ninna ibana. Ujungna, tor hehe ibana sian hundulanna, maradalan tu tonga-tonga.
“Kami para penumpang mengucapkan terima kasih banyak atas penjelasannya, seperti katanya tadi, semoga perjalanan kita selamat-selamat sampai tujuan. Dan hanya ucapan terimakasih lah yang bisa saya sampaikan kepada bapak supir, semoga Bapak supir diberikan pengetahuan dari Yang Maha Kuasa dalam menjalankan tugasnya membawa pesawat ini, sehingga kita selamat sampai ke Jakarta. Demikian juga kepada ibu yang telah memberikan penjelasan, bagaimana cara pemakaian peralatan ini. Seperti pepatah orang batak, Bagot na marhalto yang tumbuh di robean, Horas lah Bapak Supir dan ibu tadi, demikanlah kami para penumpang. Sekian dan kata saya ini kata tambahan,–hatakki, hata tambaan–” ninna ibana, diranap tu na humaliang.
Mekkel suping jolma i sude, eh tahe, Oppu Jatikkos Raja Hata…nga saut be.
One thought on “Raja hata marpesawat”
14 Mei, 2012 pukul 10:41 pm\t Balas
mantaps, alai satadokkan mahita ate oppung
JOHANNES 20:19-31 - Official Site Of Huria Kristen Indonesia
“Saluhut Namarhosa Ingkon Mamuji Debata”
Dungkon mate Jesus, parngoluon ni angka sisean i gabe sai songon anak ni manuk na siok-siok na hamagoan indung. Ndang diboto nasida laho tudia jala naeng mangulahon manang aha. Mabiar do tong nasida patudu bohi tu tonga-tonga ni natorop i. Biar rohanasida sotung do ditangkup jala laos dipusa dohot nasida. Ala ni i marpungu ma angka sisean i di sada inganan jala disordak ma nang angka pintu asa unang adong na boi masuk tu bagas i. Di na pungu i nasida, sungkun-sungkun be do di rohana, toho do nuaeng nunga hehe Jesus i.? Ai nunga tangkas diida angka boru-borui nang deba sian sisean i na so di udean i be bangke ni Jesus i. nang pe nunga di hatahon si Maria naung hehe Jesus i jala naung pajumpang ibana dohot Jesus, alai tung so porsea dope nasida, ala adong do songon tradisi di halak Jahudi, ianggo boru-boru do manghatahon, ndang boi dope diparhatutu nasida hasintongan ni i. Alai di turpuk on, nalnal ma diida simalolong ni nasida, nunga ditaluhon Jesus be hamatean i, jala tangkas ma diparhatutu nasida, ia molo Jesus i, toho ma Ibana Mesias jala Anak ni Debata.
Nunga Talu Hamatean Dibaen Tuhan Jesus I (ay. 19 – 20)
Nunga dibege angka sisean i nian barita naung hehe Jesus sian hamatean jala deba sian nasida nunga mangida naung kosong tanoman i. Nunga dihatahon si Maria nian naung pajumpang ibana dohot Tuhan i laos dihatahon hata na pinasahat ni Jesus i tu tonga-tonga ni nasida. Alai ala so pajumpa dope nasida dohot Tuhan i, manongtong dope nasida di bagasan biar ni roha. Ido umbahen na marpungu nasida di sada inganan ala biar ni nasida tu halak Jahudi. Ai tangkas do diida nasida songon dia posina diae Jesus i sahat tu na tos hosana. Di dok di turpuk on ay. 19, marpungu do nasida di bot ni ari, di ari parjolo dung salpu ari Sabbat. Ari parjolo dung Sabbat ima ari Minggu, dison ma ari parhehe ni Jesus sian na manaluhon hamatean, laos dison ma dipatupa parsaoran na parjolo di saluhut halak siihut Kristus, ima angka siseanNa i. Di na holsoan jala tahutan nasida, ro ma Jesus tu tongatonga nasida, jala dipangkulingi ma nasida, “Dame ma di hamu”. Tarsonggot jala mabiar do nasida mambege tabi i, ai sordak do sude pintu, alai boi masuk jolma jala mandok tabi tu nasida. Alai dung di dok Jesus songoni, didapothon ma angka sisean i, dipatudu ma tanganNa dohot andoraNa naung matombuk i asa diida angka seseanNai jala asa porsea nasida naung hehe Ibana tumaluhon hamatean i. dung diida angka sisean i naung hehe Jesus i, las situtu rohanasida.
Tontu sahali, haroro ni Jesus on mandapothon nasida gabe sada halongangan do, di na hinsu jala sordak sude angka pintu, boi Ibana masuk. Marhitehite sian on naeng patorangon ni ssi Johannes, ia molo Jesus dang boi hopinan/ batasan ni manang aha pe. Didia pe, andigan pe, di situasi na songon dia pe boi do Ibana ro. On ma na gabe sada bukti na paposhon rohanta. Nang pe di bagasan biar ni roha, lomos, hagogoton, nang parungkilon na balga pe hita, tongtong do ro Jesus i. Molo porsea do hita disi Jesus i mampargogoihon hita di sude situasi ni ngolunta, papataronNa ma huasoNa i mangurupi hita. Sigaru hamatean ditaluhon, sibolis ditaluhon, lam ma parungkilonta i.? Ai sude do na manggulmit di portibi on tunduk tu Ibana, ala Ibana do Tuhan i jala ditoru ni huasoNa do sude na adong di liat portibi on.
Disuru Jesus Angka Sisean I Jala Dilehon TondiNa Mampargogoihon Nasida (ay. 21 – 23)
Dung dipatangkas Ibada diriNa tu angka sisean i, dipasahat Jesus ma hataNa tu nasida, ima taringot tu panghobasion di tonga-tonga ni portibi on. Ianggo panghobasion ni Jesus nunga sae be, jala on ma tingkina dipasahat ma muse estafet pelayanan i tu angka siseanNa, asa nasida ma mamaritahon saluhut na niida ni nasida uju rap dohot Jesus i. Tangkas di dok Jesus, “Songon sinuru ni Ama i Ahu, suruonku hamu”. Lapatanna, disuru Debata Ama do Ibana laho mamboan jolma i tu dalan hangoluan jala asa olo nasida tumadingkon dosana be jala Ibana ma patupahon haluaon dohot hangoluan i marhitehite mudarNa na durus di Golgata, jadi manang ise naeng mangolu jala mandapot haluon i, ingkon ma jolo di jalo Ibana gabe Mesias jala mengolu jolma i di bagasan Ibana. Jala nunga singkop bei dipatupa Jesus. Nunga ditaluhon hamatean. Nueng, sahat ma ulaon i tu angka sisean i, asa ditorushon nasida naung pinatupa ni Jesus.
Ndada holan na marsuru sajo ianggo Jesus i. Diboto Ibana do ndada ulaon na mura on, jala diboto ibana kemampuan ni angka siseanNa i. Alani i, diparbohali Jesus ma nasida marhitehite gogo na sian Ibana i. Diombushon ma tu nasida ganup Tondi Parbadia. Tondi Parbadia ma na gabe jaminan di nasida mangalehon gogo nang panuturion laho pararathon barita haheheon ni Jesus jala patolhashon ia molo Jesus i Tuhan situtu do. Dilehon Jesus Tondi i tu nasida asa diboto nasida nang hita saluhutna pe, ianggo so tondi ni Tuhan i do tapangasahon di na laho mangulahon hata ni Debata, tung marisuang doi jala dang adong na tuk mangulahon i. Alai marhitehite Tondi Na i, tarbahen hita jala margogo do hita mangulahon na niajarhon ni Tuhan i. Dilehon Jesus do tong huaso/ tanggungjawab di nasida laho manghatahon hasesaan ni dosa ni torop jolma manang manghatahon na hot dope nasida mardosa. Sada tanggungjawab na balga do ianggo na jinalo ni nasida on. On ma sada ulaon na mansai maol ulahonon. Lapatanna, andorang so uhumon dongan mardosa manang daong, ingkon pastihonon do tong diriniba ias sian dosa. Jadi dipasahat Jesus ulaon on tu nasida ndada hollan laho manontuhon jolma i mardosa manang daong, alai asa nasida pe jumolo patuduhon jala pataridahon parbue ni parngoluonna songon tanda naung ditobus Jesus i nasida.
Porsea Ma Tu Jesus Nang So Taida Ibana (ay. 24 – 29)
Uju na ro Jesus mandapothon angka siseanNa i, sada sian nasida ndang rap disi, ima si Tomas. Dung ro ibana mulak tu parsaoran i, dibege ibana ma sian angka donganna naung diida nasida Jesus i. Alai dialusi ibana ma, “Na so tupa porsea ahu, molo so huida di tanganna i bogas ni labang i, laos dijama jarijaringku bogas ni labang i, jala ia so dijama tanganku andorana i.” Nunga tung sude natorop i, na adong di bagas i manndok tu ibana naung diida nasida Jesus, alai tong do ndang olo ibana porsea. Sasingtongna, nunga sai dilumbahon Jesus tu nasida saluhutna, ianggo Ibana ingkon mate do mamorsan dosa ni jolma i, jala na hehe do muse. Alai tung so olo do si Tomas porsea saleleng so diida matana Tuhan i
Dung salpu ualu borngin dung i, dipatupa nasida do muse parsaoran, di si ma nang si Tomas. Disordak nasida ma saluhut pintu na adong di bagas i. di namarpungu i nasida, dipatupa Jesus ma muse halongangan di tonga-tonga nasida. Pintu na sordak i, ndang tuk mangambati haroro ni Tuhan i tu tonga-tonga nasida. Laos di son ma dipatolhas Jesus tu si Tomas di naung hehe Ibana tumaluhon hamatean i. Disuru Jesus ma asa ro jumonok si Tomas tu Ibana jala asa disurdukhon tanganna tu bugang ni Jesus i, asa unang sai ganggu rohana jala asa porsea Ibana di Jesus naung hehe i. Dung diida ibana Jesus i, laos di dok jala dihatindangkon ma, “Tuhanku jala Debatangku”. Dipaingot Jesus ma ibana nang saluhut natorop i, “Ala diida ho Ahu, umbahen na gabe porsea ho. Martua ma angka na porsea, atik pe so diida”.
Marhitehite ayat on, tubu sada sungkun-sungkun, aha do naumbahen si Tomas jala hita jolma on jotjot dang porsea tu Tuhan i.?
Ulaon ni sibolis
Tujuan utama ni sibolis ima padaohon jolma i sian Tuhan. Asa boi tercapai sangkap ni sibolis i, ajaranna ma jolma asa ragu hita tu hata nang baga-baga ni Tuhan i, molo nunga tubu keraguan/ lomos ni roha, olo ma sukkun-sungkun hita toho dope dihaholongi Tuhan I hita, toho dope di pasupasu hita, nang lan naasing mambaen jolma i gabe holang jala lam mandao sian Tuhan i.
Ndang masuk akkal
Ndang masuk akkal di torop jolma dihaheheon ni Jesus i. Sigaru si Tomas naung siseanna pe ndang porsea na toho hehe Jesus i. Ringkot antusanta, ndada sude boi pamasukon tu akkalta taringot tu pambahenan ni Tuhan, ingkon mulak tu happorseaon do/ kembali ke iman. Molo tapaksahon do pikkiranta on taringot tu pambahenan nang baga-baga ni Tuhan i, boi do hita gabe lomos jala gabe lam mandao sian Tuhan i, ala godang naso masuk di akkal hata ni Tuhan i.
Ndang porsea di ulaon ni Tondi Parbadia
Jolma na Porsea di Tuhan i ndang maol manjalo jala mangantusi haheheon ni Tuhan i sian hamatean, alai di naso porsea, tontu sahali na maol do manjalo on nangpe nunga dipatorang torop jolma. On ma jolma na sai mangasahon pikkiranna dohot logikana. Nasa na marpardomuan tu ulaon ni Tondi Parbadia ndang tarjalo rohana. Laos alani i ma si Tomas ndang porsea di hata ni angka dongannai. Saluhut do nasida porsea tu Jesus, jala luhut do nasida manjalo Tondi Parbadia i sian Jesus umbahen lam hot haporseaon ni nasida. Ianggo si Tomas, ndang diida ibana Jesus, jala dang taruli ibana di Tondi Parbadia i.
Holan Di Bagasan Jesus Do Dapot Haluaon (ay. 30 – 31)
Aut sura digurithon saluhut na pinatupa Jesus uju ro ibana tu portibi on, dang hasiatan be buku nabadia i. Laos on ma na nihatindangkon ni panurat Johannes. Saluhut na ginurithonna i ima garis besar panghobasion ni Jesus uju ro Ibana manopot jala manobus hita jolma on. Panurat Johannes on mandok, umbahen na disurat pe surat on, asa lam tangkas do panandaionta di angka pambahenan ni Tuhan i tu hita jolma, laos tarajumi ma Ibana do Kristus Sipalua di ganup jolma. Ibana do Anak ni Debata, hangoluan i. Marhite Ibana ma dapot haluaon dohot hangoluan sisalelengnilelengna. Ndang adong na sahat tu Ama i jala ndang adong na boi bongot tu Harajaon Banua Ginjang ianggo so marhitehite Ibana. Taulahon jala tahangoluhon ma ngolu na sintong di bagasan Tuhan Jesus Kristus i.
Torop do halak manghatindangkon na porsea ibana di Tuhan i, alai uju mangadopi hamaolon ndang dipataridahon parbue ni haporseaonna i. Gabe ditabunihon do identitasna songon halak na porsea ibana, asa unang lam borat sitaonon na. Jala ndang saotik na mamparsoada Jesus i songon si Petrus asal ma malua ibana. Angka sisean i pe martabuni do di sada inganan ala biar ni nasida mangida halak Jahudi, sotung do gabe dibahen tu nasida songon na tu Jesus i. Alai dung dilehon TondiNa i tu nasida, tubu do habaranion di nasida, jala dipargogoi Tondi i ma nasida. Alani i, hita pe ringkotma ta pangido tu Jahowa asa manang aha pe na taadopi, TondiNa i ma dilehon tu hita mampargogoihon hita. TondiNa i ma na mangalehon habarinion manghatindangkon hasintongan jala napamonangkon hita.
Jotjot do tong ndang boi tajalo manang tahaporseai angka halongangan na pintupa ni Jesus tu tonga-tonga ni donganta ala so taida langsung. Songon si Tomas, ndang porsea ibana naung hehe Jesus i ala ndang dohot ibana mangida Jesus i, jala ndang taruli ibana di Tondi Parbadia naniombushon ni Jesus i tu tonga-tongan ni sisean na asing. Hape andorang so mate pe Jesus i nunga sai di dok, ianggo Anak ni jolma i ingkon mate jala mangolu do muse. Alai porsea ma ibana dung diida ibana Jesus i ro tu tonga-tonga ni nasida. Alani i, ringkot nian antusanta, ia molo mangolu di bagasan Tuhan i ndada saluhut ingkon berengon asa haporseahononhon. Mansai godang do napinatupa ni Debata di luar pamingkirion ni jolma. Ala ni i unang ma lomos rohanta di hata ni Tuhan i. Nunga pola dihatahon Jesus di Buku Nabadia i, na sai ramotanNa jala dongananNa do hita ganup tingki, pargogoanNa hita di saluhut pardalanan ni ngolunta, lehononNa pangurupion di hita uju hagogotan hita, jala lan angka na asing na ni bagabagahon Tuhan i.
Porsea ma hita di si, saluhut hataNa i sai patupaonNa do di angka naporsea jala na marhaporusan tu Ibana. Di bagasan Ibana do saluhut angka si las ni roha nang pasupasu. Ibana do dalan hangoluan, jala marhitehite Ibana do boi sahat jala bongot hita tu Harajaon ni Debata. Saluhut do na marhosa jala namanggulmit di portibi on tunduk di toru ni huasoNa. Antong, sai martua ma na porsea di Tuhanta Jesus i, ai taruli ma hita di haluaon na sian Tuhan i. Amen.
Pdt. Polma Hutasoit, S.Th
Previous Article LUKAS 19:28-40
Next Article PSALMEN 150:1-6
5 Musa 6 : 10 - 15
Unang Halupahon Jahowa
ahalak dung dapot na sinangkap ni rohana i, dihalupahon do angka halak naung mangurupi ibana asa dapotan i.
Songon i do tutu kacang: dipangan do borasna i, jala tung mansai tabo. Hape ianggo kulitna pintor diambolongkon do i huhut di degei. Hapengani ndang boi denggan boras ni kacang i molo so binalut ni kulitna i. Doshon tudostudos on ma na ni dok ni Jahowa tu halak Israel songon na di turpuk jamita on jala tung mansai hona do sahat ro tu tingki saonari on. Di namanjalahi pasupasu ni Tuhan i jolma, sai di haringgashon do martangiang mangido sian Debata. Alai, godang halak dung taruli diangka pangidoanna i; gabe dilalapi parsaulionna i nama ibana. Las situtu roha ni jolma molo dung mamora gabe lupa tu Ibana silehon hamoraon i. Ai dung lam tamba hamoraon, tamba do nang aleale (alai ndang dongan), martamba muse sangapna. Ala ni i tung ringkot situtu do dibohali Jahowa bangso di nalaho manjalo dohot marsaulihon tano Kanaan i, luat na gok “situak ni loba dohot susu i”
1. Debata Mangalehon: Sian ende “Marragamragam Sintasinta” di hatahon do 3 (tolu) ragam na sininta ni jolma manisia: hamoraon, hagabeon, hasangapon, na deba asal ma tarbarita goarna ! Bungkas do torop halak batak manombang sian bona pasogit, tano na tungil laho tu utara, tu timur manang tu angka luat na asing mangeahi ngolu na dumenggan tahe. Nang ditaon loja, bungkuk tanggurung tahe ninna natuatua, manaon las ni ari, ditinggang udan asa dapotan ngolungolu na dumenggan. Dihalojahon jolma i do gabe pola sipata so diingot tingki laho mula ulaon, sudena asa dapotan ngolu na dumenggan. Songon i do nang halak Israel, ditaon do pardalanan saleleng 40 taon bungkas sian Misir laho mandapothon tano Kanaan: huta habaoran ni susu dohot situak ni loba i, di ulohon jala diiringiring Debata. Tung tangkas do pangiringon ni Debata di nasida, jala Debata do nanaeng mangalehon tano i di nasida asa marhasonangan nasida. Sian hatorangan na di ayat 10: tung tangkas do, ia huta i dohot saluhut isina silehonlehon ni Debata sambing do. Huta i, nunga marisihon huta angka na bolon dohot na denggan, angka na so pinungkanasida, tole bagas angka na gok dohot na denggan marragamragam, angka na so niisinasida dohot sumur angka na so hinalinasida, tole porlak anggur dohot hau Jetun angka na so sinuannasida, jala mangan nasida sian i pola bosuran. Saluhut tahe angka naringkot diparngoluan siapari, angka naringkot di ngolu ni bangsoNa diparade Debata. Molo mamereng i boi dohonon nunga lobi sian naringkot di parngoluon siapari, nunga dohot hamoraon (arta na suksuk) diparade Debata di nasida. Tarpatupa Debata do tahe mangalehon saluhutna i, ai Debata do nampunasa (pat. Poda 3:16). Sian on boi dohonon, “ndang sala mamora”.
2. Dapotan hasonangan sian Jahowa. Sai adong do jolma, mulai dung sorang tu portibion nunga mamora; ala nunga adong hian arta ni natorasna. Alai gumodang do jolma i, ingkon loja mula ulaon pasarisari ngoluna pola gabe so adong tingki laho mangulon. Dohot do ari minggu di pangke laho mula ulaon, ai didok rohana: molo so hinalojahon, sian dia harorona ? Alai nadeba, huhut do dipasahat dirina tu Debata, jala martangiang mangido asa dipasupasu ulaonna asa dapotan sian na hinalojahonna i. Diingot do tongtong hata “ora et labora”. Alai tangkas do taboto; Debata do mual ni pasupasu, jala Ibana do mangalehon saluhut angka pangomoan na hinalojahon ni hajolmaon i. Tangkas do i di halak Israel, sahat pe nasida di tano Kanaan jala taruli saluhut isi ni Kanaan silehonlehon ni Debata sambing do i. Masuhan nasida ma sada partingkian naimbaru: ndang pola halojahonon ni nasida mardalan di halongonan, pajongjong undungundung di pardalanan, mangalului aek paima udutan nasida muse mardalan. Mian nama nasida di sada huta, jala mangingani huta i, mangula porlak, adong sumur dohot angka naringkot tahe diparngoluan siapari nunga rade. Holan mengolah nama nasida, nunga neang sude; malua sian haberniton masa dipardalanan sian Misir i.
3. Jaga dirim Dipaingot Debata do bangso i di nalaho jaloon nasida hasonangan ni ngolu: Sai marjaga ma ho di dirim, asa unang dihalupahon roham Jahowa (terj. Ind: “Dan apabila engkau sudah makan dan menjadi kenyang, maka berhati-hatilah, supaya jangan engkau melupakan Tuhan.”). Olo do tutu ala naung jumpang na jinalahan jala boi marhasonagan gabe lupa tu namangalehon/ mual ni saluhutna i, ima Debata. Hape ianggo ditingki namangido sipangidoan i, songon i ma parsigulutonna tu Debata asa sahat nian nasinangkapan. Tarpatupa Debata do mangalehon manang aha pe na pinangido ni jolma i, ala Ibana do nampuna jala namarhuaso di sandok portibi on. Alai, olo dope marserep ni roha jolma i dung gok arta (singkop napinarsinta nirohana i) ? manang gabe ginjang do roha jala papulikpulik parsaoran mamereng rupa manang (membedakan orang berdasarkan status ekonomi)? Jala naumporsuk muse gabe manghalupahon Tuhan i, sai hira holan ala ni gogonta sandiri boi dapot saluhutna i? Deba, ala ni hamoraon (huaso) na di ibana gabe so mabiar be mida Debata. Jotjot arta/ huaso na adong i tarpangke gabe paporsukporsuk angka nagale, sai hira naeng mangurupi alai ujungna gabe merampok (isara mambungai hepeng dohot bunga natimbo, ujung na gabe borot ma napogos i). Hamoraon jotjot do mamboan tu dosa, lam muse molo nunga holong roha di arta i (pat. 1 Tim.6:10). Tabereng do masa nuaeng di bangsonta on, godang angka jolma i naung tarjorat tu namangulahon korupsi. Godang do halak mamora, alai lam martamba do nang napogos. Adong na bisuk mandok: “Kelaparan terjadi karena sebahagian orang makan terlalu banyak”. Boasa masa songon i ? Ala ndang mabiar namangulahon i tu Debata, jala ndang mangoloi Ibana. Hape didok Tuhan Jesus mangalusi sungkunsungkun ni soldadu i: “Unang ma susai, unang ma dobo hamu halak! Hasabamhon hamu ma gajimuna! (Luk.3:14)
4. Habiari jala Oloi Jahowa Tutu, ndang songon na jolo i be godang ni kesempatan na denggan dipartingkianta sinuaeng on. Najolo, dielekelek do halak asa olo gabe parkarejo di negara on. Nuaeng tarbalik, marsiadu halak asa gabe parkarejo ni negara on taradu manggadis tano maraek dohot tano mahiang. Ala ni maol ni parngoluon jala kesempatan na otik, marsiadu do jolma mambahen angka ulaon na parohon pangomoan. Dibagasan i ma tongtong, tarela jolma i mambahen angka ulaon nang gabe mangihuthon hata ni debata sileban manang songon dia pe tahe ulaon i: mangotootoi, manghorus hodok ni dongan, mangomo so sian dalan nasintong, mambuat ugasan ni dongan, dna. Na penting: dapotan ! Lam holom pingkiran marnida lomo niroha/ dalan ni Debata hinorhon ni panosak ni parngoluanon. Godang do halak mangomo tutu sian i, jala lumobi pangomoanna sian angka ulaon na denggan: jala idaon marsonangsonang do soada mara. Godang angka halak Kristen partigatiga mamangke “pelaris”, angka pejabat “mardatu”, pardalandalan mamangke “bajubaju partahanan”. Torop jolma i ndang mabiar be mangulahon hajahaton pasarisari ngolu siapari, ala ndang songon “daion lasiak” uhum ni Debata di ngolu on. Hape tangkas do didok Debata songon na diturpuk on: “Ai Debata parrimas do Jahowa, Debatam, di tongatongamu, asa unang marpiarpiar rimas ni Jahowa, Debatam, mida ho, gabe siaphononna ho maon sian sisik ni tano on.” (ay.15). Didok par-psalmen : Martua ma halak na so olo mangihuthon tahi ni parjahat ... sai patik ni Jahowa do lomo ni rohana, jala sai i do dipingkiri rohana arian dohot borngin. (1:1-2).
Andorang so ditompa Debata jolma i, jumolo do di tompa portibi on dohot nasa isina, dungi dipasahat ma i tu jolma i asa dirajai. Mandok, nunga diparade Debata na ringkot diparngoluon ni jolma. Di namangalului ngolungolu siapari ingkon rajumanta do panarihonon ni Debata di hita, haru pidong namartongatonga langit disarihon Debata. Alani i, unang pintor gotap rohanta molo tung pe so pintor songon na deba na boi marlobilobi. Didok di I Timotius 6:8 “Alai molo adong di hita sipanganon dohot parabiton, tahasabamhon ma i!” Adong do halak naringgas mula ulaon pola gabe lupa marparsaoran dohot Tuhan i. Pa padothu nasida diangka ulaonna gabe lupa manang ndang tarbahen tingki laho marsaor tu Debata. Umbahen didok Tuhan Jesus :(Mat.6:33). Na deba, tung marsigorgor marparsaoran dohot Debata gabe so mula ulaon. Di dok rohana, namarpasaoran dohot Tuhan on do diginjang ni sude. Gabe sude ariarina holan namartangiangi (beribadah) jala ndang olo mula ulaon. Pangalaho na sala do sisongon i. Molo nunga dapotan hita di ngolungolu siapari, boi gabe mamora, hata ni Debata mandok: “unang dihalupahon roham Jahowa, habiari jala oloion Debata”. Antong tabahen ma tongtong hata ni na di Psalmen 119 : 10-17 gabe tangiangta. Amen.
Diposting oleh Marluga di 23.58 Tidak ada komentar:
Diposting oleh Marluga di 23.57 Tidak ada komentar:
2 Musa 4 : 10 - 17
Disada buku nasinurat ni Max Lucado na berjudul "Temukan ‘Sweet Spot’ Anda" didok ibana, "unang pola holsohon hamu kehalian naso adong di hamu. Unang pola dihaliangi roham angka hagogoon na adong dihalak. Narumingkot, pahehe jala pabangkit ma halobian na adong di ho, laho mambahen nadumenggan bahen di Debata".
Di na jinou ni Debata si Musa laho suruonNa laho mamboan bungkas bangso Israel sian parhatobanan Mesir, ganggu do ibana jala ndang pos rohana atik pe Debata na marsuru. Ganggu rohana atik so porsea bangso i jala ndang manangihon ibana. Ganggu rohana manimbangi hadirionna naso boi gabe uluan (ay.10). Sai marsidalian do ibana asa unang ibana mangulahon parsuru ni Debata, jala dirajumi si Musa do na ummalo hahana si Aron sian ibana, gabe masidalian ibana mandok: Iale Tuhan, ua suru ma manang ise lomo ni roham! (ay14), mambahen tarrimas Debata.
Di nasai tongtong dipapisatpisat bangso Misir bangso Israel, asi do roha ni Debata jala di jou ma si Musa naeng bahenon ni Debata laho manguluhon bangso i haruar sian parhatobanan I (2 Musa 2:23-25, 3:10). Alai boha do alus ni si Musa ? Ise ma ahu pola, tung dapothononku raja Parao i, tung paruaronku halak Israel sian Misir? (2 Musa 3:11). Alai dipapos Debata do rohana na donganNa ibana jala nunga dipabotohon nanaeng siulaon dohot sidohononna (2 Musa 3:12-22). Alai sai tongtongtong ganggu roha ni si Musa jala sai maralus tu Debata (2 Musa 4:1). Nang pe songon i, sai tongtong dope denggan alus ni Debata patoguhon jala pahothon rohana marhite namambahen angka tanda (4:2-9). Alai sai tongtong do ganggu roha ni si Musa. Jala sian alus na i ditulahi do parsuru ni Debata na tu ibana. Boasa ? Sai dirajumi ibana na so tau (tidak mampu, tidak sanggup), jala minder (tidak percaya diri) : "Iale Tuhanku, ianggo ahu ndang jolma parhata ahu, nang olat ni nantuari, nang olat ni nantuarisada, nang olat ni dung mangkatai Ho dohot naposom, ai dokdok do pamanganku jala hallang dilangku." (10). Nang pe naung tarrimas Debata, sai tongtong do manganju Debata, jala dilehon do pangurupi di ibana laho manghatahon Hata ni Debata, i ma si Aron hahana i (4:14-16), gabe saut ma si Musa mamboan bangso i haruar sian tano parhatobanan i.
Adong do pigapiga na naeng si guruhononta sian si Musa i:
1. Di naung madabu si Musa sian parngoluon nasonang sian anak ni boru si Parao gabe sahalak parmahan mamabahen ibana gabe minder (tidak percaya diri). Kejatuhan Musa dari anak angkat putri Firaun menjadi seorang gembala membuat Musa minder. Namasa di parngoluon ni jolma angka haporsuhon (angka kegagalan) boi do mambahen jolma gabe minder (peristiwa kegagalan seseorang dapat mengubah orang yang percaya diri menjadi minder). Marpardomuan do i tu cara pandang/pola pikir mangadopi angka masalah.
2. Molo ta etong pandohan hata "ahu" (si Musa) di ayat 10, pola adong 4 hali di dok. Hata i patuduhon panghaholongi di diri na marlobian. On ma sada tudutudu ginjang ni roha. Molo lam timbo ego ni sasahalak mambahen ibana gabe ginjang roha manang minder. Pangalaho on mamboan jolma gabe egois: mementingkan diri sendiri jala mangarajumi ndang ringkot halak naasing. Boha do mangatasi i? Asal ma olo dipaimbaru Debata. Pilippi 2:3b-4 mandok : "alai sian toruk ni rohamuna be ma rajumi hamu donganmuna sumurung sian dirimuna! Unang ma na ringkot di hamu be matahon hamu, dohot ma na di dongan!. Paduahon: tabahen ma halak na asing rumingkot sian diri sandiri.
3. Di dok si Musa do naso malo ibana manghatai. Patuduhon na holan hagaleon/hahurangan do sai dipingkiri ibana. Ndang dipardulihon ibana halobian na adong di dirina. Manang dohot pandohan na asing, sai sisi negatip do diparrohahon. Maraleale ma pangalaho sisongon i dohot halak nasai mengkritik, holan mamereng angka na hurang. Di buku "How Full is Your Bucket?" na sinurat ni Tom Rath dohot Donald O. Clifton Ph.D dipatorang disi sada penelitian hurang lobi 30 taon tu 839 pasien di Klinik Mayo. sian penelitian i halak na optimis memiliki resiko yang lebih kecil untuk mengalami kematian dini. Di dok muse, selain memperpanjang usia, emosi positif dapat menyembuhkan rasa sakit, trauma, dan dalam waktu yang lebih cepat. Alani i, unang ma gabe halak na minder molo naeng ganjang umur!
4. Dibaen si Musa do Debata Parholong i gabe Tarrimas. Sikap mider boi do mambahen tarrimas Debata. Dosa do nian namambahen tarrimas Debata. Alani i pangalaho minder boi manait jolma i tu dosa. Boasa ? Nunga ditompa Debata jolma i tumiru Ibana (1 Musa 1:27). Molo minder jolma i hinorhon ni dosa do i (pat. Si Adam dohot si Hawa na martabuni, ala maila, tidak percaya diri, minder tu Debata, 1 Musa 3:8).
5. Ujung na boi do diboan si Musa bangso Israel haruar sian Misir mamolus Laut rara. Gabe boi halak na minder manguluhon bangso nabalga jala mamboan taripar mamolus Laut rara, ala: parjolo, Olo si Musa porsea jala satia (taat) tu Debata nang pe dimulana i minder ibana. Paduahon: olo si Musa mangalangkahon/mangulahon (bertindak) nang pe godang angka hagaleonna. On do kunci utama laho mangatasi keminderan. Alani i , tabolongkon ma sikap minder Ganup angka naporsea dijou Debata laho mangulahon misi sian Debata. Adong be do ulaon dipasahat Debata tu ganup jolma na tinompa Na i, alai ala naung madabu jolma i tu bagasan dosa mamabahen ndang sempurna be jolma i, gabe sega laho mangulahon panjouon i. sude do taruli tu panjouon haluaon, ai dihalomohon Debata do asa dapotan haluaon sandok manisia na tinompa-Na i, marparsaoran na denggan dohot Ibana. Tutu, adong do na tarjou tu ulaon na khusus marpardomuan tu sangkap haluan ni Debata songon na dibaritahon di Bibel i (mulai sian si Adam sahat tu Jesus Kristus, tu angka Sisean nang Paulus)
Sian sudut hajolmaon, marragam be sikap ni jolma i marpardomuan tu panjouon ni Debata:
- Adong do na tung porsea situtu na jinou ni Debata ibana jala mambahen i gabe visi ni ngoluna.
- Adong namarungkil di na jinou ni Debata ibana parsidohot mangulahon Parbarita Naulion i.
- Adong na sai lulu di panjouon ni Debata di ibana
- Adong na so parduli di panjoun ni Debata, jala sai lalap mangolu bahen di dirina sandiri.
"Ai songon piningkiranna di bagasan rohana, songon i do ibana tongon.." (Poda 23:7a)
Manusia akan menjadi seperti apa yang ia pikirkan tentang dirinya. Manang dohot pandohan na asing: bo tarihot jolma alani pingkiranna sandiri, jala pingkiran i boi do nadenggan manang na roa. Trauma na dialami jolma di masa lalu boi membentuk dohot mamabahen dampak tu ngoluna. Aha do bahenonta mambalos na denggan naung binahen ni Debata tu hita ? Na jinou jala sinuru ni Debata si Musa laho mangulahon sada ulaon nab alga na pinasahat tu ibana, andul do pangalusina mambahen jut roha jala tarrimas Debata: "Iale Tuhan, ua suru ma manang ise lomo ni roham!". Si Musa naung taruli godang asiasi jala pangurupion ni Debata saleleng di ngoluna manjua tu panjouon ni Debata laho paluahon bangsona i sian parhatobanan dohot pamisatmisat ni halak Misir. Disangkapi si Musa do pabalihon ulaon i sian dirina. Sai unang ma hita manulahi ulaon na pinasahat ni Debata tu hita, matua sai urupan jala pargogoion ni Debata do hita mangulahon i.
Di ari parpudion, godang jolma na mauas male di hatigoran ni Debata, jala ulaon ni angka naporsea do laho pasombuhon nasida marhita ulaon panghobasionta "Manang ise na manongsong pinggolna maradophon angguk ni na parir, joujou nang ibana sogot, hape ndang adong na mangalusi." (Poda 21:13).
Sibonsiri ni panjouon ni Debata tu si Musa, ima ala haporsuhon ni bangso ni Debata di Misir. Dung i ninna Jahowa ma: Nunga tangkas huida pardangolan ni bangsongku na di tano Misir i, jala nunga hutangihon angguhangguknasida i maradophon angka na pasosaksosak nasida; ai nunga huboto parniahapannasida i. (2 Musa 3:7). Tartaban do bangso Israel di Misir, dipaporsukporsuk. Ndang adong tarbahen nasida so holan joujou tu Debata. Mauliate ma di Tuhanta na so olo manutup sipareonNa di joujou dohot tangiangta.
Diboto si Musa do ulaon si ulaonna i, alai dirimpu do holan ala ni habisuhon dohot gogona sandiri ibana laho mangadopi raja Parao. Nian nunga dipapos Debata rohana:, tu tano inganan ni halak Kanaan dohot Het i dohot Amori dohot Perisi dohot Hevi dohot Jebusi. (2 Musa 3:8). Debata sandiri ro laho mangurupi hita diangka hamaolon na atadopi. Sai tongtong do dihaholongi Debata hita, nang pe sipata gale haporseaonta i: (Rom 5:8).
Dijou Debata do hita laho manghobasi Ibana marhita na mangulahon lomo ni rohaNa i. Di jou hita asa rap dohot Ibana magulahon naung sinangkapanNai bahen di portibion, nang marhite mangajari dakdanak (Singkola Minggu), ulaon asiasi, marbarita Nauli, dohot marhite angka ulaon panghobasion naasing. Molo songgop hagangguon dohot losok ni roha, sai luluan do alasan unang niulahon songon si Musa i. Alai di dok Debata do "Ai jadijadianna do hita, angka na tinompa di bagasan Kristus Jesus, asa marulaon na denggan hita; ai angka i do dipature Debata hian, asa taparangehon i." (Epesus 2:10). Boto hamu ma: ndang halak na boi di lului Tuhan i laho pangkeonNa, alai halak na olo do. Sian Debata do nasa hagogoon, hatauon dohot parbinotoan. Amin.
Diposting oleh Marluga di 23.56 Tidak ada komentar:
Lagu Batak Hodo Rajakku Oh….. Tuhan, molo tung na lilu pe au Tong-tong ma ahu taiti tu dalan mi Tong-tong ma ahu ramoti dinasa langkaki ...
Hesekiel 34 : 11 – 19
Patujolo Ulaon ha-Parmahan-on nunga sada ulaon na somal di baritahon di Padan Narobi. Di Panguhum 20:16 “ Sian saluhut halak na torop i, ado...
Mateus 21 : 14 – 22
Patujolo: Adong dua pangalaho namasa dipatuduhon di turpuk on, parjolo : pangalaho ni angka namapitung dohot nalumpuon andul tu pangalaho ni...
Arga do Ho di Debata I. Patujolo: Torop halak mangarajumi naso mararga ngoluna ala ni hapogoson, hagaleon, naso mardihadiha, laos gabe...
Lukas 24 : 36 – 45
Patujolo: ...
Jesaya 52:13 – 53:12
Markus 12:41 – 44
Minum Arang: Sehat dan Awet Muda Selasa, 25 Januari 2011 - 15:04 wib (jurnalbesuki.com) - Masih ingat era 1980...
Unang Halupahon Jahowa I. Patujolo: ...
Johannes 16 : 6 – 20
Patujolo: Tung dokdok panghilaan ni Jesus tarlumobi marningot angka sisean di nalaho marsirang-Na ma nasida sian pardagingon. Tujoloan ni ar...
Saya adalah seorang Pendeta di Huria Kristen Indonesia (HKI), telah menikah dengan Istri saya bernama Pdt. TR. br. Sinaga, S.Th. Telah dikarunia 5 orang anak; 4 perempuan dan 1 Laki-laki. Saat ini bersama istri ditugaskan melayani jemaat di HKI Resort Sibolga.
“Ndang ro Ahu mangarumpakkon; na pajongjongkon do Ahu!” (Mat 5:17b)rturan holan asalma dipadalan, ndang be didalanhon Alana dihaporseai peraturan ini polru di Ibana laho mengarahon Iulu na denggan doshon sangkap ni Debata. Muse marhite hata i, uang ma hita dalanhon peraturan i, holan asalma taat, alai sian roha na ias. Muse uAlana ndang sesuai dohot sangkap ni rohana.
Si Marbun Tekap – Amani Partogi
← Jou-jou do ahu
Si Marbun Tekap
Posted on 11 Juli, 2011 by Hendry Lumban Gaol
Alai suhutan dihita ma jo on, iban na so ise do hamu asa hupaboa, ai holan tu hamu do husuhuthonon. Namartaringot do rupani di pargulmiton ni ngolu ni halak hita di huta naribur, Jakarta on. Ra, jotjot to tabege pandohan ima, PAR. Ala hurang denggan do molo dijouhon goar sidanak dihita halak batak rupani, gabe ditambai dongan ma muse songon identitas tu halak nanidokna i.
Ai molo holan marga do didok, iasara si Marbun, Situmorang, Silaban, ra olo do disada inganan manang parkarejoan, godang na samarga. Ido alana gabe adongma namargoar Si Marbun Par-Kebun Jeruk, lapatanna si Marbun na maringan di huta Kebun Jeruk. Adong muse dope na geokna, tarbarita do ibana si Marbun Narkoba, datung ala na narkobaon. Habalikanna, begu ni narkoba do ibana, ala polisi bagian narkoba. Ai molo holan si Marbun Polisi do, ba godang do Marga Marbun polisi. Jei holan ro appara on, tor hambur do sude angka parnarkoba i.
Dihutanami, di Pakkat, umbotoan do loloan di goar si Meha Namatua sian Amani Mangisi,–bapatuaku do on–, alana di parkarejoanna adong dua marga Meha, sada antar na poso pamatang na, jala bapatuaon nunga tumua. Imajo tusi!.
Dungi, jotjot binege muse, si Marbun par-Pondok Indah. Molo diarisan, sai dipaima do bayon. “Ai jolo ro ma jo dah, si Marbun Par-Pondok Indah, asa ta pungka ulaonta” ninna nadeba. Hape molo si Marbun par Cikarang do manang si Marbun par-PuloGebang, tor didok dongan do “mandapoti ma nasida, marsipanganon ma hita”, ninna.
Di hami angka supir, tarbarita do si Marbun Par Pe Pe De, ia so i si Marbun TAIMER,–timer ima na manjalo karsis ni bus di terminal–. Jei adong do muse si Marbun Togel, dang haru binoto ala niaha didok songoni.
Molo didok halak si Marbun De Pe Er ninna, nga sude umboto i, na oppuJatikkos ma halakna. Agiape holan alani Pe A We –pergantian antar waktu- do ibana gabe dapot anggota dewan, satonga taon nai, tarbarita do tu desa na ualu na si Marbun De Pe Er do ibana. Ai boasa pola songoni tarbaritana?, huroa hatiha diojakhon ibana manggantihon donganna naung jumolo lao tu haroburan i, dihara do saluhut dongan tubuna, sian si Marbun Togel, si Marbun Narkoba, si Marbun Timer, Si Marbun Pengacara, si Marbun par-Pondok Indah, Si Marbun Hakim, Si Marbun Par-PuloGebang nang si par Pe Pe De.
Hea dibege hamu si Marbun Parjagal Biang?, nang pe nunga gabe tokke boras jala anggota dewan natua-tua on, alai anggo goar si Marbun par-Jagal Biang, sai tarbarita do. Najolo ninna, dihuta i adong do dua marga Marbun, sada ma ibana, jala ulaonna martiga-tiga jagal biang. Alani haserepon, nang hanunutan ni na mulaulaon gabe manjadi ma niula ni tanganna, sian namarjagal biang, gabe boi margorosis sembako, ujungna gabe sahat tu na tokke na bolon, nang gabe anggota dewan. Alai anggo goar i, dang boi be maruba sian si Marbun Parjagal Biang, gabe si Marbun De Pe Er. Mardomu dang boi dua si Marbun De Pe Er, ai nunga jumolo OppuJatikkos dapotan goar i.
Tar sar do goar ni ibana si Marbun Tekap. Najolo, tingki tarbarita jala sihabiaran dope ABRI, godang do halak marpahean songon ABRI jala mamangke pahean na suman tu tentara. Ia bayon, adong hasurunganna, pamatangna todas, na timbo na bolon, jala obutna sai songon ABRI ma potonganna, ido gabe digoar halak ibana si Marbun Tekap.
Diboto hamu do tahe lapatan ni Tekap?. Ai aupe so huboto!.
Akkahitir do tot ni jolma molo nunga maralo tu si Marbun Tekap on. Molo sahali dope pajumpa, ba dang lao roha naso tekap ibana. Pangkasan ni obut, cepak –istila saonari–, jala paheanna sai dipillit do, ia so safari na birong, na cokalat.
Marganti do partingkian, diari naparpudion datung haru godang be jolma pasuman-sumanton tentara. Jala, nunga godang ni ida na di tangkup halak na olo pasumn-sumanton tentara i. Songoi ma nang si Marbun Tekap, nang pe goarna sai tarsar dope si Marbun Tekap alai anggo pahean nang obutna nunga tung asing be.
Pajuppa ma dohot amaniTuason, donganna saparmeaman najolo. Sampulu lima taon ma dang pajumpa, ra godang do naung maruba sian nasida be. Dungi marnonang ma nasida disada lapo, pasombu sihol, dinamarale-lae. “Las roha mida ho lae, Marbun Tekap, alai adong songon na asing, gaya ni pahean nang simanjujung i, dang suman be tekap” ninna amaniTuason
“Unang sai jou be, Marbun Tekap” ninna jempek mangalusi
“Boasa lae?, ai ido nabinoto goar muna, jala di hatuahon hamu do huida, manjadi angka naniula ni tanganmuna”
“Olo ma dah, najolo namai”
“Na bohado huroa?”
“Ah, nga marputor be portibi on, nga di toru be sorha ni padatii” ninna
“Ai singon na porngis do huida” ninna amaniTuason
“Imadah, najolo memang si Marbun Tekap do iba, alai saonari nunga mago be KAP na i” ninna mangalusi.
8 thoughts on “Si Marbun Tekap”
14 Juli, 2011 pukul 1:39 pm\t Balas
Ai gabe songon na dalle do pangujungi nai bah…. hape somalna akka na tabo do parujungan, ibban na didok: “Sai sumurung do na parpudi”…
Hape on ……. ah dak kuboto bei…
15 Juli, 2011 pukul 9:38 am\t Balas
Gabe songon na gait ateh amang boru. Asa adong do campur sari ni gaya penulisan i, jala asa marragam tulisan i hahahahahha
14 Juli, 2011 pukul 4:41 pm\t Balas
Sattabi Lae, di hutanami adong do na digoari si Marbunteleng, dang huboto alani aha digoari songoni. Sandok…marbunteleng ma!
15 Juli, 2011 pukul 9:39 am\t Balas
atik na teleng-teleng do mardalan…hahahhah olo songoni alani gok ni raru i, gabe teleng-teleng mardalan….
Ama Theodorus Sim' kalit
14 Juli, 2011 pukul 6:19 pm\t Balas
sai godang do baritam ampara bah, torus ma ate,asa adong dongan halilian di tingki loja mula ulaon hita , horas jala mauliate.
20 Juli, 2011 pukul 5:04 pm\t Balas
5 Oktober, 2011 pukul 2:25 pm\t Balas
Di kampungta adong do muse namargoar ucok Teleng tai nada huboto sanga aha so didok halak songon i , dungi muse amang ni ibana didok halak muse si kotuk tai sanga ahape kotukon nada muse binoto . jadi si Teleng ima amang nia namargoar si Kotuk . tai dung simbur magodang ma pamatang ni si Teleng jadi ia doma dibaen halak namargoar Si Kotuk. jadi diturunkon juo do goar i
5 Oktober, 2011 pukul 8:02 pm\t Balas
Kawkawkakwkakw…si Ucok TE-Leng,…..nga mago be ipar LENG na i, tinggal TE nama hahahahah namalo ma ipar i markeccet…‘uju marguru unang marnapuran’‘Ale angkang Nai Haposan, ai boi dope dipajojor ho nataguruhon nantoari sada?’.
‘’, ninna.
‘Ah, ianggo apala na di minggu nasalpu do, au pe nunga boi’, ninna Ompu Sohagohan.
‘Antong dok ma jolo inong’
‘Ah tung nararat do hamu namarguru i. Apala tangkas do binoto, jumolo dope HKBP sian HKI??..’
SIRINGKOT-RINGKOT | READ 2513x
Home » Acaraadat
Beberapa ketentuan perkawinan dalam budaya batak (dahulu)
Add Comment Acaraadat, Adat Perkawinan, Perkawinan
Inilah beberapa ketentuan perkawinan dalam budaya batak (dahulu)
Kedua pengantin harus sudah dewasa secara fisik (tang pamatang)) atau badan dewasa dan sudah besar (nunga balga). Bagi yang sudah Kristen di lihat tanggal lahirnya yang dicatat di Gereja
Jika telah ditunangkan sejak masih anak-anak, perkawinan tidak bisa dilakukan sampai kedua anak tersebut sudah dewasa sesuai point 1 diatas.
Perkawinan antara gadis muda dan pria setengah baya tidak boleh dilangsungkan sampai gadis tersebut mengalami/mendapat haid beberapa kali dan tandanya si pria sudah dewasa adalah jika giginya sudah di pangur/diratakan ( manghihir)
Jika salah satu dari pasangan menyandang cacat fisik yang bisa mencegah hubungan seksual secara normal dan hal itu ketahuan sebelum perkawinan maka perkawinan dapat dibatalkan.
Untuk pasangan yang melangkahi abang atau kakak (kawin lebih dulu) maka harus mendapat persetujuan dulu dari abang atau kakak yang dilangkahi itu.
ULAON PANGOLIHON ANAK/PAMULIHON BORU DIBAGASAN ADAT TOBA
Acaraadat, Adat Perkawinan, Perkawinan, Unjuk/ Perkawinan
NASOMAL DI ULAHON DI PANGARANTOAN
Oleh : Ir. Roland Hutajulu:
1. Patua hata (marhori hori dingding)
3. Martumpol + Marhata sinamot
4. Martonggo /Marria Raja
5. Marunjuk / Pesta unjuk
I. PATUA HATA ( MARHORI‑‑tangga) naimbaru, ianggo    domu‑domu) laho manghatai taringot tu balgani sinamot na naeng pasahaton ni paranak tu parboru (hira‑hira songon na mandas-dasi ma goarna). Dung hira‑hira adong hadomuan (kesepakatan sementara) ipe asa borhat pihak paranak mandapothon  ‑miak, alai cukup  paranak tu bagas ni parboru i ma na. nidokna patua hata manang marhori‑  taruhon jual.  sinamot.  unang didok ndang parbinoto nasida taringot tu rencana ulaon i di ari na naeng ro on.
Panghataion dison secara garis besar tarsongon on ma na binereng di Pangarantoan on:imbaru nasida.
b. Pahantushon hata ni domu‑domu taringot tu balga ni sinamot na naeng pasahaton ni paranak tu parboru.
c. Dialaman ni ise ulaon unjuk ( dialap jual manang di taruhon jual )
d. Piga lembar ulos pasahaton ni parboru tu pihak paranak
e. Andigan martumpol, sekaligus mai di taringoti tu na marhata sinamot.
III. MARTUMPOL DOHOT MARHATA SINAMOT‑pasu parbagason ‑tinghon huria (gereja) ima di parmingguon na mangihut. Di Huria Kristen   sinamot.
Jadwal martumpol di patupa do i sada manang dua minggu andorang so manjalo pasu‑pasu di gereja. Dung sidung martumpol diting‑tinghon huria i mai di parmingguon na mangihut dua hali marturut-­turut (ting‑ting parjolo dohot ting‑ting  luar kota manang ala ni partimbangan na asing.
Lapatan ni diting‑tinghon di huria (gereja), ima songon boa‑
Ia ulaon martumpol on ulaon huria do i ndang termasuk on ulaon adat     Na nidokna suhi ni ampang na opat ima :
a. Pamarai. ima haha manang anggi ni parboru i.
b. Sijalo bara/simolohon ima iboto ni boru muli
c. Namboru manang pariban ni boru muli.(upa parorot)
d. ‑‑tua ndang boi be munggil‑unggil. Molo    manjalo singirna.‑hula i sada manang dua ripe sian paranak songon i nang sian parboru (hula‑hula. tangkas / nasolhot).
Fungsi ni hula‑
Bona tulang, tulang rorobot, hula‑‑3 ripe dongan sahuta sian nadua bola pihak.
Partording‑tua (hira songon ‑hula nami (didok ma marga ni hula‑hula i). Dison ro do hami mar natampak na ‑      uduti ma muse tu na marbagi jambar.
Tar songon on ma parbagian ni parjambaran (songon usul dope on)
Jambar tu paranak :
‑ Sambola na marngingi hambirang.
‑ Satonga osang
‑ Dua soit
‑ Satonga rusuk (Panamboli)
Jambar tu parboru:
- Sambola na marngingi siamun
- Satonga osang
- Dua soit
- Satonga. Rusuk (Somba-somba)
- Ihur ‑ Catatan : molo marhata sinamot ndang dope didok jambar na gok (lengkap)Tar songon on ma partording ni na masi sisean, molo di Parserahan on.
Manghatai ma hita amang boru‑iring hita ‑tio, sai pamurnas mai tu daging, saudara tu bohi, sipaneang holi‑holi mai jala sipasindak panaili.
Didok hata ni natua‑tua Raja ni boru :
Sai jolo ni nangnang do, asa ni nungnung, s  ‑ Na, namangiring‑iring hita saluhutna ro tu bagas ‑sungkun ni Raja i.
Ima tutu Raja nami, gabe ma hita angkup ni na horas, pasu‑ i tutu tu daging saudara tu bohi, sipasindak panaili ma i sipaneang holi‑holi di hita on sasude na.
Asa songon hata ni natua‑tua ma dohonon,
Sititi ma sigompa, Hodong bahen lais ni ruma
Otik so sadia pe nahupatupa hami i, Sai dipasu-pasu Tuhan ta mai di hitaon saluhutna.
Raja nami, ia sintuhu ni sipanganon na hupatupa hami i        piga‑natua‑tua namandok
Balga ninna anak pangolihononhon, Balga ninna boru pahutaon ‑     ‑tua ma dohonon nami :
Nunga pitu lili nami Paualu jugian nami, Nunga uli nipinami ala nunga ro hamu manggohi hajut nami. Ai tangkas do huboto hami,
Pat ni gaja do tu pat ni hora,
Anak ni raja do hamu, pahompu ni namora
Alani i didok rohakku, ndang tuktuhon be batu, dakdahan simbora
Ndang tuturan datu, ajaran na marroha.
Ai tung namalo do hamu, jala sigodang boto-botoan   tong nalaho pasingkolahon nanaeng hela muna on.
Ndang tardanggur be na gantung di dolok ni Sipakpahi
Ndang haingotan be angka na dung, songon bongka siapari.
Jadi pangidoan dohot elek‑elek nami tu hamu Raja nami tung ringgit sitio soara i ma sipasahaton nami tu hamu. Jala molo tung  hami sian hula-hula nami.
Parsinabung (diarahon ma bohina tu dongan tubu, boru dst)‑parjolo; ia ulaon nanaeng ro on ba taruhon jual ma, di hita ma bolahan amak
Hata on parjolo ma hupasahat hami tu hita na mardongan tubu.
Dongan tubu (ni paranak)
Di hamu parsinabung nami.
Tangkas do hupaihut‑ihut hami aha na pinasahat muna tu hami. Na manggogohon nama hami nuaeng di pangidoanta tu hula- sinamot ni boru ni Raja i. Botima.
Parsinabung (Nuaeng hupasahat ma tu hamu, boru, bere dohot ibebere)
Boru / Bere/ibebere ( ni paranak)
Mauliate ma di hula‑ nadohot do hami mangelek‑elek hula‑hula ni hula‑hula nami naung di tariashon hamu nangkin. Sipanolopi ma hami di angkasangkap nauli dohot na denggan sian hula‑hula nami. Botima.
Parsinabung (Hupasahat ma muse tu hamu dongan sahuta) Rajai, Botima.
Parsinabung (Nuaeng hupasahat ma muse tu hamu hula-hula nami, ajari jala tambor-tambori hamu hami)
Hula‑ muna, ima ulahon hamu, alana adong do hatani natua-tua namandok:
Ndada ala ni godangna, umbahen na nieahan
Ndada ala ni otikna umbahen na ni tinggalhon
Sai sahat ma panggabean, sahat parhorasan di hita on saluhutna. Botima.   Parsinabung ni Parboru, unang adong na mulak-ulak tu bona muse.
Parsinabung Parboru :‑‑ ta tu pamoruonta.
Parjolo hupasahat hami tu dongan tubu.
Dongan tubu ( ni parboru)
Nunga tangkas hupaihut‑Parsinabung (hupasahat hami ma muse tu boru, bere, ibebere)
Boru (ni parboru)
Parjolo ma hupasahat hami hamuliateon ni roha nami di hamu Raja ni hula‑hula nami naung pasahathon panghataion on tu hami pamoruon muna dohot horong bere muna.
Ia taringot tu elek‑elek ni pariban nami di sinamot nanaeng sipasahaton nasida tu hamu Raja ni hula‑Parsinabung (hupasahat hami ma muse tu hamu raja ni dongan sahuta)
Dongan sahuta (ni parboru)‑oloan jala masipaune‑unean taringot tu sinamot ni borun ta. Ianggo hami dongan sahuta, sipanolopi na uli na denggan ma. Songon hata ni natua‑tua, dohonon nami do
Aek godang, tu aek laut
Dos ni roha, sibaen na saut.
Parsinabung (nuaeng hupasahat hami ma muse tu hamu raja ni bhula-hula nami)
Hula ‑ hula ( ni parboru)
‑tua na mandok,
Balintang ma pagabe, Tumundalhon sitadoan
Ari muna ma gabe, Ai nunga denggan hamu hubege hami masipaolo‑oloan.
Amporik marlipik, onggung marbabang
Gabe do parsinamot na otik, gabe do nang parsinamot na godang. Botima‑hula nami taringot tu pangidoan muna na sahali mangelekhon hamu di sinamot ni boru nami.
Alai porlu do hatahonon nami nadibagasan roha nami tu hamu, songon hata ni natua-tua namandok :
Ia marasar ma aili, sai ditarui bulung singkoru
Naeng ma sihar ma panaili, laho manjalo tuhor ni boru
Ndang pola be ra dohonon
Antong hatahon hamu ma manang na sadia poasahatonmuna sinamot ni boru nami i.
Parsinabung Paranak :
Mauliate ma Raja nami.
Tung tangkas do huantusi hami na dibagasan roha munai, alai Raja nami songon hata ni natua-tua nang dohonon nami:
Sai tuginjang ninna porda, sai tu toru parbar-baran
Sai naeng do nian di didok roha hatop mamora, alai hapogoson dope didok sibaran.
Dipangidoan muna i, tangkas do huantusi hami, songon hata ni natua-tua namandok
Ni durung ma situma, laos dapot pora-pora
molo buas do tu hula-hula, pintor hatop do iba mamora
Alai Raja nami, songon hata ni natua-tua na mandok;
Sai ni luluan do tandok, alai na dapot parindahanan
Tolap do pamangan mandok raja nami, alai ndang tolap jamaon ni tangan.
Molo tung songon dia pe Raja nami natolap hami godang ni sinamot sipasahaton nami, uli ma roha ni hamu raja ni hula-hula nami.
Jadi pasahaton nami ma sinamot ni boru ni Raja i Rp ............. , rambu pinudun mai Raja nami, jala si rambe manis.
Naung disima talina, jala disi dohot rompuna
Naung disima daina, disi dohot holpuna.
Botima Raja nami.
Hamu Raja ni pamoruon nami, didok hamu sinamot Rp, ............. rambu pinudun, sirambe manis. Adong do hata ni natua-tua namandok; marmutik ma simarlasuma mardompakkon mata ni ari
Molo tung marhusor dope roha muna, manambai otik nari.
Raja nami, hata ni natua-tua do mandok ; Ni dapot ma assosoit, tongon di tombara
Sotung ma didok hamu hami namangkolit Raja nami, da silehonon do na soada. i alusan muna. ate Raja ni pamoruon nami.
Pos ma roha ni Raja i, ianggo todoan / panandaion tu suhi ni ampang na opat tangkas do i alusa‑tua na mandok
Lata pe na lata, duhut‑duhut do si but-but on
Hata ni Raja pinaraja, Raja ni hasuhuton do si sungkunon
Jadi ontta i. Nian tung godang do hupangido hami, alai tung songon i dope huroha na tarpatupa ni pamoruon ta. Ia sinamot ni borutta nanaeng sipasahaton nasida tu hita godang na Rp... rambu pinudun, sirambe manis.
On pe panghataion on hupasahat hami ma tu hamu suhut nami.
Hasuhuton ( ni parboru )
Di hamu Raja parsinabung nami.
Nunga tung loja hamu tutu mangelek‑elek Raja ni pamoruonta, didok nasida holan i nama natarpatupa nasida. Onpe di hamu parsinabung nami gabehon hamu ma i.
Hamu Raja ni pamoruon nami.
Ba nunga uli roha nami manjalo na nidok muna i. Sai gabe ma hita jala horas. On bohi ) ni sinamot tu Raja ni hula‑ Dungi dietong Raja parhata i mai.
Nunga di Pasahat hamu patujolo ni sinamot ni boru nami, godangna Rp......., jala panggohi ni sinamot Rp..... pasahoton muna mai di mata ni ulaon on. Dipasahat raja parhata ma bohi ni sinamot i tu suhut parboru.
Di hamu suhut nami, nunga di pasahat pamoruonta bohi ni sinamot ni borunta Rp...
songon hata ni natua-tua namandok;
Tonggi ma ninna sibahut, tabo ninna pora-pora
Molo dung las roha ni suhut, ba las ma nang roha ni angka raja.
(dipasahatma parsinabung ma tu inang ni boru muli)i annon di mata ni ulaon on.
Mauliate ma di hamu raja ni hula‑
Nunga dipasahat hamu patujolo (bohi ) ni sinarnot. Nuaeng pe atik adong na naeng sipangidoon muna.
Mauliate ma di hamu raja ni hula‑hula nami.
...... lembar ma. Didok ma godang (jumlah ) ni ulos i. Uli ma roha muna manjalosa.
Gabe jala horas Raja nami. Mauliate ma di hamu.
Dung sidung masisisean.‑hori dingding, manang di tingki namarhusip ima taringot tu :
Tintin marangkup tu tulang ni pangoli. Sadia godang na naeng pasahathon ni nasida (sadia sian paranak sadia sian parboru i). Alai sipata holan na dua hasuhuton do namangkatai taringot di si.
Pinggan panganan tu parboru dohot ulos‑ulos tu paranak.
Godang ni undangan ni paranak dohot parboru.
Mambuhul ari (tingki) dohot manontuhon inganan (Gareja) manjalo pasu‑i taringot tu parbagian ni jambar disi, alai di tingki na marhata sinamot i mai. dipahantus ( hira songon jambar mangihut ma diulahon ) Catatan : msebelum mangan, songontunjuk hian pasahat jambar tu parboru dohot dengke tu paranak, lapatanna ndang adong be acara tersendiri pasahat tudu-tudu ni sipanganon dohot pasahat dengke.
Molo tung boi disepakati ma di namarhata sinamoti angka panandaion namargollit, songoni nang total/jumlahi nang ulos-ulos tu paranak ditetaphon ma jumlahna misalna 100 Amplop, di li.
IV. MARTONGGO / MARRIA RAJA
Martonggo/marria Raja ima ulaon laho manghatai taringot tu panghobasion na berbubungan tu pesta unjuk. Na mandohoti ulaon i ima: dongan tubu, boru/bere dohot dongan sahuta. Di Bona Pasogit khusus na di Laguboti ulaon on di goari maon rapot adat.
Hula‑hula dohot tulang ndang dohot di ulaon martonggo/marria Raja. Di Bona Pasogit boi dohonon ndang adong dope gedung khusus inganan par pestaon, songon i nang catering na mangalompa sipanganon. Inganan parpestaon somalna dijolo ni jabu ni hasuhuton i do i di bahen. Siala ni i di papungu hasuhuton do dongan tubu, boru/bere, dongan sahuta dohot dongan saulaon laho manghatai taringot tu panghobasion di ulaon unjuk na naeng ulahonon ni nasida, alana halak i do mangkarejoi (manghobasi) sude taringot tu pardalan ni ulaon i umpama; ise petugas na laho paradehon amak, tenda, perlengkapan pesta, pasahathon undangan mamotong pinahan, mangalompa, sahat tu na parateatehon si panganon di ulaon unjuk i.
Alai ianggo di parserahan, gedung parpestaon nunga adong lengkap dohot kursi meja, piring, gelas, alat‑alat pesta, songoni nang catering na mangalompa sipanganon.
Hasuhuton holan na mamesan gedung dohot catering nama. Ndang loja be dongan tubu, boru/bere dohot dongan sahuta laho mangulahon i. Sasintong na ndang pola be nian godang si hataan di na martonggo /marria Raja alai nangpe songoni tong do dipatupa ulaon martonggo/marria raja. Mardomu tusi sigokhonon di ulaon martonggo /marria Raja ndang pola godang be, cukupma hira‑hira 10 tu 15 ripe.
Di PARSERAHAN ON ala situasi dohot kondisi ndang sai sanga naginokhon i mangan di bagas na be. Ala kesibukan sipata sian parkarejoan na ma ro nasida tu bagas ni hasuhuton i, alani i di patupa hasuhuton do marsipanganon alai ndang pola maneat pinahan lobu lengkap dohot na margoarna, cukup ma di bahen jagal rambingan Molo tung pe di patupa suhut pinahan lobu, ndang pola dibahen na margoar na. Dung sidung marsipanganon sahat ma tu pangkataion/taringot tu pangkobasion pesta.
Alai nunga godangan napatupahon martonggo raja/marria raja dung sidung marhata sinamot, jadi boi ma langsung dipatupa pangkataion marria raja di bagas ni parboru dung borhat pihak paranak tu bagas ni paranak laho patupahon tonggo raja.
Na porlu sihataan disi ima taringot tu :
Songon, usul, ia ulaon martonggo/marria Raja ndang pola sai ingkon dung sidung marhata sinamot dibahen, alai bo i do di patupa di ari na asing, unang paloja hu nasida.
Digoari martonggo raja, molo di nasida do ulaon unjuk (bolahan amak), Digoari marria raja molo ndang di nasida ulaon unjuk.
V. MARUNJUK ( PESTA UNJUK)
Nahinan di Bona Pasogit tarlobi di LAGUBOTI ndang masa marsibuha‑buhai. Holan pangoli dohot pandongani na do mangalap boru muli, ndang hea pola dohot natoras ni pangoli, di Gereja do nasida paintehon. Alai ianggo nuaeng di Bona Pasogit nunga dohot natoras ni pangoli dohot na marhaha‑maranggi mandongani pangoli mangalap boru muli. Alai nang pe songon i tong do ndang adong acara marsibuha‑buhai. Lapatanna pihak paranak ndang adong mamboan sipanganon na marmiak‑miak.
Rombongan ni paranak na so dohot mangalap boru muli dohot rombongan ni parboru songoni nang angka tutur na asing sian kedua belah pihak langsung do i tu Gereja.
Molo huta ni paranak dohot huta ni parboru dao be, umpamana paranak di Laguboti, parboru di Siantar, somalna andorang so tu Gereja rombongan ni parboru i jolo serapan do di huta ni paranak, jala paranak ido na paradehon i.
Alai di PARSERAHAN ON nang pe diparanak ulaon, sai di pamasa do ulaon marsibuha‑buhai. Paranak mamboan na marmiak‑miak lengkap dohot na margoarna, jala parboru pe tong do paradehon dengke sitio‑tio, dohot sipanganon na asing manambai sipanganon nabinoan ni paranak i.
Andorang so marsipanganon, jolo di pasahat paranak do tudu-­tudu ni sipanganon i tu parboru, dungi dipasahat parboru ma muse dengke sitio‑tio tu paranak. Dung sidung marsipanganon rap borhat ma tu Gereja dung jolo martangiang na ni uluhon ni sahalak sian hula‑hula. Lapatanna : ndang adong dope sihataan manang si ulahononhon taringot tu adat disi.
Molo pinarate-atehon, mansai repot do nian namarsibuha-buhai on, lumobi paranak laho paradehon sipanganon, songoni nang parboru paradehon dengke. Alai molo boi do di atur denggan laos dipasada tu parcatering sipatupaon marsibuha-buhai denggan doi dilaksanahon, ai songon mamuhai partuturon ma nadua bola pihak, jala di tingki napasahat dengke pihak parboru, laos disi ma ojak marguru tu paradaton status ni pengantin, asa hot parsaripeon nasida.
Angka naro tu namarsibuha-buhai, unang pola pagodang hu, asa unang pola leleng proses ni parmanganon, alana porlu persiapan tu Gareja.
Sude angka tutur ni paranak dohot parboru na asing, nanaeng mandohoti acara pamasu‑i‑nasuon i langsung ma nasida tu Gereja.
Ia partording ni ulaon sibuha-buhai hira-hira songon on ma:
Dipasahat pihak paranak ma tudu-tudu ni sipanganon sibuha-buhai :
Di hamu raja ni hula-hula nami, nuaeng rodo hami pamoruon muna, pasahathon las ni roha nami, ima sipanganon na tabo.
Tangan do tutu marsomba, dohot soara mar huhuasi, di sipanganon na otik so sadia na
Songon hata ni natua-tua ma dohonon ku;
Bulung ni dap-dap ma langkop, molo tung songon on dope na tarpatupa hami, ba ima ta par hajop.
Asa sititi ma, si gompa, golang-golang ma pangarahutna
Otik sosadia pe na hupatupa hamion, sai godang ma pinasuna. Botima
Dung sidung dipasahat paranak tudu-tudu ni sipanganon sibuha-buhai, dipasahat pihak parboru ma muse dengke :didongani Tuhan Debata ma hita tong-tong, ala nunga sada tahi hita laho pataruhon boru nami nagabe parumaen mu, dohot anak muna na gabe hela nami tu bagas joro ni Tuhan namartudenggan, sahat nang angka nauli di ulaonta ditingkion, songon hata ni umpasa ma dohononku, sahat-sahat ni solu, sai sahatma tu bontean; sahat ma ulaonta sadarion huhut dipasu-pasu Tuhan, sahat tu parhorasan, sahat tu panggabean, botima.
Dilanjuthon ma tu namar sipanganon.
Nangpe adong tudu-tudu ni sipanganon, ndang termasuk jambar sibagion dope i, alai molo tungpe dibagi, ndang pola digorahon, langsung ma dipasahat, hombar tu horong na ro ditingki i.
Acara na berikutna, ima martangiang laho borhat tu gareja
5.1 PAMASU ‑ MASUON
Andorang so acara pamasu‑masuon, somalna jolo dibahen do acara cacatan sipil (oleh petugas negarairingi pandongani, natoras ni pangoli/ boru muli dohot angka tutur na solhot.
Nuaengon di Parserahan, nunga dipatupa marfoto (Manggombar) andorang so dimulai acara pamasu-masuon, laho manghabit tingki.
acara mandok hata on diusahahon ma asa unang pola maganjanghu, alai diparingkas magedung inganan pesta unjuk, laho mangan indahan na las dohot minum aek sitio‑tio huhut manjalo dohot pasahathon adat na hombar tu ulaon i.
5.2 ACARA DI GEDUNG (Pesta Unjuk) Ditaruhon Jual ( di alaman ni paranak)
Ulaon di taruhon jual lapatanna ulaon i di alaman (huta ni paranak). Mardomu tusi boi ma dongan tubu, boru dohot tutur na ginokhon ni paranak i langsung masuk tu gedung pesta kecualiendampingnaihak paranak ma asa masuk Horong ni hula-hula ni paranak. Parjolo ma sian Hula-hula natoras ni namagoli, dungi tu Tulang, Tmungkin hula-hula ni anggina molo mangalakkai. Dung sidung i dijou protokol ni paranak ma asa masuk hula-hula (ima Parboru). Masuk ma nasida, di barisan parjolo ma natoras ni boru muli. Mangihut ma muse na mamboan tandok bolon dohot na mamboan dengke. Na mamboan tandok bolon, i ma ( paniaran ni haha manang anggi manang parumaen ni pihak parboru ). Mangihut ma muse haha ‑anggi dohot sisolhot ni nasida, ama di sabola siamun, ina di sabola hambirang huhut manghunti tandok. Sude nasida manghadang ulos di abara siamun. Masuk ma nasida rnarudur dohot renta. Na mamboan dengke di pudi ni na namboan tandok bolon.
Dung masuk rombongan ni. par boru i, di gorahon protokol ni parboru ma asa masuk hula‑ hula/tulang nasida.
Ulaon dialap jual ( dialaman ni parboru)
Ala dialaman ni parboru do ulaon i, parjolo ma rombongan. ni parboru masuk tu gedung.
Tar songon on ma parmasuk ni nasida tu gedung
Na ginokhon ni parboru nunga marmintor boi masuk tu gedung, alana gedung i di anggap do hira songon huta / alaman ni parboru i, kecuali horong hula‑hula/tulang ni nasida. Masuk ma rombongan ni pengantin, di jolo ma pengantin dohot pendamping di udurhon natoras ni boru muli, ihut ma muse natoras ni pangoli. Di pudi na ma muse haha‑anggi dohot sisolhot ni parboru.
Pengantin, natoras ni pengantin na dua, jong-jong ma nasida di pintu masuk laho manjalang angka dongan tubu , hula-hula dohot tulang ni parboru.
Catatan Molo ulaon dialaman ni parboru, pihak parboru ndang adong manghunti jual.
Dijou protokol ni parboru ma asa masuk horong ni hula‑ hula/ tulang nasida sada-sada.
Dungi, masuk ma muse angka sisolhot ni paranak dohot dongan tubuna, di ihuthon na ginokhon ni paranak, kecuali horong ni hula‑hula dohot tulang na. Dijou protokol ni paranak ma muse sude horong ni hula‑hula nasida dohot tulang.
Di PARSERAHAN on umumna pulik na ma inganan ni dengke, ndang dibahen be, di bagasan tandok rap dohot boras i. Alana dengke na balga‑balga, sipata mar dua kilo sada dengke, godang na pe sipata 5 tu 7 ekor, hape tandok di Parserahan on sedang‑sedang na ma balga na (ukuran na ) ndang siat be dibagasan tandok. Molo tung pe pulik tandok sian dengke, ianggo parjojorna ingkon tandok ma nian dijolo dungi ihut ma di pudina manang di sabola hambirang na mamboan dengke. Alana ianggo aslina na masa di Bona Pasogit dengke i di bahen diginjang ni boras na dibagasan tandok, lapatanna dengke i ndang haidaan i.
Nangpe songoni inganan ni dengke na binoan ni horong hula-hula dohot tulang i dibaen dibagasan piring na bolak manang talam dibungkus muse dohot serbet tong do denggan. Lao mamboan tu tempat pesta (gedung) boi ma i ditenteng. Nangpe songon i dibaen, tong do botoon ni halak manang hasuhuton ni ise na mamboan dengke i, alana dicatat suhut do i jala dijahahon do muse goarna. Dengke ni parboru ipe, dipasahat do i tu jolo ni paranak, dung sidung dipasahat nasida tudu‑tudu ni sipanganon tu parboru.
Taringot tu na manjalo boras ni hula­hula dohot tulang. Diatur ma tempat na strategis asa unang menghalangi tu tamu na mardalan, jala petugas naung ditunjuk unang hera namasisoroan idaon.
Dung sidung sude masuk tutur sian nadua hasuhuton jala nunga hundul di hundulan na be di pungka ma acara marsipanganon. Songon na somal sipanganon nunga di parade (parcatering ) di ginjang ni meja. Diatur ma asa boi marsipanganon salambat‑lambat. na pukul 13.00. Alana molo lobi siani mangan be nama jolma i gabe ndang denggan bereng on.
Andorang so marsipanganon, parjolo ma paranak pasahathon tudu‑tudu ni sipanganon tu suhut parboru. Dung sidung i ro ma muse parboru. pasahathon dengke sitio‑tio tu hasuhuton paranak.
Molo pinarate-atehon, dumenggan ma jolo martangiang, asa dipasahat tudu-tudu ni sipanganon, songoni dohot napasahat dengke. Ala paranak do na paradehon sipanganon i nasida ma ianggo, na mamilang tangiang mangan, somalna sai dipasahat do tu Pangula ni Huria.
Napasahathon tudu‑tudu ni sipanganon pe unang pola pagodang hu (berbondong ‑ bondong ), cukup ma nian 3 manang 5 ripe sian nadua pihak.
Contoh pasahathon tudu-tudu ni sipanganon (UAON UNJUK)
Di hamu raja ni hula-hula nami (marga...), parjolo ma tapasahat hamauliateon ni rohanta tu Amanta Debata Pardenggan basa i, disiala asi dohot holong ni rohaNa, naung mangiring-iring hita jala mangaramoti hita sahat tu tingkion, boi hita pajumpang bohi na marhula marboru dibagasan hahipason dohot las ni roha.
Dison ro do hami pamoruon muna mandapothon hamu, pasahat tudu-tudu ni sipanganon, sipanganon na tabo, sipanganon parhorasan.
Raja nami, diharoro nami ditingkion, ima songon naung taboto, di naung rap hita paborhathon jala mangudurhon anak dohot boru ni huria i, tu bagas joro ni Tuhannta, laho manjalo pasu-pasu parbagason marhite-hite naposoNa, ima anak nami na gabe hela muna dohot boru muna nagabe parumaen nami. Asa dilas niroha nami ditingkion di naung saut nasida manjalo pasu-pasu pardongan saripeon, ima anak dohot parumaen nami, jala disangkap roha nami, asa laos ditingkion ma nian pasahaton nami panggohi niadat nagok tu hamu hula-hula nami, asa dohot nang hamu hula-hula nami mamasu-masu anak dohot parumaen nami. Marrokkap nasida songon tuak, masibar songon ambalang, jala tong-tong nasida sada songon daion mual. Rap mangido hita di tangiangta anggiat tibu nasida togu marurat tu toru, tongam mardangka tu lambung, jala jagar marbulung tu ginjang. Antong giring-giring ma gosta-gosta marboras ma singkoru, hatop ma nasida mangiring-iring jala marompa-ompa dianak dohot diboru.
Jadi di hamu raja ni hula-hula nami, di sipanganon na huboan hami, uli otik godang sosadia, sai manumpak ma tondimuna, manuai sahala muna dihami pamoruan muna. Songon hatani natua-tua ma nang dohononku; sititi ma sogompa, hodong ma baen lais ni ruma, molo tung songon on dope na tarpatupa hami, Amanta Debata ma namasu-masuhon i, dihitaon saluhutna. Botima.
Contoh pasahathon DENGKE
Dihamu pamoruon nami (marga....), dison ro do hami hula-hula muna pasahat dengke sitio-tio, dengke simudur-udur, dengke sahat. Sai anggiat ma tio parnidaan muna, tio angka pancarian. Nang ditangiang nami pe, sai lam tu tio na ma songon baba ni mual, tu tiur na songon mata ni ari, tu rintar na ma songon bonang di gala parngoluon muna tu ari na naeng ro. Ia tu dolok hamu dapotan jampalan nalomak, tu toruan hamu dapotan mual na tio.
Laos dengke simudur-udur do nang on tutu, asa anggiat mangudurhon hagabeon, mangudurhon parhorason ulaonta di tingkion, udur nang angka parsaulian songoni nang angka pansamotan.
Dengke sahat do nang on, asa sahat ma nauli sahat ma nadenggan jaloon muna pamoruon nami, ditumpak Amanta namartua Debata.
Secara khusus tu hamu na dua helangku dohot borungku, marrokkap ma tutu hamu songon tuak, masibar songon ambalang, jala tong-tong hamu sada songon daion mual. Asa didolok ma parbubuan, di toruan ma partanggalan, sai dapot ma dihamu naniluluan, songoni na jinalahan. Lomak ma silinjuang, lomak sobinaboan, asa tudia pe hamu nadua mangalangka disi ma hamu dapotan pangomoan. Tubuan lak-lak ma tubuan singkoru, solotan bunga-bunga. Tubuan anak ma hamu tubuan boru dongan muna saur matua.
Sahat sahat ni solu sahat ma tu bontean, Sahat ma tutu ulaon on taon, tapatupa denggan mardalan, leleng hita mangolu, sahat hita tu panggabean, sahat tu parhorasan. Botima.
5.2.2 MARBAGI JAMBAR
Sebelum marbagi, jambar, dipasahat ma pinggan panganan tu angka na solhot, songoni nang angka punguan-punguan. Unang adong na lupa, denggan do pinggan panganan jolo di hata i hian, unang gabe persoalan ditingki napasahathon.
Ala naung di hatai taringot tu parjambaran di na marhata sinamot, ndang pola be adong masisungkunan taringot tusi. Laho manghabit tingki cukup ma holan di tariashon (digorahon) sahalak natua‑tua (protokol) ni nadua hasuhuton ma taringot tu parbagianna, jala sambil mangan boi ma parjamboran on mardalan (jambar mangihut). Diaturma na marbagi jambar i asa renta. Unang ma nian mangkuling musik ditingki manggorahon/marbagi jambar i. Jala unang sai songon na masisoroan protokol ni nadua hasuhuton laho manggorahon jambar i. Dumenggan ma marganti‑ganti, isarana dung sae protokol ni parboru, ipe asa protokol ni paranak.
Parjambaran molo Pinahan Lobu
Dipasahat paranak ma jambar :
Namarngingi par hambirang : Hula-hula ni suhut
Dibuat ma sian rusuk : Horong ni Tulang, Hula-hula na marhaha-maranggi, hula-hula anak manjae:
Sambola osang : Boru
Soit : Pariban, Dongan Sahuta
Dongan tubu, Ale-ale, Pangula ni Huria dht na asing : Sian jambar na tinggal
Dipasahat Parboru ma jambar tu :
Sian ihur-ihur : Dongan tubu :
Ale-ale, Pangula ni Huria, dll : Dibuatma sian jambar ni hasuhuton
Parjambaran molo Pinahan Si gagat duhut :
Jambar Pihak Paranak :
Hula-hula ni Suhut : Sambola namarngingi par hambirang
Tulang Boru : sambola osang
Bere, Pariban, dongan sahuta, Ale-ale, Pangula ni huria : sian soit manang ojahan/ondolan/hae bona
Dongan tubu : Panamboli (ima sian rusuk parjolo sahat tu palimahon)
Jambar Pihak Parboru :
Hula-hula ni suhut : Sambola namarngingi parsiamun ditambai ma dohot pohu manang batisan.
TulangDongan tubu : sian ihur-ihur.
Pohu manang sipata didok batisan dibuat sian sibuk dibahen songon tanggo‑tanggo na bolon, balgana hira‑hira 1‑2 ons ganup‑ganup pohu. Dilehon ma i songon manambai jambar tu horong ni tutur na manjalo, dohot tu horong naso dapotan..
5.3.4 MANJALO TUMPAK
Dung sidung mangan jala dung dibagi jambar tu pihak paranak dohot parboru, manjalo tumpak ma paranak. Dipangido protokol paranakma tingki tu parboru, songon na minta ijin.
Somalna ala sai dipatupa hasuhuton do Musik/Gondang, andorang so manjalo tumpak, sipata sai jolo manortor do suhut paranak dohot pengantin.
Sahalak sian natua-tua ni horong hasuhuton manjalo gondang tu par musik, alai sipata sai diserahhon do i tu protokol.
Ia inti ni namanjalo gondang di focushon ma panghataion tu pengantin, sebagai keluarga na baru. Boi do di padomu dohot umpasa namarhadomuan tu hagabeon, parhorason ni pengantin, jala songon dalan mangido tu Debata angka pangurupion dohot pasu-pasuNa.
Contoh manjalo gondang tor-tor ni hasuhuton dohot pator-tor parumaen :
Amanta raja, inanta soripada, jong-jong do nuaeng hami dison namardongan tubu dohot inanta soripada najagar paniaran on, Ima ala namarlas ni roha hami disiala naung manjalo pasu-pasu parbogason anak dohot parumaen nami sian Tuhanta marhite-hite naposoNa. Suang songoni nang silas ni roha nami apala ditingkion ala naung dipaojak raja i (hula-hula) marga ……. Boruna gabe parumaen nami, mauliate ma tutu hupasahat hami tu rajai marga …………
Antong di naojak parumaen nami, asa ojak ma tutu panggabean, ojak nang parhorasan di hita on saluhutna, lumobi ma di anak dohot parumaen nami, saut songon hata ni natua-tua namandok, tubu ma singkoru dilambung ni tandiang ; sai tibuma anak dohot parumaen nami, togu marurat tu toru, tongam mardangka tu lambung jala jagar marbulung tu ginjang. Tubuan lak-lak tubu singkoru solotan bunga-bunga, tubuan anak ma nasida tubuan boru dongan nasida saurmatua.
Alani i amang raja, inang nabasa, dilas ni roha nami sadarion, dipatupa hasuhuton do nuaeng dison musik siparende-ende, parhitean maon tutu laho pagogo soara nami martangiang tu Amanta Debata Pardenggan basai, anggiat di anak dohot parumaen nami dohot di hasuhuton di lehon Debata angka parsaulian dohot silas ni roha, tudos tu hata ni natua-natua namandok : Bonan dolok ma hatubuan ni salagundi, tao toba pangalapan ni pora-pora; di oloi Amanta namartua Debata ma tangiang nami, dipasahat ma angka parsulian songon i nang angka silas ni roha.
Asa nuaeng pe, dihamu amang parmusik nami, partarias namalo, molo mangido hami bahen damang ma toho-toho. Ala marmula do nasa na adong, marmula do hagabeon dohot parhorason, songoni nang hamoraon. Jala tangkas do taboto, sian Debata Jahowa do haroroan ni hagabeon, parhorason dohot hamoraon, ala ni i, tama do hita marsomba tu Debata mangido pasu-pasuNa, asa dipasahat tu hita angka na sinangkap no rohanta. Antong dihamu parmusik nami, hata ni natua-tua mandok, Sianjur mula-mula, sianjur mula toppa, ala manortor nama hami bahen damang ma gondang mula-mula laos padomu damang ma tu gondang somba.
Mauliate ma tutu di hamu parmusik nami.
Huncus ma ninna rugi-rugi, angur ma bane-bane, asa taor natinutungan peak diatas ni lage-lage
Di anak dohot parumaen nami, sai bane ma tutu rohani Amanta Debata, marudut-udut ma dilehon angka nauli, dipasorangkan anak namalo mancari, dohot boru nauli jala napande.
Eme sitamba tua, na tubu di tano nahornop, Debata do namartua, tong-tong ma hita horas-horas diparorot.
Antong parmusik nami, asa tung bane rohani Amanta Debata nang tu hitaon saluhutna, songon i nang di anak dohot parumaen nami, huhut diparorot adat dohot uhum nasida, asa bahen damang gondang sibane-bane i, laos padomu damang ma tu gondang sampur marorot i.
Mauliate ma, di hamu pande nami
Asa nuaeng pe, ala mangaliat nama hami, anggiat tung liat panggabean nang parhorason di hasuhuton songoni nang dihitaon saluhutna, liat nang pasu-pasu nasian Tuhan ta, saut songon hatani natua-tua namandok,
Binanga ni simare, binongkak di sipaettua
Tusanggar matutu amporik, tulubang ma satua
Sai sinur ma pinahan, lam tugabena ma naniula
Horas-horas hita na tinggal di parserahan, songoni nang na tinggal dihuta
Sai mangomo ma angka partiga-tiga, songoni nang angka pengusaha
Laos songoni nang angka namagodang, sai penggeng ma sahat tu na saur matua.
Jadi di hamu parmusik nami, hata ni natua-tua mandok, denggan do ninna hotor-hotor molo tinogu marliat-liat, antong asa tung singkop hami namanortor, bahen damang ma gondang liat-liat.
Dung sidung gondang liat-liat, di lanjuthon ma tu namanjalo tumpak.
Protokol mandok hata :
Di hamu angka nahuparsangapi hami, amanta raja dohot inanta soripada, rodi sude undangan nami namangkaholongi hami. Dison jong-jong do ahu nuaeng sebagai wakil ni hasuhuton, mandok hata.
Parjolo ma tadok mauliate tu Debata pardenggan basai, namangalehon tingki di hita, ala boi hamu marneang ni langka ro tu inganan/gedungon, dibagasan las ni roha.
Mauliate ma nang hupasahat hami tu hamu sude na pungu dison, di siala haro-romuna tu pestanta sadarion.
Jadi di hamu na huparsangapi hami, songon naung tangkas diboto hamu, sadarion ma tingkina pasahat sinamot tu hula-hulanta, Raja i …….(didok marga ni parboru). Adong do hata ni natua-tua namandok ndang tarusung sahalak panding-dingan, laos songonido nanaeng sidohonon nami, di na laho pasasahat sinamot tu hula-hula i, na parsidohot do hamu mangurupi hami, di hamu raja ni dongan tubu, raja ni dongan sahuta, ale-ale lumobima tu hamu boru nami, rodi sude hamu angka namangkaholongi hami, tudos tu hata ni natua-tua namandok nang pe pitu gaja ni lapa, molo soada namangido ba ndang adong na mala. Jadi patar do dohonon nami di tingkion, namangasahon hamu do hami umbahen na barani hami manjama ulaon on. Onpe di hamu nahuparsangapi hami, angka amanta raja dohot iananta soripada, tarlumobima tu hamu angka pamoruon nami, ai durung do ninna boru, tomburan hula-hula, mansai hirim do roha nami, diungkap ni rohamu laho mangurupi hami. Asa nuaengpe ro ma hamu pasahat tumpak muna, ala nunga rade hami manjalo.
Marudur ma digoari protokol angka nanaeng ro, misalna sian dongan tubu, boru, bere, ibebere, dongan sahuta, ale-ale, dll.
Dung sidung namangalehon tumpak, didok ma mauliate.
Hamu angka nahuparsangapi hami, amanta raja, iananta soripada, raja ni dongan tubu, raja ni dongan sahuta, angka ale-ale, raja ni pamoruon nami, rodi sude namangkaholongi hami, lumobi tu hamu hula-hula nami (olo do sipata horong ni hula-hula manumpaki), mauliate godang ma hupasahat hami tu hamu saluhutna diangka pambahenan muna, marhite-hite tumpak naung dipasahat mu tu hami. Anggo sian hadirion nami ndang tarbalos hami angka nauli nabinahen munai, alai ala adong do Amanta Debata pardenggan basa, ba mangido hami tutu ditangiang nami, asa sian Amanta Debata Pardenggan basai ma jaloon muna angka balos ni tu hamu marlipat ganda.
Asa songon hata ni umpasa ma dohonon nami
Bagot na marhalto ma natubu dirobean
Horas ma hami namanjalo tumpak muna, sai martamba-tamba ma pangomoan di hamu namangalean
Mauliatema ma di Tuhanta, mauliate ma di hamu saluhutna, botima
Laho manjalo gondang hasahatan dohot sitio-tio, didok ma songon on;
Dihamu parmusik nami, ala nunga singkop hami namanortor, songoni namanjalo tumpak sian angka namanghaholongi hami, sai sahat ma nadenggan, sahat ma nauli, songoni angka panggabean dohot parhorasan.
Asa nuaengpe di hamu pande nami, hata ni natua-tua namandok, tinahu mual natio tubagas hudon panuhatan bahen damang ma gondang sitio-tio laos padomu damang ma tu gondang hasahatan.
Horas - horas - horas
Raja parhata ni parboru manghatahon hata ni pinggan panungkunan. Dungi disungkun Raja parhata ni parboru ma Raja parhata ni paranak taringot tu sangkap dohot tujuan ni ulaon i.
Adong dua versi laho manghatahon pinggan panungkunan, parjolo jolo disungkun raja parhata (Parsinabung) Parboru, taringot tu sintuhu ni idahan masak, manang hata ni sipanganon, dungi dialusi raja parhata ni paranak, sidung dialusi, dihatahon parsinabung ni parboru ma hata ni pinggan panungkunan.
Versi na paduahon, raja parhata ni parboru, langsung manghatahon hata ni pinggan panungkunan, sidung i, disungkunma muse hata ni indahan masak, dohot udut na.
Ditingki masisean, laho manghabit tingki, molo tung boi usul, unang pola be adong namasirenggetan baik pihak paranak, songoni nang pihak parboru, asa cukup tingki tu acara namangihut.
Tar songon on me partording ni na masisean di ulaon unjuk :
Hamu raja ni pamoruon nami …….(Didok marga ni Paranak)
Didolok ma parbubuan, ditoruan partanggalan
Hot ma songon pulo, tingkos songon parsihodoan
Di sude asi ni roha ni Tuhan ta, songoni hot nang hita di angka panggabean nang parhorasan
Peak di atasna napuran tiar napuran na rata, napuran mauliate, sai tiarma panggabean, tiar nang parhorason dihita namarhula-marboru, sai rata ma antong di hita angka pansamotan tu joloan on. Jala tong-tong hita mandok mauliate tu Amanta Debata di asi dohot denggan basana naung pinasahatna tu hita.
Adong huhut dison parbue santi, parbue siribur-ribur, parbue sipir ni tondi, asa anggiatma sakti madingin, sakti matogu angka pomparanta, torop maribur huhut matangkang majuara, songoni nang tu hita na dison sai saut ma songon hata ni umpasa, namandok, pir ma pongki bahul-bahul bahen salongan, sai pir ma tondinta be sai martamba-tamba ma pangomoan.
Songoni muse peak di atasna juhut tanggo-tanggo na bolon, asa togu jala tanggo ma dihita partuturon na marhula -mar boru sadarion nang tu joloan on.
Jadi amang raja ni pamoruon nami, asa nuaeng pe na manungkun ma hami nuaeng jolo taringot tu sipanganon na pinasahat mu tu hami,
Diama langkatna, dia ma unok na
Dia ma hatana, diama nidokna
Tangkas ma paboa hamu raja ni boru
Ima tutu Raja nami, adong do hata ni natua-tua namandok :
Marbau tanduk, marbau holi-holi raja nami
Godang sibutong-butong, otik sipir ni tondi
Taringot disipanganon nahupartupa hami rajanami,
Sititi ma sihompa, tolop palu-paluna
Sipalomak imbulu mai, sipaulak hosa loja
Asa rittar ma songon bonang digala, sakumpal salabean
Jala sai sinur ma pinahan na tapahani, asa adong hasagathononta muse raja nami
Jadi dihuhuasi ni sipanganon na hupa tupa hami i raja nami Panggabean, parhorason do raja nami
Sinur ma pinahan, lam tugabena angka naniula
Asa lomak ma silinjuang lomak sonibaboan, tu dia pe hamu mangalangka tong-tong ma dapotan pangomoan
Alai raja ni pamoruon nami, ia marangkup do ninna nauli, mardongan do na denggan, siangkupna songon na hundul, sidongan songon namardalan.
Asa tangkas ma uju purba, tangkasan ma uju angkola
Tangkasma hamu maduma. Tangkasan nang mamora
Tangkas ma songon adian, marsipatudu songon dalan
Asa tung tangkas ma hita di parsaulian, tangkas nang di panggabean
Sitangkas ni panggabean dohot parhorason, ba tung tangkas ma paboa hamu ma raja ni boru.
Tangkas ma hita maduma, tangkasan nang mamora
Sitangkas ni panggabean parhorason paboaon ma tutu raja nami
Di ari nauli di bulan nadenggan on, di parnangkok ni mataniari, nasogot nunga rap udur hita mangudurhon anak nami, nagabe hela muna, dohot borumuna na gabe parumaen nami tu bagas joro ni Tuhanta laho manjalo pasu-pasu parbagason sian Tuhanta marhite-hite naposoNa.
Napuran ni parsoburan ma, tu gambir ni sitapongan
Saut songon hata ni umpasa;
Mangkuling ma taganing, rap dohot palu-paluna
Tibu ma nasida marabing-abing, jala baoa ma buha bajuna
Sai siganjang umur ma antong nasida sigodang pinompar tu joloan ni arion.
Jadi songon ima raja nami, disiangkupna songon nahundul, sidongan songon na mardalan, diulaonta sadarion, sitangkas ni panggabean dohot parhorason.
Asa tubuan lak-lak, tubuan singkoru, solotan bunga-bunga.
Tubuan anak ma nasida tubuan boru, dongan nasida sari matua
Asa tubu ma tambincu, jonok tu bona ni pinasa, Dilehon Debata ma di nasida anak nabisuk dohot boru na uli basa.
(dipasahat ma panggohi ni sinamot tu Parboru)
‑ tu pamarai
‑ tu simandokhon
‑ tu sihunti ampang
‑ tu tulang ni boru muli
Mangihut ma muse tu unsur hula-hula, tulang ni Parboru.
Dung sidung i dipasahat paranak dohot parboru ma tin-tin marangkup tu tulang ni pangoli.
Molo hamu di jolo, mangihut ma hami sian pudi, suang songoni, molo hami dijolo, mangihut ma hamu sian pudi. Jadi di hamu ampara, godang do hujalo hami sinamot ni borunta i. Laos dison ma pasahaton nami deba sian sinamot ni boruanta i tu hamu. Uli ma roha muna manjalosa. Mauliate
(Sipata sai didok tulang ni pangoli do hata tu boru muli, berupa nasehat dohot hata pasu-pasu)
Dipasahat paranak ma sada-sada.
Mauliate ma di hamu Raja nami. Pasahat hamu ma.
Parjolo ma pasahat hamu ulos pansamot tu natoras ni anak nami/ hela muna.
Andor halungkang ma togu-togu ni lombu, andor rantiti togu-togu ni horbo
Sai nang-nang ma hamu saur matua, patogu-togu pahompu, sahat tu namar nini, sahat tu namar nono.
Naeng pasahatonkuma ulos pansamot tu hamu,
sahat hamu ma muse ulos hela, dohot udut na songon naung ditolopi dina marhata sinamot
Contoh pasahat ulos hela (Ulos tu Penganten);
Tama do pasahatonta puji-pujian dohot mauliate tu Amanta Debata Pardenggan basa I, ala naung dipaloas anak dohot boru ni huria i laho manjalo pasu-pasu parbagason, ima tu hamu nadua. Asa nang sian hami pe hula-hula muna mangido nang tu Amanta Debata diangka pasu-pasu tu hamu nadua (penganten).
jong-jong sopo ijuk, pa adop-adop ruma gorga. Dilehon Debata ma di hamu anak nabisuk dohot boru namarroha.
Binsar ma mataniari, poltak ma mata ni bulan. Dilehon Debata ma di hamu anak namalo mancari dohot boru na boi paulaean
Bintang na rumiris, tu ombun na sumorop. Maranak ma hamu sir-sir, marboru pe antong singkop
Asa lomak ma silinjuang, lomak so nibaboan. Tu diape hamu mangalangka tusi ma dapotan pangomoan.
Eme sitamba tua ma, na tubu ditano nahornop. Debata do silehon tua, horas-horas ma hamu tong-tong diparorot.
Asa nuaeng pe sahat ma pasahaton nami uloson tu hamu, songon hatani umpasa ma dohonon ku;
Sude ma antong horong parboru na talup pasahat ulos holong tu pengantin dohot sian horong hula‑hula dohot tulang. Urutan ni na pasahat ulos sian na sumolhot ma parjolo.
Dung sidung i digorahon paranak ma muse tu horong hula‑hula dohot tulang nasida atik beha adong na naeng sipasahaton nasida tu pengantin.
Parpudi dipasahat parboru ma muse tu Protokol, Parsinabung, dohot jambar torop (Raja naginokkon).
Sipata sai dipangido paranak do ragi-ragi sian parboru, tu horong ni hula-hula dohot tulang ni paranak.
5.3.6 ULOS NAMARHADOHOAN
Songon on ma nian hapeahan ni ulos i :
Taringot ulos na dua nai, hasuhuton ma mangatur hapeahanna. Molo pinarate‑atehon partording (metode) parbagian ni ulos i, nunga sejalan i dohot parbagi ni ulos na pinungka ni ompu ta si jolo‑jolo tubu. Lapatanna : paling tidak nunga mewakili partording ni partuturon i manang keluarga. na manjalo ulos.
MARHATA SIGABE – GABE
Di PARSERAHAN on, ndang hea dope binereng dipatupa, marhata sigabe-gabe, dengan alasan ndang adong be tingki, hape makna ni ulaon adat i sabotulna ditingki namarhata sigabe-gabe i do.
Molo boi usul, tapamasa maon di hita nadi PARSERAHAN on.
Dung singkop na pasahat ulos na marhadohoan dohot ulos holong songoni nang ulos tonunan sadari, sahat ma tu na marhata si gabe ‑ gabe. Parjolo ma sian horong parboru dungi sahat ma tu horong paranak, jala parpudi mangampu ma suhut sihabolonan paranak (natoras ni pangoli manang na mewakili).
Parjojor ni namandok hata sigabe ‑ gabe tarsongon onma :
Dung sidung mandok hata sigabe-gabe, mangampu ma hasuhuton bolon
Hata pangampuon :
Naung sampulu pitu, jumadi sampulu ualu
Angka hata pasu gabe naung pinasahat muna, pasauthon ma Amanta Debata
Dung sidung mangampu suhut bolon paranak‑uang olop‑olop.
Asa Uli ma ninna porda, pandohotan ni hulamot
sai tong-tong ma hita dapotan uli dohot las ni roha, laos mangihut ma dohot sinamot
Simbora ma guk-guk, peak di lage-lage, Mamora ma hita on luhut, horas jala gabe
Laos digorahon Raja huta ma muse asa sude natorop i mandok olop, olop, olop (3 hali).
huhut disabur hon boras sipir ni tondi.
paranak dohot parboru.
Dung sidung i ditutup hula‑hula ni parboru ma dohot ende di uduti dohot tangiang.
Di PARSERAHAN on sai dipatupa do ulaon sadari, ima paulak une (mebat) dohot tinggkir tangga. Molo sai binereng jala pinarate-atehon do, hurang do makna ni napatupahon paulak une dohot tinggkir tangga laos di sada ari i. Sai songon na marsandiwara do idaon, molo boi usul tu hita, ditiadahon ma ulaon sadari i, alai molo dao be do huta ni paranak dohot parboru, toho do tutu nunga sada solusi ulaon sadarion laho pasingkophon ulaoni.
Didok paulak une, namarlapatan, dung diboan paranak, parumaenna tu huta, manang tu bagas nasida, tontu diharapkan asa ro hagabeon. Marsaor ma pangoli dohot boru muli, sai diharaphon jolma do asa sai pintor singkop hubungan na harmonis antara pangoli dohot boru muli, artina une ma mardalan hubungan kedua belah pihak, ndang adong rasa curiga, di antara nasida nadua. Dung manang na piga ari di lehon tinggki tu nasida nadua, jala dapot kesimpulan nunga une mardalan songon naung diharap hon, borhat ma paranak tu huta ni parboru, mamboan sipanganon na tabo laho paulak une, padasiphon hubungan ni namarhula-marboru, alana nunga denggan mardalan rumah tangga ni pangoli dohot boru muli.
Ima acara di bagas ni masing-masing suhut.
ongon ima jolo, partording ni olaon Pangolihon anak/pamuli boru dibagasan adat batak Toba, masomal ni ihuthon di Parserahan. Tontu sai adong do na hurang lobi, alai boi ma didok rohangku, tulisan on sebagai gambaran, manambai parbinotoan ni angka dongan raja parhata.
Molo tung adong saran dohot kritik, laho padasiphon tulisan on, rade do hami manjalosa.
Silikkit, sinalenggam, ba molo saroha sapingkiran hita, ba tapillit na dumenggan, botima.
Ir. ROLAND DOTOR HUTAJULU
sumber : http://rolandhutajulu.blogspot.com/2011/03/adat-perkawinan-batak-toba-bag-iv.html
Angka anggota keluarga ni Betel manghobasi ulaon di angka departemen laho manarihon ulaon parbaritaon di sada manang piga luat. Adong na manghobasi laho marsalin hata, mancetak buku, manjilid buku, manongos lektur, patupahon rekaman soara/video, manang manarihon angka na asing dope.
Punguan na Mangaradoti ulaon di kantor cabang. Dihaposi Punguan na Mangaradoti Orhanisasi on do Punguan na mangaradoti kantor cabang, tolu halak manang lobi sintua na marbisuk laho padalanhon ganup kantor cabang. Punguan on sai tongtong do pasahathon barita tu Punguan na Mangaradoti Orhanisasi taringot tu hamajuon di ganup luat na ni radotanna, dohot angka parsoalan na olo ro. Alualu sisongon on mangurupi Punguan na Mangaradoti Orhanisasi on, laho mambahen haputusan taringot siulason tu buku di ari na mangihut, angka na hombar tu parpunguan na somal dohot tu parpunguan bolon. Suruan ni Punguan na Mangaradoti Orhanisasi, disuru do ro di tingkina tu angka kantor cabang laho mangalehon tudutudu tu Punguan na Mangaradoti Cabang taringot aha do sibahenon nasida laho mangulahon ulaon nasida. (Poda Sian Raja Salomo 11:14) Suruan ni kantor pusat pasahathon jamita di sada ulaon na sumurung na dipatupa laho patoguhon angka halak na adong di luat ni cabang i.
Mangalehon pangurupion tu angka huria di luat i. Angka na martanggung jawab di kantor cabang manolopi molo dipajongjong huria na baru jala manabalhon sintua dohot parhobas. Nasida do tongtong na manguluhon ulaon ni angka parintis, missionari, dohot sintua kaliling na mangaradoti wilayah cabang i. Nasida do na manguluhon parpunguan bolon, manguluhon pajongjong Bale Harajaon na baru, jala mangaradoti angka buku na ditongos tu huria, na dihaporluhon angka huria. Alani pangurupion ni kantor cabang di ulaon parbaritaon i gabe ”marruhut na denggan jala maratur”.​—1 Korint 14:33, 40.
Songon dia do Punguan na Mangaradoti Cabang mangurupi Punguan na Mangaradoti Orhanisasi?
Angka aha do na diulahon di kantor cabang?
Boi do ro angka halak na naeng mardalani tu angka kantor cabang nami, ari Sinen sahat tu Jumat. Di gokhon hami do hamu asa ro. Marpahean na sesep ma songon tingki tu parpunguan. Godang do labana tu partondion molo mardalani tu Betel.
Bagihon Bagihon Aha do na Diulahon di Kantor Cabang?
ASAL USUL NI SI RAJA BATAK bagian 8 – Simaremare - clan of bataknese
7. SARIBURAJA II MANOMBANG TU TANO HAUNATAS
Anakna sihahaan i ma Datu Pompang Balasaribu na umpompar Pasaribu (torsa no.9)
Napolaon….. – Amani Partogi
← Pintu Darurat Terkunci, Anggota DPR Emosi & Hampir Nonjok Petugas
Posted on 16 Oktober, 2009 by Hendry Lumban Gaol
Sahat do barita i tu si Jamordong,- sahalak na gogo minum tuak sian huta Laksa. Na mandok, adong dope tuak natumabo sian tuak ni laksa. Alai dang haru porsea ibana di si. Anggo nabinotona, sian Laksa do ro tuak na tabo.- Anggilna. Didok rohana, naeng pauba dai ma jo nian ibana, atik boha tutu barita na binegena i, -ima tabo ninna tuak di Tukka nang di temba. Ai anggo tuak na di Laksa, Siniang, Sihombang nunga dai aek be dihilala ibana, manipat ari, manogot siarian, bodari –sai holan na tuak i do dipaninum-inum ibana. Haru marsuap pe tahe, nunga tuak dibaen.
Lao ma ibana tu Tukka, –tong ma holan na naeng mandai tuak, -mulai sian lapo in si Pardosi di Tukka Na Jonok, sahat ro di tuak ni si Mutte di Tukka Ambobi, -jonok TU lombang sigurung-gurung I.
“dang main tong tuak di Tukka on, anggo baritana so i nama begeon, dang nanggo mongona i” didok dibagas rohana.
Angon-angon, –dinalao mulak ibana sian Tukka-, dibege ibana ma di sada lapo di pasar Pakkat, -na adong piga-piga halak na minum tuak. Di tangi ibana ma nanget. Dapotsa ma batu in hatai, mandok “di Siambaton do tabo tuak, sagalas pe in inum alai tor mangonai”.
“Bah..” naruhani si Jamordong. Ai nabinoto dah “Siambaton panakko”, hape on, tuak na tabo ninna disi. Tutu do naeng on? asa ni suba jo. Atik na toho do barita i, ninna rohana.
Huroa sai manginongi ma dirohana, tuak ni Siambaton on, jala ditahi ikkon lao ibana tusi. Nang pe minum ibana di Laksa di lapo ni si Marbun, alai ingotanna sai tu tuak ni Siambaton nama.
Balik arina, toho ma tutu, lao ma sahalakna tu Siambaton.
Attar 15 kilo meter ma nuaeng on, sian huta Laksa – Siambaton. Dihatopi ma borhat sian Laksa asa sahat potang air disi. Diida ibana ma tutu, godang na minum di lapo i, jala tabo be akka parekkelna. Toho do barita i hape, ai di Siambaton on, godang do tuak hape,ninna ibana. Dungi maradi ma ibana apala di lapo in Sihotang tokke gota i ma ibana maradi.
Disobur ibana ma tuak on hatop, sagalas, dua galas, tolu galas…. ” dang mardai!!…tumabo di Laksa!” ninna mandok tuak nihutana. Tung longang do parhuta i marnidasa, haru nasida olat ni dua galas gajjang do boi masuk, hape on, nunga onom galas, tong do didok dang mardai.
Huroa, nang pe dang mardai ninna, alai anggo raru ni tuak i, nunga mangula be. Nga tabo be makkatai ibana dilapo i. Sai ibana nama sipabege-begeon dilapo i. Nga pajago-jagohon ibana manarik lagu, nangpe so diboto marende. “lagu pitu lae” ninna ibana, hape dia ma adong lagu pitu “Hu uppat silang ni namate, saonari? asa di ida hamu, alai hamu paulakkon” ninna ibana mangagai. Mabiar ma nasalapoi.
Sai na adong do na olo mamanggar. Tabo hian do mamanggar na mabuk, manang aha nidok, molo dang satolop ibana, sai tor di jogal do, di tantang istilah saonari.
Disuba na sahalak an di lapo i ma ibana. “Molo na jago do ho, lao ma ho mulak sahalakmu tu Pakkat”.
Dioloi si jamordong do attong, ai bohama nunga hona raru i, “Gelleng nai hita, holan ido?…gelleng nai” huhut ma dibayarhon ibana tuak na ni inum na i.
Mardalan ma ibana sian Siambaton mulak tu Pakkat, mamolus borngin, langlang, golap-golap i, jala buka-bukka baju.
Mula na i, barani do ibana, huroa ala tong dope makkatai tuak i dibagasan ibana. “Ise urroa, aca hutanda. Par-Ciambaton do, curu tu con….cada, dua tolu halak, cahalakku pe …”ninna. “Cahuta pe cilaplap…”
Dung lewat Aek Sopang otik, huroa moru ma KINERJA ni raru on, gabe satonga sadar ma Diboto ibana, nunga mardalan pitu kilometer. Holan lewat huta i kamar 13 nama, –ima hadabuan ni motor najolo, na mate 13 halak, ro ma biarna, balga ma uluna, sigurbahon.
Dilului ma akkal. Mulak tu pudi, dang toho. Dipaima pamolus dang adong, bohama nga tonga borngin.
Digalaki ma tolu batang sigaret. Dungi dibuat ma sappilpil, digi nadua nai di tangannga ma. Sada di hambirang, sada di siamun. Mardalan ma ibana.
Makkatai ma sahalakna.
“Sian dia lae…” ninna ibana, alai bongor soarana.
“Imadah lae,..cian Ciambaton do nakkinon, adong pesta adat…” ninna ibana muse, tong salalakna markkatai. Alai songon na tinggil anggo saulak on, jala logat ni par Siambaton.
“Bah, ai dang parbiar hamu ateh,….”
“Ai aha sihabiaran di portibion, agiat muse hita na tolu do sadalanan dah, adong dongan makkatai” ninna muse mangalusi hata na i.
Sipata ma dialsik sigaret on, marulahulak, marsoring soring nadisiamun, dungi nadi hambirang, sai makkatai sahalakna. Margatti-gattin nang suarana. Huhutn ma sai di hojor namardalan i.
Berengon ni halak attong, tolu halak namardalan i. Ai tolu api ni sigaret, jala tolu soarana.
Lewat ma Sidulang Dalan. Tong ditorushon ibana gaya na on. Hape adong ma mamereng dakdanak ni parhuta i, huroa marmeami dope. Disuraki ma ibana. “Nagila…nagila…..onne na gila…beta ta lele”
Dia dang didok na gila, ai tolu sigaretna, makkatai sahalakna, jala marihot-ihot uluna.
“Nagila..nagila…onne nagila..”ninna dukak-dukak ni parsidulang ma, huhut ma dilele-lele.
Bah…tarjolma ma ibana, dang toho be on, ninna rohana disonggak ma dukak-dukak i “Heh!….dang na gila au dah….napolaon do, asa diboto ho!!” ninna ibana.
Pos ini dipublikasikan di HATA SO PISIK dan tag Mabuk, Na Polaon, Tuak. Tandai permalink.
2 thoughts on “Napolaon…..”
24 Januari, 2010 pukul 11:50 am\t Balas
Ahu do dukak nasian sidulangi
hendry lb gaol
25 Januari, 2010 pukul 4:55 am\t Balas
hehehehe…tulang on nian. Ai diinum tuak do tulang…eehhh di inum tulang do tuak??
BAGI PANG – TanoBatak
Di sada tingki, marburu do par Uluan tu harangan mangalului ursa bolon. Torop do nasida sada uduran masiboan bohalna be dohot ula-ula na ringkot tusi. Dung das nasida mareak topi harangan, songgot ma diida nasida ursa mangambur dompak dalan nasida. Tarsonggot ma ursa i, laos mamedu dalan ma muse ibana mangalului haporusan. Dilete nasida ma, hape pajumpang ma nasida dohot parburu sian Siruar, disi diboto ma naung dibereng ursa i do parburu Siruar umbahen mangambur, hape tongon tu jolo ni parburu sian Uluan.
Sian na so pola masidasdasan, rap mangalohot ma na dua uduran parburu i masibahen gogona asa jumolo mandapot ursa nabolon i.
Patinatina do antong gogo nasida, rap dijolo-rap dipudi, rap naeng hona pantomna-rap naeng dapot tanganna niaduna. Tung diheal ursa bolon i do antong nasida, alana nunga umbotoan ursa i angka dalan di harangan i. Dang adong na olo sian nadua uduran parburu i mambahen angkal manghaliangi tombak manutup dalan ni ursa i, mabiar nasida so jumolo dapotan. Ujungna sai rap tu dolok ma nasida rap tu toruan laos heal, loja so martontu.
Di sada dalan jonok tu tala nametmet, adong ma arbat sada hau tar sirsir bolonna. Laho mangangkat ursa i, hait ma patna tu hau i ujungna garbas ma jonok tu tala nametmet i, tarhinos dang humosing. Ursa i pe nunga tung loja huroha, tarpaima ma ibana di soro ni arina sian parburu i. Dung sahat parburu na dua uduran i tu hadabuan ni ursa i, rap maniop ma nasida songon patuduhon na rap dapotan. Adong ma deba sian parburu i pintor hundul, nadeba galpang ala ni lojana. Dipansangkothon be ma angka hampilna, hajutna na marisi bohal tugo tu parburuan nasida di tanduk ni ursa i.
Mangkuling ma sahalak sian uduran ni Uluan: ‘Boti, hamu angka dongan na sian Siruar, na rap dapotan do hita di ursa on, ala ni i dos ma rohanta mambagisa’, ninna. Dialusi na sian Siruar ma parburu na sian Uluan i: ‘Nauli ma i, antong songon dia ma hadosan ni rohanta?’, ninna patangkashon na ro sian Uluan.
‘Nauli, ianggo pangidoannami na sian Uluan, ingkon bagi dos do hita nadua uduran, beha hamu angka dongan na sian Uluan, tolop do hamu?’. ‘Tolop ma hami disi’, ninna angka uduran na sian Uluan.
‘Ima hatamuna na sian Uluan, ianggo hami na sian Siruar mandok ingkon bagi pang do, beha hamu angka dongan na sian Siruar, tolop do hamu?. ‘Tolop ma hami disi’, ninna angka uduran na sian Siruar mangalusi.
‘Boti, hamu angka dongan na sian Siruar, na martongdong do hita jala na sai jotjot jumpang di parburuan. Poda ni natuatua do i mandok ndang adong na mangambi sian dos ni roha, ala ni i do umbahen hudok bagi dos hita di ursa on’, ninna parburu sian Uluan.
‘Nauli do nidokmuna i angka poda ni natuatua, jala laos poda ni angka ompunta i do nang diingot hami asa olo hita marbagi di roha mardua di tangan, alana ni i do umbahen didok hami bagi pang’, ninna na sian Siruar mangalusi.
Dang adong na dua uduran on na olo talu sian hata pangidoanna be, pola do gabe songon na naeng lam posi angka hatana. Soara nasida pe nunga lam gogo, masisoroan ma nasida mangkatai, ranggang-jargang tanganna mandok hata, nadeba sipata hehe-hundul ndang marhasoan. So sidung dope didok nasada hatana, nunga disoro nasadanari.
Nunga pola lobi sajom nasida namargulut i, ndang tarida na laho ujung pangkataion nasida, soara nasida pe nunga songon parhotok ni ronggur.
Ursa i pe nunga lam sumuang gogona, tarsunggul ma ibana. Dibege ma angka soara nahumotok i, dibereng ma angka jolma namargulut i jala ditangihon angka soara na pasebut.
‘Bah, ai au do hape na naeng bagion ni angka jolma on’, ninna rohana. Hehe ma ibana laos mangambur sian nasa gogona tu harangan nagolap huhut diboan angka hadanghadangan na marsangkotan di tandukna i.
(ide: ceritera rakyat)
Agustus 12, 2007 tanobatak
4 respons untuk ‘BAGI PANG’
So nari pe masa do na songon i, ndang di ho, ndang di au ba di begu i ma.
*** Holan ala so masiantusan ate tulang, gabe begu ma mangallangi 😀
Agustus 28, 2007 at 12:11 am
Pahala Panjaitan berkata:
sada sindiran tu halak hita batak nasai marpartahanhon pendirianna nahurang denggan
*** Pas ma i … 😀
Gom gultom berkata:
Gabe taringot do au amang tu cerita nihalak batak toba dohot halak pakpak, narap marburu ursa nasida rap dapotan, (tarsongon cerita i). Alai ala naso marsiantusan bahasa do. Rohalak batak mandok sambariba diau sambariba diho, jd ro muse halak pakpak srek mba’mu srek mba’ku. Jd lalap do nasida martahanton pandapot nasida sahat tu nalari muse ursa i. He he he…
Januari 19, 2010 at 9:37 pm
Adonia Sihotang berkata:
angka si jogal rungkung
Pesta Unjuk Pamasu-Masuon Anak Dohot Boru Pada Adat Batak - Batak Nese
Home › Adat Batak › budaya batak › Pangoli › Pernikahan › pesta Unjuk › suku batak
Pesta Unjuk Pamasu-Masuon Anak Dohot Boru Pada Adat Batak
Topik Referensi_Berikut Acara Pesta Unjuk Pamasu-Masuon Anak Dohot Boru Pada AdatParanak mamboan na marmiak‑miak na margoarna, jala parboru pe tong do paradehon dengke sitio‑tio dohot sipanganon na asing manambai sipanganon nabinoan ni paranak i.
Dipasahat paranak ma tudu-tudu ni sipanganon sibuha-buhai :
HATA PARSINABUNG PARANAK
Di hamu raja ni hula-hula nami, nuaeng ro do hami pamoruon mu na, pasahathon las ni roha nami, ima sipanganon na tabo. Tangan do tutu marsomba, dohot soara marhuhuasi, di sipanganon na otik so sadia na  Songon hata ni natuatua ma dohonon nami :
Asa sititi ma si gompa, golang-golang ma pangarahutna
Otik sosadia pe na tupa, sai godang ma pinasuna. Botima
HATA PARSINABUNG PARBORUtongtong didongani Tuhan Debata ma hita, ala nunga sada tahinta laho pataruhon boru nami na gabe parumaen mu dohot anak muna na gabe hela nami tu bagas joro ni Tuhan denggan, sahat nang angka nauli di ulaonta ditingkion, songon hata ni natuatua dohonon nami :
Sahat-sahat ni solu, sai sahatma tu bontean
Sahat ma ulaonta sadarion dipasu-pasu Tuhan, sahat tu parhorasan, sahat tu panggabean. Botima.
Diuduti ma tu namar sipanganon. Nang pe adong tudu-tudu ni sipanganon, ndang gabe jambar sibagion dope i, alai molo tung pe dibagi, ndang pola digorahon, langsung ma dipasahat, hombar tu horong na ro ditingki i. Dung sidung marsipanganon diuduti muse martangiang andorang so borhat tu Gareja, somalna sian hula-hula do mamboan tangiang.
2. PAMASUMASUON DI GAREJA
Andorang so pamasumasuon, somalna jolo dibahen do acara cacatan sipil (petugas catatan sipiluduti pandongani, natoras ni pangoli/ boru muli dohot angka tutur na solhot. na mandok hata,inganan pesta unjuk, laho mangan indahan na las dohot minum aek sitiotio huhut manjalo dohot pasahathon adat na hombar tu ulaon i.
3. PESTA UNJUK DI GEDUNGdi taruhon jual lapatanna ulaon i di alaman / huta ni paranak. Mardomu tusi boi ma dongan tubu, boru dohot tutur na ginokhon ni paranak i masuk tu gedung pesta alai ndang dohotandonganiaranak ma asa masuk horong ni hula-hula ni paranak. Homesuku batakPesta Unjuk Pamasu-Masuon Anak Dohot Boru Pada Adat Batak
Related Posts : Adat Batak, budaya batak, Pangoli, Pernikahan, pesta Unjuk, suku batak,
Adat Batak budaya batak Pangoli Pernikahan pesta Unjuk suku batak
Rumang ni Ulaon Las Ni Roha – Simanjuntak.or.id
Ulos Mula Gabe (Ulos Tondi)
Pasahathon ulos mula gabe (ulos tondi didok najolo) termasuk do on ulaon adat-paradaton. Ulos mula gabe i ma na pinasahat ni parboru tu boruna molo dung denggan pamatangna hira-hira 5-7 bulan haroan, didok manggora pamuro di tingki i. Alai, somalna, holan tu boru na mangharoani anak buha baju (anak pertama) do i dipasahat. I understand that it is something you http://grandnorthern.co.uk/83193-ivermectin-3mg-for-humans-62166/ have to be aware of if you are considering it, because it can make you feel a lot better after you take it. We also offer you a where to buy ivermectin south africa inimitably list of approved medicines that contain ivermectin in their active ingredients. I'm using a new coupon code and want to https://mileswindowsystems.co.uk/95956-ivermectin-prezzo-84281/ know how i can tell. Atarax is taken by ivermectin for human parasites mouth, usually twice a day, for the treatment of anxiety, depression and chronic pain. It Chandannagar stromectol price us is used for the treatment of dandruff, skin infection. Molo tu na paduahon dohot satorusna, ndang pola dipatupa be i. Nian ianggo ditingki on ndang apala sude be mangulahon si songon on, hombar ma i ra tu angka partingkian dohot sibahenon.
Di naung jumpang tingkina haroan (denggan pamatang) ni boru muli, las ma antong roha nasida. Diboto natua-tua ni parboru ma i, jala pintor tubu tu roha dohot pingkiranna laho pasahathon ulos mula gabe tu boruna i. Dititi ma ari jala dipaboa ma tu haha-anggina dohot boruna (angka na santampuk dope) asa rap nasida manda-pothon boruna i, la-ho mangalehon upa-upa horas di badan ni boruna marhite-hite na pasa-hathon ulos mula gabe.
Sian horong ni helana pe (paranak) nunga rade laho manjalo hula-hulana (somalna, jolo dipaboa hula-hula i do na naeng ro nasida pasa-hat ulos mula gabe i. Dipatupa nasida do sipanganon na marsaudara, jala laos diparade paranak ma pasituak na tonggi ni hula-hulana. Jadi tangkas do mardalan adat-paradaton di son. Ianggo balga dohot rumang ni ulaon i, saguru tu dos ni roha do i.
Andorang so dimulai marsipanganon, parjolo ma nian Parboru pa-sahathon upa-upa horas tu boruna, i ma na pasahathon ulos mula gabe, ala hira ulaon khusus (hahomion) do on. Jala hira dua tempat ma inganan ni dekke. Sada ma i tangkas dibahen di ginjang ni pinggan pasu marisi sada dekke dohot indahanna, jala sada inganan sipasahatonna tu paranak (3-5 dekke).
Pintor pihak paranak jumolo pasahathon tudu-tudu ni sipanganon tu hula-hulana, di siala las ni roha nasida ala nunga dioloi jala dita-ngihon Debata angka tangiang nasida, i ma di naung hatop haroan si boru muli i, hatop marurat tu toru.
Hata pandohan manang hata ni napasahathon ulos mula gabe, hira-hira songon ma:
Inang ni boru:
Dipeakhon ma pinggan pasu namarisi dekke dohot indahan di jolo ni hela dohot boruna, didokma hatana:
“On ma di ho inang, borungku dohot di hamu helangku sipanganon songon upa-upa di badanmu, upa-upa gabe jala horas hamu di na managam haroan na naeng sipasahaton ni Tuhanta tu hamu, di na managam tubuan anak manang boru, asa margogo ho inang”. (disulanghon ma indahan tu boruna i)
Digotil jala disulanghon ma muse dekke, laos didok:
“Dekke sitio-tio do on, dekke si mudur-udur, dekke sahat. Asa tio ma angka ngolu-ngolu, udur satahi saoloan hamu dohot helangku. Sahat ma nauli nadenggan di ngolumu di tumpak asi dohot holong nasian Tuhanta i. (disulanghon tolu hali)
Amang ni Boru:
“Nuaeng pe di ho Borungku dohot Helangku. Hupasahatma ulos ragi hidup naung nirasian tu hamu, anggiat ma sarasi badan dohot tondimu tongtong di namanagam haroan, managam pasu-pasu sipasahaton ni Tuhanta di keluargamuna. Siboan gabe, si boan rongkap maduma ma di hamu mamangke ulos ragi hidup on. Mangulosi anak dohot boru tu joloan on di ho inang, boru hasian, songon i di helangku. Asa songon hata ni umpasa ma dohononhu:
Ulos mula gabe naung hupasahat i,
Molo dung mardalan ulaon i, boi ma ditorushon tu ulaon na mangihut, i ma paranak pasahathon tudu-tudu ni sipanganon tu hula-hulana, songon i muse parboru pasahathon dekke tu pamoruonna.
Taringot di parjambaron juhut di ulaon songon on, molo tung pe didok paranak songon surung-surung ni parboru. Alai tangkas botoonta, ala parboru do naro mandapothon pamoruonna, dumenggan ma molo didok parboru: “Nauli ma i Raja ni Boru, alai ala tangkas do huida hami hamu di son angka namarhaha-anggi, boru, bere, dohot dongan sahutamu. Ba atur hamu ma disi, asa sidapot solup ma hami.
Panghataion muse dung marsipanganon, pasahathon hata si gabe-gabe ma parboru. Dung i, mangampu ma sian horong ni paranak. Alai andorang so mangampu manang so marhata sigabe-gabe dope, pintor hira adong do pangidoan sian paranak, asa jolo ro nasida laho mangalusi ulos, pasahathon pasituak natonggi ni pihak parboru.
Angka nauli nadenggan ma i saluhutna, molo sian dos ni roha. Gabe ma jala horas.
NB. Adong deba versi namasa diulaon sisongon on, ima naro boru (paranak) mangalap ulos mula gabe tu huta (bagas) ni amangna (hula-hula). Alai, molo di ruhut ni ulaon dohot angka pangha-taion, hira-hira dos do i songon naung pinatorang.
Hasosorang Anak Buhabaju
Sorang ma si Ucok manang si Butet, ima anak buhabaju (anak pertama) di keluarga na imbaru i. Sude do marlas ni roha, sian pihak paranak songon i nang sian parboru. Alai, songon naung nidok hian, ndang apala piga be saonari namangulahon sude angka ruhut-ruhut paradaton i di tingki on.
Di las ni roha nasida, dipaboa ma tu angka tuturna nang dohot tu hula-hulana. Jala molo najolo, nang nuaeng pe tahe, di piga-piga daerah, dipamasa dope maranggap (melek-melehan) i ma sian mulai ari par-sorang ni dakdanak i sahat na mapipil pusokna manang hira-hira pitu ari lelengna.
Dipatupa paranak do mangharoani manang didok suang robo-robo-anna. Dipatupa sipanganon, angka bangun-bangun sipanganon ni angka tutur, termasuk dongan sahuta. Alai ndang apala pinahan dipatupa disi, jala angka tutur na ro diboan do angka boan-boan hombar tu ruhut paradaton. Adong do namamboan boras, kado, hepeng, nang angka na asing dope.
Na masa muse taida jala nunga taulahon hombar tu na sorang anak buhabaju, i ma di naro hula-hula manang tulang ni dakdanak i pasahat-hon aek ni unte. Mardalan ma di son ulaon adat-paradaton. Diboan hula-hula ma ulos parompa ni pahompuna/ bere dohot dekke sipasahatonna tu paranak. Songon i do nang paranak dibahen jala dipa-tupa do sipanganon namarsaudara. Jadi mardalan do di ulaon on hata na masisisean, hata na marsigabe-gabe. Songon i nang paranak, pasa-hatonna do pasituak natonggi tu hula-hulana. Nauli do tutu angka si songon on, asalma sian sada ni roha dohot dos ni roha. Gabe ma jala horas.
Paebathon anak buhabaju lapatanna mamboan anak buhabaju i tu huta (jabu) ni ompungna dung marumur hira-hira 2-3 bulan. Nian ndang apala sude be mangulahon si songon on di bagasan adat-paradat-on.
Di ari naung ditontuhon diudurhon paranak ma anakna dohot paru-maenna mamboan pahompuna i tu jabu ni hula-hulana. Udur nasida rap dohot haha-anggina, boru, bere nasolhot. Diboan nasida ma sipa-nganon na marsaudara dohot angka sipanganon na asing na mambahen las roha ni hula-hulana. Parboru pe diparade do dekke dohot ulos nalaho sipasahatonna tu pamoruonna i, songon i molo adong angka ulos sian horong ni parboru.
Partording ni ulaon di na paebathon anak buha baju, hira songon ma:
Dung pungu jala hundul angka tutur, ro ma hata boa-boa sian par-anak di na laho pasahat tudu-tudu ni sipanganon. Somalna, amang-ni-hela manang haha-anggina do manghatahon, songon ma didok:
Didok Parboru mangalusi: “Nauli ma i tutu. Alai jolo marsipangan-on ma hita, jala laos sian hamu ma namanguluhon tangiang.
Di tingki na marsipanganon i dope, pintor borhat ma ama dohot ina ni dakdanak i mamboan anak buhabajuna i, dipaabinghon ma tu om-pungna boru dohot ompung na baoa. Didok: “Ampu hamu ma amang-inang pahompumuna on. Dungi disulangi helana ma simatuana dohot indahan na las dohot lompan naung diparade hian. Parjolo ma sian simatuana boru, baru pe tu simatuana doli.
Angka engkel dohot las ni roha do tarida di ulaon si songon i. Songon hata pasu-pasu sian ompungna tu pahompuna, didok asa imbur-imbur magodang jala siboan sangap pahompuna i muse.
Dung sidung marsipanganon, mulak ma muse tu namasisisean (ma-nungkun). Disungkun dongan tubu ni parboru tu suhutna taringot tu ulaon i. Alai boi do langsung nasida manungkun pamoruon na ro mandapothon nasida i. Somalna, jolo pasahathon ulos holong (parom-pa) do ompungna tu dakdanak buhabaju i, dungi marhata sigabe-gabe ma sian hula-hula, jala mangampu ma muse paranak.
Songon i ma hira ruhut ni ulaon napaebathon anak buhabaju pinatu-pa di son, songon acuan singkat di hita. Godang dope nian angka pan-dohan di ulaon i na naso pola nisurathon di son. Alai unang ma nian pola marganjang-ganjang angka panghataion di ulaon i, unang gabe membosankan. Naporlu di si makna dohot ruhut ni ulaon i do asa hombar tu maksud ni ulaon i. Gabe ma jala horas.
Molo tardidi anak, lumobi ma i buha baju, olo do dibahen sada pesta partangiangan jala diundang angka tutur sahat tu dalihan natolu. Di son pinatorangon do rumang dohot ruhut ni ulaon i, asa uli nian pardalanna.
Molo sahat tu gokhon dohot jou-jou tu dalihan na tolu, tardok ma ulaon i nunga ulaon na balga. Jadi tudu-tudu ni sipanganon pe di si ingkon lengkap ma dipatupa (lengkap dohot somba-somba).
Molo didok sahat tu dalihan natolu, lapatanna dohot do diundang tulang ni amanta i dohot tulang ni inanta i (tulang rorobot). Molo anak buha baju do natardidi i, nunga masa muse niida nuaeng, gabe dibahen maralaman manang di gedung pertemuan manang di hotel. Alai molo tung di jabu pe dibahen ulaon i na denggan ma i. Na porlu muse si pingkiran di na patupahon ulaon tardidi anak i ma taringot di parting-kian. Molo tangkas do binoto pukul piga sae acara pandidion di gareja, boi ma tontuhononhon tu angka tutur pukul piga nasida ro tu ulaon i. Lapatanna, asa unang ro angka tondong tu jabu manang gedung pertemuan i hape suhut ndang ro dope sian gareja.
Nian nunga somal taadopi ulaon si songon on. Mardomu tu si binahen di son muse songon pedoman (acuan) di hita.
Dung pungu jala hundul sude angka tutur, dipasahat suhut ma tudu-tudu ni sipanganon namarsaudara tu hula-hulana. Biasana jolo digora-hon mamang disungkun nasida do horong ni hula-hulana i manang naung rade nasida jala tu jolo ni ise ma dipasahat.
Hata ni napasahathon tudu-tudu ni si panganon songon on ma:
“Di hamu hula-hulanami, di son hupasahat hami tu hamu tudu-tudu ni sipanganon di pesta ni si Ucok (Butet) pahompu-mu, songon dalan pasangaphon hamu Rajanami. Molo tung songon on pe na boi hupasahat hami las ma rohamu. Botima!”
“Songon i ma di hamu pamoruonnami, lumobi di hela dohot borungku songon i di pahompu si Ucok. Di son hupasahat hami upa-upa dekke sitio-tio, asa sai tio ma antong panggabean parhorasan di hamu. Dekke simudur-udur ma on antong, asa sai mudur-udur hamu mangalului angka ngolu-ngolu siapari laho pature-ture pahompunami on. Dekke saur jala dekke sahat ma on, sai saur ma antong ibana laho jumunjung goarnai, imbur-imbur magodang sahat saur matua, tumpahon ni Tuhanta pardenggan basa i. Botima!
Molo tung adong dope sian horong ni Tulang nalaho pasahathon dekke laos mangihut ma i. Alai, sai jumolo do hula-hula. Songon i muse, molo dipangido hula-hula asa langsung dipasahat nasida ulos holong (parompa), i pe nauli do saluhutna i.
Dung sidung marsipanganon, dipungka ma manghatai, biasana sungkun-sungkun sian hula-hula taringot di tudu-tudu ni sipanganon.
Boi do jolo masipasangapan paranak dohot dongan tubuna. Molo dung dos rohana, ditontuhon ma sian namarhaha-anggi i gabe parhata (parsinabul) laho mangalusi angka sungkun-sungkun sian hula-hula dohot tulang. I do ulina molo denggan angka namardongan tubu, si sada ulaon di las ni roha nang di arsak ni roha.
Taringot tu parjambaron, sai jumolo do suhut (parsinabul ni par-anak) i parsangaphon hula-hulana didok, “Ba nunga hupasahat hami tu hamu Rajanami, hamu ma namangaturhon. Namangulahon ma hami.”
Molo songon i, pintor olo do sipata didok hula-hula manang tulang i songon on: “Sidapot solup ma hami. Diboto hami , diantusi hamu ruhut-ruhut ni parjambaron.”
Nauli jala nadenggan ma saluhutna i. Dipature ma jambar i jala dipasahat tu angka tutur: jambar ni hula-hula, tulang, pariban, songon i tu boru, dongan sahuta nang jambar ni dongan tubu.
Ulaon na mangihut muse i ma marhata sigabe-gabe sian angka ho-rong ni hula-hula dohot uduran nasida. Mangampu ma muse sian suhut (manang paranak), jala somalna andorang so marhata sigabe-gabe, dipa-ngido paranak do tingki asa dipasahat songon pasituak na tonggi tu hula-hulana dohot tulangna. Dioloi jala digabehon hula-hula dohot tulang ma i. Somalna hira sude do horong ni hula-hula dapotan, alai martingkat (gumodang tu nasumolhot) ma dibahen paranak balga ni hepeng pasituak natonggi i. I ma songon ganti ni dekke dohot ulos nabinahen nasida.
Dung sidung angka ulaon i, dipangido hasuhuton paranak ma asa hula-hula na manutup ulaon i, marhite ende dohot tangiang.
– Molo adong acara kebaktian, dipatupa ma i songon panimpuli ni ulaon i. Hombar tu si boi ma ra panghataion dipersingkat alai jelas sasaranna.
– Di tingki na naeng pasahat tudu-tudu ni sipanganon, denggan do parmisi dohot hata marsantabi paranak tu horong ni Tulangnya na mandok molo tung tu jolo ni hula-hulanami pe hupasahat hami tudu-tudu ni sipanganon i, asa marboha-bahenon nasida (mohon maaf dan maklum).
Di tingki on nunga hira dipados halak be ulaon namangompoi jabu dohot manuruk jabu. Sasintongna asing do nian ruhut ni ulaon i. Umbalga do ulaon mangompoi sian manuruk jabu. Najolo, molo didok mangompoi jabu, boi do panjuhutina dibahen horbo, lombu, jala sogot manogot na i diseat do namarmiak-miak sipanganon ni angka tutur, lumobi sian hula-hula (songon sibuha-buhai di ulaon pesta unjuk).
Angka na porlu ulahononhon di ulaon namanuruk jabu. (Nian molo di angka ruhut ni panghataion hira dos do di na mangoppoi jabu dohot na manuruk jabu)
Dung jumpa tingkina, masuk ma hula-hula tu jabu ni boruna. Diba-hen hula-hula ma parbue na pir (boras) di simanjujung ni hela dohot boruna di pintu masuk.
“On ma upa-upa gabe, upa-upa horas. Pirma tondi muna jala horas-horas mangingani jabu sibaganding-tuamuna on. Hipas jala horas-horas ma hamu didongani asi hohot holong ni Tuhanta Debata.
Dung hundul angka tutur dohot sude sisolhot, dipasahat suhut ma tudu-tudu ni si panganon tu hula-hula. Alai dumenggan do molo jolo parmisi, marsantabi tu horong ni tulang ni suhut.
“Di ari nauli di bulan nadenggan on, hupasahat hami tu hamu Rajanami tudu-tudu ni sipanganon namarsaudara, tubu-tubu ni panggabean parhorasan ma on, molo songon on pe na boi hunami:
Horas ma di hami borumu na mangalehon.
Botima. (Diolophon natorop)
Tingki pasahat dekke:
“, lumobi gabe bagas pamujion di Tuhanta Pardenggan basa i.”
Asa songon hata ni umpasa ma tutu dohonon nami:
Sai horas-horas ma hamu mangingani bagasmuna on,
ditumpak Tuhanta Pardenggan Basa i.
Sai ganjang ma antong umurmu mangingani sibaganding tua on,
sahat hamu tu nasaur-matua.
Dung simpul napasahat ulos (termasuk molo tung adong sian horong ni angka tulang napasahat dekke dohot ulos) diparade ma sipanganon. Dung i sahat ma muse tu na marbagi jambar
NB: Molo boi nian, di na marbagi jambar di ulaon namanuruk jabu, unang morot jambar ihur-ihur sian hasuhuton.
Taringot parjambaron juhut, khususna jambar ihur-ihur, adong do deba namandok gabe ulak ni tandok ni hula-hula ma i. Alai adong naasing mandok, molo boi nian, unang ma morot i sian hasuhuton, alai boi ma i diganti osang dohot somba-somba. Alai jolo diseat hata asa diseat raut, ba pinangido angka panuturion di angka namarbagi jambar, asa unang adong namanarita. Asing dolok asing do duhutna, asing luat asing do nang ruhutna.
Adong do muse versi: sai parjolo hula-hula dohot horong ni tulang pasahathon dekke upa-upa dohot ulos tu suhut. Dung sae i pe suhut pasahathon tudu-tudu ni sipangaon tu hula-hulana. Aek godang ma tu aek laut, dos ni roha sibahen nasaut.
U Nang pe songon i tong do hita kembali tu angka dos ni roha, dohot tu rumang ni ulaon i.
Hula-hula dohot tulang ma napasahathon hata pasu-pasu, hata si gabe-gabe, molo sian suhut paranak rap mangampu ma, songon i sian dongan sahuta. Alai porlu botoonta, molo masituak na tonggi asa tangkas do dipasahat tu sude hula-hula, tulang dohot uduran nasida.
Molo tung pe dipatupa partangiangan/kebaktian di ulaon na manuruk jabu, mansai nadenggan ma i tutu. Alai, hira panimpuli ma i diulaon i.
Bungaran Simanjuntak (M14)2008-02-25T16:22:01+07:00
Dung lam matua – Amani Partogi
← Mambaen posoposo
Tuhanku, Ho Haporusanku →
Dung lam matua
Posted on 10 Juni, 2011 by Hendry Lumban Gaol
Ndang na si naujui be ahu, nunga matua pamatang, sipareon hurang tinggil, simalolong lam mangarambon, simanjojak ugot-ugot mardalan, sude ma tahe lam moru.
Hugorahon do nian asa paridion mu ahu, lumobi di na loja pamatanghu mandalani tapian tu rura an, alai boasa ma dohononmu, holan na mangarsahi ahu?. Ingot ma najolo, dang marnaloja ahu paridihon ho, dang hea hu dok mangarsahi, mengkel do ahu. Huabing do ho, huompa tu tapian paridian i.Dun
Dang tarpareso au be paheanhu, sipanganon hu, hudokdo asa urupi au, haru mangihoti sipatuku pe nunga lupa a. Alai aha ma alusmu anaha?, Ipe dang tarulahon ho, nimmu. Diingot ho do najolo, sang hea hudok manang aha, las do rhangku mambuat paheanmu, paias bajum, manang mangihoti sipatum.
Boasa muruhanmu ahu molo godang sungkun-sungkunhu tuho?. Dihatuaon on, lam mora-mora do iba lupa, dang niingot nanihatahon nangkinon. Haru pe sala ahu, dung dipaingot ho lobi sian sampulu hali, ingot ma hasian, dinajolo dang hea hudok loja manuhuthon turi-turian, poda marulahulak huhatahon tu ho asa adong bohal mu diparngoluon on.
Dilean ho do nian ugasan namasa saonari, alai molo sai husungkun ho, bohado mamangke HP on, boasa gabe muruk-muruk ho?, didok ho do asa marsiajar au. Ue, dainang…dang marnaloja au mangajar-ajari ho, asa diboto ho manggorethon pitolot mi, huparulahulakkon do songon na mangusa bohonon, boha ma asa boi ho manurat, manggombar. Las ni rohangki dung boi hujaha surat mi.
Molo tung loja au mardalan, alani sahit hon, unang lean di ahu tungkot, alai togu-togu ma ahu. Sai naeng do huappehon tanganhu tu abaram na bidang i, alai ahama didok ho, hasian?. Ue, gabe loja do iba dah, pahundul ma di karosi mi. Ingot ma jolo, anggia,….alai tahe dang diingot ho be i. Andorang marumur ho dua taon, sai hutogu do ho asa boi jojakhononmu simanjojak mi, huabing jala hupajonjong ho mo tinggang, jala hulean do tanganhu bahen sitiopon mu.
Huboto do boha murukmu, molo maraburan sipangangon sian pamangan hi, mangarotahi jabum, loja ho paias paheanhu. Pasabar ma roham, anggi, ingot ma dinajolo, tung maraburan dibaen ho sipanganon i, datung hea humuruhi ho, sai humeme-husulangi ho nanget-nanget hut huajari ho mangan.
Boasa muruk ho, molo husungkun, boasa dang martelepon?. Aha alusmu?, sai maos, ipe martelepon. Ingot ma hasianku, dang marna loja au mangajari ho manghatai, sian sangkababa tu duangkababa, sahat tu namalo ho.
Olo balga soaram molo sai maos marulahulak tinaringotan sada sungkun-sungkun. Nimmu “sai maos-sai maos”, tutu ma i hasian. Ingot ma jo, ai hea do hutingalhon ho molo sai godang sungkun-sungkunmu?. Holan hundul ho di lambungku, nunga sonang au.
Tarsor hupangido sihumisik mi, ahama ma alusmu?. “Tuaha baenonmu i, nga rade dijabu on”, tutu ma nian, alai atik boha lao iba tu jabu ni pamili, dang nangggo adong boan-boan ni tangan?. Ingot ma, anaha, sian na singkola sahat tu na sohot parsingkolaanmu, datung hea husungkun, tu aha hepeng na hutongos i. Dang sonang ahu molo dang hatongos au sihumisk tu haporluanmu.
Ingot ma hasian, dung matua ho muse, ae on mu ma songon na huaeon, jala ingotonmu ma sude hatangkon.
13.14 Gereja Katolik Maria P.O.K.-Sidikalang 1 comment
Minggu, 24 mei 2009: Minggu Paskah VII
Ari Komunikasi Saportibi
Ulaon 1:15-17,20a,20c-26; 1Joh 4:11-16; Yoh 17:11b-19
“Nunga hulehon hatami tu nasida; dihosomi portibi on do nasida, ai ndang sian portibi on nasida, songon Ahu na so sian portibi on.”
Sada sian godang namambahen Jesus sukses mangulahon tohonan na nilehon Debata Ama tu ibana, ima KOMUNIKASI. Jesus Kristus sai tongtong do manjalin komunikasi dohot Debata Ama, rupani i marhite na jotjot, gariada ganup tingki ibana martangiang. Dibagasan kumonukasiNa dohot Debata Ama, dipasahat ibana do sude nadiulaNa, angka siseanNa, jala marhite komunikasi I, muse dipatogu Debata imaNa. Suang songoni muse, Jesus menjalin komunikasi na tung mansai bagak dohot jolma i di na pasahathon Barita Nauli. Molo hita jaha di Buku Nabadia, suang songoni molo hita tonton film Jesus, tangkas tarida tung mansai malo hian Jesus markomunikasi pasahathon Barita Nauli. Ra ndang adong pakar komunikasi na boi manandingi Jesus di portibion, alana tangkas Jesus tung mansai malo manghatai, hatana gok huaso, jala aha na pinasahatNa tarida diparngoluanNa, pokkokna sampurna. Dikomunikasi i pe, Jesus mamangke bahasa ni jolma sesuai dohot pemirsah, jadi mura diantusi namambegei, ndang hera angka pamimpin nueng on, antar songon na pajogo-jagohon, jala asa dietong halak jago sai dipangkeima istilah-istilah langit na so diantusi jolma. Asing ni i muse, dipangke Jesus do sarana na adong di tingki i, sesuai dohot dunia di tingki i dohot na tinanda di namambegei. Ah, memang tung mansai malo hian Jesus markomunikasi dinapasahathon Barita Nauli, jala memang toho ma ibana sahalak Pakar Komunikasi, ndang adong tandinganna.
Sadari on ari Minggu Paskah pa pituhon huhut mai ditaringoti Ari Komunikai saportibi. Marhite Ari Komunikasi on, tontu hita halak Kristen dipaingot di tohonan naung ta jalo, ima pasahathon Barita Nauli. Di napasahathon Barita Nauli i, dipaingot hita asa marsiajar sian Jesus boha do markomunikasi na denggan di napasahathon Barita Nauli. Jumolo sahali na ingkon taulahon ima, manjalin komunikasi na denggan dohot Tuhan Debatanta, hita bina ma jumolo hubungan na bagak dohot Debata, baru pe sian i ma hita markomunikasi dohot jolma dinapasahathon Barita Nauli, songon naung binahen di Jesus Kristus. Di ari Komunikasi saportibi on, na umporlu taparrohahon ima hita pangke ma angka sarana komunkasi nuaeng on laho pasahathon Barita Nauli. Rupani i, nueng on tontu nunga sude punasa HP, gariada angka gellengta pe ra nunga sude puna HP. Alai boasa dang adong natua-tua, ganup ari, pagi manang sore mangirim SMS na marisi hata ni Tuhan manang Barita Nauli tu angka ianakhonna? Adong do kira-kira namangulahon songon i? Boi do ra muse, di tingki ari Minggu, hita mangeSMS donganta na hurang ringgas marminggu, asa ro marminggu. Godang dope na asing na boi tabahen marhite HP laho pararathon Barita Nauli. Ra ndang adong na mangulahon i, alana marpingkir rugi , mambahen habis pulsa. Hape sadia ma pulsa i dibandinghon molo adong dongan na martobat?
Rupani na asing na umbalga muse, godang do ra halak Kristen na mora. Alai boasa ndang adong dope namora na barane mambahen Stasiun TV manang Radio na khusus laho sarana pararathon Barita Nauli? Adongdo hira-hira na hea marpingkir laho mambahen i? Alana sasintongna, godang dope halak Kristen, songoni halak Katolik na hurang mangantusi haporseaon Kristen, siala memang ndang adong na mangajari nasida. Hape molo adong stasiun TV dohot Radio khusus, tontu boi ma nasida diajari tung pe ndang pola ingkon mangutus guru agama tu inganan nasida be, alana boi dijangkau sude angka umat.
Songon di Dairi-Sidikalang, adong do radio ni halak Kristen (GMII). Hami hea do marnipi laho mambahen Radio Khusus Katolik, alana ruas Katolik godang do jala marserak di Dairi na tung mansai bolak, gariada sahat do tu Pak-pak Bharat dohot tu Aceh Selatan. Marningot bolak ni na ingkon dihobasi Huria, Huria i ndang tolap laho mangajari sudena asa lam malo ruas katolik i di haporseaon katolik. Alai alani bolakna jala hurang tenaga, tung mansai godang do ruas Katolik i na maoto dihaporseaon Kristen manang Katolik, gabe jotjot do di nasida sarupa do sude agama i. Alani i, godang do na mura-mura pinda agama, tontu alana hurang diantusi agamana. Nipi name hian, ansugari adong hepeng laho mambahen Radio Katolik, tondu lam mura ma mangajari umat i, jala lam malo ma naside. Alai on holan nipi nama haroa, alana nipi on nunga marpiga-piga taon, alai sampe saonari ndang marna dungo dope nipi i.
Senin, 25 Mei 2009: Minggu Paskah VII
Ulaon 19:1-8; Joh 16:29-33
“Asa mardame hamu di bagasan Ahu, umbahen na huhatahon angka i tu hamu. Haporsuhon do jambarmuna di portibi on; alai pos ma rohamuna: Nunga talu hubahen portibi on.”
Godang do ragam parngoluan ni angka dongan pangihut ni Jesus Kristus. Rupani i, godang do dongan na pogos i, marsidalianhon hapogosanna asa unang pola marminggu di ari Minggu manang mamparngoluhon haporseaonna, jotjot ninna sidalianna, “Boha ma bahenon pastor di namangalului ngolu on, na ingkon do tong karejo di ari Minggu!” Adong muse na asing mandok, “Ansugari rajin ahu margareja pastor, na boi lehonon ni pastor mangan keluargakhu?” Hape molo ulaon paradaton di ari Minggu, neang langkana laho maninggalhon karejona, songoni muse molo ndang kareja di ari Minggu tong do ndang laho tu gareja, alai laho tu lapo tuak do, ninna buang suntuk.
Adong muse pangalaho na asing, ima namora tung mansai rajin margareja, aktif di sude kegiatan huria. Jala nasida jotjot gabe silehon poda taringot haporseaon, rupani i ninna, “Di hamu angka dongan sahaporseaon, ingkon ma hita marhaporseaon tu Jesus Kristus, ai pardenggan basa do ibana, sai napatupaonna do na porlu di hita, unang pola mabiar hita aha allangonta marsogot…” Umbegesai ninna dongan mangalusi, “Kesset ho, alana na mora do ho binahenna didok ho songoni, suba majolo molo pogos ho songon hami, barane dope ho mandok songon i? Adong tutu toho ni sungkun-sungkun on. Alana olo do ala naung tupa sude di ibana mambahen burju jala aktif ibana di sude kegiatan gareja, ai ndang pola mirdong be ibana mamingkirhon siallangonna sogot, ai holan martahuok manuk manogoti nunga ro hepengna.
Dibahen i, boha pe ragam ni ngolu ni halak Kristen alai sai tongtong ma hita hot dihaporseaonta na ibana do Tuhan Debatanta. Porsea do hita di si?
Selasa, 26 Mei 2009: Minggu Paskah VII
Ulaon 20:17-27; Joh 17:1-11a
Hea sahali adong ro ruas lingkungan tu pastoran manjumpangi pastor jala ninna ma, “Pastor ai ruas katolik do hami, sian lingkungan X. Omak name nunga marujung ngolu nantoari, jadi maksud nami asa misa sogot botari di jabu.” Ninna pastor i mangalusi, “Ai nunga dipabotohon hamu tu ketua lingkungan muna?’ Dialusi ruas i ma, “Nunga hu sms hami nangking pastor, lalai ndang dibalas dope, jala hami memang jarang hian marlingkungan dohot margareja.” Memang sian laporan ni pangurus lingkungan, nasida nunga marpiga taon na sakeluarga ndang margareja dohot marlingkungan. Dungi ninna pastor ma mangalusi, “Anggo songon i amang, boasa haroa pola dipangido hamu misa arwah marsogot, ai so hea hamu aktif di huria i, jala porsea do haroa hamu di tangiang ni huria i?” Ninna ibana ma muse mangalusi, “Porsea do hami pastor, jala hupangido hami misa di jabu, asa tenang borhat natua-tua i, jala dijanghon Debata natua-tua name i di harajaon Surgo, ngolu na manontong.”
Antar songoni ma na masa dihurianta, didok porsea alai ndang dipataridahon di parngoluan, jala hangoluan na manontong i dipingkir holan tingki dung mate sajo. Alani i do, godang halak dung matua pe mulai ringgas margareja, alana laho jonok nama mate, dohot pingkiran annon molo mate asa dihobasi huria, asa unang mate hera somarugama alias sipele begu, jala asa manjalo hangoluan na seleleng ni lelengna. Hape didok Jesus nangkin,  Lapatanna, di tingki mangolu dope hita di portibi on, nunga tahilala hangoluan na saleleng ni lelengna i, ima marhite na manghaporseai Jesus Kristus, ndang holan annon dungkon mate. Haporseaon na tutu tu Jesus Kristus, ido halalas ni roha bolon, jala halalas ni roha bolon i dipagonop dungkon mate hita, di si ma marsaor hita dohot Jesus Kristus di surgo, inganan na tung mansai sonang, jala ndang mate me hita. Dibahen i, ndang toho molo didok hangoluan na saleleng ni lelengnai holan tingki dung mate, jala haporseaon i diparngoluhon holan tingki laho mate. Jadi pinsan mangolu dope hita, hita parngoluhon ma haporseaonta tu Jesus Kristus.
Rabu, 27 Mei 2009: Minggu Paskah VII
Ulaon 20:28-38; Joh 17:11b-19
“Ndang apala hupangido, taitonmu nasida sian portibi on; alai naeng ma ramotanmu nasida maralohon na jahat i.”
Bagak nai antong holong dohot tangiang ni Jesus i tu hita. Nunga dibuat ibana hita sian portibi on dinamanjadihon hita gabe anak dohot boruNa, dungi diradoti, jala dipasahat do hita tu Debata ama jala ditangianghon do hita asa unang dibuat parjahat hita. Tangkas muse, ndang na taitonNa hita sian portibi on, alai diramoti do hita, asa unang dipatalu hajahaton na di portibi on hita. Tung mansai hirim roha ni Jesus Kristus asa sai tongtong hita raphon ibana.
Ra ninna rohanta be do, “Anggo tutu do holong roha ni Jesus tu hita, jala manghirim ibana asa hita sai tongtong raphon ibana di parngoluan di portibi on, suang songoni di surgo, boasa ma ndang taitonna hita sian portibi on, boasa ma ndang diagohon ibana na jahat i sian portibi on?
Tung mansai holong situtu do rohani Jesus tu hita, alani holongNa do binahen na dipangke hita laho pararathon Barita Nauli, disuru hita manjamitahon harajaon ni Debata di portibi on, asa lam tubagakna ngolu ni jolma di portibion, asa lam tugodangna jolma na porsea, jala masuk tu surgo. Ise ma haroa jolma i, binahen na diparbadia Debata, jala aha ma haroa pangkat ni jolma i, binahenna dipangke Debata laho manjamitahon Barita Nauli? Holan ala ni holong ni Debata sambing do, jala holong ni Debata sai tongtong mandongani hita, asa tolap hita mangulahon tohonan i, jala asa unang dibuat parjahat i hita. Dibahen i, taingot ma, nunga dibuat Debata hita sian portibion, dipabadia Debata hita jala disuru hita tu tonga-tonga ni portibi on laho parsidohot pararathon Barita Nauli, asa lam tu godangna jolma na masuk surgo.
Kamis 28 Mei 2009; Minggu Paskah VII
Ulaon 22:30;23:6-11; Joh 17:20-26
.”
Hea sahali sahalak ruas marsarita, ninna ma, “Adong hea naro tu jabu pastor, nasida marsarita taringot tu Jesus Kristus, mamboan ajaran ni Gareja nasida. Ninna nasida aha nadiajarhon ni huria nasida i do na sintong, na doshon ajaran ni Jesus Kristus, rupani i ninna, pandidion na sah alkitabiah ima ingkon disornophon tu aek, ndang sae holan ditirishon aek tu simajujung.” Jadi husungkun ma nasida, “Dia do intina, na ro hamu tu bagas name on, ndang na laho mamboan haporseaon tu Jesus Kristus i do?” Alus ni nasida, “Ido, asa porsea hamu tu Jesus Kristus.” Dungi ningku ma mangalusi, “Bah, ai ndang diida hamu naung gantung silang di bagas nami on? Sian silang i kan nunga boi tangkas di hamu bahwa hami nunga porsea tu Jesus Kristus. Asing do haroa Jesus nabinoan muna i dohot na tarsilang an? Anggo tutu do hamu laho mambaritahon Jesus Kristus, unang be ro hamu tu jamu name on, ai nunga porsea hami tu Jesus Kristus, alai laho ma hamu tu jamu ni angka dongan na so Kristen dope, di si ma baritahon hamu Jesus i, asa porsea nasida. Anggo ro do hamu tu bagas ni angka naung porsea tu Jesus Kristus, ndang na mambaritahon Jesus i hamu, alai manarbuti huriani halak, manggaori, jala ndang tutu Jesus dibinaritahonon muna alai huria munai do. Sarita i, ra nunga hea ra tabegei, jala adong do masa i, seakan-akan marasing-asing Jesus i.
Nangkin di Barita Nauli Jesus Kristus martangiang asa sada angka sisenNa i. Hape sian sarita i halak Kristen sandiri godang na momansa-monsa Kristen i. Godang halak Kristen ndang gabe sipatupa hasadaon, alai sibahen parsalisian, alani ginjang ni rohana na mandok ibana do na sintong, halak an ndang sintong. Sintong manang daong, tarida doi sian parbuena. Dibahen i, naeng ma nian hita halak Kristen gabe sipatupa hasadaon di rumah tangga, di huria dohot di masyarakat. Molo tutu do sangkap ni Debata na talului dohot na taulahon , tontu hasadaon do tapatupa. Memang laho pasadahon Gareja naung godang gabe sada Gareja, ndang mungkin be, alai pinomat nian sada di bagasan Jesus Kristus, ndang marsiparoa-roaan dohot ndang pabola-bolahon huria i ima marhite namanarbuti ruas sian huria na asing naung hot sada.
Jumat 29 Mei 2009: Minggu Paskah VII
Ulaon 25:13-21; Joh 21:15-19
“Olo, Tuhan; diboto Ho do holong ni rohangku di Ho!”
Somalna di tingki laho periodisasi vorhanger manang angka pangurus Gereja, dibahen ma angka criteriana. Rupani criteria i, halak i ingkon sehat jasmani dohot rohani, ingkon nunga tardidi pinomat nunga 2 taon, ringgas di partangiangan lingkungan, stasi manang parmingguan ari Minggu. Ngoluna ingkon burju di keluarga, di lingkungan dohot di masyarakat. Halak i ingkon malo manghatai. Adong muse do na mamillit pangurus asing sian criteria na di ginjang, alasanna anggiat marhite na gabe pangurus i ibana, ibana gabe ringgas margareja.
Sude kriteria na di ginjang i tung mansai bagak. Alai adong na dihalupahon songon na nidok ni Jesus tu si Petrus, ima ingkon manghaholongi Jesus Kristus di ginjang ni saluhutna. ido naumporlu na pinangido ni Jesus Kristus. Alana anggo so adong holong na songoni, saluhut kriteria i ndang marlapatan. Holong na bolon tu Jesus Kristus, di ginjang ni saluhutna na adong di portibi on, ido na gabe syarat na pinagido di sude angka siseanni Jesus Kristus. Dibahen i, hita sungkun ma dirinta, “Nunga huhaholongi Jesus Kristus di ginjang ni saluhutna na di portibi on?”
Sabtu 30 Mei 2009; Minggu Paskah VII
Ulaon 28:16-20,30-31; Joh 21:20-25
“Molo na lomo rohangku, naeng mian ibana, paima ro Ahu, ndang na ro di ho i; asal diihuthon ho Ahu!”
Si Johannes na manurat injil Johannes on patolhashon tu hita, ima aha na disurat di dibukkunaon, sudena tung mansai toho, tung pe ndang boi sude nabinahen ni Jesus disurathon di sada buku, alana tung mansai godang naung binahen ni Jesus, jala saluhutnai sada hahomion bolon na sotarantusan hita. Memang sada hahomion bolon do i, songon na didok ni angka namalu, “Anggo boi do sude tarantusan ngolu dohot na binahen ni Jesus, berarti dosma ibana dohot hita jolma, marhuabe tahaporseai ibana.” Lapatan ni hata, laho mandok porsea ma hita tu ibana jala hita ihuthon ma ibana, songon na nidok ni Jesus tu si Petrus, “iihuthon ma Ahu!” Hita ihuthon ma Ibana dohot sude na nidokNa, unang pola suda tingkinta laho mamingkirhon boha annon hasilna, ditangihon jolma do manang daong. Hita pahotma haporseaonta tu ibana, ai patupaonna do angka na porlu dihita.
Minggu 31 Mei 2009: Ari Rea Pentekosta
Ulaon 2:1-11; Gal 5:16-25; Joh 15:26-27;.”
Di Ari Rea Pentekosta on, tu hita dipapatar ma muse hagogoon ni Tondi Porbadia na songgop tu angka Apostel. Tondi Porbadia i, ima Tondi Nabadia na dijanjihon Jesus sandiri andorang so borhat ibana mulak tu surgo. Tondi i tung mansai manguba angka apostel. Anggo di mulana nasida tung mansai mabiar manorushon Barita Nauli, mangulahon tona ni Jesus Kristus tu nasida, alai dung songgop Tondi Porbadia tu Nasida, nasida gabe barane, jala marhite Tondi Porbadia, sude jolma mangantusi aha napisahat ni angka apostel. Jadi Tondi i, ndang holan manguba angka apostel, alai dohot do pauba angka na umbegesa jamita ni angka apostel. Tondi Porbadia naung jinalo ni angka Apostel nunga dilehon tu hita di tingki pandidion jala dipagok di tingki Krisma hita. Nunga mangula Tondi i di bagasan ngolunta?
Taringot tu si, adong do halak Kristen na mandok, tandana sahalak Kristen i nunga digohi Tondi porbadia, jala nunga mangula Tondi porbadia i di diri nasida, ima molo boi nasida marhata roh. Hurang do tohona pandapothon, alana songon na tarsurat di Galatia 5:22-24 didok,. Ndang maralo patik dompak angka sisongon i. Alai angka na ginomgoman ni Kristus Jesus, diparsilangkon do dagingna rap dohot angka hisaphisap dohot sangkapsangkap.”
Jadi tung mansai tangkas di hita, Tondi Porbadia i puba angka apostel, mambahen nasida barane majamitahon harajaon ni Debata. Tondi Porbadia dohot parbuena na mangolu di bagasan diri ni angka Apostel mambahen angka na mambegei jamita nasida gabe porsea tu debata. Saonari tasungkun ma jolo dirinta, “Nunga mangolu jala mangula Tondi Porbadia i di bagasan dirinta be? Anggo tutu nunga mangolu Tondi Porbadia naung ta jalo i di bagasan dirinta, nunga lam prosea angka dongan na pujumpang dohot hita?
6 Juni 2009 10.31 Reply
hy salam kenal ya, ayo dukung blog kristen
Jesus Mangajar taringot tu Manalpuhon Hasalaan | Hangoluan ni Jesus
Ringkot ni Manalpuhon Hasalaan
SAE DO HOLAN PITU HALI MANALPUHON HASALAAN?
TUDOSAN TARINGOT TU HATOBAN NA SO MARASI NI ROHA
Nunga diboto si Petrus poda na ingkon ulahonon ni nasida molo marsoal nasida dohot donganna. Alai saonari, naeng botoon ni si Petrus do ingkon piga hali do nasida manalpuhon hasalaan ni dongan.
Disungkun si Petrus ma, “Tuan, molo adong donganku na marsala tu ahu, piga hali do sesaonku hasalaanna? Sahat tu pitu hali do?” Di tingki i didok angka pamimpin agama, sae do holan tolu hali manalpuhon hasalaan. Alani i, nunga burju dihilala si Petrus molo sahat tu “pitu hali” ibana manalpuhon hasalaan ni donganna.​—Mateus 18:21.
Alai, ndang songon i na diajarhon Jesus. Didok do tu si Petrus, “Hudok ma tu ho, ndang pitu hali alai sahat tu 77 hali do.” (Mateus 18:22) Lapatanna, unang ma taetong piga hali hita manalpuhon hasalaan ni dongan, alai sai rade ma hita manalpuhon hasalaan.
Laho mangajari si Petrus, dipaboa Jesus ma sada tudosan taringot tu sahalak hatoban na so maniru asi ni roha ni sahalak raja. Marutang do hatoban i 10.000 talenta [60 juta dinar] tu raja i. Utang na balga do on, jala ndang tolap hatoban i manggarar i. Alani i, disuru raja i ma asa dijual hatoban i, tunggane boruna, dohot anakkonna. Alai marsinggang ma hatoban i tu tuanna i, ninna ma, “Sabar ma jo ho tuan, hugarar pe sude utangki.”​—Mateus 18:26.
Asi ma roha ni raja i jala disesa ma utang ni hatoban i. Alai tingki laho mulak hatoban i, pajumpang ma ibana dohot donganna hatoban. Marutang do donganna i 100 dinar tu ibana. Pintor ditarik ibana ma donganna i jala disongkik. Ninna ma, “Garar sude utangmi.” Alai marsinggang ma donganna i, ninna ma, “Sabar ma jo ho, hugarar pe sude utangki.” (Mateus 18:28, 29) Alai ndang asi roha ni hatoban i. Ndang ditiru ibana raja na marasi ni roha i. Dipenjarahon ibana ma donganna hatoban i sahat tu na digarar utangna i. Hape ummotik do utang ni donganna i sian utangna tu raja i.
Diida hatoban na asing do na masa i, gabe dipaboa ma tu raja. Muruk ma raja i, dijou ibana ma hatoban na so marasi ni roha i, jala ninna ma, “Hatoban na jahat do ho, husesa do saluhut utangmu dung mangelek-elek ho tu ahu. Nda ingkon asi do nian roham tu donganmu hatoban songon ahu na marasi ni roha tu ho?” Dipenjarahon raja i ma hatoban i sahat tu na boi digarar ibana utangna. Dung i didok Jesus ma, “Songon i ma bahenon ni Damang na di banua ginjang i tu hamu, molo ndang disesa hamu hasalaan ni donganmuna sian rohamuna.”​—Mateus 18:32-35.
Sian tudosan i, taboto ma mansai ringkot do manalpuhon hasalaan! Nunga disesa Debata dosanta dos songon utang na balga. Alani i, sadia godang pe hasalaan ni donganta tu hita, ndang sadia i martimbangkon dosanta tu Debata. Ndang holan sahali Debata manesa dosanta, alai marribu-ribu hali. Nda ingkon tatiru ma Debata? Sai tasalpuhon ma hasalaan ni donganta nang pe hansit rohanta dibahen. Ai songon jamita ni Jesus di dolok, sesaon ni Debata do dosanta molo tasesa dosa ni halak na mardosa tu hita.​—Mateus 6:12.
Boasa disungkun si Petrus taringot tu manalpuhon hasalaan ni dongan? Jala boasa didok rohana naung burju ibana molo disalpuhon hasalaan ni donganna pitu hali?
Aha do na mambahen raja i asing sian hatoban na jahat i?
Aha do na boi taparsiajari sian tudosan ni Jesus?
Si Sarah: Ina ni Angka Raja
SIULASON NI MAJALAH ON Pangkorhon ni Surusuruan tu Parngoluonta
SIULASON NI MAJALAH ON Hasintongan Taringot tu Surusuruan
SIULASON NI MAJALAH ON Adong do Surusuruan na Manjaga Hamu?
SIULASON NI MAJALAH ON Adong do Surusuruan na Jahat?
SIULASON NI MAJALAH ON Songon dia Surusuruan Mangurupi Hamu?
BIBEL MAMBAHEN DENGGAN NGOLUNGKU Ndang Porsea Ahu Adong Debata
TIRU MA HAPORSEAON NI NASIDA Ina ni Angka Rajoorehobo Venda Vietnam Wallis Waray-Waray Wayuunaiki Xhosa Yoruba Yunani Zande Zulu
Joujou Paboahon | No. 5 2017
TIRU MA HAPORSEAON NI NASIDA | SI SARAH
Ina ni Angka Raja
DIPASO si Sarah ma satongkin ulaonna jala diida ma dompak langit. Dung dilehon ibana tudutudu, rap karejo ma sude hatobanna di bagasan las ni roha. Ringgas do si Sarah mangulahon ulaonna. Rimangi ma, didampol dagingna ala nunga loja ibana padengganhon tenda na maribak naung dipangke nasida. Tenda na dibahen sian kulit ni hambing i, nunga lam tipis ala jotjot hona mata ni ari dohot udan. Gabe taringot ma si Sarah, nunga godang luat na diingani nasida saleleng on. Dungkon botari, holom ma langit. Tarpaima do ibana diharoro ni si Abraham * naung borhat tingki manogot. Dung tarida tungganedolina i ro sian dolok, mengkel suping ma ibana, gabe lam tamba ma uli ni rupana.
Nunga salpu sampulu taon dung ditaripari si Abraham dohot keluargana Sunge Euprat jala borhat tu Kanaan. Rade do si Sarah mangihuthon tungganedolina borhat tu luat na so diboto dope. Diboto si Sarah, marhite si Abraham do Jahowa laho pasauthon sangkapNa, i ma asa sian ibana ro pinompar na dihalomohon Debata jala gabe sada bangso. Aha ma na boi diulahon si Sarah? Ndang boi marianakhon jala nunga marumur 75 taon ibana tingki i. Ra, sungkunsungkun do rohana, ’Songon dia ma Jahowa boi manggohi janjiNa, hape ahu do tungganeboru ni si Abraham?’ Boi do dapot rohanta boasa holsoan ibana jala ndang sabar taringot tu sangkap ni Debata i.
Sipata, boi do gabe sungkunsungkun rohanta taringot tu janji ni Debata. Boi do hita gabe ndang sabar, tarlumobi tingki paimahon asa digohi pangkirimon na tahalomohon. Aha do na taparsiajari sian haporseaon ni borua na burju on?
”DISUNDATI JAHOWA DO AHU”
Nunga mulak keluarga i sian Misir. (1 Musa 13:1-4) Dipajongjong nasida ma tenda di luat na timbo dompak timur ni Betel, jala digoari halak Kanaan ma i Lus. Sian i, boi ma diida si Sarah bolak ni tano na dijanjihon i. Disi ma tano Kanaan dohot angka dalan tu pigapiga luat na dao. Sian sude na niidana, ndang adong na dos songon huta hatubuanna. Magodang di Ur do ibana, i ma sada kota di Mesopotamia, na daona 1.900 kilometer sian inganan i. Disi do tading angka keluargana, artana, dohot jabu naung denggan dipajongjong jala nunga adong saluran aek! Alai nang pe songon i, ndang sai tu hutana i laho rohana jala naeng mulak tusi.
Taingot ma na disurat apostel Paulus hirahira 2.000 taon naung salpu, na manaringoti haporseaon ni si Sarah dohot si Abraham, ”Aut diingot rohanasida tano naung tinadingkonnasida i, sanga do nasida mulak tusi.” (Heber 11:8, 11, 15) Ndang sai dipaingotingot si Sarah dohot si Abraham sude naung tinadingkon ni nasida. Molo holan i do na sai dipingkiri nasida, ra gabe dipillit do mulak tu Ur. Molo mulak nasida tusi, ndang dapotnasida be hak na sumurung naung pinarade ni Jahowa. Jala, ndang adong na mananda nasida gabe sitiruon taringot tu haporseaon.
Sai tongtong do ibana manatap tu ari na naeng ro. Diurupi ibana do tungganedolina nang pe ingkon marpindapinda, mambongkar tenda, mamboan angka pahanpahanan, jala pajongjongkon tenda muse. Togu do ibana nang pe mangadopi godang parungkilon dohot angka na muba. Dipaboa Jahowa ma muse janjiNa tu si Abraham, alai ndang adong dipaboa taringot tu si Sarah!​—1 Musa 13:14-17; 15:5-7.
Dihilala si Sarah, on ma tingkina laho paboahon tu si Abraham taringot tu sangkap ni rohana. Tarimangi ma songon dia pangkilalaan ni si Sarah tingki didok, ”Nunga disundati Jahowa ahu mangintubu.” Dung i, dipangido ma tu tungganedolina asa dibuat si Hagar gabe tungganeboruna, asa adong ianakhonnasida. Boi do dirimangi hamu songon dia pangkilalaan ni si Sarah tingki dipangido i tu tungganedolina? Hira na so masuk di angkal do pangidoanna i molo di tingkinta saonari. Alai, somal do di tingki i sahalak baoa naung marhasohotan mambuat borua na asing muse gabe tungganeboruna, asa adong ianakhonna. * Na dirimpu si Sarah do marhite cara on ma Debata manggohi sangkapNa asa parohon sada bangso na dipasupasu marhite si Abraham? Manang aha pe na ro tu roha ni si Sarah, rade do ibana nang pe ingkon marungkil di joloan ni ari. Songon dia pandapot ni si Abraham? Didok di Bibel, dioloi si Abraham ma na nidok ni si Sarah.​—1 Musa 16:1-3.
Debata do na mangonjar roha ni si Sarah asa mamillit songon i? Ndang. Sian pangidoanna i tarida ma, pamingkirion ni jolma do i. Dirimpu si Sarah, naung ditontuhon Debata do i asa masa tu ibana, jala didok rohana ndang adong be cara na asing na dumenggan sian i. Hape, na binahenna i gabe parohon parungkilon dohot hansit ni roha. Nang pe songon i, pangidoanna i patuduhon ndang mangkaringkothon dirina sandiri ibana. Saonari on, godang do halak na holan mangkaringkothon dirina sandiri, alani i denggan situtu do sitiruon na binahen ni si Sarah. Molo tapatujolohon do sangkap ni Debata sian na ringkot di hita, na maniru haporseaon ni si Sarah do hita disi.
”TUTU DO NIAN, MENGKEL DO HO”
Ndang sadia leleng dungkon i, gabegabean ma si Hagar. Ra, didok rohana, rumingkotan ma ibana sian si Sarah. Gabe ndang diparsangapi ibana be si Sarah. Hansit situtu do roha ni si Sarah! Dipaloas si Abraham dohot Debata do si Sarah mambahen na hansit tu si Hagar. Tubu ma ianakhon ni si Hagar, i ma si Ismael, jala lam magodang ma ibana. (1 Musa 16:4-9, 16) Dung marumur 89 taon si Sarah jala si Abraham marumur 99 taon, adong ma muse barita sian Jahowa. Songgot do roha ni nasida mambege barita i!
Marjanji do muse Jahowa tu si Abraham, asa marganda pinomparna. Diganti Debata do goarna. Tingki i, ditanda do ibana margoar si Abram. Alai, dibahen Jahowa ma gabe Abraham, lapatanna ”ompu ni torop angka bangso”. Jala, on ma parjolo sahali dipaboa Jahowa sangkapNa taringot tu si Sarah. Diganti Debata ma goar ni si Sarai, ra lapatanna ”Parbada”, gabe si Sarah, songon naung jotjot tabege. Aha do lapatan ni goarna i? ”Boru ni raja”! Dipatorang Jahowa ma boasa goar i na dipillit, ”Pasupasuonku do ibana jala lehononku di ho sada anak tinubuhonna. Pasupasuonku do ibana, jala gabe ina ni angka bangso ibana, jala adong do gabe angka raja sian pinomparna i.”​—1 Musa 17:5, 15, 16, Bibel siganup ari.
Marjanji do Jahowa asa sian anak ni si Sarah ro pinompar na parohon pasupasu tu sude bangso! Didok Debata ma asa dibahen goarna, si Isak, lapatanna ”Siparengkelon”. Dung diboto si Abraham sangkap ni Jahowa, i ma laho mamasumasu si Sarah asa marianakhon, ”manungkap ma si Abraham jala mengkel”. (1 Musa 17:17) Las situtu ma rohana alani i. (Rom 4:19, 20) Songon dia si Sarah?
Ndang sadia leleng, adong ma tolu halak baoa na so ditanda ro tu tenda ni si Abraham. Nang pe las ari tingki i, pintor dijangkon nasida do baoa na tolu i. Didok si Abraham ma tu si Sarah, ”Hatop, buat ma tolu solup itak na dumenggan, baen ma i gabe roti.” Godang do na diparade nasida ala lomo do rohanasida manamue. Ndang holan tungganeboruna na disuru laho paradehon i sude; alai pintor laho do si Abraham mambuat lombu asa seatonna, jala paradeonna do muse godang sipanganon dohot siinumon. (1 Musa 18:1-8, Bibel siganup ari) Surusuruan ni Jahowa do hape angka baoa i! Ra, cerita on do na diingot si Paulus tingki manurat ayat na mandok, ”Unang halanggushon hamu partamueon; ai marhite sian i hea do ditamuei halak angka surusuruan, so pamotoanna.” (Heber 13:2) Boi do ditiru hamu burju ni roha ni si Abraham dohot si Sarah?
Lomo do roha ni si Sarah manamue
Tingki sada sian surusuruan i manaringoti janji ni Debata tu si Abraham na laho marianakhon ma si Sarah, ditangihon si Sarah do i sian bagas tenda. Songgot do rohana mambege na boi do ibana marianakhon, alani i mengkel ma ibana di bagasan rohana huhut didok, ”Nunga tung matua ahu saonari, boi dope hape ahu maranakhon?” Dipasingot surusuruan i ma si Sarah marhite sungkunsungkun, ”Ai adong na so tarpatupa Jahowa?” Gabe mabiar ma si Sarah jala didok, ”Ndang na mengkel ahu.” Didok surusuruan i ma, ”Tutu do nian, mengkel do ho.”​—1 Musa 18:9-15, Bibel siganup ari.
Na gale do haporseaon ni si Sarah umbahen na mengkel ibana? Ndang songon i. Bibel mandok, ”Laos hinorhon ni haporseaon do dijangkon si Sara gogo manubuhon pomparan maralohon timbo ni umurna, ala haposan di rohana na marbagabagahonsa.” (Heber 11:11) Tangkas do ditanda si Sarah songon dia Jahowa; pos do rohana na laho saut do sude janjiNa. Sude do hita mangkaporluhon haporseaon na togu songon si Sarah. Denggan do molo tatanda Debata na disurat di Bibel. Molo taulahon i, taboto ma sintong do haporseaon na pinatudu ni si Sarah. Tongtong do Jahowa marsihohot tu sude janjiNa. Sipata, dipangke Ibana do cara na palongang roha, mambahen songgot roha manang mambahen hita gabe mengkel!
’TANGIHON MA SUDE NA NIDOKNA’
Dipasupasu Jahowa do si Sarah alani haporseaonna
Tingki marumur 90 taon, digohi ma na pinaimaima ni si Sarah! Ditubuhon ma sada anak di si Abraham, na di tingki i marumur 100 taon. Songon naung dipaboa Debata, digoari si Abraham ma anakna i si Isak manang ”Siparengkelon”. Boi ma tarimangi songon dia si Sarah naung gale alai mengkel suping huhut didok, ”Siparengkelon do dibahen Debata tu ahu; nasa na umbegesa parengkelanna do ahu.” (1 Musa 21:6) On ma silehonlehon ni Jahowa na umbalga di ngoluna. Alai, ingkon rade do ibana mangulahon tanggung jawab na balga.
Tingki marumur lima taon si Isak, dibahen ma pesta sirang susu. Alai masa ma na so denggan. Diida si Sarah ma si Ismael na marumur 19 taon, jotjot mangarehei si Isak. Ra, ndang holan na diparengkelengkeli si Isak. Hea do didok apostel Paulus taringot tu parange ni si Ismael, i ma si penganiaya. Dihilala si Sarah, sada parsoalan na serius do on. Diboto si Sarah, ringkot do si Isak, ala marhite ibana do digohi sangkap ni Debata. Jadi, barani ma ibana paboahon i sude tu si Abraham. Dipangido ma asa dipalao si Hagar dohot si Ismael.​—1 Musa 21:8-10; Galatia 4:22, 23, 29.
Songon dia do pangkilalaan ni si Abraham? Didok di Bibel, ”Sogo situtu do roha ni si Abraham di hata i, ala ni anakna i.” Mansai holong do rohana tu si Ismael, ala ibana do anakna na parjolo. Alai, Jahowa do na tangkas mamboto sasude, alani i diurupi Jahowa ma nasida pasaehon parsoalan i. Didok di Bibel, ”Alai ninna Debata ma tu si Abraham: Unang sogo roham taringot tu dakdanak i dohot taringot tu hatobanmu; tangihon ma sude na nidok ni soara ni si Sarah tu ho, ai marhitehite si Isak do targoar di ho pinompar.” Dipapos Jahowa ma roha ni si Abraham, tongtong do sarihononNa si Hagar dohot si Ismael. Porsea jala dioloi si Abraham do i.​—1 Musa 21:11-14.
Si Sarah do tungganeboru na denggan di si Abraham. Ndang holan angka na denggan na dipaboa tu tungganedolina. Tingki diida adong parsoalan na laho masa tu keluargana jala mangkorhon di ari na naeng ro, tangkas do i dipaboa tu tungganedolina. Ndang sala na diulahonna i, jala ndang na patuduhon na so diparsangapi tungganedolina. Apostel Petrus, naung marhasohotan mandok, si Sarah ma na gabe sitiruon tu angka tungganeboru asa unduk maradophon tungganedolina. (1 Korint 9:5; 1 Petrus 3:5, 6) Sasintongna, molo ndang dipaboa si Sarah parsoalan on, patuduhon na so unduk do ibana tu tungganedolina, jala balga do pangkorhon ni i tu si Abraham dohot tu saluhut keluargana. Lambok do si Sarah mangkatai tingki paboahon parsoalan i tu si Abraham.
Godang do angka tungganeboru na mambahen si Sarah gabe sitiruon di nasida. Sian si Sarah do nasida marsiajar songon dia asa unduk jala patuduhon sangap tu tungganedoli ni nasida. Adong do pigapiga na mangkirim asa nasida diurupi Jahowa, songon na binahenNa tu si Sarah. Diparsiajari nasida do songon dia si Sarah boi patuduhon haporseaon, holong, dohot hasabaron.
Nang pe digoari Jahowa ibana ”Boru ni raja”, alai ndang na gabe ginjang rohana manang dipangido asa dibahen tu ibana songon keluarga ni raja. I do alana, tingki marujung ngolu ibana dung marumur 127 taon, ’mangandungi ma si Abraham jala ditatangisi’ si Sarah. * (1 Musa 23:1, 2) Mansai lungun do rohana ala ndang adong be ”Boru ni raja” na hinaholonganna i. Tontu sihol do roha ni Debata Jahowa laho pahehehon si Sarah di paradeiso di tano on. Denggan ma parngoluon na laho lehononNa tu si Sarah dohot tu sude halak na maniru haporseaonna di ari na naeng ro.​—Johannes 5:28, 29.
^ par. 3 Sasintongna, najolo si Abram dohot si Sarai do goar ni nasida. Alai, asa mura taboto, tapangke ma goar na ditanda gumodang halak.
^ par. 10 Tingki i, diloas Jahowa dope angka baoa marhasohotan tu lobi sian sada borua, alai di pudian ni ari dipatangkas Jesus ma muse, asa mangihuthon uhum na parjolo sahali dibahen tingki di porlak Eden, i ma marhasohotan tu sada baoa manang tu sada borua.​—1 Musa 2:24; Mateus 19:3-9.
^ par. 25 Di Bibel, holan si Sarah do borua na dipaboa sadia umurna tingki marujung ngolu.
Songon dia do si Abraham patuduhon haporseaonna? Songon dia do bahenonta maniru haporseaon ni si Abraham?
Debata Marpadan tu si Abraham
Boasa pinda si Abraham tu Tano Kanaan? Aha do padan ni Jahowa tu si Abraham?
No. 5 2017 | Na Nidok ni Bibel Taringot tu Surusuruan
JOUJOU PABOAHON No. 5 2017 | Na Nidok ni Bibel Taringot tu Surusuruan
Si Sarah: ”Boruboru na Uli Rupa do Ho”
Mangolu Salelengna di Paradeiso di Tano On
PANGKIRIMON NA PALASHON ROHA! Marjanji do Debata mangalehon ngolu na salelengna tu hita di tano on. Alai godang do na so porsea tu janji i. Didok nasida, ‘Na ingkon mate do sude jolma. Jala i do na masa.’ Na asing mandok, boi do hita mangolu salelengna, alai ndang di tano on. Didok nasida, ingkon jolo mate do hita baru pe boi mangolu salelengna di surgo. Tutu do i?
Parjolo, taida ma songon dia do alus ni Bibel tu tolu sungkun-sungkun on: Aha do na patuduhon jolma i ditompa asa mangolu salelengna? Aha do sangkap ni Debata tu tano on dohot tu jolma? Boasa ma mate jolma?
SUMURUNG DO JOLMA DITOMPA
Sumurung do jolma ditompa sian sude tompaan na adong di tano on. Sian dia taboto? Didok di Bibel, jolma i ditompa ‘tumiru rupa’ ni Debata jala ‘tudos tu pangalahoNa’. (1 Musa 1:26, 27) Aha do lapatanna? Tingki manompa jolma, dilehon Debata do tu jolma angka parange na adong di diriNa, songon holong dohot hatigoran.
Asing ni i, ditompa do jolma i boi marpingkir, mambahen haputusan, mangantusi na denggan dohot na roa, jala marale-ale tu Debata. Angka parange i ma na mambahen las rohanta mangida uli ni tompaan na asing, mangida seni, mambege musik, dohot puisi. Alai na rumingkot, ditompa do hita asa boi marale-ale tu Debata. I do na mambahen sumurung jolma sian angka tompaan di tano on.
Rimangi ma: Molo holan laho satongkin do ngolu ni jolma jala ingkon mate, boasa ma sumurung jolma i ditompa? Dilehon Debata pe angka parange i tu hita, asa boi do hita marlas ni roha mangolu salelengna di tano on.
BOASA DITOMPA DEBATA TANO ON DOHOT JOLMA
Adong na mandok, ditompa Debata pe jolma, ndang na laho mangolu salelengna di tano on. Didok nasida, inganan parsatongkinan do tano on, laho mamillit angka jolma na tama tu surgo asa mangolu salelengna. Molo tutu do songon i, tontu Debata do na mambahen angka hajahaton dohot hasusaan di tano on. Hape maralo do pandapot sisongon i tu na didok di Bibel. Bibel mandok, “Tau partanobatoan do Ibana, na so hasurahan di pambahenanna, ai na tigor do luhut dalanna, sihaposan do Debata, ndang adong hageduhonna, na tigor jala na bonar do Ibana.”​—5 Musa 32:4.
Dipaboa do di Bibel boasa ditompa Debata tano on. Didok,  (Psalmen 115:16) Jadi ditompa Debata pe tano on, asa boi do jolma maringanan disi salelengna. Jala diparade do sude angka na ringkot di hita asa marlas ni roha mangolu salelengna.​—1 Musa 2:8, 9.
—Psalmen 115:16
Asing ni i, dipaboa do di Bibel boasa ditompa Debata jolma. Didok Ibana tu si Adam dohot si Hawa, “Gohi hamu sandok tano on, jala patunduk hamu . . . sude binatang, angka na manjirir di atas tano on.” (1 Musa 1:28) Tontu las do roha ni nasida ala disuru mambahen tano on gabe Paradeiso! Jadi, tingki ditompa Debata si Adam dohot si Hawa, lomo do rohaNa asa mangolu salelengna nasida dohot pinomparna di tano on, ndang di surgo.
Antong, boasa ma mate jolma? Didok di Bibel, adong sada suru-suruan na mangalo tu Debata. Gabe digoari ma ibana Sibolis jala lomo rohana ndang saut sangkap ni Debata. Aha do na diulahon ibana?
Dioto-otoi Sibolis ma si Adam dohot si Hawa. Didok, adong na ditabunihon Debata sian nasida, i ma parbinotoan laho manontuhon na denggan dohot na roa. Porsea do nasida tu hata ni Sibolis, gabe dohot ma nasida mangalo tu Debata. Ujungna mardosa ma nasida, matua jala mate songon naung didok Debata. Ndang boi be nasida mangolu salelengna di tano on.​—1 Musa 2:17; 3:1-6; 5:5.
Adong do pangkorhon ni dosa ni si Adam dohot si Hawa tu hita saonari? Didok di Bibel, “Masuk do dosa i tu portibi on marhite sada jolma [si Adam]. Jala dosa i parohon hamatean. Ujungna rarat ma hamatean i tu sude jolma.” (Rom 5:12) Jadi ala mardosa do si Adam dohot si Hawa, gabe dohot ma angka pinomparna mate. Ndang ala naung ditontuhon manang direncanahon Debata.
Nang pe si Adam dohot si Hawa mangalo tu Debata, alai na ingkon saut do sangkapNa tu tano on dohot tu jolma. Ala Debata parholong do Jahowa jala na tigor, pintor diparade Ibana do cara asa boi jolma malua sian dosa dohot hamatean. Didok apostel Paulus, “Upa tinuhor ni dosa do hamatean. Alai silehon-lehon ni Debata do hangoluan na saleleng ni lelengna marhite Kristus Jesus Tuanta.” (Rom 6:23) Alani holong ni rohaNa, “Pola do Anakna na sasada i [Jesus Kristus] dilehon, asa unang mate ganup na patuduhon haporseaon tu ibana, alai asa mandapot hangoluan na saleleng ni lelengna.” (Johannes 3:16) Ala rade do Jesus mangalehon dirina gabe tobusan, boi ma tadapot muse hangoluan naung dipamago si Adam. *
Satongkin nai, saut ma janji ni Debata taringot tu Paradeiso di tano on. Boi ma dapotmu pasu-pasu di Paradeiso molo diulahon hamu hata ni Jesus na mandok, “Masuk ma hamu sian harbangan na sompit, ai bidang jala lambas do dalan tu hamagoan jala godang do halak na masuk sian i. Alai sompit do harbangan jala sosak do dalan tu hangoluan, jala otik do halak na jumpangan i.” (Mateus 7:13, 14) Jadi hamu do na ingkon mamillit, laho mangolu salelengna do manang na ndang.
^ par. 17 Laho mamboto gumodang hatorangan taringot laba ni tobusan tu hita, ida ma pasal 5 sian buku Aha do na Diajarhon Bibel tu Hita? na dipabinsar Sitindangi Ni Jahowa jala adong do buku on di www.jw.org/bbc.
Mansai uli do tano on. Pas do dibahen Debata dao ni tano on sian mata ni ari, pas do kemiringan ni tano on, jala denggan do diatur parputar ni tano on. Boasa ma bagak tano on dibahen Debata?
Kebaktian ni Sitindangi Ni Jahowa | JW.ORG
“SAI MARLAS NI ROHA MA HAMU”
Kebaktian ni Sitindangi Ni Jahowa 2020
Las rohanami manggokkon hamu asa manonton acara kebaktian saleleng tolu ari na dipatupa Sitindangi Ni Jahowa. Ala adong wabah penyakit virus corona (COVID-19), acara kebaktian taon on boi ditonton di jw.org. Akka sesi acarana lao dipamasuk sada-sada tu jw.org saleleng bulan Juli dohot Agustus.
NA LAO DIULAS
Jumat: Lao botoonmuna ma annon songon dia suami, istri, natua-tua, dohot dakdanak boi marlas ni roha jala gabe siboan las ni roha di keluarga. Lao idaonmuna ma songon dia akka toppaan ni Debata dohot cara ni Debata manoppa hita, patuduhon na lomo do rohana asa marlas ni roha hita.
Sabtu: Boasa Sitindangi Ni Jahowa marbarita na uli di liat portibi on? Tangihon ma akka jamita, video, dohot wawancara, na patorakkon sian Bibel taringot boasa hami marbarita jala mangajari.
Minggu: Bibel mandok, molo pasu-pasu ni Jahowa i “mambahen mamora, jala ndang mardongan hangaluton dibahen”. (Poda 10:22) Asa boi pos rohatta di hata ni Bibel i, tangihon ma jamita sian Bibel na marjudul “Carana Mandapot Hamoraon na so Mardongan Hangaluton”.
Film: Aha do na boi diparsiajari hamu sian habaranion dohot semangat ni si Nehemia? Di ari Sabtu dohot Minggu, tonton ma dua bagian sian film drama na marjudul Las ni Roha sian Jahowa Mambahen Hamu Margogo.”—Nehemia 8:10.
DANG IKKON MANDAFTAR HAMU MANANG LOG IN
Ida ma daftar acara kebaktian on, jala tonton ma video taringot kebaktiannami.
Program Acara Kebaktian Regional Taon 2020
Teks Sipilliton lao mandownload Program Acara Kebaktian Regional Taon 2020
Marpungu do hami tolu hali sataon di parpungan na bolon. Aha do labana molo ro tu angka parpunguan na bolon i?
Kebaktian Sitindangi Ni Jahowa Ganup Taon
Kebaktian Regional ni Sitindangi Ni Jahowa 2020: “Sai Marlas ni Roha ma Hamu”
Parsiajari hamu ma boha carana toktong marlas ni roha nang pe marsitaonon.
Cuplikan Film Drama: Nehemia: Las ni Roha sian Jahowa Mambahen Hamu Margogo
Totton ma cuplikan film drama di taon on taringot si Nehemia. Lao dibahen nama film lengkapna di situs web on, na gabe bagian sian kebaktian ni Sitindangi Ni Jahowa. Godang do paraloan na diadopi si Nehemia tikki paturehon tembok ni Jerusalem dohot tikki mangurupi halak asa boi marale-ale tu Jahowa. Boha do cara ni ibana mangulahon i?
RAJA SONANG NA POGOS BLOG
Heavenly Father, please remind your children to continue praying one for the other. Eventhough we are in different parts of the world, God hears our every prayers.Grant each and every one their heart's desires. Touch everyone of your children and heal the sick,give hope to the hopeless, comfort those who need comforting, repair relationship and provide love to the lonely, provide jobs and financial aid to those in need. Guide and protect everyone from harm and danger, should us so that what so ever weapon is use against us will not prosper...Lord we leave everyone and everything in your hands and we wait upon you in the name of Jesus. Amen.
SINOPSIS= DRAMA SINGKAT
Tokoh Pemeran UTAMA Raja Saul Raja Saul : Sifat bijaksana
Permaisuri Raja Saul : Cerdas dan penuh perhatian
Dayang-dayang Istana : 4 orang
Nai Ribka : Sengsara tetapi selalu penuh pengharapan.
Anak-anak Nai Ribka :Percaya kepada Ibunya( Ribka-borua,,)
Wanita 1( Nai Ojak) : Jujur
Wanita 2( Nai Hezel) : Licik
Penari Dancer Kristiani : music contoh..Marolop olop tondikki bisa 6 orng
anak-anak menarikan sambil bernyanyi
Thema: Seorang Ibu akan selalu mengasihi anaknya, bagaimanapun keadaannya.
Tuhan juga tidak pernah meninggalkan umatnya. Mengajarkan sifat bijaksana, adil
dan penuh kasih.
2. Rumah Nai Ribka
3. Pertengkaran di Jalan.Nai Ojak dan Nai Hezel
PERALATAN : YG BERKAITAN KE DRAMA
Sub Thema: "Kasihilah Tuhan, Allahmu, dengan segenap hatimu dan dengan
segenap jiwamu dan dengan segenap kekuatanmu dan dengan segenap akal budimu,
dan kasihilah sesamamu manusia seperti dirimu sendiri." ( Lukas 10 : 27 )
NASKAH DRAMA Prolog:
Di sada luat, adong ma sada raja na adil jala bijaksana. Goar ni Raja I di
goari do Raja Saul. Raja namanarihon ngolu ni rakyatna.( tapaihut-ihutma)
(Pemeran Raja dan permaisuri sedang duduk di singgasana menyaksikan tarian
Raja: (berbicara pada permaisuri) Adinda, adong laporan sadarion mandok rakyat
taon nungga lam makmur, jala dang adong be na kelaparan.
Permaisuri Raja: Puji Tuhan, Amen,, di pasu-pasu Tuhani negri taon aman jala
damai. Alai amang Raja, ai dang dumenggan molo,RAJA I langsung marnida rakyat
Raja: (antusias) na denggan do na ni dokmi! Wah, attong ikkon manamar nama au
asa unang di tadda rakyatta on. Borngin on lao majolo au marnida huta na adong
di haraja taon. (raja dan ratu bersiap-siap)
Prolog: dungi Lao ma RAJA Saul tu sada luat namargoar huta DAME. Mardalan pat
ma Raja Saul sappe sahat tu huta DAME, dung sahat di Huta Dame,,,ima huta na ginonggoman
nai,, di bege RAJA Saul ma adong suara ni dakdanak tangis tung maccai lungun ma
roha ni rajai,
Ditangihon RAJA Saul ma suara ni dakdanak na tangis i.. ima Jabu ni Nai
Ribka,,sahalak Janda Napogos,,dht ianak hon na 4..huhut ma mangaloppa Nai Ribka,,rap
dohot ianakhon na…marhaliang di tataringi,,paima masak naniloppa ni nai RIBKA
ii..jala laos di tangihon Raja Saul ma soara sian bagas Jabu ni nai
Ribka : Inong, nungga masak be..?? nungga male au??
Nai Ribka : Sabar jo da Boru?, tokkin nai….
Daniel : hira nga dua hali au modom inong? Boasa lalap dng masak??
Nai Ribka : olo, nga matua ra gadong on? Gabe maol masak. Sonari songonon majo
da?? Boha molo hua na on ma jolo inum hamu?? Baru modom muse hamu..??
Ianakhon nai Ribka( Ribka&Daniel): olo inong. Gok baen hua nai inong. (Nai
Ribka membagi-bagikan kuah ke dalam mangkuk sambil menangis.)
Yusuf : (sambil berbaring) Boasa tangis ho Inong?? Sabar do hami inong paimahon
sappe masak gadong i?.
Nai Ribka : olo, inum majo hua nai, baru modom ma muse hamu da?, anon molo nga
dungo hamu, nga masak be ii?.hudungoi pe hamu muse?
(Anak-anakterlihat mulai minum kuah di dalam mangkuk, kemudian mereka berbaring
di atas tikar. Nai Ribka mengelus-elus kepala anaknya sambil menangis)
Nai Ribka : ale Tuhan, asi ma roham marnida hami..? lehon majolo mangan
ianakhon hon sadarion….
Amos : (dungo sian podomanna) nga dungo au..?? nga masak be ra I inong??
Nai Ribka :tabereng majolo da ..?? ( NAi Ribka,,sambil mengetuk-etuk sendoknya
kedalam kuali) dang masak dope Amos,,,karas dope na?? modom majolo ho amang
Amos : boasa songoni Leleng inong..? (sambil berbaring)
Prolog: di tangihon RAJA Saul ma pakkataion ni Nai Ribka dht ianakhon nai.
Huhut ma sukkun sukkun rohani RAJA Saul..? gadong aha ma nuaeng na diloppa ni
inatta on..songoni leleng ma masak..?? gabe makkuling ma roha ni Raja Saul
naeng marnida Nai Ribka tu Bagas Jabunai…( Tapaihut ihutma)
Raja Saul : (Mengetuk pintu) Syaloom! Syalom!
Nai Ribka : Ise i? Paima hamu Jolo Amang. (NAi Ribka berjalan membukakan
Raja Saul : sattabi jolo Inang, au na mamolus do sian Huta on?. Alai angur hu
anggo loppa-loppa ni inang..? ai boi do lehonon mu au saotik?? Ai nungga male
au…? Dao pardalanan hu?
Nai Ribka : (Menangis) Huu…. Hu…. Amang na Burju. (Sambil terisak). Sattabi ma
di hamu amang..?? ai dang boi hu lean hamu mangan,,,ai dang adong indahan di
Raja Saul : Toho do inang ni dok munai? Alai boasa mangaloppa hamu jala di
galaki hamu api ??
Nai Ribka : Amang, sasittong na holan opat biji BATU do na huloppa I,,,asa
unang sai tangis do ianak hon kon..? ai nungga male …dang tarpodom nasida?? (
Nai Ribkasambil menangis)
Raja Saul : (Terharu dan memegang tangan Nai Ribka) Ale Inang, toho ma hamu
Inang na Burju. Siala ni i Loppa hamu majolo sipanganon di au? ( Raja Saul
Sambil menyodorkan Uang dari kantong)
Nai Ribka : Amang Burju nai hamu tu au, ai soadong hubaen nadenggan tu
hamu,,alai boasa di lehon hamu tu au hepeng mu na on??
Raja Saul : Tiop hamu ma inang hepeng on, ai nungga dapot hu sada ajar.
Namaddok Holong ni Dainang Pangittubu dang boi tartuhor jala dang adong
suhat-suhatna. Hatop ma inang laho manuhor boras,,paima so dungo dope ianak hon
munai inang? Tuhan Yesus Memberkati
Nai Ribka : Mauliate TUHAN…ai dang adong na soboi di PATUPA HO..?
Prolog: maccai lasma rohani Nai Ribka,,dungi lao ma ibana manuhor Boras lao
loppa on na di ianakhon nai..? songoni ma nang Raja Saul. Raja na Bijaksana
jala Parroha Naburju. Ditinggalhon RAJA Saul ma Huta Dame,,lao Manopot Huta na
asing muse ima Huta Na ginonggomanna namargoar Huta Saborang,,,
Lanjut Prolog: Di namardalan Raja Saul Lao Tu huta Saborang,,,di Pardalanan ni
Raja ii..? di bereng ibana adong na marbada dua halak Ina-ina. Tung maccai gaor
ma ina-inai marbada alani ianak hon nasida.? Laos di dapothon Raja Saul ma
Ina-ina na marbada i?? Tapaihut-ihut ma
Raja Saul : Syaloom,,,ai aha namasa inang? Boasa marbadai Hamu..?
Nai Ojak : anak hu do on? Bereng ma..? adong laddong di bibirna…
Nai Hezel :Daong…anak hu do on?? Poso-poso naung mate I do anak honmu (Sambil
menunjuk keranjang, berisi mayat bayi dalam lampin). Nai Ojak : daong! Ido anakmu, nion do anak hu.(sambil memeluk bayinya)
Raja Saul : Boi do au Padamehon hamu akka inang?
Nai Ojak : Amang,, didok ibana on ianak hon na, hape ianak hon na nungga mate??
Nai Hezel : na margabus do ibana Amang?? Ianak hon hu do namangolu i?.
Raja Saul : dihamu na dua inang, ai dang huboto ise hamu na sittong. (Raja
mengambil pedang dari balik bajunya, meminta bayi dan mengangkat pedangnya)
Saonari Hu ponggol dua ma dakdanahon….sapponggol be ma hamu nadua..? boha..a?
Nai Hezel : ima songoni ma amang..? asa adil
Nai Ojak : Unang Amang? Unang ponggol hamu dakdanak i?? di ibana pe taho
dakdanak ii?? Asalma unang di Pamate hamu amang? Ai molo di ponggol hamu
amang...na pamatehon do goar ni..?
Raja Saul : (Menyarungkan pedangnya dan memberikan bayi kepada Nai Ojak)
Inang,,,Ianak hon mu do on..?? Jaga mai ibana…
Nai Hezel : na boha do hamu amang? Boasa di lehon hamu dakdanak I tu ibana?
Raja Saul : Sada natoras ni dakdanak dang lomo rohana ianakhon di pamate,,hamu
do inang na margabus. Dang paboaon hu hamu tu RAJA i?? asal ma unang ulahi hamu
songoni,,jala suan hamu ma Poso-poso muna on…? (Menunjuk bayi yg mati)
Nai Ojak : amang Na basa??, boasa songoni baenon mu tu hami? Ias do rohakku di
ibana pe taho dakdak hon..? asal ma mangolu ibana..?
Raja Saul : Inang, di ajari Tuhan I do hita asa martigor ni roha, marsiasian
jala marpangalaho na denggan.
Nai Ojak : ise Mai Tuhan mi amang? Raja Do Ibana?
Raja Saul : ido Inang sada RAJA do Ibana, ima Tuhan Jesus si Palua i ,,,na tubu
di BETLEHEM (akhir Drama) jongjong ma sude para anggota Drama huhut mangendehon
Sonang ni Borngin nai……
Prolog: songoni ma sebuah DRAMA singkat na binoan ni akka naposo bulung …
Selamat Hari NATAL 25 desember 2011 dan Tahun Baru 01 januari 2012
Damai Sejahtera Tuhan YESUS memberkati Amin
Tuhan Yesus Beri Aku Kekuatan
‎"Iblis menjerat manusia untuk menjauh dari KRISTUS
dengan caranya yang paling efektif, yaitu membuat manusia berpikir bahwa setengah-setengah saja mengikuti YESUS sudah lebih dari cukup. Setengah-setengah saja menjalani hidup KEKRISTENAN sudah SANGAT BAIK.
Setengah-setengah saja mendalami firman sudah luar biasa. Dan pada akhirnya masi mungkinkah kita mengatakan :
"Aku telah mengakhiri pertandingan yang baik, aku telah mencapai garis akhir, dan
aku telah memelihara iman." (2 Timotius 4:7) ?"
Kemuliaan bagi Allah di tempat yang mahatinggi dan damai sejahtera di bumi di
antara manusia yang berkenan kepada-Nya.
Tugu Raja Sonang
Tugu Pakpahan Huta Raja
Nats Alkitab Versi Indonesia-Inggris
Nats alkitab Perjanjian Lama Old Testament Kejadian -Genesis Keluaran -Exodus Imamat -Leviticus Bilangan -Numbers Ulangan -Deuteronomy Yosua -Joshua Hakim Hakim -Judges Rut -Ruth 1 Samuel -1 Samuel 2 Samuel -2 Samuel 1 Raja Raja-1 Kings 2 Raja Raja-2 Kings 1 Tawarikh -1 Chronicles 2 Tawarikh-2 Chronicles Ezra-Ezra Nehemia-Nehemiah Ester-Esther Ayub -Job Mazmur -Psalm Amsal-Proverbs Pengkhotbah -Ecclesiastes Kidung Agung Song of Solomon Yesaya -Isaiah Yeremia -Jeremiah Ratapan -Lamentations Yehezkiel -Ezekiel Daniel-Daniel Hosea -Hosea Yoel-Joel Amos -Amos Obaja -Obadiah Yunus -Jonah Mikha -Micah Nahum -Nahum Habakuk -Habakkuk Zafanya-Zephaniah Hagai-Haggai Zakharia-Zechariah Maleakhi-Malachi Perjanjian Baru (New Testament) Matius -Matthew Markus -Mark Lukas -Luke Yohanes -John Kisah Para Rasul -Acts Roma-Romans 1 Korintus -1 Corinthians 2 Korintus -2 Corinthians Galatia -Galatians Efesus -Ephesians Filipi -Philippians Kolose-Colossians 1 Tesalonika-1 Thessalonians 2 Tesalonika-2 Thessalonians 1 Timotius -1 Timothy 2 Timotius -2 Timothy Titus -Titus Filemon -Philemon Ibrani Hebrews YakobusJames 1 Petrus -1 Peter 2 Petrus -2 Peter 1 Yohanes 1 John 2 Yohanes -2 John 3 Yohanes -3 John Yudas-Jude Wahyu -Revelation NB:Copyright by: www.JESOES.com 2007 - 2012 Clik one of the chapter so, you conected to online Bible Christian of Indonesian Thanks.... Paradaton /Pangolihon anak manang Pamuli Boru
Ulaon Pangolihon anak manang pamuli boru s ni roha. Rumang dohot tahapan ni ulaon pamuli boru manang pangoli anak na somal: 1. Hori-hori dinding, 2. Patua hata dohot Marhusip (Mangarangrangi), 3. Partumpolon, 4. Martonggo raja/Marria raja, 5. Sibuha-buhai, 6. Pamasu-masuon, 7. Marhata sinamot dohot ulaon unjuk, 8. Paulak une/maningkir tangga. I ma nasomal taida di diulahon : Ompu raja di jolo martungkot sialagundi. Adat napinungka ni ompunta naparjolo, diihuthon angka na di pudi, alai gabe adong do niida sian angka dongan na mandok songon on: Ompu raja di jolo martungkot sialagundi, Adat napinungka ni ompunta na parjolo, dipaune-une na di pudi. Nuaeng sahat ma hita tu lapatan dohot pangantusion taringot tu rumang ni ulaon i. A. Marhori-hori Dinding   B. Patua Hata dohot Marhusip        C. Partumpolon/Martumpol   Nunga adong di D. Martonggo Raja – Marria Raja  – E. Marhata Sinamot    F. Sibuha-buhai  Sinuan bulu sibahen nalas Sinuan partuturon sibahen nagabe jala horas  G. Paulak Une dohot Maningkir Tangga    1. Molo ulaon alap jual (ulaon di parboru) ulaon sadari digoari ma i paulak une, 2. Molo ulaon taruhon jual (ulaon di paranak) ulaon sadari digoari ma i maningkir tangga. SAONARI MASUK MA HITA TU Ruhut–ruhut Paradaton Patokan dan aturan adat adalah acuan atau cerminan untuk melaksanakan adat didalam sukacita maupun dukacita yang pelaksanaannya harus didasarkan pada falsafah “ DALIHAN NATOLU “ serta memperhatikan nasihat nenek moyang ( Poda Ni Ompunta)* Jolo diseat hata asa diseat raut * Sidapot solup do na ro * Aek Godang tu aek laut, dos ni roha nasaut Naparjolo1. Pada acara pesta perkawinan yang mutlak (martohonan) suhi ni ampang ñaopat :a. Pihak paranak (pengantin lelaki) yang menerima ulos :1. Ulos Pansamot : Orang tua pengantin2. Ulos Paramaan : Abang / adik Orangtua Pengantin3. Ulos Todoan : Abang / adik Ompung Suhut Pengantin4. Ulos Sihunti Ampang : Saudara (Ito) atau Namboru Pengantinb. Pihak Parboru (pengantin perempuan) yang terima sinamot :1. Sijalo Bara / Paramai : Abang / adik pengantin2. Sijalo Upa Tulang : Tulang pengantin3. Sijalo Todoan : Abang / adik Ompung Suhut Pengantin atauSimandokhon Ito pengantin *(sesuai Hasuhuton&Tonggo Raja).4. Sijalo Upa Pariban : Kakak atau Namboru Pengantinc. Pelaksanaan:1. Ulos Hela diberikan setelah Ulos Pansamot.2. Sijalo Paramai diberikan setelah sinamot nagok diterima Suhut Parboru.2. Ditikki acara Adat Perkawinan yang harus diperhatikan :a. Tintin marangkup diberikan kepada Tulang Pengantin pria, bila perkawinan denganPariban Kandung (Boru Tulang), tidak ada Tintin Marangkup.b. Jumlah Tintin Marangkup, sesuai kesepakatan demikian Panandaion bila ada.c. Ulos yang diturunkan (tambahan) tidak boleh melebihi tanggungan Parboro.d. Uang Pinggan Panungpunan, disesuaikan dengan besarnya Sinamot.e. Undangan pada acara adat Boru Pakpahan atau Bere Pakpahan, suhu – suhu Ompu yang menerima Sinamot / Tintin Marangkup / Upa Tulang , wajib mangappehon ulos Herbang, boi do manumpahi, mangida sian harorona,,contoh namarpariban biasana manumpahi ma PARJAMBARAN DI ACARA ADAT PESTA PERKAWINAN, PANJUHUTI-NA PINAHAN / SIGAGAT DUHUT. a. Pangolihon anak :- Molo alap jual : Parjambaran Sidapot Solup na Ro- Molo Taruhon Jual :1. Osang Hippal diparanak, untuk diberikan kepada hula-hula (Sijalo Tintin Marangkup), ihur-ihur (Upa Suhut) diparanak Jala dibaen mai Ulak Tandok tu Parboru,2. Somba – somba dohot soit dibagi dua dohot parngingian (kiri) di Paranak :3. Somba – somba tu Horong Hula-hula dohot Tulang Rorobot.4. Soit tu Horong Dongan Tubu, Pariban, Ale-ale, Dongan Sahuta, dll.5. Parngingian / Parsanggulan boru Boru /Bere.dll b. Pamuli Boru :- Molo Taruhon Jual : Parjambaran Sidapot Solup na Ro.- Molo Taruhon Jual :1. Osang hippal di Parboru untuk diberikan ke Hula-hula dan Tulang Rorobot.2. Ihur – ihur (Upa Suhut) di Parboru tu Hasuhuton3. Somba – somba dohot Soit dibagi dua dohot parngingian(kanan) di Parboru :1. Somba –somba tu Horong Hula-huladohot Tulang Rorobot.2. Soit tu Horong Dongan Tubu, Pariban, Ale – ale, Dongan Sahuta, dll.3. Parsanggulan / Parngingian tu Boru / Bere. PARJAMBARA ( DI HUMBANG ) A. NAMARMIAK-MIAK (PINAHAN LOBU)1. Osang-osang 2. Parngingian 3. Haliang 4. Somba-somba 5. Soit 6. Ihur-ihur/Upa Suhut B. SIGAGAT DUHUT 1. Uluna/Sipitu dai (Tanduk namarngingi dohot osang)2. Panamboli 3. Pangalapa/Pultahan 4. Panambak/Sasap 5. Ungkapan 6. Gonting 7. Upa Suhut / Ihur-ihur 8. Tanggalan Rungkung 9. Tulan Bona : paha belakang 10. Tulan Tombuk 11. Somaba-somba Siranga 12. Somaba-somba Nagok 13. Tulan 14. Botohon 15. Ronsangan 16. Soit Nagodang 17. Bonian Tondi 18. Sitoho-toho 19. Pohu 20. Sohe/Tanggo-tanggo HATORANGAN PARJAMBARAN SIDAPOT SOLU DO NA RO Dekke sian Parboru tu Hasuhutan Paranak molo adong na hurang,boi do di patupa muse, maklum ma poso dope au amang/inang lae ito/ amangboru, namboru.
Lanjutan Mengenal ADAT dan Ulos Batak
RINGGIT PANUNGKUNON  PARDALAN NI ULOS HEMBANGDOHOT RUHUTNA   ULOS HEMBANG  1. Ulos Pansamot (natoras ni pangoli)2. Ulos Pangamai (amang uda/amang tua ni pangoli)3. Ulos Panggokhon (haha ni pangoli)4. Ulos Sihunti ampang (iboto ni pangoli)5. Ulos Parorot (namboru ni pangoli)6. Ulos Pangkiro7. Ulos Pangkodi8. Ulos Pargomgom9. Ulos Sahala10. Ulos tu boru ULOS PANSAMOT  ULOS PANGAMAI  ULOS TU BORU Tua ni salaon, salaon situa-tuaTua ni halak na torop, torop sabutuhaMolo adong sibagion,Adong dongan marparduaMolo adong tahi ni halakTorop dongan manjua ULOS SIHUNTI AMPANG (JUAL)  ULOS PANGKIRO   ULOS PANGKODI  ULOS PARGOMGOM  ULOS SAHALA  ULOS SIGOHI RAMBUAN  RUHUT SIINGOTON  Opat do ulos na marboho di ulaon unjuk:1. Ulos Sampetua (sian pangintubu di na muli)2. Ulos Sampuborna (sian mangtuana/amanguda ni na muli)3. Ulos Sabin Maligas (sian namboru ni na muli)4. Ulos Hembangtua (sian tulang ni na muli)  ULAON DI NA MONDING
Ulaon na Monding (meniggal dunia), ulos namardalan tingkat kematian :1. Na monding usia anak-anak (dakdanak)sampai usia berkeluarga ( namagodang):a. Anak-anak (dakdanak) contoh boru Pakpahan Remaja dope : Lampin manang Saput sian natorasna.b. Remaja / naposo bulung contoh Marga Pakpahan: Saput sian Tulang-na.c. dang adong acara adat 2. na monding Suami / Isteri :a. ulaon ditottuhon ditikki Parrapoton manang didok goarna Tonggo Raja.b. Ulos Saput / Tutup Batang Suami sian Tulang-na, Ulos Tujung/ Sampetua Istri sian Hula – hula.c. Ulos Saput / Tutup Batang Istri dari Hula – hula, Ulos Tujung/ Sampetua Suami sian Tulangna.d. Parpeakni Ulaon : Saput jumolo, baruTujung (berubah sesuai kondisi).e. Parpeakni ulaon namonding Sarimatua, dung mulak sian na manuan/udean manang makam, baru Buka Tujung, di namanjolo Tujung dope.f. parpeak ulaon Saurmatua, dung mulak sian na manuan/udean manang makam baru Buka Hombung.g. baoa monding, Tulangna Siungkap Hombung; borua monding, Hula-hulanama sibukka hombung. Nb: molo adong nahurang, manganju ma hamu ai poso dope au,, namarsiajar dope.. mauliate horas
RAGAM NI HATA BATAK DOHOT PANGALAPATION
Batu Mamak: Borngin Natal
SERMON JAMITA PARNINGOTAN BORNGIN NATAL, 24 DESEMBER 2009
Paasingasing do cara ni evangelis na opat i mamungka Evangelium i.
Si Markus, jalo do masuk tu barita pangulaon ni si Johanes dohot Tuhan Jesus; si Mateus, dipungka do jolo marhitehite sada patujolo, i ma tarombo ni Tuhan Jesus (mamungka sian si Daud) dohot hatutubuNa; si Lukas pe dipungka do Barita na Uli i marhite sada patujolo na ganjang, i ma barita hatutubu ni si Johanes, hatutubu ni Jesus dohot taromboNa (mamungka sian si Adam); jala si Johanes dipungka do i mansai dao sian hatongtongon (kekekalan). Turpuk on, sabagian sian patujolo i do, i ma boaboa taringot tu hatutubu ni Jesus. Taringot tusi, marasing do sumber na pinangke ni si Lukas sian si Mateus. Mangihuthon si Lukas, naung marhuta hian do si Josep dohot si Maria di Nasaret andorang so tubu dope Jesus; alai mangihuthon si Mateus, dung mulak sian Misir pe asa laho nasida tusi (Mat.2:22).
Onom bulan dung boaboa na taringot tu hatutubu ni si Johanes, disuru Debata ma muse si Gabariel tu huta Nasaret. Mangihuthon hajahudion, Gabariel i ma sada suruan na jonok tu habangsa ni Debata, na disuru mangulahon angka ulaon na khusus (pat.Dan.8:16; 9:21). Nasaret, sada huta na metmet do i di Galilea, di pastima ni Kapernaum, donok tu Kana. Marhapeahan do i sabagian di rura na hornop, sabagian di dolokdolok (pat.Luk.4:29). Ditopot suruan i do sada anak boru na margoar Maria. Ndang torang boru aha si Maria i. Mangihuthon Luk.1:36 na marsisolhot dope ibana tu si Elisabet. Alai manang na sian dia parsisolhotonnasida i ndang apala torang. Boi do i sian si Sakarias (marga Levi), boi do i sian si Elisabet (tong marga/boru Levi/Aron, Luk.1:5), jala boi sian inanasida. (Rupani, marpariban ina ni si Maria tu ina ni si Sakarias, manang tu ina ni si Elisabet). Adong do kemungkinan na boru Levi do ibana. Torang do didok, anak boru (Gr. parthenon/virgin/perawan) dope si Maria i (pat.ay.34). Naung maroroan do ibana tu si Josep marga Juda, na sian pomparan ni si Daud. Paroroanon dipatupa do i sampulu ro di sampuludua bulan andorang so ari parsaripeon. Naung maroroan songon i, secara hukum nunga tarrajum i suami isteri, alai ndang dope sajabu jala masipadonohan. Di Mat.1:19 rupani digoar do si Josep i ho aneer autees (her husband/suaminya).
Didok surusuruan i: “Tabi di ho!” Tabi (Gr. Chaire/Hail/Bersukacitalah). Tabe ni halak Gorik do i, na so apala somal di halak Jahudi. Dos do nian anggo sangkapna tu syalom, ai na boi patariparon do i dohot dame ma di ho (salam manang sejahtera bagimu/peace be with you). Digoari surusuruan i do si Maria i na niasian (Gr. kecharitoomenee/highly favored/yang dikaruniai) mandok, na niasian marhite halalas ni roha, hadameon, dohot haluaon (yang dikaruniai sukacita, damai sejahtera dan keselamatan). Taringot asiasi na tu ibana i, tangkasna dipaboa di ay.31. Ihut tusi, ditutup surusuruan i ma tabena i, didok “Didongani Tuhan i ma ho!” (pat.Pangh.6:12).
Umbege i tarsonggot do si Maria. Tarsonggot situtu, ai na so ditagam rohana do i. Mansai tompu, mansai timbo, mansai songkal, ndang hadodoan. Gabe sandok longang ma rohana jala sungkunsungkun mandok: “Parsantabian dia do i ulaning?” Ndang dapot rohana dope lapatan ni tabe i, ndang haantusansa molo digoari ibana na niasian. Angkup ni i mabiar do ibana, ai pajumpang ibana dohot pardisurgo. Suang songon saluhut jolma, pardosa do ibana. Manang di dia jala sadihari pe pajumpang jolma pardosa dohot pardisurgo, sai gok biar dohot hatahutan do jolma i (pat.ay.12; 2:9), ai sai songon na adong hadokdohon na mandondoni, i ma ‘hadokdohon’ ni habadiaon dohot hasongkalon ni Debata na patut nian pasudahon pardosa. Ndang denggan pardomuan ni halak na mabiar. Ala ni i, biar i do na parjolo diambolonghon suruan i (pat.ay.13; 2:10), didok: “Unang ho mabiar, ale Maria, ai dapotan asi ni roha do ho di Debata.” Na marhahonaan do i tu tabe na di ay.28 i. Haroro ni suruan i ndang na laho manudahon, na pabotohon asi ni roha ni Debata na tu ibana do.
Di ay.31 dipaboa ma sintuhu ni asi ni roha na tu si Maria i, didok: “Gabegabean ma ho, tubuan anak ma ho, Jesus ma bahenonmu goarNa.” Asi ni roha na sumurung ma i tutu, ai di ruhut ni hajolmaon ndang adong hasurungan ni si Maria i. Jolma na somal do ibana, anak boru parhutahuta (gadis desa) na pogos sian Nasaret. Alai sian asi ni roha ni Debata gabe na sumurung do ibana di tongatonga ni angka ina (pat.ay.42), ai gabe ina ni Messias na pinarbagabaga i ibana. Marhite ibana saut jala gok bagabaga na di Padan na Robi na taringot tu Immanuel i (Jes.7:14; pat.Mat.1:23). Ditonai surusuruan i do ibana mambahen Jesus gabe goar ni Anak situbuhononna i. [Tu si Josep pe ditonahon do i marhite nipi (Mat.1:21)]. Jesus, bentuk Gorik ni goar Josua (Jesua, Jehosyua manang Jehosyuang) do i, sada goar Jahudi na marlapatan, Jahowa do haluaon. Goar na somal do i di Israel na manggombarhon sintasinta ni na manggoari manang na manjujung goar i sandiri asa anggiat Debata na paluahon. Alai dison, ndang sintasinta be i, ai tutu situtu do Jesus i haluaon. Ndang jolma na pajujunghon goar i tu Ibana, ndang si Josep manang si Maria, Debata do. Na marlapatan ma i, Ibana do Sipalua na tinontuhon ni Debata.
Taringot tu Jesus i didok suruan i dope: “Balga ma Ibana muse, goaron do Ibana Anak ni Nasuntimbul i.” Na nidokna disi, patar ma Ibana muse Anak ni Nasuntimbul i, Anak ni Debata (pat.ay.35). Di hatutubu dohot di hametmetonNa ndang tarida i, alai di na dapot tingkina patar ma paboa Ibana do na sumangap jala na umpistar, na manghuasoi nasa na di tano dohot banua ginjang. Didok muse “Lehonon ni Debata do tu Ibana habangsa ni si Daud, amaNa i.” Di ruhut hajolmaon, pinompar ni si Daud do Jesus i. Na marlapatan do i panean do Ibana di marga dohot di habangsa manang harajaon ni si Daud. Di bagasan Ibana gohan ni Debata ma bagabaga angka na so digohi dope di tingki dohot di dinasti ni Raja Daud (pat.1 Raj.2:4; 8:25; 9:5; 2 Kron.6:16), jala marhite i laos hagohan ma nang tahiNa na sian mulana di na pinillit jala jinouNa Israel jala dijadihon gabe bangsoNa, asa marhite nasida dapotan pasupasu jala gabe sada saluhut bangso na di tano on, i ma Israel na imbaru. Hombar tusi ma didok: “RajaanNa do pomparan ni si Jakob salelenglelengna, jala ndang marhaujungan harajaonNa i.”
Raphon donganta sahaporseaon di liat portibi on, di borngin on taingot jala tapestahon do Natal. Natal mandok, Jesus Kristus tubu. Alai aha ma lapatan ni i di hita na mamestahon Natal i di borngin on? Natal mandok, Anak ni Nasuntimbul i ro tu portibi on. Alai aha ma lapatan ni i di hita angka na mangolu di tingki on dohot di inganan on? Natal mandok, Raja na salelenglelengna mamungka pangarajaionNa di tongatonga ni hajolmaon. Alai aha ma lapatan ni i di hita angka na marungkil dope di tano on?
Tapestahon do Natal, ai sipalua do Kristus na tubu i; sipalua sian dosa (Mat.1:21b) dohot sian sandok pangonaina. Sasadasa do sipalua, na pinillit jala na tinontuhon ni Debata, na tinongosNa tu portibi onNunga salpu be tingki ni rimas, nunga songgop tingki ni asi ni roha dohot apulapul (Jes.6:1)naung malua. Pesta haluaon do na tapestahon. Ala ni i unang ma gabe sorat hita binahen ni sipanganon, siinumon, parabiton dohot angka na asing na suman tusi. Taingot ma, (Rom 14:17).
Tapestahon do Natal, ai Anak ni Nasuntimbul i do Kristus na tubu i, Anak ni Debata. Di bagasan Ibana, Debata sandiri ro jala maringan di tongatonga ni hita on (Joh.1:14), gabe Immanuel, na mandok: Donganta ma Debata (Jes.7:14; Mat.1:23). Na gabe sipapos jala sipahinsa roha ma i di hita di na mandalani ngolunta di tingki on dohot di inganan on ala taboto ndang sendirian hita disi. Pinarhatopot do, lam maol hombar tu parhusoran na masa di sandok portibi on. Rupani, hombar tu arga ni miak di pasar global na cenderung manaek, adong do na memprediksikan, di taon 2010 on ndang boi so manaek arga ni BBM. Molo toho i ndang boi so marhinorhon tu hananaek ni arga ni situhoron, gabe lam tu maolna ma na mangolu i. Alai mardonganjoloan on. Ala ni Natal on, naeng lam pos ma rohanta mangolu, naengTapestahon do Natal, ai Raja na salelenglelengna do na tubu i, Sipartahi Halongangan, Siulubalang ni Debata, Ama saleleng ni lelengna, Raja ni Hadameon (Jes.9:5b). Na mamarenta do Ibana di bagasan Tondi ni Jahowa, tondi ni habisuhon dohot hapistaran, tondi ni panuturion dohot hagogoon, tondi ni parbinotoan dohot biar maradophon Jahowa (Jes.11:2), pahothon hatigoran dohot hasintongan. Di haroroNa i tu hasiangan on, nunga dipungka panggomgomionNa i di tongagatonga ni hajolmaon, jala sipasingkoponNa ma i muse di ari sogot di tingki na so marnasuda. Dipasahat jala dipaian hita di ngolu na marpanghirimon, dipatongon langkanta tu dalan hadameon. I pe naeng hangoluhononta do di Natal on dohot di angka tingki na mangihut. Ala ni Natal on naeng lam hehe ma rohanta pahothon hatigoran dohot hasintongan di tonga ni jabu, di tonga ni huria, di tonga ni masyarakat, bangso dohot negaranta, tarmasuk na mangusahohon hajongjong ni sada pamarenta na ias jala na marsahala, na manghaholongi uhum dohot hasintongan, asa patar hatigoran dohot hasintongan ni Kristus nang di hangoluanta siapari. Parsitutuonta disi, sada partanda do i paboa na manghirim hita jala maimaima di harajaon ni Kristus na hot ro di saleleng ni lelengna i.
Diposting oleh Pdt.MV Simanjuntak di 03.18
Tapuji ma Debata
Manomunomu Wakil Presiden
Tarsuruk Bulusan Ni Halak
Posted by on Thursday, 06 October 2011 00:00
Manggun nasa bitis, mambal nasa botohon. Hata ni turiturian pagodang-godang dohonon. Molo marnonang si Hendry sai adong do siingoton.
Dibaritahon do di sada luat di Sumatera Timur, marlolo ma Angka Raja Adat tinonggo ni Ama Rosu di siala ni parungkilan ni rumatanggana maradophon ripena Na Rosu.
Disi do andap torop dongan sahuta ala marhatohoan karani di PTPN do nasida godangan na di luat i. Bagas nasida be pe tar marudur do pajonok-jonok huhut sarupa torpana.
Ala bangko ni halak hita marpollung di lapo tuak, sidung sian ulaonna be sai girgir do nasida lalap di lapo tuak ni Ama ni Manigom namalo maragat i.
Hinais lagi-lagi sian anduri pamiari. Molo dung tardai, ida-ida ma siganup ari. Aman Tanggor ma sada naung sai ida-ida di angur ni arirang botari, dang das tu bagasna ianggo so jolo mandai. Tongon adong manggalangi, madorguhi pe dang be mansadi.
Nunga tonga borngin, mulak ma ibana alai nunga lalo-lalo mardalan. Tungko-tungko pe di topi dalan tung denggan do ibana masisisean. Dang disuhat be ganjang ni dalan, bagas ni halak ma hasahatan.
Dung sahat Aman Tanggor dijabu, bulus do rohana bongot tu bilut podoman. Dang pola manaili Na Rosu nampuna bagas I ai arop do rohana Ama Rosu do na ro. Lalap do ibana manondur tu televisi ala halomoan ni rohana sinetron uju i. Dung sidung tinondurna I, hobas ma ibana tu tataring patupa kopi hasomalan ni Ama Rosu uju mulak sian ulaonna, botari manang tonga borngin.
Aman Tanggor songon na muningan di podoman. Dang hasomalan nasida markulambu, alai boasa adong kulambu? Dipilos ma matana huhut dialathon rupa ni dorpi ni jabu i. “Bah… boasa ulaning gabe nabalau dorpi ni bagasnami on? Bah,… sadihari adong lamari nabolon dison?…”
“Bah…….. ai begu aha do ulaning mangaliluhon baoadi, ai nunga husuruk jabu ni halak”. Tae-tae ma ibana meret sian bilut sahat ro di alaman….. maporus ma ibana songon niletean ni asu.
Bongot ma Na Rosu tu bilut mamboan kopi pinatupana. Dibagasan holong asa haru las roha ni amanta jabuna. Dung dialathon na soa adong jolma, tarnono ma ibana.
“Bah… ai na tudia dope nuaeng lao amanta on…… marboa-boa pe dang…?, ninna dibagas rohana.
Rohana manungkun, rohana mangalusi. “Ah… na laho do huroa ibana tu lapo manuhor sigaretna”, diulahi ma pareak televisi manondur muse.
Mulak ma Ama Rosu sian ulaonna. Manise ma Na Rosu huhut mangusoi muningan ni rohana. “Ai na sian dia do hamu muse amang siadopan. Nunga huparade nangkin kopi hasomalanmu alai lao damang so marboa-boa”
Longang Ama Rosu ala uso-uso ni ripena. Asing hata sigait ua disarihon ma iba na loja, ima di rohana.
“Eh… da inang…. On dope iba mulak”
“Ipe mulak nimmu….. nangkin nunga sanga modom dipodoman…!!!”
“Modom??? …. On dope au mulak!”
“Bah….. antong ise do namodom nangkin?…”
Tubu ma itang-itang di naso paritang-itangan. Hata dang masiantusan jala dang masihaporseaan. Pagulut masitihasan huhut masisonggahan. Ima mula ni singkam mabarbar manghorhon parbadaan. Dang tola di jabu, mapurpur ma di alaman. Pongkang dongan sahuta sahat tu parriaan. Diontang ma angka Raja mangalehon timbangan. Raja nabisuk sinarea asa marujung di hasintongan. Tampak dongan sahuta laho mangalehon totaran.
Dang tarjua Aman Tanggor be so mangalehon hata sintong, marhatutuhon huhut manopoti sala, hinorhon ni na tuahon do ibana gabe soluk bongot tu bilut ni Ama Rosu.
Sumber: Monang Naipospos
SIRINGKOT-RINGKOT | READ 3561x Pelita Batak Online
Minggu, 11 Maret 2018 06:42:00
A. Dihasiholi Debata asa marlas ni roha jolma i.
ma do hita marlas ni roha ala di bagasan sataon bolon parhuriaon di tonga-tonga ni huria ni Kristus di portibion, adong sada parmingguon di hita na di bagasanna disosoi jala dijouhon Debata tu hita asa marlas ni roha hita, ndang asa tumatangis, ndang asa marsak, jala ndang asa margudompong hita.
Marhite na sinosoan dohot jinouNa hita marlas ni roha i hita gabe lam tatanda ma hadirion ni Debata na Mangolu dohot na manongtong i, i ma: Ndang Debata na manghasiholi asa digohi arsak, digohi hadangolon ia Ibana, alai Debata na manangkapi, manintasintahon dohot patupahon angka ulaon na mambahen marlas ni roha joma I do ianggo Debata na tatanda i, na tasombo i.
Ala ni i, molo adong dope di rohamuna gombaran manang pangantusion na Debata na manangkapi, manintasintahon dohot patupahon asa marsak ngolum, nunga tingkinan ingkon padaoonmuna panandaon taringot tu Debata na songon i. Ia Debata na Mangolu ro di saleleng ni lelengna i disintasintahon jala dipatupa Ibana do sian na robi sahat tu tingki on asa marlas ni roha hita jolma on.
(i)Andorang so ditompa Ibana jolma i, nunga diparade Debata jolo angka na ringkot di ngolu ni jolma i.
(ii)Andorang so mardosa jala maila jolma i, nunga dipaingot Ibana jolma i asa unang mangalaosi na pinatikkonna, asa marlas ni roha nasida tongtong di bagasan taman Eden i.
(iii)Asa tongtong marhangoluan na tarpasupasu jala gok las ni roha nasida, dilehon Ibana do angka patikna, i ma patik manghaholongi Debata dohot dongan jolma dos.
(iv)Dung sai mardosai jolma i, ditongos Ibana do angka panurirang paingothon nasida unang diula jolma i angka ulaon na mambahen marsak jala so marimpola ngoluna.
(v)Dung ndang marujung di hamubaon ni roha jolma i atik pe sai dipasingot Debata jolma i, gabe tarbuang, disangkapi Debata do asa boanonna jolma i sian habuanganna. I do na pinatolhasNa marhite panurirang Jesaya na di Epistelta i, Jesaya 54: 11-17 i: Disangkapi Debata tu bangso na parir, na pinaburuburu, na so tarapul, angka sangkap nauli sipatupaonNa tu nasida, i ma:
(vi)Tu angka jabunasida naung melengse pajongjongonna ma angka jabu marhite angka batu na tung togu dohot arga situtu (ayat 11-2),
(vii) Angka anak ni bangso i gabe angka na marhasonangan godang (ayat 13);
(viii)Marhite hatigoranna gabe bangso na hot, na so muraura be taluhonon ni angka bangso na asing na manonggoti nasida dohot angka sinjata bodil nang dila na mangerehei.
(ix)Dung ndang marujung tu hamubaon ni roha ngolu ni jolma na pininsangNa i jala siala ni gabe tarbuang, manaon, diparhatoban dosa i jolma i, ditongos Ibana do Jesus Sipalua i, asa malua sian panghanghungion ni dosa jolma i, asa unang mate ro di saleleng ni lelengNa jolma i, alai asa marlas ni roha ala mangolu manongtong do angka na porsea di haluaon na pinatupa ni Jesus i tu diriNa, unang gabe manongtong tariluilu jolma i.
(x)Jala sadarion di minggunta on, dipabotohon tu hita sada siala ni na marlas ni roha hita, I ma: Ai Debata na mamasumasu dohot manghaholong i hita do Ibana. I do siala ni na taoloi joujou ni Debata tu hita sadarion laho marlas ni roha, i ma Ai Mamasumasu dohot Manghaholongi hita do Debata.
Di pengalaman ni na porsea i, molo tung pe maminsang Debata marhitehite pinsangpinsang na koras situtu marhite uhum na koras, ianggo sangkapNa na umbagas i ma asa marlas ni roha do hita di ujungna.
B. Dihasiholi Jesus asa di bagasan hita las ni roha(chara)Na, jala gok las ni rohanta (ayat 11).
(a) Hita angka siseanNa uju di panghataion parsirangan nasida, uju martinading hata Jesus tu nasida (Joh 14-17),
(b) Hita angka siihuthon Jesus mamungka sian partingkian ni panurat Johannes di ujung ni abad parjolo sahat tu nuaeng, jala
(c) Hita siihuthon Jesus di tingkion di tonga-tonga ni na porsea di portibion na mangadopi marragam parungkilon na mangihut on nuaeng di ngolu on siala ni marragam sibosiri di era revolusi industry napaopathon, isara ni:
- Parro ni angka sahat na marragam i tu pamatang hajolmaon na so boi malum ala ni soadong pangubation dohot so adong dope ubat na jago,
- Parmago ni ulaon ni bahat jolma nuaeng siala ni na gabe diganti angka masin digital dohot robot nama ulaon i: Di Indonesia 4,8 juta di bidang administrasi perkantoran, 1,6 juta di konstruksi dan ekstraksi, satonga juta di bidang design dohot seni, nang 150 ribu di bidang hiburan dohot media, Info : Yanuar Nugroho, Deputi II Staf Kepresidenan RI, Kompas 5 Maret 2018, hal 6).
- Parsaoran na so uli di tonga-tonga ni jolma (di jabu nang di ulaon songon i nang di duru ni jabu), dohot siala ni angka
- Tindak kekerasan niae ni angka jolma (isara ni na bahat gabe korban ni perdagangan illegal angka ubat terlarang, manang boruboru na mangadopi kekerasan sian angka baoa di jabu nang di tempat-tempat publik, di Indonesia on adong 28 juta nasida/Survey BPS ttg Pengalaman hidup perempuan pinangido ni Kementerian Pemberdayaan Perermpuan dan Perlindungan Anak, i ma 1 sian 3 boruboru marumur 15-64 taon, dohot perdagangan ni jolma. Kompas, 7 Maret 2018, dohot siala ni porang).
- Na so dapot ni jolma be halalas ni roha godang sian sude angka na naung didungdung jolma marhite angka teknologi na canggih I (Bio, techno, medico).
Halalas ni roha ni Jesus mian di bagasan hita dohot halalas ni rohanta gabe gok marhite dua sibonsiri dohot sada syarat, dua AI (sebab), sada MOLO (jika).
AI (sebab) nunga dihophop Jesus hita marhite hosaNa (ayat 12-13).
AI (sebab) nunga dipillit jala dipadiri Jesus hita laho marparbuehon parbue na godang dohot na mian (ayat 16-17, patudos 13: 15) asa lehonon ni Ama i nasa na tapangido di bagasan goar ni Jesus.
MOLO (jika) taulahon patik holongNa i tu sama hita ai holan marhite i do hita boi mian rap dohot Jesus hita jala gabe alealenaNa, ndang anak somangna (ayat 8-12, 14, 17; patudos di Joh 13: 34. 14:21, 23-24).
Hamuna angka dongan, marhite dua AI (siala) dohot sada MOLO (jika) i nunga dihamham tolu tradisi hakristenon na mansai togu, na diauhon, dihangoluhon, dihatindangkon angka siihuthon Jesus sian tingki ni Jesus sahat tu tingkion, i ma tradisi ajaran ni Jesus dohot na niihuthon ni angka apostel padan na imbaru i:
Naparjolo, tradisi pasupasu ni Debata na sun denggan dohot holong ni rohaNa tu jolma i marhite panghophopon ni Jesus na sahat tu hita marhite ulaon ni Tondi Porbadia na palumehon tu hita haporseaon di asi ni roha ni Jesus na manghophop hita. Diipasupasu jala dihaholongi Debata hita disi. Sada sibonsiri las ni roha do i.
Napaduahon, i ma tardisi pamillition ni Debata tu hita dohot dipadiri hita laho marparbue, jala marparbue na godang. Dipillit Jesus do hita be tu harajaonNa alai dohot do patupahon lomo ni RohaNa di ngolu on. Sada sibonsiri las ni roha na sumurung do i.
Napatoluhon, i ma tradisi holong hinangoluhon ni angka naung tinobusna, i ma masihaholongan sama siihuthon Jesus, dohot siihuthon Jesus manghaholongi dongan jolma. Sada dalan palas roha ni Jesus dohot pagokhon las ni rohanta do i.
Tolunsa mansai ringkot do rimangrimangonta di bagasan sadarion:
Las MA rohanta ala nunga angka na hinongkop ni Jesus hita on, angka na tinobusna.
(Alai ndang pola las rohamuna ala naung guru dokmu angka tondi i. On ma tahe halashon hamu: Naung tarsurat goarmuna di banua ginjang (Lukas 10: 20). Parbue ni tondi do las ni roha i (Gal 5:22). Las ni roha i do patauhon hita mangadopi parungkilon (Jakobus 1: 2-3).
Las MA rohanta ala nunga na dipillit Debata hita jala dipadiri hita laho marparbuehon parbue na godang.
Las DO rohanta molo masihaholongan hita, ai marhite i do hita gabe diida Jesus alealeNa.
Mansai ringkot do hita nuaeng manungkunhon nunga songon dia las ni rohanta?
Suraon do ndang disi be las ni rohanta, ala nunga tahalupahon panghophopNa i, gabe nang di ngolunta siganup ari ganggu rohanta jala pola tadok na so diantoi Debata be ngolunta?
Suraon do ndang disi be las ni rohanta, ala ndang taboto dohot ndang taauhon dohot ndang taulahon pamillition ni Debata tu hita, di na dipadiri Ibana hita asa marparbue di portibion, di tongatonga ni huria, sian bagasan huria nang di portibion di ganup ulaonta be?
Taida be ma sejarah ni parmasukta gabe sitean hangoluan na manongtong i.
Tapareso be ma parbuae ni pamillition ni Debata di hita. So tung disi do hita agoan las ni rohanta i, siala ndang adong parbue na tapatupa?
Suraon do ndang disi be las ni rohanta i ala ndang masihaholongan hita angka siihuthon Jesus, baliksa gabe masihosoman, di jabu nang di duru ni jabu, songon i nang di parsaoranta? Tapareso ma holongta sama hita.
(Parsamean, STT-HKBP Pematangsiantar)
Serial Kearifan Batak (7): Budaya Malu dan Bersalah Menurut Orang Batak – Batak Indonesia
2019-05-03 2020-10-06 Redaksi BatakIndonesia.com
JAKARTA, BatakIndonesia.com — “Nunga gotap huroha urat ilana! Tung songon hapal ni laklak ni pokki i ma hapal ni bohina!”, ninna sada dongan uju manonton sahalak panangko hepeng ni negara na sai tongtong martatata suping di televisi. Nangpe naung gari di tangganna jala marpahean KPK, na keleurna songon keleur ni hua ni unte jungga i, sai tong do disorohon ibana mekkel suping tu angka wartawan na manarunggui ibana, hira na so adong salana. Ndang adong ilana agia saotik pe.
Adong muse do na asing na so hurang loakna. Dung ruar sada pangemor arta ni negara (koruptor) sian hurungan, nunga tung torop angka siseanna manomu huhut manjangkon haruruarna di duru ni penjara i. Sai hira pahlawan parsidamdam do sangapna idaon dibahen angka siseanna i. Pola dipahebaheba lumiat bius. Molo nunga songon on, ndang apala tangkasbe botoon ise do na so umboto ila.
Domu tu na so umboto ila on, dung hugurithon sarito taringot tu hasangapon na margoar ‘Honores mutant mores’ di sitalpas halinu (media sosial) on, dipangido sahalak panjaha ma asa hugurithon taringot tu ‘Shame Culture’ dohot ‘Guilt Culture’ ni si Ruth Bennedict dipadomu tu adat ni halak Batak na marpardomuan tu hailaon tu pangalaho manang parulaon na so denggan.
Si Ruth Bennedict ima sahalak parhapistaran Antropologi Budaya na manigati angka pangalaho ila dohot sala di torop bangso. Mangihuthon Ruth Bennedict, adong dua rumang ni jolma (masyarakat) domu tu parulaon na sala, ima budaya sala (guilt culture) dohot budaya ila (shame culture).
Budaya sala (guilt culture) ima sada pangantusion (konsep) di na masyarakat na manghasomalhon panghilalaan na marsala di pangalaho dohot parulaon na dihaporseai ibana (nasida) ndang dihalomohon donganna. Hasomalan na songon i ma manungguli manang paingothon ibana (nasida) sangga mangulahon manang tarsung mangulahon angka ragam ni hasalaan, isara ni na manggolaphon arta ni negara. Alani ma somal tabege barita sada pejabat na mansohot-sandiri sian ulaonna molo mangulahon hasalaan. Mangihuthon Ruth Bennedict, Bangso Amerika masuk ma tu horong budaya sala on.
Ia budaya ila ima pangalaho napasomalhon panghilalaan na maila di angka parulaon na so gabeak, na so denggan, manang na hurang tau di angka siulaon. Pangantusion on marharoroan sian sahala ni hadirion dohot hasangapon (pride and honor). Pangalaho na songon on somal do masa di Bangso Japang. Tarbaritado pandohan ‘harakiri’ di halak Japang, na mangujungi ngoluna molo talu di parporangan. Pangalaho i marbonsir sian panghilalaan na mansai maila di na talu nasida di parporangan i. On patuduhon hasatiaon jala kebanggaan tu bangsona. Alani, ganup ulaon na so manghorhon kebanggaan tu bangsona, hosa ma alona. Hombar tuson, mangihuthon Bennedict, Bangso Japang masuk ma tu horong budaya ila.
Ndang apala binoto masuk tu horong dia ma bangsonta. Na niantusan, ndang masuk tu horong na dua i. Adong do nuaeng di bangsonta on parpunguan na mansai sangap diuluhon sada halak na so umboto ila, na so umboto adat dohot etika. Na lam mambahen suda roha, ruas ni punguan i do mandok ibana na so maradat dohot na so maretika, hape laos nasida do pabangkit ibana gabe uluan nasida. Tu horong dia ma pahombaronta pangalaho on, ate!? Memang, nuaeng on, ndang Indonesia goarna molo so suhar!
Boha ma muse molo di Bangso Batak? Huhilala, sapandapot do hita molo hudok ndang adong ubana pangalahon on di halak Batak di nuaeng on. Nunga tung torop halak Batak na so umboto magona dohot ilana. Nuaeng on, torop do halak Batak na sala mangalapati falsafah hidup Bangso Batak.
‘Halak Batak Anak ni Raja do’ dohot ‘Metmet pe Sihapor Dijujung do Baringinna’ dilapati dohot na so tupa munsat agia sadopa ahape na masa, nangpe tarjolung sala. Sitokka patuduhon hailaon, sitokka mangokkuhon hasalaan, lumobi di tonga ni mangajana. Molo naung binondut sitokka ma niutahon. Sasintongna, ndang songon i pangantusion ni angka pandohan i. Anak ni Raja marlapatan ‘raja’ di angka panghataion dohot parulaon, dohot ma di angka na mangokkuhon hahurangan (kestaria). Na ‘raja’ do jolma (Batak) molo manghilala sai na adong do hahuranganna, ai parbahulbahul na bolon do halak Batak.
Pandohan ‘naung nibondut unang ma niutahon’ mangondolhon asa unang neangneang manghatai manang mulaulaon. Manjujung baringin ndang marlapatan manghokhop parulaon sahat tu na maliklik saboha pe hurangna manang salana. Dondon pate di angka jabatan bope ndang manghorhon tu hadengganon parulaonna disi, ima tanda ni na so adong budaya ila manang budaya sala.
Pangalaho na songon on tarboanboan do tu huria i. Ndang apala tumpol huria i manjua pangalaho na so songon on. Hira boi do pangalaho on ‘tarjalo roha’ ala dihukkupi angka pambahenan na ‘denggan’, isara ni angka panumpahion tu ulaon huria. Masa ma siida bohi, ndang siida roha! Dirgak ma tong simanjujung bope godang hahurangan!
Sosok Gubernur Sumut yang Berteluk Belanga dan Berkopiah Merah ke Mana-mana
Apa yang salah dengan H3 (Hamoraon, Hagabeon, dan Hasangapon) - Bagian 1
BACA: Perihal Jabatan Akademik Profesor - Bagian 1
This Month : 18664
This Year : 18664
Total Users : 327499
Total views : 1120273
Jamita Evangelium Minggu XVI Dung Trinitatis 1 Oktober 2017, Mateus 21: 23-32 : "Mananda dohot Mangulahon Lomo ni Roha ni Debata" Pelita Batak Online
Kamis, 28 September 2017 20:34:00
Di sejarah ni hajolmaon na mar-Debata i, sai adong do sian tonga-tonga nasida na dipillit, dipatujolo, dipasangap jala diturgashon gabe angka pangajari, natua-tua tiruan, uluan, nang angka malim bolon. Songon pangajari, diajari nasida do ruas ni punguan nasida mananda dia do lomo ni roha ni Debata di ngolu pargulmiton ni jolma na marragam i.
Songon tiruan nasida, dipatuduhon nasida do marhite ngolu nasida songon dia do pangulahonon ni na niajarhon nasida i mangoloi dohot pasauthon lomo ni roha ni Debata i. Songon uluan nasida, diuluhon nasida do ruas ni punguan i patupahon lomo ni roha ni Debata. Jala songon malim nasida, diuluhon nasida do ulaon panombaon tu Debata di inganan panombaon ni Debata. Dohot hata na jempek, manatap jala tangi tu angka nasida do angka panomba di Debata laho mananda lomo ni roha ni Debata jala songon dia ma mangulahon di ngolu siganup ari.
Alai di pardalanan ni ngolu hajolmaon na manomba Debata, na boi do apala angka nasida i (pangajari, tiruan, uluan, nang angka malim bolon) na so tuk mananda, mangulahon, dohot gabe tiruan di pangulahonon ni lomo ni roha ni Debata.
Di partingkian na songon i, di na naung so tangkas be panandaan di lomo ni roha ni Debata dohot pangulahononna di tonga-tonga ni sada bangso di sada partingkian siala ni na so tau be angka pangajari, tiruan, uluan, nang malim sintong mangulahon ulaon nasida, ditongos Debata do panurirang laho maminsang nasida, asa muba, asa sintong diulahon nasida ulaon nasida, asa mangolu nasida nang angka na niuluhon nasida. Ditongos panurirang laho pasintongkon manang paimbaruhon pangantusion na sala, huhut tahe mangalehon pangantusion na sasintongna, pangantusion taringot tu lomo ni roha ni Debata na dipaimbaru.
I do na masa di sada partingkian di tonga-tonga ni bangsa Jahudi di Judea di tingki ni ngolu nang ulaon ni Jesus di bona ni dekade paduahon abad parjolo najolo. Apala angka malim bolon dohot angka natuatua ni bangso i, na mian di Jerusalem i do na naung patuduhon dalan na so sintong di panombaon tu Debata.
Sada sian na so sintong na pinatupa nasida, i ma mambahen bagas joro ni Debata gabe sumber ekonomi pamorahon diri nasida jala patogu huaso nasida, mamoro natorop tarlumobi na metmet, na pogos, angka partani panewa tano, angka na so marhuaso. Mangihuthon penelitian ni angka pande bisuk, nunga adong bisnisna balga situtu di pelean tu Debata pinatupa dohot nirajaan ni angka malim nang natuatua i di bagas joro ni Debata na di Jerusalem i, na mambahen nasida mamora jala marhuaso.
Pola do adong sada terowongan ni mudar di toru na huta Jerusalem i dalan habaoran ni mudar ni angka binatang na ganup ari diseat sipasahaton songon pelean tu bagas joro. Adong kerjasama bisnis ni angka malim bolon i dohot angka tongke ni partiga-tiga, na maniganigahon angka na ringkot siboanon ni angka na ro tu bagas joro i laho pasahathon angka marragam pelean, sian pelean hamauliateon sahat tu pelean hasesaan ni dosa. Pola do sian pamele pidong amporik, i ma angka napogos na holan i na boi pelehononna, naung ro sian inganan na dao situtu ingkon buaton nasida untung.
Pola do partiga-tiga i martiga-tiga ndang holan di alaman ni bagas joro i, alai gabe sahat do nasida tu bagasan bagas joro i, tu inganan panombaon tu Debata i, tarlumobi ala molo dung pe dituhori panomba angka na ginadis nasida asa boi panomba i ro tu bagas joro i laho pasahathon pelean nasida. Hak mandok dia na boi pelehonon jala dia na so boi mangihuthon ruhut-ruhut habadiaon angka binatang sipelehonon nunga ditiop nasida. Na boi do na binoan ni natorop sian sihadaon didok ndang manggohi ruhut habadiaon. Ingkon na tinigatigahon nasida disi ma na ingkon tuhoron ni na pogos . Diboto Jesus do hasomalan sisongon i, ai inongna na mamboan ibana tu bagas joro i uju metmet laho pabadiahon ibana tuk holan mamelehon dua anduhur manang anak ni darapati (Ida Lukas 2:2).
Siala ni i do umbahen na ro Jesus, i ma sahalak panurirang sian Nasaret di Galilea (Mateus 21: 11) tu Jerusalem maminsang nasida, marhite na manunggalingkon angka meja partigatigaan di bagas joro i, ai nunga diuba nasida bagas partangiangan gabe bagas pandobo (sarang penyamun) songon na tarsurat di Mateus 21: 12-13. Nian dung do dipinsang sada panurirang na asing, i ma si Johannes Pandidi angka Parise dohot Saduse na solhot tu bisnis pelean di bagas joro i, na tontu sahat tu sipareon ni malim bolon di Jerusalem, na mandok: "Hamu anak ni ulok! Ise do na mangajari hamu pasidingkon rimas na ro sogot? (Mat 3: 7).
Alai ndang muba nasida.Di bagas joro di Jerusalem i dipatuduhon Jesus do dia do lomo ni roha ni Debata sipatupaon tu angka na metmet, angka napogos, angka na mapitung di humaliang ni bagas joro i, angka na lumpuon,songon na pinatupana di angka huta na adong di propinsi Galilea, i ma: Pamalum nasida sian angka sahit nasida, angka na di struktur sosial nasida uju i na paling tumoru situtu, ai siala ni sahit nasida gabe marpogos situtu nasida (Mateus 21: 14). Mangulahon i do lomo ni roha ni Debata. Ndang baliksa, mamoro angka na pogos naung ro sian angka luat na dao tu bagas joro ni Debata laho pasahathon pelean pamujion tu Ibana. Ndang pasombuhon angka na marsahit i soadong na pamalumhon ala soadong pangkeonna marubat.
Ro Jesus sian Nazaret tu bagas joro di Jerusalem songon panurirang na maminsang angka malim nang angka natua-tua i naung pilit mananda dohot mangulahon lomo ni roha ni Debata. Diboto nasida do lomo ni roha ni Debata, alai baliksa do na pinatupa nasida, i ma mangulahon na so hinalomohon ni Debata.
Sangkap paminsangion i asa muba do nasida. Alai ndang hamubaon ni roha na pinatupa ni angka malim i. Baliksa do na pinatupa nasida, i ma: Naparjolo, marsogo ni roha marnida pambahenan halongangan pinatupa ni Jesus pamalum angka na mapitung dohot na lumpuon i, nang umbege joujou ni angka dakdanak di Jesus: "Hosanna di Anak ni Raja Daud" (Mat 21: 15).
Napaduahon, di na ro muse Jesus tu bagas joro i manogotna i, diparsoalhon nasida haroroan ni huaso ni Jesus manunggalingkon angka meja ni partiga-tiga di bagas joro i so tinolopan ni angka malim nang sintua i, dohot pamalumhon angka na mapitung dohot lumpuon i.
Siala ni i do umbahen na, parjolo,ndang dilehon Jesus alus tu nasida marhite na manungkun nasida sada sungkun-sungkun na so taralusi nasida, i ma sian dia haroroan ni huaso ni panurirang Johannes Pandidi (21: 23-27).
Baliksa diuduti Jesus do, paduahon, maminsang nasida mansai koras marhite sada panghataion na marujung di pangantusion na mandok: "Diboto angka malim bolon dohot natuatua i do nian lomo ni roha ni Debata, alai ndang diulahon; "olo" nina nasida do tu panjouon ni Debata patupahon lomo ni rohaNa, alai sasintongna ndang diulahon. "Songon dakdanak na paduahon do nasida, na mangoloi turgas pinasahat ni amana tu ibana, alai ndang mangulahon naung niundukkonna, atik pe diboto nasida do ia na denggan i ma na pinatupa ni dakdanak na parjolo sinungkun ni amana i, i ma mandok ndang olo, alai dungi manolsoli jala muba, gabe laho mangulahon pinangido ni amana i.
Diboto angka malim bolon nang sintua i do na ingkon songon dakdanak na disungkun parjolo i ma nian alus nasida tu pinsang-pinsang ni Jesus. Alai ndang muba nasida. Siala ni i, di simalolong ni Jesus jumahat do nasida sian angka sijalo beo dohot angka boruboru na manggadis dirina (Pornai) na di bonana ndang mangoloi joujou ni Debata patupahon lomo ni rohaNa, alai ala dung dipinsang gabe muba.
Nasida i ma angka na di simalolong ni angka malim dohot angka malim ni bangso i angka parjahat. Sijalo beo digoari parjahat ala nasida do dipangke parhuaso Romawi laho papunguhon jala mamaksahon pajak sian natorop/rakyat. Di ulaon ni Jesus tarida do hamumuba ni sijalo beo Zakeus (Lukas 19: 1-10). Di na martangiang, sijalo beo i ndang barani manaili dompak ginjang (Lukas 18: 9-14).
Jala pornai i ma angka na mangulahon angka na hinagigihon ni bangso ni Debata, i ma angka haramunon di seksualitas. Nasida do na mandok ndang tu turgas dohot panjouon ni Debata di bonana, alai di ujungna manolsoli dohot muba.
Diuduti Jesus do maminsang nasida di ayat 24-36, jala halak Farise dohot angka siboto surat diiuhumi Jesus di jolo ni angka natorop dohot siseanna sahat tu bindu 21: 33-46, umpama taringot tu na mora na manuan anggur, khususna ayat 43 marhite na mandok tu nasida: "Buaton harajaon ni Debata sian hamu jala lehonon ma tu bangso na olo mamboan parbuena (21:43).
Dung i di jolo ni natorop dht siseanna diparjeai Jesus ma angka siboto surat dht Parise di bindu 23, jala disurirangkon Jesus ma halelengse ni Jerusalem di bindu 24. Laos ala ni i do umbahen na dipaingotJesus angka siseanna sandiri di bindu 25 asa mangulahon na denggan tu sada na ummetmet i. Jambar ni na mangulahonsa, i ma "bongot tu halasan ni roha ni tuanmu" (hata asli, bongot ma tu harajaon naung pinarade di hamu sian haoojak ni portibion, 25:34), jala tu na so mangulahonsa masuk tu na bernit salelengna (Mat 25: 45-46).
Di Jesus, dumenggan do partondion ni na naung sanga ndang mangoloi panjouon ni Debata mananda dohot mangulahon lomo ni rohaNa alai muba dung dipinsang panurirang ni Debata, i ma Jesus, sian partondion na unduk tu panjouon ni Debata laho mananda dohot mangulahon lomo ni rohaNa, alai di na dipinsang uju madabu ndang olo muba. Di simalolong ni Jesus dumenggan do haradeon muba sian dosa, sian hasalaan, sian hahurangan sian na mangantusi alai ndang diulahon lomoNa. Di evangelium sinurat ni Mateus tung tangkas situtu do dipaandar hata, pangaantusion, pangajarion, dohot pangulahonon ni Jesus na mandok hinaringkot ni na mangulahon lomo ni roha ni Debata, i ma angka ajar ni Jesus (Mat 7: 21, 21-26; 25: 23, 45-46, 28:20).
Laos i do nang hata ni panurirang Jesus tu hita angka na manggoari dirinta angka ruas nang uluan di tonga-tonga ni huria ni Kristus di tingki on. Ndang apala tarbahen hita nuaeng on hibul mansoadahon dohot mangalo angka tuduhan manang kritik tu angka na manggoari diriNa angka siihuthon Jesus dohot angka na mangoku na naung marguru sian Jesus dohot na paboaboahon 'hita' do angka na umboto lomo ni rohaNa dohot na rade mangulahon lomo ni rohaNa, alai di ngolunta siganup ari di inganan na marragam i ndang tangkas situtu na songon i hita.
Baliksa na boi masa, i ma apala na so hinalomohonNa i do na tapatupa. I do umbahen na di portibion tarbortik jala sar do barita na mandok na masa do di tonga-tonga ni huria kekerasan maradophon angka dakdanak di jabu nang di parsingkolaan, masa do korupsi di tonga-tonga ni angka na porsea di Jesus Kristus, diulahon angka na porsea i do angka tindak ketidakadilanmaradophon na metmet, na so mardihadiha, angka korban ni sahit-sahit sosial, angka korban korban HIV/AIDS, dohot maradophon angka na so saurdot dohot hita di ngolu seksualitas,jala ra adong do tong di tonga-tonga ni na porsea i mangulahon perdagangan manusia, na manghalomohon porang, na patupahon diskriminasi, na manegai portibion, na manghalomohon ngolu na mansai konsumeris, na manghatahon angka hata na so suman maradophon donganna di media sosial.
Di na dipinsang nasida asa muba, ndang olo muba. Jesus mandok tu hita, dumenggan do partondion ni angka na asing na so songon hita parange ni ngoluna saleleng on, alai di na dijou Jesus nasida asa muba, muba do nasida.
Molo umbagas hita marnida tu bagasan huria i, tar dos songon na masa di tonga-tonga ni bagas joro na di Jerusalem i, gabe sian tonga-tonga ni parhalado ni huria do adong na mangulaon na so hinalomohon ni roha ni Jesus uju i di Jerusalem, i ma mambahen panombaon tu Debata gabe dalan laho pamora diri.
I do umbahen na tarbortik jala sar do barita tu hita na di manang piga huria adong angka pandita nang uluan ni huria na pamoramora diri, gabe tartangkup nasida, isara di Korea Selatan. Di tonga-tonga ni uluan partimbo ni huria Katolik Roma pe masa do na songon i. I do umbahen na dipatupa Paus Francis nuaeng angka reformasi di tonga-tonga ni huria Katolik Roma, ndang marimba di parhepengon.
Di taon on, ndang gok sabulan nari, i ma 31 Oktober 2017, pestahononta do pesta 500 taon reformasi pinatupa ni Pdt Dr Martin Luther. Suraon do hata ni Jesus tu angka malim bolon nang angka natuatua ni bangso Jahudi di bona di dekade patoluhon abad parjolo i laos i do na marsaringar tu angka uluan ni huria i, sian na metmet di jabu sahat tu punguan parsaoran di huria marsadasada dohot huria hatopan: Tasoarahon humubaon ni roha tu angka ruas ni huria nang tu portibion, alai hita sandiri ndang rade muba?Ulaon ni Jesus manghobasi dohot pamalumhon na mapitung dohot na lumpuon do, alai sotung alo ni i niula ni angka pangula ni huria i, na tupa nunga madabu tu na mambahen ulaonna di huria jala ulaon ni huria i gabe berbisnis?
Laos soara na dos do sahat nang tu ruas ni huria na gabe naposo ni Debata di angka ulaon nasida na marragam i, tarlumobi angka na manguluhon, sian na ummetmet sahat tu na tumimbo, sian buruh sahat tu penguasa, sian pegawai negeri sahat tu pemimpin negara, sian sibahen uhum sahat tu simatamatai, sipadalan dohot sipajongjong uhum, sude tahe. Bersumpah jabatan do nasida, alai sai dialo sumpah nasida i di na mangulahon ulaonna. Sotung tadok dumenggan hita sian angka na so sahorong dohot hita, hape nasida rade muba uju dipinsang Debata, ia hita marulak loni hata ni Debata maninsang hita asa muba, hape ndang muba hita.
Taingot ma hata ni Jesus: "Ndaeus 7: 21). Laos taingot ma nang hata ni Debata sinurathon ni panurat ni surat Heber i tu angka ruas ni huria jonokkon ni ujung ni abad na parjolo na tongon tarunjun manadingkon ngolu na hot marhaporseaon di Jesus Kristus, na ingkon naung matobang nian di haporseaon nang parange alai sai danak dope, na siala ni i dipinsang panurat i mansai koras: "Sadarion di na binegemuna soaraNa, unang ma papir hamu rohamuna, songon nasida na tangkang i di ari pangunjunan di halongonan i.
Ai disi diunjuni angka amamuna Ahu jala dipaujiuji, atik pe diida nasida angka ulaonHi opat pulu taon lelengna. Dibahen i muruhk do ahu mida na sasundut i jala hudok: 'Tongtong do lilu nasida, ai ndang ditanda nasida angka dalanku, polamaruari Ahu di rimasHi, na so tupa bongotannasida paradiananHi.'" (Heber 3: 7-11). So tung gabe so masuk hita tu harajaonNa i di ujugngna siala ndang rade hita muba. Martin Luther mangajarhon hinaringkot ni angka na porsea i, "Ganup ari muba", ala di tingki na dos na badia dohot pardosa do hita. Molo muba hita dung dipinsang hata ni Kristus hita sadarion, taingot ma tong hata ni Debata di Heber 12:11 i, "Nasa paminsangon tutu anggo dihamamasana ndada las ni roha i hilalaon, tung arsak do, alai dung salpu i, diparbuehon do hatigoran na mardame di angka naung gabe somal marhite sian i."
Muba ma hita sian parange na so olo muba ala tadok ala ni haporseaon dohot asi ni roha di haluaon i. Muba ma hita, ai i do hataridaan dohot parbue ni haporseaon ni angka naung dapotan asi ni roha ni Kristus i. Tapaso ma mamoro na pogos asa mamora hita. Tapungka ma pahinsathon napogos sian hapogoson nasida, pamalum na marsahit, patupahon na denggan tu angka na so mardiha-diha. Olo ma hita muba, unang dibuat sian hita harajaon i jala dilehon i tu na asing (Mat 21: 43). Boto jala ula ma lomo ni roha ni Debata. Unang baliksa. Molo sanga baliksa diula ho, muba ma, asa malua tondim jala martua ngolum. Amen.
Nonang di Lapo Tuak – Amani Partogi
← Sian Purba do Hami Ro
Marisol Valles Garcia, Perempuan Cantik 20 Tahun Jadi Kepala Polisi →
Nonang di Lapo Tuak
“Alai hata di hita ma jo on”
Ninna amaniHasoan. Dungi sip. Dialsik sigaretna paima so ditorushon hatana. Ianggo donganna dipaima do udut ni hatana i. “Ai diboto hamu do, halak hita saonari?” ninna ibana manguduti. Dang haru binoto manang tudia do lao ni pakkataiaonna. So jo muse, dungi dihiddat galasna, didorguk.
Disuhuthon ibana ma parsorion ni donganna, di suhuhuthon muse hamajuon ni halak hita di tano parserahan on. Diboto sude!. Songoni nang amaniPartogi, omma pa tolu galashon di parumar ibana galas i. Sasahali di jahuti ibana pandohan ni amaniHasoan. Ninna dongan molo nga tolu galas rumar, ba tabba do parbinotoan. Ai boi nihataan naso ni ida ni mata naso binege ni pinggol. Adong muse dope dongan, moloattar rumar dua galas tabba parbinotoanna mar hata inggiris nang marhata sina. Marsikkat soring nasida masibaen nonangna be. “Unang sai akka pangula i –dongan partohonan, nidokna–, hatai hamu” ninna amani Partogi. Huroa sahat do nonang di lapo i tu sitiop tohonan. Dang haru takkas ise na mamukka nonang i, ai songoni do nonang dilapo, rarat songon na manutung ri.
Dang na paroa-roahon rupani –ninna nasida adong do parniulaan ni dongan partohonan on na hurang tama–, holan na martaringot sambing do. Alai ganup rupani dimulai sada suhutan sai didok do “Hata di hita ma on dah, unang sahat tu duru an” ninna amaniHasoan dung sidung ibana marsuhutan.
Dang ni hilala nga onom jom di lapo. Ni dilo tu siteleng ni naiHumolong nga rumar, rodi huana pe marsik. Songoni nang tuak, tading holan raruna. Alai, ipe nga dohot di hilhili.
“Imadah ito, songon nidok ni situa-tua do dah ito, Parlapo, NaiHumolong, Ba sipanganon na pinarademunaon, sai pamurnas ma i tu daging saudara tu bohi, sipalomak ibbulu, sipaneang holi-holi” ninna amaniPartogi
“Ah, lae on, unang sahat-sahat tu ibbulu hatamunai, sotung gabe songon bodat iba annon, sai tubu ibbulu” ninna amaniSoloman.
“Ima tutubah, nga songon na neang holi-holi on” ninna amaniHasoan, ai ibana gumodang manobur tuak i.
“Olo ito, las do roha paradehonsa” ninna Naihumolong
“Alai dah, jolo ni nangnang do asa ninungnung, jolo pinangan do asa sinukkun” ninna amaniParogi muse
“Aha ma i ito, na hurang sira do tabbul na i?”
“Tabo do ito, pas do anggp sirana, nahudok, manukkun majo tu hamu, ia padomu ito ma tu bon si nantoari i apala minuman nami sadari on, boha?”
“Imadah ito, hata dihita ma on, jala holan tu hamu do huhatahon on, ba habis lebbaran ni bukkun bon, je tudia be suraton bon muna sadarion?”
“Unang songoni ito”
“Ai ibban na tu hamu do asa olo iba mangalean marutang, anggo tu halakan do, dang porsea iba. Alai hata di hita ma on, unang sahat tu duru” ninna naiHumolong
“Bah, nga gabe dohot parlapo mandok songoni, jei dang boi be bon sadarion?”
“Olo ma ito amaniHasoan, adong do nian piga opsi na boi pillitonmuna molo naikkon marbon hamu, ipe molo olo hamu” ninna naiHumolong huhut dibukka bukku bonna.
“Bah, sai hira anggota dewan do hamu huida” ninna amaniPartogi
“Asa win-win solusion” ninna NaiHumolong muse, huroa jotjot do ibana manonton tipi je diantusi do rupani piga istila na baru binege. Ia so i, ala massam ni jolma na ro tu lapo i ba tabba ma parbinotoanna.
“Bah, ai dia do muse…baen ma ito, dia ma sibaen na denggan”
“Opsi A, ikkon gararon muna do minuman muna saulakon, alana dang manuhor tiga-tiga dope hami, aha do allaongon ni panuhor marsogot. Doppon hamu dirimuna, ai arga ni situhoron, implasi dohot hagutturon ni politik sinuaeng on gabe tabba do argani andaliman” ninna naiHumolong. Huroa sahat do pikkiranna tu implasi.
“Opsi na asing aha muse” ninna amaniJarikkot, huhut dijukkiti iponna, huroa adong solot suha ni tabbul i
“Opsi paduahon, Opsi B, ba tadikkon hamu sada motor muna i, asa adong gadeonon” ninna
“Bah, nga repot..”
“Unang sanga anarkis au, ai bon muna bulan na salpu so margarar dope, alani i gabe sega Jurnal Pembukuanku. Jala ikkon auditon nama sude pembukuan on” ninna NaiHumolong muse.
“Adong dope opsi na asing sian i?” ninna amaniPartogi
“Adong, Opsi C, ima ikkon hamu mangula di jabu namion, pinomat tolu ari be, nadia pillitonmuna?” ninna NaiHumolong, huhut di bukkai sasalebbar bukku bon i, mangalului goar ni nasida na opat.
“Bah, nga gabe tu roha, ai so holan hami na marutang”
“Olo ma, alai hamudo kreditor naumbalga jala penunggak na ullengna, halakan saminggu dung D.O do hape hamu olo marbulan-bulan” ninna naiHumolong mangalusi
“Bah, ai gok ma istila ni parlapoon, aha maksud muna D. O, deliperi order do?, ai so hea hami mambukkusi dah..” ninna amaniJarikkot, dang dijalo ibana hatani parlapo i.
“Dia do muse, D. O DiOssop. Ai jolo diossop hamu do asa digara hamu kan?, boa porlu mardalan dep kolektor manungguli utang muna on?, manang ikkon pailiton nama hamu na opat?” ninna NaiHumolong
“Ibban na tu hamu do asa ni lehon marutang leleng” ninna NaiHumolong, huhut di pissiti kalkulatorna
“Toe ma lae, leatton ma i, sotung so boi hita marmitu minggu na ro” ninna AmaniPartogi
“Sadia huroa utang nami”
“Dua ratus pitu pulu lima ribu, molo ta etong do dohot bungana, gabe tolu ratus ribu ma holan tuak, ai bunga na i hu sesuaihon do tu suku bunga Bank Indonesia, pos rohamuna dang songon na asing au” ninna NaiHumolong.
Didadap amaniHasoan ma doppetna, dungi di pahaluar ma kartu kredit. “Nion ito, onmma baen manggarar, padomu ma sude utang nami dohot utang ni hombar balok an, au pe manggarar, ososhon ma nah” ninna
“Bah, ai mandok sipiga do hamu nuaeng, tu dia do ososhononkon kartu muna i, tu suhi-suhi ni siteleng an ma ni ososhon dah” ninna ibana marungut-ungut.
“Omma hamu nian, ia naeng ginarar utang dang tarjalo hamu. Holan lapo muna on nama di luat on naso boi mangososhon kartu kredit. Alai ibban na tu hamu do hupabo i, hata di hita ma on” ninna amaniHasoan Dang tardok naiHumolong be, gabe marutang ma muse nasida.
Pdt. Remanto Tumanggor,STh.M.Div 081361199159: RENUNGAN HARIAN BIK MARET; 26-31 03-2013
RENUNGAN HARIAN BIK MARET; 26-31 03-2013
Selasa; 26 Maret 2013
Manogot 1 Rajaraja 22:1-12 Bodari; Ulaon 26:24-32
1. Marende BE. 467: 1 Asi ni rohaM hupuji.
Ø Asi ni rohaM hupu ji ala Ho manobus au. Di paIas Ho rohangku, ga-be soranganMu Au. IngananMu rohanami. TondiMi manggohi i. Pangke dohot ngolunami gabe ulaulaMi.
2.Poda 18:14 Baoa partondi na pir manaon, i ma paneang parsahitonna, alai anggo partondi na gondok, tung ise ma manganjusa
PARTONDI NA PIR PANEANG PARSAHITON
Mangihuthon pande bisuk, gumodang do tubu angka sahit sian ‘pingkiran, sian roha ni jolma, lapatanna godang pengaruh ni sikap ni ngolunta tu parngoluonta. Sada na arga di ngoluon i ma, hidup ini harus memiliki “KEMAUAN”, SEMANGAT HIDUP. - Abraham Lincoln mandok “Sukses berjalan dari satu kegagalan ke kegagalan yang lain, tanpa kita kehilangan semangat”. Didok di pepatah Indonesia “Dimana ada kemauan disitu ada jalan”. Pandohan ni mangondolhon hinaringkot ni “semangat hidup” unang mura mandale, mandate, ai boi do molo sae holan torus marsak, mandele, mandate gabe patibuhon hatop mate. Boi do mate pangkillaan, mate semangat, pesimis, ujungna gabe tubu ma angka sahit. Hombar tu turpuk rahasia ni ngoluon ditontuhon songon dia do sikapta (roha parbagason). Molo marsahit hape hita, ndang apala OBAT PIL sambing na manontuhon hamamalum ni sahitta, alai rohanta do, i do umbahen didok di Poda 17:22 “Roha na hilas manumpak hahisaron, alai anggo tondi na gondok pamalas holiholi”. Lapatnna godang do pangkorhon roha parbagason manumpahi hamamalum ni sahitta, jala mambahen sumuang gogonta. Lumobi di zaman teknologi informasi nuaeng di jamothon do hita asa marbisuk hita manjaga roha dohot pingkiranta asa unang tarela ngolunta tu tondi ni zaman on, mangulahon angka na so dihalomohon Debata, issara ni parmabuhon, parjujion, pangalangkupon, dohot lan na asing, jala saluhutna i patubuhon angka sahit, dosa di ngolunta. Halak na marbisuk i ma halak na managehai angka na uli na denggan, didok di Pilipi 4:8 “ denggan begeon ro di sude na targoar haburjuon, na tau pujipujian”. Antong ditogu, jala dipaingot turpuk on do hita asa tongtong hita “semangat”(spirit), marlasroha, positif thigking, optimis di ngolunta, dungi margogo ma hita laho mangadopi angka hamaolon di ngolunta on.
4. Marende B.E. No.140:4 GIRGIR MA HAMU
Ø Asi ma rohaM Ale Debata Pasaut ma hataM Tumpahi nama
Rabu; 27 Maret i 2013
Manogot: 1 Rajaraja 22:13-18 Bodari: Ulaon 27:14-20
1. Marende BE No B.E No.36 PASU PASU HAMI
1. Pasu pasu hami O Debata nami
2. Lehon ma di hami Dame ganup ari
2. Psalmen 118:26 Pinasupasu ma na ro marhitehite goar ni Jahowa, hupasupasu hami ma hamu, angka na sian bagas ni Jahowa
DIPASUPASU TUHAN NI DO HITA
Pasupasu (berkat) i do padan jala janji ni Debata tu si Abraham, dipasupasu Debata Ibana jala gabe pasupasu nang ngoluna (1 Musa 22:2-3). Sasintongna martudutudu tu Tuhan Jesus do pandohan i, ai ibana do pasingkonhon padan ni Jahowa, laso marhite jala IBANA do dalan ni pasupasi ni Debata tu saluhut na tinompaNa. Mamboan pasupasu do misi (ulaon) ni Jesus rot u portibion, IBANA do na sasintongna na ro marhitehite goar ni Jahowa jala na mamboan pasupasu i. Angggo pasupasu na sumurung jala na umarga di ngolunta i ma pasupasu partondion, HALUAON ni Tondita sian gomgoman ni hamatean i. Haluaon ni ndang boi marhite gogonta sandiri, ndang boi mangasahaon hapintoranta, dohot hatauonta, ndang adong sian hadirionta na tapangasahon, alai holan marhite asi ni rohana sambing do. Marhite IBANA, jala sian IBANA sambing do pasupasu di ngoluntaon, isara ni pasupasu pardangingon (hamoraon, hagabeaon, hasangapon), dohot pasupasu partondion. Molo tarajumi do holan sian Debata do saluhutna pasupasu na tajalo i, tarjou ma hita manghangoluhon ngolu: Parjolo, Tongtong mandok mauliate, mamuji jala pasangaphon Debata, ndanda holan marhite hata alai tarida marhite parange dohot pambahenan. Paduahon, marpangkirimon ma hita tu Debata, na mora do Tuhan i, na tuk mangusehon ragam ni pasupasu di hita. Godang do pasupasu na tajalo manipat taon 2013, jala sahat di ombas on. Ndang holan sinamot (hepeng, arta) rumang ni pasupasu, molo mangolu pe hita nungga ndang habilangan hita be pasupasu ni Debata di ngolunta on, isara ni hipas do hita, boi do tapasingkolahon ianakkonta, tamba do pandaraman, gabe na niula, sinur na pinahan, dna. Ala ni mangolu ma hita dibagasan TUHAN ai nungga ro Ibana mandapothon hita, antong tadapothon ma Tuhan ni marhite parsaoranta mamuji IBANA di bagas jorona na badia i, AMEN.
4. Marende B.E No.792:1,2 Pasu-pasu hami O Tuhan
Manogot: 1 Rajaraja 22:19-28 Bodari: Ulaon 27:21-32
2. Mateus 26:37-38. Dung i ditogihon ma si Petrus dohot anak ni si Sebedeus na dua i, dung i gabe marsak situtu ma Ibana jala bobonosan.Jala didok ma tu nasida: Mansai marsak situtu do rohangku, hira na mate do. Dison ma hamu, dungo rap dohot Ahu
DUNGO JALA MARTANGIANG
Songon jolma na gale hita, marsak jala bobonosan do rohanta mangadopi sitaonon dohot parungkilon. Jotjot do taadopi ragam ni krisis di ngolunta. Aha sipatupaonta jala beha do hita mangadopi krisis dipardalanan ni ngolunta na boi mambahen marsak, biahaton huhut bobonosan rohanta? Dipaanda do di turpuk on arsak ni Tuhan Jesus di Getsemane i, mansai marsak situtu do Jesus jala bobonosan, hira na mate panghilalaanNa (ayat 36 – 38, bd. Mark 14:33). Di na marsak jala bobonosan ima, laho ma sahalakNa martangiang. Sahalak ni Jesus do mangadopi krisis i. Dibagasan bahasa Gorik, ia "marsak" marharoroan sian hata EKTHAMBEOMAI (marlapatan ‘be greatly alarmed’ : sangat takut). Jesus manghilalahon ingkon Ibana nama na mangadopi angka sitaonon na naeng masa i. Nang pe rap Jesus dohot angka siseanNa i alai marsak jala biahaton rohaNa. Nadihilalahon Jesus i, jotjot do ra tahilalahon. Diragam ni angka na masa di ngolunta on boi ro arsak ni roha jala bobonosan. Di sitaonon dohot parungkilon na mambahen marsak jala bobosan arop rohanta adong dongan na mandongani jala mangalehon pangapulion di hita. Ima nadipataridahon hajolmaon ni Jesus songgop namasa on di Ibana.
Dipangido Jesus di Getsemane i asa rap angka sisean i dohot Ibana huhut dungo raphon Jesus. Nanihilala ni Jesus di Getsemane i ra boi do tahilalahon. Diparngoluonta on olo jala boi do marsak, bobonosan huhut manghilalahon ndang adong donganta mangadopi parungkilon dohot sitaonon na ro di parngoluonta. Apalagi molo taboto naeng masa na buruk di ngolunta. Disituasi na songoni tontu sahali marsak jala lungun rohanta, biahaton huhut bobonosan hita. Alani ringkot di hita dongan na mangalehon gogo huhut pangapulon mangadopi parungkilon manang sitaonon i. John White mandok, "kita sangat memerlukan dukungan manusia karena kita tak pernah betul-betul belajar untuk bersandar kepada Allah’. Diparngoluonta manontong do pangelaelaon ni sibolis i asa madabu hita tu pangunjunan, ragam ni angka sitaonon dohot parungkilon na ro di ngolunta na naeng mangalononghon hita tu arsak ni roha, biahaton jala mambahen rohanta bobonosan, dihatiha i ma hita pajumpa dohot Tuhan Jesus Sipalua jala Siparmonang – molo tahangoluhon songon haporseaon sahalak dakdanak na marpos niroha huhut manghaposi Debata Amanta i di sangkap dohot lomo ni rohaNa, Songon tangiang ni Tuhan Jesus ma tangiangta, "Ale Amang, ndang guru di rohangku alai di rohaM do". Ditangiang na songoni ma gabe margogo hita mangadopi ragam ni parungkilon dohot sitaonon nang pangunjunan. Kepasrahan dan ketaatan, itulah kunci dari segala yang harus dilakukan pada saat kita mengalami penderitaan dan persoalan hidup. Boi do hita martangiang sian roha na tulus dohot ikhlas tu Debata songon tangiang ni Jesus, "Ale Amang, ndang guru di rohangku alai di rohaM do" ? Ra, gumodangan do hita mandate jala frustasi huhut manungkun boasa dipaloas Debata parungkilon dohot sitaonon i songgop di ngolunta. Jotjot do ra hita mandok, na so dihaholongi Debata be hita molo ro parungkilon dohot sitaonon i. Di roha na marpangoloion dohot marhaporusan tu Debata disima boi taida pandonganion dohot pangaramotion ni Debata di ngolunta. Marhite sitaonon dohot parungkilon na masa dingolunta dipapatar Debata do huaso dohot holong ni rohaNa i. Marhite parsorion dohot parniahapan i dipangido Debata tu hita asa lam pajonokhon diri tu Ibana huhut asa lam marpangunsandean tu Ibana. Molo tajalo parsorion nang parungkilon i sian roha na ias dohot na bulus tu Debata disi ma boi idaonta angka nauli dohot na denggan dibalik ni angka parniahapan i. Songon sitaonon dohot parungkilon na masa di Jesus, hinorhon ias, roha na bulus tu Debata dohot roha na marpangoloion manjalo huhut mandalani angka sitaonon i gabe taruli di haluaon dohot hasesaan ni dosa jolma i sian Debata (bd. Fil 2:8). Marhite roha na marpangoloion di sangkap ni Debata, ditaluhon Ibana do ihot ni dosa dohot hamatean i (bd. Roma 6:23;8:10; Gal 1:4; Kol 1:14). Amen.
4. Marende No 124:1,2
JUMAT AGUNG, 29 Maret i 2013
Pesta Parningotan Hamamate ni Tuhan Jesus
Ev: Mateus 23:33-39 Ep: Jesaya 53:1-9
SILANG NI KRISTUS DOHOT HASESAAN NI DOSA
1. Ganup sahat hita tu parningotan di hamamate ni Tuhan Jesus, sai dipasunggulhon do tu hita angka dosanta na taulahon ganup ari. Napaadop-adop do hita nuaeng rap dohot Jesus na tarsilang i, tapahusor-husor jala taauhon ma tu rohanta sitaonon ni Jesus Tuhanta i asa anggiat marhite i gabe partohap hita di SilangNa i.
2. Dipaandar do diturpuk on hinajorbut pangalaho ni halak Parise, na munafik, na mangajumi dirina sintong, alai sasintongna tong do ndang marimbar pangalaho nasida sian angka pangalohi ni ompu nasida. Ndang na buni di adopan ni Tuhan i, pata do sude angka pangalahonta. Laos i do sipata gombaran ni ngolunta, ai jotjot do hita mangarajumi dirinta nungga sintong jala nungga jolma na denggan hitam hape anggo dibagasan rohanta gok dosa do. Marhite turpuk on dipaingot do hita taringot tu uhum ni Debata tu angka siula hajahaton, alai laos di jou do hita asa olo bongot manjanghon asi ni roha ni Tuhan i, laos i do na taingot di parningotan ni hamamate ni Tuhan Jesus. Alai halak na so manjanghon asi ni roha ni Tuhan ni berarti tagamomna ma uhum na jorbut sian Tuhan i (38-39).
3. Marhite turpuk on disungguli do rohanta: Parjolo, Ingotma asi ni roha ni Tuhan Jesus naung mate humonghop hita, ala ni tapaholang ma dirinta sian ragam ni dosa, na mamboan hita tu hamatean na salelenglengna. Paduahon, Janghon ma Jesus di ngolum, naung mate tarsilang humonghop hita marhite na olo hita paubahonrohanta. Patoluhon, Ingot ma na ro do Tuhan ni paduahalihon laho pasinghophon haluaonNa tu angka na porsea di Ibana, jala mangaalehon Uhum tu na so olo manghaporseai Ibana. Molo marungkil jala marsitaonon pe hita di portibi on, taingot ma nunga mate Tuhan Jesus manghophop hita jolma pardosa. Ndang sadia dope na tinaonmu martimbanghon na tinaon ni Tuhan Jesus. Tahangoluhon ma SilangNa i ganup ari, ala rade do Ibana manghophop hita asa di hita hangoluan sisaleleng ni lelengna i. Amen.
4. Marende B.E No. 28:4 HATA NI JAHOWA
Ø Hata hangoluan do nuaeng diboan Parjamita i.
Na lambok begeon i nuaeng dilehon tu rohanta i.
Hita on dijamita i, ai didokkon be do hita paubahon roha.
Sabtu, 30 Maret i 2013
Manogot 1 Rajaraja 22:29-40 Bodari : Ulaon 27 :33-44
2. Rom 8:18
Sitaonon dohot siteanon
1. Ndang tarsirang “sitaonon” dohot “siteanon” di ari sogot (Rom 8: 14 – 30), molo marungkil, jala marsitaonon hita ala ni haporseaonta di Tuhan i, sasintongna i do bagian ni konsekwensi laho mangihuthon Ibana. Rais jala maol dalan sidalananta molo mangihuthon TUHAN i,ala i rajumanta do angka sitaonon na dihasiangan on, hira so adong do i martimbanhon hasangapon sipapataron na tu hita sogot. Pangkirimon dohot ‘setaonon’ sogot, i do na mangonjar hita margogo patupahon angka ulaon na denggan. Parsatongkinon do ngolu na di portibion, parsatongkinon do parungkilon na di hasiangan on. Molo Marungkil do hita sian segi ekonomi, politik, parkarejoan, dna, sasintonnga ndang sukunonta boasa ingkon marungkil hita, alai dohononta ma aha do lapatanna ni parungkilon i di ngolunta. Setiap masalah pasti adong do ‘hikmat ‘ na di ngolunta. Boi do sian MASALAH i gabe taruli ‘eMas hita, boi do sian ‘air mata’ gabe parohon ‘mata air” Pepata ni halak Yunani mandok “Emas yang murni diperoleh melalui proses pembakaran dengan api dan penyaringan”, laos songon ni gombaran di proses ni ngolunta. Pepatah Cina mengtakan “Permata tidak dapat menjadi berkilau tanpa gesekan, demikian juga manusia tidak dapat menjadi sempurna tanpa pencobaan”.
2. Alan ni marhite turpuk on disungguli jala diapuli do hita asa unang mura mandele. Unang fokus holan mamingkiri paringkilon i hita, alai ingkon adong do pangkirimon dibagasan parungkilon i, ai ndang ro di saleleng ni leleng hita marungkil.
4. Marende BE.No 426:1,2
MINGGU, 31 Maret i 2013
Ev: Mateus 28:1-10 Ep: Ulaon 3:11-16
1. Marende B. E No. 247:3-4 SAI HEHE MA HAMUNA, HAMU,
Ø Ndang jadi haposanmu Gogom sandiri, da
Ai tung na so hasea Do i di Debata
Sai naeng basahononNa Di ho sinjatami
Ai ndang tarbaen so talu Musuna baenon ni.
Ø Manaon ma ho satongkin Di paraloan i
Tibu do i marujung Dibaen Tuhanta i
Dung i partumpalanna Ma ho di surgo
Donganna ho manggomgom HarajaonNa i.
UNANG MABIAR, NUNGGA HEHE JESUS I
Haheheon ni Jesus sian na mate i do bagian na sangat sentral dipangulaonna laho manghamonanghon hamatean sian dosa. HaheheonNa patuduhon ndang mansohot dibagasan hamatean ngolu na porsea jala manjanghon IBANA. Debata na tatanda dibagasan Kristus ndanda Debata na “mate” alai Debata na “mangolu” do. Marhite haheheon ni Kristus dapot hita ma dia do lapatan ni haheon ni di ngolu ni haporseaonta:
Parjolo: marhite haheheon ni gabe sintong ma hata ni Debata. Nungga tangkas hian nian dihatahon Jesus taringot tu hamamateNa dohot haheheonNa. Sian Padan na robi pe nungga dipatuduhon tanda na martudutudu tu haheheon ni Jesus i ma marhite pengalaman ni si Jonas na dibutuhan di ihan saleleng 3 ari, na manggombarhon Jesus mate saleleng toru ari.
Paduahon:Haheheon ni Jesus i ma sada peristiwa na luar biasa (halongagan, jala hahomion). Ndang boi tanoman i maniopi huaso dohot hagogon ni Debata. Lapatanna ndang boi ditaluhon jala dipatunduk sorop ni hamatean ni huaso ni Debata, alai sebalikna ditaluhon Debata do dibagasan kristus hamatean i.
Patoluhon : Marhite haheheon ni Jesus gabe patar ma pandonganion dohot jaminan ni ngolu na porseai di adopan ni Debata. Ngolu na marhamonangan do jambar ni joma na porsea tu IBANA. I do pos ni rohanta molo marungkil jala mangadopi sitaonon pe hita di portibion. Alani ni ditogu do ngolunta asa marpos ni roha jala marpangkirimon tu Debata. Unang mabiar hita di ngolu on atik pe marragam do mambahen hita asa gabe tahutan jala mabiar. Alai tapangke ma roha biar i gabe dalanta laho pajonokhon diri tu Debata, asa margogo jala hehe hita sian na dibagasan haholomon tu hatiuron, hehe sian halosohon tu ngolu na marharinggason, hehe sian hapogoson tu ngolu na marhadumaon, hehe sian haotoon tu ngolu na marbisuk, hehe sian ngolu na tarpodom tu ngolu na sai dungo haporseaonta. Antong haposi ma Jesus naung monang i asa monang hita maralohon elalea ni si bolis di parngoluonta. Amen
4. Marende No B.E No. 91 HATUAON DO
Monang do Jesus Talu sibolis Las be, las be ma rohanta
Diposting oleh Remanto Tumanggor di 23.25
Khotbah MINGGU; 03 pebruari 2013; yeremia 1;4-10
Yesus datang Untuk Orang Miskin
Posted by Iwan Nainggolan 43 Views
Berikut adalah Lirik Lagu Tulang Rusukhu Lineker Situmorang .nungnga sude holonghu hu usehon unang hatahon hasian na so holongTulang Rusukhu Lineker Situmorang nungnga sude holonghu hu usehon unang hatahon hasian na so holong
Tulang Rusukhu Lineker Situmorang
Lirik Lagu Tulang Rusukhu Lineker Situmorang.nungnga sude holonghu hu usehon unang hatahon hasian na so holong
nungnga sude holonghu hu usehon
sian nasa rohakki nang pikkirianhu
nga hu pasahat i alani holongki
sempurna do ito ho dimatakku.
mungkin ho do na sian tulang rusukku.
umbahen au songonon.
bagas ni holongki tu ho.
unang hatahon hasian.
na so holong roham tu au.
dang sanggup au hasian.
molo so saut au tu ho.
ai holan au do ito.
na makkaholongi ho.
sian rohakki nang sian pikkiranhu.
Selain Tulang Rusukhu Lineker Situmorang dari penyanyi diatas, Anda juga dapat mencari yang lain:
chord kunci gitar Lineker Situmorang
nungnga sude holonghu hu usehon unang hatahon hasian na so holong
PARNINGOTAN DI HASASAOR NI TONDI PARBADIA BAHASA BATAK TOBA - Kramat Jati ibadah dan jadwal minggu hkbp kramatjati
PARNINGOTAN DI HASASAOR NI TONDI PARBADIA BAHASA BATAK TOBA
PARTURE NI ACARA DI PARNINGOTAN DI HASASAOR NI TONDI PARBADIA BAHASA BATAK TOBA
Jamita : Rom 8:9-11
“HASASAOR NI TONDI PARBADIA / MEMPERINGATI HARI TURUNNYA ROH KUDUS”
PARTURE NI ACARA PARNINGOTAN DI HASASAOR NI TONDI PARBADIA
Topik : TONDI PARBADIA NA PANGOLUHON (Rom 8:9-11)
MINGGU, 9 Juni 2019,
Rangkaian Ibadah : BAHASA BATAK TOBA
( : Klik untuk >> Bahasa Indonesia Jongjong Huria di portibi alani Tondi Parbadia do na mangula manjou, papunguhon dohot pahothon parsaoran ni angka na porsea, ima na ginoaran Huria.
L : Ibana do na paluahon jala manjou hita marhitehite panjouon na badia. Tondi Parbadia i do na pangoluhon hit bongoti”
R : (mangendehon) BE. No. 102:1-3 “O Tondi Parbadia i bongoti” BL.
– elekton/musik –
Sai pargogoi ma hami on mangihutihut hataMhon.hundul —”. Antong rap mangido gogo ma hita tu Debata mangulahon patikNa
05. Marende BE.No.465:3-4 “Pasupasu LehononMu” BL. 311
Bereng au ramun rohangku ndang tarbaen malua au. Holan Ho na boi mamuri ro palua dohot au. Dohot au dohot au ro palua dohot au.
Suru ma TondiM manggomgom hata nang ulaonki. Paimbaru ma rohangku topot au di asiMi. Dohot au, dohot au sai ditopot Ho nang au.
R : Jala sipata do madabu hami tu pamintorion diri,negai parsaoran di keluarga, huria nang masyarakat.
—-hening elekton….BE. No.172/ BL. 143 –
di Kolosse 3:5-11: Antong, , i ma pardebataon na leban.
R : Alani angka i do lalu rimas ni Debata.
L : Diulahon hamu do angka i najolo, tagan di bagasan i ngolumuna.
R : Alai anggo nuaeng, bolongkon hamu ma saluhutna i: Rimas, muruk, hajahaton, panginsahion hata barangsi sian pamanganmuna!
L : Unang ma masigabusan hamu, ai nunga ditanggal hamu jolma na buruk i rap dohot angka parulaonna,
R : Jala nunga disolukkon hamu na imbaru i, na pinaimbaru, asa tandaonna rupa ni na tumompa ibana.
L : Ndang mardiaimbar disi Junani manang Jahudi, na marsunat manang na so marsunat, bangso na leban manang bangso na so maju dope, hatoban manang anak mata; Kristus i do tahe saluhutna jala di bagasan saluhutna. Ima sahatna. Martua do angka na tumangihon Hata ni Debata jala na umpeopsa, Amen
Songgop tu hami na di joloMon O Tondi ni Debatangki. Uhir patikMu tu rohangkinon O Tondi ni Debatangki. Bereng siholhu di haroroMi, molo Ho ro nda hisar tondingki.  Asa sai talu sude musuMi, Debatangki na gogo i. Manghatindanghon tongtong goarMi, asa malua pardosa disi. Asa dijangkon Tuhanta ma i, Debatangki na gogo i.
L &R : Ahu porsea di Debata Jahowa…..d.u……..Amen
—- hundul —
14. Marende BE. No.108:1—“Baen ma Gabagaba” BL. 203 (p.pelean Ia,Ib)
Jangkon ma Ibana ai asi rohaNa ro tu hita on. Asa sondangonNa tiur bahenonNa parrohaon tongtong.
Jangkon ma Ibana da, asa dao sude arsakmu nang pardangolanmu.
15. JAMITA: Rom 8:9-11
16. Marende BE.No. 476:1—“Ndada au guru di au” BL.322
1. Ndada au guru di au be Jesus do nampuna au. Las rohangku dung hubege Jesus Sipangolu au.
Ref: Ndang be au guru di au Jesus na humophop au nampuna au. Tung saleleng au mangolu Jesus do nampuna au.
2. Ndang di au di Tuhan Jesus daging dohot rohangki saluhutna hupasahat tu Ho Jesus Tuhanhi.
Ref: Ndang be au…
3. Ulaonhu nang artangku pangke ma baen sangapMi. Diusehon Ho mudarMu tung tanda do holongMi.
Ref: Ndang be au….
4. Naung tarsurat do goarhu dibaen Ho tu tanganMi. Laos hupuji ma goarMu salelenglelengna i.
Demikianlah Rangkaian Ibadah Memperingati Hari Turunnya Roh Kudus, dalam Bahasa Batak Toba
(Songoni ma Partonding di Ulaon Parninotan Hasasor Ni tOndi Porbadia)
Kategorihasasaor tondi parbadia, Kebaktian Minggu TagHasasaor tondi parbadia, Hasasaor tondi porbadia
Pos SebelumnyaSebelumnya Tata Ibadah Dalam Rangka Memperingati Hari Turunnya Roh Kudus Tahun 2019
Pos SelanjutnyaSelanjutnya Minggu Exaudi ibadah hkbp kramatjati 2019
BE-390, NUNGA SAE DOSAM, BL-259 | Anyreff.wordpress.com
Home > 26. Dijou Tuhan i do ho!\t> BE-390, NUNGA SAE DOSAM, BL-259
BE-390, NUNGA SAE DOSAM, BL-259
Nunga sae dosam ula ning malum ho ?
Naung diauhon ho mudarNa I?
Ai I as do ho, na saksak bajumi ?
Na di au hon ho mudarNa I ?
I as ho, malum ho, dibaen mudar ni Tuhanta I ?
Ai naung saksak bajuM songon Hapas I ?
Ai I as ho dibaen mudar I ?
Naung solhot ho jongjong tu parsilang I ?
Naung niuras ni mudaraNa I ? Sauduran ho dohot Tuhanta I ?
Ai ias ho dibaen mudar I ? Ias ho………………..
Ai rade ho, molo ro Tuhanta I ?
Ai ias ho dibaen mudar I ? Boi ditomu ho Tuhanta Jesus I ?
Ai ias ho dibaen mudar I ? Ias ho…………………
Tung hatop ma ho mamuri rohami.
Boi ias ho dibaen mudar I ?
Sai bagas mangungkor ho tu mual i.
Ai na malum dibaen mudar i. Ias ho……………..
Categories: 26. Dijou Tuhan i do ho! Tags: BE-390, BL-259, buku ende, NUNGA SAE DOSAM
BE-391, SO TUNG DITULAK, BL-260 BE-389, ALE DONGAN RO TU JESUS, BL-258
Pasombuon ni Debata do jolma tongtong mangarajai jolma na asing, jala manegai parngoluon nasida tu ari na naeng ro? Daong. Songon naung dipaboa, na laho salpuhononNa do sude nasa sitaonon dohot parungkilon. Panompa langit dohot tano on paboahon tu hita, ndang sadia leleng nai laho salpuhononNa ma i sude. Songon dia Ibana paboahon na ringkot do i botoonta?
Taparrohahon ma tudosan on: Molo naeng laho hita mardalani tu sada inganan mamangke motor, parjolo sahali taida ma peta laos tasurat ma angka aha na laho sibolusonta. Dung tabolus angka na tasurat dohot na adong di peta i, porsea ma hita na laho sahat ma hita tu inganan i. Suang songon i ma angka tudutudu na disurat di Bibel. Dung taida aha na masa mangihuthon hata ni Bibel, porsea ma hita nunga jonok be ajal ni portibi on.
Dipatorang Bibel do nunga mansai jonok ajal ni portibi on. Di ujung ni ajal ni portibi on, masa ma sude sitaonon na so hea masa saleleng on di parngoluon ni jolma. Dungi i, ro ma ajal ni portibi on. Parrohahon ma pigapiga tanda na dipatorang Bibel.
1. PORTIBI ON NUNGA SURSAR Surirang na disurat di Mateus 24 paboahon angka aha na laho masa di portibi on. Angka na masa on patuduhon nunga jonok be ”ajal ni hasiangan on” sahat tu na ”ro ujungna.” (Ayat 3, 14) Masa ma angka porang na balga, haleon, lalo marluatluat, rarat na so uhum, lam ngali ma holong, jala torop ma panurirang pargapgap na paliluhon angka jolma. (Ayat 6-26) Tontu, nunga masa be pigapiga sian tanda on na saleleng on. Alai, di ujung ni ajal ni portibi on, rap masa ma angka tanda i di pigapiga inganan. Adong dope tolu nai tanda na asing sian angka tanda i.
2. PARANGE NI ANGKA JOLMA Bibel mandok ”di tingki parpudi”—i ma ujung ni ajal ni portibi on—tarida ma angka parange ni jolma na roa. Molo tajaha: ”angka parjehe, parroha na neang, sipaburnang diri, holongan di hisap ni daging asa di Debata.” (2 Timoteus 3:1-4) Toho do nian nunga adong hian parange sisongon i. Alai, lam patar ma tarida angka parange i ”di tingki parpudi”, na patuduhon molo hita nunga mangolu ”di ari hasusaan.” Diparrohahon hamu do nunga somal be angka parange sisongon i saonari?
3. NUNGA SEGA BE TANO ON Bibel mandok Debata laho ”mangago angka na mangago tano i.” (Pangungkapon 11:18) Songon dia do angka jolma manegai tano on? Dipatudos do songon tingki ni si Noak: ”Alai nunga marjea ianggo tano i maradophon Debata, jala nunga gok hajahaton tano i. Dung i ditingkir Debata ma tano i, jala ida ma, nunga marjea.” Alani i didok Debata ma: ”Ripashononku ma nasida rap dohot tano on.” (1 Musa 6:11-13) Diparrohahon hamu do portibi on saonari nunga gok hajahaton? Dung i muse, saonari hita mangolu di tingki masa na susa. Disegai nasida tano on suang songon i sude pangisina, songon: manegai udara, harangan, manang mamburu binatang.
Tasungkun ma dirinta, ’Hea do taboto jolma manegai tano on saratus taon naung salpu?’ Alai saonari dibahen jala dipapungu jolma angka ugasan na boi manegai tano on. Nang pe adong dibahen nasida teknologi laho mangorui panghorhonna, alai sasintongna ndang na boi jolma padengganhon tano naung sega on. Andorang so sega hian dope tano on dibahen jolma, na laho ripashonon ni Debata do halak na manegai portibi on. On ma janji ni Debata.
4. ULAON MARBARITA DI LIAT PORTIBI ON Tanda na asing na patuduhon naung jonok ajal ni portibi on, i ma ulaon marbarita; ”Laos baritahononhon do barita na uli on na taringot tu harajaon i di liat portibi on, laho manghatindanghonsa tu saluhutna bangso; dung pe i, asa ro ujungna.” (Mateus 24:14) Ulaon parbaritaon on tung marimbar do sian ulaon ni angka ugamo na asing na diulahon nasida saleleng on. Saleleng di tingki parpudi, ulaon marbarita na diulahon on, paboahon, ”barita na uli on na taringot tu harajaon i.” Adong do diboto hamu ugamo na paboahon barita sisongon i? Nang pe adong na mangulahon sisongon i, holan na adong di luat i do manang adong do nasida di liat portibi on marbarita ”tu saluhutna bangso”?
Barita taringot Harajaon ni Debata nunga dibaritahon di liat portibi on di bagasan marratus hata
Situs web www.jw.org paboahon ”barita na uli on na taringot tu harajaon.” Situs on paradehon sijahaon lobi sian 700 hata. Adong do diboto hamu ugamo na asing na mangulahon parbaritaon sisongon on? Andorang so adong dope Internet, holan Sitindangi Ni Jahowa dope na diboto halak na marsitutu paboahon barita na uli taringot Harajaon ni Debata. Mulai taon 1939, nunga disurathon di alaman parjolo majalah Joujou Paboahon ”Barita Harajaon Ni Jahowa.” Taringot ulaon on, sada buku partondion sian ugamo na asing mandok ”Ndang adong dope na songon ulaon parbaritaon na diulahon Sitindangi Ni Jahowa, denggan jala sahat tu ujung ni portibi on.” Ulaon on paboahon na laho ”ro ujungna” marhite Harajaon ni Debata.
TINGKI NA RUMINGKOT DI PARNGOLUON NI JOLMA
Diparohahon hamu do nunga masa be opat tanda naung diulas di parsiajaran on? Lobi sian saratus taon, majalah on nunga paboahon angka na masa na ringkot na mangurupi angka panjaha mamboto naung jonok do ajal ni portibi on. Tutu, adong do jolma na so—mangalehon rohana—jala mandok ndang boi dihaporseai barita na adong di majalah on, alai nasida mandok, gabe lam susa do portibi on ala nunga hatop saonari angka barita didapot sian liat portibi on. Godang do jolma na manghaporseai molo angka na masa on patuduhon hita nunga mangolu di tingki na rumingkot di parngoluon ni jolma.
Sude angka na masa on patuduhon nunga jonok be ajal ni portibi on. Songon, di taon 2014, angka ilmuwan pasingothon dewan keamanan PBB, molo hamajuon teknologi na adong saonari on molo tongtong dipartahanhon boi mambahen jolma marsahit jala mate. Ndang ganggu roha ni na pabinsarhon majalah on dohot na manjaha, molo on ma ari parpudi jala nunga jonok be ujungna. Unang pola mabiar hita, alai marlas ni roha ma. Boasa? Alana boi do hita malua sian ajal ni portibi on.
NAUNG DISURIRANGHON DO ARI NI AJAL NI PORTIBI ON?
Sitindangi Ni Jahowa ndang manuriranghon taringot ari ni ajal ni portibi on. Barita na denggan do dipaboa nasida saleleng saratus taon taringot ari na naeng ro na dumenggan. Songon, jamita di Parpunguan Bolon nasida di taon 1958 na marjudul, ”Harajaon ni Debata Mamarenta—Naung Jonok do Ajal ni Portibi on?” patoranghon taringot haroro ni ”Harajaon ni Debata ndang na laho mangaripashon tano on, alai laho mangaripashon portibi na dirajai Sibolis. Haroro ni Harajaon ni Debata ndang na laho manutung tano on, alai laho pasauthon sangkap ni Debata di tano on songon na di surgo. Alani i, na laho adong do tongtong tano on bahenon ni Debata.”
Pomparan Raja Tamba Tua: SEJARAH MARGA HARO MUNTHE
Ia Simbolon Tua tubu ni Tuanlen do, tubu ni na so hahuaondo ia anggo, Tamba Tua, Saragi Tua, Munte Tua, Sinahampun Tua, jala maralo roha do nasida na dua Inai, ala songon na marhasurungan do tubu ni Tuanlaeni, alani i didok Tamba Tua ma tu tubu ni Tuanlaeni: "Ia pados hamuma tu hami ruhut ni paradaton ai so dia imbarta ai anak ni amanta be do hita, ninna ma" dungi ro ma muse Simbolon Tua mangalusi: "Tung gabe raja ma hape tubu ni nasohahua?".
Ia dung songoni martup-tup ma tubu ni nasohahuai jadi didok Tamba Tua ma: "ta pol-pol ma pardalanan ni nasida, asa unang boi na sida meret manang tudia", dungi laho ma Saragi Tua tu utara naginoa ran nuaeng Saragi Tua(di utarani Pulo Samosir) mangambat nasida asa unang boi nasida laho tu onan langgiun laho patuba-ba. Jala si Nahampun ma laho tu Dairi, laho mangambat nasida asa unang boi dapotan sira, jala Munte Tua ma laho tu Tano Karo mangambat nasida laho manuhor hapas sigantion, anggo ahu tu Pintu Batu ninna si Tamba Tua, asa boi mangambat nasida laho matuba-ba tu Sihotang. Dungi borhat be ma nasida tu inganan naung tinontuhon ni na sidai.
Alai dung manang nasadia leleng dung marserak nasida, masa ma logoni ari marpiar-piar pala do mahiang angka gulu-guluan jala masa muse ma dohot haleon di Pangururan ima luat na tinading kon ni nasida i ,alani i marmanuk di ampang (martondung) ma Simbolon Tua manilik manang aha do namagissombut umbahen namasa songoni tu nasida, jala mangihuthon jaha-jahani parmanuhon ni nasidai ingkon naso hahuai do pardomuan ni nasida jala ingkon gondangan na do asa ro Udan Pareme.
Jadi dung songoni borhat ma Simbolon Tua marsolu huhut mamalu ogung mandapothon si Tamba Tua tu Pintu Batu, dungi di sungkun si Tamba Tua ma, "aha do alana umbahen naro hamu mardoal-doal tu huta nami on?" "namanopoti sala nami do hami tu hamu asa ro Udan Pareme dihamian", nina Simbolon Tua mangalusi. Alai dung didok Simbolon Tua songoni marsidalian do Tamba Tua jala didok ma molo naido tu-tu hinarohon muna hutonahon ma jolo angka donganhu asa rap hami manjalo topot-topot munai. Toho tahe ninna rohani Simbolon Tua, dungi mulak manasida tu huta nasida.
Alai dung manang nasadia leleng sai di paima-ima Simbolon Tua laos so adong ro boa-boa ni si Tamba Tua tole do logo ni ari sai lam mananggir ujung na gabe di lui-lui Simbolon Tua ma dalan na asing pasauthon sangkap ni nasida, laho ma muse nasida tu pasir ni Pintu Batu margondang jala roma torop halak mainondur tusi dungi di ida nasida ma disi anak ni si Tamba Tua pintor di tangkup mai jala di luahon ma tu pangururan laho gondanganna. Jadi dung sidung di gondangi dakdanaki, gabe roma udan paremean diluat ni nasidai.
Di na borhat Munte Tua tu Tanah Karo mangambat hapas asa unang adong si pangkeon ni Simbolon Tua laos maringanan ma ibana di si, jala adong do 2 (dua) anak na ima;
1. Ompu Djelak Maribur
2. Ompu Djelak Karo
Ia Ompu Djelak Karo tinggal do di Tano Karo jala pinomparna/keturunanna ima marga Ginting Munthe na adong di Tano Karo laos adong muse do pinompar nai na gabe Munthe Simalungun, alai anggo Ompu Djelak Maribur dung magodang ibana jala dung gabe Datu ibana di goari do ibana gabe "Datu Parultop" alana ultop do ula-ulana, ima na binoanna sian Tanah Karo jala Ultop Ipuh do goarna disi ima na adong nuaeng di huta SIBABIAT Negeri TAMBA.
Ia taringot tu pardalaman ni Ompu Djelak Maribur (Datu Parultop) songonon ma...........................................
Dung gabe Datu Ompu Djelak Maribur borhat do ibana sian Tanah Karo mardalani huhut manandangkon hadatuon huhut marultop sahat tu huta Padang Sidempuan (Tapanuli Selatan) naginoaran nuaeng, dung sahat disi mangajari do ibana, jala laos adong disi sada Tambak laos disuan do disi sada bunga na margoar bunga INTE-INTEAN (tanda-tanda) di sisean nai jala di tonahon ma tu siseannai; Molo malos do bunga on, naung adong ma parmaraan tu ahu ,ninna Ompu Djelak Maribur (Datu Parultop) jala lului hamu ma ahu manang na tu luat dia, ninna ma. Jala lehononku ma tu hamu tawar pangabang-abang tawar pangubung-ubung sipangolu naung mate, si parata naung busuk jala molo dung mate ahu di dapot hamu dais hon hamu ma ubat on asa mangolu songon na somal.
Adong do keturunan Ompu Djelak Maribur tinggal di Tapanuli Selatan ima marga Dali Munthe. Sian huta Padang Sidempuan borhat ma ibana muse tu Tano Silalahi manopi-nopi Tao Toba sahat tu Limbong Sagala, dung sahat ibana di Luat Sagala di sungkun ma pangisi ni luati: "Aha do namasa di luat on umbahen songon na longo-longo?", ninna Datu Parultop. Jadi dialusi pangisi ni hutai ma: " Adong di son sada pidong na jahat pidong si pitu ulu goarna na olo manghabangkon dakdanak, jadi molo haberengan pidongi pintor humalaput do hami martabuni sude. Dungi didok Ompu Djelak Maribur (Datu Parultop) ma muse tu na sida: "Aut sura boi hupamate lali si pitu ului aha do lehonon muna upahku..?". Dungi dialusi raja ni luat Sagalai ma: "molo boi dibahen hamu matei, pamilit mu ma boru nami dohot tano ni hami sagala on". Antong marpadan ma hita ninna Datu Parultop, ma dungi marpadan ma nasida: "TOGU URAT NI BULU TOGUAN URATNI PADANG, TOGU NIDOKNI UHUM TOGUAN NIDOK NI PADAN, HORI IHOT NI DOTON HATA DO SI INGOTON".
Dungi diparentahon si Datu Parultop ma manggali sada lubang nabagas boi jong-jong Raja Parultop dohot ultopnai. Jala di tutup ma dohot 7 (pitu) galapang ni sopo, jonok tu hau nabolon hasonggopan ni pidong i. Dung sidung sude dipature nasida roma tutu pidung sipitu ului tu hau na bolon i. Parjolo di ultop ma sada uluni pidongi laos hona, alani i marrimas ma pidongi jala dibereng ndang adong, holan galapang ni sopo do na adong di bonani haui, laos ditompas ma galapangi ujung na mabola sada galapangi, dungi di ultop Datu Parultop ma muse pa dua halihon gabe tinggal ma ulu ni pidongi 5 (lima) nai, songonima ujungna sampe habis sude ulu nipidong na pitui. Pidong ipe laos mate ma jala madabu tu bona ni haui jala si Datu Parultop pe laos di dondoni pidongi ma sian ginjang.
Alani i pusok ma hosa ni Datu Parultop di bagasan lubangi jala tung mansai gale situtudo ibana pala songon na mate berengon. Humalaput ma pangisi ni luati manarat bangke ni pidongi asa dibereng si Datu Parultop, dungi di abing ma si Datu Parultop laos di papodom ma tu bagasan sada sopo.
Di nasadari di bereng anak murid ni si Datu Parultop ma bunga inte-intean na adong di Tambak parpadanan ni nasidai nunga malos, hapogan ma nasida mandiori si Datu Parultop jala sahat ma nasida tu luat Sagala. Dibereng ma disi nunga tung gale situtu Datu Parultop, dungi dibahen ma tawar songon naung nitonahon ni Datu Parultop i tu murid nai ujungna gabe hipas ma Datu Parultop.
Taringot tu janji ni pangisi ni luat Sagalai di jouma si Datu Parultop ma millit boru ni luat Sagalai, jadi ro ma si Datu Parultop mandok; "tung boru ni ise pe hupillit naung boru muna mai Raja nami, jala pangidoanku suru hamu ma jolo boru munai maronan". Dung didok si Datu Parultop songoni martabuni ma antong si Datu Parultop di topi ni batang aek dalan ni angka paronani, laos dipilit Datu Parultop ma sada boru-boru na so manintak pahean na di tingki na mangalaosi aeki, jala ditontuhon Raja Sagala ma sada ari ima songon ari pajadihon borunai manortorma antong anak borui ni luati jala manortor ma muse si Datu Parultop laos di sangguli ma boru-boru naung panilit nai, ima boru Sagala. Dung leleng sorang ma sada boruna jala dung balga boru ni Datu Parultop i mulima tu marga Siboro laos ima manean arta ni si Datu Parultop na adong di tano Sagala.
Di na sahali, di ultop si Datu Parultop ma sada pidong laos hona ma bonani habongna, alai tong do boi habang pidongi. Sai di ihut ihut hon mai laos sahat ma ibana tu tano TAMBA na ginoaran nuaeng. Di si di Ultop si Raja Parultop ma muse pidongi laos dapot jala di haruarhon ma eme sian boruranna laos di sampathon tu sada gulu-guluan na jonok tu huta SIBABIAT na ginoaran nuaeng “HUTA ON MA HUTA NI MARGA HARO MUNTHE NA ADONG di TANO TAMBA“. Dungi mardalani ma Raja Parultop muse laos di ida ma bogas ni pat ni jolma ima di paihut ihut gabe jumpang sa ma sada huta, ia dihutai martonun ma sada anak boru na uli di lambung ni sada bona ni unte naung malamun situtu. Didok Datu Parultop ma tu anak borui “ito, boi do jolo buatonku sada boras ni unte an?” dungi roma anak borui mangalusi, “ba buat hamu ma ito”, ninna. Dungi di jangkit Datu Parultop ma untei, laos di pangan.
Marnida i roma ijur ni anak borui, laos didok ma “Ia lehon hamu ma jolo sada di ahu ito, ninna”. Umbegesai roma si Datu Parultop di papungu ma untei tu sada hajut-hajut dungi di dok ma; tarehon hamuma ito, dungi roma anak borui di tarehon ma dohot abit na, hape tompuma di dabuhon Datu Parultop hajut na naung marisi godang untei, laos madabu ma abit ni anak borui, hapogan ma ibana paturehon abit nai huhut lao tu jabu. Dungi ro ma si Datu Parultop di papunguma untei laos di dok ma; “na hamu ma ito unte on, ninna”.
Ala naung lohot dirohana hinauli ni anak borui, di lului ma dalan boha asa saut Datu Parultop tu anak borui, dungi laho ma ibana sogot nai tu balik ni parik, siani di Ultop ma anak borui, ujungna gabe marsahit, laho ma anak borui tu jabu huhut morong-ngorong ro ma amantai, dijouma angka datu nalaho mangubati borunai alai ndang namarnamalum. Disada tingki ro ma Datu Parultop tu bagasi mardalani jala dibege-bege ma orong-orong ni boru-borui, dungi didok amantaima tu Datu Parultop, ia ubati hamu ma jolo borungkon, ninna. Jadi di ubati Datu Parultop ma dohot ubat tongos-tongosan alai nadang na marnamalum, ujung na ro ma sada ina-ina mandok bohado amang tung pareso hamu ma jolo dohot manat asa anggiat boi malum sahitnai, ninna.
Dungi dioloi Datu Parultop ma mangubati dohot denggan alai ditingki namangubati Datu Parultop sai mangkata-hatai ma halahi padua-dua sian na so pamotoan ni halak. Dung manang sadia leleng muba ma pamatang ni anak borui, jala sahit pe laos dipamalum ma.
Lulu-luluma rohani rajai mangida boru nai laos didok ma tu pardibagas na, ia tung boan ma jolo maridi boruntai, ai nungnga songon na asing parnidaan ku, ninna. Jadi laho ma tutu inantai dohot borunai martapian, toho do tutu nunga muba tutu pamatang ni anak borui. Jadi dung tangkas di boto naung denggan pamatang ni boru nai di papungu ma sude raja niangka luati, laho manunungkun Datu Parultop, manang na aha do margana. Ia dung pungu sude angka raja najinou dimulai ma pangkatai on jala didok amanta ima tu angka raja na jinouna; umbahenn na hujou hami pe hamu amang rajanami asa sungkun hamu ma jolo marga ni Datu Parultop on, ia anggo mambuat ibotona do ibana, tu ramba situtungon, tu aek siarsihon, seaton jala pamateon, alai anggo na mambuat na patut do ibana denggan ma pasu-pasuon ai nunga muba pamatang ni borunta, ninna.
Onpe tutu Rajanami Datu Parultop, nunga dibege ho hata ni rajai na manungkun ma hami nuaeng tu hamu. Ahado tutu marga ni rajai? Ninna “panungkun sian raja na torop ma.
Jadi mapingkirma Datu Parultop ninna rohana, molo hudok margaki pamateonna ma ahu, ia huganti margaku, anak ni ise ma ahu dohonoku, ninna rohana.
Tangkas ma alusi hamu raja nami unang songon na marhuling-hulingan bahen hamu ninna raja na jinoui.
Jadi ndang tarelakhon si Datu Parultop be ujungna dialusi ma dohot sasitongna; “MUNTHE DO MARGAKU RAJANAMI, NINNA DATU PARULTOP HUHUT LAHO MARLOJONG TU BORU NI RAJAI LAOS DI ULOSI BORU-BORU IMA DATU PARULTOP HUHUT TUMATANGIS”.
Alani i mapingkir ma angka raja na jinoui, ninna ma: “NA NAMBUAT IBOTONA PE IBANA GABE MA NASO MAMBUAT IBOTANA IBANA GABE MA”, ala naung hubereng hami ndang tarsirang be hamu nadua, aut sura adong tahi nalaho parsiranghon olo do rap mate nasida nadua.
Alai naso adat naso uhum do on, ndang goaran be ibana Munthe gabe Haro Munthe ma goaron ibana ai haroan do na niulanai ninna raja najinoui ima.
JADI ON MA MULANA ASA ADONG MARGA HARO MUNTHE NA TINGGAL DI NEGERI TAMBA. IMA KETURUNAN NI OMPU DJELAK MARIBUR (DATU PARULTOP) HARO MUNTE NA MAMBUAT IBOTONA TUBU NI MARGA TAMBA LUMBAN TONGA-TONGA.
Dung manang na sadia leleng mar pinompar Datu Parultop Haro Munthe tubuna ima Ompu Saha Ulubalang (Parsanti Ulubalang) dohot Raja Isora, dung ma godang angka tubu nai Ompu Saha Ulubalang laho do tu Tano Humbang jala Raja Isora tinggal di Tano Tamba, jala torop di pinomparna tinggal disi sahat tu sadarion.
Disalin sarupa dohot aslina ima sinurat ni:
1. Fordinan Munthe
2. Patjius Munthe
Pada Tanggal 17 Oktober 1965.S
Diposting oleh POMPARAN RAJA TAMBA TUA di 5:38:00 PM
Angka Guru di Filipina Mandapot Laba sian JW.ORG
JAHA DI BAGASAN HATA Afrikans Albania Amhara Arab Armenia Azerbaijani Basque Batak (Toba) Bikolaon 2016 angka Sitindangi Ni Jahowa patuduhon angka video dohot sijahaon tu punguan ni angka guru di Zamboanga del Norte, Filipina. Parjolo, ro ma nasida tu kantor Departemen Pendidikan di ibu kota provinsi i, i ma di Kota Dipolog. Las do roha ni angka pengurus i mangida situs jw.org. Jadi adong tolu seminar naeng dibahen tu angka guru na sian marragam luat di Zamboanga del Norte. Digokkon pengurus i do muse Sitindangi asa pasahathon presentasi saleleng 30 minut di tolu seminar i.
Songon dia do presentasi i dipasahat?
Di ganup seminar i, dipatudu angka Sitindangi do tu nasida angka video naung dipillit jala sijahaon sian situs jw.org. Godang do na lomo rohana tingki mangulas taringot “Mengatasi Ketegangan Akibat Utang”. Didok angka guru i, godang do laba ni presentasi on tu angka guru dohot murid. Dung i dijalo nasida ma risalah Di dia do Hita Boi Mandapot Alus ni Sungkunsungkun na ringkot di Parngoluon? Isi ni risalah i taringot angka informasi na boi tadapot di jw.org. Didownload piga-piga guru do angka video sian situs i.
Las do roha ni angka guru tu tolu presentasi i. Jadi diatur departemen pendidikan ma asa dibahen muse presentasi laho mangurupi hira-hira 600 guru BP dohot angka guru na asing. Godang do muse na las rohana tu presentasi i.
“Godang do laba ni situs web i”
Dipaboa nasida ma songon dia presentasi i dohot situs i mangurupi nasida. Didok sahalak guru, “Mauliate ma hudok tu nasida, boi do hupangke situs web i laho mangajari angka muridhu.” Adong muse guru na mandok, “Godang do na huparsiajari sian situs i. Tarlumobi taringot songon dia asa unang stres. Godang do laba ni situs web i, ndang holan tu angka naposo alai dohot do tu angka na matua.”
Adong lobi sian 350 guru na mangido gumodang hatorangan. Jadi, dilehon angka Sitindangi ma sijahaon na asing tu nasida, jala dijahahon ma piga-piga ayat sian Bibel tu halak na mangido poda.
Las do roha ni Sitindangi Ni Jahowa ala adong 1.000 guru na mangida presentasi di Zamboanga del Norte. Gabe diboto angka guru i ma, mansai denggan do situs jw.org dipangke tingki mangajari angka murid. Situs web on boi do mangurupi angka guru di liat portibi on laho mangajari taringot songon dia asa marparange na denggan jala songon dia asa jonok tu Debata. *
^ par. 9 Lembaga Pendidikan di Filipina ndang holan martanggung jawab laho mangalehon parbinotoan tu angka murid, alai dohot do “patoguhon nasida di partondion jala asa marparange na denggan jala disiplin.”​—Konstitusi Republik Filipina taon 1987, Artikel XIV, Bagian 3.2.
Parsaripeon & Keluarga Angka na Poso Dakdanak Hadameon & Las ni Roha
Mangurupi Angka na Poso Mangadopi Sipangarehei di Singkola
Si Hugo, na marumur sampulu taon, mandapot Penghargaan Putri Diana ala mangurupi angka dongan sasingkolana mangadopi sipangarehei. Songon dia baoa na marumur sampulu taon on boi gabe wakil program mangadopi sipangarehei?
Trio Exensi Archives - Lirik Lagu Batak | Kumpulan Lirik Lagu Batak Toba Terbaru
« Trio Exensi »
Gabus Mu Dohape
lirik lagu gabus mu dohape. anggo hatam tu au ditikki borhat ho. ai satongkin do ho dinadao. pos do rohakki disasude nai. mardongan tangian hu paborhat ho. hape nuaeng ito hu bege baritam. nungga muli ho di nadao. laos so martona ho tu au ito. nanggo hata sakkababa pe. gabus mu do hape mandok holong roham. […]
Continue » Trio Exensi No Comments
lirik lagu boru ni raja. naburju do ho inang. sitiruon do pangalahom. molo sala ahu sai di anju ho do. inang ni gelleng hu. tung so olo muruk ho. tung elek do hatami. so marnaloja ho inang. manganju anju ahu. namalo do ho inang. padipposson sinarittai. nang pe tung otik na husari i. sai di […]
Ahado Salangku Tu Ho
lirik lagu ahado salangku tu ho. hu tutup matangki. naeng mangalupahon sude. memoritnta saleleng hita. na marsihaholongan i. alai tung so boi do. lupa au memorinta i. pamereng mu lambok ni hatam. nunga lohot di rohangkon. didia ho nuaeng ito. malungun ahu tu ho. ditinggalhon ho sasada ahu dison. ndang martading hata ho tu ahu. aha […]
Continue » Trio Exensi 3 Comments
Trio Arghana Trio Amsisi 2000 Trio Andesta Trio Lamtama Trio Santana Simatupang Sister Trio Lasidos Trio Axsido Nainggolan Sister Trio Satahi Toba Trio Ambisi Buku Ende Simbolon Kids Victor Hutabarat Trio Perdana Eddy Silitonga Rita Butar Butar Marsada Band Charles Simbolon
Majalah Bina Warga HKI Online / e-magazine: Bahan Jamita Bina Warga Bulan Nopember 2008
Jamita Minggu 24 dung Trinitatis
Tgl. 02 November 2008
Nats : Jeremia 7 : 1 - 7
Pdt .Berton Silaban, S.Th
Pdt. HKI Resort Kandis
Unang Dok Bagas Joro, Debata Jahowa do !
Futurolog, John Naisbitt & Patricia Aburdene mandok: "milenium ketiga dimulai tahun 2000 adalah era kebangkitan agama-agama" (Megatrends 2000). Sude ugamo di portibi on mengalami perkembangan na luar biasa, lam tarida puncak semangat ni parugamoon ni jolma. Lam mangerbang do kebangkitan gerakan evangelisme pentakostal na patubu godang gareja kharismatik, lam godang martamba angka penganut agama (ruas), lam godang jongjong tempat ibadah (gareja), godang jojong partai Politik na berasaskan agama tertentu, lam torop do ruas na mandohoti angka kebaktian, dna. Alai hataridaan ni puncak semangat parugamoon i ndang marpanghorhon tu perobahan sikap manang perbaikan moralitas ni jolma. Di sisi na asing haheheon ni angka ugamo di portibi on, laos hehe do nang angka prilaku amoral: masa hagunturon, korupsi, pembunuhan, kekerasan, hapogoson, tindakan main hakim sendiri atas nama agama, pemutar balikan hukum, dna. Boi dohonon haheheon ni semangat parugamoon i ndang saurdot dohot parange siapari ni jolma na marugamo i. lam ringgas kebaktian alai lam ringgas do nang mangulahon dosa, burju mangulahon na denggan alai laos burju muse do mangulahon na rorang. I do na taida diparngoluon ni bangso Israel di turpuk on. Lam targoar nasida bangso ni Debata alai lam tangkang pangalahona, lam ringas tubagas Joro pasahat pelean situtungon tu Debata alai laos ringgas do muse manutung daupa tu debata Baal.
Mansai koras do dijamitahon Panurirang Jeremia tu bangso Israel asa marhamubaon nasida. Hona uhum ni Debata do bangso Israel molo so adong pertobatan dinasida. Panurirang Jeremia dipabangkit tu ulaon i ditingki raja Josia patupahon reformasi dibidang ngolu parugamoon. Reformasi di bidang ngolu parugamoon i ndang diuduti dohot denggan di tingki raja Yoyakhim (640 – 609 sM). Ala ni i gabe lam marlaok dosa do ngolu parugamoon nasida. Lam bagas tu na mangulahon dosa, diula nasida do nian pamujion tu Debata Jahowa alai lam tu segana do nang moral nasida. Ai mangalap gogo do nasida tu bangso sipele parbegu jala mangihuthon hasomalan nasida marsomba tu angka baal. Disuru Debata si Jeremia jongjong di jolo ni pintu bagas joro laho manintinghon "tangihon hamu ma hata ni Jahowa, ho ale sandok Juda..., Padenggan hamu ma dalan muna dohot pambahenan muna…". Dilumbahon Debata do uhum tu nasida molo so olo mulak tu dalan na sintong. Uhum na naeng masa, i ma ingkon gabe tartaban nasida tu bangso na asing, jala ingkon marongso Jerusalem bahenon ni Babel. Nangpe mansai koras dipaingot Debata bangso i alai ndang marnamuba roha nasida, alai justru gabe lam martangkang do nasida. Gariada lam jogal do tahe rohanasida, baliksa gabe dimusui nasida do si Jeremia jala disangkapi na roa tu ibana. Nunga tung mansai tabo panghilaannasida mangulahon dosa, mangarupa halak na buro, ndang parduli diangka na mabalu, mamunu angka na so marsala. Tumangian do nasida dihata ni angka panurirang pargapgap na manghatahon bagabaga palsu na pasonang sipareon, tumimbanghon hata ni si Jeremia na koras mengkritik bangso i. Didok roha nasida ndang mungkin uhumon ni Debata nasida ai tong dope ditopot nasida bagas joro ni Debata jala dipasahat pelean tu Debata. Didok rohanasida ndang mungkin marongso Jerusalem ai bagas parmianan ni Debata do i. I do umbahen didok Panurirang Jeremia " unang marhaposan hamu dihata na mandok : Joro ni Jahowa, Joro ni Jahowa, Joro ni Jahowa do on" . Ndang marlapatan mamongoti bagas joro ni Jahowa molo so marparange na denggan. Ai molo so ditangihon be hata ni Debata sian bagas Joro i, aha ma gunana bagas joro i?. Ndang marguna be i ai nunga mardebatahon baal nasida.
Na marguna jala na marlapatan do sada bagas Joro molo bongot jolma tusi sian roha na ias jala polin laho mamuji pasangaphon Debata. Ndang adong lapatanna tabongoti bagas Joro i molo so marpanghorhon tu parange na tama, jala ndang adong gunana kebaktian dibagas Joro i molo mardua roha manang mardua haporseaon hita. I do na sala ditongatonga ni bangso Israel, ai didok rohanasida Bagas Joro i do Debata. Hape ndang sarupa Debata dohot bagas Joro. Nunga lupa bangso Israel di jaman ni malim Eli dohot Samuel ompunasida, na hea bagas Joro jojong di Silo alai marongso do Silo diuhum Debata ala ndang satia bangso i tu Debata. (ayat 12). Jojot do sala pangantusionta taringot tu bagas joro. Adong do deba na merasa gabe badia molo nunga masuk tu bagas joro hape pangalahona ramun. Adong na mandok ndang boi mangan jala ndang boi marisap di gareja ala bagas na badia do i. Nian dengan do i ndang mangan jala ndang marisap di gareja asa menjaga kebersihan ni gareja i. Alai sotung tartait pangantusionta bagas joro i identik dohot Debata. Ndang boi badia bagas joro i molo so diparbadia Debata jala holan Debata do na boi mambahen i badia. Molo ditutung angka penganut ugamo na asing gareja ni halak kristen, ndang na dohot Debata Jahowa hona tutung disi. Ala ni i unang pola gabe mago haporseaonta.
Manopot bagas Joro ni Debata ingkon dibarengi pertobatan. Molo muba roha ni bangso Israel jala ndang mardua roha dihaporseaon tu Debata mombun ma rimas ni Debata. Dilumbahon jamitaon do hita asa marhamubaon. Dipaingot jala disungguli do hita asa polin haporseoanta holan tu Debata. Tangi ma hita di soara ni Debata, unang tapatangkang rohanta. Dilehon Debata dope kesempatan tu hita angka na tading dihajahatonna laho paubahon roha, tumadingkon dalan na jahat i. Ditongatonga ni halumlamon ni jolma tongtong do pe marsoara Debata patuduhon na parasiroha do Ibana. Na so manghalomohon hamatean ni angka parjahat (Ptds. Hesekiel 33: 11). Ala jolma dope hita, jala cenderung madabu tu na mangulahon dosa ala ni pangontak ni sibuk dohot mudar ni pardagingonta. Dison ma tanggungjawab ni huria, tanggung jawab ni angka pangula ni huria dohot tangungjawab ni sude halak na porsea laho palumbahon angka parjahat i, asa dipauba rohana jala asa unang lalu uhum ni Debata ala ni dosana i. Unang tadok na so lalu uhum ni Debata molo so muba rohanta, ai sipata sai hira cerita dongeng sambing do didok rohanta angka uhum ni Debata. Sasintongna uhum ni Debata adalah sesuatu yang pasti terjadi dan sudah berjalan. Penghakiman Allah sudah berjalan dalam kehidupan kita, oleh sebab itu bertobatlah.
Tahaporseai do Debata Jahowa sasadasa pargogo na so hatudosan, alai jojot do molo dinamangadopi hamaolon dingolunta, talului jala tapangasahon angka gogo na sian portibion gabe tudosan ni Debata. Ciri parugamoon na songon i do jolma na munafik, na mardua tuan manang mardua kepribadian. Ingkon hatindanghononta do, paboa ndang adong manang ise na boi mangalo Debata, jala ingkon tarida ma i nang dipanggulmiton ni ngolunta be. Halak Kristen na tutu holan marhaporseaon tu Debata Jahowa di sude panggulmiton ni ngoluna. Unang tapangasahon haringgasonta manopot bagas joro laho melegalisir angka pangalahonta na jahat. Asa marguna pamujionta i jala marlapatan angka peleanta na tapasahat tu Debata taulahon ma patikNa. Berlaku adil, marparange na tama i do hataridaan ni haporseaonta. Ibadah kepada Allah tidak berhenti hanya pada ritus dan upacara, Ibadah yang sesungguhnya adalah hidup dan perbuatan yang berkenan kepada Allah, Asa saurdot ngolu parugamoontai tu ngolu siapari. Amen !
Jamita Minggu 25 dung Trinitatis
Tgl. 09 November 2008
Nats : Johannes 4 : 21 - 24
Pdt.Edwin Manullang, S.Th
Tasomba ma Debata Dibagasan Tondi dohot Hasintongan
Evanggelium ni si Johannes ima buku na paopathon di padan na imbaru. Buku on ma na sinurat ni si Yohannes sekitar taon 80-95 (SM) dungkon Kristus. Buku on muse ma naso digoari Injil non-Sinopsis. Evanggelium ni si Yohannes on ma na marisihon hal na mansai porlu tu halak Kristen ima, Hata ni Debata marhite holongna tu portibi on na tarsurat di Joh. 3: 16: "Ai songon on do holong ni roha ni Debata di portibi on, pola do a". Jala muse tujuanna disurat evanggelium on ima : parjolo, "asa porsea hamu, Jesus do Kristus, Anak ni Debata; jala asa hamu angka na porsea i dapotan hangoluan marhitehite goarna (Joh. 20:31). Lapatanna disi, asa saluhut angka naso porsea olo gabe porsea tu Tuhanta Jesus Kristus jala dapotan haluan sian Ibana. Na paduaon, tujuanna ima: Patoguhon haporseaon ni angka na porsea asa monongtong haporseaonna i, nata pe olo angka ajaran palsu/sesat na naeng mangago nasida, jala boi ma nasida masuk tu parsaoran ni Debata Ama, Anak, dohot Tondi Porbadia.
Turpukta on ima ujung ni panghataion ni Tuhanta Jesus Kristus dohot boru Samaria di Sumur ni si Jakkob di huta Samaria. Sian bona ni turpuk on boi do berengonta songon dia do proses ni pangkataion nasida. Tangkas do disi didok: halak Jahudi ndang boi marparsaoran dohot halak Samaria, jala Jesus sandiri do aek na mangolu i. Dipabotohon/dipantandahon Jesus do hadirionna tu sahalak boru Samaria naso haru denggan pardongan saripeonna. Molo tapamanat pangkataion ni Tuhanta Jesus, mansai denggan jala terarah do patandahon hadirionNa tu parompuan i na tujuanNa sebagai Sipalua Ibana. Asa lam tangkas, adong beberapa hal na naeng sitangkasanta, ima : Parjolo, ndang diuhum Jesus parompuan i, marhite angka hadirionna, alai pabotohon tu ibana, aha naeng siulahononna. Paduahon, dihatindanghon Jesus do diriNa sebagai aek na mangolu, ditingki ro boru Samaria i na naeng mambuat aek. Patoluhon, dipatandahon Jesus do Panombaon na sintong tu Debata tingki parompuan i mangido panorangion. Paopathon, diboan Jesus do boru Samaria tu pangantusion taringot hasintongan na diantusi ibana. Laos na di ujung ni panghataion nasida i di turpuk on, diboan boru Samaria i ma angka jolma sian huta laho pajumpang dohot Jesus.
Partongtangan masalah ugamo na mansai marbungaran do di halak Jahudi dohot Samaria. Ima inganan partangiangon nasida tu Debata. Halak Jahudi sai tong do mempertahanhon Jerusalem, alai halak Samaria mempertahanhon dolok Gerizim donokhon Sikar. Menurut hatorangan ni halak Samaria, di dolok Gerizim on ma bangso Israel parjolo sahali paturehon langgatan partangiangan laho manomba Debata dung mangalaosi aek Jordan nasida sahat tu tano Kanaan sian parhatobanon di tano Misir. Ndang dipaganjang Tuhan Jesus be partontangan nasida taringot inganan partangiangan di Jerusalem manang Gerizim i, alai didok ibana do: "Ndada dolok i manang Jerusalem na manontuhon partangiangan tu Debata Jahowa i, Jala hasintonganNa pe ndada tergantung tu inganan na dua i. Didok Tuhanta Jesus do muse: "Ditanda halak Jahudi do angka na naeng sisombaonna, ala haluaon pe sian bangso Jahudi do. Jala laos on do na paingothon tu bangso Jahudi sebagai bangso pilihan ni Debata, jala marharoroan sian nasida do "Sipalua". Menurut angka teolog pe, Bibel sipangkeon ni halak Samaria ndang sarupa tu Bibel ni Jahudi. Alani i do gabe ndang meluas be panandaion nasida taringot na naeng si sombaonna. Ala padan ni Debata holan marhite bangso Jahudi do.
Partangiangan na sintong ima, partangiangan na dipasintong Debata Ama. Jala partangiangan na songon dipangido Ama i. Mesias na digoari Kristus dung ro Ibana, baritahononNa do saluhutna tu hami, holan dibagasan Ibana do partangiangan na sintong. Dibagasan Ibana ma adong Tondi na marhasintongan. Ndang songon na partangiangan naso sintong di Jerusalem manang di dolok na dipartontanghon si nangkinon i. Dibagasan Jesus Kristus do berengonta partangiangan na sintong, tarida ma disi panombaon ni jolma tu Debata gabe anak jala Debata gabe Ama nasida.
Martangiang dibagasan tondi dohot hasintongan . Ala Debata do Tondi i, partangiangan i pe ingkon mamangke bahasa tondi dohot sistematika partangiangan na denggan jala na marhasintongan. Partangiangan ipe ingkon tarjalin ma dibagasan tondi dohot hasintongan. On na mambedahon partangiangan ni halak Kristen dohot angka partangiangan ni angka na manomba angka tonditondi (sipelebegu). Panomba angka tonditondi pe manomba do dibagasan tondi alai ndang marhasintongan sian Debata. Halak Kristen jala na porsea di Debata do na manomba Debata dibagasan tondi dohot hasintongan, jala panombaonna pe ingkon ma dibagasan tondi dohot hasintongan.
Dung salpu nasida manghatai taringot na masa si nuaeng on, diuduti boru Samaria ima muse panghataion taringot tu namasa na naeng ro ima taringot Mesias namargoar Kristus. Laos disima dipatandahon Jesus tu ibana, bahwa Jesus do Mesias na manghatai langsung dohot boru Samaria. Dibagasan hasintongan do dipatandahon Jesus dirina ndang songon na asing na olo diorai laho patandahon dirina sandiri.
Debata do Tondi i, asa angka na marsomba tu Ibana, ingkon dibagasan tondi dohot hasintongan. Inganan ni angka halak Kristen i na laho martangiang ndang menjamin hasintongan ni peribadahan i. Alai halak Kristen manopot bagas joro ni Debata do laho marparsaoran dohot Debata dohot dongannna jolma. Dibagasan bagas joro ni Debata ima halak na porsea dapotan asi ni roha sian Debata, jadi tangkas ma taboto, bagas joro i, ima salah satu dalan laho mandapothon jala manjalo asi ni roha sian Debata.
Halak Kristen manang didia pe maringanan, nunga gabe anak ni Debata, ala Debata do Bapa di nasida marhite Jesus Kristus. Ala halak na porsea gabe anak ni Debata, dapotan haluaon ma nasida na binoan ni Mesias, Kristus Jesus naung dipadanhon Debata hian na gabe nasida nampunasa. Alani i, angka anak ni Debata ingkon barani ma manghatindangkon haluan na binoan ni Tuhan i, tarlumobi ma tu angka naso porsea dope tu Debata. Isarana: songon boru Samaria na gabe ulaula parbarita nauli tu halak na asing. Halak na porsea i, ingkon gabe mual dohot siboan barita ni haluaon ma jala tung naso jadi margabusi di hasintongan ni Tuhan i. Tasomba ma Debata, jala tahatindanghon ma haluaon na binoan ni Mesias i dibagasan tondi na marhasintongan. Amen.
Jamita Minggu 26 dung Trinitatis
Tgl. 16 November 2008
Nats : 2 Musa 25 : 1 - 9
Pdt.Gom FH Tampubolon, S.Th
Pendeta HKI Resort Batu IV
Pasahat ma Ngolum Gabe Pelean Nauli di Debata
Exodus (haruruar/keluaran) sian Misir ido sintuhu (konteks) panurirangon ni buku 2 Musa. Jumpa ma tingkina bangso Israel manjalo haluaon (kelepasan dan pembebasan dari pihak Tuhan dari perbudakan dan penindasan Firaun) sian Debata dung jolo manaon (mandalani) na porsuk (kl. 350 taon) diparhatobanon-parhorsihan Misir. Mardomu tu sintuhu panurirangon 2 Musa on (40 bindu), tolu garis besar (pangarimpuni) na mansai ringkot di isina, ima : 1). Bindu 1 – 11 : Debata manguluhon bangsoNa; 2). Bindu 12 – 17 : Debata marmudumudu dohot mangajari bangsoNa; 3). Bindu 18 – 40 : Pangajarion na berkesinambungan jala holistik tu bangsoNa.
Masuk horong na napatoluhon i ma turpuk jamita on, dung haruar bangso Israel sian tano Misir, marsaro ma nasida di halongonan Sinai, laos nangkok ma si Musa uluan ni bangso i tu dolok Horeb/Sinai manjalo ruhut-ruhut na ingkon sidalanonhon ni bangso i songon bangso ni Debata nasida. Opat puluh ari, opat puluh borngin lelengna si Musa di dolok Horeb i, jala turpuk on ima deba sian ruhut-ruhut napinasahat ni Debata tu bangso i marhite si Musa, na ingkon sidalanonhon dohot siulahononhon nasida, ima taringot tu na ingkon pasahaton nasida pelean tu Debata laho paulihon undungundung na badia.
2. Ayat 1 – 2 : Hata ni Jahowa do na ingkon sipasahaton ni si Musa tu bangso Isreal asa diboan nasida pelean laho paulihon undungundung na badia di Debata. Ndada sian roharoha manang pingkiran si Musa hata na ingkon pasahatonna tu bangso i asa mamboan pelean. Sian i idaonta ia si Musa sahalak uluan na marsahala do ditongatonga ni bangso i alai ndada sahala manang otoritas ni ibana na rumingkot laho pasauthon ulaon ni Debata, tung Hata ni Jahowa sambing do. Hata ni Jahowa do na gumogo jala na rumingkot laho pasauthon ulaonNa di portibion. Ido na dihaporseai si Musa jala ido na niulahonna. Hata ni Jahowa do napinasahat ni si Musa, ndada hatana sian roharohana dohot pingkiranna. Nna ingkon sipasahaton bangso Israel silehonlehon bahen pelean nasida pasahaton nasida ma sian ias ni roha, lomo ni roha dohot las ni roha. Lapatanna, dipasahat pelean i ndada sian roha na marmungutmungut dohot arsak ni roha jala asa dapotan pujian sian jolma.. Tuhan Jesus sandiri pe mangajarhon, molo naeng pasahathon pelean ingkon dibagasan dame, unang adong parbadaan dibagasan roha (bd. Mat 5 : 23-24).
Ayat 3 – 7, patoranghon angka ragam silehonlehon siboanon nasida na gabe pelean tu Jahowa ima sere, perak, tombaga, bonang na rata langit dohot rara dohot na marham, miak, batu intan dohot angka na asing. Angka na arga do on di jolma, nanihalomohon ni Debata, sipangheon laho paulihon undungundung, hombar tu nanihatahon ni Jahowa tu si Musa naposoNa i.
Boasa dipangido Debata angka pelean i hape di situasi na so mulaulaon do bangso i, ai dipardalanan dope jala ndang sahat dope tu tano Kanaan na binagabagahon ni Debata tu nasida ? Disuru nasida pasahathon pelean i asa adong pangheon laho paulihon inganan ni Debata. Disuru nasida laho pasahathon pelean ndada laho manumpahi Debata. Ndada na so adong sibahenon ni Debata paulihon ingananNa umbahen nadisuru nasida papunguhon pelean i. Ditingki di Misir nasida, dipasupasu Debata do angka naniula nasida, boi nasida mameop perak, sere, tombaga dohot angka lan na asing. Ala pasupasu ni Debata do i, ingkon pangheon do i laho pasangaphon Debata. Ditingki so adong sumber penghasilan, uju so adong parbue naniulana disuru bangso i mamelehon na adong. Marhite i dijou nasida pasahathon ngoluna tu panarihonon ni Debata. Diigil sian nasida pos ni roha di panarihonon ni Debata. Pelean na niigilNa i, ima parbue panandaon dohot parbue pangoloion di Debata na manarihon nasida.
Ayat 8 – 9 patoranghon na ingkon bahenon ni Israel di Debata sada inganan na badia, songon naung pinatuduhonNa i tu si Musa. Asa maringanan Debata ditongatonga nasida, i do na gabe alasan na terutama laho paulihon undungundung i. Model na naeng sipaulion i ma "tiruan dohot halinu ni na di banuaginjang" (bd. Heb 8:1-5), songon naung pinatuduhon ni Debata tu si Musa. Jadi holan si Musa sandiri do naumboto i ala ibana na marnida tiruan manang halinu ni bagas manang undungundung nanaeng sipaulion i.
3. Sada istilah teologis do "pelean (persembahan)" na marpardomuan tu hadaulaton (ibadah) ni angka na porsea i. Marragam do pelean na boi idaonta di Padan na Robi dohot Padan na Imbaru, isarani : a). Pelean Paskah : ima pelean na pinasahat ditingki Pesta Paskah Yahudi, na marningot haluaon na pinasahat ni Debata uju masa bala di tano Misir, andorang so haruar bangso i sian tano Misir naniuluhon ni si Musa (2 Musa 12:1-18). Ditotophon Jahowa do asa dipestahon nasida haluaon i marhite napasahathon persembahan buah sulung (2 Musa 13:1-16); b) Pelean Damai Sejahtera : ima "syelamim" [pelean nadipasahat ditingki pangompoion bagas joro, pelean panolsolion dosa (bd. 3 Musa 7, Panguhum 20; 21, Am 5:22, Yes 1:11, 2 Sam 6)] dohot "sebach" [pelean sipotongon=korban sembelihan, ima na pinasahat ni angka keluarga diganup taon (bd. 1 Sam 1:21;2:19, 1 Raj 12,27, Yes 43:23, 3 Musa 22:21,dna)] Jadi pelean on dipasahat laho menjaga keharmonisan parsaoran tu Debata. Pelean on boi dohonon pelean hamauliateon ala pasupasu na pinasahat ni Debata dohot pelean nazar; c). Pelean Hasesaan ni dosa (chattat/asyam) : ima pelean na pinasahat alani dosa naniulahon sasahalak (ruas manang malim) secara sengaja manang so sengaja (3 Musa 4:24, 5:6, 16:8, Yes 53:10); d). Pelean Pangurason (pentahiran) : pelean on dipasahat molo adong sasahalak na ramun alani sahit/parsahiton. Dipasahat pelean pangurason on ala las ni roha sasahalak di hamamalum ni parsahiton i jala boi marsaor muse dohot masyarakat secara normal (3 Musa 14; Mrk 1 : 44, Luk 5:14), e). Pelean Patindanghon/Pelantikan (pasahathon tohonan/penahbisan) : pelean na pinasahat ni sasahalak ala manjalo ulaon sian Debata gabe raja (ulaon sekuler) manang malim (ulaon religius) songon hamauliateonna di ulaon i. f). Pelean Pembangunan : pelean na pinasahat ala kebutuhan pembangunan bagas joro, rehabilitasi/renovasi dohot memperlengkapi angka inventaris nang menjaga haulion dohot haisaon ni bagas joro i (bd. 2 Raj 12, Ezra 2 :68), g). Pelean Unjukan dohot Pelean Khusus (tenufah dohot terumah) : ima pelean na pinasahat tu angka malim secara hatopan dohot malim na martingki/marulaon di sada kebaktian (bd. 2 Musa 29:26; 3 Musa 7:34; 4 Musa 6:20); h). Pelean Parpuluan : ima pelean na pinasahat saparsampulu sian parbue ni tano dohot angka ulaon na asing (hasil usaha : beternak, berdagang /bisnis, dll) (2 Musa 27:30; Mal 3:8-10). Sude masyarakat Israel (ruas, raja nang angka malim) pasahathon parsampuluanna hombar tu perolehanna/penghasilanna (4 Musa 18:21-23).
Pasahathon pelean sebagai bagian sian hadaulaton (ibadah) marpardomuan do i tu panghobasion ni huria tu ruas dohot tu portibion. Angka pelean i dipasahat marrumang natura dohot innatura (parbue ni tano, pahanpahanan, barang berharga dohot hepeng, dna) (bd. 3 Musa 27:30; 2 Raja 12:4; Luk 21:1-4). Boi do angka pelean i dipasahat langsung tu Bagas Joro, alai adong do napinapungu ni angka parhalado (bd. Neh 10:37-38) manang dititip/dikirimhon (Fil 4:18).
4. Aha do lapatan ni angka pelean i, sadia godang pelean na tama dilehon tu Debata ? Secara umum, alus manang respon ni angka na porsea ala haluaon naung dibasabasahon ni Debata do pelean i (bd 2 Musa 13: 14,16) jala secara khusus, pelean ima implementasi sian hak dohot tanggungjawab ni angka na porsea i do di parsaoran (persekutuan), panghobasion (pelayanan) dohot panindangion (kesaksian) ni na porsea i (bd. Ul.Ap 4:32-37; 6: 1 – 7; 1 Kor 9:1-18). Sorminan ni panghangoluhonon ni na porsea i di hadaulaton manang ibadah dohot panghangoluhonon ni parsaoran ni na porsea i tu Debata do pelean na pinasahat i. Pasahathon pelean, ndada asa taruli hita disihirimonta (do ut es) alai alus manang respon do i ala haluaon naung pinasahat ni Debata tu hita marhite panobusion ni Jesus Kristus i. Peleanta i, ndada pelean "asa" (asa burju Debata tu hita, asa holong rohaNa manang asa dipasupasu Debata hita, ai ndang tarbahen hita sian gogo dohot pambahenanta manambai holong ni rohaNa dohot pasupasuNa), alai pelean "ala" do na tapasahat i tu Debata. Ima ala manghilala hita jala tahaporseai tung ala ni basa ni Tuhan, ala holong ni rohaNa dohot ala pasupasuNa, i do umbahen adong na tapasahat gabe pelean. Pelean i, ndada sisip (sogok) tu Debata asa dilehon Debata pasupasuNa. Jadi pelean na sintong ima songon parbue ni panandaon jala pangokuhon na bagas dohot na tangkas di basabasa dohot asi ni roha ni Debata nang pasupasuNa. Molo i do na gabe ojahan, pasti do sian las dohot bulus ni roha halak Kristen i pasahathon peleanna, ndada ala ni terpaksa manang sian roha na so tarjua.
Pelean i, panindangion holan Debata do mual ni nasa pasupasu dohot uli basa. Alani i pelean i dipasahat dibagasan panghirimon na mangolu, ndada alani gogo ni sasahalak alai alani asi ni roha dohot pasupasu ni Debata na so ra suda di parngoluon. Panindangion Haporseaon, holan Debata do partanobatoanta dohot parsigantungan ni ngolu dohot parngoluonta, ndada alani hamoraonta dohot hagogoonta (bd. Luk 21;1-4; 12:5; Mat 16:26). Alani i molo naeng tapasahat peleanta tu Debata unang tasungkun jala tabilangi naung tapasahat i jala aha do uli manang keuntungan na naeng tajalo marhite na pasahathon pelean i. Molo i do na gabe ojahan, pasti do ndang mantat ginjang ni roha molo godang pelean i dipasahat. Taingot ma, Ndada alani pelean i gabe badia jolma i di jolo ni Debata.
Implementasi kesadaran akan hak dohot tanggungjawab ni na porsea i do pelean i. Songon ruas ni huria tarjou do angka na porsea laho pahembanghon Harajaon ni Debata di portibion. Alani i ingkon disungkun ruas ni huria i, aha do na hurang jala na ringkot sipareahan di bagas joro i. Ruas ni huria i ringkot do mamparrohahon angka na ringkot laho pamajuhon panghobasion dohot kesejahteraan ni angka pangula na manghobasi di huria i..
Pelean na umarga ima roha dohot ngolunta (Rom 12:1), jala ido na rumingkot. Tadok pe songoni, ndang gabe alasan i so mangalehon pelean marhite hepeng manang arta na dibasabasahon Debata. Molo rade mangalehon roha dohot ngoluna tu Debata, lam mangalehon arta manang hepeng ma ? Molo so rade mangalehon peleanna marhite hepeng manang arta, boha ma mangalehon rohana dohot ngoluna tu Debata ? Godang ni pelean i "relatif" do alai ndang "spekulatif". Pelean i ingkon dipasahat sian na nionjar
ni rohana, ndang sian muruk manang sian na so tarjua (2 Kor 9 : 6-15). Sian na nionjar ni roha jala ndang sian na so tarjua dohot sian las ni roha ima sorminan roha na marolopolop ala pasupasu dohot asi ni roha naung jinalo sian Debata; dohot haporseaon na togu ala hasetiaon ni Debata na tongtong marmudumuduhon ngolu dohot parngoluon (bd. Mat 6:32; 2 Kor 9:8). Artina motivasi dohot kerelaan sasahalak pasahathon pelean na nionjar ni roha na bulus tu Debata na tongtong manghaholongi. Roha na manghilalahon jala manghatindanghon holan Debata do mual hangoluan. Ngolu dohot parngoluan on rahar (kering) do jala angka ulaon pe gabe sia-sia molo so Debata na marmuduhon (Pengk 6:1-2) Amen. (Catatan : Sumbangsaran terhadap tulisan ini atau sdr/i ingin melihat dokumentasi kegiatan HKI Resort Siantar IV : kami persilahkan mengunjungi : http//: gomtampubolon.blogspot.com; http//: hki-siantar4.blogspot.com)
Tgl. 23 November 2008
Nats : Pangungkapon 21 : 1 - 8
Pdt.Lamhot J. Hasibuan, S.Th
Pendeta HKI Resort Khusus Sidikalang
Buku Pangungkapon on marrumang sada panatapan sian haporseaon ni sahalak naposo ni Debata na margoar si Johannes, tu na masa sogot. Digoari do buku on di hata gorik "Apokalupsis" na marlapatan pangungkapon manang Wahyu sian Jesus Kristus tu si Johannes taringot tu na masa di baik ni sejarah (partingkian sisonari), di ujung ni angka tingki dohot di banua ginjang. Angkup ni i, buku on ma naumaol antusan sian sandok angka buku na asing i, ala disurathon marrumang angka hata pangungkapon (sastra apokalipsis) dohot angka simbol na godang maol siat tu roha, manang pamingkirion na modern.
Alai asa boi tangkas antusan isi ni buku on, ingkon jolo antusan do latar belakangna, lumobi na masa tu parngoluan ni angka huria na parjolo i, naung jongjong di tingki na manurathon buku on si Jahanes. Di mulana marumang sada surat do buku on, na ditujuhon tu pitu huria na di Asia (1:Kristen na parjolo i. Angkup ni mansai gogo do pangaleleon dohot pangosagosaon tu angka halak Kristen hatiha i, siDewa. Nian ndang apala sude Kesar pasobokhon dirina dos dohot dewa. Alai KobokhoKristen, ala nunga dipodahon tunasida na holan sasada Debata Jahowa di bagasan Jesus Kristus do sisombaon jala sioloan di ngolu on sian sandok ngolu. Si Johannes songon sada uluan ni huria di Epesus hatiha i, dihurunghon ma di sada pulo na metmet ima pulo Patmos. Alai disima ro pangungkapon tu ibana na disurathon muse jala ditongos tu angka huria dohot halak Kristen na tangkas manaon na porsuk siala ni pangaleleon na mansai jorbut hatiha i, asa unang sumurut nasida sian haporseaonna, alai asa tongtong marsihohot di bagasan panghiriman di ngolu sogot, ai teanon ni angka na monang ima disi hangoluan na salelengnilelengna, alai hona uhum ma angka siihuthon parhuaso manang na gogo ni portibi on na marinduk tu sibolis manang setan. Deba sian Pangungkapon na pinapatar ni Kristus tu si Johannes, ima turpukta on, taringot tu banua ginjang dohot tano na imbaru.
2.1
Dibalik ni na tarida on adong dope inganan na dumenggan. N martudosan. Diarahon do asa ganup jolma olo mangeahi
jala masuk manginganhon. Dalan laho mamongoti ndada marhite huaso, hagogoon, habongakon manang marhite aong so boi do i jalo on mangasahon hahurangan manang marhite halosohon dohot halembaon. Sandok ndang boi masuk tusi halak na so marsitutu, na marlembalemba, na losok, na jais jala na raus.
2.2 Teanon ni na monang i ma saluhutna; jala Ahu gabe Debatana, ibana gabe anakHondan pasolhot diri to portibion. Dipaullophon portibi on doni angka bisnis, alani kepanitiaan dohot angka na asingni angka sahit tu pinahan, laos torop do nampunasa lilu mangantusi. Olo ma gabe mulak tu sihon angka parungkilon i mangasahon Jesus Siparmonang i. Mangasahon hata ni Jesus manahan ma hita mangadopi pangela ni portibion. Botoonta ma "Tumagon do marhansit di dalan hasonangan sian marsonang-sonang manopot dalan hamagoan’.
Jamita Minggu Advent 1
Tgl. 30 November 2008
Nats : Jesaya 60 : 1 - 7
Pdt.Sehat Panjaitan, S.Th
Pendeta HKI Resort Sumbul Berampu
Marhatiuron ma ho Ala ni Panondang Naung Ro i
Ndang mansohot Debata patupahon las ni roha ni bangsoNa naung pinillitNai. Tung tangkas do holong ni rohaNa mida bangso Israel naeng tarbuang i, naung godang mangadopi hamaolon, parungkilon, pola naeng mate aroparop ni nasida (hampir putus asa). Dibaheni, disuru Ibana do panurirang Jesaya laho mamboan barita nauli laho mangapuli rohani bangso Israel na baru haruar sian tano parhatobanon i asa tung pir roha ni nasida mamungka (memulai) ngolu na imbaru di tano hatubuan na ima huta Jerusalem naung leleng ditinggalhon nasida.
1. Hehe ma ho, marsinondang ma ho (ayat 1-2)
Tung loja, maheu, mandate do roha ni bangso Israel na saleleng on ditano habuangan Babel. Ndang adong kebebasan dinasida; ai atik pe mangula nasida alai ndang boi mangan. Dung mulak nasida tu tano ni nasida Jerusalem tongtong marsak nasida mamereng hutana naung tarulang dohot bagasjoro ni Debata inganan pamujion tu Debata nunga sega. Dirajumi roha ni nasida tung so margogo do nasida laho padengganhon hutanai dohot bagasjoroi mambahen lam margudompong (tidak ada semangat) roha ni nasida. Tung songon na tarpodom (tidak berdaya) tahe panghilalaan ni bangso i sian sitaonon na songgop tu nasida. Dibaheni do, marhitehite panurirang Jesaya, Debata manjou nasida tu panghirimon na mangolu didok Ibana hehe ma ho, marsinondang ma ho, ai nunga binsar panondangmu. Jesus Kristus sipalua i, naung dibagabagahon Debata nunga ro tu tongatonga ni bangso i. Ibana do disuru Debata laho manondangi ngolu ni bangsoi, mamboan las ni roha tu nasida.
2. Dapothonon ni angka parbegu ma panondangmu (Ayat 3-7)
Sondang naung songgop tu tongatonga ni bangso Israel ingkon ma maringanan diganup ngolu nasida. Marhitehite sondang naung ro i, tangkas ma nasida mian dibagasan ngolu na marhatiuron songon na pinangido ni Debata. Sondang na ro i do padaohon nasida sian angka ulaon haholomon na saleleng diula nasida umbahen tarbuang nasida tu Babel. Sondang na ro ido padengganhon parsaoran ni nasida dohot Debata. Ndang be ro torutoru ni Debata tu nasida, ndang loason ni Debata be songgop hamagoan tu nasida, baliksa tahe lam timbul bahenon ni Debata bangsoNa i di tongatonga ni bangso angka parbegu i. Ndang be bangso sireherehean nasida, alai nunga gabe bangso na balga nasida ala ni Debata na mian di tongatonga ni bangso i. Asa gabe tung longang jala sungkunsungkun roha ni bangso parbegu tung aha do na mambahen Israel na baru haruar sian tano parhatobanon i boi gabe bangso na gogo jala na timbul! Botoon ni nasida ma, saluhut na i bo i masa holan ala ni Debata sambing do patupahon i. Onma manaiti roha ni bangso parbegu dohot angka raja ni nasida gabe manghaporseai Debata. Gabe olo ro nasida marrongoman tu huta Jerusalem laho mamuji pasangap Debata di bagasjoro ni Debata na adong di Jerusalem. Ro nasida mamboan angka pelean na hushus laho pelehononna tu Debata na timbul i. Gabe dohot ma angka bangso parbegu i, naung mananda jala porsea tu Debata taruli di sondang ni naung ro i tu portibion.
Sadarion masuk ma hita tu Minggu Advent I na marlapatan Minggu panomunomuon di haroro ni Tuhan i.
Minggu Advent on manogu rohanta asa tung rade managam haroro ni Jesus Kristus na paduahalion i, dipangido tu hita asa tung hehe jala marsinondang hita. Hehe sian angka ulaon haholomon i na saleleng paholang hita sian Debata tu ulaon angka nabadia hombar tu lomo ni roha ni Debata. Tontong ma taparbuehon haporseaontai asa tung patar di ida angka dongan tu na so tumanda Debata, na sai mangulahon dosa i dope, gabe mananda nasida di Debata jala olo nasida paubahon pangalahona. Tau tiruan ma hita ditongatonga ni keluarganta, huta, dohot jolma na humaliang hita; tiruan di hata nang dohot pambahenan. Ringgas ma hita marparsaoran dohot Debata asa sai mangolu dibagasan hatiuron hita, jala gabe parsidohot hita dihaluaon sogot i. Selamat Minggu Advent I. Amen.
Pomparan Raja Tamba Tua: KISAH DATU PARNGONGO
KISAH DATU PARNGONGO
TURI-TURIAN DATU PARNGONGO
By: Jonny Hartono Sidabutar
I. BORU TAGAN-TAGAN DAIRI
Datu Parngongo ima siampudan ni ompunta Raja Sirumaganjang. Tarbarita do ompunta on na malo jala marhadatuon. Jala sahat tu daerah Barus do anggo pardalanan ni ompunta on laho manguji hamaloanna i. Di sada tingki mulak sian daerah Barus mangalewati daerah Dolok Sanggul (huta ni marga Lumban Gaol), dibege ompungi ma sada soara ni parompuan marende mansai tabo begeon. Sai lulu-lulu ma ompunta on didia do parompuan na marende i. Jala disungkuni ompungi ma parhuta i, alai dang adong na olo pabotohon. Akhirna sahat ma ompuntai tu sada jabu ala hira-hira sian jabu i do dibege ompunta soara i. Dung marsantabi ompuntai i tu parjabu i laos dipaboa ma sangkap na ima naeng marsitandaan dohot na marende i.
Ala sai dipangidohon ompunta do naeng marsitandaan dohot parompuan na marende i, dibahen amang parjabu i ma parpadanan dohot ompu i, ima molo naeng berengon ni ompunta parompuan i ba ingkon boanon ni ompunta ma i gabe sinondukna. Ala nunga tung mansai tabo panghilalaon ni ompung i di ende dohot soara ni parompuan na binegena gabe dioloi ompungi ma. Dung i dipatuduhon ma tu ompung i sada parompuan na mansai metmet na digoari Tagan-Tagan Dairi.
Tarsonggot ma Datu Parngongo marnidasa, alai ala naung didok Datu Parngongo hatana ondeng, diboan ma boru Tagan-tagan Dairi mulak tu huta na tu Tamba. Di tonga dalan didok Datu Parngongo ma tu parompuan i na naung adong hian do parsondukna di Tamba (ima boru Pasaribu), jala disungkun boha ma bahenon nasida asa boi marsaripe. Dungi dialusi Tagan-tagan Dairi jala dipangido asa andorang so sahat nasida di huta, didok ma asa ditinggalhon ompungi ibana di sada batu, jala ingkon tomu-tomuon ni keluarga ni Datu Parngongo ma ibana tu batu i.
Dioloi Datu Parngongo ma na nidok ni Tagan-tagan Dairi i. Andorang so sahat tu huta di bahen ma ulos na tu Batu asa adong inganan ni Tagan-tagan Dairi. Dungi laho ma ibana tu huta pabotohon tu natorasna na mamboan boru muse ibana. Rap ma Datu Parngongo manomu Tagan-Tagan Dairi tu inganan na i. Dung sahat disi dijumpangi nasida ba sada parompuan na uli, ai nunga maruba Tagan-tagan Dairi gabe pardaging na normal. Tarsonggot do Datu Parngongo marnidasa. Alai dung dipatorang parompuan I na ibana do Tagan-tagan Dairi, diboan ma ibana masuk tu huta. Laos dipestahon ma disi.
Dung sadia leleng ro ma Raja Lumban Gaol mangebati huta Tamba naeng marnida boru dohot hela nasida. Ala ndang dijumpangi nasida be Tagan-tagan Dairi na metmet i, muruk ma nasida tu Datu Parngongo ai dipingkir nasida na diambolongkon Datu Parngongo boruna. Jala ndang porsea Raja Lumban Gaol i na naung maruba boru nai. Alai ala sai margogo do parompuan I mandok na ibana do si Tagan-tagan Dairi gabe diparo Raja Lumban Gaol i ma babiat na na sai rampak hian dohot si Tagan-tagan Dairi. Dung ro babiat i pintor diumma babiat i ma tangan ni si Tagan-tagan Dairi. Gabe porsea ma Raja Lumban Gaol i na parompuan i do boruna ima si Tagan-tagan Dairi. Dung i marpesta bolon ma nasida di huta I manghalashon na masa i.
(Turi-turian on hudapot sian piga-piga natua-tua, jala sian pomparan ni Raja Ihutan Lumban Gaol pe tong do songon i didokhon. Di tingki marpesta tugu Raja Lumban Gaol di Dolok Sanggul taon 2009, diundang panitia do pomparan ni Datu Parngongo. Jala talehon do horbo nab alga songon siluanta tu Tulangta Lumban Gaol).
Diposting oleh POMPARAN RAJA TAMBA TUA di 4:18:00 AM
25/12/2019 01:45:00 - Hai Sahabat BATAK ketemu lagi kita, Untuk postingan kali ini adalah Unang Sai Curiga tentu kamu sudah tidak asing lagi dengan lagu yang satu ini, Pada postingan ini Admin upayakan menyajikannya dengan lengkap, Berikut lirik lengkap Unang Sai Curiga:
dia do alana hasian. umbahen na sai curiga ho tu au. di pudian on tung jot jot do ho. holan na muruk.
sai dirimpu ho do hasian. naung moru holongki marnida ho. ala na jot jot mulak borngin au. dang boi jonok au dilambungmu.
gabe didokkon ho ma na selingku au. dohot si boru dongan saulaonki. hape na mangula ulaonhi do au. asa tibu nian martopi.
sombangku ma di ho hasian na lagu. bolokkon ma sude biar ni roha mi. holanho sambing do na di rohangki. dang adong na asing.
tung so tarbaen au lao manggabusi ho. alani burjum tu au nasai laon. dang hea mamolus di pingkiranhi. mambagi holong na di roha.
sai huparrohahon hasian. maheu situtu pamatang mi. lomos rohangki lao mamerengho. sotung marsahit ho ujung na.
ampehon ma tu au bohim nauli i. haol ma au gomos hasian na lagu. papuas ma sude na di pingkiran mi. rade do au lao manangihon.
kabar angin na hea binege mi. holan hata hata do sude na i. unang i tangihon sungkun ma tu au. manang beha do sasintongna.
unang be sai muruk ho hasudungan. unang be au sai curigai.
*** Akhir lirik - Unang Sai Curiga ***Bagaimana apakah mau mencoba untuk melantunkannya dirumah? Oke terimakasih sudah membaca sampai selesai diakhir postingan "Unang Sai Curiga", Kamu juga dapat melihat postingan sebelumnya yang sayang untuk dilewatkan yaitu Unang Sai Cemburu.
DANIEL PANE: Jamita/ Khotbah, 10 Maret 2013
Ev: Lukas 15: 11 – 32; Ep: Psalmen 63: 1 – 8
Mulak Ma Hamu Tu Debata
Ama Parasi Roha Na Sumurung
Nunga jotjot turpuk on dijamitahon di ulaon ni haKristenon manang punguan Kristen, jala nunga adong na mambahen songon peran hombar tu turpuk on. Alai mansai maol dope jolma manghangoluhon taringot tona na pinasahat di turpuk on. Dipatandahon di turpuk on, na adong sada ama na satia paimahon ianakhonna mulak. Nang pe laho ianakhonna i, jala ndang patut taruli be tu angka ugasan na di jabu i be, ala nunga dipasuda angka upana, jala na so patut hian be taruli di basabasa, alai ala asi ni roha ni amana, mago do saluhutna angka pangalaho ni ianakhonna, jala dilehon do lumobi sian na so dipingkiranna hian.
Songon ama i ma umpama tu Debata dibahen Jesus. Mansai satia do Debata paimahon hita, angka na jolma na sai jotjot marpangalaho jat di adopan ni Debata, na taruli hamatean hian jala dang taruli be tu tumpal hangoluan i, alai ala asi ni roha ni Ama i, gabe taruli ma hita hangoluan i. Jala patar do i di bagasan diri ni Jesus, singkatta manaon hamatean salelenglelengna, asa taruli hita tu hangoluan, laos i ma boi hita marhiras ni roha manopot Ama i. Sai mulak, sai mulak, ho parjalang i.
Turpuk Jamita on ima umpama ni Jesus taringot sahalak ama na satia tongtong manghaholongi ianakhonna. Mula ni turpuk on, ro do sianggian manjalo sinamot manang tohap na sian arta ni amangna. Somal do i di halak Israel, molo adong ianakhon di sada keluarga, apalagi keluarga na mora, adong do parsagi ni arta tu ianakhonna i. Laos ido na masa di turupuk on, nang pe amana i dang marujung ngolu dope. Laos dilehon amana i ma tohap ni sianggian i tu ianakhon sianggianna i.
Dungi, digadis anak sianggian ma parbagiannna i, jala laho ma ibana mangaranto tu luat na dao. (ay. 13). Dipasuda ma disi tuhor ni parbagianna i, dipansuasaehon tu angka hisap-hisap ni dagingna (berfoya-foya), gabe suda ma sude jala pogos ma ibana jala anturaparon. Masa muse ma haleon potir di luat i, diluui ibana ma ulaonna asa boi mangan. Molo tabereng di ay 15, gabe marmahan babi do ibana, na patuduhon ia anak sianggian i tu ruar ni Israel do ibana mangaranto, ai molo di bangso Israel dang adong halak marmahan babi. (haram do babi di halak Israel). Tung mansai porsuk di ditaon ibana disi, pola do disangkapi ibana mangallang ampas ni indahan ni babi i, alai tong dang adong na mangalehonsa tu ibana (ay. 16). Sada parngoluon na mansai kontras, molo dipatudoshon tu tabo ni parngoluonna uju di bagas ni amana na jolo, lomona mangan dohot modom, dang adong na hurang di ngoluna. Hape nuaeng dihilala ibana ma hinaporsuk ni ngolu na manjo-anjo di luat ni halak.
Alani haporsuhon i, gabe tubu ma rohana mulak tu jabu ni amana, alai ndang dihirim ibana be songon sahalak ianakkon na berhak di bagas dohot arta ni amana, alai gabe anak gajian nama dihirim rohana di bagas ni amana i (ay. 19). Di bangso Israel, naginoaran halak gajian tung mansai na lea do i, tumagon dope gabe naposo (budak atau hamba) sian halak gajian. Ai molo naposo, dirajumi dope i songon bagian ni keluarga ni induk somang, alai molo halak gajian ndong dianggap nasida songon i. Alai molo tung pe songon i, naung rade do ibana manjalo asal ma boi mangan. Alai, molo tajaha di ay. 20…du, di luar dugaan do panjangkonon ni amana i tu ibana, pintor ditomu, dihaol jala diumma amana i do ibana. Jala dipatupa ma pesta penyambutan na mansai balga ala nil as ni rohana, jala didok “Ai naung mate do anakkon gabe mangolu; naung mago ibana, gabe jumpang muse.”.
Refleksi - Teologis
Molo tabereng konteks ni umpama on, Amana i, ima gombaran ni Debata, Ama parholong roha i, jala anak sianggian i ndanda holan na manggombarhon angka pardosa, na mandao sian lomo ni roha ni Jahowa, jala na mangulahon na disogohon Jahowa, jala angka na sai holan marpanghusandean tu dirina dohot gogona dohot artana sambing. Jala songon halak pardosa na mansuasaehon angka silehon-lehon ni Debata dibagasan ngoluna, dipangke i laho mangoloi angka hisap-hisap ni portibion, gabe mago ma ibana jala madabu tu haporsuhon. Alai na rade do Debata manjangkon hita dibagasan las ni roha, molo olo hita mulak tu Ibana. Alai ndada holan i, molo mangida muse tu parsitaonon ni si anggian boi do i manggombarhon angka halak na pogos, na mapitung, na pangpang, na anturaparon, na huliton, rakayat jelata, dna. (Na digoari angka halak Parise dohot Siboto surat do nasida halak pardosa ), Angka sijalo beo, halak sileban (kafir). Ima angka halak na targoar kaum marjinal, alai gumodang do sian nasida na dijangkon Debata marhite anakNa Jesus Kristus. Diboto Debata do nasida angka pardosa, diboto Debata do boha ngoluna nasida na sai mangoloi hisap-hisap ni portibion. Alai, taida ma balga ni holongNa i do na manghukkupi saluhutna i. Marhite holong ni Debata na so hatudosan i, gabe olo manjangkon angka halak pardosa. Suang songon i do bangko ni sianggian i, ndang olo mahap rohana. Anggo mangihuthon paretongan ni deba halak, nunga sonang ngoluna, terpenuhi sude angka pangidoanna ala sahalak na mora jala na sangap do natorasna. Alai ndang songon i anggo roha ni anak sianggian i. Nang pe naung gok mangihuthon roha ni torop halak, alai anggo ibana, hurang gok dope. Adong sada na sungkot di bagasan rohana, ndang ibana mangarajai angka artanai, ndang boi ibana palahohon hombar tu lomo ni rohana ai rap dope ibana dohot amana. Jadi hurang di ibana kebebasan laho mengelola sandiri angka sinamotna hombar tu lomo ni rohana. , jala laos ima na mamboan jolma i tu Penderitaan saleleng ngoluna paima mulak ibana gabe tano. Pemberontakan arsorio arsorioTangkas do joujou ni Tuhan i “Ro ma hamu tu Ahu, hamu angka na loja jala na sorat, asa hupasonang hamu (Mateus 11 : 28). Ndang diklasifikasi Debata joujouNa i tu hajolmaon. Ndang holan na loja jala sorat ala ni panggosagosa ni portibion, penindasan dohot pemerasan. Joujou i marlangku do tu sude jolma na loja jala na sorat ala ni manang aha pe na mambahen ibana loja jala sorat. Termasuk tu anak sianggian i, na loja jala sorat ala ni hagiot ni rohana. Dilehon Debata do tingki tu hita asa ro hita mandapothon Debata, patolhashon jala maningganghon saluhut na sorat di ngolunta. Dibagabagahon Debata do naeng marhasonangan ma ngolu ni jolma i di adopan ni Debata. Ndang dihalomohon Debata marhasusaan ngolu ni jolma na tinompaNa i, naeng ma nian marhasonangan, ala ni ido, rade Debata manarihon ngolunta asal ma olo ro tu joloNa pasahathon saluhut na hinolsohon ni rohana (1 Petrus 5 : 7). Ndang sordak dope pintu i, di buha dope tu ganup jolma na olo ro jala na manolsoli dosana. Mulak manadinghon hasalaan dohot hahurangan, mangeahi hangoluan dohot hasonangan na pinarade ni Debat di ngoluna, asal ma rade ibana manjalo dohot mensyukuri na pinasahat ni Debata. Adong sada kepastian, ima sarihonon ni Debata do ngoluna.
Dung mulak anak sianggian i, ndang sungkunsungkun dibahen amana i laho manjanghon harorona, alai panghaolon dohot pangummaon do (hatop di tomu, dihaol jala di umma). Dibagasan tindakan i, tangkas tarida, nunga lelang dimaafhon amana i hasalaan ni anaknai. Ndang sai pompom di bagasan rohana hasalaan na pinatupa ni anak na sianggian i. Ido na mambahen amana i mampu manghaol dohot mangumma anakna i. Alai laos disi do hagogoon ni “Pelukan dan Ciuman” itu. Pangalaho ni amana i menghancurkan ketakutan na mian di diri ni anakhonna i, jala ndang holan i, laos dihancurhon pangalaho ni amana i do kesombongan dohot keangkuhan di diri ni ianakhonna i.
Di na martahi anak sianggian i mulak tu bagas ni amana, tercermin dope suatu keangkuhan dohot kesombongan di bagasan dirina. Merasa yakin dope ibana, di na mulak mandapothon amana, dia akan diterima nang pe statusna berbeda sian anak gabe anak gajian, alai na pasti akan diterima. Nang pe naung tangkas diongkuhon, naung sala ibana, alai sai mian dope saotiknari keangkuhan dohot pembenaran ni pangalahona. Ndang bulus dope ditanggali ibana angka na roa i sian dirina laho mandapothon amana i, sai naeng dope ibana mangaturhon keinginanna tu amana hape nunga di pihak na marsala ibana. Ndang bulus dope dipasahat ibana dirina tu amana i.rgogo be pamangan ni anak sianggian i laho mandok “Bahen ma ahu songon anak gajianmu sada”. Ndang margogo Ima barita las ni roha na di hita di tingki on, Debata Parasiroha Parholong roha na sumurung i, olo manjangkon hita, na manalpuhon saluhut dosanta, manomu-nomu hita jala mamboan hita bongot tu parsaoran na badia di harajaonNa i, jala dibasa-basahon tu hita jambar haluaon marhite na dijangkon hita gabe anakNa. Asal ma olo hita manolsoli dosanta jala mulak tu dalanNa na gok dame dohot las ni roha i. Ai pardenggan basa jala parasi roha do Debata, songon asi ni amaama tu angka anakna asi ni roha ni Jahowa di angka na mangkabiari Ibana. (Psalm. 103:13). AMEN !
(dibantu dengan beberapa sumber yang telah tersedia)
Diposting oleh Daniel pane di 02.04
TAMPULON AEK DO NA MARHAHA MARANGGI – Psssib
TAMPULON AEK DO NA MARHAHA MARANGGI
Berita, Pojok Adat Batak
Alai dang adong nabarani dinalaho mamareso tu bagasan sumur i ala ni biarna be. Pola do marsipisoan namarhahamaranggi i ala ni posa ni badai.
Situan na torop marsisungkunan:”Boasa ingkon hahanai ala marabadai do nasida hape torop do angka naposo dh  Dung dibereng anggina i na dohot do hahana i maniop tali pintor barani ma ibana tuat tu sumuri.   Dungi digora ibana ma asa ditogu tali i. Laos diabing jala diboan ma herek i sian toru ni sumuri. Dung dibege situan na torop jou-jou sian bagas ni sumur i pintor rampak ma nasida manogu tali   i.Mulai sian i lam jonok ma muse namarhaha maranggi i. *DENGGAN JALA ULI MOLO RAP SAHUNDULAN NAMARHAHA MARANGGI *
Arti dari kata – kata bahasa Batak ‘ Tampulon aek do na marhaha-maranggi ‘ memiliki arti yakni
Secara harafiah : Bersaudara kakak beradik adalah ibarat air ditebas.
Artinya : Air bila ditebas akan segera menyatu, seperti itulah bersaudara semarga yang berselisih atau bertengkar sebaiknya seperti air itu segera pula menyatu atau berdamai.
Komponis Alfred Simanjuntak
Rapat Paripurna Yang Diperluas
Kata Pengantar tu Bagian 14 | Parsiajaran Bibel tu Dakdanak
Dibaritahon halak Kristen di abad na parjolo do taringot Harajaon ni Debata sahat tu inganan na mansai dao. Dipaboa Jesus do tudia nasida marbarita jala dibahen do nasida boi mangkatai di godang bahasa. Diurupi Jahowa do nasida asa barani nang pe disiksa.
Dibahen Jesus do si Johannes boi mangida hasangapon ni Jahowa. Di tingki i, diida si Johannes do Harajaon banua ginjang manaluhon Sibolis. Diida ibana do muse Jesus gabe Raja rap dohot 144.000 halak. Jala diida ibana do tano on gabe Paradeiso. Disi, sude ma jolma marsada manomba Jahowa di bagasan dame.
Ulaon marbarita mambahen las roha ni Jahowa
Marjanji ma ho tu Jahowa laho manomba Ibana saleleng ngolum jala patudu ma na lomo do roham mangolu di Paradeiso
Bahen ma Jahowa gabe donganmu
Angka Murid Mandapot Tondi Parbadia
Aha do na terjadi dung dapot ni angka murid tondi parbadia?
Dibahen angka pamimpin agama do asa unang marbarita angka murid ni Jesus. Nasida do na mambunu Jesus. Nang pe songon i, ndang marhasil nasida.
Dipillit Jesus ma Si Saulus
Musu ni halak Kristen hian do si Saulus, alai muba do ibana.
Mandapot Tondi Parbadia Si Kornelius
Boasa disuru Debata si Petrus tu jabu ni halak na so Jahudi?
Si Paulus dohot donganna marbarita tu inganan na dao.
Sahalak Penjaga Penjara Mananda Jahowa
Sian cerita on, aha do na diboto ho taringot suru-suruan na jahat, gempa bumi, dohot penjaga penjara na naeng bunu diri?
Si Paulus dohot Si Timoteus
Rap karejo do nasida na dua jala mardongan saleleng martaon-taon.
Godang do hasusaan na masa tingki di pardalanan, alai ndang mabiar si Paulus.
Dilehon Jesus do penglihatan tu ibana taringot ari na naeng ro.
Di penglihatan ni si Johannes diida ibana songon dia Harajaon ni Debata saut di tano on.
KOOR AMA PHD – MR.DOM$
HUTA PEA KEC. PAKKAT
PARTANGIANGAN WIJK BATAM KOTA
MGMP MATEMATIKA SMP/MTS KOTA BATAM
ATURAN DAN PERATURAN LINGKUP PENDIDIKAN
MANAGEMEN BERBASIS SEKOLAH
ADMINISTRASI SEKOLAH SEKOLAH
SMP NEGERI 13 BATAM
SMP NEGERI 51 BATAM
SOAL-SOAL PPG/UKG/UTN MATEMATIKA
Kategori: KOOR AMA PHD
JADWAL PARTANGIANGAN AMA PHD 2017
Silahkan Diakses disini
Daftar Nama Anggota Koor Ama HKBP Lubuk Baja
Silahkan diakses lewat dari sini
TATA IBADAH BONA TAON/ SYUKURAN PUNGUAN KOOR AMA PHD/ KELUARGA
TATA IBADAH BONA TAON/ SYUKURAN
PUNGUAN KOOR AMA PHD/ KELUARGA
MINGGU 28 JANUARI 2018
U : Ale Jahowa nabadia nasangap jala marmulia do ianggo goarMu diliat portibion.naro do hami tujolom mandok mauliate ala ni denggan ni basam, namangaramoti daging dohot tondinami sian angka ari nasalpu sahat tu sadarion.mauliate,ndang hasuhatan denggan ni basam, jala dang habilangan holongMu dingolunami, sian narobi sahat tu sadarion, pinuji ma goarMu nabadia i.
H : Marolopolop do tondinami ale Debata, goklas ni roha do pamangan nami mandok mauliate didenggan ni basam, ala asi ni roham dihami punguan KOOR AMA PHD dohot KELUARGA, diparar Ho do hami gabe ulaulaM, dibagas joroMi, gabe sitindangi tu tongatonga ni huriam di HKBP LUBUK BAJA marhite ende dohot angka pangkobasion dihuriaM. Pinuji ma Ho rodi salelengnileleng na.
U : Nunga tadai denggan basa ni Jahowa, jala nunga tahalashon pambahenan na naso habilangan i, nuaeng pe dihita ruas na pinillit na, na pinarbadia ni Debata ta pasada ma rohanta martangiang na hohom dibagasan rohanta……………..musik ende no 211. 1……………..Amen. tapuji ma Debata marhite ende.
MARENDENO:2.1-2.(NAENG PUJIONKU HO JAHOWA BL.113)
.Naeng pujionku Ho Jahowa Ai Ho do Debata na tutu i
Sai suru Tondi Parbadia Tu au asa hupuji goarMi
Marhitehite Jesus AnakMi Asa lomo rohaM di endengki
Togihon ma au tu AnakMu Asa tu Ho ditogu au muse
TondiM pasaorhon tu tondingku Manogu au di dalan na ture
Asa tongtong gok dame rohangki Huhut girgir mamuji goarMi.
U : Marhitehite goar ni Debata Ama dohot goar ni Anak na Tuhan Jesus dohot goar ni Tondi Parbadia, na tumompa langit dohot tano on.
H : Amen.
U : Beta ma hita manungkap marsomba, marsinggang ma hita tu adopan ni Jahowa, sitompa hita. Ai Ibana do Debatanta, jala hita bangso pinarmahanNa jala birubiru niiringiring ni tanganNa.sai na ro do Debata, jala ndang tagamon hohm Ibana; ai songon on do didok Jahowa.
H : Ale Jahowa, sian na robi ni na robi, ro haluaon tu portibion, laos i do manjujui rohanta manghatindanghon pambahenan ni Jahowa tu hita. Alani martua ma manang ise, na mambahen Debata ni si jakob Debata na.
U : Haleluya martangiang ma hita.Ale Tuhan Debata, di hamauliatehon roha name ma saluhut na denggan ni basam, na marmudumudu hami saluhut ruas ni huriam, tarlumobi ma punguan Ama PHD raphon Keluarga .dihatindanghon ngolunami do tung na balga situtu do, angka pambeananMu, ai dipaloas Ho hami taripar, tolhas rodi di taon 2018 on, mamolus pardalanan na tung mansai ganjang, ima taon 2017 naung salpu i.anggiat ma di taon 2018 on, gabe las ni roha di hami huriam, huhut lehononMu roha pangantusion dohot bisuk dihami be laho pasauthon sangkapMu diportibion. Sai suru ma Tondi Parbadia tu rohanami, asa tung diparhatopot rohanami Ho hangoluan nami, jala asa manontong las ni roha nami mamuji dohot pasangaphon goarMu, na tarpuji ro di salelengnileleng na Amen. ( hundul )
MARENDE No.125: 1 + 3 ( Marlas ni roha hita on)
Marlasniroha hita on Mamuji Debata
Ai asi ni rohaNa i Do bongot tu rohanta i
Umbaen nuaeng mardomu i Dison sadari on Dison sadari on.
Alai taingot ma huhut Mambaen sangap tongtong
Barita ni Tuhanta i Marhite parangenta i
Di jolo ni donganta i Di atas tano on Di atas tano on.
U. Patik ni Debata i ma patik patoluhon ( III ) dohot lapatanna tatangihon ma. Ndang jadi dohonon goar ni Debata ianggo so ture dalanna, ai hona uhum na do sogot angka na marsineang di goarNa. Dia do lapatanni i on do ingkon dihabiari rohanta Debata jala ingkon holong rohanta di Ibana, asa unang hita olo mamurai manang manolonnolon manang marujarujaran na roa, manang mangansi marhitehite goar ni Debata; ai di na tarsosak dohot di tangiang dohot di pujipujian do sidohohon goar ni Debata.i do sahat na, rap mangido gogo mahita laho mangulahon patik na
Ale Tuhan Debata! Sai pargogoi ma hami mangulahon na hombar tu patikMi.
Marende No.174: 2. ( Torop dope na siat i ) ruas jongjong
Tama longang roham, ale Umbege pangontangna Antong sai unang jua pe Tangihon pamiona Ai Debata mamio ho Dibahen i sai ro ma ho Sai ro, sai ro Tu surgo ma ho ro.
TATOPOTI MA DOSANTA TU ADOPAN NI DEBATA
U : Ale Tuhan Debata, Ama ni Tuhannami Jesus Kriatus, Ho do Debata pargogo na so hatudosan, sitompa nasa na adong, paruhum na tigor, na manguhumi jolma manisia, na ro do hami tu joloM manopoti dosanami,angka na hula hamimarhite sian pangalaosionnami di patikMu, i ma marhite sian tubutubu ni rohanami na roa i. nang sian pangkataionnami na so ture, ro di pangoloionnami di hisaphisap ni rohanami. Na tama situtu do hona uhum hami ala ni dosanami i, alai na tarsolsolbagi do hami nuaeng ala ni i. asi ma rohaM di hami, ale Debatanami. Pardengganbasa jala parasi roha do Ho alani Anak haholongan ni rohaM, Tuhan Jesus Kristus Tuhannami. Sai sesa ma dosanami saluhut na, jala suru Tondi Parbadia tu rohanami be, asa tarbahen hami mangoloi Ho di bagasan hatigoran dohot habadiaon, gabe sahat hami tu hangoluan na so ra suda, na pinarbagabagaM di angka na porsea di AnakMu, Tuhan Jesus Kristus, TuhannaMi. Amen………………….musik ende no 165: 3…………………………..
U : Bagabaga ni Debata taringot hasesaan ni dosanta. Songon on do hata ni Tuhan Jahowa: nunga diarsahi ho Ahu marhite sian angka dosam, jala nunga dilojai ho Ahu marhite sian angka hajahatonmu,. Ahu tutu, Ahu sandiri manalesei angka pangalaosionm ala ni hadirionku, jala ndang be hupaingotingot angka dosam. Hasangapon ma di Debata na diginjang.
H : Amen
MARENDE NO.417.2 ( RADE SITUTU HALUAON )
Patedek sude hahurangan, topoti sandok dosami.
Pangido sai sesa o Tuhan sude pangalaosionhi.
Datdati sai saut botoonmu naung sesa dosam sasude.
Mardame dagingmu nang tondi maniop tongtong Tuhan i.
U : diparsaoranta di bona taon on i ma na tarsurat di Mateus 20: 1 – 16, ta jaha ma marsingkatsoring.Ai tudos do harajaon banua ginjang i tu sada na mora na laho sogot di torang ni ari mangarahon pangula tu porlak anggurna.
H : Jadi dung mardos ni roha ibana dohot angka pangulana taringot tu upanasida, i ma sahupang sadari , disuru ma nasida tu porlakna.
U : Dung i laho tu balian di pungkul sia, diida ma halak na asing na ngongong di onan.
H : gabe didok ma tu nasida; ua dohot ma hamu tu porlakhi, hulehon pe tu hamu na tama, jadi laho manasida.
U : Dungi laho muse ma ibana di pungkul sampulu dua dohot di pungkul tolu, laos songon i do dibahen.
H : Dungi laho muse ma ibana di pungkul lima, jadi jumpangsa ma halak na asing jongjong boti disi , jadi didok ma tu nasida’ boasa ngongong sambaing hamu manipat sadarion?
U : Jadi didok nasida ma tu ibana, ndang adong na mangarahon hami; dungi didok ma tunasida, dohot ma hamu tu porlakhi.
H : Asa dung bot ari, didok parporlak anggur i ma mandok juaratulisna: Jou ma angka pangula i, parlehon ma upanasida, jojor sian na parpudi sahat ro di na parjolo i!
U : Jadi ro ma angka na masuk di pungkul lima, dijalo be ma sahupang.
H : Alai di na ro angka na parjolo i, hirim ma rohanasida, gumodang jaloonna; hape nang nasida, sahupang be do dijalo.
U : Alai manjalo i, marmungutmungut ma nasida dompak na mora i,
H : Ninna ma: Ia halak an na parpudi masuk, holan sajom do i mulaulaon, gabe dos do dibahen ho nasida tu hami, angka na tumaon renge ni ulaon ro di mohop ni ari!
U : Dung i ninna ma mangalusi sada sian nasida: Ndang adong hubahen tu ho na so tigor, amang! Nda mardos ni roha hita di na sahupang i?
U : Jalo ma na tu ho i; dung i laho ma! Alai naeng do ahu mangalehon tu na parpudi on songon na tu ho.
H : Ai nda tama guru di ahu ugasanki? Somor do matam, ala basa ahu?
U : Songon i ma gabe parjolo angka na parpudi hian, jala angka na parjolo hian gabe parpudi ( Ai lan do na jinou alai otik do na tarpillit.) i do sahat na martua do angka na tumangihon hata ni Debata jala na umpeopsa.
10.MARENDE NO:481: 3 ( GODANG DOPE ) JONGJONG
Tatiru holong ni rohaNa i,pinatuduhon ni Tuhanta i, tahaholongi ma donganta i, ai ruas ni Tuhanta do nang i, mardame ma, masijalangan ma; ta tuju ma solhot tu Debata
11.Tahatindanghon ma haporseaonta songon na hina tindanghon ni donganta sa haporseaon disandok portibion rap ma hita mandok. Ahu porsea…………………………………
12.KOOR : Ama PHD
13.TANGIANG PANGONDIANON: ST. M. SIREGAR
14.MARENDE.645: 1 ( RO MA HO PARASIROHA )
Ro ma Ho parasi roha sai pagirgir rohangkon, mangendehon denggan basa ni lehonMu di au on, tiruongku ma suruan mangendehon sangap Mi, pujiongku Ho Jahowa partano batoanhi.
15.JAMITA: ROMA 12: 11
16.MARENDE NO.747: 1 – 2 SAI HU NANGKOKHI DOLOK I)( P. PELEAN )
Sai hunangkohi dalan i dalan na marmulia i,
On do tongtong tangiangki, Tuhan patongtong langkangki.
Sai togu-togu au Tuhan baen lam solhot tu lambungMi
Tu ingananMu na tongam sai lam patongtong langkangki.
Ndang olo au di na holom hot diganggu ni roha i,
Sai tong ma sihol rohangkon tu inganan na timbo i,
Sai togutogu ………………
TANGIANG PANUTUP; TANGIANG PELEAN ALE AMANAMI PASUPASU.
PINASAHAT TU PANITIA BONA TAOAN.
BUKU PENDAMPINGAN KURIKULUM 2013
LINK INFO GTK
SOAL-SOAL LATIHAN CAT
KOOR AMA PHD
KOOR AMA PHD HKBP LUBUK BAJA
SOAL ONLINE FUNGSI
SOAL ONLINE PHYTAGORAS
PARDOMUAN SITANGGANG CHANNEL
Contoh Soal dan jawaban Fungsi
MEMBANGUN KARAKTER PESERTA DIDIK DALAM RANGKA MEMBENTUK BUDAYA BANGSA
Nunga jumpang muse ARI PESTA i Pelita Batak Online
Na jolo - Tolu do ari besar na sangat berkesan di huta nami na merupakan people festivy and carnaval. Ima parjolo - ari kemerdekaan di bulan Ualu. Ulang taon do didok ari kemerdekaan 17 Agustus. Ndang pola somal ari hatutubu ni jolma dirayakan. Alai ianggo ari hatutubu ni Negara on pesta bolon penuh kemeriahan doi se kecamatan. [ Laos ondo na mambahen hondo roha di ari na parpudion, di na sebagian kalangan manganggap dang dos hak rap partohap di kemerdekaan i ]. Na paduahon ima ari Natal. Ari Pesta do digoar ari Natal on. Napatoluhon ima Taon Baru, na marjarak saminggu sian Ari Pesta.
Ala masyarakat agraris, paradat jala parugamo na relatif homogen do di hutanami, jadi hampir dos do irama gerak dohot siklus masyarakat sepanjang taon, di natolu peristiwa pesta rakyat i.Fokus ma jolo nuaeng, cerita tu Ari Pesta.
Di bona ni bulan Desember, nunga manjalo sipajojoron hami sian Vorhanger/ Guru Huria manang Sintua. Ima ayat hapalan sipajojoron annon di Ari Pesta. Adong mai ayat na jempek. … di mula ni mulana ditompa Debata langit dohot tanoon. Biasana tu akka dakdanak na marumur 4 - 8 taon ma on. Alai adong na dapotan ayat na ganjang molo tarumbijak jala nunga markalas tolu tu ginjang na manjalo. … dungi ro ma ujui parenta sian Kesar Augustus asa disurati ganup tu bona ni pinasana. Borhat ma nang si Josep ...dst.
Holan bindu ayati do disagihon/ dibagihon di harotas na metmet. Biasana sai adong do sintua manang guru na adong Bibelna di sada huta. Jadi ro ma iba tu jabu nasida mangido tolong asa disalin ayat i tu harotas laho siapil apilon. Hape sipata olo do dang lengkap bibelna. Holan Perjanjian Baru - na ginoar testamen. Jadi molo kebetulan sian Perjanjian Lama do sipajojoron, ingkon laho ma iba tu huta ni Tulang ala adong Sintua na matua parbibel na hapal di si. Di surat Tulang i ma antong di harotas bage ...Hehe ma ho marsinondang ma ho ai na ro do panondangmu.. dst. Ndang pegawai Tulang on, alai bagak suratna. Ai sanga antong nasida H.I.S di tikki Boladda.
Setiap pertengahan minggu, biasana ari Rebo sibotari laho do hami latihan tu gareja. Marjarak tar 1 - 2 km sian huta. Manguji uji mai didok goarna. Rehersal. Las do roha na manguji ujion. Ai gabe alasan do on tumibu mulak sian hauma. Musim marsuan eme do di bulan Desember. Ngali, gogo alogo jala ari parudan/ musim hujan doi.
Di tanggal 24 i, masa ma marbinda. Papungu julo-julo/ semacam arisan bulanan do akka natua tua di awal tahun laho tu binda si sahali sataon. Paima dapot bulan Desember diputar do hepeng i di antara anggota dengan bunga rendah. (Setingkat risk free rate Treasury Bond sinuaeng). Sai adong do antong na manginjam. Misalna ala adong ulaon mendadak na porlu hepeng, marujung ngolu ni natua tua rupanii. Manang tu tambahan modal molo adong do parekonomi kecil kecilan tarsongon pedagang pengumpul panen tanaman kol.
Pinahan lobu do biasana jagal binda. Ima pinahan tunggal kasing (na dikebiri sejak kecil). Alai adong do na marjulo julo umbalga. Boi ma hepengna tuk gabe mamotong hoda. Sian parkongsi julo juloi pe nunga tergambar sasintongna tingkat perekonomian ni sada keluarga. Molo antar parhauma na bidang, amantai Tukang, guru manang inantai bidan, didohoti nasida do markongsi dua julo julo - hoda dohot pinahan lobu. Alai molo singgit maol do ekonomina, ba julo julo pinahan lobu ma diihuthon. Ipe olo do sipata holan satonga bagian. Terutama mai angka ina na sopot mabalu.
Ianggo hami akka dakdanak sangat egaliter do. Ndang mardua imbar na pogos tu paradongan. Di manogot tanggal 24 Desember i, nunga rame rame hami marsiboan panci, hajut dohot mangkuk (inganan ni bontar/ mudarna - ai jarang dope palastik) tu parbindaan i. Alai adong do na mamboan hotang. Dirusuk ma jagal i , songon na ditengahon mamboan mulak tu jabuna. Sabar do iba antong manonduri akka ama na manaltali dohot manimbang jagal i. sai adong do sipata mandoltuhi pancina songon taganing mendesak asa tumibu dibagi. Ai nunga ro ijur male. Goarna ma dakdanak.
Ndang di sude parbindaan adong kilo. Jadi jolo diturpuki do jagal i, misalna 50 turpuk. Manaksir boratna, dibuat ma songon timbangan neraca. Di ujung sebelah disangkothon do holi holi songon sidokdohina, jala di ujung na sadaan, adong ma wadah tandok na metmet. Diisi ma jagal, sahat tu na rata neraca i. Relatif boi do antong dos turpukan i. Sian on do ra mula ni hata pardasing na so meleng, parhatian pamonaran. Adil.1
Binoan ma jagal on tu jabu, dilompa toluhon mardongan sorbuk, bawang toba dohot kantang. Asa gumodang molo dibagi. Mangallang jagal siarian, songon i nang annon sibotari. Mantap. Jarang do antong boi mangallang jagal dua hali iba di bagasan sadari. Tanda do Ari Pesta on tutu.
Tumibu do mangan sibotari. Ai marsipajojoron ma bodari di gareja.
Tangiang mangan onpe nunga gumanjang dibahen Amanta. ..sai parbisuhi anakhonnami di na naeng pajojorhon sian hataM nabadiai … Amen.
Momos do ditonai natua tuai asa jojor unang sala/ pipot annon di gareja. Ai olo do sipata nang pe naung hapal, hape dung di jolo ni natorop gabe songon na lupa/ pipot logam logamon na pajojorhoni. Siuruon ehet eheton do dakdanak na pipot sahat tu musim marsipajojoron taon na ro.
Marbaju naimbaru do umumna hami antong. Sahali sataon do baju dituhor. Antar longgar doi, asa boi pakkeon pinomat sataon, ai masa pertumbuhan dope pamatang. Pakkeon ma baju baruon awal tahun depan, di na naek kalas. Di bulan Januari do awal taon ajaran baru, jala ndang masa dope pahean seragam.
Ndada holan dakdanak na marlas ni roha di Ari Pesta. Dohot do natua tua tarlumobi akka naposo. Dung ari pesta umum, marsogotnai tanggal 26, ginoar maon Pesta Paduahon. Biasana adong do parpunguan sabungan ni huria pagaran di gereja bolon/ resort. Festival koor do on.. antar huria. Mannen nang Naposo bulung. Marseragam do akka Parende. Nabontar alai marhapi hapi di rukkungna. Mirip tu jubah ni hakim manang songon potongan baju gaun ni si rijik (naburiapusi).
Ndada holan parkoor na ro tu huria bolon. Sude akka naposo do. Gok rame di dalan huli songon na pawai. Manggaya testes do marsuri doli doli, potongan rambut berjambul. Lengkap dengan miak rambut tancho na hapal. Nunga dipelihara hian potongan ni pakkasannai untuk penampilan di ari pesta. Di dalan nang di gareja sambil do nasida marsiserbengan atik adong akka anak boru na di solo mata ni sidoli. Na boi mai berlanjut pajumpa di onan ari Jumat on laos ditambor nunuti di partandangan.
Toho ma tutu ari natal i, ari pesta. Ai tung sude do marlas ni roha. Sinepnep uruk uruk silanlan aek toba, na metmet ndang marungut ungut, na magodang pe marlas ni roha.
Dame dame ma di jolma
Puncak, 25 Desember 2016.(Sampe L Purba)
Oleh: Pdt Dr Robinson Butarbutar, STT HKBPDisarihon Debata do angka naposoNa
Somba ni adat dohot somba ni uhum | Raja Mandidang Sitorus
« Catering ulaon habot ni roha.
Hau galagala »
April 20, 2019 by Sampe Sitorus (A. Hitado Managam)
Disada tingki rap manghatai dohot natuatua, didok natuatua i nuaeng on toropan do halak holan manghapil umpasa dohot angka hata sidohononna alai ndang diantusi aha nanidokna.
Umbegesa i songon parsiajar iba gabe ro tu roha tarsongon dia ma nuaeng nanidok ni amang natuatua on ninna roha, laos ni sunghun ma rupa ni i tarsongon dia ondolanni hatana i. Mansai lambok dialusi jala dilehon natuatua i sada gombaran taringot tu angka Raja Parhata na jotjot mandok: somba ni adat somba ni uhum. Laos didok natuatua i, langkam ma jo poang tarsongon dia ma pangantusionmu taringot tu somba ni adat somba ni uhum.
Songon parsiajar iba niuji paandarhon pangantusion marhite na hea ni jaha sian angka naginurathon ni panggurit suang songon i panuturion na hea ni jalo, tarsongon on ma:
Somba ni adat.
Denggan bulu godang, denggan bahen hitehite.
Molo magodang ianakhon denggan ma hot ripe.
Magodang anak pangolihonhon, marpardomuan tusi di namangalap boru ianakhon, adat do hatahononhon ni Paranak tu Parboru ima nagabe sinamot ni anakna dohot boru ni Parboru.
Dinamarhata sinamot didok ma manggollit sinamot, tangkasan ni Raja Parhata ni Parboru ma sinamot ni helana rap dohot boruna. Najolo namargoar sinamot i dihuta ni Paranak do i isarana hauma, tano, ruma manang sopo panjaean ni anak ni Paranak rap dohot parumaenna i. On ma “jaminan” ni Paranak na dapot parbagianan na gabe panjaean ni anak dohot parumaenna i sian arta ni Paranak. Asa haduan dipudian ni ari ndang masa be parsalisian ai nunga tangkas dia na gabe panjaen ni anak dohot parumaen i. Laos sinamot i do na gabe sipangkeon ni anak dohot parumaen i laho mandasor diparsaripeon nasida.
Najolo dinamanggolit sinamot, alus ni Raja Parhata ni Paranak isarana tarsongon on ma: Nauli rajanami, sinamot ni anaknami rade ma tolu turpuk hauma saba, jala bagianna ma porlak parhunihan, saparinaan horbo, sarantiti sere, mamuhai tataringna ba rade ma 200 ampang eme.
Haduan di ulaon Tingkir Tataring di na ro Parboru tu huta ni Paranak, tangkas ma idaon nasida boha, nunga dipajae Paranak ripe naimbaru i ? Laos idaonni Parboru ma angka Sinamot naung dihatahon tingki marhata sinamot i.
Amporik marlipik, Onggang marbabang.
Rap gabe do parsinamot na otik suang songon i nang parsinamot nagodang.
Jadi Sinamot i “garansi – jaminan” ni Paranak do i tu Parboru na dapot parbagianan panjaean hela dohot boru ni Parboru di huta ni Paranak, jala on ma nanidokna Somba ni adat.
Somba ni uhum.
Ndung ditolopi Parboru taringot tu sinamot i, laos taringotan ni Raja Parhata ni Parboru ma taringot “uhum marama” ima na nidokna “pagopas panoguna” sipasahaton ni Paranak tu Parboru., on ma nanidokna Somba ni uhum. Angka dia ma nanidokna somba ni uhum ?
Najolo dinamanghatahon somba ni uhum dohonon ni Raja Parhata ni Paranak ma isarana tarsongon on : Rajanami raja bolon, somba ni uhum nami na tolap ni gogo nami, pasahatonnami ma tu raja i saparbaraan horbo asa mangarade ma raja i (marlapatan do i taruhonon nami ma sabara horbo asa pabotohon hamu ma andigan ma raja i rade manjalo).
Diangka namora jala anak ni Raja, masa do pasahat ogung tu Parboru, jadi angka napinasahat ni Paranak tu huta ni Parboru (isarana horbo, ogung) ima nanidokna Somba ni uhum, dipudian ni ari didok ma on boli ni boru. Ido asa adong pandohan : godang do hujalo hami boli ni borunta i. Namarlapatan do i godang do dipasahat Paranak Somba ni uhum tu hita hulahulana.
Ndung singhop ditaringoti somba ni uhum diuduti ma tu Suhi ni ampang naopat dohot angka todoan.
Umbegesa napinaandar i dijalang natuatua i ma ahu laos didok, pos do rohanghu parsiajar nagirgir mananginangi jala marsiajar do hape langkam. Ai ndang piga angka sundut naumposo naumbotosa i, ai holan umpasa do diapili hape dasor jala sintuhuna ndang hantus.
Laos ihutma dipatorang natuatua i laho pasinghophon pangantusionniba taringot tu Somba ni uhum dohot Somba ni adat.
Nuaeng on Sinamot ndang be dirajumi halak Batak na gabe “jaminan” parbagianan ni anak dohot parumaen ni Paranak sian artana, gabe dirimpu do sinamot i ma napinasahat nasida tu Parboru (hape napinasahat nasida i Somba ni uhum do i), baliksa Parboru pe ndang be manangkasi na gabe parbagianan ni boru dohot helana, alai gabe paretongan tu harugian do dipingkiri, ido asa sai mangigil sinamot Parboru ala dietong angka sude sipatupaonna tu napamuli boru i nasida.
Mangihuthon hatorangan i, molo naeng mangigil Parboru asa balga na naeng jaloonna ba Somba ni uhum i ma diigil nasida, ai Somba ni adat (sinamot) i sasintongna tu boru dohot helana do i jala dihuta ni Paranak do i, ndang gabe di Parboru i. Nagabe surungsurung ni Parboru i ma Somba ni uhum.
Catatan: Pesan Sponsor:
Molo naeng marulaon hamu, ingot hamu ate NATABOI Catering. Rade do hami manghobasi suang songoni mangurupi manuturi angka pangaradeoan nahombar tu ulaon i.
Medang Lestari 20 April 2019
St. Sampe Sitorus/ br Sitanggang (A. Hitado Managam Sitorus)
Abdul Rozak Tanjung Syndicate: Arts
Mandailing ima sada luat nabidang samuloido sian Siabu di Utara sampe tu Kotanopan tu sabolah Dangsina. Mandailing ima biasona ita bagi manjadi dua luat nabidang ima Mandailing Godang dohot Mandailing Julu. Pula Mandailing Godang ima muloi sian luat Siabu, Panyabungan, Sabajior, Kayulaut, Tanobato, Roburan dohot huta-huta nabalok nadong di lambungnai. Mandailing Julu ima tardokondo samuloi sian Maga, Laru, Tambangan, Kotanopan, Tamiang, Hutagodang dohot huta-huta nabalok, namenek nadong di lambungnai.
Madung tarbonggal dei bahaso luaton madung iboto alak samuloi najolo. Pula ita ingot dope di riwayati, adongma namargoar Sampuraga di Sabajior--bope gorarna dongeng, ima sada carito namangajak ita anso ulang durhako namaramang songoni juo marinang. Adong jou ita bege Willeam Iskandar, ima sada tokoh pendidikan di Mandailing, ima madung mangoban ita sasudena mambukak mata dohot ate-ate bahaso angkon namarsikolado ita sudena anso bisa mangusir si bontar mata sian hutanta.
Dungni muse madung adong ita bege alak namarhasil, namaruntungan, madung jadi, sian luat narobion muloi do sian Jenderal Besar Abdul Haris Nasution, Raja Djunjungan Lubis, Nuddin Lubis dohot nalainna naso tarjojorkon sada-sada di bagasan ni bukuon harani bahatna.
Naso lupa ita, Mandailing on manjadi sada luat parantoan ni anak sikola, ima nasikola tu Pasantren Musthafawiyah di Purbabaru. Inda mardeka dope ita sian si Bontar Mata atope Bolanda madung adongdon sikolaon, ima parkiroanna, samulai taon 1912. Sampe sadarion les nadong dope di si tarida sopo-sopo pardagangan ni fokir dohot songoni juo asrama ni patayat namarroan sian banua na sada, luat nasada sampe sian negaro nasada.
Pula ombang geografis ni Mandailing madung rap ita boto bahaso adong gunung merapi di luaton ima namargoar Gunung Sorik Marapi di sabolah Dangsina, adong juo Aek Milas Sibanggor. Pula batang aek nagodang ima Aek Batang Gadis samuloi do sian Mandailing Julu sampe tu Lumpatan Babiat di Tanotiris. Usao ni alak di luaton ima nabahatna marsaba, mangguris dohot maragat. Di luaton juo mada bona-bona ni carito dua daganak–sinuan tunas dohot sinuan boyu marpangkal- marujung.
Di sogot ni ari-i, ari Sinayan, Bulan Agustus taon 1998, tarida Sorik Marapi nauli, di ginjang ni Banua Tanobato di Mandailing Godang. Angin marombus mulai sian Tor Roburan tu Tor Sorik Marapi. Di si tarida manatiari-i mangintip dakdanak, magintip naposo-poso, mangintip bujing-bujing jana mangintip natobang-tobang.
“Ale anak nami sinuan tunas, boru nami si nuan boyu. Hatia marlagut hamu di huta on tie?,” ning mataniari-i mangaligi karejo, giri-giri dohot uti-utian ni jolma na adong di hutai.
Sonang roa ni mataniari-i maligi daganak namarlanje atope namarcenggek di alaman ni bagas ni alai-i, songoni juo tarida songon nadohot mataniari-i maligi sonang ni roa ni poso-poso namarlagut di sopo jagoi atope bujing-bujing namarlagut di ruar ni bagas paradaton, namaniktik burangir, namambayu kadang-kadang janape napaalo-alo bujing bagas nabaru sahat tu bagas ni haholongan ni rohana di hutai.
Pula iligi tu bariba ni huta, taridama tor nabidang jana lampas dohot sora ni Aek Singolot nadoras, sora ni kico-kico namangoban eme, naitangko ni alai sian durame lupak nasada tu lupak nasada. Di ginjang ni ayu napaling ginjang di Tor-i tarida pior namoldop, marputar-putar songoni juo dohot sorana songon namanjadi ende napatigorkon sonang ni roha ni jolma na adong di hutai. Maringkek-ingkek daganak di toru ni jambu orsik diutkon sora ni pior natorus moldop.
Las ni ari-i, songon sada rah`mat nagodangma di alai di hutaon. Tarida mantong barisan ni Inang-Inangna paombangkon amparan baion di tonga ni alaman bolaki, nagiot manjombur eme anso adong pagilingonkon baen balanjo poken naro. Ioban Inang-Inangonma sasapna namarisi eme “Si Pulo” dohot Si Pulut harana donokma aritong ari naget mangalomang.
Ama-ama tarida juo mangoban belek pandaekan harani incogot antong nagiot ari poken di Kayulaut. Goarnape narap martani, onma jadi ngolu dohot osa ni alak kampungi anso leng bisa martimbus dapur ni alai ari-arion. Oban juo piso gurisna nagiot manakik sogot ni ari, Mangoban cuka amben pamboku ni sikarap naget daekon.
Desa Tanobato tarida nasangat uli jana jeges tompana, apalagi ita tatap sian Putaran, ima sada Tor nadong diantara ni Tor Sorik Marapi dohot Tor Adian, laos dalan ni koumta nagiot mardalan tu Balikan–Batang Natal dohot Natal. Pula itatap Tanobato sian Putaran-on tarida ma bagas-bagas naikulilingi ni arambir nasayur dohot namompas godang nasosot barisanna, ima nalobi jeges itaili mata. Pula bagas ni alak nadong antong itopi ni laut biasona tarida batang ni arambir daodo sian bagas, tai anggo di kampungon boti songon arambir doma namanjago bagas na adong di hutai. Dungni muse adong pining nalampas nasayur pandokonna mangulilingi hutai songon nadiandang doma nida hutai ibaenna. Pula iligi muse tu sabolah ni hutai tarida musema saba namarsibatangi, namarlupak-lupak songon natarsurat di buku SD halaman 3 ima judulna “DESAKU”.
Muloido sian Kobun Julu sampe tu Sorik Marapi-an najajima alak markehean namarusaoi. Adong nakehe tu saba ato adong juo nakehe tu Kobun. Pula di hutaon adongdo parbedaan ni kobun, tor, dolok atope sorik. Pula Kobun ima inganan ni alak marusao manyuan muloi do sian ulim, kopi sampe tu gota. Biasona pula kobunon inda dao-on sian huta, songoni juo anggo ginjang ni daratan ni kobun-on tardokon inda pala lampas. Pula di Tanobato dohot on adong goarna kobun Julu. Harangan ima nadong abis parkobunan. Pula arangan-on umginjang ia sian parkobunan ni Avea sangapa ulim nangkinani. Pula di luat Tarlola adong goarna Harangan Aek Nalomlom. On tarmasuk maon sada harangan. Tor ima arangan, tai naumginjang ia sian parkobunan sangape Arangan Aek Nalomlom nangkinani. Pula di lombah ni Sorik Marapi ima adong Tor Paya Gobar, Tor Adian Bania sampe tu Tor Ompu Sutan di Aek Nangali.
Dolok, ima arangan naum ginjang sian tor. Pula di dolok on nasangat ginjangna dohot na sangat ngalina disi. Pula kehe ita marmotor atope mamodil sian Tanobato tu Muara Soma adongma goarna Dolok Martimbus ima dolok nadong di Sopo Tinjak. Sorik ima arangan napaling ginjang. Pula di Mandailing-on sada maia naidokon sorik ima Sorik Marapi na ginjangna 2145 m.
ek Batang Gadis, Mandailing Harani sadari-on rap tempo atope libur panjang daganak sikola, adongma antong daganakon nakehe manolongi simatobangna tu saba bope tu kobun, bope hum namangoban belek sada atope sakadar paombus api dohot parorot anggina be do alai di saba-an. Naparorot Angginaon biasona ianggun iama Anggi nia di ginjang ni parompa anggunan di bagasan ni sopo di tonga ni saba-an, dohot salendang naitambatkon ngon tiang nasada tu tiang nabalok. Adong juo daganakon namarlayang-layang atia dung rap modombe Anggina di anggunani. Pala atia tangis Anggi ni alai di tonga sabai, alaipe itambat kalaima jolo layang-layang ni alai tu batang ni atunggal nadong di topi-topi ni sabai, baru ianggun kalai anggi ni alaion sampe polngit dohot modom mulak anggi ni alai.
Dung ianggun kalai marsapulo noli anggun, biasonape tarpodomma mulak daganakon alaipe rap kehema mulak marlayang-layang, maluntak lupak nasada, malangkai bondar nasada, maluntak sibatangi nasada. Adong juo daganak-daganak-on namandehe ato naummangkail sajo karejona muloido tolap tu saba sampe manombo amben namale doma alai anso mulak tu sopo-an. Muloi do mandehe aporas, burincak, sigurdeng, ikan timah, ima karejo ni alai sasadari. Adong namangkail ima ail taonan atope ail naipante sampe mandapot gulaen. Uti-utian ni daganakon antong manombo gusardo nampuna saba pambaenna. Manombo madung igonang kalai lupak ni bayo, manombo madung idege-dege alai sibatangi ni saba ni dongan, manombo madung malepo ibaen kalai eme ni anak boru natobang. Napaling tandosna manombo, madung tartipulkon kalai atunggal/sijungkat ni anak boru natobang. Atunggalon nabiasona ibaen kalak baen balok ni saba. Onmada sada namambaen parbada-an, parsalisian di alai namarumbar balok di saba. Roma manombo upat namandokon madung ipaimbar si Anu balok ni saba nia. Pula inda salose masalahna, narado manombo marsiordapan kalai di tonga sabai bope nadohot bongko sangape nasasabi rahat gara-gara ni daganak napaor-paoron. Daganak on pe antong,…….Maklum ma ita naso mamboto mara!.
Di topi ni saba, di toru ni arambir dohot pining, jonjongma sopo namenek namartarup padang, marpantar gogat naso maronding dingdingna, di topinai adong jambu orsik nabaru mardanon, adong muse di si pote natobang dohot sagu narara na-atabonganna pade bolgangon. Di sopoi adongma tarida anggunan sian parompa salendang nagorsing margaris-garis narata-balau. Di tonga ni ari-i maraek kotu luhur iayun sada anakboru naposoma anakna di bagasan ni anggunani. Marbue-bue anak borui, dohot tar songonon-ma ende ni bue-buenai.
Sahat-Sahat Amangda Tandiang
Masahat Amangmuda Jadi Mandiang
Sarindan Ima Inang Banalu
Sahat Inagda Jadi Mabalu
Tandiang Ale Naapuloan
Jonjong tigor ditopi Aek
Mandiang Ale Haholongan
Maninggalkon Amu Atia Menek
Sinayan Margonti Salasa Ale Amang
Robaha Margonti Kamis Ale Amang
Mabalu Margonti Kancit Ale Amang
Kancit Margonti Bile Ale Amang
Ligima ale Amang Sorik Marapi
Tindo muse Ayah Aek Singolot
Disima ale Amang Huta Nauli
Ima Ayah tano nangkan di-ingot
Huta namaradat, namarugari. Ima Desa Tanobato, huta nadung bahat manyorangkon alak nagodang, alak namarrasoki. Di Hutaon musema pangkal ni carito nalobi dangolon ita imuloi. Anak boru namabalu, jando on, dodas mangendeon lagu bue-bue anso tarpodom daganak nia nameneki anso bisa ia copat karejo tu lupakan. Di saba niaon, dohot dua daganak nia mandongani ia, ima namargoar si Pardomuan, si Domu ipio halak, dohot boru nia Aisyah naipio ni donganna si Icah. Dohot juo anak nia na di anggunan ima bayo naso margorar, naso mardosa, namalo matugarang dope, ima lobi sotik dua taon umurna. Si Ucokma songoni ipio alai sasadari gorar ni si anggian-on.
Anak Boru najogi-on di atia bujingna margoar Syakdiah Lubis boru ni Ustad Abdul Muin Lubis namaringanan dohot Almarhum Efendi Batubara, ima namaranto Ayahna di maso kakuasaan ni Bolanda sakitar taon 1930-an tu Tanobato, maninggalkon Manambin. Dung matobang simatobang ni anak boru-on muli alai mulak tu Manambin. Malang ni nasib ni anakboru-on namamuliaro dakdanak namenek, dohot namarsikola naso adongbe Amangna. Tai ima iasna roa ni anak boru-on, ikhlas roa nia marusao pasikola daganak nia-on dohot manggonti parabitonna atia ari paluaon bope ia tinggal baribatangan mamuliarona.
Di tonga ni ari-i, kira-kira pukul 1 maradianma ia nakarejoi, si Domu pe, pinompar nia nagodangna manopot Umak niama tu sopoan laos sumbayang Luhur-ma alai margonti-gonti. Si Icah, iboto SI Domu, leng markaco-marbonca ia songoni di tonga ni lupak bolaki mangayak gayambang. Sada songoni roa nia manggete bustak di lupaki, manombo martata ia gogo-gogo songon namandapot sere saulu ni kudo doma di tonga ni lupaki. Anggo si Ucok menek les modom ia songoni di anggunani, sonang roa nia namodomi apalagi ombus ni angini na lobi onak tu las niari-i -tarsongon angin-angin puaso pandokon ni natobang-tobang. Di sabolah ni sabai, atope umbarbalok ni alai, muloima alak mangan arian harana madung rap lojabe nakarejo, samulai dontong bincar mataniari-i di sogot ni ari madung rap marlagut dalai tu sabai.
Dung madung rap sumbayang kalai ibuka anak boruima indahan dohot gulena sian adangan nia. Ibukak ia indahan naiopolani, naiopolan di kadang-kadang naibayu nia juo. Ibuka ia musema gule bulung gadung naironco dohot inggir-inggir marcampur udang alus dohot sambal ikantori naibalut dohot bulung ni pisang. Rap manganma alai di bagasan ni sopoi dohot pingganna bulung pisang naitalpok nia sian topi ni durui. Angin namarombus mambaen tabo ni indahani, inda songon nabiaso daina. Inda taraso ilala alai namangan sambal kantori-on harani tabona. Sampe liput sude sambal dohot gulena sian jolo ni alai, nai oban sogot ni ari-i sian huta.
Dung salose alai mangan mangkulingma Umak nia tu si Domu. “Pula sikola ho Ayah tongkinnai tu Bogor ulang lupa ho mandok di Udakmu bulan naro mardanonmai unte ni alai-i naisuan nia dohot Nangudamu najolo” .“Andigan dei langa Umak isuan kalai untei,” ning si Domu.
“Marumur maho masoi sataon, atia di Balikan dope ita tinggal” ning Umak ni si Domu.
“Sampe andigan kita langa Umak tinggal di Batang Natal?”
“Sampe malo maho Amang matugarang,” ning Umak nia muse.
“Aso langa Umak tinggal di sadun kita sakali?”
“Nalanjangan Amang caritona, inda tardokon ulala di amu harani dangolna” ning Umak nia.
“Olo….magodang dau Umak, icarito-on Umakma langa”, ning si Domu mamangkal keceki.
Marcaritoma anakboru-on laos sasakali iapus ia ilunia namanetek atia mancaritoonna.
“Najolo Amang dung sabulan ami maringanan dohot Ayahmu, ilehen Ompungmuma di ami satumpuk saba baenon nami, satumpuk kobun apea gurison ni Ayahmu dohot bargot nadong di kobun apeai baen agaton ni Ayahmu. Ami karejoonmai Amang sampe onom bulan, pas Amang sakali manyabi eme masoi. Sian gurison ni Ayah mi Amang tartabusinama danon nami targan so muli eme naisuani tu huta. Ngon bargoti Amang tartabusinama lasiak, balanak, sabun dohot sira nami sapoken. Songon ima Amang boratna najolo usaho nami, manyongot Amang mardahan mau abis kotu Subuh anso copat tarbungkus indahan ni Ayahmu tu paragatanan. Abis maragat mangguris ia santongkin, baru ro ia manopotkon Au tu sabaon tonga ari. Indape Amang bincar mata ni ari-i, madung kehema Ayahmu mamaspas nambur tu kobunan mangoban indahan dohot gule naulompa manyogot ni ari-i. Dungni muse Amang pula topekma di ari Sinayan sadari nai so poken di Kayulaut biasomai Amang ugiling lasiak, ucampur dohot sira dohot ututung arasak dua tolu biji, marangkat juodo boto Ayahmu Amang tu pangguloanan di sogot ni ari-i “.
“Dung salose Au Amang manyapui alaman ni bagas di huta manyongot niari-i, usapumai bagas dohot uboai ma soban anso adong baen pardahan nami potang ni ari. Salosei sude Amang, uopoli musema indahanku laos marangkatma Aupe tu sabaon. Indape adongi Amang arambir nadua batangan na di topi ni aekan. Arambiri amang ami ma-i manyuanna dohot tampangnape na-ami pili ma-i sian arambir Sabajior, ima arambir nadeges patina. Pula iligi Amang arambir naduai taringot sajoma Au di mandiang Ayahmu, samuloido ia maninggalkon kita sian portibion. Hatia amu menek-menek dope, inda dong dope nalopas mara, indape adong namaringanan. Ima Amang arambir na-ami suan dua ari dung salose horja di huta napatobangkon kami. Marumurma arambiri sambilan bolas taon ima sataon nai dompak so sorangko tu duniaon, ima banua nabolakon. Arambiri Amang manombo marbatu, manombo sambang, manombo giot marumbak juo, tai boto Amang gogope angini mangayunna, manguturna, manombo jabat so muitpe ia tarida”.
“Tarsongonima Amang ngolu namipe dohot Ayahmu. Manombo antong sonang, manambo inda tanggung dangolna, manombo iparkanciti, upat-caci dohot ikoya-koya alak. Ima sude Amang namambaen kami songonon mamparjuangkon ho dohot Anggi-Anggimu. Madung iangdo Amang ilu nimatangku sude mangadopi cobaani, tai Amang Tuhan do naipuji, Tuhando namandokon dohot Tuhan do namangalehen ahirasan sapanjang ngolunta. Sapanjang ngolunia ami rap rumbukbe di ginjang portibion, inda dong bada nami namanyego-nyego harosuan nami. Onpe Amang madung marumur do Inangmon opat pulu taon.”
“Pondok caritona Amang, dung sapoken nai so manyabi di sabaon, ima lobi urangna dua pulu taon najolo, mulakma udamu sian Doli, Medan nasannari, giot tinggal di huta. Marpokatma alai ohot Ompungmu, Udakmu, Boukmu sude anso rap tinggalma di huta. Gortop dot tumbuk pokat ni alai Amang anso sabaon, kobun apea dohot bargot nasantumpuk na ibalik anso Udamu doma maniopsa, tinggal bargot na di jae doma naijama ni Ayahmu masoi. Songon nasego jabat Amang pikiran ni Ayahmu manarimona di masoi. Ujungna Amang,…. dung marpokat kami, idokon ia anso lengenanma ami mambaen saba dohot kobun ni alak, bope namaragat juo tu kobun ni alaki dalan marbola. Aupe Amang inda dongbe ulala dayo, upayo harana anggo uajakpe ia tu huta ni ompungmu di Manambin nabahatan alanmganna. Naparjolo ima, idokon alakma ami adat samondo atope adat ni Darek. Napaduana, tiurdo roa ni alak diami harana ayahmupe manjadi anakboru-do di hutai sahinggo harto satompappe indangkan dapotan ia. Napatoluna Amang, nadangolpe ami lala di hutaon, um dangolan dope parsuadaan ni Ompungmu di sadun”.
“Ahama dayo, madung takdir namandokon, amipe manjalaki saba-kobunma dalan marbola tu Ompungmu na di alak si Linda,…mudah-mudahan lapang-lapang ia di kubur”.
“Ami baenma Amang saba ni Ompungmu nadi alak si Linda-i, ima Amang dengganna roa ni Uakmi najolo. Mudah-mudahan lapang ia dibagasan ni kubur dohot ahli sarugo ia tongkin nai. Isuru ia ami bingka saba nia na di dolok ni tor-an donok tu Jambatan Bosi. Alhamdulillah, Tuhan namandokon, sude deges ami karejoon hasilnape mudah-mudahan nalumobi degesna. Sampe Amang ami dua taon mangkarejoonna, hasil nape inda um nadapot mangan tai sompat do Amang tarpalagut kami epeng dohot tartabusi ami kobun apea, ima kobunta nasannari, pas di samping ni kobun ni Ompungmu alak si Linda-i juo. Kobuni Amang sampe do idokon Ayahmu najolo: pula inda dong be epeng nami tongkinnai pasikola ho dohot Anggi-angimu, ikhlas do roa nia kobun apeai igadeon baen balanjo sikola muyu. Kobuni sada tandamai amang di gogo nami namarusao, bope tardokon namarbola sajodo ami masoi”. Iapus anak boru on ilu nia, laos ipatorus ia namarcarito on.
“Dung madung dapot kami Amang kobuni sudema namangupat kami, idokonma ami naso jujur marbola najolo tu Ompungmu. Ima natarutamo boukmu nadi Ranto sannari. Sampedo Amang Ompungmu na di alak si Lindai manggusari Udamu anso ulangsai mangupat kami alai. Tai bope songoni boto Amang inda nadong solatanna, murma dodasdo alai mangupat kami.”
“Di sada borngin abis sumbayang Magorib rap mangan kami dohot Ayahmu, idokon iama anso pindahma jolo ami santongkin sian hutaon maranto, bope nadua tu natolu taon, tu luat ni alak anso sonang doma ilala Uda dohot Boukmu sasudena, amipe sonang roa nami parasaani. Harana gogona roa ni Ayahmu, bope Amang inda ugogoon, ujungna upabulos giot ni roa niai. Apalagi Amang, Inang mon tu Sidimpuani sajope naso unjung do ubolus di atia bujingku. Tai Amang, harani olongna roangku di Ayahmu, upaturut Amang roa nia dohot ami pe marangkatma tu Balikan- ima pula unjung ibege ho Huta Olbung, di si ma najolo ami mangguris apea ni alak”.
“Di Hutaolbung-on Amang, ayahmu mangguris apea ni alak dalan marbola. Tai boto Amang nariburan disi cara ni alak marbola. Satongabedo hasil ni usaoi antara si pangguris dohot nampuna usao, marbeda dohot di hutaon ima sapartoludo bagian ni nampuna usao. Harani nasodongbe jamaon, indadong be dalan nalain ami lala salain mangguris, amipe ami taonkonma marbola dalan naso adili Amang. Ima iado anso ulang mabiletu ilala Ayahmu udongani ia sasakali tu kojean bope umsakadar manyurkut mangayak rongit”.
“Gonop sataon kami disi, Ayahmu pe songon naso padedo ilala ia tinggal di si, apalagi Au nasodong nabisa ukarejoon salain manolongi ia mandaek pula donokma ari poken tu Muara Soma. Sampe akhirna adong dongan ni Ayahmu mangontang kami tu Galang di Doli donok tu Lubuk Pakam sannari. Masoi bahat kobun namamorluon parkarejo bope na di kobun sawit atope apea.”
“Taon 1980, bulan Agustus muloima Ayahmu karejo di si. Atia marangkat kami sian Balikan sompatma iniatkon Ayahmu anso ulangbe itakdirkon maranto tusi, atope ulang dapot kare.jo di dalan nasodongi keadilan disi”.
“Inda sompat parmisi di Ompungmu tu huta diparlangkaan nami tu Doli. Tai bope sonni ami pasahat do surat atia giot marangkat kami sian Jambatan Merah. Pas muse Amang pasuo di ami di Jambatan Merah Ompungmu nadi alak si Linda I, nagiot marpoken ia tu Panyabungan. Ahama Amang idokon ia.”
“Inda pade di adat ulala amang-inang langka muyuon naso mangisin tu uta. Pinomatnama amang sakadar pabotoonna amu namarlangka di simatobang muyu di huta, ulang agoan kalai di hamu. Dua-tolu ariaon adong siluluton di huta leng itopot kamu tu Hutaolbung ape na di Dolido Amu”.
“Mangido mohop Amangboru, madung sala nami do-on inda pabotoon tu huta. Tai boto amang boru, naboratan dope angkaton manopot Tanobato dohot naboratan dope panailion maligi hutai. Adong dei amang boru masona marsuo mulak dohot ita sude di huta. Ipabulus amang boruma songoni parlangkaan nami anso umpos doma roa nami di namarlangkaon………Manabur amang ilu ni mataon mandokonna, songon nasodongbe artina tano sidegeanku di Jambatan Merahi, Onma Amang naso unjung tarlupaon Au sapanjang ngolungku”.
“Bilena Inang nasib muyuon, ulang putus asa amu Inang, rasoki ni Tuhan sapanjang dalan muyu. Rombuk-rumbuk kamu namarlangka tu ranto ni alak, manat-manat kamu, marsipabulusan kamu. Hope Ayah,….Khoir, …marpikirko di ranto ni alak, jago denggan inang ni danakon, ulangko marsio-sio, ulangko lupa manungkoon pandapotan aranai tano ranto ni alak ”.
“Ison Inang parbolaan ni apea muyu na di huta sabahat Rp.3500 ”Ning Ompungmu, Aupe inda natartahan Au be anggukku di Ompungmu.
“Onma Inang baen ongkos muyu bope nacukup um na ongkos muyu tu Sidimpuan” ning ia laos mambaenna tu parompami di ambitanku, atia ho inda pe mamboto aso do songoni dangolna nasib ni Amang dohot Inangmu.
“Laos marangkat kami tu Sidimpuan, marsipaingotma Ompungmu laos manetek Aek Nimatanai mandokonna. “Au Inang madung matobangdo!, Naso ubotodo sanga piga ari, piga poken, piga bulan ato piga taon nai Au di portibion. Naso uboto musedo sanga adong dope parsuoanta salamo ngolungku. Pangidoanku Amang-Inang, pula parjolo Au marlangka mangadop namarkuaso-I, angkon na ho do Inang manggunting kopenku, songoni juo Amang angkon na ho do manggali liang ni kuburanku. Salain ibotomu si Linda di huta, amu maia ulala anakku napos roangku mandoahkon Au di ginjang dunia on”
“Ami pe Amang marangkatma tu Sidimpuan torus tu Siboga lalu sampe tu Pakam lalu muse tu Galang. Ben tardokon idope masona Inangmon marmotor nagodang, inda nauingotbe sanga piga noli Au muta di pardalanani. Tai amben madung rap tumtum pokat nagiot marusao di tano ni alak, inda dong ulala sosalan ato ambatan di-i sudena”.
“Sampe Amang tu Galang karejoma Ayahmu di parusaoan perkebunan sawit dohot karet swasta di daerahi, ima dung sapoken kami tolap di luati. Ami jalaki bagas ongkoson di luati, ima di luak-luak ni koum-koumta na sian Jawa dohot Simalungun. Dapot bulan ami bayar sude ongkosna,….harani madung malo au marsuan-suanan, inda lupa au manyuan gadung, lasiak, tomat dohot ingkayu di parik ni bagas ongkosani. Bope tardokon inda jabat manggadis, inda porlu ami manabusi ingkayu amben panganon tiok arion disi”.
“Manombo udongani Ayahmu mandodos sawit bope Amang malo maho matugarang masoi. Tumbuk tolu bulan ita di si Ayahmupe iangkatma jadi karyawan tetap ni parusaoani. Inda ben namamuji-muji Ayahmu, jarang do alak iangkat jadi karyawan anggo hum na sai dope masa karejona. Ayahmu burju marusao, lambok martutur dohot na malo manjalaki dongan. Songoni, arana adong pambotoanni Ayahmu atia ia sikola di Purba, iama nazir ni Musojid disi, jadi imom dohot sasakali iontang kalak mandoah pula adong alak napaiaskon, namarnikah sangape namangido doah. Idokon ia musema masoi Amang, “ Ita di ranto ni halak dison angkon namalo-malo mambuat roa ni umbarbalok dohot dongan sahuta. Najadi sudaro saparkancitan dison ima dongan martata atia di siriaon dohot dongan tangis atia di siluluton, ima naparjolo umbar balok niba dohot dongan niba di parkarejoan”
“Sampe Amang ho marumur lima taon ita tinggal disi. Marcelengan ami, marhemat kami, upaotik balanjo tu panganon naurang hasayana, upahabat ame ni serengku anso adong tungko ni usao anso adong parsadioan pula adong kaporluan nasindorang arorona. Ami boto bahaso ami na di ranto ni alak. Nabahatan do pikiran ni alak bahaso inda naporlu koum, inda porlu kahanggi, inda porlu si solkot harana pandok ni sudaro-sudaronta nasian Toba; “Hepengdo na mangatur negara on”. Epeng do di si Amang najadi mora, epeng do najadi koum, epeng juodo najadi kahanggi. Bope songoni anggo ayahmu indadong marpikiran songoni, manjalaki epeng dohot manamba koum ido naidokonnia”.
“Dung malo ho Amang mardalan uparorotkon maho Amang tu boru Jawa umbar-balokta anso bisa Au manolongi Ayahmu manjujung rumah tangga nami dohot mandalankon cita-cita nami. Marsogot ari-i Amang, dung salose rap mangan dohot Ayahmu, salose paridiho, songoni dung salose mambasu pinggan, Aupe marangkatma manjujung kue nautukangi juo baen gadison sampe kiraanna pukul sapulu di sogot ni ari-i. Dapotdo biasona Amang Rp.2000 sa manyongot dohot ulehenma Rp. 200 di boru Jawa naparorotkoi. Iape nasonangma roa nia manarimona. Memang Amang boru Jawa nalambok parlidung, nadenggan roa ima sada parange nadeges napatut ita tiru sian kalai”
“Satiok ari Amang salain ari Jumahat, Au manggadis kuei markuliling ngon sada dusun tu dusun nasada. Dohot Tuhan namangalehen rasoki sampe do usaoi mardalan sampeho marumur lima taon, ima di maso-maso ami giot mulakma tu hutaon.”
“Tai di sada borngin marpikir Ayahmu ima harana ro surat ni Ompungmu namandokon urang sehat Ompung menekmu. Pangidoanna angkon namulak do ami tu huta bope dalan nasonngondia dangolna ami di ranto ni alaki. Borat ilala Ayahmupe mandokon tu Au, mangido pikiranku sanga tarsongon dia ibaen mambalos surati. Sompat idokon ia di Au anggo roa nia Tanobato baen inganan siarah sajo domai di sia, inda dongbe roa nia naget mulak tu hutaon apalagi tardokon madung lumayando ngolu nami di Ranto ni alakan. Apalagi Ayahmu naso marsikola, por do roa nia mamasukkon ko tu sikola Alwashliyah di Medan harana ningia anso adong doma katurunan nia namarsikola, na ancit naso sikola sude hambatanna mula nagiot karejo bope nagiot marusaho”.
“Atia mangirimkope sikola najolo tu Siantar, tano Simalungun, sudena harani gogo ni roa ni Ayahmudei anso umcopatko marakal dohot mamboto sanga songon dia di tano parantoan. Marabis-abisanpe jadi pasikola si Domu, ningia mandokonna najolo”
“Tai Amang udokon di Ayahmu atia di Galang bahaso roda ni padati marputa-putar di sumbuna, manombo madung tu ginjang, manombo madung di toru. Songoni juo roa ni alaki manombo adong dei atiana ngali adong juo atiana milas. Mungkin arani pangalaman mai sude bisa maruba. Jadi pondok ni caritona udokonma di Ayahmu anso ami paturutma songoni roa ni Ompungmi. Harana adong dontong celengan nami tungko ni usaho, muse adongdo satumpuk apea na-ami tabusi atia di huta. Lengenanma songoni mulak tu huta marusao muse sadengganna, pula na adong rasoki ni danakon tongkinnai na leng bisa doi sikola tu Medan. Ayahmu pe mangoloon hatangki laos taringotma ia tu pantun na mandokon:
Haramonting tubu di Sorik Marapi
Haliliam ni daganak di Lombah Nai
Taringot Au tu Tanobato Nauli
Tano pusakongku na marugari
“Bulet pokat nagiot mulak, ami etong sude celengan nami salamo urang opat taon di ranto ni alak i. Adongma serengku sapulu ame dohot celengan sabahat Rp. 425.000. Amipe marsonang ni rohama nagiot tinggal di Tanobato-on. Gortop pokat dohot tumbuk tahi nami, amipe pasuoma mulak dohot Ompungmu, Boukmu dohot songoni juo dohot sudaro-sudaronta ima nadung lobi lima taon ami tinggalkon samuloi mardalan kami tu Balikan sampe tu Galang”.
“Tolap tu hutaon ami pakema bagas kosong ni Ompungmu alak si Linda. Ami balanjoonma epeng na ami oban sian Galangi. Hasilna Amang,……. dapotma saladang kobun, satumpuk saba dohot satompap parbagasan ima inganan ni bagasta nasannari. Targan so marhasil suan-suanan, ami padoonma songoni mangongkos bagas di Ompungmi nadenggan roai. Ima sude Amang harto pagodang-godang kamu dohot ima sude dalan usaho mangirim balanjomu tu sikola, dohot manabusi parabitonta pula donokma puaso dohot ari rayo.”
“Dung maninggal Ompungmu duana dapotma ami pusako ima saba on. Adong dope idaho arambir na ami suan atia maringanan najolo dohot Ayahmu, dua pulu taon najolo. Ima Amang kenang-kenangan dohot perhiasan batin nami dohot Ayahmu. Sampe Amang donokma atia ni Ayahmu mangadop na markuasoi ima pula inda sala parningotanku, ima parabisan ia tu sabaon, idokon iama masoi di Au. “Arambir naduai nales adong dope, Au manyuan na sabolah siamun ho manyuan nasabolah siambirang. Pula marumbak atope mate nasabolah kanan Aupe nadonokma umurku marlangka tu inganan napangabisan”. Ayahmu masoi madung urang sehat saonok dua taon. Jadi nagiot mardalan dalan do ia masoi tu saba on. Idokon ia muse, “Mangido mohop dio Anggi sanga songon diape boratna parkancitanmu tongkin nai ulang gadis di alak sabaon, bope ondoma ingananmu mamoloskon parkancitan. Dungni onjuoma pusako ngon simatobangku di hita. Pangidoanku anggo inda adongbe dalam usaomu napangabisan, pinomat arambir naduai ulang gadis di alak”. Ima di sada borngin, atia ho inda di huta, ima di Sikolamu di Siantar, taldusma tali parsitiopan, masursurma tano sidegoon, madabuma timbor tu matana, roma udan naso asaongan songoni angin naso adindingan, iape maninggalkon kitama dua taon najolo. Tai Amang sada pangidoan nia di Au anso sikolamu ipatorus sampe sadayo upayongku.”
“Onpe Amang, Ayahmu madung di bagasan kubur sannari, inda bisabe ita pasuo dohot ia. Natarida sannari tinggal dua batu mejen doma dohot sabatang atunggal di ginjangnai namanjadi payung parsilaungan di sia. Tai Amang mangido mohop di amu bope naposo dope umurku pandok ni natobang-tobang, inda adong roangku manarimo panggonti ni Ayahmu. Ho Amang dohot Anggimu upasikola sampe amu marhasil sampe “Maut doma namandokon sanga pe atia tondingku marsarak sian badan”. Upasahat hataon di o Amang:………….Pula parjolo Au Amang mangadop namarkuasoi, sumbayangkon Au, baen Amang kuburanku di samping ni kuburan ni Ayahmi baen tanda Amang di amu tongkin nai bahaso ami rumbuk-rumbuk mulai sian duniaon sampe tu liang lahat, rosu-rosu atia mangolu dohot manat-manat di namardongan --sahidup samate au dohot Amang muyu”.
Madabu ilu ni anakborui mandokonna dohot manetek juo ilu si Domu mambegena sampe do ibotonia na menek narap juguk dohot kalai di sopoi mandokon. ”Aco dei tangis Umak dohot Abang, mulak ita Umak tu uta potang ma ari”. Itahan si Domu tangis nia anso ulang jabat iboto iboto nia nameneki aha naicaritoon Umak nia disia.
“Onpe Amang ison upabacaon di ho tona napangabisan, tarsongon wasiat ni Ayahmu di ho naitulisnia atia marpanyakit ia najolo. Onpe inda salabe ulala pabacaonna di ho Amang harana madung sampe do umurmu 17 taon songon pangidoan niai najolo.”
Ibuat anak borui sada karotas sian uncang nia lalu ilehen ia anso ibaca pompar nia panggoraran-on.
Tona Sian Jambatan Merah
Utilis anakku sinuan tunas sada poda di ho dohot anggi-anggimu. Anakku….panggoraran ubaen Tona Sian Jambatan Merah mamangkal obaron. Ima sada tando bahaso Jambatan Merahi simpang tolu Amang,…Amuma Marpili sanga simpang dia do giot boluson muyu,..antusanna sarupo. Mardalanma amu tu tano parantoan bope tu arah Utara, Dangsina atope Manyabia… i sude sarupodei artina Amang. Di sabolah Utara amu bisa marlangka tu Doli, Tu Malaysia sangape tu Banua Aceh. Pula mardalan kamu tu sabolah Dangsina laluma amu mardalan tu Balikan, Muara Soma santak tu Natal. Pula tu sabolah Manyabia, laluma amu tu Bukit Tinggi sampe laluma amu tu Jakarta.
O…ale, Amang-Inang. Amangku sinuan tunas, Inangku sinuan boyu. Parjoloma Amang muyu malangkaon pardalanan tu adopan ni Tuhanta, ima tu ingananta napangabisan. Jago amu Inang muyu denggan-denggan sapanjang utinggalkon. Puliaro amu ia sapanjang ngolu nia. Pabulus kamu dohot doah muyu pardalanan nia pula sampe atianan manopotkon Au di dunia nabaka on.
Amang, Inang!, Madung ginjang pardalanan nami dohot Inangmu, madung bahat juo siriaon dohot siluluton manyonggopi ami. Onpe Inang madung ami rasoi songon dia ancit naso marsikola, tudiape so martua Gogoi amu marsikola sampe ulang kamu songon simatobang muyu. Pula na saba do nagade, pula na kobundo nagade pambaenna madung dalanna dei sudena Amang-Inang. Ringgas-ringgas marsikola dohot mandoa ulang lopa poda ni ompunta “Langka Maho Amang–Inang Tu Sikola Mangalap Bisuk Dohot Poda”. Mardalan mamu sian Jambatan Merah dohot ulang lupa muse mamintasi Jambatan Merah dung saut kamu manjadi jolma.
Ibaca si domu isi ni tona napangibasan on sian Ayah nia, abis ibaca ia, ilehen ia mulak di Umak nia anso adong si-ingoton di Umak nia dohot angg-angginia saulakon.
Inda isangko alai aripe madung hampir abisma kotu Asar, alak pe nagiot marmulakanma ngon sabai.
Kehema Umak si Domu mancalong bulung gadung dohot manalpok torung anso adong guleon ni alai di potang ni ari-i. Inda lupa muse Umak nia manalpok kacang panjang dohot inggir-inggir anso adong pangambarina. Parjoloma mulak si Domu dohot iboto nia namarumur lima taoni tu huta. Itompi ia sian sabai sampe lalu tu dalan godanga namaraspal-an di topi ni kampungi. Inda sadia lolot dung sumbayang Asar, anakboru namabaluipe iompa ia ma anak nia naianggunan nangkinan manopotkon si Domu dohot iboto nia nangkinan tu huta.
Selatan Santri alak lai Santri ada boru Sopo Ronda Sumpit, inganan ni danon atope burangir Tarsongon amparan pandan naibaen sian baion Goni sian baiaon Di Mandailing bahat goar ni eme ima: Si porang, Si Pulo, Si Rodop Naobor, Si Sargun, Si Barito, Si Rahmat. dohot sasudena. Nagiot Gota satorusna. Bisona pake napu, ato sian ubioroson Najolo biasona idokon kalak Balikan mandokon Batang Natal, Suntuk Godang , Gota , Manembak , Naitinggal alaklaina bope dalan marsirang atope na mate, Biasona daganak nasomargoar dope ipio si Ucok, Indadongbe Alaklainan , Mamaspar nambur=kehe mangguris , Horja napabagaskon, najolo dung dua ato tolu ari dung markorja kehema bujing bagas dohot bayona manyuan suan-suanan nabiasona tobu. Najolo Doli do idokon kalak Medan, Mungkin mandokon Doli. , Marbagi hasil ni usaoi antara namangusaoon dohot nampuna usaho. , Ipacul so jadi saba sian gas-gas jadi lupak ni saba. , Indadong abis-abisna namangupat , Songoni , Huta , Sibolga Sunat/circumsisi , Ukuran borat ni sere Kata alus ni ho, isingkat Aso Dongan marangka maranggi adaboru si Domu Inganan ni epeng naibaen di pakaen dalam sabolah ginjang Timur Marguna Ilehen tu alak harana manginjam epeng nia amben jaminanna .
Marsomba tu Jahowa di Bagasan Hasatiaon" (Esra 6: 13-18) Pelita Batak Online
Sabtu, 18 Mei 2019 16:27:00
Jamita Evangelium, Minggu Kantate, 19 Mei 2019"Endehon Hamu Ma di Jahowa Ende Naimbaru"
Sian Parsameanta, STT-HKB: Pdt Dr. Robinson Butarbutar. HP/WA 1012-62472015.
Pasahat pelean tu Debata i do sada rumang ni panombaan tu Debata. Tapasahat peleanta di bagas joro pangkeonNa parararat harajaon ni Debata di tongatonga ni huria i nang di portibion. Tapasahat do ngolunta songon pelean na mangolu tu Debata marhite na patupa angka ulaon na denggan tu angka donganta jolma nang na asing na tinompa ni Debata marojahan tu holong ala naung parjolo Kristus Jesus manghaholongi dirina marhite na mamelehon dirina. Beha asa panombaan tu Debata di bagas joro i na hinabosan ni angka parhaladoNa asa mardalan denggan marhite angka peleanta na tapasahat tu Ibana marhite huriaNa di portibion i do sungkunsungkun sialusan ni ganup na porsea i. Dos tusi, beha asa peleanta tu Ibana marhite ngolunta na manghobasi na asing, i do sungkunsungkun na sai tongtong ingkon alusan ni na porsea i.
Sada rumang panombaan na asing sipatupaon ni na porsea i i ma mangendehon ende pujipujian tu Debata siala ni sude pambahenanNa na so hasuhatan i di ngolunta mamungka sian na di bortian ni dainang i hita. Huria na ringgas mangendehon pamujionNa tu Debata siala pambahenanNa i do huria na mangolu.
Minggunta sadarion digoari Minggu Kantate. Kantate marharoroan sian hata Latin, cantare na marlapatan marende. Sada sian rumang ni Ende na taendehon i ma kantate, i ma sada ende na mamangke marragam rumang ni ende dohot soara di sada ende, laho manogihon hita asa sude ma hita satia mamuji Debata di bagasan dohot marhite endenta i. Marragam do pambahenan ni Debata di ngolunta marsasahalak, marsasapunguan, marsasabangso dohot marsahasiangan on.
Pambahenan ni Debata i boi metmet rumangna, boi balga, jala boi balga situtu. Pambahenan ni Debata i boi mangonjar hita patupa tolu rumang panombaan tu Debata i, i ma pasahat pelean, patupa ulaon panombaan marrumang ulaon na denggan tu donganta jolma, dohot mangendehon pujipujian tu Ibana.
Siala ni i ma dipillit hatani Debata laho mangondolhon i di minggunta minggu Kantate on sian sada buku Sejarah di Bibelta i na patorangkon sada ulaon na pinatupa ni bangsoNa bangso Jehuda manang piga taon dung mulak nasida sian habuangan Babel, i ma sian buku Ester bindu 6, tarlumobi ayat 13-18, na patorangkon sada hamamasa na gok halongangan di tongatonga ni bangso i. Siala halongangan i dipatupa nasida ma ulaon panombaon tu Debata. Dia ma pambahenan ni Debata na gok halongangan i?
I ma: Boi dipajongjong bangso Juda naung mulak sian habuangan Babel i sada bagas joro na imbaru di taon 516, i ma 43 taon dung mulak muse nasida sian habuangan Babel di taon 559. Andorang so i, di taon 587, dilengsehon raja Nebukadnezar do bagas joro parjolo pinajongjong ni raja Salomo di taon 957 i. Asa, 113 taon dung melengse bagas joro pinajongjong ni raja Salomo i jongjong ma muse sada bagas joro na imbaru, pinajongjong ni bangsoNa marhite dalan na gok halongangan. Siala ni i gabe dipatupa bangso i ma ulaong pangompoion tu bagas joro (Esra 6: 13-18 i. Dung diharingkoti bangso i manghudus pembangunan bagas joro na paduahon i dipatupa nasida ma pangompoion (Heber: chanukkah) tu bagas joro i di bagasan las ni roha godang, 43 taon duk mulak nasida sian habuangan Babel. Ise na rap mangompoi i? I ma na mangihut on: Halak Israel, angka malim sian tongatonga nasida, halak Lepi, nang angka na mulak sian habuangan na asing. Boasa marlas ni roha godang (Heber: Bekhedewa)? Ala dipatupa Debata sada halongangan tu bangso i. Dia ma halongangan i?
I ma: Parjolo, ala diparentahon raja Koresy (na mamrenta di taon 559-530) uju diparentahon ibana nasida mulak tu Jerusalem asa dipajongjong ma bagas joro naimbaru di Jerusalem. Na ringkot tusi ingkon diparade kekaisaran Persia (Iran nuaeng). Nda halongangan do i, ai ndang sisomba Debata ni Israel bangso Persia. Debata sileban (Zoroaster) do disomba bangso i. Ndang holan hepeng na porlu tusi diparade kekaisaran, alai dohot do mangusung mulak angka alat-alat panombaan di bagas joro i, jala biaya na ringkot paradehon angka sipelehononhon disi. Ndang holan hepeng ni kekaisaran, alai sude rakyat dipangido manumpahi.
Paduahon, i ma di na 14 taon dung parenta ni Raja Koresy i, i ma di na mangarajai raja Darius (522-548) adong Gubernur na naeng pasohothonsa, i ma gubernur Tetnai na mangarajai Judea, ala ndang tarida parenta ni raja Koresy i, migor diparentahon raja Darius do asa dilului parenta pinaruar ni raja Koresy i. Dung dapot i di sada dolok na timbo di Akmeta, diparentahon raja Darius ma imbaru tu to pangarajai ni angka ingangan di bariba ni aek Euprat, i ma Tetnai dohot Jetar Bosenai, asa diulahon patik i.
Panghorhonna gabe boi ma diharingkoti jala dihudus bangso i pasidungkon bagas joro i hombar tu hata ni Debata marhite angka panurirangNhombar a dohot tu parenta ni raja Koresy. Lapatanna mangula Debata marhite Darius I dohot Gubernur Tetnai asa boi dipajongjong bangso naung mulak sian habuangan i (taon 516) bagas joro i, i ma 43 taon dung mulak nasida sian habuangan. Nda halongangan do i? Boasa dipajongjong i? Asa boi nasida satia manomba Debata.
Di na mangompoi bagas joro i nasida, dipatupa bangso i ma ulaon pasahathon pelean na mansai bahat dohot arga tu Debata, i ma 100 jonggi, 200 birubiru tunggal, 400 anak birubiru, dohot sampulu dua hambing tunggal. Jala dipajongjong nasida ma angka malim dohot halak Lepi laho marhalado di Debata di Jerusalem (ayat 18) mamungka sian ari i.
Pengalaman ni bangso i di tingki na robi satia mamomba Debata marhite na pajongjong jala mangompoi bagas joroNa, mamelehon pelean, huhut pajongjong angka malim dohot halak Levi na mangurupi panombaon tu Debata di bagas joro i do na gabe ojahan ni jamita di hita di minggu Kantate sadarion, na manosoi tu hita asa taendehon ende na imbaru tu Jahowa marhite na satia manomba Ibana.
Natolu na mangihut on boi do rimangrimangonta songon angka sisomba Debata na satia di partingkianta nuaeng:
Naparjolo, mangharingkothon ulaon pajongjong dohot mangompoi bagas joroNa.
Attik pe na boi do tasomba Tuhanta di angka ingangan na marragam i nang di rohanta, di tongatonga ni hurianta sai dipatupa do ulaon pangompoion tu bagas joro ni Debata, i ma angka garejanta na marserak di sandok portibion, asa boi hita jojor manomba Debata di bagasanNa. Disi taendehon do ende pujipujianta marhite ende na imbaru dohot parendeon na imbaru. Disi tapasahat do angka pangidoanta tu Debata. Disi tatangihon do hataNa. Disi marsaor do hita dohot Debata nang dohot donganta jolma. Disi taendehon do hiras pujupujian tu Ibana. Sian i dipaborhat Debata do hita borhat tu portibion mamelehon dirinta tu Ibana marhite patupa ulaon na denggan tu donganta jolma nang na tinompa na asing. Molo di tingki na robi olo sada raja Darius I na manomba Zoroaster, debata ganaganaan, mangurupi bangso Jahudi pajongjong bagas joro ni Debata asa boi nasida manomba Debata, lam maol do taantusi molo di tongatonga ni angka bangso di portibion, ndang marimba bangsonta Indonesia, adong donganta jolma, parugamo nang ndang, na so mangaloas dipajongjong angka na porsea i bagas joro panombaon tu Debata. Tatangiangkon ma asa ganup rakyat Indonesia lam martondi toleran angka donganta sabangso manang dia pe ugamona laho pajongjong bagas joro panombaonnasida, asa boi tapeop di Indonesia Raya na bhinneka tunggal ika.
Napaduahon, manoarahon dohot mangusahahon kebebasan beribadah.
Mansai ringkot do hita manongtong manoarahon dohot marusaha marhite dalan-dalan na saurdot tu uhum asa lam jongjong kebebasan beribadah di tongatonga ni bangsonta, songon panghorhon ni na lam matoras toleransi beragama di tongatonga ni bangsonta. Molo tahasiholi halak Kristen do asa unang adong na so mangargahon hakta manomba Ibana di bagas joroNa na tapajongjong di ariari na ro on, hita pe ingkon tahangoluhon ma nidok ni Jesus na mangihut on nang taringot tu pangargahononta tu hak patupaon ibadah di angka donganta na so sahaporseaon dohot hita di ingananta nang di bagasan pengaruhta be: "Saluhut na pinangido ni rohamu sibahenon ni halak tu hamu, i ma bahen hamu tu nasida, ai i do pamusastan ni patik ro di hat ani angka panurirang" (Mateus 7: 12).
Patoluhon, ringgas mamuji Debata di bagas joroNa.
Di partingkianta na lam godang angka na boi manait rohanta sian panombaon na satia tu Debata di ngolunta (marminggu, partangiangan, pasahata pelean marragam tu Debata, songon i nang panombaan marhite ulaon na denggan), isara angka games di computer na boi palalaphon angka na porsea i tarlumobi dakdanak sian partangiangan/parmingguon rap dohot na porsea na asing, nang tondi na holan mamingkirhon diri sandiri, ndang olo patupa na denggan tu dongan jolma, suang songon i nang halosohon mangendehon ende pujipujian tu Debata siala ni angka pambahenanNa na so hasuhatan i. Bahat do elaela na asing nab oi mangelai jolma I marhangoluan na marpanombaan na satia tu Debata. Molo adong do di tongatonganta na songon i denggan ma ma tajangkon hata ni Tuhanta i: Marlas ni roha mamujimuji Ibana dohot mangendehon Ende pujianNa. Marlas ni roha patupa ulaon na denggan tu dongan jolma dohot na asing songon hataridaan ni panombaanta tu Debata.
Paopathon, ringgas marende ende na imbaru.
Ringgas mandok mauliate tu Debata di angka pambahenanNa na sun denggan maradophon hita marhite angka ende na imbaru. Tauduti ma gabe huria na marende.Amen.
KEREN, CERITA HUMOR PUTRA MANDAILING MENGGEMA DI SOSMED
You are here: Home BUDAYA KEREN, CERITA HUMOR PUTRA MANDAILING MENGGEMA DI SOSMED
Published on Thursday, 27 September 2018 19:39
MNC Tijaya Mandailing Natal (Madina) - Bahat hormat santabi sapulu asa sapulu noli hami marsantabi tu tua sahala ni dongan namardongan di hita sasudena di pantar bagas facebook on majolo tama dokonon.
Olo tutu songonjia hata dohot sise ni dongan-dongan satontang maksud dohot tujuan ni halaman "Cerita Humor Mandailing dan Tabagsel" di medsos majolo tama dokonon ima dohot humor gonjak marsianyang sapartatahan mahita sasudena namaroban riang dohot hasonangan niroha sareto harosuan dihita dongan namardongan sasudena songon jia pandokon ni ompunta najumolo sunduti ima udut marsipanginjangan.
Satorusna harani bahatna pangidoan ni dongan dongan satontang carito mandailing, hami terinovasi mambaen sajian nangkan ami parsembahkon dibagasan halaman on ima satontang carito carito humor, puisi puisi, filsapat filsapat sareto adat budaya karangan nami sendiri (Zulkhairi Pulungan gelar Malim Bandaro Pulungan) na bernuansa sosial kemasyarakatan mandailing dohot tapanuli bahagian selatan majolo tama dokonon.
Harapan nami dohot kehadiran ni halaman on selain dongan dongan sasudena tarhibur namaroban sonang niroha namangagohon lungun nangkan tarbangunma rasa cinta bahasa mandailing sareto cinta daerah mandailing dohot tapanuli bahagian selatan angke ise dope napeduli tu daerah nita sasudena anggo inda ita muloi sian hita anak anak mandailing dohot tapanuli bahagian selatan on..
Betap adong hata hata nahambirang ibagasan sajian nami, ison hami marpangido anso rap hita doma paamunna anso ulang adong pasalisihan paham songonjia makasud dohot tujuanta ima gonjak sianyang maroban sonang niroha sareto harosuan di hita sasudena.. Harana hita halak mandailing dohot tapanuli bahagian selatan on sasudena, hitama nasasiak sapangkilalaan sasanggar saria ria.. Hitaon nasuang do namarsada ama sada ina jana saanak saboru.
Ison hami sian pengurus mangido mohop dohot izin sareto marpangito mahita tu tuhanta nauli basa i, sai horas jana torkis nian hita sasudena paet paet muse mudarna. Mudah mudahan halaman "Carito Humor Mandailing dan Tabagsel" nahita haholongion dapot nian sukses berjaya namarkelanjutan lopus tupudi niari..
Pir muse tondi marogu
Si Josia dohot Alealena na Burju | Ajar ma Ianakhonmuna
Molo pandapotmu, maol do mangulahon na sintong?​— Ndang mura mangulahon i. Adong do dipaboa di Bibel sahalak dakdanak na margoar si Josia. Maol do dihilala si Josia mangulahon na sintong. Alai, adong do alealena na mangurupi ibana. Taparsiajari ma taringot si Josia dohot alealena i.
Si Josia anak ni si Amon, raja sian Juda. Jahat do si Amon jala sisomba ganaganaan. Dung mate si Amon, si Josia ma raja di Juda. Alai, ualu taon dope umurna! Molo pandapotmu, jahat do si Josia, songon amana?​— Ndang jahat ibana!
Masiurupan do si Jeremia dohot si Josia laho mangulahon na sintong
Nang pe dakdanak si Josia, sai dioloi ibana do Jahowa. Alani i, holan tu angka jolma na mangkaholongi Jahowa do ibana maraleale. Angka alealena on ma na mangurupi si Josia mangulahon na sintong. Ise do aleale ni si Josia on?
Sada sian alealena on, i ma si Sepania. Sahalak panurirang do si Sepania. Jotjot do ibana mangalehon sipasingot tu halak Juda. Ibana mandok, molo disomba nasida ganaganaan godang ma hasusaan na ro tu nasida. Ditangihon si Josia do si Sepania. Alani i, ndang olo si Josia manomba ganaganaan. Sai tongtong do ibana manomba Jahowa.
Aleale ni si Josia na asing, i ma si Jeremia. Hirahira saumur do nasida. Denggan do paralealeon ni nasida. Dung mate si Josia, disurat si Jeremia do sada ende na patuduhon holong ni rohana tu si Josia. Masiurupan do si Jeremia dohot si Josia mangulahon na sintong dohot mangoloi Jahowa.
Dipasingot si Sepania do halak Juda asa unang manomba ganaganaan
Aha do na taparsiajari sian si Josia?​— Sian dakdanak, lomo do roha ni si Josia mangulahon na sintong. Diboto do molo ibana ingkon mardongan tu na mangkaholongi Jahowa. Alani i, maraleale ma hamu tu na mangkaholongi Jahowa jala na mangurupi hamu mangulahon na sintong!
Anak ni ise do si Josia? Raja na burju do ama ni si Josia on?
Sian dakdanak, aha do na diulahon si Josia?
Ise do goar ni aleale ni si Josia?
Aha do na taparsiajari sian si Josia?
Perintis—Aha do lapatanna di Sitindangi Ni Jahowa
Hata ”parintis” jotjot didok tu halak na lao tu sadasada luat laho mamungka dalan tu halak na asing. Jesus pe boi do didok parintis alana ibana disuru tu tano on laho marbarita huhut mamungka dalan laho tu hangoluan. (Mateus 20:28) Saonari on, angka na mangihuthon ibana pe mangalehon gok tingkina laho ’mamodai saluhut bangso’. (Mateus 28:19, 20) Jala, adong do pigapiga sian hami boi parsidohot di ulaon na digoari parintis.
Parintis i ma halak na mangalehon sude tingkina marbarita. Sude do Sitindangi Ni Jahowa parbarita na uli. Alai, adong do deba na mangalehon tingki na gumodangan asa boi gabe parintis biasa, dipangke ma tingkina 70 jom ganup bulan marbarita na uli. Dibahen i, godang do na holan satonga ari ma karejo mangalului hepeng. Adong do na digoari parintis istimewa, nasida disuru tu inganan manang tu luat na mamorluhon parbarita. Dipangke nasida do tingkina 130 jom manang lobi sian i di ulaon i ganup bulan. Las do roha nasida disi nang so godang hepeng ditiop, jala pos do roha nasida diboto Jahowa do aha angka na ringkot na dihaporluhon nasida. (Mateus 6:31-33; 1 Timoteus 6:6-8) Na deba ala so boi mangalehon tingki na godang, boi do gabe parintis ekstra i ma na mangalehon 30 manang 50 jom sabulan i ma dibahen laho manambai tingki nasida marbarita na uli.
Parintis na taronjar ala manghaholongi Debata dohot dongan jolma. Songon Jesus, diparrohahon hami do godang na manghaporluhon panogunoguan di partondion. (Markus 6:34) Jala, adong parbinotoan nami na boi mangurupi nasida saonari jala na boi mangalehon panghirimon situtu tu joloan ni ari on. Holong tu dongan jolma do umbahen na taronjar sasahalak parintis laho mangalehon godang tingki dohot gogo laho mangurupi dongan na asing di partondion. (Mateus 22:39; 1 Tessalonik 2:8) Songon tamba ni i, lam togu ma haporseaonna, lam jonok tu Debata, jala manghilala silas ni roha.​—Ulaon ni Apostel 20:35.
Patorang ma aha do na digoari parintis?
Aha do mambahen angka parintis mangalehon gok tingkina?
Bagihon Bagihon Aha do na Nidokna Parintis?
Di Sitindangi Ni Jahowa, Aha do na Nidokna Parintis?
HORBONGKU ….. HORBONGKU …. – TanoBatak
HORBONGKU ….. HORBONGKU ….
Ulaon “manaro” hasomalan do i di angka ompunta najolo sahat ro di nuaeng. Manaro jonok do pangantusionna tu “manubut”.
Molo angka pande lolo pajongjong bagas, jumolo do i disaro suhut, sangkapna asa ojak “sahala guru” mangajari angka pande i laho palolo bagas i. Olo do sipata pande i gabe pajolo hisap. Sipata gale olo sipata losok. Lumobi molo masuak laho-laho didegehon dohot malua tuhil sian tangan, manigor marhusari do roha ni suhut, ujungna disaso ma pande lolo i. Angka sipanganon natabo do dipatupa manaro.
Olo do sipata adong sahala guru maisorang tu sada-sada halak, gabe tamba habisuhonna, adong hamaloonna, tubu hamaloonna sian bangkona hian. Adong ma i na gabe boi manghatiha, martondung, mangaraksa hadirion ni jolma, marpandang torus sahat ro di patupahon pulungan daon ni sahit. Sipata adong do na ingkon jumolo disaro sahala pangajari i asa rintar maisorang gabe sada hadirion dohot jolma tinodona i.
Ima na ro uju i tu Ompu Binanga Leap gabe tarbarita ibana gabe panungkunan di ugasan mago, patomu rongkap, manghirap tondi dohot mangalehon ubat ni pamatang namarsahit. Nunga sada hadirion ibana dohot tondina diajari sahala na ro tu ibana. Tardok ma ibana “nasusur” di hatana jala tingkos tulutanna.
Godang ma mandok mauliate tu ibana di sude namangkilalahon pangurupionna i, huhut mardongan sinamot. Lam dihilala Ompu Binanga Leap ma antong tamba ni panamotanna i, boi ma dituhor horbo saparinaan laho panggararan. Lam leleng, lam ida-ida ma Ompu Binanga Leap di silehon-lehon ni angka tinuturanna i.
Ianggo di mulana i, holan hata mauliate pe didok na ro i, sonang do rohana. Alai dung lam leleng, sai hirim ma rohana di silehon-lehon angkup ni hata mauliate.
Uju dibege ibana naeng manggadis horbo Ompu Balubu ala dang tarparmahanna be horbona i, ingkat ma roha ni Ompu Binanga Leap, alai dihilala ma dang tolap sipeopanna laho manuhor. Tarpaima ma rohana di angka na ro manjalo siajaraon, poda dohot taor pulungan sian ibana mangalehon nagumodang asa boi ibana nian manuhor horbo ni Ompu Balubu i.
Sundat do Ompu Binanga Leap manuhor horbo i ala hurang sibahenonna. Lam leleng lam diparhatutu angka jolma na ro i ma nunga hurang susur ni pandohan ni Ompu Binanga Leap. Dang malum be sahit diubati, dang dapot be tinondunganna, dang dapot rongkap angka angka nauas di jolma. Marsiding ma angka jolma marsungkun tu ibana.
Tinggal sada nama horbo ni Ompu Binanga Leap, nadeba nunga suda tu pargadisan laho manggohi hasomalanna di angka hasonangan ni rohana. Diparhatutu ibana ma naung lam sumisi sahala pangajari i sian ibana. Muningan ma rohana, huhut ma mangandung-andung.
“Ba, dia do i dan Ompung namanjadi
Pandok ni silulubalang ari na so tarjua i
Pidong harangan pidok huruk
Sitapitapi pidong toba
Soada be naniula
Aha be sipasonang roha
Nunga harpahalpa baoadi
Nunga be holpuholpu
Nunga ro hata na solpu”
Tinallik hotang rusrus bahen sampir ni tagan. Tagan simudurudur, mudur tu hadanghadangan. Langka unang manulus, denggan manungkun dalan. Ianggo natalu diundangundang dang boi be tu partongtangan. Ah, dia ma dalan asa unang sai sai martutukhian sumolsoli bagi?
Tubu ma tu roha ni Ompu Binanga Leap manaro sahala pangajari nahea maisorang tu ibana. Dipatupa ma ulian Debata, ulian habonaran, huhut dipalu gondang bolon. Renta do tutu angka siseanna naung hea marguru dohot manjalo taor pulungan tu ibana.
Manortor ma ibana, nunga lobi sajom alai dang dipangkilalahon na manjonok sahala i tu dirina. Holsoan ma ibana, alai dang dipatudu sian panortorna, angka napungi i pe nunga sai tarpaima.
Nunga dua jom ibana namanortor i, pargonsi pe nunga lam loja, marsak ma ibana, alani i mangaljak ma ibana ditompashon dirina huhut tangis. Hape pamotoan ni angka napungu i naung ro do “ompu” i maisorang, laos ditaea ma dibagasan tungkun ni roha. “Marsoara hamu da ompung”, ninna nadeba. Nadeba mandok; “Totari hami da ompung”.
Tompu ma adong soara Guntur dibara jabu. Manggarpas horbo ni Ompu Binanga Leap mangarunta ala songgot ni rohana umbege soara nagarbas di jabu di pangaljak ni Ompu Binanga Leap i. Tarsonggot muse ma Ompu Binanga Leap ai dirimpu naung adong horbo na asing mardugu dohot horbona i. Mangmbur ma ibana sian laba-laba ni jabu tu alaman huhut marsoara gogo dibagasan lomos : “Horbongku …. Horbonggku….”
Maret 31, 2008 tanobatak
6 respons untuk ‘HORBONGKU ….. HORBONGKU ….’
Bah lae, apala sabornginon sai marangan-angan au aut boi ma nian apala dua manang tolu taon nai mardua huta au; di dolok ni Samosir dht di Jakarta nabalauon. Adong ma nian sihumisikku manuhor tano attar nabidang, laho mambahen parhorboan dht parlombuan. Dohot ma au marmahan mandongani dua dakdanak parhutai huhut manurat-nurat di laptop; molo mulak au tu Jakarta ba halahima mangaramoti pinahani. Sasahali mardalani ma au tu Sabulan, Nainggolan, Onan Runggu, las sian ima tu Balige dht Laguboti laho marnonang dohot lae Imran, lae Yunan par Napitupulu Bagasan, lae Jarar, amang Bonar Siahaan (parumaen nami sada br Siahaan), songoni nang lae Naipospos. Tabo nai markopi-kopi huhut manghata-hatai, huisapi negnget-nenget sigarethu—alai holan au pe marisap, unang batuhon angka dongan 🙂 Sadia do nuaeng argani anakni horbo manang lombu, inna rohangku nangkin saleleng pardalanan tu ktr. Olo do naeng par huta di dolokni Pangururani tuhoron tanona?
Dung hubungka blog on pintor tarida sada karangan taringot horbo. Bah, aha ma nanigurathon ni laekku si Naipospos on, inna rohangku. Mansai sungkun-sungkun roha, alai huorom jolo “hosup” paima sidung ulaon—unang dihata deba iba annon. Hape taringot horboni Oppu Binanga pandei do hape. Mauliate ma lae di turi-turianmon, gabe sada sipasingot mai, alana au pe nangkin nungnga sanga targoda boha do sarana asa boi hatop papungohon horbo dohot lombu 🙂
Maret 31, 2008 at 7:11 am
Par Bintan berkata:
Tabo situtu jahaon cerpen (aha tahe hata batakni cerpen?) muna on. Ala songon i do tutu namasa nuaeng on. Jala hampir di sude inganan do huparrohahon, hatop do jolma gabe muba dibaen sihumisik.
Uju mulak tu huta, songgot hian do roha tikki dibukka toddong na dihuta i do jalang-jalang niba. Jala didok songon on, “Ai holan nasaon do pangalehon mu? Akkangmu si adonang namasahai dilean do 5 lembar hepeng ni si Suharto i?”
Dang huboto songon dia mangalusi…
NB: Hepeng ni si Suharto, maksudnya hepeng Rp. 100.000 na margambar Suharto nahinan..
**** Mago ma holong i ate, nilai nominal nama … Dang huboto hatabatak ni cerpen, alai najolo didok ma siringkotringkot.
Sangat terkesan dengan hata batak aslinai. Mauliate
*** Mauliate tulang
@ Lae Naipospos,
Hea do tarjahahu Kamus Batak Indonesia disurathon disi hata “torsa” lapatanna “cerita rakyat”. Hea dope dibege hamu di Laguboti manang di Toba dipakke halak hata “torsa” on?
Molo turiturian disi didok kisah yang berlatar belakang sejarah masa lalu.
Molo di bahasa Indonesia cerita muna on ma ra nanidokna parodi ateh?
Sai anggiatma lam tu ringgas na Lae pature torsa ni Batak si singonon.
*** Mauliate lae, sai diurupi tamiangmuna. Asal ma husurat na dapot roha lae, hamu ma mambahen margana 😀
Huhilala denggan ma nian molo adong na boi mangurupi menerbithon kumpulan torsa (siringkot-ringkot) pinatupa ni lae Naipospos on. Asa adong jadi bahan pelajaran kebudayaan batak di sikkola (kurikulum muatan lokal).
Lae Monang, aha do perbedaan ni siringkot-ringkot sian siribur-ribur?
*** Siringkotringkot, marisi pesan, siriburribur, asal ma mengkel dibaen
DALIHAN NATOLU: Cerita bersambung; SI BUTONG
Cerita bersambung; SI BUTONG
Di sada huta adong ma sahalak doli-doli na margoar si Butong. Si Butong on jolma na losok do jala holan na mangan ma nian karejona. Ai so porlu di ibana na mula-ulaon. Natorasna pe dang nah ea diurupi mangula. Ido sai holan na dimuruhi natorasna ibana.
Alani arsak ni natorasna tu si Butong, diusirma ibana sian jabuna. “Molo sai songonon do karejom, ba lao maho sian jabu on. Tumagon ma ho dang huida, ai nunga pusing hami mamikkiri ho,” ninna inang na. Jala dang hea be di lehon ibana mangan.
Mambegei, sian naso binoto ni natorasna, laho ma si Butong sian huta I, ala naso di pardulihon natorasna be ibana. Di pinjam ma hepeng sian hombar jabuna asa adong na laho ongkos na. “Namboru, hupinjam jolo hepeng munai Rp100 ribu, asa laho au mangaranto anon dibayar natorashu pe ai na disuru do ahu,” ninna ibana. Burju do roha ni namboru nai, dilehon ma hepeng i. “Mauliate da namboru, pintor di paulak inangku pe anon,” ninna ibana.
Dungi borhat ma ibana, alai di pardalanan sai marpikkiri ma ibana tudia do haporusanna. Tarborsik ma tu pikkiranna,”Ohh, tu Jakarta na ma au. Adong do dongan ku si Balian di Jakarta,” ninna rohana.
Ala dihilala rohana hepengna dang sae, di tompang ibana ma sada truk barang na tu Jakarta. Ai molo mar-bis dang sae hepengna. “Lae, dohot jolo au manumpang tu Jakarta,”ninna ibana. “Ngeri do lae na mar-truk on, ia mar-bis ma hamu lae,” ninna supir ni truk i. “Ai na so adong do lae hepeng hu, tolong ma jolo lae sian truk muna on ma ahu,” ninna alusna. “Molo sabar do hamu lae, ba beta hamu ma,” ninna supir i.
Dung lima ari di pardalanan, sahat ma nasida tu Jakarta. Turun ma si Butong di Tanjung Priok. “Dison ma hamu lae, nunga Jakarta on, Tanjung Priok do goar na,” ninna supir i.
Dungi tuat ma ibana huhut mardongan lomos ni roha, ai so diboto ibana tudia jala ise si dapothonon na. Laho ma ibana tu sada warung, disi ma ibana minum kopi huhut marpikkiri tu dia do tujuanna. Sian na so panagamanna di bege ibana ma adong dua halak na di warungi marhata batak, songon na las ma rohana. “Santabi jo lae, ia ahu margoar si Butong. Ondope au ro sian hitaan, dang adong na hutanda di Jakarta on. Tolong hamu ma jolo ahu lae asa rap dohot hamu,” ninna si Butong. Marsiberengan ma na dua I, alai didok ma,”boi do Iae, beta hamu ma di jabu ma hita manghata-hatai dohot martarombo,” ninna nasida nadua. Laos di garar si Butong ma kopi ni halak I huhut mandok mauliate godang. Ai dang be mampar ibana didok rohana.
Tung di oloi nasibna do, dung hira-hira sabulan si Butong rap dohot dongan nai, dapot karejo ma ibana makkenehi metro mini. Di tingki na makkenehi metro mini I di pakke ibana do partingkianna laho marsiajar mamboan mobil manang manupiri. Ala di boto ibana do songon dia maol ni na mangalului hepeng i, sai di usahahon ibana do manisihon sasaotik hepeng nai.”Simpanon ku do deba asa adong anon mambahen SIM-hu, atik beha anon adong namarasi roha di bahen iba gabe supirna,” angan-angan na. Muba do antong parrohaonna, tingki di huta si losok do ibana.
Dang sadia leleng nari, di sada tingki, toho do antong angan-angan nai. Di togihon sada halak namora ma do ibana gabe supir pribadina. Ai pengusaha na balga do amantai. "Olo do ho puang gabe supir hu, supir pribadi?" ninna amanta i manungkun. "Nauli Amang," ninna alusna. Dungi pintor hatop ma ibana laho mangurus bisoloit (SIM) na.
Hira-hira dung tolu bulan si Butong karejo di Amanta namora i, adong ma dipapungu ibana sihumisikna. Asing sian gaji na, dapot dope si Butong hepeng parmangan ganup ari. Sipata do dilehon Amanta namora i songon surung-surung tu ibana ala dibereng do si Butong burju karejo, jala tung mansai manat-manat do ibana mamboan mobil. Holong ma tahe roha ni namora i mamereng si Butong. Aut sugari ra adong boru ni namora i patongonon na do ra tu si Butong di tingki i.
Nunga hira-hira tolu taon si Butong mangaranto, dang na hea dope paboa barita ibana tu natorasna. Dirohana, ingkon do jolo hasea ibana ipe asa marbarita tu natorasna. Hape sian naso binotona, sai lulu do natorasna. Molo adong ro parhutana sian pangarantoan, sai pintor di sukkun do. "Ai pajumpang do ho dohot anakku si Butong?" Sude ma tahe di sungkun angka naro sian pangarantoan. Goarna pe Jakarta, ianggo so binoto alamatna maol do luluan. Huroha laos so margorak do tu si Butong nasai dilulu-lului inang nai ibana.
Dinasahali adong ma sahalak doli-doli pajumpang dohot si Butong. Ia doli-doli i dongan sahutana do sian bona pasogit. Ninna mandok,"Appara, ia ahu na baru mulak pe sian huta. Pajumpang do ahu dohot natorasmu. Disukkun do ahu taringot tu ho. Alai hudokma naso hea dope hita pajumpang. Hatop do dialusi si Butong," Boha sehat do bapa dohot inongku, poang?" "Sehat do halaki sude," ninna doli-doli i mangalusi. "Alai poang adong do tona ni natorasmu tu ho, "Molo pajumpang ho dohot apparam si Butong, asa dokkon jo ibana mangoli, unang jolo matua." "Olo inangtua, bapatua, molo pajumpang ahu hupasahat pe," ninna doli-doli i mangalusi natorasna i.
Sai marpikkiri do si Butong hata ni natorasna i. Sipata do ro tupikkiranna, "ah tahe, nunga matua natorashu, molo mangoli ahu las ma ra nang rohana." Alai olo do muse balik pikkiranna,"Aha ma behononku allangon ni i, sian diama hepengku tu si sude? Ai so sadia do pe na husari." Ibana manukkun, jala laos ibana muse do na mangalusi.
Na malo do ianggo si Butong margitar, molo dung bot ari, jot-jot do ibana marende huhut margitar di jolo ni jabuna i rap dohot angka na asing. Godang do ragam ni ende di boto ibana, dang holan ende batak. Molo margitar ibana, sai rodo angka hombarna, sipata rap marende nasida. Disi ma tio ni suara dohot pamiltik ni gitar i mambahen angka na deba tarhatotong mambege si Butong marende.
Alani parendeon dohot pamiltik ni gitar nai, gabe godang ma angka naposo mananda ibana, tarlumobi ma angka anak boru.Boru ni halak ion pe godang ma na gabe lomo rohana.
Alai sada sian angka anak boru ni halak ion i mansai uli, alai di mulana dang adong roha na asing di si Butong, holan dongan sambing do. Hape dung jot-jot diida ibana jala sai olo itoani marende rap dohot ibana, gabe lomo ma rohana. Mardomu muse, molo dibandingkon tu angka na asing tarummuli do on, dohot do lambok ni hatana begeon.
"Ahh, nauli ma itoanon, boha do ate molo hudok hatakku," sai manginongi dirohana. Alai sipata marpikkir ibana beha muse annon namasa molo gabe parumaen ni dainang.
Dung tolu bulan sai dipikkiri si Butong, dipatulus ma rohana na itoani pillitonna. "aha pe namasa, dohononku nama hatakku tu itoani, mardomu sotung gabe panglatu (panglima lajang tua) iba annon," ninna dirohana.
Disada tikki dung mulak si Butong sian karejona, dipiltik ma gitarna huhut marende. Umbege soara nisi Butong, pintor ro antong itoan i.Didongani ma ibana marende.(marsambung)
Diposting oleh Pintor Lubis di 21.04
Label: CERITA BERSAMBUNG: SI BUTONG
SIGALE GALE (THE BATAK'S WOODEN STATUE)
FAMILY TREE (TAROMBO)
NA PINASIKKOLAHON NI PINAHAN (SCHOOLED BY CATTLE)
Pelangi Batak " sibalik Hunik " Episode 2 - BURUH TODAY
Home Wisata Pelangi Batak " sibalik Hunik " Episode 2
Pelangi Batak " sibalik Hunik " Episode 2
BT Selasa, Maret 12, 2019 Wisata,
Songoni burju si Binsar tu Imana. Songoni denggan didongani. Sian na kulia rodi ndung rap karejo tontong do ndang muba pangalahoni si Binsar tu si Vannesa. Sai sungkun sungkun do rohani si Vannesa dihaburjuon ni si Binsar, diharadeon ni roha manomu lungun dohot las ni roha. Tardok lima taon ma mabuat Sarjana so marsamban ari i dinasida lalap do haburjuon i dipatudu si Binsar. Ongkos na tingki mulak tu huta dohot ole ole so adong di sunggguli si Binsar i tu imana. Gariada tahe di tongos dope otik nae tingki i tu rekening ni si Vannesa hepeng, atik dia adong na hurang lobi dipartuat ni Among nai.
Holong ni roha soadong ruar sian pamangan ni si Binsar. Parangena pe so muba. So adong parange na lobi na boi patandahon holong ni roha. Di uji si Vannesa do nian manghatai taringot holong alai holan sangkababa do alus ni si Binsar.
“Ndang na ingkon holong roha mida jolma asa burju iba. Naburju do iba asa holong rohani jolma”
Hape pariban ni si Vannesa nungga sai tarpaima dialus ni holong naung pinasahat na. Nungga ro marpiga hali tu jabu painsolatan ni si Vannesa. Songoni jeges ni pariban nai. So talu dohot di roha rodi di arta. Alai sai bangkol do rohani si Vannesa mangunduk holong ni pariban nai. Jala di angkui si Vannesa do dirohana na holong rohana mida pariban nai. Molo ndung jumpa pariban nai dohot si Binsar di jabu painsolatan ni si Vannesa, dengan-dengan do si Binsar manghatai ndang adong mangiburu diida sian panghataion na. Gariada di jujui si Binsar do asa lao si Vannesa mardalani dohot pariban nai. Molo di jua si Vannesa laho mardalani dohot pariban na pintor si Binsar do jumolo mambolong “Ai tung lai..!!” songoni do hatani si Binsar.
Hansit do na tarpaima : Ia molo ho do lao manandinghon. Ingkon ho do mulak mandapothon. Unang be borhat muse manundalhon. Unang tarpaima di panggullus ni alogo sampuran.
Maos do hatai di pahusor husor si Vannesa di bagas rohana. Hata natinangina sian si Binsar. Aha do lapatanna. Lobi do muse hatani si Binsar ditingki potang ari : Ia tung binsar pe mataniari laho manondangi roha angka naholom do ndang na holan manondangi portibion. Dibahen i, palambas ma roham manjalo saluhut namasa dingolum.
Angka poda nartur do dapot ni si Vannesa sian si Binsar. Suman tu goarnai angka hata nauli do Binsara sian pamanganna rodi pangalahona.
“Olo nama mulak ahu dohot paribanhu. Ndang puluk rohanghu mangaunghon holong na. Sai songon gaung ndang marsangkotan hundul ndang marondolan. Asing ni muse holong do rohanghu mida imana” ninna si Vannesa di sada tingki. Topet nasida mangan borngin di lapo ni halak hita.
“Nauli mai. Molo ido dalan si dalananmu. Atik dia tartuktuk laos so boi mardalan ingot ma boi dope juluranmu” ido alus ni si Binsar.
Mambege alus i. Gale do dihilala si Vannesa “Boasa songoni alusna? Naso holong do rohana tu ahu? Aha do lapatanni burjuna saleleng on?” porhot di Bondut si Vannesa indahan i.
“Boasa sai surduk tanganmu manogo ahu? Sai rade abaram ingananni arsakhu? Dipatupa ho tingkim tu ahu?” dibarani si Vannesa manungkun.
“Hu ingot dope burju mi. Ole-ole dohot ongkoshu mulak na taon na salpu sahat tu tingki on ndang ditarsingoti ho i. Utang doi di ahu!!” sude dilpatolhas si Vannesa.
“Adong nasib mu tingki i. Boi i rade. ndada alani ahu. Alani Tuhan i doi. Sian dongan pe diparade Tuhan ido pasupasu” ninna si Binsar mangalusi, dapot rohana do alani aha songoni si Vannesa manghatai.
“ Ia molo tung rade pe tanganhu dohot abaranghu. Na ima ra lapatani dongan. Dongan martungkar pingkiran”
“Ndang na holong roham tu ahu asing sian dongan nasomal?” manubuk rohan si Vannesa.
“Daong” holan i sambing do alus ni si Binsar.
“Aha do kadom molo Muli ahu?”
“Molo tuk gogoku aha pe dijalo ho rade mai. Ipe molo tuk” ninna si Binsar.
Nungga patar be songon indahan di balanga. Ndang adong na asing dirohani si Binsar umbahen burju tu si Vannesa.
Songoni dao Jakarta tu Manado. Sai disorohon pariban ni si Vannesa do ro mandulo. Jala modom dijabuni si Binsar do somalna. Rade do rohani si Binsar manjalo jala ndang adong di imana marbuni buni. Gariada tahe sai sanggap do dibaen paribanni si Vannesa i. Manogot diparade do kopi,. Motor na ditadinghon do. Mar bus do si Binsar lao karejo. Atik dia mardalani paribanni si Vannesa i nungga rade motor ni si Binsar dalan dalanna.
On ma borngin naparpudi di si Vannesa dohot si Binsar. Sogot di hosni ari borhat nama si Vannesa dohot paribanna tu Huta laho manjalo pamasu masuon. Jala ndung sae pesta unjuk tading di Jakarta nama nasida.
“Ma...mauliiiate di ho...”
“Hekhg..hekhg. unang tangis ho” ninna si Binsar di biluk nai. Ai tu biluk nai nama di dapothon si Vannesa laho parmisi.
“Tiur ma langkam. Unang sai mandia roham dah. Sae nalungun roma natiur. On mai di ari pamasu-masu on mu, ingkon marlas roha doho” gomos marpangidoan si Binsar ditiop do tanggan ni si Vannesa.
“Di dia pariban mi jou tu son” ninna si Binsar.
“Manuhor sigaret tongkin” ninna si Vannesa. So tarnong-nong be ilu na disimalolong nai.
“Antong tu emper an ma hita” ninna si Binsar ditogihon mardalan.
Di emper ima nasida manghatai rap dohot paribanni si Vannesa i. Disi ma martading hata si Vannesa.
“Mauliate di Lae” ninna paribanni si Vannesa i dompak si Binsar.
“Akh!! Lae on!! Toe ma tu Tuhan ima tadok Mauliate. Disiala basa basa dohot sangkap muna. Tuhan ma na patulushon” ninna si Binsar mangalusi.
Morot si Vannesa borat langkana. Lao imana tu biluk ni si Binsar. Dipodoman naung talmak di biluk i tompas ma pamatang na alani lungun ni roha. Mansai lungkun di hilala manadinghon ale ale nai. Marsap ilu Bantal i dibaen si Vannesa. Holan sada gambar do gaung di biluk ni si Binsar gambar sakeluarga, di fhoto i tangkas do tarida engkel ni si Binsar mangabing dakdanak topet di tonga tonga.
“Tarhona modom. Nungga tonga borngin” ninna si Binsar ndung di ida peak si Vannesa di Podoman i. “Dungo ho nungga tarpima lae an”
Nungga naing dihaol si Vannesa si Binsar alani lungunna. Naing di umma hurum na. Naing di ampehon simajujung nai tu andora ni si Binsar. Naing..naing...
Diontom si Vannesa mai sude ndang laos bahenonna songoni dijolo ni paribanna sotung gabe mandia rohani paribanna i.
“Toe ma. Horas be ma hita” huhut di dada si Binsar tonga borngin i. Ima borngin naparpudi.
JAKARTA HUTA NAULI
Andorang so mulak tu Bonapasogit disangahon halak si Vannesa dope tu Monas mardalan-dalan marfhoto-fhoto nasida disi, songon paherbang holong ni nasida, pasada sihol naung leleng mian di hajang hajang.
Uli nasida marfhoto. Dihaol do momos si Vannesa tingki na marfhoto i. Adong sada fhotoni nasida marsiampean hurum.
“Namaolan ho mangunduk holonghu” ninna tu si Vannesa.
“Ala na dao i doi. Atik dia adong muse si boru na asing diroham. Ndang sai binoto i” ninna si Vannesa.
“Akh!! Ho nian. Nungga hudapothon ho tu Manado, alani holong mai”
Sonang so haribo-ribon si Vannesa dohot paribanna i. Marsada holong, nalaho pudunonni nasida nama di joro ni Tuhan pangaranna dohot patik. Sian adat na gok dohot tangiang ni situan natorop.
Borhat tu Bonapasogit, lalap na hurang gira sahat. Jolo boluson ni nasida do jabuni si Vannesa asa sahat tu jabuni paribanna i. Pukkul dua manogot ma nasida sahat.
Ditogu sian harbangan ni huta i diring iring sian alaman sahat tu jabu ndungi dipahundul nasida tu halang ulu, dijomput namborunai boras pir dibaen tu simajunung ni anak na dohot parumaenna. Di pirpirhon tolu hali tu ginjang huhut di dok Horas tolu hali. Songoni nang Amang boruna. Dohot sisolhot. Torop jolma di jabu i. Torop si solhot manjalang, dohot hombar jabu.
Dimata ni ulaon pe jumpa si Vannesa dohot Inongna, anggina. Jolo martangiang do dijabu asa tu gareja. Mansai uli do si Vannesa mamangke kabaya i, songoni nang parhalang uluna mansai jeges namar-Jas i.
Tep laho manjalang natua tua marabur iluni si Vannesa manjalang inong na dohot Anggina.
“Inonghu. Sura dison bapa” ninna huhut tangis.
Diapus inong ni si Vannesa iluni borunai. Diapoi rohana, unang be tangis.
Digareja mansai torop jolma mangihuthon partording ni ulaon pamasu masuon i. Lalap do maraburan iluni si Vannesa mangendhon ende SAI TIUR MA LANGKA MUNA. Songoni nang Inong ni si Vannesa marabur do iluna mida boru nai, rodi anggina tahe laos mangangguk. Lam madurus ma ilu ni Inong na ai tompu di bereng haliluni Among ni si Vannesa.
“Nungga muli borunta” ninna Inong ni si Vannesa humitir pamanganna.
Torop angka panjalang nungga sampe dua hali endei mulak ulak. Lalap dope marjojor angka jolma laho manjalang.
Mansai songot rohani si Vannesa dilap iluna namarabur i. Di ida si Binsar na menghel suping jongjong dipudini angka situan natorop, martahuluk dope imana manghadang tas.
Dipasuman si Binsar songon na mangapus ilu huhut ditudu dompak si Vannesa. Diulahon si Vannesa napinasuman ni si Binsar i. Di apus iluna muse. Diapus, diapus lalap do maneteki.
“Tarlan ahu. Ndang boi sigop hu boto tu huta muna on. Hehehe.. selamat menempuh hidup baru” ninna si Binsar dijalang tangan ni si Vannesa namansai lambok saltak dope kutekna.
“Mauliate.” Disima di papuas si Vannesa mangahoal si Binsar. Mangangguk di abarani si Binsar.
“Bereng jolma. Sotung mandia annon” dihusiphon si Binsar. Ipe asa di palua si Vannesa panghaol nai.
“Selamat, ma dah..” menghel si Binsar manjalang.
“Rodo hape lae...!!! Mauliate ma dah” ninna rap menghel nasida. Nungga jolo bolus asa manghuling pariban ni si Vannesa.
Marfhoto keluarga majo di Gareja, sai i mulak ma tu jabu. Di alaman ma pasahat adat na gok, manjalo mangalehon na hombar tu adat.
“Dek, indian donganhu do. Dongkon jo tu imana unang pintor mulak da” didok si Vannesa songoni tu anggina asa di pasahat tu si Binsar.
Hatop do antong anggi ni si Vannesa i lao mandapothon jala songon dia di dok si Vannesa songoni di dok angginai.
“Ndang boi. Cutiku holan opat ari do” ninna si Binsar mangalusi.
Ulaon unjuk di antaran nabidang. Manjalo angka hata pasu pasu. Tung pe holan sahalak ni si Binsar mangelek jala mangido do imana tu protokol asa boi imana mandok hata selamat dohot pasahat kado nabinoanna.
“Donganna sian Manado do ahu. Lean majo tu ahu tingki tongkin Tulang holan saminit pe” ninna si Binsar mangelek.
Jolo martodo hatamajo protokol ni ulaon i dohot parsinabung. Soluk sahalak ama ama mandok “Ai tung lean hamu ma. Apala dao imana sian Manado”
“Eh tutu. Holan saminit pe” ninna sahalak nari.
Jadima. Dilean ma tingki tu si Binsar “Alai ndang boi ho jumolo da, jolo sai saejo angka silean ulos tohonan” ninna protokol i tu si Binsar.
“Olo, Tulang, Mauliate” ninna si Binasar mansai elek.
Sae dilean angka ulos tohonan rodi na ringkot di ulaon i. Denggan jala bage parjongjong ni protokol i mandok hatana
“Mauliate ma di Tuhan. Santabi di ulaon namarsangap namartuan on. Disi ala holong ni roha namarale ale. Adong do ro donganni boru nami on sian Manado.” Pintor humusor si Binsar sian hundulan na didapothon protokol i. “Hu pasahat ma tu langkam” disurdukhon protokol i mic tu si Binsar.
“Gabe ma tutu jala Horas” ninna si Binsar mamuhai hatana. Alai lalap do dipasuman songon na mangapus ilu, ndung dibereng si Vannesa tarilu. Diapus si Vannesa jo iluna.
“Holan ahu do utusan sian ale-ale ta na Adong di Manado. Dongan sa singkola dohot dongan sa parmeaman. Las ma roham itokku tungpe holan ahu naboi mangadopi ulaon ta on. Ndang alani losok ni roha manang alani holit. Jala tangkas do taboto sude ale-alenta parkarejo do ndang boi manigor dohot. Dibahen i adong dison dipatupa hami angka ale-alem songon tanda naparsidohot do hami marlasni roha. Songon dia pe na nilean nami on, unang ida itoku sian argana manang sian rumang. Lasma roham manjalo” dilean si Binsar kado nai. Tung pe holan imana manuhor dohot patupahon alai ditingki mangalean sian ale ale do di dok imana.
Songot situtu do rohani si Vannesa mambege hata “ITO” nanidok ni si Binsar. On dope dibege imanai saleleng nasida marsitandaan. Maraburan ilu ni si Vannesa nungga sai diapus nian lalap do sai maraburan garida lam doras panetek nai sampe hohar make-up na.
🎶sadarion nama marhasotohan ho, Ito. Ima napililtimi saonari. Gabe laekki. Ingot mai Ito, diangka hata podaki. Burju ma ho tu laeki, nang dohot hula hula mi.. 🎶
Gabe marende si Binsar nungga siat mamiding naing ma mamolok. Nungga dilean tingki tu imana laos naing lomona. Diganti muse lirik ni endei. Sian “Amang gabe dibaen itokku” nungga sai digoit protokol i nian laos paula so dihilala si Binsar do lam di endehon endei. So jolo mangido imana kunci ni endei i tu parmusik hape laos malo do parmusik i boi diihuthon soarani si Binsar. Marjojor angka natorop ro manumbang, dipansolothon tu tanganni si Binsar.
🎶laos bahen itoma, laeki nang dohot simatuami. Torsongon holongmi tu natua tuamon na seleleng on🎶
manetek muse ma iluni si Binsar ndung mangendehon i. Manetek muse ilu sian simalolong ni Inong ni si Vannesa dohot angina. Gabe jojor do angka ari nasalpu nahea binolusna dohot si Vannesa. Songoni nang si Vannesa lam durus ilu nai marjullak jullak.
🎶anggiat ma ito, maranak marboru ho dohot laeki🎶
“Mauliate” ninna si Binsar dilap iluna. (Marudut - Bersambung)
Penulis : Erikson Simarmata
By BT di Selasa, Maret 12, 2019
Panurat Alm St. D.P. Hutagalung (Opung ni si Salomo): PATUA HATA LAOS MARHUSIP
Di Pomparan ni Guru Mangaloksa si Opat Pisorani holan Raja na Barat dohot Raja Hutagalung na ma ra na sai tong saulaon. Anggo di nadua Ompunai nunga sipata idaon na so saulaon nasida umpamana : Raja Hutapea dohot Raja Lumbantobing, jala di Jakarta on Raja Panggabean Lumbanratus dohot Lumban Siagian ndang apala saulaon be dohot Raja Simarangkir.
Dibaheni, tama hita namardongan tubu Pomparan ni si Raja Hutagalung masipasangapan namarhaha-maranggi di sude ulaon paradatoni, asa sude renta jala marlas ni roha mandok mauliate tu Tuhanta Pardenggan Basai.
C. ULAON ADAT PRAKTIS
Ala Ulaon Adat Praktis do nanaeng padomu-domuonta songon nasomal taulahon dihuta pangarantoan di Jakarta dohot nahumaliangna, ra didok roha ndang pola jolo tataringoti angka ulaon adat namasa diangka luat naasing tarlobi ulaon adat namasa di Bona ni Pasogit. Alai sai ni surathon do asa adong songon pandangan di hita.
Manambai parbinotoanta taringot di Paradaton nalobi lengkap, boi ma jahaonta diangka Buku-Buku Adat napinature ni sada-sada Marga. Molo isi ni Silindung do panurat ni Buku Adat ba tar-gumodang ma disi idaon Adat ni Silindung, songoni do nang angka dongan nasian Toba, Samosir, Humbang, Angkola, Hullang, Karo, Simalungun d.n.a. Molo boi sude do Paradaton ni sada sada luat manang marga ingkon botoonta pinomat ni holan umbotosa (passip), asa molo disada-sada tingki ingkon berhadapan hita dohot nasida di angka paradaton unang gabe logam-logamon hita.
Alai molo pajumpang iba dohot namasa sisongoni, pantun ma iba marpanungkun, nipatutoru diri asa dipasangap dongani iba. Ingkon parbahul-bahul nabolon do Raja Adat diadopan ni angka Dongan Tubu, songoni nang di tonga-tonga ni maujana.
Molo naeng mangadopi marga naasing, laho mamungka partondongon, ingkon pantun disude panghataion, unang herma-herma.
Diposting oleh H. Tondang (Am. Joshua) di Cibitung, Jam : 09.19
JINGGA SENJA is.....S U N S E T: BOASA INGKON IMPOR LASIAK
BOASA INGKON IMPOR LASIAK
Dung sae ari pesta natal dohot taon baru sai jotjot do ro udan, ai ido somalna, sega ma parbue ni lasiak, ujungna otikma lasiak di onan, argana pe habang sahat tu Rp 150.000 sakilo. Sadia arga ni lasiak dihutamu ?.
Tuani ma naung salpu ari pesta dohot taon baru. Boama i molo hurang siak ni jagal, hurang manggoit ma panghilalaan.
Ala argana, marsangkap do Pamarenta naeng impor lasiak lau holan asa tabo panganon sude sipanganon. Hape songoni ma bidang ni tano di negara on, songoni dihutanta. Ala ni losok ni roha do lao manuan lasiak dihuta, manang na lao do angka naposo bulung mangaranto ndang adong na lao manuan ?
Hubege sian pulau Lombok, asal ni lasiak, sega parbue ni lasiak ala udan. Dungi angka naposo tumagon do lao gabe TKI/TKW tu huta sileban. Tiap ari kapal mamboan jolma tu Bali, tu Jawa torus ma tu huta sileban.
Nuaeng lasiak godang ro sian Sulawesi Utara. Hupikkiri boasa ndang sian huta nami ?. Di huta nami mura hian do mananom lasiak on, jala hatop do marpabue.Boasa ndang disuan lasiak di sude Kabupaten ?. Bahat do contoh mananom cabe di You tube. Na ummahat do gabe PNS angka naposo ?
Naso mangolu do lasiak di huta na ngali, songon Kabanjahe, umbaen na holan mananom sayur naeng gadison tu Singapura.
Holan sungkun sungkun do dirohangku. Alusi angka dongan ma di partukkoan GPPP on. Mauliate.
Posted by Pinondang Situmeang at 10:27 PM
Patua Hata / Marhusip | Website Pormantis
Patua Hata / MarhusipBagot namrhalto Natubu dirobean,“Tali ni Horbo”),
Raja Parhata ni Parboru:
MOLO DUNG ARINA, TU HALANGULU DO – TanoBatakHumaliang bagas i do inganan parpeak ni na opat on, ditonga-tonga ma tataring jala ima nidokna talaga. I do umbahen didok hudon panjaean, talaga olat-olat. Ianggo angka jabu si nuaeng on ndang tardok be manggoari songon na opat di jabu Ruma i, sae ma holan dua pandohan talaga dohot halangulu.
Sai dipodai natuatua do anakhonna asa suman parhundulna, lapatanna; diboto horongna na patut hundul di halangulu manang ditalaga. Ndada holan manjamoti asa unang jurgang parhundulna. Tarpinsang do halak molo so diboto inganan parhundulna, jala molo sai olo marsoluk tu halangulu, lumobi molo jurgang muse parhundulna.
Angka Raja, natua-tua, natunggane, haha, hulahula do na patut pajoloon hundul di halangulu. Ia di talaga, ima horong ni naposo, boru, anak dohot angka nahombar tusi. Dipodahon natuatua do asa hundul dihalangulu na patut tu halangulu, hundul ma ditalaga napatut tu talaga.
Sai marpangaradean do halak Batak di haroro ni Raja nasangap mengebati bagasna. I do umbahen sai adong lage tiar natalup hundulan ni Raja, alana ndang patumangon Raja hundul di rere. Sipasangapon do Raja, tomuon sian harbangan, iringhonon di alaman, tateaon tu jabu, paojahon hundul di atas ni lage tiar.
Tartiha do nampuna jabu molo dung bongot Raja tu bagsana, alai rundut dibagasan, tondan Raja ndang juguk ala leleng didiori lagena huhut dipatiur narundutna. Ima nanidokna jolma na so marpangaradean dohot na so marpanghirimon. Ndang ditagam jala dang dihirim na laho ro raja nasangap mangebati bagasna. Jambulan ni tunggane boru gae-giu do songon jambulan ni parsigira, pemput so martontu. Ama i pe gumuntarguntar songon na tubuan posoposo, tarlonggam ma na sajabu i dibahen hasangapon ni raja naro i.
Tung beha pe rundut ni pangalaho ni halak na niebatan ni Raja Nasangap, ndang mipo sahala sian ibana, alai na so marpangaradean i do na tartiha di ulaonna dohot pangalahona.
Molo dung hundul Raja di halangulu, somalna ndang piga halak barani hundul di lambungna. Sai matua didompakhon do i huhut managam angka hata poda sitangihononna.
Sipata di tohap hatungganeon, adong do na talup hundul di halangulu rap dohot natuatua napinaraja, alai disuhat ginjangna dililit bolonna, ndang manigor hojor ibana manahopi na so rombangna. Ala dung dibereng angka natuatua do naung tama pangalahona tu hatungganeon, ujungna ditogu ma ibana tu halangulu.
Alai adong do halak na so mananda dirina. Horong di talaga do ibana alai sai ditahopi tu halangulu. Dibereng do natuatua hundul ditalaga ala so siat be di halangulu ala ndang hum rohana manolothon dirina tu naponjot. Mangaranap ma angka siboto parruhutan, ujungna ditait ma nateal i tu talaga, dipasangap ma natuatua i tu halangulu. I do nian umbahen sai dipodahon angka natuatua; unang sai ala natinogu iba asa tu halangulu, unang sai ala natinait iba asa tu talaga.
Dohot do natorasna marlea molo tartiha ianakhonna ala ni pangalahona, ima angka na so umboto parhundulna. Lumobi ma i na sai olo marsoluk tu halangulu, na so olo pasangaphon natumua sian dibana, na so umboto pasangap Raja dohot na so umboto ulaonna. Na hurang poda ma i didok, jala natorasna i didokma nabias di sangap, ai dipasombu ianakhonna marbangkohon lenjeng.
Dung lam mipo halak Batak sian ruhut Habatahon, lupa ma nang di ruhut ni tohap harajaon. Godang ma parajahon dirina marhite hamaloon manghatai dohot godang ni artana. Ndang tarida sian pangalahona hapalgeon ni parbinotoan mamboan ibana tu hatungganeon, sian i borhat tu harajaon. Sian parhobasan pe harorona nunga boi tu halangulu. Punggur-punggur nunga dibahen gabe sapa, parroha gurdung nunga dibangkit gabe raja.
Molo di ruhut harajaon ni Batak adong do Patik ni Harajaon jala adong do ugari ni Raja. I do ditonggohon na gabe sihirimon di natorop sian Raja na ojak di nasida; pahothon tona, simemehon poda, pangaramoti di patik, pangihutan di uhum; Pamuro so mantat sior, parmahan so mantat batahi. Na di pudi dipaima, na di jolo dieahi. Pangaluan ni nabibe, pangompasan ni namaliali. Naparungkar-rungkar bona, Raja ni parhuhuasi. Pandimunan ni hosa, pangaluan soro ni ari. Panungkunan di poda, na uja manotari. Ompu raja ni tona, na uja mamodai. Parbue na so marlaok bota, na girgir manghobasi.
Dang haambatan mataniari binsar, molo dung tingkina ro panongosan sahala raja, ndang adong hamaloon dohot hatangkangon na boi mangambati ibana hundul di halangulu.
4 respons untuk ‘MOLO DUNG ARINA, TU HALANGULU DO’
Wajah baru ate,
Januari 12, 2008 at 3:12 am
Pamor Ron Nessen Bakara berkata:
Mancai las do roha manjaha artikel ni Amang Naipospos on, songon iba angka naposo gabe godang do wawasan na tamba tarlumobi menyangkut habatakon.
( Si Raja Oloan )
Januari 16, 2008 at 5:50 am
mauliate godang tu bapa i..
Ni hirimm do Sipanot naginurat ni Laekku, alai molo pnarrohahon na masa di adopan niba di ganup ari tarlobi diparserahan on ,tung mansai maol do huhilala ulahonon ni sundut namangihut Lae.
Masa ma nidokna “degradasi Ugari” . Di Jogja be masa do i Lae.
Manghais pe nga maol ba lam ma martuduk nga tung massai Posa.
” jeruk makan jeruk nama Laekku”
ANAK TUBU BORU SORANG 7 – TanoBatak
ANAK TUBU BORU SORANG 7
Penulis : Raja Bilher Marpaung ( Ompu Miduk)
Di toru ni taon 1970 ndang apala masa dope i.
aion di namarbaju dohot doli-doli naung masitomuan. Ditinggalhon doli-doli ma hepeng manang barangna ingot-ingot ni panghataion.
Tarintin lapatanna partanda. Lapatanna; Adong ma sampulu anak ni manuk ni dongan, pinangido ma sada anak ni manukna i. Molo dilehon, tinarintinan ma pat ni manuk i. Somalna bonang do dibahen tarintin ni manuk i. Molo ro muse na asing mangido anak ni manukna i, ndang todoonna be anak ni manuk i molo naung ditarintini. Molo dung boi sirang anak ni manuk i dialap namanarintinni ma i, jala dilehon ma adatna tu parmanuk i, ima naginoaran na, tobus tarintin.
Ugari ni halak Batak do mandok: Dangka do dupang, amak do rere. Ama do tulang, anak do bere. Bere naginoaran ima baoa tubu ni ibotoniba. Ibebere, ima boru natinubuhon ni ibotoniba. Alai molo manjalohon parjambaran bere baoa i dihorong ni boru do nasida. Jala hatandaanna ndang hea digorahon jambar bere naposo dohot bere natua-tua.
Molo so boi dipangolihon natorasna anakna ala ni pogos dohot na tading maetek, tihas do di tulangna molo so dipangolihon berena. Manang naboru ni ise pe marga na asing dialap berena i, tong do i dietong boru ni tulang, hot do jabu i, hot margulang-gulang, boru ni ise pe nanioli i, hot do i boru ni tulang.
Molo laho mangoli sada doli-doli tu boru ni halak, diboan natorasna do anakna i jumolo tu huta ni tulangna, laho manulangi tulangna i, mardongan indahan nalas dohot marangkup juhut natabo. Ditingki namanulangi tulangna i berena, disi ma dipasahat tu tulangna i tobus ni tarintin marangkup asa digabei tulangna i ibana. Jala diadopi dongan sahuta ni tulang na i do i, songon napatubotohon, ipe asa boi tulangna i martogi di pesta unjuk ni berena. Molo dung dipesta unjuk, sian sinamot najinalo ni simatua ni namarunjuk i do siragihonon na tu tulang ni pangoli jala songon i dope paradaton sampe ditaon 1979-an.
Godang do na sange pangantusion taringot hata painundun Di namasa si nuaeng on gabe tulang ni namangoli do didok painundun. Mangihuthon hatorangan ni angka natua-tua, ndang hea margoar painundun ianggo apala tulangna. Songon hatoranganna; Muli ma sada namarbaju dao sian luat ni natorasna, dijalahi ma di luat hamulianna i marga ni natorasna, manang natorasna i mangalului dongantubuna. Dipasahat natoras ni namuli ma i tu dongan tubuna i, didok: “Ho ma painundun tu borunta on, ai boru ni hahana do boru ni anggina, boru ni anggina do boru ni hahana”, ninna. Jala dipillit do i tu tarombo na sumolhot. Ima na ginoaran Painundun (pengasuh). Dipadenggan do jambar ni upa painundun.
Di sada tingki ro do namarhasohotan i manopot painundun mamboan sipanganon, songon napabotohon tu dongan sahuta dohot dongan tubu ni painundun i, asa boi ibana martogi molo adong siulaon namangihut tu boruna i. Adat na hot do i di Habatahon jala mangalehon ulos do painundun di tingki pesta parunjuhon i. Jala ndang jadi joloan ni ulos sigohi rambuan ulos painundun.
Masa ma pesta di sada luat, dibagi pande juhut ma jambar. Ala marsigodangi do saotik, pintor ro ma sahalak sian namanjalosa: “Dia do na binahenmon? Apasmu do on, songon na asing pananda-nandam tu ahu”, ninna. Nadeba, marbagi lompan ma parhobas, ala adong do sisolhotna na mangan di pesta i gabe dua hali dilompani hape tu angka na asing dimetmeti lompanna. Gabe hona asup ma si bagi lompan: “Asing ho, manandai ho. Sude do naro on tutur ni suhut on”, ninna.
Panimpulina: Na uli do hata tanda dohot panandaon, mamereng hapeahanna do i, dohot di tingkina. Alai hata ni sijolo-jolo tubu, molo mangalehon jambar hepeng tu hulahula didok nasida do Batu ni sulang lomuk tua dohot somba ni uhum.
Nang najolo nunga tibu masa patortor parumaen, ido umbahen adong hata mandok ditomu-tomu ogung dohot dialap ogung. Songon on ma hatorangan ni natua-tua na hot di ruhut: Dung sahat parumaen tu huta ni paranak dijomput natua-tua do sipirnitondi ni parumaen dohot anak ima patandahon naung gabe paniaran ni marga i namarhamuliaan i.
Manortor ma na sahasuhuton dohot anak, parumaen rap dohot soripada ni na sahasuhuton, ima digoari tortor paniaran, jala mambuat tua ni gondang. Dung sidung mambuat tua ni gondang, dipator-tor ma parumaen dohot anak, holan natoras ni pangoli do dohot mangangkupi tortor i mangido gondang manang gonsi. Ditingki patortor parumaen do ro angka tutur mangolopi huhut mangalehon lomuk tua ni namarunjuk; digoari do i muse olop-olop.
Namasa sinuaeng on nunga olo manghihut sude manortor dongan tubu ni hasuhuton, ngap-ngap ma roha ni tutur, ise ma olopanna, ise so olopanna. Molo holan na marunjuk i do diolopi olo adong sarita ni roha ni namardongan tubu, ndang hadosdosan pandaraman ni jolma, songon jari-jari do i marsiganjang-ganjang i. Gabe olo ma gumodang uang pangaluaran uang olop-olop sian tumpak silehononna. Hata Batak mandok unang gumodang napinangpanghon sian nanilompa-lompa.
Dung sidung mambuat tua ni gondang hasuhuton dohot pator-tor parumaen mardalan ma paradaton. Molo mangkuling ogung do, nang ditingki manghatahon pinggan panunghunan sude do i digohi ogung sabangunan. Laos songon i dinalaho pasahathon paruloson rodi sude angka nahombar tu ulaon unjuk i.
Hatorangan najempek; Molo opat manjalo ulos, opat ma jong-jong sian parboru sipasahat ulos i, jolo didok ma hata pasu-pasuan, asa rap manguloshon tu naopat i, jolo dipangidohon namanguloshon do gonsina. Molo pitu manjalo ulos sian boru ni hasuhuton pitu ma jong-jong didok ma hata pasu-pasu, ipe asa rap manguloshon tu napitu i, jala tong-tong do i digohi gonsi-ogung. Songon i ma pardalan ni paradaton molo manghuling ogung agia pe pasahat todoan batu ni sulang, dohot somba ni uhum paranak tu parboru ingkon tong do i digohi ogung.
Molo opat sijalo todoan, opat halak ma pasahathon i sian paranak. Jolo dihatahon ma dungkon i dijalo ma gonsina laos dipasahat ma jambar todoan i. Songon i ma sude ulaon adat namarudut dipesta unjuk i. Dung simpul sude namargoar paradaton, i pe asa digohi raja panggohi tu bona ni hasuhuton. Raja panggohi di ulaon unjuk, sian horong ni parboru do i.
Namasa sinuaeng on molo dipalolo hasuhuton musik ganti ni ogung sabangunan ndang sidung dope didok hata pasu-pasuan nungnga manghuling musik jala didongani parende. Hata Batak mandok, unang niende-endean ulaon namarsintuhu, asa marhantus siulaon (hikmad).
Dungkon adong manang piga-piga ari namarhasohotan i pinahuta, diboan simatuana boru ma parumaenna maronan, ima naginoaran mangebang. Dihunti ma lampet dibagasan tandok, asa adong silehon-lehon nasida tu angka dongan dohot tutur napajumpang di dalan dohot di onan, angka tutur na so sanga ro tu pesta i, disi ma dipasahat be siluana ganti ni tumpakna. Di angka naboi, olo do namboruna manuhor pangkean ni inang naposona i, ima sada arga ni ugari ni halak Batak. (Marudut dope)
Satu respons untuk “ANAK TUBU BORU SORANG 7”
lae Monang, molo marboru nitulang sahalak doli-doli tuise do pasahatonna tintin marangkup, manang dang adong disibe pasahaton sisongoni di ulaon unjuk i ?
*** Dang mardalan tintin marangkup molo marboru tulang, ai sijalo bagian sian sinamot do tulang i na gabe simatua. Ima partanda diloloan, molo so mardalan tintin marangkup, partiga sendor pe diboto ma, na marboru tulang do i. Alai nuaeng nungga samak, tar di lehon tu haha/anggi partubu, gabe samak nama, hepengon.
Juli 16, 2007 at 2:58 am
Torsa 01 | ULTOP ULTOP  utang na; manigor so tartaon do pangkuling ni i. Na pis do mata ni i di na pogos, jala na lea do rohana di na nang pinompar ni na  pola mortutungkian, ala naung dipeami hian dirina di  na i mangoli. Diunjuni roha ni anah i ma hata sipaingot ni amana na jolo, asa tangkas diboto sintongna. Ditopot ma boru ni nambura mamora; dung saut di ibana boru i, dihapadothon ma mulaulaon. Alai di na sadari laho ma hela i mordengke mangihuthon angka dongan na, isi ni luat i, dirimpu rohana, lomo roha ni simatuana di na niulana i. Dung bot ari, ro ma  na i manjalo dengke i, songon on ma didok, “Ilangki ale amang, dibahen hamu na sai godang siulaon di huta on, so dung hurangan ingkau hamu di bagas on, tung gabe dipaurak hamu hami morhite sian porualaonmuna on!”
Jadi didok hela na i ma,”Manangko do iba da inang maila, matua adat ni sipanganon do buaton! Anggo morujuuju jadi do, unang tung i do pinaulaula ganup ari. Gari ondop ni ula, nda tung pola haurahan i; ai ndada adong jolma i na marlobilobi sai nahurangan do; ai na tabo do ale inang na binuat ni tangan.”
“Olo da amang, morrupa do ulaon ni hela ni namora; di huta ma hamu so, molo soringkot rohamu mulaulaon!’ ninna simatua na i.
Jadi sai so ma hela i di huta, ndang olo be ibana mulaulaon songon nasailaon.
Alai dibagasan na   na i mangiran ursa na bolonna  mangiran i, didok simatuana  ni dung peak ursa na binodil na i, morsurak ma tunggane na i sian las ni   isahe nasida ma ursa i, jala diporlehon ma bagian ni ginuk na ro i; dung i muli , alai nunga humurang anggo diporbuaton. Dung morujung langkan di si, diula ma disi ulaon hapadoton, porumaon ro  fsa gira niupa hamu dohot laem di huta!”
6 responses to “Torsa 01”
jesbun | 9 April 2013 at 12:01 am | Reply
ultopultop | 25 April 2013 at 3:31 pm | Reply
jesbun | 9 April 2013 at 12:02 am | Reply
mauliate ma ama di naung mambagi cerita on
r0ny tobing | 16 September 2013 at 4:46 am | Reply
mauliate di caritaon, na boi gabe jamita tu na manjahasa.
ultopultop | 25 September 2013 at 10:28 am | Reply
Horas ma di hita sudena
Bagi kalian yang ingin menyanyikan lagu Dongani Ma Au, berikut ini akan kami berikan lirik lagunya: Lirik Lagu Batak Dongani Ma Au – Tourtoba. Judul : Dongani Ma Au ; Cipt : William Star Naibaho; Hu holongi ho tudoshon dirikkon. Dang arta manang rupami na huida sian ho. Atik adong hubaen nahurang nasailaon. Anju ma au hasian oloan hu do ho
Jun 06, 2017 · holan au do mangantusi ho - ARGHANA TRIO ... ARG RECORD OFFICIAL 3,214,462 views. 4:40. 50+ videos Play all Mix - Trio Elexis - Dongani Ma Au YouTube; SHERLY TRIO ... Lirik Lagu Batak #1 ... Lirik Lagu Batak The Boy's Trio - Dongani Ma Au :hu hasian oloan hu do ho Ajari ma ahu pasonanghon ho Paloas ma ahu tong-tong raphon ho Sai jakkon ma ahu dongani ma ahu Rap hita nadua raphita nadua saleleng di ngolutta
102:13 Alai anggo Ho, ale Jahowa, sai marhabangsa do Ho salelenglelengna, jala marsundutsundut do parningotan di Ho. 102:14 Sai hehe ma Ho mambahen asi ni roham di Sion, ai nunga jumpang tingki parasi ni roha di ibana, nunga ro tingkina. 102:15 Ai holong situtu do roha ni angka naposom mida angka batu ni Sion, jala habot do rohanasida mida orbukna
Aug 08, 2017 · Hu haholongi ho tudoshon dirikkon G D G Dang arta manang rupami na huida sian ho G C Atik adong hubaen nahurang nasailaon G D G D Anju ma au hasian oloan hu do ho https://gitarhot.blogspot.co.id REFF : G C Ajari ma au pasonanghon  Apr 08, 2014 · TUNG SO TARLUPAHON, HO DO HASIAN. Viky Sianipar Ft. Alsant Nababan - Aut Boi Nian - [Official Video] Toba Dreams Soundtrack - Duration: 4:51. Viky Sianipar 16,855,010 views Jul 25, 2014 ·Atik adong hubaen nahurang nasailaon Anju ma au hasian hu ...
Aug 29, 2019 · Lirik lagu batak Dongani Ma Au Cipt. William Star Naiba... Berikut ini lirik lagu dan chord/kunci gitar Dongani Ma Au - The Boys Trio. selamat menikmati lirik lagu dan chord/kunci gitar Dongani Ma Au - The Boys Trio - Lagu Batak. Chord Gitar dan Lirik Lagu Batak - Dongani Ma Au The Boys Trio Intro : C F Dm G C G C F Hu haholongi ho tudoshon dirikkon Budi Doremi Tolong MP3 Download, Video 3gp & mp4. List download link Lagu MP3 Budi Doremi Tolong gratis and free streaming terbaru hanya di Stafaband
Alani Sigaret… – Amani Partogi
← Lippat ma…..
S i n a m o t →
Posted on 16 September, 2009 by Hendry Lumban Gaol
Ai kan adong do turi-turian ni dongan taringot tu mobil on. Rupani bayon, sahalak parisap nautusan do. Sai hira lokomotip ni kareta api do pamangan i. Disada tikki, huroa lao ma rohana mamilang-milangi sigaret na tinutungna manang naung ni isapna.
Dietong – etong ibana ma sigaret on. Dihalihon ma muse tu na piga taon on. Hordit ma rohana , alana hape, dung dietong ibana, hola tolu taon dipaso namarisapi, nunga sae DePe ni AVANSA sada. Gabe di tahi rohana ma pasohon namarisap on, agiat pala tolu taon on.
Molo naeng manuhor sigaret ibana tor hatop do lao tu bilutna, pamasukkon hepeng lao manuhor sigaret on tu celengan i. Tutu mada, tepma nunga tolu taon, disigat ma tabunganna, jala dibereng ma nunga massai godang hepengna.
Lao ma ibana tu diler, jala di pasaut ma mobil apansa i. Jala las ma rohana, marmobil na imbaru holan sian napasohon sigaret. Dung so marisap, mokmokan ibana, hahipason denggan jala boi muse marmobil.
Diparsiajari ibana ma na mamboan motor on, ganup ari sahat tu na malo-malo otik ibana.
Disada tikki, di bukka ibana ma kap ni mobil na i lao manussi, ai sahalak jolma na padot do ibana. Naso panagamanna, korsilet ma akki ni mobil i dibaen aek i, jala tor martimus ma huhut ma matutung.
Marsurak ma namamereng, jala mandok api…api… …tolong. .tolong ..huhut mangalului aek.
Alai anggo amattai, tenang sambing do ibana mamereng namasa i. Dang adong rohana idaon lao paittophon api na mulai marsidimbur on.
‘Bereng i api i…nga galak neh…” INNA na deba
“Lok ma disi,…loja nai hamu pamatehon i, haru au dang hu pamate api i..” ninna mangalusi.
Longang ma hombar balokna marnidasa jala sukkun-sukkun. Narittik do huroa amattaon, nga matutung mobilna, didok dope songoni. Jadi disukkun sahalak ma” ai na rittik do huroa ho….nga matutung mobilmu, dipasobbu ho…”
Dungi dialusi amattai ma” Ai diboto hamuna do, na ikkon matutung hian do i. Ai hepeng manuhor sigarethu tolu taon on do hubaen manuhor i, jadi ikkon tu namatutung hian do halaon ni i…” ninna mangalusi… ..
Pos ini dipublikasikan di HATA SO PISIK dan tag turi-turian suhutan. Tandai permalink.
6 thoughts on “Alani Sigaret…”
24 September, 2009 pukul 12:20 am\t Balas
Je, bohado urusanna tu diler? Ai holan DPna dope di garar. Hehehe.
24 September, 2009 pukul 1:58 am\t Balas
hehehe….tong ma ra dang marisap be ibana tolu taon nai….
7 Desember, 2009 pukul 4:34 am\t Balas
8 Desember, 2009 pukul 12:34 am\t Balas
ベンゼドリン :Dang kodo sahat i lae, ai barkelok-kelok do dalan tu pakkat hahahah
salam kenal ma dihamu, mauliate telah berkunjung
1 Januari, 2010 pukul 8:19 am\t Balas
Alai taringot tu na mangultong sigaret on ma jo akke, appara.
Adongma dua halak na mardongan, sahalak pangultong, rata rata ma dua bukkus Jarum super sadari dipasuda, molo dipadalan sigaret on, oloma sipata tolu bukkus, jala ingkon masuk do sipata stelan i. Sahalak nai dang pangultong, ringgas mangula siulaonna jala hemat.
Tabo do pardonganon nasida, ala ni i, molo adong kesulitan parhepengon di pangultong i, jala sai hatop hatop do mangurupi na so pangultong i, jala ndang pola diharaphon i lao paulahonna, alai huhut didok nanget: Orui hamu saotik lae na marrokkok i, ninna.
Sada tingki porluma muse hepang di pangultong i laho paborhathon anakna singkola, dipinjam ibana ma muse hepeng tu donganna i. Alai ninna ma mangalusi: Ai songon na so hea dope dipaulak hamu lae napininjam muna na saleleng on. Ai dungi muse, molo hulehon dope hapeng tu hamu lae, sai hira na au nama huhilala manuhor sigaret muna i siganup ari. Daong be lae bah, dang urupionhu be hamu…….ba pittor gotap ma pardonganon i. Hehehehe.
1 Januari, 2010 pukul 9:12 am\t Balas
porlu do baenon sahali-sahali songoni, haru iba dang marisab, dongan ma leanon manutungi hepeng i??..molo sahali-sahali, na denggan do leanon marisap dongan, alai molo patorus hu?…tunggu dulu..hehehhe
Wp/btm/Bagas Godang - Wikimedia Incubator
< Wp‎ | btmWp > btm > Bagas Godang
Bagas Godang ima bagas berarsitektur Mandailing dot kontruksi na khas. Bentuk na opat parsogi opat (persegi panjang) na I sangga dot ayu-ayu nagodang na jumbah na ganjil. Ruang nai terdiri gon ruang jolo, ruang tonga, ruang modom, dot dapur. Na I baen gon ayu, martaruma dot pitu sanga sambilan anak ni tangga, marpintu na bolak dot suara nai na gogo pala I buka. Kontruksi atap marbentuk tarup silengkung dolok songon tarup ni padati. Sada komplek dot Bagas Godang adong Sopo Godang, Sopo Jago, dot Sopo Eme. Sudena magadop tu Alaman Bolak.
Alaman Bolak ima bidang alaman na bolakan dot datar. Selain I marfungsi tu tempat prosesi adat, ima jadi tempat markumpul ni masyarakat. Jot-jot juo idokon alaman bolak silangse utang. Maksudna ise pe na marlojong tu halaman i manjalaki keselamatan, ia ilindungi raja.
Sopo Godang imada tempat ni mamusyawarahkon peraturan adat. Salain I, tempat on juo i jadikon baen pertunjukkan kesenian, tempat marsiajar adat dot kerajinan, bisa juo jadi tempat ni musyafir bermalam.Marmocom patik, uhum, ugari, dot hapantuna lahir gon tempat on. I juo isiapkon tu manarima tamu-tamu na terhormat. I rancang martaruma dot inda mardinding so bisa panduduk mangikuti sude kegiatan I bagasan. Harana Sopo Godang I dokon Sopo Sio Rangcang Magodang, inganan ni partahian paradatan, parosu-rosuan ni hula dohot dongan.
Sopo Jago ima tempat naposo bulung juguk-juguk sekalian manjago keamanan desa.
Sopo Godang ima tempat manyimpan Gordang Sambilan sanga alat-alat seni kerajaan lain. Alat-alat i biasana ianggap sacral
Sopo Eme sanga Hopuk ima tempat manyimpan eme na mandung I ipanen, lambang kemakmuran I huta.
Sude komplek bagunan bagas Godang na jolo I inda marpagar. Sakalipe raja na manempatina, ima sude bagunan i anggap milik masyarakat dot I muliakon warga huta.
I Mandailing, adong marmocom bentuk ni orgamen (hiasan) tradisional adong ita nida I bagian ni Tutup Ari gon Sopo Godang (Balai Sidang Adat) dot Bagas Godang (bagas Godang Ni Raja).
I saro Mandailing, orgamen-orgamen i idokon bolang na marfungsi tu symbol sanga lambang na adong makna-makna na dalam tu masyarakat Mandailing.
I bagasan adong nilai-nilai, gagasan-gagasan, konsep-konsep, norma-norma, kaidah-kaidah, hukum, dan ketentuan adat-istiadat na manjadi landasan i pengangan ibagasan mengharungi bahtera kehidupan. Bolang sanga ornament tradisional Mandailing na igunaon tu Tutup Ari marlambang ibaen gon tolu jenis material.
Tutup Ari Bagas Godang[edit | edit source]
Tumbuh-tumbuhan, songon batang bamboo na malambangkon huta sanga bona bulu, burangir sanga aropik namalambangkon Raja dot Namora Natoras songon ganan ni maido tolong, pusuk ni robung na idokon bindu namalambangkon adat Dalian na Tolu sanga adat Markoum-Sisolkot.
Hewan, songon Kalajengking dot Lipan namalambangkon “bisa” na adong kekuatan hukum, ulok namalambangkon kebesaran dot kemuliaan, parapoti namalambangkon kegiatan manjalaki nafkah get manghidupkon keluarga, tanduk ni orbo namalambangkon bangsawan.
Peralatan hidup sehari-hari, songon timbangan dot pedang namalambangkon keadilan, tempurung namalambangkon pertolongan na namambutuhkon, loting namalambangkon usaha-usaha manjalaki nafkah, dot lain-lain nai.
Retrieved from "https://incubator.wikimedia.org/w/index.php?title=Wp/btm/Bagas_Godang&oldid=5300557"
This page was last edited on 3 January 2022, at 19:21.
Jahowa do Panghirimonku" (Roma 8: 18-25) Pelita Batak Online
Sabtu, 14 Maret 2020 20:22:00
Jamita Evangelium, 15 Maret 2020, Minggu Okuli, "Sai tong do mangaranapi matangku dompak Jahowa"
Sian Parsameanta, STT-HKBP Pematangsiantar
Dung tubu hita tu portibion, mangolu jala mangula do hita mandungdung angka sidungdungonta di ngolu on, angka sintasinta be. Laho mandungdung angka sintasintanta i sipata sai taadopi do angka tantangan ni ngolu na so tarbahen hita sian gogonta sandiri mangatasisa. Sipata adong angka donganta jolma di portibion na mangadopi tantangan na tung dokdok situtu. Adong do i na ro sian dirinta sandiri. Adong do i na ro sian duru ni dirinta. Adong ala ni angka bencana alam, adong ala ni napinatupa ni halak, marsangajo manang ndang, , adong ala ni sahit, adong ala ni hagaleon ni dongantan na adong di humaliangta. Marragam tahe sibonsirina. Uju masa angka na so taradopi jotjot do hita mangalului angka pangurupion sian donganta jolma. Sipata rade do pangurupion i. Sipata ndang.
Mamaungka uju pesepese dope hita, sahat tu na dung matua situtu hita. Songon dia do angka na porsea di Debata mangadopi angka tantangan na so taratasisa i? Tu Debata do nasida/hita mangalualu. Tu Debata do matanta, tarlumobi mata ni partondionta mangalualu, mangaranap. Haposan do Ibana. I do na dihatindangkon angka na porsea na jolo sahat tu tingki on nang di tingki na naeng ro. Nunga bahat situtu angka na porsea i naung manghilalahon i: Mangaranapi matana dompak Jahowa, mangido dohot paimahon pangurupionNa, ala haposan do Ibana. Bahat do angka buku Biografi na digurithon angka na porsea i manghatindangkon i di ngolunasida.
Ala ni i do didok sahalak teolog ni Huria Katolik Roma na tarbarita, Hans Kueng, naung pensiun nuaeng di sada bukuna, Was ich glaube (2009, Indonesia: Aha/Dia na huhaporseai) songon on (Huhatahon sandiri): "Uju sahat hita tu sada partingkian, situasi dohot kondisi ni ngolunta, na di bagasanna tahilala na so tarbahen hita be manang aha, tahilala nunga talu hita, nunga hira manuk na peohon hita, nunga suda be gogonta mangadopi tantangan ni ngolu i, maheu tahilala, ndang adong be panghirimon, apala disi ma hita mangharingkothon Debata, apala disi do hita manghilala na adong do Ibana manangihon angka na mangaranapi dompak Debata. Gabe imbaru do haporseaonta. Gabe boi jala barani hita hehe. Gabe adong panghirimonta, na mamargogoihon hita imbaru mamungka ngolunta muse." Ala ni i do parPsalmen patolhashon isi ni haporseaonna mandok: "Sai tong do mangarapi matangku dompak Jahowa" (Psalmen 25: 15a).
Di na taadopi nuaeng epidemi Virus Covid 19 na marmula di China, alai nuaeng nunga gabe pandemi di bahat negara di portibion, pola dijouhon uluan ni Badan Kesehatan PBB asa ganup negara patupa pernyataan Keadaan Darurat, sa nasa gogo dipatupa asa unang rarat virus on alai marujung ngolu, ingkon ganup do hita mangaranap dompak Jahowa, asa disurdukkon tanganna mangurupi hita di na tapatupa angka na ringkot laho pasohothon penyebaran virus on. Ganup ma angka ruas ni HKBP mangaranap dompak Jahowa asa disurdukhon tanganNa na gogo I mangurupi hita jolma pasohothonsa, molo tung pe ingkon marhite dalanNa sandiri, na so tardodo pingkiranta.
Alai, panatapion ni matanta dompak Jahowa tapatupa ndang holan uju mangadopi tantangan na taadopi uju mangolu hita songon jolma. Alai panatapion na songon i mansai ringkot do tong tapatupa nang uju naeng marujung ngolunta di portibion. Unang mabiar hita disi. Alai asa hot mangaranap matanta dompak Jahowa, ai haposan do Ibana di hataNa, na diparade Ibana do hamuliaonta. I do na ginurithon ni apostel Paulus tu huria Rom bindu 8: 18-25 i, i ma na patolhashon na manghut on: "Dung mate pe pamatangta di portibion ndang disi ujung ni ngolunta on. Alai nang dung mate hita tapaima do hapapatar ni ari hamuliaon (Gorik: doxa) ni angka anak ni Debata di tingki na binuhul ni Debata. Mamungka sian na digurithon apostel i Roma 8: 18-25 i di taon 57 abad parjolo, ndang marnaro dope ari hamuliaonta songon angka anak ni Debata naung tinobus ni Jesus Kristus i. Atik pe ndang masa dope i, ingkon benget do hita na mangolu dohot hita naung monding paimaimahon i. I do ingkon haposanta di Minggu Okuli nuaeng on.
Boasa ma ndang apala hata ni Debata na manjouhon tu hita asa mangaranapi dompak Jahowa uju mangadopi hamaolon ni ngolunta nuaeng gabe jamita di minggu Okuli sadarion dienet gabe jamita, alai apala hataNa na manjouhon tu hita asa tong mangaranapi dompak Jahowa, tu ari hapapatar ni hamuliaonta songon angka anak ni Debata di tingki na naeng ro i ma na sian Roma 8: 18-25?
Suraon do ala ndang togu be panghirimonta di ari hamuliaonta i di tingki na naeng ro? Nunga holan manghirim di angka na boi patupaon ni Debata uju mangolu hita, ndang be sahat tu manghirim di sipatupaonNa di hita angka anak ni Debata di tingki na naeng ro. Molo i do, tontu ringkot do hataNa i gomos tatiop di tingki on. Di na paimahon i, ingkon benget (Gorik: hupomones) do hita. Molo benget hita disi, tarbahen hita ma nang benget manghirim (ayat 25).
Tarimangrimangi ma hatani Tuhanta i, tahaporseai ma na haposan do Debata di sangkapNa.(*)
Oleh: Pdt. Dr. Robinson Butarbutar, Parsameanta, STT-HKBP, PematangsiantarPatujoloSomal do di parmingguon parningotan di hasasaor ni Tondi Porbadia di angka huria di portibion nasailaon dienet ba
Sian Parsameanta: Pdt Dr Robinson Butarbutar
Sian Pdt Dr. Robinson Butarbutar
Ketua Adat Huta Tungko Nisolu taringot tu PT. TPL - bataktoday.com
Kamis, 27 April 2017 Kamis, 27 April 2017 oleh admin
admin-BERITA TERBARU, Blusukan Batak, Headline, news, Pilihan Redaksi, politik dan hukum, Top News
Dirman Rajagukguk, Ketua Adat Tungko Nisolu (bataktoday/ajvg)
Di na pajuppang silului barita ni BatakToday dohot Amang Dirman Rajagukguk, i ma Ketua Adat Huta Tungko Nisolu, sian Desa Parsoburan Barat, Kecamatan habinsaran, Kabupaten Toba Samosir, ima tikki paimahon sidang ni ibana di Pengadilan Negeri Balige, Rabu (26/04/2017), sanga do makkatai dohot ibana taringot tu boha ma parsahatna gabe diboan tu pengadilan di ombas on.
Barita na hombar: Ketua Adat Huta Tungko Nisolu Dituntut 10 Bulan Penjara
Di nion ma hatorangan dohot pandok ni Amang Dirman Rajagukguk taringot tu na marulak-ulak ibana diaduhon par PT.Toba Pulp Lestari tu Polisi ni Negara on, ima na tu Polsek Habinsaran dohot Polres Toba Samosir. Di siala dibagasan hata Toba do pakkataion i, jai laos di bagasan hata Toba ma dibahen barito on. Songon on ma pandok ni Amang Dirman Rajagukguk….
“Pada waktu i, dang sae dope kantor Polres na i Porsea, i son dope Polres, i Balige on. Toluari dua orngin ma au i son, ittor ipaulak ma. Ipaulak halahi do langsung tu jabu. Taun 2011 ma i, penahanan do langsung. Tong ma songon on, na itudu do au manabai hau. Ternyata dang adong jelas,”
Jadi di taun 2011, ro ma par Kehutanan on, i ma na ipalsuhon nasida goar hi. Jai, naeng pengukuran ma ibaen halahi, naeng mambaen tapal batas ma halahi. Hape dang terima hami, ala dang sesuai dohot nabinaen ni jaman Bolanda i. Jai, gagal mai. Ai sahat tu saonari adong dope i, foto-foto ni munggu i nga dilehon hami tu amang on.
Taun 2012, mangoli ma anakhu. Hupajongjong ma jabu attong jabu ni anakhon muse. I lahan na kosong. Ibaen halahon ma muse persoalan tu au.
Ialuhon do au tong. Alai, pada waktu i Kapala Desa nami marga Siagian. Dung ialuhon, dang iaha Polsek au tikki ni i. Gabe mardame ma ibaen Kapala Desa nami tikki ni i, i jabu ni Kapala Desa.
Ro do tong par Kehutanan. Tikki ni i, adong marga Marbun, par Kehutanan na ro on. Jadi masuk ma si Marbun on tu dapur, purak-purak ma manjalo tes makkan.
“Adong Ito tes makkan?” inna ibana.
“Adong Ito,” ninna inanta.
Jai ibereng si Marbun i ma tu jolo kan, dihilap ibana ma, manjou asa ro au.
“Sandok Amang, partahanhon hamu ma, dang pala bongkar hamu jabu on. Molo hami annon, aman ma i. Na so binoto do nakkin na songon on do parsoalan na. Aut sugari dang oloan dijou par TPL nakkin,” ninna si Marbun par Kehutanan i ma.
Hape na par TPL do manuru halahi, ima par Kehutanan i. Asa dibongkar jabu i. Dang tu pengadilan attong par TPL manggugat. Tu par Kehutanan do, dohot tu polisi, dipangido halahi, asa dibongkar jabu i.
Jadi habis i dangi, ba dang sadia leleng nai muse, Brimob ma ro. Ba langsung do didok Brimob i, “Ikkon porlu do huroa nion tu ho…?” langsung do iondamhon sinapang na i tu au. Taun 2012 i dope i, tong.
Iondamhon do boti sinapang na i. Jadi, adong dongan na, halak hita Jawa, “Jangan…!” ninna dongan na i. Na so huingot do, marga aha tikkinon baoa i, halak hita Batak do, na so huingot do marga aha.
Jai mulai gabe TPL, ima dung ganti Indorayon si nattoari sada, nga adong sappulu hali iaduhon TPL au tu polisi, termasuk ma i na tu Polres na patolu hali hon, ima na ditudu na au manutung harangan na di taun 2016 i, dung na ituduna au manabai hau si perkara nuaeng na di pengadilan on.
Ba dang sai dohonon, dung TPL on ma, hira na lobi-lobi sian penjajahan ni Bolanda do ibaen halahi tu hami…!
Molo tikki Indorayon, attar balik do tu TPL si nuaeng on, mangula pe akka masyarakat dang pola haru digugai halahi. Paling didok boti, “Nga boi ate Amang, olat ni on ma suanan muna ate,” paling inna, marpanganju dope.
Memang nga margatti jolmana. Ba molo pada waktu i, tikki Indorayon, ai halak hita Nias do Humas na, topat burju muse do. Molo tikki halak hita Nias on Humas ni Indorayon di huta nami di tikki i, molo adong attong ladang ni masyarakat di lambung ni ekaliptus i, disuru do dipaias parkarejo ni halahi. Asa unang targanggu tu usaha ni halahi, dohot tu usaha ni masyarakat. Tar songoni ma. Haduk dohonon, songon na isapu halahi do boti, ias. Tar songoni ma molo masa ni Indorayon di huta nami na joloani.
Molo saonari akka halak hita do sude Humas na. Marga Sembiring ma nuaeng sada, adong marga Siahaan. Na di kattor Simare ma i. Hira termasuk Siahaan i ma molo naunjudas, dohot si Sembiring i.
Si Sembiring i ma sada na gabe saksi i sidang perkara on. I ma na mandok na isandera hami ninna sekuriti ni TPL, hape daong.
Hape marsaksi sekuriti na nidok na i, dang adong disandera hami, ninna sekuriti i do. Ba sekuriti i disukkun tikki marsaksi tong, dang adong disandera hami, ninna do mandok. Hape, si Sembiring i tikki marsaksi, didok ibana disandera hami ninna sekuriti ni TPL on.
Jai, napastina, holan alani tano do. Ai maksudna molo hubereng, boha ma asa tu penjara iba. I do akka dikarang halahi, boha ma asa unang boi be mangalo iba, jala manguluhon huta lao manuntut asa dipaulak tano tading-tadingan ni oppung nami, ima sian Oppung Lottung Rajagukguk, bolak na mar 700 hestar.
Hape iba, ba saleleng dang itottuhon Pamaretta batas, ba i dia, torus ma annon holan na ribut dohot masyarakat.
Di san attong nuaeng, hira dua huta ma na sai komplen tu TPL on. Dua huta, Tungko Nisolu ma hami, dohot Matio. Sada desa do hami, Parsoburan Barat.
Adong do ualu Masyarakat Adat hami di humaliang hta nami i. I ma namargondang si taun na salpu, di Matio.
Jadi songon huta nami on, mulai ro Indorayon, tong do diusahahon akka natuatua attong menghambat, na so tolap na do. Alana, brimob ni halahi do Brimob, koramil ni halahi do Koramil. Ai pittor marbaris do dibaen di si. Jai, dang sanggup be akka natuatua i. Dang na adong nian na sappe ditakkup, alai diusahahon halahi ma asa mambaen akka surat parjanjian, tar songoni ma. Gabe tekanan ma i tu hami. Perusahaan do mambaen, dang manang sian pihak Kehutanan, daong, perusahaan do.
Apalagi songon saonari, Kapala Desa pe kapala desa ni perusahaan nama. Ai pro tu perusahaan do imana.
Jai mulak muse tu namambangun jabu, molo mangoli jala tinggal di huta akka anak on, dua nai baoa na so mangoli dope. Molo mambangun jabu annon, tong ma songonon muse annon. Siap-siap ma, tu Polres ma tong. Tumagon nama jou on par Polres haduan mamatok tano i, molo naeng mambangun iba.
Molo Polsek do, dang apala hea persoalan tu si. Ba songon parsoalanhon ma, ai na so dijalo do tikki diaduhon TPL tu Polsek. Pak Damanik ma attong nuaeng Kapolsek, jala nabaru dope muse Kapolsek i. Alai memang tar diparrohahon do jala mangattusi do di akka sejarah dohot na masa tu hami masyarakat adat Tungko Nisolu on.
Ai na diaduhon par TPL i nattori sada na nidok na i au manabai hau, “Pala papan-papan na so mambaen aha on paboan-boanon mu tu son,” inna imana ma manjua, tikki na mangadu i par TPL tu Polsek.
Lobi satonga kubik ma papan-papan dohot baroti i na hutarui sian jurang-jurang an. Ai dibagasan enklave do, so manang na lahan ni par Kehutanan.
Ai sude do marmerek akka batas nabinaen ni jaman Bolanda i. I si dope akka munggu i sappe nuaeng. Ibaen ma E1, E2, sappe E21. Langsung par Kehutanan pe diakkui na di bagas ni patok na di huta nami an enklave. Holan par TPL do na so mangakkui i enklave. I do baen na nidok, lobi-lobi sian Bolanda halahon par TPL on…
Jadi mulai taun 2003 torus do attong diaha hami on, dirawat akka munggu on. Jala muse, dohot tuntutan on pe torus do attong sai ni pasahat. Molo hira bukti-bukti mulai sian 2003 nga lengkap, dohot akka foto ni munggu i, patok i. Peta taun 2003 pe nga lengkap.
Holan na so boi dapot ni halahon batas on nuaeng, sudut tu sudut ma batas ni enklave on, ala di jurang. Molo na dapot ni par TPL do, nga disegai. Jai pakke ekskapator do dibaen halahi manegai molo adong dapotna.
Molo songon hami di Tungko Nisolu, hombar balok nami Simare, Matio, Simenakenak, Natumikka, dohot Natinggir. Patok i kaliling ma i hian. Attar didok do tu parkarejona i, operator na i. Segai ma i, kuburan do i, attar inna. Tar idokma songoni, hape naung iboto halahi do patok ni enklave i, ngeri do…
Dibaritahon Arif JV Girsang
AMAN aman tano batak pt tpl tpl
Pos sebelumnya Ketua Adat Huta Tukko Nisolu Dituntut 10 Bulan Penjara
Pos berikutnya Mencari Makna “Spektakuler” di Simalungun
Babi itu…. – Amani Partogi
← unang leas…
Sitarupon Namarrara →
Posted on 18 Januari, 2010 by Hendry Lumban Gaol
Dung sahat nasida di Tebing Tinggi, songon na somal, ikkon maradi do nasida di inganan naung tinottuhon ni polisi, laho paresohon akka boan-boan nasida. Hatiha I, sude motor ikkon dipareso do, andorang so lopus tu Medan. Datung songon saonari on dah, jaman na jolo, saotik dope motor sian toba, jadi sude do di pareso. Martikki do haroro ni motor on, ai dang ganup ari.
Andorang so borhat si Jamordong na mangusung motor on, nunga dipasingot ibana simatuana doli, mandok dang siat be dibagas.
“Ai dang siat be amang dibagas, godang panuppang nami..” ninna ibana. Dung didok simatuana doli naeng dohot tu Medan.
“Dang pola boha I hela, manang nadi gijjang pe hami anon sahat rodi Medan, balissan ro hamu, andigan be degeon kota Medan” ninna simatuana manggogohon muse. Huroa, nunga leleng dianganangatton OppuHumirlap, simatuani si Jamordong naeng mardalani tu Medan. Saleleng on, holan barita Medan do diboto, suhutan sian hombar jabu nang sian akka pangaratto.
“Dang boi digijjang amang, ditakkup polisi do hita molo adong panuppang huddul di gijjang, mardomu dia tahan hamu” ninna mangalusi.
“Martagupgup hami digijjang pakke tarapal molo ro polisi, asa unang haidaan, asal ma sahat tu Medan, molo di langlang i annon ba, binukka, goppis dope daging on” ninna OppuHumirlap manggogohon.
“Tole ma asala ma nasongoni, alai molo nga sahat di Tebing Tinggi anon, molo maradi hita, jala hubaen tadda-taddana, bah tor so hamuna sip, ai jingar-jingar do polisi disi” ninna si Jamordong dant tarjuasa
Borhat ma nasida sian toba, jala huddul di gijjang ma tolu halak, ima apala simatua doli ni siJamordong, anggini simatuana, dohot tulang ni siJamordong on. Songoni dope hatihai, ai songon haudok nakkinon so pola piga tahe anggo motor lao puaspais tu medan.
Tutu ma nian, nunga mulai nanget motor on mardalan, ai di ida nasida polisi ditonga dalan, jala sai dihirap polisi on do asa nanget motor on mardalan sahat rodi na so. Dibaen siJamordong ma taddana, asa sip jolma nadigijjang i. Huhuma dipareso polisi on sada-sada panuppang i, jala dipareso do siboanon nasida, mulai sian bagasan motor on sahat rodi tombara ni motor on.
Huroa, ala ni mohopna, humusor nanget ma nadigijjang I, ai nunga mohopan di tagupgupi tarapal na hapal, jadi tung massai mohop do dibagasan, jala gabe hodohan ma tutu nasida.
“Apa itu yang di atas” ninna polisi on manukkun
“Barang Pak, barang penumpang” ninna sijamordong mangalusi.
“Barang apaan? Kok bergerak-gerak, orang ya..” ninna polisi on songon na sukkun-sukkun.
Tuat ma si Jamordong, attar diparrohahon ma tutu tu gijjang, adong songon ma mangubit-ubit tarapal on. Nunga mulai hodohan ibana, ai molo tarboto innon mamoan jolma di gijjang, bah olo hona tilang, jala tardaddo.
“Angin itu Pak, berhembus…” ninna ibana tu polisi I muse.
“Angin apaan, jangan bohong kau” ninna polisi on muruhan, ai dang porsea.
Ala dibereng ibana naeng majjakkit polisi on tu gijjang lao parosehon, bah lam tabba ma biar ni ibana. Tor toppu ma disurakkon ibana “Babi itu pak yang diatas, yang marngurbit-urbit itu…” huhut tua polisi sian tangga parjolo.
Dungkon malua nasida sian polisi, jala dung holing pardalanan lewat Tebing Tinggi, tuat ma si jamordong, jala nakkok tuigijjang ni motor I sobba-sobba, ala didok babi itu yang diatas.
Pos ini dipublikasikan di TORSA dan tag Hendry Lbn Gaol, suhutan, Turi-turian. Tandai permalink.
Nomor piga ma ho, Appara… – Amani Partogi
Pagalak ma Palitom asa tiur dalanmu jala asa boi ihuthonon nindonganmu ho
HATA SO PISIK
Nomor piga ma ho, Appara…
Posted on 28 Juli, 2009 by Hendry Lumban Gaol
Molo di partuturon halak batak sai dimulai do parjolo sian na masisukkunon marga, dungi molo nunga masipaboaan marga, gabe dapot ma tarombo manang partuturon. Ia namardongan tubu, namarhula marboru nang na akka partuturon na asing pe tahe. Manang tudia pe halak batak lao marjalang tusude luat diportibion sai ditonahon akka natua-tua do asa ai dilului do dongan samargana na boi gabe amana. Sian partuturon marga manang sian parpadanan ni marga ma dapot sisongoni. Dison ma boi ta ida boha do jonok ni parpamilion dihita halak batak. Tung mar pulu taon dang pajuppang, dang marsitandaan hian alai ala adong do tarombo boi do gabe jonok parpamilion.
Boi do gabe dapot muse garis ni tarombo, nang garis ni partuturon dungi gabe lam sadaging ma tutu akka namardongan tubu manang gabe lam tabo ma parsaoran di parngoluon siganup ari. Lumobi ma molo attar saotik do marga niba, gabe sai niluluan do marga marpadan niba asa sai adong dongan tubu.
Andorang sio hutorushon manuhuthon taringot tu partuturon dohot tarombo nakkinon, husuhuthon ma jo sahalak ama-ama na saddu marbola, manonton bola nang akka na maccam na adong hubunganna tu bola, alai suhutankon adong do hubunganna tu partuturon nakkinon. Suhutan ni dongan do nian, disipak ibana ma simatuana dilapo alani rap koji manotton bolgol-hon. Jala boi nikomentaran parbola i, sai hira iba na ummalo sian pelatih jala sai hira kkomentator iba. Hatiha di malam minggu i, ditahi siJamordong ma lao manonton bola ima liga Inggris di lapo ni Amantiur nadi sippang opat i. Nunga jam ualu borngin, di engkol ma kareta on jala dipadalan nanget.
“Bah, ai tudia hamu amang hela…” ninna AmanTugo, dung dibereng si Jamordong mangengkol kareta.
“Tulapoan do amang, manotton bola dohot akka dongan” ninna mangalusi nasida i, dibereng ma simatua boru ni siJamordong nunga tutu manonton sinetron, jala, tna i i, huhut ma di jalo nasida sagalas be tuak sian parlapo i.
ribur situtu ma attong namanonton i, sai hira naditanolapang nama riburna. “Sipakkon…gol..gol…gol ho!!” ninna siJamordong molo dung diserang MU i.
“Dang adong i, dang main i…” ninna AmanTugo muse simatua na i sian jolo, nanget.
“Buat pat na i, salpat, bakkahon ma…..” ninna i.
“Pa gol,….sipak….lean tu ambirang, maju ho aha, sai dipudi!!…” ninna si jamrodong muse ala dibereng si Lampard sai di tonga.
“Dipikkir hamu do na margala tikko on, jago do MU i, bereng ma neh, nga marbalik be serangan i, lele torus..ima..ima…..” ninna amanTugo muse disi marbalik bal i tu sabola Chelsea.
Marsigulut ma attong akka namarbola di di baba ni gawang ni Chelsea i, gear ma manonton di lapo i. Huroa holan si Jamordong do majjagohon Chelsea, ai tarida do suara ni jolma nadilapo i. Sai saongon na dohot be idaon mangodon, naeng manipak, jala sai naeng marlojong be.
“Sipakkkon kiper, eah…eah…otoni kiper…..sipaaakkkkkkk” ninna ibana mahuhut ma disipakkon ibana patna ditoru ni meja pajjang i gogo.
Golap bohi ni sijamordong dang haidasa be simatuana i, mangissugut ma ibana tu pudi nanget.
ninna huhut abbal tanganna gabe hona tu bohi ni simatuan ai.
Dipamasa luat i ma martadding marbola, nga binoto numaeng ai godang do halak hita on na saddu marbola. haru manotton dipear do sappe dang marminggu manang na markkar modom petaho asal ma boi manotton bola on songon suhutan nadigijjang i.
Dohot do siJamordong marbola, soholan manonton ibana saddu alai marbola pe saddu do. Anggo ninna ibana adong do sada sipesialis ni ibana, ima sipesialis cadangan. Asal main ma parhutanasida i sai dohot do ibana, nata pe jo sai holan cadangan. jala olo do sadari manikting dang marnajadi dohot ibana manipak bola i.
Jadi pertandingan on ima marhadomuan ma tu pesta 17 Agustus. Adong do piga-piga tim na dohot jala na ro sian huta na asing. Dijalo ibana do bajuna nomor sappulu tolu ala lomo rohana marnida si Ballak na sian Chelsea i. Sai dipasuman ibana do leak ni si Ballak on molo nga ditano lapang, ai dipikkir nga jago ibana.
Sibotari i, sian Parnados ma aloni halaki, ima tim na sian Dolok Sanggul. Dipamasa akka parhobas ido jala dilean do tikki asa marsitandaan akak pemain i. Rupani asa unang main kasar dohot na asing, ai molo nga diboto be innon margana tottu dang adong be sahat tu parbada-badaan. Marsijalangan ma nasida, nang sijamorong, nang pe holan cadangan manang pemain pengganti do ibana.
“Lumban Gaol, horas ma..” ninna huhut dijalang sada-sada.
Masipaboaan margana be ma nasida saluhutna, adong na sihombing, simamora, sihotang nainggolan nang akka marga na asing tahe. Hape toppu ma adong pemin ni Dolok Sanggul on marga Lumban Gaol. “Bah marppara do hita hape bah, au pe Lumban gaol do sian Pollung Dolok Sanggul, ” ninna pemain ni Parnados on.
“Ido bah, mardongan tubu do hita hape…” ninna si Jaordong mangalusi.
Songon hata nadigijjang nakkin, gabe solhot ma nasida ala naung marsibotoan marga nasida, namarappara do hape nasida nadua, nang pe sahali on dope pajuppa.
“Nomor piga ma ho appara..” ninna pemain ni Parnados on.
“Nomor Sappulu tolu do bah…ia ho??…” ninna siJamordong
“Nomor sappulu lima do bah, majou oppung do iba tu hamu bah…” ninna mangalusi siJamordong.
“Bek do ateh…..” ninna si Jamordong muse manukkun
“Daong appara, penyerang do au…”
“Bah….asing do nomor munai ateh appara” longan rohana.
“Boasa didok ho appara asing??”
“Molo dihami daba, na targoar penyerang ima nomor sia, sappulu, sappulu sada do, jala molo nomor sappulu lima bek do, bereng ma neh kedan kan si Marbun no sappu lima an, ai bek do. Jala songoni do na binoto manang na parbolaan didia pe, liga Inggris, Itali dohot na asing. Molo au nomor sappulu tolu gelandang serang do songon si ballak” ninna patorakkon huhut dipatuduhon tanggurung ni bajuna.
Nga peol bayon, dang tarakkupan be on, atik na lari sa kamar do bayon, ai nomor ni tarobbo do nisukkun, abbal alusna, ninna rohani par dolok sanggul i ma, huhut marlojong tu tonga lapangan ala naeng main nama marbola.
Pos ini dipublikasikan di HATA SO PISIK dan tag Halak Batak, Hendry Lbn Gaol, suhutan. Tandai permalink.
3 thoughts on “Nomor piga ma ho, Appara…”
7 September, 2009 pukul 3:30 am\t Balas
Sipata gabe marambalangan do molo pa semangattu na marnonang i…
Nirimpu nomor ni partuturan, hape nomor ni parbolaan….
12 September, 2009 pukul 12:21 am\t Balas
Adong sada ale-ale ni iba, marga Sitorus [na joloi wartawan ni majalah Bona ni Pinasa, alai saonari dosen STF Driyarkara jala sedang studi lanjut S3 bidang filsafat di Frankfurt] na tar “alergi” to soal nomor di partuturan ni hita Batak i. Songon i ma, di sada tingki ala dibege i bana, na sada mandok no 17, na sadaan mandok no 19, na asing mandok no 18, gabe kesal ma Lae i. Ujung na sahat ma sungkun-sungkun i tu ibana : “Ba molo ho wartawan, nomor piga ma ho puang, kedan?” Ala saleleng on ndang pala masuk tu roha na angka si songon i, dialusi ibana gait: “Ba nomor dua ma au Amanguda !” Asa diboto angka donganna na serius do alus na i, diuduti ibana ma muse: “Dung si Raja Batak, anak na … ba au ma,” ninna ibana dohot bohi na satonga muruk [mambuktihon na hudok on ndang na gabus sambing, boi do dikonfirmasi tu Lae Fitzerald Sitorus via FB].
Hendry HM Lbn Gaol
11 Februari, 2010 pukul 1:26 am\t Balas
lae anton…dai do fb ni lae sitorus i..asa husukkun jo
Mangan ma nasumonang.
SI OMPA BABI
Bernatal di Negeri Panda
Surat Buat Anakku
isttaanmuh di Hari gini masih ada dapat hadi…
Hendry Lumban Gaol di Bernatal di Negeri Panda
parhobas di Bernatal di Negeri Panda
Hendry Lumban Gaol di Makan Tali Lonceng Gereja
Lumban Tobing di Adat Batak, Catatan Kecil yang…
JONES PANGGABEAN di Makan Tali Lonceng Gereja
Hendry Lumban Gaol di Ale Jahowa Debata
Hendry Lumban Gaol di Padan…
ADAT BUKU ENDE CERPEN ESSAY Galeri HATA SO PISIK KIDUNG JEMAAT Parsorion PARTITUR KOOR RAGAM NAMASA SOFTWARE TAOAR TEKNOLOGI TORSA True Story
HAMPUNG TOGI - TUNGGANE BORUMI DO, HATUAONMU - PALAMBOKPUSUPUSU
Home » TORSA » HAMPUNG TOGI - TUNGGANE BORUMI DO, HATUAONMU
21 August 2017 TORSA Edit
Panurat: Tansiswo Siagian
“Molo dung marhasohotan sada baoa nunga boi ibana ‘panungganei’. Panungganei marlapatan uluan, paniroi, pamimpin ma goaron ibana. Huhut ni nunga gok be tohapna na boi gabe silehon pingkiran, pandapot hata, haputusan di sada huta manang bius isara ni uhum dohot adat, ala nunga marsaripe ibana dohot niolina. Gabe uluan ma ibana di bagasna didokma ibana tunggane doli jala niolina i tunggane boru. Angka tunggane doli do boi pilliton gabe uluan ni huta, uluan ni adat, uluan ni horja, uluan ni bius, ala nunga adong inantana na gabe tunggane boru di bagasna. Ai ala na adong i do niolim asa boi dohonon ho gabe panungganei manang tunggane doli, aut so adong niolim nda dapot goar ho tunggane doli” ninna Ompu Pangadean lambok.
“Nunga huantusi i Among” songon na sulpak si Togi mandok hatana.
“Molo dung diantusi ho, boasa hape songon solang solang so siat dibahen ho tunggane borum. Holan songon anak somangmu di bagasmu manang holan songon naposom sambing sioloi sude pangidoanmu dohot siulahon sude haporluanmu dibahen ho ibana?. Dang dibahen ho sisada sangap jala sisada harajaon ho dohot tunggane borum, hape sintongna na dos do hamu tung pe ingkon ho pajoloon tu tonga ni mangajana alai ndada gabe holan songon sitiop hajutmu sambing tunggane borum” ninna Ompu Pangadean patorangkon tu anak siampudanna i.
Sangombas hohom nasida marsiboan rohana dohot pingkiranna. Ianggo si Togi nunga sai diultong na mangisap sigaretna i so marna mangulon lalap sai marganti digalahi molo dung suda na sada.
“Nunga dapot roham nuaeng na hudok i?” tompu disungkun Ompu Pangadean muse si Togi, gabe songgot roha ni si Togi.
“Ai so hea manang dia rohangku tu parumaenmi. Hamu do huida maampin hu tu si Kartini, hape muba tu ahu maos murukmuruk hamu holan bonsir saotik luluanmuna tua hu” ninna si Togi
“Hami maampinhu tu paruamen nimmu do?”
“Maampinhu ma da, pangalobian hamu. Hira naung apala boha ma nuaeng diida hamu bobang ni pangalahongku” ninna si Togi huhut padao bohina sian amongna i.
Bah, nunga sala on. Nunga gabe dipasuhar si Togi on hata tu iba. Gabe naeng mangalului monangna do huida anaha on, ninna rohani Ompu Pangadean.
“Jai, ise do ampinanku. Ho do?. Boha do bahenon mangampini ho, laos so adong do huida asi ni roham mangida parumaen i na tongon nuaeng mardenggan pamatang?. Ai na ngernger roham lojana diae parumaen, hape ingkon songon i muse pangalahom tu ibana?. Nda hagabeonmu, hamoraonmu, hasangaponmu do nuaeng binoanton ni parumaen i? Bernit diae parumaen mamboanton haulionmi I ma nanaeng tubuhonna sogot, gabe siboan goarmu do i, sitorushon tarombom dohot sijujung baringinmu” ninna Ompu Pangadean
“Nunga hudok nunga huantusi i, aha dope among?”. Dang tarbegebege si Togi hata ni amongna na sai mangarusuhi tu ateatena.
“Hee, santabi jolo kedan. Manghatai ma jolo hita na dua ala rap baoa hita, unang ala among jolo ahu etong poang sahalion. Hata ni dua baoa ma jolo hatanta on” ninna Ompu Pangadean songon na gogo soarana.
Tompu mangirput roha ni si Togi, nda tagam rohana songon i pola hata ni amongna i tu ibana. Alani gabe tubu biarna lam muruk amongna i tu ibana.
“Ai so dia hudok among tu ho; Nunga huantusi ningku do” ninna si Togi nanget huhut tubu lomos ni rohana paima alus ni amongna i.
“Las ma roham nian nunga mardenggan pamatang si Kartini, astuanna denggan do ho; Baoa do ho hape, jala borua na denggan do si Kartini. Ai aut sura dang marna mardenggan pamatang si Kartini, ai adong sangapmu manang argam songon sada baoa?. Molo laos so mardenggan pamatangan niolim na jumolo tihaan ni jolma i ingkon ho do, ndang niolimi. Jadi martua ma ho songon sada tunggane doli ala dengan tunggane borum, alani argai, pasangap, haholongi, jala bagas antusi ala ni tungane borumi do ho boi martua, boi marsangap, boi mamompari haduan dapotan tua ho di ngolum anggiat maranak marboru. Ai aut so adong tungane borum aha laho hirimonmu, tu lubang ni hirik i luluanmu hatuaonmu?. Jadi ingkon dos do poang nangkokna dos tuatna. Ndang adong imbarna hamu nadua ingkon na marsitungkolan do, marsiaminan, marsipasangapan jala marsianjuan huhut rap manaon di nahansit na bernit asa dos rohamuna mangeahi angka nauli na denggan si halassononmuna di pudian ni ari”
“Olo among, alai unang holan ahu ungutunguti hamu”
“Aha ungutan paruamaen huroha, so adong sitihaan pangalahona. Gariada mansai las roha ala ndang hirim roha pintor songon ni dengganna marrumatangga tarlumobi manganju ho ala poso dope nasida. Nietong hian do ingkon nasida lalap podaan, manang ingkon ho manganju nasida hape balikna do poang na ro gabe ho do sipodaan, jala ingkon nasida manganju dohot manubut roham” ninna Ompu Pangadean mardongan engkel nanget tu si Togi.
Ibadah 31 des 2018 - Kramat Jati ibadah dan jadwal minggu hkbp kramatjati
Diposkan pada Desember 27, 2018 Januari 26, 2019 oleh MMedia
Ibadah 31 des 2018
Acara Ibadah 31 Des 2018 HKBP Kramat Jati
Download Acara : Scroll ke bawah
ACARA IBADAH 31 DES 2018 PUKUL 16.00 WIB & 19.00 WIB
ACARA IBADAH PUKUL 19.00 WIB
JOUJOU MARSAOR DOHOT TUHAN I (L=liturgis;R=Ruas; S= sude)
L : Huria na hinaholongan ni Tuhan Jesus Kristus! Nuaeng nunga sahat hita tu ujung ni taon 2018, dibagasan asi ni roha ni Tuhan Jesus Kristus.
S : EBENEZER, RASIRASA NUAENG DIDONGANI TUHAN I DO HITA
L : Marpungu do hita di Bagasjoro on, laho manghamauliatehon pandonganion ni Tuhanta. Dibagasan unduk ni roha, tapuji jala tapasangap ma goarNa, taendehon ma “Las rohangku lao Mamuji”
S : (mangendehon) BE.565:1,4 “Las rohangku lao Mamuji”
Las rohangku lao mamuji Debata parholong i. Songon bunga na mangerbang di na binsar ari i. Arsak dosa haporsuhon mago dibaen asiMi. Las ni roha na manongtong lehon di au Tuhanki
Rap ma hita mangendehon sangap di goarNa i. Tapangiar soaranta lao mamuji Tuhan i. Sun do holong ni rohaNa na so marnamontok i. Ido pasadahon hita salelenglelengna i.
VOTUM INTROITUS DOA (J: jemaat) Mandok mauliate ma hamu di Jahowa, ai ro di saleleng ni lelengna do asi ni rohaNa. Hot do asi ni rohaNa i marsundutsundut. Haleluya
R : (mangendehon) HALELUYA HALELUYA HALELUYA
L : Martangiang ma hita! Ale Amanami, Ama ni Tuhan Jesus Kristus Tuhannami. Mandok mauliate do hami tu Ho, ala diramoti Ho do hami mandalani taon 2018 sian bonana sahat tu ujung ni taon on.
Huhamauliatehon hami do ala dipasupasu Ho huriaM di Distrik DKI Jakarta on manghobasi orientasi panghobasion 2018 di Taon Kesehatan dan Kebersihan dalam Lingkungan Hidup. Asi ma rohaM di hami, sai dongani ma hami manalpuhon taon on, jala patolhas ma hami mamasuhi taon 2019, manghangoluhon panjouonMu hombar tu orientasi Pelayanan di Huriam HKBP Mangulahon Parasinirohaon tu angka na pogos. Sai tau sangap di goarMu ma ngolunami, jala las ni roha nang pasupasu tu na humaliang hami, marhite Jesus Kristus Tuhannami, Amen. ——–hundul—-
03. Marende BE. No. 188:2 “Jahowa Siparmahan au”
Ditogu au tu na tio aek mata hangoluan.
Dibaen do tondingki sio di dalan hasonangan.
Sabam rohangku do tongtong,
saleleng au di ngolungkon baen sangap di goarNa.
L : Tangihon hamu ma Patik ni Debata di parpunguan ujung taon on, na tarsurat di Psalmen 37:3.”Sai marhaposan tu Jahowa ma ho jala ulahon na denggan, inganhon ma tano i jala radoti haburjuon” Antong rap mangido gogo ma hita tu Debata mangulahon patikNa i
S : Ale Tuhan Debata, sai pargogoi ma hami mangulahon na hombar tu PatikMi, Amen
05. Marende BE. No. 605:3-4“Las ma roham”
Bura binaen ni dosa i marujung ma disi. Ai nunga ro Mesias i. Mamboan dame i mamboan dame i mamboan mamboan dame i.
Ibana do Rajanta I Parasiroha I, natigor I, na bonar I parholong roha I, parholong roha I, parholong parholong roha i.
06. MANOPOTI DOSA:
L : Di ujung ni taon on, ro ma hita tu adopan ni Tuhanta, marrujiruji huhut mangongkuhon angka hagaleon dohot pangalaosionta di Hata ni Debata di pardalanan ni ngolunta. Ale Tuhan Debata Parasiroha na sumurung, na ro do hami tu joloM manopoti dosanami angka na huula hami marhite sian tahitahi ni rohanami nang pambahenannami na so hombar tu lomo ni rohaM.
R : Asi ma rohaM di hami ale Tuhan, ala ni denggan ni basaM dohot holong ni rohaM..
L : Sipata tartait do rohanami marpangunsandean tu gogo dohot pingkirannami mangadopi angka namasa, ala olo hurang tibu huhilala hami dapot alus ni angka tangiangnami.
R : Asi ma rohaM Tuhan, paimbaru ma rohanami, asa muba roha dohot pangalahonami marhite Jesus Kristus Tuhannami, Amen.
————-electon—BE.No. 686: sa ayat——-
L : Bagabaga ni Debata taringot tu hasesaan ni dosanta: “Molo tung adong manang ise na mardosa, adong do pangondianta di Ama i, ima Tuhan Jesus Kristus na tigor roha i. Jala Ibana do pardengganan taringot tu dosanta, alai ndada holan taringot tu dosanta, dohot do taringot tu dosa ni saluhut portibi on.” Hasangapon ma di Debata na di Ginjang
S : Amen ——————hundul—–
07. Marende BE. No. 435:2 “Marolopolop tondingki”G=do
tingki i dung jumpang Jesus Tuhanki. TondiNa mangajari au tarbaen marlas ni roha au, sonang ni tingki idung jumpang Jesus Tuhanki.
L : Hata ni Debata turpuk di hita di parpunguan ujung taon on, ima na tarsurat di Rom 8:33-39,songon on ma hatana: Ise mangaluhon angka na pinillit ni Debata? Ai Debata do na mamintori.
R : Ise do na mandabu uhum hamagoan? Nunga mate Kristus Jesus i, lobi tahe, naung mulak mangolu do; di siamun ni Debata do Ibana mangondihon hita.
L : Dia manirang hita sian holong ni roha ni Kristus i? Haporsuhon do manang hagogotan, manang pangaleleon manang haraparon, manang parsaemaraon, manang mara, manang podang pe?
R : Hombar tu na tarsurat i: Humophop Ho do dibunui hami manipat ari, songon birubiru sipotongon do hami dirajumi.
L : Alai andul do hamagoanta di saluhutna i, hinorhon ni na manghaholongi hita..
R : Ai gomos do ditiop rohangku: ndang tarbahen sirang hita sian holong ni roha ni Debata na di bagasan Kristus Jesus Tuhanta i: manang bahenon ni hamatean manang hangoluan, nang bahenon ni angka surusuruan nang angka harajaon nang na masa nuaeng nang na masa sogot, nang angka hagogoon pe.
L : Manang bahenon ni na di ginjang nang na di toru, rodi nasa na tinompa pe. Ima sahatna.Martua do angka na tumangihon Hata ni Debata jala na umpeopsa,
09. Marende BE. No. 691:1,6“ Hupasahat ma tu Jesus”
Hupasahat ma tu Jesus saluhutna ngolungki. Roha nang pambahenanhu saluhutna tingkingki.Ref:Hupasahat ma tu Jesus saluhutna diringki, hupasahat ma tu Jesus saluhutna ngolungki.
Mauliate ma rohangku ala au hinophopMi. Pujionhu ma goarMu salelenglelengna i. Ref: Hupasahat ma tu Jesus….
10rap ma hita mandok:
S : Ahu porsea di Debata Jahowa….d.u…..Amen…….
11. BARITA JUJUR TAON/BERICH & LAPORAN PARHEPENGON
12. MANDOK HATA: – Mewakili ruas ni Huria
– Mewakili Parhalado
– Hurianta HKBP mamasuhi taon 2019 mangulahon orientasi pelayanan “Patupa Ulaon Parasinirohaon tu angka na pogos”.
– Ruas ni Huria na marungkil,marsitaonon, marsahit,korban bencana, d.n.a
– Program ni HKBP :di hatopan, distrik,resort, huria marsadasada
– Bangsonta dohot angka pemimpin
14. Marende BE.No. 723 ”Tu JoloM O Tuhan” (Pelean Ia, Ib)
Molo Jesus donganmi las roham, Jesus i pangurupim las roham. Hot haporseaonmi dohot pos ni rohami mardonganhon Jesus i las roham.
Ref: Las roham, las roham mardonganhon Jesus i las roham. Marsinondang ma di ho bintang panghirimon i mardonganhon Jesus i las roham.
Molo Jesus donganmi las roham, jagaonNa tondimi las roham. Tiruonmu ma tongtong dame nang holongNa, mardonganhon Jesus i las roham. Ref: Las roham, las roham…..
15. JAMITA: Poda 3:1-8
16. Marende BE. No. 806:1-“Aha pe masa di ngomuon” (Pelean II)
Aha pe masa dingolumon Tuhan manjaga ho, HolongNa do mangondihon ho Tuhan manjaga ho. Ref: Tuhan manjaga ho las pe roham marsak pe ho, Sai diramoti ho Tuhan manjaga ho.
Sai disarihon do ngolumi, Tuhan manjaga ho, Sai ditangihon tangiangmi, Tuhan manjaga ho. Ref : Tuhan manjaga ho ………
Molo borat siporsanonmi, Tuhan manjaga ho, Tung pe golap parnidaanmi, Tuhan manjaga ho. Ref: Tuhan manjaga ho……….
————-Jongjong ma hita—-
17. BORHAT BORHAT MANALPUHON TAON 2019
P : Nunga tangkas dibohali Hata ni Debata hita, asa tangkas marhaposan tu Jahowa, unang marpangunsandean tu pingkiranta sandiri.
R : Dengganan marhaposan tu Jahowa sian marhaposan tu jolma dohot angka raja.
P : Unang ma hamu mabiar jala unang manonditnondit, haposi ma Debata na manjaga dohot na mangalinggomi hita. Ai Ibana do Siparmahan hita, jala hita birbiru pinarmahanNa. Ndang tagamon loasonNa tarsulandit patmu, jala ndang nok mata ni Sijaga ho”. Horas ma hita manalpuhon taon on, horas hita nang mandapothon taon 2019 ditumpak asi ni roha ni Tuhan i. Manongtong ma ngolunta gabe pujian di goarNa.
R : Ale Jahowa, sai pabotohon ma tu ahu angka dalanmu, jala ajarhon tu ahu angka bogasMu, sai togutogu ma ahu tubagasan hasintonganMu
18. TANGIANG: Pelean, Ale amanami, Pasupasu
# DOWNLOAD ACARA IBADAH : KLIK
Ibadah ujung taon 31 Desember 2018 Bhs BatakDownload
Parhalado dohot Pangula nagok tingki
Selamat Memasuki Tahun Baru 1 Januari 2019 Tuhan Yesus Memberkati
Pos SebelumnyaSebelumnya PANITIA NATAL UMUM HKBP KRAMAT JATI 2018
Pos SelanjutnyaSelanjutnya IBADAH 31 DES 2018 Pkl.16.00 wib
HAMPUNG TOGI - MARANGGAP HUHUT MARSIPAPUNGUAN. - PALAMBOKPUSUPUSU
Home » TORSA » HAMPUNG TOGI - MARANGGAP HUHUT MARSIPAPUNGUAN.
07 September 2017 TORSA Edit
Ianggo borngin pamuhai dung sorang anak ni si Togi ndada piga dope jolma ro maranggap lobi sian angka sisolhot ni si Togi dohot si Kartini. Tarlumobi simatua ni si Togi holan dung dibege nasida naung hipas boruna i nunga pintor ro Nai Polin mamboan boras sipir ni tondi dohot mamboan manuk nang bangunbangun laho patupa na ni dugu rohana asa adong allangon ni si Kartini. Diboan muse adong inuman Anggur Sap Bulan laho inumon ni si Kartini. Ninna nasida asa patamba gogo dohot asa doras tarus ni Ina na imbaru hipas sai somal do dilehon anggur, na ni dugu mardongan bangunbangun dohot tuak tangkas tahe.
Songon i nang angka sisolhot na asing nunga ro be marganti soring huhut mamboan silua na suman tu ina na martataring dung hipas. Adong muse do na mamboan kain panjang laho parompa ni si Unsok na imbaru sorang i. Marragam ma tahe bangko naung somal ni ulahon nasida angka na martondong dohot na mardongan sahuta molo toho adong na marharoan bolon songon on. Sai dipatudu nasida do na parsidohot nasida marlas ni roha ala tamba bilangan ni dongan manang tondong nasida.
Dung pe ari paduahon lam rtorop ma angka ama dohot ina ro maranggap tu jabu ni si Togi, tarlumobi angka donganna songon si Jannus, si Sangkap dohot si Monang nunga antar tibu i ro huhut sipsip manangkui kartu asa adong pangkeon nasida laho marmeam markartu di paranggapon i. Si Togi pe nunga mangarade manjangkon angka paranggap i marhite na parade kopi, bubuk tes dohot gula. Ai somal do songon I di huta nasida I, molo dung adong paranggapan sai torop do ro jolma jala sipata marsiharaan nasida didok ma hatana ‘marsikopi lari’ ninna pandokna.
Tung so binoto do boasa molo maranggap dohononna hata lesengna marsikopi lari, olo m ra ala na sopola margarar i molo minum kopi di paranggapan jala dung sidung minum kopi adong ma deba na sumurut sadasada nasida huhut didok hatana “ mulak ma jolo hami ate, mardungodungo hamu. Sai tumibu ma tamba bolon ni posoposo i asa humatop sareaon tu balian”
“Horas. Bolon do si Unsok i ninna hamu?” ninna si Jannus dung bongot ibana tu bagas jabu i.
“Bolon do amang” ninna Ompu Pangadean boru.
Songon ido somalna sungkunsungkun molo imbaru ro dope manang holan sahali dope ibana ro maranggap. Alai molo dung padua halihon manang mangulakhon muse marasing muse ma sungkunsungkunna tmuse.
“Nunga tamba bolon ni si Unsok i?” i ma sungkunsungkuna muse. Jala alusan ni parjabu ma “Nunga be tamba bolonna”
Lam bagas borngin lam torop ma angka jolma ro maranggap tu jabu ni si Togi. Adong ma na marsirarion angka ama dompak labalaba ni jabu angka ina sumolhot ma i dompak tataring jonok podoman ni na marroboroboan i huhut marsirarion. Molo angka ina asing ma sirarion ni, marragam tahe sian taringot marsuan, marbabo, lan na asing na toho jumpangna hata sihatahononna. Na deba angka ama nunga mamungka marmeam kartu, marsipapunguan didok nasida goarna.
“Bahen jolo tu son sambongsambong na metmet i Amani Unsok asa adong tong tonga di jolo nami on” ninna si Jannus huhut mangarahon angka dongan “toe hamu ise do na dohot asa tamulai na manjaha on” ninna si Jannus manguduti hatana.
Dipaharuar si Monang kartu sian sangkuna, dipeakhon ibana di jolona. Hatop marpungu Amani Bilklinton, si Sangkap, si Monang si Jannus dohot Amani Barita marhaliang nasida hundul mambahen songon na mambahen lobuan.
Di na asing adong muse salobuanna i marhaliang huhut paadopadop kartu di jolo nasida. Ribur ma tahe idaon huhut marsirarion nasida. Sasintongna ndada apala tu hepeng juji i ianggo roha nasida alai holan sada dalan do i unang bonosan gabe manigor martahi modom roha nasida di paranggapan i.
“Humatop poang bahen jolo kopi i Amani Unsok” nunga mauas iba, alani do huroha asa manigor mate kartu niba on. Toe ise dison ho ma Taronggal gantihon jolo ahu” ninna si Sangkap ala manigor mate kartuna.
Alai iango Ompu si Barita Amonguda ni si Togi rap dohot Guru Berlin marnonang angka politik do nasida manaringoti na ndang sadia lelengna i be markising hampungnama nasida muse ala nunga dapot tingkina parkisingon hampung di huta nasida i. Gabe sumurut do si Sangkap sian lobuan na markartu i dompak parnonangon ni natumua i dung olo si Taronggol maningkati ibana markartu. Ai nangkin pe ndada nian pola lomo rohana markartu alai ala hurang ninna dongan gabe dipaksahon si Jannus ma ibana dohot markartu.
“Jadi boha do pandapotmu Ama Tiur taringot tu na markising hampung on satongkinna i nama ingkon pamasaonta di huta on” ninna Guru Berlin tu si Sangkap.
“Tong ma da Hampung nuaeng tapillit ai saperiode dope ibana” ninna si Sangkap.
“Rohangku pe songon i ma nian” ninna Ompu si Barita.
“Ianggo pandapothu asing do sian hamu. Molo boi do ingkon gantion do Hampung nuaeng on, ai so adong huida tamba pambangunan tu huta on, lalap do songon na uju i. Ida hamu ma, nda holan dua ma goronggorong dipature i saleleng na lima taon bolon on” ninna Guru Berlin.
“Ahu pe satolop do dohot hata ni Guru Berlin on. Diorannama na dumenggan laho pilliton Hampung. Jala hubege arbisna songon na so martahi jongjong do Hampung nuaeng on molo tupa parkisingon annon” ninna Amani Pargaulan mangangkupi hata ni Guru Berlin.
“Nunga na denggan i molo so jongjong be ibana. Ia haru jongjong pe i molo adong do na jongjong asing ni ibana porsea do ahu sitau na talo do i. Ai angka jolma on pe nunga so dapot rohana be Hampungta nuaeng.” Ninna Guru Berlin.
“Alai ise ma huroha na olo jongjong jala dumenggan dihilala hamu natuatua ni huta on” ninna si Sangkap mangigil hata sian angka natuatua i.
“I ma na so dapot rohangku. Alai aut sura sai boi nian roha, adong ma nian sian hamu na umposo I olo jongjong pilliton gabe Hampung nunga ra dumenggan unang apala sai angka na somal na saleleng on asal adongna pinillit gabe hampung” ninna Ompu si Barita.
“Nunga ra dumenggan molo jongjong si Jannus on ate, ai ama ni aha do tahe kedan on, antar garang do hu ida on manghatai jala sai tingkostingkos do on manghatai ndang olo margalekgot” ninna Amani Pargaulan.
“Amani Berlian do goar ni i. Ahu pe tumingkos do on pilliton molo olo ibana jongjong” ninna Guru Berlin.
“Boha olo do suraon ibana jongjong?” ninna Ompu si Barita.
Jamita Evangelium 18 Agustus 2019, Minggu IX Dung Trinitatis: Janghon ma Habisuhon sian Debata Pelita Batak Online
Di ujung ni abad pa-20-hon sahat tu bona ni abad pa-21-hon, adong do sada hata na manggombarhon dia hasurungan manang citi khas ni sada masyarakat, negara nang partingkian di tingki i. "Knowledge society" ninna hata i, "masyarakat ilmu pengetahuan." Nanidokna i ma parbinotoan do na ringkot di ngolu ni jolma i. Lam denggan parbinotoan ni sada jolma, masyarakat, negara, lam diharingkothon do di tongatonga ni masyarakat I angka parbinotoan. Parbinotoanna do pangkeon laho patupahon ngolu na denggan. Di marragam bidang do diharingkothon parbinotoan i.
Asa sahat tusi ingkon denggan ma pendidikan ni bangso i. Alai uju i ndang apala ganup halak boi dapotan kesempatan mandohoti pendidikan. Mansai arga do pendidikan. I pe ingkon dituhori do parbinotoan i marhite parsikkolaan, ai holan angka bangso na timbo parbinotoan ni rakyatna do na boi denggan mangatur ngoluna, gabe negara na maju, gabe bangso na mardohar. Parpudi on, di dekade paduahon abad pa-21-hon on, masyarakat pengetahuan i nunga lam boi didungdung bahat jolma, i ma marhite internetisasi informasi dohot ilmu pengetahuan. Nasa nab oi masuk tu internetisasi boi ma godang botoonna parbinotoon. Boi do taboto angka parbinotoan sian internet.
Songon i ma bungbung ni informasi i diparade internitasasi i gabe lam hatop ma lam pistar jolma i. Jala, ala ni timbo ni hapistaran ni jolma i jala mura ni marnampunahon parbinotoan i, lam marsigantung do jolma i mangatur ngoluna tu parbinotoanna na marragam i, termasuk ma parbinotoan teknologi termasuk parbinotoan mambahen robot laho mangorui halojaon ni jolma i mulaulaon. Ndang apala marsigantung manang diharingkothon jolma i be ulaon ni Debata di ngoluna. Di sada tingki boi do ummalo robot i sian na mambahen ibana, boi gumodang jala dumenggan patupaonna sian na pinatupa ni jolma i.
Alai songon na porsea di ulaon ni Debata di ngolu ni hasiangan on sai tapangasahon ndang holan parbinotoan ni hajolmaon, alai ingkon dohot do tapangasahon habisuhon (Heber: khokma) sian Debata. Ndang tuk holan parbinotoan ni jolma i mangatur parngoluan na marragam i, tarlumobi di na mangadopi angka siadopan na so tuk adopan mardonganhon parbinotoan ni jolma i sandiri, i ma parbinotoan na somal dohot parbinotoan naimbaru pe tahe, na tradisional dohot na modern, na post modern, dohot di era revolusi Industri napaopathon nuaeng on, dohot ma na teknologis.
Ringkot do habisuhon na sian Debata i.
I do na dihatindangkon panurat ni buku pardalanan ni bangso Israel di tingki dung sadia leleng nasida marharajaon. I do na dipatuduhon di ngolu ni raja Salomo na dapotan pasupasu habisuhon uju mamonai harajaanna. Ala bangso na marharoroan sian ragam ni haroroan ni suku, pengalaman, pangantusion, panghirimon dohot parbinotoan na marasing di sada partingkian na digohi anta intrik-intrik, na tongon marbolat-bolat sama nasida, dapotan habisuhon sian Debata. Laho manggombarhon surung jala timbo ni habisuhon binasabasahon ni Debata Jahowa tu si Salomo laho manguluhon bangso i digoari panuratma habisuhon i, i ma:
Naparjolo, hinagodang ni habisuhon, roha panimbangion, parbinotoan tudoshon horsik na di topi ni aek, gumodang sian habisuhon ni angka na di habinsaran dohot na di Misir (ayat 9-10). Napaduahon, umbisuk sian habisuhon ni sandok jolma, nang habisuhon ni angka naung sanga ditanda jolma di partingkian ni si Salomo, i ma halak Etan, halak Esrahi, dohot tolu anak ni si Mahol: Heman, Kalkol dohot Darda (ayat 11). Napatoluhon, hatauonna marumpama (3000), kecakapan bahasa, sastera (poetry) dohot manurathon ende (1005) , seniman/musisi nang mambahen torsa taringot tu angka hau (ilmu botani) na tarbarita di duru ni Israel, i ma hau Ares dohot Yysop di Libanon, taringot tu pahanpahanan (biologi), pidong na martongatonga langit (ornithologi) gulokgulok nang dengke, manang ichthiologi (ayat 12-13). Napaopathon, marroan angka halak nang raja umbege habisuhonna (ayat 13-14). Di angka i ma rumang ni habisuhon na ditanda jolma di partingkian i. Di habisuhon na tinanda ni jolma uju i dumenggan habisuhon pinamparmunahon ni si Salomo pinangido jala jinangkonna sian Debata Jahowa.
Nueang angka sungkunsungkun on ringkot do pasungkunhononta marnida dia do nidok ni Debata tu hita marhite hataNa i, i ma asa tahasiholi mangido dohot manjangkon habisuhon ni Debata nang nuaeng di partingkianta?
1.Boasa di minggu pasiahon dung Trinitatis, i ma di minggu di na taparsiajari dohot jala ringkot taauhon Hadebataon ni Debata dohot ulaonNa di tongatonga ni hajolmaon tarlumobi di angka na porsea tu Ibana jala marhite angka na porsea tu Ibana nuaeng, i ma di partingkian na lam timbo parbinotoan teknologis ni jolma?
2.Boasa di zamanta on di na sai ro angka na pistar di teknologi tu hita na porsea mandok ndang apala sai ingkon mangido pangurupion be jolma i tu Debata, tuk ma holan marsigantung tu parbinotoan ni jolma i na lam timbo nuaeng on patupahon angka na ringkot di ngolu on?
3.Boasa ingkon i, i ma sada bukti ni habisuhon pinalumehon ni Debata tu raja Salomo na tarbarita sian na robi sahat tu nuaeng, i ma hinagodang dohot hinatimbo ni habisuhonna laho patupahon ulaonna songon raja na sasintongna dao di duru ni hatauonna patupahonsa ala poso situtu dope ibana uju i na ingkon mamanghulingi hita di tingki sinangkin nuaeng?
4.Boasa ma tu generasi muda di tingki on, i ma sundut milenial na songon raja Salomo uju poso na ingkon mangulahon sada tanggung jawab na balga nuaeng mamanghuling jamita on? Diarop do sian sundut naumposo patimbo habisuhonna laho mangisi kemerdekaan Indoensia naung 74 taon, na bahat dope ingkon sipatupaon dohot sipatureon asa lam jeges ngolu ni ganup rakyat Indonesia, di na nolnol di jolonta angka tantangan na balga tusi. Suraon do ala sundut naumposo nuaeng ndang apala mangharingkothon bisuk ni Debata mandungdung sintasinta nasida, mangula ulaonnasida, marolohon partontangan ni ngolunasida? Habisuhon na sian Debata mansai ringkot di bangsonta na balga, na mangadopi tugas nab alga mensejahterakan ganup rakyat? Suraon do ala ringkot hita manangiangkon angka uluanta di masyarakat, negara nang huria, asa manghasiholi dohot manjangkon habisuhon na sian Debata?
5. Boasa ma i na marsaringat nuaeng tu tongatonga ni bangsonta Indonesia di periode paduahon ni Presiden Jokowi na marsangkap naeng membangun Sumber Daya Manusia sundut naumposo ni bangsonta asa boi masuk bangsonta on gabe bangso na maju, na tuk berkompetisi dohot angka bangso na asing naung maju? Suraon do ala di na patauhon sumberdaya manusia ni naumposo i ingkon ondolhononta tu nasida asa mangharingkothon ndang holan parbinotoan teknologis alai dohot do ingkon hasiholan dohot pangidoon dohot janghonon nasida habisuhon sian Debata, asa boi tubu sian nasida angka prakarsa, kreasi, inovasi di ragam parbinotoan? Habisuhon na sian Debata i diharingkothon asa boi, di na lam moru jala tibu ma suda manang ndang marsigantung tu sumberdaya alamta na lam moru sian tingki tu tingki i be hita, meret hita tu na patoguhon sumber daya manusia na marbisuk di na manjagahon sumber daya alamta unang lam suda boti, ai holan angka na marhabisuhon sian Debata do boi manjagahon sumber daya alamta asa tongtong adong? Habisuhoon ni Debata i diharingothon parnampunahon ni sumber daya manusianta na lam marbisuk, laho membangun bangsonta gabe bangso na maju jala parsidohot patupa pardamean dohot hatigora di portibion?
6. Boasa ma hataNa na manosoi hita asa manjangkon habisuhon na sian Debata mamanghulingi hita di naung tabege sangkap ni Presiden Jokowi papindahon Ibu Kota Negara ni Republik Indonesia sian Jakarta tu Kalimantan dohot sangkap asa patupahon pemerataan ekonomi? Suraon do asa tapangido habisuhon na sian Debata taringot tu dia ma bahenonta ruas ni HKBP tu jolo, asa parsidohot hita membangun Indonesia sian Ibu kota naimbaru na disangkapi jongjong di periode ni Presiden Jokowi paduahon (2019-2024)?
Na tangkas i ma ndi on: Ringkot situtu do jolma i patimbohon hatauon ilmu teknologisna laho mangurus ngoluna asa lam denggan, lam dao hapogoson, lam jonok hatigoran dohot hadameon. Alai ringkot do nang angka na porsea i tong mangido, manjangkon, dohot marnampunahon habisuhon na sian Debata na dao dumenggan mangadopi tantangan, dumenggan manuhuk tanggung jawab na balga tu donganta jolma.
Tahasiholi ma habisuhon na sian Debata. Tajangkon ma asa tumimbo sian hatauonta boi tadungdung sinta-sintanta, boi taadopi angka na maol, boi hita gabe bangso na unggul, boi tapatupa bahat angka na denggan di ngolu on tu donganta jolma nang na tinompaNa na asing. Tahasiholi ma habisuhon na sian Ibana i laho patureture keluarganta, usahanta, ulaonta, perusahaan na tauluhon unang talu berkompetisi, dna..dna. Rade do Debata palumehonsa tu hita, asal ma tapangido tu Ibana, songon si Salomo na mangidosa sian Debata rumingkot sian angka na asing i. Amen
Jamita Evangelium 20 Januari 2019, Minggu II Dung Epiphanias: Hagogoon ni Debata na pangoluhon (Markus 1: 21-28) Pelita Batak Online
Sabtu, 19 Januari 2019 08:38:00
Oleh: Pdt. Dr. Robinson Butarbutar, sian Parsameanta, STT-HKBP. WA/HP: 0812-62472015
Di taon 69/70 dung Kristus, di na manurathon Evangeliumna si Markus, i ma sahalak donganta siihuthon Jesus sian generasi paduahon Hakristenon dung dibege ibana sian apostel Petrus taringot tu hadirion dohot ulaon ni Jesus naung tarbarita, tardok umbahatan do angka pangisi ni Kekaisaran Romawi porsea di angka huaso ni angka tondi na so boi idaon ni simalolong ni jolma. Porsea nasida adong angka tondi i di duru ni jolma, na marhuaso mangatur, manggugai dohot mangantoi ngolu ni jolma. Jotjot ndang tuk jolma i mangadopi angka i. Porsea nasida na marhuaso do angka tondi i mamasuhi dohot mangingani nang manusai ngolu ni jolma.
Molo masuk angka tondi na jahat i tu, jala mian di ngolu ni sahalak jolma, porsuk ma ngoluna. Susa. Manaon. Patupaon ni angka i ma angka sahit tu ibana. Ndang tarbahen jolma na nimasuhan dohot niinganan ni i mangalosa. Mansai gogo do nasida. Tung adong pe angka datu na boi patupa angka dalan laho pabalihon angka tondi i sian ngolu ni jolma niinganannasida i, ndang tarbahen nasida malua sian angka huaso i. Na tangkas marlomolomo do angka tondi i manusai ngolu ni jolma i.
Mahuaso situtu do angka i. Di goari do angka tondi i angka tondi na jahat. Di hata Gorik digoari nasida tondi na so ias, pneuma akatharta (Markus 1: 21), tondi na hodar. Tarsude do angka jolma na mangolu di toru ni huaso Kekaisaran Romawi di sandok propinsi Romawi na mangantusi songon i, ndang marimbar angka halak Jahudi na mangolu di Palestina, inganan pangulaon ni Jesus Kristus tar opat pulu taon andorang so manurathon evangeliumna i si Markus.
Siala ni i dapot antusonta do boasa di Evangelium sinuratna i, dung jolo disurathon si Markus angka na mangihut on, - i ma taringot tu ulaon ni Johannes Pandidi na paradehon haroro ni Jesus, pandidion ni Jesus, pangunjunan niadopanNa, jamitaNa taringot tu hinaringkot ni hamubaon ni roha dohot haporseaon di barita na uli ala nunga ro harajaon ni Debata dohot panjouon ni angka siseanna (ida Markus 1: 1-20), songon i nang pangajarionna di bagas parpunguan ni halak Jahudi (Jaha: Synagogoe) di Kapernaum (1: 21) -, ia barita na uli na parjolo na ginurithon ni si Markus taringot tu hadirion ni Jesus i ma na marhadomuan tu huaso ni Jesus na mangatasi huaso ni angka tondi na hodar i.
Dung bindu 1: 21-28 on, di evangelium Markus dipatuduhon do hinagogo ni huaso ni Jesus i maralohon angka tondi na hodar i. Ndang tarbahen nasida mangadopi Jesus. Gari Sibolis na mangunjuni Jesus nunga ditaluhon Ibana, ba lam ma angka tondi na hodari. Di evangelium Lukas dibaritahon do hat ani Jesus na mandok nunga iiida Ibana madabu Sibolis i (Lukas 10: 18).
Ala ni i do, di Markus 1: 21-28 on, mansai nalnal do digurithon si Markus huaso ni Jesus i di barita di barita parjolo taringot tu ulaon ni Jesus songon Anak ni Debata na hinaholongonNa i (1: 1, 11, 15: 39): Ndang holan digurithon parnidaan ni angka Sibotosurat ni Jahudi taringot tu huaso ni Jesus i, alai dohot do hata ni angka tondi na hodar i sandiri taringot tu huaso ni Jesus na mangatasi huaso nasida digurithon si Markus. Hagogoon ni huasoNa i mambahen tarsonggot jala digohi roha na longang angka Sibotosurat i nang angka na manangihon pangajarionNa na marhuaso i (1: 22).
Parjolo, sahalak pangajari na marhuaso do ia Jesus i, ummarhuasoan sian angka pangajari ni halak Jahudi, i ma angka Sibotosurat (Gorik: Grammateus, ida Markus 1: 22). Marsangaja do Markus manoarahon i marhite na manggurithon dua na mangihut on laho mangondolhon i: Tarsonggot jala digohi roha na longang (Gorik: eks-eplessonto, Markus 1: 22; Batak: Longang) jala longang situtu (Gorik: ethambethesan) do angka Sibotosurat nang angka na torop di sinagoge di Kapernaum tinopot ni Jesus. Dung ditangihon jala diida nasida pangajarion ni Jesus. Boasa?
Ala imbaru jala mardonganhon huaso pangajarionNa. Ndang songon pangajarion ni angka sibotosurat i pangajarionna. Imbaru do. Ibana mangajari songon na mardonganhon dohot digohi huaso (Gorik: hos eksousian echon. Di hata Batak di ayat 22 didok : songon na marsahala, jala di ayat 27 didok mardonganhon huaso).
Hasurungan ni hinatimbo ni hatauon ni Jesus mangajari di tongatonga ni sada bangso na mananda bahat pangajari taringut tu uhum dohot habisuhon ni ngolu nunga tarbarita sian bona ni ulaon ni Jesus sahat tu ujung. Marbisuk jala marhuaso do pangajarion ni Jesus. Tarbarita do i uju di ngoluna, ndang holan di luat Galilea, alai dohot do di luat na asing. Ndang holan di abad parjolo, alai dohot do sahat tu nuaeng. Ndang taralo ni angka pangajari ni halak Jahudi huaso pangajarion ni Jesus. Imbaru jala songon sahalak na marhuaso do Jesus mangajari. Ndang membosankan pangajarion ni Jesus. Imbaru. Menyegarkan. Laos marhuaso. Molo tajahai angka buku Evangelium I tangkas do huaso pangajarion ni Jesus i.
Ala nang angka tondi nahodar mananda ise Jesus i di nasida, i ma Nabadia ni Debata (Markus 1: 24), umboto huasoNa na mangatasi huaso nasida sandiri, jala unduk do nasida tu hata parenta ni Jesus i na mamarentahon nasida ruar sian sahalak niinganannasida i (Markus 1: 24-27).
Na dohot tong ditariashon Evangelis Markus di Evangeliumna di bindu 1: 21-28 on, i ma na mangihut on:
Marroha pangoluhon do ianggo huaso ni Jesus na mangatasi huaso ni angka tondi na hodar i. Balik ni huaso ni angka tondi na hodar i do huaso ni Jesus. Ianggo huaso nasida na gumogo sian jolma niinganan nasida manusai do, pasingkorsingkor ngolu nasida. Ndang huaso na pamatehon. Ndang huaso na manusai, songon na pinatupa ni angka tondi na hodar i, i ma pola manarat (Gorik: sparaxan) jolma niinganannasida i, alai pangoluhon do. Jolma na niinganan jala sinusaan ni angka tondi na hodar i dipalua Jesus sian huaso na mangarahut nasida, asa denggan mangolu. Dipabali Jesus do angka tondi nahodar i sian jolma niinganannasida i, asa mangolu nasida.
Jala molo tapamanat, nang angka tondi na hodar i ndang diripashon (Gorik: Apolesai, sian hata apolummi = mangaripashon; Markus 1: 24) Jesus. Dirajumi angka tondi nahodar i do na naeng mangarimpashon nasida ia sangkap haroro ni Jesus i tu sinagoge i. Marasing sian terjamahan Bibel bahasa Batak, na mameakhon hata ni tondi na hodar i tu Jesus marrumangkon pernyataan ("Na ro do Ho hape mangago hami."), ianggo di hata Gorik marrumangkon sungunsungkun do ruar hata i sian nasida: "Na laho mangago hami do Ho umbahen ro?" (ayat 24). Ala marrumangkon sungkunsungkun do hata nasida, ia alus ni Jesus tu nasida ndang apala mangalusisa dohot alus positif. Alai na pinatupa ni Jesus i ma, mamarenta nasida asa ruar sian jolma niinganannasida i.
Holan diparuar manang dipabali (Gorik: ekselthe) Jesus do nasida marhite parenta na digohi huaso (Markus 1: 25), asa mangolu jolma niinganannasida i. Tarbarita do hagogoon ni huaso ni Jesus pabali angka tondi nahodar. Mangihuthon angka peneliti, di partigkian ni Jesus adong do angka pangajari ni halak Jahudi na tuk pabali tondi na hodar. Alai ndang songon huaso ni Jesus ia huaso nasida. Ndang taralo nasida hagogoon ni huaso ni Jesus i. Di hata Inggris didok, ia hagogon ni huaso ni Jesus ndang taralo ni manang ise. Mabiar jala unduk do angka tondi na hodar i diadopan ni Jesus. Bahat na gabe malum sian sahitna, gabe marngolu na denggan. Ditanda nasida do Jesus Anak ni Nabadia i.
Marojahan tu barita na uli na di ginjang i taringot tu hinagogo ni huaso ni Jesus na mangatasi huaso ni angka tondi na hodar i (Markus 1: 21-28) i ma dipillit gabe tema ni jamitanta di Minggu II dung Epiphanias na mangihut on: Hagogoon ni Debata na pangoluhon. Tangkas do huaso ni Jesus na gumogo sian huaso pangajarion ni angka Sibotosurat dohot sian huaso ni angka tondi na hodar i. Sangombas, dipangolu ibana do na niinganan jala na pinasaratsarat ni tondi na hodar i, marhite nai pabali tondi na hodar i sian ibana. Gabe mangolu ibana. Sangombas nari taida, ndang apala diago manang dirimpashon Jesus tondi na hodar i, alai dipabali do.
Hagogoon ni huasoNa na mangatasi angka huaso ni tondi na hodar ndang laho pamatehon, alai laho pangoluhon angka na ginosagosa ni angka tondi na hodar i do. Ndang disalahgunakan Jesus gogo ni huasoNa i laho patupa na so denggan tu hajolmaon. Dipabali do angka tondi na hodar i sian na nimiannasida I, asa mangolu denggan. Alai ndang diago manang diripashon Jesus tondi na hodar na manggosa na niingananna i. Siala ni i gabe boi antusonta boasa di panorangion ni Jesus di umpamaNa taringot tu simarememe i (Mateus 13: 36-43), dipasombu do angka na manaburhon simaremeeme i sahat ro di ari panguhuman sogot. Disi ma nasida diuhum. Ndang nuaeng nasida paripashon Jesus.
Alai di ari panguhuman i do nasida diuhum. On do tiniru dohot niajarhon ni angka apostel di surat nasida. Isara apostel Paulus na mangajarhon asa unang sarombang dohot portibion hita mangadopi angka parjahat: Ndang mamalossa, alai pasahathon tu Debata ulaon mamaloshon (Rom 12: 19).
Dia ma naboi rimangrimangonta taringot hagogoon ni huaso ni Jesus Nabadia ni Debata na pangoluhon i nuaeng di partingkianta na digohi angka huaso na manggosgosa angka na metmet dohot na so mardihadiha, angka jolma nang angka na tinompa na asing pe?
Parjolo, tangkas dope taauhon na di ngolunta sian na jolo sahat tu nuaeng, tarlumobi ma nuaeng on, na mangatasi angka parhuaso, tarlumobi angka tondi na hodar di portibion do ia Jesus Kristus Tuhanta i? Di surat Kolosse dohot surat Epesus tung tangkas do disurathon panurat na naung ditaluhon Jesus do angka huaso na di banua ginjang dohot na di banua tonga dohot na di banua toru, nuaeng nang sogot pe (Kol 2: 10, 15, Epesus 1: 21-22).
Marhuaso dope di roha, pingkiran, ateate nang tondinta angka pangajarion ni Jesus na ginurithon ni angka panurat Evangelium na opat i sahat tu nuaeng?
Di simalolong ni angka Sibotosurat di bagas parpunguan na di Kapernaum i najolo margogo situtu do huaso pangajarion ni Jesus. Angka ajar ni Jesus i nunga taboto be, i ma angka ajar taringot tu songon dia hita manghaholongi Debata dohot donganta jolma.
Boasa ingkon rimangrimangonta saulan nari angka ajar ni Jesus i nuaeng di abad padua pulu sadahon on? Alus tusi: Atik beha ndang be ajar ni Jesus tahangoluhon di ngolunta, baliksa angka ajar na asing nama. Atik beha nunga angka ajar na asing na ma na naung taajarhon?
Paduahon, tangkas dope taauhon na marhuaso do Jesus mandongani hita maralohon manang mangadopi angka huaso na adong di portibion, i ma angka huaso ni angka tondi na hodar na sai manusai ngolu ni jolma? Taauhon dope na ia huaso ni Debata pangoluhon hita do? Sotung maon nunga gabe taida huaso ni Debata mangago hita, siala ni hasalaan ni jolma i na manegai portibion dohot siala ni angka ulaon ni jolma na jat mangago ngolunta?
Angka tondi na hodar i nuaeng ndang holan angka tondi na hodar songon na di Markus 1: 21-28 i na mura antusan ni angka na porsea di angka i, alai dohot do angka tondi na hodar na marasing hataridaanna sian na di Markus 1: 21-28 i, isara komunisme, konsumerisme, ketergantungan tu penyalahgunaan narkoba, hedonism, hamongkuson, individualisme, atheisme, lomo ni roha tu na manghatindangkon hata na so tutu, hoax, dohot angka na asing, i ma angka ideologi-ideologi.
Patoluhon, rade dope hita marsiajar sian tiruan na binahen ni Jesus Kristus di huaso nilehon ni Debata tu Ibana uju mangula Ibana di Palestina najolo, i ma:
Mamangke huaso na jinaloNa sian Debata i tu hita laho paluahon dohot pangoluhon angka halak na niinganan dohot nigosagosa ni angka tondi na hodar na marragam i di partingkianta nuaeng, i ma na tradisional dohot na modern dohot na postmodern, i ma na manghaporseai adong dope angka tondi na hodar na so tarida tu hita.
Songon angka naung pinalua ni Debata di bagasan Jesus Kristus, jala songon angka na manjalo pasupasu sian Debata uju manghatindangkon haporseaon i hita, na mandongani hita maralohon nasa na jat dohot mamargogoihon hita patupahon nasa na denggan, mansai ringkot do tarimangrimangi songon dia hita mamangke huaso pinasasahat ni Debata tu hita. Di angka ulaonta be dipasahat do tu hita angka huaso marhite angka ulaon nang angka jabatan di marragam rumang ni ulaon manang profesinta. Denggan do sungkunhononta tu dirinta sungkunsungkun on: Angka na mamangke gogo dohot huaso na pangoluhon do hita manang baliksa, na mangarimpashon ngolu ni donganta jolma nang ngolu ni angka donganta na tinompa ni Debata di portibion? Molo tadapot dirinta parhuaso na so pangoluhon, di jabu, di ulaon nang di parsaoranta, denggan ma hita muba. Alai molo parhuaso n agogo na pangoluhon do hita, denggan do tauduti. Denggan do taurupi angka sundut na umposo asa maniru Jesus Kristus parhuaso nagogo na pangoluhon.
Lam timbo huaso na pinasahat ni Debata nang angka donganta jolma tu hita, lam gabe parroha na pangoluhon ma hita.
Maradophon angka tondi na hodar i sandiri, manang maradophon angka na mangulahon na jat di portibion: Ndang mangarimpashon nasida. Nang mangago nasida, alai tuk ma holan pabali nasida sian na manegai ngolu ni dongan jolma, marusaha asa ruar nasida sian ulaon na manggosagosa donganta jolma nang angka na tinompa ni Debata na asing. Marasing do on tu tondi na mansai diskriminatif na tubu di bahat jolma nuaeng on. Pola angka na so sapingkiran dohot nasida naeng agohononna.
Mansai ringkot do tarimangrimang on.
Tiruan na binahen ni Jesus Kristus on do maradophon angka tondi na hodar i na naung dipahembang Hakristenon sahat tu nuaeng. Isarana ditulak Hakristenon do hukuman mati tu angka parjahat. Ditulak Hakristenon do nang angka kebijakan mamangke kekerasan di dunia pendidikan, di jabu nang di parsingkolaan, tu angka na taida patupa angka kesalahan dohot hajahaton. I do umbahen na diajarhon apostel Paulus asa unang tabaloshon hajahaton dohot hajahaton.
Sai dipargogoi Tuhanta ma hita manghaporseai hagogoon ni huaso ni Debata na mangatasi saluhut, angka tondi na hodar nang angka na marasing sian i. Sai dipargogi ma hita maniru hagogon ni Debata na pangoluhon di na mangalangka hita di ngolunta dohot taula angka ulaonta be. Amen.(*)
Oleh: Pdt Dr. Robinson Butarbutar, Parsameanta, STT-HKBP. HP/WA 0812-62472015
Marsada Band Archives – Kumpulan Lirik Lagu Batak Terbaru Marsada Band Archives – Kumpulan Lirik Lagu Batak Terbaru
Lirik Lagu Batak - May 9, 2015 - No comments - Uncategorized
lirik lagu namartikki do. unang sai marsak ho da hasian. molo so dapot dope na pinarsitta mi. unang sai muruk ho da hasian. molo so saut dope na pinangido mi. ikkon sabar doho da hasian. paimahon tikkina i. ingkon sabar doho hasudungan ku. pangalean ni tuhan i. namartikki do anggo di tano on. sai juppang do […]
lirik lagu tarhirim. tarhirim au di janji nani unduk mi. tarhirim au di padan nani unduk mi. tarsongon uap naso mar ippola. holong mi tu au ito. tarbereng au marsitiopan tangan ho. tarbereng au rap hamu marsiadap ari. dohot si doli sa sikkola hi. dongan mi ale ito. dang na mangorai au. marhallet ho tu […]
lirik lagu ingot padantai. holan ho do ito na di pikiranki. nungnga sai holan ho di roha ko. dang adong na asing sian ho ito. pa posroham di au ito dang tadinghonon ku hasian. molo adong pe naro. parhepeng na godang i. naeng mandok hatana tu ho. unang di oloi ho ito. tiop ma hubunganta […]
lirik lagu horas samosir najogi. tung soadong do martudosan ho. disandok sude partibi on. ima luat samosir najogi. huta ni oppung i si raja batak i. siani do haroroan ni. bangso batak bangso hi. bangso batak naung tarbarita i. puhut muse mula ulaon i. pasikkolahon akka gelleng na. anggiat boi pamajuhon luat i. tao toba manghaliangi […]
Hau Na Limuton
lirik lagu hau na limuton. holong ni rohami, hurippu do situtu tu au hasian. sude hupatulus do lao pasonang roham hasudungan. mabiar do au manjua hatam, sotung muruk ho tu au haholongan. hape dung dapot ho si doli na jogi, da hasian. jotjot ma muruk ho naso marsala au hasudungan. na humansit ito hubege baritam. na […]
Lirik Lagu Batak - May 9, 2015 - 1 Comment - Uncategorized
lirik lagu anju ma au. sadarion masihol au tu ho. sadarion lungunan au tu ho. mansai dao ho sian au. gabe lam ganda siholhi. saonari hurimangi ma muse. sude akka pambahenanhu na tu ho. godang na salah hubahen. gabe dao ho sian au. anju ma au, sai anju di sude akka salahku. anju ma ahu, […]
lirik lagu saminggu dope. aha do ulangin na mambaen ito. boasa sai tu ho pingkiranki. saminggu dope naung hutanda ho. nungga sai holan ho dirohangki. gabe songon na maoto huhilala da ito. bohi mi dang boi tarbonom. angan angan sai tu ho. unang sai susah au. unang sai holan ho dipingkiranku. tumagon namai ito dapotononku. laos […]
Lirik Lagu Batak - September 19, 2013 - No comments - Uncategorized
lirik lagu baringin sabatola. baringin saba tola, da tolu ratting sakkam bona. sanga ise na matobang, naikkon do marhasolhotan. damuba ma sipirok, sada bagas tolu bukkulan. mata pe sora tarpodom, moloni ingot parukkilan. jambatan ni sipidoli, muara i, muara mais. janjita na salobi, molo nipikir marhabis habis. timbo dolok martimbang, toru nai dalan sibolga. nang so […]
Lirik Lagu Batak - August 17, 2012 - 9 Comments - Uncategorized
lirik lagu maria. nang pe naung muli ho ito hasian. nang pe dao ho sian au. anggo rohakku sai hot doi tu ho. sahat rodi na lao mate au. manghirim au diharorom hasian. manghirim au dijanjimi. nungnga martaon au paimaima ho. surat sabikbik pe so ro. sai holan na marsak au ito. sipata sai ro […]
Lirik Lagu Batak - April 18, 2011 - 5 Comments - Uncategorized
lirik lagu boasa ma. unang ma holan disurati didok ho. holong roham tu au. unang ma holan dinipi ki ho ro. lao mandapotton au. boasa-ma tardindang dindang rohakki. la la la tu ho. boasa-ma arian borgin la la. huingot ingot ho. unang ma holan disurati didok ho. holong roham tu au. unang ma holan dinipi […]
Torsa 18 | ULTOP ULTOP
18. Si Talagalang Dipahu dohot Dungdang Soalooan
Adong ma najolo sada halak pande bagas namorgoar Pambarbar Panderuma Pangarahut Pandesopo Panjungkit Pandejugia Pangarahut Pnadeunggas. Ia goar ni anggina i ma Dungdang Soaloon Mataniari Sosuharon. Rap panggabegabeon do nadua i tumubuhon anak dohot boru. Porhapandean nasumurung do Pambarbar Panderuma paulihon bagas dohot sopo ro di hapandean naasing ndang adong na tulading jamaonna. Molo paulihon bagas naummuli manang ise isi ni huta i ingkon ibana ma alapan ni halah ala ni malona.
Jadi pauli bagas ma sahali anggina i ma Dungdang Soaloon, hahana i ma pandena; tung impol do mata ni ganup na mornida bagas i naeng diibana nian aut na tarbahensa, ala ni dengganna. Mornida i Si Talagalang Dipahu didok ma hatana tu amana i sonogn on, ‘’Tarbarita ma ho ale amang pande nasumurung ia bagas na taingani on ndang denggan dibahen ho. On pe ale amang, pauli ma jolo di ahu sada bagas apala nauli atik sadihari ro pangalap ni nampunasa hosa i di ho, naeng do adong tadinghononnmu di ahu sada bagas na uli.’’
Umbege i Pambarbar Panderuma morhobas ma ibana tu harangan pauli hau. Dung rade sude ro di huta porhau ni bagas sipaulionnasida i, dipungka ma manjama hau i. Jadi ala soada di nasida tuhil, rimbas dohot baliung diinjam ma ulaula ni anggina i. Dung sun dipaulinasida bagas i, disolothon ma naniinjamna i tu toru ni ungalungal portonga na dinghan talaga i paima paulakhon tu nampunasa i.
Ndang pola sadia leleng nari dung diinganinasida bagas i, mate ma Pambarbar Panderuma so sanga dipaulak naniinjamna i manang dipabotohon tu anakna Si Talagalang asa dipaulak nian.
Dung sabulan lelengna naung tu tano Pambarbar Panderuma, morhusari ma Dungdang Soaloon dibagasan dirina songon on, ‘’Uli do nian bagas na hingani on, alai molo huida bagas natinadinghon ni dahahang hira na so bagas be bagashi idaon. Dia nama angkal ulaning bahenonhu asa di ahu bagasna i?’’ ninna rohana. Dung i morningot ma rohana di ulaula na niinjam ni hahana hian ndang mulak dope tu ibana. Ala ni i ditopot ma Si Talagalang didok ma, ‘’Nunga leleng ale amang dung diingani hamu bagas on, beha do umbahen laos so dipaulah ho naniinjam ni amam nahinan?’’
Alai didok Si Talagalang ma, ‘’Ndang adong huboto ale amang manang na adong ulaula diinjam sian hamu ai ndang dipaboa i tu hami.’’ Dung i didok Dungdang Soaloon ma mangalusi, ‘’Adong do tolu ulaula diinjam hamu i ma tuhil, rimbas dohot baliung. I pe buat ma tuson asa laho ahu muli.’’
Dung i dihalojahon Si Talagalang ma mangalului hape ndang dapotsa. Ala ni i ninna ma tu Dungdang Soaloon, ‘’Beha ma i, ale amang, nunga loja ahu mangalului, ndang dapot ahu rupa naung mago do i dibahen.’’ ‘’Ndang tarbahen mago i inghon luluanmu do,’’ ninna Dungdang Soaloon. Dung i didok Si Talagalang ma mangalusi, ‘’Molo so tarbahen mago dia ma bahenon? Matua singhat manang tobus do ali ni na so disi. I pe dok ma asamna manang sadia gararonhu; ia singhat do di roham asa binoto patopahonsa.’’
Jadi ninna Dungdang Soaloon ma mangalusi, ‘’Ndang masuk singhat manang tobus, inghon ugasanhi do mulak tu ahu. Molo so tarpaulah ho i, bagasmi ndang jadi inganannmu ai morujung pe bagasi i nuaeng pinaujung ni ualulanghi do.’’
Dung i didok Si Talagalang ma, ‘’Molo i uhum ninna raja, hahuaon; molo mago hape na niinjam ingkon bagas do singhatna. Sisolisoli panguhumon rajanami. I pe taboanhon ma hata i tu jolo ni raja asa morujung.’’
Saut ma nasida moruhum ; diuhum raja hata i inghon maninghat Si Talagalang di ugasan na mago binahen ni amana. Anghup ni i ia songon i peu hum i ala na so siat do sipaingot dohot eleheleh ni raja tu Dungdang Soaloon. Dioloi Si Talagalang ma uhum i, alai tong do manjua Dungdang Soaloon, sai on do didok, ‘’Molo so ulaula i mulah, inghon bagas i do singhatna.’’
Mutu situtu roha ni raja padengganhonnasida, alai ndang manjadi. Ala so taralo gogo ni Si Talagalang amana i, bunghas ma ibana rap dohot inana paima jumpang ugasan namago i luluanna.
Sian arsak ni roha ni Si Talagalang di pambahen ni amana i laho ma ibana tu hinambor ni amana mangandungandung. Andorang di na mangandungi hinambor ni amana i ibana, diida matana ma di lambung ni hinambor i sada pusat na lupung tu toru, jala di topi ni pusat i tubu do hotang sangkambona na manantan ro di banuatoru.
Jadi sian dele ni rohana diihutihut ma hotang i laho mangalului amana anggiat jumpangsa. Sahat ma SI Talagalang ro di banuatoru jala sai mordalani ma ibana di si. Andorang sai na maotaot i Si Talagalang diida ma sada boruboru na manghait unte. Loja situtu do boruboru i manghaiti alai ndang adong jumpangsa. Ia diudut haithait na i, salpu ma ganjangna sian na hinait; alai molo dibuati haithait na i ndang tuk be sian panghaitan. Sai songon i ma dibahen laos so dapotsa do unte i.
Sian i mordalan ma ibana, jadi jumpangsa ma hauma sarura na bidang. Holan sada do pamuro disi, sonang do hauma indang dipangan amporik agan pe so dihalahhalahi.
Sian i mordalan ma ibana, diida muse ma hauma na asing sarura na bidang jala pasimpar halahalahna dohot hotor, sun do hauma i dipangan amporik agan pe torop na manjagai.
Mangulahi ma mordalan ibana, jadi dapotsa ma sihait antajau. Longang rohana mornida, ai manang beha pe timbo ni antajau i sai jumpangsa do porbuena agan pe jempek haithaitna dibahen.
Sian i mordalan ma ibana jadi dapotsa ma sada huta ni begu. Ala na so diboto rosom ni pangalaho ni huta i, jongjong ma ibana di harbangan paimaimahon halah na ruar sian huta i asa dapot sunghunonna manang na di huta i do amana mian na morgoar Pambarbar Panderuma.
Ndang dope songon na ngolngolan roha ni Si Talagalang na jongjong i, dibege pinggolna ma dijou na manjou goar ni amana i. Dipio raja ni begu amana i ala nambura ro ibana asa dipatuduhon raja ni begu pargadongan siulaonna. Umbege goar i Si Talagalang diadiaon ma rohana, ‘’Damang ma i ulaning na jinouna i?” ninna rohana. Dibahen i dialathon ma na jinou i asa ditanda, ruar ma Pambarbar Panderuma sian bagasna i jadi ditanda Si Talagalang ma ibana. Moringhat ma Si Talagalang mandapothon amana i, dihaol ma ibana sian pudi huhut ma didok, ‘’Idaonku dope ho hape ale amang di son!’’ Mornida i amana i tarsonggot ma ibana didok ma, ‘’Naung mate do ho ale amang?’’
Dung i didok ma mangalusi, ‘’Ndang na mate dope ahu da amang. Alai umbahen na ro ahu tu son paboahon naung dipabunghas damang sianggian do hami dohot dainang sian bagas na huinganihami i ala ni tuhil na mago na niinjammu din a pauli bagas i ho andorang di ngolum. Jadi saleleng so mulak ninna tu ibana ugasan na i, ndang jadi ninna inganannami bagas i. On pe ale amang, anggo na ditabunihon ho dope tuhil i paboa ma tu ahu asa hubuat jala hupaulah tu nampunasa i.’’ Jadi didok amana i ma, ‘’Pos ma roha ni damang di si do tuhil i na lupa do ahu nahinan paboahon i tu ho.
I pe mulak ma damang, buat ma tuhil i solot do hubahen di ungalungal na di tiang portalaga i. Alai asa andar diboto Dungdang Soaloon namangolu do Pambarbar Panderuma atik pe mate ibana; molo dung sahat ho ro di banua tonga, margondang ma ho asa ro ahu siar tu hasandaranhu, jala ahu mambuat tuhil i sian porsibunianhu asa tanganhon mangalehon tu tanganna. Molo so dilehon halah ho manginjam hohas ala ni pogosmu diida, buat ma taktak bulu ogungmu, taratoat ma bahen sarunem, jala solup na tinutup dohot pandunghap ma bahen odapmu. Ndang tarbahen so ro ahu, asa diboto Dungdang Soaloon na saguru di Debata dp hajolmaon; ai so tarbahen jolma i lea anggo so Debata paleahon. Pos ma roham ale anaha, pir ma tondim, ulahon ma songon na huduh i.’’
Dung i diajari amana i ma Si Talagalang morroha na ture, morguru tu na niidana di dalan i, didok ma, ‘’Ida ma ale amang, pangalaho ni porrohaon ni jolma; diida ho nanghin di dalan i sada boruboru na manghait unte, loja sambing do ibana ndang adong jumpangsa. Suman tu si do godangan porrohaon ni jolma torbang lopus do panghulingna. Idaon songon halah na begu jala na barani hape ndang tuh anggo pandohanna, halah porbiar do i jala na tarohtohon, ndang pola habiaran halah sisongon i holan ogaoga do nabinahenna. Songon i porhauma sarura, sonogn rundut ni hotorna i do rundut ni rohana na mago binahen ni hatahata; sipangula ni deba do i, pasiding parrohaon sisongon i.
Alai tiru ma porrohaon ni sihait antajau dohot porrohaon ni porhauma sarura na sonti i. I ma porroha sinemnem uruhuruh silanlan aeh toba, na eteng so tupa morsungutsungut na magodang pe tong do morlas ni roha. Tarbahen ma di porroha na songon i bulu bahen soban musu i tarbahen dongan, ai panghuling do porduaan di jolma na mangolu. I pe mulak ma ho tu hutam bahen ma songon naung hutonahon tu ho. Parangehon poda ni amam jala oloi inam asa sarimatua ho. Ulahon na tama moradophon donganmu asa luhut halak manghaholongi ho.
Dung i mordalan ma Si Talagalang tu hutana, dibaritahon ma tu inana hata na nidok ni amana siulahononnasida. Diulanasida ma gondang i gabe ro ma Pambarbar Panderuma siar tu jolmana. Dibuatnasida ma ugasan i na binunihon ni Pambarbar Panderuma jala dipaulah tu nampunasa i.
Serial Kearifan Batak (3): Sisolisoli – Batak Indonesia
2019-04-24 2020-10-06 Redaksi BatakIndonesia.com
JAKARTA, BatakIndonesia.com — Horas angka dongan na hinaholongan. Sangga minum kopi di sada lapo dingkan Padang Bulan, Medan adui, tarbege ahu ma panghation di meja hombar balok na mandok: “Kalau sekarang ini, nggak usah ceritalah! Tak ada kawan yang abadi. Yang ada hanyalah kepentingan yang abadi!” Manigor hupingkiri ma satongkin, huhut marhusori rohangku: “Songon i do tutu? Ndang adong be hape dongan na manongtong; na so olo muba?”
Huingot ma muse, di pandohan na tudos tusi na somal dihatahon di hata Batak: “Ianggo na mardongan on, sisolisoli do!” Sadari on dongan, marsogot boi do i gabe musu. Molo so adong be sitagamon pangomoan sian ibana na mardongan i, olatni ma i. Di hata Inggris didok ma i ‘take and give’, ndang ‘take and less”.
Sasintongna, ndang apala suman pandohan sisolisoli do na mardongan molo lapatanna songon na hudok na di ginjang i. Pangantusion na lipe do i.
Somalna, hata sisolisoli dipangke tu uhum dohot paradaton. “Sisolisoli do uhum, siadapari do gogo”. Molo di paradaton, adong be ma jambarna hombar tu parpeakna. Molo pamoruon harorona ba jambar boru ma tu ibana. Molo hulahula parhundulna, jambar hulahula ma jambarna. Songon i ma tong na manggarar adat na hombar tu si. Molo di ulaon mangadati, molo horong hulahula do ibana, mangulosi ma, jala molo horong boru, manumpahi ma. I do lapatanni sisolisoli: masibalosan hombar tu parpeakna. Jala sisolisoli i sitindangi ni ‘kesetaraan’ (bukan kesamaan) do i hombar tu parhundulna. Disi ma sada tarida hasurungan ni Dalihan na Tolunta i sian angka relasi-kekerabatan di angka bangso na asing. Ai tung sude do hita masuk tu horong na tolu i: dongan tubu, hula-hula, manang boru. Olo do hita di ulaon na sada horong hulahula ni pamoruon hape di ulaon na asing hita gabe pamoruonna. Didok ma i “Rundut ni eme do gabena!”
Alani i, sasintongna, ndang manghorhon tu na hurang denggan hata sisolisoli molo dipadomu tu hata na asing, songon sisolisoli do na mardongan i. Sasontongna, i marlapatan pardonganon na masiantusan, na marsiparsangapan, na marsiargaan, na marsiurupan, na sa pangkilalaan, na marsipasiatan do. Alai, aha ma na masa, nunga manosor lapatan ni hata i tu na hurang denggan; pardonganon na marpambuat. Molo ro ho tu ulaonku, ro ma ahu tu ulaonmu.
Angka dongan, huhilla boi do tauji mardongan so pola marpambuat, so pola marpangait, jala so pola ingkon itus (sian i tu si) laba ni pardonganon i. Dalanna ndang maol. Na parjolo jala on ma na rumingkot: Unang sai tasuhati angka na denggan naung tapatupa tu angka dongan! Unang tabahen tarutang nasida! Ai molo songon i do, singirta do i na ingkon gararonna. On ma bingkas ni sisolisoli do pardonganon i.
Adong do pandohan na mansai uli di halak Batak domu tu na mardongan songon on: “Na rap tangis di sihabunian; na rap mekkel di sihapataran. Lapatanna, sapangkilalan, sapartinaonan, sapanganan, sapanginuman, sabulusan (molo porlu), asal ma unang saripe!
One thought on “Serial Kearifan Batak (3): Sisolisoli”
Nauli amang, apalagi molo dikaithon tu hakaristenon mansai appit do pandohoan sisoliaoli uhum siadapari gogo .Semoga amanah
Total views : 1110056
Boha do Hamu Maradophon Natuatuamuna
SUNGKUNSUNGKUN 1 Ise do Ahu Sasintongna?
SUNGKUNSUNGKUN 2 Boasa Sai Holsoan Ahu Taringot Penampilan?
SUNGKUNSUNGKUN 3 Boha do Ahu Maradophon Natuatuangku?
SUNGKUNSUNGKUN 4 Songon dia do Molo Nunga Sala Ahu?
SUNGKUNSUNGKUN 5 Boha do Molo Direhei di Singkola?
SUNGKUNSUNGKUN 6 Songon dia Manundalhon Elaela ni Dongan?
SUNGKUNSUNGKUN 7 Boha do Molo Ditogihon Mangulahon Seks?
SUNGKUNSUNGKUN 8 Porlu do Huantusi Aha Pelecehan Seksual?
SUNGKUNSUNGKUN 9 Ingkon Porsea do Ahu tu Evolusi?
SUNGKUNSUNGKUN 10 Adong do Labana Marsiajar Bibel?
Alus ni 10 Sungkunsungkun ni Angka na PosoBoha do Ahu Maradophon Natuatuangku?
Molo las rohamuna maradophon natuatuamu, lam denggan ma parngoluonmuna.
AHA DO ULAHONONMUNA?
Rimangi ma situasi on: Di ari Rabu borngin, si Geoff, 17 taon, baru pasaehon karejona di jabu. Songon na somal, dipagalak ma TV laos hundul ma ibana.
Di tingki i, ro ma bapakna, jala hira na so las rohana.
”Geoffrey! Holan na manontoni do karejom! Urupi jo anggim pasaehon PR! Ndang hea diulahon ho na hudok!”
Marungutungut ma si Geoff, mandok, ”On ma kan!”
Laos dialusi bapakna ma, ”Aha nimmu?”
Didok si Geoff ma, ”Ndang adong, bapak.” Alai, nunga murhing bohina.
Muruk ma bapakna. Didok ma, ”So tung didokkon ho muse songon i tu ahu!”
Molo hamu gabe si Geoff, aha do na laho ulahononmu asa unang adong parbadaan?
Mangkatai tu natuatua dos songon mamboan motor. Molo jumpangmu palang mangambat dalan, tontu dilului hamu ma dalan na asing.
Sahalak borua na margoar si Leah mandok, ”Maol do ahu mangkatai tu bapakku. Sipata, tingki mangkatai ahu, dialusi ma, ’Na mangkatai do ho tu ahu?’”
ADONG TOLU NA BOI DIULAHON SI LEAH.
Muruk tu bapakna.
Gogo ma soara ni si Leah mandok, ”Tangihon ma jo hatangkon, pak!”
Ndang olo mangkatai tu bapakna.
Ndang olo be si Leah mangkatai taringot masalahna tu bapakna.
Paimahon tingki na pas, jala dipaboa ma masalahna.
Mangkatai ma si Leah tu bapakna, manang mambahen surat na paboahon masalahna.
Molo disungkun hamu, na dia do na ingkon dipillit si Leah?
RIMANGI MA: Ra, ndang tusi pingkiran ni bapakna. Ndang diboto bapakna masalah ni si Leah. Molo dipillit si Leah Bagian A, ndang diantusi bapakna boasa ibana murukmuruk. Molo on na dipillit si Leah, maol ma bapakna manangihon. On patuduhon si Leah ndang pasangaphon natuatuana. (Epesus 6:2) Tangkas ma, ndang marlapatan molo muruk tu bapakna.
Songon halak na so olo dalanna tarambati, hamu pe boi mangalului dalan na asing asa mardame dohot natuatuamuna
Nang pe mura mangulahon Bagian B, adong do cara na dumenggan. Boasa? Asa boi mangatasi masalahna, ingkon mangkatai do si Leah tu bapakna. Asa boi bapakna mangurupi, ingkon diboto do masalah ni si Leah. Ndang adong lapatanna molo holan sip.
Molo Bagian C do dipillit si Leah, on patuduhon ndang olo ibana diambati. Marsitutu do ibana mangkatai tu bapakna. Molo dipillit ibana mambahen surat tu bapakna, on mambahen lumbang pangkilalaanna.
Mambahen surat pe mangurupi ibana paboahon na di rohana. Tingki dijaha surat i, diboto bapakna ma lomo do roha ni si Leah mangkatai tu ibana, jala diantusi ma pangkilalaan ni si Leah. Parohon laba do bagian C on. Ndang soal mangkatai manang marhite surat, on mangihuthon poda sian Bibel ”taeahi ma na tau padamehon”.​—Rom 14:19.
Aha do cara na asing na boi diulahon si Leah?
Pingkiri ma, jala surat ma di inganan naung diparade. Dung i, surat ma muse aha pangkorhon ni ulaon i.
PODA NA MANGALEHON BISUK SIAN BIBEL
”Parsangapi amangmu dohot inangmu!”​—Epesus 6:2.
”Sai tong ma lambok hatamuna.”​—Kolosse 4:6.
”Ganup jolma, girgir ma ibana mananginangi, bangkol ma ibana mangkatai, bangkol ma tarrimas!”​—Jakobus 1:19.
TANGKAS MA PABOA HATAMUNA
Ingot ma, ndang sai sarupa aha na didokmuna tu aha na dapot roha ni natuatuamuna.
Disungkun natuatuamuna ma boasa songon na sipsip hamu. Dialusi hamu ma, ”Ndang pola boha.”
Na diantusi natuatuamuna boi gabe songon on, ”Ndang porsea be ahu tu hamu. Tu donganku do annon hupaboa, ndang tu hamuna.”
Rimangi ma molo hamu mangadopi masalah, jala lomo roha ni natuatuamu mangurupi. Alai didokkon hamu, ”Ndang pola boha i. Boi do sahalakku mangadopi on.”
Aha do na diantusi natuatuamuna?
Aha do hata na dumenggan na boi dohononmu?
Molo di sada tingki ndang lomo rohangku mangkatai tu natuatuangku, aha do ulahononku?
Molo dipaksa natuatuangku ahu paboahon na so olo hupaboa, aha do ulahononku?
Tejju ni hela – Amani Partogi
Dison do hamu hape amang? →
Tejju ni hela
Posted on 11 Februari, 2010 by Hendry Lumban Gaol
Didok dongan di hata lalun, mandapothon dongan tubu ninna boanon takke ,– kampak. Adong dongan tubukku par-Kanada, ido mangajari au. Ai didok ibana, Lumban Gaol sian Kanada ninna ibana. Hape nahuboto, nda holan dua do Lumban Gaol, ipe sian Humbang do. Alai, ibana ninna asli sian Kanada do. Jadi ibana do mandok, upani dongan tubu ninna takke do. Dang porsea hamu? sukkun hamuma ibana.
Ia suhutanhu naditoru on, ima sahalak na mamboan lopeng-lopeng, – toyor-toyor- tu simatuana. Sahalak ama-ama na saddu marbola, manonton bola nang akka na maccam na adong hubunganna tu bola. marbola tullang, marbola beguaha pe i, asalma marbola. Suddat do bayon manang marahua, molo adong siaran ni tipi marbola. Ai haru ‘tarkam’, manang parbolaan –antar kampung– ditotton on do.
Suhutan ni dongan do nian, disipak ibana ma simatuana dilapo alani rap koji manotton bola. Songon na hudok di gijjang, toyor-toyor do mandapothon simatu-gol-hon. Jala boi nikomentaran parbola i, sai hira iba na ummalo sian pelatih, jala sai hira komentator iba. Hatiha di malam minggu, ditahi siJamordong ma lao manonton bola, ima liga Inggris di lapo ni Amantumiur nadi sippang opat i. Nunga jam ualu borngin, di engkol ma kareta on jala dipadalan nanget.
“Tu lapoan do amang, manotton bola dohot akka dongan” ninna mangalusi huhut diturushon mangengkol kareta,–motor on, dibereng ma simatua boru ni siJamordong nunga tutu manonton sinetron. Somalna, molo nga songoni. T na i, –amanTugo,, huhut ma di jalo nasida sagalas be tuak sian parlapo i.
Holan tu tipi inama mata ni namanonton i, aut sura masa porang, nga dapot sude salapo, ai so diatturehon agia aha poe. “Sipakkon…gol..gol…gol ho!!” ninna siJamordong molo dung diserang MU.
“Buat pat na i, salpat, bakkahon ma…..” ninna muse. “Eah…dang adong niabbul ni i” ninna muse.
“Pa gol,….sipak….lean tu ambirang, maju ho aha, sai dipudi…” ninna si jamrodong muse ala dibereng si Lampard sai di tonga. Mangangguhi amanTugo maniop patna.
Golap bohi ni sijamordong dang haidasa be simatuana i, mangissugut ma ibana tu pudi nanget. Dua hali mallapak tusimatuana. ”ninna huhut abbal tanganna gabe hona tu bohi ni amanTugo.
Sakti Madingin: Datu Dalu & Sahang Maima
Ruhut-Ruhut Ni Habatakon
Datu Dalu & Sahang Maima
Parbadaan ni Datu Dalu dohot Sahang Maima
Najolo adong ma dua halak na marhahamaranggi na tading di sada huta, na sihahaan margoar Datu Dalu jala sianggian margoar Sahangmaima. Di na sahali dipauli Sahangmaima ma sada porlak, di suan ma di porlakna i gadong. Alai ro ma aili (wakka) manguge gadong i, ala ni i diinjam ma sada hujur sian Datu Dalu. Ia hujur i hujur homitan ompu nasida do i.
Di na laho mangalehon hujur i Datu Dalu, didok ma:
“ Tung na so jadi mago hujur i ! ”
Dung i dipantomhon Sahangmaima ma hujur i tu na manguge gadong i, hona ma pargisihan ni aili i, laos lohot ma mata ni hujur i disi, alai tinggal do anggo totoranna (hauna). Mangihuthon baritana, ianggo aili i maporus do tu banua toru jala laos lohot ma mata ni hujur i di daging ni aili i. Dung leleng so di paulak Sahangmaima hujur i. Marnida i ro ma Datu Dalu mangido hujur inon.
”Boasa songon i leleng tioponmu hujur i ? Ai ugasan hatopan do i ! ”
“Olo tutu do i, alai holan hauna nama dison ! Taihut do anggo matana tu aili na hupantom i. Hupatopahon nama singkat ni mata ni hujur i”
“ Ah, ndang boi songon i, ingkon matani hujur i do mulak. Adat ni panginjamon, ia i barang na diinjam, ba laos i ma paulahon! Asa ingkon hujur na diinjammu i do paulahonmu.”
“ Adat ni ompunta ro di amanta : Aek na litok tingkiron tu julu, hori na rundut tingkiron tu rompean ba, ndada toishu mangagohon hujur i, na hurang momos hian do. Ba aut sura pe i, boi do singkatan na so disi ! Ndada sisik nilangkophon, imbulu sinuanhon ho tu au. Hudok pe songon i, manang dia pandokmu singkat silehononku, olo do ahu , asal unang marbada hita, ai do adat ni pardongan sabutuhaon:
Ijur tarbirsak, pat tardege, tongka masipaihutihutan”
“ Ndang boi singkat, ingkon hujur i do paulahonmu, “
Dung i sai marsak ma roha ni Sahangmaima, ala so boi jumpang mata ni hujur i di rohana; ai nunga di boan aili tu banua toru. Alani i diharahon ma donganna mambuat hotang tu tombak, dung godang hotang i, i ma dibahen nasida tali tantanni Sahangmaima martuat tu banua toru. Dung sahat ibana ro di banua toru, ditopot ibana ma sada huta disi, laho ma ibana hundul tu tarisopo na di huta i. Adong ma diida boruboru pangisi ni huta i na manduda di jolo ni sopo i. Ala i ro ma manuk mamarguti eme ni boruboru i, gabe ditullangkon boruboru i ma andaluna tu manuk i, hona ma jala pola magotap rungkung ni manuk i. Jadi muruk ma nampuna manuk i tu boruboru i, jala songononmapakkataion ni nasida.
“ E, ndang jadi mate ale, manuknami i, anggo ememu i hu singkat pe i.”
“ Denggan ! Alai manukku on ma singkatna tu ho, ai na mangolu do singkatni na mangolu ”
“ Ndang ale, ingkon manukhu i do na mulak mangolu tu ahu, ”
Umbege i marsak ma rohani panduda i gabe mangalu-alu ma ibana tu Sahangmaima. Alani i asi ma rohani Sahang Maima, songon arsakni rohangku do arsak ni rohana, ninna rohana dibagasan. Jadi didok Sahangmaima ma tu panduda i hatana lao mangalusi.
“ Ale inang, molo dipatuduhon hamu na hulului on, boi do tarpangolu ahu manuk na binunumuna i ! ”
“ Ba aha ma huroha ?”
”Hupantom aili di banua tonga laos tarihut mata ni hujur i tu aili i. On pe molo diida hamu i paboa hamu ma ! ”
“Adong do amang boruboru mabugang di jabu an, na ro sian banua tonga, sai peak do ibana jala laos lohot dope basir dibugangna i nuaeng ”
“Ndang jolma dainang, na hutullang i, aili do ”
”O, ale amang, tung na jahat do i, tarbahen i do rupana mimbarimbar naeng manangko suansuananni halak, i pe disi do hujurmu i”.
” Ba beha ma i bahenonta inang, mambuat i ? ”
” Ba pangolu ma jolo manuk na mate on, idaonni amani na mabugang i ma annon gabe dokkononna ma hamuna mangubati boruna i.”
Tongon tahe ninna roha ni Sahang Maima, gabe dibahen ma taoarna taoar pangabangabang taoar pangubungubung; sipangolu naung mate siparata naung busuk tu manuk i, jadi mulak mangolu ma manuk i tutu. Dipaulak boru panduda i ma manuk i tu nampunasa. Dung i tarbarita ma hadatuonni Sahangmaima di sandok banua toru, gabe dibege amani na mabugang i ma i. Dijou ma Sahang Maima mangubati boruna na mabugang i.
Jadi diparose Sahang Maima ma bugang i, nunga polpol tutu matani hujur i dibugangna i. Dung i diarit Sahang aima ma tandang suman ni matani hujur i. Bornginna i ditogihon ma na mabugang i tu lambung ni lubang-lubang, asa enetonna matani hujur i di rohana. Dipaula-ula dipandekdekhon pulung-pulungan ni ubatni na mabugang i, jala sai disuru ma isi ni jabu i mangalap tu bara, asa unang adong marnida enetonna matani hujur i di rohana. Andorang di toruni isini jabu i, dienet ma matani hujur i jala disolothon tu gontingna. Dipatuduhon ma tandiang sumanni matani hujur i tu parboru i, huhut ma didok:
“ Ah, na torbang do ganjang ni suga on, leak do songon i hansit dihilala!”
Jadi las ma rohani parboru i, ai malum ma dirohana bugangni boruna i.
Hape tubu ma dipingkiranni parboru i songon on:
”Pinangan ma Sahangmaima on asa binuat taoarna i.”
Alai mamoto do roha ni Sahangmaima di tahi ni roha ni parboru i. Jadi andorang nok matana, hehe ma Sahangmaima mijur tu toru, alai diboan ibana ma sipu-sipu jala dipaula ma mangalului pulung-pulungan. Dung i di rahuthon ma sipusipu i tu ihur ni babi na modom di bara ni jabu i. Laho muse ma Sahangmaima tu alaman, di pajongjong ma disi gaol suman ni jolma. Ditali ma borong-borong jala ditambathon ma tu harbangan ni huta i, dipambahen ma dohot rambang-rambang. Dung i pintor manaek ma ibana tu hotang hamijuranna i.
Dung tarsunggul ama ni boruboru i, di parose ma di jabu i, hape ndang disi be Sahangmaima. Mijur ma ibana tu toru mangalului Sahangmaima, diida ma adong api dibara jadi didapothon ma tusi, ai dirimpu do disi Sahangmaima. Ditampulhon ma podangna, hape babi do hona laos mate. Dibereng tu alaman diida songon na adong jolma jongjong disi, jadi dilojong ma i jala ditampulhon podangna, pintor peak ma na tinampulna i, jala manigor diharat ma i, ala ni murukna, alai ngalingali do, ai batang ni gaol do i antong.
Dibege ma parngung-ngungung ni borong-borong dingkan harbangan jadi didapothon ma tusi, ai dirimpu ma i Sahangmaima, gabe maralitan ma ibana tu rambang-rambang i. Asa angkal ni Sahangmaima do na binahenna i, unang sanga eahan ni parboru i ibana di rohana.
Sian jut ni roha ni parboru i, diboan ma pitu asuna mangeahi Sahangmaima, alai nunga dao ibana manjangkit, jadi dijou parboru i ma ibana, didok ma:
”Ale Sahangmaima, paima ahu, adong do saotik sidohononku tu ho”.
Umbege i dipagogo Sahangmaima ma manjangkit, dung lam jonok pangeahi i, digotap Sahangmaima ma hotang panjangkitanna i dingkan toruna, jadi matos ma, gabe madabu ma pangeahi i rap dohot onom biangna i. Alai sada sian biangna i margoar ”sampagatua” sanga do ibana manaek tu ginjang, mangihuthon pandok ni parturiturian, biang i do na mangutahon sahit sampusampu di banua tonga on. I do alana umbahen tar di painumhon halak mudar ni biang nambura, na sineat tu halak na sampusampuon.
Ia dung sahat Sahangmaima ro di hutana, dipaulak ma matani hujur i tu Datu Dalu. Alai sai gotos do rohana dipambahenan ni Datu Dalu i. Dipudian ni ari, dibahen Sahangmaima ma porlakna dilambung dalanni Datu Dalu, disuani ibana ma gaol diporlakna i. Di na sadari, marhorja ma Datu Dalu, jadi diharahon niolina ma donganna mangalap aek, tar holang do mual i sian huta. Alai di na mulak nasida sian pangalapan aek i, por ma udan, ditinggang ma nasida. Jadi dibuat nasida ma bulung gaolni Sahangmaima, bahen saong nasida.
Diboto Sahangmaima ma i, gabe ditopot ma nioli ni Datu Dalu.
”Paulak bulung ni gaolhu i tu pambuatanmu, alai ndang jadi malos, ingkon sumuang do sian partubuna hian.”
Didok Sahangmaima ma huhut:
”Ndang boi singkat ali ni na mago, ia mas binuat, ingkon laos mas i do paulakon".
”Ba, ia i daba, sumuan bulu do ho di lapanglapangni babi, umpungka na so uhum do ho marmulahon na so jadi. Ia i parsingiran, i do nian partungguan! Ahu do alom, hape tu ina do naeng sudolhononmu. Molo uhum sintong do i juap ma hita manguji; alai molo na gurgur do i sian uhum, lompo sian patik, ho na ripe talu, na ripe monang ma hami tumpahon ni ompu parsadaanta i.”
‘Ba na so patut do ba pandokmu i, ai didok ompunta sijolojolo tubu: ”Ia duri sinuan, duri do dapoton, ho do na mandok, ndang boi singkat ali na mago, ba laos songon na binahenmu i do na hubahen tu ho, gabe sogo do roham.
Uhum sontong do i pandokmu i, juap (ndang talu ndang monang) hita manguji, alai anggo geduk na binahenmu i talu ma ho jala tullangon ni hujur buaton ni bodil. Tangihon ma pangkuling ni ompunta sisada pinggol on, na tangis so apulon na maila so dapotan on!”
Dung i masibodilan ma nasida pitu ari pitu borngin, juap do, ndang adong na talu. Dipahabang Datu Dalu ma losungna tu huta ni Sahangmaima, jala dipahabang Sahangmaima ma aek di bagas tabutabu tu huta ni Datu dalu, martaha ma i diginjang andorang so sahat tu tano, dung madabu tu tano gabe ma i dua ambar.
Didok Barita Naasing:
Rasirasa nuaeng, molo binuat aek sian ambar na dua i, jala binahen tu sada hudon, gunsang do aek i ala maralo. Asa marbingkas sian i ma parsalisiannasida, ala ni i ma gabe marserak pinomparnasida.
Diposting oleh Sakti Madingin di 09.44
Pendapat Saudara/i dengan blog ini?
Legenda Boru Tompul Sopurpuron
Danau Si Losung dan Sipinggan
SILSILAH (TAROMBO) BATAK
Mohon M Sihole. Tema Kelembutan. Diberdayakan oleh Blogger.
Dipauba Sitindangi Ni Jahowa do Isi ni Bibel asa Hombar tu Haporseaon ni nasiddo Esti Ewe Fante Faroese Farsi Ga Galicia Garifuna Georgia Guarani Gun Hata ni na Ngungu di Amerika Heber Hiligaynon Hindi Igbo Iloko Indonesia Inggris Italia Jawa Jepang Jerman Jerman Rendah Kabiye Kabyle Kachin Kannada Karen (S'gaw) Katalan Kazak Kikaonde Kinyarwanda Kirghiz Kisi Korea Kreol Haiti Krio Kroasia Kwangali Kwanyama Lingala Lituavi Magyar Makedonia Malagasi Malayalam Malta Mam Mapudungun Maya Mazatec (Huautla) Melayu Mendedonga Nepali Ngabere Nias Norwegia Nzema Oromo Otetela Pangasinan Pijin Pulopulo Solomon Polski Portugis Portugis (Portugal)ia Serbia (Romawi) Sesotho (Lesotho) Setswana Shona Sinhala Slovak Sloven Spanyol Sunda Suomi Swahili Swati Swedia Tagalog Tahiti Tajik Tarascan Tatar Telugu Tetun Dili Thai Tigrinya Tojolabal Tok Pisin Tonga Totonac Tsonga Turki Turkmen Tzeltal Uighur (Sirilik) Ukraina Urdu Valencia Venda Vezo Vietnam Wallis Welsh Xhosa Yunani Zapotec (Isthmus) Zapotec (Lachiguiri) Zulu
Dipauba Sitindangi Ni Jahowa do Isi ni Bibel asa Hombar tu Haporseaon ni nasida?
Ndang dipauba. Sasintongna, haporseaonnami do na dipauba hami asa hombar tu ajaran ni Bibel.
Andorang so dipabinsar Kitab Suci Terjemahan Dunia Baru di taon 1950, nunga disulingkiti hami Bibel. Dipangke hami do terjemahan na dia pe jala dipauba hami do haporseaonnami tu ajaran ni Bibel. Parrohahon ma pigapiga haporseaon naung leleng diihuthon hami jala ida ma songon dia haporseaonnami hombar tu ajaran ni Bibel.
Haporseaonnami: Ndang Adong Debata Sitolusada. Majalah Zion’s Watch Tower Edisi Juli 1882 patorangkon, ”Nang pe porsea hami tu Jahowa, tu Jesus, dohot tu tondi parbadia, alai ndang porsea hami tu ajaran na so hombar tu Bibel na mandok, adong tolu Debata di bagasan sada hadirion manang sada Debata di bagasan tolu hadirion.”
Bibel Patorangkon: ”Jahowa Debatanta i, Jahowa Sasadasa do.” (5 Musa 6:4) ”Holan sada do Debata, Ama i, parmulaan ni saluhut, jala hita do tu Ibana; jala sada do Tuhan, i ma Jesus Kristus, parhitean ni saluhutna, jala hita marhitehite Ibana.” (1 Korint 8:6) Jesus pe mandok, ”Umbalga do Damang asa Ahu.”—Johannes 14:28.
Haporseaonnami: Ndang tutu parjahat dipasiaksiak salelengna di api na roko. Zion’s Watch Tower edisi bulan Juni 1882 mangenet judulna sian Rom 6:23, i ma ”Upa Tinuhor ni Dosa do Hamatean”. Edisi on patorangkon, ”Tangkas jala mura do antusan ayat on. Alai, godang do halak ndang porsea tu ajaran on, nang pe diboto nasida molo Bibel i hata ni Debata. Na dihaporseai nasida, molo mardosa sasahalak, dipasiaksiak salelengna di api na roko.”
Bibel Patorangkon: ”Tondi ni manang ise na mardosa, ingkon i do mate.” (Hesekiel 18:4, 20) Bibel mangajarhon, halak parjahat ”diripashon salelengna”, ndang na laho dipasiaksiak salelengna—2 Tessalonik 1:9, King James Version.
Haporseaonnami: Tutu do adong Harajaon ni Debata, ndang holan di bagasan roha. Taringot Harajaon ni Debata, Zion’s Watch Tower edisi bulan Desember 1881 patorangkon, ”Laho ripashonon ni Harajaon ni Debata ma sude harajaon na adong di portibi on.”
Bibel Patorangkon: ”Alai di tingki hinarajahon ni angka rajai, p—Daniel 2:44.
Holan Bibel Terjemahan Dunia Baru do na dipangke Sitindangi Ni Jahowa asa hombar tu haporseaon ni nasida?
Dipangke Sitindangi Ni Jahowa do marragam terjemahan ni Bibel tingki marbarita na uli. Nang pe diparade hami Terjemahan Dunia Baru na so margarar, alai las do rohanami molo adong halak mamangke terjemahan Bibel na asing tingki marsiajar.
NA RARAT DO HAMU… – TanoBatak
NA RARAT DO HAMU… lumobi di hapadoton usungkun Nai Manoto ma Nai Haposan: ‘Ah tung nararat do hamu namarguru i. Apala tangkas do binoto, jumolo dope HKBP sian HKI ..’
(ide: Herlan Hutahaean Sth)
Satu respons untuk “NA RARAT DO HAMU…”
Alani i ma ra gabe di dok rohani Nan Jongkas, “Bah ai songonon do hape na haguruhon muna salelengon. Ba loja hamu hape umbotoonan dope ahu sian hamu…?”
*** Ala dietong naung toho nidokna i 😀
Mei 26, 2008 at 5:38 am
JAHA DI BAGASAN HATA Abbei Afrikans Ahanta Aja Albania AltaiMozambik Bahasa Isyarat Myanmar Bahasa Isyarat Nepalidia Bahasa Isyarat Taiwan Bahasa Isyarat Thai Bahasa Isyarat UruguayBété Carib Cebuano Changana (Zimbabwe) Chavacano Cheska Chichewa Chin (Hakha) Chin (Tiddim)enmark Digor Douala Drehu Dusun Efik Embera (Katio) Esan Esti Ewe Fang (Ntumu) Fante Faroese Farsi Fiji Fon Frafra Ga Galicia Garifuna Georgia Ghomalroat Hata ni na ngungu di Madagaskarichol Hunsrik Iban Ibanag Ibinda Igbo Iloko Indonesia Inggris Irlandia Islan Isoko Italia Itawit Jawa Jepang Jerman Jerman Rendah Jula Kabuverdianu Kabyle Kachin Kannada Karen (S'gaw) Katalan Kazak Kazak (Arab)sia Kurdis Kurmanji (Kaukasus) Kwangali Kwanyama Lahu Lambya Lao Lari Latgalian Latvi Lenje Lhukonzo Lingala Lituavi Lolo Lomwe Luganda Lugbarngareva Maninkakan (Timur) Mano Mapudungun Marati Marquesian (Hiva Oa) Marquesian (Nuku Hiva) Marshall Maya Mayo Mazahua Mazatec (Huautla) Mbukushu Medumba Melayu Mende Meru Mingrelianhuatl (Veracruz) Navajo Ndau Ndebele Ndebele (Zimbabwe) Ndonga Nepali Ngabere Ngangela Ngiemboon Nias Niue Norwegia Nsenga Nuer Nyakyusa-Ngondemerania Ponape Portugis Portugis (Portugal)sia Rutoro Samoa Sango Saramaccan Sarnami Sena Senoufo (Cebaara) Sepedi Serbia Serbia (Romawidia Taabwayrewujuavante Xhosa Yacouba Yap Yemba Yoruba Yunani Zande Zapotec (Isthmus) Zapotec (Lachiguiri) Zulu jiKurdi Kurman
Turpuk di parpunguan
Punguan parbarita na uli
Mangaradoti Bale Harajaon
Hata ni Bibel, adong do dua punguan ni halak Karisten na padalanhon angka ulaon di huria, i ma ”angka sintua dohot pangurupi”. (Pilippi 1:1) Di ganup huria, somalna adong marpigapiga sintua dohot parhobas. Aha do ulaon ni parhobas i?
Mangurupi punguan ni sintua. Angka parhobas, na matoras manang na poso, i ma angka baoa na marroha partondion, tarparbaga, jala marsitutu. Dipangke nasida do gogona mangula siulaon na somal na ringkot tu huria dohot tu Bale Harajaon. Dibahen i, angka sintua boi ma denggan mandalanhon pangajarion dohot mamparmahan.
Mangulahon angka siulaon. Na deba sian parhobas manjakhon angka halak na ro tu parpunguan. Deba nai mangaradoti tata soara, mambagi buku, maniop parhepengon ni huria, jala patuduhon inganan laho marbarita. Dohot do nasida tongtong mangurus Bale Harajaon. Boi do dipangido sintua nasida laho mangurupi angka na matua. Patut do asa sude hormat maradophon angka parhobas ala na olo nasida rade mangulahon angka ulaon aha pe na dipangido tu nasida.​—1 Timoteus 3:13.
Mangalehon sitiruon songon sahalak Karisten na burju. Pangula dipillit alani parniulaan nasida na denggan di partondion. Tingki na pasahathon turpuk di ulaon parpunguan, dipatogu nasida do partondion nami. Ala sitiruon do nasida di ulaon parbaritaon na uli, hami pe gabe hibas. Ala olo do nasida marsiurupan, on gabe manamba silas ni roha jala mambahen sada ni roha. (Epesus 4:16) Di tingkina, nasida pe boi do mangula gabe sintua.
Angka baoa na songon dia do angka parhobas?
Songon dia do nasida laho mangurupi ulaon di huria asa denggan?
Ganup ro hamu tu parpunguan, subo ma masitandaan dohot sada sian angka sintua manang parhobas asa lam di tanda hamu nasida dohot parsaripeon nasida.
Lului ma hatorangan songon dia hami mandapot poda dohot tudutudu sian pengaturan on.
Text Sipilliton unduhan buku digital Ise do na Mangulahon Lomo ni Roha ni Jahowa Saonari On?
Audio Sipilliton unduhan rekaman soara Ise do na Mangulahon Lomo ni Roha ni Jahowa Saonari On?
GIGI MAS – TanoBatak
Penulis : Monang Naipospos
Ringkot do angka na naeng marsaripe jolo masitandaan di roha dohot pangalaho. Molo holan haulion ni rupa do idaon olo do muse tata roha dung tarida hurang denggan ni pangalaho. Songon i do nang molo holan sian na marnida sinadongan manang hamoraon.
Ia sar ma ninna barita, pur ninna alualu taringot haulion ni si boru Pininta na songon garaga na songon garugu, pangeol ni gontingna songon dengke na mangolu. Godang do angka baoa manguji masitandaan dalan manopot ibana. Alai godang do sian nasida sumurut be ala ni bangko ni si Pininta natuit jala tihal marpangalaho jala girgiran bingkas songon baor. Rumosros do ibana mangangkupi baoa manghatai molo dibereng songon na tama pamaheonna, songon tanda di rohana paradongan baoa i. Ianggo songon na dorsun do diida, marpaula do ibana dang adong tingki manghatai jala eles rohana laos ditinggalhon.
Di sada tingki, tarbobok ma rohana marnida sada baoa nahoding sinolo ni rohana, alai apala niontom ni rohana, ima marnida ipon ni baoa i “sian mas”. Ah, ndang lat be on ndang lipe, na ingkon anak ni namora jong nama naboi manumpan lapik ni ngingi sian mas, ninna rohana dibagasan.
Marbellat ma ibana tu dolok tu toruan patuduhon bunga-bunga ni rohana i, tumuittuit songon anak ni puhut, panihalnihalon songon anak ni hoda, gumerenggereng songon manuk na marpira. Dang adong be angka donganna na so umboto barita “gigi mas” ni baoa na mangaririt ibana i, jala godang do na mangapian nasib ni ibana i; “Denggan ni nasibmi ale Pininta”, ninna nasida be, laos didok muse; “Sai humatop ma pasaut hamu”, ninna.
Sahat ma sangkap ni rohana i tu natorasna, jala tung gomos do pandokna; i nama nilonggi ni lilina tinoptop ni pordana, sinolo ni panailina tinodo ni rohana. Nunga sada be rohana songon daion mual, ndang mardua be songon daion tuak, ingkon i nama saut hamulianna, donganna gabe sahat tu saur matua, sidangka ni arirang tung na so tupa sirang, ia so sinirang ni hamatean. Ujungna, saut ma parbogason ni nasida ditotas natuatua.
Ianggo di adat najolo, somalna diupa do di jabu ni parboru, rap mangan pangoli dohot na nioli andorang so ulaon unjuk, tanda naung gomos panjangkonon ni parboru, pangoli i jadi helana. Alai dung laho mangan, ndang boi be diallang baoa i jagal. Disungkun si Pininta ma baoa hasudungan ni rohana i: “Boasa ndang allangonmu upaupanta i?”, ninna. “Ndang boi be hupangan jagal, ai ndang adong be iponhu. Nunga suda ditolpangi halak, ala hea hupisat jolma”, ninna baoa i.
Tarsonggot ma si Pininta; “Ba… ai parjahat do on huroha”, ninna, ujungna sirang.
Juni 7, 2007 tanobatak
Acara Martumpol Pada Prosesi Pernikahan Adat Batak - Warga Batak
Beranda › Blog Warga Batak › marsibuha-buhai › Matumpol › Pernikahan Suku Batak
Acara Martumpol Pada Prosesi Pernikahan Adat Batak
By Doharman Jumat, 27 Agustus 2021 Add Comment
Wargabatak.blogspot.com ,Acara Martumpol Pada Prosesi Pernikahan Adat Batak.
Gambar:wargabatak.blogspot.com|Acara Matumpol Pada Suku Batak
ung sidung martumpol diting-tinghon Huria diparmingguon na mangihut dua hali marturut-­turut (ting-ting parjolo dohot ting-ting paduahon). Alai olo do holan sahali tingting, ala mamereng tingki, manang ala ni pangoli manang boru muli ingkon borhat tugas tu ruar kota. Lapatan ni diting-tinghon di Huria, ima songon boa- Ia ulaon martumpol on ulaon Huria do i ndang tarmasuk on ulaon adat.
Sinamot im Alana na songon: mas, perak, horbo, hoda manang lombu. Alai ianggo nuaeng on tarlumobi diparserahan di pasada gabe hepeng.  i taruhon jual). Jadi sinamot na ni lehon ni paranak i polin doi tu parboru lapatanna ndang di bahen i tu na mosok (biaya pesta). I do alana ianggo na jolo di na pamuli boru, sai na maruntung do parboru molo binereng sian segi materi. Alai di tingki saonari on tung pe ulaon i di alaman ni paranak, pihak parboru nunga ingkon manamba i tu haporluon pamulihon ni boruna, na i, ndang hea be tuk sian sinamoti, baliksa manamba Catatan : Na nidokna suhi ni ampang na opat ima :
a. Pamarai. ima haha manang anggi ni natoras parboru i
ToropPartording paradehon sipanganon manamba  parserahan, marhata sinamot dipatupa do i dung sidung martumpol. Nasomal (di Toba) molo di tingki na  protokol) sian paranak manghatahon taringot tu sipanganon na binoan ni nasida.
HATA PARSINAMBUNG PARANAK :
Di hamu hula-hula nami (didok ma marga ni hula-hula i). Dison ro do hami marnatampak na mardongan tubu dohot boru nami songoni nang hula-hula dohot Tulang nami tabo. Botima. Sahalak sian natua-tua ni parboru mangalusi. Tar songonon ma didok :
HATA PARSINAMBUNG PARBORU :
Di hamu Pamoruon nami raja…” Dung Dung singkop diparadehon sipanganon i, dipasahat ma tudu-tudu sipanganon tu jolo ni suhut parboru. Tar songon on ma partonding na.
Mamboan Tudu-Tudu Sipanganon
Di hamu hula-hula nami (didok ma marga ni hula-hula i). Dison ro do hami mamboan tudu-tudu sipanganon na tabo asa anggiat dibagasan las ni roha muna hula-hula nami dibagas na marampang marjual on , songon hatani natua-tua na mandok :
Sititi ma sigompa, golang-golang pangarahutna
Otik sosadia tudu-tudu sipanganon na tupa,
Sai Tuhanta na mangalehon pasu-pasuna. Botima Rajanami.
Dung sidung dipasahat tudu-tudu sipanganon tu suhut parboru, ro ma muse suhut parboru mamboan dengke tu jolo ni suhut paranak.
Di hamu pamoruon nami, nunga dipasahat hamu tudu-tudu sipanganon tu hami. Hami pe sian hula-hula muna pasahaton dengke sahat, dengke simudur-mudur, pangidoan nami tu Amanta Debata asa tongtong ma hamu sahat tu pangidoan muna. Songon hata ni natuatua mandok :
Tung songon i dengke sahat na tupa,
Sai Tuhanta na mangalehon pasu-pasuna. Botima
Ala paranak do na ro mamboan sipanganon laos nasida ma na mamboan tangiang mangan. Dung sidung marsipanganon di uduti ma muse tu na marbagi jambar. Tar songon on ma parbagian ni parjambaran (songon usul dope on)
Sambola na marngingi hambirang.
Satonga osang Dua soit
Satonga rusuk (Panamboli)
Sambola na marngingi siamun
Satonga Rusuk (Somba-somba)
Ihur - ihur tu suhut parboru.
Alai na somal di pangarantoan on, osang ndang dibola, jambar tu parboru do i sude, ala marningot hita tu adat sian luat na asing, ia osang dipasahat nasida do i tu hula-hulana, jadi alani Anggo na  Tar songon on ma partording ni na masisisean, molo di parserahan on.
Manghatai ma hita amang boru. Parjolo ma tapasahat mandok mauliate tu Amanta Debata, ala asi dohot holong ni rohaNa, na mangiring-iring hita saluhutna sian pamurnas ma i tu daging, saudara tu bohi, sipaneang holi-holi ma i jala sipasindak panaili. Didok hata ni natuatua Raja ni boru :
Sai jolo ni nangnang do asa ni nungnung,
SSandema ninna sige di bungkulan ni sopo,
Bangko ni hata do manise,
Molo so apala tangkas dope binoto.
Antong alusi hamu Raja ni pamoruon nami.Na, na mangiring-iring hita saluhutna ro tu bagas na marsangap na martua on, di bagasan hahipason jala di bagasan las ni roha do hita sude. Nuaeng alusan nami ma tutu sungkun-sungkun ni Raja i.  Di huhuasi ni si panganon na hupatupa hami, gabe ma Raja nami na taula i, asa adong habosurhononta, jala sinur ma pinahan na tapahan i asa adong hasagathonon i tutu tu daging saudara tu bohi, sipasindak panaili ma i sipaneang holi-holi di hita on saluhut na. Asa songon hata ni natua-tua ma dohonon :
Otik so sadia pe na tupa, sai godang ma pinasuna
Raja nami, ia sintuhu ni sipanganon na hupatupa hami panggabean parhorasan do hape hata ni sipanganon na pinasahat hamu pamoruon nami.
Asa bagot na marhalto ma na niagatan di robean.
Horas ma amanta Raja dohot Inanta Soripada na manganhon,
Sai tamba ma hamoraon di hamu pamoruon nami na mangalean.
Hauma ni parsambilan ninna jonok tu pargadongan,
Sai martamba-tamba ma dihamu angka parsaulian
Mardapot-dapot nang angka pansamotan.
Alai raja ni boru, adong do hata ni natua-tua na mandok:
Asa hundul songon anian, jongjong songon pangurgasan,
Asa tangkas hita dapot parsaulian songoni nang di parhorasan,
Asa tangkas ma tutu uju ni purba tumangkasan dompak angkola,
Asa tangkas ma hita maduma jala tumangkasan ma nang hita mamora.
Antong di hamu pamoruon nami, angkup ni hata nauli dohot na denggan, sitangkas ni p hata i jala martarombo, gabe masibotoan ma nasida, na marboru ni tulang do hape anak nami tu boru ni Raja i. Dung piga-piga hali pajumpang jala manghata  natua-tua namandok :
Denggan ma bulu godang, denggan bahen hite-hite
Molo adong anak manang boru magodang, denggan ma asa hot ripe
Jala toho do songon na nidok mu na i, adong do tona ni natua-tua na mandok,
Balga ninna anak pangolihononhon,
Balga ninna boru pahutaon. Nang hami pe, dohonon nami do, sai rongkap na gabe, rongkap na sarimatua ma boru nami dohot anak muna tu joloan ni ari on. Asa anggiat ma nasida masibar songon ambalang, marrongkap songon tuak, jala tong-tong sada nasida songon daion mual. Asa nuaeng pe songon ni dok ni natua-tua ma dohonon nami :
Nunga pitu lili nami Paualu jugian nami,
Nunga uli nipinami ala nunga ro hamu manggohi hajut nami.
Jadi nuaeng pe raja ni pamoruon nami, songon dia ma sinamot na naeng pasahaton muna tu hami hula-hula muna, asa botoon nami mangarade puro nami laho inganan na. Ai tangkas do huboto hami,
Anak ni raja do hamu,
Pahompu ni namora
Ai tung na malo do hamu, jala sigodang boto-botoan. .godang na Rp. _______ Juta.
Jadi pangidoan dohot elek-elek nami tu hamu Raja i tung ringgit sitio soara i ma sipasahaton nami tu hamu. Jala molo tung bo i nang pangidoan nami Rambu pinudun ma Raja nami Sinamot na naeng sipasahaton nami. Alai andorang so huhatahon hami, mangido ditingki ma hami laho pasahat somba ni uhum, somba ni adat tu raja i, jadi songonon ma na boi pasahaton nami tu hita saluhutna :
Parjolo, ia ulaon na naeng ro on ba taruhon jual ma, di hita ma bolahan amak, na paduahon: ia sinamot na naeng sipasahaton tu raja i, ringgit sitio soarai ma, rambu pinudun, jala molo bo  Hata on parjolo ma hupasahat hami tu hita na mardongan tubu. Dongan tubu (ni paranak) Di hamu parsinabung nami. Tangkas do hupaihut-ihut hami aha na pinasahat muna tu hami. Na manggogohon na ma hami nuaeng di pangidoanta tu hula-hula i Raja i….. (dipaboa marga di hula-hulai) asa rade roha ni ra ja i, sisahali manombahon, sisahali mangelekhon ma hita di sinamot ni boru ni Raja i. Botima.
Nuaeng hupasahat ma tu hamu, boru, bere dohot ibebere
Boru / Bere/ibebere ( ni paranak) :
Mauliate ma di hula-hula nami na mangalehon tingki di hami di ulaonta sadarion. Ia sian hami boru songoni nang bere muna na  angka sangkap nauli dohot na denggan sian hula-hula nami. Botima.
Hupasahat ma muse tu hamu dongan sahuta
Dongan sahuta :
Mauliate ma, nang hami pe sian dongan sahuta, sipanolopi ma hami, asa si sahali mangelekhon ma hita tutu di sinamot ni boru ni Raja i, Botima.
Nuaeng hupasahat ma muse tu hamu hula-hula nami, ajari jala tambor-tambori hamu hami
Hula-hula ( ni paranak) : denggan na boi tarbahen hamu tu hula-hula  Jadi nuaeng pe di hamu Raja ni Hula-hula nami, nunga dibege hamu ia hami na mardongan tubu, boru, bere, ibebere, nang hami na  naeng ro on taruhon jual ma, di hami ma bolahan amak. Jala somba ni uhum, somba ni adat na a nami tu hamu Raja nami. Botima.
Jadi di hamu Raja ni pamoruon nami, nun-hula nami. Jadi on -hula nami. Nunga rap marbinege hita di pangidoan ni Raja ni pamoruonta tu pamoruonta. Parjolo hupasahat hami tu dongan tubu. Dongan tubu (ni parboru) Di hamu parsinabung nami. Nunga tangkas hupaihut-Hupasahat hami ma muse tu boru, bere, ibebere Boru (ni parboru) : Parjolo ma hupasahat hami hamuliateon ni roha nami di hamu Raja ni hula-hula nami naung pasahathon panghataion on tu hami pamoruon muna dohot horong bere muna. Ia taringot tu elek-elek ni pariban nami di sinamot na naeng sipasahaton nasida tu hamu Raja ni hula-Hupasahat hami ma muse tu hamu raja ni dongan sahuta
Dongan Sahuta (ni parboru) :-oloan jala masipaune-unean taringot tu sinamot ni borunta. Ianggo hami dongan sahuta, sipanolopi na uli na denggan ma. Songon hata ni natuatua, dohonon nami :
Aek godang, tu aek laut Dos ni roha, sibaen na saut. Botima.
Nuaeng hupasahat hami ma muse tu hamu raja ni hula-hula nami
Hula - hula ( ni parboru) :  -tua na mandok :
Balintang ma pagabe, Tumundalhon sitadoan Ari muna ma gabe,
Ai nunga denggan hamu hubege hami masipaolo-oloan.-hula nami taringot tu pangidoan muna na sahali mangelekhon hamu di sinamot ni boru nami. Alai porlu do hatahonon nami na dibagasan roha nami tu hamu, songon hata ni natua-tua namandok :
Ndang pola be ra dohonong Antong hatahon hamu ma manang na sadia pasahatonmuna sinamot ni boru nami.
Mauliate ma Raja nami. Tung tangkas do huantusi hami na dibagasan rohamu na i, alai Raja nami songon hata ni natua-tua nang dohonon nami: Sai tuginjang ninna porda, sai tu toru parbar-baran Sai naeng do nian di didok roha hatop mamora, Alai hapogoson dope didok sibaran. Dipangidoan muna i, tangkas do huantusi hami, songon hata ni natua-tua na mandok :
Alai Raja nami, songon hata ni natua-tua na mandok :
Molo tung songon dia pe Raja nami na tolap hami godang ni sinamot sipasahaton nami, uli ma roha ni hamu raja ni hula-hula nami. Jadi pasahaton nami ma sinamot ni boru ni Raja i Rp …………. , rambu pinudun Raja nami, jala si rambe manis. Naung disima talina, jala disi dohot rompuna naung disima daina, disi dohot holpuna. Botima Raja nami.
Hamu Raja ni pamoruon nami, didok hamu sinamot Rp, …………. rambu pinudun, sirambe manis. Adong do hata ni natua-tua namandok :
Marmutik ma simarlasuma mardompakkon mata ni ari
Raja nami, hata ni natua-tua do mandok :
Ni dapot ma assosoit, tongon di tombara
Sotung ma didok hamu hami na mangkolit Raja nami, Da silehonon do na soada.
i alusan muna. ate Raja ni pamoruotua na mandok Lata pe na lata, duhut-duhut do si but-but on Hata ni Raja pinaraja, Raja ni hasuhuton do si sungkunon Jadi on nta i. Nian tung godang do hupangido hami, alai tung songon i dope huroha na tarpatupa ni pamoruonta. Ia sinamot ni borunta na naeng sipasahaton nasida tu hita godang na Rp… rambu pinudun, sirambe manis. On pe panghataion on hupasahat hami ma tu hamu suhut nami. Hasuhuton ( ni parboru ) Di hamu Raja parsinabung nami. Nunga tung loja hamu tutu mangelek-elek Raja ni pamoruonta, didok nasida holan i nama natarpatupa nasida. On pe di hamu parsinabung nami gabehon hamu ma i.
Hamu Raja ni pamoruon nami. Ba nunga uli roha nami manjalo na nidok muna i. Sai gabe ma hita jala horas. On bohi) ni sinamot tu Raja ni hula-
().
Nunga di Pasahat hamu patujolo ni sinamot ni boru nami, godangna Rp……., jala panggohi ni sinamot Rp….. pasahoton muna ma i di mata ni ulaon on.
(Dipasahat raja parhata ma bohi ni sinamot i tu suhut parboru). Di hamu suhut nami, nunga di pasahat pamoruonta bohi ni sinamot ni borunta Rp… songon hata ni natuatua namandok: i annon di mata ni ulaon on.
Mauliate ma di hamu raja ni hula- Nunga dipasahat hamu patujolo (bohi ) ni sinamot. Nuaeng pe atik adong na naeng sipangidoon muna.
Mauliate ma di hamu raja ni hula-hula nami.  …… lembar ma. (Didok ma godang ni ulos i). Uli ma roha muna manjalosa.
Catatan : Dung sidung masisisean,-hori dingding, manang di tingki namarhusip ima taringot tu :
Pinggan panganan tu parboru dohot ulos-ulos tu paranak.
Mambuhul ari (tingki) dohot manontuhon inganan (Gareja) manjalo pasu- i taringot tu parbagian ni jambar disi, alai di tingki na marhata sinamot i ma i dipahantus ( hira songon jambar mangihut ma di ulahon )
Catatan : Mandorang so mangan, songon patudu hian pasahat jambar tu parboru dohot dengke tu paranak, lapatanna ndang adong be acara laho pasahat tudu-tudu ni sipanganon dohot pasahat dengke.
Molo tung bo i disepakati ma di na marhata sinamot i angka panandaion namargollit, songon i nang godang i nang ulos-ulos tu paranak ditetaphon ma jumlahna misalna 100 Amplop, di r
Dung sidung panghation-olop-olop. Dung dipadomu (dipasada) raja parhata ni parboru olop­olop na  dok raja huta ma hatana andorang so dibagi olop-olopi.
HATA SIAN RAJA NI HUTA
Dihamu suhut nami, nunga tung tangkas pinaihut-ihut ulaonta  bo i ture jala denggan mardalan ulaonta on. Saut ma tutu songon hata ni natua-tua :
Balintang ma pagabe tumundalhon sitadoan,
Saut ma hita horas jala gabe ala nunga denggan hita masipaolo-oloan.
Sai tong-tong ma hita dapotan uli dohot las ni roha
Laos mangihut ma dohot sinamot
Simbora ma guk-guk, peak di lage-lage,
Mamora ma hita on luhut, Horas jala gabe
Asa Silallan uruk uruk tu silallan aek toba,
Nametmet ndang marungut-ungut
Na magodang sude marlas ni roha.
Laos digorahon Raja huta ma muse asa sude na torop i mandok olop- olop tolu hali huhut disaburhon boras sipir ni tondi. Marlapatan asa sude na torop i mangolophon nauli dohot na denggan, disude angka pasu-pasu na pinasahat ni angka Raja.dung Di Uduti Ma Muse Tu Marsibuha-Buhai.
0 Response to "Acara Martumpol Pada Prosesi Pernikahan Adat Batak"
Lirik Lagu Batak Selamat Ulang Tahun - Putri Silitonga
Home > Lirik Lagu Batak > Lirik Lagu Batak Selamat Ulang Tahun - Putri Silitonga
Lirik Lagu Batak Selamat Ulang Tahun - Putri Silitonga - Rajagukguk Blog, kali ini kami akan memberikan sebuah lirik lagu batak dari seorang penyanyi batak terkenal yakni Putri Silitonga dengan judul lagu Selamat Ulang Tahun.
Judul Lagu : Selamat Ulang Tahun
Penyanyi : Putri Silitonga
Di ari nauli on diulang tahun mon.
Ro do hami inang mandulo ho.
Patupahon na hombar tu lomo ni roham.
Na pasangaphon ho tingki dingolu mon.
Molo tung saotik pe inang na boi tarbahen.
Las ma roha mi inang manjalo i.
Bereng hasadaon ni sude pomparan mon.
Rimpa do manangiangkon ho.
Selamat ulang tahun ma di ho inang.
Lam matua ma ho dingolumon.
Sai anggiat ma dilehon Tuhan i.
Pangidoan dohot tangiang mi.
Pasu pasu ma sude hami pomparanmon.
Asa songon ganjang ni umur mi.
Dapot hagabeon i nang hasangapon i.
Taruli dituppak Tuhan i.
Lirik Lagu Batak Selamat Ulang Tahun - Putri Silitonga 4.5 5 Adie Konoe Poetra Dyanaz Selasa, 29 Oktober 2013 Lirik Lagu Batak Selamat Ulang Tahun - Putri Silitonga - Rajagukguk Blog , kali ini kami akan memberikan sebuah lirik lagu batak dari seoran...
Hari : Selasa, 29 Oktober 2013, Kategori : Lirik Lagu Batak
Umpama Batak | Komunitas Batak
Home / Umpama dan Umpasa Batak / Umpama / Umpama Batak
Ditulis oleh:admin 25 April 2014 Umpama, Umpama dan Umpasa Batak Komentar Dinonaktifkan pada Umpama Batak
Umpama adalah seni berkomunikasi Suku Batak. Di bawah ini ada beberapa umpama yang dapat digunakan untuk memberi semangat dan nasihat.
Sapala na mardalani, unang olat ni sigalangan. Sapala naung ditobus Debata, bah… unang ma diparalangalangan. Alai gabe siulahon hata i ma hamu unang holan panaginangi asa tutu hamu siihutton Kristus i.
Tubu simarlasuna, di dolok ni sibuluon. Sude antong na ni ulamuna tung dipasupasu Tuhan. Unang ma mabiar hamu molo tapangido manang aha marguru tu lomo ni rohana, tangihononna do hita jala dilehon tu hita angka na tapangido i saluhutna jala tongtong do hita dipasupasu Tuhan.
Lubuk ni lobutua, di bahen halak panjalaan. Sahat mahita saurmatua ai nungga malua hita sian angka parmaraan. Ai naung holom hian do hita alai tiur do anggo nuaeng dibagasan Tuhan i, marparange ma hita songon anak hatiuron.
Bagot na mandungdung ma tu pilopilo na marajar, sai salpu ma angka lungun, sai roma angka najagar. Alai lumobi sian i dope, ai itahalshon do nang angka haporsuhon, ala taboto, dihorhon haporsuhon i do habengeton ni roha, jala dihorhon habengeton ni roha i do hatauon, jala hatauon i do mangkorhon pangkirimon.
Balintang ma pagabe, tumundalhonon si tadaon. Arinta ma gebe, molo masipaoloan. Mangasahon Goar ni Tuhanta Jesus Kristus, asa sahata hamu saluhutna, unang ma adong parbolatan di hamu. Hot ma hamu binahen ni sada ni roha dohot sada ni pingkiran.
Ampapaga dolok, tu ampapaga ni Humbang. Bah… hita do marsogot, laos hita do nang haduan. Alai patut do hita na margogo i manganju hagaleon ni angka na hurang gogo, jala unang ma tahasiani dirinta. Ganup ma hita mambahen halomoan ni dongan, laho padengganhon jala pauliulihhon.
Sambil na tartondong, dapotsa papaluan. Asa denggan mardongan, unang masipamaluan. Ale angka dongan, molo tung tarsomong jolma mardosa, hamu angka naung taruli di tondi ma patureturehon ibana marhitehite tondi na lambok; alai matahon dirim, sotung dohot ho tarajumi. Marsiurupan ma hamu mamarsan angka na dokdok i, ima dalan mangaradoti patik ni Kristus.
Tombak sulusulu parasaran ni haluang, jolma naporsea do hita so mohop mida uang. Ai tarsurat do: urat ni nasa hajahaton do roha na holongan di hepeng, i do disangkapi na deba umbahen na lilu sian haporseaon i, gabe di aithon do godang na bernit tu dirina.
Sibigo ambaroba rara hulinghuling na, gabe uli do parrupa na roa, asal ma sai lambok pangkulingna. denggan begeon ro di sude na targoar haburjuon na tau pujipujian.
Bona ni aek puli di dolok ni sitopongan, sai tubu ma di hamu angka na uli, lam martamba nang sinadongan. On do dipangido Debata, naeng ma lam sumurung holong ni rohamuna, marurat di parbinotoan dohot di nasa panimbangon partondion, laho manangkasi na rumingkoti i, asa polin hamu, so partuktuhan, sahat ro di ari ni Kristus.
Baca juga: UMPASA MANGAMPU
batak umpama Umpama Batak\t2014-04-25
Tag: batak umpama Umpama Batak
Sebelumnya: Umpasa Ni Halak Batak Bagian 2
Selanjutnya: Suku Batak
Aplikasi JW Library: Mangalului Hata di Alkitab manang di Publikasi, marhite Topik (Windows) | Pangurupion JW.ORG
Di JW Library adong fitur pencarian laho mangalului hata manang frasa na adong di Alkitab manang di publikasi.
Ihuthon ma tudutudu on laho mangalului:
Mangalului di Alkitab
Mangalului di Publikasi
Boi do talului hata manang frasa di Alkitab na tajaha.
Dung tarbungka Alkitabtaklik Ayat Terkenal, tarida ma ayat na jotjot dipangke tu hata na talului. Molo taklik Semua Ayat, tarida ma sude ayat na marisi hata na talului. Molo taklik Artikel, tarida ma artikel na adong di indeks dohot apendiks.
Molo taketik lobi sian sada hata, klik ma kotak Cari yang Sama Persis laho mangida hasil na sarupa tu frasa na taketik.
Boi do talului hata manang frasa di publikasi na tajaha.
Dung tabungka publikasinunga tadownload buku Pemahaman Alkitab, boi ma tadapot hasil pencarian na talului sian i. Boi do tapangke fitur on tingki manjaha Alkitab manang publikasi.
Klik ma tanda Cari, dung i ketik ma hata na laho talului. Huhut mengetik, tarida ma pigapiga hata sipilliton sian buku Pemahaman Alkitab. Klik ma hata i laho mangida isina.
Fitur on dirilis di bulan Oktober 2014 di JW Library 1.3.4, na pas tu Windows 8.0Salapsap Tuak – Amani Partogi
← Maria ( bagian 4 )
Boasa Pola Marsak Ho Tondingku →
Posted on 21 Oktober, 2011 by Hendry Lumban Gaol
Ra, dang sala iba mandok molo di ganup ulaon, nabalga, nametmet, ulaon dialaman, di jabu, di arisan, sai tor minginsurut do tu pudi angka dongan sundut naumposo dung dapot tingkina manghatai. Sai tor holsoan do, atik boha tugan mandok hata, mambaen tangiang nang na asing.
Songon iba rupani, sai pinajuguk do parhundulon molo masa marulaon, manangi-nangi angka hata ni natumua, dang ro tu rohaniba, olo gabe suruon manghatai. Ra, angka natumua na hundul dijolo pe diboto doi sian pamatang niba na poso dope. Ai na pasomal-somalhon manangi-nangi do dalan marsijar.
Ninna dongan, hata do sitiopon sian sasahalak, jala ido na gumomos sian saluhut na boi mangihoti, isara andor, hotang, nang na asing. Tutu ma nian, molo masa sada ulaon, sai ingkon ris do jambar nasadaon,–jambar manghatai– tu gannup na ro tusi. Ai hurang do tamana molo dang pinangido hata sian dongan na sahundulan i, lumobi ma molo namardongan tubu.
Nang pe rupani sai tor hata na somal do dipandok be “Mauliate ma amang, ninna roha sahata ma hita”. Adong muse mandok “Sada silompa gadong ma…” ninna. Sian pandohan na jotjot binege saonari do i “sada silompa gadong, sada silompa ubi, sada ma namanghatahon, sude mandok nauli” Ai dang haru binoto umpama sian dia on, ai so ditanda halak batak UBI, gadong do saluhut ditanda.
Sai tor amanJatikkos do ditudu nasahuta molo apa didok mandok hata, pasahathon hata mauliate tu namanjabui, dimasa ni parpunguan parsahutaon. “Sitombol ma”, ninna na deba. On pe sobinoto manang nandigan masa hata sitombol on dipanghataion, nabinoto tu hepeng, sihumisik do didok sitombol, parjambaran nang na asing. Anggo dihata, datung masa hata sitombol.
Ro muse amaniPartogi didok “sada silompa ubi ma amanguda, baen ma sian hita…” ninna i. Tong do asa unang dibaen ibana nanggo sakkababa, sidalian.
Sai amanJatikkos do ditugan mandok hata, ai arop do roha ni na sapunguan alai imana natumua. Naung martarup seng simanjujung,–ubanon– jala bolak pardompahanna, manang salapsapon. Alai ala sai holan ibana mandok hata, ujungna muruhan ma ibana, dok ma “Sumalim do hamu huida, sai holan au, sai holan au, dang hea iba. Dirippu hamu do salapsap nang uban on patudu hatuaon?, asa diboto hamu dah, salapsap tuak do on, nang uban ni parmitu” ninna ibana.
“Manang unang pe taho, masihohom hita saborngin on” ninna, huroa na mulak sian lapo di ibana ro tu punguan i, jala ido alana gogo soarana mandok.
Sianima gabe digoari ma amanJatikkos, si SalapsapTuak.!
6 thoughts on “Salapsap Tuak”
23 Oktober, 2011 pukul 12:37 am\t Balas
Dang sosongoni ito,ondo:ringgas manangi-nagi,bakkol manghatahon.LAPATANNA;No talk but action
23 Oktober, 2011 pukul 12:44 am\t Balas
sada muse ito,ndang sada siloppa gadong na hombar tusi.si rambe manis do .lapatanna simple.ALA MARDOMU TU TIKKII.lapatanna pendek hata dohonon.
24 Oktober, 2011 pukul 10:50 am\t Balas
mauliate di komentarna….
ipe tong do akka istila na baru muncul saonari nama i…..jei tung mansai godang do nuaeng on istilah na baru di panghataiaon di paradaton
3 November, 2011 pukul 1:26 pm\t Balas
Dang adong hata “ubi” dihata batak. Jadi natingkos: “Sada silompa gadong, dua silompa puli” (sejenis getah) dang boi sahalak mangalompa puli alana ingkon adong do khusus namaniop pangalompaanna i ala longkot do i. horas
4 November, 2011 pukul 9:35 am\t Balas
baginda: sependapat, bukankah sudah kuutarakan diatas?….horas, mauliate kometar dan kunjunganya ke rumah na metmet on….
11 Oktober, 2012 pukul 4:43 pm\t Balas
Taringot umpasa ‘sada silompa gadong dua silompa UBI’ .Toho do sungkun-sungkun munai ai dang adong hata batak UBI. Molo na hea hujaha, nasintong ima. ” sada silompa gadong dua silompa PULI”. Ai molo mangalompa gadong boi sahalak, alai molo mangalompa PULI somalna ingkon dua halak do, molo dang dua halak hurang sempurna mutu ni PULI i. mauliate. manihuruk
Lirik Lagu Rany Simbolon - Jamila - LirikLagu.id
Ooo, da Jamila, da Jamila da bintang film india. Boru ni Kalibat, Parumaen ni Pandita. Godang do halak sega dibahen ho da jamila. Dirimpu anak boru hape naung ina ina. Oh Jamila…
Marsambili sambilu manang marsambola sambola. Hamu dongan na poso bege hamu angka poda. Poda poda na uli tarlumobi sian natorasma. Digogoi do mangula pasingkolahon anakhonna. Sai songon solu bolon marsiadu tu portean. Songoni ma natorasna patimbohon pangkat ni gellengna. Oh Jamila
Minyak manumbak lobu dalan lao tu porsea. Godang do anak boru, godangan nasohasea. Margabus do di ula, maradoppon natorasna. Holan mangido hepeng, didok lao parsibukkuna. Dihallung ma bukkuna, didok ma lao tu sikkola. Didayung ma sepeda, hape mandapothon halletna. Oh Jamila..
Taon onompuluh pitu tu taon onompuluh walu. Maju ni jaman on, tarlumobi namarbaju. Gabe ma celanana jengky rio-rio, nang baju baju. Huhut markassa reben, timbo mose dohot sipatu. Ai dang dipardulihon inanta i tinggal dijabu. Soaha be didok soadong laba mangalu alu. Oh Jamila….
Tags: #Indonesia #Rany Simbolon
Evi Tamama Nadeak feat Rany Simbolon - Goyang Morena
Evi Tamama Nadeak feat Rany Simbolon - Martopak Sada Tangan
Evi Tamama Nadeak feat Rany Simbolon - Holong Na So Tarputik
Rany Simbolon - Bila Ku Lihat Bintang Gemerlapan
Rany Simbolon - Ku Berbahagia
Rany Simbolon - Tiap Langkahku
Rany Simbolon - Selamat Hari Natal
Rany Simbolon - Malam Sunyi Senyap & Pohon T'rang
Rany Simbolon - Kini Tiba Saatnya
Rany Simbolon - Hodo Sasude
Ebiet G Ade - Gadis Remang Remang
Iis Dahlia - Rembulan Pun Jadi Gerhana
SOUL ID - Yakini
George Jones - Lonesome Life
DANIEL PANE: Bahan Jamita/ Khotbah, 27 Januari 2013
Bahan Jamita/ Khotbah, 27 Januari 2013
EV: LUKAS 4: 14 – 21 EP: NEHEMIA 8: 1 – 10
LAS MA ROHAM, NUNGA RO SIPALUA HO
Ganup jolma na dibagasan parungkilon atau sitaonon na dokdok, nang hona gosagosa sian na asing pasti do manghirim adong sasahalak na boi paluahon ibana sian saluhutna i. Laos domu ma songon na didok ni Aristoteles, „ganup jolma dihirim do jumpang las ni roha dohot hasonangan tu dirina“. Alani i, na dibagasan parungkilon, manang sitaonon dohot pangosagosaion manghirim do taruli las ni roha dohot hasonangan asa jumpang na dihirimna i, nang marhite haroro ni sipalua na boi paluahonna.
Songon i jolma na di turpuk jamita on, dihasiholi nasida do haroro ni Mesias, Sipalua songon naung disuriranghon angka panurirang di padan na robi. Panghirimon ni jolma di turpuk on ima songon sahalak raja na boi mangusir angka panggosagosa nasida, jala paluahon nasida sian angka parsitaonon na mansai borat dihilala nasida, nang sian segi pajak na timbo, huaso ni malim na so patuduhon hamalimonna, dohot hagiot ni angka panggomgom na mambahen hansit angka na digomgomionna. Ise do Mesias i? Songon na dihirim nasida? Torop halak Kristen na mandok, Jesus. Alai molo halak Jahudi di tingki i manulak Jesus do Sipalua songon na dihirim nasida. Dihirim nasida do Sipalua i ima sian horong na sangap, keluarga na mamora, jala na gogo, jala sian horong ni angka Raja. Marhite turpuk jamita on tangkas do dipabotohon na jumpang do na dihirim bangso i marhite patandahon diri Jesus songon na tarsurat di padan na robi.
II. Hatorangan Nas
Molo manat tajaha turpuk jamita on, andorang so ayat jamita on di mula ni bindu 4 on dipabotohon na Gok Tondi do Jesus. Hagogok ni tondi i, patar ma i ditingki tardidi Jesus di batang aek Jordan, laos adong do soara na memproklamirkan Jesus gabe Anak ni Debata, jala na dihalomohon Debata do Ibana. On ma na pabotohon Jesus ma na didok songon naung disuriranghon angka panurirang ni Debata di Padan na robi, taringot haroro ni Sipalua, ima Mesias. Dibagasan Gok Tondi i Jesus, monang ma Jesus mangalo pangunjunan na pinatupa ni sibolis.
Dung monang Jesus manaluhon i, jala dipargogoi Tondi i, ro ma Jesus tu Galilea. Jala disi ma Ibana parjolo sahali mangajari taringot haluaon na naeng pinatupa Debata marhite Ibana. Mambege pengajarion i Jesus, dipujipuji jolma do Ibana na manangihon pangajarionNa (ay. 14 – 15). Dung i, ro ma ibana tu huta hatubuanNa, ima huta Nassaret. Songon hasomalan na masa di huta i, ganup ari Sabbat marpungu do angka halak Jahudi di Sinagoge, laho manangihon pangajarion na pinasahat angka pangajari marhite Patik dohot pustaha Padan na robi (ay. 16). Boasa pintor disuru Jesus pasahathon pangajarion i? Molo ahu marpandapot sian pigapiga pendapat ni angka pande bisuk huta Nassaret berkisar 23 KM sian laut Galilea. Marlapatan ma i, pangajarion ni Jesus sahat do tu huta hatubuan ni Jesus, ima Nassaret, jala kemungkinan besar nunga diboto parNassaret taringot pangajarion ni Jesus. Ido na umbahen nasida pe naeng taruli tu pangajarion ni Jesus songon na dibege nasida sian Galilea.
Dung i, disuru ma Jesus laho pasahathon pangajarion di ari i, jala dilehon ma tu Ibana pustaha ni panurirang Jesaya. Dung i dijaha Jesus ma na tarsurat di pustaha i. barita na dipasahat Jesus marhite na manjaha turpuk ni pustaha i, ima taringot Sipalua na dipaimaima halak Jahudi, ima na boi paluahon nasida sian parungkilon manang parsitaonon na mansai hansit.
Tangkas do parjolo sahali Sipalua i ima halak naung disonggopi ni Tondi ni Jahowa, jala na dimiahan na marlapatan adong pabangkiton. Ise na pabangkiton? Ima Jahowa, marlapatan Jahowa sandiri do na pabangkithon Jesus marhite na songgop Tondi na tu Ibana, laos Jesus i ma Naposo ni Jahowa (Eved YHWH) naung disuriranghon angka panurirang. Ibana ma na dipabangkit Jahowa laho:
Mamboan Barita na Uli (evangelium). Barita na Uli ima barita las ni roha, Barita na sian Jahowa sandiri. Marlapatan ma i, sian Jahowa sandiri do ro barita na uli i ima mual ni las ni roha. Evangelium on dipasahat/ didaratkan tu halak na pogos. Halak na pogos didok dison ima halak na marsitaonon, sengsara, na marungkil na dokdok, na so marpanghirimon. Jala Barita Uli ima barita hamonangan, na patubuhon muse panghirimon dohot patoguhon haporseaon tu Jahowa.
Mambaritahon tu angka na tarhurung asa malua. Na tarhurung didok dison ima tarhurung di hatahuton, tarhurung di hagangguon, tarhurung di hagiot dohot hisap ni daging, tarhurung di ganggu ni roha, tarhurung di dosa, situasi na manosak, jala na terikat tu hasomalan na so marpardomuan tu hata ni Jahowa. Asa malua nasida, taruli ngolu na imbaru, las ni roha.
Tu angka mapitung asa marnida, mapitung tu hata ni Jahowa ala ni hagiot ni daging, mapitung tu lomo ni roha ni Jahowa ala naeng mandapot hasonangan na rumar sian portibi on, mapitung marnida sondang ni Jahowa ala hagolapon manghophopi ibana. Jala dipalua ma nasida, gabe boi ma tangkas marnida sondang ni Jahowa jala dia do na dihalomohon ni Jahowa tu nasida. Tangkas ma ditanda ise do Jahowa, Debata Israel. Jala ise do Sipalua, Mesias i.
Paluahon angka na ginosagosa. On ma situasi ketidaknyamanan. Ginosagosa ni pamarenta mangkus di hisap ni dagingna na mambahen susah angka jolma na ginomgomanna. Ginosagosa ala ni situasi ekonomi, ginosagosa ala ni biar ni roha, na patubuhon sahit jala na boi mambahen jolma i magopo haporseaonna.
Mamaritahon taon parasirohaon ni TUHAN i. Taon parasian tudos ma i taon Jobel (3 Musa 25), ima partingkian sude utang tarsesa, mulak ma tano dohot jabu ni angka na pogos, angka hatoban pe dipalua gabe sahalak na malua. Ima panghirimon na mansai balga di halak Jahudi di hatiha i, sude hatoban ditobus, di Padan na Imbaru ima hagogok ni Padan na robi, marhite diri ni Jesus, nunga ditobus be jolma na sai manghirim tu Jahowa, ditobus sian angka hamatean saleleng ni lelengna ala ni dosa, gabe taruli tu hangoluan na so ra suda.
Laos ido na didok Jesus, Jumpang do saluhutna i di bagasan diriNa. Pataridahon/ memproklamirkan ibana ma Sipalua i, manang Mesias i naung leleng dipaimaima jala dihirim angka bangso i (ay. 21). Nang pe di udut ni turpuk on, ditulak nasida do Jesus, ala nasida mamereng latarbelakang ni Jesus sian keluarga na pogos, songon dia boi gabe Sipalua manang Mesias (ida muse penjelasan di patujolo, songon dia Mesias na dihirim nasida i).
III. Refleksi – Teologis
Sahat ma evangelium on tu hita saluhutna, tarlumobi tu angka na marhosa jala na sai tongtong manghirim tu Jahowa. Porlu tasadari, partingkian nuaeng, ndada holan jolma na marungkil manang na dokdok parsitaononna, dohot do angka pahanpahanan, tano, dohot portibi on pe tong do marungkil manang marsitaonon ala ni hisaphisap dohot hagiot ni jolma na so boi dirajai. Jala Jahowa sandiri do na pasahathon evangelium on marhite Jesus Kristus, barita hamonanganta.
Songon i do nang Kristus, Ibana ma evangelium na sian Jahowa i, evangelium na mangalehon las ni roha dohot pangapulion jala barita hamonangan tu sude jolma. Jala marhite Jesus Kristus ma tadapot barita las ni roha. Nunga ro be Sipalua i, jangkon ma Ibana tu bagasan rohanta, Silehon panghirimon na mangolu. Jahowa sandiri do na patupahon haluaon marhite Jesus Kristus. Ala ni i, minggu Septuagesima on dipaingot do hamonanganta di ari haheheon ni Kristus, hamonanganta malua sian angka utang ni dosa dohot hamatean, jala ido pahothon hita manghaporseaon tu Ibana.
Unang so di hita barita on, alai tapasahat ma tu donganta na so taruli jala na so mananda dope Sipalua i (agen of freedom). Asa sude jolma di humaliangta, mandapot jala taruli haluaon. Nang pe adong jolma jala torop jolma na manulak, alai taingot be ma, dang na ditulak Jahowa hita molo olo ro hita tu Ibana. Amen.
Diposting oleh Daniel pane di 01.25
Jamita/ Khotbah, 10 Maret 2013
Ebenezer: Juni 2013
Bahan Jamita Evangelium Minggu V Dung Trinitatis, 30 Juni 2013
Mangihuthon Jesus Dibagasan Tulus Ni roha
Matius 8 : 18 – 22 (Luk.9: 57 – 62)
Evangelium Matius di turpuk on manaringoti angka jolma nanaeng mangihuthon Jesus dihalongangan na masa. Jala ditingki i pardalanan ni Jesus dohot angka namangihuthon Ibana manaripari tao Galilea laho tu huta Gadara dung jolo dipamalum simatua boru ni si Petrus di Kapernamum. Alai molo tajaha di Evangelium Lukas didok do disi Jesus naeng laho tu Jerusalem, naeng mangulon hian ma disada huta ni halak Samaria. Alai ndang dijanghon nasida Ibana disi ala diboto laho tu Jerusalem do Jesus, gabe huta na asing ma ditopot. Molo naeng manontuhon ingananna sian dua evanglium on tung maol do tinontuhon na masa on.
Dibaritahon do tung godang na mangihuthon Ibana termasuk do angka siboto surat. Dua ma namanungkun Jesus ima sian sibotosurat dohot sahalak sian sisean ni Jesus. Sian dua halak na manungkun taringot tu namangihuthon Ibana boi gabe sada sungkunsungkun na balga do on di hita. Ala na sada sibotosurat jala nasadanari sahalak sisean ni Jesus; na pasti ingkon nunga tangkas di nasida pangantusion di namangihuthon Jesus. Ala ni porlu do uhalanta sian turpuk on; boha do sikap manang ruhutruhut di na laho mangihuthon Jesus ?
Diondolhon dibagasan turpuk on do tu angka nanaeng mangihuthon Ibana taringot tu hapolinon ni roha laho manggohi panjouon ni Harajaon ni Debata sian saluhutna. Dipatuduhon do sian turpuk on panjouon ni sahalak nanaeng gabe siseanNa. Jala sian turpuk on ma naeng tandaonta ruhutruhut na gabe siihuthon Jesus. Sude do angka na porsea gabe siihuthon Jesus jala na gabe angka siseanNa jala gabe aleale ni Jesus jotjot do didok dohot istilah ‘Alter Christi”. Toho do songon i parjadina ? Sian turpuk on ma naeng botoonta sian pandohan ni Jesus na gabe siihuthon Jesus ima halak na porsea, angka halak Kristen manang sitinda rupa hakristenon (orang Kristen samaran)? Tauhal ma turpuk asa lam tumangkas.
1. Ayat 18-20; Songon naung dipatorang dipatujolo nangkin; mansai marasing do hatorangan nanijaha di Mateus dohot di Lukas tarlumobi taringot konteks situasi na masa i. Molo pandok Prof.F.V.Filson, dihilala Jesus do panghilalaan ni natorop i mamereng angka halongangan napinatupaNa i diadopan nasida, gabe ndang tenang be pingkiran nasida siala holan mamingkiri parsaut na so hea masa i sian angka naung niajarhon Jesus. Ido umbahen dipangido Jesus tu angka siseanNa i asa muli nasida marparao tu bariba ni tao Galilea. Sangombas jahaon ayat on sai hira ditonga borngin na masa i dung ayat 16 paboahon taringot halongangan napinatupaNa. Alai dapot hita do hatorangan sian turpuk paralelna di Evangelium Markus 1 : 34 – 35, ia di tingki i Jesus ndang mamangke parau di tonga borngin.
Ditingki nangkok Jesus tu parao i, sahalak sibotosurat manungkun naeng mangihuthon Jesus, asa boi marsiajar sian Ibana. Alai dipaingot Jesus do nasida molo na naeng mangihuthon Ibana ingkon tongtong do ihuthonon do nang di sitaononNa. Somalna hampir sude do angka siboto surat ndang olo mangihuthon Jesus, ala mansai karas do Jesus mangorai halak sibotosurat na munafik, gok hageduhon, ndang marholong ni roha. Ala ni i tung torop do sian sibotosurat i mangalo Jesus, sai dilului nasida do hasalaan ni Jesus. Jala laos nasida do na mamparsilangkon Jesus, hape di sude barita Nauli di Evangelium Matius tung mansai godang do dibaritahon konfrontasi sibotosurat tu Jesus. Ayat 19 on ma na gabe sungkunsungkun di hita. Jala dialusi Jesus marhite “majas ironi”; Na marliang do molo antuasu, na marasar do pidong na martongatonga langit, alai anggo di Anak ni jolma i ndang adong hapeahan ni uluna! Antuasu (serigala) ima binatang na gok tahi na jat, jala jotjot do digombarhon angka jolma na jat i songon antuasu (isarana si Herodes). Alai binatang songon on didok Jesus na marliang do. Dungi pidong didok dison ima binatang na gale, ndang margogo tong do adong asarna. Pandohan istilah“Anak ni jolma” on ima na parjolo na dipangke Evangelium Matius nabinuat Jesus sian Daniel 7 : 13. Ima sada gelar di hamuliaon ni Jesus(ptds. Mat.24:30). Alai molo pandok ni angka namalo; asing ni gelar hamuliaon ni goar i adong muse do disi buni istilah ‘napatutoru diri’, na ro ma Ibana sahali sogot dibagasan hamuliaonNa, jala di sada tingki mardalan ma Ibana di tonga ni halak Palestina songon ‘sahalak anak ni jolma’ naunjur. Dibagasan pandohan ni Jesus tu angka sibotosurat taringot tu segi haetehon ni goar “Anak ni jolma” ido na pinatorangNa.
Hape Anak ni jolma i ndang adong hapeahan niuluna. Aha do maksud ni Jesus di pandohanNa i ? Naeng do patorangon ni Jesus tu sibotosurat i : “Molo naeng ihuthononmu Ahu, ingkon olo do ho manarita songon Ahu”. Ia taboto do ndada na marhasongangan ngolu na niadopan ni Jesus alai sabalikna do tung godang angka ambatambat nang tantangan, direhei, ndang adong ingananna na hot, diparsilanghon. Hape boi do ra didok roha sibotosurat i molo mangihuthon Jesus targoar ma dohot ibana, siala tung tarbarita angka halongangan napinatupa Jesus, jala marhite halongangan i tung mansai tabo ma molo gabe sisean manang mangihuthon Jesus i ala tung boi do patupaon ni Jesus manang aha pe. Hape mansai marasing do na dirohana sian na niajarhon Jesus. Angka siihuthon Jesus ndang na gabe holan na tabo ngoluna alai gok hasusaan jala olo berkorban.
Ima gombaran parmahanion ni Jesus, sian hapogoson-Na, dohot sian angka ambatambat na ro sian musuNa. Dipaingot Jesus do tu sibotosurat i; molo naeng mangihuthon Jesus gabe ‘halak na asing jala na “so aman” tudos songon Jesus. Digombarhon Jesus do di turpuk on taringot tu ngolu ni halak Kristen. Disada sisi sai jaloon ni angka na porsea i do panogunoguon ni Jesus sian tangiangNa i (ptds. Mat.7:7-11); alai di segi na asing, godang do hamaolon na niadopan ni halak Kristen; siala ndang boi tudos manang sarombang pangalahona dohot portibi na gok dosa on. Ala ni i sahalak Kristen mansai tandi do sian portibi o n (ptds. 1 Petrus), jala jotjot do ndang dihalomohon angka halak pardosa, jala jotjot di lohai, diganggu angka halak sileban.
2. Ayat 21-22; Dipatorang do di turpuk on taringot sahalk sisean ni Jesus; na marlapatan sahalak sisean nunga mangoloi di pangajarion ni Jesus jala tardok do nunga denggan parsaoranna dohot Jesus. Molo tabandingkon tu Evangelium Lukas bindu 9 ayat 59-60 tangkas do dipatorang taringot sisean i. Dijou Jesus do ibana, alai didok do sidalianna: ua, loas ahu jolo mananom damang! Molo tanggapan Prof.F.V.Filson sahalak theolog na sian Amerika dohot pandok ni Prof. Barclay, sahala theolog sian Inggris, ai ndang marujung ngolu dope ianggo damang na i. Molo di tingki ni Jesus di Palestina, molo marujung ngolu sasahalak pintor dipataru do tu udean sadarina i, alai ndang moru sian onom jom lelengna proses i sahat tu udean laho ditanom. Jala partingkian i pasti gok iluilu dohot tangis do di nalaho tu udean i. Jala molo anak sihahaan do ibana, ingkon ibana do mananom damangna i. Ala ni i molo tung pe masa sisongon ndang mungkin adong tingkina holan laho manghatai dohot Jesus hatiha i. Tontu lapatan ni pandohanna i na mandok; paima marujung ngolu ma damang na i asa ihuthononna Jesus Ala molo tardisi haJahudion; marhite patik pa-V hon i ingko dipasangap do natorasna uju di ngoluna sahat tu hamamatena. Hape so binoto andingan marujung ngolu manang sadia leleng paimaonna. Jadi molo sai dibagasan hahipason do damang na, tontu olo do martaontaon paimahon haradeonna laho mangihuthon Jesus. Manang sabalikna boi do gabe parjolo ibana marujung ngolu sian damang na i. Alai adong do sahalak na malo ahli Theolog na margoar Dr.A.Plummer mandok; boi do betak nunga gok umur ni damang na i, jala diroha siseanNa i ndang ganjang be umurna. Ala ni i mansai tajom do alus ni Jesus tu ibana ; “Ahu ma ihuthon! Angka na mate i ma pasombu mananom na matena!”. Mansai koras do pandohan i, hape somalna Jesus mangajarhon holong laho pasangaphon natoras(ptds. Luk.18:18-20), alai naeng diondolhon Jesus do taringot na ingkon mangharingkothon Harajaon ni Debata sian keluarga. Unang gabe tading na ringkot diHarajaon ni Debata ala ni keluarga. Prof. Barclay mandok; unang gabe mago di ulaon na denggan molo ala ni na marsidalian.
Dibuat Jesus do istilah na sian Zakaria 11 : 9 “Jadi ningku ma: Ndang olo be ahu marmahan hamu: Mate tusi na mate! Siap tusi na siap i! Jala na teba i dipangan be tusi sibuk ni donganna.” Boi do pangantusion na mate ima tu halak na naeng mate ndang holan mate sambing. Dilehon Jesus do pandohan na paradoks; ndada hamatean nanaeng patuduhonon ni Jesus alai hangoluan do dibagasan HarajaonNa. Ala ni angka na manulak panjouonNa i ima angka “halak na mate”. Nang di dihaJahudion molo mananom halak na mate sada ulaon na sangap di didok rohanasida i, tarlumobi na mananom keluargana na mate i ima sahalak natoras; laos patuduhon Patik pa.V hon i do i. Hape sasintongna pandohan ni Jesus; patujolohon ma Harajaon ni Debata asa binaritahon i tu angka na mangolu. Ai tingki dihangoluonna i do ringkot tangihononna taringot tu Harajaon ni Debata marhite Barita Nauli i. Ndada na rumingkot jumolo hamatean i, Ala ni andorang so songgop hamatean i sai dipatuduhon ma naung taruli ibana di Barita Nauli i asa dapotan haluaon dohot hangoluan na salelengnilelengna ibana dibagasan Jesus Kristus i.
v Jesus gabe Anak ni jolma na badia ala ni pardangolanNa di portibi on, jotjot do Ibana ditulak jala direhei jolma, laos songon i do adopan ni angka na porsea siihuthon Jesus i; ndang aman jala gok musu na manjehehon dungi ditulak portibi on. Boi do penolakan secara tidak langsung ro sian najumonok tu hita ima sian keluarganta. Alai ingkon ingot do hita laho mangihuthon Jesus adopanta konflik dua kepentingan: antara keluarga atau Tuhan Yesus ? ala ni ingkon ingotonta ma nanidok ni Jesus di Matius 6 Na marlapatan sian sude ulaon nang kewajibantai ingkon unduk tu tuntutan ni Harajaon ni Debata. Angka na so rade manjalo akibatna i unang ma diihuthon Jesus.
v Molo di Epistel dipatorang do taringot panurirang Elia napaloashon si Elisa mangumma damang dohot dainang, Boasa ? Jesus ndada holan sahalak panurirang alai nunga dihamham Jesus TOLU TOHONAN I ima: MALIM, PANURIRANG, dohot RAJA. Jadi panjouonNa i ndang marhite perantara be songon panurirang Elia na manampakhon sampesampena. Alai Jesus holan marhite HATANA i do adong huaso disi ima huaso n Debata (ptds.Pilipi 2:6). Tung dipaloas si Elia pe ala na mangalehon PENGHORMATAN na parpudi do si Elisa tu namangolu disi ndada tu na mate. Jadi tangkas ma oraora ni Jesus i dipandohanNa i. Ala ni i do didok Jesus di Lukas 9:62 Alai ninna Jesus ma mandok ibana: “Na manjama ninggala, huhut mamereng tu pudi, tung na so tau ma i tu harajaon ni Debata.” Molo dibereng tu pudi na marlapatan do i naeng sai mempertahanhon warisan nilai-nilai dan pengalaman masa lampau. Somalna do ditiop ninggala i di sada tangan, jala tangan na sadanari mengawasi lombu na manarik ninggala i. Ala ni i ingkon gogo do nitiop jala diparrohahon ruasruas na nilaluhonna asa tongtong tigor. Alai disi sanga dibereng ibana tu pudi boi do gabe sega ruasruas na i ndnag tigor be. Laos songon i ma gombaranna laho mangihuthon Jesus i, ingkon barani do ibana laho manotophon dirina laho mangihuthon Jesus huhut maniranghon diri sian warisan-warisan masa lampau na gabe penghalang. Ingkon rade ma ibana laho manjanghon Harajaon ni Debata so pola repot ala ni hasomalan-hasomalan na gabe penghalang. Mansai andul do pamingkiron ni portibi on sian sangkap ni Debata dibagasan Jesus i (Ptds. Jes. 55:8; Rom 11:33). Naeng tadok songon pandohan ni Ap.Paulus di Pilipi 3 : 14 “On do tahe: Huhalupahon na di pudingku, hueaki angka na di jolo. Dompak pandang i do hupuspus, dompak upa hamonangan na sian panjouon ni Debata sian ginjang, di bagasan Kristus Jesus i”.
v Mangihuthon Jesus dibagasan tulus ni roha. Di zaman nuaeng tung mansai godang do kebutuhan-kebutuhan ni hita jolma ala ni perkembangan nang hamajuon ni tehknologi dohot ilmu pengetahuan. Secara langsung manang ndang sai digorgori do rohanta laho mangalului sinamot nang angka jabatan laho manggohi angka kebutuhanta i. Boi do ala ni panosak ni portibi on di hamajuonna gabe lalap hita angka na porsea i. Bolas holan na mangharingkothon panjouon ni hisap ni daging nang portibi on asa sonang tahilala. Hape dia ma dapot hhita sian i, ndanda hasonangan na manongtong, parsatongkinan do hape sude na diportibi on. Hape tading ma hasonangan na salelengnileleng na ditawarhon Jesus tu hita ima laho mangihuthon Ibana. Dibagasan Ibana do hasonangan i; ala adong haluaon napinarade Jesus tu hita angka na mardosa on. Boi do masa pangalahonta songon sikap ni sibotosurat salah mangantusi laho mangihuthon Jesus jala na lebih parah molo masa ma di hita songon pangalaho sahalak sisean ni Jesus i na so apala tangkas pangihuthononna di Jesus. Betak holan Kristen do tardok hita hape Kristen Imitasi, ndang asli; songon sahalak sisean ni Jesus i na manungkun Ibana i. Tasulingkiti ma panjouon ni Tuhan i tu hita ganup marsadasada, unang adong be sian hita na marsiadalian, binsan dilehon Tuhan i di hita tingki on ima tingki parasian talehon ma bulus rohanta mangihuthon Jesus. Amen. (ptds. Matius 7:22-23; Heb.10:7).
Posted by Ebenezer Munthe at 05.11 Links to this post
Bahan Jamita Epistel Minggu V Dung Trinitatis, 30 Juni 2013
Mangihuthon Tuhan Ndang Marsidalian
I Rajaraja 19 : 19 – 21
Sada buku na ginurithon John Maxwell na margoar 21 Hukum Kepemimpinan Sejati, dipatorang ibana do taringot karateristik na mansai ringkot di sadasada uluan na jotjot dilupahon ima laho mangaririt sahalak uluan tu tingkina muse. Tung mansai godang do angka na targoar uluan mansai hebat diulaonna. Alai, dung lengser manang marujung ngolu, gabe dohot do mansohot angka sintasintana nang sangkapna ala soada na manorushon ulaonna.
Laos ido na tinaringotan dibagasan turpuk on ima si Elia, sahalak panurirang bolon na paradehon hajongjongan ni si Elisa na gabe gantinna. Adong dua ruhutruhut naniulahon si Elia dibagasan proses on; Naparjolo, Dilehon Ibana do otoritas dohot gabe haposan tu si Elisa (ay.19). Disamppakhon ibana do sampesampe na i gabe sada simbol otoritas na nilehonna tu si Elisa. Napaduahon, diajari ibana do si Elisa na gabe siseanna. Hape pandok ni angka na malo di theologia, sahalak na mora do si Elisa on tarboto do i sian godang ni pinahanna i. Alai dipatutoru si Elisa do dirina jala mangihuthon si Elia gabe naposona. Tangkas do tarida tubu pangalaho naolo marhaladoi dibagasan diri ni si Elisa andorang so dipaojak ibana gabe sahalak panurirang.
Alai asa lam tangkas turpuk on tauduti ma manguhal di hatorangan on.
1. Ayat 19; Dijou si Elia do si Elisa na dibagasan parkarejoanna ibana, ndada ditingki na so mulaulaon manang menganggur. Dos do na masa i di Padan na Imbaru tu sisean ni Jesus ima si Petrus, Andreas, Johannes, dohot si Jakobus (Mat.4 : 18-22) dohot si Matius (Mat.9:9 ; hundul diparbeoan, na marlapatan ndada na marlapatan losok rohana, alai songon i ma ibana mangula, ala sijalobeo hundul do ibana laho mangula parkarejoanna), sian i ma dipatuduhon sikap ni Debata laho mamillit nahinalomohonNa ima angka na mangula jala na olo karejo; ndada manjou angka na losok roha. Ditingki dijou Tuhan i hita ditingki mangula ulaonta hita na patuduhon ndada na mangambati angka ulaonta i laho mangihuthon dohot mambege panjouon ni Tuhan i. Ala ni i sude hita tarjou do laho gabe naposo ni Debata. Alai jotjot do tatulak angka ulaon i dibagasan rohanta mandok “ndang sanga tingkingkku” manang tadok do “mansai godang dope urusanku”. Hape sasintongna ndada na mangambati angka parkarejoanta i laho mangihuthon Tuhan i marhite angka ulaon panghobasion. Jala na jumorbut muse dipartingkian on lam marsigulut do jolma i di parkarejoanna ala ni kompetisi na mansai timbo, dohot dikebutuhan-kebutuhan na lam mangimbukbuk. Gabe madabu ma godangan jolma holan lalap di parkarejoanna sian manogot sahat tu botari, laos gabe di par’debata’hon ma parkarejoanna i. Na mandok dirohana parkarejoanna i do na rumingkot sian sasude (tarmasuk sian keluarga dohot sahat sian Tuhan i). Alai mansai andul do sikap napinatuduhon ni si Elisa, dungkon dilungkuphon si Elia sampesampena tu si Elisa, pintor mangihut do mangoloi si Elisa nang pe tardok na mora ibana uju i na marnampunahon 12 pinahan. Jala dipatuduhon do nang pe ditingki mangula ibana alai dilehon do rohana di panjouon naposo ni Tuhan i. Sampesampe ni panurirang, ima napatuduhon ulaon sahalak ni panurirang. Ditingki si Elia nangkok tu surgo, dapot ni si Elisa so sampesampena i (2 Raja 2:13). Ala ni i molo dilangkuphon (dilemparkan) sada sampesampe ni panurirang tu sasahalak; na mandok ingkon ihuthononna do panurirang i, ndang boi be manulak panjouon i. Sian na gabe sisean ni panurirang i dungi sahat tu na manggantihon ibana ditingkina muse. (ptds. Luk.14: 33).
2. Ayat 20; Boi do dapot rohanta dipanjaloon ni si Elisa i, molo pandok ni angka na malo di Pulpit Commentary hal.464; siala nunga leleng holsoan bangso i marningot lam moru moral nang pangalaho ni jolma nang tarlumobi maradophon Debata, jadi na manghilala do si Elisa di namasa i. Dungkon dioli Raja Ahab si Isebel, lam sega ma parugamaon ni Bangso Israel uju i. Ala si Isebel ima boru ni Raja Et-Baal di Sidon na sumomba debata baal. Gabe terpengaruh do Raha Ahab nang Bangso Israel gabe manomba debata baal. Dipartingkian sinuaeng on boi do dohonon mangkilala hita di keadaan nang situasi ni negaranta Indonesia on. Alai ise ma na olo patuduhon pangkilalaanna i ? manang na holan mangkilala do alai ndang dipatuduhon pangkilalaanna i marhite pambahenan ?. Tung apala dipatuduhon si Elisa do kepedulianna i marhite na mangoloi pannjouon i asa gabe naposo ni si Elia jala gabe panurirang. Ditadingkon sude artana i, na marlapatan; artana i ndang marlapatan i sian na mangihuthon Tuhan i na gabe naposoNa marhite Panurirang Elia. Na mangihut muse didok do disi ibana na mangumma daamang nang dainang; na patuduhon diparsangapi si Elisa do natorasna asa mangido izin (pamit) tu natorasna i laho mangihuthon panurirang Elia. Diulahon ibana do patik palimahon i. Diloas si Elia do jala di paingot tu si Elisa : “Aha do na hubahen i tu ho ?” sian sungkunsungkun on ndada na marlapatan asa dialusi si Elisa i jala asa laho mangorai ibana tu natorasna; Alai paingothon si Elisa aha naung binahen ni si Elia tu ibana ima sada panjouon na badia do i gabe naposona asa dipaboa panjouonna i tu natorasna. Molo tapatudos tu panjouon ni Jesus tu nanaeng mangihuthon Ibana (na gabe siseanNa) di Luk 9 : 61-62 mansai kontradiktif do; ai didok Jesus do: “Na manjama ninggala, huhut mamereng tu pudi, tung na so tau ma i tu harajaon ni Debata”. Ala diboto Jesus do molo laho nasida martinading hata tu keluargana boi do laos diambati keluargana i nasida laho mangihuthon Jesus. Molo si Elisa ndang dapot hita hatorangan na mardua roha ibana, alai bulus do rohana naeng mangihuthon si Elia.
Nabi Elia mengizinkan Elisa pulang untuk pamitan terlebih dahulu kepada orang tuanya. Yesus tidak memberi izin orang itu pulang untuk pamitan. Mengapa? Yesus bukan hanya seorang nabi dan bersamaan dengan karya-Nya Kerajaan Allah sudah diambang pintu. Nabi Elia mengizinkan Elisa pamitan dengan orang yang masih hidup. Yesus tidak mengizinkan pamitan, karena orang itu mau memberi penghormatan terakhir kepada orang mati. Kiranya panggilan untuk pergi memberitakan Kerajaan Allah harus dimenangkan dari pada penguburan orang mati. Karena itu Yesus berkata: "Setiap orang yang siap untuk membajak tetapi menoleh ke belakang, tidak layak untuk Kerajaan Allah." Menoleh ke belakang searti dengan ingin mempertahankan warisan nilai-nilai dan pengalaman masa lampau. Bajak biasanya dipegang dengan satu tangan saja dan tangan yang lain digunakan sebagai pengontrol lembu yang menarik bajak itu. Karena itu pembajak harus kuat dan setia memperhatikan agar alur-alur bajakan tetap lurus. Kalau menoleh ke belakang, maka alur-alurnya akan menjadi tidak karuan. Demikian halnya dengan pengikut Yesus. Ia harus berani memutus hubungan dengan warisan-warisan dari masa lampau yang menjadi penghalang. Ia harus siap menyambut tuntutan Kerajaan Allah tanpa merepotkan diri dengan kewajiban-kewajiban yang menjadi penghalang. Ia harus mengambil alih cara Yesus menilai dunia ini, yang kadang terbalik dengan cara dunia ini menilai pada umumnya. Paulus kiranya menjadi gambaran pengikut Yesus yang tepat: "Aku melupakan apa yang telah di belakangku dan mengarahkan diri kepada apa yang di hadapanku, dan berlari-lari kepada tujuan untuk memperoleh hadiah, yaitu panggilan surgawi dari Allah dalam Kristus Yesus" (Filipi 3: 13-14).
3. Ayat 21; Dipatuduhon si Elisa do parsitutuonna di panjouon i, olo do ibana manadinghon arta dohot natorasna; manadinghon parkarejoanna dohot keluargana. Jala ndang adong na mangambati ibana, parkarejoan, arta manang keluargana. Adam clarke mandok: “Marjea ma natoras na mangambati ianangkhonna mangihuthon Jesus holan ala ni sinamot na marlaok i sian na mamaritahon barita nauli tu dongan sabangsona na dibagasan parmaraan,dohot haholomon. Tung diharingkothon do na holan manarihon ngolu na mangalului hepeng sian na paluahon godang jolma sian haholomon.” Dipatuduhon si Elisa do balga ni rohana di panjouon i marhite na dipotong na sapasang horbona i, jala ulaula ni horbo i do dipangke marmasak juhut i. Molo tapatudos tu si Petrus na mangoloi panjouon ni Jesus i, ditadingkon do jala na i alai ndang disegai (Mat.4: 18-22). Ala ni i dungkon mate Jesus, mulak do muse nasida gabe sijala dengke (Joh.21:1-). Alai molo tabandinghon sian Ap.Paulus na mulaulaon songon na memaksa do ibana (Ul.Ap.18: 2 – 3; 1 Kor.9:6 ). Molo tajaha di Lukas 5 : 28-29 sahalak levi ima si Matius dijou Jesus, dipatupa ibana do marsipanganon songon partadingan. Songon naniulahon si Elisa patuduhon haunduhonna sian na mora na marnampunahon naposo, alai gabe sahalak naposo na mangihuthon si Elia. Laos songon i do si Josua sian mula na i na gabe naposo ni si Musa (1 Musa 24: 13; Jos.1:1), dungi si Samuel gabe marhalado dijolo ni si Elia ( 1 Sam 3:1). Si Markus (Johannes) gabe naposo ni si Barnabas dohot si Paulus (Ul.Ap.13:5). Saluhutna i ima laho marsiajar marhalado jala huhut mangajari roha asa marhaserepon (menyangkal diri).
1. Mangihuthon Tuhan i tung mansai godang do tantangan nang hambatan; boi do ala ni parkarejoan, bisnis na semakin memuncak, dohot angka ulaon adat, lan na asing pe. Alai dipatuduhon turpuk on do pangalaho ni si Elisa na so adong hambatan diibana laho mangihuthon panjouon ni Tuhan i marhite panurirang Elia. Tung dilehon do rohana jala na mandok ummarga do na mangihuthon Tuhan i sian na asing. Asa dibagasan ngolunta boi masa do angka pangalaho sisongon i. Dijou Tuhan i do hita nang pe mangula angka ulaonta hita. Asa taargahon panjouon ni Tuhan i na rumingkot sian na asing. (Mat.6)
2. Pangke ma sude silehonlehon ni Debata laho marhalado i. Tung godang do angka silehonlehon ni Debata tu hita ganup jolma. Jotot do hita mamangke i holan tu kepentinganta sandiri. Hape ndang taboto saluhutna i sian Debata do, asa tapangke ma muse i tu hasangapon ni Debata. Ndada hea molo gabe sarjana sasahalak dungi karejo ma ibana holan tu dirina sandiri, Alai bersifat sosial do i na gabe element ni masyarakat hita melayani nasida. Ala ni naeng ma sadar hita jolma di angka talenta, silehonlehon ni Debata tu hita asa pangkeonta laho marhaladoi ditonga masyarakat; na tarjou do hita patuduhon hagogoon, hamoraon ni Debata ditonga ni bangso dohot negaranta Indonesia. Asa gabe pasupasu ma hita saluhutna laho paluahon torop jolma ditonga ni masyarakat nang bangsonta sian haholomon. Songon si Elisa ndang holan dirina diparrohahon, nang pe namora ibana alai diparrohahon do keadaan ni negarana, asa naeng songon nanidok di Jeremia 29:7 Ringkoti hamu huhut hasonangan ni huta habuanganmuna na hubahen i, jala tangiangkon hamu nasida tu Jahowa, ai molo marhasonangan huta i, marhasonangan ma dohot hamu.
3. Taoloi ma panjouon ni Tuhan i dibagasan bulus ni roha. Songon bulus ni roha si Elisa namangoloi panjouon ni si Elia songon singkat panjouon ni Debata tu ibana, songon i ma nian bulusni rohanta mangoloi panjouon ni Debata dibagasan ngolunta. Unang marsidalian, jala tarlalap binahen ni portibi on. Ai na diportibi on parsatongkinan doi adong do ujung ni i sudena, molo taihuthon doi na marisuang ma haporseaonta. Ai ulaula ni sibolis do i na na naeng manait rohanta, sotung gabe tarlalap hita binahen ni sibolis i, molo taihuthon sibolis, tu hamatean do ujung ni i ; asa gabe madabu tu dosa jala upa ni dosa ima hamatean na salelengnilelengna. Rom 6:23 Alai molo taiuhuthon do Tuhan i; ima hangoluan na salelengnilelengna, gok las ni roha do molo taihuthon Tuhan i dibagasan ngolunta ala pinargogoanNa do angka na mangihuthon dohot na pajonokhon diri tu Ibana. (ptds. Jak.4:8). Laos tanggung jawab ni angka siihuthon Jesus do laho mewariskan tongkat estafet kepemimpinan (ada recruitment ; pemuridan) na berkelanjutan. Asa tarida ma dikepedulian ni sude ruas ni huria laho mangajari sundut naumposo laho mangihuthon Jesus dibagasan ngoluna, unang lalap holan mangharingkothon parsiaran ilmu na asing sajo alai gabe tading laho marparsiajari Hata ni Debata. Tapasahat ma bohal partondion sian Hata ni Tuhan asa adong bohal hagogoon di partondion nasida laho mangadopi tondi ni zaman on. Ringgas ma ibana marminggu laos ringgas mulaulaonna. Panjouon ni Tuhan i tarida ma na ringgas do ibana. Ala najinou ni Tuhan i angka na ringgas rohana mulaulaon do ndang dijou angka na losok rohana(ptds. 2 Tess.3:10). Johannes 14:12 Na tutu situtu do na hudok on tu hamu; Patupaon ni na porsea di Ahu do songon angka ulaon na huula i; na sumurung sian i dope patupaonna tahe, ai na laho ma Ahu tu Damang. Amen.
Posted by Ebenezer Munthe at 23.00 Links to this post
Bahan Jamita Evangelium Minggu IV Dung Trinitatis, 23 Juni 2013
Tuhan Na Manjaga Hita
Mateus 10 : 16 – 22
Molo tajaha sude bindu 10 on, saluhutna manaringoti taringot panaritaan tu angka siihuthon Jesus. Didok Tuhan Jesus hajongjongan ni angka na porsea i di portibi on ima sai songon birubiru ditongatonga ni babiat. Molo tabereng sian sudut logika; boha do parsautna sada birubiru na mansai gale boi mangolu ditongatonga ni babiat ?, alai nian sian pandohan on ndada songon i nian. Diajari Jesus do hita nang pe ditongatonga ni babiat ingkon marbisuk do hita songon ulok jala lidang songon darapati; ala ni i ndada holan marbisuk alai dohot do na lidang jala ido hagogoonta. Alai molo sangombas hagogoon on ndada tarbereng hita alai kenyataanna na mambuktihon birubiru i ndang mate. Bisuk molo so mardongan lidang gabe mambahen sasahalak malo mangotootoi. Ala ni taingot ma samalomalo ni jolma mangotootoi sai hona otoan do nasida haduan. Sablikna molo halidangon i so mardongan habisuhon tudos doi tu halak na oto, alai gabe korban ni halak. Ditonga ni portibi on taadopi do godang angka musu na naeng mamolgak hita
1. Ayat 16. Dibagasan ayat on dilehon Jesus do sipaingotNa tu angka na sinuruna sai dibagasan hasusaan do songon birubiru ditongatonga ni babiat. Sasintongna laos songon i do angka siihuthon Kristus dibagasan huria i disuru do tu tongatonga ni portibi on ndang boi holip sian angka hamaolon. Molo dibagasan hamaolon do angka huria i, jala disoro musu i, ingkon bisuk do songon ulok jala lidang (marroha) songon darapati. Molo didok dison “bisuk” ndada na mandok bisuk laho mangotootoi, alai malo jala marroha. Marhite on naeng dohonon ni Jesus, asa dipangke nasida pangalaho nang parhataan na marbisuk jala marimpola, asa malua nasida sian mara. Alai raphon dohot pangalaho songon darapati ima : halidangon ingkon tongtong dipeop. Di hata Gorik didok ma “akeraios”, na marharoroan sian hata “a” ima :”ndang”, jala “kerannumi”, na marlapatan “marlaok” jadi akeraios marlapatan “ndang marlaok”, polin jala tulus. Diboto halak Jahudi do ia pidong darapati ima pidong na dao sian hapantason (kelicikan). Pangalaho i dapot hita do molo sai tapanotnoti darapati i. Di pigapiga ende ni halak Latin sai diparalohon do darapati dohot pidong sigak. Ditonga ni habisuhon, halidangon naeng tarida dingolu ni halak na porsea i.
2. Ayat 17-18. Molo naeng gabe siihuthon Kristus hita jala gabe sitindangi, naeng ma jaga hita tu sude jolma. Ala nunga madabu jolma i tubagasan dosa sian mulana, ala ni i, ndada muramura jolma i manjalo barita nauli i nabinoan ni angka sitindangi ni Kristus. Naeng ma sai manghilala hita molo laho mamaritahon taringot tu Kristus i diingot ma asa marbisuk patupahonsa, ima lapatan ni ayat on. Asa tarida ma panghorhonna, sai adopan ni angka siihuthon Kristus ido angka gangguan nang ambatambat. Adopan nasidama angka sintua ni malim. Dihata gorik didok “sunedrion” na marlapatan Mahkamah Agama (Rapot godang) Jahudi na tumimbo, nang angka sintua ni halak Jahudi na maringan disi. Rapot godang i songon sada pengadilan na boi patupahon kebijakanna tu angka halakJahudi na manirpang sian paraturan ni halak Jahudi; marhite na mangalingsing nasida tolupulu sia hali. Ala ni i didok Jesus angka siseanNa i na ingkon mangadopi linsinglinsing dibagasan bagas joro. Dung i di ayat 18 didok angka siihuthon Kristus i boanonna do tu angka panggomgomi dohot raja. Hata “penguasa (panggomgomi) di hata asli gorik didok “hegemon”, molo di Padan na Imbaru sai marlapatan doi angka wali-wali ni masyarakat (negeri) na dipajongjong bangso Rom di sude habangsana. Molo didok dison raja martudutudu ma i tu Herodes Antipas dohot Herodes Agripa (na sasintongna unduk tu Kaisar Rom). Alai pandohan on ndang apala marhahonaan tu angka siseanna i na sampuludua i disituasi dohot kondisi di tingki i. Pandohan i ma sa do di tingki Apostel Paulus ( 2 Korint 11: 24). Jadi adong do huaso ni angka panggomgomi laho mangalo haKristenon i marhite angka sintua nihalak Jahudi. Boi masa do nang sahat tu partingkian sinuaeng on; masa pangaleleion tu halak Kristen na ingkon mangadopi paruhuman (dipengadilan) ni angka hakim, holan ala Kristen hita na mambaritahon Barita Na Uli i.
3. Ayat 19-20. Dihasusaan i boi do gabe mambiar siihuthon Kristus i, aha na naeng sidohononna dijolo ni angka hakim manang ditonga paruhuman i. Ala ni i diapuli Jesus do rohanasida, na marbagabagahon Tondi Parbadia na mangalehon bisuk tu nasida uju ditonga ni Rapot Godang i. Dipardalanan ni huria na parjolo i pe masa do songon nanidok ni Jesus i na mangadopi paruhuman dijolo ni hakim, sai pinargogoan ni Tondi Parbadia do nasida laho mangalehon alus na tangkas. Isarana si Polikarpus, sahalak ama na matua mandok dijolo ni Panggomgomi Rom (Gubernur Romawi) asa mangihuthon Kristus asa malua nasida sian uhum hamatean. Didok Polikarpus do: “Nunga ualupulu onom taon ahu lelengna gabe siihuthon Kristus, jala sai diparade Kristus i do angka na denggan di ahu; boha bahenongku mamburai Rajangku na paluahon ahu?”
4. Ayat 21 – 22; Angka siihuthon Kristus ima angka parjambar di hangoluaon sogot, alai siadopanna ditonga ni portibi on, ima angka na manghosomi, dohot na so manghalomohon angka siihuthon Kristus i. Didok do pangalaho dibuhai sian tonga jabu: keluarga. Angka na satia tu Kristus i sipabotohononna do tu angka panggomgomi, jala dipasahat keluargana sandiri. Ala ni i tantangan na umborat boi do sian angka na tahaholongi manang na jumonok sian hita. Boi do gabe muba rohanta hinorhon ni pengaruh ni keluarga. Ala tung aha pe na masa sai unang ma tasoadahon Kristus i diadopanta. Asa molo manahan do hita sahat diujungna, dapotan haluaon ma hita. Pangungkapon 2 : 10c Sai burju ma ho rasirasa mate; dung i lehononku ma tu ho tumpal hangoluan i!
Sian hatorangan i ringkot do botoonta angka pigapiga ruhut siingotonta;
1. Angka na porsea i naeng ma nian mangaranapi realitas ni portibi on. Dalan ni Jesus laho marsuru angka siseanna mansai marasing situtu- angka sisean i ndada dipaloas mamboan siboanonna alai ndada na mandok na so parduli Jesus ta nasida, ndang, alai dilehon Tuhan Jesus do di nasida huaso laho pamulihon angka tondi na jat jala laho pamalumhon ragam ni sahit dohot angka hagaleon. (ptd. Mat.10:1). Angka sisean i pe dilehon huaso na asing ima; molo ndang ditangihon jolma na tinopot bagas nasida hatana dapothononna ma bura di nasabagas i, ala i sabalikna molo dijalo nasabagas i do Hata ni Debata dapotan pasupasu ma nasabagas i. Mansai balga do huaso na nilehon ni Tuhan i dinasida, alai taingot ma, unang ma lalap hita binahen ni portibi on, mansai torop do musunta. Dihosomi portibi on do angka siihuthon Kristus. Ingkon ingotonta do ndada hea Jesus marpadan mandok na so aeonta nagka nadokdok i. Ndang! Alai angka siihuthon Kristus ingkon manarita, pinasiaksiak portibi on songon birubiru ditongatonga ni babiat. On ma keadaan ni portibi on, ala ni ima asa realistis hita mamereng portibi on didok Tuhan i jala secara holistik. Mansai asi do roha marnida angka halak Kristen i na sai holna mamereng sada sisi ni portibi on na holan mamereng positif na sajo jala manghuphupi angka na negatif. Ala ni i ma ndang pola heran hita molo songgop sahit, sitaonon, angka arsak tu hita olo do muruk hita tu Tuhan i. Alai taingot ma ndada hea Tuhan i marjanji asa sai dibagasan las ni roha hita mandalani ngolunta raphon Ibana. Ndang ! alai dibagabagahon Tuhan i do di hita hagogoon, dibagasan panggomgomionNa dohita asa marlas ni roha.
2. Angka na porsea i molo mangulahon manang aha pe naeng ma dibagasan motivasi na polin
Sian mulana nunga dipungka Tuhan Jesus tu portibi on angka na positif dohot na negatif tu angka siseanNa. Ndada hea ditawari Jesus tu hita angka na songon na tonggi jala imitasi. Naeng lam risik hita jala tinggil mangadopi angka sipaotooto na sian sibolis i. Nunga madabu tu bagasan dosa portibi on, nang hita pe nunga dibagasan dosa i. Alai dijou do hita haruar sian i marhite na tajalo Jesus Sipalua i. Dibagasan portibi na mardoa on gok angka angkal na bisuk ni portibi laho mangelaela hita. Adopanta ma angka babiat panoro na naeng mamolgak hita. Didok portibi on do marhite jolma i ; na denggan do di portibi on. Hape ndang disadari nasida holan sai hira fatamorgana do portibi on, berengon bagak alai ndada mangalehon hasonangan na manongtong, parsatongkinan do. Ala ni i ro ma pandohan na jat (Problrm of evil): “Molo adong do Tuhan i, boasa masa angka parsahiton dohot parungkilon ? sungkunsungkun i adong ala nunga madabu jolma i tubagasan dosa. Hape ndang disadari jolma i angka sahit, nang parungkilon i saluhutna ala ni pambahenan ni jolma i sandiri do. Jolma i do na manegai portibi on, ala ni i ndang boi tasalahon Tuhan disi. Ala ni i ingkon marbisuk ma hita jala lidang songon darapati laho mangadopi zaman on.
3. Jaga ma hita mangadopi partingkian on. Molo di dok jaga, ndada marlapatan gabe ndang mangula be hita, manang mansohot sian angka ulaon. Ndang ! alai dituntut do asa aktif hita di angka ulaonta. Ndang mura hita dipalindaklindak portibi on. Unang be marpangalaho na komprimistis hita (na menolerir) sude na masa, gabe so taboto be hasintongan dohot hatigoran. Molo naeng jaga hita disude situasi ni ngolunta; ringkot ma tabohali dirinta marhite Hata ni Debata, ingkon jahaonta do i na gabe sinjatanta sian pigapiga sinjata na naeng pangkeonta mangadopi sumbia ni portibi on. Asa marhite i ndnag muramura hita dipaotooto portibi on. (Ptds. Psalm.119:105; Jes.55:11; Joh.17:17; 2 Tim.4:2; 1 Joh.1 :10). Unang ma mabiar hita molo dipasahat hita tu paruhuman ni portibi on ala hasintongan di Kristus i. Sotung ala ni biar ni rohanta gabe penghianat hita marbalik sian hasintongan i. Alai taingot ma na nidok di Matius 10 : 28 Unang pola mabiar hamu mida angka na mambunu daging, angka na so tuk mambunu tondi; alai na marhuaso mangagohon daging dohot tondi tu na roko, i do sihabiaranmuna. Na parpudi asa margogo hita mangadopi i naingkon pangidoanta do gogo sian Tuhan i asa margogoihon hita. Tapanggomgomhon ngolunta tu Ibana. Na ingkon sangkambona do hita dohot Tuhan i marhitehite Tondi na Tondi Parbadia i. Joha.
Posted by Ebenezer Munthe at 19.12 Links to this post
Bahan Sermon Jamita Epistel Minggu IV Dung Trinitatis, 16 Juni 2013
Sai Taingot Ma Tuhan Napaulihon Hita
Galatia 4 : 4 – 9
Denggan do laho mangantusi turpuk jinaha sian ayat pamuhai sian ayat 1 asa dapot hita pangantusion di turpuk on. Dipatorang do di jolo ni turpuk on; saleleng dakdanak dope “panean” (hak pewaris), ndang dia imbarna tu “anak somang” (tidak memiliki hak wwaris), hot dope dibagasan gomgoman manang huaso ni perwakilan sahat tu tingki na tertentu, ndang adong hakna mambahen haputusan taringot tu dirina, jala ndang adong huasona mangaramoti dirina sandiri, ai hibul do ibana dibagasan huaso ni perwalianna. Asa doshon tu halak na tarhurung do jolma na so malua sian gomgoman huaso ni dosa, ndang mampu mangadopi tantangan, muramura mandele. Ndolu na tarhurung, i ma ngolu na pesimistis, ala ndang jumpang di ibana “visi” dohot “optimisme”. Suang songon i do didok ap.Paulus ima ngolu ni halak Kristen, ngolu ni siihuthon Kristus i andorang so Kristen, doshon “dakdanak” dope di portibi on, unduk tu huaso ni sisiasia ni hasiangan on, unduk jala niatur ni angka parbintang (ilmu astronomi; ilmu falak). I do umbahen dipamasa halak Galatia pesta-pesta na mardomu tu angka ari Minggu, Bulan dohot Taon na tertentu (patds. Ay.10). Ala ni i do didok si Paulus : “diparhatoban sisiasia ni hasiangan on do...” Ngolu na pinarhatoban ni portibi on, i ma ngolu na godangan terfokus tu angka hal-hal duniawi, jala ndang jumpang di ibana pos ni roha, ala nunga targantung roha dohot pingkiranna tu angka benda-benda alam (magis, dunamisme dohot animisme).
1. Ganup jolma na unduk tu tondi ni hasiangan on sarupa ma i tu dakdanak, ndang adong hak pewarisanna, ai dirajai hhuaso ni portibi on dope. Dung pe ro Jesus Kristus pasingkophon Patik i, gabe malua ma jolma i sian parhatobanon ni Patik, jala gabe muba ma statusna sian “anak somang” (hatoban) tu “anak ni Debata”, naung malua (merdeka) jala huhut nunga gabe panean di arta na pinarade ni Debata. I ma haluaon sian dosa dohot hangoluan na salelengnilelengna. Ala ni i do ganup na porsea sai tongtong do ibana optimis, nang pe rongom sitaonon ala nunga dihilala ibana naung “dipalua” manang dimerdekakan Jesus Kristus.
2. Andorang so “anak ni Debata” hita, nang pe nunga targoar “anak ni Patik” ndang adong hakta manjouhon tu Debata: “Abba” manang “Ale Amang”, alai dung pe ro Jesus Kristus na tubu sian sada boruboru na ginomgoman ni Patik i, gabe dipadomu ma hita tu Debata, dipatupa ma relasi na imbaru maradophon Debata, gabe adong ma hakta mandok: “Ale Amang”. Ala nunga malua ibana sian gomgoman ni Patik nunga gabe halak na merdeka, jala nunga gabe pewaris di hangoluan salelenglelengna, gabe adong ma di ibana “habaranion haporseaon” manjou Debata, mandok “Ale Amang”. Lapatanna; ngolu ni jolma naung dapotan relasi na imbaru maradophon Debata, sai tongtong doi girgir jala mangaradoti parsombaon dohot partangiangonna tu Debata Ama i.
Adong ma sahalak pelatih sirkus na pauliulihon sada pinahan babi. Dibahen ma pahean ni pinahan babi i na mansai bagak; dibahen sarungna, dibahen rompina jala dibahen ma songon jas na na birong. Dibahen muse dasi kupukupu di osangosangna dungi di bahen tahulukna na birong na marsurat “Olimpiade” huhut dihunti ma banderana, sai hira peserta kontingen. Dungi di jujui ma pinahan babi i asa mardalan di pentas, jala marnidasa marsuraksurak ma angka penonton ala mansai uli dibereng nasida pinahan babi i sai hira jolma ma dibereng nasida pinahan babi i. Dungkon marujung acara i, muli ma pinahan i tu pudi ni pentas ala adong disi tano na maraek jala margambo. Nang pe nunga dipauli pinahan babi i jala dibahen paheanna, tong do goarna pinahan babi. Pangalahona sai songon i dope nang pe sai niajaran. Ndang pola dibuha paheanna pintor marlange do pinahan babi i tu tano na margambo i. 2 Petrus 2: 12 “Alai songon binatang na so marroha do nasida, angka sitangkupon jala sibunuon hian, umbahen na tubu; na manginsahi do nasida di na so binotonasida, gabe mago ma di hamagoannasida.” Ayat 22. Jumpang do di nasida hata ni umpama na sintong on: Na mulak do biang tu utautana, jala na margulu do babi di na rotakna, dung mangarembe.
Hamu angka dongan sian barita illustrasi i; songon i ma digombarhon pangalaho ni halak Kristen di Galatia uju i. Angka na porsea jala naung dipaias Tuhan Jesus dosadosana i alai sai mulak dope rohana tu ngolu na dibagasan haholomon madabu tu gambolisop ni dosa. Boi do masa pangalaho ni halak Kristen di Galatia ujui tu partingkianta sinuaeng on. Nunga sega hita binahen ni dosa i uju so tajalo dope Barita Nauli ima Jesus i, alai dungkon tajalo Sipalua i ; Jesus Kristus dibagasan habadiaonNa gabe dipauli ma hita marhite hasesaan ni dosanta. Alai mulak muse roha ni halak Kristen i tu ngolu na robi. Alai molo sai tapahusorhusor do pandohan ni Johannes 3 : 16  Lapatanna marhitehite AnakNa Jesus Kristus nunga dipadame hita dohot Debata. Nunga diburi dosa-dosanta marhite mudarnNa i asa malum hita ja badia ala na badia do Debata; jadi nunga dipauli Debata hita asa tama hita mangadop HabangsaNa Nabadia i. Molo nunga uli rohanta nang haporseaonta, gabe pelean jala uap na hushus ma i tu adopan ni Habangsa ni Debata. Ndang tama pelehononta dirinta molo sai bau ala ni dosadosanta i. Unang ma hita manghalupahon denggan ni basaNa i. Sai taingot ma Tuhan Napaulihon hita. Amen.
Posted by Ebenezer Munthe at 22.16 Links to this post
Bahan Jamita Evangelium Minggu III Dung Trinitatis, 16 Juni 2013
Haporseaonmi Do Paluahon Ho
Lukas 7 : 40 – 50
Digoari angka pande bisuk ni Padan Naimbaru evangelium Lukas on borhat sian pangumpolanna i songon sada evangelium sosial (ptds. Luk.5:32; 19:10). Tarida do kepedulian ni si Lukas tu angka masyarakat na dibagasan hapogoson jala angka na metmet na gale. Jala dipatuduhon do sada sian kepedulian i di bagasan turpuk tu sada parompuan na mardosa. Na dibuhai do turpuk on sian panamueon ni si Simon, sahalak Parise di sada huta, di na bongot Jesus tu luat nasida. Marpardomuan tusi, ingkon tangkas ma di hita hasomalan manang budaya ni halak Jahudi di ombas ni turpuk on taringot tu partamueon. Alai ndada diulahon si Simon na targoar halak Parisi na menekankan ha-Jahudion dibagasan ngoluna. Bolas do holan Parompuan na popgos jala tardok pardosa di roha ni halak Jahudi na mamiahi pat ni Jesus. Ibana dio na umboto manamuei manang manjanghon Jesus sian nasa rohana. I do umbahen parumpamaan i laho mangajari si Simon do asa manghilala di pambahenan ni parompuan i tu Jesus martimbanghon na soada nabinahenna tu Jesus. Haluaon i do jambar ni na manjanghon Jesus songon panjanghonon ni parompuan i.
Haluaon di hata Heber di dok “syalom” ima haluaon na marpardomuan tu ngolu sisaonnari di portibi on, dohot haluaon di ngolu sogot di Surgo i. Ala ni i, ndada holan ngolu partondionna hinamham ni “Haluaon” i, alai dohot do nang ngolu pardagingon di portibi on. Haluaon na songon i do na gabe impola ni jamita ni turpuk minggu on.Marhite turpuk on dipatorang do holan sada do dalan laho manjalo haluaon i, i ma : holan marhite haporseaon (Solafide). Mangihuthonm ajaran Martin Luther, taringot tu dalan manjalo haluaon, adong do tolu sola, i ma : Sola Fide, Sola Gratia, Sola Scriptura, sisada ihot do na tolu i so boi tarsirang marojahan tu haporseaon. Sada do dalan laho manjalo haluaon manang keselamatan ima marhite “Haporseaon” (Epe. 2 : 8; Gal.2:16).
1. Ayat 40 – 43; Laho patorangkhon kondisi ni parompuan i, dihatahon Jesus ma umpama sada taringot tu dua halak parutang . Umpama i secara langsung mangonai ndada holan tu boruboru pardosa i, alai langsung mangonai tu sude jolma pardosa. AI rajumon parutang do sude jolma pardosa tu Debata. Ia parutang na gumodang di turpuk on, 500 rupiah utangna. Na sada nari 50 rupiah utangna. Anggo dihata aslina, 500 dinar dohot 50 dinar do i. Ala ni i, ndang jadi tabaen ukuran sian segi nilai rupiah, nang pe di Bibel on tarsurat dibagasan rupiah. Alai na pasti, duansa parutang i ndnag mampu manggarar utangna. Ala nunga utang na godang i jala borat umbahen so mampu nasida manggarar na tinudu ni umpama i, boruboru i ma termasuk parutang na godang, ima parutang si 500 rupiah. Alai halak Parise, termasuk si Simeon, ima parutang si 50 dinar, na dianggap otik dope, alai ndnag mampu manggarar. Duansa do parutang i diampuni parsingir i, jala disesa utangna i so pola be gararonna. Laos osngon i do nasa pardosa, marhite haroro ni Jesus disesa do sude dosana so ala ni pambahenanna. Inti ni sude umpama i, i ma “pengampunan” so ala ni jasa nni parutang i, alai melulu ala ni asi ni roha ni parsingir i, i ma Debata. Umpama i manggombarhon pengampunan ni Debata tu sude jolma pardosa so ala ni pambahenanna manang pangidoan ni jolma. Ala dung trajalo hasesaan ni Dosa i, patut do hita patuduhon las ni roha manghamauliatehon hasesaan ni dosa i. Disi do saut hasesaan ni dosa i molo taauhon jala tahamauliatehon hasesaan ni dosa i. Alai molo ndang itahalashon hasesaan ni dosa i, ndang tutu sesa dosanta.
2. Ayat 44 – 46 ; Di ruhut partamueon ni halak Jahudi naung suan sian Padan Narobi hasomalan : dung sahat tamue i di jolo ni jabu, ingkon dihalaputi do manopot tamue i jala peakhononna tanganna tu abarana huhut ummaon tangganna. Marhite on naeng patuduhonon ni na manamuei i do las ni rohana diharoro ni tamue i huhut patuduhon roha na gok dame. Andorang so bongot tu jabu, ingkon diburi do pat ni tamue i. Marhite i ma patuduhon toruk ni rohana nang las ni rohana manjanghon haroro ni tamuena i, asa taruli las ni roha mamasuhi bagasna i, ai nunga sian pardalanan na mansai dao tamue i ro tontu na boi do hona angka orbuk ni tanoi simanjojaknasida. Dungi roma parbagas i mangusehon miak na hushus tu simanjujung ni tamue i. Marhite i nanaeng patuduhon na mansai pinarsangapan do tamue i ro tu bagas na. Jala di turpuk on dibaritahon na ro do Jesus martamue tu bagas ni si Simon. Nunga tarsar barita taringot tu Jesus ima sahalak Guru manang didok Rabbi. Alai disi ro Jesus martamue tu bagas ni si Simon, ndang diulahon ruhutruhut hasomalan di namartamue di halak Jahudi. Bolas sahalak parompuan do jala na tangkas dibege baritana sahalak pardosa sian tongatonganasida mangalapu dohot obukna, patupahon penghormatan na tumimbo, paboa na ditanda jala dihaporseai boruboru i do Jesus songon Mesias jala Tuhan Sipalua. . Ala ni habaranion ni parompuan i laho mangusehon miak na arga situtu. Hape molo dihepenghon gabe panghorhon pangomoan na mansai balga tu ngolu siganup ari. Hape anggo si Simon, dianggap jolma biasa do Jesus i na gabe panurirang, ndada songon Tuhan. Ala ni i do ndang apala na istimewa pambahenan ni si Simon tu Jesus.
3. Ayat 47 – 50 : Sian pambahenan parompuan i do tarida haporseaon, laos i do bukti hasesaan ni dosa. Songon halak na marbada, molo dung mardame jala masimaafan, sian pambahenan siganup ari do tarida naung toho mardame. Laos songon i do hasesaan ni dosa tarida ma i sian holong ni roha tu Jesus. Ganup halak naung holong rohana tu Jesus, i do naung manjalo hasesaan ni dosa. Laos tarida do holong ni roha i sian pambahenan siganup ari, jala laos i do bukti hasesaan ni dosa. Hasesaaan ni dosa i dijalo boruboru i holan ala asi ni roha ni Jesus. Sasintongna ndang sae holan pambahenan ni boruboru i asa gabe sesa dosana, ai tung pardosa bolon do ibana. Manesa dosa ima huaso ni Jesus tu ganup manisia na porsea di Ibana. Pandohan : “Haporseaonmi do na paluahon ho....” na marlapatan haporseaon ni boruboru i manghorhon godang na imbaru dibagasan dirina, gabe barani ibana mandapothon Jesus. Aut sugari ndang adong haporseaon i, ndang barani ibana mandapothon Jesus. Haporseaon i manghorhon hasesaan ni dosa dohot ngolu na imbaru. Laos haporseaon i mambahen sungkunsungkun sude na mangingani inganan i, ala Jesus barani manesa dosa ni parompuan i.Dipingkir nasida Jesus ima holan sahalak Guru manang Rabbi sambing, hape Jesus ima Tuhan na marhuaso manesa dosa ni jolma. Markus 2:10 Alai asa diboto hamu, marhuaso do Anak ni jolma i di tano on manesa angka dosa.
Ø Tapamanat Haporseaontabe. Ia turpuk on mambaritahon taringot tu sikap nang pangalaho ni Halak Jahudi na merasa nunga “diatas angin” di haporseaon, dos dohot turpuk epistel i na patoranghon taringot pangalaho ni Raja David merasa ndang adong hasalaanna ala dirajumi dirina na marhuaso, jala sahalak panguhum di masyarakatna, hape gabe lupa diri ibana di pangalahona na lam dao sala sian adopan ni Debata. Ai dilapati halak Jahudi manang halak Parise do haluaonna marhite haporseaon oppungnasida si Abraham asa gabe pasidohot nasida disi; jala sai hira ditengahon nasida ma i. Hape nada songon i haporseaon namangihuthon Jesus. Haporseaon ganup jolma i do mangihuthon Jesus dibagasan ngoluna. Asa tung boi do masa pangalaho ni si Simon (mewakili sikap nang pangalaho halak Jahudi nang halak Parise hatiha i) masa di tonga ni halak Kristen sinuaeng on, na manghilala dirina halak Kristen na naung disesa jala dipalau Jesus sian dosa, boi gabe madabu tu “kesombongan rohani”. Boi do didok rohana dirina nunga dipalua Jesus jala parjambar di hangoluan sogot, alai molo angka parugamo na asing i ndang pasidohot, manang menganggap sipardosa bolon asa dirina songon hatorangan ni carita ni Jesus i. Hape ndang hea tatambortambori haporseaonta asa lam tang di pangantusion Hata ni Debata. Hape Jesus si Palua saluhut natinompana do “Juru Selamat Dunia” ndada holan milikta Tuhan i, alai Tuhan Jesus milik ni saluhut (ido asa didok Baritahon barita Nauli i tu sandok portibi on, asa marhite i ditanda Portibi on ise Jesus Sipalua i). Ala ni i sotung tartading hita dina mangulahon haporseaonta i sian parugamo na asing sian hita Kristen. (ptds. Lukas 6: 32-34; 10:25-37)
Ø Ganup hita angka na porsea tama do masipaingotan angka dosanta; asa disi ma naeng tarida roha na masipauliulian, ndada na masipasombuan. Molo peduli hita tu donganta tontu tapaingot do di angka hasalaan nang dosana. Asa tarida ma roha na olo pangoluhon haporseaon do i songon jamita minggu na salpu “ Roha Napangoluhon” haporseaon na naung mate (mintop). Dibagasan turpuk epistel tung dos do sikap nang cara ni Panurirang Natan dohot Jesus laho paingothon jolma na mardosa i; dipatupa do songon sada carita pendahuluan laho patoranghon hasalaan dohot dosana i, saluhutna pangalaho songon sada habisuhon na sian Debata do i, asa diantusi na mardosa i hasalaanna nang dosana. Gabe sada tiruan ma on di angka na porsea, asa tapangido sian Tuhan i gogo dohot bisuk laho paingothon dosa nang hasalaan ni donganta, asa tarjalo nasida hata nang sipaingotta (Yeh.33:8-9; Mal.3: 16; Kol.3:16; I Tess. 5: 11; Ibr.10:25; 2 Petr.1:12-13)
Ø Tama ma hita masisesaan dosa. Diarahon turpuk on do hita laho manghaporseai dohot manghangoluhon pandohan ni Jesus: “Nunga sesa dosami..”asa masisesaan dosa nang hita na porsea di Jesus Kristus. Asa di pangalaho masisesaan i do naeng patuduhononta mangolu Tondi Parbadia i di hita ganup angka na porsea jala patuduhon pangalaho na sada dohot Tuhan i do hita disi, songon hasadaon ni Tondi Parbadia, Jesus Kristus dohot Debata Ama i; hasitolusadaon (Trinitatis). Efesus 4 : 32 Alai gabe na basar ma hamu sama hamu, angka parasiroha; masisesaan dosa ma hamu, songon panesa ni Debata di dosamuna di bagasan Kristus. (ptds.Luk.11:4; 17:4; Joh.20:23; Kol.2:13; 3:13; 1 Joh.1:9). Songon topik di minggunta on mandok : “Nunga Disesa Angka Dosam”. Taulahon ma na masiseaan dosa i asa tarida ma Holong ni Debata marhitehite Jesus i tu hita jolma pardosa on dibagasan ngolunta (Joh.3:16). Amen.
Posted by Ebenezer Munthe at 22.06 Links to this post
Bahan Jamita Epistel Minggu III Dung Trinitatis 12 Juni 2013
Tuhan Manesa Dosanta
2 Samuel 12 : 10 – 14
Tung mansai las situtu do roha ni Bangso Israel marnida si Daud asa si Saul siala peranan ni ibana na balga laho manghajongjonghon harajaon Israel. Jala Raja Daud do nanihalashon rohanasida na mangalehon godang pamingkirion, laos ala ni pangalaho i ma dihirim ni roha ni bangso i haroro ni Mesias laho paluahon bangso Israel , jala laos tarida doi muse panghorhonna di Padan na Imbaru haroro ni Mesias i ima Jesus Kristus na sian pinompar ni si Daud. Dipatuduhon si Daud doi di masa harajaonna pajongjonghon bangunan istana, mamuhai angka dalan na balga, pabangkithon ekonomi ni rakyatna manghorhon hagabeon ni harajaonna. Alai ndada holan i naniula ibana, alai songon naposo ni Debata Ibana ( 1 Sam 13:14), sai diingot do laho paulihon parsombaon nasida tu Debata Jahowa. Diboan ibana ma poti parpadanan ni Jahowa sian Kiryat-Yearim jala di peakhon di undungundung na pinajongjong di Jerusalem. Mansai godang do angka paraturan parugamoon na pamorahon kebaktian nasida di bagas joro ni Debata di ari na mangihut. Tarmasuk ma i angka pesalmen na sian Raja Daud.
Dimasa kejayaan ni bangso i di parugamoon i gabe baliksa Raja Daud madabu tubagasan dosa di na sengaja ibana mangaloas si Uria tu parporangan asa mate tarbunu. Dungi dosa na mangihut i ma mangalangkup ibana mambuat Batsyeba gabe jolmana.
Alai dipaingot Debata ma dosadosana i marhite Panurirang Natan. Gabe muba ma roha ni si Daud na manolsoli dosadosana i tu Debata sian nasa ateatena. Alai nunga masa angka na masa na gabe bukti ni pambahenan ni dosana. Dosa na manegai sangkap ni Debata tu naposoNa si Daud. Panolsolion ni dosa si Daud i dibege Debata na paubahon uhuman hamatean hian nama gabe ndang marlangku be. Pangalaho ni si Daud i do na tarataratai di bagasan turpuk on.
1. Ayat 10-12 : Mansai ringkot do nian tajaha sian ayat 1 sahat tu ayat 9, asa boi taralusanta boasa tubu pandohan on. Ima pandohan ni panurirang Natan tu si Daud Raja ni Israel. Marbonsir ma i sian pangalaho ni si Daud di angka dosana i. Diboto Debata do pangalaho ni si Daud na so dos tu lomo ni roha dohot sangkap ni Debata, ido umbahen dilumbahon Debata tu ibana marhite panurirang Natan. Nang pe sai barita las ni roha sipasahaton Panurirang i alai ndada mangambati laho paboahon hasalaanna manang uhuman ni Debata na na ingkon masa diibana. Ala ni i asa diantusi si Daud aha do dosana i, dibahen si Natan ma sada parumpamaan. Ia Raja Daud marhajongjongan songon panguhum do hatiha i, naingkon patigor uhum dohot hasintongan tu bangsona (8:15). Siala ni i ma panurirang Natan mancaritahon sada parkaro na ingkon sitimbangkonon ni si Daud marhite hajongjonganna songon panguhum. Alai ndada sadar si Daud na mandabuhon uhum tu dirina sandiri do i. Dipaboa si Natan ma sada Parumpamaan sahalak na mora na mambuat anak nibirubiru ni sahalak na pogos. Na mora ndada na holan mangahut tu diri, jala holit, alai na sai holan mamingkirhon dirina sandiri do, jala ndang asi rohana tu na pogos i. Nunga pogos na pogos i lam marpogos ma ala ni pambahenan ni na mora i. Dung dibege si Daud parumpamaan i, didok ibana ma pangkilalaanna taringot tusi, ima na so adong ketidak-adilan di na pogos i. jadi marpiarpiar ma rimas ni si Daud mambege pangalaho ni na mora i. Ninna ma mandok si Natan: Songon sintongna mangolu Jahowa, ingkon marutang hosa baoa na mambahen songon i (ay.5). Dung i ninna si Natan ma mandok si Daud: Ho do baoa i !. Dipatorang si Natan ma dosana i na mambunu si Uria marhitehite podang ni halak Amon jala ihutma muse si Daud mambuat jolma ni si Uria gabe jolmana. Ndada pe ndang apala si Daud na langsung mamunu si Uria, alai ibana do na merencanakan i sude asa boi ibana marlomolomo laho mambuat si Batsyeba gabe jolmana. Ala ni i dua dosa na mangalaosi patik ni Debata Mamunu dohot mangalangkup (ptds. Patik VI,VII, X ), jadi ndang sumurut podang i sian jabu ni si Daud ro di salelenglelengna. On ma na gabe bura di si Daud dibagasan ngoluna; mambarontak do si Absalom laho mangalo si Daud, jala tolu anakna mate dibunu marhite podang ima si Amnon, Absalom dohot Adonia. Mangihut ma muse uhuman ni Debata tu ibana mardomu tu pangalangkuponna i. Masa ma jea di pinomparna. Molo si Daud mangulahon dosa i diinganan na buni ima holan na diboto dongan sabagasna do. Alai di uhuman i mandok angka jolmana i buatonma di arian, jala botoon ni saluhut Israel ma na masa i. Jala na mangulahon i ndada sian duru ni jabuna alai sian bagasan keluargana sandiri do. Pangalaho i masa ma di si Absalom na mambuat jolma ni si Daud dijolo ni halak Israel (16:22)
2. Ayat 13 – 14; Ndada na gabe ujarujaran si Daud songon na binahen ni si Saul tu si Samuel najolo, alai langsung do mangoku si Daud di angka dosadosana i. Ala ni pengakuanna i ma, gabe ro ma hata ni Panurirang Natan taringot tu hasesaan ni dosa na sian Debata. Hasesaan i mardomu songon pandohan ni Panurirang Hesekiel di Hesekiel 18: 23 Tung tagamon marlomo ni roha ma ahu mida hamatean ni parjahat i, ninna Tuhan Jahowa; nda tagonan nian, molo muba rohana i sian dalanna angka na sai laon, asa mangolu ibana. Jadi uhuman mate na ingkon masa di Si Daud i ndangbe dipamasa si Natan. Parsaoran ni si Daud dohot Debata nunga dipauli marhite pangkauanna dohot hasesaan nidosana. Alai pambahenan ni si Daud i ndada holan mangonai tu Debata, alai sahat do panghorhonna tu jolma. Asa angka musu ni Debata na mamboto dosa ni si Daud, boi do gabe insahan nasida pangalaho i molo so dipamasa Debata uhum taringot tu pangalangkuponna i. Asa unang gabe dilapati molo anak haholongan ni Debata si Daud gabe ndang masa uhuman diibana. Ido umbahen anak natinubuhon sian pangalangkupon i ingkon mate. Asa sude jolma umboto sikap ni Debata tu pangalaho ni si Daud i, jala asa sude jolma manghabiari uhuman ni Debata i.
Ø Tatopoti angka dosanta. Ndang adong na buni diadopan ni Debata, sudena i patar do diadopanNa termasuk ma di angka dosa ni jolma i. Jala ndang mardiaimbar na pogos manang na mora, na lea manang na sangap, hatoban manang raja, sude dos diadopan ni Debata. Termasuk ma Raja Daud na hinaholongan ni Debata. Ala ni dosana i, masa ma tolu uhuman di ngolu ni si Daud, ima : Naparjolo; Angka pinomparna sai dibagasan hagunturon (pemberontakan) dohot parporangan. Napaduahon; sude angka jolmana diangkupi di jolo ni sude halak Israel. Napatoluhon; anak na sian boni pangalangkuponna dohot si Batsyeba i ingkon mate. Ala ni dosa boi mangkhorhon tu na deba. Parmaraan ala ni dosa ndada holan na nihilalaon ni na mambahensa ali tung boi do sahat pangontakna tu keluarga dohot pinomparna (ptds. 2 Musa 20 : 5; Poda 28 : 13) 1 Johannes 1 : 9Ø Manghamauliatehon Pasupasu ni Debata. Sai ro do dosa marhitehite sibolis laho mangelaela hita jolma jala ndang siida bohi; tung sude do jolma i naeng unjunanna asa madabu tubagasan dosa. Songon si Daud na marhasangapon i ala ni habalgaonna dohot peran ni ibana di harajaon i. Alai disi ro songgop dosa i di ibana roma hasusaan dingoluna. Ndang dihalashon ibana na adong diibana (ptds. Patik X; “unang manghaliangi/ jangan mengingini”). Raja Daud ndang merasa puas na adong di ibana. Pangalaho i boi do masa dibagasan ngolunta, asa manat hita mandalani sidalannta. Tahamauliatehon ma angka pasupasu ni Debata dibagasan ngolunta jala tarpahaseang ma i gabe hasangapon di Tuhan i. 1 Tessalonika 5 : 18 “Mandok mauliate ma hamu siala saluhutna! Ai i do dipangido Debata sian hamu marhitehite Kristus Jesus”
Ø Masipaingotan ma hita. Mansai uli napinatupa Panurirang Natan laho paingothon dosa ni si Daud i, ndang pintor tullomtullom ibana paboahon dosa ni si Daud alai marhite gogo dohot bisuk na sian Tuhan i do ibana paboahon dosa ni si Daud. Laos songon i ma nang hita molo tabereng adong hasalaan manang dosa nataboto diulahon donganta nang jolma na asing, denggan do masipaingotan. Jala dipangido ma gogo nang habisuhon sian Tuhan i asa tau ibana laho paingothon dosa nang hasalaan ni donganna. Boi do ala so taboto cara paingothon hasalaan nang dosa ni dongan gabe patubu partuktuhan manang hamaolon manjalo sipaingot i (2 Ptrs. 1 : 13). Kolosse 3:16 Gugun ma hata ni Kristus maringanan di tongatongamuna; mardongan sandok hapistaran ma hamu masiajaran jala masipaingotan marhitehite angka ende psalmen, endeende pujipujian dohot ende partondion; endehon hamu ma Debata di bagasan rohamuna marroha hamauliateon
Ø Nunga Sesa Dosam. Ndada adong sahalak sian hita jolma na boi malua sian dosa ia so Debata na manesa dosanta marhitehite AnakNa Jesus Kristus Tuhanta i. Ala ni dosa i do na manegai parsaoranta dohot Debata nang dohot dongan jolma. Pengkhotbah 7:20 menyatakan, “Di bumi tiada seorang pun yang saleh: yang berbuat baik dan tidak pernah berbuat dosa!” 1 Yohanes 1:8 menyatakan, “Jika kita berkata bahwa kita tidak berdosa, kita menipu diri sendiri dan Allah tidak ada di dalam kita.” Semua dosa adalah perbuatan menentang Tuhan (Mazmur 51:4). Akibatnya, kita amat memerlukan pengampunan Tuhan. Jika dosa kita tidak diampuni, kita akan menderita selama-lamanya disebabkan berdosa (Matius 25:46; Yohanes 3:36). Nunga dilehon Debata tu hita Sipalua i ma Jesus Kristus i laho padamehon hita marhite hasesaan ni angka dosanta. Asa mardame hita dohot Debata nang dohot dongan jolma. Angka naung manjalo hasesan i ma naginoaran angka siihuthon Jesus Kristus na gabe Sipalua saluhut jolma. Laos angka siihuthon Kristus i naeng patuduhon pangalaho na masisesaan dosa songon na niajarhon Jesus ditangiangna i tu hita di Luk 11:4 : “....Sesa ma dosanami, songon panesanami di dosa ni dongan namardosa tu hami....”(ptds.Mark.11:25-26; Joh.20:23; Ef.4:32;Kol.3:13; 1 Joh.1:9). Amen
Posted by Ebenezer Munthe at 22.29 Links to this post
Bahan Jamita Evangelium Minggu V Dung Trinitatis, ...
Bahan Jamita Epistel Minggu V Dung Trinitatis, 30...
Bahan Jamita Evangelium Minggu IV Dung Trinitatis,...
Bahan Sermon Jamita Epistel Minggu IV Dung Trinita...
Bahan Jamita Evangelium Minggu III Dung Trinitatis...
Bahan Jamita Epistel Minggu III Dung Trinitatis 12...
Bahan Jamita Evangelium Minggu II Dung Trinitatis,...
III Ephipanias 24 Januari 2010
Haholongi ma Tuhan Debatam sian nasa roham dohot sian nasa gogom dohot sian nasa ateatem!
(5 Musa 6:4-9)
Poda dohot hata sipaingot (pidato) ni si Musa do turpuk on tu bangso Israel tagan so sahat nasida tu tano na pinarbagabaga ni Debata ima tano Kanaan. Tagan di pardalanan nang tingki di Misir nunga tangkas nian diajari si Musa bangso i laho manghaporseai Debata Sasadasa i. Alai ndang boi mansohot pangajarion i holan disi, ingkon tong do marudut jala ulakulakhononna muse. Ido umbahen di goari buku 5 Musa on buku Deutronomium manang pengulangan. Pengulangan di angka peristiwa naung hea masa di bangso ni Tuhan i, termasuk pengulangan, pengajaran taringot tu marhaporseon tu Debata.
Nian nunga sai dipatuduhon Debata holong ni rohana tu bangso i, marhitehite na manongos manna, lote, aek gabe hangoluan nasida. Ndang holan i tahe, ditongos petunjuk di pardalanan nasida, naginoaranna tiang api dohot ombun na sumorop. Sudena i dalan ni Debata patuduhon holong ni rohana tu bangso nahinophopna i (teofani).
Alai na umporlu siulahonon ni bangso i ima mangajarhon tu angka sundut na umposo, generasi muda. Ima angka ianakhon di tongatonga ni keluarga. Naeng dohot nasida taruli dipanandaon na tangkas holan tu Debata. Kepercayaan monotheisme, yang mengakui hanya ada satu Allah yaitu Allah Yahwe.
Asa dohot ianakhon marsaulihon haporseaon na polin holan tu Debata naeng ma dipatupa marhite 5 level (tingkatan), dia mai? 5 M:
Parjolo: Mamparateatehon (memperhatikan)
Paduahon: Mangajarhon (mengajarkan)
Patoluhon: Mamaritahon (menceritakan)
Paopathon: Mangarahuthon (mengikatkan)
Palimahon: Manurathon (menuliskan)
Poda na lima on ma na ingkon sipatupaonnasida nang sipatupaonta di tingki on songon bagso ni Debata.
Nuaeng tasungkunma dirinta marsadasada, nunga dilevel piga hita? Tonu sude level nunga taula (mudah-mudahan). Buktina sasi tapangke do tanda silang (horunghorung), marminggu do hita, tatangihon do jamita, tasurathon do hata ni Debata di bagasta. Martangiang do hita. Alai umbalga sian i adong ma sada level/tingkatan na mansai arga. Ima Mangulahon-melakukan (tindakan) natinonahon ni Debata. Sude na level na di ginjang i sisoada do molo so adong pangulahonon. Ido umbahen didok Jesus di Mateus 7:24-27 i (patudos Epistel), na umbege hatangki jala diulahon sipatudoson ma i tu halak na marroha, na paulihon bagasna di atas ni batu mamak, ro pe habahaba ndang dirumpakhon. Alai na manangihon hatangki hape ndang diulahon sipatudoso do i tu halak na so marroha na pajongjong bagasna ni atas ni rihit, dungi mangalantap ma tangkuju, ro ma habahaba diluahon ma bagas i (terjemahan bebas).
Ala ni i do umbahen didok Tuhan Jesus muse: Martua ma na tumangihon hata ni Debata jala naumpeopsa. Amen
Diposting oleh Pdt. Pahala J. Simanjuntak, MTh di 1/24/2010 05:25:00 PM
Jubileum 100 tahun
Acara Syukuran Tahun Baru 2010
Surat tu damang–masihol au bapa– – Amani Partogi
← Dokter beguahai. . . .
sappulu, jek, pro →
Surat tu damang–masihol au bapa–
Posted on 28 April, 2010 by Hendry Lumban Gaol
by: erik rimson manik
ilustrasi musik: Uju Dingolukkon ma nian
Tano Parserahan, 27 April 2010
Bapa, sehat do ho Bapa? Sadarion sai maneteki ilukku ala masihol tu Bapa. Sai tu Bapa pikkirakku. Mardomu hubege barita, na sai marsahit-sahit do ninna ho Among na basa. Dung ma tahe parmodding ni dainang pangittubukki, lam jot-jot ho marsahit. Pa posma roham Bapa, di hangoluan on, adong dope au annakkon mu nalao manogu ho haduan
molo dung matua ho, Bapa. Manghaholongi, mangapusi ilumi, manogu ho sian podoman mi, paradehon sipanganon mu, paiashon paheanmu, molo sorat dihilala ho bapa.
Molo hu bereng akka dongan satorbakku marudur tudolok-tutaruan dohat amangna na be, gabe huingot lojami bapa tikki dihaposoon ni pamatangmi. Mangalului ngolu-ngolu siapari, tu dolok tu toruan holan na lao hu mokkop hami anakkommu. Dang marnaloja, dang marhasoan, hir hodokmu manetehi sian simanjujungmi. So diboto ho marpahean na uli, sodiboto ho martimbaho na arga, sodiboto ho marlapo rappak dohot akka donganmu. Sipata huingot ma muse bapa nalao tu tombak Simasik, tu tombak Sugut-sugut dohot tu Tombak si Pultak ima nalao mangguris di partahuakni manuk i. Sogot manogot i, nunga diparadeho balajjom, dibaen ho indahan dohot ulu ni dekke asin tu hajut mi, nang kopi na paet i.
Hu bereng ma bapa mangalayan di paccur Sitiotio laho patajoppon guris i. Huhut ma ho marmilmil, mangendehon ende hasonangan ni roham, Anakhon hi do hamoraon di au. Dukkon i, diendehon ho ma nanget-nanget logu huria bukku ende
Huhaol ho Amang sian pudi. Nakkok au tu tanggurung mi. Diumma ho au, huhut diapus ho simanjujung hi, sonang huhilala. “Tusan ho marmeam dohot anggim, marorot ho asa unang mangarsahi tu inongmu” nimmu tu au.
Dang marhasoan. Masa ulaon tu saba, ba, so bissar dope mataniari, nunga diparade ho pakkur nang pahean tu saba, lao mangurupi inong.
Diboan ho ma hajutmu, dibagasanna gadong na tata, dungi boras dua takkar, loppaon di balian annon. Didok ho ma tu ahu, dung mulak ho sian sikkola, hatop ho tu saba dah, unang marmeam-meam ho, ai suanon nuaeng. Nimmu, huhut serom ho tu ahu.
Di nasahali marnipi mau tu bapa, na jong-jong bapa di udean ni dainang pangittubu i,ninna rohakku ma “Nunga matua hape amonghon, nunga tung loja pamatang na na mangoluon, marniang sibukna, sap uban simanjujung marharharan iponna, redep simalolongna”. Asi roham Debata, lean umur na ganjang di amonghi, asa torus hipas bapa i. Asa sanga hupasonang rohana i.
Bapa, diingot hodope ha hea di lisssing ho au, ala lola au karejo, mangalului labbuk sipanganon ni babitta?. Huingot do bapa i, sahat tu saonari maripos-ipos dope di tanggurung hi. Mangangguk bobar au bapa hatiha i, molo huingot i, olo ro ilukku. Dung pe saonari huboto, na holong niroham do saluhutna i. Maos dipandokho ikkon giot do karejo, ai so adong arta manang pusakko nalaho tading-tandingan di hamu, nimmu do. Ikkon nunut marsiajar, unang ni tiru akka dongan na gabe i, ai na pogos do hita, ido podam tu hami.
Borngin na i, diapus ho tanggurung hi. Diaben ho miak ni harambir mangubati nanilissing mi. Diapus ho tanggurung hi, dungi modom ma au diabinganmi. Huboto do bapa, naeng manetek ilum, alai dipasip ho.
Huida di gobbaran na tinongosmu, nunga mago be sude sibuk mi. Hagogoon mi. Nga maheu pamatang mi. Hosada naso mago. Parekkel mi, mambaen sonnang rohakki.
Bapa, tangianghon au anakkonmon. Anak hasianmon, Bapa.Dang tardok au manang aha bapa sonari, holan hata sihol ma sian au tu bapa, sai gajjang ma umurmu asa sai adong mamodai hami gellengmu….Hata na disurathon di bahasa Kanaan, di gunsi naung marumur 3.000 taon, patuduhon goar ni sasahalak di Bibel
Taon 2012, dapot ni arkeolog ma bolabola ni gunsi na sian keramik naung marumur 3.000 taon. Tingki i, las situtu do roha ni panulingkit. Boasa? Ndang alani bolabola ni gunsi i, alai ala adong hata na tarsurat di gunsi i.
Tingki dipadomu nasida bolabola ni gunsi i, boi ma dijaha nasida disi hata na disurathon di bahasa Kanaan. Surat i mandok, ”Eshba’al Ben Beda,” lapatanna ”Eshba’al, anak ni si Beda.” On ma parjolo sahali didapot angka arkeolog goar i tarsurat di barang najolo.
Goar on pe adong do disurat di Bibel. Alai, halak na asing do na nidokna dison. Ibana ma sada sian anak ni Raja Saul. (1 Kron. 8:33; 9:39) Profesor Yosef Garfinkel, na dohot mandapot gunsi i mandok, ”Adong do goar Esbaal disurat di Bibel, jala saonari pe adong tarsurat di ugasan najolo. Alai na mambahen las roha, molo tajaha Bibel jala tasulingkit taringot tu ugasan on, taboto ma goar i adong holan di tingki pamarentaon ni Raja Daud.” On patuduhon hombar do hatorangan ni arkeologi tu na tarsurat di Bibel!
Di Bibel, si Esbaal, anak ni si Saul, digoari do muse si Isboset. (2 Sam. 2:10) Boasa hata ”baal” diganti gabe ”boset”? Dipatorang angka panulingkit, ndang olo panurat ni buku Dua Samuel mamangke goar Esbaal. Alana, on paingothon halak Israel tu Baal, i ma dewa badai na disomba halak Kanaan. Alai, di buku Sada Kronika, adong dope tarsurat goar ni si Esbaal.
JAGAL SAUR MATUA – TanoBatak
namora. Tohonan Raja Pandapotan diampehon ma i tu ‘pargomgom’ manang ‘Pangulu Bolon’, ima pandapotan ni adat dohot uhum. I do umbahen didok; ‘namora urat ni hosa, raja urat ni uhum’. Ianggo naholit do manang nahingkit, ndang tarpatumang i tu loloan ‘harajaon’‘parsaean ni utang sariburaja’, songon ‘ali ni ampang maup’ dibuat ma manang samborhos baion, ia so i santumtum ingkauna. Angka namarutang i didok ma i ‘na pinalali’‘’
‘Pailahon angka gomparan ni namborungkon’‘’
Mandok hata ma sian boru natuatua didok ma: ‘’‘’
‘horbo na saur matua’ .. ! ?
(ide : Drs Lasman Simamora)
Rumang Ni Ulaon Pamulihon Boru/Pangolihon Anak | dongan's
Ulaon pamuli boru manang pangolihon anak
ni roha.
Rumang dohot tahapan ni ulaon pamuli boru manang pangoli anak na somal diulahon di tano parserahan on, tarlumobi di Jabotabek, hira songon on ma:
Patua hata dohot Marhusip (Mangarangrangi),
Martonggo raja/Marria raja,
Marhata sinamot dohot ulaon unjuk,
Paulak une/maningkir tangga.
I ma nasomal taida diulahon di Jakarta sekitarna on.
Ompu raja di jolo martungkot sialagundi.
Adat napinungka ni ompunta naparjolo,
diihuthon angka na di pudi,
alai gabe adong do niida sian angka dongan na mandok songon on:
Adat napinungka ni ompunta na parjolo,
dipaune-une na di pudi.
Nuaeng sahat ma hita tu lapatan dohot pangantusion taringot tu rumang ni ulaon i.
B. Patua Hata dohot Marhusip
Nunga adong di Jakarta dohot
D. Martonggo Raja – Marria Raja–
E. Marhata Sinamot
Sinuan bulu sibahen nalas
Sinuan partuturon sibahen nagabe jala horas
G. Paulak Une dohot Maningkir Tangga
Molo ulaon alap jual (ulaon di parboru) ulaon sadari digoari ma i paulak une,
Molo ulaon taruhon jual (ulaon di paranak) ulaon sadari digoari ma i maningkir tangga.
Idris Jumadi .S May 26, 2009 at 20:25 | Reply
nauli nadenggan do angka hata na diginjang on bah….
molo boi, dohot ma nian angka hata-hatana rap dohot umpasana….
mauliate ma di hamu namambahen blog on…
mazasi July 6, 2009 at 14:04 | Reply
Bagus sekali, kalau bisa dibuat transilate ke bahasa indonesia, untuk dimengerti oleh generasi muda. Dibuatkan sekaligus awal pembicaraan ditengah dan diakhir berikut umpasanya, kalau bisa dibautkan juga rencana waktu dan perkiraan biaya marulaon yang relatif.
Bang Juntak September 9, 2011 at 00:18 | Reply
wah copy paste tanpa menuliskan sumbernya nih….
dongan September 13, 2011 at 07:42 | Reply
Mohon maaf tulang, ketika saya mengambil tulisan ini saya lupa menaruh sumbernya. Sekali lagi mohon maaf tulang 🙂
Jamita Evangelium, Minggu Quasimodogeniti 8 April 2018: Parmahani Ma Birubiru ni Debata Pelita Batak Online
Sabtu, 07 April 2018 23:56:00
aritahon barita na uli tu sandok portibion, disangahon Jesus do pataridahon diriNa tu angka siseanNa laho patoguhon nasida manguduti ulaon naung pinungkaNa rap dohot nasida. Uju mangan nasida di topi tao, dipangke Jesus Kristus ma kesempatan i pasahathon sada tona na mansai arga tu sada sian angka i di jolo ni angka sisean i marhite sada panghataion na marimpola.
Isi ni panghataion i gabe ojahan na mansai togu di ganup na mangihuthon Jesus di sandok portibion mamungka sian abad parjolo sahat tu tingki on dohot tu tingki na naeng ro, i ma ojahan ni ulaon parmahanion. Nian, tona i dipasahat tu apostel Petrus, alai mamungka sian i nunga gabe tona tu sandok siihuthon Jesus. Nian tona i dipasahat tu sada sian angka sisean na naung hea mansoadahon Jesus di na mangadopi tekanan, na pataridahon hatauon ni Jesus paimbaruhon panjouon tu si Petrus, alai tona i nunga gabe tona tu ganup na porsea di sandok portibion, manang di dia pe nasida mangolu dohot mangula. Tona i di bonana dipasahat tu sahalak sisean na di ngolu nang di ulaonna satia padalanhon tona i sampe pola mate tarsilang ibana di silang na humansit sian na tinaon ni Jesus, i ma di silang na balik hapeahanna. Pat na tu ginang, simajujungna tu toru.
Tona i gabe sada sian angka ulaon marsintuhu ni angka sisean i di portibion, i ma ulaon marmahani. Asa, di sandok portion, ndang holan ulaon mamaritahon barita na uli ulaon ni ganup sisean i, alai dohot do ulaon marmahani. Angka naung manjalo ulaon mamaritahon barita na uli, gabe angka ruas ni pamatang ni Kristus dohot ruas ni harajaon ni Debata ingkon do di parmahani. Gariada tahe, na hinangkam ni ulaon parmahanion i patupaon ni angka siihuthon Ibana ndang holan sian angka sisean tu angka sisean, alai dohot do sian angka sisean tu angka birubiru ni Debata di portibion na adong di duru ni huria i, songon na nidok ni Tema ni jamitanta, "Parmahani ma angka birubiru ni Debata" di portibion. Tona i disoarahon tu angka siseanna nuaeng di tongatonga ni portibion na lam diroro angka tondi na so saurdot be tu lomo ni roha ni Debata, i ma tondi na mambahen parasingan tu angka jolma na marasing haroroanna, latar belakangna. Tona i ndang holan ingkon patupaon ni angka sisean i di tongatonga ni huria i alai dohot do di tongatonga ni portibion, manang i dia nasida mangula. Ala ni i ndang singkop be dalan manghaholongi Jesus holan mamaritahon barita na uli. Ingkon dohot do disi ulaon parmahanion.
Marmahani marlapatan manghaholongi Jesus. Marhite ulaon haparmahanion ni angka parmahan pinabangkit ni Jahowa i diparmahani angka parmahani jala dihaholongi Debata Parmahan na denggan roha i ma angka birubiruNa i.
Sian Johannes 21: 15-19 i na mangihut on ma angka impola ni ulaon parmahanion i:
Marmahani birubiru ni Debata dalan manghaholongi Jesus
Mansai tangkas do diondolhon Jesus tu apostel Petrus dohot tu hita na ia ulaon parmahanion i I do dalan manghaholongi Jesus. Pola tolu hali dipasahat Jesus tona i tu ibana.
Ulaon Parmahanion na komprehensif
Isi ni parmahanion i ndang pejet, alai na singkop, na komprehensif, jala holistik. Tarida do i sian dua hata na pinangke ni Jesus tu ulaon parmahanion. Di terjemahan hata Batak dohot hata Indonesia ndang apala tangkas i. Batak: Parmahani ma. Indonesia: Gembalakanlah. Tolu hali dipangke hata na dos. Alai di hata Gorik ndang dos hata na pinangke ni Jesus. Di bona dohot di ujung, manang di tona parjolo dohot di tona na patoluhon hata boske do dipangke, na marlapatan, "lehon mangan."
Dipatupa angka parmahan i do angka ulaon na mamastihon asa boi mangan, jala manganhon angka sipanganon di angka jampalan na lomak. Di tongatonga, i ma di tona na patoluhon dipangke hata poimone, marlapatan 'parmahani', na marlapatan manjagai angka na pinormahanan i sian angka mara, sian angka babiat panoro. Asa, ulaon parmahanion i ndang holan mangalehon mangan di pangantusion mameme, alai dohot do patauhon na hea dimeme i asa boi mangalului sipanganonna sandiri, jala mamillit sipanganon sipanganonna sandiri. Alai laos dohot do ulaon parmahanion i ma ulaon manguluhon tu ngolu na denggan dohot manjagai asa unang madadu tu bagasan parmaraan, gariada paluahon sian tongatonga ni parmaraan, paluahon na pinarmahanon i sian tangan dohot baba ni babiat. Dohot do ulaon marmahani I ma ulaon mamboan tu jolo, tu na denggan, tu na hinalomohon ni roha ni Debata, jala manait sian parmaraan.
Sude do siparmahanon i, na metmet nang na balga
Adong dua hata na dipangke Jesus manggoari birubiru i. Naparjolo, arnia mou (birubiruku na metmet, birubiruku naposo, Inggris: my lamb, angka anak ni birubirungku). Terjemahan hata Batak i laho mangondolhon angka birubiru na ingkon sarihononhon dope, angka na so boi mangalului sipanganonna dope, angka na ingkon jagaon dope.
Napaduahon, ta probata mou, angka birubiruku (Inggris: My Sheep, my goat). On ma angka na naung magodang, angka na naung boi mangurus dirina. Alai duansa arnia mou dohot ta probate mou i, tong do ingkon parmahanon (Dipangke do tu duansa hata boske dohot poimone). Ndang holan angka ruas ni huria nang angka birubiru ni Debata na metmet i ingkon lehonon mangan dohot jagaon, alai dohot do nang angka naung magodang, asa unang lintun tong na sida, unang dipangan angka babiat panoro i, ai nang angka birubiru na magodang dohot do tonggi panganon ni angka babiat panoro i.
Hinaringkot ni ulaon parmahanion di tingki on
Ala godang dope na so dapotan sipanganon
Molo taida pengalaman haparmahanion pinatupa ni huria di portibion sian tingki na salpu sahat tu tingkion, gumodangan do ulaon parmahanion i dipatupa angka huria tu angka parngoluon partondion, i ma mangalehon mangan angka huria i di sipanganon partondion, asa martumbur, hipas jala magodang haporseaon ni ruas ni huria ni Kristus i di Debata, di gogoNa, di pandonganionNa, di panarihononNa, di pangaramotionNa, dna. Alai mamungka taon 1960-an nunga ingkon dohot sipanganon pardagingon ni ruas ni huria i sarihonon ni angka ulaon parmahanion ni huria i. Siala ni i gabe dohot ma angka parmahan di huria na marragam i, sian ama dohot ina di jabu, angka sintua, angka pangula nagok ulaon patauhon ruas ni huria asa boi jongjong di ginjang ni patna sandiri, asa boi mangalului sipanganonna. Ndang holan di angka inganan na dao sian pusat-pusat ekonomi dohot industri, alai dohot do nang di inganan na so ris kesempatan di halak mangalului na ringkot di ibana, ndang holan siala ni na hurang tau manang hurang skillful manang piga jolma i, alai dohot do ala hurang modalna laho mulaulaon manang marusaha.
Parpudi on, isarana, ndang holan di negara-negara na pogos na di Afrika isara ni Namibia dilehon pamarenta bantuan tunai tanpa bunga tu na pogos, alai dohot do di negara na mora isara Swiss marhite na ginoaranna bantuan tunai tanpa bunga. I do dalan ni negara i manarihon angka na metmet laho marusaha asa boi dapotan sipanganon na denggan di ngoluna, asa boi ris tubu jala magodang pertumbuhan ekonomi.
Na ringkot di hita i ma, ingkon tuk do ulaon haparmahanion na mangalehon mangan angka birbiru i patauhon nasida dapotan sipanganon dohot mangalului sipanganon na ringkot di ibana.
(b) Ala godang situtu parmaraan
Di tingkinta nuaeng mansai godang do parmaraan na ro tu angka birubiru ni Debata, ndang holan sian angka bencana-bencana alam dohot konflik nang porang, alai dohot do di dohot sian angka suhisuhi ni ngolu na aman, di jabu nang di duru ni jabu, di inganan ni ngolu nang di inganan ulaonta be, ndang holan ro sian angka na boi taida dohot na taprediksi alai dohot do na so tarida dohot na so taprediksi, ndang holan di na mangalului na ringkot di ngolu na mansai mendasar, isara mangalului na ringkot di sipanganon dohot siinumon nang parabiton, alai dohot do di na mangalului na ringkot di ngolu na dumenggan isara parjabuon, manarihon na ringkot di ngolu ni dakdanak, dohot na ringkot dung suda gogo, mangalului na ringkot mangadopi parsahiton, songon i nang na marusaha, mamungka sian usaha na mansai metmet situtu, sahat tu na marusaha na balga, na umbalga, dohot na mansai balga, ala mansai godang ketidakstabilon di portibion di bidang ekonomi, politik, cuaca, nang sosial dohot budaya. Ndang sai rade, tau, cekatan dohot togu angka ruas ni huria ni Kristus i di portibion manadopi angka probahan na mansai di duru dohot di bagasan ngolu nasida. Sai adong do na so rade.
Marasingasing do hatauonna be. Siala ni i do diharingkothon angka parmahan na denggan roha. Nasida na mangadopi angka ketidakstabilan ni kondisi ni ngolu i na ingkon siparmahanon ni angka parmahan di bagasan huria i.
Ise na gabe parmahan i? Jotjot do didok angka huria i na ia parmahan i ima angka partohonan. Alai nunga ingkon meret hita sian pangantusion na songon i sambing molo naeng godang sidungdungonta di ulaon parmahanion i. Ingkon patauon ni huria i do ganup ruas na mangula songon uluan di jabuna dohot di ulaonna asa tau marmahani, unang baliksa gabe angka siula na maralo tu ulaon ni parmahan di ula nasida, isara mamoru dohot manuhai, mambahen na hansit tu angka na pinarmahanna.
Isara di bahat punguan ni na porsea i di Amerika, nunga sai dipatau angka huria i angka na gabe parmahan di sekor-sektor ni punguan ni huria i. Dipatupa angka pandita do, isarana, angka pembinaan tu angka ruas ni huria umboto songon dia do ulaon marmahani i. Beha manangihon parsorion ni dongan, beha patauon ruas na marsori di ngoluna mangadopi i, unang sai tergantung tu angka parmahan, alai laos hutut mangantusi songon dia marmahani diri sandiri nang dongan nang na pinarmahan. Beha asa parmahan I boi menjaga jarak sian na na pinarmahan i, asa unang siala ni na marmahani dongan gabe dohot parmahan i dipangan angka parungkilon ni na pinnormahanna i, so ingkon gabe padao diri sian ulaon marmahani dongan jolma. Sian i gabe sintong ma diulahon ulaon ni naporsea i ulaonna songon malim na raja. Marhite na patauhon ganup gabe tubu ba godang angka parmahan na denggan. Gabe ndang hurangan angka parmahan punguan ni na porsea i.
Siala ni i, marhite hata ni Jesus tu apostel Petrus asa parmahanonna angka anak ni birubiru dohot birubiru ni Debata i dipasungkunhon hataNa i do nuaeng tu ganup hita asa mamereng tu pudi songon dia hita ganup mangulahon ulaonta be songon parmahan, jala dijou hita mamereng tu jolo asa denggan taula ulaon haparmahanionta tu joloan on:
Tutu jala sintong do taulahon ulaonta songon parmahan mangihuthon ruhutruhut haparmahanion i, i ma mangalehon mangan dohot mangaramoti angka birubiru ni Debata pinasahatNa tu hita, asa magodang nasida di haporseaon jala sejahtera nasida di parngoluan siganup ari, parsaripeon jala profesina? Molo tahilala ndang denggan taulahon ulaon haparmahanionta i, isarana balik ni marmahani, gabe mamoro na taparmahani i ulaonta, songon na diula angka parmahan na jahat ni bangson ni Debata di padan na robi dohot di angka negara-negara na otoriter taula, ba ingkon muba hita.
Ala godang do mara na ro tu angka birubiru ni Debata di portibion di tingkinta nuaeng, ringkot do tapadasip ulaon marmahaninta, marhite angka pelatihan-pelatihan na menyadarkan ulaon haparmahanion ni ganup na porsea, alai huhut patauhon hita denggan marmahani.(*)
JAMITA MINGGU 26 JUNI 2022 - RUT 1:7-17 - HKI
Jamita Minggu 26 Juni 2022
Adong 4 hasintongan di Padan Naimbaru na dipatorang di Buku Ru, parjolo; Parungkilon, parsorion na songgop tu jolma gabe dalan ni Debata laho patulushon sangkap panobusion ni Debata (pat. Pilipi 1: 12). Paduahon; Marhite parsidohoton ni si Rut di bagasan sangkap panobusion ni Debata patuduhon paboa parsidohot di harajaon ni Debata, ndada ala ni tarombo partuturon, alai siala haumbukon ni parngoluan tu lomo ni roha ni Debata marhite parsihohoton na tubu sian haporseaon (Rm. 1: 5; pat. Rm. 16:26). Patoluhon; Partording ni si Rut di tarombo ni si Daud dohot Jesus (Mat. 1: 5) patandahon paboa saluhut bangso parsidohot di harajaon “Anak ni si Daud” (Pangk. 5:9; 7:9). Paopathon; Si Boas, sitobus teanteanan ni sisolhotna, i do gabe gombaran ni ‘Panobus Bolon’ i ma Jesus Kristus (Mat. 20: 28; Rut 4:10).
Ndang tarboto manang na ise panurat ni buku Rut (tradisi Yahudi: Samuel panurat), alai ra disurat di tingki harajaon ni si Daud, ala tarombo sian si Rut sahat tu Raja Daud do na pinajojorna (Rut 4:21 – 22) jala dapot putihon impolana:
Paandarhon songon dia do holong na sumeahon, jala songon dia do na sintong mangulahon uhum ni Debata dipataridahon si Rut, boru Moab na daulat roha gabe targoar “Ompu” di Raja ni Israel, i ma Raja Daud.
Buku Rut digurithon asa unang mangalupahon barita ni sada ripe na daulat, na sai marsihohot atik pe marsitaonon, na mansai andul tu degradasi (kemerosotan) rohani dohot parange na lumlam di partingkian ni angka Panguhum di Israel.
Rut gabe symbol anti rasisme na mangorai perkawinan campuran dohot bangso sileban (Heb. goyyim) tingki ni Panurirang Esra dohot Nehemia (pat. Neh. 13: 23-28).
Di hamamasa ni haleon potir di tano Juda, bungkas do si Elimelek (Heb. Eliymelekh – Debatangku do raja) dohot ripena, Naomi (Heber no’omi: hasolomanku) rap dohot dua anakna: Malon (mangoli si Rut), dohot Kilian (mangoli si Orpa). Di tano Moab, mabalu ma si Naomi, jala duansa anakna pe marujung ngolu so pola marrindang (punu). Gabe mulak ma si Naomi tu Betlehem dung sampulu taon lelengna maringan di tano Moab rap dohot parumaenna na dua i, ala so adong be sihirimon ni si Naomi di tano Moab, hape di tano Juda nunga marpangulahi roha ni Jahowa. Di na borhat nasida (Naomi, Rut dohot Orpa) disosoi si Naomi do parumaenna na dua i asa mulak tu ganup natorasna be. Hata pasupasu do dipasahat si Naomi tu parumaenna i duansa (boru Moab): Sai marasi ni roha ma Jahowa mamaloshon tu hamu, hombar tu na binahenmuna ‘tu angka na mate’ dohot tu ahu. [‘tu angka na mate’: mandok tu sinonduknasida naung mate i, i ma si Malon dohot si Kilian].
Ndang olo si Rut dohot si Orpa manadingkon simatuana, sai diihuthon nasida do si Naomi. Alai dung dilehon si Naomi ‘hatorangan na tarjalo roha’ (ay. 11-13) gabe muba do pingkiran ni si Orpa, dioloi si Orpa do hata ni simatuana, gabe mulak ibana tu natorasna dohot tu hinaporseaanna atik pe mansai lungun do nian rohana manadingkon simatuana. Alai si Rut (Heb. ruwth – re’ut – dongan parompuan) sai marsihohot do mangihuthon si Naomi (ay. 14). Atik pe sai disosoi si Naomi ibana asa mulak tu natorasna, ndang olo si Rut manadingkon si Naomi. Marnida si Rut na so olo manadingkon simatuana i, lam disosoi si Naomi do si Rut, parumaenna i asa mulak tu natorasna songon si Orpa (ay. 15). Alai nang pe lam disosoi si Naomi ibana (Rut) marhite hatorangan na tarjalo roha baliksa asing do alus ni si Rut: “Unang sai sosoi ahu tumadingkon ho, laho sirang sian ho;” (ay. 16-17).
Parsihohoton manang hasatiaon ni si Rut maradophon simatuana boru, Naomi, sada parsihohotan na luar biasa. Mansai arga do parsihohoton sisongon i di jolo ni Debata. Si Orpa gabe mago ma sian barita ni Buku Nabadia, alai si Rut gabe Ompu di sundut ni Jesus, Panobus Nasintong i. Hinorhon ni i ma pataridahon, paboa Jesus na ro tu portibi on ndada holan paluahon sada bangso (Israel) alai dohot do tu saluhut bangso. Huroha, saleleng rap si Rut dohot sinondukna dohot simatuana, mamoto do si Rut paboa na adong do parsaoran na polin di keluarga i tu Debata di ngolu siapari. I do umbahen naso ragu ibana marsihohot mangihuthon si Naomi, gariada barani do si Rut manghatindangkon:.”
Sada komitmen – padan, na mansai togu atik pe ndang diboto si Rut aha konsekuensi-resiko di ujung ni haputusanna i. “Ia tusi ho laho, ingkon tusi ihuthononku, ia tusi ho maringanan, ingkon tusi ahu maringanan” – sada ikrar manang ‘padan patepatean’ naso jadi mose, gariada rela si Rut mutasi ras, kewarganegaraan dohot mutasi ugamo (murtad). “…holan hamatean i nama tarbahen manirang ahu (Rut) sian ho (Naomi)” – on ma “pun” ni ikrar ni si Rut tu si Naomi. Ndang adong tawar-menawar be na boi mangose padan i. Songon panindangion ni sada namarbaju na naeng marsaripe tu sada hamulianna na sai diorai natorasna, “Rabi sian ginjang, sangkalan sian toru, ndang tarsirang ahu sian na naeng helam i.” Manang masursur, manang magargar dolok i, manang mahiang laut, tung naso muba, tung naso mose padan i.
Molo marnida sian sibonsiri habubungkas ni si Elimelek, Naomi dohot anakkonna tu Moab, i ma ala hamamasa ni haleon potir di tano Juda, boi do dapot putihon parsiajaran na arga:
“Paet unang pintor niutahon, tonggi unang pintor nibondut.” Sian sada pamingkirion, ndang manahan si Elimelek mangadopi masa haleon potir (na marombas) gabe pintor bungkas ibana dohot keluargana tu luat na asing, hape balik sian panghirimon do na masa di luat sihadaoan i. Ai gabe mate di luat sihadaon i do si Elimelek dohot anakna na dua i so taruli ‘urat natogu’ laho manguduti sundutna. Hape, angka donganna sabangso, pasti do godang na ‘bertahan’ (manahan) di hamaolon i, jala terbukti do i. Alai masa pe i, molo sian parnidaan hadebataon, i ma dalan ni Debata laho patulushon sangkap hatuan ni Debata, i ma songon tujuan ni buku Rut.
“Ndang marimbar tano hamatean” Ndang mabiar si Elimelek laho bungkas sian huta hagodanganna tumopot luat na asing laho mempertahankan ngolu siapari. Ra, di rohanta dohonon ma, ua holan si Elimelek ma borhat ‘mangaranto’ so pola dohot ripe dohot anakkon. Sian pangarantoanna ma ibana manongos balanjo tu keluargana. Ai aut so dohot diboan sude keluargana, atik na so pintor mate do anakkonna i duansa so jolo marpinompar. Sudena i surasura ni roha na boi do i jaloon saonari. Hape, tupa do ra molo tung pe ndang bungkas ibana tu tano Moab, ndang gabe jaminan i naso monding ibana dohot anakkonna na dua i so martinading sundut. Alai molo tajaha isi ni buku Rut, gabe sada dalan ni Debata do i patulushon sangkapNa. Alai sian barita ni buku Rut, adong sada sintuhu na mansai arga sian sahalak na dirajumi naso bangso ni Debata (Israel) jumpang panindangion na na marsihohot, jala hinorhon ni parsihohoton i tulus sangkap ni Debata bahen haluaon ni saluhut bangso di bagasan Jesus Kristus. Ai marhite si Rut na marsihohot mangihuthon si Naomi. Songon i do padan siihuthon Jesus: “…sai ihuthononku Ho…” (BE. 211: 1) dohot “Manang aha pe na masa, las ni roha, arsak pe…tung saleleng au mangolu, nang dung suda bohalhon…” (BE. 149: 3).
Tanda naung porsea hita paboa Debata do Ama di ngolunta, ingkon patuduhononta do paboa saluhut jolma donganta rap mar-Amahon Debata atik pe na pogos manang na lea. Halak na manadingkon hatopan ni angka Nabadia laho mulak muse tu ulaon narobi (songon si Orpa), hatop manang lambat gabe manundalhon hatopan ni angka Nabadia jala manadingkon Debata. Alai ganup na sai marsihohot di TUHAN i atik pe masa parsorion na mamunjung, dipatudu jala lehonon ni Debata do tu ibana hamuliaon di ujungna. Amen
Postingan ini dilihat sebanyak 5.906
TaggedAlmanak HKIHANGOLUAN DO HATAMJamita Minggu 26 Juni 2022Minggu II Dung Trinitatis
Previous Article EPISTEL MINGGU 26 JUNI 2022 – LUKAS 9:51-62
Next Article Almanak HKI Minggu 26 Juni 2022
Martua ma parroha na ias, ai idaon nasida do Debata! Mateus 5, 8 | Bakti J Situmorang
Martua ma parroha na ias, ai idaon nasida do Debata! Mateus 5, 8
Ia si Mahathma Mohandas Gandhi, songon na godang dibaritahon jolma sada na tarbarita mangalo pangarupaon dompak bangsona sian angka kolonialisme Inggris Raya. Tarbarita do ibana songon “siihuthon” Jesus lumobi paihutihut angka poda di bibel i, i ma jamita di dolok (Mateus 5-7).
Nang pe ndang apala kristen ibana, alai tung ungomos do andul panghangoluhononna di jamita i. Sada sian i pangulaonna i ma, parrohaon na bulus, roha na pangoluhon ndang mandurung di aek na litok; sandok ndang adong pangulaon nang angka hatana na mangait tu ngadol.
“ahimsa” manang gerakan tanpa perlawanan i do sada pangalapation ni ibana di poda ni Tuhanta. Mandok asa unang mangalo angka musu na ro marhite podang dohot bodil; alai marhite haoloon dohot handuhon asa dapot hamonangan sian i. Gabe monang ma maralohon roha na impolan di hepeng manang perak; roha na bulus mangeahi na dumenggan.
I ma jolo.
Posted in ALMANAK HKBP 2009, rohaniman on April 25, 2009 by baktijsitumorang. Leave a comment
← Laos ninna ma mandok nasida: Uju husuru hamu, so marhajut, so marhandehande, so marsipatu pe, dung do hamu hurangan? Jadi didok nasida ma: Ndang dung! Lukas 22, 35
Dakdanak on do na hupangido uju i, gabe dibasabasahon Jahowa tu ahu na pinangido ni rohangku sian Ibana; 1 Samuel 1, 27 →
Dipamalum Jesus na Mapitung jala Diurupi Si Sakeus | Hangoluan ni Jesus
Dipamalum Jesus na Mapitung jala Diurupi Si Sakeus
DIPAMALUM JESUS NA MAPITUNG DI JERIKO
MUBA MA SI SAKEUS
Sahat ma Jesus dohot godang halak di Jeriko. Hira-hira sadari pardalanan ma sian Jeriko tu Jerusalem. Adong dua kota Jeriko. Kota Jeriko na leleng dohot na baru na dipajongjong di tingki ni halak Rom. Hira-hira 1,6 km ma daona sian kota na sada tu kota na sada nai. Tingki mardalan Jesus sian kota Jeriko na leleng tu kota Jeriko na baru, adong ma dua pangido-ido na mapitung na mambege i. Sahalak sian nasida margoar si Bartimeus.
Dibege si Bartimeus dohot donganna ma lewat Jesus, marsurak ma nasida mandok, “Tuan, Anak ni si Daud, asi ma roham tu hami!” (Mateus 20:30) Gabe muruk ma angka halak na disi tu nasida jala disuru ma asa sip nasida. Alai lam gogo ma nasida marsurak. Mambege i, so ma Jesus mardalan. Didok Jesus ma asa dijou halak na marsurak i. Dung i, didapothon nasida ma pangido-ido i jala didok ma, “Pos ma roham! Hehe ma ho, dijou ibana do ho.” (Markus 10:49) Pintor didapothon na mapitung i ma Jesus jala disampathon ma abit luarna.
Disungkun Jesus ma, “Aha dipangido hamu sibahenonku tu hamu?” Dialusi nasida ma, “Tuan, bahen ma asa marnida hami.” (Mateus 20:32, 33) Asi ma roha ni Jesus, dijama ma mata ni nasida, jala didok ma, “Mulak ma ho. Haporseaonmi do mambahen ho malum.” (Markus 10:52) Gabe marnida ma dua halak na mapitung i jala dipuji nasida ma Debata. Dohot ma angka halak na asing i mamuji Debata marnida na masa i. Dung i diihuthon pangido-ido i ma Jesus.
Tingki lewat Jesus sian kota Jeriko, godang do halak naeng mangida ibana ala dipamalum ibana na mapitung i. Masionjaran ma nasida di pudi ni Jesus. Alani godang ni nasida, gabe adong ma halak na so boi mangida ibana. Adong ma sahalak kepala ni sijalo pajak na margoar si Sakeus. Ndang boi diida ibana Jesus alani pendekna. Alani i, manjangkit ma ibana tu hau ara na laho dilewati Jesus. Boi ma diida ibana sian i aha na masa. Dung jonok Jesus tusi jala diida ibana si Sakeus di ginjang ni hau i, didok ma, “Sakeus hatop ma ho turun, ai naeng tu jabum do ahu sadari on.” (Lukas 19:5) Pintor turun ma si Sakeus jala rap laho ma nasida tu jabuna.
Gabe marungut-ungut ma angka halak mangida i. Didok nasida, ndang patut Jesus martamu tu jabu ni sahalak pardosa. Ai sijalo pajak do si Sakeus jala jotjot do ditipu ibana halak.
Tingki masuk Jesus tu jabu ni si Sakeus, didok nasida ma, “Martamu do ibana tu jabu ni pardosa.” Alai diboto Jesus do na boi si Sakeus muba, jala i ma na masa. Dung i jongjong ma si Sakeus jala didok ma, “Satonga sian artangkon Tuan, lehononku do tu na pogos jala paulakonku do opat hali lompit hepeng na dapothu marhite manipu.”​—Lukas 19:7, 8.
On patuduhon na tutu do si Sakeus muba! Diboto ibana do sadia godang naung dapotna sian halak Jahudi. Alai marsumpa do ibana laho paulakkon i opat hali lompit. Hape mangihuthon patik ni Debata, ndang ingkon nasa i lehononna. (2 Musa 22:1; 3 Musa 6:2-5) Asing ni i, marjanji do si Sakeus naeng mangalehon satonga sian artana tu angka na pogos.
Las situtu ma roha ni Jesus ala muba si Sakeus. Didok ma, “Sadari on ro ma haluaon tu jabu on, ai ibana pe anak ni si Abraham do. Ai ro pe Anak ni jolma i laho paluahon jala mangalului na mago do.”​—Lukas 19:9, 10.
Hea do dipaboa Jesus tudosan taringot tu anak na mago. (Lukas 15:11-24) Songon i ma na masa tu si Sakeus. Lomo do roha ni Jesus mangurupi angka anak ni si Abraham na lilu. Alai, sogo ma roha ni angka pamimpin agama tu Jesus, ala burju ibana tu sahalak pardosa songon si Sakeus.
Didia do Jesus pajumpang dohot dua halak pangido-ido na mapitung, jala aha do na diulahon ibana tu nasida?
Ise do si Sakeus, jala aha do na patuduhon naung muba ibana?
Aha do na boi taparsiajari sian cara ni Jesus mangurupi si Sakeus?
Dila sisean: Jamita Minggu Exaudi, 20 Mei 2012 Psalm 1 : 1 – 6
u 1 on, digoari do i : ende habisuhon. Boasa didok ende habisuhon? Ala marisihon poda laho mangajarhon dalan tu ganup jolma manang dia sipareahonna. Angka dia ma na disoarahon psalm bindu 1 on, asa didok gabe sada ende habisuhon? Idaonta ma i marhite hatorangan na adong di turpuk on.
Padao diri sian tahi ni parjahat
- Dipaingot dison asa dipasiding angka bangko bangko na boi mambahen madabu tu bagasan hajahaton
- Ragam do cara ni hajahaton mambahen hita lalap, asa marhite i naeng hita ingot tongtong di 1 Petrus 4 : 8, (Torang ma rohamuna, ai na maotaot do sibolis i, songon babiat na marauang mangalului sibondutonna).
Dang olo jongjong di dalan ni angka pardosa
- Pandohan on mangigil jala mangajarhon asa tongtong dipasiding dalan ni angka pardosa.
- Unang olo jongjong di dalan ni angka halak na marpangalaho tundal maradophon Debata
Dang olo sahundulan dohot angka pangarehei
- Parhundul ni sasahalak patuduhon status manang hajongjongan do i. mansai arga do parhundul molo di hajolmaon tarlumobi nang di habatahon.
- Parhundulon manggombarhon hajonohon do I, ido umbahen didok : “ Jonok partubu, alai jonohan do parhundul.
- Hombar tu si ma dipodahon dison asa unang sahundulan hita dohot halak pangarehei, parhata tundal, halak na sai berpikiran negatif maradophon halak na asing, halak na sai olo paburuk burukhon donganna, halak na olo manghatindanghon hata na so tutu maradophon dongan jolma.
- Dison tangkas didok asa sipadao on ni angka na porsea do sikap na songoni.
- Ndang na mandok na so boi sahundulan dohot angka pangarehei, molo bertujuan asa muba do dongan i umbahen na sahundulan hita, tung na denggan do i. alai unang ma balikna gabe laos parsidohot hita mangundukhon pangalaho na so suman i.
Hangoluhon patik ni Debata
- Manghangoluhon patik ni Debata na marlapatan do i, manghabiari jala manghaholongi Debata sian nasa roha, gogo, ateate, nang pingkiran,
- Na marlapatan do i muse : marhaunduhon di adopan ni Debata jala tongtong mangoloi Ibana.
- Songon hau na sinuan di ditopi ni batang aek do na manghangoluhon patik ni Debata, ima na sai tongtong mamparbuehon na denggan tu angka na humaliangna.
- Na manghangoluhon patik ni Debata jala na so sahundulan dohot angka pangarehei, saluhut na niula ni tanganna manjadi do. Jala gabe pasu pasu ma i tu dirina sandiri dohot tu angka na humaliangna.
- Dijou jala diarahon par psalm on do hita mamillit dalan sibolusonta di ngolunta.
- Tangkas do dipodahon dison, aha do upa sijaloon ni angka na manghangoluhon patik ni Debata, jala aha do upa sijaloon ni angka pangarehei dohot angka parhata tundal maradophon donganna.
- Songon halak naporsea, tontu naeng ma pillitonta joujou ni Debata asa manghangoluhon patik na, asa dapotan pasupasu na manongtong hita, nang angka pinomparta pe taruli ma di angka na uli na denggan i. amen.
Diposting oleh Samuel Aritonang di 19.51
TARGETNEWS.co.id : Umpasa Batak
Rubrik : Tobasa
2014-04-06 12:03:29 - by : admin
Umpasa dohot umpama somal do tabege manang tahatahon di angka ulaon adat, di ulaon las ni roha manang di ulaon arsak ni roha. Somalna, tarida ma i di tingki na marhata si gabe-gabe dohot mangampu. Na naeng dohonon di son, asa tangkas nian taboto jala ta antusi aha do tujuan dohot makna ni hata umpasa i, songon i nang hata umpama. Alana, sasintongna, asing do lapatan manang pangantusion ni hata umpasa dohot umpama
Andor halumpang ma togu-togu ni lombu, andor hatiti togu-togu ni horbo.
Sahat ma hamu saur matua pairing-iring pahompu sahat tu na marnini marnono ta. Boi do i hahipason, ganjang ni umur, hagabeon, dohot angka na asing.
ANGKA HATA UMPASA
Tubu ma anak di hamu ris dohot boru petorop.
Tangki jala tualang, galinggang jala garege
Sai ganjang ma umurmu pairing-iring pahompu sahat tu na marnini marnono.
2. Hariara ma bonana, hariara ma nang bulungna,
3.HATA UMPASA SIAN HULA-HULA DOHOT HORONG NI TULANG.
3. Dangka ni bulu godang tanggo pinangait-aithon
4. Eme sitamba tua parlinggoman ni siborok,
4.HATA UMPASA DI NA PAAMPUHON HATA DOHOT MANGAMPU HATA.
5. Turtu ma inna anduhur, tio ma ninna lote,
6. Marmutik ma inggir-inggir, bulung na i rata-rata,
Hata nauli, hata pasu-pasu naung pinasahatmuna,sai di pasauthon amanta Debata.
5.HATA UMPASA DI NA MANGINGANI MANANG MANURUK JABU.
Labu pe labu i, ndang asal suanhonont hon,
Jabu pe jabu, ndang asal inganon.
7. Mabaor aek puli sian dolok ni Simamora,
8. Tangkas do jabu suhat, laos tangkas do jabu bona,
Sai tangkas ma hamu maduma,
dung maringanan di jabu on jala tangkas nang mamora.
9. Andor ras ma tu andor ris di tombak ni Purbatua,
Sai horas-horas ma hamu jala torkis-torkis mangingani bagas on,
tumpahon ni Amanta Debata namartua.
10. Jongjong di Dolok Purbasinomba, manatap tu Panamparan,
11. Sahat-sahat ni solu toho di rondang ni bulan,
saitongtong diiring-iring Tuhan.
6.HATA UMPASA DI ULAON NA TARDIDI
Tubu ma tambinsu di dolok ni Purbatua,
Sai anak nabisuk ma ibana,
jala anak na gabe si pajoloon.
Dangka ni hariara ma pina ait-aithon
Goar nauli ma goarna i,
7.HATA UMPASA DI NA PASAHATHON ULOS MULA GABE
sai saur ma i di hamu, mangulosi anak dohot boru.
jala dapot na hinirim ni roha.
Obuk do jambulan nanidandan ni boru samara,
sai dao sahit songoni nang mara.
Unang hita mandele ai godang do tudos-tudos.
Tung paet pe di tingki angka na salpu i,
jala sai tibu ma ro angka si las ni roha.
jala sude hamu tongtong sai diparorot.
8.ANGKA HATA UMPASA DI HUHUASI NI SIPANGANON
Otik so sadia pe pina tupa,
horas ma nang di hamu namangalean.
pamurnas ma i tudaging, saudara mai tu bohi,
si palomak imbulu ma i, jala si paneang holi-holi.
9. ANGKA HATA UMPAMA
I ma na masa i ma na nihita ula.
Molo marsuru angka amanta raja,
ingkon do si oloan.
Asing dolok asing duhut na,Asing luat na, asing ruhut na.
Tongka do mulak tata naung masak,Mulak marimbulu naung tinutungan.
Piltik ni hasapi do tabo begeon ni pinggol,Piltik ni hata do sogo begeon.
Madekdek jarum tu napotpot,Ndang diida mata, alai di ida roha………. ma ni ta muse, molo angka hata umpasa i boi do berkembang manang-ihutonon karang-karang. Alana, songon fasafah manang poda do I sian omputa naporjolo tu hita.
“RUhUT NI PARJAMBARON”
Ruhut parjambaron juhut, do nai tu donganna, dohot pertimbangan (na ro)jambar ni : H marhaha-maranggi asa mangihut jambar taripar tu hula-hula dohot tulang. Songon i jambar osangdi ulahon di Jakarta sekitarna, hira songon on ma.
1. Masa do muse ni Pambagian jambar sipasahataon ni Parboru dohot Paranak hira songon table berikut ma:
, Sijalo Jambar Silindung/Humbang/Toba
Sude horong ni hula-hula:
namar ngingi – namar ngingi (hambirang)
Pariban,Pangula ni huria,Dongan sahuta,Punguan2: Dibuat sian soit, pohu
Suhut: ihur-ihur, soit
Tulang, namarngingi (siamun)
Boru/Bere namarngingi (hambirang)
1.Di ulaon tardidi, malua, manuruk jabu,:
Soit ma tu dongan sahuta dohot pariban. Namarngingi parhambirang ma dipasahat tu boru/bere.
2. asingtermasuk tulang dohot bona tulang
Versi Online : http://targetnews.co.id/?pilih=news&aksi=lihat&id=921
Alus ni Jesus tu Sahalak Baoa na Mora | Hangoluan ni Jesus
Alus ni Jesus tu Sahalak Baoa na Mora
MATEUS 19:16-30 MARKUS 10:17-31 LUKAS 18:18-30
SUNGKUN-SUNGKUN NI BAOA NA MORA TARINGOT TU HANGOLUAN NA SALELENG NI LELENGNA
Tingki lewat Jesus sian Perea laho tu Jerusalem, ro ma sahalak baoa na mora, marsinggang di jolona. “Sahalak parhuaso” do ibana, ra ketua ni sinagoga jala anggota ni Sanhedrin. Disungkun ibana ma, “Guru na burju, aha do na ingkon huulahon asa dapothu hangoluan na salelengna?”​—Lukas 8:41; 18:18; 24:20.
Dialusi Jesus ma, “Boasa didok ho ahu na burju? Ndang adong na burju asing ni Debata.” Didok baoa i pe songon i ala lomo do roha ni angka pamimpin agama didok guru na burju. Nang pe denggan Jesus mangajar, alai holan tu Debata do boi dohonon “Na Burju”.
Didok Jesus ma tu ibana, “Molo naeng dapotmu hangoluan, tongtong ma oloi angka parenta ni Debata.” Disungkun baoa i ma, “Parenta na dia ma i?” Didok Jesus ma lima Parenta sian Patik, i ma asa unang mambunu, mangalangkup, manangko, mandok hata na so tutu, jala pasangaphon natua-tua. Dung i dipaboa Jesus ma muse, “Haholongi ma donganmu jolma doshon dirim.”​—Mateus 19:17-19.
Dialusi baoa i ma, “Nunga huulahon sudena i, aha dope na hurang?” (Mateus 19:20) Ra didok roha ni baoa i, adong dope na ingkon ulahononna asa boi mandapot hangoluan na saleleng ni lelengna. Mangida i gabe holong ma roha ni Jesus tu baoa i. (Markus 10:21) Alai adong dope na mangambati baoa i mandapot i.
Mansai holong do roha ni baoa i tu artana. Alani i didok Jesus ma, “Sada do na hurang di ho. Laho ma ho, gadis ma sude artam, jala lehon ma tu angka na pogos asa adong artam di banua ginjang. Dung i, ihuthon ma ahu.” Sasintongna boi do lehonon ni baoa i angka artana tu na pogos na so boi paulakkon i. Dung i, gabe sisean ni Jesus ma ibana. Alai dung dibege ibana na didok Jesus, gabe lungun ma rohana jala laho. Ala mansai holong rohana tu artana na godang i, gabe ndang ringkot be di ibana arta na ummarga. (Markus 10:21, 22) Didok Jesus ma, “Maol do parhepeng masuk tu Harajaon ni Debata!”​—Lukas 18:24.
Didok Jesus ma muse, “Ummura do unta masuk tu lubang ni jarum unang apala sahalak na mora masuk tu Harajaon ni Debata.” Gabe sungkun-sungkun ma angka siseanna mambege i jala didok ma, “Ise ma na boi malua?” Didok Jesus ma, “Na so tarbahen ni jolma, tarbahen ni Debata do.”​—Lukas 18:25-27.
Dung i didok si Petrus ma ndang songon baoa na mora i nasida, ninna ma, “Nunga hutadingkon hami sude laho mangihuthon ho, antong aha ma jaloonnami?” Dipaboa Jesus ma pasu-pasu na laho jaloon ni nasida, “Paimbaruonna ma sude tingki hundul Anak ni jolma i di habangsana na marmulia. Jala hamu angka na mangihuthon ahu, dohot do hundul di 12 habangsa laho manguhumi 12 marga ni Israel.”​—Mateus 19:27, 28.
Hangoluan di ari na naeng ro do maksud ni Jesus, i ma tingki dibahen muse tano on gabe Paradeiso. Tingki i, mamarenta ma tu tano on si Petrus dohot sisean na asing raphon Jesus. Sada hasangapon do on, jala ndang marisuang sude na niulahon ni nasida laho mandapot on!
Didok Jesus, adong dope pasu-pasu na boi dapot ni nasida, “Manang ise na manadingkon jabuna, manang tunggane boruna, manang haha anggina, manang natua-tuana, manang ianakhonna alani Harajaon ni Debata, jaloonna do gumodang di tingki on dohot hangoluan saleleng ni lelengna di tingki na naeng ro.”​—Lukas 18:29, 30.
Tudia pe angka sisean i laho, boi do hilalaon ni nasida holong ni angka dongan sahaporseaon. Dao do on ummarga sian hubungan keluarga. Alai baoa na mora i ndang dapotna pasu-pasu i, jala ndang dohot ibana tu Harajaon banua ginjang.
Didok Jesus ma muse, “Torop do na parjolo gabe na parpudi jala na parpudi gabe na parjolo.” (Mateus 19:30) Aha do lapatan ni i?
Pamimpin ni halak Jahudi do baoa na mora i. Alani i, dohot do ibana gabe “na parjolo” songon na nidok ni Jesus. Diulahon ibana do parenta ni Debata, jadi boi do ibana gabe sisean ni Jesus. Alai ummarga do di ibana artana. Hape angka jolma na pogos, diulahon nasida do na niajarhon ni Jesus. Ai diboto nasida, i do hasintongan jala dalan laho mandapot hangoluan. “Na parpudi” hian do nasida alai gabe “na parjolo”. Ai gabe raja ma nasida di surgo jala mamarenta rap dohot Jesus tu tano on.
Ise do na ro mandapothon Jesus?
Boasa ndang olo Jesus didok guru “na burju”?
Aha do pasu-pasu na laho jaloon ni angka sisean ni Jesus?
Songon dia do “na parjolo” gabe “na parpudi”, jala “na parpudi” gabe “na parjolo”?
H O R A S H A B A T A H O N: Umpasa/ Umpama/ Falsafah Batak
" Hidup untuk perjuangan bagi orang lain jauh lebih berarti daripada untuk diri sendiri..."HORAS . . . SIRAJABATAK - SOMBA MARHULA HULA - MANAT MARDONGAN TUBU - ELEK MARBORU - RINGKOT MAR ALE ALEMengapa SpeedCash? 23 Alasan Mengapa Anda Harus Menggunakan SpeedCash :☆ REGISTRASI SPEEDCASH ☆ GRATIS !!! Umpasa/ Umpama/ Falsafah Batak
Songon parlange ni si bagur, tio tu jolo, litok di pudi(seperti katak berenang, jernih ke depan, keruh di belakang)Makna: Seperti katak yang berenang, terlihat jernih di bagian depan, tetapi di bagian belakang menjadi keruh. Ungkapan ini bermakna: Seseorang yang suka meninggalkan persoalan/ kekacauan di tempat yang ditinggalkannya. Umpasa:
Dijolo raja sieahan, dipudi raja sipaimaon (Hormatan do natua-tua dohot angka raja).
Sada silompa gadong dua silompa ubi, Sada pe namanghatahon Sudema dapotan Uli.
Pitu batu martindi sada do sitaon nadokdok (Unang maharaphu tu dongan).
Asing do molo tulang, asing muse do molo gabe dung simatua. UMPASA TU NA BARU MARBAGAS (Untuk pasangan yang baru menikah)
Sai sarimatua ma hamu sahat tu na patogu-togu pahoppu. Hata Umpasa Tu Nabaru Marbagas Sian Tulangni Paranak
Hata Umpasa Tu Nabaru Marbagas Sian Bona Tulangni ParanakEme na marbiur, di linggom ni hariara;Sai torop ma pomparanmu jala maribur, huhut matakkang jala manjuara.Hau simartolu, di tombak ni Panamparan;
Sahat ma hamu leleng mangolu di haliangi angka pomaparan.Asa andor halumpang togutogu ni lombu, mamboan tu onan gambiri;Sai saur matua ma hamu pairing-iring pahompu sahat tu na marnono sahat tu na marnini.
Asa ni assisbang, jonok tu panggonggonan;Badanmuna na so ra sirang, tondimuna marsigonggoman.Denggan ulos sirara, Tiur tiur dohot rambunaSisina marsimata, Marsirat di punsunaSai manumpak ma antong Tuhanta Debata, Dilehon di hita pasu pasuna, Tubu ma di hamu anak na marsangap, Dohot boru na martua.
Rimbur ni Pakkat tu rimbur ni Hotang,Sai tudia pe hamu mangalakka, sai tu sima hamu dapot pansamotan.Tubu ma halosi di dolok ni Pintu batu,Hami Tulangmu mangulosi, Debata do ianggo na mamasu-masu.Sahat sahat ni solu, sahat di binsar ni mata ni ari,Pasahaton nami ma ulos holong si ganjang rambu on, leleng ma hamu mangolu di iringiring Tuhanta ganup ari.
Hata Umpasa Tu Nabaru Marbagas Sian Hula-Hula/TulangHula-hula / Tulang Pasahat Ulos tu pengantin - 1
Dakka ni arirang, peak di tonga onan, Badan muna naso jadi sirang, tondi mu marsigomgoman
Denggan ma hamu masianju-anjuan asa saut gabe jala sarimatua.
Umpasa Batak Tingki MangapuliJotjot do tadok : Tua na so taraithon, Soro ni ari na so tarhaisho
Ba molo so boi sahali sabulan, pinomat sahali sataon. Ni durung si Tuma laos dapot Pora-pora
Napogos hian iba, boi do gabe mamora. Songgop si Ruba-ruba tu dakka ni Hapadan,
Sai dijangkon tondi ma dohot badan. Mardakka Jabi-jabi, marbulung ia si Tulan
Sai sude mai dipasaut Tuhan. Naung sampulu sada, jumadi sampulu tolu,
Sai anggiatma padenggan ngolu-ngolu. Naung sapulu pitu, jumadi sapulu ualu,
Diampu hami ma di tonga jabu. Turtu ninna anduhur, tio ninna lote,
Sai unang ma muba, unang mose. Aek marjullak-jullak, marjullak-jullak sian batu, tinahu tu batu-batu.Angka hata nauli, hata pasu-pasu naung pinasahat muna tu hami,Ampuon nami ma i di tonga ni jabu. Doding ni doding, doding ni MandalasanaAngka pasupasumuna i sai unang ma muba unang sesa
Saluhut angka na tapangido, sai tibu ma dipasaut Tuhan. Obuk do jambulan, nidandan ni boru Samara
Mambahen marsundut-sundut soada mara. Tinapu bulung nisabi, baen lompan ni pangula
Sai horas ma nang hamu hula-hula. Suman tu aek natio do hamu, riong-riong di pinggan pasu,
Hula-hula nabasa do hamu, na girgir mamasu-masu. AKKA UMPASA NA ASING
Horas ma hula-hulana,songoni nang akka boruna. Simbora ma pulguk, pulguk di lage-lage,
Sai mora ma hita luhut, huhut horas jala gabe. Hariara madungdung, pilo-pilo na maragar,
Sai tading ma na lungun, ro ma na jagar. Sinuan bulu sibahen na las,
Tabahen uhum mambahen na horas. Eme ni Simbolon parasaran ni si borok,
Tung otik pe hatakki, sai godang ma pinasuna. Tuat si puti, nakkok sideak,
Ia i na ummuli, ima ta pareak. Aek godang tu aek laut,
Dos ni roha sibaen na saut. Napuran tano-tano rangging marsiranggongan,
Badan ta i padao-dao, tondita i marsigomgoman Marmutik tabu-tabu mandompakhon mataniari,
Tung aha pe dijama hamu, sai tong ma dalan ni pasu-pasu. xiii. Mandurung di aek Sihoru-horu, manjala di aek Sigura-gura
MAMINTA GONDANG – TanoBatak
10 thoughts on “MAMINTA GONDANG”
Baguzzz b9tzzz kerenz abiz
mang or9 batak baguzzz
*** Da da musse 😀
Desember 4, 2007 at 8:03 am
Gabe tamba parbinotoan hu laho maminta Gondang.
Mauliate ma Tulang.
Desember 12, 2007 at 4:58 am
1. Dung nijaha buhu ni “Maminta Gondang” on, adong asingna tu binereng, pinarate-atehon di ulaon margondang. Binereng ganup horong namangido gondang dohot manortor sai jumolo dipangido gondang mula (Alu-alu,gondang mula-mula,gondang somba-somba) ipe asa tu hondang pasu-pasuan, diujungi dohot gondang hasahatan. Dia do sabotulna na toho: Holan bona hasuhuton do sipangido gondang mula dohot gondang hasahatan, na asing ndang. Gondang dia ma sipangidoon ni: Dongan tubu, Boru, dohot horong ni raja ni tutur (hula-hula, tulang, bona tulang, … dna).
2. Di kota on, sai adong do pamasa gondang sabangunan di parmonding ni natua-tua saur matua. Pargonci hira so hea do mandok, paboahon, holan suhut do sipangido gondang mula-mula di mula gondang dohot manortor, dohot sipangido giondang hasahatan di ujung ni ulaon. Beasa songon i ulaning.
3.Alu-alu, masuk do ragam ni gondang, antuanna: gondang somba, gondang sibane-bane.Molo ahu mandok masuk gondang do i, nang pe holan taganing na mangkuling dohot gordang. Umbahen na nidok tarmasuk gondang alu-alu, ala na soara ni taganing manggombarhon alu-alu ndang marsair songon musik Indonesia Raya na so adong hata-hatana.
4. Adong mandok holan Jahowa do si sombaon, DNT mandok somba marhula–hula, manat mardongan tubu, elek marboru. Laho pasangap AR, IS dohot JN dia ma gondang sipangidoon, beha do panortoron ni sipangido gondang ?. Mauliate godang.
Desember 12, 2007 at 6:21 am
Bah, super cantik! anggiat lam tu cantikna angka panangkasion napinature munai. ahu songon sahalak toba maposo manghilalahon porlu do hape parsiajaron adat batak i. anggiat ma nian angka dongan na poso lam giot rohana marsiajar di adat i.
tu pengelola, di dia do diboto hamu godang dijual buku mengenai habatakon. boi do bantuon muna iba? mauliate godang parjolo di hamu.
Slmt Natal 2007 dohot Taon Baru ma dihita saluhutna! Horas3X!
*** Dang apala binoto alana dang na manjaha buku aka penulis di blog on. Horas
Desember 20, 2007 at 7:01 am
mari kita buka kembali diskusi dan masukan-masukan ttg budaya kita batak
hero dupa sihombing berkata:
mauliate ma amang..
Horas batak Ronggurnihuta….sukses terusssssssss
daniel simanjuntak berkata:
horas ma guru
Maret 10, 2015 at 9:03 am
Todo Ridanto Sihombing berkata:
molo gondang nuaeng musik nama ai soadong ogung ,doal taganing sarune,hasapi nabinoto ai ido alat (peralatan) laho margoddang
Desember 27, 2015 at 11:00 pm
Natar Samosir berkata:
Oputa siraja jolo namartukkothon siala gundi…,
Napinukka ni oppungta na parjolo…sipaihut-ihuton ni hita nadipudi.
Mauliate godang ma di angka namalo nara parguruan.
Lomo roha ni Debata asa dame ngolunta jala martua di Paradeiso di tano on salelenglelengna!
Alai, olo do ra hamu marpingkir, ’sitoho do i?’ Bibel mandok, pasauthon ni Harajaon ni Debata do i, jala lomo do roha ni Debata asa sude jolma marsiajar taringot Harajaon i dohot sangkapNa tu hita.​—Psalmen 37:11, 29; Jesaya 9:7.
Lomo roha ni Debata asa taruli hita sian toguanNa.
Songon sada ama na marlomo ni roha asa ianakkonna mandapot na dumenggan, Ama na di surgo i pe lomo do rohaNa asa hita manghilala hasonangan na manongtong. (Jesaya 48:17, 18) Marjanji do Ibana ”alai na mian ro di salelenglelengna do na mangulahon lomo ni roha ni Debata”.—1 Johannes 2:17.
Lomo roha ni Debata asa hita mangolu di angka dalanNa.
Bibel mandok lomo do roha ni panompanta ”asa diajarhon tu hita angka dalanna” jala asa boi tadalanhon. (Jesaya 2:2, 3) Nunga dipadiri Ibana ”tu Goarna bangsona” laho paboahon lomoni rohaNa tu liat portibi on.​—Ulaon ni Apostel 15:14.
Lomo roha ni Debata asa hita marsada ni roha laho manomba Ibana.
Panombaon na badia tu Jahowa pasadahon angka halak dibagasan holong, ndang na laho mamolamola nasida. ( Johannes 13:35) Ise do saonari on na mangajarhon songon dia do asa marsada ni roha laho manomba Debata? Tadapot ma alus ni sungkunsungkun i di bagasan buku on.
Parsiajari ma Bibel raphon hami. Nunga marsiajar Bibel hamu raphon Sitindangi Ni Jahowa? Molo ndang dope, olo do hamu manjanghon parsiajaran Bibel sahalak muna? Ndang pola manggarar. Boi dihilala hamu on ma dalan laho pajonokhon diri tu Debata.
Buat ma sijahaon na so margarar. Boi do hamu ro tu Bale Harajaon di inganan muna manang jumpangi sada sian Sitindangi Ni Jahowa jala pangido sijahaon di hata muna asa boi mangurupi hamu laho mangantusi Bibel.
Lului Hatorangan di Internet. Ida ma situs web ni Sitindangi Ni Jahowa. Disi, boi do hamu manjaha Bibel jala mangida manang mambuat marragam buku nami di bagasan lobi sian 750 bahasa.
BAYOSUTI: SI NA RAAN
SI NA RAAN
Dongan dongan sasudena sai rap marriang ni roha hatio haluar pangumuman sian sikola bahasona hami sakalas rap lulus sian SMU. Sanadeba marcarito rap marsidok angan-anganna dalan malanjutkon sambung ni parsikolaanna be. Adong nagit tu Jawa, adong nagiot tu Doli, adong juo nagit tu Padang. Bope narap dompak marlugut dohot dongan-donganku di namarcaritoi, tai anggo au hum bahatan do au sip, salau mikim-mikim songoni saotik di na mambege sude carito ni halai i. Padohal na hum ginjang dope angan-anganku sapetona. Tai biama baya ningiba, angke hum olat ni angan-angan maia, harana martaringot tu hangoluan ni damang dohot dainang angke naso ipangan utok-utok niba do ilala nangkan tar pasikola sa iba tu parkuliahan songon dongan-dongan i, hum martimbuspe tataring ari-ari on ma godangma roha ni ba. Dungi ibagasan ni ate-atengku songon adongdo saotik mangiburu tu dongan-donganku sasudenai, aso do luai inda songon simatobang nihalai i hangoluan ni damang dohot dainang, sahinggo tujiape giot ni halai marsikola lek gogo do parsiandaran ni halai.
Borngin ni ari, lek nai sajo ma ibagasan ni rohangku, i ma marpikir sanga songonjia doma rohai so bisa au manyambung sikola. Tai lek pupu do muntul songoni muda martaringot tu hangoluan ni simatobangi. Bahat do nian na maribo ni roha tu au, tarmasuk guru-gurungku i sikola an. Pupu do halai marposan tu au angkon na uparjuangkon do angkon na usambung sikolangku, harana iboto halai bahaso au sada murid ni halai na mandapot ranking muloi sian kalas sada santak tu kalas tolu.
Adong do nian masuk tu parguruan tinggi sian jalur undangan gorarna hatio muloi masuk i kalas tolu.Tai hatia i inda masuk au tu sikola adong sabulan, hara ni marnyae damang sahinggo au doma manggontion damang tu parusahoan anso lek totop martimbus i tataring nami an. Hara ni i mada so inda ikirim guru nami i gorarku tu parguruan2 tinggi bope na lek jeges do raportku muloi sian kalas sada santak tu kalas dua. Naiambang ni halai do na madung mantak au sikola.
Maso i pupu do renge baya ilungku, lumobina muda taringot di parsikolaanku na madung tading. Nida damang dohot dainang hancitna ulala na haluar sian bangku parsikolaan, kehe ma dainang tu sikolaan marsuo dohot kapala sikola nami i, maribo-ibo dainang anso laning ipatola au mulak marsikola. Dung i ma anso bisa au mulak marsikola.
Godangna rohangku boto na giot manyambung sikola on, indabe na tar pasari-sari au. Dung sumbayang kotu magorib hupasampe ma tu damang dohot dainang bahasona au angkon nasikola do jia pe na tu jia. Rap marsipan antong nian halai na dua, damang dao matana tu loteng, dainang mamudun-mudun ujung ni talokungna. Tai... u boto do nian aha na ibagasan ni roha ni halai i. Ibo do roha ni halai tu au, tai borat halai mangoloonna hara ni parsuadaan, naso mungkin-mungkin ilala halai nangkan tarpasikola on halai au tu parguruan tinggi. Lambat-lambat haluar ma hata ni damang: "Ngatar dok amang anggo godang ni roha mambege hatamu na giot marsikola on, tai amang..., hum godang ni roha ma ia ale na tarbaen nami dohot inangmu, anggo mangoloon do tu sasude nai dok mon, nangkonpe hami alusi angke nadung mangarti do ho bahaso hum manganpe ho amang dohot anggimu saonok naon na hum olat ni na songoni maia ale na tarbaen hami dohot inangmu, ulang majolo nangkan pasikola on ko tu parkuliahan."
Sabotulna nadung tar takok au doi alus ni damang sapanjang au na giot marrencana marsikola tu parguruan tinggi on, tai makasudku tarsongon na paido isinkonna do tu sasude ni rencanangkon, anso borkat na giot kehe dalan mangaranto i ma na giot mancubo marsikola tu Bandung. Udok do tu damang dohot dainang, nangkon halai jabat marsak mamikirkon ongkosku muda lalu au kehe tu tano Pasundan an, harana madung lolot do au martabungan sian pangomoanku di namanaru eme ni halak dihatio manyabi muloi au kalas dua na sakali, itamba buse saotik hepeng ni na manggadis incor muda au martambom lek na utabungkon doi i.
Pondok carito, aupe marangkat ma tu pandaraman, sandang ma tasku na madung hodar nida warnana na marcap "Bank BRI" dungi itoru nai gambar ni bendera merah putih, rohangku tas ni par mamak on i doi di hatio kehe tu Mokah nasakali, tas na ilehen ni pariboto on ni dainang ambaen ganan ni abit-abit na so ipake ni halaibe sian Doli na jolo na ioban ni dainang hatio kehe mangulangi tu sadun.
Rap juguk ma hami ombar dohot dainang songoni ju damang ibangku-bangku na ijolo ni Duta Selera i painteon ALS trip Medan-Bandung. Uida songon na lepe do muko ni dainang na pabuat au i, songoni juo damang, marpupu busa-base, tarantongkin ke tu balakang tu kamar mandi an. Lek sosot do nian sipaingot ni damang tu au anso ulang lupa sumbayang, dungi rahot na markoum sangape halak hita na adong i tano Pasundan an. Madung kehe do nian damang tu bagas ni halak bang Chandra Jamil Dalimunthe di ari rayo na solpu tarsongon na giot marguru sotik, harana antong abangi madung lolot i Bandung, tarsongon pasahatkon mada artina damang dalan so adong topoton di sadun targan so dapot karejo salau patidaon dalan artina di na giot dohot mangikuti Ujian Masuk perguruan Tinggi.
Muloi do na sakali, na tu Bandung ma ia na uangan-angankon marsikola i ma tu ITB. Ngalambat ami di si jonggor, ro ma ALS na hupainte i, targan so masuk au tu bagasan ni motor i, usolom ma damang dohot dainang, tar lolot do ialuk dainang au salau boti tangis marilu-ilu, songoni juo damang ialuk sa au, salau maneteki juo ilu nai, borat na iala halai na pabuat au, na mangalangka dohot do'a, na maniop hagiot ni roha na gincat boti godang dalan patidaon tu simatobang bahaso au inda hum olat ni na marangan-angan. Mur sosot ilu ni matangngku, hatio dainang dohot damang mandada, utatap jong-jong au sian bagasan ni ALS i sampe mago halai sian matangku.
I Bandung au madung mandaftar ujian masuk perguruan tinggi negri, pilianku ima tu ITB Fakultas Teknik Mesin. Dungi, di USU muse dohot di Andalas fakultas na lek sarupo na upili di ITB. Modalku adong do buku-buku na uoban sian huta, songoni juo buku-buku ni dongan-dongan sahuta. So mabahat parbinotoanku di na giot ujian masuk i, sasakali kehe do au nian tu toko buku Gramedia, u hantam ma marsiajar di si marjom-jom, salau marsapa muda adong na sungkot tu angka dongan niba na madung parjolo kuliah sampe tu tibo ari ujian. Odokan do boto le ulala di na mangisi karotes jawaban ompak na ujian i, tai ulala torang do pikiranku, dungi songon nadapot au do na manjawab soal-soal nai sudena.
Painte pangumuman, hara ni tolongan ni angka-dongan niba i Bandung, karejo ma au i Rumah Makan Padang "Bundo Kanduang". Alhamdulillah...lopeh au do nian manganku, songoni juo parpodoman. Harana na i parmanganan i do au rap dongan-dongan sakarejo tinggalna. Sasanoli lungun-lungun ni roha, utongos juo do surat tu huta, mandok habarku, songoni juo manyapai habar ni simatobang.
Manyogot ni ari, harana madung itotapkon tanggal pangumuman ni UMPTN, hira-hira pukul 7, au pe na kehe ma maripas-ipas tu parjagalan koran an, inda sobar be au ne get mangiligin pangumuman i lulus sanga inda au. Peto mantong...madung bahat huida goar-goar ni halak i koran i alibos. Dung ulehen dope 3000 rupia tu bayo parjagal koran i, salau upasinggang anso manot palan-palan salau mambaco bismillah....ukeker mantong tu kolom ni ITB, sada-sada hujalahi goarku sampe adong i si tartulis "Parlindungan Nasution"..., inda pursayo au, usibitkon tanganku..., sanga na marnipi do au..., oni baru unot-noti mulak sakali nai, isima so sodar au bahaso na au madung lulus masuk ITB. Dung sujud syukur, inda sodar au mangambur-ambur au i topi dalan godang i, sampe inot-noti halak na marlewatan doma jabat, humbaen sonang na hulala baen na lulus i au. Dung muli au tu parkarejoanki... manetek ilungku hatio manulis surat tu damang dohot dainang mancarito on bahasona au madung lulus masuk sikola insinyur di ITB.
Songoni mada, hatio manjalani parkuliahan, bahat paet manisna bope na humbahat antong paetna. Sude karejo na halal ukarejo on muloi do na mangajar les ni daganak sikola, songoni juo karejo-karejo na lain nai, aha sajo, asalma na so i larang ni Tuhan. Sasakali ro juo do nian kiriman ni damang bope na sotik songoni le, tai madung ubayangkon mai bahasona na madung tungkap-talak mai damang dohot dainang paiduk-iduk na ikirim ni halai tu au. Sampe muloi do semester 5, alhamdulillah...isi dope au mandapot beasiswa. Ngalambat songoni juo ma nian rasoki niba namarsikola on, adong mada sada perusahaan swasta na mangelehen beasiswa juo, ipasikola halai au sampe tomet tai tarsongon komitmen na muda dung tomet dua ari on, dot parusahaan i ma au karejo.
Dung salose sikolangku, au pe mulak ma tu huta, harana dung do marangkat au najolo sian huta, on dope so mulak au, harana madung tekat di au inda mulak au targan so salose sikolangku. Hatia wisuda pe, inda na bisa ro damang dohot dainang, harana damang madung onom bulan lolotna urang sehat, sahinggo ngada tolapsa be marusaho. Tolap tu huta, songonima godang ni roha ni damang dohot dainang, dungi madung uniatkon muse do angkon na uoban baju wisudangku, kabotulan unjung do ro surat ni damang, godang do rohana angkon margambar dohot au dompak marbaju wisuda au.
Jagit holong mada amang, ale inang di holong ni roha muyu i do sumangot dohot tondingku.
Muda nida halak najolo
Alus-alus doi muda na marsaro
mangido mohof au tu nampuna foto
harana hubaen jadi insfirasi ni carito
Tanjung Balai, 24 Februari 2014
Cerita pendek (cerpen) yang
ditulis oleh Pinrizky Lubis ini tidak
diketahui apakah memang disadur
dari sepenggal perjalanan hidup seseorang,
atau tidak. Namun yang pasti putra-putri
Tanagodang-Ulu Pungkut tidak sedikit yang
melanjutkan studi ke pergurun tinggi negeri
maupun swasta, bahkan ada yang pernah menjabat
Gubernur Sumatera Utara yaitu Almarhum Raja Junjungan Lubis,
para tokoh pejuang yang gigih berperang melawan penjajah kolonial Belanda yaitu
Sutan Mangkutur dan Raja Gadombang, serta sekaliber sosok pelukis terkenal
Batara Lubis, adalah putra-putra 'the best' dari Huta Na Godang ('kota yang agung')
dari dataran tinggi Banua Mandailing Julu.
Posted by Edi Nasution at 4:07 PM
“Silehon-lehon ni Debata” di Kota na Mamora di Gaudeamus 2016heska Chichewon Galicia Georgia Hausa Ilokorbia Serbia (Romawi) Sesotho (Afrika Selatan“Silehon-lehon ni Debata” di Kota na Mamora
Cluj-Napoca, i ma sada kota na umbalga di Rumania, jala didok do on Kota na Mamora. Saleleng adong pameran bukku Gaudeamus, na dibahen mulai tanggal 20 sahat tu 24 April 2016, dipatudu Sitindangi Ni Jahowa ma akka sijahaon na marisi hatorangan sian Bibel. Dibahen nasida ma disi sada inganan pameran jala boi ma nasida patuduhon akka video, sijahaon, dohot Bibel tu marribu halak na ro tu pameran i.
Adong do piga-piga parsikkola na ro tu pameran i, jala diboan akka guru do murid ni nasida tu gerai na dibahen Sitindangi. Las do roha ni akka murid ni nasida manonton video animasi Gabe Aleale ni Jahowa, jala godang do na mangido Buku Cerita Alkitab dohot brosur Ajar ma Ianakhonmuna. Sahalak pangarorot na mangida video animasi di gerai ni Sitindangi mandok tu donganna, “Ingkon tasurat do alamat situs web ni halak on [www.jw.org], asa tapatudu annon video on tu akka dakdanak na asing.”
Las do roha ni akka remaja mangida video animasi papan tulis na dipatudu sian tablet. Akka video na dipatudu, i ma video Tutu do on Holong na Sasintongna?, Marbisuk ma Mamangke Jejaring Sosial, dohot Marbisuk ma Hamu Mangadopi si Pangarehei.
Sahalak pandita ni Ortodoks dohot tungganeboruna piga-piga hali ro tu gerai ni Sitindangi. Dijalo nasida do Bibel Terjemahan Dunia Baru dohot piga-piga brosur. Didok pandita i, las do rohana mangida fitur “Indeks Kata-Kata Alkitab” dohot hatorangan na mangurupi akka penerjemah tikki manerjemahon Bibel i. Dilehon ibana ma nomor ni handphonena tu akka Sitindangi jala didok ibana asa ro Sitindangi mangurupi ibana mangulas isi ni Bibel.
Disukkun tungganeboru ni pandita i ma didia do di jw.org hatorangan tu akka dakdanak. Dung i, dipatudu ma tu ibana taringot bagian “Anak-Anak” di situs web i. Ditonton ibana ma video Hatahon ma na Tutu, jala las rohana manonton i. Dung diida ibana sude fitur na adong di situs web i, didok ibana ma tu tungganedolina, “Silehon-lehon sian Debata do on tu jolma.”
Boasa hita boi porsea molo Bibel on hasintongan?
Bagihon Bagihon “Silehon-lehon ni Debata” di Kota na Mamora
ULOS BATAK TOBA | GODMEN SAMOSIR BLOG
GODMEN SAMOSIR BLOG
ADAT TOBA SAMOSIR
Holan dua do ulos naparjolo sahali di Tano Batak manang Induk ni ulos sasude na adong di Tano Batak :
1. ULOS SANDE HUDIMAN ( PITU HASTA)
On ma ulos na langsung di tenun sian kain sutera malam, jala digoari do on ulos si PITU HASTA,..saonari ulos on di tiop Pomparan Ni Oppu Rajanauli (di Siborongborong),.. jala nunga massai buruk hian be on.
2. ULOS SANDE HUDIMAN ( TOLU HASTA)
On ma ulos Sande Hudiman si TOLU HASTA,..di Hutatinggi Laguboti ma ulos on saonari jala ditiop Ugamo Parmalim (agama batak na parjolo).
GUNA DOHOT RAGAM NI ANGKA ULOS BATAK TOBA
Na somal ditingki on dipangke halak mangulosi, mangihuthon jahajaha dohot na sude angka na binege sian dongan, natua-tua ni huta, dohot angka raja adat, on ma :
Ulos on sering do dilehon angka natua-tua songon ulos parompa, na marsinta-sintahon asa martinodohon anak dohot boru na pinarompaan na i, asa lam torop iringiringon ni natorasna. Jotjot di lehon tu anak dohot boruna na baru marbagas (manjae),. Di uloshon ma “ ulos mangiring “ on, asa tibu ro angka hagabeon tu nasida, jala laos didokhon ma umpasa ;
“ giringgiring gostagosta,… sai tibu ma hamu mangiringgiring huhut mangompaompa.”
Pangalehonna: pinartalitalihon ma i manang sinampesampehon.
ULOS MANGIRING PINARSUNGSANG
Ulos on di pakke ma laho mangulosi partuturan na marsisuharan (marsungsang),.umpamana na pinarhulahula hian gabe pinarboru. Jadi ulos on ma pakke on mangulosi penganten manang manang mambahen parompa ni dakdanak. Jala ditingki mangalehon ulos on solothonon ma umpama :
” Rundut biur ni eme mambahen tu porgisna,..Massijaitan andor ni godang mambahen tu ramosna.
Pangalehonna: pinartalitalihon mai manang sinampesampehon.
ULOS BINTANG MAROTUR (MARATUR)
Didok ompunta sijolo-jolo tubu ninna barita i,.. on ma ulos ni Siboru Habonaran , Siboru Deak Parujar, mula ni panggantion dohot parsorhaon, pargantang, pamonori na so boi lobi naso boi hurang. Ia ulosna i,..i ma na margoar :
“ Bintang maratur(marotur),.. Siatur maranak, siatur marboru,… siatur hagabeon, siatur hamoraon,… Tu angka na olo mangidohon sian Amanta Debata.”
Molo mangulosi penganten, solothonon ma hata pasupasu : “ On ma ulos Bintang Marotur,…sai anggiat ma dilehon Amanta Debata Parasi Rohai di hamu hagabeon dohot angka passamotan na gabe mambahen tua di hamu.
Molo gabe ulos parompa do on, solothonon ma hata pasupasu : “ On ma ulos Bintang Marotur,.. sai anggiat ma diparbisuhi Amanta Debata Parasi Roha i hamu lahohot harentaon.
Digoari do on jot jot “sadum-angkola”, jala uli situtu do rupana. argana peantong umumna tumimbo do sian arga ni ulos ragidup nang pe nian derajatna di toru ni ulos ragidup. Ia “ ulos-godang” on niuloshon doi tu ianakkon si godang ni rohaniba, ima ianakkon na mambahen las ni roha na balga,..jala na godang di iba. Ia pinarsinta ni ulos godang on do,..: Asa songon goar ni ulos i ulos godang, sai boi nian tu joloan on na ni ulosan I patupahon godang ni nauli jala na denggan tu sisolhotna dohot donganna, jala marhite I gabe dapotan pasupasu dohot asini roha ibana sian Amanta Pardenggan Basa i.
Pamangkena : Sinampesampehon,…manang di abithononhon,…hohophononhon.
Molo di ulaon paradaton uloshon ma somalna na gumodang diuloshon ditingkion. Tongam hian do antong “Ulos Ragihotang” on,.. uloshononton tarlobi molo ragi hotang na ummuli ni uloshon, ima namargoar “ Potir Sinagok”. Tung massai godang do angka umpasa na mardomu tu ulos on,.. na denggan dohonon ditingki namanguloshon i.
“ Hotang do ragian, hadanghadangan pansalongan,… siahaan gabe si anggian, molo hurang sinaloan”.
“ Hotang binebebebe, hotang pinulopulos,… unang iba mandele, ai godang do tudos-tudos”.
“ Tumbur ni pangkat tu tumbur ni hotang,… tusi hamu mangalangka, sai disi ma hamu dapotan”.
“ Hotang hotari, hotang pulogos,… gogo mahamu mansari asa dao pogos”.
“Hotang do bahen hirang, lao mandurung pora-pora,…sai dao ma sian hamu nasirang , asa lam balga ma holong ni roha”.
Hotang diparapara, ijuk diparlabian,… sai dao manasa mara, jala sai roma parsaulian”.
ULOS SITOLU TOHO
Adong do na paling istimewa di ulos on ima : tangkas do tarida di gorgana i adong tolu tuhona. Ndang tarjua so ingkon simbol ni Dalihan Natolu ulos on. Jadi molo pinangke ulos on mangulosi penganten manang gabe parompa porlu ma dohonon poda taringot tu Dalihan Natolu, ima;
“ Manat mardongan tubu”, “ Elek marboru”, “Somba marhula-hula”.
Jala di ujungna laos dihatahon pangulosi ima pasupasu “ Sitolu sai hot” , ima :
1. Pasupasu asa sai masihaholongan jala rap saur matua,..
“ Sidangka ni arirang naso tupa sirang,.. di ginjang ia arirang, ditoru ia panggonggonan,… badan muna ma naso ra sirang, tondimuna sai masigomgoman “.
2. Pasupasu hagabeon,…
“ Bintang narumiris tu ombun na sumorop,… toho dirondang ni bulan,… anak pe dihamu sai riris, boru pe antong torop,… jala sude sioloi Tuhan “.
3. Pasu pasu pansamotan,…
“ Bona ni aek puli, di dolok sitapongan,… asai roma tuhamu na uli,songon i nang pansamotan “.
Pamangkena :“ laho mangapuli “ na ni ulosan i. Nunga ra adong pardomuan ni goar “ Bolean “ tu hata Indonesia “ Membelai-belai “, namarlapatan mangapuli dohot “ Belaian “ na marlapatan apulapul.
Pamangkena : sinampesamehon.
Ia ulos sibolang on ra ulos “ Sibulang “ hian do goarna, ai gunana naparjolo, ninna lapatanna : “ Jolma sihormatan siala jasana “ Ditingki on ulo on do jotjot dibahen halak magulosi “ amang ni helana “ jala digoari ma ulos pansamot na sumintahon asa jolma na boi pangusandean nian amang ni hela i, na gogo mansamot jala parpomparan sibulangbulangan. Jala dohonon ni pangulosi i ma songon tambatamba ni angka pasupasu na somal umpasa on :
“ Marasar sihosari di tobak ni Panggulangan,… sai halak nagogo ma hamu jala parpomparan sibulangbulangan “.
“ Ulos sibolang on do huhut jotjot diparulos halak laho mangadopi dohot mambahen adat tu na monding. Bahen tujung ni namabalu pe jotjot do ulos di pangke “.
Mansai maol jala loja hian do manonun “ ulos ragidup “ oni sude idaon ma songon na mangolu do i sude. Patut ma antong di goari sude ulos i ragidup (ragi-hidup) jala adong do na mandok ulos i simbol ni ngolu .
Ia ngolu i tung na arga situtu do i di hita halak Batak, umumna . Ima Alana umbahen na adong umpasa :
“ Agia pe lapa lapa asal di toru ni sobuon,… Agia pe malap alap asal ma dihangoluon,… Ai sai na boi do partulaga gabe parjuluon “.
Bagia-bagian ni ulos ragidup, goarna dohot lapatannna :
1.\tDua do sisina na boi dohonon gabe simbol ni topi manang batas, na pabohon sude do batas na di portibion.
2.\tDi holangholang ni sisi na dua i adong do 3 bagian ni ulos i. Bagian partongatonga ni na tolu i digoari
“ Badan “ , jala na dua bagian parujung,.. tar dos do berengon rupana,.. digoari “ Inganan ni na parhalak “, sada na i ma inganan ni “ na ni parhalak boru-boru “.
Ia “ badan “ i rara pangko birong do rupana jala margaris-garis na bontar na ni goaran “ honda “.
Ia napinarhalak baoa dohot na pinarhalak boru-boru i ma simbol na hagabeon do i, maranak marboru. Di inganan ni na pinarhalak baoa dohot boru-boru i adong dope 3 gorga ( bunga ) ima na ginoaran :
a.\t“ antinganting “ na songon simbol hamoraon, ai sian mas do pinauli antinganting na uli.
b.\t“ sigumang “ na songon simbol ni hapadoton dohot kemakmuran , ai binatang naringgas mulaulon do sigumang i, jala hapadoton do na parohon kemakmuran.
c.\t“ batu ni andsimun “ na songon simbol ni hahipason , na mardomu tu pandohan “ ansimun sipalambok taoar sipangalumi “.
d.\tDi holangholang ni “ na pinarhalak “ dohot “ sigumang “ dohot “ antinganting “, suang songon i dohot di holangholang ni “ sigumang “ laos songon i muse di holangholang ni “ batu ni assimun “, adong do torop ragi bunga na ginoaran “ ipon “. Ia holingholang ni angka ipon i digoari do i
“ rasianna “.
Mangarasi lapatanna mamareso tangkas sude bagian dohot ragi ni ulos i, manang na sude do angka i memenuhi syarat. Molo nunga sude do memenuhi syarat, digoari ma ulos i “ na gok rasianna “’.
Angka on ma syarat-syaratna i :
•\tIngkon tio/torang berengon rupa ni ulos i.
•\tIngkon rapi partonunna jala toho ukuranna.
•\tIngkon ganjil do bilangan ni “ honda “ na.
•\tIngkon toho bilangan ni “ ipon “ na.
Pamangkena : di sampesampehononhon, boi nang di abithononhon manang hohophononhon.
Ia asing ni ragidup silinggom sian ragidup nasomal, holan di badanna i do, ai tarholom do tompana, i ma na nidokna linggom ( holom i on do :
“ i gabe lam tamba jaloonna pasupasu sian Debata Parasi Roha i.
Ndang ditigatigahon halak be ulos on. Jadi ULOS SURISURI TOGUTOGU (LOBULOBU)
Adong do na istimewa di ulos on i ma : ndang digotap rambuna, torus doi laos mardomu. Jadi gabe songon abit kain sarung do ulos i na ingkon suruhon laho mamangke.
Ia tujuanna di si on do :
\tasa une pangkeon songon kain sarung molo jumpa parabiton
\tasa unang mura madabu dakdanak sian ompaan niiba molo pinangke ulus i gabe parompa.
Digoari do sude uloshon ulos lobulobu ( lobu = masuk ), asa anggiat lobu (masuk) angka na uli tujabu nina mamangkesa.
“ ulos lobulobu “ , marrambu ho ditonga-tonga,…tibu ma ho ito dolidoli, jala mambahen silas ni roha.
Ia molo angina do na ni ompa ni anakboru i endehon ma :
“ ulos lobulobu “, marrambu ho ditonga tonga,… sinok ma modom ho anggi, suman tu boru ni namora.
DAFTAR GAMBAR Pilih Bulan Januari 2010 (1)
ARI ARI BATAK
BAGIAAN Pilih Kategori
SMART MUDA BERADAT
Mari Kita Bina Generasi Muda Batak Untuk Mencinta Adat dan Budaya Batak,..horas,...horas,...horas,..
email : godmensamosir@yahoo.com
Posted 03-05-2017 02:02 » Team Tobatabo
Foto Caption: Indah Ukiran Gorga di Tano Batak
Dung mardongan saripe Datu Gombut nabolon dohot Siboru Jongjong Anian Siboru Tibal Tudoson, tubu ma buhabajuna, PUSTAHA (Parbinotoan Hadatuon Partungkangon) Anggir, Lada, dohot Napuran. Di urang paduahon, tubu ma muse parhobas tonun dohot Parbinotoan ragi (Sirat, Uhir) dohot rupa ni bonang dohot ulos.
Patolu halihon, ditubuhon ma dakdanak na marporhas sada anak, sada boru, ima: Si Aji Donda Hatahutan dohot Siboru Sopak Nauasan manang: Siboru Sopak Panaluan. Dung magodang dak-danak nadua i, di pasahat Datu Gombut ma tuanakna i boha isara martungkang na taho jala jago, salpu i pe asa dipasahat pustaha, (urang na parjolo) na so tolap binungkana i. Ai ingkon si Aji Donda Hatahutan do naboi mangungkap pustaha i.
Diuhir ibana ma denggan, ipe asa dipajonjong ruma gorga dohot sahala pande ruma nabinotona. Tarida ma disi ragam ni gorga pea, silunduni pahu, ipon-ipon, hoda-hoda, adop-adop, desa naualu, bindu natonga. Dipudian ni ari tamba muse dohot singa-singa, boras pati, jaga dompak, jorngom-jorngom, jenggar, parhis marodor.
Dikutip dari Tanobatak.wordpress.com
Inong, Salamat Ulang Taon Papitupuluonomhon …! | tanobato
← Andaliman – 113 Khotbah 20 Februari 2011 Minggu Heksagesima
Andaliman-114 Khotbah 27 Februari 2011 →
Inong, Salamat Ulang Taon Papitupuluonomhon …!
Hurang tabo do panghilalaanku. Alana: nantuari di ari ulang taon ni natua-tua na manubuhon ahu (sada sian “3 perempuan perkasa” …) i ma dainang pangintubu marulang taon pa-76-hon. Borngin andorang nantuari, tarlambat ahu dungo ala parkarejoan. Manogotna – di ari ulang taon di 23 Maret i – ingkon tumibu borhat sian jabu ala manogot ingkon manghatai tu sada anggota tim-hu na naeng borhat tu Cianjur. Dungkon i, naeng pasahathon materi presentasi tu outsourcing nami. Pukul 08.30 ma tingki na dipasahat tu ahu.
Omak ni si Auli nunga pasingothon asa husangahon martalipon tu dainang. Nunga hudok hian sae karejo di ruar kantor ma asa hutalipon muse, hape tingki di mobil tompu dipasahat ibana ponsel huhut didok, “On sian inang. Holan mandok salamat ulang taon pe. Las dokkon ma na naeng borhat tu kantor, annon borngin ma talipon muse”.
Jalo ma hujalo ponsel sian omak ni si Auli jala manghatai dohot dainang. Antar leleng marcarita, na mangalusi abit na jinaitna na tinongos ni omak si Auli, didok ma: “Uli hian do abit na nilehon parumaen i. Dohot do parjait i mandok asa di ibana abit i. Alai umuli do ra mola na rara, ate?”. Hape na pinangido ni dainang do bulan na salpu asa sian hami abit na ratarata na naeng pangkeonna di ulang taon on. Songon i ma natua-tua (hita pe songon i do tong …), sai hurang do sude … Jadi hudokma: “Haduan ma, inong di tingki ulang taon na naeng ro tinongos muse na rara”. Dialusima muse, “Ai mangolu do huroa hape ahu di ulang taonhu na naeng ro?”. Tarsonggot ahu, sanga sip satongkin andorang so hualusi muse, “Bah, boasa inong. Ndang binoto umur. Ai taon na salpu pe songon i do sungkun-sungkun ni Inong. Jala bereng ma, mangolu do sahat tu nuaeng, ‘kan? Pos ma roham, lehonon ni Debata do muse umur, asalma sai las roha …”. Dungkon i hudok ma, annon bodari ma hutalipon muse.
Bodarina, hira-hira pukul sampulu hutalipon ma tu jabu. Ndang tu ponselna be, ala songon i do dipangido dainong asa tumangkas dibege soara na manghatai. I pe sae partangiangan wejk na dipangido asa dainang manjabui di borngin i. Sian talipon tarbege ahu dope ito-itoku dohot angka bere marsigulut marbagi kue ulang taon. “Ipe sae amang partangiangan di jabunta. Jala ipe marmulakan angka tondong. Sanga do mabiar ahu nangkin ala ni ro i udan, so tung so adong na ro. Hape tompu so udan i andorang dimulai partangiangan. Torop do na ro, amang. Jala hupasahat do hamauliateon tu huria dohot tu pangula ni huria songon na nidok mi …”. Ndang pala leleng be hami manghatai ala gaor ni soara angka keluarga di tingki i, jala huboto nunga tung mansai tarlambat laho modom borngin i ala somalna dainong pukul sampulu nunga laho tu podoman. Sian tiur ni soara ni dainong, tangkas do huhilala na mansai las do rohana di ari ulang taon na i.
Talmis do dai ni tobu, umtalmisan do eme sitolu-tolu
Saonnari marlas ni roha ala tamba pasu-pasu di ari hatutubu, umlasan do roha molo Debata mandongani saleleng ni ngolu.
Advendespasaribu's Blog | Just another WordPress.com weblog
June 4, 2013 · 5:07 am
1. Mortua Rajadoli dohot anaknautangna; manigor so tartaon do pangkuling ni i. Na pis do mata ni i di napogos, jala nalea do rohana di namora manang pinompar ni napola mortutungkian, ala naung dipeami hian dirina dina i mangoli. Diunjuni roha ni anah i ma hata sipaingot ni amana najolo, asa tangkas diboto sintongna. Ditopot ma boru ni nambura mamora; dung saut diibana boru i, dihapadothon ma mulaulaon. Alai di nasadari lahoma hela i mordengke mangihuthon angka dongan a, isi ni luat i, dirimpu rohana, lomo roha ni simatuana dinaniulana i. Dung bot ari, ro mana i manjalo dengke i, songonon ma didok, “Ilangki ale amang, dibahen hamu nasai godang siulaon di hutaon, sodung hurangan ingkau hamu di bagas on, tung gabe dipaurak hamu hami morhite sian porualaonmunaon!”
Jadi didok hela na i ma,”Manangko do iba dainang maila, matua adat ni sipanganon do buaton! Anggo morujuuju jadi do, unang tung ido pinaulaula ganup ari. Gari ondop ni ula, nda tung pola haurahan i; ai ndada adong jolmai na marlobilobi sai nahurangan do; ai na tabo do ale inang nabinuat ni tangan.”
“Olo da amang, morrupa do ulaon ni hela ninamora; di huta ma hamu so, molo soringkot rohamu mulaulaon!’ ninna simatua na i.
Jadi saiso ma hela i di huta, ndang olo be ibana mulaulaon songon nasailaon.
Alai dibagasan nana i mangiran ursa nabolon namangiran i, didok simatuanani dung peak ursa nabinodilna i, morsurak ma tungganena i sian las nienggan ninna tungganena i, “alai hatop ma hamu ro sian i!”
Dung i laho ma hela i tu huta, ditadingkon ma tungganena i di pansa na pinaulina i. Hape dung ro di harbangan i helai mangangguk badar ma ibana songon on, “Iale inang! Sapot ni nipingkon! Mate laengku hubodil hurimpu ursa!”
Sai songon i ma ibana mangangguhi sahat ro di huta, jala sai dipangompasompashon do dagingna i. Alai dung dibege simatuana naung mate anak na i, muruk ma ibana songon on, “Maup sadarion ma ho, ale anak ni asu sian huta on, tagonan do anakhu na sasada i sian ho!”
Didapothon nambura mamora i ma helana i laho mamunu nian; alai maporus ma anggo hela i tu hamatean ni ursa i; tusi pe sai tong do diponsa. Dirapus namangarapus pe nambura mamora i, ndang tarrapussa. Alai dung lam donok na nilele dohot pangalele tu hamatean ni ursa i, ala ni gaor ni jolma i, joujou ma na di pansa i, ninna ma, “Angguk beha do i, ale! Ise do hamu nagaor i?”
Umbege joujouna natorop i, sip ma nasida manangi. Jadi ditanda na ro i ma soara i. “Rupa soara ni sianu do i? Na disi do hulaning ibana?” angka ninna be.
Jadi dipahatop nasida mandapothon na manjoujou i. Dung sahat angka natorop i ro di hamaten ni ursa i, gabe diida nasida ma dakdanah i padopadop ursa nabolon i.
Jadi totong be ma roha nasida mida pangunjuni ni hela i di simatuana i. Alai dung diantusi simatuana i roha ni hela na i, diampuni simatuana i ma salpu ni pangkulingna tu hela na i. Alai didok hela i ma.
“Olo da amang! Sinahe ma ursa on, asa muli hita; angkin pe hita torang manghatai!”
Disahe nasida ma ursa i, jala diporlehon ma bagian ni ginuk na ro i; dung i muli be ma maduma, alai nunga humurang anggo diporbuaton. Dung morujung langkana di si, diula ma disi ulaon hapadoton, porumaon roi, ditangkasi ma pangalahona.
Dung dijojor helana i pangalahona, didok simatuana i ma, “Hahuaon ma i ale amang! Naung i do ari ni laemi, ingkon bodil mamusa ibana; apala hapillitan pambahen ni Debata taringot tu hamatean ni jolma. Nuaeng pe, sip ma hamu! Apala tarpaihut andor namangolu tu andor na mate. Naung dua hamu jongjong anak di jolongku nian, hape ingkon tongtong nama sada paadopadoponku. Onpe, paboa morama morina laemi, beta hamu taalap bangkena i asa tipak tinanom.”
Derem situtu ma roha ni helana i umbege hata ni simatuana i. Jadi laho ma nasida tu hamatean ni ursa i; alai anggo hela ondeng sai mangangguhi do ibana ndang olo apulon ni simatuana ia gira niupa hamu dohot laem di huta!”
Dung i disahe nasida ma ursa i, jadi muli ma nasida. Dung ro di huta nasida, dijomput simatuana i ma porbue tu ulu ni na dua halah i papir tondina, dibuat ma babi na bolon bahen pangupa nasida. Jadi sonang ma anak ni Mortua Rajadoli di bagas ni simatuana i, gabean maulibulung moranak morboru.
July 4, 2010 · 2:26 pm
Dison sinurathon tarombo Pasaribu gomparan ni Raja Habeahan, Raja Bondar dohot Raja Gorat.
Filed under Batak, Bondar, Gorat, Habeahan, Pasaribu, Tarombo
July 1, 2010 · 1:41 pm
Dison sinurathon tarombo Pasaribu gomparan ni Raja Habeahan, Raja Bondar dohot Raja gorat. Pinangido asa rap padengganhon hita di angka na humurang dipanuratonku jala rap manambai hita molo tung adong dope na so sinurathon di tarombo i.
Molo ringkot, boi ma buat hamu tarombo i sian link na di toru on.
Filed under Bondar, Gorat, Habatahon, Habeahan, Pasaribu, Tarombo
Tagged as Batak, Bondar, Gorat, Habeahan, Pasaribu, Tarombo
Tole marsiajar Surat Batak
Filed under Batak, Cerita Batak, Surat Batak, Torsa
March 25, 2010 · 5:56 pm
Mari memuji Tuhan dengan lagu pujian
Filed under Koor, Partondion
March 10, 2010 · 2:27 pm
Adat Batak – Ulaon di jabu
PARTANGIANGAN (ULAON DI JABU)
Molo dipatupa pesta partangiangan, jouon ma:
Ndang pola sahat gonghon tu tulang (tulang ni natoras ni na tardidi) alana ulaon na metmet do on.
– Parbue gabe
– Ulos parompa
Parbue gabe pintor dipasahat do on disi sahat nasida tu jabu, ia dengkena dipasahat ma andorang so marsipanganon (laho mangan), pamoruon pasahat tudutudu ni sipanganon tu hulahulana. Na mamilang tangiang laho marsipanganon pamoruon do alai na mangujungi hulahula ma. Sidung marsipanganon mambagi jambar ma songon na masa di luat i.
Andorang so dipasahat dope hata gabe, pasahaton ni hulahula ma ulos parompa tu na tardidi, herbang do diuloshon sian jolo.
Urutan ni angka na pasahat ulos parompa:
– Ompung baona
– Tulang ni na tardidi
– Dohot udurannasida
Dung i pe asa mangalehon hata pasu gabe:
– Boru ni hulahula
– Dongan tubu ni hulahula
– Hulahula tangkas
Dung simpul sude, dipasahat ma tu pihak pamoruon asa mangampu. Andorang so mangampu, jolo pasahatonna do pasituak na tonggi tu hulahulana dohot uduranna molo adong tupa, alai molo ndang adong tong do uli ulaon i.
Mangampu ma pamoruon:
Sidung sude mangampu dipasahat protokolnasida ma tu hulahula laho mangujungi dohot ende/tangiang.
2. MALUA SIAN PANGHANGHUNGI (NAIK SIDI)
Tong do adong na so mambahen pesta partangiangan molo malua sian panghanghungi (naik sidi) dakdanakna. Holan nasida sakeluarga martangiang di jabu dung mulak sian gareja.
Alai molo dipatupa pesta partangiangan, jouon ma:
Di tingki on nunga diontang be hulahulana nang pe ulaon di jabu ala nunga dianggap sahuta di parserahan on tarlumobi ma di Jakarta. Alai dang pola sahat tu tulang ni natoras na malua sian panghanghungon i.
Andorang so marsipanganon, jolo pasahaton ni hulahula do dengkena, diuduti ma muse pamoruon pasahathon tudutudu ni sipanganon tu hulahula. Namamilang tangiang laho marsipanganon pamoruon do jala na mangujungi hulahula. Dung sidung marsipanganon, marbagi jambar ma songon na ni ulahon/namasa di luat i. Dung sidung sude parjambaran jala tingkos parpeakna tu angka tutur/tondong, diuduti ma muse tu na pasahat hata pasu gabe tu dakdanak na malua sian panghanghungi i.
Sude raja na torop, diwakili pigapiga halak, mangalehon hata poda/pengarahan tu na malua i asa betul-betul bertanggungjawab di sude pangalahona (tindakanna) secara positip. Alana molo dung malua sian panghanghungi, di dok do naung toras jadi ingkon do bertanggungjawab dipangalahona. Dung sude mandok hata jala horong hulahula pe nunga mandok hata podana, dipasahat ma tu hasuhuton asa mangampu jala laos dipasahat ma tu na malua i laho mangampu.
Di pangampuon i, songon on ma udutna (laos pasahathon hata poda):
– Hasuhuton/natoras ni na malua
– Na malua sian panghanghungon
Sidung sude mangampu hata pasu gabe dipasahat ma tu hulahula laho mangujungi dohot ende/tangiang.
3. MALUM SIAN PARSAHITON
Sipata dipatupa do partangiangan molo malum sian parsahiton. Ulaon on hampir sarupa do tu ulaon namanuruk jabu/mangompoi jabu.
Tondong siontangon ima:
Nang pe so pola sahat tu tulang ontanganna tong do uli.
Molo na niontang tu ulaon di jabu olat ni hulahulaniba, ndang pola mardalan pisopiso dohot pasituak na tonggi. Alai molo sahat do niontang tulang, ingkon pasahaton do pisopiso dohot pasituak na tonggi tu tulang/hulahula nang dohot uduranna andorang so mangampu hata pasu gabe.
Parjolo ma diulahon pangupaon, songonon ma udutanna:
– Natoras/haha/ompung (molo tung pe sahalak na pasahathon sian nasida nauli do)
Ragam ni sipasahaton di pangupaon tong do sarupa ima:
Molo tung sada pe dipasahat sian na tolu ragam on tong do denggan.
Dung sidung mangupa diudutima marsipanganon, alai jolo dipasahat ma tudutudu ni sipanganon tu hulahula. Na mamilang tangiang laho marsipanganon sian parboru, jala na mangujungi sian hulahula. Sidung marsipanganon diuduti ma tu na marbagi jambar, diuduti muse pasahathon hata pasu gabe tu na malum sian parsahiton i.
Adong do dua cara laho pasahathon hata pasu gabe di ulaon si songon on, ima:
– Mandok hata Boru/bere
– Mandok hata dongan sahuta/aleale
– Mandok hata dongan tubu
– Mandok hata Tulang
– Mandok hata Hulahula
– Mangampu suhut:
iii. Hasuhuton bolon
– Mandok hata pasu gabe Tulang dohot uduranna
– Mandok hata pasu gabe hulahula dohot uduranna
– Mangampu pihak pamoruon:
i. Dongan sahuta/aleale
iii. Dongan tubu
– Mangampu ma hasuhuton
Dung sidung sude na pashat hata pasu gabe, dipasahat ma muse tu hulahula laho mangujungi dohot ende/tangiang.
4. MANURUK JABU
Ulaon manuruk jabu di dok do ulaon na metmet, na niontang ima:
Najolo ndang adong dope angka pande bagas (partungkang jabu), jadi molo na pajongjong jabu sai dongan tubu do na mangurupi pajongjonghonsa. Ditingki i, tung mansai gomos do roha na masiurupurupan, ido umbahen na adong hata na mandok: “SOLISOLI ADAT SIADOPARI GOGO” (Ingkon do masiurupurupan). Jadi najolo ndang masa manjalo tumpak sian dongan tubu di ulaon manuruk jabu. Di tingki saonari on dang diarop be gogo ni dongan tubu laho pajongjong jabu, gabe mangalehon tumpak nama di tingki ulaon manuruk jabu i.
Angka na pasahat tumpak ima:
Hulahula ndang dapotan pisopiso di tingki ulaon manuruk jabu songon i nang uduranna ndang dapotan pasituak na tonggi.
Ulaon manuruk jabu di parnangkok ni mataniari do patupaon jala parjolo ma pangupaon, songonon ma udutanna:
– Natoras/haha/Ompung (dohot sian dongan tubu; molo holan sada pe na pasahathon na uli do)
Sipasahaton di tingki pangupaon ima:
Sarupa do sipasahaton ni dongan tubu dohot hulahula. Nang pe holan sada ragam dipasahat di pangupaon na uli do i. Andorang so marsipanganon, dipasahat ma jolo tudutudu ni sipanganon tu hulahula. Namamilang tangiang laho mangan pamoruon do jala hulahula ma na mangujungi. Sidung marsipanganon diuduti ma muse tu na marbagi jambar diuduti muse pasahathon tumpak dohot pasahat hata pasu gabe.
Adong dua ragam udutudutan ni na mandok hata pasu gabe:
– Mandok hata hulahula dohot uduranna
– Dung singhop on sude, mangampu ma suhut:
> Hasuhuton bolon
– Hulahula dohot uduranna
– Mangampu ma:
> Dongan sahuta/aleale
> Dongan tubu
Sidung sude na pasahat hata pasu gabe, dipasahat ma muse tu hulahula laho mangujungi dohot ende/tangiang.
5. MANGOMPOI JABU
Molo sahat do undangan tu tulang di goari ma i MANGOMPOI JABU alai molo holan olat ni hulahula do digoari ma i MANURUK JABU. Molo mangompoi jabu pasahaton ma pisopiso tu tulang, hulahula jala uduranna (natinogihonna) mandapot pasituak na tonggi. Sai gumodang do pisopiso sian pasituak na tonggi.
Molo mangompoi jabu, jouon ma:
Ia pangulahonna dos do tu na manuruk jabu, alai molo di ulaon mangompoi jabu sahat ma pisopiso dohot pasituak na tonggi tu tulang dohot uduranna. Patupaon ma pangupaon di parnangkok ni mataniari.
Ragam ni sipasahaton di pangupaon ima:
Tung so sude pe ragamna di pasahat tung do uli ulaon i.
Udutudutan ni na pasahathon pangupaon ima:
Molo tung pe holan sahalak na pasahathon sian Natoras/haha/ompung tong do uli. Diuduti ma tu na pasahat tudutudu ni sipanganon tu hulahula laos udut muse tu marsipanganon. Na mamilang tangian sian parboru do jana na mautup sian hulahula.
Mardomu tu arga ni tingki, nuaeng on dipadomu nama asa sahali mangulahon:
– Pasahat tudutudu ni sipanganon tu hulahula
Diatur ma tingki di na mangulahon tolu acara na diginjang i asa unang nian lewat pukkul 12.00 asa marsipanganon. Sidung marsipanganon diuduti ma muse tu na marbagi jambar dohot pasahat tumpak.
Di na pasahat hata pasu gabe, songonon ma partordingna (adong dua mansam):
Cara na parjolo:
– Mandok hata tulang dohot uduranna
– Mangampu hasuhuton
> Suhut bolon
Mandok hata pasugabe ma:
– Tulang dohot uduranna
– Mangampu sian:
Dung i, dipasahat protokol ma tu hasuhuton asa nasida masiaturan laho mangampu, songonon ma udutudutanna (andorang so mangampu dope, jolo pinasahat do pisopiso tu tulang dohot hulahula songon i pasituak na tonggi tu angka uduran ni tulang/hulahula:
Dung simpul sude, dipasahat ma muse tu hulahula laho mangujungi dohot ende/tangiang.
Filed under Adat, Habatahon
Parjuji Langis…. – Amani Partogi
Mudar na makkuling →
Adong dapot binege songon sada siringkot-ringkot sian akka natua-tua namandok, siala sude do halak batak ni raja, jala juji ima ula-ulani anak ni raja. Didok natua-tua, holan anak ni raja do na olo marjuji. Alai tutu dah molo ta bereng tu pudi muse, ia di hatihai, raja na marjuji on marasing do tu sisaonari. Dihatihai, marhite na maradu beteng do, mossak, dungi sahat tu namarturi-turian. Ido anggo parjujian i. Molo hata saonari adu ketangkasan ma, isarana mamakke hujur, podang, mambatak hoda, marikkat/marlojong dohot lan akka na asing muse.
Akka na talu marjuji olo ma gabe suruan manang hatoban ni namonang i, manang dilean ma artana tu namonang i. Mulai sian arta rodi tunggane boruna boi do di jujihon.
Ia juji si nuaeng on nunga marasing be. Adong do na marpiga massam on, jala nunga be dipakke sada alat manang ula-ula. Dang adong be adu ketangkasan on. Jala boi dohonon juji na ro sian akka luat sileban nama on.
Huroa ima halak hita on, namalo maretong jala namalo marmossak pikkiran. Alai dang sude jolma malo marjuji. Anggo ninna akka namalo rupani, marsiboan massamna do on, jala nunga tarsurat on di gurat-gurat ni tanganna.
Ia Sijamordong sahalak ama na poso na marinangan di huta na ribur, goar ni huta on Cikarang. Tar dok do ibana parjuji. Alai tutu dah, oparjuji sada lima do, namarlapatan ma molo marjuji lima hati talu sahali monang. Jala tardok ma ibana parjuji langis. Anggo dang so jolo suda nabinoanna i, sahat rodi marutang dang olo mulak tu jabuna.
Nunga manang piga hali adong parsoalan dohot tunggane boruna alani parjujionna. Alai rupani holan dibibir do na sai didok dang ulahononna be namarjuji i. Hira-hira, tung na tinggil do sipareonna molo adong ina na nanaeng mangharoani. Sude do diapil ibana ie na sorang dakdanak na sabulan i. Jal pittor hatop do ibana lao tu na sorangan i mandungoi rap dohot akka donganna. Nang soadong paoahon tu ibana, alai boi do dietong ibana naung piga bulan dibortian.
“Beta lae marmelekmelekan..” ninna si Jamordong ma tu amanTongos. Satohona dang bahasa batak namarmelek-melekan on, ai sian hata melek do i, namarlapatan BOLLANG. Je molo molo didok melekmelekan marlapatan ma on marsibollangbolangan manang dang masa modom.
“Tudia lae, ai soadong huboto na tuddun api di Es Te Em ta ” ninna mangalusi. Ia Es Te Em on ima Sarikkat tolong menolong, manang parsahutaon, ai biasa do disada luat di baeng parpungu-punguan, organisasi ni halak batak. Digoari ma parsahutoan, jala dipunguan na bersifat sosial on ma dipatupa akka na hombar tu ha-bataho. Ulaon las ni roha, rodi habot niroha.
“Unang sai markartu i hamu” ninna amaniJergot songon na patahotahohon, hape binoto ibana do sada parjuji langis i. Takkas do binoto, nunga ro pe simatuana sian huta alai anggo ibana sai lalap di parjujian do. Rodi na mulak simatuana doli i dang di ida ibana, alai nantoari sada hona burta do dibaen polisi na sida, alani ido songon na maruba ibana satokkin.
Tutu ma, jadi do anggo nasida saut do na marmelek-melekan i. Nang parjabu ipe tung mansai las do rohana molo ro nasida marjuji disi. Tamba ma pandongani ni amanta parjabu jala dungo-dungo ma attong ibana. Ai anggo apala bokkor-bokkor i gok ma, jala boi ma mulak passi kopi ni namarjuji i. Ai pola do nanggo dua ari manipat nasida na marjuji i.
Botarina i, andorang so hehe dope naiTudia, ima parsonduk bolon ni si jamordong, humordit situtu do ibana, ala adong manuktuki jabu i, mamburbari, hape dang adong disi sijamordong. Pola do songon na humitir ibana mambege soara nasian luar i.
“Bukka jo omak ni si Tudia,..au do i”
“Ise…?? ninna huhut dipatinggil pinggolna, jala hehe ibana laho mambukka pittu i.
“Au do i, bukka ma jo pittu on…”
Dung takkas diboto ibana manang soara nise na manuktuki i, humalaput ma ibana mambukka sordak ni pittu i. Jala humordit situtu, ai dibereng ibanama nunga marsapar mudar sian simajujung ni si jamordong.
Ditogu ma si Jamordong tu jabu lala hatob ma dilului akka ubat. Asi ma rohani naiTudia mamereng niolina i jala dihumalaputi mambaen aek las paishon bugang ni si Jmordong, di bohina,di uluna. Ai pola do marsalaon bohi i, jala marmudari do simangkudap i.
“diruma tondi dibalian begu-begu bapak ni situdia, sian dia do ho, boasa marmara hon…” ninna huhut diapusi jala dipaian bohi namarsalaon i.
“Imadah, naeng dipusa halak au, adong laho mambuat kareta/motor i, gabe marsiranggut hami, ala dua do nasida dang taralo au, dipusa ma au, jala di boan ma kareta i” ninna ibana mangalusi.
“Toe ma, asal ma dang mahua ho, disi dope ngolumi, anggo arta i akka basa-basa do i…” ninna huhut ma tor dibaen boras si pir ni tondi tu simajujung ni si Jamordong ala nunga malua sian parmaraan sian hamatean, malua sian sakka ni jolma ibana.
“maridi ma jo ho, nga las be aek i, asa huloppa di ho…” ninna naiTudia huhut hobas tu dapur.
Dung sahalakna di bilut i, jalo ma di es em es si Jamordong amanTongos. Didok ma di isi ni es em es na i, na ikkon balosonna do innon hataluan i. Ikkon mulak do motor i tu ibana. Alai akkup ni i, mandok mauliate do ibana tu ide ni amanTongos i. Jago do idemi lae bah, nang pe hassit hutaon alai anggo omak ni si ussok dang pola diparsoalhon be na tudia maporus kareta i. Alai unang nalom dah, ikkon mulak do i annon hataluanku namarjuji i.
Huroa, na talu marjuji do sijamordong, jala dohot do kareta i di jujihon ibana, targade ma tu amanTongos kareta i. Asa unang hona muruhan ibana, di tejjui ibana ma babana, ditejju bohina sappe marmudari, dungi diribaki bajuna asa songon na suman di pusa halak.
Digariang muse ma bohi na on asa marsapar mudar i, dungi dibaen ma medep-medep. Iba ala parjuji langis ni si jamordong. Maup!~
Pos ini dipublikasikan di TORSA dan tag Hendry Lbn Gaol, parjuji langis. Tandai permalink.
Ebenezer: Bahan Jamita Evangelium Minggu II Dung Trinitatis, 9 Juni 2013
Bahan Jamita Evangelium Minggu II Dung Trinitatis, 9 Juni 2013
Huaso ni Jesus Pangoluhon
Somalna molo dipamalum Jesus na marsahit, sai adong do sarana na dipangke Jesus songon media pasahathon hamalumon i. Isarana, tingki dipamalum Jesus sahalak na mapitung gabe marnida, jumolo ditijuri Jesus simalolong ni na mapitung i, gabe marnida ma ibana (Markus 8: 23). Dung i di tingki na asing muse, laho didapholhon ma i tu mata ni na mapitung i, dung i disuru ma na mapitung i marsuap tu dano Siloam, gabe marnida ma ibana (Joh.9:6-7). Manang tu angka na marsahit na asing, ingkon na ro do Jesus langsung mengunjungi na marsahit i, dijama tanganna manang ulu ni na marsahit i , ditangiangkhon ma dung i malum. Alai anggo na di turpuk on, ndang na marsahit dipaboa alai sahalak dakdanak baoa na mate, anak ni sahalak ina na mabalu jala na pogos dipabangkit Jesus di Nain.
1. Ayat 11- 12; Parjumpangan Jesus dohot Ina Namabalu. Andorang so turpuk on Jesus pamalum sahit ni naposo ni sada letnan (Luk7:1-10), alai dibagasan turpuk on dipangolu Jesus sahalak dolidoli ima anak ni sahalak ina na mabalu na mate di Huta Nain. Pandok ni si Calvin, molo dipaboa diturpuk on goar ni huta Nain napatuduhon sada sejarah do on. Torop do na mangihuthon Jesus asing ni angka siseanNa i jala laos nasida do na gabe sitindangi di na masa i. Jala na ringkot pinarrohahon, na masa i topet manodonokhon Bahal ni huta i. Uju i somal do dipatupa parjumpangan di bahal ni huta (1 Musa 23:10; 34:10; 5 Musa 17: 5; 22:24; 25:7; Jos.20:4; Rut 4:1,11). Jadi bahal ni huta on jotjot do inganan ni torop jolma pajumpang. Parjumpangan ni Jesus dohot ina namabalu i ndada na kebetulan, alai nunga di aturhon Debata; Providentia Dei (pemeliharaan Allah); Lukas 22:22 Tong do nian langka ni Anak ni jolma i, songon naung diaturhon tu Ibana; alai marjea do halak na manjehehon Ibana! (ptds. Pslm.31:16; 33:11; 39:5-6; 119:89-91; Poda 16:4,33; 19:21; Dan.4:34,35; Ul.Ap.2:23; 4:27,28; 17:26; Ef.1:4,11). Boi do sungkunsungkun rohanta mandok; Boasa ditingki i marujung ngolu dakdanak i? jala boasa laos sadari ari pananomonna? Boasa Jesus pola mardalan 40 km daona di ari i asa boi sahat tu Huta Nain di arianna i? Boasa boi topet Jesus masuk sian dalan tu Huta i na gabe dalan haruruar ni bangke na niusung i ? (ptds. 1 Musa 22:13; 24:15; Pang.7:13-15; Rut 2:3; Jer.38:7-13; Ul.Ap.23:12-22) Molo sanga tarlambat pajumpang dohot Jesus nunga tartanom dakdanak i. Rom 8:28 . Jala molo dibagasna dope na mate i ndada adong na boi manjouhon Jesus asa paheheonNa. Alai diboto Debata do mangaturhon saluhutna, jala ndada na so pamotoan ni Debata na masa i nang dingolunta dihasiangan onpe (‘A Treasury of Spurgeon on the Life and Work of Our Lord’, vol 4, hal 49,55.). Ia dao ni huta Kapernaum tu Nain ima hirahira 40 km jala sadari pardalanan.Jala hatiha i ndang boi masa pananomon di huta ni halak Jahudi ia so pinompar nisi Daud dohot si Samuel napinarsangapan i – 1 Sam.28:3). Ido umbahen asa dipataru bangke ni dakdanak i tu duru ni huta i.
2. Ayat 13 - 15; Sian asi ni roha tu hangoluan. Dung dibereng Jesus na mabalu i, maras ma rohaNa siala hamamate ni anakhon ni na mabalu i, holan i do anakhonna. Jotjot do maras dohot asi ni roha ni Debata patubu halongangan (ptds. Mat.14:14; 15:32). Didok Jesus tu ina na mabalu i; “Unang ho tangis!” pandohan on ndada mangorai hita asa tangis uju masa hamatean tu halak na tahaholongi. Alai pandohan i nanaeng patuduhon kepastian manang jaminan ni Jesus pauba habot ni roha (tangis) gabe las ni roha (hangoluan). Jala paboa na marhuaso do Jesus pauba tangis i gabe las ni roha. Holan batang i do di jama Jesus marhite parenta asa dungo dakdanak i. Uju i ndada poti inganan ni bangke alai batang usungan do. Di tingki i marlangku do uhum na mangorai asa unang dais tu bangke manang holiholi na mate ai dianggap ramun (najis) do i (ptds. 3 Musa 21:11; 4 Musa 5:2; 6:6,11; 9:6,7,10; 19: 11,13,16,18) alai ndang ramun molo holan mangonai usunganna. Alai molo tajaha di Lukas 6 : 54 dipangolu Jesus do anak ni si Jairus jala ditiop do bangke ni dakdanak i. Alai ndada gabe ramun Jesus bahenon ni i, alai sabalaikna dakdanak i do na gabe mangolu. Ndada dipaima Jesus asa adong na mangidhon tu Ibana laho pangoluhon. Johannes 5:25 Na tutu situtu do na hudok on tu hamu: Na ro ma tingkina jala nunga masa nuaeng, begeon ni angka na mate i ma disi soara ni Anak ni Debata; gabe mangolu ma angka na umbegesa. Jala adong tolu macam inganan ni na mate na dipangolu Jesus ima : anak ni si Jairus di podomanna dipangolu, anak ni na mabalu na diturpuk on sian usungan, si Lasarus di tanoman (udean) di pabangkit. Lapatan ni i ndada marhuaso inganan nang partingkian laho mangambati huaso ni Jesus. Dung mangolu dakdanak i dilehon ma tu inana. Dipasahat do nang si Lasarus tu angka ibotona (ptds. 1 Raja 17:23; 2 Raja 4:36). Marhite i ma antusanta na dihahalongi Debata do ganup keluarga asa tongtong dibagasan hasadaon jala masihaholongan.
3. Ayat 16 – 17; pangalaho na masa sian na halongangan i. Dibaritahon do gabe hatahutan do nasida sasude ala manghilalahon na maringan Debata ditongatonganasida. Ndang apala bagas diantusi nasida ise do Jesus, dilapati nasida do Jesus songon sahalak Panurirang Bolon, hape lobi sian pangantusion nasida i, ia Jesus ima Debata i sandiri. Tarida do ha-Debata-on ni Jesus na so apala maol pangoluhon na mate martimbanghon si Elia, Elisa dohot si Petrus boi tasulingkiti di 1 Raja 17:19-23; 2 Raja 4: 28-36; Ul.Ap.9:40; 20:9-12 na maol pabangkithon na mate. Tar sar ma baritaNa tu sandok luat Jude, napatuduhon gabe sada barita las ni roha tu na manjangakhonsa, ala olo do adong na do lomo rohana mambege barita i, songon halak Farisi, Saduse, dohot siboto surat.
Ø Sude do angka natoras manghilala molo ianakhon i ima arta na mansai arga dibagasan ngoluna. Alai nang pe songon i sai adong dope natoras na manggadis ianakhonna holan ringkot ni hepeng dingoluna. Jala adong na mangambolongkhon anakhonna ala maila dohot alasan na asing (na parpudi on di Cina sada dakdanak posoposo na sorang diambolongkon tu Toilet, alai mangolu do posoposo i dung diselamatkan). Alai gumodang do natoras mangarop hasosorang ni dakdanak ditongatonga keluargana. Pola do sahat na berusaha angka natoras asa adong ianakhonna. Jala keluarga na so marianakhon dihilala do i songon hailaon bolon. Pangalaho i dos do di halak Jahudi. Ala ni iturpuk on ndada holan na patuduhon habalgaon ni Debata alai dohot do laho paintophon hailaon bolon di ina na mabalu i. Mansai borat do ngolu ni na mabalu hatiha i apalagi diparmate ni anak sasadasa, na marlapatan nunga suda be pinompar ni keluargana. Dison ma dipatuduhon ringkot ni na pangoluhon holong ditongatonga keluarganta sandiri. Ganup na keluarga na porsea (siihuthon Jesus Kristus) ndang boi malua sian angka parmaraan dohot angka tangis ala ni pandelean di ngolunta. Ala ni i ma ingkon jouonta Jesus dibagasan ngolunta asa malua hita sian tangis nang angka parmaraan dibagasan ngolunta.
Ø Tapatuduhon ma songon na diulahon Jesus. Ataik pe so tinandana i alai maras rohaNa. Dipatuduhon Jesus do kepedulian tu humaliangna. Laos songoni do angka siihutho Jesus, ingkon mangihuthon pangalaho ni Jesus na perduli tu angka na masa di humaliangna. Asa tinggil ma hita tumangihon angka pandelean nang arsak ni angka jolma na dihumaliangta. Talehon ma nasa holongta marhite gogo, pingkiranta tu nasida asa mangolu dihilala ibana. Tunga mansai godang na angka na masa na boi pamatehon semangat ni ngolu ni hajolmaon, ala ni dijou Jesus do hita sian turpuk laho pangoluhon angka na mate panggora ni rohana, pangoluhon semangat hidup ni hajolmaon (patudos tu lapatan Patik 6 on). Ala jotjot do tahilala na deba jolma na holan pamatehon semangat ni donganna jolma, manang menindas dohot membunuh karakter seseorang dengan berbagai ancaman. Sian turpuk manjou hita asa lam manghuling panggora ni Tondi Parbadia i laho pangoluhon semangat ni angka naung mandate jala mandele hinorhon ni panosak ni portibi on. Saluhutna i tarpatupa hita marhite Jesus Kristus na margogoihon hita. Lukas 1:37 Ai ndang adong na so tarpatupa Debata.
Ø Hea do masa sahalak ruas ina mengebati keluargana di bona pasogit sian pulo jawa, alai dung piga ari di hutana marsahit ma ibana. Alai tarbege ma baritana tu dongan sahuriana di parserahan na tongon marsahit ibana. Dungi ai ro ma sms marhite barita tangiang na margogoihon inanta on asa gira marhahipason ibana. Manjalo sms i tung mansai las situtu roha ni inanta on huhut tumatangis ala ni holong dohot kepedulian ni donganna sahuria i. Ala ni i mambahen smenagat ibana jala hatop malum sahitna i.
Sian barita gabe sada gombaran do nang di hita angka siihuthon Jesus Kristus; adong kepedulian, na sapangkilalaan. Tung saotik pe tapatuduhon kepedulianta tu humaliangta nunga gabe sada jamita na pangoluhon i. Isara ni molo na marhombar balok pe, molo holan senyum pe hita tuhombar tai boi do i gabe sada pangalaho na pangoluhon. Alai molo sai murhing do bohinta maradophon donganta nang hombarta boi do pamatehon semangat hidupta i. Ala ni i angka siihuthon Kristus naeng ma patuduhon pangalaho na pangoluhon. Ndad disuru hita ingkon boi pangoluhon na mate; songon na hea masa di huria na hinobasan di HKBP Bandung; di parmate nisahalak sintua tarboto ma na dihuphupi angka keluargana parmate ni amanta on pola nunga malangke daging ni bangke i. Ai dihaporsea i nasida, na boi paheheonna dung tolu ari parmate ni amanta i, songon haheheon ni Jesus sian na mate i. Hape ndada adong agia aha na masa. Nunga sega haporseaonna mangalapati taringot tu Jesus i.
Ulaonta nuaeng ima intap na tolap taurupi angka dongan jolma ala ni haotoon, hapogoson, na sai dihaholomon dope (pangalaho na so dihalomohon Debata) jala pogos di partondion (na so mananda asi dohot holong ni roha ni Debata)asa ulaon na marbarita nauli do molo taulahon angka ulaon asi ni roha dohot na mangurupi jolma. Taulahon ma i marhitehite huaso dohot gogo na sian Tuhan Jesus i, songon topik ni minggunta: “Huaso ni Jesus Pangoluhon na Mate”. Johan
Posted by Ebenezer Munthe at 23.18 Pelita Batak Online
a debata na asing i, tongon mangadopi paraloon bolon do angka anak ni Jolma i, i ma paraloon maradophon Virus Covid 19, mangalului vaksinna marhite penelitianmedis di tongatonga ni angka negara naung timbo parbinotoan ni angka penelitina, dohot pasohothon harararatna tu sama jolma marhite marragam cara, sian na paiashonsecarar medispamatangta, nang angka inganan parjumpangan, ingangan parsaoran,nang inganan mangula dohot ingangan parmianan, sahat tu na manjaga jarak pajumpang sian dongan jolma, songon i nang pahinsathon hahipason ni pamatang, patimbohon immunitas ni pamatangta on, dohot na pola ingkon mangorai penduduknaung terinfeksi virus i ruar sian inganan parmiananna nang kota, daerah nang negarana pe tahe asa unang diboan virus tu ingangan na asing.
Di partingkian na songon i, atik pe sai tasosoi do dirinta asa unang pola panik hita, alai asa hot ma demak hita huhut marbisuk, unduk tu angka dalan pinutushon ni pamarentanta sipatupaonta songon rakyat na denggan, na boi do tong hita hajolmaon manghilala songon na hinilala ni parPsalmen 29 ayat 1-29 i, atik pe marasing sibonsirina, i ma hira naung manang naeng lonong tahilala hita tu bagasan gambo lisok, maol ruar sian i sian gogonta sandiri, nunga pola tolhas hita tu lintong laut angka nabagas i, jala dihuphupi galumbang i hita (ayat 1).
Ra nunga joujou hita tu Debata dung bortik hajajadi dohot harararat ni virus on parjolo di Wuhan China, songon na hujouhon di Youtube na huparurar di tanggal 14 Februari i, asa dipasohot harararat ni virus on di portibion, uanng pola gabe pandemic, hape nunga gabe pandemi, nang di negaranta pe nunga sahat, na so holan di DKI, Jatim, Jateng nang Kerpri be tahe, alai nunga dohot tong tu Sumut. Songon i ma hita joujou di tangiangta asa dipasohot Debata harararat ni virus on, pola maheu tahilala binahen ni joujounta i (ayat 3-4).
Alai taida hira lam rarat do, lam meret virus on sian sada donganta jolma na sada tu donganta jolma na asing, ndang marimba rumang ni hulitna, ndang marimba timbo ni hadoraonna, sude ndang marimbar. Nunga bahat angka negara termasuk Indonesia na patupa Bencana Nasional ulaon pasohothon hararat ni virus on, anggiat sada usahamangalo virus on, songon sinosohon ni Dewan Kesehatan ni Parsaoran ni angka Bangso (PBB). Masa Bencana/darurat nasional on pe di negaranta nunga dipaganjang BPBN sahat tu tanggal 29 Mei, asa haru tangkas boi tapasohot. Angka sikkola nang universitas pe nunga adong na patupa parsiaran online.Ndang ingkon marsiajar di kelas alai nunga sian ingananta be. Nung adong na mangula sian jabu, ndang be ingkon tu inganan ulaon. Amanta Presiden Jokowi pe pertanggal 19 Maret nungan dua hali marrapot dohot angka ruas ni Kabinet Indonesia maju marhite video conference. Alai atik pe songon i martamba dope torop ni na terinfeksi. Tuani ma bangso naung torbang hita, na so muraura be dipalilulilu ala ni angka na masa. Tontu tongtong dope marpanungkun hita tu Debata ala ni holongta tu ngolunta songon na tinompana sungkunsungkun on: Beha nama hami Tuhan?
Alai angka dongan, apala di minggu huria minggu Letare sadarion, apala sian bagian parpudi ni Psalmen nagok tangiang hoihoi on do dienet mamanghulingi hita angka na porsea di Debata di partingkian paraloon tu Covid 19 on, i ma:
"Apala molo tapuji do Debata marhitehite ende jala tapasangap Ibana marhitehite pujipujian ndang marimbar di dia, apala disi do taingihonon ni Debata angka na mangalului Ibana, angka na pogos, angka na manghilala dirina naung taruhum, naung tarbuang. Ai tu angka na manghaholongi goarNa marhite pujipujian do paulion ni Debata angka hutanta, paluaonNa sian angka mara (ayat 32-37).
Marsihot ma hita patupa pamujion i manang di dia pe:
(i) Di bagas joro (Gareja) untuk sementara di Minggu tgl 22 Maret on, i ma di gareja marhite syarat-syarat na ketat, isara naung dipaias marhite penyemprotan dohot mamangke alat disinfektanma gareja i, diparade ma dipintu gareja disinfektan pangkeon ni ni na laho bonogot tu dohot ruar sian gareja, parhundulan pe diatur jarakna, na marsahit ndang polar o, dohot tujuan unang laos di gareja rarat virus i songon naung ditonahon ni manang piga uluan ni Distrik HKBP di angka surat parmahanionnasida tu angka ruas disi;
(ii) Manang, songon na huhaposi dao dumenggan sahat tu tingki dung tataluhon virus on, di jabu ni ruas ganup na diurupi angka na ringkot tusi (liturgi, jamita tercetak nang youtube), na diida pamarenta songon dalan na dumenggan pasohot penyebaran ni virus songon pinangido ni Presidentadohot semboyan ‘beribadah di rumah’, jala na dipatuduhon HKBP Menteng Jalan Jambu Jakarta Pusat niuluhon ni Pdt Tulus Ompusunggu MTh, dohot songon haputusan ni angka uluan huria Kristen Katolik dohot Protestan di Jerman na rap mangula dohot pamarenta, i ma mamungka ari Minggu Okuli tgl 15 Maret na salpu i ndang paadonghon parmingguon di Gareja, na dihaposi songon dalan na mansai jeges pasohothon penyebaran virus i, so ingkon maralo tu partondion tarlumobi pangantusion patupa patik paopathon di tingki normal, manang parmingguon ingkon di gareja, manang marnida haputusan i hira palas roha ni Sibolis i;
(iii) Nang di pardalananta be pe tahe. Tapatupa i di inganan na suhi dohot inganan na bungbung, marsasahalak manang rap dohot angka dongan na marjarak, so pola ingkon dais tu donganta lam ma marsijalangan, marmasker manang ndang, marpelean na mansai arga isara jonggi manang lombu sitingku tanduk na martambirik, manang ndang. Mamuji Debata i ndang pola ingkon marpelean na balga manang arga situtu, tarlumobi ma di partingkian na manghilala hita tongon mangadopi mara bolon. Di Ibana pamujianta sian roha na tutu do hinasiholanNa. Boi do i marhite Ende di Buku Endenta na tatanda jala taingot, dohot Ende pamujion na tatanda di ngolunta asing ni na di buku Endenta i.
Apala i do ditogihon tu hita angka ruas ni huria HKBP di na mangadopi virus Covid 19 on nang angka marragam parungkilanta ganup marsadasada di ngolunta ganup di Minggu Letare on: Mamuji Debata nang di tingki parungkilon bolon. Ndang mansohot mamuji Debata. Baliksa, lam tapuji ma Debata so ingkon adong pelean na arga tu Ibana. Tatangiangkon ma asa dipatau Debata hita sahat tu parhaporseaon songon parPsalmen i, i ma tuk mamuji Debata tongtong atik pe tongon naeng lonong ngolunta on tahilala.
Beha, tolapta ruas ni HKBP do apala di tingki on, di Minggu Letare uju mangadopi virus Covid 19 on, mian di bagasan las ni roha marhite na mamujimuji Debata na tatanda di bagasan Jesus Kristus i, i ma Debata na marhagogoon situtu paluahon hita, Debata na marhagogoon marhite hagaleon na tarida di silang ni Kristus i, Debata na mandok marhite hataNa ginurithon ni apostel Paulus: "Di bagasan hagaleon do sun timbul hagogoon" (2 Kor 12: 9). Ndang marlas ni roha hira na leas mida ancamanana ro on, alai di bagasan las ni roha ala ni Tuhanta pargogo na so hatudosan i. Lam marsurak jala manongtong hita hita mamujimuji Debata di inganan na buni, marsasahalak dohot marsasajabu ruas ni HKBP mamujimuji Debata, disi do ro halongangan na sian Debata marhite angka dalanNa paluahon hajolmaon on sian virus on, marhite angka dalanNa na marragam i, naboi taantusi nang na so tarantusan ni pingkiranta, ndang ingkon sian dalan dos dohot dalan na taantusi saleleng on, alai tung dalanNa na mansai denggan di rohaNa paluahon hita jolma hinaholonganNa, songon dalanNa di bagasan Kristus na so tarantusan ni pingkiranta alai mansai uli paluahon hita hita hajolmaon on, hita angka na manghaporsea ulaon ni Kristus na mansai uli i.
DalanNa i ndang ingkon na pinatupa ni angka na manghaporseai Ibana. DalanNa i boi do tong dipatupa Ibana sian angka na so mananda dohot manomba Ibana. Dalanna i boi do tong masa manang marharoroan sian angka na manomba Ibana songon panombaanta manang na manomba Ibana ndang songon panombaanta. I do tonaNa tu hita, apala di na marusaha hita sian nasa gogo nang parbinotoanta mangalo virus on dohot mangadopi angka tantangan ni ngolu na taadopi ganup asing sian virus Covid 19 on. Asa, apala pamujion tu Debata do dipangido sian hita ganup ruas ni HKBP di minggu on, di na taalo sagogonta dohot intap ni parbinotoonta pasohon penyebaran ni virus on.
Pamujionta i ndang holan mamujimuji Ibana di bagasan roha na martangiang, alai ingkon dohot do tu pamujian marhite na patupa na denggan tu donganta jolma nang di partingkian mangadopi virus on, i ma marhite ulaonta mangurupi angka na manaon ala ni virus on dohot na kerja keras mangubati angka na terinfeksi. Ndang sintong hita mamuji Debata hape ndang angka na pasohot hararart ni virus on na tapatupa, alai apala na mambahen rarat do, i ma na mambahen angka ulaon na mambahen marmara angka donganta jolma ala lomolomonta bepergian, atik pe nunga taboto adong sahitta, adong di hita virus i, jala taboan ngolunta tu bagasan mara marhite na mangulahon angka na nioraan ni pamarenta sipatupaonta di partingkian mangalo virus on. Pamujion tu Debata na mansai denggan do ulaon solidaritas na mansai tibo. Pamujion tu Debata do binahen ni angka dokter nang paramedis mangubati angka na terinfeksi, atik pe bahat resiko disi. Mamuji Debata do mangalului dohot patupa vaksin ni virus on.
Pamujion tu Debata ndang holan patupa na denggan tu dongan sabangso, sauhaporseaon, saugamo, saideologi. Mamuji Debata do patupa na denggan tu dongan jolma manang songon dia pe latar belakangna na marragam i. Mamuji Debata do patupa na denggan tu dongan na tinompa, jolma manang ndang. Mamuji Debata do patupa na denggan dohot angka prakarsa-prakarsa na innovatif, na pangoluhon, na padengganhon, dohot na paimbaruhon.
Pamujionta i ndang ingkon sai di gareja, sian dia pe uli do. Alai molo apala di tingkion tatadingkon pamujion di goarNa siala tadok ndang tuk Debata paluahon hita sian na dokdok na taadopi on, apala disi do luangan hita di asi ni roha ni Debata di angka na hinaholonganNa. Molo mamujimuji Debata ganup ruas ni HKBP sian bagasna be dohot sian ingangan ulaonna, di bagasan roha dohot marsoara na gogo, sahat ma tu pinggol ni Debata na Tumimbul i angka pamujionta i. Lomo ma rohaNa mida hita. Asi ma rohaNa mida hita. PasupasuonNa ma angka na tapatupa manghamonangkon paraloonta maradophon angka tantangan na taadopi i. Tapapos ma rohanta disi.
12.42 Gereja Katolik Maria P.O.K.-Sidikalang No comments
Sabtu 6 Juni 2009
Tb 12:1,5-15,20; Mrk 12:38-44
Jotjot molo laho manontuhon sada rapot taringot di parhuriaon, tung mansai maol manontuhon tingki na pas jala dos roha ni saluhut. Ummura do manontuhon tingki rapot diparadatan. Anggo ulaon paradatan, ba andigan pe sai na diadopi do. Di manontohon rapot huria olo do ninna, asa jam pitu borngin ma Alana ninna ai jam onom pe hami mulak sian balian. Adong musa mandok, ba ari Rabu ma unang ari kamis manang jumat Alana Jumat maronan hami jala kami ba papunguhon sigadison marsogot nai. Adong muse mandok ba ari Minggu ma Alana sian ari Senen sampe Sabtu ai maronan do hami.
Soma muse di hurianta na di bona pasogit, ima molo adong tangiang pangidoan jala aong dilehon na mangido tangiang i hepeng hata mauliate, ba ingkon diumumhon do on di tingki tingting. Molo daong diumumhon, olo gabe parbadaan, olo didok ,”ba boasa ndang diumumhon hepeng na hulehon i, na laho golaphonon muda do hepang i?”Hape sosadia nian. Olo do muse ndang olo mangido tangiang, Alana ndang diumumhon. Di gaeeja hata mauliate nadilehonna.
BE-363, MAULIATE DOK HAMUNA, BL-194 | Anyreff.wordpress.com
Home > 23. Ende Psalm\t> BE-363, MAULIATE DOK HAMUNA, BL-194
BE-363, MAULIATE DOK HAMUNA, BL-194
Mauliate dok hamuna Di Debata na basar i
Sai puji ma denggan basaNa Na so marpansohotan i
O Israel girgir endehon Ma asi ni rohaNa i
Na so hea marparujungan Saleleng ni lelengna i.
Hamu pinompar ni si Aron Gogo ma hatindangkon i
Dok ma : Saleleng ni lelengna Do asi ni rohaNa i
Hamu pe, na mangkabiari Jahowa Debatanta i
Sai dok Imbaru ganup ari Do asi ni rohaNa i.
Ai uju au di hagogotan Joujou do au tu Debata
Tang iangki do ditangihon Dibaen do hosangki arga
Jahowa do tongtong donganku Beasa ma mabiar au ?
Tung aha baenon ni alongku Nang manang ise dompak au ?
Tuhanku do na manguluhon Sude na mangurupi au
Dibahen i ma hutaluhon Luhut na mangkosomi au
Dumenggan do marhaporusan Tu Debata na sintong i
Asa tu jolma marhaposan Nang pe tu na rumaja i.
Parbegu do mangkaliangi Au on, mambuat hosangki
Hape sude do hutanggoi Marhitehite Tuhanki
Ibana do do hupangasahon I do umbaen malua au
Ibana do na niarahon Umbaen marantu monang au.
Sobokkon loba na marsorop Dihaliangi musu au
Hape laos songon api mintop Di bulu duri do i lao
Marhite goar ni Tuhanku Do hutaluhon sasude
Au na tinggang naeng bahenonna Ditungkol Debata dope.
Jahowa do hagogoonku Endengku las ni rohangki
Ibana do hatuaonku Na margogoihon tondingki
Marolopolop do luhutna Partigor di jabuna be
SiamunMi do, o Jahowa Pamonang naposoM sude.
Timbul do tangan ni Jahowa Sibahen hamonangan i
Na tunduk do na jungkat roha Hot jongjong do partigor i
Ndang mate au, sai na mangolu Do au marhite Tuhanki
Pajojoronku, o Pangolu Ma saluhut pambaenanMi.
Tutu, gogo do dipinsangi Jahowa au, alai laos tong
So mate au, ai disondangi Denggan basaNa au tongtong
Sai ungkap bahal hatigoran Di au, ai naeng do au tusi
Lao mangalehon hasangapon Di Sipalua tondingki.
Dison do bahal ni Jahowa Bongotan ni partigor i
Lao pasangaphon Debatana Di serep ni rohana i
Mauliate ma rohangku Di Ho na asi roha i
Na mangalusi tangiangku Mambahenn hatuaonki.
Ianggo batu binolongkon Ni angka pande bagas i
Jahowa do na pajongjongkon Baen batu na di suhi i
Na pinatupa ni Jahowa Do i na longang situtu
Do roha ni na marnidasa Huhut marsomba be burju.
Nuaeng ma ari na dumenggan Binaen ni Debatanta i
Dibahen i ma tapadenggan Nuaeng parendeonta i
Tumpahi hami ale Tuhan Di ari las ni roha on.
Sai pasupasu ma pambaenan Ni tangannami be tongtong
Pinasupasu ma Rajanta Na ro marhite goar ni
Jahowa Tuhan Debatanta Tu hita huriaNa i
Jahowa, Sidongani hita Do Debata na sintong i
Antong, tambathon peleanna Tu tanduk ni langgatan i.
Ho, Debatangku, pujionku Patimbulonku sai tongtong
Mauliate ma rohangku Di Ho dibaen basaM inon
Hamu sude pe, ale dongan Dok ma mauliate i
Ai ndang he marpansohotan Do denggan ni basaNa i.
Categories: 23. Ende Psalm Tags: BE-363, BL-194, buku ende, MAULIATE DOK HAMUNA
BE-364, SAI HURANAPI DOLOK I, BL-081 BE-362, ENDEHON ENDE NA IMBARU, BL-194
Pantang – DONALD HAROMUNTHE
Lagu “Mauliate Ma” Cipt. Pengalaman Simamora: Sebuah Contoh Konkret Katekese Aktual
25 Tahun STFT St. Yohanes Sinaksak – Transkrip Homili Mgr. Martinus Dogma Situmorang
KAPOK. AKU TAK MAU DISUNAT LAGI!
Komunitas Yahudi di Indonesia
Dung adong saminggu mamboan bus Intra Medan – Jakarta, mulak ma bapak ni si Togu sian pardalananna. Tongon marsahit mata do ibana. Ra pagodanghu marisap dohot hona timus saleleng di dalan i. Gabe dang adong boan-boanna tu si Togu anakna i. Alani i, songon na murhing ma bohi ni si Togu.
Ditedekhon ma tanganna tu amongna i: “Among, dia ma jo hepengmu molo boti”, inna. “Paima jo kedan da. Mambuat ubat dope inongmu. Asa diubati inongmu jo matakkon”, ninna among ni si Togu i. Dung didok si Togu ma : “Na hansit do matam bapa?” Dipinsang inongna ma tutu: “Togu! Tokka. Ndang dohonon ‘matam’ tu among.”
Naeng tangis ma si Togu ala dipinsang inongna. Marheneng ma iluna. Asing do memang si Togu on, nunga laho dolidoli alai iboan dope hingalanna i. Marnida i, asi ma roha ni amongna. Gabe dilehon ma hepeng jajan tu si Togu i. Mekkel, ittor hatop ma antong lao si Togu tu lapo.
Alai sai simpan dope di pikkiranna hata “tokka” i. “Lao au da among, lao au inong da”, ninna parmisi. “Hatop ho mulak da. Ai na laho ro do ra tondongta, ai ro lampulampu tu jabunta on”, ninna inongna tu si Togu tu i.
“Olo inong!”, ninna huhut marlojong lao.
Di jolo ni lapo i dope, diida si Togu ma ro tulangna dohot nattulangna sian hutanasida. “Lao tu dia ho bere ?”, ninna tulangna i manise. “Manuhor tu kode an, tulang”, ninna si Togu. “Bah, molo boti beta ma rap. Hudongani hami pe ho”, inna tulangna i songon na palashon roha ni bere hasianna i.
Gabe didongani tulangna dohot nattulangna ima si Togu tu lapo i. Dibayar ma jajanan ni berena si Togu i. Las ma tutu roha ni si Togu. “Mauliate tulang, mauliate nantulang, baenonku ma hepenghon tu celengan”, ninna. “Bagus bere, malo do ho hape”, ninna tulangna i. Dung i disukkun nattulangna ima si Baluhap : “Di jabu do inongmu”? “Di jabu nattulang, nunga ro amonghu”, ninna si Togu. “Marhua eda inongmu di jabu ?”, ninna nattulangna i.
“Mangubati ‘Tokka’ ni bapakku”, ninna si Togu sian bulus ni rohana.
“Hahhhaaaahhhhhaaaahhhhhhhhhhh”, gabe margak ma mekkel parlapo dohot akka jolma na di lapo i.
Masiberengan ma tulang dohot nattulang ni si Togu huhut mekkel suping ala ni geokna dihilala. “Ai so pola nian piga leleng amani Togu on marhuta sada, pittor posa do huroha sahit ni ‘Tokka’na i”, ninna Amani Polgut, na tarsar goarna di kode i ala holanna tenggen karejona tiap ari on.
Dung sahat di jabu, ditogihon nattulang ni si Togu ima edana umak ni si Togu tu dapur. Dipaboa nattulang ni si Togu ma na masa na di lapo i. “Akhhh, eda, geok hian eda, (huhut margak mekkel) nakkin, husukkun bere i, ‘Marhua eda inongmu di jabu’, nikku. Tung burju do dialusi si Togu bere i au. “Mangubati ‘Tokka’ ni amonghu do inong”, ninna bere i.”
“Hahhhaaahhhhaaaaahhhhhhhhhhhh”, margakargak ma mekkel na mareda i.
“Oeeee tahe, mangubati simalolong ni baom do au, nahupinsang do berem i pamatamatahon amang baom: Tokka, ndang dohonon mata tu bapa, simalolong do, nikku. Ba pittor lao ma beremi tu lapo. “Eeee tahe, bulus ni roha ni berem i”, inna Nai Togu huhut padenggan parhundulna.
Dungi, marnonang ma nasida sahat tu botari, alai molo si Togu sai tong dope dang dapotsa boasa mekkel halak umbege ‘Tokka’ ni amongna i.
Tinambaan sian guratgurat ni Amanta Pandita Erwin Hutauruk
Posted on May 22, 2020 May 23, 2020 Categories TuriturianTags Pantang, TokkaLeave a comment
Majalah Bina Warga HKI Online / e-magazine: Bina Wanita - Edisi JUNI 2008
Minggu, II Dung Trinitatis - 1 Juni 2008
GABE SITINDANGINKU MA HAMU
Jesaya 43: 8 – 13
1. Marende B.E. No. 135: 1-2
Di papos do roha ni bangso i marhite na tongtong do bangso ni Debata. Molo tartaban sada bangso tu huta ni halak, ri jamui do i naung magohadirion (identitas) na songon sada bangso. Ala mangihuthon tradisi ni Timur tengah uju turpuk on, molo talu marporang sada bangso jala tartaban, dirajumi hataluon nidebatana do i jala ndang be digoari nasida sada bangso. Di turpuk on didok debata: “Nunga pola Hu jou goarmu”. Panjouon ni Debata di bangso i, di patuduhon i do na adong dope bangso Israel. Paboahon na mangolu do Debata ni Israel. Debata na mangolu i do mamboan nasida mulak gabe sada bangso. Di na manghuling Debata, ro do Ibana songon Debata na marhuaso, na mangolu jala na margogo paluahon nasida. Di paimbaru Debata do bagabaga napinasahatNa tu ompu nasida jala dipaingot do paboa nasintong jala haposan do bagabaga ni Debata. Didok Debata do marhite turpuk on: “Ahu do Jahowa, jala ndang adong silehon tua dungkon ni ahu”. Lapatanna, adong parsaoran na tung mnsai jonok di patupa Debata tu halak Israel. Debata sandiri do marmudumudu dohot parmahan di bangso i. Na mangalehon haluan dohot hatuaon di nasida. Molo dibereng sian sisi hajolmaon tontu naung dibagasan pangunjunan bolon do halak Israel di na tartaban i nasida di Babel. Alai marhite panurirangon on dipatuduhon ndang dipasombu Debata dibagasan pangunjunan, tung dibahen Debata do dalan laho pasonanghon roha nasida asa unang mago panghirimon nasida.
Dung di palua bangso i sian ragam ni parmaraan di suru Debata do bangso i asa gabe sintindagiNa. Laho mamaritahon hagogon ni Debata, asa tung sude jolma marsomba jala ma gigi mida dosa. Halak Israel tongtong do di suru Debata laho pajongjonghon hasintongan i. Mamboan saluhut jolma sian haholomon tu hatiuron. Manogihon bangso na mapintung asa marnida di haluaon na pinatupa ni Debata. Manogihon jolma na nengel tu hatiuron asa di bege jala tangi huhut mananda di asi ni roha naung pinatolhas ni Debata di bagasan ngoluna. Asa arian na i nasida mamaritahon hata ni Debata, borngin na i mamuji jala patimbulhon goarNa i. Ingkon parhatopotonta do holan Debata do na margogoihon hita gabe sintindangina. Ai ndang adong Debata dungkon ni Ibana, ido na jolo, i do saonari, laos i do nang haduan. Sada do Debata.
Ndang di halomohon Debata marserak bangsoNa, alai naeng ma asa di bagasan hasadaon. Ai i do tujuan ni Debata di panjouon dohot di pamillitonNa di hita marhite HuriaNa i. Naeng marsaringar nian sude halak Kristen gabe sintindangi ni Debata lomobi di tingki on, ingkon lam margogo, lam doras do hita mamuji dohot mambaritahon hata ni Debata. Tangkas do taboto lam maol do nueng posisi ni halak Kristen di Indonesia on, alai ndada gabe mintop mata ni haporseaonta. Naeng ma marhite hamaolon na taadopi i gabe tang jala matoras mata ni haporseaonta.
Hira sude do marhatopthon ia na marbarita uli , i ma na marjamita, na manghatahon hata ni Debata. Ndang na sala i, alai hurang singkop. Alai na marbarita nauli ima: jamitana gabe ngoluna, ngoluna gabe jamitana. Alani i do sude ruas ni Huria i gabe sitindangi ni Debata marhitehite pangalahona asa gabe sorminan di angka na humaliangna. Alani do didok apostel Paulus: “Ai molo huhatahon Barita na uli i, ndang hasuranganku i” (I Korint 9: 16.a). Didok ibana, utangna do mambarita na uli. Molo tung utang marlapatan ingkon gararon. Pabotohonon tu humaliang.
Jadi, kewajipan ni halak kristen do mamaritahon/sitindangi di sude ulaon, tingki dohot kesempatan na adong. Ndang holan partohonan na marbarita na uli alai sude ruas ni Huria i. Ingkon tahaporseai do antong, paboa Debata Jahowa do na manjou jala mamillit hita gabe bangsoNa marhite Jesus Kristus di HuriaNa i na pinajongjongNa di portibion. Dung manaek Ibana tu banua ginjang jala di suru do Tondi Parbadia margogoihon angka siseanNa i (Mat 28; Mar 16; Ulaon 1:8).
1. Di ari na parpudion marragam do carana di bahen laho menghambat perkembangan ni halak Kristen. Molo masa ma songoni tu ianakhonta gabe dipaksa anaktai masuk tu ugamo na asing dohot jaminan gabe karejo nasida. Boha do sikapta songon sada na toras hita?
2. Boha do cara muna gabe sintingdangi ni Debata di tongatonga ni keluarga dohot punguan?
7. Marende Sian BE. No. 133: 1-2 (Papungu Pelean)
M inggu III Dung Trinitatis - 8 Juni 2008
Mangolu Di Bagasan Kristus Jesus
2 Korintus 5 ; 11-15
1. Marende No, 97 HG/ 470 : 1-2
Halak naung mangolu jala manjalo na denggan sian Tuhan i dibagasan ngolu siganup ari, gabe paniru na denggan do i di sude hata dohot di ulaon ni Kristus Jesus. Diigil Debata do asa ndada holan dihata hita na gabe si ihuthon Kristus, alai ingkon tarida do dibagasan ngolu si ganup ari, ima na mangulahon lomo ni roha ni Debata songon na ni aturhonNa marhite patik I. Molo holan di goar do ibana sihaporseai Kristus, sarupa do i tu na ni dok ni di Yakobus 1 : 16-17 na mandok Haporseaon na mate do na songoni. Boi do dohonon lobi sian Kristen KTP molo ambal/ambalang sian hadaulaton.
1. Ganup jolma na manghaporseai Jesus Kristus, nunga di soadahon dirina. Lapatanna molo boi pe di ulahon ibana na denggan ndang di asang-asanghon i tu angka donganna. Ndang olo ibana patengatengahon i tu jolma na asing. Di panghilalahon ibana do paboa Tuhan i do nampuna na adong na di ibanai laos songoni ulaon na denggan na pinatupana. Alani molo tung adong pe donganna na mamuji, ndang pintor herbang sipareonna umbegei. Alai diparhatopot ibana do dibagasan rohana tung maol do dipatupa ibana na denggan anggo so Tuhani na mian dibagasan ibana. Hata mauliate do na adong di bagasan rohana maradophon Debata.
Tung mabiar do naporsea i di bagasan rohana molo diulahon angka na jat. Ai di etong rohana do jala sai dihilala ibana di rohana do Debata manggora ibana molo adong angka nasala diulahon ibana. Namangihut tusi molo adong hata na menyanjung ibana pintor spontanitas do haruar hata "puji Tuhan" Ndada holan di bagasan rohana tahe dipanghilalahon ibana adong Debata alai dohot do di na humalingna songon na ni dok ni umpasai; "Disi si tungguk di si do si tata, disi hita mardalan dohot juguk di si do Debata".
2. Dipanghilalahon Ap. Paulus do parngoluonna naung nigohan ni asi dohot angka denggan basa ni Tuhan i ibana, na mambahen panindangion na marisihon "Kristus do hangoluan di ahu, jala laba nang hamatean" (Filipi 1:21). Tung so adong be na asing na boi mangatasi hasurungan ni basabasa dohot silehonlehon na sian Debata. Diboto ibana do mangolu di bagasan Kristus na ingkon do mangolu dibagasan patikNa na imbaru jala ingkon di padao do nasa roha na geduk. Lobi sian i dope tahe, nasa na mangihuthon Jesus ingkon diporsan silang na tu ibana. Naso mamorsan silang na tu ibana ndang tama i di Tuhani jala tung naso dapotan hatuaon na sian Tuhan i.
3. Di ayat 13 di dok: "Alai molo tung songon na so marroha hami, di Debata mai; jala molo tung marroha hami di hamu do". Molo tarajumi dibagasan haporseaonta secara sadar dohononta do ra, tung so boi do adong na holip di adopan ni Debata. Molo di hita jolma masa hata na mandok: "Madabu jarum tu na pompot, ndang di ida mata alai di ida roha. Sumurung dope tahe Debata na lobi tuk mangida na di bagasan roha ni jolma i. Ai anggo diadopan ni Debata hape tung so adong do na holip nanggo sa­da obuk jala ndang adong na halang nasa eme. Alani ndang boi ala roha­rohanta tu Debata, alai tung ingkon saluhut do roha, pingkiran, ateate tapasahat tu Debata. Jala ala ni ido asa boi hita diboan tu sangkap haluaon dohot hatuaon. Nunga diparrohahon Debata hita, jala disarihon do angka na ringkot di ngolu­ta on. Alani hitape ingkon naeng rap mamparrohahon dongan na so haru gok haporseaonna.
4. Pangarimpunan ni ayat 14-15 ima; Asa unang be mangolu di dirina angka jolma na dihangoluanon. Molo Kristus nunga pasahathon saluhut sangkap dohot ulaonNa laho patulushon na hinalomohon ni Ama i, dipangido Tuhan i do nang hita pe asa songon Ibana. Molo taparrohahon Endenta no 103 HG/ 476 ; 1-4 (Ndada Au Guru Di Au Be), di dok:
1) Ndada au guru di au be, Jesus do nampuna au...
2) Ndang di au di Tuhan Jesus, daging dohot rohangki ...
3) Ulaongku nang artangku pangke ma baen sangapmi ...
4) Naung tarsurat do goarhu, di baen Ho to tanganMi,,.
Hombar tusi boi do paampitonta muse tu logu ni Endenta na di nomor; 97 HG / 470:1+6 (Jesus Ho Nampuna Ahu)
ay,1) Jesus Ho nampuna au, dohot na adong di au. Gogo dohot hosangki, sahat ma tu tanganMi
ay.2) Pinangido ma tu Ho, rohangki pe dohot do, BahenonMu Tuhanki, tong tu HarajaonMi.
Apostel Paulus padasiphon pos ni rohana marhite haporseaon, Galatia 2:19-20: ."Ai nunga mate au di patik i hinorhon ni patik i, asa mangolu ahu di bagasan Debata. Raphon Kristus i do ahu tarsilang. Ndada ahu be na mangolu i nuaeng; Kristus do mangolu di bagasan ahu. Ia ma­ngolu pe ahu nuaeng di bagasan daging, mangolu marhitehite hapor­seaon di Anak ni Debata, na manghaholongi ahu jala na mangalehon diriNa humongkop ahu.
Ise do hita naung marhatopothon manang mandok di bagasan roha dohot haporseaonta songon naung ni dok ni Apostel Paulus i ? Ndada ahu be na mangolui nuaeng, Kristus do mangolu di bagasan ahu. Molo nunga adong Motto (Niat) na
songoni, ndang olo be i muramura "Mangumpati tungko dohot manegai gadu" baliksa tahe gabe pauliulihonsa.
- Songon dia do hataridaan ni jolma naung marhatopothon paboa naung mian Tuhan i di ngoluna?
- Mabiar do hita mandok songon na di Endeta no 97 HG: "Jesus Ho nampuna au, dohot na adong di au". Laos situtu do taparhatopot i?
Marende No 103 H3/ 476 : 1-4 (Papungu Pelean)
Minggu IV Dung Trinitatis - 15 Juni 2008
Holong ni roha do Siparangehonon ni naporsea.
1. Marende : B. Ende No 09 : 1-2
Ganup jolma naung tarjou, naung gabe Kristen ima na manghangoluhon ulaon dohot tiruan na ni ajarhon dohot na ni ulahon ni Jesus Kristus. Dibahen Ibana do tiruan na denggan tu angka jolma lumobi tu angka si seanNa. Di pabotohon Ibana paboa haroro ni Ibana tu portition, ima na mangulahon lomo ni roha ni Debata Ama. Laos tarida do i di haoloonNa, pola sampe mate tarsilang Ibana di dolok golgota holan laho manghongkop jolma na mardosa i. Tung mansai tandap do holong ni Jesus tu hita angka na marhatopothon haluaon na pinatupa-­Na i di hita.
ay.12-13) Angka na marparsoran di bagasan Kristus ima angka na tarjou tu bagasan "Nabadia". Lapatan Nabadia di turpukta on ndada na so hea mangulahon kesalahan/dosa, Alai molo tarsor ibana manimbil sian patik ni Tuhan i pintor di pasesahon ibana do dosa na niula na i tu Debata. Ihut tu si di niathon ibana do di bagasan rohana naso ulahononna be dosa na songon i di ari na naneng ro. Laos songon i ma ibana tu angka donganna, sai di usa­hahon do patuduhon parbue ni Tondi songon na di Galatia 5:21-22 i. Ndang muramura pangarimason/murukmuruk molo tung pe adong hahurangan ni donganna tu ibana. Dao do sian ibana roha hosom apalagi pamaloson. Didophon iba­na do dibagasan rohana paboa ibana pe godang do keterbatasan na olo mamba­hen panghurangi tu donganna jolma, lumobi ma tu Debata. Di auhon angka na porsea i do hasesaan ni dosa na pinatupa ni Jesus dingoluna. Ala naung dijalo ibana hasesaan ni dosa sian Tuhan i, laos songon i do nang ibana ndang pola maol manesa dosa ni donganna, molo hea jut rohana di bahen apalagi ma i molo so di sengaja dongan. Sandok hira sada nato­ras na burju (na denggan roha) do tu angka gellengna di tongatonga ni jabu, laos songon i do nang maradophon donganna jolma, lumobi dongan sa haporseaon.
ay.14-15) Ciri khas ni halak Kristen ima na sai tongtong pataridahon ulaon holong. Ndang holan sebatas kamuflase manang holan di bibir. Molo holan di bibir do gabe tubu do pandohan "holan pancur do i" anggo so i tubu ma hata na mandok "Nadila parende". Molo adong jolma na gale, na hurangan, na marsahit pintor dilehon do pangurupion intap ni na tarpatupana. Ido bahagian ni holong molo pe, ndang tartiru hita holong na pinatupa ni Tuhan Jesus na mangalehon diriNa humongkop hita. Sandok na manghangoluhon holong na sian Kristus nunga dao di ibana prin­sip songon na ni dok ni umpama on: ”Hoishon laklak unang ma dohot pahu, mago pe taho halak, unang ma dohot ahu”. Ala ni i sai tongtong do gok dame rohana jala dilului ibana jalan kelu­ar tanpa mambahen parbolatbolaton nangpe merasa diperlakukan tidak adil ibana. Dunghon ni sai gabe sitiruon do hata dohot pambahenananna ala nunga gok holong ateate, roha dohot pingkiranna. Dipahusorhusor ibana do di pingkiranna molo godang mambahen/mangulahon holong gabe lias do i sian dosa (pat. 1 Petrus 4:8)
ay. 16-17) "Gugun ma hata ni Kristus maringanan di tonga-tongamuna". Molo di Alkitab (BIS) lebih kompleks do bahasana dohot lapatanna; "Hendaklah per­kataan Kristus diam dengan segala kekayaanNya di antara kamu ...”. Molo di lapati muse hata 'hendaklah' na martujuan do i asa torus, manongtong, ganup tingki ndang marparsohotan. Nasa jolma manontong mambahen rohana parmianan ni hata ni Kristus nunga dao sian nasida sahit HOTEL (Hosom Teal Elat Late). Sandok diparsilanghon ibana do dirina rap dohot silang ni Kristus i. Mangolu do hahonaan ni logu na di Buku Ende no 103 HG/ 476 1 na mandok: "Ndada au guru di au be, Jesus do nampuna au". (pat. Galatia 2:20, Pilippi 1:21).
Sude do ra hita umboto ianggo holong na dimaksud ni turpuk ta di son ima holong na mamolin, holong na so marlindang (Kasih yang tidak mengharapkan balasan /imbalan dari temannya tetapi hanya dari Tuhan Allah). Molo poda Parjamitaon mandok: Jamita na mangolu ima pangalaho, sebalikna muse di dok pangalaho mi do gabe jamita na mangolu. Laos songoni do nang tujuan ni ayat parpudi on, naeng ma nian pangalahonta i gabe endenta. Endenta na ummangolu an ima di panghataion dohot pangulaon na denggan, ndang holan ende/koor na­di parmingguon. Sadalan tusi ndang muramura haruar hata, ungutungut dohot na manggosip manang paroaroa donganna. Baliksa sai manongtong do ibana mangida jala mamunten sian sudut positif. Namangihut tu ui molo tong pe dipanggar donganna ibana, dihinadenggan ni laguna dohot pambahenanna ndada pintor hembang (Bolak sipareonna), alai pintor di dok do mauliate ma di Jahowa.
III. P animpuli
Nunga jumolo hita di haholongi Tuhanta, aha jala nga songon dia alusta tu balian di ngolu ta on? Taendehon jala jala taulahon do songon na di Ende ta no 88:1 na mandok: "Jesusku naung manobus ahu sai naeng haholonganku Ho. Hupuji nasa asiMi alai gumodang holongMi". Antong nasa na manghaholongi Tuhan i, ingkon nunga dihaholongi donganna jolma. Ai didok Tuhan Jesus do nasa na marholong ni roha di Ahu radotanna do patikKi. Alani radoti jala u­lahon ma patik raya na ni ajarhon ni Jesus i. Amin.
- Taparhatopot do paboa adong do di hita sahit HOTEL?
- Molo tung mumpat pe taluktuk, sega gadugadu, pintor dohononta do hata na mandok: "Mardomu di tano rara pe ahu tung naso jadi marsiantoan"?
- Heado di dok angka dongan na so ringgas marminggu to hita: E.e.., baen ma nian asal na markoor do i, percuma do i parari kamis jala parminggu? Boasa masa i ?
Marende No. 212 : 1+5-6
Minggu V Dung Trinitatis - 22 Juni 2008
Jesus do paluahon angka pardosa
Lukas 5: 22-32
1. Marende : No.59 HG/ 432 : 1-2
Godang dope angka hita be na sala persepsi sarupa songon cara berpikir ni halak Parise dohot Siboto Surat na di turpuk on. Molo nunga populer gabe sada guru/ pangajari, ndang boi be rap hundul/ sadalanan dohot angka­ panangko,apalagi boruboru tuna susila. Hape memang di Padan Narobi pe dohot di Endenta di dok do: "Martua baoa ina-ina naso sahundulan dohot angka parjahat. Molo to paadop na dua bagian i, songon na ambalang do pangantu­sionta dohot cara pangulaon ni Tuhanta Jesus songon natarsurat di Padan Naimbaru i.
1. Di jolo ni turpuk on dipatorang, dipatupa Tuhan Jesus do tanda halongangan. Tanda halongangan na parjolo pinatupa ni Tuhanta Jesus ima na pamalumhon sahalak na marsahit huliton. Holan marhite na di surdukhon Jesus do tanganNa tu na marsahit huliton i, pintor longkang ma huliti sian ibana (5:13). Tanda halongangan na mangihut ima na pamalumhon sada halak na pampang/ sarion (BIS= lumpuh). Holan marhite hata do Jesus pamalumhon na pampangi: "Hehe ma ho, boan ma podomanmi, laho ma ho muli! Asing sian sisean ni Tuhan Jesus dohot angka naposoNa tung naso boi do patupaonna huaso do­hot tanda mujizat songon na pinatupa ni Jesus.
2. Sian tanda halongangan na pinatupa ni Jesus na holan marhite hata, sian i tanda do paboa tung naso dao do huaso ni Anaki sian Ama I. Holan marhite sada hata do Debata manompa langit, holan sanghata pamangan do di dok jadi ma ho na tiur, jadi tiur ma tutu songoni angka na asing. Dikesetaraan ni ha-Debataon ni Ama dohot Anak dipabotohon Jesus do hadi-rionNa di ayat 24 di turpukta on; "Alai asa di boto hamu, marhuaso do Anak ni jolma i ditanoon manesa angka dosa". Hasesaan ni dosa na pinatu pa ni Jesus tu angka na mardosa ndada holan sekedar hasomalan na nisesa ni dongan jolma tu na mangulahon hajahaton. Molo situtu do Jesus naung manesa dosa ni hita jolma pintor terjadi neang ni holiholi dohot girgir ni tondi. Boi do tapatudos songon na masa tu na marsahit pampang i pe. Alani i mansai porlu do rajumanta molo tarsor hita mardosa nunga nian ta pasesahon dosanta tu Tuhanta, hape tong ndang adong dope tandatanda manang panghilalaan songon i, aha dope pangambati?
3. Molo tapatangkas di Injil Synopsis (Matius, Markus, Lukas dohot Johanes) godang do hasesaan ni dosa di patupa tu angka na mardosa. Turpukta na di Lukas 5: 22-32 on, adong do paralelna/tudosanna ima naro Jesus patupa hasesaan ni dosa dohot haluaon tu halak na berprofesi gabe Sijalo beo. Impola hasesaan ni dosa na pinatupaNa, gabe ditinggalhon do sifat-sifat, karakter dohot ulaon na buruk i. Suang songoni dohot tu sada boruboru na targombang (Dursila) di buku Johanes 8:1-11. Diting­ki diboan na torop boruboru na targombang i tu adopan ni Jesus laos di pangido asa gabe Jesus manguhumi hatihai. Ala ta boto marhite turpuki, nang pe Anak ni na sun Badia i Jesus, ndang lomo rohana mate boruboru i di hadosaonna. Dibahen Jesus do pangondianan na maol di antusi na torop i alai na mura diulahon nasida. Dibahen Jesus do pangondianan marhite na mandok; “Manang ise hamu na so mardosa, ima jumolo maningganghon batu to ibana”. Alai ndang adong na barani mandanggurhon batu tu boruboru na­targombang i, gabe ditinggalhon do nasida nadua rap dohot Jesus. Dungi didok Jesus ma; "Ahu pe ndang uhumonhu ho, unang be ho mardosa to joloanon !
4. Molo tabahen pangarajumion taringot tu hasesaan ni dosa dohot haluaon na pinatupa ni Jesus, masa ddang holan tu boruboru na targombang i, ndang holan tu si Lepi, ndada holan tu si Zakheus, alai tu sude jolma do songon i; nang tu hita na punguon. Nunga dilehon Jesus diriNa humungkop hita, gabe silua jala pelean na hushus tu Debata (Patangkas Ef. 5:2, Heber 2:17). Songon jolma na porsea, taparhatutu do jala ta jalo do ha­sesaan ni dosa na di basabasahon Debata marhite AnakNa Jesus Kristus (I Joh 2:1-2). Alani i do umbahen di dok hata ni Endenta 39 HG/ 412 : 2 (Ndi di dolok adui): “Dileai jolmai silang ni Tuhan i hape halu­aon do i. Nang godang dosagki, alai sesa do i di baen mudar na durus di si, Dibaen i ...”.
Molo di dok Jesus pe ndang ro Ahu manjou angka partigor, asa dipauba ­rohana, alai tu angka pardosa do! Laos songoni ma nian nang hita, asa unang holan tu angka na ringgas marminggu be tabahen panogunoguon. Tu angka dongan ruas na gale jala na losok ma hita umgodangan mambahen harahara asa gabe ringgas tu parpunguan (Heber 10:25). Molo olo do jolma i muba sian halembaonna apalagi dosana, na dapotan hangoluan na manontong i ma nasida jala dapotan uli basa nang hita. Nang partohonan Pandita, guru, sintua hita, alai sude do hita gabe parmahan ni Debata. anggo parmahan na tutu sada do ima Parmahan Bolon I : “Jesus Kristus”. Tatiru ma Ibana na olo mangalului birubiru si sadasada i sian si saratus i. Ndang lomo roha ni Debata mida hamatean ni halak parjahat, so ingkon mida hamumulak ni parjahat i tumadinghon dalanna, asa mangolu ibana.
D i s k u s i :
- Taparhatopot do paboa sude do hita mardosa? Jala dia do perbedaan ni na mardosa dohot pardosa?
- Aha do si ulahononta mambahen hasesaan ni dosanta ?
- Molo ro Jolma pardosa isarana boruboru na targombang, songon dia do res­ponta? Boi do bahenonta songon na pinatupa ni Tuhan to Jesus?
- Anggo holan na mamereng natorang di jolma do hita, hape hahuranganta pau­la so di ida, sarupa do hita dohot Farisi nang dohot Siboto surat! Setuju do hita di si angka inang?
Marende no 62 HG/ 435 : 1+4 (Papungu Pelean)
Minggu, VI Dung Trinitatis - 29 Juni 2008
DEBATA DO PATULUSHON SUDE NA SIANGKAPANMU
PODA 16: 1 -3
1. Marende Sian BE. No. 30: 1-2
Di Timur Tengah (termasuk di Palestina) na jolo manasai timbo do kedudukan ni angka pande bisuk. Jojot do angka pande bisuk maniop jabatan na hormot (penting) di negera. Andorang so dibuat raja keputusan jotjot do jolo dipangido sian angka pande bisuk pandangan manang pamingkirion/pertimbangan. Ala ni i maju mundurna sada harajaon jotjot do i ditontuhon haboion ni pande bisuk menpengaruhi raja dohot mangalehon angka panimbangion (Bdn. 2 sam 8:16-18; 1 Choron 27:32-34). Nang pe digoari raja salomo songon raja na umbisuk sian raja di portibion, alai ibana sandiri pe godang do diurupi angka pande bisuk na adong di harajon na, mangaehon panimbangion laho mamutushon sadaparkaro (Bdn. 1 Raja 4: 1-6). Alai hombar tu habisuhonna i dohot hinaarga ni habisuhon i, gabe di goari buku on: Buku poda sipaingot sian Raja Salomo. Ndamg apalah si Salomo na manurat sude angka poda on. Alai ala habisuhon ni si Salomo marharoroan sian Debata. Ndada hamaloon manang hapistaran na niajarhon ni angka parpande bisuk tu angka siseanna, gabe mansai ampit do goar Salomo on naneng mangondolhon asa sude halak na manjaha buku on on tangkas mangalului habisuhon na sian Debata. Tontu ndang diorai jolma i mangalului hapistaran sian angka pande bisuk ni portibion. Alai dao dumenggan jala gumugo mangalului habisuhon na sian Debata martimbanghon habisuhon ni angka pande bisuk na di portibion.
Hamoraon na sian Debata di pangke ibana laho mangurupi angka na di portibi on. Ndang songon hamoraon na adong di bagas ni halak na jahat, na paro arta sian dalan na so turut. Molo pantun do ngolu ni jolma i pasti do dapotan jambar ibana sian Debata. Didoka “ Pantun do hangoluan, tois do hamagoan”.Lapatanna: molo taulahon do ngolu na denggan, pasti mandao do hamagoan i sian hita. Alana tongtong do manatap, manonggor mata ni Jahowa tu liat portibi on, marnida halak na jahat dohot na denggan marroha. Nang pe sipata idaon sipata suhar do pambahena ni Debata di pingkir roha ni hita jolma. Alani do didok “Roha ni jolma marsangkap dalanna, alaiJahowa do patontu langkana” (16:9). Ndang na so lomo roha ni Jahowa mida ulaon, pingkiran ni jolma i, alai laho patulushon dohot manangkapi i tontu sahali Debata mambahen panimbagion dia do na dumenggan, na porlu di bagasan ngolu ni jolma i. So tung gabe pintor tubu tu bagasan rohanta na so lomo roha ni Debata marnida hita, alai sebalikna na holong situtu do roha ni Jahowa di angka jolma na tinompaNa i. Alani do Jahowa sai tongtong patandahon dalan laho ihuthonon ni Jolma i. Molo tung ro pe parungkilon tu ngolu ni jolma i ndada na tarrimas Debata, alai boi sajo do i dalan ni Debata laho mangaramoti , manjaga tondi ni jolma i asa unang lam bagas madabu, manirpang sian dalan ni Jahowa.
Di ngolu haportibion na mubauba nuaeng, boi tarida ndang dibagasan hasintongan be ngolu ni jolma i. Nunga masiboan lomo na angka jolma na di portibion. Asa, marbiasbias do roha ni Jahowa marnida angka pangalaho na so tingkos; alana nang pe hira parugamo hape ndang na tingkos angka ulaonna. Hape na jinalo ni Debata sian jolma i ndada ngolu na marsipalensem, alai ngolu na tongtong marhaposan, satia maradapohon Debata jahowa. Ingkon tu jahowa do gilingonta nasa panggulmit ni ngolunta on. Marhitehite na tatompashon hadirionta tu Debata tontu sahali urupanNa ma hita laho mangalului angka na ringkoti di bagasan ngolunta. Sai na patulushon ni Debata do pasupasuNa tu angka jolma na marhaposan tu Ibana. Ndang paloason ni Debata jolma i torus madabu tu hamagoan, sorimago, alai sai napatulusonna jala pasautonna do sude na tinahi jal na hinirim ni jolma i.
Di tongatongah ni ngolunta na gok ketidak-pastian di tingki parpudi on, disosohon do tu hita sada kepastian. Debata Jahowa do mangurupi dohot masumasu ganup halak na marhaposan tu Ibana. Di pasupasu Debata do ganup halak na mangoloi hataNa. Ndada holan ngolu sihirimon di ari sogot dilehon Debata, alai dohot do nang angka las ni roha di portibion. Ala ni i, ndang adong alasanta so ingkon tangkas manompashon (manggiling) ngolunta on tu Ibana. Ndang adong alasan di hita so ingkon tangkas mangulahon na niigil ni Debata sian hita. Sai matua pasupasuon ni Debata do ganup halak na porsea tu Ibana. Nang pe be sipata suhur didok rohanta pambahenan ni Debata di bagasan ngolunta, alai sude i manumpak tu na denggan do saluhutna pambahenan ni Debata. Jadi, sotung marbiasbias angka dalan na tadalani nuaeng. Muba ma roha dohot pingkiranta mulai nuaeng, paboa naug tatanda Debata Jahowa parasi roha i. Siala ni i “hatigoran do dalan na dumenggan ulahononta saleleng mangolu di portibion”.
1. Boasa, jolma i godang ndang olo manompashon hadirionna tu Debata ?.
2. Boasa, godang jolma i mandok molo ro tubagasan ngoluna hasusaa, hamaolon pintor didok uhuman di Debata ?
3. Boha do baenonta, asa dapot hita na tahirim dohot na sinangkapan ni rohatanta ?
6. Marende: B.E. No. 261: 1 -2 (Papungu Pelean)
Bindoe 1—Hatoetoeboe Ni Jesus | EGW Writings
hoeta Nasaret na menek djala na hinaliangan ni angka dolok ni loeat Galilea i do inganan hatinggalan ni si Josep dohot si Maria, i ma na gabe ama-ina ni Jesus di tano on.KSH 9.1
Ianggo si Josep i pinompar djala sian marga ni radja Daoet do ibana; djadi doeng ro parenta ni kesar asa soede niradjaanna i masitopot bona ni pasogitna, laho ma ibana toe Betlehem, hoeta ni si Daoet, asa dohot ibana disoerati.KSH 9.2
Sada pardalanan na soesa do on songon na masa di tingki na djolo. Djadi si Maria na rap raardalan dohot dongan saripena i, noenga lodja na manganangkohi dolok hadjongdjongan ni hoeta Betlehem i.KSH 9.3
Hinorhon ni i, toeng masihol do rohana di sada inganan parmianan na sonang. Alai sasoede angka bagas parmianan i noenga gok. Tipak do angka na mora dohot na sangap i maringanan, alai ianggo halak na doea sapardalanan na dangol on ingkon laho mangaloeloei parmianan dibagasan sada inganan ni pinahan.KSH 9.4
Djolma na pogos do si Josep dohot si Maria ianggo di portibi on, alai na marisi holong ni roha ni Debata do nasida, djala on do na mambahen nasida mamora dibagasan nalom dohot dame ni roha. Angka dakdanak ni Radja na di soergo i do nasida, djala na tole mandjalo sada hasangapon na taoe halonganghonon ni roha.KSH 9.5
Saleleng na di pardalanan i, tongtong do nasida didongani angka soeroe-soeroean ni Debata, djala ia doeng ro borngin di na laho modom nasida, ndada ditinggalhon holan nasida sandiri. Tongtong do nasida didongani angka soeroe-soeroean i.KSH 9.6
Disi ma, dibagasan bara na lea i do toeboe Jesus Sipaloea, djala peak di panggagatan ni pinahan. Dibagasan panggagatan i do peak Anak ni Na-toemimboel i, —na hea manggohi banoea gindjang dohot hasangaponna.KSH 10.1
Oeloean ni angka soeroe-soeroean n a marloksa-loksa i hian do Ibana andorang so ro toe tano on. Salo e h o e t n a do angka soeroe-soeroean na sangap i mamaritahon hamoeliaonna di tingki panompaon. Di na ro nasida mangadopi Ibana diatas ni habangsana, dihoephoepi nasida do bohinasida ala ni songkalna. Dipampeakhon nasida do toempalnasida di lamboeng patna, djala diendehon nasida moese do angka ende poedji-poedjian hamonangan oedjoe na dipaadop-adop nasida hamoeliaonna.KSH 10.2
Alai atik pe songon i hatimboelonna, dihaholongi Ibana do djolma par dosa i, djala diboeat Ibana do roepa ni hatoban asa boi Ibana manaon djala mate mangganti hita.KSH 10.3
Boi do Ibana nian laos tinggal di lamboeng ni Amana mamahe toempal dohot badjoe haradjaonna i; alai dipillit Ibana do hapogoson ni portibi on ganti ni hamoraon na di banoea gindjang. Ditontoehon Ibana do maninggalhon pangkatna na di soergo i dohot angka soeroesoerbean na mangkaholongi Ibana. Dipillit Ibana do insak-insak ni halak na djahat na di tano on ganti ni parsombaon ni angka pangisi ni banoea gindjang. Sian balga ni holong ni rohana di hita, didjalo Ibana do sada ngoloe na marhasoesaan dohot sada hamatean na djorboet. Saloehoetna on dibahen Kristus patoedoehon balga ni roha ni Debata di hita. Dipatoedoehon Ibana do di tano on manang songon dia tama bahenonta pasangaphon Debata marhite pangoloion toe lomo ni rohana. Di- bahen Ibana do songon i (marhite tiroean na binahenna i) asa boi hita moese tinggal rap dohot Ibana di ingananna na di banoea gindjang.KSH 11.1
Ianggo angka malim dohot sintoea ni halak Jahoedi ndang rade mandjalo haroro ni Jesus. Diboto nasida do na tiboe giot ro Sipaloea i, alai na managam do nasida di sada rad ja na bolon songon na di tano on na mambahen nasida gabe mamora djala marsangap. Maleahoe do di pangkirimonnasida Messias i ro marroepahon sada poso-poso na so margellok.KSH 12.1
Djadi doeng toeboe Kristus, ndada dipapatar Debata i toe nasida. Ditongos Ibana do barita na oeli i toe angka parmahan na mandjaga dorbianasida di ladang na hoemaliang hoeta Betlehem. Angka djolma na boerdjoe do nasida on, djadi di tingki na mandjaga angka pinahan i nasida di borngin i, di na dihata-hatai nasida taringot toe Sipaloea na pinarbaga i, djala ditangianghon asa tiboe ro, ida ma, disoeroe Debata do soeroe-soeroeanna sian habangsana na marmoelia i paboa barita na denggan i toe nasida.KSH 12.2
„Djadi, ida ma, djongdjong ma soeroe-soeroean ni Toehan di lamboengnasida, djadi disondangi sangap ni Toehan i ma angka nasida, gabe mabiar sitoetoe ma nasida. Doeng i ninna soeroe-soeroean i ma mandok nasida: Oenang hamoe mabiar; ai ida ma, hoebaritahon toe hamoe halalas ni roha na soemoeroeng, parsaoelian ni nasa bangso. Ai noenga toeboe di hamoe sadari on Sipangoloe i ima Kristus, Toehan i, di hoeta ni si Daoet.KSH 12.3
„On ma partinandaan di hamoe: Djoempang hamoe do sada posopposo na binorhos peak di panggagatan! Doeng i pintor adong torop parangan na sian banoea gindjang, na mandongani soeroe-soeroean i, angka na mamoedji Debata, mandok: Hasangapon ma di Debata di gindjang, dame ma di tano on, halalas ni roha ni Debala ma hadjolmaon!KSH 12.4
„Doeng i di na laho i sian nasida angka soeroe-soeroean i toe banoea gindjang, masipandohan ma angka halak parmahan i sama nasida: Laho ma hita toe Betlehem, asa itaida na hinatahonna na masa i, na pinaboa ni Toehan i toe hita, ninna.KSH 13.1
„Djadi dipahatop nasida ma laho toesi, djoempang nasida ma si Maria dohot si Josep dohot poso-poso i, na peak di panggagatan. Alai doeng diida nasida i, dipangkata-hatahon nasida ma hata i, pinaboa toe nasida, na taringot toe dakdanak i.KSH 13.2
„Djadi longang ma roha ni soede halak na oembege hata na hinatahon ni angka parmahan i toe nasida. Alai anggo si Maria dipeop do soede hata i, djala dipahoesor-hoesor dibagasan rohana.” Loekas 2: 9-19.KSH 13.3
Songon dia do Sitindangi Ni Jahowa Mangurupi Angka Dongan na Manghilala Hasusaan?
Molo adong na hona mara, Sitindangi Ni Jahowa pintor hatop mangatur asa adong na mangalehon pangurupion tu angka dongan na hona mara i. Angka i patuduhon na marholong situtu do hami. (Johannes 13:34, 35; 1 Johannes 3:17, 18) Songon dia do dibahen hami laho mangurupi?
Silehonlehon hepeng. Tingki masa haleon potir di huta Judea di tingki na parjolo, angka halak Karisten di huta Antiokia manongoshon hepeng laho mangurupi angka dongan sahaporseaon nasida. (Ulaon ni Apostel 11:27-30) Suang songon i ma, molo diboto hami adong angka dongan di luat na asing na manghilala hasusaan, hami manongoshon silehonlehon marhitehite huria asa sahat tu angka na manghaporluhon.​—2 Korint 8:13-15.
Paradehon silehonlehon na boi dipargunahon. Angka sintua na adong di luat na hona mara mangalului angka ruas ni huria laho mangida songon dia do nasida. Punguan pangurupi boi mangatur laho mambagihon sipanganon, siinumon, pahean, inganan, ubat dohot pangubati. Godang Sitindangi na pande mangalehon dirina asa lao sandiri jala mangalehon pangurupion manang padengganhon angka jabu dohot Bale Harajaon na sega. Alani parsadaan na adong di orhanisasi nami jala nunga jotjot hami rap marsiurupan, boi ma hami hatop mangalehon pangurupion. Tung pe hami mangalehon pangurupion ”gumodang ma tu donganta sahaporseaon”, hami pe marsitutu do laho mangurupi angka jolma na asing, aha pe ugamo nasida.​—Galatia 6:10.
Mangalehon pangurupion partondion dohot apulapul ni roha. Angka na hona mara tarlumobi manghaporluhon apulapul. Di tingki sisongon i ma, hami manghilala huaso na sian Jahowa, ”Sipangapul na sumurung”. (2 Korint 1:3, 4) Las do roha nami paboahon bagabaga ni Bibel tu angka halak na mandele, paposhon roha nasida na gira do ro Harajaon ni Debata paujunghon sude mara na mambahen pardangolan dohot sitaonon.​—Pangungkapon 21:4.
Boasa boi gira angka Sitindangi mangurupi tingki adong mara?
Aha do pangapulon na dilehon hami tu angka na hona mara?
Bagihon Bagihon Songon dia do Hami Mangurupi Angka Dongan na Manghilala Hasusaan?
Batu Mamak: April 2010
DILULUI DEBATA DO NAPOSONA
“Na lilu do ahu songon birubiru na mago, sai lului ma naposoM, ai ndang huhalupahon angka tonaMi.” (Ps.119:176)
Di ari on sahat hita tu bona ni bulan na palimahon di taon 2010 on. Pujionta do Debata, jala dohononta mauliate ala horas do hita sahat tu tingki on. Di bulan na salpu i, sai adong angka na pajuthon roha. Lam tamba do rupani arga ni situhoron, gabe lam tu maolna hita mangolu. Di parngoluon ni negaranta pe adong do tong angka siarsakhononhon. Masa do rupani hagaoron di Tanjungpriok, jala marmullopan angka sibahen na so uhum. Apala na pagondok roha, adong do sian i siboto uhum dohot sipajongjong hatigoran. Mardomu tusi, apala di na talangkahon nuaeng patta di bona bulan Mei on, marhite tema ni bulan on naeng paingoton ni Tuhanta i do hita taringot tu na patut sipatupaonta.
Sarupa tu Ps.1 dohot 19, Ps.119 on sada perenungan do taringot tu patik ni Debata. Disi, dipapujipuji do patik i songon asiasi ni Debata na umarga. Didok rupani: “Hasintongan do angka uhum ni Jahowa, tigor do sudena. Umarga do angka i sian mas dohot sian sere palangki na godang situtu, tumonggi do angka i sian situak ni loba dohot tanggule” (Ps.19:10b-11). Ala ni argana, didok parpsalmn 119 on ma di ujung ni ayat on: “Ndang huhalupahon angka tonami.” Na nidokna, sai dipingkirpingkiri do i arian dohot borngin, dihalomohon jala diradoti (pat.Jos.1:8; Ps.1:2). Nang pe songon i, ala ni paraloanna na mansai borat, lilu do ibana, ndang sai marsihohot be di dalan ni Tuhan i. Apala i ma na pinarhatopotna di bona ni ayat on, didok: “Na lilu do ahu songon birubiru na mago.” Didok na mandok, molo lilu sada birubiru, hira so adong do kemungkinanna mulak. Molo manghuling (mengembik) ibana, dialusi angka donganna na tading i do i. Alai asing, singkat ni na humusor jala mardalan mandapothon angka donganna i, lam maringkati do ibana dompak haliluonna i, gabe lam lilu jala lam mago. Holan sada do kemungkinanna mulak jala malua, i ma molo dilului jala jumpang parmahan i ibana. I do na pinarhatopot ni parpsalmen on umbahen didok: “Sai lului ma naposoM.”
Nunga nidok, gondok do roha molo sian angka sibahen na so uhum na marmullopan di tingki na parpudi on adong deba siboto uhum dohot sipajongjong hatigoran. Ndang holan hapunjungannasida i, alai mara na ungkap do i di sude halak. Diboto do nian hata dohot patik ni Debata jala ndang dihalupahon dope hatigoran dohot hasintongan, alai ala balga ni parungkilon dohot paraloan, manang ala gogo ni elaela ni portibi gabe lilu jala mago di hamagoanna. Lam leleng, lam peam ma ibana di haliluon dohot di hamagoanna i, ndang diboto jala ndang hehe be rohana mulak. Ndang disadari be dirina naung lilu jala mago. Dipintori gariada dirina, didok ingkon i nama dalanna mangolu, ingkon margabus nama, ingkon manipu, ingkon mangalaosi. Ndang boi be mulak ala naung tarihot mansai togu. Taringot tu angka i ndang porlu hita manguhumuhumi, ai na boi masa do na songon i nang tu hita. Molo lam balga parungkilon, molo lam tu maolna na mangolu, gabe lilu hita jala ndang taboto sitondongon dohot sibahenonta. Angkup ni i, songon ruas ni bangsonta hita, ndang parsindak hita, alai dohot do martanggungjawab taringot tu angka na masa i. Ala ni i, sitopotanta do i tu Tuhanta i; sidohononta do: “Na lilu do hami songon birubiru na mago,” jala hombar tusi, sitangianghononta do tongtong asa dilului Debata hita jala ditogihon tu hamubaon ni roha, dipaulak tu dalan hatigoran dohot hasintongan.
Laos i ma siparrohahononta di na mandalani di bulan Mei on. Di bulan on bolusonta do dua nari Minggu Haheheon, i ma Kantate dohot Rogate; ihut tusi dua pesta na balga, i ma Hananaek dohot Pentakoste na hinolangholangan ni Minggu Exaudia, dung i dipaujung dohot Minggu Trinitatis. Tuhanta naung hehe jala manaek i nunga mangusehon TondiNa tu hita, ala ni i gabe tatanda ma ise jala boha do Debata maradophon hita. Amanta do Ibana na manompa hita, Sipalua hita do Ibana na mandongani hita, Habadiaonta do Ibana na mangingani hita. Holong do rohaNa di hita, ndang holan di tingki burju, dohot do di tingki na lilu. Ala ni i sai boi do hita martangiang mangido asi ni rohaNa (Rogate dohot Exaudia), jala marende ma hita di Ibana (Kantate). Amen.
Diposting oleh Pdt.MV Simanjuntak di 17.12 0 komentar
SERMON JAMITA TU MINGGU KANTATE, 2 MEI 2010
Andorang so surat 2 Korint on, sega do pardomuan ni si Paulus tu huria Korint. Bonsirna, i ma haroro ni angka ‘parbarita na uli’ na asing tu huria i. Mantat surat panindangion (rekomendasi) do nasida sian angka huria na tertentu (pat.2 Kor.3:1), jala digoari be do dirina apostel (pat.2 Kor.11:5). Disegai nasida do pardomuan ni si Paulus tu huria i, didok do na so apostel na tutu ibana, ai ndang tarida di ulaonna tanda ni apostel na sintong. Angkup ni i, adong hian do tahi ni si Paulus naeng roGabe ditongos ibana ma sada surat tu nasida, i ma 2 Kor.2:14-7:4. Alai ndang marguna surat i, ai lam gaor do huria i. Ala ni i gabe ro ma ibana mandapothon huria i. I pe ndang marguna. Adong tahe sian huria i na barani mangaleai ibana (pat.2 Kor.2:5; 7:12). Gabe ditadinghon ma huria i, jala laho ibana tu Epesus. Sian i, mardongan iluilu (2 Kor.2:4), ditongos ma muse sada surat tu huria i, i ma 2 Kor.10-13 (na gabe digoari halak ‘surat iluilu/air mata’). Ditongoshon do i marhitehite si Titus, na laos ditugasi paturehon parsaoranna tu huria i. Tu sangkap i, dibahen do sada surat rekomendasi, i ma 2 Kor.8. Marantu do si Titus dohot ‘surat iluilu’ i, ai gabe muba do roha ni huria i jala diokui muse otoritas haapostelon ni si Paulus. Ala ni i gabe ditongoshon ma muse sada surat tu huria i, i ma 2 Kor.1:1-2, 13; 7:5-16 (na gabe digoar muse ‘surat pardamean/pengampunan’).
Dung mate si Paulus, dipasada huria Korint do angka suratna i. Ndang secara harpiah, alai diedit gabe sada hasadaon na utuh jala ditambahon ma tusi sada surat nari, i ma surat umum ni si Paulus tu angka huria na di Akhaya na taringot tu kolekteDi suratma on do gumodang si Paulus manaringoti dirina. Ala ni paraloanna na tu huria i, tarpaksa do ibana manaringoti angkana di dirina dijalin do i dohot bahasan teologi angka na arga, songon na tarida nang di turpuk on.
Di jolo, ditaringoti si Paulus do tohonan haapostelonna (1-6). Na mulia do tohonan i, ai marhite i marsinondang Barita na Uli i didokhon Debata. Alai kontrast tusi, sitaon na porsuk do ibana. “Di bagasan inganan na mura matapor do artanami on,” ninna (7a). Barita na Uli i do na nidokna disi. Ndang holan marhite hatana ibana mamaritahon Barita na Uli i, alai marhite sandok ngoluna do. Di bagasan dirina dipausungusung ibana do Barita na Uli i, dihatindanghon marhite hata dohot pambahenan manang ngoluna jala marhasil situtu. Halongangan do i, ai na gale do ibana, parsahitsahit (pat.2 Kor.12:7), jala parhaporsuhon (8-9). Alai boasa ingkon marhite sahalak na gale jala parsitaonon Debata mandokhon marsinondang Barita na Uli i? Alusna: Parjolo, asa patar hagogoonNa. “Asa Debata nampuna hagogoon na sumurung i,” ninna (7b). Aut sura na gogo ibana (parbarita na uli umumna) di pardagingon, na sangap jala na marmulia, dohonon ni halak do na hagogoonna i do na manghorhon marparbue ulaon i. Alai ala na gale ibana, hape marantu situtu di ulaon mamaritahon Barita na Uli i, tontu na sian ruar ni dirina do hagogoon na manghorhon i, i ma na sian Debata. Paduahon, asa patar hamamate dohot hangongolu ni Kristus Jesus i. “Tongtong do hupausungusung hami di dagingnami hamamate ni Jesus, asa patar di dagingnami nang hangongolu ni Jesus,” ninna (10). Na nidokna, tongtong dionggop hamatean ibana. Hapataran ni riwayat ni Kristus i do i di ngoluna. Songon Kristus i na manaon jala mate, songon i do si Paulus mengalami proses pematian. Alai halongangan, di na mandalani proses i, mangolu do ibana. Hangoluan na sian hangongolu ni Kristus i do i. Na marlapatan ma i, hamamate dohot hangongolu ni Kristus i rap patar do di bagasan ibana. Diusung ibana do i sude asa sahat hangoluan i tu halak Korint (12). Aha do na mangonjar i? Taringot tusi dipatorang ma di turpuk on.
Didok ibana: “Alai tong do tondi haporseaon i di bagasan hami, hombar tu na tarsurat i: ‘Na porsea do ahu, umbahen na huhatahon;’ hami pe, na porsea do, umbahen na dohot hami manghatahon” (13). Adong do di Apostel Paulus tondi haporseaon na sarupa tu na di angka na porsea. Tondi Porbadia i do na manubuhon i. So marhite panjouon dohot pangulaon ni Tondi Porbadia i, ndang na laho sahat agia ise tu haporseaon i. Na mangula do Tondi Porbadia i marhite Barita na Uli i. Nasa na tangi jala ungkap tu Barita na Uli i, i do na boi sahat tu haporseaon i (Rom 10:17). Na mangolu do haporseaon i jala mangula. Ala ni i do asa digoar i dison tondi haporseaon. Molo so adong pangulaonna naung mate do hadirionna (Jak.2:17). Taringot tusi, nunga sian mulana i diantusi halak songon na nidok ni parpsalmn i: “Porsea do ahu umbahen huhatahon” (Ps.116:10). Tondi Porbadia na manubuhon haporseaon i, laos i do na mangonjar na porsea i manghatindanghon na hinaporseaanna i (pat.Rom 10:10). Songon i do si Paulus, dionjar Tondi Porbadia i do ibana manindangi. Ndang marnaloja ibana taringot tusi. Molo pinatudos orang perorang, ndang masalpuhu molo nidok ibana dope na gumodang mangalehon tingki dohot gogona tu ulaon i; gumanjang dalan naung didalani, gumodang luat diadangi, jala umbahat jolma na dihamonanghon tu Kristus i.
Kristus naung hehe sian na mate hombar tu huaso dohot hagogoon ni Debata do ojahan ni haporseaon i. Naung gabe ulu ni huria hatopan ni angka na porsea jala na badia i do Ibana, jala dagingNa do huria i. Molo Ibana ulu i nunga dipahehe Debata, tung tagamon ma so paheheonNa nang dagingNa. Hombar tusi ma didok: “Naung pahehehon Tuhan Jesus i, pahehehon ni i do nang hami raphon Jesus i.” Porsea situtu do si Paulus disi, jala di paraloanna tu Sanhedrin tung i do dihatindanghon songon pamusatan ni haporseaonna, didok: “Ala ni panghirimon ni roha dohot ala ni haheheon sian na mate, umbahen na tu paruhuman on ahu” (Ul.23:6b). Alai ndang holan ibana, halak Korint pe, angka naung porsea di Kristus Jesus i partohap do di haheheon i, jala rap jongjong sogot di adopan ni Debata di hangoluan na salelenglelengna. Masihol do angka na porsea i di parsaoran i, gabe diharinggashon ma panindangion i, asa lam tu toropna halak na gabe parjambar disi.
Pingkiran i ditorushon di ay.15, didok: “Alai saluhutna i ala ni hamu do, asa asi ni roha i na lam tu gandana dibahen na torop, manghorhon hamauliateon na sumurung bahen hasangapon ni Debata.” Molo diharinggashon na porsea i panindangion i, ndang ala ni (demi) dirina i, alai ala ni (demi) na manangihon do asa porsea nasida jala taruli di asi ni roha na paluahon i. Molo lam torop na porsea, lam torop ma na mandok mauliate tu Debata, gabe marsangap Ibana di tonga ni angka na malua i. Na pasangaphon Debata i do sintuhu ni sangkap panompaon ni jolma, jala laos i do sintuhu ni sangkap pemulihan dohot penyelamatan ni pardosa. Molo nunga marsangap Debata ala ni panindangionta, nunga hagohan be sangkapNa na manjou jala pabangkit hita gabe sitindangiNa.
Di angka ayat na parpudi diulahi do muse pingkiran na taringot tu hapataran ni hamamate dohot hangongolu ni Kristus i na pinausungusungna i (ida Patujolo). Ala ni haporseaon di haheheon dohot hangoluan i, ndang marnaloja si Paulus di ulaon i. Nang pe lam buruk hajolmaonna parduru i, anggo parbagasanna i ariari do dipaimbaru. Hajolmaon parduru (manusia lahiriah), i ma keseluruhan ni hajolmaon na tarrajum tu portibi (jaman/aioon) na leleng (pat.Rom 6:6; Kol.3:9; Eps.4:24), na laho salpu (fana), na mengalami proses pematian, na lam leleng lam buruk ala ni sahit dohot sitaonon. Sahali nari, na songon hapataran ni hamamate ni Jesus Kristus do i na pinausungusung ni na porsea i di dirina. Hajolmaon parbagasan (manusia batiniah), i ma totalitas ni hajolmaon na paadopadop dohot Debata, na ojak di haheheon ni Kristus, na marparange marguru tu Tondi (Rom 8:1), jala naung gabe joro ni Tondi Porbadia. Na songon hapataran ni hangongolu ni Kristus do i na tong pinausungusung ni na porsea i di bagasan dirina. Ndang sega anggo i ala ni sahit manang sitaonon, ai ganup ari do i dipaimbaru. Ala ni hangongolu ni Kristus i na gabe patupahon hasangapon do tahe sitaonon i. Halongangan do i, ai anggo na somal tanda ni hagaleon do haporsuhon jala manubuhon hagaleon. Alai ala ditaon na porsea i do i margogohon hangongolu ni Kristus i, na gabe manubuhon hamuliaon do i, ai nasa na tinaon di bagasan holong tu Debata manumpak tu na denggan do i (Rom 8:28). Nang pe ‘leleng’ jala ‘borat’, sisatongkin jala na neang porsanon do i. Doshon na so ada tahe martimbanghon hasangapon sipapataron sogot (Rom 8:18), ai na martingki do sitaonon i, alai manongtong ro di saleleng ni lelengna do anggo hasangapon i. Holan na porsea do na boi marnida halongangan i, angka na manaili tu tingki na so tarida i dope. Di tingki on, portibi parsatongkinan i dope na tarida jala torop do na mamereng jala na tarihot holan tusi. Alai di ari sogot i, patar jala bongotan ni na porsea i ma na manongtong i.
Uju ro natorop manungkun Tuhanta Jesus mandok: “Dia ma bahenonnami asa huula hami angka ulaon lomo ni roha ni Debata?” didok Ibana do: “Haporseai hamu ma na sinuru ni Debata, i ma ulaon lomo ni rohaNa” (Joh.6:28-29). Sian i torang, haporseaon i do apala na parjolo na niigil ni Debata sian jolma. Di bagasan jala mangihut tusi do angka na asing i, isara panghirimon, haholongon, pangoloion, dohot na asing. Jesus Kristus naung hehe jala mangolu songon na taingot jala tahalashon di Paskah nambura salpu i do pamusatan ni haporseaon i. Na sahat do jolma tu haporseaon i ala ni pangulaon ni Tondi Porbadia na marhite Barita na Uli i. Manang ise na tangi jala na ungkap tu Barita na Uli i, i do na boi sampang tu haporseaon i. Na mangolu jala mangula do haporseaon i. Si Jakobus mandok: “Haporseaon i pe songon i do, molo so adong pangulaonna naung mate do hadirionna” (Jak.2:17). Angka dia ma pangulaon ni haporseaon i, jala aha ma guna ni i di hangoluanta sinuaeng on? Deba sian i ma na naeng pamanatonta sian turpuk jamita on.
Na parjolo, gabe gogo do i manghatindanghon Barita na Uli. Dipillit Debata do si Paulus gabe apostelNa. Ndada sian lomona, ai silelei na porsea hian do ibana jolo. Alai sian asi rohaNa, ditangkup Debata do ibana jala dipabangkit gabe parbarita na uli. Tohonan na mulia do i. Alai kontrast tu hamuliaon i, di na mangulahon i manaon do ibana. Taringot tu sitaononna i didok ibana do: “Sumurung manaon renge ni ulaon, nang hurungan; lumobi tu ahu linsinglinsing; jotjot do di bagasan parmaraan hamatean. Lima hali ma ahu dilinsingi halak Jahudi, opatopatpulu hurang sada. Tolu hali do ahu dilasahi, sahali ahu didangguri dohot batu, tolu hali harom, saborngin sadari ahu mumbangumbang di laut ni lautan. Jotjot do ahu di pardalanan, marmara di batang aek, marmara dibahen panamun, marmara sian angka dongan sabutuha, marmara sian angka parbegu, marmara di huta, marmara di halongonan, marmara di laut, marmara di tongatonga ni dongan na so haru dongan. Di bagasan ulaon dohot hasusaan, jotjot do mangkar matangku, jotjot do mauas male dohot marpuasa, di ngali ni ari dohot di na hurangan ulos” (11:23-27). Nang pe songon i ndang mandele ibana, alai sai didatdati do manghatindanghon Barita na Uli i jala marhasil. Boasa? Di dia rahasiana? Alusna, di haporseaon i do.
Ndang holan si Paulus, hita pe dohot do dipabangkit Tuhanta gabe sitindangi ni Barita na Uli i, jala dihalomohon rohaNa do asa di bagasan hiras ni roha i ulahononta jala marhasil. Asa jumpang i, ingkon na porsea do hita. Molo nidok porsea, na marlapatan do i: Parjolo, porsea di Barita na Uli i. Paduahon, porsea di parsuruon i. Ndang jolma na marsuru hita tu ulaon i, alai Tuhanta i do na mandok” (Mat.28:19-20a). Patoluhon, porsea di pandonganion ni na marsuru i, i ma Tuhanta Jesus Kristus i naung mandok: “Ai ida ma, sai na dongananHu do hamu ganup ari, rasirasa ro ajal ni hasiangan on” (Mat.28:20b). Molo porsea hita di Barita na Uli i, na gabe onjar na so haotapan do i di hita laho manghatindanghonsa. Mangenet hata ni parpsalmn i na mandok: “Porsea do ahu umbahen huhatahon” (Ps.116:10), didok si Paulus do: “Hami pe, na porsea do umbahen na dohot hami manghatahon.” Dung diida jala dibege huhut dialami sisean i na mangolu do Kristus Jesus i gabe porsea ma nasida jala didok: “Ndang tarbahen hami so manghatahon naung huida jala hubege hami” (Ul.4:20). Molo porsea hita na Tuhanta do na marsuru hita, ndang tagamon olo hita mauhom nang adong na mangorai, ai “ingkon oloan do hita di Debata asa di jolma” (pat.Ul.5:29). Molo porsea hita na Tuhanta do mandongani hita, ndang mabiar hita nang pe godang paraloan dohot parmaraan. Nuaeng tapamanat ma, molo so margurasa panindangionta, atik na hurang porsea do hita di na tahatindanghon i; molo songon na so marbulalak semangat panindangion dohot harararat ni Barita na Uli i, atik na hurang porsea do hita di parsuruon ni Tuhan i, jala molo tabolati panindangionta ala ni na manjaga reaksi ni na asing dohot ala ni na mangaradoti toleransi antar umat, atik na hurang porsea do hita di pandonganion ni Tuhanta Jesus i? Angkup ni i ringkot do antusanta, na marpardomuan situtu do panindangion i tu parsaoran. Molo taulahon i, ndang ala ni (demi) hita, alai ala ni (demi) na asing do, asa lam tu toropna na porsea jala dapotan haluaon na sian asi ni roha i, na gabe dongan saparsaoran jala na rap mandok mauliate tu Debata bahen hasangapon dohot hamuliaon di goarNa. Antong, margogohon haporseaon i taharinggashon ma ulaon panindangion i.
Na paduahon, gabe gogo do i laho pausungusung hamamate dohot hangongolu ni Kristus. “Sitaon na bernit do Kristus i” (Ul.3:18; 26:23). Mamungka sian hatutubuNa mangonai do tu Ibana proses pematian, jala di ujungna mate di hau pinarsilang. Nang pe songon i, hangoluan do Ibana. Di bagasan dohot marhite Ibana, mangolu portibi on; mangolu angka na porsea. Ngolu ni Kristus i, digombarhon do di ngolu ni si Paulus, ai sitaon na bernit do nang nang ibana. Di sitaononNa i, mangonggop do tongtong hamatean tu ibana. Sipata nunga pola saep rohana taringot tu ngoluna. Na marlapatan ma i, dialami do tongtong proses pematian, manang songon na nidokna di jolo i, tongtong do ibana pausungusung hamamate ni Jesus di dagingna, jala hombar tusi hajolmaonna parduru i lam tu burukna do sian ari tu ari. Alai di na mengalami proses pematian i mangolu do ibana, mangolu ala ni hangongolu ni Jesus i. Na marlapatan ma i, hangongolu ni Jesus i pe dipausungusung do di dagingna, jala hombar tusi hajolmaonna parbagasan i sai dipaimbaru do sian ari tu ari. Haporseaonna i do na tuk mandodo i, jala ala ni i ndang marnaloja ibana di ulaon i.
Songon i do hita, di na taihuthon Tuhanta i tong do mangonai tu hita sitaonon. Ndang hapunjunganta i, alai hatopan ni angka na porsea do i. Sian mulana i dope parsitaonon do na porsea i; dihosomi portibi on do i, dilelei jala dipaburuburu. Tuhanta Jesus mandok: “Haporsuhon do jambarmuna di portibi on” (Joh. 16:33b). Dipatuduhon i do na mangonai do tu hita proses pematian. Manang songon na nidok ni si Paulus, hamamate ni Kristus i tapausungusung do di dirinta. Hajolmaonta parduru i lam buruk, dung i di sada tingki ingkon mate do hita tutu. Alai sabalikna, laos dipatuduhon i do na so unduk be hita tu hamatean i, ai manaon pe hita ndang anggo binasa, alai mangolu do di bagasan Kristus i. Hajolmaonta parbagasan i sai dipaimbaru do ganup ari. Na marlapatan ma i, hangongolu ni Kristus naung hehe jala monang i pe tapausungusung do dirinta gabe hangoluanta; gabe hangoluan ni angka na porsea dohot gabe hangoluan ni huria i. Na gabe apulapul na paposhon roha ma i di hita paboa na so tagamon mintop huria jala na so tagamon siap na porsea i sian portibi on. Di abad 18 rupani, marbungaran do di Eropa sada paham na ginoaran aufklarung. Sada sian tese ni paham i mandok, abad 19 nama abad na parpudi ni huria, dung i mintop ma. Alai salpu do abad 19 manorusi tu abad 20 jala tolhas nuaeng tu abad 21 on, ndang tarida dope (jala ndang na laho tarida) tandatanda ni na laho mintop. Didok na mandok: “Semakin dibabat, semakin merambat.” Boasa? Ai Kristus naung hehe jala mangolu i do di bagasanna.
Na patoluhon, gabe gogo do i manantap dohot manghirim hasangapon sipapataron sogot. Porsea do si Paulus na so olat ni portibi on panghirimanna di Kristus i, alai na marudut do i tu tingki hasangapon na sumurung, na lumobi hamuliaonna sipapataron sogot. Songon Tuhan i naung pinahehe ni Debata sian na mate, naung gabe ulu di huria hatopan ni halak Kristen angka na badia, paheheonNa do nang ibana jala pajongjongonNa raphon sandok na porsea laho marhaladoi di adopanNa saleleng ni lelengna. Porsea jala manghirim disi ndang marnaloja ibana, ndang tawar hati manang patah semangat di na manaon dohot di na manghatindanghon Barita na Uli i.
Laos songon i do hita, marhitehite haporseaon i adong do di hita pos ni roha taringot tu sihirimon sogot. Ndang olat ni portibi na tarida on panghirimanta, alai na marudut do i tu hasiangan sogot sisalelenglelengna. Na gabe gogo ma i di hita di na manaonhon paraloan dohot di na manghatindanghon Barita na Uli i. Taadopi pe angka na maol ndang mabiar be hita, ndang mandele manang sumurut ala tangkas taboto, na sumurung do sijaloonta. Si Paulus mandok: “” (Rom 8:18). Hira na so adong, ai na martingki jala na neang porsanon do sitaonon i, alai na manongtong do siteanon sogot i, na sumurung do hasangaponna, jala na lumobi do hamuliaonna. Antong, margogohon haporseaon tatatap ma sihirimonta i. Laos haporseaon i ma gogonta mangendehon ende na imbaru songon na jinouhon ni minggu Kantate on: “Endehon hamu ma di Jahowa ende na imbaru, ai nunga dipambahen Ibana angka halongangan.”
Diposting oleh Pdt.MV Simanjuntak di 18.16 0 komentar
Diposting oleh Pdt.MV Simanjuntak di 17.07 0 komentar
Di na sahali, songon i ma didok barita, manjangkit do sada halak di kalapa na timbo. Tongon apala di na mandabui parbue ni kalapana i ibana tompu do mangombus alogo na mansai gogo. Munggalunggal ma hau ni kalapa i ditondong alogo i, hira na naeng marumpak nama. Mansai tarmara ma ibana jala mabiar situtu, gabe dihaol ma hau ni kalapa i jala digomos mansai gogo. Di hagogotanna i, tarsingot ma ibana tu Debata, gabe dipangiar ma soarana manjoujouhon: “Tuhan, tolong ahu!” Dung i, diuji ma mijur nangetnanget. Mansai manat, huhut sai marsigomos tu hau ni kalapa i, dijururhon ma dagingna dompak toru. Lam dao ibana sian punsu ni kalapa i, lam moru do parmunggal ni hauna i. Tong dope mansai gogo nian alogo i, alai ndang apala songon na di ginjang i be pangonaina. Taantusi be do i. Lam hatop ma parmijurna, alai sabalikna lam moru ma angggo jotjotna manjou goar ni Tuhan i. Dung i, marhira dua meter nari sian tano, manimbung ma ibana, jala holan ojak patna di tano pintor marsurak ma ibana mansai gogo mandok: “Mauliate ma Ompung Doli!”
Digombarhon barita i do rumang ni harohaon ni jolma na ingot jala joujou tu Debata di hamamasa ni hasusaan, alai lupa ia di ari halalas ni roha dohot pariaiaon; radot di ugamona jala ringgas tu parmingguan molo di hamamasa ni hagogotan, alai lalap jala lupa anggo di ariari hasonangan. Tutu, ndang sai sude songon i; adong do na so mansadi martangiang di las manang di arsak ni rohana. Alai ndang tarsoadahon na godang do jolma na ingot jala joujou tu Debata holan di arsak ni rohana, alai lupa anggo di las ni rohana. Adong tahe na suman tu sijangkit kalapa ondeng, na gabe mamereng ojahan ni haluaon dohot hasonanganna i di na asing, isara di sahala ni natuatua, di panumpak ni tondi ni hulahula, manang di sumangot ni ompuna. Gabe tu angka i ma ibana mandok mauliate, jala angka i ma muse na dipapujipuji, dipasubutsubut, manang dipapelepele, atik pe nanggo apala kuburan ni ompung dolina i ndang diboto be manang na di dia. Alai Debata do ojahan ni haluaon dohot hasonanganta. Ala ni i, tu Ibana do hita patut mandok mauliate siala saluhut (1 Tes.5:18a).
Diposting oleh Pdt.MV Simanjuntak di 18.21 0 komentar
SERMON JAMITA TU MINGGU MISERICORDIAS DOMINI, 18 APRIL 2010
Disurathon si Lukas do evangelium on tu si Teopilus khususna (1:1-14), tu halak Kristen na sian bangso parbegu umumna. Hombar tusi, adong do disi manang na piga barita na mangondolhon hasurungan ni na so Jahudi sian Jahudi. Rupani, taringot tu sada letnan na ummura porsea di Tuhan Jesus sian Jahudi (7:1-9), taringot tu halak Samaria na andul umbagas panghilalaanna hajolmaona jala umpolin holong ni rohana tu donganna jolma (10:25-37), jala di turpuk on taringot tu sahalak Samaria na umbotoan mandok mauliate tu Tuhan Jesus sian sia halak Jahudi. Marhite i naeng ondolhononna do, di adopan ni Debata ndang adong hasurungan ni Jahudi sian na so Jahudi, alai sabalikna ndang adong hasurungan ni na so Jahudi sian Jahudi, ai halak Samaria pe tong do adong na manulak Jesus (9:52-53). Rap parhahurangan do saluhut jala rap mangharingkothon asi ni roha ni Debata na paluahon i.
Di pardalananNa tu huta Jerusalem mandapothon sitaononNa (pat.9:51), dibolus Jesus do tongatonga ni luat Samaria dohot Galilea. Halak Samaria i ma campuran ni pasipasi ni Israel sisampulu marga dohot bangso parbegu na pinaro ni halak Assur laho mangingani tanonasida naung hampir kosong i. Haporseaonnasida pe nunga marlaok, ai dijangkon do deba unsur ni hasipelebeguon jala diintegrasihon tu ugamo Israel. Ala ni i, ndang diokui halak Jahudi nasida songon pewaris ni bangso ni Debata. Na marhapeahan do luatnasida di holangholang ni luat ni halak Jahudi, i ma Galilea di utara dohot Judea di dangsina. Marningot na marmusu tihus do na dua bangso i, angka Jahudi na sian Galilea na naeng laho tu Judea ndang apala dihalomohon mamolus sian Samaria, alai mamedu do tu purba, tu ipar ni aek Jordan, dung i mangireire topi habinsaran ni aek Jordan ditulus ma tu Judea. Laos songon i do nang na sian Judea tu Galilea. Jesus sandiri, ndang tarihot tu parsalisian ni na dua horong i. Dohot do tu halak Samaria Ibana ro, jala dohot do nasida naeng paluaonNa. Ala ni i, ndang dihasogohon Ibana mamolus sian Samaria (pat.Joh.4:3 duu). Nang pe songon i ndang sai tarbahensa tongtong songon i, ai sai dibereng jala dirajumi halak Samaria do Ibana songon sada sian musu tihusna, Jahudi na manghasogohon jala sihasogohononhon. (I do na melatarbelakangi panulahonnasida di Jesus na tinaringotan di ginjang i). Ala ni i ma ra asa didok dison, dibolus ma sian tongatonga ni luat Samaria dohot Galilea, lapatanna sian parholangan (parbalohan/perbatasan) ni luat Samaria dohot Galilea.
Laho bongot tu sada huta pajumpang do Ibana dohot sampulu halak na huliton. Hulit na nidokna dison ndang dos i tu hulit (kusta/lepra) na tartanda dope sahat tu tingki on di hita on, ai na marrumanghon rangkuman ni manang piga mansam sahit ni hulinghuling do i. Adong mandok psoriasis do i, i ma sahit hulinghuling na marrumangkon bercak-bercak mengerisik berwarna merah muda. Di hata Heber digoar do i zara’at, lapatanna hona pungkul (terpukul). Digoari i songon i ai di pangantusion ni Israel na dipungkul Debata do halak na marsahit songon i ala ni dosana na tertentu manang ala ni dosa na tineanna. Ala ni i, manjaga unang rarat huhut, dipabali do angka na songon i sian parsaoran. Ndang boi nasida saor tu na hipas di huta manang di balian; ndang boi saor dohot tu parpunguan (peribadahan). Gabe tinggal di ladang ma nasida manang di angka liang na so apala somal dibolus halak na hipas. Molo ingkon mamolus nasida sian dalan balobung, ingkon sai jouhonon nasida do: “Na ramun do hami, na ramun do hami,” asa botoon ni halak pasidinghon. Dipasada sahit i do na sampulu halak i, gabe ndang pola diparsoalhon nasida be Jahudi dohot Samaria. Mangihuthon patik ni Jahudi nian na ramun do halak Samaria, na so siparsaorhononhon. Alai ala ni sahit i, Jahudi i pe, laos tong mangihuthon patik i nunga gabe halak na ramun, na so siparsaorhononhon.
Nunga sahat tu nasida barita ni Jesus i. Ala ni i, disi diida nasida Ibana, pintor hehe ma di nasida giot ni roha mangido hamalumon. Ndang boi nasida jumonok, gabe mandaodao ma nasida jongjong jala sian i ma dipagogo nasida soarana mandok: “Jesus, Guru! Asi rohaM di hami!” Asi do tutu roha ni Jesus i mida nasida, ditangihon do pangidoannasida i jala dioloi, ai didok do: “Laho ma hamu patuduhon dirimuna tu angka malim!” Hombar tu patik i, hulit, parjolo sahali ndang masalah hahipason i di Israel, masalah haporseaon do manang ugamo. Malim do na mamareso dohot na manontuhon sasahalak na marsahit hulit, ndang dokter. Molo sintong do tutu na huliton, pintor dipabali ma i. Laos malim do muse na mamareso jala manontuhon naung malum manang ndang. Molo naung malum do tutu, pintor diuras ma ibana asa boi mulak muse tu parsaoran (Jaha 3 Mus.13-14). Ala ni i ma asa disuru Jesus nasida tu malim. Umbege i, pintor laho do nasida. Halongangan do i, ai uju na sinuru ni Jesus i nasida laho ndang adong dope tanda na tarida na mandok naung malum nasida. Ndang adong ganggu ni rohanasida, ndang adong sungkunsungkun na mandok boha do molo so malum; so nda tung gabe dangguran ni halak do nasida jala dohonon ni malim i pargabus? Sandok bulus do nasida laho. Boasa? Parjolo sahali, nunga dihuasoi parenta ni Jesus i nasida; jala paduahon, porsea situtu do nasida di huasoNa na pamalumhon i. Sintong do, huhut mardalan nasida mangoloi parsuru ni Jesus i, ias ma nasida. ‘Ias’ (tahir) do didok, ndang ‘malum’; ai -- sahali nari – hulit konsep religi do i, ndang hahipason. Molo huliton sasahalak, reaksi ni halak tusi, parjolo sahali ndang didok i na ‘marsahit’, alai na ‘ramun’. (Songon na nidok di ginjang i, molo ingkon mamolus nasida sian dalan balobung, ndang didok: “Na huliton do hami,” alai “na ramun do hami”). Laos songon i ma sabalikna, molo malua ibana sian sahit i, parjolo sahali ndang didok i naung ‘malum’, alai naung ‘ias’ do.
Menyadari naung malum nasida ndang tagamon so mansai las rohanasida. Lam tomos ma roha ni na sia halak (Jahudi?) mardalan tu malim asa pintor dipareso nasida jala diuras, dung i boi ma nasida mulak tu hutana, marsaor tu donganna jolma dohot tu Debata di bagasan peribadahan. Alai mulak do anggo na sahalak tu Jesus, jala halak Samaria do i; dipagogo ma soarana mamuji Debata, dipatungkap ma ibana tu jolo ni Tuhan i mandok mauliate. Debata marhite Jesus i do na paulakhon ibana tu ngolu na marlapatan, ala ni i gabe umarga do di ibana na mangaradoti pardomuanna tu Tuhan i sian na tu sisolhotna.
Disolsoli Jesus do na sia halak (Jahudi?) i, didok: “Di dia do na sia nari? Ndang adong jumpang hape, na olo mulak pasangaphon Debata, dungkon ni halak dagang on?” Na uli do na binahen ni na sia halak na laho tu malim i, ai hombar do i tu patik i, alai umuli dope na binahen ni halak Samaria na mulak mamuji jala mandok mauliate tu Tuhan i, ai molo na sia i, godangan na marhahonaan tu dirina (egocentris) do halalahonasida i, ai asa gira dipareso do nasida jala diuras asa boi mulak huta jala saor tu donganna, alai halak anggo Samaria i, na marhahonaan tu pardomuanna tu Debata (teocentris) do na dipatujolo, i ma pamujion dohot hamauliateon ni rohana tu Debata. Taringot tusi marlangku ma hatontuan na mandok, panggohion di patik i ndang boi manggonti pamujion dohot hamauliateon tu Debata. Dison, digoari Jesus do halak Samaria i ‘halak dagang’ (stranger/foreigner/orang asing), lapatanna na so bangso. Tangkasna, na so bangso ni Debata. Sabalikna do anggo Jahudi, targoar do nasida bangso ni Debata. Taringot tusi, mansai martua do rohanasida. Alai dison, dijoloani halak dagang i do nasida di panghangoluhonon di pangalaho ni bangso ni Debata, di pamujion dohot hamauliateon di Debata.
Didok Jesus do tu halak Samaria i: “Hehe ma ho, laho ma!” Laho tu dia? Disura roha, na mangulahi parusuonNa na di jolo i do i, i ma na patuduhon dirina tu malim. Di halak Samaria pe, adong dope parbinotoan taringot tu patik ni si Musa. [Adong do Pentateuch (Lima Gulungan, i ma 1-5 Musa) versi Samaria]. Ala ni i godangan do kemungkinan, na huliton ni Samaria pe, molo dung malum, ingkon jolo dipareso jala diuras malim do asa boi mulak tu komunitasna. Parpudi didok: “Haporseaonmi do paluahon ho.” Rumusan on tarjaha do di Luk.7:50, di pandohan ni Jesus tu parompuan pardosa godang i. Sian i torang do, na marhahonaan tu hasesaan ni dosa do i. Songon i ma dison, molo dihatahon i tu halak Samaria i na marlapatan do i naung dipalua ibana sian sahitna dohot sian dosana. I ma haluaon na utuh, haluaon di pardagingon dohot partondion. Haluaon na songon i jumpang do i holan di angka na porsea. Anggo taringot tu na sia halak nari ndang adong ditaringoti pardomuan ni hamalumonna tu haporseaon. Ala ni i, boi do nasida malum manang malua holan di pardagingon, ndang anggo di partondion.
Miserikordias Domini do goar ni minggunta ari on. Na marharoroan do i sian Ps.33:5b na mandok: “Gok asi ni roha ni Jahowa do tano on.” Parasiroha jala pardengganbasa do Jahowa. Sian asi ni rohaNa do hita tartompa, manggulmit jala humosa; laos sian asi ni rohaNa i do hita manjalo nasa na tau hangoluanta. Ala parasiroha Ibana, manang sadihari pe sai na boi do hita manghirim, mangido jala manjalo sian Ibana angka na tau haluonta songon na hinatindanghon ni turpuk jamita di hita ari on.
Laho tu Jerusalem mandapothon sitaononNa, mamolus do Jesus sian parholangan ni luat Samaria dohot Galilea. Disi, pajumpang do Ibana dohot sampulu halak na huliton. Hulit, dirajumi halak Israel do i uhum ni Debata tu sasahalak ala ni dosana na tertentu, manang ala ni dosa na tineanna. Dirajumi na ramun do halak na songon i, jala dipabali do i sian parsaoran ni bangso dohot huria ni Debata. Nunga sahat barita ni Jesus tu nasida, gabe joujou ma nasida mandok: “Jesus, Guru! Asi rohaM di hami!” Asi do tutu roha ni Jesus di nasida, ai disuru do nasida patuduhon dirina tu angka malim. Porsea di Jesus i, pintor mangoloi do nasida, jala di bagasan pangoloionna i malum ma nasida.
Di bagasan dohot ala ni dosa i, na mangonai do uhum ni Debata tu hita jolma. Tean do tu hita uhum ala ni dosa ni ompunta si Adam i, ai ingkon mian hita di tano naung hona toru, ingkon porsuk ahaponta jala ingkon hir hodokta mangalului sipanganonta. Tarlele jala tarbuang do hita sian adopanNa, gabe angka na ramun na so partohap be di parsaoranNa. Na mangonai do tu hita uhum nang ala ni dosanta sandiri. Ragam do pangonaina, boi do i marrumanghon parsahiton, parhansitan, pardangolan, harugian, halojaon, dohot angka na asing. Alai ndang dihalomohon Debata hita mago di bagasan dosa i. Ala ni i, sian mulana i dope nunga pintor ditahi patupa haluaon di hita, jala i ma naung pinatupaNa di bagasan Tuhanta Jesus Kristus naung ro tu tano on. Asi ni rohaNa sambing do na patupahon i. Hombar tusi, didok si Johannes do: “Gabe daging ma Hata i jala maringan di tongatonga ni hita on, jadi huida hami ma hasangaponNa, i ma hasangapon ni Anak sasada na sian Ama i, gok asi ni roha dohot hasintongan,” jala ihut tusi, “hinorhon ni Jesus Kristus do manjadi asi ni roha dohot hasintongan” (Joh.1:14, 17). Manang ise na porsea di Ibana, na manghirim jala joujou tu Ibana sai na jumpangsa do asi ni rohaNa na paluahon i; malua ibana sian dosa dohot sian pangonaina, mulak muse pardomuan dohot parsaoranna tu Debata dohot tu donganna jolma. Apala i ma na mansai ringkot auhononta sian jamita on, molo tahilala pe na mangonai uhum Debata tu hita ala ni angka dosanta, tadapothon ma Jesus i, tapangido ma asi ni rohaNa, tadok ma: “Jesus, Tuhan! Asi rohaM di ahu!” Pos ma rohanta, sai na alusan jala oloanNa do hita.
Disi diboto naung malum nasida, mulak do sada sian na sampulu i tu Jesus; dipagogo ma soarana mamuji Debata, dipatungkap dirina tu jolo ni Jesus mandok mauliate, jala halak Samaria do i. Anggo na sia nari, ditorushon do pardalananna patuduhon dirina tu angka malim asa gira dipareso nasida jala diuras, dung i pintor boi ma mulak tu hutana, saor muse tu dongan dohot tu punguan parugamaonna. Na marlapatan ma i, marpamusatan tu dirina (egocentris) do nasida menyikapi hamalumonnasida i. Ndang songon i anggo halak Samaria i, disikapi ibana do hamalumonna i marpamusatan tu Debata (teocentris). Debata marhite Jesus i do na paluahon ibana sian haramunon, paulakhon tu ngolu na marlapatan. Ala ni i, pamujion dohot hamauliateon tu Debata do na parjolo dihalaputi. Disolsoli Jesus do na sia i, alai dipuji do anggo halak Samaria i, didok: “Haporseaonmi do paluahon ho!”
Laho bongot tu parpestaan, madekdek do saputangan ni sahalak ina. Ala tongon markain panjang ibana jala markabaya, tar susa do ibana unduk laho mambuat saputanganna i. Marnida i pintor ro ma sahalak bajarbajar, dijomput ma saputanganna i jala dilehon tu inanta i. Huhut dijalo, didok inanta i do: “Burjuna i ho Amang, mauliate da!” Mangan do sahali sada keluarga di restoran. Dung i ro ma tusi sahalak pangidoido. Dilehon inanta i ma tu ibana Rp.1.000. Huhut dijalo hepeng i nunga laos dilangkahon patna manadinghon nasida, ndang didok agia aha. Marnida i, didok sada sian nasida ma: “Dasar pangidoido.” Di parngoluon siapari ndang adong hukum formal na mangaturhon ingkon mamuji jala mandok mauliate halak na manjalo. Ala ni i ndang dosa i molo so mamujimuji halak jala so mandok mauliate, ndang adong sanksi ni i jala ndang siuhumon halak na songon i. Alai di hata ni Debata, tangkas do i diaturhon. Didok rupani: “Puji ma Jahowa, hamu ale angka na niasianNa!” (Ps.30:5). “Mandok mauliate ma hamu di Jahowa, ai na basa do Ibana, ai ro di salelenglelengna do asi ni rohaNa i” (Ps.106:1). Ala ni i, ingkon pujionta do Debata jala dohononta mauliate ala asi ni rohaNa. Tasorminhon ma i tu parngoluonta, boha do hita menyikapi asi ni roha ni Debata di ngolunta? Somal do di tongatonganta na mambahen selamatan. Na malum sian sahit rupani, na malua sian parmaraan dohot angka na asing. Alai boha do halak mangulahon i? Marpusathon ise do ibana marlas ni roha? Marpusathon diri do manang Debata? Ise do na dipuji jala tu ise do didok mauliate? So nda tung gabe dirina do disubut jala diparhatua, manang gabe disombahon sude pujian dohot hamauliateon tu tondi ni hulahula manang tu sumangot ni ompuna? Las ni roha na sintong i ma las ni roha na marpusathon Debata, na mamuji jala mandok mauliate tu Ibana. Na mamuji jala na mandok mauliate i do deba sian angka tanda ni haporseaon na marpangulaon, jala angka na porsea sisongon i do na jumpangan haluaon na gok, i ma haluaon ni pardagingon dohot partondion. Ringkot do i ingotonta asa unang masonanghu rohanta di hamalumon sambing, ai boi do sasahalak malum sian sahitna alai ndang malua anggo sian dosana.
Diposting oleh Pdt.MV Simanjuntak di 17.33 0 komentar
SERMON JAMITA TU MINGGU QUASIMODOGENITI, 11 APRIL 2010
Hira sapandapot do sude halak mandok si Johannes apostel i do na manurathon surat 1 Johannes on. Di angka ari hatutuana, na mangula do apostel i di Epesus. Hombar tusi, disura roha ni torop, ditongoshon ibana do surat on tu angka huria na humaliang Epesus. Na mamungka rarat do uju i sada poda haliluon di Epesusanggo Kristus i (Debata). Ala ni i, tung na so tagamon dPoda na rarat di Epesus na songon pusat ni peradaban di luat i di tingki i, manang na boha pe ndang tagamon so marhinorhon i tu na humaliangna. Ala ni i ma asa ditongoshon Apostel Johannes suratna on paingothon dohot patoguhon angka huria na disi.
Dipanghulingi si Johannes do ruas ni huria i dohot pandohan angka anaha (Gr. teknia mou/my little children). Panggoarion i somal do dihonahon nang tu angka na magodang laho mangondolhon hasolhoton dohot haholongon. Nunga matua apostel i hatiha i, ala ni i ndang pola alang rohana mamanghulingi ruas ni huria i songon anakna, jala angka ruas i pe ndang gabe menek rohana umbege i. Ihut tusi, dilehon ma alasanna manurat tu nasida. “Umbahen na husurat on tu hamu (Gr. tauta grafoo/these things write I unto you),” ninna. Aha disurathon? I ma angka na tinaringotanna di 1:1-10: Taringot tu Kristus naung gabe daging (1:1-3), taringot tu Debata Panondang (1:5), dohot taringot tu parange ni angka naung di bagasan na tiur i (1:6-10). Ia disurathon pe i tu nasida didok: “Asa unang mardosa hamu.” Mardomu tu na nidok di Patujolo i, taringot tu jolma dipodahon parpoda haliluon i do, na tarhurung do tondi na badia na sian Tuhan i di bagasan daging na jahat i. Alai marhite panobusion ni Kristus i, dipalua ma tondi i sian huaso ni daging i. Angka i ma -- ninna nasida -- naung targoar anak ni Debata, naung mananda Kristus, naung saor dohot Debata, naung mian di bagasan Tuhan i, naung di bagasan na tiur, dohot na asing. Laos angka i ma na gabe slogannasida. Sai diintrodusihon be do dirina anak ni Debata. “Anak ni Debata do ahu,” ninna; ia so i, “hutanda do Ibana,” “naung saor do ahu tu Debata,” “naung mian di bagasan Tuhan i do ahu,” “naung di bagasan na tiur i do ahu,” dohot na asing. Angka na songon i -- ninna muse -- ndang tarhahua dosa be i. Dohot hata na asing, angka naung gabe anak ni Debata, ndang mardosa jala ndang boi be i mardosa. Ala ni i, boi nama i mangula lomolomo ni dagingna. Manangko rupani, mangalangkup manang mamunu. Ndang pola dia be i, ai holan daging i do na mangulahon i, ndang dohot tondi i. Apala i ma na nialo ni apostel i di na nidokna: “Molo tadok, naung saor hita tu Ibana, huhut taulahon na holom, pargabus do hita, ndang siula hasintongan hita. Molo tadok, na so adong dosanta, tapaotooto do dirinta, jala ndang di bagasan hita hasintongan i. Molo tadok, na so mardosa hita, pargabus do Ibana tabahen, jala ndang di bagasan hita anggo hataNa” (1:6, 8, 10; pat.2:4). Sahali nari -- disurathon do i tu huria i asa unang mardosa nasida, lapatanna unang dituntun mardosa ala ni na tarpaihut tu pingkiran ni docetisme i. Ndang na mandok na so mardosa be halak Kristen i, mardosa do. Alai molo mardosa, diokui do i hasalaan na ingkon disolsoli jala ingkon ditopoti. Taringot tu panopotion i ma didok: “Adong do pangondianta tu Ama i, i ma Jesus Kristus, partigor i.” Pangondian, mandok pembela, na mandongani, na mamboanhon, na mangondingi jala na manangianghon (pat.Heb.7:25). Ditangihon Debata do tangiangNa i, ai partigor do Ibana. Taringot tusi, nunga diondolhon i di jolo, didok” (1:9).
Paboa adong hasesaan i, sahali nari diondolhon i di ay.2, didok: “Ibana do pardengganan pasaehon angka dosanta; alai ndada holan dosanta, tung dohot do dosa ni sandok portibi on.” Di Padan na Robi, dipatikhon Tuhado sada hambing tunggal, dung i boanon ni sintua ni malim ma mudarna tu bilut na songkal sahali jala pistikhononna tu langkop pardengganan ni poti parpadanan i. Marhite i dipatupa hasaean ni dosa di sandok bangso i (3 Mus.16:1 duu). Tudutudu do i tu pardengganan na pinatupa ni Kristus, ai songon Sintua ni Malim Bolon dipelehon do diriNa bahen hasaean ni angka dosa (pat.Heb.9:11 duu). Nunga disagihon hasesaan i tu angka na porsea, jala manang na sadihari pe na porsea i madabu tu dosa, dung i hehe rohana manolsoli jala manopoti, sai boi do nasida manghirim jala jumpangan di hasesaan i. Alai ndang holan di angka naung porsea, tung di sandok portibi on do rade hasesaan i. Na ringkot, naeng sude mananda di hadosaonna, manolsoli jala manopoti, dung i dipauba rohana jala porsea di Kristus i.
Nunga nidok, sada sian slogan ni angka parpoda haliluon i, i ma na mandok: “Hutanda do Ibana.” Holan nasida do tahe na dirajumi naung mananda Kristus i, na asing ndang. Alai songon na nidok di jolo i, sai diulahon do dosa dohot hajahaton. Panandaon di Kristus ndang sae i holan dohonon, alai ingkon na dipataridahon do i di ulaon dohot pangalaho. Didok apostel i: “Sian on do taboto naung tatanda Ibana: Molo taradoti angka patikNa.” Sabalikna: “Na mandok: ‘Hutanda do Ibana,’ alai ndang diradoti patikNa, pargabus do i, ndang adong hasintongan di bagasan ibana.” Na mananda Kristus ndada marlapatan i umboto goar manang pangalahoNa, poda manang patikNa, manang na pajojorhon angka pernyataan teologis taringot tu Ibana, alai lumobi do na mangolu di bagasan pardomuan dohot parsaoran tu Ibana (pat.1:3). Angka naung mananda Ibana ingkon ulahononna do hata dohot patikNa, isara haholongon ni roha i (pat.Joh.13:34; Gal.6:2). Pangaradotion di hata dohot patikNa, apala i do partanda ni halak naung mananda jala mangolu di bagasan pardomuan dohot parsaoran tu Ibana.
Sadalan tusi, di ay.5 didok: “Alai na mangaradoti hataNa, naung tutu ma gok haholongon ni roha ni Debata di bagasan ibana.” Na nidokna disi, siangkup ni na gabe partanda ni na mananda jala na mangolu di bagasan pardomuan dohot parsaoran tu Debata di bagasan Kristus, pangaradotion di hata dohot patik ni Tuhan i na laos partanda ni hagogok ni haholongon ni roha ni Debata do i di bagasan na porsea i. Di bagasan Kristus Jesus i, dipapatar Debata do holong ni rohaNa na so hatudosan i tu portibi on; holong ni roha na manobus, na manghophop jala na paluahon (pat.Joh.3:16). Nasa na porsea di Kristus i, jaloonna do holong na paluahon i. Gok, ndang hurang, lapatanna tuk paluahon, ai malua do ibana tutu jala jumpangan hangoluan na saleleng ni lelengna. Dung i, haholonganna ma Debata marhite na mangulahon kasih balasan (pat.1 Joh.4:19) na marhataridaan di pangaradotionna di hata dohot patikNa. Pangaradotionna di hata dohot patikNa i – sahali nari – i ma tandana naung gok do holong ni roha ni Debata naung jinalona, laos gok dohot holong ni rohana tu Debata.
Angkup ni i, na laos gabe partanda do i di parmianon di bagasan Kristus. Taringot tusi didok di ujung ni ay.5: “Sian i ma taboto hita di bagasan Ibana.” Di jolo nunga nidok, sada sian slogan ni parpoda haliluon i i ma na mandok naung mian di bagasan Kristus do nasida. Alai tung so tarida do di ngolunasida parange ni Kristus. Hata dohot patikNa ndang diradoti, ngolu dohot pambahenanNa ndang ditiru manang diteladani. Si Johannes mangondolhon dison: “Na mandok: ‘Mian di bagasan Ibana,’ ingkon diparangehon ma songon Ibana.” Komposisi Gorik ni di bagasan Kristus i ma en Christoo. Sarupa do i tu komposisi ni di Epesus i ma en Ephesoo. [Patudos tu komposisi Inggris in Christ (di bagasan Kristus) dos tu komposisi in Jakarta (di Jakarta)]. Angka na mangolu di Jakarta ingkon mangolu do hombar tu cara hidup Jakarta, menghirup udara Jakarta, mangallang idahan Jakarta, naik kendaraan Jakarta, manghatai hombar tu cara bicara Jakarta, dohot na asing. Songon i ma angka na di bagasan Kristus ingkon mangolu do hombar tu ngolu ni Kristus, manghatai hombar tu hata ni Kristus, marpingkir hombar pingkiran ni Kristus, marpangalaho hombar tu pangalaho ni Kristus, dohot na asing.
Minggunta on margoar do Quasimodogeniti, lapatanna songon posoposo na imbaru tubu. Sarupa tu ungkapan tubu paduahalihon, di hata ‘tubu’ i do ondolan ni tudosan i. Tubu, mandok ruar sian ngolu na leleng, bongot tu ngolu na imbaru. Di hatutubuna, na ruar do sada posoposo sian fase ni ngoluna na leleng, i ma na di bagasan bortian jala na terbatas, dung i bongot tu fase na imbaru, i ma na di alam na bebas jala na bebas. Suman tusi, di bagasan Kristus Jesus Tuhanta i, marhitehite haheheonNa sian angka na mate, ditubuhon Debata do jolma paduahalihon (1 Ptr.1:3); diparuar sian ngolu na leleng asa tu ngolu na imbaru. Aha jala boha do ngolu na imbaru i? Tauji ma pamanathon i marhaborhatan sian turpuk jamita ari on.
Na parjolo, ngolu na imbaru i, i ma ngolu na pinalua jala pinadenggan dohot Debata. Di Padan na Robi, dipatikhoma sada hambing tunggal, dung i boanon ni sintua ni malim ma mudarna tu bilut na songkal sahali ni undungundung parluhutan na badia manang bagas joro i jala pistikhononna tu langkop pardengganan ni poti parpadanan i. Marhitehite i dipatupa hasaean ni dosa di sandok bangso i. Tudutudu do i tu pardengganan na pinatupa ni Jesus Kristus i, ai songon Sintua ni Malim Bolon dipelehon do diriNa bahen hasaean ni dosa dohot haluaon ni sandok portibi on. Ndang ingkon ganup taon, alai sae do sahali ro di saleleng ni lelengna. Nasa na porsea di Ibana, malua do i, mardenggan dohot Debata jala jumpangan hangoluan na saleleng ni lelengna.
Apala i ma Barita na Uli ni turpuk jamita ari on di hita, angka naung pinalua do hita jala pinadenggan dohot Debata. Ndang ala ni diri manang ulaonta sandiri, alai ala ni ulaon panobusion na pinatupaNa sandiri do, na di bagasan dohot na marhitehite Tuhanta Jesus Kristus, AnakNa na sasada i, na tajalo di bagasan haporseaon. Songon halak angka naung pinalua, ndang sidatdatanta be mardosa. Sian na jolo tu nuaeng, sai adong do halak na sala mangantusi di lapatan ni haluaon i. Di tingki ni Apostel Johannes rupani, adong do na mamingkir na holan na marhahonaan tu tondi do haluaon i, ndang dohot tu daging. Hombar tusi didok, angka naung pinalua tondina, nunga boi non i mangulahon hagiot ni dagingna, isara ni na manangko, mangalangkup, mamunu, dohot angka na asing. Ndang pola boha i, ai holan daging i do na mangulahon i, ndang dohot anggo tondi i. Sian tingki tu tingki sai adong do muse na sangat ekstrim mangalapathon haluaon i, didok rupani, naung dipalua Kristus i do jolma sian angka dosa di tingki na salpu, di tingki nuaeng dohot di tingki na ro. Hombar tusi -- ninna -- ndang sala be na mardosa, ai andorang so diulahon jolma dope dosa i nunga disesa. Ndang sintong i, sabalikna do tahe sialoon jala sipasidingonta do dosa i. Si Paulus mandok: “Hita angka naung mate di dosa i, tung tarbahen hita dope mangolu di bagasan i?” (Rom 6:2) Ndang na mandok na so tagamon be hita madabu tu dosa, tagamon do. Didok sada sian reformator i do: “Simul justus et peccator,” lapatanna tigor alai pardosa (sambil benar pendosa); dung i muse, non posse non peccare, lapatanna ndang boi so mardosa. Alai molo so boi pe hita so mardosa ndang na mandok ingkon ulahononta ma sude dosa, ndang. Angkup ni i, molo mardosa pe hita so tung ma tarajumi i kewajaran; unang tapintori dirinta jala taparsidalianhon portibinta isara ni na mandok: “Ndang pola dia i, ai portibi dope on,” alai ingkon okuonta do paboa pangalaosion do i, hajahaton jala pemberontakan na ingkon solsolan jala topotan. Porsea ma hitaNa paduahon, ngolu na imbaru i, i ma ngolu na mian di bagasan Kristus. Manang na piga taon na salpu gabe pangajari do ahu di sada parsikolaan ni hurianta di Pematangsiantar. Di sada tingki, tongon mangajar di sada kalas jut do rohangku ala so adong penghapus. “Mana penghapus?” ningku manungkun. “Maaf, Pak; saya belum sempat membelinya,” ninna ketua kelas mangalusi. Hudok muse: “Usahakan dong!” Umbege i mengkelengkel jala marsurak ma na sakalas i sahali mandok: “Dooo … oong!” Pintor sadar ma ahu na so di Jakarta be ahu hape, nunga di Pematangsiantar na so somal mamangke istilah ‘dong’, dirajumi i tahe sigeokgeok jala siparengkelan. Angka na mian di Pematangsiantar ingkon hangoluhononna do cara hidup ni Pematangsiantar, ndang boi cara hidup ni Jakarta, ingkon manghatai hombar tu cara bicara ni Pematangsiantar, ndang cara bicara ni Surabaya, ingkon mangallang indahan ni Pematangsiantar, ndang gudeg ni Jogyakarta, ingkon mangonsop udara ni Pematangsiantar, ndang boi udara ni Bandung, ingkon manghunduli beca ni Pematangsiantar, ndang boi sadu ni Sukabumi.
Songon i do halak na mian di bagasan Kristus, ingkon marpingkir do i hombar tu cara berpikir ni Kristus, bersikap hombar tu cara bersikap ni Kristus, bertindak hombar tu cara bertindak ni Kristus. Dohot jempek, ingkon marparange songon Kristus. Alai boha do parange ni Kristus i? Domu jala saor do Ibana tongtong tu Debata AmaNa, diradoti tongtong hata dohot patikNa, jala dihaholongi Debata sian nasa ateateNa, sian nasa rohaNa dohot sian nasa hosaNa. Ingkon songon i ma hita, molo tadok naung mian hita di bagasan Kristus, ingkon domu jala saor do hita tongtong tu Debata, ingkon radotanta do hata dohot patikNa, jala ingkon haholonganta Ibana sian nasa ateatenta, sian nasa rohanta dohot sian nasa gogonta, jala donganta i songon dirinta.
Diposting oleh Pdt.MV Simanjuntak di 18.10 0 komentar
JOLMA JAMPURUT – TanoBatak
Borua na tangkas di poda do si Rumata marhite sian ajar ni natorasna. Parulanna pe denggan situtu do mangaradoti ruhut parsaoran dohot marpangkuling. Ndang pola longang halak disi, alana jolma nasangap do natorasna Raja Pangulbuk, na garam di panggaraman na gurum di pangguruman, na tangkas di ruhut ni hata na hot di paruhuman.
Sobok do hatana tu pangalahona laos i do sitindangi na Raja ibana siradoti adat dohot dalan hangoluan.
Bangko di angka natuatua, na rosu di paralealeon, sai dilului do dalan patoguhon parsaoran. Unur di partuturon, ianakkonna dipaorohon. Tung so tarpatudos pe hasangapon ni Ompu Bangkudu dohot Raja Pangulbuk, ianggo di pangalaho, sian parnidaan ni Raja pangulbuk ndang hea tartiha. Tung munar do paniseon ni Ompu Bangkudu tu Raja Pangulbuk andos jumpang nang di sihatoropan.
Ndang tarjua si Rumata soso ni natorasna paorohon ibana tu anak ni Ompu Bangkudu. Ndang na so adong nian manopot si Rumata jala naung sahat tu natorasna, alai ima huroha bagian sijaloonna, ai tubu itangitang di na so paritangitangan, ro parsorion di na so panagaman, marujung ngolu oroanna i uju di pardalanan.
Sangarbis do ditanda si Rumata si Hoding anak ni Ompu Bangkudu ala so pola haru sobok tu rohana. Umurna ni si Rumata pe nunga godang, dung sai mulak angka pangaririt ibana, ala sai maol dope dilupahon ibana parbalujongjongonna i. Ujungna saut ma ibana muli tu si Hoding nang pe so apala dihaholongi rohana.
Dung saut parsaripeon ni si Rumata tu si Hoding, mangula ma nasida di hatungganeon, ima angka ulaon adat dohot ngolu siapari. Nunga sai tarida parulan ni si Hoding na so ampit tu rohana. Hormus uju mangan, dung butong galdap renges songon gaja magulang. Pangkulingna pe hurang taris do tu pangkuling ni Ompu Bangkudu. Ah.. bagian i, tung suhar ma on songon lapaon ihan, marpaniha songon boniaga di onan.
Nunga matompu langge dipopo lombu jonggi, nunga manengneng ateate ala so jolo bonoto tangkas pangalaho ni pangoli. Nunga bagian on da ompung songon jolma lobilobi, ai ndang tartodo sirongkap ni tondi. Tarbarita do nian damang nabisuk paniroi, alai au boruna ndang diboto naung sumolsol bagi , ninna si Rumata dibagasan rohana.
Di sada tingki laho ma si Hoding sinondukna i tu ulaon adat di horja nasida i. Dung mulak sian i, diboan ma godang juhut. Longang ma si Rumata, diingot uju di jolo ni natorasna ibana hira so hea do adong dibereng juhut songon i godang uju pinaraja Raja Pangulbuk, baliksa sipata laos lia do sahat tu jabu. Jotjot do i diparrohahon si Rumata, sai ris do dibahen jumolo tu angka donganna juhut jinambaranna i jala dang hea gulut di godang ni juhut ibana. Sipata tinggal sangiris jambarna, molo dibereng di loloan manang di dalan horong boruna sipata laos dilehon do i, didok; nion borungku dapot jambar ahu nangkin, bahen ma on tu ingkau rata i daion ni angka pahompungki, ninna do.
Disungkun si Rumata ma tunggane dolina i. Sian dia songon i godang jagalmu? Gari amanta Raja Parhuta so adong sadia jambarna , ninna.
Ummangat do ahu sian i, ninna si Hoding mangalusi si Rumata parsondukbolonna i. Aut so ahu ndang saut ulaonna i , ninna. Ahu do mangalap lombuna, on jambarhu sian i . Ahu do maneat lombuna, on jambarhu sian i . Ahu do mamuri butuha, on jambarhu sian i . Ahu do mangalompa jagalna, on jambarhu sian i . Ahu do pabolak amak, on jambarhu sian i , ninna.
Ba ai jampurut do ho hape. Ianggo ahu boru ni Raja do , ninna si Rumata, laos ditinggalhon.
Satu respons untuk “JOLMA JAMPURUT”
Tandama tutu boru ni raja si Rumata on. Alai ndang apala polin dope ibana sada boru ni raja, ala pintor ditinggalhon ibana do tunggane doli na, so jolo di sosoi ibana asa unang gabe hatoban parhalanguluna i. Asing muse do si Rumetep sian si Rumata. Raja panggonggomi do nian ianggo si Hodong tungganedolina i, alai ala (sai) otik do jambar ni amanta na i, sai di jujuima si Hodong asa songon si Hoding ibana. Sai dipanjukjukkon si Rumetep do hatana tu amantana i: Aut so ho, ndang saut ulaon i (ndang mardalan pemerintahan i). Ho do mangalap lombuna (Manontuhon APBD, aut so ho ndang naik i gabe hampir samilliar), buat jambarmu sian i. Ho do maneat lombuna, mambutuhai, ho do pabolak amak, ho do sude. Buat jambarmu sian i. Ueeeee da inang parsondukbolon hu, ai jolma hatoban do molo jolma si songon i. Sai ninna si Hoding do nian mangalui tungganeboru na i. I don’t care daddy, napenting boi au margolang marbelian, maila iba tu akka dongan sai holan suasa on pakkeon. Dungi muse ianggo olat olat ni sakkae do di buat ho, ai aha ma i molo ni bandingkon tu ……..Nga sae be i inang, marsogot hu hallungpe, asa sombu roham.
hehehheeh, gak nyambung
**** Nyambung do … 😀
Desember 24, 2007 at 3:03 pm
BAYOSUTI: Di laing ni Pasanggerahan
Di laing ni Pasanggerahan
Mulo bolas do pangidoaan anggi, sian pangkal tangga ni pasanggrahan Kotanopan on ma, mangido au tuho, anso ni pabulus ho au manyuratkon carito satontang hita dompak dakdanak di kampung najolo. Lolot anggi hupainte persetujuanmu, harana ngada giot au anggi manyuratkonsa mulo ngada dope adong izinmu.
Dilas ni ari on anggi di tano pandaraman on, mandonting doma ambaen milasna. Di tonga-tonga ni dalan Tol Cipularang on, mangkair-kair sora nitelepon, marsirontak songon nagiot mangambur mangalumpat doma. Ngada husangko-sangko, ro ma boa-boamu mandokon izin tando satuju. “Ulang tulis abang gorarku nasapetona”, ningmu muse mangharop. "Mabiar do au ma ila, ambaen pantataan ni halak najaji tonkin niari", ningmu muse. “Posma roamu angggi”, ningku antong mangolohon. Oloda anggi, nagodang mada botoho rohangku pabege-begesa.
“Ketika mahoni mulai berbunga”, ningmu musema mandokon judulna.
“Ala… naningot ho dope rupona anggi nadi ginjang ni batu nadi donok par volley an di toru ni mahoni i”? Ima obar na ro di ate-atengku salaos mekel sado sado au.“Ahhaaa,…judul na romantis”, ningku mangalosi ho anggi.“Bia anggi mulo hita gonti dohot saro mandailing”? Ningku muse mangharop.
“Ngada mangua abang”, ningmu mangalus.
Mur mabahat mulak nahu ingot santontang hita najolo, ningmu manambai.
“HATIA MAHONI MULOI MARBUNGO”, i ma songoni judulna ningmu muse tu au mulaki. Bo, pade antong: pas songon na i raga i tile.
Jot-jot hu golak-golaki ho, hu dokon ho anggi “si boru erdet”? Sabotulna ngada ambaen na erdet ho huida. Ambaen na adong do i buku parsiajaran tai gorarna si Merdet. Mandele ia minum, mandele ia modom, mandele ia maridi, tak songoni ma carito simerdet i. Padahal ngadaba songini kalakuanmu.
Beut papanganmu anggi mangaligi au. Goyak rohamu anggi tu au.
Anta napiga ari ngada marsipangkulingan hita. Mulo ni ida ho au anggi…ipasimbil ho pardalanmu.
Mulo tar tok tarligi au ho, ni openg kon ho mukomu. Songonima mulo goyak rohamu tu au. Ni ambang ho aropku anggi, naso borat hulala pandaritoan i. Manombo anggi ngada tontu hulala pamikiran i.
Anta napiga ari sian i, i golak-golaki ho pangkas ni obuk ku: “Pangkas takar”. Ngada anggi goyak rohangku paida-ida ho. Ambaen bukti ma di au bahaso madung ra ho mulak hupangkulingkon, madung ra ho mulak mardenggan dohot au. Sodar do au anggi, harana songoni ma masoi model pangkas ni hami halak lai, model pangkas takar pandokon ni halak.
Durcet obuk i sanggolom di ginjang ni bohi i. Dungi anggi, ngada unjung be pangkasku pangkas takar. Tai harani i muse ma anggi di hatiha gurunta nasian Hutarimbaru, mandokon di bagasan ni kalas tai, bahaso au naso taat tu paraturan sikola. Ni ukur ia anggi dohot induk ni jari nia.
”Antara ni suping dohot obuk madonok tu !” Ning guruntai, manyalahon au. Ima anggi kasalahanku.
Ni uhum ia au di jolo kalas tai, i pajongjong guru i au di lambung ni papan tulis i. Sabotulna maila situtu do au nai uhum i, harana antong iba pinompar ni guru, tak songon nasomanangion nai dokon. Ngada muse ancit rohangku anggi pambaen niguruntai, asal ma anggi tar pa ihut au hagiot mi, saulak nai mulo mar pangkas, ulang be model pangkas takar.
Anggi … dung lolot hita songon nabiaso mardongan-dongan. Targolaki au muse ho, hu dokon ho “si boru enjeng”. Anso hudokon pe anggi songoni, amben natangis doho hu bege di toru ni balimbing bosi nani jolo bagas muyui. Cilat patmu ambaen natardege ho balimbing bosi na lamun. Ngada jabat ba mabangkir bohimu, ngada juo mabarbar ba pat mu. Hum namaturgis do sotik siku ni tanganmu. Rengema ilumu i baensa. Goyak situtu doma ho huida anggi mangaligi au. Anta napiga ari muse hita anggi ngada marsipangkulingan, ngada mardongan, sonjia anjing dohot huting doma.
Mardenggan hita mulak anggi di hatiha ro ho dohot simatobangmu manyalap ari manyabi di saba nami nadi lombang ni tangsian. Maridi hita nadua anggi di batang aek i. Rupona laing adong dope goyak nirohamu tu au. Iramban ho au dohot pasir. Hona matangku anggi. Ngada bisa au be mangaligi. Paida-ida au namapitung i, marlojong ho tangis mangadu tu udak najiomui di sopo nadi tonga sabai. Hongan doma halak mangaligi ho. Biar doma hulala anggi… mabiar au ni ambang halai madung mambaen nasotontu tu ho. Dung binoto halai purkarona ni suruhon si matobang tai anggi so hu pabolnang matangku tu aek i, anso kaluar pasir sian bagasan ni matai.
Ima holong ni rohangku anggi tu ho…, hubaen muse dope ambaen di ho uyup-uyup nasian batang ni eme. Hu lilitkon anggi bulung ni arambir, so murmadeges dohot magogo sora ni uyup-uyup i. Dung salose, jop situtu doma rohamu huida paida-ida au.
Ngada sadia lolot anggi…sar-sar bulung ni arambir nahu lilitkon i. Songon naso martarimokasi ho anggi tu au. Ro musema alap ni rohamu. Ni ombus ho uyup-uyup i sagogomu tu supingku. Tarsonggot doma au anggi ibaen sa. Marlojong ho anggi tu bondul ni sabai. Hu kojar anggi sian pudi. Biarna ho anggi dapot au, ipaipas ho namarlojong i, bo cilat mada patmu laho somsomkon tu paya i. Di hatiai ngada renge ilumu, songon nai ramban mi au dohot pasir.
Aropku madung habis ilu ni matamu nangkin ato mabiar ho hu golak-golaki si boru enjeng. Hu surduhon anggi tangan si amunku giot manarik ho sian lupak ni sabai: “Jongjong ho boru tulang!” Ningku mandokon ho. Mekel ho huida anggi pabege-bege partuturan na baru hudokon i tu ho. Muloi sian i ma anggi, ngada be gorar mu be hu pio. Ho pe, manombo ngada gorarkube i pio ho: “Anak namboru”, ningmu sasaulak.
Sanga sian jia pe par tuturan na barui so mohot tu ho anggi, nga da ba huboto i. “Aropku sian langit doi”, ningku saulak ari mandokon tu ho. Salolot ni ari on marudak do iba tu si matobangmu halak lai. Mar inanguda muse iba tu si matobangmu dadaboru. Si matobangmu halaklai Lubis na sian Pekalongan do, harana ompung mu mangaranto najolo tu sadu. Lolot murmalolot usaho namarjagal abit batik i mur manjadi. Ima anggi anso gorarmu pe ngada gorar ni halak Mandailing ni baensa, tai gorar ni halak Jawa do, ima Lestari Ayu Ningsih, ning uda najiomu saulak ari marcarito.
Dung lalu hita tu sopo i anggi, rap marsiligi halak tu hita: “Songon anggi kandung doma i baen ia si Lestari”, ning uda na jiomui tarbege tu supingku.
Ngada taraso anggi madung tolu taon hita namardongan-dongan i, dung do pindah homu sian Pekalongan tu Kotanopan. Holong marsi haholongan hita, son jia namarangka maranggi.
Anggi…, di nalao mandapotkon 17 Agustus di Kotanopan, bahat karamian karamian nai adongkon ni Muspida Kotanopan. Adong partandingan Volley di jolo Pasanggrahan i, adong partandingan marbal di Anggora an. Adong muse pameran pembangunan na iadongkon di alaman godung sikolan ta namartaruma i. Ribur doma ni ida anggi sude. Dagdanak namar sikola di sikola dasar latihan baris-marbaris, songoni muse sikola nai ginjang nai. Tiop sikola anggi mambaen gaba-gaba nasian pusuk ni bargot i: di kantor – kantor, songoni muse di lopo-lopo anggi madung margantungan mare-mare merah putih nabinaen sian karotas miyak, nagiot parami ni hari kemerdekaan bangson taon. Di Tonga Pasar i anggi di ingot ho dope madung di pajongjong gaba-gaba na santak godang, ngada sungkot ba motor ABS i ambaen gincatna.
Hita pe anggi ngada tontu be marsiajar. Ho anggi tarpili muse di kagiatan tari menari.
Au tarpili kagiatan baris ber baris. Dung rap loja anggi na latihan i, rap kehe hita dohot dongan dongan tu balakang ni bioskop manabusi tobu hotang, ambaen sangkuliton. Harana masoi ima pangan-panganon ambaen palua nguas namurana, lolot muse so habis. Mar pupu doma mabugang dila niba nibaensa, manyiak doma nibaensa mulo mangan.
Lagut marlagut hita anggi dohot dongan dongan di toru mahoni na dijolo pasangerahan i, mar angin palua-lua loja. Gorsing doma nida alaman ni pasanggrahan i, ambaen bungo ni mahoni namardabuan i. Ngada sadia lolot, dua tolu dongan dongan ta mar mulakan tu bagasna be.
Tinggal muse hita nadua. Marsapa ho anggi tu au, aso do hu pio ho boru tulang. Dosir darongku anggi pabege-begesa. Tai bope songoni hudokon juo do tu ho bahaso madung songon nalain parasaan ku tu ho. Rara mukomu huiada anggi mambege sa. Marlojong ho anggi maninggalkon au. “Sambang kaji” ningku manyosali. Ipas doma parlojongmu anggi, merbas-erbas obukmu huida, inda ningrohangku be ni ligi ho pardalanmu. Di toru ni mahoni nai lambung ni bubusan i, sangkot patmu di urat nai. Tahop…tandang mabangkir bohimu mardaro-daro. I oban halak ho huida anggi marubat tu doktor Muktar na paraktek di Pasanggrahan i. Ngada tontu anggi hulala be. Biar doma hulala, angke ngada malo au manjago ho.
Mulak sian namarubat i, madung dalpak parban na bontar di bohimu anggi. Lalu tu bagas anggi nisapai simatobangmu, sangan namangua doho: “Targompang”, ningmu songoni mangalosi. Mopeng-openg antong huida songoni simatobangmu.
Ancogot nai anggi, marsuo hita mulak di sikola. Sak do dibagasan rohangku ngada marsipangkulingan muse hita be, ngada mardenggan muse be hita. Por situtu do rohangku giot mangido mohop tuho, tai ngada huboto anggi sanga sian jia mamuloisa.
Di hatiha au dompak mamincuri gerep di lambung kakus naso maraek dohot naso martarup, i samping godung ni sikolantai, ro ho anggi manopotkon au salaho marsapa: “Ampot adong do gerep giot pinjamonmu”, adong ningku mangalus. Hu lehen di ho anggi sada gerep na madung nahupincuri i. “Tarimokasi abang”, ning mu senyum tu au. “Jadi ma anggi“, ningku muse mangalus. Ngada tardokon au be anggi sanga songon dia parasanku di waktu i. Huboto ma anggi ngada goyak rohamu tu au, nahudokon i natuari bahaso natak lain do parasaanku tu ho ima dompak di jolo pasangggrahan i hatia mahoni dompak marbungo. Bope anggi mabangkir jabat bohimu di beansa. Parasanku hatihai marbungo-bungo anggi, uskus doma.
Muloi siani i anggi maruba musema partuturanta. Mar abang doma ho tu au, songoni muse au mar anggi tuho. Bahat dongan-dongan anggi maso i namangarisak, mandokon hita namargandak.
Ngada adong ba namaruba anggi…, songon nabiaso laing ro do ho anggi marmayam tu bagas ni hami. Songoni muse do au laing sagama do hulala marmayam di bagas muyu. Laing lek jot-jot do si matobangmu dadaboru manutung pisang sitabar namongkol ambaen pangan-panganonta. Laing lek jot-jot do, inanta naji homui mangajari hita mamasa Juz Amma dohot maretong siperen. Sobar ia mangajari hita, bope sasakali songon na giot martata iba pabege-bege pangecet nia na bangkang i mulo ia marsaro Mandailing. Manombo anggi isibitkon ho au mulo giot martata pabege-begesa. Songon jia ma antong, angke inanta najiomui asalna nasian Jawa do, ima nasian Kabupaten Sleman di Jogjakarta. Ari-arion anggi ngada unjung huida malua abit pamake nia nabinuat sian batik. Nagaduk huida anggi sanggul nai maia, songon ban serap ni Opelet Sinar Kota nasian Banjar Narako an. Gantil godang huida i pudi ni ului. Jat huida songon sarang ni porkis.
I partongaan bulan Mei, songon panyoro ni ronggur doma hulala, dung nidokon ho bahaso ompungmu na sian Pekalongan manyuru homu anso mulak, harana so adong patorus usaho namadung i bina niai. Tondo huida ho anggi, songon nagiot magulang aek ni matamu. Au pe anggi ngada malo mangecek. Anggo nasongoni bo ngatarkaua ibe.
Ngada tarpaida-ida au ho anggi nagiot marangkat i. Anggo i pasari-sari na tongkinma hita namar dongan i. Ngada marbilang taon jabat namar tutur abang i ho tu au, songoni muse au, ma mio anggi tu ho. Gotap anggi caritontai, sampe i si. I sompat kon ho dope tu bagas ni hami anggi, maroban bungkusan, marisi gerep sabahat dua bolas di bagasan ni kotak. Dung marsisoloman, i tinggalkon ho au anggi di barando bagas ni hami i. Ngada adong be haropan nagiot marsuo, angke nadao luat tujuan muyui.
Mar bilang bulan anggi, songoni muse marbilang taon, ngada jungada be hita marsirisaan, ngada jungada be unjung hu ida papangan mu beut mulo goyak ro hamu tu au, ngada jungada be mangarasoi pisang si tabar nai tutung ni inanta najiomui. Ngada jungada be isibitkon ho au, mulo manangion simbil dohot bangkang pangecek ni inanta nai jomui. Ngada jungada be anggi huida senyummu tar songon dompak manginjam gerep ho tu au. Ngada jungada be huida anggi bohimu bokas na mabangkiri. Ngada be jungada hu ida ipon gingsulmi anggi ima namananba manis ni pantata mi. Mahoni nani jolo pasanggraran i pe anggi, ngada be marbungo.
Sasakali anggi taringot do au tu ho, mulo iba dohot dongan-dongan marangin-angin marjuguk-juguk i barando ni pasanggrahan i. Taringot au anggi rara mukomu, songoni muse merbas-erbas obukmu marlojong maninggalkon au juguk di batu nadi donok par volley an i. Sasakali muse anggi dompak juguk iba di lopo nadi Simpang Opat i, laing taringot muse do iba tu ho.
Tarakhir anggi…ima di taon 1984, dung tomet au sian SMA sompat dope tarbayang di au songa di urat ni mahoni jia sangkot patmu, targompang namambaen mabangkir jabat bohimu. Isima anggi terakir hu tatap godung Pasanggrahan nai bangun ni Bolanda i.
Hu langkahon ma anggi pat simanjojak, hu ambehonma tangan si mangido, hutinggalkon ma anggi bona ni bulu huta hasorangan, hutinggalkon ma anggi carito satontang hita najolo. Bandung ma anggi jadi tujuan ku.
Anggi… ngada pe jabat satoan dung tinggal au di Bandung, dapot auma hobar sian kampong bahaso mahoni na di jolo Pasanggrahan i madung di taba halak. Songon nai soro ni ronggur muse do ma hulala parasaan i, pabege-begesa. Rang-rang doma nida ning halai Pasanggrahan i. Ancit muse hulala anggi pabege-begesa, apalagi muse iba anggi dompak ha asianna mar siajar satontang lingkungan. Ngada be anggi natar kangua, madung ni paksa i rek-rek kon halai, i oban halai cariton ta dompak nadi toru mahoni i. Tinggal tungkona doma, ngada unjung be martunas, ngadong artina be di au anggi. Lolot mur malolot anggi mur malupa au tuho, madung rang-rang hulala sude anggi, sonjia par rang-rang ni alaman ni pasanggrahan Kotanopan i. Dangol doma hula anggi pambaen ni halai, halak nabisuk-bisuk i.
Gotap…ngada marsibotoan hita be anggi, rap so mamboto khabar barita. Bope anggi unjung do hubege homu tinggal di Jalan Kauman di Pekalongan, tai songon panaba ni halak nabisuk mahoni nai jolo Pasanggrahan Kotanopan. Songoni muse ma rupona anggi rohang ku tuho, ngada martungko be.
Anta napiga taon au anggi dung manjalahi bisuk na peto, i purcayo ma au anggi so manjadi Perencana Ibu Kota Kecamatan Sindang Laut ima di Kabupaten Cirebon. Ngada dao bedana anggi songon Kotanopan na madung rap hi tinggalkon i. Pasanggrahan pe adong juo do disi, tai jegesna inda songon Pasanggrahan nai Kotanopan, rami na pe jia sojia do. Muse unjung juo do Belandai najolo disi. Buktina anggi Pabrik gulo nai bangun taon 1886 sampe sannari mardalan dope. Sian carobong asap nai marbual dope timbus ni paberik i, sian tonga-tonga ni kobun tobu i marmolusan lori pangangkut ni tobu ambaen gilingon. Taringot au anggi mulak dompak hita manyangkuliti tobu nasian balakang ni Beskop Tapanuli nai balakang ni pasanggrahan Kotanopan i.
Potang ari nai anggi…, muloi ma rami di donok paberik ni guloi, mar roan ma halak sian jia-jia. Rupona songoni ma kabiasoan di paberik i, mulo giot musim giling bahat mai kagiatan nai adongkon ni perusahaan guloi. Iba pe anggi pordo roha ni mangihutkon halak na rami i. Harana anta na sanga andigan muse doma iba bisa mangaligi karamian pesta paberik nasongo nian.
Di hatiai mada anggi, di jolo bagas-bagas nagodang paninggalan ni Bolandai, bagas-bagas ni karyawan ni paberik i, pang pang huida palakat namanyurat kon “dr Lestari Ayu Ningsih lubis” Kepala Puseksmas Kec. Sindang Laut. Dosir anggi darongku paida-ida palakat i, taringot au mulak tu ho, taringot au satontang hita najolo di kampong. Yakin do au anggi bahaso ho doi. Ngada be anggi nature hulala pamikiran i. Parmainan pesta paberik ipe ngada tusi be roangku. Borngin na i ngada be tarpodom au ibaensa. Giot sosak hu lala dapot ari.
Ambaen na iba anggi gorarna katua Tim Perencana, hubaen ma anggi siasat mambagi tugas. “Tugasmu tu kantor camat” ningku tu nadeba, “ho dohot si anu tu kantor kelurahan” ningku muse tu nalain, pabisuk-bisukkon. “Lobi nai bagianku, tarmasuk manjalai data kesehatan satontang masyarakat”, ningku muse mayakinkon dongan dongan i. Ngada binoto halai na adong do niat niba nalain.
Manyogot ari dope anggi, madung marsiap-siap au giot tu Puskesmas Sindang Laut. Marheranan doba dongan-dongan i, tai ngada hupadulion be. Hu langkaon songoni pat simanjojak, hu ambehon tangan simangido. Tujuan naparjolo ima tu Puskesmas. “Tugas na lain papudi doma i”, ningku di bagasan rohangku.
Tibo di Puskesmas humitir doma pat ku, hu pagogo rohangku…
“Assalamualaikum”, ningku di jolo baba pintu nai. “Waalaikum salam”, ning petugas nai muse mangalus. Isapai halai sanga aha do maksud ku. “Giot Silaturahmi dohot ibu dokter”, ning ku mangalosi halai. I pabulus halai anggi hagiot ki.
Hu ambang lupa ho anggi tu au: songon nagiot manglumpat do moho huida dung hudokon sanga ise au. “Santongkin jolo da abang”, ningmu maningkalkon au. “Aha muse do namaso on”, ningku marsapa-sapa i bagasan rohangku. Ngada sadia lolot, ro ho anggi mulak maroban aek ni tobu dua galas nai esan. Sada ibaen ko i jolongku, sada nai ambaen diho, borgo doma anggi tu ola-olai: “Di son hita…ngada manyangkuliti tobu”, ning mu mangkardak. Huida mulak anggi gingsul ni iponmi. Por situ-tu do gari giot niroha tak lolot namarsuoi, tai songon dia ma, adong dope tugas nalain, songoni muse ho anggi bahat dope tugas nangkan nai karejohonmu.
“Mangido ijin ma au”, ningku to ho.
“Potang ari tongkin nai, hami alap abang tu penginapan”, ning mu muse tu au.
“Ulang be repot-repot”, ningku mangalosi. Beut papangan mu huida anggi, sonjia mulo goyak rohamu tuau najolo di kampung. “Oo… ale boru enjeng”, ningku mada tu ho. Isibitkon ho au sagogomu, rata lomlom doma panyibitan i, tai ngada taraso be anggi harani namadung marsuo i hita.
Ro ho dohot dongan bayomu mangalap au, oban daganak mu sada, napas mada boru mi songon ho anggi dompak di kampung najolo. Bahat anggi parsapaan mu satotang kampung tai. Laho bubarma anggi pesta paberik i so mantak hita namar carito i. Sanga nai sangajo sanga inda, ngada huboto. I motor muyui anggi palan tarbege lagu ni Andi Meriam Matalatta dohot Yopi Latul, judulna “Jumpa Lagi”, marirama bosas.
Tiada Kuduga, berjumpa lagi
Saat ini kulihat kau lain sekali
Kau Nampak cantik, cantik sekali
Lain waktu kita masih kecil
Kini kita sama tlah dewasa
Hidup pun jauh di tanah sebrang
Ooo adakah rindu kampong halaman?
Yang menanti uluran tangannn…
Olo da anggi…ngada malo au manjawabsa. Mikim-mikim huida anggi dongan bayomi i balakang sitiur i.
Aropku ontap nion ma jolo cariton taon. Pangidoan niba tu Na Sada i, rap iras be ma hita nian, oni ulang muse nian gotap parsudaroanta samatua, amin ya robbal 'alamin.
Bandung, 25 Juni 2010
Cerpen ini kutuliskan untuk mengenang masa-masa kecil
dan remaja ketika hatiku mulai berbunga-bunga
di Kota Kecilku Kotanopan
Posted by Edi Nasution at 7:05 AM
Pangantusion Di Ulaon Arsak Ni Roha – Simanjuntak.or.id, “Sai rade ale tondingku, tagam panjouonna i … manang hata ni ende di Buku Ende nomor 539: 4
Sai dohot ma ho, sai tu surgo ma lao,, mate doli-doli/anakboru, mate mangkar, mate pur-pur, mate sarimatua, mate saurmatuaA. Mate Tilahaon
-B. Mate Purpur
Mate purpur ma peristiwa na humansit di parmate ni jolma di ngolu ni halak Batak. Mate somardangka so marranting so marbulung. Na marlapatan ndang adong tubuna, anak dohot boru. Sampe do digoari di halak Batak molo mate si songon on didok “siranggapuri”.
Asa molo tung masa pe si songon i, holan angka hata togar-togar, hata apul-apul do sian angka tutur.
NBMolo ama do najumolo monding, jala molo poso dope inanta i, olo do gabe mulak tu natorasna. Alai, boi do muse ina i dihappi haha/anggi na, asalma sian holong dohot dos ni roha nasida. Namarlapatan ndang pola mardalan be adat di si. Molo dung dibagasan adat nagok hian nasida di tingki nahot ripe, cukup ma dipasu-pasu sian huria nasida muse dohot dipatupa partangiangan keluarga.
C. Mate Punu
Molo mate punu didok ma i na so marindang anak baoa, holan boru do ianakhonna. Songon i do huroha pangalahona. Ai so adong na manorushon dohot na manguduti goarna. Hansit do si songon on molo sian adat-paradaton ni hita Batak. Molo najolo jala masa dope i di tingki on, ndang boi dibahen maralaman si songon on. Asa holan angka hata apul-apul do panghataion di si, lumobi sian angka horong ni hula-hula dohot horong ni tulang. Alai, taringot tu goar manang ulaon si songon on hombar ma i nian tu keputusan ni panghataion ni angka tutur dohot raja, lumobi sian hula-hula dohot tulang.
D. Mate Mangkar
Mate mangkar ima molo mate sada ama manang ina naung mardakdanak, alai ndang adong dope sian dakdanak i naung hot ripe, manang menet-menet dope ianakhonna (mangkar = tata, ndang masak dope). Molo ina do najumolo mate, didok ma i matompas tataring. Alai molo ama do najumolo, didok mai namatipul ulu. Mardalan do adat-paradaton di tingki sisongon on, i ma dinapasahathon ulos tujung dohot ulos saput.
Andorang so pinatorang taringot tu ulos saput dohot tujung di son, porlu botoonta adong do na masa, mate ama manang ina, hape ndang gok dope parsaripeon nasida di bagasan adat. Alana, di tingki nahot ripe nasida, mungkin mangalua, jadi holan ulaon na manuruk-nuruk dope ra dibahen tu hula-hulana. Alasan na asing, mungkin pardijabuna (inanta i) sian suku na asing. Godang do angka si songon on di tonga-tonga ni parsaoranta. Jala molo masa angka sitaonon na dokdok i di dongan si songon i, olo do tamba repot ulaon.
Songon i ma huroha pangalahona, molo adong angka nahurang sai jumolo ma i patureon, pahantuson asa boi mardalan angka ruhut-ruhut paradaton. Alana adong do pandohan na mandok, ndang manjalo adat nasomaradat.
Molo masa si songon on, mate ama manang ina, hape ndang gok adat dope nasida tu hula-hulana, sada hailaan do i nian. Alai ndang i be sitaringotan di son, jalan keluar manang solusi nama: I ma asa dielek-elek jala disomba hula-hulana, songon i tulang ni na mate i. Molo boi nian dijalo nasida ma napuran somba, asa marpangaju roha nasida di pamoruonna. Molo hira denggan do hubungan kekeluargaan jala adong komunikasi nasaleleng on di namarhula-marboru i, nang pe ndang gok adat dope, somalna nian dioloi hula-hula dohot tulang do somba ni pamoruonna i, asal ma sian elek-elek na somba marhula-hula.
Teknis di na pasahat Napuran Somba i, boi ma i dipasahat di jabu ni hula-hulana dohot tulangna i, manang di sada inganan naung diton-tuhon. Asa marhite i molo sian horong ni tulang pe napasahaton ulos saput ni namate i dohot sian hula-hula pasahat tujung ni ama manang ina namabalu i, mardalan ma i songon nasomal. Madekdek jarum tu napot-pot, ndang diida mata, diida roha do i.
Hombar tu si, molo didok mardalan do adat-paradaton di na mate ina manang ama songon on ma pardalan ni sibahenon tu si:
Ditontuhon ma tingki asa marpungu angka namardongan tubu rap dohot horong ni hula-hula dohot tulang ni namarsitaonon i. Ndang namarrapot dope goarna, alai mangido panuturion sian hula-hula dohot tulang, laos ditingki i ma dipangido asa rade ma nian roha nasida mambahen adat diparmonding ni ama manang ina naung jumolo i, ima: Saput ma sian tulang; ulos tujung sian hula-hula.
Jadi holan konsep manang pangidoan do dipasahat dongan tubu ni namarsitaonon i tu hula-hula dohot tulang nasida i. Holan on, olo do sipata adong piga-piga pandapot sian hula-hula manang tulang taringot tu si, suang songon i sian angka raja na ro tu ulaon i. Alai, aek godang ma tu aek laut, angka dos ni roha ma sibaen na saut.
Di peristiwa na mate si songon on, holan partangiangan manang didok ulaon mangido tangiang do dibahen, ndang adong na marbagi jambar di son. Molo tung dipatupa pe sipanganon di si didok ma i indahan sipaet-paet. Dung mulak sian udean dipatupa ma muse ulaon mambuka tujung, ima sian hula-hula ni namabalu i.
Gabe ma jala horas jala ganjang angka umurta sude, sahat saur matua tumpahon ni Tuhanta Pardenggan Basa i.
Hata di napasahathon ulos tujung:
“Di ho ito/lae (tergantung ise namanghabaluhon). Di tingki on dipaporsanhon Tuhanta do tu ho sitaonon na mansai dok-dok, mansai borat do sitaonon on songon udan nasohasaongan, songon alogo na so hapudian, mansai menek-menek dope angka berengki, hape so marama/ somarina be nasida. Alai ingot ma ndang holan ho na manaon na dokdok on dohot do hami hula-hulamu. Ido umbahen naro hami di tingki on mambahen tujungmu. Asa sada tanda manang simbol do on di na dohot do hami hula-hulamu man-dongani hamu di sitaonon on.”
Ditujunghon ma ulos i jala didok muse hatana:
“Jala ingot ma hata ni Tuhanta namandok, ‘Ahu do ama di angka namabalu dohot di angka dakdanak di angka na so marama’,” (molo ina do najumolo i) asa disesuaihon pandohan i.
Hata dinamambuha ulos tujung
Dung sae sian udean, mulak ma tu jabu. Diparade ma aek sitio-tio dohot boras sipir ni tondi di piring, songon i hian diparade indahan dohot dekke.
Didapothon hula-hulana ma namabalu i didok ma:
“Di ho ito/lae, Nunga hubaen tujungmu nangkin, nuaeng pe ungkaponhu ma, asa gok ulaon i.” Dibungka ma tompu ulos tujung i, laos dipainumhon ma aek sitio-tio i. “Dipamalum Tuhanta ma angka nahansit, habot ni roham.” Diparsuap ma muse na marsi-taonon i. “Tuhanta ma namangapusi ilu-ilu sian hamu, jala tiur ma parnidaan-mu laho parmudu-mudu angka berengkon, jala minar ma bohim managam angka si las ni roha, singkat ni nabernit i, sipasahaton ni Tuhanta di hamu.”
Diparsuap tolu hali. Dungi dijomput ma boras dibahen ma tu simanjujung ni nabalu i tolu hali, laos didok: “Pirma tondim bahenon ni Tuhanta, dilehon ma tu ho hahipason dohot gogo laho pature-ture berengki, asa songon hata ni natua-tua ma dohonon:
Tinapu bulung siarum, laho uram ni pora-pora,
Nahansit i tibu ma malum, jala tibu ma ro si las ni roha.
Disulangi ma muse dohot indahan dohot dekke, asa mulak gogo ma songon nasomal. Botima.
NB: Andorang so dibahen si buha tujung i dope boras tu simanjujung ni namabalu i, jumolo do dibahen tu simanju-jungna laos didok, “Pirma tondingku”, baru pe dijomput boras tu simanjujung ni namabalu i.
Mate Sari-matuaMate sari-matua ima molo mate sada ama manang ina nasosingkop dope sude angka ianakhonna marhot ripe, alai nunga marpahompu. Lapatanna, adong dope sisarihononna, ima angka dakdanakna nasohot ripe i. Jadi didok namate sari-matua ima molo nunga marpahompu sian anak manang sian boru. Alai di tingki on sipata asing do taida namasa di angka ulaon si songon on, jala marragam tahe rumang dohot versi ni ulaon paradaton di ulaon sari matua i, lumobi ma i di tano parserahan on. Asa toho do songon pandohan namandok:
Nunga mungkap angka taruntuk,
Nunga sega gadu-gadu
Nunga muba uhum naburuk,
Nunga ro be uhum nabaru.
Jadi sada hal na wajar do i nian, lumobi molo tahaithon tu adat-paradaton ni hita Batak nadinamis, lumobi ma i di hata namandok:
Aek godang tu aek laut, dos ni roha sibahen nasaut.
Adat, sada hasomalan naung tong-tong diulahon. Manang songon hata ni ompunta naparjolo i, ima:
Ompu raja di jolo, martungkothon siala gundi
Napinungka ni ompunta naparjolo siihuthonon ni naparpudi.
Asa hombar tu si, molo tung asing pe rumang dohot ruhut ni ulaon di nasarimatua nataulahon di tingki on, manghorhon nauli nadenggan ma i molo diulahon sian dos ni roha, asalma nian ndang mansegai tu ruhut-ruhut ni angka partuturon. Rupani sai pinangido do naeng sangap, hape ndang boi dope ala syarat tu si ndang cukup. Songon i do di ulaon sarimatua, di ruhut adat-paradaton naingkon marhite keputusan ni angka raja do i marhite-hite rapot, lumobi ma i sian raja ni hula-hula dohot angka tulang.
Hombar tusi adong do dua versi namasa, jala nunga taulahon on, di Jakarta sekitarna, ima:
Mate sari-matua alai dipasahat dope ulos tujung.
Mate sari-matua dibahen ulos sampe tua (dipangido tu hula-hulana asa dipasahat ulos sampe tua).
Songon naung taboto, somalna molo sipasahat ulos tujung ima hula-hula ni hasuhuton, songon i muse ulos sampe tua. Alai molo ulos saput ni namate i, somalna sian tulangna ma i.
Taringot si pasahat ulos tujung, ulos sampe tua dohot ulos saput pe adong dope versi na asing. Molo taida do angka namasa, lumobi ma i versi ni Toba dohot nahumaliangna tu versi ni Silindung dohot Humbang sekitarna, nang pe ulaon i di Jakarta on. Alai sudena i gabe uli jala denggan do molo sian dos ni roha. Asing dolok asing do duhutna, asing luat asing do ruhutna.
Molo tung antar ganjang pe binahen angka hatorangan dohot pandapot taringot ulaon sari-matua on, asa gabe lam antusanta do hira songon dia ma nacocok jala pas di rohanta molo masa sisongon on di tonga-tonga ni keluarga. Alana, asing nama situasi dohot kondisi najolo tu tingki on. Misalna, molo najolo sada keluarga olo do adong 10 halak manang lobi tahe ianakhonna, hape ia nuaeng olo nama holan sada, dua manang tolu. Asa hira maol do sahat tu nasari-matua, lumobi saur-matua, di najolo. Hape ia nuaeng on asing nama. Contoh muse, sada keluarga holan sada do anakhonna, ima baoa, jala nunga hot ripe, gok adat huhut nunga marpahompu sian anakna i. Masuk tu kelompok dia (sari-matua manang saur-matua) ma natua-tua i molo mate? Secara logika, masuk tu saur-matua ma ra namonding i. Hape molo didok saur-matua, ingkon singkop do marpahompu sian anak dohot sian boru, jala ndang adong be sisarihononna.
Songon dia ma ruhut ni paradaton tusi? Molo songon i do panga-lahona, maol-mura ma on alusan. Alai molo tung adong pe si songon i, boanon ma i tu panghataion parrapoton di partuat ni namon-ding i. Di si ma diputushon angka raja ni tutur (sian dalihan natolu) angka nahombar tu ruhut ni partuatna.
Mulak ma hita muse di ulaon sari-matua. Molo angka rumang ni ulaon dohot ruhutna, mardalan ma adat-paradaton di si, ima:
Patupahon parrapoton (martonggo raja)
Marpungu do angka namardongan tubu, boru, bere, songon i dongan sahuta mamba-hen sada konsep rencana partuat ni namonding i. Di ma dipasahat pangidoan tu hula-hula dohot tulang asa ditiroi jala ditolopi saluhut rencana i. Di si ma hula-hula dohot tulang mangalehon panuturion, pendapat di angka konsep pangidoan ni pamoruonna.
Angka naporlu sihataan, songon konsep sian hasuhuton ima:
Ulos saput dohot tujung manang sampe tua.
Tempat pemakaman (udean), waktu dohot naasing.
Boan manang galang, didok muse ola-parolaan.
Mompo (pamasukhon tu jabu-jabuna)
Molo tung adong dope di namambuha tujung, dohot na asing.
Molo di napasahat, manariashon angka konsep pangidoan, somal-na sian haha/ anggi ni hasuhuton ma. Jala manang songon dia pe kepu-tusan ni parrapoton i, ingkon i do nagabe siulahonon di partuat ni namonding i, jala unang be nian manimbil sian i, asa arga hata ni angka raja ima nadiulahon di adat partuatna.
Jadi molo dipangido suhut hian do asa ulos sampe tua dipasahat tu ama/ina si jalo ulos i, hape nadisetujui hula-hula dohot raja ulos tujung do, ima diulahon. Asa dao ma sian hita angka namangharhari naung pinudun (nirahut).
Di ulaon sari-matua muse adong taida dipatupa sijagaron, songon simbol manang tanda do i paboa naung marpahompu sian anak manang boru. Ndang di sude luat mambahen si songon i. Songon i muse taringot pangarapoton, mangan pandungoi, ndang sude be mangulahon i. Jala di pambagian ni parjambaran pe, sai hombar ma i tu adat na masa di huta i. Alai asa denggan saluhutna, sai jolo dipangido ma nian angka panuturion sian angka horong ni hula-hula. Asa songon hata ni natua-tua na mandok: jolo diseat hata ma asa diseat raut parjambaron i.
Nauli ma sudena i molo sian angka dos ni roha. Gabe ma jala horas.
F. Mate Saur-matua
Namate saur-matua ima molo mate sada natua-tua naung simpan (hot ripe jala gok adat) sude angka ianakhonna, jala marpahompu sian anak marpahompu sian boru. Hira so adong be lungun dohot tangis di son, nang pe nian hansit do namarsirang sian natua-tua na sadiri. Alana, sude ianakhonna nunga singkop gabe jala horas. Asa angka gondang dohot angka namanortor nama taida di son.
Alai adong dope didok mate saur-matua maulibuling. On nama natumimbo pandohan molo mate natua-tua. Didok mate saur-matua maulibulung, molo sude ianakhonna nunga simpan, marpahompu sian anak songon i sian boru, mamora jala marsangap, jala ndang adong anakhonna naung manjoloi natua-tua i (jumolo mate), singkop ma-ngolu dope sude. Molo di tingki on hira jarang nama niida mate saur-matua mauli bulung. Alai, molo mate saur-matua godang dope taida di masyarakat Batak.
Godang do taboto rumang dohot ruhut-ruhut ni paradaton di ulaon saur-matua, jala hira dos do i dohot ulaon saur-matua namauli bulung. Molo masa ulaon si songon on di bona pasogit, olo do sampe lima ari manang lobi tahe asa ditaruhon bangke tu udean (batu na pir). Sai ditortori, digondangi, mungkin sipata asing tahe musik dibahen angka pinomparna laho pasangaphon natua-tuana naung jumolo i. Songon i angka sipanganon tu angka tutur, diparade do arian dohot borngin. Alai molo namasa di hita di tano parserahan on ndang pola be songoni tabahen. Songon i muse do niida angka naung niulahon ni angka tutur. Asal ma unang mangurangi makna ni paradaton i, disesuaihon ma tu angka situasi, kondisi, tempat, waktu, materi dohot angka pertimbangan naasing dope. Molo tung pe adong namasa di tonga-tonga ni keluar-ganta, tabahen ma nian ulaon i praktis, hot di ruhut dalihan natolu.
Angka siulaon molo mate saur-matua ima:
Dibahen ma ulaon pangarapoton, sipata didok martonggo raja. Marpungu ma di si sian Dalihan Natolu. Marsipanganon do di son jala denggan manghatai angka raja. Ia di pangarapoton i hira napasahathon konsep di ulaon partuat ni namonding i do i, asa dituturi jala disauri angka tutur, lumobi sian horong ni hula-hula dohot tulang. Hira sarupa do tu ulaon sari-matua molo di angka pangarapoton.
Ditariashon haha/anggi ni hasuhuton ma angka konsep pangidoan nasida hombar tu napatuahon naung jumolo i. Sahat ma i tu namanjalo/pasangaphon angka hula-hula dohot tulang, songon i tu boan (galang) sipatupaon nasida dipartuat ni namonding (lombu manang horbo –gajah toba didok) ima panjuhuti, ulos saput, ulos holong, dohot angka na asing.
Molo ina do namate saur-matua, dihatai ma sahat tu ungkap hom-bung. Alana, ina do sitiop hombung i. Na somal taida, molo di ulaon saur-matua di tano parserahan on, lumobi di Jabotabek sekitarna, gabe dipadomu (dipasada) nama galang (panjuhuti) di ulaon mangarapot dohot napasidunghon ari-ari ni namate i. Hape molo di bona pasogit asing do i dibahen. Jadi olo do dua pinahan manang sada sigagat duhut dipatupa di si, asing ni angka pandungoi.
Molo taringot tu angka pambagian ni parjambaran juhut hot ma i mardalan sesuai tu adat nasomal dohot tu namasa di huta i (Samosir, Toba, Silindung, manang Humbang).
Di ulaon adat namate saur-matua jot-jot do muse tahe tabege angka pandohan ima sijagaron, mardondon tua, dondontua, mangarapot, ungkap hombung, manuan ompu-ompu. Sudena i angka nauli ma i tutu, molo dung sian angka dos ni roha di panghataion.
Namasa jala nasomal taida di ulaon adat namate saurmatua ima di na ro horong ni angka hula-hula laho pasahathon ulos holong tu sude ianakhon ni naung jumolo i, jala ingkon tangkas ma i muse dialusi hasuhuton di napasahathon piso-piso naganjang, ima berupa hepeng tu hula-hulana.
Molo taringot tu pambagian ni jambar di ulaon saur-matua, somalnana, marguru tu hasomalan di luatna do i, hombar ma i tu hata ni natua-tua namandok:
Asing dolok asing ma nang duhutna,
Asing luat asing di nang ruhutna,
Gabe ma jala horas. Asi ma roha ni Tuhanta, dilehon di hita hahipason dohot hagabeon, hamoraon, hasangapon, asa dapot ma nang di hita songon hata ni umpasa:
Andor halumpang ma togu-togu ni lombu,
Andor hatiti ma togu-togu ni horbo.
Gabe jala horas hita on sahat tu saur matua,
Sahat tu na marnini sahat tu na marnono.
Bungaran Simanjuntak (M14)2008-02-28T04:01:55+07:00
Gareja dohot Pariwisata – Batak Indonesia
Redaksi BatakIndonesia.com 2019-06-10 2 min read
JAKARTA, BatakIndonesia.com — Sabulan na salpu, marnonang ma hami dohot sahalak pandita di Parbaba, Samosir. Nasida ima pandita resor di HKBP Resor Parbaba. Parnonangin i na mulana manaringot hatauon ni angka parhalado, lumobi sintua, laos sahat ma tu na manigati pariwisata, topetna boha ma haparsidohoton ni gareja laho manumpahi (mendukung) pariwisata Danau Toba.
“Hupingkir, mansai denggan do paradeonta huria i laho patupahon program ‘Marpiknik so maninggalhon/mangalupahon parmingguon manang partangiangan. Ai na hubereng, mansai godang do angka na marpiknik tu Pasir Putih Parbaba on, na so marminggu be alani na marpiknik dohot marlangei di topi taon on. Hape, saganjang ni gala do dao ni Gareja Parbaba sian topi taon on. Boha molo dihobasi huria angka rumang ni parmingguon, partangiangan, manang perkemahan tu nasida? Ala, musengani, mansai denggan do partapahan ni gareja i tu angka ulaon sisongon i!”
Domu tusi, nantoari marretreat do punguannami, Punguan Raja Siagian Anak dohot Boru (PRSB) Sektor Simalingkar tu Lumban Bul Bul Tobasa. Di homestay na di jolo ni Gareja HKBP Eben Ezer Lumban Bul Bul i ma deba hami marborngin. Di acara naung ditotophon panisia, adong do kebaktian padang na naeng patupaon di alaman ni homestay i.
Ala topet do inganan i di jolo ni gareja i, hudok ma tu panisia: “Ua di gareja on ma hita kebaktian?” Pendek sarito, satolop ma hami tu usulhi.
Hudapothon hami ma uluan ni huria i laho manghatahon tahinami. “Ingkon martanggungjawab do na mamangke gareja tu kerbersihan, ala marsogot pukul 7 pangkeon do gareja on tu kebaktian pagi!” Manigor i do alusnasida. Nian, toho do i, alai hurang pas do alus i domu tu gareja songon inganan partangiangan/ibadah. Saut do hami partangiangan di bagas gareja i.
Ndang apala mardiaimbar sian Gareja HKBP Parbaba, HKBP Eben Ezer Lumban Bul Bul holan marholang tembok do sian topi pasir ingan parmeaman ni angka parpiknik na di Lumban Bul Bul i. Gariada, pudi ni gareja i manigor tao i nama. Jala, lambas do alamanna di pudi ni gareja i. Mansai une do i gabe inganan kemah-rohani ni angka naposobulung, rupani.
Alani, ninna rohangku, mansai une ma angka huria na tongon di inganan parpiknihan paradehon inganan dohot panghobasion tu angka parpiknik asa piknik mardalan dohot denggan jala marminggu ndang sundat, ai sai jotjot di Ari Sabtu dohot Minggu do nasida na marpiknik i.
Previous: HKBP Menyambut Era Baru ‘Kawasan Wisata Danau Toba’
Next: Kawasan Wisata Danau Toba: Apa dan Bagaimana Promosinya?
Total views : 2139565
Pdt. Remanto Tumanggor,STh.M.Div 081361199159: 07/19/13
BIK AGUSTUS TERBARU
Manogot 1 Kronika 11:10-19 Bodari Galatia 6:1-10
2. II Tess 3:5 Sai ditogutogu Tuhan i ma rohamuna tu holong ni roha ni Debata dohot tu habengeton ni kristus i
Tangiang di Paulus do turpuk on tu Tuhan Jesus Kristus anggiat di patogu Tuhan ni roha ni huria na di Tessalonik margogo nasida manjanghon dohot manghaporseai barita nauli napinasahat ni Apostel Paulus, laos boi tong huria I mangalehon dungkungan marhite tangiang anggiat dipargogoi Tuhan I si Paulus laho marbarita nauli. Didok di turpuk on “sai ditogutogu Tuhan I ma rohamuna” na marlapatan sai gogo ni Tuhan I ma marhite Tondina na mambutbut sude angka hamaolon, parungkilon sian bagasan ni roha ni jolma ala ni parungkilonna manghaporseai Tuhan I, jala holan marhite Tuhan I angka naporseai ditotogu laho mananda holong ni roha ni Debata na sai tongtong margogoihon, mangaramoti angka na porseai (aya 3-4) sian angka tahitahi ni parjahat. Molo marungkil, manang mangadopi hamaolon hita, mansai ringkot do ngolu na marhabengeton (Kesabaran), habengeton dibagasan Kristus, lapatanna marningot dohot maniru ngolu ni Jesus na mampu mangadopi parungkilon, jala monang sian parungkilon I, ala ni ma didok si Paualus do “Marlas ni roha ma hamau mangkirim, marbenget ni roha di haporsuhon, jugulhon hamu martangianga (Rom 12:12), prinsip di ngolu ni na porsea, I ma :tetap mangolu pangkirimonna, unang mandele, alai tongtong manaontong ibana martangiang. Marhite ngolu na songon ni do hita mampu manghatindanghon hagogoon ni Tuhan i, jala saluhutna do boi tartuhuk hita angka parungkilon I molo sai marpangusandean hita tu Tuhan Debata na margogoihon hita. Nuaeng pe taadopi do ragam ni angka sipingkiran, gok angka kebutuhan hidup na manosak ngolunta lumobi biaya laho pasingkolahon dakdanak, masuk singkola sahat tu tingkat masuk perguruan tingggi. Marpangontak do sian sudut ekonomi ala dibahen pamarenta nuaeng kebijakan marhite menaikkan harga BBM (bahan bakar Minyak), mangorui subsidi tu BBM I gabe dipangke mangupuri angka na pogos melalui sistim BALSEM (Bantuan Langsung Sementara). Songon halak Kristen hita, sitangianghononta do anggita ture ni mardalan kebijakan I, ndanda holan kepentingan polilis sambaing, anggoat boi nian BALSEM I boi mangurupi angka na pogos dihamaolon ekonomi na niadopan nasida. Sada do siingotonna anggo pangurupion ni jolma ndang boi manongtong I” sementara” do, ala ni marpos ni roha ma hita tu Tuhan I, ai ndang holan bantuan langsung sementara anggo sian Tuhan I bantuan langsung manongtong do.
4. Marende BE No 273 : 1, 3 JESUS TUHANKU RAJAI MA AU BL.240a
1. Jesus Tuhanku rajai ma au on Asa mangihut tu Ho au tongtong
3. Nang pe mangonggop sibolis di au Jala magigi musungku di au
Senin; 12 Agustus 2013
Manogot : 1 Kronika 14 :1-17 Bodari Efesus 1:11-14
Ø Asi ni rohaM hupu ji ala Ho manobus au. Di paIas Ho rohangku, ga-be soranganMu
2. Jakobus 4 :6 Alai lam gumodang do asi ni roha dilehon; ala ni i do didok: "Dialo Debata do angka na ginjang roha, alai dilehon do asi ni roha tu angka na serep marroha!
UNANG GINJANG ROHAM ALAI PASEREP MA ROHAM
Disada tingki manghahatai ma Ama ni Ogol dohot Ama ni Agul, dihatahon ama ni Ogol ma taringot tu denggan basa ni Tuhan I na rade Ibana manghophop jolma sian pardosaonna, alai mintor tompu ma di alusi ama ni Agul mandok “anggo ahu ndang adong mardosa au bah ninna”. Dungi marhusari ma diroha ni ama ni Ogol gabe didok ama ni Ogol ma, boha I, ndang mungkin ndang adong dosam? Dungi disungkun ma, jadi ndang hea huroha ho margabus, manang marsala dompak donganmu? dungi ro ma alus ni ama ni Agul, ndang hea, laos didok muse huala sian sietektehonku torus do dengan parande dohot pangalahongku, ai burju do tong au marnatoras, ndang hela hubaeh hansit rohana. Alai disungkun ama ni Ogol ma, jadi molo sea ha dihalalo marsala manang mardosa ho, boha “bangga do ho ala soadong dirajumi ho hahurangan manang dosam? Jadi ro ma alus ni ama ni Agul mandok “ I do dah bangga do ibana ala soadong hea binahen na humoring tu dongan ninna mangalusi”. Dungi ro ma ama ni Ogol mandok “ ima dosam” ai gabe ginjang do roham hape. Didok marhite turpuk on, halak naporssea i ma halak rade paserephon rohana, diadopan ni Tuhan ni, jala mangolu marhite lomo ni roha ni Tuhan ni i ma dame dohot hasintongan (Yak 3:18), ndanda mangoloi hisaphisap ni daging (Yak 4:1-2). Haunduhon tu Debata marhite haserepon ni roha i do patuduhon ngolu namarhaimbaruon.Halak na unduk tu Debata tontu ndang dipangsahon be hadirionna, gogona, dohot hisaphisap ni dagingna. Jotjot do halak kristen maol mardame, maol mangidoo maaf tu donganna ujungna sai mian ma dibagasan Hosom, Teal, Elat, Late (Hotel), na mamboan parsalisihan. Molo disulingkiri aha do mambahen ni? Alusna i ma ala so olo hita patutoru diri, sai tarajumi do moru haraga dirinta molo sai jumolo hita mangido maaf tu dongannta, pangalaho i sasintongna boi do patuduhon ginjang ni roha. Marhite turpuk on dipangingot do hita asa padaohon ginjang ni roha, ai didok do di Yesaya 2:11 Angka * mata ni haginjangon ni jolma patutoruonna, jala tarjimput bahenonna hatimboon ni baoa, jadi sasada Jahowa timbul di ari na sasada i, jala di Poda 3:34 didok “Ibana marengkelengkelihon halak pangelesi, alai dilehon do asi ni roha anggo tu halak na unduk marroha“. Antong tapaserep ma rohanta laho patuduhon naung tajalo asi ni roha ni Tuhan ni.
4. Marende B.E. No. 753:1, Dipardalanan Jesus di jolongku
Ev: Johannes 8:30-36 Ep: Galatia 5:1-15
Topik: Molo Dipalua Anak I Hamu Na Malua situtu ma hamu
Mansai las do roha ni guru molo berhasil manang sukses angka muridna, mansai las do roha ni natoras molo burju jala pantun nang angka ianakkonna. Laos songon ni do Tuhan Yesus marnida angka siseanna, mansai las rohaNa molo diradoti jala diulahon angka siseanNai hata ni ni Tuhan Jesus, tonto ukuran keberhasilan I martudutudu tu haunduhon mangoloi dohot mangihuthon Ibana. Mangihuthon Jesus berarti rade mardalan di pudina, na markapatan mai rade manangihon Ibana, rade disuru, marhauanduhon, rade gabe aleale ni Tuhan I, jala manghaholongi Tuhan I sian nasa roha, sian nasa gogo. Mangihuthon Jesus ingko rade maninggalhon dosa, hidup baru, ndang gabe hatoban ni dosa be, alai rade gabe “hatoban’ ni Tuhan i. Halak naporse tu tu Tuhan Jesus I do halak naung dipalua, ndang cukup status gabe anak si Abraham gabe ukuran naung pintor jolma songon na dirajumi halak Jahudi hatihai, dirimpu nasida do naung sintong nasida, hape si Abraham ompung nasida targoar ibana ompu na porsea, ala mangolu do haporseaonna marhite pangulaonna. Saleleng diparhatoban dosa jolmai, ndang sintong dope jolmai porsea tu Debata, dosa i do mambahen hita holang sian Debata, ndang marimbar halakna, manang Jahudi manang Yunani, ndang gabe dohonon ala bangso ni Debata halak Yahudi gabe nungga malua nasida sian dosa. Pangantusion I ma na dipapatar Tuhan Jesus, gabe maralo tu pangantusion ni halak Yahudi. Holan Yesus do na gabe dalan paluahon jolmai sian Dosa, jala paulihon hubungan ni jolma gabe angka anak ni si Abraham, jala Debata gabe Ama di angka na porsea (36-38). Marhite turpuk on, diarahan jala ditogu do ngolunta asa manghaporeai Jesus anak ni Debata naung disuru Debata laho paluahon hita, molo dipalua anak i hita naung malua ma hita disi. Antong nungga gabe anak ni Debata hita, jala panean di asi ni rohana, ala ni mangolu ma hita dibagasan holong, ala nungga jolomo Ibana manghaholongi hita, AMEN.
4. Marende B.E. No. 232 JESUS URUPI BL. 116
Manogot: 1 Kronika 21:1-17 Bodari, Efesus 4:11-16
2. Johannes 8:36 Molo dipalua Anak i hamu, na malua situtu ma hamu
Las ma rohanta ala Nungga ditobus Tuhan I hita
Di taon 1880 di huta New Orleanas (California) marpungu ma torop jolma laho marnida na dipatudo “lelang manuhor hatoban/budak halak Negro” atik pe nungga diorai pamarenta pangalaho i. Di acara lelang torop do jolma digadis, alai adong ma sada boruboru Negro na mansai uli rupana na di lelang jala godang do angka panuhor na menawar boruboru i, jala adong do dua halak na marsiadu mambahen arga na timbo naeng manuhor boruboru i, jala sahat ma tu arga na tumimbo, dungi didok panggadis I ma: ise dope na barani mambahen arga natumimbo..?Dungi dialusi sahalak dolidoli (sahalak buruh tambang emas naung gabe mamora ibana), didok ma ahu manuhor, hugarar dua hali lipat ninna ibana. Dungi gabe diparengkeli jolma na torop I ma ibana, ai dirimpu na margaigait ibana. Alai dijonohi dolidoli I ma boruboru I, huhut didok ahu manuhor ho ninna. Dungi ditijuri boboru I ma ibana, alai diapus dolidoli ma tijur ni boruboru i sian bohina, huhut didok ‘beta ma ihuthon ma ahu’ ninna. Hape sian so panagaman di tonga dalan dipalua dolidoli I ma boruboru Negro I, jala dileon tu ibana sada harotas na patoranghon “surat pembebasan” tu boruboru I, marnida surat I gabe didok boruboru I ma tu baoi, “unang parmeampeam ahu’ ai nangkin nungga di tuhor ho ahu jala ho nama nampuna ahu ninna, dungi dialusi bao I ma ibana, “tutu doi, alai hutuhor pe asa boi do ho paluahonku” laho ma ho nungga bebas be ho ninna. Alai mambege I gabe tangis ma boruboru huhut marsinggang ibana di jolo ni bao I huhut dibereng boi di bao I jala didok “ai nungga ditobus ho ahu, jala nuaeng pe rade do ahu manghobasi aha na ringkot di ho, jala ndang olo ahu manadinghonhon. Hamu angka dongan las do roha ni boruboru ala nungga ditobus jala dipalua ibana. Songon ni hita nungga dipalua, jala di tobus Tuhan Jesus sian parhatobanon ni dosa, ala ni mandok mauliate ma hita tu Debata, naung marsuru Anakna Tuhan Jesus asa dapotan haluaon hita. Antong tahaporsea ma Ibana dalan tu hangoluan ni, asa sahat hita tu ngolu na manongtong i. Amen
4. Marende No B.E. No. 150:1-2 NDANG AU NAMPUNA AHU
1. Ndang au nampuna ahu Hulehon diringkon
2. Ndang au nampuna ahu Dung mate Jesus i
Manogot: 1 Kronika 24:1-19 Bodari Efesus 4:30-32
Asi ni rohaM hupu ji ala Ho manobus au. Di paIas Ho rohangku, ga-be soranganMu
2.Jesaya 40 :31 Alai angka na marhaposan tu Jahowa maruli hagogoon mardapotdapot, gabe marhabong ni * lali laho manaek. Marlojongi nasida ndang olo loja, mardalani nasida ndang olo mandate
MARHAPOSAN TU JAHOWA MA HO
Jotjot do hita marduaroha tu Debata, dihata tadok hita marhaposan tu Debata, alai di roha tapangasahon do hagoon na asing. Sasintongna halak na mardua roha tu Debata, ido patuduhon ndang porsea ibana tu Debata. Jotjot do ala ni mammon na diportibion gabe mambahen hita ndang manghilalahon pandonganion ni Debata, sai tapangasahon do hagogoonta, hamaloonta, hamoraonta jala hinorhon ni i mamabahen hita holang sian Debata. Molo songgop angka parungkilon, hamaolon olo do lao rohanta mangido pangurupion sian hagogoon na asing, manungkun datu, manguhumi dongan, dohot angka na asing. Marhite turpuk on, dipaingot do hita asa tongtong MARHAPOSAN tu Debata, halak na marhaposan tu Debata dipatudos do songon pidong rajawali na maruli hagogoon mardapodapot. Mangihuthon pande bisuk ia pidong rajawali molo nungga matua gabe martungkar do muse habongna, gabe tubu habong na imbaru, jala hinorhon ni gabe margogo naiimbaru muse laho rajawali i laho manaek. Songon ni ma dipatudus ngolu na porsea i, molo lam matua pe dangingta, lam godang angka pengalamanta, lam margogo do hita mandalani ariari ni ngolunta. Dipaingot turpk on do hita asa unang hita mapangunsandean tu pingkiran, tu gogonta sandiri, alai marhaposan tu Debata hita sian nasa rohanta, asa Ibana pature dalannta. Tahaporsean ma Debata nampuna hagogoon ro di salelenglelengna! (1 Pet 5:11), di lehon Debata do tu hita Tondi Hagoon, antong togu ma rohanta dibagasan Tuhan ni dohot dibagasan hagogoon na togu I, tapangasahon ma hagogoon ni Tuhan I uju ro parungkilon di ngolunta. Amen
4. Marende B.E No. 180:1,2 RO TU JESUS HO NA LOJA
2. Bereng di hau pinarsilang Daon ni sahitmi
Sabtu; 31 Agustus 2013
Manogot 1 Kronika 24:20-31 Bodari : Efesus 5:1-4
2.Jeremia 30:8 Dung i di ari na sasada i, ninna Jahowa Zebaot, ponggolhononku ma * augana sian tangkuhukmu, jala rapuanku angka tali pangihot na di ho, jala ndang be halak ruar marhatobanhon ibana
ASI NI ROHA DOHOT UHUM
Isara ni sahit, nungga borat (kronis) sahit na diboanboan ni halak Yuda ala ni dosa dohot pangalaosio
nasida tu Debata. Ala ni Dosa i do gabe tarimas Debata laho manguhum bangsoNa. Molo nungga marsahit posa jolma ndang mungkin be ibana sandiri pamalumho sahitna, ingkon dokter spesialis nama, asa boi selamat. Diturpuk holan Debata sambaing nama na boi pamalumhon manang paluahon bansoNa. Sitaonon manang uhum na dituhuk ni bangsoNai gabe sada dalan I asa mananda bangsona di dosaNa, jala anggiat dipauba rohana. Debata sandiri do patubahon haimbaruon (transformasi) tu bangsoNa ,asa mulak muse mangoloi Jahowa, unang marduaroha, unang gabe manomba Debata sileban. Memang bangko ni hajolmaon olo do molo songgop angka pangunjunan dohot parungkilon gabe so torang pe pangkilalaan, marsak, muruh, marungutungut, manihasi, manguhumi, ujungna gabe manimbil sian lomo ni roha ni Debata. Tarunjun do bangsona gabe madabu tubagasan dosa, jala manadinghon Debata, jala mangido pangurupion sian hagogoon ni portibion, jala ujungna gabe diparhatoban do bangso i. Songon ni do ngolunta, molo mandao hita sian Tuhan I, gabe olo hita diparhatoban hagoon ni portibion, ujung na gabe saluhutna parulaonta holan marojahan sangkapsangkap ni pardangingon. Lumobi di partingkian nuaeng on, lam maol jumpang hita ngolu na masiurupan, masihaholongan, alai nungga gumodang sangkapsangkap ni roha dohot pingkiranta mangarajai parngoluonta. Maol do laho manghatindanghon hasintongan, maol do jumpang hita uhum na tingkos, keadilan, alai nungga sai halak na gumogo mangasahon hagogoonna, mangasahon hamoraonna, mangasahon habisuhonna, ala ni ma gabe lam tartogu do roha ni jolma nuaeng mangasahon hadirionna. Marhite turpuk on diajouhon do tu hita asa martangiang hita tu Tuhan I anggiat marhite asi ni rohaNa dilehon haimbaruon tu ganub jolma. Tatangianghon ma anggiat bangkit angka panggomgomi na marsahala, asa boi mangalehon ngolu na marhadumaon tu masyarakat, uhum nasintong, keadilan, keamanan, kesejahteraan, dohot lan angka na asing. Haimbaruon na dipatuba Debata dibagasan Kristus, ido na gabe ojahan di ngolu ni angka na porsea, ala ni olo ma hita dipaimbaru, asa boi hita mamboan haimbaruon tu tongatonga ni keluarganta, tu masyarakat, diulaonta, dohot di sude pangulaonta sai tongtong ma Tuhan ni tahaposi, jala unang be sai tahalomohon mangulahon dosa i.
4. Marende BE No 183:1,3 NA JUMPANG AU
1. Na jumpang na asi roha Di au naung mago i hian
Tuhan Jesus parasi roha Di au na lilu na hinan
Nuaeng hutanda Tuhanki Parasi roha bolon i . Parasi roha bolon i
3. On pe holan asi ni roha Dipangasahononhon i
Sipujionku do Jahowa Dung ro na pamanathon i
Unduk huhut las rohangki Mamuji asiroha i. Mamuji asiroha i.
Diposting oleh Remanto Tumanggor di 21.37
Renungan Punguan Na Hohom – HKBP Rawamangun
Renungan Punguan Na Hohom
Punguan Parningotan di Sitaonon/Hamamate ni Tuhan Jesus
Nunga godang huria di HKBP na so patupahon PUNGUAN NA HOHOM. Adong deba na padomuhonsa tu parmingguon di parningotan di HAMAMATE ni Tuhan Jesus. Hape, sada hasurungan ni HKBP do i na ingkon patupahon SAHALI SATAON Punguan Na Hohom. SAHALI SATAON punguan na hibul holan marningot SITAONON DI HAMAMATE ni Tuhan Jesus manghophop hita. Tung so sitadingkononhon do i. Molo didok deba huria, ndang dipatupa be I ala adong do parmingguon botari. Hape holan 1 ¼ jom do i, mamungka sian pukul 14.00 sahat tu pukul 15.15. Tung sur ape adong parmingguon di tingki i (14.00-15.15) tumagon do pasohoton i laho patupa PUNGUAN NA HOHOM. Holan SAHALI SATAON do i, boasa soadahonon?
Nunga adong manang na piga buku PUNGUAN NA HOHOM. Alai, ala saleleng marhuria ahu, sai hupatomutomu do sijahaonhu di Punguan na Hohom. Ido na dipangido angka dongan asa dicetak, jala ima buku na metmet on. Anggiat ma ndang adong be huria na so patupa Punguan na Hohom, jala boi gabe pangurupi buku on. Tuhanta ma mamasumasu.
Pdt. Dr. B Napitupulu
PUNGUAN NA HOHOM
Marende : 449 : 1 – 2 “Sai Solhot tu Silangmi” BL 300
Marhitehite Goar ni Debata Ama, dohot Goar ni Anakna Tuhan Jesus Kristus, dohot Goar ni Tondi Parbadia na tumompa langit dohot tano on. Amen.
Mandok mauliate ma hamu di Ama I naung patauhon hamu manjalo tohap dibagasan hatiuron i, siteanon ni angka na badia i. Ai nunga diroro hita sian gomgoman ni haholomon i, jala dipaunsat hita tu bagasan harajaon ni Anak, haholongan ni rohaNa. Di bagasan Ibana ma adong di hita haluaon i. Ima hasesaan ni angka dosa.
Ale Amanami na marhabangsa di banua ginjang. Mandok mauliate do hami tu Ho sian nasa rohanami, ai ndang hasuhatan holong ni rohaM tu hami. Disuru Ho do AnakMu na sasada i tu portibion, manaon ragam sitaonon, haleaon, insak-insak, pastap-pastap dohot tijur pe; ro di na manaon hamatean laho humophop hami, asa malua hami sian dosa dohot sian hamatean na manongtong i. Ro do hami saonari tu jolom, marhite parningotan ni sitaonon dohot hamamate ni Jesus Tuhannami. Naeng uhir tu rohanami bernit ni sitaononNa I, asa marhite I nian uhir tu rohanami balga ni holongMi, asa mabiar hami tumadingkon Ho. Hupelehon hami ma dirinami tu Ho, urasi ma hami marhitehite mudar ni Jesus Anakmi, asa tung badia hami, jala tangkas malua hami sian gomgoman ni dosa dohot hamatean. Amen.
Marende : 182 : 1 + 6 “Haholongan Na Badia” BL 24
Nunga loja jala maheu Tuhanta Jesus Kristus. Dung ditangkup Ibana di bodari ni ari Kamis I, ndang maradian nasida mangaleai Ibana. Marsitutu nasida patubu sitindangi gapgap, asa tung bulus roha ni si Latus mandabu uhum hamatean. Nunga marragam dibahen si Latus, didok, naeng paluahon nian, hape lam ganda do bernitna diahap Jesus. Ditanggali do bajuNa, dilinsingi Ibana. Nunga mamungka mabugang pamatangNa jala mabaor mudar sian i. Nunga dibahen sungsang duri tu simanjujungNa, jala ndang maralang nasida mangalombuti, asa dohot sian simanjujungNa mabaor mudar i. Di na lam nangkok mata ni ari di ari Jumat I, lam maniak ma angka bugang i. Mamereng sitaonon ni Jesus ndada lam moru panosak nasida di Jesus. Sai songon jolma na mauas di mudar nasida sude. Lam gogo tahe nasida manjouhon asa diparsilangkon Ibana. Ujungna, dibuat si Latus ma haputusan I, asa diparsilangkon Jesus, nang pe ndang adong salana, jala didok ibana: lias ibana sian i.
Marsurak ma Jahudi I manjalo Jesus. Diboan nasida ma Jesus tu Golgata mamolus via dolorosa, mamolus “dalan sitaonon”. Molo songon na lambat Jesus, disurahi huhut dionjarhon, sipata ma tinggang Ibana, jala sipata laos didondoni hau parsilang na dokdok I Ibana. Nunga lam suda gogoNa, Alani lojaNa, dohot Alani mudar naung durus sian pamatangNa. Hehe Ibana, diampehon silang I, tungkap ibana muse dang tartuhukNa be. Di na so tolapsa be mamboan, ditangkup nasida ma si Simon Kirene laho mamboan hau parsilang i tu Golgata.
Dung sahat tu Golgata lam gogo ma marsurak angka Jahudi i. Sai songon na sombu panghilalaanna mamereng hinaparir sitaonon ni Jesus i. Di Golgata, dipeakhon nasida ma hau parsilang I, dung I diampehon nasida ma Jesus tusi, dilabang ma tanganNa dohot patNa, sabur ma mudar i. Dipajongjong ma muse hau parsilang I, gantung ma Jesus disi; maraburan ma mudar sian patNa dohot tanganNa.
Ndang pola manghitir panghilalaan nasida di na marsasar mudar sian tangan dohot patNa uju dilabangkon tu silang i. Marsurak nasida, songon na mangolophon dung jongjong hau parsilang I, jala gantung Jesus disi.
Alai anggo Jesus Tuhanta I, bulus do rohaNa mangauhon sude sitaonon i. Nunga tangkas dilehon Ibana diriNa hasahatan ni nasa sitaonon ni jolma alani dosa. Alai dung gaung Ibana di silang I, ndang laos mauhom Ibana. Marsoara do Ibana pitu hali sian silang i.
Tabege ma soaraNa i.
Marende 77 : 1 – 2 “Hamu saluhut halak” BL. 65
Nunga gantung Jesus di hau parsilang i. BohiNa dohot pamatangNa nunga lam mamontar Alani lojaNa laos huhut nunga godang mudarNa na durus i. Deba mudarNa I mardekdekan tu tano. Deba laos mangimpal di pamatangNa, alai laos adong dope na imbaru mabaor, songon bogas ni labang I, ndang tarpaidaida sasintongna bernit ni parniahapanNa i. Alai anggo angka na mamparsilangkon Ibana I songon na hisar do bohina. Nndang tarida idaon na loja nasida manganangkohi dolok i. Las roha nasida jala sombu panghilalaanna mamereng Jesus na manaon na di silang i. Hape di na songon I sitaonon ni Jesus I, jala songon I pangalaho ni angka na mamparsilangkon Ibana I, marsoara ma Ibana, manoarahon soara parjolo sian silang I, didok:
(1) “ALE AMANG ! MARPAMUATI MA ROHAM MIDA NASIDA, AI NDANG DIBOTO NASIDA NA BINAHEN NI NASIDA I.”
Na ringkot antong tangiang di Tuhan Jesus. Sogot manogoti, nunga laho Ibana tu balian, martangiang sahalakNa disi (Mark. 1 :35). Dung dilehon mangan 5000 halak, dipamuli natorop I, jala siseanNa pe nunga disuru Ibana pajolohon tu bariba nangkok ma Ibana tu dolok, sasadasa martangiang disi (Mat. 14:23). Martangiang Ibana andorang so bongot tu Getsemane (Joh. 17). Tolu hali Ibana martangiang di Getsemane (Mat. 26 : 39 – 44).
Tangiang I do na parjolo ruar sian Ibana dung gantung di hau parsilang i. Tung so boi do ambaton ni manang aha parsaoranNa, hasadaonNa tu Ama i. Bulusna I hata ni Tuhan Jesus mandok : Ndang diboto nasida na binahen nasida. Ndang diboto natorop I haleaon dohot hapariron na pinamasa nasida tu Jesus I ? Ndang diboto angka malim dohot situan natorop na binahen nasida i? Ndang diboto angka Parise ? Godangna I tahe na maoto Alani portibi on. Godangna I angka na margoar bangso ni Debata, angka pande agama, angka sipajoloon di masyarakat, dohot sihatoropan na maoto jotjot ndang mamoto, manang paula so diboto na binahenna tu Tuhan Jesus. Alai tung gogo do soara ni Jesus na martangiang i. Tangiang I, tangiang pangidoan di hasesaan ni dosa do I, mangido hasesaan ni dosa ni angka na mangaleai Ibana, na mangalinsingi Ibana. Naeng patar tu saluhut jolma, paboa hasesaan ni dosangku, dosamu, dosanta. Jalo silang I mangalinggomi ngolum. I do mual hangoluan.
Marende 179 : 1 + 3 “Adong Do Sada Mual” BL 20
Didok rohanasida, ingkon pasobokon do Jesus tu parjahat jala pardoa, naeng mangholipi hajahaton dohot dosa nasida. Diparsilangkon nasida do Ibana di tongatonga ni dua halak parjahat na somalin. Tangkas do nian didok si Latus, na so adong dapotsa sala ni Jesus. Tangkas do mura antusan ni halak paboa sitindangi gapgap do na nidok nasida taringot tu Tuhan Jesus. Ai didok: Diorai Jesus nasida manggarar guguan tu Kesar, hape tangkas do didok Jesus lehon hamu tu Kesar i. Didok: manggunturi Ibana di Galilea, Samaria, dohot di Judea, hape HADAMEON do sian Ibana. Alai dibahen nasida angkalangkal, dibahen sipaototo laho paleahon Jesus I, gabe di tongatonga ni parjahat Ibana diparsilangkon. Ndang pola manjua Ibana, ai nunga rade Ibana dipasobok tu parjahat, ai naung rade do Ibana manjalo dosa ni portibi on ampe tu Ibana. Rade Ibanda gabe dosa nang pen dang mardosa (2 Kor. 5:21). Rade do Ibana singkatta di silang i.
Nunga songon I haradeon ni Jesus, hape dohot do sada sian na targantung I mangaleai Ibana, songon pangaleai ni angka soldadu na pauruuru Ibana. Marsineang do Ibana mandok tu Tuhan Jesus; ai ndang Kristus I Ho? Palua ma diriM nang hami antong!
Alai laos di hatiha I do dialusi donganna na targantung I Ibana, didok: Ndang dihabiari ho hape Debata. Atik pe rap hona uhum hita? Uhum na tigor do na tu hita, ai tajalo upa ni pambahenanta; alai anggo Ibana ndang adong diula na so ture. Laos huhut ma didok tu Jesus; “O Jesus, ingot ahu, ia dung sahat Ho tu HarajaonMi.”
Didia do hita nuaeng? Pardosa do hita! Rap dohot ho Amang, rap do ho Inang, dohot parjahat na mangaleai Jesus i? Manang, rap do ho dohot parjahat na mananda dosana jala pasahat dirina tu Jesus. Dohot Ibana ma hita saonari, rap hita manghilala jala mangoku dosanta, asa dohot hit taruli di hata ni Jesus I, hata na paduahon jinouhonNa sia silang i:
(2) “SITUTU DO HATANGHON TU HO “SADARION DO RAP DOHOT AHU DI PARADEISO”
Marende 171 : 2 “Tandai Ma Au” BL. 49
Nunga lam gale Tuhan Jesus. Nunga lam suda gogoNa. Lam manintak muse mohop ni ari. Ndang tartaon mohopna molo tonga ari disi. Maniak ma dihilala Jesus sude pamatangNa I, hape ndang tarhahuasa. So boi humusor tanganNa naung hona labang di silang i. Nirimpu do dompak hinahansitna I rohaNa dohot panghilalaanNa. Hape tongtong do umbalga holongNa tu jolma I, umbalga holongNa tu hita, umbalga holongNa tu inaNa dohot siseanNa, ai diparrohahon dope inaNa dohot siseanNa na adong disi. Tongtong do umbalga holongNa tu jolma, umbalga holongNa tu ahu, tu hamu, tu ho inang, tu ho amang, umbalga holongNa sian haberniton i. Didok Jesus ma:
(3) “NDI MA INANG ANAKMI! HUHUT DIDOK TU SISEANNA I: NDI MA INANG MI.”
Di tongatonga ni natorop I adong manang piga parompuan na manghaholongi Ibana mangihuthon Ibana sahat tu Golgata. Anggo angka siseanNa holan si Johannes, sisean haholongan I do na mangihuthon Ibana tu Golgata. Laho do sude nasida maporus. Dibereng Jesus do angka parompuan dohot sisean na sahalak I di tongatonga natorop i. Ndang haambatan na hansiti Ibana mamereng inaNa dohot siseanNa i. Ndang haambatan manang aha Ibana mamereng ahu, dohot hamu. Soara na parjolo, soara tu Ama I do I, mangondihon angka pardosa. Soara na paduahon tu angka pardosa na manopoti dosana do I, mangalehon bagabaga haluaon. Soara na patoluhon tu angka na porsea do I padomuhon nasida songon keluarga ni Kristus. Manang angka ise na mamereng tu silang I, manang angka ise na patutoru diri tu silang ni Jesus I di bagasan haporseaon, nunga gabe sada keluarga nasida, ima keluarga ni Kristus.
Ndang tarsoadahon si Maria so anakna Jesus. Ndang tarpasiding Ibana panghilalaan ni ina pangintubu mamereng Jesus i. Boha do panghilalaonmu inang aut dipaberengbereng ho, rindang ni siubeonmu songon i. Boha do roham amang aut sura sinuan tunasmu songon i? Sai songon sambilu na maneat ateate dohot pusupusuna na masa tu Tuhan Jesus i. Sai songon asom na tinetekhon tu bugang soara ni Jesus tu nasida. Alai sian nasa gogo ni haporseaon ditangihon nasida soara ni Jesus, ai olat ni I ma dijangkon sisean I si Maria tu jabuna.
Marende : 121 : 2 “Jesus Raja Ni Huria” BL. 97
Nunga marsaringar sian hau pinarsilang I soara hasesaan ni dosa. Nunga tarbege bagabaga haluaon. Nunga dipadiri keluarga na imbaru, keluarga ni Kristus. Sude I dipatupa Tuhan Jesus andorang so sahat tu hos ni ari. Di hos ni ari di pukul 12.00 arian, mangholom ma sandok portibion Loja do angka na pistar sahat tu tingki hamajuon on, manangkasi aha do na masa uju i. Sanga do didok: gerhana na masa disi: alai boi do ditontuhon, na so he masa gerhana di hatiha I, jala ndang hea dope masa jala ndang boi masa gerhana sampe 3 jom, ai sahat tu pukul 3.00 na mangholom i.
Antong aha do na masa disi? Pambahenan ni Debata do i. Ulaon ni Debata do i. Nunga diampehon sude dosa ni jolma tu Tuhan Jesus. Tongon do angka sahitta, diusung Ibana, jala angka pardangolanta diporsan; alai anggo rohanta mandok: Debata do na maminsang, mamukul dohot pasipal Ibana. Hape Alani pangalaosionta Ibana tartulang, binahen ni hajahatonta Ibana mabugang. Ampe tu Ibana pinsangpinsang parhitean ni hasonanganta, jala binahen ni bugangNa malum itahilala. Ai on do dipatupa Debata: humophop hita gabe dosa Ibana na so tumanda dosa, asa gabe hatigoran ni Debata hita dibagasan Ibana.
Ala naung dibagasan dosa Ibana na so tumanda dosa, naeng patuduhonon ni Debata na marujung tu haholomon do dosa, jala marujung tu hamatean. Laos huhut gabe tarida, sude manghuphupi bohina tu Jesus naung gabe dosa i. Mata ni ari pe ndang olo paruar sinondangna mambahen tarida Jesus naung gabe dosa i. Dihilala Jesus do, ndada holan na tinompa I songon na marsidingsiding tu Ibana. Dihilala do naung ditinggalhon Ama I Ibana, ai tung so tarpadomu do Debata dohot dosa. Tar dipukul 3 di ujung ni haholomon I, marsoara ma Jesus:
(4) “ELI ELI LAMA SABAKHTANI, DEBATANGKU DEBATANGKU BOASA TUNG TADINGKONONMU AHU?”
Songon I ma jorbut ni panginona ni dosa i: Debata, Anak ni Debata ditadingkon Debata. Nda tadingkonon ni Debata do hita Alani dosa? Alai ala naung tu Jesus ampe dosanta I, gabe Ibana ma ditadingkon Ama I, asa gabe saor Ibana do hita. Di bagasan Jesus dipadame jala dipadenggan Debata dirina dohot jolma. Jesus do PARDAMEANTA; Ibana do PARDENGGANANTA.
Marende : 180 : 2 – 3 “Ro tu Jesus ho na loja” BL. 228
Mansai patar do di saluhut natorop pangajarion ni Tuhan Jesus, paboa Ibana do silehon hangoluan. Godang do nang pandohan dihatahon Ibana laho paandarhon i. I do nang na hinatahonNa tu boru Samaria I, di na nidokNa: “: dung I lehononNa ma tu ho aek na mangolu. Na manginum aek silehononKi, na so tupa mauas be I rodi salelenglelengna. Ai anggo aek silehononKi, gabe mual do I dibagasan ibana, na mabaor sahat ro di hangoluan salelenglelengna. Gariada tahe, ndada holan holan Ibana aek hangoluan, alai marparbue do I nang tu angka na porsea di Ibana, ai didok: “Angka batang aek na mangolu do na mabaor sian na porsea di Ahu”.
Alai nang pe Ibana mual hangoluan, nang pe batang aek na mangolu mabaor sian na porsea di Ibana, dijouhon Ibana do sian hau pinarsilang I pandohan na palimahon:
(5) “MAUAS AHU!”
Boha do boi mauas mual hangoluan?
Songon I ma hansit sitaonon i. Nunga tung godang mabaor jala durus mudra sian pamatangNa. Manintak do muse mohop ni mata ni ari na mambahen mardekdekhan hodok sian pamatangNa, jala laos marsampur dohot mudar i. Songon I hansitna, so adong siinumon di tanganNa. Tung sur ape adong nab oi mangurupi. Sude nunga marsitading tu Ibana, asing ni angka boruboru na marhagaleon I, dohot si Johannes, sisean haholonganNa i. Nang pe mual hangoluan Ibana, nang pen dang mauas be na manjalo siinumon sian Ibana, alai ala ni hansit ni sitaononNa I, mauas do Ibana.
Alai, laos huhut do mauas Ibana di haroro ni jolma manjalo panghophoponNa i. Mauas Ibana di haroro ni angka na hinobasanNa i. Mauas Ibana di haroro ni angka siseanNa i. Mauas do Ibana di haroronta saonari. Mauas do Jeses diharorom Inang, mauas do di harorom Amang, olo do ho pasombu uas ni Jesus i?
Marende 379 : 3 – 4 “Ndang Sadihari” BL 252
Nunga lam bot ari. Lumobi di paretongan ni ari uju I, di bangso Jahudi, ndada pukul 12.00 borngin mamungka ari na mangihut. Di pukul 6 bot ari do I masa. Pukul 6 bot ari nunga dirajumi nasida I ari marsogotna. Di bagasan hapariron I, di bagasan hahansiton I nunga dihilala Tuhan Jesus naung singkop diula Ibana ulaon panghophopon i. Nunga dihilalanaeng bongot Ibana tu hamatean, ujung niuhum ni Debata ala ni dosa. Dihilala Tuhan Jesus ma naung sude singkop diula Ibana, dijouhon ma sian silang I:
(6) “NUNGA MARUJUNG!”
Nunga marujung parsirangan ni Debata dohot jolma, ai di bagasan panghophopon na pinatupa ni Jesus I, nunga mardomu muse Debata dohot jolma. Di panghophoponNa I, nunga dipadomu Debata diriNa dohot jolma.
Nunga marujung huaso ni dosa. Nunga marujung huaso ni sibolis. Dibagasn Jesus sude angka na porsea margogo, jala marhuaso mandok laho ma ho bolis sian lambungkon.
Nunga marujung, laos marlapatan do I huhut, nunga rimpas jala singkop holong ni Debata mangulosi hita. Nunga singkop jala rimpas asi ni rohaNa mamornohi ngolunta. Nunga rimpas jala singkop jumping hita hangoluan, ai nunga singkop ruar hita sian hamatean. Nunga marujung laos huhut do I joujou tu hita: nunga marujung panundalionta tu Debata; nunga marujung hamalasonta marsaor dohot Debata. Auhon tu roham, hansit, parir, paet do ditaon Jesus laho patupa i.
Marende 76 : 2 “Sada nama sangkap”
Nunga tung loja Tuhanta i. Nunga tung marsipal Ibana. Nunga tung lam suda gogoNa. Nunga lobi sian tolu jom Ibana gantung di hau parsilang i. Tu ginjang Ibana ndang marhasangkotan, tu toru ndang marpahean. Ingkon lam dirutrut panghilalaanNa, ai lam runsur pamatangNa. Lam maribak ma tanganNa dohot patNa, pangalabangan i. Ruar ma muse mudar sian I alai ndang apala doras be, ai nunga lam suda mudar sian pamatangNa. Tung sude do pangontak ni ganup hahansiton I dihilala Ibana. Adong do nian na manurdukhon tu Ibana anggur na marsaor pogu, na dipangke halak uju I singkat ni obat bius asa ummiran nian dihilala. Ndang olo Jesus manjalo, ai ingkon hilalaonNa sude uhum ni Debata tu dosanta, di bagasan roha dohot pingkiran dohot panghilalaan na torang. Dihilala Tuhan Jesus naeng marujung ma ngoluNa, naeng pelehononNa ma diriNa tu Ama i. Di bagasan roha na torang IBANA. Ndang boi pangontak ni sitaonon I mangago roha dohot pingkiranNa di parsaoranNa dohot Ama i.
Jongjong ma hita!
Dung I dijouhon Tuhan Jesus ma:
(7) “AMANG! TU BAGASAN TANGANMU MA HUPASAHAT TONDINGKU!”
Dung didok songon i: tos ma hosanna. (Mangkuling ma giringgiring pitu hali)
Marende 84 : 1 – 2 “Aut na ginorga tu rohangku” BL. 195
Jadi, ida ma, laos di na satongkin I maribak ma hirehire na di Bagas Joro I, sian ginjang ro di toru. Di bagasan hamamate ni Jesus I jumpang ma na nidok ni Apostel Petrus: “Ai bangso halongangan i.” Laos songon I do di Pangungkapon 1:6 didok: Dijadihon do hita gabe harajaon hamalimon ni Debata.
Dung I humunta ma tano I, marigat ma dohot angka batu mamak. Mungkap ma dohot angka tanoman, dung I hehe ma daging ni torop na badia angka na modom disi, gabe ruar ma nasida sian angka tanoman i. Jadi dung hehe Jesus, ro do nasida tu huta na badia I pataridahon nasida tu torop halak. Dipataridahon do disi, ia di hamamate ni Jesus I, nunga talu hamatean, alai dipapatar I tu portibi on dung hehe Jesus sian na mate.
Nunga mate Jesus. Nunga hehe Ibana, jala nunga manaek tu banua ginjang. Mansai nalnal disi, holong ni Tuhanta, palua hita sian dosa dohot hamatean.
Ndang gantung be Ibana, nuaeng di hau pinarsilang i. Ndang jongjong be nuaeng silang di Golgata, alai anggo soaran ni Jesus di silang I, ingkon tongtong marsaringar di tongatonganta, marsaringar di ngolunta.
Auhon jala alusi saonari nang tu tingki na ro
Marende BE 412 : 1 + 3 “Ndi di dolok adui” BL. 387
Tuhan Yesus Memberkati. Syalom!
Posted in Jumat Agung
HKBP RawamangunJumat Agung
Jadwal Malam Passion
Kegiatan HKBP Rawamangun 21-27 April 2019
Sala Kontrasepsi – Amani Partogi
Parsorion ni NanJatikkos, Marende →
Posted on 18 Agustus, 2011 by Hendry Lumban Gaol
Sai dipodahon tu ripe nabaru marhasohotan,– hatiha sijou nasida marsipangangon, manang didok “dipio”–, ima asa unang marnaloja marsiajar di parrumatanggaon. Marsianjuan di nahumurang jala unang gotas marroha di nasaripe. Unang adong hata “sirang” haruar sian pamangan jala unang hatop mangalu-alu tu natua-tuana be. Dipodahon do, molo dung marrumatangga, tung mansai godang do parungkilon, godang abat-abat jala olo do halak mangela-ela ripe asa tubu parbadaan.
“Molo masa parungkilon, unang tor tu hula-hula hamu mangalu-alu, sitongka do i, tarlumobi tu hamu inang parumaen, dang denggan songoni. Ido anggo ruhut ni parrumatanggaon di halak batak. Hope antong, Anaha, tong do songoni, dang sai tor tu hami paboaonmu molo adong parungkilon di rumatangagmuna. Si jumolo ma pasidung hamu angka parkaro na adong dihamu marhite na masisukkunan, marsipalambasan roha”. Ima poda ni amanJatolhas hatiha mamio si Jatikkos. Sai dihasomalhon amanJatolhas do ulaon mamio on tu saluhut sisolhot na apala jonok dope. Jala tingki mamio on do boi denggan manghatai tu ripe naposo i. Anggo hatiha di ulaon unjuk i do, hurang do tingkin mandok hata poda.
Tingki sisaonari on, dang apala dianturehon halak batak be ulaon sisongonon, didok dang adong tingki. Hape, aut sura ma diboto be aha lapatanni ulaon on, ra dang adong hata “alani tingki” dang tarpatupa.
Tutu ma nian, dang sadia lelang dope marrumatangga, nga tubu parsalisian di ripe ni si Jatikkos. Ra, lupa do nasida dipoda ni natua-tua naung hea dipodahon tu nasida. Tar sar do parbadaan i tu hombar balok. Hape tung hantus do didok amanJatolhas, asa molo masa parbadaan dang boi tarbortik tu hombar balok, ai hailaan do i. Tung holan soara nagogpe sitongka do.
Dijou amanJatolhas do si Jatikkos tu jabuna, ninna rohana lao mamodai nasida.
“Dang songoni antong, Anaha, ingkon serep do roha jala olo iba manganju rumatangga niba” ninna, dungi ganjang ma hatani poda ni amanJatolhas.
“Ido, Amang, satohona soada siparsoalhononhon do anggo anakmunaon” ninna si Ros, parumaen ni amanJatolhas, nioli ni si Jatikkos, jala didok ma NaiHarapan.
“Dia do tutu, patorang hamu ma jo, Inang””Olo, Amang, na sala kontrasepsi do hami””Bah, holan alani i do hape? jei holan alani kontrasepsi do?” ninna amanJatolhas, marrara bohina mambege alus ni parumaenna.
“Ido amang, nidok nion, hape ninna anakmuna dang songoni, jei dang marsitomuan””Ai dia do tutu ho amaniHarapan. Alai boasa tor markontrasepsi hamu, soadong dope pahoppu” ninna NanJatolhas manjahut pakkataiaon nasida i.
“Ah…dia do tutu inattaon, sala persepsi do maksud ni parumaen mon, nanguda” ninna siJatikkos mangalusi. Dang tartahansa engkelna, alai anggo naiHarapan dang tarpaidasa be simatuana, amanJatolhas.
Batu Mamak: Jamita Minggu 11 Trinitatis
Jamita Minggu 11 Trinitatis
JAMITA TU MINGGU 11 DUNG TRINITATIS, 19 AGUSTUS 2012
Na di ari Jumat i, ari 17 Agustus 2012 boho ma 67 taon dung na diproklamasihon kemerdekaan ni bangsonta, Negara Republik Indonesia na tahaholongi on. Manang di dia pe di Indonesia on, di pusat manang di daerah, dipatupa do upacara dohot perayaan marningot dohot manghalashon peristiwa na bersejarah i. Torop sian ruas ni bangsonta hadir do di pusat-pusat upacara dohot perayaan i. Na deba paihutihuthon sian radio manang televisi. Molo pe so diihuthon sada sian angka i, saotikotikna di bagasan rohana sai adong do pamingkirion taringot tusi, taringot tu proklamasi, kemerdekaan dohot ulang tahun.
Di ari on, nang pe naung dua ari, sai songon na di mata dope proses ni perayaan i. Saringar ni proklamasi, songon na so salpu dope sian parbinegean, jala kesan-kesan pemikiran taringot tu kemerdekaan ndang longkang dope sian roha. Godang do na paingothon hita taringot tusi. Angka tanda manang prasarana perayaan, isara ni gapura, hiasan dohot spanduk, hira so adong dope naung dibungka; manang tu dia pe hita laho, sai godang dope i dapot idaon.
Di ganup upacara peringatan i, sai dijahahon do Pembukaan Undang-undang Dasar 1945. Mansai ringkot do i antong, ai disi do digombarhon sangkap ni Negara Indonesia na merdeka jala na marpamarenta sandiri i. Taringot tusi, didok, “Kemudian dari pada itu, untuk membentuk suatu pemerintah negara Indonesia yang melindungi segenap bangsa dan seluruh tumpah darah Indonesia dan untuk memajukan kesejahteraan umum, mencerdaskan kehidupan bangsa, dan ikut melaksanakan ketertiban dunia berdasarkan kemerdekaan, perdamaian abadi dan keadilan sosial, maka disusunlah kemerdekaan kebangsaan Indonesia itu dalam suatu Undang-undang Dasar Negara Indonesia.”
Mardomu tu turpuk jamita di hita ari on, naeng pamanatonta do sangombas sada sian tujuan ni negaranta na martaringot di Pembukaan ni UUD-45 i, i ma na mandok, “Mencerdaskan kehidupan bangsa.” Cerdas mandok, sempurna perkembangan akal budinya untuk dapat berpikir dan mengerti. Jadi, na martugas do bangso dohot negaranta mangusahohon perkembangan ni akal budi ni masyarakat marhithite pendidikan, pengajaran dan pelatihan. Tontu, na disadari partoginta angka na parjolo i do hiraringkot ni kecerdasan i. Molo boi halak Bolanda na songon i otik menjajah Indonesia na songon i balga pola 350 taon, manang na boha pe adong do pardomuan ni i tu haotoon, ai manang di dia pe di portibi on sai allangallang ni na bisuk do na oto. “Na bisuk nampuna hata, na oto tu pargadisan,” ninna halak hita. Asa tung sintong do molo tung apala kecerdasan i na disurathon di Pembukaan ni UUD-45 i na ingkon ulaon ni bangso dohot negaranta na merdeka i. Taringot tusi, ndang parsoadaon nunga godang naung niula ni bangsonta jala nunga tadai parbuena. Nunga torop ruas ni bangsonta na targoar na pistar, angka sarjana, doktor dohot profesor. Alai kecerdasan dia do i, jala habisuhon na boha? Godangan do i na bersifat tano on, hapistaran dohot habisuhon portibi. Alai nuaeng, naeng taringotanta do samansam habisuhon na asing, na sian ginjang, na sian Debata. Aha ma lapatan ni habisuhon i, boha ma hita menyikapi i, jala aha ma guna ni i di hita? Tauji ma nuaeng pamanathon i marojahan tu turpuk di hita ari on.
Buku Poda (Amsal), i ma bahan parsiajaran manang pendidikan tradisional ni halak Israel. Molo tajaha jala tapamanat buku i sian bonana sahat tu ujungna, ndang tagamon so dapot rohanta na marpamusatan do i di sada hata, i ma habisuhon. Sipata didok hapistaran, sipata hapantason, sipata muse parbinotoan. (Di hata Indonesia didok hikmat, sipata kebijaksanaan, sipata muse pengetahuan). Aha do habisuhon i? Habisuhon, i ma kondisi kerohanian na patauhon jolma mangatusi dohot manghangolu-hon hasintongan ni hata ni Debata jala manghonahonsa tu praktek ni ngolu ariari. Dohot pandohan na asing, marojahan tu tangiang ni Raja Salomo di 1 Raj.3:9, habisuhon, i ma hatauon manirang na denggan sian na roa. Ndang sai nalnal parasingan ni na denggan sian na roa. Angka na uli mangihuthon adat dohot hasomalan ni hajolmaon rupani, molo diadophon tu hasintongan ni hata ni Debata, boi do i gabe na roa; songon i sabalikna, angka na sinubanghon ni jolma mangihuthon adat dohot uhum ni hajolmaon, tung apala i do pinangido ni Debata. Marhite habisuhon, gabe tandaon ni jolma ma na denggan i, tandaonna dohot na roa; dung i laos sian tondi ni habisuhon i botoonna ma mangulahon na denggan i, botoonna dohot pasiding na roa. Asa, tung mansai na arga jala na marguna situtu do habisuhon i.
Marningot arga dohot ringkotna, di sandok Buku Poda on, dipersonifikasikan do habisuhon i, lapatanna digombarhon hira sada pribadi na mangolu, na manggulmit jala na marpambahenan. I do na tarida di turpuk on, ai digombarhon do hapistaran i songon sada pribadi na pajongjong jabu. “Nunga dipanjongjong hapistaran i jabuna, jala nunga didakdak tiangna batu sipitupitu i,” ninna. Taboto do, jabu manang bagas sada sian kebutuhan utama ni hajolmaon do i. Di bangsonta rupani, sai disejajarhon do ni i tu sipanganon dohot parabiton. Sada ungkapan naung baku do di hita sandang, pangan dan papan. Di torop inganan, isara di kota-kota, justru jabu do na paling mendesak. Anggo holan laho mangan do, torop do jolma na marhais martuduk, lapatanna, na niomona na sadari i do panganonna sadari i. Sian pansarianna na mansai minim, boi do tuhoronna sakilo dua kilo boras kualitas rendah, tahu dohot tempe manang na pigangiris; anggo holan laho marabit do, adong do burjer angka na so hurang dengganna jala na mansai mura. Alai anggo jabu ingkon modal besar do asa tarpajongjong. Tung na mengontrak pe, tong do ingkon biaya tinggi. Alai manang na boha pe argana, ndang boi so ingkon adong, ai ndang tarbahen ise mangolu molo torus do di alam terbuka, torus dipadadangdadang ari jala dipaombusombus alogo, torus ditinggang udan jala disorop ombun. Di jabu do jolma i mian, disi do marsaor dohot dongan sajabu, disi mangan asa mangolu, disi martangiang jala marsaor dohot Debata, disi do angka dakdanak dipagodanggodang jala diajari asa gabe jolma na pistar jala na marroha, dipersiapkan gabe jolma na sesuai tu huria, tu masyarakat dohot bangso. Songon i ma ringkot ni jabu i. Songon ringkot ni bagas i, songon i ma digombarhon dison hinaringkot ni habisuhon, hapistaran, hapantason dohot parbinotoan di jolma. Molo bisuk jolma, molo pistar jala pantas, tarbahen i do manghangoluhon ngolu na sesuai di jolo ni Debata dohot jolma.
Dipatudos dope muse hapistaran i tu sada pribadi na patupa pesta manang partamueon. Tu sangkap i dipotong do pinahan pamuean, diparade roti dohot anggur, jala dipadiri dohot mejana. Juhut, roti dohot anggur, i do menu utama ni halak Israel, di jabu manang pe di parpestaan. Ingkon mangan do jolma asa mangolu, ndang boi so ingkon. Ndang asal sipanganon, ingkon na bergizi do. I ma na sinimbolhon ni juhut dohot roti i. Siangkup ni na mangan, mansai ringkot do huhut jolma i na marlas ni roha. Ndang na tarbayanghon hita perkembangan dohot kelangsungan ni ngolu na so hea mandai las ni roha, na torus manorus dirembe arsak dohot sitaonon, alai ingkon adong do las ni roha, agia pe mansai otik. I ma na sinimbolhon ni anggur, ai siinumon halalas ni roha do i. Molo diinum halak anggur, las ma dagingna; terangsang ma dohot syarafna gabe hinsa jala las rohana. Duansa i, sipanganon na bergizi dohot las ni roha na songon simbol ma i di pendidikan dohot pangajaran moral. Songon ringkot ni sipanganon na bergizi dohot halalas ni roha di jolma asa mangolu, asa hipas jala magodang secara sempurna, songon i ma ringkot ni pendidikan dohot pengajaran moral di sundut na umposo bahkan di sandok warga ni huria dohot masyarakat asa jumpang habisuhon manang hapantason gabe diboto manirang na denggan sian na roa jala mangolu di bagasan hatigoran dohot hasintongan. Molo songon i do, boha ma bahenonta menyikapi i?
Didok nangkin, disuru habisuhon na dipersonifikasi i do suruanna manggonghon halak tu jabu dohot tu pestana i. Hombar tusi, borhat do suruan i tu angka buntulbuntul ni huta mandok tu angka na tobok, “Ro ma hamu tuson,” jala tu angka na hurang roha, “Ro ma hamu, pangan hamu ma sian rotingku jala inum hamu sian anggur naung hupapang i.” Na tobok, di hata Indonesia didok, yang tak berpengalaman lapatanna halak na ungkap dope tu pangajaran, jala na hurang roha, hata Indonesia, yang tak berakal budi, i ma na hurang denggan dope karakter dohot moralna. Sude jolma do na nidokna disi, ai sasintongna ndang adong jolma naung tuk di parsiajaranna, alai sai na mandatdati dope saluhut. Didok na mandok, “Life long, learning task,” na nidokna disi, marsiajar saleleng mangolu. “From womb to thomb,” sian bortian sahat tu tanoman, ingkon torus marsiajar. Songon i, ndang adong jolma naung cukup denggan karakter dohot moralna, alai sai na mangeahi dope tu na sundenggan. Jadi joujou tu sude jolma do i, tu sude hita, asa mangalului habisuhon manang hapistaran. Ringkot situtu do antusanta, ia habisuhon i nda tung na diboan sasahalak i sian hatutubuna, alai silehonlehon ni Debata do i. Taringot tusi si Jakobus mandok, “Molo adong di tongatongamuna na hurangan bisuk, dipangido ma tu Debata.” Nang pe songon i ndang didekdekhon jala disuanhon Debata i songon i sambing tu sasahalak, alai siluluan do i jala siparungkilhonon marhite parsaoran na torus manorus tu Ibana di bagasan hata dohot TondiNa. Alai aha ma guna ni i?
Di jolo nunga nidok, marhite habisuhon i tarbahen jolma ma manirang na denggan sian na roa, gabe mangolu di bagasan hatigoran dohot hasintongan. Dung i, di ay.6 didok ma, “... asa mangolu hamu.” Mangolu, apala i ma guna ni habisuhon i. Molo didok mangolu, ndada holan na mandok manggulmit jala humosa, mangan jala mangula, kawin jala marpinompar, ai anggo i do, na asing i pe manggulmit do jala humosa, mangan do jala mangula, kawin do jala mamompari; alai lobi sian i na marhahonaan do i tu parsaoran tu Debatana dohot tu donganna jolma. Dohot hata na asing, mangolu mandok, taruli di hagogok ni ngolu pardagingon dohot partondion, ngolu nuaeng dohot ngolu sogot.
Apala i ma na ringkot auhonon jala hangoluhononta sian jamita on, talului ma habisuhon, hapantason, hapistaran dohot parbinotoan i asa mangolu hita. Molo mulak rohanta sangombas tu tujuan ni kemerdekaan dohot negaranta naung tinaringotan nangkin, di angka tingki na parpudi on jotjot do martaringot tolu mansam kecerdasan na taharingkothon di ngolu on, i ma kecerdasan intelektual, kecerdasan emosional, dohot kecerdasan spritual. Marhite na tolu kecerdasan i tarbahen sasahalak do mamangke utohutokna, pingkiranna, rohana, panghilaanna ro di sandok hatauonna laho berinteraksi secara fungsional maradophon donganna jolma, maradophon na tinompa na asing, maradophon alam sekitar dohot maradophon Debata. Kecerdasan intelektual gumodang ma i dapot sian pendidikan umum, kecerdasan emosional sian pendidikan moral, jala kecerdasan spritual sian pendidikan agama. Taringot tu na parjolo, ninna roha, ndang siajaran be halak hita. Sian na jolo dope, barani do halak hita pasuda tano maraek dohot tano mahiang laho pasikolahon anakhonna. Ndang apala songon i anggo taringot tu pendidikan moral, lumobi ma taringot tu pendidikan agama. Jamita ari on manjouhon tu hita, taeahi ma perkembangan na seimbang di na tolu kecerdasan i, dung i mangolu ma hita, jumpangan di hagogok ni ngolu pardagingon dohot partondion, ngolu nuaeng dohot ngolu sogot na salelenglelengna. Amen.
Diposting oleh Pdt.MV Simanjuntak di 20.49
Jamita 13 Trinitatis
Jamita 12 Trinitatis
Ebenezer: Bahan Jamita Evangelium Minggu Rogate, 5 Mei 2013
Bahan Jamita Evangelium Minggu Rogate, 5 Mei 2013
Tangiang Dibagasan Haholongan
Roma 12 : 9 – 12
Ia buku Rom on digurithon di Korint (15:32) jala masuk do sada sian surat ni ap.Paulus (Pauline) na asli na disurathon dipudi ni pardalananna na patoluhon (15:25). Ndada si Paulus na pajongjonghon huria na di Rom jala nadada hea ibana manopot huria i sian mulana, ala ni do marasing do buku na on sian na asing. Ia holan buku Rom on do na marisihon thologia ni si paulus na mansai sistematis. Jala digurithon do inti pokok ni buku Rom on di Rom 1: 18; 11: 36, ima taringot hasadaan halak Jahudi dohot na so Jahudi di hasintongan marhite haporseaon dibagasan Jesus Kristus. Ala ni Kristus angka halak Jahudi dohot na so Jahudi rup gabe ruas ni Debata na binasabasahon Tondi ni Debata. Tanda angka na bongot tu si ima angka naung tardidi. Ido alana mansai bagas do diuhal ap.Paulus buku Rom on taringot tu haporseaon, hapintoran, Patik dohot lan na asing marhite na patoranghon padomuhon Padan Na Robi dohot Padan Na Imbaru.
Turpuk di minggunta on ima naeng manogunogu halak Kristen asa sintong manghangoluhon holong ni roha songon hataridaan ni hakristenon na sintong hombar tu suhatsuhat na tinotophon ni Tuhan Jesus (Joh.13: 34-35). Jala dison ma tarida poda na bersifat praktis, songon na nidok ni apostel Jakobus, unang holan teori haporseaon i, alai naeng ma patar parulaon ni halak Kristen hombar tu haporseaon na sintong (Jak.2:14-20). Boha do taringot haholongan i didok Debata ? Hombar tu turpuk on adong ma opat rumang ni haholongan i :
1) Ayat 9 ; Unang ma marpangansi holong ni roha i. Holong na so marpangansi ima holong na marpangulaon, na patar di parsaoran siganup ari. Sandok panggulmit ni ngolu ni halak Kristen naeng ma tongtong dirahuti holong ni roha. Roha holong mambahen sada halak girgir patupahon ulaon na denggan. Alai boi do marhite nba sai tasangkapi na denggan dompak dongan, gabe tubu holong ni roha dompak dongan i. Marhitehite na pasomalsomal dirinta pasiding na jahat, boi do gabe tubu holong ni roha di dongan. Sabalikna, molo taloas masuk angka pingkiran na roa taringot tu dongan na hinaholongan, pinasiat tu roha angka tuhastuhas na so tangkas dompak nasida, bgoi do runsur jala peut holong ni rohanta di nasida. I do umbahen ingkon pareahon (pilliton) na denggan, unang na jahat, asa magodang holong ni roha di bagasan hita (ay.9). Ingkon manat do hita di angka parjahat na late roha mida angka na masihaholongan, na girgir mamolamola, asa masihosoman angka na maraleale didok rohana.
2) Ayat 10; Ingot hamu ma holong ni roha sama dongan Kristen! Masijolojoloanan ma hamu masipasangapan! Lapatanna asa parsaoran ni angka na porsea songon keluarga na masihaholongan di na marhaha-anggi (songon na pasangaphon natorasna/natumua, sisolhotna, oppungna, tulang/nantulangna, uda/inangudana, angkangna nang anggina). Ala ni ima ringkot do ingkon patuduhon parsaoran ni keluarga na masihaholongan. Asa keluarga i do na gabe mambuhai sikap nang pangalaho anggotana keluargana asa masihaholongan. Laos mangerbang ma tu tonga ni huria nang masyarakat pe. Ai ganup halak dibagasan huria i manjalo silehonlehon saguru tu ragam ni asi ni roha na tinurpukhon ni Debata marhitehite Tondi Parbadia (Rom 12 :6; 1 Kor.12:11). Ndada holan i, alai diigil do asa masijoloanan na marlapatan; Asa songon hapataran ni pamatang ni Kristus, huria i di portibi on, naeng tangkas huria i masitumpahan dibagasan holong. I do umbahen ringkot tangkas radotanta parsaoran ni Huria songon sada sistem sosial, asa sandok ruas ni Huria i masitumpahan hombar tu asiasi na di ganup halak. Sangkap dohot tujuan ni aturan dohot paraturan ni huria na sasintongna i ma naeng mangaturhon songon dia do ragam ni asiasi na adong di ganup ruas ni huria i, boi nian tangkas masitumpahan, asa tarbahen Huria i renta di parsaoran, di panindangion dohot panghobasionna di tongatonga ni portibi on.
3) Ayat 11; “Unang sumurut ringgas ni rohamuna....” angka na mangulahon lomo ni roha ni Debata, ima angka jolma naung pinauba hadirionna, ala ni ndang sumurut be haringgasonna mangulahon angka ulaon asi ni roha. Ai girgir do tondina ala marhhite Tondi Porbadia na margogoihon ibana laho mangoloi (melayani) Tuhan. Diigil sian hita asa huria partondi na girgir, i ma huria na so mura mandele atik pe tarsosak dibahen portibi on; tongtong manghirim di parbue na tonggi atik pe mansai manggogo halisungusng manghutur bunga dohot mutik ni hau na denggan i. Mangoloi = melayani (sian hata “δουλευω/ douleuo” merupakan satu kelompok dengan istilah “δουλος/ doulos” yang diartikan “Budak,” maka dalam ayat ini juga bisa diartikan sebagai “jadilah budak daipada Tuhan”) dipatuduhon ma haholonganna marhite na mangoloi parsuruon ni Kristus mamaritahon Barita Nauli, ima Barita Haholongan. Naeng ma tangkas huria mangaturhon angka ulaon panghobasion na ampit tu parngoluon ni ruas, masyarakat dohot negara. Ala singkat ni Kristus do halak Kristen di portibi on manguduti panghobasion naung pinungka ni Kristus, ingkon tangkas do huria mangarangrangi ulaon panghobasion na manait roha ni sude ruas girgir mangoloi panjouon ni Tuhan i (ay.11). Ala ni mansai ringkot do sada sistem na boi memberdayakan ganup ruas ni Huria patupahon ragam ni panghobasion hombar tu silehonlehon na sian Tondi Parbadia.
4) Ayat 12; Ala sai jugul do huria i di ngolu partangiangon, mangido gogo dohot habisuhon sian Debata nampuna ulaon i. Nunga godang angka buku digurithon taringot tu na laho mangatasi angka parungkilon ni ngolu. Adong ma tolu dapot hita sian ayat on asa marhamonangan hita mangadopisa: Naparjolo, Marlas ni roha mangkirim; las ni roha nanidokna ndada las ni roha na somal, alai las ni roha dibagasan pangkirimon. Sude angka naung dipadanhon Debata ingkon saut do i di tingkina, tapeopma padanNa i dibagasan rohanta, ala ni i manongtong ma hita dibagasan las ni roha. Songon pandok ni BE.766 : 1-3 Padan na uli “Ho ndang hulupahon”....; Napaduahon, Marbenget ni roha ma di haporsuhon. Sai hira mansai borat do na paduahon on di angka na dibagasan haporsuhon. Boha do hita mangadopi parsualon na so marnaujung i? Sungkunsungkun sisongon i do na mansai manonggopi godang angka halak Kristen. Tung mangkirim dohita molo ro parsualon asa gira marujung asa unang marganjangganjang. Alai jotjot do diajari Tuhan i hita marhite haporsuhon asa marhatauon hita (tahan uji). Asa dipatuduhon marhite hatauon i, kwalitas tinggi ni haporseaonna ido asa didok Debata marhabengeton. Didok di Rom 5:4 Jala dihorhon habengeton ni roha i do hatauon, jala hatauon i do mangkorhon pangkirimon. Ima solusi na margogoihon hita laho mangadopi i. Napatoluhon, Jugulhon hamu ma tangiang! Molo so tahaporsai gogo ni tangiang, gabe sai holan hasomalan di parmingguon do i tahilala. Alai sasintongna tangiang ima dalanta manghatahatai dohot Debata. Songon istilah sinuaeng on mar-handphone; ima dalanta laho manghatai dohot halak na di luat na dao. Alai parasinganna, molo handphone boi do pinangke molo adong sinyal, alai molo tangiang i boi do manang didia pe (didolok, ditombak, dilaut, manang dibagasan butuha ni dekke songon si Jona pe boi do). Ala dinamartangiang i hita ingkon dibagasan tondi do, jala na sai dijugulhon (bertekun, tidak jemu-jemu; Lukas 18:1). Asa ndada holan pintor hatop alus ni tangiang i alai olo do lumeleng. Saluhutna alus ni tangia i saguru di Tuhan i do (sai saut ma lomo ni rohaM) ala ni i ndada lomo ni rohanta di bagasan tangiang i. Tangiang i asa laho mangantusi dia do sagkap dohot lomo ni roha ni Debata. Boi do diuji kesabaranta marhite na paimahon alus ni tangiangta i, alai na sintong do ianggo padan nang sangkap ni Debata. Asa dibagasan tangiang huhut tarida ulaon na denggan na hinalomohon ni Debata. Heber 10:23 “Momos ma tatiop pangkirimon na taparhatopot i, ai haposan do na marbagabagahonsa!”
Ø Godang do jolma mandok nunga diulahon ibana haholongan i, jala mian dibagasn ngoluna, doloht lan na asing. Jotjot do ra tabege sahalak na mora na mangalehon sembako tu angka na pogos manang masayarakat tertentu, asa didok ibana na manghaholongi dongan jolma. Manang sian sisi na asing didok ibana dihatoropan jolma na dihaholongi ibana do Debata sian nasa rohana, hape dihosomi donganna jolma. Ai ndada songon i rumang ni haholongon i. Rumang ni haholongon i naeng ma tarida di ngolu siganup ari na olo marparsaoran dohot dongan jolma nang musu pe. Hapataran ni haholongon i tarida ma dibagasan ngolu saiganup ari na pinatujolo manghaholongi Debata marhite tangiang.
Ø Marhite turpuk on naeng do dipatuduhon ap.Paulus boha do sasintongna sikap nang pangalaho halak Kristen. Asa tarida ma sikap na patuduhon hapataran ni Kristus na solider tu angka donganna jolma tarlumobi na sahaporseaon. Asa tarida ma ruas na manghangoluhon tohonan hamalimon,; ima mangaradoti hasadaon, mamodahon hasintongan na sian hata ni Debata jala tongtong mamasumasu. Sada tantangan na umbalga si huria, na boi manegai hasadaon, jala manghorhon hagaleon di parsaoran nang di kerjasama, i ma sikap maradophon angka paburuburu huria i . Tarjou do huria sa sai tongtong ma masumasu manang na ise pe taho, baik secara pribadi manang horong dohot huria marsadasada. Suhatsuhat ni solidaritas sosial na pinangke ni ap.Paulus di turpuk on, ima molo boi halak Kristen di sandok potibi on sapanghilalaan di arsak dohot di las ni roha. Ingkon sisada arsak dohot lungun ni roha do sude halak Kristen molo adong sian Huria i na marmara binahen ni portibi on; laos ingkon sisada las ni roha dohot olopolop di angka na jumpang di parsaoran, panindangion dohot panghobasionna be.
Ø Goar ni minggunta ima Rogate, na marlapatan Martangiang. Asa ngolu ni jolma na dibagsan tangiang do mian haholongon ni Debata na marrumang ulaon asi ni roha dibagsan ngoluna. Jolma na porsea na manghangoluhon ngolu partangiangon i ma na manghahngoluhon ngolu haholongon na sian Debata. Mampu ibana patuduhon ngolu si partangiang na tudos tu ngolu i siparholong roha. Nang Jesus pe martangiang do laho manangianghon hita, asa malua hita jolma pardosa on, jala diparmahani manang diramoti. Asa na gok holong tontu tangianghononna do donganna nang musuna pe tu Debata asa dipasupasu Debata ibana. Horas mar-Rogate. Amen.
Posted by Ebenezer Munthe at 21.15
Bahan Jamita Epistel Minggu Rogate, 5 Mei 2013
Bahan Jamita Evangelium Minggu Kantate, 28 April 2...
Bahan Jamita Epistel Minggu Kantate, 28 April 2013...
BAHAN JAMITA EVANGELIUM MINGGU JUBILATE, 21 April ...
Bahan Epistel Minggu Jubilate, 21 April 2013
Bahan Evangelium Minggu Misericordias Domini, 14 A...
Bahan Epistel Minggu Misericordias Domini, 14 Apri...
Bahan Evangelium Minggu Quasimodogeniti, 7 April ...
Bahan sermon Epistel Minggu 7 April 2013
Tongtong ma Taingot Parsoalan na Rumingkot—Mamparhatutu Hak ni Jahowa Laho Mamarenta
”Asa ditanda nasida sasada Ho do na margoar Jahowa, Natumimbul gumomgom liat portibi on.”—PSALMEN 83:19.
ENDE: 46, 136
AHA DO NAUNG DIPARSIAJARI HAMU?
Boasa mamparhatutu hak ni Jahowa mamarenta gabe rumingkot di sude jolma?
Songon dia do si Job marpihak tu hak ni Jahowa laho mamarenta? Alai boasa si Job porlu dipasingot?
Aha do na taulahon asa marpihak tu hak ni Jahowa laho mamarenta?
1, 2. (a) Parsoalan aha do na rumingkot na mangkorhon tu sude jolma? (b) Boasa on ringkot di hita?
DI GODANGAN halak, hepeng do na rumingkot. On do na sai dipingkirhon jala diholsohon rohanasida. Marsitutu do nasida asa mandapot godang hepeng. Alai di halak na asing, na rumingkot, i ma keluarga, kesehatan, manang citacita.
2 Sasintongna adong do parsoalan na rumingkot sian sudena i, i ma taringot mamparhatutu hak ni Jahowa laho mamarenta. Ala on do na rumingkot, ingkon talehon do rohanta tusi. Molo ndang manat, boi do ulaonta siganup ari manang sitaononta mambahen hita lupa tu parsoalan on. Molo marpihak hita tu hak ni Jahowa laho mamarenta, marhasil ma hita mangadopi sitaonon jala lam solhot tu Jahowa.
PARSOALAN NA RUMINGKOT
3. Aha do na didok Sibolis taringot pamarentaon ni Debata?
3 Dialo Sibolis do hak ni Jahowa laho mamarenta. Lomo rohana asa didok jolma Jahowa i Pamarenta na jahat jala ndang marsangkap na denggan tu jolma. Didok Sibolis, martuaan do jolma molo mamarenta dirina sandiri. (1 Mus. 3:1-5) Didok muse, ndang adong jolma na tongtong marsihohot tu Debata. Molo susa do parngoluon ni sasahalak, tontu ndang angkuanna be Jahowa gabe Pamarenta. (Job 2:4, 5) Alani i, dilehon Jahowa do tingki asa tangkas diboto jolma songon dia parngoluon ni nasida molo ndang Debata na mamarenta.
4. Boasa parsoalan taringot hak ni Jahowa mamarenta ingkon dipaujung?
4 Diboto Jahowa do Sibolis margabus. Antong, boasa dipasombu Ibana Sibolis pararathon gabus on? Alana, mangkorhon do alus ni on tu saluhut na di surgo dohot di tano on. (Jaha Psalmen 83:19.) Ndang dijangkon si Adam dohot si Hawa pamarentaon ni Jahowa, jala godang do pinomparna mangihuthon nasida. On boi mambahen sasahalak mandok, sintong do Sibolis. Saleleng adong dope parsoalan on di pingkiran ni jolma dohot surusuruan, ndang tarpatupa dame dohot sada ni roha. Alai, molo nunga diparhatutu hak ni Jahowa mamarenta, marlas ni roha jala dame ma dihilala na mangihuthon pamarentaonNa.—Eps. 1:9, 10.
5. Boasa gabe mangkorhon parsoalan on tu hita?
5 Diparhatutu nama hak ni Debata mamarenta, jala diripashon ma pamarentaon ni Sibolis dohot jolma. Marhasil ma pamarentaon ni Debata marhite Harajaon ni Messias. Angka halak na tongtong marsihohot patuduhon, boi do jolma marsihohot jala marpihak tu pamarentaon ni Debata. (Jes. 45:23, 24) Lomo do rohanta tongtong marsihohot. Alani i, porlu taantusi boasa ringkot parsoalan on.
AHA DO NA RUMINGKOT SIAN HALUAONTA?
6. Sadia ringkot do mamparhatutu hak ni Jahowa mamarenta?
6 Rumingkot do mamparhatutu hak ni Jahowa mamarenta sian hasonanganta sandiri. Alai, ndang na gabe lupa Jahowa paluahon hita. Diparrohahon Ibana do hita. Sian dia on taboto?
Rumingkot do mamparhatutu hak ni Jahowa mamarenta sian hasonanganta sandiri
7, 8. Aha do labana molo nunga diparhatutu hak ni Jahowa mamarenta?
7 Mansai dihaholongi Jahowa do sude jolma. Ala arga hita di Ibana, dilehon do anakNa mate humongkop hita asa boi hita mangolu salelengna. (Joh. 3:16; 1 Joh. 4:9) Molo ndang diingot Jahowa janjiNa taringot ari na naeng ro, tontu sintong do hata ni Sibolis dohot na mangihuthon ibana. Didok Sibolis, margabus do Jahowa jala ditabunihon do angka na denggan sian jolma. Direhei angka parjahat do janji ni Jahowa marhite mandok, ”Didia do harorona, na pinarbagabaga i? Ai dung monding angka amanta, hot do saluhutna songon i, sian mula ni hasiangan on!” (2 Ptr. 3:3, 4) Tongtong do diingot Jahowa janjiNa. Molo nunga saut hak ni Jahowa laho mamarenta, paluaonNa do na unduk tu Ibana. (Jaha Jesaya 55:10, 11.) Marojahan tu holong do hak ni Jahowa mamarenta. Pos ma rohanta, sai dihaholongi jala arga do naposoNa na marsihohot.—2 Mus. 34:6.
8 Nang pe rumingkot hak ni Jahowa laho mamarenta, alai ndang lupa Jahowa laho paluahon hita. Diparrohahon do hita. Alani i, tongtong ma taingot aha na rumingkot jala marsihohot tu pamarentaon ni Jahowa.
DIPAUBA SI JOB DO PANGANTUSIONNA
9. Aha do na didok Sibolis taringot si Job? (Ida gombar di mula ni parsiajaran.)
9 Ringkot do pangantusion na sintong taringot hak ni Jahowa mamarenta. Boi do tajaha taringot on di buku Job, sada sian angka buku di Bibel na parjolo disurat. Didok Sibolis, molo borat sitaonon ni si Job, tontu ndang jangkononna be Debata. Dipangido Sibolis do asa Debata na mangunjuni si Job. Alai, ndang olo Jahowa mangulahon i. Dipaloas do Sibolis mangunjuni si Job. Didok Jahowa, ”Sahat tu tanganmu ma nasa na di ibana.” (Jaha Job 1:7-12.) Dung i, agoan arta dohot angka naposona ma si Job. Mate ma sampulu ianakhonna. Dibahen Sibolis ma hira na Debata na mangulahon on. (Job 1:13-19) Dung i, dibahen Sibolis ma si Job marsahit na posi na dihagigihon halak. (Job 2:7) Na mambahen si Job lam susa, i ma hata ni tungganeboru dohot tolu donganna na mambahen hansit rohana jala marmetmet ni roha.—Job 2:9; 3:11; 16:2.
10. (a) Songon dia do si Job patuduhon na marsihohot ibana tu Debata? (b) Boasa si Job porlu dipasingot?
10 Tutu do hata ni Sibolis i? Ndang. Nang pe borat sitaonon ni si Job, marhaposan tu Jahowa do ibana. (Job 27:5) Alai, lupa do si Job tu na rumingkot, jala dirina do na diharingkothon. Sai didok do ndang sala ibana. Didok roha ni si Job, ingkon botoonna do boasa marsitaonon ibana. (Job 7:20; 13:24) Tontu taantusi do pangkilalaanna. Alai, diboto Jahowa do nunga sala pangantusion ni si Job, jala dipasingot ma ibana. Songon dia do Jahowa pasingothon ibana?
11, 12. Aha na diulahon Jahowa asa diboto si Job na sala do pangantusionna? Songon dia do si Job maradophon i?
11 Di buku Job bindu 38 sahat tu 41, disurat do hata ni Jahowa tu si Job. Ndang dipatorang Jahowa boasa marsitaonon si Job. Alai, lomo rohaNa mangurupi si Job mangantusi na metmet situtu do jolma martimbangkon Debata. Didok Jahowa tu si Job, adong parsoalan na rumingkot sian sitaonon ni si Job sandiri. (Jaha Job 38:18-21.) Hata ni Jahowa paubahon pangantusion ni si Job.
12 Na so pardenggan basa do Jahowa tingki mangkatai tu si Job di sitaononna? Ndang songon i. Diantusi jala diargai si Job do poda ni Jahowa. Didok si Job, ”Jora ma ahu jala husolsoli dagingku hundul di bagasan orbuk dohot sirabun.” (Job 42:1-6) Dung i, adong ma sahalak baoa na margoar si Elihu na mangurupi si Job paubahon pangantusionna. (Job 32:5-10) Dung ditangihon si Job poda na sian Jahowa jala dipauba pangantusionna, dipaloas Jahowa do na asing mamboto na las rohaNa mangida si Job.—Job 42:7, 8.
13. Dung salpu pangunjunan i, songon dia do poda ni Jahowa mangurupi si Job?
13 Dung salpu pangunjunan na masa tu si Job, adong do laba na didapot si Job sian poda ni Jahowa. ”Gumodang dipasupasu Jahowa si Job di ujungna sian na di mulana.” Dung i, ”tubu muse pitu anakna dohot tolu boruna”. (Job 42:12-14) Nang pe dihaholongi si Job ianakhonna on, alai masihol do ibana tu ianakhonna naung mate i. Jala muse, ndang tarhalupahon ibana pangunjunan na masa tu dirina dohot tu keluargana. Autsugari pe diboto si Job boasa marsitaonon ibana, tontu sungkunsungkun do rohana boasa dipaloas Debata sitaonon i masa tu dirina. Molo ganggu roha ni si Job, ingotonna ma na nidok ni Jahowa. On ma na mangapuli rohana jala mangurupi ibana marpangantusion na sintong.—Ps. 94:19.
Dia do na rumingkot, hak ni Jahowa mamarenta manang sitaononta sandiri? (Ida paragraf 14)
14. Aha do na taparsiajari sian pengalaman ni si Job?
14 Molo tarimangi na masa tu si Job, on mangurupi hita paubahon pamingkirionta jala mangapuli rohanta. Buku Job, i ma hata ni Jahowa ”bahen poda di hita . . . asa marpangkirimon hita binahen ni habengeton dohot pangapulon na di bagasan Surat i”. (Rom 15:4) On mangajari hita asa unang paholsohu alani sitaononta. Alana, holso ni roha boi mambahen hita ndang mamingkirhon taringot hak ni Jahowa laho mamarenta. Songon si Job, marpihak ma hita tu Jahowa marhite marsihohot tu Ibana nang pe susa di parngoluon.
15. Molo nunga salpu sitaononta, aha do labana molo tongtong marsihohot?
15 Tarapul do rohanta mamboto pengalaman ni si Job. Gabe taboto, ndang ala na muruk Jahowa umbahen na ro pangunjunan tu hita. Molo masa pangunjunan, tapatudu ma na marpihak hita tu Jahowa. (Poda 27:11) Molo tongtong marsihohot, las ma roha ni Jahowa, jala lam togu ma pangkirimonta. (Jaha Rom 5:3-5.) Pengalaman ni si Job patuduhon ”parasiroha bolon do Tuhan i jala partalup ni roha”. (Jak. 5:11) Molo marpihak tu Jahowa, pasupasuonNa ma hita. On mangurupi hita asa sabar jala marsihohot ”mardongan las ni roha”.—Kol. 1:11.
TONGTONG MA JAGA
16. Boasa porlu tapaingot dirinta taringot ringkot ni mamparhatutu hak ni Jahowa mamarenta?
16 Tutu, molo marsitaonon hita, boi do gabe maol mamingkirhon taringot mamparhatutu hak ni Jahowa mamarenta. Boi do gabe lam borat sitaonon i molo sai tapingkiri. Alani i, sitaonon aha pe na taadopi, tapaingot ma dirinta taringot ringkot ni mamparhatutu hak ni Jahowa mamarenta.
Boi do hita mangingot na rumingkot molo ringgas di ulaon partondion
17. Molo ringgas di ulaon partondion, songon dia do on mangurupi hita manjumolohon na rumingkot?
17 Molo ringgas di ulaon partondion, boi do hita mangingot aha na rumingkot. Umpamana, donganta borua na margoar si Renee marsahit stroke dohot kanker. Tingki di rumah sakit, marbarita ma ibana tu angka parkarejo disi, tu pasien na asing, dohot angka na ro. Tingki marsahit dua satonga minggu di rumah sakit, boi do ibana marbarita disi saleleng 80 jom. Nang pe diboto si Renee na naeng mate ibana, alai ndang hea dihalupahon ibana na rumingkot. Alana, marpihak tu Jahowa mambahen dame pangkilalaanna.
18. Sian pengalaman ni si Jennifer, aha do na taparsiajari taringot mamparhatutu hak ni Jahowa mamarenta?
18 Nang pe ganup ari mangadopi sitaonon, boi do hita marpihak tu Jahowa. Umpamana, donganta si Jennifer paimahon pesawat di bandara saleleng tolu ari. Ala sai sundat do pesawat na laho dalanna mulak, loja ma dihilala ibana, lungunlungunan, jala marsak. Alai, martangiang ma si Jennifer asa diurupi Jahowa ibana marbarita na uli tu angka halak na paimahon di bandara i. Ujungna, marbarita ma ibana tu godang halak jala godang do sijahaon na disarhon ibana. Didok si Jennifer, ”Huhilala, nang pe adong sitaonon, dipasupasu jala dipatogu Jahowa do ahu ala ndang marisuang ulaonku laho paboahon goarNa.”
19. Aha do na patuduhon sasahalak i mangulahon panombaon na sintong?
19 Holan naposo ni Jahowa do na mangantusi ringkot ni hak ni Jahowa mamarenta. Pangantusion on patuduhon ise do angka halak na mangulahon panombaon na sintong. Alani i, tongtong ma hita marpihak tu Jahowa.
20. Songon dia do pangkilalaan ni Jahowa molo marpihak hita tu Ibana?
20 Diparrohahon jala diargai Jahowa do sude na taulahon laho marpihak tu Ibana, huhut marsitutu jala marsihohot tingki mangadopi sitaonon. (Ps. 18:26) Artikel na mangihut patorangkon boasa porlu marpihak tu Jahowa jala songon dia carana asa lam denggan mangulahon i.
Mamparhatutu hak ni Jahowa laho mamarenta: Debata Jahowa do na marhak mamarenta. Lapatanna, Ibana do na marhak mangalehon uhum tu sude na tinompaNa, dohot ma i tu jolma. Didok Sibolis, ndang marhak Jahowa laho mamarenta jala ndang denggan pamarentaonNa. Alai satongkin nai, laho diparhatutu ma hak ni Jahowa mamarenta. Tingki masa on, diboto sude halak ma Jahowa do Silehon Uhum na sintong
Andi Hutajulu: Juli 2014
Jujur ngolu Ompu Putri Doli
Dison jonjong dope hami songon na patoranghon riwayat hidup ni ama nami naung jumolo monding on sian pomporan ni Punsubodilon na gabei a mangallap boru Siagian sian Bonan Dolok.
Punsubodilon anaknya dua boru na sada. Anakna nomor sada ima Patujanggar na mangalap boru ni raja I, boru Sibarani dohot boru Pangaribuan. Anakna napaduahon Puntarsise na mangalap boru ni rajai boru Simangunsong. Boruna marhuta di Punihuala, Siraja Deang
Anak ni Patujanggar dua, siahaan ima Pubaja namangalap boru ni rajai boru Siagian sian Bonan Dolok, anakna nomor dua ima Pubangar Manguliman na mangalap boru ni rajai boru Tambunan sian Tambunan Lumban Pea
Anak ni Pubaja sada, ima Purungga namangalap boru ni rajai boru Siagian sian Bonan Dolok.
Anak ni Purungga sada ima Ama Rungga na mangalap boru ni rajai boru Tambunan sian Tambunan Parbagasan
Anak ni Ama Rungga dua, ima Rungga dohot Pulung manang Ompu Mananggak na mangalap boru ni rajai boru Sibarani sian Sibarani Na Sampulu.
Anak nisi Pulung sada ima Mangara Hutajulu manang Ompung si Baja na mangalap boru ni rajai boru Sibuea sian Sibuea.
Anak nisi Mangara manang Ompu si Baja ima lima anak dohot dua boru. Siangkangan ima Mananggak manang Ompu si Friska na mangalap boru ni rajai boru Sitinjak sian Sibarani, nungga gabe on raja nami, dua anak dohot dua boru, marpahompu sian anak dohot boru.
Anaknya nomor dua ima Toga manang Ompu Mepri na mangalap boru ni rajai boru Manik sian huta Sidingkalang, dua anak, nungga marpahompu sian anak.
Anaknya nomor tolu ima Jonner Hutajulu, ima na mangalap boru ni rajai boru Tampubolon sian Sigumpar, dang marurat matogu dope on raja nami, asa mangido hami tu hamu amanta raja dohot inang soripada asa dibuan hamu di tangiangmu asa humatop marurat na togu.
Amak sinomor opat, ima Walman Hutajulu manang Ompu si Putri na mangalap boru ni rajai boru Sihombing sian Tipang, ima na bostang ditonga-tonga ta amang raja, nungga gabe maranak dohot marboru, dua ma anak dohot dua boru, boru na siangkangan marhamulian ma tu Sibuea, dibasa-basa Tuhan ta dua boru dinasida. Asa mangido ma hami tu hamu amang raja dohot hamu inang soripada asa buan hamu ditangiangmu ina nami namangkabaluhon on dibagasan parsahiton do tong, asa tumibu malum sian parsahitonna dohot asa hatop dapot rongkap ni anak dohot boru na.
Anak nomor lima ima Faber Hutajulu manang ama Chandra na mangalap boru ni rajai boru Sibuea sian Sibuea, nungga gabe on raja nami lima anak dohot sada boru.
Boru nomor sada ima Esti boru Hutajuluy na pinahuta tu Tambunan sian Tambunan Lumban Gaol, opat ma dakdanak boru dinasida, ia hela nama si Tambunan on nungga jumolo Monding.
Boru nomor dua ima Riana boru Hutajulu na pinahuta tu Sianturi sian huta Kutacane, nungga gabe on raja nami dua ma boru dohot sada anak.
Marpinompar ma namonding on, dua boru dohot dua anak, sada hela dua pahompu, pungu ma sude pitu halak. Tubu ma ama nami on tanggal 13-04-1960, monding tanggal 03-01-2010, marumur ma ama nami on 50 taon. Songon ima jujur ngolu ni ama nami na jumolo monding on.
Walman Hutajulu (Op. Putri Doli)
Tubu 13 April 1960 - Monding 03 Januari 2010
Tutup Umur 50 Tahun
Posted by Andi at 22.18 Tidak ada komentar:
UEEE……AMANG BAO DO… – TanoBatak
UEEE……AMANG BAO DO…
Masa nahinan, holan angka na di kota do adong telepon. Naung narnidok ma i molo dung adong telepon dijabuna. Dung ro wartel, boi ma na sian huta martelepon sian wartel i. Tupa so haru ringkot sihataan, olo do ditolohon sian dolok asal ma boi martelepon tu anakna, boruna dohot sisolhotna.
Dung masa saonari, dang martanda halak be nampuna telepon. Nunga asing telepon ni ama, asing telepon ni ina, songon i nang ianakhonna. Dang longang be roha molo sabagas i olo 7 telepon.
Ama ni Haposan dohot ripena adong do sada be teleponna. Ibotona par Medan Nai Benget pe sada be teleponna dohot sinondukna. Mansai rosu do parsaoran ni nasida jala radot di angka paradaton. Namarlae pe nasida mansai rosu do, songon i nang namareda.
Di sada tingki di ulaon adat, ditait Nai Haposan ma ulos sian abara ni Ama ni Benget baona i. Dang panagamanna na baona namanghadang ulos i, ai sian pudi do ditogu. Sambar ni parnidaan olo do sipata molo niulahon siulaon huhut marnonang. Ai huhut do dialusi Nai Haposan donganna mangkatai, huhut ditait ulos i.
Tahi ni Nai Haposan, asa jimpo do ulos i, alana nunga dua hali agoan ulos Ama ni haposan di ulaon adat ala ni lolosna. Dang pamotoan ni nai Haposan na diinjam baona i ulos ni Ama ni Haposan uju adong joujou tu nasida.
Songgot ma manaili Ama ni Benget ala adong manait ulos sian abarana, masiberengan ma nasida. Tarsonggot ma Nai Haposan, ai baona do hape na manghadang ulos i.
Beal tandok parbue dibagasan. Adong nageok sai do parengkelan. Songgop ila di Nai Haposan alai dang adong nahaurahan. Mengkel ma sude namamerang namasa i huhut sai direhei Nai Haposan dibagasan engkel sirarion. Geok di hilala nasida. Ama ni Haposan pe dohot do mengkel marnida namasa i.
“Dang adong pulsa ni teleponhu amang siadopan, huinjam jolo teleponmi, asa hupaboa jolo naerget di roha on tu eda”, ninna Nai Haposan tu parhalanguluna.
Ala ni na marhobas di parsahutaon do Nai Benget umbahen so dohot di ulaon adat na nidohotan ni Ama ni Benget dohot Ama ni Haposan i. Dang mulak dope sian parhobasan hape tinggal teleponna. Jumolo do sahat Ama ni Benget di jabu.
Dibege ma mangkuling telepon ni Nai Benget, dibereng goar ni Ama ni Haposan. Naung sihol do huroha roha ni lae Ama ni Haposan umbege soara ni ibotona, lumobi ala so di ida nangkin di ulaon adat i ninna rohana, dialusi ma dibagasan hahormaton huhut nanget soarana.
Sian na so ditagam sian bariba, soara ni inang baona do tarbege, jala mansai doras manghatai so jolo marpanungkun.
“Eda…..eda…hihihi…..nahebatan daba eda…..hihihi…. maila au nangkin, hutait ulos sian abara ni amang bao….hahahahaha…. Nunga dipaboa ra tu eda ate….”, ninna huhut songon na marpaima alusna.
“Horas inang, ai au do on….baomuna”…
September 12, 2012 tanobatak\tHata Batak
3 respons untuk ‘UEEE……AMANG BAO DO…’
Rizal M Hutauruk berkata:
Ha ha ha…daga-daga, sai pa dorong hu do inangbao on bah…..
September 13, 2012 at 11:25 pm
Rolan sianturi berkata:
Nga piu be. Songon tali tutu,putor songon langkitang molo songonido namarbao. Alai mantap do turi2an on amang parmisi majo molo hushare tu anngka dongan.
Oktober 4, 2012 at 7:56 pm
Masa nahinan (dung merdeka)holan “telegram” do na adong bah…! ima na adong di kantor pos… (molo so salah ahu)
dunghon ni (zaman ordebaru) adong ma talipon masuk kota provinsi,lanjut kabupaten,torus kecamatan . Unang lupa adong do “telex” di perusahaan , manang kantor pamarenta.
ba nuaeng dung zaman milenium talipon sahat ma tu huta-huta alias desa. Sonnari na “canggih” handphone (HP) nunga bolas tu huta manang hampung, tamba ma muse ima “internet” dang holan na tinggal di kota be mar HP dohot internet.
Alani ido ra gabe dang diboto angka nadeba ise donganna manghatai ,dohot baona pe olo di goit.
pesanhu tu nai haposan unang sai pasalpuhu hata so jolo di boto ise donganna manghatai di telpon manang HP.
Etika menerima telpon : hallo….selamat pagi dengan amani benget…!
eeeehhh …tahe…. sai na adongdo hata sopisik…..
Oktober 9, 2012 at 11:49 pm
PARHOHOS BAYON - PULO ARUAN: BAHAN JAMITA MINGGU V DUNG TRINITATIS 24 JULI 2011
BAHAN JAMITA MINGGU V DUNG TRINITATIS 24 JULI 2011
Ev. 2 Korintus 5 : 17-21 Ep. Pilipi 1:1-6
01. Pengalaman ni Apostel Paulus naung manjalo Kristus tu bagasan dirina, ido umbahen boi ibana gabe jolma nabobotulbotul mangandalhon Kristus disude panggulmiton ni ngoluna. Dang be jolma na ura meolmeol be haporseaonna alani godang ni ragam nia angka pangajarion. Baliksa tahe marhite pengalaman i, gabe jolma na sadarposisi ma ibana naung umboto tujuan ni ngoluna. Jala domu tusi digurithon ibana surat tu huria korint di uju i, ala tangkas godang parbolatan na masa di huria i alani ragam ni angka pangajarion. Dipasahat ma suraton songon sada petunjuk hidup baru di angka jolma naung manjalo Kristus dibagasan ngoluna, asa diboto nasida posisi na be di adopan ni Debata jala laos diantusi nasida aha do niigil ni Debata siulahononhon ni angka naung mangolu dibagasan Kristus.
02. “Dibagasan Kristus”: “tinompa na imbaru” hata imbaru na dipangke panurat di ayat on ima kainos na marlapatan sama sekali baru bukan daur ulang. Boi do masa sisongoni ala gabe bagian di Kristus do jolma i, dohot hata naasing dohonan ma, dibagasan Kristus: “gabe partohap ma hita di hadebataon” (2 Petrus 1:4). Asa marhite di bagasan Kristus ditubuhon paduahalihon ma jolma gabe imbaru. Gabe jolma na berfokus manang berorientasi tu Debata jala na margogo mangalo dosa dohot hisap haportibion.
03. Sahalak pande bisuk na termasuk ama ni huria ima Augustinus: manggombarhon keadaan ni jolma na robi (manusia lama) dohot hata non posse non pecarre jala jolma na tinompa na imbaru (ciptaan baru) dohot hata posse non pecarre. Lapatanna manusia lama sudah jatuh pada kondisi “tidak dapat tidak berdosa” alai di bagasan Kristus di pauba ma jolma i gabe “Dapat tidak berdosa”. Gabe adong huaso di jolma mamillit unang diulahon dosa manang unang dabu tu dosa.
04. Kondisi ni jolma na “di bagasan Kristus” dimungkinkan sian inisiatif jala ulaon ni Debata na patupahon pardengganon tu manisia. Boasa dipatupa pardengganon? Ala hamusuon dompak Debata do nasa jolma na mangolu di harohaon ni daging; na so olo unduk di patik ni Debata (bdk. Rom 8:7).
05. Di bagasan Kristus do dipatupa Debata pardengganon i, dang dirimasi Debata be portibion ala sombu rimasna di pangoloion ni Kristus di ulaonna. Dang dijujur be dosa ni portibion ala di ida Debata bohi ni Tuhan Jesus. Di hau pinorsilang dipatupa Debata pardengganan i... gabe dosa Ibana na so tumanda dosa, asa gabe hatigoranNa hita di bagasan Ibana.
06. Kondisi ni jolma songon “tinompa na imbaru” sengaja dicipta dohot tujuan menyadarkan manusia taringot tu hadirionna: didok ma i istilahna sadar posisi. Molo dung sadar jolma di posisi na tontu gabe ummura ma ibana laho manontuhon respon manang tanggapan siulahononna di bagasan ngoluna. Tontu na parjolo sahali respon na pinangidona sian hita ima: manjalo inisiatif ni Debata na padengganhon hita tu Ibana. Dungi ipa asa diuduti muse tu respon-respon na mangihut...
07. Sengaja do hubahen hami hata “respon” molo manaringoti angka siulahonon ni jolma asa boi idaon parngoluon ni jolma sebagai sada bentuk hamauliateon tu pambahenan ni Debata, jala unang terpancing hita patimbohon dirinta seolaholah hita gabe Debata na managatur jala namanontuhon parlangkaanta di ngolunta on.
08. Respon na paduahon na diigilna sian turpukta on ima: maniru angka apostel i gabe Singkat ni Kristus pasahathon barita pardengganan i tu saluhut portibi on. Ulaon na balga do on: ima tohonan pinasahat ni Debata tu angka na porsea. Alani pardalanan ni ngolunta nang nasa ulaonta ingkon tabahen do i songon sada proses gabe Singkat ni Kristus patupahon pardengganan ni portibion tu Debata.
09. Napatoluhon na boi idaon songon responta ima: mangolu dibagasan haserepon ni roha... ulaon na balga i, tohonan na arga i diulahon dang marhite parenta, uhum manang aturan dohot peraturan alai mangelehelek dihata gorik didokma parakaleo na marlapatan pangidoido/pengemis. Dohot hata na asing boi ma dohohon dengan segenap usaha dan perjuangan supaya tidak ditolak karena sangat mendesak. Songon sahalak pangidoido, sipata olo do ditolak manang dang dapot na tapangido i, alai songon si Bartimeus pangidoido na di topi ni dalan i sai dielehelek ibana do Jesus... tung so olo do ibana so saleleleng so dapot dope na tinujuna. Amen.
Diposting oleh PARHOHOS BAYON di 21.35
BAHAN JAMITA MINGGU V DUNG TRINITATIS 24 JULI 2011...
SERMON JAMITA TU MINGGU ADVENT-3, 15 DESEMBER 2013
1 Marlas ni roha ma halongonan dohot tano bangkalbangkal,
marolopolop ma halongonan
jala marbunga songon bunga mawar.
2 Marbunga situtu ma i jala marolopolop,
marolopolop mardongan suraksurak dohot parendeon.
Hamuliaon ni Libanon dibasabasahon tusi,
hinauli ni Karmel dohot Saron.
Idaonnasida ma hamuliaon ni Jahowa,
hatongamon ni Debatanta.
3 Pargogoi hamu ma angka tangan na daukdauk,
jala patogu angka dugul ni pat na telluktelluk.
4 Dok ma tu angka parroha na tahuton,
“Pir ma tondimuna, unang hamu mabiar!
Ida ma, naeng ro do Debatamuna mardongan partubolon,
naeng ro mardongan pamaloson,
naeng ro do Ibana paluahon hamu.”
5 BuhaonNa ma disi mata ni na mapitung,
jala ungkaponNa pinggol ni angka na nengel.
6 Marhajingjang ma disi halak na mengkatengkat songon ursa,
jala marendei dila ni halak na ngungu,
ai marbuhalbuhal ma aek di parhorsihan,
dohot angka sunge di halongonan.
7 Jala tano hasang gabe ambar,
tano bangkalbangkal gabe mata mual.
Di inganan hapeahan ni naga
tubu arung dohot pandan.
8 Adong disi dalan balobung dohot sada dalan,
na targoar Dalan Nabadia do i.
Ndang jadi mamolus sian i na ramun,
ai ampuna ni bangso ni Debata do i.
Halak na madangadang pe manang na oto,
ndang tagamon lilu disi.
9 Ndang adong disi singa, binatang panoro pe
ndang mardalan manang jumpang disi;
angka na tinobus do na mardalan disi.
10 Jadi mulak ma angka na tinobus ni Jahowa,
jala mardongan endeende ro tu Sion
Olopolop salelenglelengna di atas ulunasida,
dapotan halalas ni roha nasida,
alai maporus ma arsak dohot hoihoi.
Hombar tu bilangan ni na manuriranghon, tarbagi tolu do buku Jesaya, i ma Proto Jesaya (1-39) na sian si Jesaya anak ni si Amos (1:1) na manurirangi di harajaon Juda di parholangan ni taon 747-701 SM. Na paduahon, Deutro Jesaya (40-55) na sian sada panurirang na mangula di Babel di sekitar 538 SM. Na parpudi, Trito Jesaya (56-66) na sian sada panurirang na mangula di Juda dung hamulahan sian Babel, di sekitar 520 SM. Atik pe di bagian parjolo do turpuk on, mangihuthon angka parhapistaran, sada bagian na so autentik do i di Proto Jesaya. Adong dua turpuk na songon i, i ma bindu 24-27 dohot bindu 34-35. Duansa i marrumanghon apokalipse (pangungkapon na marhahonaan tu tingki na dao dope jala na meliputi sandok portibi on) do. Na parjolo marharoroan sian sahalak panurirang na mangula di abad 5 SM, jala na paduahon sian sada panurirang na mangula di angka tingki na parjolo ni habuangan Babel (ndang Deutro Jesaya) Di pudian ni ari pe, marhitehite angka redaktur asa dipasada i tu Proto Jesaya. Di turpuk ari on, digombarhon do prospek na umbidang ni haluaon sipatupaon ni Debata di bangsoNa. Menyejajarkan sada peristiwa haluaon na jonok (sai hira na berhimpitan) tu peristiwa haluaon na asing, na dao jala na menyeluruh, gejala na somal do i di panurirangon.
Uhum ala ni dosa i, ndang mangonai holan tu jolma, alai dohot do tu na tinompa angka na asing i. Taringot tusi, didok Debata do tu si Adam uju i, “Hona torungKu ma tano on ala ho.” (1 Mus.3:17) Sintong do i, di na hona uhum halak Juda, tarbuang nasida tu Babel, hona toru do nang tano i. Ndang adong be na mangula jala mangaramoti, gabe tarulang ma i, martubuan angka duriduri dohot duhutduhut na marsuga; angka hau na so hasea, na so marguna dohot na parohon mara. Marroan ma dohot angka binatang panoro, antuasu, singa dohot naga (ay.7) laho maringanan dohot margulasai disi. Sibolis pe, dohot ma ro tusi martalingkasi. Alai sabalikna, molo mulak muse roha ni Debata tu bangsoNa jala dipalua nasida, marhinorhon do i dohot tu tano i. Songon i ma dibagabagahon dison, molo dipalua Debata muse bangso i, diboan nasida mulak tu tano na pinarbagabaga i, paulahonNa do nang haulion dohot hamuliaon ni tano i. Taringot tusi didok, “Hamuliaon ni Libanon dibasabasahon tusi, hinauli Karmel dohot Saron.” Tarbarita do Libanon ala ni hau ares na godang tubu disi, hau angka na timbo, na tigor, na togu jala na uli. Karmel, i ma sada tano na hornop di Israel, inganan partanian na mansai denggan, jala Saron i ma sada rura na tarbarita ala ni bunga mawar na godang tubu disi. Na nidokna disi, ulaon jala ramotan ni angka na mulak i ma muse tano i, suananna angka hau na denggan, tanaman pangan dohot bunga angka na uli. Luhutna i, di sada sisi gombaran ni hamuliaon dohot haulion ni tano i do i, jala di sisi na asing gombaran ni las ni roha dohot parolopoloponna laho mamuji dohot pasangaphon Debata; dung i, di bagasan saluhutna i gabe idaon ni angka na malua i ma muse hamuliaon dohot hatongamon ni Debata Jahowa.
Na gabe apoapo dohot apulapul sipargogo ma i tu halak Juda na tarbuang di tano Babel i. Gale jala mabiar do nasida di habuangan i. Nian, anggo di pamerengan parduru, ‘sonang’ do nasida disi, ai bebas do nasida mangula dohot mansari, pajongjonghon dohot mangingani jabu, pangolihon anak dohot pamulihon boru, songon i dohot na marugamo. Holan sasangombas do masa hambatan, isara di peresmian ni ganaganaan na pinauli ni si Nebukadnesar (Dan.3) Songon i pe i, gale do panghilalaan ni bangso i, marsak do roha jala marosak tondinasida. Nunga hea nasida timbul, bangso na berpengaruh jala disegani di Asia Barat Daya. Alai nuaeng ndang adong be perannasida di panggung peristiwa sejarah dohot di percaturan politik antar bangsa. Ala ni i, daukdauk ma tangannasida jala telluktelluk dugul ni patna, mabiar jala tahutan taringot tu ari pangapudianannasida. Lobi sian i tahe, songon naung mate nama nasida dihilala, hira holiholi na mahiang jala na marserahan (Hes.37) Mardomu tusi, disosohon panurirang i ma dison asa masiapulan nasida jala masipatoguan, mandok, “Pir ma tondimuna, unang hamu mabiar!” Aha alasan so mabiar dohot papir tondi? I ma haroro ni Tuhan Jahowa. Hombar tu panurirangon ni si Jeremia, ebatan ni Debata do nasida tu habuangan i (Jer.29:10) SangkapNa, parjolo laho martubol tu Babel. Di sada sisi, ulaula ni Debata do Babel laho manguhumi bangsoNa, Israel na tangkang i. Alai di sisi na asing, musu ni Tuhan i do nasida, alo na mangambati sangkap hatuaonNa na taringot tu bangsoNa. Di na patulushon ulaonna na songon ulaula di tangan ni Tuhan i pe godang do pambahennasida na sala manang na masalpuhu. Siala saluhutna i ndang lias nasida sian uhum. Hombar tusi, ro ma Debata laho martubol dohot mamalos (Jer.25:12 duu) Na paduahon, paluahon bangsoNa, Israel. Partubolon tu Babel, gabe haluaon do tu Israel. Hombar tusi, dipaihut do tu lumbalumba partbolon i bagabaga taringot tu haluaon na mandok, “… ro do Ibana tongon paluahon hamu.” Porsea disi, boi do pir tondinasida, malua sian biar dohot hatahuton. Laos marhite i ma nasida masiapulan jala masitungkolan sama nasida. Marpardomuan tusi ma dijouhon, “Pargogoi hamu ma angka tangan na daukdauk, jala patogu angka dugul ni pat na telluktelluk!”
Taringot tu haluaon i, digombarhon do mamungka sian ay.5. Paradeon ni Debata do i marhitehite na patupahon restorasi kemanusiaan, pardagingon dohot partondion. Di rumang pardagingon didok, “BuhaonNa ma disi mata ni na mapitung, jala ungkaponNa pinggol ni angka na nengel. Marhajingjang ma disi halak na mengkatengkat songon ursa,
jala marendei dila ni halak na ngungu.” Sahit dohot tihas jotjot do i mambahen jolma agoan lapatan dohot harga diri. Marhite tindakan penyembuhanNa, paulahon ni Debata do lapatan dohot harga diri ni angka na marsahit dohot na martihas di tongatonga ni bangsoNa na tarbuang i, paulahonNa tu eksistensi ni kemanusianna na utuh asa sandok diri tu haluaon sipatupaonNa. Taringot tu restorasi di rumang ni partondion, tersimpul do i di pandohan, “Ndang jadi mamolus sian i na ramun.” Ala ni dosana do tarbuang bangso i. Saleleng hot nasida di hadosaonna, ndang tarhalomohon Debata dope paluahon nasida, alai ingkon adong do jolo hamubaon (pat.Jes.40:3-4) Tu sangkap i, mangula do Ibana paimbaruhon rohanasida. Tutu, jumpang do na songon i. Rupani, ndang sai mamintori diri be nasida, alai ditanda do dosana. Sadalan tusi, diokui do na tigor do Debata jala na sintong do panguhumonNa. (Buku Ende Andung ni Panurirang Jeremia ma sada parbue ni panandaon i) Marusaho do nasida muse mangalului Debata. Dipajongjong do angka bagas parpunguan inganannasida patupahon parsombaon dohot panangihonon di hata ni Debata. (I ma parmulaan ni ruhut sinagoge) Marhite restorasi i, nunga rade be bangso i tu haluaon. Debata sandiri do na patupahon i. Sian kemungkinan ni hajolmaon, nunga tung na maol di bangso i haruar sian Babel. Metmet do nasida jala gale, balga do ia Babel jala gogo. Sian segi geografis pe, tong do maol. Mansai dao do tano Kanaan i, disirang sian Babel marhite parhorsihan dohot halongonan inganan ni singa dohot binatang panoro. Sandok, inganan na so tarbolus do i. Songon i pe, ndang gabe ambatambat i di Debata laho paluahon nasida. Di pangondingionNa, horas do nasida mamolus i. Taringot tusi didok, “Ai marbuhalbuhal ma aek di parhorsihan, dohot angka sunge di halongonan. Jala tano hasang gabe ambar, tano bangkalbangkal gabe mata mual.” Na nidokna disi, atasan ni Debata do masalah alam, paradeonNa aek inumon songon na binahenNa di pardalanan sian Misir uju i. Dung i, “Di inganan hapeahan ni naga (deba teks mandok, antuasu) tubu arung dohot pandan. Arung dohot pandan i (suansuanan umumna), panumpak situtu do i tu keteduhan. Na marlapatan ma i, ondingan ni Debata do nasida, lehononNa halambohon asa malua nasida sian hamohopon ni ari. Sudena i dipasingkop dope marhite na padirihon dalan tu haluaon. Taringot tusi, didok, “Adong disi dalan balobung dohot sada dalan, na targoar Dalan Nabadia do i.” [Dua dalan i, sada margoar dalan balobung (Hb.macluwl, highway), na sada nari dalan (Johansen mandok, dalan na bolon; Hb.derek, way). Maol do paasinghon na dua i. Alai adong do na mamingkir, dalan balobung i ma na dipangke tu angka mobilitas khusus, isara gerakan tentara, sedang dalan lebih bersifat umum] Nang pe parhorsihan, ala Debata manontuhon, gabe songon dalan balobung do inganan i di bangso na malua i. Lobi tahe, digoar do i dalan na badia, na dipapulik manang na dikhusushon tu haluaon, ai angka na pinarbadiaan ni Debata na badia i do na mardalan disi. Ndang adong sihabiaran disi manang pangambat, ai so adong singa manang binatang panoro jumpang disi. Angka halak na ramun manang parjahat na mangaliluhon pe ndang dipaloas mamolus sian i. Ala ni i, angka halak na madangadang (pengembara) dohot angka na oto pe ndang tagamon lilu disi. Dung i, mulak ma bangso na pinalua i tu Sion. Di mulana, goar ni sada sian angka dolok haojahan ni Jerusalem do i. Alai na gabe dipangke do i muse manggoari sandok huta i dalam konteks hajongjonganna songon pusat ni parugamoon. Marendeende nasida di dalan i. Sahat disi, ndang mansohot be las ni roha i, alai torus do nasida marolopolop jala mariaia, alai maporus ma anggo arsak dohot hoihoi. Marhite hasasahat dohot parmianonnasida di Sion, singkop ma restorasi ni bangso i. Mulak nasida tu hajongjonganna songon bangso ni Debata. Huta Jerusalem pe songon i, dipasuang gabe huta na badia, inganan parminanan ni Goar ni Debata.
Manang na sadia leleng andorang so taon 538 SM, lam surut do huaso ni Babel. Dung i, topet di taon i, ditaluhon si Kores (Cirus), raja sian Parsi ma nasida. Sian sudut sejarah, ndang adong na imbaru disi. Pangalaho na somal do i marmullop lonong angka harajaon, pasingki pasorin na manghuasoi dohot na hinuasoan. Alai di pamerengan ni Bibel, uhum partubolon ni Debata do i na masa tu Babel. Laos di taon i, diparuar si Kores do sada dekrit harajaon na paloashon sude bangso na binuanghon ni si Nebukadnesar mulak tu tanona be. Nang on, sian sudut pandang ni sejarah pangalaho na somal do. Paasingasing do politik ni angka bangso. Molo Babel di toru ni si Nebukadnesar naeng ‘mambabelhon’ sude bangso naung tinaluhonna, anggo Parsi di toru ni si Kores dipaloas do nasida berkembang di bagasan identitas parbangsoonna be. Alai di panatapan ni Buku Nabadia i, ulaon haluaon ni Debata do i. Ibana do na mamillit si Kores gabe ulaula di tnganNa laho paluahon bangsoNa. Hombar tu dekrit i, mulak ma tutu Juda jala dibangun nasida ma muse Jerusalem dohot joro i, dipasuang gabe pusat ni parugamoon. Diringkoti bangso na pinalua i do haimbaruon ni parugamoon dohot kemurnian ni patik. Mardomu tusi ndang dijangkon nasida be halak Samaria (naung godang binongotan unsur-unsur sileban) tu komunitas parugamoonnasida. Nang pe songon i, anggo hasonangan i ndang jumpang dope. Tong dope nasida marungkil jala marhoihoi. Antong, sadihari do hagogok ni bagabaga on? Songon na nidok di patujolo, apokalipse do panurirangon on. Hombar tusi, panggohionna ingkon na berengon do i tu tingki na dumao, tu tingki parpudi. Nunga ro tingki i, ro di bagasan Jesus Kristus naung tuat tu portibi on. Di na ro jala mangula Ibana di portibi on, dipamalum do angka sahit dohot tihas; dibuha do mata ni halak na mapitung, marbinege dibahen angka na nengel, dipamalum na pangpang jala dibuha pamangan ni na ngungu. Marhite i diondolhon do paboa, nunga songgop tingki haluaon i. Alai patujolona dope i, muse pe anggo hasisingkopna, di haroroNa na parpudi, na niihuthon ni tingki na so ra mansohot be. Disi ma masa hasonangan dohot parolopolopon sisaleleng ni lelengna.
Patolu minggu on ma dung na bongot hita tu Advent. Marhite jamita on, dipaulak do muse rohanta tu lapatan asali ni Advent i, i ma haroro manang kedatangan (coming) Haroro ni Debata do na nidokna disi. Taringot tu haroroNa i, di ay.4 ni turpuk na tabege nangkin, sampe tolu hali i diulahi. Bagabaga sidua hali saut do i. Nunga digohi i na jolo, di na ro Ibana paluahon halak Israel sian habuangan Babel; dung i, digohi dope i muse di na ro Debata di bagasan AnakNa, Jesus Kristus laho palua hajolmaon songon na tatagam di Advent on jala naeng pestahononta di Natal na naeng ro. Ragam do aspek ni haluaon i. Deba sian i ma na naeng pamanatonta sian jamita di hita ari on.
Na marsaringar do jamita on sian sahalak panurirang na mangula di tongatonga ni halak Juda di angka taon na parjolo ni habuangan Babel. Uhum ni Debata do habuangan i, jala jorbut do pangonaina; ndang holan tu jolma, dohot do tu na tinompa angka na asing i. Ala naung tarbuang antong bangso i, ndang adong be na mangula dohot na manjaga tanonasida. Gabe tarulang ma i, martubuan angka duriduri dohot duhutduhut na marsuga; angka hau na so hasea jala na so marguna. Marroan ma huhut tusi angka binatang panoro, laho maringanan dohot margulasai. Sibolis pe, dohot ma ro tusi martalingkasi. Alai molo mulak muse roha ni Debata tu bangsoNa i jala dipalua nasida, manghorhon na uli do i dohot tu tano i. Songon i ma digombarhon dison, molo dipalua Debata bangso i, diboan nasida mulak tu tano na bagabaga i, ramotan jala ulaon nasida ma muse tano i, suanonna hau ares, tanaman pangan dohot bungabunga, gabe mulak ma muse hamuliaon dohot haulionna. Marhitehite suansuanan dohot hinaulina i, gabe songon na marolopolop tano i, marlas ni roha jala mariaia mamujimuji Debata. Gabe jamita do i tu bangso i, gabe lam patar diida nasida hamuliaon ni Debata naung paluahon nasida i.
Songon i, haluaon na di bagasan Kristus na ro i, na marhahonaan do i dohot tu na tinompa angka na asing. Ninna roha, aspek na rada terlupakan do i di Advent dohot di Natal ni hita halak Kristen. Ndang holan di Advent dohot Natal tahe, hira di sude konteks dohot tingki do. Di deba inganan rupani godang do maremare, tusam, sampinur manang anturmangan na ditabai bahen gabagaba di tingki Natal, alai ndang sai dibarengi dohot upaya pelestarian. Ndang masalpuhu ia nidok, godang do sian hurianta angka na di kota na tarrajum tu konsumen na sangat rakus melahap kertas. Ganup minggu do i mencetak Acara Minggu dohot Warta Jemaat. Tamba dope amplop persembahan. Molo di Natal, ingkon na lux. Jala sude i, hanya untuk sekali pakai. Ndang sai tasadari, laho manggohi saluhutna i ingkon dirabas do angka tombak. Di buku ni G Schwab na marjudul Dance with the Devil didok, holan laho menerbithon sada edisi Minggu Koran New York Times, ingkon dirabas do tombak 150 are bidangna. Sada koran dope i. Sadia bidang nari ma muse na ingkon dirabas laho manggohi kebutuhan ni marriburibu koran di sandok portibi on? So sundat dope majalah, buku, tissu, kertas toilet dohot angka na asing? Nunga dipalua Kristus i hita, alai ndang ditait dope tu ginjang; buat sementara dipaian dope di portibi on. Dihalomohon rohaNa do hita mangingani portibi na denggan, alam na teduh dohot lingkungan na dame, ai maol do bayanghononta na boi hita marsonangsonang menikmati haluaonnta i molo lam sega do portibi on; molo lam habis rupani tombak, lam tercemar tano, aek dohot udara jala masa pemanasan global. Songon Sipalua portibi on, mangula do Kristus i nang taringot tusi jala dihalomohon rohaNa do padohothon hita disi. Ala ni i, songon halak angka naung pinalua, na tarjou do hita laho mangaradoti hatigoran, hadameon dohot keutuhan ni sandok na tinompa (justice, peace and integrity of creation) Tarbahen panumpak do i tu haluaonta, ai marhitehite angka i boi do lam patar di hita hasangapon dohot hatimbulon ni Debatanta.
Di habuangan i, gale do roha ni bangso i, magopu roha dohot tondina. Mabiar do nasida jala tahutan. Lobi sian i tahe, songon na mate nama nasida di rohana, suman tu holiholi naung mahiang jala na marserahan, ndang adong be sihirimon. Alai na lupa do nasida, andorang so habuangan nunga marbagabaga hian Debata mandok na topotonNa do nasida tusi. Tubolhonon jala baloshononNa ma hajahaton ni Babel, jala paluaonNa nasida. I do na niulahan ni panuriang i dison, didokPorsea jala marhahirimon disi, tarbahen pir ma tondinasida, margogo tanganna, togu dugul ni patna jala dao ma biar dohot hatahutonna.
Suman tusi, biar do na mewarnai ngolunta di tano on. Godang do tutu sihabiaran, jala sai martambatamba do i sian tingki tu tingki. Mabiar do hita marnida angka na jahat dohot hajahaton na lam martimburak, mabiar marnida pangalaho dohot angka na masa na so marhatontuan, mabiar mangadopi perkembangan ni ekonomi na hurang menjanjikan dohot masa depan na so pasti, mabiar marnida akibat ni korupsi na lam so terkendali. Boasa mabiar? Parjolo sahali, ala mardosa do hita. Di hadosaonta i ndang porsea be hita di Debata dohot di panarihonNa. Sai hira na saguru di hita sambing do ngolu dohot haluaonta. Di na so tardungdung jala ndang tarpatuk hita saluhutna i, lam mabiar ma hita, gale huhut rohanta, daukdauk tanganta jala telluktelluk dugul ni patta. Nuaeng, jamita on manjouhon tu hitaDi bagasan Jesus Kristus naung ro songon na tatagam di Advent on jala na naeng ingoton huhut pestahononta di Natal na ro on, nunga ro Ibana tutu manopot hita. Maringanan Ibana di tongatonganta (Joh.1:14a) gabe Immanuel (Mat.1:23) Di toru ni uhum dohot pamalosonNa do angka parjahat. Ala ni i, Advent dohot Natal, ndang boi sepi sian joujou tu hamubaon ni roha dohot lumbalumba uhum. Porsea di Ibana naung ro i, malua do hita sian saluhut na pabiarhon roha dohot na pagalehon hita, tarmasuk sian angka holso di na managam dohot mangadopi Natal.
Bahen hasasaut ni haluaon i, dibagabagahon do di jamita on na pamalumon ni Debata do angka sahit dohot tihas ni bangso i, jala paimbaruonNa roha dohot tondinasida. Dung i, padirionNa sada dalan di halongonan, sada dalan haluaon na targoar na badia. PadaoonNa do sian i binatang panoro dohot halak na ramun; atasanNa angka mara sian alam, pasingkoponNa kenyamanan dohot keteduhan, jala sarihononNa aek songon unsur mutlak ni hangoluan. Di toru ni panogunoguon dohot pangondingionNa selamat do bangso i mamolus halongonan i, horas sahat tu tano Kanaan. Sintong do i, di taon 538 SM dipatulus Debata do bagabaga i. Marhite tangan ni Raja Kores dipalua do nasida, diboan mulak jala dipatolhas tu Sion, tu tujuan dohot inganan haluaon i. Marhite i, mulak ma hajongjongannasida songon bangso ni Debata, jala huta Jerusalem mulak songon pusat ni parugamoon, huta na badia, inganan parsaoran tu Debata. Nang pe songon i, anggo hasonangan i ndang singkop dope didai nasida. Tong dope nasida marungkil, terjajah di toru ni Parsi; marsak dope nasida jala marhoi. Olo, ndang dinikmati nasida dope i sasingkopsingkopna, ai bagabaga na marhahonaan tu tingki na dao dope i, tu tingki ni Kristus Sipalua jolma saluhutna.
Nunga ro be Kristus i. Tongon do, di haroroNa i, dipamalum do angka sahit dohot tihas (pat.turpuk sijahaon, Mat.11:2-6) jala disesa do angka dosa. Partanda na tangkas do i paboa di bagasan Ibana nunga songgop tingki haluaon i. Di bagasan Ibana masa do restorasi ni kemanusiaan di bagasan lapatan na sasintongna, i ma pemulihan ni eksistensi ni hajolmaonna na hombar tu sangkap panompaonna. Laos songon i nang tu tujuan ni ngoluna, i ma parsaoran dohot Debata. Luhutna i dipatupa marhite ulaon panobusionNa di silang i. Di bagasan ni i, adong do tanggungjawabta. Songon angka na pinalua jala na pinaimbaru, taradoti ma tongtong haimbaruonta i; taantusi jala tahayati lapatan dohot tujuan ni ngolunta. Laos tanggungjawabta do na mamaritahon haluaon i tu halak angka na agoan harga diri ala ni sahitna, ala ni tihas manang ala ni hagaleonna, angka na so umboto lapatan dohot tujuan ni ngoluna, dohot angka na so mangantusi di lapatan ni haluaon, isara na mamangke Natal holan laho manggohi hinaringkot ni pardagingonna. Di postinganna di facebook diholsohon sada halak do pengamatanna tu hasomalannasida na samarga di sada kota. Ganup taon do nasida ninna marnatal. Sekotamadya jolo, dung i sasasektor. Ndang holan i, adong dope natal khusus ni arisan, lansia dohot naposobulung. “Gabe gait do,” ninna ibana, “ndang be marningot ‘tubu Tuhanta Jesus,’ alai holan na mangan do sude pesta i, jadi umpas do molo didok … ‘tu butuhanta Jesus.’” Nda godang do tutu na songon i? Marroan tu pesta Natal ndang na mangalului Jesus, asa mangan do. Songon i torop do na martihas na ro tu pesta Natal ndang na laho marpesta manjangkon dohot manghalashon hatutubu ni Jesus, alai holan na naeng mangidoido do. Diendehon ende Natal huhut ditarehon tungkusanna. Sipata, tubu do roha mandok, “Ai Kristen do halak on ulaning, manang na parugamo na asing do na memanfaatkan ende Kristen demi hepeng?” Molo tung Kristen pe, dia ma uba ni i sian tukang parkir manang angka penjual minuman na jelas-jelas parugamo na asing na ro tu parpestaan i demi uang? Tu angka na songon i, marlaku do hata ni Apostel Paulus, “Anggo holan di tano on hita mangkirim di Kristus i, jolma na dumangol do hita sian saluhutna.” (1 Kor.15:19) Advent dohot Natal ndang marujung i di tano on, alai na marudut do tu ari sogot, tu haroro ni Tuhanta Jesus Kristus paduahalihon na niihuthon ni hangoluan dohot halalas ni roha na so mansohot be saleleng ni lelengna. I do na gumodang sihirimon jala sihangoluhononta di Natal dohot di Advent on.
Diposting oleh Pdt.MV Simanjuntak di 16.55 1 komentar
Jamita Minggu Advent-1
JAMITA MINGGU ADVENT – I, 1 DESEMBER 2013
1 On do hata na niida ni si Jesaya, anak ni si Amos taringot tu Juda dohot Jerusalem. 2, jadi marrongoman ma tusi sude angka parbegu. 3 Jala torop angka bangso mandapothon tusi angka na mandok, ‘Beta hita Ai marharoroan sian Sion do sogot patik i, jala sian Jerusalem hata ni Jahowa. 4 nasida parmusuon. 5 Beta hamu, ale pinompar ni si Jakob! Mardalani ma hita di hatiuron ni Jahowa!”
Sian asi ni roha ni Debata, di ari on sahat hita tu Taon Parhuriaon Naimbaru. Na laos bertepatan do i tu Advent manang Adventus, na marlapatan haroro (=kedatangan/ coming) Di khasanah perbahasaan ni huria, khusus do pamangkeon ni hata i tu haroro ni Debata manopot bangsoNa. Lebih khusus dope, tu haroro dohot panopotonNa di bagasan AnakNa, Jesus Kristus. Na marhahonaan do Advent i tu na dua haroro ni Kristus i, i ma haroroNa na parjolo dohot na paduahon. Laos sadalan tusi ma relevansina tu parngoluon ni huria, na marhahonaan do i parningotan di Kristus naung ro mahitehite hatutubuNa na secara khusus diingot jala dipestahon di Natal; dung i tu panghirimon dohot panagamon di Ibana na naeng ro dope di ari na parpudi. Alai marhua do Kristus i ro? Taringot tusi, ndang tarjabarhon i di bagasan sada manang dua pandohan sambing. Buku Nabadia i sandiri, ragam do pandokna taringot tusi. Deba sian i jumpang do di turpuk di hita ari on jala i ma na naeng pamanatonta sian jamita on.
Na mangula do si Jesaya di tano Juda di sada partingkian na mansai maol. Lam tu timbulna do Asur di purba, jala sai manosak tu pastima. Mareak ujung ni abad 8 SM, dirampas do godangan tano Juda, disegai na deba, jala dihubu ia huta Jerusalem. Sega ma parngoluon ni huta i, ai ndang boi be jolma mansari gabe macet sude pranata perekono-mian. Marhinorhon ma i tu ngolu partondion dohot tu hajongjongan ni joro i, ai hurang ma gogo ni jolma mangalehon pelean jala tarsabat angka na ro laho marsomba tu joro i. Gabe hira na tarulang ma joro i, surut dohot hamuliaonna. Alai di sada borngin di taon 701 SM, dibunu suruan ni Jahowa do 185.000 halak sian parangan ni Asur i. Marhite i malua ma Jerusalem jala manggulmit muse perekonomiannasida; mulak ma hasahalaon ni joro i, ai nunga tuk sidabuan ni halak pasahathon pelean, jala boi ro sian sude inganan laho marsomba tusi. Mansai balga do na masa i. Ala ni balgana, pola do dipatudos si Jesaya i tu pembangunan kembali ni joro i. Di na hurang marfungsi i joro i, hira naung marokso do i dihilala; alai dung marfungsi muse, hira na dipajongjong do i mangulahi di bagasan rumanga na umbalga jala na sumangap. I ma na niondolhonna di ayat 2 ni turpuk on na mandok,.”
Haadongon ni bagas joro i, ndang tarsirang i sian hajongjongan ni Israel songon bangso ni Debata. Bangso i do na pajongjonghon joro i, jala holan di bagasan pardo-muanna tu bangso i do adong lapatanna. Dohot hata na asing, hinaarga ni joro i, i ma di fungsina songon inganan parsombaon tu Jahowa. Tumangkas tahe, na mararga jala marlapatan do joro i ala ni parsombaon na pinatupa ni bangso ni Debata disi. Hombar tusi ma didok di ujung ni ay.2 i, dung dipaimbaru muse bagas joro i, “Marrongoman ma tusi sude angka parbegu.”
Luhutna i, ndang marujung di tingki i sambing, alai huhut na marhahonaan do tu haroro ni Kristus songon na tinudu ni Advent on. Di bagasan Ibana, ala ni panobusion naung pinatupaNa, dipalua jala dipapungu Debata do angka na porsea sian sude bangso laho manghobashon parsombaon tu Ibana. Apala i ma na parjolo na naeng antusan jala hangoluhononta sian jamita Minggu Advent na parjolo on. Di bagasan Kristus na ro i, dipillit jala dijadihon Debata do hita gabe bangsoNa na badia, gabe Israel na Imbaru, i ma huriaNa na jinou jala pinapunguNa sian saluhut bangso laho manghobashon parsombaon di Ibana. Taringot tusi, di 1 Ptr.2:9 didok, “Alai marga na pinillit do hamu, hamalimon na raja, bangso na badia, houm na ginomgomanNNa, halongangan i.” Tu sangkap i ringkot do di hita bagas joro manang gareja. Ndang na mandok na holan di bagas gareja ma hita boi patupa parsombaon tu Debata, ndang; di sude inganan do. Alai manang na boha pe, dihalomohon do inganan na khusus, na pinapulik jala pinarbadiaan bahen parsombaon tu Ibana. Ndang ingkon na balga jala na uli, ai arga ni sada joro ndang di hinauli manang hinabalgana, di fungsina do. Sabalgabalga dohot sauliuli ni gareja molo so difungsihon do i tu parsombaon songon na sapatutna, ndang adong lapatan ni i. Godang do gareja na balga jala na uli nuaeng di Eropa na so marfungsi be, gabe digadis dung i dialihfungsikan gabe museum manang objek wisata. Tong dope nian digoari i gareja, alai sian segi makna dohot fungsina na sasintongna ndang adong be lapatanna. Mardomu tusi ma sada na naeng jouhonon ni Advent on tu hita, sapala naung dipilllit Debata hita gabe bangsoNa jala dipaloas hita pajongjong gareja, tajamothon jala tapangke ma i songon na patut. Naeng lam patureonta do parsombaon na tapatupa di gareja di ganup tingki dohot di angka pestanta. Ninna roha, mansai ringkot do i parateatehononta di Advent on lumobi di Natal na ro. Ndang sai hapintoran hita dirinta, di angka tingki na parpudi on godang do sian pesta natalta na agoan ciri na sasintongna, ndang tohom be jala ndang badia, alai nunga madabu tu hariburon na menawarkan hiburan na profan. Sitangianghonon jala siurupanta do angka donganta na tarsabat dope pajongjonghon garejana, anggiat tumibu malua sian parungkilonna jala boi patupahon parsombaon dohot pesta Natal di inganan na tangkas pinapulik jala pinarbadiaan di Tuhan i.
Mulak tu turpukta ari on, songon naung tinaringotan nangkin, dung marfungsi muse joro i, digombarhon do na marrongoman tusi angka halak na leban. Masibetabetaan nasida mandok, “Beta hita, Ndang adong sian nasida na holan mangihutihut, alai jumpang do di sude giot ni roha laho borhat. Dung i ndang na asal borhat jala mardalan di dalan na so niantusanna, alai diboto do sidapothononna, i ma dolok ni Jahowa manang bagas ni Debata ni si Jakob. Ndang dolok dohot bagas i an sich, alai tu Jahowa i sandiri do, tu Debata ni si Jakob na mian disi. Motifna pe jelas, laho manjalo pangajaran taringot dalan ni Jahowa, i ma aturan ni ngolu na hombar tu lomo ni rohaNa, asa ulahononna. Debata do na umboto aturan ni ngolu i, ai Ibana do na manompa jala na marmuduhonsa. Sian asi dohot holong ni rohaNa, dihalomohon do papatarhon i tu jolma asa mangolu. Israel na pinillitNa i do ulaulaNa patulushon i. Hombar tusi dipapatar do tu nasida hata dohot tonaNa, patik dohot aturanNa, lomo dohot sogo ni rohaNa, bagabaga dohot lumbalumbaNa. Ndang holan asa botoon, alai asa hangoluhononna do, dung i baritahonon jala ajarhononna tu saluhut bangso. Hombar tusi ma diondolhon di ujung ni ayat 3 ni jamita on, “Ai marharoroan sian Sion do patik i, jala sian Jerusalem hata ni Jahowa.”
I ma muse na ringkot antusan jala hangoluhononta sian jamita Minggu Advent na parjolo on. Nunga nidok nangkin, ro do Kristus laho pabangkithon hita gabe bangso ni Debata, gabe Israel na Imbaru. Sarupa songon na tu Israel na jolo, tu hita pe, marhitehite Barita na Uli na niulahon ni Tondi Porbadia i, dipapatar do hata dohot tona ni Debata, angka patik dohot angka aturanNa. Ndang holan asa botoon jala parsaulihononta bahen hangoluan dohot hasonanganta, alai asa baritahonon jala podahononta do tu saluhut bangso. Apala i do na tinonahon ni Tuhanta Jesus tu hita di na nidokNa i, Ai ida ma, sai na dongananHu do hamu ganup ari, rasirasa ro ajal ni hasiangan on.” (Mat.28:19-20) Laos songon i ma hita huria ni Tuhanta Jesus Kristus di Indonesia on, hita do ulaula ni Debata pasahathon patik dohot hataNa di tingki on dohot di inganan on. Sihatindanghononta do tu masyarakatta, tu bangso dohot tu negaranta hatigoran dohot hasintongan na marmual sian hata ni Debata. Tugas na sangat mendesak do i, ai sada sian saotik negara na terkorup do Indonesia on di sandok portibi on di tingki on. Hira so adong do ulaon, kegiatan manang proyek nuaeng di Indonesia on na so gabe ajang laho korupsi. Kegiatan keagamaan pe ndang adong imbarna. Siparungkilhonon jala sijamothononta do so nda tung dohot do angka pesta natalta gabe ajang laho korupsi sisongon i?
Sahali nari, mulak tu turpukta ari on, siangkup ni pangajari, panguhum do Debata Jahowa i di angka bangso. Di ay.4 didok, “Jadi manguhum ma Ibana di tongatonga ni angka parbegu, jala toruanNa torop angka bangso.” Deba sian ulaon ni panguhum, i ma na mambuat haputusan taringot tu parsalisian, paujunghon parkaro dohot pajongjonghon hadameon. Songon i ma didok dison, pajongjongon ni Debata Jahowa do hadameon di tongatonga ni angka bangso. Ndang masa be porang, jala ndang guruhonon ni jolma pe parporangon. Sadalan tusi, ndang adong be hasea ni podang dohot hujur songon ulaula tu hamusuon. Gabe dipatopahon be ma podang dohot hujurnasida bahen ulaula partanion, gabe mata ni hudali manang ninggala dohot sasabi. Na marlapatan ma i, dihapusuhon be ulaon partanion, ulaon na panaekhon pangabahan ni hajolmaon, gabe lam marhasonangan angka bangso, lam maduma jala sejahtera.
I ma muse na ringkot antusan jala hangoluhononta sian jamita Advent on. Debata Jahowa do panguhum di angka bangso. Sarupa tu hapangajarionNa, hapanguhumionNa pe dipercayahon do i tu bangsoNa na jolo; tu Israel Naimbaru ia nuaeng, i ma huria sian sude tingki dohot inganan, tarmasuk hita angka na mangolu di tingki on dohot di inganan on. Ndada panguhum portibi na marojahan tu aturan ni hajolmaon, na mantat podang dohot sinjata; panguhum so mantat podang do, na pahothon hatigoran dohot hasintongan. Ala ni i, songon huria hita, sihatindanghononta do tu hasiangan on hinaringkot ni na pasidinghon parsalisian dohot parbadaan, na mangintopi hamusuon dohot porang. Mansai balga do ongkos na ingkon gararon ni bangso na marporang. Gari holan ala ni na mabiar mida porang dope, nunga mansai balga ongkos na ingkon haruarhonon ni angka bangso laho paradehon ulaula tu hamusuon. Lam boha ma molo dung porang. Ndang masa disi marpaima, ai molo songon i ndang boi so talu. Aut so gari dipangke hepeng na ringkot tu angka sinjata i tu ulaula partanion, ndang tagamon so mimbar be rupa ni portibi on jala huminsat pangabahan ni manisia. Siradotanta do nang hadameon dohot hasonangan ni hajolmaon. Laos i do joujou ni Tuhanta tu hita di Indonesia on di Advent on dohot di Natal na ro on. Sude do hita boi manghilala kegagalan ni negara dohot pamarentanta laho menyejahterakan bangso dohot masyarakat. Di pangalaho i ndang boi hurianta holan na so jala hohom, alai ingkon na barani do mengambil peran laho menyejahterakan diri, masyarakat, dohot bangsonta. Nian, nunga sian mulana hurianta mangulahon parhobason sisongon i. Torop do hurianta na di bona pasogit dohot na di panombangan naung tibu manghobashon pengembangan masyarakat, jala di tingki na parpudi on torop do naung pajongjonghon Credit Union Modifikasi (CUM), i ma sada sistem pemupukan modal na pinatomutomu ni sahalak ahli keuangan dohot perbankan, ruas ni HKBP, Amanta Dr.AM Ambarita. Marhite i boi do hita manghirim na lam tau hurianta masipasarisarian jala masiurupurupan, lam margogo huhut mengembangkan diri dohot ekonomina; dung i pada gilirannya lam sejahtera ma ngoluna, jala ala laos ruas ni masyarakat dohot bangso do nasida, lam sejahtera ma nang masyarakat dohot bangsona. Angka dongan na di parserahan pe, isara na di Jakarta dohot sekitarna ingkon lobi marsiajar ma taringot tusi, ai sasintongna torop do disi Batak jala Kristen na umpaet dope ngoluna sian na pogos ni bona pasogit. Na pogos ni bona pasogit marjabu be dope; na pogos ni Jakarta molo ndang di toru ni jambatan, ba di gerobak manang di kardus; na pogos ni bona pasogit dipasiding dope na bau, na pogos di Jakarta ndang diboto be lapatan ni na bau, ai torus do mian di na bau, ganup ari manghaishais na bau, jala mangolu sian na bau. Naeng ma nian dohonon ni angka i sogot, “Ala ni HKBP, nunga malua hami sian keterpurukan.”
Panimpulina, ditutup si Jesaya do turpuk on dohot pandohan, “Beta hamu, ale pinompar ni si Jakob! Mardalani ma hita di hatiuron ni Jahow!.”di hita na songon i. Asa unang masa i, tajangkon ma Kristus na ro i jala tahangoluhon ma hata dohot patik ni Debata naung dipasahat tu hita. Amen.
Diposting oleh Pdt.MV Simanjuntak di 18.40 0 komentar
SERMON JAMITA TU MINGGU 24 TRINITATIS, 10 NOPEMBER 2013
17 Unang baloshon hamu na jat alo ni na jat; ringkoti hamu ma na denggan di jolo ni halak saluhutna! 18 Molo tarbahen, intap na tarpatupa hamu, tiop hamu ma dame maradophon halak saluhutna! 19 Hamu, angka na hinaholongan, unang hamu marlulu; pasahat hamu ma rimas i (tu Debata), ai tarsurat do, “Di Ahu do pamaloson, Ahu pe mamaloshon,” ninna Tuhan i. 20 Onpe, jumpa male musum, lehon ibana mangan; jumpa mauas ibana, painum! Ai songon na pagukgukhon gara do ho tu atas uluna, anggo dibahen ho songon i. 21 Unang ma talu ho dibahen hajahaton; alai taluhon ma hajahaton i marhitehite na denggan!
Nunga marujung sada bagian na balga di surat ni si Paulus na tu halak Rom, i ma bagian teologis-soteriologis (bd.1-11). Di bagian i, dipajojor do angka na pinatupa ni Debata bahen haluaon ni jolma (indikatif yang besar). Dung i, mamungka ma na imbaru, bagian etis (bd.12-16), i ma na taringot tu sipatupaon ni jolma na hombar tu ulaon haluaon naung pinatupa ni Tuhan i (imperatif yang besar). Songon naung pinalua, ingkon hangoluhonon ni angka na porsea i do ngolu hombar tu lomo ni roha ni Debata, parange na badia, na so marlindang jala na so hasurahan. Turpuk on sandiri tarmasuk tu hasadaon na umbidang do (12:14-21), i ma na taringot tu pangalaho ni angka na porsea maradophon angka na di balian (pat.Kol.4:5) Di tingki i ndang denggan dope pardomuan ni halak Kristen tu angka na di balian; tu halak Jahudi dohot tu na leban, laos songon i tu pamarenta. Dihasogohon halak do na porsea i, dirajumi songon musu ni masyarakat dohot bangso. Gabe dihosomi ma nasida, dilelei, dipaburuburu jala dipaporsukporsuk. Menyikapi saluhutna i, ingkon buaton ni na porsea i do keputusan etis na hombar tu hata ni Debata. Taringot tusi ma na pinasingothon ni si Paulus di turpuk on.
Na mamalos (Gr.apodidontes/apodidomi, recompense) na jat (Gr.kakon, evil, kejahatan) alo ni na jat, tardok bangko do i di hajolmaon. Hira sude na mengalami tindakan tidak menyenangkan sian na asing, cenderung do i mamalos dohot tindakan na dos bahkan molo boi lobi sian i. Mmanghahohomhon pambahenan na songon i, na so olo mamalos dirajumi do i na gale bahkan na oto. Hombar tusi, hira di sandok hasiangan on dijangkon halak do uhum pamaloson (ius taliones) i gabe sada prinsip na berlaku umum di sistem hukum. Di halak Israel rupani tartanda do uhum partubolan “hosa abul ni hosa, mata abul ni mata, ipon abul ni ipon.” Hukum pidana ni masyarakat angka na modern pe, diojakhon do i di uhum pamaloson i. Molo diuhumi angka parjahat, ndang holan na laho mangondingi masyarakat i, ndang holan na laho mangotapi hajahaton i asa unang lam rarat, jala ndang holan na laho mangajari manang mendidik parjahat i non i asa muba, ndang; alai dohot do na laho mamalos, ai hajahaton i ingkon do i dibalos. Holan on tutu, ndang dos be rumang ni pamaloson i tu hajahaton na binalos i, isara na mamunu dibunu, alai digonti nama i dohot sanksi hukum naung diatur di bagasan undang-undang, na dirajumi setimpal tu hajahaton i sandiri. Tu halak Kristen na di huta Rom na manaonhon paraloan sian portibi on dipasingothon Apostel Paulus do asa unang mamaloshon na jahat balos ni na jahat manang tu ise pe (Gr.meedeni, to no man, kepada tidak seorang pun). Na marurat do sipaingotna i di Padan Narobi. Di Poda 20:22a rupani didok, “Unang dok: Ingkon marbalos bahenonhu na jat i,” jala di Poda 24:29a, “Unang dok: Suang songon na binahenna tu ahu, bahenonhu tu ibana.” Tuhanta Jesus Kristus pe dipodahon do i jala dihangoluhon, ai, “Ndang manginsahi Ibana di na hona insak, ndang mangasupi di na manaon na porsuk.” (1 Ptr.2:23) Molo dihangoluhon halak Kristen na songon i naung gabe paniru do i di Tuhan i (pat.1 Ptr.2:21) Singkat ni na mamaloshon na jahat alo ni na jahat, dipasingothon ma muse asa diringkoti na porsea i na denggan di jolo ni halak saluhutna. Mangaringkoti (Gr.pronooumenoi/pronoeoo, I take thought for beforehand/I provide for, memikirkan sebelumnya/mempertimbangkan) na denggan (Gr.kala/kalos, things honest/beautiful/noble, yang baik) lapatanna, martahihon manang merencanakan patupahon na denggan di jolo (Gr.enoopion, before the face of/in the sight of, di depan/terhadap) ni saluhut halak. Ingkon gabe program ni ngolu do na mambahen na denggan i, gabe parbue manang praktek ni ngolu ariari, na boi dibereng jala ditanggapi sude halak. Na denggan dia? I ma na denggan songon na nidok dohot na hombar tu hata ni Debata, ndada na nidok dohot na hombar tu hata ni portibi on. Boi do i ndang tarjalo portibi on, ai tutu ndang sai dos tanggapan ni halak taringot tu pambahenan na denggan i. Boi do tahe masa, di angka na manghosomi dohot na manghasogohon, pambahenan na denggan ni halak Kristen i boi do i ditanggapdao di bagasan rohana diparhatopot do i na denggan.
Na mangihut, dipasingothon do(Gr.eirene, peace/undisturbedness) bidang do hinamhamna. Hombar tu pangantusion ni syalom di hata Heber, na marhahonaan do i tu keutuhan manang keselarasan (harmoni)Hombar tusi dipangke ma hata eireeneuontes (sian eireeneuoo), lapatanna live peaceably, hidup dalam damai/memelihara damai Alai manang na gabe efektif dame i manirai parsaoran, ndang boi patuhukhonon i holan tu halak Kristen. Boha pe panghangoluhon dohot pangulahon ni na porsea i di dame i, molo angka na ritoritoon do lingkunganna, ndang tarpajongjong disi dame. Molo masa pe na songon i ndang gabe ingkon tihaan na porsea i na so pardame. Hombar tusi, dibatas si Paulus do sipasingotna i dohot pandohan ‘molo tarbahen’ (Gr.ei dunaton/dunatos, if it be possible/able/powerful, jika mungkin/sedapat-dapatnya) dohot ‘intap ni na tarpatupa’ (Gr.to ex humoon, as much as in lieth you, sejauh hal itu terletak/tergantung padamu) Ndang ingkon mardame angka na porsea dohot jolma bona ni bindu on, dipanghulingi si Paulus do huria i songon sesama dongan. “Angka dongan,” ninna. Di ay.19 on lam tu rosuna do pamanghulingionna i, ai digoar do nasida angka na hinaholongan (Gr.agapeetoi, beloved) di bagasan holong ni roha na sian Debata (Gr.agapee, love) Ringkot do i, ai lam tu ‘maolna’ do sipasingotna i. Songon i pe i, naeng ma hilalaon ni huria i paboa sipaingot sian na manghaholongi do i tu na hinaholonganna. Manguduti naung nidokna di ay.17, dison dipasingothon do tu angka na hinaholonganna i asa ‘unang marlulu’ (Gr.ekdikountes/ekdikeoo+eauton, I give justice over/avenge/defend, membalas). Na nidokna disi, unang mamalos sandiri. Jahowa do panguhum, jala hakNa domangarampas huaso paguhumion i sian Tuhan i jala mangampehonsa tu dirina sandiri. Hajahaton do i. Ala ni i, singkat ni na mamalos dipasingothon ma asa dipasahat rimas i (tu Debata) Di hata aslina didok, dote topon tee orgee, lapatanna lehon ma inganan tu rimas i (give place unto wrath, berilah tempat/kesempatan kepada murka) Rimas ni ise? Rimas ni Debata. Parrimas do Debata (pat.2 Mus.20:5; 5 Mus.5:9) ai sogo do rohaNa mida dosa. Ala ni sogo ni rohaNa ingkon rimasanNa do pardosa i, uhumanNa, baloshonon jala luluhononNa dosana i. Molo mamaloshon manang mangaluluhon sandiri halak, na marlapatan do i nunga dibuat inganan ni rimas ni Debata, dibahen gabe inganan ni rimasna sandiri, gabe ‘so adong be inganan’ ni rimas ni Debata. (Nian, ndang ingkon sundat Debata manguhum dohot mamaloshon hajahaton ni sasahalak nang pe naung hona uhum manang manjalo pamaloson ibana sian jolma) Ala ni i ma asa didok “Lehon ma inganan tu rimas i.” Na nidokna disi, hormati ma hak ni Debata, pasombu ma Ibana mangulahon pamalosSingkat ni na marlulu, dipodahon ma dison na mardenggan basa tu ‘musu.’ Taringot tusi, godang jala ragam do na tarbahen na porsea i. Rupani, na mangalehon mangan musuna na male, manang mangalehon minum na mauas (pat.Poda 25:21-22)(Gr. Touto gar poioon anthrakas puros sooreuseis epi teen kefaleen autou, for in so doing thou shalt heap coals of fire on his head)upaya ni na porsea i do i laho manosoi musuna asa manolsoli jala pauba roha. Tutu, ndang sai tongtong songon i, ai – sahali nari – ulaon na denggan i boi do i ditanggapi halak songon provokasi. Alai ndang tarparsoada agia ise, jotjot do masa, ala ni pambahenan na denggan ni na porsea gabe maila do na manuhasnuhasi nasida; disolsoli rohana jala dipauba gabe malua.
Rimpunna, di ay.21 didok si Paulus, “Unang ma talu ho dibahen hajahaton; alai taluhon ma hajahaton i marhitehite na denggan!” Molo dibaloshon halak Kristen na jahat alo ni na jahat, manang molo diluluhon sandiri angka parbadaanna, naung talu do ibana disi, monang ia hajahaton i, ai bongot muse hajahaton i, marhuaso jala mangarajai di bagasan dirina. Molo dung songon i, ndang adong be panosoion tu panolsolion dohot hamubaon ni roha ni parjahat i asa tu haluaon dohot tu hangoluan, gabe rap mago duansa gariada. Ndang tartaluhon hajahaton marhitehite hajahaton. Lam pabalgahon do i tahe, songon na maniramhon miak tu api gabe lam magor. Hadengganon do na boi pasohothon hajahaton. Saotikotikna di diri ni na porsea i, di na so gabe bongot muse hajahaton i manggomgomi ngoluna.
Di tangiang hamalimon ni Jesus Kristus songon na tarsurat di Joh.17, disifathon Tuhanta i do hadirion ni angka na porsea sian sude tingki dohot inganan selaku na di portibi on (ay.11) alai ndang sian portibi on (ay.16) Atik pe songon na maralo i nian tu kenyataan, alai tung i do sintongna, ai molo sahat pe manang na ise tu haporseaon di Kristus, ndang na sian toru i manang sian tano on, ndang na tubu sian mudar manang sian sangkap ni baoa; alai na tubu sian ginjang do i, sian Debata (pat.Joh.1:12-13; 6:37, 44), sian Tondi Porbadia (pat.Joh.3:5) Ala na sian ginjang do hatutubuna, halak dagang do na porsea i di tano on, paisolat manang panginsua. Somalna sisogo do halak dagang di portibi on, jotjot diperlakukan tidak adil, gabe paet panghilalaanna. Taringot tusi didok halak do rupani, “Resah itu milik orang asing,” jala di sada umpasa ni hita halak Batak didok do,ni tangkangna, tung ala ni haasingonna i do. Manang na dumenggan pe ibana haasingonna i ndang parsoalan; sandok asal asing, ditihai. Songon i do pangalaman ni huria di harajaon Rom uju i. Dihasogohon halak do nasida, dijahati, dipatubutubu tihas na roa taringot tu nasida. Boha ma halak Kristen i menyikapi i? Apala i ma na pinasingothon ni Apostel Paulus di turpuk jamita ari on. Ndang holan tu huria angka na parjolo i, alai tung tu sandok na porsea sian sude tingki dohot sude inganan do, tarmasuk hita angka na mangolu di tingki nuaeng on dohot di inganan on. Taringot tusi, adong ma dua na naeng pamanatonta.
Na parjolo, unang talu dibahen hajahaton. Nunga nidok nangkin, di portibi on do halak Kristen, alai ndang sian portibi on. Ia portibi on, i ma portibi naung madabu tu tangan ni Sibolis, parhuaso di hagolapon i. Ala ni i gabe gok hajahaton ma portibi on. Di portibi na songon i, sandok tarmara do ngolu ni na porsea i. Nidok tarmara, ai boi nasida gabe talu dibahen hajahaton i, manang songon na pinasingothonna di jolo ni turpuk jamita on, gabe sarombang dohot portibi on (Rom 12:2a) Deba sian rumang ni hataluan i, i ma na mamaloshon na jahat alo ni na jahat, na marlulu dohot na manguji manaluhon hajahaton marhitehite hajahaton. Tolunsa i, bolas dohonon bangko nama i di hajolmaon. Hira sude halak na mengalami tindakan tidak menyenangkan sian donganna jolma, cenderung do i mamalos dohot tindakan na dos bahkan molo boi lobi sian i, jala mso olo mamalos, dirajumi do i na oto. Na marlulu pe, i ma na mamalos manang na main hakim sendiri, tung rarak do i jumpang di tonga ni hajolmaon. Laos songon i na manguji manaluhon hajahaton marhitehite hajahaton, ndang apala na maol i dapot idaon di tonga ni masyarakat. Sai hira na so haondingan do hak-hak ni jolma anggo marhitehite hadengganon, sai hira na ingkon marhitehite hajahaton nama. Sahali nari, molo diulahon halak Kristen angka na songon i, tanda ni naung talu ma i maradophon hajahaton, tanda ni naung gabe sarombang dohot portibi on. Ala ni i ma asa dipasingothon Apostel Paulus marhitehite turpuk jamita ari on, asa unang mamaloshon na jahat alo ni na jahat, unang marlulu jala unang manguji manaluhon hajahaton marhitehite hajahaton. Angkup ni na gabe talu, ndang adong guna ni i, ai hajahaton i do na tamba jala monang. Na jumorbut, khusus taringot tu na mamalos manang na marlulu, pemberontakan do i tu Debata. Huaso manang hak ni Debatana mangarampas huaso manang hak ni Tuhan i do i jala mangampehonsa tu dirina sandiri. Hajahaton bolon do i jala siuhumon.
Ninna roha, mansai ringkot ma i parrohahononta, ai ndang sai lias hita sian na songon i. Ndang masalpuhu ia nidok, di budayanta songon halak Batak kental do tondi pamaloson i. Haotoon do di roha ni halak hita molo adong sian tongatongana na manghahohomhon na jahat na binahen ni na asing tu ibana. Diinsahi do i, digoar parmudar manuk. “Ndang na ugasan i, ai parmudar manuk do i,” ninna rupani. Marningot i mangolu do di torop halak tondi pamaloson, didok, “Ndang tartinju, nanggo pala pinastap; ndang tarpastap, nanggo pala ginotil, asal marbalos.” Taringot tu parluluon dohot na marlulu pe, prinsip na mansai kental do i di bagasan partuturon manang sistem kekerabatan. Hasadaon ni na marhahaanggi dohot na samarga ndang sae i dipataridahon holan di pemilikan, di arsak dohot las ni roha bersama, alai ingkon dohot do di parluluon, ai songon on do pandohan ni ompunta taringot tusi, “Sisada anak, sisada boru; sisada arsak, sisada las ni roha, sisada lulu.” Di pandohan na asing muse didok, “Sisada lulu anak, sisada lulu boru.” Na nidokna disi, angka na saripe dohot na samarga berkewajiban do dohot mangaluluhon parbadaan ni donganna samarga. Di na mangulahon i jotjot ma masa hasadaon na marbulu na suhar, molo suhar ditait dongan, suhar do taiton. Ndang sai hapintoran hita dirinta, na tean do di hita angka pangalaho na songon i. Ala ni i, sandok relevan sipaingot ni turpuk jamita on tu hita. Di nasa parsoalan manang parsalisianta, ingkon lam marsiajar do hita mangalehon inganan tu rimas ni Debata. Ibana do parlulu jala hakNa do pamaloson i. Tapasombu ma Ibana mangulahon na patut siulahonNa paduahon, manaluhon hajahaton marhitehite na denggan. Balik ni na talu dibahen hajahaton, na tarjou do halak Kristen di portibi on laho manaluhon hajahaton marhitehite na denggan. Mardomu tusi, parjolo sahali dipasingothon Apostel Paulus ma di jamita on asa ganup na porsea mangaringkoti na denggan di jolo ni halak saluhutna. Mangaringkoti lapatanna, martahihon manang merencanakan patupahon na denggan di jolo ni saluhut halak. Ingkon gabe program ni ngolu ni na porsea i do na mambahen na denggan i, gabe parbue manang praktek ni ngoluna ariari, na bolas dibereng jala ditanggapi sude halak. Contoh konkrit ni pambahenan na denggan i, i ma na mardenggan basa tu musu. “Jumpa male musum, lehon ibana mangan; jumpa mauas ibana, painum!” ninna. Na paduahon, dipasingothon do musebidang do hinamhamna. Hombar tu pangantusion ni syalom di hata Heber, na marhahonaan do dame i tu keutuhan, keselarasan manang harmoni
I ma muse na mansai ringkot parrohahononta di tonga ni masyarakat dohot bangsonta, di Negara Republik Indonesia haojahanta on. Taboto tangkas, di dalam segala konteks, isara budaya, bahasa dohot ugama, sangat pluralis do negaranta on. Di lambang ni negaranta on diokui do i, disurathon do disi ‘Bhinneka Tunggal Ika’ (Berbeda-beda tetapi bersatu padu) Ternyata ndang sai marhasil bangsonta on patuduhon ‘ketunggal-ikaannya,’ lebih menonjol do jotjotan ‘kebhinnekaannya.’ Songon halak Kristen hita, taalami do jotjot tindakan tidak bersahabat sian angka donganta sabangso. Laos songon i do nang negara marhitehite angka penyelenggara, angka kebijakan dohot peraturan-peraturan, jotjot do hita diperlakukan songon warga negara kelas dua molo so dohonon kelas kambing. Di situasi dohot kondisi na songon i, tung apala disi do lam tinggil joujou ni turpuk jamita di hita ari on asa manaluhon hajahaton marhitehite na denggan; barani mangaringkoti na denggan di jolo ni halak saluhutna, barani mardenggan basa tu angka na manghasogohon dohot na manginsahi dohot maniop dame maradophon halak saluhutna.tu upaya ni na porsea do i laho manosoi musuna asa manolsoli jala paubahon roha. Tutu, ndang sai tongtong songon i, boi do sabalikna, pambahenan na denggan ni halak Kristen i ditanggapi do alai dao di bagasan rohana diparhatopot do i na denggan. Ala ni i, ndang sipasadion, alai sidatdatan do na mangaringkoti na denggan i. Laos songon i do na maniop dame. Manang na gabe efektif dame i manirai parsaoran, ndang boi patuhukhonon i holan tu hita halak Kristen. Boha pe paniop dohot panghangoluhonta di dame i, molo angka na ritoritoon do lingkunganta, ndang tarpajongjong disi dame. Ndang gabe sitihaan hita disi na so pardame. Si Paulus pe, dibatas do sipasingotna taringot tusi, didok do, “Molo tarbahen,” dohot “intap ni na tarpatupa” Ndang ingkon mardame na porsea dohotposting oleh Pdt.MV Simanjuntak di 20.36 0 komentar
Majalah Bina Warga HKI Online / e-magazine: Bina Wanita 11 Mei 2008 : Margogo Do Hata Ni Debata
Bina Wanita 11 Mei 2008 : Margogo Do Hata Ni Debata
Minggu Pentakosta, 11 Mei 2008
Nats : 1 Tesalonika 1:2-10
1. Marende : BE. No. 99:1-2
Angka Naung Tarpillit do hamu
Las ni roha ni Apostel Paulus taringot tu hadirion ni halak Krsiten di Tessalonik i ma siala parsitutuon dohot parsihohoton nasida na marhaporseaon i. Mardongan biar dohot lomos ni roha diulahon nasida haluahon nasida. Ndang ala sai disi apostel Paulus umbahen na di radoti nasida mangolu di bagasan haporseqaon, alai tung naung marurat do pangantuisoan nasida di Kristus dohot dihataNa. Tarida do i sian ulaon nasida na sai dibagasan haporseaon; halojaon nasida na sian holong ni roha; dohot habengeton nasida na sian roha na manghirim. Ndang be tutu muramura unggilhonon ni angka parpoda haliluaon/parpoda na lipe i nasida. Suang songoni i nang taringot tu angka parungkilon pe, ndang i mambahen nasida gabe mimbar marhaporseaon (1 Tes. 2:14). Gariada tahe, sai masiapulan do nasida; lam sumurung ngolu nasida mangolu di bagsan haporseaon tu Debata.
Gabe Angka Paniru hamu di hami
Gabe sitiruon do huria Tessalonik di angka luat Makedonia dohot Akaya, ala ni haporseaon nasida. Ianggo na nidok ni hata paniru dison ndada paniru songon halak na so umboto mangalusi sungkunsungkun di tingki ujian, dung i ditiru ma na binahen ni donganna di jolona. Hata paniru na nidokna dison di hata Gorik, i ma: mimetai, na marpardomuan do i tu karakter/sikap, parsitutuon pangalaho di bagasan hatiuron. Tudos do jata mimetai on tu na tarsurat di 1 Korint 11:1, na mandok: Tiru hamu ma ahu, songon ahu na maniru Kristus. Songon Kristus i na manaon di bagsan haporsuhon, jala pola mate tarsilang Ibana laho homonghop hita jolma manisia naeng maniru hita tusi. Di angka ragam haporsuhon na masa jala na naeng masa pe ndang jadi so gabe tiruan hita di haporseaon tu angka donganta nang humaliangta pe. Ndang jadi tartuktuk manang tardaging haporseaoonta binahen ni angka haporsuhon godang i. Alai ingkon laos di bagasan sude siarsakhonon i gabe paniru hita songon angka donganta na parjolo i, na pola marsiak bagi jala pola mate martyr.
Mangolu dibagasan panagaman
Na maimaima do huria Kristen na adong di Tessalonik di haroro ni Kristus sian banua ginjang. Dompak haroroNa i do sai di hasiholi angka na porsea i. Ari parolopolopon do, ari sogot, haroroNai di angka na sai marhaporusan tu Ibana. Sai ditangianghon angka naung porsea do mangidohon: sai ro ma harajaonMu, mandol asa saut singkop na hinirim ni tondi i. Mangihuthon na tarsurat jala marningot di hata ni Jesus, ndang dung adong nanggo sada sian hita jolma na umboto andigan ari haroroNa. Holan on, sai dibahen do angka tudostudos patoranghon, asa sai dungo hita. Isarana: songon panangko borngin. Na pasti, na ro ma i, songon na didok di Pangungkapon 3:11, Mangira ma Ahu ro. Tiop ma na di ho, unang adong na mambuat tumpalmi. Ingot ma, di na ro tingkina, begeon ni saluhut halak ma na diangka tanoman i soaraNa (Joh. 5:28). Lapatanna sude do halak dipahehe sian hamateanna, alai ndang sude halak manghalashon haheheon i, ala tingganghonon ni uhum ni Tuhan i ma muse nasida tu hamatean paduahalihon. Angka si bahen na denggan hehe tu hangoluan; alai angka siula na jahat tu paruhuman (Joh. 5:29).
Jotjot do halak Kristen manghadopi ragam parungkilon sian portibion. Saleleng adong dope hasiangan on, sai na tongtong do adopan ni angka huria ni Kristus ragam ni hamaolon. Songon na masa tu huria Tessalonik. Godang do ro angka parpoda haliluon na mangajarhon angka ajaran na maralo tu hata ni Debata. Alai hinorhon ni haporseaon nasida na marsihohot tu Debata ndang pintor mura nasida terpengaruh. Haporseaon tu Jesus Kristus i do na gabe pamonanghon nasida sian ragam ni parungkilon. Na mangolu do hata ni Debata di nasida. Umbahen i do gabe didok Apostel Paulus huria Tessalonik gabe huria sitiruon. Na tongtong marsihohot do huria Tessalonik paimahon haroro ni Kristus na paduahalihon.
Di situasi na tung mansai maol na taadopi di partingkian on jotjot do hita ndang marningot hata ni Debata. Gabe tatadinghon Ibana. Ai taboto do hataNa do na pangoluhon. Alani i tung songon dia pe situasi na taadopi naeng ma nian hita marhaporseaon na togu tu Debata. Nunga di pillit hita gabe anakNa. Asi do rohaNa jala dihaholongi do hita. Alani i tongtong ma hita marpanghirimon na mangolu. Diurupi jala dipargogoi do saluhut angka na porsea manghadopi ragam ni parungkilon hinorhon ni hataNa. Dilehon do tu hita Tondi hagogoon. Marhitehite hata ni Debata gabe talu do si bolis. Alani i unang be adong biar di hita tung pe ingkon marungkil hita hinorhon ni hata ni Debata.
Asa gabe huria natarpasupasu hita tapangasahon ma Tondi Parbadia manjalo hata i, jala mardongan hagogoon ni Debata dipangasahon mambaritahonsa. Marhite Tondi Parbadia naeng tabolongkon sangka roha na so ture, jala marroha na torang ma hita huhut pangoluhon tu saluhut halak. Antong, di na paimaimahon hita di haroroNa i tongtong ma hita managam di bagasan panghirimon di haporseaon di bagasan Kristus Jesus.
1. Aha do na boi taulahon asa gabe sitiruan hita ditongatonga ni parsaoranta?
2. Songon di do sikapta molo songgop parungkilon tu hita hinorhon ni hata ni Debata?
5. Tangiang Pangondian
6. Marende BE. No. 166 (HG):1+3 (Ihut Papungu Pelean)
7. Tangiang Panutup
Pdt. N. Br. Manalu, S. Th
Ima sindokon di sada huta, adong sada bayo namargoar Jakoje namadung tobang pamatangna. Anso nigoar halak pe ia Jakoje ambaen bolakna do koje takion nia. Salain koje takion marbunbun-bunbun muse saba nia, tobat marbalok-balok, losung bunggar adong dua, losung aek tolu muse, indape padati ambaen panaru ni eme dohot danon anta napiga. Horbo dohot lombu anta na piga bara di parmahananan. Tai ba anggo induk ni tataring nia sada maia, ima namargorar si Lembayung
Pancaritohon ni halak dompak bujing induk nitataring nia nalobi jeges halakna, manyirlak doma baen bagakna. Obukna ginjang lomlom, merbas-erbas doma mulo i ombus angin, matana songon simulmulan doma lanna, salibonna songon taji ni manuk rangga. Igungna songon mutik ni jambu bol, bibirna songon sangulas unte manis sibanggor tar rara manis. Isangna na antong songon pargantil ni loba, iponna marbaris maratak, manyirlak doma ambaen bontarna, pangecekna nalobi lambok. Tardokma tele mulo lewat boru bujing i, ngada tarbaen naposo-poso naso pangkulingkonna. Hum na mikimpe ia madung sonang nilala naposo-posoi, tuk mai ambaen nipihononkon borngin ni ari. Ambaen bagakna mada ngada tarlehen halak panggoraran panciah-ciahon najat tusia. Si bunga melur ma nilehen halak panggoraran nia.
Anggo goar ni Jakoje sabutulna haji Suleman do. Botulmada tarobankon ia do goar nia i. Angke na malo ia mar hombar banjar. Nanayang muse langka nia tu musojid, nanayang muse tangan nia manolong halak na hahurangan. Satiop adong siluluton nihalak, madung parjolo ma ia tusi, songoni muse mulo adong si riaon ni halak nabotulan muse do ia ni topot halak. Songoni ma dompak gogo dope pamatang nia.
Sannari pamatang nia madung do rukrek. Obukna madung bontar, ipon na pe madung martalgangan, olbung doma nida hurumi mulo i arsik ia sigaret i. Songoni muse mata nia pe madung habur kabur. Ambaen denggan na doma induk nitataring nia paturesa, so laing bisa ia mangaligi-ligi harto nia nabahat i.
Dungdo maringanan Jakoje dohot si Bunga Melur, marrasoki muse do rupona halai. Mar udur-udur… sorangma pinompar nihalai. Pinompar nihalai ngada adong ba jagar-jagar, doli-doli muse do sudena. Si angkaan nigorar halai si Partomuan. Tompana pas songon parrupo ni amang nia, sibukna tak lom-lom obukna kariting. Na silitonga nilehen halai gorarna Pardomuan sibukna bontar tai obukna lomlom kariting dohot parigungna songon amang nia dalpak godang. Na si Anggian ni gorar halai Partaonan, rupona antong sonjia songon inang nia bagakna. Ginjang, lele, bontar… anggo sugari tak gorsing obukna, nai ambang nihalak mai turunan ni Ulando.
Di saulak ari, dung salose sumbayang dohot mangan magorib, mangecekma Jakoje tu pinompar ni halai. “Ooo...daganak nami”, ning Jakoje muloi mangecek. Dungi i ipalalu ia obar nia: "Madung do binoto hamu bahaso damang dohot dainang muyu madung do tobang. On pe harto on hubagi tolu dos ma tuhamu. Ngada binoto anta na parjolo do hami sian hamu, rumbuk-rumbuk, marsi haholongan homu namarangka-maranggi".
“Bo…anggo nasongoni ma ning damang dohot dainang, hami pe mangihutkon doda”, ning halai natolu rap mangalus.
Anta napiga ari sian i…binegema tu halak najaji di tonga borngin di malom Jumahat mangkuling ma tongtong di musojid nadi tonga ni huta i, paboahon tuhalak najaji bahaso adong na sililuton. ”Inna Lillahi Wainna Ilai rojiun” madung parjolo Jakoje manghadop Tuhanna. Hasinokan na pe halak namodom, hagogoan pe ungkor nihalak di borngin i, laing nayang do langka ni halak tu hamalangan an. Rupona sonjia nayang ni langka ni Jakoje dompak ngolu nia, songoni musema nayang nihalak di hamatean nia.
Dua taon dung pajolo Jakoje manghadop Tuhan na, jumolo muse ma induk nitataring nia. Rami muse do halak na manyumbayangkon songoni muse mangihutkon sa tu tano parkuburanan. Tinggal ma halai natolu marangka-maranggi, Rap marsipature hartona be. Sonjia wasiat dohot posan ni damang dohot dainang nihalai, nian rumbuk-rumbuk marsihaholongan do halai.
Tai ba ari murmalolot si Angkaan dohot silitonga tak lain do parangena. Si angkaan napaor… ngada tusi roha nia mangurus harto bagian niai. Dapot hasilna i oban ia tujae tujulu manjalahi parmanganan na tabo. Madung bahat parmanganan natabo i roroi ia, tai ngada unjung namarnapuas. Lolot-lolot antong harto bagian niai i gadis ia. Ni dokon iama tu anggi nia bahaso ia nangkan maninggalkon huta, giot kehe tuluat nadao giot majalahi hasonangan, manjalai parmanganan natabo. Epeng panggadisan ni hartoi i oban ia sude nagiot manjalahi sonang ni roa nia, manjalahi parmanganan na tabo.
Mar taon-taon ngada jungada ia marsuo dohot anggi-anggi nia, ngada binoto ia be sanga songon dia khabar baritana. Songoni muse anggi anggi nia ngada mamboto muse sanga tu jia do angka nihalai paingut-ihutkon si manjojak na nagiot manjalahi hasonangan ni roa. Antong lolot murmalolot pitis pe muloi ma tempas, parmanganan natabo ngada muse jungada dapot. Dapot sada giot nalain muse, dapot muse nalain giot naasing muse. Songonima …bo bohal nai oban sian huta tos sude ngada marsisa. Luntang lantung, ngada binoto ia sanga tudia be. Pamatang ngada tarusus be, sibuk na lomlom murmalomlom, rata doma nida. Obuk muse kariting songon dia nalalaen doma nida.
Dapot ari, dapot muse minggu mardapot muse bulan dohot taon mur so jelas be tujuan nia. Bonggal ma di sia bahaso di sada luat adong sada bayo na santak kayo, nadenggan muse par rohahana. Tubu ma di rohania giot manopotkon bayo nakayoi: “Ampot martarimo do pamatang na bileon on di bayo nakayoi” ning ia di bagasan roha nia. I langkahon ia ma pat si manjojak, i ambehon ma tangan si mangido, giot manopot bayo nakayoi.
Di na ro si Partomuan manopotkon tubagas ni bayo nakayoi…ngada rupona nitandai ia bahaso naditopotkon nia i dongan sadaro nia do, ima si Anggian namargorar si Partaonan. Anggo bayo nakayoi ba bulus nitantadai ia do, ima angkang nia si angkaan namadung maninggal kon ia, nagiot kehe najolo manjalahi parmanganan natabo. Songonima antong… Sianggian on pe ngada jabat marsompit ni roa manarimosa, tai bope songoni ngada di patandahon ia iba nia sanga ise .
“Ngada mangua homu tinggal dohot karejo di son, tai ba salolot tolu bulan, ngada adong gaji muyu”, ning bayo nakayoi tu si Pardomuan.
Ro alus nia: “Ngada mangua i”,
Salolot na tolu bulan i, karejo ni si Partomuan i baen bayo nakayo i saban ari manjalahi gulaen di batang aek an. Mula manyogot mangarsik alahan, tak arian kehe musema manjala, potang potang tongkin nai mananom lukah musema. Ari-arion…isajoma karejo nia. Tai ba bope satiop andostrotang marisi siating i bagasan lukah nia, manyogot dapot muse incor sian alahan i, arian manombo dapot muse garing napameramerahon, ngada ba unjung dohot ia mandai sa. Satiop ari ni lehen bayo nakayo i panganon nia ima indahan tak tolu ngaum. Ancit doma nilala si Pardomuan pambaen ni halak nakayoi.
Gonop ma tolu bulan…di sopo sisahua nadi tonga ni sabaan, nai ginjang Aek Si Capot i. I jou halak nakayoi ma si Pardomuan na dompak manjala di tonga ni batang aek an, anso maradian jolo.
“Aha muse do so pio-pio halak nakayoon”, ning si Pardomuan di bagasan roha nia.
“Ampot dabo nagiot mamunu iba do ia”, ning ia mu se di bagasan roha nia.
“Ngada binoto bitua godang niai, iba madung ngalian, boltok male, gulen na dapot ibape, ipangan baba nia sude, muap-muap na pe so unjung tar anggo iba, san dais pe kuah-kuahna ngada jungada iba dapotan”, mur mamilas roha nia tu halak nakayoi.
Songonipe milasna roha nia pambaen ni halak nakayoi, laing itopotkon ia juo do ba.
“A dope, sumbayang jolo so mangan”…ning halak nakayoi tu si Partomuan. Ngada adong alus nia, i paihut ia songoni. Ngada sadia lolot antong dung rap sumbayang halai di topi ni aek i, antong roma namaroban kadak marisi indahan singkop dohot ingkayuna. Buncilak doma mata si Partomuan mangaligi siating nai sambal dohot incor nai gule, singkop dohot raum-rauman nai bolgang mar rimbang, songoni muse sambal tuk-tuk na pake aso-aso na madung ni asoman dohot unte sunde, ahama na santak uskusna. Joring na marancimun aer anta napiga muse, kacang panjang naposo na baru italpok sian gadui, ngada tinggal muse pote naposo ambaen porngason, Ngada sodar manatek ijur nia paida idasa. Taringot ia anta napiga taon nasolpu dompak mangolu dope amang dohot inang nia, ima gule na santak tabo nilala ia.
Ngada mantak-antak si Partomuan namangan i, sonjia ma antong nabaru morot sian batang aek i, humitir doma bibir i ambaen ngalina. Songonima mulo halak namadung lolot marrondam di batang aek, nai pasan male, muse nagogoan i mangan. Songoni muse ma nai rasoi ni si Partomuan. Santak tabona namangan i pir doma boltok ni si Pardomuan nai onjat nia i namangan i. Jongjong susah doma nilala ia. Di hatiha i mada kaluar sian papangan nia hobar “ALLAAAAAAA…natabo mada namangan on, ondope dapot au parmanganan natabona”, ning ia di adopan ni halak na kayoi. Mekel-ekel bayo nakayoi mambege nai dokon ni si Partomuan i.
Dungi, ipatandahon ia ma iba nia, bahaso halai namarangka maranggi do. Anso ni baen ia pesongoni ambaen patidahonsa do tu angkang nia bahaso parmanganan natabo, ngada angkon nai jalahan tujae tujulu, tu dolok tu lombang, tai sambal siating dohot sambal tuktuk singkop dohot joring naposo marancimun air pe madung na taboan i.
“Tinggal man syukurina doma iba tu Nasadai”, ning halak nakayoi mandok tu angkang nia.
Dung binoto ia bahaso halai namarangka maranggi, bulus i haluk ia anggi nia nakayoaan i, roras aek ni mata nia, mangingot oto ni parange nia.
Taringot tu silitonga namargoar si Pardomuan, ngada tak dao rupona panyakitna dohot si angkaan. Mulo siangkaan manjalahi parmanganan natabo, mulo silitonga on antong manjalahi parmodoman natabo.
Rupona ngada sadia lolot dung marangkat angkang nia maninggalkon huta giot manjalahi parmanganan natabo, i gadis ia muse ma harto bagian nia.
“Ngada adong be inganan parmodoman nasinok be di luat on”, ning si Pardomuaan mandok tu anggi nia. Marangkat ma ia…i tinggalkon ia ma bona nibulu huta hasorangon, inganan damang dohot dainang majalahi hakayoan. Tinggal ma artina si anggian …..so adong angka be, so adong muse damang dohot dainang ambaen pangolosan.
Songoni ma antong…marangkat muse ma si Pardomuan na manjalahi parmodoman na tabo on.
Mardapot ari mardapot bulan mardapot taon muse, ngada na unjung dapot honak ni parmodoman. Dapot hotel nasada giot hotel nalain muse, dapot panginapan na sada giot panginapan nalain muse, songoni ma satiop ari. Lolot murmalolot antong tip tip sa titi-tipna muse ma bohal nai oban sian huta i. Ngada ada adong be jamaon, ngada binoto be sanga tudia. Giot mulak tu huta ngada tarbaen, madung lopus hobar bahaso ngada angkan namulak be.
“Inda nangkan natartagung ila”, ning si partomuan di bagasan roha nia.
Ngada be tarsosalkon…badan doma na mananggung, ate-ate marngot-ngot, mangingot oto ni pamikir. Simanjojak ngada be tarora sanga tujia mangalangka, badan nadangol mangihutkon doma. Halak nalain mangaligisa songon nasenjang, pahae pahulu ngada adong tujuan. Malungun tu angka dohot anggi, tai ngada binoto sanga dijia. Taringot tu damang dohot dainang, tai ngada muse tarbaen mangaligi kuburanna. Mur mahancit nilala ia sidangolan i.
Disaulak ari tarbongal musema di sia bahaso adong sada halak nakayo, nadenggan roha, nalomo roha, nanayang pangambe. Tubu musema di roha nia giot mangalangka manopot halak nakayoi. “Ngada binoto ampot martarimo do badan nadangol on”, ning ia di bagasan roha nia.
Tarsonggot muse halak nakayoi di haroro ni si Pardomuan i. Bulus binoto ia do bahaso bayo nanijolo nia i, ima angka silitonga nia, harana sarupo butul igungna dalpak godang songonjia igung ni amang nia.
Isapai halak na kayoi si Pardomuan sanga aha do maksud niharoro niai. “On mabo…damang dohot dainang ambaen pangoloson so adong be, harto so martungko be, angka dohot anggi so binoto be luatna, tinggal badan nadangol on doma paihutkon tu jae dohot tu julu. Tujia ning simanjojak tu sima nilangkahon. Ngada be tarsosalkon oto ni pamikir. Ma hugadis sude harto paninggalan ni damang dohot dainang”, ning ia mandok tu halak nakayoi.
“Tujia do ni binaen ho hepeng panggadisan ni harto paninggalan ni simatobang mi ?” Ning halak nakayoi muse tu sia. Ngada taralosi ia be, sangkot nilala ia di ola-olai, ngada tarulakkon ia mancaritohonsa. Sip polngit santongkin i. Taringot halak nakayoi anta na piga taon na solpu, di hatiha angkang nia nasilitonga tarsongon namandemes tu sia, harana ngada godang roha nia tu angkang nia nagiot marangkat manjalahi parmodoman na taboi.
“Oooo ... Jalobu”, ning halak nakayoi mandok tu halak na pature saba nia.
“Aha de he luai morangku”, ning Jalobu mangalus. I padonok halak nakayoi tu suping ni Jalobu. Mondok-ondok ulu ni Jalobu sonjia burung balom jambi doma nida, manandahon bahaso madung mangarti ia nani maksud ni mora nia i.
Ngada sajia lolot dungi, ni ontang ia ma bayo najongjong tondo di siambirang ni halak nakayoi, anso mangihutkon ia.
Tinggal ma ia dohot Jalobu di bagas nai lambung ni losung bunggar i. Sasadarion karejo nia hum namandungkapi dohot manyisipi goni na matombuk maia. Ngada dope salose sada madung adong muse dungkapon dohot sisipon nalain, songoni ma ari arion. Angke nabolak antong saba ni halak nakayoi, satiop ari manjombur eme, satiop ari muse manduda di losung bunggar i, anta napiga halak muse napadudahon tu si. Simbur doma nida halak na pahae pahulu mamorsan eme dohot mamorsan danon. Anggo ia ba nalaing jugug sajoma karejo nia mandungkapi dohot manyisipi karung dohot goni. Ulang do maradian sotik madung sirik ma mata ni Jalobu paida ida ia. Ra ra doma nida matai naso modom-modom i, angke mulo nida Jalobu marsitundu, roma songgak songgak nia.
Dung tolu ari inda modom-modom…
I ontang Jalobu ma ia tu sopo si sisahua nadi tonga ni saba, na di ginjang ni Aek Si Capot i. I oban ma karung dohot goni ambaen dungkapaon. Lomos doma ia mangaligi bahatna karung namasuak nagiot dungkapon i.
I tinggalkon Jalobu sado-sado ia disi. “Ulang naso salose karung dungkapon on, antargan so mangkuling ogung partado kotu luhur”, ning Jalobu tusia. Ngada ba ni alusia ia. Dung kehe do Jalobu maninggalkon ia, so kaluar hobar sian papangan nia. “Tee… do ibabamu Jalobu”, ning ia mandemes, hancitna nilala ia manahan mata nagiot modom i.
Palan-palan i muloi ia mangarejohonsa. Sian toru ni sopoi tarbege sora ni Aek Si Capot mamircak-mircak, palan-palan marombus-ombus muse angin si alogo, sian bariba batang aek i herek songon na mandelam-delami dohot pabile-bilehon ia, burung ambaroba sian ruap-ruap i ngada marajian-ajian marlogu-logu, burung cion ngada loja muse binige maturepet, sonjia doma binege umak-umak nahamagoan sonduk ni indahan. Tar dua karung dope tarkarejohon ia, mata ngada tartahan be. Mungkor ia situtu. Di hatihai ma ro halak nakayoi dohot Jalobu. Mopeng-openg halak nakayoi mangaligi sinokna angka silitonga nia namodom i. I topuk ia abarai: ”Ngotma”, ning ia tu angka nia i. Tarsonggot ia situtu mangaligi halak nakayoi madung jong-jong di adopan nia, salaho kaluar hobar sian papangan nia, “Alaaaaaa…natabo mada na modom i”
Mekel-ekel muse halak nakayoi paida-idasa, laho mandok: “Angke na tabo an do modom di sopo si sahua i, umpado manjalahi par podoman tujae tujulu manghabiskon harto paninggalan ni simatobang niba”. Dosik taroktot nia pabege-begesa, taringot anta piga taon nasolpu, di hatiha ia giot maninggalkon huta inganan sorang nia.
Di hatihai ma di solom torus i haluk kaluk halak nakayoi angka nia si Pardomuan salaho i patandahon bahaso ia margorar si Partaonan ima si anggian. Ngangang doma papangan ni si Pardomuan songon dabuan rimbang manangihon nai dok ni halak nakayoi, taringot ia ha otoan nia na madung manghabiskon harto ni amang nia.
Taringo tu si anggian…Hancit doma nilala ia dung do ni tinggalkon angkang-angkang nia ia. Angke ngada adong be pangoloson, damang dohot dainang so adongbe, angka na dua ngada binoto sanga di jiabe luatna. Muse…bahat hobar-hobar ni halak naso pade tangionon ni suping. Adong namandokon: “Anak te do su de”. Adong muse namandokon: “Mayup harto na bahat i”. Songoni matehe di hutai, sude sala do di halak.
Ambaen nasongoni mada, ngada tar tangi-tangion si Partaonan. Ngada sadia lolot i gadis ia muse sude harto bagian nia i, i tinggalkon ia huta hasorangan nia. Tai ba ngada songon niat ni angka-angka nia. Ni jalaki ia tano luat natumbur namomo suan-suanan mangolu, artina nipindah kon ia harto nia i tu luat na asing. Antong lolot mur malolot ambaen sobar nia dohot tokunna nia, muse nalobi borgo muse tanganna nia, harto nia murmur martamba sajo. Hakayoan nia lobi lobi bahatna sian harto ni simatobang nia najolo.
“Songoni ma bisuk nisi anggian i, ima mulo halak na mar akal”, ning ayahanda Amiruddin Lubis (Guru Mirdin), obar pangabisan manutup carito.
Sayur matua bulung halai natolu marangka-maranggi ... !
Catatan :Cerita ini saya rangkai kembali seperti yang ayahanda Amiruddin Lubis (Guru Mirdin) tuturkan secara bersambung setelah selesai sholat magrib berjamaah dan makan malam bersama kepada kami putra dan putrinya pada masa kanak-kanak di kampung dahulu. Mohon maaf bilamana ada nama-nama yang sama, ini hanyalah rekaan belaka. Dan kepada ayahanda Amiruddin lubis, semoga selalu dalam lindungan-Nya. Ceritamu dan nasihatmu selalu terpatri kuat di dalam dada dan ingatan kami.
Posted by Edi Nasution at 6:50 AM
Pandita Bagudung – Amani Partogi
← Tole Endehon
Molo Naeng Martua Ho →
Posted on 17 Desember, 2011 by Hendry Lumban Gaol
Diboto hamu do boasa didok AmanJatikkos Pandita Bagudung?. Tohodo pandita do ibana, pandita ni HKBP, jala martitel Sarjana Theologia. Alai dipartikkian naparpudion, sai Pandita Bagudung do ditanda halak AmanJatikkos on. Aut sura disukkun halak rupani, ise ma pandita muna ninna, molo dialusi, Pandita AmanJatikkos Lumban Gaol, datung piga mamboto. Alai molo Pandita Bagudung?, Oh, na timbo nabolon, bontar-bontar jala todas pamatangna.
Alai molo didok Pandita Bagudung, ba sude do antong mananda sian na baru sorang sahat tu naung saurmatua. Haru Honda molo apala maradi di topi dalan i di tanda halak. Dang holan i, haru manukna pe ditanda. Eh, ai manuk ni Pandita Bagudung do i.
Ra, Sogo do rohamuna ala hudok Pandita Bagudung. Porlu do patorangon tu hamu, boasa ma AmanJatikkos on gabe dijou halak Pandita Bagudung.
Masa ma diluat i ‘hama tikus’ manang bagudung hata batak aslina satua. Molo didok hata ni natua-tua, Tu Sanggar Ma Amporik, tu Lubang ma Satua ninna. Namarlapatan asa saluhut na tinompa i mangingani inganan naung ditontuhon namarhuaso i, unang manegai tu suan-suanan ni jolma. Hape anggo sangombas on, nga tung godang satua on pasudahon eme na masak, naboltok, nang nabibi.
Marsak ma saluhutna pangisi ni hutai. Marragam do dalan dibaen lao mangelele satua, bagudung, tikus on tu lubangna. Sian na di buru, ditimusi, di putas, lan ma na asing sian i dope. Alai, tamba ari, tamba godang do anggo bagudung on di sabai. Lam marsak ma roha ni na saluat i, ai ganup manogot lam bidang do saba i sega, ala naung di harati bagudung.
Dang haru binoto rupani, ise jumolo pasahathon arsak niroha nasida on tu sahalak Pandita na topet adong diluat i. Dungi marhite na patupa partangiangan, diuluhon amanta Pandita on ma ruas i. Dungi lao ma pandita on jumolo tu hauma.
Manogotna i, tompu ma mago sada-sada bagudung on, dang binoto lao manang tudia. Dipaima jolma torop i ma muse sadari, dua ari, tolu ari, sahat tu saminggu, dang adong be bagudung. Littun sude!.
Sian ima gabe didok ma Pandita Bagudung.
4 thoughts on “Pandita Bagudung”
19 Desember, 2011 pukul 12:37 pm\t Balas
na di ancam panditai do ra satuai ate..
inna rupani : eh.. satua, molo dang lao ho sian luat on mulai sadari on, ikkon hu tangianghon ho asa tu api narokkok molo mate ho..
gabe akka hitir jala mabiar ma satua i, mambege hata ni panditai
gabe littun sude….
23 Maret, 2012 pukul 9:42 pm\t Balas
molo godang do namanangiakkon… di bege Tuhani do pangidoan ni bangso i.ai adong do napinillit ni
Tuhani di inganan i,,,ima pandita i.
25 Maret, 2012 pukul 1:04 am\t Balas
Ido ra tutu lae bah…hehehehehe
9 April, 2012 pukul 10:00 pm\t Balas
na makkatai do panditai ra tu bagudung i ninna unang sai segai hamu asa unang diganggu hamu,ikkon mardame be do hita di portibiion, asa uli jala las roha
Khotbah Minggu : "Ndang Mulak Buti Hatani Debata" -->
Khotbah Minggu : "Ndang Mulak Buti Hatani Debata"
(Oleh Pdt. Dr. Robinson Butarbutar)
GREENBERITA. com - Hamu angka Dongan sahaporseaon,Ari paopathon ma sadarion masa sada hamamasa di portibion na mambahen nunga lobi sajuta rakyat di sada negara margoar Ukraina paisolat, mengungsi, ala dipatupa Presiden ni sada negara na balga, i ma Rusia, serangan invasi tu negara nasida, Ukraina. Manang dia pe sibonsiri dohot sinangkapan ni Russia niuluhon ni Presiden Putin patupa invasi i - manang na mangorui hajojonok/huaso ni NATO/Uni Eropa/Amerika di negara-negara Eropa Timur, asa boi Russia ndang terancam secara keamanan dohot ekonomi, manang laho patuathon Presiden Ukraina ala jonok tu Amerika -, na tangkas panghorhon ni Serangan ni Russia i dohot paraloan ni bangso Ukraina i ma bahat ma jolma, soldadu manang ndang, na hansitan, manaon, agoan hosa, agoan dame, agoan ulaon, agoan bahat.
Tarlumobi di tingkion uju musim ngali, tung marungkil do bahat jolma. Jala molo ndang tibu mansohot porang on, baliksa mangararati, boi ma nang angka bangso na asing dohot manaon.
So sidung dope paraloonta pasohot Covid-19 mambahen maol ngolungolu, bahat dope na so dapotan ulaon, nunga migor ro muse porang on.
Di partingkian na songon i na taadopi nuaeng, angka dongan, di sada parmingguon/minggu di na taongku muse na Jahowa do partanobatoanta, Estomihi, dipanghulingi Debatanta i hita ganup marhite hataNa pinatolhasNa najolo marhite panurirang Jesaya tu bangso Israel na tongon marungkil di habuangan jala na manghirim di hamumulaknasida sian habuangan, tano parhatobanon tu bona pasogitnasida, tano haluaon sian angka musunasida, alai na dung songon i leleng ndang dope marnida tanda na paluaon ni Debata ma nasida, na saut ma sangkapNa tu nasida na hinatahononNa tu ompunasida uju so tarbuang dope marhite angka panurirang andorang so habuangan jala tarlumobi dung tarbuangnasida tong marhite angka panurirangNa di partingkian habuangan.
Na hinatahonNa i ma ndang salelengna nasida tarbuang. Ndang salelengna nasida tabanon ni bangso Babel, alai boanonNa do nasida mulak tu Bona Pasogitnasida.
Alai dung songon i lelengnasida tarbuang ndang marna adong dope tanda di hamumulaknasida sian Babel uju i.
Ala ni i gabe moru ma hiras ni rohanasida manghirim mulak. Gariada gabe bahat ma na gabe manghalashon hamiannasida di habuangan i. Tarida do i na di ujungna, di na uju bungka dalan tu hamumulaknasida adong do tong na so olo mulak be.
Songon na andar di buku ni panurirang Jesaya bindu 55 on, tu sada bangso na tongon moru di panghirimonna tu hasasaut ni hata ni Debata pinatolhasna marhite angka panurirangNa ala nunga songon i lelengna na tarbuang i ma dipatolhas hataNa i na mandok na so jadi mulak boti hataNa tu Debata i sandiri.
Ingkon manjadi manang marparbue do hataNa i.
Dia ma hataNa na ingkon saut i tu nasida?
Di bagasan bindu 55 on, adong dua na ingkon pamanatonta, i ma na sada jumpangta di ayat andorang so ayat 10, na sadanari di ayat dung ayat 12.
Napajolo di ayat 7-9 didok songon on, na patuduhon hinaringkot ni hamubaon ni roha ni na tarbuang i.
"Sai lului hamu ma Jahowa, binsan tarbahen dope jumpang ibana; jou hamu ma ibana, binsan jonok dope ibana. Sai ditadingkon halak parjahat i ma dalanna, jala jolma pargeduk i, angka sangkapna, sai mulak ma ibana tu Jahowa, asa marpangulahi rohana mida ibana; dohot tu Debatanta, ai buas do rohana manalesei."
Adong pangidoan ndang holan mangalului Jahowa, alai dohot do mangidohon hamubaon ni roha, mangoku dosa asa disalasehon Debata dosana (di ayat 6-7).
Napaduahon di ayat 12 na dipatogu di ayat 13, i ma na patuduhon hinahibul ni sangkap ni Debata so ingkon marsigantung tu hamumuba ni pardosa i.
Tarsurat songon on: "Ai ingkon di bagasan las ni roha hamu borhat, jala di bagasan hadameon hamu pataruon."
Dua hata: Borhat di bagasan las ni roha jala di bagasan hadameon pataruon ni Debata. I ma Debata na patupahon sangkapNa. Las ni roha dohot hadameon do hata ni Debata nang tu pardosa.
Laho patuduhon dohot patoguhon i didok ma na dohot so angka dolok nang robean manomunomusan (ayat 12-13):
Parjolo, "Pangiaron ni angka dolok dohot robean soarana marolopolop di jolomuna; Paduahon, "Nasa hau di ladang martopaptopap tangan." Patoluhon, 'Singkat ni tadatada tubu ma sampinur, jala singkat ni latong tubu ma bunga na hushus; i ma bahen barita di goar ni Jahowa, bahen tanda salelenglelengna, na so olo hambar."
Jamitanta sadarion, i ma ndang apala manoarahon na parjolo sinangkin, i ma hinaringkot ni sipatupaon ni pardosa i, i ma pajonok diri tu Debata jala asa marhamubaon, alai manoarahon sangkap ni Debata na tumimbo sian i do - ala ditanda Ibana so hadirion ni hajolmaon na so apala tuk pamasa hamubaon ni roha di/sian dirina -, i ma manaruhon bangsoNa di bagasan las ni roha dohot hadameon, jala laho papos rohanasida disi dibahen do tanda ni angka hau, dolok dohot suansuanan na marlas ni roha di na ditaruhon Debata nasida mulak di bagasan las ni roha dohot hadameon. Ingkon saut do i. Ndang mulak hataNa i tu nasida.
Di pardalanan ni bangso i saut do i dibahen Debata Jahowa. Mulak do nasida sian Babel tu Juda dibaheb Jahowa
Mansai ringkot do i, i ma hasasaut ni hata ni Jahowa i botoon dohot auhonon ni angka naposoNa sipatarias hataNa i. Ringgas marbarita nauli tu angka naung agoan panghirimon di Debata partano batoanta i, tarlumobi di partingkianta nuaeng uju masa hamaolon na so taradopi hita isara porang, pandemi, hinaotik ni ulaon sialana, dohot marragam na ingkon taadopi.
Laho patangkashon i dipangke ma tudostudos na so mulak udan dohot ombun so jolo mampanghorhon jo tu tano inganan hatutuat ni udan nang ombun i, mambahen marparbue suansuanan i.
Nian ndang migor di ari di na dihatahon Debata hataNa i migar saut/masa hataNa i tu bangsoNa i.
Ala ni i do umbahen na tung ampit i gabe jamita tu hita na mangongku na Debata Jahowa do partanobatoanta, ala sangkapna na uli manaruhon mulak na tarbuang di bagasan las ni roha dohot hadameon i do hataNa tu hita jolma, tu hita bangsoNa di portibion, nang tu hita ruas nang pangula ni huria di Huria Kristen Batak Protestan.
Pangarimangrinangionta boi do na mangihut on:
Parjolo, ala mamangke tingki do hasasaut ni hataNa i, ringkot do hita benget jala marpos ni roha molo so migor taida hasasaut ni hataNa i.
Gariada nuaeng tu rakyat Ukraina ingkon mengungsi/paisolatnasida ala ni porang. Hita pe di ganup pardalanan ni ngolunta, ringkot do hita manghaposi Ibana na mamboat mulak hita di bagasan las ni roha sian angka hamaolon ni ngolu na taadopi. Marragam do hamaolon ni ngolunta be marsadasada, di angka gulmit ni pardalanan ni ngolunta i.
Denggan ma taida angka parungkilon dohot perjuangan ni dirinta, donganta, ruasta nang partohonanta mangulahon ulaonnasida dohot mandungdung sintasintanasida. Disi ma taamenhon hataNa i.
Paduahon, marhite angka naposoNa do dipaandar Debata Jahowa sangkap nauliNa manaruhon angka na tarbuang di tingkion tu na denggan sinangkapan ni Debata.
Mansai arga do di Jahowa angka naposoNa i patolhashon hataNa i. Ala songon i do hape pardalan dohot hasasaut ni hataNa i ingkon tangkas ma angka sipatolhas hataNa umboto dia do hataNa i marhite hataNa di Bibelta i tu hita dohot angka donganta na mangolu di tingki on. Ingkon tangkas dia hataNa i, na so mulak botinon i, alai na marhasahatan dohot marparbue i.
Patoluhon, ingkon hinsa jala hiras ma angka sipasahat hataNa i pasathonsa, jala ingkon pos rohaNa na mangula do hata ni Debata pinatolhasNa.
Margogo ma hita, Amen
(Penulis melayani di Pearaja sebagai Ephorus HKBP)
Haromunthe di Adopan ni Punguan PARNA | HAROMUNTHE
oleh Alap Haro · March 10, 2016
Dialusi Jelak Maribur do pangidoan ni boru-boru i didok: “Tarehon hamu ma ulos muna i asa hudabuhon”.
Alai anggo Jelak Maribur tung mansai lomo do rahana mamereng boru-boru i.  Songon na sinurat ni amanta @Haro Alap, alumnus Fakultas Teknik USU Medan.
Tulisan berikutnya Genealogi Batak Toba: Tugas yang Belum Selesai
Tulisan sebelumnya Unang Tortori Na So Gondangmu
HAMPUNG TOGI - LUMOJA DO INA I TUNG PE DI JABU ? - PALAMBOKPUSUPUSU
Home » TORSA » HAMPUNG TOGI - LUMOJA DO INA I TUNG PE DI JABU ?
24 August 2017 TORSA Edit
Dung sidung dijeksi Bidan i si Kartini dohot Inong ni si Togi jala dilehon muse ubat pel tu nasida na dua, tung disangahon Bidan i do mandok hatana tu si Togi di emper jabu i.
“Pardaging na retes do Inantami Togi, uraura do i marsahit tarlumobi molo so sa langkana songon saonari. Ia angkupi ibana unang holan ibana gopala mulaulaon di jabu. Idama nunga magale hu dagingna tung pe huida ganup ari ibana minum susu. Alai songon i do huroha bangko ni si Kartini molo mardenggan pamatang, gabe hurang langkuna mangan. Alai adong muse halobianna ndang sai mutautai ibana molo mangae. Jadi songon i ma bangkona, dang boi maloja hu ibana saleleng mardenggan pamatang” ninna Bidan i.
Dang boi dialusi si Togi mardomu ala maila ibana tu Bidan i pola songon i marsahit niolina ala malojahu mulaulaon di jabu. Tungki do si Togi hohom songon gansip ni odothon.
“Ingot ma i da Ito, asa hipashipas niolimi ingkon angkupanmu do ibana di jabu, unang paloas holan ibana karejo. Muse nda patutna do pe nian si Kartini dope moingoing ala on do pe uranganna? Jala ingot bajar dope Inantami marrumatangga hamu, so tung gabe bait dia binoanna i?” ninna Bidan i muse songon na mangondam si Togi.
Mamungka sian i ma diantusi si Togi loja ni Inantana i tung pe holan di jabu. Ai pola tahe sahat tu toluari si Kartini lalap sai peak di podomanna ala gale ni pamatangna. Domu ma muse Inongna na dohot hurang sehat gabe ingkon si Togi ma paias pangkean naung diengge di sumur nasida i. Ibana muse ma mardahan, manjaga tigatiga pupukna di hambirang ni jabu nasida i.
Diae si Togi ma tahe hansitna dohot lojana songon ni ae ni si Kartini. Ai hira so olo do diida ibana sae ulaon di jabu. Nunga sidung mardahan indahan, ingkau dohot lompan, ingkon mamuri pinggan dope, paias jabu, manattapi abit dung I manjaga tigatiga muse.
Botari lam godang ma ro panuhor tigatigana, hape ingkon mamuri piring dope ibana, paias jabu muse, mandaik abit sian herean jala ingkon lompitanna muse, asing muse dope paias alaman ibana botari dung sidung ibana mardahan. Ee, ingkon tutuponna muse kios partigatigaanna i, dung i padirionna muse parsulusuluan ni horbona di pudi. Tagan so mardaop podu dung sidung ibana martapian ingkon ulakhononna muse ma paias jabu ala nunga songon na risi didege ibana lante ni jabu i.
Dung i ma gabe maruba si Togi, dang olo be pasombu si Kartini sasadasa mulaulaon di jabu atik pe nunga hipas jala nunga boi mulaulaon niolina i. Dang maila be si Togi tung pe tarbereng jolma I ibana sipata paias jabu manang mangherehon abit tu sangkotan di siamun ni jabuna i.
‘Na martua do hape hami dang manigor manjae, ai aut manigor manjae dang adong be Inongku na boi mangangkupi si Kartini ia tung pe holan paias jabu, mandaik abit sian herean, manutung parsulusuluan ni horbo, paias alaman dohot hundul manjaga tigatiga di kios. Olo hian ma hape humatop marsingkor ibana mananonton lojana ai so olo ibana mangholsohon na maloja hu ibana mulaulaon tu ahu’ ninna roha ni si Togi.
Si Kartini pe sipata nunga boi moing-oing ibana molo dung simpul nasida marsipanganon bornginna i ala nunga olo si Togi mandasdas inantana i asa humatop mangulon.
“Pasombu ma disi, ahu pe paias meja i dohot mamuri piring borngin hon asa huhut huhodohon pangalompaan ni tes” ninna si Togi mangabit jotjot niolina i asa unang maloja hu, jala asa boi nian mangulon humatop.
Gariada manogotna tibu olo nunga jumotjot si Togi humatop dungo huhut manggorgori aek asa boi ibana mambahen kopi inumonna dohot amongna huhut mambahen susu di si Kartini. Hira dang hea be si Kartini dipaloas si Togi manogotna I sasadasa mangulahon ulaonna hian dung na marsahit I si Kartini.
“Boha, nda nunga diae ho somantak lojana tung pe holan na di jabu?. Baliksa ma haduan nunga adong anakmu manang piga halak. Huuhhh, mardahan, paias abit, paias jabu, paridihon, manganturen susuna, bubur, asing dope na tangis, marbadai, dohot muse ingkon sipata paiasonmu kotoranna. Miok ma tahe molo dung adong pigapiga ianakhon” ninna Ompu Pangadean boru tu si Togi.
Hohom do si Togi, holan engkel supingna do dipaherbang mambege hata ni Inongna i.
“Idama ne I nuaeng parumaen nunga manigor hatop mokmok muse dung so malojahu be ibana na parpudion. Boha hianma nian sian mulai denggang pamatangna pintor dihabit ho parumaen d alas ma rohana?. On gabe ho do antong moing-oing tu parumaen hape nunga matua ho dao tumua sian ibana, nda pantasna ingkon si Kartini do nian moing-oing tu ho ala bajar dope ibana. Alai nunga ma i naung salpu i, hot ma urupi sipata parumaen di jabu asa bulus nang rohana mangurus dagingna dohot mangharingkothon na binoanna i” ninna Ompu Pangadean boru manguduti hatana tu si Togi.
“Inong boha do huroha naujui tingki imbaru sohot tu Among, moing-oing do ho tu Among? Manang moing-oing tu simatuam” ninna si Togi.
“Boha do bahenon moing-oing. Ai amongmu do siangkangan, onom tinodohonna jala tading di jabu do i sude. Hatop do hami manjae na ujui dibahen ompung na hinan asa unang gabe tubu partuktuhan tu angka amangudam dohot namborum. Boha ma nunga dua pajanggaljangal dolidoli Amongudam dohot sada na marbaju Namborum par Kisaran” ninna Ompu Pangadean manatap dao manang dompak dia marningot uju imbaru marhasohotan ibana dohot Ompu Pangadean doli.
Tompu ro si Kartini manjonok tu nasida, dipahundul si Kartini di siamun ni simatuana i huhut sai maniop siubeonna, ala songon na mulai olo pesepese di siubeonna i humusor nanget.
“Dang mahua nian dihilala ho?” ninna simatuana i mangadu roha ni si Kartini.
“Daong Inong” alus ni si Kartini huhut maniop tangan ni simatuana i.
“Tabo ma da hamu ala manigor manjae, dang gabe lalap di jabu ni Ompung” ninna si Togi manorushon sungkunsungkuna tu Inongna i.
“Ehehe, dang sanga hutatap na tabo Itonan ala dang sorang dope haham Amani Pangadean nunga pintor marujung ngolu Ompungmu boru ala marsahit, jala dang sadia leleng muse mangoli ma Ompungmu doli marpanoroni. Ima bonsir ni singkam mabarbar parsorionku songon parumaen siangkangan” ninna Ompu Pangadean boru tompu lungun rohana marningot porsuk ni aena uju i.
1 RAJARAJA 3:4-14
Home » sermon » 1 RAJARAJA 3:4-14
Ndang pola tangkas ise na manurathon buku ni 1-2 Rajaraja on, alai na pasti buku on disurathon di tingki jaman Pembuangan di Babel (+ 550 SM). Sangkap panurat ni buku on naeng pasunggulhon bangso ni Debata asa mangoloi tona (poda) I Debata, dohot parsombaon na polin na holan tu Debata. Molo so I, hona uhuman ni Debata. Dalan tusi, berusaha ma panurat patuduhon angka dosa kegagalan nasida, I marhite na paandarhon pangalaho ni angka raja songon na mewakili nasida. Sasintongna marhite penilaian tu sahalak raja I, sekaligus menilai bangso do ianggo tinujuna. Ai ndada ukuran politis dibahen dasor penilaian, alai sian sudut keagamaan do, panghaporseaion di Jahowa do marhite pangulahonna be di lomo ni roha ni Tuhan I, ai ninna do di ganup ujung ni barita ni angka rajaraja I” ia melakukan apa yang benar di mata Tuhan: atau ia melakukan apa yang jahat di mata Tuhan. Di bagasan turupuk on, naeng idaonta sahalak raja na margoar Salomo na tigor di adopan ni Debata.
Ayat4- 5 : Na daulat do roha ni Raja Salomo, ai pala didok “ Alai holong do roha ni Si Salomo mida Jahowa, marparange do ibana di angka aturan ni amana si Daud (ay 3). Tutu do, holong do rohana tu Jahowa jala dipatuduho do I marhite haringgashon mamele (ibadah) tu Jahowa di Gibeon. Dipelehon Salomo ma saribu pelean, laos disi ibana bornginna i. Di borngin I dipaandar Jahowa dirina tu Raja Salomo marhite nipi. Sada dalan do nipi dipangke Debata laho patuduhon sangkapNa (bdk. 1 Musa 20:3-7; Mat 1:20-24). Di peristiwa on idaonta do, Debata sandiri do na berinisiatif ro patuduhon soara na patar tu ibana, jala Debata sandiri muse mandok asa pangidoonna manang aha silehonon ni Debata tu ibana. Pandohan ni Tuhan I mansai torang, ia sipangidoan ni raja Salomo I ma: manang aha silehononNa, ndada aha na di rohana sambing. Jadi, molo marpangidoan hita tu Tuhan Debata naeng ma pangidoanta I hombar tu na naeng lehonon ni Debata, ndada hombar tu roharohanta. Alani I do, Jesus mangajarhon tu hita di tangiang Ale Amanami, na mandok”Sai sahut ma I hombar tu lomo ni rohaM”
Ayat 6-8 : Didok Raja Salomo do” Bajar dope ahu, jala ndang huboto ruhut tu balian manang dibagasan huta”. Naeng dohononan disi I ma “ndang berpengalaman dope ahu alani haposoonhu dohot parbinotonku tu uhum”. Pandohan I, patuduhon toruk ni rohana do i. Jala memang saurdot do pandohan na bajar I tu pengakuanna sandiri, paboa hehe pe ibana gabe raja di Israel, holan ala asi ni roha ni Debata tu raja Daud, amana I. Ndada ala naung adong karunia pemimpin di Ibana sandiri. Jadi, ala marharorohan sian Debata do sude na adong di ibana, gabe I do na mambahen ndang adong be keangkuhan na tubu di rohana dung gabe raja ibana, ndang songon toropan ni angka raja di portibi on.Dung gabe raja Ibana gabe adong di bagasan rohana keangkuhan dohot ginjang ni roha. Dung dipaaandar ibana hadirionna di adopan ni Debata, nuaeng dipaandar ibana ma ulaonna na ingkon patupaonna, di na nidokna: ia NaposoMon di tongatonga ni bangsoM do, naung pinilitMu, bangso na bolon, na so taretong jala na so habilangan dibahen deakna. Sian pandohan I, tiada do diboto ibana do borat ni ulaon I, ndang tuk ibana mangulahon I sian hadirionna. Alan I, ala ditanda ibana do hadirionna jala borat do ulaon I, i do na mangonjar ibana laho manjalo pangurupion sian Debata marhite dilehon Debata tu Ibana habisuhon.
Ayat 9 : Somalna, angka raja molo dipabangkit ibana gabe sahalak raja, pintor hasanggapon dohot hamoraon do dihalpuiti, alani I do gabe ndang adong be roha na marpanarihon tu rakyat, sehingga godang ma rakyat na gabe sengsara. Alai, taida si salomo ndang I dipangido ibana, manat do ibana marpangidoan tu Debata, dipangido ibana do ndanda na ringkot tu kebutuhan sandiri manang holan bermanfaat tu dirina sandiri dohot keluargana sandiri dipangido. Alai dipangido ibana do na bermanfaat tu na torop na ringkot jaloonna songon sahalak raja Ibana, I ma na boi mambahen keadilan, kesejahteraan dohot kedamaian di masyarakat. Sude na I boi tercapai molo adong do habisuhon. Alani I do dipangido ibana tu Debata ima roha na pantas (hikmat, hati yang paham). Habisuhon do laho membedakan dohot manirang na denggan sian na roa, jala habisuhon do dihaporluhon ibana asa boi mangulahon jala patulushon ulaon (jabatan) na jinalonna.
Ayat 10-14 : Ala pangidoan ni raja Salomo I, gabe lomo ma roha ni Debata tu ibana. Boasa? Ai sian pangidoan I tarida do motivasi na denggan di na gabe raja Ibana. Ndada motivasi asa mamora ibana. Ndanda asa ganjang umurna na martujuan asa leleng ibana mangarajai. Ndanda motivasi asa sanggap ibana. Ndang I motivasi ni si Salomo, alai holan asa marroha na pantas do ibana laho patupahon uhum dohot manguluhon bangso ni Debata. Ala, dijalo ibana do angka na ringkot tu bangso I daripada na ringkot tu dirina, ujungna gabe ditambai Tuhan I do pe na asing, na so pinangidona alai marguna di ibana, I ma hamoraon dohot hamuliaon. Jala molo torus marparange na denggan ibana,tumpahon ni Debata do ibana sampe matua (14). Jadi, sian I gabe taingot ma hata ni Tuhan Jesus na mandok di Mat. 6:33 “ Molo parjolo ni luluon harajaon ni Debata dohot hatigoraNa, tambahononNa do nang angka materi na ringkot di hita.
Ganup do hita on dipabangkit Debata tu sadasada ulaon manang jabatan tertentu. Molo disungkun tu hita aha do na tapangido sian Debata ditingki hita laho mamulai ulaon i? Apakah kita meminta untuk kepentingan kita atau untuk kepentingan Orang banyak? .. Jadi dison, naeng dohonon ni turpuk on tu hita, ai nasa jolma na tahobasi marhite ulaon/ jabatan I, na manghobasi bangso ni Debata do I, manang na manghobasi na tinompa Debata do i. Molo ndang songoni motivasinta laho mangulahon siulaon, boi do I gabe menimbulkan keangkuhan di rohanta, na pasti I maralo do I tu lomo ni roha ni Debata na mangalehon ulaon I tu hita be. Alani tapaimbaru ma motivasinta asa songon motivasi ni si Salomo on ma nian motivasintabe, na so olo mangalului keuntungan diri sandiri.
Marhite turpuk on diajari do tu hita asa songon salomo na marpangidoan tu Debata. Mangido ma di bagasan toruk ni roha, jala hombar tu lomo rohaNa I ma na tapangido, molo songoni tapingido tu Tuhan Debata, lam tambahonon Na dope angka na asing tu hita, na ringkot pangkeononta laho patulushon ulaon na pinasahatNa tu hita. Alani,porlu do taingot hata na mandok “ Pangido ma aha na naeng lehonongKu, unang pangido aha na di roham”
Ditonga ni jamanta saonari I ma di jaman era globalisasi on, godang do angka tantangan na ingkon taadopi, na boi mangancam parngoluonta termasuk ma I partondiononta. Molo ndang manat hita boi do hita gabe madabu tu bagasan dosa. Alani I, asa unang hita madabu tu bagasan dosa I, tapangido ma tu Tuhan asa dilehon tu hita roha na pantas, asa marhite roha na pantas gabe tau hita lomo ni roha ni Debata, tau hita mamolati na denggan dohot na roa, jala tau hita mangulahon na denggan jala pasiding na roa.
Ditulis : Pdt. David Hutapea
Di posting oleh : Rivai Silaban Update pada : 8:18 PM Pelita Batak Online
Jumat, 26 Oktober 2018 15:50:00
ekdek do ateatenta, ro ilunta, jala migor tubu do di rohanta laho patupahon pangurupion tu nasida. Molo di bagasan sada kondisi ni ngolu na mambahen hita tuk mangurupi nasida do ngolunta, tapatupa do pangurupion tu nasida intap ni na tarbahen hita. Molo ndang tolapta mangurupi, pinomat intap ni tangiang tapatupa. Isarana, molo adong dakdanak na matean Ama manang Ina, hape metmet dope nasida, migor ro be do ilunta mamingkiri dakdanak na metmet i. Olo do hita migor mangalehon tumpak habot ni roha tu nasida sian sangkunta secara spontan. Laos molo tuk do gogonta, laos olo do hita migor manangkapi di rohanta laho mangurupi dakdanak i secara pribadi manang rap dohot angka donganta na asing, asa boi mangan, minum, dohot pasingkolahon pe tahe. Manang, molo so boi hita mangurupi nasida, taalo do angka pamingkirion na tubu di rohanta laho mambahen ummaol kondisi ni ngolu nasida. Molo so boi urupon dongan jolma, ba pinomat unang ma sinusaan ngolu nasida.
Atik pe songon i, taboto do tong, sai adong do donganta jolma di portibion sian tingki tu tingki jala di sada inganan manang di inganan na asing na ndang apala ulaon parasinirohaon na diula. Sai adong do jolma na ulaonna mambahen hasusaan tu donganna jolma. I do jolma i. Adong do di bagasan dirina hagogoon na denggan. Alai laos adong do hagogon na so denggan. Adong do jolma i na manangkapi na denggan alai mangulahon na maralo tu na sinangkapan ni rohana i. Alai songon na ginurithon ni apostel Paulus di Roma 7: 14-24, masa i ala dibagasan huaso ni uhum dosa do jolma i di dirina.
Sada halak na marparasinirohaon ringgas do i mangurupi na ingkon siasian. Sada masyarakat na marparasinirohaon, ndang loason ni i adong ruas ni masyarakat i manang ruas masyarakat na asing pe tahe ndang manjalo pangurupion sian nasida uju mangharingkothon pangurupion. Sada negara na marparasinirohaon, sai usahahonon ni negara i do asa sai rade angka pangurupion tu angka na siasian. Ndang apala bahat negara na naung patupahon i. Angka negara na mamangke sistim sosial na denggan, isara di negara-negara Eropah Barat (Jerman, Inggris, Negara-negara skandinavia dna), sai diurupi do ganup rakyat na pogos manang na so apala timbo pandapotanna asa boi mangan uju male, marparbornginan uju so marjabu sandiri, marubat uju marsahit, marsikkola dohot asa adong jaminan sosial di hatutuana. Laho manutupi biaya tusi, dipapungu negara ma sian natorop na denggan pandapotanna dohot bahat artana. Laos songon i do angka huria ni Kristus ni portibion di parpunguan nasida. Molo tung pe ndang tarbahen hita dope apala songon na binahen ni negara-negara na di Eropah Barat ginuaran di ginjang i na boi patupaon nasida, sai dipatupa angka huria do angka ulaon parasinirohaon tu ruasna na mangharingkothon pangurupion. Molo tar losok roha ni sada huria patupahon ulaon parasinirohaon, atik pe denggan do pandapotan ni manang piga ruas ni huria i, sibonsirina i ma ala ndang marruashon ruas ni huria na ringgas marparasinirohaon angka ruas ni huria i. Nunga dipungka pamarentanta nuaeng na songon i di Indonesia on marhite program Kartu Sehat, Kartu Pintar, Kartu Sejahtera, dohot BPJS, asa boi ganup rakyatta ndang marimbar na pogos jala na otik pandapotanna mangan, marsikkola, patauhon dirina denggan mulaulaon, dohot marubat uju marsahit.
Laho mamangkulingi hita asa lam manghangoluhon ngolu na marparasinirohaon do hata ni Debata na tarsurat di buku panurirang Jesaya 58: 4-12 i. Apala tu sada bangso na imbaru mulak sian Babel do dipasahat turpuk on, tu sada bangso na sasintongna mangadopi parngoluan na maol, ai huta Jerusalem jinumpangan nasida pe nunga leleng malengse. Ndang adong be manang aha disi, asing ni angka puing-puing. Tongon naeng mambangun ngolu nasida sian dasor do nasida. Apala tu sada bangso na naeng mambangun sian dasor do hata ni Debata on. Beha do nasida laho mambangun ngolu nasida muse, asa boi mulak denggan, dumenggan sian andorang so tarbuang nasida? I ma sungkunsungkun nasida.
Tu bangso na songon i diajarhon Jahowa na mamboan nasida mulak sian habuangan i do asa ndang be mangulahon hasalaan ni angka ompu nasida na tarbuang na pitupulu andorang so mulak nasida sian Babel. Dia ma na niula ni angka ompu nasida? On do: Manomba Debata di bagas joro dohot mangulahon ruhut-ruhut parugamoon na dihilala boi mambahen daulat nasida di jolo ni Debata, alai di ngolu nasida siganup ari sai dipatupa nasida angka ulaon hajahaton dohot angka ulaon na so tigor tu dongan nasida jolma. Sai dipapujipuji Debata jala pola patupa parpuasaon na ekstrim nasida, alai dipatupa nasida ulaon hajahaton tu dongan nasida jolma di ngolu nasida siganup ari, di angka usaha-usaha ni ngolu nasida. Angka na mora di tongatonga nasida adong do, alai ndang diurupi nasida angka napogos, na so marsipanganon ganup ari, na so marpahean, dohot na so marjabu. Gariada dipambuati nasida tano ni napogos songon i nang jabu nasida. Dipatupa nasida angka ulaon na mambahen gabe tartaban dongan nasida jolma. Siala ni i ma gabe ro rimas ni Debata maradophon nasida. Diuhum ma nasida. Tarbuang ma. Taruhum. Lonong. Mintop sinondang nasida songon bangso ni Debata. I do jambar ni bangso na marhadaulaton na so tigor.
Nuaeng, dipangido tu nasida asa, molo naeng denggan do ngolu nasida di Judea dung mulak sian habuangan Babel, ndang jadi be ulakhononnasida niula ni angka ompunasida hian. Ai uju dipatupa nasida i gabe so adong do gunana, ndang dialusi Debata (58: 1-3). Jala apala uju naeng mambangun ngolu nasida nuaeng dung mulak sian habuangan Babel dohot arta na binoan nasida sian habuangan i, dipangido ma nasida memustkan perhatian ndang mangulahon parpuasaon na semu, alai patupa ulaon parasinirohaon, tarlumobi maradophon angka jolma na dijumpangi nasida di Judea na digohi angka na pogos siala ndang adong pembangunan disi saleleng 70 taon di habuangan bangso i. Unang gabe sala mandasor sega luhutan. Unang sanga dao didalani, maol muse mulak mamonai. Ala ni i do umbahen di Jesaya 58: 4-12 i mansai tangkas:
Dipangido Debata tu nasida asa unang be patupa parpuasaon songon na pinatupa ni angka ompu nasida i, i ma parpuasaon na palsu (Marpuasa na ekstrim, pola patungki ulu dung i mambahen arung tu uluna, marpahean di hori dohot sirabun), hape di ngolu siganup ari dipatupa nasida parbadaan, parsalisian dohot ulaon mangasahon bostong maradophon dongan jolma (ayat 3, 4-5). Dipatupa nasida ulaon kekerasan tu angka na metmet, na mangula tu nasida apala uju marpuasa i nasida.
Nang di tingkinta nuaeng boi do adong di tongatonga ni halak Kristen na songon on: Hira na daulat situtu ibana, martangiang so mansohot, marminggu so mansohot, pola marpuaso, pola martangiang dua pulu opat jom, semalaman, hape di ngoluna siganup ari marbadai ibana dohot donganna jolma, mangasahon gostong ibana uju marsalisi dohot donganna jolma. Dipatupa nasida kekerasan di ngolu on. Nasida na songon on didok Debata: Ndang sahat tu banua ginjang tangiang nasida.
Di bagasan sejarah ni hajolmaon, ndang dao pardalanan ni ngolu sasahalak nang angka pinomparna molo songon i diula nasida. Ndang leleng.
Dipangido Debata tu nasida asa mangulahon parpuasoon na sintong, i ma panjangkonon jala patupahon ulaon parasinirohaon na singkop mangihut on apala tu angka na tartulak, na terpinggirkan, na hurangan, i ma angka na tartaban, na marauga na dokdok, na malean, nang baliksa padaohon nasida sian parsaoran, sian kebebasan, sian hadumaon, sian hadoharon (ayat 7, 9, 10):
Parjolo, paluahon dongan jolma sian penjajahan, sian sandok rumang ni penjajahan dohot penindasan, na klassik dohot na imbaru. Pola opat hata na hira masitumpahan lapatanna laho mangondolhon I dipangke panurirang i:
Harhari (Heber: pateha) angka ihotihot hajahataon
Palua (Heber: hater) angka tali ni auga
Palua (Heber: shalekh halak na ni rupa
Ropuhi (Heber: hapesyim) nasa auga.
Sadarion tgl 28 Oktober 2018 di tongatonga ni bangsonta, taingot, tarimangrimangi dohot tahamauliatehon do na pinatupa ni angka ompunta, pemuda di taon 1928, uju patupa sumpah pemuda nasida, 90 taon na salpu mangalo penjajahan na niae ni bangso Indonesia tolu ratus tolu pulu taon, asa gabe bangso na merdeka. Ndang olo angka pemuda ni bangsonta diihoti penjajahan ni Bolanda. Marsada ma nasida satu nusa, satu bangsa, satu bahasa laho mangalo penjajahan. Sian i lam hehe ma gerakan kemerdekaan di tongatonga ni sandok Indonesia. Ido na naung tadapot marhite proklamasi kemerdekaan ni bangsonta i, jala kemerdekaannta i do na mangonjar hita asa manulak nasa penjajahan dohot memperjuangkan kemerdekaan di sandok portibion.
Mansai ringkot do hita songon huria mangarimangrimangi tona ni Debata tu hita marhite panurirang Jesaya i: Asa taalo ganup rumang ni penjajahan di portibion. I do umbahen na nang apostel Paulus manurat tu halak Kristen di kota Korintus na mangolu di bagasan parhatobanan asa molo jumpang nasida kesempatan laho merdeka ingkon buaton nasida do kesempatan i (1 Kor 7: 21b). Asa tapalua ganup donganta jolma nang na tinompa na asing sian angka panjajahan, dohot ma nang di partingkianta nuaeng, di na lam dipangke angka parhuaso dohot parhepeng di portibion nuaeng on angka robot di angka produksi-produksi, na di bagasan tingki na jonok mambuat ulaon sian jolma manusia.
Paduahon, manghobasi angka:
(-) na male (mangalehon sipanganon),
(-) na dangol dohot panangkarnangkar (patupa parbornginan), dohot
(-) na so marabit (mangalehon abit).
Duansa na di ginjang i ma ulaon parasinirohaon na singkop: Pembebasan dohot Panghobasion angka dongan jolma na tartaban, na male, na pogos, na so marabit.
Dibapastihon Debata Jahowa na molo diula sada bangso do parpuasoon na sintong na songon i gabe bangso na denggan jala na togu jala tarbarita ma nasida (ayat 8-12), i ma:
Binsar hatiuron nasida songon buha siang ari (ayat 8, 9);
Hatop martumbur hahisaron nasida (ayat 8)
Mardalan di jolo nasida hatigorannasida (ayat 8)
Di dongani hamuliaon ni Jahowa pardalanan ni ngolu nasida (ayat 8)
Tangiang nasida aluson ni Debata (ayat 9)
Togutoguon ni Jahowa nasida gabe bangso na hipas jala togu, na jagar (ayat 11)
Tarbahen ni pinompar nasida pajongjong ngolu nasida na togu gabe tarbarita songon sada bangso na "Sipauli angka riga, sitotas anga dalan balobung asa hainganan". Laptanna: Gabe sada bangso na berinfrastruktur na mansai togu.
I ma tona ni Debata tu sada bangso na pajongjong sada ngolu parbangsoon na imbaru dung mulak sian habuangan Babel. Ia bangso na naeng balga, togu dohot mardohar ingkon sigop do patupahon ulaon parasinirohaon na singkop, i ma na membebaskan dohot na manarihon/manghobasi ngolu ni na male, na dangol, na pogos, na so marabit.
Ia ulaon panghobasion parasinirohaon ni Tuhanta Jesus uju mangula Ibana di Galilea dohot Judea nang di angka huta na asing ndang apala ulaon parasinirohaon na pejek alai baliksa ulaon parasinirohaon na singkop do na diula Jesus (Lukas 4: 18-19). I do umbahen na dibaritahon Ibana jala dipatudu Ibana di ulaonna barita haroro ni harajaon ni Debata: Kebebasan, hatigoran, pardamean dohot holong. Jala dipatudu ibana do i di ulaonna marhite na paluahon angka na tartaban, angka na digosagosa tondi na hodar, pamalum na marsahit, dohot mangajari asa pistar. Ulaon parasinirohaon na singkop do dipatupa Jesus uju di Galilea dohot di Judea nang di angka huta na asing. I do na sai dipaihutihut angka huriaNa di sandok portibion sian bona sahat tu nuaeng. Atik pe songon i, ingkon ongkuonta do na sai adong do angka huria ni Kristus di portibion na mangulahon ulaon parasinirohaon na so apala singkop, na so apala komprehensif. Holan mangulahon ulaon parasinirohaon na karikatif. Sai adong do huria na holan patupa ulaon parasinirohaon na pejek, na sangombas, i ma angka ulaon parasi ni rohaon na holan paluahon ngolu ni sasahalak manang sapunguan holan sangombas i, jotjot ndang apalala sahat tu na patauhon sasahalak, sasabagas, sasapunguan nang marsasahuta jongjong di patna sandiri, gabe tuk mangalului na ringkot di ngolu nasida so ingkon marsigantung be tu pangurupion na ro sian duru ni dirina. Ndang apala sahat dope tu ulaon na mangalo marragam rumang ni penjajahan di portibion nang di tongatonga ni huria i. Penjajahan na imbaru nuaeng i ma perdagangan manusia (dakdanak nang boruboru) dohot angka rumang na asing.
Tar otik dope angka huriaNa di portibion na ringgas mangulahon ulaon parasinirohaon na umbidang dohot na sumingkop, na digoari ulaon parasinirohaon na liberatif, i ma parasinirohaon na membebaskan, na mangalo ganup rumang ni penjajahan dohot do angka sistim-sistim na mangihoti halak gabe so boi bebas mangula na denggan, bebas manoarahon dohot manurathon hatigoran.
Ndang holan parasi nirohaon na liberatif tahe ia ulaon parasinirohaon na singkop, alai dohot do ulaon parasi nirohaon na transformatif, i ma ulaon parasinirohaon na tuk manguba ngolu ni jolma, sian na losok gabe na ringgas, sian na so skillful, gabe na skillful, sian na sai marsigantung tu pangurupion ni halak tu na mambahen boi jongjong di pat na sandiri sasahalak; sian hadirion na sai mangulahi aha nidok ni halak, gabe hadirion na kreatif jala na innovatif. Jala, ndang holan ulaon parasinirohaon na liberatif dohot na transformatif ia ulaon parasinirohaon na niula ni Jesus dohot angka huriaNa, alai dohot do ulaon parasinirohaon na reformatif, i ma ulaon parasinirohaon na paimbaruhon angka na masa di ngolu on na so apala denggan be, ndang ampit be tu hajolmaon di tingkion.
Parpudi, laos dohot do ulaon parasi ni rohaon i parasainirohaon na advokatif, i ma ulaon parasinirohaon na mangondihon angka na gale sian panggosagosion ni sistim na so denggan. Isara manghatai dohot ruas DPRD asa sude pamarenta ndang diskriminatif tu jolma nang angka Dakdanak na mangolu dohot HIV/AIDS. Ulaon advokatif tu dakdanak asa boi nasida marsikkola songon donganna dakdanak na so mangolu dohot HIV dohot AIDS. Bahat dope angka donganta jolma na didiskriminasi di portibion. Ingkon dohot do halak Kristen mangulahon ulaon na palua nasida sian angka pangalaho na diskriminatif, na menstigma nasida.
Uli do tong ia ulaon parasinirohaon na sangombas i. Alai dao ummuli jala mampanghorhon dao dumenggan do ulaon parasi nirohaon na sumingkop i. Isara molo adong donganta jolma na so boi dapotan sipanganonna siganup ari, ia ulaon parasinirohaon sipatupaon tu ibana ndang singkop molo rumangna gabe mangalehon ibana mangan ganup ari, gabe sai marsigantung ibana tu na mangalehon sipanganonna i, alai ingkon sahat do tu na patauhon ibana asa tau mulaulaon, asa boi ibana paadonghon sipanganonna. Molo ndang adong hatauonna mangula di angka ulaon na so dung pinarsiajaranna di ngolu on, jala na boi masa do siala ni marragam sibonsiri isara hapogoson ndang tau sasahalak mangula denggan, ndang skillful, ba dipatau na patupa ulaon parasinirohaon na tu ibana angka na tuk mambahen ibana tau mulaulaon, isara marhite pelatihan. Molo tau ibana mulaulaon, alai ndang adong na mangalehon ulaon tu ibana, ba ingkon patauon ni na patupa ulaon parasinirohaon i ma tu ibana ulaon, asa sian i ibana mangan dohot pajongjong ngoluna. Alai na boi do adong hatauonna mulaulaon, skillful ibana, alai ndang adong ulaon na rade, ba boi do rumang ni ulaon parasinirohaon tu ibana marrumangkon pangurupiion di permodalan, asa boi ibana patupa ulaonna sandiri. ma nang ibana patupa ulaonna sandiri na tuk menghasilkan.
Songon i do tong ulaon parasinirohaon na paluahon donganta jolma sian parhatobanon, manang dia pe rumang ni parhatobanon i. Ulaon parasinirohaon paluahon sian parhatobanon na sangombas, i ma paluahon ibana, isarana sian parhatobanon utang, manang dia pe rumang ni utang i marhite na manggarar utangna. Alai molo intap ni i do, na boi do mulak mangutangi muse ibana. Ala ni i, ingkon sahat do ulaon parasinirohaon i tu na patauhon ibana denggan mangatur ngoluna unang paruar hepeng tu na so porlu, gabe paro dohot patimbo utang. Beha ibana asa tahu mamangke hepengna sadenggandengganna, i do na ginoaranna ulaon parasinirohaon na paluahon halak sian parhatobanon. Parpudi on, isarana, ndang holan angka rakyat napogos di angka negara di Afrika (isara di Namibia) diparade huria dohot negara na ginoaranna Basic Income Grant (Bantuan Pandapotan Mandasori), na so pola ingkon paulahon ni rakyat na manjalosa bantuan i, alai dohot do di negara Eropah, isara di Finlandia. Bantuan i dilehon tu rakyat asa boi rakyat i berusaha. Dua taon na ro on masa uji coba dipamasa di Finlandia.
Molo taida umbidang hasisintong ni hata ni Debata na pinasahatNa tu hita marhite panurirang Jesaya i, boi dohonon do na ganup halak, ganup punguan, ganup masyarakat, ganup kota, ganup negara na patupahon ulaon parasinirohaon na tagoari na di ginjang i do na marhangoluan na binsar, na mardohar. I do na taida di angka bangso na maju na patupahon ulaon parasinirohaon na denggan di tongatonga ni bangso i. I do na taida di bangso Jerman isarana. Maju ekonomina. Maju infrastrukturna. Maju pendidikanna. Maju hahipasonna. Maju di sude rumang ni ngolu. Lam marholit sada halak, sada bangso, lam tutup do hamamaju ni bangso i. Dipangan arta nasida i do ngolu nasida.
Molo taida bangsonta na so apala mangharingkothon ulaon parasinirohaon na singkop dope, ba intap ni i dope hamajuon ni bangsonta. Ringkot torus tasoarahon dohot tapatuduhon sian tongatonga ni huria hinaringkot ni bangsonta patupa ulaon parasinirohaon na singkop i, asa boi meret bangsonta sian bangso na berkembang tu bangso na maju, sian bangso na so jotjot be dipapujipuji halak siala ni habibinsar dohot hahihisarta, gabe bangso na dipapujipuji angka negara di portibion. Siala ni i do isarana ingkon parsidohot do hita songon halak Kristen patoguhon sumber daya manusia Indonesia, asa marhite hatauonta mangurus ngolunta on dohot mangurus pasupasu ni Debata na tajalo sian ibana di tano Indonesia Raya on, boi hita gabe bangso na maju.
Tapungka ma jo patuduhon i di tongatonga ni hurianta marsadasada. Nunga ingkon ruminggas hita halak Kristen Batak di jabu nang ulaonta patupahon ulaon parasinirohaon na singkop i, meret sian ulaon parasinirohaon na sompit, na sangombas tu sada ulaon parasinirohaon na singkop, i ma na patupa ulaon na membebaskan angka donganta jolma sian angka ihot-ihot manang parhatobanan na klassik dohot na imbaru, dohot ulaon na boi mambahen gabe dapotan sipanganonna, siinumonna, marjabu, dohot marpahean angka na male, na pogos, dohot na so mardihadiha.
Molo ndang taula i, gabe boi do hita madabu tu pangunjunan holan mamujimuji Debata di bagas joro, alai di ngolunta siganup ari tapatupa angka ulaon na mangalo lomo ni roha ni Debata, i ma patupa angka na so suman tu donganta jolma.
Taingot ma bagabaga ni Tuhanta i marhite Jesaya, molo taula ulaon parasinirohaon na singkop i gabe binsar ma mata ni arinta marsadasada, marsasaripe, marsasahuria, gabe saut ma dungdungonta visi ni HKBP: Gabe pasupasu tu portibion. Alai molo ndang taula na songon i songon rumang ni hamauliateonta tu Debata naung paluahon hita sian parhatobanon i, nanggo sada tangiang anggukanggukta ndang na alusanna sian banua ginjang. I do umbahen na diajarhon Pdt Dr Martin Luther tu angka na mangihuthon ajaran reformasi songon on di jolo ni angka uluan ni pamarenta nang huria di sada tingki: "Ia halak Kristen i sahalak na bebas do ibana, ndang unduk tu parhatobanon ni manang ise dohot manang aha. Alai di tingki na dos, naposo ni Debata do ibana patupahon na denggan tu donganna jolma," marojahan tu holong ni Kristus, ndang asa tigor ibana, alai ala naung dipatigor Debata do ibana. (Pematangsiantar, 25 Oktober 2018)
Renungan Minggu, “Manghaholongi Debata” (2 Musa 20: 1-11). -->
Renungan Minggu, “Manghaholongi Debata” (2 Musa 20: 1-11).
Oleh Pdt Dr Robinson Butarbutar, Ephorus HKBP
GREENBERITA.com - Adong do sada peribahasa (Batak: Umpasa) di hata Indonesia na patorangkon sada parange ni sasahalak manang sapunguan na so manghamauliatehon na denggan na binahen ni na asing tu ibana, baliksa na patupa na maralo tusi. Dia ma i? I ma: “Air susu dibalas dengan air tuba,” na marlapatan: “Patupa hajahaton tu halak naung patupa nauli jala na denggan tu dirina.”
Ndang adong sian tongatonganta na so umboto peribahasa i. Tung sogo situtu do rohanta mida manang ise na patupa i di ngoluna. Alai sai adong do donganta jolma na patupa i. Ndang holan di tongatonga ni keluarga boi masa songon i.
Alai dohot do di parsaoran di tongatonga masyarakat, di negara nang angka usaha na marragam i. Angka natoras, isarana - naung manubuhon, pagodanggodangkon, pasikkolahon, mangurupi asa dapotan ulaon ianakkonna, nang paborhat ianakkonna i tu pardongansaripeon – sogo situtu do rohana molo dipatupa ianakkonna na jahat tu ibana, hape nunga tung so taretong na denggan pinatupana tu ianakkonna i.
Atik pe songon i sogo ni rohanta maradophon na songon i, sai adong do sian tongatonganta hajolmaon on na sai madabu tu parange na songon i.
Debata Jahowa Sitompa Langit dohot Tano on pe sogo situtu do rohana mida manang ise na patupa na songon i maradophon Ibana. Sogo situtu, pola tarrimas do Ibana maradophon na patupa songon i.
Pola marsundut-sundut, tolu tu opat sundut sogo ni rohanNa mida na patupasa. Maradophon bangso na pinillitNa sandiri, na pinaluaNa sian parhatobanon di Misir, na sinarihonNa uju di parhorsihan, na manjalo sian Jahowa Tano Parpadanan i – Kanaan –, jotjot do madabu tu na patupa na jahat di adopan dohot maradophon Jahowa, atik pe nunga ditonai Ibana nasida unang songon i.
Di pardalanan ni ngolunasida songon sada bangso ndang holan sahali, alai maulak loni do nasida manjalo na denggan sian Debata. Ndang taretong godang ni pasupasu binahen ni Debata tu nasida. Sian na so martano gabe martano. Sian na so mardakdanak ompu nasida gabe mardakdanak, gariada pola tung bahat, dna.
Alai ndang holan sahali, baliksa jotjot do nasida patupa na hinasogohon ni Debata. Dipatihi Debata Jahowa do nasida unang mambahen ganaganaan manang sumansuman naasing di banua toru, banua tonga dohot banua ginjang, manomba dohot mangoloi nasida, unang gabe dirimasi Debata nasida ro di sundut patoluhon dohot paopathon, alai baliksa asa mangasii rohaNa mida nasida ala diradotinasida patikNa i.
Alai, nang pe nunga marpadan tong nasida maradophon Debata na so patupaonnasida na hinasogohon ni Debata i, di pardalanan ni ngolunasida sai diulahon do apala na hinasogohon ni Debata.
Ndang sahali, alai marulak loni. Marragam dipatupa Debata mangurupi nasida unang be dipatupa na songon i, pola sahat tu na disangkapi jala dipasaut Debata asa mian di bagasan ateatenasida patikna i – ndang holan tarsurat di batu manang di hulit nang di harotas muse, alai sai diulahonnasida do hinasogohon ni Debata. Dipangido Debata asa, songon Debata, maradiannasida di ari papituhon, ari Sabbat, ari pinarbadiaan ni Debata. Alai i pe tong do dilaosi.
Hita halak Kristen Batak di sandok portibion pe, ringkot do hita patupa panimbangion ni roha dohot tondi taringot tu na dos di partingkianta nuaeng. Nunga dipillit Debata hita gabe bangsoNa marhitehite Jesus Kristus, na so bangsoNa hian gabe bangsoNa.
Marhite pandidion nabadia i, na dipatupa di bagasan goar ni Sitolusada i, nunga gabe ruas ni harajaon ni Debata hita. Dipatupa Ibana do angka na denggan tu hita, pola gabe masuk hita tu angka punguan na badia, sitean hangoluan na manongtong i, sitean arta banua ginjang i. Nunga tarpasupasu hita. Jala tasangkapi ada gabe pasupasu hita di portibion.
Dipangido Ibana do tong tu hita asa holan mangoloi Debata Sitolusada i, jala asa mamparbadiai ari Minggu i laho maradian sian angka ulaonta huhut manomba Ibana, songon dalanta manghaholongi Debata Jahowa naung patupa na denggan tu Ibana. Alai suraon do songon bangsoNa Israel najolo i hita, na patupa air susu dibalas dengan air tuba?
Ndang hibul tahaholongi Ibana marhite na so mambahen ganaganaan manang sumansuman na marragam be laho manomba dohot mangoloinasida tarlumobi di partingkian ariticial intelligence di partingkianta nuaeng?
Ndang taparbadiai ari Minggu i marhite na mansohot mulaulaon dohot manomba Jahowa di parpunguanta offline terbatas manang online manang virtual, manang duansa? Baliksa ndang holan sasada Ibana be tasomba jala taoloi, alai tong dope tabahen, tasomba dohot taoloi angka na asingna i, dohot nang angka artificial intelligence?
Jamot hita marsadasada, dohor marsasapunguan/marsasahuria. So tong hona tu hita rimas ni Debata ro di sundut patoluhon dohot paopathon ala ndang tapatupa pinangidoNa i. Sotung gabe so diasii Debata Jahowa Sitolusada i be ngolunta di ariari na naeng ro on?
Tagonan do tahaholongi Debata sian na tabahen sogo ni rohaNa. Tagonan do mian hita di bagasan holong tu Debata marhite na satia marDebatahon holan Ibana, sian baliksa. Di Bibelta i mansai bahat do contoh na denggan taringot tu panghorhon na denggan tu na satia manghaholongi Debata.
Di partingkian Covid 19 on denggan do sada contoh na mangihut on patolhason dison laho patuduhon panghorhon na denggan i: I ma ngolu ni sahalak raja margoar Hiskia di tongatonga ni bangso Juda, uju mangadopi hagogotan dirina nang bangsoNa na tongon mangadopi ancaman nabalga sian bangso ASSUR. Uju i marsahat na posa ibana, pola matematene.
Beha ma boi sada raja manguluhon bangsona uju marsahit matematene, hape tongon ro bangso na balga naeng mamolgaknasida. Ro muse ma Jahowa mandok tu ibana marhite panurirang Jesaya anak ni si Amos songon on:
“Pature ma bagasmu, ai na mate ma ho, ndang tagamon mangolu be” (Jes 38: 1)
Dia ma dipatupa raja i? “Dipahusor ibana ma bohina dompak dorpi jala martangiang tu Jahowa. On ma tangiangna huhut tumatangis:
“O ale Jahowa, sai ingot ma na marpangalaho i ahu di joloM di bagasan hasintongan dohot di punia ni roha, jala hubahen na denggan di adopan ni bohiM” (Jes 38: 3)
Dia ma na denggan dibahen Debata tu na mangoloi patikNa i? Didok Debata ma marhite panurirang Jesaya na mangihut on tu raja i jala dipatupa Jahowa songon na nidokna on:
“Nunga Hutangihon tangiangmi. Nunga Huida partangisonMi. Ida ma ambaanHu ma tu angka ariarim sampululima taon nari. Jala paluaonHu ma ho dohot huta on sian tangan ni raja ni Assur, jala ondihononHu do huta on” (Jesaya 38: 5-6)
Asi do roha ni Debata Jahowa tu angka marriburibu na manghaholongi ahu. Masuk tu na marriburibu na manghaholongi Debata i ma hita, sude ruas ni HKBP di sandok portibion. Holan sada do syaratna, i ma “Tahaholongi Ibana, sude hita angka anak dohot boru ni Raja Natumimbul i.
Angka ruas dohot parhalado na marsaor di bagasan HKBP na hinaholongonNa i. Tarlumobi ala di bagasan Jesus Kristus asi do rohaNa mida hita. “Ndang diolani Ibana Anakna sandiri, tung dipasahat do humophop hita saluhutna; tagamon ma so bahabasahononNa raphon Ibana saluhutna i tu hita? (Roma 7: 32). Amen.
Akkal ni Sijamordong – Amani Partogi
← Hepeng ni Parjakarta
Asal Ngusul, Sinamot →
Akkal ni Sijamordong
Posted on 2 Maret, 2011 by Hendry Lumban Gaol
Diparhatutu rohakku do pandohan ni OppuBasiha, inangan marhadomuan tu rajokki, ninna ibana. Datung na naeng manaringot feng shui ni halak Sina pandohanna i. Nanidokna rupani, didia iba marinangan marhadomuan do tu rajokki. Molo pinatorang on disele-sele naso marimpola on, olo ma innon marganjang maredet-edet sian Purba sahat rodi Dangsina. Ai nda songoni do nang si Jamordong?.Tolu halak ma nasida sakontrakan di Kalimalang. Dang na naeng manariashon didia nasida marulaon, jala songon dia rumang ni ulaonna ganup ari. Nadua nari ima namargoar si Jatolhas dohot si Jatuha. Jala si Jatuha do naparjolo mangingani jabu i. Na so panagaman, pajuppa ma ibana dohot siJamordong di Terminal Bekasi. Ala rap pangaratto sian huta nasida, sa panghilalaan porsuk ni namangaratto, gabe dihara di Jatuha ma tu jabuna. Ba manang tung songon dia pe nasida nuaeng di jabu i,marhansit-hansit na mangarattoi, dihalashon do. Marsirippa ma lao manggarar kontrakan.
Dinasadari, hatiha hundul-hundul nasida dijolo i jabu i, ro ma sahalak doli-doli mangalului inganan kontrakan. Ninna parsikkola jala parkarejo do ibana. Asa jonok tu parkarejoan nang parsikkolaanna, ba dinahumaliang ni jabu kontrakan ni si Jatuha ma disoso. “Bah, halak hita do hamu lae, au marga Marbun do sian DolokSanggul” ninna siJatuha patandahon dirina, las rohana, ala halak hita do doli-doli onteng.
Jompok hatadohonon, diboto nasida nadua ma naung loja sidoli mangalului jabu inganan, dang marnadapotsa. Marsiberengan ma siJatuha dohot siJamordong, dungi didok ma “Buti lae, nian datung manang alani sidongan di hami, alai holan palilung do jala ala mangkuling do mudar ni halak batak, ba molo olo hamu, dison ma hita. Alai tutu dah, dang sadia lumbas, jala hami nadua do mangipai bilut on” ninna. Ima bikkasna, asa gabe sajabu nasida na tolu.
Siapata rupani, diparngoluon siapari namarhais martuduk on dang sai hatikkian adong rupiah ni sakkuan. Ipe molo tung adong sasagetep, olo do tong niattan palaohon ala hurang do molo dibagi dohot dongan. Songonima, molo dang marhepeng nasida natolu sai dilului do akkal bohama asa boi rap mangan. Sipata, dituhor do holan hua ni rendang padang lao allangon laok ni indahan,–nasiputih– i. Alai ipe dang boi torus, datung sai dilean parrumamakkan padang i torusmanorus songoni. Na asing muse, olo dituhor manang na piga tusukan sate, alai dipagodang ma uram-uramna.
Ganup ari sabtu marulaon do halak batak di gedung pertemuan apala dua ratus meter do sian kontarkan i. Dimulana, dang haru diparateatehon nasida manang na ise marulaon disi. “Gok ni halak marulaon dah, dang tarihuthon i, alai molo tung apala dongan takkas, ba lao iba, akkup ni sian dia baenon manumpaki i” ninna si Jatuha dibagas rohana. Jot-jot do diida si Jatikkos ro tu pesta.
Dimulana dang apala dilean nasida rohana, ba lao tupikkiran na si Jamordong, na pamili ni siJatikkos namarulaon i. Dongan nasida do siJatikkos on, alai dang sakontrakan. Sai lam dipamanat ma rupani, dapotsa ma aha naniulani si Jatikkos di pesta i, boasa sai ringgas ro tu inganan i. “Ah, on do hape tutu, siulaon do on, pinomat padenggan pitamin ro iba” ninna siJamordong.
Balik mingguna, sip-sip, dipakke siJamordong ma bajuna nadumenggan, lao ma ibana tu pesta i. Dung bongot pengantin on di hundulanna, ba ibana pe masuk ma, dibuat hundulanna. Dang sadia leleng tutu, dipukka protokolma tangiang mangan. Martua mangan. Marsiberengan ma siJamordong nang si Jatikkos sian meja na sada tu meja dibariba adui. Serom, dungi marsihidopan. Songoni ma dibaen nasida. Alai gabe tarboto do hasomalan on tu si Jatuha nang tu si Jatolhas, ala ganup disukkun manang diarahon si Jamordong lao mangan, sai torus do manjua.
“Nunga mangan au bah” , hape so adong hepengna manuhor indahan.
Ia so i “Dang male au” ninna.
Ujungna disagi ma martikkian, dang boi nasida rappak-rappak mangan di pesta. Molo siJamordong hundul di meja, ikkon di inganan ni parsolam do si Jatolhas, jala di inganan ni ParIndahan Nasional ma siJatuha.
Disagi ma partikkian marsoring-soring. “Ah, ai sian dia do saleleng on ho, tinaon male hape godang siallaong” ninna siJatuha. Alai hea do nasida naeng tardapot ala adong manukkun, ai apala isem na marpesta on lae?.
Dang taralusan si Jamordong didok ma “Ai anak ni nanguda sian tubu ni si pai tolu na mangoli tu halak Jawa na di tano Jawa an ma paloni i, alai oppungna pe mar-oppung mangulahi ma tu tulang ni namboru namaubuhon inang baju ni damang ima nasian SiattarSitannduk” ninna ibana mangalusi.
“Jei hamu?” ninna manukkun Didok amanta namatua on,–goarna OppuJatikkos– mangalusi, “Apala tetanggaku ma nanidok muna Par-tanoJawai jala hombar balok ni inanta ma nidokmuna, inang na jabu na nidokmuna parSiattarSitanduk i”.
Rap serom nasida “Ah, sarupa, rap pangolpuk” ninna be diroha, huhut lao.
One thought on “Akkal ni Sijamordong”
26 Maret, 2011 pukul 6:38 pm\t Balas
Ai akka hata najolo nama sude i
Raja, Anak ni Raja, Boru ni Raja | S halak Batak donganna tubu do goar Raja i. Sude do baoa Anak ni Raja, jala sude do daboru, Boru ni Raja. Anggo pangatusion na somal, molo Raja, na pinabangkit ma, na pinillit nirakyat, manang panggomgom. Jala di suku na asing ala ni keturunan ma i. Alai molo Kapala Nagari, Raja Ihutan, napinabangkit ni Pamarenta ma i.
Ianggo Raja Parbaringin, na jongjong sandiri do i, na tinolopan ni haha anggi na dohot dongan tubu na. Ala di goari do i Raja Bius. Ingkon paboaona do i tu dogan na Raja Bius na di luat na asing, dibagasan ulaon adat Batak dohot pesta na balga. Kapala Nagari , Raja Ihutan, Kapala Kampung, aparat ni Pemerintah do i di sada-sada luat.
Alai ianggo Raja Parbaringin, mangaradoti patik dohot uhum ma i di luat na niinganan na. Atong songon dia ma pangalaho ni sada halak Baak asa targoar jala tarjou ibana Raja?. Tarida ma i sian pangalahona dohot pambahenanna. Ai targoar ma antong ibana:
Raja parmahan so mantat batahi, pamuro so mantat sior
Paramak sobalunon, parsangkalan sora mahiang
Di jolo siaduon, di pudi sipaimaon, di tonga sirungguan
Gompul di harbangan, singa di tonga ni alaman
Parmangkudap sibane-bane, nalambok sigurung-gurung
Naso maronding-onding disitumudu, naso marholip-holip disitualang
Naso dompak pujion, na so tundal hataon
Angka i ma deba kriteria ni sada Raja di halak Batak, gabe targoar jala tarjou ibana siganup ari gabe Raja, asing ni Raja naung melekat hian di ibana di hasoranganna tu portibi on. Tarjou ma ibana Raja di tonga-tonga ni huta, marga dohot luat, ndada napola dilantik i, Umpamana: Raja Pontas, Raja Sotarduga, Raja Buntal, Raja Bongbongan, Raja Parluhutan, Raja Nawalu, Raja Patik, Raja Mangansal, dohot na asing. Laos ihut ma antong soripadana gabe ina na ulibasa, na Basar, napantas marroha, Porman, Toman, Donda, Parbahul-bahul na bolon songon parsonduk bolon.
Alai hita pe Raja do, Anak ni Raja do, boru ni Raja do. Ta jaga jala ta pelihara ma goar Raja i. Dohonon ni halak ma: “Sipigo ambaroba, rara huling-hulingna. Toho do ibana Raja/Anak ni Raja/Boru ni Raja, ai tung denggan do pangalaho dohot lambok pangkulingna”.
Mansai uli serita on pahusor-husoronta… Disada huta adong ma sada SUMUR na binahen ni Halak Bolanda
kode pos kabupaten simalungun sumatera utara
Home Unlabelled kode pos kabupaten simalungun sumatera utara
nb : TIPS PENCARIAN CEPAT GUNAKAN CTRL+F dan musukan kota atau daerah yang kamu cari dan tekan enter!!
maka akan ditandai nama kota yang kamu cari dan cari kode posnya . terima kasih salam saya admin +Rinal Purba ( nice met u )
Sumatera Utara Kab. Simalungun Bandar 21162 Sumatera Utara Kab. Simalungun Bandar Huluan 21184 9 3 Sumatera Utara Kab. Simalungun Bandar Masilam 21184 Sumatera Utara Kab. Simalungun Bosar Maligas 21183 Sumatera Utara Kab. Simalungun Dolok Batu Nanggar 21155 Sumatera Utara Kab. Simalungun Dolok Panribuan 21173 Sumatera Utara Kab. Simalungun Dolok Pardamean 21163 Sumatera Utara Kab. Simalungun Dolok Silau 21168 Sumatera Utara Kab. Simalungun Girsang Sipangan Bolon 21174 Sumatera Utara Kab. Simalungun Gunung Malela 21174 Sumatera Utara Kab. Simalungun Gunung Maligas 21174 Sumatera Utara Kab. Simalungun Haranggaol Horison 21174 Sumatera Utara Kab. Simalungun Hatonduhan 21174 Sumatera Utara Kab. Simalungun Huta Bayu Raja 21182 Sumatera Utara Kab. Simalungun Jawa Maraja Bah Jambi 21153 Sumatera Utara Kab. Simalungun Jorlang Hataran 21172 Sumatera Utara Kab. Simalungun Panei 21161 Sumatera Utara Kab. Simalungun Panombeian Panei 21165 Sumatera Utara Kab. Simalungun Pematang Bandar 21186 Sumatera Utara Kab. Simalungun Pematang Sidamanik 21186 Sumatera Utara Kab. Simalungun Pematang Silima Huta 21167 Sumatera Utara Kab. Simalungun Purba 21165 Sumatera Utara Kab. Simalungun Raya 21162 Sumatera Utara Kab. Simalungun Raya Kahean 21156 Sumatera Utara Kab. Simalungun Siantar 21151 Sumatera Utara Kab. Simalungun Sidamanik 21171 Sumatera Utara Kab. Simalungun Silimakuta 21167 Sumatera Utara Kab. Simalungun Silou Kahean 21157 Sumatera Utara Kab. Simalungun Tanah Jawa 21181 Sumatera Utara Kab. Simalungun Tapian Dolok 21154 Sumatera Utara Kab. Simalungun Ujung Padang 21187
21174 Bandar Malela Gunung Maligas Kab. Simalungun Sumatera Utara 21174 Gajing Gunung Maligas Kab. Simalungun Sumatera Utara 21174 Hutadipar Gunung Maligas Kab. Simalungun Sumatera Utara 21174 Karang Anyer Gunung Maligas Kab. Simalungun Sumatera Utara 21174 Karang Rejo Gunung Maligas Kab. Simalungun Sumatera Utara 21174 Karang Sari Gunung Maligas Kab. Simalungun Sumatera Utara 21174 Rabuhit Gunung Maligas Kab. Simalungun Sumatera Utara 21174 Silau Bayu Gunung Maligas Kab. Simalungun Sumatera Utara 21174 Tumorang Gunung Maligas Kab. Simalungun Sumatera Utara
Sumber : PT. Pos Indonesia (Persero)
By rinaldhie siboro on 11.51.00
NAMORA PANALUAN ~ MEDIA CERDAS
LEGENDA ni si Tambun Mulia nialap ni Namora Panaluan.
Lokasi di Sipoltongon Urat Desa Parsaoran Urat
Didok songon Umpama ni Situmorang Lumban Nahor :
“Namora Panaluan na Mangalap boru Manurung si Uluan,
Patamba Hagabeonna di-Alap ma muse boru Lumbantoruan”
Namora Panaluan nunga marhasohotan hian, mangalap boru Manurung, alai dang dililiti andorna dope ditingki na masa on. Di hatiha i pe godang dope jolma manandinghon hadatuonna jala porsea situtu di angka dihagogoon haportibion, na gabe manghorhon tu cikal bakal ni Legenda on.
Dung borhat sian Samosir mangalaosi angka luat, ditingkina muse pajumpang jala sahat ma Namora Panaluon tu huta ni Ompu Sorba manang Sihombing L. Toruan di Humbang.
Di salah satu parjumpaan i dohot angka ulaon na ditolopi nasida tung pe i dohot segala resiko, gabe ingkon ditodo Namora Panaluan ma asa lehonon ni Ompu Sorba boru na si Tambun Mulia naeng pardijabu na. Nang pe sungkun-sungkun di roha ni Ompu Sorba, nunga mar-rumahtangga amanta on, laos inanta pa-Duahon ma borukki ?. Sotung na mangalului boru-boru do nuaeng Namora Panaluan on, laho naeng Tumpa-onna (jadi tumbal) …?.
Masa do na jolo songon i (demi satu tujuan tertentu), sipata do ninna tumbal i gabe disaok jala miak ni abuna i diparsuap, holan asa dapat napinarsinta ni rohana.
Nauli do ninna si Tambun Mulia, jala lambok bohi na, songon goar na i.
Dipudi ni panghataion dohot diangka janji ni Namora Panaluan dohot Ompu Sorba na so boi juaonna, gabe didok Ompu Sorba ma tu boru na i, asa dioloi boanon ni Namora Panaluan ibana.
Jadi didok si Tambun Mulia ma tu Amang na i :
Boha do i Amang, Nunga Tarunduk hata ahu tu marga Sigalingging !. Oloi ma boru hatangki, huhut didok muse ; Marutang ma ahu tu Sigalingging i.
Didok si Tambun Mulia ma muse : Antong buat Amang ma jolo Sarindan (Benalu) ni Pinasa na di hau Jabi-jabi an, asa adong muse Ihot-ihot ni Siporhothu (tusuk Konde) molo tung jadi do ahu boanon ni Namora Panaluan i.
Dijangkit amangna ma Jabi-jabi i laho mambuat Sarindan i, dung dibuat, dilehon tu Boru na i.
Dijalo si Tambun Mulia ma Tunas ni Pinasa i, didok ma tu Amang na :
”Mauliate ma amang na burju mar-boru”. Dang jadi be on tusuk Kondekhu, alai suan amang ma Tunas ni Pinasa i di huta on (inganan sahat tu saonari), jala ingot ma Amang :
On ma gabe Singkat (Ganti) ni borum si Tambun Mulia, atik boha mate manang nunga gabe bangke ahu sogot begeonmu.
Alai on ma gabe Pauseang tu Pinompar-hu muse, molo jadi Muli jala mar-hagabeon ahu dohot Namora Panaluan, ditingkina ro Mebat hami tu huta-mon.
Diundukhon Ompu Sorba do pangidoan ni boru na i, atik pe tamba lungun roha na mambege hata dohot pangidoan ni boruna i.
Jadi ma diboan Namora Panaluan ma si Tambun Mulia tu Samosir, jala dibahen ma tu Sopo na donok tu huta na i.
Tu angka si Tumpa-on do biasana dibahen songoni na jolo, jala 7 ari + 7 borngin i di inganan na disangkapi, jala pangidoanna pe lehononna do i.
Didok barita i, di ihuthon jala dijaga Amangna do si Tambun Mulia sian pudi, boi muse do ninna Ompu Sorba mangalilu jala modom diatas ni andor dohot Ri (Ilalang).
Pa-onom bornginhon, maruba ma pikiran ni Namora Panaluan, adong muse dihusiphon Namboruna tu ibana dung jolo pajumpa jala masitandaan namboruna on dohot si Tambun Mulia tingki mamolus sian Sopo i. Gabe dialap Namora Panaluan ma si Tambun Mulia sian Sopo i laos diboan tu jabu na. Dibereng inanta na na-parjolo (boru Manurung) ma na masa i, dibuat ma Sirabun (abu bekas pembakaran kayu) jala disiramhon tu simalolong (mata) ni si Tambun Mulia !.
Hohom do ninna si Tambun Mulia ala diluar pamotoanna do na masa i.
Manungkap ma ibana songon na marsomba....., Manghitir jala mungkap ma simangkudapna (mulut)...., haruar ma hata na, mandok :
Ale Mulajadi na Bolon ; Dang na roha-rohangku on.
Ale Amang (tu Ompu Sorba) ; Hatam do na hu-oloi.
Ale Inang (tu br. Manurung) ; Dang na pamotoangku songon on, ingotma : Sai songon godang ni sirabun on ma sogot torop ni Pinomparhu !.
Pendek cerita, dung adong Anak ni Namora Panaluan sian si Tambun Mulia, naeng boanonna ma Mebat tu huta ni Hula-hulana di Humbang.
Konon, dang manigor dijalo Ompu Sorba ninna nasida, anggo so jolo parbinoto jala persetujuan ni angka namarhaha-anggi.
Tung diundukhon jala dioloi borunta Namora Panaluan & Tambun Mulia do i.
Dung parbinoto jala dioloi haha-anggina (Ama Binjori dohot Ompu Bunga) rencana ni Ulaon i, laos ditonahon ma asa torus (estafet) ingkon parbinoto jala ditolopi tu Sariburaja & Mambirjalang, Amparhudatar sahat tu Haha-doli Hutagurgur.
Laos dibagasan ni panghataion di ulaon Mebat i, Didok si Tambun Mulia ma tu Hula-hulana :
Santabi ma di hamu Hula-hulangku, Ia Pauseang si pangidoonku tu Pahompum (Pinupus-mon) ima Bona ni Pinasa na sinuan ni damang i do.
Dioloi hula-hula ma i, jala sahat tu saonari : Bona ni Pinasa i gabe sada bukti sejarah na turun temurun do i, baik di marga Sihombing Lumbantoruan tarlumobi di boruna Situmorang Lumban Nahor.
Gabe melegenda ma, mulai sian proses partinandaan, parborhat sahat tu na pa-ebathon anakhonna borunta i, ditamba rasa hormat ni Namora Panaluan & Tambun Mulia tu Hula-hulana.
Ditonahon ma tu Pinomparna : Ingkon sude marga Sihombing Lumbantoruan dohononna Tulang, jala hormatanna. Hita ganup ma na umboto dohot na mangalami rasa hormat nasida tu hita Bona ni arina i.
Sude do marga na adong di luat Sipultak dohot na humaliangna, manang halak na hea marnida Bona ni Pinasa i tarlumobi Sihombing Lumbantoruan dohot Situmorang Lumban Nahor, molo mamereng i, mandok : “Bona Pinasa ni Situmorang”.
Torop do nasida (Situmorang) na masihol jala naung marnida Bona ni Pinasa na i, laos dikesempatan i ma muse nasida mandapothon angka hita hula-hula na donok disi, adong do nasida na ro sian Lumban Sirait manang Urat Samosir, tarlumobi sian angka Pangarantoan na be.
Diangka tingki na salpu dipature nasida do pagar humaliang Bona ni Pinasa i, jala dipajongjong Papan Nama, berukuran +/- 1,50 x 2,50 m, marsurathon songon na di toru on :
Lokasi Bona ni Pinasa
Namora Panaluan Situmorang
Tambun Mulia Br Lumbantoruan
Sahat tu saonari, adong dope pangkal Bona ni Pinasa i di Sipultak, jala ditingki angka nasalpu nunga disuan nasida muse Tunas na baru, Pangkal Bona ni Pinasa I diperkirakan +/- 275 tahun (11 Sundut / generasi sian Ompu Sorba tu penulis on). Dicetak jala dibingkai do 2 (dua ) set gambar Bona ni Pinasa i, huhut pinasahat di Pesta Partangiangan Situmorang Lumban Nahor, Thn. 2008 na di BPU “Sejahtera” Pondok Gede. Di Undang nasida do Hula-hulana (Manurung = 75 KK rap dohot Sihombing L. Toruan = 75 KK). Sude do hita hampir mewakili Ompu sian Hariara sahat tu Hutagugur na ro mangadopi Partangiangan 1, laos dipasahat nasida do 1 (satu) rekaman DVD berisi gambar dohot kegiatan nasida to ho mulak marnida Bona ni Pinasa i menjelang Pesta i tu hita hula-hulana.
Adong do tahe binege Manuk-manuk (=sian hau) peninggalan ni borunta i di Lumban Sirait Samosir, disimpan pomparanna do i, jala molo adong ninna hita laho tu huta nasida, tar didok angka natu-tua do ; Unang lupa marnida manang mamangkulingi manuk-manuk ni borunta i hamu !.
Sian angka barita na diginjang on, misalna ; na-manungkap si Tambun Mulia, jala mandok hatana (tu Mulajadi Nabolon, tu Amangna, tu br. Manurung), berbagai do ra tanggapanta dohot pandapot di si, molo pe sada Legenda on, gabe hira hata ni angka Panurirang manang tadok ma jolo songon pangidoan manang alus ni Parjamita na tulus roha ma i di tingki ha-Kristenon na parjolo i, atik namasa i ditingki Animisme.
Boi do gabe si-ingoton na mambahen tudosan na denggan angka hata manang Tona ni si Tambun Mulia i tu angka generasi Muda, bersifat Nasional / Umum, ditonahon tu Pinomparna asa hormat jala mandok Tulang tu sude Sihombing Lumbantoruan (dang mambedahon Hariara dohot Hutagurgur).
Jadi, ala sai mandok Tulang do Situmorang on umumna tu hita marga Sihombing Lumbantoruan, denggan antong hita mandok Amangboru tu nasida.
Tarsongon i ma Legenda on ni ceritahon sian na binege, dohonon ma songon hata ni Umpama sian Huta ni Borsak Sirumonggur :
Hobas sian Tipang sahat di Lintong ni Huta, sian si Pagabu torus tu Bahalbatu.
Horas ma sude angka Hula-hulana, horas sudema nang angka Boru.
Sian Sibaragas laho tu Pagaran, sian Sitampurung ro tu Silait-lait
Horas ma hita sude na di Parserahan, horas ma nang di Bona Pasogit.
Sumber : http://keluarga-sihombing-lumbantoruan.webs.com
PETUNJUK TEKNIS PELAKSANAAN P3-TGAI LAMPIRAN - 3 BENTUK / CONTOH DOKUMEN FORM TAHAP PERSIAPAN F - 01 NOTULA SOSI...
Dalam rapat pra pelaksana, unsur penyelenggara proyek yang dibahas perannya adalah Atasan langsung peminpin proyek Pemimpin proy...
A. SOAL CPNS, Padanan Kata J i ka k i t a m e n e n t uk a n b a hwa hubung a n n y a a d a l a h S AMA - S AMA B I N A ...
1. GALIAN 1. 1. GALIAN YANG TIDAK DIUKUR UNTUK PEMBAYARAN Sebagian besar pekerjaan galian dalam kontrak tidak akan diukur dan dib...
Interfancing Komputer dan Mikrokontroler
Copyright © MEDIA CERDAS | Powered by Bapa Program
Bindoe 6—Angka Ari Paraloan | EGW Writings
Bindoe 6—Angka Ari Paraloan
EnglishAbkhazianAfrikaansAkawaioAlbanian (Shqiptare)AltayAmharic (አማርኛ)Arabic (عربى)Armenian (Հայերեն)AssameseAvarAzerbaijani (Azərbaycan)BandungBengali (বাঙ্গালি)BohemianBosnian (Bosanski)Bulgarian (Български)BuluBurmese (မြန်မာနိုင်ငံ)CaribCatalan (Català)CebuanoChewaTshilubaChinese (中国人)ChitongaCroatian (Hrvatski)Czech (Čeština)Danish (Dansk)Dutch (Nederlands)EsperantoEstonian (Eesti Keel)FaroeseFarsi (فارسی)FijianFinnish (Suomalainen)French (Français)GaroGeorgian (Ქართული)German (Deutsch)Greek (Ελληνικά)GreenlandicGujarati (ગુજરાતી)HakhaHausaHebrew (עִברִית)HiligaynonHindi (हिन्दी)HmarHungarian (Magyar)Icelandic (Íslenska)IgboIlocanoIndonesian (Indonesia)Italian (Italiano)Japanese (日本語)Kannada (ಕನ್ನಡ)Kazakh (Қазақ)KhasiKhmer (ខ្មែរ)KinandeKinyarwandaKiribatiKirundiKorean (한국어)KoryakKurdish (Kurdî)Kyrgyz (Кыргызча)LaoLatvian (Latviski)Lithuanian (Lietuvių)LoziLugandaLuoMaasaiMacedonian (Македонски)MalagasyMalay (Melayu)Malayalam (മലയാളം)MaoriMaraMarathi (मराठी)Mauritian CreoleMizoMongolianMontenegrinNepali (नेपाली)NorwegianNyoro (Tooro)OdiaOromoOvamboPampanganPangasinanPolish (Polskie)Portuguese (Português)Punjabi (ਪੰਜਾਬੀ)RarotonganRomanian (Română)Russian (Русский)RusynSamoan (Samoa)SantaliSerbian (Српски)Serbo-CroatianSgaw KarenShonaSinhala (සිංහල)Slovak (Slovenský)SothoSpanish (Español)Swahili (Kiswahili)Swedish (Svenska)TagalogTahitianTaiwaneseTajik (Тоҷикӣ)Tamil (தமிழ்)Telugu (తెలుగు)Thai (ไทย)Tok PisinTonganTswanaTumbukaTurkish (Türkçe)TurkmenTwiUkrainian (Українська)Urdu (اردو)Uzbek (O'zbek)VendaVietnamese (Tiếng Việt)Welsh (Cymraeg)Xhosa (Isixhosa)YorubaZomiZulu
Kristus Sipaloea HitaBindoe 1—Hatoetoeboe Ni Jesus
Bindoe 2—Jesus Dipasahat Di Bagas Djoro
Bindoe 3—Haroro Ni Angka Parroha Na Sian Poerba
Bindoe 4—Hapoporoes Na Toe Tano Misir
Bindoe 5—Hasidakdanaon Ni Jesus
Bindoe 9—Oelaon Patoedjolo
Bindoe 10—Angka Pangadjaran Ni Kristus
Bindoe 11—Pabadiahon Ari Sabat
Bindoe 12—Marsihoendoel Toe Jerusalem
Bindoe 13—„Boan Hamoe Ma I Sian On!”
Bindoe 14—Di Pesta Paska
Bindoe 15—Di Porlak Getsemane
Bindoe 16—Didjehehon Djala Ditangkoep
Bindoe 17—Di Djolo Ni Si Annas, Si Kajapas, Dohot Rapot Sanhedrim
Bindoe 18—Si Joedas
Bindoe 19—Di Djolo Ni Si Latoes Dohot Si Herodes
Bindoe 20—Hona Ohoem Dibahen Si Latoes
Bindoe 21—Di Golgata
Bindoe 22—Di Tanoman Ni Si Josep
Bindoe 23—„Noenga Hehe Ibana”
Bindoe 24—Baritahon Ma Toe Angka Siseankoe
Bindoe 25—Angka Sitindangi
Bindoe 26—Laos Jesus On
Bindoe 27—Toehannasida Na Tarhinsat I
TOROP do atoeran dibahen angka goeroe ni halak Jahoedi di na torop i, djala dipangido nasida do mambahen torop angka na so adong diparentahon Debata. Gari angka dakdanak ingkon dohot do manggoeroehon dohot mangoelahon angka atoeran i. Alai ianggo Jesus ndada di goeroehon Ibana pangadjaran ni angka rabbi i. Manat do Ibana mandjaga hatana adop angka goeroe i, alai diparsiadjari Ibana do angka soerat na badia i, hoehoet mangihoethon patik ni Debata. Djotdjot do Ibana hona hata ala so dioelahon Ibana songon na nioela ni halak na asing. Djadi dipatoedoehon Ibana do sian Hata ni Debata dalan hasintongan i.KSH 36.1
Tongtong do sai dibahen Jesus na taoe pasonanghon halak na asing. Ala ni boerdjoe dohot lambok ni rohana, mangarop sitoetoe do angka rabbi i mambahen Ibana manoeroet songon na binahen nasida. Alai toeng na so tarbahen nasida do songon i. Molo didjoedjoei nasida Ibana mangihoethon angka paratoeran na binahen nasida, disoengkoen Ibana do manang na songon dia pandok ni Hata ni Debata. Ai manang aha na tarsoerat disi, i do oelahononna.KSH 36.2
On ma na mambahen marsigorgor moeroek ni angka rabbi i. Diboto nasida do naoeng pilit atoeran-atoeran na binahen nasida i sian Bibel, alai nang pe songon i non i sogo do rohanasida mida Jesus ala mandjoea adop halak i. Dialoehon nasida do Ibana toe natorasna. Dipingkir si Josep dohot si Maria do angka rabbi i halak na denggan, ala ni i gabe hona hata ma Jesus dibahen nasida. Tanggoengan na borat do i.KSH 36.3
Angka rabbi i do didongani angka haha-anggi ni Jesus. Didok nasida do na tama parrohahononhon angka hata ni angka rabbi songon hata ni Debata. Dipinsang nasida do Jesus ala dibahen Ibana dirina toemimbo sian angka oelaon ni na torop.KSH 37.1
Dipingkir angka rabbi i do doemenggan nasida sian halak na asing, ala ni i ndang domoe nasida toe halak hatoropan. Pis do mata nasida mida halak na dangol dohot na oto. Gari halak na marsahit dohot na morsoro ni ari Jesus marasi ni roha toe na pogos. toeng ditinggalhon nasida do so dapotan pangaropan dohot apoel-apoela.KSH 37.2
Ianggo Jesus sai dipatoedoehon Ibana do holong ni rohana toe soede halak. Ganoep halak na marsoro ni ari na djoempangsa, sai tongtong do dioeroepi Ibana. Ndang adong hepeng lehononna, alai djotdjot do disoadahon Ibana dirina sian sipanganon asal ma boi oeroepanna halak na asing. Molo disonggahi angka haha-anggina i angka halak na dangol i, apala toe angka i do Jesus laho mangkoelingi nasida dohot hata apoel-apoel na lambok. Toe halak na male dohot na maoeas, diboan Ibana do sipanganon dohot samangkoek aek ngali, djala djotdjot do dilehon Ibana sipanganonna hian toe nasida.KSH 37.3
Soede i mambahen sogo ni roha ni haha-anggina i. Diasoepi nasida do Ibana, alai nang pe songon i sai tong- tong do dioelahon Ibana na nidok ni Debata. Toeng torop do pansoebaon dohot pangoendjoenan na ingkon boloeson ni Jesus. Tongtong do djonggor mata ni sibolis i giot manaloehon Ibana. Aoet soera ma tarbahen ibana manogoe Jesus mambahen sada oelaon na sala, manang mangkatahon sada hata moeroek, na so boi do Ibana gabe Sipaloea hita, djala tano on pe na laos mago boti do. Diboto Sibolis i do i, ala ni i ma oembahen didatdati ibana mangaloeloei dalan asa mardosa Jesus. Alai atik pe tongtong didjaga angka soeroe-soeroean n i banoea gindjang i Sipaloea i, tongtong do ngoloena dibagasan sada paroengkilon maralohon hagogoon ni hagolapan. Toeng na so adong do sian hita na boi mangadopi pangoendjoenan n a djorboet na songon tinaonna i.KSH 37.4
Alai toe ganoep pangoendjoenan na ro sai on do hatana: „Ai tarsoerat do.” Ndada djotdjot dipinsang Ibana angka sala na binahen ni angka haha-anggina i, alai dipaboa Ibana do toe nasida manang aha na nidok ni Debata.KSH 38.1
Sada hoeta na djahat do hoeta Nasaret i. Disoebo angka dakdanak dohot angka doli-doli ni hoeta i do mandjalahi dalan asa diihoethon Jesus dalannasida na so toere i. Na pistar djala na riang do Ibana, dibahen i ma oembahen las rohanasida mangangkoepi Ibana. Alai dipahehe hapormanonna i do moeroeknasida. Djotdjot ala so olo Ibana mangihoethon nasida mambahen sada oelaon na so toere, digoari nasida do Ibana sahalak par biar. Djotdjot do Ibana hona rehe-rehe ala boerdjoe Ibana nang pe toe angka oelaon na menek. Aloesna toe soedena i, on do: Ai tarsoerat do, „Biar mida Jahowa do hapistaran, djala soemoeroet sian hadjahaton, i do parbinotoan.”KSH 39.1
Ndada didjoegoelhon Jesus hadirionna i. Molo toeng malobihoe pambahen nasida, ditaonhon Ibana do i. Ala pangoloi Ibana djala ndang maroengoet-oengoet, djotdjotan do oemborat oelaonna. Nang pe songon i ndada mandele Ibana, ai diboto do na las roha ni Debata mida Ibana.KSH 39.2
Ianggo tingki na soemonang di Ibana, i ma tingki sasadasa raphon angka djadi-djadian dohot Debata. Doeng sidoeng oelaonna, lomo sitoetoe do rohana laho toe angka ladang, marpingkir-pingkir di angka roera, martangiang toe Debata dilamboeng dolok, manang di tonga-tonga ni angka haoe na di harangan i. Ditangihon Ibana do toe ende-ende ni angka pidong na mamoedji-moedji Sitompa sasoede, djala laos ihoet do soearana mangendehon poedji-poedji dohot hamoeliateon. Didjangkon Ibana do ari marsogotna i dohot soeara na marende. Sogot manogotna i djotdjot do Ibana tinggal di inganan na loengoen mamingkiri-mingkiri taringot toe Debata, marsiadjar Bibel, manang martangiang. Sian angka tingki na dame on, moelak moese do Ibana toe bagas mangoela oelaonna na somal hoehoet mangalehon tiroean dame ni roha mangoela sioelaon.KSH 39.3
Manang didia pe Ibana sai tongtong do dirina mambahen djonok soeroe-soeroean ni Debata. Soede do halak na hoemaliang mangkilala ngoloena na so marlindang i. Dibagasan haiason, na mardalani do Ibana di tongatonga ni halak na hoerang pingkiran, halak na kasar, halak na so maradat; dohot di tonga-tonga ni angka sidjalo beo, angka paraoe-boeboes, angka Samaria na gedoek, angka parangan ni halak kapir dohot angka paroema-oema na kasar. Tongtong do Ibana mangapoeli dohot mangoeroepi halak na lodja marsioesoengon, djala dihatahon Ibana do toe nasida angka parsiadjaran na dapotsa sian angka djadi-djadian, i ma taringot toe holong, asi, dohot basa ni Debata.KSH 40.1
Diadjari Ibana do nasida mamereng toe dirinasida songon halak na marisi talenta na arga, djala ia digoenahon nasida i toe na denggan dapot nasida ma hamoraon na so ra soeda i. Marhite pambahenan, diadjarhon Ibana do hinaarga ni tingki, djala tingki na tama parhaseangon toe oelaon na denggan. Ndang hea diboloeshon Ibana manang ise songon halak na so adong be mangalehon pangaropan; alai toeng disoebo Ibana do pahinsa roha ni na kasar djala na so adong tagamon mangalehon pangaropan. Dipaboa Ibana do na dihaholongi Debata nasida songon ianakhonna; djala asa anggiat lam sanggam nasida toe roepa haadongon ni Debata.KSH 40.2
Asa sian sieteh-etehon dope noenga mangoela Jesus boeat goena toe na asing. Ndang adong manang ise na boi mangotapi Ibana sian oelaon i, angka goeroe na pistar manang angka haha-anggina pe. Dohot toedjoean na marsitoetoe, didjoeldjoelhon Ibana do tinembak ni ngoloena, ai Ibana do i na gabe panondang ni portibi on.KSH 40.3
05.49 Gereja Katolik Maria P.O.K.-Sidikalang No comments
Yes 49: 1-6 Kis 13: 22-26 Luk 1: 57-66.80
“Jala saluhut na umbegesa, diparateatehon be do barita i, ninna ma: Na gabe aha ma ulaning dakdanak on? Ai tung didongani tangan ni Tuhan i do ibana.” (Mat 1:66)
Adong sada hasomalon na bagak di halak Batak, ima hatutubu ni dak-danak diida sada tingki namamboan silas ni roha. Ditingki sorang sada dakdanak, sai na dipestahon do i, ba diundang ma angka tondong, hombar balok dohot hula-hula i. Alai pesta si songon i, diulahon holan di tingki anak pertama, ima buha baju panggoaran. On do hurangna sipata, sahera anak buha baju i do na umporlu, alana memang gabe panggoaran ni ama dohot ina i, apalagi muse molo pahompu panggoaran na sorang i. Sian hasomalan i, anak paduahon dohot satorusna sahera hurang na mararga do, alana somalna di tingki sorang anak dungkon si parjolo, somalna holan ulaon biasa do, unang-unang ndang adong ulaon na met met pe.
Suang songon i muse, di tingki tubu dakdanak sai adong do panghirimon ni natua-tua tu dakdanak na sorang i, ima manghirim natua-tua i asa annon dung balga dak-danak i gabe jolma na hasea. Alani i do, dibahen ma goar na bagak, rupani i dibahen ma goar Sipanoguan asa sai anggiat haduan gabe jolma nahasea ibana, panogu-nogu tu angka donganna. Alai natua-tua nuaeng on, hurang do mamparrohahon i, Alana jot jot do dipambahen goar na somarlapatan, rupani i singkatan goar ni ama dohot ina i, ninna rohana asa marningot ibana haduan di natua-tuana, alai hurang manang gabe hurang bagak begeon gora i. Molo niida, hatutubu ni dak-danak di ruma tangga, nunga hurang mamboan silas ni roha. Molo tung pe dipestahon, sahira holan alani adat nama, sahira adong pingkiran, ba tubu tubu ma.
Sadari on, hita rayahon ma ari Rea Hatutubu ni si Johannes Pandidi. Hita boto do tangkas partubu ni si Johannes on, ima nunga tung mansai leleng dipaima-ima natua-tuana si Zakaria dohot si Elisabet ibana. Si Johannes tubu di tingki hatuaon ni natua-tuana, jala ipe ala na dijanjihon Debata do tu nasida. Hatutubu ni si Johannes mamboan silas ni roha na bolon tu natua-tuana dohot angka na torop, gariada dungkon i gabe boi ma muse manghatai si Zakaria. Marhite i, patarma tu si Zakaria huaso dohot holong ni Debata tu nasida di partubu ni si Johannes, jala i dibaritahon ibana dungkon boi ibana muse manghatai. Dibahen i do tung mansai las roha nasida dipartubu ni si Johannes. Halasni roha nasida, dipataridahon do marhite di panghirimon asa hadua si Johanes gabe anak nahasea tarlumobi di jolo ni Debata.
Tung mansai asing situtu na masa di ripe ni si Zakaria di tingki partubu ni si Johannes Pandidi. Ari Rea on gabe sipaingot muse di angka natua-tua nuaeng on, jala gabe sada tudo-tudos. Rupani na laho didok tu hita, hatutubu ni dak danak, dohot hatutubunta ima sada silasniroha na bolon, alana silehon-lehon ni Debata doi tu hita manang tu keluarga. Dibahen i ingkon dihalashon. Halasni roha dohot haporseaon i, ingkon ma dipataridahon natua-tua i marhite na mangupayahon asa dak danak i mangolu gabe jolma nahasea tarlumobi di jolo ni Debata. Suang songoni hita, molo porsea hita ngolu on tajalo sian silehon-lehon ni Debata, ba tahalashon ma i marhite mangolu gabe jolma nahasea hita.
ASI NI ROHA DOHOT DAME NA SIAN DEBATA DI BAGASAN JESUS KRISTUS | HKBP BATU AJI BARU
Beranda Ibadah Ibadah Minggu ASI NI ROHA DOHOT DAME NA SIAN DEBATA DI BAGASAN...
Mansai denggan jala bagas naeng rimang-rimanganta (ala ni turpuk I Kor. 1:1-9), poda ni BE 124:1-3, “Di Borngin na Parpudi i”. Hata-hata (syair) ni BE 124:1-3 ima,
1.Di borngin na parpudi i, tagan so mate Ho, na marsihaholongan i dijamitahon Ho.
2.Antong paingot huriaM na mura marbadai. Tongtong di holong ni rohaM, huhut sai parrohai.
3.Gok dame baen huriaM huhut patogu i. Maniru Holong ni rohaM piantuduhonMi”.
Na mangonjar roha ni apostle Paulus pasahathon hamauliateon ni rohana na mansai balga tu Tuhan Debata jala na mansai tangkas tarida di patujolo ni suratna na parjolo on tu huria Korintus, ima “ala holong ni roha ni Debata na so hasuhatan”. Asi dohot holong ni roha ni Debata na so hasuhatan i, lumobi tu ngolu ni ruas ni huria nang tu huria Korintus. Alasan on do mambaen apostel i ndang mansadi pasahat puji-pujian dohot hamauliateon ni roha na. Dison, roha na mandok mauliate na so holan dipandohan sambing, alai adong sada hal naeng diondolhon ibana di bagasan hata hamauliateon i ima “paingothon padan ni Debata naung dipasaut jala dihilala huria dohot ruas ni huria di Korintus”.
Padan i ima “naung sahat ulaon parbarita na ulion jala naung mampanghorhon parbue ni parita na uli i di luat Korintus.” Dia ma panghorhon ni barita na uli i di nasida hombar tu maksud ni apostle i, ima: “di pasahat Debata pasu-pasuNa dohot dipahot Debata padanNa.”
“Di pasaut Debata pasu-pasuNa dohot dipahot Debata padanNa”, maksudna hal on tarida/nampak di ekspressi (kesan situasi/keadaan yang dinampakkan/tunjukkan) ni “padan i” dohot ekspressi na tarida di “partondion” ala ni pasu-pasu i dohot ala ni dipahot Debata PadanNa. Molo didok “ekspresi na tarida di padan i” dohot “ekspressi na tarida di partondion” lapatanna haidaan/tarboto di “aura semangat hidup, aura haporseaon, aura habisuhon, aura parsaoran na di bagasan dame, aura na masiurupan, aura na masihaholongan, aura kemitraan” na mian jala manggulmit di ojahan ala haporseaon na polin tu Tuhan Jesus Kristus. Siala parbue na tarida on di parsaoran ni huria di Korintus umaben dipuji/disanjung apostle i huria dohot ruas i “ala ni Debata dohot asi ni rohaNa” (I Kor. 1:4), jala asi ni roha ni Debata songon silehon-lehon na special/khusus tu nasida. Hata na favorit di apostle i mandok, “kharisma”, lapatan na “silehon-lehon na balga na so marbalos (cuma-cuma). “Kharisma” (silehon-lehon) na dimaksudna dison, sama sekali dang asa paburnang diri, alai “Kharisma” na so pinangido dohot na so hinalojahon ni manang ise pe jolma.
Tu konflik ni huria di Korintus di pasahat apostle Paulus do turpuk on laho mamodai nasida asa padimun-dimun (mangaradoti) hasadaon, habadiaon dohot harentaon parsaoran ni ruas ni huria di huria ni Kristus Jesus (ay. 2b). Huria ni Kristus na pinajongjong jala ampuna (milik) ni Kritus Jesus, na manjou ruas na marsaor di huriaNa sian: “ganup inganan, ganup tingki, ganup bangso/houm, warna kulit, latarbelakang, budaya, tradisi, bahasa …dna”. Ruas ni huria na jotjot marsalisi ala ni godang hal/siala na:
a).Songon huria na parjolo di Jerusalem (Ulaon 6:1-2), na dirajai parungut-unguton ni ruasna di huria, ima halak Junani maradophon halak Heber (Jahudi). Siala parungut-unguton i, dipapungu angka apostle do ruas ni huria i, marpungu jala mardos ni tahi padimun-dimun parsaoran di huria i.
b).Songon huria di Pilipi, ala parsualon ni sesama ruas ni huria, isara parsualon ni si Euodia tu si Eunike, na pola dipangido apostle Paulus asa si Sunsogos padamehon parsualon nasida na dua (Pil. 4:2-3). Ala parsualon i, mampanghorhon (berdampak) na hurang denggan tu hasadaon dohot habadiaon ni huria di Pilipi.
c).Songon ido huria di Korintus. Sian pitu huria na ditongos apostle Paulus surat na mamodai parsualon na masa di angka huria i, tu huria na di Korintus ma gumodang masa parsualon internal ni huria di Korintus. Parsualon na tumandi (menonjol) ima hamamasa ni marhorong-horong (kelompok-kelompok) ruas ni huria di huria Korintus. Di sipaingot ni apostle Paulus (1 Kor 1:10) mandok, “huapoi ma hamu angka dongan, asa sahata hamu saluhutna, unang adong nian parbolatan di hamu, hot ma hamu binahen ni sada ni roha, dohot sada ni pingkiran”. Sipaingot on didok, ala adong kelompok (golongan/horong) ni si Apolos, horong ni si Kepas, horong ni si horong ni Paulus, pola sahat tu na sahat parsualon (marparkaro) i tu pengadilan formal (Pasal 6). Bonsir ni parsualon sama nasida, ala ni “pelean situtungon (psl 8-10), taringot tu sipanganon/siinumon di parpadanan na badia (psl 11), ala ni ragam ni silehon-lehon partondion/karunia roh (psl 12-14).
Di roha ni apostle Paulus pasahat surat na on, “molo masa pe parsalisian unang nian marujung parsalisian i tu hagaoron lumobi marujung tu perpecahan/parsirangon”. Molo masa parsalisian di huria, unang nian laos dipasombu parsalisian i mangerbang gabe manegai habalgaon, habadiaon, nang hasadaon ni huria. Molo masa parsalisian, naeng humatop parsalisian i dipadenggan/dipadame (dipature-ture), asa unang lam mangerbang jala laos gabe bagas hansit ni roha (benci/dendam), ujungna gabe marmetmet habalgaon ni huria ni Tuhan Jesus Kristus. Tu tujuan on do apostle Paulus manongos surat na on (lumobi tu huria Korint), asa marmahani huria i. Molo mamungka bahat jala bergejolak persoalan internal di huria (Korintus), ringkot ma di roha ni apostle i manongos surat na asa marmahani (pastoral) huria i di bagasan hadameon.
a). Ay. 1-3, Hasomalan manurat ni apostle Paulus, sai dipatujolo marhite hata “tabe” laos diuduti marhite hata “hamauliateon tu Debata”. Baru muse tu na patandahon dirina, na mangondolhon paboa haapostelonna ndang sian dirina, alai “apostel na tarjou mangihuthon lomo ni roha ni Debata, matudu-tudu tu na ingkon lomo ni roha ni Debata siulaonna di haapostelonna i, ndang lomo ni rohana jala ndang lomo ni roha ni halak/jolma” (I Tes. 2:4 ; Gal. 1:10). Manggombarhon hadirion ni huria, hata “angka na badia, na diparbadiai jala na dijou tu habadiaon ni huria”. Lapatanna, mangondolhon habadiaon ni Jesus Kristus “na mamparbadiai jala na manjou gabe angka na badia”. Molo didok “diparbadiai”, dipapulik asa mangulahon lomo ni roha ni Debata. Nang pe hot jala mian di portibion, alai unang sarupa dohot pangalaho ni portibion, alai mangihuthon lomo ni roha/hata ni Debata, … laos pangalaho on ma naeng masa di huria Korintus. Dipangantusion sisongon on (habadiaon i), mian ma dame na sian Debata di huria i (unang dame na sian portibion), “dame na mangalehon gogo dohot pangkirimon (Pilp. 4:7)” jala “dame na mangarajai ragam ni parsalisian niadopan ni huria i”.
b). Ay 4-9, nang pe borat parsalisian, alai ditonga-tonga ni parsalisian i bidang/balga do kesempatan mandok hamauliateon tu Debata. Ala, ndang sundat habadiaon ni huria masa di tonga-tonga ni parsalisian (konflik). Gumodang nian sangkap ni Debata na rahasia (homi) masa di tonga-tonga ni huria na marsalisi (markonflik), sanggup marnida habalgaon holong pambahenan ni Debata di tonga-tonga ni huria na marsalisi (konflik). Asi dohot holong ni roha ni Jesus Kristus nampuna huria i, ido sinjata nasida laho pasidunghon parsalisian. Ndang dipasombu Debata marhite Jesus Kristus huriaNa mian dirajai parsalisian, alai diperlengkapi do nasida dihatauon sian silehon-lehon ni Debata manjamothon habadiaon (hasadaon) ni huria. Silehon-lehon sisongon on ma na arga di huria. Ido umbaen didok (ay 5), mamora di hata nang pangantusion/habisuhon, “ala dibasa-basahon Debata habisuhon/pangantusion (hapistaran) na marpardomuan tu haporseaon taringot tu sitaonon ni Jesus Kristus di hau pinorsilang i (1 Kor. 1:17-31)”. Sandok, dang hurangan huria na di Korintus di basa-basa (silehon-lehon) ni Jesus Kristus laho sipangkeon nasida tu panindangion tu Kristus, panindangion na pasidingkon/padaohon hasangapon ni diri, na so manegai hasadaon/habadiaon ni huria, alai na pauli-ulihon huria ma (I Kor. 1:14).
c). Ido umbaen di ondolhon apostle Paulus, “ndada portibion tujuan akhir perjuangan ni huria nang haporseaon ni ruas ni huria, …”hapapatar ni huaso ni Jesus Kristus do di portibion” na paulihon huria, ido tujuan kahir ni perjuangan ni huria. Hapapatar ni huaso ni Kristus na sitomutomuon/sijaloon ni ruas ni huria, na margogoihon huria nang ruasNa. Hagogoon ala sian hapapatar ni Kristus, sian ido gogo molo tung pe hamaolon, parsalisian masa ala di tonga-tonga ni parsalisian (hamaolon) i, “na ro ma Tuhan i papatarhon hasangaponNa huhut mamboan nasida tu hasangapon ni Debata di bagasan Jesus Kristus”. Ido umbaen ditutup perikop jamita on (ay 9), mandok: “haposan do Debata …dst”. Haposan/Setia do Debata manjou huriaNa, ala Debata memperlengkapi, ndag dipasombu ruas nang huriaNa, sai na donganan, pargogoanNa, perlengkapanNa do huriaNa nang ruasNa marhamonangan sahat ro di ujungna. Haposan/satia, lapatan na: “hot do asi dohot holong ni roha ni Debata sian mulana sahat ro di salelelng ni lelengna”.
Ondolan tu Jamita
Adong tolu hal silehon-lehon (“kharisma”) ni Debata di bagasan Jesus Kristus tu huria/ruasNa padimun-dimun habadiaon ni huriaNa na marsalisi (konflik) ima parjolo: Haluaon na sian Debata di bagasan Jesus Kristus”. Ndang adong na boi sahalak pe jolma mengusahakan/manghalojahon asa dapotan silehon-lehon na mansai balga anggo so dilean Debata tu jolma haboion i (silehon-lehon i) ala holan sian Debata sambing do on di jalo jolma i tanpa syarat. Di Roma 3:10-12, hatorangan tu sude jolma na mardosa dosa, gabe songon sada gombaran paboa tutu situtu sude jolma marsala jala mardosa, ndang adong manang ise pe na tigor/sintong; saluhut jolma mangalului Debata; jala sude jolma mangalaosi/menyeleweng patik dohot hata ni Debata. Siala pangalaosion ni jolma ido, dipaimbaru muse hubungan na sintong dohot Debata, hubungan na imbaru na so tolap ni jolma padengganhon so holan Debata sandiri padenggantonsa.
Kharisma songon silehon-lehon na khusus ima songon sada sarana manang perlengkapan istimewa na nilehon ni Debata tu jolma asa margogo jala marbisuk, marhaboion ibana marhobas marbarita ma uli (melayani, manguluhon huriaNa ima huria ni Tuhan Jesus) di huriaNa. Haboion sisongon on songon silehon-lehon sian Debata, ndang martujuan asa panangkok prestise, panangkok keunggulan diri naposo ni Tuhan i maradophon dongan na jolma (donganna pelayan) na asing. Alai, mansai tangkas do paboa haboion i asa holan tu hamuliaon ni Kristus Jesus do dohot tu hadengganon ni jolma nang haulion ni huria ni Tuhan Jesus Kristus. Kharisma (silehon-lehon) on ma na ummarga jala na mansai dihaporluhon, haboion ni parbarita na uli na ni donganan ni tondiNa ima Tondi Porbadia laho marhobas di huria i (huria Korintus). Molo so mardongan jala di bagasan pangarajumion ni diri di haboion na sisongon on, marisuang/gagal (percuma) do haulion ni punguan ni halak na porsea di huria i. Gagal untuk saling menolong, gagal paulihon, gagal membangun huria i, gagal di konsep dohot realisasi kepemimpinan di huria, gagal untuk saling menguatkan, gagal patulushon angka sitaringotan dohot mangulahon di haputusan ni rapot di huria, gagal masiurupan, sandok gagal ma tahe di sude, hape tu saluhut tujuan na denggan on do na mansai dihalomohon Debata masa di tonga-tonga ni huriaNa. Dipandohan pujian hamauliateon on di turpuk on (ay 1-3), umbaen ndang lupa apostel Paulus menekankan makna kharisma songon silehon-lehon partondion (silehon-lehon haporseaon) na so tarasam argana jala na so hagarararan. Sebalikna, marhite ondolan ni pesan/poda on dipasahat apostle i tu huria Korintus, na berusaha do apostle i pauba (merubah) “sikap, karakter, pendekatan, komunikasi, parsaoran ni ruas ni huria di Korintus, asa ondop roha nang pikiran nasida patuduhon parbue ni kharisma (silehon-lehon partondion) na mansai balga i di Korintus, jala saluhut silehon-lehon i naeng dipangke hombar tu lomo ni roha ni Debata”.
Kharisma (silehon-lehon) na marasing dilehon tu ganup halak di partingkian kekinian (kharisma, silehon-lehon ni Debata jaman now), Maksudna, jotjot jala godang jolma (pelayan) dang/tdk menyadari paboa silehon-lehon i dang menetap/temporer pangalahona manang bangkona. Maksudna songon dia ma silehon-lehon i? Silehon-lehon (haboion) i ima angka silehon-lehon na mansai ringkot menopang pelayanan. Lapatanna, hatiha martamba-tamba (menggelora) semangat, haringason dohot haburjuon, haunduhon dohot ketulusan manghobasi huria ni Tuhan i, di saat yang sama lam martamba-tamba do kharisma (silehon-lehon: haboion, kecerdasan/habisuhon, paling tidak di ide, inspirasi …dna) melayani i marhite “mansai godang Tangan ni Tuhan i” mangurupi pelayanan i baik di segi kualitas dohot kuantitas na”. Alai, molo losok do roha (enggan/malas bahkan laos dipodom) melayani, laos di tingki ido agoan di silehon-lehon na denggan/balga sian Tuhan i laos mandao ma sian tanggung jawab pelayanan na pinasahat ni Tuhan i, laos ujung na agoan ma jolma i di silehon-lehon partondion na arga/na balga i. Ido siala na di roha ni aqpsotle Paulus, ingkon do tongtong ruas ni huria Korintus terus diberdayakan tu lomo ni roha ni Debata di panggulmiton ni huria i asa unang laos mago boti kharisma (silehon-lehon kekinian) i.
Na parpudi, tarsingot tu hata Batak mandok, “hot ma di batu-batuna, hot ma di hansing-hansingna” (ndang na sala mandasor be, dang be sai solsolan tu pudi). Maksudna, ala mardomu tu panjouon di panghobasion ni huria dohot ruas ni huria lumobi parhalado ni huria do turpuk on di hatahon apostle Paulus, laos ihut mardomu tu pandohan di hata Batak i, “hot ma hita so hasurahan sahat ro di ari ni Tuhan Jesus Kristus i” di panjouonta be manang posisi/status, tanggungjawab aha pe dilehon Tuhan Jesus Kristus Ulu ni Huria i dipasahat tu hita be. On ma panindangion na sintong hombar tu turpuk jamita on, “dang hasurahan huriaNa i sahat ro di ari ni Tuhanta Jesus Kristus”. Hot ma tutu sahat ro di ujungna asi dohot holong ni roha ni Tuhanta tu hita be.
Na parpudi, marbisuk ma hita paujunghon nasa parsalisian di huria, marbisuk ma di panguluhonon di huria, marbisuk ma maparsaoran di huria asa jumpa habadiaon dohot dame di huria ni Tuhan i. On ma na naeng patar (di minggu II Epipanias on) tu hita huriaNa HKBP. Amen
Berita sebelumyaKonfesi HKBP
Berita berikutnyaBERBAHAGIALAH ORANG YANG TAKUT AKAN TUHAN
Umpasa – Komunitas Batak
Home / Umpama dan Umpasa Batak / Umpasa
Arsip Kategori: Umpasa
Umpasa Ni Halak Batak Bagian 2 Namandanggurhon tu dolok do molo basa namarhula-hula Artinya:  Sai marrongkap mai songon bagot, marsibar songon ambalang, jala sai masigomgoman ma tondi ni nasida tu ...\tSelengkapnya »
UMPASA NI NAPOSO BULUNG...\tSelengkapnya »
UMPASA MANJALO TINTIN MARANGKUP...\tSelengkapnya »
25 April 2014 Komentar Dinonaktifkan pada UMPASA MANGAMPU
...\tSelengkapnya »
25 April 2014 Komentar Dinonaktifkan pada Umpasa Batak di na laho marsirang
Umpasa Batak di na laho marsirang Pidong sitapitapi, habang diatas hauma Horas ma hamu na hupaborhat hami Horas hami na tininggalhonmuna Dolok ni Panampahan, tondongkon ni Tarabunga Sai horas ma hamu dipardalanan songoni dung sahat tu inganan muna Tombak ni Sipinggan di dolok ni Sitapongan Di dia pe hita tinggal, sai tong ma hita masihaholongan Eme sitambatua parlinggoman ni siborok Amanta Debata do silehon tua, sai luhutna ma hita diparorot Mangerbang bungabunga, ditiur ni mata ni ari Selamat jalan ma ...\tSelengkapnya »
25 April 2014 Komentar Dinonaktifkan pada Umpasa Batak Mangadopi Natua-tua
Umpasa Batak Mangadopi Natua-tua Umpasa Batak sidohonon molo dohot iba mangadopi natua tua na manjalo sipanganon sian angka anakkonna Andor halumpang ma togutogu ni lombu dohot togutogu ni horbo laho tu Lapogambiri Sai saur ma hamu leleng mangolu paihutihut pahompu sahat tu na marnono dohot marnini Tinpu bulung ni sabi nibutbut pinaspashon I dope na tarpatupa hami ba i ma jolo tahalashon Hata sian undangan tu natuatua i: Polta bulan i Ama ni Manggule: Ro nuaeng angka pomparanmu mamboan sipanganon ...\tSelengkapnya »
25 April 2014 Komentar Dinonaktifkan pada Umpasa Batak Tingki Mangapuli
Umpasa Batak Tingki Mangapuli Jotjot do tadok : Tua na so taraithon, Soro ni ari na so tarhaishon Alai dumenggan do dohonon umpasa on : Ramba ni Sipoholon marduhutduhut sitata Las ni roha dohot sitaonon sude do i sian Amanta Debata Hau ni Gunungtua, dangkana madaguldagul Tibu ma dilehon Tuhanta dihamu tua, jala tibu hamu diapulapul Poltak bulan tula, binsar ia mata ni ari Tibu ma ro tu hamu soritua, singkat ni sori ni ari Hotang binebebebe, hotang pinilospulos Unang ...\tSelengkapnya »
Lirik Lagu Batak, Author at Kumpulan Lirik Lagu Batak Terbaru – Page 20 of 171 - Kumpulan Lirik Lagu Batak Terbaru
lirik lagu na ulosan hu ho. diborgin i dihusiphon ho tu ahu. holong ni rohami . tung so mose sian ahu. pos ma roham . tu ahu dahasian. nang dao ahu sian ho. rohakki holan tu ho sai tu ho. aut sura boi ma nian. tarsongon lali habang hau. satokkon on do ahu ro. lao mandapothon ho tu […]
Continue » Artis Batak 72 views No Comments
lirik lagu tetty. sian rutan kamar sada on ma au ito. makkaholongi ho. ala soboi pajumpang be hita hasian. sakkap ni natua-tua mi padaohon hita. gabe dilului dalan hasian . lao pahurukkon ahu. hutaon pe i nahassiti. di lapas penjara cipinang i. dang na hudormai ho ito. asa olo ho tu ahu. hapogosokki do nahinaholongan mi. jala […]
Continue » Artis Batak 95 views No Comments
Continue » Andesta Trio 156 views No Comments
lirik lagu marsingkola ahu amang. marsikkola au amang. dohot ho ale inang. unang jolo suru au mangula haumai. ai na metmet dope au. dang tar ula au dope. holan marsikkola do ulaonku na tama. sada, dua, tolu, opat lima. onom, pitu, walu, sia, sampulu. sada, dua, tolu, opat lima. onom, pitu, walu, sia, sampulu. marsikkola […]
Continue » Artis Batak 93 views No Comments
lirik lagu boasa ma sai marsak. cipt : rico hutasoit[…]
Continue » Trio Nirwana 284 views No Comments
Continue » Trio Perdana 183 views No Comments
Dang Na Lupa Ahu
lirik lagu dang na lupa ahu. boanon nami do hamu ibotokku, dibagasan tangiang nami. dang na lupa hami dinadenggan i na binahen mi. dang na lupa hamu dinadenggan i na binahen mi. dang diboto ho ito na loja i mamikkir hami iboto mi. asa sahat sakkap ni damang i jala taruli dinadenggan i. asa sahat sakkap […]
Continue » Trio Perdana 181 views No Comments
Continue » Nainggolan Sister 138 views No Comments
AmanJalukkit – Amani Partogi
← Sitarupon Namarrara
Ihan, salah satu jenis ikan yang hampir punah →
Posted on 20 Januari, 2010 by Hendry Lumban Gaol
Somal do amaniJalukkit marnonang di lapo ni oppuHaposan, ganup potang ari dukkon mulak ibana sian parkarejoanna. Binoto, dang alani na holan tabo tabbul nituak, alai ala godang do dongan markombur disan. Inganan parmituan ni halak batak sian na marragam professi, molo didok hata nuaeng on. Ai rodo tusi minum tuak tentara, guru, pengusaha, parkarejo di pabrik nang na asing. Jala dihatai do disi sian suan-suanan, mambaen raru na tabo, sahat ro di rapot ni parpolitik. Ai, dang likkang pakkataion sian rapot ni pansus, bank senturi. Ra, dukkon sidung pe rapot i, asa sidung dihatai nasida di lapo i.
Ninna amanJalukkit, diboto ibana do tudia lao hepeng ni bank senturi i. Jala didok, ai halak batak do nappunasa bank i, ima marga Sianturi, ido asa gabe bang senturi goarna. Ima ninna. Pattang so diboto, pattang sobilak. Ba, molo nga disi ibana, sai tu tambana ma sihataan. Tabbana siparekkelon.
“Dang adong be hubereng portibi on, nga lam tu segana be anggo hajolmaon on, diboto ho do nabboru? haru akka pangula, nunga marpeolan ula-ulana” ninna ibana tu OppuHaposan boru. Pangula nanidokna ima pangula ni huria, sintua, nang pandita.
“Dia ma tahe, anggo nuaeng marsikkola anakkon tu sikkola pandita, holan asa dapot karejonama, datung naeng pararatton barita nauli i, ia so i alana manakko, ala na jugul ni anak, manang ala naso dijalo di unipersitas” ninna manguduti huhut dihindat galas na manobur tuak i.
“Olo, alai dang sude songoni, gumodangando mangula di dalan ni Tuhan i, lae”, ninna sahalak na hundul disi.
“Ah, sammassam do huida, mata hepengon do anggo pandita saonari, gila jabatan. Sai tor dijua akka pandita i do molo dibaen ibana marhobas tu huria na memet manang dihuta-hutai,”
“Olo lae, sai adong do i, alai habilangan do i” ninna amantai muse tu amanJalukkit.
“Nga piga binereng daba ai gabe pandita i do pabadahon ruas i”
“Ah, dang sai songoni lae,…”
“Ido lae, songon pandita na hubotoon, alai tarsingotna marga aha do hamu tahe, sai marnonang hita hape dang marsitandaan, tamue ni parhutatta on do hamu?”
“I tutu lae, marga Marbun do hami bah, apala tulang ni si Sitaripar, na mangebati nasida do tu huta on” ninna amanta dongan ni amanJalukkit marnonang nakkin. Di uduti nasida ma namarnonang i sahat tu na botari. Alai anggo nonang i rupani dang dao sian akka pangalaho ni akka partohonan di huria i.
“Boha di huria muna lae, adong do kasus ni pandita?, molo adong, tor papidda hamu, asa unang manegai” ninna ibana
“Daong lae, burju do pandita nami, sai laus ma”
“Aut sura didok kedanhu, mangido asa sikkola paddita ibana, datung loason bah,..”
“Boasa, sada sitta-sitta na denggan do i”
“Ah, nga binereng lae, dang siappinan pandita saonari, boha dangi inna hamu?, talak songon indahan dibalanga do akka ulaon nabinaen ni paddita i” ninna muse.
“Ah, berengon do songon na suman marjamita, anggo roha i, ise ubboto i, tong do tong..”
“Dang songoni dah lae, ai anggo jolma dope nasida, dang malua sian dosa” ninna amaniTarhatotong sian labbung jaddela, huroa dang tartahansa dang mangalean padapot.
“Bah, boasa nimmu ma, amang boru, dang diboto ho boha kasus ni pandita si anu tu siadona, dungi si adona muse?” ninna mangalusi.
Dipaboa jala disuhuthon amanJalukkit ma sude rumang ni pangulaon di huria i, tu amanta, donganna namarnonang i. Dang holan paddita, dohot do sittua dipahata-hata ibana. “Jadi songoni do lae di huria on, tung ise be sitiruon, dang sittua dang pangula na asing, ai pandita pe nga godang mangulahon akka ulaon sipissangon”, ninna ibana.
“Ai jolma dope nasida i lae, tatangingakkon ma asa denggan jala asa totop mardalan di dalan ni Tuhanta akka pangulani huria i, jala muse, hita ruas pe boi do pasingothon nasida, molo tung sala lakka” ninna amanta siMarbun on.
“Olo ma, alai na binoto nunga siboto surat nasida, sarupa do hape songon hita on??” ninna amanJulikkit dang olo talu.
Nian, sahalak na burju marhuria do ibana. Ai dang hea dang lao tu gareja. Alai, ima huroa, sai akka pangula ido dipamanat ibana. Nang di partangiangan weik pe tung na ringgas do amanJalukkit. Habilangan do naso ro ibana tu partangiangan eaik.
Dibodari i, dukkon mulak ibana sian lapo ni OppuHaposan ditahi rohana do lao tu jabu ni AmanJatorbang, ima sabareddeng jabu dohot amanTaripar. Diengger ibana do parsahat na hira-hira naeng jamita ma. Ai molo hatop ibana sahat, bah, olo gabie ibana sibaen tangiang. Sai dipasiding do anggo na sada on. “Dang talup dope iba makkatai tu Tuhan i, gok dosa iba, dah” ninna ibana alasanna.
Toho ma, nunga marjamita. Disorohon amanJalukkit ma masuk tu jabu. Sipsip ibana, jala huddul apala pas paadop-adop dohot amanta pandita parjamita.
Jonjong ma amanta pandita, didok ma “Amanami, inanami, andorang so hu patolhas jamita on, porlu do patandaon diri nami. Ia hami ima Pandita Marbun sian Huria Nasonang, jala haroro nami tu huta on, ima na mangebati keluarga ni lae nami, amaniTaripar, apala hombar jabu ni parpunguanta sabornginon. Dipangidohon huriatta nadi hutaon do asa au marjamita, jala nian nunga marsitandaan hami dohot piga-piga ruas nakkinon arian i, tarlumobi dohot amang amaniJalukkit, nunga tung godang hami marnonang. Jadi horas ma dihita saluhutna”, ninna, huhut di bereng amanJalukkit dijolona, serom pandita i.
Holan diboto amanJalukkit, ise namarjamita i, morot nanget ma ibana tu pudi, bolak-bolak bohina, mulak tujabuna. Longan jolma torop, aha namasa??
Pos ini dipublikasikan di HATA SO PISIK dan tag pandita. Tandai permalink.
BAYOSUTI: olong dot Burju
olong dot Burju
RUAS NA PASADAON
Muloi kotu luhur na mur mapor sajo do udan di humaliang ni huta i. Arani i, indape kotu asar mang bahat kalak huta i na marmulakan ngon saba atope sian kobunna be, arana mabiar kalai ompot magodang Aek Latong i. Bo, naron pala get muli inda tarsiborangan be, kasidunganna angkon na moncot doma soni i sopo sabaan. Balik do ji amanta Jalanduk, bope ro udan na por, anggo ibana angkon na kehe juo do ia ning ia tu kobun dung kotu asar, arana get pamangan kongkong panjago kobunnia dope ia, mabiar ia mate pala inda ipamangan potang. Somalna antong pala kehe Jalanduk potang-potang tu kobun pamangan kongkongnia i, ra dei marayak kotu magorib doma so morot ia sian i, oni na torus mei ia kehe sumbayang tu suro na i topi aek godang i.
Ben por ni udani, na golap doma nida sude. Alak huta i pe na malasok mei kaluar sian bagasna be. Parlopo pe na malosok muse mei ia marbukak, arana paling sada-dua alak na ro tu lopo, i pe laos mulakna i biaso dei mandok obar: "Tuliskon jolo da, poken naro doma ita maretong", ninna mei, tandang papal-apal buku utang.
Dung do mangkuling otuk kotu isya i musojit godang, anggo parsonduk ni Jalanduk uskes soni nida sado-sado ia i bagas salaos pature-ture daganak na markalamotan, adong na get mangan, na get miting, manggonti salin ni danak na koncing, atope na giot pasusu on. Daganak ni alai panggoraran gorarna ima Si Abu mang kalas sada SMP. Anggi-anggina Si Baruang kalas lima, Si Epeng kalas tolu, Si Tambat kalas sada SR, oni Si Tinggir na get sikola dope taon naro, muda Si Nonoan antong na manyusu dope ira-ira marumur dua taon. I mada, ambaen na so marnaroi Jalanduk tu bagas, marsak roania, dosar-dosar sajo taroktoknia, oni taraso bage ilala ia adong na so pade i bagasan roa. Loja ia painte-intena inda juo marnaro. Arani i murmarsak antong roania. Kasidunganna kaluar ia sian bagas ompa Si Nonoan, kehe ia lao maripas-ipas manopotkon kahanggi ni Jalanduk ima Jaultop bagasna tar tu dolok i lambung ni tobat bolak ni raja i.
"Assalamu'alaikum", mangkuling ia salaos manoktok pintu ni bagas i.
Dung marbukak pintu ni bagas i, taridama sada bayo jongjong i pangkal pintu i salaos mandok obar: "Bo, homu dei umak ni Si Nonoan, aha na porlu luai?" Marsapa Jaultop.
"Songonon do amangtuana, potangi kehe anggi muyu tu kobun pamangan kongkong, tai sampe sannari mang bagas borngin indape na muli tu bagas, marsak roangku", ning parsonduk ni Jalanduk i asok oni songon na get tangis.
"Bo … bo …. Bo … anggo soni kemau jolo palagut kahanggi nami so rap ke manjalakina", ning Jaultop salaos kaluar sian bagasnia i, oni isuru ia mulak parsonduk ni Jalanduk i.
Inda lolot jabat markumpulma alai na sakahanggi pitu alak, oni marpokat kalai dina manjalaki Jalanduk i. Putus pokat ni alai, angkon na rap kehe do alai sude tu kobun ni Jalanduk an, i bariba aek bope ompak magodang. Tuana mantong inda jabat godang be aek i ompak manyiborang kalai tu bariba. Tolap tu kobun ni Jalanduk i, ngana dong nida alai Jalanduk di si, bope di soponia i. Arani i, bulusma alai sadebana marsurak-surak mamio-mio gorar ni Jalanduk tai boto inda juo adong na mangalus. Dung tarlolot kalai di si na manjalak-jalaki Jalanduk tai leng inda juo pasuo. Oni adong mada sada alak mangontang so ipareso tu sopo saba ni ibana na i lombang, ampot tarpodom di si benna magodangi aek. Dung i pareso alai tu si, ngadong juo. Kasidunganna putus pokat ni alai sude anso rap muli tu huta.
Tolap tu huta, rap kehema musema alai sude tu bagas ni raja i paboa on bahaso sampe sannari mang bagas borngin Jalanduk indape na mulak tu bagasna, nangkin madung do ijalakan tu saba dohot kobun ni ibana tai inda dong pasuo. Rontong ning raja i: "Palu amuma cenang i so markumpul kita sude na sabanua on". Dung ipalu antong cenang i marulak-ulak i bagas godang i, marroanma sada-sada alak huta i. Dung jaji antong alak di si, didokon raja i ma bahaso Jalanduk indape na mulak-mulak tu bagasna muloi sian potang ni ari, madung do ijalakan tu kobun dohot tu saba ni ibana inda pasuo juo. Arani i mada, anso rap marsitutu alai sude manjalakina.
"Yabo, raja nami !" Ning alak na bahat i antong salaos kehema alai marrami-rami manjalakina. Adong na tu jae paiut batang aek sian topi-topi, soni juo na tu julu, oni adong muse antong na tu siborang aek mamota-mota saba dohot kobun. I mantong malangnai, sampe tu kotu subuh inda juo marsuo bope bahat alak na manjalakina. Putus pokat ni alai sude, dung torang doma ari so rap ijalakan mulak.
Marayak torang ari, adong mada sada bayo na lao maripas-ipas ro tu huta i. Lalu tu sada lopo, mandok obar mada bayo i: "O … koum, adong boto na mangida Jalanduk sangkot i batang ni ayu i topi aek i jae an. Mang jumoloma ninna, oni mang iobanma tu bagas ni Jagargar na i topi aek i".
Rontong ning sada alak na i bagasan lopo i: "Olo baya, mang loja mei ami na saborngin imanjalakina sampe marayak kotu subuh, tai inda juo pasuo".
Ro muse ning sada alak nai: "Aropku dabo kema ita dokon tu raja i".
"Keta", ning alak nai bagasan lopo i sadebana, oni rap kehema alai lao maripas-ipas tu bagas godang an. Dung binoto antong pastina na songoni, na bulusma raja i mandok obar so ialap ipas mandiangi, so tibu tarsalosehon sude fardhu kifayahna, ulang ipalambat-lambat be. Inda lolot dung i, kehema lima alak andor so ayu marudur tu jae an mangalapna.
Inda tartahan parsonduk ni Jalanduk i be tangisnia, maneteki aek ni matania paida-ida amang ni daganak na dung ipagulung i pantar tonga ni bagas ni alai i. Daganakna rap martangisan muse i lambung ni amang ni alai na dung jumolo i. Alak huta i pe ro ro sadama mantong tu bagas na dompak amalangan i, tarida rap ibo baya roa ni alai paida-ida parsonduk ni Jalanduk dohot daganakna na markalamotan dope.
Dung i sumbayangkon i musojit godang abis kotu luhur, baruma mandiang i ioban kalai tu parkuburan na i dolok ni huta i. Bornginna i dung sumbayang kotu isya, mangaji-aji mantong alak huta i ibagas na amalangan i, mandoahkon mandiangi so lapang-lapang arwah ni ibana i bagasan kubur, itarimo Na Sada i amal-ibadatna salolot ngoluna ni ibana, oni alak bagas dohot daganak na tinggalkon totopma nian sobar boti ibagasan ni atorkisan.
RUAS NA PADUAON
Madung tolu ari Si Abu indana kehe tu sikola bope sapoken nai doma so ujian naik kalas. Inda binoto sanga aha na dompak isandangnia i so songoni kalakuanna. Arani i matubekbek sajo umaknia tu sia manyogot na potang. Isapaan pe aso do nga kehe ia tu sikola, inda dapot obar, sip sajo ia soni songon tungko. Inda sobar be ilala umaknia, kehe ia antong mangadu tu amangtuana Jaultop so ipaingotna danaki. Antana piga kalima ipaingot Jaultop tai leng inda juo maruba kalakuan ni si Abu. Marsak doma roa ni alai paida-ida Si Abu on.
I sada borngin, dung mulak Si Abu sumbayang kotu isya sian musojit godang, oni dung masuk tu bagas na bulusma itopotkon ia umaknia salaos mandok obar: "Umak … ", ning Si Abu.
"Aha dei, amang", ro alus ni induknia.
"Aropku dabo mantak mau sikola, manolongi umak doma au tu saba tu kobun, inda tarpaida-ida au umak na karejo i sasadari", ning Si Abu.
"Indabale, on naget ujian naek kalas musema bo", ning umaknia antong.
Siptong soni Si Abu, nga itogah ia obar ni umaknia i, oni kehe ia tu ruar, ipagulung-gulung ia i si, lolot-lolot tarpodom ia antong.
Pas ompak tarahim-tarahim kalak i musojit godang, tarsonggot bulus Si Abu. Dung i kehe ia tu dapur, ibuat ia piso takik ni ayahnia na solot i dinding i. Laos kaluar ia sian bagas ni alai i, mangkuling ia: "Umak … ke jolo au sumbayang tu mosojit". Ioloon umaknia antong laos kehe mambasu pinggan tu lombang. Dung sumbayang subuh i musojit, ngana ba mulak ia tu bagas, na kehe do ia tu dolok get mangguris apea gurison ni ayahnia i. Adong do jabat opat jom lolotna so targuris ia sude batang apea i benna so aru malo dope ia antong manakik.
Ari pasada, padua, sampe patoluna leng marsak dope roa ni umaknia pasari-sari Si Abu na kehe i sajo mangguris ari-arion, inda ra ke tu sikola be. Tai lolot-lolot ipadiar ia doma soni, mari-ari antong ama na loja ilala ia na sado-sado ia na tu saba i sasadari, indape parkayaon daganak na markalamotan. Lahle baya, nga tardok be sanga songondia boratna ilala anak boru na mabalu on. Arani i, jotjot do ia tangis boti matunguknguk mangaduon paruntungannia tu Na Sada i ben dangolna ilala ia tarimoonnia na mangolu i.
Muda ari jumahat dung sumbayang, igadis Si Abu mantong gota na i takiknia i tu pamuge na ro tu huta ni alai i. Deges antong rasokinia ra do jabat tarepengkon ia lima pulu ribu gota na itakiknia i. Na saian pe boto mang tuk mai balonjo sapoken jalai sabagas. Sonipe, pala ari poken kehe muse do ia mangomo tu pasar an, bope na isuru-suru alak manolong-nolongi sangape na mangangkat-angkat barang, inda ila roania, arana so adong tamba-tambana ambaen panabusi kaporluan sikola ni anggi-angginia.
RUAS NA PATOLUON
Ari ahat manyogot mangamuk Si Abu. Gogo obarnia tu anggi-angginia na dompak rap mangan indan caok i dapur an.
"Ise amu na mambuat epeng i cakuk saraorku saribu rupia, adope mangaku !! Ning Si Abu tu anggi-angginia i.
"Inda au i, angkang", ning Si Baruang.
"Au pe", ning si Tambat.
"Nga uboto-boto i angkang, na i saba sajo do au rap dot umak", ning si Tinggir.
"Ho, aso sipko?" Marsapa Si Abu tu Si Epeng.
"Nga tola langa sip, angkang?" Marsapa muse Si Epeng tu Si Abu.
"Mala sip tando olo !!" Ning Si Abu.
"Aso muse mei soni: mala sip tando olo, pabotok-botokkon do uida, angkang on !!" Sonima obar ni Si Epeng tu angkangnia i.
"Aha ning babamu, indape mangaku ho?" Murmagogo obar ni Si Abu.
"Aha buktina?" Leng manogah dope Si Epeng.
"Buktina !! Ngondia dei epengmu na tuari panabusi gulo-gulo karet na sabungkus i ?" Marsapa Si Abu.
"Ilehen umak jau", ning Si Epeng.
Bulus mangkuling umaknia: "Husss … ulangko margabus, inda dong ulehen epeng dio na tuari !!" Gusar umaknia.
"Kan nyatoma na margabusko, udarapkonko naon !!" Ning Si Abu.
Hum na laos ro dope darap-darap ni Si Abu mang bulus tangis angginia i, oni kehe monjap tu balakang ni umaknia.
"Tu son ko so ugete ho, pargabus", ning Si Abu.
Rontong ni ummaknia: "Tuk mai daganak !! Ho pe ulang pasomal na margabus i, ulang na epeng sojo giotmu, sanga inda jadi alakko saulakon, amang", ning ia tu Si Epeng.
"Olo, umak", ning Si Epeng.
Oni mangkuling mulak umaknia: "Kei patibu mangido mohop tu angkangmu !!"
Dung i kehe antong Si Epeng manopotkon angkangnia i Si Abu, oni ijalang ia tangannai salaos mandok obar: "Mangido mohop da angkang, inda ubaen sakalinai be, losima au", ning ia tai leng tangis matunguknguk.
Rontong ning Si Abu: "Jai, tai anggo ibaenko sakalinai, uayup doma ho tu aekan !!"
"Olo angkang, losi mau", ning Si Epeng mulak.
Ngantong ialusi Si Abu be, na torusmaia kaluar sian bagas, oni kehe lao marpalan-palan tu lopo an.
RUAS NA PAOPATKON
Sabolas taon dung i, Si Abu pentong madung maringanan, mang adong si nuan tunasnia sada. Angginia Si Baruang dohot Si Tambat mang tammat sikola gincat sian Universitas Mandailing Raya (UMR) di Doli, oni madung karejo aduana. Si Baruang karejo tambang di PT. Tano Sere, Tbk (TST). i Mandala Holing. Muda Si Tambat antong karejo i pelabuhan Belawan jadi sopir ni kapal laut. Lain muse antong na tu Si Epeng, arani sian menek ben porna roania manjama-jama epeng sajo ari-arion, ima so sikola i bank ia. Ira-ira satonga taonnai tommet mei ia i, arana tinggal manyusun sikiripsi doma.
Muda si Tinggir antong marjagal do giotnia dung tommet SMP. Ima so itaonkon ia markancit-kancit marinduk somang dot paramangboruonnia na marwarung i Jakarta. Dung opat taon lolotna ia karejo dot amangborunia i baruma ia mangasing. Mang adongma warungnia bope menek soni le, arana gorarna pe na mandasor. Anggo alai na paling menek ima Si Nonoan na kalas sada SMA dope, ia doma dongan ni umak nalai i bagas na i huta. Ben madung tobangma antong umak nalai i, si anggian on doma mardahan bope manggule, oni paias parabiton nalai. Bope le mang poso-poso tai inda maila ia bai manyapsap tu batang aekan. Dodas dei pala pasogok ia dot bujing-bujing laos mamasu tu batang aekan, mikim-mikim mei tarida boru bujingi paida-ida ia. Sonipe ba, adong juo dei sada-dua alak boru bujingi na ibo roana paida-ida ia. Ipangkulingkon boru bujingi mei: "Au dabo mamasuna so ulang loja ho, abang", ninna mei. Padohal da, benna adong do roania tu Si Nonoan, arana na tampanan antong alakna, oni ama denggan muse roana. Indabedabeh, marosros doma jabat ate-ate ni jagar-jagar na i huta i pasari-sari Si Nonoan.
RUAS NA PALIMAON
I mantong rasokinai tele, tar dua taon do dung karejo Si Baruang dohot Si Tambat na mangalap boru musema alai nadua. Topek antong dapot kalai muse boru bujing na markamaranggi sian Batubara i Doli an. Dung iobaran i bagas ni amangna an, na bulusma ioban kalai tu Mandailing, so iorjaon di tano asorangan. Benna so katurunan ni raja-rajai alai di huta i, inda ibaen antong be margondang marogung dohot manortor. Sonipe, orjana ibaen kalai godang benna rap ipajuguki aduana. Jabat do mangkoyok pitu orbo pitu lombu ompak na orja i, oni hiburanna antong mardikir musema pitu ari pitu borngin. Poseh doma nida alakna sahuta i, soni muse koum-kahanggi na i pataon so ro sian huta luar.
Si Epeng pe ro do ia mangaligi orja ni angkangnia na dua i. Ia pe mang tommetma ia sian sikola Akademi Perbankan Angkola (APA) i Sidimpuan. Madung malamarma ia karejo i PT. Bank Padanglawas Raya (BPR). Oni itarimo do ia karejo i si. Bulan naro ninna karejoma ia, pas songon giot ni roania i dompak menek ima manjama-jama epeng ari-arion.
Anggo si Tinggir indana bisa ia ro mangaligi angkangnia na marbagasi, arana indape dong na manolongi ia marjagal. Ima so inda bisa ia maninggalkon usahonia i. Mari-ari antong get pindah parjagalan musema ia tu parjagalan na baru itabusi ia, bope le na marutang dope debanai.
Dung ipatobang Namora Pule na rap ipajuguk i, isoyupkonma gorar ni ompung ni ompung nalai jalai. Si Baruang antong gorar matobangna Japarserean, muda Si Tambat gorar matobangna Jalaut.
RUAS NA PAONOMKON
Dung sidung orja godang i potang-potang, marmulakan mantong sude koum-sisolkot sian bagas ni alai i. Alai sabagas doma na tinggal i bagas i. Bope loja ilala alai na orja i sadari i, tai leng pupu dope alai sude rap mangecek-ecek sampe bagas borngin. Atia taringot kalai mulak ompak menek-menek dung itinggalkon ayah ni alai, maneteki ilu nalai jabat, adongna bage na tangis matunguknguk-matungikngik. Taiba sambalikna, pala ningot kalai na gidik-gidik moso i, rap matukakkak-matukikik muse antong alai sude, mariari pala taringot kalai parange ni Si Epeng.
"Ingotko dope le epeng panabusi ni gulo-gulo karet i adi?" Marsapa angkangnia Si Abu tu Si Epeng.
"Uingot mantong, angkang", ning ia mangalusi sapa-sapa ni angkangnia i.
Oni, mantata ia gogo: "Ha … Ha … Ha …".
Inda lolot dung i, marmodomanma alai sude.
RUAS NA PAPITUON
Marayak kotu subuh marngotanma alai na modom i, boti mang binege alak na mangaji-aji sian musojit godang an. Alaklai rap kehe mantong sumbayang tu mosojit godang, tai anggo adaboru sumbayang i bagas. Dung mulak kalai sian musojit, nida Si Abu dope umaknia sumbayang i pantar tonga i. Parsonduknia dohot anggi-angginia adaboru ni Si Baruang dohot Si Tambat ompak markacak i dapur pamasak panganon manyogot.
Dung sumbayang subuh ipagulung umaknia mulak i ginjang ni asur podomannia i bilik. Inda lolot dung i, binege Si Abu mada umaknia mangkuling asok: "Alhamdulillah", ninna. Oni, baruma tarpodom nida ia umaknia.
Adope mangan marrami-rami doma da !! Arana antong madung masak sude nangkan panganon nalai i sogot ni ari na sirlak i. Madung siapma sude partambuan ni indahan dohot gule-gulena, soni juo parbasuanna i ruar ni bagas i, oni marjugukanma alai na get mangan i.
Dung rap marjugukan kalai i si, marsapa mada parsonduk ni Si Abu: "Be, umak ijia langa, aso nga rap mangan dot kita ?"
Rontong ning Si Abu: "Ligi jolo tu bilik, ampot na sinok dope podomna, ngoti jolo so rap mangan kita !"
Kentong parsonduknia i tu bilik. Dung lalu tu bilik baruma ingoti ia namborunia i: "Namboru … namboru … ngot bo so rap mangan kita", salaos mangutukutuk abaranai. Sonipe ibaen ia marulak-ulak inda ngot juo namborunia i. Benna sora i ngot namborunia i, ipio ia alaklainia i: "Angkang, inda na ra namboru ngot, ro angkang jolo tu son !! Ning ia.
Bulus jongjong antong Si Abu dohot anggi-angginia i, rap kehe alai tu bilik mangaligina. Lalu tu si, bulusma ingoti Si Abu umaknia tai inda ngot juo. Benna so ra i ngot be marsak muse roania, ijama ia tangan dohot patnai madung ngali, oni ipadonok ia tangannia tu igungnai songon na song be osana.
"Ummmaaakkk …. !!!" Ning Si Abu mangangguk godang, salaos mangkaluk-kaluk umaknia.
Alai sude pentong rap martangisanma i si, oni margonti-gonti alai mangkaluk-kaluk adaboru na tobang i.
Cileungsi, 25 Juni 2013
Carito on boto na i karang-karang don soni.
So ubaenpe carito on benna adong do
koumta na porroana mambaca
carito ni daganak na markalamotan,
oni amangna mang jumolo. Sado-sado
induknai doma mamparkayaon daganaki.
Untungna male mangalah siangkaan,
mantak ia sikola oni mangomo ia
manolongi umaknia so tarpasikola
Posted by Edi Nasution at 8:12 PM
JAHA DI BAGASAN HATA Adhola Afrikans Albania Amhara Arab Armenia AukanCuzcRingkot do molo hatop dihatai hamu
SONGGOT do roha ni si Lina mamboto molo tungganedolina, si Wesli, na marumur 54 taon, marsahit tumor ganas di otak. * Didok dokter, ndang leleng nai be ngoluna. Didok si Lina, ”Ndang porsea ahu tu na nidok ni dokter i. Marsak ma ahu jala ndang lomo rohangku manang marhua pe. Hira na marnipi do ahu, ndang rade ahu mangadopi on.”
Ndang holan si Lina na mangadopi sisongon i. Sude do halak boi hona sahit na posa. Dipujihon do ala godang halak na rade laho mangurupi anggota keluarga ni nasida na marsahit na posa. Alai, sada ulaon na borat do laho mangurupi na marsahit. Aha do na boi diulahon asa denggan mangurupi anggota keluarga na marsahit na posa? Marragam do pangkilalaan na dihilala keluarga tingki mangurupi na marsahit, songon dia do nasida maradophon i? Molo naeng marujung ngolu na marsahit i, aha do na boi diulahon? Taulas ma boasa mangurupi na marsahit sada ulaon na imbar sian na asing.
AMBATAMBAT DI TINGKINTA SAONARI
Saonari on, alani ilmu kedokteran, adong do na muba taringot tu na marsahit. Marratus taon naung salpu, di negara na so pola maju dope, dao do umjempek umur ni jolma sian saonari. Tingki i, hatop do halak mate ala marsahit manang kecelakaan. Ndang mura laho tu rumah sakit, alani i di jabu ma diurupi sahat tu na marujung ngolu.
Saonari, lam denggan do ilmu kedokteran mangubati na marsahit asa umganjang umur ni nasida. Najolo hatop do mate halak na marsahit, alai saonari boi dope martahan pigapiga taon nai. Nang pe songon i, ndang boi nasida pamalumhon na marsahit i. Somalna, gale jala ndang tolap ni na marsahit i mangurus dirina sandiri. Gabe maol ma mangurupi nasida.
Ujungna, jotjotan mate di rumah sakit ma angka halak. Saonari on, godang do halak ndang diboto songon dia parmate ni sasahalak jala holan pigapiga do na mangida sasahalak na naeng marujung ngolu. Ala mabiar jala hurang parbinotoan, gabe lam maol sasahalak laho mangurupi keluarga ni nasida na marsahit. Aha do na boi mangurupi?
Songon pengalaman ni si Lina, mansai lungun do roha molo marsahit na posa na tahaholongi. Ala ingkon mangadopi holso ni roha, biar ni roha, dohot lungun ni roha, aha do na boi mangurupi hamu asa rade mangadopi i? Sahalak naposo ni Debata martangiang, ”Sai parroha i ma hami mamilangi angka ariarinami, asa dapotan roha na bisuk hami.” (Psalmen 90:12) Jadi, tangiangkon ma tu Jahowa asa diurupi hamu ’mamilangi angka ariarimuna’ asa boi hita denggan mangalehon tingki tu na hinaholongan sian nasa na tolapta.
Ringkot do mambahen perencanaan na denggan. Molo boi dope ibana mangkatai jala rade mangulas taringot sahitna i, denggan do molo disungkun hamu taringot ise annon na mambahen haputusan di ibana molo ndang boi be mangulahon manang aha pe. Tangkas ma hatai hamu taringot tu na dihaporluhon ibana, songon mangalehon napas buatan, opname, manang na asing asa anggota keluarga na mambahen haputusan i ndang sala mamillit jala gabe disolsoli na pinillitna i. Hatop ma dihatai asa boi keluarga denggan mangurupi ibana tingki marsahit. Didok di Bibel, ”Jalo ma nasehat olat ni na dapot ho, asa marhasil ulaonmu.”​—Poda 15:22, Bibel siganup ari.
CARA LAHO MANGURUPI
Somalna, tujuan na umbalga laho mangurupi na marsahit, i ma asa denggan pangkilalaan ni nasida. Ringkot do dipapos roha ni sasahalak na naeng marujung ngolu, na dihaholongi jala didongani do nasida. Songon dia laho mangulahon i? Rap manjaha manang martangiang ma hamu dohot nasida. Pillit ma sijahaon manang ende na boi patoguhon jala mambahen las rohana. Godang do halak na dipatogu tingki anggota keluarga ni nasida maniop tangan jala lambok mangkatai tu nasida.
Tapaboa ma ise na ro mangida ibana. Sada laporan mandok, ”Parbinegean ma na parpudi boi martahan sian na lima indera di pamatangta. Boi do na marsahit tongtong marbinege nang pe koma nasida, alani i unang ma hatai hamu angka hata na so patut begeon ni nasida.”
Molo boi, rap martangiang ma hamu. Adong do disurat di Bibel taringot songon dia si Paulus dohot angka donganna mangadopi hasusaan na boi mambahen nasida mate. Pangurupion aha do na dilului nasida? Didok si Paulus tu angka donganna, ”Dohot ma hamu mangurupi tumangiangkon hami.” (2 Korint 1:8-11) Balga do pangkorhonna molo martangiang hita sian nasa roha tingki mangadopi hasusaan dohot sahit.
RADE MA HAMU
Mansai lungun do roha molo mambege na laho marujung ngolu nama na hinaholongan. Ndang adong na rade mangadopi hamatean, alana ditompa hita ndang na laho mate. (Rom 5:12) Bibel mandok, ”musu” do hamatean i. (1 Korint 15:26) Jadi, sude do hita ndang olo mamingkirhon taringot hamatean ni na tahaholongi.
Nang pe songon i, molo rade hita mangadopi na masa, on boi mangurupi anggota keluarga asa ndang paholsohu jala tongtong mambahen na dumenggan sian nasa na tolap ni nasida. Pigapiga tanda na boi masa tu nasida, adong disurat di kotak ” Tanda ni Halak na Naeng Marujung Ngolu”. Tontu, ndang sude tanda i ingkon masa tu na marsahit, manang sipata ndang sarupa urutanna. Alai, godang do angka na marsahit na mangkilala pigapiga sian angka tanda i.
Dung marujung ngolu na hinaholongan, denggan do molo tatelepon aleale na rade mangurupi. Porlu do dipapos roha ni angka keluarga molo na hinaholongan ni nasida i ndang be mangkilala sahitna. Debata na parholong mandok, ”Anggo halak naung mate ndang diboto agia aha.”​—Parjamita 9:5.
PANGARAMOTI NA SUMURUNG
Jangkon ma pangurupion sian na asing
Tongtong ma mangasahon Debata tingki marsahit anggota keluarganta sahat tu na marujung ngolu nasida. UrupanNa do hamu marhite hata apulapul dohot pangurupion sian na asing. Didok si Lina, ”Marsitutu do ahu asa manjangkon pangurupion sian na asing. Sasintongna, godang do pangurupion na boi tadapot. Huhilala, songon na didok Jahowa ma tu hami, ’Sai rade do ahu mangurupi ho mangadopi i.’ Tongtong do huingot i.”
Debata Jahowa do Pangaramoti na sumurung. Ala Ibana do Sitompa hita, diantusi do sahit dohot lungun ni roha na tahilala. Boi jala lomo do rohaNa mangurupi dohot patoguhon hita asa boi mangadopi i. Na rumingkot, marjanji do Ibana, laho salpuhononNa ma hamatean salelenglelengna jala paheheonNa marjuta halak na niingotNa. (Johannes 5:28, 29; Pangungkapon 21:3, 4) Dung i, boi ma tadok songon hata ni si Paulus, ”O hamatean, di dia hamonanganmi? O hamatean, di dia soropmi?”​—1 Korint 15:55, Bibel siganup ari.
Tanda Ni Halak Na Naeng Marujung ngolu
Godang halak na marsahit na mangkilala pigapiga manang sude sian tanda on tingki naeng marujung ngolu nasida *:
Ndang langku mangan dohot minum. Bahen ma gliserol tu pamangannasida jala bahen ma abit na bornok tu pardompahanna asa denggan pangkilalaanna.
Ndang olo be marsaor, manang holan tu pigapiga halak. Jaga ma asa unang adong na ribut di humaliangna.
Sai naeng modom.
Busisaon. Unang ma orai hamu ibana, alai lambok ma mangkatai jala papos ma rohana.
Ndang ditanda be angka halak. Patandahon ma goarmuna jala denggan ma tangihon ibana nang pe ndang tangkas taantusi na nidokna.
Ndang diboto be na kaluar na niinumna dohot na niallangna. Alani i, jotjot ma paias ibana dohot podomanna.
Maol marhosa. Molo morongorong ibana tingki marhosa, ra ala ruar sian pita soara do hosa i.
Gabe sompol ma igungna. Bahen ma bantal di simanjujungna asa denggan ibana marhosa sian igungna.
Muba warna ni kulitna. Boi do i masa ala mudarna holan mardalan tu organ bagian dalam.
tapsel tapsel madina lagu tapsel farro simamora top simamora nila sari syamsir kdi
38.8K 6.9M 116
Est. Potential Earnings$ 106.96
yenti lida farro simamora angga lida top simamora tapsel terbaru nila sari lagu tapsel
54.8K 28.74M 63
Est. Potential Earnings$ 768.27
top simamora angga lida yenti lida syamsir kdi pasaman eno viola farro simamora
109K 35.97M 264
Est. Potential Earnings$ 638.07
yenti lida angga lida farro simamora tapsel terbaru nila sari Pop music lida 2020
64.2K 15.57M 155
Est. Potential Earnings$ 320.68
Entertainment Music top simamora
tapsel tapsel madina lagu tapsel nila sari farro simamora ovhi firsty angga lida
63.6K 26.54M 196
Est. Potential Earnings$ 84.59
farro simamora Pop music lagu tapsel People & Blogs top simamora tapsel terbaru yenti lida
13.3K 6.01M 236
angga lida yenti lida farro simamora top simamora nila sari ponsel kamera Smartphone
13.2K 2.62M 246
Angka Apostel dohot Sisean ni Jesus Marbarita na Uli mardongan Habaranion | Isi ni Bibel
Huria Kristen lam martambatamba nang pe hona lele
SAMPULU ari dung manaek Jesus tu surgo, marpungu ma siseanna hirahira 120 halak di Jerusalem tingki ari Pentakosta, 33 D.M. Tompu ma tarbege soara na gogo songon alogo. Gabe boi ma sisean i mangkatai di hata na asing. Aha do na mangula di pudi ni sude na masa on? Dilehon Jahowa pasupasu marhite tondi parbadia.
Di tingki i, godang halak marpungu na ro sian saluhut bangso laho tu ulaon Pentakosta i. Longang ma nasida ala dibege angka sisean i mangkatai tu hata nasida sandiri. Dipaboa si Petrus ma surirang ni panurirang Joel na mandok: ”usehonon” ni Jahowa tondiNa, asa boi nasida mambahen tanda halongangan. (Joel 2:28, 29, Bibel Siganup Ari) Tingki tondi parbadia songgop tu nasida, on ma patuduhon: Dipillit Debata bangsoNa na baru, i ma huria Kristen. Saonari, asa gabe bangso ni Debata ingkon taihuthon do Jesus.
Dung i, masa ma hasusaan tu angka sisean, ditangkup jala dihurung ma nasida. Alai, dipalua surusuruan do nasida jala disuru asa tongtong marbarita. Diulahon nasida ma songon i. Diajarhon nasida ma barita na uli taringot Jesus. Alai, diorai sintua ni ugamo Jahudi ma nasida asa unang marbarita. Dialusi angka apostel i ma: ”Ingkon oloan do iba di Debata asa di jolma!”​—Ulaon ni Apostel 5:28, 29.
Lam posi ma hasusaan i dibahen tu nasida. Didangguri do si Stepanus sampe mate. Diida—si Saulus na sian Tarsus—do si Stepanus didangguri jala las do rohana disi. Laho ma ibana tu Damaskus manangkup angka sisean ni Jesus. Di pardalanan, tompu ma ro sinondang sian langit mambahen ibana mapitung, jala dibege ibana ma soara na mandok: ”Saulus, Saulus! Boasa lelean mu Ahu?” Dialusi si Saulus ma: Ise do ho? ninna soara i mangalusi: ”Jesus do Ahu.”​—Ulaon ni Apostel 9:3-5.
Dung tolu ari, disuru Jesus ma si Ananias asa dipamalum parnidaan ni si Saulus. Dung tardidi si Saulus laho ma ibana mambaritahon barita taringot Jesus di bagasan habaranion. Gabe sahalak apostel ma si Saulus jala parbarita na uli na ringgas.
Dibaritahon sisean ni Jesus ma barita taringot Harajaon ni Debata tu halak Jahudi dohot Samaria. Ro ma surusuruan tu si Kornelius, tentara ni Rom na manghabiari Debata, disuru ibana laho manjou si Petrus. Dibaritahon si Petrus ma dohot donganna barita na uli tu si Kornelius dohot tu sude sisolhotna. Tingki mangkatai dope si Petrus, songgop ma tondi Parbadia tu si Kornelius dohot tu sisolhotna jala tardidi ma nasida marhite goar ni Jesus. Saonari, bungka ma dalan tu sude bangso laho mandapot hangoluan salelenglelengna. Laos rade ma Huria Kristen mambaritahon barita na uli di sude inganan.
—Dibuat sian Ulaon ni Apostel 1:1–11:21.
Aha do na masa saleleng ulaon di ari Pentakosta?
Songon dia do angka musu mangida parbaritaon na diulahon ni angka sisean ni Jesus?
Songon dia dalan tu hangoluan i tarbungka tu saluhut bangso?
Acara Ibadah Pesta Gotilon 2 | HAUMA NA RATA
Acara Ibadah Pesta Gotilon 2
Oktober 30, 2010 · Filed under ACARA-ACARA KEBAKTIAN MINGGU
ACARA IBADAH PESTA GOTILON
01. PANGARADEON DIRI
Saluhut ruas ni huria mambuat hundulan hombar tu wijk na be.
Angka punguan Koor hundul di inganan naung nitontuhon
02. PANGGILAN BERIBADAH:
L : Huria ni Debata na dihaholongan ni Tuhanta Yesus Kristus, hami saluhut Parhalado, pasahathon tabe ma tu sude hamu ruas ni huria: Asi ni roha ma di hamu, jala dame na sian Tuhanta, ima na mangaramoti hita saluhutna.-pasu dohot denggan basa ni Jahowa dibagasan ngolunta. Saluhutna I tung asi ni roha ni Debata do I tu hita. Ala ni tapuji ma Tuhanta jala tasomba ma Ibana, taendehon ma “Sangap ni Jahowa”
J : (mangendehon BE 581: “Sangap ni Jahowa”)
Sangap ni Jahowa na sun timbul I, balga ni holongNa ndang tarasam i
Dilehon AnakNa na sasada I, manobus hita jolma pardosa i
L : Tung so tarasam hita do balga nibe ma hamu tu adopanNa jala somba ma Ibana.
L.
J : Alai anggo au dohot donganhu sajabu, Debata do sioloan dohot sisombaon nami.
… jongjong …
03. VOTUM – INTROITUS – DOA
L on.
L : Songon on do didok Tuhan Jahowa: Ndang be ulahanKu mangaragehon nasa na mangolu, songon na hubahen i.
J : O.
L : Na balga situtu do Ho, ale Jahowa Debatangku, marpahean hasangapon dohot hamuliaon do Ho. Haleluya.
J : (mangendehon: Haleluya-Haleluya-Haleluya)
L : Martangiang ma hita: Ale Tuhan Debata, Amanami na di banua ginjang !I marpungu hami nuaeng mandok mauliate sian nasa rohanami tu Ho.na mangaramoti hami. On pe sai jalo ma hamauliateon ni rohanami. Angkup ni I sai lehon ma TondiM tu hami, na mamuhai dohot patiurhon matani rohanami, asa lam huida hami sude na denggan, sude na uli na pinatongonMi tu hami, sa lam ringgas rohanami mamuji dohot pasangaphon Ho marhitehite Tuhan Jesus Krsitus, Tuhannami. Amen.
— hundul —
04. Marende BE No 373 : “Mangula Hita Jolma”
Mangula hita jolma Manabur boni I, Alai anggo jadina Di Debata do i
Dilehon las ni ari Nang nambur udan pe, Tongtong di panumpakNa
Marguru sasude Nasa ulibasa ro sian Debata, I pe Ibana puji ma Huhut haposi da.
Sai sian Debatanta Do nasa na adong, Nang rihit sangkamata
Nang laut,nang tano on Tinompa ni hataNa Do hau nang bulung i
Nang nasa parbuena Nang bungabunga i ,Nasa uli basa…du.
05. MANJAHA PATIK: “MANGHAMAULIATEHON DENGGAN BASA NI JAHOWA”
L : Hamu ruas ni huria na nihaholongan ni Tuhanta Jesus Kristus! Di las ni rohanta na mar-PESTA GOTILON hurianta sadarion, tama do auhononta hata ni Debata na mandok: Stama ma hita mandok maulite tu Debata?
J : Mauliate ma di Ho Tuhan, naung mangalehon parbue ni angka ulaonnami.
L : Didok hata ni Debata: Ingkon buatonmu ma sian patumonaan ni sandok parbue ni tano i, na dapot ho sian tanomi, naung nilehon ni Jahowa, Debatam tu ho, jala pamasuhonmu do i tu bagasan ampang, jala boanonmu do i tu inganan sipilliton ni Jahowa, Debatam bahen inganan di Goarna. Ingkon burju do lehononmu parpuluan sian nasa gogo ni tano, boni sinaburhonmi, sian saluhut na tubu di tanomi ganup taon.
JL : Antong! Tku di hamu angka pandiloan ni langit, jala mangusehon tu hamu gabe maradu marlobilobi.
L rap mangido gogo ma hita tu adopan ni Debata.
J : Ale Tuhan Debata sai pargogo I ma hami, mangulahon na hombar tu patikmi. Amin.
06. K O O R :
07. Marende BE.No. 164 “O Tuhan Jesus Ho Rajangku”
O Tuhan Jesus Ho Rajangku Tangihon au naposoMon
Naeng topotanku do dosangku Tu Ho Sigomgom tano on
Ai naeng mangolu tondingki Marhitehite mudarMi.
Godang do dosa ni tanganku Rohangku pe gok dosa do
Nang mata pe nang pamatangku Luhutna i gok dosa do
Sai sesa nasa dosangki Marhitehite mudarMi.
08. PANOPOTION NI DOSA DOHOT HASESAAN N: … Ale Debata a nami na godang i. Tung mansai jotjot do hami manirpang sian dalanMu, ndang mangulahon lomo ni roham. Nuaeng ro hami tu joloM mangido asi ni rohaM:
J : Sai sesa ma sude dosa nami jala unang paingot-ingot sude dosa nami na godang i.
L : Unang ma pabali hami sian adopanMu ale Jahowa, ala ni dosa dohot hajahaton nami. Alai marpamuati ma rohaM di hami. Tung mansai susa do parngoluonnami apala di tingki na parpudion : Masa na habanjiran mambahen godang sian tonga-tonga nami di bangso on tarlumobi ma dongannami na di Wasior Papua na hapusohan, agoan arta, jala marungkil,. Manghutur tano hinorhon ni lalo…jala mapultak dolok,… mambahen dongan nami na di Mentawai dohot na di Yogyakarta tumatangis…, agoan hosa…, agoan bagas parlinggoman…, jala digohi biar. Godang sian tonga-tonga nasida na ingkon maninggalhon hutana…, natoras marsirang sian ianakhonna.., male ala maol jumpang sipanganon…, ngalian ala ndang adong ulos siparuloson… mabugang ala ndang adong ubat sipangkeon. Ale Tuhan… unang ma laluhon rimasMu tu hami, ai ndang manahan hami. Ale Tuhan…hupaunduk hami ma nuaeng simajujung nami tu Ho, jala huparhatopot hami ma nuaeng di adopanMu, jotjot do hami lilu songon biru-biru masitondong dalanna be. Ndang be hu ulahon hami lomo ni rohaM. Asi ma roham di hami ale Debata, asi ma rohaM mida sandok bangsonami on. Sahami.
J : (Ende Koor “Naung Gumalunsang”)
Nang gumalunsang angka laut, nang ro pe halisungsung i,
Lao mangharomhon solungki.
Hot do Tuhan parhata saut, mandok hataNa ingkon saut
Sai saut doi, sai saut do i, sai saut do i.
Reff. Ndang be mabiar au disi, mangalugahon solungki
Ai Tuhanku do donganki.
Ai tung godang pe musungki, na mangarongom ngolungki,
Sai dao do i, sai dao do i, sian lambungkii
Hatop marlojong do solungku, tu labuan hasonangan
Na so adong be dapat hasusaan i, tudos tu si do pardalananki
Ditogu Jesus au tusi.
Sipata naeng lonong do au, so halugaan galumbang i
Tung ise ma haporusanki i, ingkon hutiop tongtong Jesus i
—musik—(mulak tu reff—)
L : Huria ni Debata naung manopoti dosa, nuaeng tabege ma hata baga-baga ni Debata, taringot tu hasesaan ni dosanta: Songon on do hata ni Tuhan Jahowa: ku na so tupa humordit, ninna Jahowa siasii ho. Hasangapon ma di Debata na diginjang.
J : Amin. … hundul…
09. Marende, BE No. 467 “ Asi ni RohaM Hupuji”
Asi ni rohaM hupu ji ala Ho manobus au.
Di paias Ho rohangku, ga-be soranganMu Au.
IngananMu rohanami. TondiMi manggohi i.
Pangke dohot ngolunami gabe ulaulaMi.
10. MANJAHA EPISTEL: 2 TIMOTEUS 2:1-7
L : Turpuk Epistel di Minggunta sadarion, ima na tarsurat di 2 Timoteus 2:1-7 songon on ma didok disi: Onpe, ale anaha, margogo ma ho marhitehite asi ni roha ni Kristus Jesus!
J : Jadi ma binegem sian ahu di adopan ni torop sitindangi, i ma pasahat tu halak haposan, angka na tau mangajari na asing.
L : Gabe dongan manaon haporsuhon ma ho, songon parangan na denggan di Kristus Jesus!
J : Ndang olo alit parporang tu angka ulaon pandaraman, asa halomoan ibana di na marsuru ibana.
L : Nang na marsiadu pe, ndang dipartumpali, ia so tigor paraloonna i.
J : Ingkon siula hauma i jumolo taruli di parbuena!
L : Antusi na hudok i; ai lehonon ni Tuhan i do tu ho roha mangarti saluhutna i.
Ido sahatna. Martua ma halak na tumangihon hata ni Debata jala na umpeopsa.
12. Marende BE.No. 758 “Jahowa Pangurupi”
Jahowa pangurupi disi ulaonmi, Dilehon pos ni roha di ganup tingki I,
Nangpe sipata ganggu haporseaonmi,
Jamot tongtong Tuhanmu manjaga ngolumi.
Jahowa pandongani di na porsea I, Ibana patuduhon nang sidalananmi
Asa marolop-olop ho di ujungna I,
Ibana do donganmu nuaeng nang sogot i.
13. MANGHATINDANGKON HAPORSEAON
L : Hamu angka dongan ! Rap dohot angka donganta sahaporseaon di sandok portibion, tahatindangkon ma hata haporseaonta I, rap ma hita mandok:
J : Ahu porsea … dst. — hundul —
15. TINGTING + TANGIANG PANGONDIANON.
17. Marende BE.No. 755 “Haposan Ho Tuhan”
Haposan Ho Tuhan hot do holongMu, Di las ni roha tingki arsak pe
Asi ni rohaMi nang pambaenanMu , Ho Sipalua pangondingan pe.
Haposan Ho Tuhan haposan Ho Tuhan, Ndang na mansohot asi ni rohaM
Nasa na ringkot di au di parade, Tung ala ni asiM do I sude.
Logo ni ari nang rondo ni ari, Nang tano laut bulan bintang I
Sude tinompaMi manghatindangkon, Denggan ni basaMi di hami on.
Haposan Ho Tuhan … du.
Di rade Ho do dame na manongtong, Di togu Ho do au di dalanki
Marlas ni roha au marpanghirimon, Jala margogo ala basaMi
18. JAMITA : HESEKIEL 33:12-19+30-33
19. Marende, BE. N0. 470“Jesus Ho Nampuna Au” (—Pelean—)
Jesus Ho nampuna au dohot na adong di au,
Gogo dohot hosangki sahat ma tu tanganMi,
Dohot tanganki tahe, naeng manjama na ture,
Dohot pat sai naeng tongtong, mandalani dalanMon
Hata nang soarangki, sai rajai ma dohot I,
Sai denggan huhut sintong, baen hatangku sai tongtong,
Sere, arta, hepeng pe, buat ma di Ho sude;
Tondi nang pamatangki, ingkon Ho oloan ni i
Pinangido ma tu Ho, rohangki pe dohot ho,
BahenonMu, Tuhanki, tong tu harajaonMi
Na dihirim rohangki, dohot haholonganki,
Sai tu Ho ma sahat I, sai na sonang I disi
20. PASAHATHON PERSEMBAHAN SYUKUR PESTA GOTILON
—Dung simpul dipasahat pelean II, ro ma ruas pasahathon
Persembahan syukur Pesta Gotilon dibagas Amplop.
Ditaruhon jala dipasahat ma i tu jolo tu inganan naung nitontuhon—
J : Marende BE No 373 : “Mangula Hita Jolma”
Dilehon las ni ari Nang nambur udan pe,
Tongtong di panumpakNa, marguru sasude
Nang laut,nang tano on. Tinompa ni hataNa Do hau nang bulung i
Nang nasa parbuena Nang bungabunga i ,
Nasa uli basa,..d.u.
Ibana jumadihon panondang sasude, Ibana do manjouhon alogo ombun pe
Na tau palas rohanta, hipas dagingta I,
Tongtong rade bohalta dibaen Tuhanta i
Nasa uli basa…d.u
21. TANGIANG PANUTUP: PELEAN – ALE AMANAMI – PASUPASU
ACARA NA PASAHATHON PELEAN HODONG
01. Marende BE No. 706 “Godang Ni Pasu-pasu I”
Godang ni pasu-pasu I di lehon Tuhanki, Tarlobi asi-asiMi marhite anakMi.
Jaloma pujianki, Jesus Sipalua I, Boi au bongot tu surgo I,
Jalo ma pujionki … du.
P : Mandok mauliate ma hita tu Tuhan I, ai pardengganbasa do Ibana jala ro disaleleng ni leleng do asi ni rohaNa. Dibagasan las ni rohanta sadarion marhite Pesta Gotilon na pinatupa ni hurianta, dalanta do I laho mangokuhon, ia saluhut silehonlehon na denggan jala na maulitus na ro sian ginjang. Antong ro be ma hita tu joloNa… tapasahat ma parbue ni na taula, jala tadok ma:
J : NASA NA NILEHONMI, TONDI RO DI PAMATANGKU. HOSA DOHOT GOGONGKI, RO DI SALUHUT ARTANGKU. HUPASAHAT I TU HO, NA SO UNSATONKU DO.
PASAHAT HODONG: (Panitia)
Hamu Amanami Inanami ruas ni huria na sian wijk/koor… Nuaeng pabotohon hamu ma sipasahaton muna di tingkion… hami nunga rade manjalo haroro muna.
Na ro do hami sian…, las rohanami di Pesta Gotilon ni hurianta sadarion, jala di las ni rohanami I, naeng pasahaton nami ma parbue ni hamauliateon nami tu Tuhan i. Antong parmusik nami: Bahen damang ma jolo Ende pujipujian I asa hupasahat hami hodong nami……
NA PASAHATHON HODONG : ENDE
1. PARHALADO : Somba ma Jahowa (BE. 585)
2. GURU SEKOLAH MINGGU : Dison Adong Huboan (BE.848)
3. WIJK 1 : Hupasahat ma tu Jesus (BE.691)
4. WIJK 3 : Hibul Rohangku (BE.690)
5. WIK 2 : Marolopolop Tondingki (BE.435)
6. WIJK 4 : Molo Ho do Huihuthon (BE.697)
7. KOOR NHKBP : Somba ma Jahowa (BE.585)
8. KOOR AMA : Gok Las ni Roha do Au (BE.754)
9. MANNEN KOOR : Marolopolop Tondingki (BE.435)
10. INA HANNA : Sada Goar na Ummuli (BE.453)
11. KOOR INA : Didalani Jesus Tano (BE.512)
12. AMA LANSIA : Somba Ma Jahowa (BE.585)
MARTANGIANG – BERDOA (BATAK) – HALLO YANG ADA DI SANA!
HomeRenungan-Insipirasi-PelajaranMARTANGIANG – BERDOA (BATAK)
Hallo para pembaca sekalian, yuk kita belajar bahasa Batak dengan membaca artikel tentang Berdoa berikut ini:
Tangiang ima dalan ni halak siihuthon Tuhanta Jesus laho mangkatai, mamuji dohot pasahathon pangidoan tu Tuhanta.
Uju di singkola minggu hita on, nunga tung tangkas diajari laho martangiang. Angka tangiang na niapil, tangiang na jempek isara ni tangiang laho mangan dohot laho modom pe.
Alai ndang binoto manang dia alana, sai pinarrohahon do ngolu partangiangon di torop ruas ni hurianta, sai jotjot do gabe gale dung lam magodang angka ianakonta i. Betak do na laos diparrohahon sundut na umposo i, nang hita angka ruas na magodang, nang namatua pe, ndang sai olo be manguluhon tangiang di bagasta be lumobi ma apala di ulaon na marhadohoan rupani?.
Jotjot do binereng nang di angka punguan partangiangan wijk(isara na masa di bonapasogit), marungkil do angka ruas ni huria molo apala ditodo pangula ni huria nasida laho martangiang pangondianon rupani. Laos songoni nang tangiang ni parjabu na paradehon inganan partangiangan i.
Molo di ulaon kemasyarakatan na asing rupani, nang diangka ulaon adat, sai ingkon ama do na gabe uluan. Alai tung jotjot do binereng, molo tu ulaon na martangiang, sai”dipatama”amanta parjabu do tu inanta soripada gabe singkat ni”malim” si partangiang. Nda na mangorui sangap ni ama do molo ingkon gabe songoni masa di sada2 keluarga?
Sai jumpang ma nian soripada na burju, sipartangiang, gabe boi ma tutu diondihon amanta i di “tohonan” na i. Boha muse molo laos jumpang inanta i na so apala partangiang? Gabe boi ma masa, dioloi inanta i do nian ibana manguluhon tangiang, alai olo ma mansai nanget soarana, nda holan hata Amen pangujungi ni tangiang i do, na boi tangkas begeon ni angka dongan na ro.
Hamu angka dongan, taingotma, ndang sai ingkon sintua manang parhalado na tau manguluhon tangiang. Ganup na mandok dirinya siihuthon Kristus ingkon do rade manguluhon tangiang di tingki na be. Unang pola ingkon sai marsidalian laho mangkatai dohot Tuhani. Nda tama do hita marhite tangiang ingkon mandok mauliate huhut mamuji Ibana marningot sude denggan basa dohot asi ni rohaNa?
Mauliate, horasma dihita!
Senyum yuk: Batak Airlines
Artinya menyusul ya, semoga bermanfaat.
Buku Ende Archives - Page 2 of 2 - Lirik Lagu Batak Buku Ende Archives - Page 2 of 2 - Lirik Lagu Batak
Buku Ende No.11 Aha Ma Endehononku
lirik lagu Aha Ma Endehononku. Aha ma endehonongku, asa pujionku Ho. Ale Tuhan Debatangku, sai urupi au gogo. Ai ndang tarpajojor ahu, asi ni rohaM di ahu. Ala ni hupuji Ho tung marribu hali do. Sai sungguli ma rohangku, mangendehon gogoMi. Dohot asi ni rohaMu, ro di habasaronMi. Ai i do dihatindangkon Tondi dohot pamatangku. Ala […]
Buku Ende No.10 Hupuji Hupasangap Ho
lirik lagu Hupuji Hupasangap Ho. Hupuji hupasangap Ho Amang pardenggan basa. Ai jadijadianMu do sude angka na masa. Ditompa Ho do sasude Dagingku ro di tondi pe Pinuji ma goarMu. Saluhut na tinompaMi Naeng sonang di rohaMu. Arian dohot borngin pe Disarihon rohaMu. Nang uhum di gomgomanMi Na tigor na sintong do i Pinuji ma […]
Buku Ende No.7 Puji Hamu Ma Asi Ni Roha
lirik lagu Puji Hamu Ma Asi Ni Roha. Puji hamu ma asi ni roha ni Tuhan Jahowa di halak Kristen i. Ai naung diontang sude jolma Tu hangoluan na sora suda. Tuhan Jahowa panggomgom di sude Nasa parhosa manomba Raja i. Marloksaloksa suruanNa Mamujimuji tongtong goarNa. Hamu parbegu unang ma tundal be Tu Tuhan Jesus ro […]
Tudia pe dibuangkon sai tarpasupasu – Parjumpanganta
Tudia pe dibuangkon sai tarpasupasu
27 Januari 2010 27 Januari 2010 Parjumpanganta
2 Rajaraja 17:28
Dung i ro ma sahalak sian malim angka na binuangkon sian Samaria, jala maringan ibana di Betel, jala diajarhon tu nasida parturena marhabiaran tu Jahowa.
Sere, molo diambolongkon manang tudia hot do i sere, ndang gabe muba hadirionna. Halak na pinasupasu ni Debata manang tudia pe ditongos sai tarpasupasu do i tongtong. Sahalak Malim ni Debata na binuangkon sian Samaria tu habuangan, sai hot do hamalimonna. Nang pe dibuang ibana tu sada inganan na so lomo ni rohana, alai anggo ulaon na denggan, ulaon hamalimon dohot ulaon ni Debata naung tinuhukna, ndang gabe humusor, hot do diulahon ibana. Songon i ma ngolu ni halak na satia tu Debata di ulaonna.
Turpuk sipahusorhusoron on, mangalehon hagogoon ni roha manang semangat di hita laho mangulahon ulaonta naung pinasahat ni Debata tu hita. Asa unang pola ganggu hita molo dihasogohon hita ala sintong jala tigor hita di angka ulaonta. Dihasogohon portibi on do angka halak partigor. Molo dibuangkon pe hita tu inganan na so lomo ni rohanta, molo dimutasihon pe hita sian ulaonta na parjolo tu inganan na so patut, manang molo ingkon dipasohot hita sian ulaonta (di PHK), ndang pola gabe pandelean di hita i, nang pe hansit do si songon i. Alai, molo tigor hita, sintong hita jala benget di angka si songon i huhut satia tu Tuhanta, tatapon ni Tuhanta do hita sian habangsaNa i. Molo tarpasupasu ngolunta, didia pe hita, songon dia pe situasina, tau las ni roha do i baenon ni Tuhanta. Ndang dung Debata manadinghon na hinaholonganNa. ‘…ndang dung dope huida tartading partigor manang mangidoido sipanganon pinomparna i – Psalm 37:25). Amen!
Previous Article Marpangalaho na denggan di jolo ni Debata
Next Article Asa boto hamu, ndang sian jolma huguruhon!
May 14, 2009 by Sampe Sitorus,SE (A. Hitado Managam) Adong do sada istilah pelayanan / panghobasion di hurianta na mansai porlu taulahon di parngoluan na marhuria. Digoari do di bagasan istilah bahasa Jerman: Seele Sorge, molo di bahasa Indonesia Pastoral Konseling. Alai molo di bahasa batak na marlapatan ma on “pangaramotion ni tondi manang pangurusion di ngolu partondion” jala na lebih tumangkas “panopoton tu sasahalak manang sasakeluarga laho marmahani ngolu partondionna, manang pe uju adong permasalahan ni tondi, manang pe uju so adong.” Boasa mansai ringkot panghobasion on taulahon di tongatonga ni hurianta:
Angka ise do na porlu mangulahon panghobasion on? Tontu sahali, na paling utama ima angka parhalado ni huria : Pandita, Guru Huria, Bibelvrow, Diakones, dohot Sintua, na ingkon rap manghobasi, marsiurupan jala boi do marbagi tugas. Songon di sada keluarga, natuatua na bijak ima natuatua na umboto mangadopi angka ianakhonna na marragam parrohaon, tudos songoni ianggo ngolu parhuriaon na sian angka keluarga na marragam, individu na marasingasing sian saluhut parngoluonna. Alani mansai porlu tatanda ganup angka ruas i asa taboto mambahen pelayanan tu nasida. Na boi tabereng angka na masa pada umumna di panghobasion ni sintua ima holan di tingki parmingguan, partangiangan: maragenda, mamalu giringgiring, papungu pelean manang sada istilah didok saonnari SINTUA SSSST ala holan pahohomhon angka parminggu na gaor di tingki parmingguan, jala sasahali do i marjamita. Sasintongna mulak tu penghayatan di TUGAS PANGGILAN (PODA TOHONAN) NI SINTUA na 7 butir i, mansai godang do na ingkon diulahon. Kenyataan na boi idaonta, sasintongna lebih tumandaan do sintua tu ruas ala sintua do na langsung rap marsaor tu angka ruas alani i do adong dibahen sintua lingkungan. Ingkon do tandaon ni sintua lingkungan i do boha ruas na adong di lingkunganna baik secara ngolu pardagingonna manang ngolu partondionna.
Nunga taboto nangkin Seele Sorge ima panopotion laho marmahani ngolu partondion. Sada kelemahan do pe di hurianta na hurang manang ndang adong tingki ni angka parhalado laho manopot ruas ni huria i tu bagasna be, hape mansai las do roha ni ruas molo ditopot parhalado ibana tu bagasna ala pintor songon na diparrohahon do ibana dohot parngoluonna. “Manopot laho marmahani” gabe parmahan di huria marhite panjouon ni Debata tu hita alani i do panghobasion i pe ndang hadirionta sitonjolhonon manang boanonta alai pandonganion, pangajarion sian Debata marhite Tondi Parbadia. Tekhnik Seele Sorge
– Trampil di bagasan tehknik komunikasi 2 arah (mamuhai, mengembangkan dohot mangujungi) – Rade mambege jala mamparrohahon sude na dipaboa ruas
Molo dipompom sasahalak angka permasalahan na mansai pribadi dibagasan dirina jala ndang diboto jalan keluarna, boi do manghorhon na so denggan di pamatang nang di partondionna ala holan tusi pingkiranna manang aha pe na diula ibana siganup ari. Asa boi ibana malua sian roha na songon dihimpit, rade ma nian ibana paboahon parsorionna tu donganna na dihaposi ibana, on ma na ingkon boi idaon ni parhalado nang pe so dipaboa secara langsung tu parhalado i. Adong do piga guna ni manopot ruas di ngolu na secara pribadi:
Latar belakang ni marsasada halak na mengalami masalah Pengaruh lingkungan
Posted in ROHANI (Kristen) | Leave a Comment\tComments RSS
Ruhut ni Parjambaron Juhut – Simanjuntak.or.id
jambar ni hasuhuton dohot namarhaha-maranggi,
jambar ni boru/bere,
jambar ni dongan sahuta,
jambar ni pariban,
jambar ni hula-hula (hula-hula ni suhut; namarhaha-anggi, anak manjae)
jambar ni tulang (tulang ni ama hasuhuton dohot tulang ni ina hasuhuton)
jambar ni bona tulang (tulang ni ompu suhut)
jambar ni bona ni ari (hula-hula ni ompu suhut)
>Catatan: hula-hula somba-somba somba-somba
Boru/Bere namarngingi (hambirang) – namarngingi (hambirang)
– Punguan dibuat sian soit, pohu dibuat sian soit, pohu
Tulang namarngingi (siamun) namarngingi, somba-somba
– Bona ni ari somba-somba somba-somba
– Dongan sahuta soit, pohu soit, pohu
– Punguan dibuat sian jambar ni suhut dibuat sian jambar ni suhut
Bungaran Simanjuntak (M14)2009-02-24T02:08:30+07:00
Na Bonar Do Jahowa Di Saluhut Angka Dalanna | Bakti J Situmorang
Hundulhundul do sahali di jabuna sada natuatua, na margoar si Johannes, morhusari bodarina i taringot tu panogunoguon ni Debata di hajolmaon.
Ninna rohana ma : Nunga ganjang umurhu jala nunga leleng ahu ditano on, nunga godang diida matangku, gumodang muse dibege pinggolhu. Alai ndang tardok ahu na tingkos saluhutna i, godang do na sambar di rohangku, ndang huantusi dope hasintongan ni hata on : “Na bonar do Jahowa di saluhut angka dalanNa”.
Di na morhusari ibana songon i, pitpit ma matana, laos nok jala marnipi ma ibana. Dung i dibege ma di bagasan nipina i sada soara sian banua ginjang na mandok : “Hehe ma ho, Johannes! Laho ma ho madangadang di tano on, asa hupatorang tu ho angka dalan ni Debata”.
Jadi hehe ma tutu si Johannes i, dibuat ma tungkotna laho mordalan i, jadi sahat ma ibana tu tombak na bidang situtu.
Alai ndang sadia leleng nari, lilu ma ibana di bagasan tombak i, jadi hapusohan ma rohana. Binahen ni biarna, manjoujou ma ibana, anggiat ro manang ise, na mananda tombak i, na boi patuduhon dalan tu ibana, asa malua ibana sian hagogotanna i.
Dung i dung lam dipagogo ibana soarana, ro ma tutu sada halak na so tinandana mandapothon ibana, didok ma tu ibana : “Beta hita! Ai ndang tagamon botoonmu dalan na ture, ia so ahu donganmu di tombak on”.
Dung leleng nasida mordalan, nunga pola bot ne ari, sahat ma nasida tu bagas ni sada halak, na mangarahon nasida tu jabuna, dung i hundul ma nasida mangan minum rap dohot ibana. Mansai denggan ditamuei halak i nasida, ai tongon ari halalas ni roha di na sadari i di ibana, ninna, ai i pe mordenggan musuna dohot ibana, pola dilehon musuna i tu ibana panginuman sere na arga jala na uli, bahen tanda pordengganannasida.
Dung sun nasida na mangan i, modom be ma sahat ro di torang ni ari. Dung i mandok mauliate ma nasida tu partamue i, ala ni asi ni rohana di nasida. Alai di na naeng borhat nasida, diida si Johannes ma donganna i mambuat panginuman na arga i, ditabunihon tu bagasan barangna.
Jadi dung diida si Johannes pambahen ni donganna i, naeng ma gorahononna. Alai didok donganna i ma mandok ibana : “So ho, dalan ni Debata do i!” Sip ma ibana tutu laho mangihuthon donganna i.
Dung i sahat ma nasida muse tu jabu na asing; alai halak na jahat do nampuna jabu i. Na holit do rohana. Ai di na laho bongot nasida tu jabu i, dilagai jala diburai nampunasa jabu i ma nasida. Sigurbak ulu, na so olo mulaulaon do nasida, ninna, holan mangidoido manang manangko do diboto.
Dung i didok dongan ni si Johannes ma mandok ibana : “Ingkon laho ma hita sian on, ndang jadi tinggal dison hita”, huhut dipirpirhon ma orbuk na lohot di patna i.
Alai di na naeng laho nasida, dilehon ma panginuman na arga i tu parholit i. Longang situtu ma porholit i mida silehonlehon ni dongan ni si Johannes i na sai arga i. Alai ala sipapungupungu arta hian ibana, girgiran do rohana manjalo panginuman i.
Si Johannes pe, mansai longang rohana mida pambahen ni donganna i, pola didok : “Aha do na binahenmu disi? Ndang na ture i, ugasan ni na pogos dibuat ho, manambai hamoraon ni na mora”. Alai dipompomi donganna i ma ibana, didok ma : “Dalan ni Debata do i!”
Bodarina i bongot ma nasida muse tu sada jabu. Denggan do roha ni parjabu i manjangkon nasida tu jabuna i. Di na mangkatai nasida, dipaboa parjabu i ma parsorionna tu nasida dohot arsak ni rohana, ai lam sumurut do sinamotna, ninna, atik pe ringgas ibana di ulaonna.
Nunga pola digadis haumana, asa unang mate so mangan ibana dohot ripena. Holan jabuna i nama ugasanna, jala nang i ndang sadia arga be, ai na buruk do i, ndang tagamon tuk i pasaehon utangnasida.
“Olo, ia na padot ho songon na nidokmi, ba unang ma mandele ho, urupan ni Debata do ho disi, tumpahanna do ulaonmu”, ninna dongan ni si Johannes i.
Dung didok songon i, borhat ma nasida. Dung ruar nasida sian jabu i, diida si Johannes ma donganna i manantik hau api laho manurbu jabu i. “Unang!” ninna si Johannes, huhut ditiop donganna i, mangambat nian, asa unang saut disurbu bagas i.
Alai dipatulus do sangkapna, pintor gor ma jabu i jala didok ma tu si Johannes : “Sip ma ho, songon i do dalan ni Debata!” Muruk ma si Johannes mida donganna i di na mandatdati mordalan nasida, ai ndang diantusi ibana na binahen ni donganna i.
Di ari patoluhon sahat ma nasida tu sada jabu na asing. Dijangkon nampuna jabu i do nasida nian; alai sao murhing di bohina jala sai hohom do, ndang piga hata didok papuashon murukna. Alai na basa situtu do ibana anggo tu anakna; nasa lomo ni roha ni anakna i dipasaut do. Di na laho borhat nasida, dielekelek dongan ni si Johannes i ma parjabu i, asa dipatuduhon tu nasida dalam tu luat na naeng topotonnasida.
Alai ninna parjabu i ma : Ndang sadihari ahu patuduhon dalan tu hamu. Anakkon ma mandongani hamu; alai molo dung sahat hamu tu jambatan adui, loas hamu ma ibana mulak. Jamot bahen hamu ibana, unang tung masa manang aha tu ibana!
“Ramotan ni Debata do ibana”, ninna dongan ni si Johannes i mandok amana. Jadi didongani anakna i ma nasida. Las ma rohanasida ala ni i, ai na pantun do ibana morpangalaho jala anak na uli huhut.
Dung sahat nasida tu jambatan na nidok ni ama ni dakdanak i, naeng mulak ma dakdanak i nian. Alai didok dongan ni si Johannes i ma : “Ua dongani hami satongkinnari”. Jadi andorang di tongatonga ni jambatan i nasida, disoro ma dakdanak i, jala didabuhon ma tu batang aek i asa mate maup.
Tarrimas situtu ma si Johannes tu donganna i, dung diida pambahenna i jala didok : “Sibolis do ho! Ndang hea songon i dalan ni Debata. Tagamon mate so mangan ahu di tombak adui manang disoro babiat ahu unang donganmu ahu. Pargabus do ho, ingkon mago ma ho!”
Mandok songon i dope si Johannes i, diida ma muba rupa ni donganna i, tiur hian bohina jala saksak abitna. Songon surusuruan ni Debata do ibana idaon, jala didok ma mandok ibana : “Bege ma, Johannes asa hupatorang angka dalan ni Debata tu ho!”
Panginuman i na hubuat sian parjabu na parjolo i, na marrasun do i. jaloon ni halak parholit i ma upa ni dosana morhite sian i, laho mamangkesa bahen panginumanna, ai na tangkang do rohana, ndang olo ibana paubahon rohana. Ianggo halak na padot, jala na pogos i, luluan ni i do duitna di turanggong ni jabuna na matutung i, jadi dapotsa ma dua porrangguan mas na arga sahali na tinabunihon ni ompuna nahinan tusi. Ndang pola be holsoan ibana tu joloan on, ai tuk do i pasaehon utangna i, pajongjong jabu na imbaru dohot mormudumudu ibana ro di anakkonna.
Ia halak parpudi i, nampuna anak na hudabuhon tu batang aek i, porjahat do i, jala dakdanak i na gabe sibunu jolma ma i muse, aut pinasombu di tano on. Alai binahen ni hamamate ni anakna i gabe muba ma pangalaho ni porjahat i, jala dakdanak i nunga sahat tu banua ginjang tu jolo ni Debata.
Ndang haantusan ho nasailaon dalan hapistaran dohot habonaron ni Debata. Nunga diida ho deba nuaeng. Dibahen i pasabam ma roham, pasombu ma Debata paturehon langka ni na tinompana, ai ndang dung morsala Debata di gomgomanna i, ai manang dia pe dibahen, denggan do ujung ni i”.
Dung didok songon i, ndang tarida be surusuruan i, jala tarsonggot ma si Johannes sian nipina i.
Dipuji si Johannes ma holong ni roha ni Debata di hajolmaon : “O, bagas ni hagogok ni bisuk dohot parbinotoan ni Debata! Na so hasigatan do angka uhumna, jala na so habogasan do angka dalanna!”
Boenga-boenga Na Angoer; Rongkoman Sikola Porgindjang
Posted in illustratoR, rohaniman on October 11, 2008 by baktijsitumorang. Leave a comment
← CRAP KOTBAH TANGGAL 12 Oktober 2008; Teks Roma 3, 23-8 →
Ingkon Jahowa do sioloanta!
Ia turpuk on ima sada dialog ni si Josua dohot bangso Israel, di na pinapunguna nasida di Sikem sahali. Dung sahat bangso Israel taripar sian batang aek Jordan, dipaluhut si Josua ma sude marga ni Israel tu Sikem, jala dipio angka sintua ni Israel, angka indukna, angka panguhum dohot angka juara tulis, jala dipatindang di jolona. Asa naeng tangkas jolo sulingkitanna roha ni bangsoi manang na marsihohot do rohanasida mangoloi Debata manang na muba do roha nasida dungkon sahat nasida tu tano pinarbagabaga i. Ala diboto ibana do songon dia hatangkangon ni roha ni bangso i, na mura marungutungut jala mura mubauba. Hape kondisi dohot situasi di Kanaan nunga andul marasing martimbanghon saleleng nasida di pardalanan parhorsihan leleng ni 40 taon i. Natangkas ima diparhorsihan bangso na nomaden (marpindapinda) do nasida alai ia dung di Kanan nunga bangso na menetap jala dao dumenggan parngoluonnasida (peradapan). Di Kanan i nasida nunga dapotan tano, dohot huta bahen inganan parmianan. Mangan nasida sian porlak anggur dohot hau jetun (Jos. 24:13). Kondisi inganan na dao dumenggan jala na maduma i boi mambahen nasida talpe tu na manadinghon Debata Jahowa na sinomba nasida nasaleleng on. Ima Jahowa, Debata ni ompunasida si Abraham, Isak dohot Jakob. Dalan laho padasiphon pangokuon ni bangso i do umbahen na dipapungu si Josua angka marga ni bangso i, asa sai marsihohot mangoloi Debata Jahowa. Unang marbalik nasida tu debata ni halak Amori i manang tu debata ni ompunasida di bariba ni Efrat dohot hatiha di Mesir diparhatoban.
Ayat. 15. Mansai bisuk do si Josua laho mamereng bagas tu roha ni bangso i taringot tu hasatiaon na marsihohot sian bangso i tu Debata. Na hinalomohonna ima haputusan na tang jala na haruar sain roha parbagasan. Tontu do mamolus proses pamingkirion asa sahat tu haputusan na tang si songon i. Parjolo didok ibana do “pillit hamu ma sadarion manang ise naeng oloanmuna”. Nanidokna di si ima; tu ise nasida mangoloi (Indonesia: beribadah). Molo pe didok di son pillit namarlapatan do i paboa ndang bangso i mamillit Debata alai Debata do mamillit bangsoi. Ima marhite angka na binahen ni Debata tu nasida naung jumolo di patorang si Josua di jolo ni turpuk on (Jos. 24:1-13). Asa molo didok pe “mamillit” namarlapan doi asa ditontuhon tu ise nasida mangoloi (beribadah). Ndang dihalomohon rohana haputusan na holan satongkin, manang haputusan sian roha na tomputompu (emosional) alai naeng ma marhite sian pergumulan. Lapatanna naeng marhite sian angka naung nihilala, binege dohot niida ni bangso i, taringot tu angka na binahen ni Debata tu nasida. Molo dung songon i gabe parbue ni hamauliateon (rasa syukur) ma pangoloion (ibadah) i tu Debata na mangelehon tu diri ni jolma ragam ni angka na dumenggan i. Sian hata ni Debata na binoto, nihilala, jala binege ni si Josua do nahinatahonna tu bangso i. Parbue ni haporseaonna do dihatahon (Jos. 24:2), jala marhite panandaionna na tangkas dompak Jahowa ibana mandok “alai anggo ahu dohot donganhu sajabu, ingkon Jahowa do oloannami”. Sada pernyataan na mansai denggan sian sahalak partogi molo boi ibana parjolo mambahen sikap na denggan. Nagabe tudosan nauli, sikap sitiruon do dilehon. Asa ndang masalah suara terbanyak laho mangoloi Jahowa alai panandaon dohot pangoloion natangkas do. Lapatanna ndang dipaima alus sian natorop i taringot tu Debata na gabe sioloannasida.
Ayat 16-18. Marhite sian panandaon nasida tu Debata Jahowa; na manogihon nasida dohot ompu nasida ruar sian tano Misir, namangalehon tanda angka na bolon, huhut na mangaramoti di sandok dalan nabinolus nasida, jala na namangonjar saluhut halak Amori (ayat 17-18). Umbahen na mampu margogo nasida mandok: “Dao ma i sian hami, anggo tung manadinghon Jahowa laho mangoloi angka debata sileban”.
Ayat 19-20. Dipaingot si Josua do nasida asa ndang na muramura laho manghatahon haoloon laho mangoloi Debata. Ala na badia do Debata jala pangiburu, ndang haoloan jolma ibana molo so sian haoloon nabotulbotul. Dungi parrimas do Ibana maradophon angka namarsineang digoarNa, lapatanna namuramura mandok mangoloi Debata hape laos muramura laho mansoadahon muse hona uhumNa do. Didok si Josua songon i ndada na mambiarbiari bangsoi ibana, alai na naeng pataridahononna ima mansai mura do bangso i mandok mangoloi alai laos mura do nasida marungutungut laho marbalik dompak debata na leban saleleng nasida di pardalanan i. Jala mansai mura do nasida muse tartait laho manomba debata baal ni halak Kanani na andul ummura oloan (ala ndang manuntut hadaulaton natangkas). Hape ia Debata Jahowa, ima Debata na gok uhum do ndang boi marlomolomo jolma i di adopanNa. Jala muse boni ni haporseaon tu debata kafir i nunga adong lohot di nasida. Marningot nasida sada bangso na bolon naung mamereng jala godang marsaor dohot angka bangso na manomba debata kafir. (pat. Ayat 23 namandok “debata sileban angka na ditonga-tongamuna i”).
Ayat 21. Dialusi bangso i do pandohan ni si Josua namanulingkit sahat tu roha nasida. Didok nasida “sitongka ma anggoi, ingkon Jahowa do naeng oloannami”. Pandohan on ma sada pandohan namansai arga jala tegas sian nasida paboa holan tu Debata sasadasa nasida porsea. Tontu do pandohan i tubu jala haruar sian proses pergumulan sian mulai sungkunsungkun ni Josua naparjolo i. Asa dapot ma narumingkot sian panindangion nasida na holan manomba Debata Jahowa nasida. Ndada holan marnida na binaen ni Debata tu nasida dohot tu ompu nasida, ndada ala ni murana laho manghatahon, jala ndada ala ni biar nasida maradophon uhum ala nabadia jala pangiburu Debata, alai nunga alani haporseaonnasida tu Debata.
Ayat 22-23. Sada hata laho pagomoshon (menguatkan) sian naposo ni Debata tu bangso i, na so pola ringkot angka sitindangi alai laos nasida na marpadan i ma sitindangi di panindangion i paboa naung rade nasida mangoloi Debata na hinaporseaannasida. Hata laho mamomosi panindangion i ima asa rade nasida paholang debata silaban na ditongatonga nasida jala rade paunduk roha tu Debata Jahowa.
Ayat 24. Laho mangolophon hata ni Si Josuai dohot mangolophon parpadanan i didok bangso i ma “Jahowa Debatanta i do naeng oloannami jala hataNa i naeng tangihononnami”
1. Porlu do patupaon ni naposo ni Debata parmahanion tu angka ruas ni huria. Marhite parmahanion i ma botoonna hatoguon ni haporseaon ni angka ruas ni huria marsadasada dohot halembaon ni ruas i di sisi naasing. Alai parmahanion marhite dialog langsung dohot naso langsung ala baoi do i laos pajamothon, patoguhon dohot pahothon roha ni ruas i marsadasada asa lam tangkas manghaporseai Debata na tahaporseai i. Ala na mansai godang do angka debata naleban naboi mangarosak haporseaon ni ruas dipartingkian sinuaeng on. Adong do i debata huaso, debata hepeng, dohot debata nihagiot (nafsu duniawi) d.a.n. Sada nanaeng ingkon momos di parngoluon ni halak naporsea ima; ingkon sai tongtong patupa partangiangan (harian, mingguan, bulanan dohot angka tahunan, d.a.n.) songon wujud ni pangoloion tu Debata. Asa molo sai taula ngolu na martangiang i sai hot ma hita di natahaporseai i. Alai molo gale do hita dipartangiangon i, olo ma lalolalo pamerengta di angka nabinahen ni Debata tu hita gabe mura hita maninggalhon Ibana. Ai mansai gogo do huaso ni portibion marhite namambahen “sistim” dohot “paraturan perundang-undangan” laho manait hita asa holang sian Debata. Alai marhite na sai tapasomalsomal dirinta mangoloi manang “marhadaulaton” tu Debata gabe pahoton ni Tondi i ma hita marhaposeaon tu Jesus Kristus Tuhanta i.
2. Gomos ma tatiop haporseaonta tu Debata. Unang ma huta mura tarela tu angka huaso naadong di portibion. Ai parsatongkinan do i. Alai anggo huaso ni Tuhan Debata, na hot do i ro di salelengnilelengna. Jala pasahatonna do i tu angka na ”satia” tu Ibana. Molo pos rohanta tu Debata, ndang tarbahen liluhonon ni portibion hita.
3. Ala ni i do ganup halak Kristen naeng tongtong mandok: ” Alai anggo ahu dohot donganku sajabu, ingkon Jahowa do oloannami. Sada ”komitmen” ni haporseaon do i na so boi ditawartawar manang ise. Asa martua ma jolma na mambahen Jahowa haposanna. Songon na didok di hata ni Endeta i: Martua do na marhaposan tu Debata amanta i..... ndang rihit haojahan i, na manghaposi Tuhan i. Amen
Diposting oleh Pdt. Pahala J. Simanjuntak, MTh di 1/30/2009 10:48:00 PM
Jesaya 1:10-20 - Official Site Of Huria Kristen Indonesia
Haunduhon tu Debata Manogu Tu Hangoluon
Syaloomm… Huria ni Debata na hinaholongan… Di pardalanan ni ngolunta di hasiangan on, ragam do na boi daionta, ima na tonggi (angka las ni roha) nang angka na paet (arsak ni roha). Di saluhutna i, naeng ma manontong hita manghirim tu Debata. Asa di bagasan pangurupionNa hita margogo laho mamolus saluhut na masa i. Jala tongtong di bagasan roha mandok mauliate tu adopan ni Debata.
Diturpuk on, digombarhon do ngolu ni bangso Israel doshon halak na mangingani huta Sodom dohot Gomora. Tangkas do taboto, luhut pangisi ni Sodom dohot Gomora, ima angka na mandao sian dalan ni Debata. Dihatonggion ni pasupasu pardagingon na jinalona mambahen nasida gabe lupa tu Debata, mual ni pasupasu i. Hanapuon ni tano na mangalehon parbuena, angka gabe naniula nang sinur ni pinahan manghorhon hatangkangon dohot haginjangon ni roha Sodom dohot Gomora. Pamelean tu debata sileban nang ganaganaan, permabukon, perjujion, pangalangkupon, jala pesta pora angka na nihagigihon ni Debata Jahowa. Gabe diluntak marhite api huta Sodom dohot Gomora, ala ditulak nasida pinsangpinsang hamubaon na pinasahat ni Debata.
Dibahen i, disoarahon si Jesaya tu saluhut halak Israel, panandaon tu Debata dibagasan pasangap Debata, ndang holan marhite patupa pelean situtungon birubiru tunggal dohot tabotabo ni lombu na mokmok, nang haulion angka ari raya ni Israel (ay. 10-15). Panandaon na polin ima, haunduhon ni roha, na dipatupa marhitehite haimbaruon ni roha, pangalaho na dibagasan holong maradophon Debata tarlumobi maradophon dongan jolma na sopot somarama somarina, dohot mangondingi na mabalu (ay. 16-17).
Dingolu sinuaeng on, jotjot do jumpang di keluarga Kristen molo dapot ari Natal nang ari Paskah, rap udur do nasida tu gareja laho mamestahon i. Alai molo di ari Minggu manang ditingki partangiangan holan inanta dohot boruna do na tarida. Jala somalna, keluarga Kristen, liburan manang refreshing ditingki ari Minggu digoari “family time”. “Holan ari Minggu do hami boi marpungu, ari na asing sibuk ala niangka ulaon, di kantor, sikkola, arisan, dna”. Jotjot nai hape humurang hita menyadari ima partingkian i saluhutna sian Debata do jaloonta. Ala asi ni rohaNa na mangalehon hahipason nang ganjang ni umur di hita do umbahen boi hita mandai saluhutna. Keluarga, kesuksesan pekerjaan, cita-cita, dna, holan siala pasupasu ni Debata. Tama ingkon mandok mauliate do hita tu Debata marhite rohanta na lam tu ringgasna mangguruhon hataNa di bagas joroNa, ditongatonga keluarga masing-masing, di humaliang, manang didia pe hita maringanan. Jala marningot hita ima pasangaphon Debata dang holan di tingki perayaan-perayaan huria, manang tingki ro silas ni roha, alai ganup tingki ingkon mamuji Debata.
Huria ni Debata, haunduhon ni roha laho mangoloi hataNa dohot marparange na denggan, ido nahinalomohon ni Debata. Jala tarida sian pambahenan na denggan, isara lam tu ringgasna mangguruhon hataNa, tu parpunguan halak Kristen, ganup keluarga patupahon partangiangan keluarga hombar tu taon ni hurianta ima Taon Keluarga. Udutna muse pangalaho angka ama na lam tu dengganna maradophon huria, keluarga, dongan sahuta, dao sian parbadaan, perjudian, mabuk,dna. Angka ina pe lam tu hobasna manogunogu keluarga manghaholongi Debata, gabe sitiruon di hata nang pambahenan. Angka naposo dipaholang dirina sian narkoba, miras, sex-bebas, judi,dll. Ido na hinalomohon ni Debata. Dung i, mardabudabu ma pasupasu ni Debata tu hita saluhutna, diramoti dohot diparmudumudu ngolunta. Gabe di ganup ngolunta on, asa holan Debata na tapujipuji salelenglelengna, jala Debata na manguluhon dohot mamasumasu hita.
Jadi manang aha pe na songgop dingolunta, arsak ni roha dohot las ni roha saluhutna manahan hita jala tongtong marhaposan holan tu Debata. Debata do Parmahan Bolon dingolunta, natongtong manogihon ngolunta on tu aek hasonangan (Psalm 23), asalma manontong Debata na gabe partanobatoan di hita. Jala asa hot ojahanta na Debata do mual saluhut pasupasu, gogo, hangoluan, hahipason nang partingkion. Sialani di hita ruas ni Debata, asa lam tapajonok dirinta tu Tuhan, unang lomos siala parsorion, unang ganggu siala sipingkiron. Alai saluhutna tapasahat tu Debata, ai ndang adong na so tarpatupa Debata (Luk. 1:37). Marningot ma hita, Yesaya: Debata do na paluahon. Tuhan lah kekuatanku. Amin.
C.Pdt. Leri Cahaya Duma Simatupang, STh
HKI Bahalat, Resort HKI Nagojor
Previous Article UL. NI APOSTEL 11 : 1 – 18
Next Article PSALMEN 23:1b-6
ToporkInwaw - UL. NI APOSTEL 11 : 1 – 18
Through altered states of consciousness ­ close to alcohol, drugs, meditation, prayer or whatever ­...
ANAK TUBU BORU SORANG 4 – TanoBatak
ANAK TUBU BORU SORANG 4
Penulis : RB. Marpaunganganhon sibuhabuhai pe ndada sipanganon tulbu i, holan hasuhuton do dohot tutur na solhot dohot dongan sahuta, manganhon i. Nuaeng on molo so dialapi manang marpaima suhut laho manganhon indahan sibuhabuhai gabe sarita bolon ma i tu hasuhoton. Ima na umbahen gabe lam masursur adat i.
Sibuhabuhai dibagasan jual do i marlapikhon ampang. Na marlapatan do i tu hata SUHI NI AMPANG NA OPAT, alana ampang i do sanggul ni siulaon (partanda). Molo sibolang tutup ni jual nunga diboru tubu manang iboto ni pangoli do sihunti jual.
Dung simpul marsipanganon dohot marbagi parjambaran hombar tu hapeahanna be, marlolo ma angka raja dohot suhut, suang songon i na ginongkon ni suhut paranak dohot parboru, ima na ginoaranna na humaliang na humaloho. Holan di ulaon unjuk do dapot i, alana paranak manggongkon hula-hulana, boru, dongan sahuta, ale-ale dohot tulang rorobotna. Suang songon i nang parboru sarupa do panggongkon ni nasida, tamban i rap marsuhi ni ampang na opat.
Suhi ni ampang na opat sian paranak:
PANGAMAI\t(Bapauda manang Bapatua)
PANGGONGKON\t(Haha ni pangoli)
PAROROT\t(Namboru ni pangoli)
SIHUNTI AMPANG (Iboto ni pangoli)
Suhi ni ampang na opat sian Parboru:
PAMARAI\t(Bapa uda/Amang tua sijalo pai dua ni sinamot)
SIMOLOHON\t(Ibotoni na muli)
PAROROT\t(Namboru ni na muli)
TULANG NI NA MULI\t(Sijalo sinamot paidua)
Dinamarlolo angka raja dipatupa paranak ma Pinggan Panungkunan na marisihon:
Boras Parbue Santi
Polin do ringgit na di pinggan panunghunan i jambar ni parboru ndang dohot paranak nampuna i (marbagi).
Dung dipasahat paranak tu parboru asa dihatahon nasida: “Masisisean ma hita raja ni boru nunga rade hamu”?
“Ima tutu rajanami nunga rade be hami”. Jala laos songon boa-boa do i tu situan natorop asa martangi-tangian.
Gokhon sipaimaon jou-jou sialusan di na ro gongkon dohot ontang muna tu hami di antaran na bidang on, hundul hita di amak tiar, tiar ma panggabean, tiar ma nang parhorasan gabe ma na niula sinur na pinahan. Nunga pinangan indahan na las hinabosurhon, pinangan lompan na tabo hinasagathon, pamurnas tu daging ma i saudara laho tu bohi, sipasindak panaili ma i sipaneang holi-holi. HORAS ma hami na maganhon tubu ma singhat ni marlompit ganda di hamu na patupahon.
Dison pinggan puti, pinggan na hot di hundulanna, asa puti ma di hamu so haliapan, puti so hapurpuran panggabean parhorasan di bona ni hasuhuton tu joloan ni ari on.
Dison parbue santi parbue bota-bota, boaboa ni jolma gabe ma i, boa-boa ni jolma mamora, di bona ni hasuhutonon di hela dohot borunami sahat tu joloanon.
Dison tanggo-tanggo na godang, boa-boa ni haroan ro. Haroan ma antong marharoan muse di bona ni hasuhuton, di hela dohot di borunami sahat tu ari na mangihut.
Dison napuran sitopakon sai topak ma anak tubu, topak ma boru sorang di bona ni hasuhuton, di hela dohot di borunami sahat tu ari na naeng ro.
Dison ringgit sitio soara, asa tangkas ma uju purba, tangkas uju pastima, tangkas ma na maduma, sai tumangkas ma na mamora di suhut sihabolonan, di hela dohot di borunami, pinasu-pasu ni raja, pinasaut ni Ompunta Namartua DEBATA
Dison gambiri simarmiakmiak, miak-miak mahasa, asi ma roha ni Ompunta na martua DEBATA sai dimiahi ma hasuhuton on, songon i nang di hela dohot diborunami sahat tu pagian ni ari. Hata ni i paboa paidua ni suhut.
Ia manise ma hamu rajanami di sise ni indahan masak dohot lompan na tabo. Sitiktik ma rajanami marsigompa, golang-golang ma pangarompuna, tung songon i pe na tarpatupa hami, panggabean parhorasan ma pinasuna. Tumpak ma tondimuna, sai gabe ma na niula, asa adong habosurhononhon, sinur ma na pinahan asa adong hasagathononta
Ia nunga tording-tording didok hamu songon na mamilangi, jojor bona songon na manuani. Taringot tu pinggan na hot di hundulanna, hata ni gabe-gabe horas-horas do hata ni rajanami
Ba ido hape raja ni boru gabe-gabe do hape angkup ni na horas. Asi ma roha ni ompunta DEBATA tumpak ma roha ni uhum dipasaurhon ma tu hita sigabe-gabe si horas-horas. Alai marangkup do na uli mardongan do na denggan siudur na songon na mardalan siangkup na songon na hundul, siudur ni na uli angkup ni na denggan, tangkas ma paboa hamu sitangihonon ni sipareon sipeopon ni roha di antaran na bidang di bisara na godang on.
Olo ma tutu rajanami manungkun ma hamu digok ni na uli di saur ni na denggan siangkupna songon na hundul siudurna songon na mardalan, songon gaja maradu songon dengke mudur-udur paboaon ma rajanami.
Ia diari na salpu i, mardalani anaknami tu huta ni raja i, pajumpang ma dohot boru ni rajai i, masipaidaan ma nasida di rupa, masi botoan di roha, unduk masioloan ma nasida. Marunung ma hami di boa-boa ni anaknami na olo do boru ni raja i pangunsandean ni anaknami songon hariara na bolon, songon pasi ni sopo gorga. Molo boru ni raja na sumurung na gabe jala namora alapon, ingkon sombaon do raja i dohot jari-jari sampulu lapik ni tapian sitio-tio, di bisara na godang di antaran na bidang, huhut mangido pasu-pasu sian raja ni hula-hula, dongan tubu, pariban, dongan sahuta, ale-ale dohot boru, asa manggabei manghorasi nasida pasauton ni ompunta DEBATA, i do hatani i rajanami.
Ido hape raja ni boru, di ginjang bogas ni hora, di toru bogas ni gaja. Anak ni namora do hamu, pomparan ni raja. Uli do nipinami olo anakmuna marhaseang borunami. Nang pangidoan tu ompunta DEBATA sai marrongkap ma nasida songon tuak marsibar songon ambalang rongkapna gabe ma borunami i, rongkapna horas.
Pirma toras ni pongki, bahul-bahul pansalongan.
Pir ma tondi ni borunami i, siboan tua ma i tu jolomuna
Sai mangiring ma nasida
Na tangkas di arina
Na ontong di bulanna
Bintang narumiris, ombun nasumorop
Maranak nasida riris, marboru torop
Madakdak ma singkoru,
Bontar songon simbora
Maranak ma nasida marboru
Gabe jala mamora.
Ima hata sipaliaton Raja ni boru? Dialusi paranak ma, ima dipaliat rajai, dipaliat ma i, tu raja, raja na niontang ni paranak dohot na tinogihon ni parboru. Ido umbahen didok hata mangaliat, hata saur- saur hata sigabe gabe.
Nunga mangaliat hata sigabe-gabe hata horas-horas, liat ma di hamuna hagabeon liat nang parhorasan. Nunga nauli nipinami namora do hape pamoruannami, pagodang hamuma panamotanmuna, ia mas do asa binahen tu pinggol ia ringgit do asa binahen tu puro, ia lombu manang horbo asa binuat batahi.
Ndang parmas hami rajanami, ndang parringgit di hombung jala ndang parhorbo manang parlombu. Ia adong otik na pinuhutan ni borumuna i, ido na tarpatupa hami.
Jadi dipasahat paranak ma sinamot tu parboru hombar tu naung digoli, dung dipasahat paranak sinamot tu parboru, dipangido parboru ma muse urat ni sinamot, didok hata nuaeng on panggurgurina, jala polin do i jambar ni raja panise ndang jambar marsitaripar i tu raja parsinabul.
Dung simpul panamotan mangampu ma suhut paranak.
Nunga marliat liat hamu rajanami mangalehon pasu gabe pasu horas tu anak dohot parumaennami on, ima tutu na gabe taor jala na gabe pagar di anak dohot parumaennami pasauton ni ompunta DEBATA. Jujung ma di simanjujungnami, tuak di abaranami ampu ma di ampuannami panggabean parhorasan.
Hata pasugabe pasuhoras
Ampuonnami ma i tangkas
Martonga ni jabu
Tio-tio ninna lote
Hata pasu-pasumuna i
Unang muba unang mose.
April 19, 2007 tanobatak
2 respons untuk ‘ANAK TUBU BORU SORANG 4’
Horas.. Mauliate to pengurus Website,Boi Iba marsiajar Adat Budaya Batak..
Juni 2, 2007 at 6:44 am
rtm sibuea berkata:
Sian na jolo, anggo dipomparan ni Sipaettua, di Laguboti, ndang haru masa marsibuhabuhai. Ndang hataringotan i, huboto manang na so huboto hami lapatan ni marsibuhabuhai, gabe do hami pomparanna mangulahon songon i.
Nuaeng on, ditaruhon jual do unjuk ni anak/boru di Laguboti. Holan pangoli i do dohot donganna sian naposo laho mangalap boru muli tu huta ni suhut parboru. Diboan ma bus dohot Parmusik, molo dipatupa. Pajumpang di Gareja do suhut paranak dohot suhut parboru. Sidung pamasumasuon, rap udur ma suhut na dua tu alaman ni paranak rap dohot pangoli/boru muli. Dipatupa ma unjuk ditaruhonjual.
Nuaeng on, di ragam ni angka parmusik sanghindat, sai dipatupa do patortor parumaen, alai sipata maniak do ate-ate marnida, ndang apala songon uli ni nanguluhon paniaran na jolo be.
Santabi ma di amang Naipospos, gurithon hamu jo saotik amang taringot to poda ni na manguluhon paniaran.
**** Lae Sibuea, Molo najolo adong do tahapanna. Taon 1960 nunga najolo be i, taon 1945 najolo do tong, sahat tu pudi-an dao nai angka najolo.
Molo adong nuaeng on uju “taruhon jual” dipaksahon parboru nasida naniambangan, nunga sala be.
Adong do partingkian masa nahinan uju “alap jual” boru di jolo ni parboru do ulaon. Di tingki sisongon on ma didok nasida (parboru) ma naniambangan. Lomo ni nasida ma sude parjuhut dohot rumang ni angka parjambaron. Sai jolo dibuhai do manogot rap marsipanganon, tar songon partingkian parmanganon parhobas nuaeng. Alai dijabu ma i angka suhut. Juhut binoan ni paranak i di dipangan nasida. Nang pe na so ingkon wajib i bahenon, alai didok ma i, “ondo pe hita mamuhai partuturon rap marsipanganon”.
Ianggo “taruhon jual” do ulaon tontu dang adong disi “marsibuhabuhai” tung diluat dia pe i. Godang ma nuaeng on sidalian asa “sarapan” didok ma “sibuhabuhai”.
Desember 4, 2008 at 3:57 am
Jamita Evangelium, Minggu III Dung Trinitatis, 28 Juni 2020: "Pajongjong Bagas Na Martua" (Kolosse 3: 18-21) Pelita Batak Online
Sabtu, 27 Juni 2020 07:37:00
Pinatolhas ni Pdt Dr. Robinson Butarbutar, KRP
Hamuna angka dongan sahaporseaon!
Adong do na manghilala na dijou Debata ibana ndang mardongan saripe (1 Kor 7: 32-35). Badia do i di jolo ni Debata. Alai di jolo ni Tuhan i badia do nang pardongansaripeon. Ai mangula Ibana marhite pardongansaripeon asa marudut ngolu ni hajolmaon jala adong patupa na denggan nang mangalo na jat dohot manuhuk nadokdok (Parjamita 4: 9-12). Molo denggan jongjong bagas i martua ma na mian disi. Gabe surgo bagas i, digohi dame, holong, las ni roha, hatigoran, hasintongan. Alai molo ndang denggan, gabe naroko do bagas i, manaon, sai tarilu na mian di bagasna. Alai ni i do nang di Bibelta i, ndang holan ojahan ni pardongan saripeon dipatolhas, alai dohot do poda beha mandalanhon pardongan saripeon na martua. Ai di parsaripeon do marmula angka na denggan, alai laos disi do tong marbona angka na jahat.
Mansai ringkot poda i tarlumobi parpudi on, ala bahat do naboi patubu mara di bagas ni halak Kristen siala ni marragam sibonsiri, sibonsiri na denggan dohot sibonsiri na so haru denggan. Isarana, molo so marbisuk angka parsaripeon ni halak Kristen mangadopi na denggan di hajolmaon, na ginoaranna nuaeng hadosdoson (emansipasi) di jabu nang di duru ni jabu, boi do gabe marmara parsaripeon i. Digitalisasi di tingkinta nuaeng mansai mura mamboan parsaripeon i tu parmaraan. Songon i do tong angka dakdanak. Najolo gumodang do tingki ni dakdanak mangurupi natoras di jabu. Nuaeng, gumodang tingkinasida tu dirinasida sandiri. Molo ndang marbisuk bagas mangadopi i hatop do gabe naroko bagas i.
Ala ni i, marojahan tu Kol 3: 18-21 tangihononta do dua poda domu tu pajongjonghon bagas na martua. Nasada mangulahon na denggan. Na sadanari pasidingkon na so denggan. Naparjolo, i ma poda patupa na denggan. Dia ma i? I ma poda tu angka parompuan (Gorik: gunaika) asa unduk (Gorik: hupotasso) tu angka hamuliannasida songon pangundukhononna tu Tuhan i, i ma Kristus Jesus, alai angka baoa (Gorik: hoi andres) manghaholongi (Gorik: agavao, i ma holong na palua donganna nang ingkon agoan ngoluna sandiri songon pinatupa ni Jesus palua hita, ndang phileo, holong na somal) angka parompuan i. Angka ianakkon pe ingkon mangoloi (Gorik: hupakuo) angka na natorasnasida (Gorik: geneousin, sian hata gene = mula ni haadongon nasida). Dia do ulaning ummaol patupaon? Dos do ndang i? Maol do di angka angka boru ni raja unduk tu hamulianna. Maol do tong di angka baoa manghaholongi parompuan niolina. Maol di angka anak mangoloi natorasnasida. Alai martua do bagas na mangulahonsa. Tatimbangi ma dirinta be beha hita patupa i nasailaon. Denggan do, hurang denggan do, ndang dung, gariada baliksa na tapatupa, ndang unduk ina i tu amantana, ndang holong ama i tu inantana, ndang dioloi angka anak i angka natorasnasida? Molo denggan do udutima. Molo ndang, muba ma. Asa martua bagasmi.
Napaduahon, poda oraora, i ma hata 'unang' (Gorik: me). Poda mangorai i dipasahat tu angka baoa dohot natoras baoa (Gorik: pater). Ndang jadi jungking baoa i (Gorik: pikrainomai, mambahen mardangol, Inggris: to make bitter) tu parompuan i, isara patupa hakorason marhite hata dohot pungkulpungkul. Dison, parompuan gabe korban kekerasan. Dung i, ndang jadi angka natoras baoa manggintali (Gorik: erethizeste, Inggris: provoke) angka ianakkonnasida, na mambahen dakdanak i mangalo dohot patupa na so denggan tu amongnasida, uju poso dope nasida nang dung magodang, mardongansaripe, dohot manjae, nang di na marsahitsahit amongnasida. Duansa pangalaho i boi patupa kekerasan di rumah tangga. Tarimangi ma beha hita ama tu inanta nasailaon? Jungking do? Beha hita natoras baoa tu ianakonta. Tagintali do nasida? Molo i do, muba ma. Molo ndang, uduti ma. Asa martua bagasmi, bagasta, jala gabe tiruan di bangsonta, ai di bagasta do tabonai na denggan dohot na jahat. Amen.
ULAON MANURUK-NURUK SAHAT TU NAMANGADATI | Raja Mandidang Sitorus
« Anak Naburju “Hitado Managam Sitorus”
PANGANTUSION TARINGOT TU BOAN-BOAN »
ULAON MANURUK-NURUK SAHAT TU NAMANGADATI
June 11, 2009 by Sampe Sitorus,SE (A. Hitado Managam)
Jot-jot do binege hata manuruk-nuruk, aha do lapatanna jala aha disuruk?utusi laos manangkasi utangna di -Manuruk-paranak. Siadopan: ditingki par ro ni Paranak laho manuruk-nuruk tu jabu ni Parboru:
1. SI UNGKAP BAHAL
Dung sahat rombongan ni Paranak di alaman ni Parborui (bahal ni Huta) nunga jongjong disi manang piga halak sian Parboru. Lehonon ni Paranak majolo parisapan tu nasida, dungi didok ma hatana: Rajanami, huboto hami do naung sala hami-Raja ni hamu sijaga bahal on, ba di2. SANGKE HUJUR
Songon panghataion na mangadopi Ungkap Bahal i, tarsongoni ma cara panghataion dohot silehonon sipalas roha nasida goaron mai Upa Sangke Hujur.
3. PANGIHUT-IHUT :
Detektif = mata-mata, jala sipasahat laporan tu Parboru, manang nasongon dia posisi ni Borunai dihuta ni Paranak. Hadapon museon huhut gararon upana = Upa ni Pangihut-ihut.
4. RAJA HUTA (Komando)ihak Parboru
Alaisi ma dipangido Parboru asa gararon:
ULAON DUNG MASUK PARANAK TU BAGAS NI PARBORU
Dung masumarpungui paima disigati Pihak Parborui.(songon ditingki Ulaon Marhusip)
Pendek kata, dung disigati, dipauli Boru ni Paranak ma sipanganoni tu inganan pangaradean (dapur) paima dipungka ulaon. Laos ditingki namasuhi ParanakPasahat Tudu-Tudu ni Sipanganon Paranak tu Parboru: but rohamu di hasalaan nami i, ihut tusi dohonon nami ma:
Godang sibutong-butong, otik sipir ni Tondi, tung songon on dope na boi tarpatupa hami laho manomba hamu Rajanami, pamurnas mai tu daging saudara tu bohi, sipalomak imbulu mai sipaneang holi-holi sai songon bagot na marhalto ma na tubu dirobean, las ma roha gora Boruna paradehon Dengke sipasahaton nasida)
Pasahat Dengke Parboru: nuaeng antong hupasahat hami ma tu hamu Dengke Simudur-udur, Dengke si Si tio-Ajala dengke sahat ma on. –
Dung sidung marsipanganon:
Parboru : Manungkun taringot tu tudu-tudu ni sipanganon
Paranak : Surung-Surungmu doi Rajanami
Songon ditingki Na Marhusip dipasoding Boru ni Parboru tudu-tudu ni sipanganoni mamungka ma manghatai.
Panise sian Pihak Parboru tu suhut Parboru: (namardongan tubu marsisisean)
Hata ni Haha-Anggi ni Parboru:
Manghatai ma hita amparalas jala sagat marlompan natabo, jadi hata ni sipanganon i ba dipaboa amparaniba ma. Botima.
Paidua ni suhut mangalusi :panggabean parhorasan do. Boti ma.
Ba anggo i do hape nauli ma i. Alai songon ni dok ni ompunta si jolo-jolo tubu: Sai marangkup do na uli mardongan do nadenggan. On pe tangkas ma di paboa ampara niba siangkupna songon na hundul, sidongannna songon na mardalan. Botimaampara, na ro do nuaeng tu jabunta on parboruonta marga………………
Mampara nunga di paboa hamu pangalaho ni parpunguanta on, jala di pangido hamu asa rap manungkun hita tu parboruonta taringot hinarohon nasida apala di ombas on.
Na denggan ma i tutu, laos husungkun ma tu hita salaparboruon nami marga ….., AHata ni Dongan Sahuta:ni huta nami. Asa garar hamu ma jolo :
Parjolo Upa SI UNGKAP BAHAL/HARBANGAN ai na diungkap nasida do harbangan asa boi hamu masuk tu huta on.
Paduahon Upa SANGKE HUJUR ai niumpat do hujur laho mamantom panangko, alai ala naung ro hamu mangakuPande Hata ni PARANAK
Nauli Rajanami, rade do hami mangehon i, Ba rade ma hamu Rajanami manjalo (uang diserahkan /di salamkan).
Hata ni Dongan Sahuta
Mauliate ma. Di hamu hasuhuton nami nunga denggan dipasahat nasida tu hami sipasahaton nasida, asa uduti hamu ma.
Pande Hata ni PARBORU
Amangboru… songon hata ni ompunta sijolo-jolo tubu do dohononku:
Sai jolo ni nangnang do asa ninung-nung
Sai jolo pinangan do asa sinungkun
Ba nunga bosur hamiaidokna. Sibegeon ni sipareon, sipeopon ni roha. Botima da Raja ni boru.
Gabe ma hita jala Horas Rajanami. Taringot di hata ni sipanganon i, ba sai pamurnas mai tu pamatang muna, saudara tu bohimuna. Tung so sadia pe i nuaeng, sai hadengganhon hamu ma i Rajanami.
Mauliate ma di Tuhanta Pardenggan Basai, Mauliate ma dohonon nami nang tu hamu saluhutna Hula-Hulanami, Paribannami, Raja ni Dongan Sahuta na huadopi hami nuaeng disonIa haroro nami mamboan anaknami dohot parumaen nami, Borumu laho manopoti hasalaan nami Raja asa salpuhon hamu ma hasalaan nami i huhut manjalo anaknami on gabe anakmu nang pe naung sala ibana maradophon hamu ditingki nasalpu i.
Songoni ma jolo sombanami Rajanami.
Pande Hata ni PARBORU:Dame nasebelum masuk tu bagas ni hula- hula): nunga husomba hami nasida nangkining Rajanami, ai anggo soi beha ma parmasuk nami laho mangadopi Raja i).
– Alusna (molo dang dope di adopi nangkin sebelum masuk tu bagas ni hula-hula): dia ma nasida Raja i si ungkap bahal asa husomba hami (serahkan sejumlah uang), dia ma Raja i sitiop Hujur asa husomba hami asa disanghe hujuri (serahkan sejumlah uang), dia ma nasida Raja i pangihut-ihut asa husomba hamu paulak loja nasida (serahkan sejumlah uang)– dia ma Raja i Raja garar Paranak, didok ma asa mangido panuturion sian Parboru dohot angka pasu-pasu.
Dialusi Parboru dohot angka Boruna songon on:
Jolo pasahat hamu ma pasituak natonggi tu sude hami napunguon asa hupasahat hami hata nauli hata pasu-pasu tu hami.
Rajanami, ia nunga husomba hami hamu sude songoniido maaf huhut didok hatana :
Parjolo ma hami mandok mauliate tu Amanta Debata Pardenggan Basasai didongani Tuhanta hami di na mandalani ngolu parsaripeon nami on.
Botima pangidoanhu Amang, Inang, mauliate ma dihamu.i tu hamu tujoloanon pasu-pasuon ni Tuhanta.
Laos dipasahat ma panghataion tu Parboru:
I pe AngkangParboru/Pangintubu (Natoras ni boru):
Di hamu Amang Hela nang di ho Boru Hulbas muruknami, husalpuhon hami ma i sian roha nami jala dohonon nami ma:
Siboru buas siboru bakkara, molo dung puas dao soada mara. hangoluan. Songoni ma jolo hatanami tu hamu, horas ma hamu horas nang hami angka natua-tuamu. Botima.
Dihamu Lae nang dihamu Ito, diharoromuna : Pat ni Gaja tu Pat ni Hora, Anak dohot Boru ni Raja do hamu jala natoruk jala burju marroha. Sai dipasu-pasu Tuhanta ma hamu, pature-ture parumaen muna on, ditambai di buka be pintunami manjalo hamu manang andigan pe ro hamu.
Botima jolo hatanami Lae nang dihamu Ito, horas ma.
Dung sahat hata ni Natoras ni Boru i, diuduti ma muse manghatai.
Jika memang belum direncanakan untuk pasahat batu ni sulang atau sulang-sulang pahompu (mangadati).
Pande Hata ni PARANAK:
Ima tutu RSongon i ma hata ni paranak tu hula-hulana molo so dibuhul (direncanakan)
Ido umbahen didok: ADAT DO NA MET-MET ADAT DO NA BALGA.
Dungi pasahat hata nauli hata nadenggan hata gabe ma hulahula tu pamoruonna jala dipasahat dohot ulos holong tu hela dohot boruna. Di ulaon manuruknuruk paranak pasahat pasituak na tonggi tu parboru andorang so mangampu hata. On ma sada cara na resmi ni paranak patuduhon natinangkona (naniluahonna). Dung diulahon manuruknuruk nunga bebas hela dohot boru tu huta ni simatuana/natorasna.
Jika memang sudah direncanakan langsung mangadati (pasahat batu ni sulang jika belum ada anaknya –pria atau wanita, pasahat sulang-sulang pahompu jika sudah ada anaknya –pria atau wanita).
Mauliate ma dihamu sude Rajanami, di lambas ni roha muna i manalpuhon sude hasalaannami maradophon hamu, Marjengga-jengga ma pinasa, marmutik antajau, nalambas marroha do hamu hula-hula jala natongtong mamasu-masu.
Pangidoan nami Rajanami, alai unang dok hamu sian tangan siat botohon alai pangidoan nami tu adopan ni Rajai molo tung dos tahinta sada nidanggur dua nahona; diharoronamion Rajanami be ontak ni natarbahen hami oloan nami do hamu., alai ingot hamu Rajanami dihata ni umpama i namandok:
Madekdek ma lanteung, tu bona ni parira, unang dok hamu hami parteus molo so taroloi hami somba ni uhum pinangidomuna, silehonon do nasoada.
Songoni ma Rajanami pangidoan nami.?
Parhata ni PARANAK: (jika memang sudah direncanakan maka langsung dilanjutkan ke tulisan Laos di tingki on ma di hatai )
MANGHATAI SINAMOT DOHOT MANGARANGRANGI ULAON
Jika waktu manuruk-nuruk tidak langsung di tentukan kapan pelaksanaan manggarar adat maka:
Dinalaho manggarar utang (adat na gok) paranak, tong do ro nasida manggonghon. Ditingki na manggonghon (mengundang) on, pihak paranak mamboan sipanganon lengkap dohot namargoarna, parboru paradehon dengkena.
Laos ditingki on ma dihatai (digollit) sadia godang sipasahaton – Pinggan panganan
– Godang ni ulos herbang
– Ulos tinonun sadari
– Ari dohot tanggal ni ulaon
– Godang ni undangan sian parboru
– Ulaon di Alaman ni Paranak
Suman do ulaon on songon ulaon na mangarangrangi. Dung sidung sude dihatai/dirangrangi, pihak parboru pasahat hata pasu gabe tu pihak paranak. Andorang so mangampu hata pasu gabe dope pihak paranak, jolo pasahatonna do pasituak natonggi tu horong ni parboru songon di tingki na manuruknuruk. Mangampu ma pihak paranak, dipasahat ma muse tu pihak parboru (hulahula) laho manutup ulaon i dung sidung mangampu. Jadi diujungi parboru (hulahula) ma dohot ende dohot dibagasan tangiang.
ULAON DINAMANGGARARI ADAT NI NAMANGALUA (MANGADATI)
Pelaksanaan ni Ulaon songon Ulaon Adat Taruhon Jual
Ulaon Namangadati (manggarar Adat ni Namangalua)
Ro ma PARBORU tu Huta ni Paranak, rap dohot Dongan Tubuna, Raja naginokkon, Boruna, Berena dohot sude horong ni Hula-Hula nasida.
Diboan PARBORU ma Dengke Simudur-udur, Ulos Herbang, si Pir ni Tondi sesuai tu panghataion nasida ditingki na marhata sinamot/somba ni uhum.
Nunga dibagasan jabu (gedung) hian anggo Suhut Paranak, Pangoli (namangaluai) dohot Pardihutana, paimahon haroro ni Hula-Hulana Parboru iAndorang so dimulainak do. Dung sidung marsipanganon marbagai jambarJala angka ulos herbang dohot ulos tinonun sadari dipasahat pihak parboru do tu pihak paranak. Dung sidung on sude di ULAON PASAHAT SULANG-SULANG NI PAHOMPU
Dos do tata cara ni Ulaon Adat di Ulaon Napasahat Sulang-sulang ni Pahompu dohot Ulaon Mangadati di Namangalua.
Ai na rap mangalua do i, alai molo migor namanuruk-nuruk dung mangalua dumenggan ma i sian dung mardakdanak asa mangadati (napasahat sulang-sulang ni Pahompu). Molo Pasahat Sulang-Sulang ni Pahompu nunga sanga manang piga anakhon ni namangaluai asa mangadati.
Tamba ni hatana dinamanopoti salana didok : Songoni pe pangalahonami mangarsahi hamu tong mamasu-masu do hamu Rajanami nunga dipasahat Debata pasu-pasuna di hami ima ditubu ni Anak dohot di tubu ni Boru.
Sudena panghataion sian namamungka manopoti sala, mangarangrangi dohot pesta pe ndang pola haru adong bedana, holan i tutu, mangadopi Hula-Hula dung mardakdanak ndang pola songon biar ni halak na baru mangalua.
Jala godang do halak Batak angka namarjogal roha di kedua-belah Pihak, gabe olo sahat tu na monding namangaluai ndang MANGADATI.
Ulos Herbang : 1. tu na Mangalua
Songon napasahat Ulos Herbang di Ulaon Taruhon Jual
2. tu na pasahat Sulang-Sulang ni Pahompu
Songon napasahat Ulos Herbang di Ulaon Taruhon Jual + Ulos Parompa tu Pahompu.
Parjambaran Juhut : tu Ulaon na-dua on, songon di Ulaon Taruhon Jual.
Biasaung ro paranak manuruk nuruk tu huta ni parboru nunga boi be masitopotan. Molo adong pesta ni paranak nunga boi parboru martogi, alai togi sahuta ma jolo dohot togi saompu ndang dope sahat togi sahorja. Dung pe diadati asa boi togi sahorja. Ala adat do na met-met adat na balga di halak Batak: molo mangadati muse na marhasohotan i digoari ma pasahat sulang-sulang. Molo dung mardakdanak, pasahat sulang-sulang ni pahompu ma didok.
Parboru pe di na laho martogi tu na tinogihonna didok ma; ari adui manjalo sulang-sulang ni pahompu hita rap udur mahita marnatampak manopot pamoruanta (huta ni borunta), ninna Terutama bila alasannya alasan biaya justru na mangalua lebih mahal biayanya dikemudian hari.
Ai adat do nametmet adat do na balga. Manggarar adat (adat na gok) tidak harus di gedung dan menghabiskan dana puluhan hingga ratus juta. Di rumah pun dilaksanakan hal itu sah asal dihadiri dan direstui/ditolopi Suhi ni Ampang Na Opat (Dalihan Na Tolu + Raja) dari masing2 pihak suhut. (red : Ai di hutanami di Lumban Tonga-tonga Silamosik dang masa pesta di gedung, di alaman ni jabu do jala paling manewa tenda).
Pinadomuni (dirangkum oleh) :
Sampe Sitorus, SE (A. Hitado Managam Sitorus)
Medang Lestari B3/K11 08129052462
Masyarakat dan hukum adat Batak Toba Oleh J C Vergouwen, Fuad Mustafid, T. O. Ihromi,
St. posted by Advendes Pasaribu http://ultopultop.wordpress.com/
Partungkoan Tano Batak http://tanobatak.wordpress.com
Simanjuntak Sitolu Sada Ina : http://simanjuntak.or.id
Literatur lain dan angka panuturion ni angka natua-tua.
Posted in Budaya & Adat Batak | 4 Comments
on March 25, 2010 at 9:35 am | Reply latteung
hu kopy ma jo tu bloghu muse rajanami…
on March 25, 2010 at 6:31 pm | Reply Sampe Sitorus,SE (A. Hitado Managam)
Nauli lae gaolhendry@yahoo.co.uk
Mauliate nunga mampir tu partungkoan nami.
Las do roha molo lam di sebar luashon tulisan i alana asa rap marsiajar hita jala marsipaunean molo tung adong angka na hurang lobi.
on September 22, 2014 at 5:27 pm | Reply charles sitanggang
mauliate ma rajanami…nungga tamba parbinotoakku.sian au;c.sitanggang di wamena papua
on January 7, 2015 at 9:56 pm | Reply Sampe Sitorus,SE (A. Hitado Managam)
Horas ma dihamu hulahula i amang Charles Sitanggang. Ai borumuna do hualap. Dua ma nuaeng beremuna sada baoa sada boru.
Madabu jarum tu napotpot.
Sani Sitorus on Perceraian (sirang) dalam pers…
PARA PASTOR YANG PERNAH PERTUGAS
IMAN KATOLIK DALAM PERJUANGAN
Mendambakan Uluran Kasih
Renungan Harian Bahasa Toba
16.12 Gereja Katolik Maria P.O.K.-Sidikalang No comments
Selasa 2 Juni 2009
Tb 2:9-14; Mrk 12:13-17
“Lehon hamu ma tu Kesar na sian Kesar i, jala tu Debata na sian Debata! Jadi longang ma rohanasida mida Ibana!”
Di Gereja na di Sumatera Utara, adong do masa nadidok angka iuran tu Gareja, rupani i, ima Dana Mandiri Paroki. Lapatanna, sada dalan laho mangajak sude angka ruas asa patuduhon parsidohot bertanggungjawab di ngolu ni Huria i. DMP di pangke Gareja i laho gabe dana operasional paroki. Alai somalna, DMP i ndang dipaksahon Gareja, ndang hea dituntut manang dipecat ruas i molo so digarar.
Alai hea ma sahali di tingki marhuria, adong ma ruas na mandok, “Boasa pajak tu Gareja umbalga sian pajak tu Negara?” Pajak na didokna i, ima DMP inon. Umbegesai i, mengkel sumbing ma pangulani huria na mambegei. Dongan na manungkun i, mangida jala mangantusi DMP i gabe songon pajak tu Gareja. Hape nian DMP i nang songon pajak tu Gareja, jala molo dietong sian godangna, ndang pola sadia.
Songon i ma haroa na masa di tonga-tonga ni Huria di nuaeng on. Alana tangkas do di hita, Gareja i do gabe punguan na pinajongjong ni Jesus Kristus, tanda ni harajaonNa jala Ibana do na gabe ulu ni Gareja i. Gareja i manorushon haluaon na manontong naung binoan ni Jesus Kristus marhite na mangajari, mangatur ngolu ni ruas asa doshon sangkap ni Debata, jala Gareja i pabadiahon ngolu ni ruas i. Alai asa boi Gareja i padalhon ulaonna, tontu polru adong dukungan sian ruas i, jala dukungan ni ruas i gabe sada dalan na laho paingothon ruas i asa tong mangalehon tingki dohot ngoluna tu partondion, haporseaon, asa unang tarlalap jala suda sude tingkina di ngolu hajolmaon mangan haportibi on.
Hape na masa molo di ulaon Gareja manang parhuriaon tung mansai borat hian ruas i mangulahonsa, jotjot marungut-ungut molo adong permohonan ni Gareja di sada ulaon. Alai molo taida di parngoluan siganup ari, tung mansai mura jolma i pasudahon tingki dohot hepengna laho di hajolmaon, rupan i, ima dingolu paradaton, di ngolu na mangalului hasonangan (marpoyah-poyah) dohot na asing. Godang do ruas i na molo di ulaon hria mandok, ndang sanga tingkina alana sibuk karejo, alai hape anggo tu lapo tuak dohot tu paradaton ganup ari sanga andigan pe. Songon i muse molo adong iuran tu Gareja, ninna ma ‘ndang adong hepeng, nunga sude laho di ngolu, jala na pogos do hami.” Hape sigaret tong dipulpul ganup ari, ndang adong moro dohot hasoanna, tuak disobur ganup ari di lapo tuak. Boasa masa songon i?
Ra ala hurang dipahorseai aha naung didok ni Jesus sadari on, ima naung dilehon Debata tu ibana ngolu, dipasu-pasu jala diramoti Debata ibana. Tontu molo on tahaporseai, hita pe barane mandok mauliate tu Debata na gabe hak ni Debata. Memang na pinangido ni Debata ndang hepeng, arta, alai ngolu na denggan doshon sangkap ni Debata. Alai molo na met-met i, ima pelean i sajo hita ndang boi, apalagi ma ngolunta na doshon sangkap ni Deabta songon na pinangido ni Debata tu hita? Boa hita, songon dia do pangoluanta siganup ari?
Hamonangan ni Harajaon ni Debata—Mandapot Hak Laho Marbarita na Uli sian Pamarenta | Harajaon ni Debata
Hambirang: Sahalak donganta na ditangkup tingki marbarita di Eindhoven, Belanda, 1945; siamun: Adong do uhum di negaramu na paloashon marbarita na uli?
Hamonangan ni Harajaon ni Debata​—Mandapot Hak Laho Marbarita na Uli sian Pamarenta
TINGKI marbarita sian jabu tu jabu, dibege hamu ma soara ni sirene. Lam leleng lam jonok ma soara i. Tingki marbarita hamu tu sahalak parjabu, diida donganmu ma mobil ni polisi na so di pudimuna. Disungkun polisi i ma hamu, ”Hamu do na ro marbarita sian jabu tu jabu? Adong na mangaduhon hamu!” Denggan ma dialusi hamu, jala dipatandahon hamu ma dirimu Sitindangi Ni Jahowa. Aha do na masa dungkon i?
Alus ni sungkunsungkun on, hombar do tu sejarah. Songon dia do pamarenta di ingananmu maradophon Sitindangi Ni Jahowa? Dilehon nasida do hak laho maragama? Saleleng marpulu taon, marsitutu do angka donganta ”mampartahanhon dohot pahothon Barita Nauli”. (Plp. 1:7, Bibel siganup ari) Didia pe hita maringanan, lam togu do haporseaonta molo tarimangi songon dia Sitindangi Ni Jahowa pamonangkon parsoalan di Mahkamah Agung. Di bagian on, taulas ma angka parsoalan na diboan tu Mahkamah. Angka hamonangan i patuduhon na tutu do adong Harajaon ni Debata, alana molo mangasahon gogonta ndang tolap hita mangulahon i!
Mampartahanhon Hakta Marbarita
Pigapiga hakim saonari on dos songon si Gamaliel sahalak sibotopatik.
Jotjot do adong na mangurupi Sitindangi Ni Jahowa mangadopi sitaonon na songon ”batang aek” ala nasida ndang marpihak tu politik.
Mampartahanhon Hakta Maragama
Marsitutu do naposo ni Debata asa mangihuthon uhum ni Harajaon ni Debata.
Hadiah na UmmargTobusan i hadiah na ummarga na mambahen hita boi mangolu salelengna
Ayat on patuduhon burju ni roha ni Debata Jahowa. Adong do sada silehonlehon na ummarga sian sasude naung dilehon Debata tu jolma. Aha ma i? Alusna disurat di Johannes 3:16
Silehonlehon na ummarga sian saluhut, i ma tobusan marhite Jesus Kristus. Ala adong tobusan, boi ma hita malua sian dosa, hagaleon ala lam matua, dohot hamatean. (Psalmen 51:7; Johannes 8:34) Sasintongna, ndang boi hita paluahon dirinta sandiri sian parhatobanon ni dosa. Alai marhite holong, diparade Debata do na tahaporluhon asa boi malua sian dosa. Marhite mangalehon Jesus Kristus gabe tobusan, dilehon Jahowa ma pangkirimon tu jolma na marsihohot asa boi mangolu salelengna. Alai, aha do tobusan i? Boasa i ringkot tu hita? Jala songon dia carana asa tadapot laba sian i?
Tobusan, i ma arga sigararon laho manggarar harugian manang paluahon sian parhatobanon. Dipatorang do di Bibel taringot tu jolma na parjolo, i ma si Adam dohot si Hawa. Mulana, ndang mardosa nasida. Sasintongna, boi do nasida mangolu salelenglelengna di tano on raphon pinomparna. (1 Musa 1:26-28) Alai mangalo do nasida tu Debata. Gabe mardosa ma nasida jala ndang boi mangolu salelengna. Aha do pangkorhonna? Didok di Bibelni i, gabe mardosa ma sude pinompar ni si Adam jala boi mate.
Taringot tu tobusan on, ingkon dos do arga ni sigararon i tu hangoluan naung mago dibahen si Adam. Tingki si Adam mangalo tu Debata, mardosa ma ibana jala mago ma hangoluan na sempurna sian dirina. Hombar tu na didok Bibel, ulaon ni si Adam mambahen pinomparna mardosa. Asa boi malua sian dosa, ingkon adong do tobusan tu pinompar ni si Adam. Hangoluan ni Jesus Kristus na sempurna ma na boi manobus i. (Rom 5:19; Epesus 1:7) On boi saut ala Debata do na paradehon tobusan i. Gabe boi ma tadapot hangoluan na salelengna di paradeiso di tano on.​—Pangungkapon 21:3-5.
Tontu satolop do hita mandok molo tobusan i hadiah na ummarga na mambahen hita boi mangolu salelengna. Asa boi tapatudu pangargaion tu ”silehonlehon na denggan” on, taulas ma songon dia hadiah on hombar tu hatorangan na adong di halaman 4 dohot 5 di majalah on, asa taboto dia do hadiah na mambahen las roha.
Mambahen las rohanta. Nunga disuanhon Debata tu roha ni sude jolma naeng mangolu salelengna. (Parjamita 3:11) Molo mangasahon gogonta sandiri, ndang boi hita mangolu salelengna. Alai boi do i saut marhite tobusan. Didok di Bibel, ””​—Rom 6:23.
Mangalehon na porlu di hita. Ndang boi jolma paradehon tobusan. Didok di Bibel, ”Maargahu do partobus ni tondina i, ingkon pasohotonna do salelenglelengna.” (Psalmen 49:9) Alani i, holan marhite pangurupion ni Debata do hita boi malua sian dosa dohot hamatean. Jala, nunga diparade Debata na tahaporluhon marhite ”panobusion na di bagasan Kristus Jesus”.​—Rom 3:23, 24.
Di tingki na pas. Didok di Bibel, ”Uju pardosa dope hita, ai disi do mate Kristus humongkop hita.” (Rom 5:8) Ala tobusan i dilehon ”uju pardosa dope hita”, on patuduhon mansai holong roha ni Debata tu hita. Nang pe marsitaonon alani dosa, gabe adong do pangkirimonta marhite tobusan.
Patuduhon holong ni roha. Dipaboa do di Bibel boasa dilehon Debata AnakNa gabe tobusan. Didok, ”Sian on do gabe patar holong ni roha ni Debata na tu hita; sian naung sinuruna i Anakna na sasada i tu portibi on, asa mangolu hita marhitehite Ibana. Di bagasan on do holong ni roha i: Ndada hita mangkaholongi Debata; Ibana do mangkaholongi hita.”​—1 Johannes 4:9, 10.
Songon dia do caramuna mangargai hadiah na ummarga on? Didok di Johannes 3:16, dipalua ma ”na porsea” tu Jesus. Lapatan ni marhaporseaon, i ma ’pos ni roha di angka sihirimon’. (Heber 11:1) Asa pos rohanta tu pangkirimon i, ringkot do mandapot parbinotoan. Alani i, las rohanami manjujui hamu asa marsiajar taringot tu Jahowa na mangalehon ”silehonlehon na denggan”. Asing ni i, parsiajari ma aha na ingkon ulahononmu asa boi mandapot hangoluan salelengna na diparade marhite tobusan ni Jesus.
Boi do lam bagas pangantusionmuna taringot on molo dipareso hamu hatorangan sian Bibel. Ida ma situsnami di www.jw.org/bbc. Las do roha ni Sitindangi Ni Jahowa mangurupi hamu marsiajar Bibel. Pos do rohanami, molo diparsiajari hamu taringot on jala mandapot laba sian hadiah na ummarga, taronjar ma rohamu mandok mauliate ”tu Debata marhitehite Jesus Kristus Tuhanta i”.​—Rom 7:25.
Bibel mandok, mansai ringkot do hamatean ni Jesus. Aha do na tinuju ni hamateanna? | Bakti J Situmorangian mulana tangkas do dilumbahon Debata, ndang lomo rohaNa mida parsombaon na marsipaulaula; martangiang huhut marpuaso hape paula so diida donganna na ro tu ibana mangido pangurupion. Mamelehon angka pelean situtungon, hape sai mian dope rimas di ibana mida donganna saama dohot saina. Nangkok tu bagas ni Jahowa hape sai ingotonna hosom mida hombar balokna. Ingkon marhamubaonnasida, ninna Debata, asa dihalomohon pelean situtungon dht parpuasoon ni bangso i. Magigi jala biasan do Debata mida angka na ro tu ibana, hape sai diulahon na so dihalomohonNa.
Ia talehon pangurupion di dongan, mamonggoli roti, nda i do hataridaan ni parsombaon dohot parpuasoon i? Ai mamonggoli roti, digombarhon do i songon dalan masibasabasa, mangalehon deba sian angka na tasari tu donganta. Manarihon di dongan do i asa dapotan hangoluan nang ibana. Manogihon angka panangkarnangkar tu bagas, hataridaan ni angka las roha sipartamue ai ungkap tongtong pintu ni jabuna tu angka na ro. Tarmasuk manarihon angka na gale dohot na so margogo be, lumobi donganniba sandiri na sumolhot tu iba.
Tung i, ninna sahalak parjamita : Ia so tarbahen au mangurupi dongan marhite sipatupaon, boi do au mangurupi marhite hata sosososo manang hata na manghehei; tung so tarbahen au i, boi do au mangurupi marhite tangiang. Molo manggohi roha : binsar ma hatiuron(mi), hatop martumbur hahisaron(mu), jala mordalan dijolom hatigoran, jala hamuliaon ni Jahowa manimpuli sian pudi (ay.8).
Posted in almanak hkbp 2008, rohaniman on October 11, 2008 by baktijsitumorang. Leave a comment
← Na pasali Jahowa do manang ise na mardenggan basa tu na pogos, jala Ibana mamaloshon denggan basana i tu ibana; Poda 19,17
Na Bonar Do Jahowa Di Saluhut Angka Dalanna →
Boasa Ndang Marnatal Sitindangi Ni Jahowa? | FAQkol Bislama Bolanda Bosnia Boulou Bulgar Cebuano Cheska Chichewa Chin (Hakha) Chitonga Chitumbukaigor Drehu Efik Esti Ewe Fante Faroese Farsi Fiji Ga Galicia Garifuna Georgia Greenland Guarani Gujarati Gun Hausa Heber Hiligaynon Hindi Iban Igbo Iloko Indonesia Inggris Islan Isoko Italia Japang Jawa Jerman Jerman Rendah Kabiye Kabyle Kachin Kannada Karen (S'gaw) Katalan Khmer Kikamba Kikaonde Kikongo Kiluba Kimbundu Kinyarwanda Kisi Kisonge Kongo Korea Kreol Haiti Krio Kroat Kwangali Kwanyama Lamba Latvi Lingala Lituavi Magyar Makedonia Malagasi Malayalam Malta Mam Mapudungun Marati Mazatec (Huautla) Melayu Mendebere Ngangela Nias Norsk Nyakyusa-Ngondeyacucho) Quechua (Bolivialozi Sinhala Slovak Sloven Soli Spanyol Suomi Swahili Swati Swensk Tagalog Tahiti Tamil Tankarana Tarascan Telugu Tetun Dili Thai Tigrinya Tlapanec Tojolabal Tok Pisin Tonga Totonac Tsonga Turki Twi Tzeltal Tzotzil Ukraina Urdu UrhoboPandapot ni godangan halak
Nasida mandok: Sitindangi Ni Jahowa ndang marnatal ala ndang porsea nasida tu Jesus.
Na Sasintongna: Halak Kristen do hami. Porsea do hami holan marhite Jesus Kristus do boi mandapot haluaon.—Ulaon ni Apostel 4:12
Nasida mandok: Marbadai do dibahen hamu na markeluarga, ala diajari hamu nasida asa unang marnatal.
Na Sasintongna: Dihaholongi hami do angka keluarga. Alani i, dipangke hami do Bibel laho mambahen martua na markeluarga
Nasida mandok: Ala ndang marnatal hamu, gabe ndang diboto hamu patuduhon basa ni roha, haburjuon, dohot dame di portibi on.
Na Sasintongna: Marsitutu do hami patuduhon dame dohot basa ni roha ganup ari. (Poda 11:25; Rom 12:18) Umpamana, ulaon marbarita dohot parpunguannami hombar do tu parenta ni Jesus, i ma, ” Sibasabasa do i tu hamu; antong, basabasahon hamu ma i! ” (Mateus 10:8) Jala, porsea do hami holan Harajaon ni Debata do na parohon dame tu portibi on.—Mateus 10:7
Jesus mangalehon parenta asa taulahon ari parningotan hamamatena, ndang ari hatutubuna.—Lukas 22:19, 20.
Angka apostel dohot sisean ni Jesus di abad na parjolo ndang marnatal.New Catholic Encyclopedia mandok, ” ari Hatutubu ni Jesus on dibahen hirahira taon 243 [D.M.], ” marratus taon dungkon mate apostel na parpudi.
Ndang adong tanda na patuduhon molo Jesus tubu tanggal 25 Desember; ndang adong dipaboa di Bibel tanggal piga Jesus tubu.
Porsea do hami molo Natal ndang dihalomohon Debata, ala Natal hasomalan ni halak parbegu.—2 Korint 6:17.
Boasa Olo Sitindangi Ni Jahowa Dihasogohon Ala Ndang Marnatal?
Nang pe diboto godang halak molo Natal hasomalan ni halak parbegu jala ndang hombar tu Bibel, alai tong do nasida marnatal. Alani i, porlu do pingkirhonon ni nasida: Boasa halak Kristen ndang boi mangulahon i? Boasa gabe parsoalan i?
Dijujui Bibel do hita asa mamangke pingkiran laho manimbangi lomo ni roha ni Debata. (Rom 12:1, 2) On mangajari hita asa mangargai hasintongan. (Johannes 4:23, 24) Diargai hami do pandapot ni halak. Alai, diihuthon hami do prinsip ni Bibel nang pe gabe sogo roha ni halak mangida hami.
Nang pe ndang marnatal, diargai hami do hak ni halak laho marnatal. Ndang olo hami mangorai halak laho marnatal.
Porsea do Sitindangi Ni Jahowa tu Jesus?
Holan Sitindangi Ni Jahowa do na Mandapot Haluaon?
Diargai Sitindangi Ni Jahowa do Agama ni na Asing?
Boasa Sitindangi Ni Jahowa Ndang Manjalo Mudar Marhite Transfusi?
Pdt. Remanto Tumanggor,STh.M.Div 081361199159: RENUNGAN 26-3O JUNI 2012
Sabtu, 26 Juni 2012
Manogot Psalmen 78:56-64 Bodari Lukas 5:1-11
1. Marende BE. No. 14:1-2 PUJI HAMU JAHOWA TUTU
1. Puji hamu Jahowa tutu,
2. Jeremia 32:41 Jadi marlas ni roha ma ahu mida nasida mambahen na denggan tu nasida jala ahu mangalopokkon nasida sogot tu tano on marhitehite habonaron sian nasa rohangku dohot sian nasa tondingku
NA DENGGAN DO PAMBAHENAN NI JAHOWA
Bagabaga haluaon do turpuk on disuriranghon si Jeremia, na tongon uju i bangso Juda mangadopi situasi na maol siala di surbu jala ditaban harajaon babel banagso i. Uhum na masa tu bangso Juda ndanda patuduhon na so setia Debata di padanNa, alai marhite uhum I gabe patar do songon dia do Debata paulihon bangsoNa. Di tongatonga ni habuangan na masa tu bangsoNa dipatuduhon Debata do sangkap nauli (29:11). Dipasaut Debata do bagabagana i tu bangsoNa. Dung tarbuang bangso i, di ujungna mulak do bangso I tu Jerusalem, tano bagabaga naung pinasahat ni Debata tu nasida.
Na boi masa do angka situasi na ni adopan bangso Juda hatiha i tu ngolunta nuaeng. “Ngolu na berkualitas sipata ingkon mamulus proses na maol”. Isara ni hau, sae dirantingi hau I, gabe lam martumbur do ranting manang bulung na mulak rata. Isara ni tungkas mas, manang si topa bosi, ingkon jolo dilala (dilebur) do bahan ni emas, asa gabe emas, manang bosi I gabe ditopa gabe sada rumang naimbaru. Molo di parsingkolaan, ingkon dipatupa do ujian (testing) asa boi lulus sasahak sian parsiajaran naung diparsiajari sian guruna. Laos songon I do na binahen ni Debata tu jolma na tinompaNa i. Dibagasan Kristus patar do bagabaga haluaon ni Debata, patar ma huaso dohot holong ni roha ni Debata naung paluahon hita sian parhatobanon ni dosa i. Ala ni didok si Paulus “ (Rom 8:28). Antong tahaporsea I ma Debata, ai na denggan do saluhut na binahennNa tu hita.
4. Marende B.E No. 271:3 BETA, BETA HITA
Ø Beta, beta hita lam jumonok ma Ujung ni langkanta ipe beta ma
Ndang be masa sogot Holan las ni roha sonang sasude
Minggu, 27 Juni 2012
Psalmen 78:65-72 Bodari Lukas 5:12-26
1. Marende No. B.E No.188:1 JAHOWA SIPARMAHAN AU
Ø Jahowa Siparmahan au Ndang hurang manang aha
2. Johanes 10:10-11
Anggo panangko, holan manangkoi, maneati jala mangago do, umbahen na ro Alai anggo Ahu, asa adong hangoluan di nasida, pola marlobilobi di nasida, umbahen na ro. Parmahan na denggan do anggo Ahu. Diseahon parmahan na denggan i do hosana humongkop angka birubiruna
JESUS DO PARMAHAN NA DENGGAN
Di hatindanghon par Psalmen do di Psalmen 23:1 “Jahowa Parmahaan di ibana”. Pandohan ni marlapatan do i panindangion hapaorseaon, parsihohoton tu Jahowa, namangondolhon ia ngolu ni par Psalmen I marsigantung tu Jahowa do, ndang mangolu ibana sian hadirionna, so holan marhite asiniroha ni Jahaowa sambing do. Diturpuk on di paandar Tuhan Jesus do hadirionNa songon parmahan na denggan. Pandohan ni Jesus di tupuk on sekaligus do I mangondolhon hadirion ni Debata na sasintongna, jala sada pandohan mansai tajom do i laho mengkritik angka halak siboto surat hatiha i na so tingkos manjamothon dirina gabe sahalak parhobas dibagas Joro ni Debata. Di paandar Tuhan Jesus do diriNa dohot ulaonNa ro tu portibion, I ma laho marmahani birubiru ni Debata (jolma), jala rade do Tuhan Jesus sumeahon diriNa, ngoluna laho manghohop birubiruNa i. Marhite pandohan ni Jesus di turpuk on, di sosohon do tu saluhut angka parhobas ni Debata, asa patuduhon panjouon dohot pangkobasionna laho marmahani ruas ni Debata na bertanggungjawab mangaramoti angka na pinasahat tu ibana. Sikap ngolu na bertanggungjawab jala rade berkorban I do hadirion na patut di angka parhobas ni Debata, ndanda mangahut tu dirina, alai mamelehon dirina gabe parhitean manang singkat ni Tuhani laho marmahani ruas ni huria I, anggiat ditanda nasida hasintongan i. I do hata ni tuhan Jesus tu si Simon Petrus, holong ni rohana tu tuhan I, ingkon di patuduhon haradeonna marmahahani birubiru ni Tuhan i. Ala ni songon birubiru ni Tuhan ni hita, tarjou do hita marpangoloion tu parmahan na denggan i. Rade ma hita manangihon suara ni Tuhan I, jala rade ma hita mangihuthon dalanNa. Didok Jesus do “ ” (Joh 14:6). Antong taoloi ma Tuhan I asa anggiat ssahat hita di togu tu jambalan na lomak I, tu aek hangoluan I. Marhite I ma tapangkilaan ndang hurangan hita, ndang mauas hita, alai marhite haporseaonta di Tuhan I, gabe sabam do rohanta mangadopi hamaolon di ngolunta. Amen
4. Marende B.E No. 475:2 : Tuhan Jesus Siparmahan
Ø Tung di dia jumpang ahu Tuhan ada songon Ho ?
Senin, 28 Juni 2012
Psalmen 79:1-8 Bodari Lukas 5:27-39
1. Marende No. No. 4 SAI PUJI DEBATA
Ø Sai puji Debata dibaen asi rohaNa.
Huhut tongtong basa di nasa tinompaNa.
Ria ma hita be mamuji Debata;
Ø Dibahen i tama pujion ni rohanta, Tuhanta Debata,
nang Jesus pe anakNa, nang pangondian i,
naung ro tu hita on manggonti Jesus i,
Pujion do tongtong
2. 2 Korint 1:20
Ai manang piga bagabaga ni Debata, gabe olo do di bagasan Ibana jala marhitehite Ibana do amen, bahen hasangapon ni Debata marhitehite hami
Dibagasan Ibana Jala Marhitehite Ibana
Mansai ringkot do mangalehon alus na sintong diangka jolma moo manungkun na so niantusanna. Mansai ringkot do parmahanion angka jolma na manimbil sian hasintongan. Mansai ringkot do maminsang angka na maralo tu poda hakristenon. Di turpuk on, dipatuduhon Apostel Paulus do marhite suratna tu huria Korint, laho mangalehon alus na sintong taringot Tuhan Jesus. Marhite turpuk on diondolhon Paulus do, Kristus do pamusahatan hasisisnghop bagabaga ni Debata. Dibagasan Ibana jala marhitehite Ibana do dipasinghop Debata bagabaga dohot tahiNa sian mulan ni mulaNa. Molo didok dibagasan Ibana (Kristus) na marlapatan do I holan Jesus do pamusatan dohot ojahan ni haporseaon, ndang tarpauli ojahan na sing ia so holan dibagasan Ibana. Marhitehite Tuhan Jesus do dipasinghop Debata holong ni rohana tu Portinion, (Joh 3:16), Ibana do dalan dohot hasintongan ndang adong na sahat tu Ama I, molo so marhitehite Ibana (Joh 14:6), dibagasan Ibana jala marhitehite Ibana do dalanta mananda Ama I, diain do hita gabe anak ni Debata marhitehite Tuhan Jesus. Ibana do pangondianonta tu Ama i. Ala ni marhitehite turpuk on, dijouhon tu hita laho manghaporseai Tuhan Jesus. Moo porsea hita tu Jesus I do patuduhon na porsea do jhita tu Ama I na marsuru Ibana. Ala ni tahangoluhon ma ngolu dibagasan Iaban, songon pandok ni si Paulus “ Onpe, s (Kol 2:6-7)
4. Marende No : 476:1 NDADA AU GURU DI AU.
2. Ndada au guru di au be, Jesus do nampuna au. Las rohangku dung hubege, Jesus sipangol au. Ndang be au guru di au. Jesus na humophop au, Nampuna au. Tung saleleng au mangolu, Jesus do nampuan au.
Selasa, 29 Juni 2012
Manogot Psalmen 79:9-13 Lukas 6:1-11
2. 2 Kronika 20:6
. Dung i ninna ma: Ale Jahowa, Debata ni ompunami, nda Ho do Debata di banua ginjang, Ho huhut panggomgomi di sude harajaon ni angka bangso parbegu? Tongon tahe di bagasan tanganmu do hagogoon dohot hatogaron, jala ndang adong nanggo sahalak na tarbahen manahan anggo maradophon Ho
DEBATA PARGOMGOM DI HITA
Marumang tangiang mangido pangurupion on turpuk on tu Jahowa, na pinsahat ni Raja Josafat, uju talpe bangso na hinarajaanna (Juda) sian ancaman bangso Moab dohot bangson Amon. Ditongihon jala diondihon Josafat do bangso Juda asa patupa parpuasoon (bertobat) tu Jahowa, huhut mangido pangurupion sian Jahowa. Diluhutan ni bangso I (Juda), dijouhon ma pangdion tu Jahowa marhite pandohan: Parjolo, Ale Jahowa, Debata ompu nami. Lapatan ni pandohan I mangondolhon panindangion taringot tu huaso dohot pangaramotion ni Debata tu bangso I sian na robi (sai tong do dipangasahon nasida Debata na disomba Abraham, Ishak, Jakob). Paduahon, Mangokui Debata na marhuaso di banua ginjang, pandohan ni mangodolhon habangsa dohot hamuliaon ni Debata na so adong tudosanna. Patoluhon, mangokui Debata gabe pargomgom mangatasi sude harajaan ni bangso parbegu, namarlapatan ndang adong parhuaso na asing dunghon ni Jahowa Debata na hinaporseaan ni bangso i. Paopathon, diokui bangso I do saguru di Debata sambing do luhutna hamonangan ni bangso I maralohon angka musuna, Ibana do Debata pargogo na so hatudosan. Debata do na marporang humonghop bangsoNa, asal ma rade nasida mian dibagasan IbanaNa. Marhite turpuk on diondolhon do tu hita campur tangan ni Debata dingolunta. Haradeonta pasahahon ngolunta tu Debata, jala marsigantung tu Ibana, disi do idaonta na diparorot Debata do ngolunta diganup partingkian jala di dongani Debata do hita maralohon nasa na jat, I ma elaela ni si Bolis. Diabagasan Kristus nungga tangkas dipamonang hita sian musunta I ma hamatean i. Antong disaluhutna I, taingot ma pasahathon ngolunta tu Debata, Ibana tongtong ihuthononta, tung so jadi mandao hita sian Tuhan I, ai Ibana do na paluahon hita. Manang aha pe na masa, las ni roha, arsak pe, tatiop tongtong Tuhan ni na basa, na marholong roha i. AMEN
Manogot Psalmen 80:1-7 Bodari Lukas 6:12-26
1. Marende No: 432:1 Sian hurungan ni dosangki.
Ø Sian hurungan ni dosangki ro au tu Ho,Ro au tu Ho.
Tu haluaon di mudarMi Jesus au ro tu Ho Nasa rohangku malum, hipas,
Ø Sian ilangku, nang ramunhi :,: Ro au tu Ho :,:
2. Psalmen 25:11
Ala ni goarmu, ale Jahowa, sai marpamuati ma roham di dosangku, ai tung na balga do i
TOPOTI MA DOSAM
Halak na mananda diri I do halak na olo manopoti dosa manang kesalahanna. Mansai ringkot situtu do mananda diri , sada sikap na patuduhon haserepon do i. Dipatuduhuon si David do sikap panolsoion tu Debata ala ni dosa na niulana di tingki haposoonna. Diboto si David do nungga marsala ibana, nungga manimbil ibana sian lomoniroha ni Debata. Songon na binahen ni si Davud I, naeng songon I do patuduhononta sikapta di adopan ni Tuhan I ingkon dohononta do jolma pardosa do hita, ndang adong hatigoran dibagasan hita. Alai marhite Asiniroha ni Debata dibagasan Kristus nungga disesa dosanta. Di bagasan Ibana do adong di hita haluaon i, i ma hasesaan ni angka dosa (Kol 1:14). Di tangiang hatopanta I didok “ sesa ma dosa name songon panesa namai di dosa ni dongan na mardosa tu hami”. Sian pandohan ni marlapatan do I, adong do “syarat” laho manjalo hasesaan ni dosa. Syarat I ma mangasahon Asinirohani tuhan I, dohot rade manesa/mengampuni hasalaan ni dongan. Ai tung beha ma hita manjalo hasesaan ni dosa sian Tuhan I, molo hit ape ndang olo manesa dosa ni donganta. Alani taingot ma songon na ni dok si Paulus “Kristus di hamu, songon i ma nang hamu! (Kol 3:13). Di parngoluan siganup ari maradophon dongan mansai ringkot do tapatuduhon sikap rade mangido maaf dohot rade memaafhon hahurangan ni donganta. Tapadao ma roha hosom I, teal, elat late I sian hadirionta, aantong tapaserep ma rohanta, Amen.
4. Marende No BE.681:1 Ale amang asi rohaM
Diposting oleh Remanto Tumanggor di 21.13
BL-186 | Anyreff.wordpress.com
Posts Tagged ‘BL-186’
BE-334, NASA JOLMA INGKON MATE, BL-186
Nasa jolma ingkon mate Ingkon mago sibuk i
Na mangolu ingkon mate Asa tung denggan muse
Daging on do gabe bangke jala ingkon do malangke
Asa sogot bangkit i Tu hasangaponna i
Ipe ndang be juaonku Roha ni Debatangki
Lehononku do hosangku Ndang be marsak au disi
Ai di bugang ni Jesusku Dapot au hangoluanku
Ala hamamate ni Do tarapul rohangki.
Jesus Kristus nunga mate Ala ni mangolu au
Singkop tua diparade I pe las rohangku lao
Manadingkon pardagangan Mandapothon hasonangan
Mandapothon Jesuski Ai malungun au tusi.
Sonang ma disi rohangku Molo jongjong au disi
Dohot sasude donganku Na marhasangapon i
Dohot Serapim silehon Sangap nang hamuliaon
Di niendehonNa i Sangap di Tuhanta i.
Dohot do disi maringan Na badia i sude
Ompu dohot Panurirang Nang sude Apostel pe
Ai marriburibu taonna Lao tumopot ingananna
Angka na badia i Pasangaphon Tuhan i.
O Jerusalem na uli Tiur ni panondangMi
Sonang dohot au maruli Tumangihon endemi
On pe timbul las ni roha On pe binsar nasa tua
On ma ari i tahe Na so olo salpu be.
Ai idaon ni matangku Hasangapon i sude
Hatigoran do uloshu Na pasangap au muse
Pinarsanggul hamonangan Jongjong au di hasonangan
Maradophon Debata Sai tongtong, Haleluya
Categories: 20. Ende taringot tu ajal ni jolma Tags: BE-334, BL-186, buku ende, NASA JOLMA INGKON MATE
Patorangkon Ayat | Manjaha & Mangajari
NA INGKON DIULAHON: Tingki manjahahon ayat, ingkon tangkas do dipaboa hamu hubungan ni ayat i tu pokok utama na dipasahat hamu. Unang ma holan manjahahon ayat i sambing.
Paboa ma na ringkot sian ayat i. Dung manjaha ayat, paboa ma na ringkot sian ayat i, jala na adong hubunganna tu pokok utama na dipasahat hamu. Ulangi ma hatorangan i piga-piga hali asa boi diingot. Manang bahen ma sungkun-sungkun na mangurupi halak mamboto na ringkot sian ayat i.
Molo dipangke hamu hatamuna sandiri laho patorangkon ayat, pastihon ma adong dope hubungan ni ayat i tu pokok utama na dipasahat hamu.
Paboa ma hatorangan na porlu diingot. Tingki laho manjahahon ayat, paboa ma jolo boasa ringkot ayat i dijaha. Dung i, patorang ma aha do hubungan ni ayat i tu hatoranganmuna.
Tingki patorangkon ayat, unang ma pintor tutup Bibelmuna, asa boi diboto nasida sian Bibel do hatoranganmuna i.
Bahen ma hatorangan i mura diantusi. Pingkirhon ma angka aha do naung diantusi nasida taringot ayat i, asa boi diboto hamu hatorangan aha do muse na ringkot tu nasida. Alani i, unang ma pola pasahat hatorangan na so porlu.
Manjaha dohot Mangajari​—⁠Patorangkon Ayat
Jamita Evangelium Minggu Rogate, 17 Mei 2020: "Tangiang Hamauliateon" (1 Kronika 17: 16-27) Pelita Batak Online
ung marasing sian na hinasiholan ni Debata, ima: "Jumotjotan jala gumodangan do isi ni tangiangta patujolohon pangidoanta. Molo tung tadok mauliate, di bona jala jempek do. Sadarion, minggu Rogate, marhite 1 Kronika 17: 16-27 ditogihon do hita asa mangalehon roha tu tangiang hamauliateon. Pinomat dos nian tingki tu duansa tapatupa."
Tangiang hamauliateon do na dipatujolo raja Daud di tangiangna tu Debata di undungundung, dung sahat ton ani Debata marhite panurirang Natan tu sipareonna, i ma: Naung didai pandonganion ni Debata di ngoluna nang pe sai dihaliangi musuna ibana, basabasa ni Debata tu bangsoNa, ai dilehon tu nasida sada inganan na manongtong bahen inganannasida nang panghamonangkonon ni Debata tu nasida marolohon musunasida (Ida 1 Kronika 17: 3-10, 16). Ala ni i, di tangiang hamauliateonna i, di na digoari ibana dia naung dipatupa Debata di ngoluna, sai diondolhon si David do na mangihut on: "Sudena i dipatupa Debata ndada ala ni habetengon manang hamuliaonna ni si David (ayat 16-19), alai ala ni habalgaon ni Debata i sambing do, na so tarpatudos tu manang ise." Debata do naung manobus bangso niainNa i. Jala adong do hape sangkap ni Debata patupa i tu nasida, i ma: "Laho patudu goarNa na tarbarita i tu angka bangso di sandok portibion, marhite halongangan bolon dohot na songkal" (ay 20-22) pinatupaNa tu bangso ni rajaan ni si David i maralohon angka musnasida. On ma panandaionna na mansai bagas. Tutu, dipatupa Debata halongangan bolon tu nasida. Alai hamuliaon ni goarNa do na tong tinujuNa. Ndang jadi bangso i marginjang di roha. Ingkon Debata do na marmulia.
Tangiang pangidoan ni si David dung i, jumempek, mangido asa dipahot jala sintong dipatupa Debata na binagabagahonNa tu raja i, i ma: "Ndang holan na paadongon ni Debata ma sada sian ianakkonna laho pajongjojong bagas joroNa, alai pahoton ni Debata ma nang harajaon nirajaan ni anakna i ro di saleleng ni lelengna. Jala, pahotonNa ma tong bangso i gabe bangsoNa" (Ida 1 Kronika 17: 11-14, 23-27).
Boasa ma, angka dongan, ingkon dipangido Debata hita asa mangarimangi tangiang hamauliateonta tu Debata saleleng on dohot tu jolo on, tarlumobi di na mangadopi pandemic 19 on? Suraon do ala nunga tung losok rohanta manghamauliatehon angka na binahen ni Debata di ngolunta saleleng on,marsasahalak, saripe, sahuria, sabangso, gabe sanga hita agoan hiras ni roha mulaulaon? Suraon do ala, ndang tahamauliatehon dope na nunga tibu mangula Debata palua hita sian Virus on, singkop di tingkina, asa lam marmulia goarNa, tung pe marungkil do namarsahit dohot namatean siala Covid 19? Ai aut so i, ndang tibu ra taboto harararat ni pandemi on, dia angka sipatupaonta unang apala pabahathu na terinfeksi dohot agoan hosa sian tongatonganta, sanga adong na menet jala lemba rohana mida virus on, sanga masa hagunturon ala sala mamutushon pamarentanta.
Aut so i, ndang tarbahen bangsoonta ra mambahen ndang sahat pandemi on tu angka bagas nang hutanta songon di Italia, Spanyol, Ingris, USA, dna, ndang sanga ra pamarenta parade angka na ringkot manjaga dirinta nang pangubati, mamareso na terinfeksi nang patupa isolasi, karantina, pangubation; ndang martamba ra na malum; ndang sanga ra tahudus manjagahon Jarak Fisik Sosial, marhaiason, marmasker, ndang marsaori, marminggu di jabu. Ndang sanga ra pamarentanta patupa na mansai ringkot isara Perpu keuangan, Permenkes nang Inpres unang jolo mudik, paeret Dana Desa gabe Dana Bansos; ndang mangolu muse tondi masiurupan, mangurupi angka na hurangan di hita. Bahatnari dope tahe sigoaronta dison di tangiang hamauliateonta domu tu usahanta manaluhon Covid 19 on, dohot domu tu na asing di ngolunta. Tagoari ma i. Dung i pe tapangido asa dipahot Debata holongNa nang bagabagaNa tu portibion, angka bangso, bangsonta, nang tu hita ganup ruas ni huriaNa. Amen.
Tidak ada komentar: hansbp_08@yahoo.com
RUMANG NI ADAT
Rumang dohot Ruhut ni Panghataion di Ulaon Pamuli Boru/Pangolihon Anak B. Marhata Sinamot (ponggol parjolo) Hata ni napasahat tudu-tudu ni sipaganon i, hira songon on ma: Suhut Paranak: “Di hamu hula-hula nami Raja................. (diolophon angka natorop) Hata pasahat dekke, songon on ma didok parboru: Suhut parboru: “Di hamu Raja ni Pamoruonnami, asa dos tuatna dos nangkokna, mangarade ma hamu! Protokol ni Paranak: “Beha Rajanami isema na mambahen tangiang?” Protokol ni Parboru: “Ala hamu do napatupa sipanganon, ba hamuma Raja ni Boru mambahen tangiang!” Protokol Paranak: “Di hamu Hula-hulanami Raja/Marga ……….., hupasahat hami ma tu hamu sulang-sulang natabo.” Protokol ni Parboru: Protokol ni Parboru: “Beha Amangboru, nunga boi torushononta ulaonta on?” Protokol ni Paranak: “Nauli Rajanami.” Protokol ni Parboru: Tinallik huling-huling asa tarida holi-holi, molo hahana (anggina) ma hasuhuton, anggina (hahana) panomboli. NB: Di ulaon ni marga Simanjuntak Sitolu Sada Ina dohot Boruna (Mardaup, Sitombuk, Hutabulu) tangkas dope mardalan ulaon si songon on. Alai ianggo namasipasangapan dohot namasi-sungkunan, cukup ma i holan sahali, ndang be asing di namar-bagi jambar asing muse di namarhata sinamot. Nang pe song-on i tergantung do i tu dos ni rohanta dohot rumang ni ulaon. Parsinabul (sibagi jambar) sian parboru: Parsinabul (sibagi jambar) sian Paranak: Parsinabul ni Parboru: Parsinabul ni Paranak: “Nunga nauli i Rajanami.” Dung une jala renta mardalan sude na i, dipungka ma panghataion tu namarhata sinamot. Parsinabul ni Parboru: “Ala naeng mulaanta ma namanghatai dohot raja ni pamoruonnami Raja .............. Parsinabul ni Parboru Parsinabul ni Paranak: Parsinabul ni Parboru: Asa pirma pokki, bahul-bahul pansaloman, pirma tondita ditambai Tuhan di hita angka pansamotan. Bona ni Aek Puli di Dolok Sitapongan, Sai tubu ma di hamu angka na uli, jala godang ma angka pangomoan (diolophon natorop) Sai pamurnas ma i tu daging, saudara tu bohi, Si palomak imbulu ma i tutu, sipaneang holi-holi, jala sipasindak panaili. Parsinabung ni Paranak: Asa sitiptip ma sigompa, golang-golang pangarahutna, Otik so sadia pe natupa, sai godang ma pinasuna. Asa bagot na marhalto ma niagatan di robean, Horas ma di hamu na manjalo, horas di hami na mangalean. “Molo hatana Rajanami, panggabean parhorasan do. Botima!” Parsinabung ni Parboru: Asa tangkas ma uju ni Purba, tangkas uju Angkola Tangkas ma hita tutu maduma, asa tangkasan hita mamora. “Asa tangkas ma dipaboa Amangboru. Botima Raja ni boru!” Parsibabul ni Paranak: “Amangboru, jala dohonon ma: Nunga pitu lili nami, paualu jogian nami Asa nunga uli nipi nami, gokhan mu ma hajut (sangku) nami. Haha/Anggi Parboru: “Mauliate ma di haha/anggi. Molo pandapotnami, gabe jala horas ma.” Boru/Bere ni Parboru Parsinabul ni Parboru: Hula-hula ni Parboru: “Di hamu pamoruon nami Raja …†¢â‚¬Â¦Ã¢â‚¬Â¦.. Asa molo sian hami, dohonon-nami ma songon hata ni natua-tua: Asa balintang ma pagabe, tumundalhon sitadoan, Ari muna ma gabe jala horas, ala huida hami tangkas do hamu masipaolo-oloan. Parsinabul ni Parboru: “Asa nuaeng pe hupasahat hami ma muse tu hamu suhutnami.” Padua ni Suhut Parboru: Parsinabul ni Parboru: Parsinabul ni Paranak: “Di hamu hula-hulanami dohot tulang…†ansbp B.P. Siahaan (Hansbp) di 13.40.00
Hansbp B.P. Siahaan (Hansbp) di 14.57.00
01. ULAON PATUA HATA/MARHUSIP
02. SINAMOT SITOMBOL (ALL IN)
01. ULAON MARHUSIP
Di pergaulan ni angka naposo di tingki on, songoni nang hubungan ni angka natoras, hira do na so diulahon be: Ulaon Domu-domu, hubungan Boru tu Boru sian keduabelah pihak laho manghatai taringot tu maksud ni angka anakhon nasida nanaeng marbagas. Biasana, dung sisada tahi Doli-doli dohot Namarbaju, masing masing ma pabotohon tu Natorasna be naung marsangkap nasida naeng hot ripe jala molo ma setuju Natoras ni kedua belah pihak, migor laho ma Paranak dohot Boruna mangangkupi Parborui, jala di panghataion nasida taringot tu sangkap ni anakhon nasida nunga langsung Natoras ni Anak mandapothon Natoras ni Boru laho manaringoti sangkap ni anakhon nasida, laos manaringoti angka sipatupaon: Godang ni Sinamot, Ulos herbang, songoni angka naasing namardomu tu paradaton di Ulaon Parbagason ni anakhon. Molo dung masioloan nasida keduabelah pihak,: Sude ma sidung dihatai nasida secara komplit, ndang adong nahurang. “aha dope sihataan di parhusipon”
Jadi molo dibahen Ulaon Parhusipon, aha be sihataan ibaratna: molo dilehon Paranak catatanna tu Parhata nasida songoni nang Parboru mangalean catatanna tu Parhatana, tinggal tukar dokumen nama ba sidung ulaon. Sai pola dope paloja-lojaon Dongan Tubu, Boru/Bere, Dongan Sahuta mangalean tingkina tu ulaon na so pola porlu pemikiran be.
Molo dung ma dos tahi ni Suhut Paranak dohot Suhut Parboru di sude siulahononhon dohot sipatupaon di ruhut-ruhut ni paradatoni, nda tumagon ma nian dilanjuthon tu na Marhata Sinamot/Pasahat Sinamot, ai ma boi dohonon naung Marhusip nasida. Jadi; tingki dohot angka sipatupaon di Ulaon Marhusip gabe dipangke ma tu Ulaon Marhata Sinamot jala Ulaon Unjuk pe gabe boi singkat ndang be marganjang-ganjang.
02. SINAMOT SITOMBOL
Dimulana i dihatai pe Sinamot Sitombol, maksudna holan Sinamot i do, dohot maksud unang be sai dohot Paranak pasahathon Jambar namuhut tu Suhi ni Ampang na-Opat dohot tu Parjambar sihataan dijabu, asa Parborui ma pasahathoni sian Sinamot Sitombol i.
Hape anggo Lapatanna ditingki on, nunga masuk tu Sinamot Sitombol, ima namosok, Panjuhuti tamba ni Dengke Simudur-udur, gabe Parboru ma patupahon sude sipatupaon di Pesta Unjuk sahat tu Parburian, nda ma gabe balik tangga ni balatuk, gabe ulaon ni Paranak diulahon Parboru (Hula-Hula manahu Parbasuan ni Boru) aha be lapatan ni :
MARUNJUK dohot MANGAN TUHOR NI BORU..
Lapatan ni UNJUK ima mengunjuk (tunjuk) napinatupa ni Paranak laho pasangaphon Hula-Hulana Parborui.
Hailaan Bolon do di Paranak molo so suman sipanganon nadipatupana ditingki Unjuki, hape di tingki on gabe hailaan ni Parboru do molo so suman sipanganon ditingki Unjuk, ai ma Sinamot Sitombol /All In.
Nda nunga gabe balik balatukna, Parboru patupahon Tudu-Tudu ni Sipanganon sipasahaton ni Paranak tu nasida Parboru ditingki Unjuk, ripe sonang ma Paranak ro tu parpestaan, manortori Paranak manjalo tumpak dihalojaon ni Hula-Hulana, gabe songon na soadong be lspstsn ni Raja ni Hula-Hula ditingki Pesta Unjuk i.
Jadi balik na ma Adat i ditingki on: Ndang Hir be hodok ni Paranak mandiori Sinamot Pangoli ni Anakna, gabe dohonon ma :
HIR HODOK NI PARBORU LAHO PAMULI BORUNA.
Molo najolo adong ungkapan namandok: Mulak-mulak ditangga do anak ni na so marhepeng, anggo nuaeng on nunga balik: mago-mago di dalan ma sangap ni Hula-Hula Parboru napogos ala so marhepeng.
Denggan ma didok roha anggo sipanganon di Pesta Unjuk unang be masuk tu Sinamot Sitombol, sipatupaon ni Paranak ma ala UNJUK ma goarna, molo inganan dohot dengke sipasahaton ni Hula-Hula Parboru tu Paranak, dohot dengke tu tondong ni Paranak sipatupaon ni Parboru ma i.
Ala Catering nama patupahon sude sipanganon di Ulaon Unjuk, denggan ma nian Suhut Paranak dohot Suhut Parboru masipauneunean asa pemesanan Dengke ni Parboru dohot sipatupaon ni Parboru di namar-Une dipasada ma tu Catering ni Paranak.
Teknik pelaksanaan, nasida ma masipasadaan, dilean Parboru ma hepeng tu Paranak tu keperluan ni Dengke pesanan nasida i.
Adong dope gunana MARHATA SINAMOT ditingki Unjuk molo dung ma dihatai Sinamot Sitombol, ai marlapatan do i terserah di Parboru ma mangalean Jambar tu Ruhut ni Parjambar na Gok, ima Suhi ni Ampang naopat dohot tu angka Parjambar sihataan di Jabu ndang sihataan di alaman.
Dohot istilah “SINAMOT SITOMBOL”, boi ma dohonon Ulaon Marhusip songon nadipamasa di Jakarta on, nunga be songon na “MARHATA SINAMOT” ai ma “SITOMBOL” goarna, antong aha be sihataan, so na adong be sipasahaton, ma sidung sude di Parhusipon, molo tung pe di ulahon pasahat Panandaion na ditamba-tambai nama istilahnai ndang dung adong binoto Jambar Panandaion di Adat Batak.
Mauliate do dohononta tu angka dongan namangalehon parbinotoan dohot tingkina manurathon Buku Adat asa adong songon pedoman di hita angka namangargahon Paradaton ni Halak Batak na masa sian mulanai.. Ditingki nuaeng on manang napiga Buku Adat nijaha godangan do nasida manurat Adat Batak berpedoman tu namasa di Jakarta jadi mago keaslian/sumber ni Budaya Batak songon angka nasinurat ni angka dongan parbinoto di Paradatoni ditingki naparjoloi di Bona Pasogit, ima nasinurat ni donganta Mangaraja Asal, Raja Patik, Wismar Hutagalung dohot lan na asing dope.
Dung mardomu hata ni Anak dohot Boru naeng mamungka parsaripeon nasida jala nunga parbinoto Natoras ni Boru dohot Natoras ni Anak dibuhul nasida ma tingki manang andigan Pihak Paranak ro mandapothon Pihak Parboru laho patotahon sangkap ni anakhon nasida: Patua Hata dohot manghatai Sinamot, dohot partingkian naberhubungan tu Ulaon sahat tu Unjuk.
(ida hubungan ni Boru tu Boru songon naung pinatorang di ginjangi)
Antong: anggo so adong be lapatan ni Namanungkun Boru, Manghusipi Sinamot dohot Namosok, Marhata/Pasahat Sinamot + Parjambar na Gok, Marunjuk, ala nunga dipasada sude ditingki Parhusipon dohot istilah Sinamot Sitombol /All In, nda ma dumenggan nian molo tapersingkat Ulaoni gabe boi dohonon “PESTA PAMASU-MASUON” sajo. ndang pola be suraton di hata ni Gokkon dohot Jou-Jou : Manjalo huhut pasahat Adat nahombar tu Ulaoni.
Pangidoan : Ala ni dao ni jarak antara Gareja dohot inganan Parpestaan, unang be nian palelenghu Suhuti di Gareja, migor ma di pareso tingki asa boi sahat tu Gedung sahatopna unang lewat sian pukul 12.00 wib. dohot pemikiran boi ma dipungka marsipanganon pukul 13.00 wib. unang sanga angka Tondong pajolohon mangan paima-ima haroro ni Penganten dohot Suhut Sihabolonan.
Songon naung tangkas taboto jala nunga hea ra taulaohon di tonga-tonga ni keluarganta, molo adong ulaon na-Mangain Boru manang Mangain Anak nahombar ma i tu naadong nahurang jala sipatureon di ruhut ni adat Dalihan Natolu, di ruhut ni ulaon habatakon. Ala so halak Batak hian dope tutu nasida (anak manang boru nanaeng siainon i), jadi porlu pahantuson hadirion nasida marhite na mamampehon sada marga na adong di halak Batak tu nasida.
Ulaon mangain anak manang boru na sian luar suku Batak, manang na so adong margana gabe dibahen marmarga halak batak, somal do taida i ma di na naeng marulaon adat. Isarana, di tingki na naeng pamuli boru, pangolihon anak, manang di na naeng manggarar adat na gok (sulang-sulang pahompu) sian sada keluarga naung hot ripe, alai sada sian nasida (ama manang ina) ndang halak Batak.
Asa mardalan adat-paradaton tutu, jolo pahantuson manang patureon ma angka nahurang, i ma mamampehon margana. Alana, di hita halak Batak, molo marulaon adat-paradaton, hombar ma i tu pandohan na mandok: Asa dos nangkokna dos nang tuatna. Molo hita manjalo adat, laos hita do manggarar adat i.
Nian adong taida muse ualaon na-Mangain Anak manang Boru di tingki si hametmetonna, tarsongon adopsi. Boi ma i ala so adong dope tubu dakdanak di keluarga i, manang sude holan anak manang boru, dohot angka alasan na asing. Na naeng dohonon di son, adong tujuan, motivasi, dohot angka harapan di ulaon na-Mangain, i ma asa boi manjalo adat dohot manggarar adat na hombar tu kebutuhan manang kepentingan ni angka ulaon. Boi dohonon, ulaon mangain i ma mambahen sada marga tu sada-sada halak na sian luar suku Batak asa gabe halak Batak ibana, jala masuk gabe bagian masyarakat naniihot ni ruhut-ruhut partuturon Dalihan Natolu.
Nunga hira didodo jala dilumbahon ompunta na parjolo angka rumang dohot ruhut ni adat angka na taulahon di tingki on. Molo pandohan Mampe Marga manang Paampuhon Marga, jot-jot do ra tabege di bona pasogit. Hira dos do lapatan ni ulaon i dohot mangain, nang pe asing rumang dohot ruhut-na. Molo mangain marga hira boi do hita sude mangulahon i. Alai molo napaampuhon marga tertentu, maol-mura do i ulahononhon. Alana, prosesna mansai ganjang, tarlumobi taringot di persetujuan dohot angka mambahen dos ni roha ni na paampuhon marga i dohot di na mangampu; lapatanna antara hak dohot kewajiban dohot angka na asing. Alai, sipata adong do niida sada-sada halak na Mampe Marga mangulahon horja sadari.
Nidok di son, ompunta na parjolo i nunga mangalumbahon (mengan-tisipasi) angka ulaon si songon on, tarida do i di panggulmiton ni paradaton sahat tu tingki on. Taida ma hata na mandok:
Hot pe jabu i, ala hot margulang-gulang,
Manang sian dia pe bere i mangalap boru,
Sinuan partuturan sibahen na gabe jala horas
Molo tung pe angka rumang dohot ruhut ni adat-paradaton i adong variasi manang sipata taida asing diulahon di sada luat tu luat na asing, alai ianggo tujuanna hira sarupa do i. Alana, songon hata na mandok, asing dolok asing do duhutna, asing huta (luat) asing do nang uhumna (adatna).
Molo di tano parserahaoan, lumobi di Jakarta dohot nahumaliangna, sai songon formalitas na ma taida ulaon mangain anak manang boru na masa di hita halak Batak Toba, sipata gait manang gere idaon, gabe hira so adong be tanggung jawab ni namarulaon molo dung sae ulaon mangain, lumobi dung sae ulaon pesta unjuk. Ala ni i do ra sipata adong deba dongan na mandok holan ulaon na “mangamai ma jolo” molo adong sada-sada ulaon na hombar tu si songon i.
Ndang adong nian naskah na tarsurat taringot adat-paradaton diwarishon ompunta na parjolo i tu hita, jala memang hukum adat pe ndang adong na disurathon. Alana, kebiasaan manang tradisi do i na sai tong-tong diulahon di sada-sada luat, khususnya hita na sian Batak Toba dohot na humaliangna. Jala sipata tahe jot-jot do sian hita menerjemahkan (mangalapati) hata ni natua-tua na mandok:
Eme na masak digagat ursa, i ma na masa i ma taula
Aek godang ma aek tu laut, angka dos ni roha ma si bahen na saut.
Nauli jala sintong ma tutu pandohan i, jala relevan do pe i tu angka ulaon adat paradaton di tingki on. Alai, tasesuaihon ma nian pandohan i tu angka situasi dohot kondisi ni hasuhuton na naeng marulaon, jala hombar ma tabahen tu kebutuhan paradaton i. Alana, adat do na met-met, adat do nang na balga asalma hot di ruhut-ruhutna.
Na naeng sitangkasanta di son songon manambai angka naung taboto, lumobi di ulaon Mangain Boru manang Mangain Anak, tapatupa ma ulaon i hombar tu ruhut Dalihan Natolu, asa arga jala tapelihara adat paradatonta i, asa adong warishononta tu angka ianakhonta muse.
Pandohan nadua nangkin, sian pamerengannami, jot-jot do masa di tonga-tonga ni keluarganta, adong do niida halak mangulahon ulaon mangain marga dipasada dohot ulaon adat naasing, sada tinembak dua hona. Hape gabe hira so tarida be di ulaon i makna dohot tujuan ni na mangain, alai gabe holan formalitas na ma i asa mardalan angka ruhut-ruhut adat paradaton muse. Hape, molo tarbahen, ingkongabe songon ulaon na khusus ma nian molo mangain, adong ikrar manang janji, adong hata (pernyataan) sian na niain i di tingki na manjalo marga na niampehon i, na olo jala rade ibana mangulahon adat paradaton ni halak Batak marguru tu parhundulna di tonga-tonga ni masyarakat Batak (gabe boru, dongan tubu, manang hula-hula). Songon i do nang sian natua-tua namangain i, porlu do pasahatonna hata (pernyataan) di tonga-tonga ni loloan na torop, na ingkon jangkononna na niain i gabe anak manang boru di nasida jala ibana na ma nampunasa anak tudos tu ruhut-ruhut ni halak Batak.
Mardomu tu si, porlu do pingkiranta jala si parhusor-husoron di bagasan roha taringot ulaon mangain boru naung niulahon ni sada keluarga Batak Karo, tarsongon na diulahon nasida:
Ia amanta RO Sembiring inanta i Br. Tarigan naeng pangolihon anak nasida, Setia Sembiring SH, tu sahalak boru sian Jawa Tengah, ima boru ni Amanta Kol. Prabowo inanta i Sri Rejeki. Didok si Setia Sembiring, ndang tarsirang be ibana sian hamletna si Tuty jala ingkon i na ma gabe parsinondukna. Dioloi keluarga Sembiring ma pangidoan ni anak nasida i, alai didok asa sabar jolo ibana paima sae dihatai angka nahombar tu ruhut paradaton mardomu tu pangidoanna i. Alana, tangkas do diboto nasida na saleleng na on jolma paradat do amanta i dohot keluargana di tonga-tonga ni masyarakat nasida.
Dihatai (dilobi) keluarga RO Sembiring ma pangidoan ni anakna i tu angka tuturna, songon i tu keluarga Kol. Prabowo na mandok nunga las roha nasida ala di naolo boru ni amanta i manjangkon anak nasida. Alai adong pangidoan asa boi nian mardalan adat paradaton na hombar tu rencana parsaripeon ni anakon ni nasida i muse rade ma nian keluarga Prabowo gabe marmarga halak Karo. Dung dipatorang alasanna, masiantusan ma nasida, jala dioloi keluarga Prabowo ma pangidoan nasida i.
Na naeng dohonon di son, marga ni amanta Prabowo do dibahen nasida, songoni dohot marga ni inanta i. Direncanahon ma ulaon mangain, jala dipatupa nasida ma i marhite-hite adat paradaton na masa di Tanah Karo. Dibahen nasida ma amanta Prabowo i gabe marga Ginting, jala inanta i dibahen gabe boru Perangin-angin.
Mardomu tu pangidoan ni anak nasida i, ndang si boru nanaeng topotonna i diain nasida gabe boru Karo, alai ama dohot inang ni si boru do diain nasida. Jala ulaon mangain i dipatupa nasida do secara khusus jala marsintuhu, adong do di si janji (ikrar), hata (pernyataan) ni na niain i na olo jala rade nasida mangulahon adat paradaton Batak Karo.
Gabe ma jala horas. Molo dung dos roha, i ma si bahen na horas. Asing dolok asing do duhutna, asing huta asing do nang adatna.
Alai porlu naeng dohonon, ulaon na mangain na pinatorang di ginjang i gabe sada si parhusor-husoron di bagasan roha (wacana) ma i di hita Batak Toba. Secara logika, ulaon i lebih pas jala hona didok roha. Alana, ama dohot inang ni si boru na naeng parumaen i do diain nasida gabe halak Karo. Tontu mansai bangga jala las do roha nasida di penghargaan si songon i, jala gabe sada tanda holong ni roha ni keluarga ni baoa i do i di boru nasida.
Nanaeng dohonon muse, asa mulak ma tu dos ni roha, sian angka panghataion dohot holong na mangolu di angka na naeng martutur, tangkas ditariashon dung marmarga Batak Karo nasida, nasiap jala rade mangulahon adat Batak Karo songon bukti holong ni roha nasida di boru dohot helana i. Sahali nari molo gabe sada pemikiran manang wacana pe i di hita Batak Toba, porlu do ra didok roha kajionta si songon on.
Asa mulak ma hita tu rumang dohot ruhut ni na-Mangain nasomal jala masa taulahon di tano parserahan on. Molo so apala tarbahen pe patoranghon secara sistematis ala memang ulaon si songon on godang do variasina jala hombar tu situasi dohot kondisi ni hasuhuton, nipatorang di son gabe songon sada cerita pendek asa ummura nian antusanta.
A. Mangain Boru
Di mulana i mansai sogo do roha ni amanta St. Ir. B Purba dung diboto anakna, Poltak Purba SH mardongan dohot si Sri Yolanda, boru sian Jawa Tengah. Lumobi muse inangna, Boru Tobing, sai holan na muruk jala marsak dung diboto anakna si Poltak mansai jonok mardongan tu si Sri Yolanda. Nian mula ni pardonganon nasida sian gareja Oikomene jala halak kristen na botul do keluarga nasida be.
Hata si Poltak tu amang dohot inangna, ingkon si Sri nama gabe ripe (istri) di ibana, jala pardonganon nasida pe nunga leleng, songon i nunga hira adong persetujuan ni keluarga ni parboru. Dipatorang si Poltak ma hatorangan mansai ganjang tu natua-tuana i, lumobi taringot holong dohot do ni roha nasida nadua. Ala ni i mombun ma tutu roha ni amana. Alai, ianggo inangna Boru Tobing sai diondolhon dope asa marboru Batak nian si Poltak, jala muse mansai uli-uli do paribanna angka boru Tobing.
Pendek cerita, dapot ma sada kesimpulan di nasida. Dioloi natua-tua i ma anakna i marboru Jawa. Mansai uli tutu rupa ni nanaeng parumaen nasida i jala karejona pe denggan, songon i amang dohot inangna nunga denggan kedudukan nasida di kantor. Alai didok St. Purba ma tu anakna i ingkon bahenon do adat nagok di perkawinan nasida, alana jolma paradat do nasida jala nunga godang dongan tubu mananda nasida dohot angka tutur di Jakarta on. Didok ma tu si Poltak, asa bahenon nasida marga ni nanaeng parumaen i marhite ulaon Mangain Boru.
Mardomu tu ulaon Mangain Boru i, taida ma jolo partuturon manang partubu ni keluarga i. Amanta St. Purba, tubu ni boru Siagian. Nanialapna, boru Tobing, tubu ni boru Hutapea. Ama ni St. Purba tubu ni boru Simanjuntak, jala ompung doli ni St. Purba ditubuhon boru Silitonga.
Tarsongon on ma rumang ni partuturon sian partubu nasida i:
Raja marga Tobing ma Hula-hula
Raja marga Siagian ma Tulang
Raja marga Hutapea ma Tulang Rorobot
Raja marga Simanjuntak ma Bona Tulang
Raja marga Silitonga ma Bona ni Ari.
Sian horong ni hula-hula dohot tulang nasida (dang dohot tulang rorobot marga Hutapea), sarupa boi do laho manjangkon dohot mangain si Sri Yolanda gabe boru nasida. Alai, ise ma sian horong ni hula-hula dohot tulang i na gabe “ama” ni na naeng parumaen i, saguru tu lomo ni St. Purba dohot inanta i do i, dohot catatan denggan do tutu parsaoran nasida tu hula-hula dohot sude tulangna i. Songon i muse, nunga adong hian panghataion dohot natua-tua ni si boru na naeng parumaen i jala ditolopi nasida na naeng bahenonna boru na i mar-marga Batak.
Mardomu tu si, dipapungu amanta St. Purba ma angka haha-anggina sahat tu ompu na martinodohon. Dipatorang ma di si pangidoan anak nasida dohot ulaon na naeng mangain marga ni calon parumaen nasida. Jala laos dipangido ma disi pandapot sian angka haha-anggina dohot boruna.
Nian, nunga hira adong dos roha ni St. Purba dohot inantai, asa gabe boru Simanjuntak ma nian na naeng parumaen i, dohot alasan songon “PATIO BABA NI MUAL” tu Bona Tulang (bona hula) tu marga Simanjuntak. Didok nasida, “Molo tu hula-hula marga Tobing dohot tulang marga Siagian, denggan situtu do parsaorannami sahat tu tingki on.”
Jadi, hira na manunduti jala penghormatan ma i tu ompung doli dohot ompung boru nasida. Ditolopi nasida ma pangidoan ni keluarga St. Purba i asa gabe boru Simanjuntak bahenon calon parumaen i. Naung pinatorang di ginjang, ima songon tahap awal. Tatorushon ma muse tu teknis ni angka ulaon na hombar tu si.
Borhat ma (utusan) nasida mandapothon Raja Simanjuntak laho patolhashon pangidoan nasida i. Tangkas do tutu dijangkon Raja Simanjuntak pangidoan i jala ditontuhon ma andigan muse nasida ro laho pahantushon pangidoan nasida i. Alana, ingkon tangkas do botoon ni dongan tubu ni Simanjuntak dohot boruna, taringot tu pangidoan ni St. Purba i, asa hira na marhori-hori dingding do mulana.
Di ari naung ditontuhon ro ma tutu keluarga St. Purba dohot dongan tubu, boru, nang ibebere laho mandapothon keluarga Simanjuntak. Diboan nasida ma sipanganon na marsaudara jala tangkas ma i tutu dipasahat. Raja Simanjuntak pe dipasahat do dekke tu pamoruonna (bere) na, keluarga Purba i.
Dung sidung marsipanganon, parjolo ma dipahantus Raja Simanjuntak taringot tu tudu-tudu ni sipanganon. Tangkas do disungkun paidua ni suhut taringot tu si panganon i. Alai dialusi parhata ni Raja Purba ma, “Surung-surung ni Tulang Simanjuntak ma i.”
Na mangihut muse, disungkun paidua ni suhut Raja Simanjuntak ma taringot tu sintuhu ni indahan na las dohot haroro ni berena i, Raja Purba.
Dialusi Raja Purba ma sungkun-sungkun i, jala didok ma harorona i ala las ni roha nasida do di sude pinompar ni ompung nasida, gabe di anak, gabe di boru, songon i nang angka pasu-pasu sian tulangna i. Jala, asa laos rade ma nian roha ni tulangna i, Raja Simanjuntak, manjalo si boru na naeng parumaen nangkin gabe boru nasida, marhite-hite ulaon mangain. Laos dilapisi ma hatana, mangido asa marboha-bahenon Raja Simanjuntak ala songon i do na tarbahen nasida laho pasangaphon tulangna i. Ima pangidoan tu tulangna i.
Dialusi Raja Simanjuntak ma pangidoan ni berena i. Jala dung hira masitariparan hata dohot angka pandapot sian angka dongan tubu, boru dohot bere-ibeberena, dioloi jala digabehon Raja Simanjuntak ma pangidoan i, jala tangkas ma i tutu dihatahon.
Dung i sahat ma tu namarhata sigabe-gabe. Laos ditutup ma muse dohot ende puji-pujian nang tangiang.
Teknis Mangain Boru
Tugas dohot pelaksanaan ulaon mangain Sri Yolanda gabe boru Siman-juntak, gabe hira tanggung jawab ni Raja Simanjuntak dohot dongan tubuna nama i. Songon i dohot napasahathon gokhon dohot jaou-jou tu angka tuturna, hula-hula, tulang, dongan sahuta, dohot angka na asing. Hira so adong be di ulaon i tanggung jawab teknis ni St. Purba. Alai, songon somalna (jala dos ni roha do i) biaya ni ulaon i, sian St. Purba do.
Di ari naung ditontuhon –songon na di undangan naung mardalan tu angka tutur paboahon napatupaon nasida ulaon Mangain Boru marpungu ma angka tutur, songon i si Sri Yolanda dohot natua-tuana, keluargana pe godang do na ro tu ulaon i.
Andorang so dimulai dope ulaon mangain i, tangkas do dijalo Raja Simanjuntak haroro di hula-hulana dohot tulangna. Ala di gedung do dipatupa ulaon i laos marmusik do dibahen manjalo hula-hula dohot tulangna i.
Dipasahat paidua ni suhut Raja Simanjuntak ma pamuhai (pengantar), hata huhuasi, dohot konsep ni ulaon i, i ma:
Parjolo : Nasida ma parjolo, termasuk ma angka haha-anggina, mangupa-upa boru na naniain na i.
Paduahon : Pasahaton ma tingki tu horong ni hula-hula dohot tulang molo tung adong sipasahaton nasida tu ibeberena na sorang mangodang i.
Patoluhon : Marsipanganon ma. Alai, jumolo ma Raja Simanjuntak pasangaphon hula-hula laho pasahaton tudu-tudu ni sipanganon, jala songon i molo tung adong si pasahaton ni hula-hula (dengke). Molo tung adong horong ni tulang pasahat dengke, laos mangihut ma i.
Hira songon i ma konsep dasar ulaon Mangain. Molo dung dioloi jala digabehon angka tutur, lumobi sian hula-hula dohot tulang, mardalan ma ulaon i di bagasan dame dohot sonang ni roha.
Songon naung tinaringotan parjolo, asa tarida tujuan dohot makna ni ulaon Mangain i, dipatupa ma panghataion nahombar tu ulaon i (andorang so pasahathon upa-upa), i ma:
Parjolo : Hata huhuasi, pengantar sian Raja Simanjuntak, suhut nalaho mangain Boru i.
Paduahon : Hata huhuasi, pengantar sekaligus pernyataan, persetujuan ni nampunasa boru kandung manang na mewakili.
ibada gabe boru nasida.
Dung sidung jala marune angka panghataion i, ditorushon ma tu na manjangkon, mangupa-upa boru i, jala laos diulosi nasida ma boruna i. Songon i nang sian hula-hula dohot horong ni tulang, dipasahat ma angka nauli tu berena nasida i.
Molo dung hantus saluhutna i, diuduti ma tu na marsipanganon. Alai, songon nidok ni konsep na di ginjang, jolo dipasahat ma tudu-tudu ni sipanganon tu hula-hula. Songon i sian horong ni hula-hula, dipasahat ma tu Raja Simanjuntak molo tung adong na naeng sipasahatononna.
Dung sidung mangan dibagi ma parjambaran juhut songon angka na somal taulahon. Sai jumolo do ro hata sian sian hula-hula na mandok, “Nunga tangkas dipasahat hamu pamoruonnami tudu-tudu ni sipanganon.
Didok natua-tua, sai jolo diseat hata do asa diseat raut.”
Alai, molo tung pe angka na mangalap hata, masipasangapan, asa dibereng angka tingki. Sahat ma angka jambar juhut i tu hasahatanna, molo sian angka dos ni roha.
Ulaon na mangihut muse i ma marhata sigabe-gabe dohot hata pasu-pasu. Dung dipasahat angka hula-hula dohot horong ni tulang hata sigabe-gabe, hata pasu-pasu tu boruna (suhut), mangampu ma hasuhuton dohot angka pa-moruon nasida, songon i dongan sahuta (molo adong). Porlu di son ingoton tangkas: pasahaton ni na mangain i (Raja Simanjuntak) do piso-piso manang pasituak natonggi tu sude hula-hulana dohot angka tulang na ro tu ulaon i. Taringot tu teknis ni na pasahathon, boi do i dipasahat andorang so mangampu dope nasida. Jala na naeng dohonon muse, taringot tu bilangan-na manang godangna, saguru tu na ni onjar ni roha ni hasuhuton do i. Alai, ris ma nian dibagi tu hula-hula, tulang dohot angka uduran nasida na ro tu ulaon i.
Molo dung sude mardalan, ndang adong be nahurang manang na lipe, ditutup ma ulaon i di bagasan ende dohot tangiang. Gabe ma jala horas hita saluhutna tumpahon ni Tuhanta Debata.
Taringot tu ulaon angka na mangihut, i ma ala na naeng hot ripe si songon on, mardalan ma muse rumang dohot ruhut ni paradaton pamulihon boru songon na somal taulahon. Jala songon hatorangan tambahan di hita, molo di ulaon si songon on, ulaon taruhon jual na ma. Paranak (Raja Purba) ma na paradehon amak. Jala songon tuhor (sinamot) ni boru i muse didok na ma i “surung-surung”. Alai, molo angka adat na gok, i ma suhi ni ampang na opat dohot todoan, hot do i mardalan songon na somal.
B. Mangain Anak
Mangain anak na nidok di son i ma mangain manang paampuhon marga tu sahalak doli-doli sian luar suku Batak ala naeng marhot ripe ibana dohot sada boru ni halak Batak.
Nunga godang sian hita Batak mangulahon si songon i, alai adong do muse niida holan na mangamai (ndang pola dibaen marga ni baoa i) asalma mardalan ruhut ni adat-paradaton tu pengantin. Alai, asa hantus jala denggan muse ruhut ni partuturan nasida, lumobi tu angka pinomparna nasida muse, porlu do adong identitas (marga) na jelas, jala asa unang mago nian adat na hombar tu ruhut ni Dalihan Natolu di ulaon nasida.
Di tano parserahan on, jot-jot ndang tarpasiding natua-tua be angka pardonganon ni boruna tu halak na asing di luar suku Batak. Molo sahapor-seaon dope dongan nasida i, ndang pola godang nian masalah, asalma rade natua-tua i manjalo. Alai, molo mardongan (marsangkap hot ripe) boru i tu sada baoa na asing agamana, on do na gabe mambahen jut roha ni natua-tua.
Songon naung pinatorang di na Mangain Boru, adong ma tutu na hu-rang jala pahantuson i ma ala so adong hian marga ni na naeng parumaen i, songon i do nang na naeng sipahantuson di na Mangain Anak. Mardomu tu si, taihuthon ma jolo contoh na mangihut.
Ia amanta Bonar Butar butar dohot inanta i Boru Sihombing Lumban Toruan, boru buha baju nasida dr. Tiurma Butar butar. Di dok boru na i nunga leleng ibana mardongan jala dang tarsirang be sian Ir. Broto Suryo Sungko-no sian Malang, Jawa Timur. Laos dipangido asa mardongan saripe nasida.
Halak paradat do keluarga Butar-butar i, songon i nang inanta i tung ringgas do mangadopi angka ulaon adat, lambok jala boru hasian do nasida di tonga-tonga ni hula-hulana. Di tonga-tonga ni dongan tubu, Butar-butar, sipaimaon do amanta i, na manat mardongan tubu, jala na sai elek marboru, laos burju mardongan sahuta. Songon i di ulaon huria, tung na burju do nasida.
Ala pandohan jala pangidoan ni boruna buha bajuna i ingkon marhaso-hotan tu dongana na so halak Batak i, sai marpingkir i ma amanta Butar butar dohot inanta i. Alai dos ma roha nasida, didok ma tu boruna i: “Molo naingkon si Broto na ma laho calon suami di ho Inang, ingkon bahenon ma margana marhite ulaon Mangain Anak. Asa, di pernikahanmuna haduan mardalan adat paradaton ni hita halak Batak, asa sangap hita di tonga-tonga ni tuturta, jala sangap nasida tabahen. Jadi, molo olo do si Broto dohot keluargana mampe marga, setuju ma hami di pangidoanmi.
Dipasahat si Tiurma ma pesan ni natua-tuana i tu donganna i, jala si Broto dohot keluargana pe mandok setuju. Ro do wakil ni natua-tua ni si Broto mandapothon keluarga Butar-butar, mandok satolop nasida di renca-na ni Butar-butar i.
>Na naeng dohonon di son, ingkon adong do angka panghataion na terbuka, transparan, di angka na naeng martutur, nang so halak Batak na naeng tondong i.
Ala hurang ni keterbukaan, jot-jot taida di tano na masa parserahan on sada boru Batak muli tu halak Jawa, Manado, manang Ambon, ndang pola marhite-hite adat (holan sian Gareja/Huria). Dung hot ripe nasida, gabe di anak nang di boru, alai laos mago ma sian angka ulaon paradaton.
Ia apala lae ni amanta i adong do dua i ma, St. Tigor Tampubolon/br Butar butar dohot Lodewick Siregar/br Butar-butar. Adong do muse apala amangbo-runa, i ma St. Nelson Siahaan/br Butar butar, Samuel Sibuea/br Butar butar, dohot Posman Hutagaol/br Butar-butar.
NB: Molo na laho Mangain Anak, sian marga ni pamoruon do bahenon gabe marga ni calon helana i. Dos do peluang ni angka laena dohot amangboruna i laho mangain calon hela i. Ise ma na naeng gabe ama pangain, saguru tu pamillit ni keluarga Butar butar ma i.
Angka boru na burju do pamoruon nasida i. Alai, nunga dos roha ni amanta Bonar Butar butar dohot inanta i, sian marga ni amangboruna ma dibahen na laho marga ni calon hela i, i ma amang boru St. Nelson Siahaan.
Rumang dohot ruhut ni na-Mangain Boru asing do pangalahona tu ula-on Mangain Anak. Di na Mangain Boru, sian marga ni hula-hula manang tu-lang do dibahen marga ni boru i. Jadi gabe boru tulang ni anak na naeng ma-ngoli i ma boru na diain (calon parumen) i. Alai di na-Mangain Anak, ingkon marga ni pamoruon do bahenon marga ni anak i. Jadi gabe anak ni namboru ni boru i ma anak na dianin (calon hela) i.
Di tingki na naeng mangain boru (calon parumaen), tangkas do dida-pothon paranak hula-hula (manang tulang)-na jala diboan sipanganon laho pasahathon pangidoanna. Alai, molo di na naeng mangain anak, pamoruon na naeng mangain i do dijou parboru tu bagasna.
Nunga dos be tutu roha ni amanta Bonar Butar butar dohot inanta i, jala nunga hira dipaboa rencana ulaon parsaripeon ni boruna, Ir. Tiruma dohot Ir. Broto na sian Malang i, tu angka haha-anggina. Dipatupa nasida ma parpunguan ripe-ripe. Dijou nasida ma tangkas angka laena dohot amangboruna.
Ditariashon amanta Bonar Butar butar ma pangidoanna asa rade nian nasida laho manjangkon na naeng helana i gabe anak nasida muse, lumobi tu amangboru dohot namboruna, keluarga St. Siahaan. Jala tangkas do dihata-hon di si, naung sian dos ni roha nasida jala pangidoan ni boruna, si Tiurma, molo apala tung dipangido nasida amangboruna, St. Siahaan, songon hapeahan na laho manjangkon anak calon helana i.
Tangkas do tutu dioloi angka laena dohot amangboruna i pangidoan ni amanta Bonar Butar butar. Didok nasida, nunga tung mansai denggan i, jala ndang pasombuon nasida tulang manang tunggane na i (keluarga Bonar Butar butar) molo tung pe so apala anak nasida na mangalap (menikahi) maen nasida (si Tiurma). Jala malambok pusu do nasida molo boi do anak nasida gabe gabe dongan saripe ni dr. Tiurma, nang pe sian ulaon Mangain Anak.
Gabe ma jala horas. Aek godang tu aek laut, dos ni roha do sibahen na saut.
Ala nunga rade amanta St. Siahaan dohot inanta i laho manjangkon Ir. Broto gabe anak marhite ulaon Mangain Anak muse, jala songon i di haradeon ni keluarga Ir. Broto, nasida na ma manghatai, pahantushon na naeng ulaon i. Hira ndang adong be pola tanggung jawab ni amanta Bonar Butar butar di na patupahon ulaon i (asing ni biaya ni ulaon i). Alai sian dos ni roha ma saluhutna i. Jala laos dumenggan do molo boi sian keluarga ni na nanaeng anakna i (Ir. Broto) mananggung biayai ni ulaon Mangain i songon patuduhon holong ni rohana tu calon istrina (dr. Tiurma).
Keluarga St. Siahaan mambahen sada parpunguan na metmet. Tangkas do dijou angka dongan tubu na marhaha-anggi, boru, dohot pariban. Di pa-tolhas ma di si naung dijalo jala rade nasida manjangkon Ir. Broto gabe anakna marhite na-Mangain. Hombar tu si dipangido ma panuturion hom-bar tu ulaon i., lumobi asa laos nasida ma na langsung mangulahon ulaon Mangain, songon i di panjaloon nasida muse tu angka horong ni hula-hula.
Mansai godang do tutu pandapot dohot saran di si. Adong na mandok songon on, songon an, adong muse mandok sulit do i, ala porlu persetujuan sian haha anggi na adong di bona pasogit, dohot angka na asing. Alai dapot ma sada sintuhu ni panghataion di parpunguan nasida i: Patupaon nasida ma ulaon Mangain Anak tanggal …., bulan X, di tempat Y, jala tangkas didok nasida asa digokhon dohot dijou-jou, marhite-hite undangan, angka hula-hula dohot tulang.
Jumpa ma ari ulaon i. Nunga marpungu angka na mardongan tubu dohot angka tutur. Andorang so dimulai acara, tangkas ma dijalo nasida hula-hula dohot horong ni angka tulang. Dipasahat paidua ni suhut ma hata huhuasi dohot konsep ni ulaon Mangain Anak i. Ianggo teknis ni acara di na Mangain Anak hira dos do i dohot na-Mangain Boru, i ma sai jumolo do dipangido nasida panuturion sian angka tutur, lumobi sian horong ni hula-hula dohot tulang. Molo dung dos roha nasida, diulahon nasida ma ulaon i:
Parjolo : Hata huhuasi sian suhut na laho Mangain Anak.
Paduahon : Hata huhuasi (pertanyataan) sian natua-tua ni anak na laho si ainon i manang na mangawakili.
Patoluhon : Hata sian anak na laho diain (Ir. Broto).
Paopathon : Mandok hata sian natua-tua Siahaan, wakil ni dongan tubu, laho manjangkon anak na diain i gabe marga Siahaan.
Dung i ditorushon ma muse tu ulaon mangupa-upa, manjangkon anakna i, dilehon mangan, diulosi pihak paranak ma ibana. Laos mangihut ma muse horong ni hula-hula dohot tulang mangulosi ibana.
Songon hatorangan tambahan, di ulaon Mangain Anak tangkas ma ditariashon natua-tua namangain i posisi dohot tanggung jawab ni anak i muse di tonga-tonga ni keluarga, lumobi i taringot tu angka ulaon adat-paradaton, dohot didok naung gabe anak nasida ibana. Lapatanna, ala sian ama do na mamboan goar keturunan, saluhut ianakhon ni naniain i nunga adong hakna mamangke marga naung dipampena i, nang pe tung so apala disurathon di angka parsaoran siganup ari.
Ditorushon ma tu na marsipanganon, alai parjolo ma dipasahat nasida tudu-tudu ni sipanganon tu hula-hula. Di tingki na pasahat tudu-tudu ni sipanganon, molo boi, sai jolo marsantabi ma tu horong ni angka tulang ala tu jolo ni hula-hula dipasahat nasida. Dung i dipasahat hula-hula ma dekke (molo adong) tu pamoruonna i. Molo adong muse angka dekke diboan horong ni tulang dipasahat nasida ma i tu pamoruonna i.
Dung sidung marsipanganon, mardalan ma panghataion taringot tu jambar juhut. Songon na somal, sai sian hula-hula ma na manungkun i tu pamoruon nasida, asa di pambagian jambar juhut i mardalan sian angka dos ni roha, jala sahat tu hasahatanna.
Piga-piga sian sungkun-sungkun i hira songon on ma:
1. Efektif do ulaon Mangain Anak si songon i, lumobi pangaitna tu ruhut-ruhut ni paradaton. Alana, didok angka dongan: molo holan asa mardalan adat-paradaton cukup ma dibahen holan pangamai, ndang pola ingkon Mangain.Taringot tu si, saguru tu tekad dohot haradeon ni nampunasa anak/boru ma i laho manogu-nogu paradaton tu gellengna. Alana, godang do halak hita na so pola radot tu paradaton.
2. Molo marulaon pesta unjuk muse, ise do sijalo ulos pansamot, jala songon dia do parhundul ni natua-tua pangintubu ni anak na niain i?Ianggo si jalo ulos pansamot ingkon namangain anak i do. Rap hundul ma nian nasida dohot natua-tua tangkas ni na niain i, jala dipasahat parboru ma ulos holong tu nasida.
3. Di tingki ulaon Mangain Anak, tontu diulahon paranak ma manjalo tumpak. Di ise do angka tumpak na nilehon ni angka tutur i? Ise do na manggarar sinamot dohot angka na porlu tu ulaon i?Sungkun-sungkun si songon i jot-jot masa di tingki on, jala adong binege gabe adong parsalisian ala ni angka si patupaon tu ulaon i.
Na naeng dohonon di son, molo mangalusi sungkun-sungkun dohot angka pandapot si songon i –lumobi di hita angka anak ni raja– ingkon mulak ma nian hita tu angka dos ni roha, roha na elek jala terbuka, masialapan hata angka na martutur. Ai didok natua-tua: Hata do parsimboraan.
Sian logika, angka tumpak nanijalo nasida i, di nampunasa anak ma i. Jala sinamot nanaeng sipasahaton nasida dohot angka kewajiban sian paranak tu hula-hulana, nasida ma mananggung dohot (keluarga ni) anak naung niain i, jala porlu koordinasi dohot tu na naeng nampunasa hela (calon simatua ni anak na niain i) taringot tu sipatupaon di ulaon i. Jadi, asa unang adong na masipailaan, ingkon adong ma di hita angka roha na masiantusan, jala marboha-bahenon. Gabe ma jala horas, molo dapot roha na masipaolo-oloan di angka na martutur.
MANGOMPOI DOHOT MOMPO
Adat do di halak batak mangompoi jabuna pinungkana ia dung sidung di tungkangi pande ruma. Diontang suhuti ma dongan tubu, hulahula ,boru dohot dongan huta. Marguru tu sibahenon ni suhuti do balgani ulaoni. Nangpe diulahon dohot sanggar tumutung bonana manang na manuruknuruk paima pestana,tong do nagok adapt ni i. Tinonggona disi, ima :pangkiriman dohot tangiang adatua di bagasan hahipason dohot hagabeon na hasuhutoni di jabunai. Habegeon ma disi umpasa : “Anggiat ma jabu nahot di batuna jala gopas di hansinghansingna,di pasupasu amanta Debata. “Jabu sitonggo ruma, maon tu parumaen,sigomgom nasa isina ”,ninna angka raja.
Diulahon halak batak do adat na mangompoi dohot na mompo. Ianggo najolo sisada pangkilalaan jala marsiurupan do halak di ngolu siganup ari. Ganup pajongjong ruma bolon manang ruma gorga sai sada do nasida palolohoni. Dimulanai peuju mangalap parhau sian tombak,sude do nasida renta parohoni tuhuta dang alanina marnida upa. Alana,sisolisoli do i songon na marsiadapari mangula hauma di balian. Ai sai adong do muse ombas di dongan ni huta na ingkon pajongjong jabu di huta i manang di hombar balok pe. Holan na mangan i ma angka sinarea i dipatama na hasuhuton.
Leleng do antong na pajongjong jabu i,olo doi sada rodi sada satonga taon asa sidung. Asa ia dung sidung,ipe asa diulahon horja na mangompoi jabunai. Diontang si pungka jabui mana gabe (siboto adat) laho manggabei parjabu. Pinahan dia pe dipatupah sipanganon ni na jinoui dang adong batas ni i;alai ingkon sobok ma tu ulaon pangompoion.Naingkon rade disi,badengke sitiotio(dengke sahat) na niarsik ma;jala pinahan pinatupana,boido na marmiakmiak(pinahan lobu ), hambing,lombu,manang horbo. Salpu marsipanganon di pasahat angka raja na ginokhon ma hata panggabe i tusuhut. Dungi dipasahat parjabu ma bulangbulang tu angka raja naro. Na jolo sian haen do bulangbulang i jala di alithon tu simanjujung ni ganup raja naroi. Alai saonari on nunga di ganti dohot hepeng. Di goari ma i :upa manggabei.
Nang pe adong dua tolu jabu pinungka ni suhuti, ianggo ulaon namangompoi jabu holan sahalido i diulahon di ngoluna. Sialana molo adong dua tolu bagasna, bana dipasaut Debata do tinonggona tingki namangompoi parjoloi.
Adong do adat na mompo, ima siulaon molo marujung ngolu halak naung marpa hompu; dijou anakna ma angka raja ombas pamasukhon bangkei tu batangna. Holan diadopi sambing doi. Jadi ingkon disi do hulahula,tulang,dohot bonaniari rodi tulang rorobot. Ianggo namardomu tu adatna, di ombas naudut tusi doi muse. Diombas namangihut onpe asadi pasahat tulang,hulahula,bonani ari, tulang rorobot:ulos saput sian tulang ,ulos tujung(sampetua)dohot ulos holong tunihabaluhon dohot pinompar nina pajolohon i. Ulaon petongdo sitonggo pangkiriman dohot tangiang asadi bagason hahipason dohot hagabeon angka pomparanna na umposo. Sai tubuma dihamu na ramompo dohot naolo pamompohon.”ninna.
Jadi songon i ma di adat namangompoi dohot na mompo, sai manonggo tangiang dohot pangkirimon doi diangka hasuhuton dohot pomparanna. Asa adongdo dua ulaon na marmasuk jabu di halak batak. Mangompoi: marmasuk jabu nabaru dipungka;mompo:masuk tujabujabuna manang batangna ia dung marujung ngolu id halak naung rade pahompuna.
Di deba luat, dilotunglotungi do halak namate saur matua molo adong do di pinomparna. Alai dina masa saonnarion dang pigabe na mangulahoni, nunga diganti dohot musik ugari di halak eropa. Mardomu tusi muse adong do ulaon na mandungoi. Boru sihahaanma na martohonan mandungoi molo amanado namarujung i, jala boru siampudanma, namandungoi molo inana do namrujung i, salpu ipe asa mangkuling gondang iadung di pasahat na hasuhuton i di alaman mangaliati liatliatanna : lombu manang hoda do borothon. Ulaon ima lotunglotungna manang ondasnai. Somalna di haporseahon najoloi sai tangis marabur iludo angka panortor na mangembaki bangkenina mate saurmatuai.
Marroan do tu horja lotunglotung i angka pananti sian luat irodi angka na humaliang laho pasahathon santina mamalosi manang manggohi adatna tuna hasuhutoni. Dung salpu nasa pananti, manortorma muse na hasuhuton di gondang pangunjungi, gondang hasahaton sitiotio, ipe asa di taruhon namate saurmatuai tu udean manang simin batu napir.
Intinya disini adalah bahwa mangompoi dan mompo dalam adat Batak merupakan dua hal yang berbeda tetapi memiliki satu tujuan. Tujuan yang sama yaitu memasuki.
Mangompoi berarti memasuki rumah yang baru dibangun untuk yang pertama kalinya, sedangkan mompo adalah memasukkan bangke/orang yang telah meninggal kedalam batangnya/peti mati bagi mereka yang sudah memiliki keturunan.
Hansbp B.P. Siahaan (Hansbp) di 14.02.00
Falsafah Batak   NI NAPOSO BULUNG.nungga dihandang-handangi, Metmet dope si boru da nungga ditandang-tandangi. Torop do bittang di langit, si gara ni api sada do Torop do si boru nauli, tinodo ni rohakku holoan ho do Rabba na poso, ndang piga tubuan lata Hami na poso, ndang piga na umboto hata UMPASA MANJALO TINTIN MARANGKUP.do huta Gunung Tua, Asing do molo tulang, asing muse do molo gabe dung simatua. UMPASA TU NA BARU MARBAGAS. (Untuk pasangan yang baru menikah) Dakka ni arirang, peak di tonga onan, Badan muna naso jadi sirang, tondi mu marsigomgoman. Giring-giring ma tu gosta-gosta, tu boras ni sikkoru, Sai tibu ma hamu mangiring-iring, huhut mangompa-ompa anak dohot boru. Rimbur ni Pakkat tu rimbur ni Hotang, Sai tudia pe hamu mangalakka, sai tusima hamu dapot pansamotan. Dekke ni sale-sale, dengke ni Simamora, Tamba ni nagabe, sai tibu ma hamu mamora. Sahat-sahat ni solu, sahat ma tu labuan, Sahat ma hamu leleng mangolu, jala sai di dongani Tuhan. Sahat solu, sahat di parbinsar ni ari, Leleng ma hamu mangolu jala di iring-iring Tuhan ganup ari. Mangula ma pangula, dipasae duhut-duhut Molo burju marhula-hula, dipadao mara marsundut-sundut. Ruma ijuk tu ruma gorga, Sai tubu ma anakmuna na bisuk dohot borumuna na lambok marroha. Anian ma pagabe tumundalhon sitodoan, Arimu ma gabe molo marsipaolo-oloan. Gadu-gadu ni Silindung, tu gadu-gadu ni Sipoholon, Sai tubu ma anakmuna 17 dohot borumuna 16. Andor hadukka ma patogu-togu lombu, Sai sarimatua ma hamu sahat tu na patogu-togu pahoppu. si Tulan Angka pasu-pasu na pinasahat muna, Sai sude mai dipasaut Tuhan. Naung sampulu sada, jumadi sampulu tolu, Angka pasu-pasu pinasahat muna, Sai anggiatma padenggan ngolu-ngolu. Naung sapulu pitu, jumadi sapulu ualu, Angka pasu-pasu pinasat muna hula-hula nami, Diampu hami ma di tonga jabu. Turtu ninna anduhur, tio ninna lote, Angka pasu-pasu pinasahat muna, Sai unang ma muba, unang mose. Habang pidong sibigo, paihut-ihut bulan, Saluhut angka na tapangido, sai tibu ma dipasaut Tuhan. Obuk do jambulan, nidandan ni boru Samara Pasu-pasu na mardongan tangiang sian hula-hula, Mambahen marsundut-sundut soada mara. Tinapu bulung nisabi, baen lompan ni pangula Sahat ma pasu-pasu na nilehon muna i tu hami, Sai horas ma nang hamu hula-hula. Suman tu aek natio do hamu, riong-riong di pinggan pasu, Hula-hula nabasa do hamu, na girgir mamasu-masu. AKKA UMPASA NA ASING Martahuak ma manuk di bungkulan ni ruma, Horas ma hula-hulana,songoni nang akka boruna. Simbora ma pulguk, pulguk di lage-lage, Sai mora ma hita luhut, huhut horas jala gabe. Hariara madungdung, pilo-pilo na maragar, Sai tading ma na lungun, ro ma na jagar. Sinuan bulu sibahen na las, Tabahen uhum mambahen na horas. Eme ni Simbolon parasaran ni si borok,   Tung otik pe hatakki, sai godang ma pinasuna. Tuat si puti, nakkok sideak, Ia i na ummuli, ima ta pareak. Aek godang tu aek laut, Dos ni roha sibaen na saut. Napuran tano-tano rangging marsiranggongan, Badan ta i padao-dao, tondita i marsigomgoman. Marmutik tabu-tabu mandompakhon mataniari,  Tung aha pe dijama hamu, sai tong ma dalan ni pasu-pasu. Mandurung di aek Sihoru-horu, manjala di aek Sigura-gura,  Salpu ma sian hamu na lungun, sai hatop ma ro si las ni roha.
Hansbp B.P. Siahaan (Hansbp) di 11.16.00
Yesus Yang Baik
1. Sijujung ni ninggor sitingos ni ari.
2. Pinahot ni sitindangi dohot sijongjongi.
3. Ndang boi sibongbongari manmgholipi nahinilang.
4. Ndang tartuhuk sada halak pandingdingan.
5. Jengkar pe basiha ala pinahot ni parbatuna.
6. Songon basiha parsuhi si raja paniangi.
7. Songon tuhil pinasak ni laholaho.
8. Nangkohan balatuk, suruhon tohang.
9. Loting ma di tomboman, tondinta masigomgoman.
10. martangga martordingan songon paranak ni balatuk.
11. Ndang tuktuhan batu dakdahan simbora, ndang tuturan datu ajaran namarroha.
12. matrogu ni buaton, pinatamue jala pinaraja.
1. Ungalungal sangkotan ni papene. Hata mungkangungkang, langka so malo hehe.
2. Tangkas pe jabu suhat, tangkasan do jabu bona. Tangkas ma namaduma, tangkas ma nang mamora.
3. Ruma inon gopas pe pinagopas ni gulanggulang. Ise pe boru tinodo ni ibebere, hot do i boru ni tulang.
4. Bolon tiang ni ruma, umbolon do tiang ni sopo. Matangkang ma juara natuatua, tu banggalna ma naumposo.
5. Tarup ijuk jabunami, ri namasak panoloti. Pandokhon ni soroniari, so holing marsiakbagi.
6. Dibungkulan ni ruma i, parasaran ni borongborong. Bulan na diginjang i, pardomuan ni simalolong.
7. Jongjong ruma ijuk, maradophon ruma gorga. Tubu anak nabisuk dohot boru naulibasa.
8. Songgop ma anduhur titi, sangkot diparjenggaran. Mangasi ma Mulajadi, unang adong abor lias ma parmaraan.
9. hau sibanebane dongan ni sibandaulu. Begu so ra mangalele, musu pe so jadi mamunu.
10. Giringgiring gostagosta sangkot dipandingdingan. Sahala mangiringiring, mangompaompa, manjampi parsaulian.
11. Rimpur jala hibul do hau sibaenon bungkulan ni ruma. Tomburan do ianggo boru, panungkunan ma hulahula.
12. Hot ma diparbatuna, togu diransangna. Momos ma ijuk di pangarahutanna, gopas di solangsolangna. Jumadi jabu namarampang namarjual sigomgom pangisina. Hasorangan ni anak sibulangbulangan dohot boru namartua.
13. dht udutna.
Hansbp B.P. Siahaan (Hansbp) di 14.46.00
Udur ma hamu jala leleng mangolu, hipas matua sonang sora mahua
Hansbp B.P. Siahaan (Hansbp) di 13.48.00
Hansbp B.P. Siahaan (Hansbp) di 13.24.00
Tarombo SIAHAAN Tuan Pangorian
Hansbp B.P. Siahaan (Hansbp) di 10.54.00
Umpasa dan Sekilas Adat
Ba, dia ma langkatna, dia unokna
• Bintang na rimiris ma, tu ombun na sumorop Asa anak pe antong di hamu riris, boru pe antong torop.
• Tubuan laklak ma, tubuan sikkoru di dolok ni Purbatua Sai tubuan anak, tubuan boru ma hamu, donganmu sarimatua.
• Pir ma pongki, bahul-bahul pansalongan Sai pir ma tondimuna, jala tongtong hamu masihaholongan.
• Pinantik hujur tu jolo ni tapian ,Tusi hamu mangalangka, tusi ma dapot parsaulian.
• Pangkat-hotang.Tu dia hamu mangalangka, tusi ma dapot pangomoan
• Tangki jala hualang, garinggang jala garege
• Tubuan anak ma hamu, partahi jala ulubalang
• Tubuan boru par-mas jala pareme.
• Tubu ma hariara, di tonga-tonga ni huta
• Sai tubu ma anak dohot borumu
• Na mora jala na martua
Bila kita harus menyampaikan
(kepada orangtua penganten laki-laki) atau kepada besan kita: beberapa umpama yang relevan antara lain adalah:
UMPASA MANJALO TINTIN MARANGKUP.
(Untuk pasangan saat tukar cincin)
UMPASA TU NA BARU MARBAGAS
(Untuk pasangan yang baru menikah)
1. Jambar, adalah sesuatu yang diterima atau diperoleh seseorang, berdasarkan kedudukannya dalam adat Batak. Dapat dikatakan, “jambar” itu adalah hak pribadi atau suatu kelompok, karena kedudukannya dalam hubungan kekerabatan/adat. Dalam kehidupan & budaya orang Batak, setidak-tidaknya dikenal lima jenis jambar, yakni: jambar ulos; jambar juhut (daging); jambar hepeng (uang); jambar hata; jambar pasahathon pasu-pasu (untuk memimpin doa dalam suatu acara khusus, sesuai dengan agama/iman kepercayaan kelompok yang menyelenggarakan acara).
3. Pada dasarnya, penerima jambar hata selalu terdiri dari beberapa orang dalam kelompoknya. Sehingga mereka dapat memilih/menghormati salah satu di antara mereka untuk menyampaikannya (biasanya yang tertua, baik menurut umur maupun menurut kedudukan dalam “tarombo”; kalau memang mampu. Kalau tidak, jambar akan digeserkan kepada yang lebih muda, dsb). Ada kalanya kelak, orang-orang tua atau yang dituakan dalam kelompok, sudah menjadi sangat langka, atau tidak punya kemampuan menerima kehormatan “jambar hata.” Karena itu, generasi yang lebih muda harus mempelajari atau mempersiapkan diri untuk itu, kalau mereka sadar bahwa adat Batak perlu dilestarikan.
1. Umpama dan tanya-jawab pembuka dalam hal menerima/penyampaian makanan adat:
Respons si-pemberi (pembawa) makanan: Kata basa-basi pembukan (prosa), dan disambung:
Sambungan sapaan-pertanyaan dari si penerima makanan. Dimulai lagi dengan kata basi-basi, dan disambung dengan:
Hansbp B.P. Siahaan (Hansbp) di 11.18.00
Alani Pesbuk, masa bada « latteyung | Bresmansilalahi Blog
Surat Tuk Sahabatku disana →
Alani Pesbuk, masa bada « latteyung
22 Mei, 2010 oleh latteung Tinggalkan sebuah Komentar
Nunga leleng NaiSumalim mangiburu. Lam jot-jot di ida ibana niloina mekkel sahalakna. Olo tuk, manipat saborngin, dang likkang heppon i sian tanganna. Anggo na somal, tor sai amaniSumalim do mambaen tadda-tadda mangarahon tu bilut. Molo nga dibaen ibana batuk-batuk, huhut hobas tu bilut, ba, nunga diattusi lapatan ni i. Nahumatop, marsihidopan. Ai molo gogo disoarahon asa modom, songon na ila rohana, ala topet disi simatuana.
Nga sabulan naiSumalim mamparateatehon pangalaho na on. Sipata, gabe ibana do mambaen tadda-tada i, alai paula so diboto amaniSumalim do. Tuk, holan heppon on nama di pagana-gana.
Ia so i, somalna di manogot, molo naeng hehe naiSumalim parjolo, sai tor dihaol do nanget, dang dipaloas dungo hatop. Masihol dope, ninna. Hape, saonari, holan dungo di manogotna, tor heppon on do dilului. Dungi didok tu naiSumalim “Pahatop i na dungo i, baen aek las, loppahon sipanganon i, naeng hatop au tu pangkalan”. ninna
Di pasip NaiSumalim do i. “Ah, ibban na heppon na baru i do i, doppon roha, ahut ni, ba ise ma donganna mar-esemes, da ollat ni amaniPojjot do?” ninna dibagas rohana.
Dang lao rohana, naung mar pesbuk amaniSumalim. Jala dang lao pikkiranna, ia niolina nang pe holan supir tebbak boi mar-pesbuk-pesbuk. Ganup ari on, holan i nama diula, mekkel sahalakna manjaha na disurat di heppon i.
Ai jaman saonari on, so pola teknologi na maju be i. Nga sude boi marinternet, marpesbuk, setting dohot akka na asing. Godang do pakkorhonna, na denggan manang na roa. Saguru tu halakna namai.
Dua ari na salpu, hatinggalan ma heppon ni amanSumalim on. Huroa, ala paborngin hu na marpesbuk on, gabe tarlalap modom ibana. Dihojoti ma lao tu pangkalan, asa sanga manarik opat rit. Dang diboto na tinggal heppon on. Peak dope di podoman nasida. Di bege naiSumalim makkuling heppon na paboahon adong esemes na baru, tor dihalaputi lao manjaha. “Paitte jo, asa hujaha, atik na adong do hallet ni on, massam-massam, ikkon hupabali sian jabu on” ninna naiSumalim.
Dijaha ibana ma isi ni esemes on, dibaen disi “Bang, anak kita sudah lahir”
Tarngongon ibana. Atik bohama na sala nomor esemes, jala tutu ma nian, dang margoar na manongos esemes on. Dipasip ibana, alai anggo di ate-atena nunga tung sukkun-sukkun. Haru hatop mulak, ikkon hupaduppar. Nian, pamotoanna, naburju do amanSumalim. Ai sian na marsitandaan nasida na jolo, datung hea dope asing-asing poangalahona.
Dungi, dua jom nai, makkuling muse heppon on, jala esemes on pe attar sarupa do tu siparjolo i “Bang, kapan ke rumah melihat anak kita” ninna. Ate-ate nise naso mohop.
Holan sahat amanSumalim di botari i, dang dope dibukka sipatuna. Nga tor di sappathon heppon on. Humordit situtu amaniSumalim “Na heppon mon, unang sai tading-tadikkon” ninna. Naeng muruk ibana, dang jadi. Ai adong do gorat tu ibana, na adong namasa. Diakkupi naiSumalim, dang pe dialusi dohot denggan.
“Buat disi, dang martangan ho?” ninna mangalusi, ala dipangido asa dibuat sipanganon. Gabe remot ni tipi do dibuat inantai, huhut manotton.
“Bah, ai dang nanggo paradeon mu sipanganon?” ninna amaniSumalim
“Dang naung mangan ho sian an?” ninna, gabe disukkun
“Mangan begu aha do, baen ma neh, nga male iba”
“Ba mangan sian nadisan ma” ninna naiSumalim, huhut sai dipanolnol simalolongna tu tipi i.
“Aha do maksudmu omak ni siSUmalim”
“Olo ma,…jaha jo esemes mi, nga tubu gelleng mu, hatop tikkir”
Marbada bolon ma nasida nadua. Nang pe nunga dibaen amaniSumalim hatorangan, alai dang dibege niolina be. “Patut do attongm sai marheppon-heppon ho ganup borngin manipat, mekkel sahalakmu, na adong do inang2 disada an” ninna. Masa ma porang. Huroa, disuba naiSumalim do manelepon tu nomor i, jala suara ni boru-boru mangalusi. Hape dung ditelepon amanSumalim, laho manukkun ise satohona, dang maralus, mate, melbok.
“Ai boasa dang nanggo alusanmu SMS hi?” ninna amanJabottar.
“Es se mes beguahai?, na dia? gok esemes, nialusan do sude” ninna amanSumalim, huhut didorguk muse tuakna sia galas pajjang i. Anggo matana dang likkang sian tipi, manotton Chelsea maralo tu Porsmuth. Huroa piga-piga ari naung salpu maresemes do amaniJabottar. Dijaman saonari on, holan ni pissit heppon on, nunga sahat be akka tona i. Dang songon na jolo rupani, ikkon paimaon dua minggu asa ro balos ni surat sian kattor pos. Molo tung pe mate heppon i, ba, disippan namarhuaso disi do i, sadihari mangolu muse.
“Apala tok pinaboa tu ho, hape lakso ro ho” ninna amanJabottar muse. Manarita ibana.
Namardongan tubu do nasida, sada arisan muse di huta i, ima arisan ni nasida samarga. Ianggo amanSumalim ima sahalak parhobas di punguan i do. Jadi tung dia pe akka namasa tu saluhut anggota ni punguan, sai dipaboa do tu ibana. Dungi ibana ma paboahon muse tu tu anggota na asing.
Dibotari i, andorang so mulak ibana tu jabu, ditahi ibana minum tuak. Ai tung hatop pe ibana tu jabu, dang adong ulaon. Ai masa dope porang, haru modom pe nunga dilabasan i ibana.
“Nion ma neh, hukirim esemes tu ho” ninna amanJabottar
“Esemes beguaha maksudmu, nandigan”
“Dua ari na salpu, paboahon naung sorang do borutta”
“Bah…ai ho do mangesemes i?, boasa asing nomormu”
“Ah, asing beguaha, ido nomorhu, naso disippan ho do” ninna mangalusi.
Tarngongon amanSumalim umbegesa.
Ai dang lao rohana, tikki mauhor heppon na imbaru, heppon na boi pesbuk, dang dipapidda akka nomor ni telepon i. Disuhuthon ibana ma namasa di jabuna. Mekkel ma nasida, nang parlapo i. “Ikkon dohot do ho tu jabu, padamehon hami, ai nga marbadabolon au dohot akkangmu, alani esemes mi” ninna.
“Taon na marpesbuk i, sai hira doli-doli do ho, atik na toho do nanidok ni akkang i, ai jaman saonari on, so subang be manippan naso sisippannon, mambunihon naso ugasan, mambungai naso sibungaan …” ninna mangalusi.
27. Dapothon ma Jesus | Anyreff.wordpress.com
Archive for the ‘27. Dapothon ma Jesus’ Category
BE-396, NUNGA TALU MUSUMUNA, BL-101
Nunga talu musumuna, Sude na tahurung I,
boi malua saonari, ai ungkap hurungan i.
Saima porusma tu Jesus, Sipasonang rohami sonang rohami.
Unang dok : Sai sorimago do manggohi rohangki !
Holan Jesus do pamalum bugang na di rohami.
Unang dok : Na pogos iba, na maribak bajungki !
Ndang bajum dibereng Jesus, dilului do rohami.
Unang dok : Godang dosangku, I do na mangambat au !
Bereng nunga sae dosamu, asal ho tu Jesus lao.
Unang dok : Dihaliangi musu I do rohangki !
Ndang marhua, ditaluhon Tuhanmi do musu i.
Unang dok : Sai tong digohi tano on do rohangki !
Jangkon Jesus tu rohamu, gabe ingananna i.
Unang dok : Jo martinading hata au tu ripengki !
Unang bereng be tu pudi, sai torushon dalanni.
Talu musu dohot arsak, nang dosam sibolis pe,
Ndang adong be ambatambat, boi malua sasude.
Categories: 27. Dapothon ma Jesus Tags: BE-396, BL-101, buku ende, NUNGA TALU MUSUMUNA
Torsa na Jompok - PALAMBOKPUSUPUSU
Home » TORSA » Torsa na Jompok
04 October 2017 TORSA Edit
Andigan Ho Muli Boru?.
Nantoari botarina i pajumpang ma ahu dohot dongan di sada Lapo Tuak hasomalan, tung pe nian ndang parminum tuak ahu alai sai ni sangahon do nanggo apala sahali saminggu marnonang dohot dongan tu lapo on. Ndang piga dope jolma ro tu lapo ondeng parsahathi, ndang hinata ala toho muse ro udan, olo ma ra ala ni gabe losok roha ni angka dongan mamolus udan ro tu lapo tuak i, hape somalna molo dung do botari nunga torop jolma hundul minum tuak di lapo i.
Di sada meja tardingkan bagas lapo i nunga adong pigapiga halak ama margitar huhut marende laos paadopadop tuak di bagasan teko na balga di jolo nasida. Di meja na sadana i tardingkan jandela ni lapo i holan sahalak ama do hundul huhut sai maranganangan idaon manatap dompak dalan huli jolo ni lapo i. Sangombas hupanotnoti bohina, eehhh ai ndang ise hape, dongan do hape nasida?
Manigor hudapothon ibana, hupahelleng hundul dompak jolona huhut hugorahon tu parlapo i mangarade tuak laho inumon. Ndada pola dipatangkas parlapo inon sadia laho bahenonna tuak di ahu, ai nunga diantusi ibana molo ahu minum tu lapona i, ndada hea lobi sian dua galas godangna. Jadi nunga diantusi ibana ndada pola surdukhononna tuak na hupangido i di bagasan teko.
“Tuak na imbaru jala na manis i bahen di ahu lae parlapo” ningku huhut manjalang kedan na di jolongki.
Dijalo ibana tanganki alai hohom so mandok dia ibana, sae do holan engkel supingna dibahen laho manjalang tanganki. Dung i dihandit ibana galasna didorguk tuak na di jolona i sasaotik songon na disirup begeon, udut ni dipeakhon ibana muse galasna i. Dihandit muse teko partambuan na di jolona i, diusehon manambai galasna naung rumar i. Huroha nunga dipangido ibana hian gok sateko tuak tu parlapo i laho inumonna sahalaksa. Dihandit muse galas naung gok ni isina tuak , didorguk nanget sintap ni na suda isi ni galasna i.
“Tambai Lae tuakmi” ninna ibana mulai manghatai dompak ahu, hape so dung dope hudorguk tuak na di galashi.
Ndang pola hualusi hatana i, ai huida nunga mulai marrara pardompahanna na sai manobur tuak i. Hummm na adong ma huroha sipingkiran ni Lae on manang adong na sai solot di rohana, ninna rohangku di bagasan.
“Huida songon na suntol pingkiran ni lae. Tung aha ma nuaeng holso ni roham laeku?” ningku manat mamuhai panghataion tu ibana ai biar rohangku so tung tubu rimasna manang tompu menek rohana ala sungkunsungkunhi.
“Dakdanahon do Lae na hupingkirhon” ninna alai huhut manambai tuak tu galasna i muse.
“Aha be pola mapingkirhu lae tu angka bereniba i, nunga be tammat sude sian singkola jala nunga ture dohot angka karejona. Ai aha dope lae, olat ni do da na mangolu on. Magodang dakdanahi jala boi tolhas binahen singkola na timbo huhut nunga dapotan be karejo” ningku huhut mandorguk saotik tuak na tonggi na hupangido i.
Songon na marhosa ganjang ibana huhut tungki simanjujungna tarhira na mamilangi manang aha ibana manatap galas na di jolonami i. Hupasombu do ndang be mamangkulingi ibana. Hupaida ibana paganjang pingkiranna manang olat ni dia. Nian molo na huantusi tardok naung martua do ibana ala ture sude dakdanakna jala parngoluonna siganup ari pe ndada apala hansit songon ngoluniba on. Tardok tahe boi ma pajoloon lae on molo di hutanami on, sipajoloon di haburjuon, disinadongan dohot di pargellengon.
Leleng sanga hami sai hohom. Domu do muse pargitar na di lambungnami i so margagang gogo ni soarana marende atik pe barlang do begeon soarana so adong domuna tu gitarna i. Alai laos songon i ma tinaon tung pe gabe mingor pinggol umbege nasida sai marende. Olo ma ra tahe ala pangonjar ni tuak i gabe sipata hira naung doshon Trio Amsisi panghilalaan nasida parendeon ni nasida i.
Tompu mangkuling Lae i, songon na manghitir muse soarana begeon ala ni gogona asa habegean panunda ni soara pullang ni parende na di lambungnami i. Alai ala ni pohotna ibana manghatai paula so binege ma soara ni dongan na “perasaan” Trio Lasidos i.
Alai tung songgot do rohangku dung hubege hatana i ala songon na tangis ibana marsarito taringot tu boru panggoaranna na so marhamulian dope sahat tu nuaeng tung pe naung manjonok 35 taon umurna saonari. Sipata hubege songon na mongkit ibana gondongon pataripar holso ni rohana i, gariada ganup tongkin sai mangalsip alogo soarani igungna songon na mamompom tangisna di bagasan.
Ndang manigor hualusi hatana i, hupasombu ibana muse mandorguk tuakna i. Tung pola hupamanat tahe boha do bohi ni lae i rumangna ala mansai porhot ni saritona. Ueee tahe songon na golap idaon bohina, tarsongon langit naung golap marhobok ala naeng ro udan pardompahanna manaon lungun ni rohana di bagasan.
“Hatop adong ni aduna, leleng adong pinaimana” ningku marumpama marpaula laho mangapoi rohana.
Alai tompu huida songon na disampakhon ibana simanjujungna laho manatap dompak ginjang huhut diharat ibana bibirna partoru. Tangkas do huantusi na pasuang iluna do ibana asa unang sanga manetek di jolongku. Bagas do dapot rohangku balga ni holsona ala tangkas do tinanda ibana dohot sude parbereon dakdanak ni nasida, ai mamungka marhasohotan hami na ujui nunga pajonokjonok bagasnami jala sa parmingguan muse do hami.
“Aha be lae roham na ni adu ni nasida dohot na pinaimana. Opat roham Lae dakdanak on nunga sude karejo alai ndang borua ndang baoa laos so adong do nanggo apala sada margira tu dia laho marhasohotan. Alai ala ni berem borungku siangkangan on ma nian bonsir ni i sude laos mangihut so ra marhasohotan sada pe tinodohonna i” ninna ibana gogo asa tarbege soarana alani soara barlang ni Trio Hau Hau na di lambungnami i.
Lalap hupanotnoti bohina i, naung doshon hajanghajang ni langit na marbirong patudu naung ro udan botari. Songon na golap jala rundut idaon. Mangholom.
Dapot rohangku do parungkilon ni sada natoras naung lobi onom puluh taon umurna songon lae donganku minum on, molo so sada pe gellengna marhasohotan. Ai i do sasintongna hatuaon ni sada jolma molo dung marpahompu ibana, ndada holan ganjang ni parsingkolaan manang godang ni pansamotan ni gellengna.
I ma las ni roha dohot gok ni roha ni sada halak Batak molo dung do titir maranak, titir marboru, marpahompu sian anak parpahompu muse sian boru, jala nunga sude marhasohotan ianakhonna, on ma ni dok naung martua molo di halak Batak. Ndada adong be sisarihononna molo tung pe matua ibana sian ngoluna on, dohononna ma ibana naung gabe jala martua ala nunga saur matua be ibana.
Sasintongna, ndada holan ala boi pasingkolahon gelleng gabe boi sude panangkokhon gelleng i jala hasea boi parsinamot na godang si pagok roha dohot sangap ni natoras. Alai ingkon do nian sude marhasohotan ianakhon ni hita Batak ragat ni ngoluna, ai utang bolon do di sada natoras molo adong dope ianakhonna so marhasohotan molo dung marujung ngoluna.
Molo songon on do adong na so sohot ndada dapotan goar sangap ibana, i ma goar saur matua. Alai lalap do sai goar sari matua sada jolma ia tung pe gok artana, hasea di parngoluon gellengna sude, ganjang pe nang umurna molo adong dope na so marhasohotan ianakhonna. Lam ma songon lae ondeng so sada dope gellengna sohot.
“Gabe mutu do rohangku Lae. Sipata naeng mandele do ahu marnida dakdanak on. Aha ma lae na hujambari na mangolu on molo matua ahu haduan so simpan sude dakdanak on, ai so hatingkian ngoluon lae. Nda molo bait dia ngoluniba sogot, marujung ngolu iba haduan ndada boi maralaman ahu bahenonmuna jala lalap mate sompong do goarhu tung pe naung ganjang umurhu” ninna ibana.
“Lam ngali do pos ni rohangku na mangoluon lae. Mago panghirimonku ala songon na lam dao do huhilala angka berem on sian ahu, nunga asing be nasida sian ahu. Mandao. Gabe sai sumisi do nasida sude sian ahu molo husoso i asa sohot nasida, tarlumobi ma boru siangkangan on. Songon na agoan do ahu panghilalaanku ngolungkon tu nasida sude, ia dung timbo angka singkolana jala dapotan ampapaga na lomak nasida alai gabe songon jolma na asing nama nasida huida sian ahu natorasna. Nunga muba lae, nunga mimbar parrohaon nasida i, ai holan ngoluna sambing do dipingkirhon nasida ndang olo be mamingkirhon natorasna. Ndang berem si nauju i be nasida nuaeng on” ninna manguduti hatana mansai lungun situtu.
Ndang be hualusi nanggo sangkababa pandohanna i. Hohom sambingnama ahu jala gabe manginongi hatana i manusuk tu pusupusungku, pola tahe tompu naeng perut ilungku ala huingot muse borungku panggoaran na so dung dope martahi muli tung pe naung lobi tolu pulu taon umurna. Gabe huauhon tu diringku hatani lae ondeng, atik tung songon ibana muse ma ahu haduan. Ai ahu pe nunga be holsoan ala so marna marhasohotan boru panggoaranku. Jala songgot tubu biarhu so tung muse do angka tinodohonna on haduan mangihuthon siangkangan on, i ma rohangku.
Gabe huingot tahe hata ni borungku na bulan na salpu uju hutalipon ibana. Ndang hirim rohangku alusanna ahu dohot hata na mansai so boi tarjalo ahu. Ndang tagam rohangku ingkon songon i langgus ni alusna mangalusi sungsungkunki ala husungkun andigan ibana naeng marrumatangga. Dang tarjalo ahu pandohanna na mansai tajom manusuk tu ateatengki ala hujujui ibana asa humatop marhasohotan.
“Molo gabe so etongmu be ahu ahu borum ala so marhamulian dope ahu sahat tu saonari, ndang dia tardok ahu Among, ai so lomo ni rohangku so marhamulian ahu . Pangidoanku tu joloan on unang pola be talipon ahu molo i do laho sungkunon ni Among tu ahu” ninna sulpak manggetgeti ateatengki.
Maniak ateatengki umbege alusna i, lobi sian hansitna na huae tung pinapungu pe sude bernit ni sitaonon na saleleng on manghokhop ibana. Laos hupasombunama ilungki sai maraburan dung hututup talipon i, hupasombu rohangki habang maradu olat ni ida anggiat saep lungun ni rohangki.
“Ueeee, da bagian lapung sibaran lapalapa, boasa ingkon taononku parsorion sisongon on” ninna hata ni ende ni dongan na marende di lambungnami i tompu songon na manginona tu ateate. Hape sian nangkin sai ni halangkon parendeon nasida, dung tompu mandoit hata ni ende i tu iba manigor do naeng ni ihuthon marende papuas holso na di roha i.
Gabe songgot lungun rohangku, pola naneng manetek tahe ilungku. Nunga naeng hudok nian hatangku mangalusi lae i, alai sai sompol do di bagasan alani ponjot ni rohangku mangauhon parungkilon ni lae ondeng. Marsipanotnotan ma hami nadua, marsipatulut roha nang pingkirannami be marsiboan dalanna manang tu dia mangareapreap so tarboto.
“Ndada simanuk manuk, sibontar andora. Ndada sitodo turpuk siahut lomo ni roha. Tung saguru di Debata ma ngolu on nang angka dakdanahi asa tarungkap nian rohana mamereng natorasna naung mapukpuk manungkehon ibana boi hasea ngoluna. Ianggo hita natoras holan tangiangnama na boi pasahatonta tu Debata, ai tutu nunga marasing hita sian nasida jala nunga dao ambal pamingkirionta nang hadirionta sian nasida” ningku mangapoi ibana nang ahu sandiri.
Dang pola dialusi Lae inon ahu, alai sai mangunduhi ma simanjujungna huhut songon na mengkel suping, alai tangkas do paet idaon parengkelna i. Diulanghon ibana muse mandorguk tuak na di galasna maradu dangir tung mansai ias so teba agia saotik di galasna i. Pardompahanna i pe nunga lam marrara songon gara ni api ala naung mangula tuak i pola naeng mabuk ibana.
“Sude halak mauli bulung da inang, da muba ahu, da muba ahu hahurangan”. Gabe huangkupi hami ma parende na di lambungnami i marende papuas parungkilon na sai gojong manggompang di ateate.
“Borungku andigan dope ho muli?” ningku di bagasan rohangku songon na manungkun boru buha bajungki huhut huapus andorangki.
Majalah Bina Warga HKI Online / e-magazine: September 2008
Minggu, XXIV Dung Trinitatis
JAGA MA HAMU
Markus, 13:14 – 23
1. Marende : BE. No. 238 : 1 + 3
Torop do sian halak Jahudi na manghaporseai, ia Jesus ima sahalak panurirang (Bdn. Mat. 21:11; Luk 7:16; Joh. 9:17). Dipatangkas pangulaon ni Jesus do Ibana songon sada panurirang. Di suriranghon Ibana do taringot tuhalelengse ni huta Jerusalem dohot ari ni hasiangan on. Masa ma haporsuhon godang jala lam torop angka panurirang pargapgap laho mangaliluhon haporseaon ni torop jolma i. . Lam tubu ma na so so uhum, jala lam holang ma jolma i sian holong ni roha Sada jaminan didok do: jolma na jaga, jala namanahan ro di ujungna do paluaonNa. Dibahen Jesus do gombaran ni hataridaan hinajorbut ni na naneng masa songon patujolo ni ajal ni hasiangan on. Na masa ma hinajorbut ni na so uhum tu inganan na badia i, na mampangkorhon tu ngolu ni hajolmaon, mangaliluhon roha ni jolma i dao sian Debata. Alai Jesus mangalumbahon molo tung masa pe hinagaor ni na jorbut i asa sude jolma i jaga jala dungo.
Tung tangkas do di paingot turpuk on hita, asa hita maporus tu dolok batu na togu ima napinatupa ni Debata (Bdn. Pslm 30:8), alana molo masa hasusaan, parungkilon holan Debata do na gabe haporusan ni hita naporsea manang na boha pe jurbut ni i. Alani angka jolma naung porsea di Debata unang olo be di ihoti, dilohoti arta na diportibion. Jotjot do masa diportibion , molo masa hagunturon jala mangihut ma muse masa hagogoon mangalului pangomoan di dirina sambing. Alani do didok umpama ni halak batak: mandurung di nalitok na marlapatan do i mamangke kesempatan dalam kesempitan. Donganna susa, marsitaonon alai ianggo ibana mangalului pangomoan sian na masa didonganna do. Mamangke tingki mambuat, manangko arta ni dongan molo ro hasuaan sarupa do i na parsidohot do hita disi mangaori jala manusai nasida. Alani do didok: “Na di bilut parginjang ni jabuna, unang ma dialap angka ugasan na di jabui, di na mijur i ibana” (Ay.15).
Somanal hita jolma ndang hea marnasae ianggo arta na dihasiangan on do. Sarupa do i songon na manginum aek ni laut, lam godang ta inum lam mauas. Alani do pola didok: Na di ladang unang ma pola humusor mambuat ulos na di tingki na bahaya situtu. Unang adong istilah paima jo satongkin, sanga dope i, alai bissan adong tingkim malua, palua dirim. Ndang porlu marulos dua manang na bagak, ndang dapot haluaon di Jesus. Alani do hita ingkon mangulahon partangiangon. Martangiang i ma sada jantung ni jolma manjalo sian Debata mambahen mangolu jala margogo di ngoluna. Ai masa ma di partaonan ngali na porsuk dohot halojaon so adong gogo apalagi di partaonan ngali na mangkorhon borat sundat jala borat mangalangka. Manang di ari sabbat mardalan dao, molo ditaringoti muse angka na gabegabean jala panarusan, sudena i manggombarhon adong penghalang, adong na mandokdok i gabe sungkot mangalangka, manang mandapothon Tuhan Jesus.
Jaga ma hamu, sada kalimat parenta na maralasan jala pasti. Asa ndada holan dipardangingon marungkil di panosak ni hagagaor i alai dohot do nang marungkil di haporseaon. Tubu angka kristus pargapgap, nang angka panurirang pargaggap na manogu roha tu haliluon na mandok, disan, dison do kristus i, i ma na ro sian sibolis (2 Tes. 2:9). Haroro ni Kristus i patar do, ai songon hilap na mullop di habinsaran marnalanala ro di hasundutan. Ingkon sude marnida Kristus i di haroroNa i ndang marsibuni, alai patar do diida saluhut.
Pahot ma haporseaonmu di Tuhan i unang mungilungil, dungo ma unang tarpodom ai nunga di palumba hian i tu hita marhitehite hataNa. Haporseai ma hata i ai do haluaon, haposi Tuhan Jesus i, mudarNa i ma golom. Alani i ulahon partangiangon mangido gogo sian Debata asa adong hasanggupanmu mangalangka, asa adong kemampuanmu humusor molo tung borat parungkilonmu. Alani jaga ma ho, ulahon ma partangiangon asa songop tu ho asi ni roha, asa malua ho sian angka na jorbut i, ai bangso na pinillit do hita.
Mansai godang do di ngolunta on na gabe pangambati hita boi marsaor tu Debata. Boha do bahenonta mangalo angka pangambati i, asa boi hita marsaor tu Debata?
Di ari na parpudion mansai godang angka ajaran boi mambahen hita tersesat. Boha do bahenonta mangalo angka ajaran, parpoda haliluon i?
Molo ro pangunjunan tu ise do hita marsihohot? Boasa?
5 Tangiang pangondianon/Syafaat
6. Marende : BE. No. 230: 2-3 (Papungu Pelean)
7 Tangiang Panutup.
Pdt. Eben Hutasoit, STh (HKI Resort Panei Tonga)
Minggu, XXV Dung Trinitatis
DUNGO MA HAMU
Amos 6: 1 – 7
1. Marende: BE. No. 202: 2-3
Marhite turpuk on ditogihon do hita asa di sude ngolunta naeng jumolo manungkun lomo ni roha ni Debata, jala tatangihon hataNa. Tapangke ma ngolunta on gabe inganan partangiangan mandapothon Debata. Unang adong di partingkianta, hita mencoba mandapot mamang aha pe songon na binahen ni halak na so marugamo laho mandapot manang aha pe. Ala boi masa do ndang manpangkorhon patangiangon tu praktek ngolu siapari, di bahen i do mansai tajom dialo, di kritik si Amos nasa bentuk ibadah na munafik. Na di halomohon Debata masa di tongah-tongah ni bangso i ima: hatigoran dohot hasintongan songon parbue ni partangiangon ni nasida. Alana holan alani hasintongan dohot hatigoran umbahen na di palua Debata jolma i sian angka ragam ni parmaraan dohot hagogoton. Sintuhuna, si Amos mangalo praktek “Kesalehan” ni halak na ringgas tu partangiangan, hape realitas, praktek ni ngoluna siganup ari dao manang dipasiding do Debata nang uhumNa. Mansai torop do bangsoi songon na tingkos berengon ulaon na hape laho manegai, dohot patubu parbolatbolahan do di tongah-tongah na humaliang na.
Boi do di sada partingkian masa pahosing uhum ala ndang marlakku uhum i. Molo masa pe na sisongoni, ndang pasombuon ni Debata kondisi i mardalan torus mardalan. Unang ma hita gabe songon bindorang (Bunglon), na sai manolopi angka na hurang denggan di bagasan ngolunta on. Sai songon siboan dame berengon hape na jat do diualahon. Alai talehon ma dirinta gabe alat ni Debata pasauthon keadilan i marhitehite na tamulai sian dirinta be pataridahon hatigoran dohot hasintonganNa. Molo di hasogohon halak pe nuaengon halak sipamodai, alai halak Kristen ingkon do manghatahon, mangulahon hasintongan i. Molo pe so ditangihon i nuaeng, anggo di tingkina parhatutuonna do na sintongi. Taingot ma, di tingki na nang pe sada bangso disurirangi si Amos, holan sahalak na do manghatahon hatigoran i, alai mampu do ibana merubah keadaan lam tu denggan na. Alani marroha na dungo ma hita laho patupahon hasintongan, hatigoran nang uhum na sian Debata.Unang ma ngolunta on ngolu na bersandiwara, alai ingkon na tongtong do marojahan tu hata nang uhum ni Debata. Ipe ingkon saut do hasintongan i marhitehite hita di lingkungan, gereja, rumah tangga nang tu saluhut bangso na di portibion. Ingkon sian hita do mamungkamangulahon hatigoran, sian i ma olo Debata pahothon hatigoran tu hita, molo so olo hita mangulahon hatigoran tontu sahali ngolunta on gok dohot hapalsuon. Ai marhite na taulahon do hatigoran gabe dapot hita ma tua nang las ni roha sian Debata. Alani marroha na dungo ma hita, mangihuthon Debata, unang lilian binaen ni panagit ni portibion
Mansai ragam do dilului jolma di portibi on asa sonang mangolu nian. Molo ro sitaonon, sahit dohot angka na asing sai dilului do dalan asa malua sian i. Alai marhite turpuk on, tung tangkas do disoarahon: lului hamu ma hasintongan dohot hatigoran, uhum ni Jahowa asa mangolu hamu. Asa ngolu ni jolmai unang ngolu na gok sipalensem, na songon simarememe sai songon na uli berengon hape ndang hasea. Unang ma dirajumi rohanta, portibion silehon hangoluan, ndada hamoloon ni jolma i, tung mangasahon Jahowa do. Alani so tung olo hita lilu gabe manulahon hajahaton holan mangalului hangoluan sian portibion. Baliksa di soarahon do asa hita “Marroha na dungo” laho mangului jala mangulahon hasintongan, hatigoran na sian Debata dungi dapotan tua dohot haluaon ma hita.
Disoarahon do tu ganup ngolunta ganup marsada-sada:”hagigihon hamu ma na jat i, jala haholongi hamu na denggan, jala hajojonghon hamu uhum di ganup tingki”. Debata do hagogoonta, Debata ma pangalualuanta. Molo tung ingkon marsitaonon pe hita alani haporseaonta, alai gabe parjambar do hita di hangoluan sisalelengna. Sangkap hatuaon do disangkapi Debata tu angka na mian jala na olo dungo mangulahon hasintonganNa. Alani dokma di bagasan ngolum:”Ale Debata, hasintongan do lomo ni rohaM, jala dihasogohon Ho do hajahaton, jala sai Ho do ihuthonon nami. Sai paimbaru jala padungo ma rohanami asa tau hami manimbangi lomo ni rohaM, asa huboto hami mamolati na denggan sian na roa”.
Songon sada ina hamu jotjot do di bereng hamu pangalaho ni donganmu, ndang gabe tiruan, alai gabe sisurahan/sihasogohonon. Boha do sikap muna tu angka ina sisongoni?
Godang do ngolu ni angka jolma saonari on ngolu na marsipalensem (Pura-pura) jala mangolu ndang di bagasan hasintongan. Boha do baenonta manogu nasida asa olo marhamubaon?
Boha do bahenonta asa dungo hita mangulahon hasintongan dohot hatigoran nasian Debata?
6. Marende : BE. No. 171: 1+3 (Papungu Pelean)
7. Tangiang Panutup.
Minggu XXVI Dung Trinitatis
ARGA BAEN BARITA NA ULI I
Nats : 1 Tessalonik 5: 12-22
1. Marende: BE. No. 140: 3-4
Rap do hita umbotosa, nasa parbarita nauli na mamaritahon barita nauli i ndang mamboan sinjata, manang bohal ni pardagingonna. Molo ditulak jolma i barita nauli i borhat do ibana tu inganan na asing. Godang do insak-insak, reherehe tu parbarita nauli; pola do deba sian halak Kristen i adong do na barani mambadai, paroaroahon parbarita nauli i. Somalna molo masa hatiha nasongoni tung tangiang na do dipasahat tu adopan ni Debata siala sude na nialamanna i. Dipangido do tu Debata asa muba roha ni jolma i, di uba jala dipaimbaru Debata. Pangalaho ni Tuhan Jesus do na pinatuduna disi. Alana molo marbarita nauli jamitana do ngoluna, ngoluna do gabe jamitana. Lapatanna: Parbarita nauli i gabe sorminan tu ganup na humaliang.
Sude do halak Kristen tarjou gabe parbarita nauli (Bdn. Mat28:19-20) mamaritahon barita haluaon i marhitehite pangalaho na denggan, panghataion na lambok jala marimpola. I do ulaon ni Tuhan Jesus umbahen na ro Ibana tu portibion. Manaluhon hajahaton marhite ulaon na denggan, manaluhon riting manang muruk ni roha marhitehite halambohon dohot na olo patoruhon raha . Sandok, ulaon ni halak Kristen ingkon maniru pambahenan ni Tuhan Jesus do di nalaho marbarita nauli. Alai anggo barita na uli i ma hagogoon ni Debata laho paluahon, na tuk mangaramoti angka na hot jongjong di bagasan haporseaon di Jesus Kristus. Alani i, hak dohot kewajipan ni halak Kristen do manjalo barita na uli i, jala tanggung jawab na do laho mamaritahon i tu halak na asing na olo manjalosa. Naeng ganup halak mangantusi dohot mamboto, ia nasa ngoluna manang dibasan las ni roha manang arsak ni roha pe ingkon tongtong mian hata ni Debata. Alana holan asi ni roha ni Debata sambing do imana boi hita sanga mangolu sahat tu tingkion. Jala di situasi hangholuantai sai tongtong do adong angka perubahan-perubahan tu na lam mambahen na denggan dohot las ni rohanta. Ndada na gabe hurangan hita molo laho hita marbarita nauli, alai sebalikna sai gok hasonangan, pasu-pasu do hadirion ni jolma naolo mambarita nauli.
Tanda ni halak naung mian di Tuhan i do molo olo ibana manghamauliatehon hangoluanna. Jala halak angka na songoni i ndang olo be i gintalan ni angka hagiothagiot ni rohana laho mangangkali, manangko na di donganna. Alai jolma naung manghangoluhon barita nauli itongtong do sabam rohana di nasa tumpal dohot pasupasu naung diturpukhon tu ibana huhut tongtong mandok mauliate saluhut ngoluna tu Debata di nasa pandonganion na binahen ni Debata di bagasan ngoluna. Ai marhite na sai tongtong marsaringar hata mauliate i di ngolu ni jolma disi ma tandana naung mian jala mangolu hata ni Debata.
Na manghuling do hata on tu hita nueng huhut paingothon hadirionta. So tung do holom rohanta di panjouon ni Tuhan di ulaonta laho marbarita nauli huhut patupahon na denggan i. Marguru tu roha na hombar mangihuthon panjouon ni Tuhan i taulahon angka barita nauli i, asa boi hita gabe sorminan tu ganup na humaling hita. Ingkon olo do hita pasiathon hata ni debata di bagasan ngolunta. Pasiathon hataNa berarti mangalehon sandok ngolunta diantoi jala diasi i Ibana. Ai haposan do hata i manogunogu hita sahat tu ujung ni ngolunta. Hata ni debata mangungkap rohanta laho mangargahon barita nauli i, jala huhut i do na papitahon haporseaonta.Hinorhon ni haporseaonta gabe togu, pita ma hita mangulahon huhut paboahon barita nauli i. Pos ma roham, laos boha pe sangkap ni portibion laho mangambat ho marbarita nauli sai na dongan ni Debata do ho. Alani ihuthon ma bagasNa i, ai hamonagan dohot haluaon do jaloonmu.
Songon sada ina hamu, boha do cara muna laho marbarita nauli?
Mansai godang do jolma na mangambati hararat ni barita nauli i. Boha do sikapta mandompakhon jolma sisongoni?
Songon jolma naung mian hita di hata ni Debata (barita nauli), molo pangunjunan di bagasan ngolum hea do di hamauliatehon hamu i? Boasa?
6. Tangiang pangondianon/Syafaat
7. Marende : BE. No. 361: 1-2 (Papungu Pelean)
8. Tangiang Panutup.
Ujung Taon Huria, Minggu IV Nopember 2007
NA MONANG I DO SOGOT MANEAN HARAJAON NI DEBATA
Turpuk : Pagungkapon 21: 1 – 7
1. Marende : B.E. No. 344: 1 + 8
Di balik ni na tarida on adong dope inganan na dumenggan. Ndang tarpatudos gombaran ni na di banuaginjang sogot dohot naummuli di tano on. Sai marhusorhusor jala mubauba do las ni roha nang sitaonon di tano on. Tung so adong do na hot. Alai di Banuaginjang i:martudosan. Diarahon do asa ganup jolma olo mangeahi jala masuk manginganhon. Dalan laho mamongoti ndada marhite huaso, hagogoon, habongaton manang marhite angung so boi do i jaloon mangasahon hahurangan manang marhite halosohon dohot halembaon. Sandok ndang boi masuk tu si halak na so marsitutu, na marlembalemba, na losok, na jais jala na raus.
Ala Harajaon ni Tuhan i do na tumimbo, na umbalga, na dumenggan, na sumonang jala na sosaleleng
Hata ni Debata do panungkoli asa unang talupahon sieahan na dumenggan. Sotung tondan hita pasolhot diri tuportibi on. Dipaullophon portibi on do haulion ni bisnis, alani kepanitiaan ni sahit tu pinahan, laos torop do nampunasa lilu mangantusi. Olo ma gabe mulak tukon angka parungkilon i mangasahon Yesus Siparmonang i. Mangasahon Hata ni Yesus manahan ma hita mangadopi pangela ni portibi on. Botoonta ma: “umagon do marhansit di dalan hasonangan sian marsonangsonang manopot dalan hamagoan”.
1. Angka dia ma na mangguga haporseaon ni halak Kristen di tingki na parpudi on?
2. Aha do sibonsiri umbahen olo halak paonjaphon haporseaonna?
6. Tangiang Pangondianon
7. Marende: B. Ende No. 348: 1 + 4
8. Tangiang Panimpuli
Pdt. Jansen Simanjuntak, STh (HKI Resort Siantar I)
Bina Wanita Minggu Advent I Tgl. 30 November 2008
1. Marende : B.E.
2. Tangiang Pahumai Turpuk : Maleaki 3 : 1-4
“NA ROMA TUHAN I”
Di ganup bulan Maret ta taringoti do “Doa Sedunia” dohot ari ‘Wanita Internasional”. Na dua namasa on diuluhon manang dipimpin sahalak parompuan do (Ina). Disiala on, gabe sada semangat do on di angka Ibana/parompuan laho patuduhon bahwa nasida selain ibu rumah tangga, berperan do nasida di segala bidang. Perikop on patorangkon tu hita, ima haororo ni sahalak pinarbaga-baga ni Debata, na gabe sahalak ‘Suruan” na ta paimaima laho paluahon angka keterikatan di ganup hak-hak ganup pribadi. Perikop on ditujuhon do on tu sude jolma, alai ditingko on godang do halak sala persepsi, seolah-olah holan tu ama manang baoa. Dibahen i, keberadaan ni boru-boru disandok inganan, dimasyarakat, di pemerintahan, tarlumobidi gareja peranan ni boru-boru gabe hurang tarida manang hampir di tiadahon. Aha do ulaning umbahen terjadi na songon i :
Susunan masyarakat na paternalistik (Ama) sangat mempengaruhi bidang mitra kerja boru-boru.
Persepsi naung gabe tradisi, bahwa boru-boru lobi berperan mangurusi rumahtangga.
Memang boru-boru sandiri namambahen keberadaan na hurang berpengaruh di setiap inganan.
Gareja ndang mampu mangalehon kedudukan tu angka boru-boru.
Di tingki on, nunga berusaha masyarakat manang pamarenta suang songon i nang gareja laho pamajuhon pihak parompun songon na pinarbaga ni ganup boru-boru. Alai nyata tabereng antara masyarakat dohot gareja sangat jauh bedana kedudukan ni boru-boru. Di masyarakat/pamarenta nunga torop na gabe uluan, bahkan Presiden nunga adong boru-boru, alai di gareja hampir so adong na gabe sahalak uluan.
Dison dipatorang perikop on tu hita ima sahalak pinaorbaga ni Debata, pataridahon sada hubungan ni Debata tu jolma. Didok dison “Suruangku” ima sahalak suruan na manatas angka dalan, padaohon angka abat-abat di haroroni Debata.
Ari harorona (Hari Tuhan), on ma ari na tung mansai holom situtu, alai tujuanna ndang na laho menghancurhon alai napaiashon, pataridahon, dia do na ias. Jadi hundul ma Ibana songon sipangalala dohot sipapita perak. Diharoro na i ma tangkas tarida ise do na ias manang nadaong. Jala ro Ibana laho manangkasi angka naung so ias, jala dung masa songon i haruar ma marhilong-hillong. Di haroro-Nai, masa ma angka panguhumi on di angka naung tarida (na so ias). Panguhumon masa ma tu angka Malim na di Bagas ni Debata, jala paiasonna ma nasida laho mangula ulaon na pinasahat ni Debata tu nasida.
Torop do halak nuaeng paima-ima na jinanjihon ni Debata, ima suruan na naeng ro laho paiashon manang mamisahon na ias sian na so ias. Apalagi dibagasan tingki on hita manomunomu hatutubu ni Jesus. Nunga songon dia haradeonta manjangkon partingkion i. Manang asal ma marpesta. Adong do ta rasahon haroro ni Jesus di rohanta?. Turpukkon patorangkon, ima haroroni na pinarbaga-baga ni Debata, suruon nama sahalak sitastas dalan laho padaohon angka abat-abat. Beha do ulaning haradeonta, tarlumobi di angka boru-boru naung patar tabereng di tano on hadirionna na sai dianggap nomor pribadi. Torop do halak beranggapan bahwa molo ro hata mandok jolma, selalu husus baoa.
Jadi boru-boru hurang difungsihon. Sialani dipatorang do tu hita marhitehite turuk on. Ima pinarbaga bagani Debata laho mansoadahon manang manastas pandangan ni jolma taringot tu boru-boru, bahkan perlakuan ni jolma maradophon boru-boru naung mangkorhon tu diskriminasi. Jadi marhite turpuk on, asa unang be angka persepsi na beranggapan bahwa parompuan ima pengurus Rumah Tangga. Gabe patar ma hata ni Debata. “Manusia dalh perempuan dan laki-laki”. Adong baoa dohot boru-boru na pataridahon kesempurnaan ni jolma do i di sude dalan di rencana ni Debata. Ai molo taida sian segi panompaan, na parpudi ditompa Debata do na tumimbo derajat na, tontu boru-boru do na tumimbo derajat-na sian baoa, siala boru-boru di parpudi sian baoa di tompa Debata. Jadi ndang adong istilah direndahkan manang di junjung-junjung. Di bahen boru-boru ndang sian taplakni pat ni baoa, asa didege-dege, jala ndang sian simajujung na laho jujungon/sombaon na. Alai sian holi-holi parsitongaan, asa gabe sadalan udur mangula siulaon.
Dizaman on nunga tapaihut-ihut perkembangan ni angka boru-boru. Digoari ma i “Emansipasi-Emansipare = paluahon: hasadaron na tubu, bahwa boru-boru adong do hak pribadi selain songon isteri/ibu harus tetap pada tempatnya, asa gabe unang sipanegai hasadaron i. Jadi perikop on, ditujuhon tu sude jolma, borua dohot baoa. Rap rade ma baoa dohot boru-boru manjangkon haroroni ‘Suruan” na jinanjihon ni Debata. Ta parade ma sandok ngolunta di haroroni Ibana laho paluahon hita na so boi pataridahon hadirionta nasailaon di portibi on. Taulahonma nasa na boi ulaonta sahat ro diujung ni partingkian on. Hehe ma hamu angka boru-boru sian podomanmuna laho papatarhon hadirionmuna songon na didok ni Kristus tu hamu na.
- Patorang hamu ma jolo na niantusanmuna taringot tu Kesetaraan Genden (Jaka Jender) ?!
5. Tangiang Pangondian (Doa Syafaat)
6. Marende : B.E. No.
7. Tangiang Panimpuli.
5 Oktober 2008 (Minggu XX Dung Trinitatis)
Nats : Jeremia 15: 10-16
Halomohon Hata ni Debata asa Malua ho (Terimalah Firman Allah agar engkau selamat)
Lam mangantusi di hamaolon mangulahon tohonan na adong di ngoluna be.
Pangoloion sian nasa roha di joujou ni Debata
Ndang tarpangasahon holan pikkiran sambing laho mangantusi pambahenan ni Debata di ngolu ni hajolmaon.
Marende : Buku Ende No. 174: 1+4 (Torop dope na siat)
Ndang sai sude ulaon (tugas) na dipasahat tu hita hombar tu silomo ni rohanta. Tarlumobi ma molo ulaoni mamboan godang resiko, apalagi nunga taboto keterbatasan ni kemampuanta laho mangulahonsa. Dungi muse, dung taulahon, ndang pintor tarida parbuena, ima lam mambahen hita olo naeng sumurut manang mandele. Loja pamatang jala olo susa pikiran laho mambahen asa tulus nian na niula i. Suang songon na masa diadopi panurirang Jeremia na sinuru ni Debata ibana paingothon bangso Israel ala naung marhaposan tu angka hata sipaotooto, manangko, mamunu, mangalangkup, manolon na tutu, manutung daupa tu Baal, mangihuthon debata sileban, diramuni nasida bagas joro ni Debata (bindu 7: 8-10), angka dakdanak papungu soban, mangopan api amaama, mandogili na niudi angka inaina laho mambahen juada di langit (persembahan bagi ratu sorga) jala diusehon tuak tangkasan di angka debata sileban (7: 18).
Si Jeremia sahalak na bajar dope hatiha i manghilala hinadokdok ni ulaonna. Pola do ro angka baoa sian huta Anatot mamburu hosana asa unang be nian ibana manurirangi marhitehite goar ni Jahowa. Dihilala si Jeremia do na so adong hagogoonna maralohon angka jolma na so manghalomohon dirina. Didok ibana : Tudoshon birubiru dihilala dirina na tinogu tu pamotongan. Ndang mamoto rohana na ibana do hape tinuntunnasida i mandok : Tole itaago ma hau i rap dohot parbuena, jala itasiaphon ibana sian tano ni angka na mangolu, asa unang be ditaringoti halak goarna (11: 19). Nunga tung tarrimas situtu Debata mida hajahaton ni Israel pola do ndang sumuang be rohaNa so ingkon holan na paro uhum nama tu nasida. Didok Debata tu si Jeremia: “Tung sura pe jongjong si Musa dohot si Samauel di jolongku, laos so tagamon marpangulahi rohangku tu bangso on” (15: 1).
Mangihuthon pikkiran ni hajolmaon, dihilala si Jeremia do borat ni uhum na naeng masa tu pangisi ni Jerusalem: Mandate ma parompuan naung maranak pitu, tos ma hosana; nunga sundut mata ni ari tagan arian dope, angka na teba sian nasida pasahataonna tu podang di jolo ni musunasida (ay. 9). Lungun rohana ai gabe mamboan bura do dihilala rohana harorona tu bangsona sandiri. Alani i, disolsoli ibana inana naung manubuhon ibana tu hasiangan on, ai gabe baoa sibadaan dohot sironuan di sandok tano i ibana; so manang mangurang manang paurangkonsa, hape luhut nasida mamburai si Jeremia. Alai nang pe songon i diramoti Jahowa do hosana ai na mangulahon parsuruon ni Jahowa do Si Jeremia. Porsea situtu do ibana jala diparhatopot do hata ni Jahowa na mandok: “Sai na paluaonKu do ho asa sonang” (ay. 11). Bosi (ay. 12) ima gombaran ni jogal ni roha ni bangso i laho mangoloi hata ni Jahowa. Alai i pe, ndang sumurut rohana manogunogu bangso i.
Pangaleleon na tu si Jeremia laho mambuat hosana tung borat dihilala ibana alai nang pe songon i ndang mangalualu ibana tu angka na gogo di hasiangan on, holan tu Jahowa do ibana joujou, ai ala na mangulahon tona ni Jahowa do ibana manaon insakinsak (ay. 15). Sada pengakuan na ro sian Jeremia dung dihilala ibana holong dohot pambahenan ni Debata di ngoluna mandok : “Dung jumpang ahu hatamu, gabe husohali do i, jala hatamu do lomo ni rohangku ala naung targoar ahu tu goarmu, ale Jahowa Zebaot” (ay. 16).
Nang pe masa hamaolon di ngolu ni si Jeremia di tingki mengemban tugas na sian Debata ibana, ndada na ditadingkon Jahowa si Jeremia. Setia do Debata mandongani huhut mangurupi angka naposona na setia mangulahon parenta na tu ibana. Nang sipata pe masa hamaolon i, dalan ni Debata do i patuduhon huaso dohot holong ni rohana, jala asa tung sian nasa roha jolma i marsigantung tu Ibana. Si Jeremia na setia mangasahon goar ni Debata di ngoluna, monang do di paraloan i. Molo maporus jala marhaposan hita di HataNa jala joujou hita tu Ibana, sai na tangihononna do soaranta jala paluaonna hita sian hagogotan.
Sungkun-sungkun Diskusi :
Marragam ulaon dipasahat Debata tu jolma i, hombar tu tingki dohot talenta na adong di ganup jolma i marguru tu lomo ni rohaNa. Antong, sebagai Ina di tongatonga ni huria nang di rumah tangga, aha tugas parsuruon na di pasahat tu hamuna?
Godang do jolma di tikki otik dope umurna, maol manjalo tohonan haparhaladoon di huria. Mangihuthon pandapotmuna, boasa maol jolma i manjalo ulaon i, hape ia dung mulai suda gogona, adong do na sai girgir rohana gabe pangula ni huria.
Sebagai Ina, aha ma poda na boi dapotmuna sian turpukta on?
5. Tangiang Pangondiano/ Syafaat
6. Marende : (Papungu Pelean)
Pdt. Tony Hutagalung, MSc (Kantor Pusat HKI)
Minggu, XXI Dung Trinitatis
JAHOWA DO PANGALUALUANTA
Psalmen 86 : 1 – 7
1. Marende : BE. No. 228: 1-2do angka na masa siboluson di na laho mandalani ari-ari ngolun-jou hita tu Debata asa ro pangurupionNa.
Di ragam ni parsorion i do si Daud lam tumangkas manindangi tringot di Tuhan i. Sai lam arga do panindangion na bulus sian ibana disoarahon tu Debata.Didok ibana do: “Pardenggan basa jala marpamuati roham, jala godang situtu do asi ni roham di sude angka na manjou Ho”. Lapatanna,dison ndang longkang mananh holang ibana marpasaoran dohot Debata tung manang aha pe diadopi ibana na masa i. Sai tu Jahowa do dialualuhon sude anggka hinaponjot, hagogoton na masa tu dirina. Diangkuhon si Daud do holan jahowa do na tuk boi mangurupi ibana diangka hasusaan i. Ai ndang dipaloas tondi i hita madabu binahen ni pangalaho na roa manang na jahat.Apostel paulus mandok: “Alai dipapatar Debata do tu hami marhite sian tondi i. Ai sude do didodo tondi i, ro di angka hasimoon ni Debata” (1 Kor 2:10). Marhitete tangiang ni si Daud tu adopan ni Debata, gabe tondi ni Debata do na tutu margogoihon si Daud di ragam ni parsorionna. Tondi ni Debata do na pasabam rohana manaon na hansit i. Sada pangalaho sitiruon na bagas sian si Daud mangurupi partondionta di tingki on i ma dihatindanghon ibana do: “ Asini roha dohot hasintongan do sude dalan ni Jahowa di angka na mangaradoti padanNa dohot angka panindangionNa” (Psalm 25:10). Dibahen i, songon halak Kristen na mangolu hita, ingkon rajumanta do, luhut pardalanan ni ngolu na tabolus di hasiangan on, asi ni roha do i dipasahat Debata na lam pahombarhon hita di dalanNa. Alani do dinasa ragam ni na masa di ngoluntaon ingkon alualuhononta do i tu Debata, asa di urupi jala di pargogoi hita di na mamolus ragam ni hasusaan i. Ingkon Jahowa do na manumpahi ragam ni ulaonta, asa dao hita sian hagogotan.
Sude do jolma manghasiholi adong haluaon di bagasan ngoluna, baik haluaon secara kelompok, keluarga, pribadi dohot na asing. Diramoti jala dipaeleng Debata do pinggolNa tu sude halak angka na ropasahathon alualuna, arsakna. Dipasahat si Daud do sude tu Debata ala dihaporseai ibana do Debata marhuaso paluahon ibana marhitehite hatigoran dohot holongNa.  adong do i marharoroan sian Debata dalanna laho ma i naeng usungonta i tu Tuhanta i asa Ibana dongan jala margogoihon hita manuhuk huhut manaluhonsa. Ta dokma tu Ibana: Ale Tuhan sai tangihon ma joujounghu jala urupi ahu manaluhon ragam ni parungkilon on. Alani naeng ma bulus rohanta pasahathon nasa parungkilonta tu Tuhan i huhut asa porsea hita tu Tuhan i, paboa na marhuaso do Ibana hita sian nasa parungkilonta i.
Diari na parpudi on tung godang do hita na mengalami ragam ni hagogoton dohot angka parungkilon. Tu ise do hita mangido haluaon ia masa tu hita angka hamaolon di pardalanan ni ngolunta?
Jotjot do tabege hata na mandok: pos roham di Tuhan i. Songon dia do rumang ni pos ni rohanta nueang tu Tuhan i?
Dia do tanda na paboa namarsihohot hita di Tuhan i?
6. Marende : BE. No. 273: 3-4 (Papungu Pelean)
Minggu, XXII Dung Trinitatis
MARSIPASANGAPAN MA HAMU
Kolose 3: 18 – 23
1. Marende : BE. No. 108: 1 + 3 HG
Surat ni apostel Paulus na tu huria Kolose on di surat ibana tongon dibagasan hurungan do ibana tingki i. Tung di haringkothon apostel Paulus do manongos surat on, ala dibege ibana adong parpoda haliluaon na masuk tu huria i. Didok nasida, sisombaon do surusuruan ala “pengantara” ni jolma tu Debata surusuruan i. Ajaran ni nasida naasing mandok angka ruhutruhut ni hajahudion ingkon tongtong do dipadalan asa malua jolma sian dosa. Angka ajaran sesat on ma nanaeng paandaron, pabotohonon ni apostel Paulus tu huria i. Asa tongtong nasida mangolu jala marsada hhut mian dibagasan Jesus Kristus.
Dikesibukan ni keluarga di tingki parpudion laho mangalului ragam ni haporluan di tongatonga ni keluarga nunga maol situtu. Alani nunga hira so jumpang pe dialog (marsirarion), manang parsaoran di tongatonga ni keluarga. Disisi na asing nunga masibahen dohot masiboan dalanna be dohot lomona be anggota ni keluarga i. Nunga jarang be keluarga rap mangan, rap martangiang, rap marsirarion, rap mamingkirhon sadasada sipingkiran. Boi nama di tingkion, sada ama manang sada ina ndang pajumpang be dohot sada ianakhonna, ala tingki modom dope gellengna i, nunga borhat tu ulaon na, jala molo dung mulak muse, nunga sanga modom muse gelleng na i. Akibat ni na songoni tung godang do pangkorhonna tu na hurang denggan perkembangan ni dakdanak manang sunduk na umposo i.
Molo tung masa hajugulon dohot hajahaton dohot angka pangalaho na melanggar uhum, isarani: mabuk, marjuji, ganjaon dohot narkobaon ra godangan i na hurang do komunikasi ni natoras tu ianakkon na. Disisi na asing natoras pakarashu mangajari ianakhonna jala hurang di pasangap natoras ianakhon nai ujungna gabe madabu tu ragam ni hajahaton. Molo tapamanat do godangan do na toras holan mambahen parenta manang oraora maradophon ianakhonna. Godang natoras, ndang gabe sorminan tu ianakhon, jala hurang penghargaan ni natoras maradophon aha na di ulahon ianakhon i. Contoh: Godang na ama holan naminum tuak ulaonna sampe mabuk, marhata na rorang alani gabe ndang marsangap ina dohot ianakhon nang pe naung anak boru gellengna i. Ndada holan maradophon ianakhon songoni tabereng, alai jojot do holan hata ni ama i si tagihonon di tongatonga ni keluarga . Alai sebalikna angka ina na karejo jala gumodang na sinarina sian ama gabe ndang di tangihon aha na didok ni sadasada ama. Hape i ma napinarsangap do ama i umbahen sangap ama manang keluarga i. Alani do di tongatonga ni keluarga ni halak Kristen ingkon tubu do roha na marsipasangapan antara ni ama tu ina, na toras tu ianakhon. Asa dapot na marsipasangapan porlu di tongatonga sifat na terbuka, jala olo manjalo pandapot ni ama, ina nang ianakhon. Unang maila na toras molo di paingot ianakhonna molo tung adong hahurangan ni na toras i. Ale ingkon rade do hita manjalo i, alana laho manjaga na toras i do i asa unang sanga madabu tu na humurang manang hailaoon.
Porlu do natoras di sadasada tingki managihon angka hata dohot pandohan ni iankahon jala asa rap di hatai, asa jumpang hasadaon nang roha namarsipasangapan. Porlu do renunghonta adat ni hita Batak, na tardok sada arah sian na tuatua tu na umposo. Jotjotan do di hita halak Batak jumpang anggapan, ia anggka ina, sundut na umposo simemeon do jala ingkon sioloi ajar, ndang pola sitangihonon dope nasida. Ujungna angka ina i dohot naumposoi molo manghatai hurang sangap di ida angka ama. Hape ingkon sangap do baenon nasida songon dongan panean diharajaon ni Debata.
Didok tu angka ama asa unang jungkin tu ina, unang di gintali roha ni ianakhon alai ingkon holong roha jala sangap nasida baenon. Sebalikna, angka ina ingkon sangap bahenonna amanta, ala amantai do ulu ni rumah tanggai songon Kristus ulu ni huria i. Molo pe gumodang pansarian ina sian ama, unang masa antong istilah namadok DKI manang di bawah ketiak istri, alai ingkon pangoloi do hita di nasida songon dalan pasangaphon nang hita pe asa marsangap. Nunga tingkina be ra hita mapingkir lebih maju, asa unang ma angka ianakhon i gabe sioloi ajar na pinaksahon, alai na marrumanghon parbue ni paniroion jala ala ni panghataion na denggan ma antara ni natoras dohot ianakhon i.
Molo adong taboto sada ama holan na mabuk ulaonna, jungking maradophon ripena. Songon sada ina hita boha do baenonta pasangaphon i? jala boha do bahenonta manogunogu jolma sisongoni?
Molo marsala ma ianakhonta mardophon natorasna, boha do baenonta paingothon nasida?
Songon sada ina hamu, boha do sikap muna marodophon ama dohot ianakhon muna? Sangap do di bahen hamu nasida?
7. Marende : BE. No. 103: 1 – 2 HG (Huhut Papungu Pelean)
Minggu, XXIII Dung Trinitatis
NDANG TARRAMPAS HAMATEAN ANGKA NA MANGHAPORSEAI DEBATA
Nats : Daniel 6: 19 – 24
1. Marende : BE. No. 218: 1-2
2. Tangiang Pamuhai.
Sar do barita do barita ni si Daniel di tongatongah ni harjaon ni Nebukadnesar dohot raja Darius, alani habisuhonna mambahen alus tu angka nipi. Lomobi ma tahe alani parsitutuon ni si Daniel na sai marhaposan jala marhaporusan maniop gomos Tuhan Debata. Ndang dipalua ibana Debata manang dia pe huaso manang jabatan na adong di ibana. Ndang mabiar ibana mago manang malua hahuasoon manang jabatan, holan pahothon rohana mida Debata. Sai tongtong do di bagasan serep ni roha si Daniel, jala Debata do tongtong di pasangap ibana. Nang pe dibagasan serep ni roha si Daniel sai godang do na mangiburu maradophon ibana, jala mangalului sindir asa susa ibana, alai ndang adong jumpang nasida manang hajahaton sada, ai haposan do ibana.
Dung dipasahat angka na mangiburu jala na manjorat si Daniel, jala dialuhon tu raja, marsurak do raja alani i, ala holong do rohana di si Daniel. Alai nunga tarihot raja di bahen aturan na binahenna atik pe so sintong i dihilala rohana. Boi do jojot keadaan na songonon tu hita, molo na dilehon halak tu hita usul pasangap hita, pahot wibawanta boi do lupa hita pangkorhonna tu na pajongjong hasintongan dohot haporseaon. Alai ia si Daniel ndang adong taida sada hata na manolsoli pambahnenanna, alai hohom do ibana pasahat dirina tu Debata na hinaporseaonna i. Diasupi musunai do si Daniel, asa haru didanggurhon tu bagasan godung parbabiatan. Dirimpu angka musuna i do naung marujung ngolu si Daniel, suda dagingna allangon ni angka singa i, hape jolma marsangkap dalanna, alai Debata do na pasauthon .Ndang di hahua singa i si Daniel ala disuru Debata do surusuruanNa manghuntam baba ni singai, asa unang di hahua ibana. Alai sebalikna musuna i do di parsurage angka babiat i.
Disi ma taida: ndang tarampas ni jolma hamatean ni angka na manghaporseai Debata. Laos boha pe carana, malona dohot gogona laho marlatelate pamatehon donganna jolma, molo sai tongtong do di haposi Debata sai na mangolu do i rodi salelenglelengna. On pe, unang ma sai tarimpu hohom Debata so mangula tu angka na tigor roha tu Ibana. So tung taparlomo-lomo mambahen na so uhum tu angka naposo ni Debata. So tung neang rohanta mida angka jolma namarhaposan tu Jahowa. Parangenta nang ngolunta gabe parsombaon ma i tu Debata di bagasan Kristus, i ma taparangehon, unang mabiar hita disi, Debata do donganta ganup ari nang ganup tingki pe. Ndang tarhahua ni hamateani hita molo pos rohanta mardonganhon Debata. Alani do di dok di Epesus 3: 20 “Alai tarpatupa Ibana do andul lumobi sian na tapangido manang tapingkiri, hombar tu hagogoon na mangkorhon di bagasan hita”. Alani molo Debata donganta, ise margogo mangalo hita?
Didok di 1 Korintus 10: 13b. “……Haposan do Debata, ndang loasonna hamu unjunan lobi sian gogo muna”. Namarlapatan do pandohonan on ia ngoluni jolma i ima ngolu na gok parungkilon dohot pangunjunan. Alai laos boha pe borat, bernit ni pangunjunan, sitaonon i molo mardongan Debata do hita ndada gabe mangkorhon hasesega manang hamatean i di bagasan ngolunta. Alai sebalikna lam papitahon, patoguhon haporseaonta do i maradophon Debata na tongtong manrgogoihon huhut mangondihon hita di sude ragam ni sitaonon i.
, adong do i na marharoroan sian Debata dalanna laho mani naeng usungonta i tu Tuhanta i asa Ibana dongan jala margogoihon hita manuhuk huhut manaluhonsa. Ndada boi sirangon ni portibion hita sian Debata. Ndada boi tarsangkapan ni portibion laho pamatehon, menegai hita molo ndang di paloas Debata. Alani do didok di Andung 3:24 “Jahowa do parjambaranku, ninna tondingku, di bahen i marhaposan tu Ibana ma ahu”. Alani tadok ma tu Ibana: torang baen roha nami, togu haporseaon jala pasarep rohangku. Dongani au Tuhan, sondangi rohangki.
1. Aha do jumolo di lului jolma i di bagasan ngoluna?
2. Beha do ringkot ni roha ni jolma mangalului Debata?
3. Diari parpudi on mansai godang taalami angka ragam ni parungkilon. Boha pandongion ni Debata di bagasan ngolum laho manuluhon hasusaan i?
7. Marende : BE. No. 273 : 3 – 4 (Huhut Papungu Pelean)
9. Tangiang Panimpuli.
25 | May | 2018 | Raja Mandidang Sitorus
Posted in Budaya & Adat Batak on May 25, 2018| Leave a Comment »
Disada ulaon Patua Hata/Marhusip nagogo disada luat di Sumatera nidohotan ni dongan dipaihutihut ninna panghataion ni Raja Parhata ni Paranak dohot Raja Parhata ni Parboru.
Ndung simpul sude namarsintuhu dihatai, didok Raja Parhata ni Parboru ninna asa diulaon unjuk i pasahaton ni Paranak Sirambe Manis tu nasida. Pangidoan i digabehon Raja Parhata ni Paranak.
NB: Ulaon Unjuk di Jakarta.
Simpul ma ulaon patua hata, di Jakarta do Tonggo Raja (ndang dipamasa Martumpol ala ndang masa dihuria nasida Partumpolon), diari mangihut naeng paradehon angka nahombar ma hasuhuton paranak.
Bingung ma nasida aha do jala tarsongon dia do Si Rambe Manis on ? Ditelepon nasida ma raja parhata i mangido panuturion taringot tusi. Raja Parhata i pe ninna ndang hantus alusna. Sandok parade hamu ma hepeng cadangan arga 10.000, 5.000 dohot 2.000, marnida di pesta i ma i haduan ninna mangalusi suhunan ni suhut i.
Ala hurang hantus alus i indok roha nasida, laho ma rohana manunghun tu naasing(second opinion). Tarjaha nasida gurathu di blog(internet) taringot tu angka paradaton, laos ditelp au jala marjanji pajumpa di lapo NATABOI diari manung nibuhul.
Pangantusionhu marhite panuturion dohot philosofi napinaandarni natuatua, ia Si Rambe Manis i tarsongon on ma :
Di Bona Pasogit diulaon unjuk masa do pasahat angka panandaion mansai torop tu angka na patut indok roha ni Parboru (uduranna, dongan sahuta dohot horongni Hulahula dohot Tulang), digorai ma i sada sada jala dipasahat ma panandaion i.
Sipata (santabi ate) asal dipasahat ma songon i (ndang maramplop i jala sipata digopu hepeng i), olo do sipata “hira nadisampathon” nama pasahathon.
Gabe taringot au tingki marhasohotan lae tunggane di Sidikalang, au boru parlopes jala di suru hulahula i ma au pasahathon angka panandaion i tu angka naginoraan ni Parboru. Ala sai hutarui jala hupasahat sada-sada tu hundulan naginoaran jala nadipatudu nasida i, sipata ingkon boluson halak nahundul (maklum ma hita hundul diamak do), didok Raja Parsinabung ni Parboru: molo songonido bere andigan be sidung ulaon on, ndang sala bere sian nadao ma pasahat hamu, sahat do i ninna. Tarhatotong au ai ndang huantusi lapatanni nanidokna i, ro ma nanaeng hasahatanna i mandok, sampathon hamu ma hutanghup pe ninna, gabe hohom au ai indok rohanghu ndang pantun jala raja sisongon i.
Dipiga luat ndang songoni be dipamasa nasida. Molo tu Hulahula dohot Tulang dipasahat ma i tu hasahatanna alai molo tu Parboru dohot Dongan Sahuta didokma pasahat hamu ma Si Rambe Manis i.
Boasa didok Sirambe Manis ? Ia rambe gelleng do parbuena alai godang sangharaung, natape nian ndang manis alai asom asom manis (hira permen nano nano).
Si Rambe Manis marlapatan ma i sahali pasahathon ma Paranak, dipapungu ma sude isarana 100 amplop alai naeng ma nian “manis” isi ni amplop i.
Ninna natuatua panuturi i, somal namasa di Sumatera Sirambe Manis on 2:1, molo di pangido Parboru 100 amplop pasahatonni Paranak, annon alusan ni Parboru do marhite na pasahathon 50 amplop tu Paranak.
Tarsongon dia hatorangan tusi ?
Napinasahat ni Paranak i, bagion ni Parboru ma i tu uduranna dohot dongan sahutana.
Baliksa napinasahat ni Parboru i, bagionni Paranak ma i tu uduranna dohot dongan sahuta.
Boha do praktek ni on di Jabodetabek ?
Di Jabodetabek hira na somasa do pandohan Si Rambe Manis on, alai na tudos tusi ima natagoari Pinggan Panganan sian Paranak tu Parboru, Ulos ulos sian Parboru tu Paranak. Somal tadok masinanghohi balatukna be alai masitariparan. Marlapatan ma i Parboru ma umbotosa torop ni uduranna dohot dongan sahutana, baliksa Paranak ma umbotosa nasida. Molo di Jabodetabek sahat do i tu hasahatanna, hape ninna di Bonapasogit dohot di laut parserahan Sumatera, olo do ninna ndang sahat i tuhasahatanna ala sipata ninna laos disanghui Raja Parhata i do i ninna 🙂 (nda binoto toho manang daong i, atik gait ni namandok i do ra ).
Taringot tu horongni Hulahula dohot Tulang, Pinggan Panganan dipasahat tingki pasahat Upa Tulang suang songoni tingki pasahat Tintin Maranghup.
Pangarimpuni: Pandohan Si Rambe Manis ndang somal di Jabodetabek alai tudos tusi ima Pinggan Panganan tu Parboru, Ulos ulos tu Paranak.
Dihamu natuatuanami tuturi hamu hami, atik tung adong pangantusion na marimbar asa lam dasip pangantusionhu.
Diharadeonmuna manuturi, parjolo pinasahat mauliate godang.
Sampe Sitorus (A.Agam).
I No Fany, Saya Dornauli – Amani Partogi
← Ro ma Hamu
Kekacauan Tarombo →
I No Fany, Saya Dornauli
Posted on 5 April, 2011 by Hendry Lumban Gaol
“You, funny” ninna sahalak bule tu inanta partiga-tiga dipintu ni onan.
“No, Ser” ninna nanJatikkos –panggoaran ni inantai–mangalusi, alai mekkel ibana, dipatudu iponna na marsap debban. Hut muse diantoi ibana angka bule na mamolus i manjajohon boniagana, salak, mangga nang akka na asing.
Bohama namarboniaga, ikkon malo-malo do mambuat rohani panuhor asa sai ro be. Dang songon halak rupani, ala so saut di tuhor olo dibursikkon partiga-tiga i. Ia so i dipahata-hata,–marhata met-met– sian pudi, didok, anggo so marhepeng do unang niargaan tiga-tiga ni halak. Jora halak, ia so i gabe tu parbadaan.
Dang sadia leleng, ro muse bule na asing, mamoto ibana ,mekkel nasida mida nanJatikkos, sipata manortor do ibana hut dijouhon “Mangga Ser, Mangga Ser”
Mekkel bule on, “You Funny” ninna.
“No Ser” ninna nanJamordong mangalusi “Weee Dainang, diantusi halahon do naeng hatakkon, Na ma Na,… alang hamu jo boras ni mangga on”ninna muse. Anggo apala bahasa inggris i antong, ba holan na piga kababa ima diboto ibana, No, Yes, Gutmoning, nang akka gut-gut na asing sian i. Ai ipe da nga taho i?.
Ari lam hos, marhusor NanJantikkos padenganhon mandarna dungi dipadippu boniagana asa narupe annon hallungonna lao mulak. Diranap dao tu jolo di ida dompak onanan, tung mansai ribur situtu. Piga-piga bule marsibolusan diparrohahon NanJatikkos. Ganup mekkel nasida dibaen NanJatikkos sai didok “You Funny” alai mangupir ibana ” No, Ser” ninna.
“Tuani ma ro ho anggi, nga tung manombo sahit gontinghu manghidati mangga on, urupi ma jo au” ninna NanJatikkos tu sahalak dakdanak parsikkola. Ninna maenna i.
Diarga bule on muse mangga on, dungi dianggo tarutung, diangkat muse honas on, marmassam ma tahe pangalahoi di ida ibana. Sai naeng do dipatorang NanJatikkos boha do mandok na tonggi. Dungi naeng muse dipatorang ibana bohado mandok, alani tonggina honas on, godang do diharat bagudung, tarsongon na pinatedek na tu bule i. Ala dang tolap ibana dipasuman ma soara ni pidong, herek nang na asing. Ido asa mekkel bule i. “You Funny” ninna dung naeng lao nasida.
“Yes..yes..you funny” ninna bule on muse.
Ala di ida maenna on rupani songon na marsoal namboruna on, dijonohi ma, disukkun aha namasa.
“Ah, lioat on, Anggi, bule on, sai maos iba didok si Panny, ai da si Dornauli do goarhu, patorang jo anggi, dang si Fany au, si Dornauli do, ai na suman do bohikku tu si Fany ni parumaen ni amang par-masin an?, patorang jo anggi, patorang..” ninna ibana, hut didok “No Fany, … No fany Ser,..Dornauli…Dornauli, horas ma…horas” hut ditudu tu andorana.
Aturan dan Peraturan HKBP | HKBP BATU AJI BARU
Beranda Dokumen HKBP Aturan dan Peraturan Aturan dan Peraturan HKBP
Aturan dan Peraturan HKBP
ATURAN: Ponggol Parjolo HATONTUAN UMUM
PONGGOL PADUAHON: GOAR, INGANAN, DOHOT PARJONGJONGNA
PONGGOL PATOLUHON: OJAKAN
PONGGOL PAOPATHON: PANINDANGION
PONGGOL PALIMAHON: PARSOMBAON TU DEBATA
PONGGOL PAONOMHON: OIKUMENE
PONGGOL PAPITUHON: SANGKAP DOHOT TUJUAN
PONGGOL PAUALUHON: ULAON
PONGGOL PASIAHON: ORGANISASI
PONGGOL PASAMPULUHON: HARUASON
PONGGOL PASAMPULUSADAHON: PARHALADO
PONGGOL PASAMPULUDUAHON: PARARTAON
PONGGOL PASAMPULUTOLUHON: PANUTUP
PARATURAN: PONGGOL PARJOLO HURIA Bindu 1-3
PARATURAN: PONGGOL PARJOLO HURIA Bindu 4
PARATURAN: PONGGOL PARJOLO HURIA Bindu 5
PONGGOL PADUAHON: RESORT
PONGGOL PATOLUHON: DISTRIK
PONGGOL PAOPATHON: HATOPAN Bindu 10-12
PONGGOL PAOPATHON: HATOPAN Bindu 13-15
PONGGOL PAOPATHON: HATOPAN Bindu 16-19
PONGGOL PAOPATHON: HATOPAN Bindu 20-22
PONGGOL PALIMAHON: ANGKA KOMISI DI HKBP
PONGGOL PAONOMHON: TOHONAN DI HKBP
ATURAN DOHOT PARATURAN HURIA KRISTEN BATAK PROTESTAN (2002)
BAGIAN PARJOLO: PAMONAI
BAGIAN PADUAHON: ATURAN
Ponggol I: Hatontuan Umum
Ponggol II: Goar, Inganan, dohot Parjongjongna
Ponggol III: Ojakan
Ponggol IV: Panindangion
Ponggol V: Parsombaon tu Debata
Ponggol VI: Oikumene
Ponggol VII: Sangkap Dohot Tujuan
Ponggol VIII: Ulaon
Ponggol IX: Organisasi
Ponggol X: Haruason
Ponggol XI: Parhalado
Ponggol XII: Parartaon
Ponggol XIII: Panutup
BAGIAN PATOLUHON: PERATURAN
Ponggol I : Huria
Ponggol II : Ressort
Ponggol III: Distrik
Ponggol IV : Hatopan
Ponggol V : Angka Komisi di HKBP
Ponggol VI : Tohonan di HKBP
Ponggol VII : Rapot di HKBP
Ponggol VIII : BAGAN ORGANISASI HKBP
Mamungka sian taon 1861, i ma taon hajongjongan ni HKBP, sai maruba do Aturan Paraturan ala parubaan ni angka tingki na niadopan ni huria i di portibi on songon pamatang ni Kristus. Alai nang pe maruba Aturan Paraturan ni huria i, ianggo ojakan ni huria i, i ma Barita na Uli na tarsurat di Buku na Badia i tongtong do hot. Parubaan ni Aturan Peraturan i holan na paampithon dalan do i laho patulushon sitolu ulaon panjouon ni huria di tongatonga ni portibi on, asa boi marparbuehon angka parbue na dumenggan.
Angka parubaan na naeng adopan ni huria di abad pa-21-hon on, manang na ginoar milenium patoluhon tung andul do asing sian angka tingki na salpu. Parhasak ni galumbang informasi dohot globalisasi na lam gogo jala doras mambahen masa angka parubaan na mansai hatop dibagasan parngoluon ni jolma marsadasada, parngoluon parsaripeon, parngoluon marmasyarakat, marbangso, dohot marnegara, jala laos songon i do nang parngoluon parugamoon. Angka parubaan dohot galumbang ni ngolu na masa i do patubuhon parsoalan na maol jala multidimensional, na gabe tantangan siadopan ni huria nuaeng on dohot di tingki na naeng ro. HKBP songon huria na disuru tu tongatonga ni portibi on ingkon mangula do dohot proaktif, aktif, kritis, jala realistis laho mangadopi nasa tantangan na maol i. Mardomu tu pangulaon na hombar tu tantangan i ma porlu adong Aturan Peraturan na imbaru na marbona tu visi, misi, dohot prinsip na togu, i ma na di toru on:
HKBP mangerbang gabe huria na inklusif, dialogis, jala ungkap huhut marhatauon jala marhagogoon pahembanghon parngoluon na marmutu dibagasan holong ni Tuhan Jesus Kristus, rap dohot sude halak di bagasan masyarakat global, tarlobi masyarakat kristen, asa gabe hasangapon di Debata Ama pargogo na so hatudosan.
Marusaho do HKBP pahinsathon mutu ni sude ruas ni masyarakat, tarlobi ruas ni HKBP, marhite angka panghobasion ni huria na marmutu asa marhagogoon patulushon tona ni Tuhan Jesus di sude panggulmiton ni ngolu ni marsasahalak, marsasaripe, raphon sude halak na di portibi on di tirket lokal dohot nasional, di tirket regional dohot global laho mangadopi abad pa-21-hon.
Marsihohot do HKBP maniop angka prinsip na di toru on laho patulushon misi, mangeahi visi na di ginjang i, ima:
a. Gabe pangoloi, ndada asa dioloi (Mrk.10:45)
b. Gabe sira dohot panondang( Mat.5:1 3-14)
c. Marsitutu pajongionghon hatigoran, hadameon, dohot hasadaon ni na tinompa (Mrk.16: 15; Luk. 4: 18- l9).
Bindu 1: Pangonaan ni Hata
Aturan i ma angka buhu ni hatontuan na mendasar di HKBP.
Paraturan i ma angka hatontuan na dipahembang sian Aturan HKBP.
Aturan dohot Paraturan HKBP na dipajempek gabe AP-HKBP, i ma angka buhu ni hatontuan na mendasar dohot angka hatontuan naung dipahembang di HKBP.
Huria i Rapot Huria i ma rapot partimbo di tirket huria na mambahen haputusan laho patulushon sitolu ulaon panjouon ni huria dohot mangulahon haputusan ni sinode Godang, Majelis Pekerja Sinode, Sinode Distrik dohot Rapot Ressort hombar tu haporluan ni huria.
Parhalado i ma ruas ni huria na tarjou jala tarpillit mamelehon diri laho mnnghobasi ulaon ditongatonga ni huria.
Sitolu ulaon panjouon ni huria i ma parsaoran, panindangion, dohot parasirohaon.
Uluannihuria i ma na manguluhon huria marsadasada.
Dewan Koinonia i ma organ panghobasi di tirket huria na mamingkiri dohot patupahon panghobasion na padasiphon parsaoran na saroha, na sapingkiran, dohot na sapanghilalaan na manghamham seksi sikola minggu, seksi remaja, seksi naposobulung, seksi parompuan, dohot seksi ama.
Dewan Marturia i ma organ panghobasi di tirket huria na mamingkiri dohot patupahon ulaon marbarita na uli di tongatonga ni huria dohot masyarakat, na manghamham seksi sending dohot seksi musik.
Dewan Diakonia i ma organ panghobasi di tirket huria na mamingkiri dohot patupahon ulaon asi ni roha, pahinsathon parbinotoan dohot hahipason, songon i nang patupahon panghataion dohot pamaoran tu masyarakat na humaliang dohot tu pamarenta, na manghamham seksi diakoni sosial, seksi pendidikan, seksi kesehatan, dohot seksi kemasyarakatan.
Seksi i ma unit panghobasi di toru ni dewan di tirket huria.
Resort i ma hadomuan ni huria marsadasada laho padasiphon dohot pahembanghon parsaoran, panindangion, panghobasion di tongatonga ni angka huria.
Rapot Resort i ma rapot partimbo di tirket resort na mambahen haputusan laho mangulahon na tinontuhon ni Sinode Godang, Majelis Pekerja Sinode, dohot sinode distrik.
Pandita Resort i ma na manguluhon huria sabungan huhut mangkordinasi dohot manjamothon angka ulaon panghobasion di sude huria na masuk tu resort i.
Distrik i ma hadomuan ni manang piga resort laho padasiphon dohot pahembanghon parsaoran, panindangion dohot panghobasion di tongatonga ni distrik i.
Sinode Distrik i ma rapot partimbo di tirket distrik na mambahen haputusan laho mangulahon na tinontuhon ni Sinode Godang dohot Majelis Pekerja Sinode hombar tu haporluan ni distrik.
Praeses i ma uluan ni distrik rap dohot angka kepala bidang.
Majelis Pekerja Sinode Distrik i ma rapot na manghobasi distrik laho patulushon haputusan ni Sinode Godang, Majelis Pekerja Sinode dohot sinode distrik rap dohot praeses dohot angka kepala bidang.
Bidang i ma organ na manguluhon panghobasion pasauthon sitolu ulaon panjouon ni huria di tirket distrik. Pangadonghonon ni bidang dohot uluanna dipahombar ma tu haporluan dohot haboion ni distrik i. Angka bidang na adong i ma: bidang koinonia, bidang marturia dohot bidang diakonia.
Sinode Godang ima rapot hatopan partimbo di HKBP na manotophon nasa hatontuan bona na mardomu tu sitolu ulaon panjouon ni huria.
Majelis Pekerja Sinode i ma rapot na mangula laho mamingkiri dalan pasauthon haputusan ni Sinode Godang marhite Uluan HKBP na niuluhon ni Ephorus.
Uluan HKBP i ma sada tim na niuluhon ni Ephorus na marruashon Sekretaris Jenderal, Kepala Departemen Koinonia, Kepala Departemen Marturia, dohot Kepala Departemen Diakonia.
Ephorus i ma uluan ni sandok HKBP, na laos uluan ni Uluan HKBP.
Sekretaris Jenderal i ma sahalak ruas ni Uluan HKBP na manguluhon panghobasion hatopan di bidang administrasi umum dohot keuangan.
Departemen Koinonia i ma organ hatopan na manghobasi sude ulaon na mardomu tu parsaoran di sandok HKBP, na niuluhon ni Kepala Departemen Koinonia.
Departemen Marturia i ma organ hatopan na manghobasi sude ulaon na mardomu tu panindangion di sandok HKBP, na niuluhon ni Kepala Departemen Marturia.
Departemen Diakonia i ma organ hatopan na manghobasi sude ulaon na mardomu tu diakoni.di sandok HKBP, na niuluhon ni Kepala Departemen Diakonia.
Badan Audit HKBP i ma organ na mamareso dohot mangevaluasi parhepengon, parartaon dohot pardalan ni sude rencana kerja ni sude organ dohot unit panghobasi di HKBP.
Badan Penelitian dan Pengembangan HKBP i ma organ na patupahon penelitian na mardomu tu parngoluon ni huria dohot masyarakat laho pahembanghon dohot padasiphon panghobasion ni huria.
Badan u.
Biro i ma organ panghobasi di toru ni Sekretariat Jenderal manang departemen.
Badan Penyelenggara Pendidikan HKBP i ma organ na manjalo mandat na gok sian Rapot Uluan HKBP manghobasi sude pendidikan di HKBP di bagasan sada sistem na marorientasi mutu.
Yayasan i ma organ sosial na pinajongjong ni HKBP manang angka ruas ni HKBP marojakan tu Aturan Paraturan HKBP dohot paraturan ni pamarenta di tirket Hatopan, distrik, resort manang huria.
Komisi i ma orgah na dipajongjong hombar tu haporluan ni HKBP di tirket Hatopan, distrik, resort, manang huria.
Mutu i ma haumbuhon ni panghobasion dohot na hinaporluhon ni huria marojahan tu lomo ni roha ni Debata na manghamham partondion, panghilalaan, parbinotoan dohot pamatang.
Bindu 2: Goar, Inganan, dohot Parjongiongna
Goar i ma Huria Kristen Batak Protestan na pinajempek gabe HKBP.
Huria Kristen Batak Protestan i ma pardomuan ni halak Kristen sian sude marga dohot houm ni bangso Indonesia, dohot nasa bangso di sandok portibi on na tardidi tu bagasan goar ni Debata Ama, Anak dohot Tondi Parbadia. Sada hapataran ni pamatang ni Kristus do HKBP, na manghamham na porsea na marpanindangion di sandok portibi on.
Na jongjong do HKBP di Indonesia on dohot di sandok portibi on iala markantor pusat di Pearaja Tarutung.
HKBP ojak 7 Oktober 1861, na jongjong sian hadirionna marhitehite pangulaon ni Tondi Porbadia. Laos diokui Pamarenta do HKBP marhite bisolot No.48 tanggal 11 Juni l931 na tarsurat di Staatsblad taon 1932 No.360 dohot haputusan ni Direktur Jenderal Bimas Kristen Protestan Departemen Agama No.33 tahun 1988 tanggal 6 Februari 1988.
Bindu 3: Ojakan
Ojakan ni HKBP i ma Jesus Kristus, na hinatindanghon ni Buku na Badia, i ma Padan na Robi dohot Padan na Imbaru, mual ni hasintongan dohot hangoluan.
Bindu 4: Panindangion
Ia Panindangion Haporseaon ni HKBP i ma udut ni angka panindangion haporseaon naung adong hian, isara Apostolicum, Niceanum, Athanasianum. Marhite parjamitaon, panindangion, surat tongosan, ende huria, tangiang, liturgi dohot buku parsiajaran, tangkas do tarida tongtong pangokuan na Kristus do Ulu ni huria i jala Tuhan ni angka tuan. Dibagasan pangoloion di hata ni Debata na gabe.mual ni parjamitaon dohot haporseaon, marpanindangion do huria i di angka rapot huria, di pangulaonna, di ngoluna siganup ari siala hapataran ni Debata Sitolusada, i ma Debata Ama, Anak dohot Tondi Parbadia. Nasa rapot ni huria, tohonan, parmahanion dohot panghobasion di huria nang Aturan ni Huria marondolan tu Panindangion Haporseaon ni Huria do.
Bindu 5: Ulaon dohot Hatiha ni HKBP Marsomba tu Debata
Dipatupa huria do parmingguon ganup ari Minggu di gareja dohot di inganan na tontu di huria na so adong dope garejana, dohot di inganan ni ruas na tongon marsitaonon ala marujung ngolu manang di sada ulaon na ingkon diantoi huria. Hata ni Debata naung diaturhon di Almanak HKBP do sijamitahononhon disi, jala Agenda HKBP do sipangkeon, songon i nang ende na di Buku Ende HKBP dohot buku ende na niongkuan ni HKBP dohot angka ende na hombar tu Konfessi HKBP do siendehonon.
Dipatupa huria do partangiangan keluarga, lunggu, kelompok, kategorial manang domu tu ringkot na di gareja, di bagas, manang di inganan na asing na tinontuhon ni huria.
3.Punguari Parheheon Partondion
Na boi do patupaon ni huria punguan parheheon partondion na nidohotan ni ruas i ni huria dohot masyarakat di inganan na tinontuhon ni huria.
Siradotan ni huria do sakramen na pinatikhon ni Tuhan Jesus i ma pandidion pandidion na badia dohot parpadanan na badia.
4.1 Pandidion na Badia
Pamasaon ni huria do pandidion na badia tu angka posoposo dohot tu angka na magodang na so tardidi hian dope andorang posoposo hombar tu parturena di Agenda HKBP.
4.2 Parpadanan na Badia
Pamasaon ni huria do parpadanan na badia di gareja manang di ruar ni gareja hombar tu parturena di Agenda HKBP.
4.3. Na mangulahon Sakramen
Pandita do na patupahon ulaon sakramen, jala holan mangurupi marhobas do angka partohonan na asing, alai patupahon pandidion na hinipu saboiboina sintua, molo so i sahalak ruas ni huria na ringgas marminggu manang natoras ni posoposo i.
5.Pangajarion di Hata ni Debata
Dipatupa huria do pangajarion di hata ni Debata tu sude ruas ni huria : dakdanak, remaja, naposobulung dohot natuatua asa lam ganda pangantusion, panghangoluhonon dohot pangulahonon di hata ni Debata na tau pahothon nasida di ngolu hakristenon i.
Dipatupa huria do parguruan tu angka na naeng manghatindangkon haporseaon. Pandita do na manangkasi hatauonnasida niadopan ni parhalado partohonan dohot natorasna be di na laho paujunghon parguruon i. Diadopan ni huria i do nasida jongjong manghatindanghon haporseaon di tingki parmingguon mangihuthon parturena songon na di Agenda HKBP.
Sipasupasuon ni huria do angka na naeng marbagas di tongatonga ni huria mangihuthon parturena songon na di Agenda HKBP, dung jolo adong panangkasion ni parhalado partohonan.
8.Angka Pesta di Huria
Angka on ma pesta huria na songon parningotan :
8.1 Pesta parjolo dohot paduahon hatutubu ni Tuhan Jesus.
8.2 Pesta parningotan di ari hamamate ni Tuhan Jesus.
8.3 Pesta parjolo dohot paduahon haheheon ni Tuhan Jesus.
8.4 Pesta parningotan hananaek ni Tuhan Jesus.
8.5 Pesta parjolo dohot paduahon haroro ni Tondi Parbadia.
8.6 Angkup ni i, adong do parpunguan ni huria di tingki parningotan di Reformasi, di bona dohot di ujung ni taon, songon i nang di angka tingki na ringkot.
Bindu 6: Hajuarabagason
Sipatupaon dohot siluluan ni huria do angka dalan parohon hepeng dohot arta sipangkeon manghobasi huria i dohot pahembanghon parngoluon ni ruas, parhalado, kesejahteraan ni angka na pension di HKBP dohot masyarakat marhite: papungu pelean di parmingguan dohot di angka partangiangan na pinatupa ni huria, guguan, sumbangan, hibah dohot angka usaho ni Badan Usaha HKBP, yayasan, koperasi, dohot angka rumang na asing na so maralo tu hata ni Debata.
Bindu 7: Hasadaon ni HKBP dohot Halak Kristen
Parsidohot do HKBP papatarhon hasadaon ni angka huria sisada haporseaon dohot HKBP nang dohot sude halak Kristen di portibi on hombar tu tangiang ni Tuhan Jesus: “Asa sada nasida saluhutna, songon Ho ale Amang di bagasan Ahu, 17:21).
Suang songon i nang poda ni Apostel Paulus na mandok : “Sada do Tuhan, sada do haporseaon, sada do nang pandidion. Sada do Debata, Ama ni sasude. Sigomgomi saluhut, sitorusi saluhut jala siingani saluhut.” (Ep. 4:5-6)
Bindu 8: Sangkap dohot Tujuan ni HKBP
Mamaritahon dohot manghangoluhon hata ni Debata.
Mangaramoti hapolinon di pamaritahonon dohot pamodahonon di hata ni Debata.
Paturehon dirina asa gabe hasangapon di goar ni Debata Ama, Anak dohot Tondi Porbadia.
Pahothon dohot patoguhon pardalan dohot parjongjong ni HKBP
Bindu 9: Ulaon ni HKBP
Ulaon ni HKBP i ma pahembanghon Harajaon ni Debata marhitehite ulaon parsaoran, panindangion, dohot parasirohaon.
Bindu 10: Huria, Resort, Distrik, Hatopan
Huria i ma punguan ni manang piga halak na porsea, naung tardidi, jala rade pasauthon Harajaon ni Debata dohot na manghangoluon haluaon na sian Jesus Kristus.
Huria na marhasadaon di resort, resort na marhasadaon di distrik, jala distrik marhasadaon di hatopan ni HKBP.
Bindu 11: Organ Panghobasi
Laho patulushon ulaon panghobasion di HKBP dipatupa do angka organ panghobasi, i ma Sekretariat Jenderal, Departemen, Pusat Penelitian dan Pengembangan HKBP, Badan Audit, Badan Usaha HKBP, Badan Penyelenggara Pendidikan HKBP, Yayasan, Bendahara Hatopan, Biro dohot angka Unit na ditoru na dohot Komisi.
Bindu 12: Ruas ni HKBP
Ia ruas ni HKBP i ma halak naung tardidi tu bagasan goar ni Debata Ama, Anak, dohot Tondi Parbadia.
Sude ruas ni HKBP ingkon umboto jala manghangoluhon hata ni Debata marhite na ringgas marsiajar di tonga ni bagasna, di parguruan na pinatupa ni HKBP dohot parguruan na asing na so maralo tu poda ni HKBP, manghatindanghon haporseaon, manghangoluhon Panindangion Haporseaon ni HKBP, unduk tu Aturan dohot Paraturan dohot Ruhut Parmahanion dohot Paminsangon ni HKBP.
Horong ni ruas ni huria hombar tu umur i ma dakdanak, remaja, naposobulung dohot natuatua.
Bindu 13: Hak ni Ruas
Na marhak do ganup ruas ni huria taruli di ulaon: pandidion na badia, manghatindangkon haporseaon, ulaon na badia, pamasumasuon pardongansaripeon, jala manjalo parmahanion; pangapulion tu na marsahit, na marsitaonon, panogunoguon keluarga siala na hona uhum negara dohot na hona Ruhut Parmahanion Paminsangon; tangiang pangondianon dohot ragam ni pasupasu marhitehite panghobasion di huria.
Bindu 14: Kewajiban ni Ruas
Kewajiban ni ruas ni huria do manarihon nasa na ringkot di huria marhite na mamelehon diri hombar tu talenta na nilehon ni Debata dohot pasahathon ragam ni pelean sian las dohot ias ni roha.
Bindu 15: Hadoson ni Hak dohot Kewajiban ni Ruas Baoa dohot Ruas Parompuan
Dos do hak dohot kewajiban ni parompuan dohot baoa di HKBP, laos songon i do nang di haruason di angka organ panghobasi.
Bindu 16: Mansohot sian haruason
Mansohot do ruas ni HKBP sian haruason molo ndang olo be unduk tu Konfessi, Aturan dohot Paraturan, Ruhut Parmahanion Paminsangon HKBP, songon i molo dung monding.
Bindu 17: Parhalado
1.Laho pasauthon ulaon panindangion, parsaoran dohot panghobasion ala ni Kristus dipabangkit do parhalado, na jinou ni Debata marhite huria i jala na olo mamelehon dirina huhut na unduk tu Konfessi, Ruhut Parmahanion Paminsangon dohot Aturan Paraturan HKBP.
2.Parhalado, i ma :
Parhalado partohonan i ma angka partohonan na pinabangkit ni HKBP marhite Agenda HKBP dohot na pinabangkit ni huria na niongkuan ni HKBP.
Parhalado na so partohonan i ma ruas ni huria na olo mamelehon dirina hombar tu silehonlehon na pinasahat ni Debata tu ibana.
Tarbagi do parhalado hombar tu haboion ni tingkina, i ma parhalado na gok tingki, na so gok tingki, dohot na sukarela.
Bindu 18: Na Manguluhon HKBP
Uluan ni Huria do na manguluhon huria pagaran marsadasada, jala pandita resort do manguluhon huria sabungan.
Pandita resort do na manguluhon resort.
Praeses rap dohot kepala bidang do na manguluhon distrik.
Ephorus rap dohot Sekretaris Jenderal dohot kepala departemen do na manguluhon sandok HKBP.
Bindu 19: Parnampunaon
HKBP hatopan do nampuna sude arta na adong di HKBP, na langsung manang na so langsung niramotan ni Kantor Pusat, i ma : na adong di Sekretariat Jenderal, departemen, lembaga, Badan Penyelenggara Pendidikan, Badan Usaha HKBP, yayasan, songon i nang na adong di huria marsadasada, ressort,distrik.
Bindu 20: Rumang ni Arta
Ia arta ni Huria i ma nasa arta na marrumang hepeng, surat na mararga dohot barang na boi morot dohot na so boi morot di sandok HKBP.
Bindu 21: Pangaramotion
Pangaramotion di arta ni Huria i dipasahat do tu angka huria marsadasada, resort, distrik, lembaga, Badan Penyelenggara Pendidikan, Badan Usaha HKBP, yayasan, departemen, dohot Sekretariat Jenderal.
Di ginjang ni pangaramotion na di ayat 1, adong pangaramotion hatopan marhite Badan Audit HKBP.
Bindu 22: Hasadaon ni Aturan dohot Paraturan
Nasa hatontuon na adong di Aturan on sipatorangon jala sipahembangon do marhite angka hatorangan na umbuk di bagasan Paraturan, ala ni i na sada do Pamonai, Aturan, dohot Paraturan laho patotahon ulaon ni HKBP.
BINDU 1: Huria
Huria marsadasada i2.Huria na mamungka
Di inganan naso adong do pe HKBP na boi do pajongjongon disi HKBP molo adong manang piga ruas ni HKBP di inganan i.
Syarat ni huria na mamungka:
2.1.Adong surat pangidoan tu huria na jumonok, manang ringkot mangihuthon panimbangion ni parhalado partohonan.
2.2.Adong inganan parmingguan
2.4.Adong tangkas na mangulahonsa hombar tu Aturan Peraturan HKBP
2.5.Adong surat pe2.6.Saleleng so digohi syarat na di ginjang I, rajuman ma I songon sada parmingguon.
2.7.Dung digohi syarat na di ginjang I, praeses ma mangaresmihon gabe huria tinolopan ni Uluan HKBP
3.Huria na manjae
Huria na manjae ima huria na imbaru pinajongjong ni manang na piga ruas di inganan na tontu, pinajae ni huria haborhatanna dung manggohi angka syarat na di toru on:
3.1.Adong alas an na tangkas pajongjong huria i.
3.2.Adong na umotikna 25 ripe manang 50 halak ruas naung manghatindanghon haporseaon
3.3.Adong parhalado na tau manghobasi dohot manguluhon huria i.
3.4.Adong bagas parpunguan manang gaeja sipangkeon ni ruas ni huria I tu angka parpunguan huria.
3.5.Adong surat pa3.6.Adong panolopion sian huria haborhatanna marhite rapot parhalado partohononan tinolopan ni pandita resort.
3.7.Dung digohi syarat na di ginjang I, praeses ma mangaresmihonsa na tinolopan ni Uluan HKBP.
4.Huria na di Luar Negeri
4.1.Na boi do angka ruas ni HKBP na adong di luar negeri masuk gabe ruas ni huria na sahaporseaon dohot HKBP. Alai molo mulak nasida tu inganan na adong disi HKBP, sumuang ma nasida gabe ruas ni HKBP.
4.2.Na boi do angka ruas ni HKBP na adong di luar negeri pajongjong huria hombar tu parpaeak ni ingananna. Uluan HKBP do manontuhon hadomuan ni huria tu resort dohot distrik.
4.3.Na boi do huria HKBP na di luar negeri masuk tu parsadaan ni huria na sahaporseaon dohot HKBP.
Bindu 2: Haruason, Hak dohot Kewajiban ni Ruas
1. Ia ruas ni HKBP I ma :
1.1. Halak naung tardidi jala halak naung manghangoluhon pangoloion tu Debata Ama, Anak, dohot Tondi Parbadia.
1.2. Na unduk tu Konfessi, Aturan Peraturan, Ruhut Parmahanion Paminsangon HKBP dohot angka ruhut hakristenon di HKBP
1.3. Na tarsurat goarna di buku ripe manang buku ruas ni huria i.
2. Hak ni Ruas
2.1. Taruli di hata ni Debata, asa manghirim di bagabagaNa di bagasan haporseaon, marhite parmingguon dohot na manjalo parpadanon na badia.
2.2. Mangido dohot manjalo pandidion na badia tu angka dakdanakna, panogunoguon di bagasan hakristenon, manghatindanghon haporseaon, pamasumasuon parbagason dohot hangoluan sogot di ujung ni ngolu sian portibi on.
2.3. Partohap di nasa parsaulian sian huria.
3. Kewajiban ni Ruas
3.1. Gabe sitindangi ni Kristus di tongatonga ni parsaoran hatopan marhite angka silehonlehon na adong di dirina be.
3.2. Mandohoti ulaon panghobasion di huria.
3.3. Mamangke dohot mangalehon gogo, pingkiran dohot sinondanganna tu ulaon huria sian las ni roha
4. Mansohot sian Haruason
Mansohot do sahalak sian haruason ni huria molo:
4.1. Pinda tu Huria na so HKBP
4.2. Laho tu ugamo na asing
4.3. Naung di pabali sian huria mangihuthon ruhut parmahanion paminsangon
Bindu 3: Sihobasan ni Huria
Pahembanghon dohot pahinsathon ngolu partindion dohot pardagingon di ruas
Pabanghithon angka parhalado.
Pasauthon Konfessi, ruhut parmahanion paminsangon HKBP, aturan peraturan HKBP dohot haputuson ni rapot di HKBP
Paborhatohon utusan tu angka ulaon di HKBP
paradehon partapakan dohot bangunan gereja dohot bangunan na asing dohot nasa na ringkot di huria.
Manarihon na ringkot tu resort, distrik dohot hatopan.
Pahembanghon dohot pahinsathon parsaoran na denggan dohot dongan sahaporseaon dohot masyarakat dohot lingkungan na humaliangsa.
Manghobasi ulaon huria marhite angka parhalado.
Bindu 4: Parhalado di Huria
Parhalado ima ruas ni huria na tarjou jala tarpillit mamelehon diri laho manghobasi ulaon di tongtonga ni huria.
Parhalado partohonan I ma pandita, guru huria, bibelvrouw, diakones, evangelis dohot sintua.
Parhalado na so partohonan I ma angka pangurus ni badan, yayasan, dewan, seksi, guru sikola minggu, dirigent koor, panitia.
Parhalado nag ok tingki I ma angka parhalado na mamelehon sude tingkina dohot gogona mangula di huria, jala na manjalo balanjo nag ok sian huria i.
Parhalado na so gok tingki I ma angka parhalado na mamelehon dirina mangula di huria Imarhite na pababirhon tingkina dohot gogona, jala ndang manjalo balanjo sian huria i.
Parhalado na sukarela I ma, angka na mamelehon dirina mangula di huria hombar tu tingkina dohot gogona secara sukarela, jala ndang manjalo balanjo sian huria.
3.Uluan ni Huria
Pandita resort di uluan ni huria sabungan, uluan ni huria do na mangulahon huria pagaran marsadasada.
Ulaon ni uluan ni huria.
a.Manguluhon huria marsadasada, sumangkapi dohot pasauthon angka ulaon panghobasion hombar tu sitolu panjouon ni huria.
b.Mangoluhon parhalado nag ok tingki hombar tu parsagi ni ulaonna be.
c.Manguluhon rapot ni huria, rapot parhalado, rapot parhalado partohonan dohot rapot pamilliton ni angka pangurus ni dewan, seksi dohot panitia pembangunan.
d.Patulushon na pinutushon ni Sinode Godang, Majelis Pekerja Sinode, sinode distrik, majelis pekerja sinode distrik, rapot resort, rapot parhalado resort, rapot huria, dohot rapot parhalado partohonan.
e.Mangaramoti, manogunogu dohot pahitsathon mutu ni panghobasion di parartaon dohot administrasi ni huria i.
f.Manjalo laporan pertanggungjawaban ni ganup dewan.
g.Pasahathon laporan taringot tu pangulaon, statistic dohot keuangan ni huria tu pandita resort dohot tu rapot huria.
Syarat gabe uluan huria
a.Partohonan na gok tingki na tinotophon ni Uluan HKBP
b.Molo so adong dope partohonan nag ok tingki tinotophon ni Uluan HKBP, rapot parhalado niuluhon ni pandita resort ma mamillit sian sintua dohot syarat:
(1)Na manghangoluhon dohot na mangulahon tohonanna.
(2)Na umotikna naung lima taon sintua
(3)Saboiboina pendidikan sekolah lanjutan tingkat atas.
(4)Marumur 30 ro di 61 taon di tingki pamiilliton.
(5)Na tinotophon ni praeses
(6)Periodena opat taon jala boi dua periode padodot.
Uluan ni huria na sian sintua maradian do molo:
b.Mangido maradian andorang so sidung periodena
c.Hona Ruhut Parmahanion Paminsangon HKBP dohot na so sintong mangulahon ulaonna mangihuthon panimbangion ni rapot parhalado partohonan.
Parhalado parartaon I ma manang na piga parhalado partohonan mangurupi uluan ni huria laho mangaradoti arta dohot administrasi ni huria.
a.Mangurupi uluan ni huria mangarangrangi rencana kerja dohot anggaran belanja huria dohot parartaon ni huria siboanonna tu rapot parhalado partohonan.
b.Mangaradoti administrasi ni huria na manghamham administrasi umum, sarana dohot prasarana.
c.Patupahon sarana dohot prasarana hombar tu program kerja dohot anggaran huria.
d.Mangatur sude arta ni huria laho parentahon pamangkena, hapeahanna dohot pangaramotionna.
e.Manontuhon angka arta na so boi pangkeon be hombar hatontuon siboanonna tu rapot parhalado partohonan asa dihatai jala ditotophon.
f.Patupahon laporan parture ni arta dohot administrasi ni huria sipasahatonna tu uluan ni huria hombar tu tingki na ditontuhon
a.Dua manang opat halak sian tongatonga ni sintua na pinillit ni rapot parhalado partohonan.
Ima sahalak sian ruas ni parhalado parartaon na pinillit nasida sian tongatonganasida
Syarat gabe Parhalado Parartaon
a.Ruas na so bendahara huria :
(1)Na ringgas mangulahon hasintuaonna, na so hasurahan pangalahona.
(2)Naung manjalo tohonan na umotikna tolu taon.
(3)Saboiboina pendidikan sekolah lanjutan tingkat atas, mangantusi administrasi dohot manajemen pararataon.
(4)Na umotikna marumur 28 taon, jala satimbotimbona 61 taon hatiha mamungka ulaonna.
Ida no 5 na mangihut
Periodena opat taon jala boi dua periode padodot.
b.Mangido maradian andorang so sidung periodena.
a.Papunguhon, mangetong, manimpan sude hepeng na huria na marharoroan sian ulaonna na marragam I di huria.
b.Manggarar marhite hepeng huria sude nasa haporluan ni ulaon na marragam I di huria tu haputuson ni rapot parhalado partohonan jala ditolopi uluan ni huria.
c.Patupahon barita parhepengon ni huria marhite tingting manang boaboa na tarsurat, stensilan manang cetakan ganup minggu, ganup bulan, ganup triwulan, manang ganup semester.
d.Manimpan hepeng huria di bank manang di kantor pos na jumonok, asing ma sipangkeon ganup ari, boi ma disimpan di brankas hombar tu haputusan ni parhalado partohonan.
e.Manongos nasa hepeng na patut pasahaton tu resort, distrik dohot hatopan HKBP, jala ditolopi uluan ni huria.
f.Mangatur nasa hepeng ni huria marhite pembukuan ni hepeng na masuk dohot na haruar. Rajuman do songon wakil bendahara huria sude bendahara dewan dohot seksi na maniop kas na metmet.
g.Mangalehon pertanggungjawaban tu uluan ni huria dohot tu rapot parhalado partohonan.
Syarat gabe Bendahara Huria
a.Sintua manang ruas na boi gabe juara bagas haposan na pinillit ni rapot parhalado partohonan.
b.Na ringgas mangula ulaonna, na so hasurahan pangalahona.
c.Saboiboina pendidikan sekolah lanjutan tingkat atas, jala mangantusi manajemen parhepengon, lumobi akuntansi.
d.Na umotikna marumur 28 taon, jala satimbotimbona 61 taon hatiha mamungka periodena.
Periodena opat taon jala boi dua periode padodot
Bindu 5: Dewan
1. Adong do tolu dewan di huria hombar tu sitolu ulaon panjouon ni huria, I ma: dewan koinonia, dewan marturia, dewan diakonia, jala adong do anggota seksi di toru ni dewan.
a.Manjalo usulan rencana tahunan dohot anggaran sian ganup seksi
b.Patomutomuhon rencana tahunan dohot anggaran sipasahatonna tu uluan ni huria asa dipasahat hataan ni rapot parhalado partohonan jala asa ditotophon rapot huria.
c.Mangkoordinasi ganup seksi mangulahon rencana tahunan dohot anggaran ni ganup seksi.
d.Maniroi dohot mangevaluasi pardalanan ni rencana tahunan dohot anggaran ni ganup seksi.
e.Pasahathon laporan pertanggungjawaban tu uluan ni huria.
Ruas ni dewan I ma:
a. Lima ro di pitu halak na pinillit ni rapot parhalado partohonan.
b. Sude ketua seksi ex-officio
Uluanna I ma ketua dewan pinillit ni rapot dewan I sian tongatonga nasida niuluhon ni uluan huria.
Periodena opat taon
2. Dewan Koinonia
Dewan Koinonia ima organ na sumangkapi dohot na patupahon angka panghobasion na padasiphon parsaoran na saroha, na sapingkiran dohot sapanghilalaan di huria, na manghamham seksi sikola minggu, remaja, naposo bulung, parompan dohot ama.
Seksi Sikola Minggu
Sude ianankhon ni huria na marumur opat ro di 12 taon.
Pangurus I ma: ketua, sekretaris, bendahara dohot anggota pangurus na pinilit ni rapot hadomuan ni dewan koinonia dohot parhalado partohonan sian tongatonga ni ruas na magodang dohot sian guru sikola minggu.
(1) Manogunogu dakdanak sikola minggu laho mangguruhon hata ni Debata.
(2) Manogunogu dakdanak sikola minggu di perkembangan pangantusion parugamoon dohot parhuriaon.
(3) Manogunogu dakdanak sikola minggu hombar tu Pola Pendidikan Sikola Minggu naung tinotophon ni HKBP
(4) Patupa evaluasi dohot laporan taringot tu pangulaonna sipasahatonna tu ketua dewan koinoniasikola minggu, jala pandita resort do na melantik pengurus I di jolo ni ruas di parmingguan.
Guru Sikola Minggu
a. Syarat gabe guru sikola minggu I ma:
(1) Na rade mamelehon dirina mangula di tongatonga ni dakdanak sikola minggu huria.
(2) Sitiruon pangalahona, ndang hasurahan, ringgas marminggu manang tu parpunguan dohot na mangulahon ulaon parhuriaon.
(3) Na ringgas marsermon
(4) Na umotikna marumur 18 taon, jala naung manghatindanghon haporseaon.
(5) Saboiboina berpendidikan keguruan, jala adong pangantusionna taringot tu perkembangan ni pingkiran, emosi dohot pamatang ni dakdanak sikola minggu, dohot proses belajar.
(6) Na dipillit di rapot hadomuan ni dewan koinonia dohot parhalado partohonan, sian tongatonga ruas ni huria, jala ditotophon uluan ni huria marhite Surat Haputuson jala ditingtinghon di parmingguan ni huria.
(1) Patomutomuhon parsiajaran taringot hata ni Debata, ngolu hakristenon dohot huria, songon i parngoluaon ni sude HKBP hombar tu perkembangan si pingkiran, emosi, dohot pamatang ni dakdanak sikola minggu.
(2) Mangajarhon parsiajaran naung dipatomutomu hombar tu horong ni sikola minggu.
(3) Sumangkapi dohot patupahon angka ulaon ekstra kurikuler, isarana wisata rohani dohot panopoton tu angka panti asuhan, siulahonon ni sikola minggu
(4) Patupa evaluasi taringot tu pangantusion dohot panghangoluhonon di dakdanak sikola minggu hombar tu tingki naung ditontuhon jala mamangke hasil evaluasi laho pahinsathon mutu pangajarion tu sikola minggu.
(5) Mambahen laporan taringot tu pangajarion ni sikola minggu hombar tu tingki naung ditontuhon, sipashatonna tu ketua seksi sikola minggu asa dihatai di rapot ni sikola minggu, sipasahatonna muse tu ketua dewan koinonia dohot tu uluan ni huria.
Seksi remaja, I ma hadomuan ni angka naposo na so ampit masuk tu sikola minggu dohot tu naposobulung ala ni bangko na mardomu tu umurna.
Sude anakhon ni ruas ni huria na marumur 12 sahat tu 18 taon.
Pengurus I ma: ketua, sekretaris, bendahara dohot anggota pangurus marguru tu haporluan na pinillit ni rapot remaja huria niuluhon ni ketua dewan koinonia, jala silaporhononna tu uluan ni huria.
(1) Manogunogu remaja laho mangguruhon hata ni Debata.
(2) Manogunogu remaja di perkembangan pangantusion parugamoon dohot parhuriaon.
(3) Manogunogu remaja hombar tu Pola Pelaksanaan Seksi Remaja naung tinotophon ni HKBP
(4) Patupa evaluasi dohot laporan taringot tu panghobasion tu remaja jala sipasahatonna tu ketua dewan koinonia remaja, jala pandita resort do na melantik pangurus i di jolo ni ruas di parmingguon.
Seksi napososbulung I ma hadomuan ni sue naposobulung ni huria, baoa dohot parompuan na marumur di ginjang ni umur remaja jala ndang marhasohotan dope, jala tarsurat goarna songon ruas ni huria
Sude naposobulung ruas ni huria
Pengurus I ma ketua, sekretaris, bendahara dohot anggota pangurus marguru tu haporluannana pinillit ni rapot naposobulung huria niuluhon ni ketua dewan koinonia jala silaporhononna tu uluan ni huria.
(1) Sumangkapi dohot patupahon ulaon panghobasion tu naposobulung huria di panghangoluhononhon di hata ni Debata asa lam magodang manuju hatnangon ni haporseaon.
(2) Manogunogu naposobulungnaposobulung, asa lam magodang di haporseaon.
(3) Manogunogu naposobulung na hombar tu POla Pelaksanaan Seksi Naposobulung naung tinotophon ni HKBP
(4) Patupa evaluasi dohot laporan taringot tu panghobasion ni naposobulungnaposobulung, jala pandita resort do na melantik pangurus I di jolo ni ruas di parmingguon.
Seksi parompuan I ima hadomuan ni sandok parompuan naung matobang ruas ni huria I, na marsohoton manang na so marhasohoton, na so ampit be gabe ruas ni seksi naposobulung.
Sude ruas ni huria parompuan naung matobang hombar tu pangantusion 2.6.a na di ginjang iparompuanparompuanparompuanparompuan, asa lam magodang di haporseaon.
(3) Manogunogu parompuan na hombar tu Pola Pelaksanaan Seksi Parompuan naung tinotophon ni HKBP
(4) Patupa evaluasi dohot laporan taringot tu panghobasion ni parompuanparompuan, jala pandita resort do na melantik pangurus I di jolo ni ruas di parmingguon
Seksi ama I ima hadomuan ni sandok baoa ruas ni huria I, na marsohotan manang na so marhasohotan, na so ampit be gabe ruas ni naposobulung, jala tarsurat goarna songon ruas ni huria HKBP.
Sude ama ruas ni huriaamaamaamaama, asa lam magodang di haporseaon.
(3) Manogunogu ama na hombar tu Pola Pelaksanaan Seksi Ama naung tinotophon ni HKBP
(4) Patupa evaluasi dohot laporan taringot tu panghobasion ni amaama, jala pandita resort do na melantik pangurus I di jolo ni ruas di parmingguon
3. Dewan Marturia
Dewan Marturia I ma organ na mamingkiri dohot patupahon ulaon marbarita nauli di tongatonga ni huria dohot masyarakat na manghamham seksi sending dohot seksi musik.
Seksi sending I ma unit panghobasi na pinatupa ni huria laho mamaritahon barita na uli tu humaliangna.
(1) Mangulahon sending HKBP dibagasan huria I sandiri.
(2) Mangulahon sending HKBP tu luar ni huria.
(3) Papungu tumpak, dana marhite donateur dohot ulaon na asing laho manumpahi ulaon sending na umbidang.
(4) Padalanhon program sending HKBP
(5tu tingki naung ditontuhon.
c. Pangurus dohot Ruasna
(1) Rapot parhalado partohonan do na maminasida, non hombar tu ringkotna, na umotikna sahali onom bulan.
Periodena dua taon
Seksi unit I ma unit panghobasi na pinatupa ni huria laho manghobasi ulaon parendeon dohot uninguningan di huria.
(1) Mangalehon panogunoguon tu parendeon dohot uninguningan di huria, laho mamaritahon hata ni Debata.
(2) Paradehon haporluan na mardomu tu ulaon parendeon dohot uninguningan.
(3) Pahinsathon angka punguan parendeon dohot punguan uninguningan.
(4hombar tu tingki naung ditontuhon.
c. Pengurus dohot Ruasna
(2) Rapot seksi do na mamillit ketua dohot sekretaris sian tongatonganasida na tinolopan ni Rapot Parhalado Partohonan.
Periodena dua taon.
4. Dewan Diakonia
Dewan diakonia I ma organ na mamingkiri dohot patupahon ulaon asi ni roha; pahinsathon parbinotoan dohot hahipason, songon I nang patupahon panghataion dohot parsaoran tu masyarakat na humaliang dohot tu pamarenta, na manghamham seksi diakonia social, seksi pendidikan, seksi kesehatan, dohot seksi kemasyarakatan.
Seksi diakonia social I ma unit panghobasi na pinatupa ni huria laho pasauthon ulaon asi ni roha tu angka na patut urupan
(1) Manghobasi ulaon asi ni roha di bagasan huria I sandiri na manghaporluhon pangurupion sian huria.
(2) Mangualhon ulaon diakonia social tu angka na tarhurung, panti asuhan dohot na asing di luar ni huria I sandiri.
(3) Papungu tumpak, dana sian donateur dohot sumber na asing laho pasauthon ulaon diakonia na umbidang
(4) Padalanhon program diakonia social HKBP
(5) Patupa evaluasi dohot laporan taringot tu parparhalado partohonan do na mamo nasidSeksi pendidikan I ma unit panghobasi na pinatupa ni huria laho manghobasi ulaon pendidikan manang pangajarion dohot latihan tu ruas ni huria songon I nang tu na humaliangna, marguru tu haporluonna.
(1) Manghobasi ulaon pendidikan manang pangajarion dohot latihan di tongatonga ruas ni huria dohot na humaliangnamarguru tu haporluan ni masyarakat nang bangso.
(2) Mangalului dalan patupahon kerjasama pendidikan manang latihan dohot lapangan kerja na ampit.
(3) Papunguhon tumpak, dana sian manang piga sumber laho manghobasi beasiswa tu ianakhon ni huria na manghaporluhon.
(4hadomuan dewan diakonia dohot parhalado partohonan do mamillit ruas ni seksi hombar tu haporluanna.
(2) Rapot ni seksi do mamillit ketua dohot sekretaris sian tongatonga ni ruas naung tarpillit I, silaporhononhonna tu ketua dewan diakonia dohot uluan ni huriamangido persetujuan asa ditotophon
(3) Hombar tu tingkotna, rapot seksi pendidikan ma padiri panitia, silaporhononna tu ketua dewan diakonia dohot uluan ni huria, mangido persetujuan asa ditotophon. Panitia marhite ketua panitia martanggungjawab tu rapot ni seksi.
(4) Na marrapot do seksi hombar tu ringkotna na umotikna sahali onom bulan.
Na boi do rapot hadomuan dewan diakonia dohot parhalado partohonan pajongjonghon yayasan pendidikan laho mandalanhon pendidikan dohot pelatihan hombar tu hatontuan ni pamarenta dohot Kebijakan Dasar Pendidikan HKBP. Molo dung jongjong yayasan I, ndang pola be adong seksi pendidikan.
Seksi kesehatan I ma unit panghobasi na pinatupa ni huria laho manghobasi pelayanan kesehatan tu ruas ni huria dohot na humaliangna na manghaporluhonsa.
(1) Manghobasi pelayanan kesehatan tu ruas ni huria dohot na humaliangna na manghaporluhonsa
(2) Mangalehon panorangion tu ruas ni huria dohot na humaliangna taringot tu kesehatan.
(3) Manghobasi ulaon papungutumpak manang dana laho mangurupi pembangunan kesehatan masyarakat.
(3) Seksihombar tu ringkotna, na umotikna sahali onom bulan.
Seksi kemasyarakatan I ma unit panghobasi na pinatupa ni huria padimundimun, mamingkiri dohot patureturehon parsaoran tu masyarakat na humaliang dohot pamarenta
(1) Sumangkapi dohot patupa panogunoguon laho pahembanghon parsaoran na konstruktif dohot pamarenta songon I nang angka horong masyarakat songon hasasaut ni HKBP na inklusif jala dialogis
(2) Mamarrohahon angka na masa di tongatonga ni masyarakat dohot di ragam ni parngoluon huhut sumangkapi dohot manontuhon sikap ni HKBP marpardomuan tu angka na masa i.
(3) Sumangkapi dohot patupa angka usaha pahinsathonparngoluan ni masyarakat dohot pangaramotion di lingkungan hidup.
(4) Sumangkapi dohot mangusahahon angka dana na porlu tu panghobasion i.
(53) Seksi do pabangkithon angka ke
(4) Na marraot do seksi hombar tu ringkotna na umotikna sahali onom bulan.
Bindu 6: Resort
2.Syarat ni Resort na Imbaru
Lobi sian sada huria
Une parpeak ni resort I gabe sada hadomuan ni panghobasion parhuriaon.
Boi mananggung balanjo ni pangula na gok dohot angka haporluan ni resort I songon I nang tanggungjawabna tu distrik dohot tu hatopan HKBP
Adong rade bagas ni pandita resort, kantor resort dohot inventaris resort.
Adong surat pangidoan sian resort na naeng manjae I, tinolopan ni rapot resort na pajaehon I, mardongan sejarah ni angka huria na tu resort I, statistic ni ruas, inventaris, laporan keuangan, dohot daftar ni parhaladona adong di resort ina ditujuhon tu Uluan HKBP
Praeses ma mangaresmihon resort I, dung adong panolopion sian Uluan HKBP
Molo adong huria na naeng manjae gabe resort manggohi sude angka syarat na di ginjang I, uluan distrik ma manangkasi hatauonnasida, jala Uluan HKBP ma manimbangi dohot manotophon.
Bindu 7: Na Manghobasi Resort
Manguluhon resort rap dohot parhalado resort
Manguluhon huria sabungan ni resort I rap dohot parhalado partohonan
Manguluhon rapot resort, rapot parhalado resort dohot angka rapot na marrumang tirket resort
Mamingkiri nasa na ringkot na tau pangoluhon dohot pahehehon huria dohot parhalado na di resort i.
Maniroi huria na masuk tu resort I laho manggohi tanggungjawabna.
Patulushon hapitisan ni Sinode Godang, Rapot Majelis Pekerja Sinode, sinode distrik, rapot majelis pekerja distrik dohot rapot resort.
Mangaramoti dohot maniroi parhepengon dohot arta ni huria na masuk tu resort i.
Patupa evaluasi dohot mangalehon laporan pangulaon, statistic dohot keuangan resort tu rapot resort dohot praeses
a.Mandongani pandita resort manguluhon resort i.
b.Pahehehon dohot patupahon ulaon hadomuan ni angka dewan dohot seksi di angka huria na di resort i.
c.Patulushon haputusan ni Sinode Godang, Rapot Majelis Pekerja Sinode, sinode distrik, majelis pekerja sinode distrik dohot rapot resort.
b.Opat manang onom halak na pinillit ni rapot resort sian anggota rapot resort. Periodena opat taon, jala boi dipillit dua hali padodot
3.Sekretaris Bendahara Resort
a.Paturehon administrasi dohot parhepengon di resort
b.Manghobasi dohot paradehon na ringkot tu sude rapot na di resort i.
c.Manungguli, manjalo, manimpan dohot paruarhon hepeng di resort hombar tu haputuson ni rapot resort dohot parhalado resort tinolopan ni pandita resort.
d.Manjalo dohot mamareso huhut mangaramoti dohot manongoshon hepeng tu distrik dohot tu hatopan sian angka huria na masuk tu resort I tinolopan ni pandita resort
e.Mangalului dalan pamasukhon hepeng tu kas resort na tinolopan ni pandita resort
f.Patupa evaluasi dohot laporan pertanggungjawaban ganup bulan tu pandita resort
a.Sahalak sian parhalado resort na boi gabe juara bagas haposan pinillit ni rapot resort.
b.Na ringga mangula ulaonna, so hasurahan pangalahona.
c.Saboiboina berpendidikan sekolah lanjutan tingkat atas, jala mangantusi ulaon administrasi dohot manajemen parhepengon
d.Na umotikna marumur 30 taon, jala satimbotimbona 61 taon hatiha mamungka periodena.
Periodena opat taon, jala boi dipillit dua hali padodot
Bindu 8: Distrik
Distrik I ma hadomuan ni manang piga resort laho padasiphon, pahembanghon parsaoran, panindangion dohot panghobasion di tongatonga ni distrik i
Na umotikna onom resort
Une parpeakna laho padasiphon panghobasion
Marhatauon patulushon dohot mangulahon angka ulaon na tinotophon ni Sinode Godang, Majelis Pekerja Sinode, Uluan HKBP, sinode distrik dohot majelis pekerja sinode distrik
Boi patukhon angka na hinaporluhon ni distrik i.
Uluan HKBP ma na manimbangi hatauon ni na naeng gabe distrik I dohot sabungan distrik hombar tu turgas na sian sinode distrik haborhatanna.
Majelis Pekerja Sinode ma na manotophon distrik I asa dibahen Ephorus bisolot sipasahatonna di tingki parmingguon peresmian ni distrik i.
Bindu 9: Na Manghobasi Distrik
a.Manguluhon distrik rap dohot angka kepala bidang
b.Patomutomuhon rencana strategis dohot program kerja tahunan ni distrik hpmbar tu haputuson ni Sinode Godang, Majelis Pekerja Sinode dohot Rapot Uluan ni HKBP
c.Maniroi, marmahani angka partohonan di ulaonnahombar tu tugas dohot tohonanna be.
d.Manogunogu jala maniroi sude ulaon di angka huria dohot resort na mardomu tu partondion dohot parartaon.
e.Manguluhon sinode distrik, majelis pekerja sinode distrik dohot rapot uluan distrik
f.Mangaresmihon angak huria dohot resort na imbaru, naung tinolopan ni Uluan HKBP.
g.Mangebati angka huria dohot manguluhon angka pesta jubileum ni huria.
h.Mangojakhon angka partohonan nag ok tingki tu ulaonna di distrik i.
i.Paujunghon angka hamaolon na masa di huria dohot resort na so boi dipaujung parhalado resort
j.Maniroi hasasaut ni na pinutushon ni sinode Godang, Majelis Pekerja Sinode, sinode distrik, rapot majelis pekerja sinode distrik dohot rapot distrik.
k.Patupahon dohot manguluhon rapot ni angka partohonan na gok tingki di distrik i.
l.Maniroi dohot manjalo laporan pardalan ni angka lembaga pendidikan HKBP na adong di distrik sian yayasan.
m.Mangalehon laporan dohot turgas tu Ephorus taringot tu hatauon dohot parpindaon ni angka partohonan nag ok tingki di distrik i.
n.Patupa evaluasi dohot pasahathon laporan pertanggungjawaban secara berkala tu Ephorus jala pasahathon barita pangulaon tu majelis pekerja sinode distrik dohot barita jujur taon tu sinode distrik
Syarat gabe Praeses
a.Na umotikna 15mangula di huria manang lembaga na asing.
b.Na so hea hona Ruhut Parmahanion Paminsangon HKBP.
c.Na hipas roha dohot pamatangna
d.Ndang lobi umurna sian 61 taon di tingki pamilliton
e.Na pinillit ni Sinode Godang
a.Ganup distrik patujolohon bakal calon tolu tu lima halak sian tongatonga ni sude pandita HKBP naung manggohi persyaratan.
b.Ephorus pasahathon goargoar ni angka bakal calon praeses na sian distrik I tu Ephorus HKBP na tarpillit asa ditontuhon calon praeses sipilliton ni Sinode Godang, godangna dua hali nasa godang ni distrik huhut mamarrohahon torop ni distrik na patujuolohon bakal calon i.
c.Sinode Godang ma mamillit sian calon na pinatujolo ni Ephorus HKBP tarpillit sagodang ni distrik marhite na mametek soara sahat tu na dapot 1/2 N+1
d..
e.Ephorus tarpillit ma melantik praeses na tarpillit I di parmingguon di gereja HKBP
2.Angka Bidang di Distrik
a.Bidang I ma organ na mangulahon panghobasion pasauthon si tolu ulaon panjouon ni huria di distrik.
b.Pangadonghonon ni bidang dohot uluanna dipahombar ma tu haporluan dohot haboion ni distrik i.
(1)Sumangkapi dohot patupahon angka kegiatan asa lam dasip parsaoran na saroha, sapingkiron dohot sapanghilalaon di angka huria dohot resort na adong di distrik i.
(2)Padimundimun dohot pahehehon parsaoran ni angka parhalado di distrik i.
(3)Padimundimun dohot pahehehon parsaoran ni angka kategorial.
(4)Patupahon kegiatan dohot kebaktian hadomuan di tirket distrik
(5)Paradehon bahan-bahan manang materi pembinaan kategorial dohot warga na marojahan tu program ni HKBP
(6)Paradehon dohot patomutomuhon bentuk liturgy na umbuk sipangkeon di angka kebaktian na tuk pahehehon ngolu parhuriaon HKBP.
(7)Patupahon parsaoran dohot kegiatan ibadah hadomuan tu angka huria tetangga na adong di distrik i.
(8)Patupahon parsaoran kemasyarakatan dohot angka parugamo na asing.
(9)Patupa evaluasi dohot laporan pangulaon sipasahatonna tu praeses hombar tu tingki na ditontuhon
Kepala bidang koinonia I ma pandita na tinotophon ni Uluan HKBP marhite na manjalo turgas sian praeses.
(1)Mamingkiri dohot manghobasi ulaon sending tu angka horong khusus di tongatonga ni masyarakat.
(2)Pahinsathon hatauon ni angka parjamita dohot parbarita na uli sian ruas dohot partohonan ni huria.
(3)Mamingkiri dohot paradehon angka materi panidangion.
(4)Pahembanghon dohot pahehehon angka partangiangan di tongatonga ni masyarakat.
(5)Pararathon Barita na Uli tu sude masyarakat.
(6)Patupa evaluasi dohot laporan pangulaon sipasahatonna tu preases hombar tu tingki na ditontuhon.
Kepala bidang marturia i ma pandita na tinotophon ni Uluan HKBP marhite na manjalo turgas sian praeses
(1)Sumangkapi dohot patupahon angka usaha laho pahinsathon mutu panghobasion social di huria, di resort dohot di distrik songon I nang di tongatonga ni masyarakat.
(2)Sumangkapi dohot patupahon angka usaha pahinsathon mutu panghobasion di pendidikan dohot kesehatan tu angka ruas ni huria dohot masyarakat lumobi marhite angka lembaga dohot seksi na adong di huria dohot di resort.
(3)Sumangkapi dohot patupahon angka usaha pahinsathon mutu parngoluan ekonomi ni ruas ni huria dohot masyarakat lumobi marhite seksi diakonia social dohot seksi kemasyarakatan na adong di huria.
(4)Sumangkapi dohot patupahon angka usaha mangurupi angka parsingkola na so boi manggarar biaya pendidikan, dohot tu angka na so dapot ulaon, na so marama na so marina, na martihas dohot na so dapot inganan parmianan.
(5)Mamarrohahon angka na masa di tongatonga ni masyarakat jala sumangkapi huhut manontuhon sikap dohot pandapot na porlu sian HKBP mangadopi angka na masa i.
(6)Patureturehon dohot pahembanghon parsaoran na komunikatif jala denggan dohot angka horong masyarakat dohot pamarenta.
(7)Mangusahaon dana na porlu tu panghobasion ni bidang diakoni jala tongtong patureture parsaoran dohot huria nang resort
(8)Patupa evaluasi dohot laporan taringot tu pangulaonna sipasahatonna tu praeses hombar tu tingki naung ditontuhon
Kepala bidang diakonia i ma sahalak sian ruas manang partohonan ni HKBP tinotophon ni Uluan HKBP marhite na manjalo turgas sian praeses
3.Majelis Pekerja Sinode Distrik
Majelis pekerja sinode distrik i ma angka pangula na manghobasi distrik laho patulushon haputuson ni Sinode Godang, Majelis Pekerja Sinode, Rapot Uluan HKBP dohot sinode distrik
c.Ualu ro di 12 halak na pinillit ni sinode distrik sian parhalado
Bindu 10<: Hatopan/strong>
Hatopan I ma hadomuan ni sandok HKBP marhitehite huria, resort, distrik dohot angka lembaga nang angka yayasan niuluhon ni Ephorus. Ulaon hatopan dihobasi: , yayasan, Ketua Rapot Pendeta, Majelis Pekerja Sinode, Badan Audit HKBP, Badan Usaha HKBP, Badan Penyelenggara Pendidikan HKBP, Badan Penelitian Pengembangan HKBP, Bendahara Hatopan, dohot komisi.
Bindu 11: Ephorus
1.1.Marmahani huria dohot angka partohonandi sandok HKBP
1.2.Patupahon paniroion tu angka partohonan huhut pahinsathon hatauonnasida mangulahon tohonanna lumobi di ulaon parjamitaon dohot parmahanion
1.3.Mangaramoti dohot manoarahon ulaon hapanurirangon ni HKBP maradophon pamarenta manang panggomgomi marhite hata manang pambahenan laho pajongjonghon manang pahothon hatigoran dohot hasintongan di tongatonga ni bangso dohot Negara.
1.4.Mewakili HKBP maradophon panggomgomi, huria dohot angka badan na asing di dalam negeri dohot di luar negeri.
1.5.Manguluhon sandok HKBP nidonganan ni Sekretaris Jenderal dohot angka kepala departemen marojahan tu Bibel, Konfessi, Aturan Peraturan, Ruhut Parmahanion Paminsangon songon hapataran ni pangoloionna tu Jesus Kristus Raja ni Huria. Boi do Ephorus pasahathon sadasada ulaon tu Sekretaris Jenderal, tu kepala departemen, manang tu sahalak praeses hombar tu ringkotna.
1.6.Patupahon Sinode Godang hombar tu hatontuon ni parrapoton di Sinode Godang.
1.7.Manguluhon Rapot Uluan HKBP.
1.9.Manguluhon Rapot Praeses.
1.10.Paradehon dohot patomutomuhon Rencana Induk Pengembangan Pelayanan HKBP sipasahatonna tu Sinode Godang asa ditotophon.
1.11.Patomutomuhon Rencana Strategis HKBP sipasahatonna tu Sinode Godang dohot Rencana Tahunan dohot Rencana Anggaran Pendapatan Belanja sipasahatonna tu Majelis Pekerja Sinode asa ditotophon.
1.12.Mangebati angka huria laho manguluhon angka pesta pangompoion ni gareja dohot mameakhon batu ojahan
1.13.Pasahathon pasupasu tohonan pandita, guru huria, bibelvrouw, diakones dohot evangelis.
1.14.Pasahathon Barita Jujur Taon dohot pertanggungjawaban ni ulaonna manguluhon HKBP tu Sinode Godang.
1.15.Patomutomuhon Almanak HKBP.
1.16.Patupahon angka surat ketetapan taringot tu huria, resort, distrik na imbaru, yayasan, lembaga, dohot komisi, songon I nang na marpordomuan tu personalia.
1.17.Manjalo usul amandemen tu Aturan Peraturan HKBP.
2.Syarat gabe Ephorus
Na umotikna 20.
Na so hea hona Ruhut parmahanion Paminsangon HKBP.
Na hipas roha dohot pamatangna.
Ndang lobi umurna 61 taon di tingki pamilliton i.
Na pinillit ni Sinode Godang.
Ganup sinode distrik mancalonhon sada manang dua halak calon sian sandok pandita HKBP. Ala ni I boi do calon I sian duru ni distrikna, na manggohi syarat gabe Ephorus. Manontuhon calon I di ganup distrik, I ma marhite na mametek surat soara di sinode distrik i.
Sinode Godang mamillit sian angka calon I, marhite na mametek surat soara sahat ro di na dapot 1/2N + 1 soara.
Pandita na tumua sian ruas ni Sinode Godang I ma na melantik Ephorus na imbaru I di sada parmingguon di gareja HKBP.
5.Maradian dohot Marhalangan
a. Sidung perodena
b. Mangido maradian
c. Hona Ruhut Parmahanion Paminsangon
a.Marhalangan tidak tetap
Molo marhalangan Ephorus ala ni na marsahit manang laho dinas tu luar negeri, tu Kepala Departemen Koinonia ma tugas haephoruson dipasahat.
(1)Molo monding Ephorus manang ndang boi mangulahon ulaonna, Kepala Departemen Koinonia ma maniop jabatan haephoruson. Pamasaon ma Sinode Godang na jinou ni Kepala Departemen Koinonia mamillit Ephorus na imbaru laho manggohi periode na tinggal I dope, na lumambatna tolu bulan dung ditiop jabatan haephoruson i. Alai molo holan onom bulan nari nama asa sidung periode ni Ephorus na monding manang na berhalangan tetap I, ditorushon Kepala Departemen Koinonia ma maniop jabatan haephoruson I sahat tu ujung ni periode i.
(2)Saleleng maniop jabatan haephoruson Kepala Departemen Koinonia, holan ulaon na rutin do boi ulaonna.
Bindu 12: Sekretaris Jenderal
Mandongani Ephorus manguluhon HKBP rap dohot kepala departemen
Manguluhon administrasi ni HKBP hombar tu Aturan dohot Peraturan ni HKBP.
Mewakili Ephorus mangulahon angka ulaon na pinasahat ni Ephorus hombar tu ringkotna
Manjalo laporan pangulaon sian angka organ panghobasi na di toruna
Rap dohot kepala departemen mandongani Ephorus patupahon Barita Pangulaon dohot Rencana Tahunandohot Rencana Anggaran Pendapatan Belanja Tahunan sipasahaton nasida tu rapot Majelis Pekerja Sinode dohot laporan Pertanggungjawaban dohot Rencana Strategist u Sinode Godang.
Paradehon nasa na ringkot tu ulaon na marhadomuan tu Sinode Godang dohot angka rapot hatopan HKBP.
Rap dohot Ephorus, dohot kepala departemen patupahon Rapot Uluan HKBP.
Patupa evaluasi dohot mangalehon pertanggungjawaban tu Ephorus marhite laporan rutin
2.Syarat gabe Sekretaris Jenderal
Na umotikna naung 15a pinillit ni Sinode Godang
Ganup sinode distrik patujulohon sada manang dua halak sian pandita HKBP gabe calon Sekretaris Jenderal, ala ni I boi do calon I sian duru ni distrik na manggohi syarat gabe Sekretaris Jenderal. Manontuhon calon I, I ma marhite na mametek surat soara di sinode distrik.
Sinode Godang ma mamillit sada sian calon I marhite na mametek surat soara sahat tu na dapot 1/2N + 1 soara.
Ephorus tarpillit ma na melantik Sekretaris Jenderal di sada parmingguon di gareja HKBP
Bindu 13: Kepala Departemen Koinonia
Mandongani Ephorus rap dohot Sekretaris Jenderal dohot kepala departemen na asing manguluhon HKBP.
Manguluhon nasa ulaon di Departemen Koinonia
a.Mangkordinasihon perencanaan, pelaksanaan pararathon Barita na Uli di ganup tirket panghobasion HKBP.
b.Manusun kebijakan-kebijakan, peraturan-peraturan dohot angka pedoman na porlu tu ulaon panindangion di Hata ni Debata na boi gabe sitiopon ni sude na manghobasi di ganup tirket panghobasion.
c.Mewakili Ephorus mangulahon angka ulaon na pinasahat ni Ephorus hombar tu ringkotna.
d.Manjalo laporan pangulaon sian ganup organ panghobasi na di torunarategis tu Sinode Godang.
f.Rap dohot Ephorus, Sekretaris Jenderal, Kepala Departemen Martur.
2.Syarat gabe Kepala Departemen Koinonia
Ndang lobi sian 61 taon umurna Koinonia, ala ni I boi do calon I sian duru ni distrik na manggohi syarat gabe Kepala Departemen KoinKoinonia di sada parmingguon di gareja HKBP
Bindu 14: Kepala Departemen Marturia
Manguluhon nasa ulaon di Departemen Marturia.
a.Mangkordinasihon perencanaan, pelaksanaan ni sude usaho na pahembanghon dohot na patoguhon parsaoran ni sude ruas ni HKBP di ganup tirket, parsaoran oikumenis di tirket local, nasional, regional, dohot internasional.
b.Manusun kebijakan-kebijakan, peraturan-peraturan dohot angka pedoman na porlu tu ulaon pahembanghon dohot patoguhon parsaoran ni sude ruas di ganup tirket, gabe sitiopon ni sude panghobasiartegis tu Sinode Godang.
f.Rap dohot Ephorus, Sekretaris Jenderal, Kepala Departemen Koinon
2.Syarat gabe Kepala Departemen Marturia
Ndang lobi sian 61 taon umurnaMarturia, ala ni i boi do calon i sian duru ni distrik na manggohi syarat gabe Kepala Departemen Marturia. Manontuhon calon I, I
Bindu 15: Kepala Departemen Diakonia
Manguluhon nasa ulaon di Departemen Diakonia.
a.Mangkordinasihon pengelolaan ni sude panghobasion sosial na mardomu tu na mangurupi angka na di hasusaan, songon I na mardomu tu yayasan pendidikan dasar, menengah dohot yayasan pendidikan tinggi, yayasan kesehatan dohot pengembangan masyarakat di ganup tirket panghobasion.
b.Manusun kebijakan-kebijakan, peraturan-peraturan dohot angka pedoman na porlu tu ulaon panghobasion diakoni, na gabe sitiopon ni sude parhobas di ganup tirket panghobasion.
f.Rap dohot Ephorus, Sekretaris Jenderal, Kepala Departemen Koinonia dohot Kepala Departemen Marturia patupahon Rapot Uluan HKBP.
2.Syarat gabe Kepala Departemen Diakonia
Sahalak sian partohonan manang sian ruas ni huria na rade mamelehon dirina tu ulaon panghobasion, parasirohaon, dohot kemayarakatan alan ni KristusDiakonia, ala ni i boi do calon i sian duru ni distrik na manggohi syarat gabe Kepala Departemen Diak.
Bindu 16: Biro, Yayasan dohot Badan Penyelenggara Pendidikan HKBP
1.Biro i ma organ panghobasi di toru ni Sekretariat Jenderal dohot departemen, na dipatupa hombar tu haporluan dohot prinsip efisiensi
Yayasan i ma organ panghobasi sosial na pinajongjong ni HKBP manang angka ruas ni HKBP marojahan tu Aturan Paraturan ni HKBP dohot paraturan ni pamarenta di tirket hatopan, distrik, ressort manang huria.
a.Dipajongjong do yayasan laho mambahen marragam usaha lumobi di bidang marturia dohot diakonia, dohot tujuan pahinsathon hatauaon ruas ni HKBP dohot masyarakat umumna di ragam ni bidang parngoluon, asa boi mangadopi angka hamaolon hinorhon ni partingkian na torus maruba.
b.Ganup yayasan na pinajongjong ni HKBP adong do anggaran dasar dohot anggaran rumah tanggana sandiri, na marondolan jala na so maralo tu Aturan Paraturan ni HKBP, jala anggaran dasar dohot anggaran rumah tangga i ingkon disetujui departemen na gabe uluanna, manang HKBP na gabe uluan ni yayasan i di inganan hajongjonganna.
c.Na martanggungjawab do ganup yayasan tu departemen na gabe uluanna, manang tu HKBP na gabe uluan ni yayasan i di inganan hajongjonganna.
d.Songon tanda ni tanggung jawab na didok di point c na di ginjang i, ganup yayasan mangalehon laporan do secara berkala di bagasan na tarsurat tu uluanna na hombar.
3.Badan Penyelenggara Pendidikan HKBP
Badan Penyelenggara Pendidikan HKBP i ma organ pusat HKBP na manjalo mandat na gok sian Rapot Uluan HKBP laho manghobasi sude pendidikan di HKBP di bagasan sada sistem na marorientasi mutu.
Martanggungjawab tu Uluan HKBP do Badan Penyelenggara Pendidikan HKBP marhite Kepala Departemen Diakonia
Haruason, hapanguruson dohot angka ulaon ni Badan Penyelenggara Pendidikan HKBP, dohot sistem pendidikan na marorientasi mutu di HKBP ditontuhon do di basagan Kebijakan Dasar Pendidikan HKBP tinotophon ni Sinode Godang HKBP.
Bindu 17: Ketua Rapot Pandita
Manguluhon Rapot Pandita
Maniroi angka pandita na mangadopi angka hamaolon di panghobasionna jala martukar pikiran dohot Ephorus taringot tusi.
Patupa pembinaan tu pandita dohot calon pandita rap dohot parhobas di Kantor Pusat
Manghobasi Tumpak Liat Pandita
Mandohoti rapot pandita distrik
Manggonghon pandita mandohoti rapot pandita tinolopan ni Ephorus.
Pasahathon haputusan ni Rapot Pandita tu Ephorus.
Rap dohot Ephorus manontuhon inganan, tingki, tema, panitia, dohot sihataan ni Rapot Pandita.
2.Syarat gabe Ketua Rapot Pandita
Na umotikna naung 20dang lobi sian 61 taon umurna di tingki pamilliton i
Bindu 18: Majelis Pekerja Sinode
Majelis Pekerja Sinode i ma rapot na mangula laho mamingkiri dalan pasauthon haputuson ni Sinode Godang
Ketua Sekolah Tinggi Teeologi
Ketua Badan Penelitian dan Pengembangan HKBP
Ketua Badan Audit HKBP.
Ketua Badan Penyelenggara Pendidikan HKBP
Ketua Rapot Pandita
Sahalak utusan sian guru huria
Sahalak utusan sian bibelvrouw
Sahalak utusan sian diakones
Dua halak utusan distrik, sian ruas ni Sinode Godang. Molo pinda ruas ni Majelis Pekerja Sinode jala dipillit distrik i ma panggantina gabe ruas ni Majelis Pekerja Sinode sian ruas ni Sinode Godang.
Bindu 19: Badan Audit HKBP
Badan Audit HKBP i ma organ na mamareso dohot na mengavaluasi pamangkeon na marhadomuan tu keuangan, parartaon dohot pelaksanaan program kerja ni sude unit panghobasion ni HKBP.
Mamareso dohot patupahon audit pamangkeon ni parhepengon dohot arta di sude organ panghobasion di HKBP
Mamareso dohot manangkasi pelaksanaan ni program kerja di sude organ panghobasion di HKBP
Paradehon dohot patupahon laporan berkala ni pamaresoon dohot evaluasi pamangkeon ni hepeng dohot arta dohot pardalanan ni program kerja sipasahatonna tu uluan ni organ panghobasion i.
Pasahathon rekapitulasi hasil audit parhepengon ni HKBP tu ganup huria marhite Uluan HKBP pinomat sahali sataon.
Mangaramoti dohot maniroi parartaon dohot parhepengon ni HKBP.
Martanggungjawab tu Majelis Pekerja Sinode.
Kepala Badan Audit HKBP na pinillit ni Majelis Pekerja Sinode HKBP sian tongatonga ni ruas ni huria, jala ditotophon Uluan HKBP marhite surat haputusan.
Tolu ro di opat halak5.Syarat gabe Uluan dohot Ruas ni Badan Audit HKBP
5.1.Ruas ni HKBP na ringgas marminggu, burju marhuria jala rade mamelehon dirina tu ualon huria.
5.2.Ruas ni HKBP na adong hatauonna di bidang akuntansi keuangan, saboiboina naung hea mangula songon auditor.
5.3.Na hipas roha dohot pamatangna.
5.4.Na so hea hona Ruhut Parmahanion Paminsangon
Namarumur na umotikna 40 taon, jala satimbotimbona 61 taon.
Bindu 20: Badan Usaha HKBP
Badan U
Memberdayakan angka asset HKBP asa boi gabe sumber dana tu HKBP.
Pajongjong angka badan usaha ni HKBP manang badan usaha kerjasama dohot ruas manang dohot badan-badan luar negeri, na boi gabe sumber dana tu HKBP.
Mangalului dana sian angka ruas na mampu na olo manumpahi angka badan usaha HKBP.
Mengelola dana na marharoroan sian angka usaha ni badan-badan usaha HKBP hombar tu Aturan Peraturan HKBP.
Martanggungjawab tu Majelis Pekerja Sinode marhite Uluan HKBP.
Kepala Badan Usaha HKBP na pinillit ni Majelis Pekerja Sinode sian tongatonga ni Ruas HKBP, jala ditotophon Uluan HKBP marhite surat haputusan.
Torop ni ruas Badan Usaha HKBP 15 ro di 20 halak napinabangkit ni Uluan HKBP sian ruas ni HKBP.
5.Syarat gabe Uluan dohot Ruas ni Badan Usaha HKBP.
Ruas ni HKBP na ringgas marminggu, burju marhuria jala rade mamelehon dirina tu ulaon huria.
Ruas ni HKBP na adong hatauonna di bidang pengelolaan dohot pengembangan dunia usaha
Na so hea hona Ruhut Parmahanion Paminsangon
Namarumur na umotikna 35 taon, jala satimbotimbona 61 taon
Bindu 21: Badan Penelitian dan Pengembangan HKBP
Badan Penelitian dan Pengembangan HKBP i ma oragna na patupahon penelitian na mardomu tu parngoluan ni huria dohot masyarakat laho pahembanghon dohot padasiphon panghobasion ni huria.
Patupahon angka penelitian na mardomu tu parngoluan ni Huria umumna dohot HKBP khususna.
Mamarrohahon dohot manangkasi perkembangan ni ilmu pengetahuan dan teknologi, politik, ekonomi, sosial, budaya na marpanghorhon tu ngolu ni huria.
Patomutomuhon strategi pahembanghon parngoluan dohot panghobasion ni HKBP dohot huria umumna marojahan tu hasil-hasil penelitian i.
Bekerjasama dohot Komisi Teologi di angka na marpardomuan tu poda dohot teologi.
Mangalehon laporan dohot saran tu Uluan HKBP laho mangurupi angka organ panghobasion na adong di HKBP.
Masiurupan di angka ulaon dohot Sekolah Tinggi Teologi HKBP, Universitas HKBP Nommensen dohot lembaga na asing na dirajumi porlu.
Patupa evaluasi dohot pasahathon laporan pertanggungjawaban tu Uluan HKBP na umotikna sahali sataon.
Kepala Badan Penelitian dan Pengembangan4.Syarat gabe Uluan dohot Ruas ni Balitbang HKBP.
Ruas ni HKBP na adong hatauonna di bidang penelitian
Bindu 22: Bendahara Hatopan
Bendahara Hatopan i ma organ na mangaramoti parhepengon di hatopan HKBP.
Manjalo, manimpan, mangaramoti dohot mangharuarhon hepeng hombar tu Peraturan Keuangan Umum HKBP.
Mambahen laporan parhepengon tu Uluan HKBP pinomat sahali onom bulan.
Uluan HKBP do pabangkithon Bendahara Hatopan marhite surat haputusan
Partohonan manang ruas ni HKBP.
Haposan jala adong keahlianna taringot tu parhepengon
Na hipas roha dohot pamatangna
Marumur na umotikna 30 taon jala satimbotimbona umur 61 taon
Bindu 23: Komisi
a.Manangkasi teologi na tongon hehe di masyarakat di tirketnasiona, regional dohot internasional
b.Mangalehon informasi tu angka pandita taringot tu teologi na tongon hehe.
c.Patupa angka seminar, lokakarya, konsultasi taringot tu teologi na tongon hehe.
d.Manangkasi sundung ni angka na masa di tongatonga ni masyarakat sian panatapan teologi
e.Pasahathon hasil ni Komisi tu Ketua Rapot Pandita gabe sihataan di Rapot Pandita
f.Mangurupi perguruan tinggi teologi HKBP patupahon jurnal teologi.
gTeologi na pinillit ni Uluan HKBP sian tongatonga ni pandita ruas ni komisi i.
a.Tolu halak dosen teologi
b.Dua halak praeses
c.Lima halak pandita
d.Tolu halak ruas ni huria
2.Komisi Liturgi dohot Ibadah
a.Manangkasi liturgi dohot ibadah na adong di HKBP.
b.Manangkasi liturgi dohot ibadah na hinalomohon ni ruas ni huria hombar tu partingkian
c.Patomutomu angka rumang ni liturgi dohot ibadah na ampit tu ulaon dohot na masa, na so diatur dope di Agenda HKBP.
d.Pasahathon hasil ni Komisi tu Ketua Rapot Pandita gabe sihataan di Rapot Pandita.
Ketua Komisi Liturgi dohot Ibadah na pinillit ni Uluan HKBP sian tongatonga ni pandita ruas ni komisi i.
a.Dua halak dosen teologi
c.Sahalak pandita resort
d.Sahalak guru huria
e.Sahalak ahli musik gerejawi
f.Sahalak ruas ni huria
a.Mamingkiri hagaganda ni parbinotoan dohot hatauon ni pangula ni HKBP marhite angka kursus di dalam negeri dohot di luar negeri.
b.Manangkasi dohot manotophon angka sijalo beasiswa sian ruas ni huria hombar tu persyaratan na tinontuhon ni Komisi.
c.Manangkasi dohot manotophon angka pangidoan ni na naeng manorushon parsiajaranna.
d.Paborhathon angka na naeng manorushon parsiajaran manang parsingkolaan hombar tu haporluan ni HKBP.
e.Paborhathon angka pangula manambai pengalaman marhite kunjungan di dalam negeri dohot luar negeri.
f.Mangurupi angka anakhon ni parhalado manang ruas ni huria na so tuk pasingkolahon anakhonna.
g.Patupahon program mangalului dana na ringkot tu Komisi on, sian huria marsadasada, angka badan huria na di dalam negeri dohot di luar negeri
h.Pasahathon rencana kerja dohot anggaranna tu Uluan HKBP asa ditotophon.
iBeasiswa na pinillit ni Uluan HKBP sian ruas ni Komisi.
a.Dua halak ruas ni Majelis Pekerja Sinode
b.Dua halak praeses.
c.Dua halak sian lembaga
d.Sada halak sian Universitas HKBP Nommensen.
e.Dua halak sian Badan Penyelenggara Pendidikan HKBP.
Berita sebelumyaKomitmen Mengenal Kristus
Berita berikutnyaWilayah Pelayanan
HUTA SEMINARIUM: Punguan Ina
Punguan Ina HKBP Panjang mangebati HKBP Marina Hutanamora
Na di ari Minggu 4 Juli 2010 na salpu i ro do punguan Ina sian HKBP Panjang Ressort Panjang Bandar Lampung Distrik XV Sumbagsel mangebati huria HKBP Marina Hutanamora Ressort Simorangkir Distrik II Silindung. Amanta Pdt. Sumihar Sitohang, STh Pandita ni HKBP Ressort Panjang do manguluhon punguan i nidonganan ni dua halak parhalado. Ima amanta St. P. Lumbantobing dohot St. Gembira Manurung. Asa pungu ma nasida sude 30 halak. Hombar tu napinaboa ni amanta St. P. Lumbantobing, andorang so sahat ninna tu HKBP Marina Hutanamora nunga jumolo nasida mangebati Panti Karya Hephata na di Laguboti, ima di ari Sabtu 3 Juli 2010. Mamereng angka donganta sahaporseaon na so boi marnida (tuna netra). Dibereng nasida do boha panghobasion ni HKBP patureturehon angka donganta namartihas i marhite angka pangula ni huria na adong disi. Dipasahat nasida do ninna saotik pangurupion songon dalan pajumpang dohot pangisi ni Panti Karya i. Dung sidung nasida sian Hephata torus ma nasida tu huta Seminarium Sipoholon laos marborngin ma nasida disi dua ari.
Manogot ni ari Minggu i borhat ma punguan i tu HKBP Marina Hutanamora laho mandohoti parmingguon dohot pangebation. Di tingki parmingguon i dipatubegehon nasida do ende pujipujian tu Debata marhite angka koor na tabo begeon ni sipareon.
Marnida haroro nasida i tung di bagasan las ni roha do sude ruas ni huria HKBP Marina Hutanamora manjangkon tamue i. Sude punguan Ina marpahean saragam hinorhon ni las ni rohana pajumpang dohot donganna sapunguan sian tano parserahan. Amanta St. P. Pasaribu, uluan ni HKBP Marina Hutanamora pasahathon hata mauliate tu rombongan i huhut patoranghon haruason ni huria i. Dipabotohon do haburjuon ni sude ruas manggarar angka iuran dohot mandohoti angka program naung tinontuhon ni huria i. Ummarga sian tahe tung di bagasan haringgason do huria i mandohoti parmingguon dohot partangiangan siganup minggu. Suang songon i do nang haringgason ni punguan Ina mandohoti parpunguan si sahali saminggu (mararikamis) huhut manguru ende.
Asa dung simpul tingki parmingguon dipatupa huria Hutanamora i do partamueon marhite na marsipanganon dohot mandok hata na uli huhut pasahathon ”tanda kenang-kenangan”. Ima sada ulos na na marsurathon punguan Ina HKBP Marina Hutanamora. Laos dipasahat punguan Ina HKBP Panjang i do nang gombaran ni Silang songon tanda ni haroro nasida tu huria on.
Di tingki na mandok hata i dipatolhas amanta Pdt. Sumihar Sitohang do angka program ni punguan Ina HKBP Panjang di taon 2010. Sada sian natinaringotanna i, ima “wisata rohani” seksi parompuan huhut mangebati huria HKBP di bona pasogit. Sialani i dipabangkit ma panitia kinetuaan ni Ny. J.M. Simarmata br. Silaban rap dohot angka seksi laho manghobasi na hombar tu ulaon i.
Dung sidung pangebation sian HKBP Marina Hutanamora diuduti ma muse tu Salib Kasih Siatas Barita dohot tu taman Iman Sitinjo Dairi. Laos sian i ma muse nasida mulak tu Bandar Lampung. Sahalak sian rombongan i, ima Ny. Sihotang br. Sinaga manghatindanghon haulion ni parsaoran dohot angka pamandangan na adong di rura Silindung dohot di huta Seminarium. “Patubu las ni roha dohot haporseaon ma i tu hita saluhutna tarlumobi tu hami na ro sian parserahan” ninna inanta i uju naeng mulak sian huta Siatas Barita Tarutung.
Diposting oleh Pdt. Pahala J. Simanjuntak, MTh di 7/14/2010 04:22:00 PM
Tangkas ma Paboa Pokok Utamana | Manjaha & Mangajari
Tangkas ma Paboa Pokok Utamana
NA INGKON DIULAHON: Urupi ma angka na mambege asa mamboto angka pokok utama di jamitamuna, jala asa diboto nasida hubungan ni pokok utama i tu tujuan dohot tema ni jamitamuna.
Pingkirhon ma tujuan ni jamita i. Adong do jamita na tujuanna laho patorangkon, paposhon roha, manang manjujui angka na mambege asa mangulahon poda na sian Bibel. Jadi pasahat ma jamitamuna hombar tu tujuanna. Tangkas ma paboa pokok utamana asa diboto nasida tujuan ni jamitamuna.
Pingkirhon ma: ‘Dung hupasahat hatorangan on, adong do hira-hira na laho disungkun angka na mambege? Dung diboto nasida alusna, aha do muse na laho disungkun?’ Dung i, pasahat ma jamitamuna hombar tu naung diparade hamu, asa boi diihuthon nasida jamitamuna jala tangkas diantusi nasida.
Paboa ma tema ni jamitamuna. Saleleng marjamita, paboa ma tema ni jamitamuna marhite piga-piga hali paboahon hata na hombar tu tema i.
Bahen ma pokok utama i tangkas jala mura antusan. Pillit ma pokok utama na adong hubunganna tu tema ni jamitamuna, jala na boi dipasahat hamu saleleng tingki naung ditontuhon. Unang pagodanghu pasahathon hatorangan, alai tangkas ma paboa ganup pokok utamana. Dung sae paboahon sada pokok utama, so ma hamu satongkin andorang so manguduti tu bagian na mangihut.
Boi do dipaboa hamu pokok utama i di mula ni jamitamuna asa mura diihuthon angka na mambege. Manang boi do i dipaboa hamu di ujung ni jamitamuna asa boi diingot nasida.
Manjaha dohot Mangajari​—⁠Tangkas ma Paboa Pokok Utamana
Dibahen do Publikasi di Bahasa Isyarat Quebec (LSQ)
Mambahen Akka Publikasinami
JAHA DI BAGASAN BAHASA Afrikans Albania Amhara Arab Armenia Azerbaijani Bahasa Isyarat Quebec Bahasa Isyarat Spanyolata ni na Ngungu di Argentina Hata ni na Ngungu di Brasil Hata ni na Ngungu di Kolombia Hausa Heber Indonesia Inggris IslanDibahen do Publikasi di Bahasa Isyarat Quebec
Nang pe akka halak di Kanada timur mamakke bahasa Prancis, alai akka na ngungu disi mamakke Bahasa Isyarat Quebec (LSQ). * Alai, ala holan 6.000 halak do godang ni akka na ngungu disi, holan piga-piga do publikasi na adong di LSQ. Alani i, lao mangurupi akka na ngungu marsiajar Bibel, marsitutu ma Sitindangi Ni Jahowa manerjemahon publikasi LSQ, na massai denggan jala gratis.
Asa taboto sadia rikkot manerjemahon publikasi tu LSQ, taparrohahon ma cerita ni si Marcel. Ibana tubu taon 1941 di kota Quebec, Kanada. Tikki marumur dua taon, hona sahit meningitis ma ibana jala dang boi be marbinege. Didok ibana, “Tikki marumur sia taon, sikkola ma ahu di sikkola tu akka na ngungu. Disi ma ahu marsiajar LSQ. Adong do piga-piga bukku na mangurupi songon dia marsiajar bahasa isyarat, alai dang adong publikasi di bahasa isyarat tu akka na ngungu.”
Boasa rikkot dibahen publikasi tu LSQ? Didok si Marcel, “Marsitutu do akka na ngungu mangattusi akka hatorangan di bahasa ni nasida. Alani i, molo dang adong publikasi LSQ, tu halak na asing ma disukkun hami taringot hatorangan i. Jala godang do hatorangan na so diboto hami!”
Alani i taon 2005, dibahen Sitindangi Ni Jahowa ma publikasi LSQ lao mangurupi si Marcel dohot akka na ngungu na asing. Baru-baru on, dipabidang Sitindangi Ni Jahowa do kantor penerjemahan LSQ na di Montreal, Quebec. Saonari, adong pitu halak parkarejo sepenuh waktu jala lobi sian sappulu dua halak parkarejo paruh waktu na mangurupi di kantor penerjemahan i. Dibagi ma nasida gabe tolu tim jala adong dua studio rekaman lao mambahen akka video LSQ.
Mandok mauliate do akka na ngungu na mamakke LSQ tu Sitindangi Ni Jahowa ala nungnga dibahen publikasi na massai denggan. Si Stéphan Jacques, asisten direktur sian Association des Sourds de l’Estrie, * mandok, “Mansai denggan do publikasi dohot akka video na dibahen Sitindangi Ni Jahowa. Takkas jala mura do i diattusi. Jala, las do rohakku ala rapi-rapi do pakkean ni nasida di video i.”
Majalah Joujou Paboahon na dipakke Sitindangi Ni Jahowa di parpunguan ganup minggu di liat portibi on nungnga diterjemahon tu LSQ. Dipakke do on di pitu huria dohot piga-piga kelompok, manang hira-hira 220 halak Sitindangi dohot akka na ro. * Marsitutu do akka Sitindangi manambai akka video LSQ di situs ni nasida, umpamana songon akka ende na patoguhon roha na hombar tu Bibel.
Si Marcel na dipaboa nakkin, marlas ni roha ala nungnga godang diparade Sitindangi publikasi LSQ. Didok ibana, “Pasu-pasu sian Jahowa do akka video LSQ na di situs jw.org. Las situtu do rohakku ala nungnga diparade godang publikasi dohot video di bahasakku sandiri.”
^ par. 2 LSQ (di bahasa Prancis, Langue des signes québécoise), i ma bahasa isyarat na adong miripna tu Bahasa Isyarat Amerika. Alai, bahasa isyarat LSQ on dang sarupa songon bahasa isyarat na asing.
^ par. 6 Sada organisasi na manarihon halak na ngungu di Quebec.
^ par. 7 Ganup bulan do diparade majalah Joujou Paboahon. Mulai bulan Januari 2017, edisi siparsiajaran nungnga adong di LSQ.
Bibel mangurupi marjuta halak di liat portibi on lao mangattusi alus ni sukkun-sukkun na rikkot taringot tu hangoluan. Olo do hamu lao mamboto alusna?
Bagihon Bagihon Dibahen do Publikasi di Bahasa Isyarat Quebec
Wp/btm/Bolanda - Wikimedia Incubator
< Wp‎ | btmWp > btm > Bolanda
Belanda on ma sada negara na panibalan na ima i Eropa Barat, ibu kota na pe ima Amsterdam on pe manjadi kota napaling godang juo maon i belanda on. Belanda onpe idokon juo dohot negara kincir angin, dohot negara saribu tanggul arana I belanda nagokkan tanggul na godang namar fungsi naget baenon mambendung aek laut anso inda mangalir tu daratan. Ibu kota belanda ima Amsterdam. Belanda onpe marupaon salah sada negara na paling padat penduduk i dunia baru nung i tano nai lobi rodop sian laut nai.
Adong pe bolak na ima 41.160 KM2. Pula panibalan sian astronomi nai ima 500 LU-530 LU dan 30 BT-70 BT baru pula on geografis nai ima i Eropa bariba Barat, baru pula batas-batasna ima Bariba Utara laut Utara, sian timur ima jerman, pula sian selatan ima Belgia, baru sian barat laut utara.
Salah satu kota namargolar Amisterdam
Negara on pe ibagi doon manjadi dua bagian utama on aek Rhine, Waal, dohot Maas. Arah angin na paling utamo i Belanda ima barat daya, na manyebabkon iklim kapulauan na biaso dohot musim las na ngali, dohot sejuk na biaso.
Bope menek do parbolak ni negara on, belanda mampunai tradisi na kayo baru nung i toleransi na ima tu sanga budaya ahape dohot agama nalain nai. Saonok naon ima mandung martaon-taon Belanda on mandung manarimo panduduk namarasal sian negara nalain nai dohot pula ro pe halak sian negara luar Belanda, masyarakt naon na tarbukaan doon tu halak luar belanda.
I negara Belanda on pe tardokon na aman doon arana negara on pe na menekan doon tingkat kajahatan na Belanda juo marupaon negara na tardokon cukup aman dohot tingkat kajahatan na na menek, I belanda pe biaso dei dapot I alak nai marbahasa inggris.
adong pe budaya na cukup manarik na adong i belanda i ima na tardokon juo do gok festival, pasar, parade, pameran, dohot pariwisata na i hadirkon i saluruh panjuru negeri ima satiop musim, semi islaenggaraon alai ma parade bugo nagodang dohot pasar keju. pula imusim panas ibaen alai ma sajumlah fastival tari, musik dohot teater. baru nung i pula i musim gugur marupaon waktu na paling totip anso manikmati seni dohot budaya, baru nung i sinterklaas dohot pasar natal mangoban kahangatan sian bulan-bulan musim ngali.
Retrieved from "https://incubator.wikimedia.org/w/index.php?title=Wp/btm/Bolanda&oldid=5191387"
4 Musa 14: 11 – 20 | lapotimus
Ingat Akan Nama Yesus\tMengaku Dosa Kepada Allah
Dipapos roha ni si Josua dohot si Kaleb do nasida mandok asa unang mabiar, ala na donganan ni Jahowa do nasida bongot tu huta na gok susu dohot si tuak ni loba i, alai marsangkap do bangso i mandangguri nasida nadua dohot batu. Alai tahe marsinondang ma hamuliaon ni Jahowa di bagasan undungundung parluhutan i, sude halak Israel marnidasa.
2.1. Parungutunguton parohon rimas ni Jahowa (ay. 11 – 12)
Hata ni Debata tu si Musa mandok: Sadia leleng on insahan ni bangso on Ahu? Sian i tarida ndang ditanda nasida holong dohot asi ni roha ni Debata maradophon nasida. Ndang porsea nasida sada tanda na gagal do i nasida mangantusi hasatiaon ni Debata tu nasida di tingki na salpu, dang porsea nasida di Debata dohot di HataNa. Sian cara marpingkir nasida ndang boi be Debata gabe parsigantungan di sude partingkian.
Porsea tu Debata berarti, manjangkon sude aha na dihatahon Debata songon hasintongan jala mangulahon na nidokNa, marsigantung holan tu Ibana, jala manghaholongi Ibana sian nasa roha (5 Musa 10: 12). Songon si Abraham na porsea di Debata jala gabe hatigoranna do i dietong Debata (1 Musa 15: 6; bd. 1 Musa 6:9; Job 12:14).
Sabalikna molo so porsea hata ni Debata mandok: ”Naung dapotan hangoluan na salelenglelengna do na mangkaporseai Anak i; alai na so mangoloi Anak i, ndang idaon ni i hangoluan; sai na mian do tahe rimas ni Debata di ibana.” (Joh. 3: 36).
Ujung ni parungutunguton nasida i di sangkapi Debata parohon uhum tu nasida: ”Toruangku nama nasida marhite sian begu antuk (penyakit sampar) jala rendephononku nasida” alai anggo su Musa bahenonna gabe bangso na gogo jala gumogo sian nasida.
2.2. Musa mangondihon bangso i (ay. 13-16).
Tarida do habuluson ni si Musa na gabe tiruan di hita. Habuluson ni ibana ndang gabe mamikirhon holan kepentinganna sandiri alai Goar ni Debata do na ingkon marsangap di ibana ndang goarna. Ndang gabe kesempatan i didok roha ni ibana molok didok Debata bangso i toruanna alai anggo ibana gabe bangso na bolon jala na gogo. Alai reputasi ni Debata do dipatujolo ibana. Maila do Ibana molo gabe didok halak, ”Ala na so tuk gogo ni Jahowa manogihon bangso on tu bagasan luat, naung niuarihonna tu nasida, umbahen dipotongi nasida di bagasan halongonan.” (ay.16). Sandok sai unang ma nian ro uhum ni Debata tu bangso i jala Debata ma na marsangap ro di salelengni lelangna.
2.3. Sai marpamuati ma rohaM (ayat 17 – 19)
Tangkas do diboto si Musa ia Debata i ma Na lambas do roha ni Jahowa jala parasi roha godang, na marpamuati do rohana mida hajahaton dohot pangalaosion, alai mangihut tusi diokui ibana do na so loasonna malua sian uhum anggo halak parsala, sai na luluhononna do hajahaton ni amaama tu angka anakna ro di sundut patoluhon dohot paopathon.
Na niigil ni si Musa sian Jahowa i ma Asi dohot HolongNa jala na marpamuati mida hajahaton na niula ni bangso. Asa anggiat nian dilehon Debata dope partingkian, dilehon Debata nang pengampunan tu bangso i (1 Raja 8: 34; Psalmen 85: 3; 103: 3).
2.4. Nunga marpamuati rohangKu (ay. 20).
Ditangihon Debata do pangidoan ni si Musa jala marpamuati do Debata maradophon bangso i. Saluhutna i alani pangondihonon ni Musa do i. Songon uluan ibana di tongatonga ni bangso i sai dipingkiri ibana do boha asa malua sian uhuman ni Debata ndang kepentinganna di pingkiri ibana, alani gabe marpamuati Debata maradophon nasida alani si Musa.
Alai pengampunan ni Debata ndang na gabe murahan. Adong do konsekuensina. Sude na manginsahi Jahowa ndang jadi idaon nasida tano i. Na marumur 20 taon tu ginjang angka na marmungutmungut dompak Debata ingkon dibagasan halongonan do nasida marragean. Ingkon 40 taonnai ma nasida lelengna di parhorsihan asa tung ditanda nasida Debata. Jala angka baoa na sinuri ni si Musa na 10 halak na mambahen marmungutmungut bangso i jala pararat barita na roa taringot tu tano Kanaan hona torutoru di adopan ni Debata (4 Musa 14: 21 – 23, 27 – 37; bd. 2 Sam 7: 14).
Ndang porsea bangso i tu hagogoon ni Debata i do umbahen na marmungutmungut nasida jala ditulak nasida sangkap ni Debata na denggan. Hape nunga mansai godang diida jala diadopi nasida angka halongangan na pinatupa ni Debata na mambahen nasida boi haruar sian parhatobanon Misir (ay. 11). Koras jala jogal do nasida. Ndang porsea na tuk do Debata mambuan nasida masuk tu tano Kanaan? Diburai nasida Debata, gabe ro ma rimasNa naeng manundati sangkapNa jala mangalengsehon nasida marhite sahit begu antuk (ay. 12). Gabe tudutudu do on di hita, ala na so porsea gabe manulakhon sangkap ni Debata dohot mangaraguhon hagogoon ni Debata.
Si Musa, naposo ni Tuhan i mangelekelek dohot mangigil holan asi ni roha ni Debata asa tung dipalua Debata bangso i sian uhumanNa marhite na sai tongtong mambahen Debata marsangap. Ndang lomo rohana gabe ndang marsangap Debata ala ni uhuman na pinasahat ni Debata (ay. 13-16). Ndang tarantusan ni bangso na asing i alani dosa nasida do umbahen na so boi, alai ala na so mampu do Debata didok roha nasida. Ingkon saut do sangkap ni Debata, ima na masuk nasida tu Kanaan (ay. 16). Umbalga do asi ni roha ni Debata sian sian dosa dohot pangalaosion ni jolma i (ay. 17-19). Alani do mangido si Musa asa marpamuati Debata di pangalaosion bangso i.
Marsangap do Debata di adopan ni si Musa jala dihaholongi si Musa do nang bangso i. ndang dilului ibana hasangapon tu dirina sandiri (ay. 12). Songon i ma na gabe karakter ni naposo ni Tuhan i. sadar do ibana ndang adong holan naposoNa sambaing do ibana jala na tunduk holan tu Debata, alani do sude haputusan saguru di Debata do (ay. 18-19). Asa hak ni Debata do manguhum manang mangampuni.
Songon halak na porsea jala naung manjalo haluaon sian Tuhan Jesus Kristus, naeng ma songon si Musa na marnapunahon karakter “mengoloi Debata sian nasa roha jala manghaholongi angka na pinasahat tu ibana. Asa “ganup ma hita mambahen halomoan ni roha ni dongan, laho padengganhon jala pauliulihon.” (Rom 15: 2).
Jamita Evangelium, 26 Mei 2019, Minggu Rogate "Ale Debata! Tangihon ma tangiangku" (Lukas 11: 1-13) Pelita Batak Online
Sabtu, 25 Mei 2019 11:41:00
Sian Pdt Dr. Robinson Butarbutar Parsameanta di STT-HKBP. HP/WA: 0812-62472015
Lam maju hajolmaon lam tumimbo do parsigantunganna tu hatauonna sandiri, lam moru arop ni rohana tu pangurupion ni Debata di ngoluna di na dilului ibana na ringkot di ngoluna, di na diadopi ibana marragam tantangan di ngolu nang ulaonna, isara paraloan sahat tu parporangan, kegagalan ni ulaon paadong sipanganon dohot siinumon, songon i nang mangadopi arsak ni roha, nang hamatean pe tahe. Songon i ma hamamaju ni hajolmaon di tingkion di abad pa-21-hon on marhite ilmu managemen diplomasi mangatasi porang, ilmu teknologi ngolungolu (bio-technology) mangatasi hahuhurang ni sipanganon (anturaparon), dohot ilmu teknologi hahipason (medical technology) mangatasi angka epidemi nang sahit sahat tu sahit na so tarpamalum jolma i dope isara kanker, nang hapistaran robot binahen ni jolma (artificial intelligence) laho mangatasi halojaon dohot keterbatasan ni jolma mulaulaon, gabe lam moru situtu do pos ni roha ni jolma i di hagogoon ni Debata mangatasi angka i. Ala parbue ni hapistaran nilehon ni Debata di jolma i do angka hamajuon naung tagoari i, ndang apala diida parmoru ni pos ni roha di pangurupion ni Debata i sada paraloon maradophon Debata manang pansoadahonon di hadirion dohot hagogoon ni Debata. Alai ndang apala diarop jolma i be pangurupion ni Debata di ngoluna.
Di partingkian na songon i do hita nuaeng angka na porsea sahat tu minggu Rogate, martangiang, i ma sada minggu na paingothon hita imbaru asa patupa parsaoran nauli dohot Debata Sitolusada i, laho pahipas parsaoran dohot ibana marhite tangiang, nang pasahat angka alualu dohot pangidoanta marhite tangiang. Andorang so tauduti manangihon pangajarion ni Jesus taringot tu songon dia do partangiangan na niajarhonNa tu hita angka siseanNa, mansai ringkot do taulakhon manungkunhon tu dirinta, songon dia do nuaeng pos ni rohanta di Debata na rade rap dohot hita mandalani ngolunta on. Tapangasahon dope Ibana di ngolunta on, manang ndang be? Taarop dope pangurupionNa di ngolunta, manang ndang be? Marsigantung tu Ibana dope hita manang marsigantung tu dirinta dohot hatauonta do hita? Mansai ringkot do angka na porsea di Debata Sitolusada i manangkasi isi ni roha dohot haporseaonna taringot tusi.
Dung tangkas patogu haporseaonta tu hagogoon ni Debata mangurupi hita, taparsiajari ma nuaeng pangajarion ni Jesus Kristus taringot tu songon dia ma hita martangiang. Andorang so tapamanat isi ni pangajarionNa i di Lukas 11: 1-13, denggan do taboto ia panurat ni evangelium Lukas on sahalak dokter na sanga mandongani apostel Paulus di pardalanan parbaritaan barita nauli taringot tu Jesus Kristus Sipalua i do. Ala ni i sahalak na mananda hinaringkot dohot hinagogo jala parbue ni tangiang di ngolu dohot di ulaon ni apostel Paulus do ia panurat evangelium Lukas on. Marsitutu do apostel Paulus mangula sian nasa roha, ateate, pingkiran nang gogona, alai marsigantung do ibana tu hagogoon ni Debata mamasumasu angka ulaonna, gabe bahat na porsea di Jesus Kristus Sipalua i. Dipangasahon ibana do tangiang mangadopi angka tantangan di ngoluna, termasuk ma I mangadopi sahit na adong di pamatangna nang tantangan na ro sian dur ni dirina. Ala ni i do, ndang tarbahen ibana so ingkon manurathon di evangeliumna sada pangajarion ni Jesus halak Nasareth i na mardomu tu partangiangon, niingot, tinorushon dohot hinaposan ni angka sisean na parjolo i jala dihangoluhon angka na porsea di Jesus Kristus i di abad parjolo sahat tu nuaeng, i ma na tajaha di Lukas 11:1-13 i. Asa, si Lukas sandiri porsea do di hinaringkot ni tangiang di ngolu ni angka na porsea i. Ia so i, ndang apala pamasuhonna di evangeliumna on pangajarion ni Jesus tu angka siseanna taringot tu songon dia martangiang tu Debata AmaNa i.
Ala pangajarion ni Jesus Kristus na tumanda Debata Ama i do ia tangiang ginurithon ni evangelis Lukas i, mansai ringkot ingkon botoonta na hasintongan taringot tu isi ni tangiang do ia isi ni pangajarion ni Jesus Kristus Tuhanta i. Ingkon na niajarhonNa i do siingotonta dohot sihangoluhononnta di na martangiang i hita. Ala ni i do na gabe topik ni jamita minggunta i ma: "Ale Debata! Tangihon ma tangiangku." Ditogihon topik jamita i hita asa mangido tu Debata managihon tangianta. Lapatanna, asa taboto pasti na ditangihon Debata tangiangta, ingkon songon niajarhon ni Jesus i ma isi ni tangiangta. I do na niondolhon ni Tuhanta Jesus tu hita angka siseanNa i, i ma na tarsurat di ayat 5-8 taringot tu sasahalak na so tarbahensa manulak joujou pangidoan ni alealena na ro di tonga borngin na ingkon alusanna unang targanggu ibana, dohot na tarsurat di ayat 9-10 taringot tu hinaringkot ni na marsitutu/jugul martangiang, nang na di ayat 11-13 i ma taringot tu hasatiaon ni Ama I mangalehon na tapangido, songon burju ni ama-ama di portibion mangalehon ndang na so pinangido ni anakkonna, alai na pinangidonasida do. Molo ndang solhot parsaoranta tu Debata ndang tarbahen hita marpos ni roha mangido tu Ibana, ndang tarbahen hita marsijugul mangido tu Ibana, ndang tarbahen hita mangido na ringkot di hita tu Ibana.
Dia do isi ni tangiang niajarhon ni Tuhanta tu hita na ingkon hangoluhononta uju martangiang hita, i ma tangiang na tahangoluhon nang di na tadalanhon ngolunta siganup ari, tangiang na tapatupa uju topet martangiang, alai tangiang na tarida nang di pangoluhononta di ngolunta i?
Parjolo, manjonohi dohot mamanghulingi Debata ndang songon Debata na timbo, dao, holang sian hita, alai manjousa songon hita manjou Among, Bapa tu Amongta sandiri: Ale Amanami (Gorik: Pater, i ma panjouon siganup ari ni dakdanak tu Amongna). Ingkon solhot do tahilala tu Ibana. Ingkon pos rohanta tu Ibana (ayat 2). Asa, parsaoran na solhot tu Debata i do sada ojahan, manang syarat nang na tinuju ni tangiang hinalomohon ni Jesus Kristus masa di hita. Lam maraturan manang jojor hita martangiang, lam solhot ma tahilala tu Debata i. Di evangelium Lukas on, ndang dipangke versi ni evangelium ni Mateus na mandok "na di banua ginjang," asa sahat tona pasolhothon i (Nian di versi ni Mateus tong do dipangke pajouon, "Ale Amanami" i.). Lam sumurut hita martangiang, lam holang ma parsaoranta dohot Debata.
Paduahon, di na martangiang i hita sangkapta ro tu habangsa parasianNa i i ma laho mamujimuji Ibana, pasangaphon goarNa do. "Sai pinarbadia ma goarMu" (Gorik: hagiastheto honoma sou). I do apala na rumingkot situtu di na martangiang i hita: Pasangaphon goarNa. Tapasangap ma goarNa uju martangiang i hita. Atik pe tajou Ibana songon hita manjou Amongta, "Ale Amanami", alai tasintasintahon do di ngolunta pasangaphon goarNa. Nasa na taula di portibion laho pasangaphon goarNa do. Na so jadi tapatupa ulaon manang aha pe i na boi mambahen goarNa marlea di portibion.
Napatoluhon, di na martangiang i hita, tasintasintahon do/ma asa ro (Gorik: eltheto) harajaonNa, di ngolunta nang di portibion. Nidokna, tasintasintahon do asa ndang harajaonta na saut, alai harajaonNa do, i ma asa Ibana na mangarajai ngolunta. Ndang lomo ni rohanta na saut, alai lomo ni rohaNa do. Lomo ni rohaNa na taoloi dohot tapasaut di ngolu on.
Dung pe taparbadia goarNa jala tapaloas masa dohot saut harajaonNa di hita, asa sahat hita di tangiangta manangiangkon opat pangidoanta, i ma sipanganon siganup ari, hasesaan ni dosa, dao ndang tarunjun, alai malua sian pangago:
Parjolo, asa na ringkot di ngolunta ganup ari di portibion sahat ro di ujung ni ngolunta do na tapangido. Dipinsang isi ni pangidoan on do hagiothagiot na marlobian sian hadirion ni hajolmaon. Diboto jolma i do na ndang manongtong ngolu ni marsasahalak di portibion. Alai sai dihasiholi hajolmaon do papungupunguhon sasuksuksukna di ngolu na satongkin i, pola ingkon manusai donganna jolma nang angka na tinompa na asing asa jumpang i. Tapajamot ma tangiangta tu Debata Ama i: Sotung tapangido sagodanggodangna tu ngolunta na satongkin i manghorhon gabe ndang ris be adong di donganta jolma dohot na tinompaNa na asing. Alai ditumpahi pangidoan on do pos ni roha ni na porsea na satia do Debata Ama i manarihon na ringkot di ngolunta ganup ari.
Paduahon, di pangidoan hasesaan ni dosa natapasahat tu Debata, ingkon rade do hita tong manesa dosa ni donganta jolma tu hita. Ai ndang disesa Debata dosa ni na so olo manesa dosa ni donganna (Markus 11: 25, Lukas 6: 37). Ummura do mangido tu Debata asa sesaonNa dosanta maradophon Ibana nang maradophon donganta jolma sian na manesa dos ani donganta maradophon hita? Mura do jolma i madabu tu dosa. Nang na porsea i, boi do so ala ni na dihasiholi madabu tu dosa.
Patoluhon dohot paopathon, tapangido ma siala ni i asa ndang ditogihon Debata hita tu pangunjunan, alai paluaonNa hita sian pangago.
Molo tapadomudomu na opat pangidoan ginurithon ni evangelis Lukas i taringot tu isi ni tangiangta tu Debata Amanta na saor tu hita i jala na taparsaori marhite tangiangta, na tapasangap i, dohot na tahasiholi harajaonNa mangarajai ngolunta di portibion i, i ma (i) Sipanganon ganup ari (ii) hasesaan ni dosa na so masa molo so rade hita manesa dosa ni donganta (iii) pangunjunan (iv) haluaon sian pangago, boi dohonon opatsa mansai ringkot do di hita angka sisean ni Tuhanta Jesus. Naopat on do sahat tu tingkinta, jala tarlumobi di tingkinta nuaeng na sai mangugai hajolmaon. Bahat dope donganta na so dapotan sipanganon ganup ari, ringkot tasarihon; bahat dope nang na mangihuthon Jesus na so rade manesa donganna, alai sai ringgas mangido hasesaan ni dosana tu Debata; suraon do adong na sai pajonok dirina tu marragam pangunjunan ni ngolu ala didok rohana tuk do ibana mangalo i, ndang padao dirina sian i, siala gabe adong na madabu? Suraon do lam martambatamba di humaliangta angka pangago, na mangotootoi hita, rumang ni pangagoon i marragam, dohot ma angka pangago na mamangke internet (angka hajahaton seksual dohot financial) gabe adong na madabu tu tangan ni angka pangago i, tahilala ndang margogo hita mangadopisa?
Siala ni angka i, songon na tarsurat di ayat 5-13, di na martangiang i hita ingkon pos do rohanta na alusan ni Tuhanta do tangiangta. I pe ingkon timbo do parsitutuonta na manangiangkon tangiangta i, sian roha parbagasan, di bagasan hasintongan dohot marojahan tu haporseaon na togu na lehonon ni Tuhanta i do tu hita na tapangido i. Unang olo hita madabu tu pangunjunan mandok ndang ringkot be pangurupion ni Debata di ngolunta -songon na binahen ni angka naung marhaposan tu hatauon ni jolma (ilmu mediasi konflik, bio teknologi, teknologi medis, kecerdasan mesin robot buatan manusia). Alai lam tapapos ma rohanta, angka AnakNa, mangido tu Debata Amanta i. Molo nunga sanga moru haporseaonta di gogo ni tangiang jala moru haringgason dohot parsitutuonta martangiang tu Debatanta siala naung sanga umposan rohanta tu hatauon ni hajolmaon i, denggan do muba hita. Molo togu dope pos ni rohanta di gogo ni tangiangta jala hiras dope rohanta martangiang, jala nunga taida di ngolunta alus ni Debata tu pangidoanta asa disarihon na ringkot di ngolunta, disesa dosanta siala nunga tasesa dos ani donganta, dipadao hita sian jala dipatau mangadopi pangunjunan binahen ni halak tu hita, jala dipalua hita sian pangago, tapuji ma Tuhanta di hasatiaonNa jala tauduti ma songon i. Sia lam gabe angka sipartangiang ma hita. Amen.
Bina Umat: Hatorangan Jamita 2
"...dan ajarlah mereka melakukan segala sesuatu yang telah Kuperintahkan kepadamu. Dan ketahuilah, Aku menyertai kamu senantiasa sampai kepada akhir zaman."
Hatorangan Jamita 2
Hatorangan tu Jamita Minggu, 24 Oktober 2010
Ev. 2 Timotius 3:1-7 Ep. Mateus 24:4-13 S. Patik. I Petrus 3:11
Globalisasi i ma sada proses mengglobal/mendunia. Proses on didorong oleh kemajuan di bidang teknologi komunikasi dohot transportasi, mambahen jarak ndang gabe sada persoalan be di hita. Aha na masa di luat na dao, dohot hatop bo i sahat tu hita marhite televisi dohot internet. Isarana: serangan teroris tu menara WTO di Amerika nadigoari serangan 11 September 2001, dalam hitungan menit nunga sahat tu sude halak di portibi on. Barita sian keluarganta na tinggal dao sian hita, dohot hatop boi sahat tu hita. Nihilalaon ndang adong be batas antara hita na adong di Indonesia dohot halak na di negara asing. Ndang gabe sada hambatan be jarak ribuan kilometer di hita. Dohot do muse hita sude nunga dohot dibagasan kemajuan i, contoh kecil lewat penggunaan HP. Akses informasi na tarbuka manang tu ise pe, mambuka peluang na lam balga di kemajuan ekonomi na masa.
Alai, songon uang logam na memiliki dua sisi, songoni do globalisasi. Selain mamboan hal na positif, dohot hal-hal negatif berkembang dibagasanna. Akses informasi na bebas mambahen ragam budaya, ideologi, haporseaon na adong di portibi on sai mura masuk tu Indonesia. Budaya asli naung adong i, lambat laun lam mago, digantihon oleh budaya global. Perdagangan bebas mambaen negara-negara semakin bersaing. Lam hapal roha diri, ai holan tu kepentinganna sambing nama disarihon. Kemajuan teknologi dohot do mendorong pola hidup na konsumtif, gabe tu. Jolma lam bersifat individualis, lapatanna: holan mangharinghothon di dirina jala ndang parduli be tu halak.
2 Timotius merupakan surat na paduahon sian Paulus tu si Timotius, na ditaruhon sahalak na margoar Thikikus (4:12). Sian bagasan penjara di huta Rom, tung mansai malungun do rohana di naung marlaoan angka donganna, tinggal si Lukas na rap dohot ibana. Di tamba muse pangarupaon (perlakuan sewenang-wenang) na dijalo ibana dibagasan penjara. Dirante do ibana (1:16), jala songon siula hajahaton do ibana dibahen (2:9). Ndang ditontuhon do pe uhum tu ibana, alai ninna roha ni si Paulus hukuman mate do na nanaeng dipamasa tu ibana (4:6). Di situasi i do, di ujung ni ngoluna, malungun situtu rohana boi rap pajumpang dohot si Timoteus, “anakkonku na hinaholongan” (1:2). Rap dohot i, tongtong dipasahat ibana angka poda tu si Timoteus asa tongtong balang (setia) dibagasan panghobasionna tu Debata di tonga-tongan ni ruas ni Huria Efesus. Di boto si Paulus ragam ni hamaolon siadopanni Timoteus di tonga-tonga ni huria Efesus. Ndang holan sian angka parpodahaliluon, dohot do parngoluan ni jolma na gok hajahaton manosak huria i. Ditonga-tongani hajahaton i, di sosoi si Paulus asa marsihohot manghaposi Tuhan i. Molo pos rohana di Tuhan i, margogo ma si Timoteus mangadopi hajahaton i. Ala dibagasan habajaron do ibana, ndang adong do pe pengalaman, i do umbaen di papos si Paulus rohana unang gale mangadopi parungkilon i.
Paulus naeng patoranghon tu si Timoteus ia keberadaan ni angka parpoda haliluon di tingki i merupakan bagian sian situasi di tingki na parpudi. Na ro ma angka ari hasusaan mulai sian angka bencana na masa, kondisi moral ni jolma na lam tahis (merosot), jala panggosaon tu halak Kristen (Mat.24:9-12;Mrk.13:7-13). Kemerosotan moral naung dibereng si Paulus di goari ibana di son, i ma: 3:2
3:33:4 angka parjehe, parroha na neang, sipaburnang diri, holongan di hisap ni daging asa di Debata.
Dasar sian angka dosa na digoari Paulus di ayat 2-4, i ma mangkaholongi dirina. Halak na manghaholongi dirina tongtong holan na menonjolkan kepentingan dirina sandiri, dionjar sikap egois na so olo manarihon halak na asing, na boi gabe sumber haroroan ragam dosa na mangihut. Na paduahon, impolan di perak. Patuduhon sikap hidup na materialistis. Di I Tim 6:10, nunga dipaingot si Pulus ia “ . Alani hepeng dohot hamoraon, gabe olo do halak mangulahon na jahat. Ragam ni angka dosa i na dipajojor Apostel i, dirisihon (disimpulkan) ia jolma on nunga “holongan di hisap ni daging asa di Debata” (3:4). Ndang di haholongi be Debata, ai holan na mangalului hasonangan di dirina , jala di si do ibana mangulahon angka hal na so denggan laho dapotan i saluhutna.
Halak Kristen di tingki i, hape nunga bongot tu pangalaho naung digoari i. Sikap na mangholongi diri dohot na impolan di perak (ayat 2) dohot na holongan di hisap ni daging (ayat 4), marpanghorhon tu cara ni nasida mangalapati haporseaonna tu Jesus Kristus. Tongtong do nasida marpungu, mangulahon hadaulaton (ibadah) tu Debata. Nang pe songoni, jotjot do hadaulaton (peribadahan) tu Debata i holan formalitas, alai hagogoonna i ndang dapot di nasida (ayat 5). Padahal, Paulus nunga mangajarhon tu nasida ia hadaulaton i ndang holan hata, alai marhagogoon do i laho paubahon, paimbaruon jala paluahon ngolu ni jolma. Asa “Pasiding ma angka sisongon i!” ninna Paulus tu si Timoteus. Sadalan do i dohot himbauan ni psalmen “Martua ma halak, na so olo mangihuthon tahi ni angka parjahat, jala na so olo jongjong tu dalan ni angka pardosa, jala na so olo sahundulan dohot angka pangarehei” (Psalm. 1:1). Dibagasan habajaronna, asa unang terpengaruh ibana di pangalaho ni angka parpoda haliluon i. Tiruan na denggan menghasilkan halak na marpangalaho na denggan. Sebalikna, tiruan na so denggan menghasilkan halak na marpangalaho na so denggan. Idaon songon na daulat nasida, ala dipangke hata ni Debata, hape na papuashon hagiot ni dagingna do, na mangeraera angka ina namabalu do. Besar kemungkinan angka ina na mabalu i angka namora. Tujuan ni nasida gabe jelas, i ma keuntungan finansial. Dipangke hatani Tuhan i, ndada na mamaritahon Debata alai na papuashon hagiot ni dagingna do.
1) Hamajuon na masa di tingki na parpudi on merupakan pasu-pasu ni Debata tu hita jolma, marhite hapistaran dohot bisuk na nilehonNa. Psalmen sandiri mandok di Psalm. 119:66:”Sai podahon ma tu ahu roha hapantason dohot parbinotoan na denggan, ai huhaporseai do angka tonami”. Debata mangalehon i tu hita asa boi hita mangggohi sandok tano on, jala mangarajai tano on (1 Musa 1:28). Alai, jotjot do salah pangantusionta di hamajuon i. Sahalak na pistar hea mandok songon on:”Ketika pengetahuan manusia semakin maju, maka semakin besar kecenderungan untuk melupakan Tuhan!” Dung lam maju jolma i, timbo parbinotoanna, gabe lupa do tu Debata. Dianggap do dirina sandiri na patupahon, malua sian pangaramotion ni Debata. Gabe lomona sambing diihuthon, lupa mangulahon lomo ni roha ni Debata marhite parbinotoan na i. Hamajuon na masa gabe lam pahapalhon roha diri, ai kepentinganna sambing nama disarihon. Kemajuan teknologi dohot do mendorong pola hidup, manegai lingkungan pe diula, dohot manegai parsaoran ditongatonga ni keluarga, huria dohot masyarakat.
2) Na masa songon na dihatahon Apostel Paulus, nunga godang taida masa di tingki na parpudi on. Di tingki na parpudi on, ragam hasusaon na masa di humaliangta. Margontigonti do bencana alam na ro, mulai sian banjir, gempa bumi, dohot gunung meletus. Dohot muse margontigonti persoalan politik, sosial-budaya, ekonomi, d.u., na jotjot patubuhon parbadaan di tongatonganta. Mamereng situasi on, nunga godang halak mandok:”On ma huroa ujung ni hasiangan on”. Bahkan nunga godang dibahen angka na pistar film taringot tu ujung ni hasiangan on. Isarana: 2012. Toho do i? Boha do hita menanggapi on? Tontu sebagai halak Kristen hita, alusta ingkon marojahan sian hata ni Tuhanta marhite Apostel Paulus:”Alai ndang pola suraton tu hamu, ale angka dongan, taringot tu tingkina dohot sadiharina. Ai diboto hamu do tangkas, na songon panangko borngin do haroro ni ari ni Tuhan i” (I Tes. 5:1-2; Mat. 24:43; Luk.12:39; 2 Pet. 3:10). Jadi, dia do sibahenonta? Tapasiding ma dirinta sian angka na sisaongoni. Taulahon ma hadaulaton nasintong, ndang hadaulaton na formalitas sambing. Bahkan nunga godang ruas ni huria na menganggap ndang ringkot be ro tu bagas joro ni Debata, ai ndang dihaposi be gogo ni Debata marhite hadaulaton i. Ingkon tahaposi, ia dibagasan hadaulaton i do Debata mangalehon gogo naimbaru di hita laho pasidinghon dirinta sian angka na humurang di era globalisasi on. Naeng marposniroha hita songon Apstel i:”Apala on ma pos ni rohangku: Naung umpungka ulaon na denggan di bagasan hamu, patuluson ni I do i, sahat ro di ari ni Kristus Jesus” (Fil. 1:6).
3) Di tingki na parpudi on nunga lam torop angka parjamita na pararathon barita nauli ditongatonganta. Naeng ma hita manat di si, jaga dirinta asa unang terpengaruh di angka parpoda haliluon. Songon na ni dok ni Jesus di Lukas 21:8: “Alai ninna Ibana ma: Jaga ma hamu, so tung lilu hamu! Ai lan do na ro sogot manoluk Goarhu, angka na mandok: Ahu do! Nunga dapot tingkina i! Unang ma ihuthon hamu nasida!” Laho mananda dia do angka parpoda haliluon i, nunga dilehon di hita di I Johanes 4:2-3:”Sian on ma tanda hamu Tondi ni Debata: Ganup tondi ma marhatopothon Jesus Kristus, naung ro di bagasan daging, i ma sian Debata. Ganup tondi na so marhatopothon Jesus i, i ma na so sian Debata. I ma pangalaho ni Antikristus, na naeng ro i, songon naung binegemuna; jala nunga di portibi on ibana nuaeng.
Pasiding ma angka sisongon i!
1. Parhaseanghon ma hamajuon i asa lam gabeak ngolunta
2. Haposi ma Debata marhite hadaulatonmi.
3. Jaga ma dirinta sian angka parpoda haliluon.
Diposting oleh Riston Eirene Sihotang di 08.51
Riston Eirene Sihotang
Sada bukti arkeologi na hombar tu Bibel: Si Tatnai sian Imperium PersiDi pinggir ni batu na marisi surat paku on adong do goar ni si Tattannu
Hombar do angka hatorangan na disurat di Bibel tu arkeologi? Taon 2014, adong sada artikel di majalah Biblical Archaeology Review na mambahen sungkunsungkun songon on: ”Piga halak do na disurat di padan na robi di Bibel na adong bukti arkeologina?” Alusna disi, ”Hirahira 50 halak!” Sada baoa na so adong goarna di majalah i, i ma si Tatnai. Ise do ibana? Taulas ma na nidok ni Bibel taringot tu ibana.
Hea do Jerusalem gabe bagian sian pamarentaon ni Persia. Kota i di luat na didok Bariba ni Batang Aek na di barat ni sunge Euprat. Dung ditaluhon halak Persia kota Babel, dipaloas ma halak Jahudi laho pajongjongkon joro ni Jahowa di Jerusalem. (Esra 1:1-4) Alai, ndang lomo roha ni musu ni halak Jahudi mangida i, gabe dibahen ma i dalan laho mandok na mangalo do halak Jahudi tu halak Persia. (Esra 4:4-16) Saleleng pamarentaon ni si Darius na parjolo (taon 522-486 SM), sahalak pejabat Persia na margoar si Tatnai, manulingkiti parsoalan i. Didok Bibel do ibana, ”pangarajai ni luat i sian bariba ni batang aek”.—Esra 5:3-7.
Di pigapiga batu na disurat di bagasan huruf paku, dipaboa do molo goar ni si Tatnai bagian sian sejarah ni sada keluarga. Surat i marisi parjanjian na disurat taon paduapuluhon pamarentaon ni si Darius na parjolo, i ma taon 502 SM. Jala parhobas ni ”si Tattannu, pangarajai di Bariba ni Batang Aek” ma na gabe saksi di parjanjian i. Adong do partalian ni hatorangan i tu sasahalak na disurat di Bibel, i ma na didok si Tatnai, na disurat di buku Esra.
Aha do na diulahon ibana? Taon 535 SM, dibagi si Sirus Agung ma pigapiga luat na nirajaanna gabe pigapiga provinsi, sada sian i digoari ”Babel dohot Bariba ni Batang Aek”. Ndang sadia leleng, dibagi dua ma muse provinsi i. Sada sian i digoari ma Bariba ni Batang Aek jala disi ma luat Coele-Syria, Fenisia, Samaria, dohot Juda. Jala sian Damaskus do ra si Tatnai mamarenta luat on mulai sian taon 520 sahat tu 502 SM.
Laho ma si Tatnai tu Jerusalem laho manulingkiti parsoalan i. Dipaboa ibana ma tu si Darius songon na nidok ni halak Jahudi, ai si Sirus do na mangalehon parenta tu halak Jahudi laho pajongjongkon bagas joro ni Jahowa. Jala i do na tarsurat di buku harajaon. (Esra 5:6, 7, 11-13; 6:1-3) Alani i, diparentahon ma asa diloas si Tatnai halak Jahudi pajongjongkon joro i. Jala olo do ibana.—Esra 6:6, 7, 13.
Nang pe ”si Tatnai, pangarajai ni tano di bariba ni batang aek” ndang apala ringkot di sejarah, alai sintong do pangkatna disurat di Bibel. On patuduhon bukti na asing molo arkeologi patoguhon na tutu do sejarah na disurat di Bibel.
Ndang adong buku na asing na dihaporseai torop halak sian najolo. Alai, molo Bibel boi do tahaporseai?
Bukti Arkeologi na Asing
S Archives - Lirik Lagu Batak S Archives - Lirik Lagu Batak
Lirik Lagu Batak - October 10, 2020 - No comments - Simenstar Trio
lirik lagu boru jawa vs boru raja. gabe olo do sipata tahe da. tata roha niba marnida. boru ni raja na dijabuan. adong do sada tarhira sahit di boru hita, na olo ima losok rohana mangurus dirina. parsaurangan dope nian sae hira naung matua. gabe olo do sipata tahe da. tata roha niba marnida. boru ni […]
lirik lagu huhilala. hu hilala doi pakkilalan mi. huantusi do pangarohai mi. husadari do i hasian. pambaenanhu tu ho hasian. lehon tikki di ahu. mambalos holongmi. patuduhon basam di hagaleonki. tung so marisuang hasian. lagu mi nasai laon. maafhon ma au sian nasa rohami. maafhon ma au dihahuranganhi. sabar maho paihut ihut ahu. maafhon au hasian. […]
Lirik Lagu Batak - October 10, 2020 - No comments - Simbolon Kids
lirik lagu penjual koran. pitola so pitola dainang. tubu dii tonga ni harangan. sikkola so sikkola ahu nuaeng. dungkon marujung ma dainang. sikkola so sikkola ahu nuaeng. dungkon marujung ma dainang. jotjot sipata di pailak ahu. sian sikola dainang. ala so boi targarar dainang. na lao uang sikkolaki. di songgak di muruki guru ahu. huhut […]
Lirik Lagu Batak - October 10, 2020 - No comments - Simatupang Sister
lirik lagu di dia ho among. dolok simanabuni, nasoboi nakkohanhi. tao silumallani, nasaoboi langeanhi. tung hu jururi do among, tung hulangei do tusi. onan pardomuani, hararat ni baritai. sude bius umboto i, sahat tu desa na ualui. nunga turi turian ho among, among na umbalas ahu. naponjot sonabolon ahu umbege barita i. huhut marnipi jongjong ahu […]
lirik lagu bunga harotas. ale bunga nauli tinodo nirohangki. naeng nian hubuat ho asa hot dilambunghi. alai di dokho tu ahu, jolo sae singkolang mi. di lehon ho tintin mi, laho patuduhon holong mi. manetek ilung hi, laho paborhathon ho. gomos do di tiop ho, jari ni tangan hi. laos di dokho tu ahu holong […]
lirik lagu pabagas tanoman. ilu na maraburani. ndang hasuhutan be ito. rohakku na magopui. ndang tarubati ho bei. tung didok ho pe hasian. sumpami pabalo roha. ai dang porsea be au. nunga tung bagas. hansit ni rohakki. dibahen ho ito. dang nanggo tolu hali be. hansit rohakku dibaen ho. alai sai hupasabar do. alani holokki […]
Andung Anak Siampudan
lirik lagu andung anak siampudan. dang begeonku be inong. soarami da ingongku. turi turian nama di au da inong. dipaninggalhon mi di au. pussu ni siubeon mi da inong. di au inong simagoi. dung hubege barita mi da inong. naung jumolo ho inong. mangangguk bobar ma au inong. lungun nai di au on. di au […]
lirik lagu bidadari. cipt : tagor pangaribuan. sinondang ni bulan i mansai uli. dohot bintang bintang na di langit i. manondangi borngin na holom i. songon rohakki andorang so hutanda ho. songoni ma rohakki tu ho ito. tung mancai sonang pakkilalahki. hupasahat ma tu ho nasa rohakku. hu usehons sude holong ni rohakku tu ho. […]
Mauliate Ma Hasian
lirik lagu mauliate ma hasian. mauliate ma hasian ku. disasude na burju mi tu au. sonag do rohakki. tung sonang do au. rade do ho manganju rohakki. mauliate ma hasudungan. disasude denggan ni basami. tung godang pe nasala. na hubahen saleleng on. rade do ho manjalo i sude. haholonganku sarihononku. ondihononku salelengni ngolukkon. sai ingotonku […]
lirik lagu manangiangkon au. cipt : johannes rajagukguk. nungnga hudok tu ho dahasian. dang na marmeam meam au tu ho. molo so porsea ho tiop tangankon molo ganggu rohami pajonok ma tuson. adong mandok tu au dahasian. nungnga adong manopot nopot ho. ise do hurohai sidolo dongan mi. patandahon ma tu au so pola muruk […]
Jamita Evangelium Minggu XIII Dung Trinitatis Hesekiel 33, 7-9 Dipabangkit Gabe Siparorot Pelita Batak Online
ula do Debata parasi roha i manjou angka parjahat asa muba, asa mangolu nasida (Hesekiel 33:11, 3: 17-21).
2. Laho pasauthon i dijou, dipabangkit, jala disuru, dipatau, dipargogoi jala diramoti Debata do angka naposoNa mamincang angka parjahat i asa muba. Ndang boi angka naposoNa i
marsidalian, ai sian nasida do tungguon ni Debata mudar ni parjahat na mate so ada sipasingot
sian naposo ni Debata. I do tona ni Debata tu Hesekiel, sada panurirang hamubaon ni roha di
tonga-tonga ni bangso ni Debata di tingki habuangan.
3. Pangantusion si songon i do na tiniop ni Jesus di pangajarionNa tu angka siseanNa taringot tu dia
ma sipatupaon ni angka siihuthon Kristus molo adong sian tonga-tonga nasida na mardosa.
Gariada diajari Jesus do nasida dalan na dumenggan laho patupahon I, I ma di bagasan hajamoton. Tarida do i di Evangelium Mateus 18: 15-18. Disi didok songon on: "Alai molo
mardosa donganmi, topot jala ajari ibana, manang sijalo beo."
4. Parjahat na dihatai di Hesekiel 33: 1-20 i ma ndang holan (a) angka parjahat situtu, na ngoluna gok hajahaton (33: 14-16, 19) dohot (b) partigor na mangulahon na jat alai manghilala na boi do
hatigoranna i mangondingi ibana (ayat 12, 13-18), songon i nang (c) na manghaporseai na (i) tuk
do hatigoran ni jolma na tigor mangondihon ibana sian sada dosa na pinatupana (ii) ndang
sintong sesaon ni Debata dosa ni pardosa na muba ( ida ayat 17 dohot 20). Domu tu si do
umbahen na nang di angka huria ni Kristus na di padan na imbaru, sai dipaingot angka apostel nang angka tokoh nu punguan i do asa unang mangolu sarombang dohot portibion angka naporsea i, jala unang adong na manghilala na boi do angka naung pinalua ni Jesus i bebas boti mangolu so saurdot tu lomo ni roha ni Tuhan i. Dipinsang apostel Paulus angka ruas ni huria na di kota Korintus di abad parjolo ala dipasombu nasida, gariada dihaginjangkon nasida do na
adong sian tonga-tonga nasida na naung tardidi tu bagasan goar ni Kristus, alai mangolu jumahat
sian na di duru ni huria i. Isarana, adong sahalak sian tonga-tonga nasida na marmainan dohot boruboru/saripe ni amongna. Dipinsang si Paulus do punguan i tarlumobi na patupahonsa.
Hansit do dihilala na pininsangna i, gabe marsak, gariada adong manghasogohon si Paulus. Alai
di ujungna dung manang sadia leleng, manolsoli do ibana, jala muba. Ndang diloas apostel I dipadao punguan i torus ibana. Ingkon jangkonon nasida do ibana, so mardongaan biar dohot
lomos ni roha (ida: 1 Kor 5: 1-13, 2 Kor 6: 15). I do ojahan ni ruhut paminsangion dohot
parmahanion di tonga-tonga ni huria ni Kristus di portibion, so marimbar di tonga-tonga ni Huria Kristen Batak Protestan.
5. Nuaeng, tama do sungkunhononta, boasa barita taringot tu sangkap ni Debata manjou angka parjahat asa muba, asa mangolu, jala soara na koras tu angka naposona asa olo so marsidalian pasahathon joujou hamubaon tu angka parjahat na di duru dohot na di bagasan huria na gabe
jamita di tonga-tonganta nuaeng? Di tonga-tonga ni huria, angka parhalado do dongan ni pandita mamata-mata i parange ni ruas ni huria ni HKBP. Beha do pangulahonon ni angka
parhalado di ulaon on? Diulahon nasida do I, jala dipasahat nasida do hata pinsang-pinsang tu ruas i? Tuk do holan parhalado i patupahon ulaon i so mardongan pangurupion ni angka ruas ni huria di bagas nasida be? Ai angka bagas i do huria na metmet. Beha do ulaon ni angka natoras maradophon donganna saripe nang maradophon angka ianakkonna? Beha do angka na marhaha maranggi dohot na mariboto? Dipatupa nasida do i?
6. Beha do angka ruas ni huria di ngolu nang ulaon nasida di tonga-tonga ni masyarakat, pamarenta, perusahaan, dna? Diulahon nasida do ulaon nasida songon malim na raja disi? Sian
taon 1970-an sahat tu saonnari, marjongjongan do angka na ginoaranna "Pamatataion",
manang di hata Inggris didok "Watch": Human Rghts Watch, Domestic Violence Against Woman
and Children Watch, Government Watch, Immigrant Protection Watch, Pembantu Watch, Election Watch (Panwaslu), Consumer Protection Watch, dohot Pastor/Priest Watch, laho
mamata matai angka parange hajahaton di angka i. Godang do ruas ni huria ni Kristus rap dohot
na asing na mangula disi, asa unang diuduti, alai molo sai diuduti, asa diboan nasida tu uhum/pengadilan.
7. Di taon on dipestahon angka huria protestan di portibion do 500 taon reformasi. Sada sian pangantusion di tonga-tonga ni huria di tingki ni si Martin Luther na direformasi ibana ala so saurdot tu pangajarion ni Bibel i, i ma pangantusion na mandok "marimbar" do arga ni tohonan
di tonga-tonga ni huria i sian na di portibion. Gantina didok ibana na ganup na porsea di dohot
na marsaor sapamatang dohot Kristus marhite pandidion na badia i do naposo ni Debata. I do umbahen na diajarhon Martin Luther dohot angka huria protestan di portibion taringot tu malim
na raja do ganup na porsea i. Di tonga-tonga ni huria adong ma partohonan laho mangulahon ulaon di tonga-tonga ni huria i. diula nasida ma maminsang angka ruas ni huria na mangolu di
bagasan dosa, asa muba, unang mate nasida, unang sian angka partohonan I ditunggu Debata mudar nasida. Di portibion, sude naporsea i malim manang naposo ni Debata do. Siala ni i,
manghuling do hata ni Debata di Hesekiel 33:7-9 i tong joujou tu ganup ruas ni huria ni HKBP asa
mangulahon tohonanna maminsang angka pardosa di ngolu nang ulaon nasida siganup ari asa pasohon hajahatonna, unang diuhum Debata nasida, jala unang diuhum uhum ni negara nasida.
8. Ndang joujou na menet berengonta i, didok Debata na sian hita do tungguon ni Debata mudar ni donganta jolma na mate di bagasan dosana ala so ada sipangingot sian hita. Nunga ro tingkina asa songon ruas ni HKBP na marsinta-sinta gabe pasupasu tu portibion hita, mangulahon ulaonta
mamata-matai hajahaton, paingothon na patupahonsa. Ndang ingkon sai ingkon pabotohononta tu portibion hajahataon ni angka donganta jolma, molo boi dope tapaingot nasida hormat, jala rahasia. Alai molo ndang ditangihon, nunga tingkina asa tapasahat tu natorop, isara tu KPK
dohot tu Kepolisian nang Kejaksaan di sude tirket, asa boi moru angka jolma na patupa hajahaton, jala marhite i asa lam gok dame, hadumaon dohot hatigoran ngolu ni bangsonta di
sude tirket. Molo lam godang ruas ni hurianta patupahon songon i, boi ma goaronta hita, mamangke hata Batakta na uli i, gabe "Siparorot" donganta jolma, ai mansai arga do ulaon ni
Siparorot di ngolu ni sasahalak uju pese-pese sahat tu dakdanak. Ala tingki dakdanaka dope partingkian ni bangsonta membangun karakter bangsa asa gabe bangso na lam mangolu di hatigoran, dao sian hajahaton, mangolu di bagasan holong ni roha, mansai uli do molo ganup
ruas ni HKBP manghobasi angka donganna jolma di huria nang di duru ni huria manjamothon angko donganna humaliangsa, anggiat adong na maminsang angka na mangolu di bagasan ulaon dosa, jala marhite i asa adong hamubaon dohot hangoluan.(**)
"Oleh: Pdt Dr. Robinson Butarbutar, KRP HKBP
Ikkon hupaleleng…. – Amani Partogi
Dalihan na 3 pa-5 Dongan sa pesbuk →
Posted on 28 Oktober, 2009 by Hendry Lumban Gaol
Molo ni bereng jala nialaman, sai rumikkot do dihalak batak marpungu dohot keluarga di tikki tambaru sian di ari natal. Dang haru takkas binoto mulai sian taon sadia dipukka halak hita ulaon sisongon on ima parpunguan ni sude keluarga di borngin tambaru. Sai diusahahon do mulak do sude nang pangaratto asa boi rappak marpungu, martangiang huhut marsisesaan dosa di borngin tambaru i.
Suang songoni do nang di ganup-ganup huria pe di pamasa do ulaon na asing sian ari minggu nasomal. Di borngin parsirangan ni taon dipatupa huria do jamita na marsoring-soring. Ima jamita ni akka ruas. Olo do marudut muse jamita on rodi manogotna. Ganup do akka horong dilean tikki laho pasahathon jamita. Sian horong ni natua-tua nihuta, panggomgomi ni huta manang pamarenta, sian pangaratto, sian penetua ni huria manang parhalado.
Nunga sai dihusiphon amaniHabinsaran tu donganna sittua na di lambung na i, asa unang Oppujamordong marjamita, ima songon utusan sian penetuani huria i. Ai dipillit jala digogohon amanta Pandita Resort, ima pandita na imbaru martugas i do asa OppuJamordong marjamita di partangiangan ujung taon.
“Hamu do amang natumua, bah ninna roha hamu ma mambaen jamita ima songon utusan sian parhalado” ninna amanta Pandita tikki parsermonan.
“Bah molo tung i ninna amanta pandita, datung juaon dah…” ninna ibana.
Nian, ala na baru mangula amanta pandita on di huria i jala na poso dope, dang hea dope dibege jala di idaOppuJamordong marjamita. Alai anggo donganna parhalado nunga diboto songon dia ibana di langgatan, ido alana asa sai digogohon amaniHabinsaran asa unang OppuJamordong marjamita.
Dibotarina, dung dapot tikkina marjamita, dijouhon amanta sittua na gabe protokol ma sian langgatan, ima manjouhon sada-sada songon naung ni utus ni horong na be. Sahat ma tikki tu parhalado, jala dijouhon ma sian langgatan i. “Pinasahat ma tikki tu amanta OppuJamordong, marjamita songon utusan sian parhalado” ninna amanta protkol.
Dang pola piga hali di jou, nunga tor nakkok ibana tu langgatan i, diboan bibelna dohot bukkuna. Dipadenggan ma kassa matana jala dipatoru saotik MIK i, ai mardomu halak na marpamatang na gelleng do ibana.
Dimulai ma jamita na on, marhite na mangenet piga-piga ayat sian bukku nabadia i. Lam leleng lam so tarbege be hatana, sai hira na marungut-ungut, dang marbatu begeon jamita, atik na aha dipandohi sian laggatan i. Sorana sai songon na mellop-ellop. Nunga busisaon ruas, nunga marhusip-husip akka nadeba. Alai dang di anturehon OppuJamordong naung songoni namasa i. Sai tong do ditorushon ibana jamita na i.
Toppu ma dipagogo ibana soara na mandok “On ma hita jolma, nunga tung moru be anggo holong i. Dang marsianjuan be, jala dang marsihormatan be. Molo tung donganna makkatai bah, dipahohom ma jo nian…” ninna alai huhut di uduti muse pagajjang jamita on. Hape ruas nunga tamba busisaon. Adong na mamereng jom, partikkian, ai sotung lopus do innon tonga borngin jamita on. Hape akka sipanganon na tabo nunga diparade di jabu, songon lambang loyang nang lomang.
Didok ma muse gogo sian langgatan i “Dipangosos-ososhon ma patna, dipattottoppon sipatuna tu lante i, huhut marhusip-husipi ma i, guttur hian. Dirippu huroa dang binege i. Sai marhusip-husipi be hamu, mekkel-mekkel be, dirippu hamu dang huboto i?? ikkon hupaleleng…., ikkon hupaleleng asa diboto ho debadeba, ikkon hupaleleng eah….” ninna ibana gogo sian langgatan i.
Sip ma toppu ruas i, ai dang sangka roha na sida na dohonon ni oppuJamordong songoni.
Sip situtu. Jala molo tung madabu jarum ikkon tarbege, ima ala ni hohomna jolma i, nang pe nunga mekkel be di bagas rohana be. Andorang so i, nunga modom hian siJatolhas, sahalak ama-ama na poso. Podom-podom manuk dibangkuna, di pudi sahali. Tudia dang mondohondok akka ruas songon ibana, ai so habegean tu pudi jamita i.
Dungo ma ibana toppu jala longan ma ibana mamereng hahohomon ni ruas i sude. Dibege ibana ma didok OppuJamordong sian langgatan “ikkon hupaleleng, ikkon hupaleleng…”. Jonjong ma siJatolhas, dialusi ma oppuJamordong.
“Haru paleleng hian, manang na haru pajok ho disi saborngin on sittua, anggo au ikkon mulak hian eah….” tung mansai gogo didokkon jala disarat bukku endena, hehe ibana sian hundulanna. Gear ma macca….
Pos ini dipublikasikan di TORSA dan tag ikkon hupaleleng, jamita, suhutan. Tandai permalink.
2 thoughts on “Ikkon hupaleleng….”
1 Desember, 2009 pukul 9:49 am\t Balas
lucu nai cerita mi ito sian dia do dapotmu cerita i
3 Desember, 2009 pukul 1:38 am\t Balas
adong do bank-suhutan dison ito, tks dah berkuinjung dan berkomentar
Tingki Adong Pangunjunan | Keluarga na martua
Tingki Adong Pangunjunan
”Halashon hamu ma i, nang pe saonari marsak hamu satongkin alani pangunjunan na marragamragam.”—1 Petrus 1:6, Bibel siganup ari
Nang pe na dumenggan tabahen tu parrumatanggaon dohot tu parsaripeon, alai na so panagaman boi do masa pangunjunan na mambahen mago las ni rohanta. (Parjamita 9:11) Alai, diparade Debata do pangurupion tu hita tingki marsitaonon. Molo taihuthon prinsip ni Bibel, boi do hita dohot keluarga denggan mangadopi pangunjunan i.
1 MARPOS NI ROHA MA TU JAHOWA
SONGON ON MA HATA NI BIBEL: ”Tinggangkon hamu ma nasa na hinolsohon ni rohamuna tu Ibana, ai disarihon do hamu!” (1 Petrus 5:7) Ingkon ingotonta do ndang na Debata na parohon pangunjunan. (Jakobus 1:13) Molo tapajonok tu Debata, patuduhononNa do dalan na dumenggan tu hita. (Jesaya 41:10) ”Usehon hamu ma rohamuna tu jolona.”—Psalmen 62:9.
Boi ma tahilala hadameon molo tajaha jala taparsiajari Bibel ganup ari. Hilalaonta ma pangapulion sian Jahowa. (2 Korint 1:3, 4; Rom 15:4) Dibagabagahon Debata tu hita dame ”na sumurung sian saluhut roha.”—Pilippi 4:6, 7, 13.
Martangiang ma mangido pangurupion sian Jahowa asa tongtong dame jala torang pingkiranta
Lului ma aha na boi sibahenon jala pillit ma na dumenggan
2 SARIHON MA DIRIMU DOHOT KELUARGAMUNA
SONGON ON MA HATA NI BIBEL: ”Roha na pantas mangomo parbinotoan, jala pinggol ni halak na pistar manjalahi parbinotoan.” (Poda 18:15) Sarihon ma na dihaporluhon dongan saripemuna dohot ianakhonmuna. Mangkatahatai ma tu nasida jala tangihon ma.—Poda 20:5.
Songon dia do molo marujung ngolu na tahaholongi? Unang pola maila laho tangis. Ingot ma, Jesus pe hea do ”tariluilu.” (Johannes 11:35; Parjamita 3:4) Ringkot do mangalehon tingki laho istirahat dohot modom. (Parjamita 4:6) On boi mangurupi hita asa margogo jala torang pingkiranta laho mangadopi hasusaan.
Andorang so masa dope pangunjunan, tibu hian ma pasomalsomal denggan mangkatai tu keluarga. Asa unang mabiar nasida mangkatai tu hamu tingki adong pangunjunan tu keluarga
Sungkun ma dongan na hea mangadopi hasusaan na sarupa
3 LULUI MA PANGURUPION
SONGON ON MA HATA NI BIBEL: ”Sai masihaholongan do na mardongan jala songon na marhahamaranggi do di sitaonon.” (Poda 17:17, Bibel siganup ari) Sipata ndang diboto alealemuna aha sibahenonna laho mangurupi hamu. Alani i, unang pola alang rohamuna mangido pangurupion nasida. (Poda 12:25) Pangido ma pangurupion sian dongan na togu partondionna. Poda na nilehon ni nasida sian Bibel boi patoguhon partondionmuna.—Jakobus 5:14.
Lam togu do tongtong partondionmuna molo ringgas hamu mangkatahatai dohot dongan na marpos ni roha tu bagabaga ni Debata. Boi do muse dame rohanta molo rade hita mangurupi halak na mangkaporluhon pangurupion. Alani i, taurupi ma halak asa mamboto bagabaga ni Jahowa. Jala unang ma hita mandao sian dongan na manghaholongi jala na manarihon hita.—Poda 18:1; 1 Korint 15:58.
Paboa ma holso ni rohamu tu alealemuna, jalo ma pangurupion nasida
Paboa ma tangkas aha na dihaporluhon hamu
PARROHAHON MA ANGKA NA RUMINGKOT
Tongtong ma ingot Debata nang pe marsak rohamu. Saleleng manaon pangunjunan, si Job mandok, ”pinuji ma goar ni Debata.” (Job 1:21, 22) Songon si Job, tapajolo ma mangulahon lomo ni roha ni Jahowa sian saluhutna. Unang mandele molo ndang pintor saut songon na hinirim ni roha. Marpos ni roha ma tu Debata. Didok Ibana do, ”’ ”—Jeremia 29:11.
Marpos ni roha tu Jahowa do ahu di nasa ulaonku?
Angka aha do siala na mambahen ahu mandok mauliate tu Jahowa ganup ari?
LITURGI PERKAWINAN BAHASA TOBA | Parokisidikalang's Blog
ULAON PARDONGAN SARIPEON
GEREJA ‘MARIA PERTOLONGAN ORANG KRISTEN’ SIDKALANG
(Pastor dohot Vorhanger manang pangurus Gareja manomu rombongan ni panganten)
Pastor : 2. Pasahathon Natarpasu-pasu (wakil ni natua-tua na tarpasu-pasu)
Orang tua : Amang Pastor nami na pinarsangapan. Nunga marsitandaan jala nunga … (Pastor mamispis panganten i dohot aek nabadia)
Pastor : Saonari dibagasan haporseaon, rap udur ma hita masuk tu bagas joro ni Debata laho mangulahon ulaon Sakramen Pardongansaripeon na badia i.
(Pastor, Vorhanger / pengurus gereja , pangantin dohot keluarga mardalan masuk tu gareja las didongani dohot Ende Pamungkaan)
3. Tanda Silang dohot Hata Huhuasi
Pastor : Dibagasan goar ni Ama, dohot Anak, dohot Tondi Porbadia.
Pastor : Hagogoon ni Tuhanta Jesus Kristus, holong ni roha ni Debata dohot parsaoranni Tondi Porbadia ma, mandongani hamu saluhutna.
Umat : Nang hamu pe didongani Tuhan i.
Pastor : Hamu angka dongan nahinaholongan di bagasan Tuhan Jesus Kristus, donganta si ………………………. Dohot si ………………………. On, saonari laho mangaresmihon pardongansaripeon ni nasida, ima di na laho manjalo sakramen—————————– (Hohom satongkin)————————–
Saonari tapangido ma hasesaan ni dosa sian Tuhanta, ima rap manangianghon ma hita tangiang Hamubaon ni Roha, dohot lan hahurangan: dibahen salanghu, salanghu, salanghu na umbalga.
Dibahen i, huelek-elek Maria nabadia, na tong saohabubuhan, angka suru-Pastor : 4. Ale Tuhan Asi RohaM di hami (Dijahahon manang diendehon)
Pastor :Tuhan Jesus Kristus, Ho do Hata i na sian Debata na boi paluahon hami. Ale Tuhan asi rohaM di hami.
Umat : Ale Tuhan asi rohaM di hami.
Pastor : Dipargogoi jala dipalua Ho hami sian nasa na jahat.
Ale Kristus asi rohaM di hami.
Umat : Ale Kristus asi rohaM di hami.
Pastor : Diparmudu-mudu Ho do hami asa boi huhaholongi hami Debata jala marhabasamon songon Ho sandiri.
Ale Tuhan asi rohaM di hami.
5. Hamuliaon (Boi adong molo misa)
6. Tangiang Pamungkaan
Pastor :Martangiang ma hita,….. dohot si …………………………… PARHALADOON HATA NI DEBATA
7. Panjahaon 1Musa 2:18-24
Tatangihon ma hata ni Debata na nienet sian Buku ni si Musa: jolmana, jadi sada sibuk nasida.
Umat : Mauliate ma di Debata.
Tatangihon ma hata ni Debata na nienet sian Buku ni si Paulus tu ruas na di Efesus
( 5:2.21-33 ):
(Dua pengantin) Jala parangehon hamu ma haholongon i songon Kristus i, na
(P. Baoa )  (Panjahaon na asing na boi dipangke: Rom 2:1-2.9-18; Kol 3:12-17; 1Kor 12:31-13:8)
8. Psalmen Hatopan / Ende Antar ni Panjahaon
Pastor : Aleluya…
Umat : Aleluya….
Pastor : Naung pinadomi ni Debata,
Ndang jadi sirangon ni jolma.
Umat : Aleluya…
10. Barita Nauli (19:3-6).
Tatangihon ma Barita Nauli ni Jesus Kristus na pinatomu-tomu ni si Mateus
Di sada tingki ro ma angka Parise mangunjuni JesusSongon i ma Barita Nauli na pinatolhas tu hita sadari on.
Umat : Puji-pujian ma di Ho ale Kristus.
Tatangihon ma Barita Nauli ni Jesus Kristus na pinatomu-tomu ni si Johannes (Joh 2:1-11)
-Na i, gabe porsea ma angka sisean-Na di Ibana.
(Panjahaon na asing na boi dipangke: Joh 10:1-11; Joh 15: 1-12)
12. Manghatindanghon Haporseaon
ULAON PAHOTHON PARDONGANSARIPEON
13. Penyelidikan Kanonik Singkat
Pastor : Hamu na dua; ……………………….……dohot ho………..…………… na ro tu jolo namu nuaeng, aha do na pinangido ni roha muna sian Huria ni Debata?
Calon Pangoli : stor : Mauliate ma disangkap muna nauli i. Alai andorang soi, manungkun ma jolo ahu tu pangula ni Huria dohot angka saksi.
Hamu amang pangula ni H………………. dohot si ……………………….on, jala nunga tangkas diboto hamu naboi nasida on manjalo Sakramen Pardongansaripeon, ndang adong be ambat-ambat na mardomu tu aturan nang hasomalan ni Huria Katolik?
Pangula ni Huria : Pastor : Mauliate ma di hamu amang vorhanger nami. Saonari manungkun ma Saksi :  Alai asa tangkas, ta patangkas ma pangidoan ni nasida na laho tarpasu-pasu on.
Pastor : Mauliate ma di hamu amang saksi.
i Dibahen, Sahalai nariSungkun-sungkun tu Pengantin Baoa:
Pastor : Hamuna …………….., na nunga tutu situtu do hamu marsangkap manghaholongi, pasangaphon jala manghormati dongansaripemuna on saleleng hamu mangolu?
P. BaoaamSungkun-sungkun tu Pengantin Boru-boru:
P. Boru-boruinPastor : Mauliate ma disangkap muna nauli i! Nunga tangkas dipabotohon hamu sangkapmuna na uli i di jolo nami.
14. Mandok Mauliate, Mangido Maaf dohot Mangido Pasu-pasu tu natua-tua na be.
Pastor : Hamu nadua, dung binahen sungkun-sungkun dohot panangkasion(Dung sae nasida menghadap natu-tuan nasia, mulak ma nasida tu ingannna)
Pastor :Hamuna ……………………………… dohot ………………………marsijalangan ma hamu na dua, bahen tanda ni hasadaon dohot holong ni rohamuna.
PADAN NI BAOAoru-boru)PADAN NI BORU-BORUaoa)………………… (didok ma goar ni si boru-boru)oru-boru………………… (didok ma goar ni si baoa)aoaung i diampehon malim ma tanganna di atas ni tangan nasida)
16. Patoguhon Padan Pardongansaripeon
Pastor : Pastor : Naung pinadomu ni Debata.
Umat : Ndang jadi siranghonon ni jolma.
13. Sungkun-sungkun tu pengantin molo hurang malu nasida manjaha
Sungkun-sungkun tu baoa.
Pastor : Ale ……………………… nunga tutu situtu hamu marsangkap laho mangaresmihon pardongansaripeon muna on.
P.Baoa : Na nunga be pastor nami.
Sungkun-sungkun tu boru-boru
P.Boru-boru : Na nunga be pastor nami.
Pastor : Hamu nadua, dung binahen sungkun-sungkun dohot panangkasion na jempet5. Padan Pardongansaripeon
Pastor : Mauliate ma! Nunga tangkas dipabotohon hamu sangkapmuna na uli i di jolo nami. Antong, hajongjonghon hamu ma saonari padan pardongansaripeon muna na badia i, di jolo ni Debata, di jolo ni Hurianta, di jolo ni malim dohot angka saksi, di jolo ni natorasmuna, tondongmuna dohot sude dongan na pungu nuaeng di son!
( tu natorop i)
Pastor : Hamu sude angka dongan, jongjong ma hita saonari laho umbege laos
manghormati parpadanan ni angka donganta on!
( tu na laho marpadan)
Pastor : Hamuna ……………………………… dohot ……………………… Marsijalangan ma hamu na dua, bahen tanda ni hasadaon dohot holong ni rohamuna.
(Dung i diampehon malim ma tanganna di atas ni tangan nasida)
17. Mamasu-masu Tin-tin
Pastor : Ale Tuhan, pasu-pasu ma ( + ) angka tin-tin on, na huurasi hami di
(Pastor mangurasi tin-tin dohot aek nabadia)
Pastor : Ale ……………………oru-boru) jalo ma tin-tin on bahen tanda burju ni rohangku dohot holongku tu ho.
Pastor : Ale ……………………aoa) jalo ma tin-tin on bahen tanda burju ni rohangku dohot holongku tu ho.
18. Pamasu-masuon Boras Parbue Sakti dohot Ulos
Pastor : -masu donganta on.
Martangiang ma hita,-9. Pasahatahon Ulos
(Pastor mangido asa Paranak dohot parboru mangampehon Ulos Holong tu na tarpasu-pasu. Nadiampehon nasida di si, ima pasu-pasu ni Debata do naung pasadahon nasida nadua. Jadi ulos na diempehon gabe tanda ni pasu-pasu ni Debata do alana ulos i nunga dipasu-pasu malim)
20. Manaburhon Boras Parbue Sakti
Pastor : ma21. Tangiang Pamasu-masuon
Pastor : ………………… (boru-boru)…………………Hupangido hami ma tu Ho ale Tuhan, Debata nami, anggiat ma nasida na dua on tong-tong marsihohot di bagasan haporseaon dohot di angka patikMi. Sai tong-tong ma marsada nasida di ripe nasida, jala anggiat ma tarida jala tarhilala di ngolu nasida holong na siang Ho i, huhut marsinondang di nasida hatioron ni bohiM, asa boi parange nasida gabe tiruan na denggan manang na di dia pe nasida. Pargogoi ma nasida marhite hagogoon ni Barita Nauli i, asa boi nasida gabe sitindangi ni Kristus tu sude dongan.
Anggiat ma marpinompar nasida, jala boi gabe natua-tua sitiruon jala sai boi ma nasida sahat marnida pahompu na tau pasonanghon roha nasida.
Anggiat ma saurmatua nasida jala di ujungna boi marhatuaon nasida di ngolu na manontong di harajaonMi. Marhite-hite Kristus, Tuhan nami.
(Ulos na diampehon tu pengantin nunga boi diamphon tu abara ni pengantin baoa)
22. Tangiang Hatopan
Pastor : Hamu angka dongan! Nunga manjalo sakramen pardongansaripeon angka
jala anggiat tong sonang nasida di bagasan pangaramotion ni Amanta Debata.
Patugas : Tatangiangkon ma nasida anggiat margogo mangaramoti Pardongan- anggiat ma nasida margogo paojakhon sada ruma Martangiang ma hita:
Umat : Tangihon ma, Tuhan tangiang nami.
Patugas : Patugas : Patugas :  Jala sai anggiat ma natua-tua dohot angka keluarga nasida naung munding dijanghon Ho tu harajaon ni Debata, jala nasida dohot marlasniroha di ulaon on.
Pastor : Ale Debata, ramoti ma angka dongan nami on di bagasan holong ni Roha-23. Ende jala Pasahathon Silua / Pelean
(Molo kedua pengantin katolik, ulaon i ditorushon dohot Misa Nabadia)
24. Tangiang Ama nami.
Pastor : Dihamu angka dongan na hinholongan, saonari tapasada ma sude
Umat : Amanami na di banua ginjang, sai pinorbadia ma goarMu, sai ro ma
ro di saleleng ni lelengna.
26. Tangiang Panutup
278. Martangiang tu Bunda Maria
Pastor : Hamu angka dongan, keluarga na imbaru on laho martangiang marhite
ingki on, boi do diiringi dohot lagu Maria)
Maria ina nami nabadia, ida ma hami nadua na marlasroha nuaeng on, ai ndang tardok hami balga ni las ni roha nami dohot balgani hamuliateon nami di sude pasu-pasu naung hujalo hami, tarlumobi di panogu-noguon ni Tuhan Debata naung pasadahon hami., jala daomambangun keluarga songon keluarga Nasaret na marisi habengeton, dame, holong dohot sada ni roha. Pasingot ma hami molo hurang dewasa, hurang mangantusi, jala hurang sabar. Anju jala elek-elek ma hami molo hasit ni roha dohot parmaraan mangonai tu hami. Patogu ma roha -Mu Jesus Kristus i. ngiang Tabi Maria 3 hali
Tabi di ho, Maria na gok asi, didongani Tuhan I do ho. Ho do na pinasu-pasu sian angka boru-boru, jala pinasu-pasu do parbue ni bortianmu, Jesus.
O Maria nabadia, ina d\_ni Debata, tangianghon ma hami pardosa on, nuaneng dohot di tingki hamamate nami. Amen.
(Dungi pengantin mulak tu inganna muse)
29. Manengken Berkas-Berkas Perkawinan
(Pengantin dohot angka saksi manngken angka berkas-berkas perkawinan, jala ditingki on, boi ma las diulahon mandok hata sian wakil ni paranak dohot parboru)
(Molo porlu, di tingki on ma dibahen durung-durung paduahon )
30. Pasu-Pasu Parujungan
Pastor : Sai marsinondang ma hatiuron ni bohi ni Debata di si ……….. dohot si ……….Pastor : Pastor : Pastor : nasunhinagogo i ma hita saluhuta. Dibagasan goar ni Ama, dohot Anak, dohot Tondi Porbadia.
Pastor : Tatorushon ma ulaonta mardongan holong ni Debata i.
(Molo dipengido pengantin asa margamber dohot pastor, jumolo ma margambar dohot pastor, baru pe asa marsijalangan. Mauliate.)
(Molo dibagasan Misa Nabadia)
24. Tangiang Pasahathon Pelean
Pastor : Martangiang ma hamu, angka dongan, anggiat dihalomohon Debata peleanta on.
Umat : Pastor : Pastor : Tuhan i ma mandongani hamu na.
Pastor : Dompak ginjang ma rohanta.
Umat : Nunga tapahehe rohanta dompak Tuhan i.
Pastor : Mandok mauliate ma hita, tu Tuhan Debatanta.
Umat : Patut jala tama do i.
Pastor : Ima tutu, na tama jala patut, tigor jala uli do, asa tongtong jala manang Marhite Ibana dipuji angka suru-suruan dohot angka Nabadia hatongamonMu; dibahen i, loas ma hami padomuhon soara namitu endenasida i, asa dohot hami tong-tong marserep ni roha manghatindangkon:
Umat : Nabadia, Nabadia, Nabadia do Tuhan….. (Ende Nabadia)26. Tangiang Bolon II
Pastor : Tung Nabadia do Ho, ale Amang, mual ni nasa habadiaon; + ) dohot Mudar ni Tuhannami, Jesus Kristus.
Pastor : JALO HAMU JALA PANGAN HAMU MA: AI ON DO DAGINGHU NA PINASAHAT HUMOPHOP HAMU.
Songoni muse, dung sidung mangan, dibuat Jesus ma panginuman. Didok muse mauliate, dipasahat ma I tu angka sesan-Na, huhut mandok:
JALO HAMU, SUDE MA HAMU MINUM SIAN ON! ON MA PANGINUMAN NA MARISI MUDARHU, MUDAR PARPADANAN NI PADAN NAIMBARU JALA NA MANONGTONG NA NIUSEHON HUMOPHOP HAMU DOHOT NATOROP BAHEN HASESAAN NI DOSA. SONGONI MA ULAHON HAMU, BAHEN PARNINGOTAN DI AHU.
Pastor : On pamusatan ni luhut parsaulian na hinaporseaan i.
Umat : HamamateM Tuhan, hubaritahon hami. Haheheon-Mu do huhatindangkon hami. HaroroMu sogot do huhalungunhon hami.
Pastor : Antong, huhut marningot hamamate dohot heHupangido hami, asa hami, naung majalo daging dohot mudar ni Kristus, dipasada Tondi Porbadia i gabe bangsoM.
Ale Amang, pasu- nami …………. dohot Uskup nami……………. Dohot sude parhalado di HuriaMi.
Palua ma nang angka dongannami, angka na porsea dohot sude tahe angka naung monding i. Sae-Mu.
Ale Amang, sude do hami mangido asi ni rohaM, asa dohot hami marjambar di hatuaon na manongtong raphon Santa Maria, Nasohabubuhan, Ina ni Debata, raphon angka apostel dohot sude halan nabadia na tong mangolu di bagasan holong-Mu. Sai loas ma hami dohot mamuji, pasangaphon Ho.
Marhitehite Ibana, rap dohot Ibana laos di bagasan Ibana, tongtong Ruas : Amen.
27. Tangiang Ama nami.
Pastor : Umat : Amanami na di banua ginjang, sai pinorbadia ma goarMu, sai ro ma Harajaon- ro di saleleng ni lelengna.
Pastor : Dame ni Tuhanta Jesus Kristus ma mandongani hamu saluhutna.
Umat : Saonari ro di saleleng ni lelengna. Amen.
29. Anak Biru-Biru
Umat : Lehon ma dame di hami.
Pastor : Umat : (Pangantin manjalo Komuni dua rupa)
31. Mamasu-masu Buku Nabadia dohot Silang (Molo adong)
Pastor : Martangiang ma hita, 30. Pasu-Pasu Parujungan
32. Tangiang Panutup33. Martangiang tu Bunda Maria ( halaman 15 )
Pastor : TANGIANG MANGIDO TANGIANG SIAN MARIA NABADIA
34. Manengken Berkas-Berkas Perkawinan
35. Pasu-Pasu Parujungan
Filed under: Profie Paroki | Tagged: Liturgi Perkawinan Bahasa Toba |
« KARMEL SUMATERA GEREJA DAN SADAR LINGKUNGAN HIDUP »
Jamita Evangelium, 13 Januari 2019, Minggu I Dung Epiphanias "Debata Manogunogu/Mandongani BangsoNa" (2 Musa 33: 12-17) Pelita Batak Online
Sabtu, 12 Januari 2019 15:19:00
et, jala hata on lam margurasa di era Reformasi, i ma mengayomi, na-molo tatangkasi di Kamus Bahasa Indonesia- marharoroan sian bona hata ayom, jala marlapatan, melindungi, memelihara, memayungi, menjaga. Jempek hata di hata Batak marlapatan mangondihon, marmudumudu, manajagahon. Taarop do angka uluan ni bangsonta di ganup tirket mangondihon hita maralohon angka mara pinaro dohot pinamasa ni angka parjahat sian tongatonga ni bangsonta dohot sian duru ni bangsonta. Taarop do nasida mangondihon bangsonta sian mara na tubu sian angka bencana alam, marhite na tumibu manangkasi angka tudutudu na naeng ro manang na naeng masa bencana alam isara lalo dohot tsunami, gunung Meletus, dna. Jala taarop do tong nasida patupa angka ulaon na boi mangotapi angka bencana alam i, i ma manajagai angka hau di haranganta, manang mambahen dohot pajongjong uhum na mangorai halak mangambolongkon angka sampah pabrik, sampah hotel, nang sampah plastik tu angka sunge nang laut, songon i nang mangorai partani mamangke pupuk marlobian, unang tubu sahit na ro sian angka na tapangan. Ulaon pamarenta mengayomi sude rakyat, ndang holan na mora alai dohot na pogos, ndang holan na hipas, alai dohot do na marsahit, ndang holan na pistar alai dohot do na so pistar, angka rakyat na tinggal di duru ni hurungan, alai dohot do na tinggal di hurungan. Uluan manang pamarenta na denggan, i ma na patupahon panghirimon ni natorop tu nasida, i ma ulaon mengayomi, mangondihon.
Angka uluan ni angka perusahan na marragam i pe, sian na metmet sahat tu na umbalga, i do diarop angka na mangula di angka perusahaan i, mamastihon na marhite na maruntung denggan perusahaan i tarbahen nasida do mangolu denggan. Siala ni i do umbahen na sai dilului angka uluan ni perusahaan i, na ginoaran angka CEO i, angka dalan beha asa martahan, martumbur jala maruntung angka perusahaan i, unang tutup siala ndang tuk be mangolu di tongatonga ni partingkian na masijoloan.
Ulaon ni uluan na songon i do, i ma na mengayomi, na mangondihon, na pinatupa ni si Musa, sada uluan ni sada bangso na tongon tubu dung malua sian parhatobanon ala ni asi ni roha ni Debata, alai na naung madabu to bagasan dosa manomba debata ganaganaan jala siala ni i mangadopi sada ancaman na balga situtu, i ma agohonon manang ripasonon ni Debata Jahowa sian bohi ni portibion. Didok Debata Jahowa tu si Musa songon on:
"Nuaeng pe. Loas ma Ahu, asa marsigorgor rimasHu mangonai tu nasida jala huripashon nasida, asa hubahen ho gabe bangso na bolon" (2 Musa 32: 10).
Alai diondihon, diayomi, si Musa do bangsona pardosa i maradophon ancaman bolon na naeng patupahon ni Debata tu nasida.
Songon na tangkas taida di 2 Musa 32: 11 sahat tu 2 Musa 33: 23 dipatupa si Musa do panghataion na solhot tu Debata Jahowa laho mangondihon bangso i sian ancaman na ro sian Debata. Di panghataion i diondihon si Musa do bangso i. Sian bona ni panghataion i sahat tu ujungna marusaha do ibana mamastihon na naung malua bangso i sian ancaman pangaripashonon ni Debata. Di na patupahon panghataion pangondianon i, ndang dung si Musa mamingkirhon kepentinganna sandiri, atik pe sai digogohon Debata Jahowa do asa diri ni si Musa ma pabalgaonNa, singkat ni bangso i, natorop i lengsehononNa ma.
Dapot hita do i di 2 Musa 32: 11-13, na mampanghorhon mansai denggan tu bangso i, i ma on: "Jadi marpamuati ma roha ni Jahowa taringot tu hinamango naung nilumbahonNa naeng bahenonNa tu bangsona" (2 Musa 32: 14).
Songon i do tong di 2 Musa 32: 20-35. Dipangido si Musa tu Jahowa songon on: "Nuaeng pe sai marpamuati ma rohaM mida dosanasida i, alai molo so tarbahen, haru sesa ma dohot goarhu sian pustaha naung sinuratMi" (2 Musa 32: 32). Dison ndang apala sude dialusi Jahowa pangidoanna i dope. Didok Jahowa: "Manang ise naung mardosa dompak Ahu, goar ni do sesaonHu sian pustahangKu. On pe laho ma ho, togihon ma bangso i tu tano naung Huapboa i tu ho; ida ma, ingkon suruanHi mardalan manguluhon ho. Alai ia dung jumpang ari pangaluluhonHu, luluhononKu ma tu nasida dosanasida i. Jadi ditorui Jahowa ma bangso i ala naung binahen nasida lombu I na pinauli ni si Aron" (2 Musa 32: 35).
Ndang diripashon, alai ditorui nama uhum i.
Ala songon i dope alus ni Jahowa, ndang mansohot si Musa mangondihon bangsoNa. Ro ma ibana di panghataionna dohot Jahowa na mangihut i ma na tarsurat di 2 Musa 33: 7-23, tarlumobi na tarsurat di ayat 12-17 na gabe turpuk jamitanta on. Di panghataion i, dipangido si Musa tu Debata asa di na hehe manang nangkok i nasida mamasuhi tano Kanaan na diingani bangso Kanaan, Amori, Heti, Peresi, Hevi dohot Jebusi i, ingkon adong jaminan sian Jahowa na togutoguonNa manang dongananNa bangsoNa i di pardalanan tusi. Nian nunga didok Jahowa tu ibana na suruonNa sisuruhononNa mandongani nasida. Alai ndang pos dope roha ni si Musa, andorang so adong patudohon ni Debat tu ibana rumang na pasti di pandonganion ni Debata. Di ayat 12-17 sada dipangido, di ayat 18-23 sada nari. Di ayat 12-17 dipangido asa dipabotohon Jahowa dalan ni Jahowa sipatupaonNa songon rumang ni pandonganionNa. Di ayat 18-23, pola sahat tu na marnida bohi ni Debata dipangido si Musa, alai pangidoan i ndang dioloi Debata.
Di ayat 12-17 i, dipangido si Musa asa ndang holan maradophon ibana Debata marasi ni roha, ingkon dohot do maradophon bangso i. Ndang migor las roha ni si Musa ala nunga naung dapotan asi ni roha ni Debata ibana. Alai sai dipatujolo ibana do mangondihon bangso i. Songon i ma hinatogu ni roha ni si Musa mangondihon bangso i pola dipangke ibana hata na mansai bagas manggoari ise bangsona i di Debata. Didok: "Jala ida ma parripem do bangso on." Bangso on (Heber: hagoy) parripem (Heber: amekha) do. Sasintongna boi do tong hata hamekha i marlapatan umatMu, na di hata Batak tadok bangsoM. Alai hata terjemahan Bibel hata Batak mamangke parripem, ndang holan asa unang dua hali hata bangso i dipangke, gabe bangso on bangsoM do, alai laho mangondolhon na so tarsirang Jahowa sian bangsoNa i. Di hata Jerman diterjemahon hata amikha i, Familie, Verwandter (Saripe, Sisolhot). Asa, nidok ni si Musa tu Debata, i ma: "Unang holan ahu dongani, alai ingkon dohot do Paripem on, Sisolhotmon."
Di na dialusi Debata si Musa di ayat 14, na holan ibana dongananNa, "Ingkon bohingku donganmu mardalan, asa Hutogihon ho tu hasonangan" (tapamanat hata "donganmu" dohot "ho*), diuduti si Musa do mangondihon bangsoNa i marhite na mandok songon on: "Molo so tongtong bohiMi manguluhon hami, unang nian togihon hami nangkok sian on. Ai tung marhite sian aha ma dapot tandaon paboa naung jumpangan asi ni roha ahu mardadophon Ho, ahu dohot parripem on? Nda marhite sian na nidongananMu hami mardalan, paboa marhasurungan ahu dohot parripem on maradophon nasa bangso angka na di atas tano on?" (2 Musa 33: 15-16).
Di na diida Debata hinatogu ni pangidoan pangondianon, mengayomi ni si Musa i maradophon bangsona tu Ibana, migor mangantusi ma Debata, didok Ibana ma tu si Musa:
"Nang hata on na nidokmu ondeng, bahenonHu do i, ala naung jumpangan asi ni roha ho maradophon Ahu, jala Ahu mananda ho pola ro di goar"(2 Musa 33: 17).
Ala ni i do, mamungka sian i, sai didongani Debata do bangsoNa i, mamungka sian tingki ni si Musa di na nangkok nasida tu tano Kanaan, sahat tu nuaeng di abad pa-21-hon on, mamolus angka partingkian na gok parungkilon sian tingki tu tingki. Jala laos ala ni i do togu tema/topik i dipillit gabe jamitanta: "Debata manogunogu/mandongani bangsoNa", i ma panghorhon ni pangidoan pangondianon ni si Musa maradophon bangsona tu Debata. Holan si Musa hian do na naeng donganon manang togutoguon ni bohi ni Debata (ayat 14), ala nunga sanga ditorui Jahowa nasida (2 Musa 32: 35).
Alai siala ni tangiang pangondianon ni si Musa, gabe saut ma dibahen Debata pangidoan ni si Musa, i ma: "Molo so tongtong bohiMi manguluhon hami, unang ma togihon hami nangkok sian on" (ayat 15-18).
Dipangke Debata Jahowa dohot si Musa do hata na dos di na dihatai nasida tanda pandonganion manang panogunoguon ni Debata i tu nasida, i ma "bohingKu donganmu mardalan" dohot "bohiMi manguluhon hami." Terjemahan ni Bibel hata Batak do na jumonok tu hata Heberna, i ma fanay dohot faneykha, ai terjemahan hata Indonesia nunga mangalapatisa, i ma Aku sendiri, nang hata Inggris my presence.
Umbagas do lapatan ni bohingki/bohiM i di konteks ni pardalanan ni sada bangso na tongon naeng nangkok tu tano Kanaan, songon i nang dung i, di bangso i Israel, nang di angka na porsea di Debata Sitolusada i. Ai patuduhonon ni Debata ma bohina tu manang ise na naeng patupahon angka panggugaion manang angka sanggkap-sangkap na jahat maradophon bangsoNa. Ala ni i ndang pola mabiar be nasida. Ai Debata sandiri maradophon angka na manangkapi na so denggan i maradophon bangsoNa. Asa ndada gabe dao Debata sian nasida manang sian hita. Ndang ndang disi manang dison Debata, alai dison do, di tongatonganta, rap dohot hita, mandongani bangso I, na mandongani hita sisomba Debata Sitolusada i.
Mansai ampit do barita na uli na dibaritahon 2 Musa 33: 13-17 i di minggu I Dung Epiphanias di minggunta sadarion, dung di minggu na salpu di minggu Epiphanias dipangido tu hita ganup asa manangkapi dohot mangulahon ulaonta di taon on saurdot tu jala sai di bagasan lomo ni roha ni Debata. Di na patupahon ulaonta di bagasan sataon on na saurdot tu lomo ni roha ni Debata, tarlumobi di bagasan minggu I dung Epiphanias on (tanggal 13-19 Januari 2019), na boi do angka hitir hita siala ni marragam tantangan na naeng jala na ingkon taadopi laho mangula saurdot tu dohot mangulahon lomo ni roha ni Debata. Ndang holan angka parsikkola na ingkon berjuang ma mamungka minggu tgl 13-19 Januari mangarade diri nasida di semester on asa boi denggan dapot nasida inganan parsikkolaan na tumimbo manang ulaon na denggan, alai dohot do angka natoras na patupahon angka ulaon nasida siganup ari mangalului na ringkot di ngolu nang ulaonta, songon i nang angka pangula di ulaon na marragam i, sian parhobas di Negara, Swasta, usaha, sahat tu angka partani nang partigatiga dohot angka pardengke, songon I nang angka ruasta na naeng berkomptesisi mambuat roha ni rakyat sa dipillit gabe ruas ni Sibahen Legislasi dohot wakil ni daerah i (DPR/DPRD nang DPD), sude ma tahe, na boi do hita angka hitir, tarlumobi molo adong panghilalaanta na adong hagogoon na so taboto manang na so tatanda dohot na so tarbahen hita mangadopisa, i ma angka hagogoon na naeng manusai ngolunta, ngolu haporseaon nang ngolu siganup ari na domu tu haporseaon dohot parangenta na denggan songon halak Kristen na manindangi tu holong dohot denggan basa ni Debata tu hita hajolmaon.
Barita na uli taringot tu bagabaga ni Debata na donganan, togotoguon, sarihonon, ondihonon ni Debata do hita di bagasan minggu I dung Epiphanias on, di na mangadopi mara na so tardodo roha, dohot di na mangulahon ulaonta, mansai ringkot do jangkononta, auhononta, halashononta, jala pangidoonta di bagasan ngolu nang ulaonta di bagasan minggu I dung Epiphanias on, ndang dung i tu joloan on. Sasintongna nunga disoarahon Tuhanta Jesus Kristus bagabaga i tu ganup na mangulahon tonaNa mamaritahon barita na uli, pabali angka tondi na hodar, pamalum na marsahit, mandidi, mangajari nasida asa mananda dohot mangulahon sude na naung niajarhon nang pinatikkonNa: "Ai ida ma sai na donganHu do hamu ganup ari, rasi rasa ro ajal ni hasiangan on" (Mateus 28:20).
Mansai ringkot do jamita taringot tu bagabaga nang pambahenan pandonganion ni Debata i jamitahonon ni angka parjamita denggan, rimangrimangon ni ganup na umbegesa, auhononta, haporseaonta, paposhononta tu bagasan rohanta, jala daionta nang pujihononta ganup ari di angka ulaonta di bagasan minggu on. Na boi do minim tantangan na mararti ariarinta di Minggu on nang tu joloan on, alai laos boi do gok angka i di bagasan Minggu on nang di ariary na ro. Alai ala nunga dibagabagahon Ibana tu hita sadarion na donganan ni bohiNa hita, ba tapapos ma rohanta.
Laos taingot ma na umbahen na songon i dioloi Debata mandongani bangsoNa marhite bohiNa, siala ni tangiang pangondianon ni si Musa na mansai togu maradophon bangsoNa di panghataionNa dohot Debata do, jala di ujungNa digohi Debata do pangidoanNa i. Ringkot do tong hangoluhononta ngolu partangiangon manangiangkon tangiang pangondion maradophon angka na pinasahat ni Debata tu hita, di jabu nang di angka ulaonta be. Tatiru ma si Musa songon angka na manguluhon dohot songon angka na diuluhon.
Tahangoluhon ma na dos di na dipasahat Debata tu hita ulaon manguluhon di angka tirket dohot rumang ni ngolu na marragam i. Unang baliksa, gabe manjehehon, manusai dohot mangarsahi nang mangagohon nasida tapatupa.(*)
Jamita Evangelium 4 Agustus 2019, Minggu VII Dung Trinitatis Debata do Hagogoon di ganup Parungkilon (Habakuk 3: 14-19) Pelita Batak Online
Andorang so sahat dope jolma i di portibion tu hapistaran filosofis dohot hapistaran teknologis songon timbo ni sinuaeng di era revolusi industri na paopathon on sai tu Debata do jolma i ro mangadopi angka parungkilon ni ngolu na masa di portibion, dohot na masa tu marsasahalak, marsasapunguan dohot marsabangso, na tuk antuson ni jolma dohot na so tuk antuson ni pingkiranna. Molo masa isarana lalo, porang, anturaparon, ketidakbahagiaan, sai dipaadop jolma i do tu Debata manghatai dohot Ibana manungkun boasa ma masa angka parungkilon i, songon dia ma adopan parungkilon i, di dia ma hajongjongan ni Debata di angka na masa i, dohot dia ma na boi bahenon ni Debata marhite hagogoonNa mangurupi jolma i, aha ma tona ni Debata tu hita na manaon siala ni angka parungkilon I dna. Di parbinotoan teologi, digoari ma panungkunion partondion sisongon I theodice. Di angka panghataion partondion dohot Debata nang dohot jolma sisongon i, sai dipatupa na martangiang i do di bonana angka pansuraion na so mangula Debata, na so tigor Debata, dohot na so mangolu Debata. Alai di ujung ni pamarungkilhonon partondion si songon i,angka pamingkirion na mangondihon Debata na tigor i do na dipatujolo. Gariada ruar do di panghataion partondion dohot Debata i pamujion tu Debata, ala ni hatigoranNa mangondihon dohot pamonangkon angka na martahan manghaporseaon tu Ibana, jala manguhum angka na patupa parungkilon i tu na porsea na tigor jala na pinatigor i.
Alai dina lam timbo parbinotoan ni jolma i mangadopi angka parungkilon ni ngoluna, molo masa manang molo diadopi angka parungkilon i marhite angka parbinotoan teknologis, ndang be apala jotjot manang olo jolma naung pistar i paadopadop bohi dohot Debata di partondionna songon na pinatolhas nangkin/di ginjang i, alai nunga tu hatauon ni jolma i sandiri mangadopisa na pinatupa ni jolma na marungkil I nama laho jolma i.
Ala ni i do didok Fisikawan almarhum Stephen Howkins hea mandok na mangihut on: "Lam timbo parbinotoan teknologis ni jolma i, lam so diharingkothon be padohothon ulaon ni Debata mangurupi jolma i mangadopi parungkilonna. Alai beha asa lam timbo hapistaran teknologis ni jolma i ma dipareahi, ai ingkon jala holan i do na booio dihaposi mangadopi parungkilon i. Molo diancam bencana ekologis do portibion, planet bumi on, ba dilului ma dalan beha asa boi pinda jolma i tu planet na asing na boi inganan ni jolma i. I do umbahen na adong sada proyek na mansai arga nuaeng na paborhat jolma I tu planet Mars, alai syaratna ndang boi mulak tu portibion. Isarana:
Parjolo, di na lam tau jolma i mangadopi ancaman porang nang konflik sian tirket na ummetmet sahat tu tirket na tumimbo na disungkunhon ndang be dia ma na tarbahen Debata manghamonangkon manang pasiding porang, alai songon dia ma asa lam malo jolma i pasidingkon konflik manang porang, manang manguba konflik dohot ancaman porang marhite patimbohon parbinotoan diplomacy dohot managemen konflik, manang molo ingkon gabe marporang pe beha asa boi monang marhite patimbo peralatan dohot ilmu porang, mamungka sian porang maardongan sinjata na somal sahat tu sinjata di porang cyber.
Paduahon, di na mangadopi anturaparon , ndang apala dipasungkunhon be tu Debata boasa masa anturaparon i, jala dia ma naboi patupaon ni Debata paso i, jala dia tonaNa tu jolma i sian anturaparon i. Alai na dipasungkunhon i ma aha ma sipatupaon ni jolma i asa tuk hinaadong ni sipanganon. I ma marhite na patimbohon parbinotoan biotechnology na mambahen jolma i boi paradehon sipanganonna na tuk tu 7 milliar jolma di portibion, nang di tano na sompit dohot tano na harsang sahali pe.
Patoluhon, songon i do tong nang di na mangadopi sahit dohot epidemi nang ngolu na so hipas na pajempekhon ngolu ni joma i. Ndang apala diparungkilhon be di tangiangna tu Debata boasa ro manang masa sahit I tu dirinta, di dia do hajongjongon ni Debata di sahitta/niba on, Ibana do mambahen i, uhum sian Ibana do i, manang salaniba sandiri do i, jala pangidoan asa dipamalum Debata sahitna. Alai beha asa lam timbo parbinotoan teknologi medis nama dipatupa, ai i do na boi pamalumohon sahit ni jolma i. Ai i do nab oi paganjanghon ngolu ni jolma i.
Jala, paopathon, di na mangadopi angka bencana alam na marragam i, na jotjojt ndang tarsura, ndang apala panghataion dohot Debata be na dipatupa, manungkunhon boasa masa angka i, dia ma nidokna, dohot udutna. Alai dipatupa ma nasa na boi patimbohon parbinotoan tanggap dohot tanggul bencana nama dipatupa, ndang asa mangotapi bencana i, alai mangorui panghorhonna tu hasusaaan ni jolma ma mangalo dohot tu angka bangunan, asa boi sahatopna diboto tanda bencana i, isara peringatan Tsunami molo adong gempa, songon na dipatupa Badan KMG nantori di na masa gempa di hita on. Dipatupa ma angka alat-alat tusi.
Nang, palimahon, di na mangadopi ketidakbahagiaan dohot ketidaknikmatan ni ngolu, ndang tu Debata laho manungkun boasa ndang marna las roha ni jolma I atik be adong sude di ibana, Alai na dipatupa i ma marhite teknologi robot, nano teknologi nang hapistaran na binahen ni jolma, artificial intelligence, na ummalo sian jolma i sandiri sian jolma i sandiri mananda dirina, nang ummalo mangula sandiri. I do na masa di partingkian revolusi industri napaopathon nuaeng. I ma na dipangke sude angka parbinotoan teknologi naung tardungdung ni jolma i laho mambahen ummura jala tumabo jolma i mangolu. Ndang songon lojana nasailaon. Ndang songon maol na nasailaon.
Di na so sahat dope hita tu era hapistaran ni jolma i dohot hapistaran ni robot pinatupa ni jolma Isisongon I, najolo nang nuaeng di na mangadopi tantangan ni ngolu, i ma di partingkian na sai tu Debata jolma i ro manungkunhon dia do na masa on, di dia hajongjongon ni Debata, jala dia ma na boi patupaon ni hagogoon ni Debata mangurupi jolma i mangadopi parungkilonna, dua do gondang ni ujung ni pamarungkilhonon ni jolma i. Gondang na parjolo i ma, madabu manang mintop ma haporseaon ni jolma i di haadongon nang hatauon, lam ma hagogoon ni Debata mangurupi natigor nang manguhum jolma parjahat i.
Gondang na paduahon i ma lam togu haporseaon ni jolma i tu Debata nang di na mangadopi parungkilon i. Molo ndang tuk ibana ruar sian panghataion partondion dohot Debata di na mangadopi parungkilon i, ba ditadinghon ibana ma haporseaon tu Debata. Alai molo tuk do ibana ruar, ba lam tamba togu do haporseaonna. Alai molo ndang tolapsa ruar sian pamarungkilhonon partondion dohot Debata i denggan, ba disi ma ditadingkon ibana haporseaon di haadong jala ulaon ni Debata di ngolu on, di portibion, tarlumobi di ngoluna.
Gondang na parjolo i do na masa tu diri ni sahalak Isahalak Teolog Kristen di negara maju, Amerika Serikat , sahalak Pangajari Padan Naimbaru na tarbarita do haporseaon Hakristenon, sian keluarga Hakristenon Baptis di dekade paduahon abad pa-21 hon on, na margoar Dr. Bart D. Ehrman. Ala ndang tarbahen ibana manghamonangkon parungkilon boasa dipasombu Debata masa di portibion hajahaton dohot parungkilon i, atik pe sai tong do mangajari dope ibana ndang porsea be ibana di hagogoon ni Debata. Didok ibana songon on.
"I got to a point where I just didn't believe it any more.. the very heart of the Christian claim that God loves his people, answers their prayers and intervenes when they are in need. I came to think there was no such God, and decided that I had no choice but to abandon my faith and leave the Christian tradition." = "Nunga sahat ahu tu sada tingki nan dang porsea be ahu disi..Unok ni panindangion Kristen na mandok na Debata manghaholongi bangsoNa, mangalusi angka tangiang nasida jala campur tangan uju diharingkothon nasida. Sahat ma ahu tu pamingkirion nan dang adong Debata na songon i, jala huputushon ma na ndang adong pilihan di ahu asing sian na manadingkon haporseaon jala manadingkon tradisi Hakristenon."
Indonesia: "Saya telah tiba pada satu titik di mana saya tidak percaya tentangnya lagi..jantung dari keyakinan Kristen adalah bahwa Allah mengasihi umatNya, menjawab doa-doa mereka dan mengadakan intervensi ketika mereka butuh. Saya telah tiba pada pemikiran bahwa tidak ada Allah sedemikian, dan saya memutuskan bahwa saya tidak memiliki pilihan kecuali meninggalkan iman saya dan meninggalkan tradisi Kristen."
Ndang tarjalo ni Bart D. Ehrman I panorangion partondion pinatupa ni angka na porsea na marusaha patorangkon boasa songon i masa bahat ni parungkilon di portibion, i ma na ginoaranna Theodice (na marlapatan marusaha mamartahanhon haadongon dohot hasintongan nang hatigoran dohot hagogoon ni Debata atik pe berengon hira so idaon angka i). Dia na pinatorang ni angka na porsea i? I ma molo masa parungkilon tu ngolu niba, ra adong do sangkap ni Debata disi, i ma ra maminsang iba, ra patoguhon haporseaon niba, jala ra patupa na denggan di tingki na rot u ngolunta.
Bahat do ra angka na porsea i sian najolo sahat tu nuaeng pe tahe naung sahat tu pangalaho songon na pinatupa ni si Bart D. Ehrman i, atik pe ndang diula nasida hajahaton. Gariada diula nasida na denggan tu donganna jolma. Bahat do ra tong na tongon marungkil di haporseaonna di ulaon ni Debata na manghaholongi dohot na mangurupi ibana di parungkilonna. Bahat do ra tong na sai tongtong dope tarunjun masuk tu pamingkirion na so mangula be Debata, nang tu dirina.
Gondang napaduahon jotjot do dipatuduhon angka na porsea di tongatonga ni bangso ni Debata najolo di Padan Naroboi,, sahat tu tingki on di tongatonga nin halak Kristen di portibion nang sahat tu abad pa-21-hon on, i ma lam dokdok parungkilon siadopon lam togu haporseaonna. Si Sadrak, Mesak dohot Abednego, isarana, di Daniel 3: 18-19 i, di na mangadopi parungkilon na so boi atasanna, ruar do panindangion haporseaonna mansai togu sian nasida na mandok na atik pe ndang diurupi Debata ibana mangadopi parungkilon niadopanna sian Kaisar na manguhum mate ibana ala so olo manomba Debata ganaganaan sian mas binahen ni Kaisar i, ndang olo ibana manomba manang ise ia so sasada Debata Namangolu i. I do na niongku ni panurat surat Heber di Padan Naimbaru, di bindu 11 i na paandorhon angka tokoh haporseaon na hot porsea atik pe so diida pangurupion ni Debata di ngoluna. I do nang nidok ni si Martin Luther di jolo ni angka raja nang uluan ni huria na dipaimbaru Debata marhite haporseaonna uju diancam hukum mate ibana molo so manguba roha nang pingkiranna, didok ibana songon on tu nasida: "Hier stehe ich, ich kann nicht aendern" (Dison jongjong ahu, ndang tarbahen ahu muba. "Di sini saya berdiri, saya tidak dapat berobah).
Atik pe diadopi ibana/nasida/bangsona angka na so boi taraluson di parungkilon ni ngolu on, termasuk ma i parungkilon na so ro sian dirina/nasida sandiri alai parungkilon na ro sian duru ni dirina sandiri isara bencana alam, hajahaton ni angka na jahat di portibion na so tuk dope diotapi angka pamarenta tung songon dia pe denggan ni pamarenta mangula di bidang keamanan dohot hahipason ni rakyat, ianggo angka naporsea di Bibelta on dohot di sejarah pardalanan Hakristenon, sai hot do nasida/hita manghaporseai hagogoon ni Debata mangurupi na porsea i mangadopi parungkilonna/ta/nasida.
Panindangion haporseaon na songon i do na disoarahon Panurirang Habakuk di tingki na salpu, i ma na gabe ojahan ni jamita di minggunta minggu Trinitatis sadarion:
Parjolo, di bindu parjolo ayat 1-17 taida do na dung dipatolhas ibana hinajorbut ni hajahaton na pinatupa ni sada bangso na balgana martentarahon na mansai togu jala jago jala jahat nang jorbut manaluhon angka musuna , sampe pola naporseai di parungkilon partondionna manghilala dohot manghaporseai na dipangke Debata do na pinatupanasida i manguhum bangsoNa, alai di bindu paduahon tangkas do dihaposi ibana na uhumon ni Debata do na so tigor marpangalaho maradophon bangsoNa i (Bindu 2: 4-, 5, 6, 7, 8, 9-11, 12-13, 15-16), alai na tigor i mangolu do binahen ni haporseaonna di Debata (2:4). Gariada tahe tuk do na tigor i, na pinagolu ni haporseaonna i, mamuji Debata marhite na mandok, "Digohi Debata do portiboion dohot hamiuliaonNa (2: 14); "Mian di bagasNa Nabadia i do Debata, ingkon hohom ma jolma i " (2: 20). Nidok ni Habakuk bindu 1-2 i, i ma di na mangadopi angka hajahaton dohot hagaoron ni portibion, tuk do na tigor I, na pinatigor ni haporseraonna di Debata, mamuji Debata.
Napaduahon, di bindu tolu ni Habakuk i, tarlumobi di ayat 14-19 lam dipatogu ma panindangion haporseaon na dipaandar di bindu 2: 4, 14 dohot 20 i), di bagasan tangiang ni panurirang i, i ma:
a. Pangidoan tu Debata asa dipaimbaru dohot dipatubegehon ulaon ni Debata (3: 1). Nidokna, I ma molo diadopan parungkilon bolon, ingkon sosoon do diri paimbaruhon panandaionta di ulaon na balga ni Debata. Ndang baliksa manghalupahonsa.
b. Marningot dohot manungguli Debata asa, di na masa parungkilon na masa, na diida na porsea i hira tardok na tarrimas Debata, tong diingot Asi ni rohaNa (3: 2b)
c. Mamuji Debata ala ni hadirion dohot ulaonNa nab alga (3: 3-12).
d.Mangongku/manghatindangkon na diondihon Debata do angka natigorNa jala diuhum do na patup na so denggan nang tu naporsea (3: 13-16).
e. Paimaimahon Benget di Debata mangula manguhum angka na so tigor (ayat 16)
f. Marlas ni roha huhut mamuji Debata tung beha pe hinamaol ni kondisi ni ngolungolu na diadopi (gagal pertnaian, gagal peternakan, gagal sumber ngolu, ayat 17-19).
Beha do hita angka na porsea na mangolu dope di era Revolusi industri na parjolo? Beha do hitat angka ruas ni huria ni HKBP na mangolu di era revolusi industri na paduahon dope? Beha do hita na mangolu di era revolusi patoluhon dope? Beha do hita na mangolu di era revolusi industri napaopathom, na mandok hapistaran teknis ni jolma i nama sipangasahonon di ngolu on?
Molo taadopi parungkilon ni ngolu, sian naboi taatasi sandiri sahat tu na so boi tarantusan hita dohot na so taratasi hita pe tahe, dia sialana, dia panghorhonna dohot dia nidokna, boi dope hita songon angka na porsea di Bibel i dohot di sejarah ni pardalanan ni Hakristenon di portibion dohot Hakristenon di halak Batak I ma hot jala lam togu manghaporseai Ibana dohot hagogoonna atik pe ndang taida nuaeng nang sogot pe pangurupionna? Manang tadinghononta ma haporseaon tu hagogoon ni Debata songon pinatupa ni Dr. Bart D. Ehrman i?
Manang, ala nunga tahilala na nunga tuk parbinotoan teknista di ngolu on, tadok ma ndang apala huharingkothon be pangurupion ni hagogoon ni Debata di ngolunta, di ulaon ni huria i? Manang ihuthononta do naung pinatuduhon ni naporsea i. Baliksa manadingkon haporsreaon tu tu hagogoon ni Debata, boi do hita mamuji Debata, paimahon ulaon ni Debata, jala marlas ni roha nang di na so tahilala dope dohot muse hagogoon ni Debata I mangula di ngolunta? Manang lam togu ma haporseaonta tarlumobi ala nunga lam malo hita mamangke teknologi na taida songon pasupasu ni Debata tu hita di partingkian nuaeng on?
Oleh: Pdt Dr. Robinson Butarbutar Parsameanta, STT-HKBP (0812-62472015)Hamu angka dongan,
Oleh: Pdt Dr Robinson Butarbutar, STT HKBPHamu angka Dongan Ruas ni Huriani Kristus hinaholongan,Digoari do minggunta sadarion minggu Ujuang Taon Parhuriaon. Sataon bolon ma hita na marhuria i n
2 Korint 5 : 16 – 21 - Official Site Of Huria Kristen Indonesia
2 Korint 5 : 16 – 21
Hidup Di Dalam Kristus Sebagai Ciptaan Baru
Tarbarita do luat Korint songon sada luat na mansai maju jala sering didok i kota pelabuhan (transit = tempat terjadinya tukar menukar barang). Maju do luat on di parbinotoan (ilmu pengetahuan dan filsafat), ekonomi, adat dohot budaya, jala gok do angka silehonlehon tondi (karunia roh/ talenta) na didapot Apostel Paulus di luat on. Alai na ringkot botoon di huria na di luat Korint on ima nasida dang mamangke silehonlehon (talenta), manang parbinotoan na, dohot hamajuon ni perekonomian i laho mangulahon lomo ni roha ni Jahowa. Andorang so ro si Paulus tu luat on, torop do angka Debata sileban (dewa-dewi Yunani) na disomba halak Korint, boi ma didok mangolu di bagasan haholomon dope nasida. Alai dung ro barita nauli marhite na binoan ni apostel Paulus, gabe lam diajari ma nasida laho mamangke silehonlehon ni tondi dohot saluhut hamajuon na, tu ulaon na denggan, ulaon na parasinirohaon dohot ulaon hatiuron.
Surat ni apostel Paulus na paduahon on ima songon udut ni surat na parjolo, na di gurit on si Paulus di tingki di Makedonia ibana, jala marhite si Titus do ditongos surat on tu huria Korint. Maksud ni surat on ditongoshon ima laho mangalo angka kaum gnostik na naeng manggugai haporseaon angka ruas di huria Korint asa unang porsea nasida di angka barita na uli na binaritahon ni apostel Paulus, tarlumobi ma meraguhon taringot tohonan panghobasiaon ni apostel Paulus songon sahalak Apostel. Marhite surat on disosoi do huria on asa tongtong satia jala gomos maniop haporseaon na.
Di ayat 16, turpuk on patorangkon perubahan cara pandang menilai sasahalak jolma, jala tarlumobi ma i mananda Kristus. Di ayat on didok : “dang hutanda hami be manang ise mangihuthon pardagingon”, sian on bo i tarida bahwa na jolo andorang dang berubah dope cara pandang na, na masa ima menilai sasahalak jolma dohot mananda Kristus magihuthon pardagingon dope (menurut ukuran duniawi). Molo portibion menilai sasahalak jolma ukuran ni portibion do na dipangke; na mora manang na pogos, bangsawan manang halak na lea, dll. Jala songoni do nang mananda Kristus, mangihuthon pardagingon dope na di pangke ni jolma. Maka dari itu dikatakan hanya seseorang yang sudah dilahirkan kembali lah yang dapat menilai Kristus dengan sebenarnya. Perubahan on marbonsir ma i sian ayat 15, ima alana naung mate Jesus humongkop sude jolma alani i asa mangolu ma hita di Ibana.
Ayat 17. Naumringkot ima mangolu dibagasan Kristus. Na mangolu di bagasan Kristus ima halak na tinompa na imbaru. Gabe tubu ma sungkun-sungkun, songon diama cara na asa mangolu di bagasan Kristus? Saluhut jolma na di portibion hojongjongan na di luar ni Kristus do i, ala saluhut halak nungga mardosa. Saonari carana asa marpindah sasahalak i sian luar ni Kristus gabe di bagasan Kristus, ima ingkon adong do perubahan di bagasan pikiran na taringot tu na mananda Kristus. Karena itu janganlah kita menilai Kristus dengan ukuran manusia, sama seperti dunia ini menilai Dia yang ada di dalam Kristus. Ingkon do adong pertobatan jala ta haporseai Ibana si panobus hita, baru pe hita bo i didok mangolu di bagasan Kristus, jala i do na dimaksud na tinompa na imbaru. Perubahan besar itu dapat terjadi bila hati seseorang diperbaharui sehingga ia menjadi ciptaan baru. Tondi Parbadia sai tongtong do mangolu di bagasan ngolu ni jolma asa gabe imbaru hita, alani ma nunga salpu pangalaho na robi gabe na imbaru. Pangalaho na robi na didok dison ima dosa ni jolma naung disesa ni Kristus. Halak na tinompa na imbaru i ingkon do marpamingkiran na baru, tindakan na baru jala pangalaho na baru na dao dumenggan. Jala pandangan na pe taringot tu Debata dohot Kristus Jesus ingkon do baru.
Ayat 18-19. Saluhut perubahan na di bahas di ginjang ni ayat on “sude na i sian Debata”, Ibana do padengganhon (mendamaikan) hita tu dirina marhite Kristus, inisiatif ni Debata do i. Alani dosa gabe marmusuh jolma dohot Ibana. Nueng asa mardomu jolma i dohot Ibana saluhut dosa i ingkon diambolongkon manang dicabut, alai ala Debata ima na tigor jala sintong, ingkon uhumon na ma dosa i. Ala parasiroha jala parholong do Debata mida jolma, Ibana sandiri bertindak cepat padengganhon hubungan ni jolma dohot Ibana naung sega ala dosa i. Tetapi Allah adalah Allah yang adil dan keadilan itu menuntut hukuman atas dosa, sehingga karena kasih-Nya Allah mengaruniakan anak-Nya menjadi pendamaian bagi dosa-dosa manusia (Joh 3 : 16). Di ungkap Debata do dalan tu manisia asa mardenggan hita dohot Ibana marhitehite na mate Kristus Jesus di hau pinarsilang. Alai pardengganan i marhuaso jala marguna do i di jolma molo di jalo jala dijangkon di bagasan dirina jala ingkon marparange na imbaru. Pardengganan naung dipatupa ni Kristus manuntut haporseaon bahwa Ibana sandiri do pardeganan ta, jala nuaeng tohonan pardengganan i dipasahat Debata do tu partonaan ni Kristus (utusan-utusan Kristus). Ala naung mate do Kristus di hau pinarsilang gabe dang dijujur Debata be saluhut dosa ni jolma.
Ayat 20. “Partonaan” sarupa do i tu “duta”. Sahalak partonaan manang duta dang manghatai taringot tu dirina sandiri alai hata ni na mansuru ibana do na pinasahat na. Umbahen i do molo marbarita sahalak partonaan ni Debata, pasti do hata ni Debata na didok na. Alani suara ni Debata gabe dos do i tu suara ni angka partonaan ni Debata. Marhite ayat on apostel Paulus mandok molo partonaan ni Kristus mangido jala mangelehelek saluhut jolma mardenggan tu Debata dos ma i tu suara ni Debata na mangido jala na mangelehelek jolma. On pe sai na olo ma hita padengganon tu Debata ai nungga mate Kristus gabe pardengganan ta. Oleh sebab itu orang-orang berdosa harus melangkah dengan imannya dan bertobat dari dosa-dosanya serta percaya kepada-Nya berita pendamaian itu.
Ayat 21. Di bagasan ayat on apostel Paulus bermaksud mangalehon alasan kuat boasa dipadenggan jolma tu Ibana. Alani i marhite kalimat na jempek on dilehon apostel Paulus ojahan pardengganan i. Dang adong ayat Alkitab na memiliki makna na umbagas sian ayat on. Umbahen i angka partonaan ni Debata dang boi manirang ayat on sian pemberitaan bahwa Debata do pardengganan i, jala holan Kristus do si palua jolma. Molo didok di ayat on “Ibana na so tumanda dosa gabe dosa” marlapatan do i ala holan marhite cara on ma Debata marhuaso patupahon haluaon tu jolma sian dosa, ima marhite Kristus Jesus. Pekerjaan pendamaian dikerjakan oleh seorang manusia karena manusia dan hasil kematian Kristus sebagai ganti manusia yang tidak benar dijadikan Allah benar di dalam Dia.
Songon sahalak na tinompa naimbaru ni Debata marhite hamamate ni Tuhan Jesus Kristus, tarjou do hita manadingkon hajolmaonta naung salpu, naburuk i. Na nidokna na buruk ima parngoluon na nirajaan ni roha sibuk manang bangko-bangko na di tanoon. Sahalak na porsea di Kristus i, naeng ma nian olo mananggalhon parngoluon ni jolma na buruk songon na nidok ni apostel Paulus di Roma 6:6 “Nunga tarsilang hadirionta na buruk raphon Ibana, asa pinasohot daging pardosaon asa unang be hita mangadop di dosa”. Hajolmaon naburuk ima ngolu na nirajaan dohot pinarhatoban ni dosa jala na nirajaan ni hagiot ni portibion alai anggo halak naung dipadenggan dohot Debata ingkon baru do ngolu na
Alani ma dipangido do tu hita asa olo hita padengganon tu Debata. Na tinompa naimbaru, ima na mangolu jala marparange na denggan. Ndada holan dohonon roha i gabe imbaru, ima roha parholong na sian Debata. Mananggalhon hajolmaon na buruk jala mangolu di bagasan habadiaon, jala dang sarombang dohot portibion. Ingkon marhamubaon do ngolu ni jolma naung pinaimbaru ni Debata. Ndang tingkos molo didok jolma napinaimbaru ngoluna dos songon andorang so dipaimbaru.
Sahalak na tinompa naimbaru di bagasan Jesus Kristus ingkon marhamubaon sian pangalo gabe pangoloi di hata ni Debata, sian parhosom gabe parholong, sian siginjang roha gabe na serep roha, sian parbolabolati gabe sipardame dohot lan angka na asing na hinalomohon ni Debata. Pdt. Togar Gultom, S.Th
Previous Article 1 KORINT 10:1-13
Next Article Jesaya 43:16-21
Sungkunsungkun taringot Ise na Maringanan di Surgoakchikueligor Drehu Efik Esti Ewe Farsi Fiji Fon Ga Georgia Greenland Guarani Gun Hausa Heber Hiligaynonedonia Malagasi Malta Mam Mambwe-Lungu Maya Mazatec (Huautla) Mbunda MizogangelXhosa Yoruba Yunani Zande Zulu
SIULASON NI MAJALAH ON | ANGKA ISE NA MARINGANAN DI SURGO
Hea do hamu mamingkirhon taringot surgo dohot ise na maringanan disi? Molo hea, ndang holan hamu na hea songon i. Saleleng marribu taon, godang do halak na manungkun taringot i. Adong na porsea molo surgo i diingani angka ompunta na sangap. Adong muse na mandok, surgo i inganan na dame, na diingani surusuruan dohot angka halak na burju naung mate. Adong muse na mandok, surgo inganan ni angka dewa.
Godang do halak na marsalisi taringot surgo, ala didok nasida ndang adong na hea tuat sian i laho paboahon hatorangan tu hita. Alai, sala do pangantusion sisongon i. Andorang so ro tu tano on, Jesus Kristus marharoroan sian banua ginjang, na tadok surgo. Didok ibana tu angka pemimpin ni agama di abad na parjolo, ”Ndada tuat Ahu sian banua ginjang mambahen roharohangku; na pinangido ni roha ni na marsuru Ahu, i do.” Tangkas do dipaboa Jesus tu angka apostelna, ”Torop do inganan di bagas ni Damang.”—Johannes 6:38; 14:2.
Ama ni Jesus, i ma Debata na margoar Jahowa, jala ”bagas” ni Jahowa adong di surgo. (Psalmen 83:19) Alani i, holan Debata Jahowa dohot Jesus Kristus do na boi tangkas patorangkon taringot surgo. Nasida mangalehon hatorangan taringot surgo marhite parnidaan na dipatudu tu angka halak na marsihohot.
Artikel na mangihut mangulas hatorangan sian Bibel na patorangkon parnidaan na diida pigapiga baoa. Huhut tarimangi parnidaan on, ingot ma surgo ndang sada inganan na boi taida manang taingani. Alani i, Debata patorangkon taringot surgo marhite cara na mura antusan. Parnidaan on mangurupi hamu mangantusi ise na mangingani ’torop inganan’ di surgo.
Trio Arghana Archives - Lirik Lagu Batak Trio Arghana Archives - Lirik Lagu Batak
Category: Trio Arghana
Beta Tu Papua
Lirik Lagu Batak - October 10, 2020 - No comments - Trio Arghana
lirik lagu beta tu papua. mulana ho hutanda. mulani pargaulanta na uju i. sai hu pasiding. sai hu padao sian lambung mi. hape ho do sai ro. ro mandopothon au. dang tolap au manjua. tung so hu tagam do. boi marsihaholongan. napogos tu namora. holong ni rohami ma napatalu rohakku. huboto do nalao ancit sitaononhu. ala […]
Sinamot Ala Hurang ilu nai. so tarpaida ida manolsoli dihapogoson i. hassit arsak nai haccit alani ahu ma […]
Golang Tanda Mata holan ho do na dipangan rohakkon. hatami na do manggohi rohakkon. golang na nilehon mi […] gabe mandele. nungga hulupahon ho sian rohangki. sahat dison majo pargaulan ta. unang sai ro […]
lirik lagu holongki. holongki arga do di au. unang partudoshon ito. songon bunga na dionan i. oh, sattabi jo dabo. ra hea di ae ho hian. tubu holong ala rupam. saut lomom alani artam. oh, sattabi jo dabo. molo na tutu holong roham. patuduhon denggan ni basam. holongki hasian hu arga doi di au. ro […]
Lirik Lagu Batak - October 9, 2020 - No comments - Trio Arghana
lirik lagu sial hian. rodo au sian lubuk pakam. mandapothon ho tu pulo batam. songon pinangido mi hasian. asa rap hita na dua. di mata ni pesta ulang tahun mi. arop hian do rohakku tikki i. jouhononmu au jonok tu lambung mi. sial hian huhilala au disi. gurgur hian mudar hu makkhitiri au. mangorom rimashu. […]
lirik lagu ala holong. ala holong mi do hasian. umbahen nataronjar rohakki. patorushon sikkola. disi Tamat au sian SMA. hu sukka sukka tu jakarta. jolo karejo asa kulia. anggo balanjo sian huta. alani pogos so tarparbaga. anggi iboto torop so piga. adong dope sulang sulangan mangan. alani burjumi haholongan. tung so tolap marhusor holongki. anggo […]
Tudia Nama Au
lirik lagu tudia nama au. lalap marpikiri au. loja rahakki manganju. lao paihut ihut roha mi ito. hutinggalhon karejoki. mago nang ari ariku. lalap rohakki holan tu ho. hape dang tutu sude. holong rohami tu au. margabus do ho ito. disude hatami. dang hea ro tu rohakku. ingkon songonon jalo on. dibahen ho ito hassit […]
Burju Ni Damang
lirik lagu burju ni damang. damang parsinuan i. sondangi di ngolu nami. sai di auhon tu dalan na tiur i. sude gelleng nai. damang parsinuan i. gogoi di ngolu nami. sai di suatton akka na denggan i. na gabe bohal nami. holong na namargelleng i. dang adong tudosan na. di hami gelleng mon. amang parsinuan. […] ahu taringot cinta. alai dang targabusan roha. tung holan ho do na can di iba. […]
Posted by on Friday, 20 April 2007 00:00
Uju masa haugahan masurbu onan (pasar) Senen di Jakarta godang do angka partigatiga marsak ala suda boniagana. Alai munar do pangkorhonna di Ama ni Pongot. Tutu martigatiga do ibana disi alai rengge-rengge do boniagana. Dung mintop sipusipu, ro do deba angka partigatiga i mangalului turtur ni ugasanna, alai godang do na laos didoloshon rohana ndang ro ala dokdok ni rohana di namasa i.
Ala so apala dokdok harugian ni Ama ni Pongot, ro do ibana mandulo, sai dijungkiti ma angka ngarngar, dihaishon agong, tep adong ma tarbereng ibana songon simbora na malala. Dipamanat ibana, songgot ma rohana huhut las situtu, dianto rohana do disi inganan ni angka partigatiga mas. Dung loja ibana papunguhon, mulak ma ibana, dipaias ma nadapotna i jala dipapita, ditimbang ma adong lobi sakilo mas na dapotna i.    pDung sahat di Jakarta, ndang manigor ditopot ulaonna hian marrengge-rengge, ai sai lohot dope tu pangkilalaan ni rohana habonggalon ni dirina uju manjalo bulang-bulang i sian huta. Dung lam marmetmet baluang, ipe asa tubu rohana muse manopot ulaonna i. Alai dang dapot rohana be partigatigaon i, langgus ma ibana mangadopi panuhor ujungna hurang ma langku ni tigatigana. Hinorhon ni i lam manjonok ma ngoluna tu parmulaanna hinan. Marsak ma ibana, geno pingkiranna, mangadangi rohana marhosa ganjang ibana. Di laon ni ari lam songon na tondo-tondo ma ibana. Ripena pe tong do diantusi aha namanginsombut tu roha ni parhalanguluna i, ai dohot do ibana siborngin siarian marhosa ganjang, pola sipata marderek dorpi ala gogo ni hosanna.
Hais-hais ma Ama ni Pongot tu boniagana i, ujungna marsargean, murmat idaon laos so lomo be roha ni halak marnida. Sipata uju mardalan ibana sai haishais tu rapanrapan, ujungna dipinsang halak ibana ai dirimpu “pemulung” mangalului angka na bolong na boi pargunahonon tu panggadisan. Muningan ma roha ni sisolhotna marnida pangalaho ni Ama ni Pongot, tubu ma tu roha nasida mamboan tu namalo mangaraksa.
Sai diandorsup ma ibana alai ndang dialusi, diboan tu parpuleher, didok ndang adong sahitna. Ujungna diboan ma ibana tu dokter jiwa. Disungkun ma parsondukna i manang songon dia mulana, laos dipatorang ma. Alai ala hurang dope di roha ni dokter i, sai dipatangkas; “Aha holso ni roha ni amanta on na hea dihatahon tu hamu inang”, ninna manungkun Nai Pongot. Ujungna taringot ma Nai Pongot holso ni roha ni Ama ni Pongot naung hea dihatahon tu ibana, laos didok ma tu dokter i: “I ma da dokternami, hea do dihatahon holsona dung dibagasan na sataon on ndang hea adong onan na matutung”, ninna mangalusi.
SIRINGKOT-RINGKOT | READ 2574x
Comments Posted By Pintauli Silaban
dang jadi provinsi ala dang boi sada hata saoloan be halak batak jala jogal dohot HOTEL (Hosom Teal Late)do nama maringan digodangan rohani bangsoon. Alani asa boi terwujud Provinsi Tano Batak dang be sada hita dohot donganta na di Tapian Nauli manag Selatan. Jala naeng manian marsada sude pangaranto anggiat boi marsiurupan pingkiran marsileanan roha naeng mambangun Tano Batak dianjurhon Ibu Kota di Dolok Sanggul alana Hornop jala Luas doi, jonok muse tu Lapangan Terbang, jala di parsitongaan ni Wilayah Tano Batak.
Comment Posted By Pintauli Silaban On 14.07.2007 @ 21:23
Tung marusaha ma hita halak batak manurat alana gabe sileban namambaen tu online on angka namar hubungan tu hita batak . alai onma tahe haotoonni hita batak jala mailama hamu ale dongan, unang sampe budaya Batak diboto halak sileban hape angka turunan ni Batak dang di antusi be adat dohot budaya ni Batak.
Comment Posted By Pintauli Silaban On 14.07.2007 @ 21:14
-- Processing 12 queries in 0.179 second --
Ahli Bedah dari Parapat - bataktoday.com
Beranda Headline Ahli Bedah dari Parapat
admin - Headline, PARODIBATAK
Tikki maringanan hami di Nagori Ujungbondar Saribujawa, adongma sada kejadian nalucu. Adong sahalak ama-ama tokke horbo di huta i, dipangolihonma anakna naadong oto-otona. Tujuanna asa molo mate amatta on boi bergelar “saur matua”…hahahaha… Hata kasarna agak baok do anakna on jala mengarah tu idiot ningonma..hahahaha.
Goarna si Solu. Oto pe si Solu on, alai ringgas do ibana mangula tu balian. Biasama akka nahurang roha, gabe tu pekerjaan fisik do diperkuat.
Piga-piga bulan dung mangoli si Solu on, mangido mulak ma isterina, jala parmisi tu bapakni si Solu dengan alasan alana sahat sadari i dang marna ditoddong si Solu ibana. Maksudna dang marna ML nasida asa tumakkas…hahahaha…
Alai dipangido simatuana ima tu inattani si Solu asa ditunda sahat tu marsogot asa jolo makkatai amatta i dohot si Solu.
Dung mulak si Solu sian balian, diinterogasi bapakna ima iban. Idok Bapak ni si Solu: “Nga mangido mulak parumaen amang. Alana dipaboa nasida alasanna ikkon mulak, dang marna ditikkir ho inna babani mual i.”
Dialusi si Solu ma: “Bah, ganup ari do hupadenggan dalanni mual di hauma. Tung bereng bapa ma di haumatta di binanga Kasindir.”
Idok bapakna ima muse: “Daggah, dang hauma nadi topi ni binanga Kasindir maksudhu baya, hauma sisattopak ido”.
Sai ngisngisma attong si Solu. Idokma: “Ai naso huattusi do boha carana bapa…,” hahahahahaha.
Idok bapakna ima: “Daggahhhhh… sabborni nipikki dibahen ho kedaaaaannn. Haru manuk diboto do mangepet dang pola niajaran. Ia roma ho, holan tinggal lop nama ipe dang diattusi ho nimmu,” hahaha…
Asa unang ditadingkon isterina anakkonna. inna rohani bapakni si Solu, diajari bapakna ima attong si Solu sude kegiatanni akka suami-isteri molo borngin. Stel yakin do bapakna i. Hira DR Naek L.Tobing ma gayana mangajari…hehehe…
Idok bapakna ima: “Annon bodari laho modom hamu, jolo pamatema lampu. Anggoma parumaen i sian dolok sahat tu toruan. Jala nadia annon naumbau tusi ma ujjorhon ate!!” he..he..he..
Bornginna i dipraktekkon si Solu ma attong. Dung mate lampu, dianggo ibana ma isterina i sian dolok sahat tu toruan. Hape umbau do pamanganni isterina i ala baru mangallang jengkol najobang. Laos tusi ma diarahkan si Solu hamamagona i… hahahahaha… Langsung diharat isterina ima sagogonigogona sappe naeng ponggol. Maramangoi ma si Solu soarana sahat tu Pondokbulu…hahaha…
Dungoma attong sahuta ala mambege soarani si Solu. Berhamburan ma nasida, termasukma Pangulu Allagan.
Ala diboto halaki mambukka pengobatan alternatif au, diboan halaki ma attong borngin i tu jabu nami. Hira-hira jam 8 borngin dope kejadian i. Huperiksa ma attong.
Sarupa otona dohot nampunasa..hehehe.. Huida hira manuk napeokonma bagudung saba i. Unduk-unduk. Memang cukup parah do pakkaratan i. Alai holan P3K ni datu do boi hubaen. Goarna “Tutup Luka”. Asa unang pendarahan be. “Tohhak aliallah willawatab.”
Husuruhma akka naro i huddul i tikkar ala soadong sofa. Ido labana namora natua-tuakku. Dos pe holan tikkar naadong disangka penduduk ido tong dohot iba namora..hahaha.. Ai gabe sisukkunon jala dihormati do iba di huta i. Eeeehe ..boama akka parhuta-huta tahe.
Pendek kata, marrapotma keluarga dohot Pangulu borngin i. Jala diputuskan, ikkon boanon ma tu rumah sakit.
Alai hudokma tu nasida: “Molo tu RSU taboan, oloma jolo monding si Solu on asa diubati. Biasama parrumasakkit, molo diboto hita par Tigadolok, pittor massamma dibaen nasida penolakan. Hape porlu paling lama 2 jom ikkon adong tindakan tu nalukka on. Molo lobi 2 jom, horasma mangolu do si Solu on, alai onderdilna ‘nga pasti mate, jala kondisi malala alani infeksi…hehehehe… Adongdo huboto di Parapat mantri hewan. Jago do mangubati. Imbangma dohot ahli bedah lulusan Amrik.”
Disukkun Pangulu Allagan ma: “Ai boasa ikkon tu mantri hewan lae Sinaga, kan jolma do si Solu?”…hehehe…
Hualusi ma: “Toho do Tulang Pangulu name, jolma do si Solu on. Alai molo tingkat kecerdasanna songonon, ikkon mantri hewan do manangani asa sesuai dosisna,” ..hahaha..
Manewa mobil Sinar Murni ma attong hami, jala ikkon dohotma au jadi pemandu wisata. Alana au do mananda mantri hewan i dohot umboto dalan di Parapat.
Sahat ma di Parapat. Didunggari hami ma attong jabuni amatta mantri hewan i. Nga sanga modom mantri hewan i. Sosundat nengel do mantri hewan i…hahahaha…
Dung leleng didunggari hami, dungoma inattani mantri hewan i. Nunga pukul 10 borngin hami nasahati. Didungoi inatta ima mantri hewan i. Dung dungo, langsung do ditangani amatta i si Solu. Dibius ibana ma attong. Pingsan ma si Solu. Diurupi hami ma mangakkat tu lobuni pinahan. Ai adong do kamarni pinahan nakosong disi…hehehehe.. Alai dang diloas mantri hewan i hami mangida. Akka nadohot gabe paimahon di mobil ma modom.
Dung 2 jom, dijou mantri hewan ima au. Idok amatta mantri hewan i ma: “Nga beres be huoperasi. Alai ikkon paimaon ma sadar pasien on 50 jom nai “.
Husukkun ma: “Ai lelengma i 50 jom tulang?”
Dialusi amatta ima: “Bah, lelengma attong. Ai bius ni horbo nakkin hubaen mambius”… hahahahahaha..
Maup do bah… Mandi-mandi ma hami tu Tao Toba, paima 50 jom nai sadar si Solu.
Dung 50 jom, mulak ma hami muse tu jabuni mantri hewan. Nunga sadar be attong si Solu. Au ma disuruh keluarga ni si Solu menyelesaikan akka administrasi pengobatan. Husukkun ma rupani sude akka pembiayaan tu amatta mantri hewan i.
Didok amatta mantri ima: “Molo biayana bere bah pengertian ma hamu alana gabe rugi do au.”
Husukkunma amatta i: “Boasa rugi hamu Tulang?”
Dialusi amatta ima: “Bah rugima attong. Alana huganti do onderdilni pasien namaponggol i pakke onderdilni babi pejantan unggul bantuan ni pamaretta i. Hape nga godang mangorder i mingguon. Akka par Siburak-burak dohot par Tigaraja naeng manaruhon akka indungni pinahanna asa dipakawin tuson. Hape onma nai, gabe batalma order i. Jala muse ikkon adongdo laporan tu Dinas Peternakan Kabupaten Simalungun boha perkembanganni bibit unggul on.”
Bah??? Pantas do marngiaki pinahan tikki dioperasi si Solu. Ba..ba..ba. Naiseatton mantri i do huroa sattanggo…hahaha..
Hudokma tu mantri hewan i: “Songononma i Tulang, onom ratus ribu ma sude ate. Ima biaya rawat inap, obat bius, perban, dohot akka nasing. Maklum ma hamu Tulang, alana lagi jibbolangon do nuaeng akka pangulaan di huta nami. Gagal panen do nuaeng di Nagori Ujungbondar. Molo tu Dinas Peternakan, baen Tulang ma laporan naung suda gogo pinahan i, manang hona kanker prostat alani palojahu” …hehehe…
Idok mantri hewan i ma: “Namalo ho nian Lae Sinaga” …hahaha…
Alai hujalo do komisikku saratus ribu..hahaha..
Mulak ma hami tu Nagori Ujungbondar. Jala diboan hami ma attong dohot si Solu mulak.
Dung sabulan malum ma attong si Solu. Alai gabe asingdo sahitna. Tiap ari, bugil ma ibana asal dibereng indungni pinahan berkeliaran. Sai dilelei ibana ma sude indungni pinahan i. Ima diepet-epet si Solu.
Marbagi Jambar di ulaon unjuk | Raja Mandidang Sitorus
« Gambar Ulos
Tips Menghadapi Keadaan Gempa »
Marbagi Jambar di ulaon unjuk
February 22, 2010 by Sampe Sitorus,SE (A. Hitado Managam)
Molo siat di parsoburan
Laos siat do i di panggagatan;
Molo tangkas do di partuturan,
Laos Tangkas do i di perjambaran.
Di pesta unjuk, dung sidung na marsipanganon somalna laos pintor di uduti do tu na mambagi parjambaran. Somalna jolo di pasahat protokol do tu haha – anggina. Tarsongonon ma pardalanna. Contoh pesta unjuk pamuli boru Sitorus, bona ni hasuhuton pomparan ni ompunta Raja Diatas (Raja Pane sian Parik) jala ulaon di taruhon jual (dialaman ni paranak). Pasahathon ni protokol (horong ni Raja Pane ma tu Anggidoli Raja Dori dohot Raja Boltok). Di hita namardongann tubu pomparan ni ompunta Raja Sitorus, alana naeng udutanta ma ulaonta tu na marbagi jambar, didok natua-tua :
Tinallik huling-huling, tarida holi-holi.
Molo haha na marsiulaon ba anggidolima antong na gabe panamboli. Jadi mardomu tusi pinasahat ma tu anggidoli Raja Dori na laho gabe panambol.
Alus ni anggidoli Raja Dori (nagabe panambol):
Nauli ma i tutu haha doli las ma roha nami mangulahon i.
Dungi borhat ma sahalak sian horong ni Raja Dori (na gabe Panambol ni parboru) tu inganan ni jambar (meja inganan ni tudu-tudu ni sipanganon) laos di uduti ma songon on:
Panambol ni Parboru
Di hamu Raja ni Parboruon nami Raja…… (didok margana). Nangkin nunga dipasahat hamu tu hami Hula-hulamu tudu-tudu ni sipanganon. Didok natua-tua : Jolo dialap hata ninna asa diseat raut. On pe andorang so di seat raut asa tangkas ma di hatahon amangboru taringot tu partording ni tudu-tudu ni sipanganon naung pinasahat muna on, botima.
Panambol ni Paranak
Mauliate malambok pusu ma di Raja i Hula-hula nami Raja Sitorus. Toho ma i tutu Tulang naburju, jolo dialap hata ninna asa di seat raut. Nangkin nunga hupasahat hami tudu-tudu ni sipanganon i tu raja i asa raja i ma na mangaturhon, botima.
Mauliate ma amangboru, di dok amang boru asa hami namangaturhon. Ala tangkas do hami hula-hulamu na ro tu huta mu asa sidapot solup ma hami naro jala tangkasma di hatahon amangboru, las ma roha nami di si, botima.
Mauliate ma Tulang. Taringot parjambaran na masa hupadalan hami marga ….. (didok margana) tarsongon on ma: Namarngingi, Somba-somba dohot Soit si bagi dua. Osang himpal ma i di hami. Ihur-ihur himpal ma tu raja i songon ulak ni tandok ni raja i. Asing ni i do pe si bagi dua ma raja nami. Tarsongon ima na somal hu padalan hami, botima.
Mauliate ma amangboru ulahon hamu ma. Alai amangboru na pos do rohanami asa patupaon ni amangboru songon singkat ni osang na naeng silehonon nami tu boru nami. Tung sian dia pe di patupa amangboru las ma roha nami di si.
Mauliate Tulang, pos rohani raja i na patupaon nami do songon singkat ni osang na laho lehon ni rajai tu pariban nami. Borunami asa boan hamu tu son piso, parang dohot sangkalan. Dungi dibagi ma sesui naung di sepakati jala di pamasuk ma tu ember/sambong ingananna jala di pasahat ma.
Di hamu hula-hula nami Raja Sitorus, sian dos ni rohanta nangkin dison hupasahat hami jambar on tu hamu hula-hula nami asa las ma roha ni Raja i, botima.
Mauliate ma amangboru, gabe ma jala horas. Borunami asa boan hamu tu son piso, parang dohot sangkalan. Dungi di bagi ma jala di gorahon ma sesuai tu daftar si jalo jambar. Somalna di buat do deba sian ihur-ihur i asa singkop sesuai tu daftar sijalo jambar. Perihal pembagian jambar selengkapnya dapat di baca di tulisan Jambar dohot Parjambaran https://sitorusdori.wordpress.com/2010/01/27/jambar-dohot-parjambaran/
Sampe Sitorus (A. Hitado Managam Sitorus 08129052462)
on March 31, 2010 at 12:30 pm | Reply Parsinabung dohot Panamboli « Raja Mandidang Sitorus
[…] Marbagi Jambar di ulaon unjuk […]
Si Jona Marsiajar asa Marasi ni Roha tu Ninive | Haporseaon na Togu
Ibana Marsiajar asa Marasi ni Roha
1. Songon dia do pardalanan ni si Jona tu Ninive, jala songon dia do pangkilalaanna taringot tusi?
ANDORANG SO borhat tu Ninive, adong do tingki ni si Jona mamingkirhon pardalananna. Lobi sian 800 kilometer ma dao ni pardalananna i. Olo do ra sabulan manang lobi lelengna asa sahat ibana tu Ninive. Porlu pingkirhononna sian dia do ibana laho tu Ninive. Sian dalan na jumonok do, manang sian dalan na dumao. Dung i, ditorushon ma pardalananna i sian rura manang dolok. Ingkon halianganna do Padang Pasir Ram, tariparanna angka sunge, dohot ma i sunge Euprat. Ingkon marborngin do ibana di angka huta di Siria, Mesopotamia dohot Assur na so tinandana. Alai mabiar ma ibana tingki lam jonok tu kota Ninive.
2. Songon dia do si Jona diurupi asa sai mangoloi Jahowa?
2 Ndang boi be tadingkonon ni si Jona ulaonna on, ala nunga hea dibahen ibana songon i. Songon naung dipaboa, dipinsang Jahowa ma ibana marhite habahaba, jala dipalua marhite dengke na balga. Dung tolu ari, diutahon dengke i ma ibana tu darat. Na masa tu si Jona mangajari ibana asa sai mangoloi Jahowa.​—Jona, bindu 1, 2.
3. Songon dia do Jahowa maradophon si Jona, jala aha do sungkunsungkun na tubu alani i?
3 Dioloi si Jona do Jahowa tingki disuru ibana laho muse tu Ninive. Rade do ibana mangulahon pardalanan na dao tu sabola timur. (Jaha Jona 3:1-3.) Alai, nunga muba si Jona dung dipinsang Jahowa ibana? Umpamana, nunga dipatuduhon Jahowa asi ni rohaNa tu si Jona. Dipalua do ibana sian parmaraan, jala ndang diuhum Jahowa ibana. Dilehon Jahowa do tingki tu ibana laho marhamubaon jala mangulahon parentaNa. Dung sude na masa i, nunga rade si Jona patuduhon asi ni roha tu na asing? Tontu, ndang mura on patuduhonon ni jolma na mardosa. Taida ma angka parsiajaran na tadapot sian si Jona.
Hamubaon ni Halak Ninive Alani Barita Panguhuman
4, 5. Boasa didok Jahowa Ninive ”huta na bolon” jala aha do na taparsiajari sian i taringot tu Jahowa?
4 Ndang dos pangkilalaan ni si Jona dohot pangkilalaan ni Jahowa taringot kota Ninive. Dipaboa tu hita, ”Huta na bolon do ianggo Ninive di jolo ni Debata.” (Jona 3:3) Buku Jona manurat tolu hali hata ni Jahowa na mandok ”Ninive, huta na bolon”. (Jona 1:2; 3:2; 4:11) Boasa songon i pangkilalaan ni Jahowa taringot tu Ninive?
5 Ninive, i ma kota naung leleng, jala kota na pinajongjong ni si Nimrod dungkon Aek na Sumar. Balga do kota i, songon kota metropolitan. Alani i, tolu ari ma lelengna dalanan asa sahat sian ujung tu ujung. (1 Mus. 10:11; Jona 3:3) Timbo do tembok ni kota i, jala adong do angka kuil na balga. Alai, ndang i na arga di Jahowa, penduduk ni kota na godang i do. Asi do roha ni Jahowa mangida nasida. Alani i, las do roha ni Jahowa molo ditadingkon nasida hajahatonna asa malua sian panguhuman.
Diida si Jona do molo Ninive kota na gok hajahaton
6. (a) Boasa mabiar si Jona dung sahat di Ninive? (Ida surat na di toru.) (b) Aha do na boi taparsiajari tingki marbarita si Jona?
6 Olo do lam mabiar si Jona dung diida godang ni penduduk ni kota i. Adong lobi sian 120.000 halak godang ni pendudukna. * Mardalan ma si Jona parsadarian tu tongatonga ni kota i laho mangalului inganan na denggan pasahathon barita panguhuman. Bahasa aha do dipangke si Jona mangkatai tu halak Ninive? Diboto ibana do bahasa Assur? Manang dibahen Jahowa do tanda halongangan asa boi ibana marbahasa Assur? Ndang dipaboa tu hita. Olo do ra ibana mamangke hata Heber. Dung i, adong na manerjemahon tu bahasa Ninive jala jempek do isi ni barita i. Ninna ibana ma, ”Opatpulu ari nari na ma, jadi marongrong ma Ninive!” (Jona 3:4) Mulahulak do didok ibana songon i. Tarida ma habaranion dohot haporseaon ni si Jona tingki marbarita. Laos songon i do na dihaporluhon halak Kristen saonari.
Jempek do barita ni si Jona, alai boi do i mambahen sogo roha ni halak tu ibana
7, 8. (a) Songon dia do pangkilalaan ni halak Ninive mambege barita ni si Jona? (b) Songon dia do muse pangkilalaan ni rajanasida?
7 Marpungu ma halak Ninive mambege barita ni si Jona. Dirimpu si Jona do muruk halak Ninive mambege baritana, alai ndang songon i na masa. Rade do nasida manangihon barita i! Jala tarsar ma barita panguhuman i tu saluhut kota. (Jaha Jona 3:5.) Rade do penduduk ni kota i marhamubaon, halak na mora, na pogos, na matua dohot na poso. Marpuasa ma nasida. Dung i, sahat do barita i tu raja ni Ninive.
Ingkon barani jala marhaporseaon do si Jona marbarita di Ninive
8 Dohot ma raja ni Ninive marhamubaon. Turun ma ibana sian karosi harajaonna, dung i ditanggali ma pangkean harajaonna, dipangke ma abit goni jala ”hundul tu sirabun”. Dohot do angka pegawai ni harajaon i mambahen songon i. Dibahen ma parenta asa sude jolma ro di pinahan marabit goni. * Diboto raja i do naung mardosa nasida dohot rayatna ala mangulahon hajahaton. Didok raja i ma, ”Anggiat tung . . . mulak [Debata] sian parpiar ni rimasna, asa unang mago hita.”​—Jona 3:6-9.
9. Aha do na so dihaporseai angka kritikus, alai boasa boi tadok sala nasida?
9 Ndang porsea halak na mangkritik Bibel tu hamubaon na binahen ni halak Ninive. Alai pakar ni Bibel patorangkon, ndang pola longang roha mangida i. Tingki i, dihaporseai halak Ninive dope takhayul, jala haporseaon on boi mambahen nasida hatop marhamubaon. Dung i, ditaringoti Jesus do di pudian ni ari taringot halak Ninive na marhamubaon. (Jaha Mateus 12:41.) Di surgo do Jesus tingki i, tontu patar do diida ibana hamubaon ni halak Ninive. (Joh. 8:57, 58) Na ringkot taingot, sajahatjahat ni jolma, sada tingki boi do nasida marhamubaon. Dung i, holan Jahowa do na mamboto roha ni jolma.
Muruk ni Si Jona dohot Asi ni Roha ni Jahowa
10, 11. (a) Songon dia do pangkilalaan ni Debata mangida hamubaon ni halak Ninive? (b) Boasa boi tadok ndang sala pangkilalaan ni Jahowa taringot tu halak Ninive?
10 Songon dia do pangkilalaan ni Jahowa mangida hamubaon ni halak Ninive? Dipaboa si Jona tu hita, ”D​—Jona 3:10.
11 Na sala do pangkilalaan ni Jahowa taringot tu halak Ninive? Ndang sala. Bibel paboahon tu hita, tigor do saluhut dalan ni Jahowa. (Jaha 5 Musa 32:4.) Diuba Debata ma sangkapNa dung diida hamubaon ni halak Ninive i. Ndang saut be nasida diuhum songon na nidokNa hian. Dipatuduhon Jahowa do asi ni rohaNa tu halak Ninive, ala marhamubaon nasida.
12, 13. (a) Songon dia do Jahowa patuduhon molo Ibana parasi roha jala ndang maol jonohan? (b) Boasa tadok sintong do surirang ni si Jona i?
12 Jotjot do pamimpin agama mambahen halak marpingkir molo Debata maol jonohan, ndang parduli jala kejam. Alai sasintongna, marpangantusion jala rade do Debata Jahowa patuduhon asi ni rohaNa. Andorang so ditontuhon Jahowa laho manguhum parjahat, dipasingot Debata do nasida marhite naposoNa asa mambahen hamubaon, songon halak Ninive. (Hes. 33:11) Didok do tu si Jeremia, ”Satongkin ahu martahi dompak sada bangso dohot dompak, sada harajaon naeng mangurati dohot naeng mamansingkon dohot naeng mangago. Alai molo mulak bangso naung hupalumba i sian hajahatonna, gabe marpangulahi rohangku taringot tu hamagoan naung husangkapi naeng bahenonku tu ibana.”​—Jer. 18:7, 8.
Las do roha ni Debata molo muba parjahat songon na binahen ni halak Ninive
13 Na so sintong do barita ni si Jona? Ndang songon i. Surirang na pinasahat ni si Jona gabe sipasingot tu nasida. Barita panguhuman i dipasahat alani hajahaton ni halak Ninive. Molo ndang marhamubaon halak Ninive sian hajahatonna, tontu uhumon ni Debata ma nasida songon na pinaboaNa marhite si Jona. Jala di pudian ni ari, diuhum Debata do halak Ninive.​—Sep. 2:13-15.
14. Songon dia do pangkilalaan ni si Jona tu asi ni roha ni Jahowa?
14 Songon dia do pangkilalaan ni si Jona ala ndang diuhum Debata halak Ninive di tingki i? Dipaboa tu hita, ”Sogo situtu do roha ni si Jona disi, jala piripirion ibana.” (Jona 4:1) Tarida do sian tangiang ni si Jona, na sogo rohana tingki so diuhum Debata halak Ninive. Didok si Jona, tumagon ma tongtong hian ibana di hutana. Didok muse, nunga diboto ibana hian na so paroon ni Jahowa panguhuman tu Ninive. Laos i do sidalianna umbahen na maporus ibana tu Tarsis. Dung i, didok ibana muse tu Jahowa, dumenggan ma ibana mate sian na mangolu.​—Jaha Jona 4:2, 3.
15. (a) Aha do na mambahen muruk si Jona? (b) Songon dia do dibahen Jahowa maradophon ibana?
15 Aha do na mambahen muruk si Jona? Ndang taboto boasa muruk situtu ibana. Alai taboto do, nunga dipaboa ibana barita ni hasesega ni kota Ninive, jala porsea do halak Ninive tu barita i. Saonari, ndang saut diuhum Jahowa Ninive. Na maila do ibana diinsahi jala didok panurirang na so tutu? Aha pe alusna, ndang las roha ni si Jona tu hamubaon ni halak Ninive dohot tu asi ni roha ni Jahowa. Gabe dirina sandiri dohot hasangaponna do na dipingkirhon. Tongtong do marasi ni roha Jahowa tu si Jona. Nang pe ndang diargai ibana Jahowa, alai diida Debata do na denggan sian diri ni si Jona. Lambok do disungkun Jahowa si Jona, ”Tung [patut] ma ho marronirimas?” (Jona 4:4) Dialusi si Jona do Jahowa? Ndang dipaboa di Bibel.
16. Boasa jolma jotjot ndang mangantusi lomo ni roha ni Debata, jala aha do na taparsiajari sian si Jona?
16 Mura do ra hita mandok na sala si Jona disi. Alai taingot ma, jotjot do jolma na mardosa ndang mangantusi lomo ni roha ni Debata. Adong do sipata na marpandapot, dumenggan do molo dipaso Jahowa parmaraan. Manang dumenggan do molo pintor diuhum angka parjahat, jala pintor diparo ajal ni hasiangan on. Alani i, taparsiajari ma sian na masa tu si Jona, molo ndang sapandapot hita tu pingkiran ni Jahowa, sasintongna pangantusionta do na porlu tapahombar tu pingkiran ni Debata.
Cara ni Jahowa Mangajari Si Jona
17, 18. (a) Aha do dibahen si Jona dung ditadingkon Ninive? (b) Aha do pangkorhon ni hau na tubu alani tanda halongangan tu si Jona?
17 Mandele ma si Jona. Ditadingkon ibana ma Ninive, laho ma ibana tu inganan na timbo, dompak timur. Dipature ibana ma soposopo jala hundul ma ibana disi, huhut manatap jala paimahon na masa tu kota Ninive. Olo do ra hirim rohana mangida hasesega ni kota i. Songon dia do bahenon ni Jahowa mangurupi ibana asa patuduhon asi ni roha?
18 Dung borngin, dibahen Jahowa ma tubu sada hau laho mangalinggomi si Jona. Dung dungo, ”las situtu ma roha ni si Jona” ala dilinggomi bulung ni hau i ibana. Dirimpu ibana do hau i tanda halongangan na patuduhon pasupasu ni Debata. Alai, lobi sian i na laho bahenon ni Debata. Na tinuju ni Jahowa, i ma mangurupi si Jona asa marasi ni roha. Alani i, dibahen Debata ma muse tanda halongangan. Dibahen Jahowa ma malos hau i marhite sada gulokgulok. Dung i, diparo ma muse ”alogo na mohop” sian timur, gabe hansit ma ulu ni si Jona pola naeng peak ibana. Dipangido ibana ma muse asa tumagon ibana mate.​—Jona 4:6-8.
19, 20. Songon dia do Jahowa mangurupi si Jona asa denggan marpingkir?
19 Disungkun Jahowa ma sahali nai boasa muruk si Jona alani hau i. Alai, dipasintong si Jona do muse dirina. Didok ibana ma, ”[Patut] do ahu marronirimas sahat ro di hamatean.” Ujungna, dipatorang Jahowa ma tu si Jona parsiajaran sian hau i.​—Jona 4:9.
Marhite sada hau, diurupi Debata do si Jona asa patuduhon asi ni roha
20 Diurupi Jahowa ma si Jona asa denggan marpingkir. Dipaboa Jahowa ma boasa pola marsak ibana alani sada hau na tubu di bagasan saborngin jala mate di manogotna. Hape so adong na diula si Jona laho mambahen tubu hau i. Dung i, didok Jahowa ma, ”Baliksa pala ahu, tung so marasi ni roha ahu mida Ninive, huta na bolon i, na marisi lobi saratus duapulu ribu jolma, angka na so umboto parsirangan ni siamunna dohot sihambirangna, tole pinahan na sai deak?”​—Jona 4:10, 11. *
21. (a) Aha do parsiajaran na dilehon Jahowa tu si Jona? (b) Songon dia do na masa tu si Jona mangurupi hita mamareso rohanta?
21 Boi do taida parsiajaran na denggan na pinatuduhon ni Jahowa tu si Jona? Jahowa do na mangalehon hangoluan tu penduduk ni Ninive, jala mangalehon na ringkot tu nasida dohot tu sude na mangolu di tano on. Hape si Jona, so ibana manuan hau i, boasa ma gabe gumodang asi ni roha ni si Jona tu sada hau martimbangkon tu 120.000 halak, asing dope muse angka pinahan? Ndang na on patuduhon molo si Jona holan mamingkirhon dirina sandiri? Dung i muse, ala na boi do hau i mangalinggomi ibana umbahen na muruk ibana. Ndang na holan mangalului sangap tu dirina ibana, umbahen na muruk ibana ala ndang saut diuhum Debata kota Ninive? Na masa tu si Jona, mangurupi hita laho mamareso rohanta. Ise sian hita na so lomo rohana dipasangap? Alani i, mandok mauliate ma hita tu Jahowa, ala sabar do Ibana mangajari hita laho patuduhon asi ni roha, manarihon halak na asing, dos songon Ibana!
22. (a) Songon dia do pangkilalaan ni si Jona tu pangajarion ni Jahowa? (b) Aha do na porlu taulahon?
22 Sungkunsungkunna: Marsiajar do si Jona sian aha na masa tu ibana? Buku na disurat mamangke goarna, dipaujung marhite sungkunsungkun na so taboto alusna. Adong kritikus mandok, ndang dialusi si Jona sungkunsungkun i. Alai sasintongna dialusi ibana do. On tarida sian buku Jona i sandiri. Songon naung taboto, si Jona do panurat ni buku i. Pingkirhon ma dung sahat si Jona di hutana. Dung i, disurat ibana ma sude na masa taringot tu ibana. Nunga lam tamba umurna, bisukna jala lam marserep ni roha. Diingot ibana ma muse hagaleonna, tingki mangalo ibana, jala na maol ibana patuduhon asi ni roha. On patuduhon, dapot ni si Jona do laba sian pangajarion ni Jahowa, jala rade do ibana marasi ni roha. Rade do hamu patuduhon asi ni roha?​—Jaha Mateus 5:7.
^ par. 6 Di tingki ni si Jona, adong hirahira 20.000 sahat tu 30.000 halak penduduk ni kota Samaria, i ma ibukota ni Israel. Hirahira saparopat ma i sian godang ni penduduk ni kota Ninive. Di tingki i, olo do ra Ninive kota na umbalga di portibi on.
^ par. 8 Olo do ra sungkunsungkun rohanta tu na binahen ni halak Ninive on. Alai nunga hea dibahen nasida songon i. Sejarawan Herodotus na sian Junani manurat taringot na diulahon ni halak Persia. Tingki mate sahalak Jenderal na dihaholongi ni rayatna, dohot do pinahan ni nasida dibahen mamangke goni patuduhon habot ni roha.
^ par. 20 Hata ni Jahowa taringot tu halak Ninive na so boi paimbarhon tangan siamun dohot tangan hambirang, patuduhon molo nasida songon dakdanak na so mamboto Patik ni Jahowa.
Songon dia do si Jona patuduhon haporseaon dohot habaranion tingki marbarita di Ninive?
Aha do na taparsiajari sian hamubaon ni halak Ninive?
Aha do na taparsiajari sian pangkilalaan ni si Jona tu halak Ninive?
Songon dia do hita boi maniru haporseaon ni si Jona tingki dipasingot?
Si Jona Marsiajar asa Marasi ni Roha
03 October 2017 TORSA Edit
Mulaknama Hami tu Toba.
Manigor las rohangku antong holan hujou taksi sitalpas halinu on (taksi on-line) ala manigor paltak do disi disurathon goar ni supirna dohot arga ni ongkos. Ndang songon taksi na asing i ingkon sipata jolo marjogal dohot rungkung marsielehan arga ni ongkos, manang na asing I so binoto ongkos laho gararon nunga ni nangkohan. Muse sahalion tangkas dipaboa supir ni taksi i, nomor polisina. Huida goar ni supir on margoar Batak do jala marmarga Batak, apala i ma na mambahen las rohangku.
“Tu Bandara Cengkareng Lae” ningku dung huungkap pintu ni mobil i huhut hatop ahu bongot tu bagasan. Ndang be jolo hupaima alusna manang aha, ala nunga huboto halak hita do ibana.
“Ai halak Batak do hape hamu Amang, hape hujaha nangkin ni surathon di henpon on goarmuna Tansiswo jala so adong margana disurathon. Botul, ndang hea dope hubege goar ni halak hita songon goarmuna on” ninna Ibana huhut mengkel suping.
“I do, marga Siagian do ahu” ningku.
Ndang pola huihuthon panghataionna i, ai sasintongna ahu pe ndang huboto tangkasna boasa gabe bahenon ni damang goarhu i. Boha ma ai so hea sanga sinungkun damang ala tibu do damang marujung ngolu. Alai aha pe ninna tung sai longang pe supir taksi on ala ni goarhi nunga tong las rohangku ala boi ma hami marsirarion saganjang ni dalan sian Jakarta sahat tu Bandara Cengkareng mamolus dalan na lalap so hea so mansat tung pe ninna sian jalan tol.
Jempek hata dohonon, dung sidung hami marsisungkunan marga dohot paboa marga ni na niolinami be, (hasomalan na mansai uli martutur di Bangso Batakta i). Gabe didok ibana ma martulang ibana tu ahu, ala apala laena manang tungganena ninna mangalap boru ni Tuan ni Bangarna.
Dipajojor ibana pardalanan ni ngoluna di Jakarta. Holan dung tammat ibana SMA sian Laguboti huta nasida i nunga manigor mangaranto ibana tu Jakarta. Marragam ulaon naung ni ulana asalma boi dapot parbodarian, sian na martempel ban mangurupi donganna, mangangkat ma muse ibana gabe sitongkar ni bus Metro Mini. Leleng ibana gabe sitongkar ni motor, pasoringsoring supir na ni dongananna.
Sian i ma ibana ngorngor boi muse mambuat SIM, gabe olo ma sipata ibana dilehon supirna manggantihon ibana sasatongkin gabe supir. Dungkon i ndang be holan sitongkar balbal manang kernek balbal ibana, alai nunga sipata gabe supir serap ibana dung tolu taon di Jakarta. Dihamauliatehon ibana do i ala nunga tamba sihumisikna boi di papungu ibana di sitabunianna.
Manaek ma muse ibana gabe “supir batangan” manang supir sada ninna dihitaan, jala dung adong marsadia leleng muse mangoli ma ibana dohot hinaholonganna tong boru sian hitaan sian Laguboti.
Alai marhusor do rumang ni parngoluon on, tarlumobi dung so dipaganjang Gubernur DKI be ijin ni Metro Mini; ndang hinata nian Tulang ai holan angka mobil naung suda gogonama Metro Mini on so hea be manuhor naimbaru; ninna ibana. Ro ma muse Trans Jakarta jala lam denggan ma muse KRL, huhut haruar ma muse angka taksi on-line, gabe so adong be pola piga na olo naek Metro Mini, russur ma muse pandapotan ni supir Metro Mini na gumodang halak hita i.
“Hape dakdanak nunga dua halak jala naeng marsingkolanama satongkinna i. Hape pansarian nuaeng nunga lam posa” ninna ibana huhut pola marporo soarana begeon.
Martua dope tahe ibana ala malo do ni olina puhut jala sesep pahimpu sasaotik sinarina i boi pungu jala boi diihuthon ibana donganna mangkredit mobil laho bahenonna gabe taksi on-line. Nian dimulana i lomos do rohana atik so boi ibana manggarar kredit ni motorna i.
Alai mangasi do Tuhan i, ala so pola piga dope dua taon na salpu na martaksi on-line on tung tabo dope pansarianna sian i, jala boi pola disuguthon inantana sitabunianna songon tabungan nasida dos pe na sasaotik.
“Rohanami nian molo dung boi pungu, asa adong bahenon uang sangkram ni jabu tung pe humolang dumao di pinggir ni Jakarta on” ninna ibana songon na mandele soarana.
Hape ndang manongtong tabo ni pandaraman i songon sian mulana ibana mamboan taksi on-line. Ai ndang hinata ganup ari do martamba taksi on-line, martamba nang goarna, laos mardomu ma angka naung karejo jala adong mobilna tung disangahon muse do botari dohot borngin satongkin gabe taksi online.
“Adong muse ma taksi on-line margoar Lele gabe marsilelean nama mandior panumpang, adong goarna Beta hape panumpang pe nunga sian na asing, adong margoar Gerep, so binoto angka na naneg tubu dope ra muse jala laos hatop muse tamba manupiri tu taksi on. Martamba ma muse Trans Jakarta, martmba KRL, martamba nang angka Ojek on-line” ninna songon na patudu pandelean ni rohana.
Leleng hupanotnoti bohi ni ibana, targombar tahe holso dohot parungkilon ni ibana di rumang ni hansit ni na mangaranto tu Ibukota holan marbagahon singkola na paspasan. Boi do hulapati hatana na sipata songon na manderse di partinaonanna dohot parungkilonna di ngoluna.
“Apar pintor holbak do moru pansarian nuaeng on Tulang na mamboan taksi on” ninna ibana manguduti holsona apala porhot hatana i marlogat hamian.
“Jadi bohanama dipingkiri ho nuaeng?” ningku nanget manigati rohana.
Songon na marhosa ganjang ibana huhut manatap dao tu jolo ala toho lumumbang dalan i dung malua hami sian dalan na mansat i. Hape ndang sadia leleng nian na lumumbang i ala nunga mansat muse dalan tol i dingkan jolo muse.
“Nunga dos tahinami dohot berem nang natuatua i sian huta ro di simatuangku tahe, ingkon mulaknami hami tu Laguboti di bulan sada na naeng ro on” ninna ibana huhut manatap tu jolo di dalan na mansat i muse.
Tompu songon na humordit rohangku umbege hatana i, ai ndang tagam rohangku molo songon on na poso dope jala nunga adong mobilna songon dalan ni ngoluna bope na kredit dope gabe martahi mulak tu huta. Muse dakdanak i pe so adong dope naung marsingkola jala so ala torop ni anakhonna lobi sian na dua i. Hape somalna molo jolma na poso dope songon ibana tung bangkol do mulak tu hutana tung boha pe hansit ni parngoluonna di rantona, ai sai adong dope panghirimon ni na umposo marhosing do haduan pandaramanna.
Boha ma tahe sai naeng ingkon “banteng” do di pangarantoan ndang olo benget jala sesep gabe “hambing” na mamopari jala na mokmohon di huta?. Pangago ni ende Anak Medan I ma tahe????.
Alai huida sian tajom ni simalolongna dohot gopas ni holiholi ni hurumna i, jolma na benget do ibana jala na toruk marroha. Boi dohonon tahe on ma tipe ni halak Batak na so uraura mandele hatiha jumpang paet ni parngoluon. Alai aha ma di bagasan rohana nuaeng maringkon mulak ibana tu huta sian Jakarta na balau on?, sai manginongi rohangku mandodo aha na di rohana dohot pingkiranna i. Ai biar rohangku so tung do holan hatahata songon hata pandelean sambing hatana i, hape sasintongna ndada adong rohana mulak ala mabiar muse mangulahi marhansit mulak tu huta ala mulak mandasor.
Tutu mansai leleng hupanotnoti ibana, hupatangkas mulak manganahon bohina i muse. Huida tangkas guratgurat ni bohina dohot suhisuhi ni osangosangna ro di tajom ni simalolongna i. Huserbeng ma muse dohot rantos ni panerbengna, targombar tangkas dokdok ni parsorion naung tinaonna dohot naung somal ibana margala tingko di kota na ribur on.
“Ida ma tulang, ai aut sura ndang mansat dalan tol na margarar on nda sanga dope isarana iba dua halina i tu Bandara on sian Jakarta?. Alai suda ma tingki ala ni mansatna, mago ariari so sadia na ni omo. Ganup ari hira na mahatophu do do parhosing ni ari on, ai so hinalala nunga marhusor jala guling mataniari hape so sadia dope na ni dapot hepeng boanaon parbodarian tu jabu. Olo ma iba 18 jom sadari saborngin lalap marhalianghaliang asa adong boanon manggarar kredit ni mobil on dohot balanjo ni dakdanak i” ninna ibana gale.
“Sampulu ualu jom sadari saborngin?” tarhatotong ahu umbege hatana i.
“I do tulang. Sipata pukul opat manogot nunga haruar iba sian jabu, jala holan pinangolu “aplikasi taksi”on nunga adong sipata panompang manjou iba. Alai sipata ma pinaima sa jom asa adong pitik tu iba ala ni godang ni taksi on-line on nuaeng. Mulak ma iba sipata pukul sampul manang sampulu sada borngin, hape dakdanak i nunga muse modom. Jadi borhat iba karejo modom dope dakdanak i jala molo mulak iba nunga modom muse dakdanak i. Ueeee ndada hea iba marmeam manang manghatahatai dohot dakdanak i, hansit mansai mansit ma tahe Tulang ai songon na so ditanda dakdak i do ise iba” ninna ibana huhut pananget pardalan ni mobilna i ala laho manggarar ongkos ni dalan tol i.
“Burju ni roham do naeng mulak tu hutamuna?”
“Ianggo sian rohanami ndang adong be sundatna ingkon mulak tu huta do hami. Jala nunga hubuhai mangurus angka surat pindah tu Toba” ninna ibana.
“Marhua ma ho di hutamuna?” ningku mangarisiki.
Dipatorang ibana naung tongon nuaeng dibuka Pamarenta Tobasa dalan sian Balige topet sian Lumban Bulbul manopinopi Tao Toba tombus naeng bahenonna sahat tu Lumban Binanga Laguboti. Ala di Lumban Binanga do huta nasida, adong ma tubu pamingkirionna tung aha pe laho gadisonna tu angka pardalani na ro tu huta nasida i haduan sai na tau langku ma i, asalma minar bohi jala lambok hata tu angka na ro i.
Tung pos situtu do rohana na boi denggan ngoluna dung di hutana, ia tung holan manggadis minuman pe haduan Inantana disi jala ibana huhut mangula tu balian, na tubu ma ngolu ngolu di nasida jala boi denggan ajaranna ianakhonna na dua i.
“Molo pinuhutan do tulang mangula dohot marpinahan bibi dohot manuk rupani jala laos martigatiga rohamu Inanta di topi ni Tao Toba i,a nunga ra dapot mangan iba jala boi pasingkolahonon dakdanak on. Porsea do ahu molo binahen do satongani na mansari di Jakarta on di huta jala ndang olo iba magomago di Lapo tarlumobi marjuji nda ingkon boi do taluhonon pansarian ni na songon iba di Jakarta on tung pe iba tading di huta. Apalagi muse Tulang laho majunama parawisata ni Tao Toba. Molo so saonari be buhaangku andigan be, unang dung maju haduan asa adong roha mulak” ninna ibana patoranghon pos ni rohana dohot panghirimonna i.
“Ai biar ni rohangku na gabe tarihutihut do hamu gabe malas, maos pasuda tingki di Lapo Tuak, lalap marjuji dohot marmeami di huta. Gabe marisuang naung sian Kota hamu ndang mambahen tiruan na denggan tu hutamuna” ningku mangalesengi.
“Dapot rohangku do hatamuna i Tulang. Alai boi do idaonmu tingkosna molo dung mulak ahu, ingkon imbar do ahu sogot sian angka dongan na so margira tudia di huta. Nion nomor taliponku, nunga husimpan nomormi Tulang nangkin. Marsitaliponan pe hita haduan jala boi ma idaonmu tulang atik na holan hata do pandohanki” ninna ibana huhut papinggir mobilna ala naung sahat tu bandara.
“Selamat jalan ma tulang. Bulan sada nunga di Laguboti ahu jala ingkon topotonku do ho tu Bona Pasogitmuna Palipi Kecematan Silaen Tobasa. Boha tabo do tahe tuak disi Tulang?” ninna ibana huhut marsijalangan hami.
“Bah, so dia dope nunga tuak dihatai ho. Ai gabe lomos do ahu di hatami nangkin?”
“Hata gaithu do tulang i. Idama haduan tung so oloanku rajaan ni tuak dohot juji di huta. Ingkon marimbar do ahu sian angka na asing i. Porsea do ahu tu diringku dohot tu hutangki na boi denggan ngolungku jala boi maju dakdaknakhu sian huta pinungka ni Ompungnami i” ninna ibana songon na marpadan huhut marsijalangan hami.
Hummm, toho do nuaeng hatana i? Boi do pasoonna tuak molo di huta?, boi do so tioponna juji? Boi do ndang lalap tingkina mago manghatahatai di huta?. Boi do so suda tingkina marpollung tubu toho adong ulaon pesta. Pesta…marpesta…..so tung lalap holan pesta do rohana haduan molo dung di huta? Alai sai anggiat ma tutu rohana i asa adong tiruan na denggan ibana haduan di hutana Laguboti Tobasa.
Horas ma Iwan, (samaran), ingkon ro do ahu bulan sada on mandulo ho tu hutam.
Panggurit : Tansiswo Siagian
Bandara, Soetta: 28.09.17.
Ibadah dan Liturgi: IBADAH MEMASUKI RUMAH BARU
IBADAH MEMASUKI RUMAH BARU
23.09 / /
PARTORDING NI ACARA
MENGOMPOI DOHOT MAMASUHI BAGAS
(Sude keluarga dohot undangan nunga marpungu di jolo ni bagas na naeng masuhan. Nunga dipersiaphon hinan na mardomu tu ulaon i)
1. Marende BE. No. 188:1, 5 (jongjong mangadop tu pintu ni bagas)
1. Jahowa Siparmahan au, ndang hurang manang aha. / Ai nasa jea dipadao do sian dorbiaNa. / Tongon dibaen na lomak i, lao pangoluhon tondingki, / dibaen asi rohaNa.
5. Tongtong do denggan ni basaM jambarhu di ngolungku. / Tongon do asi ni rohaM mangihut di langkangku. / Dung i dung suda bohalhi, sai ingananhu jabuMi, / saleleng ni lelengna.
2. Mangungkap Bagas
Keluarga: (Dipasahat ma kunci ni bagas tu Parhalado; huhut ma di dok:) ”Sian asi dohot holong ni roha ni Jahowa do hupungka jala hupasidung hami pembangunan ni bagas on. Dipasupasu Tuhanta do hami saleleng na paulihon bagas on sahat tu na dimpos. Antong, hupasahat hami ma kunci ni bagas on tu hamu parhaladonami, jala Ungkap hamu ma, asa masuk keluarga on rap dohot sude naginokhonna.”
Parhalado: (dung dijalo kunci sian keluarga, diungkap parhalado ma pintu ni bagas huhut ma di dok:) ”Huungkap ma bagas on m, Amin!”
Sude: Horas ma hamu mangingani bagas on. Inganan naginohan ni dame dohot holong ni roha ni Tuhanta ma bagas on di hamu.
(masuk tu bagas laos hundul, jala diuduti ma tu acara kebaktian)
ACARA DI JABU
1. Marende No. 18 : 2, 3
2. Nunga ro au o Tuhanhu, ro ma Ho tu au muse. / Ai di bagas ingananMu las ni roha do sude. / Sai bongoti rohangkon, baen ma joroMi dison.
3. Sai pantun pangalahongku maradophon bohiMi. / Sai suruhon tu rohangku Tondi Porbadia i. / Asa sai tongtong ture tangianghu, ende pe.
U : Marhitehite Goar ni Debata Ama dohot Goar ni Anakna Tuhan Jesus Kristus dohot Goar ni Tondi Parbadia. Amen. Marolopolop ma hamu, ale angka partigor, mangasahon Jahowa talup do marende angka unjur marroha.
H : Marlas ni roha ma hamu, ale angka partigor dibagasan Jahowa, jala puji hamu ma goarNa na badia.
U : Pinuji ma Debata, na so manulakkon tangiangki manang asi ni rohaNa pe sian ahu.
H :U : Na denggan situtu do na mamuji Jahowa dohot mengendehon goarMu, ale na tumimbul!
H : Mamaritahon asi ni rohaM manogotna i dohot hasintonganMi bornginnai.
U : Oloi hamu ma Jahowa marhitehite las ni roha, ro be ma hamu tu joloNa marhitehite olopolop.
H :
U : Haleluya!jongjong bagas on sian na mamungka sahat ro di na mamasuhi. Ale Tuhan, ramoti jala horasi ma hasuhutonnami, baen ma bagas on gabe bagas inganan ni dame dohot hasonangan manang ise pe na mian dohot na bongot tu bagas on. Sai parrohai ma pangisi ni bagas on asa dipangke bagas on tu angka ulaon na denggan bahen hasangapon di goarMu. Jalo ma tangiangnami on marhitehite Jesus Kristus Tuhannami. Amen.
3. Marende No. 115 : 1, 3
1. Tuhan Debata sai ramoti ma / daging dohot tondinami, i do pangidoannami; / sai pahipas be hami on sude.
3. Sai parbadiai, sai tongtong rajai. / Ale Tondi Porbadia, rohanami asa ria, / mangoloi hataM hombar tu rohaM.
U : Ale Debata, huparhatopot hami do, Ho do jumolo manghaholongihami. Balga na on.
H : Ale Debata parholong, asi ma roham dihami!
U : Ale Debata, Ho do marsuru surusuruanmu tu undungundung ni si Abraham so pamotoanna, laho pasahat pasupasuM. Hupangidohami ma, paloas ma bagas on gabe bagas na girgir manjanghon haroroan ni tamue, na mangalehon panisioan marhitehite tarupna, na mangalehon hasonangan dohot las ni roha marhitehite dindingna, na mangalehon parlinggoman sian mataniari nang sian udan.
H : Ale Debata na gabe jolma, jala na mian ditongatonganami, asi ma roham di hami!
U : Huparhatopot hami do ale Debata, saluhutna do manumpak tu na denggan di angka na marholong roha di Ho. Ala ni i, sai baen ma bagas on gabe inganan ni ngolu na masihaholongan, marsisarion, jala inganan las ni roha.
U :hami peleannami marhitehite ma mangaradoti ulaon lomo ni rohaM dibagas on.
U : Sai bagas partangiangan ma bagason, inganan paradianan dohot pangalapan gogo, inganan na mangalehon haimbaruon dohot pangaradeon tu angka panghobasion na badia di Debata Ama, na mangajari rap dohot Anak dohot Tondi Parbadia, nuaeng, tongtong, sahat ro di salelengna.
5. Marende No. 160 : 3
3. Rajai ma hami sai tongtong, pasaor tu rohanami on dameM o Tuhannami. / Marhitehite TondiMi ingani rohanami be huhut patogu hami. / Dao ma bada sian hami, jabunami baen inganan / pardamean, hasonangan.
7. Marende No. 403 1 – 2 (P. Pelean)
1. Pos rohangku di Tuhanhu, ndang tarbaen tarhirim au. /On do tongtong tangiangku: tu lambungMu au patau. / Lobi pos do rohangku, sai patulusonna i, boanonna au tusi.
2. Huhilala ganup ari paniopNa di au on. / Sai tong dipasarisari, naeng badia rohangkon. / Naeng lam tu tinggilna i, pinggol partondionhi, lao mambaen lomoNa i.
8. Tangiang Panutup: Ale Amanami + Pasupasu.
Untuk mandapatkan file ini dalam bentuk word, klik di sini
📌Mar Husip - Batak Nese Batak Nese: 📌Mar Husip
Home › 📌Mar Husip (klik ma)
Jamita Evangelium, Advent I 2 Desember 2018, 4 Musa 24: 15-17: Managam Haroro ni Sipalua Pelita Batak Online
Sabtu, 01 Desember 2018 09:18:00
Ndang dibatasi angka batas-batas hajolmaon Tuhan Debata di na patolhashon lomo ni rohaNa nang sangkapna nabalga situtu maradophon bangsoNa nang hajolmaon na tongon mangadopi hamaolon. Dipangke Debata do nang angka bangso na so mananda/manomba Ibana pasauthon sangkapNa. I do na piatupaNa, isarana, marhite sahalak boruboru margoar si Rahab na mangurupi mata-mata ni bangso Israel niuluhon ni si Josua laho manaluhon huta Jeriko. Dipangke Debata do raja Cyrus laho mamboan bangsoNa bangso Juda mulak sian habuangan. I ma dua contoh sian mansai bahat contoh di Bibelta i nang di ngolunta siganup ari.
Laos dipangke Debata do nang na so sian tongatonga ni bangsoNa Israel na pinaluaNa sian Misir i laho patolhashon sangkapNa na uli. Dipangke Debata sahalak na margoar si Bileam, anak ni si Beor, sahalak panurirang na so sian bangsoNa Israel. Atik pe targoar sahalak panurirang na di ujungna olo talu tu pangunjunan ni raja Balak raja Moab asa disurirangkon ibana bura tu bangso Israel-i ma marhite na mangurupi asa mangulahon ulaon parmainanon dohot panombaan tu Baal bangso Israel i jala marhite i gabe diuhum Debata ma 24 ribu halak Israel-asa dapotan hepeng ibana sian raja i, ianggo taringot tu panurirangonna ndang olo ibana manang ndang tarbahensa manurirangkon bura tu bangso i songon na pinagido ni raja i tu ibana di dolok Bamoth Baal, Pisgal, dohot Peor (Ida 4 Musa 22: 41, 23:1-5, 23:14-25, 29, 24: 11, 17).
Siala ni i do, atik pe dioloi ibana pangidoon ni raja i asa disurirangkon ibana bura maradophon Israel, alai tong do didok ibana tu raja i na ia sinurirangkononna i ndang lomoNa, alai lomo ni manang holan nidok ni Debata ni Israel do. Di duru ni huasona do manontuhon asa sisurirangkonona. Dipatupa Debata I, atik pe digoari do ibana di Padan Naimbaru panurirang na geduk (2 Petrus 2: 15, Judas 1: 11, Pangungkapon 2: 14). Tarbahen Debata do manangkapi dohot patolhashon sangkap na uli nang patubuhon panagamion di haroro ni Sipalua i sian tongatonga ni bangso Israel apala sian pamangan ni si Bileam i sipasahatonna tu raja Balak halak Moab na sai mangido asa buraanna bangso Israel. Isi ni panurirangion paopathon na ruar sian pamanganna do ia na gabe jamita di Minggu Taon Baru Parhuriaon on, i ma di minggu Adven na parjolo sadarion.
Mansai ringkot do i rimangrimangonta uju masuk hita tu taon parhuriaon na imbaru, mamungka sian Adven I, ala di taon parhuriaon ombason dipatogu do panghirimonta taringot tu haroro ni Sipalua Napaduahalihon i, na naung leleng pinaimaima ni na porsea i mamungka abad parjolo sahat tu abad paduapulusadahon nuaeng.
Asa tung togu panagamon di panghiriman taringot tu haroro ni Sipalua i dipatolhas Debata ma marhite si Bileam na mangihut on:
Naparjolo, hinasintong ni hata panurirangon di haroro ni Sipalua i (ayat 15). Didok, ia hata i ruar:
Sian pamangan ni sada jolma na tangkas hadirionna, i ma si Bileam anak ni si Beor.
Ndang sian sahalak na awam di panurirangon, alai sian sahalak na toggor matana. Ndang holan i tahe, alai lam dipatangkas ma hasisintong ni hata panurirangion i dohot tolu hata taringot tu kualitas hata i dohot tolu kualitas ni haroroan ni hata i di ayat 15-16.
Kualitas ni hata i didok ro sian sada halak na naung somal patupahon opat ulaon (kata kerja), asa ndang adong be kemungkinan sala na pinatolhasna i, i ma umbege, umboto, marnida, jala tungkap laho marnida marhite matana. Marhite hata na opat i tangkas parbinotoan na pasti. Hata na na parpudi, "naung tungkap" jala "tarbungka matana" dipangke tu angka naung boi marnida parmataon ni Nasunhinagogo i. Nanidokna, ia hata i ro sian sahalak na i do ulaonna. Ndang sian sahalak na amatir-amatiran, alai sian ahli di bidangina do.
Dia na nidok na, i ma: angka hata, parbinotoan, dohot parmataon. On pe tolu tahap na bertingkat: Hata, Parbinotoan dohot Parmataon. Sian na mandasor, hata, tu parbinotoan (di pingkiran) dohot tu na empiris, na boi diida mata, dibuktihon simalolong.
Haroroan ni hata i, ima: Debata, Nasuntimbul, dohot Nasunhinagogo. On pe martingkat, sian na mandasor, i ma Debata, tu na tumimbo sian saluhut, Natumimbul, jala na gumogo sian saluhut, Nasunhinagogo. Marhite i, ndang tarbahen manang ise so manghaposi hasisintong ni sipatolhason ni Debata marhite si Bileam i.
Hata panghirimon di haroro ni Sipalua i disurathon si Bileam naung somal umbege angka hata ni Debata, somal umboto parbinotoan di Nasuntimbul i, dohot somal marnida nang tungkap laho marnida dohot matana parmataon ni Nasunhinagogo i.
Napaduahon, isi sipasahatonna i ndang dope masa di tingki ni si Bileam i sandiri (ayat 17a), uju ndang masuk dope bangso Israel tu tano niuarihon ni Debata tu angka ompu nasida. Hurang lobi tolu ribu dua ratus lima pulu taon na salpu nunga disangkapi Debata sangkap i. Nunga tangkas uju i, alai ndang boi dope diida simalolong: "Sai naeng idaonna ala ndang dope di tingkina, na sai naeng tataponna alai ndang dope angka tung jonok." Di tingki ni Bileam ndang boi dope diida dohot ditatap ibana. Alai sihasiholon do na naeng masa I, ala sangkap na uli do pinatupa ni Debata i. Ndang sipasidingon. Alai nunga binsar bintang ni Jesus jala nunga martungkot harajaon Ibana mamungka tubu Ibana di Palestina.
Patoluhon, sian dia na naeng ro i jala dia ma na naeng ulahononna?
Aha na naeng masa? Binsar (Heber: derekh) bintang (Heber: kokav) dohot hehe (wekam) tungkot harajaon (Heber: syeveth) sian Jakob/Israel.
Dia ulaonna? Papatuon (Heber: mahats) angka luat ni Moab jala patundukkon (Heber: qarqar) sandok pinompar ni Seth (ayat 17b), i ma anak patoluhon ni jolma na parjolo i, na manggontihon si Abel naung binunu ni si Kain. Angka pinompar ni Seth dipatorang do di 1 Musa 4: 25-5: 32.
Na nidokna i ma ia na naeng ro i ndang holan patundukhon pinompar ni bangso Moab na ni rajaan ni raja Balak uju i, alai dohot do pinompar ni hajolmaon pomparan ni si Seth ompu ni hajolmaon i. Na naeng binsar i dohot sitiop tungkot harajaon i patundukhon sandok hajolmaon. Molo taida dao tu panindangion ni hata ni Debata di Padan Naimbaru, ia Jesus Kristus naung tubu, mangula, mate jala mulak mangolu sian hamatean i, jala manaeng tu banua ginjang di siamun ni Debata Ama i unduk do tu Ibana sude hajolmaon dohot nasa na adong di hasiangan on, na di banua ginjang, na di banua tonga dohot na di banua toru.
Siala ni i do disosoi isi ni hata ni Debata pinatolhas ni si Bileam i do hita angka naporsea di Jesus Kristus Sipalua i na tapaima haroroNa na paduahalihon i di tingki on asa:
Manongtong hita manghirim, ai nunga disurirangkon si Bileam anak ni si Beor i hurang lobi tolu ribu dua ratus lima pulu taon na salpu na ingkon ro Ibana manaluhon saluhut di ari parpudi. Haroro ni Jesus Kristus Paduahalihon pe ingkon masa do i.
Lam porsea ma hita di ganup bagabaga ni Debata di ngolunta, di bagabaga ni Jesus Kristus tu ganup na mangulahon turgas pinasahatNa tu ganup na porsea di Ibana na donganna do hita sahat ro di ujungna. Ai ndang mulak hata bagabaga ni Debata tu ganup hita. Marparbue do.
Lam porsea ma hita di Jesus Kristus Mesias i, ai Bintang naung binsar do Ibana patuduhon dalan ngolu tu hita, manorangi dalan nang langkalangkanta. Lam porsea ma hita di tungkot harajaon hagogoonNa i laho patauhon hita mandungdung sangkap ni ngolunta di portibion atik pe sipata maol tadungdung, i ma patupahon lomo ni roha nang sangkapNa na uli maradophon donganta jolma di bagasan dohot di duru ni huria i di portibion, manang dia pe ulaon na tapillit pasauthon panjouon ni Debata tu hita be di ngolunta ganup. Nang uju masa na maol situtu di ngolunta, unang lupa hita manghatindangkon na diparade Debata do hamonangan di hita, hatop manang leleng, di bonana, di tongatonga ni pardalanan ni ngolu nang ulaonta, di ujungna nang ro di saleleng ni lelengna.
Laos tapangido ma asi ni roha ni Debata tongtong patauhon hita marnida Jesus Kristus i tongtong di pardalanan ni ngolunta on, ai i do na patauhon hita tumogu manghaporseai Ibana, nang di partingkianta nuaeng di era revolusi industri napaopathon na lam marusaha paposhon roha ni jolma na so pola be ingkon marsigantung tu Debata jolma i mangadopi angka tantangan ni ngoluna ai nunga lam pistar jolma i. Ibana ma nang na tapangasahon mangadopi partingkian na lam timbo parbinotoan ni angka masin pinatupa ni jolma i, pola umpistaran angka masin i, dumenggan na pinatupana sian na pinatupa ni jolma i, i ma era artificial intelligence sinuaeng. Ibana ma tong tapangasahon nang di inganan nang rumang ni ngolunta na tradisional dope, na so nidungdung ni angka hamajuon ni ngolu i dope, nang di angka perjuanganta na marragam i, di jabu nang di ulaonta be.
Laos marsiajar sian ulaon ni Debata na mamereng dao tu jolo di na manangkapi dohot patolhashon marhite si Bileam sangkap na uli parohon Sipalua i, bintang dohot tungkot harajaon i tu raja Balak halak Moab, denggan do tong molo hita angka na porsea di Debata Natumimbul dohot Nasunhinagogo i manongtong manatap dao tu jolo di na mangarangrangi ngolunta, jala uju taadopi angka parungkilon ni ngolu nuaeng. Gariada tahe, tapangido ma asi ni roha ni Tuhan i asa dipatau Ibana hita marnida tantangan na tongon taadopi nuaeng songon kesempatan na nilehon ni Debata lam paturehon ngolunta nang ngolu ni hajolmaon di portibion marhite na dao manatap tu jolo.
Ndang oloanta be gabe angka na porsea na jempek mamereng tu jolo hita halak Kristen Batak on, gabe olo hita holan mamingkiri na ringkot di dirinta sambing, alai sai tabereng ma dao tu jolo asa dohot nang hita mamingkiri nang na ringkot di donganta jolma di luatta, inganan ulaonta, nang di humaliangta. Tapadao ma na marnida di lapik. Sai angka na denggan mambahen rencana na denggan ma hita. I do na ringkot tapagomos di Minggu Taon Parhuriaon Naimbaru on, di Adven parjolo on, asa lam tapatogu hasomalan ni ngolu na dao marnida tu jolo, ai nunga dipatupa Debata hamomonangta di jolo. (*)
Muribo Pasaribu: Johannes 3:31-36
Tapuji ma Tuhanta I, Debata naung rot u portibion marhite hatutubuni Tuhanta Jesus Kristus.
Ima na tapestahon, tahalashon sadarion di pesta parjolo parningotan dihatutubuni Tuhanta Jesus. Debata gabe jolma manghilelehon pangkilalaonta gabe rap Ibana dohot hita, manobus pardalanan dingoluon, Ibana donganta mandalani ngoluon, mangalehon tiruon dohot gogo, jala gabe malua hita sian absenta be.
Sahat ma tabe Natal nami tu hita sude. SELAMAT HARI NATAL MA DI HITA.
Adong 2 barita na mansai tangkas masa di hita apala di ari pesta on:
1. Nantuari, tgl. 24 Desember, tapatupa do acara marminggu bersama di gareja HKBP Dame di Saitnihuta, huhut manjalo bangunan gareja i, naung sidung direnovasi marhite pangurupion ni pangaranto. Mansai uli gareja i. Laos dung salpu i rap marminggu ma muse di gareja GKPI, nang salose dibagas pangaranto.
Alani i mamungka sadarion, ndang pasorin-sorin be mamangke gereja HKBP, ala nunga boi mamangke gareja na be.
Taon na salpu, 2 dope gabe-gabe disi, alai nuaeng nunga sada be. Mauliate ma di Tuhanta i, ala 40 taon songon i na, alani i, hadiah natal do hadameon dohot hasadaon i tu sai tua hita, tu huta dame i dohot tu sandok HKBP.
2. Alai laos adong Barita na taparungkilhon ala banjir. Nabodari nunga boi marnatal secara sederhana HKBP Besitang, nang pe gambo dope di bagasan gareja i.
Alai adong dope 3 gareja nari na ingkon mengurupi tu na tumimbo. Naumposi ima Pulau Brandan, ala sai lam ro do aek jala lam timbo. Di cekBiren dohot Simpang Kuala pe posi do ala ndang sampe nasida ianggo mambuat abit na boi pangkeon nasida. Dohot ma hita manangiankon nasida asa margogo manghadopi na didoki, di ari pesta on. Nang dohot nasida marlas ni roha di ari pestaon alani banjir i.
Ima pardalan ni ngolu on, marragam tabolus. Alai di ari pesta Natal songon on dipangulingi Debata hita: IMMANUEL: Donganta ma Debata. Donganta Ibana mamolus portibi on. Ai na sinuru ni Debata do Ibana. Nunga dipasahat Debata tu Ibana huaso: 1) Huaso di tano on. 2) Dohot di surgo i.
Nang dilehon do saluhutna tu tangan na.
Alani i, ditanggan ni Tuhan Jesus do nasa huaso na adong di tano on, dohot di Banua ginjang.
- Ndang adong huaso na di tano on, ia so sian Ibana.
- Ndang adong na sahat tu Ama I, ia so marhite Ibana.
Dua ragam huaso dipatandahon Bibel i tu hita:
Huaso na pamatehon: Kain – Abel, Raja Parao, Raja Herodes.
Huaso na pangoluhon, na memampukan. On do pinatuduhon ni Jesus, mangubati na marsahit, mangalehon mangan 5000 halak. Na mapitung marnida, na pangpang mardalan, na ngungu manghata i.
Nunga dipasahat tu Ibana na sa huaso. Nang dilehon do saluhutna tu tangan na. Nunga ditanganna saluhut. Alani i, holan Ibana do mual ni pasu-pasu, ndang adong mual ni pasu-pasu asing ni Tuhanta Jesus Kristus.
Na maol tarantusi utok-utok dohot pingkiran ni jolma, i ma:
Na ro sian ginjang, i do mangantasi saluhut.
Debata gabe daging
Debata gabe jolma
Ai na sinuru ni Debata do Ibana, hata ni Debata gabe daging dibagasan jolma, i ma Tuhan Jesus Kristus.
Nang tarjalo portibi on, ndang tarjalo angka na sian tano on i. Tarhalonong do portibi on tumangihon i. Alai i ma dalan ni Debata laho:
- mamangkulngi portibion
- manopot hajolmaon
Gabe ro Debata tu ngolu siganupari ni jolma gabe marsaor dohot jolma. Langsung manghilala parungkilon ni jolma. Langsung manghilala naniae ni jolma, langsung marmida ilu-ilu ni jolma. Debata do Ibana, gok do ha-Debataon na. Ala i jolma do Ibana, jala gok do hajolmaon na.
Na mauas hundul
Na male jongjong
Na tangis dohot mardalan do ibana
Na boi tarrimas
Ibana do Debata na mangolu secara manusia, hadir dalam sejarah.
Hian pangantusion ni jolma, dao do Debata di ginjang ni saluhut di atas ni saluhut. Ala na songkal na marmulia, na marhuaso di banua ginjang.
Alai dibagasan Jesus Kristus, jonok do Ibana, gariada nuaeng rap dohot hita do ibana, gariada di son do Ibana nuaeng. Di gareja on, ditonga-tonganta do Ibana dilambungta do Ibana nuaeng. Ala dilambungta do Ibana, umbahen dohot Ibana manghilala angka na tahilala, gabe jonok ma Ibana mangurupi, mandongani dohot mangalusi tangiangta.
Tu haporseaon na songon i do hita di jou!
Ai dapotan hangoluan na saleleng-lelengna do na manghaporseai anak i.
I do dipeop angka na porsea
I do dihaposi angka na marposniroha di Tuhan i.
- Roma hamu na loja jala na sorat asa hupasonang hamu.
- Hata ni Tuhanta do i, na pa pos rohanta.
Hata ni Tuhanta do sitioponni angka na sai:
- Olo ganggu roha na.
- Na gok biar dohot holso di tanoon.
Hata ni Debata do dipangke jolma mangantasi angka na rundut di ngoluna. Ibana do mangalehon dalan na sintong di tonga-tonga ni keragu-raguan dohot kesimpangsiuran.
Ibana do patauhon hita marroha, marpingkir, mamillit na dumenggan dingoluon.
Ibana do manuan PATIK dohot UHUM, di ate-ate, roha nang pingkiron ni jolma. Gabe boi hita mamillit na denggan. I do mamboan jolma tu hasintongan, jala hasintongan i pe, ndada holan: botoon, ndada holan di utok-utok alai ingkon ulahona ingkon tarida dingolu siganupai.
Ingkon taoloi do hata na, ai na so mangoloi Anak i, ndang ida on ni i hangoluon, sai na mian do tahe rimas ni Debata di Ibana. Hata ni Debata mandok: Ahu Jahowa do Sidodo roha, siuji piapia jala mangalehon tu ganup jolma hombar tu dalanna, hombar tu parbue ni pambahenanna (Yeremia 17:10).
Nunga sahat tu Ibana huaso di tano on dohot di surgo, nuaeng dapotan hangoluon disaleleng-leleng na do na manghaporseai Ibana, alai na so mangoloi Ibana, ndang idaon ni i hangolua, sai na mian do tahe rimas ni Debata di ibana.
Sibagurtano – Amani Partogi
Posted on 13 Juli, 2010 by Hendry Lumban Gaol mamakke partuturon songon naung pinodahon ni opputta si jolo tubu i, isarana rupani gabe mamuraidomu nga magodang dihuta ni oppunga bao ibana. Ia goarnanangJadi, dSada sitiruon sina ibana, tung rikkot do dirohana bonanipasogitna. Didok, ikkon berengonna tano hatubuan ni amongna. Huhut naeng duloonna parbandanan ni oppung, OppuWidodo Hamonangan. Ihut tusi, martahi ma ibana mulak. Asing ni muse, sihol rohDisada huta di hitaan–dang pola sidok goar, annon sutong disordak hamu gottikkon. Maradi ma ibana di sada lapo, lao paulak hosa loja, minum tes huhut patordang simanjojak. Dibereng ibana dang pola piga jolam disi, holan akka ama-ama do mar satur jala na deba marnonang.
AmanJamordong, digoar deba do bayon parbalongkang, parbarita sosukkunon. Sigodang hata, siramos hata. Sian manipat ari sai holan na di lapo i.
Dipakke siHamonangan do blangkon jawa, alai datung na pataridahon, asa diboto halak ibana jawa, holan ala ni mohop ni ari do. Holan sahat ibana, tor sude pamereng ni na salapoi tu ibana. Serom otik siHamonangan, dungi dilului hundulanna. Holan lao hundul dope dibege ibana ma sada soar namandok, “Nga rone bayon, sian dia do naeng sibagurtano on…” ninna tudonganna. Arop rohana datung diantusi siHamonangan par balangkon i, nanidokna i. Nian, hordit do rohani si Hamonangan, alai di pasip. “Dang tu au ra hatai, so adong alokku di huta on” ima didok rohana.
Di uduti muse ” Oi.. parlapo, alusi Sibagurtano on…patealtealhon i, dipakke tahuluk jawa na i” ninna amanJamrodong, alai sai tu saturnai dimatahon.
Hundul ma siHamonangan dipajonok topet tu na mandok sibagurtano i, ima amanJamordong. Alai dang di patudu ibana aha na mohop dirohana. Nian diboto ibana do lapatanni sibagurtano. Alai paula so diboto. Ai parbadaan do naro molo di patumpar, hape halak na ro do ibana di luat i. Jadi dipahohom, nang pe di rohanai nunga songon na sogo. Ise na so sogo milo didok Sibagurtano atehe??….alai didok ibana ma dirohana “Paitte jo,….”
Dungi songon na disukkun ibana ma “Maaf, Pak….apa itu artinya Sibagurtano” Umbegesa i m?, sekalian pinjam korek apinyalah.aah, nga lam so maradat be pakkataiaon i, alai di orom siHamonangan dibagas rohana. Didok ibana ma muse ” Sibagurtano, apa artinya babaniamam?“ sini” ninna, tong manggabusi.
“Oo……babaniamam” ninna bayon huhut songon na dipahulahulakkon, uhut mekkel dibagas rohana. “Maklum bapak-bapak, baru datang dari Jogja jadi tidak tahu bahasa di sini” ninna manguduti.
Dung sidung di inum ibana kopi na on, naeng hehe ma ibana sian lapo i, jala dijouhon ibana ma muse parlapo i laho manggarar tuhor ni kopi on didok ma ” Sibagurtano,..berapa kopinya” ninna huhut dibayar. Jala didok ibana ma muse tu parlapo i ” Sibagurtano, babaniamam ya”
Jala laho mangalewati akka jolma torop i, didok muse “Para Sibagurtano-sibagurtano, permisi ya. Babanimam ya semuanya, babaniamam ya sibagurtano ” ninna songon na unduk-unduk tu na salapo i. Dipakke muse balangkon na i, lao ibana
5 thoughts on “Sibagurtano”
13 Juli, 2010 pukul 4:22 pm\t Balas
aih gan. saya jadi kangen pengen ke tanah toba.
Walaupun gk tau artinya secara menyeluruh.
17 Juli, 2010 pukul 5:43 pm\t Balas
pulang lah lisa…tanah toba menunggumu
13 Juli, 2010 pukul 4:24 pm\t Balas
1 Agustus, 2010 pukul 10:20 pm\t Balas
tks daqh berkunjung lisa…
24 Februari, 2011 pukul 6:42 pm\t Balas
nga songon na leleng dang habegean be hata sibagurtano on tulang…
07. Ende di hamamate ni Tuhan Jesus | Anyreff.wordpress.com
Archive for the ‘07. Ende di hamamate ni Tuhan Jesus’ Category
BE-086, SILANG NA BADIA, BL-067
Silang na badia i Ho do lombulombungki
Di sude sitaonon i Ho ma lombulombungki
Nasa na huula i Ndang tau hasonanganki
Nang ringkot pe rohangki Pola ro nang ilungki
Holan asi ni rohaM Pangurupi o, Tuhan
Ro do au nuaeng tu ho, sai palambas ma rohaM.
Nunga pola mate Ho, ala asi ni rohaM
Jangkon au na dangol on, sai ulosi tondingkon.
Dosa patundukkon au, ho ma mangondihon au.
Ramun situtu do au, mudarMi mamuri au,
Na pogos, Dangol au on. Ho ma artangki tongtong.
Molo puas hodokki Di na suda bohalhi
Syair: Rock of Ages
KJ-370A, Batu Karang Yang Teguh
KJ-370B, Batu Karang Yang Teguh
NKB-020, Batu Karang Yang Teguh
Categories: 07. Ende di hamamate ni Tuhan Jesus Tags: BE-086, BL-067, Rock of Ages, SILANG NA BADIA
BE-085, SAI INGOTON NI ROHANGKU, BL-227
Sai ingoton ni rohangku,
Hansit naung di taon Tuhanku, Uju i di Golgata.
Na so dung adong salaNa,
Gabe ampe tu Ibana, dosa ni portibi on.
Tung so dapot huhatahon
Haporsuhon na ditaonhon Holan ala dosangki
Ingkon Ho sai oloanku,
Sipangolu au Tuhanku, sian nasa rohangkon.
Syair: Stabat mater dolorosa
KJ-172, Lihat Bunda Yang Berduka
Categories: 07. Ende di hamamate ni Tuhan Jesus Tags: BE-085, BL-227, KJ-172, LIHAT BUNDA YANG BERDUKA, SAI INGOTON NI ROHANGKU, Stabat mater dolorosa
BE-084, AUT NA GINORGA TU ROHANGKU, BL-195
Aut na ginorga tu rohangku, bohiM di na lao mate Ho
Aut na huingot o Tuhanku, tongtong pangkophopMi di au
Ai Ho do paluahon ahu, dosangku do pinorsanMi
Didaoni Ho parsahitonku, martua au binahen ni i.
Sai jalo ma’au ale Tuhanku. Baen upa ni na tinaonMi.
Sai naeng ingoton ni rohangku, tung sasude na binaenMi.
Humophop au pardosa godang, dibahen holong ni rohaM.
Hinorhon ni tarbaen au sonang, laho mandapothon banuaM
Mauliate ma rohangku, di Ho o Jesus Tuhanki
Ho naeng tongtong haholonganku Marningot denggan basaMi
Antong sai tiop ma tanganku, manogu au tu lambungMi
Dijalo Ho do tangiangku, sai pos do rohangki di si.
Categories: 07. Ende di hamamate ni Tuhan Jesus Tags: AUT NA GINORGA TU ROHANGKU, BE-084, BL-195
BE-083, NA LAO DO BIRUBIRU I, BL-214
Ni nasa hajolmaon i Di benget ni rohana
Diporsan do sahitta i Di lehon do DiriNa i
Tu tangan ni pamunu Ditaoni do na bernit i
Ro di na tos hosaNa i Didok : Naeng porsanonku.
Ianggo Birubiru i , Ima alealengku
Na paluahon tondingki Disuru Debatangku
Didok mandok AnakNa i Sai topot ma pardosa i
Naung sun tinoruanku Balga tutu do rimashi
Alai tarbaen do mombun i Horhonon ni mudarMu
“Na olo au, ale Amang. Sian sandok rohangku
Pasauthon lomo ni rohaM, RohaM sambing do guru”
O holong ni rohaNa i Tung aha do tudosanmi
Na songon ho margogo ? Dilehon Debata hape
AnakNa lao manaon sude Sitaonon ni na mago
Saleleng na mangolu au, naeng ingotonku Jesus.
Ho naeng haholonganku do , huhut ihuthononku Ho
Di dalan hangoluan. Tung ingkon Ho, nampuna ahu,
Mangolu manang mate au. Sai Ho do tioponku
O Tuhan hinauliMi Sai naeng endehononku
Diringku ma peleanMi Na naeng seahononku
O Jesus jalo ma au on Pasiat ma pamujingkon
Baen sangap di goarMu Pasahat au tu surgo i
Marhitehite mudarMi Baen intan di tumpalMu.
Categories: 07. Ende di hamamate ni Tuhan Jesus Tags: BE-083, BL-214, Ein Lämmlein geht und trägt die Schuld, KJ-160, NA LAO DO BIRUBIRU I, SANG ANAK DOMBA YANG KUDUS
BE-082, O JESUSKU TU BUGANGMU, BL-021
O Jesusku, tu bugangMu, ro marsomba rohangkon.
Sai tarpuji, sai tarpuji, na pamalum tondingkon.
Tung di patMu, o Jesusku, solsolanku rohangki.
Tangisanku na tinaonMu, ala jat ni rohangki.
Tu tanganMu ma tondingku, jumpa hamamatengki.
Tu lambungMu, o Tuhanku, alap na tinobusMi.
Categories: 07. Ende di hamamate ni Tuhan Jesus Tags: BE-082, BL-021, O JESUSKU TU BUGANGMU
BE-081, JESUS MUAL NI NGOLUNGKU, BL-185
Jesus mual ni ngolungku, Sipangolu tondingki Ai dibunu Ho musungku, ima hamatean i.
Ho manaoni hamagoan, patupahon hangoluan Alani hupuji Ho, tung marribu hali do.
Haleaon, insakhinsak, reherehe, tijur pe Tali dohot pastappastap, tung ditaonhon Ho sude
Paluahon au na pogos, sian tangan ni sibolis Alani hupuji Ho, tung marribu hali do.
Bugang sada tanggurungmu Di na hona linsing i Hamamalum ni bugangku Na di rohangki do i
Ho do gabe binuraan Au dapotan hangoluan Ala ni hupuji Ho Tung marribu hali do
Sungsang duri ditumpalhon Panginsahi i tu Ho Jala tolong dilibashon Tu uluM, pasiak Ho.
I ditaonhon Ho, Tuhanku. Ala ni hajungkatonku. Ala ni hupuji Ho Tung marribu hali do.
Tung tanganMu dohot patMu Ditorusi labang i Jadi tiris ma mudarMu Sian hau parsilang i,
I do mual paridian Di au jolma na hansitan. Ala ni hupuji Ho Tung marribu hali do.
Sai pinuji ma GoarMu Ala ni na bernit i Dohot ala ni mudarMu Jesus na nilehonMi
Lao pasaehon dosanami Asa unang mago hami Ho hupuji ala ni Salelenglelengna i.
Syair: Jesu, meines Lebens Leben
KJ-179, Yesus Kau Kehidupanku
Categories: 07. Ende di hamamate ni Tuhan Jesus Tags: BE-081, BL-185, Jesu meines Lebens Leben, JESUS MUAL NI NGOLUNGKU, KJ-179, YESUS KAU KEHIDUPANKU
BE-080, MAUAS JESUS, BL-039
Mauas Jesus atik pe Ibana Mual hangoluan i hian
Ingkon tahanonNa do uasNa Di hau pinarsilang nahinan.
Holong ni rohaM o Tuhan Jesus Ise na tuk mandodo i ?
ParungkilonMi do na manobus au na mago ala dosa i.
Aha Jesus hinauashonMu Uju songon i marsipal Ho ?
O, huboto na hinophopanMu Au ro di saluhut jolma do
Tung tarbaen au jongjong di lambungMu Majal jala mingguk rohangki?
Dao ma i Sai naeng parsitaonku Ho, o Jesus hatuaonki .
Dohot do au mauas Tung leleng do Hulului hasonangan i
Loja au, andorang so huboto Ho sambing o Jesus mual ni.
Sai asi rohaM di au Tuhanku Sai sombu ma bahen uashi.
Buri au ale, dohot mudarMu asa tong mangolu tondingki
Categories: 07. Ende di hamamate ni Tuhan Jesus Tags: BE-080, BL-039, MAUAS JESUS
BE-079, DI NA PONJOT ROHANGKU, BL-124
Di na ponjot rohangku Binaen ni dosangki Paingot au Tuhanku Di hamamateMi
Di hau na pinarsilang i Digarar Ho utangku Marhite mudarMi.
Tama longang rohangku, mamingkir hata on. PanghophopMi Tuhanku, Di au pardosa on.
Ai hosa ni AnakNa i, dilehon Debatangku, tumobus tondingki.
Tung aha panginona Ni dosangki di au ? Ai asi ni rohaNa Do paluahon au
Dibaen naung mate Jesuski Ndang be habiaranku Banua toru i
Antong sai pujionku Do Ho o Jesuski Marningot na tinaonMu Do hamamateMi
Marningot angguhanggukMi Ro di sude na bernit Na tinaonMi disi
Laos i ma pajujuhon Rohangku sai tongtong Manggotap hajahaton
Sian rohangkinon Unang huhalupahon be HalojaonMu Tuhan Nang tung satongkin pe.
Urupi au o Tuhan Tumaon di tano on Saluhut parsorion Na songgop tu au on
Ho ma hutiru sai tongtong Manaoni na so uhum na di portibi on.
Sai naeng ma tiruonku, pambaenanMi di au tu sasude donganku,
Jesus urupi au Manghaholongi donganki, unang tung marpambuat nang marpangansi pe
Sai sonang ma rohangku Binaen ni bugangMi Di na lao tos hosangku
Marningot mudarMi Pos ma rohangku baenon ni PamasuhonMu ahu Marnida bohiMi.
Categories: 07. Ende di hamamate ni Tuhan Jesus Tags: BE-079, BL-124, DI NA PONJOT ROHANGKU
Batu Mamak: 08 Trinitatis
SERMON JAMITA TU MINGGU 08 DUNG TRINITATIS, 25 JULI 2010
Dung digoar si Paulus Raja Kesar pangondianna (Ul.25:11 par) tarboan ma ibana tu huta Rom (Ul.27-28). Paimahon angka na mangaluhon ibana sian Jerusalem, tahanan rumah dosintap ni dua taon do boi songon i. Molo laos so adong do na ro manorushon pangaluan i, dung dua taon, ingkon malua do ibana demi hukum. Disura roha ni toropan halak, i do na masa tu si Paulus, malua do ibana muse. Dung i ditopot ma angka huria na pinungkana na jolo. Raphon si Timoteus, borhat nasida sian Rom. Alai ditadinghon ma si Timoteus di Epesus (1 Tim.1:3) laho manghobasi huria i, lumobi maralohon angka parpoda haliluon. Anggo ibana ditorushon ma pardalananna mangebati angka huria na di luat Makedonia jala sian i ma ditongoshon surat 1 Timoteus on. Sangkapna, laho mangurupi si Timoteus taringot tu ruhutruhut ni na marmahani huria dohot mangadopi parpoda haliluon.
Di Bibel Batak manang pe di Alkitab, tarrajum do turpuk on tu hasadaon na umbidang, i ma Hata Parujungan tu si Timoteus/Pesan Penutup (6:11-21). Di jolo ditaringoti do jea ni angka na naeng mamora jala na holongan di hepeng (ay.9-10). Pangalaho na so patut jumpang do i di parhalado ni huria (pat.1 Tim.3:3). Alai ndang holan di parhalado, dohot do di angka ruas ni huria. Hombar tusi, di Hata Parujungan tu si Timoteus i, adong do pesan khusus na marhahonan angka na mora sirodihononna, i ma turpuk ari on.
Atik pe dimulana angka na pogos do na parjolo tartarik jala manjangkon Barita na Uli i, angka hatoban, na oto, na teuk dohot na pinalea ni portibi on (pat.1 Kor.1:26-28), tong do adong angka na mora. Dung taripar tu hakristenon i, ndang sai pintor malua nasida sian parmaraan di bagasan hamoraon i. Ala ni i ma asa dipaingot Apostel Paulus angka na mora i dison, marhitehite si Timoteus. Parmaraan na balga do i. Hombar tusi sipaingot dohot gayana paingothon pe tung mansai gomos do. “Rodihon,” ninna. Rodi, lapatanna parenta manang paksa. Jadi, rodihon (Gr. parangelle, ro sian parangellein/to command/to charge), mandok parentahon manang paksahon. Ndang sae holan na menganjurkan, alai ingkon mansai tangkas do ondolhonon ni si Timoteus tu angka na mora na di huria i dua parenta na negatif, dohot dua na positif, i ma na parjolo: Unang ginjang rohanasida. Ndang masalpuhu molo nidok, ginjang ni roha i, mara na mansai ungkap do i di angka na mora. Sumurung nasida antong sian halak toropan, relatif sumonang ngoluna, tumabo siallangonna, umuli paheanna, mangapian jala pamerengon halak tu nasida, manghirim huhut di pangurupionna. Lam ditambori i ma giot ni roha na adong di bagasan dirina, isara giot ni roha diparrohahon, dipatujolo jala dipasurung dohot na asing na marmuara di ginjang ni roha. Dasor ni i nunga adong uju di hasipelebeguonna dope, jala molo so tangkas panandaonna di Debata dohot di hajolmaonna, na boi lam tu balgana do i dung di hakristenon i, ai songon na nidok di jolo i, toropan na pogos do na parjolo manjangkon Barita na Uli i, gabe mansai tandi jala nalnal nasida tarida di tonga ni huria i. Tamba tahe marana, ai ndang holan di pardagingon be nasida naeng dipatujolo, naeng dohot nama di partondion. Sasintongna, ndang adong dalan ni na mora paginjanghon roha, ai na mora di hasiangan on do nasida. Ndang ala ni hamoraonna i gabe jumonok nasida tu Debata, manang gabe ummura porsea jala sahat tu surgo, ndang! Hamoraon di portibi on ndang manjamin na gabe mamora halak di hasiangan sogot. Ala ni i – sahali nari – parmaraan na balga do i, ai didok hata i do: “Dialo Debata do angka na ginjang roha, alai dilehon do asi ni roha tu angka na serep marroha” (Jak.4:6; 1 Ptr.5:5c; pat.Mat.23:12; Luk.14:11; 18:14b). Sian i torang, manang ise na paginjanghon rohana, dipajongjong i do dirina gabe alo ni Debata. Alai tung so adong do sihirimon di angka na nialo ni Debata, ai na sun gogo do Ibana, sai na talu do nasa na nialoNa. Na paduahon: Unang dihaposi hamoraon na so mian i, lapatanna unang mangojakhon ngolu dohot panghirimanna tusi. Na mura salpu do hamoraon i, olat ni hangoluan tano on do. Gari sintap ni i tahe, ndang sai sahat, ai na boi digagat tasik do i dohot ngitngit, boi dihali jala ditangko panangko (Mat.6:19), gabe pogos na mamora hian. Na patoluhon, na positif: Dihaposi ma Debata. Na mora do Debata. Ibana do nampuna nasa na adong, mual ni hamoraon jala haroroan ni asiasi dohot pasupasu angka na mauliutus, na so olo muba jala na so umboto halilu ni hamimimbar (Jak.1:17), hamoraonNa pe hot do ro di saleleng ni lelengna. Sian hamoraonNa i buas do Ibana mangalehon angka na tau sihalashononhon, ndang diholit na denggan i di angka na burju marpangalaho (Ps.84:12b). Ibana do ojahan ni ngolu dohot panghiriman di tingki on dohot sogot. Na paopathon: Mangulahon na denggan. Molo di ay.17 ditaringoti na so sibahenon ni angka na mora, di ay.18-19 ditaringoti do na patut sibahenonnasida, i ma na mangulahon na denggan angka na hombar tu hamoraonna i. Taringot tusi adong tolu na ringkot diparrohahon. Parjolo, ingkon mamora di ulaon na denggan i, lapatanna ndang digondit hinadengganna jala ndang dibilangbilangi, ndang hea didok naung sae, alai sai didatdati. Dohot hata na asing, kualitas dohot kuantitas ni ulaon na denggan i denggan. Na mangihut, marroha na buas. Di hata Gorik, eumetadotous (sian eumetadotos/willingly sharing/ready to impart/suka memberi). Sisada ihot do i tu na parpudi, i ma na girgir marsibasabasa. Di hata gorikna, koinoonikous (sian koinoonikos/willing to share/suka berbagi). Buas ni roha dohot hagirgiron marsibasabasa i na mardomu do i tu hakiki ni masyarakat manang huria songon sada hasadaon manang sada parsaoran (Gr. koinoonia/ partnership/fellowship). Ala ni i ndang dirajumi be na hapunjunganna artana, hatopan do; jala ala hatopan, ingkon dibagi (pat.Ul.2:44). Marhite pambahenan na denggaPapunguhon pangkal (hata gorikna apotheesaurizontas themelion/laying up a foundation/ meletakkan dasar), mandok paulihon ojahan. Hangoluan sogot i, dipatudos do tu bagas sipaulion ni ganup di dirina be. Songon jabu, adong do ojahanna, jala nunga ingkon dipauli i di tano on. Ngolu dohot ulaon na denggan i do ojahan i. Ndang na mandok na niomo ni ulaon ngolu sogot i, ndang. Asi ni roha ni Debata do i (pat.2 Tim.1:9); sijaloon di bagasan haporseaon (pat.Eps.2:8)yati do jala dihangoluhon di bagasan sikap hidup na patar di pambahenan angka na denggan.
Patolumingguhon ma nuaeng sai jamita na marhahonaan tu na mora dohot hamoraon na diturpukhon di parmingguanta. Dua minggu na salpu, dipatubegehon do lumbalumba tu angka na mora na mangalului jala mamangke hamoraonna di ruar ni lomo ni roha ni Debata; di minggu na salpu ditaringoti ma muse kesiasiaan di bagasan hamoraon; jala di ari on, rodi manang parenta tu angka na mora. Ndang sude hita nian na mora, atik boha do sabalikna, godangan na pogos. Alai ndang gabe so adong sidohonon ni jamita on tu hita, adong do. Olo, adong do, ai hamoraon dohot hapogoson sasintongna na relatif do i. Sude do hita mararta, na deba godang, na deba nari otik; alai taboto ma, sigodang arta manang siotik arta na boi sarupa do carana menyikapi dohot mamangke artana. Ala ni i, rap tatangihon jala tapamanat ma nuaeng parenta ni jamita on.
Na parjolo, unang marginjang ni roha. Didok si Paulus tu si Timoteus: “Rodihon ma tu angka na mora di hasiangan on, unang ginjang rohanasida.” Ginjang ni roha, parmaraan na mura mangihut do i tu arta manang sinadongan. Sahat ro di tirket na tontu antong, dipasurung arta i do sasahalak sian na asing. Gabe ditambori i ma angka hagiot na adong di dirina, isara hagiot asa diparrohahon, asa dipatujolo manang dipasurung, na marmuara tu ginjang ni roha. Mansai ringkot ma i parrohahononta, ai mara na ungkap do i di sude manisia. Ndang sai tardok na ummura na mora i madabu tu ginjang ni roha asa na pogos. Atik boha do sabalikna, ummura na pogos i gabe siginjang roha. Tiruan na metmet ma rupani, godang do na mora na marmobil angka na jeges, ndang pola be i dihaginjanghon jala ditengahon; alai sai adong do na pogos, na roaroa dope sepeda motorna, nunga sun dihaginjanghon jala ditengahon. Ragam do dalanna patuduhon i; ngebut-ngebutan rupani, digas gogogogo, dibuka knalpotna, dibahen soarana songon gogo ni ronggur holan asa diida jala diparrohahon na asing. Sasintongna, ndang adong dalanta manghaginjanghon artanta. Silehonlehon ni Debata do i jala holan di portibi on do i boi pangkeonta. Mara na balga do ginjang ni roha i, ai didok hata i do: “Dialo Debata do angka na ginjang roha.” Jadi molo tapaginjang rohanta, na marlapatan do i tapajongjong do dirinta gabe alo ni Debata. Alai taboto ma, ndang adong sihirimon di angka na nialo ni Debata, ai na sun gogo do Ibana, sai na talu do nasa na nialoNa. Ai hurang mora ni Nebukadnesar, huaso dohot sangapna? Alai ala ni ginjang ni rohana, diuhum Debata do ibana gabe tumoru sian pinahan (Dan.4). Songon i si Herodes, dipastap suruan ni Debata do gabe dipangan gulok laos mate (Ul.12:23). Ala ni i, unang ginjang rohanta, alai sabalikna tapatutoru ma dirinta jala tapaserep rohanta, ai dilehon Debata do asi ni rohaNa tu angka na serep marroha.
Na paduahon, unang marhaposan tu arta. Didok muse: “Unang dihaposi hamoraon na so mian i; alai dihaposi ma Debata, na buas mangalehon tu hita saluhut sihalashononta.” Manghaposi arta, lapatanna mangarajumi jala mambahen arta gabe ojahan ni ngolu dohot panghirimanna. Molo dung adong artana, dirajumi ma naung gok lapatan ni ngoluna jala terjamin ngolu dohot masa depanna. So mamoto rohana na mura salpu do arta i. Gari bahen ojahan ni ngolu tano on ndang manahan, ai na boi digagat tasik do i dohot ngitngit, boi dihali jala ditangko panangko (Mat.6:19). Ndang pola leleng, boi do apala satongkin parsalpuna; mamora dope halak rupani sahat tu sada ari, alai marsogotna i nunga pintor marpogos. Lam boha ma taringot tu hangoluan sogot i? Taringot tusi pe mansai ringkot do ingoton jala parrohaononta, ai i pe mara na mansai ungkap do di sude manisia. Ndang sai tardok na lebih cenderung angka na mora marhaposan tu arta sian angka na pogos. Molo mago manang madabu rupani mobil ni na mora, ndang pola sadia diarsakhon; alai molo mago manang mate sada lombu ni na pogos, ndang na binoto be arsakna, sai hira naung marongrong do tano di toruna, matompas langit di ginjangna, jala sai hira na so adong be masa depanna. Mansai tarihot ibana tu arta i, jala ndang tarbahensa sirang sian i. Adong tahe halak na mora manang na pogos naung gabe mardebatahon arta manang hepeng. Didok roha, ndang sai simbil i sian ngolu ni hita halak Kristen di angka tingki on. Ndang ditadinghon dope hakristenon, hot dope ibana ruas ni huria; alai arta manang hepeng nama na dirajumi di ginjang ni sasude, na mangatur jala na manontuhon saluhut. Haholongon, parsaoran, parsaripeon, parhuriaon dohot angka na asing sude dibereng jala diukur dohot hepeng. Angka i ma Kristen ateis; Kristen, ya Kristen, alai ndang adong be lapatan dohot hataridaanna, ndang dipaloas be Debata marhuaso jala mangula di ngoluna ariari. Alai taboto ma, otik manang godang arta manang hepengta, ndang sian i ngolunta (pat.Luk.12:15). Ndang dipajonok arta manang hepeng hita tu Debata dohot tu surgo, ndang gabe dipamura i hita porsea jala sahat tu haluaon. Ala ni i sandok sipasidingonta do na manghaposi dohot na mardebatahon arta na so mian i. Debata do na marbasahon ngolu i, ngolunta nuaeng dohot sogot; Ibana ojahan dohot jaminanna, sihaposan dohot sihirimonta.
Na patoluhon, mangulahon na denggan. Na parpudi didok: “Naeng ma mangulahon na denggan nasida.” Taringot tusi, dipahebaheba dope di bagasan tolu pangalaho, i ma na parjolo: Mamora di ulaon na denggan. Na marhahonaan ma i tu kualitas dohot kuantitas ni pambahenan na denggan i. Ndang digondit dengganna dohot jotjotna, ndang hea didok naung madengganhu jala majotjothu; alai sintap ni na tarbahensa jala saleleng adong kesempatanna sai didatdati. Na mangihut: Marroha na buas, lapatanna ndang holit. Sisada ihot do i dohot na parpudi: Girgir marsibasabasa, lapatanna ungkap rohana. Buas ni roha dohot hagirgiron marsibasabasa i na marmual do di hakiki ni masyarakat manang huria songon sada hasadaon. Ala ni i ndang dirajumi na hapunjunganna do artana i, hatopan do, na ingkon dibagi. Marhite na songoI ma muse parenta na mansai ringkot parrohahonon jala hangoluhononta sian jamita on. Atik pe holan di hangoluan sinuaeng on pamangkeon ni arta i, alai anggo panghorhonna sahat do tingki sogot. Na mamangke artana hombar tu lomolomo dohot haginjangon ni rohana, agoan do i di ngolu sogot; alai sabalikna, na mamangke i hombar tu lomo ni roha ni Debata dohot bahen hadengganon ni hajolmaon, jumpangan do i di hangoluan sogot. Ndang na mandok na niomo ni ulaon ngolu sogot i, ndang. Asi ni roha ni Debata do i, sijaloon di bagasan haporseaonngoluhon do jala dipapatar di bagasan sikap hidup dohot pambahenan na denggan. Si Jakobus mandok: “Haporseaon i pe songon i do: Anggo so adong pangulaonna, naung mate do hadirionna.” Ala ni i sipangkeonta do artanta laho mangalului hangoluan sogot, lapatanna tapangke marojahan tu haporseaon laho patupahon angka ulaon na denggan. Tuhanta Jesus Kristus mandok: “Lului hamu ma di hamu aleale marhitehite mammon na geduk i; asa ia dung suda i, gabe dijangkon ma hamu tu bagasan angka parmianan sogot” (Luk.16:9). Songon halak Kristen hita dohot huria na hadir di tongatonga ni masyarakat sihangoluhononta do solidaritas sosial asa haurupan halak di hapogosonna jala jongjong keadilan di tongatonga ni hajolmaon.
Diposting oleh Pdt.MV Simanjuntak di 15.06
Ndang sian Arta Ngolu
Marluga: Mateus 21 : 14 – 22
Adong dua pangalaho namasa dipatuduhon di turpuk on, parjolo: pangalaho ni angka namapitung dohot nalumpuon andul tu pangalaho ni angka sintua ni malim dohot sibotosurat (ayat 14-16). Molo denggan idaon sian duru (badia) ndang gabe jaminan hatuluson sian parbagasan, songon I ma pangalaho ni angka sintua ni malim dohot sibotosurat dipambahenan ni Debata. Dihasintongan ni dirina do siboto surat dohot malim I mangolu, gabe digohi jut ni roha nasida marnida halongangan na pinatupa ni Debata tu namapitung dohot nalumpuon i. Paduahon: muruk ni Jesus tu hau ara na holan marbulung sambing so marparbue. Aha ma gunana hau namarparbue hape holan marbulung sambing ? Aha do dipanghirimhon sian hau namarparbue; bulungbulung manang parbuena ? Dibahen Jesus do pambahenan-Na na tu hau ara laho paingothon (mangajari) halak Jahudi namangarajumi dirina bangso ni Debata alai ndang marsaor jala mangoloi (porsea) Debata. Ahama gunana badia idaon hape ndang mangolu partondionna ? Molo ditopot Tuhan I hita tu tongatonga ni bagasta manang tu inganan parkarejoanta, jut do rohaNa ala ndang jumpangsa parbue ni haporseaonta I ?
Di jolo ni turpuk on di baritahon do na tarmuruk Tuhan Jesus tu angka partigatiga dohot panuhori nang situngkari hepeng na mambahen alaman ni bagas joro I gabe inganan partigatigaan nasida, pola ditunggalingkon angka meja partigatigaan nasida (ay.12). Alai nang pe disituasi natarrimas Jesus, di naro angka namapitung dohot nalumpuon mandapothon Ibana tu bagas joro I ndang gabe tarambat rimas I Ibana laho patupahon holong ni roha papatarhon huaso dohot holong ni Debata, jadi dipamalum nasida. Patar do hamuliaon ni Debata di si, laos dihamuliatehon angka dakdanak mamuji Debata, mandok : “Hosianna di Anak ni raja Daud!”. Adong panandaion di nasida, ia napatupahon tanda halongangan I : “Anak ni raja ni raja Daud”, halak namarsangap.
Tung merasa targanggu do angka Sintua nimalim dohot Sibotosurat di pandohan i. Ndang merasa mar las niroha nasida boi martupa tanda halongangan di bagas Joro ni Debata, patar huaso ni Debata namangalehon hamamalum ni parsahiton di angka ruas I, baliksa gabe jut rohanasida. Sian pangalaho on boi dohonon; ndang sude halak na dibagas joro I hape naeng pasangap Debata. Ndang sude halak naro marminggu marsitutu naeng marsaor dohot Debata. Marragam tahe motivasi dohot alasan ni jolma ro tu parmingguan. Aha do alasanta ro tu parmingguan ? Alani motivasi manang kebutuhan parhepengon do ?
Sogo situtu do roha ni angka malim dohot sibotosurat marnida halongangan na binahen ni Jesus dohot umbege dakdanak angka na manjoujou di bagas joro: Hosianna di Anak ni raja Daud! Pola gabe di dok tu Jesus: “Dibege Ho do hatanasida on?” Dialusi Jesus nasida mandok: Hubege do! Ndang dung dijaha hamu huroha: "Soara ni angka dakdanak dohot posoposo dipature Ho gabe pujipujian"? Alus ni Jesus I hombar songon na tarsurat di Psalm 8:3. Ndang tarambatan jolma laho mamuji Debata. Sai na torus do marsaringar pamujian tu Debata manghamuliatehon saluhut pambahenan ni Debata.
Mandapothon Pesta Paskah ni halak Jahudi do tingki i. Pesta on ma ari rea naumbalga di pestahon nasida, somalna marroan do nasida sian luat parmiaman nasida tu Jerusalem taradu so siat be inganan parmiaman gabe sipata ingkon holang nama sian Jerusalem angka natorop I mangalului inganan parmiaman. Nang Jesus, ingkon tu Betania nama Ibana marborngin.
Torang ni arina i, laho mulak tu huta I (tu Jerusalem), male ma dihilala. Dung i diida ma di dalan i hau ara sangkambona jadi didapothon ma, hape holan bulung sambing do jumpangsa disi, gabe didok ma tu hau i: Na so jadi be ho marparbue olat ni on! Jadi pintor rahar ma hau ara i.
Pambahen ni Jesus marhite hata-Na tu hau ara I molo tapadompakhon tu na tarsurat di Lukas 13:6-7, boi dohonon; sada symbol do I tu angka malim, siboto surat nang angka halak Jahudi na gok sipaula pangalaho nasida siganup ari (pat. Pangalaho nasida di bagas joro i).
Alai holan tanda halongangan I do na diparrohahon angka sisean I, ndang ditangkup parsiajaran sian namasa i. Alani I diondolhon Jesus tu angka sisean I hariringkot ni haporsean, ndang ulaon halongangan. Sian hagogoon ni Debata do boi masa gabe rahar hau i. Haporseaon I do ojahan ni ngolu, porsea tu Debata, “Ai jaloonmuna do saluhut nasa na pinangidomuna di tangiangmuna, anggo na porsea hamu!” (21:22).
Minggunta sadari on margoar Kantate namarlapatam Endehon hamu ma di Jahowa ende naimbaru. Boasa dijouhon songon I ? marhite turpuk jamita on adong dua nanaeng dipatangkas, ima parjolo: ndang dipengaruhi situasi emosional Debata, amanta laho patupahon haluaon dohot las ni roha – songon na binahenna tu namapitung dohot nalumpuon dibagas joro i. Atik pe dibagasan hamuruhon Jesus tingkini (baru tarmuruk) tu angka partigatiga, panuhori, situngkari hepeng na di alaman ni joro I, alai ndang gabe pangambati I tu ulaonna pamalum namarsahit. Paduahon: hinorhon ni haporseaon, margogo situtu huaso tangiang ni angka partigor: “ ai jaloonmuna do nasa napinangidomuna, anggo naporsea hamu. Jala hinorhon ni haporseaon, boi martupa angka halongangan pinatupa ni angka naporsea i.
Sian na dua barita na dipabotohon diturpuk on “tarhirim” do Debata diparbue ni haporseaon. Parbue ni haporseaon ni halak Jahudi (nadiwakili angka malim dohot sibotosurat) na so tarida tangkas nadipartudos songon hau ara. Uli do idaon hau ara I ala tung gok bulungna; hape holan marbulung sambing so marparbue. Na dihaporluhon “namale” sian hau ara parbuena do ndang bulungna. Molo tataithon i tug oar ni minggu kantate on, aha ma ende nanaeng endehononta; ende naimbaru sada ? Ende I ima: parbue ni haporseaon. Parbuehon ma na tama, paboa naung muba rohamuna! ninna Jesus (Mat 3:8).
Molo tapamanat diparngoluonta on; godang sai hira naso marpanghorhon parmingguon (ibadah) i. Dung sae ibadah; tong do ndang alang roha marbada, manihai manang manihasi halak dohot manghangoluhon parngoluon haholomon i. Gabe sipaula didok halak parsaoran dohot Tuhan i. sotung tarhirim Tuhan I di parbue ni hakristenon ta I; Ai nunga pola ampe tangke tu daling ni angka hau! Onpe, sitabaon ma nasa hau na so marparbuehon na denggan jala sidabuhononhon tu api! (Matius 3:10), Nasa hau na so marparbuehon na denggan, sitabaon do, gabe bolong nama tu api. (Mat. 7:19).( Joh 15:16).
Diposting oleh Marluga di 02.36
Jalo ma Poda Sian Debata asa Martua|Parsaripeon na martua
”Sian mulana i do ditompa Panompa i nasida baoa dohot boruboru.”—Mateus 19:4
Jahowa * do na mamasumasu pardongansaripeon sian mulana. Dipaboa di Bibel, Debata manompa borua na parjolo ”jala ditogu ibana tu si Adam”. Las ma roha ni si Adam, didok ibana ma, ”On do sahali holiholi sian angka holiholingku.” (1 Musa 2:22, 23) Dihalomohon Jahowa dope saonari on asa martua sude na mardongan saripe.
Tingki hita marhasohotan, denggan do sude di hita ndang adong na hurang. Alai sasintongna, na mardongan saripe na masihaholongan pe ndang malua sian hasusaan na masa di parsaripeon. (1 Korint 7:28) Di buku on, taida ma prinsip ni Bibel na boi mangurupi asa martua na mardongan saripe dohot na markeluarga.—Psalmen 19:8-11.
1 ULAHON MA NAUNG NIATURHON NI JAHOWA
SONGON ON HATA NI BIBEL: Baoa do ulu di parsaripeon.—Epesus 5:23.
Molo hamu tunggani doli, lomo do roha ni Jahowa asa lambok hamu tu tunggani borumuna. (1 Petrus 3:7) Dilehon Debata tunggani boru laho mangurupi hamu, jala lomo rohaNa asa dihaholongi jala dipasangap hamu nasida. (1 Musa 2:18) Holong ma nian na mangonjar rohamu patujolohon na ringkot di nasida sian na di hamu.—Epesus 5:25-29.
Molo hamu tunggani boru, lomo do roha ni Jahowa pasangaponmuna jala urupanmu tunggani dolimuna. (1 Korint 11:3; Epesus 5:33) Mardos ni roha jala masiurupan ma hamu di ulaonmu. (Kolosse 3:18) Molo diulahon tunggani boru songon on, uli ma nasida di adopan ni tunggani dolina dohot di adopan ni Jahowa.—1 Petrus 3:1-6.
Sungkun jala tangihon ma dongan saripemuna, songon dia bahenonmu gabe tunggani doli manang tunggani boru na denggan laos marsitutu ma mangulahon i
Marlambas ni roha ma tu dongan saripemuna, ala dihaporluhon do tingki laho mananda dohot pasonangkon roha ni nasida
2 SARIHON MA PANGHILALAAN NI DONGAN SARIPEMU
SONGON ON HATA NI BIBEL: Ringkot sarihononmu angka na dihaporluhon dongan saripemuna. (Pilippi 2:3, 4) Sangap ma bahen nasida, didok Jahowa tu angka naposoNa asa ”basar maradophon saluhut”. (2 Timoteus 2:24) ”Hata na asal nidok, maniham do i songon podang; alai ianggo hata na nidok marhite habisuhon, mambahen hamalumon do i.” Alani i, pingkiri ma parjolo hata sidohononmu. (Poda 12:18, Bibel siganup ari) Boi do urupan ni Jahowa hamu asa denggan jala lambok mangkatai.—Galatia 5: 22, 23; Kolosse 4:6.
Martangiang ma mangido pangurupion asa boi tiur roha nang pingkiranmuna tingki mangadopi parsoalan
Pingkiri ma denggan aha na laho sihatahononmuna jala songon dia mangkatahon i
3 SAROHA SAPINGKIRAN MA HAMU
SONGON ON HATA NI BIBEL: Dung marhasohotan, nunga ”sada daging” be hamu. (Mateus 19:5) Alai sipata ndang sai dos pandapotmuna. Alani i, porlu asa sai saroha jala sapingkiran hamu. (Pilippi 2:2) Tarlumobi on ringkot tingki mambahen sada haputusan. Bibel mandok, ”Pangido ma nasehat na denggan asa marhasil ulaonmu.” (Poda 20:18, Bibel siganup ari) Pangke ma prinsip ni Bibel mangurupi hamu tingki mambahen haputusan na ringkot.—Poda 8:32, 33.
Paboa ma aha na adong di rohamuna, unang holan mangalusi sambing manang holan mangalehon pandapot
Hatai ma parjolo dohot dongan saripemuna andorang so mambahen haputusan
^ par. 4 Jahowa i ma goar ni Debata na disurat di Bibel.
MARPOS NI ROHA JALA MASIANTUSAN MA
Marpangantusion ma tu dongan saripemuna dohot tu dirimu sandiri. (Psalmen 103:14; Jakobus 3:2) Jala ingot hamu ma angka na denggan sian dongan saripemuna. Prinsip ni Bibel boi do mangurupi hamu asa marlambas ni roha. (2 Timoteus 3:16) Urupan ni Jahowa do hamu molo diihuthon hamu podaNa jala boi ma lam hot parrumatanggaonmuna.—Galatia 6:9.
Dihilala dongan saripengku do na jumolo ibana husarihon sian diringku?
Aha do naung hubahen sadari on na patuduhon, na huhaholongi jala huargai dongan saripengku?
PINASINGKOLAHON NI PINAHAN LOBU* – Batak Indonesia
2020-01-19 2020-10-06 Redaksi BatakIndonesia.com
JAKARTA, BatakIndonesia.com — Ra, ndang na madokhu iba molo nidok iba pinasingkolahon ni pinahan lobu. Tutu do na hudok on. Holan on tutu, unang talapati pandohan i letterlet.
Boha dalanna, boi pinahan lobu pasingkolahon iba? Boti hatoranganna. Sian mulai tinanda marsingkola, ndang boi iba lupa tu ‘jasa’ ni pinahan lobu i. Molo mangido uang singkola iba tu natuatua i, ndang sai manigor dipasiat nasida pangidoan i. Sai didok ma: “Jolo ro ma ito tuhor ni pinahanta i.** Manang, jolo adong ma jo itu arga ni pinahanta on gadison!” Hape, sasintongna ndang sai na so adong hepeng di hajutna i lehononna. Alai, dalan nasida do i laho mangalehon parsiajaran tu iba asa unang dirimpu roha raderade sude. Toho do antong, jolo digarar partigatiga do tuhor ni pinahan lobu i asa nigarar uang singkola i.
“Andorang so borhat ho tu parsingkolaanmi, jolo jaljali indahan ni pinahanta i da. Dung i lompa tu parapian i. Dung mulak ho sian singkola, jalo pele pinahanta i da!” Angka parenta on ma na somal jinalo.
Tep ma i, bornginna i ma, dung mulak nasida sian balian. Sungkunsungkun na parjolo ima “Nga dilehon ho pinahanya mangan?” Abagoh! Datung hea didok, nga mangan ho? Di tingki mangapil iba, laho modom nasida, olo do didok: “Jolo paniho ransang ni hurungan ni pinahanta i asa modom ho da!” Sandok, sian taguak babi sahat tu na taguak babi muse, ndang lopus urusan so taringot tu pinahan i.
Na naeng dohononku dison ima hinaringkot ni pinahan lobu i. Molo nilombut anak ni pinahan lobu i sangga marsigulut nasida manganhon indahanna sian palakkana i na alani marusean indahanna i, manigor hona pinsang do iba, na mandok: “Sotung mate dilobongi ho pinahan i. Ndang boi ho singkola ianggo so alani da?” Abagoh jo, muse!
Songon i ma niula sian mulai SD sahat tu SMA. Olo do sipata indahan ni pinahan (gadong dohot bulungna) na nilompa i pinangan, nang pe marsalaon gadong andor i ala rap dirobus dohot bulung gadong i. Mauliate do dohonon ala ‘sehat’ do iba manganhon i bo pe aek na sian lupaklupak i do sipata banahen mangalompa i.
Sahat ma tu na marsingkola di Medan. Molo mulak iba tu huta, ro ma tong parenta i: “Sorohon jo ito manghali gadongta i asa adong indahan ni pinahanta i, da. Adong arina, tongon rambong indungna i. Pas ma annon tulahon anakna i di ujung ni taon on (na nidokna ima masa manggarar uang kuliah).” Tong ndang holang sian jasa ni pinahan i.
Ingkon ongkuhononku do ndang holang pinahan lobu i sian sejara ni parsingkolaanku. Ra, angka dongan pe, torop do na songon iba. Alani, molo tung adong pe sangkap na naeng mangaripashon pinahan lobu i, manat jala sari ma di angka pandohan ala tung mansai marjasa do i di angka dongan. Ndang holan uhuman ni na pasingkolahon gelleng, ingkon botoonta do pinahan lobu i do panahan na ummaradatan sian sandok binatang na manjirir dohot na martugarang di atas tano on, di deba Bangso Batak.
*)Nigandaan hombar tu haporluanna
**)Na ujui, di hamian, sai jolo langku do pinahan lobu i digadis patigatiga asa dilehon tuhorna tu parpinahan i
BACA: Serial Kearifan Batak (2): Burju na Tolu
One thought on “PINASINGKOLAHON NI PINAHAN LOBU*”
Pulo Siregar says:
2020-01-19 at 7:51 am
Mansai menyentuh bah Sarito on. Gabe taringot tong iba si na jolo. Ala tong do ni alaman angka situasi na songoni. Mauliate di amang Prof. Albiner Siagian.
Sekalian amang. Hea do tong binege istilah – Na Pinagodang ni Gadong. Boi do ra tong explore on ni lae kondisi na mardomu tu son. Dipaima hami ate amang hehehhh…?
Dinding Kaldera Toba dan Perairan Timur Danau Toba (7,497)
Di Balik Seikat Sayur Kangkung (6,445)
Total Users : 325863
Total views : 1114435
ANAK TUBU BORU SORANG 11 – TanoBatak
ANAK TUBU BORU SORANG 11
Raja Bilher Marpaung (Op Miduk)
Molo naeng palolo pesta halak Batak dipapungu nasida do bulung asa adong bahen rahot ni indahan. Ala hudon ni nasida uju i hudon tano dope dipangke. Jolo ditupuhi ma bulung i, somalna bulung ni pinasa do dipangke nasida. Ganup mardahan indahan, jolo dipamasuk nasida do bulung i tu bagasan hudon tano bahen lapikna unang godangan hurhur. Songon i ma dipargantihon nasida ganup mardahan indahan.
Angka sisolhot dope manang olat ni ompu martinodohon dihara laho manampuhi dohot manupuhi bulung i, ndang apala sahat dope ulaon sisongon i tu liatan manang tu dongan saulaon. Disi ma hataridaan ni dos ni roha namarsada ompu.
Molo adong na so marrindang anak sian sada ama, holan boru do rindangna, dung marujung ngoluna marrapot ma angka sisolhot dohot dongan sabutuha ni naung marujung i. Manang ise situpuk bulung-bulung di boruna na so mariboto i.
Molo adong tubu boru na so marpinaribot, anak ni amangtuana ma manang anak ni amangudana na gabe situpuk bulung-bulung di nasida. Molo boru sihahaan, olo do dipatondong tu anak sihahaan. Molo boru sipaidua olo do dipatondong tu anak sipaidua, laos songan i boru sipaitolu dipatondong tu anak sipaitolu, hombar tu angka denggan ni palilung.
Hauma manang golat parbagianan ni boru i, na ingkon do topihon ni nasida sian i, asa adong parbagianan ni situpuk bulung-bulung, jala situpuk bulung-bulung ma martogi manopot ulaon ni boru i, di ulaon na metmet manang ulaon na balga. Laos songon i nang boru i manopot hulahulana. I do umbahen adong hata Batak mandok, ise do situpuk bulung-bulung di ulaonmu?, ninna. Tanggung jawab nabalga do di halak Batak situpuk bulung-bulung.
Ndang apala sude halak Batak na lomo rohana manean arta ni amangudana manang amangtuana. Alai molo ro parsorbanna na ingkon do. Molo adong sada ama marujung ngolu na so marindang di anak dohot boru, gabe teanon ni hahaanggina ma sude arta tinadinghonna. Jala hahaanggina nama patupahon na hombar tu partuaonna, manang diparmondingna. Alai di parmondingna dang padalan parjambaran. Unang gabe marutang raja, ai ndang olo raja manjalo jambar ianggo so adong na laho manjalo panggararan.
Hahaanggi nasumolhot do paneaan ni artana molo so adong ama martinodohon manang ompu martinodohon. Ruhut nahot do i di halak Batak.
Tartangis-tangis do siboru Tumbaga dohot siboru Buntulan, ala sai naeng teanon ni amangudana arta tinadinghon ni amang nasida. Gabe maporus ma nasida tu tombak ni Sabulan, disi ma nasida marmianan. Dung ro pe parburu dua halak, gabe diboan ma nasida nadua tu hutana jala dibahen pardijabuna.
Jolma na raja do parburu sidua halak i, ai denggan do dibahen nasida nadua tu si boru Tumbaga dohot siboru Buntulan. Ndang hea dipaulak manang didok boru-boru nabolong-bolong manang boru najinomput-jomput. I do patandahon togu ni padan nasida. Gabe sumolsolbagi ma amanguda nasida manungir-nungiri pambahenanna, di naro i helana dohot boruna nadua manopot hutana. Songon i ma binoto torsa-torsa najempek taringot tu si boru Tumbaga dohot tu si boru Buntulan.
RAGI-RAGI NI SINAMOT
Namargoar ragi-ragi ni sinamot sarupa do i dohot pauseang. Alai marpauseang di hutana ma. Songon on ma hatorangan na jempek. Dipangolihon si M ma anakna tu boru ni si S, dihatai nasida ma sinamot sigararon ni nasida tu parboru Rp 400 (opat ratus rupiah), hatihai asam sakaleng boras ma sarupia, horbo silima hae sada, dohot mas. Mamboan pauseang ma boru ni si S, santurpuk hauma margogo hira-hira opat pulu lima kaleng eme. Diligi-ligi paranak ma hauma i dohot parboru, ndang pola sidabuaekon.
Holang do huta ni paranak tu huta ni parboru, daona dalanan satonga ari. Jadi molo laho dohot mulak, nunga dalanan sadari. Nunga dihatai nasida hian ia ulaon unjuk di huta ni parboru (dialap jual).
Dipingkiri paranak ma molo mangula hauma pauseang i anakna dohot parumaenna nunga suda-suda di dalan tingki. Dielek ma hulahulana i: Rajanami, marpauseang di hutanami ma borumuna, unang pola parhauma tandang helamuna dohot parumaenhu tu hutamuna on . Dung unduk masioloan nasida dipatudu paranak ma tu parboru singkat ni pauseang. Borhat ma parboru dohot paranak mandege-dege hauma naung niunduk ni paranak i. Dibereng nasida ma hauma i, ingkon sirimbaon dope jala sidabuaekhon.
Dipaondong ma bolak ni hauma i margogo 70 (pitupulu) kaleng jala urupan ni natoras pangintubu ni paranak ma mangarimba hauma i, gabe moruma sinamot naung diunduk hian. Saratus lima pulu rupiah (Rp 150) nama sipasahaton ni paranak, mas pe ndang dohot, alai ianggo horbo naung diundukna hian dohot do i dipasahat tu parboru na gabe sinamot pangoli ni anakna. Jala ulaon unjuk gabe di huta ni paranak (ditaruhon jual).
Songon ima hatorangan na jempek taringot tu ragi-ragi ni sinamot dohot pauseanghon di hutana.
Adat ni ompu naparjolo diupa do anak na tubu dohot boru na sorang, alai somalna dung sidung mangebang ma i asa diupa. (Hatorangan ni namangebang pinatorang pe i muse disada tingki).
LAGETIAR DOHOT AMAK TIAR
Lagetiar, somalna di tingki angka ompu naparjolo holan tu jolma siupaon do i. Umpamana tu parumaen ro. Asing do na mangupa tu na mangupa-upa. Molo mangupa-upa tu natarsonggot (songgot ni roha) alai molo na mangupa tu parumaen na ro dohot tu na paborhathon mangalului jampalan na lomak dohot na manopot parsingkolaan na tumimbo (songon namasa nuaeng on).
Diupa do najolo anak pinajolo dohot jolma nabegu, jolma asang-asang jala hombar tu tohonanna do dibahen. Siupaon dipatupa (upa-upa) ndang holan dengke diupahon, mamereng tu haringhotanna do i di angka jolma siupaon. Somalna dipahundul/dipajuguk diatas ni lage tiar, jala lage tiar dipaherbang ma i diatas ni amak, ipe asa dihatahon na mangupahon i. Holan jolma siupaon do padop-adop na niupahon i.
Hatorangan najempek taringot tu na mangupa parumaen ro.
Di tingki pesta unjuk i diboan parboru do dengkena dipasahat ma i tu paranak. Sian dengke napinasahat ni parboru tu paranak dipasuhi ma i manang piga-piga dengke, ima nalaho siupahonon ni paranak tu parumaen dohot anak dung sidung pesta unjuk i, (manang bodarina) jala adong dope mangulahon on di manang na piga-piga luat (huta). Adopan ni angka dongan tubu (dongan sabutuha), dongan saripe ni hasuhuton do i. Ido umbahen adong umpama: Tua ni salaon, salaon situa-tua, Tua ni halak natorop sabutuha, Molo adong sibagion godang dongan marpardua, Molo adong sijuaon torop dongan manjua.
Dihatahon namangupa ma songon on hatana: Nuaeng pe dianakhu dohot parumaenhu nunga hundul hamu diatas lage tiar. Sai tiar ma panggabean, tiar ma parhorasan na laho sipadop-adoponmuna tu angka ari nanaeng ro. Dison dengke sitio-tio dohot indahan na las peak diatas pinggan puti: asa puti sahaliapan, puti so hapurpuran panggabean dohot parhorasan sahat tu pagian ni ari. Dison indahan nalas, las ma rohamuna, dengke simudur-udur sai siripe mudur-udur ma hita tu joloan on mangudurhon anak ma hamu dohot mangudurhon boru tupagian ni ari
Pir ma toras ni pongki bahul-bahul pansalongan
Pir ma tondi ni parumaen siboan tua ma marangkup sinadongan
Bintang narumiris ombun na sumorop
Maranak pe hamu riris marboru antong torop
Andor halumpang ma togu-togu ni lombu
Narap nang saur matua hamu pairing-iring pahompu.
Ndang sidohonon ni namangupahon hata umpasa, sahat-sahat ni solu. Alana ingkon raja panggohi do natalup manghatahon i (manggohi).
Dung sidung diupahon jumolo ma naniupa i manganhon ipe asa rap mangan ma natorop namangadopi ulaon pangupaon i. Dung simpul marsipanganon, marhaliang ma angka natua-tua, mangalehon hata pasu-pasuan tu naniupa i, manggohi adat pasu-pasu naung dihatahon di tingki pesta unjuk di arianna i. Ima naginoaran ni angka ompu naparjoloi panggohi ni ulaon, Mangampu pasu-pasu i tangkas do ingkon na ni upa i do.
Agustus 22, 2007 tanobatak
5 respons untuk ‘ANAK TUBU BORU SORANG 11’
Boleh tahu terjemahannya, minimal terjemahan judulnya saja, hehehe…
Sekadar info saya tertarik membuat tautan antara blog ini dengan salah satu blog saya dusunlaman [http://dusunlaman.blogspot.com] yang juga fokus pada tema-tema lokalitas.
Agustus 24, 2007 at 10:56 am
Menjelaskan judulnya saja harus panjang.
Anak Tubu Boru Sorang artinya anak laki dan perempuan lahir.
Bagi orang Batak bagi anak lakilaki disebut lahir (tubu) karena dia berakar di klannya sendiri, sementara perempuan lahir (sorang) karena kelak dia akan memperkuat klan marga suaminya.
Serial tulisan itu menjelaskan proses perlakuan adat istiadat dari sejak manusia lahir hingga dia melahirkan manusia kemudian.
Agustus 24, 2007 at 2:16 pm
o gitu ternyata kirain apaan???
tapi napa judulnya seperti itu yeach?
tukan anak lahir perempuan lahir napa harus judulnya seperti itu???
dwuh mey salah yeach???
kalau misalkan anal perempuan nikah dengan yang bukan satu agama dan mengikuti agama pasangannya,apa perempuan tersebut masih dianggap anaknya???
karena mey pernah dengar cerita seperti itu????
April 11, 2008 at 3:29 am
ron li berkata:
, ko kata ompungku siapapun yg kucintai ko uda dos tahimuna boanma tu jabuon , pasautma, yg penting jgn suami/istri org, ko bisa jgn pemabuk/judi/narkoba, ko bisa yg kerja, agama apapun yg penting dia mau dtg ke rumah kita dan makan sama2 gitu, usahakan kalian sah dulu diagama/negara, nanti ko kalian rasa ortu uda gakmarah datanglah minta maaf, bikinlah adatmu ko uda ada uangmu, adat kcl atau bsr sama saja. cem mana? ko dibilangnya dia agama ini tapi ko dia tak mau makan di rumah ortumu apa fikirmu dia itu bertuhan dan berperikemanusiaan, beradat ,beradab?
Mei 5, 2016 at 8:08 pm
Yanci Sinaga Archives - Lirik Lagu Batak Yanci Sinaga Archives - Lirik Lagu Batak
Category: Yanci Sinaga
Lirik Lagu Batak - October 10, 2020 - No comments - Yanci Sinaga
lirik lagu dont forget remember. loas ma au mangapus ilumi. loas ma au mangapul rohami. ro do au naeng pasonang roham. ala holong do rohakki. paboa ma tung paboa tu au. ajari ma au marpangulahi roham. hias do holongki tu ho hasian. lao paimahon ho ito. holan naeng pajumpang au dohot ho. nunga tung masihol […]
lirik lagu sasada ho. sada do na dirohakku. tung holan ho na dinipikku. oh hasian holan sasada ho. unang be sai lomos roham tu au. tung na so mose be padani hasian. nang pe godang ito si doli na jogi i. na ro manggoda au na ro manggoit rohakki. dang huhilala ito nungga pate di […]
lirik lagu jujung goarhi. nunga naeng bot be arikki. tokkin nai suda ma nang gogokki. ho nama anak hasianku. na boi manjunjung goarhi. huataonton do marhoi hoi. tung marsali nang manggade pe hu ae. asa sahat pinarsittami. tung boi hasea ho muse. i ale anak hasiakku. tung burjuhon damang ma nasikkola i. bereng akka nahasea […]
lirik lagu holongmi amang. holongmi amang, burjumi amang. tung so boi tarhalupahon au. sahat ro di na mate au. denggan ni basam, inang na uli lagu. naparorot tondikki . sahat ro di magodang au. mauliate ma hudok. di holongmu nang dnggan ni basami. sai dilehon tuhan i ma di hamu. gajjang ni umurmi paihut ihut […]
lirik lagu tung ngali. ai tung ngali ito diborngin i. molo dao do ho sian lambungki. ai tung pajonok ma tu lambungkon. haol ma au gomos da hasian. na hurang ganjang bornging si boluson. molo di lambungmu ito. na hurang dao dalan sidalanan. molo raphon ho au ito. holan ho ito na di rohakki na […]
Martandang…. – Amani Partogi
Kloman vs Lomang →
Namardongan do si Darianus dohot si Jamordong. Sakarejo nang sajabu. Sai hira naung leleng do nasida marsitandaan molo berengon ni halak, hape satohona, habilangan bulan dope nasida nadua na mardongan i.
Alai nang pe songoni, boi dohonon sapartinaonan nasida. Rappak marutang, rappak so manunggak kontrakan.
Parjumpaan nasida nadua ima ditikki dijalo nasida karejo di sada pete ni halak jepang di Mukakuning. Ai sarupa parnasipon nasida si tano Batam on. Rupani nunga somal diparutangi nasida parlapo i, jala mambayar dung gajian. Sakamar ma nasida nadua di sada kontrakan di Batuaji. Rupani, attar sossok do anggo sipat nang pangalaho nasida nadua, rappak koji marende, koji marbola kaki, nang koji manonton sepak bola di tipi.
Disada tikki, topet dijabu nasida nadua rap manonton semipinal ni Liga Champion Eropa ima tikki Barselona maralo tu Chealsea, dibereng si Jamordong ma di Darianus songon na hohom jala murhung bohi i. Tottu sahali, songon naso tabo do molo mekkel marsonang-sonang hape dongan mealungun ni roha, ninna si Jamordong dibagas rohana. Lobi muse, diboto ibana do, ia si Darianus on, sahalak na koji do mamereng Chelsea, ai sai dipasuman-suman ibana do pangalaho ni si Drogma tarlumobi molo marbola nasida, hape holan birong na do na dos. Sude do asing, tarlumobi parnasiponna.
“Aha namasa boh.,..songon na mendung do hubereng di jembatan Barelang an..” ninna si Jamordong songon na marlalum.
“Boha lae, sakosong ma dilae? Barselona di au..” ninna muse. Ai diboto iabna do tong sahit ni si Darianus on, molo nunga tu namartaru-taru, uang kontrakan pe boi do linop, asalma Chealsea ditiop ibana.
“Dang ro ringgas namanonton on” ninna si Darianus
“Noasa gale lae, na so boi do maranak horbo jattan I di huta??” ninna muse marlalun
“Biasa ma lae,…”
“Manang na di tolak do sitta ni lae??” ninna songon na mandatui, manukkun.
“Sai hira datu pangolpuk do ho, dibotoi hodo dohot nadikolor hon” ninna siDarianus, songon na hona sukkun-sukkun ni si Jamordong i.
“Ai tolu do lae na masa tu halak hita molo lungun rohana, molo dang adong pasisigaret, kode buntutna attar hona otik, ia so I, alani anak boru” ninna si Jaordong songon na malo
“Olo bah…mantap itoan I, sa didepartemen nami, na baru masuk dope, duabulan dope, alai songon na malengleng ate-atekki molo huida” ninna si Darianus.
“Kessil ma I lae…berengon ni lae jo hubaen sian nadidompet hon??”
“Tutu do on lae, nga madabu holong au bah”
Nasida nadua nangpe sa pete, alai marasing do anggo inganan parkarejoanna, ima departemenna, jala dang masipaida-idaan ansida nadua molo dung di pete. Molo sian rupa nian, tu ukkuran ni halak hita boi ma dohonon baoa na gatteng do nasida nadua.
Jala ditikki baru masuk dope Duma, huroa tor marpangoit ma tu rohani si Darianus. Andorang so marsitandaan nasida, nunga diboto sidarianus na boru batak, ai sian goar ipe tanda do. Lam leleng, lam balga ma holong i. Jala dipataridahon si Darianus do I, olo do diarahon si Duma on rappak mangan di kantin. Jala sai disukkun do rupani aha barita tiap manogotna i. Dang lupa, molo nga di jabu sai si esemes do, hape nian pajupa do tiap ari. Ai didok ibana do molo dang diida ninna nannggo sadetik, sai hira naung sundut do portibi on.
Asing si Darianus, asing do si Duma, ai poso dope ibana baru pe tammat sian sikkola, jala naeng karir ma parjolo luluanna, uhut muse, borua pamillit do ibana. Anggo songon sitelan ni si Darianus do ninna, olat ni ‘maintenance’ di pabrik boi dua pulu dapot au, ninna di bagas rohana. Jadi molo di istilahon saoanri, jual mahal do ibana. Mardomu ma tu natua-tuana pe sahalak pamilliti do, ai boi dohonon anggo apala halak hita di Batam on sude do namanda i, ai ise naso mananda anggota de pe er de nuaeng on ateh, na jot-jot tarida di jolma torop.
Nunga piga doli-doli muttul martandang tujabu ni itoan on, ala pangalaho ni natua-tuanai, tarlumobi amongna. Sai pittor didulo do tu duru rupani, mamakke aha do nasida na ro on. Anggo apala naik Ge El do manang goyang lutut alias mardalan pat, bah…horas ma. Tor hatop do disuru si Duma laho modom. “Bah, ai dang karejo ho marsogot boru?” ninna. Alai molo mar mobil do, disuru dope pangurupi i mambaen kopi.
Marbisuk do si Darianus, disukkun-sukkun ibana do boha pangalaho ni itoan na tinggal di sada perumahan na massai uli di hutai ima apala na jonok tu Mall Panbill i. Jala sude do namananda ibana mandok, dang kalasna itoan I. “Anggo dang ihur martimus lae dang dapotmu i” , ninna sahalak donganna. Jadi tung marsak ma ibana.
“Beta ma lae, asa dibereng ho jo au martandang” ninna siJamordong
“Beta ma tutu, mardomu malam minggu on, sai dijabu hita” ninna si Darianus
“Alai dah, au ma gumodang an makkatai, pokokna holan patandahon au ma ho, jala manang aha hudok sitau olohon ma” ninna muse.
Dang sadia leleng sahat ma nasida nadua tu jabu ni si Duma, jala songon na mardongan na sida denggan do diakkupi si Jamordong, jala dipatandahon si Darianus ma ibana tu itoan i.
“Mahua jari-jari munai ito…” ninna si Duma, dibereng ibana songon na dilapiti si Jamordong tolu jari-jari sihambirang I, jala sangajo do diangkat ibana tibbo laho manginum tes manis I asa disukkun itoan I ibana. Dapot!! Ninna ibana dirohana.
“Imadah ito…” ninna nanget
“Adong sigaretmu lae? Habis bah…” ninna tu siDarianus, hape holan kode do on asa lao do siDarianus on, ai nunga i nakkinon hata nasida.
Tading ma si Jamordong dohot si duma.
“Mabugang tangan hi nakkinon, ribak dibaen kassa” ninna huhut dipareso jari-jarinai, hatana attar sohabegean.
“Adong huting Siberia di jabutta, nian nunga binaen sada bilut inanganna, jala binaen do ase dua asa ngali,…” ninna si jamordong, huhut diinum tes manis di jolona. Masiberengan nasida nadua. Serom si Jamordong.
“Ai huting beguahai ito” nina si Duma songon na hona dirohana, ala lomo dot ong roha ni ibana mangida huting.
“Lao natua-tua I liburan nabulan na lewat tu Petersburg, imana di Rusia, jadi diboan sada anak ni huting on sian an, hape dung sahat dison dang ha urus nasida, dilehon ma tu au, ala diboto boi au mangurus, hape asing do inganan ni on, ai ikkon ngali do, jadi nga hubaen nuaeng inganan ni huting on, jala tolu ma ase pangalihon, siallangonna pe ikkon na sian Rusia I do tinuhor, habis ma biaya tuson, nga habis kredit kart hu dibaen i, lenaon nama ninan tu akka pamili ito, adong nagiot diboto ito?”
Huhut ma songon na unduhunduk itoan I, dungi disukkun muse “ Boasa mabbal huting tu jari-jarimunai”
Anggo natua-tuani si Duma, dibege-bege do nasida na makktai i apala sian labasan ni jabu i, huhut manonton tipi. Huroa songon na tabo do dibege ibana suhutan ni si Jamordong tariongot tu huting siberia on, ro ma tupikkiranna, na paradongon do si Jamordong.
“Imadah, nantoari, lupa au manutup pittu, hape tor haluar huting on, di labasan nami i adong do disi sada akuarium nabolon jala diingani sada ihan Arwana, supper red ninna goarnion, au pe ito sopola huboto massam ni ikkan on, alai na liburan hian nantoari tu penang Malaisya bah huboan sada. Manibbung huting on tu gijang ni aguarium on, alani biarhu masuk tubagas hulele hatop, hape di tibbuk muse tu gijjang ni tipi LCD nabolon si 56 insi i, humalaput ma au manakkup, hape dang huparrohahon tarttuk ma kassa na marbingkai hau jati nasian jepara i, ido asa mabugang tangan hon” ninna ibana muse. Huhut ma di uduti nasida na makkatai i.
Mullop ma amanDuma, sian pudi ala songon na hona do gaya ni si Jamordong namakkatai i, jala marsijalangan huhut marsitandaan ma nasida. “Parpete-pete do au tulang” ninna ibana.
“Olo ma bere, alai nuga menejer ra hamu ateh bere..”
“Ah tulang on nian….siloja-loja do iba”
“Ai didok hamu, lae i, natua-tuamuna tu Rusia, apala aha do karejona??”
“Songoni ma tulang, ala opat hami gelleng ni damang on, jadi tung na susa do ibana mangalului karejo i, na adong do tolu perusahaanna di bidang parmasi dohot alat kesehatan, jadi adong undangan sian Rusia lao seminar, huhut liburan”
“Jadi dokter do natua-tua i??”
“Daong tulang, abanghu siakkangan do dokter, jala akkang boru ipe dokter do, di Jakarta do nuaeng, dokter spesialis na rittik”
“Molo halak ito, natoras boru??”
“Holan dijabu do tulang, alai adong tolu ruko dijolo ni jabuttai, martiga tiga imitasi dohot perhiasan naasing muse, asa adong daon lalapna” ninna si Jamordong muse. Lam tamba ma longang ni amanDuma mamereng haserepon rohani ibana. Namora alai olo do karejo di pete. Didok si Jamorodong attong na marsiajar do ibana di perusahaan ni Jepang i, andorang so ibana maniop perusahaan ni amongna. “Ikkon tu jolma na maju do iba marsiajar tulang, boha di baen nasida, ba, asa boi ni ulahon” ninna ibana manguduti.
“Ai tuson naik aha hamu bere, dang lilu hamu?”
“Imadah tulang, dohot dongan nakkinon mar kareta, dongan sa karejo ni pariban on, tope mardalani au tu kontrrakanna, ai mardomu dison do nuaeng anggikku siappudani, liburan, ala ipe ibana tammat sian akabri, jadi dilean suti piga ari. Diboan do mobilhu liburan, mamereng-mereng puloBatam on ninna”.
“Ai opat ninna hamu bere martinodohon, nadeba nai??”
“Imadah tulang, massai lomos do natua-tua on mamereng sipaiduaon, bohama pilot ni maskapai ni Perancis i do ibana, jadi sahali satonga taon do ibana mulak, hape nunga dilean natua-tua i di ibana sada perusahaan i, alai dang olo ibana.”
“Ai na nunut do huroa natua-tua i akke…”
“Ido sai dipaddok tu hami tulang, opat hami anakkon na jala ninna nasida ikkon sonang ma tinggalhononna hami molo dung sundut arina, jadi sai didokdo asa marsiajar iba di perusahaan on, ido alana gabe ro iba mangaratto tu Batam on, na marsiajar do” ninna si Jaordong.
Tabo ma nasida namarnonang i, ai gabe amanDuma nama dongnanna marpollung, jala hatop ma disuru si Duma mambaen akka siallangon na metmet dohot si inumon na las, isara bir dohot na asing. Ninna rohani amanDuma, dang sala be Borukkon mamillit na gabe donganna. Ipe sahalion adong na jeges ro martandang.
Dung dipardalanan lao mulak nasida nadua sian partandangan i, disukkun si Darianus ma bohado sarana asa boi tudduk natua-tuani itoan i, alai jolo di jalo ibana ma sipatu napinakke ni si Jamordong i, ai bohama sipatu pijjaman do i
“Dia sipattukki lae, marsolop do ho nakkinon, gabe ho unggatteng, hape iba do na martandang”
“Ho nian lae…”
Di ingot na sida dope, na tinonahon ni amanDuma si Jamordong asa ro muse, jala asa rap manonton liga inggris nasida di jabu. Ai ninna amanDuma do tu siJamordong . “Sarupa do hita hape bere, rap lomo do rohatta mamereng liga inggris on”
“Olo tulang, na di bulan na salpu pe au mulak sian London, manonton derbi Mencester i, ai molo siaran langsung hape iba mamereng nasida, sarupa do hape dohot na dihitaan an..”
ninna siJamordong muse mandok.
“Alai tulang, naeng mardalani jo hami marsogot dohot pariban on nian” ninna siJamordong.
“Boi ma i bere, unang pola diadia roham…sukkun ma paribanmi, saguru di ibana do, molo apala rikkot, ba mobil hi pakke hamu, ai dang karejo marsogot” ninna amanDuma, huhut dibereng si Duma na serom-serom otik.
Bagag jala uli do tutu itoan on bah, ninna siJamordong dibagas rohana, ai sai lao do pamerengna tu itoan i. sip.
Dung diluar kompleks i, dijou nasida ma tukang ojek manaruhon nasida nadua tu kontrakan.
Pos ini dipublikasikan di TORSA dan tag Hendry Lbn Gaol, Turi-turian. Tandai permalink.
One thought on “Martandang….”
19 April, 2011 pukul 7:17 pm\t Balas
on ma attong angka na maila pogos i…
Home » sermon » Yohanes 15:1–8
Bagian ni hata partadingan ni Tuhan Jesus do turpuk on na marrumanghon tudosan (perumpamaan). SangkapNa, asa marguna ngolu ni angka siseanNa di portibi on, unang holan na numpang mamolus boti pamatangna be jalanaeng sintong hadirionna be di na laho mangihuthon Tuhan Jesus Kristus. Dung i ingkon tangkas do diboto be, diingot songon dia parsaoranna be tu Tuhan i laos dipadimundimun denggan. Mardomu tusi do panggombarhonon ni Tuhan Jesus nuaeng, marhite tudosan hau anggur dohot angka rantingna, parbuena nang tu nampunasa i pe. Marhite illustrasi i gabe mura do antusan ni manang ise pe tinuju ni Jesus.
Tarbarita do hinadenggan ni hau anggur sian Palestina sian na jolo sahat tu tingki on. Godang do hagunaan ni anggur di ngolu ariari ni angka pesta. Dalam batas tertentu, dipangke do i gabe pelean siinumon (2 Musa 29:40), alai sai dipaholang angka malim do i hatiha laho bongot tu undungundung (panghobasion) sebagai disiplin pelayanan nasida (3 Musa 10:9). Na boi muse do aunggur i mandaoni sahit ngali manang daon ni butuha songon tinonahon ni Paulus tu si Timoteus (1 Tim. 5:23).
Denggan do botoonta deba sian kegiatan ni pertanian anggur, ai ingkon ias do anggur i jala dinapui do tano hatubuanna. Bahenon do panjangkitan ni andorna. Umumna, subur do partubu ni anggur, alai ndang sude na subur tubu marparbue. Alani ingkon sai paiason do bona ni anggur i. Angka ranting na so ringkot, i ma ranting na so olo marparbue, somalna digotapi do i asa denggan marparbue. Halak na so somal mananda hau anggur, maol do mananda dia ranting na olo marparbue dohot dia na so olo marparbue. Alai anggo angka partani anggur manigor diboto do dia ranting na olo marparbue jala dia na so olo marparbue. Sangkap ni “pemangkasan” ranting i, asa unang mangganggu do tu na olo marparbue, ai holan na pasudasuda zat makanan na disupply ni batangna do i. Asa tarida ma ndada kesuburan di bulung dohot ranting (uli bulung dohot godang ranting) ni anggur na ni haringkothon, alai parbuena do. Ai tujuan ni na manuan anggur tontu do asa marparbue, ndada gabe hiasan (jagarjagar) manang uli idaon sajo.
Menarik do muse tu roha taringot tu ranting na ginotap hasomalan ni halak Jahudi. Nang pe adong hasomalan ni Jahudi laho pasahathon soban tutungon tu Bagas Joro, alai anggo ranting ni hau anggur i tung na so boi do pasahaton tu Bagas Joro. Jadi ujung ni ranting naung ginotapan i holan ditutunghon ma i, ai so marnosan antong jala godang sirabunna.
1. Porlak anggur ni Debata do bangsoNa
Molo di halak Jahudi ndang pola hal na imbaru manggombarhon bangso Israel songon hau anggur (Jer.2:21; Jeh. 15:1-8; 19:10-14; Hos. 10:1; Psalm 80:9-17), didok do muse kobun anggur (Jes.5:1-7). Alai di sude pandohan i martudutudu tu ketidakbaikan, na liar jala na sega songon na niida ni angka panurirang. Alai nuaeng di bagasan Jesus adong “hau anggur na tutu” (alethinos, benar, sungguh-sungguh, asli). Pandohan na tutu di son laho patuduhon haasinganna sian Israel/Jahudi naung sega i (degenerasi = kemerosotan). Alani molo naeng denggan nasida ingkon di bagasan hau anggur na tutu i nama, jala nampunasa pe tangkas do, i ma Debata Ama. Di bagasan hau anggur na tutu i, gabe ranting ni Jesus ma nasa jolma na porsea di Ibana. Jala laos on do patuduhon, paboa marhite angka na porsea i, di angka ingananna, na gabe hataridaan ni Kristus do nasida be. On do nang na patuduhon, na mangula do Tuhan i di ganup inganan, ganup tingki, marhite angka na porsea di Ibana. Alai ndang holan marhite angka na porsea i, nang marhite huasoNa sandiri pe mangula do Ibana di sandok portibi on.
2. Ranting na Denggan Lohot do Marparbue
Marhite patujolo na di ginjang nangkin, nuaeng boi ma antusan pandohan ni Jesus sian ayat 2-6. Nunga dipaias na porsea i, marhite Barita Nauli na binoan ni Jesus, alai ndang sae holan ias, ingkon tong do lohot tu batang ni anggur na tutu i, asa boi marparbue. Ai i do sintongna, boha marparbue ranting na so mian di batangna! Jala na mian di anggur na tutu i, marparbuehon na denggan. Tarida di son, ndang holan parbue i na rumingkot sipingkirhonon ni ranting i, alana bonana i do na mambahen marparbue jala sian Ibana (Jesus) do na manontuhon siparbuehononna i. Antong aha do na rumingkot si parrohahonon ni ranting? Alusna hamiaonon (halohoton)-na di Jesus (Bona) i do na parjolo jala naumporlu sipamanaton dohot sipatureon, sipauliulion ni angka na porsea, taringot tu siparbuehononna, na mangihut ma i hombar tu lomo ni Tuhan i tu ganup hita on. Pandohan “mian hatangKi di bagasan hamu” pe di son, maksudna asa tangkas do hita manjamothon, manjagahon huhut pahembanghon naung jinalona sian Bona i. Hombar do i muse tu ayat na mangihut di ayat 16, paboa na Ibana do mamillit jala marsuru asa marparbue.
Taringot tu na mamparbuehon i, songon on ma pandok ni si Paulus: “Ndada tau hami sian dirinami, anggo tung mamingkiri agia aha sian dirinami, sandok sian Debata do hatuaonnami” (2 Korint 3:5). Dihatindanghon ibana do, ia haboionna marbarita na uli ndada sian dirina sandiri i, alai holan ala ni asi ni roha ni Debata do i (I Korint 15:10). Jadi na pinarbuehon ni angka na porsea i, ala asi ni roha ni Tuhan do i.
3. Dioloi Tuhan i do na Mian di Ibana
Di ayat 7 diondolhon do kelengkapan ni hamianon di bagasan Jesus, i ma marhite na mian di hataNa. Tontu na mian di hataNa ndang holan pengakuan dohot pelafalan secara verbal sajo nidokna, alai pangoloion dohot pangulahonon di Hata i do patuduhon na mian sadasada halak di hataNa. Halak na mangulahon hata i do na nidokna, dioloi Tuhan i pangidoanna. Di Markus 11:24 didok Tuhan Jesus do, “Saluhutna, manang dia pe dipangido hamu di tangiangmuna, sai na sahat do i tu hamu, asal porsea hamu, ingkon jaloonmuna.”
Na gabe persoalan di ngolunta, sude do na tapangido lehonon ni Tuhan i? Laho mangalusi i taida ma dirinta, tutu do mian di bagasan Tuhan i hita manang na mian di dirinta sandiri do? Ai boi do panghilalaanna manang pengakuanna dohot lagak/gayana hira naung di bagasan Tuhan i, hape ndang tutu. Ai halak na mian di dirina sandiri, lomo ni rohana, angka na ringkot di pardagingon dohot haportibion do dipangido i. Mandele molo so dapotsa jabatan, marungutungut molo so toho tu rohana pandohan ni donganna. Manat! Angka na so tutu mian di bagasan Jesus do pe halak na songon i pangidoan dohot sikapna.
Alai halak na mian di Tuhan i, lomo ni roha ni Tuhan i, nasa na mambahen sangap goar ni Tuhan i, i do dipangido ibana na saut marhite dirina di ngolu ariari. Molo pe ndang manigor toho songon na di rohana i, alai sai dilului do dalan jala diauhon do marhite na masa tu ibana naeng marsangap Tuhan i. Alani lam toruk do roha ni halak na mian di bagasan Tuhan i, molo tercapai sesuatu manang so tercapai dope.
4. Naeng Marsangap Debata Marhite na PorseaNa
Na porlu siingoton ni angka na porsea naung marparbue, on do: ndada holan parbue i tujuan akhir lumobi muse molo nirajuman parbue i naeng mamboan goar tu diriniba sandiri. Manang molo dung adong diparbuehon na denggan, manigor dihirim rohana ma penghargaan sian portibion, songon angka na dapotan prestasi di portibi on mandapot hadiah, sertifikat manang medali dohot angka na asing i. Ndang i! Alai naeng marsangap do Debata Ama marhite angka parbue i (ay.8). Jala parbue i ndang holan sada, alai didok godang. Tutu di turpuk on ndang digoari rumang ni parbue i, alai secara garis besar i ma angka ulaon na mambahen marguna tu dirina tu halak na asing (songon anggur i). Secara allegoris dohononta ma, i ma angka na boi menghangatkan, mambahen hiras roha ni donganna jolma. Jala di udut ni turpuk on, di ayat 17 didok do, paboa ngolu na di bagasan holong ni roha do parbue na dimaksudna. Dung i muse molo tapahombar tu 1 Johannes 4:20, halak na marholong ni roha tu donganna, didok, i do hataridaan ni na manghaholongi Debata Ama. Antong ianggo impola ni parbue na denggan i, i ma holong ni roha. Jala laos taingot ma, ia disi adong na marsihaholongan, disi do Debata (1 Johannes 4:12). I ma hajonohan ni Tuhan i tu hita jolma, laos i ma patuduhon hapataranNa di portibi on, marhite holong ni angka na manghaporseai Ibana.
Nuaeng dapot ma sada prinsip hidup di na olo lohot (mian) di bagasan Jesus, ingkon marsangap Debata marhite ulaonna be. Alani do asa didok Paulus, ”asa di Debata hita marparbue” (Rom 7:4). Secara praktis di parngoluon ni Kristen, dirimpun ibana do, “Onpe …. manang dia pe diula hamu; bahen hamu ma i saluhutna pasangaphon Debata” (1 Korint 10:31). Ia dung songon i ngolu ni na porsea, i ma mambahen sangap Debata Ama, singkop ma hita on gabe sisean ni Tuhan Jesus.
1. Ringkot do ganup tingki pamanaton manang na mian di Tuhan i do ngoluniba manang naung mian di bagasan soara ni portibi on do. Ai adong do siarsakhonon nuaeng on paboa na adong kekosongan spiritual, lumobi ma na berlatarbelakang Kristen belahan bumi bagian Barat. Idaon hira sukses, alai jiwa ndang tentram jala ndang adong pos ni rohana be. So tung masuk hita tu keadaan na songon i, ala ni patingkos be hasolhotonna tu Tuhan i, asa boi marparbe na denggan.
2. Marparbue marlapatan marguna ngoluniba tu dongan jolma na nalnal marhite pambahenan marhite nasa na adong jinalo sian Tuhan i di bagasan holong. Alai tujuan akhirna ingkon bahen hasangapon di Tuhan i, ndang naeng tu diri sandiri. Ai na boi masa do marguna nian diriniba, manang dipargunahon dongan do ngoluniba, alai ndang bahen hasangapon di Tuhan i.
3. Ala marhite hita tarida do pangulaon ni Tuhan i, jala naeng mamparbuehon holong ni Tuhan i do hita, alani ingkon lam jamot nasa halak Kristen patuduhon na mangula Kristus di bagasan dirina. Unang tarurak Kristus marhite dirinta. Paulus mandok Surat ni Kristus do hita sude na boi jahaon ni portibi on. Antong naeng ma patar Ibana marhite hita.
4. Laos ingotonta do tema sentral ni hurianta HKBP di taon 2013 na mandok: “HKBP GABE PASUPASU TU PORTIBI ON” (1 Musa 12:2). Dia do parbue ni naung gabe Kristen hita be. Jala dia do parbue na boi hilalaon ni dongan na humaliang hita. Olo ma hita gabe hataridaan manang hapataran, kehadiran ni Tuhan Jesus tu na humaliang hita, marhite parbue na tama. Amen
Pdt. M. br. Simorangkir
Di posting oleh : Rivai Silaban Update pada : 1:32 PM Pelita Batak Online
Selasa, 24 Desember 2019 15:54:00
Sian Parsameanta, STT-HKBP, Hp/WA: 0812-62472015
Hamu angka Dongan, ruas ni pamatang ni Kristus hinaholongon.
Di borngin Natal on, di na marsaor hita angka naung pinalua ni Debata di bagasan Jesus Kristus Tuhanta i marpesta parningotan di hatutubu ni Sipalua i, na gabe jamita di hita dienet sian hataNa na tarsurat di Evangelium Matius 1: 18-23 i. Disi adong opat barita na mansai uli na mamanghulingi hita di tingki on.
Naparjolo, i ma barita na tontu na mandok ia pesepese na margoar Jesus i tubu ndang sian sangkap-sangkap manang tahi-tahi ni jolma, sian parsaoran ni daging ni Josep dohot si Maria, alai na sian Tondi Porbadia do. Nunga denggan pamatang ni si Maria uju so marsaor dope pamatang si Josep dohot ibana. I do sada halongangan na sai diingot portibion hamamasa ni Hatutubu ni Jesus Kristus. Hita on sude tubu songon parbue ni parsaoran pamatang ni Natorasta baoa dohot dohot natorasta parompuan na pinasupasu ni Debata.
Alai ianggo si Maria nunga jolo denggan pamatangna andorang so marsaor ibana dohot si Josep. Hagogoon ni huaso ni Debata do na mambahen boi masa songon i. Ndang tarbahen ni jolma patupa na songon i. Asa, mamujimuji Debata di haradeonNa patuduhon hagogoon ni huasoNa i, i do na mambahen unduk rohanta marsomba di joloNa. Borngin on i ma borngin di hita laho mamujimuji goarNa.
Napaduahon, barita na tontu na mandok na ia hatutubu ni Jesus sian Tondi Porbadia i ndang masa boti, ndang kebetulan, ndang coincidence, alai nunga disangkapi Debata di tingki na robi, hagogogok ni naung sinangkapan ni Debata do hatutubu ni Jesus i. Sangkap na so dapot piningkiran ni jolma do sangkap hatutubu ni sada pesepese sian Tondi Porbadia i, alai ingkon masa ala nunga Debata sandiri manangkapisa. Jala nunga parjolo dipabotohan Debata sangkap i marhitahite panurirangon ni panurirang Jesus. Ndang buni sangkap i. Alai nunga tibu disoarahon Debata tu hita jolma marhite bangsoNa Israel, naung mangadopi habuangan, i ma ngolu na dangol situtu. Asa, di na marpesta hita di bagasan borngin on, taarahon ma tong simalolongta tu Debata na marsangkap na denggan tu ngolunta, ngolu hajolmaon on. Sangkap i nunga saut masa, jala nunga saut di angka bangso na tinujuna. Ringkot do lam tahaposi Hagogoon ni Debata pasauthon sangkapNa di parngoluanta di portibion. Ala ni i, di borning Natal on, sipatoguonta do haporseaonta di hagogoon ni Debata na mangula di tongatonga ni portibion.
Napatoluhon, ia na tinuju ni Debata di na manangkapi dohot pasauthon sangkapNa marhite hatutubu ni Jesus sian Tondi Porbadia i, i ma: Paluahon bangsoNa dohot mian/rap dohot bangsoNa di ngolu nang ulaon nasida di tano on: Immanuel. Ise do bangsoNa sinurirangkon ni panurirang Jesaya i, na ginurithon ni panurat ni Evangelium Matius i? Ianggo naparjolo umbege panurirangion ni panurirang Jesaya, alus ni sungkunsungkun i ima: BangsoNa Israel naung mamolus habuangan i. Dipalua Debata do tutu bangsoNa ndang sadia leleng dung manurirangi Jesaya. Alai songon halak Kristen naung pinalua ni Debata marhite Jesus Kristus na tapestahon hatutubuNa i, ia alus tu sungkun-sungkun i i ma ndang holan bangsoNa Israel, alai sandok bangsoNa na ro sian sandok bangso di portibion do.
Tu angka naung pinaluaNa marhitehite ulaon ni Jesus Kristus, jinouhon ma asa marlas ni roha hita jala tasomba Ibana di bagasan roha hamauliateon ala nunga masuk bilangan ni angka naung pinaluaNa i hita. Tu angka na so dapotan haluaon marhitehite haporseaon di Jesus Kristus i, jinouhon ma asa jangkon hamu sangkap ni Debata na sumurung i: Asa dohot nang hamu paluaonNa marhitehite ulaon ni Jesus Kristus i. Ala ni i, di borngin Natal on marlas ni roha ma hita halak Kristen Batak, ala nunga masuk tu bilangan ni angka na pinalua ni Jesus Kristus i hita. Ndang holan i tahe, sihalashononta do tong na dung dipalua Debata hita angka bangsoNa ia na tinuju ni Debata parohon Jesus tu portibion marhite na tubu sian Tondi Porbadia i ma laho pabotohon dohot pasauthon sangkapNa nauli i do, i ma: Ibana, Debata rap dohot hita di ngolunta di portibion. Jala i do didok Tuhanta Jesus tu angka siseanna di abad parjolo uju mangajari nasida Ibana sahat tu nuaeng marhite hataNa na tarsurat di Matius 18: 20: "Ai anggo pungu dua manang tolu pe marhitehite goarHu, sai dongananku do nasida." Dung malengse pe bagasa joro ni Debata di Jerusalem di taon 70, ondol ma tu angka siihuthon Jesus na di bagasan Jesus rap dohot hita do Debata. I do haporseaonta umbahen tahaporseai jala tahaposi na rap dohot hita do Debata di gareja nang di angka inganan asing ni gareja di borngin on di na tapuji goarNa. Uju dipaborhat Ibana pe angka siseanNa di abad parjolo nang dung i manorushon ulaon mamaritahon barita nauli didok Ibana do tu hita: "Ai idama, sai na dongananku do hamu ganup ari, rasirasa ro ajal ni hasiangan on" (Mat 28: 20). Nang di partangiangianta pe, diajari Jesus do hita marpos ni roha di hataNa na mangihuton: "Angkup ni i hudok ma di hamu, molo mardos ni roha manang dua sian hamu di tano on tumangiangkon manang hata dia pe, jaloonmuna do i sian Damang na di banua ginjang" (Matius 18: 20).
Ndang holan tu si Josep natoras ni Jesus hata barita nauli i manuju dohot pasauthon ulaon paluahon bangsoNa dohot patuduhon na Debata donganan ni Debata do si Maria na tongon mamingkiri beha ma bahenonna marnida hasasaut ni sangkap ni Debata i, alai dohot do tu ganup hit ana mangolu nuaeng di portibi na lam mohop on. DongananNa do hita patupahon nasa lomo ni rohaNa. Ibana do donganta patupahon nasa na denggan di ngolu on. Debata di rohanta, dipingkiranta, di ateatenta, di jolonta, dipudinta, di hambirangta, rap dohot hita. Ingkon pos do rohanta disi.
Napaopathon atik pe na Debata do na manangkapi sangkapNa nauli i di na mambahen tubu sian Tondi Porbadia ia pesepese i, alai tong do haradeon ni si Josep manjangkon sangkap i dohot marsaringar tu tungatonganta. Ai molo ndang rade si Josep ndang manirangkonn si Maria, ra boi do asing barita Natal i, i ma ndang pasauton ni si Josep mangalap si Maria. Mansai ringkot do tong taenet sian i jamita na mangolu na mandok: Di jolo ni Debata, laho pasauthon sangkapNa paluahon hita dohot mandongani hita, mansai ringkot do pangoloionta, panjangkononta di hataNa tu hita. Mansai ringkot do pangulahononta di ngolunta. I do umbahen na di evangelium Mateus on mansai ringkot do barita nauli on: Ndang holan manghaporseai hat ani Jesus ia na pinaimaNa, alai pangulahononta di hataNa i do. Ala ni i do didok Jesus songon on tu angka na so mangulahon lomoNa, tu angka na holan hata: "Ndang dung hutanda hamu; laho ma hamu sian lambungkon, hamu angka na mambahen na so jadi" (Mat 7: 23).
Jala di hata partadinganNa dohot siseanna didok do: "Laos ajari hamu ma nasida mangaradoti nasa hata naung hupatikkon tu hamu" (Mat 28: 20). Ala ni i di tingki Natal on, dung tahamauliatehon tu Debata hasasahat ni dohot hasasaut ni sangkapna patuu Jesus sian Tondi Porbadia, i ma laho paluahon hita dohot asa rap Ibana dohot hita ganup ari, ganup tingki. Ndang be dao Ibana sian hita. Ndang be marmusu dompak Debata be hita ala ni dosanta, alai asa dongananNa do hita ganup ari.
Ala ni i halashon, jangkon dohot tiop ma na tinuju ni Debata di hatutubu ni Jesus Kristus sian Tondi Porbadia i, i ma laho paluahon hita dohot laho rap dohot hita di sude ngolu nang ulaonta dohot parsaoranta.
(i) Boasa ma naopat barita na mansai uli na di ginjang i, na ingkon manggohi las ni rohanta di bagasan Borngin Parningotan Hatutubu ni Jesus i di bagasan sadarion 24 Desember 2019 on?
(ii) Boasa porlu gohan ni hataNa rohanta dohot barita taringot tu hagogoon ni Debata na patupa hamamasa ni hatutubu ni Jesus sian Tondi Porbadia, halongangan bolon? Suraon do ndang porsea be hita di hagogoon ni Debata di ngolunta songon angka na porsea di Ibana?
Boasa porlu gohan ni hataNa rohanta dohot barita taringot tu hasosonggop ni sangkap ni Debata di hatutubu ni Jesus i? Suraon do na tarimpu ndang dohot be Debata manangkapi sangkapNa nauli di partingkianta nuaeng, di na idaon sai adong dope angka donganta jolma na manangkapi angka sangkap na jahat, jala angka donganta na burju nunga lam so marsitutu be manangkapi patupahon ulaon na denggan? Asa di tongatonga ni i, ndang jadi hita putus asa marnida hinamaol ni patupahon na denggan di ngolunta nuaeng.
(iii) Boasa porlu gohan ni hataNa rohanta dohot barita taringot tu hataridaan ni sangkap nauli ni Debata marhite hatutubuNa laho paluahon bangsoNa dohot laho mandongani hita? Suraon do ala ndang tahilala be di ngolunta ulaon ni Debata paluahon hita, dohot ulaonNa mandongani hita?
(iv) Boasa porlu gohan ni hataNa rohanta dohota barita taringot tu pangoloion ni si Josep di hata ni Debata mangoloi sangkap ni Debata? Suraon do ala ndang sai rade be hita mangulahon hata dohot sangkapNa nauli di ngolunta, gabe ndang be marngolu na digohi angka pasupasuNa be ngolunta, ngolu ni keluarga nang bangsonta?
Molo ingkon tapillit sada sian naopat i gabe jamita di hita di borngin Natal on, dia ma na boi tajangkon di ngolunta? Molo boi nian ganup na opat i, ai sada do naopat i masirainrainan. I pe, molo tung sada sian na opat i pe tajangkon, martua do hita.(**)
Oleh: Pdt Dr Robinson Butarbutar Sian Parsameanta, STT HKBP HP 10812-62472015 Hamu angka Dongan sahaporseaon, Di pesta Natal parjolo di tanggal 25 Desember i tabege do barita nauli taringot
Pendidikan14 menit lalu
Kabar dari Seberang37 menit lalu
BACAAN HARI MINGGU PRAPASKAH II (Thn A, 20 Maret 2011; Bahasa Batak Toba) ~ Paroki 'MARIA dari GUNUNG KARMEL'
BACAAN HARI MINGGU PRAPASKAH II (Thn A, 20 Maret 2011; Bahasa Batak Toba)
(Thn A, 20 Maret 2011; Bahasa Batak Toba)
Panjouon ni si Abraham, ama ni angkaa na porsea.
Dung i ninna Jahowa ma mandok si Abram: Bungkas ma ho sian tano hagodanganmu dohot sian hatubuanmu dohot sian bagas ni amam tu tano sipatuduhononku tu ho. Hubahen pe ho gabe bangso na bolon, jala pasupasuonku ma ho, jala pabalgaonku goarmu, asa gabe pasupasu ho. Jala pasupasuonku angka na mamasumasu ho, jala toruanku angka na mamburai ho, jala dapotan pasupasu marhitehite ho saluhut angka bangso ni tano on. Jadi bungkas ma si Abram, songon na nidok ni Jahowa tu ibana, bungkas ma dohot si Lot udur dohot ibana. Marumur pitupulu lima taon si Abram, di na bungkas i ibana sian Haran.
Reff. : Sai pasonggop ma asi ni rohaM tu hami, ale Tuhan, hombar tu pangalungunhon name tu Ho.
1. Ai na sintong do hata ni Jahowa, jala marhaburjuon do sude pambahenanna.
Ibana mangkaholongi hatigoran dohot uhum, * gok asi ni roha ni Jahowa do tano on.
2. Ida ma, sai nolnol do mata ni Jahowa tu angka na mangkabiari Ibana, angka na mangkalungunhon asi ni rohana.
Asa dipalua tondinasida sian hamatean, jala dipangolu nasida di haleon
3. Sai dihalungunhon rohanami do Jahowa, * Ibana do panumpahi dohot lombulombunami.
Sai pasonggop ma asi ni roham tu hami, ale Jahowa, hombar tu pangkalungunhonnami di Ho
Debata do manjou dohot patiurhon hita.
! Ai dipalua jala dijou do hita marhitehite panjouon na badia; ndada marguru tu ulaonta, tung sian tahina dohot sian asi ni roha, na binasabasahon tu hita di bagasan Kristus Jesus, na sian mula ni mulana. Alai nuaeng dipapatar do, di na tarida Sipalua hita, Kristus Jesus i. Ibana do pasohothon hamatean, di paullop hangoluan dohot hatongtongon marhitehite barita na uli i
Marsinondang bohi ni Jesus songon mataniari.
Dung i salpu onom ari, diarahon Jesus ma si Petrus, si Jakobus dohot anggina si Johannes, ditogihon ma nasida tu sada dolok na timbo, tu na suhi. Dung i muba ma rupana diida nasida, gabe marsinondang ma bohina songon mata ni ari i, mamontar ma ulosna songon na tiur. Jadi tarida ma di nasida si Musa dohot si Elia, na mangkatai dohot Ibana. Jadi dipanghulingi si Petrus ma Jesus: Tuhan, sonangna i dison! Molo na une di roham, hupauli ma dison tolu inganan, sada di Ho, sada di si Musa, sada di si Elia. Mandok i dope ibana, ro ma sada ombun na tiur mangalinggomi nasida jadi mangkuling ma soara sian bagasan ombun i: On do Anak haholonganku, lomo do rohangku mida Ibana; tangihon hamu ma Ibana! Umbege i angka sisean i, manungkap ma nasida jala mabiar situtu. Gabe didapothon Jesus ma nasida laos dijamai, huhut ma didok: Hehe ma hamu; unang ma mabiar! Alai laho manaili tu ginjang, sasada Jesus nama dapot matanasida disi. Jadi laho tuat sian dolok i, dipatihi Jesus ma nasida, na so jadi paboaon tu manang ise pe na niidanasida, saleleng so hehe dope Anak ni jolma i sian na mate.
Tu Debata Do Hujoujouhon Soarangkon! – Anakku Na Burju
Tu Debata Do Hujoujouhon Soarangkon!
Tu Debata do hujoujouhon soarangkon, jala mangangguhi ahu, tu Debata do tongon soarangkon! Jadi ditangihon do ahu. Hulului do Tuhan i di ari hagogotanki, sai toltol do tanganku bornginna i, jala ndang marpansohotan, sai dipajuajua rohangku do apulon.
Sai hupaingotingot Debata, jala marhoi; sai hupingkiri, jadi biahaton tondingku. Sai ditiopi Ho do langkop ni matangku, sai diumbani do ahu, jadi ndang tarbahen ahu mangkuling. Sai hupingkiri do angka ari na robi, angka taon naung leleng salpu. Sai hupaingotingot do pamiltikku di parhinaloan bornginna i, sai marhusari do rohangku jala sai manangkasi do tondingku.
Tung saleleng ni lelengna nama ulaning mambolongkon Tuhan i, jala ndang be ulahanna mardenggan basa? Tung naung marujung salelenglelengna nama ulaning asi ni rohana, tung pesan nama bagabaga i marsundutsundut? Tung naung lupa ma ulaning Debata marasi roha? Manang naung ditiopi angka asi ni rohana i dibahen murukna?
11 Agustus 2012 Ida
Kuitansi ni parbarita sosukkunon – Amani Partogi
← ANAK TUBU BORU SORANG ==Pardalanni Ulos Hembang dohot Ruhutna
Parsorion ni sibaen tangiang →
Posted on 20 April, 2011 by Hendry Lumban Gaol
Diboto OppuPartogi do haroro ni sitiop pitolot, namalo sigana surat , parbarita sosukkunon,– waratawan– tu jabuna. Barita sian dongan, ris do akka parsikolaan na dapotan proyek padipposhon parsikkolaan ditopot nasida. Patolu halion ma ibana disukkuni, jala dipatorang OppuPartogi dohot denggan alus ni sukkun-sukkun ini. Ninna rohana molo denggan dongan marpanukkun ba dengan ma alusan. Hape dang olat ni jabu, tu kantor pe ro do sibaoadi. Ninna donganna sakarejo ba opat hali ma saminggu on ro, marnida proyek. Topet dang disi OppuPartogi.
Manogot na, saparisapan timbaho dope OppuPartogi di hundulanna, nga ro siboto surat ondeng. “Horas di Bapai,..” ninna pantun marpanukkun.
“Bah, horas, apala aha naporlu, Lae, dimanogot on hamu ro”
“Imadah Bapa, ai mangalolai hami?”
“Songonima, ai naeng mangajar sikkola au, antusi hamu ma ulaon nami guru on”
“Atong na hatop nai ma, Bapa, ra nga diboto hamu i, sabotulna nian na manukkun proyek pembangunan parsikkolaan muna on do”
“O, anggo i do naeng sisukkunon muna, ba ndi…nian do proyek i, molo naeng potoon muna, lao ma hamu, jala sukkun hamu ma pamborong na i, asa lao jo au satokkin mangajar” ninna OppuParoti hut disarat bukkuna.
Satonga jom, dung sidung mangalean tugas OppuPartogi, mulak ma tu kantorna, didapot nga disi muse sibaoadi.
“Ai nga dibereng hamu proyek i, Lae?” ninna manukkun
“Jei adong dope na asing sian i?”
“Ba, nga mangattusi bapai disi…”
“Dang huantusi aha nidokmuna, ai bohama, guru sikkola metmet do iba, jei dang haru binoto mandodo rohani dongan, tao na bagas do boi dodoon alai anggo rohani jolma datung ise boi mandodo”
“Ai somalna molo uluan ni parsikkolaan na asing, tor hatop do iba marurusan”
“Attong tusi ma hamu lao”
“Nunga sian i hami” ninna mangalusi.
Hehe ma NaiHumusor sian karosina, didapothon OppuPartogi. “Ai jalang-jalang marisi do nidok ni i, bapa” ninna makkusiphon tusipareonna.
“Huboto do i Ibu, datung leanon i, ise halak oto-otoon ni” ninna mangalusi, jala mekkel NaiHumusor, ai diboto ibana, namalo marhata-hata do anggo oppuPartogi on.
“Buti Bapa, attar dao hami ro sian kota an…”
“Nga huantusi be i, dia nadirohamunai” ninna OppuPartogi mangalusi hut didadap tasna. Mekkel suping sibaoadi.
Huroa na paradehon kuitansi do OppuPartogi, dungi di dokma muse tu sibaoadi namalo marbarita i “Ai dang huantusi jala partobok do au Lae, jei asa takkas botoon muna, Sappulu taon lobi ma au bendahara pembangunan di huria, alani i ganup getep na hulean tu dongan sai husurathon do, asa adong buktina. Jei sadia ma pasibensin muna Lae, asa husurathon dison, dungi tekken hamu annon, manang hamu ma manurathon” ninna OppuPartogi hut dilean kuitansi i
Sip dang maralus.
“Bahen hamu goarmuna, alamat dohot goar ni suratkabar muna disi, asa binoto innon mambaen laporan naung hupahaluar hepeng ni parsikkolaan on”
“Ba, dang songoni bapa dah, pangalean muna do”
“Anggo getephu dang adong, haru tu anakkonhu hurang leanonku, alai getep ni parsikkolaan on, adong do. Ateh, Ibu NaiHumusor, adong do getep ditiop hamu?”
“Adong do Bapa” ninna mangalusi hut serom, “Matte ho, dai…” ninna di bagas rohana
“Boasa gabe songoni…”
“Ido uhum na hubaen dison lae, sukkun hamu akka dongan guru i, nasa getep na haluar sude do tarida, talak songon indahan di balanga. Haru argani labang ni proyek an adong do denggan disurathon dison. Jei sadia do surathononhu di kuitansi on lae, naeng hatop au bah, nga lola ulaon” ninna OppuPartogi muse.
“Attong lao ma hami Bapa, anggo songoni do hape” ninna
“Ido, attong horas ma molo songoni” hut marsijalangan
One thought on “Kuitansi ni parbarita sosukkunon”
7 Februari, 2012 pukul 1:36 pm\t Balas
boasa dang songon cara ni oppo partogion di baen tu akka anggota De Pe eR in ate, ittor habotoan ise namanjalo amplop, dang sai marsitugan tiganan be.
HAMPUNG TOGI - ASING DO HATA MANGIDO, ASING HATA MARSALI - PALAMBOKPUSUPUSU
Home » TORSA » HAMPUNG TOGI - ASING DO HATA MANGIDO, ASING HATA MARSALI
HAMPUNG TOGI - ASING DO HATA MANGIDO, ASING HATA MARSALI
16 August 2017 TORSA Edit
Dang sadia lelengna i nunga sahat si Togi tu bagas ni Simatuana dung dipaorot ibana horbona di pudi ni huta i. Dipahundul ibana di karosi dung dijalang ibana Simatuana boru. Hape manigor ihut do Simatuana doli sian pudi ala diida huroha sian lapo ni Amani Bilklinton ingananna hundul ro si Togi manopot bagas nasida.
Humalaput si Togi jongjong manjalang Simatuana doli na ihut sian pudina.
“Sian dia do hamu hela tongkin on” ninna Amani Polin mamuhai panghataion.
“Dung hutarohon nangkin borumuna, husangahon paorot horbo di pudi ni hutaan” ninna si Togi huhut manurdukhon sigaret tu jolo ni simatuana i.
Dang sanga ganjang si Togi marsirarion dohot Simatuana doli ala manigor diarahon si Kartini ibana dompak pudi manigati pangalompaan ni simatuana i.
“Adong na sogot huarsik haruting, atik tung lomo rohamuna hela rap sigati hamuma tu dapur” ninna Nai Polin tu si Togi.
Ditait si Kartini tangan ni si Togi dompak dapur, disigati nasida lompalompa ni simatuana i.
Disaritohon Nai Polin naung mulai mardenggan pamatang boru nasida, dipatorang las ni roha ni si Kartini burju ni Simatuana manganju dohot mangajari boruna i. Dipaadar ibana naung dihatahon rohana laho marsali sian si Kartini laho ongkos nasida tu Jakarta.
Mansai las roha ni Amani Polin umbege hatorangan ni inantana i, balga rohana ala sonang ni roha ni boruna i, jala las rohana burju ni Ompu Pangadean tu boruna i. Tutu ndada hea dibege nasida barita manang hatahata na adong manihai Ompu Pangadean tu parumaenna si Kartini. Tarlumobi ma muse mambege naung mardenggan pamatang boruna i. Uee tahe sai sehat ma borungki, marpahompu ma ahu satongkinna i, ninna roha ni Amani Polin.
“Alai nunga muba si Kartini on, tamba holitna so marngernger. Apala naeng marsali do iba laos so olo do ibana mangalehon, hape ndang na so adong hepengna?” ninna Nai Polin.
“Boha didok hela i?”
“Ingkon sai tu hela i huroha sungkunon?”
“Jai, tu ise do. Ai so na hepeng ni si Kartini i, manang adong hian dipaborhat ho borumi mamboan sinamot tingki muli?. Unang bahen maila borumi, manat ho ai nunga paniaran ni na asing i. Muse tung naung sinari ni si Kartini hepengna i ingkon tu hela i do ho manungkun, asa unang adong masitihaan nasida muse”
“Maila huhilala molo tu Hela i. Ho ma annon manungkun tu hela i”
Tompu hohom nasida dung ro si Togi dohot si Kartini sian pudi manopot nasida rap hundul di tardas ni jabu i. Alai ianggo Nai Polin nunga sai marhusori rohana boha do nuaeng bahenonna manungkun helana i,olo do suraon helana i pasalahon nasida. Tubu biar ni rohana dang olo helana i pasalihon ibana, ala pandok ni jolma i na holit do helana i.
Tuani ma dibuhai si Togi mandok hatana tu simatuana i, asa unang sai hohom nasida songon i.
“Naeng laho hubege sian borumuna hamu tu Jakarta ala naeng wisuda laeniba si Polin"
Hohom duansa simatuana i, gabe bangkol rohana mangalusi sungkunsungkun ni helana i. Dohononna borhat so adong dope hepeng di tangan nasida, dohononna dang laho hape gogo roha nasida ingkon borhat nian.
“Marmotor Bus do hamu manang marpesawat terbang. Alai tagonan ma marpesawat unang maloja hu hamu marbus?. Andigan tahe hamu borhat Inong?” ninna si Togi manguduti sungkunsungkunna.
“So binoto dope tingkosna hela. Naeng marsali do roha jolo tu hamu asa adong ongkos, ai manangkas dang adong hutiop hami nuaeng hepeng lobi sian balanjo marsingkola angka laem na toluna i. Hape ondo pe sae marsuan eme di hita on, maol do nuaeng luluan parsalian. Atik tung boi patuhon muna hami marsali paima ginarar gotilonon” ninna Amani Polin.
“So adong sadia hepeng ditiop borumuna, hape naeng pajongjong inganan partigatigaan ni pupuk hami nian unang sai sonson di jabu pupuk sigadison ni borumuna i” ninna si Togi nanget.
Tungki Nai Polin, diserbeng ibana mangida si Kartini. Dang songon na maruba bohina, gariada tarida do engkel supingna otik songon na manolopi hata ni si Togi.
‘Nunga gabe holit hape si Kartini on dung saut tu si Togi” ninna roha ni Nai Polin.
“Sadia huroha laho salionmuna, atik boi tarpahusor hami dohot borumuna?” ninna si Togi.
Dipatorang Amani Polin sangkap ni nasida naeng marpesawat, dirangrangi nasida hirahira pardalanan dohot balga ni ongkos nang balanjo nasida sian huta nasida dipadomu tu leleng ni nasida di Jakarta. Dohot do si Togi mangarangrangi hira sadia na ringkot ingkon tiopon nasida hepeng tu ongkos nang balanjo nasida di pardalanan.
“Botima i Among, jolo husigati hami jolo dohot borumuna parhepengonnami annon. Marsogot hupaboa pe tu hamu, ai hepeng pe ditiop borumuna nuaeng so sadia” ninna si Togi.
“Unang mabiar hamu, na marsali do hami. So tung rohamu na manedek hami tu hamu, dung gotilon manigor hugarar hami pe. Pos rohamuna” ninna Nai Polin.
“I do tutu. Asing do hata mangido, asing hata ni na marsali. Urani apala borungku hamu so tung dietong hamu na mangido hami, huboto hami do na mandasor dope hamu” ninna Amani Polin.
“So dia didok helam Among. Molo marsali bah marsali ma ingkon gararon do i, molo mangido bah sileanlean ma i. Marsogot ninna helam paboaonna tu hamu, sai sungkup ma hepengnami” ninna si Kartini huhut jongjong manjalang Inongna dohot Amongna laho hobas mulak tu jabuna.
Dang malo mandok dia Nai Polin tu helana i tarlumobi tu si Kartini. Nunga marimbar hape si Kartini, nunga malo mandok hata, nunga tung asing; Dang si Kartini na ujui be hape borungki, ninna rohana.
Hape nangkin di pudi tingki manigati pardahanan ni Inongna si Kartini nunga dos rohana dohot si Togi na laho lehononna marsali natorasna i.
“Alai unang pintor undukhon i saonari Pa e, unang dietong gok hepengta gabe uraura haduan marsali Inong tu hita atik pe so apala sompit parhepengonna. Muse asa arga roha ni Inong haduan hatop manggarar molo hata marsali do hatana” ninna si Kartini tu si Togi.
“Asi do roha nian ingkon marsogot unduhon, alai toe ma nioloan pe hatam”
“Eheee, ingkon songon i do tu Inong on. Ingkon ‘tegas’, unang gale, molo gale do ho bah olo ma dengkedengkean ni hita haduan. Ia haru Among pe suda do didengkedengkei ala sai patalu roha Among. Dang na so holong roha tu nasida, boha rohangku tu Inongku pangintubu. Alai nunga songon parbue ni unte hita tu nasida marbansirbansir, hibul do alai adong gollitna” ninna si Kartini.
“Boha pe ninmu, ingkon lehononta do mangurupi nanggo ongkos pesawat santulak tu nasida. Muse asa alas roha ni Lae si Polin, ai lae i nama haduan donganta marariari. Dang hatingkian muse angka dakdanakta atik lae i do haduan sipatudu dalan tu nasida, sai anggiatma manigor denggan dapot ni lae ulaonna” ninna si Togi lambok mangadu dao tu jolo.
“Ianggo i antong ‘interenmu’ ma i Pa e tu simatuam dang husatosato i” ninna si Kartini.
“Hahahaa, interenku ate dohot simatuangku. Hahahaha” songgot mengkel si Togi huhut manggalmit hurum ni inantana i ala erget dibege hatani ni olina i.
Hampung Togi - HUDON PANJAEAN, TALAGA OLAT-OLAT - PALAMBOKPUSUPUSU
Home » TORSA » Hampung Togi - HUDON PANJAEAN, TALAGA OLAT-OLAT
29 August 2017 TORSA Edit
Mansai menek roha ni si Togi ala so dapotan ibana jambar tataring dijouhon donganna sasiulaon, hape toho laos dohot do ibana disi marhobas di ulaon pangolihon anak dongan sahutana. Dipatangkas ibana do nian tu donganna boasa ibana laos so dapotan jambar tataring hape niolina si Kartini dohot do manaruhon boras liat songon singkat ni indahan liat na pinamasa di nasida na sahuta.
Songon i do hatontuan naung ditolopi nasida na sahuta i, ia molo adong na marulaon : pangoli anak, pamuli boru, matua sada natua-tua manang ulaon aha ma rumangna molo di jolo jabu nasida ulaon matua ingkon manaruhon boras liat do ganup jabu sagodang ni 2 tumba manang 4 liter saripe tu na marulaon i asa adong lompaon ni parhobas. Na parpudion pe dipamasa nasida gabe papungu boras, ianggo na ujui matua sai indahan masak do manogotna i di taruhon tu na marulaon i digoari ma antong goarna indahan liat, ala liat do sude huta parsidohot mangalehon indahan tu na marulaon i. Indahan liat on ma laho sipatupaon ni hasuhuton laho manamue hinarana manang na ro tu ulaon i, jai dang pola be nasida mangalompa indahan uju ulaon i.
Alai ala sipata olo ndang sada parmasak ni lompalompa ni indahan liat i, olo sai marimba ganup jabu. Jala ala nunga masa dangdang mangalompa, satolop ma nasida asa boras ma di papungu jala rap mangalompa ma nasida di inganan ni na marulaon i asa sada pangalompana dohot rumang ni parmasakna.
Ala ni na adong ma indahan liat ma asa adong masa jambar tataring. Astuanna ganup jabu naung mangalompa di tataringna be laho indahan sipanganon di ulaon i, lehononna ma jambarna jagal nanung hona bungkusan dohot bulung songon upa mangalompa. Jai molo so dohot nasida mangalompa indahan liat manang dang silehon boras liat dang tupa lehonon tu nasida jambar tataring.
“Jai, boasa do dang lehononmuna di hami jambar tataring hape parsidohot do ahu mangalehon boras liat jala rap mangalompa di son” ninna si Togi songon na muruk tu Katua Sarikat ni nasida.
“Ianggo na huboto dang ruas na gok do pe ho antong di punguan sarikat ni huta on, alai ianggo Natorasmu toho ma i. Suang songon i nang angka jambar ndada dapotan dope ho ala so manjae dope ho poang” ninna Amani Pargaulan Katua Sarikat i.
“Bah, nunga lekse on Katua. Dohononmuna ahu dang manjae dope?” ninna si Togi gumogo soarana.
“Dang dope tutu, ai ni sonduk ni Ompu Pangadean dope ho?” ninna donganna.
“Botima i, bodari dung sidung ulaon on manghatai ma jolo hita asa tangkas sude. Ai molo pangantusionku, molo dung mangalehon Sulangsulang Hariapan sada natuatua mandok mansohot ma ibana sian sude ulaon adat nang angka na asing i. Gabe sisonduhon nama ibana sinonduk ni ianakhonna. Jala sude angka utang adat, utang na asing manang pe singirna gabe ianakkon nama sijalo i. Astuanna ahu nama maningkati natorashu, ahu nama manonduk natorashu, ahu nama singkat ni natorashu manorushon angka adat nang na asing i” ninna si Togi patorangkon tu Amani Pargaulan.
“I do tingkosna ni dok ni si Togi i. Nunga “otomatis” manang ndang pola hatahonon nunga gabe ibana be maningkati sude ulaon ni natorasna tu paradaton” ninna Guru Berlin.
“Jai, songon di Sarikatta on dang manggarar parmasuhan be si Togi hape?” ninna Amani Pargaulan.
“Manggarar boha do. Ai na manorushon natorasna do ibana, ala mamuhai dilehon sulangsulang hariapan nunga sude gabe si Togi manean na ringkot di natorasna?” ninna Guru Berlin.
“Alai so manjae dope si Togi?” ninna sada ama na umposo di parhobasan i.
“Hudon panjaean, talaga olat-olat, ninna Ompunta si jolojolo tubu, i ma tanda na manjae manang dang manjae dope sada ripe naposo. Isarana Ompu Pangadean dang dope manjalo mangalehon sulangsulang hariapan jala si Togi tading di bagas ni natorasna dung marhasohotan ibana, alai molo dung do marsitutung hudonna be nasida tung pe sajabu nasida, nunga manjae goar ni i. Jala tanda naung asing jala pulik nasida digombarhon naung pulik pangalompaan suang songon nang jabu ni ibana tung pe holan dinding ni bilut i songon tuhena manang “batas” jabu nasida” ninna Guru Berlin patorangkon.
“Hape ia on, nunga be manjalo sulangsulang hariapan Ompu Pangadean, tontu nunga “pansiun” manang mansohot Ompu Pangadean sian sude adat dohot ulaon na asing i. Si Togi nama maningkati amongna jala ibana nama manorushon manang manguduti naung pinungka ni amongna i, si Togi nama uluan i rumah tangga nasida jala natorasna na sinonduk ni si Togi nama. Jai, songon i do nang boras liat, indahan liat, manang saringkat, dohot angka na asing ndada tu Ompu Pangadean be i tungguonmuna manang lehononmuna alai tu si Togi nama” ninna Guru Berlin manguduti hatana.
“Nda denggan ma nian marboaboa Ompu Pangadean dohot si Togi taringot i sude molo songon i do uhumna?. Ia on ne i so binoto, jala dang tangkas boha aturanna manang songon dia. Pandokku ingkon jolo ro do Ompu Pangadean mandok on tu Saringkat” ninna Amani Pargaulan tong margolgol.
“Songon on do Katua, ia tung pe na poso dope ahu, nunga dapot huantusi otikotik uhum ni adatta i. Pandok ni Katua i nangkin ingkon ro natuatua i paboahon tu Sarikat na ahunama manguduti maningkati natuatua i gabe ruas di parsahutaonta, molo i do pangidoan muna nunga lipe pandapotmuna i. “ ninna si Togi mandok hatana.
“Bah, ahu do nimmu lipe. Ai so hea dope dihatahon natorasmu tu hami na ho nama singkat ni ibana di sude adat dohot na asing i” ninna Amani Pargaulan.
“Nda huhara hami do hamu sude na sahuta on uju mangalehon sulangsulang na gok hami tu natuatua i? Sude do hamu ro. Ima boaboa jala i ma nang adat ni natuatua i mangampehon na ahu nama maningkati sude ulaon ni natuatua i” ninna si Togi hatana.
“Dang adong uju ulaon i dihatahon Ompu Pangadean i tu situan natorop” ninna Amani Pargaulan lam gogo soarana.
“Bah. I do tohona nidok ni si Togi i. Hamu do na so mangantusi adat sulangsulang hariapan na marlapatan natuatua i paboahon mansohot ma ibana sian sude adat dohot ulaonna jala mangalehon sude singir adat dohot utang adat tu ianakkonna asa anakhonna i manguduti, manggarar, manjalo angka adat. Ianggo ibana mansohot nama sian i sude. Jala ala si Togi na tading di huta, ibana ma maninngkati natorasna jala ibana ma nang manonduk natorasna. Ibana nama nampuna hudon di bagas nasida, ibananama uluan, ndang natorasna be” ninna Guru Berlin.
“Ohhhhh, songon i do hape?. Nunga dapot rohangku be, so niantusan Guru na saleleng on. Tuani ma marsipatorang hita asa niantusan. Antong nunga sala ahu tu si Togi, nionma jambar tataringmu poang” ninna Amani Pargaulan Katua saringkat nasida i.
Holan Sex… – Amani Partogi
← Inilah Aslinya Telkom…””Panggil Dirut Telkom dan Telkomsel sekarang! Call saya segera sekarang! Ini sama Presiden,”
Sisingamangara XII →
Posted on 18 September, 2010 by Hendry Lumban Gaol
Ise na so mananda AmaniSaroha, Anak ni porhangir na hinan,–OppuSaroha–. Ai ibada dope dohonon pangaratto na boi mamboan goar sian hutana. Di sada tikki, martahi mulak ibana tu huta. Nian, somaldo ibana mulak. Anggo sian sibaenon nian dang adong hurang na. Alai asing do anggo saulak on. Mamboan grup musik do ibana sian Jakarta. Mardomu ala ibana do uluan ni grup musik on, tottu sahali parjolo ma di ebati nasida huta ni amaniSaroha. Dang piga parhuta i mamboto na adong koji ni amaniSaroha marmusik, jadi tung longan do rohani dongan sahuta, uju didok ibana mamboan grup musikna ibana.
Najolo, dipapungu ibana do akka donganna sa koji, ido dalanna gabe adong grup i. Dang dao sian habatahon, ba, musik na sida on pe rupani godangan tu habatahon do. Jotjot do nasida di jou molo tung adong pesta huria, na marhasohotan nang di pesta saur matua.
Tabo ma nian tutu musik on, ai pola do longang roha ni ruas i umbegesa. Dia dang longang?, ai so hea di ida sisongoni. Marragam. Sian uningan batak sahat rodi uningan moderen dipadomu. Sukkun-sukkun roha nasida, ise mangajari. Hape dapot ma alusna na amaniSaroha do songon na pauneunehonsa. Tabba ma las ni roha nasida mida amaniSaroha.
Ia amaniSaroha sadiri mangullus sexsophone ma di grup ni uning-uningan i. Ia so i tarompet bass. Sai songon na pesta bolon nama huria i alani riburna.
OppuniHalasson do marjamita. Ra, nga dapot binoto i molodi HKBP, ise par Jamita las gabe ido innon na gabe manguluhon ende di pandurungon na parpudi. Holan dipasidung ibana jamitana, didok amen, tor misir OppuHalasson tu inganan hajonjongan ni paragenda. “Marende hita, huhut papungu pelean,…” ninna ibana.
Makkuling ma tutu uning-uningan ni amaniSaroha on.
Somal, molo mandurung attar gajjang do parendeon on. Olo do mar obat ayat ende i, dang marna sae dope papungu pelean. Molo na somal dihuria i, ba didok si jaha ende on do “Holan Poti..”, lapatanna holan Orgel Gareja manang Potimarende ma makkuling. Ai loja do tutu dah marende marsitorus molo diendehon opat ayat.
Manang na tabo ma huroa pangullus ni sarune sexsophone ni amaniSaroha i dibege OppuniHalasson, dang tiala iba, ai so hea dibege ibana songoni. Ninna rohana, di ayat na patoluhon innon, ba sexsophone on sajo on ma nian makkuling. Holan naeng sidung di endehon ruas i ayat dua, dibaen ma boa-boa sian langgatan. “Holan Sexs…” ninna ibana.
5 thoughts on “Holan Sex…”
19 September, 2010 pukul 3:45 pm\t Balas
Molo dibatamsenter “holan ogan” ninna do, molo tamba muse sexophon, holan “Organ Sexs” ???? bah ngamaufff
19 September, 2010 pukul 6:15 pm\t Balas
hahahhaha…nga mate au mekkel…hahaha…dang laon rohakku tu si bah tulang,,,hehehehhe
21 November, 2010 pukul 10:22 pm\t Balas
Horas ma lae ! Tung mansai uli do tutu blog muna on. Alai lumobi dope ulina molo panuraton ni hata/kalimat i disurathon dohot tingkos. Misalna :
Ditulis : ANGKA = Dibaca : AKKA
OMPU = OPPU
TINGKI = TIKKI dohot naasing dope.
Mauliate godang ate lae. HORAS
22 November, 2010 pukul 10:09 am\t Balas
Horas laekku,…imadah. najolo songoni do hubaen, hape didok dongan, gabe loja manjaha. jei dang tudia juljulon…alai mauliate ma di saran munai. pinarohahon pe tu joloan on. mejuah-juah banta karina….
1 Mei, 2012 pukul 4:04 pm\t Balas
Bahan Sermon Parhalado – Parjumpanganta
Bahan Sermon Parhalado
16 Juni 2010 16 Juni 2010 Parjumpanganta
HKBP SERPONG 15 Juni 2010
UNANG BONSA ROHA !
Jangan gelisah !
Ev : Johannes 14:1-3
1.\tPatujolo :
Molo tajaha angka ayat na sabindu on, na parjolo tubu di rohanta ima Hasitolusadaon ni Debata. Nian molo tajaha Bibelta i, ndang adong tarsurat disi hata hasitolusadaon. Alai, dipatorang Bibel i do disi hataridaanna songon Debata Ama, Debata Anak dohot Debata Tondi Parbadia. Tolu panggoaran alai sada do na tinuduna ima Debata Jahowa.
Ia turpukta sadarion digombarhon do hasadaon ni Debata Anak dohot Debata Ama. Dohot hata na asing dohonon mananda Debata Ama di bagasan diri ni Jesus Kristus.
2. Hatorangan ni turpuk :
1.\tUnang ma bonsa rohamuna!
Hata ni Jesus do on tu angka siseanNa, di tingki jonok ne ma arina naeng marsirang Tuhan Jesus dohot angka siseanNa i. Marsirang mangihuthon pardagingon, ala naeng borhat ma Ibana mandapothon habangsaNa, mulak tu inganan haroroanNa. Molo na saleleng on nunga rap, alai molo ro tingkina marsirang tontu olo do tubu biar, lomos dohot ganggu ni roha. Jala, di pamerengan ni angka sisean i, Tuhan Jesus do songon uluan di punguannasida. Molo marsirang dohot uluan boi do gabe bonsa roha ni ruas i. Tangkas do dipanghilalaahon Tuhan Jesus situasi on, alani i do didok Tuhan Jesus tu siseanNa i asa unang bonca rohanasida ’Jangan gelisah’.
Naeng dohonon ni ayat on, nang pe tadinghonon ni Tuhan Jesus angka sisean i, alai holan sian pardagingon do nasida marsirang. Tutu ndang be rap nasida dohot Tuhan Jesus marhite pardagingon (secara pisik jasmani), ndang be rap nasida songon na sai laon rap mangan, minum, manjala dengke, rap modom, rap mardalani, dna. Alai, marhite partondion nang sirang nasida dohot Tuhan Jesus. Tongtong do Ibana rap dohot angka sisean i, saleleng porsea nasida tu Debata Ama. Ai sada do Anak i dohot Ama i. ’Porsea ma hamu di Ahu: Di bagasan Ama i do Ahu jala di bagasan Ahu do Ama i…(ay.11). Jadi ndang tarsirang panghaporseaon tu Debata Ama dohot tu Debata Anak. Ala ni i diondolhon Tuhan Jesus tu angka siseanNa i unang bonsa roha nasida.
Marhite pangantusion on, ndang jadi bonca roha ni angka na porsea mandalani ngoluna di portibi on. Saleleng sintong porsea tu Debata, sai na monang do hita maralohon portibi on. Sai na margogo do angka na tutu porsea tu Jesus Kristus nang tu Debata Ama, di angka na pasauthon lomo ni rohaNa. Toho mansai godang do ni adopan ni angka na porsea i angka hangaluton, parungkilon, arsak suang songon i di angka ulaon na borat saleleng di hasiangan on. Alai, tongtong do margogo ibana mangadopi saluhutna i, asal ma di bagasan haporseaon na sintong tu Debata.
Naeng lam tangkas di ngolu ni huria, ruas songon i nang parhalado, na so sirang pandonganion ni Tuhan Jesus di ngolunta. Baliksa, dihabuashon Debata do pasupasuNa tu angka na marsihohot, marsitutu dohot na so sumurut haunduhon dohot ringgas ni rohana mangoloi hata ni Debata. Ala ni haporseaonta tu holong ni Debata dohot tu asi ni roha ni Tuhanta Jesus Kristus dohot tu Tondi Parbadia ndang sai bonsa be rohanta, ndang sai ganggu be rohanta binahen ni panosak ni ekonomi, binahen ni ulaon na borat, dohot di sude parungkilon na songgop tu ngolunta.
2.\tTuhan Jesus do paradehon inganan di angka na porsea
Lam tangkas do tu hita marhite ayat on, ndada portibi on inganan ni na porsea, alai di inganan na pinarade ni Tuhan Jesus do, ima bagas ni Debata ’bagas ni Damang’. Di tingkina tadinghononta do portibi on, borhat mandapothon bagas ni Damang. Angka ise do na patut bongot tu bagas ni Damang i, tontu holan Tuhanta Jesus do na umboto i. Alai, dipabotohon do tu hita, molo porsea hita tu Ibana bongotanta ma Bagas ni Damang i. “… (ay. 6).
Tontu, ndada holan porsea boti, porsea holan di pamangan sambing, alai ingkon gabe daging do haporseaonta i. Lapatanna, ingkon mewujud do i marhite na tarida sian pangulaon, panghataion dohot pingkiran na denggan songon parbue ni haporseaon tu Debata.
Molo didok Tuhanta Jesus: ‘Torop do inganan di bagas ni Damang’, ingkon gabe motivasi do on tu angka halak naung porsea manang huria laho marsitutu marbarita nauli asa lam tu toropna angka na porsea tu Debata, na bongot tu Bagas ni Damang. Debata do na parade inganan hasonangan di hita muse, asal ma porsea hita. Nang di partingkian saonari on pe, Debata do na satia mangalehon hasonangan di hita. Disarihon do ngolunta siganup ari, diparorot do hita uju ro arsak ni roha, dipatureture do ngolunta uju bonca rohanta. Uju loja jala soratan hita di ngolunta, Ibana do pasonanghon hita. HataNa do mandok: (Mat. 11:29-29).
Laos gabe sada apulapul do turpuk on tu hita, uju marsitaonon hita ditadinghon donganta sian portibi on. Dibagasan haporseaon, Debata do mangalap angka na porsea i, asa mambongoti surgo hasonangan i. Jadi, uju di portibi on do pe angka na porsea, nunga diboto tudia ibana borhat. Uju di portibi on dope angka na porsea i, nunga adong hian diparade Tuhan Jesus na gabe inganan hasonanganna ima di Bagas ni Damang. Antong ndang jadi bonca roha ni angka na porsea i, nang pe jotjot jala borat mangadopi paraloan sian portibi on, alai hasonangan di ujungna. Amen!
Previous Article Jou ma Debata jumpa tarunjun
Next Article Mangoloi Debata marhite hamoraon
Partangiangan Pembuka Tahun 2020 - Kramat Jati ibadah dan jadwal minggu hkbp kramatjati
Diposkan pada Februari 13, 2020 Februari 13, 2020 oleh MMedia
Partangiangan Pembuka Tahun 2020
IBADAH PARTANGIANGAN PAMUHAI HKBP KRAMATJATI TAHUN 2020
Topik Partangiangan Tahun 2020: “Sintong Mangaradoti Patik ni Debata”
JOUJOU TU PARSAORAN DOHOT DEBATA
L : Horas ma di hita saluhutna! Pinuji ma Debata, Ama ni Tuhanta Jesus Kristus, na tongtong mangaramoti pardalanan ni ngolunta. On ma partangiangan pamuhai di Hurianta HKBP Kramatjati taon 2020 on. Tapangido ma pandonganion ni Debata asa Ibana anggiat tongtong di pargogoi hita di ganup pardalanan ni ngolunta, suang songon i nang pardalanan ni huriaNa.
H : Pinuji ma Tuhan Debata, tung na sumurung do asi ni rohaNa di hita nang di huriaNa.
L : Nunga tadai denggan basa ni Debata sian tingki na salpu sahat tu tingki on. Dipabongot Debata do hita tu taon 2020 on di bagasan las ni roha. Godang ma tongon na binahen ni Jahowa tu hita, jala ragam dope silehonon ni Debata tu hita nang tu huriaNa, lumobi ma asa dilehon togu ni roha dohot gogo di hita mangulahon angka ulaon siganup ari songon i nang ulaon panghobasion di huria I, anggiat saluhut ruasNa gabe sitindangi Kristus di ngoluna be. Nuaeng bongot ma hita tu partangiangan ta, taboto do, dang tarula hita agia aha molo so Debata na mandongani dohot na margogoihon hita. Alani tapaunduk jala tapaserep ma rohanta. Martangiang ma hita di bagasan rohanta be…
(Martangiang na hohom di bagasan rohana be… musik angon angon …. )
Songon pangaramotion ni Debata tu bangso Israel, songon i do nang pangaramotion ni Debata tu huriaNa, Tahangoluhon ma hata ni Debata na mandok: “Ai ingkon di bagasan las ni roha hamu borhat, jala di bagasan hadameon hamu pataruon.” Antong tapuji ma Debata naung mangalehon asi ni roha dohot denggan basaNa. Ibana do na manjaga huhut marmahani hita Marende ma hita sian BE 188 : 1,3 “Jahowa Siparmahan au”.
Marende BE 188 : 1, 2
“Jahowa Siparmahan au”
1. Jahowa siparmahan au dang hurang manang aha, Ai nasa jea dipadao do sian dorbiana, tongon dibaen na lomak i Lao pangoluhon tondingki, dibaen asi rohaNa (Jongjong)
2. Ditogu au tu na tio aek mata hangoluan, dibaen do tondingki sio di dalan hasonangan sabam rohangku do tongtong saleleng au di tano on baen sangap di goarNa.
VOTUM – INTROITUS – TANGIANG
L : Marhitehite goar ni Debata Ama dohot goar ni AnakNa Tuhan Jesus Kristus dohot goar ni Tondi Porbadia na tumompa langit dohot tano on. Amen! Jahowa Siparmahan ahu, ndang tagamon hurangan ahu.
H : Dipatongon do ahu tu jampalan angka na lomak, ditogutogu do ahu di lambung aek hasonangan. Dipasabam do rohangku, ditogu do ahu di dalan hatigoran, ala ni goarNa i.
L : Ai nang pe mardalan ahu di rura linggoman ni hamatean, ndang huhabiari parmaraan, ai Ho do mandongani ahu, tungkotMu dohot batahiM mangapuli ahu.
H : Ho do manutup meja di jolongku maradophon angka musungku, dimiahi Ho do ulungku, suksuk do panginumanki. L : Martangiang ma hita: Ale Tuhan Debata, na so marmula na so marpansohotan, Debata na manontong ro di saleleng ni lelengna! Nang pe marsalpuan angka ariarinami, alai ndang salpu ianggo asi ni rohaM. Dibahen i hupuji hami ma Ho marhitehite Tuhan Jesus Kristus Tuhannami, Nunga hujalo hami denggan ni basaM manipat taon na salpu i, jala huingot hami do i sadari on. On pe mauliate ni rohanami tu Ho, ala dipangolu jala diramoti Ho hami; dilehon Ho sipanganon dohot paruloson jala dipasupasu Ho na niula ni tangannami.. Patuduhon ma tu hami dalan sidalanannami. Hu hirim hami do pasupasuM marhite angka ulaon na denggan na huula hami. Alai na gumodang, pasupasuhon ma hataM na badia i tu rohanami, asa gabe imbaru rohanami, Marhitehite AnakMu Tuhan Jesus Kristus, Tuhannami. Amen. (hundul).
KOOR : a. b.
MARENDE BE 504 : 1, 3 ”Di togu Tuhan Jesus au”
1. Ditogu Tuhan Jesus au, i do na mangapuli au.
Diganup dalan nang tung maol, tanganna do tongtong huhaol, Ditogu togu Jesus au, tanganna sai maniop au,
Tongtong ma siseanna au, paima boi tu surgo lao.
3. Gomos ditiop tanganki, sotung na silap langkangki.
Di nasa parsorionki, Ibana haporusanki.
Ditogutogu Jesus au, tanganna sai maniop au,
MANGIDO HAGOGOON SIAN DEBATA
L : Hata ni Debata mandok: “Ndang tarulahon hamu agia aha ango so mardongan Ahu…… Hamu angka dongan, ganjang dope sidalananta, godang dope na ingkon siulahononta ditongatonga ni huria, keluarga nang masyarakat pe. Di totophon hurianta do taon 2020 on gabe taon pekabaran injil. Alani naeng ma tongtong marsaringar barita nauli di bagasta be, jala tarjou hita gabe siboan barita nauli tu na humaliang. Alani dang tarulahon hita saluhutna anggo so Debata margogoihon hita. Antong tu Debata ma hita joujou, asa Ibana patauhon dohot mangaramoti hita.
(Mangendehon BE 512 : 1 “Di dalani Jesus tano”)
Di dalani Jesus tani dohot laut, tahi holong ni rohana di pasaut, na mura luhut di baen tondina i, dung di sesa utang ni dosanta Marnida angka na masa di na humaliang, boi do ro ganggu ni roha. Alani ingkon ta haporseai do: Hata ni Debata tuk do i mangumpat biar sian rohanta be. Alani ta hangoluhon ma hata ni Debata. Jala ta loas ma bagasta be inganan parsaoran na mansai uli na marojahan tu hata ni Debata.
(Mangendehon BE 512 : 2
“Di dalani Jesus tano”
Nunga monang di jabum hatana i, hata i di pangke ho sinjatami, ido hapistaran na sumurung i, jumpang do mura sudenUnang ho mabiar, ninna Tuhan Jahowa, ai Ahu do siluluhon ho; nunga pola Hujou goarmu, Ahu nampuna ho. Ganggu roham mida angka namasa? Ganggu roham mangida angka pangunjunan? Moru gogom alani angka parungkilon? Ingot ma Ai molo dibolus ho aek, donganmu do Ahu, Tung sura pe mardalan ho di bagasan api, ndang mosokkononna ho, Sai bereng ma dompak Jesus i, ganda do hiras ni rihaM bahenon ni i.
(mangendehon) BE 512 : 4 “Di dalani Jesus tano ”
Ganggu roha mida pangunjunan i, moru pe gogonta lao marungkil i, sai tabereng dompak Jesus Tuhan i, ganda hiras ni rohantDipasahat Tuhan i do tu hita laho manghaholongi donganta jolma. Di suruh Tuhan i do asa radotanta angka na marungkil, na so mardihadiha, angka na pogos, na gale, angka dakdanak na sopot so mar ama so mar ina asa dumenggan ngolunasida. Taingot ma di na taparateatehon i nasida bagian ni na marbarita na uli do hita disi.
H : Sai patubu ma roha na masihaholongan di bagasan roha nami, asa dibagasan sada ni roha sude keluarga ruas ni huriaM. Asa dibagasan sada ni roha parhalado dohot ruas ni huriaM manghobasi angka ulaon na denggan di HuriaMon. Sai tubu ma roha na masihaholongan, marsiurupan, jala marsitangiangan di hami saluhutna.
L : Antong martua ma halak na marhaposan tu Jahowa, jala Jahowa haporusanna dibahen. Tudos do ibana tu hau na sinuan di topi ni batang aek, jala manjarar uratna di lambung batang aek, ndang mabiar ibana molo ro hamohopon, jala tongtong rata bulungna, jala ndang holsoan ibana di taon haraharon, jala ndang mansohot marparbue. Debata ma mamsu masu hita saluhutna. Amen.
MARENDE BE 743 : 1, 2
“O TUHAN TOGUTOGU MA”
1. O, Tuhan togutogu ma au, tu dalan lomo ni rohaMi,
Raphon Ho sonang mardalan au, nang rahis maol sidalananki, TondiMi baen manggohi au on, margogoihon au naposoMon, Pasangap Ho dingolungkon, paima sahat tu surgo au on.
2. Pangkulingi ma au o Tuhan, na rade tumangihon hataM,
Sai tumpahi ruasMu Tuhan, na uasan nuaeng di hataM,
Sai patau ma au on naposoM, manjou halak na dao sian Ho,
Ro di na so tumanda Ho, muba gabe pangoloi di Ho.
L : Tajaha marsingkat soring turpuk epitel di partangiangan bodarion, na di enet sian Markus 7:1-8, songon ma hatana: Dung i rap marpungu ma tu jolona angka Parise dohot deba sian angka sibotosurat, naung ro sian huta Jerusalem.
: Jadi diida nasida ma deba sian angka siseanna, na jorjor mangan roti, so jolo marburi.
L : Ai anggo halak Parise nang nasa Jahudi, ndang olo mangan, ia so jumolo tangkas diusa tanganna mangihuthon adat ni angka situatua.
H : Na sian onan pe, ndang dipangan, so jolo diuras, jala godang dope na asing ditiop siradotan, songon pamurion di angka panginuman, gendi dohot hudon.
L : Jadi disungkun angka Parise dohot angka sibotosurat ma Ibana: Boasa so diihuthon angka siseanmi adat ni angka situatua, ai ramun do tanganna mangan roti?
H : Alai ninna Ibana ma mandok nasida: Sintong do dapot di hamu pangansi na sinurirangkon ni si Jesaya, songon na tarsurat i: “Dipapujipuji pamangan ni bangso on do Ahu; alai ia rohanasida dao do sian Ahu!”
L : Jala magopo do pambahennasida pasangaphon Ahu, ai patikpatik ni jolma do dipodahon nasida.”
H : Ai tading do patik ni Debata dibahen hamu, laho mangaradoti adat na sian jolma.
L : Martua ma na tumangihon hata ni Debata, jala na umpeopsa,
Koor: a. b.
MARENDE BE 232: 1-2
“Sian sude Parulian na arga”
1. Sian sude parulian na arga Sada huboto hutiop tongtong
2. Naeng ho pistar ? Sai dapothon Tuhanmu Nasa na hurang sai boan tusi
JAMITA: 5 Musa (Ulangan) 30:15-20
MARENDE BE 720: 1-4
“Naeng marsinondang ngolungku”
Tongtong Marsinondang panondang do au tutu.
Tiur marsinondang ido ni igil ni Jesus,
Tongtong Marsinondang panondang do au tutu
MARPARANGE NA IMBARU
Pdt : Hamu angka dongan naung mananda asi ni roha ni Debata, nunga tatangihon hata ni Debata. Antong, taparangehon ma tu joloan on lomo ni rohaNa, asa lam martamba pasupasu Natu hita. Solukkon ma jolma na imbaru, na tinompa suman tu Debata, di bagasan hatigoran dohot hapolinon na marhasintongan! Pos ma rohamuna di pangaramotion ni Debata. Alani dibagasan las ni roha ma hamu tumopot bagasmuna nang angka ulaon muna.
(mangendehon) 754 : 1
“Gok Las Ni roha do au”
Gok las niroha do au di ngolungkon, di ngolukon di golukon,
goklas ni roha do au di ngolukon tongtong di roha kon. Parhaseang hamu ma tingki, ai ari hasusaan do nuaeng. Antusi hamu ma, manang dia lomo ni roha ni Tuhan i. Ulahon ma ulaonmu denggan, pos ma roham, Debata do donganmu saleleng ni lelengna. Gok do holongNa di bagasan ngolum.
(mangendehon: BE 754 : 3
Gok do holong ni Jesus di ngolungkon, di ngolungkon, dingolungkon, Gok do holong ni Jesus di ngolungkon , tongtong do rohangkon.
Didok Tuhanta Jesus Kristus: Dibagasan pos niroha tu Debata ta ulahon ma ulaonta, Sai na dongananNa do hita rasi rasa ro ajal ni hasiangan on.
TANGIANG PANUTUP – ALE AMANAMI – AMEN
Kategoriparta, parta rnhkbp, partangiangan wijk Tagparta, Partangiangan,, Wijk,
Pos SebelumnyaSebelumnya Minggu 9 februari 2020 sore
Pos SelanjutnyaSelanjutnya na martugas minggu 16 februari 2020
Torsa 17 | ULTOP ULTOP
17. Si Maora Naoto dohot baona
Adong ma najolo sada raja, na manubuhon sada boru, jadi dung magodang boruna i dipamulima tu Si Mamora Naoto. Alai ala na tar songon na loak helana i diida raja i gabe dipaingot ma ibana songonon, ‘’Ale amang Simamora, manatmanat damang morpangalaho dohot manghuling asa unang tarhodong hamu di bagasta on; ai godangan hapantanganmu do na mian di bagas on. Baom do na di soding pudi on, ibotom do na di hosa ni ruma i, jala simatuam do na di jabu bona on, nantulangmu do na di soding jolo an; holan na di jolo suhat an do paribanmu. Asa tung sura simper pangalahonasida diida ho, manang tamblas morabit, na niida ni mata ingkon pinaula so niida, jala na binege ni pinggol ingkon pinaula so binege, alai unang so binege.’’
Jadi didok ma mangalusi, ‘’Olo da amang, na mortua do ahu dirohangku ala adong hamu mangajari ahu asa unang mago ahu.’’
Dung torang ari manogot I, hundul ma Si Mamora di jolo ni sopo ni simatuana. Adorang i ruar ma baona sian bagas laho mangarintari obuhna tu pamispisan i. Sai dinolnol Si Mamora ma baona i ndang tos pamerengna. Andorang di na manaili boruboru i dompak jolo sopo gabe diida ma ndang marnatos mata ni baona i dompak ibana. Ala ni i humalaput ma ibana manjama abitna atik beha sala. Alai dung sai dinolonol Si Mamora baona i, muruk situtu ma boruboru i laos dipasiksik ma abitna i dompak ginjang gabe tarida ma di Si Mamora hundulan ni boruboru i.
Dung diida Si Mamora sala ni porabiton ni baona i, digarumus ma matana huhut ma didok, ‘’Inang, inang! Mata ni asu on! Apala na bodari dope morsipaingot simatuangku doli tu ahu gabe so marningot ho nuaeng di si, ale mata asu! Nunga sala ho!’’ Sai i ma didok. ALai andorang di na manggarumus hurumna Si Mamora gabe julluk ma sisilonna tu anak ni matana i laos lonap ma so mornida be.
Dohot do Sitindangi Ni Jahowa Paiashon Hutan Jonok ni Huta Lviv di Ukraina
Mangurupi Angka Halakeber Indonesia Inggris Islan Isoko Italia JawiloziDohot do Sitindangi Ni Jahowa Paiashon Hutan Jonok ni Huta Lviv
Tanggal 6 Mei 2017, adong 130 Sitindangi na dohot paiashon hutan Bryukhovychi di jonok ni huta Lviv di Ukraina. Angka Sitindangi na dohot tu ulaon on marumur sian 22 sahat tu 80 taon. Nasida karejo jala tading di kantor cabang Sitindangi Ni Jahowa na adong di jonok ni hutan i. Saleleng tolu jom, dipaias nasida do hutan i sampe 50 hektar jala adong 600 kilo sampah naung dipapungu nasida.
Adong sahalak insinyur na manguluhon Pusat Penangkaran Hutan dan Pengeboran Lviv, i ma si Mykhailo Splavinskyi. Didok ibana, “Sitindangi Ni Jahowa do kelompok na parjolo mangurupi ulaon paiashon hutan ganup taon. Jala nunga diulahon nasida i sian taon 2014.”
Boasa Porlu Dipaias Hutan i?
Ninna si Splavinskyi adong dua na mambahen godang sampah di hutan on. Na parjolo, ala adong do angka halak na mambolongkon sampah tuson. Na paduahon, adong angka truk na mamboan angka sampah bangunan dohot sampah na asing, jala dibolongkon ma tuson.
Angka sampah na di hutan i boi do gabe masalah. Didok si Splavinskyi, “Leleng do asa hancur angka sampah on. Jala boi do i mambahen aek gabe kotor jala gabe tambah masalah.” Angka sampah kaca pe boi do mambahen kebakaran molo hona mata ni ari. Jala angka kaca dohot jarum suntik bahaya do i tarlumobi tu dakdanak. Didok si Splavinskyi, “Ingkon dipaias do i asa ndang gabe masalah.”
Ndang mura paiashon hutan na bolakna 3.300 hektar. Didok si Splavinskyi, “Holan lima halak do penjaga ni hutan i. Ndang mungkin boi paiashon nasida i sude. Jadi, ganup taon dipangido hami do tu angka halak asa dohot mangurupi paiashon hutan on.”
Dipapungu, Dipapulik, Dung I Dibolongkon
Dipangke angka Sitindangi do sarung tangan, diboan do plastik dohot gair-gair. Dipapungu nasida do angka botol, ban mobil, angka kaca, bosi-bosi, angka plastik dohot jarum suntik. Sahalak panjaga ni hutan i na margoar Ihor Fedak mandok, “Daerah na dipaias angka Sitindangi i, na iasan bah.”
Nang pe ndang disuru, dipapulik Sitindangi do sampah kaca, harotas, dohot plastik. Jadi, boi ma didaur ulang. Perusahaan daur ulang sampah do na mendaur ulang i. Sian taon 2016, hepeng ni nasida sandiri do na dipangke Sitindangi, laho membiayai daur ulang i. Didok si Fedak, “Mauliate ma hudok tu angka Sitindangi Ni Jahowa ala nga diurupi hami. Mansai arga do sude na dibahen nasida i.”
“Ndang Maila Ahu Dohot Paiashon Sampah On”
Las do roha ni angka Sitindangi ala boi mangurupi paiashon hutan i ganup taon. Gabe ias ma hutan i, jala mangkorhon na denggan do i tu angka halak. Sahalak Sitindangi na margoar si Volker mandok, “Ndang maila ahu dohot paiashon sampah on. Ulaon na sangap do di ahu molo boi parohon na denggan tu angka halak. Jala las do rohangku.” Songon i ma pangkilalaan ni angka Sitindangi na asing.
Didok si Anzhelika ma muse, “Ndang huparsoalhon ise na mambolongkon sampah i. Alai aha ma na porlu bahenon asa ias.” Si Lois na marumur 78 taon dohot do mangurupi ulaon on. Didok ibana, “Tumagon do molo pintor tapaias sampah, sian apala muruk tingki mardalan ala mangida angka sampah i.”
Didok si Wieslaw, “Somalna tingki marbarita, diida halak rapi-rapi do pangkeannami jala mardasi. Alai ndang maila hami molo kotor alani paiashon hutan, manang mangulahon ulaon na asing molo parohon na denggan do i tu angka halak.”
Sitindangi Ni Jahowa Mangurupi Paiashon Huta Rostov-on-Don
Ulaon Manuruk Manang Marmasuk Jabu | Sihaloho Sidapitu
Home » budaya » Ulaon Manuruk Manang Marmasuk Jabu
Zaman sonari on nunga hira disarupahon be ulaon na mambongoti jabu dohot manuruk jabu. Sasintongna asing do nian lapatan ni ulaon i, umbalga do ulaon mambongoti jabu sian na manuruk jabu.
Molo manuruk jabu zaman sonari on didok ma i Partangiangan , hasahatan ni tudu-tudu ni sipanganon dipasahat ma i tu Hula-hula, alai molo ulaon mambongoti jabu do goarna somalna dipasahat ma i tu Tulang.
Ulaon manuruk jabu, boi do sada keluarga mangulahon on jala boi do manang na piga hali, lapatanna molo dipukka muse jabu na baru manang dituhor muse jabuna, somalna dibaen do muse ulaon manuruk jabu molo on do na laho siinganan na muse.
Alai molo ulaon mambongoti jabu do goarna, holan sahali do boi baenon on, jala gabe jabu parsaktian do on di sude keluarga na. Jala tokka do on jualon alana on na ma jabu sahat tu na sarimatua manang na saurmatua.
ULAON NA MANURUK JABU
Di ari na uli di bulan na denggan, di partangkok ni mata ni ari, mangarade ma suhut paimahon hula-hula dohot odoran na, jala nunga diparade nasida hian angka sipanganon tu ulaon i dohot sipanganon. Songon i sian horong ni hula-hula, nunga diparade nasida hian angka siboanonna tu jabu ni pamoruonna, ima dekke sitio-tio dohot boras si pir ni tondi.
MANJALO HARORO NI HULA HULA
Mangarade ma suhut dohot haha anggina suang songoni nang dongan sahuta jala jong-jong ma di jolo ni pintu i di na manjakkon haroro ni hula-hula i.
Masuk ma hula-hula tu jabu jala dibahen hula-hula ma parbue na pir di simanjujung ni hela dohot boruna di pintu masuk i.
jala didok ma :
On ma upa-upa gabe, upa-upa horas. Pirma tondi muna jala horas-horas hamu mangingani jabu sibaganding tua mu na on. Jala tong-tong ma hamu didongani Debata.
PASAHAT TUDU TUDU NI SIPANGANON
Molo Manuruk Jabu do goarni ulaon i, Hula-hula ma hasahatan ni tudu-tudu sipanganon. Alai molo Mambongoti Jabu do goarni ulaon tu Tulang ma hasahatanna ( tulang ni amanta suhut ).
Hira songonon ma hata tudu-tudu ni sipanganon on :
Di ari nauli di bulan nadenggan on, hupasahat hami ma tu hamu Rajanami (hula-hula) tudu-tudu ni sipanganon on, tudu-tudu ni panggabean parhorasan ma on, molo tung songon on pe na boi tar nami :
Huta si tao tao parasaran ni leang-leang,
horas ma di hamu Rajanami di na manjalo,
Horas ma di hami borumu na pasahathon.
PASAHAT DEKKE SITIO TIO
Dung i dipasahat hula-hula ma muse dekke tu pamoruonna i. jala tarsongonon ma hata na :
Di son hupasahat hami ma tu hamu dekke sitio-tio, sai tu tiona ma ngolu-ngolu di hamu. Dekke sahat, dekke na ganjang ma on, asa sahat ma angka nauli nadenggan jala ganjang ma umur-muna. Jala dekke simudur-udur ma on, asa sai mudur-udur ma hamu tongtong rap tu dolok tu toruan mangalului angka pansamotan jala ditumpak asi dohot holong ni Tuhanta.
Hata Pasahat Ulos
songonon ma hata na :
Asa songon hata ni umpasa ma tutu dohonon nami :
Andor ras ma tu andor ris, tubu di Dolok Purbatua,
Sai horas-horas ma hamu mangingani bagasmuna on, ditumpak i amanta Debata.
Tubu ma simarlasuma di Dolok ni Lobutua
Sai ganjang ma antong umurmu mangingani sibaganding tua on, sahat hamu tu na saur matua.
Sahat-sahat ni solu sahat tu Tigaras,
Sahat leleng hamu mangolu, gabe jala horas.
Dung simpul napasahat ulos, diparade ma sipanganon jala martagiangma ( tangiang mangan )
Tangiang marsipanganon sian hasuhuton (parsinabung)
manghatahon dai sira ni sipanganon :
Sitiktik marsigompa, golang-golang pangarahutna
Otik so sadia pe napinatupa ni hasuhuton, sai godangma pinasuna
Somalna tingki marsipanganon boi ma boru maneati ate-ate, jantung, usus dohot aliang-aling sian tudu tudu ni sipanganon i laos huhut dibagihon tu akka namangan i..
Dung sidung marsipanganon sungkunon ni hula-hula ma boa do partording ni tudu-tudu ni sipanganon naung di pasahat tu nasida.
Taringot tu parjambaron, sai jumolo do suhut (parsinabung) parsangaphon hula-hulana didok, Ba nunga hupasahat hami tu hamu Rajanami, hamu ma namangaturhon. Namangulahon ma hami”. Molo songon i, pintor olo do sipata didok hula-hula i songon on: “Sidapot solup ma hami. Di boto hami do, di antusi hamu do ruhut-ruhut ni parjambaron.
Namarngingi parsiamun : Hula-hula
Osang parsiamun : Pariban (boruni hula-hula)
Osang parhambirang : Sude boru
Soit : Sihal-sihal (termasuk dongan sahuta)
Ihur-ihur : Hasuhoton(suhut dohot dongan tubu)
Dung sidung marbagi parjambaron udutan ma dohot u
Jolo mardos roha ma jolo Haha doli dohot Anggi doli dohot Dongan Sahuta ise na gabe panise. Somalna molo di ulaon sisongon on dongan tubu do panise.
Di hasuhuton pe nunga marsiaturan ise na mangalusi sungkun-sungkun ni dongan tubu,
Hata sian dongan tubu ;
Gokhon sipaimaon jou-jou si alusan, nunga hujalo hami gokhon dohot jou-jou mu jala nunga ro hami antong jala sahat tu bagasta namarampang namarjual on jala nunga hundul hami antong di amak tiar ba sai tiar ma panggabean parhorasan tu hita tu joloan on bahenon ni Amanta Debata Pardenggan Basa i. Ba nunga bosur hami mangan indahan na las, minum aek sitio-tio, sagat mar lompan juhut huhut sombu minum tuak tangkasan, ba nuaeng pe anggi doli na manungkun ma hami di hata dohot lapatan ni sipanganon i :
Sai marangkup do inna nauli, na dengggani sai mardongan
Siangkup ni nauli dia ma dia ma nanaeng sitaringotan
Parsinabung ( hasuhuton )
Tutu do na nidok muna i, sai marangkup do nauli, mardongan na denggan. Jadi paboan ma tutu nuaeng siangkupna songon na hundul, sidonganna songon na mardalan. Adong do umpasa na mandok:
Mardangka bulung bira, Martampuk bulun tabu,
Sonang ma roha niba, Molo tipak iba marjabu.
Ima namanggohi rohani .....( hasuhuton) on na salelengon gabe marhoi-hoi ibana anggiat dapot namanggohi rohana. Ba hinorhon ni pasu-pasu ni Tuhanta antong, ba;
Tolap do ibana sian Sibuluan, mardalan tu Tampahan
Dapotsa do naniluluan, jumpang na do na jinalahan.
I ma dalannna umbahen na hundul hita nuaeng di jabu na pinauli na on, jala nunga di ingani nasida bagas on. Namarningot ma hami di hata sipaingot namandok;
Labu pe labui, dang asal suanhononhon
Jabu pe jabui, ndang asal inganannonhon
Ido alana umbahen na jinou hamu angka dongan sabutuha, hula-hula, boru, bere, dongan sahuta rodi angka ale-ale, asa rap hita antong martangiang tu Amanta Debata asa gabe jabu na marsahala on, jala sai horas jala hipas sude keluarga mangingani jabu on.
Ba ianggo ido hape lapatan ni parpunguanta on na uli ma i tutu jala na denggan. Toho do i tutu na nidok muna i, naeng ma jabu na marsahala bagas on. Jabu sipabereng-bereng on jala jabu hinalomoan ni angka dongan sahuta dohot angka sisolhot ma jabunta on. Sai dapot ma antong songon ni dok ni umpasa ;
Mabaor aek puli sian tano ni simamora
Hot ma jabunta on bagas nauli, Inganan marlas ni roha
On pe anggidoli sai manumpak ma Amanta Pardenggan Basa i sai di ramoti ma tongtong jabunta on, sai hotma bagasta on di batuna, togu di rangsangrangsang na jala momos di pangarahutna.
Marbulung ia tandiang, Marboras ia singkoru
Sai gok ma jolma di ginjang, Gok nang mas di si dabu-dabu.
Di hita na marhaha maranggi, borunami dohot bere, suang songoni nang dongan sahuta nami , tarlumobi ma di hamu Hula-hula nami , nunga tangkas rap umbegesa hita partording ni ulaonta di sadarion on, jala na tong-tong dope nasida mangido tangiang sian hita naung ro mangadopi ulaon on, asa marsiaturan mahita. Inna roha nean songonon ma partordingna :
1. Mandok hata ma Hita namardongan tubu.
2. Mandok hata ma Boru nami, dohot Bere/Ibebere.
3. Mandok hata ma dongan sahundulan nami Raja ni Dongan Sahuta.
4. Dung sidung dongan sahuta, pasahathon nami ma partingkian tu Hula hula.
Jala laos hula hula ma, paampuhon tu hasuhuton.
5. Mangampu ma hasuhuton
Boha di hita namardongan tubu suang songoni nang dongan sahuta tarlumobi Hula-hula nga denggan i didok rohamu ? (Biasana dialusi ma nga denggan be i).
Dang jadi pangampu Dongan Sahuta, ai Raja do nasida jala na niontang do nasida. Artina digokhon pe nasida asa dohot do martangiang tu Amanta Debata asa di pasu-pasu hasuhuton.
Dung ris horong ni hula-hula mandok hata biasana di paampuhonma tu hasuhuton, dohononna ma: Nunga liat hami pasahat hata nauli hata nadenggan, asa ampu hamu martonga ni jabu.
Mauliate ma tutu Raja nami,
Songon i ma nang di hita, ala tingkina nama hita mangampu hata nauli hata nadenggan naung dipasahat tu hita, asa mangarade ma hita.
Jullak-jullak na i bahenon tu tabu-tabu laho boanon tu jabu
Hata-nauli hata pasu-pasu marhite tangiangmu namanghaholongi hami
Tarlumobi ma i sian Hula-hula nami ampuon nami ma antong
martonga ni jabu, botima.
PASAHAT PISO PISO DOHOT PARSITUAK NATONGGI
Andorang so mangampu, jolo dipasahat ma Piso piso dohot parsituak na tonggi tu hula hula.
MANGAMPU MA HASUHUTON
· parjolo ma boru, jongjong ma sude boru.
· paidua ni suhut, jongjong ma sude.
· Suhut sihabolonan.
Hata pangampui on
Dihamu haha anggi, boru nami suang songoni nang raja ni dongan sahuta, mauliate ma hupasahat hami di harentaon ni roha mu mangadopi gokhon dohot jou-jou nami, suang songoni di akka nadenggan na binaen mu , sai Tuhanta ma nambalos sude na i, asa songon nidok ni umpasa ma dohonon:
Tampulan sibaganding di dolok ni pangiringan
Horas ma hita namarhaha maranggi, marsipairing-iringan.
Tu hamu Hula-hula nami,
Mauliate di sude nauli nadenggan naung pinasahat mu tu hami.
tangkas do hu pangkilalahon hami, burjumu marboru,
dipasahat hamu dengke simudur-udur, dengke sitio-tio, dengke sahat
dipasahat hamu ulos holong ulos si ganjang rambu.
Anggiat ma antong asi roha ni Tuhanta sahat ma tu hami pamoruonmu songon pasu-pasu naung pinasahatmu marhite tangiang dohot elek-elek tu Tuhanta Debata.
Molong tung mardomu sirang pe hita pe annon sian bagas on, tangiang nami di hamu Hula-hulanami sai di dongani Tuhanta ma hamu sahat tu bagasmu ganup marsada-sada. Asa songon ni dok ni umapasa m a dohonon:
Tarsingot tu Hata nauli hata nadenggan naung pinasahat mu,
Abing ma i antong di abingan nami, Tuak di abara nami, Jala hot ma i antong disimanjujung nami,
Asa songon ni dok ni umpasa ma antong dohonon nami:
Di tutup hula-hula ma dohot tangiang.
............ Horas ma di hita ...............
BANGSO BATAK MYCULTURED: Pardomuan ni Marga NAIBAHO tu Marga SIHOMBING
MYCULTURED. Horas ma dihita salahutna, jumolo sahali andorang sohusurat on, marsantabi au tu sude akka Raja ni dongan tubukku, tarlumobi sombakku tu akka hamu daoppung,akka damang,dohot haha anggikku mangihut ma muse tu boru nami sudena.
*kami menulis ini bukan untuk provokasi atau sumber pertentangan, sejarah bisa saja dibuat menjadi 1001 versi, yang terpenting adalah bagaimana sejarah itu tercatat dan tertulis sehingga menjadi kekayaan budaya dan sastra untuk anak cucu kita kelak, sehingga mereka tidak disebut SIHOMBING PINGGIR (hanya menyandang marga, namun tidak tau sejarah)*
Pardomuan ni Marga NAIBAHO tu Marga SIHOMBING *
(asal usul ni Ompungta si DATUGALAPANG)
Ia marga Naibaho ima, anak no 1 (siangkangan) ni SiRaja Oloan do , mangaranto ma Naibaho on sahat tu Pusukbuhit jala mambuat boru ma ibana disi, boru ni tulangna Limbongmulana. Marpinompar ma Naibaho 4 anak dohot 2 Boru, ia anak no 1. ima namargoar Porhasjapjap, anak no 2. Tolpaklading, no 3. Guru Sodumpangon, no 4. Guru Helung jala sude halakhon, Naibaho do marga na. Marhuta di Pangururan do si Porhasjapjap jala mangoli disi do ibana, marpinompar ma ibana anak no 1 Siahaan (goar do on, ndang marga, ia marga na hot do Naibaho), no 2. Sitangkaraen, no 3. Sidauruk, no 4. Huta Parik, no 5. Siagian.
Sian anak na no 1. Siahaan Naibaho i, marpinompar ma ibana 5 Anak dohot 1 Boru jala songon on ma partording na: no 1. Op. Bonabius, no 2. Op. Pisarlangit, no 3. Simanjalo, no 4. Inarnaiborngin, no 5. SiBoru Naitang (Boru), no 6. Si Amporik (si Amporik on laho do tu Sidikalang alai gabe Sihotang do marga ni pinomparna disi).
Ia Inarnaiborngin silinduat (kembar) do ibana tubu dohot ibotona SiBoru Naitang jala masihaholongan do nasida ndang sian pamotoan ni amang na Siahaan Naibaho i. Dung tang pamatang ni SiBoru Naitang, dipamuli Siahaan Naibaho ma ibana tu anakni Ompu Palti Sinaga na sian huta Urat hape, ndang diboto tung naso lomo do roha ni SiBoru Naitang tu anak ni Sinaga i, ai sai tu ibotona Inarnaiborngin do rohana, songoni pe Inarnaiborngin, diihuthon do ibotonaon sahat tu huta ni Sinaga di Urat jala martabuni-tabuni do ibana manjumpangi ibotonai.
Ala tung i ma holong ni roha ni halaki nadua, mardos ni roha ma Inarnaiborngin dohot SiBoru Naitang naeng pamatehon Sinaga sinonduk ni SiBoru Naitang. Di na sahali, didok SiBoru Naitang ma tu simatuana Ompu Palti Sinaga asa mebat ma jolo nasida tu huta ni natorasna di Pangururan dohot Sinaga sinonduk na i. Di oloi Ompu Palti Sinaga do pangidoan ni parumaen nai jala denggan do dipaborhat halak i nadua.
Di tingki na borhat halak i, mangihut do sada biang ni Sinaga i mandongani, ndang sian pamotoan ni Sinaga i, mangihut do tong Inarnaiborngin sian na dao ai, naung songoni do sangkap ni halak i na dua dohot SiBoru Naitang. Dung sahat di Urukbolon, maradian jala marbornginma jolo halaki disi, hape las disi do dipusa jala diseat Inarnaiborngin Sinaga i, laos mate ma tutu Sinaga i. Digulang Inarnaiborngin ma bangke ni Sinaga i tu rura na disi. Didatdati SiBoru Naitang ma mardalan tu huta ni Natorasna di Pangururan rap dohot Inarnaiborngin alai, di na naeng sahat halak i dihuta, dipajolo Inarnaiborngin ma antong sahat di huta asa songon na sasada SiBoru Naitang antong harorona. Songon na longang do antong roha ni Siahaan Naibaho alai ndang pola ganjang disungkun boru nai.
Ndang sian pamotoan ni Inarnaiborngin, mulak do biang ni Sinaga i sasada sa tu huta Urat ala naung mate tuanna. Gaor ma tutu sahuta ni Ompu Palti Sinaga mamereng parmulak ni biang i sasada sa, gabe diarah hon ma biang i asa patuduhon inganan parsiranganna dohot tuanna. Gabe dapot ni Ompu Palti Sinaga ma antong bangke ni anak na i di rura Urukbolon, alai, ianggo pamotoanna antong, SiBoru Naitang do na maneat Sinaga anak nai ai ndang diboto na adong Inarnaiborngin di tingki i. Humalaput ma Ompu Palti dohot angka dongan sabutuhana borhat tuhuta ni Siahaan Naibaho laho mangido uhum.
Songonon ma didongkon Ompu Palti dung na jumpang ibana dohot Raja ni Parboru marga Naibaho :
“Ia on do Rajanami, uhum na so dung ro do on, patik naso dung masa pambahenan ni Boru muna i, ai dibunu do Sinondukna ! Jagar do nasida hupaborhat dohot Anakki, laho mangebati hamu, hape ido dalanna laho mamunu Anakki, on pe, paboa hamu ma uhum sidabuhononmu tu Boru muna asa hutangi hami !”
Mangido tingki ma antong Siahaan Naibaho asa disungkun ma jolo SiBoru Naitang. Di na mangkatai Siahaan Naibaho rap dohot angka dongan tubu na, gabe diboto ma antong na masi haholongan do SiBoru Naitang dohot ibotona Inarnaiborngin jala marporhas (mengandung) alai, dang pola didok SiBoru Naitang na Inarnaiborngin do na maneat Sinaga i, gariada, las diolohon SiBoru Naitang do na ibana maneat sinonduk nai.
Gabe songonon ma antong alus ni Parboru tu Paranak marga Sinaga i : “Ba ido tutu, hami pe dohonon nami do naso uhum do na binahen ni Boru nami i, on pe, balga ni uhum naso targarar do, ba, nongnongan nama Boru nami i tu tao”.
Alai, andorang so dialusi Naibaho sungkun2 ni Raja Paranak Sinaga i, marpadan ma Raja Naibaho dijolo ni sude dongan sabutuhana mandok ; naso hea adong anak na margoar Inarnaiborngin jala ontak nion, ndang jadi dohonon goarna manang di dia pe songoni pe manaringoti. Asa ingkon haruar ma Inarnaiborngin sian huta borngin i, jala ndang jadi dohononna na Naibaho do marga na manang tu dia pe ibana laho. Ditingki i, boi do pamate on jolma naso marmarga manang bahenon gabe hatoban – ndang adong uhum na.
Dung dibege Inarnaiborngin dohot SiBoru Naitang ujung ni uhum na dabu tu halak i nadua, maporus ma halak i nadua laho tu huta ni ama paitonga (Sidauruk), disi ma ditinggalhon Inarnaiborngin SiBoru Naitang. Hape, diboto amanguda (Sidauruk) nai do hata ni uhum i, gabe ditangkup ma SiBoru Naitang jala diboan ma mulak tu Pangururan.
Ala denggan do pamatang ni SiBoru Naitang ditingki i, gabe dipaima Naibaho ma antong asa jolo sorang dakdanak na dibortian i. Dung sahat tingki na, sorang ma tutu sada anak baoa sian SiBoru Naitang - nanisuan ni Inarnaiborngin – dibahen ma goarna Sitindoon (Sitindaon) jala ompungna Naibaho Hutaparik ma pagodang-godang las marhuta di Pangururan do Sitindaon on.
Dang sadia leleng dung na sorang i Sitindaon, ditalihon Naibaho ma batu na dokdok tu pamatang ni SiBoru Naitang dungi digulang ma ibana tu tao i, alai sai mumbang do muse. Marsogot nai, dibahen ma muse batu naum dokdok alai, sai tong mumbang muse tu ginjang. Pola loja halak i manganongnongi ganup ari, ujungna di dok SiBoru Naitang ma songonon :”Malojahu ma ahu ale Amang napinanongnongnongnong muna i, maradu marsingkor huhilala ganup ari. I pe, bahen hamu ma sada tambakku, suan hamu ma disi hau jabijabi asa adong parsiaunan boruadi. Miahi hamu ma sada manuk di ahu, bahen hamu ma sada hajut dohot sada lage, peakhon hamu ma sude i di tambak i, asa bulus mate boruadi”.
Dung dibege songoni hata ni SiBoru Naitang, dibahen halak i ma tutu songon na pinangidoan na i, dung i, dipangido SiBoru Naitang ma asa ditalihon sada Losung dohot Andalu tu pamatang na las mardalan ma ibana tu tao i, torus sahat tu toru laos so tarida be....
Ia tambak i, gabe Parsombaonan ma i di ujungna sahat tu sadari on.
Saonnari pe, molo marsolu sian Pangururan, molo sai marputa-putar solu i ndang olo morot, sungkunon ni par solu i ma tu angka sewa na manang na adong boru Hombing disi, dipangido ma tu boru Hombing i asa marnapuran jala ditijurhon ma napuran i tu tao huhut didok ma hata na (dang dapot penulis hata nai). Alai, molo pajingar hu mas na pinangke ni boru Hombing on, olo do dang sae holan tijur2 ni napuran i, ingkon dohot ma mas na pinangke ni boru Hombing on danggurhononton tu tao asa boi morot solu i. I do sai dipasingot angka natua-tua ni boru Hombing (khususna br. Hombing pinompar ni Datu Galapang) asa unang pola dipangke angka mas perhiasan ditingki marsolu di tao i. Boasa ingkon holan boru Hombing ? – Uduti hamu ma jolo manjaha turi2an on.
Ia Inarnaiborngin, dung na ditinggalhononna SiBoru Naitang dihuta ni amangudana Sidauruk, laho ma ibana maporus tu Sihotang, sian i muse, sahat ma ibana tu Lintong ni Huta. Jumpang sa ma disi sada mata ni aek ditopi ni huta i jala dibereng ma sada halak na toho mardengke disi (on ma Raung Nabolon Lumban Toruan), las gabe rap mardengke ma disi Inarnaiborngin nang pe songon na dipadao-dao parhundulna. Alai, nang pe rap mardengke halak on, masi paidaan, alai dang masi sungkunan, songon nidok ni umpama do jumpang di nasida :
Urat ni gandang gundung, Gundung tu pamaoran, Patampaktampak hundul, Pulikpulik pandohan !
Raung Nabolon pe antong dibereng jala diboto do haroro ni Inarnaiborngin, dang sadia leleng tubu ma dibagasan rohana songonon : ”Togos ni baoa on, ai na boi gadisonku baen hatoban, nunga adong balanjongku.” Hape, las i do tong dibagasan roha ni Inarnaiborngin.
Ala dos do na dibagasan roha ni halak i na dua, marsiranggut marmoncak ma halak i, pola do tolu ari tolu borngin ninna barita i, alai dang adong na talu manang na monang. Ala naung loja do halaki na marsiranggut i, gabe mardenggan ma nasida jala masi tandaan ma halaki nadua; Raung Nabolon LumbanToruan – Inarnaiborngin (alai ndang pola didok marga na Naibaho i, ai nunga songoni uhum na).
Raung Nabolon pe antong ndang pola didiori asal ni Inarnaiborngin on ai dung na marsiranggut i, tubu do dibagasan rohana naeng bahenonna gabe ulubalang ni huta Inarnaiborngin mamereng hagogo on jala habeguan ni Inarnaiborngin ai ditingki i, naeng masa do hamusuon dompak marga Marbun. Inarnaiborngin pe sangkap do rohana naeng marhuta di Lintong ni Huta ai so diboto be naeng laho tudia.
Gabe marpadan ma Raung Nabolon dohot Inarnaiborngin songonon :
“Marpege sangkarimpang jala maransimun sada holbung, ia manimbung rap tu ginjang, marobur rap tu toru maralohon musu”. Ditogihon Raung Nabolon ma Inarnaiborngin tu huta jala dibahen ma ibana gabe ulubalang las dietong ma songon anggina.
Dung manang sadia leleng, ro ma tutu marga Marbun manorbo Lintong ni Huta, masa ma parporangan dihuta i jala mate do anak ni Raung Nabolon si paiopat disi (ndang dapot goarna). Mansai marsak ma tutu roha ni Raung Nabolon, didongkon ma tu Inarnaiborngin asa molo boi patalu on ni Inarnaiborngin marga Marbun, baen on ma ibana gabe anakna jala las ibana ma antong pagodang-godanghon nanioli ni anak si paiopat i saulahon. Dirobo Inarnaiborngin ma parmanuhon (marhite hadatuonna) naeng maningkir gorakgorahan ni manuk i manang na boha do bahenon na manaluhon musu. Ai molo sian torop ni jolma songon naso taralo do torop ni marga Marbun na manghaliangi huta i. Dung bagas borngin, laho ma Inarnaiborngin tu parbornginan ni Raja Marbun dompak dangsina ni huta i, ai ala ni hadatuonna, boi do ibana mamolus dang parbinotoan manang dibereng angka musuna. Dapot na ma parpodoman ni Raja Marbun i jala renge do ibana modom las, ditallik Inarnaiborngin ma uluna jala diboan ma ulu ni Raja Marbun on mulak tu huta. Dung sahat dihuta, digantunghon ma ulu ni Raja Marbun on di Galapang ni sopo huta i, dibahen ma bohi na dompak haroroan ni huta.
Gaor ma tutu angka marga Marbun manogot nai, ai jumpangsa holan pamatang ni Raja nai do na adong hape dang marulu be. Hape nunga marsurak-surak par Lintong ni Huta asa diuduti muse na marporang i. Dibereng angka Marbun i ma antong ulu ni Raja na jala bollang matana gantung di Galapang ni sopo huta i. Humahebo ma sude angka Marbun marlarian dilele Inarnaiborngin dohot angka pasukanna.
Las ma roha ni Raung Nabolon dohot sude angka dongan sabutuhana mamereng hagogoon dohot habeguon ni Inarnaiborngin, marpesta ogung masude sahuta manghantushon goar ni Inarnaiborngin gabe si Datu Galapang jala Lumban Toruan ma marga na, anak si paiopat ni Raung Nabolon.
Saut do Datu Galapang pagodang-godang hon na nioli ni anak Raung Nabolon si paiopat naung mate i, jala marpinompar ma ibana tolu anak, ima :
1. Tuan Guru Sinomba
2. Juara Babiat (adong do barita nion na asing)
3. Datu Ompu Lobi Nasumurung.
Jadi, sahat dibingkas on, gabe songonon ma tarombo ni ompungta si Datu Galapang i ;
Composed by JSihombing (Op. Jonathan) Latest edition 01 April 2009
* Seperti yang dituturkan oleh Bp. WM Hutagalung th 1926 kemudian dibukukan oleh Penerbit Tulus Jaya thn 1991 dengan judul “Pustaha Batak” dan diperbaiki oleh Bp. St. R. Lumban Toruan th 2009
Home » sermon » Hesekiel 34:11–16
Patujolo || Hesekiel tarjou gabe panurirang ditaon 593 SM, napatupahon rencana pembaharuon ni bangso Israel di Palestina. Panurirangonna di titik berathon ibana do taringot tu ari sabbat dohot bagas joroni Debata. Marhite panurirangonnai dipatuduhon Hesekiel do pengalaman pribadina, mamungka sian panjouonna,parsorionna rap dohot bangso Israel dna. Hesekiel namarlapatan “Jahowa patoguhon/Allah menguatkan” anak ni si Busi. Kitab Hesekiel salah satu kitab dalam PL yang berasal dari zaman pembuangan sekitar tahun 593-571 SM, yang menggambarkan tahapan baru nubuatan Israel. Tarjou Ibana laho patoguhon roha ni bangsoi natongon tarbuang, pasahathon baga baga haluaon. Godang hamaolon di adopi bangsoi dihabuangan I,dimana umat itu sulit beribadah kepada Allah, mereka diharuskan menyembah dewa dewa dan tidak mendapatkan keadilan dan keamanan dari raja babel, alani gabe mandele bangsoi jala dibagasan keputus asaan, bahkan peminpin pemimpin Israel yang turut terbuangpun tidak lagi mampu menguatkan hati umat itu,dikondisi nasongonima Hesekiel dipangke Debata paulakhon ngolu dohot pangkirimon ni Bangsoi.
Ulaon parmahan/gembala nunga ulaon nasomal dibaritahon di padan narobi. Panguhum 20:16patoranghon, “sian saluhut halak natorop I,adong 700 baoa napinillit ,angka panjaluk,saluhutnai pande mangambalangkon batu manghonahon obuk sada, jala dang pilit.nasida ma angka parmahan di palestina na malo mamangke ambalang ( umban/bandil), ninna angka parmahan I dang pola mardonganhon panangga laho marmahani angka dorbiana be. Naadong diangka parmahan I ima “hajut” inganan ni angka sipanganon nasida dungi muse tungkot/tongkat/batahi ( tongkat pemukul/gada, Psalm 23:4) ido dipangke nasida laho papunguhon angka pahan pahanan nasida, pahean nasida pe sian imbuluni biru biru do. Ualaon parmahan sada ulaon na hurang sangap doi/ ulaon na lea, alani jot jot do nasida dang diparsangapi alani ulaonna I,baik di angka panghataion, paradaton(peraturan peraturan masyarakat),dang mangulahon ruhut partangiangon,dang marbasu laho marsipanganon,dna.jala bahkan inganan nasida pe di lading do.
Di Hesekiel 34:2 di dok, “ale anak ni jolma,ikkon manurirangi maho taringot tu halak siparmahan Israel. Jala dohononmu ma tu nasida, tu angka parmahan i: “songonondo hata ni Tuhan Jahowa, marjea ma halak siparmahan Israel, angka namarmahan dirina sambing, nda ikkon angka biru biru nian parmahanon ni angka parmahan? Hataon ditujuhon tu angka pemimpin/pangituai ni bangso I naso dung be mangulahon hasintongan hombar tu ulaon nasida. Nunga gabe angka parmahan najahat nasida, naso manulahon ulaonna dohot denggan, gabe parmahan na gagal nasida laho patuduhon tanggungjawabna tu napinarmahan nasida. Di ayat 2-6 dipatorang,holan naringkot dinasida sambing do dipikkiri nasida , manakko, pamokmokhon dirina. Diseati do biru biru I,digadis, dipasombu marserak, ndang diradoti. Di Jeremia 23:1, marjea ma parmahan,angka namangago dohot paserakhon biru biru na huparmahani, nina Jahowa. Dibahen I boti hatani Jahowa, Debata ni Israel dompak angka parmahan, angka namarmahan bangsongku, nunga di paserak hamu punguanKu, jala dionjar hamu, jala ndang dimata matahon hamu nasida , idama luluhononKu ma tu hamu hinajahat ni pambahenan muna ninna Jahowa (Jeremia 23:2) ala hajahaton ni angka parmahan I, Debata mengambil alih ulaon I, gabe Ibana sandiri nama marmahani jala manguluhon biru biruNa (ayt11), jala uhumon ni Debata angka parmahan na jahat ( Jer 23: 11-16). Mangalului angka namago, mamboan mulak angka na tardempar, paluahon, mambaluti angka namabugang, margogoihon angka nagale/marsahit. Sian I naeng boi antusanta Debata patupahon pemulihan secara total tutonga tonga ni angka biru biruna, jala patar do tarida disi “Asi ni roha ni Debata”, ndang lomo rohaNa mago biru biruNai nanggo apala sad ape, bahkan ditadingkon do na 99 I holan mangalului nasada nari, ima ringkot ni biru biru I diadopan ni Debata, laos ima patuduhon paboa parmahan na denggan/burju Debata ( 1 Musa 48:1-5,Psalm 23, Jer 31:10). Dungi pahoton ni Debata ma muse sahalak parmahan haposanNa (ayt23) dibagasan hasintongan do parmahanon ni Debata nasida ( psalm 78:71; Jes 44:28, 63:11; Jer 2:8, 10:21; Sak 11:4-17). rohahononNa do biru birunai marhite namanogu tu jampalan nalomak, huhut didolok natimbo inganan nasida bahenonni Debata. Di padan narobi ,dipatudos do debata songon parmahan Israel ( 1Musa 49:24, Psalm 80:2) nalambok pangaduna (Jes 40:11) siapata parmahanionni boi berbentuk uhum molo hona uhum ni debata nasida ( Jer 50:6; 51:23, Sak 13:7) di ayat 16 adong pandohan naringkot tangkasanta didok”…alai anggo namokmok I dohot nagogoi siaphononKu do, Ahu sandiri tahe marmahansa marhite hite uhum (.. tetapi yang gemuk dan kuat akan kubinasakan sebab Aku gembala yang melakukan apa yang baik ). Hata “siaphononKu” namarlapatandoi uhum ni Debata tu angka naso patupahon lomo ni Rohana, bahkan namanegai angka punguan ni Debata, di ayt 1-8 nunga tangkas dipatuduhon pangalaho namambahen muruk Debata, alani ikkon adopan nasida ma Debata,laho mempertanggungjawabhon pangalaho/pambahenan nasida dompak biru biru/bangso ni Debata. Hata siaphononKu ditujuhon tu angka namangulahon hajahaton. Pandohan “n amok mok, nagogo, ima angka keluarga kerajaan/ para pembesar intana, termasuk angka sintua ni malim na dibagas joro.
Miserikordias domini ido goar ni minggunta namarlapatan “ gok asi ni roha ni Jahowa do tano on” Psalm 33:5b. napatuduhon holong nang panghophopon ni Debata. Pertolongan dan kepedulian Allah sebagai gembala melepaskan umatnya dari ketidak adilan, ketertindasan, menandakan bahwa Allah tidak sekalipun meninggalkan umatnya, bahkan dengan Nas ini Allah menunjukkan kasihnya yng begitu besar. Di Johannes 10:11 didok Jesus do parmahan na denggan do Ahu….na rade manghophop angka napinarmahanna, pola sahat tu namaneahon hosa, ido naung tahalashon marhite PASKAH naung tapestahon. Jesus natarsilang,jala naung hehe I, manghamonanghon ngolunta songon biru biruNa hita, ndang diloas hita marhinamago. Marhitei natongtong do hita patuduhon tanggungjawabta songon biru biru tu adopan ni Debata, ima marhite haunduhon, hasatiaonta tu Ibana naung mar asinirohai, ayt 17-22 tangkas do uhum nang tu angka biru biru I molo sohombar ngoluna tu si Parmahan i..
Laos paingothon hita do nang turpuk on, disaluhut silehon lehon ni Debata na sahat tu hita boha do hita mamangke I asa unang maralo tu lomo ni roha ni Debata. Lumobi songon naposo/parhalado hita,naeng takkas jumpang pangulaon nadenggan ( 1Pet 2:21) jala asa taulahon haparmahanion I dohot denggan dibagasan biar maradophon Debata. “unang songon na pinaksa, sian las niroha ma mangihuthon Debata, unang alani pangomoan hailaon, sian ringkot ni roha ma (1 Pet 5:2). Ai sian hamoraonna do saluhut hita manjalo, ima asi ni roha na so marnamontok…
by Biv M br Siahaan
Di posting oleh : Rivai Silaban Update pada : 2:40 PM
Panurat Alm St. D.P. Hutagalung (Opung ni si Salomo): PANGHATAION DI ULAON PAMULI BORU/PANGOLIHON ANAK
Pinatomu ni : Amang Simanjuntak
D. MARTONGGO RAJA - MARRIA RAJA
1. Molo ulaon alap jual (ulaon di parboru) ulaon sadari digoari ma i paulak une,
2. Molo ulaon taruhon jual (ulaon di paranak) ulaon sadari digoari ma i maningkir tangga.
• MASUK TU BAGAS
PROTOKOL NI PARBORU: ….”
“nami….!!.”
PROTOKOL NI PARBORU: “Molo songon i do Amangboru, mauliate ma.”
[]
“Di hamu Tulang…, molo naung rade hamu, asa ro hami nian mandapothon hamu.”
(maksudna laho pasahat tudu-tudu ni sipanganon)
PROTOKOL NI PARBORU: Songon hata ni situa-tua ma dohonon :”,
[Diolophon natorop, “horas ma tutu!”, laos masijalangan.]
PROTOKOL NI PARBORU: “Di hamu Raja ni Pamoruonnami, hami pe naeng ro ma man-dapothon hamu.”
Diolophon angka natorop, “Ima tutu.”
PROTOKOL NI PARBORU: [Diolophon natorop], “ima tutu….!”
PROTOKOL NI PARBORU:
Diolophon uduran ni paranak, “Nauli….!!!.”
• DUNG SIDUNG MARSIPANGANON
PROTOKOL NI PARBORU: PROTOKOL NI PARANAK: PROTOKOL NI PARBORU: “Mauliate Amangboru. Gabe jala horas ma di hamu.”
PROTOKOL NI PARBORU: …..
PROTOKOL NI PARBORU: dijalo haha (anggi) ni hasuhuton parboru ma pangidoan ni suhut (protokol ni parboru) i. jala dung tangkas masipasangapan, diputushon ma sahalak sian nasida gabe parsinabung (raja hata). langsung ma parsinabung i manghatai.
PARSINABUNG NI PARBORU: ng i manghatai.
NB: NIAN SIAN MULANA PE NUNGA HIRA TANGKAS ISE NA GABE PARSINABUNG, BAIK SIAN PIHAK PARBORU SONGONI NANG PIHAK PARANAK. ALAI I DO HUROHA SENI DOHOT PANGALAHO NI RUHUT-RUHUT PARADATON I, LUMOBI DI NA MANAT MARDONGAN TUBU.
PARSINABUNG NI PARBORU: “Tulang Raja Bolon, nunga rade hami.”
PARSINABUNG NI PARANAK: “”
PARSINABUNG NI PARBORU: “Mauliate ma di hamu. Jala dohonon ma songon hata ni situa-tua:
PARSINABUNG NI PARANAK: PARSINABUNG NI PARBORU: PARSINABUNG NI PARANAK: PARSINABUNG NI PARBORU: “Mauliate ma Amangboru…..”.
NB: Andorang so dialusi boru ni hasuhuton, boi do dikembanghon angka panghataion. Misalna, didok: Ai borunami na dia, jala ise goarna, dst.
• DITORUSHON MA MUSE PANGHATAION
PARSINABUNG NI PARBORU: PARSINABUNG NI PARBORU: • MARHUSIP (MANGRANG-RANGI)annami.”
“Mauliate ma di Raja ni Pamoruonnami…”
“Di hamu pamoruonnami…ORU, BERE, PARIBAN….!”
PARSINABUNG NI PARANAK: “Mauliate ma di hamu Rajanami…!!”.
“….!!!
CATATAN : SINAMOT NDANG TARMASUK SUHI NI AMPANG NAOPAT, ALAI UPA SUHUT MA I LANGSUNG TU NAMPUNASA BORU MULI.
5. PAIDUA NI SUHUT, SIAN ANGKA OMPU NAMARTINODOHON,
PARSINABUNG NI PARANAK: “Nauli ma i, Rajanami.”
PARSINABUNG NI PARBORU: PARSINABUNG NI PARANAK: PARSINABUNG NI PARANAK: “Mauliate ma Rajanami. Hujalo jala hugabehon hami ma i.”
“Mauliate ma di Parsinabungnami. Tarsongon on ma konsep manang rencana nami:
• Partumpolon di gareja tanggal [….]. pukul [……..]
• Ting-ting parjolo tanggal [………..],
• Ting-ting paduahon tanggal [……….].
• Pamasu-masuon tanggal […….],, di gareja (tempat) [………..], dst.
• Ulaon unjuk (pesta) di alaman ni parboru, gedung [………..], dst
• Godang ni undangan tu paranak [………..] lembar dst.
•dst. Boha Raja ni Boru, nunga uli rohamu di si?
PARSINABUNG NI PARANAK: dst. Suang songon i di pamoruonnami marga ….., dohot uduranmuna ….dst.
PARSINABUNG NI PARANAK: UHUT/PAIDUA NI SUHUT SIAN PARANAK: “Mauliate ma di Tuhanta, mauliate ma di hamu sude hula-hulanami, pariban dst………
PARSINABUNG NI PARBORU: ngo DENGGAN DO MOLO DIJAHAHON ANGKA KEPUTUSAN NAUNG DISURATI HIAN DI HUSIP-HUSIP NA MANGARANG-RANGI. BOI DO SIAN PARBORU MANANG PARANAK MANJAHAHON KEPUTUSAN I.
o DUNGI PE BARU DIBAGI HEPENG INGOT-INGOTI. DIJOU MA CALON PENGAN-TIN, ASA MASIJALANGAN JALA MASITANDAAN DOHOT ANGKA TUTUR NA RO.
PARSINABUNG NI PARBORU: “Boha amangboru…!!, Ala nunga renta jala singkop be ulaonta, asa taujungi (tatutup) di bagasan ende dohot tangiang. boha amangboru, ise ma namanutup….?
PARSINABUNG NI PARANAK: “Mauliate ma rajanami….!!. sian hamu ma namanutup….”
PARSINABUNG NI PARBORU: “Dos ma rohanta. ala di son do amparaniba …….., ba pinasahat ma tu nasida.”
• ULAON MARHATA SINAMOT
• PASAHAT TUDU-TUDU NI SIPAGANON
SUHUT PARANAK: “Di hamu hula-hula nami …….. Horas ma hamu na manjalo, horas di hami namangalean.
(pasahat dekke) “Di hamu Raja ni Pamoruonnami…., asa dos tuatna dos nangkokna, mangarade ma hamu…!”
“
PROTOKOL NI PARANAK: “Beha Rajanami…., isema na mambahen tangiang….?
“Molo tung di jolo ni hasuhuton pe i asa narap manjalo do hita di si jala tahalashon ma i.”
“Di hamu Borunami…PARSINABUNG NI PARBORU : (Sibagi Jambar) “Di hamu Raja ni Pamoruonnami…,”
“T”
“Beha Amangboru…, hira songon dia ma partordingna?”
PARSINABUNG NI PARANAK : (Sibagi Jambar)
“Nunga nauli i Rajanami…..”
“Ala naeng mulaanta ma namanghatai dohot raja ni pamoruonnami Raja PARSINABUNG NI PARBORUARSINABUNG NI PARANAK: “Nauli Rajanami (laos disuru ma boru nasida pasahathon tu jolo ni ParsinabungParsinabung”
HAHA/ANGGI PARBORU: “Mauliate ma di haha/anggi. Molo pandapotnami, gabe jala horas ma.”
BORU/BERE NI PARBORUDi hamu pamoruon nami Raja …†€¦â€¦.. Asa molo sian hami, dohonon-nami ma songon hata ni natua-tua:
PADUA NI SUHUT PARBORU: “Di hamu haha/anggi ParsinabungDi hamu hula-hulanami dohot tulang……….…..“Di hamu pamoruonnami, Raja …..., nunga sada hami sian horong ni hula-hula dohot tulangmu.
“Di hamu pamoruonnami, Raja ….., nunga sada hami sian horong ni hula-hula dohot tulangmu.
“Pos ma rohamu. Tangkas ma i pasahatonnami annon. Digora-hon Raja i ma i tu ise pasahatonnami.”
PARSINABUNG NI PARBORU: “Amangboru….PARSINABUNG NI PARANAK: “Di hamu suhutnami, borhat ma hamu pasahathon sinamot ni Boru ni Raja i.” Dipasahat ma i tu Parsinabung ni parboru laho dietong godangna.
1. Pamarai (sijalo bara),
3. Pariban (pariban ni borumuli manang namboruna),
4. Upa Tulang (hula-hula, iboto ni inang boru muli)…….,” (laos digorahon asa mangarade jala borhat suhut parboru).
HATA SIAN SUHUT NI PARBORU: …, marnatampak hamu tutu ro dohot pamoruonnami Raja ………(diolophon, jala masijalangan)
 Tintin marangkup tu tulang ni hela dipasahat dung dijalo parboru pinggan panganan nasida.
PARSINABUNG NI PARBORU: “Amangboru…, nuaeng pe pasahat hamu ma pinggan panganan nami.”
“Di hamu Raja ni Pamoruonnami….…“Nauli ma i Raja ni Boru….PARSINABUNG NI PARANAK: “Mauliatema Rajanami. Nunga las roha nami manjalo i.”
•••••“”
“Rajanami….nami…, asa laos di tingki on ma hamu pasahathon angka pasu-pasu, hata sigabe-gabe Rajanami…, Jala laos hamu ma namasiaturan. Botima….!”
“Mauliate! Malambok pusu hami di sude pambahenan muna Rajanami….., Mauliate ma di hamu. Asa songon hata ni natua-tua ma dohononnami,
“Di hamu Raja ni Pamoruonnami….ARSINABUNG NI PARANAK: “Mauliate ma di Raja i…...”.
Di pasahat ma muse tingki tu hula-hula dohot tulang ni paranak, jala didok:
….!”
“Di hamu hula-hulanami…..…..!!!, Molo dos rohanta, antar songon on ma nian konsep ni ulaonta na mangihut:
PARSINABUNG NI PARANAK: “Nunga denggan jala uli be i Rajanami….”
PARSINABUNG NI PARBORU: “Di hamu Raja ni Pamoruonnami….., ala naung dos rohanta, saonari ma taulahon ulaon sadari.”
PARSINABUNG NI PARANAK: “Nauli Rajanami….”
Diposting oleh H. Tondang (Am. Joshua) di Cibitung, Jam : 10.18
Debby Adryansyah mengatakan...
Nauli nadenggan maon lae bukku munaon baen parsiajaran, songon nidokni uppasa ma dohonokku,
Laklak naong hona surat ma naso boi aehan, hata nasinurat manaon naso boi lupahonon,
Sangkotan ni giring - giring timbo di pukkulan ni gareja, akka hata ulaon tung takkas di iring - iring hamu asa mura attusan ni naso umboto.
28 April 2013 01.43
gopass riverbridge mengatakan...
24 Februari 2017 23.25
02.22 Gereja Katolik Maria P.O.K.-Sidikalang No comments
Yeh 2:2-5; Mzm 123:1-2a,2bcd,3-4; 2Kor 12:7-10; Mrk 6:1-6
“Tung na so marsangap do panurirang ianggo di luat hagodanganna, di angka donganna sabutuha dohot di bagasna.” (Mrk 6:4)
Hea masa di tingki periodisasi Pangulani ni huria manang Vorhanger di sada stasi, adong sahalak ruas na pangalahona, parngoluanna, hapistaranna dohot rohana suman gabe pangula ni huria manang vorhanger. Angka ruas sude mamillit ibana, jala ibana pe ujungna olo gabe pangula ni huria. Alai andorang so dilaporhon tu pastor asa dibahen SK na, muba roha ni angka ruas, alana adong piga-piga halak na mandok, “Ai boha do sahalak vorhanger, ekonomi ni keluargana pe ndang boi disarihon ibana, halak na pogos do ibana. Unang-unang annon sude durung-durung i dibuati ibana.” Adong muse na mandok, “Ise be annon manangihon ibana, ai jolma na pogos do, jala keluargana pe so ringgas margareja.” Alani hata si songoni, gabe sundat dilaporhon tu paroki jala dipangido nasida asa diulanghon muse rapot mamillit vorhanger, jala diusulhon sahalak calon na parhepeng. Pendek sarita, Dewan Pastoral Paroki tetap mandok, “Aha naung tarpillit, ba tarpillitma.” Keputusan on dibahen DPPH, alana diboto do tangkas ai jolma na burju do ibana, tung pe napogos, jala hata nangkin karejo ni piga-piga halak na mansonsothon diri asa gabe vorhanger.
Jala memang songoni do jotjot masa di ngolunta. Halak jotjot holan marnida hamoraon, penampilan do, ndang marnida isi dohot haburjuon ni jolma. Tung mansai mura jolma i mangolohon hata ni dongan, molo dongan i sahalak na mora, parpangkat, alai maol manjalo hata ni dongan molo ibana napogos jala ndang parpangkat, hape na didok nai tung mansai singtong. Gariada muse olo do, ruas i umbiar jala manangihon hata ni sahalak ruas na mora jala marpangkat, daripada manangihon hata di pastor.
Songoni ma na dialami Jesus di tingki mulak Ibana tu huta hatubuanNa. Anggo dimulana, tung mansai tarhalongang do nasida mambegei pangajarion ni Jesus na gok huaso, jala muse nasida bangga membegei aha naung binahen ni Jesus di huta ni halak, ima ulaon hahomion bolon. Alai dung diboto nasida Jesus i sian keluarga ni si Josep na pogos i, gabe ditolak nasida Jesus dohot sude nadiajarhonNa. Alani i, ndang adong ulaon hahomion dibahen Jesus di huta hatubuanNa. Manolak Jesus, berarti menolak harajaon ni Debata. Dibahen i, marhite Barita Nauli sadari on, diajak hita asa tongtong hita marunduk ni roha maradophon angka dongan, tarlumobi di adopan ni Debata. Hita padao ginjang ni roha sian bagas rohanta be, unang mardingkan hita marnida dongan. Molo hita tolak hata manang ulaon na denggan manang nauli napinasahat ni dongan alana ummetmet ibana sian hita, dosmai hita manolak halalasniroha manang habagiaon. Ai angka na denggan manang nauli ndang marnida arta, pangkat manang halak, jala olo do Tondi Porbadia i mangajari hita mahite angka na metmet.
Dompak Sinaga Archives - Lirik Lagu Batak Dompak Sinaga Archives - Lirik Lagu Batak
Category: Dompak Sinaga
Lirik Lagu Batak - October 9, 2020 - No comments - Dompak Sinaga
lirik lagu dung lao. dung lao, dung lao ma ho ito sian lambukki lungun maccai lungun pangkilalaakki. sai holan na marsak do au. dang sonang be au di ngolukki. lam leleng hita marsirang ito. lam gurgar pikkiranhi. dao, dao dibagas rohakki ito. holong, holong tutu do pe tu ho ito. tung so targabusan ito. soada […]
lirik lagu pakkail. molo guling mata ni ari. tarhira hira jam opat botari. nungnga borhat au sian jabu. tu pakkailan lomo ni rohakku. ai i nama na boi pamalum sahithi. lobi sian arta do i. ai dang parduli au sadia na habis. asal ma dao arsakki. pakkail, ido gelarhu. nang pe so margaji tahe. molo […]
lirik lagu au do na mamillit. Holong ni roham tu au nasai laon. tung gomos tutu doi hu golom. hu hatahoni tu ho nuaeng ito. asa dao do bada sian hita. uli dibagasan ate atekki. holan ho do nasai mangingani. nangpe tung godang namangambati au. dang olo au ito marsirang sian ho. alana au do […]
Tortor Ni Pariban
lirik lagu tortor ni pariban. di parbogason mon ale pariban na burju. renta do hami jonjong di jolom. lao pasahathon akka hata pasu pasui. ihut muse dohot silua i. tung las ma rohami manjalo i sude. nang pe so sadia tahe. tibu ma dapot ho najinalahanmi. maranak marboru hamu. rap hita manortor rap hita marembas. […]
Haholongi Ma Sidoli
Lirik Lagu Batak - October 5, 2020 - No comments - Dompak Sinaga
lirik lagu haholongi ma sidoli. ingot ma ahu hasian. nang pe so rongkap hita na dua. ondihon ahu di roham. boan gomos di tangiangmu. akka naung ta bolus i. di ekkel dohot di sude na lungun. simpan buni di roham. bahen ma ubatni arsakmu. aut sura boi ala roha. manodo aha pangidoanta. dang oloanku ikkon […]
10.42 Gereja Katolik Maria P.O.K.-Sidikalang 1 comment
Jumat, 1 Mei 2009, Minggu Paska IV
Ulaoan 9:1-20; Joh 6.53-60
“Tung na so dapot hamu hangoluan i, molo so dipangan hamu daging ni Anak ni jolma i, jala so diinum hamu mudarna!”
Somalna di ulaon ni hita halak batak, ulaon marsipanganon manang marindahan pogu tung mansai porlu hian. Gariada olo do sipata bagak dohot balga ni ulaon i dietong sian ulaon marsipanganon. Molo sude na torop i dapotan mangan, bagak ma didok ulaon i. Jala di hita halak batak ulaon marindahan pogu, ima sada ulu ni sada ulaon. Molo nunga marsipanganon, dietong ma nunga beres sude ulaon i. Jala di tingki ulaon si songoni somalna angkukna ima jagal manang nadidok namarminyak minyak do dipatupa. Sian hasomalan on tangkas ma tung mansai porlu hian sipanganon dohot mai jagal laho diparngoluan songon i muse diparadaton. Dibahen i, mura ma ta antusi aha na nidok ni Jesus di barita nauli sadari on. Alai na gabe sungkun-sungkun di hita, “Ai boha do hita manganhon daging dohot minum mudar ni Jesus?” Bah ai ndang na gabe siallang jolma hita songon si anu na hea tarbarita di hutanta?
Tontu ndang i lapatanna. Alai na laho didok di si, ta haporseai ma Jesus i Tuhan Debatanta, ai ndang boi mangolu hita anggo so mardongan ibana, ndang boi sahat hita tu hasonangan na manontong anggo so marhite ibana jala haporseaon i diparngoluhon. Songon sipanganon na ta pangan mangalehon ngolu dohot gogo di hita, songon i ma nian haporseaon i, songon na jotjot didok, sai anggiat ma haporseaon i mamurnas tu daging jala saudara tu bohi.
Sabtu, 2 Mei 2009 Minggu Paska IV
Ulaon 9:31-42; Joh 6:60-69
“Tung tu ise ma hami laho, ale Tuhan? Di Ho do hata hangoluan sisalelenglelengna!”
Sipata do ninna dongan, “Bah nunga lupa rimbang!” Hata on dihatahon molo adong sasahalak na nunga lupa manang maila patuduhon jala pabotohon sian dia asalna. Rupani i, antar so diboto be marhata batak, sai marhata indonesia manang marhata linggis eh inggeris ibana, ndang dipangke be margana, dohot ma muse ndang diboto be anggo saotik soal adat Batak. Sidalianna didok ai jolma na modern nama nuaeng, hape na maila do dihabatakonna, dietong ibana halak batak i kolot, umhebat adat di halak na asing di ibana. Hape sasintong na, ndang diboto ibana hamoraon ni adat batak jala ndang olo ibana marsiajar.
Songon ni ma hita jotjot taringot tu haporseaon. Tung mansai mura hita manimbil sian haporseaonta tu Jesus, alana maila, manang olo do alani arta, jabatan dohot pangkat. Godang do muse na so mangantusi hamoraon na adong di bagasan haporseaon Kristen, jala muse ndang olo marsiajar. Hape molo tutu manghaporseai Jesus Kristus tung na jumpang na do hahalas ni roha bolon. Dibahen i molo manghirim hita di hangoluan na manontong, hot ma hita dihaporseaon tu Jesus Kristus, jala ta lehon ma tingki marsiajar taringot tu hamoraon di haporseoan Kristen.
1 Juni 2009 08.39 Reply
pastor,Kek mana cara membuat Tab Seperti diatas contohnya PROFIL GEREJA,KEGIATAN PELAYANAN dll
Kalau pastor tau kirim Kodenya atau caranya ke
Tulang Paranduhur – Amani Partogi
Posted on 30 Juli, 2010 by Hendry Lumban Gaol
Marragam do hagiot ni jolma di portibi on. Adong do na lomo rohana makkail, lao do on manang na tudia asal ma diboto adong pakkailan na une. Adong muse na giot maredde. Tikkos manang naso tikkos ende, not na suarana, alai ala giot ni roha sai di jugulhon. Anggo amanJamordong asing do hagiotna, ima maranduhur. Tarbarita do bayon tu desa na ualu ima paranduhur. Sude do luat diardapi ibana holan lao maranduhur. Boi do bayon manggogop sadari manipat dang humusor di rabbai holan alani anduhur. Boi dipasuman sappulupitu masam suara ni anduhur. So mangan manang so mangula pe taho holan alani pabege-bege soaran ni anduhur. Ai gok anduhur sijabuna.
Disada tikki, mangoli ma berena. Ibana ma sijalo tintin marakkup. Dua minggu andorang somata ni ulaon, nga mangarade ibana. Dijou dongan tubuna, asa ria uduran nasida horong ni tulang. Dituhor ulos na uli sigajjang rabbu jala diparade dekke siboanon tu pesta i. Diboto ibana, ikkon ibana do innon pasahat ulos, ima ulos ni Tulang. Akkup ni i, di apil-apil ibana uppasana. Disukkun akka hobbar jabuna, ai aha do uppasa nasomal sian tulang.
“Uppasa sitolu-tulo ima baen lae, nasomal ima, dang pola ikkon godang hata uppasa, ai so i na rumikkot, hata pasu-pasu, hata gabe-gabe tu bere i do” ninna amaniBasiha, donganna saparmeaman-saparkatuan. Ai hatiha mar jokker karo do ibana manukkun amaniBasiha.
“Eme sitabba tua, parlinggoman ni siborok…” ninna ibana, dipahulahulakkon hata uppasa on, asa unang sala. Dungi sada nai muse, molo tu ibotona innon dohononna ma “Addor hadukka”. Ido na somal didokkon halak. Ia so si molo tu bere na i annon uppasa “pinattikkon hujur di topi ni tapian…”, bohama akka uppasa gabe-gabe, asa gabe sude parniulaan ni tangan ni berenai, dituppak amanta namartua Debata.
Dungi uppasa panutup hira hira “Sahat-sahat ni solu…”. Geok do sipata. So ditanda jolma be solu, addor hadukka songon dia rumangna, si borok boha rupana, Hujur pakkeon tudia, alai sai dipaddok di uppasa.
Songoni do huroa rumang ni ulaon ni halak batak on. Parjolo ro tulang jala ikkon disi, alai ikkon nasida uppudi mulak, manipat satonga ari holan na mamereng-mereng ulaon ido nasida. Ima bagian ni tulang, molo di pesta adat batak. Andorang so marsipanganon dijouhon ma asa ro horong ni tulang tu bagas. Dungi ditomu-tomu hasuhuton ma uduran ni tulang on marhite tortor nang uning-uningan. Alai, olo ikkon jam lima potang ari pe asa tu horong ni tulang ulaon, ima ulaon mangulosi.
Tep ma dah!. Dung sidung rupani di tomu-tomu hasuhuton bolon uduran ni hula-hulana be diuduti ma makkatai, dungi marsipanganon ma.
Sipata, geok do pakkilalaan. Ro ma nian pande hata on, didok ma “Nga rade hamu rajanami, raja ni hulahula nami” asa mulaan namai nama pakkataion on dohot raja ni pamoruon nami” ninna parsinabul ni paranak. Huhut dijouhon ma sada-sada horong ni hula-hula na roi. “Dipudi hamu rajanami sipaimaon, dijolo sieahan, alani i tutur-tuturi hamu hami pamoruon muna di ulaon on, alai..” Oma na geok i “Alai, holan panuturion ma sian hamu”. Boasa pola nian adong hata alai?. Ai da sude do nadisi i siboto parhundul na be?. So pola didok pe hata alai, nga diboto uduran ni hula-hula i aha siulaonna. Ima di huta na ribur on raja parsinabul makkatai.
Somal do rupani di isappon akka parisap ma sigaretna nanggo pala sapangisapan. Mijur ma tu duru amanJamordong, mardomu ma alani mohop ni ari, hodohan muse. Dipahundul ibana ma di batang ni hau di alaman i, dungi dibukka jasna. Ia jas on, sangajo do dipatompohon. Ai holan alani ulaon on pamasu-masuon ni berena, si Pereddi do.
Naso panagamanna, adong ma manetek tu simanjujungna. Hape napu manang kotoran ni pidong. Anduhur. Dinoto ibana do attong, napu ni aha na hona tu simanjujungna i. Bah!, Anduhur do tutu, dang sala be sian uap ni napu na on. Ninna ibana huhut dianggo. Sahit bolon ni amanJaomordong ima maranduhur.
Dipanotnoti ibana ma doppak gijjang, didia hasonggopan ni anduhur on. Makkuling muse ma anduhur on. Longan situtu ibana mambege haulion soara ni anduhur on, mansai tabo. “Anduhur nise do naeng on” ninna ibana. Dang sadia leleng habang ma anduhur on tu hau na asing, na jonok tusi. Didapothon amanJamordong tu parsonggopan ni anduhur on. “Leleng nai tikki asa mangulosi” ninna ibana uhut di bereng jom na.
Songonima torus, nga opat hali habang anduhur on. Alani ni kojina rupani namaranduhur, di ihuthon amanJamordong.
Ra, ido alana asa adong hata na mandok “Lomuk-lomuk darapati” ninna,–dongan sabutuha ni darapati do anduhur–, toho do i. Ia naeng di takkup ibana, dang olo, habang tu hau na asing, alai dang dao. Dungi dijonohi muse, habang tu hau na sada. “Ikkon hutakkup” ninna amanJamordong dibagas rohana. Ganup songgop anduhur on, dijakkit ibana hau i, dungi, dukkon di gijjang diullushon ibana tanganna pasuman-suman soara ni anduhur, asa so anduhur i. Dijururhon tanganna muse, habang anduhur itu hau nasadan nai.
Dang diboto ibana nga tung dao habang anduhur on sian inganan parpestaan i. Jala nga botari, lalap alani anduhur on.
Dipudina, galaput horong ni tulang. Sude dior-dior, dang di ida amanJaholong–dongan tubu na, ima apala tinodohonna sian amangudana- dang disi be amanJamordong. Sukkun-sukkun nasida, atik adong mamereng. Dipaima dang marnamullop. Adong ma mandok, di ida ninna mangalele anduhur. Nga suda halak!.
Dung jam lima, dapot ma partikkian mangulosi nama tulang ni pangoli. Anggo naiJamorodong pe nga marhaliotong mangalului tu duruan. “Lioat i, sumalim i, sai holan anduhuri, sai holan anduhur i. Pailahon, ikkon huputas pidong nai di jabu” ninna marbete-bete.
Disuarahon parsinabul ma asa mangarade tulang lao mangulosi. Hehe ma amanJaholong diboan uduranna. Huroa, ala na poso dope ibana, jala hurang diantusi na mandok hata, ba, bolak-bolak bohina. Marsituganan ma ibana dohot piga-piga halak dongan tubuna na asing.”Ho ma mandok hata, bah appara, ai dang niattusan ulaon songon on” ninna ibana huhut naeng mijur tu pudi.
“Dia do muse, anggo adong dope ho abang, datung tor tu hami dah, na mangihuthon hamuna do hami, paribur-ribuhon” ninna amaniJapadot, tong paula-ula misir nanget tu pudi.
“Ido, pas do i amanguda, ikkon ho dope na tumikkos” ninna sahalak nai huhut diittopi sigaretna, huhut dipareade ulos si ulossononna.
“Huhusippon pe nanget-nanget sian pudi annon, huajari pe ho maruppasa, dipudim pe au” ninna amanTogu.
Ujungna, disukka-sukka amanJaholong ma na mandok hata on. Tep ma mandokhata.
“Imadah tutu ito, dohot ho laekku, marlas ni roha hita sadarion di ari pamasu-masuon ni bere nami si Pereddi, sai hatop gabe ma bere on, maranak sappulu pitu marboru sappulu onom, dongan muna muse saur matua. Songon hata ni uppasa ma tutu ito, lae, –addor hadukka ma ninna togu-togu ni lobbu, peppeng matua hamu manogu-nogu lobbu” ninna ibana, huhut diapusi hodokna. Martitir. Mekkel halak umbegesa.
“Nga sala i uppasa mi abang, manogu-nogu pahoppu do” ninna amaniJapadot marhusip. Humalaput ma ibana patikkoshon. Alai anggo jolma bolak nga mekkel.
Diuduti ibana muse mandok hata i. Saonari tu berena si Perddi nama.
“Nian, dang au hian mandok hata bere, tulang mu amanJamordong do, alai ala dang dison tulangmu gabe au ma, sarupa na dos do hami. Oppe dah tu ho bere, nang borukku, sai ripe na gabe hamu dipasu-pasu Tuhanta. Sai dapotan parsaulian hamuna ateh. Naparpudi sahalai, hata ni uppasa –turtur ma ninna anduhur, tio ma ninna lote, nga lao tulangmu amanJamordong maranduhur, disi nami appe sore-, songoni ma” ninna ibana, huhut diuloshon hatop ulos ni tulang i. Dang nanggo adong hata ni ulos i. Tippas!! alani anduhur.
4 thoughts on “Tulang Paranduhur”
26 Agustus, 2010 pukul 12:16 pm\t Balas
Ai laos mulak nama manJamordong jabun , ai dirippu Anduhurna na maluai
holan namangelak mandok hata doi ; gabe dialapi anduhurnai ibana
27 Agustus, 2010 pukul 9:21 am\t Balas
imadah lae, songoni do molo nga koji. Hea do hamu maranduhur?, ulaon ni na sabar roha do on. Ikkon boi monggop onom jom dang bergerak holan mamereng anduhur on…
28 Agustus, 2010 pukul 9:40 am\t Balas
…disi namai sampe sore…ha ha ha Tippas!!! Ngahera naloahon au manjaha on bah, margak sahalakku dibereng dongan sakantor baeah… pajaha-jaha baritamon! Tippas!!!
30 Agustus, 2010 pukul 9:18 am\t Balas
heheheh alani sogo ni rohana namai tulang, nga lao aman jamordong maranduhur, ai rumikkot nama hape anduhur i sian berena..hahahha..
ANAK TUBU BORU SORANG 10 – TanoBatak
ULOS, PARULOSAN, DOHOT RUHUTNA
Adong do hea palolo rapot di sada luat taringot tu ulos, didok goarna “Seminar Sehari Ulos Batak”. Adong ma sahalak sian napungu i mandok, ia mula ni hata ulos i ninna, ala ngalian do nauju i angka jolma, diuloshon ma, ninna oooo……! Laass. I ma didok mula ni ulos.“haen”Namasa sinuaeng on, nunga mansai torop mangalehon ulos dohot mangulosi di angka siulaon. Alai laos so binoto do ulos aha goarna. Poda ni natua-tua mandok, ndang talup ulosan natumimbo sian namangulosi. Ai didok nasida haru manuk, inana do mangulosi anakna. Molo tung lehonon pe ulos tu angka raja pargomgom, ndang mangulosi goarna. Jala pasahathon pe ndang jadi hopolhonon. Sampe-sampe do sipasahaton tu nasida, ruhutna lompiton do ulos i ganjang tu sabola duru sisina. Ampehon ma tu abara ni nasida.
Boi do bahenon sabe-sabena dohot tali-talina. Laos dipasahat ma tungkotna. Songon i do didok natua-tua molo pasahat adat pahean ni raja. Molo tung lehonon ma namargoar ulos tu dongan (cendramata), lompit do i pasahaton. Jala hatahonon do i di loloan, ala aha umbahen dipatupa i“Rajin ma hamu marsembahyang.”Bangko di halak hita naparpudi on, sai maringkat-ingkat do na di jolo, mangihut-ihut na di pudi, gabe sange ma dohot di Toba mangalehon mandar hela. Alai angka panjaha nahinormatan, hea do di Toba nang nuaeng on mandar dipangke laho masisisean di lobuan manang antaran na bidang? Molo niida sai ulos do dipangke molo ibana raja panise. Tung pe so diboan hinan ulosna maradu dipinjam do asa marulos. Sian i tarida dang marlapatan mandar paheon di loloan. Alai molo laho marhuta sada sai diboan do mandar atik tung beha dang sai adong dapotna gobar di parhutasadaanna i. Alai laos i ma gabe dihasomalhon nang tu paradatan.
Jadi nunga godang nuaeng on holan ala na tarsosak, gabe i ma dipartangkanghon. Hape nunga gabe lipe sian ruhut ni siulaon dohot di hatongamonna. Laos barani do panurat manghatindanghon na so dung hea dope adong mangalehon mandar hela di Toba Holbung di toru ni taon 1980-an. Alana mansai godang do ulos di Toba Holbung.
Somalna, holan parhobas juhut do mamangke mandar asa sigap idaon manghobasi atik tung naung maribak salaoarna.
a.\tUlos tapoltua
b.\tUlos panghopol
c.\tUlos sampetua
d.\tUlos sampuborna
e.\tUlos sabinmaligas
f.\tUlos hembangtua
g.\tUlos nasoraburuk
1.\tULOS TAPOLTUA
Dung sorang dakdanak dipasahat ompungna manang tulangna do ulos di tingki mangharoani manang martutuaek. I ma nanidokna sinuaeng on ulos parompa, ulos tapoltua do digoari angka ompu naparjolo. Tapol-tapol ni anak nabisuk, tapol-tapol ni boru namarroha.
2.\tULOS PANGHOPOL
3.\tULOS SAMPETUA
Ima ulos di tingki ulaon parunjuhon dipasahat natoras pangintubu tu boruna dohot tu helana patandahon naung hot helana i (sah) marsaripe. Molo pinadomu tu namasa saonari on didok ma i tarsongon akte perkawinan mangihuthon adat Batak. Ido umbahen didok natua-tua, napinadomu ni ulos ndang jadi sirangon ni ulos.
4.\tULOS SAMPUBORNA
5.\tULOS SABINMALIGAS
6.\tULOS HEMBANGTUA
Ima ulos sian tulang ni namuli, patandahon roha napantis do tulang i mangalehon pasupasu tu berena asa siripe gabe, siripe horas namanjalosa. I do umbahen sai umpudi tulang pasahathon ulosna, asa tulang i do pahembanghon pasupasuan (penutup)
7.\tULOS NASORABURUK
Ulos nasoraburuk do digoari pauseang. Ai angka ulos nahinataan na diginjang on, ulos natinonun do i. Alai ianggo ulos nasoraburuk hauma do i manang tano tur. Adong do hata Batak mandok, seang do pauseang molo so adong marhaseanghon . Lapatanna, boru namanjalo pauseang i sai marurat natogu asa adong muse paihut-ihut pauseang, na jinalo ni natorasna.
Ia namargoar ulos pangose mangihuthon hatorangan ni angka natua-tua, songon on ma pardalanna: Olo do na mardongan saripe marrongkap badan, ndang marrongkap tondi. Lapatanna, ndang tubuan anak nasida ndang tubuan boru (ndang adong rindangna). Di sada tingki gabe marsirang ma nasida sian dos ni roha nasida be. Di jolo ni raja, sipaulahon ni paranak ma ulos sampetua najinalona hian di tingki pesta unjuk tu parboru. Ima naginoaranna ulos pangose. Ai nungnga mose padan ala so marrongkap tondi. Dung mulak ulos pangose, i pe asa boi muli boru napinasirangna i.
5 respons untuk ‘ANAK TUBU BORU SORANG 10’
Hea do hubege hata mandok ‘sonduk hela’. dia do lapatanna jala boha do hatoranganna.
Oktober 24, 2007 at 1:50 pm
Jala adong muse hubege, ingkon jolo tulang na manggunting obut ni berena parjolo sahali (tingki poso-poso), dungi pe asa boi di’pangkas’ natorasni dakdanak i. Bahen hamu jo amang hatorangan na dohot angka na hombar tusi.
Oktober 24, 2007 at 1:55 pm
Saotik sekedar memberikan pendapat jala nabiasa dibege taringot tu nadidokni lae manullang . adong dua hasomalan manang adat taringot tu dakdanang sian tulangna naparjolo ima mamoppos berena dohot mamangkas berena , molo mamoppos dakdanak sada ulaon namarhadohonandoon di halak batak alai molo mamangkas rabbut nidakdanak sada hasomalon namarlapatan sada tanggungjawab nabalga nitulangna tu berena , molo dipangarattoan bah nijouma natarjonok isema margani tulangnai alai molo mamoppos do iikkon tulangna langsungmai molo boi dohot akka nahobbar tusonpe adongdo dibahen mauliate jilid I
Onggung sinaga berkata:
Horas appara,taringot ulos samtua nahea hubege jala nahea huulahon,molo ulos sampetu ima ulos napinasahat hulahulana sadaina namabalu jala dippos sude ianakkonna(saurmatua).mauliate appara
Agustus 31, 2011 at 8:38 pm
Dharma Hutauruk berkata:
Mauliate godang. Molo nibandiingkon dohot na pinamasa ni angka raja parhata dohot taja adat saonari, nunga tung marbeda ate. Ni suba pe manghatai dohot angka dongan, lumobi di hula-hula
Februari 7, 2012 at 11:30 am
Tangiang Pangondianon (Doa Syafaat) - hkbp.lagu-gereja.com | Lagu gereja HKBP | BUKU ENDE NOT ANGKA
View : 12973 kali
MARTANGIANG MA HITA
Jalo ma Tuhan tangiang elehelek nami on..Jalo ma Tuhan tangiang elehelek nami on.. Ale Tuhan Debata nami namarhabangso di banua ginjang, Puji-pujian dohot hasangapon mardongan mauliate ma hupasahat hami Tu joloM disiala asi ni rohaM namandongani hami umbahen boi hami ro nueng tu Jolo-M.
Ale Tuhan Jahowa pardenggan basa jala sihokhop hami dibotoho Ho do nuaeng ragam ni parukkilon di bagasan parngoluan nami siganup ari on. Tarlumobi ma di Pangula ni Huria-M najinama ni halak namarjat ni roha ima Amang Hasian Sihombing Lumban Toruan dohot Inang pandita Luspida Simanjuntak. Umbahen I nian Tuhan dang tama hami manguhumi halak parjahat, na tontong do pasahaton nami Tu jolom akka saluhut parungkkilon nami. Sai anggiat ma Tuhan Ho ma na mangaramoti parubaton ni nasida. Asa anggiat nian lam tu sehatna nasida asa boi haduan tontong mangula ulaonna di bagas huria-M ima na laho mamuji dohot pasangaphon goar-Mi.
Songoni pe nuaeng Tuhan tontong do pasahaton nami Tu jolo-M saluhut nasida halak na paburu-buru hami. Sai anggiat ma padao hosom dohot jat niroha sian roha ni nasida. Asa anggiat nasida boi mulak tu dalan-Mu na tingkosi. Nang songonipe Partogi nang dohot Uluan di bangso nami on hupasahat hami ma Tuhan tu Jolo-M, Ho ma Tuhan na mangiring-iringi lakka nasida, mangurupi nasida ima na laho pa dalanhon Uhum nadi Bangso on. Padao ma Tuhan akka si Pangela-ela jala akka si Pajuju roha nasida tu dalan naso sintong. HO ma Tuhan na mangalean Dame na sumurung tu roha ni nasida jala asa anggiat Pistar marroha nasida mangula olaon nasida di bangso on.
Ale Tuhan Nda tama hami mangido sipangidoan nami Tu joloM, disiala godang ni dosa pangalaosan nami diparngoluon nami. Jumolo sesa ma Dosa nang pangalosanan nami asa anggiat unang tarambat pasu-pasu dohot silehon-lehon nadenggan nanaeng sipasahatonMu tu hami. Jalo ma Tuhan tangiang elehelek nami on marhite Goarni anakmu nasasada I Tuhan Jesus Kristus sipalua jala sihokkop hami.
Masipatoguan ma Hita Ganup Ari—Heber 3:13
Masipatoguan ma Hita Ganup Ari
Diatur Mangihuthon Buku na sian Debata
Diihuthon Hamu do Tudutudu na Disurat di Buku na sian Jahowa?
Dijou sian Haholomon
Nasida Ruar sian Agama na So Sintongluba Kimbundu Kisi Kisonge Kreol Haiti Kreol Mauritius Kreol Seychelles Krio Lao Makau Malta Mamijin (Kamerun)November 2016
”Molo adong di hamu hata sipaingot tu natorop on, dok hamu ma!”—UL. 13:15.
ENDE: 53, 45
Boasa ringkot patoguhon na asing?
Aha do na taparsiajari sian Jahowa, Jesus, dohot apostel Paulus taringot patoguhon na asing?
Songon dia do caranta laho patoguhon na asing?
1, 2. Boasa ringkot patoguhon na asing?
SI CRISTINA, na marumur 18 taon, mandok, ”Ndang hea natuatuangku mandok hata na patoguhon rohangku, alai hata na pahansithon roha do. Didok nasida dakdanak dope ahu, ndang olo marsiajar, jala mokmok. Gabe jotjot ahu tangis jala ndang olo ahu mangkatai tu nasida. Ndang mararga be huhilala diringku.” (Ida catatan.) Maol do molo ndang adong na patoguhon hita!
2 Tapingkirhon ma pangkorhonna molo tapatogu na asing. Si Ruben mandok, ”Saleleng martaontaon, marsitutu do ahu asa unang sai marmetmet ni roha. Alai sada tingki, marbarita ma ahu dohot sahalak sintua na mamboto hasusaan na huadopi. Ditangihon do tingki hupaboa sude na di rohangku. Didok ibana do angka na denggan na huulahon. Dipaingot ibana do ahu taringot hata ni Jesus, na mandok ummarga do hita sian angka pidong. Gabe jotjot ma huingot ayat i jala on mambahen las rohangku. Hata sian sintua i patoguhon rohangku.”—Mat. 10:31.
3. (a) Aha do na didok apostel Paulus taringot patoguhon na asing? (b) Aha do na laho taulas di artikel on?
3 Bibel paboahon, porlu do hita tongtong masipatoguan. Apostel Paulus manurat tu halak Kristen di Heber, ”Matahon hamu ma, ale angka dongan, so tung tardapot di manang ise pe sian hamu roha na jahat, na so porsea, na manundali Debata na mangolu i; alai masiapoan ma hamu ganup ari.” Dipatorang si Paulus, ”Unang tung gabe pir roha ni manang ise sian hamu, hinorhon ni dosa na paotootohon!” (Heb. 3:12, 13) Rimangi ma songon dia pangkilalaanmu tingki sasahalak patoguhon hamu. Alani i, boasa ingkon tapatogu angka donganta? Aha do na taparsiajari sian Jahowa, Jesus, dohot si Paulus taringot patoguhon na asing? Songon dia do caranta laho patoguhon na asing? Taulas ma sungkunsungkun on.
HITA SUDE PORLU DIPATOGU
4. Ise do na porlu dipatogu? Boasa godang halak saonari ndang olo patoguhon na asing?
4 Hita sude porlu dipatogu. Tarlumobi, natuatua ingkon patoguhon ianakhonna. Sahalak guru na margoar si Timothy Evans patorangkon, dakdanak ”porlu dipatogu songon suansuanan na mangkaporluhon aek”. Didok muse, ”Molo tapatogu ianakhon, marlas ni roha ma nasida.” Alai, ala mangolu hita di ”tingki parpudi”, godang do halak mangkaringkothon diri jala ndang ”marroha holong”. (2 Tim. 3:1-5) Adong do natuatua na so olo patoguhon ianakhonna ala nasida ndang hea dipatogu natuatua ni nasida. Halak na magodang pe porlu do dipatogu, alai ndang somal on diulahon. Umpamana, godang do na mandok ndang hea nasida dipuji di inganan parkarejoanna.
Puji ma na asing tingki diulahon nasida na denggan
5. Songon dia do hita patoguhon na asing?
5 Hita boi patoguhon na asing marhite mamuji nasida. Hita pe boi mangulahon i marhite paboahon angka parange na denggan na adong di sasahalak, jala mangapuli nasida tingki marmetmet ni roha. (1 Tes. 5:14) Ala jotjot hita rap dohot dongan sahaporseaon, godang do na boi tadok laho patoguhon nasida. (Jaha Parjamita 4:9, 10.) Sungkun ma dirimu: ’Diboto na asing do molo ahu mangkaholongi nasida? Jotjot do huulahon on?’ Pingkirhon ma na dipaboa Bibel, ”Hata sisandok pe di tingki halehetanna, mansai denggan do.”—Poda 15:23.
6. Boasa lomo roha ni Sibolis mambahen hita marmetmet ni roha? Paboa ma tudosan songon dia ibana mangulahon on.
6 Poda 24:10 mandok, ”Molo godoron roham di ari hagogotan, lam moru ma gogom.” Diboto Sibolis, molo marmetmet ni roha hita, sega ma paralealeonta tu Jahowa. Dibahen Sibolis do marmetmet ni roha si Job marhite parohon angka hasusaan. Alai, ndang marhasil sangkap ni Sibolis. Marsihohot do si Job tu Jahowa. (Job 2:3; 22:3; 27:5) Hita pe boi do mangalo Sibolis asa unang marhasil sangkapna. Molo tapatogu keluarganta dohot dongan sahaporseaon di huria, na taurupi do nasida tongtong marlas ni roha jala solhot tu Jahowa.
SITIRUON SIAN BIBEL
7, 8. (a) Songon dia do Jahowa patoguhon angka jolma? (b) Songon dia do natuatua maniru Jahowa? (Ida gombar di mula ni parsiajaran.)
7 Jahowa patoguhon angka jolma. Panurat psalmen mandok, ”Donok do Jahowa di angka na bojok marroha, jala ditumpahi do angka na pogos tondi.” (Ps. 34:19) Tingki mabiar si Jeremia jala marmetmet ni roha, marjanji do Jahowa laho mangurupi ibana. (Jer. 1:6-10) Disuru Jahowa do sada surusuruan laho patoguhon si Daniel. Surusuruan i mandok si Daniel, ”baoa hasudungan”. (Dan. 10:8, 11, 18, 19) Boi do hamu patoguhon angka dongan sahaporseaon, dohot ma i angka perintis jala angka na matua na so boi be mangulahon godang ulaon?
Angka natuatua, urupi ma ianakhonmuna mangadopi elaela di singkola
8 Nang pe nunga leleng Jahowa rap dohot Jesus, alai diboto Jahowa do porlu Jesus dipatogu tingki di tano on. Ditangihon Jesus do AmaNa mangkatai sian surgo dung tardidi ibana, nang di tingki parpudi ibana di tano on. Dua hali ma didok Jahowa, ”On do Anakku, Haholongan i; halomoan ni rohangku do Ibana!” (Mat. 3:17; 17:5) Tontu, gabe togu ma roha ni Jesus tingki diboto na dihaholongi Jahowa ibana. Dung i, di borngin andorang so mate, susa do dihilala Jesus. Dipatogu Jahowa do ibana marhite manuru surusuruan paposhon rohana. (Luk. 22:43) Angka natuatua, tiru ma Jahowa marhite tongtong patoguhon ianakhonmuna. Puji ma nasida tingki diulahon nasida na denggan. Tingki adong elaela di singkola, urupi ma nasida asa togu jala martahan.
9. Aha do na taparsiajari sian cara ni Jesus maradophon angka apostel?
9 Dilehon Jesus do sitiruon na boi tatiru. Di borngin andorang so mate, diburi Jesus ma pat ni angka apostel jala dipaboa tu nasida ringkot ni serep marroha. Alai, ginjang rohanasida jala marsoal taringot ise na umsangap, jala didok si Petrus ndang olo ibana manadingkon Jesus. (Luk. 22:24, 33, 34) Ndang hasalaan ni nasida na diida Jesus. Dipuji Jesus do nasida ala tongtong marsihohot tu ibana. Marjanji do Jesus na umbalga dope ulaon ni nasida sian na diulahon Jesus, jala didok Jesus do na dihaholongi Jahowa nasida. (Luk. 22:28; Joh. 14:12; 16:27) Tasungkun ma dirinta, ’Olo do ahu maniru Jesus, mamuji halak na asing jala ndang holan mangida hasalaan ni nasida?’
10, 11. Songon dia do si Paulus patoguhon dongan sahaporseaonna, jala aha do na laho ulahononna?
10 Jotjot do si Paulus mangkatahon na denggan taringot dongan sahaporseaonna. Leleng do ibana sapardalanan dohot pigapiga sian nasida. Tangkas do ditanda ibana nasida, alai ndang disurat ibana taringot hasalaan ni nasida. Dipuji do nasida. Umpamana, didok si Paulus do taringot si Timoteus, ”Anakkonku, haholongan jala haposan ni rohangku.” Pos rohana, na olo si Timoteus mamparrohahon dongan na asing. (1 Kor. 4:17; Plp. 2:19, 20) Didok si Paulus do tu halak Kristen di Korint taringot si Titus, ”Donganku do ibana jala angkuphu mangkongkop hamu.” (2 Kor. 8:23) Tontu, togu ma roha ni si Timoteus dohot si Titus mamboto pangkilalaan ni si Paulus tu nasida!
11 Si Paulus dohot si Barnabas rade mangalehon ngoluna laho patoguhon dongan sahaporseaonna. Umpamana, diboto nasida do godang halak di Listra laho mamunu nasida. Alai, laho do nasida tusi patoguhon angka halak na baru, asa boi nasida tongtong marsihohot tu Jahowa. (Ul. 14:19-22) Di Epesus, godang do halak na marsogo ni roha tu si Paulus. Alai, tongtong do ibana tading disi laho patoguhon dongan sahaporseaonna. Ulaon ni Apostel 20:1, 2 mandok, ”Dijou si Paulus ma angka sisean i tu jolona, laho martinading hata tu nasida, dung i borhat ma ibana tu Makedonia. Didalani ma angka luat i, buas jamitana mangapoi nasida; laos tolhas ma tu tano Junani.”
MASIPATOGUAN MA HITA
12. Boasa denggan molo ro tu parpunguan?
12 Dihalomohon Jahowa do na dumenggan tu hita. Alani i ma, dipaboa Ibana tu hita asa tongtong marpungu. Di parpunguan, taparsiajari do taringot Ibana jala boi hita masipatoguan dohot dongan. (1 Kor. 14:31; jaha Heber 10:24, 25.) Si Cristina, na dipaboa di mula ni artikel on, mandok, ”Na mambahen lomo rohangku marpungu, i ma holong dohot hata na patoguhon na hudapot disi. Sipata, ndang tabo huhilala tingki sahat di Bale Harajaon. Alai, ro ma donganta borua, dihaol ma ahu jala didok na uli do ahu. Dipaboa nasida na holong rohanasida tu ahu jala las rohanasida ala maju ahu di partondion. Hata ni nasida mambahen denggan pangkilalaanku!” Mansai ringkot do patoguhon na asing!—Rom 1:11, 12.
13. Boasa angka halak naung leleng manomba Jahowa porlu dipatogu?
13 Angka halak naung leleng manomba Jahowa pe porlu do dipatogu. Taingot ma si Josua. Tingki laho bongot halak Israel tu Tano Kanaan, dipillit Jahowa do si Josua manguluhon nasida. Nang pe si Josua nunga leleng manomba Jahowa, disuru Jahowa do si Musa patoguhon si Josua. Jahowa mandok, ”Dung i dokkon ma si Josua, asa pir tondina i jala marsihohot, ai taripar do anggo ibana manguluhon bangso on, jala ibana marbagihon tano naung niidam bahen partalian nasida.” (5 Mus. 3:27, 28) Porlu do si Josua dipatogu. Alana, godang do parporangan na laho diadopi bangso Israel jala hea do talu nasida. (Jos. 7:1-9) Hita pe boi do patoguhon angka sintua dohot pengawas wilayah, na marsitutu manjaga naposo ni Debata. (Jaha 1 Tessalonik 5:12, 13.) Sahalak pengawas wilayah mandok, ”Sipata, adong donganta na mangalehon surat na marisi hata hamauliateon ala las rohanasida di haroronami. Disimpan hami do surat i jala dijaha hami do i tingki marmetmet ni roha. On ma na patoguhon rohanami.”
Tingki tapatogu ianakhonta, na mangurupi nasida do hita asa jonok tu Jahowa (Ida paragraf 14)
14. Sitiruon aha do na patuduhon denggan ni mamuji na asing tingki mangalehon poda tu nasida?
14 Sada tingki, dilehon si Paulus ma poda tu halak Korint. Tingki diulahon nasida i, dipuji si Paulus do nasida. (2 Kor. 7:8-11) Tontu, hata ni si Paulus mambahen nasida tongtong mangulahon na denggan. Angka sintua dohot angka natuatua boi maniru si Paulus. Si Andreas, na dua ianakhonna, mandok, ”Hata na patoguhon mangurupi ianakhon asa lam denggan jala maju di partondion. Sai diingot ianakhonmu do hata sisongon i. Nang pe diboto ianakhonta na denggan, alai boi do gabe hasomalan di nasida mangulahon i molo tongtong tapatogu.”
CARA LAHO PATOGUHON NA ASING
15. Songon dia do hita boi patoguhon na asing?
15 Paboa ma tu dongan sahaporseaonta na las do rohanta mangida parange ni nasida na denggan. (2 Kron. 16:9; Job 1:8) Molo taulahon on, na maniru Jahowa dohot Jesus do hita. Nang pe ndang boi be hita mangulahon godang ulaon, mararga do ulaonta di nasida. (Jaha Lukas 21:1-4; 2 Korint 8:12.) Umpamana, taboto do nunga maol di angka donganta na matua ro tu parpunguan dohot marbarita na uli. Olo do hita patoguhon jala mamuji nasida?
16. Tingki sadihari do hita patoguhon na asing?
16 Tongtong ma tapatogu halak na asing. Tingki diida hamu sasahalak mangulahon na denggan, puji ma ibana. Tingki si Paulus dohot si Barnabas di huta Antiokia na di Pisidia, angka sintua ni sinagoga mandok tu nasida, ”Ale angka dongan, molo adong di hamu hata sipaingot tu natorop on, dok hamu ma!” Dipatogu si Paulus do angka na asing di tingki i. (Ul. 13:13-16, 42-44) Molo tapatogu na asing, lomo ma rohanasida patoguhon hita.—Luk. 6:38.
17. Songon dia do caranta mamuji na asing?
17 Puji ma dongan na asing. Tingki dipuji Jesus halak Kristen di Tiatira, tangkas do dipaboa ibana angka na denggan na diulahon nasida. (Jaha Pangungkapon 2:18, 19.) Songon dia do hita maniru ibana? Ra, olo do hita mamuji ina naung mabalu na marsitutu pagodanggodangkon ianakhonna nang pe maol dihilala. Molo hamu sahalak natuatua, puji ma ianakhonmuna ala marsitutu nasida manomba Jahowa. Paboa ma angka na denggan na diulahon nasida. Molo tangkas do tapaboa hata na patoguhon tu na asing, diboto nasida ma lapatan ni hatanta.
18, 19. Songon dia do hita masiurupan asa jonok tu Jahowa?
18 Disuru Jahowa do si Musa patoguhon si Josua. Saonari, ndang langsung be Jahowa mangkatai tu hita asa tapatogu na asing. Alai, las do rohaNa molo marsitutu hita patoguhon na asing. (Poda 19:17; Heb. 12:12) Umpamana, tingki donganta baoa marjamita di huria, tapaboa ma na lomo rohanta manangihon jamitana. Ra, jamitana mangurupi hita martahan mangadopi sitaonon manang mangantusi angka ayat sian Bibel. Donganta borua mambahen surat tu donganta na marjamita. Didok ibana, ”Nang pe holan satongkin hita mangkatai, diboto Brur do na lungun pangkilalaanku jala dipatogu Brur do ahu. Tingki hubege lambok Brur mangkatai, tingki marjamita manang tingki mangkatai dohot ahu, ninna rohangku silehonlehon sian Jahowa do i.”
19 Boi do hita tongtong masiurupan asa jonok tu Jahowa molo taihuthon poda ni si Paulus na mandok, ”Sai masipaingotan ma hamu jala masipauliulian, songon naung binahenmuna.” (1 Tes. 5:11) Molo tongtong hita masipatoguan ganup ari, las ma roha ni Jahowa!
^ (paragraf 1) Pigapiga goar nunga diganti.
Patoguhon na asing: Mambahen lumbang pangkilalaan ni na asing. Marhite pangkataion dohot parniulaonta, taurupi ma nasida mangulahon na denggan jala tongtong manomba Jahowa. Tapaboa ma na holong do rohanta tu nasida, suang songon i nang huria, Jahowa dohot Jesus
JOUJOU PABOAHON—EDISI SIPARSIAJARAN November 2016
JINGGA SENJA is.....S U N S E T: MOLO HOLONG ROHA
MOLO HOLONG ROHA
Ingkon pake computer nama antong pembukuan saonnari, dungi unang paporseahu taringot tu parhepengon, hakim mahkamah konsitusi pe tong dosilop mata mamereng.
Jotjot do ama ni Monang margait gait dohot 4 namarbaju, parkarejo di sada kantor gareja (santabi, dang hkbp da !). Alai adong sada namarbaju tar bagak, rara bibirna, sipit matana, mandao dao.
Dang tama antong sai margait gait dohot namarbaju da. Molo diboto nai Monang, oloma mardangguran angka pinggan annon.
Disi dipillit sintua ama ni Monang, dihaporseai do imana maniop puro puro, parhepengan ni huria. Disi gabe sintua imana hatop do diganti sistim tata buku Bolanda, sian manual (tulis tangan) gabe computer.
Dung sude dipamasuk di computer, songon na adong na geno paretongan, adong ra namago hepeng.
Alai di laporan natarsurat binaen ni kasir on, sudedo tangkas, dang adong nahurang. Hurang 8 nolna daba. Ualu nolna ???. Ai nabea namaon, ninna roha ni ama Monang.
Kasir on jotjot dang masuk kantor, sadari masuk, 2 absen, marsahit ma alasanna. Oloma saminggu dang masuk, gurgarma parhepengon. Lao ma amang Monang dohot 2 sintua borua tu jabuna, mansai dao hutana. Dituktuki dang ra dibuka pintu, dang binoto disi do imana manang na daong. Hutinggalhon hami ma surat tu ketua RT dijolo ni jabuna.
“Molo so masuk ho karejo sahat tu ari on, paradiantononton namI ma ho”.
Ima isi ni surat tu parkarejo di sada huria (santabi, dang hkbp da). Dipaima ma tingkina, tong dang ro masuk. Ujungna katua ni sintua disi mamparadianton parkarejoi , hape nunga lobi 15 taon imana karejo disi gabe kasir. Adongdo 10 halak lobi pegawai kantor ni huriai dohot 125 sintua, ala balga do huriai antong, ribuan ruasna..
Dibuka amang Monang ma Brandkast, diberengma, holan tolu lembar ma deposito. Hape dilaporanna adong 5 lembar. Disungkun ma tu Bank, hape naung dihepengkon kasiri do, sintua bendahara do manekken (ala porsea). Sintua naparjolo, so hea dibuka brandkas, ala porsea.
Porsea antong sintuai tu imana ai nunga 15 taon karejo. Dungi laporanna be sun dengganna, rade do molo sadihari dipaido sintua. Dungi molo mangido hepeng di acara nabalga songon natal dohot paska, dang hea ditulak, totop do adong hepeng.
Dung dipaboa ama ni Monang di rapat sintua, gaor ma sude, dang porsea nasida mago nasai godang, gabe dimuruhi ma ama ni Monang didok :”Unang pamalo malohon sintua naimbaru”, ninna.. Boasa dimuruhi diloloan, dirapot ni sintua ama ni si Monang ?, ala jolma sihaporseaon do itoani.
Dang sadia leleng dibalos kasir ma surati, balosna dang tu sintua alai tu sada pandita. Disuratnai dihantindangkonma hasalaanna, jala ias do rohana ahe po uhum na jalonna ma.
Dipatorangma disurati, nadipinjamhon itoani do hepeng tung bansai bahat, 8 nol. Dipapinjamhon tu halletna, halak minang, mobil na roa roa dilean gabe borgna. Larima halletna, halak minangi, dang diboto didia jabuna, dang diboto didia hutana.
Songoni do dinadeba anggo naung holong roha, aha pe dipangido laos dilean, dang tingkos be mamikkiri dia nasuman.
MARSIDAO-DAO (episode 24) | Mandailing Online
Home / Budaya / MARSIDAO-DAO (episode 24)
Posted by: Dahlan Batubara (Redaksi) in Budaya 30/05/2016\t0 842 Views
bagas paombar-ombar jugukanna dohot inang nia. Ngada sajia onok, opat alak kahanggi dohot anakboru paijur jenazah mandiang Imran tingon pantar tonga bagas i tu jolo ni bagas i, ima tu parobanan ni mait i.
Alak najaji mur marongom i jolo bagas i mangadopkon parobanan ni mait i, ima nangkan pabuot mandiang Imran nangkan ioban tu masojid manyumbayangkonna dompak so ipataru tu parkutahan.
Sian barisan ni kahanggi, Muklan ma mangobarkon i adopan ni alak najaji i satontang najumolona mandiang Imran. Tingion na marsituhuk, maroban tu mantari, naipaubatkon tu ruma sakit, soni muse na mardatu kampung.
“Tai sonima gorit ni anak nami on, udan naso asauangan-masursur tano parsidegean-magotap tali parsigantungan, muda maruntus mada langit-inda na tartungkol jari-jari. Ubat do na lalu tai ajal ngada tarambatan. Ima i pukul 4 marayak kotu Subuh i ma na ibolus ni anak nami, ima namangadop tu Allah subhana wata’ala dohot ucapan inna lillahi wa inna ilaihi rozi’un,” ning Mulkan.
“Sapaninggal ni anak nami on, les ami suru do naipas langka tu jae dohot tu julu, tu koum nami, mora soni anakboru, soni muse tu uta balian mandokon satontang siluluton ima anak namion na madung jumolo,” ning Muklan patorus obar kobarna.
Nagada lupa Muklan mandokon hata sobar-sobar tu alak sabagas na itadingkon ni mandiang Imran. Soni muse mangobarkon partalian ni utangna, sadari i ma iagohon utang ni mandiang i, harana alai kahanggi dohot alak sabagas ni mandiang i doma nangkan manggarar utang na itadingon ni mandiang Imran.
Dung sidung kahanggi mangobarkon hata-hata, ipatorus tuan guru i ma mangobarkon tu alak najaji, ima satontang mangido izin, mangido kamohopan ni alak najaji pala nga sabinoto adong kasalahan sanga pe obar naso tama na unjung tardokon mandiang Imran dompak mangolu.
“Imohopkon do roai?,” ning tuan guru i.
“Ami mohopkon..!!!,’ ning alak najaji i.
“Dungi, nga sanga binoto, i ari udan talpok-talpok mandiangon tu bulung pisang mambaen saung-saung, sanga tartalpok ibana bulung gadung, tai ngada pe sompat ibana mangido izin tu koum nami, tarmohopkon do roai on..?”
“Ami mohopkon,” ning alak najaji i.
“Alak na mar iman do roai on…?”
“Alak na Islam do roai on..?”
“Alak naparsumbayang do roai on..?”.
“Alak nadenggan do roai on…?”.
“Nadenggan…!!!,” ning alak najaji i.
“Tarimokasi ma atas kesaksian ni koum-koum namion na madung manyaksihi namaninggal on,” ning tuan guru. Sidung i, ipalalusa ma mandoa, ima namandoaon mandiang Imran dompak so ioban tu masojid.
Tangis manggangguk Si Siti ngada tartahan, soni muse si Pikek namanggagguk mangiligi parobanan mait ni amangna na iporsan poso-poso i manadingkon alaman ni bagas i.
“Nakehe ma langa ho aya ucok…!!!!,” ning Siti marnoli-noli mangangguk salaos mangaluk boruna. Ngada ibotosa sanga songonjia be, ima na ona tadingkon ni alaklaina, ima namanadingkon daganak na markalomatan, ima namangadop tu tuhanna. Ngada adong be parsuoan, ngada unjung be tarida, ngada be unjung muli, na kehe saonokna, marsarak naso unjung-njung be marsuo.
Si Poso nanitogu amangtuana Muklan mangalo i jolo ni parobanan ni mait i, na iudurkon alak najaji, namaroban mandiang amangna tu masojid. Maroban mait ni amangna mangadop tuhan.
Luas Luhur, dung sidung isumbayangkon, ipalalu ma maroban mandiang Imran tu parkutahan, igananna, ima ibagasan ni tano. Ngada be muli tu ginjang ni portibi on, marsarak dohot dadaboru daganakna, na isarak dua banua. Parsarakan saonok5-30
Mangurupi jala Mangapuli Halak na Marsahit
JAHA DI BAGASAN BAHASA Afrikans Albania Amhara Arab Armenia Azerbaijani Baoule Basque Bassa (Kamerun)oeselubaUzbek Uzbek (Romawi) Valencia Vietnam Yoruba Yunani
Mura do holsoan halak na marsahit, tarlumobi molo ikkon dirawat di rumah sakit gabe marsak do ibana. Alani i, adong sada sijahaon taringot kesehatan mandok, “Nungnga diparrohahon akka peneliti lam mura do malum akka na marsahit molo las rohana jala dipatogu ibana marhite parbinotoan taringot Debata.” *
Diurupi Sitindangi Ni Jahowa do dongan sahaporseaonna na dirawat di rumah sakit jala diapuli do nasida mamakke Bibel. Ro do akka sittua lao mangida akka dongan sahuria na marsahit. Alai, boha ma molo adong Sitindangi na marsahit ro sian luat na dao? Di piga-piga kota di liat portibi on, dibahen Sitindangi Ni Jahowa do sada kelompok, goarna Kelompok Pengunjung Pasien (KPP). Sai ro do akka sittua na di kelompok on molo adong donganna Sitindangi dohot keluargana na naeng marubat, sian luar kota manang luar negeri. Adong 1.900 KPP di liat portibi on jala 28.000 halak ma anggotana. *
Pangapulion aha do na dilehon KPP?
Adong sahalak anggota KPP goarna si William, didok ibana, “Hea do au mangapuli Sitindangi dohot keluarga ni nasida na so Sitindangi. Makkatai-hatai do au dohot nasida. Hudok do tu nasida, disarihon jala diurupi Jahowa do nasida manang songon dia pe situasina. Las do roha ni akka na marsahit dohot keluargana molo tatangiangkon nasida.”
Godang do na patuduhon pangargaion ala nungnga ro KPP jala patoguhon nasida. Di Amerika Serikat hira-hira 7.000 anggota KPP na mangurupi akka donganna na marsahit. On ma na didok nasida.
Didok si Priscilla, “Mauliate ma ala nungnga ro hamu tu rumah sakit mangida bapakku na hona struk. Las do rohana tikki i! Songgot do rohana ala nungnga adong pengaturan sisongon on. Pittor hatop do ibana malum dung ro hamu.”
Sahalak borua na marujung ngolu omakna, goarna si Ophilia. Didok ibana, “Tarapul do roha ni omakku tikki ro hamu! Didok ibana, Jahowa do na mambahen hamu asa ro. Mauliate ma tu holongmuna i.”
Adong sahalak baoa na marsak jala mandele dung diboto piga-piga ari nai mate do ibana. Sahalak anggota KPP na margoar si James ma na sai mandongani ibana. Jala dibukkahon do sada ayat na disurat di Pilippi 4:​6, 7. Didok si James, “Dung ro au muse, huida dang pala marsak be ibana. Nang pe diboto tokkin nai mate ma ibana, alai pos do rohana tu pangurupion ni Jahowa. Gabe dipatogu do ahu!”
Songon dia do KPP mangurupi?
Adong sahalak borua na marujung ngolu suamina di rumah sakit, goarna si Pauline. Dao do huta ni nasida. Didok ibana, “Mauliate godang ma ala nungnga diurupi hami saleleng on. Alana tikki i massai borat do di keluarganami. Sai ro do hamuna ganup borngin, hape ikkon karejo do hamu marsogotna i. Jala nang pe adong 11 halak hami, boi do hamu mangurupi hami asa denggan modom. Sai didongani hamu do hami. Mauliate ma tu Jahowa dohot organisasina ala nungnga diurupi hami asa boi tarapul.”
Adong tolu halak na kecelakaan, goarna si Nicki, si Gayle, dohot si Robin. Dao muse do jabu ni nasida hira-hira 300 kilometer nai sian i. Sahalak anggota KPP na margoar si Carlos pittor ro do manjuppangi nasida tu rumah sakit. Didok si Carlos, “Hulehon do manang aha pe na porlu tu nasida. Hutiop do biang ni si Nicki asa boi diubati ibana.” Dung i, sahalak anggota na asing na margoar si Curtis pe ro dohot istrina. Piga-piga jom dukkon i ma baru ro keluarga ni na kecelakaan i. Adong sahalak bawa na mandok, “Gabe tarapul do roha ni tolu halak i ala diurupi do nasida. Alai si Robin, anggi ni si Nicki na so Sitindangi, songgot do rohana ala adong KPP mangurupi nasida.”
^ par. 2 “Addressing Patients’ Emotional and Spiritual Needs,” na dipabinsar The Joint Commission Journal on Quality and Patient Safety, Desember 2003, Volume 29, No. 12, halaman 661.
^ par. 3 Songon sittua di huria Sitindangi Ni Jahowa, akka anggota KPP on pe dohot do patoguhon akka dongan, mangajari, jala marhobas di huria. Lomo do roha ni nasida mangurupi, nang pe dang digaji.​—1 Petrus 5:2.
Molo adong na hona mara, Sitindangi Ni Jahowa pintor hatop mangatur asa paradehon silehonlehon na boi dipargunahon dohot apulapul ni roha tu na hona mara. Songon dia dibahen laho mangurupi?
Bagihon Bagihon Mangurupi jala Mangapuli Halak na Marsahit
Tung Mansai Arga do Tao Toba di Halak Batak – TanoBatak
Tung Mansai Arga do Tao Toba di Halak Batak
Na di tanggal 9 bulan Agustus 2008 taon na salpu, ibotanta Sylvia Sipayung mambahen sada tulisan do di blog Bersama Toba.Com. Songon on ma judul ni surat i : TOHO DO ARGA TAO TOBA DI AKKA HALAK KITA ? Tung malo do ibotonta on mamillit judul ni surat i, suang songoni nang dohot isina. Sungkun-sungkun i tung pas situtu, tarlumobi ma di tingki saonari on, siala di angka parungkilon na ditaonton tao na uli i.
Sian judul na i sambing pe nungga boi botoon aha namarsigorgor dohot habot ni roha ni ito on mamereng keadaan ni Tao Toba i. Tung mansai bagas do makna na tersirat di kalimat i. Songon mata ni hujur manusuk tu pusu-pusu, manang songon paneat ni sambilu mangiris hulikkuling di botohon. Lam tu leleng na lam gabe mangontahi ala ni barnitna. Songon i ma ra marngotngot di bagasan rohanta be angka na peduli laho melestarikan haulion ni tao i. Siala ni i gabe dibahen ma panungkunon tu hita sude, jala manuktuk rohanta be angka Halak Batak di liat portibion. “Oe da angka eda, ito, tole talehon roha, pingkiran, gogo, dohot aha pe naboi silehonon, laho manjaga tao i,” songon i ma gokkon dohot jou-jou na tu hita be.
Ra hita na manjaha surat i, pasti do taalusi di bagasan rohanta be : TUNG MANSAI ARGA DO TAO TOBA DI HALAK BATAK. Tarlumobi ma di angka hita na tubu di bona pasogit, jala mamereng haulion ni tao i najolo, di tingki sietek-etehon ni pamatangta be. Ra hea do hita be mangkail dekke jahir disi, manang mandurung pora-pora. Manang na holan marluga-luga dibogasan solu na met-met, solu si sada-sada, huhut mangendehon haulion ni tao i.
Di hita halak Batak, Tao Toba dang na holan sada kumpulan ni aek na mansai bidang. Alai marsada do tu parngoluan ni hita siganup ari. Adong do angka pantang-pantang, legenda-legenda, dohot paradaton na tapadalan sian narobi sahat rodi sadarion. Suhut-suhutan taringot tu baoa sipogos-pogos na marripehon sada namarbaju nauli rupa, jadi-jadian sian sada dengke. Parborhat ni pomparan si Raja Batak sian Sianjur Mula-Mula di Dolok Pusuk Buhit na di Limbong Sagala an, mangarerak sahat tu Baligeraja dohot humaliang na, marsolu do ompu i, ima ompu Sorimangaraja.
Godang do nang angka legenda-legenda dohot panntang-pantang di ganup luat humaliang ni tao i. Molo najolo, di Tao Silalahi didok do dang boi mangkatahon hata na rorang manang mangambolonghon angka na kotor tu tao i, olo karam solu i. Di Parapat adong batu gantung, sada anak boru nagabe batu, na maningkot naeng manimbung tu tao i siala gotap ni rohana ala di orai natua-tuana muli tu sada doli-doli na tinodona. Di Pangururan pe adong do legenda, songoni nang di Tomok, Ajibata dohot angka luat na asing. Molo tabereng angka makna na tarsirat dibogasan legenda on, songon sipasingot do tu hita be asa manjaga kelestarian ni tao i. Di angka oppunta na jolo, tao on masuk do on tu religi (kepercayaan) nasida. Alani i biar do nasida mangulahon angka ulaon na manegai tao i.
Alai molo angka bangso na asing peol do pandapotna, ia tao on holan sian haulion ni pemandangan na (landscape-bentang alam) do dibereng. Tajaha ma di sada buku namarjudul “Tobameer aan het strand”, diterbithon Hennemann & Co, Sibolga taon 1920, songonon ma didok : “pemandangan dengan latar belakang Danau Toba, dan perbukitan, di sebelah kiri terlihat jalan setapak menuju rumah di tepi danau, ada seorang laki-laki, lalu seekor kuda yang sedang merumput dan juga pohon rindang. Mungkin laki-laki itu tinggal di rumah tersebut”. So adong apala saotik disurathon, boha do asa gabe amanta par hoda on marjabu di topi ni tao i. Luat aha goar na, marga aha amanta parjabu i. Boha do pangalaho nasida maradophon tao i.
Songon i tong ni si Mondigliani, sahalak sarjana Italia tingki ro tu tano batak meneliti tombus sahat tu sampuran sigura-gura (November 1890). Di tingki i, Halak Batak na marhuta jonok tu sampuran i tung mansai mabiar do laho tu sampuran i, alana faktor religi (kepercayaan) dohot legenda. Parsombaonan ma ra sampuran i didok angka opunta tingki i. Alai dung boi masuk si Mondigliani sahat tu sampuran i jala dang mahua agia aha pe, dibahen ma kesimpulan ia jolma na disi i (Bangso Batak) angka naoto do sude. On ma didok ibana dijolo ni Forum Ilmiah di Italia dung mulak. Saotik pe dang adong dipamasuk angka “kearifan lokal” na tersirat diangka pantang-pantang nabinahen ni angka opputta taringot tu sampuran i.
Didok si Mondigliani on ma muse, naeng diseket ninna ibana, ala bottar hulikkulingna jadi tabo allangon sibuk na. Hape molo tabukka dokumen-dokumen na adong (lisan maupun tulisan) taringot tu Halak Batak, dang hea didok ia Halak Batak bangso penganyau (seperti suku asli Kalimantan). Molo marporang pe huta tu huta najolo, dang hea jolma na mate di tingki porang i gabe ditutungi manang digongseng (barbeque) laho gabe loppan marsogot na. Songon i ma sahat tu saonari on, angka legenda dohot religi i nungnga godang talupahon.
Angka napistar, tarlumobi pamarenta saonari on, godangan do berpandangan dangkal mamereng tao i. Uli idaon rupa ni tao i dohot luat na humaliang na, alani i tama ma on gabe tujuan wisata. Pariwisata Tao Toba saonari on “sangat minim” menggali budaya-budaya luhur ni Halak Batak. Dung dipatama gabe tujuan wisata, godang ma angka hotel dibangun, alai limbah ni hotel on, masuk do tu tao i so diolah apala saotik (without treatment). Dang adong IPAL (instalasi pengolahan air limbah). Alani i gabe litok ma aek ni tao i. Ba ise ma olo halak maridi manang marsuap be disi. Ia na taboniagahon tu wisatwan i, aek ni tao i do, hape takotori.
Dungi muse na porlu situtu taparrohahon be, molo holan sebatas haulion ni tao i do na taida, ba nungnga ra gabe taorui (memperdangkal) makna ni tao on tarlumobi tu hita Bangso Batak. Ndang adong hape bedana dohot Waduk Jatiluhur di Jawa Barat. Ai tong do on sada luat tujuan wisata ala uli ni luat i dohot humaliangna.
Ro muse angka napistar di bidang perikanan (ahli dekke) mandok, ia tao na mansai bidang i, cocok do gabe inganan laho mambudidayahon dekke. Taulahon ma muse songoni. Di bolat-bolat ma tao i gabe keramba-keramba (jaring apung). Dungi dilean ma siallangon ni dekke i marlobi-lobi, asa hasil na godang di tingki gotilon (panen). Hape dang diparrohahon, ia tao i tung mansai bidang situtu, jala holan sada do haruaran ni aek na (outlet). Alani i pardalan/aliran (flow) ni aek di tao i tu outlet i tung lambat situtu do. Gabe terakumulasi ma angka sisa-sisa allangon ni dekke i, kotorsn ni dekke i, songoni nang angka dekke na busuk sian keramba i. Gabe litok ma aek ni tao i jala bau. Molo hona tu badan gabe gatal. Tamba ni i muse tubu ma angka tanaman air (enceng gondok).
Tingki otonomi daerah saonari on, tamba ma kabupaten na imbaru di Bona Pasogit. Jala sude kabupaten on ingkon parsidohot do nampuna (memiliki) tao i. Dipaune ma tutu songon i. Pitu ma kabupaten na mangaliati tao i saonari, ima Tapanuli Utara, Tobasa, Samosir, Humbang Hasundutan, Dairi, Simalungun dohot Karo. Hape dang disadari bahwa molo sada barang/benda/areal/luat umum tung susa do mengelola on. Adong do istilah songonon :”barang milik bersama bisa menjadi milik semua (common belonging) atau tidak milik siapa-siapa”. Molo sahata do sude pamarenta sian ganup kabupaten i, denggan ma tao i, alai molo sibahen program na be do, lam tusegana ma i. Na taida sahat rodi saonari, so adong dope program terpadu (ulaon hatopan) na dipaune ni pamarenta di pitu kabupaten i nalaho melestarikan Tao Toba dohot humaliangna.
Mamereng on ma ra, gabe ro ma rasa pesimistis dohot pandelean sian angka dongan namanjaha surat ni ito Lydia on. Ito Lenny Hutajulu madok : “molo sude angka Halak Batak parpangkat natimbo peduli, boi do tao i dijaga. Alai apa yang bisa saya lakukan jika saya hanya sebagai masyarakat biasa?,” on ma didok. Tutu doi, hita rakyat merasa tak berdaya. Alai ito, gerakan konservasi saonari on justru godang hian do dirintis masyarakat biasa. Hulean ma piga-piga contoh:
Pastor Simon Sinaga, OFM Cap., na merehabilitasi kawasan hutan lahan tandus dan gersang Sikopi Kopi di Kecamatan Aek Kanopan, Kabupaten Labuhan Batu. Songonon ma didok oppung pastor on, “keberadaan hutan di tengah kepungan perkebunan sawit di Sumut bisa menjadi simbol. Simbol perlawanan terhadap perluasan perkebunan sawit yang tak terkendali, kebablasan. Sikopi Kopi secara pasif menahan agresi perkebunan kelapa sawit.” Nungnga 66 taon umur ni oppung pastor on, alai naeng laho dope ibana tu luat Parlilitan, Kabupaten Humbang Hasundutan, laho menjaga kelestarian ni hau haminjon (kayu kemenyaan). “Ancaman terhadap tanaman kemenyan sangat nyata. Hutan itu terus dibabat,” kata Pastor Sinaga mengisahkan perilaku perusahaan yang tidak memahami pentingnya keberadaan jenis tumbuhan tersebut (Kompas.com, 13 Januari 2009).
Songoni nang Pastor Fidelis Sihotang, OFM Cap. (alm), tung godang situtu do dilehon amang pastor on angka bibit ni suan-suanan tu Siambaton Julu, Kecamatan Pakkat. Jala dipajong-jong do sada parsikkolaan khusus (SMK) di Huta Sitanduk, Kecamatan Tarabintang, Kabupaten Humbang Hasundutan. Parsikkolaan on mangajarhon tu murid-murid na, boha mangarit hotang, mambahen anduri, mambau/mengayam lage, amak, hondang, martukang, manuan-nuan/ mangula dohot ketrampilan na asing.
Molo di luat na asing, di Dusun Bawalatang, Desa Nawakote, Kecamatan Walanggitan, Kabupaten Flores Timur, adong do sahalak ina, Theresia Mia Tobi, mempunyai perhatian besar menjaga lingkungan hidup, khususnya budidaya tanaman gaharu (Aquilaria spp), sejak tahun 1993. Tanpa kenal lelah beliau menggerakkan dan memberdayakan masyarakat melalui penanaman pohon dengan semboyan “bila satu pohon ditebang, akan diganti dengan penanaman seribu pohon”. Karena prestasinya, beliau sering diminta menjadi pembicara atau nara sumber pada berbagai pertemuan dan sosialisasi yang berkaitan dengan lingkungan. Tidak hanya di tingkat desa dan kelompok tani, tapi juga di tingkat Kecamatan dan Kabupaten (Majalah Matoa, Edisi November 2008). Nungnga dapot penghargaan inanta on sian Presiden SBY.
Jadi, tung godang do naboi tabahen na laho melestarikan Tao Toba i, nang pe hita masyarakat biasa. Ito Lenny Hutajulu dohot angka dongan na asing pe, molo porlu sada inganan hatopan laho berpartisipasi, boi do bergabung tu Komunitas Earth Society Tour D Toba napinahot ni Lae Miduk Hutabarat na marpusat di Kota Medan.
Praktisi Pengelolaan Lingkungan Hidup
Oktober 15, 2009 tanobatak\tAdonia Sihotang, Danau Toba, Earth Society, Pusuk Buhit
Satu respons untuk “Tung Mansai Arga do Tao Toba di Halak Batak”
qhue sgt terharu mdgar crtay nech
Oktober 6, 2010 at 9:57 pm
Haro Alap – DONALD HAROMUNTHE
Tag: Haro Alap
Haromunthe di Adopan ni Punguan PARNA
Ditulis oleh marga Haromunthe dengan akun FB @Haro Alap
Tung mansai lomos jala loja do hami pomparan ni Op Jelak Maribur khususna na marhuta sian Negeri Tamba, Kec Sitiotio, Kab Samosir molo disungkun dongan tubu Pomparan ni Nai Amboton ima sukkun-sukkun : “Boasa hamu mangalap boru Tamba molo marga Munte do hamu, alana marga Munte i pomparan ni Nai Ampaton manang parna do i”.
Tung mansai maol do hualusi hami sukkun-sukkun i. Sipata do hami margabus asa unang adong sukkun-sukkun i.
Alani i patorangon nami do saotik pardalanna tu hamu angka Amanta Raja dohot Inanta soripada boasa hami mangalap boru Tamba dohot angka boru ni Pomparan ni Nai Ambaton na asing, ima boru Simbolon, boru Sitanggang dohot angka na asing dope noso boi pinajojor.
Taringot tu sukkun-sukkun i, anggo alus na jempek sian hami songonon do: “ Ai dang ditonahon oppung nami tu hami na iboto nami boru Tamba dohot boru ni Pinompar ni Nai Ambaton na asing, alai sada tihas do dibahen di hami gabe digoari ma oppung nami Haro”. Ido sada siingoton dibahen di hami tarlumobi ma di Pinompar ni Jelak Maribur na marhuta di Negeri Tamba. Ido asa umbahen mangalap boru Tamba dohot boruni Pinompar ni Nai Ambaton na asing sahat tu sadarion.
Taringot tu tihas i, paboaon nami do saotik turi-turian na ditonahon ni natoras nami tarsongonon:
Ia ompunta Munte tua dua do anak na, ima Jelak Karo, na marhuta jala marpinompar di Negeri Tongging; dohot anggina ima Jelak Maribur na ginoaran Datu Parultop. Tudos songon tu goarna i, ia Oppu Jelak Maribur na malo do marultop, jala mansai lomo do rohana mangultop angka pidong.
Dialusi Jelak Maribur do pangidoan ni boru-boru i didok:
“Tarehon hamu ma ulos muna i asa hudabuhon”.
Alai anggo Jelak Maribur tung mansai lomo do rahana mamereng boru-boru i.
Dibege boru ni raja ido hata naung pinasahat ni angka Bapana tu oppu Jelak Maribur, alani i maringkati do ibana mandapothon oppu Jelak Maribur laos dihaol jala didok : “Molo songoni do amang rap seat hamu ma hami nadua, asa unang maila au”.
Dung dibege hata ni boruna, didok Raja Lumban Tonga-tonga do tu angka hahanggina : “Dihamu angka hahanggingku, dang tarjalo au pangidoan ni borunta i, pangidoan ku di hamu asa loas hamu ma mangolu nasida, sai donganna gabe mai. Ai manang boha pe jolma do nataluli, dang bahenonta umum nalaho pasuda jolma. Alai asa unang gabe andor siuhut-ihuton on tabahen ma sada tihas di nalaho helanta, dang margoar Jelak Maribur be ibana alai Haro ma, ai nungnga managam-nagam haroan be hita.
Songoni ma saotik turi-turian naboi dipatorang hami tu hamu Amanta Raja dohot Inanta Soripada boasa hami marga Munte khususna pinampar ni Oppu Jelak Maribur na marhuta di Negeri Tamba, Kec Sitio-tio, Kab Samosir mangalap boru Tamba, dohot angka boru ni pinompar ni Raja Naiambaton. Molo marningot tarombo, patar do disi ia Oppu Jelak Maribur/Datu Parultop pinompar ni Munte Tua.
Posted on March 11, 2016 January 20, 2017 Categories TobaTags Budaya, Genealogy, Haro Alap, Haromunthe, PARNA, Toba3 Comments
TUNGKOT SIALAGUNDI – TanoBatak
Ndang sude luat hatubuan ni hotang dohot mallo na suman bahen tungkot. Alai ianggo sialagundi, mura do i dapot nang pe so ingkon tu harangan. Sai tigor do partubu ni sialagundi sian mulai metmet sahat tu na timbo. Dangkana pe tigor do jala suman bahen tungkot di pardalanan manuati dolok. Dung sahat di adaran natipak, ditinggalhon do tungkot i. Ai holan na mangaramoti langka na tumolsutolsu do i di angka na manuati dolok. Iangggo na manangkohi dolok, sumuhasuha do i, jala boi do tioponna angka ramba manang batu na adong di rahis i pagogohon parnangkokna, sipata dugulna diodothon.
Ianggo angka natuatua, molo dung suda gogo jala ngendul simanjojak, sai dibahen do tungkotna mangurupi pagopas dohot patulus pardalanna. Ima di angka naung mumut gogo. Di angka pardalan nagopas pe sipata do ringkot adong tungkotna, molo landit dalan dohot molo golap ari. Dibahen ma i mandodo aek sadia bagas, mamopo ramba napotpot, huathuat uju golap ari. Paluahon dirina do i, unang unjom di aek nabagas, unang tarjulluk di ramba napotpot, unang tombom tu na bongbong di jolona.
Adong do nang tungkot i gabe tanda hatongamon dohot tanda harajaon. Ndang apala ulaula tu pardalanan be didok i. Hombar tu pangalaho dohot ulaonna do rumang ni angka tungkot i, ala ni i, olo do dang sarupa rupana agan pe sipata adong sarupa goar.
Sada Raja olo do adong dua manang lima tungkotna, hombar tu pamaheonna. Tu harajaon diboan ma tungkot balehat, tu pardalanan diboan ma tungkot mundi, tu balian diboan ma tungkot dodo. Molo datu pangulpuk sijou sumangot diboan ma tungkot tunggal panaluan. Asa dang tungkot ni Raja hape tunggal panaluan. Sian on dapot antusan, ia tungkot, ulaula do i manata pardalanan dohot tanda hatongamon dohot hadirion.
Adong do nang tungkot manoto dohot manata parrohaon dipungka natuatua, didok ma i patik. Dilapati angka natuatua do patik i, tungkot di pardalanan huathuat di nagolap. Raja do pandapotan di patik dohot uhum. Ima na andap di tonga ni natorop manungkoli roha marhite patik, nanaongi marhite uhum, i do umbahen didok Raja i partungkot balehat/malehat raja.
Hadosan do di angka ompunta najolo mambahen patik hombar tu hasintongan marojahan dibagasan holong dohot dame. Ala ni i ndang adong dingkan di patik i tu ganup jolma naung dohot martuptup sisada lulu di patik naung pinahotna. Molo adong nalipe sian patik, hona uhum ma ibana. Ala dohot ibana napajongjong patik, digora halak ma ibana tungkotna jumulluk munsungna. Sada tihas do on di angka natuatua naparjolo, ala ni i sai jamot do nasida di angka ulaonna, asa unang tartiha tu patik naung pinahotna i.
Halak na maruhum do didok jolma na hot di patik dohot padan. Patik dohot padan i do pahothon parsaoran nadenggan dibagasan paradaton dohot ulaon siganup ari. Silaosi uhum do sitompas patik, ima natartuhas di angka parroha silangkai sabor ala jempek, sisuruk sabor ala ginjang. Talaktak siugari, ibana pahot patik ibana manursari.
Paruhuman do didok angka loloan ni raja manimbang uhum tu angka silaosi patik. Disi ma ditimbangi angka pangalaho ni natorop na mangalaosi patik. Raja pe ndang boi mangarambashon tungkotna tu nirajaanna. Hona uhum do ibana disi, ima marhite salenggam dohot batuan jinalona na gabe martoru tu dirina sahat ro di pinomparna. Dumokdok do uhum i tu Raja dohot pinomparna molo mangarobohon patik mangalaosi uhum di halak Batak.
Patik dohot uhum, naung taruji do i sian angka ompunta nagalia na gabe siihuthonon ni angka pinomparna. Dipodai do angka pinomparna i asa mangihuthon adat, ima na marpatik dohot na maruhum sahat ro di angka pinomparna di pagian ni ari.
Halak napatupahon adatna na so marsihor tu angka ruhut na marharoroan sian patik dohot uhum pinunghka ni angka ompunta najolo, ima na jotjot mangalaosi marhite hatangkangon mardongan hata na lemes, pinungka ni ompunta pinature sian pudi, ninna.
Didok angka ompunta do; adat pinaradat uhum pinaruhum. Nanidokna disi; adat niulahon marpator sian uhum, diramoti patik nauli patik nadenggan na tau gabe hangoluan ni angka natorop. Unang gabe sidokdohi adat dohot uhum i tu angka nabile dohot napogos, alai dang lipe sian adat nauli dohot uhum natingkos i. Ndang dung hea didok; asing adat ni namora asing adat ni napogos, asing uhum ni raja asing uhum ni nabile. Hadosan do i di saluhut angka jolma halak Batak gomparan ni ompunta Siraja Batak napajongjong Bangso Batak na marpatik dohot maruhum, jala parsaoranna ditupehon dibagasan sada adat nauli jala sampuborna hombar tu angka hasomalan di luatna be. Ido umbahen diupamahon angka ompunta; tuat na di dolok matungkothon sialagundi, adat dohot uhum pinungka ni ompunta parjolo ihuthon hita sian pudi.
Ima tona ni angka ompunta na marisi poda siulahonon asa martua. Patik ima mangaramoti jolma unang lipe sian dalanna, uhum ima sitindangi hatigoran. Dilapati angka ompunta do; tona ima toto, poda ima sulusulu, patik ima tungkot, uhum ima lombulombu.
Sulusulu bintang tu laklak ni antaladan, niarit batang garudu bahen simpe ni tagan. Na so lupa di uhum na so lolos di padan, na talu diundangundang, i ma na so haulahan.
Juli 15, 2007 tanobatak
4 respons untuk ‘TUNGKOT SIALAGUNDI’
Horas di hita sude
Maret 16, 2008 at 1:50 am
timboel haposaen marboen berkata:
horaas madihita sasude.sai tongtong ma hita sada songon sada aek asa mian dihita hadameon dohot hamajuon saya bangga menjadi orang batak dan takkan pernah mingggalkan budaya batak samapi generasiku, dihita bangso batak tapature ma rohatta dohot pangalahotta tu ari naeng ro songni majo hata sian au salam horras
Agustus 1, 2009 at 6:05 pm
Tuat ma Nadolok martungkot Sialagundi na pinungka ni Ompunta naparjolo naeng ma ihuthononta sian pudi .Dari sisi hukum ini merupakan ketentuan umum ,dari sisi budaya ini merupakan Poda ,Amsal, Proverb .Ini masuk lingkungan umpasa ,bukan umpama .
Februari 23, 2010 at 9:30 am
Ia Umpasa manang Umpama pe, molo pinarateatehon dang adong naso tarjalo roha, sude adat dohot uhum napinukka ni Ompunta namarjolo tong do Mangolu disude partingkian (Up to date). Alai manukkun majolo Ahu, adong do sian Umpasa,umpama manag adat dohot uhum naketinggalan Zaman? menurut saya mereka sederajat dengan para filsuf dari Eropa, Yunani.
Juni 1, 2012 at 6:30 pm
Torsa 13 | ULTOP ULTOP
13. Si Mahapmahamundi
Disuru amana ma sahali anakna na margoar Si Mahapmahamundi laho masituak dohot napuran dibahen naeng margondang nasida pasahat ulpuhan ni datuna mamele ompuna. Alai dipatik amana i ma anah i, songon on ma didok, “Molo tung dapotan tuak damang angkin, sotung pandaion dibahen ho nang napuran na binoanmi!” Jadi didok ma mangalusi, “Olo, buni pe hubahen ia dung adong.”
Dung i dilului ibana ma tuak tuhoronna, jadi adong ma jumpangsa. Ditapu ma dohot napuran jala ditungkus tu ulosna. Dung i muli ma ibana. Alai di tongan dalan i pajumpang ma Si Mahapmahamundi dohot angka raja, naborhat janji naung uasuasan dipardalananna i binahen ni las ni ari. Disungkun nasida ma Si Mahapmahamundi taringot tu isi ni poting na hinadangna i songon on, “Aha do na dibagasan poting na hinadangmi, ale amang?” Didok ibana ma mangalusi, “Tuak do i da rajanami.”
“ua tetekhon ma otik tu tanganhon ale amang, asi roham!” ninna raja i. Jadi didok Si Mahapmahamundi ma, “Tona ni damang nasogot tu ahu, ndang jadi hona pandaion tuak na huboan on bahenon ni manang ise.”
“Ai marhua hamu huroha umbahen songon i pamatik ni amanta tu ho?” ninna raja i manungkun. Dung i didok ma mangalusi, “Na pasambar tutur do hami angkin didok damang (lapatanna: ama i dohonon ompu).”
Umbege i angka raja i, longang ma rohana di lapatan ni na pasambar tutur. Pola masisungkunan nasida sama nasida, laos lao do raja i manulus dalanna so diboto be lapatan ni hata ni Si Mahapmahamundi. Maila nasida manungkunhon hata i tu ibana. Dung sahat ro di huta Si Mahapmahamundi, dialualuhon ma hata i tu amana, didok ma, “Mansai torop nangkin ale amang jumpang ahu angka raja di dalan i, gabe hutaluhon nasida luhut marhata.” “Beha ma huroha panaluhonmu di nasida i, jala beha didok ho?” ninna amana i.
Songon on ma da amang pangalahona,” ninna Si Mahapmahamundi, “Disungkun nasida ahu, ‘Tudia ulaon ni tuak mi ale amang?’ ninna nasida; Jadi hudok, “Napasambar tutur do hami angkin,” ningku; gabe masisungkunan nasida di lapatan ni hatangki laos laho nasida manulusi dalanna ai maila do manungkun lapatan ni hata i tu ahu.”
Jadi didok amanna i ma, “Toho ma i ale amang! Naung malo do ho hape maransaansaan,” ninna. Hape nian ndada hata na tubu sian diri ni Si Mahapmahamundi hata na nidokna i, nabinegena sain halak do i laos dipaluhon tu angkupna manghatai.
Dung leleng, dituluk amana i ma muse parbinotoanna di panghataion. Ala so diantusi rohana hata na nidok ni amana i gabe on ma didok mangalusi amana i, “Aha ma na pinaboaboa tu ahu ansaansaan? Aha na so huboto, lapatan ni hata dia na so huantusi? Gari roha Jau dohot roha Toba huboto,” ninna. Ai maila ibana na oto. Mago ma Si Mahapmahamundi dibahen pangalahona i, ndang tarpoda be, ai saluhut do didok na binotona hape nanggo aha ndang adong parbinotoanna.
sastra nusantara | Mandailing Online | Page 3
Home / Tag Archives: sastra nusantara (page 3)
Tag Archives: sastra nusantara
MARSIDAO-DAO (episode 26)
03/06/2016\tLeave a comment 761 Views
Novel Mandailing Nanisuratkon : Dahlan Batubara Sogot ni ari, Siti mambangkit gule na madung masak tingon uali i dalian tataring i. Isonduksa indahan tu pinggan Si Siti dohot si Poso nagiot mangan manyogot marayak kehe tu sikolana. “Naron dung muli ...
MARSIDAO-DAO (episode 25)
01/06/2016\tLeave a comment 808 Views
Novel Mandailing Nanisuratkon : Dahlan Batubara Si Pikek dohot Si Rahim doma donganna modom i bilik podoman i. Ipamanat-manatisa tompa ni pinomparna na ostang mungkor tando sinok ni modomna. Anggo ia ngada pe ra tarpodom, na pupu taringot tu ...
MARSIDAO-DAO (episode 24)
30/05/2016\tLeave a comment 809 Views
Novel Mandailing Nanisuratkon : Dahlan Batubara ...
MARSIDAO-DAO (episode 23)
27/05/2016\tLeave a comment 753 Views
Novel Mandailing Nanisuratkon : Dahlan Batubara Dua bolas ari Si Imran nagulung i, ima namarsituhuk malaria, ngada pe adong tarida tu murakna. Mangalao aruar bagas pe ngada tolapsa. Dai ni indahan les paet do ilalasa. Imaia, namatondik i ngada be ...
MARSIDAO-DAO (episode 22)
26/05/2016\tLeave a comment 738 Views
Novel Mandailing Nanisuratkon : Dahlan Batubara “Adong do etek nami sanga tobang nami i, umak?,” ning si Pikek. “Adong, etekmu sada, goarna Laila, umur nia 30 taon mei sannari. Tobangmu indadong harana umak ma nagodangna adaboru. Mamakmu sada, tai mariganan ...
MARSIDAO-DAO (episode 21)
25/05/2016\tLeave a comment 787 Views
Novel Mandailing Nanisuratkon : Dahlan Batubara Muli tingon bagas Basiron i, iobarkon ia tu dadaboru nia nangkan poken na ro ma alai mangalao tu Bilah. “Alhamdulillah, bahat ma ita soni nalao tu Bilah. Oi baya, jop doma roangku, jabat tolu ...
MARSIDAO-DAO (episode 20)
20/05/2016\tLeave a comment 824 Views
MARSIDAO-DAO (episode 19)
16/04/2016\tLeave a comment 730 Views
MARSIDAO-DAO (episode 18)
15/04/2016\tLeave a comment 874 Views
Novel Mandailing Nanisuratkon : Dahlan Batubara Dung kotu Isya dohot Si Poso mangiutkon amang nia tu bagas ni Si Maramis ima nangkan manaktak sibodak dohot mambongkai arambir nangkan gule markorja ancogot. Dung do mijur tingon bagas, les na tu sibodak ...
MARSIDAO-DAO (episode 17)
14/04/2016\tLeave a comment 773 Views
Novel Mandailing Nanisuratkon : Dahlan Batubara “Olo, doaon ma so les iras inanta, doaon so tibu adong parsuoanna”. “Imada, mudah-mudahan les iras ma inanta, adong parsuoan, amin,” ningia. “Ancogot borngin so uecekkon ma jolo tu kahanggi, dung sidung mananktak sibodak ...
Anak Naminiahan….. – Amani Partogi
← Jeppek do pat ni gabus
Hurang pat na sada nai →
Posted on 24 November, 2009 by Hendry Lumban Gaol
Oleh : Hendry Lbn Gaol
Leleng amanJamordong jonjong di balatuk ni jabuna, na naeng maruppak i. Mamikkirhon balos ni surat ni anakna siakkangan na jinahana ondeng. Boasa sai dohononna au ro tu Jakarta?, ua nasida ma nian ro mandulo au, molo tung masihol ibana dohot pahoppu i, ninna ibana di bagas rohana. Diulakkon ibana muse sahali nai manjaha surati i, apala na partoru I didok disi “ Bapa, nunga piga hali sai maos disukkun pahompum si Jamordong, kapan oppung datang ninna, jadi naruhakku, tinggalhon ma jo ulaon mi satokkin, ro ma ho tu Jakarta, hutongos pe anon ongkosmu tu halak ito NaiPadot di Medan”.
Dua do ianakkonni OppuJamordong baoa jala sa maboru, ima nai Padot na muli tu berena kandung ima anak ni ibotona par Sitonong i. Ia anakna nadua nari di Jakarta do mangaratto. Jala boi dohonon anak sijujurng baringin do ianakkon na i, tarlumobi ma amanJamordong, anakna sihahaan i. Molo sian arta nian, nunga boi ibana gabe sahalak pangaratto na marhasil ditano parserahan i. Tarida do tutu, molo tikki ari natal, sai manubbang do tu gareja di huta pinomat songon gatti ni tabe selamat natal, jala anggo passi bidda ni oppuJamordong datung marnahurang.
Alai, nang pe nunga magodang pahoppu panggoaran na, si Jamordong, dang hea dope OppuJamordong lao mangebati tu luat Jakarta on. Andorang tardidi pe siJamordong, tong do dang olo ibana ro tu Jakarta. Tung mansai godang do sidalian dibaen ibana. Dung marujung ma OppuJamordong boru dang haru dihagiothon ibana lao mardalani marhuta sada. Tibu marujung ngolu niolina i, andorang metmet dope anakkon na tolu i.
“Dang hajua be on…” ninna dibagas rohana.
Dibalik bulanna, lao ma ibana mangebati pinopparna tu Jakarta, naeng mamereng sude pandaraman ni amanJamordong, nang songoni AmanTolop siappudanna i tarlumobi ma tahe mandulo pahompuna sian anakbuhabajuna nang sian siappudanna i. Marasing do parnasipon ni amanJamordong tu amanTolop. Nang pe rupani nunga sai diurupi amanJamordong ibana, alai sai lalap do diparhassiton ngoluna,molo pinatudos tu amanJamordong. Tikki martokko ibana di Pasar Tanahabang, hona tutung do ugasanna. Dilaon-laon ni ari, dilean do dibana sada motor angkutan, hape naso panagamanna di loddos do anak nideba ujungna mandandangi. Onma na nanidokna sibaran.
Dung sahat di Jakarta, diboan amanJamordong do ibana mamereng sude namasa di Jakarta, mangan di restoran na arga, modom di hotel. Disima didok ibana ungngali do hape Jakarta sian di hutana di DolokSanggul hape, riddop i, ninna ibana di roha.
“ Ai didok jolma I mohop di Jakarta, hape dia ma neh,….ngali hian do, maru ikkon marbulusan iba molo modom” ninna ibana.
Dibalik arina, diboan muse mardalani tu Ancol rodi tu Taman Safari, sude ma tahe, jala dang hatinggalan laho manuhor baju dohot sipatu na arga jala na jeges, pola do gok koper na i sude baju na imbaru.
“Papuas ma bapa namarJakarta i, on ma nanidokna Jakarta” ninna AmanJamordong dung laho mulak nasida sian paredang-edangan.
Dibodarina, dung sidung mangan nasida di sada restoran na arga di Kelapa Gading, didok oppuJamordong ma asa marsogot di jabuni amanTolop ma jo ibana manang na piga borngin andorang so mulak tu huta.
“Imadah anaha, ai dang suman molo so sian jabu ni anggim iba nanggo pola piga borngin on, jadi naruhakku tusi ma jo au marsogot”
“Nauli bapa, hutaruhon pe ho tusi, ido tutu sumanna”
“Laos sian i ma au mulak tu huta, huboan hian ma sude baju-bajukku tusan”
“Olo bapa, alai dua borngin nai ma jo dah, asa sombu sihol ni pahoppumi” ninna ManaJamordong huhut dibereng tu si Jamordong na sai tangging di abingan ni oppungna.
“Ipe taho…balissan dison iba” ninna ibana, huhut ma nasida marsuhut-suhutan di restoran i.
Marpikkir do amanTolop dibagas rohana, ai aha do baenon pasonakkon natua-tua on, ai nunga pola ro mangebati iba. Sai ditagi rohana mamboan tu akka siberengon di Jakarta on, alai sundat, alan di suhuthon oppuJaomordong do naung diaot-aothon ibana di klota na ribur on. Aha nama hape?, ninna iaban dibagasan rohana.
Jala ia boanaon tu MALL, nunga godang dituhor sian i jala tong do disuhuthon oppuJamordong naung lao nasisa belanja sian mol na bolon di Jakarta.
Botarina I, tikki marnonang-nonang nasida nadua manaringoti parngoluon on, diarahon amanTolop ma ibana lao minum tuak na tonggi-tonggi paet buatan ni paberik tu sada kode tuak, diboto amanTolopan do attar boi dope oppuJamordong minum tuak.
“Tu kode an ma hita bapa minum bir, mangaso-mangaso ma jo satokkin, sai dijabu bapa, annon bosan,…”
“Adong kode tuak di kota on??
“Adong bapa, jala mambege-bege ende batak”
“Ima tutu, atik boha pajuppa dohot artis batak anon disi…” ninna oppuJamordong
Diboan ma oppuJamordong tusada kape batak di Jakarta Timur, jala minum bir ma nasida nadua. Tohodo, molo dikape on sai pittor ro do pelayan ni kapei, anak boru mandongani jala pittor huddul di labbung ni oppuJamordong. Massiberengan nasida nadua, jala diboto amanTolop do nadiorhana i. Gabe paula so diboto ibana.
“Songoni do bapa dison, asa adong mandoingani hita minum,…” ninna nasida.
Tabo ma attong nasida nadua na minum bir i, jala sai hapit ma anak boru on dilabbung ni oppuJamordong, sipata songon na dihaol otik sipata sai dibereng, jala mogap ma pakkilalaana manganggu uap na hussus napinakke ni anak boru i.
“Dagah tutu, angur ni anak boru…” ninna ibana dibagas rohana. Ditogu anak boru on ma ibana marjoget tu jolo, jala tong nama paula so diboto amanTolop do namasa i.
Renges dope oppuJamordong, ai nunga tahuak manuk nasida na mulak sian lapo parendean i. Didungoi ma ibana laho martugo. Disuru ma anakna, asa didungoi oppungna sian bilut.
“Bangunin oppung nak…” ninna AmanTolop tu si Tolop
“Iya pa, masihn tidur nya oppung…” ninna mangalusi, bohama namarumur opat taon, datung marroha dope I, alai ala disuru amongna, tor marlojong tu biluti, huhut dihutur-hutur oppung na i.
“Iya oppung, sudah bangun kau, oppung??” ninna Oppu Jamordong
“Ngilut dagingku sude bah…” ninna ibana dung di ida amanTolop mangopi-mangopi di labasan i. Didulo tu dapur, di ida dang disi parumaenna, ai nunga lao karejo.
“Mura do ubat ni I bapa, jolo martugo ma jo bapa..” ninna amanTolop
“Imadah, songon naso lakku…”
“Attong martapian ma jo, asa lao hita tu parkusut an, ai namasuk angin do i, naso somal bapa marase nang markipas angin” ninna amanTolop muse patorakkon.
“Ima tutu bah,…sotung so boi iba mulak marsogot…” ninna oppuJamorodong mangalusi.
Diboan ma muse oppuJamordong tu pijat repleksi na adong di kota i, jala tutu dah, asing do molo tukang kusut na dison. Ai dirippu ibana do songon nadi hutana, ai nunga namatua namakkusut, ima oppunisiParulahan boru. Holan i do na malo makkusut di hutana, jala molo ngilut dagingna tor sai dijou do oppunisiParulahan on. Namariboto dope nian nasida, jala nunga tarbarita anggo sahit loja-loja, ngilut ni daging do, sahali makkusut, tor mago do sude i.
Hape asing do molo tukang kusut na di jakarta on, akka anak boru na uli jala na jeges do, huhut muse labbok-labbok bohina dohot parekkelna. “Urut ya pa, buka bajunya, semuanya deh.,…” ninna, huhut dilean lappin, ima kain sarung. Bah, naruhana, ai hahuaonna nama naeng? naruhana muse, alai diulahon oppuJamordong ma i, ai pamotoanna songoni do namasa. Tabo ma ibana namangurut i dah, sipata do mallobok taroktokna molo apala margeser tukang kusut i, didok manukkap, dungi didok singgalak muse.
“Omna asa ibana, tabo nai namarJakarta on..” ninna ibana dirohana. Botul do anak naminiahan ho amaniTolop bah, diboto hodo pasonakkon natua-tuam. Anggo baju na imbaru i, sipatu na arga i, sude na i dang boanon mate, sonang ni roha i do, NINNA IBANA.
Marroan be do hombar jabuna dung diboto naung mulak oppuJamordong sian Jakarta, songoni do namasa di hutai, massisukkunan be do. Atik pajuppa dohot dongan sahuta di Jakarta.
“Ai pajuppa do hamu dohot berem??…jonok do nasida dohot tulang naposo siappudan ni” ninna oppuTalhun apala naujjonok sian hombar jabu i, manukkun ala di Jakarta do tong tolu anakna.
“Sabas diahap ho na mangaratto i bah, oppu ni si Jamordong” ninna OppuTalut muse sian uluan an.
“Martua ho, anak naminiahan pinopparmu” ninna amaniTagas, naupposona.
“Sonang ho dibaen amanJamordong i ateh amangboru” ninna OppuHumirlap, diboto nasida pasti amanJamordong do pasonangkon amongna i, ala ibana do siparadongan
“Imadah lae, holan amanTolop on do napasonang rohakku”
“Toe ma nian, anggo amanJamordong do, holan napaloja-lojahon badan do i, nion do siappudankon, amanTolop, anggoi anak ni amana ma i, anak na miniahan, sai tor diboto do nadirohai,…” ninna huhut mekkel supping ibana molo di ingot nadiparruderudean i.
Pos ini dipublikasikan di TORSA dan tag Hendry Lbn Gaol, Jamordong, Turi-turian. Tandai permalink.
One thought on “Anak Naminiahan…..”
Ping-balik: Anak Naminiahan….. | Par Pakkat Online Nga Tok Jim i dah.....
Ingkon Mangarade do Naposo Haposan | Hangoluan ni Jesus
Mangarade ma Naposo Haposan!
INGKON MANGARADE DO NAPOSO HAPOSAN
MAMBAHEN PARBADAAN DO HARORO NI JESUS
Nunga dipaboa Jesus holan “punguan na metmet” do na dohot tu Harajaon banua ginjang i. (Lukas 12:32) Alai ndang mura i. Dipatuduhon Jesus do na ingkon diulahon asa boi dohot tu Harajaon i.
Alani i, didok Jesus ma tu angka siseanna asa tongtong jaga paimahon harorona. Didok ma, “Pangke ma pangkean ni parhobas jala mangarade ma hamu, tongtong ma galak palitomuna. Jala hamu ingkon songon halak na paima-imahon tuan ni nasida mulak sian pesta parbogason. Tingki ro ibana jala dituktuk pintu, pintor boi ma bungkaon ni nasida. Marlas ni roha ma angka hatoban na sai jaga tingki ro tuanna.”​—Lukas 12:35-37.
Mura do diantusi angka siseanna na pinaboa ni Jesus di tudosan on. Sai mangarade do hatoban i paimahon tuanna mulak. Dung i didok Jesus ma, “Molo ro ibana di tonga borngin manang tingki tahuak manuk jala rade nasida dapotna, marlas ni roha ma angka hatoban i!”​—Lukas 12:38.
Tudosan ni Jesus i ndang holan mamodai nasida asa gabe parkarejo na ringgas. Ai dohot do taringot dirina na pinaboana disi. Alani i do didok ibana, “Hamu pe, sai mangarade ma hamu, ai di tingki na so panagamonmuna do ro Anak ni jolma i.” (Lukas 12:40) Lomo do roha ni Jesus asa rade siihuthon ibana tingki ro ibana di ari na naeng ro, tarlumobi “punguan na metmet”.
Dung i disungkun si Petrus ma Jesus, “Tuan, holan tu hami do dipaboa ho tudosan on manang dohot do tu na asing?” Alai ndang pintor dialusi Jesus i. Dibahen ma tudosan na asing, “Ise do sasintongna naposo haposan jala na marbisuk na pinillit ni tuanna laho mangaradoti angka naposona na asing, na sai mangalehon sipanganon na dihaporluhon nasida di tingkina? Marlas ni roha ma naposo na mangulahon songon i didapot tuanna di harorona i! Tutu do na hudok on tu hamu, pilliton ni tuanna ma ibana mangaradoti sude artana.”​—Lukas 12:41-44.
Jesus do “Tuan” di tudosan i. Ibana do na digoari Anak ni jolma. Alani i, sian “punguan na metmet” do na gabe “naposo haposan” i jala dohot do nasida manjalo upa di Harajaon i. (Lukas 12:32) Didok Jesus, naposo haposan ma na laho mangalehon ‘sipanganon na dihaporluhon di tingkina’ tu “angka naposona na asing”. Alai, Jesus do na mangajari jala na patoguhon haporseaon ni si Petrus dohot angka sisean na asing di tingki i. Alani i, diboto nasida ma na laho dibahen pengaturan laho patoguhon haporseaon ni angka siihuthon Kristus di ari na naeng ro, i ma saleleng haroro ni Anak ni Jolma i.
Dipaboa Jesus ma muse boasa ingkon jaga angka siseanna jala mangarade. Ai boi do gabe ndang jaga be nasida jala mangulahon na jahat tu angka donganna, “Alai autsura didok naposo i di bagasan rohana, ‘Sundat do ro tuanki,’ gabe dipungkuli ibana angka naposo baoa dohot borua jala mangan minum ma ibana sahat tu na mabuk, dung i, di ari na so panagamanna jala di tingki na so pamotoanna ro ma tuan ni naposo i. Borat ma uhumon ni tuanna ibana jala bahenonna ma ibana rap dohot angka na so marsihohot.”​—Lukas 12:45, 46.
Dung i didok Jesus ma tu angka siseanna, “Ro do ahu laho pagalakkon api di tano on.” Godang do parbadaan alani ibana jala gabe ndang marlangku be ajaran dohot adat ni halak Jahudi alani ibana. Gariada angka na saripe pe gabe marbadai do. Didok Jesus, “Masa ma parbadaan di nasida, ama mangalo anakna jala anak mangalo amana. Ina mangalo boruna jala boruna mangalo inana. Simatua boru mangalo parumaenna jala parumaenna mangalo simatuana boru.”​—Lukas 12:49, 53.
Dung i diida Jesus ma tu angka halak i. Godang do sian nasida na so mangakkui ibana Messias. Didok ibana ma, “Molo diida hamu mangkolom ombun di sabola barat dohononmuna ma, ‘Naeng ro nama udan haba-haba,’ jala masa do i. Jala molo diida hamu mangullus alogo sian selatan, didok hamu do, ‘Na laho ro nama logo ni ari,’ jala masa do i. Halak na munafik, diboto hamu do mangida tanda na tarida di tano on dohot di langit, alai boasa ndang diboto hamu mangida tanda na masa di tingki on?” (Lukas 12:54-56) On patuduhon ndang mangarade nasida.
Ise do “Tuan” jala ise do “naposo haposan”?
Sian dia do diboto angka sisean na laho adong naposo haposan di ari na naeng ro? Aha do na laho diulahon nasida?
Boasa mansai ringkot poda ni Jesus taringot tu mangarade?
Trio Ambisi Archives - Lirik Lagu Batak Trio Ambisi Archives - Lirik Lagu Batak
Category: Trio Ambisi
Sulang Sulang Pahompu
Lirik Lagu Batak - October 10, 2020 - No comments - Trio Ambisi
lirik lagu sulang sulang pahompu. cipt : soritua manurung. boru hasianku. dohot hamu helakku na burju. dijalo tuhan do tangiangmu. saut sinakkap muna. jumpang do tutu nani jalahan. jala dapot niluluanmu. maranak nang marboru do hamu. songon hatani tuhani. ditikki pamasu masuonmu. nuaeng pe borukku. nang dohot di hamu amang hela. jalo hamu ma ulos […]
lirik lagu kopi sidikalang. adong do sada huta di luat dairi i. tung mansai uli do huta i. kopi do mamboan goarni huta i. ima kopi sidikalang i. kota sidikalang kota parkopiani. nungnga tarbarita goarni. akka si inum kopi sude umbotoi. taboni kopi sidikalangi. nungnga tarbarita sidikalangi. sahat tu desa na ualui. pengusaha pe godang […]
Lirik Lagu Batak - October 9, 2020 - No comments - Trio Ambisi
ari parsirangan. dang boi huhalupahon. ima tikki dibahen ho. surat putus tu au. sai hupanotnoti. jala hupahusor husor. sai songon na marnipi do. huhilala. boasama ito tadikononmu au. soada sala na hubahen tu ho ito. boasama ito putusononmu au. dukkon bagas holokki tu ho hasian. sai hupanotnoti. jala hupahusor husor. sai songon na marnipi do. […]
lirik lagu dainang. dalan na rais, mabukkuk di laosi ho. loja ho inang di nalao mangula i. so sanga tahe di dai ho nasonang i. holan lao pature ture au da inang. roham tung lambok, nang pe loja ho inang. ikkon do sonang bahenonku ho nian. so sanga di dai ho gogo ni da tangan […]
Jamot Ma Hita
hamu sude amang na liat na lolo. dohot hamu inang soripada. sai jamot ma hita di tona ni omputta. si jolo jolo tubu amang inang. sai ta peop ma huhut sai ta rajumi. asa denggan hita tu joloan on. molo adongna hurang di akka pambahenan. denggan denggan ma hita marsianjuan. ikkon ingot do hita di […]
angka na taulahon i. solot dope di rohangki. holongki dang muba sian ho. huingot dope i holong pinasahat mi. ro di sadarion masihol au tu ho. sipata do nian naeng huhalupahon ho. alai dang boi tarbahen au. lam ganda holongki ala ni sihol hi. holan ho naboi pamalum rohangki. holongki holan sasada ho. soada na […]
Lirik Lagu Batak - October 5, 2020 - No comments - Trio Ambisi
lirik lagu poda. angur do goarmi anakkon hu. songon bunga bungai nahuccusi. molo marparange na denggan doho, diluat nadaoi. jala ikkon ingot doho, tangiang i do parhite hitean mi. dingolumi, da tondikku. unang sai mian jat ni rohai. dibagasan rohami. ai ido mula ni sikkam mabarbar da hasian. ikkon banget ma ho marroha. jala pattun […]
lirik lagu borukku. borukku hasianku, boru na burju. las roha ni amangmon mida ho boru. simbur magodang denggan jala uli rupa. soada na hurang di ho. damang parsinuanku, damang na burju. las roha ni borumon, mida ho amang. loja do ho lao pasari sari borumon. asa boi marsingkola au. amang parsinuan da na burju. sai ganjang […]
lirik lagu martina. suda do gaji sabulan. suda do nang pansarian. ala targoda au tu ho ito. so boi tarpodom matangki. holan na mamingkiri ho. alani ho, alani ho. tung godang nauli rupa. siboru naung hutanda. ai holan ho do. tarpangan rohangku. dang lakku mangan au ito. holan paingot-ingot ho. alani ho, alani ho. o, martina, […]
lirik lagu tabo dai nai. molo sada tamba sada, da ingkon do gabe dua. toho doi, toho doi, i do sasintongna. molo di angka na poso, na mamungka parjanjian. sada tamba sada, ingkon gabe sada. sada ma hatanta, sada nang rohanta. so tung adong, so tung adong, mardua roha. so tung adong, so tung adong mardua […]
“Umtabo do on sian Manonton Film”
JAHA DI BAGASAN BAHASyalam Melayu Myanmar Nahuatl (Huasteca) Ndebele (Zimbabwe) Norwegia Pijin Pulopulo SolomonGanup taon, diputarhon Sitindangi Ni Jahowa do godang video tikki kebaktian. Mulana bahasa Inggris do sude video i. Alai songon dia ma carana asa boi video i diattusi halak na so mamboto bahasa Inggris? Diterjemahon ma i tu godang bahasa jala direkam ma. Aha do pandapot ni akka halak na manonton video i?
Pandapot ni Halak Taringot Video I
On ma pandapot ni akka halak na so Sitindangi, na ro tu kebaktian di Meksiko dohot Amerika Tengah:
“Huattusi do sude na di video i, jala hira na dohot do ahu di film i. Hona hian tu rohakku.”​—Na ro tu kebaktian bahasa Popoluca, di Veracruz, Meksiko.
“Hira na di hutakku do huhilala, jala rap makkatai dohot akka donganku. Umtabo do on sian manonton film. Ala boi do huattusi sude na di video i.”​—Na ro tu kebaktian bahasa Nahuatl, di Nuevo León, Meksiko.
“Tikki hutonton video di bahasangku sandiri, hira na langsung makkatai do halak na di video i tu ahu.”​—Na ro tu kebaktian bahasa Chol, di Tabasco, Meksiko.
“Burju do organisasi on mangurupi halak marsiajar di bahasa na diattusi akka halak. Dang adong organisasi na asing na songon on.”​—Na ro tu kebaktian bahasa Cakchiquel, di Sololá, Guatemala.
Dang halak na profesional na dipakke Sitindangi Ni Jahowa lao mangarekam dohot mangisi soara tu video i. Jala somalna di huta-huta do i direkam. Jadi, songon dia ma cara ni nasida mangulahon i?
“Ulaon na Massai Denggan”
Piga-piga taon na parpudi on, diatur kantor cabang Sitindangi Ni Jahowa na di Amerika Tengah do asa dibahen video kebaktian i tu bahasa Spanyol dohot 38 bahasa daerah disi. Hira-hira 2.500 ma halak na dohot mangurupi. Adong do tim na lao menerjemahon dohot mangarekam video i di kantor cabang, kantor penerjemahan dohot di studio sementara. Jala dibahen do on di lobi sian 20 inganan, songon di Belize, Guatemala, Honduras, Meksiko, dohot Panama.
Rekaman di Kantor Cabang di Amerika Tengah
Dang mura lao mambahen studio sementara. Ikkon dipakke nasida do bahan na adong disi songon salimut dohot tilam, lao manutup ruangan i asa unang tarbege soara sian luar.
Halak na pogos do godangan na dohot mangisi suara i. Ikkon berjuang do nasida asa boi ro tu studio i. Adong na ro sian inganan na dao, 14 jom ma nasida di dalan asa sahat tu studio i. Adong do sahalak ama dohot anakna ikkon mardalan pat saleleng ualu jom.
Sian na gelleng, nungnga dohot si Naomi mangurupi keluargana lao mambahen studio rekaman. Ibana mandok, “Sai dipaima-ima hami do andigan muse lao rekaman. Semangat do bapak lao mambahen studio i. Hea do omak mangaloppa sipanganon tu 30 halak relawan.” Saonari, si Naomi nungnga gabe relawan di kantor penerjemahan di Meksiko. Didok ibana, “Las hian do rohakku boi mangurupi akka halak marsiajar Bibel di bahasa ni nasida. Ulaon na massai denggan do on di ahu.”
Ganup taon, dibahen Sitindangi Ni Jahowa do kebaktian di liat portibi on. Jala sude do halak boi ro tu kebaktian i. Lao mamboto hatorangan taringot i, ida ma di bagian KEBAKTIAN.
Video Aha do na Dipatupa di Bale Harajaon? nungnga adong di 400 bahasa, dohot Boasa Ringkot Marsiajar Bibel? di lobi sian 550 bahasa. Tonton ma i di bahasamuna sandiri.
Bagihon Bagihon “Umtabo do on sian Manonton Film”
Posted by Iwan Nainggolan 765 Views
Lirik Lagu Nella Kharisma Kartonyono Medot Janji
Lirik Lagu Dorman Manik Borngin I di namulak ahu sian parjalanganki borngin i borngin i dang taprodom matakki Dapatkan Chord kunci gitar lainnya di www.iwanrj.com.
Artist: Dorman Manik
Title: Borngin I
di namulak ahu sian parjalanganki.
mulak tu huta ni dainang i.
nungnga tung leleng na so pajumpang i.
naung tu si dongan magodang i.
las do rohakki dinasahat ahu tu huta i.
pajumpang dohot boru ni tulang i.
songgot ma rohakki disi huida i
holan ala ni uli ni rupa nai.
borngini, borngini dang taprodom matakki.
holan paingot ingot ho ale ito.
borngini, borngini sai tu ho lao rohakki.
andigan ma au ito boi pajumpang dohot ho.
songgot ma rohakki disi huida i.
borngin i borngin i dang taprodom matakki.
borngini, borngini, dang taprodom matakki.
andigan ma au ito boi pajumpang dohot ho
Lirik Lagu Judika Mama Papa Larang
Nixon Simanjuntak Archives - Lirik Lagu Batak Nixon Simanjuntak Archives - Lirik Lagu Batak
Category: Nixon Simanjuntak
Pardosa Do Au
Lirik Lagu Batak - October 5, 2020 - No comments - Nixon Simanjuntak
lirik lagu pardosa do au. pardosa do ahu. naso tama maporus ro tu ho. naso tama manjou goar mi. ai tung ramun do angka parulaan hi. hape ia ho tuhan. nasongkal jala na badia do. pargogo na hatuosan i. sasangap jala marmulia i. alai parasi roha bolon do ho. naso manulak na maporus ro tu ho. […]
lirik lagu jesus tuhanku di ho ma au on. jesus tuhanku di ho ma au on. asa mangihut tu ho au tontong. gohi rohangku ingani au on. sonang di ho tongtong. o tuhan togu ma au. o tuhan togu togu ma au. gohi rohangku ingani au on. sonang di ho tongtong. mansai godang do pardangolanki. tangan so […]
lirik lagu martopak sada tangan. malo nai ho hasian na mangotoi au. songon pidong au hona sambil au dibaen ho. gait gait mu do hape dang na toho i sude. holong mi nasa ujung ni obut pe. dang di lehon ho roham tu au ito. satonga mate au ito manghaholongi ho. hurippu do burjum ito […]
dang kodo habis sittua….. – Amani Partogi
← Pengen kuliah lagi
Selamat Ulang tahun Gereja HKBP Cikarang →
dang kodo habis sittua…..
Posted on 22 Oktober, 2009 by Hendry Lumban Gaol
Molo masuk hita tu sada-sada gareja jala taparrohahon adong disi jam dinding, tottu naparjolo sahali ima, ia jam dinding on sai gumodangan do mandoppakkon langgatan parjamitaan. Adong do lapatann ni i. Asa diboto akka parjamita, panditia, pastor, sintua naung sadia leleng ibana marjamita. Ai olo do sipata ni ida, maru tung leleng namarjamitai. Nunga sude ruas mondohondok, alai sai dipaleleng do anggo jamita i. Dihatai sahat rodi luat naso he ni ida.
Ninna na malo, paleleng hu pe begeon dongan makkatai olo gabe mondohondok jala hata i pe olo mulahulak tu pudi. Ujungna busisaon jolma.
Nadiari minggu na lewat, di huria resort ditabalhon do amaniJamordong gabe sittua na gok. Nian nunga mardalan tolu taon parguruan on, ima na sian salon sittua gabe sittua. Namamukka parhuriaon na imbaru do amanJamordong dohot akka donganna sahuta, mardomu ala dao do gareja nasida sian hutana. Satolop nasida, dipukka ma songon inangan parmingguan, jala arop roha nasida gabe sada huria innon nasida muse.
“Halak amang amaniJamordong ma marjamita, ai nunga leleng nasida na marguru i dah, bah hamu ma amang marjamita ari minggu” ninna pandita resort tikki masa sermon huria.
“Unang ma amang, hurang dope parbinotoan hu saulak nai ma i amang” ninna mangalusi amanJamordong.
“Anggo dang saonari, andigan be, ikkon mulaion do marguru, lam leleng innon, somal ma,” ninna amantaPandita i muse.
“Attong nauli amang pandita, alai ajar-ajari hamu au” ninna
Tutu ma nian, dukkon masa ari minggu, hunga hobas-hobas amaniJamordong. Nunga dipakke jas na, ima jas pangoli na jolo. Dibaen akka na angur i tu dagingna. Jala uli ma tutu idaon ibana. Haru do didok nanJamordong, dang ditanda be niolina i ala ni ulina. Songoni do nanJamorodong, mulai sian nassogot nunga dihobasi sanggulna, ai diboto ikkon dohot do ibana gabe sada ina!. Diboto ibana do sadari on, ia sinondukna marjamita.
Mulai sian na bodari nunga marlatih amanJamordong di jabu. Dipasuman-suman songon na marjamita. Inanta i ma mangajari boha asa tabo begeon soara na. “Unang pa hatop hu dokkon hatami dah, gabe so marbatu” ninna NanJamordong. Ia so i didok muse “sahali-sahali attong tu joma torop ido berengonmu, jala baen tanganmi pasumanton, asa sai hira parjamita ni amang pandita” ninna muse. Marulahulak.
Sada siholsohonon ni amanJamordong, ima dang diboto, naung sadia leleng ibana namarjamita i. Tahe, dang adong nanggo jom tanganna, jom ni gareja i pe dang adong dope, bohama na mandasor dope. “Na mura ma i, ai iba pe najolo songoni do binaen” ninna sintua na asing, amanJatolhas.
“Boha dibaen amang?”
“Baen hamu disakku munai bobbon pitturia i, holan nakkok hamu tu langgatan i bah boddutton hamuma, tabunihon hamu tu toru ni sialap ikkau munai ( baca: dila/lidah), molo nga habis annon bobbon i bah, amen ma” ninna amanJatolhas mangalusi. Bobbon pitturia ima songon bobbon polo sinuaeng ma i. Hiltung do i.
Tep ma, dapot ma tikkina, naeng marjamita.
Holan naeng nakkok amanJamordong tu langgatan, didadap ibana ma tu sakku ni jasna. Dapotsa na sinuguthon na i, dungi tordibodduthon hatop, sotung di ida jolam torop i. Jala dimulai ma marjamita.
Songoni do huroa, ai molo tung ipe sahali iba marjamita, bah pikkiran pe attong sai tu bibel i nama. Dang diparrohahon amanJamordong boha dai ni bobbon pitturia i. Holan na marjamita i nama.
Huroa nunga songon na paleleng hu, jala gabe rarat do dihatai ibana. Niantusan ma, ai tong do raja parhata amanJamordong on. Jadi gabe rarat do dihatai ibana sian langgatan. Nunga songon na busisaon jolma.
Dihirapi amanjatolhas ma sian bangkuna. Ditudu tu tangan ambirang na mandok “bereng tikki”. Di ida amanJamrodong do i sian gijjang alai tong do ditorushon ibana namarjamita i. Ninna rohana, “ah..so habis dope bobbon na di pamangan on”. Ujungna lalap mar jamita ma ibana.
Dihirapi amanJatolhas ma sian toru, dibereng partikkian nunga naeng sa jom namarjamita i. Dihidopi ma ibana muse laho mandok. “Bereng hamu partikkian”. Sai maos ma dihidopi jala dihirapi amanJatolhas tu langgatan.
Ala sai dihidopi sian toru, bah tor toppu ma dialusi amanJamrodong sian langgatan “So habis kodo bobbon on sintua, nion kodo nei…” ninna huhut di pahaluar sian pamanganna i. Dipatudu tu sittua i.
Hape, dung disulikkiti. Dang bobbon pitturia na pinangan ni amanjamordong. Hassing ni jas na peut i do. Huroa dipamasuk ibana hian hassing i ala peut, asa unang mago bah di pamsuk tu sakku ni jasna. Anggo bobbon pitturia i tong do disakku ni jas i. Sahat tu na suddut portibi on dang na habis i hassing i di omom.
Pos ini dipublikasikan di HATA SO PISIK dan tag suhutan, Turi-turian. Tandai permalink.
One thought on “dang kodo habis sittua…..”
26 Oktober, 2009 pukul 4:27 am\t Balas
Bohama parhabis ni hassing tutu, ningon da. Hehehe.
Marjea ma Sundut na so Manangihon | Hangoluan ni Jesus
Marjea ma Sundut na so Manangihon
MATEUS 11:16-30 LUKAS 7:31-35
DIPINSANG JESUS DO PIGA-PIGA KOTA
DIPATUDU JESUS DO DALAN LAHO MANDAPOT HASONANGAN
Sangap do dibahen Jesus si Johannes Pandidi. Alai songon dia do pangkilalaan ni na asing tu ibana? Jesus mandok, “Tudos do sundut on songon dakdanak na hundul di onan na manjoujou dongan saparmeamanna na mandok, ‘Dipalu hami do suling, alai ndang manortor hamu. Dibahen hami do andung-andung, alai ndang dipatudu hamu na marlungun ni roha hamu.’”​—Mateus 11:16, 17.
Aha do lapatan ni hatana i? Didok Jesus ma muse, “Songon i ma, ro si Johannes ndang mangan jala ndang minum, alai didok halak, ‘Na sinonggopan ni suru-suruan na jahat do ibana.’ Ia ro Anak ni jolma i mangan jala minum, didok halak do, ‘Ida ma, simongkus jala sisobur anggur do ibana, dongan ni sijalo pajak dohot angka pardosa.’” (Mateus 11:18, 19) Halak Nasir do si Johannes, ndang diinum ibana anggur. Alai didok halak do ibana na sinonggopan ni suru-suruan na jahat. (4 Musa 6:2, 3; Lukas 1:15) Asing do molo Jesus, mangan do ibana jala minum songon halak na asing. Alai didok halak do ibana simongkus. Tangkas ma, maol do pasonangkon roha ni angka jolma.
Dipatudos Jesus do “sundut on” manang halak di tingki i tu dakdanak na hundul di onan. Ndang olo nasida manortor tingki marsuling donganna, jala ndang lungun rohana tingki mangandungi donganna. Didok Jesus ma, “Nang pe songon i, tarida do bisuk sian parniulaonna.” (Mateus 11:16, 19) Tangkas ma ‘parniulaon’ ni si Johannes Pandidi dohot Jesus patuduhon, ndang sintong na nidok ni angka jolma i.
Dung dipatorang Jesus taringot tu sundut i, dipinsang ibana ma angka kota inganan ni ibana hea mangulahon mukjizat manang tanda halongangan. Dipinsang ma kota Korasin, Betsaida, dohot Kapernaum. Didok Jesus ma, autsugari dibahen ibana tanda halongangan i di Sidon dohot di Tirus, i ma kota na di Penisia, nunga muba angka jolma na disi. Songon i ma nang kota Kapernaum. Nang pe hea Jesus tinggal disi, alai ndang godang halak na manjalo barita na uli. Alani i, taringot tu kota i didok Jesus ma, “Umborat do panguhuman tu hamu sian tu Sodom di Ari Paruhuman.”​—Mateus 11:24.
Dung i, dipuji Jesus ma Amana ala ditabunihon Ibana do hasintongan i “sian angka na bisuk dohot na pistar”. Alai dipapatar Ibana do i tu angka na “serep marroha na songon dakdanak”. (Mateus 11:25) Didok Jesus ma, “Ro ma hamu tu ahu, hamu angka na loja jala na mamboan boban na borat, asa hupargogoi hamu. Tuhuk ma augangku jala marsiajar ma hamu sian ahu. Ai na lambok jala na serep roha do ahu, asa dapotmuna hasonangan. Ai lambok do augangku jala neang do bobanku.”​—Mateus 11:28-30.
Songon dia do Jesus pasonangkon nasida? Ndang diajarhon Jesus adat tu nasida. Diajarhon Jesus do hasintongan taringot tu Debata. Jala diapuli ibana do roha ni angka halak na marsitaonon alani pamarenta dohot na susa alani dosa. Dipaboa do tu nasida, songon dia asa disesa dosa ni nasida jala asa boi mardame dohot Debata. Alai, dibahen pamimpin ni agama do adat na mambahen angka jolma maol mangulahon Patik ni Debata. Umpamana songon aturan taringot tu ari Sabbat.
Halak na rade manjalo auga ni Jesus, dilehon do diri ni nasida laho marhobas tu Debata, Ama parasi roha i. Ndang borat ulahonon ni nasida i, ai ndang maol mangulahon angka parenta ni Debata.​—1 Johannes 5:3.
Boasa dipatudos Jesus sundut i tu dakdanak?
Boasa dipuji Jesus Amana na di surgo?
Boasa godang halak maol mangulahon Patik ni Debata? Alai aha do na dilehon Jesus tu nasida?
HUTA SEMINARIUM: PHD
Mangolu di bagasan Tondi ni Tuhan i
Ia turpuk PHD di hita di tingki on ima sabagian sian poda ni apostel Paulus tu huria Rom asa tangkas nasida marpangalaho di bagasan Tondi ni Debata. Suang songon I ma nang hita angka naposobulung ni huria (NHKBP), ingkon tangkas ma hita marpangalaho hombar tu pangajarion ni Tondi i. Antong taputihi ma mutiha na arga sian turpuk on.
2. Mutiha siputihan:
a. Jotjot do jumpang di harohaon ni jolma (khusus naposobulung/Remaja), nang pe maralo tu rohana ala sai olo do ibana mangulahon hajahaton. Diboto do na sala alai ndang berani manghatahon na sintong i ala matanggak mida rupa. Ndang margogo hatana ala dohot ibana mangulahon na jahat i. Asa jotjot do masa parngoluon na maralo parulan tu na hinalomohon ni roha. Ala mangolu di bagasan daging dope. Ala i laos adong do na mangolu di bagasan parngoluon na berani burju di tonga-tonga ni naburju alai di naholip tong ibana marjahat dohot angka parjahat. On ma na nidokna munafik. Laho mangadopi pamingkirion na sisongon on ma hita ingkon sai tongtong marpingkir jala mambahen haputusan di bagasan panuturion ni Tondi Porbadia. Ala Tondi ni Debata do na margogo mangula di bagasan rohanta pasidinghon na jat parohon na denggan. Jala Tondi ni Debata do namangalehon gogo di hita, mamillit manghatahon na sintong dohot mangulahon na denggan
b. Godang do angka naposobulung na madabu tu angka aliran na so manjalo pangajarion taringot tu “hajolmaon” ni Jesus. Didok nasida ndang adong hubungan ni Debata dohot angka na adong di portibi on. Ia Debata nabadia do dungi ia angka na di portibi on termasuk jolma na mardosa do. Asa ndang mungkin ro Debata sian banuaginjang tu portibi on. Sian pangajarion i ma umbahen ndang di jalo nasida pangajarion na mandok Debata gabe jolma (inkarnasi). Molo ro pe Jesus tu portibi on, ndang sintong hadirionNa na ro i ninna nasida. Didok nasida do holan bayang-banyangNa do i ndang Ibana na sasintongna i. Ia na sasintongna sibonsiri ni ajaran nasida i, i ma ajaran ni filsapat na mandok “pamatang on manang benda, i ma penjara ni ide manang jiwa”. Ia poda on poda haliluon do on na boi manegai haporseaon ni angka naposobulung. Anggo haporseaon na tingkos ima Jesus Kristus Anak ni Debata, na gabe jolma ro tu portibion laho manobus dosa ni portibi on.
c. Angka parpoda halilion i pe nunga godang di tongatonga ni ruas ni huria. Deba sian nasida i ma (mantan ruas) na haruar sian huria i. Dipungka nasida do parsoalan, dohot sangkap molo di parbadaan boi ma nasa hata bahenon laho paroaroahon dongan, ninna. Asa mansai jorbut do angka parpoda halilion on. Didok parpoda haliluon i ma muse naung jumpangan tondi nasida. Ai sada sian ajaran parpoda halilion i i ma: boi jolma jumpangan tondi molo nunga lam timbo parbinotoanna. Maralo do i tu ajaran hakristenon, ndang usaha ni jolma umbahen na dilehon Debata TondiNa ro tuportibi on. Ndang usaha ni jolma umbahen na songgop Tondi ni Debata tu jolma dohot tu huriaNa. Alai holan ala ni sangkap ni Debata sambing do i, ala ni holongNa tu jolma dohot portibi on. Songon i do nang Jesus, Anak ni Debata do Ibana na ro sian banuaginjang tu portibi on pola gabe jolma Ibana asa ditanda jolma i Ibana jala langsung dihilala jolma i holong dohot asi ni rohaNa. Ai pola do gabe dosa Ibana na so tumanda dosa, ninna Apostel Paulus.
d. Asa ndang tarsirang ulaon ni Debata sian ulaon ni Anak ni Debata jala ndang tarsirang i sian ulaon ni Tondi ni Debata. Ndang adong tondi na ro so sian Debata. Ndang adong tondi na ro so sian Parsuruon ni Tuhan Jesus. Asa haroro ni Tondi ni Debata do marhatopothon na Jesus Anak ni Debata na gabe jolma. Ingkon porsea do hita di Anak i jala porsea hita naung songgop tondi ni Debata di bagasan dirinta marhite asi ni roha ni Debata. Asa ndang pola be sangsi hita naung jumpangan tondi hita manang ndang. Na pasti dilehon Debata do TondiNa tu saluhut jolma na porsea di Ibana. Alani i olo ma hita ditogihon tondi i. Ai nasa natinogihon ni Tondi ni Debata angka i do anak ni Debata (Rom 8:14)
3. Pokok Diskusi:
1. Songon dia do sikap Naposobulung mangadopi rumang ni parpoda halilion na adong di tongatonganta?
2. Boha do alusta songon naposobulung mangadopi manang maralus dompak parpoda halilion i?
3. Olo do hita angka naposobulung manulak hajahaton nang pe ingkon godang panghorhonna tu bagasan parngoluonta? Taboto do molo di bagasan hajahaton hita godang angka ngolunta on na marisuang na so manggotil agia aha?
Diposting oleh Pdt. Pahala J. Simanjuntak, MTh di 8/18/2009 12:58:00 PM
Urat Tua Marganda: Jamita Minggu 7 Nopember 2010
RADOTI MA PATIK NI DEBATA
5 Musa 4 : 1-10
Buku 5 Musa on ima buku na palimahon sian “lima buku ni si Musa” (Pentateukh). Buku Musa na parjolo ima Genesis/Kejadian, paduahon ima Exodus/Keluaran, patoluhon ima Leuitikon/Imamat, paopathon ima Arithmoi/Bilangan, jala na palimahon Digoari Deuteronomion/Ulangan.
Buku 5 Musa on ima angka jamita ni si Musa di jolo ni bangso Isarel di tingki nasida sahat di Luat ni Moab. Maradi do nasida disi dung marujung pardalanan na mansai ganjang di parhorsihan lao masuk tu Tano Kanaan nanaeng inganan nasida.
Digoari do Buku 5 Musa on “Kitab Ulangan” manang “ patik na di paduahali”, ala marhite buku 5 Musa on di paingot muse nasida taringot angka patik naung jinalo nasida (di rata-rata i). Buku on patuduhon “dapotan pasu-pasu ma na marsihohot di Debata” alai “dapotan uhum ma na manimbil sian patik ni Debata”.
Tung mansai godang dibahen si Musa penjabaran manang aplikasi ni Patik na-sampulu i. Adong do lobi hurang 600 “patik” na gabe songon Konstitusi ni halak Yahudi, ima taringot tu angka na boi dohot na so boi silulaon ni halak Israel. Adong mai patik taringot tu angka Pelean situtungon, undung-undung parluhutan, Sipanganon, Ari pardamean, patik taringot tu parsaoran, dna.
Angka i do na dipaingot si Musa di turpuk 5 Musa 4 on, dipaingot si Musa do bangso I asa tongtong mangaradoti patik i. Ndang jadi ditambai manang di orui, alai hot ma di patik i, unang dihalupahon angak jamita I, alai ingkon dipabotohon do I tu angka sundut n umposo asa diboto nasida.
Si Musa paingothon asa adong pesan berantai sian generasi tu generasi, unang gabe terputus barita i. alani do didok di 5 Musa 6 : Jala ingkon parateatehononmu luhut hata on, angka na hutonahon tu ho sadarion. Jala ingkon gogoonmu mangajarhon angka i tu angka anakmu, jala taringotanmu angka i, molo hundulhundul ho di bagasan jabum, manang mardalani ho di pardalanan, manang laho modom pe ho, nang dung hehe muse. Jala ingkon rahuthononmu angka i bahen partinandaan di atas tanganmu, jala bahen parningotan di holangholang ni matam. Jala ingkon surathononmu angka i tu tohang ni jabum dohot tu panggumbanganmu.
Di ngolunta sinuaeng on, nunga jotjot natoras lupa pabotohon tu angka ianakkon angka tona ni ompu si jolo-jolo tubu, apalagi ma pabotohon hata ni Debata. Gabe dang “bersambung” angka tona I tu generasi na umposo. Di ujungna olo ma gabe adong “missing link” antara generasi tu generasi. Mansai jorbut do I molo gabe mago identitas ni dakdanak (tarlumobi identitas hakristenon). Alani porlu sahali do hita angka natoras mangalehon tingki laho manghatai-hatai dohot angka ianakkon manaringoti angka pardalanan ni ngolunta, na tontu sahali sai adong do disi tahilala solot “campur tangan” ni Debata. Pengalaman-pengalaman rohani na ta alami, ido boi gabe sada tona tu angka ianakkon asa lam diantusi nasida eksistensi ni Debata di parngoluonta.
Songon panutup adong 3 na tai da sian turpok on, ima :
- Taradoti ma patik ni Debata marhite na marsihohot mangulahonsa
- Unang ma taorui manang tan tambai angka patik hombar tu kepentingantabe
- Pabotohon ma angka denggan basa dohot pasu-pasu ni jahowa naung tajalo I tu angka sundut na umposo.
Antong tapangke ma tingki dohot sarana na adong di hita, manang sadihari pe laho manaringoti hata ni Debata. Amen
Diposting oleh UTM Nainggolan di 12.08
Urat Tua Marganda: BAHAN PEMBINAAN SINTUA
Dung jongjong huria ni Jesus Kristus di portibi on, pintor ihut do ulaon hasintuaon. Na parjolo tarjaha taringot tusi i ma di Ul.11:30 : “Saut ma I dibahen, ditongos ma I tu angka Sintua I marhite-hitetangan ni si Barnabas dohot si Saulus”, jala na paduahon di Ul.14:23 : “Alai dipillit ma angka Sintua di nasida di ganup huria; mardongan tangiang dohot na marpuasa dipasahat ma nasida tu Tuhan naung hinaporseaannasida”.
Ndang torang di na parjolo i boha do hasasahat nasida tu ulaon i, alai di na paduahon i tangkas do, na dipillit do nasida sian tonga ni ruas ni huria i. Adong dua hata na dipangke tu ulaon i. Na parjolo, presbuteros (elder/penatua), dung i episkopos (bishop/penilik). Di mulana, sada hian do na tinembak ni na dua i. Na parjolo i marhahonaan tu hajongjongan manang statusna, na paduahon i tu ulaon manang perananna. Di Ul.20:17 rupani, digoar do sude sintua ni huria Epesus presbuterous, alai di ay.28 episkopous. Jadi tangkasna, tohonanna sintua, ulaonna simatamatai. (Alai di pudian ni ari gabe dua hajongjongan na marasing nama i; presbuteros i ma sintua, ulaonna mamatamatai; episkopos i ma penilik, ulaonna manguluhon).
Di turpuk on episkopees do dipangke, na mandok hasintuaon. Taringot tu sintua dohot hasintuaon i, adong do na mandok: “Ulaon na denggan do pinangido ni na mangalului hasintuaon.” Ra, reaksi ni huria do i tu kecenderungan ni halak na lam materialistis, na mandok ulaon na parohon hepeng do na denggan. Sintua ndang margaji. Tutu, di 1 Tim.5:17-18 diigil si Paulus do silompit hasangapon tu angka sintua na adong talentana marjamita dohot mangajari, i ma panghormation dohot pansamotan. Alai secara umum, ndang sijalo gaji angka sintua, gabe ra, dirajumi halak ma ulaon i na hurang arga.
Ay. 1, Dison, dialo si Paulus do i, didok di ay. 1 : “Hata haposan do on,” (lapatanna na patut jaloon do pingkiran na mandok) : “Ulaon na denggan do pinangido ni na mangalului hasintuaon.” Na denggan do tutu, ai marhite i gabe dongan pangula jolma i di Debata (pat.1 Kor.3:9).
Di angka ayat na mangihut dipajojor do ruhutruhut ni na gabe sintua i, i ma :
Ndang adong sisurahan di ibana. Ndang na mandok na singkop (sempurna) di na saluhut, alai saotik-otikna ndang gabe pargasipan ibana na boi mangonjarhon halak tu dosa manang tu poda haliluon, alai ingkon na boi do gabe tiruan ni ruas di panghataion, di parange, di holong ni roha, di haporseaon, dohot di hatomanon (pat.1 Tim.4:12).
Harajaan ni sada boruboru. Di tingki i, di hajahudion manang pe di hasipelebeguon torop do halak na mangulahon poligami (sahalak baoa na maripehon lobi sian sada parompuan di ombas na dos). Di bona ni hakristenon, angka na mangulahon na songon i tingki di hajahudion manang di hasipelebeguonna dope, dijangkon do tong tu huria i. Angka sisongon i ma na nidokna dison na so boi gabe sintua. (Di angka tingki na mangihut, dihonahon na deba do i tu angka naung hea mabalu na marbagas muse. Songon i tu angka na so marnioli dope. Alai ndang adong ojahan ni pangantusion na songon i di turpuk on).
Marpangontik (Gr.neephalion/vigilant). Mansai ragam do pangantusion ni hata i, isara na marpangontik / hemat / sederhana / hidup seadanya (pat.1 Tim.3:11), boi mangorom diri manang mangalo hagiotna/dapat menahan diri (pat.salinan Alkitab) lumobi taringot tu anggur, marbisuk/ bijaksana/waspada/sangat hati-hati, berkepala dingin, toman/pantas, dohot na asing. Sandok ingkon na boi do ibana mangaramoti diri dohot pangalahona maradophon nasa rumang ni hadosaon.
Marroha, mandok torang rohana/waras/bijaksana (pat.salinan Alkitab), ndang dihuasoi parungkilon manang sitaononna.
Marhapantunon, mandok pantun/sopan manghatai dohot marpangalaho, memiliki sikap lahiriah yang anggun, ndang humarojor, ndang kasar jala ndang koras.
Na las roha martamue/suka memberi tumpangan. Pangalaho na diargai situtu do na songon i di tingki i, ai ndang haru ragat dope bisnis dohot fasilitas penginapan. Di halak Kristen, lumobi di sintua, ingkon lobi sian kebajikan umum do halalas ni roha martamue i, ai ingkon gabe bagian ni etikana do i songon halak kristen, parbue ni haporseaonna (pat.Rom 12:13; Heb.13:2).
Na malo mangajari, lapatanna boi manogunogu halak tu haporseaon dohot pangalaho. Tutu, ndang sai sude sintua na martalenta mangajari, deba do. Nang pe songon i ingkon adong do di ganup sintua parbinotoan na mendasar taringot tu haporseaon dohot pangalaho jala adong hatauonna mentransfer i tu na asing.
Unang sisobur tuak, mandok unang parminum manang parmabuk. Anggo na minum anggur boi do (pat.1 Tim.5:23), alai unang sahat tu na mabuk. Parmabuk ndang manghatai manang bersikap i sian dirina, sian onjar ni tuak anggur do manang siinumon na koras. Alai ndang holan na mabuk ala ni siinumon na koras, na mabuk ala ni angka na asing pe, angka na so tarjolma rupani, na manghatai, marendei, manang na bersikap so sian dirina, ndang tama i gabe sintua.
Unang pangalinsingi, mandok unang parmuruk (pat.salinan Alkitab) manang parbada, tidak suka cekcok/bertengkar.
Na lambok, mandok serep rohana, toruk, lemah lembut/rendah hati.
Pardame (Gr.amachon/not a brawler), mandok ndang lomo rohana marbada manang guntur (tak suka ribut), alai basar (pat.2 Tim.2:24).
Na so impolan di perak. Siimpolan di perak lapatanna, simata hepeng, sihaholongi hepeng, simongkus (rakus/tamak), materialistis.
Na malo mangarajai donganna sabagas, paranakhon sioloi ajar mardongan sandok hahormaton. Nang pe nidok nangkin na so adong alasan so manjalo na so marsaripe gabe sintua, na dumengganna nian naeng ma na marsaripe, ai naeng gabe tiruan do sintua i nang di parsaripeon. Keluarga do huria na parjolo sihobasan ni sintua i. Molo ture keluargana, mansai godang do panumpak ni i tu huria i. Hombar tusi ingkon malo ma ibana mangarajai pardihutana, malo huhut mangajari ianakhonna asa gabe sioloi ajar jala na hormat marnatuatua. Molo so ture keluargana, maol do hirimon na boi ibana patureturehon huria i.
Unang na imbaru masuk, lapatanna unang na imbaru taripar dope tu haporseaon kristen (baru bertobat). Isara ni suansuanan na baru tubu, ndang togu dope uratna dohot hauna, ndang tahan dope mangadopi habahaba. Songon i ma halak na imbaru masuk i mansai mura dope i tarmara. Sambalik, boi do mansai timbo semangatna; menggebu-gebu naeng manindangi so pola godang panimbangion; alai sambalik nari, boi mura tartuktuk marnida ruas angka na parjolo sian ibana na so dumenggan pangalahona, gabe ringgas ibana manguhumuhumi. Lumobi molo pintor dijangkon ibana gabe sintua, boi do gabe ginjang rohana gabe madabu tu bagasan uhum ni sibolis i. Dialo Debata do na ginjang marroha, gabe mura agoon ni sibolis i.
Denggan baritana di halak na di balian. Halak na di balian, i ma na so Kristen; Jahudi dohot sipelebegu. Ingkon dohot do angka i marhatutuhon denggan ni barita ni sintua i. Ummura ma i parhatutuon nasida dung diida sikap ni sintua i angka na hombar tu nilai-nilai sosial, budaya, ekonomi, dohot na asing na rap tiniopnasida. Rupani, boha do parsaoran ni sintua i tu donganna jolma, boha do ibana mamangke sinadonganna, boha do ibana mandalanhon usahona, dohot na asing. Molo sahalak na so parduli do sintua tu hombar jabuna manang holan na mangangkali di partigatigaonna, tung so dohonon ni angka na di balian do i sidenggan barita nang pe dibege na malo ibana mangajari di huria. Sandok unang ma adong dalan ni manang ise pe manginsahi sintua i. Molo songon i, sibolis i pe ndang tarbahensa be manambili ibana.
Na dipillit do sintua i (Ul.14:23) jala dipabangkit gabe simatamatai laho marmahani huria i (Ul.20:28). Ndang torang di hita boha do antusiasme ni halak uju i taringot tu na gabe sintua i; mura do na mamillit sintua manang songon sinuaeng on do, relatif maol, ndang binoto. Alai na torang, di tingki i pe nunga manggomgomi tondi ni materialisme tu jolma. Ulaon na parohon hepeng, i do na dirajumi denggan; sabalikna, na so parohon hepeng, ndang denggan. Hombar tusi, adong do pandapot umum na mandok, molo adong halak na so manjalo upa sian ulaon naung pinatupana, patut do i curigaan. Sintua umumna ndang margaji. Ala ni i, ra, gabe adong ma na mandok ulaon na hurang denggan do hasintuaon i. Alai si Paulus mandok dison: “Hata haposan do on: Ulaon na denggan do pinangido ni na mangalului hasintuaon.” Ulaon na denggan ma tutu, ai songon induk ni halak Israel na pinabangkit ni si Musa na uju i jala na jinangkon ni Debata laho manggomgomi dohot manguhumi bangso i mar-sasaribu, mar-sasaratus, mar-limalimapulu dohot mar-sasampulu (pat. 2 Mus.18:21), na gabe dongan pangula ni Debata do angka sintua laho mamatamatai dohot marmahani huria i. Hatontuan i marlaku do tu sude parhalado ni huria; manang na pandita i, guru huria, evangelis, bibelvrouw manang na diakones. Tutu, paasing-asing do proses ni pamilliton dohot panjouon na tu nasida; angka na nidok parpudi i marhihitehite parsikolaan dohot surat haputusan ni uluan ni huria, na parjolo i ndang pola; pasing-asing dohot dalan ni ngolunasida, ai na deba manjalo balanjo do sian huria, na deba ndang pola. Balanjo do, ndang gaji; ai aut gaji, etongan ma nian jam kerjana, lemburna, dohot na asing. Alai dongan pangula ni Debata do nasida saluhut. Ala ni i, mansai na denggan jala na arga do ulaon i, jala patut do i argahonon, pujihonon jala hamauliatehonon nasida ganup; patut argaan, pujihonon jala hamauliatehonnon ni sandok huria i.
Na badia do Debata, ndang olo saor tu angka na so badia. Ala na gabe dongan pangula ni Debata na badia i do pangula ni huria i, adong do ruhutruhut partondion manang syarat-syarat rohani ni halak angka na boi pilliton tu ulaon i. Ruhutruhut i parjolo sahali ndang luluan i di angka naung gabe parhalado, alai di angka na so parhalado do, di ruas ni huria haroroan ni angka parhobas i. Tutu, dung tarpillit nasida ingkon na partahanhononna do i, pahinsatonna gariada. Mansai ringkot ma i parrohahonon jala parungkilhonon ni sandok hurianta. Di angka tingki na parpudi on mansai godang do tihatiha tu angka pahalado ni huria. “Hurang badia,” ninna rupani, “hurang rohani, hurang porman; parisap, parminum, materialistis; ndang toman, ndang daulat, ndang malo marjamita, dohot na asing.” Ndang parsoadaon, adong do tutu na songon i. Alai ringkot do ingotonta, luhut halak anak ni jamanna do i, produk ni masyarakatna. Maol do hirimon tubu angka pemimpin na so korup sian masyarakat naung korup, partogi na manghagigihon sisip sian masyarakat na manghalomohon sisip. Sogo do nian roha ni masyarakat di partogi na hundul di lembaga-lembaga perwakilan na manjalo sisip, alai asa sahat halak tu hundulan na songon i ndang jarang i na mangalampeti jala dijalo masyarakat do i jala dihasonanghon. Nda sipalensem do sogo ni roha sisongon i? Sogo do ninna roha ni natorop di koruptor, alai molo adong anak ni halak na denggan inganan parkarejoanna alai ndang pintor mamora ala so olo mangulahon na putor, natorasna pe didok do i na loahon; alai molo adong na pintor boi mamora jong nang pe so sarombang parkarejoanna tu pandapotanna ala so alang rohana mangulahon na pulos, dipuji do i songon sahalak na marhasil. Molo songon i do nda tumagon ma na korupsi asa dipuji halak, dari pada sai dohononna na loahon? Suman tusi, nda ringkot parungkilhononta so nda tung parbue ni hurianta do angka pangula na hurang rohani i? Molo songon i do, ingkon sude do hita muba gabe na rohani, dung i tartubuhon hita ma angka parhalado na na so sisurahan, na marpangontik, na marroha, na pantun, na las roha martamue, na umboto mangarajai diri, na so pangalinsingi, na lambok, pardame, na so impolan di perak, na umboto mangarajai donganna sabagas, paranakhon sioloi ajar, dohot sidenggan barita.
Sumber : Pdt. MV. Simanjuntak
pargodungan 22 Maret 2012 11.21
Mauliate ma dipostingan muna on amang. Aut sugari adong nian muse sejarah hasintuaon di hurianta. Mansai arga do on di hita. :)
UTM Nainggolan 22 Maret 2012 12.01
Horas amang, Hea do hujaha di Bulletin Narhasem taringot tu sejarah Tohonan Sintua di HKBP, hucoba pe posting di blog on.
Parsinabung kepepet, kembali ke laptop | Belajar Sepanjang Masa
Kalau sudah kepepet, banyak hal yang pada waktu normal tidak dapat dilakukan, maka kalo kepepet, jadi bisa. Walau tidak berhasil secara memuaskan, tapi pada saat tertentu, seseorang jadi bisa melakukan hal yang tak lazim ia lakukan. Namanya juga kepepet, terdesak oleh waktu atau tuntutan, boha bahenon ba niulahon ma, gimana lagi ya dilakoni aja.
Di sada tingki, ro ma dongan tubu tu jabu paboahon naeng pamuli boru ibana. Tontu sihalashonon do na pamuli boru, iba pe antong las ma roha ala naeng marulaon dongan tubu niba. Jadi dung dipaboa hasuhuton rencana i, ba ni hata an ma sude angka rencana na mardomu tu pamulihon boru. Mulai sian tingki, tempat, jala sude angka na porlu sihobasan di ulaon pamuli boru. Dungi sahat ma muse tu sungkun-sungkun ise ma na gabe Parsinabung manang Parhata sian hita parboru. ” Ba ompung ma parsinabungta”, ninna dongan tubu ondeng. (Sian tarombo partuturan maropmung do ibana tu iba).
“Bah, ai tudia horoa nabiasa parsinabung ta ?”, ningku manungkun. “Dang boi nasida, ai gabe horong tulang do annon nasida di ulaonta on”, ninna suhut. Saleleng on, molo adong anak mangoli, manang boru muli di Surabaya, dang adong dope dongan tubu Silaban na mangulahon gabe parhata. Jadi gabe maminjam do tu Toga Sihombing, jadi sai pinangido ma sahalak sian Lumbantoruan gabe par hata di ulaon ni Silaban.
“Bah, beha nama i, ai so hea dope niulahon gabe parsinabung”.
“Sandok ingkon ompung nama raja parhata di ulaon ta on. Tudia be luluan, dang mungkin meret tu marga na asing”, ninna muse. Bah. tutu nunga repot molo gabe mengido raja parhata tu marga na asing.
“Jadi beha nama i”, ningku ma. “I nama, horoa, sekalian asa marsiajar mangulahon adat”, ninna dongan.
Ala nunga hampir dang adong be jalan keluar, gabe ditolopi ma, ahu na gabe raja parhata di ulaon pamuli boru i. Anggo au nunga repot be huhilala, so hea niulahon, dang binoto marumpasa, ba boha nama annon baenon ditingki marhata sinamot dohot di unjuk.
Asa unang maila iba di tingki marhata sinamot, ba terpaksa ma niluluan buku tentang adat Batak, angka aha do sihataan jala boha mandok hata. Hucatat ma sude angka naporlu di proses pamulihon boru. Nihataan ma muse tu raja parhata ni paranak, angka naporlu sihataan dohot siulaon, asa unang gabe adong na “masipaila an” di tingki ulaon. Tepat muse denggan alus ni paranak, jadi gabe adongma “kesepakatan” dohot raja parhata ni paranak, taringot tu sude pangkatai on di adat i.
Alai nang pe songoni, tong do adong pangkilalan na sungkot di roha, gabe raja parhata. Jadi hucatat ma sude urut-urutan ni panghataion, dohot sude hata sidohonon, angka umpasa na mardomu tu marhata sinamot dohot unjuk. Hupamasuk ma sude catatan i tu PDA. Jadi di tingki marhata sinamot, ba “manjaha” ma ahu sian PDA mulai sian “pinggan panungkunan” sahat tu hata si gabe-gabe. Anggo angka na torop, ndang pola diparate-atehon na manjaha sian PDA ahu.
Alai tong do sulit, ala pa met-met hu do huruf-huruf ni PDA. Alani i, gabe hupapinda ma muse angka pangkataion i sian PDA tu laptop. Jadi tingki unjuk i, di na manghatai di loloan na torop, ba gabe manjaha sian laptop nama binaen. I nama huhilala na dumenggan, dari pada sala angka pangkataion dohot umpasa. Jadi mar laptop ma raja parhata di ulaon pamuli boru i. Setiap mangalusi manang manungkun par anak, ba terpaksa ma “kembali ke laptop“. Ala kepepet, gabe niulahon ma songon i.
21/05/2008 in Adat. Tags: kepepet, laptop, pamuli boru, parhata
← Worship cafe, why not !
Menilai Kontrak Politik Calon Kepala Daerah →
2 thoughts on “Parsinabung kepepet, kembali ke laptop”
on dope hea huboto amang, di tingki pangkataion adat mar laptop, sebenarna ianggo pangkataiaon adat dang pola namaol, asalma taleon rohanta, nagodang do halak hita molo nga sahat tu pakangkataion adat dang hea dipardulihon mangihuthon pangkataion i, jadi akhirna nang pe sering tu paradaton/pesta tong dang boi diulaon paradaton
Edy AS. Tasikmalaya says:
30/05/2012 at 17:21
Hahahahaaaa …… gabe sarupa ceritaon tuau …. persis hian ma, holan apala otik dibedana, hami ma paranak …….. tingki na mangalului tentang tata cara/partording ni ulaon pangolihon anak ma au di internet ….. tarjaha auma ceritaon …. gabe ma hudok …. SARUPA MAHITA LAE …. SAMA2 KEMBALI TU LAPTOB … he he he … Saiadong do ate.
Wp/bbc/Ulos - Wikimedia Incubator
< Wp‎ | bbcWp > bbc > Ulos
Pengrajin ulos di Desa Huta Raja sedang menenun.
Ulos i ma sasintongna pahean ni halak Batak najolo. Mangihuthon angka pande nungnga ditanda halak Batak ulos di parsaratustaonon pa-14-hon marhite parmasuk ni ulaula partonunan sian India. Ala nii astuanna andorang so parsaratustaonon pa-14-hon ndang ditanda ompu ni halak Batak dope ulos songon pahean suang songon i adat mangulosi pe ndang ditanda nasida dope. Jadi pahean ni halak Batak ujui i ma na sian laklak ni hau manang tangki.
Andorang so ro sibontar mata tu Tano Batak ulos i do pahena ni halak Batak siapari. Angka na marbaju dialithon ma ulos i sahat tu manghuphupi andorana. Alai anggo angka ina naung tubuan anak sae do dialithon di toru ni andorana manang buha baju. Angka amaama dialithon ma ulos i olat ni gontingna. Dohot do ulos i pangkeon laho mangompa manang mangabding dakdana (parompa), manang binahen gabe sampesampe manang gabe ulos laho modom di borngin ni ari.Maragam do ragi ni ulos i. Adong do ragi hotang (sirara) na somal pinangke ni baoa, adong sibolang na maroarna balau najolo tong pahean siapari angka baoa alai saonari gabe ulos di tingki matean. Adong maragam ulos sadum sipangkeon ni boruboru isara ni: bintang rumiris dohot na asing. Adong muse ulos ragiidup i ma sipangkeon ni halak naung marpahompu manang pangkeon laho manampin saringsaring.
Songon naung pinatorang di ginjang, dimulana i pahean siapari do ulos i. Alai di bagasan pardalan ni tingki dipatimbo halak Batak ma ulos i sian pahean siapari gabe parhitean ni pasupasu ni hulahula tu boruna, i ma sian horong na diginjang tu horong na di toruna, songon haroro ni aek sian ginjang tu toru. Isarana: sian simatua tu hela dohot boruna, sian Tulang tu berena, manang sian Ompung tu pahompuna. Di tingki paherbanghon ulos i dipasahat horong na di ginjang i ma angka umpasa manang hata mardongan pasupasu laho palashon tondi ni na manjalo ulos i. Ala nii tudutudu ni halasan do ulos i tudoshon api dohot mata ni ari.
Asing sian ulos na marrumanghon haen ditanda halak Batak do pandohan ulos na so ra buruk i ma tano manang saba. Di sada partingkian boi do dipasahat hulahula tano manang saba tu boruna. Di jaman saonari adong muse pandohan ulos na tinonun sadari na marlapatan sihumusik manang hepeng.
Somalna ganjang ni ulos i antar dua meter jala bidangna 70 sentimeter (asa boi dialithon tu pamatang dipadomu ma dua ulos). Ditonun do ulos i mamangke tangan jala somalna angka boruboru do manonunsa di taumbara ni jabu. Tingki manonun ulos i boi do piga minggu manang bulan, margantung tu maol ni raksana.
Dung ro angka sibontar mata i ma zending hakristenon na sian Jerman gabe marhusor ma lapatan ni ulos di halak Batak. Ditiru halak Batak ma rumang ni angka sibontar mata marpahaean. Angka baoa ni halak Batak nunga markameja dohot marsalaoar ganjang jala angka parompuan ni Batak nunga margaun dohot marrok songon halak Eropah. Nangetnanget ditinggalhon ma ulos songon pahean siapari. Holan di angka ulaon adat nama dipangke muse ulos i. Panghorhonna ala ndang somal be dipangke gabe nirajuman ma pahean sakti manang keramat ulos i. Deba nari halak Batak naung marugama Kristen ditulak ma ulos i ala nirajuman ulaula haholomon.
Ulos sian suhi ni hakristenon. Tarbahen halak Batak Kristen do mamangke ulos na naung tinanda halak Batak sian najolo andorang so sahat dope hakristenon tu Tano Batak? Alusna dos do alus ni Apostel Paulus mangadopi sungkunsungkun ni huria Korint (2 Korinr 8:1-11): jadi do pinangan juhut na ginadis di onan hape naung sanga pinelehon di angka joro ni halak marugamo Gorik? Alus ni Apostel Paulus: na jadi do. Ai ndada pajonokhon tu Debata manang paholanghon hita sian Debata sipanganon manang pahean i. Ai ndada parsualan ni sipanganon manang parabitan harajaon ni Debata alai sual hasintongan, dame dohot las ni roha di bagasan Tondi Parbadia do (Rom 14:17). Ala nii ndang sisombaon ulos i alai baliksa ndada ingkon situtungon manang sibolonghonon.
Adong 4(opat) na mambahen arga tongtong ulos i sahat tu tingki on:
Parjolo: ise na mangalehonsa? Arga ulos i ala mansai arga manang sangap do di hita na mangalehon ulos i, i ma natoras, simatua, tulang manang ompungta sandiri. Manang aha pe na nilehon ni halak na taparsangapi tontu argaanta do silehonlehonna i. Ulos manang so ulos arga do hita silehonlehon ni hulahulanta.
Paduahon: andigan dilehon ulos i? Mansai arga do ulos i ala mansai uli do ulaon manang partingkion uju nilehon ulos i tu hita. Laho paingothon hita tu tingkitingki ma mansai uli di bagasan ngolunta do ulos i, i ma: sorang, marbagas, mangompoi jabu, monding dohot na asing. Manang aha pe ugasan na paingothon hita di partingkian na mansai uli i tontu argaanta do.
Patoluhon: aha do na nilehon i? Mansai arga do ulos i ala mansai maol do manonun ulos i. Dao do umarga di hita ulos na tinonun ni tangan asa sian na tinonun ni masin.
Paopathon: tona dibalik ni pangalehon ni ulos i. Parhitean ni tangiang manang pasupasu do ulos i. Jala tangiang dohot pasupasu i ni hulahula, natoras, tulang dohot daompung do na sun arga di hita lobi sian arga ni haen ulos i. Ala nii hurang do hinaarga ni ulos na asal pinasahat sian jala tu halak na so apala tangkas tinanda, holan hasomalan sambing, manang pamuramurahu pinasahat.
Di habatahon dimulana sian horong na di ginjang tu horong na di toru, i ma sian hulahula tu boru, do pangalehan ni ulos i. Na so hea boru mangulosi hulahulana. Na so bere mangulosi tulangna manang pahompu mangolusi ompungna. Alai di pudian ni ari on nungnga lam samak be adat mangulos i. Nungnga masa be mangalehon ulos tu dongan tubu, hape najolo so hea i. Jala lam tu ringgasna do halak Batak mangalehon ulos tu angka partogi isarana gubernur manang presiden manang ephorus na sasaintongna horong na ingkon pinarsangapan manang rajuman di ginjang niiba. Ala nii sasintongna patutoruhon kepala negara i do molo dipasahat natorop na ginomgomanna ulos tu nasida. Manang dipasahat ruas ulos tu uluan ni huria na manguluhonsa.
Retrieved from "https://incubator.wikimedia.org/w/index.php?title=Wp/bbc/Ulos&oldid=4919848"
This page was last edited on 15 October 2020, at 04:09.
SIBOAN TINGKOS maralohon SIBOAN DAME – Batak Indonesia
Redaksi BatakIndonesia.com 2020-01-30 3 min read
Metmet bulung ni jior
Ummetmetan bulung ni banebane
Tingkos siboan tigor
Tumingkosan siboan dame
Sipata maol tarjalo roha umpasa on. Sai hira na mandok boti, rupani: “Tole ma, na ringkot mardame! Olohon ma na nidokna i, bo pe hurang tingkos di roham!” Jala, unang tapapeol! Ndang marlapatan i “Tole ma, sala petaho, asal ma mardame!”
Porsea do ahu, umpasa i ndang marlangku tu sude parsoalan na pasilpe. Jala, umpasa i tupa ndang ala tubu-boti. Sian angka pengalaman di parsoalan na marragam do i na niadopan ni Ompunta Sijolojolo Tubu i.
Nuaeng on mansai denggan do parateatehononta tona ni umpasa i di na mangadopi ragam ni parsoalan hita. Hudok ma jo astuanna ima parsoalan tarombo.
Jotjot do masa parsalisian di angka na mardongan tubu ala ni tarombo na pasirpang-pasiur. Sialana masidok tingkosna. Masipaadar tona ni Ompungna. Alani, na dua horong pandapot lam holang di angka pangantusion dohot dos ni roha. Ujungna, tubu ma parbolatbolaton di na mardongan tubu. Tu parsoalan na songon on ma, rupani, ampit ulahohonhon na nidok ni umpasa i: Denggaban siboan dame sian siboan tingkos.
Boasa hudok songon i? Hatoranganna boti. Ingkon ongkuhononta do ia tarombo ni halak Batak hira godangan do ninna tu ninna. Alani, ma somal tabege pandohan: “Mangihuthon tona ni ompungku”, “Uju dakdanak ahu najolo hea do amongku marsarito!”, dohot “Mangihuthon turiturian na hea binege”, molo manghatindanghon sada tarombo. Songon i ma tong didok horong na sabariba. Molo sai marsihohot do na dua belah pihak di ha’tingkos’anna, tontu ndang tupa be dos ni roha. Ndang dapot be hasadaon ni roha dohot pandapot.
BACA: People Power, Apakah Itu?
Hape, ingkon rajumanta do, ia tarombo i ndang sejara i, ala na targoar sejara ingkon do na diangkupi bukti (sitindangi) manang fakta, ndang holan marbagahon ninna tu ninna, lumobi ma turiturian. Alani ma, talpe do angka tona manang sarito na ninna tu ninna i lipe, lumobi molo angka i nunga marulahulak ditonahon manang disarithon sian sundut tu sundut. Haru na tarsurat jotjot peol di pudian ni ari, mor ma na so tarsurat (The Helmlett Phenomena)? Sahalinari, asa tarpareak hasadaon dohot dos ni roha, tu na songon on ringkot ma siboan dame, ndang siboan ‘tingkos’na.
Shared-space for Sharing Understanding
Di hata Inggeris adong do pandohan ‘Shared-space for Sharing Understanding’, na marlapatan parade inganan dohot tingki (hadomuan) laho mangeahi na marsiantusan. Ojahanna ima pangarajumion na adong be hahurangan jala boi do tingkos deba nidok ni dongan, ndang holan na nidok. Sieahan ima dos ni roha dohot dos ni tahi.
Asa jumpang na songon i, ingkon paradeon ni na dua belah pihak ma inganan (ruang) dohot tingki laho padomuhon angka pandapot na saurdot, jala satingki dohot i (pada saat yang bersamaan), pasisihon angka pandapot na pasilpe. Na nidokna inganan ndang marlapatan i ‘tempat’ secara fisik sajo, alai lumobi ma inganan tu hadomuan ni angka pandapot. Alani do umbahen na didok shared-space: marsipaleanan inganan tu roha na marsiantusan. Taparade di rohanta i inganan ni pandapot ni dongan, bo pe ndang apala sapandapot hita tusi.
Asa boi marsipatomuan angka pandapot, tontu sahali ingkon ma marsileanan roha, unang be na marsigolgol di pandapotna. Sipata, ingkon adong ma na patalu roha. Domu tu tarombo, rupani, tarajumi ma ia hatingkosanta i ndang marlapatan i hatingkosan na satingkosna.
Sasintongna, pandohan ‘shared-space for sharing understanding’ ndang apala pandohan na imbaru i di halak Batak. Nunga dihangoluhon angka Ompunta Sijolojolo Tubu inon i. Jala, i do sada filosofi ni halak Batak domu tu na pados roha dohot pados tahi. Mansai dirajumi halak Batak do adong be hahuranganna. Alani ma umbahen na sai dipangido panuturion dohot paniroion sian angka raja dohot situan na torop. Rumang ni shared-space for sharing understanding do i. Jala di ginjangni, didok ma dengganan do siboan dame sian siboan tingkos.
Previous: NA PINADAR
Next: BETA MARIAIA, SAONARI! (Tinongos Muse)
Total views : 2146108
Babaniamanion…. – Amani Partogi
← Nomor piga ma ho, Appara…
Masiaminaminan – Partitur Koor ( AMA ) →
Posted on 29 Juli, 2009 by Hendry Lumban Gaol
Dihalak batak, piga-piga natardok parpattangon ima namar-bao, marparumaen-simatua doli, marhahadoli. Diparngoluon siapari pe sai didok do ‘amang’ iaso i ‘inang’ tu akka parpattangonna be. Dang boi asal mandok hata, jala dang boi asal marpahean molo dijabu. Iman na nidok ‘subang’. Jala adong do suhutan ni dongan . Diluat nasida, molo maup ninna inang bao manang parumaen di batang aek, ikkon buaton ma dakka-dakka asa adong sitiopanna be. Jala dinajolo, datung boi na marbao, maparumaen-simatua doli padua-dua. Dijabu pe songoni do namarparumaen ai parpattangan bolon do i parumaen i disimatua dolina. Ido alana, molo dung marhasohotan anak, sai tor majjae do dibaen. Alai anggo saonari, dihamajuaon ni jaman on, nunga godang binereng, namarbao massiboccengan, nama parumaen marsibossengan.
Songoni do amanJamordong, dipeop jala diulahon do adat i. Napantun jala na hormat do tu parumaenna. Dang hean naggo gogo soarana, jala sai lambok do ibana. Sai manjou ‘hamu’ do ibana tu parumaenna i.
“Halo…Halo….” sai ninna amanJamordong, huhut sipata dibereng doppak heppon nai. Dang adong mangalusi. Nunga pa lima hali on ditelepon pahoppuna panggoaran i ibana. Niantusan ma nuaeng namarpahoppu on, hanget situtu do rohana. Ai sipata ibana do martelepon tu Cilegon, tu heppon ni siJamordong, holan naeng makkatai tu pahoppuna si Rumondang. “Halo oppung, ini oppung dari Pakkat” ninna ibana dung dilean si Jamordong heppon i tu boruna asa makkatai dohot oppungna. Nang pe so marbatu tutu hatai begeon, mardomu ala dang tung ias signal ni heppon di jabuna alai nunga tung las rohana.
“Kapan oppung ke pakkat, sudah rindu oppung bah” ninna ibana muse, huhut ma sai didok ‘ inang tahe pahoppu ni deba on, aut dison ma nian ho nunga hudideng-dideng”. Ai dung marpahoppu amanJamordong sai tu pahoppuna i nama rohana. tu siJamordong dang pola sihol rohana, ido huroa halak batak on.
Nang pe nunga pensiun amanJamordong, alai ala jiolma na puhut do ibana, sai dibaen do dongan halilianna. Dituhor do manang piga horbo laho jaga-jagonna manipat ari on. Dungi muse mangula kobun SALAK do ibana, nata pe so sadia argani salak, alai dietong ibana do molo adong gabbur-gabuur ni tano sian bara ni horbo i dibaen tu batang ni salak i da gabe dengann ma boras ni salak i.
Hatiha i, udan manipat sian manogot. Margojok gojok jala dang maradi. Alai tutudah, nang pe udan ikkon paluaon manang jagaon do horbo na tolu on, boanon tu jappalan asa manggagat. Diula ibana ma marmantel huhut marpayung, mamboan horbo on, apa jonok tu batang ni salak i. Sai ditatap ibana ma sian na dao horbo on manggagat jala huhut ma sai marende-ende ibana.
Satokkin-satokkin makkuling huhut humutur muse sakkuna, hape na ro do telepon sian pahoppuna par Cilegon i. Disurakkon ma manjouhon ” halo…halo oppung…” ninna alai dang adong alusna.
Niattusan ma nian namarmahan horbo on, sai tor naeng mangarjang do horbo on tu porlak ni deba ala diida horbo on rumata disi duhut-duhut i. marlojong ma ibana mangolati huhut padenggantton tali horbo on asa unang sarat-sarat. Dungi dipadenggan ibana muse tahulukna dohot mantelna, asa unang hona aek udan i tudangingna naung matua i.
Satokkin nai tutu humutur muse saku ni bajuna i, jala makkuling muse heppon on. Didadap ibana hape tong sian pahoppuna si Rumondang sian Cilegon. “Halo opung….halo…oppung lagi marmahan ini..”
Dang adong mangalusi. Sip. Alai tarsambung do. Dungi dipamasuk muse tu kattongna.
Dang sadia leleng makkuling muse. Didadap muse sakkuna i, alai nunga ro daratinggina. “Ai aha do babani amanion sai martelepon, halak loja marmahan” ninna ibana. Alai dialusi dope dohot denggan. “Hallo…halo Oppung, ini oppung doli..”
Sip muse. Mate heppon on sian bariba an. Tut…tut…tut…..
Dang sadia leleng muse, makkuling muse heppon on. Dang sabar be amanJamordong, diangkat iabna ma hepponon, jala dialusi ma toppu. “Babani amanion, ai aha sai martelepon ho, halak loja marmahan..” ninna ibana gogo.
Tarbege ma soara sian bariba an mandok.
“Horas amang, baosa muruk hamu tu ahu, aha salakku, au do i parumaenmuna sian Cikarang…” hape paerumaenna nasadanari do manelepon sian huta Cikarang. Golap ma dihilala amanJamordong dang tardoksa manang aha be.
Dukkon sahat dijabu, diaabbukkon ma heppon i, jala di bolokkon ma kartu ni heppon i ai nunga tutu tartuppuk addora ibana manonggak parumaenna i. Didokma tu nanJamordong “telepon jo parumaenta, ai husonggak nakkion” huhut ma dipatorang ibana suhutan i.
Torsa 12 | ULTOP ULTOP
12. Dakdanak na so pininsang
Adong ma najolo sada amaama na manghalomohon naniula ni anakna. Na jejer hian dakdanaki mameami tanganna jamajama tu na so artana. Diboto natorasna do nian jejer ni dakdanaki alai ndang dipinsang. Balik tahe dihalomohon rohana ugasan na tinangko ni anakna i, songon jarum rupani, sorminan dohot na asing. Dung lam tang daging ni dakdanaki, lam diangkupi ma angka panangko, na laho manangko babi, horbo, lombu dohot hoda. Jadi tuhor ni pinahan na tinangkona i diparlehon tu natorasna.
Dung lam matoras rohana di hajahatonna i marguru elmu ma ibana. Diguruhon ma elmu sipanutupi, sipanderem dohot partondungon asa tarbahensa bongot tu jabu mangarut ugasan ni halak di rohana. Dung torang di ibana naginuruhonna i, diujiujihon ma parbinotoanna i tu huta hombar hundulna, asa umpos rohana mangadanghon tu luat ni halak na pulik bus.
Jadi digomahi ma sian nasa luat na binolusna i angka pinahan. Digadisi ma angka pinahan na dapotsa i jala dilehon tu amana. Las situtu ma roha ni amana i manjalo hepeng i sian tangan ni anakna i.
Alai di na sadari marhontas ma baoa i di bagas ni amana i asa tole ibana borhat tu luat ni halak jala bongot tu bagas bornginna i mangarut ugasan. Dung suda dipangannasida hontasna i, ruar ma baoa i tu balian maningkir tondung, manondungi parlangkana manang sadihari borhat mardalan tu luat sitopotonna i. Dung torang boaboa ni tondungna i mardalan ma ibana tu luat na humolang sian ingananna hian.
Jadi sahat ma ibana tu huta ni na tinondungna i di na marhira sampinodom na bagas. Dipasang ibana ma sian balian elmu sipanutupi dohot elmu sipanderem. Dung marujung i, dibongoti ma huta i, dipungka ma manastas dorpi ni bagas ni sada halak na mora di huta i. Jadi dibongotima, dipambuat ma sian bagas i godang arta.
Alai andorang di na papunguhon ugasan na dapotsa i huhut pahibulhibulhon boanonna, tompu ma ro sian balian anak ni na mora i rap dohot donganna naposo sian partandanganna, ditangkupnasida ma panangko i jala ditalutukhon di alaman paima torang ari. Alai dung torang ari dipamanatnasida ma rupa ni baoa i alai ndang adong manang ise na mananda ibana. Ala ni i diasuphon isi ni huta i ma, molo soadong be manang ise na ro mananggal ibana huhut mangalehon tobusna, ingkon marutang hosa ma ibana bahenonnasida. Ai laos tu na dapot i do dipanakkonghon nasa ugasan na mago sian huta i. Diboto amana i do nian hamagoan ni anakna i, alai ala na soada tobus bahenonna sip boti nama ibana mandersederse sian arsak ni rohana.
Dung saep roha ni isi ni huta na manalutukhon panangko ondeng, so adong be na ro usouso, digantungnasida ma panangko i. Alai andorang so disongkikhon tali tu rungkungna, disuru raja i ma jolo ibana manariashon hata sidohononna. Jadi songon on ma didok, “Sapatangki di ho ale amang asu! Tung so adong tubu pinsangmu tu ahu manang sipaingotmu andorang na huula hajahaton i; ai aut na dipaingotho ahu ndang taonongku na songon on.”
Dung tolhas hatana i dijouhon, disongkihi nasida ma ibana asa mate. Tolhas ma barita parmate ni anaki tu amana ro di joujouna di na laho mate ibana. Ala ni i tarsonggot ma amaama i jala mabiar, pola dipangido rohana mate ibana satongkin i.
MOLO MANONGOS HO MUSE – TanoBatak
MOLO MANONGOS HO MUSE
Uju rongking paradongan olo do dadapdadap tangan tu toru ni rere, japajapa langka tu balian ni huta, jorhujorhu hata tu dongan sahuta, anggiat adong ninna roha na boi patukhon na sungkot dabudabu i. Molo adong namora di hutana i, olo ma i mangudut gonting ni ngolu di natorop. Ido umbahen ditonggohon natuatua najolo asa tubu anak natau gabe raja urat ni uhum, namora urat ni hosa.
Ianggo tung nuaeng on, nunga maol luluan na boi mangudut hosa ni napogos sian angka namora. Molo tung adong pe manungkun, manigor suhar do alusna, ndang pangulaula ni nalosok au, ninna do. Deba tung godang do dibahen sidalian asa unang mimir artana i tu parsalian, lam ma mangurupi na so mangan? Dang adong be dapot luluan nuaeng on partohap raja na hot i uhum pangunsandean ni nagale, namora na hot di ruhut panarusan ni napogos.
Hinorhon ni porsuk ni parngoluon, mampar ma roha ni Ama ni Marhusoran songon hortuk ni lombu jonggi. Mangelek sian dongan, ndang adong mala, mengellem tu namora ndang ra mangudut. Nunga sude hauma ni Ama ni Marhusoran tardondon ala ni parutangan holan laho paborhat anakna tu parsingkolaan na so marna ujung i, lumobi dung leleng ibana ditadingkon Nai Marhusoran nahinan. Nunga lam mago rohana sian hasintongan hasiangan on, ndang adong be dietong rohana pangaluanna patuk ibana hepeng 200 ribu rupia. Holan Tuhan i nama pangaluan, i do haporusan ni namarsak, i do didok angka parjamita sipadauk roha, ninna rohana. Sai martamiangi ibana, alai ndang adong na ro, mangido ibana tu sintua Hornop didok nunga suda hepengna mangurupi angka namarsahit, jala ibana pe dibagasan parsahiton do. Ujungna, dibuat ibana ma harotas dohot pitolot, manurat ma ibana ala hea do ibana singkola buta huruf najolo.
“Tuhan, ndang adong be pangaluanhu di tano on, asi ma jolo roham, tongos ma jolo diahu hepeng 200 ribu rupia, di siala ni pangurupion mu godang hudok mauliate”, ninna dibagasan suratna i. Ditongoshon ma surat na i marhite parsingkola asa dilehon tu kantor pos.
Longang do roha ni amanta Silaen partohap ni kantor pos i mamereng alamat dohot tujuan ni surat i; “Tuhan, di banuaginjang”.
Dang pamotoan ni amanta Silaen na diparrohahon Amata Humosing Silalahi ibana di halongangonna i, ujungna disungkun ma ibana:
“Boasa songon na bubuason hamu amang Silaen”, ninna.
“Ah, songon na so dapot rohangku do lapatan ni tujuan ni surat on”, ninna huhut dipatuduhon tu amanta Humosing Silalahi sahalak polisi natarbarita ala ni haburjuonna di luat i.
“Bah tutu, beha ia tung tajaha ma jolo aha isi ni surat i, asa taboto hasintonganna tu dia do tongoshononna surat on sasintongna”, ninna.
“Sasintongna nian ndang boi songon i, alai unang apala so tartongos on, ba tapareso ma jolo”, ninna Silaen, ala pos rohana polisi do donganna.
Dung tarjaha nasida isi ni surat i, tarbobok roha ni amanta si Humosing Silalahi, mangindorap tu pangkilalaanna. Diingot ma haporsuhon ni natorasna uju paborhat ibana tu singkola polisi, suda horbo, targade hauma, suda eme, marsingkor amangna namabalu i. Dang sanga dope tarbalos ibana sude hadengganon ni pambahenon ni natorasna i hape marujung ma ngoluna.
Marningot i manetek ma iluna, ala adong do tona ni natorasna i, asa burju ibana tu ganup natuatua dohot tu donganna jolma, ai ala ni haporsuhon do sude umbahen boi ibana songon i gabe polisi.
“Boti ma i amang Silaen”, ninna si Humosing. “Tabalos ma suratna on, adong dope hepeng hutiop alai holan 180 ribu nama, ima tataruhon tu ibana tadok ma i balos ni suratna i”.
“Antong nauli, beta ma hita borhat laho manaruhon” ninna Silaen dibagasan hinsa ni roha mamereng pangkilalaan dohot haburjuon ni polisi i. Dietong rohana dang adong be piga haluluan jolma sisongon on, lumobi angka polisi.
Dung sahat nasida di jabu ni Ama ni Marhusoran, dipaboa nasida ma sangkap nasida laho pataruhon balos ni suratna i. Dibereng nasida ma antong haadongon ni Ama ni Marhusoran i ndang tarpasurasura ndang tarpasarisari, suman songon ngolu naung suda ndang adong pararon sadari.
Las ma antong roha ni Ama ni Marhusoran ala ni balos ni surat sian “Tuhan” i, jala dibereng muse adong hepeng dibagasan.
Dung mulak nasida nadua, disigat Ama ni Marhusoran ma amplop i, dibilang ma godang ni hepeng i 180 ribu rupia. Marningot sian hata ni jamita dang olo Tuhan i mangorui asi ni rohana, tontu na dong do mangorui i didalan, ninna rohana. Nang pe songon i, tong do ndang lupa ibana mandok mauliate, matamiang ma ibana: “Mauliate ma Tuhan ala asi ni roham na mangalehon pangidoanhi, alai molo manongos Ho muse unang ma marhite polisi ai dipotong do 20 ribu….. !
(ide: R.H. Silalahi)
Juni 25, 2007 tanobatak
8 respons untuk ‘MOLO MANONGOS HO MUSE’
Mengkel ahu manjaha on 🙂
Alai adong sada na sangkot dibagasan rohaku “nungga lam godang jolma saonari on naung mago haporseaonna tu donganna jolma, nungga mago be sude holong sian roha ni hajolmaon saonari on” gabe bubuason iba siganup ari, bohanama tahe ari sogot ?
Juni 26, 2007 at 5:30 am
On dope ra na ummuli ahu mengkel suping. ala moral carita ni donganta na metmet, na pogos na tertinggal di masyarakat sisongon on.
Kepolosan, kejujuran ungkapan yang sungguh sungguh keluar dari hati adalah sesuatu yang indah, dapat dinikmati banyak orang.
Ra boi dohonon di zamanta si saonari on dapot hita dope hira hira senyum dohot ungkapan najujur mandok mauliate sisongoni tu dongan ??? dohot tu . . ??? . . . semoga.
Juni 27, 2007 at 6:46 am
Amang tahe, … …
Juni 29, 2007 at 12:49 pm
Songani ma ate molo dang adong be haporseaon tu sada profesi; ai ise matutu halak di saonarion na totop dope porsea tu polisi? Hape tupa ra, sai adong dope akka polisi naburju. Ai molo magoan hambing inna sasahalak molo lao mangalapor tu kantor ni polisi, gabe suda do sada horbo.
Juli 1, 2007 at 5:47 am
Santabi.. ai manukkun majolo iba Amang Monang..
Boasa di suratmuna on adong piga-piga hata na tarsurat miring. Selain “penekanan makna”, “umpama & umpasa”, “jargon”, hira aha do fungsi na naasing..?
Misal na, nasukkun-sukkun di rohakku :
rongking dohot gonting di paragraf 1. Na bahasa asing do i ?
Juli 5, 2007 at 6:36 am
Hata i dang somal be dibege deba dongan, asa unang dietong sala ketik, dibaen ma hurup miring. Rongking dohot gonting hira sarupa do i alai panggunahonna adong parasinganna.
“Mangudut hosa”, asing do i “tu siudut hosa”.
Sasintongna nang so pola binahen sisongon i dang pola dia. Molo dung lam somal annon manjaha hata Batak, lam paluaon nama panuraton sisongon i.
Mauliate di panangkasionmuna.
Juli 5, 2007 at 12:21 pm
“” >>>Nang so adong dope Investor dohot teknologi najolo i ate. Saonari on, ndang hira ‘tihas’ be ate? Nunga tung apala himpal ‘te ni horbo’ sian inalum dohot tplestari, naeng dope tipahononna ‘te ni manuk’ sian Tele, alai ianggo panarihononhon tu jolma nirajaanna i ndang adong. Adong dope ulaning sada tingki haduan na gabe sada tihas i sisongon i?
Februari 28, 2008 at 5:40 pm
Nipi ni Si Nebukadnesar taringot Angka Raja dohot HarajaonnaHarajaon na Saleleng ni lelengna
Di tingki borngin, marnipi ma Raja Nebukadnesar. Marsak ma ibana jala ndang boi modom alani nipina i. Dijou ma angka peramal jala didok ma, ‘Patorang ma jo tu ahu aha nipingku.’ Didok nasida ma, ‘Paboa ma tu hami aha do nipimi, O rajanami.’ Alai didok si Nebukadnesar ma, ‘Daong. Ingkon hamu do na paboahon aha nipingku. Molo ndang, hubunu hamu.’ Didok nasida ma muse, ‘Paboa ma tu hami nipimi raja, asa dipaboa hami artina.’ Didok raja i ma, ‘Naeng mangoto-otoi ahu do hamuna. Paboa ma aha do nipingku!’ Didok nasida ma, ‘Ndang adong jolma na mamboto i. Ndang tarulahon hami i raja.’
Muruk situtu ma si Nebukadnesar. Disuru ma asa dipamate angka halak na malo, termasuk ma i si Daniel, si Sadrak, si Mesak, dohot si Abednego. Dipangido si Daniel ma tu raja asa dilehon tingki. Martangiang ma si Daniel dohot tolu donganna. Aha do na diulahon Jahowa?
Dipaboa Jahowa ma nipi ni si Nebukadnesar i tu si Daniel jala dipaboa do arti ni nipi i. Marsogotna i, didok si Daniel ma tu pangurupi ni raja i, ‘Unang ma pamate angka baoa na malo i. Hupaboa pe aha do nipi ni raja i.’ Diboan pangurupi i ma si Daniel tu si Nebukadnesar. Didok si Daniel ma tu raja i, ‘Nunga dipaboa Debata aha na laho masa tu raja i. On ma nipi ni raja i: Diida raja i ma sada patung na mansai balga, uluna sian mas. Andorana dohot tanganna sian perak. Butuhana sahat tu hae-haena sian tombaga. Lutut sahat tu pergelangan ni patna sian bosi. Pergelangan ni patna sahat tu toru sian bosi marcampur tano liat. Dung i, adong ma sada batu madabu sian dolok jala hona tu pat ni patung i. Marumpak jala hancur ma patung i. Gabe orbuk ma i jala dihabangkon alogo. Alai batu i gabe sada dolok na timbo jala ditutupi ma tano on.’
Didok si Daniel ma muse, ‘On ma arti ni nipi ni raja i: Ulu ni patung na sian mas, manggombarhon harajaon ni raja i. Perak manggombarhon sada harajaon dungkon harajaonmu. Dung i, adong ma sada harajaon na songon tombaga laho mamarenta portibi on. Harajaon na mangihut, togu do songon bosi. Na parpudi, adong sada harajaon na tarbagi. Sada gogona songon bosi, jala sada nai ndang margogo songon tano liat. Batu na gabe dolok i manggombarhon Harajaon ni Debata. Harajaon i ma na laho manghancurhon sude harajaon jala adong do i saleleng ni lelengna.’
Marsomba ma si Nebukadnesar tu si Daniel. Didok ma, ‘Debatam do na paboahon i. Ndang adong Debata na songon i.’ Ujungna ndang jadi be dibunu si Daniel. Dibahen si Nebukadnesar ma ibana gabe pemimpin ni Babel dohot sude halak na malo. Ditangihon Jahowa do tangiang ni si Daniel i kan?
“Dipapungu ma angka raja i tu inganan na margoar Armagedon di bahasa Heber.”​—Pangungkapon 16:16
Sungkun-Sungkun: Boasa boi dipatorang si Daniel nipi ni si Nebukadnesar? Aha do arti ni nipi i?
Nipi taringot Hau na Balga
Sian nipi ni si Nebukadnesar, gabe tarboto ma aha na masa tu dirina di ari na naeng ro.
dabuanbodil – dabuanbodil.com
Leave a Comment on Lirik Lagu: SAMPAI KIAMAT
Leave a Comment on Lirik Lagu: HERMINA
Leave a Comment on Lirik Lagu: GOARMI PE PARAROKKU DO
Aha be inang sidohonon ku. Dia be inang sisolsolan hu. Naung dibahen ho do dainang, nasa tolap mu. Pasikkolahon au inang anggiat maju. Hape sibaran hi do dainang gabe alokku. Putus ditonga dalan do sita sitakku. Sipata ma inang mandele au. Molo sai hurimangi pambaenan mu. Sipata do inang dihorting ho siubeon mu. Asa adong […]
Leave a Comment on Lirik Lagu: NAPURAN SAKKABABA
Lirik Lagu: MOLO MARROKKAP Ciptan: Freddy Tambunan Holongmi ma da ito na husolsoli Holong mi da ito na hutangisi Holongmi ma da ito Hansit di ho humansitan do i di ahu Di au anak ni naumpogos di huta Molo rongkaphu ho boruni na mora Ai boanonhu do ho manang tu dia Burjumi ma na so […]
Leave a Comment on Lirik Lagu: MOLO MARROKKAP Ciptan: Freddy Tambunan
Riwayat Hidup….. – Amani Partogi
← Tikting paduahon…..
Tikting paopathon →
Tutu ma nian tarida do ia OppuJamordong sahalak na parsaor uju di ngoluna. Tung mansai godang do na manghalungunton di parlaona i. Tarida do sian na tung mansai godang do na ro manjomut. Sude do akka loloan na torop manghatindangkon hinaburjuna i. Godang do na marabur ilu patuduhon habot ni roha na tung mansai bagas.
Nung tung mansai loja OppuJamordong boru na sai tumatangis i. Ise na so lungun tahe molo nunga marsirang badan di portibion. Godang do ro akka sisolhot nang dongan sahuta mandok hata togar-togar alai mangau tu roha na be do, nidopho roha jala mangau tu diri na lungun do na disirang hamatean.
Mangkuling do music songon na mangariburi akka dongan sahuta na mandungo I borngin i. Jala sude do nasida paimahon amani Jamordong sian Jakarta, ima anakna panggoran i. Sude do dongan sahuta mangiburu tu holong mangiburu tu nadenggan dirohani sasude ganup dongan sahuta i.
“Imadah lae, nunga tung namartua hamu tahe, hamu do si tiruon dihuta on, ai nunga dibereng magta nunga dibereng roha, natua-tua do hamu na tarida sian naung denggan sude pomparan muna, dapotan passarian jala nunga sude marhasohotan,,” ninna AmaniManorgang.
“Dia ma dohonon laekku, ai pas-pasu ni Debata do I sude,…..”
“Olo Lae, ai molo binereng sian umur muna nian nunga onompulu tu gijjang, alai moho sian pamatang do, ba talu do iba na opat pulu on” ninna AmaniJanggalatung, huhut di padalkan saturna i.
Molo dapot botari, massai ribur do jabu ni OppuJamordong, sai rodo akka hombar balok laho marnonang, paomat sahalak dua halak, ia so mar-koa, ba marsatur ma, manang paima lao nasida tu pargurendean di gareja.
Nang OppuJamordong boru pe tung mansai las do rohana, molo godang ro akka hombar balok i tu jabu, asa ribur-riburan nasida nadua. Ai dung marlaoan be akka anakna na tolu i, tung lungun-lungunan do dihilala nasida, tarlumobi ma dung passiun OppuJamordong. Anggo sian siadongan nian, sae do allangon nasida olat ni na mangallang gulamo rata do nasida na tinaruhon ni paralong-along ganup ari senen i.
Marsoring-soring do na ro, marsoring soring muse do na pasahathon andung nang tangis na be, sian dongan sakarejo, sian huria nang sian dongan parkarejonna pe tahe. Tung hordit do rohana sida di parlaoni OppuJamordong, ai di ida nasida dope tung mansai hipas do ibana andorang i. Jala dohot dope imana pariburhon pesta demokrasi ni negara on.
Nunga singkop be sude, nunga ro anakna na tolu i, jala nunga di tiop amanta pandita bukku liturgi lao pasingkophon ulaon parborhat ni OppuJamordong on. Nang songoni sude akka adat nahombar tusi nunga sikkop be sude di ulahon. Mulai sian na martonggo raja sahat rodi na pasathon adat na gok tu hula-hulana.
“Nunga sikkop be sude??” ninnna amanta Pendeta on, huhut songon na di padenggan dasina na bottar i, asa songon na tigor idaon tu toru.
“Nunga be amang….” ninna sahalak hasuhuton bolon.
“Attong marende ma hita…” huhut ma mardalan ulaon huria i dohot denggan.
“Andorang so sahat tu jamita na jeppek, tabee ma jo dijahahon hasuhuton songon riwayat hidup ni amanta OppuJamordong on”
Pittor hatop ma hehe AmaniMArlina, siappuidan ni OppuJamordong laho manjahahon songon riwayat hidup ni among na i. Di dadap ma sakkuna jala di parade harotas i.
“Amanami, inan nami tarlumobi ma raja ni hula-hulanami, raja ni tulang nami, nang tusude dongan sahuta, attong hujahahon hami ma songon riwayat hidup ni damang on, dang manghatindanghon hamaloon, hamoraon nang hasangapon nami, alai na patuduhon holong ni rohanami do…” ninna muse huhut ma songon na lungun idaon bohina i
Dijaha ma muali sian partubuna, sahat rodi ulaonna nang songoni taringot tu parsaripeonna.
“Nunga tung godang di ula amanami on andorang di ngoluna. Di taon 1999 dohot do amanami on gabe sada calon legislatip sian Partai Daloihan Natolu alai songoni ma jo hasilna dang tarpillit ibana.”
Di apus amaniMarlina muse iluna na mantek sian simalolong na i.
“Dohot do damang on caleg sian Partai Nasomal, alai ima jo tikkina, tong dope dang marrokap ibana gabe wakil rakyat i, nang pe nunga tung godang dibaen ibana na denggan tu donganna sahuta”
Songon na marhosa jo amani marlina.
“Ia damang on, na burju do songon na dihatingkon muna i sude tu hami, jala dang na paboahon hamurjuon ni damang on. Songon na hudok hami di gijjang, tolu minggu na lewat, rap mangan indahan na las dope natua-tua on dohot sude dongan sahuta dison. Toppu do parlaoni damang on. Dang adong songgop sahit tu ibana. Dohot dope ibana mamillit di pemilu na lewat, alai dua ari sian i tor hona penyakit jantung ma ibana. Tor toppu ma mate dangingna sambola.”
“songoni ma jo riwayat hidup ni amanami on hu jahahon hami…..mauliate ma”
Pos ini dipublikasikan di TORSA dan tag caleg, Riwayat Hidup. Tandai permalink.
Ndang Olo Si Sadrak, Si Mesak, dohot Si Abednego Marsomba tu Patung | Parsiajaran Bibel tu Dakdanak
Ndang Olo Nasida Marsomba tu Patung
Sada tingki, marnipi ma Raja Nebukadnesar taringot patung. Dung i dibahen ibana ma patung sian mas na mansai balga. Dibahen ma i di kota Dura jala dijou ma sude angka pejabat di kota i asa marpungu di jolo ni patung i, dohot ma i si Sadrak, si Mesak, dohot si Abednego. Didok raja i ma, ‘Molo dibege hamu suara ni tarompet, harpa, dohot seruling, ingkon marsomba ma hamu tu patung i! Manang ise na so marsomba, ingkon disampathon tu api na marsigorgor.’ Olo do tolu baoa halak Israel i marsomba, manang holan Jahowa do na disomba nasida?
Dung i didok raja i ma asa dibahen musik. Marsomba ma sude halak tu patung i. Alai si Sadrak, si Mesak, dohot si Abednego ndang olo marsomba. Adong ma na mandok tu raja i, ‘Halak Israel na tolu i ndang olo marsomba tu patung i.’ Dijou si Nebukadnesar ma nasida jala didok ma, ‘Hulehon muse kesempatan tu hamu laho marsomba tu patung i. Molo ndang olo hamu, husampathon ma hamu tu api. Ndang adong debata na boi paluahon hamu.’ Didok nasida ma, ‘Ndang olo hami marsomba tusi. Boi do paluaon ni Debatanami hami. Alai nang pe ndang dipalua hami, tongtong do hami ndang olo marsomba.’
Muruk situtu ma si Nebukadnesar. Didok ibana ma tu angka pangurupina, ‘Bahen hamu ma api i pitu hali lompit mohopna sian na somal!’ Jala didok ma tu angka prajuritna, ‘Ikat ma angka baoa on, jala sampathon tu api!’ Tingki jonok angka prajurit tu api i, gabe nasida do na mate alani mohop ni api i. Dipamasuk ma halak Israel na tolu i tu api. Tingki diida si Nebukadnesar tu bagasan, adong ma opat baoa na mardalan di bagasan api i. Mabiar situtu ma ibana jala disungkun ma tu na manjaga i, ‘Ndang na tolu halak na tasampathon nangkin? Alai huida adong opat, jala sada sian nasida songon suru-suruan!’
Dipajonok si Nebukadnesar ma tu inganan ni api i, jala dijou ma, ‘Kaluar ma hamu angka naposo ni Debata Natumimbul!’ Heran ma sude halak na mangida nasida kaluar sian api i. Ndang matutung daging ni nasida, obuk dohot pangkean ni nasida. Jala ndang adong bau ni api di nasida.
Didok si Nebukadnesar ma, ‘Dipuji ma Debata ni si Sadrak, si Mesak, dohot si Abednego. Disuru do suru-suruan paluahon nasida. Ndang adong debata na songon Debata ni nasida.’
Songon tolu halak Israel i, dibahen ho do sonang roha ni Jahowa ndang soal aha na masa?
“Jahowa Debatam do ingkon sisombaonmu jala holan tu Ibana do ho marhobas.”​—Mateus 4:10
Sungkun-Sungkun: Aha do na so olo diulahon si Sadrak, si Mesak dohot si Abednego? Songon dia do Jahowa paluahon nasida?
Marluga: Mei 2011
Lukas 13 : 23 - 30
Matua sai dilului jolma do mangula ulaon na umneang, mardalan di nalapang laho manjalahi si dapothononna. Ise ma tutu olo marsompitsompit molo adong dope nalapang. Alai tung andul marasing do pardalanan ni halak naporsea mandapothon tumpal hangoluan i di banua ginjang, songon nanidok ni Tuhan Jesus di turpuk on. Sian pintu na gogot i do dalan tu haluaon i. On ma bagian sian pangarimpunan ni Jamita ni Jesus na di dolok i.
Gok do hamaolon dohot parungkilon manghangoluhon haporseaon i, tung godang do pengorbanan. Godang do halak nalosok rohana laho mangadopi pengorbanan, tumorop do namanghalomohon paihutihut/mandalani dalan nalapang, mura, hombar tu lomoniroha. Boha do hita, rade do mardalan di nagogot i ? Didok Jesus: Marungkil ma hamu, asa masuk sian pintu na gogot i; ai hudok ma tu hamu: Torop do na marsangkap naeng masuk nian, alai ndang tarbahensa.(ay.24)
Marungkil: Godang halak mangantusi ndang pola maol dapotan haluaon i, holan boi pe didok porsea tu Tuhan Jesus nunga taruli ibana di haluaon i, jala olo marminggu, manopoti dosa nunga sae i. Ndang hape songon i.
Dung tajalo haluaon i, ringkot do parsitutuon laho mangadopi angka hamaolon manghangoluhon haporseaon i: mansoadohon diri dohot angka haradeon naasing dope "namangharugihon" parngoluon pardagingon i. Di ayat 24 di dok "marungkilma" (Ind. ‘Berjuanglah’, Heber: agonizomai). Hata on do tongtong didok di Kolose 4:12 (Ind. "bergumul" manang "laboring fervently"). Marlapatan do i, di na mardalan hita di dalan na gogot i, sai marungkil do hita, marungkil ala ni namasa diportibi on. Alai naeng ma tongtong halak naporsea i boi marparbue, songon na ni dok ni Ap. Paulus: marsangap Kristus marhite sian dagingku, mangolu manang mate pe ahu, Ai Kristus do hangoluan di ahu, jala laba nang hamatean.(Filipi 1:20-21)
Gotgot do dalan tu haluaon i, gok hamaolon, jala porsuk (pat. 1 Pet. 2:20-21) jala dijou do hita manaon haporsuhon bahen di Kristus asa lam patar hamuliaon ni Kristus di ngolunta. Alai ndang marlapatan ala ni gogonta asa taruli haluaon i. Sitaonon naingkon porsanonta ima alus ni naung tajalo do haluaon napinatupa ni Kristus. Godangan halak naeng mamora jala naeng marsonangsonang do diportibion. Alai tutu godang do na berusaha naeng mardalan di dalan na sompit i, alai godang do gabe sumurut ala ndang manahan, ido umbahen didok "ndang tarbahensa.
Alai molo pinarrohahon dipartingkian sisaonari on godang do pangajarion na marbagabagahon las niroha, hamoraon, hademahon, kesuksesan. Gabe sai hira na murah meriah hakristenon i. Godang angka "naposo ni Debata" gabe hira "datu" na boi parohon hamoraon, las niroha dohot kesuksesan laho patagashon pardagingon. Torop halak Kristen mamillit dalan nalapang, ala tumabo jala sumonang. Naeng nian sude hatop, ulaon di Gareja pe (marminggu) naeng hatop, jamita jempek jala tabo begeon ni sipareon so pola ditimbangi. Pamanatonta do, nunga godang nang angka jamita na tabo begeon i marisihon rasun na pamenakhon, gabe marlaok pangidoan ni portibion na gabe manegai haporseaon so disadari angka namanjalosa.
Tudosanna boi idaonta, molo adong konser musik manang pertandingan sepakbola na favorit, sai dipadati pengunjung nanaeng marnida langsung idolana bermain. Jala somalna olo do nasida marsosaksosak di jolo ni stadion berebut masuk. Alhasil, jotjot ma masa, konser musik merenggut korban penonton namarsisosahan masuk stadion. Songon i tingki musim mudik lebaran. Marratus halak marsiadu asa boi masuk tu bagas Bus manang kereta api sian sada pintu.
Songon i ma nang tu harajaon banua ginjang, didok Jesus asa marungkil hita laho mamongoti dalan nagogot. Doshon gombaran taringot tu na manonton konser musik manang manonton bola, manang tradisi mudik, godang halak nanaeng berusaha masuk, alai otik do boi masuk. Adong syarat-syarat naingkon si gohanna asa boi masuk stadion manang tu bus dohot kereta. Na pasti, asing sian na berusaha masuk sian pintu na sesak, holan na martiket do na boi masuk! Nunga dilehon tu hita tiket tu Harajaon Banua Ginjang i, boha dohot do hita marsiadu jala mardalan di dalan laho tusi ?
Manat hita sotung sanga papos hu rohanta mangarajumi hita naung dijanghon di Banua Ginjang i. Adong sahalak natung las situtu rohana ala naeng pajumpang dohot sahalak namarsangap jala nunga hundul di sada jabatan na timbo. Nunga tung marsigorgor rohana naeng pajumpang laho manghatahatai dohot namarsangap i. Najolo, uju marsingkola namarsangap i, hea do ibana marborngin dijabu ni amanta on. Hape, aha do namasa dung pajumpang nasida ? Ngalingali do panjanghonon ni namarsangap i tu amanta i, sai hira naso marsitandaan. Nang pe dipasunggulhon amanta i di na hea do ibana marborngin di jabuna, alus ni namarsangap i "ndang
huingot i". Tung maila situtu do amanta. Atik pe ndang apala tung dos namasa i dohot na nidok ni jamita on, alai boi do i gabe tudosan ringkot ni panandaon natangkas jala parsaoran na denggan antara dua pihak, songon na ni dok ni Jesus di turpuk on (ay.22-30). Merasa kenal jala merasa dekat, ndang sae laho patandaphon naung masitandaan dua pribadi (ayat 26). On ma namasa tu angka naso di pabongot masuk i. Umpama on tudutudu ni bahaya "gede rasa" rohani. Olo do tarajumi, ala naung godang hita mangula bahen di Tuhan i, mangalean tingki tu gareja, gabe parhalado, ringgas tu punguan ni huria nunga mamboan hita tu parsaoran na denggan dohot Tuhan i (Kristus). I ma ‘gede rasa’ rohani, jala ndang tuk mamboan hita tu haluaon i. Ringkot hita manjanghon secara pribadi jala marsitutu patupa parsaoran pribadi dohot Ibana asa lam tangkas hita mananda lomo nirohaNa.
Adong do peribahasa mandok, "Berakit-rakit ke hulu, berenang-renang ke tepian, bersakit-sakit dahulu, bersenang-senang kemudian. Lapatanna, "untuk hidup mulia dibutuhkan perjuangan". Tung poda na denggan do peribahasa on hombar tu pandohan ni Tuhan Jesus di turpuk on na naeng sihangoluhononta. Asa dapotan ngolu hasonangan na sasintongna i di porluhon perjuangan dohot pengorbanan. Pada umumnya, kesuksesan harus ditempuh melalui proses yang panjang, butuh waktu dan kesabaran. Kesuksesan dan kebahagiaan tidak diperoleh secara ‘instan’ atau dengan jalan pintas. Meskipun dapat diperoleh melalui jalan pintas, kesuksesan dan kebahagiaan itu biasanya bersifat semu dan temporer. Isarana, papurguk arta dohot hamoraon marhite korupsi dohot angka dalan naso sintong sai hira na sonang do idaon ngoluna gok las niroha. Alai sasintongna ndang tutu ibana marhasonangan ala sai dilelei haliluna. Nunga godang taida i di angka ari parpudi on angka pejabat na korupsi ditangkupi jala dipenjarahon. Ila nai panghilalan songon i dohot sude keluarga maila. Alani i naeng ma unduk hita diaturan, jala tarlumobi manangihon hata ni Debata na sai manghatai ganup tingki di ngolunta marsadasada.
Turpuk on paingothon hita angka naporsea asa tongtong manghangoluhon dohot mangulahon haluaon i, songon na nidok ni ap. Paulus "Mardongan biar dohot lomos ni roha ulahon hamu ma haluaonmuna! (Filippi 2:12b)Amen !
Diposting oleh Marluga di 03.03 Tidak ada komentar:
Sada natung mansai ringkot di jolma di sandok portibion, ima sipanganon dohot siinumon. Ala ni ringkotna, pola dipajongjong di PBB sada seksi namangaradoti I; FAO (Food and Agriculture Organizations).
Secara teknologi pertanian, marlumba do jolma manompa cara bertani: boi hatp suanon jala tibu boi tapuon parbue na, ndang pola godang inganan (hauma) alai boi ganda parbuena. Di guruhon dohot angka namardomuan mambahen lam gabena naniula, sudena I asa sai boi tongtong dapotan mangan jolma I diganup ingananna. Dihalojahon jolma I mangula, pasarisari sipanganon ganup ari; ditaon udan dohot las ni ari, tujuan utama asa taruli sipanganon ganup ari.
Alani I ma, tung mansai las roha ni natorop di na ditamuei Jesus nasida marhite 5 roti dohot 2 dengke, gabe sai udur nasida paihutihut Jesus. Alai nang pe dipaihutihut nasida Jesus, alai ianggo sangkap nasida: holan asa taruli sipanganon na pabosurhon parsatokinon sambaing do. Haroro ni Jesus ndang na laho mangalehon sipanganon parsatongkinan sambaing, alai sipanganon hangoluan. (6:35).
Dipaihutihut natorop I do Jesus, alai ndang ala panandaon nasida di ha-mesiason ni Jesus na ro sian Debata laho patupa haluaon, alai ala boi Jesus mangalehon nasida mangan. Di roha nasida, molo mangihuthon Jesus gabe tarjamin ngoluna nasida, ndang malean be nasida; ai sai boi do Jesus mambahen/ paradehon sipanganon. Panimbangion na songon I do mambahen jut roha ni Jesus marnida natorop I; ndang sipanganon parsatongkinon nanaeng patupaon ni Jesus di nasida; sipanganon pardagingon sambing. Nanaeng lehonon ni Jesus di nasida ima: roti na mangolu, na tuat sian banua ginjang i. Manang ise na manganhon roti I, mangolu salelenglelengna. Las do roha ni natorop umbege I. Alai dipandohan na mangihut “Ia roti silehononki, bahen hangoluan ni portibi on, i ma dagingku. (ay.51), manghorhon parsualan. Ndang tarjalo roha ni natorop I pandohan I (ay.52). Ndang dapot rohanasida, Ia Jesus ro pasahathon diri-Na tu portibi on gabe roti hangoluan asa saluhut jolma, pardosa I, manganhon roti hangoluan I asa taruli haluaon sogot di paruhuman i. Ndang dapot diantusi natorop I, hamamateNa do na ditaringoti Ibana di si, ndang taringot sipanganon pardagingon.
Holan sipanganon pardagingon do di roha ni jolma I, gabe marungutungut nasida naung mandai angka halongangan binahen ni Jesus jala marlaoan maninggalhon Jesus. Tutu, gok do huaso ni Jesus; alai ndang domu tu roha ni jolma i. Diarahon Jesus do jolma I asa sada dohot Ibana. Manganhon daging dohot manginum mudar ni Jesus marlapatan pasadahon diri. Lumobi sian sipanganon pardagingon nanaeng pasahaton ni Jesus bahen di jolma i. Ndang dihalomohon Jesus halak na holan naeng taruli sipanganon pardagingon sambing sian Ibana, alai dilului do jolma naolo pasadahon diri dohot Ibana dibagasan hamateanna i.
Ndang piga halak na olo jala rade manjalo konsekwensi dohot resiko ala ni Jesus. Ndang dapot rohanasida ise Jesus sasintongna, sai hajolmaon ni Jesus do ditanda nasida; anak ni si Josep – halak Nasaret. Torop nasida ndang boi mananda Jesus lumobi sian hajolmaonna, nang pe naung godang halongangan napinatupa ni Jesus naung patuduhon hasurunganna; na gok huaso, ndada holan jolma biasa be ibana – anak ni parhau i. Ibana do Mesias na sinuru ni Debata tu portibion bahen haluaon di jolma manisia. Tutu, martanggung jawab do Ibana mangalehon mangan pardagingon, martanggung jawab di parngoluon ni jolma, laos songon I do, ingkon rade jala rela do jolma I mananggung sude resiko naingkon siadopan di dalan siboluson rap dohot Jesus.
Sian panindangion di 1 Musa, kebutuhan pokok ni jolma manisia nunga diparade Debata. Nunga ditompa Debata suansuanan dohot pahanpahan bahen sipanganon ni jolma I (ay.11, 21). Angkup ni I, naeng nian ingkon panganon ni jolma sipanganon partondion, ima “roti hangoluan”, asa dapotan hangoluan si saleleng ni lelengna jolma i.
Na niantusan (dapot roha) ni jolma holan ngolu parsatongkinan sambaing do, na boi idaon ni mata jala pabosurhon satongkin. Hape nasinangkapan ni Debata ndada holan parsatongkinan, ndada holan ngolu na jempek on, sahat do tu hangoluan saleleng ni lelengna dung boluson hamatean.
Ndang disangkapi Jesus asa manganhon daging dohot mudar-Na dipangantusion secara harafiah, sada tudosan do I – asa porsea jolma I di Ibana. Panghorhonna asa marsada (menyatu) jolma I tu Jesus Kristus. Na tutu situtu do na hudok on tu hamu: Na porsea, i do naung gabe nampuna hangoluan na salelenglelengna. Ahu do roti hangoluan i! (Joh. 6:47-48).
Dipatudos Jesus do diri-Na songon roti (sipanganon na mambahen hangoluan). Songon sipanganon na gabe kebutuhan pokok di jolma I, naeng songon I nian jolma di angka naporsea, gabe kebutuhan pokok – na rumingkot. Loja jala marhoi do jolma pasarisari sipanganonna, naeng songon I halak na porsea ingkon olo loja – marhoi mangharingkothon Jesus. Jesus do sipanganon dohot siinumonta – nagabe silehon hangoluanta. Songon sipanganon dohot siinumon naung tapasada tubagasan dirinta, naeng nang Jesus tapasada tu bagasan ngolunta on, “Ibana dibagasan hita, jala hita dibagasan Ibana”. Manang ise porsea di Jesus gabe pasahatonna jala pasadaonna do dirina tu Jesus. Amen.
Diposting oleh Marluga di 02.49 Tidak ada komentar:
I Musa 22 : 1 – 13
Judika marlapatan: Luluhon ahu ale Jahowa (Berilah keadilan kepadaku, Ya Allah, Mzm. 43:1). Sipata sai songon na dipasombu Debata hita dimasa haporsuhon tu hita, masa dibahen portibion ketidakadilan tu hita. Alai taingot ma pandohan na di Jakobus: Ale angka donganku, las ni roha sambing ma rajumi hamu i, anggo madabu hamu tu bagasan ragam ni pangunjunan. Boto hamu ma: Na mangkorhon habengeton do pangunjunan na tu haporseaonmuna. Martua do halak na manaon di pangunjunan i:. (1:2,3+12). Ai ndang pasombuon ni Debata, partigor i humasusa ro disalelengna (Psalm.55:23, pat. 2 Pet. 2:9), Jala jou ma Ahu jumpa di ari hagogotan, asa hupalua ho, asa dipuji ho Ahu.(50:15). Amen.
Diposting oleh Marluga di 02.47 Tidak ada komentar:
on (mangurupi) ndang ala nionjar ni holong niroha natutu, naeng mangalului sangap manang naeng pataridahon goarna do, manang mambuat roha, mangalului popularitas. Pangalaho nasongon I jotjot tarida di masa kampanye pemilihan (calon legislative, kepala daerah, dna). Hape dung sidung pemilihan gabe balik do pangulaonna. Hea do muse masa, dijou angka selebritis wartawan, dinalaho pasahat pangurupion nasida tu Panti Asuhan. Di huria, adong persoalan taringot naingkon mangalehon persepuluhan do manang mangalehon sian las ni roha. Adong na maralus: "ndang sadia pandopatan ku, gabe ndang tarbahen mangalehon nuaeng !” On ma gombaran namasa diparngoluan sinuaeng on. Lam leleng lam maol do jumpang mangalehon so manghirim balos, marsilehonlehon sian las niroha, mangalehon sian bulus ni roha, mangalehon nionjar ni holong;. Songon dia do di roha ni Debata taringot tu namasilehonlehon ?
Mangihuthon ayat 35, namangajari do Jesus dibagasan Joro; jala hundul ibana tondongkon poti parasian, gabe dibereng ma pambahenan ni halak mandabuhon hepengna tu poti I (ay.41). Naboi do, ala adong namamereng gabe marsangaja ma halak mangalehon godang, tarlumobi ma namora. Alai adong sahalak boruboru namabalu, na pogos mandabuhon 2 rimis (=sasen). Rimis (Ind. “peser”, Gorik “lepton”) ima hepeng naummetmet. Upa ni halak namangula ujui I 1 dinar/ari (=128 rimis). Molo diumpamahon upa ni parkarejo kasar nuaeng Rp. 30.000,-, arga ni i: Rp. 30.000 : 128= Rp. 234,-. Jadi arga na nilehon ni namabalu i: 2 x Rp. 234,- = Rp. 468,- molo di gohi Rp. 500,-
Dung diida Jesus silehonlehon ni boruboru namabalu, napogos I, di jou Jesus ma angka sisean laho mangajari nasida mangenet sian pambahenan ni namabalu napogos i.
Ndang manaringoti silehonlehon naholan 2 rimis namasa I, alai naeng mangajarhon taringot tu haporseaon, motivasi, sikap dohot narumingkot di ngolu do nanaeng rohahononhon disi.
Di ida Tuhan I do rohanta di nalaho masilehonlehon
Di roha ni jolma, ndang sadia na nilehon ni boruboru namabalu I martimbanghon nanilehon ni angka namora i. Alai, molo Tuhan I di ida do na so ni ida ni jolma i. Di dok Jesus: " Situtu do hatangkon tu hamu: Gumodang do na nidabuhon ni na mabalu, na pogos an tubagasan poti parasian i, asa saluhut angka na mandabuhon i." (ay 43). Boasa songon i? Alasanna: " " (ay 44). Boruboru namabalu I mangalehon sude na di ibana. Ndang asa di ida halak pambahenanna I, alai dibahen ibana do na tuk tarbahensa, mangalehon sian nasa na adong di ibana. I do na niida ni Jesus, jala tung mansai arga situtu do I di Tuhan i.
Tu huria na di Korintus, di dok ap. Paulus, “Sebab jika kamu rela untuk memberi, maka pemberianmu akan diterima, kalau pemberianmu itu berdasarkan apa yang ada padamu, bukan berdasarkan apa yang tidak ada padamu. ( Ai molo adong ringkot ni roha, halashononhon do na dapot, nda tung salpu sian na dapot.) ” (2 Kor. 8:12). Di na mangalehon pelean, ingkon sian tulus ni roha do mangalehon, ai ndang mamereng balga ni pelean I Tuhan I, alai las ni roha namangalehon I do na nihalomohon ni Debata. Unang ma pasahat pelean, manang berkorban ala ni natarpaksa manang adong motivasi na buni (asa diboto jala diparsangapi dongan). Di dok ap. Paulus, “Jala tung sura hubasabasahon saluhut artangku jala hupasahat dagingku, asa ditutung, tung na so marguna i di ahu, anggo so parholong ni roha ahu.” (1 Kor. 13:3).
Sian nasa gogo ma talehon, jala na dumenggan ma pasahaton. Unang mabiar sotung gabe marhahurangan ala masilehon lehon, ai adong do Debata na tuk mangalehon, jala na rade mangalehon lumobi sian natahirim (2 Kor. 9:8). Na ringkot ima boha do sikap ni rohanta, songon dia do pangonjar ni rohanta di namarsilehonlehon (mangalehon pelean) ido namanontuhon pamuntenon ni Tuhan di silehonlehonta (nang pelean, perpuluhan, mangurupi angka na susa). Dipaingothon Ap. Paulus “Ganup ma nionjar ni rohana, unang ma sian muruk manang sian na so tarjua; ai dihaholongi Debata do na las roha mangalehon!" (2 Kor. 9:7).
Atik pe gumodang na nilehon ni angka namora I pelean di joro I, di dok Tuhan Jesus: gumodang do si 2 rimis na nilehon ni namabalu i. Asa, marasing do ukuran ni Tuhan I sian jolma manimbangi silehonlehon/ pelean.
Adong piga piga naringkot sirohahononta di napasahathon pelean/ marsilehonlehon:
Nadenggan do ulaon masilehonlehon, alai ndang sae holan mangalehon boti. Adong do halak masilehonlehon so adong motivasi na. Somalna molo sisongon I do, gabe boban do panghilalaan namasilehonlehon, gabe manghorhon ungutungut. Adong do motivasi namasilehonlehon asa diboto halak siadonganna, asa diparsangapi (pat. Mrk 12:41). Adong do motivasi masilehonlehon laho manghuphupi hahuranganna – asa unang diboto halak keadaanna nasasintongna.
Songon dia pe godang ni silehonlehon (pelean), molo mardongan ungutungut jala motivasi naso tingkos – tung so arga do I di Debata, jala dos do I tu naso mangalehon, jala dumenggan so pola mangalehon. Naeng ma motivasi masilehonlehon (pasahat pelean) ala holong niroha di Debata.
2. Ndang silehonlehon (pelean) I nagabe ukuran, alai nadihangoluhon.
Na boi do holan sarimis sambing dilehon namabalu na pogos I asa adong sarimis nai pangkeonna. Marningot hapogosonna tung tarjalo roha do molo tung pe holan sarimis sambing dilehon. Alai dirajumi ibana; ndang etongetong ni hajolmaon sipangkeon molo naeng pasahat pelean tu Tuhan I, alai manghangoluhon/ manghaporseai hata ni Debata; sai naparmudumuduon ni Debata do ngoluna atik pe hurangan di materi.
3. Ndang dietong sian godangna alai sian porsina.
Ndang dituntut Debata asa dos godang ni pelean ni saluhut. “Kepada siapa banyak diberi, maka daripadanya akan lebih banyak dituntut”. Godang do nian nanilehon ni angka namora na dibaritahon di turpuk on, alai sian lobilobi na di nasida do na nilehon nasida i. Hape, otik pe na nilehon ni namabalu I – holan 2 rimis, sian pogosna do didabuhon – holan I nama na adong di ibana. jala tung sandok hangoluanna i. Na somal do molo mangalehon sian lobilobi, alai sada hasurungan do molo sian hapogoson boi masilehonlehon – ai ingkon namarhaporseaon na togu do tarbahen patupahon i.
Ndang apala dibaritahon be aha namasa tu namabalu I, naung mangalehon saluhut na adong di ibana gabe peleanna. Boi do adong mamingkiri; tung gabe anturaparon nama ibana ala so adong be pangkeonna laho manggohi ngolu siapari. Alai godang do dibaritahon di Bibel I, songon dia angka halongangan dipatupa Debata laho marmudumuduhon na hinaholongan ni rohaNa i. Jala tahaporseai do, sai na ramotan ni Debata do ibana.
Marhite turpuk on naeng lam tangkas dihita impola jala ojahan ni napasahat pelean tu Debata jala ulaon masilehonlehon. Dipengaruhi haporseaon do na taulahon, jala cara mangulahon ulaon I pe, sai na dipengaruhi na tahaporseai I do nang i.
Tahaporsea I do na di dok di Johanes 3:16, tung holong situtu do roha ni Debata tu hita, pola dilehon anak-Na na sasada i. Aha do balos ni holong ni Debata I bahenonta ? Adong do sada na boi bahenonta, ima: mangalehon tu Debata.
Atik pe na pogos boruboru namabalu I jala leas roha ni jolma marnidasa, alai ibana ma nagabe gombar ni napasahat pelean nahinalomohon ni Debata, namangalehon sian tulus ni roha. Molo naeng mangalehon hita tu Debata, sian tulus ni roha ma, unang asa diboto halak, asa dapotan sangap manang pujian. Diguruhon boruboru namabalu, napogos I do asa disiplin mangalehon tu Debata. Di napasahat pelean I ibana, dipasahat sude na di ibana, dihaporseai do: “marhuaso do Debata marmudumuduhon ngoluna”. Di namangalehon tu Debata, namarsiajar do hita unduk tu patik ni Debata na mandok: "Lehon hamu ma, gabe lehononna ma di hamu!"(Luk. 6:38), jala huhut namarguru pasahathon ngolunta tu pangaramotion Debata, sitompa hita.
Dilehon namabalui I do saluhut na adong di ibana, saluhutna na di ibana, tung sandok hangoluanna i. Boasa boi tarbahen songon I ? Ala tung mansai holong situtu rohana di Debata, gabe diharingkothon jala dipatujolo Debata.
Pelean na tapasahat I patuduhon harohaonta di Debata. Pelean natapasahat jumotjotan dope ala ni kewajiban sambing. Tarida do sikapta tu Debata sian pamelehononta; tingki, gogo, nang sihumisik.
Manang dia pe na boi tarpelehon nuaeng, dipelehon ma dibagasan las ni roha nionjar ni holong tu Debata, sian tulus ni roha. Dua rimis manang sarimis pe na tarlehon, tung arga do I di Debata molo I na dumenggan na adong dihita. “Pasangap ma Jahowa marhite sian hamoraonmu dohot marhite sian patumonaan ni sandok pangomoanmu. Jadi marsipinjot ma angka sopom, jala sirnip tuak anggur angka pangilanganmu.” (Poda 3:9-10).Amen.
Persaingan nunga gabe bagian naso tarpisiding sian ngolu on. Pola do ganup ari di bagian ni parngoluonon sai dituntut asa bersaing; ise naung dihaholongi di jabu, bersaing di parsingkolaan, suang songon I di parkarejoan. Adong do na bersaing di perjodohan. Bersaing di batas-batas naung tontu I – denggan do I, gabe boi termotivasi mambahen na dumenggan asa boi manghamonanghon persaingan i. Alai boi do persaingan manghorhon na hurang denggan. Persaingan na so boi dikendalihon boi do mambahen jolma I lupa diri, menyikut bahkan manegai halak (saingan i) mamangke ragam ni cara, asa boi monang. Di televise nunga jotjot tarida persaingan marhite angka iklan namandabuhon (paroahon) saingan i. Mungkin mengkel do hita mamereng iklan I (isara iklan ni angka operator jaringan kartu HP), alai sadar do hita; angka I nunga mempengaruhi pola pingkiranta ? Lam leleng gabe sada naung somal ma sisongon I gabe mempengaruhi jolmai laho mangulahonsa – gabe mago ma holong niroha sian ngolunta.
Nunga leleng masa persaingan I, nang ditingki masa ni Jesus nunga masa persaingan; ise nasumurung (dumenggan) di angka sisean I, pola gabe marsual sama-sama nasida (Luk 9:46). Tung andul sian tiruan na binahen ni Jesus, gumogo dope pola piker ni portibion mangarajai roha nang pingkiran ni nasida. Tapamanat ma anak ni si Sebedeus (Johannes dohot si Jakobus) pola ro natorasna (inana)mangelek elek Jesus asa boi anakna na nadua I hundul di siamun dohot hambirang ni Jesus di harajaonna I (Mat. 20:21). Alai alus ni Jesus “Ndang diboto hamu napinangidomuna”.
Hasangapon do napinarsinta dohot mangarajai rohanasida. Ndang dapot rohanasida dope, namarhasurungan (naumbalga) di harajaon banua ginjang I ndada na hebat, naumbalga mangihuthon portibion- baliksa naummetmet mangihuthon penilaian ni portibi (Lukas 9:48), “ Manang ise hamu na naeng sangap, I ma gabe pangoloi di donganna. Jadi manang ise hamu, na naeng parjolo, I ma gabe naposo ni donganna” (Barangsiapa ingin menjadi besar di antara kamu, hendaklah ia menjadi pelayanmu, dan barangsiapa ingin menjadi terkemuka di antara kamu, hendaklah ia menjadi hambamu.)" (Matius 20:25-27). Holan na mandok do Jesus disi ? Ndang. Dibahen Jesus do diri-Na saleleng ngoluna di portibion gabe tiruan nanaeng siihuthononta: “Songon Anak ni jolma I pe, ndada asa dioloi halak Ibana, umbahen na ro; Ibana balik pangoloi jala mangalehon hosanna bahen tobus ni torop jolma” (Mat.20:28).
Dibahen Jesus do tiruan tu angka sisean I mangalapati ise do na umbalga (nasangap); ndang ala ni popularitas, hamoraon, alai marhite sambong dohot ulos. Dipatutoru Jesus do diri-Na mamuri pat ni angka sisean, ulaon ni sahalak hatoban (naposo/ pelayan). Napinatupa ni Jesus patuduhon sada tiruan, asa olo hita paturehon pola pikir ta jala mangantusi songon dia do na pinangido ni Debata siulahononta: “Asa molo Ahu, Tuhan jala Gurumuna, mamuri patmuna, tama ma nang hamu masiburian pat! Ai sitiruon do hulehon tu hamu songon naung hubahen I tu hamu” (14-15).
Diparngoluonta nag ok persaingan on jotjot mambahen hita lupa songon dia do nian hita di adopan ni Debata. Denggan do persaingan molo hinorhon ni gabe lam termotivasi hita mambahen nadumenggan. Alai molo gabe taronjar rohanta asa gabe sumurung jala umbalga/ unsangap marhite namangharingkothon / namangalului jala papurguk hamoraon (arta), sangap, popularitas, status, kejayaan di portibion naung mulai tatinggalhon Debata. Tiruan na binahen ni Jesus naeng siihuthononta; martoruk ni roha, ringgas mangurupi, mangharingkothon na dingan, kejujuran, mangulahon na denggan, jala asa rade sahalak na gabe uluan (namarsangap) manghobasi di angka na tumoru sian ibana, na nionjar ni holong ni roha.
Ulaon mamuri pat di paradaton (hasomalan) ni halak Jahudi somal diulahon tingki ulaon parmanganon (perjamuan makan). Nasa na digokhon tusi, laho masuk tu jabu sai jumolo do diburi angka naposo ni parjabu I pat ni angka tamue. Alai adong do nang hasomalan; di angka pamolus (musafir) na mampir laho bertamu, pamurion I ndada holan laho paiashon pat – huhut do mandampol asa gumanggang halojaon nasida naung dao mardolan. Jala boi gabe huhut mangubati luka hinorhon ni na mandegei batu uju dipardalanan i. Tona nanaeng dohonon ni Jesus sian tiruan nabinahenNa i, Ulaon pamurion I gabe sada tudosan diulaon ni Jesus mangalehon gogo naimbaru (kesegaran) diangka na hinaholongan I – angka naporsea di Ibana.
Diposting oleh Marluga di 02.45 Tidak ada komentar:
66). Jesaya 52:13 - 53 :1-12 bagian sian Deutero-Jesaya, jala merupakan sada sian 4 bindu (42:1-9;49:1-13;50:4-9;52:13-53:12) nadigoari angka pande bisuk ni Bibel ‘Angka Ende ni Naposo ni Tuhan (Nyanyian-Nyanyian Hamba Tuhan), namanggombarhon panjouon (parsuruon) napinasahat ni Debata tu angka naposo-Na (42:1-9; 49: 1-13) jala panghorhon ni panghobasion (pangulaon) ni naposo I manghorhon sitaonon di ibana alai parohon haluaon tu natorop. Alani I ma tar dok ibana sintong jala patimboon (50:4-9; 52:13-53:12).
Masa dihabuangan do ujui halak Israel di Babel, adong do marhira 4.600 jiwa (Yer. 52:28-30) nasida. Atik pe di habuangan nasida alai dilehon do di nasida keleluasaan aktivitas siganup ari: pajonjong jabu, martini, martigatiga, manguduti ulaon parugamoon sandiri dohot mangulahon paradatonna alai tongtong do nasida tarihot tu aturan ni panggomgomi Babel. Boi do nasida membangun komunikasi tu keluargana di Jehuda (naung gabe bagian sian provinsi Babel). Asa sai taringot dope nasida jala masihol tu habalgaon ni Israel – jala naeng mulak tusi. 40 tahun lelengna nasida di Babel manghorhon do I tu haporseaon nasida maradophon Debata. Sungkun-sungkun do rohanasida dihasasaut ni bagabaga, panghirimon dohot hagogoon ni Debata (bnd. Yes. 40:27; 49:14, 24). Nunga torop sian nasida gabe munggil haporseaonna tu debata sileban (Jes. 46:1-9), jala adong do na tongtong hot marhaporseaon di Debata alai nunga mameakhon panghirimonna tu huaso ni debata sileban (Yes. 57:3-13).
Ayat on dibuhai dohot pandohan : “ida ma” laho manait roha ni angka bangso dohot nasa raja tu hata ni Debata manaringoti “hapistaran” (keberhasilan) ni naposo-Na nanaeng sipapataron. Hapistaran (keberhasilan) ni naposo ni Tuhan namanaon haporsuhon mangula ulaonna I gabe tarhinsat jala dipatimbo (TB-BIS : disanjung, TB-BIS: ditinggikan) gabe timbul situtu; Dungi digombarhon hinorhon ni sitaononna I mambahen halak tarsonggot mida hinaroa ni rupana dibahen tandina sian jolma. Alai alani ulaonna I gabe hohom (LAI: tertegun) be do angka raja maradophon ibana, ai halak na so dung panahatan ni barita i, nasida do marnida, jala halak na so dung umbegesa, i do mangantusi sogot.
Di Bindu 53 ayat 2-3 digombarhon do hansit ni partinaonan ni naposo I songon tunas sian tano na mahiang, dDisuru do naposoNa I tu ganup bangso, alai ala hinaroa ni rupana ndang dijanghon Ibana songon jolma, mabiar jolma jonok tu ibana. Songon I ma namasa tu Jesus na hona sipal dibahen angka soldadu ni halak Rom. Ditingki marsitaonon ibana, ndang nanggo sada na olo manjonohi.
Di ayat 4-7, digombarhon do ala ni aha ibana manaon i: mangusung angka sahitta, mamorsan angka pardangolanta diporsan, Alai anggo rohanta mandok: Debata do maminsang, mamungkul dohot pasipal ibana.
Dipasombu ibana do dirina diparsipal, nanggo pamanganna ndang mangkuling. SAtik pe songon I ndang adong halak manarihon ibana. Mate ibana, di dok roha ni jolma I ala ni hajahaton/ dosana do I; nang pe so marsala ibana.
1. Dihabuangan Babel I marlea do halak Israel, gabe mago harkat dohot martabatna sebagai manisia. Tung dokdok do diae nasida di pandangan dohot penilaian ni halak di sitaonon nasida I alai marhite campur tangan ni Debata, paulion do muse nasida (pat.Jes. 54; 55;56). Lapatanna, haberniton nasida I gabe dos bobotna tu keberhasilan nanaeng jaloon nasida natung manghalashon roha jala mambahen longang portibion (kagum). Molo dipartudos pe bangso Israel gabe “naposo” ni Debata; keberhasilan (hapistaran) ni naposo I ndada alani hagogoonna sandiri, alai ala Debata Debata do margogoihonsa. Marlapatan, sasintongna ndang na tarbahen naposo mamolus sitaonon I alai Debata mambasabasahon hapistaran (keberhasilan) I di nasida.
2. Halak na pistar somalna berhasil do diulaonna. Keberhasilan dalam arti mempertahankan keberadaan dalam situasi yang amat sulit. Jadi; dipatimbo, gabe timbul situtu ndang dalam kerangka kesuksesan yang luar biasa, alai hinorhon ni ketekunan mandalani jala mamolus sitaonon I mardonganhon naasing gabe muba sian haholomon tu hatiuron, sian haporsuhon tu hasonangan. Asa, molo tung pe ingkon bolusanta angka sitaonon ala ni Kristus I, ingkon pistar do hita – marhite manjalo hagogoon sian Debata asa boi sahat hita tarhinsat jal tu hatimbulon sogot.
3. Nunga dilumbahon Jahowa hian haroro ni sahalak “naposo ni Debata”. Naposo I gabe sahalak namarlea jala dipasiding jolma; ai gok sitaonon dohot haberniton aeon-Na. Nunga ditodo Debata hian Ibana laho manuhuk ulaon ni sahalak naposo na ingkon manea dosa dohot hasalaan ni bangso-Na. Ala hororo-Na I naeng patulushon ulaon ni Debata manuhuk sude dosa ni bangso-Na I, alani I ingkon hohom do Ibana manaon saluhut haleaon nang haporsuhon. Di dok panurirang JesayaDison, naposo ni Tuhan I ingkon gabe korban na tinogu tu pamotongan. Jesus do na nilumbahon ni panurirang Jesaya I, songon na ni dok ni si Johannes : “On do Birubiru ni Debata, na mamorsan dosa ni portibi on!” (Yoh. 1:29). Nunga gok na ni dok ni si Johannes I, songon naung taboto pambahen ni Jesus manuju inganan penyiksaan sahat tu mangalangkahon langkana tu hau pinarsilang I tu dolok partangkurahan di Golgata, hohom do ibana so mangalo. Jesus, birubiru ni Debata, pasahathon diri-Na gabe pelean hasesaan ni dosa; manggohi bagabaga ni Debata laho paluahon jolma pardosa. Boha, nunga taruli hita ulaon na pinatupa ni Jesus ? Amin
Diposting oleh Marluga di 02.41 Tidak ada komentar:
Johannes 20 : 1 – 10
1. Holong ni roha di Tuhan Jesus patubu pangantusion dohot haporseaon di ulaon ni Tuhan Jesus.
Di pinggir Kota Jerusalem, adong do sada lokasi tanoman na pineop ni si Josep na sian Arimatea, sahalak bangsawan Jahudi do ibana. Dung hira botari, di ari Jumahat i, dipamasuk si Josep na sian Arimatea i ma bangke ni Jesus tu sada liang batu naung adong hian di lokasi kuburan i. Dungi, ditutup ma pintu ni liang i dohot batu. Dung ditutup, disahap ma dohot sahap ni si Latus (Mat 27:66), asa unang adong namambuka. Angkup ni i, ala dirajumi Pamarenta Rom do sialo Kesar Rom Tuhan Jesus, jala torop angka pengikut Na, dijaga angka soridadu do kuburan ni Jesus i.
Di ari patoluhon, dung ditanom Jesus di kuburan i, pas di ari parjolo dung salpu Sabat i, ima sogot di ari Minggu (istilah Gorik na dipangke ima “proi”, mandok sekitar pukul 3.00-6.00 manogot), lao ma Si Maria Magadalena manopot kuburan i. Ia si Maria Magdalena, na ro do i sian kota Magdala di pesisir pantai Tao Galilea. Ibana ma sahalak na hea dipamalum Jesus sian panggosagosa ni pitu tondi na hodar dohot sian parsahiton naung mansai leleng diae (Luka 8:2). Ibana ma sahalak pengikut ni Jesus na mansai burju jala na satia.
Tujuan ni si Maria Magdalena manopot kuburan ni Jesus, ima laho mamiahi bangke ni Jesus dohot angka miak na hushus (Luk 24:1). Hasomalan do di Palestina manopot kuburan ni naung tolu ari dikubur. Mangihuthon haporseaon nasida, di bagasan na tolu ari i, tongtong dope mangareapreap tondi ni na mate i di atas kuburan i. Alai dung salpu tolu ari, ditadinghon tondi ni na mate i ma kuburan i, alana bangke ni na monding i pe nunga mulai busuk, ndang boi be tandaon.
Dung sahat si Maria Magdalena tu kuburan i, diida ma naung dihindat batu tutup ni tanoman i (ayat 1). Ro ma tu roha na mandok, naung ditangko halak bangke ni Tuhan i. Ia so i, naung dibuat soridadu i bangke ni Tuhan i asa dileai, alana ndang sombu dope roha nasida molo holan mamparsilangkon Tuhan i sahat tu na mate. Dipingkiri roha ni si Maria Magdalena, ndang taratasan na be na masa i. Gabe marlojong ma ibana manopot si Petrus dohot tu si Johanes, paboahon tu nasida:” Nunga dibuat namambuat Tuhan i sian TanomanNa: ndang binoto manang tu dia ditaruhon” (ayat 2c).
Dung dipaboa si Maria Magdalena tu si Petrus dohot si Johanes, na so di tanoman i be Tuhan Jesus, pintor marlojong do nasida na dua manopot tanoman ni Jesus (ayat 4). Parjolo do sahat si Johanes. Mungkin, ala umposo ibana sian si Petrus. Gumogo ibana marlojong. Parjolo do masuk si Petrus tu tanoman i. Alai anggo si Johanes, holan dipaunduk do jolo dirina mandulo tanoman i. Parpudi do si Johanes masuk tu udean i. Satongkin, longang do roha ni si Petrus mamereng tanoman na rumar i, alai anggo si Johanes nunga mulai marpinggkir. Pingkiran ni si Johanes:”Molo adong na mambuat bangke ni Tuhan i, boasa ndang dibuat angka sekka panaputi ni uluna dohot angka pangalilit i. Tongtong do dibalun di inganan na. Sekka panaputi ni uluna, tongtong do di inganan ni uluna hian. Marhite i, dipingkiri rohana ma, ndang na dibuat namambuat Tuhan i, alai na hehe do, gabe tinggal ma angka sekka panaputi ni uluna dohot pangalilit na i.
Mansai patar do taida di jamita on gogo dohot huaso ni holong ni roha. Hinorhon ni holong ni roha ni si Maria Magdalena di Tuhan Jesus, sisi do sian ibana nasa habiaran laho papatar holong na tu Tuhan Jesus. Laho do ibana manopot kuburan ni Jesus nangpe holom dope sahat ibana tu kuburan i. Hinorhon ni holong ni roha ni si Maria Magdalena di Tuhan Jesus, ibana do parjolo sahat tu udean i. Hinorhon ni holong ni si Maria Magdalena di Tuhan Jesus, boi do ibana mangoloi Tuhan Jesus sian nasa roha dohot gogo na, nangpe so apala tangkas diantusi ibana sude na hinatahon ni Tuhan Jesus (ayat 9) dohot angka na masa na ni ida na di tanoman i. Hinorhon ni holong ni roha ni si Johanes di Tuhan Jesus (ayat 2), ibana do na parjolo porsea di hahehehon ni Tuhan Jesus sian na mate (ayat 8). Holong ni roha ni si Johanes di Tuhan Jesus mangalehon tu ibana “mata” laho manjaha angka tanda-tanda i, dohot pikiran laho mangantusi na ni idana i. Holong boi do manangkup hasintongan, molo pikiran ndang boi mangalehon kepastian. Holong boi mangantusi lapatan ni angka na masa, molo pingkiran ndang boi mangantusi.
2. Tutu situtu do hehe Tuhanta i, hita pe ingkon hehe do.
Nunga rumar tanoman i diida si Maria Magdalena dohot diida dua halak sisesean ni Tuhan Jesus, ima si Petrus dohot si Johanes. Haheheon ni Tuhan Jesus sian na mate, ima sada bukti na hot rodi saleleng ni leleng na, paboa “pilot project” na so ada tudosan, ima haluaon tu saluhut jolma manisia, nunga sidung diula Jesus dohot singkop. Marhite hamamatena di hau pinorsilang, dipelehon do hosana bahen hasesaan ni dosanta. Marhite haheheon na sian na mate, ditaluhon do musu na jumorbut di hita, ima hamatean i. Disurathon Apostel Paulus do hinauli ni panobuson ni Tuhanta Jesus on di hita, di nanidok na:”” (1 Tess 4:14).
Ganup hita na hea mangolu di portibion, ingkon haporseaanta do hasintongan on. Molo tanoman i do ujung ni saluhut na, ndang marasing hita sian bungabunga na di ladang i. Mangerbang satongkin, dungi malos. I do ujung na. Ndang adong sihirimon be udut na. Hata ni Tuhanta na namamaritahon haheheon ni Tuhan Jesus sian na mate sadarion, tutu situtu do Barita Nauli (Berita Kesukaan-Good News) di hita saluhut na. Tung sintong do nabinaritahon ni Hata ni Tuhanta sadarion tu hita. Peristiswa Paskah (haheheon ni Tuhanta Jesus sian na mate) tutu situtu do masa (authentic), sungguh-sungguh terjadi (genuine).
Hasisintong ni Barita Nauli namamaritahon haheheon ni Tuhanta Jesus on, ndada holan dihatindanghon si Maria Magdalena, si Petrus dohot si Johanes di jamita on, alai nunga dibuktihon secara ilmu sejarah (history), ilmu purba kala (archaeology). Disiplin-disiplin ilmu on nunga membuktikan paboa tanoman nampuna ni si Josep na sian Arimatea i, rumar do di ari Paska, manang di ari Minggu manogot i. Ndang adong namamaritahon (dohot alasan mendukung manang mangalo barita i) na so rumar tanoman i di Minggu Paska i. Alai, mansai porlu do parrohahononta. Paboa ndada holan hasisintong ni tanoman na rumar i na ringkot di hita. Ai molo holan i do, ndang marlapatan i tu haporseaonta. Tu dos do i tu lapung ni eme na rumar. Manang tu ampelop ni surat na rumar, na so adong surat na. Ndang marimpola i. Molo holan barita ni tanoman na rumar do, ndang margogo i patubuhon Huria. Alai, barita ni tanoman na rumar i, diuduti do dohot barita ni Tuhan Jesus Kristus napatuduhon diriNa manang pigapiga hali. Tarhira 25 taon dung peristiwa hahehehon ni Tuhanta i sian na mate, dihatindangkon Apostel Paulus do, mandok: “Jadi dipataridahon do dirina tu si Kepas, dungi tu na sampuludua i. Dungi dipataridahon dirina sahali tu lobi lima ratus dongan; na tumorop sian angka i mangolu dope, deba do naung monding. Dungi dipataridahon dirina tu si Jakobus, dungi tu angka apostel i sudena. Alai di pudi ni saluhutna i, dipataridahon do dirina nang tu ahu, na tardok tubu di na so tingkina”.(1 Kor 15:5-8).
Boruboru, Maria Magdalena, parjolo sahali marnida tanoman na rumar i, manghatindangkon Jesus na hehe i, di Minggu Paska parjolo i. I do manguba ngolu nasida, dohot manguba tujuan (arah) sejarah ni ngolu nasida dohot ngolunta. Ala naung singkop ulaon na paluahon hita diula Tuhanta Jesus Kristus, gabe ngolu na marpangkirimon di hangoluan sogot nama ngolunta. Hamatean, ndang be ujung ni saluhut, ndang be musuh parpudi, alai “harbangan” mamongoti hangoluan saleleng ni leleng na rap dohot Sipalua, ima Tuhan Jesus Kristus naung hehe i. Hehe do Tuhanta i. Tutu situtu do Ibana hehe.
Haheheon ni Tuhanta i sian na mate, ndang tarsirang i sian haheheonta angka na porsea di Ibana. Haheheon ni Tuhanta i sian na mate, ihuthononta do muse hehe sian na mate. Tuhanta Jesus Kristus do “patumonaan” (“buah sulung”) ni angka na porsea hehe sian na mate. Mauliate ma di Tuhanta na mangalehon hamonangan on di hita marhitehite Tuhanta Jesus Kristus. Amen.
Diposting oleh Marluga di 02.39 Tidak ada komentar:
Jesus sian hamatean. Hape tung hatahutan situtu do angka sisean I dung diparsilangkon Jesus di dolok Golgata pola martabuni nasida. Alai dung haheheon ni Jesus I lam tamba do hagarangon nasida laho mamaritahon Jesus Kristus. Namasa on pahothon natutu do naung hehe Jesus sian hamatean. Haheheon ni Kristus I pabangkithon haporseaon nasida gabe so mabiar be nasida mate laho mamaritahon barita nauli i.
Godang do naso porsea naung hehe Jesus sian hamatean. Asa tung tarsonggot situtu do nang angka sisean I di na tompu jongjong Jesus ditongatonga nasida. Ndang holan tarsonggot tahe, huhut do mabiar jala ndang porsea. Diboto Jesus do na diroha ni angka sisean I, ndang disalahon nasida; alai lambok do pandohanna laho pahothon jala patoranghon roha nasida marhite na paingothon angka pandohan-Na uju rap dope nasida taringot tu Ibana.
Di dok ap. Paulus, “Ai anggo so hehe Kristus sian angka na mate, rumar ma jamitanami, laos rumar ma nang haporseaonmuna.” (1 Korintus 15:14). Marisuang do haporseaonta molo so tutu naung hehe Jesus sian Hamatean :” Tardapot ma nang hami ala pargapgap di Debata, ala maralohon Debata huhatindangkon hami, naung dipahehe Kristus i, hape ndang dipahehe, anggo sandok so mulak mangolu angka na mate. (1 Kor. 15:15) jala magopo ma haporseaonta, jala tong dope hita di bagasan dosa (ay.17). Nasasintongna : “ nunga hehe Kristus i sian na mate, Ibana do parjolo ni angka na monding i.”
Marpardomuan tu angka saksi mata on, tung mansai godang dope bukti paboa na hehe do Tuhanta i sian na mate. Boi do idaonta i sian hamubaon ni angka sisean i, sian sisean na so porsea, manang sian sisean na ganggu, gabe sisean naporsea. Ndada holan porsea tahe, alai sahat do tu na olo maneahon hosana alani haporseaonna i. Tutu situtu do hehe Tuhanta i sian na mate. Marhite i do, nang angka Malim alo ni Jesus hian gabe porsea tu Tuhan Jesus (Ul. Ap. 6:7).
Sipata olo do tubu dibagasan roha, tumagon nian jongjong Jesus di jolonta patoranghon Hata ni Debata songon nabinahen-Na I tu angka sisean tingki i. Alai ndang songoni nanaeng bahenon ni Jesus, nuang pe naeng manghatai do Jesus dohot hita, naeng mambuka pingkiranta, mangungkap sipareon ni haporseaonta asa tabege Ibana marhite angka Jamita.
Tung maol manggombarhon depresi na dialami angka sisean hinorhon ni nadiparsilangkon Jesus. Ndang dapot roha nasida naingkon porsanon ni Jesus sitaonon dohot haleaon sahat ro naingkon tarsilang jala mate, alai ingkon mulak mangolu muse sian hamatean i. Asa, dung masa songon I tu Jesus gabe dibagasan hatahutan bolon do nasida jala martabuni. Dirajumi nasida, tung soboluson ni Mesias (Jesus) do ianggo hamatean (Joh.12:34). Tung biar situtu rohanasida maradophon halak Jahudi nang Sintua Nimalim pola ingkon disordak nasida angka pintu (Joh. 20:19), tarlumobi dung sar barita naung mago bangke ni Jesus jala dituduh nasida namabuat bangke I (Mat.28:11-15).
Dinamanaringoti namasa I dope nasida dibilut na tung mansai buni jala sordak, tompu do jongjong Jesus ditongatonga nasida (ay.36). Molo tapamanat pandohan “sordak” (terkunci rapat) alai boi Jesus gabe jongjong ditongatonga nasida marlapatan ndang adong inganan na buni jala sordak naboi mangambati haroro ni Jesus. Hata ni Jesus na mandok “Dame ma di hamu!” patangkashon haroro ni Jesus mambahen jala mamboan dame tu nasa na jinumpanganNa.
Tung tarhalomong jala tahutan situtu do angka sisean I, dirimpu do tondi (begu) na niida nasida. Situasi I patangkashon naso pola dihirim (ndang porsea?) nasida di haheheon ni Jesus sian angka namate. Hatiha rap nasida (uju ngolu ni Jesus) nunga hea dipabotohon tu nasida nanaeng masa tu Ibana sitaonon – hamatean – jala mulak mangolu (pat. Luk 18:33, Mat. 20:18, Mrk. 20:33), alai atik so diparrohahon manang so dihaporseai nasida hata i.
Maklum do Jesus di situasi nasida I (natahutan), alani I dipamenak do roha nasida – dipatuduhon tu nasida bukti-bukti fisik : “Boasa tarhalomong rohamu jala boasa songon na ganggu rohamuna? Bereng hamu ma tanganku dohot pathu, paboa Ahu sandiri do! Jama hamu ma Ahu jala tilik hamu ma; ai anggo tondi ndang marsibuk manang marholiholi, songon na niidamuna di Ahu. Uju mandok songon i, dipatuduhon ma tanganna dohot patna tu nasida. Jala asa tung porsea situtu nasida disuru do nasida manjama, jala di dok muse: “Adong dipeop hamu dison manang dia sipanganon?” (41). Ndang namale Jesus umbahen na dipangido sipanganon, alai lao pa poshon roha nasida – ndang tondi (begu) Ibana, natutu do daging (tubuh) Ibana. Naeng dipadasip tu roha nasida ndang holan tondi ni Jesus na hehe sian hamatean, alai dohot do nang daging-Na.
Dung pos roha ni angka sisean I – malua nasida sian hatahutan, “dibungka” ma pingkiran nasida “asa diantusi na tarsurat i.”
Songgot-songgot nauli tung manghalashon roha do jala boi mangalehon gogo naimbaru mula ulaon. Alai songot-songgot na roa (mengecewakan) gabe pagalehon roha do I mula ulaon jala boi manghorhon pandeleon. Nunga jotjot sisean marsaulihon songgot-songgot las niroha na dipatupa Jesus angka tanda halongangan, pamalumhon angka namarsahit. Alai ditingkina ingkon rade do sisean manjalo songgotsonggot na pahabothon roha. Nadipasahat I Jesus tu paruhuman tung sada na pahabothon jala pagalehon roha. Lam muse ingkon parsilanghonon Jesus jala mate, tung sada namasa na pagalehon roha. Situasi na songon I olo do adopan ni angka naporsea I, mangadopi sitaonon na posa na boi pagalehon roha jala gabe manghuphupi pingkiran nang mata ni haporseaon.
Dung dibungka Jesus pingkiran ni angka sisean I marhite haheheon-Na I gabe lam margogo do nasida jala ndang be mabiar mangadopi angka namasa hinorhon ni na manghatindangkon Jesus – nang ingkon mamolus hamatean pe. Nunga diuba Jesus nasida sian parbiar hian gabe halak na barani mate (martyr) ala naung dihaporseai nasida naung hehe Jesus sian hamatean. Alani I ma, ndang be pangambati di nasida haporsuhon dohot ancaman hamatean laho manghatindanghon haheheon ni Jesus.
Disangkapi Jesus asa saluhut halak Kristen marsaulihon las ni roha-Na I, asa boi hita tongtong dibagasan las niroha marpanghirimon molo tung pe mangadopi gok hamaolon di parngoluon on (Rom.15:13). Alani, molo tung sungkot rohanta mamingkiri angka hamaolon dingolunta, ganggu hita di angka sipatupaon, ganggu rohanta disipanganon parabiton, ganggu taringot di masa depan, mabiar mangadopi hamatean; tahaporseai ma Kristus naung hehe I sian hamatean na tuk gogo-Na mangurupi jala pamonanghon hita sian saluhut hamaolon i. Dame dohot las ni roha do dipatupa Jesus tu angka sisean na dibagasan hatahutan I, suang songon I do naeng bahenonna nang tu hita. Di dok Jesus tu angka naporsea i: “Pangido hamu ma, asa manjalo hamu, asa gok halalas ni rohamuna!” (Joh. 16:24). Talehon ma roha dohot pingkiranta di bungka Jesus marhitehite hata-Na. Amen.
Diposting oleh Marluga di 02.38 Tidak ada komentar:
Majalah Bina Warga HKI Online / e-magazine: Bina Wanita : Edisi September 2008
XVI Dung Trinitatis - 7 September 2008
Nats : Ester 5: 1-8
Thema : Parroha na Uli Patulus Hadengganon (Hati yang baik mendatangkan kedamaian)
- Manogunogu angka ina asa lam marsitutu pajongjong hatigoran i mulai sian tongatonga ni rumahtanggana.
- Peranan ni ina sebagai pendukung pekerjaan suami mansai strategis alani i lam parsidohot ma nian angka ina mangurupi sinondukna manundati sangkap ni jolma na roa tu donganna tarlumobi molo dipangke sasahalak jabatanna laho patulushon sangkap na roa i.
- Dipangke angka ina ma dalan na une (sian lambok dohot lambas ni roha) laho mangurupi sinondukna di ulaonna di tongatonga ni rumahtangga dohot masyarakat.
1. Marende : Buku Ende No. 501: 1-2 (Sai ditogutogu Jesus)
2. Hatorangan :
Habaranion pajongjong hatigoran mansai ringkot sian na jolo nang sahat tu saonari on. Sai adong do sian jolma na mauas di hasangapon, mangiburu rohana marnida donganna ala denggan jala sonang parngoluonna. Tarlumobi ma di angka jolma na parsidohot mengambil keputusan di sadasada punguan na metmet manang punguan na balga pe, muramura do tartogu tu pangunjunan na songon i. Pangalaho na songon i jotjot muse do di pertajam ala dukungan ni ina manang parsondukbolonna. Alai boi do sebalikna, sahalak ina gabe mambahen hasonangan dohot hamajuon di pangkobasion ni sada ama molo didukung do angka ulaon ni sinondukna na denggan jala diolati angka rencana na jahat.
Suang songon na masa di ngolu ni si Ester ima boru ni si si Abigail, amangtua ni si Mordahai halak Jahudi, na jumpangan asi dohot talup ni roha di jolo ni raja Serses na mangarajai di Persia olat ni India sahat ro di Kus. Magodang do si Ester di jolo ni si Mordahai dung mate natorasna. Dipodai si Mordahai do ibana unang pola dipaboaboa na halak Jahudi ibana, ai songon bangso na maisolat nasida di tano Persia godang do sijagaon nasida sian angka bangso na adong di tongatonga nasida. Dipabangkit raja Serses do si Ester gabe raja (ratu) di harajaonna, laos dipabangkit rajai do na gabe induk ni naposona na margoar si Haman. Songon dalan laho mambuat hasangaponna, dipatikkon si Haman ma marhite sahap ni rajai na ingkon sude jolma di harajaon ni si Serses marsomba pola marsinggang di jolona. Hape, ia si Mordahai, sahalak sian pinompar ni Jahudi na dohot marulaon di bagas (istana) ni raja Serses, sisolhot ni si Ester ndang olo marsomba tu si Haman. Gabe ditahi rohana ma dalan laho mangalengsehon sude halak Jahudi di sandok huta na ginonggoman ni raja i.
Dung diboto si Ester na naeng masa hamagoan bolon tu bangsona Israel, disangkapi rohana do mambahen dalan asa malua bangsona Israel sian mara na balga i. Alani i, tung dibaranihon ibana do ro mangadop rajai di jabuna nang so pola dijou raja i ibana. Sada ulaon na beresiko tinggi do na pinatupana i, ala boi do ditulak rajai haroro ni manang ise pe taho molo so lomo rohana. Disangkapi si Ester do mambahen sada panggalangon (jamuan makan) jadi dipangido si Ester ma asa ro nian raja i tu panggalangon (jamuan makan) na naeng patupaonna i di jabuna. Hape, tung ungkap do roha ni rajai manjalo haroro ni si Ester dohot mangoloi pangidoanna huhut didok: “Aha do na hurang di ho, ale Ester, jolma ni raja, jala aha do na pinangido ni roham? Sahat ro di satonga ni harajaon i ingkon lehonon do i tu ho” (ay. 3). Sada alus na lambok jala bagas panghorhonna, ai pola ro di satonga di harajaon i olo do rajai mangalehon tu si Ester. Satonga ni hadirionna, ai ala na adong do hinarajaanna umbahen na targoar sasahalak gabe raja na sangap. Tudos ma i tu pandohan ni si Herodes tu boru ni si Herodias di pesta ari hatutubu ni rajai ai pola diuarihon ibana tu boru i : “Manang dia pe sipangidoonmi, ro di satonga ni harajaonhi, sai na lehononhu do” (Markus 6: 23).
Di ari panggalangan na pinatupa ni si Ester, ndang pintor didok si Ester aha na solot di rohana, gariada tahe dipangido ibana do tu rajai asa ro muse rap dohot si Haman marsogotnai tu panggalangon na naeng patupaonna. Nang pangidoan na paduahon ipe tongtong do dioloi raja Serses jala diulahi rajai mandok muse tu si Ester: “Aha do na pinangido ni roham, ingkon lehonon do i tu ho, jala aha do sihol ni roham ro di satonga ni harajaon i, ingkon pasauton do” (ay. 6). Molo tapamanat di pandohan di ari parjolo diondolhon “ingkon lehonon”, hape diari paduahon nunga didok “ingkon pasauton”. Tarida disi lam dipapos roha ni si Ester jolmanai paboa aha na naeng sipangidoon ni si Ester dang adong be pangambati gabe so saut oloan ni raja i. Sian i boi idaonta, peranan ni ina (istri) laho mempengaruhi sinondukna (suamina) mansai balga.
Alai nang pe songoni ungkap ni roha ni rajai tu si Ester songn jolma ni raja Serses ibana, ndang dipangido ibana harajaon manang arta manang hasangapon tu dirina sandiri alai na dipikkiri rohana ima dalan manundati sangkap na roa dohot na jat laho paluaon hosa ni bangso ni Debata ima bangso Israel. Diolani ibana do sangkap ni jolma na holan mangalului hasangapon tu dirina.
Mansai dokdok do tutu manuhuk ulaon pajongjong hatigoran i manang manghatahon hatigoran i nang pe i di tongatonga ni rumahtangga isarana antara suami dan istri tarlumobi ma i molo marpardomuan tu jabatan manang pangkobasion na berhubungan tu ruar ni rumah tangga i. Si Ester pe dihilala rohana di borat ni ulaon i, sebagai ina ni raja Serses ibana tontu ingkon dukungonna do ulaon ni sinondukna laho mangaramoti harajaon i, alai di sada sisi ingkon ramotanna do hosa ni bangsona Israel. Ingkon dukungonna ma nian angka pangkobasion ni pangurupi ni raja i asa sonang nasida. Alai sasudena prinsip na songon i dialo ibana do ala dibereng si Ester do adong sangkap na roa (sangkap na mangalului hasangapon ni dirina) di pangurupi ni sinondukna. Alani ima, dengan segala keberadaan dohot kemampuan na adong di ibana, dipangke laho mangalengsehon sangkap na roa i, ai pola “marpahean harajaon” si Ester jala dibaranihon ibana jongjong mardonokkon jabu (istana) ni raja i. Berani berbuat pajongjong hatigoran, ima na dohononta taringot tu si Ester. Tontu ala porsea do ibana, sai na monang do hatigoran i.
4. Sungkun-sungkun Diskusi
1. Peran ni si Ester laho manundati sangkap ni si Haman na roa i tu bangso ni Debata, mansai balga situtu. Molo adong diboto sahalak ina sangkap na roa ni sasahalak dongan saulaon (saparkarejoan) ni sinondukna maradophon angka donganna saulaon, angka dia ma sibahenon ni ina laho manundati sisongon i?
2. Ia si Ester sebagai ina do ibana di jabu alai laos sekaligus sebagai ratu (ina ni raja Serses). Boha do pandapotmuna molo adong sasahalak ina na sai girgir rohana mencampuri ulaon (jabatan) ni sinondukna, jala boha do bahenon laho mangolati pangalaho sisongon i molo tung adong masa diida hamuna?
XVII Dung Trinitatis- 14 September 2008
Nats : Hosea 4: 1-10
Thema : Dang Lomo roha ni Debata Mida angka parhata gabus (Allah membenci orang yang berkata bohong)
- Asa lam diboto angka Ina ni huria dalan mamodai donganna tarlumobi padaohon hata gabus.
- Asa lam diharingkothon angka Ina (sebagai natoras) mangajari ianakkonna nang sude pangisi ni bagasna marparbinotoan di Debata.
- Uhum sipamasaon ni Debata tu angka naposona dohot tu angka jolma na so mangoloi Hatana.
1. Marende : Buku Ende No. 133: 1+5 (Naeng Pujionku Ho Jahowa)
Sada ulaon na borat di tongatonga ni hajolmaon ima paingothon dongan di hasalaanna huhut mamodai nasida asa mansohot sian dosana. Molo ro hita mamodai nasida sian duru (luar) olo do didok na pamalomalohon, ia molo tamasuhi persoalan olo do gabe tartogu hita gabe parsidohot mangulahon dosa i. Suang songon na masa di ngolu ni panurirang Hosea na mansai maol jaloon ni hajolmaon. Ala ni hajahaton i bangso Israel naung tung bagas di jolo ni Jahowa ai sai didatdati isi ni tano i do marmainan, marbalik sian Jahowa (bindu 1: 2) gabe disuru Debata ma ibana mambuat sada boruboru sibabijalang na margoar si Gomer, dohot angka tubu ni sibabijalang.
Di bagasan parngoluon naung manggombarhon hajahaton ni bangso Israel, ro panurirang Hosea paboahon uhum sipamasaon ni Debata tu bangso i nang tu angka panurirang dohot malim ni bangso i. Adong tolu dosa nasida i na tangkas dipajojor di bagasan turpuk on ima: soada hasintongan, soada haholongan jala soada parbinotoan di Debata, alai na jumpang di nasida ima tolontolon, gabus, bunubunu, tangkotangko dohot langkuplangkup, angka utang mudar. Ala ni dosa i, gabe marsak tano i jala mandate pangisina, ro di binatang na di ladang dohot pidong angka na martongatonga langit marragean dohot angka dengke na di laut. Naeng pasahaton ni Debata uhum tu nasida ima angka malim ompas (tergelincir) arianna i, ompas dohot panurirang bornginna i, jala ripur inana. Ripur sogot bangso i ala ditoishon parbinotoan, ai angka malim ndang olo mangajari bangso i, jala bangso i ndang olo manangihon pangajarion ni angka malim, nasida manghalupahon patik ni Debata..
Dipaingot panurirang Hosea angka malim dohot panurirang, na bertanggungjawab mangajari bangso i, asa diboto Hata ni Debata, paingothon nasida tung sura manimbil sian dalan ni Jahowa. Hape angka malim mangajarhon angka poda na lipe gabe soada hasintongan, soada haholongan. Jumpang ma halumlamon di masyarakat. Seakan-akan na dipasombu nasida do masa dosa i ai gabe jumpangan rezeki do nasida sian dosa ni bangso i (ay. 8), isarana gabe ro nasida martangiang mandapothon angka malim laho mangido hasesaan ni dosa, dijujui nasida ma na torop i mamboan silua manang silehon-lehon. Songon i nang angka panggomgomi, marlomolomo tu bangso i, diparlehon deba sian na nilaum nai gabe silua (manang sisip) tu angka malim. Hira naung badia ma bangso i ala di ganup partikkian disi do angka malim mandongani angka panggomgomi. Hape gok dosa do rohanasida jala gok gabus pamanganna, rohana mambahen sangkap hamagoan tu donganna.
Lao do nasida mamele di atas punsu ni angka dolok, manutung daupa di atas ni angka buntulbuntul, di toru ni hau hariara, jabijabi dohot baringin ala denggan parlinggomanna. (4: 13) Di na lam sopar nasida, marhitehite na lam ro sundut na umposo, ndang na lam gabe sumurut hajahaton nasida gariada tahe lam rarat do dosai. Alani i, marlulu Jahowa dompak bangsoi ; mangan pe nasida ndang butong, marmainan pe nasida alai ndang sopar.
Dohot do angka malim dituntut pertanggungjawaban tu Debata. Alani i ingkon hona uhum do nasida jala dos be uhum tu halak situan na torop dohot tu malim (ay. 9). Malim, sasintongna ima angka na niasian ni Debata, alai saonari ingkon hona uhum ni Debata do nasida ala so diula sintong tohonanna.
Hajahaton ni jolma songon na masa najolo di tingki ni si Hosea, sai jotjot do pe masa sahat tu ombas na parpudi on. Angka parmainanon lam ararat di hasiangan on, adong doi na didok resmi ala dilokalisir, adong na so resmi ala dilelei angka petugas ketertiban dohot angka masyarakat pe. Godang do nang angka malim na memanfaathon jabatanna laho mangalului na ringkot tu dirina sandiri. Gabe hira na martigatigahon Hata ni Debata na ma na deba, ai tujuan di pamodaionna ndada laho manogunogu jolma asa adong parbinotoan ni jolma i di Debata alai tujuanna ima hepeng. Ndang dipaingot angka siula hajahaton, gariada gabe laho do nasida mangido angka silehon-lehon tusi, dipakke ma dalan marhitehite sumbangan pembangunan manang manumpahi program ni huria. Di angka malim ni ugama na asing adong do na mangajarhon asa paias dirina nang artana marhitehite ulaon asi-asi. Hira na mandok, ndang pola sala margabus, mangaliuphon arta ni halak manang arta ni ise pe taho asal ma pinaias i muse marhitehite ulaon asi-asi, ai umbalga dope na tinggal sian na nilehon.
Nunga nian tangkas taboto uhum na naeng silajoon ni angka na so mangulahon hata ni Tuhan i, alai sai borat do sipata manghatahonsa. Aha do sibahenonta asa lam margogo manang barani hita manghatindangkon hasintongan i?
Di sude elemen (bagian) ni masyarakat dohot pamarenta naeng ma nian sisadatahi dohot sisada roha laho pajongjong hatigoran i. Di ngolu siganup ari, aha ma na boi bahenon ni angka ina laho berperan di masyarakat manogunogu jolma i asa diulahon hasintongan dohot manghaholongi dongan jolma?
XVIII Dung Trinitatis - 21 September 2008
Nats : Mateus 22: 1-14
Thema : Tangihon Panjouon ni Debata (Dengarlah Panggilan Allah)
- Pabagas pangantusion di hinaarga ni panjouon ni Tuhanta tu angka jolma asa parsidohot tu harajaonNa i.
- Asa lam diboto Ina ni hurianta, tudosan na mangambati jolma i ro manggohi joujou ni Tuhanta i.
- Sipatupaon ni angka Ina ni huria asa parsidohot marlas ni roha di haluaon na pinarade ni Tuhanta di ari parpudi marhitehite Haroro ni Kristus paduahalihon tu portibi on.
1. Marende : Buku Ende No. 519: 1, 3-4 (Tarbege do Panjou)
Jotjot do marhitehite parumpamaan Tuhan Jesus mangajari jolma na ro mangihuthon Ibana. Suang do songon na masa di bagasan turpuk on diumpamahon Tuhan Jesus do harajaon banua ginjang i tu sada raja na mamestahon anakna mangoli. Digongkon ma angka alealena dohot angka sisolhotna asa ro tu pesta i. Tontu somal do ra tabege jala taida na mamestahon anak mangoli, manang mungkin adong do ra sian tongatonganta naung hea patupahon pesta sisongon i. Secara umum, las ni roha ni hasuhuton i laho patupahon pesta i nang pe secara materi ingkon haruar hepengna dohot lola tingkina laho patupahon angka na ringkot tusi. Loja nang angka suruanna laho manggongkon na patut gongkononna. Sai berusaha do hasuhuton i asa denggan jala uli angka pangaradeon ni pesta i. Dungi muse, mansai arop situtu do rohana asa ria nian ro sude angka na ginongkonna. Molo ro do tu pesta i angka na ginongkon i jala ro nasida marpahean na uli dohot denggan, las rohana manganhon sipanganon na pinarade ni hasuhuton, gabe lam tamba ma roha ni hasuhuton i. Molo las roha ni na angka na ginongkon i las do nang roha ni hasuhuton i.
Songon i ma dipatudos Tuhan Jesus harajaon banua ginjang i. Ia raja na patupa pesta i ima Debata Ama, jala pesta pangolion i ima haluaon na sian Debata di ari parpudi ai disi ma AnakNa Jesus Kristus hundul di habangsaNa rap mangan dohot minum dohot angka na monang i. Angka na sinuru ni raja i laho manjou jolma i ima angka panurirang manang angka naposo ni Tuhan i. Angka na jinoui ima Israel manang halak Kristen na jotjot digoari “Israel na imbaru”. Angka jolma na mangalelei huhut mamusa angka na sinuru ni raja i ima angka uluan ni Israel. Nunga tarjou hian nasida gabe parsidohot tu pesta i, alai ala ditulak nasida joujou i, gabe disuru raja i ma nasida manjou angka jolma na di dalan balobung. Angka jolma na dijou sian dalan balobung ima manggombarhon na dijou sian halak na so mananda Debata hian dope.
Hape dung tarjou jolma i tu pesta i, adong do na so marpahean pesta. Na manggombarhon doi, na adong do hape na so marsitutu rohana mangalusi joujou i, ai marpahean na so patut do ibana ro tu ulaon i. Na marlapatan do i, ndang ditadingkon hasomalanna na roa i di na ro ibana tu parpestaan ni raja i. Na manggombarhon do i tu halak na naeng parsidohot manjalo haluaon sian Tuhan i alai ndang dipauba rohana, ndang ditadingkon pangalahona angka na roa nasailaon. Ro ibana mangalului haluaon i mangasahon pikkiranna sandiri, ai dihilala rohana nunga patut ibana ro tu pesta i jala marlas ni roha disi nang pe so marpahean pesta ibana. Hape, diboto raja i do maksud ni harorona i ido umbahen na didok asa ditali patna dohot tanganna, laos dipabali tu na holom marimpotimpot. Leas jala neang rohana so parade dirina ro tu ulaon ni raja na sangap i. Sasintongna, molo tabandingkon tu angka na ginongkon na parjolo, adong dope sipujion di ibana, ai angka na parjolo i sude do marsidalian hape anggo ibana ndang marsidalian ibana, gariada tahe ro do ibana mangalusi joujou i. Alai adong hahuranganna, ai ndang diparade ibana dirina asa patut nian gabe parsidohot di pesta na balga i. Dibahen i dohononta ma, ia joujou i ndada holan alusan boti marhitehite haroro (kehadiran) alai ingkon do sian nasa roha dohot pikkiran paradeon, na digombarhon marhitehite pahean. Haradeon ni roha ni naginongkon i dipatuduhon marhitehite pahean pesta.
Parumpamaan ni Tuhan Jesus di bagasan turpuk on, manggombarhon tu hita, paboa nunga diparade Tuhanta sada unjuk bolon ima sada las ni roha di haroro ni Anakna Tuhan Jesus ro tu portibi on. Ditodo Ibana do bangso Israel naeng parsidohot tu pesta i, alai marsidalian do nasida. Dibahen i, disuru ma angka panurirangna tu angka bangso parbegu asa dohot nang i marlas ni roha, ai suksuk do inganan diparade di banua ginjang. Hape, ipe adong do sian sipelebegu i hian na so situtu rohana manggohi gongkon ni raja i. Dibahen i, gabe umposi do uhuman tu ibana ai pola didok rajai talion patna dohot tanganna, laos dipabali tu na holom marimpotimpot.
Diparsitta Ama na di banua ginjang i do naeng nian parsidohot sude jolma na tinompana i manghalashon ngolu na manongtong sisaleleng ni lelengna i hape ndang sude na tarjou i manghalashon haluaon na di ibana i. Dibahen i ma di ujung ni parumpamaan i didok: “Ai lan do na jinou, alai otik do na tarpillit” (ay. 14). Digombarhon parumpamaan ni Tuhan Jesus i do, ia haroro ni Tuhan Jesus na paduahalihon tudos ma i tu sada pesta ni raja na pangolihon anakna. Hape godang na marsidalian ro, laos adong do na ro alai ndang dipakke pahean pesta. Masa do nang nasongon i sahat tu ombas na parpudi on dipanjou ni Tuhanta tu jolma i asa ro tu huria ima punguan ni angka na porsea di Tuhanta Jesus Sipalua i.
Di ombas na parpudi on angka dia ma sidalian ni Ina molo dijou asa ro tu parmingguon, partangiangan manang angka ulaon ni huria?
Asa mura taantusi di ngolunta siganup ari, dia ma na nidokna di parumpamaman na di turpukta i : ro tu pesta i alai ndang marpahean pesta jala bahen hamu ma angka tudosanna.
Asa dohot angka Ina ni hurianta tarpillit masuk tu “Pesta i”, aha do sipatupaonta di ngolunta on?
XIX Dung Trinitatis - 28 September 2008
Nats : Pangungkapon 7: 9-17
Thema : Haporsuhon na di portibi on gabe las ni roha sogot (Penderitaan di dunia ini menjadi sukacita di Sorga)
- Asa lam tangkas pangantusion ni halak Kristen taringot tu na naeng masa di ngolu na di Surgo i.
- Asa unang adong be ganggu ni roha di pangantusion angka ise do na gabe parsidohot tu ngolu na di Surgo i.
1. Marende : Buku Ende No. 522: 1-3 (Surgo i sambulonta do i)
Godang do ugamo manang aliran kepercayaan pe di portibi on na mangajarhon na so adong ari haheheon sian na mate manang na so adong be ngolu di balik ni ngolu sisaonari na di portibi on isarana halak Saduse (Mateus 22: 23). Halak Batak pe andorang so ro hakristenon dihaposeai do na so adong ngolu sogot, secara gamblang tarida ma i marhitehite umpama na mandok : Langge lulut, mate busuk. Lapatanna disi, molo dung mate jolma i, busuk ma daging na, hosana gabe alogo, tondina gabe begu. Alani i ma, didok nasida binsan mangolu dope, diula ma manang dia pe taho na pasonang rohana di hasiangan on. Manang aha pe taho dipatupa ma asal ma dao haporsuhon sian ibana, ala memang tu ganup jolma do masa haporsuhon, hahansiton, tarida ma i sian soara ni tangis dung tubu jolma i. Di na mangalului sipanganonna jolma i, masa parsahiton, haporsuhon, halojaon tu manang ise pe taho so mardia imbar. Alai ianggo di haporseaon ni halak Kristen diajarhon do paboa na adong do ari haheheon sogot, disi ma ro paduahalihon Anak ni Jolma i tu portibi on laho manguhumi ganup jolma; Angka na porsea di goarNa jala siulahon na denggan bahenonna ma tu siamunNa ima Surgo hasonangan i alai na so porsea manang halak siulahon na jahat bahenonNa tu hambirangNa ima tu api na roko.
Di bagasan buku na badia i (Bibel i) dipatorang do songon dia na naeng masa di Surgo i asa unang sungkun-sungkun roha ni jolma i. Alai haru pe songon i, sai godang dope sungkun-sungkun di roha ni jolma i ala so masa dope jala ndang hea dope diida. Nang pe nian adong do didok Tuhan Jesus : “Martua ma angka na porsea, atik pe so diida!” (Joh 20: 29). Di bagasan turpukta on dipabotohon do marhitehite pangungkapon na ro tu si Johannes aha na naeng masa dung maringan angka na porsea i di Surgo na badia i. Marpungu ma mansai torop jolma na so dapot bilangan ni jolma, sian nasa bangso, marga dohot houm dohot hata, na jongjong di adopan ni habangsa i dohot di adopan i Birubiru i. Marbaju na bontar do nasida ima na patuduhon hasangapon na di banua ginjang. Sude nasida maniop maremare: ima na manggombarhon hamonangan dohot las ni roha songon halak Israel uju di hasiangan on na mamestahon ari raya parlapelapean, dohot manggombarhon las ni roha ni boru Jerusalem di na dibongoti Tuhan Jesus huta i. Nasida ma angka naung malua sian parsorion di tano on. Di jolo ni habangsa na badia i nasida maniop maremare patuduhon las ni rohanasida huhut disoarahon nasida : “Tua ma di Debatanta, na manghunduli habangsa i, dohot Birubiru i” (ay. 10). Nasida ma angka naung mamburi abitnasida jala dipasaksak di bagasan mudar ni Birubiru i. Na marlapatan do i, ia jolma masuk tu surgo ndada ala ni pambahenan nasida sambing ai ndang ias nasida binahen ni dosanasida, alai gabe ias do nasida binahen ni naung porsea di panobusan ni Kristus na gabe pardengganan tu Ama na di Surgo i. Dipatangkas muse di ayat 16 dohot 17 : “ Ai parmahana”. Di tingki ni padan na robi pe nunga disurirangkon Panurirang Jesaya hatai (Jesaya 49: 10 dohot Jesaya 25:8). Tangkas do ra taboto, ia di Padan na Robi ndang apala tullom dipatorang disi na naeng masa ari haheheon dohot paruhuman di ari parpudi, ai bagabaga taringot tu haroro ni Mesias (Sipalua) dope dibaritahon disi. Alai dung di Padan na Imbaru, nunga ro be Mesias i, jadi taringot tu Tona, Ulaon dohot ngolu ni na mangihuthon Mesias i nama dibaritahon disi.
Ngolu las ni roha na naeng sijaloon ni angka parjambar di Surgo i ima ngolu las ni roha sisaleleng ni lelengna. Dang adong be disi haraparon, hauason, dang ditinggang las ni ari dohot na mohop be. I ma gombaran ni parsorion ni manisia di portibi on (Patudos tu Jesaya 55: 1).
Marhitehite turpukta on, naeng gabe lam tangkas pangantusionta taringot tu na naeng masa di Surgo i. Las ni roha na manongtong ima jambarta. Ndang be male, ndang be mauas, ndang be ditinggang las ni ari manang dia na mohop pe ima parsorion na di portibi on. On ma halojaon, hahansiton dohot na bernit i na sai dipasiding jolma i uju di ngoluna di hasiangan on alai ndang boi. Las ni roha na manongtong i ido na tapareahi. Jotjot do ra hita marlas ni roha alai ndang boi manongtong las ni roha i alana pintor soluk do ro muse arsak ni roha. Adong ma i ala ni pambahenan ni dongan, adong ala ni kesilapanta manang ala keterbatasan ni kemampuanta. Tarlumobi ma arsak ni roha, parsorion ala ni hapaorseaonta di Tuhan Jesus. Torop halak Kristen marsori, dipapulikpulik di tongatonga ni masayarakat, diasupi, bahkan adong na dibunu, ditutung, jabuna dohot angka artana dirampas, disegai holan ala so olo mangihuthon poda na adong di masyarakat humaliang nasida. Sian najolo sahat tu ombas na parpudi on tongtong do masa angka i. Tuhan Jesus pe nunga didok hian: “...haporsuhon do jambarmuna di portibi on, alai pos ma rohamuna: Nunga talu hubahen portibi on” (Joh 16: 33). Antong ndang haporsuhon i be na gabe fokus perhataianta di ngolunta on, ai ido jambar ni hajolmaon hinorhon ni dosa i, alai Surgo hasonangan i nama na gabe situjuonta. Nunga ditariashon Tuhan Jesus tu angka siseanNa paboa na so dihalomohon portibi on haroroNa nang angka na mangihuthon Ibana. Ai anggo hagiot ni portibi on ima parmusuon, latelate, hosom parbadaon, hape ro Tuhan Jesus mangajarhon dame dohot holong ni roha. Alani i ma tung tangkas dipodai angka siseanNa nang hita saonari pe asa marsihohot mangulahon hataNa i tung ro pe parsorion dohot hamaolon. Didok do: “Na manahan ro di ujung, i do paluaonna” (Mat 24: 13), “martua do halak na manaon di pangunjunan i;” (Jak 1: 12) jala “Na monang i ma bahenonku manganhon parbue ni hau hangoluan, na di Paradaiso ni Debata!” (Pangk 2: 7).
Parsorion i sai ro do tutu saleleng hita mangolu di hasiangan on. Jotjot do uju tabege Hata ni Debata marhitehite Jamita, Renungan, Penelaahan Alkitab mulak rata haporseaonta. Antong boha do bahenonta asa unang mura hita mandele mangadopi hamaolon di ngolunta on?
Las ni roha bolon masa di Surgo i tu angka jolma na monang i. Tontu naeng dohot do hita parsidohot tusi. Mangihuthon pandapotmuna, parsidohot do tu Surgo i angka jolma na so porsea di Tuhan Jesus alai diulahon na denggan (ndang diulahon na jat maralohon donganna) di portibi on? Boha do angka jolma na mate andorang so ro Kristus tu hasiangan on, dohot do nasida parjambar di surgo i? Lehon hamu ma jo pandapotmuna.
Simenstar Trio Archives - Lirik Lagu Batak Simenstar Trio Archives - Lirik Lagu Batak
Category: Simenstar Trio
lirik lagu Lompaon Bodari. didalani hubilang gajikki. tung mancai otik do. naniungkit ni hodok tahe. inang ni butet on dope na dapot . lompahon ma parbodarian i. diborngin i lungun ma rohakki. jabu pe mangholom. palito so marmiak tahe. inang ni butet on dope na dapot. gararhon ma ongkos ni jabu on. inang ni butet, […]
Nungnga Tambat Holongki
Lirik Lagu Batak - October 9, 2020 - No comments - Simenstar Trio
lirik lagu nungnga tambat holongki. sahat tu sadarion. dang hea moru holong hi tu ho. sahat tu sadarion tahe. dang hea dope boi lupa au tu ho. ekkelmi ma hasian. lambok ni palilungmi. mangago rohakki. sahat tu manang andigan pe. huhaholongi do ho. sadia leleng nai dope tahe ito. tikkihu ambolong paima ho. laos piga taon […]
Lirik Lagu Batak - October 5, 2020 - No comments - Simenstar Trio
lirik lagu ho nama di ahu. holong ni rohangki. dang na hasuhatan be. bagas ni holongki. so tartodo hasian. ho do hasian. na manggohi rohangki. marbunga holongki. alani parange mi. ho na ma ito hasian. ho na ma di au haholonganku. tung so loasonhu ho. lao manadinghon au. ho na ma ito hasian. ho na […]
Jamita Evangelium, 9 Desember 2018, Minggu Advent II, 1 Petrus 2: 11-12 : Manomunomu Tuhan i Marhite Parange na Denggan Pelita Batak Online
Sabtu, 08 Desember 2018 17:35:00
bahat jolma na meret sian inganan hatutubuna tu inganan na asing sian i, sian inganan di negarana sandiri tu inganan na asing disi, dohot sian negarana tu negara na asing. Adong ma i siala ndang adong ulaon na diparsinta di inganan hatutubuna i, alai adong do i nang siala ni porang na mengancam ngolu ni halak.
Di angka taon parpudi on mansai torop do angka na bungkas sian inganan nang negara sandiri, ndang holan sian angka negara na pogos to angka negara na mora, alai adong do tong sian angka negara na mora tu angka negara napogos laho mangalului ulaon na tumimbo manang na ungkap disi. Alai na mambahen balga panghorhonna di portibion nuaeng i ma hananangkok ni torop ni angka na bungkas, angka migran dohot imigran, tarlumobi internasional imigran siala ni hapogoson dohot porang na masa di angka negara-negara na pogos nang na mangadopi porang na mansai jorbut dohot na mansai leleng, di Timur Tengah nang di Asia songon i nang di Amerika Latin nang di Afrika. Mangihuthon laporan ni Organisasi Internasional Migrasi (IOM) di taon 2018 on mansai timbo do hananangkok ni torop ni angka migran di portibion secara global. Di taon 2015 adong do 3,3 persen penduduk portibion na gabe migran, i ma 244 juta halak. Di taon 2000 holan 2,8 persen do, i ma 155 juta halak. Alai di taon 2018 on disura nunga 740 juta halak angka na bungkas sian negara inganan hatutubuna.
Songon i ma toropna. Siala ni i sude angka negara haroroan ni angka migran i, tarlumobi ma angka negara hasahatan ni angka migran i isara negara-negara Uni Eropa nang Amerika Serikat, ndang marimba bangsonta Indonesia mamangke bahat tingki mamingkirhon dia ma sipatupaon laho mangadopi partingkian na songon i. Ai molo tompu di bagasan sada taon ro migran siala ni na ingkon mengungsi nasida panghorhon ni porang di inganan haroroan nasida, boi do tulahon ni angka negara hasahatan nasida i nasida? Molo tung boi pe, sadia godang jala sadia leleng?
Parpudion, siala ni torop ni angka pengungsi na ro tu Eropa, gabe tubu do sada panghilalaan manghasogohon dohot mangalo angka pengungsi na ro tu Eropa. Siala ni i di na dipatupa Pemilu disi gabe dipillit rakyat do partai na mandok situlahon do angka pengungsi i. Dipatupa nasida i atik pe di Undang-undang dasar nasida togu do disuanhon penghargaan tu hak-hak ni mengungsi, tarlumobi angka pengungsi siala ni porang.
Panghilalaan na so manghalomohon angka halak na ro tu luat nasida, nang pe siala ni porang- ba lam ma siala ni na naeng mangalului ngolu na dumenggan-lam tubu do ndang holan maradophon angka pengungsi tu sada negara, alai dohot do tong tu angka halak na ro tu sada luat, huta, kecamatan, kabupaten nang propinsi di sada negara. Atik pe saleleng on timbo do tondi masijangkonan di sada bangso, gabe muba do i siala ni i.
Di kondisi na songon i, mansai ampit do jamita di Adven pa-II-hon dienet sian sada surat di Padan Naimbaru na secara khusus disurathon tu angka na porsea na mian ndang di luat hatutubu ni Naumpompar nasida nang di luat hatutubu nasida sandiri, alai di angka luat di duru ni huta tatutubu manang haroro nasida. Songon dia ma tona ni Debata tu nasida na gabe angka pendatang manang migran disi? Songon dia ma angka na porsea jonokkon ni pangujung ni abad parjolo dung ro Kristus na mian ndang di huta nasida di Palestina, alai di angka propinsi nang kota na adong di duru ni Kekaisaran Romawi, i ma di angka inganan na torop pendudukna angka na so mananda dohot manjangkon Jesus Kristus songon Sipalua, gariada tahe na manghasogohon nasida siala marasing hadaulaton ni parange ngolu siganup ari nasida sian angka parange hadaulaton tinanda ni halak Gorik dohot halak Romawi siganup ari.
Songon dia ma halak Kristen Jahudi na mian di angka parserahan (Gorik: diasporas) di Pontus, Galatia, Kapadokia, Asia nang Bitunia, na digoari di surat 1 Petrus songon angka halak dagang (Gorik: paroikous) dohot Angka Paisolat (Gorik: parepidemois), jempek hata, angka migran/imigran mangolu songon halak Kristen disi. Uju i di angka inganan i, sian taon 40-an sahat tu taon 90-an, ndang targoar ugamo na resmi (Latin: religio licita) dope Hakristenon, alai diida songon ugamo na so resmi (Latin: religio illicita) dope Hakristenon.
Hata ni Debata na dipasahat tu nasida uju i, laos i do hata ni Debata na mamangkulingi hita angka halak Kristen di portibion, ndang marimbar hita halak Kristen Batak, na mangolu ndang di negara hatutubunta alai di negara na asing, ndang di bonapasogitta, alai di parserahan di Indonesia on, ndang di luat inganan hatutubunta di angka kota nang propinsi di Indonesia on, alai di propinsi na asing, ndang di angka profesi na somal taulahon, alai di angka profesi na asing, ndang di angka luat manang ulaon na somal naung tadalani, alai di angka luat manang ulaon na marasing sian i.
Dia hatani Debata na tu halak Kristen Jahudi na marstatus imigran di angka kota nang propinsi di parserahan i uju i, na mangihuthon Jesus Kristus, naung manomba Ibana songon Sipalua di punguan partangiangan dohot parsaoran holong nasida di angka jabu ni naporsea i uju i, naung pinalua ni Jesus Kristus sian dosa nang hamatean na manongtong i, naung gabe nampuna ni Kristus, na marngolu na imbaru, dna paimaimahon hasangapon nasida di na ro Kristus di bagasan hasangapon i, alai ndang diongku Kekaisaran dope songon punguan parugamoon na resmi? Laos i do hata ni Debata nang tu hita halak Kristen di portibion nuaeng, ndang marimbar di Indonesia on, na targoar ruas ni sada Ugamo na Resmi, i ma Hakristenon Protestan, alai jotjot parpudion digoari manang piga songon angka halak parugamo sileban, halak kafir, atik pe nunga dijamin UUD 45 di negaranta na sada sian ugamo resmi do Hakristenon Protestan i.
Beha do hita halak Kristen Batak na nuaeng mian jala mangolu di angka kota nang Kabupaten na patupahon angka perda-perda daerah na so apala martondi manjangkon sadenggandengganna angka rakyat Indonesia na ro mangolu dohot mangula disi laho mangalului ngolungolu nasida dohot membangun disi na dijamin Undang-undang Dasar 45, alai na parpudi on torop ndang saurdot be tu Undang-undang Dasar i?
Dia ma hata ni Debata tu halak Kristen Jahudi i na gabe migran dohot imigran i na jolo, songon i nang tu hita?
Parjolo, mangorom (Gorik: avechestai ) manang padao diri sian angka hisaphisap ni roha sibuk na maralo dompak partondi on.
On ma na ginoaranna, mangolu di bagasan habadiaon. Ndang mangoloi hisap-hisap (Gorik: epitumia) roha sibuk (Gorik: sarkikon tondinta), alai padao diri sian i, ndang mangoloi i. Mangolu di bagasan habadiaon marhite na so mangoloi angka hagiot ni daging na maralo dompak i do sada sipasomalsomalon ni angka na paimaimahon ari haroro ni Jesus Kristus Sipalua i, unang uju ro Ibana paduahalihon tardapot hita angka na martihas, angka na rumar. Di suratna tu halak Kristen di Galatia digoari apostel Paulus do dia angka na mangoloi hisaphisap ni daging i, i ma: Parmainanon, hahodaron, pargadompuson, hasipelebeguon, hadatuon, pargutugutuon, parsalisian, partahitahion, parmabuhon, bunubunu, haormuson (Gal 5: 19-21; ida angka ayat paralellna ddi Padan Naimbaru).
Ala di tingki na dos angka na badia jala jolma na mura madabu tu bagasan dosa do hita (Didok si Martin Luther, simul iustus, et peccator), jotjot ala ni na so tasangkapi-alai adong do ala na tasangkapi dohot tahasiholi, mangolu di bagasan rumar ni dosa - taingot ma pangajarion ni reformator Martin Luther na mandok tu hita halak Kristen asa patupa hamubaon ni roha ganup tingki, ganup jom, ganup ari, ganup ro kesempatan muba, di na tatanda dosanta. Ganup taboto jala taoku na naung manadabu hita tu bagasan pangoloion di hisap-hisap ni daging, mansai denggan ma taingot hatop asa ro hita mangido hasesaan ni dosa. Alai taingot ma tongtong tona tu hita uju mandaohoti ulaon na badia, asa unang to uduti mardosa.
Napaduahon, marparange manang patupahon na denggan di tongatonga ni angka na so manomba Jesus Kristus.
Molo di na parjolo na di ginjang i tondina manjagahon dirinta sandiri asa tongtong badia, alai di tona na paduahon on tondina ndang tu dirinta, alai tu duru ni dirinta, tu angka na di humaliangta. Di hata Gorik, nasida na di humaliang ni halak Kristen Jahudi uju panuraton ni surat Petrus on digoari di hata Gorik ethnesin, i ma na so Jahudi. Di bahat tarjemahan ni hata on di bahatan Bibel sahat tu hira tolu pulu taon parpudi on sai diterjemakan do hata i di hata Indonesia songon halak kafir. Di hata Batak didok Sipelebegu. Di tingkion, dumenggan do tagoari nasida songon angka na so porsea di manang na so manomba Jesus Kristus. Ai boi do na so manomba Jesus Kristus i na so marugamo. Boi parugamo na asing. Molo di ayat 11 dipangido sian hita asa padaohon diri sian hisaphisan ni daging, ianggo nuaeng di ayat 12 patupahon na denggan tu angka na so manomba Jesus, asa molo tung pe dihatahatahon nasida (Gorik: katalalalousin ) hita songon angka parjahat gabe di tingkina tarpasangap nasida Debata.
Ari di na pasangap Debata i nasida digoari ari panuluhan (Gorik: hemera episkopes), i ma ari di na ro Debata manopot jolma boi idaonNa naung pinatupa ni angka na porsea i. Ndang migor diida na di humaliangta I parbue na denggan na taula. Alai di tingki na lehet, idaon nasida do i. Andigan i ndang tuk hita marnidasa. Boi do i patupaon ni Debata.
Disosoi hata ni Debata do hita angka paisolat, migran, imigran, pendatang, di ingananta mangolu nang mangula nuaeng, angka na ro (halak dagang) dohot paisolat, angka migran-immigrant asa padaohon diri sian ulaon patupa na so denggan tu nasida na so mangihuthon Jesus jala siala ni i gabe ndang manghalomohon hita halak dagang dohot halak paisolat ala porsea di Jesus Kristus i hita. Baliksa, marparange na denggan tu nasida do siulaonta. Atik pe satongkin do hita mangolu di portibion, alai ndang jadi pasidingonta dirinta sian ulaon na denggan alai patupahonsa do.
Siala ni i ringkot do di minggu Adven II-hon on:
Parjolo idaonta ise hita, di dia hajongjonganta. Manghilala halak migran do hita, halak dagang do hita di ingananta I, ndang ala manghirim di huta na hot I do hita dung marujung ngolu hita, alai tutu ala ndang di huta hatutubunta hita, alai nunga di hut ani halak na asing mangolu jala mangula? Molo i do. Beha do saleleng on pambahen ni angka na so sahaporseaon dohot hita maradophon hita? Molo dihasogohon do hita ala Kristen hita, ala tapasiding ngolunta sian na mangoloi hagiot ni dagingta, unang tabahen na so denggan tu nasida, alai baliksa do , i ma patupahon angka na denggan tu nasida.
Paduahon, tarimangrimangi jolo dia do na naung tapatupa tu angka donganta na di duru ni parsaoran ni halak Kristen i? Sotung maon gabe na so denggan tapatupa tu nasida, gabe mamrlea goar ni Tuhanta Jesus Kristus tabahen. Molo i do, ba muba ma hita. Alai molo ndang, baliksa nunga tapatupa na denggan tu nasida, otik manang godang, metmet manang balga, na tarida manang na so tarida, na dibaritahon manang ndang, martua ma hita, ai i do tong sada siulaon ni angka na porsre adi Jesus Kristus, na masihol di haroroNa paduahalihon. Taingot ma tongtong, naposo ni Debata do hita disi, ulaulaNa patupa na denggan tu na di humaliang hita.
Patoluhon, sadia ringgas rohanta patupahon na denggan tu angka donganta na di humaliangta i?
Mangihuthon Martin Luther, manang di dia pe hita mangula jala manang aha pe ulaonta i boi do disi hita marhireas ni roha patupa ulaon na denggan tu angka na di humaliang hita, tu angka na so manjangkon Jesus Kristus dohot na manghasogohon angka siihuthon Ibana.
Molo tapatupa duansa na di ginjang i, ra nunga boi moru angka prasangka buruk manang tondi parmusuon na ro sian angka na so mangihuthon Jesus na maherbang nuaeng di partingkian na godang angka pengungsi di portibion, bahat angka migran dohot immigran. Baliksa gabe ndang dihasiholi alai disolsoli nasida manghasogohon hita. Gabe haholongonna do hita jala pujionnasida Debata. SIala ni i do tasintasintahon HKBP gabe pasupasu tu poribi on. Tuhanta ma tongtong patoguhon hita patupahon na denggan i tu nasida. Amen.(*)
ANAK TUBU BORU SORANG ==Pardalanni Ulos Hembang dohot Ruhutna – Amani Partogi
← Kekacauan Tarombo
Kuitansi ni parbarita sosukkunon →
ANAK TUBU BORU SORANG ==Pardalanni Ulos Hembang dohot Ruhutna
Posted on 15 April, 2011 by Hendry Lumban Gaol
Di kota kami ada beberapa marga yang mematok banyaknya Ulos Hembang. Malah sampai mengancam. “Lebih dari sekian helai, kami tak mau manguloshon” sampai-sampai harus WALK OUT saat di pesta unjuk tersebut, kayak anggota DPR saja!.
Penulis : RB Marpaung ( cop-pas dari blog http://www.tanobatak.wordpress.com )
PARDALAN NI ULOS HEMBANG DOHOT RUHUTNA
2. Ulos Pangamai (amang uda/amang tua ni pangoli)
3. Ulos Panggokhon (haha ni pangoli)
4. Ulos Sihunti ampang (iboto ni pangoli)
5. Ulos Parorot (namboru ni pangoli)
6. Ulos Pangkiro
7. Ulos Pangkodi
8. Ulos Pargomgom
9. Ulos Sahala
10. Ulos tu boru
Tua ni salaon, salaon situa-tua
Tua ni halak na torop, torop sabutuha
Molo adong sibagion,
Adong dongan marpardua
Molo adong tahi ni halak
Torop dongan manjua
ULOS SIHUNTI AMPANG (JUAL)
ULOS SIGOHI RAMBUAN
Opat do ulos na marboho di ulaon unjuk:
1. Ulos Sampetua (sian pangintubu di na muli)
2. Ulos Sampuborna (sian mangtuana/amanguda ni na muli)
3. Ulos Sabin Maligas (sian namboru ni na muli)
4. Ulos Hembangtua (sian tulang ni na muli)
Pos ini dipublikasikan di ADAT dan tag Ulos Hembang. Tandai permalink.
2 thoughts on “ANAK TUBU BORU SORANG ==Pardalanni Ulos Hembang dohot Ruhutna”
21 Maret, 2012 pukul 7:09 pm\t Balas
25 Maret, 2012 pukul 1:06 am\t Balas
@lae Silaban……mauliate di link nanilehon munai…las roha manjahasa bah/….
Tolu Hali Marminggu Padodot (1) Pelita Batak Online
ARI Pentakosta do sadarion. Nunga hulului nabodari di internet, atik adong English Sunday Mass Service. Adong do nian jonok sian Piazza della Repubblica alai agak dao sian rute ni bis kota/ metro/ tram. Hape nunga mulai marsalaon palak ni pat niba, ala ni gotgos sadari manipat nantoari menelusuri akka situs nang tempat ber sejarah di suhi suhi ni kota na balau on. Ai termasuk naung tua do sejarah dohot peradaban ni kota on.
Nang pe mohop cuaca, alai ndang pola berkeringat. Tingkat kelembaban ni kota on tar 1/3 ni Jakarta do. Jadi sai tong do angur akka parfum ni namarbajui. Agia pe di Metro/ sub way na marponjot ponjot rupani. Didok manang na piga dongan, ikkon hati hati do di bis manang Kereta. Godang ninna akka pangemor. Hape aman do. Ra umbahen na marrarik rarik/ scarface i ma bohi niiba ate. Sai adong do laba ni parbohi namarsuhi-suhi. Mauliate ma di Jahowa.
Jonok do tu Terminal ahu tinggal manginap. Comfortable. Stasiun bis, tram, metro dohot kereta api luar kota nang tu bandara pe di si do. Aman jala nyaman do di daerah i, mura muse arga ni bir. Ndang adong akka Pareman manjagoi, nang pe jonok tu terminal.
Tar tolu blok manang 5 minit sian hotel i adong do sada gareja na bolon. Goarna Di Basilica Santa Maria Maggiore. Tarmasuk do on di antara opat gareja kepausan (Papal basilica) na umbalga di Roma. Na tolu nari ima St. Peter Basilica, St. John Basilica, St. Paul Basilica). Ref. www.vatican.va>basiliche.
Misa parjolo jam 8 pagi, hata Italia. Di suhi ni kapel i do dibahen parmingguon. Tar 65 halak do hami na marminggui. Godangan na matua. Sampulu dua baris bangkuna. Adong do buku acara. Sai niihuthonma liturgina huhut maniru pambahen ni hombar hundulan niiba. (Na jolo tikki poso, manang na piga hali hea do nian ahu dohot dongan marminggu di Keuskupan Agung Medan na di Jalan Hayam Wuruk)
Dung menjelang Ekaristi (Liturgia Eucarsitica), mardalan ma pandurungan/ sulle offerte. Di bagasan karanjang rotan tar songon inganan ni roti do pandurungani. Huida godangan akka logam logam par 1 euroan i do dilehon ruas i. Jarang do agia pe hepeng harotas si 5 euro. Ninna rohakku di bagasan, boha do huriaon mengelolai pa tuk tu akka keperluan gareja. So tung gabe holan museum nama annon bagas joroMon di pudian ni ari, ale Tuhan. Lungun rohakku jala petek ilukku.
Dohot do ahu maju tu altar manjalo misa ekaristi. Dung hujalo sian Imam i Corpus Cristo, hupangan ma otik mardongan tangiang, haporseaon dohot hamauliateon. Di na laho hundul ahu, tompu adong manggoit abarakku nanget. Hape Imam i do ro mangeahi ahu, mambahen kode bahasa isyarat asa jolo hupangan sude. Dung hupangan mulak ma muse hatop Amanta Pastor i tu altar melayani ruas na sedang antri.
Ndang na huboto naikkon panganon do hape sude di jolo. Alai tahe ndang pola dia i, ninna rohakku. Ai diboto Tuhan i do akka parroha sisangunjur.
Dung simpul ibadah misa i, lobi hurang 45 menit, hupahundul ma di ruang utama. Adong huida sada na marpahean dasi ni Pastor hundul manjaha bibel na metmet. Sian New York do asal nasida. Diskusi hami otik mengenai masa depan ni huria. Hudok di luat nami ndang pola songon kebebasan na di huta muna on, hape di son otik parminggu. Alai didok amantai, haporseai ma Jahowa. Dia punya kalender sendiri. Di patorang nasida otik tarsongon riwayat ni Nossa Senhora de Fatima, na alani tulus ni partangiangonna, porang dunia parjolo pe boi gabe mansohot. Jadi molo adong akka ngolu parhuriaon na sulit, bahkan agia pe persekusi, unang moru haporseaonta tu Jahowa.
Satongkin do sanga huakkupi nasida, ai didok misa kedua mulai ma jam 9, hata Inggeris. Jala marhalado do nasida. Huihuthon ma muse misa keduai. Gumodang do na ro. Sekitar 100 halak. Hape tong liturgina hata Italia. Naeng ma maju ahu muse misa. Alai jolo marpanukkun ahu tu sada naposo hombar hundulanku. Kebetulan diantusi hata Inggeris. Didok itoani, ndang pola be maju ahu, molo nunga ekaristi sebelumna. Alai ibana pe ndang maju tu jolo. "boasa ndang maju ho ito, hape khusuk do ho beribadah", nikku ma nian marpanakkasi. Ima da ito, ninna, "na naeng pengakuan do ahu annon salpu ibadat on". Ndang pola husukkun manang na halangan aha na mangambati itoan i. God bless U, have a nice day. Marsijalangan hami. Manulus ma itoan i, tu arah bilut di sekitar ruang utama.
Adong do masing masing 12 bilut (penance chamber) di kiri kanan main hall (ruang utama) i. (bersambung)
leh Pdt. Dr. Robinson Butarbutar, Ketua Rapat Pendeta HKBPHamu angka Dongan Sahaporseaon hinaholongan di sandok Indonesia,Ingkon mangula do jolma i. Apostel Paulus manonahon, 'na so ra mangula, u
Tarombo Siboru Marihan Versi Silalahi Tolping
Inilah kisah namboru Siboru Marihan.
Nama si Boru Marihan sebenarnya bernama Siboru Pinondang Bulan.namun nama tersebut tdk bisa disebutkan dengan sembarangan.
Ditikki maridi Siboru Pinondang bulan di topi pasir di tolping dibereng ibana ma parsolu huhut mamalu tagading,lao ma ibana tu topi pasir marpahean.
Di dapaothon parsolu ima ibana.
Tuat ma parsolu i didokma songonon:
Santabi ma disangap muna boru ni raja nami na adong do siluluan nami.
Ninna Siboru pinondang bulan ma:Santabi ma tutu di raja naro,ise do hamu jala lao tudia do hamu?jala ise do hamu?
Ninna si Tampubolon ma:napasahathon tona do au boru ni rajanami tu amangudaku.
Ise goar ni amangudamuna i,ninna siboru pinondang bulan.
Ia goar ni amangudaku ima Silahisabungan.
Pintor dijomba siboru pinondang bulan ma si tampubolon huhut tangis.au do boru ni amanguda munai anak ni amangtua ku do hamuna.
Dungi makkatai ma nasida dohot maksud di harorona.
nungnga takkas huboto namasa i,dang namanjua au da ito molo boanonku hamu tu huta.masa ma annon naso tupa masa ninna Siboru pinondang bulan.
Asa songonon ma i,mareak botari mulak ma annon parmahan i,pintor maringggali do annon akka horbonai tu pasir on marukkori tu tao i.
ihut do annon akka parmahan i sian pudi.
Tolu do anakni ibotoku Silalahi,anakna siahaan di huta doi nuaeng si raja tolping do goarna,anakna sipaitonga sibursok raja,siampudanna si raja bunga-bunga jala diparmahanan do nasida nadua.
jadi hira na marbada ma hita annon hubahen,lokma hudanggurhon sarip hon hira na laho mandanggur hamu,pintor langean ni nasida nadua doi annon.disi mullop tu ginjang pintor tangkup hamuma nasida nadua.lao ma jolo hamu tu tao an paima botari ninna Siboru pinondang bulan.
dung botari maringgali ma akka horboi tu pasir.dilempar siboru pinondang bulan ma sarip nai tu tao,marukkor ma sibursok raja dohot siraja bunga-bunga,disi mullop pintor ditakkup si tampubolon ma nasida nadua
diboan ma nasida dompak tu tano balige,digogo ma malluga jala ditiop si toga tampubolon ma siraja bunga-bunga alai sibursok raja di solu nasada nai.
Makkahitir ma nasida ala gogoni udan dohot alogo,guga ma paniop ninasida di hole i,madabu ma si bursok raja tu tao jonok pulo sibandang.
Tangis-tangis ma parmahan akka dongan nai tu huta huhut mangolai horbona,alai anggo horbo ni si bursok raja dohot horbo ni si raja bunga-bunga dibagasan tao i dope.dipaboa ma namasai.
Marlojong sipintahaomasan dohot si boru simbolon tua dohot Silalahi tu tao pasir.ihut ma sian pudi si raja tolping.jong-jong dope siboru pinondang bulan di pasir i songon tukko-tukko.dipasoro-soro Silalahi ma ibotona i,naeng nongnongonna tu tao i.alai sai diambati na niolina i ma dohot Siboru pintahaomasan.
So jolo,ninna siboru pinondang bulan ,dibukka ma abitna naeng marsaimara.
Marlojong ma nang Silahisabungan tu pasir,nungnga habang ate-ate dohot pusu-pusuna,ninna silahisabungan ma:
Ai nabohado nangkin dibahen ho pahompungki pinondang bulan,boasa bahenonmu songoni? Sotung hu nongnong ho tu tao an,dabu hamu i tu tao i,ninna silahisabungan.
Naeng jombaon ni Silalahi ma siboru pinondang bulan.
Ninna siboru pinondang bulan:So jolo,so hamu sudena,adong sidohononku,huhut naeng bolokkononna ulosna i tu tao i,naro do suruan ni amangtuaku sibagotnipohan sian tano balige,dung marbada hamu najolo holan na susah do halaki.masa ma logo ni ari onom taon singernger,dang tubu be agia aha,masa ma haleon potir,marsinkkor ma jolmai,atturaparon sahat tu sadarion alani haleon potir i.
dipukkul gondang alai dang ro udan.marmanuk ni ampang ma nasida.pandok ni namalo parbinoto adong hansit ni roha ni anggidoli,ima silahisabungan,ima ho among.
Nungnga hudok hian tu nasida ikkon siat do sapatakku tu nasida molo so denggan bahenonna tu paraman ki na dua i.didok nasida ikkon pangolihononna do ninna jala lehononna golat/tano.
Ninna Silahisabungan ma:
bah halak do hape disarihon ho,dirim dang disarihon ho,dang sae dope didok Silahisabungan hatana nungnga pintor dialusi Siboru pinondang bulan:
Palias ma i amang,dang na hubolokkon akka paraman ki tokka do na bolong.
Sip baba mi angkora lapa-lapa,sotunng hunong-nong ho tu tao an.
Dialusi siboru pinondang bulan:Dang mabiar au nongnongonmu,ai nungnga huboto hian i,naung bagian ni siboruadi do gabe dengke,ninna huhut gabe tangis.
Ikkon nongnongonku do ho tu tao nabagas an,,
Olo do au nongnongonmu asalma dilean ho pangidoan kon ninna siboru pinondang bulan,huhut ditiop suri ditanganna siamun dihambirangna ulosna nanaeng bukkaonna,jangge-jangge obut na.
Tao on do sude di ahu dohot liang paridianmi na di Tao Silalahi,ima parjolo.
Paduahon:masa ma galumbang di tao bolak i,i tao silalahi,martimbur sian toru tu ginjang,mangalompas sian ginjang tu toru.
patoluhon:hurang bolak dope tao i parlange-langeanku,ikkon adong namasa sogot tanda ni parbolak nai.
Paopathon:molo manolus manang ise sian tao i diparhasak ni tao dohot galumbang/umbak dohot alogo,dihatahon ma dembanna manang aha ma i,dijouhon ma goarhu:
Namboru,asa tiru nasa hutu-hutu,lentem sitabalon,asa lambok ate-ate asa menak pusu-pusu songon par menak ni Tao Silalahi,dungi ditahuhon ma aek tao i huhut di inum jala diparsuap.menak ma sudena.
Palimahon:Sai unang ma adong borum nasongon ahu,molo adong dope borum na songon au,jaloonna do sogot songon bagian kon.
Ninna siboru pinondang bulan:hola i do,nungnga bulus be rohakku jadi dekke.
Digora Silahisabungan ma alogo,pintor ro ma hilap. mallisik-lisik ma dohot ronggur,ro ma alogo marpiu-piu,alogo marhaba-haba,udan marhalatukko.dihabangkon alogo i ma siborupinondang bulan.laos i ma dalanna mallojop tu tao silalahi lam balga ma umbak sahat tu Pangururan,nang di Tao ni Balige pe.tung sude do tao na humaliang pulo samosir balga be umbak na
Demikianlah kisah terjadinya hubungan Tampubolon dgn Silalahi,sekaligus legenda siboru marihan yang diyakini oleh orang-orang yang mengaku bermargakan Silalahi Raja.
Kesimpulan : Sebuah pembunuhan karakter terhadap OMPU RAJA SILAHISABUNGAN yang dilakukan oknum-oknum yang mengaku bermargakan Silalahi Raja.
Diposting oleh Tarombo Silalahi di 23.27 Tidak ada komentar: Link ke posting ini
Batu Mamak: Desember 2010
SERMON JAMITA PARPUNGUAN UJUNG TAON, 31 DESEMBER 2010
Buku 5 Musa, i ma parbue ni penulisan kembali ni patik ni si MusaAndorang di parhorsihan di pardalanan sian Misir tu Kanaan mansai maol do nasida mangolu. Rahat situtu do alam disi, maol luluan aek jala ndang sadia sipanganon. Gabe mansai tangkas ma dipanghilalahon bangso i na holan ala ni pangondingion dohot panarihon ni Jahowa do horas nasida jala mangolu. Alai dung di tano Kanaan nunga boi nasida marporlak, marhauma dohot marpinahan, gabe lam mura ma di nasida na mangolu i. Sudena i na boi mamboan mara do tu haporseaonnasida, isara ni na mangarimpu ala ni gogonasida do nasida mangolu dohot na gabe tarela paihutihut utiutian ni penduduk asli ni tano i angka na taringot tu partanion dohot pamarentaon. Mansai ungkap do nasida tu mara i ai ndang adong dope pengalamannasida taringot tusi. Patokan na gabe rujukan pe ndang adong ai so diatur dope i di patik ni si Musa. Ala ni i tarpaksa m on. Di Alkitab, digoaribariba ni aek Jordan tu sundut na imbaru ni bangso i. Asing ni si Josua dohot si Kaleb, nunga mate sude sundut na matua, sundut siparungutungut jala na so porsea. Tinggal ma nuaeng sundut na umposo na pinaloas mamongoti tano Kanaan i. Molo dung sahat tusi jala bosuran, ingkon radotannasida do dirinasida asa marsihohot di haporseaon dohot parsombaon tu Jahowa. Tusi ma nasida diarahon si Musa di jamitana i.
Ramoti ma dirim (Hb.hishaamer lakaa, beware, hati-hati), mandok manat manang jaga. Ia dung sahat halak Israel di tano Kanaan i, ingkon manat jala jaga do nasida di dirina asa unang mago. Ndada marhite na pabosihon manang mangondingi diri marhite ragam ni usaho dohot ulaula hajolmaon, alai marhite na marningot Jahowa do. Marhite na songon i marondingonding do nasida tu Pargogo na so Hatudosan i jala margogo di hagogoonNa. Na mangago dirina do manang na ise pe na lupa rohana di Jahowa nang manang boha pe panjaga dohot pangaramotina disi. Na marningot Jahowa i ndang sada kondisi na pasif i, alai na aktif do; na patar di bagasan pangaradotion di tona, uhum dohot aturan ni Debata. Tona (Hb.mitswotaayw, commandment, firman), i ma nasa hata na ro sian Jahowa. Uhum (Hb.uwmishpataayw, judgment, keputusan)Jadi, pada hakikina, laos haputusan ni Tuhan i do i. Aturan (Hb.wachuqotaayw, statutes, undang-undang), i ma patik ni Tuhan i, patik na hot jala na so mubauba. Sudena i sahat do tu bangso i marhitehite si Musa, jala angka i ma siradotan ni bangso Israel paboa na marningot jala marsihohot nasida marhaporseaon tu Jahowa. Molo songon i haramotan ma tondinasida jala malua ma nasida sian nasa parmaraan.
Di ay.12-14 dipatujolo do ragam ni pangalaho na boi mangonjar bangso i manghalupahon Debata. Songon na nidok ondeng, di tano bagabaga i lam mura do nasida mangolu. Asing sian na di parhorsihan uju i godang do disi sipanganon, ai bidang do tano bahen panuanan ni gandum, anggur, hau jetun dohot angka na asing. Di angka taon parmulaan, ndang pola nasida manghalojahon, holan na ripe manoluk angka naung pinungka ni penduduk asli ni tano i do nasida, na ripe manggotil jala na ripe manganhon parbuena. Tontu, ditorushon jala dipahembang nasida ma i muse sian gogo dohot sian usahonasida sandiri. Angkup ni i, bidang do huhut adaran bahen panjampalan gabe boi nasida marpinahan, marlombu, marbirubiru, dohot angka na asing. Gabe sandok bosuran do nasida di tano i, mangan roti dohot minum susu. Ala naung gabe petani menetap nasida disi, asing tong sian sinajolo i, ndang mian di lapelape be nasida, di angka jabu nama. Taringot tusi pe, anggo di tingki parmulaan ndang pola nasida pajongjonghon, sae do holan na manoluk jala mangingani angka naung pinajongjong ni parbegu pangisi ni tano i hian. Gabe sandok marhasonangan ma nasida disi mian di toru ni undungundung dohot di linggom ni hau anggurna be. Lam maju ma dohot ekonominasida, gabe boi manggandai mas dohot perakna be, lam mamora sude jala maduma. Di pangalaho na songon  (ida ay.17)
Asa unang sahat nasida tu na songon i, di ay.15-16 ditaringoti do muse panogunoguon ni Debata di nasida sian Misir tu Kanaan. Mamolus halongonan manang parhorsihan na bolon jala na jorbut do nasida. Mansai maol do mangolu disi, ndang adong sipanganon dohot siinumon ai tano hasang do i, na so marisi aek. Maringaringar do mohopna ia arian, alai manangkihik ngalina ia borngin. Godang huhut disi ulok tulung api (Hb.naachaash saaraap, fiery serpent, ular yang bernyala-nyala), i ma ulok na mansai mohop bisana pola songon na tinutung ni api dihilala halak na pinargutna; songon i hala. (Di teks Heber ndang adong tarsurat naga. Songon i do nang di angka salinan na asing. Jadi ndang pola tinaringotan i di hatorangan on). Alai marhitehite panogunoguon dohot pangondingion ni Debata, horas do nasida disi. Ditogutogu do nasida marhite ombun na mangalinggomi ia arian, marhite api na marsijongjong na mangalehon hatiuron dohot halason ia borngin (2 Mus.13:21), dilehon nasida minum aek na diparuar sian batu (2 Mus.17:6;) dohot mangan manna na so tinanda ni ompunasida hian (2 Mus.16:14 duu). Alai boasa antong ditogihon Debata nasida sian parhorsihan na rahat i? Na paserephon rohanasida do (Hb.`anotakaa, might humble, merendahkan hati) asa tangkas manghilala jala marhatutuhon na so adong na tarpatupa nasida laho pangoluhon dohot paluahon nasida. Sandok targantung do nasida 100% tu Debata, tu pandonganion dohot panarihonNa. Alai huhut, na laos mangunjuni do Debata di nasida disi. Mangunjuni (Hb.nacotekaa, might prove, mencobai), lapatanna manguji. Ndang asa mago, alai asa marhasonangan do nasida bahenonNa ro di ujung. Olo do nasida hibul marsigantung tu Debata, rade do nasida mangundukhon jala mangihuthon panogihonNa? Atik pe jotjot nasida talu, marungutungut jala mangalaosi, pada umumna monang do nasida di pangunjunan i, ai tolhas do nasida ro di ujung, tu paradianan tano Kanaan i. Ala ni i do di pudian ni ari gabe dipatudos sipata tingki pengembaraan na di parhorsihan i tu masa pacaran ni Debata dohot Israel manang ombas na paling ideal di pardomuan dohot parsaoran ni Jahowa tu bangsoNa.
Ngolu na targantung tu na asing, ndang tongtong tabo. Sambolus sai songon na mangorui jala patutoruhon harkat ni sasahalak do i antong gabe agoan ibana di harga dirina. Ala ni i, molo dung boi sasahalak jongjong sandiri, sai adong do i na so giot marningot alai gabe lomoan rohana manghalupahon ketergantunganna na salpu i. Pangalaho na songon i na boi masa do tu Israel. Dung sahat tu tano na pinarbagabaga i, dung lam tu murana na mangolu i, dung lam boi martahihon jala mangulahon sandiri angka sipatupaonna, dung jumpangsa parbue na godang jala bosuran nasida mangan huhut mamora, lam naek ma harkat dohot harga dirina, gabe madabu tu ginjang ni roha jala didok di bagasan rohana: “Gogongku sandiri dohot huaso ni tanganhu mangomo di ahu hamoraon on.” Hamoraon (Hb.hachayil, wealth, kekayaan), tarmasuk do tusi hagogoon dalam konteks politis dohot ekonomis, hajongjongan (kedudukan) dohot hatauon (kesanggupan). Andorang so bongot halak Israel tu tano na pinarbagabaga i, dipaingot si Musa nasida asa unang madabu tu ginjang ni roha na songon i.
Di ay.18, sahali nari dipaingot nasida asa marningot tongtong di Jahowa. Molo sahat pe nasida tu tano Kanaan i jala margogo mangomo arta i, nda tung ala ni dirinasida i, ala ni Debata do. Ibana do na mangalehon gogo tu nasida. Sahali nari, ndang ala nasida i, bahen hahohot na padanNa do naung niuarihonNa tu angka ompunasida. Na marbagabaga do Debata tu si Abraham paboa lehononNa tu ibana tano bahen partalianna, bahenonNa ibana gabe bangso na bolon jala dapotan pasupasu marhitehite ibana saluhut bangso na di tano on. Paboa sintong ni bagabagaNa i pola do Ibana maruari, jala mulakulak do i ditaringoti; diparata tu si Abraham, ditorushon tu si Isak, tu si Jakob dohot pomparanna, jala digohi di tingki ni bangso Israel. Ala ni bagabaga dohot uariNa i do diparuar Israel sian Misir, dipahot padanNa tu nasida di Sinai, ditogutogu nasida di parhorsihan, jala dipatolhas tu tano Kanaan. Ndang hatahata i, ai di tingki ni jamita on nunga sahat nasida di parbalohan ni tano i, tinggal manglangkahon patna nama laho mamongotisa. Ala ni i nunga boi si Musa mandok: “Songon na andar sadari on.”
Di na manjangkit sada kalapa na timbo sada halak, mangullus do alogo na mansai gogo. Mambalambal ma hau ni kalapa i ditondong, songon na naeng marumpak nama. Mansai mabiar ma ibana jala dihaol ma kalapa i sagomosgomosna. Tarsingot ma ibana tu Tuhan i laos didok: “Tuhan, urupi ahu.” Huhut joujou, mijur ma ibana nangetnanget. Lam dao sian ginjang, lam moru ma parmunggal ni kalapa i. Tong dope nian mansai gogo alogo i, alai ndang apala songon na di ginjang i be panghorhonna di toru; taantusi be do i. Lam hatop ma ibana mijur, alai lam moru ma anggo jotjotna manjou Tuhan i. Dung i, tar hira dua meter nari sian toru manimbung ma ibana, jala disi ojak patna tu tano marsurak ma ibana mansai gogo mandok: “Mauliate ma Ompung Doli!”
Digombarhon barita i do kecenderungan ni jolma na ingot di Debata tingki susa, alai lupa tingki marlas ni roha; benget jala jugul martangiang di ari hasusaan, alai rangkak manang ndang martangiang anggo di ari hahilason. Ndang sude nian songon i, adong do na dungo jala ondop tongtong martangiang manang na sadihari pe. Alai ndang tarparsoada, adong do na martangiang holan di tingki tarsosak, alai ndang martngiang anggo di angka ombas hatuaon. Songon sijangkit harambir ondeng tahe adong do na gabe mamereng bona ni hatuaonna di na asing, isara di ompuna na so ditanda manang na boha rupana jala ndang diboto nanggo apala tanomanna.
Kecenderungan sisongon i do na hinabiaran ni si Musa di jamita on. Nunga salpu tingki na susa, masa pengembaraan ni Israel na opat pulu taon na di parhorsihan i. Mansai maol do nasida mangolu disi, ndang adong sipanganon dohot siinumon ai tano hasang do i, na so ada aek. Maringaringar do mohopna ia arian, alai manangkihik do ngalina ia borngin. Godang huhut disi ulok tulung api dohot hala angka na marbisa situtu. Hira so adong do harapan hidup ni angka na mamolus disi. Alai marhite panogunoguon ni Debata, horas do halak Israel disi, ai ditogihon Tuhan i do nasida marhite ombun na mangalinggomi arianna, marhite api na marsijongjong na mangalehon hatiuron dohot halason bornginna; dilehon nasida minum aek na diparuar sian batu dohot mangan manna, roti na sian banua ginjang na so tinanda ni ompunasida hian. Na marlapatan ma i sandok targantung do nasida 100% tu Debata. So marhite pandonganion dohot panarihonNa ndang tagamon so rasip nasida di halongonan i. Nuaeng nunga salpu be sudena i, ai di jamita on nunga sahat nasida tu parbalohan ni tano Kanaan i, tinggal mangalangkahon patnasida nama laho bongot tu tano bagabaga i. Ia dung sahat tusi, lam mura ma nasida mangolu, ai bidang do tano bahen panuanan ni gandum, anggur, hau jetun dohot angka na asing; bidang dohot adaran bahen jampalan gabe boi nasida marpinahan, marlombu dohot marbirubiru. Dung i, ndang mian di lapelape be nasida, di angka jabu nama. Gabe sandok bosuran ma nasida mangan roti dohot minum susu jala marhasonangan mian di toru ni undungundung dohot di linggom ni hau arana be. Lam maju ma dohot ekonominasida, gabe boi manggandai mas dohot perakna be, lam mamora jala maduma. Di pangalaho na songon i mansa Ala ni i, dipasingot si Musa ma nasida di jamita on asa unang lupa, alai asa marningot tongtong di Debata.
Suman tu halak Israel di jamita on, na jongjong do hita nuaeng on di parholangan ni taon na buruk tu taon na imbaru. So pola sadia leleng nari be, salpuhononta ma taon 2010 laho mamongoti taon 2011 naung maimahon di jolonta. Ndang sarupa nian pengalaman dohot pandokta taringot tu taon on. Di na deba, tupa do dohononna tabo do na mangolu di taon on, di na asing boi do sabalikna, paet. Alai ra, sapandapot do hita sude mandok, umumna, ndang apala taon na membahagiakan taon 2010 on, ai godang do angka rundut di bidang politik, sosial, hukum, ekonomi dohot na asing. Lam maol do na mangolu, ai lam arga do situhoron. Di Jakarta ma rupani, binege, di taon on dope hea masa sahat arga ni tomat Rp.25.000 sakilo dohot lasiak Rp.60.000 sakilo. Alai nang pe songon i horas do hita, jala sahat nuaeng tu ujung ni taon 2010 on, dung i satongkin nari taripar tu taon 2011. Ise ma sian hita na boi mandok na ala ni pingkiran, ala pistar, ala ni gogo manang ala ni huasona do umbahen na sahat ibana tu ujung ni taon on? Nda ala ni Debata do i? Nuaeng di na manatap hita tu taon na ro, asing sian halak Israel di jamita on, ndang adong taida tanda na gabe ummura jala tumabo ma hita mangolu disi. Atik boha do hot songonsongon on, manang sabalikna gabe ummaol jala umpaet dope sian na di taon on. Ndang na berpikir negatif hita tu pamarentanta, jala ndang na apriori hita tu angka tahi dohot haputusanna, alai molo taparrohahon do angka kebijakan na pinatupana na cenderung semakin tidak populis, so mansoadahon na boi masa do angka terobosan, bobos jala ganggu do roha na lam tu maolna dope hita mangolu di taon na ro. Alai manang na boha pe i, marsajar sian tingki na salpu, pos do rohanta na togutoguon ni Debata do hita nang di taon na ro on. Parsoalanna, unang lupa, alai ingkon paingotingotonta do na Ibana do hangoluanta, jala targantung do hita 100% tu Ibana. Ringkot do antusanta, hapogoson dohot hamoraon na boi rap marmara do i tu ngolu haporseaon. Ala ni i do asa matangiang parpoda i mandok: “Sai padao ma sian ahu neang ni roha dohot hata gabus; hapogoson manang hamoraon unang lehon tu ahu; sai loas ma panganonhu bohal tinurpukhonMi tu ahu. Asa unang tung huporso Ho, dung butong ahu, gabe dohononhu maon: ‘Ise do Jahowa?’ Manang unang tung manangko ahu ala dung pogos, gabe huparoaroa maon goar ni Debatangku” (Poda 30:8-9). Pada hakikina siginjang roha do jolma, ndang lomo rohana targantung tu na asing, ai hira na mangorui jala patutoruhon harkatna do i, gabe agoan di harga dirina. Ala ni i sai naeng do jolma mangolu sian dirina sandiri. Molo tarpaksa ingkon targantung tu na asing, holan dung malua ibana sian i jala boi padirgak bohi dohot pasindak panaili, adong do na so lomo be rohana marningot i, alai marusaho tahe manghalupahon. Na boi masa do na songon i nang maradophon Debata. Ndang tihas na targantung tu Debata, ai sasadasa do hangoluanta. Ala ni i ingkon tongtong do Ibana paingotigoton. Alai boha do hita patupahon i?
Na marningot Debata ndang sae holan na menghadirkan di ambang sadar, alai marhite na magaradoti tonaNa do, mangaradoti uhum dohot angka aturanNa. Tona, i ma nasa hata na ro sian Jahowa. Uhum,Ala ni i, sasintongna laos haputusan ni Tuhan i do i. Aturan, i ma patik ni Tuhan i, patik na hot jala na so mubauba. Luhutna i sahat do tu hita marhite hata ni Debata na tarsurat di Buku na Badia i. Na mangula do Tondi Porbadia i pangoluhon hata i asa tutu situtu i mangolu jala marhinorhon songon hata ni Debata di roha ni angka na manjaha dohot na manangihonsa. Hata i ma siradotan jala sihangoluhononta. Apala i ma na mansai ringkot parrohahononta tu taon 2011 on, di taon jobel patoluhon ni hurianta manang Jubileum 150 taon HKBP, naeng lam ingot hita di Debata jala radot di angka hataNa. Ibana do naung manjou hita gabe bangsoNa, gabe partohap di parpadananNa na tu si Abraham, si Isak dohot si Jakob. Ala ni i, marparange ma hita hombar tu parange ni bangso parjanjianNa.
Diposting oleh Pdt.MV Simanjuntak di 15.59 0 komentar
Dung sahat tu iba Almanak 2011 jala jinaha sambolus, pintor dapot roha do adong na marasing di Epiphanias. Ndang apala binoto manang na hasilapon i manang na hasalaan manang naung gabe songon i nuaeng paretongan dohot pangantusionna. Ala ni i, tubu ma roha mandiskusihon i tu angka dongan marhite blog on. Aha ma i? Andorang so nialusan, songon na mangaratai denggan do jolo pinatangkas taringot tu Epiphanias i.
Epiphanias na mandok hapapatar, ndang tarsirang i sian Natal manang Pesta Parningotan di Hatutubu ni Jesus Kristus. Di mulana, ndang lomo roha ni halak Kristen mamestahon Natal, holan Paskah do, i ma Pesta Parningotan di Haheheon ni Jesus Kristus. Taringot tusi, ndang holan sahali sataon, alai ganup ari Minggu do i dipestahon. Alai di laonlaon ni ari, tarhilala ma di huria i: Ia naeng tangkas panghilalahonon jala hangoluhononhon Pesta Paskah i, ringkot do sada pesta laho marningot dohot manghalashon haroro ni Kristus tu portibi on marhite hatutubuNa. I ma partubu ni Natal. Angka huria na timur do parjolo manghilalahon dohot mangulahon i. Marojahan tu partimbangan na tontu, dipillit nasida ma ari 6 Januari laho mamestahon i. Mangihut ma muse angka huria na di barat, jala tong marojahan tu partimbangan na tontu, dipestahon nasida ma i di 25 Desember. Lam leleng, lam manarik jala lam monang do 25 Desember, jala di tingki na parpudi on, nunga hira sude huria di sandok portibi on mamestahon Natal i di ari i. Holan apala otik nama huria na hot maniop 6 Januari, isara huria Armenia.
Dung gabe pesta hot Natal i, tarhilala muse ma di huria i na majempekhu do molo holan sadari do i ingoton dohot pestahonon. Ala ni i, dipaganjang ma i marhira tolu minggu tu jolo, i ma partubu ni Advent. Di Advent i, diondolhon do pangaradeon dohot parhobason marhite partangiangon dohot parpuasaon. Ndang holan i, dipaganjang dope dohot tu pudi, tu Taon na Imbaru songon parningotan di ari parsunaton ni Jesus, dohot manang na piga minggu nari tu jolo, tu Epiphanias na dipungka di ari 6 Januari. Siangkup ni na naeng paganjanghon mansai ringkot do i asa unang laos mago sejarah ni 6 Januari songon Natal na parjolo. Di Epiphanias i diondolhon ma hapapatar ni Jesus Kristus na tubu i. Lobi sian na tarida i do Ibana, lobi sian posoposo, lobi sian jolma, i ma Anak ni Debata.
Sian i torang ma, 6 Januari do Epiphanias. Suang songon ari ni Natal na so hea dipaorot sian 25 Desember, ari ni Epiphanias i pe ndang sipaoroton i sian 6 Januari. Di godangan Almanak ni HKBP di angka taon na salpu, di ganup 6 Januari manang na ari Minggu i manang na ari holang disurathon do tangkas Epiphanias manang Hapapatar. Molo pe so disurathon, anggo di paretonganna hot do di ari 6 Januari i Epiphanias, ai molo di ari holang do ari i, minggu na mangihut tusi nunga maningor 1 dung Epiphanias. Alai di Almanak HKBP 2010 (jala disi ma mamungka haasingon i), dipaorot do Hapapatar i tu ari Minggu 10 Januari jala laos i do Minggu 1 dung Epiphanias. (Taringot tusi, hubahen do surat tu Ompui Ephorus mandok na so topet molo laos di sada ari Minggu Epiphanias dohot 1 dung Epiphanias). Dung i di Almanak 2011 on (jala i ma haasingon na nidok di ginjang i) dipaorot do muse Epiphanias i tu ari Minggu 9 Januari jala Minggu 1 dung Epiphanias dipaorot tu ari Minggu 16 Januari dohot satorusna.
Sasintongna nian, molo tatiop do na 6 Januari 2011 do Epiphanias, ari Minggu 9 Januari 2011 nunga ingkon 1 dung Epiphanias, jala ari Minggu 16 Januari 2011 nunga 2 dung Epiphanias. Hombar tusi, niuji do patangkashon i tu Almanak angka na salpu. Di taon 1966 rupani, taon 2000 dohot taon 2005, sarupa tu taon 2011 on, tongon di ari Sabtu do 1 Januari; ari Kamis 6 Januari Epiphanias, jala ari Minggu 9 Januari 1 dung Epiphanias. Laos songon i do di Almanak ni huria na asing, isara Daily Watchwords (The Moravian Text Book) 2004: Thursday 1, New Year’s Day; Sunday 4, Second Sunday After Christmas; Tuesday 6, Epiphany of our Lord; Sunday 11, First Sunday After Epiphany.
Sahali nari, ndang huboto manang na silap i manang na sala manang naung gabe songon i nuaeng paretongan dohot pangantusionna. Alai ala naung hubahen surat manaringoti i tu Ompui Ephorus di bona ni taon 2010 i, hape tong muncul na songon i di 2011 gabe hehe rohangku mandiskusihon i tu angka dongan marhite blog on. Molo naung songon i do antong, denggan do i patorangon ni Ephorus asa sude umbotosa. Boha do pandapot ni angka dongn taringot tusi?
Diposting oleh Pdt.MV Simanjuntak di 20.26 0 komentar
SERMON JAMITA TU PESTA NATAL-2, 26 DESEMBER 2010
Mansai otik do barita taringot tu tingki hadakdanahon dohot habajaron ni Jesus di Padan na Imbaru. Sada sian angka i ma turpuk di hita ari on. Di bagasan angka barita i, tong do dihatindanghon panurat haasingon manang hasurungan ni Jesus songon Mesias na sinuru ni Debata. Pangalaho i, tarida do di turpuk on.
Di jolo dipaboa, dung tubu Jesus di huta Betlehem, ro do parhapistaran sian purba laho sumomba Ibana. Dung tarboto i tu si Herodes Agung, dirajumi ibana do i gabe ancaman tu harajaonna. Halak Edom do si Herodes i, pinompar ni si Esau. Marningot jasana na mangurupi halak Rom mengamankan Palestina, di taon 47 SM dipabangkit ma ibana gabe gubernur, jala di taon 40 SM muse gabe raja. Na mamarenta do ibana sahat ro di taon 4 M. Na marmusu tihus do halak Jahudi tu halak Edom. Mansai mabiar do Raja Herodes, molo toho Raja na manggohi panghirimon nasional ni halak Jahudi do na tubu i, ndang tagamon so mansai mura bangso i marbalik sian ibana. Ala ni i pintor ditahi rohana ma mamunu Jesus Posoposo i. Alai diramoti Debata do AnakNa i, disuru ma si Josep dohot si Maria maporus tu tano Misir songon na martaringot di turpuk on.
Dung laho parhapistaran sian purba i, marhitehite nipi dipapatar surusuruan ni Debata do dirina tu si Josep laho pabotohon manang dia sipatupaonna mangadopi tahi hajahaton ni si Herodes i. Pangalaho na somal do i, sian Padan na Robi torus tu Padan na Imbaru, mansai jotjot do dipangke Debata nipi papatarhon lomo ni rohaNa tu jolma, papatarhon bagabaga haluaon manang lumbalumba uhumNa. Songon i ma dison, disuru ma si Josep mamboan Jesus Posoposo i raphon si Maria, inaNa i maporus tu Misir. Di sejarah ni bangso Israel, jotjot do Misir gabe haporusan sian keadaan na so aman di tano Kanaan. Ala ni haleon potir na masa di tano Kanaan i rupani, mangungsi do si Abraham tusi (1 Mus.12:10 duu), suang songon i si Jakob dohot sandok pinomparna (1 Mus.46:1 duu), si Jorobeam (1 Raj.11:40) dohot pasipasi ni bangso Israel na tarbuang i ala ni biarnasida mida pamaloson ni Babel (2 Raj.25:26 duu). Di sekitar hatutubu ni Jesus pe tong do gabe haporusan i di angka na tertindas manang na tarlele sian Israel. Hira di sude kota ni Misir adong do koloni ni halak Israel. Ala ni i angka halak na maporus tusi mansai mura do disi dapot tumpangan. Dipabotohon surusuruan i do tu si Josep tahi ni Raja Herodes na mangalului Jesus Posoposo i asa bunuonna.
Unduk tu parsuruon ni Debata, hehe do si Josep; diboan ma Jesus Posoposo i raphon si Maria inaNa i maporus tu Misir. Porsea do ibana di panogunoguon dohot pangondingion ni Debata. Ala ni i do asa so pola marpaima nasida tu tiur ni ari, alai laos di borngin i do borhat. Songon i do jotjot, ulaon haluaon ni Debata diulahon di bagasan panghuduson. Di bagasan panghuduson do surusuruan i paluahon si Lot sian Sodom (1 Mus.19:16 duu), di bagasan panghuduson paruarhon bangso Israel sian tano Misir, ai ingkon marparpanilu do nasida manganhon Paskah i, ingkon marhohos, marsipatu jala martungkot asa manang sadihari pe ro parenta pintor rade sudena borhat (1 Mus.12:11). I ma panghuduson na badia. Molo Debata sandiri panghuduson, tung patut ma jolma marnalemba?
Ingkon disi ma nasida mian paima ro hata ni Debata marsuru nasida mulak muse. Gondit ni tingki na ditontuhon, i ma hamamate ni Raja Herodes Agung (na masa di taon 4 M). Debata do na manontuhon rancangan hidup ni Jesus i di tano on: Ibana do na marsuru laho jala ingkon Ibana do muse na marsuru mulak. Ala halak Kristen Jahudi do alamat ni Evangelium on, angka na masa di ngolu ni Jesus Kristus i jalojalo do dihonahon ibana tu bagabaga na di Padan na Robi. Songon i ma na masa on, dihonahon do i tu Hos.11:1 na mandok: “Sian Misir do Hujou AnakHi.” Di mulana, na marhahonaan tu halak Israel do hata i. Dijou Debata do nasida sian Misir. Di dolok Sinai dipaojak padanNa tu nasida na marisihon: Jahowa gabe Debata ni Israel, jala Israel gabe bangsoNa. Panjouon dohot parpadanan na tu Israel i ndang disangkapi i songon pambahenan na marujung di bangso i sandiri, alai pangaradeon do i tu haroro ni Messias na pinarbagabaga i. Na marlapatan do i, Israel, i ma bangso na mengandung Messias. Di deba peristiwa sejarahnasida nunga dibayanghon hian ngolu ni Kristus i. Songon i ma hapoporus dohot haruruar ni halak Israel sian Misir na gabe gombaran patujolo do i tu na masa on, tu hapoporus dohot hamumulak ni Kristus sian Misir.
Nunga niarbis nangkin, na dirajumi si Herodes do hatutubu ni Jesus i songon ancaman tu harajaonna gabe pintor ditahi ma mamunu Ibana. Alai ndang pintor dipapatar i, dipaula do tahe na naeng dohot ibana marsomba Raja na imbaru tubu i, gabe didok: “Laho ma hamu, tangkas ma diori hamu Dakdanak i. Ia dung jumpang, paboa hamu ma tu ahu, asa dohot ahu ro marsomba tu Ibana.” Hata sipalensem do i, tipu muslihat na sangat licik. Na jahat do ibana jala na kejam. Laho mangaramoti hahohot ni huaso dohot harajaonna tung so alang do rohana mangulahon manang aha pe taho. Dibunu ibana do rupani 300 partogi ni halak Jahudi. Songon i tuan boruna sandiri, si Mariamne, inana si Alexandra, dohot tolu anakna, si Antipater, si Alexander dohot si Aristobulus. Mandapothon hamamatena disuru do manangkup jala manghurunghon angka halak na tarpillit jala na pinarsangapan sian Jerusalem jala diparentahon tongon di hamamatena ingkon bunuon ma halak i sude. Dapot rohana do, ala ni jahatna ndang tagamon adong na mananangisi hamamatena. Alai dasar na jahat, asa adong na tangis di hamamatena, ingkon bunuon ma sude na nidohan ondeng. Disi mamoto rohana naung dipaotooto parhapistaran sian purba i ibana, ditahi ma mamunu dakdanak na di huta Betlehem dohot na humaliangna angka na marumur dua taon tu toru. Patokan i diojakhon tu leleng ni habibinsar ni bintang na paboa hasosorang ni Raja i. Nunga disihirsihiri ibana hian tu parhapistaran i lelengna dung tarida bintang i (ay.7). Huroha, sahat tu ombas i marhira dua taon ma lelengna dung tarida bintang i. Saut ma i diulahon, dibunu ma sude dakdanak baoa ni huta Betlehem dohot na humaliangna angka na marumur dua taon tu toru. Didok rohana, marhite na songon i ndang tarbahen so dohot be Raja na imbaru tubu i tarbunu.
Songon na nidok di ginjang i, na masa on pe dihonahon si Mateus do tu na tarsurat di Padan na Robi. Dirajumi ma i songon peristiwa ulangan ni na masa di Rama, sada huta di parholangan ni Betlehem tu Betel. Disi do mate si Rahel jala tartanom. Di na laho tu habuangan Babel, mamolus do halak Israel sian huta i. Tarrante do nasida jala marsiak bagi. Digombarhon si Jeremia do uju i na mangandungi do si Rahel di tanoman i ala habubuang ni angka anakna i (Jer.31:15). Nuaeng, tong di luat i mangandungi angka ina ni ‘anak Israel’ ala kekejaman ni si Herodes. Na songon gombaran ma i di sitaonon ni Kristus na ‘terkandung’ di bagasan jala na naeng patar sian nasida.
Padua ari on ma hita na marpesta marningot dohot manghalashon hatutubu ni Tuhanta Jesus Kristus. Di pestanta nantoari, diarahon do roha dohot tondinDi rumang ni hajolmaon, tung so adong do tudosna tu Agustus, kesar ni halak Rom na marhite parentana boi manghusor sandok oikoumene, i ma portibi na niinganan ni jolma jala na beradab naung tartanda di tingki i. Alai sasintongna lobi sian na tarida i do Ibana. Nang pe metmet, pogos jala lea, Ibana do Sipalua portibi on, Kristus na sian Debata. Ndang torus Ibana metmet, pogos jala lea, alai ro do tingkina patar di bagasan hasangapon ni Anak Sasada na sian Debata, gok asi ni roha dohot hasintongan. Manang ise na porsea jala manjangkon Ibana di hametmetonNa, i do na tarbahen marnida Ibana di hasangaponNa. Hombar tusi, dijou jala disosoi jamita pesta paduahon sadari on do hita mananda jala manghaporseai paboa Jesus Posoposo na imbaru tubu i do Kristus, Sipalua na sian Debata. Sian dia ma i tandaonta? Marojahan di turpuk jamita ari on, adong ma tolu na naeng dohonon.
Na parjolo, di bagasan Ibana do hagogok ni panjouon ni Debata na tu Israel. Sian tahi ni rohaNa na bebas, dipillit jala dijou Debata do Israel gabe bangsoNa. Dipungka do i sian si Abraham, ditorushon tu si Isak, si Jakob dohot angka anakna. Di bona ni pembentukan ni bangso i ingkon mengungsi do si Abraham tu tano Misir. Pangalaho i diulahi do muse di ngolu ni si Jakob dohot pomparanna. Dung maringan nasida disi opat ratus tolu pulu taon lelengna (2 Mus.12:40), dijou Debata ma nasida sian i jala dipaojak parpadananNa tu nasida di dolok Sinai. Panjouon dohot parpadanan na tu Israel i ndang hea dibereng i songon sada rancangan na marujung olat ni nasida sambing, alai na marhahonaan do i tu sangkap hatuaon ni Debata na taringot tu haluaon ni hajolmaon sipatulusonNa di bagasan dohot marhitehite Mesias na naeng paroonNa sian tongatonga ni bangso i. Dohot hata na asing, bangso Israel i na ditontuhon Debata do i gabe bangso na ‘mengandung Mesias’ i, di ngolu dohot di bagabaga na tu nasida nunga dibayanghon hian ngolu ni Kristus i. Marhitehite i haurupan do hita laho mananda Kristus i, manang ise na hombar tu ngolu ni Israel dohot na manggohi bagabaga ni Debta na tu nasida i, i do Mesias i. Jesus na sian huta Nasaret jala na sorang di huta Betlehem i, sian hametmetonNa dope cocok do tu pengalaman hidup dohot bagabaga na tu Israel i. Songon bangso Israel na mengungsi tu Misir jala dijou Debata muse sian i, songon i do Jesus i, ala ni sangkap hajahaton ni si Herodes Agung, ingkon maporus do jolo tu tano Misir paima dijou Debata muse sian i. Marhite i digohi do sangkap panjouon dohot bagabaga na tu Israel na mandok: “Sian Misir do hujou AnakHi” (Hos.11:1). Apala i ma na parjolo naeng auhononta sian Barita na Uli ni Pesta Natal na paduahon on, Jesus Posoposo na tubu di Betlehem i do Kristus, ai di bagasan Ibana do digohi sangkap panjouon dohot bagabaga ni Debata na tu bangso Israel. Ala ni i ndang lojaanta be dirinta mangalului ‘Kristus’ jala Sipalua na asing. Di angka tingki na parpudi on rupani torop do halak na merekayasa jala menawarkan Jesus na asing, i ma na ginoar Jesus Seminar manang pe Jesus Sejarah na hona tu roha dohot pingkiran ni hajolmaon alai na mansai asing sian na hinatindanghon ni Barita na Uli i. Ndang i Kristus Sipalua i, na sian Nasaret i do jala na tubu di Betlehem i, Ibana do sihaporseaan jala sijangkononta.
Na paduahon, ai Debata do mangaturhon sandok pardalanan ni ngoluna. Nunga niarbis di jolo ala ni sangkap hajahaton ni si Herodes Agung ingkon maporus do si Josep mamboan Jesus Posoposo i raphon si Maria, inaNa i tu Misir. Ndang rancangan dohot haputusanna sandiri i, rancangan dohot haputusan ni Debata do na pinapatarNa tu ibana marhitehite nipi. Jotjot do masa na songon i, dipangke Debata nipi bahen dalan ni pangungkaponNa laho papatarhon lomo ni rohaNa tu jolma, isara ni lumbalumba uhum manang bagabaga haluaonNa. Ala rancangan dohot haputusan ni Debata do i, ndang adong na tarpatupa si Josep lobi sian na manghaporseai jala mangulahonsa. Ala ni i pintor hehe do ibana, ndang dipaima pola sahat tu tiur ni ari, alai di bagasan panghuduson na badia laos di borngin i do ibana borhat, diboan ma Jesus Posoposo i raphon si Maria, inaNa i maporus tu Misir. Ingkon disi ma nasida maringan paima ro muse parenta ni Debata marsuru nasida mulak. Tar leleng do i dipaima nasida, ai dung pe mate si Herodes Agung asa ro muse hata ni Debata marsuru nasida mulak. Masa do i di taon 4 M. Jadi dijujur sian hapoporusnasida i, i ma marhira dua taon (pat.Mat.2:7, 16) dung hatutubu ni Jesus na diperkirakan di taon 6 SM (andorang so tarich na tapangke nuaeng), jadi taon 4 SM, adong do marhira ualu taon nasida na mangungsi i. Songon i do antong, Debata do manontuhon rancangan ni ngolu ni Kristus i. Ndang ro Ibana tu tano on jala ndang dihatahon manang diulahon Ibana agia aha sian diri manang sian roharohaNa sandiri, alai hombar tu pangaturhon ni Ama i do (Joh.6:38 par). Mamungka sian hatutubu sahat tu pangulaonNa tolhas ro di hamamateNa, dibimbing Debata do Ibana di dalan na tinontuhonNa. I ma muse siauhononta sian Jamita Natal na paduahon on, Jesus Posoposo na tubu di Betlehem i do Kristus i, ai Debata do na manontuhon dohot na mangaturhon sandok rancangan ni ngoluNa. Unduk do Ibana tu rancangan ni Ama i, dioloi do i, ndang hea Ibana manjua. Ibana do satu-satunya naung hea unduk tu tahi dohot panogihon ni Debata sian nasa roha dohot tondiNa. Na laos gabe Barita na Uli do i di hita, ai holan di haunduhon dohot pangoloionNa i do adong di hita haluaon. Di bagasan Ibana dihapogani Debata paluahon hita. Ala ni i, hita pe tahapogani ma haluaonta, tahaporseai ma paboa Ibana do Kristus i, tajangkon ma Ibana gabe Tuhan jala Sipalua hita.
Na patoluhon, ai sian hametmetonNa dope Ibana manaon. Kristus na pinarbagabaga di Padan na Robi i, Kristus na marsitaonon do. Taringot tusi pe, nunga dibayanghon hian i di sitaonon ni Israel, bangso na ‘mengandung Mesias’ i. Apala i do na tarida di diri ni Jesus Kristus na tubu di Betlehem i. Di hametmetonNa dope nunga sala mangarti Raja Herodes Agung di Ibana, dirimpu do raja na manggohi panghirimon nasional ni halak Jahudi Ibana, gabe dilului asa bunuonNa. Na jahat do raja i, bahen hahohot ni huaso dohot harajaonna ndang alang rohana mandurushon mudar. Tungganeboruna sandiri na margoar si Mariamne dibunu ibana do, songon inangna si Alexandra dohot tolu anakna, si Antipater, si Alexander dohot si Aristobulus. Di na so jumpangsa Jesus Posoposo i, dibunu ma sandok posoposo baoa na marumur dua taon tu toru di huta Betlehem dohot na humaliangna. Didok rohana, marhite na songon i ndang tarbahen so dohot be Raja na imbaru tubu i tarbunu. Di pamerengan ni si Mateus, na gabe peristiwa ulangan do i di sitaonon ni bangso Israel di Padan na Robi, di huta Rama khususna. Rama, i ma sada huta di parholangan ni Betlehem tu Betel. Disi do mate si Rahel jala tartanom. Di na tarboan halak Juda tu habuangan Babel, sian huta i do nasida mamolus. Tarrante do nasida jala marsiak bagi situtu. Digombarhon si Jeremia ma uju i, na mangandungi do si Rahel di tanoman i marnida hasisiap ni pinomparna na tarboan tu habuangan i. Songon i ma dison, di sekitar hatutubu ni Jesus i, mangandungi do muse angka ina ni ‘anak Israel’ di huta Betlehem dohot na humaliangna ala kekejaman ni si Herodes. I pe, na gabe bayangan do i di sitaonon ni Kristus di bagasan ngolu ni Israel, bangso na ‘mengandung Mesias’ i. I ma muse siauhononta sian Jamita Natal na paduahon on, Jesus Posoposo na sorang di Betlehem i do Kristus i, ai sian hametmetonNa do Ibana manaon. Hombar tu bagabaga i, gok sitaonon do ngoluNa mamungka sian panggagatan di Betlehem sahat ro di targantung jala tartullang di hau na pinarsilang di dolok Golgota, jala marhite bugangNa i do malum itahilala (Jes.53:5; 1 Ptr.2:24). Ala ni i tahaporseai jala tajangkon ma Ibana gabe Tuhan jala Sipalua hita.
Diposting oleh Pdt.MV Simanjuntak di 14.21 0 komentar
SERMON JAMITA TU PESTA NATAL-1, 25 DESEMBER 2010
Evanggelium on disurat jala ditujuhon si Lukas do tu halak Kristen na marharoroan sian bangso parbegu umumna, tu si Teopilus (1:3) khususna. Andorang so i, nunga binsar Barita na Uli na sinurat ni si Markus na godangan ditujuhon tu halak Kristen Yahudi. Dipabidang si Lukas do barita ni si Markus i di bagasan gaya bahasa na ummura antusan ni panjaha. Di turpuk ari on, dibaritahon do hatutubu ni Jesus Kristus Sipalua i. Sipalua sandok bangso do Ibana. Hombar tusi, hatutubuNa i ndang simbil sian pardalan ni sejarah ni portibi on, sejarah ni angka bangso na niwakilan ni bangso ni Debata (Jahudi) dohot na so bangso ni Debata (Rom).
Na mamarenta do Kesar Agustus di taon 30 SM sahat tu 14 M. Si Gaius Julius Caesar Octavianus hian do jolo goarna, alai di pudian ni ari ditambahon ma tusi goar Agustus, na mandok na marmulia. Na maralasan do i, ai sian sandok kesar ni halak Rom, ibana do na sumangap, na umbonggal jala na umbaritaan. Di tingki hinarajahonna, sahat do tu halak Rom huaso dohot pangarajaion di atas ni sandok oikoumene, i ma portibi na tartanda jala na niinganan ni jolma. Di harajaon na mansai bidang i, mampu do kekaisaran manjamin keamanan dohot ketertiban. Hasonangan ni tingki i digoar ma i pax-romana (hadameon rom). Dipatupa do pembangunan lumobi di bidang prasarana jalan, gabe mansai hatop ma hubungan antar daerah. Saluhutna i dipasingkop dope marhite haadongon ni bahasa persatuan, Junani Koine na marhinorhon situtu tu hadengganon ni komunikasi. Ala ni i digoar halak do ibana ‘sipalua portibi’ on jala tingki ni pamarentaonna digoar ‘zaman na imbaru.’ Di sada tingki, diharuarhon ibana do sada parenta (Gr.dogma, decree, perintah) patupahon pamilangon [Gr.apografesthai (sian hata apografe), enrolment, census-taking, pendaftaran] di sandok gomgomanna (Gr.oikoumeneen, world, dunia), i ma portibi na niinganan ni jolma jala na tartanda olat ni hatiha i. Mangihuthon uhum Rom, sai masa do pamilangon sisongon i sahali sampulu opat taon. Sian i boi pastihonon, di pamarentaon ni si Agustus na opat pulu opat taon i ndang holan sahali masa pamilangion, lobi do. Tontu do, ndang sude i na tinaringotan ni si Lukas di turpuk on, holan sada do, i ma pamilangon parjolo uju digomgomi si Kirenius tano Siria. Dung madabu halak Jahudi tu gomgoman ni Rom (64 SM), dipamasuk do Palestina tu provinsi Siria. Na marlapatan ma i, kebijakan ni harajaon Rom angka na dipatupa di Siria, marlaku do i nang di Palestina. Mangihuthon sejarah, ndang hea nian si Publius Sulpicius Quirinius gabe panggomgomi (wali negeri/ gubernur) di Siria, alai di parholangan ni taon 12 SM tu 16 M gabe komandan ni soldadu do ibana di manang piga inganan di bagian purba ni harajaon Rom. Ndang so mungkin na hea ibana ditempathon di Siria, khususna songon pelaksana ni pamilangon i. Pamilangon na parjolo na tangkas terdokumentasi di sejarah i ma na masa di 20 M. Diurut sampulu opat taon sian i, pamilangon andorang so i tontu masa ma di taon 6 M. Ndang tagamon i na nidokna dison, ai di 4 M nunga mate Herodes Agung na mamarenta di hatutubu ni Jesus. Ala ni i ingkon uruton dope sampulu opat taon nari, i ma taon 8 SM. Cocok do i tu tingki ni si Kirenius dohot tu sada insikripsi di Ankara na manaringoti pamilangon na dipasidung di 7 SM. Ringkot do antusan, ndang tarpasidung sada pamilangon di ombas na jempek, alai na boi do i marbulan manang martaon. Angkup ni i ndang sai dos tingki ni i di sude provinsi, paasingasing do. Di Misir rupani, dipatupa do i di taon 10-9 SM.
Di ay.3 didok: “Jadi borhat ma sasude, asa disurati ganup tu bona ni pinasana.” Boasa ingkon mulak tu bona ni pinasana? Na marpardomuan do i tu sangkap ni pamilangon i. Adong do dua sangkap ni sada pamilangon. Na parjolo, mangalului calon wajib militer. Marlaku do i holan tu warga negara Rom. Na paduahon, manontuhon pajak na ditarik dohot sian arta teanteanan na marhapeahan di bona ni pinasana be. Hombar tusi, borhat ma si Josep na sian Nasaret na di luat Galilea tu Betlehem na di luat Judea. Digoar do Betlehem i huta ni si Daud, ala disi do hatubuan ni si raja i (1 Sam.16:1). Tusi ma mulak si Josep, ai i do bona ni pinasana, jala pinompar ni si Daud do ibana, marga Juda. Ndang binoto alana umbahen marhuta ibana di Nasaret. Tano napu do Betlehem (=bagas roti). Somalna nian, tar maol do ‘mangaranto’ halak sian tano napu. Alai songon i ma dalanna asa saut na nidok ni panurirang i: “Bangso na mardalani di bagasan haholomon marnida sada panondang na bolon” (Jes.9:1; pat.Mat.4:14-16).
Diboan do dohot si Maria, oroanna i naung gabegabean. Di Mat.1:24 dipaboa, jalo dung ro poda ni suruan ni Debata di nipina, dialap si Josep do si Maria bahen donganna saripe. Hombar tusi, nunga digoar disi si Maria i niolina. Alai dison, dipangke dope goar oroan. Na marpardomuan do i tu Mat.1:25 na mandok na laos so ditanda dope (si Maria i) paima tubu buhabajuna. Secara hukum nunga sah si Maria i bagian ni keluargana, parsidohot di suksesi marga dohot di teanteanan. Ala ni i, hombar tu parenta i ingkon dipasurathon do dirina raphon si Josep. Boru aha do si Maria i? Ndang adong hatorangan na pasti taringot tusi. Mangihuthon Luk.1:36, na marsisolhot dope ibana dohot si Elisabet. Manang na sian dia parsisolhotonnasida, i pe ndang torang; boi do i sian si Sakarias marga Levi, boi sian si Elisabet boru Aron/Levi (Luk.1:5), boi huhut sian inanasida isara ni na marpariban ina ni si Maria tu ina ni si Sakarias manang tu ina ni si Elisabet. Mamereng sian i, ndang so mungkin na boru Levi do si Maria i.
Songon i ma dalanna saut bagabaga ni Panurirang Mika na mandok na sian Betlehem do haroroan ni Mesias i (Mik.5:1), ai didok: “Di na disini nasida, gok ma ari ni hangoluanna, ditubuhon ma anak buhabajuna, diborhos ma, dipeakhon ma tu bagasan panggagatan, ala so adong inganan na asing di parmianannasida.” Digoar do na tinubuhonna i buhabaju, ai adong dope anak ni si Josep dohot si Maria, angka anggi dohot iboto ni Jesus na tubu di pudiNa (pat.Mat.13:55-56). Alai huhut, ia ditaringoti pe i dison na marpardomuan do i tu patik na taringot tu anak buhabaju na ginoaran hadohoan ni Tuhan i (pat.Luk.2:23 duu). Di dia ditubuhon? Tradisi mandok, di bara. Na marbonsir do i sian hata panggagatan (Gr. fatnee, manger/feeding-trough, palung/malaf) manang palangka na martaringot di ayat 7. Taringot tusi adong do manang na piga kemungkinan. Na parjolo, di bara. Di na so adong be inganan di parbornginan, gabe marborngin ma si Josep dohot si Maria di sada bara. Tongon di adaran do angka pinahan hatiha i, gabe boi pangkeon nasida sada bara na di huta i bahen pangulonannasida. Na paduahon, di emper ni jabu parbornginan na diparade bahen inganan ni hoda manang halode ni angka parborngin. Na patoluhon, di jabu. Jabu ni na pogos di Palestina gellenggelleng do. Holan sada do bilutna jala i do inganannasida na saripe, inganan ni ugasan dohot pinahanna na so sadia bilanganna (pat.2 Sam.12:3). Tontu, laos adong ma disi panggagatan. Boi do di jabu sisongon i si Josep dohot si Maria marborngin jala laos disi ma sorang Jesus. Manang dia pe sian i na toho, anggo na naeng dohonon ni si Lukas, i ma sian mulana dope nunga ditulak portibi on Kristus i. Nang pe songon i, ndang Agustus, alai Ibana do Sipalua portibi on. Sangat menakjubkan tahe, dipangke Debata do Agustus gabe ulaulaNa bahen hasasaut ni haluaon na di bagasan dohot marhite Kristus na ro i.
Nunga sahat be hita tu mata ni Pesta Natal di taon on. Di jolo ni on nunga tabolus opat minggu Advent na di sada sisi parade hita tu pesta on. Angkup ni i, nunga adong manang na piga pesta na tapatupa manang tadohoti andorang so on. Rajumanta do i sude songon patujolo ni pesta na balga on. Ndang parsoadaon, sai adong do na denggan na tinubuhon dohot na tininggalhon ni i di hita. Nang pe songon i porlu do hita merenungkan ulang atik boha ala ni pangaradeon dohot rumang ni pesta gabe holan sabagian ni perhatianta na tapasahat laho mamingkirhon lapatan dohot na niigil ni Natal i. Tutu pangaradeon na so tardok otik, haporluan Natal na lam godang, kesibukan ni na marpesta na pasti marasing sian kesibukan na somal, godang do i menyita perhatianta. Alai nuaeng, nunga salpu be kegiatan i. Ala ni i nunga boi umpungu jala sumonang rohanta laho manangihon dohot marateatehon Evangelium Natal na taringot tu hatutubu ni Tuhanta Jesus Kristus songon na hinatindanghon ni turpuk jamita di hita ari on.
Tubu do Sipalua i di hagogok ni tingkina (Gal.4:4). Tingki ni Kesar Agustus do hagogok ni tingki i. Na mamarenta do ibana di taon 30 SM–14 M. Gaius Julius Caesar Octavianus do jolo goarna, alai dipampe do muse tu ibana goar Agustus, lapatanna na marmulia. Na maralasan do i, ai sian sude kesar Rom ibana do na umbonggal jala na umbaritaan. Bolas dohonon, adong do dua pangalaho na bertolakbelakang na mewarnai pamarentaonna. Na parjolo, hamajuon. Di tingki i sahat do harajaon Rom tu puncak ni kejayaanna. Hira sude oikoumene i ma portibi na beradab jala na tartanda di tingki i, nunga tunduk tu Rom. Di luat na mansai bidang i, mampu do kekaisaran mangaramoti keamanan dohot ketertiban. Hasonangan ni tingki i digoar ma i pax-romana, na mandok hadameon rom. Dipatupa do pembangunan lumobi di bidang prasarana jalan, gabe mansai hatop hubungan ni luat tu luat. Sudena i dipasingkop marhite haadongon ni bahasa persatuan na margoar Junani Koine na manghorhon hadengganon ni komunikasi. Ala ni saluhutna i digoar halak do Kesar Agustus i ‘sipalua portibi on’ jala masa pamarentaonna digoari ‘tingki na imbaru.’ Na paduahon, kemerosotan. Molo maju pembangunan fisik dohot politik, ndang songon i anggo agama dohot moral. Lam merosot do pengaruh ni dewa-dewa dohot ugamo kafir, lam lesu parngoluon parugamoon. Masa ma keresahan dohot hagangguon. Torop halak na jalakjalak di hasonangan ni roha manang kesejahteraan jiwa. Manatap ma nasida tu Asia, jala dihirim ro hadameon sian angka ugamo orient.
Di na saluhutna i hira na dimatangkan do situasi tu haroro ni Kristus dohot haluaonNa, jala tutu do apala di tingki i do tubu Ibana. So sian pamotoanna, marhite pamilangon na pinatupana berperan do Kesar Agustus di hatutubuNa i. Marhite i dialo do pingkiran na taringot tu hasipaluaonna. Ndang ibana, alai Kristus na tubu i do Sipalua portibi on. Nang pe so songon sangap ni kesar i hataridaanna, di Ibana do hagogok ni haluaon ni portibi on. Toho do, sian Asia do haroroanNa, alai nda tung sada sian dewa-dewa orient Ibana, Tuhan do, Anak ni Debata. Mangihuthon hajolmaonNa, Anak ni si Josep dohot si Maria do Ibana, jala sian Nasaret na di luat Galiea do haroroanNa. Di luat i, marsaor do Jahudi dohot sipelebegu. Inganan na gaor do i, na rusuh, parmianan ni angka na maol aturon jala partabunian ni angka panamun dohot pemberontak. Didok na mandok, molo ditempathon sada komandan ni soldadu tu Palestina, holan mambege goar Galilea i dope nunga pintor angka dotdot. Alai luat i ma haroroan ni Kristus i. Mangihuthon pandok ni si Mateus, hombar do i tu hata panurirangon ni si Jesaya na mandok: “Bangso na na mardalani di bagasan haholomon marnida sada panondang na bolon. Binsar do sada panondang di angka na mangingani tano linggoman ni hamatean” (Jes.9:1; Mat.4:14-16). Alai laos hombar tu bagabaga i, Betlehem do huta hatubuanNa. Halongangan do dalan ni Debata patulushon i, ai marhite pamilangon na pinatupa ni Agustus, ingkon borhat si Josep dohot si Maria tu Betlehem, jala di na disini nasida, gok ma ari ni hangoluanna, ditubuhon ma anak buhabajuna, i ma Kristus i. Luhutna i mangondolhon na Ibana do anak ni si Daud, Sipalua na pinarbagabaga i; Sipalua na sian Debata, na pinillit jala na tinontuhonNa. Ala ni i singkop do haluaon na di bagasan dohot na marhite Ibana i. Dung i tutu do, nunga matang situasi tu kehadiran ni Kristus i, ai disi dibaritahon Barita na Uli i di Eropa, mansai hatop do i marhasiatan di roha ni natorop jala di tingki na relatif jempek nunga boi mangahamonanghon sandok harajaon Rom.
Pinatudos tu tingki ni Kesar Agustus, tingkinta sinuaeng on pe bolas do dohonon suasana na sangat matang do tu kehadiran ni Kristus dohot haluaonNa. Ndang jujur hita molo so taparhatutu na zaman hamajuon do nuaeng on. Tajangkon do ragam ni unsur ni hamajuon sian barat. Dungkon ni senjata nuklir dohot kenderaan angkasa, aha be na adong di barat na so adong nuaeng di Indonesia on? Komputer na tardok ciri ni zaman na maju, alat-alat kmunikasi na canggih-canggih nunga adong bahkan rarak nuaeng di tanonta on. Angkup ni i ragam do unsur ni hamajuon na takembangkan sandiri di Indonesia on, hamajuon di bidang fisik manang pe di bidang pamingkirion. Alai di sisi na asing tong do ndang jujur hita molo talehon punten 100 tu hamajuon i, ai mansai godang do efek negatifna tu parngoluon. Lam moru do nuaeng respek ni jolma tu alam dohot tu Tuhan. Ditorbani angka dolok, dipungkori toru ni tano, dirabasi tombak laho manggohi hinaringkot ni hamajuon i. Ndang holan alam materi be na diutak-atik, nunga dohot ngolu ni jolma i. Rohana dohot jiwana nunga sude dijamai jala dipantunggalinghon. Gari batas ni hak ni jolma tu huaso ni Debata tahe taringot tu ngolu dohot na mangolu nunga dilangkai. Pencucian otak, manusia tabung, cloning, i ma deba ginisanna.
So mansoadahon guna dohot pasupasuna ingkon do dohonon, hamajuon ndang manggohi sejuta harapan ni hajolmaon. Sabalikna do tahe, mansai godang do i manubuhon biar dohot keresahan. Torop do halak na dilupahon, na tarduru, na tercecer manang na gabe korban ni hamajuon i. Gabe godang do halak na so tahan, na naeng mamporus sian alam nyata. Taingot ma rupani, boasa sai langku obat bius atik pe songon i arga jala marmara situtu? Na so diboto halak do mara ni i? Sasintongna diboto do, alai di sada sisi i nama na dirajumi cara laho maporus sian portibi na mansai rundut laho fly tu alam khayalan dohot tu hasonangan sisangombas. Unang lupa hita, narkotik paling laku di negara maju. Laos disi do gumodang halak na maningkot. Di sada poster na hea jinaha didok, di Amerika Serikat setiap lima menit ada seorang mencoba bunuh diri. Songon i ma, lam tu majuna hita on, mansai talpe do hita tu efek negatif angka na songon i. Olo, hamajuon ndang i sigohi panghirimon ni hajolmaon, jala angka jolma siboan hamajuon i ndang i sipalua jala sipangolu portibi on? Antong ise do?
Evangelium Natal sadari on manghatindanghon tu hita, Jesus Kristus na tubu i, Ibana do Sipalua portibi on, Sipalua hajolmaon, Sipalua angka bangso, Sipalua na mago, na mabiar jala na resah, Sipalua hita. Sasadasa do Sipalua, manang ise na naeng malua, malua ma di bagasan dohot marhite Ibana; malua sian dosa, sian gomgoman ni sibolis dohot hamatean; sian keberadaanta nuaeng asa tu haluaon dohot hangoluan na hot saleleng ni lelengna. Ala ni i, sadari on di na tabege baritaNa, tahaporseai ma Ibana, tajangkon gabe Tuhanta, Sipalua jala Sipangolu hita. Selamat Natal!
Diposting oleh Pdt.MV Simanjuntak di 13.42 0 komentar
SERMON JAMITA TU PARNINGOTAN HATUTUBU NI TUHAN YESUS
Di 3:24b didok si Johannes do: “Jala sian on do taboto naung mian Ibana di bagasan hita: Sian Tondi i na nilehonNa i tu hita.” Panindangion i ditorushon jala dipahembang dope di turpuk on. Alai andorang so sahat tusi, dilehon do jolo hatorangan taringot tu partanda ni Tondi na sintong. Taringot tusi didok: “Sian on ma tanda hamu Tondi ni Debata: Ganup tondi ma marhatopothon Jesus Kristus naung ro di bagasan daging, i ma sian Debata.” Mansai ringkot do i, ai di tingki i nunga mamungka rarat sada poda haliluon di Epesus na so marhatopothon Kristus ro di bagasan dagingKristus i (Debata). Ala ni i, tung na so tagamon do olAlai Tondi na sintong i nunga manghatindanghon tu hita paboa Kristus na ro di bagasan jolma Jesus i do Tuhan (pat.1 Kor.12:3). Parbue ni i, gabe adong ma parmianon ni Debata di bagasan hita jala hita di bagasan Debata songon na niondolhon ni turpuk on.
Sian Padan na Robi dope nunga marbagabaga Debata pasonggophon TondiNa tu jolma (Joel 3:1-2). Dipatangkas Jesus Kristus ma i muse di Padan na Imbaru (Joh.14:16-17, 26; 15:26; 16:7 duu) jala dipatulus tongon di Pentakoste ni Jahudi taon 33 (Ul.2:1 duu). Mamungka sian i sai diusehon Debata do Tondi Porbadia i laho patulushon gotilonNa di portibi on. Sada sian ulaon ni Tondi Porbadia i, i ma na manubuhon jolma tu bagasan haporseaon. Manang di dia jala sadihari pe porsea halak di Kristus i, sada partanda na do i paboa naung gabe pangulaan, hasonggopan dohot parmianan ni Tondi Porbadia i do ibana. Marojahan tu Bibel i tahaporseai do paboa sada sian hadirion ni Debata Sitolusada i do Tondi Porbadia i. Jadi di bagasan dohot marhitehite parmianon ni Tondi Porbadia i, mian do Debata di bagasan hita jala hita mian di bagasan Ibana. Di bagasan pardomuan tusi ma antusanta angka pandohan na di Padan na Imbaru na taringot tu parmianon ni Debata di bagasan Kristus, jala Kristus di bagasan Debata (Joh.17:21); Kristus di bagasan na porsea i (Joh.17:23, 26), jala na porsea i di bagasan Kristus (2 Kor.5:17; 1 Joh.2:28).
Di ay.14 mulak do panurat tu proloog ni surat on. Disi diondolhon do na saksi mata do nasida taringot tu hata hangoluan i, i ma Jesus Kristus i. Ndang na sian roharohanasida i manang sian na jinou ni tuanasida, molo pajumpang nasida dohot Kristus i jala porsea huhut gabe siseanNa nasida jala gabe angka sitindangiNa, na sian Debata do i. Taringot tusi, Tuhanta Jesus Kristus i sandiri mandok: “Ndang adong na tarbahen ro tu Ahu ia so na tinogu ni Ama i na marsuru Ahu.” (Joh.6:44a, 65). Tu si Petrus na manghatindanghon tingkos taringot tu Ibana didok do: “Ndada daging dohot mudar papatarhon i tu ho, Damang na di banua ginjang i do.” (Mat.16:17b). Sadalan tu na nidok di ginjang i, Tondi Porbadia i do hadirion ni Debata na manogihon jala na manogu jolma tu Kristus i, na patandahon jala manubuhon tu haporsean di Ibana, na patauhon jala margogoihon gabe sitindangiNa. Sian ajar ni Tondi Porbadia i, ditanda jala dihaporseai sisean i do paboa Anak ni Debata do Kristus i. Anak ni Debata, mandok Debata do Ibana, na saor (Joh.1:1-2) jala na sada (Joh.10:30) dohot Debata sian mulana i. Sian holong ni rohaNa (Joh.3:16), disuru Debata do AnakNa i tu portibi on laho paluahonsa. Hombar tusi gabe targoar do Ibana Sipalua portibi on (Juruselamat dunia; pat.Joh.4:42). Portibi [Gr.kosmou (sian hata kosmos), world, dunia], aha do i? Di pangantusion ni Bibel i, marragam do lapatanna. Rupani, di lapatan na netral,naung hinuasoan ni dosa; jala na positif, i ma portibi naung dipalua sian huaso ni dosa. Dison, pangantusion na negatif i do nidokna, jala sipalua portibi na songon i ma Kristus Jesus i. Hombar tu ajar dohot hagogoon na sian Tondi Porbadia i ma sisean i manghatindanghon Kristus i, asa malua portibi on sian hamagoanna.
Nang pe songon i ndang sude partohap di haluaon i, holan angka halak na porsea do jala na marhatopothon: Jesus do Anak ni Debata. Marhatopothon (Gr.homologeesee, confess/ declare, mengaku), lapatanna manolopi panindangion ni na asing. Nunga nidok, marhite Tondi Porbadia i ditanda, dihaporseai jala dihatindanghon sisean i do paboa: Jesus do Anak ni Debata, Sipalua portibi on. Ndang songon na pinodahon ni docetisme i, jolma Jesus na sian Nasaret na pinangke ni Kristus i bahen kendaraanna sambing, alai Kristus na ro di bagasan daging i do, i ma jolma Jesus na sian Nasaret. Dipangolu Tondi Porbadia i ma i di roha ni angka na tumangihonsa, gabe porsea ma dohot nasida disi jala dijangkon panindangion (ni sisean) i gabe panindangionna sandiri. Di angka sisongon i do mian Tondi Porbadia i, jala di bagasan dohot marhitehite parmianon ni Tondi Porbadia i mian ma Debata di bagasan ibana jala ibana di bagasan Debata. Dohot hata na asing, i ma na saor tu Debata dohot tu AnakNa, Jesus Kristus (1:3) jala na malua.
Laos marhite Tondi Porbadia i do tartanda jala tarhaporseaan holong ni roha ni Debata. Holong ni Debata ndang holan kondisi ni harohaonNa i na gabe ondolan manang motif ni sikapNa tu jolma alai sandok hadirionNa do. Hombar tusi ma didok dison: “Debata do haholongon i.” Pinatudos tu hata gorikna, hurang tingkos do salinan on, ai sarupa tu na di ay.8 songon on do tarsurat disi: Ho theos agapee estin (God is love, Allah adalah kasih). Di ay.8 dipataripar do i dohot ‘haholongon do Debata,’ hape di ay.16 on gabe ‘Debata do haholongon i.’ (Anggo di salinan Inggris dohot Indonesia, sarupa do di na dua ayat i). Marasing do na sinangkap ni na dua i, ai di na parjolo i hatorangan taringot tu Debata do haholongon i, alai di na paduahon i hatorangan taringot tu haholongon i do Debata. Ala haholongon do Debata laos diriNa sandiri do hapataran ni holongNa i. Jesus Kristus do hapataranNa i, jala laos Kristus i ma hapataran ni holong ni rohaNa (Joh.3:16). Jadi na mananda jala manghaporseai holong ni roha ni Debata dos do i dohot na mananda jala manghaporseai Debata. Hombar tusi ma didok dison, na mian di bagasan haholongon i, i do na mian di bagasan Debata jala Debata di bagasan ibana.
Sian asi ni roha ni Debata, di bodari on nunga sahat be hita tu Natal. Natal, mandok tubu Jesus Kristus. Alai aha ma lapatan ni i di angka na marningot jala mamestahon Natal i di tingki on? Natal, mandok disuru Debata AnakNa tu portibi on. Alai aha ma lapatan ni i di portibi naung madabu jala naung ginomgoman ni dosa? Natal, mandok diungkaphon jala dipapatar Debata diriNa tu jolma. Alai aha ma lapatan ni i di manisia na tarpunjung di hamagoanna? Mamestahon Natal ndada na marlapatan i holan na marningot sada na masa marhira 2000 taon naung salpu na so adong be pola lapatan dohot panghorhonna tu tingki on; mamestahon Natal ndang na mandok mangalului pardomuan manang mangarahuthon diri tu pasipasi ni habonggalon ni tingki na salpu laho paholanghon diri sian hagolapon ni tingki na ro; mamestahon Natal ndada na marlapatan i holan na marpungupungu laho mangalului saotik apulapul dohot hasonangan di tonga ni portibi dohot tingki nuaeng na rundut jala na susa, alai mamestahon Natal na marlapatan do i menghadirkan kembali lapatan ni hatutubu ni Kristus tu portibi dohot tingkinta sinuaeng on. Aha ma i? Tauji ma pamanathon i marojahan tu turpuk di hita di bodari on.
Didok si Johannes di ayat na parpudi ni turpukta on: “Nunga tatanda jala tahaporseai holong ni roha ni Debata na tu hita.” Sasintongna, apala i do sintuhu ni Natal i, dipapatar Debata holong ni rohaNa tu portibi on. Holong ni roha ni Debata ndada holan gerak hati manang kondisi ni harohaonNa i, ndada holan emosi manang panghilalaanNa, alai tung sandok hadirionNa do. Hombar tusi do didok si Johannes di suratna on: “Haholongon do Debata.” Ala ni i, molo didok na dipapatar Debata holong ni rohaNa tu portibi on, na marlapatan do i diungkaphon jala dipapatar diriNa parholong jala haholongon. Lobi sian i tahe dilehon jala dipasaor diriNa tu manisia. Apala i do na hinatindanghon ni ‘Bibel na Metmet’ i, Joh.3:16 na mandok: “Ai songon on do holong ni rohaNa luar biasa do i jala na so dung hehe di roha ni jolma, ai dihaholongi Debata portibi on. Aha do portibi?
Ragam do pangantusion ni hata ni Debata taringot tu portibi, dunia manang kosmos. Di pangantusion na netral, portibihinuasoan ni dosa; jala na postitif, i ma langit dohot tano naung pinalua sian gomgoman ni dosa. Dison, na paduahon i do nidokna, na negatif. Jadi tangkasna, portibi, i ma hajolmaon na mardosa jala memberontak tu Debata; portibi, i ma hajolmaon na marserak jala na tarbagibagi; portibi, i ma angka bangso na sai masihosoman jala na masimusuan; portibi, i ma Timur Tengah na so ra dame alai na torus sai masigariangan; portibi, i ma Indonesia dohot prestasina songon sada sian onom negara na terkorup di sandok portibi on, jala na terkorup sian sampuluonom negara Asia Pasifik; portibi, i ma halak Kristen dohot huria na so maila mamestahon Natal di bagasan rumang hura-hura, na konsumtif jala na profan. Alai Natal i mandok: “Debata manghaholongi portibi on,” manghaholongi manisia na mardosa jala na memberontak tu Ibana, manghaholongi jolma na marserak jala na tarbagibagi, manghaholongi angka bangso na masihosoman jala na masimusuan, manghaholongi Israel dohot Palestina na sai masigariangan, manghaholongi Indonesia na korup, jala manghaholongi halak Kristen dohot huria na so maila marnatal marhura-hura. Boha do parjadina haholongan ni Debata portibi na songon i? Nda maralo do angka i tu lomo ni rohaNa? Nda tumagon do dohonon na dihasogohon Debata portibi on? Toho do nian, dihasogohon Debata do dosa dohot pardosa, dihasogohon do korupsi dohot koruptor; alai sandok loja hita mangalului ndang adong nanggo sada pe di Bibel i pandohan na mandok: “Ai songon on do sogo ni roha ni Debata di portibi on,” sabalikna do tahe: “Ai songon on do holong ni roha ni Debata di portibi on.” Nda halongangan i?
Paboa sintong i disuru Debata do AnakNa na sasada i, Jesus Kristus tuat tu hasiangan on, bahen Sipalua portibi on. Sipalua hajolmaon na mardosa jala na memberontak tu Debata sitompa ibana, Sipalua manisia na marserak jala na tarbagibagi, sipalua angka bangso na masihosoman jala na masimusuan, Sipalua Israel dohot Palestina na so ra dame alai na torus sai masigariangan, Sipalua Indonesia na korup, jala Sipalua halak Kristen dohot huria na so sai radot di haasingon manang di habadiaonna. Nang pe songon i unang sala, ndang sude parjambar disi, holan angka na porsea do. Si Johannes mandok: “Asa unang mago ganup na porsea di Ibana, asa hangoluan na salelenglelengna di ibana.” Porsea, konsep na mansai bidang jala bagas do i. Ndang holan na marhahonaan tu pamingkirion sambing i, isara na marhatutuhon na adong Debata, ai anggo i do sibolis i pe porsea do disi jala angka dotdot (Jak.2:19), alai tu sandok hadirion do. Taringot tusi, di turpuk on dipangke do dua gombaran. Na parjolo, i ma na marhatopothon, lapatanna na manolopi panindangion taringot tu Kristus i jala manjangkonsa gabe panindangion sandiri. Hombar tu ajar dohot onjar ni Tondi Porbadia i dihaporseai jala dihatindanghon angka apostel i do paboa Anak ni Debata do Kristus i, jala Sipalua portibi on. Dipangolu Tondi Porbadia i ma i di roha ni angka na umbegesa, gabe dohot ma nasida porsea jala manolopi huhut manjalo panindangion i gabe panindangionnasida sandiri. Ndang holan na pajojorhon, alai na tubu sian haporseaonna do, ai roha i do porsea asa tu hatigoran, pamangan i do manghatindanghon asa tu haluaon (Rom 10:10). Na paduahon, mian di bagasan Debata jala Debata di bagasan ibana. Taringot tusi, sampe do tolu hali diondolhon di turpuk on, i ma di ay.13, 15 dohot 16. Na nidokna disi, saor na porsea i tu Debata, jala Debata saor tu nasida. Di bagasan Jesus Kristus do i masa, niulahon ni Tondi Porbadia i. Nasa na porsea jala na marhatopothon Kristus i, na saor jala mian di bagasan Debata jala Debata mian di bagasan ibana, i do na malua jala jumpangan hangoluan na saleleng ni lelengna.
I ma Natal i, dihaholongi Debata portibi on gabe disuru AnakNa i, Jesus Kristus tuat tu portibi on, bahen Sipalua portibi on. I ma na masa di Borngin na Badia marhira 2000 taon naung salpu, di huta ni si Daud na margoar Betlehem songon na taingot jala tapestahon borngin on. Na mangula do Tondi Porbadia i menghadirkan kembali lapatan ni haroro dohot hatutubu ni Kristus i tu portibi dohot tu tingkinta sinuaeng on. Dihatindanghon do tu tondinta na dihaholongi Debata do hita. Ala ni ulaon, tarpaksa do sahali maringanan sada halak mansai dao sian keluargana. Di hapunjunganna i sai marsak do ibana, pola naeng mandele. Alai dijalo ma sada surat sian boruna na mandok: “Apapun pergumulanmu, ingatlah ada seorang isteri dan empat orang anakmu yang sangat mencintai dan mengasihimu.” Mansai tarapul do ibana manjaha i, gabe margogo di hapunjunganna. Nda lobi tarapul jala margogo hita molo taboto na adong do Debata na manghaholongi hita? Na mangula jala marhuaso do Tondi Porbadia i pangoluhon manang mengaktualkan gogo ni haluaon na di bagasan dohot marhite Jesus Kristus na ro i asa gabe haluaonta i di tingki on dohot di inganan on. Sasadasa do Sipalua, na pinillit jala na tinontuhon ni Debatahalak naung malua. Pesta haluaon do na tapestahon. Ala ni i unang gabe tasorati rohanta binahen ni sipanganon, siinumon, parabiton dohot angka na asing. Taingot ma, ndada sipanganon manang siinumon harajaon ni Debata; alai hatigoran do dohot hadameon dohot las ni roha di bagasan Tondi Parbadia (Rom 14:17). Na mangula do muse Tondi Porbadia i padomuhon jala pasaorhon hita tu Debata asa mian Ibana di bagasan hita jala hita di bagasan Ibana. Gabe donganta Ibana, gabe Immanuel (Jes.7:14; Mat.1:23); gabe margogo hita di bagasan hagogoonNa. Na gabe sipahinsa roha ma i di hita di na mandalani parngoluonta di tingki on dohot di inganan on ala taboto ndang sendirian hita disi. Pinarhatopot do, lam tu maolna. Na boi masa do i ala kebijakan ni pamarentanta na cenderung semakin tidak populis, isara ni na so paloashon roda empat berplat hitam be mamangke BBM bersubsidi. Ninna roha, ndang dia imbar ni i sian na panaekhon arga ni BBM, ai marhite na pasahathon pertamax dohot pertamax plus tu mekanisme pasar, na marlapatan do i nunga boi pamarenta panaekhon arga ni na dua mansam miak i ganup tongkin sahat tu na dos dohot arga na di Singapur naung makmur jala maju i. Molo saut i, manang na boha pe lam tu maolna do na mangolu i. Nang pe songon i, margogotingki na ro. Ala ni Natal on, naeng lam pos ma rohanta mangolu,Diposting oleh Pdt.MV Simanjuntak di 03.45 0 komentar
SERMON JAMITA TU MINGGU ADVENT-4, 19 DESEMBER 2010
Na mangula do Panurirang Sepania di tano Juda di tingki hinarajahon ni si Josia (1:1) na mamarenta di taon 639-609 SM. Mansai danak dope ibana di na bangkit raja i, marumur ualu taon dope (2 Raj.22:1). Ala ni i, ndang pintor sahat dope tu ibana sandok huaso, alai – songon na somal – adong ma sada badan perwalian na mewakili ibana mandalanhon pamarentaon di tongatonga ni bangso i. Ra, i do na nidokna angka induk, angka anak ni raja dohot angka panguhum na martaringot di 1:8 dohot 3:3 i. Dipaihutihut halak on do dalan ni raja na jumolo sian Raja Josia. Dung monding Raja Hiskia (ida Sermon Minggu Advent-1, 28.11.2010) bangkit raja do si Manase anakna i bahen singkatna. Na jahat do raja i, ai dipaulak do muse parsombaon tu debata sileban angka naung nirotonghon ni amana. Laos songon i do dohot anakna si Amon na bangkit raja singkatna, ndang adong rohana paulakhon parsombaon tu Jahowa. Di ombas i dipahehe Debata ma si Sepania maningtinghon uhum tu Juda dohot tu angka bangso na humaliang. Alai ia masa pe i ndada na laho manudahon apala luhut, na papitahon do, ai tebahononNa do sada pasipasi na gabe parhobasNa tu sandok portibi on. Ia dung songon i, gabe adong ma haluaon di angka bangso songon na martaringot di turpuk on.
“Ai disi do patongononHu tu angka bangso dila na pita, asa saluhut nasida manjou goar ni Jahowa, asa dioloi nasida Ibana marroha sisangunjur.” “Ai disi,” ninna. Sadihari? Di tingki na binuhul ni Debata hombar tu asi ni rohaNa. Di na jumpang tingki i, patongonon (Hb.‘ehpoh, turn/change/restore) ni Debata ma tu angka bangso (Hb.`amiym, the people) dila (Hb.saapaah, language, bahasa, hata) na pita. Alat komunikasi na mansai arga do hata di jolma. Alai ala ni dosa, mamungka sian Babel (1 Mus.11:9) sega do hata i, ai gabe so masiantusan be jolma tu jolma. Ndang holan i, ndang haantusan jolma be dohot lomo ni roha ni Debata, jala ndang tarpatubegehonsa be manang aha na hombar tusi di bagasan hata angka na torang, na taratur jala na boi antusan. Alai dison, dibagabagahon Debata do na paulahonNa muse hata i tu hajongjonganna hian, gabe boi jolma i markomunikasi jala masiantusan sama nasida, boi markomunikasi jala dapotan pangantusion taringot tu lomo ni roha ni Debata, jala ala ni i gabe boi ma nasida mangoloi manang beribadah tu Debata marroha sisangunjur, marsada ni roha, masitumpahan jala masiurupan.
“Sian bariba ni angka batang aek Kus, togihonon ni halak na marsomba Ahu, huriangKu angka na marserak i bahen pelean sipanganon tu Ahu.” Maol do antusan ayat on di hata Batak, ai gabe hira huria i do na gabe pelean sipanganon di Jahowa. Ala ni i, niuji do patariparhon i songon on: Sian bariba ni angka batang aek Kus marroan angka sisomba Ahu, angka boru ni na Hupanserakhon i mamboan peleanHu. Kus, i ma Etiopia manang Abessinia; na marhapeahan di Afrika, di bariba ni batang aek Nil. Di bayangan ni halak Jahudi di tingki ni si Sepania, i nama luat na dumao manang ujung ni portibi di dangsina ni tano Kanaan. Jadi, sian angka ujung ni sandok tano on marroan halak sisomba Jahowa. Ise i? I ma boru ni angka na marserak (Hb.bat-puwtsay, the daughter of my dispersed). Di Bibel i mansai jotjot do digombarhon jolma manang bangso songon parompuan. Rupani boru Sion, na nidokna pangisi ni Sion; boru Israel, halak Israel; boru Babel, bangso Babel dohot angka na asing. Di peristiwa Babel dipaserak Debata do jolma tu sandok portibi on. Dung i marjongjongan ma bangso angka na so masiantusan na sada maradophon na sada. Alai di na dapot tingkina, songon i ma didok dison, marroan do angka boru manang halak sian ganup bangso na marragam i tu adopan ni Jahowa laho marsomba huhut mamboan pelean tu Ibana.
“Di ari na sasada i ndang be tarurak ho ala ni sude pambahenanmu, angka na binahenmi mangalo Ahu; ai unsatonHu do disi sian tongatongami angka na teal mangasahon haginjangonmu, gabe ndang be datdatanmu patimbotimbo dirim di dolok habadiaonHu.” Teal dohot ginjang ni roha do sibonsiri ni haseserak ni jolma uju i, ai na naeng paulion nasida do tungkup sahat ro di langit punsuna, asa nangkok nasida tu surgo laho paijurhon Debata sian habangsaNa jala pahundulhon dirina tusi manggontihonsa. Alai gabe tarurak do nasida, ai ndada barita na denggan parbuena, hagagaor do. Mangihut tusi pe, di sejarah ni angka bangso torus do masa pangalaho na patimbotimbohon diri laho mangalo Debata. Alai di tonga ni halak angka na marroan i ndang jumpang be na songon i, ai paholangon ni Debata do sian nasida jolma angka na teal dohot na ginjang marroha. Marpungu nasida marsomba (ay.2) di dolok habadiaon ni Jahowa, mandok di Jerusalem na imbaru.
“Jala tebahononHu do di tongatongami sada bangso na dangol jala na parir, angka na marhaposan tu goar ni Jahowa.” Pingkiran taringot tu pasipasi (sisa, remnant) mulakulak do tarjaha di Bibel. Di angka ari mulamula, diripashon Debata do jolma marhite aek na sumar, alai ditebahon do si Noak dohot keluargana; di tingki ni si Elia, di tonga ni sandok Israel naung marroha mago i ditebahon do pitu ribu halak nari na so olo marsomba dohot mangumma baal (1 Raj.19:18); jala sian Israel na sampulu dua marga i, ditebahon do dua marga, i ma Juda dohot Benjamin na mulak sian habuangan. Na marlapatan ma i, haluaon manang sadihari pe pambahenan ni Debata do i, ndada hatauon ni jolma. Songon i ma didok dison, sian tonga ni Israel tebahonon ni Debata do sada punguan (Hb.`am, people, umat) na malua sian uhumNa. Angka na marhaposan tu goar ni Jahowa do nasida. Nang pe songon i, songon bagian ni bangso na terkorporasi, dohot do nasida manaon uhum na tu bangso i, jala ala ni i do asa gabe angka na dangol jala na parir (Hb.`aaniy waadaal, afflicted and poor, menderita dan miskin) nasida. Di sitaonon dohot hapogosonna i, torus do nasida marhaposan tu goar ni Jahowa, jala ala ni i do boi nasida gabe ulaula haluaon ni Debata tu angka bangso.
Taringot tu pasipasi na malua i, di ay.13 didok: “Ia ebaeba ni Israel, ndang be ulahononna hageduhon, jala ndang be hatahononna gabus; jala ndang be jumpang di bagasan pamangannasida dila sipaotooto, ai torang do nasida marparmahan jala marpangulonan, jala ndang adong na manonggoti.” Basabasahonon ni Debata do tu nasida hangoluan na imbaru. Hageduhon (Hb.`awlaah, iniquity, ketidakadilan/kelaliman), gabus (Hb.kaazaab, lies, dusta/kebohongan) dohot dila sipaotooto (Hb.lashown tarmiyt, deceitful tongue, lidah penipu, panghuling sipaotooto), dosa na somal do i angka na niulahon ni Israel sian ari tu ari. Masisarihon dirina be, ndang parduli di dongan dohot di hasintongan. Alai di tonga ni bangso na malua i ndang jumpang be na songon i. Angkup ni i, asiasihononNa dope tu nasida hasonangan, ai torang do nasida marparmahan (Hb.kiy heemaah yir`uw, for they shall feed, mereka akan diberi makan) jala marpangulonan (Hb.waraabatsuw, lie down, berbaring), ndang adong na manonggoti manang na mambibiari nasida. Gombaran on dibuat sian dunia parmahanion. Ala ni i do ra asa dipangke dison hata ‘marparmahan’ di salinan Batak dohot ‘makan rumput’ di Alkitab atik pe so jumpang i di naskah Heber.
Di Sermon Jamita Minggu Advent-1 nidok: “Godang do sian panurirangon di Padan na Robi na bertingkat-tingkat panggohionna (Dr.Mr.D.C.Mulder). Adong do panggohion na jonok na masa di tingki ni panurirang i raphon halak angka na manangihonsa, alai adong do panggohion na dao bahkan na mansai dao na so dung hehe di roha ni panurirang i sandiri.” Suman tusi ma nang taringot tu turpuk on, angka halak na satingki dohot si Sepania boi do marnida panggohionna di sada peristiwa sejarah na adong hahonaanna tu nasida. Nunga niarbis di ginjang (ida Patujolo), mamungka sian tingki ni si Manase torus tu si Amon sahat tu taontaon parmulaan ni pamarentaon ni si Josia, marbungaran situtu do hasipelebeguon di tano Juda. Alai di tonga ni bangso naung marroha mago i, adong do angka na satia tu Debata. Tarsosak do nasida, dangol jala parir, metmet songon pasipasi. Nang pe songon i ndang mandele nasida, alai sai marsihohot do marhaposan tu Jahowa. Dung marumur Raja Josia sampulu ualu taon, sahat ma tu ibana sandok parhuasoon dohot panggomgomion di bangso i. Pintor dipatupa ibana ma haimbaruon manang reformasi, jala ndang masalpuhu ia nidok, pasipasi ondeng do sada sian unsur utama na mendukung keberhasilan ni reformasi i. I ma na masa di taon 621 SM jala jamita ni Sepania do sada na gabe landasan dohot sibonsirina. Baik si Sepania, songon i Israel satingkina, boi do mamereng i songon panggohion ni bagabaga on. Alai panggohion sasingkopna masa do di Padan na Imbaru. Marhite haroro ni Kristus dohot Tondi Porbadia songgop haluaon dohot haimbaruon tu jolma, dapotan roha dohot pangantusion muse jolma di lomo ni roha ni Debata dohot di donganna jolma, asa tu haluaon dohot hangoluan.
Di ari on, sahat hita tu Advent-4, Advent na parpudi di hita di Taon Parhuriaon on. Dung tabolus tolu minggu Advent, didok roha, ndang so lam tanak be di hita taringot tu Advent i. Nang pe songon i, denggan do tong ulahaLam jonok do hita nuaeng tusi; lam jonok tu Natal siingoton jala sipestahononta di ari Sabtu dohot Minggu na ro on, tanggal 25-26 Desember 2010 dung jolo Borngin na Badia di bodari ni ari Jumat, tanggal 24 Desember 2009 on, lam jonok huhut tu haroro ni Tuhanta Jesus Kristus na paduahalihon i, na so taboto dope tingki dohot sadiharina. Ise jala boha do Kristus na ro i? Aha do hinarohonNa tu tano on? Tauji ma nuaeng pamanathon i marhaborhatan sian turpuk jamita Advent na paopathon on.
Na mangula do si Sepania di Juda di tingki hinarajahon ni si Josia. Mansai danak dope ibana di na bangkit raja i, marumur ualu taon dope. Ala ni i – songon na somal – adong ma sada badan perwalian na mewakili ibana mandalanhon pamarentaon. Dipaihutihut badan perwalian i do dalan ni raja na jumolo sian si Josia, i ma si Manase dohot si Amon na pabongothon pardebataon sileban tu Juda, gabe marbungaran situtu hasipelebeguon i hatiha i. Alai sian asi ni roha ni Debata, ditebahon do saotik pasipasi na marsihohot di parsombaon tu Jahowa. Tarsosak do nasida, dangol jala parir. Nang pe songon i, ndang gabe mandele nasida alai sai marhaposan do tu Debata. Di tingki i, mansai aktif do si Sepania mangalumbahon uhum sian Debata. Dung marumur si Josia sampulu ualu taon, sahat ma tu ibana sandok parhuasoon di harajaon i. Binonsir ni jamita ni si Sepania i, dipatupa ibana ma haimbaruon manang reformasi jala pasipasi na tinggal ondeng ma sada unsur pendukung ni keberhasilan ni reformasi i. Dilohai raja i ma angka inganan manang pusat ni pardebataon sileban i jala dipaulak muse parsombaon tu Jahowa. Mansai arga do haimbaruon na pinatupana i, gabe malua halak Juda sian uhum naung mansai talpe hian nian tu nasida. Di pangalaho i, gabe gombaran patujolo do si Josia di Messias i, manang gabe protipe ni Kristus Sipalua na pinarbagabaga i.
Apala i ma barita na uli ni jamita Minggu Advent-4 on tu hita, Kristus na ro i, na tatagam di Advent, na taingot jala tapestahon di Natal; na sai ro marhitehite hata dohot TondiNa di parngoluonta ariari jala na naeng ro dope di ari parpudi, siboan haimbaruon do Ibana bahen haluaon dohot hangoluan ni jolma. Di bagasan dosa songgop jala mangomgomi do haburuhon tu jolma. Ndang olo be jolma i paserephon rohana hot songon na tinompa, alai naeng do dos dohot Debata, jala marujung ma i di pangalaosion di patik i. Pangalaho i diulahi do muse di na martahi jolma i pajongjong sada tungkup di Babel na disangkapi sahat ro di langit punsuna, asa nangkok nasida tu banua ginjang laho patuathon Debata sian habangsaNa, jala pahundulhon dirina tusi manggontihonsa. Alai ndang taralo jolma Debata, ai digaor do hata dohot panghulingnasida gabe ndang masiantusan be jolma i sama nasida, agoan huhut di pangantusion taringot tu Debata dohot taringot tu lomo ni rohaNa; marserak ma nasida tu sandok portibi on, mangolu di parbolatbolaton dohot na masimusuan. Alai di bagasan Kristus na ro i, na niihuthon ni hasasaor ni Tondi Porbadia i, ditompa jala dijadihon Debata do jolma i gabe na imbaru, dipaulak muse tu panandaon di Ibana, dipapungu jala dipasaor di bagasan huria na sasada jala na badia i, gabe sisada pangantusion di lapatan ni haluaon jala sisada roha di parsombaon dohot pangoloion di Debata. Marhite Barita na Uli na niulahon ni TonndiNa, nunga dibasabasahon i dohot tu hita jala i ma na mansai arga sihalashononta di Natal on. Marpesta hita jala marolopolop ala ni haimbaruon i, ala ni haluaon dohot hangoluan na binoan ni Kristus i. Haimbaruon i, siudutan jala sipasingkoponNa dope i di ari sogot, di inganan na manongtong, na so mansohot jala na so marnasuda, sihirimon jala sipaimaonta dope. Boha ma i ulahononta?
Mulak tu turpuk jamita ari on, taringot tu haimbaruon i, marhite si Sepania marbagabaga do Debata marbasahon tu jolma i dila manang hata na pita. Marhite i gabe boi ma muse jolma i markomunikasi jala masiantusan sama nasida. Laos songon i dapotan ma muse jolma i di panandaon di Debata dohot di pangantusion taringot tu lomo ni rohaNa gabe boi rap manjou goar ni Jahowa dohot mangoloi Ibana marroha sisangunjur, masiurupan jala masitungkolan. Ndang adong be parasingan dohot parbolatbolaton, ai marroan do sian sude bangso na marserak i tu adopan ni Jahowa mamboan pelean tu Ibana; ndang adong huhut angka na teal dohot na ginjang roha angka na patimbotimbohon diri di dolok habadiaon ni Jahowa, alai dipaserep be do rohana songon na tinompa na mangunduk tu Debata sitompa saluhutna, gabe ndang tarurak be nasida ala ni angka pambahenanna. Suang songon i ndang adong be disi angka pargeduk, pargabus dohot pardila sipaotooto, alai mahaposan jala marhaporusan tu Jahowa do nasida tongtong, gabe marhasonangan nasida, dapotan sipanganon dohot siinumon, mardame, ndang adong sihabiaran dohot na manonggoti.
Laos i ma nuaeng joujou ni jamita Advent-4 on tu hita. Natal mandok, adong haimbaruon sian Debata, adong muse pardomuan dohot pardamean tu Debata dohot tu dongan jolma. Luhutna i ndang sae holan jaloon, ingkon na hangoluhononhon do huhut. Ala ni i molo tapestahon Natal, naeng ma di bagasan haimbaruon dohot habadiaon na tama, di bagasan hapolinon dohot hasintongan, unang ma marhitehite pangasomi hajahaton jala haroaon naung bari. Sipasidingonta do rupani Natal na marhaborhatan sian tondi na marbada jala na diulahon laho patuduhon hasurungan ni sasahalak manang habonggalon ni sadasada punguan. Ndang jolma, ndang hita, alai Debata do na ingkon tarpuji jala marsangap di Natal angka na tapatupa. Laos songon i do nang Natal na disangkapi jala na diulahon laho manggohi hisap ni roha pardagingon, patut sipasidingonta do i. Angkup ni i, marhite na marnatal naeng lam tangkas ma tarida hadameon dohot hadomuan di tongatonganta, lam masiantusan hita sama hita jala lam marsada di pangoloion dohot parsombaon tu Debata. Marhite na songon i tarbahen diri hita tu panghirimon dohot panjangkonon di Tuhanta Jesus Kristus na naeng ro i dope, dung i bongotanta ma haimbaruon dohot hasonangan na so mansohot be saleleng ni lelengna.
Diposting oleh Pdt.MV Simanjuntak di 13.53 0 komentar
SERMON JAMITA TU MINGGU ADVENT-3, 12 DESEMBER 2010Rom 2:1-11
Ditongoshon Apostel Paulus do surat Rom on sian Korint marhira taon 57 M. Tujuanna, patandahon diri dohot pangajaranna, huhut laho mangarahon huria i mendukung tahina na naeng mamaritahon Barita na Uli tu Spanyol (pat.15:23-24, 28). Disurathon do i di tingki na tenang, gabe boi ibana pasahathon pingkiran angka na bagas jala na taratur taringot tu masalah angka na niadopanna, lumobi taringot tu pardomuan ni patik dohot asi ni roha. Di hata Batak, dibahen do ulu ni turpuk on: Di toru ni uhum ni Debata do sidabu uhum. (Alkitab: Hukuman Allah atas semua orang). Na tarrajum tu sada hasadaon na umbidang do i, i ma na taringot tu na so adong na tigor sian ulaonna (1:18-3:20). Agia parbegu, songon i Jahudi, luhut do pardosa jala ndang dapot pintoran ni Debata.
Boi do bayanghononta, di na manurathon bagian on si Paulus na tongon berhadapan do ibana dohot halak sipelegu raphon halak Jahudi umumna, Jahudi Kristen khususna, angka na so haru malua dope sian panghaposion tu pangoloion dohot panggohion di patik i songon dalanna tu haluaon. Parjolo sahali dipinsang ibana do angka parbegu, ditaringoti do rimas ni Debata na tu nasida (1:18-32). Umbege i, ‘sombu’ do roha ni halak Jahudi. Tar songon i do antong na di tano on, paminsangon manang panguhumion tu na asing tarmasuk dalan na dumenggan do i laho mamintori diri. Ala ni i, saleleng na asing hona pinsang, ndang pola dia roha ni na so hona pinsang. Na boi gabe las jala sonang do tahe rohana mambege i, ai hira pembenaran do i di hadengganonna sandiri. Ia so hona pinsang ibana, songon i ma ninna rohana, ndang lobi ndang hurang, ala ni hadengganonna do i. Alai di na songon i roha ni Jahudi i, di turpuk on, tompu ma dipinsang si Paulus nasida, didok: “Dibahen i ndang dapot ondingan ho, ale jolma, sidabu uhum. Ai dirim do diuhumi ho, di na niuhumanmu donganmi. Ai suman tu na binahenna i do pambahenmi, ho na manguhumi i.” Digoar ibana do halak Jahudi i dison ‘jolma sidabu uhum.’ Na marpardomuan do i tu cara ni bangso i mamereng dohot mananda dirina. Dirajumi nasida do dirina na badia, na tigor jala na sintong. Sabalikna diuhumuhumi nasida do parbegu na ramun, na geduk jala na jahat. Tutu nian, ‘dumenggan’ do Jahudi sian parbegu. Alai ndang ala ni dirinasida i, ala ni Debata do naung papatarhon lomo ni rohana tu nasida. Dilehon patikNa tu nasida, jala i do na gabe hapistaran dohot hapantasonnasida di adopan ni angka bangso (5 Mus. 4:6). Ala ni hadengganonna i do asa torop parbegu tartait gabe proselit. Nang pe songon i, tong do godang pangalaosionnasida. Ala ni i sasintongna ndang adong dalannasida manghumuhumi halak parbegu i. Molo diulahon nasida pe i, na manguhumuhumi dirina sandiri do nasida disi. Tamba ni pangalaosionna ma i dohot tamba ni uhumna. Ala ni i ma asa didok tu nasida: “Ndang dapot ondingan ho ale jolma sidabu uhum.”
Pingkiran paboa na rap di toru ni uhum ni Debata do parbegu dohot Jahudi diuduti dope di ay.2 didok: “Alai taboto do, hombar tu hasintongan do uhum ni Debata mangonai tu angka na mangulahon sisongon i.” Panguhum na sintong do Debata jala na tigor. Ndang siida bohi Ibana, ndang diuhumi parbegu i ala parbegu, jala ndang dipintori Jahudi i ala Jahudi, alai diuhumi do sasude hombar tu na niulana. HasintonganNa do patokanna, i ma lomo ni rohaNa naung pinapatarNa di bagasan hataNa (pat.Joh.17:17). Na marparange hombar tu hasintonganNa i, angka i do na targoar partigor jala sipintoran; alai sabalikna, angka na marpangalaho maralo tu hasintonganNa, pangalaosi do i jala siuhuman.
Di jolo nunga nidok, paminsangon manang panguhumion tu na asing tarmasuk dalan na dumenggan do i laho mamintori diri sandiri. Marhite na manguhumuhumi donganna, sai hira na naeng tujuhononna do mata ni saluhut halak tu na niuhumuhumanna i asa sandok nalnal diida be hahurangan ni donganna i, alai ndang sanga be anggo mamarateatehon hahuranganna sandiri; sai hira na naeng dohononna do na sogo rohana di hageduhon alai lomo ia di hatigoran dohot hasintongan. Alai ndang langku i di adopan ni Debata. Diida jala diboto do saluhut, ndang hagabusan manang haangkalan Ibana. Di toru ni uhumNa do manang na ise pe na mangulahon na so uhum atik pe mansai malo ibana mamintori diri marhite panguhumuhumion dohot na marsipalensem. Songon i ma halak Jahudi, ndang tagamon boi pasidinghon uhum ni Debata ala ni pangalosion na dos tu na niulahon ni parbegu nang pe ringgas nasida mamintori diri marhite na manguhumuhumi parbegu i, ai ndang ‘lumomo’ rohaNa mida dosa ni halak Jahudi sian dosa ni halak parbegu, alai rap dihasogohon do i. Ala ni i, ndang tagamon adong perlakuan khusus tu Jahudi.
Na manguhumuhumi, siangkup ni na naeng mamintori diri, doshon na marsintahon na roa do i tu na niuhumuhuman i; sai hira na mangidohon asa pintor hona uhum nian pardosa i jala mago. Hu ni roha do i di denggan basa ni Debata. Hu ni roha, mandok lea manang leas ni roha, anggap sepi manang anggap enteng. Marbuhalbuhal do denggan ni basa ni Debata tu jolma. Nang pe pardosa jolma i, di bagasan lambas ni roha dohot habasaonNa dianju do nasida, ai naeng togihononNa do sasude tu hamubaon ni roha. Ala ni i, ndang pintor diuhumi jolma i di hadosaonna; dipasurut do tahe uhumNa, ditangguhkan laho mangalehon kesempatan tu jolma i paubahon rohana. I ma na pinarsineang ni roha ni sipanguhumuhumi i, didok rohana, na hurang tibu nian Debata manguhumi pardosa i. Songon i do halak Jahudi, hu do rohanasida di denggan ni basa dohot lambas ni roha ni Debata na tu parbegu i. Ndang mangantusi nasida, songon parbegu i pangalaosi do nang nasida. Ia so pintor hona uhum pe nasida tong do i ala ni denggan ni basa dohot lambas ni roha ni Debata asa sahat nang nasida tu hamubaon ni roha. Jadi molo halak Jahudi sandiri mangolu sian denggan ni basa dohot halambason ni roha ni Debata, aha dalannasida manguhumuhumi halak na asing na tong mangolu sian denggan basa dohot halambason ni Debata? Hamubaon ni roha (Hb.syub, berbalik, mulak; Gr.metanoia, repentance, bertobat/membalikkan pikiran) na marhahonaan do i tu hamubaon ni sandok parngoluon, ndada holan tu harohaon manang cara berpikir.
Di ay.5, diungkaphon si Paulus do harohaon ni halak Jahudi, na jogal roha jala na so olo muba. Debata sandiri manggoari nasida na tangkang roha (tegar tengkuk; 2 Mus.32:9; pat.5 Mus.10:17; 31:7). Ndang olo nasida muba, ai didok rohana bangso ni Debata do nasida naung mardalan di dalanNa jala tuk do hadengganonasida mangodingi nasida sian rimas dohot uhum ni Debata. Alai jogal ni roha do i, hatangkangon. Mansai jonok do hajogalon tu uhum. Marhite na pajogalhon roha, sasintongna naung dipajonokjonok jolma do dirina tu uhum. Lobi sian i tahe, nunga hira na disurduhon tanganna mangaithon uhum na tu ibana. Songon i ma didok dison, ala ni jogal ni rohana nunga dipagukguk halak Jahudi rimas tu dirina. Rimas, i ma sikap ni Debata di bagasan diriNa maradophon dosa dohot pardosa. Aspek dinamis ni rimas i, i ma uhum na nidabuhonNa na mangonai tu pardosa. Di na ro tingkina ndang boi so mangonai uhumNa tu angka na tangkang. Ndang mardia imbar, Jahudi manang Gorik, ai na tigor do Ibana. Sadihari? Boi do i di tingki on, alai na pasti, di ari sogot; jala godangan marhahonaan tusi do turpuk on.
Taringot tu paruhuman sogot i, didok: “Ai baloshononNa do tu ganup marguru tu na niulana be.” Di ari parpudi i, ro do Kristus Jesus i songon panguhum na mangulahon panguhumion ni Debata maradophon sandok hajolmaon. Nunga salpu be tingki parasian, jumpang ma tingkina mamaloshon tu ganup hombar tu na niulana be. Angka siulahon na denggan manjalo ma i di upana, alai angka siula hajahaton hona uhum do. Ulaon dison, ndang bolasnasa na so tubu sian haporseaon, i do dosa (Rom 14:23).
Di ay.7 dohot ay.10, ditaringoti do tumangkas lapatan ni ulaon na denggan dohot upana, didok: “Hangoluan na salelenglelengna do di angka na marbenget ni roha mangula na denggan, laho mangalului hasangapon, hamuliaon dohot hatongtongon. Alai hasangapon, hamuliaon dohot dame tu ganup na mangulahon na denggan, tu halak Jahudi jumolo, dung i dohot do tu halak Gorik.” Ulaon na denggan, i ma ulaon na pinatupa ni jolma laho mangalului hasangapon, hamuliaon dohot hatongtongon. Hamuliaon (Gr.doxan, glory, kemuliaan) dohot hasangapon (Gr.timeen, honour, kehormatan) ndang tarsirang i sian hadirion ni Debata. Di Padan na Robi, molo dipapatar Debata diriNa tu bangsoNa, sai di bagasan hamuliaon (Hb.qabod) do, i ma hatiuron na mansai songkal jala na mandokdohi. Mansai jotjot do hamuliaon i dipangke songon sinonim ni kehadiran manang hadirion ni Debata. Laos songon i do dohot hatongtongon, ndang tarsirang i sian hadirion ni Debata. Na manongtong do Ibana, na so olo muba jala na so umboto agia halilu ni hamimimbar (Jak.1:17). Jadi, ulaon na denggan manang ulaon na mangalului hamuliaon, hasangapon dohot hatongtongon i, i ma angka ulaon na tinubuhon ni pardomuan ni jolmaNa mangulahon na denggan sisongon i ingkon na di bagasan habengeton do, ndang marnaloja manang gabe pargale (Gal.6:9). Tu angka na songon i, manang na Jahudi i manang na Gorik
Sabalikna, di ay.8 dohot ay.9, ditaringoti do lapatan dohot uhum ni parjahat, didok: “Alai rimas dohot muruk ma di angka na tongkar, ala pangoloi nasida di hageduhon, ndada di hasintongan. Na bernit dohot hatahuton ma tu roha ni nasa jolma na mangulahon hajahaton, tu halak Jahudi jumolo, dung i dohot do tu halak Gorik.” Parjahat, i ma angka na mangulahon hajahaton (Gr.katergazomenou to kakon, that doeth evil, yang berbuat jahat). Taringot tusi, dipatorang do tumangkas di bagasan tolu pangalaho, i ma: Parjolo, na tongkar (Gr.eks eritheias), mandok na girgir marbada (contentious, suka bertengkar). Alai na laos marlapatan do i na manarihon dirina sandiri (mencari kepentingan sendiri), i ma angka halak na bermental upahan na mangalului paruntunganna sambing. Duansa i na marmual do di pardomuan naung sega tu dongan jolma. Paduahon, na so mangoloi di hansintongan (Gr.apeithousi tee aletheia, do not obey the truth, yang tidak taat kepada kebenaran). Di jolo nunga pinatorang, hasintongan, i ma lomo ni roha ni Debata naung pinapatarNa tu jolma di bagasan hataNa (ay.2). Patoluhon, pangoloi di hageduhon (Gr. apeithomenois tee adikia, obey unrighteousness, taat kepada kelaliman). Hageduhon, i ma aloalo ni hasintongan, jadi sasintongna dos dohot hajahaton. Rimas (Gr.orgee, wrath, murka; ida ay.5) dohot muruk (Gr.thumos, indignation, geram/kemarahan/kejengkelan/ kedongkolan) ma jambar ni angka sisongon i. Duansa i, ndang adong pola parasinganna, jala na mahahonaan do i tu ari uhum sogot. Akibatna, na bernit (Gr.thlipsis, tribulation, penderitaan), i ma haporsuhon pardagingon dohot hatahuton (Gr.stenochooria, anguish, kesesakan), mandok haporsuhon ni harohaon manang penderitaan batin. Tu duansa do i mangonai, tu halak Jahudi jumolo, dung i dohot do tu halak Gorik.
Taringot tusi diondolhon di ay.11, didok: “Ai ndang siida rupa anggo Debata.” Ndang gabe marasing perlakuan ni Debata tu halak Jahudi sian tu halak Gorik. Toho nian, adong do hasurungan ni halak Jahudi ala anak ni si Abraham nasida (ida huhut ay.1) Alai nang pe songon i, ndang gabe numeang panimbangion ni Debata tu nasida, dumokdok ia tu parbegu, alai uhumanNa do ganup hombar kaidah dohot patokan na dos (pat.ay.2).
Patolumingguhon ma nuaeng dung na bongot hita tu Advent. Mangulahi naung nidok di na dua minggu Advent naung salpu, Advent mandok haroro (coming). Na marhahonaan do i tu haroro ni Kristus na parjolo na marhite hatutubuNa na secara khusus taingot jala tahalashon di Natal, dohot tu haroroNa na paduahalihon di ari parpudi. Suman tu jamita na di Minggu Advent-2 na salpu i, jamita Minggu Advent-3 sadari on pe gumodang do mangarahon rohanta manatap tu ujung, tu haroro ni Kristus na paduahalihon i. Taringot tusi, nunga dipasingothon panurat ni Surat 2 Petrus hian, di angka ari na parpudi ro do parhata insahinsak angka na mandok: “Di dia do haroroNa na pinarbagabaga i?” Di rohanasida, malelenghu do haroroNa i. Nunga pola marmatean angka jolma, marsalpuan angka sundut, tong so ro; portibi on pe hot do, ndang adong na muba sian na di mulana i. Ndang manganto rohanasida, molo so pintor ro dope Kristus i jala so pintor marujung sejarah, lambas ni roha ni Debata do i laho mangalehon tingki parasian tu manisia, ai dipangido rohaNa do naeng unang mago nian agia ise, alai naeng ma sahat saluhutna tu hamubaon ni roha (pat.2 Ptr.3:3-9). I ma deba na naeng parataon ni jamita Advent-3 on tu hita, tingki parasian do nuaeng on. Di tingki parasian i do hita mangolu dohot mangula, disi do hita naeng marsaor, marhobas dohot manindangi, disi huhut naeng maradvent dohot marnatal. Antong, boha ma hita mamangke i? Aha ma na patut sipatupaonta? Tauji ma pamanathon i marhaborhatan sian turpuk di hita ari on.
Na parjolo, tapasiding ma na manguhumuhumi. Di jamita on dipinsang Apostel Paulus do halak Jahudi na mansai ringgas manguhumuhumi halak parbegu. Na sahat do nasida tu bangko i ala ni pangantusionna na sala taringot tu hajongjongannasida songon bangso ni Debata. Didok rohanasida, ala bangso ni Debata nasida gabe numeang do uhum tu nasida, dumokdok ia tu parbegu. Na laos marlapatan ma i na dirajumi nasida do na umpintor nasida di adopan ni Debata marimbanghon bangso na asing. Asa nalnal hapintoranna i, gabe girgir ma nasida manguhumuhumi. Didok rohana, marhite i ma nasida patuduhon keberpihakanna tu hasintongan dohot sogo ni rohana tu hageduhon. Angkup ni i, marhite panguhumuhumion i, mangolu do di nasida giot ni roha na marsintahon na roa taringot tu angka parbegu. Naeng gira hona uhum nian parbegu i di rohanasida, naeng gira mago. So mamoto nasida, songon parbegu i pangalaosi do nang nasida, jala ndang lumomo roha ni Debata mida pangalaosionnasida asa mida pangalaosion ni bangso parbegu. Hombar tu hasintongan do panguhumNa, jala ndang siida bohi Ibana. Ia so pintor diparo pe ari uhum na balga i, tung lambas ni rohaNa do i ai dipangido rohaNa naeng sahat nian sude tu hamubaon ni roha. Di duansa, di Jahudi dohot parbegu. Ala ni i, ndang adong dalanna di Jahudi manguhumuhumi parbegu, ai doshon na manguhumuhumi dirina do nasida disi. Hu ni rohanasida do i huhut di lambas ni roha ni Debata, ai molo nasida mangolu sian denggan ni basa dohot lambas ni roha ni Debata, aha dalanna di nasida marsintahon uhum tu parbegu na tong mangolu sian denggan ni basa dohot halambason ni Debata?
Laos i ma joujou ni jamita Minggu Advent-3 on tu hita, asa unang hita manguhumuhumi. Ndang adong na tigor nanggo sada, luhut do pardosa jala ndang dapot pintoran ni Debata nasida. Ala ni i do umbahen na ro Tuhanta Jesus Kristus tu portibi on songon na tatagam di Advent dohot na naeng ingoton jala pestahononta di Natal on. Di na saluhutna do Ibana ro, ndada holan di sada bangso; sipalua ni sandok hajolmaon do Ibana, ndada holan sipalua ni sapunguan halak. Olat ni tingki on, nunga torop naung manjangkon haluaonNa i. Alai ndang sae dope olat ni i, sitorushonon jala sidatdatanNa dope i tu angka na asing. Tu sangkap i, sahat ro di haroroNa na paduahalihon i ungkap do tongtong pintu parasian di na saluhut. Ala ni i hita angka naung parjolo manjalo dohot mandai haluaon i, ndang boi manguhumuhumi manang marsintahon uhum taringot tu angka na so manjalosa dope. Taboto ma, sarupa tu nasida, pangalaosi do hita na jolo, jala nang nuaeng pe ndang simbil dope hita sian pangalaosion i. Ia sahat pe hita nuaeng tu panandaon dohot panjangkonon di haluaon i jala ia so songgop dope tu hita uhum i, ndang ala ni hita i, ala ni Tuhan i do, hinorhon ni asi ni roha dohot halambasonNa. Di nasida pe, ungkap do tong asi ni roha dohot halambason sisongon i. Ala ni i ndang adong dalanna di hita manguhumuhumi na asing, ai doshon na manguhumuhumi dirinta sandiri do hita disi. Pamintorion di diri do i, hu ni roha di denggan ni basa dohot di halambason ni roha ni Debata. Alai na tarjou do hita marhaseanghon tingki parasian ni Debata. Apala i ma na mansai ringkot suan jala tarida di ngolunta di Advent on dohot di Natal sipatupaon jala sihalashononna so pola piga ari nari. Naeng lam tangkas tarida na rade hita managam dohot manjangkon haroro ni Tuhanta Jesus Kristus na paduahalihon i. Ala ni i, taparhaseang ma tingki parasian i, tapauba ma rohanta jala tapasiding ma na manguhumuhumi.
Na paduahon, taulahon ma na denggan. Nunga nidok, hombar tu hasintongan do Debata manguhum, jala ndang siida bohi Ibana. Ndang dipintori Ibana Jahudi i ala Jahudi, jala ndang diuhumi Ibana parbegu i ala parbegu, alai diuhumi do sasude hombar tu ulaonna be. Angka siula na denggan manjalo ma i di upana, alai angka siula hajahaton hona uhum do. Ulaon na denggan i, i ma ulaon na pinatupa ni jolma laho mangalului hasangapon, hamuliaon dohot hatongtongon; ulaon na tinubuhon ni pardomuan na sintongJadi tangkasna, ia ulaon na denggan i, i ma ulaon na tubu sian haporseaon. Di angka siulahon na denggan sisongon i Sabalikna rimas dohot muruk manang haberniton dohot hatahuton ma di angka parjahat, i ma angka na tongkar, angka na girgir marbada dohot na manarihon dirina sambing, angka pangoloi di hageduhon ndada di hasintongan.
I ma muse sipangot dohot joujou ni jamita Minggu Advent-3 on tu hita ganup, tapasiding ma hajahaton alai taulahon ma na denggan. Unang hita sala, ulaon na denggan i ndang boisongon na nidok ni apostel i, nasa na so tubu sian haporseaon, i do dosa (Rom 14:23). Mansai ringkot ma i ingotonta, ai ndang sai hapintoran hita dirinta, jotjot do hita lobi mangharingkothon na denggan di jolo ni jolma sian na denggan di adopan ni Debata. Di Advent dohot di Natal rupani, jotjot do hita halak Kristen madabu tu na mangalului na denggan di roha ni jolma, di rohanta sandiri, di roha ni punguan, di roha ni bangso dohot negara, ndada na denggan di roha ni Debata. Molo dung riburan jolma marpesta, bosuran mangan dohot minum, sulean sude di hadiah manang di bingkisan Natal, i do tabahen ukuran ni kesuksesan. Alai boha do pandok ni Debata, sukses do manang gagal? Angkup ni i, na mangulahon na denggan i, ingkon na di bagasan habengeton do; ndang marujuuju, ndang marnaloja manang gabe pargale. Marsalpuan pe angka Advent dohot Natal, anggo na mangulahon na denggan i ingkon torus do i ulahononhon. Angka halak na songon i do na marhaseanghon tingki parasian ni Debata, na tagam jala hobas maimaimahon dohot manjangkon haroro ni Kristus na paduahalihon i.
Diposting oleh Pdt.MV Simanjuntak di 20.07 0 komentar
INONG [novel na marhata Batak] – Jejak Publisher
Home / Novel / INONG [novel na marhata Batak]
INONG [novel na marhata Batak]
Contoh: INONG [novel na marhata Batak]/2/Budi Hartono/Jln Jenderal Sudirman No 4, Sukabumi 43355/0812345678
INONG [novel na marhata Batak] quantity
Category: Novel Tags: Bahasa Batak, INONG [novel na marhata Batak], Novel, Radius S. K. Siburian
Novel – Bahasa Batak
Radius S. K. Siburian
Inong. Sada hata alai mansai gok pangantusion na marhadomuan tu si. Ise hita on na tubu tu portibion molo so sian ina? Tangkas do taboto. Songon dalan ma i manungguli rohanta tu natuatuanta lumobi tu inongta be. Andorang so tanunuti manjaha pustaha on, mansai denggan do ra, molo tasunghun boha do barita ni inongta. Sunggulsunggul on tarlumobi ma tu angka hita namarnatuatua do pe saonari.
Taringot tu ise do isi ni pustaha on? Tarida do sian judulna. Tangkas do taboto molo hata inong pintor manghonai do tu roha nang ngolunta. Godang ni pangkorhonna ima na so boi tarlupahon. Isarana mulai sian di bortianna do pe hita sahat tu na taboto marroha manang dung balga bahkan nga hasea be. Ini ni buku on songon sada sarita ma taringot tu ngolu siadap ari ni sada ina dohot anakonna.
Aha naso diulahon Inong hudoa tu hita? Ra taboto tangkas do aha alusna. Nda diungkithon, didungketdungketi, dohot dipalapalai do sude asal ma hasea gellengna? So adong hata mansohot mangula saleleng mangolu do pe. Sian manogot sahat tu bodari, sai ianakkonna do disarihon.
Panghulingna sipalambok simanangi dohot ateate. Holongna so hea marsik. Parrohaonna na sai use uju pe na hurang denggan diula anakkonna, hir ni hodok na so tarapusan, tangiang na so ra marnasae, dohot lan na asing, sian dia i tajalo? Dapot hita di ngolu ni inongta.
Songon sada dalan ma pustaha on laho mangingot, marsarita, martaringot tu angka na uli jala na denggan. Ndang pustaha na sala na di tangan mu na on. Godang ni na uli na mansai denggan hangoluhononton marhite isina. Ahut hamu ma angha na denggan sian pustaha on. Baritahon na denggan tu humaliang asa lam godang na manghamauliatehon basabasa ni Debata tu hita marhitehite ngolu ni dainong.
Be the first to review “INONG [novel na marhata Batak]” Cancel reply
RAJA OMBUN – TanoBatak
Angka parroha ombun, ima na so mangaloas sondang natiur masuk tu rohana. Musu so habiaran do i dongan so tarhilala.
Tung sura pe sumorop ibana tu sada loloan/punguan, handang so pinaris do ibana disi pagori so pinagohon. Tung sura paingoton, mamintori dirina do i marungut-ungut laos maporus. Sihampir gabe gambir do i tandiang gabe toras, tu begu pe so tampil, tu adopan ni jolma ndang bolas.
Di angka pardalan di las ni ari, sai diparar do pamolus ni ombun mangondingi mataniari mangorui mohopna, alai dung sumisi, ngirsaon ma jolma i songon horbo jinail ai nunga disorop pilngas ni mataniari i. Dang boi hape apala haru hirim jala pos roha di ombun mangalehon halambohon, ai ndang margogo ibana mangalo hagogoon ni alogo.
Dung so alogo mangullus ibana, dokdohan ma ibana dibahen arina, mamirong ma ibana paboahon nanaeng madabu ma ibana gabe udan.
Jolma parbangko ombun ndang boi i panisioan, ai uju bidang ibana di roha, tarparar do i pangaluan, alai tongkin muba do rohana dibahen alogo pangapianon na paboanboan dirina dohot pingkiranna, ujungna sumisi sian iba.
Angka ompunta sijolo tubu, jamot do i mamillit tohap tu angka anak sipajoloon jala “natangas di roha natangkas tubu”. Sai dihirim rohana do angka naposo natau gabe tundun di jolo asangasang dipudi. Ima angka jolma na boi manghophop sabangso, saompu, sahuta, saama, songon i nang di angka na sadongan marojahan dibagasan patik nauli, uhum natingkos. Didok ma i adat diparadat, uhum diparuhum.
Molo dipabangkit sada anak gabe raja, dipatihi do i asa “manjujung uhum natingkos”. Patik ni harajaon didok sijujung ni ninggor sitingkos ni ari. Tuhe so ra mumpat batangi so ra husor. Parninggala sobola tali, parhatian sisada ihot. Disingahon Raja Sisingamangaraja do patik ni harajaon i, na gabe sitindangi tu sude angka Raja partohap di Bangso Batak, asa gabe Raja Tumurut Uhum, Raja Tumurut Adat, Raja Sintamardongan, Raja Panghophop.
Dang adong be hagogoon na asing mangunggil tohap ni Raja si songon i asa ditadingkon nirajaanna disoluk haporsuhon dohot hapogoson. Sapala naung tinuhuk pinorsan, ima padan sidalanhonon ni angka Raja na holong mardongan i, sihongkop bangsona. Pangunsandean ni nagale ma ibana pangaluan ni nabile, ndang mardia imbar patindang holong dohot uhum natingkos.
Molo taida saonari angka partohap di harajaon, pargomgom di Bangso Batak, nunga tung balik songon lapaon ihan suhar songon taiton bulu. Ditimbangi natorop do nuaeng on angka Rajana ala dibereng manirpang sian patik dohot uhum hasintongan. Pasuksuk artana be do nasida, mangonsop mudar ni natorop, mamisat ngolu ni napogos, mambarobo ngolu ni paradongan. Marbangkohon mangallang sian toru ni rere, pasuda indahan ni pinarorotna. Dibahen pe patikna i, dalanna manguhumi angka nagale do, dalanna mangonsop hosana.
Tudos ma nuaeng natorop pangisi ni bangso on songon na maronding tu Raja na marbangkohon ombun. Mangalului dalan ma nasida ganup sahali lima taon unang miling nian sian “batuan” harajaonna jala unang munsat “salenggam” hatongamonna. Alai hagogoon ni alogo do manontuhon “masarsar do ibana manang ndang”. Hosa, holso dohot arsak ni natorop i do manambai hagogoon ni alogo laho mangullushon harajaon ni angka jolma na marbangkohon ombun.
Gaung so marihot do nasida peak so maringanan, ai dang siat nasida di roha ni angka natorop na sai holsoan paima adong raja panindangi uhum natingkos patik nadenggan.
Natorop pe godang do songon na marbangkohon “sibaharubaharu”. I pe gaung somarihot do peak so maringanan. Molo gomodang jagal ni si Pohul, ido dietong na boi gabe Raja, nang pe pamosat do ibana tu donganna. Molo malo marpollung songon si Talmis, ima dietong gabe raja, nang pe jotjot do ibana marsipalensem di parulanna. Molo malo mangarangrang songon si Raksa ima dietong gabe raja, nang pe so hea tulus ulaonna. Nadumokdok, molo girgir mangalehon jagal dohot tuak songon si Polgak, ima dietong gabe Raja, nang pe nasinamun do pandapotanna.
Angka jolma sisongon on ma nagirgiran di sileanlean, patorsok pandaian, manghirim di hasurungan. Dipabangkit ma raja, napunggur petaho, asal ma marhasurungan ibana sian i, asal ma gomparan ni ompunta, asal ma dongan sahutanta, asala ma tabo hatana, tabo jagalna, hapal jalangjalangna. Ditaon ma “jorgong” di jolona asa adong sijamotanna saleleng marharajaon raja pinabangkitna i.
Maret 26, 2008 tanobatak
5 respons untuk ‘RAJA OMBUN’
empat aline terakhir, itulah kenyataan yang ada jaman sekarang. bahwa ‘hepeng do mangatur adalah benar. kepala desa di tempat saya sekarang harud menghabiskan biaya ratusan juta, bahkan menurut kabar na binege, sampe tu EM…ember kalee….hanya untuk menjadi kepdes…menang dimaklumi, disini daerah industri dan perumahan dan tentunya uang masuk sian toru ni rere sanagt banyak…
jaman na rittik on, mana ada lagi raja obbun,..yang aja raja tornado, manang aha pe di kipas….
tapi…kadang saya berpikir,…ibban na so mamora ido ra iba…anggo mamora lobi kejam sian i do ra …
mauliate nidok dituhan ala so dilean hamoraon, ai mungkin diboto dang sanggup iba manean….
nang songoni di hitaan,…kalau mau jujur, setiap pemilihan, berapa banyak duit habis???…nisukkun ma kaleng-kaleng, sehingga masyarakat diajari untuk makan duit ‘begu’. napenting mardalan “duit biru=istilah anak tetangga” anggo suara hati, tusadaa an….
seyogianya semua orang khususna halak hita, ikkon bersipat ‘raja obbun’, alai holan mudar ni halak batak do na makkuling, jai nangpe peol otik dongan tubu i, ikkon pilliton ma i……
sai boi ma nian roha niba on marroha raja obbun ateh
Maret 27, 2008 at 2:55 am
– Apala tabo do halak amang Naipospos on marhata batak, ai
hurasa dang piga be songon amang on naboi marhata batak
sisongoni sai masihol do iba manjaha artikelna.
– Memang nunga songoni amang parngoluon siganup ari,
ibarat ni hata naung umum saonarion “sedangkan yang
haram susah dicari apalagi ayng halal” jadi manang na
sursar pe uhum dang pola bohai ai tutupon ni siuhumisik doi
Maret 29, 2008 at 3:21 am
……Ai molo najolo antong Raja ni halak Batak Raja Binangkit ni Debata do, jadi ndang adong dipingkirhon asa mamora sampe 7 Turunan nasida..
……Ba ianggo nuaeng on do, Angkan raja-raja partogi binangkit ni situan natorop asa marharajaon ibana….ingkon boi ma didok rohana 5 taon periode punguhon sampe sungkup pangoluhon pinomparna pinomat 7 Turunan..
Partongaan taon na salpu i tarsor ro ma telepon ni sada partulangon tu ahu. Apala aha ma nuaeng barita sian tulangon sukkun-sukkun ni roha. Hape na paboahon na naeng mangulahon acara pelantikan ni punguan ni halak Batak do nasida di inganan nami nuaeng on. “Nauli mai Tulang” nikku mangalusi partulangon i. “Ta baen ma denggan ulaon i, ta bulang-bulangi ma ketua lengkap dohot tunggal panaluan dohot piso halasan” nikku mambaen usul.
“I ma da lae. Walikota pe ro do annon. Asa bahen hamu ma nian pangurupian muna tu si,” ninna. “Molo boi nian, asa ta pakke ma tunggal panaluan ampuna ni lae di acara i,” ninna partulangon i.
Ro di si na hurippu do partulangon i na bage ketua ni punguan ni batak i. “Taringotna ise do tahe ketua ni punguan i dipillit, halak Tulang do kan?” hupatakkas ma tu partulangoni.
“Daong au lae. Wakil ketua do ahu. Si Adonang anggota dewan do” ninna partulangoni paboahon sada anggota dewan ni kota nami naung takkas tinanda.
Na ringgas hian roha naeng mangurupi toppu ma bage losok huhilala.
Huroa tudos tu na sinaritahon ni lae Naipospos on ma parrohaon ni akka dongan halak hita di huta nami on uju pemilihan i. “Ise ma dongan na humapal sihumisikna ima taparrajohon.” Hape tangkas do diboto angka dongan i manang songon dia ma ula-ulani dongan napinillit na. Dang adong na sitiruon nang di parulaonna dohot pakkataionna.
“Ai tiga-tigani boru muna do tunggal panaluan i tulang” nikku ma dung dapotan alus asa unang babe hansit rohani partulangon i.
Jempek ni hata bage margarar ma tunggal panaluan hulehon hami tu nasida.
Bulan Januari na salpu i, tarbarita ma na tartakkup ni polisi ma sada anggota Dewan ni kota on marjuji dohot akka donganna akka pamborong. Dua minggu na salpu diputus pengadilan ma nasida terbukti melakukan tindak pidana perjudian dengan hukuman 3 bulan.
songonima realita namasa saonarion sungkun2 boa do merobah manang mangatasi luar biasa hebat lae Monang menyajikan realita i dohot hata batak nauli aha do istilah tusi lae ! mauliate horas
Februari 9, 2010 at 4:47 pm
19.56 Gereja Katolik Maria P.O.K.-Sidikalang No comments
“Dung i dijou ma na sampuludua i jumonok, dipungka ma marsuru nasida marduadua, dilehon ma tu nasida huaso mamaksa angka tondi na hodar!”
Ra hea do hita tonton di TV iklan kampanye ni Presiden SBY di tingki laho mancalonhon muse ibana. Di iklan i dipataridahon angka jolma na mamuji pamarenta nuaeng on ima SBY jala di si didok joma i, “Mauliate ma di pamarenta nuaeng on alana 3 hali turun arga ni minyak, biaya singkola gabe mura …” Alai didok si SBY alusna, “Unang dok hamu songon i, gariada ahu do mandok mauliate tu angka rakyat, alana sude i ndang alani gogonghu, alai alana perjuangan dohot kerja keras ni angka rakyat do i.”
Tung mansai bagak iklan on, ima alus ni si SBY. Toho manang daong aha nadidok nai sian ias ni rohana, ba urusanna mai. Alai nalaho hita dok, tung mansai andul alusnai dohot angka na masa di nuaeng on, ima tung mansai godang jolma i pabangga-bangga manang paburnang-burnang na binahenna. Angka nabinahennai didok holan alani haburjuon, hamaloonna sambing do, gariada didok anggo so alani ibana i, sudenai ndang boi mardalan. On ma goarna ginjang ni roha.
Alai didok Jesus tu siseanNa suang songoni tu hita, molo hita ulaon angka na denggan, nauli dohot ulaon pararathon Harajaon ni Debata, unang ma laho mangalului sangap di hita, alai sai hita ulahon mai laho mamuji jala pasangaphon Debata. Unang hita haginjanghon bahwa sudenai i hita ulaon holan alani hita sandiri. Unang ma songoni hita, alai ingkon tongtong marunduk ni roha hita, bahwa sudenai boi hita ulaon holan alani holong dohot pangurupion ni Debata tu hita. Sai tongtong ma hita marunduk ni roha, manat hita, unang gabe tubu ginjang ni roha di hita. Amin.
Manghadang ulos di abara Parsiamun manang Parhambirang ? | Raja Mandidang Sitorus
« Paniaran, boasa didok paniaran ?
Dia do parjolo sipasahaton, Ulos Pansamot do manang Ulos Sampe Tua (nuaeng didok Ulos Hela) ? »
December 29, 2016 by Sampe Sitorus,SE (A. Hitado Managam)
Di grup Facebook Partungkoan, adong sunghun sunghun sian dongan sapartungkoan amang Ruhut Hartono Sinaga :
Horas amang… Martukkar pikkiran ake…. Dia do bedana Pamakkean Ulos di Siamun dohot Dihambirang mauliate.
Hombar tu sunghun sunghun i di son pinaandar ma pangantusionhu marhite naniadopan jala dituturi natuatua :
St. Sampe Sitorus /br Sitanggang (A. Hitado Managam Sitorus)
Disada tingki hea ma au ro mangadopi gonghon ulaon Pesta Unjuk, haroronghu aleale ni paranak. Huhasomalhon do manang tudia au laho ingkon do tamba parbinotoan.
Topet hatiha i andorang so masuk tu gedung huida sian suhut parboru manghadang ulos diabarana parhambirang. Ala huida sahalak ama natuatua jonok tu ingananhu jongjong antar hupagogo soaranghu mandok: “Ai songon na so somal do niida hasuhuton di Pesta Unjuk manghadang ulos dihambirang” ninghu. Pintor mardalan natuatua i mandapothon amanta namanghadang ulos dihambirang i laos dipadenggan natuatua i gabe disiamun ulos i. Ndung i didapothon au jala didok: mauliate amang, ai marga aha hamu tahe ? Ninna. Hualusi Sitorus amang.
Didok natuatua i, poso dope hamu alai tung tangkas do diparrohahon hamu angka ruhut-ruhut paradaton i ninna.
Hudok santabi amang au pe parsiajar do jala ala so somal do huida asa pola hudok songon i jala huida pardompahan ni amang tongam jala pos rohanghu na tuturan ni amang hami angka sundut naumposo. Mengkel amang i huhut dipatorang ma songon on:
Ia ulos somalna dihadang di abara parsiamun. Molo pola dihadang di abara parhambirang napatuduhon na tung dokdok do parungkilan/sitaonon ni namanghadang ulos i siala namasa niadopanna. Isarana molo tilahaon manang mate purpur rodi mate punu, ndang sala molo dihambirang dihadang ulosna. Sandok diulaon habot ni roha na tung mansai dokdok do masa manghadang ulos dihambirang, ninna.
Sian panuturion ni natuatua i gabe tamba parbinotoanhu.
Nian somal do ra tabege jala taparrohahon halak mandok asa di abara parsiamun ulos dihadang, alai ndang hea dope napatoranghon boasa songon i.
Laos ima nahupaandar di partungkoan on. Alani i molo tabereng halak manghadang ulos di abarana parhambirang hape ndang ulaon habot ni roha nadokdok, denggan ma tapaingot asa dihadang ulosna i diabarana parsiamun.
Ambal ni hata molo naeng marulaon hamu, unang lupa manuhor tigatiganami on ate.
Tabe mardongan olop-olop
St. Sampe Sitorus/br Sitanggang (A.Hitado Managam Sitorus).
Jamita: Minggu, 16 Maret 2014, Passion III: Reminiscere | Ezer Kenegdo
Jamita: Minggu, 16 Maret 2014, Passion III: Reminiscere
Evangelium : Johannes 3:1-17
Holan Jolma Natubu Sian Ginjang do na Marnida Harajaon ni Debata
Molo jinaha evangelium Johannes, manigor tarida do songon dia cara pamaritahonon ni si Johannes manuturhon ngolu panghobasion dohot angka panghataion ni Jesus na so haru somal jumpang di evangelium Mateus, Markus dohot Lukas. Johannes mangalehon godang perhatian tu tolu sungkun-sungkun : Parjolo: Ise do Jesus i? Laho patoranghon hadirion ni Jesus naung ro tu portibi on dipangke istilah “Hata i”, “Daging”, “Hangoluan”, “Hatiuron”, “Hamuliaon”, “Anak sasada” dohot lan na asing. “ Gabe daging ma Hata i jala maringan ditonga-tonga ni hita on,.. (1:14), asa marhite i gabe boi ma jolma marnida Debata na sasintongna. Di evangelium on, digombarhon Jesus do diriNa songon: Mesias na margoar Kristus (4:25-26), Ahu do roti hangoluan i (6:35), Angka na mauas, tu Ahu ma ibana ro minum (7:37-39), Parmahan na denggan (10:14), Hau anggur na tutu (15:1). Paduahon: Aha do na niulahon/nihobasan ni Jesus laho patuduhon diri-Na songon Anak ni Debata? Johanes manurathon godang tanda halongangan na pinatupa ni Jesus, isarani Aek gabe anggur di huta Kana (2:1-12), manamue 5000 halak ( 6:5-10), Pamalum na marsahit, pangoluhon na mate dohot angka na asing, patuduhon Jesus do Anak ni Debata na tongon mangulahon lomo ni roha ni Debata. Patoluhon: Songon dia hubungan antara na mangihuthon Jesus dohot angka jolma na manghasogohon/mangalo Ibana? Evangelium on mangurupi hita laho mangantusi dohot denggan pergumulan ni angaka jolma naung mangulahon angka pangajarion na baru na pinasahat ni Jesus dohot angka jolma na mandok na so boi ulahononnasida i alai tongtong do nasida satia tu angka uhum/patik ni si Musa.
Mangihuthon paretongan ni angka pande bisuk Padan na Imbaru hira taon 80/95M ma evangelium on disurathon uju maringanan ibana di huta Efesus. Jala hira sude do sapandapot angka pande bisuk Padan na Imbaru dohot tokoh-tokoh Gereja mandok Si Johannes ima sahalak sisean haholongan ni Tuhan Jesus na gabe Apostel manghatindangkon dohot mamaritahon Barita Nauli i (panurat Evangelium Johannes on). Laos ibana do muse panurat buku 1,2,3 Johannes dohot buku Pangungkapon di Padan Na Imbaru. Disangkapi roha ni panurat evangelium Johannes on do naeng mamangkulingi sandok halak na pistar, na bisuk, angka pangajari, ro di angka na sangap ni portibi on, asa tung ditanda jala dihaporseai Jesus Kristus do Anak ni Debata, na mangalehon hangoluan di angka na porsea di HataNa (20:31). Laos i do na pinasahat ni Tuhan Jesus tu si Nikodemus dibagasan turpuk jamita on.
Guru na ringkot marguru tu Jesus Kristus (ayat 1-2): Guru i ma angka na pinatujolo gabe pangajari di tongatonga ni sada bangso. I ma angka na pistar, naung godang mangguruhon parbinotoan, jala na gabe sitiruon ni torop halak di ngolu siganup ari. Adong do sintongna molo adong mandok, ingkon jagaon ni guru wibawana songon halak na pistar, manang pakar na gabe panungkunan ni natorop. Asa adong ma sahalak sian Parise, sintua ni Jahudi na margoar Nikodemus. ( KJV: There was a man of the Pharisees, named Nicodemus, a ruler of the Jews) Nikodemus i ma sahalak sian Parise jala sintua ni Jahudi (pemimpin agama Yahudi-anggota Sanhedrin) na patuduhon parange na denggan tu Jesus marhite na ro borngin borngin manopot Jesus laho marsiajar. Tarjalo roha do pambahenan ni si Nikodemus molo ingkon borngin borngin ibana manjumpangi Jesus, apalagi laho manungkun-marsiajar tu sahalak Guru na imbaru jala parhutahuta, alana hurang suman molo sahalak sintua ni Jahudi na margoar Nikodemus molo songon angka natorop i ibana paihutihut Jesus, apalagi molo diboto angka donganna halak Parise. Di turpuk on, tarida do parsitutuon ni si Nikodemus laho mangantusi pangajarion ni Jesus, dihauasonna diparbinotoan i dihilala ibana do “Yesus memiliki sesuatu yang tidak ia miliki”. Tarida do haserepon ni roha ni si Nikodemus, na tongtong olo marsiajar hape sahalak guru na sangap do ibana di mata ni angka na torop, alai dijolo ni Tuhan Jesus tung mansai godang dope siguruhononna. Gariada hira na hurang talup dope si Nikodemus gabe guru, ai so tarantusan ibana dope ruhutruhut laho marnida Harajaon ni Debata. Tarida do i dung disungkun si Nikodemus gabe dialusi Jesus marhite sungkunsungkun muse, “Ho, guru ni bangso Israel, ndang diboto ho i?” (ay.10).
Tung andul do asing pangalaho ni si Nikodemus songon sahalak Parise martimbangkon donganna Parise na asing, tongtong do dihauashon ibana parbinotoan jala laho do ibana mangguruhon i tu Jesus bornginborngin asa tung sagat nasida manghatai, jala boi dapot hatorangan na bagas taringot tu na sinungkunhonna tu Jesus. I do umbahen dung pajumpang ibana dohot Jesus, pintor sportif do ibana memulai panghataion, “Gurunami… (tontu mansai maol do on di ibana, ai sahalak guru do tong si Nikodemus jala nunga tumua/lebih senior ibana sian Jesus), alai olo do si Nikodemus mangakui halobian ni donganna, diparsangapi ibana donganna, ndang gabe hahurangan ni Jesus dilului ibana songon na pinatupa ni halak Parise na asing na sai jotjot mangalului hasalaan ni Jesus dalanna laho manjehehon Jesus. Parjumpangan ni si Nikodemus dohot Jesus tontu mamboan hasil, martua do si Nikodemus ala dapotsa hatorangan na tangkas taringot tu ngolu na imbaru i sian Tuhan Jesus. Borngin na uli do borngin i di si Nikodemus, ai gabe diantusi ibana hinaringkot ni ngolu na imbaru i.
Lapatan ni na tubu sian ginjang (ayat 3-8): Langsung do diarahkan Jesus panghataion nasida tu pokok persoalan na adong dibagasan roha ni si Nikodemus, i ma taringot “ Harajaon ni Debata”. Dialusi Jesus, “Na tutu situtu do na hudok on tu ho: Ia so tubu jolma sian ginjang, ndang tarbahensa marnida harajaon ni Debata”. Alai maol do diantusi si Nikodemus hatorangan ni Jesus. Diuji si Nikodemus do muse mangantusi pangajarion ni Jesus marhitehite hapistaranna, alai ambal do sian na nimaksud ni Jesus. Pandohan ni Tuhan Jesus di ayat 3, dilapati si Nikodemus marhite pikiran (akal budi) pardagingon, “Songon dia ma tarbahen tubu muse halak, ia naung matua? Tung haulahansa ma mamasuhi siubean ni inana, asa tubu?. Hape na nidok ni Tuhan Jesus i, boi antusan holan marhite pikiran (akal budi) partondion do (patudos Rom.12:2). Ai ngolu na imbaru, na nidok ni Tuhan Jesus:”tubu sian ginjang”, ima ngolu na mangadop tu tondi , ndadaa mangadop tu hagiot ni daging”. Alani na tubu sian ginjang lapatanna marngolu na imbaru, ima ngolu na dibagasan panogunoguon ni Tondi Parbadia. Nasa na marngolu na imbaru, i ma na tubu sian aek dohot Tondi. Alai dia do lapatan ni na tubu sian aek dohot Tondi? Na marpardomuan do pandohan i tu na marnida dohot mamongoti Harajaon ni Debata. Na sahat marnida jala bongot sogot tu bagasan Harajaon ni Debata i ma angka halak na ias roha, “Martua ma parroha na ias, ai idaonasida do Debata” (Mat.5:8). Alai ndang adong nanggo sahalak pe jolma na ias roha, ia so jolo dipaias sian saluhut hajahatonna di na robi. I do umbahen ingkon “tubu sian aek”. Alai ndang sae holan i, ingkon dohot do tubu sian Tondi. Lapatanna ndang sae holan ias sian dosa ditingki na salpu. Memang, nunga salpu jolma na parjolo i, jala nunga soluk jolma na imbaru marhite pandidion na badia i, alai ringkot do jaloon hagogoon ni Tondi Parbadia, asa margogo na porsea i jala monang maralohon nasa na jat saleleng di portibi on. I do na nidok ni Tuhan Jesus, “tubu sian Tondi”. Pangajarion na pinasahat ni Tuhan Jesus naeng patorangkan tu si Nikodemus na salelengon memahami bahwa nasida sebagai halak Jahudi merupakan pomparan ni si Abraham tontu nunga otomatis gabe anak ni Debata, alai Tuhan Jesus patoranghon ingkon na tubu sian Tondi do, ndang cukup holan tubu sian keluarga ni Jahudi manang molo nunga mangulahon patik.
Haluaon marhite panobusion ni Tuhan Jesus (ayat 9-17): Hatorangan na nilehon ni Jesus tong dope maol siat dipingkiran ni si Nikodemus, “Songon dia ma tarpajadi i? Laho mangalusi sungkunsungkun ni si Nikodemus gabe diarahon Jesus do pingkiran ni si Nikodemus tu pamingkirion secara partondion ndang secara pardagingon, “Ndang adong na manaek tu banua ginjang,… (ay. 13). Ibana do na di banua ginjang hian, alai naung tuat sian i asa dihatahon Ibana tu hajolmaon angka na di banua ginjang. HatutuatNa sian banua ginjang marsangkap do laho manait angka na porsea tu banua ginjang. Patimboon…(ay.14) dipangke Jesus tu dua hal i ma : parjolo, patimboon ma Jesus tu hau pinorsilang di Golgata (jaha Joh.8:28 ; 12:32), paduahon, patimboon ma Jesus tu hamuliaon uju tarhinsat Ibana tu banua ginjang (jaha Ul.2:33; 5:31; Fil.2:9). Proses “patimboon ma Jesus” digombarhon diturpuk on songon ulok na pinatimbo ni si Musa uju mardalan bangso Israel di halongonan sian tano parhatobanon Misir tu tano Kanaan. Ulok na sinunggulanna ima sada ulok sian tulung api na tarbuat sian tombaga na disuman si Musa huhut disangkothon tu hau partonggol, jadi manang ise na pinargut ni ulok di halongonan i jala dibereng dompak ulok tombaga i, malum ma ibana. Sada tipologi do na binahen si Musa i tu na patimbohon Anak ni Jolma i di turpuk on, martudutudu tu na pinarsilanghonna i Jesus, angka pardosa na mamereng silang huhut solhot tu silang ni Tuhan i do na dapotan hasesaan ni dosa dohot haluaon. Sangkap patimbohon Anak ni Jolma i ima asa dapotan hangoluan na salelenglelengna ganup na porsea di Ibana. On ma hata ni Jesus na tu si Nikodemus na sangat terkenal, i ma ayat 16, “Ai songon on do holong ni roha ni Debata di portibi on,… Sian dialog antara Nikodemus dohot Jesus, dapot ni si Nikodemus ma sada pangajarion taringot haluaon i ma marhite panobusion, pola ditaon Jesus haberniton, insakinsak, durus mudarNa jala mate di hau pinarsilang, ditanom jala mulak mangolu di ari patoluhon. Asa ndada alani pomparan ni si Abaraham secara pardagingon manang alani pangulaon ni patik. Haradeon ni Debata marsuru AnakNa mamorsan dosa ni jolma i asa unang mago jala unang mangolu dibagasan uhum. Alai haluaon sian uhuman i do dipatupa marhite panghophoponNa. Asing sian panghophopon ni Kristus i ndang adong pamintorion. Ndang tuk pangulaon ni patik mambahen jolma pintor manang rumang ni pelean aha pe dang tuk paluahon jolma. I ma panindangion na mansai arga. Tuhan Jesus na ro sian ginjang, ido mangatasi saluhutna, asa ndang uhumonna portibi on alai asa paluaonna. Dung ditobus jolma i ndang adong be huaso na mangihoti ibana, gabe anak ni Debata ma jolma i na manjalo tohap dohot tumpal sian Harajaon ni Debata.
– Persoalan na mendasar jotjot jumpang di ngolu ni halak Kristen i ma pangantusion na so haru hantus taringot tu lapatan ni pandidion na badia. Godangan dope halak Kristen na marnida sakramen pandidion holan sekedar mangalap goar, manang asa tartingting di huria. Hape mansai bagas do na hinangham ni pandidion na badia i, ai di na tardidi hita, disi do hita tubu paduahalihon, ala nunga dipaias hita sian nasa dosa jala mamungka sian i ma hita mandalani ngolu partondion. Aek, ima simbol ni pamurion (cleansing), Tondi, ima simbol ni hagogoon asa mampu jolma patupahon angka na denggan. Alani, naeng ma tangkas antusan ni halak Kristen, ia na rumingkot di angka halak naung tardidi (dakdanak manang na magodang) i ma manghilalahon huaso ni Tondi Parbadia na margogoihonsa mangulahon nasa na denggan jala mangalo na jat.
– Jesus Kristus do haluaon dohot hangoluan di hita. Nunga ro Ibana tu portibi on paluahon hita pardosa asa dapotan hangoluan salelenglelengna hita (Joh.3:16). Hangoluan na salelenglelengna (eternal life) do jambar ni na porsea di Jesus. Jala holan Debata sambing do na tuk mangalehon tu hita eternal life on. Patumonaan ni ngolu na salelenglelengna nunga bongotonta nang pe mian di portibi on dope hita jala hasisingkopna jaloonta ma i di ngolu na manongtong di surgo hasonangan i sogot. Ido umbahen sai martangiang hita ditangiang hatopan na diajarhon Tuhan Jesus, ima : Sai ro ma harajaonMu. Antong marhite turpuk on diajari do hita asa manghangoluhon kualitas na tumimbo sian kualitas ni ngolu portibion marhite na tongtong marparsaoran dohot Debata.
– Di Minggu Reminiscere (Sai ingot ma ale Jahowa angka denggan ni basaM),naeng ma tomutomuonta Jesus Kristus dipardalananNa menuju Jerusalem, jala disi ma saut sangkap haluaon i laho manobus hita jolma pardosa marhite na rade Ibana nangkok tu hau pinorsilang. Antong ganup jolma naung pinalua ni Kristus unang be sarombang dohot portibi on, alai gabe imbaru ma hita (Rom.12:2). Imbaru na pinatupa ni Debata (Kainos), i ma molo dibereng tong do i jolmana na boi marsahit, na boi gale, na sipata marsitaonon, alai adong na imbaru, adong Tondi Parbadia na paimbaruhon gabe mangolu jolma i berdasarhon nilai-nilai Debata, jala tarida do i sian parbuena ima parbue ni Tondi (patudos Galatia 5:22). Antong lam taguruhon ma marngolu na imbaru, asa lam margogo hita manaluhon nasa na jat marhite angka ulaon na denggan i ma patupahon angka parbue ni Tondi i, ai ndang maralo patik dompak angka sisongoni. Amen
Categories: Khotbah Mingguan | Tags: khotbah | Permalink.
HAMPUNG TOGI - MARDANDI BOLON SI KARTINI (2) - PALAMBOKPUSUPUSU
Home » TORSA » HAMPUNG TOGI - MARDANDI BOLON SI KARTINI (2)
03 September 2017 TORSA Edit
Panurat : Tansiswo Siagian
“Songon na maol do hubondut poang indahan on, boha ia jouhon ma jolo parumaen i asa rap mangan hita poang amani Paima” ninna Ompu Pangadean doli.
“Akh, paida ma disi among, muba annon ginjang roha ni i”
“Ima tahe, jouhon ma tu bilutmuna an” ninna Inongna muse mandasdas.
“Ginjang annon roha ni parumaenmuna i, dang olo ahu manjou i”
Tompu jongjong Ompu Pangadean boru. Dilangkahon ibana dompak jolo manopot bilut ni parumaenna i. Digora ibana parumaenna i lambok sian duru.
“Beta ma mangan kedan, ai laos losok do roha ni simatuan mangan ala na sai di bilut i ho. Beta ma kedan, marsahit ho annon” ninna Ompu Pangadean lambok.
Alai laos sip do si Kartini, ndang nanggo dialusi ibana hata ni simatuana i. Manang ala ni aha ma mambahen laos mohop ateatena so mangalusi. Hape nian ndada na simatuana i na mambahen sogo ni rohana. Risirisi roha ni si Kartini sai lalap pangapiapion ateatena hinorhon ni na so olo i si Togi manolopi ibana tu Siantar laho manuhor lampin ni anakhonna na naeng sorang jala naeng rohana mangallang mie pangsit di jalan Cipto Siantar.
Sumurut Ompu Pangadean boru, ndang be sai digogo ibana manggora parumaenna i. Dapot rohana do lungun ni roha ni si Kartini jala somal do tahe songon i uraura mardandi molo toho songon parumaenna i so sae langkana, tarlumobi molo urangan buha baju sada Ina.
“Toe ma annon ma ibana mangan, tung mohop dope huroha roha ni ibana. Mangan ma hita jumolo” ninna Ompu Pangadean boru.
Ndang leleng dung sidung marsipanganon nasida, pintor hatop do hehe si Togi. Mansai mohop rohana ala na so olo i niolina i rap mangan nasida hape nunga apala dijouhon Inongna i ibana. Dang tartaon si Togi mohop ni rohana naeng muruk tu ripena i, ala dietong ibana nunga panlobian pangalaho ni Inantana i holan ala so ditolopi ibana giot ni rohana i.
“Boasa laos so olo ho mangan nunga apala dijouhon Inong ho. Aha gabe songon i mohop ni roham tu Inongki laos sude hasogohononmu” ninna si Togi gogo soarana.
Alai ndang ditagam si Togi gabe hehe si Kartini, jongjong ibana toho apala sonson di jolo ni si Togi
“Jadi aha huroha naeng dohononmu? Naeng tinjuonmu ahu, tinju ma molo barani ho. Dietong ho ahu gabe mabiar molo muruk ho? Ndang mabiar ahu tu ho” ninna si Kartini songon na marrara pardompahanna mangalo si Togi.
Tarhatotong si Togi. Ndang dihirim rohana mangalo ripena i tong gogo soarana, gabe mangihut si Togi lam simbor ateatena tubu balga ni rimasna..
“Bah, nunga mangalo ho ate. Ndang diargahon ho ahu hape tungane dolim”
“Ho do na so mangarhahon ahu tunggane borum, ai so holan di ahu na ringkot asa pola hupaido tu Siantar hita manuhor lampin laho tu gellengmon. So laho manuhor abithu ho hupaido tu Siantar” ninna si Kartini tong gogo soarana.
“Nunga malo hape ho mangalo ahu saonari ate”
“Ingkon hupaltaphon do huroha babami asa sonang roham”
“Pastap ma molo barani do ho. Haru pastap, alai molo barani ho mamastap ahu ingkon mulak ahu tu jabu ni Inongku”
“Mulak pe taho ho molo songon on do pangalahom” ninna si Togi gogo.
Hape tompu ro Ompu Pangadean boru, bongot tu bilut nasida i.
“Ai aha do ulaulamuna on, so maila hamu marbada”
“Unang antoi hami Inong. Nunga beteng parumaenmon mangalo nuaeng. Ingkon saut do paltahohon baba ni on asa sombu rohana” ninna si Togi huhut songon na mangondam si Kartini.
“Bah, Togi. Na mambahen songon dia do roham naeng pastaponmu ibana. Laho ho tu duru an, padao sian on so tung sanga laoan tangan ho tu parumaen on. Pahatop tu duru ho” ninna Ompu Pangadean boru songon na marsurak gogo huhut mangonjarhon si Togi asa sumurut sian bilut i.
“Paloas Inong paloas asa bulus dipastap ibana ahu. Dietong ibana do ahu mabiar” ninna si Kartini alai huhut tangis ibana marabur iluna.
Dipahundul si Kartini di topi ni paratina i huhut sai tangis ala ni lungun ni rohana huhut ala ni ilana marbada ibana di jolo ni simatuana. Dang tarhatahon ibana mohop ni rohana dohot nang ilana, ai tung so diboto ibana do sai lalap songon i mohop ni rohana mangida amantana i. Ndang diantusi ibana boasa gabe sai sogo rohana marnida amantana i sipata holan ala ni saotik. Hape ndada hea nian so unduk ibana tu parhalanguluna i na saleleng on, jala ndada hea barani ibana mandok dia na saleleng on molo pe asing pandapotna tu amantana i. Muba tahe dung nuaeng sai olo ura ritirition ateatena marnida amantana i.
Ndang pola dipaganjang simatuana i hatana tu si Kartini. Holan dung tangis si Kartini manigor sumurut do Ompu Pangadean boru sian bilut i manadingkon parumaenna laho manopot si Togi.
“Toe, paombun roham itonan, unang sai murukmu boanhon. Songon i do molo Ina na so sae langkana , olo tomputompu tubu murukna. Atik na baoa do nuaeng tuturta na naeng ro on. Ahu pe nian sanga do naeng muruk nangkin tu ibana alai tompu huingot uju ahu songon ibana najolo. Hudompon rohangku sai olo murukmuruk tu amongmu molo toho na huboanhon i baoa, i do asa hudok nangkin atik baoa do nuaeng tuturta na naeng ro on. Toe, elek ma ibana. Unang sai marjogal be ho molo ingkon tu Siantar do rohana manuhor haporluanna” ninna Ompu Pangadean boru mangalehon panuturion tu si Togi.
Ala hata ni Inongna i gabe mulak ma roha ni si Togi, gariada tahe gabe tubu panolsolion ni rohana dung diantusi ibana muruk ni niolina I olo do panghorhon ni dakdanak na binoanton ni ripena i. Ndang holan ala roharohana sambing hape mohop ni roha ni si Kartini tu ibana, tarida do sian na saleleng saut nasida mardongansaripe ndada hea sulpak manghuling si Kartini manang olo rimason.
Tung leleng tahe si Togi sai mangalek si Kartini, sipata dihaol sipata diapus ibana simanjujung ni niolina i. Dipatuduhon si Togi panolsolionna huhut lalap sai mangelek burju si Kartini. Ujungna lambok ma roha ni si Kartini huhut tangis ibana manghaol amantana i.
“So tung muruk ho da Pae, ndang huboto manang aha na mangonjar songon i mohop ni ateatengku marnida ho nuaeng” ninna si Kartini huhut sai tangis manghaol si Togi.
“Nunga sae be i, unang sai tangis be ho. Ahu do na hurang mangantusi ho. Ari Jumat botari laho ma hita tu Siantar disi ma hita marborngin di jabu ni Inonguda, ari minggu ma hita mulak” ninna si Togi lambok huhut mangumma pardompahan ni inantana i.
“Leleng ma hita disi?. Gabe so martigatiga be ahu ari Sabtu?” ninna si Kartini marningot tigatigana.
“Sasahali do, toe ma ndang pola dia i. Asa laho jolo hita mardalani, ahu pe nunga sihol rohangku paganggang pat jala asa manonton jolo hita” ninna si Togi.
Tompu dihaol si Kartini si Togi mansai gomos. Nunga mombun be rimasna i marnida hinaholonganna i, nunga be labe rohana jala lambok rohana tu hasudungan ni rohana i.
Torsa Na Jempek: Parumaenku Boru JOKJA. - PALAMBOKPUSUPUSU
Home » TORSA » Torsa Na Jempek: Parumaenku Boru JOKJA.
11 October 2017 TORSA Edit
Di sada tingki di Gedong parpestaan manginsugut ma ahu dohot donganku tu suhisuhi ni lapo di pudi ni Gedong i. Nunga dua pulu lima taon hami na so hea pajumpang dung tammat sian singkola STM di Siantar. Alani sihol naung tasihon i gabe hutait ibana tu duru dung sidung mardaon pogu, tung pe nasida na marhaha anggi si jalo tintin marangkup di ulaon i.
Leleng hami manghatai, marnonang huhut sipata margak. Marsipaboaan parsaripeon dohot taringot pargellengon hami nadua. Ni nonangan ma muse sahat tu angka dongan naung olat ni dia saonari.
“Holan tolu bulan dung hujalo surat tammathi pintor mangoli do ahu, ai nunga sai disosak amongku alani parsahitonna. Nanggo jolo mangoli nian ahu di rohana atik bait dia ngoluna” ninna ibana patorangkon huhut sai margak.
Dang muba kedan on, sian si na uju i. Hot songon na so adong begeon arsakna. Dipaboa ibana muse pitu ianakhonna. Tompu songon na tarhatotong ahu umbege pitu ianakhon. Hape diantusi ibana do longang ni rohangki di hatana i.
“Unang pola longang ho ala pitu gellengku. Diboto ho do holan sampisik ahu do tubu ni natorashu. Jadi na balas dendam do ahu hahahahaaha, jala mangasi Debata, lima anakhu dua borungku. Musengani aha ulaon poang molo di hutanami, mardomu ma dohot ngali ni Sidikalang roham, sipata laos so olo do lingkang iba sian jabu. Hahahah hahaha, marpahaseang tingki ma goarna, unang magopo “ ninna ibana margak apala gogo, pola jolma na di lapo i sibereng dompak hami nadua.
Hupaboa ulaonku, boru aha na huoli, piga dakdanakhu, jala hudok di Medan on do hami tading. Husaritahon kalas tolu SMP do pe panggoaranku ala tarlambat ahu mangoli ala ni porsuk ni ngolu on.
“Bah porsuk do hape ngolum, alai kunsi ni mobil do dipatioptiop ho sian nangkin, jala mokmokmu pe poang sun do. Amang ngerina i poang porsuk hape ngolum. Ia tu hutanami ma ho, rade do disi sude jala hutekken ma na so porsuk aeonmu. Adong kopi, adong sayur, gok lasiak dohot pisang, adong paremean rarak manuk di pudi, adong muse tobat ni jahir, songon i hundulhundulanmu horbo si opat pat. Holan manuhor siranama ringkot ho tu Onan. Listrik nunga rade, sinyal pe marpesbuk gok. Aha dope??. Tading ringgas ni na mangulahonnama” ninna ibana tong margak gogo.
“Jadi nunga kuliah di dia poang siangkanganmi” ningku mangambal hatangku ala pangalesengina i tu ahu.
Huongkuhon do sude hatana i, muba tahe holso niba na di kota on hira so adong hasoan jala lalap hurangan naeng ihuthonon sude na masa. Halak marmobil naeng dohot iba marmobil hape passarian so sadia lobi holan marbagahon gaji bulanan i. Halak marweek-end naeng dohotan pasudahon na sinari. Nunga dimpos nian bagasniba alai naeng do paubaon muse modelna ala ro model na imbaru. Maup ma hisaphisap ni daging i tahe laos so marnasae jala ndang marhaujungan sai paihutihut hamajuon na so martopi manang di dia sundungna.
“Songon na manginum aek laut na assim do poang na mangolu on, molo dung do sanga ni inum laos so olo do tos uasniba. Songon i do molo paihutihut na masa nuaeng tarlumobi molo nunga taringot hamoraon dohot arta portibi” ninna ibana mandok hatana mangalithon panghataion.
“Ai na sintua do ho?. Hatangki ma jolo alusi taringot tu anak buhabajumi?” ningku unang sai lalap ahu dipodai.
“Ueeee, i ma poang holsongku. Hujujui do nian kuliah di Medan unang apala songon ahu on, hape poang ndang dao tubis sian bonana. Ni sungkehon do ibana alai sai tagi tuat tu toru do rohana. Binahen tu halangulu alai manuntun do tu talaga. Holan dua semester dope ibana kuliah nunga manigor sumurut, aha ma laho dohonon?” ninna ibana songon na lungun rohana.
“Jadi naung karejo do ibana?” ningku nian.
“Ai dinunuti do mangoli jala nunga dua pahompu i, di hutama nasida mangula” ninna ibana gale.
“Boru aha poang parumaenmi?”
“Boru sian Jokja do nian?” ninna ibana mengkel suping.
“Bah, di Medan do kuliah ibana alai dapotan boru Jawa sian Yogyakarta. Hummmm boru ni Sultan ma i ra ate?” ningku margere.
“Ragat kuliah jolo on, sai ganup minggu do on mulak. Mardongandongan ma dohot borua, huroha borngin i mardalani ma nasida, ala ngali ni hutanami jala landit huroha dalan i gabe tarsulandit ma nasida nadua, "kecelakaan ma". Mamuro ma pamuro poang, anakniba do pinasingkolahon Fakultas Hukum hape sataon dope kuliah alai boru ni halak donganna i do jumolo gabe SH” ninna ibana margak mansai gogo. Tung so muba do tahe pargaitonna sian na uju i rodi saonari.
“Dang dapot rohangku nuaeng hatam on. Boru Jogya sipata nimmu, tarsilandit nasida, borua donganna i gabe SH” ningku maoto.
“Boru JOnoK JAbu do na hudok ndada boru Yogya Jawa an. Kecelakaan ma goarna ala nunga marlangka pilit nasida tarsilandit borngin i bah gabe SH ma si borua, dang tung so pasauton be roham?” ninna ibana.
“SH aha do ni dokmu” ningku lalap so huantusi.
“SH, Sudah Hamil. I do astuanna. Hahahaha…na maol ma i diantusi ho” ninna margak huhut manait tanganku asa masuk hami tu gedong i.
“ Hahahahaha, tarsilandit ate di golap ni ari dohot boru jonok jabu i, gabe SH ma borua i. Mamoru ma pamuro ai adong marsuan di na so tingkina. Hahahahaha…..laos so muba do pargaitonmi ate?. Patut do lalap poso ho idaon” ningku huhut margak gogo. (Medan,101017)
Panggurit : Tansiswo Siagian.
Marsiadapari ni Halak Batak
Torsa Na Jompok: Parbellak Parumaenta
Bunga Rampai Fokus
Torsa Na Jempek
Torsa na Jompok
Oppung, Anak Boru Sosialita dan Aroma Parfum...
Oppung, Anak Boru Sosialita dan Aroma Parfum
Posted 20-06-2017 09:39 » Team Tobatabo
Disada tikki lao ma sada natua-tua majuppangi anak na karejo di sada perusahaan elit di daerah Medan. Dung sahat ibana disi, diida ibana ma godung kantor i maccai timbo. Iya kantor ni anakkon nai di lantai 6 do. Dungi lao ma ibana naek lift.
Tep sahat di lantai 3 so ma lift i, masuk sada anak boru namancai bagak bergaya sosialita, mancai angur situtuma lift on ala ni haroro na. Dungi disukkun oppung i ma anak boru i sebagai basa-basi.
Oppung boru: "Wah, wangi sekali. Pake parfum apa?"
Sosialita I: "GUCCI, pung. 2 juta sebotol." (Jawabnya sedikit pamer dan bangga)
Oppung boru i mangupir jala terpesona ma ala ni bagak jala angur ni anak boru i. Dungi so ma muse lift i di lantai 4. Masuk ma anak boru dengan stelan blazer massai uli rupana, dung masuk angur hian parfum na di anggo oppung boru. Disukkun ma muse.
Oppung boru: "Wanginya beda, kalau kau pake parfum apa?"
Sosialita II: "BULGARI, pung. Biasalah 6 juta sebotol". (Jawabnya dengan cuek)
Oppung boru i pe mangut-mangut ma attong. Dung sahat di lantai 6 so ma lift i, kaluar ma oppung i, ale huhut ni taranggo ma aroma busuk tak sedap dohot suara halus yang cukup familiar. Pintor ditutup akka anak boru i ma igung dohot pangananna nasida, ala ni bau na sampe naeng mauta-uta nasida. Huhut ma didok nasida.
Sosialita I: "Pung, Bau ma untut mi? Hera untut ni supir Medan-Jakarta naso mangan tolu ari, mangarutta bau na"
Sosialita II: "Bursik mai..."
Dialusi oppungi ma dengan santai
Oppung Boru: "GADONG Iccir, 3000 sakilo".
Berbagai Miss Di Tanah Batak Dalam Bahasa Inggris
Pelajaran Bahasa Inggris Di Sekolah Si Billem
Alus ni Si Benget Tu Ibu Guruna Tingki Marsiajar
Molo Dua Boruni Rajai Dijamu
Tablet Dipakke Mangattuk Ipos
Marsiajar Alai Putten Sappuluh
Si Boru Salah Pengertian Dohot Bapakna
JESAYA 1:10-18, JAMITA MINGGU XXIII DUNG TRINITATIS, 30 OKTOBER 2016 - Official Site Of Huria Kristen Indonesia
JESAYA 1:10-18, JAMITA MINGGU XXIII DUNG TRINITATIS, 30 OKTOBER 2016
JAMITA MINGGU XXIII DUNG TRINITATIS, 30 OKTOBER 2016
NATS : JESAYA 1:10-18
“Ndada Pelean Sipanganon Nang Daupa Na Pinangido Ni Debata, Hamubaon Dohot Haimbaruon Ni Roha Do”
Sada sian angka panurirang na jinou jala na pinillit ni Debata, ima panurirang Jesaya na laho manurirangi bangso Juda(Israel Selatan) na tangkang jala na ginjang roha, alai hata na binoan nai sahat do nang tu Israel Utara dohot tu ganup bangso nahumaliangsa. Dipillit Debata do ibana laho manjou bangso Israel asa mulak nasida tu Debata huhut dipauba rohana jala parangena be. Secara umum, surat Jesaya on dibagi gabe 3 bagian. Naparjolo, Bindu 1 – 39 digoari ma Proto-Yesaya namarisihon hata ni si Jesaya taringot uhuman na laho aeon ni bangso Juda ianggo so marhamubaon ni roha nasida. Napaduahon, Bindu 40 – 55 digoari ma Deutero-Yesaya namarisihon hata apul-apul tu bangsa Juda naung tartaban di Babel jala baga-baga ni Debata taringot tu haluaon na naeng jaloon ni nasida marhitehite asi roha ni Jahowa. Napatoluhon, Bindu 56 – 66 digoari ma Trito-Yesaya namirisihon haluaon naung jinalo ni nasida jala mulak nasida tu huta Jerusalem. Laos dipaingot bangso i asa mangolu di bagasan hasintongan jala mangalehon pelean na sintong tu Jahowa. Turpuk Jesaya 1 : 10 – 18 on patolhashon tu hita jamita na binoan ni si Jesaya na laho paingothon bangso ni Tuhan i naung mangolu di bagasan dosa. Idaon songon na burju do namarTuhan i ala sai dipasahat nasida do angka pelean sipanganon nang daupa di poltak ni bulan dohot ari Sabbat, alai gabe hagigion do i di Debata ala huhut do diula nasida dosa dohot hajahaton. Holan hasomalon sambing do ianggo pamujion ni nasida i. Dibahen i, dilumbahon si Jesaya do tu nasida hata ni Jahowa, uhuman nama jambar ni bangso i ianggo so marhamubaon nasida.
Pelean Hagigion do di Debata Pelean Na so Sian Roha na Ias (ay. 10 – 14)
Barita na binoan ni si Jesaya, ima taringot tu uhuman tu ganup Juda, Israel nang saluhut bangso na mangolu di bagasan hajahaton jala na so mardalan di dalan ni Jahowa. Toho nian, ia bangso Juda diulahon nasida do ruhut-ruhut ni parugamoon i songon naung pinungka ni ompunasida, ima pasahothon angka pelean situtungon nang angka praktek-praktek ugamo ni nasida. Alai saluhutna i, ndada na tubu sian rohanasida manang alani pangarajumion na sintong taringot tu angka pasupasu nang holong naung jinalonasida sian Tuhan i. di tongatonga ni hamajuon nang kejayaan ni bangso i, gabe mandao do nasida secara partondion sian Jahowa. Dibahen nasida go ganaganaan na laho sombaonna jala dipelehon nasida do angka ianankhonna gabe pelean tu angka ganaganaan i. Alani i, disuru Debata si Jesaya mansoarahon tu tungatonga ni bangsi Juda asa dipauba nasida rohana be jala ditadingkon angka pangalaho namaralo tu hata ni Jahowa, asa malua nasida sian panguhuman. Hajahaton ni bangso i dipatudos do tu hajahaton ni halak Sodom dohot Gumora. Huta Sodom nang Gumora ima huta naniripashon ni Jahowa marhitehite udan barerang dohot apiala hajahaton ni bangso i. Marnida hajahaton ni bangso Juda nang angka bangso nahumaliangsa, dipatudos si Jesaya do nasida tu Partogi ni Sodom dohot bangso Gumora asa dirajumi angka bangso i balga ni dosana di adopan ni Debata. Hata on didok ala angka partogi/ pemimpin nang dohot angka pertogi ni parugamoon pe nunga menguluhon bangso i mardalan di haholomon na gok dosa, jala bangso i didok bangso Gumora ala mangoloi nasida di angka ulaon namaralo tu Jahowa. Marhitehite hata nang tudos-tudos na pinasahat ni si Jesaya i nian adong ma hamubaon di nasida.
Toho dipasahat nasida do angka pelean sipanganon dohot daupa tu adopan ni Jahowa, alai ianggo so adong do hamubaon ni roha dohot parange, ndang marlapatan i di Ibana. Ai ndada pelean i na rumingkot di Jahowa, alai roha na pasahathon pelean i do. Naeng ma nian ganup pelean i dipasahat songon tanda ni pangarajumion ni bangso i dohot tanda mauliate ni nasida taringot tu angka pasupasu naung jinalona sian Jahowa. Laos i ma dalan ni nasida lam pasolhot dirina tu Jahowa huhut mangulahon angka napinatikhonNa i. Asa unang gabe rutinitas dohot formalitas sambing naniula ni nasida i. Molo disomba Jahowa alai dipatupa ganaganaan laho sombaonna, hajahaton bolon do i diadopan ni Jahowa. Ido umbahen di dok, “Unang be datdati hamu mamboan pelean sipanganon so marniula, daupa hinabiashon ni rohangku…….. Dihagigihon rohangku do angka poltak ni bulan dohot angka tingki pararirayaonmuna”. Hata na pinasahat ni si Jesaya on, ringkot tong rimanganta. Peleanta nang dohot panombaonta tu Jahowa, sian pangarajumion na sintong do manang na holan hasomalon sambing.?
Hamubaon dohot Haimbaruon do Dihalomohon Debata (ay. 15 – 18)
Dirajumi bangso Juda nang bangso Israel do ia pelean napinasahat nai tu Jahowa gabe pasonang rohaNa atik pe mangolu nasida di bagasan dosa. Sai dipingkir nasida do gabe sesa dosa ni nasida i molo nunga dilehon nasida pelean na gumodang sian angka na asing. Dipatudos nasida Tuhan i songon angka panggonggomi na adong di hatiha i na olo manjalo angka ragam ni suap/ sogokan na tuk palua nisida sian ragam ni uhum. Dirimpu nasida do molo nunga dipelehon peleanna tu Tuhan i, tatapon ni Jahowa ma nasida molo dipaherbang nasida tanganna menomba Ibana, manang gabe alusan ni Tuhan i angka tangiang pangidoan ni nasida i molo martangiang nasida tu Ibana. Dang holan pelean nai na so dijalo Jahowa, alai haroro ni nasida pe tu bagas joro i ndang be dihalomohon Jahowa. Molo ro jolma tu bagas joro, na laho marsomba tu Tuhan i do, pasolhot dirina tu Tuhan, huhut manopoti angka dosana laos mengkirim asa dapot angka las ni roha na sian Tuhan i. Alai dang songoni ianggo bangsoNa i. Dibahen i, marhitehite hata na pinasahat ni panurirang Jesaya, tangkas didok, “Nang dipaherbang hamu tanganmuna, padaoonku do matangku maradophon hamu; jala nang dijotjoti hamu martangiang, ndang tagamon tangihononku hamu; ai gok mudar do tanganmuna i”. Dia ma lapatanna sai martangiangi jolma i, ianggo parangena so suman diadopan ni Tuhan i. Dia ma lapatanna molo sai marsombai jolma i tu Tuhan i ianggo sai marsomba tu ganaganaan jala ulaonna manggosa angka na gale, mamunu manang memelehon ianakhonna tu angka ganaganaan i.
Didok Jahowa pe hata ondeng, ndada na gabe so holong rohaNa tu bangso i manang na gabe rimpashononna nasida saluhut. Alai asa marningot do nasida di huaso nang habalgaon ni Debata, jala asa mulak nasida marhaporusan tu Ibana. Alani i, marhitehite panurirang Jesaya, didok Jahowa do asa dipauba ganup bangso i ma nian pangalahona be. Andorang so ro uhuman i, dilumbahon di Jesaya do tu nasida asa marhamubaon ni roha ma nasida. Diburi jala dipaias ma dirina be sian hadosaonna, dipasohot ma dirina sian angka hajahaton nasailaon. Diguruhon jala diulahon ma angka na denggan, dipintori ma uhum dibagasan hasintongan, diondingi ma angka na so marama nang angka na mabalu. Molo nunga adong haimbaruon na sisongoni, tama ma ro nasida tu adopan ni Jahowa. Diangka jolma na sisongoni, tangkas do baga-baga ni JahowIma uli ni bagabaga ni Jahowa tu jolma i. Nang pe dibagasan dosa hian jolma i mangolu, alai molo adong haradeon ni roha laho muba jala mulak tu dalan ni Jahowa, ido na gabe dapotan tumpal hangoluan i. Alai ringkot botoonta, ianggo hamubaon i ndada gabe boi parmeam-meamon. Hamubaon ima sada haputusan manang komitmen na togu sian jolma i tu Tuhan. Dang dihalomohon Tuhan i jolma na munggil-unggil di hatana na mandok muba, alai dang sadia leleng mulak muse tu pangalaho na jat i.
Marhitehite turpuk on digombarhon do tu hita songon dia rumang ni parngoluon nang pangalaho ni bangso na pinillit ni Jahowa i. Sasintongna nian, ingkon boi ma nasida maniop gomos identitas ni nasida songon bangso na spesial di adopan ni Debata. Mangolu jala mangula ma nian nasida di bagasan hasintongan jala gabe sitiruon ma nasida tu angka bangso naasing. Alai hinorhon ni angka arta portibi naung singkop dijalo nasida, tubu ma haginjangon ni roha. Arta i gabe mambaen nasida lam dao sian Tuhan, jala dipangke nasida mambaen muruk Tuhan i. Diulahon pe angka pamujion jala dipasahat angka pelean, alai ndada sian roha na ias manang sian haundukon ni roha. Disomba nasida Tuhan, alai dipajongjong nasida ganaganaan jala dipelehon angka ianakhonna tu ganaganaan i na mambaen tubu rimas ni Jahowa. Jala ala ni pangalaho ni bangso i gabe tartaban nasida jala diae nasida ma porsuk ni ngolu ala manimbil sian dalan ni Jahowa.
Nang hita pe angka halak Kristen. Tung mansai spesial do hita di Tuhan i, umbahen na ditobus hita sian hadosaonta marhitehite AnakNa Tuhan Jesus Kristus. Alai songon bangso Juda, hita pe jotjot do gagal maniop jala manghangoluhon identitasna songon halak Kristen naung pinalua ni Tuhan i sian dosa. Toho do nian hita Kristen, alai godang dope dang siihut Kristus. Baliksa, siihot lomona be dope. Ro do nian tu bagas joro i marsaor jala pasahathon peleanna, alai di luar ni joro i, pangalahona dang suman halak Kristen. Manipu, korupsi, margabus, pahata-hata dongan, nang lan pangalaho na so ture di ula dingoluna. Godang dope hita marungkil martangiang asa dipatudu Tuhan nian angka jampahan na lomak nang angka pancarian, alai dung dapot i, laos ima na gabe alasan dang ro be tu bagas joro i. Jotjot kesibukan nang parkarejoan gabe sidalian dang marsaor dohot angka lembaga ni huria, partagiangan nang parmingguan.
Marihite turpuk on tangkas dipaingot hita, molo nunga dipasahat Jahowa pasu-pasuNa tu hita, tapangke mai gabe hasangapon di goarNa jala lam manontong ma tapasolhot dirinta tu Ibana. Unang ma jolo ro uhuman asa adong panolsolion di hita. Tapauba ma rohanta nang parulanaanta. Molo tung saleleng on mangolu hita di bagasan dosa, tapaimbaru ma ngolunta. Taburi ma dirinta marhite asi nang hata ni Debata asa ias hita jala tama ro tu joloNai pasahathon pangidoanta nang peleanta. Tangkas didok tu bangso Juda nang tu hit Molo tu bangso i dipatupa Debata hasesaan ni dosa, lam ma tu hita.? Antong asa tama hita di adopan ni Tuhan i, tapaimbaru ma dirinta. Gabe sitiruon ma hita nang di ganup jolma na humaliang hita. Ima na gabe peleanta di adopan ni Debata. Jala sian Debata ma gogo dohot bisuk di hita laho paubahon ngolunta. Amen.
Previous Article Kongres PW HKI 2016 : Mengutus Wanita HKI Sebagai Tiang Doa Keluarga
Next Article LUKAS 19 : 1 – 10, EPISTEL MINGGU XXIII DUNG TRINITATIS, 30 OKTOBER 2016
TO TEST THE WATER: Geregerengku do i, hamuna! – Batak Indonesia
2020-01-15 2020-10-06 Redaksi BatakIndonesia.com
JAKARTA, BatakIndonesia.com — Di hata Inggeris adong do pandohan “To test the water!” Nang so apala dos pangalapationna, ra “Mandodo bagas ni aek” ma hata Batakni.
To test the water ima umpama tu pangalaho na girgir paadarhon pandapot na suhar (kontroversial) tu pangantusion ni jolma pardosdosan laho mangela reaksi (respons) nasida tu pandapotna i. Dung dapot angka reaksi i, isara ni molo torop jolma na so sapandapot dohot ibana, manigor jalo ma didiori alasan dohot alus mandapothon reaksi ni natorop i.
Di sihadakdanahonniba, somal do niulahon na songon on, bo pe nuaeng on pe niatusan i rumang ni pangalaho to test the water do hape, nang pe so apala smpit. “Ditangko ho ninna, andalehat ni Ompu si Peranca, ate! Ianggo ho parsudam ma. Ro ma Buterpra manangkup ho. Hurungkononna ma ho!”, ningon ma rupani tu sahalak dongan. Dung suda ibana angkahitir umbegesa i, nidok ma muse: “Eee, parbiarlukluk, geregerengku do i!”
Ra, na masa na di Desa Buntat na Balau tudos do tu pandohan to test the water i. Hampung na i girgir jala uraura mandok hata na mambahen gaor jala litok panghilalaan situan na torop, isara ni “Ianggo taon on, ndang pamasaon be Pesta Pasae Ulaon.” Hape, ulaon on nunga dihasomalhon pangisi ni desa na hinampunganna i ganup sidung baboan. Dung margulasak jala litok aek (jaha natorop) i, dung torop jolma manihai jala haboratan, manigor didok ma: “Ndang na so pamasaon be. Na hudok, gonti on do gorna i gabe Pesta Pasidung Ulaon!” Molo di hata Heber, didok ma i “Geregerengku do i, hamuna!”
Batu Basiha, Keunikan Sisa Letusan Gunung Toba (12,913)
This Month : 19197
Total views : 1121920
Poda ni Bibel Tongtong Marlangku Sahat tu Saonari
Porlu Dope Tajaha Bibel?
Poda ni Bibel Tongtong Marlangku
Pas do Hatorangan ni Bibel
1 Pasidingkon Ulaon na Parohon Masalah
2 Pangurupion Laho Mangadopi Masalah
3 Cara Asa Boi Mangadopi Masalah
Bibel dohot na Tinuju ni Ngolumuna
Boha do Pandapotmunasa (Kamerun) Batak (Karo) Batak (Toba)sti Ewe Farsi Fiji Fon Ga Georgia Greenland Guarani Gun Hausa Heber Hererombundu Kinyarwanda Kirghizpudungun MarshallTengah) Ndebele Ndebele (Zimbabwe) Ndonga Nepali Ngangela Nias Niue Norsk Nzema Oromok Pisin Tonga Totonac Tshwa Tsonga Turki Tuvalu Twi Tzeltal Tzotzil Ukraina Umbundu Urhobo Uruund Venda Vietnam Wallis Wayuunaiki Wolaita Xhosa Yoruba Yunani Zande Zapotec (Isthmus) Zapotec (Lachiguiri) Zulu
Joujou Paboahon | No. 1 2018
RIMANGI MA ON: Laho hamu mardalani tu sada museum jala godang barang na bersejarah disi. Adong naung sega jala lapuhon. Alai adong sada barang na denggan dope, jala bagak idaon. Disungkun hamu ma tu sasahalak na mandongani hamu tusi, ”Barang na baru do on?” Dialusi ibana ma, ”Ndang. Aslina dope on, jala ndang hea dope diganti.” Disungkun hamu muse, ”Hea do on dibahen tu sada inganan asa unang sega?” Didok ibana ma, ”Ndang hea. Sai dison do on. Jala godang do halak naeng manegai barang on.” Gabe sungkunsungkun do ra rohamu, ’Sian aha do on dibahen?’
Tarsongon barang na bersejarah i ma Bibel. Alana, Bibel ma buku na umtua sian sude buku. Tutu, godang do buku naung leleng. Alai, angka buku i sarupa songon barang na bersejarah naung sega nangkin. Nang pe adong hatorangan taringot sains di buku sisongon i, alai maralo do hatorangan i tu parbinotoan di tingkinta saonari. Adong do muse hatorangan taringot parubatan di buku sisongon i. Alai, parubatan i ndang cocok be saonari. Asing ni i, godang do angka buku na bersejarah naung sega jala mago pigapiga isina.
Imbar do Bibel sian buku na asing. Bibel disurat lobi sian 3.500 taon naung salpu jala ndang hea diuba isina. Nang pe godang na marsitutu laho manutung sude Bibel, mangorai halak manjaha Bibel, alai tongtong do Bibel martahan sahat tu saonari. Asing ni i, adong do hatorangan di Bibel na pas sahat tu tingkinta saonari.​—Ida kotak ”Pas do Hatorangan ni Bibel”.
MARISI PODA NA TAHAPORLUHON
Sungkunsungkun do ra rohamu, ’Porlu dope tajaha poda ni Bibel?’ Laho mandapot alusna, rimangi ma: ’Angka sitaonon na songon dia do na jotjot masa saonari? Na dia do na mambahen hamu marsak?’ Ra, marsak do hamu ala adong porang, polusi, hajahaton, manang korupsi. Alai, rimangi ma pigapiga poda na disurat di Bibel. Dung i, sungkun ma dirimu, ’Molo godang na mangihuthon poda on, songon dia do situasi di portibi on?’
”Martua ma sibahen dame, ai goaron do nasida anak ni Debata!” (Mateus 5:9) ”Molo tarbahen, intap na tarpatupa hamu, tiop hamu ma dame maradophon halak saluhutna!”​—Rom 12:18.
RADE MANALPUHON HASALAAN
”Martua ma na asi roha, ai siasian do nasida!” (Mateus 5:7) ”[Jahowa] * di hamu, songon i ma nang hamu!”​—Kolosse 3:13.
MARSADA NI ROHA
”Sian sada jolma do dipatupa Ibana saluhut bangso ni manisia, asa diingani liat sisik ni tano on, dibuhul hian do tingki ni angka bangso i ro di parbalohan ni siinganannasida.” (Ulaon ni Apostel 17:26) ”Dung i mangkuling ma si Petrus, ninna ma: Nunga tangkas dapot rohangku, na so siida bohi Debata! Sian ganup bangso do tahe jangkononna angka na mangkabiari Ibana jala mangulahon hatigoran.”​—Ulaon ni Apostel 10:34, 35.
MANGURUS TANO ON
”Dung i ditogihon Debata Jahowa ma jolma i paojakkon ibana tu porlak Eden i, asa dipaulaula jala diramoti.” (1 Musa 2:15) Jahowa ”mangago angka na mangago tano i”.​—Pangungkapon 11:18.
NDANG MANGAHUT JALA DENGGAN MARPARANGE
”Pasiding hamu ma nasa haholiton! Ai nang pe marlobilobi halak, ndada sian artana i ngoluna.” (Lukas 12:15) ”Alai ”​—Epesus 5:3.
JUJUR JALA RINGGAS KAREJO
”Huringkoti hami marparange na denggan di na saluhut.” (Heber 13:18) ”Naung manangko i, unang be manangko; mulaulaon ma ibana.”​—Epesus 4:28.
MANGURUPI NA SUSA
”Apuli hamu ma angka siotik roha, anju hamu ma angka na gale, lambas ma rohamuna dompak saluhutna!” (1 Tessalonik 5:14) ”Mandulo angka na so marama, so marina dohot angka na mabalu di haporsuhonnasida.”​—Jakobus 1:27.
Ringkot do taulahon angka poda on di ngolunta ganup ari. Diurupi do hita mamboto songon dia cara mangulahon i. Molo godang na mangulahon angka poda naung dipaboa nangkin, tontu mangkorhon na denggan do on tu sude jolma. Sian on taboto, marlangku do poda ni Bibel sahat tu saonari! Antong, aha do laba ni poda ni Bibel tu hamu?
LABA NI PODA NI BIBEL
Jesus mandok, ”Gabe pintor do Hapistaran [manang, bisuk] i dipintori angka pambahenanna i.” (Mateus 11:19) Sasahalak boi didok marbisuk molo nunga diulahon na pinarsiajaranna. Olo do ra sungkunsungkun rohamu, ’Molo hujaha Bibel, aha do huroha labana di ahu? Boi do i mangurupi ahu mangadopi sitaonon?’ Parrohahon ma pengalaman on.
Tabo do ngolu ni si Sophia * jala godang do ulaonna. Alai tompu ma susa ngoluna. Mate ma boruna jala sursar parsaripeonna. Didok ibana, ”Marsak situtu do ahu ala mate borungku, ditadingkon tungganedolingku ahu, jala ndang adong be jabungku. Hansit do huhilala, ndang margogo, jala ndang marpangkirimon.”
Baru pe diboto si Sophia na sintong do hata ni Bibel na mandok, ”Ariari ni taonnami, intap pitupulu taon do i, jala molo marhagogoon situtu dieak do ualupulu taon, jala hinadenggan nasida do hangaluton dohot halojaon, ai hatop situtu do laho salpu, jala habang do hami.”​—Psalmen 90:10.
Dilului si Sophia do poda sian Bibel asa boi adopanna sitaononna. Marlaba situtu do i di ibana. Songon na laho taulas di halaman ualu sahat tu sampulu tolu, godang do na mangihuthon poda ni Bibel jala mandapot laba sian i. Diboto nasida do molo Bibel i sarupa songon barang na bersejarah na dipaboa di mula ni majalah on. Antong, boasa imbar Bibel i tu buku na asing? Alana Bibel i marisi Hata ni Debata, ndang hata ni jolma.​—1 Tessalonik 2:13.
Saonari, godang do hasusaan dohot sitaonon. Tingki masa sisongon i, tudia do hamu mangalului pangurupion asa dame pangkilalaanmu?
Saonari, taulas ma laba ni poda ni Bibel. Dapotmuna ma hatorangan boha asa boi
pasidingkon ulaon na parohon masalah.
mandapot pangurupion laho mangadopi masalah.
marhasil mangadopi masalah.
Diulas ma taringot on di halaman na mangihut.
^ par. 10 Jahowa, i ma goar ni Debata na disurat di Bibel.​—Psalmen 83:19.
^ par. 24 Di halaman onom sahat tu sampulu tolu, pigapiga goar nunga diganti.
No. 1 2018 | Porlu Dope Tajaha Bibel?
JOUJOU PABOAHON No. 1 2018 | Porlu Dope Tajaha Bibel?
Marhusip – Purajalaguboti
Partumpolon di Gareja ………………….. tanggal……….. pukul ……………
Ingot-ingot; ingot-ingot; ingot-ingot. Diolophon natorop.
“Mauliate ma Rajanami. Sian hamu ma mamboan tangiang.”
2011 December « Edward Manalu
Bahan Khotbah Natal 24 Desember 2011 Yesaya 7:7-14
Posted by Edward Manalu on December 5, 2011
Bahan Sermon Daerah I Sumatera Timur I
Ev. Jesaya 7:7-14 Ep.Lukas 2:1-14 Sp. Psalm 146:3
Hot Ma Haporseonta Patupahon Nadumenggan i Ai Debata do Donganta
Godang do namasa diparngoluan ni hajolmaon na umbahen ingkon mangkaringkothon pangurupion jolma i sian na itaanggap gomogo sian kemampuanta. Sipata, molo hita naeng “tarhapit” gabe tubu do roha na naeng mangido pangurupion sian angka na asing, jala sipata lupa do jolma na tinompa ni Debata i na laho mangido pangurupion sian Pargogo Nasumurung i. Molo itapaihutihut sejarah ni bangso Israel, tarlumobi di masa raja Ahaz, ima dimasa na tung mansai godang tantangan na diadopi ni bangso i sian bangso sileban, tangkas ma idoanta sai berusaha do bangso sileban na laho pataluhon bangso Juda, tujuanna ima asa boi do bangso Juda dikuasai bangso sileban i.
Mabiar situtu do raja Ahaz di hatiha mangadopi angka ancaman dohot tantangan i. Pola do bukbak roha ni raja Ahaz dohot bangso Juda (Jesaya 7:2). Tubu do dirohani raja i laho mangido pangarupion sian bangso Asyur, na laho mangalo bangsoAramdohot Epraim. Molo dipatupa bangso Juda markoalisi dohot bangso Asyur manang bangso sileban na asing, konsekwensina ima gabe adong ma pembaharuan dihaporseaon manang ugamo ni bangso Juda (2 Raja-raja 16:10-18), manang terjadi “sikritisme agama”.
Dipaingot Debata do bangso i nang raja Ahas pe, asa unang patupahon koalisi tu bangso Asyur dalan laho patupahon haluaon sian angka tantangan dohot angka ancaman na niadopan ni bangso i. Bohado alusni raja Ahas tu hata napasingothon ibana dohot bangso i sian napinasahat ni Debata marhitehite panurirangnai?
Mamillit Keputusan na Dumenggan sian na Denggan
Diparngoluonta on jotjot do hita mangadopi ragam na naeng sipillitonta. Sian hajolmaon na tinompa ni Debata pe adong do dilehon Debata kebebasan na laho mamillit di hita. Bebas do jolma i na laho patupahon pamillitonna. Alai pamilliton i ingkon ingotonta do na mardongan tanggungjawab, molo holan na mamillit sambing do hita, ima na nidokna ”pamillithon namarisuang do i”. sarupa do i molo hita nanaeng manjalo sian Debata marhitehite tangiang asa dapotan na uli dohot na tama hita, ingkon do mardongan usaha manang kerja keras hita, asa na uli dohot na tama i gabe patar dipangoluonta.
Godang ni laho sipillithonta dibagasan parngoluonta, unang ma nian mambahen lilu haporseonta songon raja Ahas namamillit asa mangido pangurupion sian bangso Asyur na laho mangalo hagogoon. Sian pamingkirion ni haportibion denggan do i, alai molo marimbangkon Hata na pinasahat ni Debata asa unang mangido panguripion ibana tu bangso Asyur, ingkon ma nian pillitonna na sian Debata ala ndang adong pargogo nasumurung sian Debata sandiri. Dison ma tarida haliluan ni pamillition ni raja Ahas ”Hagogoon portibi do dipangke ibana na laho mangadopi ancaman ni portibi”.
Molo so Porsea tu Jahowa, Ndang Tagamon Hot Jolma i
Di ayat 9, tangkas do dipabotohon Panurirang Jesaya hata ni Debata tu raja Ahas “Molo so porsea hamu ndang tagamon hot hamu”. On ma sada konsekwensi molo ndang porsea raja dohot bangso i di Hata ni Tuhan, ndang hot be bangso i di habangsoonna, ndanda boi be bangso i patupahon nadenggan tu bangsona sandiri, alai manang patupahon aha pe bangso i na laho tu bangsona ingkon ma mangido advis (sungkem) tu bangso na asing. Hape holan Jahowa do na ingkon sisombaon (Patik ni Debata 2 Musa 20:1-5).
Godang do muse dihajolmaon na mandok porsea di Jahowa, alai ndang sarupa tu parualaonna. Angka hangoluan nasisongoni ingkon ma nian ditinggalhon asa gabe halak naporsea jolma i di Jahowa. Jolma na porsea di Jahowa ima jolma napapatarhon haporseonna sian saluhutna parngoluonna. Jala molo ndang itaulahon haporseonta i, ndang gabe hot be hita dihajolmaonta, alani jolma na hot dihajolmaonna ima jolma na mananda dirina sian dia do asal ni pangoluonna, jala sian naeng mulak tu dia do ibana. Ala ni i ma dihakristenonta porsea sian Debata do mulanta jala naeng mulak tu Debata.
Immanuel ”Donganta ma Debata” Gabe Tanda na Sian Debata
Alani biar ni roha ni raja Ahas dohot roha ni bangsona ima alani ancaman bangso Aram dohot bangso Epraim, dipangido ibana ma panggomgomion sian bangso na asing (Asyur). Ndang tarida haporseaon ni raja Ahas tu Debata. Hira na so dipangkilalahon ibana do pandonganion dohot panggomgomi ni Debata di ibana nang dibangso Juda. Jala dipatupa ibana alusna dinapatangkashon dihahurang ni haporseonna, ima di ayat 12 ”Ndang olo ahu mangido, asa unang huunjuni Jahowa”. Ima dibahen alus na laho mangalusi pandohan ni Debata asa dipangido raja i tanda sian Debata na di banua ginjang (songon di ayat 11).
Tutu do Pardenggan Basa Jala Parasi Roha Tuhan Jahowa, nang pe ndang dianturehon bangso i HartaNa, dipatudu Ibana do muse tanda Holong ni RohaNa maradophon bangso i, ima na ingkon gabegabean ma sada namarbaju, jala tumubuhon sada anak, jala bahenonna ma goarna Immanuel (Lapatanna: Donganta ma Debata). Bagabaga ni Debata na laho paluahon bangso Juda i dipataridahon ma i dihatiha ro Tuhan i gabe Jolma ima Tuhan Jesus Kristus na tubu di Betlehem di Judea (Matius 2:1-6).
Goar ni Immanuel patuduhon hadirion ni Debata na jonok, marsaor dohot hita jala patuduhon panggomgomionna di saluhutna jolma. Di hata Gorik “Emmanuel” marlapatan ma i hatutubu ni Tuhan Jesus Kristus, Debata na tatanda i, Debata na gabe donganta jala namanontong umboto dohot mangantusi aha na ringkot dibagasan parngoluonta.
Dinapatupahon Pesta Natal hita dibagasan sadarion, ringkot do ingotonta jala botoonta, ise do namandongani, mangalehon tingki jala na patupahon saluhutna na adong dingolunta, jala boi hita dohot taripar na laho mandohoti pesta natal sadarion…? Porsea jala do pos do rohanta na Debata do namandongani jala mangalehon ngolu dihita ro ditingkion…? Pandonganion ni Debata di hita ro di Pesta Natal taon 2011 on pasu-pasu na tung mansai balga do sian Tuhan i. Alani i:
Porsea ma hita dipandonganion ni Debata namanontong dibagasan ngolunta.
Pesta Natal ima Pesta ni halak naporsea tu Debata, ima dinamanaringoti ari haroro ni Immanuel (Mateu 1:23). Ima Jesus Kristus (Debata na tubu Gabe Jolma) napatuduhon Holong na mansai Balga tu saluhutna Jolma.
Hita Bahen na Debata gabe donganta na laho mangadopi saluhutna na masa dibagasan ngolunta. Marhitehite Hata ni Debata di Perayaan Natalta sadarion, Itapangke ma huaso na sian Debata i nalaho mangalo saluhutna angka na hagiot ni portibion dohot patupahon saluhutna angka nadenggan dibagasan ngolunta siapari.
Molo Hot Haporseonta jala raphon Debata hita patupahon saluhut na denggan i, dapotan tua dohot asi ni roha ma hita hombar tulomo niroha ni Tuhanta. Ai saut do bagabagaNai, ima dihatutubuni Tuhan Jesus Kristus, jala saut ma lomo ni rohaNa di hita ganup jolma naporsea di Ibana.
Ende: 1. 48:1+3 2. 53:2+4 3. 52:1-2 4. 49:1-2 5. 54:1– 6. 61: 6-8 7. 62:1—
By. Pdt.Edward Manalu, S.Th —Selamat Hari Natal—
Nahancitma Boto Pala Naso Mamboto | Mandailing Online
Home / Budaya / Nahancitma Boto Pala Naso Mamboto
Posted by: Dahlan Batubara (Redaksi) in Budaya 19/09/2010\tKomentar Dinonaktifkan pada Nahancitma Boto Pala Naso Mamboto 572 Views
Namarmocom-mocomma tarimohon ni jolama dihangoluanon, adong antong nadung adong gabe suada, nabiaso kehe tupoken manabusi balanak dohot sira sangape kaporluan nalain-lain, sapala baen madung rungrung cakuk, inda bisa kehe tupokenbe, namancit dei antong.
Adong muse antong nasib ni jolmai inda namarnamurak panyakit, iubatan boltok mancit ulu, murak panyakit ni ulu marbosar tot, ipe namancit juo dei pananggungani, adong muse naikojar-kojar ni utang ari-ari, indape ngort amporik marayak torang niari madung ro manunggui utang, nasangkalmuse boto ancita nasongoni.
Hatiha manegecek-ecek dua halak di bangku-bangku parjuguk-jugukan, marsisapaanma halai sanga ahama naancitna panarimoan ni badan simanare di hangoluanon. ro ning nasada igiling roda ni padati ningia patnia dompak hatiha menek-menek, sampe sannari inda murak-murak, namancitdo boto ningia laos patidaon bokasnai embal domantong tot nia jabat.
Anggo au boto naancita mulaido sorang au tu ginjang ni portibion inda unjung jabat mangida rupo ni damang, sanga nabontar, sanga nalomlom, sanga natampan songon alak barat unda unjung jabat huida, gambarnape antong inda adong ambaen ligi-ligion ningia musema mancaritoon ancitni roa nia.
Sapalaro sada bayo manjogol-jogol, ibege ia caritoi namarsidokon ancit niroanado halai, aupe boto adongdo napalming ancit pangalamanku namangoluon, dihatiha menek-menek, arana bean dogilna iba inda manangion naidokon ni simatobang, ikobet damangma au di taruma, indaban margorak, isulangi dainang ma boto mangan, anggo tangani kobet sajoma tu pudi, ikobet muse pat tu tiangi ning bayoi musema, marmocom- mocom parkancitani dinamangoluon baya ning bayoi, laos rurus aek ni matania.
Anggo ompung lomok pala marcarito satontang pangalaman nia nahancitna ningia namangoluon naso mambotoma, arana anggo maso najolo bahatdo halak naso marsikola, poso-poso sanga bujing-bujing nagiot manjalai sanggak parpiraanma umna sikola rakyat maia, ipe inda jabat tammat, sapala marripema mamolus adat matobang.
Ompung halaklai naringgasan manjalai gulaen, sapala dapotia gulaen nagodang, nakehema au boto manjalai uali nagodang baen godang nigulaen nagiot guleoni, arana inda tampil di uali namenek, ning ompung lomok.
Sapala naipantataan ni halak doma boto, ipantik-pantik do dabo pala gulaen nagodang, inda igule ibul-ibul ning halak, naila maboto roa, nahancitma pala naso mamboto ning ompung lomok, angke inda binoto jabat namamntik-mantik gulaen, idokon donganpe naoto naunduk doma iba songoni ningia ompung lomok laos mangilkili burangir.
Anggo pandapot ni ompung lomok naso mabotom naancita dihangoluanon, arana igadis dongan jong-jong songon carito ni Abunawas, igadis ia rajai lao-lao, harani ima anso ulang marnaloja marsikola manjalai sinaloan, arana inda adong batasna namanjalai sinaloanon, dung matobangpe pamatang angkon na totopdo ringgas manjalai sinaloan, pala mangajipe misalna angke adongdo kaji tobang-tobang, baen hancitna naso mamboto ulang iparmuda sayang namanjalai bisuk dohot poda.***
Kisah Op. Raja Gumanti Simbolon | Raja Nabolon
← Nasihat – Poda Leluhur Batak
Tugu OP. Batu Janggar Simbolon →
Posted on February 2, 2017\tby simbolonjr
Ia Ompu Raja Gumanti ima anak palimahon manang anak siampudan tubuni Ompu Batu Holing, lima do anak ni Ompu Batu Holing ima:
1. Tuan Batangari
2. Tuan Milingiling
3. Tuan Lobe
4. Tuan Seul
5. Ompu Raja Gumanti.
Maringan do Ompui di Huta Pangururan di pinggir ni Tao Toba, pas dibonani dolok Pusuk Buhit.
Molo Sian Taromboni Ompungta Generasi Pasampuluhon (10) ma ibana molo ditarik sian Simbolon Ompu Raja Bolon songon nomor 1 (generas1/sundut 1)
Dung borhat mangaratto parjolo hahana Tuan Lobe sinomor 3 dohot sinomor 4 Tuan Seul tu Pakkat (Parlilitan) gabe digoar ma ibana disi Tuan Pusuk, marpinompari do attong Tuan Seul on sampe 6 halak anakna na digoar mai si onom hudon (si 6 kodin) ima:
Alai anggo hahana nomor 3 Tuan Lobe bukkas do tu Barus sahat tu Kota Cane / Aceh Tenggara mangararati do akka pinomparna. Holan Raja Gumanti nama naso borhat alai nungnga marpikkiri manang tudia do bolusonna. Dung marujung ngoluni omputta boru, bungkas jala manasar nasar ma muse Ompu Raja Gumanti jala Sahat tu Sampean di uruk bolon Sigaol, alai marhuta di Lumban Sigaol do Ibana.
Disadari ditingki lewat solu bolon namarlayar bolak balik sian Balige tu Pangururan, dihilap ibanama parsolui jala didok molo mulak hamu amang annon sian on Tulihon hamu ahu ala naeng dohot do ahu ninna tu parsolui. Mulak ma tutu Solu Bolon i ditulihon ma mangalap Op. Raja Gumanti.
Ala manompang songonido parmasuk ni imana, disuru parsoluima tu tonga-tonga asa manahui aek dirohani parsolui, alai didok Op. Raja Gumanti ma “Tamue do ahu amang di solu munaon ndang sisuru-suruon ahu, ingkon dijolo do ahu hundul” ninna laos maju ma imana tu jolo. (Doson mulaima dipatuduhon ilmu pitonggamnai).
Dung sahat tu Tuktuk Parhulean Bakkara Solu Bolon i, dipatuatma Op. Raja Gumanti hape pangidoanni Ibana taruhononna apala sahat tu Tuktuk Simangulape di Bakkara. Borat rohana turun alana holang dope tu Bakkara pardalananna. Tompu ma ro alogo bolon marhaba-haba ndang boi be attong marlayar Solu Bolon i, ingkon pasidingonna jolo unang gabe marmara.
Gabe dialap ma muse Op. Raja Gumanti ditaruhon sampe tu Tuktuk Simangulappe ala memang ido inganan paradianan ni parsolu molo ro alogo nabalga. Ala ndang adong dope keluarga tinandana di Bakkara tontu martahi do Op. Raja Gumanti mangalului soranganna (induk somangna). Dina mardalan-dalan ibana sahat jala jumpangsama sada huta ima hutani Raja Sinambela(Parbona ni Onan).
Dijabu ni Raja Sinambela ima jolo ibana tinggal jala burjudo ibana mangulahon siulaonna.
Dasada-sada tingki muse tarbege ibana adong barita sada keluarga nanaeng paulihon Taganing, laos dipasungkunhon mai tu amanta Sinambela induk somangnai manang isedo nanaeng manumpan Taganing i. Dipaboa Induk Somangnaima Dibariba luat on doi ninna. Laos satongkin i dipaboa Raja Gumanti ma naboidoibana paulihon manang manumpan taganing, hatop ma attong dipabotohon induk somang nai naadong sada doli-doli dijabuna naboi pature taganing. Saut ma dipature taganing i dohot denggan las marohani Raja Sinambela mamereng Op. Raja Gumanti dihamaloonna nang sangapna pe.
Dilas ni rohani Raja Sinambela i tubu ma tu rohana naeng marhelahon Ompu Raja Gumanti alana dijolona pe adong boruna 7 halak. Denggan ma disukkun Raja Sinambela songon Riwayat hidupna, termasuk didia hutana, piga nasida marhaha maranggi, namora do dohot angka naasing dope. Ianggo alus ni Op. Raja Gumanti holan goarna dohot margana do dipaboa jala hutana di Pulo Samosir (dang dipaboa manang dihuta dia di Samosir i).
Dinapauli taganing ipe nungnga adong lohot tu rohana boru ni Raja Sinambela i, alai ndang barani ibana paboahon manang tu ise.
Ala nungnga hira diboto Op. Raja Gumanti naeng parhelaonna ibana tontu molo tung sautpe pastima tu boruna siangkangan i patohoonna hape dang tusi lomoni rohana.
Dinasadari pas laho maronan onan angka boruni Raja Sinambela jala ingkon mangalewati sada batang aek/binanga ima binanga Somaila laos diittip ibana masian nadao, manang ise nasida naso manintak abitna ima nasaut parsinondukku inna rohana. Adong ma sahalak sian nasida naso manintak abitna tingki mamolus binanga i, ima Siboru Manambual.
Laoma tu rohani Op. Raja Gumanti molo boru tinodo ni rohana i paboaonna tu Raja ni Sinambela ndang mungkin paloasonna ala mangalakkai angka akkangna.
Dibuat Op. Raja Gumanti ma sada keputusan naingkon luahononna ma tu hutana di Samosir. Ndang borhat dope nasida namangaluai lao do tu rohani Op. Raja Gumanti naeng paboahon tu dongan sabutuha ni Raja Sinambela ima Raja Manullang. Alanion ma molo naeng mamboan sipanganon tu Raja Sinambela ingkon dua sipatupaon namargoar sada tu Raja Sinambela, sada tu Raja Manullang. Kawin lari ma nasida diboan ma Ompunta Boru tu Samosir, namora jala gabean do Ompungta.
Dung piga-piga taon nung diluahon Op. Raja Gumanti Omputta Boru martahi ma Raja Sinambela mangalului boru dohot hela nai. Disuru ma parsuruanna marsolu Bolon tu Samosir huhut mamalu Taganing dohot Ogung. Dung pas lewat sian Uruk Bolon suruan ni Op. Raja Sinambela tarbege Op. Raja Gumanti ma suara ni taganing mirip attong tu suarani taganing nahea pinaturena. Haruar ma Op. Raja Gumanti sian jabuna laos didapotton ma parsolui manang ise nasida jala aha maksudna. Dipaboa parsoluima nasuruanni Raja Sinambela do nasida nalaho mangalului boru dohot helana.
Ditogihon Op. Raja Gumanti ma parsolui sude tu jabuna dungi didokma” Hami do naniluluan munai amang, huhutma dijou Omputta Boru dohot Tolu dakdanak baoa jala sada dakdanak boru”. Ia tubuni Op. Raja Gumanti siangkangan margoar: Op. Raja Pinalubung, sinomor dua Op. Raja Parhujogo, sinomor tolu Op. Raja Solobean. Siampudan ima boru namuli tu marga Samosir Simandihon.
Marlas ni roha ma nasida ala naung jumpang naniluluan dapot najinalahan . Laos rappak ma naside sude sian solu bolon i borhat tu Bakkara. Ndang tarsuhatan be las niroha ni Raja Sinambela manjalo nasida. Boruna, Helana dohot pahompuna na opat i. Marpesta bolon ma nasida, diara masude nadi Bakkarai dohot sian luat najonok tusi.
Dibege angka natorop i disungkun Raja Sinambela ma boruna manang aha pangidoanna sian natua-tuana, borat do rohani Ompunta Boru mangalusi sungkun-sungkun ni natorasnai ala ndang panagaman dirohana songon i dirohana. “Ndang tarjalo hami dope sian hamu amang ala on dope rohami manopot hamu, dapot do muse tingkina hami mangalap i”, Parjolo ma Raja Sinambela mandok : Mas, Perak, Hepeng, Hauma, Horbo do dok hamuma sian i. Dialusi Ompunta Boru ma songon on, andorang so hudok dope hatakku Amang, dok hamu majolo “OLO” ninna ompunta boru. Hatop do dialusi Raja Sinambelai boruna: Olo ito dok hamu ma, ninna. Lehon hamu ma amang boanonku Ogung Oloan i nungnga las rohangku manjalo i. Dialusi Raja Sinambela ma: Ndang adong be huroha naummarga sipangidoonmu huhut muse molo boanommu. annon Ogung Oloan i gabe teal ma ogung i ai ndang saparangguan be. Alai manigor disambung Op. Raja Gumanti do hatani parsinonduknai laos didok lean hamuma amang pangidoanni boru muna i. Mambege hata ni Op. Raja Gumanti mamintor diolohon ma pangidoanni borunai huhut diumma.
Ogung Oloan on ma nagabe pusaka disude Pomparan ni Op. Raja Gumanti sahat tu saonnari on. Manang ise pomparanni Op. Raja Gumanti naeng margondang boido pangkeonna ogung i, laos denggan dope bentuk na, nang soarana pe manigor sadari on. Disimpan dihuta Pansur Simbolon.
Soal kekeluargaan pe sahat tu saonnari on godang do pinomparni Op. Raja Gumanti nagabe sinonduk hela di Bakkara. Sude anak baoa pinompar ni Ompui molo naeng mambuat boru Sinambela manang didiape jumpangsa hasea do molo mambuat boruni Tulangta marga Sinambela. Hatani natua-tua mandok : Ida-ida jolma nabosur…….ima tutu.
Ia tinggal ni OP. Raja Gumanti di Lumban Godang Sigaol do songon naung pinatorang di ginjang. Alai disada tingki disornop aek Tao Toba ma Lumban Godang, laos pinda ma Op. Raja Gumanti tu Siambalo di Dugul.
Masa ma logo ni ari mansai leleng situtu di Samosir. Pola do dang tubu suan suanan. Tarboto ma tuangka raja bius na adong Raja Nasiat Marpangidoan tu na marhuaso. Ditopot pangitua ni luat i ma Ompu Raja Gumanti.Dipaboa pangituaima lapatan ni haroro ni nasida didok : Huboto Hami Raja Nami Raja Nasiat Marpangidoan do hamu, asa unang mate somangan pangisi ni luat on ala ni logo ni arion , tung asima rohamu , asa Rajai mangido udan asa boi tubu suan-suanan.
Didok Op. Raja Gumanti ma mangalusi Pangitua i, sian nasa rohamuna do mandok hatamuna on?. Dialusi Pangituama: Ido Raja Nami. Attong Ingot hamu ma”Ahu ma Raja i jolo” manang aha angka ulaon nauli di luat on!. Rap mangundukkon ma angka pangitua i mangoloi pandohan ni Raja Gumanti. Antong mulak ma hamu, ditonga dalan dope hamu nungnga robe pangidoan muna i.
Toho ma tutu, ditonga ni dalan dope angka pangitua i, nungnga ro udan mansai doras situtu. Ai na dipangido Op. Raja Gumanti do asa logo ni ari asa boi nian ingananna muse hutana nadi Lumban Godang ima nasinornop ni aek Tao Toba i. Anggo suan suanan naso tubu alani logo ni ari ndang pola dipingkiri ibana, holan hutana ido nasai dihalungunthon rohana. Gabe mabiar huhut patuh ma Pangituai dohot Raja Bius nadi Simbolon tu ompunta Op. Raja Gumanti. Sai marpanungkun do pangisi ni luat i tu Ompu Raja Gumanti molo adong Pesta dohot angka naasing. Tarida doi rodi tu anak ni Op. Raja Gumanti, Ganup Pinompar ni Op. Raja Gumanti dibahen do sada “Raja Jolo”. Ise pe marulaon ingkon marsungkun ma tu Raja Jolo, sai pomparanni Op. Raja Gumanti ma Raja Sisungkunon.
Op. Raja Gumanti do nampuna harajaon (Pemerintahan) manang huaso Partanoon manang Golat Hatihai di Negeri Simbolon tarida doi sian Kantong-kantong huaso ni pinomparna nagabe Raja Ihutan dohot kepala Nagari
1. Op. Tuan Raja mai di Dugul
2. Op. Raja Silo mai di Purba-Londut
3. Op. Solobean mai di Uruk Bolon dohot Sigaol
Ia Op. Raja Gumanti dohot Omputta Boru marujung ngolu di huta Dugul di Negeri Simbolon do, holi manang saring-saringna dibatu napir nadi Pansur do. Laos disido Omputta na tolui udeanna.
Borhat do Pomparanni Op. Raja Gumanti tu Pangururan naniuluhon ni Ninina Op. Raja Mallongos didongani ondok-ondokna Op. Datar dohot Op. Solobean laho mambuat tano bekas dohot hak milik na tininggalhon ni Tuan Batu Holing.
Sude do tano dohot hak milik Tuan Batu Holong nungnga dikuasai angka marga naasing. Gabe ingkon marporang nama nasida mambuat tano i. Mansai balga do parporangan i, ai dohot do mangurupi Op. Raja Mallongos Parangan ni Raja Sinambela sian Negeri Bakkara, Parangan ni Pasaribu hula-hula ni Op. Datar sian Negeri Harian Boho dohot janji martahan, Parangan ni Nainggolan Lumban Raja hula-hula ni Op. Solobean dohot Naibaho Tulang ni Op. Raja Gumanti na adong di Negeri Pangururan.
Marhuaso do muse pinomparni Op. Raja Gumanti ima Raja Mallongos dohot anakna naduai di Pangururan. Op. Datar di Huta Godang dohot Pangambatan. Jala Op. Solobean ma dihuta Lintong sahat tu si Jambur. Songoni Pardalanna asa gabe adong pinompar ni Op. Datar dohot Op. Solobean marhuta dohot martano di Negeri Simbolon songoni nang di Pangururan pe.
Nang diluat naasing pe tong do marhuta Pomparan ni Op. Raja Gumanti, songon:
1. Huta Gumba diatas ni Nainggolan
2. Lumban Simbolon di Porsea
3. Lumban Simbolon di Tamba
4. Lumban Lintong di Pangururan
5. Silosung Dugul di Paropo
6. Huta Ompu Barita di Sihotang
7. Sibaganding Simbolon di Bakkara
Op. Raja Mallongos monding di Pangaruran do, alai dang ditanom di toruni tano, tong do denggan disimpan bakkenai dibagasan poti, martaon-taon lelengna. Marganti ganti do ingananna sipata di Negeri Simbolon jala sipata di Pangururan.
Alai dung ro Bolanda gabe dioraima disimpan dibagas jabu laos ditanomma huhut dibahen tambakna ima nadi Hutagodang Pangururan.
Dipajongjong do Batu na Pir (TUGU) ni Op. Raja Mallongos di Pangururan laos dipestahon 7 ari 7 borngin nadi taon 1975 i (12-0901975 – 18-09-1975).
Songonido Sejarah ni Ompungta Op. Raja Gumanti na tinuturhonni angka Natua-tua dohot naumbotosa sian Pinomparni Op. Raja Gumanti tu Panurat / Tim Penyusun.
Manang behape sai adong do hurang lobi di panurat. Alanii arop situtudo roha diangka amanami, inanami nang Boru dohot Bere pe pinompar ni Op. Raja Gumanti, naolo padengganton asa lam tu dimposna Sejarah on nagabe boi muse botoon ni generasi naumposo / Penerus.
Songon nidokni Umpasa ma dohonon:
PAGO-PAGO TARUGE PAUK-PAUK NI HUDALI ANGKA NASEGA PINAULI, ANGKA NADENGGAN NI ULAHI
BALINTANG MA PAGABE TUMUNDALHON SI TADOAN, SAUT MA HITA POMPARANNI OMPU RAJA GUMANTI GABE MAULI BULUNG HUHUT MARSIPAOLO-OLOAN.
SAHAT-SAHAT NI SOLU SAI SAHATMA TU BONTEAN.
NUNGNGA SAHAT SEJARAH NI OMPUNTA ON TUHITA, SA SAHAT MA HITA TU PARHORASAN PANGGABEAN.
Sumber Berita: http://www.pormantis.org
This entry was posted in Uncategorized and tagged dugul, londut, nahodaraja, Ompu Raja gumanti, pangururan, pusuk biuhit, samosir, sigaol, simbolon tuan. Bookmark the permalink.
PARSORION NI AMA NI BENGET 1 – TanoBatak
PARSORION NI AMA NI BENGET 1
Napadot do Ama ni Benget mangula siulaonna jala tung so olo do ibana dililiani angka donganna tu angka na so marbungbung. Di taon do udan dohot Ias ni ari mangula anggiat boi pasikolahon ianakhonna asa unang songon ibana dirohana. Ndang marsikkola ibana ala so adong patupaon ni naturasna pasingkolahon ibana najolo. Sipata manggadis gogo do ibana asa adong hepeng tuboruna dohot anakna si sadasada i. Tung ngalut do di taon napasingkolahon ianakhonna i alai benget do ibana ndang pola dipataridahon tu donganna halojaonna. Ai didok do dibagasan rohana, anakhon i do hamoraon di ahu tung ingkon do singkola satimbotimbona.
Sahat do antang anakna si Benget i marsingkola na timbo jala pintor adong do dapotna karejona na umbuk tu rohana. Songon goarnaa i do ibana benget di ulaonna. Dihilala rohana do loja ni natorasna uju pasingkolahon ibana. Malo do ibana mulaulaon jala malo manubut roha ni donganna. Hatop do ibana dapotan jampalan nalomak huhut godang na marlomo ni roha di ibana.
Dung pungu hepengna ditahi ibana ma naeng mambuat boru laho parsonduk bolonna. Ndang pola maol antong dapotna, ai godang do naboru marsolom roha tu ibana ala ala burju jala godang hepengna. Dibereng ibana boru-boru nauli na lambok pangkulingna jala pangeol ni gontingna songon pangeol ni dengke na mangolu. On ma tahe sininta ni rohakku ai malo ma on manubut rohangku ninna rohana dibagasan. Boru-boru nasininta ni rohana i pe nunga leleng tarpaima rohana anggiat si Henget tungganedolina. Martuptup ma nasida nadua mardongan saripe. Alai dung dipaboa si Benget tu natorasna parbogasonna i, marsak ma ibana, ai boru sileban do hape na naeng parumaenna. Diholsohon tu anakna i: “Boasa ingkon boru sileban disinta roham gabe parsondukmu? Ai holan ho do anakhu, boha ma bahenohu mangangkupi i marsituriak, ai so huboto marhata jau”, ninna Aman ni Benget.
Alai Dialusi si Benget do amana i : “Ndang pola beha i, niajaran pe muse asa diantusi hatanta dohot paradatanta, jala tabahen pe gabe boru ni tulang”.
“Dang pola bahenon i boru ni tulangmu asi sipalensem do songon i jala holan lua ni langka, ndang denggan agohonon jambar ni pangintubu jala papindahon tu na asing holan pajagar ulaon niba. Boha ma molo tu ibotom dibahen halak sileban songon i, ndang metmet roham ?”, ninna Ama ni Benget.
Alai manang boha pe didok ama ni Benget ndang ditangihon si Benget be, ai nunga pir rohana pasaut sangkapna laho mardongan saripe tu tinodo ni rohana i. Gabe hohom ma Ama ni Benget ndang tardoksa manang aha.
Saut do si Benget marboru sileban na margoar si Monica jala maringanan di Huta Sabungan (Ibukota). Di sada tingki ro ma anak ni tulang ni si Benget masihol tu bagas ni si Benget. Sorta do antong nialap ni si Benget i manghatai, alai dang diantusi hata Batak.
Uju laho martapian anak ni tulang ni si Benget i, disarihon si Monica ma haringkotanna : “Bang, ini handuk kalau abang hendak mandi”.
Ala dibege si Benget hata ni tungganeboruna i dipatingkos ma: “Jangan bilang abang karena itu anak tulang saya. Bila hendak memanggil anak tulang saya katakanlah Ito agar sopan”.
“Oh begitu kalau bahasa Batak” ninna si Monica di bagasan rohana.
Dung adong sataon si Benget namardongan saripe, masihol ma ama ni Benget naeng mandulo anak dohot parumaenna i, di tahi rohana ma mangebati nasida tu Jakarta. Saut do antong sangkap ni rohana i.
Ala ni angka siholna be, dang tarpodom nasida ala tabo ni na mangkatai saborningi. Manogotna gabe matasari ma ama ni Benget dungo hinorhon ni lojana dipardalanan. Nunga pola lao si Benget manopot ulaonna holan si Monica parumaenna i nama dijabu.
Hudungoi ma tahe simatuanghon asa serapan ninna si Monica dibagasan rohana. Dituktuk ma bilut ni simatuana i huhut didok : “Ito, bangun ito biar serapan dulu ito, nanti setelah serapan ito akan saya antar jalan jalan”. Diingot hata ni si Benget taringot tu anak ni tulangna ingkon ito do didongkon. Tarsonggot ma ama ni Benget mambege hata ni parumaenna i huhut manderse rohana dibagasan, hudok do tahe na uju i unang boru sileban dioli baeon, hape dituntun do rohana, gabe marlea iba. Muruk ma ama ni Benget tu parumaenna i huhut marbete-bete.
Longang ma si Monica manida simatuana i gabe didok ma muse: “Kenapa marah-marah lto.., kan saya bilang Ito serapan dulu agar saya antar jajan-jalan”.
Lam bobos ama ni Benget mambege hata ni parumaenna i ai ndang diantusi lapatanna, Dung mulak si Benget sian karejona disonggahi ma ibana jala didok ingkon mulak nama ibana. Sai dielek si Benget do nian amana i asa unang pintor mulak, alai sai manggogo do ama ni Benget mandok mulak ibana. Ndang tarjua si Benget be amana i.
Dung sahat Ama ni Benget tu hutana didok ma dibagasan rohana tung na so laho be manopot si Benget ai so tama ripena i mangkuling. Tung Ito dohononna manjou ahu, ninna rohana huhut martutukian. Dirimangi dibagasan rohana halojaonna, marhoihoi laho pasingkolahon si Benget, hape ingkon taononhu ma ndang bolas marsituriak dohot parumaenhu, ninna laos mangandungandung ma ibana : “Ndang si manukmanuk sibontar andora, ndang sitodo turpuk siahut lomo ni roha”.
Nunga marumur 5 taon anak ni si Benget laos so hea dope diida. Las rohana alai dang tardokna manang aha, ai nunga sanga didok di rohana na so tula laho be manopot si Benget dohot parumaenna i. Ro ma surat ni si Benget tu amana asa ro marnida pahompuna i ai sai disungkun ninna didia ompungna. Alai laos didok asa diguruhon amana i hata Indonesia, anggiat boi manghatai dohot pahompuna. Marsak ma ama ni Benget manjaha surat ni anakna i. Bah, naboha do si Benget on hutaon do loja pasingkolahon ibana, hape dung sae ibana hupasingkolahon gabe ahu disuru muse marsingkola.
Alai ala arga ni pahompu gabe saut do diguruhon ama ni Benget hata Indonesia tu dongan sahutnna na tongon adong namarsingkola di SMP. Sai disungka do antong mangguruhon hata Indonesia i anggiat boi ibana manghatai dohot pahompuna dirohana.
Dung dietong nunga malo ibana marhata Indonesia borhat ma ibana manopot si Benget tu Jakarta. Nunga boi au manghatai tu parumaenhu dohot tu pahompungku ninna rohana dibagasan. Las do rohani si Benget antong dung dung ditahi amana i ro jala dibege baritana nunga jala diboto amana hata Indonesia.
Didok ma tu tungganeboruna asa ditomu ama ni Henget di stasiun, ai mansai ringkot nuaeng karejonghu, ninna si Benget. Ndang pola be hape maol amanghon manghatai dohot pahompuna dohot parumaenna ninna si Benget dibagas rohana.
Mari kesini pahompungku, aku ompungmu”, ninna tu pahompuna i dung disosoi si Monica mandapothon ompungna i. Dung sombu siholna tu pahompuna i jala dipatudu bunga ni rohana, disise ma parumaenna i : “Hai menantuku, sekarang jangan anggap lagi aku orang, sebab kamu pun tidak saya anggap lagi orang”. Sangkapna mandok, hamu parumaenhu saonari unang etong be ahu halak, ai hamu pe ndang huetong be halak. Mamintor tarsonggot ma si Monica mambege hata ni simatuana i huhut menetek iluna. Alai hohom do ibana ndang pola didok manang aha ai dihabiari sotung hansit roha ni simatuana i.
Longang ama ni Benget ala manetek ilu ni parumaenna i. Bah, so marhasoan ahu. Hubahen hata Indonesia manetek ilu ni parumaenhu, antong pahompungku nama dongananhu manghatai ninna rohana laos dijou ma pahompuna : “Kesinilah kau hai cucuku, agar kakek bercerita”, ninna ama ni Benget, Buruju do pahompuna i mangalusi ompungna. Diuji ma laho patorangkon parmuli ni namboruna tu anak ni Siborongborong na margoar si Tumpak Doloksaribu, na maringanan nuaeng di Dolok Masihol.
“Bibimu sudah kawin sama putra si Kumbang-kumbang namanya Sumbang Gunungseribu, tetapi tinggal sekarang di Bukit Rindu”.
Sai longang ma pahompuna i umbege hata ni ompungna i, alai sai ditorushon ompungna i do hatana. Dipaboa ma na so lomo rohana marboru sileban si Benget, alai dang simanukmanuk sibontar andora, ndang sitodo turpuk siahut lomo ni roha.
“Kusangka Bapakmu ini kawin kepada putri Batak dan bisa mengerti bahasa Batak, namun apa boleh buat, tidak si ayam-ayam si putih dada, tidak sesuka hati siambil saja”.
Oktober 8, 2007 tanobatak
18 respons untuk ‘PARSORION NI AMA NI BENGET 1’
Ompu Matasopiak berkata:
Gabe mengkel do ahu manjaha ‘parsorion’ ni ama ni Benget on, pintor huadophon ma tu roha ala na ingkon tong do ra marboru sileban ahu, na hutanda di Surabaya on…
Horas amang Naipospos, tung mansai las do rohangku marnida ‘partungkoan’ muna on, godang ma nian naung huparsiajari sian on, mauliate ma di hamu amang ala sai dilehon hamu do tingki mambahen angka na denggan na uli si songon on
Oktober 8, 2007 at 7:14 pm
Cerita sindiran yang cukup bagus, maaf cerita / turi-turian ini akan saya kopy sebagai bahan tertawaan dikala hati sedang galau dalam menghadapi kehidupan ini.
Oktober 9, 2007 at 6:49 am
Ndang tartaon ahu engkel hu lae , manjaha sarito muna on . tung na malo do hamu padomu-domuhon angka namasai . Ringkot do tutu hita mangarahon angka ianakkon na di jolonta on laho mangkaholongi adat dohot budaya ni BATAK i . Ima marhite pangajarion / manugan nasida asa olo marparsaoran dohot hata BATAK ta na uli i.Horas
Note :Ala ni angka hinaringkot ni namangalului ngolu on , ndang tarpasiding hita asa unang marsaor dohot suku si leban , jadi ingkon managam do hita molo tung pe ingkon marhasohotan ianakkon tai tu nasida.
Oktober 12, 2007 at 7:04 am
Tung mansai lomo do roha manjaha ganup aha pe nasinurat ni amang on, songon sarito na di ginjang. Alai amang tar songon di Jakarta dohot di luat na asing, tung pe boru hita dioli sasahalak baoa, molo so ditanomhon manang diajarhon natorasna be do sian dakdanak porlu ni hata Batak dohot aturan-aturan panjouon i, songon tu simatua, amangbao, haha doli dohot na asing dope, tong do gabe songon niolini si Benget i.
Akka boru ni tulangku natubu di Jakarta sontona, manjou akkangna baoa(ripe ni akkangna): si ‘Lae’. Akka anggiku namarpariban (marhahamaranggi simatua i), sude akka Batak Toba do on, tubu di Medan dohot Bandung, manjou simatuana boru: ‘Mami’. Jai molo naeng manukkun ise do dongan ni simatuana boru mulak sian ulaon, inna: “Mam, nanti pulangnya ama siapa?” Molo nipinsang, gabe simatua i do mambela akka helana i. “Dang pola boha i amang, asa jonok. Unang adong batas namarsimatua. Ai dang sarupa be dohot najoloi,” inna do.
Jai amang, nungnga godang akka jolma nuaeng, lumobi na maringanan di kota, tar songon na pamoderen-moderenton. Dang na so diantusi maksud ni sude aturan dohot ruhut-ruhut ni paradaton Batak i, alai dietong do huroha dang adong artini dohot konsekwensi na. Jai unang pola longang be hita molo akka namarbao, marsimatua, marsiummaan dohot marsihaolan. Dang subang be i di akka halak hita nuaeng on. Songon mode manang hasomalan nama i nuaeng, ala dibereng attong akka halak sileban boi jala biasa do songoni.
Olo ma ra haduan hita on holan goarna do halak Batak, alai parange, pambahenon, pakkataion, dang adong be ubana sian halak sileban. Ahu pe jotjot do mangarimang-rimangi akka naung muba di halak Batak nuaeng; boha ma molo gabe songoni akka ianakhonhu natolu i haduan? Husangahon ma saotik-saotik mangajar-ajari halahi di siganup ari, tarlumobi taringot partondongon, ruhut-ruhut ni paradaton, hata Batak, dohot akka na asing. Maol do bah, amang. Ikkon sabar hian do iba jala leanon roha.
Ai tung mansai biar do ahu molo borukku naduai, manang siakkanganhu baoa i, lak marroha-roha tu akka ibotona sian marga Sipitu Ama manang napatutna dang boli olionna. Ai adong do di Jakarta boru Situmorang muli tu baoa Situmorang (Siringo-ringo). Sude do hami Sipitu Ama mangambati, alai amanta i (attar nabeteng hian do, jala pewaris ni karya-karya Nahum Situmorang)dipaloas do boru nai muli tu ibotona, alana inna nungnga tung mansai bagas holong ni nasida nadua, jala zaman pe nungnga modern. Nian dang dibahen be ulaon adat, holan resepsi ma dung sidung sian gareja; ai aha adationna alana nungnga disursari adat i? Dibursikhon halak mada! Holan akka lanok ma ra namangadopi pesta i.
Molo nirimang-rimangan, on ma ra hinorhon hasalaan ni akka natua-tua. Dang sian na metmet ditanomhon akka partuturon dohot akka tokka ni halak Batak. Palias ma bah, sai dao ma parmaraan, unang masa be sisongoni di hami Sipitu Ama manang di halak hita napatutna dang boi marsiolian. Horas ma di hita sude.
Oktober 13, 2007 at 5:01 am
Laris Naibaho berkata:
Weheeh. Amang tabo nai sarita i, ate. Ai on majolo, minta tolong ma au tu panurat bahasa Batak ni, “Bodat boru-boru, manjangkit sian sada bagot namarhalto, tu bagot na marhalto nasada nari”.
Amangtuakku mandok songon on “Bedat beru-beru memenjat bregat ke bregat yang satunya.” Toho doi?
Oktober 13, 2007 at 6:27 am
@ Ompu Matasopiak & R, Samosir
Asal ma unang songon si Benget i lae gabe dipaksa na dihuta marsiajar bahasa Indonesia 😉
@ Pahala Panjaitan
Unang gabe sai mengkel sandiri tulang annon gabe asing hata ni halak 😀
Olo ma muse gabe bahan penelitian halak batak di angka ugari naung bolong ala ni team ni rohana be.
@ Laris Naibaho
Olo do toho i lae, ai ise huroha mandok sala i 😀
Dipardalanan do nuaeng amanta Bonar Siahaan mandulo angka ianakkonna. Jumolo ma sian Riau dungi tu Jogya. Pandok ni nasida saat tu bulan Desember, mungkin martaonbaru di Jogya.
Angka dongan na di Jogya boi do marpartungkoan hamu dohot nasida, pasombu sihol dohot manungguli angka kebudayaanta.
Oktober 14, 2007 at 6:07 am
Molo ni jaha do turi turian ni Tulang on, on ma hape umbahen na sai dijujui angka natua tua tu gellengna, asa unang marboru si leban nasida.
Molo pe dang tarjua marboru si leban, sai jolo diajari manian na ni alapna, asa unang gabe gaor.
Apala toho do nanidok mana i, sian na metmet ajaran do angka dakdanak i, asa unang didok nasida, “Gue Bangga jadi Orang Batak” hape dang boi dipatorang nasida, songon dia do ulaning halak Batak i. Dang holan ala na adong margana.
Oktober 14, 2007 at 5:21 pm
sahat, m, ngln berkata:
“Ito, bangun ito biar serapan dulu ito, nanti setelah serapan ito akan saya antar jalan jalan”, “hudok do tahe na uju i unang boru sileban dioli baeon, hape dituntun do rohana, gabe marlea iba”, dagaaa..Hahahaha, nga maup be.
Lussu nai puang serita muna on, amang Siahaan.
Gabe ni ingot ompungku nahinan, sodiboto marbasa indonesia..hehehehe. Mauliate, sai horas ma.
calon hela muna 😀
Desember 6, 2007 at 6:10 pm
Molo naeng hela nami do hamu,sotung songon pariban ni amanta Suhunan Situmorang i boru niba i,jala hamu pe sotung didok hamu tu nanaeng simatuamu boru “mam siapa kawannya pulang” 😀
Semoga calon hela yang…. 😀 😀
Desember 14, 2007 at 3:29 am
jhonson tampubolon berkata:
hoeras ma di hita sude bangso batak na adong di bona pasogit on.
Salam kenal buat tulang pemilik blog
Mauliate ma tulang, ala gabe tarbukka pikkiran ni hami akka panganto.
*** Horas be ma hita sude
Desember 17, 2007 at 11:06 am
Edison Tampubolon berkata:
Minta ijin agar cerita ini diceritakan kembali diseluruh arisan halak hita….!!!!
Memang luar biasa imajinasi lae yang punya cerita ini. Horas.
Februari 12, 2008 at 9:26 am
hahaha…. adong do hape “sikumbang-kumbang”?
amang tahe baah….. 🙂
gabe lam bangga do iba gabe boru Batak on bah…..
Dung dijaha parumaen dohot hela sarito on pintor sude ma nasida mangajari angka ianakhonna marhata batak,ai dihilala rohana do nadohot nasida hona disarito on. Nasida pe ndang hea be manjou ahu “amang” nunga gabe “among” jala manjou simatuana boru nunga gabe “inong” ndang “inang” be ……………
Januari 14, 2009 at 10:46 am
Benget Nainngolan berkata:
Mansai geog do hape ceritai…..namalo do lae siahaan on manbaen cerita…alai dang mungkin adong terjadi,alana natua tua molo dang diboto mandok paling pake bahasa isyarat do dibaen…ai songonido tong simatuakku sian huta molo mangkatai tu pahompunai….ha…ha…ha…
Maret 26, 2009 at 11:14 am
Patar Gultom berkata:
Horas Tulang……au umakku boru jawa do…diajari bapa do au marhata batak mulai gelleng….alana molo makkatai tu oppung marhata hita do au…..nangpe sala oppungi mandok alai huantusi do aha maksudna…..
NB: MARPANGIDO JO TULANG BAEN JO CERITA” NAPOSO BULUNG MANGALULUI ROKKAP”
Maret 26, 2009 at 11:19 am
@ Benget Nainggolan
Ai goarna ma lae turi-turian, godangan do i holan imajinasi ni panurat.( molo angka naung terjadi do dang turi-turian be goarna).
@ Patar Gultom
Molo cerita ni NAPOSO BULUNG MANGALULUI RONGKAP, Amanta Suhunan Situmorang ma manurat hupangido pe tu nasida.
Alai porlu do pajumpang au dohot si benget on bah 🙂
atik dia adong do pe paribanna .. songon na mantap do pandok na i..
Ito, bangun ito, biar ito sarapan dulu, abis itu nanti ito aku ajak jalan jalan ,,, simatua ma so alang huahuahaua
Aut sura ama ama na so ture amani Benget on .. da seru ma nian carita on ??? gabe margajjang ma hahahahaha
@ Fernando Hutauruk
Bah…ai lomo do roham naeng marpariban tu si Benget? Adong do nuaeng paribanna naung mabalu jala nunga marumur limapulusia taon….hupasahat pe tu ibana asa marpariban hamu…..kwakakakakak
Sejarah Pertangiangan Pomparan Ni Raja Simangunsong Dohot Panuanon Ni Hariara Parningotan di Lumban Bulbul – Balige, 31 Oktober 1964 - Sonakmalela | Punguan Ompu Raja Sonakmalela
Najolo di sada luat (huta) di tano Batak na margoar Lumban Simangunsong bagian ni Luat Balige ( irna na gabe kota Balige saonarion), di Kabupaten Toba Samosir, maringan do sada ripe (keluarga), ima Raja SIMANGUNSONG dohot inanta soripada born Naipospos. Mansai sonang do pamgoluon nasida siapari ( hidup dalam keadaan rukun dan damai ). JaIa gabe dohot maduma jala mamora, lumbobi muse dung gabe-gabean inanta soripada, sumoranghon tolu anak dinasida jala digoarima:
Sihahaan (sulung) = RAJA MARDAGUL
Sipaidua (kedua) = RAJA BINDU
Sipaitolu(ketiga) = Tunggul Hajoloan (RAJA PORTIBI)
Mansai las situtu do rohani Amanta Raja SIMANGUNSONG dohot inanta boru NAIPOSPOS, jala mandok mauliat ganupari tu Mulajadi Nabolon songon haporseaon nasida di tingkii, Jala sianon ma sude nagabe marga SIMANGUNSONG. Lam magodang ma anak ni raja (mulai menginjak remaja) jala diajarima nasida mulaulaon tu balian (hauma/ladang), alana molo dihalak Batak ingkon radot do mulaulaon asa gabe jolma na bertanggungjawab sogot dung hot ripe (berkeluarga). Mansai radot do antong nasida mulaulaon, borhat tu balian molo dung binsar mataniari. Jala mulak tu huta molo dung botari, ima anak Raja si RAJA MARDAGUL dohot si RAJA BINDU. Alai anggo anakna siampudan ima si RAJA PORTIBI asing do pangalahona. Sada namalo do ibana jala na bisuk, namalo diangka hata parhata natigor, jala si sungkunon. Ndang 010 ibana laho tu balian mangula dohot hahana na duai. Gabe Raja sitonggoan do ibana molo adong angka na masa diluati dohot nahumaliang na.
PARSAORAN NI NA MARHAHA – MARANGGI
Anggo ditingki na jolo molo adong angka na masa di parsalisian manang parbalohan sai Siboto Hata do dijou pature angka parsalisiani ( Palolo Raja). Ala hinamalo ni si RAJA PORTIBI jala parhata tigor do ibana, gabe Raja si Tonggoon ma ibana molo adong na masa, mardomu ala sude angka Parhataan na niulana sai marujung do di bagasan dame dijolo ni kedua belah pihak. Lam tu malano jala bisuk na do si RAJA PORTIBI gabe lam tarbarita tu angka luat na asing. Jadi lam tu godang na do manjou ibana, paturehon angka pasalisihan.
Gabe mangiburu ma hahana na dua i, mardomu molo dung mulak tu jabu si RAJA PORTIBI mansai las situtu do rohani inanta born Naipospos tu anak siampudan hasian ni rohana. Ala ni i dang hea be ibana ditogihon hahana na dua i tu hauma mangula.
Di sada tingki lulu-lulu ma inanta born Naipospos, alana nunga tolu ari ndang mulak anak siampudan nai tuhuta, disungkun ma hahana nadua i: ” ai tudia laho anggim ? “, jala dialusi nasida: “ndang huboto hami da inong”, ninna mangalusi. ” Na dijou angka huta na asing do I nuaeng pature angka parhataan “.
Alai marsogotna i, sar ma barita naung marujung ngolu si RAJA PORTIBI di harbangan tu huta i, mate hona bunuh. Gabe tumatangis ma inanta boru ( nasaripei ). Ditingki na jolo ndang adong dope angka polisi dohot angka hamba hukum, gabe ndang tarboto ise do na mamunu si RAJA PORTOBI. Gabe didok angka natoropima, hahana na duai do na mamunu. Hape molo tarajumi di rohanta, tarbarita do RAJA MANGUNSONG na burju maranggi, jala panganju. Ndang mungkin dirohanta, holan Tuhanta do na umboto ise namamunu ibana.
Dungi di laon-laon ni ari ( perjalanan waktu ) hot ripe ma anakni SIMANGUNSONGna dua nai, mangalap bori ni rajai gabe Soripadana :
RAJA MARDAGUL : 1. Boru Hutajulu
RAJA BINDU : Boru Gultom
HURANG DAPOTAN PASU-PASU
Mamomparima anak ni RAJA MARDAGUL dohot RAJA BINDU jala mamungka huta tu Desa Naualu, jala nunga taripar tu angka tano parserahan (perantauan).
Dung masuk tu tano Batak Barita Nauli, na binoan ni angka Missionaris-missionaris, parbarita nauli dohot Dr. Nommensen, dohot angka parbinotoan dohot hapistaran na lobi maju, lumobi panandaion tu Tuhanta pargogo naso hatudosan (Yang Maha Kuasa). Gabe godang do sian pornparan ni RAJA SIMANGUNSONG maninggalhon ugamo Parmalim. Masuk gabe halak Kristen dohot Silorn. Alai adong na hot tong jadi Parmalim. Alai atik pe songoni ianggo pardalan ni angka adat (budaya) nang angka partuturon rnardalan do dohot denggan (rnempertahankan kesatuan dan persatuan) songon tona ni Ornpunta Raja SONAK MALELA, sisada lulu anak sisada lulu hom Nang naung jong­ jong angka hamajuon alai sai hatinggalan do pornparan ni Raja Simangunsong di hagabeon, hamoraon, hasangapon, tarlumobi di hajolmaon. Sai di gogo do nian mula-ulaon, rnangido pangurupion sian “Amanta Debata” dohot pasu-pasu sian raja ni hula-hula, dipasingkolahondo angka ianakkon na tu singkola na tumimbo. Alai tung so piga do na boi sabat tu Sarjana, nang angka karejo pegawai negerilswasta dohot angka pangkat, suang songoni nang hamoraon sai hatinggalan do sude rnarga Simangunsong rnangihuthon angka anggina pornparan ni Raja Sonakmalela (Marpaung, Napitupulu dohot Pardede).
Alani i, lulu-luluma rohani angka marga Sirnangunsong, ahado na masa ulaning umbahen songoni hita/ ninna angka natuatuai, sai boboason (gelisah) nasida. Lulu-lulu ma rohani angka marga Simangunsong aha do dosa namanginsombut tu hita ninnanasida.
Dina pajumpang 4 (opat) halak natua tua rnarga Simangunsong, Rabu tanggal 22 April 1964 di Porsea, rnanghatai rna nasida di na laho patupahon ulaon Partangiangan. Ia natua-tua na opat on ima Gr. Mateus, Gr. Poltak, Toga (Aman Timbul) dohot Gr. Zainuddin. Mulai ma mangkatai angka natua-tua, mambahen angka rapot dohot sada keputusan asa bahenon sada PARTANGIANGAN mangido pasu-pasu sian Amanta Debata. Satolop manang mardosni rohama sude marga Simangunsong laho patupahon Partangiangan, na di Bona Pasogit suang songoni nang na di tano parserahan, rnangido tangiang tu Debata, dohot pasu-pasu nang angka hasesaan ni dosa rnengihuthon haporseaon na be. Borhat ma angka na manghobasi ulaon PARTANGIANGAN tu angka luat (huta) inganan ni angka marga Simangunsong. Jala sude marlas ni roha/satolop asa saut patupaon PARTANGIANGAN.
Renungan Jumat Agung, “Diseahon Jesus do hosaNa” (Lukas 23: 44-48) -->
Renungan Jumat Agung, “Diseahon Jesus do hosaNa” (Lukas 23: 44-48)
“Diseahon Jesus do hosaNa” (Lukas 23: 44-48)
GREENBERITA.com || Sian mamungka adong hajolmaon sahattu tingkion, ndang taretong be bahat ni jolma naung monding. Bahat sibonsirina jala marragam tong rumang ni hamamate na. Adong do i di jolo ni angka nasolhot tu nanaeng mondingi, adong do tong ndang di jolo ni manangise; adong na di ida namarnida, adong nang na so marnidasa. Buni sian sihatoropan, buni sian dongan na jolma. Tarlumobi ma di partingkian Pandemi Covid 19 mamungka Feb 2020 i, di naung terinfeksi nuaeng torop halak, 129 juta halak, jala monding 2,8 halak, bortik do tupinggol ta barita taringot tu panghilalaan gok parungkilon niangka dongan ta jolma uju naeng monding nasida, ndang adong keluarga di hambirang na manang di siamun manang di jolona. Monding siala ni sahit Covid 19 i.
Di partingkian na songon i di sandok portibion, di ari parningotan di ari Hamamateni Jesus Kristus Sipalua Hajolmaon sian dosa dohot hamatean marhite hamamate Nai, dipaandar tuhita diana di bolus Ibana andorang so marujung ngolu di hau pinorsilangi dung mana on linsing linsing dohot pastap pastap sian angka pardosa, halak Rom dohot sian halak Jahudi (ayat 46), jala dia na masa di humaliang naandorang so jala dung marujung ngolu, monding Ibana, napatuduhon iaparmonding ni Jesus on ndang hamamate na so mampanghorhon, alai iahamamate Na on mampanghorhon do tuna marnidasa.
Parjolo ma taida di ana masa di humaliang na andorang so jala dung monding Ibana (ayat 44-45).Dung i taida ma parmate ni Jesus i sandiri. Andorang so monding Jesus Kristus adong dua na masa, na patuduhon ia natarsilang i ndang songon na tarsilang nasomal di Golgatha, alai natarsilang na istimewa do.
Naparjoloi ma: Mangholom mataniari saleleng tolu jom, i ma pukul 12.00-15.00. Di sulingkiti angka na bisuk do halong angan dianamasa ujui, manangna lunar eclipse, gerhana bulan (i ma uju meret bulan tubayang bayang niportibi on), manang solar eclipse, gerhana matani ari(I ma uju sabagian portibi on di ondingi bulan na mangondingi mataniari ). Alai, dung ditangkasi NASA di map ni angka eclipse naung masa, hira so adong do na masa ujui di Judea. Di Antartica do na masa di partingkian ni hamamate ni Jesus i. Ndang tercatat ni map Eclipse i na masa di Judea i. Ala ni i, gabe tubu ma panangkasion na mandok: “Ulaon ni Debata do na pamasai, na so apala unduk tu uhum alam natinompa na sandiri.” Asa, adong tanda sian Debata na pinamasa na laho mandok diparateatehon Debata Jahowa do na masa i, dohot do ibana manghilala natinaon ni Jesus. Ndang dipasombu Jahowa panaonon ni Jesus i. Mandongani Jesus namanaon i do Ibana. Tanda do itu Jesus najonok do Ibana tu Jesus natongon manaon i.
Napaduahon, maribak hira hira na di bagas joro, bola dua. Diasuraon ni dok ni halongangan on? Ise mangaribaksa? Tontu ndang jolma. Alai Debata Pargogo Naso hatudosan i do. Taboto do tangkas nasahat tu ujui di tonga tongan i bangso Na Israel, ndang sude ruas na martangiang di bagas joro masuk tu bagian ni bagas joro na holan malim boi namasuk tusi dohot Debata Nabadia i. Ala ni i, marhite namangaribaksa uju manaon di hau pinorsilang anak Na Jesus i di dok Debata ma namarhite panaonon ni Jesus nunga di pabungbung parsaoran dohot Debata Nabadia i, ai nunga disesa panaonon ni Jesus i dosa ni hajolmaon, pardosa.
Paduahon, dia ma na masa dung mate Jesus (Ayat 47-49)? Adong tolu na masa. Naparjolo, ruar hata ni uluan (Gorik: ekatontarches) na mamarsilangkon Jesus i jala na manjagasa. Dia ma i? I ma “Tutu do, halak natigor/tigor roha halak on” (Gorik: hontos ho anthroposhoutos DIKAIOS). Boi halak Rom na mamarsilangkon Jesus jala na marnida songon dia Jesus mate mandok songoni. Natigor do na mate i. Ndang pardosa. Ndang ala ni dosa na, alai ala ni hatigoran na do umbahen mate ibana. Di joloni Debata dohot di jolo ni jolmana tigor do ibana. Napaduahon, natorop marluhut jala masitompuk andorana marnida hamamasa hamamate ni Jesus, mandok ‘ala ni hami do on umbahen tarsilang dohot mate songoni Jesus. Napatoluhon, adong do sitindangi ni hamamate na i, i ma saluhut namananda ibana nang angka parompuan na mangihut hon Jesus sian Galilea.
Nuaeng sahat ma hita tu na marnida songon dia parmateni Jesus dung masa solar/luna eclipsei, na mambahen uluan nisordadu na mamarsilangkon ibana mandok natigor do Jesus, jala na mambahe nmarluhut jala masitompuk andorana na torop i namangido huaso Rom mamarsilangkon Jesus, duansa nasida bertanggung jawab di hamamate ni Jesus na pinorsilangkon nasida i?
Songon on tarsurat manggombarhon hamamate ni Jesus: Di bagasan soara nagogo (Gorik: phonesas phone megale) didok Jesus ma tu Amana: “Amang! Tu bagasan tangan Mu ma Hupasahat tonding Ku.” Dung pe disoarahon gogo songon i asa toshosa Na. (Tarmarasing do evangelium Johannes manurathonsa, ndang adong soara nagogo i: “Dung dijalo Jesus asomi, ninna ma ‘nunga marujung,’ dung I dipatunduk ma ulu Na pasahathon tondi Na”, Joh 19: 30). Na mandok: Di namangadopi panaonon bolon na tung dokdok situtu, ndang mandele manang mandate Jesus. Alai di bagasan pos ni n i roha tu Debata dipasahat ibana tondi Na. Dung i pe asa tos hosana.
Ala ni i ma dipillit gabe topik ni Jamitanta, “Diseahon Jesus hosa Na”, laho pabotohon tu hita songon on: “Na tigor do na mate i Jesus. Diseahon Ibana hosa Na laho pasaor hita dohot Debata, laho manobus hita. Alai dohot do nidok na, ndang mandele, manang mandate Ibana mangadopi hamatean Na.
Dia do nidok na tuhi ta di partangiangan ta sadarion marningot hamamate Na dung marsoara na gogoi?
Parjolo, manghamauliatehon tu Debata, ai marhite hamamaten i Jesus natigor i boi hita saor dohot Debata, di patigor Jesus hita tu Debata.
Paduahon, ala songoni ma gogoni soara Na manjouhon tu Debata, Amang!, denggan ma unang tapansuasaehon hamamate Nai. Unang taparsilangkon Ibana paduahalihon Jesus i marhite namanghalomohon dosa, manang lemba mambahen hita madabutu bagasan dosa. Unang taulakhon mardosa.
Patoluhon, di tingki on marningot hamamaten i Jesus ndang ala nidosa Nai, ai na tigor do Ibana, patuduhontu hita di tingki Pandemi Covid 19 on, na dohot do Jesus namarungkil mangadopi hamatean i manghilala parungkilon binolus niangka donganta namangadopi hamatean sialani marragam tarlumobi siala Covid 19 i.
Paopathon, ala songoni do Jesus mangadopi hamatean, i ma marhite na pasahathon hosa Na tu Debata, hita pe angka si ihuthon Ibana, uju mangadopi parungkilon bolon ala mangulahon hatigoran, gabe mangadopi hamatean hita, tapasahat ma tong tondinta tu Debata Ama i. Unang mate hita di bagasanpandelean, alai di bagasanhaporseaon ma hitamasuktuhamateani, ai diramotiDebataPargogoNasohatudosani do hitasahatro di salelengnilelengna. DipatauDebata ma hitamangauhonhataNa. Amen.
Sidang Adat Mangkobar Boru
Posted on May 11, 2020 May 11, 2020 by ejzt2
Tahap pertama yaitu suhut atau orang tua menyerahkan sidang adat kepada hatobangon, harajaon, parjolo anak boru manyurduhon burangir.
Santabi sampulu tuadopan ni raja nami songoni natobang natoras na adong diparsidangan on. Songoni kahanggi, anak boru, terlebih kepada mora. Disini sumurdu burangir nami, burangir nahombang sangape burangir sahat-sahat. Karena ada na giot pasahaton nami tu koum sisolkot tarlobi natobang, natoras di hutaon.
Taringot disi butet yang bernam purnama baen ro anak namboruna sian simatorkis mangkoloskon apa yang ada dalam hatinnya, ima dalan angkup matobang. Karena sudah selesai tahi kedua orang tua itu songoni simatobang halai, songoni amipe simatobangna sudah setuju tidak ada lagi yang menjanggali di angan-angan ni daganakon.
Hatani Anak Boru
Nahami hormati raja nami natobang natoras alim ulama songoni ompu sian bagas godang.
Sauduran dohot mangihutkon hata ni mora karena anggi i si butet nagiot langka matobang baen sadarionma ro kahanggi nami i sian si matorkis manyalosehon adat dohot ibadatna hamipe da anak boru dohot mada hami pasahatkon natobang natoras tarlobi ompu sian bagas godang.
Hata Ni Mora
Pajolo hata sattabi sampulu-sampulu noli marsantabi tu adopan ni natobang natoras, taringot di babere si butet mau langka matobang baen sadarionma ro koum ta sian simatorkis manyalosehon adat dohot ibadatna. Hami sian mora nadohot pasahatkon tu hatobangon, alim ulama, tarlobi ompu i sian bagas godang.
Serial Kearifan Batak (2): Burju na Tolu – Batak Indonesia
2019-04-23 2020-10-06 Redaksi BatakIndonesia.com
Pidong ambaroba, pidong ni Toba
Nang pidong si ruba, pidong harangan
Na burju marroha, dapotan poda
Na burju mangula, na butong mangan
Adong do ende ni natoras dohot ianakhon na marsialusan na diajarhon angka natuatua manang ompunta na parjolo i. Mansai denggan do i endehonon ni natoras, lumobi ma angka natoras naposo, dohot ianakhonna ganup ari. Endei i ma na husurathon di ginjang i. Ra, torop do hita umbotosa mangendehon i. I ma ende ni natoras. Dungkonni, dialusi ianakhon ma huhut mangendehon:
Marsingkola au amang, dohot ho ale inang
Unang jolo suru au, mangula hauma i
Ai na metmet dope au, ndang tarula au dope
Holan marsingkola do, ulaonku na tama, d.u.
Mangingot ende na dua i, sasintongna adong tolu poda na gabe hadirion ni halak Batak, ima na burju marroha, na burju mulaulaon, dohot na burju singkola. I ma na hudok ‘Burju na Tolu’ ni halak Batak na gabe goar ni sarito on
Di na paima kareta api ahu lao tugas tu Tanjung Bale, di manogot ni ari (Kamis, 03/06/2016), ala magirahu ahu sahat tu stasiun i, husangahon ma minum tes di toru ni jambatan panariparan na di jolo ni sitasiun i. Tongon ma pukul tonga onom manogot hatiha i. “Hubege ma hata ni sahalak na hundul di lambungku tu donganna, mandok: “Eee, jambang ulu! Ia mangan ho gogo, alai karejo soinama jambang ni ulum!”.
Manigor hupeop ma pandohan i. I do tahe! Na so ra mulaulaon, unang ma mangan! Ai haru sarindan, na marungkil do ibana boi sangkot di ranting ni joring i, gabe sian i ibana mangan!
Tutu angka na padot do ompunta na parjolo i. Tarida do i sian angka pandohan, isara ni pukpuk holiholi, marrenteng lanok di tanggurung, hir hodok, maheu daging, tano tombangan, dohot lan na asing. Angka i patuduhon halak Batak mansai padot mulaulaon.
Alani, angka dongan, tatiru ma padot ni angka ompunta i mulaulaon. Gariada lumobi sian i ma, alana nunga tumimboan singkolanta sian nasida. Nunga ingkon lobi mangantusi hita ruhutruhut ni parkarejoan.
Di ujung ni Buku Endenta i (BE No 373), andorang so Haluaon na Gok, didok do, jala laos taendehon ma:
Mangula hita jolma, manabur boni i
Alai anggo jadina, di Debata do i
Tongtong dipanumpakna, marguru sasude
Nasa ulibasa, ro sian Debata
I pe ibana pujma, huhut haposi da
Ampit ma i tu hata ni parTessalonika i: “Na so ra mulaulaon, unang ma ibana mangan!”
Total Users : 327481
Total views : 1120132
Santabi Sangapmu Pelita Batak Online
u takkas huboto tarombo nasida. Alai na pasti, mangihuthon sada bukku jinaha, ditikki disosak parangan Bulanda Raja Sisingamangaraja XII sian Bakkara, di na laho mangungsi/ mengundurkan diri nasida tu huta Lintong Samosir huta ni Tulangna Keluarga Ompu Babiat Situmorang, huhut mangatur strategi peperangan, dohot do saring saring ni amana ima Singamangaraja XI diboan rombongan ni Raja i. Jolo dititiphon do saring saring i di huta ni dongan tubuna marga Sinambela di huta Janji Doloksanggul.
Di desa Janji kecamatan Doloksanggul do halak Amangboru on tinggal. Nang pe naung karisten nasida, alai godang dope akka tradisi ni ugamo asli ni Batak i dipraktekhon nasida. Na apala takkas huingot i ma molo laho mangengge boni laho gabe same nasida. Sepanjang hari i, ndang meret mula ulaon nasida. Sai hira ari napinorbadiaan do arii. Marniet di bagasna be do nasida, marpahean na toman, marroha haunduhon dohot marpakkataion na pantun. Adong muse do na marpuasa, manguras, maranggir.
Na jolo, somal do keluarga ni Amang boru on molo martaon baru mamboan jagal hoda tu jabu ni Ompung. Malo do amangboru on mangalompa jagal hoda. Adong do tehnik tertentu huroha, asa boi labe jagal hodai, ndang marbau alai tabo. Rendang alai marhua. Balga tanggo tanggona, songon i nang kantang kantangna. Sorbukna pe pakket. Di si do gandina di si do gandona. Di si do daina di si nang tabona, sirsir do sira na, rata nang asomna. Asa di bibir ma daina, di tolonan ma tabona. Pamurnas ma tu daging, saudara tu bohi, sipalomak imbulu, si paneang holi holi, si pasindak panaili, pasuang hosa loja. Rap ma antong hami mangan di si, dohot natua tuai.
Sopan jala pantun do Amang boru on makkatai. Sugari tu ahu, nang pe dakdanak na marumur 5 taon dope nunga sai dijou Tulang.
Nang per marsitaringot umum, godang do hata pantang na so jadi dohonon, manang molo ikkon dohonon nasida ikkon jumolo marsantabi, terutama molo makkatai. Ai akka horong Simatua, Tunggane dohot Inang baona ma antong akka natua tuai.
Molo manaringoti anakna, tu natua tuai, tar songonon ma didok, "ia beremu si Jujur on, Tunggane, partobok tobok do". Ndang didok, ia Si Jujur nami on dst...Pantang bolon do secara umum mandok songoni di huta nami. Ndang masa i. Ndang maradat. Menyebut goarni seseorang, sai tu partuturan i do ikkon ditempatkan tu lawan bicara. Misalna, edamuna, borumuna, laemuna, beremuna, paramaanmu dan seterusna. Ndang masa dohonon mengenai isteri ... ia omak ni si Jujur... dst.
Pantang do taringotan hal buang air besar, buang air kecil, manang bahkan "MODOM" di tikki marsitaringot tu akka hula-hula. Molo tarpaksa ikkon dohonon, diawali ma dohot hata ... "Santabi Sangapmu". Misalna, "Santabi sangapmuna Tunggane, na ro i lalo (gempa) nantoari pas do di tikki ibotomuna papodomhon berem si Jujur".
Songon i ma tongam ni hula-hula i, dohot pilihan kata/ diksi sipakkeon pe ikkon marmanat. Ai dihaporseai na tama do hormat tu sahala ni natua tua tarlumobi ma hula hula. Pasahat ma sangap tu na patut manjalosa, pasahat ma sohe tu na talup mamparsaulihonsa. Marsahala do hata. "Manumpak ma tondimu, manuai sahalamu". Tu Inang bao pe sedapat mungkin ndang pola porlu manghatai, jala ndang masa erget manang rosu makkatai tu sumbang ni tuturna.
Nunga marujung Amangboru i sekitar lobi sampulu taon na salpu. Alai sai huingot do hapantunon ni Amangboru on. Mangolu dope ianggo namboru i. Nasida nama natumua na mangolu ianggo tubu ni daompung. Tinodohonna ma Natua tuai.
Nunga berbeda be zaman nuaeng. Atas nama mempermudah komunikasi, nunga godang WA group anggotana na saompu Suami Isteri. Tontu adong do akka sumbang ni partuturan di si, amang bao, haha doli dohot na asing. Alai olo do sipata erget, rosu jala songon na torbang pakkataion dohot akka gambar kiriman di WA i.
Na humebat dope, sipata, di zaman milenial nuaeng on, olo do rap manonton bioskop baik janjian manang daong, akka na marsubang ni tutur. Hape cerita ni pilim i rupanii akka pilim dewasa na sipata pogos marpahean jala jompok jompok marhosa do. Jangankan manonton pilim, manang rap margoyang maumere di ulaon pesta, sugari maridi bersama dengan pakaian minim pe nunga somal akka na marsumbang ni tutur.
Ba ise boi siorai i. Misalna tinggal di sada kompleks dua keluarga muda na marlae, mariboto marinang bao. Hape rap mamboan jala mandongani dakdanak nasida di kolam renang. Rap marpahean renang, "Amang bao, abing hamu jolo Si Julet on da, ai naeng mambuat dot na ahu satokkin". Ninna, huhut dipasahat borunai, asa dijaga satokkin.
Pola risau hita di si ?. Ai zaman nunga berubah. Ai akka postingan ni inangbaona pe di tepi pantai nunga sipata dikomentari par amangbaoon, binereng di medsos on.
Na humebat dope, rap paimahon ma hita, judul ni situriak pe nunga adong na jaluk ianggo tu ukuran na jolo. Alai ndang pola boha i, ianggo nuaeng, untuk strategi marketing, eye catching dan lain lain. Diboto hamu do, judul ni Cerita bersambung i, ima "Amang Bao Parsinuan" .
Santabi Sangapmu na dah
Minggu Palmarum 14 April 2019 Dungo Managam Haroro ni Tuhan I (Mateus 25: 1-13) Pelita Batak Online
Jumat, 12 April 2019 20:50:00
Parsameanta, STT-HKBP Pematangsiantar. HP/WA: 0812-62472015
Somal do na ia na gabe jamita tu hita angka na porsea di Jesus Kristus di Minggu Palmarum, i ma saminggu andorang so parningotan di ari Hamamate dohot HaheheonNa, dienet sian barita taringot tu hananangkok ni Jesus tu Jerusalem laho manaon disi dung jolo dipaias Ibana bagas joro, diadopi Ibana angka Sintua ni Malim nang halak Farise, diajari Ibana angka siseanNa taringot tu hinaringkot ni na jaga mangadopi partingkian na naeng ro, tangiangna di Getsemane dohot bona ni panaononNa, i ma na ditangkup Ibana (Mateus 21-24). Saurdot tusi, na gabe jamita di Minggunta Minggu Palmarum sadarion, i ma tolu ari andorang so ro be ganup warga negara Republik Indonesia ro tu Tempat Pemungutan Suara laho mamillit ise na gabe Presiden dohot Wakil Presiden, ise na gabe Wakil-wakil rakyatta di tingkat Pusat (DPR) dohot di tingkat I dohot II (DPRD), songon i tu Dewan Perwakilan Daerah, dienet sian pangajarion ni Jesus Kristus tu angka siseanNa uju di dolok Jetun.
Tingki i marsangajo do Jesus mangajari nasida asa unang lalap di na paimaimahon angka na naeng masa di tingki na naeng ro, i ma ari halelengse ni Jerusalem, ari uhum sogot, dohot ari haroroNa Anak ni Jolma i paduahalihon di tingki na naeng ro na so boi suraon nang botoon sadiharina (Mateus 24: 36, 42, 25: 13, 31 patudos 10: 15, 23, 11:22, 24, 12: 36, 16: 28). Impola ni pangajarionNa i ma asa satia (24: 45-51) dohot jaga (24: 4, 25, 25: 13) jala asa kreatif mamangke silehonlehon sian Ibana. Sian sada pangajarionNa asa jaga i do na dienet gabe jamita di tongatonganta di minggunta minggu Palmarum sadarion.
Laho mangondolhon hinaringkot ni na jaga i (Hata Gorik: gregoreite, sian kata kerja gregoreo lapatanna tongtong dungo jala mangarade) dipangke Tuhanta Jesus na malo marumpama i ma sada umpama taringot tu dua pangaradeion, na sada na pangaradeion na masuk tu horong haotoon (Gorik: morai), na sadanari na masuk tu horong habisuhon, na pantas marroha (Gorik: phronimoi); na sada pinatuduhon ni lima boruboru na paimaimahon haroro ni pangoli marhite na mamboan parpalitoanna alai na so mantat miakna, na sadanari lima boruboru na tong paimahon pangoli na dos, alai diboan nasida do tong inganan ni miak di ingananna asa boi martahan sahat tu na ro pangoli i. Na oto mangarade dohot paimaimahon i ma na so tuk miakna pangkeon tu partingkian na so tarsura. Na pantas marroha i ma na parade miakna tu partingkian na so boi suraon sadiharina.
Na oto i di ujungna ndang dohot marpesta. Ndang diloas masuk. Garida didok ndang ditanda. Na bisuk dohot. Dipatuduhon Jesus duansa. Tontu diarop Ibana do angka siseanNa i maniru lima boruboru na bisuk i. Diarop Jesus asa dipillit angka siseanNa i na jaga manongontong i, sian najolo di abad parjolo sahat tu tingki on. Mansai hansit do molo targoar siseanNa iba, hape di ujungNa ndang parsidohot marpesta di ari haroroNa na paduahalihon i.
Boasa ma ulaning di Minggu Palmarum di bagasan taon on, ditopot Tuhanta Jesus hita marhite hataNa i asa manjamothon dirinta unang gabe angke sisean na so jaga, alai asa gabe angka siseanNa na tongtong jaga (Parenta na mamangke tingki nuaeng, gregoreite= manongtong ma hamu jaga, dungo)?
i.Ala haroro ni Tuhan i di tingki na ro i boi do tibu ro tu ngolunta sandiri tibu marhite hamamatenta na so taboto sadiharina, atik pe sahali do muse haroroNa parpudi tu sude na adong di hasiangan on, suraon do dipanghulingi Jesus hita nuaeng ala nunga moru hadungoonta manomunomu haroro ni ari ni Tuhan i di hita?
ii.Suraon do ala nunga adong di tongatonganta na so jaga be, na so manjagahon ngoluna maradophon angka mara na marrongoman ro tu tongatonga ni ngolunta di abad pa-21-hon on, gabe adong na madabu, na so manjagahon habadiaonna songon angka naung pinorbadiaon ni Tuhanta Jesus Kristus?
iii.Suraon do ala nunga dong di tongatonganta na so jaga be, na so manongtong mangaloas diriNa panghulingon ni Tuhanta i marhite na sai jojor pasolhot dirina tu Debatanta Sitolusada i marhite partangiangan dohot manjaha hataNa?
iv.Suraon do ala nunga adong di tongatonganta na so manghirim be di haluaon na manongtong i di ari sogot, gabe madabu ibana tu manghaposi na adong di portibion, na laho salpu i?
v.Suraon do ala na lam bahat sian tongatonganta na so martahan be maniop Tuhanta Jesus Kristus i songon Sipalua i nang patik holong niajarhonNa tu hita? Nunga hamaloon ni portibion dihaposi ibana?
vi.Suraon do adong sian tongatonganta angka parhalado na naung gumale mangulahon ulaon haparhaladoonNa ala ni marragam angka parungkilon niadopanna, gariada tahe baliksa gabe ndang hiras be rohana mangulahon ulaon tohonanna na marragam i, manang gabe songon na pinatupa ni sahalak pangajari Padan Naimbaru di Amerika na margoar Bart D. Ehrmann na naung manandingkon haporseaonNa di Debata Sitolusada i?
vii.Suraon do ala ndang tahangoluhon hinaringkot ni na jaga i di ngolu siganup ari, gariada gabe halak na so jaga be siihuthon Jesus i, na mampanghorhon di na gabe bahat na manaon ala ndang jaga ibana uju di pardalanan, uju mangula di ulaonna siganup ari di manang di dia pe i? Ndang jada angka pemimpin, angka guru, angka pekerja di pabrik, angka partani na meproduksi sipanganon gabe dipangan panuhor angka rassun na mamboan sahit, dna.
viii.Songon Warga Negara Republik Indonesia, suraon do dipanghulingi Jesus Kristus Tuhanta na umboto saluhut i hita nuaeng, asa jaga nang di na mangarade parsidohot di Pemilihan Umum tanggal 17 April 2019 on, unang laos so ro mamillit tu Tempat Pengumutan Suara ala marsahit manang lalap, unang taloas dirinta ditaluhon angka politisi na tarunjun mamangke gogo ni hepeng laho mangelek hita asa mamillit nasida - na tangkas maralo tu uhum -, jala unang taloas angka na tarujun manangkapi mambahen na maralo tu uhum di Pemilu na ro on? Nunga bahat angka na manjouhon asa ganup nian rakyat na marhak parsidohot mamillit asa rot u TPS. Alai sai adong dope na manangkapi dohot manoarahon asa unang pola parsidohot tu Pemilihan Umum on (Golput), hape na boi do siala ni i gabe tarpillit angka na so tahalomohon manguluhon bangsonta on. Suraon do na ro ma mara tu bangsonta molo ndang sude rakyat na marhak mamillit ro tu TPS?
ix.Suraon do siala lam martamba torop ni angka natuatua na so adong be tingkina manjagahon sinondukna, donganna saripe, dohot angka ianakkonna, nang ruas ni keluarga besarna sian angka mara mangago ngolunta di partingkian on? Suraon do siala nunga lam torop ruas ni hurianta sian sundut na umposo na naung dipangan jaman on, gabe holan manghirim di portibion nama dirimangrimangi dohot dihasiholi, ndang be taringot tu ngolu sogot?
Dipargogoi Tuhanta ma hita padimundimun tondi hajagaon ni angka na porsea i di na tadalani ngolunta on sahat tu haroroNa napaduahalihon, alai dohot nang andorang so i asa sai tongtong jaga hita ala ndang sai taboto ari ni haroroNa paduahalihon, jala ala ndang taboto dia na naeng masa di ngolunta di portibion sogot. Tajagahon ma haporseaonta i di Debata Sitolusada i. Tajagahon ma nang ngolunta songon angka naung pinorbadiaonNa i. Tajagahon songon dia hita mangolu songon angka siihuthon Jesus, unang taloas manang aha pe manait hita sian Ibana. Amen
Na Rarat Do Hamu...
Posted by on Tuesday, 21 August 2007 00:00lumobi di hapadoton.
Alai bangko ma i di angka na so umboto surat, molo adong nanaeng siparsiajaran, ingkon sian parbinegean nama, diulahi, diingot, diuji dipajojor, dipatingkos muse. Songon i ma lam peam parbinegean. Marhite sian pangantusion sian hata nabinegena i ma dalanna marningot ginuruhonna i.
Songon i ma tongtong diulahon Guru Panuntun, dung dibangkit ibana gabe Guru di Huria Nalinggom. Nasabar do ibana, jala godang do dibahen dalan asa mura antusan ni namarguru tu ibana angka parbinotoan sian buku nabadia. Hinorhon ni i, tolop ma angka ruas uju i asa ibana mangajari angka ina namatua na so umboto surat ala hasabaron dohot bisukna i di ruhut haguruon. Lomo do tutu roha ni angka namarguru tu ibana i, agan pe dihilala ibana tar songon na maol, ala somalna mangajari naposo bulung do ibana nasailaon dohot angka ama naung umboto surat.
Lam tamba do antong angka ina namatua ro marguru tu ibana ala barita haburjuon ni Guru Panuntun dohot hasabaronna. Godang ma i hinorhon ni naung malo angka ina namarguru i pajojorhon angka natarsurat di buku nabadia, ujungna mangapian be ma nasida laos dipadohot dirina mangguruhon hata ni Debata sian Guru nabisuk i demban silinggom uju marguru unang marnapuran Bangko ma i di angka na tamba parbinotoan, somalna, songon na manambori parbinotoan i, olo masisungkunan nasida sama nasida, uju borhat tu parguruan, mulak sian parguruan, jumpang dibalian, songon i nang borhat dohot mulak sian onan.
Partigatiga demban do Ompu Sohagohan. Adong do dua nari donganna saparguruan partigatiga, ima Nai Haposan partigatiga joring dohot palia, Nai Manoto partigatiga dagutdagut dohot hare jauk. Pahombar do inganan nasida di Onan Siomo.
Dilambung nasida i adong do sana nari ina, ima Nan Jongkas partigatiga lasiak dohot mobe, na so dung olo ditogihon nasida marguru. Talmis do ibana manghatai jala sai manalihi do tu donganna. Sasintongna hurang do parbinotoanna, alai paula do ibana di angka hatana songon namalo, jala dang olo talu marbadaisungkun Nai Manoto ma Nai Haposan:
Ale angkang Nai Haposan, ai boi dope dipajojor ho nataguruhon nantoari sada? .
, ninna.
Ah, ianggo apala na di minggu nasalpu do, au pe nunga boi , ninna Ompu Sohagohan.
Antong dok ma jolo inong I ulana i, nga aong we hakai, ala aol u ewaka o hakai, ala ewaka o hakai , ninna ma.
Ah tung nararat do hamu namarguru i. Apala tangkas do binoto, jumolo dope HKBP sian HKI??..
SIRINGKOT-RINGKOT | READ 2867x
HAMPUNG TOGI - TARHIRIM MANUK PARTUBI - PALAMBOKPUSUPUSU
Home » TORSA » HAMPUNG TOGI - TARHIRIM MANUK PARTUBI
06 September 2017 TORSA Edit
“Boasa ingkon sai manuk partubi na hupahani rohahonommu Ma’e. Na ujui tangan so diunduk ho dope hatangku uju na poso hita, marpaula diharat lipan jari ni patmu mulak marguru ende. Didok hamu holan laho mambuat ijurni manuk i do laho ubat, dijalo ho jambe bolon sian ahu hape laos diluahon hamu jala diseat hamu di jabu parpodomanmuna. Saonari dung saut hita, jala naeng hipas ho ingkon tong manuk jambe partubi, manuk Siam na arga i anahononmu ingkon seatonku” ninna si Togi songon na mardandi soarana begeon.
“Bah, haru horbomi didok ibana laho seaton borngin on ingkon seaton do i unang mago hosa ni na dua on. On holan manuk dope dipaido nunga borat roham” ninna Ompu Pangadean boru.
“Laos so boi do di ida ho ahu mamiaro manuk jambe bolon partubi huroha” ninna si Togi muse.
“Unang piaro manuk jambe partubi sigodang arga” ninna Ompu Pangadean boru.
“Jadi manuk aha nama piaraonku?” ninna si Togi mohop rohana.
“Manuk boruboru piaro asa godang tolorna, jala ndang jaloonku be seatonmu” ninna si Kartini nenget tung pe morongorong ibana.
Gabe laos mengkel margak Ompu Pangadean boru umbege hata ni parumaenna i.
“Toe, humatop ma seathon” ninna Inongna tu si Togi.
Gabe so tarjua si Togi so ingkon mangoloi Inongna dohot ala pangidoan ni si Kartini ingkon maneat manuk jambe partubi na salelengna on muba holongna mamiaro manuk i. Marningot ripena i na so pintor bulus hipas, jala so tung gabe alani bait dia inantana i. Sasintongna ianggo di bagas roha ni si Togi ndada ias rohana laho maneat manuk Siam i, alai ingkon saut do borngin i diseat manuk Siam rara sialtong sigodang arga i asa anggiat tulus inantana i marharoan bolon..
Ndang dope masak dilompa si Togi jagal manuk jambe bolon i nunga tarbege ibana soara ni posoposo tangis. Dilojongkon ibana dompak jolo ditadingkon lompalompana i di tataring, dipajonok ibana dompak bilutna tarbege ibana hata ni Bidan i, :Baoa. Songon na marsinggang si Togi martangiang mandok mauliate ni rohana tu Tuhan ala naung hipas ni olina i.
Dang hasuhatan las ni roha ni si Togi songon i nang si Kartini nang dohot Ompu Pangadean ala naung sorang posoposo i. Tarlumobi muse hipas jala tulus do sude langka ni si Kartini dang adong na gabe sipingkiran tung pe nunga pola saborngin nasida paima sorang posoposo i.
“Togi boha do lompalompami, naung masak do?. Boan ma tu son asa jolo mangan Omak ni si Unsok on asa modom nunga tung loja on” ninna Ompu si Pangadean boru.
“Nunga masak be Inong”
“Antong boan ma tuson jagal Jambe Siam sigodang arga i. Hahahaha….atik songon dia godang ni arga ni manukmi muba hatam apala tu manuk. Boha patudos jolo arga ni manuk mi tu pahompungkon dohot Inongna on, ai tarpatudos ho do tahe i?”
Ndang be maralus hata ehet ni Ompu Pangadean ala naung tu pudi si Togi manonduk indahan dohot lompan jagal manuk na sineatna i laho mardaon pogu niolina i. Diboan si Togi tu bilutna, dung i dilehon ibana tu inantana i.
“Dia ma tu son asa ahu manulangkon tu Omak ni Unsok on, nah abing ma jolo anakmon” ninna Bidan i tu si Togi.
Diumma si Togi pardompahan ni ripena i tung lambok huhut songon na manungkap ibana mandahop niolina na gale dope peak di ginjang ni podoman i.
“Mauliate Ma’e, nunga gabe Inong be ho saonari. Mansai las rohangku Inong, hipas ho dohot si Unsokta on. Mangan ma jolo ho ate” ninna si Togi.
“Ndang sogo be roham ala ingkon seatonmu manuk jambe Siam partubi i?.Huhut tadingkon Nai Unsok di hamu ai nunga tong dohot hami male holan mambege jagal manuk jambe bolon i ” ninna Bidan i mangalesengi.
Mengkel suping si Kartini, ditaon ibana unang puas engkel ala hansit dope diae ibana molo naeng mengkel, bernit di pamolusan ni posoposo i. Huhhh bernit ala ni si tontas nambur i si Unsok anak panggoaran i, alai ala ni ergetna hata ni Bidan i gabe so tartaon si Kartini do so mengekel.
“Olo do huroha Inang Bidan mangallang jagal manuk partubi?” ninna si Kartini huhut mamongkuk indahanna i.
“Sodap ma ra molo si Togi muse do maneat manuk i” ninna Bidan i huhut padimpos angka ulaulana.
“Nah abing ma jolo satongkin si Unsok on, pahundulma asa boi abingonmu. Asa humatop suanton anggianggi ni si Unsok on tu pudi, denggan bahen unang ansung disuanhon ho, huhut laos boan ma sude on tu mual asa tibu annon tantapi” ninna Ompu Pangadean boru.
Dipahundul si Togi, dung i dilehon Bidang i tu abinganna anakna i. Songon na lomos do rohana nian mangabing ala na so hea i dope ibana mangabing posoposo tarlumobi anakna na sandiri. Ndang tahe hasuhatan balga ni roha ni si Togi mangabing anakna i. Leleng dipanontnoti ibana bohi ni anakna na modom dibungkus lampin ni tuhor nasida sian Siantar.
“Nunga, langkahon ma jolo manuanhon na hudok i. Dung sidung annon asa paune parati na metmet I di tardas asa adong inganan ni Nai Unsok on. Laos pagara ma muse arang i asa bahen tu toruna anggiat gumira las Nai Unsok on dohot si Unsok.” ninna Ompu Pangadean huhut manjalo pahompuna i sian abingan ni si Togi.
“Boasa ingkon di tardas bahenon parumaenmu dohot si Unsok ndang tagonan di bilut on nasida?” ninna si Togi manungkun Inongna i.
“Di tardas ma bahen, asa huhut dohot angka paranggap bodarina i mardungodungo manjaga si Unsok” ninna Ompu Pangadean boru.
Dung torang ari, mulak ma Bidan i dohot donganna na mangurupi hipas si Kartini. Jolo dijeksi Bidan i do si Kartini jala jolo ditingkir ibana niabitan ni si Kartini laho papos rohana naung ndang mahua be si Kartini molo ditadingkon ibana.
“Boha nunga maradi be, ndang sai durus be ate?” ninna Bidan i tu si Kartini.
“Daong be nian” ninna si Kartini nanget.
“Nunga na denggan i, lam hipasnam ho”
“Alai, maol dope ahu mangalehon manarus si Unsok. Muse songon na bangkol do huroha manetek hua ni tarushon” ninna si Kartini.
“Nda nunga tapompa nangkin, pos ma roham laos tu dorasna nama annon hua ni tarusmi molo dipasomal ho patarus si Unsok” ninna Bidan i.
“Boha sai durus do pe sinagkin i panghilalaanmu?”
“Daong be nian “ ninna si Kartini
“Antong ndang mahua be i, lam sehat na ma ho. Modom ma jolo ho mangulon mangalap gogo, ahu mulak majolo asa modom jolo ahu poang. Alai molo dung tangis annon si Unsok uji ma patarushon ibana asa somal ibana nang ho ate?” ninna Bidan i huhut mandingkon si Kartini di bilutna.
Majalah Bina Warga HKI Online / e-magazine: Evangelium Edisi Juni - Juli 2009
Evangelium Edisi Juni - Juli 2009
Jamita Minggu 4 dung Trinitatis
Tgl. 05 Juli 2009
1 Musa 1 : 11 - 13
Pdt.Eben Hutasoit, S.Th
Pendeta HKI Resort Panei Tongah
Argahonma Panompaon ni Debata dibagasan Ngolum
1. Debata do manompa pangisi ni portibion
Sada sungkunsungkun na tung mansai bagas do molo didok: Ise do namanompa portibion? Hira sude ugamo di sandok portibion mambahen sada rumusan/pamingkirion taringot tu panompaon. Isara ni halak Batak rupani, tagan so hakristenon dope adong do konsep na appit taringot tu panompaon ni portibion. I ma Ompu Mulajadi Nabolon. Alai dung masuk hakristenon diparhatopot halak Batak do paboa Debata do sitompa portibi on dohot nasa isina. Laos songon i ma na jumpang di halak Israel, sada pangantusion na tangkas taringot tu panompaon i. Marhite pangajarion ni angka malim dohot panurirang gabe diparhatopot bangso i do Jahowa do na manompa portibi on. Dipatubegehon do i dohot angka ende (Psalm 33:6,9). Sahat tu pudian ni ari gabe masuk do tu horong ni ibadah, jala gabe sada pokok theologi na so boi tarsirang sian panindangion ni haporseaon ni bangso Israel. Jala mangihuthon angka pande bisuk ni Padan na robi, panompaon ni portibi on i do pamuhai ni sude angka panindangion na adong di buku na badia i. "Israel memuji penciptaan dunia sebagai tindakan, di mana Allah mulai menyatakan dirinNya dengan FirmanNya yakni selaku pencipta, Raja dan Terang seluruh dunia". Dihatindanghon nasida do paboa Debata do namanompa saluhut portibion dohot nasa isina. Laos tarida do i dipamuhai ni buku na badia i. "Dimula ni mulana di tompa Debata ma langit dohot tano on (1 Musa 1:1).
Mangihuthon pande bisuk Padan Narobi, ia barita panompaon ni jolma adong dua bagian rumangna ima: Parjolo: ima di 1 Musa 1-2:4a, dapot idaonta disi paboa di mulana i ditompa Debata langit dohot tano halongonan jala holom dope di atas lung i, jala mangareapreap dope tondi ni Debata di atas angka aek i. Dung i di mulai Debata ma mangula/manompa laho pasingkophon angka pangisi ni langit dohot tano marhitehite hataNa, didok: "Dung i manghuling ma Debata: jadi ma ho..", jala jotjot do jumpang hita hata na mandok:"Jadi nunga denggan di ida Debata". Diari paonomhon ma ditompa Debata jolma. Dung sun onom ari mangula Debata manompa nasa na adong, di ari papituhon maradian ma ibana, di pasupasu jala di parbadia i ma ari papituhon i (2: 1-3). Paduahon: Ima di 1 Musa 2:4b-7; tong do dimula i di tompa Debata langit dohot tano di tingki holongonan jala holom. Alai di na paduahon on, awal mula kehidupan adalah ketika ada kabut naik keatas dari bumi dan membasahi. seluruh permukaan bumi. Martimpul ma uap sian tano i, gabe dibornohi sandok tano on. Ditingki tano on dibornohi ombun disi nunga adong be tandatanda hangoluan, alana nunga di tubuhon tano i be angka ragam ni suansuanan.
2. Parhaseang ma angka na tinompa ni Debata.
Di turpuk jamita on tung nalnal do pambahenan manang pangulaon ni Debata di angka na tinompaNa i. Jotjot do didok tano i gabe ina (ibu) na pasoranghon sude angka na manggulmit, mangolu di portibi on.Tano i do inganan hatubuan ni angka suansuanan ni Debata. Alani do manang aha pe na adong di bagasan tano i ingkon unduk do tu hata ni Debata. Gabe pasupasu do angka na tinompa ni Debata di bagasan ngolu ni jolma i, isarani aek, suansuanan dohot tano, ala nunga malua jolma i sian bagasan dosa. Sebalikna, gabe hasusaan do paroon ni angka na tinompaNa i di angka jolma na mian di bagasan dosa. Jotjot jolma i mangolu di bagasan hamongkuson laho mangahut sude tu dirina angka na tinompa ni Debata di portibion. Ujungna gabe madabu jolma i tu bagasan hasusaan. Molo didok parhaseang na tinompa ni Debata ndada na marlapatan gabe marlolomo jolma i menegai aha na tinompa ni Debata. Alai sebalikna, asa dao do jolma sian usaho, ulaon na manegai siklus dohot ekosistem ni portibi on.
Mamparhaseang na tinompa ni Debata, ingkon jaga, ramotanta do i asa gabe pasupasu dibagasan ngolunta. Angka suansuanan, tano, aek i do na gabe bohal ni ngolu ni jolma i di pardagingon. I do alana jumolo di tompa Debata portibion dohot pangisina baru jolma i. Asa rade do sude angka na tinompaNa i laho parhaseangon ni jolma i, asa unang gabe anturaparon jala laos mate. Molo tung rade pe i sude ndada na gabe so mulaulaon jolma i, alai ingkon torus do karejo, marpingkir huhut pauliulihon na tinompa ni Debata. Alana uju madabu jolma i tu bagasan dosa nunga didok Debata hian: ingkon hir hodukmu laho mangalului sipanganonmu. Panompaon ni Debata ndada sarupa i dohot sada masin na manghasilhon/manghaluarhon godang bilanganna alai sarupa mansam na, gabe mambosanhon. Alai Debata marragam do di tompa. Asing rupana, asing parbuena, jala asing do pembiakanna. Molo denggan di tompa Debata sasude naparlapatan do i ndang hadodoan jala ndang hasuhatan pambahenan ni Debata di nasa na tinompaNa i. Sian i boi taida panompaon ni Debata ima patupahon na denggan, boha asa uli jala denggan situtu. Alai sega do na denggan alani dosa, sega parsaoran ni jolma tu Debata, parsaoran ni jolma maradophon donganna, sega parsaoran ni jolma tu hadirionna sandiri, parsaoran ni jolma maradophon portibi on manang lingkungan hidup. Hape tung uli situtu do dibahen Debata pangisini portibion asa adong pangkeon, hangoluhonon ni jolma i dibagasan ngoluna. Tung di haholongi Debata do angka na tinompaNa i, hita pe ingkon haholonganta do nang panompaon ni Debata i. Marhitehite panghaholongitta di na tinompa ni Debata i gabe sada pamujion do i di adopanNa. Asa ndada boi hita marlomolomo sambing tu isi ni tano on. Ingkon rajumanta do ia hita dohot tompaan na asing i rap arga do di jolo ni Debata. Jadi ingkon denggan do bahenonta parsaoranta dohot pangisi ni portibion. Tano i do ingananta, jala na mangalehon dalan ni ngolunta marhite ragam ni isi na.
Ulaon ni angka na porsea do patureturehon dohot pauliulihon manang aha pe na tinompa ni Debata di portibi on. I do songon tanda na marsitutu jala na marsihohot do hita laho manjagai, mamparhaseang pangisini portibion. Jotjot hita laho mambuat angka isi ni portibion ndang marpardulihon kelanjutan ekosistem alam. Ndang tarajumi molo holan na mambuat do taboto sarupa do i na manegai dalan ngolu ni angka sundut na umposo. Alani gabe tarrimas ma Debata marnida hita. Molo gotap parsaoranta dohot Debata silehon hangoluan i, gabe patubu hamatean ma. Jala jolma na mangalului ngolu, ingkon luluanna do i holan tu Debata si lehon hangoluan i. Songon na nidok ni Parpsalmen i :olo ditabunihon Ho bohiM, holsoan ma nasida; ditait Ho ma hosa ni nasida, monding ma nasida, jala mulak nasida tu orbuk nasida hian" (Psalm 104: 29) Dilehon Debata do mandat tu jolma laho mangarajai saluhut na tinompaNa. Ditogihon Debata jolma i laho paojakhon ibana tu porlak Eden asa dipaulaula jala di ramoti. Molo dilehon Debata pe mandat tu jolma i ndada laho parlomolomohonon na, alai sipertanggungjawabhonon na do i tu Debata silehon mandat i. Mandat yang diberikan adalah bukan untuk merusak alam semesta tetapi mengelolah atau mengusahakannya serta memeliharanya untuk kelestarian alam dan kesejahteraan manusia. Karena keistimewaan tersebut maka krisis ekosistim (Lingkungan hidup) adalah merupakan tanggung jawab manusia sebagai yang dipercayakan untuk mengolah dan memelihara ciptaan. Mansai arga do hape jolma i diadopan ni Debata. Nalnal do muse haargaonta i dipatuduhon Debata marhite Jesus kristus, ai ingkon mate Jesus laho humongkop hita. Didok apostel Paulus tu huria Korintus "ai arga do hamu di tobus; dibahne i pasangap hamu ma Debata marhitehite dagingmuna dohot marhitehite tondimuna, ai Debata do nampuna i". Antong parhaseang ma di bagasan ngolum angka na tinompa ni Debata, marhitehite na jaga, ramot hita di sude na tinompaNa i asa adong dalan ni ngolunta dohot pinomparta ro di ari sogot pe. Amen.
Jamita Minggu 5 dung Trinitatis
Tgl. 12 Juli 2009
3 Musa 25 : 1 - 7
Pdt.H. Purba, S.Th
Pendeta HKI Resort Siantar III
Tapangke ma Tingkinta Pasangap Debata
Nasa na mangolu na jinadihon ni Debata na aktif bergerak olo do loja. Jala dang maol olo mate ala ni halojaonna i. Suang songoni do nang jolma molo ganup tingki karejo dang olo istirahat gabe olo ma maradian salelengnilelengna. Ala ni i, mandok mauliate ma hita tu Debata naung manjadihon saluhut jala namanglehon dihita jolma, ima ari paradianan ima ari sabbat dohot taon sabbat i. Di partingkian na mansai maol on mangalului parngoluan, godang do jolma dang diboto be maradi jala mamangke tingki naung pinasahat ni Debata tu hita jolma on. Alani na mangalului arta haportibionon. Godang do jolma dang diulahaon be hombar tu hata ni Debata, ima ari paradianan naung diparbadiai Debata. Tung tangkas do taboto Debata na manjadihon langit dohot tano dohot nasa isina dibagasan onom ari, jala maradian do Ibana di ari papituhon i. Gari Debata maradian, lam ma hita jolma na dibagasan ketidak sempurnaan on dang olo loja? Marhite turpuk on porlu naeng botoonta diado lapatanni ari sabbat i.
II. Hatorangan niturpuk.
Marhite turpuk on tubu do sungkunsungkun tu hita, aha do lapatanni sabbat on? Molo di Padan na robi dohot di padan na imbaru sabbat on ima ari na papituhon di son ma maradi angka parkarejo, baen dalan pasangap Debata (bnd. Patik IV). Hata sabbat di buat sian hata heber lapatanna, "ari papituhon" manang dibahasa latin di dokma sabbatum. Napaduahon, tubu do sungkunsungkun boasa di ari minggu halak kristen marminggu manang maradi sian parkarejoanna, hape takkas do ia ari papituhon i ima ari sabtu do i? Hombar tu naung niulahon ni panurirang na parjolo didok (Ula, 20:7 (tangkas dibahasa indonesia); I Kor. 16:2), halak Kristen marminggu di ari minggu alani ari minggu, ima ari haheheon ni Tuhan Jesus sipalua jolma sian saluhut dosa i. Jala on do na tahalashon dohot napaingothon hita diari haheheon ni Tuhan i jala tama hita marlas ni roha disi. Jadi marhite on, nungga taboto boasa hita marminggu di ari minggu.
Na mangihut muse porlu naeng botoon ta ia ari sabbat I memiliki dua makna:
1. Ari sabbat ima ari paradianan di ganup jolma na porsea di Ibana. On ma tingki naung pinasahat ni Debata tu saluhut jolma I, dungkon karejo dibagasan onom ari manang onom taon.
2. Ari sabbat marpardomuan do i tu diakonia sosial. On ma sebagian sian padan narobi namanaringoti diakonia sosial. Hatorangan naparjolo patorangkon ima taringot tingki pamujian tu Debata. Na mangihut ima na marpardomuan tu pangaradotion tu saluhut jadijadian ni Debata manang secara holistik. Disuru Debata do jolma i mulaulaon dibagsan onom ari manang onom taon. Jala ingkon maradian dibagsan sadari, ima ari mingggu. Di tingki on ma hita papungu gogo dohot patenangkon pikkiranta, asa margogo hita mangula diari na mangihut muse.
Ndang dihalomohon Debata jolma i karejo ganup ari, alai dipasahat do tu hita tikki paradianan. Ala ni I ta pakke ma tikki naung nilehon nai tuhita ganup marsadasada. Unang songon namasa di Jepang, na godang nasida marujung ngolu ala ni loja ni nasida karejo, didok ma on workkoholik. Alani i, unang ala ni sadari di nalaho mempertahankan ngolu on, gabe malah sebalikna, gabe hatop marujung. Asa i do asa didok Jesus ai na marhamaolhon ngoluna, ngolu ni i do na mago sogot, alai nasumeahon ngoluna alani Ahu ido jumpangan ngolu sogot (Mat. 10:39). Namarpardomuan tu sabbat on ima ari pangaradotion di saluhut jadijadian ni Debata, molo parjolo di patorang taringot tu hadirion ni jolma i, sonari taringot tu jadijadian ni Debata diluar diri ni jolma i, ima taringot tu pangurupion tu saluhut jolma humaliang hita naso boi dope dapotan mangan dohot angka hal na asing, napatut boi urupanta. Naeng nian taruli saluhut jolma na adong ditongatonganta, dipasupasu naung pinasahat ni Debata tu hita. Jala porlu botoonta ndang ingkon sude nataula i panganonta, ingkon marsileanan do hita ganup marsadasada songon napinangido ni Debata sian hita. Saling berbagi dalam wujud nyata diakonia sosial yang diperintahkan Allah kepada kita adalah implementasi kasih kita kepada Allah secara nyata.
Marhite taon sabbat on diajari hita manghaholongi donganta jolma marhite pambahenan. Songon natarsurat i na mandok, hamu angka anaha unang ma hatanta dohot dilanta manghaholongi, naeng ma marhite pambahenan dohot hasintongan (I Joh. 3:18), ari manang taon sabbat on marlapatan do on mangalehon tingki tu tano asa subur, gilokgilok pengurai asa mangolu laho mengurai tano i asa subur. Jadi adong masa pause di tano i, dang tapaksa jala dang manontong hita laho mangula tano i. Molo taulahon sisongonon dang gersang be tano i jala ndang be tercemar hinorhon ni pupuk kimia dohot bahan-bahan kimia na lain.
Ditingki on marak do begeon ima tanaman organik namamangke pupuk alamiah manang pertumbuhan alamiah. Saluhut na on ingkon dukungonta dalan mangaradoti ekosistim hidup ni nasa na mangolu di portibion. Alani i marhite turpuk on, asa taradoti jala taulahon naung pinatikkon ni Debata tu hita saluhutna. Ai nasa naung sinuru ni Debata tu jolmai marpanghorhon doi tu nadenggan saluhut na.
Taulahon ma nasa naung pinatikhon ni Debta tu hita
Taradoti ma, ima ari sabbat i dalan laho mamuji dohot pansangap goarNai
Taradoti ma ari sabbat dalan mangaradoti saluhut namangolu na adong di tano on.
Ndang ingkon sude na ni ula ni tanganta ingkon panganonta alai ingkon boi ma hita berbagi dohot dongan ta jolma.
Nunga jumolo Debata mangalehon tu hita, ala ni i talehon ma tu dongganta.
Jamita Minggu 6 dung Trinitatis
Tgl. 19 Juli 2009
Parjamita 5 : 9 - 11
Pdt.Charles M.E. Siregar, S.Th
Pendeta HKI Resort Huta Tinggi
Silehonlehon ni Jahowa do Hamoraon
Hamoraon ima arta manang sinamot na gabe hak milik ni sasahalak. Godang do halak ala ni pangonjar ni haporluon dohot nahinirim, gabe holan arta manang sinamot (hepeng) nama dipingkiri; beha do asa godang artana; manang aha pe diula, manang aha pe dipingkiri holan hamoraon (arta, sinamot) do di roha nang pingkiran ni jolma i.
Hape Apostel Paulus mandok, "Ai urat" (I Tim.6: 10). Jala Parjamita (Hbr: Qohelet) mandok tung so marguna do hamoraon jala na holong roha di hamoraon (arta, sinamot), ai ndang tagamon gabe parsaulihononna i molo gabe dipardebatahon do.
Ringkot do arta, sinamot di ngolunta di hasiangan on. I do tutu ! hombar tu falsafah di hita halak Batak, ima Hasangapon, Hagabeon, dohot Hamoraon. Sada tujuan hidup do hape hamoraon i, ima asa mamora ngoluna. Jala tangkas do dipandohan umpama Batak na mandok, "Tumbur ni pangkat ma tu tumbur ni hotang, manang tudia pe hamu mangalangka, si tusi hamu dapotan". Unok ni pandohan i asa gabe dapotan hepeng, nampuna hepeng na godang, si jama hepeng; mararta, mamora ngoluna manang tudia pe mangalangka.
Tung pe tujuan ni jolma i asa mamora, alai ndang gabe tunduk jolma i tu hamoraonna i. Ai arta, sinamot na adong di hita boi do gabe hatoban na burju, alai boi do i gabe induk na jahat (pat.Jes 10:15). Lapatanna, arta, sinamot na adong i gabe ulaulanta do i. Jala sipangkeon do nasa ulaula; saguru di hita do mamangke ulaula, ima hamoraonta i.
Molo gabe roha hepengon (na holongan di arta, sinamot) jolma i, ima urat nasa hajahaton / dosa. Gabe mardebatahon arta ngoluna, gabe hatoban di sinamot ibana. Manang aha pe siulaon, ulahononna do i asal ma dapotan hepeng, tamba artana. Manangko, korupsi, mangemur, marmihimmihim dohot martahitahi na roa pe rade ibana mangulahon holan asal ma tamba arta, sinamotna (hamoraonna).
Hape ndang gabe parsaulian i di jolma na mora na so sian dalan na sintong, na so patut gabe pangomoanna arta, sinamotna i. Ai hamoraon i sian Tuhan Jahowa, Pardengganbasa na sumurung. Nunga diaturhon TUHAN haroroan ni arta, sinamot marhite basabasa-Na i tu ganup hita jolma hombar tu lomo ni roha-Na. Jala tung pe godang arta, sinamot ni sasahalak; tongtong ndang adong boi di parsaulihon jolma i, ala tongtong godang halak na mamparsaulihon (manganhon, mamangke) hamoraonna i. Jala ndang tarpasuda manang olo pasudahon halak na mora i molo dung mamora ibana, baliksa holan manambai artana, sinamotna i do di roha nang pingkiranna, gabe holan paidaida hamoraonna do ibana disi.
Hamoraon, ima arta, sinamot na gabe hak milik sasahalak. Ndada salah manang mardosa halak molo mararta manang godang sinamotna. Alai gabe salah jala mardosa huhut marisuang sambing do i molo dipardebatahon. Molo ndang marbisuk halak mangalului jala mamangke hamoraonna i, gabe i do na mangalononghon jolma i tu bagasan jea dohot hamagoan. Sahat tu parmodomna pe gabe terganggu, ndang boi renge (sonang) laho modom, alai gabe baisaon do anggo mata ni halak na mora ala holan tu arta, sinamotna i do roha nang pingkiranna.
Parjamita mandok na laho salpu do luhutna jala pangeahion di alogo sambing do na mangeahi hamoraon. Alani i, unang adong na manengahon hamoraonna (pat. Jer 9:22-23), siala ndang tarbahen jolma i manambai manang mangorui arta, sinamot di ngoluna, ai silehonlehon ni Jahowa sambing do i.
Na hinalomohon ni Jahowa sian halak na mora, molo diparhatopot rohana do ianggo hamoraonna i saluhutna marharoroan sian Hamoraon-Na na sian Banua Ginjang. Mamora pe hita siala hamoraon ni Tuhanta do i na mangalehon Basabasa-Na ala asi dohot holong ni rohan-Na mida hita. Molo na mamora pe hita, tongtong tapangke ma hamoraonta i laho mamuji pasangaphon Goar ni Tuhanta Jesus. Ai Tuhanta Jesus Kristus, na mamora hian, gabe pogos ala ni hita, asa gabe mamora hita hinorhon ni pogos-Na i (pat. 2 Kor. 8: 9).
Sude na mandok dirina angka na porsea di Goar ni Tuhanta Jesus, na mamora do ibana di adopan ni Tuhan i. Hamoraonta ndada holan di arta, sinamot na godang, ai molo i na laho salpu, na olo buruk do anggo i. Alai hamoraonta ima, di na satia jala tunduk, mangoloi huhut mangulahon lomo ni roha-Na, tontu jaloonta ma angka basabasa-Na di pardalanan ni ngolunta di hasiangan on,
Ai ndang adong taboan tu hasiangan on, jala ndang tarbahen mamboan agia aha laho ruar. Ai molo adong di hita sipanganon dohot parabiton (arta, sinamot = hamoraon), tahasabamhon ma i jala tama ma tapasahat mauliate ni rohanta tu Tuhanta Jesus laho marsaulihonsa; asa unang gabe so marguna, marisuang hamoraonta i, ima silehonlehon-Na di ngolunta on. Amen !
Jamita Minggu 7 dung Trinitatis
Tgl. 26 Juli 2009
Ul. apostel 18 : 1 - 5
Masiurupan ma hamu Laho Mamaritahon Hata ni Tuhan i
1. Baritahon ma Hata ni Tuhan i.
Somal do di goari buku Uulaon ni Tondi Porbadia, jala di surathon do sude di buku on. Alani gogo ni Tondi Porbadia i, tibu jalagogo mangalo, mang
Di deba luat tung hira dihasiholi nasida do haroro ni Apostel Paulus laho mamboan Barita na uli i. Dung dipillit jala dipabangkit Debata do si Paulus gabe naposona. Dung dipillit, dipabangkit ibana gabe naposona sai torus do ibana manontong mian jala manghangoluhon hata ni Debata. Hirim do roha ni si Paulus marnida huta Korintus, ala di bege ibana nasailaon barita ni huta Korintus mian jala mangolu dibagasan hata ni Tuhan i. Didok ibana mauliate tu Tuhan i ala panjanghonon nasida di hata ni Debata. Alai di pudian ni ari di bege si Paulus ma barita ni halak Korintus naung mian dibagasan halumlamon (Bdn. 1 Kor 2:2-3). Hinorhon ni i ma di patuduhon si Paulus holongna tu huria Korintus, naeng nian di parmahan jala di tiroi nasida marhite hata ni Debata. I do ala sai digogohon borhat mangebati huria Korintus.
2. Sisada Ulaon ma Hamu.
Dung tolhas si Paulus tu luat Korintus so panagamanna jumpang do ibana dohot halak naporsea Tu Jesus Kristus i ma si Akwila dohot si Priskila na sian huta Pontus. Ditinggalhon nasida huta Roma i ma siala parenta Kaesar Kaludius (94 M) na mandok sude halak Jahudi ingkon bungkas sian huta Rom. Parentaon di suarahon Kaisar ala adong gangguan di huta Rom taringot tu halak Kristen. Ra, boi do dohonon sarupa na masa on songon na masa di bangsonta di taon 1998 uju masa reformasi. Torop halak mandok asa sude bangso na asing bungkas sian Indonesia, isarani halak China asa holan angka penduduk asli mangingani bangso on. Marhitehite parjumpaan ni nasida i, gabe sisada tahi nasida laho pararathon barita na uli i tu halak Jahudi dohot Junani. Molo sisada urdot, sisada ulaon nasida marhite parange nang panghation tontu sahali lam godang ma bilangan ni jolma di na laho tumangihon huhut mangulahon hata ni Debata. Sai di ganup tingki dohot inganan do di baritahon nasida hata ni Debata tu angka na torop i. Tung dihaposi nasida do molo sada nasida laho marbarita na uli lam tu ampitna, murana do hata ni Debata tarjalo ni na torop i. Jala molo nunga adong asa dua halak tontu sahali laho mambahen pagabahan taringot tu barita na uli i nunga ummura.
Tung marasing do tu angka naposo ni Tuhan i di ari parpudion. Godang nuaeng naposoNa i molo pajumpang angka parbalanjoon, politik na ma di hatai. Nunga sipata lupa idaon manghatai taringot boha do hararat ni barita na uli i. Na deba lam persaingan do di lului, ndang mian di bagasan hasadaon laho mangulahon ulaon parbarita na ulion i. Hape na porlu boha do angka na porsea i sada, sangkambona laho patolhashon barita na uli i. Si Paulus sai diusahahon ibana do laho manopot, patolhas barita na uli i tu ganup jolma. Ai tangkas do di parhatopot ibana utang na do i tu Debata molo ndang dibaritahon barita na uli i. Diparhaseang ibana ganup tingki laho marbarita na uli. Ndada holan marhite hata sambing alai dohot do marhite parulanna ima na martonun ibana dohot keluarga ni si Akuwila. Sian i taida ndada holan marhite hata marbarita na uli parulaon. Parulaon i do sada panindangion paboa na mian do hata ni Debata di bagasan hadirion na. Ai pangalaho i do gabe jamita, jamita i do pangalaho i. Molo didok sisada ulaon ma hamu, namarlapatan do i: ingkon rap marhobas, mangaradoti, marsiurupan manarihon angka na ringkot di hasasar ni barita na uli i tu liat portibion. Diusahon si Paulus dohot si Akuwila do tongtong di tongatonga ni ulaonna songon laho patotahon tu halak Jahudi dohot Junani paboa Jesus i do Kristus. Alana tung mansai lipe do pangantusion ni nasida na salelengon taringot tu Jesus siboan haluaon.Halak Jahudi mandok: hasesaan ni dosa, pasupasu dohot haluaon boi do i didapot, ditapu marhihite na marsaor (hubungan badan) sahalak baowa dohot parompuan. Hape hasesaan ni dosa, pasupasu dohot haluaon holan sian Jesus Kristus do i tapuon
ni jolma i. Ndang adong haluaon na asing so dungkon sian Jesus Kristus.
2. Masipaleanan Roha ma hamu
Mansai tangkas do diantusi apostel Paulus sude pangalaho na tubu di tongatonga huta Korintus, nang di hadirion ni angka naposoNa i. Songon jolma nasida, manang songon dia pe haburjuonna, tongtong boi tarsulandit tu dalan na so dihalomohon roha ni Debata. Alani do di porluhon sada hasadaon laho mangkobasi ulaon ni Tuhan i. Molo dapot do di tongatonga ni ngolu ni naposoNa i hasadaon tontu sahali nasida nunga boi marsitungkoltungkolan manang aha pe hamaolon di adopi. Marhitehite na marsipaleanan roha gabe dapot ma sada konsep pelayanan na terarah. Ala nunga boi nasida marsitungkar pingkiran. Hape godang do sian naposaNa i naso olo marsipaleanan roha laho manghobasi ulaon ni Tuhan i. Godang sidalian. Godang deak ni roha na, jala nunga jotjot marsiboan roring na, lehengna naposaNa i di tingki saonari on. Godang naposoNa i nunga sai holan mammon dipingkiri molo marbarita nauli. Nunga gabe dianggap sada persaingan, hamaloon ulaon marbarita na uli i. Ulaon marbarita na uli sada pengabdian do i di adopan ni Debata. Lapatanna, ndang maretong untung manang rugi di ulaon parbarita na ulion i. Alani i do ulaon marbarita na uli i, ndang adong perbedaan kelas. Parhuaso manang rakyat biasa, na mora manang na pogos, tuan manang pangurupi, sude do on dijou Jesus Kristus laho mambarita nauli. Alai boha do bahenonta laho paposhon roha ni jolma asa tartait mangihuthon jala manghangoluhon hata ni Debata. Songon na ni ulahon si Paulus maradophon halak Korintus dung ro si Silas dohot si Timoteus. Ala marsipaleanan roha do nasida lam margogo situtu do si Paulus manghatindanghon Jesus i do Kristus na gabe Mesias na ro tu portibi on paluahon jolma i sian pardosaon. Molo nunga mian dibagasan hasadaon jala tubu roha na marsipaleanan tontu sahali nunga boi be marsagi di angka ulaon, songon na pinatupa ni Si Paulus, si Silas dohot si Timoteus. Ala boi do nasida marsiaturan, marsagi tugas tontu sahali lam godang ma bilangan ni jolma mananda dohot mangihuthon Kristus i. Ulaon na borat situtu do marbarita na uli. Alani didok si Paulus: "Marsiurupan ma hamu mamorsan angka na dokdok i; i ma dalan mangaradoti patik ni Kristus" (Galatia 6:2). Jadi sian on tabereng ingkon marsiraingraingan do angka naposo ni Debata di ulaon pabarita na ulion i. Molo so adong kerja sama ni parhalado di tongatonga ni Huria i gabe maol do berkembang sada Huria. Alani tapadao ma angka roha na marsihosoman, na masiboan leheng na di ngolu ni angka parhalado, alai mian ma hita dibagasan hasadaon huhut masipaleanan roha asa tulus barita na uli i tu liat portibion jala las roha ni Tuhanta mida hita. Antong, marsiurupan ma hamu laho mambaritahon Hata ni Tuhan i. Amen
Posted by Bina Warga HKI-Online - admin : happypakpahan at Tuesday, June 16, 2009
Cover MBW, Edisi No.23 Juni-Juli/Tahun XXXII/2009
Editorial Bina Warga Edisi Juni - Juli 2009
HKI TERPANGGIL MENGHADIRKAN TAHUN RAHMAT
Sikap HKI terhadap sakramen Krisma (Sakramen Pengu...
BOLEHKAH SEMUA ANAK-ANAK DIBAPTIST ?
Kepemimpinan dipandang dari Perspektif Alkitab.
Berita Kegiatan MBW Edisi Juni - Juli 2009
Wp/btm/Sampuraga - Wikimedia Incubator
< Wp‎ | btmWp > btm > Sampuraga
Sampuraga on marupaon carito na adong i mandailing na icaritoon sian ompung ni ompung na najolo, biama najolo mangolu sada bayo dohot umak na tinggal i huta Padang Bolak karejo ni bayoon nungna manjalaki ayu bakaron maiya on, ima kaadaan nalai na miskinan i huta i. baen na songkonon sajo maiya tong lala si sampu raga i hagoluan nia on jadina adong sajo doon ka inginan nia i bagasan roa nia na mandung samuloi on na jolo ro i ipikiran dohot ate-ate nia.
Ima ibayangkon sampuraga on manjadi poso-poso na mamiliki masa depan na cerah dohot paten ma jadina porroa nia get maranto ipikiran nai ampot bisa dapot rasoki iparantoan on tongkin nai, baen na ka inginan ni sampuraga on naget maranto on jadina mangido izin ma iya tu umak nia na mandung tobang on baen naget ke iya maranto on. Baen na mandung naporan roa ni sampuraga on naget maranto on jadina ipa tola umak nia ma iya naget marangto on, marangkat ma sampuraga naget maranto on naget marangkat on pe sampuraga on sedih do sampe tagis maninggalkon umak nia. Marjanji do iya (sampuraga) manolong umak nia pula mandung marhasil iya i parantoan on tongkin nai, inda nung na sampuraga sajo na sedih pas nake maninggalkon umak nia tau tong umak nia dope na lobi sedih na arana tong sampuraga on ma anak nia sada-sadana alak lai sapanjang marangkat na sampuraga on torus dope umak nia na tagis i.
Sampuraga on torus doon malanjutkon patualangan nia on sampe loja torus manorus sampe nung tarlolot sampe ma iya tu Pidelhi (pidoli) na sannari baru nung sampe tusi, isima iya salama kurang waktu tartontu baru ipatorus iya ma pardalanan nia tu huta sirambas jadina pas i maso on sirambas on i pimpin ma sada halak raja na margolar Silanjang (karajaan Silanjang) i huta on ma si sampuraga karejo, salama na karejoon i gogoi iya do na karejoon songkonon kabiasooan nia na jolo samuloi on daganak. Baen na ringgas on si sampuraga jadina si raja on pe manjadi tartarik tu si sampuraga on baen naget jodohon nia tu borunia. Jadina sonangmantong sampuraga on pas mandung mamboto iya naget ijodohkon dohot boru ni raja on, jadina ungsongkonon raja on pe get mabaen horja na godang ma sude raja-raja i mandailling sangape na i sakitar ni karajaon raja Siranjang on i undang ma tu orja on. Samantara i umak nia mandung na lugunan tu anak nia on, jadina sampuraga on mandung manjadi anak poso-poso nagokkan ma parubahan ni sampuraga on nung do manjadi dewasa jadina sannari inda miskin be iya baen na igogoi iya na karejoi dung i sannari pe mandung manjadi raja iya.
Retrieved from "https://incubator.wikimedia.org/w/index.php?title=Wp/btm/Sampuraga&oldid=5104313"
Batu Mamak: Trinitatis 2013
SERMON JAMITA TU MINGGU TRINITATIS, 26 MEI 2013
Udut ni jamita Minggu na salpu (Pesta Parningotan di Hasasaor ni Tondi Porbadia) do turpukta ari on. Mangihuthon parsagina, na tarmasuk do i tu bagian na paduahon ni Hata Partadingan ni Tuhanta Jesus tu angka siseanNa. Disi diondolhon Jesus Kristus i do paboa ulaon ni Tondi Porbadia i ndang asing jala ndang tarsirang sian ulaonNa sandiri.
Nang pe naung tolu taon dipaihutihut sisean i Jesus jala torus do nasida diajari, maol dope diantusi nasida taringot tu Ibana. Tutu, nunga ditanda jala dihaporseai nasida paboa Jesus i do Nabadia ni Debata, jala di Ibana do hangoluan na saleleng ni lelengna (Joh.6:68-69) Nang pe songon i sian angka naung niida jala naung binege dohot naung nialamannasida, gumodang dope na so diantusi nasida. Lobi so mangarti ma nasida di angka na naeng masa dope, i ma udut dohot akibat lebih jauh ni haroro dohot ulaon ni Jesus i. Molo ingkon manaon Ibana muse, ditangkup, diuhumi jala diparsilanghon, dung i mate, aha ma lapatan ni i? Molo  hajolmaon nuaeng dohot muse? Sude i, ndang hadodoan angka sisean dope. Diboto Jesus do i sude. Ala ni i ma asa didok, “Godang dope sidohononHu tu hamu, alai ndang tarboan hamu dope i nuaeng.”  jala madokdokhu; ndang siat tu pingkiran ni hajolmaonnasida, ai mamaolhu do i jala masongkalhu. “Nuaeng” (Gr.arti, now/just now, sekarang) ninna, ai ro do tingkina na gabe tarboan nasida do i muse, gabe haantusan jala tarjalosa.
Tu sangkap i, di ay.13 dibagabagahonGr.Pneuma tees aletheias, Spirit of Truth, Roh Kebenaran) ninna. Na marpardomuan do panggoarion i tu ulaon ni Tondi Porbadia i, i ma na manogihon tu bagasan nasa hasintongan. Aha do hasintongan i? Jesus Kristus i sandiri mandok, “Ahu do ... hasintongan.” (Joh.14:6). Jadi, Ibana sandiri do hasintongan i dohot nasa na marhahonaan tu Ibana, i ma hata dohot patikNa, poda dohot pangajaranNa, ulaon dohot panobusionNa, haluaon dohot hangoluan na di bagasan Ibana dohot angka na asing. Na marhinorhon situtu do hasintonganNa i. Ndang holan di sisean i, tung di sandok hajolmaon do. Dung i, ndang holan di hasiangan sinuaeng on, alai na mempengaruhi jala na marakibat lebih jauh do i sahat ro di tingki na ro sogot. Justru angka i do na so haru niantusan ni angka sisean i dope. Alai dung ro Tondi Porbadia i,  angka sisean i mananda hasintongan i, manjalo jala manghaporseai, dung i togutoguon jala pargogoanNa mian jala mangolu di bagasanna. Ndang hasintongan na asing sipaboaon ni Tondi Porbadia i, tung hasintongan na di bagasan Tuhan Jesus Kristus i do. Mangondolhon i didok Ibana ma, “JaloonNa do na di Ahu laho mamaritahonsa tu hamu.” Manang aha na niida ni Jesus di Debata, na binege jala na jinaloNa sian Ama i, dohot saluhut na tinonahonNa, laos i do tong sijaloon  ma didok, “Ai ndang adong sihatahononNa sian handirianNa, na binegeNa, i do hatahononNa.” Laos Tondi Porbadia i do muse na mangajarhon tu sisean i angka na naeng masa dope. Aha i? Songon naung nidok di jolo, i ma udut dohot akibat lebih jauh ni haroro dohot ulaon ni Kristus Jesus i, i ma haluaon sijaloon ni na porsea ala ni ulaon panobusionNa i. Angkup ni i, uhum sihabiaran tong ala ni ulaon panobusionNa i. Ala naung ro Ibana jala mangula bahen haluaon ni hajolmaon, molo so dihaporseai jala so dijalo halak i antong, ndang boi so ingkon mangonai uhum Ibana tu angka na songon i. Taringot tusi nunga diondolhon i di ay.8, didok, “Anggo dung ro Ibana, ajaranNa do portibi on taringot ... tu uhum.” Ala hasintongan na di bagasan Kristus i do diajarhon, gabe marsangap do Jesus i di bagasan dohot marhitehite ulaon ni Tondi Porbadia i. Aut so gari antong hasintongan na asing diboan jala diajarhon Tondi Porbadia i, nunga martutup be barita ni Kristus Jesus i. Alai ala ndang songon i, hasintongan ni Kristus i do dibaritahon, marudut jala torus do sejarahNa. I ma umbahen didok, “PasangaponNa do Ahu.” Marsangap do Kristus i di tongatonga ni angka naung tinogihon ni Tondi Porbadia i tu haluaon, jala di bagasan Jesus na marsangap i marsangap ma nang Ama i.
Di ay.15a dihatindanghon Jesus Kristus i do pardomuanNa tu Ama i. Na ro do Ibana tu portibi on di bagasan huaso manang otoritas ni Debata. Ibana do haririmpas ni hapataran ni Ama i, sillam ni hasangaponNa (Heb.1:3) jala suman ni hadirionNa (Kol.1:15) na patar di bagasan daging hajolmaon. Na marnida jala na manjangkon Ibana, na marnida jala na manjangkon Ama i do i (Joh.14:9-11). Di bagasan pardomuan tusi do didok Jesus dison, “Saluhut na di Ama i, di Ahu do i.” Sandok milik ni Debata Ama i, milik ni Anak i do i. Parsidohot Ibana di hadebataon, di hasangapon, hamuliaon dohot di huaso ni AmaNa i. Hombar tusi, na niulaNa di portibi on, na niula ni Ama i do i. Ndang dung Ibana mangula sian roharohaNa manang sian handirianNa, alai di bagasan haserepon haanahonNa, angka na niidaNa di Ama i, na binegeNa, na jinaloNa dohot na tinonahon ni Ama i (Joh.3:32; 5:19, 30; 6:38; 8:28), i do diulahon. Ala ni saluhutNa i, patimboon ni Ama i do Ibana jala basabasahononNa tu Ibana goar na sumurung asa nasa goar, asa somba tu GoarNa nasa ulu ni tot na di banua ginjang dohot na di tano on, nang na di toru ni tano (Pil.2:9-10)
Ari on sahat do hita tu Minggu manang Pesta Trinitatis. On ma na parpudi di rangkaian ni pesta ni huria di sada taon parhuriaon. Di taon on rupani, nunga tasalpuhon Advent, Natal dohot Epiphanias; mangihut ma tusi Passion dohot Pesta Parningotan di Hamamate ni Tuhan Jesus, dung i Pesta Paskah, Pesta Hananaek dohot Pesta Pentakoste; nuaeng Trinitatis. Digombarhon parjojor na songon i do haporseaonta songon huria, paboa: Marhitehite haroro ni Jesus Kristus dohot Tondi Porbadia, nunga singkop be hapataran ni Debata di hita. Ala ni i gabe tangkas ma tatanda Debata, tangkas taboto manang na ise jala beha do Ibana maradophon hita. Debata Sasadasa (Allah Yang Esa) do Ibana, alai na papatarhon diriNa di bagasan tolu cara berada, i ma Debata Ama, Anak dohot Tondi Porbadia. Na tolu panggoarion i ndada na manudu tu haadongon ni tolu debata, alai na marhahonaan tu lapatan ni Debata Sasadasa i do, tu pardomuan (hubungan) dohot tu ulaonNa di hita. Amanta do Ibana, na manompa jala na pangoluhon hita; partobusta do Ibana, na mamintori jala na paluahon hita; habadiaonta do Ibana, na manjou jala na mangondihon hita. Dohot hata na asing, Debata na manompa jala na manghuasoi hita (di atas kita) do Debata Nasasada i, na mandongani hita (bersama kita, Immanuel) jala na mangingani hita (di dalam kita). Hombar tusi do antusanta lapatan ni hasitolusadaon (trinitas) ni Debata Nasasada i di hita, ndang secara numerikal manang ilmu hitung. Taringot tu pangalaho ni hapataranNa i, tarpamanat hita do i deba di turpuk on.
Na parjolo, dipatupa do i di bagasan dohot marhite Tuhan Jesus Kristus Hasintongan na paluahon i. Di na ro Kristus jala mangula di portibi on, longang jala sungkunsungkun do halak taringot tu Ibana, mandok, “Ise do halak on?” Di sada sisi, ditanda halak do Ibana songon jolma na somal. Diboto do huta dohot haroroanNa, ditanda do ama dohot inaNa, anggi dohot ibotoNa, songon i ompu dohot margaNa. Sandok sada sian nasida do Ibana, sahalak Israel na somal, warga ni Jahudi na biasa. Alai di sisi na asing, lobi sian i do Ibana. Sian parbinotoanNa, sian ulaonNa, hagogoon dohot huasoNa, tartanda do paboa na lobi sian jolma do Ibana. Ise do Ibana tutu? Kristus do Ibana, Anak ni Debata Nasasada i. Ro do Ibana tu portibi on di bagasan huaso manang otoritas ni Debata. Di bagasan Ibana do Ama i, jala Ibana di bagasan Ama i. Nasa na marnida jala na manjangkon Ibana, na marnida jala na manjangkon Ama i do i. Taringot tu saluhutna i, didok Jesus do di jamita on, “Saluhut na di Ama i na di Ahu do i.” Parsidohot do Ibana di hadebataon ni Debata Ama i, di huaso, hasangapon, hamuliaon dohot di harajaonNa. Hombar tusi, na niulaNa di tano on, na niula ni Debata Ama i do i. Aha diula Ibana? Ibana sandiri patoranghon: Manghatindanghon hasintongan. I ma hasintongan na gok asi ni roha, na pasintong jala paluahon pardosa. Marhite Ibana, ala ni hasintonganNa, gabe patar ma tartanda ise jala boha do Debata maradophon manisia.
Luhutna i ndang sae i jaloonta holan songon kebenaran teoretis-dogmatis na so mandapot penghayatan di hangoluanta siapari. Molo tadok, Jesus Kristus do hapataran ni Debata, ingkon haporseaanta situtu do paboa holan di bagasan dohot marhitehite Ibana do tartanda hita Debata. Sai adong do halak Kristen na manguji ‘memahami’ Debata marhitehite filsafat, marhite poda ni ugamo na asing manang marhite na padoshon tu Mulajadinabolon. Alai ndang tartanda hita Debata marhite angka i. Songon i, molo tadok, Jesus Kristus do hasintongan na paluahon dohot dalanta sahat tu Debata Ama i, ingkon haporseaanta situtu do paboa sasada Ibana do Sipalua. Dungkon ni Ibana ndang adong be sipalua, nang nuaeng nang di ari sogot. Ala ni i, Ibana ma tahaporseai, tahaposi jala tajangkon.
Na paduahon, dipatupa do i di bagasan dohot marhite Tondi Porbadia Hasintongan i. Hasintongan ni Kristus i mansai maol do siat tu roha ni jolma. Di sisean i sandiri gari maol. Di na tartangkup Jesus i, diuhumi, manaon, diparsilangkon jala ditanom marseto do rohanasida, maoto, mabiar jala mandele. Sahat tu na sirang nasida tahe dohot Tuhan i di hananaekNa, godang dope sian fakta Kristus i na so tarboan nasida. Unang laos huphup jala buni i sian roha ni sisean i khususna, roha ni hajolmaon umumna, nunga tibu ditahi Debata hian marsuru TondiNa Tondi Porbadia i tu tano on laho manonggopi hajolmaon. Ia dung ro Tondi Porbadia i togihononNa ma nasida tu bagasan nasa hasintongan. Ndang hasintongan na asing, alai naung niula jala pinapatar ni Kristus Jesus i do siudutan jala sitorushononNa. Manang aha na jinalo jala tinonahon ni Ama i tu Anak i laos i do jaloon boi mangantusi, manjalo, manghaporseai jala manghangoluhonsa. Angkup ni i, ajaranNa do hajolmaon manghirim dohot manghabiari akibat lebih jauh ni ulaon panobusion ni Kristus i. Ala ulaon ni Kristus i do ditorushon, gabe marsangap do Kristus i di bagasan ulaon ni Tondi Porbadia i, marsangap di tongatonga ni angka sisean dohot angka na malua jala mangolu di bagasan hasintongan i; dung i, di bagasan Anak i marsangap ma nang Ama i.
Ndang umpistar hita (jolma nuaeng) sian sisean i. Molo di nasida maol, di hita pe maol do i. Alai di bagasan dohot marhite panogihon dohot pangajarion ni Tondi Porbadia i, haantusan hita do i, tarhaporseaan jala tarjalo hita; dung i, mangolu jala malua ma hita di bagasan i. Nunga ro be Tondi Porbadia i, nunga mian jala mangula di tongatonganta, di bagasan hita. Marhite Barita Nauli i, mangula do Ibana papatarhon Kristus i tu hita, dung i di bagasan Kristus i gabe patar ma tu hita dohot Ama i. So marhite Barita Nauli na niulahon ni Tondi Porbadia i, ndang tartanda hita Kristus, jala ndang tartanda hita dohot Ama i; ndang tarboto jala ndang haantusan hita lomo dohot sogo ni rohaNa. Ala ni i, manang ise na naeng mananda Debata, ingkon ringgas do marsaor dohot Barita Nauli i, ringgas manangihon dohot mangguruhon hata ni Debata. Alai ingkon jahaon jala antusan do i di bagasan sondang dohot hatiuron na sian Tondi Porbadia i. Manang ise na naeng manjaha, na naeng patoranghon jala na naeng mangantusi hata ni Debata sian hapistaran manang sian roharohana sandiri, ndang tagamon sahat i tu hasintongan. Nda godang do parugamo na asing na ringgas manjahai jala mansai malo taringot tu isi ni Bibel? Atik ummalo gariada sian rata-rata halak Kristen? Na baru dope hujaha sahalak Silom na pistar manjaha dohot mangantusi Padan Naimbaru di bagasan hata asli, hata Gorik. Alai dijaha pe i, diboto jala dipatorang, ndang dapotsa anggo hasintongan na patar di bagasan dohot marhitehon i, ala so marguru ibana tu Tondi Porbadia i. Mardomu tusi, patut maila do hita molo torop sian hita halak Kristen na losok manjaha dohot manangihon hata ni Debata; maol mananda dohot mangungkap Bibel, ndang diboto dia do Padan Narobi jala dia Padan Naimbaru. Ala ni i gabe hurang ma panandaon dohot parsaoranna tu Debata, hurang pangantusion dohot panghangoluhonna di hasintongan i. Anggo di panghataionna, ndang hurang halak hita na ringgas mengutip manang menyetir hata ni Debata, alai dilapathon do i hombar tu roharohana. Na rumoana dope, dilapathon sian sudut pandang ni poda manang ugamo na asing. Antong, aha do patokan di hita laho mangantusi dohot patoranghon hata ni Debata? Apostel Paulus mandok, “Hombar tu na niajarhon tu hamu.” (Kol.2:7; pat.1 Tes.5:1). Angka apostel i do na parjolo manjalo pangantusion sian Tuhan i marhite Tondi Porbadia i. Na jinalonasida i, ditorushon ma i tu huria i. Sian i dohonon ma, poda (konfessi) ni huria na hombar tu poda ni angka apostel do patokan di hita laho manjalo dohot mangantusi hata ni Debata, hasintongan i.
Diposting oleh Pdt.MV Simanjuntak di 20.06 Pelita Batak Online
tonga ni ngolu ni nasa na manggulmit di hasiangan on, i ma angka ulaon na manjagahon dohot patureturehon hangoluan na uli, na tigor, na demak dohot na mardohar, tahaporseai jala tahamauliatehon do angka ulaon ni Debata di tongatonganta. Ndang dung Ibana mansohot patulushon ulaoNa na mansai uli i. Marragam do dalan ni Debata patupahon ulaoNa di hangoluan on. Mangula do Ibana sian dalan na so tartagam hita. Laos mangula do Ibana marhite angka dalan naboi tardodo jala tarantusi hita. Mangula do Ibana marhite angka ula-ulaNa, na tarida dohot na so boi idaon ni simalolongta, angka na unduk tu lomo dohot huasoNa, na adong dohot na manggulmit di portibion, i ma angka surusuruanNa, angka NaposoNa di sandok portibion. Ganup nasida dipangke Debata patupahon dohot pasauthon lomo ni rohaNa na uli, mambahen lam denggan hangoluan on, angka na mambahen lam tuk na tinompaNa i mamujimuji goarNa nabadia i, angka na mangotapi dohot manaluhon angka tahi-tahi ni na jahat na manegai ngolu ni jolma nang angka na tinompaNa na asing di hasiangan on, tarlumobi di portibion.
Di tongatonga ni hajolmaon di portibion, sian na robi sahat tu tingki on di taon 2019 on, sai dipabangkit, dipasupasu, didongani jala dipatau Debata do angka naposoNa i laho patureturehon ngolu ni jolma i, mamolus angka partingkian ni hajolmaon, sian na so adong dope raja sahat tu na adong angka raja, andorang so masa demokrasi nang dung masa demokrasi, songon i nang di angka usaha-usaha ni jolma, mamungka sian na so adong dope perusahaan na metmet sahat tu na adong angka perusahaan na balga situtu.
Hita ruas ni Huria Kristen Batak Protestan maniop pangantusion haporseaon niajarhon ni Reformator Martin Luther taringot tu hanaposoon ni Debata. I ma: Naposo ni Debata do hita ganup, di huria nang di duru ni huria, di ngolu nang ulaonta di portibion laho patupahon holong ni roha tu nasa na mangolu. Ula-ulaNa do hita manghobasi donganta jolma, patureturehon ngolu ni donganta jolma, mamungka di bagas nang keluarganta be sahat tu na di duru ni bagasta be, manang aha pe ulaonta, jala manang di dia pe hita mangula, ndang holan songon uluan manang panggomgomi, alai dohot do nang songon na niuluhon manang na digomgomi. Ndang holan di panggomgomion di pemerintahan, alai dohot do panggomgomion di angka ulaon na asing na marragam i. I do na tahaporseai dohot na tahaposi, taauhon dohot taulahon. Molo pangajari hita di pendidikan na marragam tirket i, naposoNa do hita disi patupahon ulaon mencerdaskan angka na ro marsiajar tu manang na dipasahat tu hita. Molo pangubati do hita di bidang kesehatan, naposoNa do hita disi. Molo sijaga hareantaon dohot hademahon ni ngolu do hita, naposoNa do hita disi mamastihon asa renta jala demak ngolu i. Molo panggomgomi do hita di ragam ni tirket pemerintahan, naposoNa do hita disi. Molo ruas ni Dewan Perwakilan Rakyat do hita, naposoNa do hita disi patupa angka uhum na mambahen ngolu na mardohar dohot na demak. Dohot udutna. Dohot udutna.
Holan i, na boi do adong angka naposoNa na gabe so marsahala hadirion dohot panghobasionNa di jolo ni Debata. Ai boi do sahat tu hita ulaon manguluhon, alai ndang marsahala panguluhononta. Angka na so marsahala manusai donganna jolma, angka na marsahala patupa las ni roha nang ngolu ni donganna, niuluhonna nang na manguluhon ibana. Di bagasan minggunta sadarion, minggu XII-hon, dipanghulingi Debata hita angka naposoNa marhite hataNa di Poda 8: 12-21 i asa tadungdung gabe naposoNa na marsahala. Dia ma tonaNa tu hita angka naposoNa asa tardok angka naposoNa na marsahala hita?
Naparjolo, i ma asa sai tapangido sian Debata hapistaran, parbinotoan dohot habisuhon na taharingkothon patupahon ulaonta songon naposoNa, unang gabe maila Debata tabahen ala ndang manang hurang bisuk hita. Ndang lomo roha ni Debata molo ndang pistar naposoNa, molo ndang marparbinotoan naposoNa, molo ndang marhabisuhon naposoNa. Dalan tusi, songon na tangkas di ayat 12 dohot ayat 17, i ma asa:
(i). Ringgas hita marsiajar. Asa tatuhori parbinotoan. Mansai ringkot do i tarlumobi di partingkianta nuaeng, di era Revolusi Industri Napaopathon, na digohi angka hamubaon di pamingkirion, parbinotoan teknologi na marragam na mansai timbo, ndang holan di bio technologi, alai dohot do di teknologi medis, teknologi nano, teknologi robot. Di tingkinta on bahat hamubaon di cara berkomunikasi, dohot cara mandungdung sidungdungon di na ringkot di ngolu on. Mansai ringkot do on patupaonta tarlumobi di na disangkapi pamarentanta pasauthon visi Indonesia Maju Negara ke-5 di taon 2030, 11 taonnari, I ma marhite na lam pahinsathon hatauonta songon jolma na mangula dohot na marusaha dohot mangatur ngolu on dumenggan, Sumber Daya Manusia. I ma marhite pendidikan formal dohot marhite angka pelatihan-pelatihan.
(ii) Tapangido di tangiangta asa ditambai Debata habisuhon na sian Ibana tu angka naung tarparsiajari i, ala dao tumimbo do habisuhon na sian Debata sian habisuhon naboi taparsiajari di portibion. Molo ro habisuhon sian Tuhanta, dapotan inspirasi ma hita, tubu ma prakarsa na so tardodo hita sian dirinta sandir, tubu ma inovasi di hita mangadopi tantangan na borat, boi tauba tantangan gabe peluang,ro semangat naimbaru na taharingkothon mangadopi marragam hamubaon di ngolu on, asa unang talu hita, unang gulung tikar usahanta, unang tartading hita, unang marpogos hita, baliksa gabe mardohar, gabe manguluhon, leading dirinta nang bangsonta.
(iii) Manghaholongi hapistaran, parbinotoan dohot habisuhon i (ayat 17). Mansai ringkot do on di partingkianta nuaeng na mansai mura di dunia medsos halak manghaporseai na so sintong so jolo manulingkiti dia nidok ni halak disi sajamotjamotna, baliksa gabe dioloi angka sangkap patubutubu sogo ni roha. Mansai porlu i di partingkian post-kebenaran, i ma na dialo angka halak angka na sintong naung diauhon saleleng on.
Napaduhon, tahabiari Debata marhite na manghagigihon angka na mangihut on: (i) Na jat, (ii) roha haginjangon, ai ndang olo marsiajar angka na ginjang roha, (iii) pangalaho na jat, (iv) pamangan getegete. Nuaeng on di dunia medsos dos do pamangan getegete on dohot jarijari na so marroha uju marmedsos. Sotung adong hita na puluk manggoari dirinta naposo ni Debata hita, hape taula naopat I (ayat 13). Na so jamot di jarijarina boi masuk hurungan.
Napatoluon, manguluhon di bagasan hasintongan ma hita, manang di dia pe hita manguluhon. Ndang jadi tapapeol uhum dohot hatigoran di na manguluhon. Ndang jadi tajalo sisip gabe tahamonangkon n agogo, tatindos napogos (ayat 16-17, 21). Muba ma naung sanga peol manguluhon, papeol uhum. Tigor ma tu joloan on.
Napaopathon, tapatupa di ngolunta dohot tu angka na tauluhon ngolu na denggan, i ma ngolu na mamora, ndang ngolu na marpogos; ngolu na marmulia, ndang ngolu na marlea manang na so mararga, di ngolunta sandiri dohot di tongatonga ni ngolu ni donganta jolma, so ingkon mandok, manghaposi dohot mangajarhon na dumenggan do hamoraon, sere, perak na pinillit sian hapistaran, parbinotoan dohot habisuhon. Ala pistar, parbinoto dohot bisuk do hita gabe boi tapangke angka pasupasu ni Debata tu bangsonta, i ma angka Sumber Daya Alama nang Sumber Daya Manusia, patupa Indonesia maju, Indonesia na mardohar. Ndang baliksa, songon nasai laon: Mamora sumber daya alamta jala torop bangsonta, hape marpogos bahatan sian hita, ala ndang pistar hita, nang parbinoto jala ndang marbisuk. Taeahi ma ngolu na mambahen marulaon dongan, asa boi nang nasida mangolu denggan, marhangoluan na uli, marhite angka hapistaran, parbinotoan dohot habisuhonta. (ayat 18-19).
Asa, angka naposo ni Debata na marsahala do hita molo (i) Taharingkothon di bagasan haringgason ni roha marhapistaran, marparnibotoan dohot marhabisuhon, i ma marhite na ringgas marsiajar manontong dohot mangido asi ni rohaNa palumehon tu hita habisuhon sian Ibana. (ii) Tahabiari Debata marhite na manghagigihon hata dohot pambahenan na jat, (iii) Manguluhon hita di bagasan hasintongan, (iv) Tapatupa hangoluan na denggan tu donganta jolma, asa mardohar ngolu nasida, so pola ingkon mangajarhon na dumenggan hamoraon na marragam i sian hapistaran, parbinotoan dohot habisuhon.
Boasa ingkon dipanghulingi Debata hita ruas ni HKBP di minggu on, tarlumobi dung tabege jala taboto sangkap ni bangsonta gabe bangso no 5 na maju di taon 2030, i 11 taonnari? Molo taida angka bangso naung leleng maju, jala naung gabe maju di portibion, angka bangso naung manaluhon hapogoson, na mambahen ngolu ni rakyat gabe mardohar, sejahtera, denggan sistim sosialna, moru hajahaton di tongatonga nasida, moru pangisi ni angka penjara di tonga nasida, ndang pola pamajuhu hita molo tadok na umbahen na songon i pe naung nidungdung nasida ala na maju do situtu hapistaran, parbinotoan, dohot habisuhonnasida mangatur ngolungolu parnegaraan, pamajuhon angka ekonomi, dohot patupa hatigoran, mangalo hajahaton. Ala ni i, denggan do dohononta tu dirinta ruas ni HKBP sude di sandok Indonesia on na mangihut on: "Umbahen na dipanghulingi Debatat pe hita angka ruas ni HKBP na gabe naposoNa di Indonesia on marhite Poda 8: 21-21 i sadarion, i ma asa lam marsitutu do hita (i) Ringgas, tahaholongi, marsitutu sian nasa roha nang gogonta, patimbohon hapistaranta, parbinotoanta dohot habisuhonta, (ii) Manghagigihon angka sangkap di roha nang ulaon na jat, baliksa (iii) Manguluhon tigor ma hita, jala (iv) Taparo angka ngolu na mardohar tu donganta marhite angka ulaonta namarhapistaran, marparbinotoan dohot marhabisuhon, ai marhite sian i do hita boi dohot manumpahi di sangkap nauli ni bangsonta gabe bangso na maju no 5 di taon 2030.
Ala ni i, ringkot tasulingkiti rohanta nuaeng, manang na rade do hita tusi, dia naung taula, dia na so taula dope. Nian nunga bahat sian tongatonganta ruas ni HKBP naung maju, naung patupa angka ulaon na uli jala nab alga di tongatonga ni bangsonta, nang di portibion. Alai martimbangkon timbo ni sidungdungon ni bangsonta, mansai ringkot do hita marsitutu mangarimangrimangi joujou ni Debata tu hita sadarion asa di ganup na taula, sian angka ulaon na ummetmet sahat tu ulaon na umbalga, di na diuluhon dohot di na manguluhon, tapanghilalahon ma na dijou jala dipangke Debata Sitolusada i do hita mangula disi songon naposoNa. Asi ma roha ni Tuhanta di hita angka ruas ni HKBP nang ruas ni Hakristenon Batak pe tahe, dipatau jala lam dipatau ma hita pangkeonNa gabe angka naposoNa pasauthon lomo ni rohaNa na uli i di hita hajolmaon dohot angka na tinompaNa na asing.
Jamita Evangelium, 13 Oktober 2019, Minggu, XVII Dung Trinitatis: Mangolu di Dalan ni Jahowa (Psalmen 25: 8-15) Pelita Batak Online
Pdt Dr Robinson Butarbutar salaman dengan Gubernur Sumut
Sada siingotonta songon halak Kristen di Negara Republik Indonesia i ma na mangihut on: "Sahat tu nuaeng sada bangso na marugamo do hita." Alai tong do taboto na mangihut on: "Atik pe targoar bangso na marugamo do hita, ringgas mamujimuji goar ni Debata di parmingguon dohot di partangianganta, mansai hatop tamba torop ni angka bagas panombaan tu Debata alai ndang apala targoar sada bangso na marsitutu mangulahon uhum dohot lomo ni roha ni Debata dope hita. Atik pe nunga dibahen tu angka uhum di negaranta angka uhum dohot lomo ni roha ni Debata i taringot tu beha hita marparange maradophon donganta jolma dohot angka donganta na tinompa ni Debata na asing, alai umbahatan dope hita ndang marhangoluan na tigor, na mardamedame dohot donganta jolma. Alai bahat dope na so tigor marparange maradophon donganta jolma. Ndang ringgas dope hita patupa holong tu angka donganta. Ndang apala tahalaputi dope patupa angka na denggan tu angka donganta jolma.
Gabe targoar do hita bangso na marugamo di ritus-ritus ni partangiangan manang panombaon, alai ndang angka parugamo na manghangoluhon na tahatindangkon. Ndang angka parugamo na mangulahon angka na uli na tapandok tu donganta jolma. I do umbahen na pola ruar pandohan ni Prof Dr. Musdah Mulia na mandok hira marisuang do hita targoar bangso marugamo. Pola adong Departemen Agama na marbudget mansai arga, pola marTrilliun. Alai apala di Departemen Agama on do na bahat masa korupsi. Ala ni i do pola didok sahalak pemimpin ni propinsi di tongatonga ni bangsonta naung mandalani Eropah, Australia, Jepang di tingki parpudion na so apala songon hita jotjot martangiang, marminggu, bersembahyang, alai ngolunasida maju, torop ni narapidana ganup ari lam otik, isara di Bolanda dohot di negara-negara Skandinavia, gabe ditutup bahat angka penjara, ngolunasida maju, jala mardohar, panghilalaan parbangsoon nasida mansai denggan. Semangat pengorbanan nasida mansai timbo. Tondi masiurupannasida mansai denggan.
Ala ni i, denggan do hita songon bagian ni bangso Indonesia tong manungkunhon tu dirinta, boasa boi masa na songon i. Ndang apala denggan jala ndang denggan molo tasalahon parugamo na asing na mambahen songon i dope bangsonta. Parsidohot do hita disi. Tarlumobi ala marsangkap hita mandungdung sintasinta ni bangsonta naeng gabe sada bangso na nomor 5 manang nomor 6 hamajuon ekonomina di taon 2030, i ma sampulu sada taonnari di jolonta. Boi do hita songon halak Kristen marhite parugamoonta rap dohot angka donganta sabangso mandungdung sintasinta i? Boi do parugamo na mangolu di bagasan uhum dohot lomo ni roha ni Tuhan i gabe mangolu di bagasan ngolu na gok dame, tigor, mardohar?
Molo alusta tusi 'ndang', ba gabe bangso na mansai sekuler ma hita muse. Mardohar, maju, alai ndang manomba Debata. Alai molo boi tapatuduhon jala taida na 'boi do', ba idaonta ma na bangso parugamo na marhangoluan na denggan do hita, bangso parugamo na marhangoluon na mardohar, na tigor, jala na gok hadameon, alai tong marsomba tu Debata, ndang tu debata ganaganaan, songon na taida di angka negara-negara Skandinavia, na parugamo, alai maju, marhangoluan na denggan, atik pe ndang songon jago ni Sumber Daya Alamta na adong di nasida. Sumber Daya Manusia-nasida nunga boi patuduhon na bangso na manghangoluhon uhum ni Debata di hajolmaon do nasida, di ngolu nang ulaon nasida siganup ari. Adong do tong na jahat. Alai gumodangan na so mangulahon na jahat.
Apala alus na positif i do na hinatindangon dohot pinaandar ni parPsalmen di buku Psalmen i. Denggan do ngolu ni angka na tangi di, mangguruhon, mangulahon dohot mardalan di dalan ni Jahowa. Tarurak ma, jala mangolu di bagasan ngolu na parir do ngolu ni angka na so tinggil siparreonna jala na so olo mamikirmingkirhon dohot na so mardalan di angka dalan ni Jahowa. Molo tung adong pe angka na so mardalan di angka dalan ni Jahowa alai taida hira na mardohar ngoluna, alai ianggo di pangantusion dohot panindangion na parPsalmen satongkin do i. Ndang leleng i. Ndang martahan i. Ndang marsundutsundut i. Di jangka panjang ndang adong masa depan ni angka jolma nang bangso na so mangolu di bagasan patik, uhum nang dalan ni Jahowa. Alai angka na mangulahonsa, marhangoluan na denggan di jangka panjang.
I do na dihatindangkon parPsalmen di Bindu 34: 8-15 i. Dipatupa Debata do paandarhon, patorangkon, manonahon, marnonohon dohot mangajarhon angka dalanNa tu sude hita, tu angka partigor dohot tu angka pardosa, asa taboto dalanNa. Jala, dipatupa Debata do na denggan tu angka na mangulahon uhumNa, tu angka na mangolu di bagasan dalanNa. Alani dialo Ibana do jala maol do adopan ni angka jolma pardosa ngolu on molo ndang mangolu di bagasan dalan ni Jahowa Ibana. Molo naeng denggan ngolu ni sada halak, sada keluarga dohot sada bangso tahe, ingkon dao gumodang do torop ni halak na mangolu di bagasan dalan ni Jahowa. Ingkon lam otik do angka na mangolu di duru ni dalan ni Jahowa. Ingkon diuhum negara i do angka na mangolu di duru ni uhum ni negara i na gabe hataridaan ni lomo ni roha ni manang dalan ni Debata i. Molo dipasombusombu jala diondihon jala diloas negara i do angka na jahat gabe denggan ngolunasida, alai angka na burju ndang denggan ngoluna, sega ma bangso i. Molo dipromosihon negara do angka na ingkon didemosi, sega ma negara i. Alai molo dipaingot, dipinsang, jala diuhum angka na jahat, dipatupa na denggan tu angka na unduk jala mangolu di bagasan uhum, idaon ni bangso dohot negara i do ngolu na denggan. Jala i do sinoarahon ni ayat 12-13 i.
Adong onom nauli pamasaon ni Debata tu angka na mardalan di angka dalan ni Jahowa:
Naparjolo, sorang di bagasan hasonangan do tondi ni jolma na manghabiari Jahowa dohot mardalan di bagasan dalanna (ayat 13). Lapatanna sonang tondina. Ndang adong sihabiaranna.
Napaduahon, teanon ni pinomparna do tano on sogot. Lapatanna, ndang holan di ngolu ni angka na mardalan di dalan ni Jahowa i sandiri nuaeng daion ni na mangulahon lomoNa i, alai pinomparnasida pe teaonnasida tano on. Ndang holan tu sada generasi nuaeng patupaonNa na denggan, alai dohot do tu sundut na naeng ro (ayat 13). Molo ndang tapatupa dalan ni Debata taringot tu hinaringkot ni manjagai angka lingkungan hidup, ba ndang adong be tading annon di angka sundut na naeng ro. Baliksa, jea do teaonnasida. Alai molo taoloi dalan ni Debata na mandok ingkon jagaonta do portibion, ba adong ma teanon ni sundut na mangihut. Ndang sitean sampah plastik angka sundut na mangihut. Sitea tano na uli jala na denggan do.
Napatoluhon, hasudungon ni Jahowa angka na mangolu di bagasan dalanNa (ayat 14). Martua do angka na gabe hasudungan ni Debata Pargogo Nasohatudosan i. Daion ni i ma angka na uli di goluna. Tahasiholi ma gabe bangso Indonesia na gabe hasudungon ni Debata. Tahasiholi ma gabe keluarga dohot pribadi nang huria hasudungon ni Debata. Dalanna: Mangolu di bagasan dalanNa, dalan ni Kristus.
Napaopathon, dipabotohon tu hita parpadanan/padanNa dohot hita (Heber: Berith, ida ayat 14). Gabe diida Debata hita ruas, keluarga, masyarakat na marpadan dohot Debata, jala jagaonNa ma hita songon bangsoNa. Alai molo baliksa taula, gabe ndang bangsoNa be hita.
Napalimahon, mangadopi angka ancaman, jorgong, jerat sian angka na so manghalomohon nasida, molo manatap tu Jahowa angka paluaon ni Jahowa do nasida: "EnetonNa pathu/patta sian jorgong" (ayat 15). PatupaonNa do i di ragam ni ngolu, sian marsasahalak, marsasapunguan nang di tong ani bangsonta, tarlumobi di jaman digital on dohot di jaman porang Cyber dohot drone, songon i nang di era robotisasi on, na dikenalihon angka na pistar di jala sian sada inganan.
Paonomhon, nauli tong, taida na mangihot on: Molo mardosa angka hasudungan ni rohaNa i, tung balga pe i, marpamuati do rohaNa mida nasida/hita. I do alana umbahen didok Reformer Martin Luther songon on: "Ala ia halak Kristen i halak na badia dohot pardosa do di tingki na dos, dijouhon do tu hita asa ganup ari manopoti dosana tu Debata. Rade do Ibana manalpuhon dosanta.
Onomsa ma pasupasu daion ni angka na mardalan di bagasan dalan ni Debata.
Nueang pe, ingkon pasungkunhononta do songon angka naung pinatigor ni Debata hita marhite haporseaonta di ulaon ni Kristus di hau pinorsilang i, jala songon angka na mangolu di bagasan panogunoguon ni Tondi Porbadia i hita marhite parangenta na denggan songon parbue ni naung pinatigor ni Debata hita, mansai ringkot do hita songon halak Kristen Batak di tongatonga ni bangsonta Indonesia manghaposi na hinaposan ni parPsalmen i, jala di na marsintasinta bangsonta asa di taon 2030 gabe bangso na maju hita, mansai ringkot do hita patuduhon di ngolunta na angka na mangolu di bagasan dalan ni Jahowa do hita. Angka dalan ni Jahowa i nunga dipatupa i marhite angka uhum/undang-undang di tongatonga ni bangsonta na dibahen asa boi hita padao angka hajahaton di ngolu nang ulaonta be, manang di dia pe hita mangula. Sai unang ma adong, manang sai lam moru ma sian tongatonga ni ruasta na gabe masuk hurungan ala mangulahon na so dalan ni Tuhan i. Sai lam martambatamba ma torop ni ruasta di sude umur na mangulahon mangolu di bagasan dalan ni Jahowa, asa boi hita marhangoluan na lam dumenggan sian ari tu ari. Mansai ringkot do i di lima taon na naeng ro di negaranta niuluhon ni Presiden dohot Wakil Presidenta Jokowi-Maruf Amin, na dung patupa angka pembangunan infrastruktur jala mangudutisa ditaontaon na ro, patupaonta ma Pembangunan SDM na lam tau mangula di partingkian/zaman na lam kompetitif on. Boi tardungdung hita i molo mangolu di bagasan dalan ni Debata hita.
Didongani Tuhanta ma hita mangoloi hataNa tu hita: Mangolu ma hita di bagasan angka dalan ni Debata, ala nunga ditobus Ibana hita, jala asa boi pangkeonNa hita mamasumasu ngolunta nang boi hita gabe pasupasu tu bangsonta Indonesia di ari, minggu, bukan dohot taon-taon na ro on. Mansai rongkot i, asa boi hita rap dohot angka donganta parugamo na asing di tongatonga ni Negara Indonesia na manggoari dirina parugamo mandungdung sintasinta ni bangsonta gabe bangso na Adil dan Makmur. Boi do i? Boi, mangihuthon hataNa sadarion, asa daion ni sundut na mangihut portibion. Amen
Ajar ma Ianakhonmuna |Keluarga na mCakchikueliolamanyo”Ingkon parateatehononmu luhut hata on, angka na hutonahon tu ho sadari on. Jala ingkon gogoonmu mangajarhon angka i tu angka anakmu.”—5 Musa 6:6, 7
Jahowa do na mangalehon tanggung jawab tu natuatua laho manarihon ianakhonna. (Kolosse 3:20) Alani i, tanggung jawabmu do mangajarajari ianakhonmuna asa manghaholongi Jahowa jala asa tongtong nasida gabe halak na martanggung jawab dung magodang. (2 Timoteus 1:5; 3:15) Porlu botoonmu aha na di roha ni anak dohot borumuna. Hamu do na ingkon sitiruon di nasida. Alani i, parjolo ma hamu mangulahon hata ni Debata asa boi denggan ajarahononmuna tu nasida.—Psalmen 40:9.
1 RADE MA HAMU MANANGIHON IANAKHONMUNA
SONGON ON MA HATA NI BIBEL: ”Girgir ma ibana mananginangi, bangkol ma ibana mangkatai.” (Jakobus 1:19) Tontu lomo do rohamu molo ndang mabiar ianakhonmu mangkatahatai tu hamu. Alani i, tingki mangkatai nasida rade ma hamu laho manangihon. Jaga ma hadameon di jabumuna, asa mura hamu mangkatahatai tu nasida. (Jakobus 3:18) Olo do gabe mabiar ianakhonmuna mangkatahatai dohot hamu molo diboto nasida mura hamu muruk jala jotjot manguhumi. Alani i, burju ma hamu manangihon ianakhonmuna jala jotjot ma patuduhon holong muna tu nasida.—Mateus 3:17; 1 Korint 8:1.
Rade ma hamu manangihon ianakhonmuna
Jotjot ma hamu mangkatahatai dohot ianakhonmuna, unang holan tingki adong hasusaan di nasida
2 MARBISUK MA LAHO MANGANTUSI ROHA NI IANAKHONMUNA
SONGON ON MA HATA NI BIBEL: ”Hata ni sahalak jolma boi do gabe matamual ni habisuhon.” (Poda 18:4, Bibel siganup ari) Denggan ma parrohahon hamu aha na adong di roha ni ianakhonmuna sian pangkataionnasida. Olo do sipata dakdanak manggandai hatana. ”Manang ise na mangalehon alus andorang so dibege dope parsoalan, i ma na oto.” (Poda 18:13) Alani i, unang ma mura hamu muruk.—Poda 19:11.
Unang ma olani pangkataion ni ianakhonmuna manang pintor muruk tu nasida aha pe dipaboa nasida
Mardop ni roha ma hamu tu nasida, ingot ma hamu di tingki poso
3 MARDOS NI ROHA MA MANGAJARI IANAKHONMU
SONGON ON MA HATA NI BIBEL: ”Sai tangihon ma, ale anaha, pangajaran ni amangmu, jala unang tulakkon poda ni inangmu.” (Poda 1:8) Dilehon Jahowa do huaso tu hamu natuatua mangatur ianakhonmuna. Ingkon ajaranmu do nasida laho mangoloi jala pasangaphon hamu. (Epesus 6:1-3) Boi do botoon ni ianakhonmuna molo ndang adong ”sada ni roha” di hamu. (1 Korint 1:10) Unang pataridahon di jolo ni ianakhonmu molo ndang dos pandapotmuna laho mangajari nasida, asa tongtong dipasangap nasida hamu.
Hatai hamu ma songon dia bahenonmu laho maminsang ianakhonmu
Marlambas ni roha ma tingki ndang sapandapot hamu tu dongan saripemu laho mangajarajari ianakhonmu
4 PINGKIRI HIAN MA
SONGON ON MA HATA NI BIBEL: ”Tibu hian pasomalsomal dakdanak i marparange hombar tu dalanna” (Poda 22:6) Asa boi hamu denggan mangajar ianakhonmuna, pingkiri hamu hian ma songon dia bahenonmu laho mangajarajari jala maminsang nasida tingki porlu. (Psalmen 127:4; Poda 29:17) Tingki dipinsang hamu ianakhonmu, paboa ma boasa hona pinsang ibana. (Poda 28:7) Ajari ma nasida mangulahon hata ni Debata jala mangantusi angka prinsipNa. (Psalmen 1:2) On boi mangurupi nasida asa togu partondionna jala ias panggora ni roha nasida.—Heber 5:14.
Urupi ma ianakhonmuna mananda jala marpos ni roha tu Debata
Ajari ma nasida laho mananda jala mangantusi songon dia pasidingkon angka ulaon na rorang songon di internet. Jala ajari ma nasida asa boi malua sian halak na jotjot mangulahon na rorang tu dakdanak
“Tibu hian pasomalsomal dakdanak i marparange hombar tu dalanna”
PASUPASUON NI JAHOWA DO MOLO MARSITUTU HAMU
Arta na sumurung do di hamu natuatua mangajarajari anakhonmuna taringot tu Jahowa. (Epesus 6:4) Diboto Jahowa do ndang na mura laho mangajari ianakhon. Alai, pos ma rohamu molo denggan hamu mangajarajari nasida, parohon sangap ma i tu Jahowa jala parohon las ni roha di hamu.—Poda 23:24.
Songon dia bahenonku asa olo ianakhonku paboahon na di rohana tu ahu?
Aha do na boi huparsiajari sian natuatua naung marhasil pagodanggodangkon ianakhonna?
ATTURMANGAN – Batak Indonesia
2019-12-15 2020-10-06 Redaksi BatakIndonesia.com
BatakIndonesia.com — Sada sian rumang ni las ni roha na dung hea huparsaulihon ima uju na patupa gabagaba di gareja. Sasintongna, ndang dohot iba na patupa gabagaba i, amongku do.
Na ujui, andorang disihadakdanahonniba, mangihuthon hasomalan di hurianami, di tanggal 24 Desember ma pajonjong gabagaba. Gabagaba i dipauli sian bulung ni atturmangan (ndang tursam). Di tanggal 22 Desember nunga borhat pigapiga halak sintua mangalap bulung ni atturmangan i tu harangan na marasam lobi 4 batu sian garejanami. Dihallung nasida ma dakka ni anturmangan i sagodang ni haporluan tu gabagaba i. Sipata ma i didolos manang disaratsarat.
Bona ni pisang ma anggo tiang hajongjongan ni gabagaba i. Diparrusukhon ma dakka ni anturmangan na mardongan bulungna i tu bona ni pisang i, dung jolo dirantosi. Lam tu ginjang lam jempek dakkana i asa manguman gabagaba (pinsur tu ginjang). Di parginjang sahali, ditusukhon ma silang sian bulu tu unok ni bona ni pisang i. Laos di silang i ma dipatupa tolu inganan ni lilin. Di holangholang ni angka dakka ni anturmangan i dipantusukhon ma tong bulu angka inganan ni lilin. Harotas miak na massam keleurna ma anggo rendarenda ni gabagaba i. Olat ni i do! Nunga jadi be gabagaba i.
Di ginjang ni pintu dohot gareja dipatupa ma maremare na sian bulung ni bagot na poso (na so mangerbang i dope). Sian jolo sahat tu pudi dipagistang ma karotas miak na marpiupiu. Sai meoreor ma i tu jolo-tu pudi diullus alogo i. Bagak ma antong idaon.
I ma jo taringot tu gabagaba i. Na naeng huondolhon di sarito on ima las ni rohangku na hudok di ginjang i. Sai huellem do tu amongku asa dohot iba tu gareja di na pauli gabagaba i nasida. Saotikna, adong dua alasan boasa sai mangihut iba. Na parjolo, dapotan ma iba di tebateba ni bulung ni atturmangan dohot lobilobi ni karotas miak i. Alani, boi ma pinatupa gabagaba na metmet di jabu. Songon i ma tong rendarenda na sian karotas miak i. Boi do i sukkup pinatupatupa marhite na mamola harotas miak i. Na paduahon, tontu, dohot ma iba mangan disi.
Somalna, molo pauli gabagaba sai maneat do nasida. Sai pinauladohot ma manutungi pinahan i manang manggorgori apina. Sabas ma antong na mangan i, lumobi ala naung tarpapungu bulung ni anturmangan i.
Tep ma i, mulak ma sian gareja. Manigor nilojong ma tu porlak manaba bona ni pisang na menek. Binola ma bulu bahen inganan ni lilin. Indahan ma anggo na gabe lem ni harotas miak i. Nihudus ma mangkarejohon i ala ingkon mararipesta natal jala marsipajojoron ma bodarina. Nunga tarbayang buku tulis si sampulu dua lembar dohot pitolot hadiah ni na marsipajojoron i.
Boha lilinna? On ma sada parsoalan. Ai tung maol do dioran lilin uju i. Molo tung adong pe, ndang sai adong hepeng manuhor i. Alai adong do jalan keluarna. Dung sidung na mararipesta i, marsigulut ma iba dohot angka dongan mambuat lobilobi ni lilin na di gabagaba i. Pinongggol ma i sipata asa lolo pangkeon tu gabagaba na di jabu i. I ma pinaasiasi marhite na pangoluhon lilin i sasatongkin ganup bodari sahat tu taon baru.
Sun las ni roha tingki i. Ndang tarpatudos i tu suasana ari pesta natal sinuaeng.
Anggo nuaeng, hira so adong be gabagaba na sian atturmangan manang tursam, sian palastik nama. Dekadeka do i! Lilin pe sian listerik nama. Hape sai tadok pagalak lilin, hape pagalak lampu listerik manang mancis nama.
Ra, porlu do hita mulak tu sinaujui di na patupahon hiasan natal: gabagaba dohot maremare. Laos ampit do maremare i (palma/palmarum) di Minggu Advent on, songon na masa di panomu ni si Sakkeus diharoro ni Tuhan Jesus ujui. Tamba ni i muse, mangorui angka palastik marlapatan do i mamparhamaol jadijadianNa (bumi)!
Selamat Mangarade tu Adven III!
BACA: Anugerah Pagari Batak
Total Users : 325818
Total views : 1114243
Na Nidok ni Bibel taringot tu Halak Naung MateMolo tajaha di buku 1 Musa taringot tu panompaon, didok Debata do tu si Adam, i ma jolma na parjolo, ”Jadi do panganonmu sian nasa hau di bagasan porlak on. Alai anggo sian hau parbinotoan ni na denggan dohot na roa, ndang jadi panganonmu; ai sadari dipangan ho sian i, sai na mate do ho.” (1 Musa 2:16, 17) Tangkas do on patuduhon molo dioloi si Adam do parenta ni Debata, ndang mate ibana alai tongtong mangolu di porlak Eden.
Alai, ndang dioloi si Adam parenta ni Debata jala dipangan do parbue ni hau i, na dilehon si Hawa tu ibana. (1 Musa 3:1-6) Gabe mangkorhon do na diulahon nasida i tu hita saonari. Apostel Paulus mandok”Sada halak”, i ma si Adam. Alai, aha do dosa i jala songon dia i gabe parohon hamatean?
Dosa do na diulahon si Adam tingki dialo ibana uhum ni Debata. (1 Johannes 3:4) Alani dosa i, hamatean do upana, dos songon naung didok Debata. Aut dioloi si Adam dohot pinomparna parenta ni Debata, ndang mardosa jala mate nasida. Ditompa Debata pe jolma asa mangolu salelenglelengna do, ndang na asa mate.
Satolop do hita sude molo hamatean i nunga sahat tu ”saluhut jolma”, songon na nidok ni Bibel. Alai, tutu do adong sian dirinta on na tongtong mangolu nang pe mate dagingta? Godang na mandok, tutu do i. Adong do bagian sian dirinta on na so boi mate, i ma tondinta. Molo songon i do, hira na margabus ma Debata tu si Adam. Boasa songon i? Alana, molo tutu do boi pinda tondinta tu inganan na asing dung mate hita, on patuduhon ndang na tutu hamatean i upa ni dosa, songon na didok Debata. Bibel mandok, ”Na so tarbahen Debata margabus.” (Heber 6:18) Sasintongna, Sibolis do na margabus tingki didok tu si Hawa, ”Ndang na tutu hamu mate.”​—1 Musa 3:4.
Gabe tubu ma sungkunsungkun, molo ndang tutu ajaran taringot tu tondi na so boi mate, antong aha do na masa tu halak naung mate?
BIBEL PABOAHON ANGKA NA SINTONG
Taringot tu panompaon, di buku 1 Musa didok, ”Dung i dibuat Debata Jahowa ma orbuk ni tano i jala digana ma jolma sian i; diombushon ma hosa hangoluan tu ruang ni igungna, gabe mangolu ma jolma i.” Hata ”mangolu ma jolma i” dibuat sian hata Heber, i ma ne’phesh, * lapatanna ”tompaan na marhosa”.​—1 Musa 2:7, Bibel siganup ari.
Tangkas do dipaboa di Bibel, ditompa jolma ndang martondi na so boi mate. Alai, didok holan ”mangolu ma jolma i”. I do alana, molo talului pe di Bibel, ndang adong disurat taringot tu ”tondi na so boi mate”.
Molo ndang adong disurat di Bibel taringot tu tondi na so boi mate, boasa godang agama saonari na mangajarhon i? Alusna boi taboto sian na masa di Misir najolo.
AJARAN NA TARSAR SIAN ANGKA PARBEGU
Sahalak sejarawan Junani di abad palimahon SM mandok, bangso Misir ma ”na parjolo sahali na mangkaporseai ajaran taringot tu tondi na so boi mate”. Bangso na asing songon Babel najolo, dohot do mamangke ajaran tondi na so boi mate. Dung si Aleksander Agung na mangarajai Asia Kecil taon 332 SM, gabe mura ma angka guru sian Junani mansarhon ajaran ni nasida, jala hatop do i tarsar tu saluhut imperium Junani.
Molo talului pe di Bibel, ndang adong disurat taringot tu ”tondi na so boi mate”
Di abad na parjolo M, adong dua sekte Jahudi na balga, i ma Eseni dohot Parise na mangajarhon tongtong do mangolu tondi nang pe mate daging. The Jewish Encyclopedia mandok, ”Ajaran taringot tu tondi na so boi mate boi sahat tu halak Jahudi marhite ajaran Junani tarlumobi ajaran ni si Plato.” Alani i, sejarawan Jahudi di abad na parjolo na margoar si Josephus mandok, ajaran i ndang sian Bibel, alai sian ”haporseaon ni halak Junani”, didok ibana holan bagian sian turiturian sambing do i.
Ala lam balga pangkorhon ni ajaran Junani on, gabe dohot ma angka na mangangku Kristen mamangke ajaran ni angka parbegu i. Sejarawan na margoar si Jona Lendering mandok, ”Didok si Plato, dumenggan do inganan ni tondinta andorang so tubu tu tano on. Gabe mura do ajaran i dipadomu tu ajaran gareja.” Alani i, masuk ma ajaran taringot tu tondi na so boi mate tu gareja jala gabe ajaran na ringkot do i di nasida.
”PALUAON NI NA SINTONG I MA HAMU”
Di abad na parjolo, dilehon apostel Paulus do sipasingot, ”Tangkas do didok Tondi i: Adong ma di angka ari sogot deba na marbalik sian haporseaon i; oloan ni i ma angka tondi sipaotooto dohot podapoda ni angka sibolis.” (1 Timoteus 4:1) Tutu do na nidokna i! Sada sian ”podapoda ni angka sibolis” do ajaran taringot tu tondi na so boi mate. Ndang sian Bibel i, alai sian ajaran ni bangso parbegu do i najolo.
Las do rohanta ala didok Jesus, ”Tandaonmuna ma na sintong i, jala paluaon ni na sintong i ma hamu.” (Johannes 8:32) Molo taboto parbinotoan na sintong sian Bibel, gabe malua ma hita sian ajaran na so pasangaphon Debata, na ro sian godang agama di liat portibi on. Jala hasintongan sian Hata ni Debata, paluahon hita sian jorat ni angka ajaran na so sintong taringot tu hamatean.​—Ida ma kotak ” Aha do na Masa tu Halak Naung Mate?”
Ditompa Debata jolma ndang na asa mangolu di tano on holan 70 manang 80 taon, jala dung mate gabe pinda tu inganan na asing. Sasintongna sangkapNa, i ma asa mangolu salelenglelengna di tano on do jala mangoloi Ibana. Sangkap ni Debata on patuduhon holongNa tu jolma, jala ingkon saut do i. (Maleaki 3:6) Dame ma rohanta ala didok panurat buku psalmen do, ”Teanon ni angka partigor i do sogot tano i, jala tongtong do nasida maringanan disi.”​—Psalmen 37:29.
^ par. 9 Di pigapiga terjemahan Bibel na asing, songon King James Version dohot Catholic Douay Version, hata ne’phesh diterjemahon gabe ”tondi na mangolu”, jala godang terjemahan modern songon The New English Bible mambahen gabe ”tompaan na mangolu”, New International Version dohot The Jerusalem Bible mambahen gabe ”na mangolu”, manang Today’s English Version mambahen gabe ”mulai mangolu”.
Boi do Jolma Mangolu Salelenglelengna?
Pigapiga taon naung salpu, angka peneliti mandok nunga dapotnasida jenis rumput laut naung mangolu marribu taon lelengna. Ra, i do na umganjang umurna sian sude na mangolu di tano on. Rumput laut i goarna Posidonia oceanica, sada jenis sian rumput laut na adong di dasar laut Mediterania sian Spanyol sahat tu Siprus.
Molo suansuanan boi mangolu songon i lelengna, songon dia molo jolma? Pigapiga ilmuwan na mamparsiajari taringot tu umur ni makhluk hidup, porsea do nasida, sasintongna boi do umganjang muse umur ni jolma. Umpamana, dibahen ma sada buku na mangulas taringot i. Alai, ndang binoto dope songon dia asa boi lam ganjang umur ni jolma.
Pangkirimon hangoluan salelenglelengna, ndang boi saut marhite sains. Taringot tu Debata Jahowa, disurat do di Bibel, ”Ai di lambungmi do mual hangoluan.” (Psalmen 36:10) Tingki martangiang, didok Jesus do tu Debata, ”Jala hangoluan na manongtong i, i ma panandaon di Ho Debata na sintong i dohot panandaon di Jesus Kristus na sinuruM.” (Johannes 17:3) Jadi tutu ma, molo marsitutu hita mananda jala mambahen las roha ni Jahowa dohot AnakNa, i ma Jesus Kristus, boi do hita mandapot hangoluan salelengna.
Godang peneliti na porsea molo pigapiga sian rumput laut nunga mangolu saleleng marribu taon
Didok di Bibel, adong do tingkina na laho paheheonna halak naung mate sian kuburan. (Johannes 5:28, 29) Ndang dihilala nasida be na hansit dohot manang aha pe, ala didok di Bibel, ”Alai anggo halak naung mate ndang diboto agia aha.” (Parjamita 9:5) Tingki mangajar, dipatudos Jesus do halak na mate songon halak na renges modom. (Johannes 11:11-14) Alani i, ndang porlu hita mabiar tu halak na modom di bagasan hamatean, manang mambahen pelean tu nasida. Ndang boi nasida mangurupi manang manggugai hita, alana ”so adong be sibahenon, sipingkiran, parbinotoan dohot habisuhon di inganan ni na mate”. (Parjamita 9:10, Bibel siganup ari) Marhite haheheon, salpuhonon ni Debata ma hamatean salelenglelengna.​—1 Korint 15:26, 55; Pangungkapon 21:4.
Boasa Hita Boi Porsea tu Isi ni Bibel?
Boi do tahaporseai na tutu do na nidok ni Bibel. Boasa? Parrohahon ma on:
Pangarangna na Sumurung: Bibel marisi 66 buku na disurat hirahira 40 halak saleleng lobi sian 1.600 taon, mulai sian 1513 SM sahat tu 98 M. Alai, hombar jala marhaitan do sude isina. On patuduhon sian Debata do isi ni Bibel. Ibana do na paboahon isina tu angka halak na manurat Bibel.
Hombar tu Sejarah: Hombar do angka na disurat di Bibel tu bukti sejarah. Buku A Lawyer Examines the Bible manurat, ”Ndang apala tangkas angka cerita roman dohot legenda tingki patandahon cerita marhite inganan na dao dohot tingki na so tontu, . . . isi ni Bibel paboahon tingki dohot inganan na mansai topet.”
Hombar tu Ilmu Pengetahuan: Bibel ndang buku ilmu pengetahuan, alai tingki mangulas taringot tu parsiajaran ilmiah, sintong do na didok Bibel. Umpamana, di bindu 13 dohot 14 sian buku 3 Musa, tangkas do disurat taringot tu uhum asa tongtong ias dohot taringot karantina tu halak Israel, andorang so diantusi jolma dope taringot tu bakteri manang virus na boi mambahen sahit. Dipaboa do muse di Bibel molo portibi on tingko jala gantung di na soada, hape marratus taon dungkon i pe baru diboto halak taringot i.​—Job 26:7; Jesaya 40:22.
On ma pigapiga bukti na patuduhon sintong do isi ni Bibel, ala didok, ”.”​—2 Timoteus 3:16.
Pangkirimon tu Halak na Mate—Boasa Hita Boi Porsea?
Dipaboa Bibel do dua siala boasa boi tahaporseai haheheon.
Didia do Halak naung Mate?
Jamita Minggu Estomihi, 23 Pebruari 2020 "Jahowa Partanobatoanku" (Psalmen 31: 1-9) Pelita Batak Online
Sabtu, 22 Februari 2020 19:44:00
Hamu angka dongan angka na porsea di ulaon ni Debata di tongatonga ni ngolunta.
Sian na mamungka di bortian ni dainang sahat tu parmondingta sai adong do na taparsinta manang na tatuju di ngolunta on, angka na uli na denggan tu donganta jolma, mamungka sian donganta saripe sahat tu angka donganta jolma di duru ni keluarganta. Jala, di partingkianta nuaeng, boi do marragam rumang ni na tatuju i. Jala marragam dalan na taboto dohot natapatupa mandungdungsa. Adong do i marhite angka parsingkolaan manang pendidikan na timbo dohot na denggan. Adong marhite angka pelatihan-pelatihan. Adong tong ndang pola ingkon marhite pendidikan na mansai timbo. Tuk ma adong hatauon na mendasar. Di ginjang ni i pengalaman ma na mangajari sasahalak. Pengalaman beha mangula di ulaon na marragam i. Pengalaman di hatauon mamangke modal na adong.
Sude angka sintasintanta na marragam i dohot angka dalan na tapangke laho mandungdung sintasintanta di ngolu on ndang adong i na so mardonganhon tantangan. Hatauonta mangadopi tantangan i do anak hinsu ni pintu tu pandungdungon ni sintasinta i. Didok angka na bisuk nuaeng, beha manguba tantangan gabe kesempatan, peluang na denggan pangkeon i do na mansai ringkot siparsiajaranta sian tingki tu tingki sadenggandengganna.
Ndang sude tantangan i, tarlumobi di dunia kerja dohot di dunia kompetisi na boi taboto jala taida marhite simalolongta sandiri. Ndang sude tantangan i boi taboto marhite ilmu teknologi radar na tung mansai timbo situtu pe tahe. Adong do angka tantangan i na pinatupa ni halak di jala sian habunian, na so tarsura hita. Tung adong pe angka sijaga hita, isara angka Satpam, pengawal, manang Kopassus, manang CCTV, sai adong do dalan ni angka na maralohon hita laho mambahen na so suman tu hita, atik pe tigor do ngolu nang parangenta. Di angka situasi na songon i, beha do bahenonta? Tarlumobi di angka na porsea di hagogoon ni Debata, boi do tahaposi Ibana manjagahon ngolunta on, adong manang ndang adong na tapatupa manjagahon dirinta sandiri marhite angka sijaga marrumang jolma dohot sijaga marrumang masin, ilmu computer nang robot pe tahe?
Parpsalmen 31 i mansai togu do haporseaonNa di hagogoon ni Debata manjagai ibana maradophon angka na manghasogohon dohot na marmusu dompak ibana. Mansai bahat dibahennasida laho manaluhon ibana. Jala ala ni i di bagasan sada situasi na mansai berbahaya tu ngoluna do ngolu ni parPsalmen i. Ala ni i ma ingkon borhat ibana tu bagas joro ni Debata di duluk Sion, di Jerusalem, mangido pangondianon sian Debata. Dia ma angka na dipatupa angka na mangkapi manusai ngolu ni Parpsalmen i?
Parjolo, songon na andar di ayat 10, 11, 13 tangkas ma na ia ngoluna tongon di bagasan hagaleon jala sande manang targogot do: "Ai hagogotan do ahu, pola do lotop matangku binahen ni haarsahon, maras do rohangku dohot dagingku"; "Ai nunga suda ngolungku dibahen hamarason, suda do angka taonku dibahen anggukangguk, merus do gogongku dibahen dosangki, jala ndang mangalo be holiholingku"; "Nunga tung lupa ahu sian roha, songon halak na maate, sobokkon ngarngar na ambolongan nama ahu."
Napaduahon, songon i ma situasi ni ngoluna sampe pola dipasiding angka donganna jolma ibana: "marsidingsiding be do angka donganku di balian" (ayat 12).
Napatoluhon, ndang holan i. Pola do dipatubutubu halak ma angka na roa maradophon ibana. Bahat angka pargabus taringot tu ibana (ay 19) dohot pandobo (ay 21).
Paopathon, pola do dipatupa angka na di humaliangna ndang holan angka husip, alai pola angka jorgong jala martuptup nasida laho mambuat hosana (ay 5,14).
Palimahon, songon i ma hinajorbut ni angka i pola sahat ibana tu na pasahat tondina tu Debata (ayat 6) ai nunga di jolona hamatean ni pamatang.
Nuaeng pe, di na mandungdung sintasintanta marhite dalan na tigor, hape ro angka na di humaliangta mambahen angka sangkap dohot ulaon na so suman tu hita, manggugai hita mandungdung sintasintanta na uli, pola sampe tu na sahat tu na naeng mambuat hosanta songon niadopan ni parPsalmen i, dia ma na tapatupa? Na tar dos tu niadopan ni parPsalmen i taadopi do tong di ngolunta nuaeng, dia ma na tapatupa? Beha ma bahenonta mangadopi i. Tarpangasahon hita do hagogoon ni Debata? Tarbahen hita. I do na pinatuduhon ni parPsalmen 31 I di ayat 1-9 na gabe jamita di hita. Dia ma i?
Parjolo, marhaporusan tu Jahowa na so olo paurakhon ibana, gariada na tuk palua ibana sian angka i sude. Na rade paeleng pinggolna, na sigop palua ibana (ayat 2-3).
Paduahon, manghaposi jala mambahen Debata gabe dolok partanobatoanna, huta na gonting maradophon angka na manangkapi dohot patupa angka ulaon mambuat hosaNa (ayat 3-4), na tuk mananggali iban sian jorgong/tuptup/jerat.
Patoluhon, pasahathon tondina tu tangan ni Jahowa, molo tung aha pe na masa, isara tulus sangkap ni angka na manangkapi na jat maradophon ibana i (ayat 6).
Paopathon, hot marhaposan tu Jahowa, ndang manomba angka ganaganaan (ayat 7).
Palimahon, marpos ni roha na di sada tingki bahenon ni Debata do ibana marolopolop ai idaonna do asi ni roha ni Debata na manatap hinadangolna (ayat 9).
Hamu angka dongan. Di partingkianta nuaeng, ndang holan na binahen ni jolma na adong di humaliangta na tuk mambahen humasusa ngolunta, ndang tardungdung hita sintasintanta, jala pola tuk mambuat hosanta, alai dohot do angka kejadian alam, nang angka virus na marragam i, dohot ma virus na manusai hahipasonta. Di partingkian na songon i, dijouhon Debata tu hita di minggu Estomihi i asa maniru pos ni roha ni parPsalmen i di hatauon dohot hagogoon ni Debata gabe partano batoan di hita.
Boasa ingkon dijou Debata hita nuaeng patupa i? Suraon do ala nunga ndang pos be rohanta tu hatauon ni Debata gabe partano batoan ni na porsea i di tingki on? Suraon do ala nunga padokdokhu na taadopi jala ndang taida hagogoon ni Debata i gabe partano batoanta? Nunga tu angka ganaganaan hita mangalualu, ganaganaan na robi (isara angka jimat, laho tu angka tempat-tempat kanker, laho tu Pusuk Buhit manjou angka tondi ni Daompung sundut parjolo sahat tu pasiahon, dna) hinaposan ni angka na so porsea di Debata, dohot angka ganaganaan naimbaru di partingkianta nuaeng, isara ganaganaan masin, teknologi robot, teknologi nano, teknologi CCTV dna na so hagoaron dison? Molo parPsalmen i, nunga sahat ibana tu na pasahat tondina tu Debata. Ianggo gabe manomba ganaganaan ndang olo ibana. Nunga sahat ibana tu pangantusion na Debata do partanobatoanna atik pe ndang migor diida ibana partanobatonNa i palua ibana sian tangan ni angka musuna. Sai pos tongtong rohana na asian ni Debata do ibana gabe tuk marolopolop.
Asa, mansai bagas do sangkap ni hurianta tu hita ruas ni HKBP di tingkion umbahen dibahen gabe ojahan ni jamita di minggu estomihi sadarion sada panindangion ni parPsalmen na borhat tu dolok habadiaon di Sion, tu bagas joroNa, laho patolhashon panindangionNa marhite tangiang na Debata Jahowa do Partano batoanNa. Bahat do panindangion na songon i na pinatupa ni angka na porsea di Debata Sitolusada i sian tingki tu tingki. Dohot ma nian ruas nang pangula ni HKBP di partingkianta sinuaeng hot marhaposan tu Ibana. Manulak pangunjunan gabe manomba ganaganaan mangido pangurupion tu nasida. Suraon do nunga adong manang bahat ruasta na, ala ni parungkilonna na mansai balga, gabe mangalualu tu ganaganaan i?(*)
PANJAHAON MINGGU PARHOBASON PASKAH 3 27 Maret 2011, Bahasa Batak Toba ~ Paroki 'MARIA dari GUNUNG KARMEL'
PANJAHAON MINGGU PARHOBASON PASKAH 3 27 Maret 2011, Bahasa Batak Toba
PANJAHAON MINGGU PARHOBASON PASKAH 3
27 Maret 2011, Bahasa Batak Toba
Kel 17:3-7, Mzm 95:1-2,6-7,8-9, Rm 5:1-2,5-8, Yoh 4:5-42
“Lehon di hami aek inumonnami.”
Alai uasan di aek bangso i disi, gabe marmungutmungut nasida dompak si Musa, didok ma: Boasa tung paruaronmu hami sian Misir laho mambunu hami dohot anakkonnami ro di pinahannami dibahen uas? Jadi mangangguhi ma si Musa tu Jahowa, ninna ma: Aha ma bahenonku tu bangso on? Otik nari dangguronnasida ma ahu dohot batu. Jadi didok Jahowa ma tu si Musa: Bolus ma sian jolo ni bangso i, jala arahon deba sian angka sintua ni Israel bahen donganmu, jala boan ma tungkotmu, na nilipathonmu tu batang aek i, dung i laho ma ho. Ida ma, jongjong ma Ahu disi di jolom di atas ni sada dolok batu di Horeb, lipati ma dolok batu i, gabe ruar ma sian i aek siinumon ni bangso i. Jadi dibahen si Musa ma songon i di adopan ni angka sintua ni Israel. Jadi dibahen ma goar ni hajongjongan i Massa (pangunjunan) dohot Meriba (parbadaan), ala ni bada ni halak Israel, jala ala ni niunjunannasida Jahowa, na nidokna i: Di tongatonganta ulaning do Jahowa manang ndang?
Songon i ma dipangkulingi Debata hita sadari on.
Reff: Tangihon hamu ma soaran ni Tuhan, unang tangkang be roha muna.
1. Beta hamu itaendehon ma Jahowa, itaolophon ma * partanobatoan ni hatuaonta!
Itadapothon ma tu jolo ni bohina marhitehite pujipujian, itaolophon ma Ibana marhitehite ende!
2. Beta hita manungkap dohot marsomba, marsinggang ma hita tu jolo ni Jahowa, Sitompa hita.
Ai * Ibana do Debatanta, jala hita bangso pinarmahanna, jala birubiru ni tanganna. * Sadarion, aut ditangihon hamu nian soarana!
3. Unang ma tangkangi hamu rohamuna songon uju di Meriba, songon ari uju di masa pangunjunan di halongonan.
Uju na niunjunan ni angka ompumuna Ahu, tung diuji Ahu, atik pe naung diida nasida
“Ai nunga dih=gohi Debata asi ni roha-Na tu rohanta, ala naung nielhin-Na i Tondi Probadia i tu hita.”
Asa dung dipintori hita dalan haporseaon, mardame ma hita dohot Debata marhitehite Tuhanta Jesus Kristus. Laos marhitehite Ibana do saut masuk hita tu asi ni roha, hajongjonganta nuaeng dalan haporseaon, jala taparhatua do dirinta marningot hasangapon ni Debata na itahirim i i. Alai ndang na murak hita bahenon ni pangkirimon i, ala nunga diusehon tubagasan rohanta holong ni roha ni Debata marhitehite Tondi Parbadia, naung nilehonna i tu hita. Ai uju na parir dope hita, disi ma tongon mate Kristus humongkop angka parjahat. Ai maol mate halak humongkop partigor; adong do deba na barani mate humongkop na ulibasa.
“Jesus do mual hangoluan.’
Gabe ro ma ibana tu sada huta na di Samaria, na margoar Sikar, mardonokkon ladang na nilehon ni si Jakkob tu si Josep, anakna i. Alai adong ma disi sumur ni si Jakkob; jadi dibahen naung loja Jesus sian pardalanan, hundul ma Ibana di lambung ni sumur i; tar di hos ni ari ma i. Dung i ro ma sada boru Samaria, manahui aek. Jadi didok Jesus ma mandok ibana: Lehon Ahu minum! Ai nunga laho angka siseanna i tu huta, manuhor bohal. Jadi didok boru Samaria i ma mandok Ibana. Boasa mangido tapian Ho halak Jahudi, sian ahu boru Samaria? Ai ndang marparsaoran halak Jahudi dohot halak Samaria. Dung i ninna Jesus ma mangalusi ibana: ; dung i lehononna ma tu ho aek na mangolu. Jadi didok boruboru i ma tu Ibana: Tuan, tahutahu gari soada di Ho, tole bagas do sumur on; tung sian dia ma tu Ho aek na mangolu? Tung umbalga ma Ho asa ompunta si Jakkob, na mangalehon sumur on di hami? Ibana do manginum sian i dohot ianakhonna ro di pinahanna! Dung i ninna Jesus ma mangalusi ibana: Sai mangulahi mauas do nasa na minum sian aek on. Alai na manginum aek silehononki, na so tupa mauas be i ro di salelenglelengna. Ai anggo aek silehononki, gabe mual do i di bagasan ibana, na mabaor sahat ro di hangoluan sisalelenglelengna. Dung i ninna boruboru i ma mandok Ibana: Tapian sisongon i ma lehon di ahu, Tuan, asa unang be mauas ahu jala unang be sai ro tuson manahui. Dung i, ninna Jesus ma mandok ibana: Laho ma ho jolo, jou ma dongan saripem, dung i mulak tuson! Gabe ninna boruboru i ma mangalusi; Ndang mardongan saripe ahu! Dung i ninna Jesus ma tu ibana: Toho do pandokmi, na so adong sinondukmu. Ai nunga lima hali ho mardongan saripe; ia baoa na di ho i nuaeng, ndang donganmu saripe i dohonon; asa na tutu do na nidokmi! Dung i ninna boruboru i ma mandok Ibana: Ale tuan, panurirang do Ho huida! Di dolok an do martangiang ia ompunami, gabe didok hamu, ingkon Jerusalem do partangiangan. Dung i ninna Jesus ma mandok ibana: Porsea ma ho di Ahu, inang! Na ro ma tingkina, gabe ndang pola be dolok an manang Jerusalem partangiangan tu Ama i. Disomba hamu do na so binotomuna; huboto hami do na husomba hami, ai bangso Jahudi do haroroan ni haluaon.  Tondi do anggo Debata; asa angka na martangiang tu Ibana, patut martangiang di bagasan Tondi dohot hasintongan. Dung i didok boruboru i ma mandok Ibana: Huboto do, na naeng ro Messias na margoar Kristus; ia dung ro Ibana, baritahononna do saluhutna i tu hami. Dung i ninna Jesus ma mandok ibana: Ahu do i, na mangkatai dohot ho! Dung songon i, ro ma angka siseanna jala longang ma rohanasida, ala mangkatai Ibana dohot boruboru i; alai ndang adong na olo mandok: Aha dipausoi Ho? manang: Aha hinatam dohot ibana? Asa ditadingkon boruboru i ma panguhatanna, laho tu huta, gabe didok ma tu angka jolma i: Beta hamu! Ida hamu ma sada halak na paboahon tu ahu sude parulaonki! Atik tung Kristus i Ibana? Gabe ruar ma nasida sian huta i, laho manopot Ibana. Andorang i, disosoi angka siseanna ma Ibana, ninna ma: Mangan ma Guru i! Alai ninna ma mandok angka siseanna: Adong do di Ahu sipanganon na so binotomuna. Gabe ninna siseanna ma sama nasida: Ai adong do ulaning na mamboan sipanganon tu Ibana? Dung i ninna Jesus ma mandok nasida: Sipanganon do i di Ahu, na mangulahon lomo ni roha ni na marsuru Ahu dohot paujungkon ulaonna. Nda didok hamu: Opat bulan nari, ro ma gotilon? Alai hudok ma di hamu: Pabidok hamu ma matamuna, bereng hamu ma hauma i; ai nunga marlangat, na tau gotilon ma! Nunga manjalo upa panggotil i, papunguhon parbue tu hangoluan na salelenglelengna, asa rap marlas ni roha panabur dohot panggotil. Ai dison ma tutu hata na mandok: Na sada on manabur; na sada an manggotil. Ahu do marsuru hamu manggotil na so hinalojahonmuna; angka na asing do mangkalojahonsa, gabe disoluk hamu na niulanasida. Jadi torop do halak Samaria sian na sahuta i gabe porsea di Ibana, ala dihatindangkon boruboru i: Tung saluhut parulaonki dipaboa Ibana do tu ahu! Asa dung sahat angka halak Samaria ro tu Jesus, dielehelek ma Ibana, asa mian di nasida; jadi laos disi ma Ibana dua ari. Dung i toropan do nasida na gabe porsea ala ni hata ni Jesus. Gabe didok nasida ma tu boruboru i: Ndang be ala ni pandokmi, umbahen na porsea hami; ai nunga hubege jala hutanda hami sandiri, Ibana do tutu
Songon i ma Barita Nauli na dipatolhas tu hita sadari on.
Hampung Togi - Ndang Jongjong be Hampung i - PALAMBOKPUSUPUSU
Home » TORSA » Hampung Togi - Ndang Jongjong be Hampung i
20 September 2017 TORSA Edit
“Aha do udut ni hatami, ia uduti nian” ninna si Pahotan mandok si Jannus.
“Ai tu aha pola patorangon ni Hampungta on taringot panitia. Boha pe nunga patutna ingkon adong panitia bahenon ni Camat molo periode Hampung, ndang i na rumoingkot……” ninna si Jannus manguduti hatana.
“Jai aha do hape?. Ia torushon” ninna Guru Berlin.
“Na rumingkot, jonjong dope Hampungta on manang daong?” ninna si Sangkap.
Hohom sude natorop i, marsiberengan nasida. Ndang adong na barani mandok hatana. Ndang hinata molo taringot tu hadirion ni hampung nasida sitingki on ndada sude marlomo ni roha marnida i. Somal do i molo dung taringot tu hampung sai marbola do roha ni jolma na sahuta, ndada sude marlomo ni roha marnida i jala ndang laho sude marsogo ni roha tung dia pe opangalaho ni i. Alani do godangan hohom do jolma ala so binoto sipata parrohaon ni dongan na di lambung atik so dos taringot tu hampung i gabe bonsir soada na marsahuta marsihosoman.
Tompu hinsat Hampung Jo tulang ni si Kartini, ndang hinata molo dung taringot tu parkisingon ni Hampung sai maniak do ateatena. Gabe taringot ibana parkisingon ni Hampung laho periode paduahon ibana lima taon na salpu.
Ise tutu na so mardisir imbuluna molo diingot paetna diae Hampung Lama uju parkisingon laho tu paduahalihon ibana Hampung. Ai so adong hian harop ni rohana na ingkon talu ibana tu Hampung nuaeng. Nunga hira sude ditiop ibana soara ni jolma jala nunga pola tahe dihatahon ibana holan sipallessem do pamilliton i ianggo na monang ingkon ibana do.
Suang songon i do torop jolma nang tahe Camat nunga pos hian rohana na ingkon Hampung Lama do hot gabe hampung di huta i. Alai balikna do na ro, na so panagaman gabe talu ibana di parkisingon i dung dietong sude petek na adong.
Diboto jolma i ma muse ise do dipudi ni na masa on. Diboto na torop i ma muse ise do na gabe ihutan ni na mamillit Hampung asa gabe talu hampung lama i. Sude tahe holan satongkin do parhusor ni roha ni jolma ndang mamillit Hampung Lama holan dipapungu Ompu Pangadean doli dohot Guru Berlin angka na tumua di huta i. Jala na mambahen hatop muse marhusor di parkisingon i si Jannus, Sangkap, si Monang dohot si Togi ma dua ari parpudi songon silosilo manopoti jolma di huta i sipsip tu jabuna be manang hohom ditopot rodi tu haumana be. i ma pargulingna gabe tarpilllit Hampung nuaeng na so dihirim jolma hian gabe monang.
Leleng nasida na sai hohom tung pe naung morot tu duru Hampung Lama i. Sai marhusari di rohana be na masa na uju i. Gabe tubu pangaranapion tu jolo aha ma muse na masa molo dapot parkisingon ni Hampung na imbaru. Ai diparhatutu nasida do nuaeng on molo hatiha jumpang mamillit hampung ndang songon na uju i be ala nunga gabe alani parkisingon hampung olo marbahir roha dohot pingkiran ni na marsahuta. Ndada songon na uju i be molo pajongjong naeng hampung sesep do i ndada pola gabe maos i hataan ni jolma ganup tingki dohot inganan.
Alai ala parhusor ni tingki manang jaman, nunga gabe sada harajaon hahampungon. Nunga muse godang hepeng ni Negara pangkeonna gabe sipata lupa ibana ndada hepengna i alai hepeng ni Negara do laho pature huta. Olo ma marrara matana marnida hepeng, lupa ibana so hepengna i gabe dituhorhon ibana laho manmbai sinamotna. Gabe pangumpolanna rohana hepeng na pinatuat ni pamarenta i laho pangkeonna hian pature huta dohot pangisina i.
“Boha do hatangki nangkin Hampungnami, ndang adong labana sai hataan parkisingon, panitia dohot Surat ni Camat molo so adong alus sian hamu” ninna si Jannus songon na mamantom tigor tu Hampung i.
Nian nunga tibu di roha ni Hampung i ndada naeng jongjong be ibana tu paduahalihon. Nunga tagonan marhosing rohana Hampung sian tanganna ala dietong ibana nunga hurang tolap gogona jala ndang tarihutihuthon ibana be na masa di Negara si nuaeng. Ai ndang tagam hian rohana molo gabe hampung ibana gabe mambahen gok sipingkiranna na so patutna sipingkirannna. Sipata dirimangi ibana dokdok ni ni aena pangalaho ni angka Camat dohot na asing na sipata mambahen ibana songon hitehite sideonna laho mambuat hepeng pamora dirina.
“Nunga nian huparungkilhon on na sataon on. Alai ndada na pajolojolo hu ahu mandok hatangku tung pe di paranggapan on. Molo adong nian na dumenggan laho maningkati ahu tarlobi ma muse na umposo, nunga ias rohangku laho mansohot. Holan sajuraponnama ahu hampung” ninna Hampung i mangalusi.
“Songon ma natuatua na tingkos. Las rohangku mambege jala gok rohangku dipangidoanna dohot ias ni rohana i asa adong na umposo nian maningkati ibana gabe hampung” ninna Guru Berlin mangalusi hata ni Hampung i.
“Ahu pe balga situtu do rohangku tu Hampungta on. Molo dung do didok hamu songon i na denggan ma i. Pos rohamu adong do i sogot maningkati hamu na umposo jala na dumenggan laho hampung songon partogi di hutanta on. Ahu ma tusi laho mangaririt. Pos rohamuna sude” ninna si Jannus tullom.
BAYOSUTI: parange na so tontu
parange na so tontu
Di sada huta adong sada bayo na margorar Ja Dongki. Bayo on lek naganjilma parangena. Inda le nian na pangkarimuti halakna, inda juo parange na murgit mardadaboru. Partilakona ima satontang tu gorar nia, nadongki halakna. Ra do ronyang ia pula inda dapot ia halak ambaen paluaan ni hadongkian nia. Madung bahat carito binege na mambaen gidik dohot iboni roha tu halak na i dongki i nia.
Sada hasomalan ni halak di huta i, lumobina na tobang-tobang, pula mulak sian musojit sumbayang kotu subuh, painte-inte marbukak lopo na huliang mai i marsidudu di parsiduduan na biaso harani ngalina, goarna pe antong na mian i dolok-dolokan. Lek na martibalan mai di si batu na lipak na tolu tu opat humbaen parjugukan ni halak. Songoni juo sada bayo na tobang na margorar Ja Mayur. Amanta na sadaon pe inda unjung i tinggal na marsidudu di sogot ni ari na ngali i. Sian na dao pe di na golap-golap i, namadung binoto mai na amanta Ja Mayur on na lau ro tu parsiduduan i sian parbatuk dohot pangisoki na i.
Mangaligin sian hasomalan ni amanta Ja Mayur on, ro mada i bagasan ni roha ni Ja Dongki mangulahkon amanta natobang Jamayur on. Di sada ari manyogot, hatio halak sumbayang kotu subuh di musojit, maripas-ipas ma Ja Dongki tu parsiduduan an, taro ipagarasa api, dung muloi marbanggar ibaensa ma sada batu parjugukan tu donokkon ni api i. Batu na i dadang ni Ja Dongki on ima batu na lipak nabiasoan na parjugukan ni amanta Ja Mayur on mangudukkon dalan. Dung marlom-lom ma nida ia batu na itutung nia i, iaiskon Ja Dongki mulak batu on tu iganan na nabiaso. Mangaiskonsa pe na dohot kapar-kapar doma harani inda tarjama humbaen milasna.
Sian na dao di julu, binege mada kabiasoan ni amanta Ja Mayur on, ima na dor batuk-batuk dohot mangisoki. Mambege i, natorus marunduk-unduk ma Ja Dongki lau monjab i balik ni bungo raya inda dao sian parsiduduan i, salau mangintip jala painteon sanga ahado namasa satongkinnai.
Lalu tu parsiduduan i, sibaen nai inda adong dope halak, harana na amanta Ja Mayur on dope parjolo mulak sian musojit an. Lalu tu parsiduduan i, ipasigatsa ma abit karung, ipudor-pudorsa i tonga-tonga ni arumpang nia anso damos juguk. Dung i, inda merep-erep abit sumbayang on tu tano i. Inda buse nian maginjang tu isigat sa tuginjang abit karung ni ibana, harana amanta on pe natarjago do tu aurat ni ibana, mariari inda na adong be lapis pangalangi nalain di bagasan ni abit karung i. Saraor pontong sarusur na sian karung ni topung gondum nabiaso ipake sa angke na itinggalkonsa do ibagasan targan so kehe tu musojit nangkini. Goarna pe dongan naioban sumbayang, angkon na ias do luar dalam, songoni adatna iobankon ni ibana salolotna on.
Songon na iparkira on ni Ja Dongki i, inda sotik pe maleset, muloima ipajuguksa i batu na lipak na biaso na mangudukkon dalan. Sian na dao, Ja Dongki ma muloi mekel-ekel, inda bedabeh, ngalambat binege ma sora ni amanta Ja Mayur on, maramang-marinang, mar-ilalah-ilalah salao marlojong-lojong manjalahi bondar baen panombur ni bingkur ni ibana na hamosokan.
Tanjung Balai, 27 April 2012
Na ni surat ni Pinrizky Lubis,
sada bayo halak Hutanagodang
na mian di Tanjung Balai,
Posted by Edi Nasution at 12:20 AM
Sahalak Hatoban Mangalului Ale-Ale marhite Hamoraon sian Portibi na Jahat (Lukas 16) | Hangoluan ni Jesus
Marbisuk ma Mamillit na Dumenggan
TUDOSAN TARINGOT TU HATOBAN NA SO SINTONG
‘LULUI MA ALE-ALE’ MARHITE ARTAM
Sian tudosan ni Jesus taringot tu anak na mago, boi ma diantusi angka sijalo pajak, siboto surat, dohot angka halak Parise na olo do Debata manalpuhon hasalaan ni pardosa na marhamubaon. (Lukas 15:1-7, 11) Dung i, mangkatai ma muse Jesus tu angka siseanna. Dipaboa Jesus ma tudosan na asing taringot tu baoa na mora, jala adong ma hatobanna na didok ndang jujur.
Ndang denggan hatoban i mamangke arta ni tuanna. Gabe naeng dipecat tuanna i ma ibana. Didok hatoban i ma di rohana, “Aha ma na ingkon huulahon? Ai buaton ni tuanki nama na huradoti i. Ndang adong be gogongku laho mangula jala maila do ahu mangido-ido.” Alani i, gabe didok ibana ma, “Huboto do aha na ingkon huulahon, asa molo dipakaluar ahu sian parkarejoanki, jaloon ni angka halak ma ahu di jabu ni nasida.” Pintor dijou ma angka na marutang tu tuanna i jala disungkun ma nasida, “Sadia do utangmu tu tuanku?”​—Lukas 16:3-5.
Dialusi na parjolo ma, “Miak jetun 2.200 liter.” Ra adong do ladang Jetun ni na marutang i manang partiga-tiga miak do ibana. Gabe didok hatoban i ma tu na marutang i, “Buat ma muse surat parjanjianmi, hundul ma ho jala hatop ma surathon gabe 1.100 liter.”​—Lukas 16:6.
Disungkun hatoban i ma muse na asing, “Molo ho, sadia utangmu?” Dialusi ma, “Saratus goni gandum.” Didok ibana ma tu halak i, “Buat ma muse surat parjanjianmi jala surathon ma gabe 80 goni.” Gabe diorui ma utangna 20 porsen.​—Lukas 16:7.
Tingki i, martanggung jawab dope ibana mangurus arta ni tuanna i. Alani i, marhak do ibana mangorui utang ni angka halak. Ala diulahon ibana i, gabe marale-ale ma ibana tu angka na marutang i. Gabe olo ma nasida manjalo ibana molo ndang karejo be.
Ujungna diboto tuanna i ma na diulahon hatobanna. Nang pe rugi ibana, alai dipuji do hatobanna i. Ai ‘malo’ do hatobanna i, nang pe “ndang sintong” na niulahonna. Didok Jesus ma muse, “Taringot tu pasaehon parsoalan tu sundut on, ummalo do angka anak ni portibi on sian angka anak ni hatiuron.”​—Lukas 16:8.
Ndang lomo roha ni Jesus tu na niulahon ni hatoban i, jala ndang dijujui ibana hita margabus tingki mangulahon ulaonta. Antong aha do na boi taparsiajari? Didok Jesus ma tu angka siseanna, “Lului ma ale-alem marhite hamoraon na sian portibi na jahat on, asa molo habis hamoraonmi jaloon ni nasida ma hamu di inganan na manongtong i.” (Lukas 16:9) Sian tudosan on, marsiajar ma hita asa marbisuk. Ingkon marbisuk do naposo ni Debata mamangke arta ni nasida, jala tongtong diingot pangkirimon tu ari na naeng ro.
Holan Debata Jahowa dohot Anakna do na boi manontuhon ise na masuk tu Harajaon banua ginjang manang tu Paradeiso. Jadi, tapangke ma artanta laho mangurupi ulaon Harajaon, asa boi hita tongtong marale-ale tu Debata dohot tu Jesus. Alani i, tadapot ma hangoluan na saleleng-lelengna nang pe mago mas, perak, dohot sude artanta.
Didok Jesus do muse, molo denggan hita tingki mamangke arta, boi ma denggan hita tingki mangulahon na rumingkot. Alani i didok Jesus ma, “Molo ndang boi hamu dihaporseai mamangke hamoraon na sian portibi na jahat on, ise ma na olo pasahathon hamoraon na sintong tu hamu [tanggung jawab na ni lehon ni Debata tu naposona]?”​—Lukas 16:11.
Marhite tudosan on, dipatudu Jesus ma godang do tanggung jawab ni nasida molo naeng parsidohot tu “inganan na manongtong i”. Alani i, ndang boi sasahalak gabe hatoban ni Debata huhut gabe hatoban ni hamoraon. Jesus mandok, “Ndang haoloan ni sahalak hatoban dua tuan. Ai gabe sogo do rohana tu na sada jala holong rohana tu na sada nai, manang pasangaponna do na sada jala leas rohana tu na sada nai. Ndang boi hamu gabe hatoban ni Debata dohot hatoban ni hamoraon.”​—Lukas 16:9, 13.
Aha do na diulahon hatoban na di tudosan ni Jesus i laho mangalului ale-ale?
Songon dia do halak Kristen mamangke “hamoraon na sian portibi na jahat on” asa mandapot ale-ale?
Molo marbisuk hita mamangke artanta, ise do na manjalo hita di “inganan na manongtong i”?
Arga ni tikki. . . . – Amani Partogi
← Hurang pat na sada nai
Suhutan di ujung ni taon →
Arga ni tikki. . . .
Posted on 3 Desember, 2009 by Hendry Lumban Gaol
Dang manang mandok nadia rupani iba, di suhutan nadi toru on, ai holan suhutan sibaen mekkel do on, nang pe hea dihilala dongan. Tarlumobi ma tu dongan partohonan unang diboan tu roha molo tung dijaha hamu suhutan on. Datung na manuhuthon ulaon ni partohonan i iba, alai patuduhon parrohaon ni sasahalak jolma do. Nian attar sukka do iba manuhuthon on, ai molo dijaha dongan, ra adong ma na mandok iba na adong paraloan tu akka parhobas di joro ni Tuhan i. Sahali nai datung.
Ninna sahalak pandita, tikki marjamita sian langgatan, adong do na ginoaran ima pandita ni mate. Namarlapatan, molo adong mate ruas, sai tor pandita on do dijou lao mangagendai huhut mandabu tano. Hape molo attar adong nian silasniroha di ruas i, dang piga na marningot panditana. Pinomat manjalang, mangalehon hamauliateon ala ditambai Tuhan akka pandaraman na lomak, nang jappalan pansarian na denggan dingoluna.
Godanganna do dihita akka ruas na marungut-ungut. Molo ro parsahiton, manang akka sitaonon, molo dang tor hatop ro pandita tu jabutta laho manangiahon, tor sai dihata do pandita i. Didok dang adong roha na melayani. Hape molo adong akka pasu-pasu na denggan, songon hatakku nadi ginjang, datung hea diingot akka pandita i.
Ditahi pinomparna do mambaen adat na gok, laho paborhathon oppuJamordong tu inganan parsatokkinan i. Nunga satolop akka pinomparna, na di huta nang na di pangarantoan. Akkup ni ni, hatop do dirapothon hasuhuton bolon ima sude gelleng ni oppuJamorodng na dihuta dohot angga raja bius nang raja ni hula-hula. Jala tutu dapot do akka nasinakkapan nasida, jadi ma marualon adat na gok, ulaon saurmatua.
Dapot do impola ni na hinataan di tonggo raja i, ia tu udean ( istilah penguburan di halak batak) marsogot potang ari mai. Ala mardomu adong dope sahalak nai anakna, sipaimaon sian pangaratooan. Akkup ni i, di rapot tonggo raja di botari i, nunga ditotophon, marsogot potang ari ma tu tano, jam lima.
Borhat ma amanJalotong, suhut paidua, tu jabu ni amanta pandita lao pasahathon barita na jam lima botari nama tatu tano bakke i. Manang na boha pe dah, ikkon do paboaon tu pangula ni huria, pinomat asa mangarade nasida. Diakka ulaon na hombar tu si
Attar holang huta do anggo inganan ni pandita i.
“Ia haroro nami amang, na paboahon do tu hamu, ia partuat ni amantua oppuJamordong nian, jam lima botari ma marsogot, mardomu adong dope anakna sipaimaimaon” ninna amanJalotong.
“Bah, ai botari ma i, dang boi di pahatop??” ninna amanta pandita on mangalusi.
“Imadah amang, marboha baeon ma hamu, didok abang i par Pripot songoni do, asa jolo marpungu akka pinomparna, jala asa jolo denggan ulaon i marsogot dohot denggan. Ia sipaimaon on ima apala siappudan ni amangtuaon do, ikkon idaonna do ninna bakke i, jala molo hubereng hami do partikkian on bah, tu jam tolu arian nama nasida sahat” ninna amanJalotong
“Dang na mandok dia nian, alai adong do rapot nami marsogot di distrik, ima sian jam dua sahat tu botari, bohai ate..” ninna amanta pandita on mangalusi. “Bah, molo boi nian pangidoan, ala didok hamu ikkon iba do mangagendai, bah tapatibu ma ulaon i, jam-jam dua i ma tabaen, asa sanga iba marrapot” ninna manguduti.
“Imadah amang, anggo roha i nian, jala sasittongna songoni hian do, alai ala adong dope anakkon ni amanguda on naso ro nang ala ulaon na gok i, bah marpangidoan hami amang, atur hamu ma jo tikki muna” ninna amanJahirlon, apala parboruon ni oppuJamorodong na dohot tu jabu ni pandita i.
“Buti ma, ai hurang tama do ni hilala molo dang dohot iba tu rapot distrik i, ba makkatai pe au innon dohot guru huria ia so i, dongan nsittua ai sarupa do amang boru, nian manang ise pe akka pangula partohonan na mangagendai annon dang maribbar i, ai dang sai ikkon pandita”
“Attong nauli ma molo buti amang, alai molo boi pangidoan jam lima ma taboan tu udean” ninna amanJalotong mangalusi huhut marsiberengan nasida nadua.
“Au pe makkatai anno tu amanta sittua” ninna amanta pandita on muse.
“Olo amang, attong lao ma jolo hami, godang dope siulaon ” ninna nasida nadua huhut dijalang amanta Pandita i.
Dang sahat dope tu pittu ni jabu i, disukkun amanJalotong muse amanta pandita on.
“Sattabi ma jo tahe amang, marpanukkun ma jo hami, mardomu dang ruas muna hami, jadi dang huboto hami aturan di huria muna on, dihusiphon abang par Pripot nakkinon, didok asa disukkun, ai nunga boi tahe sajuta lehonon nami songon hata hamauliateon tu amanta sintua i annon??” ninna amanJalotong.
Sip do amanta Pandita i.
“Bah ido ateh..” ninna amanta pandita on, hordit rohana.
“Olo amang, ajari hamu hami, atik boha hurang, asa nitambaan” ninna amanJalotong muse.
Sip do amanta pandita i. Dungi lao tu mejana dibuka ma lamari ni meja i jala didok ma. ” So jo huida ateh agendakku, hupatakkas do partikkian hu marsogot, ai jam piga do tutu hami marrapot bah, pahundul hamu ma jo muse” ninna amanta pandita i.
“Ai baen jo tes i di tamuettaon omak ni siHolong” manurakkon tu dapur i, mandok asa dibaen inanta pandita si inumon.
“Jam lima nakkaning didok hamu tu tano, ia hami marrapot jam dua do, alai binereng pe annon partikkian amang boru, ni usahahon pe ro marsogot, hami pe ro mangagendai…”
Dijalang muse tamue na dua i
Pos ini dipublikasikan di TORSA dan tag agenda, pandita, saurmatua. Tandai permalink.
Turi Turian Sipiso Sumalim | Sihaloho Sidapitu
Turi Turian Sipiso Sumalim
Home » budaya » Turi Turian Sipiso Sumalim
S saripena. Alani i tubu ma dipingkiranna laho manungkun inangna manang na didia do huta ni tulangna. Dung disungkun ibana didia do huta ni tulangnai, roma alus ni inang nai mandok, ‘eee… anak hasian anggo tulangmu dang adong, na mapultak sian bulu do au madedek sian langit’.
Ala songoni alus ni inang dang masuk tu rohana jolma mapultak sian bulu manang madekdek sian langit. Alani i dang sonang rohana ia so dipaboa inang nai huta nitulangna.
Dungi didokma tu inang nai, dang dope hea hubege adong jolma na mapultak sian bulu manang na madekdek sian langit. Molo dang olo ho inang pabotohon didia do da tulang, ba olo ma ahu gabe tu pandelean. Alani i disuru inang nai  Dung borhat si Piso Sumalim dohot hatobanna si T
nasida ma sada mual namansai tio. Didokma asa maridi nasida di mual i. Alai didokma tu hatobanna i asa parpudi si Tangkal Tabu maridi naeng manjaga pangkean ni si Piso Sumalim di tingki maridi ibana. Dungdang olo ho, ba podang on ma hubahen pamatehon ho’. Alani i gabe olo i nasidma nasida tu huta ni tulang ni si Piso Sumalim songon naung tinonahon ni inang ni si Piso Sumalim. Jadi dung pajumpang nasida, disungkun tulangnai s diarahon ma, alana dang hea diallang ibana sipanganon nasongoni, jala tung suda l. Alai dipilliti si Piso Sumalim do indahan i panganonna, anggo angka jagung i di pasombu ibana do dang dipangan. Dung sae nasida mangan, sungkun-sungkun ma roha ni tulang ni si Piso Sumalim.
Alana tung so adong do na tinggal di baen si Tangkal Tabu si panganon i. Jala si Piso Sumalim dang diallang jagung. Dung dapot bodarina, roma tulang ni si Piso Sumalim mandok ‘molo laek :
Reng reng reng nagau ninna hasapingkon
Aut adong nian gadong tinutung,
Butong ma nian butuhangkon. na , diboto ho do marhasapi? Alusna ‘huboto do ompung’. Antong paluma hasapi on molo na diboto hodo!.,do nalaho modom ma angka jolma, mangandung ma si Piso Sumalim sian toruni bara podomanna i, ia soara ni andungna songonon ma:
So diboto datulang on.
Nang pe adong andung-andung ni berena di toru bara i, tong do dang diboto tulangna i namasa i. Dungi ditorang ni ari manogot nai, disuru ma muse si Tangkal Tabu laho maninggala hauma. Alai patusega jala paturongrong do sude hauma na tininggalanai. Jadi lam tamba ma arsak ni tulang ni Si Piso Sumalim marnida namasa i. Alai tung halongangan bolon do di tulang na i, ai hundul do si Piso
sambuhu bulu. Songonon ma isina :
Ito….., hu tongos do dison pahean ni berem, molo tu si
Di sogot ni ari, di ida tulang nai ma ro sada hoda ni, alai tung denggan do dipasahat hoda i tu ibana.
Asa hea au raja.
Di natarrimas tulang ni si Piso Sumalim, na di paoto-oto berena. gna. Laos didok ma tu tulangna asa mulak ibana laho manjumpangi inangna. Dungi dijou si Piso Sumalim ma sada hoda laho hundulanna, lao
gni si Piso Sumalim.
Lagu Batak 2018 – MR.DOM'$
6 September 2018 10 September 2018
Denggan do nian ito
Hita na mamukkah padan
Holan na mambaen haccit ni rohai
Arian nang borngin i sai busisaon rohakki
Boha ma ujungi hubunganta hasian
Sai hurippu do ito setia ho saleleng on
Hape na mardua holong di pudikki.
Tarsongon bunga naung malos diladangi
Songoni ma rohakki nunga malala.
Di bahenho holonghi gabe meam-meammu
Sae ma ito, sai ma sude.
Sae ma holan au na gabe korbanmu
Marisuang ari manang tikki i.
Holan alani cinta palsumi
2. Holongki Do Hamoraonki
Sada hupangido sian ho ito.
Rimangi jo hatami,
Nang pe so boi hita nadua, dang gabe muba holong ki tu ho
Rimangi ma ito pikkiri hasian,
Ai anggo au do pos do rohangku mangalangiho.
Dang na gabe lupa au dijanjiki
Nang mangantusi do au tu ho
Duung sai hurimangi di rohangku
Naso suman do au rap dohot ho
Na pogos do au na dangol do au.
Holongki do hamoraon. Na adong di au
Hu taon pe ito mardaongan ilu au Manginggalhonho.
Hutuhuk pe ito holan manjaga hasangapon mi
Ho.. Boru na mora. Jala ho Pe parsikola.
Ai anggo au do hasian holongki do hamoraonki.
3. Si Doli Mantan Mi – Trio Century
Pillit ma naso lomom.
Pillit ma nasa roham
Molo ikkon i nama da hasian
Pangidoan ni roha,
Dang tarambati be ho
Dang na tartiop be ho
Sai di baen ho do jugul ni roham.
Dang taranju au be ho
Nga sai bei percuma nama i
Sai hubaen holong rohaku mida ho
Nga sai bei, percuma nama i.
Holong na tapudun na saleleng on
Dipudikki mardua holong ho.
Di pudikki margabus ho tu au.
Hape naung mulak do muse roham.
Tu si Doli Mantan Mi
4. Selvia – The Boy Trio
Tanggal sada di bulan September i.
Ro do au tu Pekanbaru nauli.
Tu Kandis kota nauli.
Sai hu telepon do ho hasian
Ala sai holan na mailbox hanphone mi.
Sms hupe naso di balasho.
Nunga didia ho nuaeng,
Ho ito, Selvia.
Makkirim au di rohakki.
Boi pajuppang dohot ho.
Martolu hari tolu borngin au ito, Selvia.
Holan paima-ima ho,
Di Hotel Mutiara Kandis i.
Margabus do ho, ito di janjimi
Di segai ho, di segaiho. Pargaulantai
Asa di botoho ito.
Balga di holongki tu ho
Ingkon paimahon ku nama ho,
Di simpang Libo on.
5. Uju Ni Ngolukkon
Hamu anakkon hu, Tampuk ni pusu-pusuki
Lao pature-ture au.
Nunga matua au, jala sitogu-toguhon i
Sulangon mangan au, siparidihon au.
Uju dingolukkon ma nian.
Tupa ma baen akka nadenggan.
6. Anju Ma Au – Marsada Band
Sadarion, masihol au tu ho.
Sadarion, lungunan au tu ho.
Maccai dao ho sian au.
Gabe lam ganda siholhi.
Saonari hurimangi ma muse.
Sude akka pambehanku na tu ho
Godang na salah hubahen,
Gabe dao ho sian au.
Anju ma au.. Sai anju di sude pangalahonku.
Sai anju ma au.
7. Selvia 2 – The Boys Trio
Di bulan Desember i,
Di ujung ni taon i
Ro au mandapothon ho
Tu Pekanbaru nauli.
Alani SMS mu hasian, Selvia nauli i
Ikkon pajuppang hita, di loket ni makmur
Na di Arngka i
Dungkon sahat au ito, Di Pekanbaru i.
Sai hu telepon ho,
Direject ho do hanphone mi
Sian manogot sahat tu botari i
Sai tarpaima-ima au
Alai so marna ro do ho
Soadong huida, Margabus ho tu au
Dang sahali dua hali be
Digabusi ho au Selvia
Sai holan membahen tarhirimdo
Rohakki di bahenho
On ma hata na parpudi sian au
Tu ho ito da Selvia
Na so jadi ingotohon hu be ho
8. Holong Na Ias – Omega Trio
Sian ias rohakku hupasahat holongki
Dijalo ho do i dohot denggan.
Nunga huparsitta, ikkon ho do hasian
Na gabe rokkap ni tondikki.
Uli ni rupa mi, na lambok di hatami
Sadalan ma tu uli di rohami.
I do na mambaen marbunga rohakki.
Unang be nian hita marsirang
Hasian, Pos do rohakki di holongmi.
Molo tung salah pe au, sai di anju ho do au, hasian.
Cintaku.. dang na boi taparsiding.
Holongmi sai rohakki.
Sayangmi salelengmon, da cintaku.
Tiop ma tanganku hasian.
Sai unang ma hita marsirang.
9. Ho Do Na Tarpillit – Arghana Trio
Uji ma au hasian, Taringot cintaki tu ho
Unang sai sangsi be ho, Jalo ma bukti.
Dang bahenongku ho kecewa.
Percuma do burjumi, Molo so percaya be ho tu au.
Akka naung salpui.
Ho do na tarpillit, sada saian sasude nauli.
Sonang do au, bahagia do au, raphon ho.
Ho do na tarpillit, tinodo ni tondiku.
Haol ma au.. haol ma au.
Arga hian do ho di au….
10. Poda Nauli
Hamu amang, anakkonku sinuan tunas
Tappuk ni pusu-pusukki,
Begejo amang hatakkon, Huhut pahusor-husor diroham
Hata nauli situtu naeng simemehonoku tu ho amang
Sipodahononku asa adong bohal mu
Burjuhon ma anakkonku, oh tondikku
Asa jumpang mu da amang, Akka na pinarsitta-sittami
Ai so adong silehononku, hauma manang panjaenmi
Holan marsikkola na boi tarbaen au
Di ho anakkon ku
On do amang siingotonmu
Poda nauli sian au amangmon
Pangarokkon na pinakke mi amang
Tudos mai holi-holikki
Hodokku na di balian i
Tu dos mai tinta ni parngarokkonmi
Harotas na sinurat mi amang
Tudos mai huling-hulingku
Di keraton Jogjakarta
10 April 2022 PARDOMUAN SITANGGANG 0
10 April 2022 PARDOMUAN SITANGGANG Komentar Dinonaktifkan pada Api Cemburu
BE-087 | Anyreff.wordpress.com
Posts Tagged ‘BE-087’
BE-087, HO TINOBUS NI TUHANMU, BL-091
Ho tinobus ni Tuhanmu Tung jonok do debataM Sai pasada pingkiranmu
Asa tong tutu sabam Sai pabulus Tu Tuhanmu ma roham
Sai timbangi di rohamu PangkophopNa i sude Ai tung ala ni dosamu
Do tarsilang Tuhanmi Baen malua baen martua Hita na tarjea i.
Haberengan ho Tuhanmu Di hau pinarsilang i ? So uhir tu pingkiranmu
Hansit na tinaonNa i ? Sai tohoi sai oloi Holong ni rohaNa i.
Naeng bagas arsakkononmu Sasudena dosami Asa hangoluhononmu
Na tinaon ni Tuhanmi Sai ringkoti manopoti Nasa hadosaonMi.
Mangasahon na tinaonMu Tundalanku dosangki Sai pasonggop pangkophopMu
Tu sude pingkiranki Naeng tondingku nang dagingku Upa ni na tinaonMi.
Na so tupa datdatanku Mangulahon dosa i Na so jadi arsahanku
Ho Parngolu, Tuhanki. Sai tarhilas ma rohamu Mida au hinophopMi.
Nang dokdok pe siporsanon Mian au di lambungMi Habengeton, hatomanon
Disahaphon silangMi Ho rajangku Ho Tuhanku Ro di hamamatengki.
Pangkophopon ni Tuhanku Na tongtong hutiop i Holan pasaut langkangku
Masuk hasangapon i Lao martomu lao mardomu Tu Tuhanku Jesus i.
Categories: 07. Ende di hamamate ni Tuhan Jesus Tags: BE-087, BL-091, Ho tinobus ni Tuhanmu
Caleg vs Panangga – Simanjuntak.or.id
Ra sude do hita mananda panangga (biang). Mansai dihaporluhon do on di sada huta laho manjaga huta i sian angka panangko. Suang songoni do nang di na manjaga angka ulok na ro tu huta, pintor rade do roha ni panangga laho paboahon tu tuanna na adong ro jea manjonok tu jabu.
Laos songoni do nang angka tuanna tu panangga. Mansai holong situtu do roha nasida. Alani holong na tu panangga, angka inanta molo mulak sian parpestaan sai diboan do siallangon tu panangga na be. Alani, na marsiholongan i, somal na ndang mabiar panangga mangalo angka halak na ro tu huta. Pintor sai mangaungi do nasida molo di ida adong na ro angka jolma na so tinanda na.
Alai diparpudian ni ari on, gabe asing do pangalaho ni panangga di angka huta. Molo di ida nasida adong ro jolma na asing jala marmobil na bagak, ndang be mangaung nasida, alai pintor martabuni nama. Aha mambahen songoni? Alana na ro i, jala parmobil na bagak i caleg do.
Molo sinungkun tu sada panangga, “boasa ma biar mangida caleg?”, sude do sarupa alus na sida. Molo dipapungu caleg angka jolma di huon, ba pintor hami do naeng di seat laho allangonna. Ba, ndang lomo dope roha nami gabe marganti goar, sian panangga gabe margoar jagala…
Poltak Simanjuntak (H 15)2009-03-08T15:52:25+07:00
June 2017 – DONALD HAROMUNTHE
Lirik “Luat Pahae”
Luat Pahae do huta hatubuan ku.
Laos disi do huta hagodanganhu.
Nungnga tung leleng hutinggalhon.
Hutakki sai huingot doi tong tong.
Tung godang pe luat na hudalani.
Sian Asia sahat ro di Junani.
Australia pe nungnga hudege.
O … Luat Pahae sai tuho do lao pikkiranku.
Ro di nalao mate tung so boi tarhalupahon au.
Tung lelelng pe au diparjalangan.
Tung dao pe au dipangarottan.
Hutakki sai tong huhalungunhon.
Tu pahae sai masihol do au tontong.
Tung leleng pe au diparjalangan.
Tu Pahae sai masihol do au tongtong.
Lirik “My Way”
Lirik “Country Roads”
Lirik “Cotton Field”
Lirik “Loving Her Was Easier”
GOGO MAMAUK – TanoBatak
Adong do ula-ula ni ompunta najolo laho pabalik tano di pangulaon, i ma hudali.
Na so umboto ruhut ni panghundalion, asal paukna do disi, ndang diboto dia naholbung dohot na buntul.
Molo holan mangasahon gogo mamauk do, tagamon do ro tolu ragam parmaraan. Ianggo hudali do seda, manang naniula i, boi dope patureon. Beha ma molo iba singgalak tu pudi andos manogu? Nunga adong hailaon. Lam beha muse molo rompar do hudali songgot andos manait, nda taha ma tu pat? Ndang haholipan panaili ni halak.
Ndang tarsuhat hamaloon ianggo so ture pangulana jala ndang marguna hagogoon ianggo so diboto ruhutna.
Ruhut dohot gogo silinduat do i di angka siulaon. Molo tarida sian bogas ni pangula na pasebut, rundut, ulaon ni na geno do didok sisongon i. Jolma sisongon i ndang tarpatudu i tu huta ni deba mangumbol siulaon, baliksa di hutana i pe sai dipasiding nama jolma sisongon i, ai ndang ture tuganon mangula na so umboto ruhut pangulaon jala na gale di pamatang.
Bangko na roa do di halak Batak molo sai dijukjukhon dirina agan pe naung sai tartiha niulana, ai dietong rohana naoto do jolma humaliang na so umboto nauli dohot naroa.
Haotoon do dietong parjuma molo sai lehononna upa ni jolma na so umboto ruhut pangulaon. Nadeba, ala asi ni roha, ala ni sisolhot, ala ni palilung, janggur petaho, jahul petaho, jurgang petaho, gamua petaho, ala ni palilung nangkin dioloi ma tarrobung. Angka jolma na sai girgir tarrobung ala ni palilung, didok do i; siidupi naroa, sijalin handang naburuk dohot sihurak namate asa adong andunganna.
Molo tarurak pangula sijahul, dua pangaean siaeonna, ima hansit dagingna huhut dapotan tiha-tiha ibana. Molo sai ditugan parjuma sijahul mangula laos tarurak, dohot do ibana tartiha, didok deba; pinangido ni roham do i tarurak, sombu ma roham nunga mangae ibana, ho do sibaen i , dohot angka tiha-tiha na asing sian natorop.
Natangkang do didok jolma na so mangoloi siajaron. Dilehon dalan parbinotoan tu ibana, sai na dirohana i do diulahon. Sisongon on ma na so adong mangeahi uju tarurak, jala laos didok natua-tua do; “Taon ma na so siat sijaron”, ninna. Adong do hata ni natua-tua do tu halak sisongon i; tahataha tu pat songon panghundali na so malo
Ianggo natua-tua nabisuk, ndang olo i sumurut mangalehon siajaron di angka naposo pamatang di ruhut pangulaon. Andong do sude patik-patik ni pangulaon jala ingkon radot do mangguruhon asa peam mangulahon. Sian parulan ni halak Batak do manomu tu roha ni angka naposo gabe tiruan nauli, di ruhut paradaton dohot pangulaon.
Molo dibege angka parsiajar poda nauli sian na tumua manang natorasna, dituluthon do tu pangulaon ni silehon poda i. Molo sohombar, silompit do harorangon ni sibege poda i, didok rohana holan hongkang sambing do hata i, ai diida silehon poda i jurgang do pangalahona, marsipalensem.
Siengenon nama hata mandok: “Hata nauli ima tangihon unang tiru pangalahongki”. Molo sai dihasomalhon bangko sisongon on, salongonna ma dingoluna pangaean na dokdok; rompar ma tu ibana halenjengon ni anak/boruna i gabe haurahonna.
Ianggo holan ala so malo do mangulahon si ulaon, na boi tuganon do i muse tu nauli molo olo ajaran, jala jolma napantun pangguruanna, ima guru di poda nauli, hombar podana tu pangulahonna.
BATAK TOBA: TARBAHEN HITA DO ULANING MANOTAS DALAN TU ABAD XXI? « 'nBASIS
Home » ARTIKEL » BATAK TOBA: TARBAHEN HITA DO ULANING MANOTAS DALAN TU ABAD XXI?
(Sinurat ni Parakitri Tahi Simbolon Tu Seminar Adat Batak Toba 4-5 Oktober 1997 Wisma Taman Sari Indah
Jl. Kapten Muslim No.94 Medan)
Patujolo. Inanta soripada dohot amanta raja, tarlobi ma di parhobas ni horja, panitia ni seminar on. Parjolo ma iba marsantabi tu hamuna saluhut, ala binaranihon diri niba dohot jongjong di son laho mangarimangi pangulahonta di adatta, Adat Batak Toba. Ndang ala bahat ni sira ginugut manang bagas ni parbinotoan tinahu umbahen dohot iba manghatai di son. Lan ala pangoros ni panitia dohot mudar na mangkuling ala parungkilon ni halak Batak Toba di tingki na umpudi on, nda tung na tarbahen iba nian dohot mamungka hata di pangarimangion on.
Jadi, Inang, Amang, ala dipangido panitia iba gabe pangarimang parjolo, tontu hirim do roha nasida asa tung tangkas nian pinatudu parpeak ni horjanta on di tonga ni parungkilon niadopan ni Batak Toba di pudian ni ari on. Huhut tusi naeng ma nian tangkas muse pinatorang tar tunghan dia ma tondongonta di tingki nanaeng ro on molo naeng dapot hita papaga na lumomak.
Tung so tarbahen iba do antong manggohi panghirimon na songon i balga. Alai nang pe songon i, songon nidok ni umpasa do dohonon: pauk-pauk hudali ma ninna, pago-pago tarugi; na tading niulahi, na hurang pinauli.
Jadi, tar songon na mangihut on ma partording ni pangarimangion niba.
Parjolo sahali pinatudu ma rimpunan ni “sungkun-sungkun”, “parkaro”, “gora”, manang “masalah” na gabe siala di seminarta on, mangihuthon panitia dohot na monang sayembara. Tontu adong do hasintongan di bagasan pandapot ni panitia dohot na monang sayembara i. Alai, tangkas do taboto bahat dohot bidang ni angka parsoalan siadopan ni sude luat dohot bangso nuaeng on, ndang holan halak Batak Toba.
Alani i, molo marpungu hita mangarimangi sada-sada parkaro, lehet do antong manat paresoonta dokdok dohot bolak ni parkaro i di tonga-tonga ni parsoalan na pasiar pasebut nangkin. Dung i muse, dao do hape ummura mangalean alus sian mamillit sungkun-sungkun. Molo sala mamillit sungkun-sungkun gabe na tau sala do alus natalean agia pe satolop hita di alus i.
Denggan ma muse taingot poda ni Batak Toba taringot hinauli ni pandapot na marsamung. Songon nidok ni umpasa do lapatanni i, ima, purpar pande dorpi mambahen tu dimposna, manang tuat si Putih nangkok Sideak, i naummuli ima tapareak.
Alani i, songon na paduahon di pangarimangion niba annon, sinubo do patorang “gora” na umbolon jala na umbagas sian pangulahon ni adat na ingkon adopan ni halak Bata Toba di angka ari na mangihut. Ai didok do di umpasanta, hori narundut bahenon tu tapean, aek na litok tingkoran tu julu. Molo rundut pangulahonta di adatta i, ba sai pinareso tunghan julu.
Parpudi sahali, sinubo do muse mangado tar tunghan dia ma ulaning tondongonta asa bolas hita mangolu annon di taon-taon na ro di Abad XXI.
Gora mengihuthon panitia. Di inganan on tutu, di ombas on, didok panitia naeng rimanganta ninna pangulahonta di adatta, Adat Batak Toba. Mengihuthon nasida, nunga gabe rundut ninna, gariada tahe nunga majemur, pangulahonta di adatta i di pudian ni ari on. Jotjot ma ninna pangulahon ni adatta i paganjanghu, palelenghu, pagunturhu, majabuthu. Jempek hata dohonon, majemur tahe jala jotjotan gabe mula ni gora dohot bada ulaon adat i, jadi ndang be sibaen na horas di angka na marsihaholongan.
Ala ni angka i sude, gabe jotjot ma ninna tarambat halak hita mangula ulaonna, gabe lam sega angka dalan nasida mandapothon papaga na lomak.
Lobi sian angka i saluhut, godangan nama hita ninna na mangulahon adatta i ndang be mangantusi lapatanna. Asal diulahon nama adat i, alai nunga mago anggo tondina.
Jadi, mangihuthon panitia, gora manang sungkun-sungkun sabungan di seminarta on ima, beha ma bahenonta ulaning asa tong jeges pangulahonta di adat i, alai huhut tusi lam hombar nian pangulahonta i tu urja-urja ni tingki saonari on. Sungkun-sungkun na songon on torang situtu marisi hagiot padimun-dimun adat i, alai di bagasan sangombas i huhut do muse marisi hagiot paimbaruhonsa. Pelestarian dohot pembaruan adat, conservation dohot change, tar ima na niarumas songon bonang manalu di bagasan pandohan ni panitia.
Mardomu tu sungkun-sungkun on ba nunga dipatupa panitia sada sayembara. Hasilna nunga dipabotohon tu na torop di ari Minggu 24 Agustus 1997. Sian 193 naskah na masuk tu meja ni panitia, 18 ma ninna naung dipunten songon na dumenggan. Na 18 naskah i boi dohonon manghamham onom parkaro:
Parjolo, “Adat Batak Toba dan relevansinya dengan agama”.
Paduahon, “Pelaksanaan Adat Batak dalam era globalisasi”.
Patoluhon, “Parjambaran di ulaon unjuk”.
Paopathon, “Ulos na marhadohoan & ulos holong di ulaon unjuk”.
Palimahon, “Paulak une dohot maningkir tangga”.
Jala paonomhon ima taringot angka lan na asing alai tong na mardomu tu Adat Batak Toba.
Dung jinaha angka nasinurat ni na monang sayembara (lima, ndang onom ditongos panitia), tangkas ma tutu disi diondolhon piga-piga pandapot, songon na mangihut on.
Sude na monang mangondolhon, adat ingkon do maruba, jala adat Batak i pe nunga maruba. Holan i tutu, jotjotan do na maruba i maralo tu ugamo (Kristen) manang tu parsaoran ni halak Batak Toba saonari on. Gariada tahe, songon sinurathon ni Amanta St. Oloan Sihombing SH, adat i ndang be dipartondihon godangan halak Batak Toba nang pe tongtong diulahon.
Asa domu tu ugamo (Kristen), Amanta St Oloan Sihombing mangondolhon asa tapahe dua tapisan laho mamillit dia adat sipadimunon, dia muse sitinggalhonon. Dua tapisan i ima: “adat na marisi holong” dohot “adat na manghatindanghon huasa ni Debata”. Mangula adat na mansai bolon asa gabe sangap suhut, mansai maol do i ninna gabe adat na marisi holong, songon i muse ma na mangula adat alai gabe manggunturi.
Hape sada umpasanta mandok, “sinuan bulu si bahen na las, niula adat si bahen na horas”. Sabalikna, ingkon ma nian tadinghonon mangula adat holan alani na ingkon (kewajiban) songon nidok ni umpasa “si soli-soli do adat, si adapari gogo”, ai ndang adong holong disi.
Adat na mandok natoras dohot hulahula niba songon Debata na tarida ingkon ma nian tinggalhonon, ai didok di Markus 7: 13 “Gabe disegai hamu hata ni Debata dibahen adat napinadalan-dalan muna sian ompu muna.”
Amanta Bonar Victor Napitupulu mandok, gabe marganjang-ganjang jala majemur adat na taulahon i ala mansai godang pinamasuk ulaon na so tardok adat, songon tardidi, malua, dapot gelar, dohot monang marparkaro. Gabe mago lapatan ni adat i ala sai taulahon hape ndang olo hita karejo karas laho mangantusisa. Aut sura taantusi, manang saotik-otikna angka raja parhata di adat i mangantusi lapatan ni ulaon adat i, tontu dapot ma nasida begeon manghatahon angka umpasa na bagas marlapatan, jala sian i boi ma hita marsiajar di angka poda ni na parjolo, manang mandapot bohal laho patogu tondi. Ulaon adat ndang be songon na somal nuaeng, bising ndang marlapatan.
Amanta St WK Tampubolon mangandoshon asa pinillit ma raja parsinabul na malo jala na bisuk molo masa ulaon adat, ai holan halak na songon i nama na tolap mamoto partording dohot parjambaran di adat na maragam-ragam i molo tubu angka parsalisian pandapot.
Taringot na pahasathon ulos herbang dohot ulos holong na marnehor-nehor i, Amanta Prof Drs LD Siagian mandok, mangihuthon adat ni ompunta holan opat do ulos namarhadohoan (pansamot, hela, pamarai, sihunti ampang). Molo tung ingkon tamba ma, songon naung tinontuhon ni piga-piga punguan marga, ba unang ma lobi sian 11 lembar.
Taringot na paulak une dohot maningkir tangga, amanta Ir TV Sipayung mangandoshon tibas siboi-boi tu na dua mata ni adat i. Lapatanna boi diulahon boi ndang, saguru tu nadua pihak paranak dohot parboru, manang fakultatif sifatna di hata nuaeng.
Mangihuthon Ir TV Sipayung, molo nunga sae parunjuhon, ndang marutang be suhut na dua di adat, ai angka tamba-tamba nama na asing i.
Jadi, di hamu ian dohot ama na lolop, aut sura sintong bahasa parkaro nataadopi ima holan taringot pangulahon ni adat na lobi hurang, ra nunga dapot hita angka alus na jeges sian panurat na monang sayembara i. Tontu ndang porlu be nian seminarhononta angka pandapot nasida i, ai mardomu nunga bahat angka pandapot na sarupa dihatahon saleleng on. Holan mangulahon nama nian hita di angka pandapot na jeges i, ndang marseminar be.
Mangihuthon hamu ina dohot ama na lolop, aha alana ulaning umbahen ndang tarulahon hita dope angka pandapot na jeges i, hape nunga marulak-ulak tabege jala taseminarhon? Alusna, tontu ala adong dope sungkun-sungkun, parkaro, manang gora na asing, jala na umbalga ra, sian pangulahon ni adatta i.
Gora mangihuthon na monang sayembara. Nang pe ndang dipapuas, tar songon on do huhilala sungkun-sungkun na holip di bagasan ateate ni amanta Bonar Victor Napitupulu, sahalak sian na monang sayembara. Di nasinurat nasida, butir 3a (hlm. 3), tarjaha,
“Kurangnya minat masyarakat Batak untuk menggali nilai-nilai luhur yang terkandung dalam setiap upacara adat Batak itu, [membuat] sering terjadi silang pendapat”, jala na mambahen majemur pangulahon ni adat i.
Dohot pandohan na songon i, gora ni halak Batak Toba mengihuthon amanta Bonar Victor Napitupulu nunga gabe asing sian gora na gabe bonsir ni seminarta on. Molo mangihuthon panitia, boha padomu pangulahon ni adat tu hangoluon modern. Molo mangihuthon amanta Bonar Victor Napitupulu, ndang tarpadomu pangulahon ni adat tu hangoluon modern molo ndang bagas taantusi angka lapatan ni adat nataulahon i.
Antong molo songon i, beha ma bahenon mamoto tar songon dia “nilai-nilai luhur” on? Tar songon dia ma ulaning partording ni “nilai-nilai luhur” on dohot adat na mameopsa? Boasa mago “nilai-nilai luhur” i sian angka adat na taulahon?
On ma tutu sungkun-sungkun natinolopan songon gora bolon naniadopan ni halak Batak Toba na saleleng on. Di toru on sinubo ma mangarimangisa.
Aek na litok tingkoran tu julu. Halak Batak Toba sandiri porsea, adong do uhum di ginjang ni adat, jala adong do haporseaon, partondion, manang falsafah di ginjang ni uhum. Haporsean i jotjot diandoshon, songon nabinahen ni amanta Panggading, Raja Pandua ni Sisoding (Simamora) tu JC Vergouwen (The Social Organization and the Customary Laws of the Toba Batak of Northern Sumatra) 65 taon na salpu.
Disi didok, “Ditompa Debata jolma mangarajai uhum. Ditompa Debata uhum mangarajai adat”.
Mangihuthon i, di atas ni adat adong do uhum, jala di atas ni uhum adong haporseaon ni jolma manang falsafah ni halak Batak Toba. Songon i ma partording ni “nilai-nilai luhur” dohot adat.
Marratus taon tagan so adong dope ilmu kebudayaan, antropologi, ompunta sijolo-jolo tubu nunga mangantusi, molo rundut hori bahenon tu tapean, molo litok aek tingkoran tu julu. Molo rundut adat tontu tingkoran ma tu uhum dohot tu haporseaon, partondion, manang falsafah i.
Mangihuthon Vergouwen, na mamareso dohot bagas uhum ni halak hita, ia uhum bolon di Batak Toba ima “angka adat na pinungka dohot sahala ni omputa si jolo-jolo tubu”. Angka ima tutu “namartagan sopiltihon, maransimun sobolaon; adat na pinungka ni ompunta tongka pauba-ubaon”. Jadi, nangpe ndang tarpareso dope hamumullop dohot parmagodang ni angka adat na pinungka i, tangkas do sahat tu hita na umpudi anggo angka umpasa namameop lapatan ni uhum i.
Holan i tutu, mura mandok, alai ndang mura ianggo maningkori uhum di bagasan angka umpasa i. Mansai bahat angka umpasa i, alai bahat muse do angka na so tarpadomu. Nang pe uhum pinungka ni ompunta i tongka ninna paubaon, halak Batak Toba rade do hape manjalo angka parubaan mangihuthon luat. Ai adong do umpasa na mandok, “muba tano, muba duhutna; muba luat, muba uhumna.” Didok muse, “disi tano niinganhon; disi solup pinarsuhathon.”
Jadi, halulumbang mamahe uhum mangihuthon angka rumang ni inganan, parpunguan, dohot horja, mambaen gabe maol tutu maningkori adatta i tu julu, tu uhum, lan muse ma tu partondion.
Tar songon i muse do rumang ni haporseaon, partondion ni halak Batak Toba, haporseaon manang falsafah na mangarajai uhum nangkiningan i. Damun dohonon alai ala marragam, ndang binoto manontuhon dia ma haporseaon manang falsafah sabungan ni uhum i.
Aut sura sinungkun saonari on, dia ma na dihaporseai halak Batak Toba sian nahinan, liat portibi on (the universe) ditompa (Debata) manang ndang ditompa? Alusna torang do tutu, ima ditompa (Debata). Alai molo sinungkun, dung ditompa (Debata) liat portibi on (the universe), tong do pe ingkon targantung tu na manompa i saluhut angka na masa di liat portibi i, manang targantung tu jolma i nama? Ra nunga mulai ndang torang be alusna.
Molo naeng paresoon alus na sintong mangihuthon turi-turian ni Batak Toba taringot panompaan ni liat portibi on, tubu ma muse hinamaol, ala marragam-ragam do hape turi-turian i sian luat tu luat. Nunga bahat sarjana na mangarimangi parsoalan on, alai nasida pe ndang hea dope sahat tu sabungan ni hata.
Adong dua halak Zendeling Jerman na margoar AW Ködding dohot Johanes Warneck. Nasida mandok, Debata ni Batak Toba, Mula Jadi Na Bolon, ima sitompa liat portibi on, alai di banua ginjangan do i maringan (transcendent). Godangan na masa di liat portibi on ndang gabe urusanna be, alai urusan ni jolma (tondi, sahala) nama, dohot urusan ni angka begu (sumangot). Mangihuthon nasida, molo songon i, tontu ndang porlu be bahat angka sakramen di parugamaon ni Batak Toba di nahinan, ima songon mangase taon, pesta bius, dln.
Unang lupa hita, haporseaon na songon on tar horis do tu haporseaon ni Kristen Protestan. Dungi ro ma Prof Dr Philip O Lumban Tobing. Songon raja ni Banua Ginjang, ninna, Mulajadi Na Bolon gabe Tuan Bubi Na Bolon, songon raja ni Banua Tonga gabe Sialon Na Bolon, jala songon raja ni Banua Toru gabe Pane Na Bolon. Ibana do sitompa tano dohot langit, alai ndang mandao-dao ibana di Banua Ginjang an. Torus do Ibana sampur tu hangoluonta siapari. Saluhut na masa di portibi on ala ni Ibana do, jala angka uhum dohot adat na niulahon ni jolma pe, gabe ima songon Mulajadi Na Bolon na tarida (immanent).
Sada nari pandapot ro sian Waldemar Stöhr dohot Uskup B Sinaga. Ya, di Banua Ginjang, ya di Portibi on. Ya, manompa portibi on, ya muse torus marpambahenan di portibi on. Debata Mula Jadi Na Bolon ni halak Toba gabe sada hasadaan do, na di banua ginjang dohot na di portibi on (well-balanced whole of God’s transcendence and immanence).
Molo songon i do rumang ni parsoalanna, ba gabe tar songon na marragam ma tutu julu ni adatta i. Antong molo marragam do, beha nama bahenon maningkori aek na litok i tu julu? Aha nama na boi adoon ni roha songon na gabe haporseaon sabungan ni halak Batak Toba, falsafah na mangalehon lapatan tu uhum dohot adat na niulahon nasida?
Alusna, sahali nari nang pe samar-samar, adong do dilehon Amanta Bonar Victor Napitupulu. Di bona ni sinurat nasida didok, “Apabila kita hendak membicarakan masa yang akan datang yaitu Adat Batak dalam era globalisasi, perlu dipelajari terlebih dahulu bagaimana lahirnya Adat Batak itu dahulu kala”.
Boi dohonon, naniusulhon ni Amanta Bonar Victor Napitupulu i, ima mamahe sejarah songon ugari paningkorion tu julu, laho mangantusi aha do ulaning haporseaon sabungan di halak Toba.
Sude do hita mamoto, sejarah ima saluhut angka na hea masa jala na marpanghorhon (berdampak) tu hangoluon ni sasahalak manang sapunguan. Asa tumangkas, “marpanghorhon” lapatanna angka na paojak manang manguba hasomalan, adat, uhum, dohot haporseaon.
Tontu bahat do angka namasa na songon i diahap halak Batak (Toba), alai tapillit ma sada dua na umbalga songon parhohas laho mangalusi sungun-sungkunta na di ginjang nangkin. Parjolo, ima taringot tu asal-mula ni halak Batak (Toba) mian di Tano Batak (tar hira 1500-an). Na paduahon, ima di na masuk huasa sian luar manontuhon parngoluon di Tano Batak (1822-1945). Patoluhon tar hira 50 taon mardeka (1945-1997).
Sian tolu na masa on, arop roha na tau dapot annon antusan rumang ni haporseaon sabungan ni halak Toba i. Molo sintong do tutu bahasa na balga do na masa on di parngoluon ni halak Toba, ba tolu namasa on ma ra na boi goaran songon nidok ni umpasa, molo balga aekna, balga do nang dengkena, molo balga gorana balga do nang panghorhonna.
Asal-mula ni Batak (Toba). Boi dohonon, nang pe na tolu parkaro on ndang torang dope di godang halak hita, anggo na gumolap di sejarah ni Batak (Toba) ima asal-mula ni halak Batak maringan di Tano Batak. Anggo mangihuthon pamaresoon ni angka sarjana, Batak Toba do didok songon bona parserahan ni sude Batak naasing (Angkola-Mandailing, Pardembanan, Pakpak, Simalungun, Karo). Lan na asing na taboto taringot asal-mula ni Batak, songon huta Sianjur Mulamula dohot Si Raja Batak, holan sian turi-turian (mitos) dohot tarombo (silsilah) nama.
Turiturian mandok, Si Raja Batak jalo do ditompa Mulajadi Nabolon marhite Si Boru Deak Parujar di Sianjur Mulamula. Dua anakna, Guru Tatea Bulan dohot Raja Isumbaon, ima ompu ni na dua marga bolon di halak Batak, Lontung dohot Sumba. Dung pe sian nasida nadua asa adong tarombo sahat tu hita saonari. Marhite tarombo i diado, tar hira 20 sundut ma (20 x 25 taon = 500 taon) sian ompu na dua i tu hita on. Jadi, aut sura sintong tarombo i, tar hira taon 1500-an ma halak Batak mulai mian di Sianjur Mulamula.
Bahat do anggo pandohan ni angka sarjana taringot asal-mula ni halak Batak, na asing sian pandohan ni turi-turian dohot tarombo. Pandapot na tarsar baritana ima sian Robert von Heine-Geldern (“Prehistoric Research in the Netherlands Indies” na di baritahon di bagasan Science and Scientists in the Netherlands Indies, 1945; hlm. 147ff).
Heine-Geldern mandok, dohot piga-piga galumbang parranto, ia halak Batak marmula sian Yunan, Cina Selatan, dohot Vietnam Utara do, tar hira taon 800 SM. Saleleng i sahat tu taon 1500, halak Batak ninna manjalo pengaruh sian kebudayaan Hindu-Budha, molo so jalo sian India, ba sian Jawa marhite Minangkabau.
Aut sugari pe sintong pandapot ni angka sarjana on, tar hira so sungkup do gogo ni hatorangan on laho maningkori aek na litok tu julu. Ai so tangkas taboto tar songon dia nasida sahat tu Tano Batak si saonari, jala ala ni aha nasida buhar sian inganan nasida na parjolo i. Alai, haru pe songon i, mansai gomos do halak Batak maniop hatorangan na songon on, jala boi dohonon gabe ndang adong be hagiot mangalului hatarongan na imbaru taringot tu asal-mula i.
Sasintongna, hatorangan na imbaru na tolap mangurupi hita nunga leleng adong, ima di taon 1944, tingki terbit catatan pardalanan ni Tomé Pires na nisunting ni Armando Cortesao, The Suma Oriental of Tomé Pires: An Accounts of the East, from the Red Sea to Japan, written in Malacca and India in 1512-1515. Tomé Pires ima sahalak apoteker bangso Portugis na gabe Kepala Gudang Rempah-rempah Portugis di Malaka. Habis i gabe duta besar ma ibana di Cina. Ratusan taon catatan na i holip di perpustaan Prancis, jala tarjaha Armando Cortesao ma i di taon 1937.
Dung pe terbit catatan on taon 1944 asa torang saotik tar beha rumang ni Nusantara, tarmasuk Sumatra di parmulaan ni Abad XVI. Barita ni Tomé Pires mamungka sian Kalimantan (Borneo), Sumatra, Jawa, Nusa Tenggara, Banda, Seram, Ambon, Maluku, dohot pulo-pulo Karimun. Didok ibana, Pulo Sumatra (Camotora) bidang jala maduma. Parjolo ma dibaritahon ibana pulo Weh, naginoarna pulo-pulo Gomez (Gamispola). Sian pulo di ujung ni Aceh i, torus ma ibana mangoris-oris Selat Malaka, mangaliati Sumatra uju pastima tu Pansur (Pamchur) jonokhon tu Barus, jala sian i mulak muse tu Gamispola. Asing sian Gamispola dohot pulo-pulo na humaliangna, Tomé Pires mamilangi adong 19 harajaon (reino) dohot 11 negeri manang luat (terra) di pulo Sumatra uju i.
Asing sian Gamispola dipajojor ibana ma rumang ni Harajon Aceh (Achei) dohot Biar Lambry, Pedir, Pirada, Pasai (Paçee), Batak (Bata), Aru, Arcat, Rupat, Siak (Ciac), Kampar (Campar), Tongkal (Tuncall), Indragiri (Amdargery), Capocam, Trimtall [Tongkal?], Jambi, Palembang (Palimbao), Negeri Sekampung (Çaçanpom), Negeri Tulang Bawang (Tulimbavam), Negeri Andalas (Andallos), Negeri Pariaman (Pirjaman), Negeri Tiku (Tiquo), Negeri Panchur, Negeri Barus (Baruez), Negeri Singkel (Chinqele), Negeri Meulaboh (Mancopa), Negeri Daya, Negeri Pirim [Pedir?], jala mulak muse tu Gamispola. Didok taringot rumang ni adaran sian Siak tu Jambi, sian Pariaman tu Panchur di topi pastima ni Sumatra, saluhutna i ninna tarmasuk tu Negeri Minangkabau (Menamcabo), na tolu rajana. Raja na tolu i didok maringan dao tar tu tonga ni luat i (pedalaman).
Pires mandok bahat mas di Pulo Sumatra, dung i dua massam gota ni hau, na boi dipangan ninna jala margoar camphor, adong muse lada, sutra, haminjon, damar, situak ni loba, miak tano (pitch), balerang, hapas, hotang. Bahat muse do ninna eme, juhut, dengke (peda). Adong muse ninna marmassam miak, tuak (wine), tarmasuk ma i tampoy, na horis tu anggur Eropa. Marragam boras ni hau, songon durian, na tung mansai tabo ninna Pires. [Lapatanna, tung mansai maduma do angka luat i di tingki i].
Bahatan do ninna angka luat i nunga marugamo Islam (Moor), holan otik nama na martahan marugamo “si pele begu” (heathen). Di topi pasir uju purba ni Sumatra, sian Selat Malaka sahat tu Palembang, saluhut raja disi nunga marugamo Islam ninna, alai dung sae Palembang sahat tu Gamispola tong dope “si pele begu” ninna, songon angka raja na dingkan bagasan (pedalaman). Pires mandok jotjot do ibana mambege barita taringot hasomalan mangallang jolma di negeri “si pele begu” i, ima molo tartangkup musu nasida.
Aceh didok songon harajaon na parjolo dipareso Pires di sandok Selat Malaka bagian Sumatra. Dungi pe asa luat Lambry. Tar jurjur tu bagasan ima harajaon Biar, jadi di holang-holang ni Aceh dohot Pedir. Luhut angka luat naginoaran tongkin on tunduk ma i ninna tu Harajaon Aceh.
Raja Aceh nunga maragamo Islam, jala tarbarita songon raja na tangkang manjuara di negeri na humaliang. Bangso Portugis manuhas, sipata raja Aceh olo dope ninna margapgap di laut (bajak laut). Sahali margapgap naung otik ma ninna molo marudur 30-40 “lancar” manang sampan (lanchara). Aceh ninna manggadis bahat juhut, boras, angka bohal sipanganon na asing, tuak tangkasan ni luat i. Adong muse do ninna lada, nang pe ndang sadia bahat.
Di tingki i, harajaon Pedir marmusu dope ninna maradophon Aceh. Mansai bernit do ninna parniahapan ni Pedir dibahen Aceh. Ndang sadia leleng mandapothon tingki i, harajaon na bongak dope ninna Pedir, huhut maduma sian partiga-tigaan. Bahat hian dope sian angka harajaon naung dihuasoi Aceh tunduk tu Pedir, tarmasuk muse Aeilabu, Lide, dohot Pirada. Sanga do ninna Pedir marhuaso di pintu ni Selat Malaka, margulut dohot Pasai.
Harajaon Pedir torus dope martahan sahat tu taon 1510. Huta sabunganna masuk tar hira satonga liga (league manang tolu km) tu julu ni sunge. Sahat tu tingki na manurat barita i (1513) bahat dope halak sileban sian marmassam bangso mian di huta sabungan i. Nang pe dibagasan parmusuon dohot Aceh, hinabongak dohot hinaduma ni Pedir tong dope disi ninna.
Naung otik ma ninna dua hopal sataon ro sian Cambay dohot Benggala tu Pedir, sada hopal sian Benua Quelim (Negeri Keling), jala sada sian Pegu. Disi dung marombus alogo laut, migor borhat muse ma ninna bahat yung dohot parau, pola tar 20 bahatna, marisi boras tu Tranggono, Kedah, dohot Barus.
Alai dung talu Malaka dibahen Portugis taon 1511, gabe gale nama partiga-tigaan ni Pedir, tarlobi dung monding sultan nasida, Muzaffar Shah. Adong dua anak tadinganna, alai metmet dope. Ala ni i margulut jabatan dohot harajaon ma angka panguaso ni Pedir.
Pedir nunga mamahe hepeng. Hepeng metmet digoari ma ceitis, hepeng balga digoari muse ma drama, sian mas. Sada hepeng Portugis (cruzado) marasam ma sia drama.
Dung Pedir, ima harajaon Pasai (na targoar songon Çamotora manang Sumatra). Pasai tongon ma tutu pajogi bana tingki i (lagi naik daun), ima jalo dung dihuasoi Portugis Malaka. Uju utara ni Pasai, ima harajaon Pirada, jala tungkan daksina ima harajaon Batak (Bata). Harajaon Pasai torus dope sahat tu topi tao uju pastima, ima Laut Hindia.
Saudagar sian desa na ualu, asing ni na sian purba, paturo do tu Pasai, songon saudagar Rume [Bizantium?), Turki, Arab, Parsi, Gujarat, Keling, Benggali, Melayu, Jawa, dohot Siam. Alai molo saudagar sian purba tu Malaka do. Ala saudagar sian purba i angka parbarang na bahat ninna, 10 Pasai ndang tolap dope ninna mangalo Malaka.
Bahatan pangisi ni Pasai ninna ima pinompar sampuran ni Benggali/Koling dohot halak Pasai asli. Huta sabungan ni Pasai, ima na margoar Sumatra i, 20.000 halak pangisina ninna, jadi nunga tardok balga. Raja Pasai nunga masuk Islam 60 taon lelengna mandapothon taon 1513. Huaso ni raja nigantihonna, na marugamo si pele begu dope, suda otik-otik digotili angka saudagar na marugamo Islam.
Nah, uju daksina ni Pasai ma harajaon Batak (Bata). Uju daksina ni harajaon Batak ma harajaon Aru. Raja ni Batak i ninna margoar ma Raja Tamiang (Tomyam), ra mangihuthon (manang diihuthon) goar ni sada sunge disi na margoar Tamiang, songon na hea dibaritahon halak Portugis naasing, ima Castanheda. Raja Tamiang gabe hela ni Raja Aru do ninna tingki i.
Halak Portugis na sada nari muse, ima Pinto, mamaritahon ia raja ni Batak i ima Raja Timur Raya do goarna. Raja Tamiang manang Timur Raya on nunga marugamo Islam, alai ninna sipata olo dope ibana margapgap di laut (bajak laut). Sada sian hopal na hea digapgap raja on ima Flor de la Mar (Bunga Laut). On ma sada sian opat hopal di bagasan armada na niuluhon ni Gubernur Jenderal Portugis, Alfonso de Albuquerque sian Malaka tu Goa.
Tongon tanggal 1 Desember 1511, handas ma armada i uju mandapothon Pasai. Torop do na mate, maluha, jala mago pangisi ni kapal i, jala bahat muse dibuat arta sian i, alai anggo Albuquerque malua do.
Negeri Batak mangekspor boras, parbue, tuak, si tuak ni loba, lilin, hapur barus, alai tarlobi ma miak lampu (pitch) dohot “rotan” (rotaã didok pangisi ni luat i). Tontu ndang pola longang iba molo Raja Timur Raya, raja ni Batak i, mamora jala maduma. Na begu muse do raja on ninna, ai barani do ibana marporang mangalo harajaon Pasai, gariada tahe mangalo harajaon ni simatuana, harajaon Aru. Alai, porang na jumotjot ima maralohon angka pangisi ni luat na dinghan bagasan (pedalaman).
Tar songon i ma sada hatorangan na mansai arga taringot asal-mula ni halak Batak. Aha lapatan ni hatorangan on tu parsoalanta na di ginjang i?
Situntun lomo ni roha manjalahi papaga na lomak. Molo pinareso peta, harajaon Batak on boi dohonon marhapeahan ma di Langkat-Deli-Siak di topi purba ni Sumatra, tu Alas-Gayo-Simalungun di tonga-tonga, jala boi do ra i torus tu Singkil-Barus di topi pastima ni Sumatra. Molo songon i do tutu, ise ma na mian di humaliang ni Tao Toba? Molo adong otik pe hasintongan di tarombo ni Batak Toba i, ba tar di taon 1500-an ma nasida mulai mian disi, tingki ojak dope harajaon ni Batak naginonggoman ni Raja Tomyam manang Timur Raya.
Mangihuthon hatorangan na di ginjang on, gabe tubu ma tutu sungkun-sungun bolon saonari, ise ma na mian donok ni Tao Toba i, jala boasa nasida torus margoar Halak Batak sahat tu sadarion, hape Harajaon Batak nangkin ndang adong be? Nda tung angka nigonggoman ni Raja Tomyam (Timur Raya) nasida, manang angka pangulima na so olo mengihut gabe Islam? Manang naung jumolo do nasida maringan di humaliang ni Tao Toba ipe asa gabe Islam Harajaon Batak, jala alani i las digotap ma parsaoran nasida dohot Harajaon Batak i?
Angka tar songon on ma sungkun-sungkun na ingkon jumolo alusan, ipe asa tolap hita mengoris-oris mata ni mual tu julu. Torang ma tutu olohonon na so sungkup dope angka hatorangan ni sejarah laho mangalusi sungkun-sungkun na songon on. Alai nang pe songon i, dohot hatorangan na adong on, torang ma tutu saonari taantusi piga-piga parkaro.
Parjolo, nunga olo ra ndang botul be pangantusionta na saleleng on bahasa Toba ma asal-mula parserahan ni Halak Batak saluhut. Na sumintong ra ima, martektuk-tektuk do ra rombongan ni Halak Batak na maporus sian jonokhon ni Tamiang di tingki mangalului inganan na imbaru nasida di humaliang ni Tao Toba, jadi ndang marasal sian Sianjur Mula-mula saluhut ianggo Batak. Ra, rombongan na mamillit donokhon ni Tao Toba gabe digoari ma Halak Toba, songon i ma Simalungun, Pakpak, Karo, Silindung, Pardembanan, Sipirok, Angkola, Mandailing, dln. Tontu sampur jala marsitopotan dope ra nasida molo tarbahen, jala marhite i gabe tarpiaro nasida ma ra angka adat nang marga habatahon nahinan songon nabinoan nasida sian luat asal. Alai, dung lam leleng, ala maol ni pardalanan, gabe ummura nama ra piga-piga rombongan margaul dohot angka halak Batak na gabe Islam di topi-topi ni laut i dohot angka halak sileban. Leleng lam leleng dung songon i, gabe lam asing nama ra paradaton dohot panghataion nasida.
Paduahon, molo sinigat sian turiturian dohot tarombo i, jalo sian Debata do ro ninna ianggo Si Raja Batak marhitehon Si Boru Deak Parujar. Lapatan ni on ima, ndang diakui nasida be asal nasida sian luat ginonggoman ni Raja Timur Raya. Gotap ma tutu partalian nasida, “bogas ni patna na sora degeon, timus ni apina na sora idaon.” Antong molo songon i, angka halak na ngilngil do huroha anggo angka Batak na “imbaru” i, angka na barani manuntun lomo ni rohana. Situntun lomo ni roha ma tutu anggo nasida, sijalahi papaga na lomak. Ndang si jalo na masa sambing ra nasida, na malo padomu diri. Angka jolma si lului dalan na imbaru do ra nasida jala sitotas nambur, na malo jala na bisuk mangadopi hagogotan.
Asa lam torang hilalaon tibas na mardua on, tar pinatudos ma jolo satongkin Halak Batak “naimbaru” on tu Halak Australia si Bontar Mata (white Australians). Pinatudos i, ala tar bahat do na sarupa di sejarah ni nasida. Rap angka halak na bali do nasida (Batak pabali diri, Australia Putih dipabali). Rap mamutus partalian do nasida sian tano asal. Batak mangasahon dolok dohot rura, Australia Putih mangasahon laut, dolok, dohot rura.
Halak Australia (putih) tarpaojak ma di 26 Januari 1788. Di ari i, dipatuat ma di topi tao di holbung ni Botany Bay (New South Wales), Australia, 548 baoa dohot 188 borua. Ima Halak Australia parjolo, saluhut nasida na dipabali do sian Inggris/Irlandia songon halak hurungan (convicts). Mansai ambal do antong nasida on sian parranto Eropa parjolo tu Amerika, na bahatan angka na pantun jala parugamo (pilgrims).
Manghorhon do tutu sejarah nasida i tu partondion ni Halak Australia sahat tu sadari on.
Songon sinurat ni sahalak Australia (Rob Goodfellow, Australia in Ten Easy Steps), tung mansai asing do Halak Australia sian bahatan halak di portibi on. Molo bahatan halak mamestahon ari hamonangan, ari hasangapon, dohot hinajogi ni angka ulubalang, Halak Australia mamestahon ari na sabalikna, ari hataluan. Di ari 26 Januari i, minum tuak tangkasan (grog) ma tutu angka Halak Australia huhut manjou-jouhon goar ni Ned Kelly, sahalak Australia parjolo sian Irlandia, sahalak parmise na satonga senu, marpahean kaleng na hirtaon jala mamodili halak laho paojakhon Republik Victoria.
Di ari 27 April, mabuk-mabuhan do Halak Australia huhut marungkor modom sahat tu tonga ari laho mamestahon hinatalu ni sordadu nasida di parporangan Gallipoli.
Jempek hata dohonon, partondion ni Halak Australia, “Aussie Battler”, ima haporseaon nasida bahasa ngilngil mula ulaon ido na ummarga jala na sumangap sian na marhasil mula ulaon. Mencoba jauh lebih berharga daripada berhasil. “Trying” is afforded more support and sympathy than “succeeding”. Halak na “gagal” jala gabe “gale” ala ni na torus marjuang mangalo na gogo, ido jolma na sangap jala na marsahala, ndang raja, manang na monang, manang na mora. To struggle establishes a “Battler’s” credentials. To fail heroically proves it.
Patoluhon, molo botul do Halak Batak (Toba) na mian di humaliang ni Tao Toba i na jolo, ima angka halak na manadinghon Harajaon Batak nigonggoman ni Raja Tomyam, holan naeng patorushon dohot padimun-dimun “habatahon” nasida, tontu sude i tarida do ra di partondion, uhum, dohot adat hasomalan nasida. Antong tar songon dia ma ulaning partondion nasida i?
Parhatian si bola timbang, parninggala si bola tali. Songon naung sinunggulan di ginjang, nunga sungkup bahat anggo pangarimangion ni sarjana taringot tu adat, uhum, dohot partondion ni Halak Batak (Toba). Alai nang pe songon i, ndang adong dope sian nasida na mangujihon i tu mula mian ni Halak Batak di humaliang ni Tao Toba. Saonari, dung tabaranihon mangado rumang ni mula mian i, ra ndang maol be padomuonta i tu angka naung taboto taringot adat, uhum, dohot partondion ni Halak Batak (Toba).
Molo tinimbang sian goar “Batak” nahinonghop nasida, gabe mura do adoon bahasa nadipiaro nasida do anggo adat, uhum, dohot partondion na pinungka ni ompu nasida tagan so gabe Islam dope harajaon Tomyam. Songon naung nirimangan ni na malo, Dalihan Na Tolu, Tondi-Sahala, dohot Debata Na Tolu, tar i ma ra anggo rimpunan ni adat, uhum, dohot haporseaon manang partondion nasida i.
Taado ma satongkin panghilalaan ni halak na manuntun lomo dohot manjalahi papaga na lomak, na maninggalhon hinabeteng ni raja nasida, songon naniahap ni Halak Batak. Tontu ndang olo be nasida mangunsande tu huaso ni raja na tinadinghon ni nasida i. Atik adong sian nasida marhagiot gabe raja, tontu tagamonna do na ingkon aloon ni donganna na maporus i do hagiot i. Tontu ndang olo be nasida marbernit songon tingki ni Raja Tomyam. Alai beha ma nasida boi mangolu rap molo ndang adong na mangarajai? Alusna, molo ndang adong raja, ba ingkon adong ma patik namangatur asa tarbahen mangolu songon sada rombongan, sada masyarakat, sada bangso. Beha ma boi adong patik alai ndang adong sada raja na sangap, na marsahala, na marhuaso?
Sungkun-sungkun na borat on dialusi Halak Batak “na imbaru” i ma tutu. Alusna, ingkon adong do patik na uli na sora mose, songon prinsip moral bersama. Tarida do i tangkas di tonggo-tonggo ni Parbaringin, ima naginoar songon patik. Didok
Ia nidok ni tonggo-tonggo huhut na gabe patik on, ingkon boi ma nian ganup halak Batak songon hatian na sora teleng, na satimbang. Ingkon boi tigor roha nasida songon ninggala na mamola tali. Ingkon boi dimpos eme sian amporik di juma agia pe ndang marumbalang, jala dimpos dorbia di jampalan agia pe ndang marbotahi. Lapatanna, dippos ngolu ndang ala ni huaso harajaon (umbalang, botahi), alai ala ni patik (sahala) sambing. Jadi tondi (sahala ima hagogoon ni tondi na tarida) hangoluon ni Batak ima Adil, Tigor, dohot Elek. Sian partondion nasongon ima mullop angka sahala, ima hagogoon dohot huaso laho manjalahi parngoluon na dumenggan di ganup-ganup bidang.
Patik on, tondi on, mansai tangkas tarida do di Dalihan Na Tolu. Adil (manat) maradophon dongan tubu, tigor (somba) maradophon hula-hula, jala elek maradophon gelleng. Ala ndang adong be sahalak na gabe raja, na sangap, na marsahala, torus manorus, ingkon sude nama ris gabe na sangap dohot na marsahala. Asa boi songon i, pambahenan nama andosan ni sangap dohot sahala i, ndang be nasib, ndang be tohonan (goar, arta, jabatan, pangkat). Asa tarida angka i di hangoluon siapari, tubu ma aturan adat Dalihan Na Tolu, ima na marganti-ganti ganup Halak Batak gabe dongan tubu, hulahula, manang gelleng, asa marganti-ganti jala ris dapotan sahala. Ido ra alana umbahen tubu umpasa, sisoli-soli do adat, siadapari gogo. Jadi, prinsip Dalihat Na Tolu ima “marganti”, ndang “lean ahu asa hulean ho” (quid pro quo) songon na somal taantusi nuaeng on.
Nda tung mansai uli jala bagas situtu do partondion, uhum, dohot adat ni Batak molo songon i? Molo songon na maol ditangkup hita hinauli dohot hinabagas na i, patudos hita ma i satongkin dohot rimpunan partondion ni Jawa, misalna. Didok umpasa ni Jawa, ngluruk tanpa bala, ngalahake tanpa ngasorake (mamorang so marporangan, manaluhon so paleahon). Aut sura dibege Halak Batak na jolo i, ra dohonon nasida ma, “bah, dumenggan do unang mamorangi, agia pe so marporangan; dumenggan do unang manaluhon, agia pe ndang paleahon”.
Lebih baik jangan menyerang kendati tanpa bala tentara; lebih baik jangan mengalahkan, kendati tanpa menghina.
Sun uli partondion i gabe ndang tarulahon di hangoluon siapari? Ima da tutu, ninna godangan sian hita nuaeng. Alai sasintongna, ima partondion na mangolu di bagasan pambaenan ni sude Singamangaraja. Sahala harajaonna ojak nang pe ndang adong porangan, ndang adong naposona, jala ndang dipapungu balasting. Tingki loja Singamangaraja XII di harangan ni Dairi dilelei Bolanda, marulahulak didok, “ndang ala utang ni daompung, utang ni damang, manang utanghu sandiri, umbahen hutaon na bernit on, holan ala ni tondi dohot sahala sian Mulajadi Na Bolon i do.” (Jaha buku sinurat ni Amanta Prof Dr WB Sidjabat, Ahu Si Singamangaraja, Penerbit Sinar Harapan, 1983).
Ro huaso asing: mali tondi? Partondion songon na pinatorang di ginjang i, lam maruba ma ra angka i dung lam leleng, tarlobi dung masuk angha huaso ni halak sileban. Sian taon 1500-an tu 1820-an, tagan so masuk dope huaso ni bangso Eropa manjama Halak Batak, boi dohonon ndang bahat na boi taboto taringot parngoluon nasida.
Alai nang pe songon i adong do barita sian zendeling Inggris, ima R. Burton dohot N. Ward, taon 1824, na sahat tu Rura Silindung. Barita i disurathon di “Report of a Journey into the Batak Country in the Interior of Sumatra in the year 1824″ di bagasan buku, Transactions of the Royal Asiatic Society, I, 1827. Barita nasida i mandok: mansai bahat do pangisi ni rura i, jala niida lehet do parngoluon nasida. Ndang hurang sian 5.000 halak manomu-nomu nasida, sude marpangalaho na lambok jala tota (with kindness and respect).
Niarumas tutu sian hatorangan on, boi do denggan jala maduma ngolu ni Halak Batak di humaliang ni Tao Toba i, agia pe ndang adong sada raja na marsangap dohot na marhuaso manggonggomi dohot maninga (nearly stateless) nasida. On diolohon angka sarjana na mamareso Batak do, songon na nidok ni Lance Castles di bagasan disertasi nasida, “The Political Life of a Sumatran Residency: Tapanuli, 1915-1940″. Disertasi on disurat taon 1972, na mamareso panghorhon ni panjajahan tu parngoluon ni Halak Batak.
Haru pe songon i, ngolu na maduma alai ndang adong sada harajaon na manggonggomi dohot maninga, sanga do huroha manghorhon teal dohot ginjang ni roha tu Halak Batak. Gabe dirimpu ganup Halak Batak ma raja diri nasida. Gabe ndang ditanda nasida be ragam-ragam ni huaso na adong di portibi on. Dirimpu nasida ma langit ni Batak i langit na tumimbo, ai so adong tudos-tudos, ndang songon naniahap ni Halak Aceh, manang Melayu, manang Minangkabau.
Sasude angka partondion na jeges nangkin, sursar ma ra ndang sadia leleng dung haroro ni R. Burton dohot N. Ward. Marmula ma i tingki porangan ni Padri mamuhar Mandailing, tar hira 1824. Raja Gadombang sian Mandaliling Godang mangido tolong tu Bolanda mangalo Padri. Masa ma porang saleleng 1830-an. Ditaluhon Bolanda ma Padri di Padang Bolak (Tuanku Tambuse) taon 1838. Sian tingki i gabe lam hot ma huaso ni Bolanda di Tano Batak (1843).
Niarumas, migor songon na mali tondi ma huroha Halak Batak mangadopi angka na masa i. Naung gabe raja par langit natumimbo songon i leleng, gabe si talu-talu nasida. Alai, ndang tarjalo Halak Batak na di daksina i huroha gabe si talu-talu. Antong beha nama akal asa unang si talu-talu? Alusna ima ra na gabe jea bolon parjolo na manoro tondi ni Halak Batak. Didok nasida ma ra, ba pinadomu ma diri da dohot angka na monang. Alani i gabe rap ma nasida dohot pamuhar i mamorangi sisolhot nasida angka Halak Batak na di utara, sahat tu Bakkara, ro di na mamunu Singamangaraja X.
Ndang holan i tahe. Bahat sian Batak daksina i lam maila gabe Batak, tarlumobi ma i na sian Mandailing. Didok nasida ma pinompar ni Iskandar Zulkarnaen do nasida, ndang be Si Raja Batak. Adat pe ndang be dipahe, jala on ditolopi Bolanda do. Sahat ro di na mandapothon hamerdekaan, jotjot do tarjadi parbadaan dohot angka Batak na sian Angkola-Sipirok-Padang Bolak maralohon na sian Mandailing, songon parkaro di Sunge Mati di Medan on taon 1922. Halak Mandailing maminsang Halak Batak Angkola-Sipirok-Padang Bolak mananom na mate nasida di Sungai Mati, ala nunga asing ninna Mandailing sian nasida. Ndang Batak be ninna anggo na marasal sian Mandailing.
Di Tano Batak utara pe, masuk ma Zending Barmen, Jerman, tar hira 1864, nasininga ni Nommensen. Di Huta Dame, di sada rura (rawa) di Silindung gabe Kristen ma piga-piga Halak Batak, alai bahatan dope ninna bohas ni parhatobanon. Diajari Nommensen ma nasida haiason (higiene), songon mangarobus aek (ai jalo minum aek mual na so pola dirobus do anggo Halak Batak na jolo), manantapi pahean (maradu martusa do pahean ni Halak Batak na jolo ai so hea ditantapi), manumpan kakus (ai bebas merdeka do najolo Halak Batak ianggo misang dohot miting). Ala ni i, sai hipas ma tutu ruas ni Nommensen tagan patumate ganup ari bahat halak di Silindung ala ni muntah-berak hinorhon bumi hangus ni Padri.
Marnida i, longang ma tutu saluhut Halak Batak di Silindung, porsea ma nasida bahasa Debata na Sumurung, Debata na Tutu ma ianggo sinomba ni Nommensen. Gabe marsiadu ma antong raja-raja Silindung gabe Kristen, songon Raja Jakobus Lumban Tobing dohot Raja Pontas Lumban Tobing. Lam porsea ma nasida tutu bahasa sipeop sahala harajaon do angka zendeling i.
Songon i balga tutu haporseaon na songon on di godangan Halak Batak Kristen, asa gabe lam dao ma tutu pangantusion nasida sian partondion nasida na parjolo i. Angka on torang do diahuhon sada anak ni Batak (Toba) sandiri, songon Andar Lumban Tobing (Das Ambt in der Batak-Kirche). Didok ibana, sahala ni zendeling i lam mansai bolon dung marborngin Gubernur Sumatra, Arriens, di jabu ni Nommensen, taon 1868 . Lam bahat ma na gabe Kristen, alai huroha sangsi do Nommensen tu pita ni hakristenon nasida i, asa gabe dipinsang ma mangulahon sakramen ni Batak, songon ari onan na opat, mamalu gondang, pesta bius, mangase taon, dohot angka adat na asing tahe.
Angka naginoaran parpudion, ima natatanda songon sakramen ni Halak Batak. Marhite angka i do tolhas partondion dohot pangantusion ni sijolo-jolo tubu tu angka pinompar nasida. Dung dipinsang Halak Batak Kristen mangulahon i, songon Halak Batak Islam di daksina, tontu lam gale ma partondion ni ompu nasida molo pinatudos tu togu ni partondion nasida tagan maporus nasida sian Harajaan Batak naginonggoman ni Raja Tomyam tu humaliang ni Tao Toba tar hira 1500-an.
Jempek hata dohonon, di daksina nang di utara, Halak Batak gabe gamang marnida angka na baru masa, gariada tahe gabe mago angka haporseaon na pinungka ni parjolo. Ndang malobihu ra molo nidok, Halak Batak i pola mali tondi.
Lam mago ma tutu partondion na jeges i, dung lam bahat angka huaso portibi dipatandahon Bolanda tu Halak Batak. Sian taon 1890, dipaojak Bolanda ma afdeeling (kabupaten) na imbaru di Tano Batak utara. Naeng dipaojak muse ma huaso partoru di pamarentaan ni Bolanda, alai na gabe partimbo di huaso na tinanda ni Halak Batak dung maporus nasida sian Raja Tomyam. Ai tingki i, holan si pungka huta do raja na tumimbo ditanda Halak Batak na di humaliang ni Tao Toba. Jadi, ingkon raja huta i ma nian na gabe raja na imbaru di toru ni Bolanda molo mangihuthon partording ni huaso Batak. Alai, songon i bahat raja huta ninna, pola 8.000 godangna, songon na niondolhon ni Lance Castles mangihuthon barita ni Residen Tapanuli, V.E. Korn (1938).
Molo songon i bahatna, tontu ndang tarsinga Bolanda be antong saluhutna i. Ima alana, tarpaksa ma Bolanda papungu piga-piga huta gabe sada hundulan, jala angka raja huta di hundulan ima mamillit sada sian nasida gabe Raja Ihutan. Ndang sadia leleng dunghon i, punguan ni huta na margoar hundulan i diuba ma gabe hampung dohot negeri. Huasa disi pe diganti ma gabe hapala hampung manang hapala negeri.
Hinorhon ni i, porang ma tutu angka raja huta, ai sasude do hisapan gabe raja. Asa tung moru nian saotik guntur ni angka na gulut di raja Ihutan i, ro ma Bolanda, dibahen ma gabe raja pandua angka raja huta na gumogo marsoara dohot na ngumilngil mangalo. Alai nang pe songon i, tong nama ndang adong be dame di Tano Batak, ala torus do marguluti angka raja huta i sahat tu pinompar nasida. Dohot i lam gale ma partondion ni Dalihan Na Tolu.
Mirdong Bolanda manangani parkaro na songon i. Dung i dipaojak ma muse tohonan na ummetmet, songon hapala rodi. Marsiadu muse do Halak Batak mangido gabe hapala rodi. Pangurus ni gareja pe ndang olo hatinggalan. Dipangido nasida ma asa gabe tohonan pamarentaan hasintuaon i. Dioloi Bolanda.
Ala ni angka parkaro na songon i, gabe malo ma ninna Halak Batak (Toba) manggorahon, ada haberatan, songon mura ni na marhosa nasida. Marpurun-purun ma ninna surat rekkes (rekwest di hata Bolanda), pola ninna songon timbo ni dolok-dolok ala ni bahatna. Mangihuthon barita ni Korn taon 1938, songon nanikutip ni Castles, tingki naeng paojak kepala negeri Pohan Hasundutan, masuk ma ninna 450 halaman surat rekes sian dewan adat, dohot piga-piga meter ganjang ni tarombo laho mampartahanhon calon nasida. Di Panggabean-Sitompul, ingkon diurus 71 calon kepala negeri, 57 rekes pangidoan, 10 meter tarombo, dohot 128 halaman catatan, martimbun di kantor gupernemen di Tarutung. Di Toba taon 1917, luat na sun rundut mangihuthon kontrolir Scheffer, saotikna ma ninna 60 rekes sabulan, jala adong dope 745 parkaro na so diputus. Ganup ari Jumat dilean kontrolir do ninna tingkina laho mambege pangaluan, alai holan saotik do na dapat ditangani.
Ndang pola longang be iba molo Bolanda mandok, sahit naumporsa di Halak Batak ima sahit gatal parkaro (perkaraziekte), gila sangap manang gila hormat (eigenwaan), jala mauas harajaon (haradjaonzucht). Alai apala na mansai borat, ima bahasa sasudena i ninna ala ni partondion ni Halak Batak namarandoshon sahala, asa tubu ma ninna Sahala Harajaon, Sahala Hasangapon, Sahala Hamoraon. Gabe dosa ma sahala di Halak Batak mangihuthon pangantusion ni Bolanda dohot angka sarjana sian Barat muse.
Jadi, lobi-hurang 100 taon panjajahan marhasil ma tutu manegai saluhut angka na denggan di partondion ni Halak Batak. Pola sanga sarjana ni asing, songon Lance Castles palobihu mangarimpu bahasa sude na denggan niula ni Batak ndang situtu i tubu sian tondi na pir, alai sian uas tu sahala hasangapon dohot sahala harajaon do. Ido ninna ibana singkan mabarbar ni sasude namasa di halak Batak rasi rasa sadari on. Gabe ro Vergouwen mandok, agia di angka parkaro na metmet pe, tong do halak Batak margulut ninna, ima asa didok “gulut di imput”.
Alai molo tigor iba maningkori partondion i tu julu, tarida ma tutu na so songon i sasintongna tingki di mulana paojak inganan Halak Batak di humaliang ni Tao Toba. Anggo sasintongna, manang ise na barani songon angka ompunta na parjolo, munsat tu humaliang ni Tao Toba, maninggalhon harajaan dohot hasangapon ni bangsona di jae ni Aek Sitamiang an, tontu ingkon do malo jala bisuk (cerdas dan kreatif) nasida pasaehon angka gora nasida.
Manotas dalan tu Abad XXI, Jadi taulahi ma mangandoshon: di mula na, boi dohonon, sintuntun lomo ni roha do anggo angka ompunta parjolo, na manadinghon hajogion ni Harajaon Batak di topi ni Selat Malaka, na mamungka parngoluon di humaliang Tao Toba. Sijalahi papaga na lomak do nasida, ndang ripe si jalo na masa, ndang na malo padomu diri tu na majemur. Angka jolma si lului dalan na imbaru do nasida jala sitotas nambur, na malo jala na bisuk (kreatif) mangadopi hagogotan.
Alai, di bagasan pardalanion ni sejarah, mago ma angka tibas ondeng, jala lupa ma pinompar ni Batak i tu partondion ni ompuna, ala sai songon na mali tondi nama nasida nuaeng on. Sai digulut nasida ma angka imput, songon pangulahonon ni adat i, songon angka sahala harajaon, sahala hasangapon, dohot sahala hamoraon (jabatan, pangkat, nama, harta)
Aha ma lapatan ni i? Gabe sala ma hape dapotan jabatan, pangkat, nama, harta? Ndang sala, alai gabe balik angka na denggan i di partondion ni Halak Batak (Toba) dung masuk huaso ni panjajah. Dung penjajahan i, molo di halak Batak, gabe Islam manang Kristen jotjotan do ndang ala ni na porsea manang na laho mangalului partondion na imbaru, alai laho mangain sahala harajaon, sahala hasangapon, dohot sahala hamoraon do. Molo masuk sikola halak Batak jotjotan do ndang ala ni na mauas parbinotoan, alai ala naeng mangain sahala harajaon, sahala hasangapon, dohot sahala hamoraon do. Gabe pegawai negeri halak Batak jotjotan ndang ala ni naeng paojakhon paningaon na lehet, alai ala naeng mangain sahala harajaon, sahala hasangapon, dohot sahala hamoraon do.
Dos ma rumang ni halak Batak nuaeng on songon petenis na mauas situtu tu gelar juara, asa tingki martanding ibana sai tu scoreboard matana. Beha ma boi monang petenis na songon i, agia pe mauas situtu ibana gabe juara? Ingkon gabe sitalu-talu do upa ni jolma na songon i ro di saleleng ni leleng na.
Antong molo songon i, beha nama hita, tu dia ma tondongonta, tarlobi angka pinomparta, pinompar ni Halak Batak tu joloan on?
Molo tinimbang do partondion songon napinatorang ondeng, sai hira holan sada nama alusna. Ala nunga saep hita gabe sitotas nambur, ingkon nama hita torus gabe sitotas nambur tu joloan on. Adong tolu tibas na ingkon torus padimun-dimunon ni halak si totas nambur asa bolas mangolu jeges. Parjolo, ditopot be gume na. Gume ima talenta. Jadi dikembangkan bakat pribadi gabe kemampuan na tutu. Unang diula sada ulaon hape asing tinembakna, songon gabe kepala hampung holan asa marhuaso, songon marsingkola holan asa mamora, manang songon gabe ulama manang pandita asa sangap. Kasarna, molo na bandit do bakatmu, gabe bandit tangkasan ma ho. Paduahon, unang mabiar manjalo na ro, agia pe hansit, agia pe borat. Unang mabiar, lapatanna ingkon maretong denggan (calculated risk). Ndang adong parkaro na so sondot, alai tutu ingkon karejo karas do hita mangantusi parkaro i, dohot mangalului dalan pasaehonsa.
Patoluhon, marbahul-bahul na bolon alias berjiwa terbuka, berbelas kasih. Holan halak na tarbuka do na tolap kreatif, tabiat pokok ni si totas nambur. Marugamo pe tarbuka, margaul pe tarbuka, marpikir pe tarbuka.
Beha ma bahenon manuan dohot pabalga angka on di diri ni pinomparta?
Parjolo, tapabenget ma mangaranapi saluhut partondion ni angka ompunta. Lapatan ni i, ingkon karejo karas hita mambuka sejarah ni Batak.
Paduahon, unok ni partondionta, ima Patik Naopat Unok ni uhum dohot adatta ima Dalihan Na Tolu: somba marhula-hula, manat mardongan tubu, elek marboru. Patik Naopat on dohot Dalihan Na Tolu on do na so boi morot, na so boi muba, molo naeng denggan mangolu ni Halak Batak, ai nunga i gabe dasor ni parngoluonta ratusan taon na salpu. Angka naasing i, holan sibuk dohot bunga-bunga do i, na tau muba na tau mumpat. Alani i, ringgas, malo, jala bisuk (kreatif) ma hita padomuhon i tu angka na masa nuaeng dohot na naeng ro.
Patoluhon, saluhut portibi on nama jampalan na bidang dohot papaga na lomak di hita. Tatadinghon ma bugang dohot baro na hinorhon ni panjajahan. Tajalahi ma saluhut angka na patut di hangoluon nanaeng ro, songon pamingkirion, parbinotoan, habisuhon, dohot ugari (teknologi). Ingkon gabe na jeges do hita di ganup-ganup bidang na tapillit di ngolunta, ndang gabe na marsada (nomor wahid), alai gabe na jeges di bidang naung tapillit. Kasarna, niulahan sahali nari, molo tung gabe bandit pe, ba bandit tangkasan ma ho, na malo jala na bisuk!
Botima jolo sahalian. Horas tondi madingin, pir tondi matogu (Jakarta 30 September 1997).
Tags: ADAT BATAK
By nBASIS [Pengembangan Basis Sosial Inisiatif & Swadaya] in ARTIKEL on December 19, 2013 .
← KONGRES KEBANGSAAN\tSIAPA SEBENARNYA JOKOWI ITU →
Kampanye na Massai Denggan di Laplandiandonesia InggrisAdong sada suku goarna suku Saami. Nasida tading di negara Finlandia, Norwegia, dohot Swedia. Suku Saami on adong do hasomalan dohot bahasa ni nasida sandiri. Jala baru-baru on, adong dua ulaon na dibahen Sitindangi Ni Jahowa lao pasahatton barita na uli sian Bibel tu halak Saami.
Na parjolo, di musim gugur taon 2015, dibahen Sitindangi ma akka sijahaon dohot video na marbahasa Saami. * Na paduahon, adong dua kampanye na dibahen Sitindangi Ni Jahowa, i ma di taon 2016 dohot 2017. Tikki kampanye on, lao do akka Sitindangi tu Laplandia. Dao do Laplandia on jala gok do disi rusa kutub. Dipasahat nasida ma disi akka sijahaon dohot video naung diterjemahon i tu halak Saami.
“Massai rikkot do tu akka halak disi”
Tikki kampanye bulan Mei taon 2017, adong lobi sian 200 Sitindangi di Finlandia, Norwegia, dohot Swedia na dohot tikki i. Marbarita ma nasida tu akka huta na adong di luat Laplandia. Marribu kilometer do bolak ni Laplandia on. Piga-piga Sitindangi adong na mamparsiajari piga-piga hata na dipakke halak Saami asa lomo roha ni halak Saami tikki pajumpang. Adong sahalak bawa na dohot mangurupi di huta Karigasniemi, goarna si Denis. Didok ibana, “Las do roha ni akka parhuta i, ala dicoba hami mamakke bahasa ni nasida. Gabe diboto nasida ma na lomo do rohanami pajuppang dohot nasida.”
Lomo do roha ni akka halak Saami mangida akka toppaan. Jadi, las hian do roha ni nasida tikki mambege janji ni Debata taringot paradeiso di tano on. (Psalmen 37:11) Umpamana, adong sahalak borua disi na marsiajar Bibel mamakke bukku Barita na Uli sian Debata! Diparsiajari ibana ma taringot sakkap ni Debata tu jolma. Gabe sukkun-sukkun do rohana, alana saleleng on dang hea dipaboa pandita tu ibana taringot paradeiso.
Godang do halak disi na las rohana ala ro Sitindangi Ni Jahowa. Adong sahalak nampunasa toko na mamparrohahon dua Sitindangi, jala dipuji ibana do nasida. Didok ibana, ulaon na dibahen nasida on “massai rikkot do tu akka halak disi”. Dung i, ditogihon ma nasida tu tokona asa dibuat nasida akka sipanganon. Jala didok ibana tu nasida dang pola digarar i.
Saleleng kampanye i, adong 180 video naung ditonton halak Saami jala adong 500 sijahaon naung dijalo nasida. Godang do sian nasida na mangido sude sijahaon naung diterjemahon tu bahasa Saami. Jala, adong 14 halak Saami nungnga mulai marsiajar Bibel dohot Sitindangi Ni Jahowa.
“Malo do na menerjemahon on”
Las do roha ni halak Saami tikki manjaha sijahaon sian Sitindangi Ni Jahowa. Alana, massai denggan do terjemahanna. Adong sahalak guru SD jala karejo di kantor pamaretta, goarna si Nilla Tapiola. Didok ibana, “Massai denggan do terjemahan ni sijahaonmuna on. Tabo do jahaon jala mura do attusan bahasana.” Adong sahalak bawa na tading di Finlandia Utara. Didok ibana, “Malo do na menerjemahon on.”
Di Karigasniemi, i ma perbatasan ni Finlandia dohot Norwegia, marbarita do akka Sitindangi tu sahalak guru bahasa Saami. Diulas nasida ma parsiajaran na parjolo sian bukku Barita na Uli sian Debata! Lomo do roha ni guru i tu bukku i ala denggan terjemahanna. Jadi, didok ibana ma tu Sitindangi naeng pakkeonna ma bukku i di sikkola lao mangajari akka muridna taringot bahasa Saami.
Nungnga godang video, risalah, dohot bukku na diterjemahon tu bahasa Saami. Mulai tanggal 29 Februari 2016, nungnga rade situs jw.org di bahasa Saami. Jala ganup bulan lobi sian 400 hali situs on dikunjungi halak Saami. Jala adong 350 sijahaon elektronik, rekaman, dohot video na didownload.
Dang holan halak Saami na mandapot laba sian kampanye on, alai akka Sitindangi na mangulahon kampanye i pe dapotan laba do sian kampanye on. Adong dua halak goarna si Henrick dohot si Hilja-Maria na lao tu huta Utsjoki. Didok nasida, “Gabe diattusi halak Saami do godang laba na boi didapot nasida sian Bibel.” Adong muse na dohot tu huta Utsjoki, i ma si Lauri dohot si Inga. Didok nasida, “Alani kampanye on gabe diingot hami ma dang dipaimbar-imbar Debata akka halak. Las do rohanami patuduhon holong ni Debata tu akka halak na tading di inganan na dao.”
^ par. 3 Adong do piga-piga bahasa Saami (manang adong na mandok Sami). Didok do di Encyclopædia Britannica, “Bahasa na jotjot dipakke nasida i ma bahasa Sami Utara. Adong lobi sian 60 porsen halak na disi na mamakke bahasa i.” Alani i ma, diterjemahon Sitindangi Ni Jahowa do akka sijahaon tu bahasa Saami Utara. Jadi, hata “Saami” na didok di artikel on i ma bahasa Saami na jotjot dipakke nasida.
Songon Dia do Buku Sitindangi Ni Jahowa Disurat dohot Disalin?
Hami mambahen buku dibagasan hirahira 750 bahasa. Boasa hami mangalehon nasa gogo nami sahat tu sisongon on?
Bagihon Bagihon Kampanye na Massai Denggan di Laplandia
Marbarita tu Halak Sinti dohot Halak Roma na di Jerman
Video di Marratus Bahasa
HUTAGALUNG HAREAN 16: Parpadanan Raja Marbun dohot Raja Sipoholon Jangan minta kepada Tuhan apa yang menurut Anda baik, tetapi mintalah kepada-Nya apa yang menurut Dia baik bagi Anda.
Parpadanan Raja Marbun dohot Raja Sipoholon
Di tingki harajaon ni Sisingamangaraja XI (R.O.Sohahuaon) di Bakkara, masa do hagunturon/ porang di Rura Silindung. Marporang do pomparan ni ompunta Toga Sipoholon dohot pomparan ni ompunta Guru Mangaloksa (Siopat Pusoran). Ala torop ni Siopat Pusoran, godangma tartaban huta di daerah ni Sipoholon. Terjadi ma pengungsian besar-besaran, ala nungga tung paet panghorhon ni porang i.
Tung mansai torop do mangungsi angka ina, dakdanak dohot angka natua-tua na so boi dohot marporang. Borhat ma tu Hutaraja tu huta ni haha ni partubu nasida Toga Sipoholon. Dibagasan hangaluton pangungsian on terjadi ma godang parungkilon di tonga-tonga ni keluarga Sibagariang maradophon keluarga-keluarga ni Hutauruk, Simanungkalit dohot Situmeang. Alana panjaloon (penyambutan) tu angka pengungsi na ro dang apala adong perhatian manang pangurupion. (I ma mangihuthon boa-boa ni na tolu marga, alai mangihuthon pandok ni Sibagariang denggan do panjaloan nasida).
Ala naung tu sobuna do porang di Silindung, ro do perutusan-perutusan ni Hutauruk, Simanungkalit dohot Situmeang tu Sibagariang mangido asa dipaboa barita ni porang on tu haha doli Toga Marbun di Bakkara, mangido pangurupion. Huroa dang dipatolhas Sibagariang barita on tu si Toga Marbun, ala adong lomos ni rohana dihurang ni parbalanjoan dohot inganan parbornginan (pemondokan). Alana molo ro Toga Marbun sian Toba dohot sian Humbang ba ndang na habalanjoan be i tu porang. Songoni ma pandok ni marga na tolu i. Hape ianggo pandok ni Sibagariang ditongos do barita i tu Bakkara, alai ala dipupusi panamun huroha laos so mulak dope tu tu Hutaraja.
Di sada tingki, ala nunga songon i bernit ni na masa, parhutaon nunga godang naung ditaban musu, jala hauma pe nunga dibuat partaban, dorbia pe diolat jala ditaban, borhat ma marpuri-puri mago parutusan ni Hutauruk, Simanungkalit dohot Situmeang tu Bakkara, jala dipahetar ma barita i sude tu Toga Marbun. Tarsonggot do Toga Marbun alana ndang adong boa-boa na adong porang di Silindung, jala ndang adong parutusan sian anggi doli Sibagariang tu Bakkara manang tu Humbang paboahon na marporang pomparan ni Siopat Pusoran tu Toga Sipoholon.
Jadi dung tarboto songon i, marsogotna i mardalan ma boa-boa tu sude pomparan ni Toga Marbun na adong di Humbang dohot Samosir, asa marlolo mangarapothon dos ni roha mangadopi na masa di Silindung. Dibagasan partingkian saminggu nunga marluhut/marpungu angka na ro, jala dung dipatedak persoalan na masa di Silindung, diputushon ma naingkon sude do pomparan ni Toga Marbun manahop musu “Na pajolo gogo papudi uhum” na di Silindung.
Jadi borhat ma margelombang-gelombang parbayo sian Toga Marbun, mantat sinjata dohot parbalanjoan. Jala andorang so i, nunga diatur hian manang songon dia partording ni ulu porang dohot pangulu balang lao mangadopi musu. Rombongan parjolo, dung tolu ari nunga sahat tu Hutaraja, songoni ma muse marturut-turut rombongan paduahon, patoluhon, paopathon dohot palimahon.
Dung pajumpang rombongan parjolo di Hutaraja dohot pomparan ni Ompunta Sibagariang, dapot gombaran ma nasida, na adong parsalisian diantara ni Sibagariang dohot sebagian besar pomparan ni Hutauruk, Simanungkalit, Situmeang. Ia persoalanna ima: “Na hurang do perhatian ni Sibagariang mangaradoti pengungsi-pengungsi, jala ndang apala marsitutu mangalehon pangurupion laho marporang tu Silindung”.
Dibagasan tempo saminggu nunga marluhut sude pabayo porang na ro sian Toga Marbun, jala parsoalan ni na marhaha-maranggi di pomparan ni Ompunta Toga Sipoholon ndang pola dibahen nasida pertimbangan dope. Alana tu na mangadopi musu dope paretongan nasida.
Dung dua ari nai nunga mulai Toga Marbun masidopangan dohot musu. Jala dibagasan tempo lima ari, nunga tarhilala godang perubahan di lapangan porang. Dungi tarboto ma tu pomparan ni Siopat Pusoran, nunga ro pomparan ni Toga Marbun sian Humbang, Toba dohot Samosir. Godang ma angka parhutaan na direbut kembali, songoni muse angka inganan-inganan parpatilan ni musu nunga godang na madabu tu tangan nasida. Pinajempek ma sejarah on, mulak ma muse partanoon, parhutaan, nang saba-saba ni Sipoholon, jala musu pe mundur ma sahat ro di Pardangguran. Dison nama marsionjaran pomparan ni Siopat Pusoran dohot Toga Naipospos mardanggur dohot masiambalangan.
Tarboto ma tu Raja Sisingamangaraja barita na masa gora di Silindung. Ro ma Raja i dohot panuturina mambahen pardamean tu pomparan ni Toga Naipospos dohot pomparan ni Siopat Pusoran. Disntak ma tali parbalohan sian Utara tu Dangsina, jala didok ma i: “Andalu panghirean ni bonang, ndang adong na talu jala ndang adong na monang. Ingot hamu ma tu joloan on parbalohan muna on, jala dame ma hamu tu joloan on”. Dungi mulak ma Raja Sisingamangaraja tu Bakkara.
Marluhut ma sude pomparan ni Toga Naipospos dung sai porang i. Diseat ma si gagat duhut jala dipalu ma dohot gondang bolon hamonangan. Dungi mulai ma mardalan marliat-liat parhataan di na marsuhu-suhu, jala dipahetar Hutauruk, Simanungkalit dohot Situmeang ma sude angka parsoalan dohot riga diantara nasida tu Sibagariang. Sian Toga Marbun ndang pola mangalehon pertimbangan mambahen uhum, holan pandohan (anjuran) asa marsianjuan nasida. Alai dipangido Toga Marbun asa di sada tingki di ari na uli, dipatupa partangiangan di pomparan ni Toga Naipospos, jala asa dihatahon anggi doli Sibagariang dibagasan huhuasi: “Gala-gala sitelluk, telluk mardagul-dagul, molo adong na sala, ba ro ma hami mangapul”.
Laos diolohon Sibagariang ma di tingki i, dungi diolophon Toga Marbun ma hata i. Alai pihak na tolu marga ndang pola patuduhon las ni roha, nang pe naung dialusi Sibagarian hata i. Dung habis panghataion, pintor jong-jong ma Raja parhata sian Hutauruk, Simanungkalit dohot Situmeang pasahathon hata tu Toga Marbun, songon on ma pandok nasida:
Haha doli nami Toga Marbun, huboto hami adat dohot uhum do i, kewajiban muna menuntut bela tu hami. Ala dohot huhuasi na gok, sai dipasu-pasu Tuhanta Ompunta Mulajadi Na Bolon ma hamu torop maribur ala ni sude pambahenan muna tu hami, dohot hangaluton mu maradophon hami. Mauas do hamu di toru ni sampuran, rapar do hamu dilambung ni ompon, ala nunga hubereng hami i saleleng na masa parporangan. Ngalian do hamu ndang boi mansisudu ala maranggi boru hamu dohot marparumaen tu angka paniaran nami. Mangan so minum do hamu ala so boi di adat dohot di uhum halak na maranggi-boru/ marparumaen mangalehon hasubanganna. Alai songon i pe tong do ndang adong pandelean di hamu, jala torus do hamu mandopang musu.
Pangidoan nami tu hamu, asa tasusun ma padan na masintendehan di na marhaha-maranggi, betak boha ro muse musu, alogo na so hapudian dohot udan na so hasaongan. Jadi unang ro haberniton dohot hatogangon/ hatelpangon, ba marhaha-maranggi ma hita songon si sada ina. Botima pangidoan nami, dibagasan huhuasi tu hamu asa:’Lumbanbatu ma tu Hutauruk, Banjarnahor ma tu Simanungkalit, Lumban gaol ma tu Situmeang’. Asa molo ro alogo na so hapudian dohot udan na so hasaongan, molo ro Toga Marbun tu Sipoholon sianggian ma hamu unang rapar ndang mangan, unang mauas ditoru ni sampuran, jala unang sundat mansisudu. Alai hot do ianggo partubunta. Ai martampuk do bulung marbona sangkalan. Ai marmata do suhut, marnampuna ugasan. Jadi marga-marga na masitendean i ma masiboan horongna tu joloan on, sai sada hasuhuton di angka ulaon adat. Botima pangidoan nami tu hamu. Jala ditonggohon Raja parhata (pengacara perutusan) i ma tu sumangot ni Ompu Toga Naipospos.
Ro ma alus ni Raja parhata Toga Marbun: “Ndang taralusi hami pangidoan muna i, ai mambahen parbolat-bolaton do i di pinompar ni Ompunta Toga Naipospos, alana Sibagariang songon na tarpinjil. Taringot tu na nidok muna molo masa angka parungkilon di hita, ro alogo na so hapudian, tarjalo hami do ianggo i, alana sintong do tung bernit jala dangol do parungkilon di tinki porang i, hu ae hami ai ndang boi hami mansisudu, rapar do hami nang pe adong sipanganon, mauas do hami ala ndang adong mangalehon tapian inumon siala maranggi-boru dohot marparumaen hami tu angka paniaran muna”.
Jadi ro ma alus ni na tolu marga i muse: “Nunga pola hualuhon hami dohot tonggo tu sumangot ni Ompunta Toga Naipospos, hupangido hami ma tu hamu asa lobi solhot hita na marhaha-maranggi, hape pasulononmu sisihol ni roha nami na hupasahat hami tu hamu, dohot partording na uli jala na sirsir, ba hamu ma na manimbangi”.
Dungi marsiade-adean ma Raja ni Toga Marbun sama nasida, dungi mangkuling ma Raja parhatana: “Anggi doli nami Hutauruk, Simanungkalit dohot Situmeang, pangidoan muna i hujalo hami mai dibagasan padan na marsitendehan”. Molo ro alogo na so hapudian, udan na so hasaongan, molo masa haduan tu hamu, gabe ro hami, ba sianggian ma hami, asa boi mansisudu, boi leanon mangan dohot minum. Alai martampuk bulung arbona sangkalan, marnata do suhut marnampuna ugasan. Hot do partording ni tarombonta anggi ni Toga Marbun do Toga Sipoholon, songon nidok ni umpama: “Hodong do pahu holi-holi sangkalia, Marbun do Sipoholon siala marsada ina” ima alus nami tu hamu taingot ma padan i.
Jadi nuaeng hupatolhas hami ma hata nami tu Sibagariang:
1. Marbun sude, hot do dibagasan adat dohot uhum tu Sibagariang, ndang marsitendehan.
2. Ndang boi marsialapan boru, si sada ulaon si sada lulu.
3. Alai partangiangan na hupatandos hami tu hamu, hatop mai patupa hamu, asa tiur hita sude dibagasan dame pomparan ni ompunta Toga Naipospos. Unang adong parbolat-bolatan, sidok boti ma hami tu anggi doli Sibagariang.
Ro ma alus ni Sibagariang:
1. Mauliate hudok hami tu hahadoli nami Toga Marbun, ima tutu ndang pola masitendehan hita, alana nunga diaturhon ompunta Toga Naipospos najolo partording ni angka ruhut-tuhut ni na marhaha-maranggi.
2. Ndang jadi hita tutu marsialapan boru, jala molo tung sugari adong tarjadi, sipasirangon do i, tu aek pe ogaphonon, tu api pe tutungon.
3. Taringot tu na niondoshonmu tu hami, asa pajongjong partangiangan di pomparan ni ompunta Toga Naipospos, patupaon nami ma i tibu, asa tiur sude angka partingkian na ro sahat tu angka pinomparta tu pudian ni ari on sogot-sogot ni isina.
Dialusi Toga Marbun ma Sibagariang: “Horas ma jala gabe”. Dungi dipaborhat na tolu marga i ma Toga Marbun dibagasan las ni roha mulak tu hutana, mabakbak do ilu-ilu siala madetus ate-atena di parborhat ni Toga Marbun mulak tu Humbang, Bakkara dohot Samosir. Sibagariang pe mulak ma tu hutana di Hutaraja.
Songon i ma sejarah singkat ni partording ni namasitendehan dohot padan di Toga Marbun dohot Toga Sipoholon. Molo dung hea dibege hamu sejarah-sejarah berikutna, memang godang ma muse peristiwa-peristiwa penting di persoalan-persoalan ni partangiangan, alai ianggo pokok persoalan dimulana, ima peristiwa porang antara Siopat Pusoran dohot Toga Naipospos di nagalia.
Diturihon : Letnan Kolonel Constant Marbun
Sinurathon ni : M.A. Marbun
Sumber: BUKU TAROMBO Dan Catatan Peristiwa-Peristiwa Bersejarah Dari Keturunan Ompu Saniangporhas Marbun Banjarnahor (Parbabidalu), M.A. Marbun, dengan tuntunan Christoffel Marbun, Letkol Purn.
Posted by Ryan Eko Hutagalung waktu 22:58
Tor - Tor Batak dan Sejarahnya ... Batak of Good
RAPOT NI ANGKA PIDONG – TanoBatak
RAPOT NI ANGKA PIDONG
Dari Ceritera Rakyat Batak
Boi dohonon ianggo angka Ompunta parjolo tung nabisuk situtu do.
Parpoda do nasida jala siboto ruhut Si Pahot Paruhuman. Ragam do dalan dipatupa nasida manupehon ajar dohot poda na tur, sada sian i ima marhite angka turiturian. Diraksahon angka ompunta parjolo do rumang ni angka bangko dohot parrohaon ni angka jolma marhite sian angka jadi-jadian na asing tinompa ni Debata.
Pidong Patiaraja do raja ni sandok nasa pidong, didok sijolo-jolo tubu, dung i pidong Imbulubuntal do paidua.
Asa ro ma sahali Amporik manopot pidong Patiaraja, didok ma hatana songon on: “Asi ma roham di ahu, ale rajanami, asa bahen ma ahu dohot raja Sitimbang uhum di rapot na di jolom”.
Dung i didok pidong Imbulubuntal ma mangalusi Amporik i : “ai aha do uhum na ture di ula ho, umbahen na hum roham ro tu jolonami mangido tohonan na sai balga?”
Alus ni Amporik i : ”Olo da rajanami, paboaonku ma pangalahona. Ia saluhutna hami nanirajaanmi, ingkon marhudali tanganna do, asa adong dapotsa panganonna. Ba ianggo ahu rajanami, so sijalo sisip ahu nian manang si ula sihataon, ai sai jolma do mangula sipanganonhu. Manang boa pe bolak ni hauma ni halak, hauma ni namora pe manang na sangap, tung so jadi do i gotilonna, nda ingkon ahu jumolo matumona”, ninna.
Dung i didok pidong Patiaraja ma tu Amporik i :”nunga didok ho naung didok mi. Beha ia hahuranganmu, adong do diboto ho?”
Alus ni Amporik i : ”Ndang adong ale rajanami ba aha ma hahuranganhu?”
Dung i didok pidong Patiaraja i ma muse : ”Antong molo songon i, di rapot pardomuanta naro ma nialusan hatam i, mulak ma jolo ho. Dung pe salpu pitu ari on ro ma ho mangulahi, ai disi ma rapot i”, ninna.
Ia dung songon i panghataion nasida, disuru pidong Patiaraja ma naposona martingting tu nasa ragam ni pidong, asa marpungu tu jolona dung salpu pitu ari on, unang so ro be di ari naung binuhulna i. Dung salpu antong pitu ari, ro be ma nasa pidong, mandapothon pidong Patiaraja. Tung mansai torop do nasida marpungu tu parrapotan i.
Ia dung pungu nasida di parrapotan i, mangkuling ma pidong Imbulubuntal manungkun pidong Patiaraja, ninna ma : ”Ba nunga domu hita sude dison ale rajanami, dia ma natadomuhon dia ma na tarapothon?”
Dung i didok pidong Patiaraja i ma mangalusi : ”Olo da, ianggo na tarapothon, on do, na ro do raja ni Amporik manopot ahu mangido naeng pabangkitonta ibana gabe raja panimbang di rapotta. Ba ima nuaeng na hupartimbangkon tu hamu sudena, manang na oloan do pangidoanna i manang ndang”, ninna.
Dung i mangkuling ma pidong Araroma, ninna ma : ”Tangan do bothon da rajanami, ujungna jari-jari. Husomba ma hamu rajanami, hatangku ma marsantabi. Ba ia ho Amporik, dia ma hasurunganmu sian hamion, umbahen na mangido gabe raja panimbang ho di rapot on?” ninna.
“Ianggo i, ninna Amporik mangalusi, adong do hasurunganhu sian hamu sude. Ianggo hamu ingkon marhudali tangan do hamu mangula asa adong panganonmuna, ingkon naniulamuna do asa adong daionmuna. Alai ianggo ahu do, jolma i do loja mangulai haumana, ba ahu do bosuran mangallangi. Manang boha pe bolak ni hauma ni halak di tur manang di saba, hauma ni namora pe i manang hauma nia nasangap, tung so jadi do i buatonna, anggo so ahu jomolo matumona. Ba, dang hasurunganhu dope i sian hamu sudena? Ima da antong alana umbahen na barani ahu mangido masuk gabe raja panimbang di rapot on. Asi ma roha ni rajanta, sai di pasiat ma pangidoanki”, ninna.
Alai di dok Araroma i ma muse : ”Nunga i ma lae, so diboto ho magom. Ho ma sipanihus, ho ma sipanangko, sipangan na so na niulana. Holan natinangko do hangoluanmu. Inang daba amang, songon i do pangalahom, tung barani do homangido masuk naeng gabe raja panimbang di rapot on? sombanghu ma di ho, unang nunuti be hatami, paso ma i!”, ninna.
Dung songon i muruk ma Amporik i, gabe masisonggahan ma nasida dohot Araroma i.
Ia dung leleng nasida na masisonggahan i, mangkuling ma pidong Imbulubuntal, paidua ni pidong Patiaraja, ninna ma : ”Sae ma i ale, unang be masisonggahan hamu, ai ndada i umbahen sidungna. Boti ma i, unang be sai marbadai hamu. Ia ho ale Amporik, tung na so boi do ho raja, ai tutu do ho panangko, tutu dohot panihus. Sai dipangido roham do dao mata ni nampuna eme i, asa boi emena i tangkoonmu. Nasai torop hamu saripe, sai holan na marhanalomhon natinangko do dohot nasinisipan. Ba tung na so bahenon do panangko gabe raja, ai ianggo raja, mangaramoti do i diugasan ni donganna” ninna.
Dung i sip ma Amporik i dang adong be didok agiaha.
Dungi didok pidong Imbulubuntal ima tu napungu di parrapotan i : ‘Ia adong sian hamu angka dongan na naeng mandok sidohononna, manang paboahon pangidoanna tu rajanta, ba, boi do paluaonna nonangna, asa ditangihon juara natorop na liat na lolo on” ninna.
Jadi mangkulingma Araroma, didokma hatana, ninna ma : ”Ianggo ahu ale rajanami, tama ma ahu nian pabangkitonmuna, asa gabe dohot ahu raja panimbangi diloloanta. Ima pangidoanku”.
“Ba, molo songon i, paboa ma dalanna, manang na dia do alanna umbahen na hum roham mangido harajaon nasai balga diloloan ni rapot on”, ninna pidong Imbulubuntal manungkun.
Dung i didok Araroma i ma mangalusi : ”Ummalo do ahu marhata sian angka dongan on saluhutna. Huboto do pasuman soara ni Amporik, soara ni Lote, soara ni talektek, soara ni Binsakbinsak, soara ni Anduhur dohot soara ni angka na asing pe. Ba, ima hamaloonku dohot harudunganku sian angka dongan, umbahen na barani ahu mangungkaphon pangidoanku, asa masuk ahu nian gabe raja panimbang di rapotta”, ninna.
Dung i ninna pidong Imbulubuntal mangalusi hata na i : ”Apala hatami ma tinimbang, umbaen na so boi ho pampeon gabe raja, ai tung pangansi do ho. Ai molo diida ho Amporik ba dibahen ho ma soaram songon soara ni Amporik, gabe dirimpu ma ho donganna, dipajonok Amporik i tu ho. Hape nung jonok, ditangkup ho ma i laos dipanganho, ia adong lobi-lobim na so suda di panganho, diraishon ho ma i tu sanggar. Ia mangkuling Lote dibege ho dibahen ho soaram songon soara ni Lote, ia nung jonok Lote i tu ho, ditangkup ho ma i laos dipangan ho, ia adong lobi-lobim na so suda dipangan ho, ba diraishon ho ma i tu sanggar. Sai songon i ma tutu dibahenho soaram i mangago angka naginoaranmi. Ala ni i ingkon sipaduruan do ho, ai hatam hata dongan, ia roham roha mangago. Dang diboto ho antong sapata ni pambahenanmi naung manginona tu ho. Ai sai tolu do piram, ba sai matua padua-dua do o. Sapata ni angka na jinahatan mi ma i namangisombut tu ho. Asa tung sipaduruon doho. Ima hata tuho”, ninna.
Ia mangkuling Lote, didok ma : ”Ianggo ahu nian ale angka rajanami, tama do ahu pabangkiton muna gabe raja panimbang diloloanta on. Alana umbahen na hudok songon i on do manang tudia pe ahu lao, dang adong hea na roa hatangku, ai sai tio do hudok. Nda ture ma ahu nian gabe raja panimbang angkup muna di rapot on?’.
Alai dialusi pidong Imbulubuntal ma hata na i, didok ma : “Apala hatami ma ale umbahen ho so boi raja, ai pargabus situtu do ho. Litok do aek simare, sai tio didok ho. Aut tung sura binahen ho gabe raja, ba nang geduk i sai tigor do dohononmu. Nda nungnga guntur banua molo songon i? Asa tung so boi do ho gabe raja. Angkup ni i, adong dope magom apala na umbalga na so diboto ho. Mago do ho dibahen tiur ni dalan. Di bahen halak do dalan balobung bolusonmu, di taon ma sitarihon disi mambuat ho. Ala so manaili ho mamereng manang aha, suruk ma ulum tusi, disongkik ma rungkungmu, pidom ma ho. Dung pe dipapahani porhis dagingmu, asa diboto halak naung mate ho. Tung na so boi do ho pampeon gabe raja, ai pargabus do ho jala na so umboto parmaraan. Paso ma hatam, ima sae hata tuho”, ninna.
Ia dung sae i, mangkulingma talektek, ninna ma : ”Ianggo dirohangku ale angka rajanami, tinggil ni pinggol do harajaon. Dibahen i unang hamu lilu, ahu do na tama gabe raja panimbang diloloanta. Boi do ahu marhuta di topi ni dalan dibahen tinggil ni pinggolhu. Otik pe humeres ramba, sai pintor hehe do ahu sian asarhu laho manangkasi namasa. Asa didok rohangku, tama ma ahu pabangkitonmuna, asa dohot ahu raja panimbang di rapotta”, ninna.
Dungi mangkuling ma raja i, ima pidong Patiaraja, didok ma tu talaektek i : ”Tung ho ma na so boi raja, alana umbahen na hudok songon i, tangihon ma unang songon na so mardalan hata niba ditonga-tonga lobuan na godang. Tutu do nian olo ho marhuta dilambung ni dalan, alai atik pe songon i, tung parbiar situtu do ho. Na o musu pe mamolus di dalan i, sai pintor dihunti ho do rerem, ganup tongkin do ho laho bungkas. Tutu do na tinggil pinggolmu, ndada soadahononhon i, alai tinggil ni pinggolmi ma mangago ho. Ba tung boi ma parbungkas-bungkas gabe raja?. Sombangku ma di ho, unang be sai nunuti hatam i, sae ma i !”, ninna.
Dungi didok Ambaroba ma pangidoanna, ninna ma : ”Ahu do nian tama bahenon gabe raja, ai natutu do na nidok ni harajaon. Alana umbahen na hudok songon i, on do. Manang tudia pe ahu laho, sai bik-bik do hudok. Ba, ulos ni ise ma tutu na so ra mabik-bik? Jadi ala parhata na tingkos ahu, didok rohangku, umbahen na barani ahu mangido asa pabangkitonmuna ahu gabe raja”, ninna.
Dialusi pidong Patiaraja ma hatana i, ninna ma : “Ho pe ale, tung na so boi do ho gabe raja , ai so doboto ho ujung ni na nidok mu. Ai nang apala naimbaru ulos ni halak, tung nambura sidung pe ditonun, sai namabikbik do i didok ho. Aut sura binahen ho gabe raja, nda dohot ma nadenggan i dohononmu na roa ? Palias ma hatam tung na so boi do ho gabe raja, ima sae ni hata tu ho”.
Ro ma muse pidong Siburuk, didok ma hatana : “Ahu ma nian ale angka rajanami pampeonmu gabe raja. Alana umbahenna barani ahu mandok songon i, on do : ”Manang tudia pe ahu laho sai holan na gukguk do hudok. Ba sude do hita sai holan na gukguk do pangidoanna. Angkup ni i huhutna, ubat ni hadatuon pe, di ahu do, ai malo do ahu mambaen dampol tongosan. On pe, ture ma dirohangku pampeonmuna ahu gabe raja. Ima pangidoanhu”.
Dung i dialusi pidong Patiarajama hatana i, ninna ma : “Unag songon na so nialusan hata, tangihon ma nahudok on. Tung na so bolas do ho raja, ai nang longa hudon ni partuaek, sai gukguk do didok ho, ba tung natingkos ma i? Angkup ni i, usat ni hadatuon ditaringoti ho, molo ho nimmu mambahen dampol tongosan, dang tutu i. Alai umbahen na hudok so situtu i on do ; Disi ho tinutung, pintor angkagetem do sibukmu, malala dohot ate-atem. Asa dang boi ho raja. Unang pangasahon hapistaranmu tu hami on. Pasonang ma roham, hadatuonmi ma datdati. Ia ditipulhon halak pat ni anakkonmi ba ima padampol-dampol”, ninna.
Dung i mangkuling ma Leangleangmandi, didok ma hatana : “Ahu do nian tama bahenon gabe raja. Alana umbahen na hum rohangku mandok songon i, on do : Neang ni daging do dohot hipas ni pat sibahen harajaon. Ba ahu do na humipas, ai holan dibagasan satongkin do nunga boi ahu sahat tu nadao binahen ni hahipasonhu. Dung i sudena angka na naeng mangido harajaon, luhutna do i ditorungku. Jotjot do hubahentu angka na rotakku, so pola tung manang aha didok tu ahu. Gari angka jolma i tahe, jotjot do hurotahi sipanganonna, dohot jabuna jotjot do hu ingani so pola tung dia didok tu ahu. Nda tama manian ahu gabe raja? Ima dialusi raja i!”, ninna.
Dung i dialusi pidong Patiaraja ma hatana i, ninna ma : ”Ndang sialusan nian hatami, ai na songon alogo do ho. Laho tu dolok so aha na nialapmu, maringkat ho tu toruan so aha tinaruhonmu, dang na hainganan ho huta ai na simaon do patmu. Ba tung boi ma raja na so piga hali mangingani huta? Alai angkup ni i, so diboto ho huhut na maila, ai dohot do narotakmu dipangasahon ho, tung sitongka do i di harajaon. Ipe, sotung hirim roham, tung na so boi do ho raja, ima ingot”, ninna.
Dung i ro ma Sitapitapi, didok ma hatana : ”Manomba ujung do ahu rajanami, manomba huhuasi. Anggo siat pangidoan, ahu ma nian patampilonmuna, asa dohot ahu gabe raja panimbang di rapotta”, ninna.
Paboa ma dalanna umbahen na didokho pangidoanmu songon i”, ninna pidong Patiarajama manungkun.
“Anggo i, da rajanami, paboaon ma tutu”, ninna Sitapitapi i mangalusi. ”Umbahen margoar pe ahu Sitapitapi, ala ni malongku do mangkuling, binahen ni pandengku do mangkatai. Ba harajaon pe, dirohangku, hamaloan mangkuling do dohot hapandean mangkatai, asa boi ulaon. Ima umbahen na hupangido pabangkitonmuna ahu gabe raja panimbang”, ninna.
Dung i didok pidong Patiaraja ma mangalusi hatana i : ”Beha, ia hahuranganmu, adong do diboto ho?”, ninna.
“Tung na so adong do hahuranganhu, ale rajanami; holan na so raja i do ahu, rajanami, sai asi ma roham, tung unang ahu paujat di pangidoanki ninna Sitapitapi i mangalusi.
Alai didok pidong Patiarajai ma tu ibana: ”Ndang boi ho ale bahenon gabe raja, ai so diboto ho hahuranganmu. Tutu do nagortip ho mangkuling, pola do umpama ni na deba ho. Molo adong anakkon ni halak na mateptephu mangkatai, didok natorasna do tusi : Aa, magartiphu do ho mangkuling, Sitapitapi do ho mangkatai, ndada na iran dois ni bibirmon”, ninna. Asa ndada na ture halak magartiphu mangkatai. Alai angkup ni i na pande ho nimmu mangkatai, hape, apala ho ma na umoto ; Denggan do nian patmu duansa, alai sai mangkatengkat do ho mardalan di tano i hinorhon ni otom, ai sai dirimpu ho do, dumokdok ho sian tano on, sai didok roham do, marongrong tano on degehononmu molo duansa pat mi ojakkononmu. Nda asing ma haotoonmu, ai tu dangka ni hau ho songgop duansa do patmi di ojakhon ho; alai tu tano ho mardalan, mellakhellak patmu dibahen ho, so na mahua i nian? Ba tung na so boi do ho raja bahenon, ai nda na manggunturi iba di na nirajaan i, molo pangkiton halak na oto gabe raja, na so umboto manimbang manang aha? Ipe paso ma roham, unang be datdati hatam i, ndada talmis ni pangkuling sibahen harajaon”, ninna.
Ia mangkuling ma Anduhur, disorohon ma hatana, ninna ma : ”Ahu ma nian, ale rajanami, pabangkithamu gabe raja, asa bolas ahu manimbangi diloloanta uju marrapot songon on. Alai umbahen na hudok songon i, on do ; Manang tudia pe ahu laho, sai holan natutu do hudok, so olo ahu mandok na so tutu. Ba harajaon pe dirohangku, nang hata timbangan, sai holan situtu do jinalahan. Asa anggo siat do pangidoan, tung bahen hamu ma ahu gabe raja!” ninna.
Alai didok pidong Patiaraja ma manglusi : “Ndang boi ho, ale, gabe raja, ai na songon Lote i do ho. Ia Lote, sai tio do sude didok, litok pe Aek Simare, maradu songon purik idaon, sai tong do i tio ninna. Apala suman do ho tusi. Alai umbahen na hudok songon i on do ; Jotjot do pilit barita ni paronan di paboa, jotjot do so tingkos namasa di hatahon, hape, sai holan na tutu do i didok ho. Sintong do nian na didokmi, sai situtu do na niluluan, tingkos na jinalahan, alai anggo tung dohot do napilit i sai tutu dohonon, nda nunga guntur banua? Asa, i ma umbahen na hudok, na so bolas do ho bahenon gabe raja.
Ala ni na so tingkos i jotjot hatam, manginona do i tu ho, ai sai tartolu do piram, jotjot do i dua diporpori ho, ba tung sipata do holan sada. Gabus i do na mangisombut tu ho. Umbahen na olo ho maningkot, disurukkon ho ulum tu solot-solot, asa mate ho. Asa tung na so boi do ho gabe raja. I ma ingot, sae hata tuho”, ninna.
Ro ma muse Silogologo, didok ma hatana : “Ahu ma nian tama bahenon gabe raja, ai holan tortorhu do hupangsahon, tuk do panganonku,” ninna.
Dialusi Imbulubuntal hatana i dodok ma : “Paso ma da sangkap mi. Tung na so boi do ho gabe raja. Nda hamaloon manortor harajaon. Tutu nian lomo do roha marnida halak na malo manortor. Alai ianggo ho, tung ala ni panortoronmu ma mangago ho. Ditortori ho do satua, lalap ma i paidaida panortoronmu, dung i manigor manihus ma ho tutoru laho manoro asa adong panganonmu. Dirimpu ho ma sipata naung lalap satua marnida tortormu, ditahop ho ma i, hape napa ni horbo do. Sap narotak ma pamanganmu habang manggarpasi. Paso ma pangidoanmi”
Mangkuling ma muse Lalisilopak, didok ma hatana : ”Ahu do nian tama raja pabangkitonmuna, ai manang sadia pe torop ni jolma mamahan manuk, ba ahu do mahapan mangan manuk, so na hutuhor i, so na hupangido, guru rohangku do mambuat i. Nda tama ma ahu bahenon gabe raja?” ninna.
Alai pintor didok pidong Patiarajama mangalusi hatana i : ”Apala tung ho ma sada, na so boi raja, ai panangko doho, pamangus do ho, pangalaum do ho, ndada sipujion ho di na binahen mi, ai sai diburai halak do ho, ai pintor tarhiap do manuk dibahen ho. Ala ni hajahatonmi ma umbahen na so boi ho gabe raja. Aut bahenon ho gabe raja, nda sude ma hami on palengseonmu? Ai gari manuk, ugasan ni jolma manisia, sun dipangani ho, ba lam beha ma hami bahenonmu, tung sura pinabangkit ho gabe raja, na mago ma hami pasudaonmu? Palias ma hatam, tung na so bolas do ho gabe raja bahenon,” ninna.
Dung i ro ma muse Lalipiuan, dipagogo ma soarana mandok : ”aha do hinataanmuna, umbahen na sai simaon hamu sude? Ai aha do haraja on, ndada habisuhon, ndada hagogoon dohot hagabeon? Anggo toho do songon na hudok i, ba luhut doi di ahu, ahu ma raja, ai ditorungku do hamu sude. Paboa sintong na hudok i, dao dope ahu mamolus, nunga monjap hamu sude ditorungku, ala ni biar muna mida ahu. Ba, dang tama dope ahu bahenon muna gabe raja?” ninna.
Dung i didok pidong Patiaraja ma mangalusi hatana i : “Tutu do, diulahon ho do nasa hajahatonmu, alai apala ala ni i ma umbahen na so boi ho raja, ai luhut do musum, so adong agia ise donganmu. Mabiar do iba mida ulok, atik beha di turbing iba. Songon i ma ho, luhut mabiar mida ho, ala ni jahatmu. Asa sihampir gabe gambir do ho, tandiang gabe toras; tudia pe ho so tampil, tu aha pe so bolas; songon halakhalak na tarpunjung do ho, songon tandiang na hapuloan; naung pinaduru do ho. So adong na mangebati hutam. Ala ni jatamu antong. Di tongan dalan do mamolus, so sude do digomahi ho dohot na so sipanganon di papangani ho; tarida do huhut jahatmu sian inganan mu, ai sai tu sapsap batu na so hasigean do ho marhuta. Tungkap pe ho, soada na manogu; marsahit pe ho, so adong na mandaoni ; haudanan pe ho, soada na marsaongi; hagolapan pe ho, so adong na mangalehon sulusulu; mate pe ho, so adong na mananom ho, jadi suda ma bangkem dipangani porhis. So dihilala ho sapata ni angka na jinahatan mi, ai lobi do nian sipata tolu piram, alai sai holan dua do na hasea. Anakkonmu pe, sai holan na hisapan do, alai jotjotan do i mate sollopon, gabe balik parbilean ni deba ro manggulut juhut na niradem, angka na jinahat mi. Alai atik pe songon i, laos so diboto ho do mamilangi na binahen ni Debata tu ho. Ipe, ala ni hajahaton mu, tung na so boi do ho raja, ai molo raja iba, ingkon saor do tu na torop, alai anggo ho, luhut do halak mabiar mida ho”, ninna.
Alai didok Lalipiuan i ma : ”Aa, unang godang hatahatam tu ahu, beta ma hita na dua jolo marsiadu habang dompak langit an!. Molo ho tumimbo habang tu aoangaoang i, ba ho ma tutu raja; alai anggo ahu do annon tumimbo, dumao dompak langit, ba ahu ma tutu raja”, ninna.
Dung i marsak ma roha ni pidong Patiaraja umbege hatana i, ai nunga diboto ibana, tung na so taralosa do i marsiadu habang. Alai atik pe songoni didok ma : ”Ndang daba i uhum, ndada bolon ni bitis pangasahononhon dohot tombol ni botohon. Jotjot do humipas hatoban sian namora, jotjotan do i gumogo mamorsan si porsan on, alai sai raja i do raja, hatoban i do hatoban. Asa ndada oloanku i hatami”, ninna.
Alai ninna Lalipiuan i ma muse : ”Ndang songon i, ingkon beta do; unang be sai nonang ganjangi tu ahu”.
Dungi lam marsak ma roha ni pidong Patiaraja umbege hatana i. Alai ro ma sibarung, dipajonok ma tu lambung ni pidong Patiaraja, dihusuphon ma nanget : “Unang pola marsak roham, ale rajanami, ba molo marsiadu habang ninna, oloi unang mabiar ho. Dongkon ma dipalojo ibana habang tu ginjang, asa jolo loja ibana. Ia dung loja ibana annon ndang hanangkohansa be tu ginjang, mijur ma ibana, asa di na mandok loja ibnana dietong rohanta, disi ma hita borhat, di tanggurungkon pe ho songgop, ahu pe manghabangkon ho tu ginjang, ai haroro ni gogom ma disi. Alai anggo ahu, ihuthononhu ma ibana mijur tu toru. Dung leleng hami ro di toru, ba mijur ma ho sian ginjang, jadi ho ma monang. Songon i pe tabahen, unang pola marsak ho, dongkon ma ibana borhat”, ninna sibarung i.
Dung i las ma roha ni pidong Patiaraja i umbege hata ni sibarung i, dung i didok ma tu Lalipiuan i : “Molo sai tole hita nimmu, marsiadu habang ale Lalipiuan, ba tole, pajolo ma habang tu ginjang, huihuthon pe ho sian pudi. Ba molo ho tutu umpudi annon mulak tu lobuantaon, homa na monang , ai ima tandana paboa na dumao ho tu ginajang,” ninna.
Dung i pintor maletes ma antong Lalipiuan i digogo ma habang tu ginjang, tung mansai dao do tu aoang aoang i. Alai dung marhira loja ibana di roha ni sibarung, di dok ma tu pidong Patiaraja: “Ro maho ale rajanami tu atas tanggurungkon, asa taihuthon ibana tu ginjang”, ninna. Dung i laho ma pidong Patiaraja i tu tanggurung ni sibarung i, adung i dihabanghon sibarung i ma ibana tu ginjang.
Ia Lalipiuan i, nunga sai ngolngolan ibana paima-imahon di ginjang, matua so adong diida ro pidong Patiaraja sian toru. Jadi dung dang tartaonsa be lojana na habang i mijur ma ibana.
Alai di nalaho mijur i ibana, pajumpang ma ibana dohot sibarung, na mamboan pidong Patiaraja i. Dung i disungkun sibarung ima Lalipiuan i. “Ndang adong dope ibana ro tu ginjang on,” ninan Lalipiuan i mangalusi.
Hape nunga disiluhon pidong Patiaraja i habang tu ginjang sian tanggurung ni sibarung i, so pamotoan ni Lalipiuan i, gabe dumao ma ibana muse tu ginjang. Ianggo sibarung i diihuthon ma Lalipiuan i mijur tu toru. Dung pe adong lobi sangombas nasida di toru, asa mijur muse pidong paitaraja i sian ginjang.
Dung i muruk ma Lalipiuan i, didok ma: “Na so uhum do na binahenmi, ale sibarung, ai manjalo sisip do ho sian pidong Patiaraja. Ho do mamboan i tu ginjang umbahen na gabe ibana monang”, ninna.
Alai didok sibarung i ma mangalusi: “Ndang adong tutu ahu manjalo sisip sian raja i. Alai molo so porsea ho di na hudok i, manang dia gana sibahen namate, bahen, asa hutolon”, ninna.
Dung i didok Lalipiuan i ma muse: “Manang na adong dijalo ho sisipi sian ibana manang na soada, ho ma sipabotoboto i, alai sandok sala do ho disi, ai diurupi ho alongku manaluhon ahu, siuhumon do ho”, ninna.
“Ndang hea songon i uhum, sala iba hape molo niurupan na ro manjalo tu iba. Alai molo tung adong patik ni ompunta, na mandok, siuhumon do iba molo niurupan dongan, nioloan raja, ba paboa asa hubege”, ninna sibarung i mangalusi.
Dung i didok Lalipiuan i ma: “Anggo songon i do, dang olo ahu marraja tu pidong Patiaraja, rohamu ma disi molo pasangaponmu ibana. Tung na so huoloi do marraja tusi, ai so aha pangasahononna tu ahu”, ninna.
Alai didok pidong Patiaraja i ma tu ibana: “Hudok hian do tu ho, ala ni jahatmu sipaduruon do ho. Dang pola dope nian hupaduru hami ho, alai nunga sai naeng ho huroha tarpulik, ba roham do, laho ho!” ninna.
Dung i marmurukmuruk ma Lalipiuan i laho, ditogihon ma donganna: Lalisilopak, Silogologo dohot Leang-leang, marpadan ma nasida naopat mandok ; na so jadi nasida marraja tu pidong Patiaraja.
Juni 29, 2007 tanobatak
12 respons untuk ‘RAPOT NI ANGKA PIDONG’
Konsep “marraja tu sahalak jolma” dalam masyarakat Batak tidak ada. Tidak seorang pun mau melakukan itu dalam lingkup kekeluargaan masyarakat Batak. Jadi, kalau Lalipiuan i laho, ditogihon ma donganna: Lalisilopak, Silogologo dohot Leang-leang, marpadan mandok ; na so jadi nasida marraja tu pidong Patiaraja, maka itu bisa dibenarkan kalau mereka menggunakan konsep kekeluargaan Batak. Dan lagi pula, analog raja seperti pidong Patiaraja tidak ada dalam konsep Dalihan Natolu.
Ini artinya, bahwa
Agustus 16, 2007 at 12:27 pm
Salut, atas koleksi turi turian sisongonon. Gabe taringot do iba ditingki sihaetehon, uju mangolu dope akka daompung.Saonarion nungnga tung langka angka turi turian sisongon on. Molo bai nian adong nabersedia mambahen di sada buku, songon koleksi budaya.
Intina naboi dapot ahu :
1)Ndada sipangidoon ianggo harajaon,tarlumobi mai alani angka ‘ha boi on’.
2)Godang do tamba kosa kata,hata batak melalui turi turian on.
Molo adong nian ate bukku turi turian , mansai tabo ma nian. Ba sai turi turian ni halak Denmark dohot halak Sunda ma pinajaha jaha hape adong do godang turi turianta, dang sala nian manjaha turi turian ni halak, alai apala turi turianta sandiri dang jinaha ??????
Februari 14, 2008 at 6:46 am
Na jolo di taon 86 an dipangido halak Jerman tu ahu asa mangalului barita (informasi) tarsingot rupa manang tompa ni pidong Patiaradja. Alai indang dapothu. Gabe tarsingot ahu dung manjaha turiturian on. Sian dia do dapot muna turiturian on. Jala hira-hira boha do tampa ni pidong Patiaradja (balgana, warna ni imbuluna manang bentukna).
Mauliate, Tigor Sitohang
Februari 2, 2010 at 10:32 pm
Na hea binereng adong baringbingna, balgana nasa anduhur. habang lambat jala jonok-jonok. sai hira manuk jambe namera (mira polin)
Februari 5, 2010 at 4:03 pm
Molo di parlemen saonari (pansus century) adong do sitapi tapi. Ise mai?
Alai Patiaraja…. konspirasi do hape. Sekedar informasi.Pidong na metmet do on. Taon 1996 hea dope jumpang nami di hutan perbatasan Kabupaten Karo dan Dairi. Sada do goarni ni pidong on bahasa batak karo, toba, simalungun, pakpak. Tohoma tahe PATIA RAJA.
Februari 23, 2010 at 11:45 am
Horas amang panurat! Tung massa tabo do nian turi turian ni halak hita on. Alai molo boi pangidoanku tu hamu asa di bahen mai jadi sada buku, asa adong muse sicaritahonon tu akka ianakkon niba. Mauliate!
Februari 25, 2010 at 11:28 am
molo naeng mamboto tompani pidong Patiaraja i sai mura ma i,
laho ma tu angke perpustakaan , jalal luluima ensiklopedia ni angka pidong na adong di saluhut portibion, molo nunga dapotan, boan ma buku i tu angka ompunta di huta si botoboto pidong, jala patuduhon ma gombarannni angka pidong na disi, jadi sungkun ma sian sude gombaran i dia do na suman, jadi botima, lului hamu ma, ai molo ahu, diluat sileban da ahu nuaeng, jadi ndang tarbahenonsa sisiongon i
Februari 18, 2011 at 10:32 am
Kalau ingin mengetahui jenis pindong patiaraja, harus dibuat pertanyaan yang diskriptif pada orangtua kita yang pernah melihat pidong Patiaraja tersebut, sebagai contoh pertanyaan deskirptif: bagai mana bentuk paruhnya, apa ia mempunyai barimbing, bagai mana bentuk sayapnya, bagai mana bulunya, warnanya, bagai mana bentuk kakinya, dimana dia sering bermain dsb, persis seperti upaya polisi mendiskripsi penjahat. Dengan demikian kita mengetahui apa ini jenis burung buas, atau pemakan bijih2an, atau peminum madu,atau burung air seperti burung bangau, burung yang di tanah seperti burung kaswari dll. Setelah itu kita membuat sketsa pidong Patiaraja tersebut, dan dicocokkan pada gambar burung2 pada Ensiklopedia Burung… dari beberapa gambar yang mirip, tunjukkan pada orang tua tersebut, dan mudah2an kita mendapat tahu bagai mana bentuk pidong Patiaraja., yang penting ini harus dilakukan selagi masih ada yang pernah melihat bentuk pidong Patiaraja tersebut.
Februari 22, 2011 at 6:36 pm
JARUDIN MAURITZ PURBA berkata:
cerita parrapotan ni akka pidong ini juga sampai ke kita orang simalungun. tahun 1996 orangtua pernah buka ladang dekat hutan di desa Purba Tongah Kec Purba Kab Simalungun, segerombolan burung lewat terbang, ada beberapa jenis, terdiri dari beberapa warna dan terdiri dari ukuran yang berbeda. orang tua saya bilang yang merah,(lebih besar dari burung pipit) itulah raja burung namanya burung patiaraja. beberapa kali saya melihat burung ini terbang, mereka selalu bergerombol, posisi burung warna merah didepan dan yang lain mengikuti. sungguh berbeda memang dengan kebiasaan burung pada lazimnya. mauliate
Juli 31, 2011 at 5:05 pm
Parlin Manalu berkata:
Mauliaeta ma di mamaritahon turi-turian on. on gambaran hidup ni jolma namambahen segala cara laho manggulut angka jabatan, sinamot, jala songonoi ma manisia i, marpangalaho, adong nabagak pangkulingna, alai adong na pura-pura,
alai adong na bernas hata ni patia rajai : Ianggo Raja siramoti ugasan ni donganna do, ndang manangko songon ampori i.
sombu do ni hilala, dung sidung ni jaha turi turian on bah. gabe taringot uju metmet dope iba, alai tamba do sodap na molo ni jaha marsoara
Maret 17, 2016 at 1:44 pm
13.08 Gereja Katolik Maria P.O.K.-Sidikalang No comments
Minggu, 17 Mei 2009: Minggu Paskah VI
Ulaon 10:25-26.34-35.44-48; 1Joh 4:7-10; Joh 15:9-17
“Radoti hamu ma angka patikku; i ma dalanna, asa mian hamu di bagasan holong ni rohangku: Songon Ahu pe na mangaradoti angka patik ni Damang, gabe mian di bagasan holong ni rohana.
!”
Hea sahali ahu mardalani di pajak horas na di Siantar. Di tingki i, mardalan pat do ahu, Alana laho manuhor situhoron, alai ndang jumping. Tingki mardalan i, sian nadao huida sada ina-ina antar songon na martugarang laho manaborang dalan. Hupanotnoti sian na dao, jala marpingkir, ‘adong do jolma na mangurupi ibana?’ Torop do jolma di si, alai ndang adong na pardulilaho mangurupi ina-ina i, hape saek godang motor na lewat jala panas ni mataniari ndang tartaon. Marnida i, marlojong ma ahu mandapothon ina-ina i, tangan siamunhu mambahen tanda tu angka motor na lewat asa mana, jala hutogu ma ibana pangke tangan hambirang. Dung sahat di saborang ni dalan, disungkun ina-ina i ma margakhu dohot tubu ni boru aha ahu. Dung hupaboa, ninna ina-ina i tu ahu, “Mauliate ma da amang, sai godang ma pasu-pasu ni Tuhan tu ho.” Tingki hubegei hata pasu-pasu i, tompu huilala adong sad alas niroha bolon di diringki, na sotardok ahu. On do hape halalas ni roha dinamangulahon na denggan, mangurupi dongan na hasusaan, panas niari dohot loja pintor tompu mago, diganti dohot las ni roha. Sampe saonari, molo huingot pengalaman i, songonna tubu muse gogo dohot las ni roha. Dibahen i, unang marnaloja hita manghaholongi, mangulahon na denggan tu angka dongan, Alana sai na jumping ta do las ni roha nasotartuhor.
Senin, 18 Mei 2009: Minggu Paskah VI
Ulaon 16:11-15; Joh 15:25-16:4a
“Alai dohot ma hamu mangkatindangkon, ai donganku do hamu sian mulana i.”
Masa do di hita halak batak na mandok, “Sahala ni natua-tua mangomgomi pinomparna.” Angka hata ondeng laho mandok tu hita , natua-tuanta i molo tung pe monding nasida, sae tong do manggomgomi pinomparna, ima na didok gabe partangiang di hita. Marhite haporseaon si songoni, gabe tung marposniroha ma angka pinomparnai manorushon ngoluna, alana porsea na sai tong do ditangianghon natua-tuana ibana, tung pe nunga monding natua-tuanai.
Doshon i ma nadialami halak sisean ni Jesus Kristus. Nasida tung mansai mabiar do mangulahon hata ni Jesus na mandok na ingkon manghatindanghon haporseaon ni nasida jala pararathon harajaon ni Debata. Dobto Jesus doi, ido Alana andorang so ditadinghon dope sisean i, nunga dipabotohon Jesus tu nasida, naso tadinghononna nasida, alai nadongananna do nasida, marhite na suruonna do pangurupi di nasida ima Tondi Porbadia. Aha nadijanjihon Jesus i, tung dihilala jala dihaporseai angka siseani do. Alana taboto do, anggu dimulana nasida i tung mansai mabiar, alai diujungna nasida gabe barani manghatindanghon haporseaon nasida dohot pararthon harajaon ni Debata siala pangurupion ni Tondi Porbadia. Alani i, naeng ma barane hita mangulahon tononan naung dilehon Jesus tu hita, ima manghatindanghon haporseaonta, pararathon harajaonna, ai nasai donganon ni Jesus do hita tong-tong.
Selasa, 19 Mei 2009: Minggu Paskah VI
Ulaon 16:22-34; Joh 16:5-11
St. Petrus Selestinus & St. Alkuin OSB
“Ulimuna do i, ia laho Ahu. Ai aut so laho Ahu, ndang na ro Pangondian i manopot hamu. Alai anggo laho Ahu, suruonku do ibana tu hamu!”
Ra hea do ta rasahon boda do ditinggalhon monding keluarganta manang dongan na tahaholongi. Tontu lungun rohanta, alana ndang boi be panjumpang manang rap dohot ibana di portibi on. Songon i ma na dihilala angka apostel tingki laho ditinggalhon Jesus nasida. Alai ditingki marlungun ni roha na sida, dipaboa Jesus tu nasida, i ma ndang na ditinggalhon nasida songon naso maraba dohot so marina, alai na mulak do ibana tu Amai, mulak tu ingananna hian ima surgo i. Sian hata ni Jesus i, tangkas ma dipabotohon tu angka apostel dohot tu hita, ai na mulak tu Amai do ibana, mulak tu ingananna hian, lapatanna tangkas ma ibana Tuhan Debata na tuat sian surgo laho paluahon hita, jala mulak muse tu surgo laho paradehon inganan tu angka naporsea. Marhite hinalaona mulak tu surgo, tngkas ma di hita hadebataon ni Jesus Kristus, dibahen i tontu silas ni roha di hita, Alana ibana na tahaporseai Debata do, debaheni hitta na porsea tu ibana sae nasahat do tu surgo. Asing ni i muse, lam papatarhon Hadebataon ni Jesus i, dijanjihon ibana do di hita ima Tondi Porbadia, na sinuruNa raphon Ama i laho mandongani, mangurupi jala mangajar-ajari hita asa boi hita sahat panjumpang muse dohot ibana di surgo. Dibahen i, porsea ma hita tu ibana dohot tu Tondi Porbadia na sinuruNa laho mandongani hita.
Rabu, 20 Mei 2009: Minggu Paskah VI
Ulaon 17:15,22-18:1; Joh!”
Di zaman modern on, godang do hamajuan na gabe silas ni roha, alai godang muse na mambahen lungun ni roha. Di nuaeng on, jolma nunga holan mangasanghon gogona, hajulmaonna dohot hamoderenon. Nunga hurang be haporseaon ni jolma i tu Debata na mangolu, na sai tongtong gabe pangurupi di ibana. Jolma si songoni, somalnna pasti do manghilala ngolu on tung mansai borat, jala olo do prustrasi. Memang toho, molo hita holing mangasanghon gogonta sambaing, tontu ndang tolap hita mangadopi ngolu nuaeng on na tung mansai borat.
Alai di hita halak Kristen, unang ma nian songoni, alai tabungka ma rohanta tu Tondi Porbadia, asa mangula Tondi di bagasan ngolunta, Tondi Porbadia naung dijanjihon Jesus Kristus tu hita. Unang hita holan mangasanghon gogonta sambing, alai tabungka rohanta asa mangula Tondi Porbadia di hita. Tondi Probadia do na gabe mangogoihon hita laho mangadopi ngolu on, jala namambahen hita boi marnida pasu-pasu dohot pangurupion ni Debta na sai tong-tong mandongani hita, Tondi i muse do na mambahen hita boi barani menghatindanghon haporseaonta. Olo do hita mambgunka rohanta tu Tondi Porbadia?
Kamis, 21 Mei 2009: Minggu Paskah VI
Ari Rea Hananaek Ni Jesus Kristus
Ulaon 1:1-11; Ef 1:17-23; Mrk 16:15-20
“Laho ma hamu tu liat portibi on; jamitahon hamu ma barita na uli i tu nasa na tinompa!”
Sadari on, tarayahon ma ari Rea hananaek ni Jesus Kristus tu Surgo. Di tingki laho naek Jesus tu surgo, dipasahat ma tona tu angka siseanNa, “Laho ma hamu tu liat portibi on; jamitahon hamu ma barita na uli i tu nasa na tinompa!” Ra songon na asing tahilala, Alana dilehon Jesus tu nasida tohonan, alai ditinggalhon nasida.
HananaekNa tu surgo ndang na manadinghon siseanNa, jala ndang berarti nunga sae be karejoNa di portibion, ba pansiun ma ibana. Ndang i lapatanNa. Alai dinanaek ibana tu Surgo laho patangkashon hamuliaonNa, ai namarhuaso do ibana di Seurgo. Marhite i, tarida ma muse, ibana naung manaluhon huaso ni portibi on, ndang adong na boi mangambati iabana laho patuduhon holongNa tu jolmai, laho paluahon julma i. Di barta nauli na tatangihon sadari on, ndang adong dipatuduhon lungun ni roha ni angka apostel. Din nasida dinanaek Jesus tu surgo, ndang gabe parsirangan na mambahen lungun ni roha nasida, alai silasniroha do diida nasida, alai tangkas ma di nasida, Jesus i Tuhan Debata. Dibahen i, marlas niroha nasida manjalo jala mangulahon tohonan na pinasahat ni Jesus tu nasida, tarlumobi muse ai marjanji do Jesus na tontong donganna nasida saleleng ni lelengna.
Asing ni i, Ari Rea sadari on, gabe sada parsiajaran di hita, ima na laho parsidohot do muse hita naek tu surgo, pajumpang dohot Jesus di surgo laho mangolu di bagasan hangoluan na saleleng ni leleng. Dibahen i, tung pe di parngoluan on, tung mansai godang parungkilan, godang parmaraan, godang sitaonon, godang tantangang, alai anggo hot hita di haporseaon tu Jesus Kristus, sai na donganonni Jesus do hita jala sai na parsidohot do hita anon naek tu surgo raphon ibana laho mangolu dihangoluhon di saleleng ni lelenga. Dibahen i, uang pola mabiar hita laho manjamitahon barita nauli i.
Jumat, 22 Mei 2009: Minggu Paskah VI
Ulaon 18:9-18; Joh 16:20-23a
“Di hamu pe nuaeng dok ni roha; alai idaonku do hamu muse, gabe las ma rohamuna disi, jala ndang buaton sian hamu halalas ni rohamuna i!”
Barita hatutubu ni sada dakdanak , mamboan silasniroha di sada keluarga. Apalagi molo na tubu i buha baju panggoaran ni keluarga i. Di tingki i, digongkon ma ompungna, hula-hulana, angka hombar balok, dohot huria, jala dibahen do pesta na suman tusi. Alai molo taida andorang su silasniroha i, ina pangintubu ni dakdanak i, ingkon do manaon nahansit situtu. Alai dung sorang dakdanak i, pintor songon na salpu jala lupa ina i dinahansit natinaonna dipartubu ni dakdanak i. Antar songoni ma dibahen Jesus gombaran taringot dinamangihuthon ibana.
Gabe sisean ni Jesus Kristus di namasa nuaeng on, tung mansai borat do, olo sipata mambahen mandele hita, sipata marpingkir adong dope labana marhaporseaon tu Jesus Kristus. Dibahen i olo do ninna angka dongan, “Tarhona mambaritahon barita Nauli, mangan sajo ndang boi, songoni muse mamparngoluhon haporseaon i sajo nunga tung mansai borat!” Memang toho doi, tung mansai borat parngoluan nuaeng on. Alai unang alani sitaonon gabe lilu hita, ta dalani saluhutna di bagasan dohot mardongan haporseaon tu Debata. Molo daulat hita tu Debata, tung pe mangadopi saluhutnai, jumpangta ma halalasniroha bolon. Jala taingot ma hata ni Jesus na mandok, ai ndang sadia dope sitaonon na tataon laho mangihuthon ibana dibandinghon dohot halalasniroha na laho jaloonta annon molo tong hot hita di ibana.
Sabtu, 23 Mei 2009: Minggu Paskah VI
Ulaon 18:23-28; Joh 16:23b-28
“Nasa sipangidoonmuna tu Ama i, sai na lehononna do marhitehite Goarhu.”
Hea sahali marhuria hami didongani piga-piga ruas, manopot sada stasi na dao ditombak, ingkon mardalan pat 2 jom lelengna, manaborang sunge sampe tolu hali, ndang sian titi alai langsung tu sunge i. Sunge i ndang na metemet, lumayan bolak do, bagasna nasa duhul-suhul, jala antar doras. Di stasi i, marborngin ma hami sada borngin di sada jabu, rap sada inganan. Sogot nai di tingki marulaon misa nabadia, tompu ma ro udan doras. Alani udan, pintor tompu ma huingot hata ni angka parstasi i na mandok, “Pastor, ai molo ro udan doras sunge i gabe banjir, hami pe ndang barane manaborang sunge i.” Marningot i, sanga ma ganggu rohangku tingki ulaon misa i, alana berarti ndang boi be hami mulak sadari i alana pasti banjir ma sunge. Hupatenang ma diringhu, jala martangiang ma dibagasan roha, “Tuhan, nunga dua ari saborngin hami di son manopot ruasMu, jala ingkon mulak do hami sadari on, alan nunga adong karejo na asing paimahon hami di inganan na asing. Alai anggo ro do udan jala banjir sunge, bararti ndang boi be hami mulak, sundat ma ulaon di na asing. Dibahen i, unang paloas sudenai gabe sundat, so manian udan on, jala unang loas sunge banjir, asa boi hami mulak, amen.” Ndang pola leleng dung sidung tangiang i, denget-denget so ma udan i, hape andorang soi tung mansai doras, jala sunge pe ndang banjir.
Ra hea do hita manghilala gogo ni tangiangta. Alai ra hea muse do tahilala hera na so marna ditangihon Tuhan tangiangta. Hape didongkon Jesus nangkin, “Nasa sipangidoonmuna tu Ama i, sai na lehononna do marhitehite Goarhu.” Dia do lapatanna? Anggo didok Jesus songon i, boasa ma sipata hera na ndang marna ditangihon Debata tangiangta?
Lapatan ni hata ni Jesus nangkin, ndang berarti sude tangian i pasti ditangihon Debata. Alai taingot ma, tangiang i ingkon do mardongan jala dibagasan haporseaon na tutu tu Debata. Tangiang i, ingkon do haluar sian haporseaon na Debata manghaholongi hita, jala na sai patupahon angka na denggan tu hita. Dibahen i, tangiang i tong dibagasan posniroha situtu tu ibana. Alai tung mansai jotjot do hita mangido di bagasan tangiang ima angka sangkapta, lomo ni rohanta, hape ndang porlu di hita. Pos situtu marohanta martangiang, ba molo porlu do di hita, diparngoluanta apalagi dipartondianta, sai na tangihonon ni Debata do i. Dibaheni, unang marnaloja hita martangiang tu Debata.
Godang na Gabe Halak KristenGodang na Gabe Halak Kristen
Dioloi angka muridna do parenta ni Jesus. Marbarita na uli do nasida tu sude luat di portibi on. Taon 47 M, disuru angka dongan di Antiokia ma si Paulus dohot si Barnabas marbarita tu godang inganan. Semangat do nasida marbarita tu Asia Kecil (saonari Turki) songon tu Derbe, tu Listra, dohot tu Ikonium.
Marbarita do si Paulus dohot si Barnabas tu sude halak. Godang do na olo manangihon barita taringot Kristus. Tingki i, marbarita ma si Paulus dohot si Barnabas tu gubernur ni Siprus, i ma si Sergius Paulus. Alai adong ma tukang sihir na mangorai nasida. Didok si Paulus ma tu ibana, ‘Dihukum Jahowa nama ho.’ Mapitung ma tukang sihir i. Alani i, gabe porsea ma gubernur i.
Marbarita do si Paulus dohot si Barnabas manang didia pe. Marbarita do nasida sian jabu tu jabu, di pasar, di dalan, dohot di sinagoga. Tingki di Listra, dipamalum si Paulus dohot si Barnabas do sahalak baoa na pengkaton. Ala dirimpu angka halak nasida debata, gabe naeng disomba ma nasida. Alai didok nasida ma, ‘Holan Debata do na ingkon sombaonmu! Jolma do hami!’ Dung i, ro ma piga-piga halak Jahudi mandok gabus taringot si Paulus. Gabe dilempari nasida ma si Paulus. Disampathon ma ibana tu luar ala dirimpu nunga mate. Hape, mangolu dope ibana! Dung i, ro ma angka dongan mangurupi ibana jala diboan ma tu kota. Mulak ma muse si Paulus tu Antiokia.
Taon 49 M, laho ma muse si Paulus marbarita tu inganan na asing. Dung pajumpang ibana dohot angka dongan na di Asia Kecil, laho ma ibana tu Eropa. Laho do muse ibana tu Atena, Epesus, Pilippi, Tessalonik, dohot tu inganan na asing. Dohot do si Silas, si Lukas, dohot si Timoteus. Dibahen nasida ma huria disi jala dipatogu ma angka dongan. Di Korint ma si Paulus tinggal jala disi ma ibana sada satonga taon. Diurupi ibana ma angka dongan di huria i asa togu. Laho do ibana marbarita, mangajar, jala dibahen ibana do surat tu angka huria. Asing ni i, mambahen tenda do ibana asa adong hepengna. Dung i, mulak ma muse si Paulus tu Antiokia.
Taon 52 M, laho ma muse si Paulus tu Asia Kecil. Nunga tolu hali ibana tusi. Laho ma ibana tu Pilippi dohot tu Korint. Tinggal ma si Paulus di Epesus saleleng piga-piga taon. Mangajari do ibana disi, pamalumhon na marsahit, jala mangurupi huria asa lam togu. Marjamita do ibana ganup ari di aula ni singkola. Gabe godang ma na manangihon ibana jala muba. Dung marbarita ibana di godang inganan, mulak ma ibana tu Jerusalem.
“Alani i, laho ma hamu, bahen ma saluhut halak sian nasa bangso gabe siseanku.”​—Mateus 28:19
Sungkun-Sungkun: Sian peta ni Bibelmuna (Terjemahan Dunia Baru, Lampiran B13), patudu ma inganan ni si Paulus marbarita.
Ulaon ni Apostel 13:1–23:35
Barita na Uli Dipararat
Tingki Marsahit na Posi
Joujou Paboahon | No. 2Toba) Bengaliouala Drehu Efik Esti Ewe Farsi Fiji Fon Ga Garifuna Georgia GitongEkuador Hata ni na ngungu di Indonga“Tingki huboto na adong kanker di paru-paru dohot di usushu, didok rohangku ma laho mate nama ahu. Dung mulak ahu sian rumah sakit, gabe didok rohangku ma, ‘Ndang hurimpu songon on sahithu. Alai ingkon hulului do cara asa boi mangadopi i.’”​—Si Linda, na marumur 71 taon.
“Hona stroke ma ahu jala lumpuh ma bohingku sabola kiri. Alani sahithon, gabe depresi ma ahu. Jotjot do ahu lungun-lungunan, jala sipata gabe ro do tu pingkiranku laho bunu diri.”​—Si Elise, na marumur 49 taon.
MOLO hamu manang halak na dihaholongi hamu marsahit na posi, tontu on mambahen hamu marsak. Tingki masa i, olo do gabe kecewa, muruk, jala holsoan hamu. Manang olo do gabe mabiar hamu ala ingkon torus marubat, maol mandapot parubatan na denggan ala arga ubatna, manang adong efek samping ni angka ubat i. Gabe susa ma roha dohot pingkiranmuna alani i.
Alai adong do na boi mangurupi hamu. Godang do halak na tarapul rohana ala martangiang tu Debata dohot manjaha Bibel. Jala adong do keluarga dohot angka dongan na mangkaholongi hamu jala rade mangurupi.
NA BOI MANGURUPI HAMU ASA UNANG MANDELE
Si Robert na marumur 58 taon mandok, “Tongtong ma porsea tu Debata jala pos ma rohamu urupanna do hamu asa boi martahan. Martangiang ma tu Jahowa jala paboa ma pangkilalaanmu tu Ibana. Pangido ma gogo sian Debata, asa hamu dohot keluarga boi tongtong martahan mangadopi i.”
“Tontu, lam togu do rohamu molo diurupi keluarga. Ganup ari, sai adong do dongan na manelepon laho manungkun kabarhu. Jala adong do muse dongan sian inganan na asing na tongtong patoguhon ahu. Gabe lam pos ma rohangku jala boi ma ahu martahan.”
Didok si Linda, “Molo ro hamu mamereng dongan na marsahit, unang ma pola sungkuni taringot sahitna i. Alana, olo do ra ndang lomo rohana molo tasungkuni taringot sahitna i. Alani i, na asing ma tahatai tu nasida.”
Molo tapangido gogo sian Debata, tajaha Bibel, jala adong keluarga dohot dongan na mangkaholongi hita jala rade mangurupi, pos ma rohanta boi do hita tongtong martahan nang pe marsahit na posi.
Ayat ni Bibel na Boi Mangurupi
Pos ma roham tu Debata.
“Hulului do Jahowa, jadi dialusi ahu, jala dipalua ahu sian angka hagogotanku sudena. Joujou do na dangol on, gabe ditangihon Jahowa.”​—Psalmen 34:5, 7.
Si Linda na dipaboa nangkin mandok, “Ndang hea hutangiangkon asa dipamalum sahithon. Alai gogo do na hupangido asa diurupi ahu jala boi martahan mangadopi sahithon.”
Jaha ma Bibel Asa Tongtong Togu.
“Na so tupa be dohonon ni pangisina: Na gale do ahu.”​—Jesaya 33:24.
Rimangi ma janji ni Debata taringot ari na naeng ro. Molo diulahon hamu i, boi ma hamu tongtong togu jala martahan.
Pangido ma keluarga dohot dongan mangurupi hamu.
“Sai masihaholongan do na mardongan jala songon na marhahamaranggi do di sitaonon.”​—Poda 17:17, Bibel siganup ari.
Si Elise na dipaboa nangkin mandok, “Unang ma mandao sian angka dongan. Olo ma hamu tingki diurupi nasida. Ra, dihilala hamu ndang adong na parduli tu hamu jala didok rohamu ndang ditangihon Debata hamu. Alai ingot ma, unang ma mandao sian angka dongan.”
Kesehatan Hadameon & Las ni Roha
Unang ma Mandele Tingki Marsahit na Posi
Tingki Masa Bencana
Tingki Mate Halak na Tahaholongi
Tingki Ndang Setia be Dongan Saripe
Tingki Didok Roham Tumagon Mate
Mararga Dope Ngolumuna
“Disarihon do Hamu”
Text Sipilliton unduhan buku digital JOUJOU PABOAHON No. 2 2019 | Mararga Dope Ngolungkon?
No. 2 2019 | Mararga Dope Ngolungkon?
JOUJOU PABOAHON No. 2 2019 | Mararga Dope Ngolungkon?
Ndang marhasohotan di BibelJesus pamalumhon simatua boru ni si Petrus.—Mateus 8:14; Markus 1:29-31
DI LIAT potibi on, angka agama, songon Katolik Rom, Ortodoks, Budha dohot na asing mangorai pamimpin agamana marhasohotan. Alai, godang do na mandok molo cara on gabe bonsir ni ulaon parmainanon na diulahon angka pamimpin agama.
Alani i, ndang sala molo ta sungkun, tutu do sian Debata uhum na mangorai parbarita na uli marhasohotan? Asa tadapot alusna, ingkon taboto do sian dia do mula ni uhum on, jala songon dia pangkilalaan ni Debata mangida i.
MULA NI ANGKA AGAMA MANGORAI MARHASOHOTAN
Encyclopædia Britannica paboahon, lapatan ni hata selibat i ma ”ndang marhasohotan jala ndang sampur [hubungan suami istri] dohot manang ise pe. Somalna on diulahon angka pamimpin agama manang parhobasna”. Di jamita ni Paus Benediktus XVI tu Kuria Roma Taon 2006, didok ibana do taringot angka pamimpin agama na so marhasohotan ”i ma hasomalan na masa ndang leleng sian tingki ni angka Apostel”.
Ndang diorai halak Kristen di abad na parjolo marhasohotan. Dipasingot Apostel Paulus do na laho ro angka baoa na mambahen ajaran sian ”angka tondi sipaotooto” jala ”diorai nasida do mardongan saripe”.—1 Timoteus 4:1-3.
Dung di abad na paduahon ma ajaran on dipangke di huria ”Kristen” Barat. Buku Celibacy and Religious Traditions mandok uhum on ”sadalan tu hasomalan na baru na dibahen di Pamarentaon ni Rom na mangorom giotgiot ni daging”.
Di abad na patoluhon, dipatandahon konsili gereja dohot angka Bapak Gereja ma uhum na mangorai angka parhobas di huria marhasohotan. Didok nasida, ramun do sampur tu manang ise pe jala ndang tama pemimpin agama mangulahon i. Alai, disurat buku Encyclopædia Britannica ma muse ”di ujung ni abad sampulu, godang do angka pastor nang uskup na marhasohotan”.
Angka pemimpin agama diorai marhasohotan dung Konsili Lateran 1123 dohot 1139, na dibahen di Rom, jala i ma na tongtong diihuthon Gareja Katolik Roma sahat tu saonari. Uhum i dibahen, asa unang moru do huaso dohot hepeng ni gareja. Alana molo marhasohotan pastor i, lehononna ma arta ni gareja tu ianakhon nasida.
SONGON DIA PANDOK NI DEBATA MANGIDA I?
Tangkas do dipaboa Debata taringot na so marhasohotan di Bibel. Taida ma na didok Jesus taringot halak na so marhasohotan ”ala ni harajaon banua ginjang” na songon ibana. (Mateus 19:12) Didok Apostel Paulus do muse taringot halak kristen na maniru ibana, na so marhasohotan ”ala barita na uli”.—1 Korint 7:37, 38; 9:23.
Nang pe songon i, ndang hea Jesus nang si Paulus mangorai parbarita na uli marhasohotan. Didok Jesus, ndang ”tarbahen” ni saluhut siihuthon ibana ndang marhasohotan. Tingki disurat si Paulus taringot angka na so marhasohotan, tangkas do diakkui ibana, ”Ndang adong nian hujalo patik ni Tuhan i; alai pingkiranku ma.”—Mateus 19:11; 1 Korint 7:25.
Asing ni i, dipaboa do di Bibel godang halak Kristen di abad parjolo na marhasohotan, songon si Petrus. (Mateus 8:14; Markus 1:29-31; 1 Korint 9:5) Sasintongna, ala somal di halak Rom mangulahon parmainanon, didok si Paulus do angka sintua na marhasohotan ingkon ”sada tungganeboruna” jala ianakhonna ”sioloi ajar”.—1 Timoteus 3:2, 4, Bibel siganup ari.
Gariada, didok Bibel do, ”diulahon baoa i ma na tama tu pardihutana” jala ”holan sian dos ni rohamuna be” ma mangulahon hubungan suami istri. (1 Korint 7:3-5) Tangkas ma, ndang diorai Debata parbarita na uli marhasohotan.
NDANG MARHASOHOTAN ALANI BARITA NA ULI
Molo ndang sala marhasohotan, boasa ma dipuji Jesus dohot si Paulus angka na so marhasohotan? Alana halak na so marhasohotan boi mangalehon gumodang tingkina laho marbarita na uli. Jala ndang pola hilalaon ni halak na so marhasohotan parungkilon na jotjot diadopi halak na marhasohotan.—1 Korint 7:32-35.
Parrohahon ma pengalaman ni si David na manadingkon karejona di Meksiko jala pinda tu sada huta di Kosta Rika laho marbarita na uli. Dihilala si David do labana ala ndang marhasohotan? Didok ibana, ”Tontu godang labana, ndang mura mangihuthon hasomalan na baru di inganan na baru, alai ala holan diringku do na husarihon, ummura ma huulahon.”
Sahalak anak boru Sitindangi Ni Jahowa na margoar si Claudia, pinda tu luat na mangkaporluhon gumodang parbarita. Didok ibana, ”Las rohangku mangulahon parenta ni Debata. Lam togu ma haporseaon dohot paralealeonku tu Jahowa ala jotjot do huhilala na disarihon Ibana do ahu.”
Claudia
Unang ma marmetmet ni roha molo ndang marhasohotan. Didok si Claudia muse, Psalmen 119:1, 2.
Adong do Aturan ni Sitindangi Ni Jahowa taringot na Marhallet?
Holan gaitgait do ulaon marhallet?
Text Sipilliton unduhan buku digital JOUJOU PABOAHON No. 2 2017 | Olo do Hamu Manjalo Silehonlehon ni Debata?
ASAL USUL NI SI RAJA BATAK bagian 1 – Simaremare - clan of bataknese
Jolma na asing sipaingan tombak na humaliang Sianjurmulamula naung adong hian do dapot si Raja Batak. Alai di tombak naANAK TUBU BORU SORANG 14 – TanoBatak
ANAK TUBU BORU SORANG 14
R. B. Marpaung (Op Miduk)
Ima hata napaboahon haporsuhon. Molo didok haporsuhon i na
Di tingki ngali ni ari
Taonon nama sudena i
Nunga ro soroni ari
Nunga tunduk baoadi
Songon lombu jailon i
Songon anak ni manuk
Ndang be tarrarikkon
Bulusan ma nirogohon
Ndang na tarandungkon
Bulusan ma hinasiphon
Bulan sada bulan dua
Ujung taon bulan hurung
Gabe dongan do malua
Gabe iba do tarhurung
jajah, binahen ni Raja Bond Vreeniging.
6.UMPAMA NI PANGANDUNG:
Nunga songon jarojak tarunjal
Songon tandiang hapuloan
Binahen ni sitaonon
Na so ada tudosan
Songon lombu jailon
Na so tumanda eatan
Sungkot so na ginjang ahu
Ponjot so nabolon i
Aut binahen ni ginjanghu
Boi do paunduhonhi
Aut binahen ni bolonhu
Boi do pajorbingonhi
Ponjot ma pangarohaingki
Di si ulubalangari
7. UMPAMA NI AMPANGARDANG:
Marpitor-pitor ho naarian
Boru ni datulang, sian dia ho narian
Ndada sian dia, sian pansur paridian
Paias-ias bohi mandapothon si pariban
Naung sampulu pitu
Jumadi sampulu dua
Beta hita mangalua
Bahen hita muba-uba
Riburpe onan pasar
Rumiburan hita nadua
Nunga ro manopot ho
Pansur so pinaridian
Si boru so pinangkulingan
Pinatorangma jolo taringot tu Onang Oning:
2.\tBapa (among) dohot inong
3.\tAnak dohot Boru
4.\tNini dohot Nono
5.\tOndohondok, indihindik
6.\tOnang, oning
Oktober 20, 2007 tanobatak
2 respons untuk ‘ANAK TUBU BORU SORANG 14’
Mauliate godang ma bah! Gabe godang tamba pangantusion taringot Batak dohot bahasa Batak dinamanjaha surat on.
Oktober 30, 2007 at 8:32 am
S.L. Manurung berkata:
Maju torus, marhite-hite panguhalanmon godang halak tarpasu-pasu: di pangkataion, di parbinotoan, di paradaton, ditonga-tonga ni luhutan. Horas !!!
Desember 12, 2007 at 8:27 am
S A T E...
Sarapan pagi, ubi warna warni
Mereka datang, belajar tentang nilai kebudayaan. Dapat balasan jadi kenangan
Turi CCTV di PERANG TAMPAHAN
irvan hermawanto di PERANG TAMPAHAN
lindunghutahayan di BATU MARPINGKIR DI LAGUBO…
tanobatak di KEARIFAN BUDAYA BATAK MENGELOL…
tanobatak di Warna Batak dan Teori Fre…
Pangurupion Laho Mangadopi Masalah—Poda ni Bibel Boi Mangurupi Tingki Marsak, Tingki Ndang Pintor Diulahon Ulaonna, jala Tingki Lungunlungunan
Adong do masalah na maol taadopi jala nunga masa saleleng martaontaon. Jala olo do ra nunga jolo balga masalah i, baru pe taboto na ingkon tapasae masalah i. Boi do Bibel mangurupi hita mangadopi masalah sisongon i? Parrohahon ma pigapiga contoh.
Didok si Rosie, ”Jotjot do ahu marsak ala sai hupingkiri angka na ngeri. Hape so masa dope i.” Alai adong do ayat na mangurupi ibana, i ma Mateus 6:34, ”Antong, unang ma holsohon hamu ari marsogot, ai sarihonon ni ari marsogot do na ringkot disi. Sae do, molo masiporsan hasusaanna be angka ari.” Hata na dipaboa Jesus i mangurupi si Rosie asa unang pamarsakhu mamingkiri ari marsogot. Didok ibana, ”Sai adong do masalah. Alai ndang pola pamarsakhu be ahu mamingkiri angka na so masa dope.”
Si Yasmine na jotjot marsak mandok, ”Jotjot do ahu tumatangis di bagasan saminggu. Sipata ndang boi ahu modom. Ala asingasing na hupingkiri, gabe busisaon ma ahu.” Alai adong do ayat na mangurupi ibana, i ma 1 Petrus 5:7, ”Tinggangkon hamu ma nasa na hinolsohon ni rohamuna tu Ibana, ai disarihon do hamu!” Didok si Yasmine, ”Sai martangiang do ahu tu Jahowa, jala dialusi do tangiangku. Lumbang ma pangkilalaanku. Nang pe sipata marsak ahu, alai nunga huantusi cara mangadopi i.”
NDANG PINTOR DIULAHON ULAONNA
Si Isabella mandok, ”Ala bapakku pe jotjot ndang pintor mangulahon ulaonna, ahu pe gabe songon i. Jotjot do ndang pintor huulahon ulaon na ringkot ala manonton TV manang na asing. Ndang adong laba ni parange sisongon i. Alana gabe stres do hita jala ndang denggan mangulahon ulaonta.” Alai adong do ayat na mangurupi ibana, i ma 2 Timoteus 2:15, ”Haringgashon patuduhon haburjuonmi di Debata, songon pangula na so tarila, na padalanhon hata hasintongan i tigortigor.” Didok si Isabella, ”Ndang olo ahu gabe maila Jahowa ala ndang pintor huulahon ulaonku.” Saonari, ndang songon i be ibana.
Si Kelsey mandok, ”Jotjot do ndang pintor huulahon ulaonku. Dung naeng dapot pe tingkina baru huulahon. Tangis ma ahu, ndang boi modom, jala marsak huhilala.” Alai adong ayat na mangurupi ibana, i ma Poda 13:16, ”Luhut na niula ni halak na bisuk maraturan do, alai anggo na bodo pararat habodoonna do.” Dung dirimangi ayat i, didok ibana, ”Ingkon tapingkiri hian do na laho taulahon. Saonari di mejangku, hubahen do jadwal asa boi huulahon ulaonku pas di tingkina.”
Didok si Kirsten, ”Ditadingkon tungganedolingku ma ahu dohot opat ianakhonnami.” Nang pe songon i, adong do ayat na mangurupi ibana, i ma Poda 17:17, ”Manang ise na tongtong marholong ni roha, i ma aleale, alai tartulluk di hagogotan pe ianggo dongan situtu.” Dung i dipangido si Kirsten do pangurupion sian angka dongan na manomba Jahowa. Songon dia do pangkilalaanna? Didok ibana, ”Godang do cara ni nasida laho mangurupi ahu! Ditaruhon do sipanganon dohot bunga tu jabungku. Tolu hali ma diurupi nasida hami pinda jabu. Diurupi do ahu mangalului karejo. Sai rade do nasida mangurupi ahu.”
Taingot ma si Sophia na dipaboa di halaman ualu. Lungun do rohana tingki mangida sasahalak marlas ni roha dohot keluargana, hape ibana holan sahalakna. Alai adong ayat na mangurupi ibana, i ma Psalmen 68:7, Bibel siganup ari, ”Ibana do mangalehon parmianan [manang, jabu] di halak na so adong sisolhotna.” Didok ibana, ”Lapatan ni ayat on ndang holan taringot jabu na taingani. Alai taringot pangkilalaanta na dame tingki rap dohot dongan sahaporseaon. Las do roha ala boi rap dohot angka halak na mangkaholongi Jahowa. Alai huboto, ingkon jolo solhot do paralealeonku tu Jahowa asa boi jonok tu nasida. Las rohangku manjaha Psalmen 37:4, ’Halomohon Jahowa, jadi lehononna ma tu ho pinangido ni roham.’”
Didok si Sophia muse, ”Huboto ma, ringkot do tongtong patoguhon paralealeon tu Jahowa. Alana, Ibana do Aleale na dumenggan sian saluhut. Hubahen ma daftar na laho ulahononku raphon angka dongan na mangkaholongi Jahowa, asa boi ahu maraleale dohot nasida. Angka na denggan do na huida sian nasida.”
Tutu, angka na manomba Jahowa pe angka halak na so sempurna do. Godang do masalah na diadopi Sitindangi Ni Jahowa. Alai ala marsiajar Bibel, marsitutu do nasida mangurupi na asing. Nasida ma na porlu tadongani. Alai molo adong masalahta na so marnasae dope, umpamana taringot kesehatan manang tingki marhabot ni roha, adong do poda ni Bibel na boi mangurupi hita?
Molo diulahon hamu poda ni Bibel, dapotmu ma aleale na sai rade mangurupi
Pangurupion Laho Mangadopi Masalah
PARSAORAN NI NAPOSO BULUNG – TanoBatak
PARSAORAN NI NAPOSO BULUNG
Pinatomu ni : R. B. MARPAUNG (Ompu Miduk)
DOLI DOLI SAMPE BUNGA
Natardok doli naposo bulung ima naung mamungka hadirionna jala mangharingoti diangka pambahenan na uli. Ai bulung i do patuduhon hinauli ni suan suanan. Naposo bulung ima pungan ni angka naposo. Molo torop doli doli dohot namarbaju disada huta jala naung tardok naposo bulung, mansai pos do roha ni pangisi ni huta i disi, ai molo adong ulaon adong ma na manghobasi.
Doli doli na mamungka arta, dipalolo bagasna, adong jumana na so nilehon ni natorasna, pangalapan dihata, pangalapan di gogo jala naung tung marroha ima naginoaranna doli doli sampe bunga .
Baoa naung sohot (mardongan sajabu) alai dang adong dope dakdanak dinasida digoari ma i parbaju baju hinadang.
BORU SISANGGUL SANGGULAN
Dos do lapatan ni hataon dohot hatorangon tarsingot doli doli sampe bunga, na asing holan hadirion na do. Ditaon 1965 ni dohotan do Gondang ni naposo di Onanrunggu. Digokkon do ro tusi naposo marluat luat.
Dimasa sisongon i, diangka namartomu panghataion, disi ma boi disanggul sangguli angka doli doli namarbaju. Doli doli na bontor marroha sai, di ninggor do namarbaju na donda dohot na dom dom. Ianggo namarbaju sihatuit dohot sihadoat dang ditodo i laho sanggul sanggulanna. Namarbaju na donda dohot domdom naung dipadonok i do hadirionna di nalaho manganangkohi balatuk ni hinalomoanna, songon i ma hadirion ni boru sisanggul sanggulan.
Andorang di haposoon ni doli-doli dohot namarbaju disi do gumodang diguruhon jala diulahon angka ENDE-ENDE, TURI-TURIAN, HULING-HULINGAN, UNDANG-UNDANG, TORKAN-TORKANAN dohot angka na hombar tusi. Ai sian angka i do dapot poda dohot parbinotoan, asa ganup paserep diri dohot patoras pingkiran. Turi-turian ni Siboru Parhorasan, poda do i tu angka doli-doli di ruhut ni parnatorason. Turi-turian ni Siboru Tapiomas Palangki poda do i tu angka namarbaju unang sai tuit-tuit jala tingkal-tingkal. Tamba ni i diguruhon nasida do angka umpama dohot umpasa nang pe gumodang diparsiajari umpama ni ampangardang. Angka namarbaju pe olo do nasida marpungu dialaman ni huta, molo dirondang ni bulan didapothon angka doli-doli partandang ma i, olo do nasida margala martumba manang marende-ende.
Ende-ende ni naposo
Sulu-sulu ni bintang tu laklak ni antaladan
Niarit batang garudu bahen simpe ni ampang
Na so lupa di uhum na so lolos di padan
Natalu di undang-undang ima na so haulahan
Ho! Ale bintang unang ho marbintang-bintang,
Sinuan do bintatar manjojori dompak ginjang.
Da baoa unang ho marbilang-bilang,
Husuan do padanta ho do nagir-giran sirang.
Bungkulan ni ruma i parasaran ni borong-borong
Hamu panduda i lehon hamu ahu sanggolom
Molo lehononmu asa ginolom-golom
Molo solehonon mu asa laho ahu modom
Ngalut mada sasabi naso marlanggudua
Mangedat bulu holbung eatan ni siruba
Ngalut ma auon naso marulos dua
Molo manorop ombun manaria tubutuha
Gir-gir bonang nabara tau simanggila-gila
Ndang tarbahen impolni mata, ibotonta do nasida
Sibotol ni botol, botol ni pagar sinondi
I botonta petaho, asal ma sirongkap ni tondi
Pege sangkarimpang halas sahadang-hadangan
Nunga jumpang siporiban lehon ahu jolo marnapuran
Molo lehononmu jolo atup ma asa denggan hupangan
Molo solehohonmu asa laho ahu tubalian hundul martutungkian
Tutur bulung ni bulu, dompak mataniari
Ianggo ende i, tole jolo tarungkai
Naso tupa mansohot be, mareak torang ari
Ia loja hita mansohot, jolo mandaon bari
Por udan di julu ditanghupi leang-leang
Sabur uban diulu so mansadi meam-meam
Andorang so langge niaithon podom-podom
Andorang somate binahen sisunggul na modom
Ende-Ende Arur; ima ginoaran ni hata Batak manogu roha ni namarbaju manang roha ni doli-doli tu roha sibuk, manang pardagingon.
Tubis na tumandok uram-uram ni situma
Doli-doli na hinonghop ro ma joloho asa huumma
Tubis na tumandok uram-uram ni sipasing
Doli na hinokkop ro ma jolo ho asa huabing
Harambir ni Sibolga disonggopi lampu-lampu
Na mandung-dung singhoru diaithon hambiranghu
Mardalan ho pariban naeng panghulinganhu
Mangido gambir sian hajut dohot lage podomanhu
Ia undang-undangan ndang piga be angka doli-doli dohot namarbaju sinuaeng on umbotosa, alai tung manangkas pasunggul parbinotoan do i tu jolma angka naumposo asa tasak dinasida roha dohot pamingkiron. Ansa-ansaan dohot torhan-torhanan pinatorang ma jolo saotik (samborhos);
LULUI MA JOLO DI AHU SADA ULOS NATINONUN SADARI, DISI PAMULOSINA DOHOT PANGHOTANG-HOTANGINA
Alus na: na mandok hepeng do i ai hepeng do naboi humatop manuhor i.
LULUI MAJOLO DI AHU PORHIS NAMATE MAGULANG
Alusna: dibagasan tahul-tahul do dapot i.
LULUI MAJOLO DI AHU SADA ULOS, IA NILUNLUN NASA SIPORHOT PINA HERBANG NASA BIDANG NI LANGIT
Alusna: parrohaon do nidok ni i
PATUDU MA JOLO PORHIS BORU-BORU MANANG TUNGGAL
Alusna: buaton maporhis i manang napiga bahenon ma tu aek ia i laho tutonga-tonga ima porhis jantan.
PATUDU MA JOLO TUNGKOTON DI DIA DO BONANA MANANG PUNSUNA
Alusna: bahenon ma tuaek lononghonon molo i parjolo lonong ima bonana laos mardomu tusi nang huling-hulingan alai olo do naso tutu alusni naso tutu.
Adong ma sada namarbaju mandok tu doli-doli: “Adong do nian dison siseaton bahen lompan na so huboto do maneat, homa jolo maneat asa adong lompanta”, laos diboan namarbaju i ma sada pira ni manuk. Didok doli-doli i ma: “Tiop ma patna dohot habongna asa huseat rungkungna”. Dos ma pangalus nasida be rap naso tutu.
“Huling-Huling Ansa” molo didok doli-doli dohot namarbaju. Alusna “Ansa”
“Pinsur songon sigirik piusongon tali. Birong ia maridi bontar di dadang ari”
Alusna: langkitang do
“Gatna gutna patna uluna”
Alusna: mandar do
“Gantung mok-mok, gantung marniang”
Alusna: pinasa do i dohot palia
“Jolo malamun asa bibi”
Alusna: mare-mare ni borta do i manang harambir
“lului majolo diahu duhut-duhut na sungkot di langit”
Alusna: duhut-duhut na tubu di sada liang
“molo borngin ibana raja, alai molo arian ibana tutalaga”
“Tinaba madabu tuginjang”
Alusna: ima limut dibagasan tao
“ia tiris dompak ginjang tirisna”
Alusna: Solu bolon do i.
Molo so dapot alusna, boi do i ditobus dohot ansa-ansaan, alana olo tunduk pamerengna tu donganna molo somaralus.
“Sadia dao dalanon tu lumban julu aha do daon ni namale ingkon sada dapotna”
Godang dope angka mean-mean ni doli-doli namarbaju alai tung holan sisaotik i pe napatuduhon, pataridahon paandaphon habatahon i do. (Ida; Ardang dohor Undangundangan)
Mei 1, 2007 tanobatak
Lirik Lagu Batak Trio Andesta - Boan Salendang Mu On
Home > Lirik Lagu Batak > Lirik Lagu Batak Trio Andesta - Boan Salendang Mu On
Boan Salendang Mu On yang dibawakan oleh Trio Andesta.
Boan Salendang Mu
Molo martumba ho ito ditonga ni alaman.
Boan ma salendang asa denggan mangerbang erbang.
Molo masihol ingot ma au diparjalangan.
Asa diboto ho ito holang tu ho do angan angan.
Molo marsoban ho inang buat tiang ni sopo.
Sega, sega do i ito muruk natua tua.
Unang dirippu ho au lupa namariboto.
Dao ma na songoni ito malungun do au tu ho.
Unang sai marsak ho ni arsak da angan angan.
Unang sai tangis ho ito ala ala pikkiran.
Ho do ale da hasian holan ho do dipikkiran.
Posma roham ito posma roham huingot dope ho.
Posma roham ito posma roham malungun do au ho.
osma roham ito posma roham huingot dope ho.
Lirik Lagu Batak Trio Andesta - Boan Salendang Mu On 4.5 5 Adie Konoe Poetra Dyanaz Jumat, 30 November 2012 ...
Hari : Jumat, 30 November 2012, Kategori : Lirik Lagu Batak
Ito, Aha Do B-4 On? | farelmsinaga
Nunga antar leleng nian na masa on. Molo so sala taon 2001 ma ra i, andorang di Bengkulu do pe au martugas. Somalna molo jonok ma ari Natal manang Tahun Baru, antor binuat ma cuti sian kantor asa boi mulak pasombu sihol tu natua-tua i di Sarimatondang. Mudik, inna halak dison. I ma jolo taringot tusi!
Di na sadari, borhat ma hami tutu sakeluarga sian Bengkulu mar mobil. Au, boru ni raja i, dakdanak opat halak tamba sada dongan marga Sidauruk. Jadi pitu halak ma hami na borhat i. Ia si Sidauruk on marpariban do pe ibana dohot au, ala rap marboru Purba do hami. Alai tutu di ibana Purba Pakpak jala di au Purba Tambak. Jala sarupa muse do dohot parbagak nasida, hehehe. Sai hutogihon do tong ibana molo mulak hami tu huta manang borhat tu luat na asing na dao sian Bengkulu. Jadi molo dung loja di pardalanan, marganti ma hami manupiri mobil. Sai songoni ma jotjot binahen molo nunga ngeal nihilala songon na paulak gogo…
Adong do dua dalan molo mulak tu hita an. Sada ma i Jalinbar (Jalur Lintas Barat), i ma sian Bengkulu Utara tombus tu Propinsi Jambi – Painan – Padang – Padang Panjang – Bukit Tinggi – Lubuk Sikaping – Panti – Muara Sipongi – Kotanopan – Panyabungan – Padang Sidempuan – Sipirok – Sarulla- Tarutung sahat tu Sarimatondang. Molo sian on, somal na maradi jala marborngin do hami di Bukit Tinggi ala nunga dapot borngin. Disi poltak mataniari dimanogotna, diuduti ma muse pardalanan.
Alai ingkon manat-manat do iba molo mardalan sian on Tuan Nami, ala godang ni lombu. Disi haruar sian Bengkulu Utara holan lombu na ma berengon di pardalanan. Jala adong do marratus bilangan na. Sipata, di dalan aspal do muse nasida mardalan jala songoni do dipasombu angka parmahan na disi. Pas ma tutu songon na di Texas i berengon, molo tinonton film Cowboy Western na jolo!
Taringot tu na manonton film Cowboy andorang doli-doli dope, dung sae film ruar ma iba tutu sian gedung bioskop. Bah, holan sahat di luar mardalan pe gabe dohot-dohot ma iba muse songon cowboy na di film i. Tar nipanaek ma saotik abara on haduassa huhut pinaunduk saotik tingki mardalan, jala dang manaili tu siamun manang tu hambirang. Dung i songon na pinabais ma muse molo disese angka dongan, jala tangan pe haduassa pinamasuk ma tu saku ni salawar. Amang tahe, molo niingot nian na jolo i!
Molo dalan na sada nari digoar Jalinteng (Jalur Lintas Tengah), i ma sian Kepahyang – Curup – Lubuk Linggau – Sarolangun – Bangko – Kiliran Jao – Pekanbaru – Duri – Balam – Kota Pinang – Aek Nabara – Rantau Prapat – Aek Kanopan – Kisaran – Perdagangan – Pematang Siantar – Sarimatondang. Jala santulakon, sian on do hami mardalan asa boi maradi huhut marborngin di bagas ni anggiku si nomor tolu – Amani Zico Sinaga di Pekanbaru.
Marhira pukul 12.00 tonga ni ari haruar ma hami sian Sumatera Selatan jala masuk tu Propinsi Jambi. Tabo ma nian molo mardalan sian Jalur Lintas Tengah Sumatera on. Dang pola godang mobil binereng di pardalanan jala sahira iba nama nampuna dalan i. Jala muse adong do marpulu kilometer dalan on tigor songon balobas ni anak singkola. Dang adong belokan tu siamun manang hambirang, alai tutu satongkin nangkok satongkin nari tuat muse. Pas ma tutu songon na marsolu di Tao Toba tingki doras ni alogo.
Dang piga leleng songon na male ma butuha nihilala. “Pananget ma saotik Anggia, asa boi mangalului parmanganan huhut maradian satongkin,” ningku ma tu Sidauruk. Dipananget ibana ma mobil on jala au pe huhut ma mamereng-mereng tu siamun dohot hambirang. Dang piga leleng tarhira-hira mandapothon Bangko Propinsi Jambi ma ra on, adong ma tarbereng au sada kode sabola siamun jala tarsurat disi Lapo. “Bah, nunga ibana on!” inna rohangku. Hupangido ma tu Sidauruk asa so hami disi. Ia lapo on di jolo na tambal ban huhut manggadis bensin dohot solar.
Masuk ma hami tutu tu lapo i jala husungkun angka aha ma na adong disi. Hubereng disada papan na gantung disi tarsurat “Sadarion adong B-1, B-2 dohot B-4”. Molo B-1 dohot B-2 nian somal do binege. Alai molo B-4? Jadi sai hupingkir-pingkiri ma, antar aha ma nuaeng lapatan ni B-4 on. Alai ala so boi taralusi jala nunga geok panghilalaan, husungkun ma tutu inanta par lapo i. “Taringot na jolo Ito, ai aha do lapatan ni B-4 on?” “Bah, dang diboto hamu aha B-4?” alus ni inanta on. “Babi boru-boru do i, Ito!” inna ma muse manguduti. “Daga puang, nunga dikarejoi halakon au..!”
Surabaya, 14 Desember 2010 – Oleh Farel M Sinaga
This entry was posted on 14 Desember 2010 by Minsen Farel Sinaga in Geografi dan Lingkungan, Kebudayaan, Kisah Nyata, Perjalanan, Personal, Ruang Santai and tagged bengkulu, bukit tinggi, cowboy, kisaran, natal, padang sidempuan, pekanbaru, pematang siantar, purba, rantau prapat, sarimatondang, sidauruk, sinaga, tahun baru, tarutung.
Surat tu Dainang | Toba Photo Gallery
Surat ini kudapatkan dari Bang Togi Sianipar
Oleh : Amani Harapan MArbun,
Sumber : Terjemahan bebas dari buku Cermin Kaca Retak, karangan Bung
Horas ma inang nauli basa,
Hipas do hami dison, au borum dohot helam, songonima nang pahompum na tolu i, si alex, si
Ia pahompum si alex, ima pahompu siangkangan i, nunga be masuk kul aur negeri.
songoni do nang pahompum sipetonga, ala dang olo talu ibana tu abangna, ikkon di S
parlape-lag n siampudan i, molo ro donganna asa tu si nasida marpungu.
ajdi nadi bulan na salpu i, diganti ibana do mobil na i gabe merci keluar terbaru. jala ala sude do hami luhut nunga marmobil, ikkon pabolaok nami nama garasi ni jabutta i, asa muat sude. Jala tamba ma poembantu dohot tukan taman saonari dijabutta on.
Inong na lagu,
sito jala bungana na adong di bank pe dang tarbuat dope bulan on.
This entry was posted in Batak, Cerita and tagged cerita batak. Bookmark the permalink.
JINGGA SENJA is.....S U N S E T: BALGA BONIAGA, GELLENG MODAL
BALGA BONIAGA, GELLENG MODAL
Lam balga usaha lam balga modal manang lam balga utang. Ndang sala antong hata sisongoni.
Alai boa didok hamu, molo lam balga usaha alai lam gelleng modal. Anggo i dohonon mai na jago.
On ndang holan hata ni halak on, holan teory. Daong. On na sasintongna do carita on.
Adong do usaha restoran na balga mar puluh puluh lapo restoran na.
Tingki manuhor manuk sian peternakan na balga, digarar 1 minggu dung dijalo manuk i. Dung dilompa, digadis di lapo lapo i, ipe asa digarar tu peternakan. Jeijolo dipangan konsumen do, dungi pe manggarar tu peternakan manuk i. Astuan na ndang haruarsihumisik ni par lapo i. Marutang do parlapo tu peternakan manuk. Manuk na digadis i nunga jolo diseat, dipaias jolo di peternakan, disimpan ma di jabu peternakan i. Dung digora par lapo baru pe ditongos, jei ndang pola disimpan stock di jabu, gudang ni par lapo. Ndang pola porlu adong modal ni parlapo manuhor manuk ala hepeng ni konsumen do dipakke manggarar. Malo hian ate. On ma nadidok JUST IN TIME.
Boi do hita mar boniaga songoni ?. Isarana par hauma pege (jahe) manggadis pege manang haminjon, alai digarar saminggu dung ari onan. Tagadis ma muse to tokke, laos digarar tokke i ma cash rupani. Ongkos ni truk pe digarar dung sahat tu tokke di Medan, Siantar, Tebing isarana. Anggo songoni dang porlu hape tamba modal,manang tamba utang tu bank.
Adong sada nai taringot tu onan panggadison namasa nuaeng, ima SUPERMARKET pangganti ni Tokke China. Molo boi lao ma hita tu Supermarket di Medan manang di Jakarta, ta boan ma parbue ni suan suanan sian hitaan, ta bungkus antong uli binaen di plastik, olo do halaki manuhor sian hita ?. Molo olo do manuhor ma satahi dohot arga, on ma onan na masa saon nari, gabe boi inganan panggadisan tu tingki na mangihut. Unang be sai tusi, tu onan adui, tu tokke i, boasa ndang di buhai tu panggadisan modern, zaman si saonnari ?
Dison holan "haporseaon"ni par hauma do, porsea do tu hita na ingkon ta garar pas ma saminggu dung ari onan ?. Ndang hea hita mangose padan saleleng on ? Haporseaon ma parjolo. Paduahon, ma adong piga piga tokke langganan di kota na balga na manjangkon suan suanan na taboan.
Songoni ma parputaran ni hepeng sian tokke tu par hauma, tu ongkos ni mobil. Molo songoni ndang pola porlu hape balga balga modal manang ingkon mar utang tu Bank. Kuncina 2 (dua) do ima : 1. Haporseaon 2. Tokke panggadisan (Marketting)
Posted by Pinondang Situmeang at 1:18 AM
Beha Do Manang Bo Ha Do - HumbahasTimes: Berita tentang Humbang Hasundutan dan Sekitarnya
Home / batak / Tapanuli / Beha Do Manang Bo Ha Do
Beha Do Manang Bo Ha Do
Dang piga jolma halak Batak na mangattusi marhata Batak na denggan. Alana sonnari on bahasa Batak nungnga berkembang sesuai waktu.
Huingot do, hea do au makatai tu natua-tua di telepon taringot khabar di parserakan. Gabe tarsonggot au alana natua-tua niba i dang mangattusi hata niba.
Hea do husukkun, tor beha dang diattusi hamu hatakki, Inang??? Sian huta mangalusi bahwa hatakki songon parhata ni dakdanak.
Parhata ni dakdanak???
Memang i do fenomena di huta sonnari. Na godangan halak pangaratto lao tu huta na dau tammat sia SD. maksudna sekolah dasar. Di Medan, Riau jala di luat na dao gabe marhata na asing ma nasida. Jadi memori ni bahasa di utok-utokna tetap doi memori ni halak tammat SD.
Ale godang do akka pamarhati bahasa Batak mandokkon, "lot ma sogoni" bahasa i berkembang doi sesuai zamanna.
Taringot tu judul di blog on, hea do tarpikkir au didia do na tutu, beha do manang boha do???
Didokkon halak, tutu do i duassa. holan logat jala jenis ni bahasa do na mambedahaon ini.
Di huta nami, nagelleng jala dang godang jolmana, nungnga marbeda parhataiaon dohot logat. Sian sada huta tu huta na lain.
Di Pakkat misalnya, hatana saotik lembut ninna halak. Alana terpengaruh tu bahasa pesisir. Jadi molo ro halak Toba tu Pakkat, tarsonggot do nasida mambege cara makkatai ni parhuta i. "Songon diambal-ambalhon hata i" ninna.
Hape molo di Pakkat sandiri, tarbagi-bagi do parhataon. Asing di parhata ni halak Hutaambasang dohot halak par Siniang.
Siniang huta ni ompung nami, molo makkatani nasida, olo do dang tarbege "r" na. Jadi molo mandokkon "rura-rura", khukha-khukha inna halaki do.
Hea do au pajuppang tu sada wartawan na jago hian marbahasa Batak. tarsonggot imana mambege alushu. "Ai na so asli Batak do hamu lae?" sukkun ni imana tu au???
Hu sukkun muse tu imana, Hamu lae di dia do tubu??? Di Toba inna imana??? Jala Toba do na asli ni Batak??? Oh Yah nikku....
Hupatorang ma, molo asing luatna, di hita halak Batak, nungnga asing bahasana. On ma hamoraon ni bahasa Batak. Dang ikkon songon halak Toba hita makkatai molo nungnga mangolu hita di tano rambe.
Hita pe dang ikkon mamaksa hita tu halak toba asa makkatai songon halak Rambe. Di son ma porlu pikkiran dohot utok-utok na bagas. Boha do??
Beha Do Manang Bo Ha Do Reviewed by marbun on 8:54 PM Rating: 5
BEGUA AHA I… SEAAAT. – TanoBatak
BEGUA AHA I… SEAAAT.
Naringgas do Nai Manotar mangula siulaonna. Ragam do dihobasi siganupari asa adong boanonna tu onan gabe boniagana. Diputik haleo, ditapu ingkau gadong diboan rap dohot dengke jahir tinoba ni Ama ni Manotar.
Hetong di bona ni bagot, mordong ala so sadia nidapot. Sipata molo so sadia dengke nidapot ni parhalanguluna i, sude ma balian dihaliangi mandiori haleo asa gumodang gadisonna.
Ianggo Ama ni Manotar, sae ma holan dengkena i daga-dagana. Lalap di lapo ma ibana muse paima so lao tu tao manaon dotonna. Parpollungon do di ula, jala ringgas do tu paradaton dohot tu angka parhataan. Molo adong sihataan, sai tarida do Ama ni Manotar disi. Girgir do ibana marsiajar di parhataan. Mandurung situma asa adong lompaon, pinagodang hata asa adong ulaon.
Dung lam leleng dipasingkolahon si Manotar tu STM Balige lam dihilala ma naporsuk ala ni hapogoson. Mangihut ma muse ibotona tu SMA Laguboti, sadanari tu SMP, dua di SD.
Gadong ni Bonandolok ias so binurian. Ia so tarhatahon lungun, buruk di sibunian. Ia tung tarhatahon sogot, songon turiturian. Ima tu roha ni Nai Manotar umbahen diporsan hangalutonna humongkop ngolu ni gelengga i. So tiur dope ari nunga laho tu balian, golap ari ipe asa mulak sian balian.
Sada tingki, uju ari onan, tar gomodang do diboan boniagana tu onan, jala godang ragamna. Godang do boniagana di nasadari i diboan maronan tu Balige. Hinorhon ni i, tar leleng do nang parsudana. Nunga diontom rohana ingkon manuhor mira ni entok ibana sian pangomoanna asa adong panggararan ni entokna naung diseat mirana di minggu nasalpu uju ro hulahulana.
Nunga pukul onom dang ra ummiok dope ibana sian paronanan, uju i holan CV BETA 17 do dalanna laho mulak tu Laguboti. Sai digora angaka par-motor Opranto ibana, alai sai didok do, ndang, ai sai dirimpu na so sahat dope BETA 17. Hape sasintonga nunga borhat motor i, ai dirimpu naung jumolo mulak Nai Manotar ala so adong boa-boana hian na ingkon salpu pukul 6 botari ibana mulak.
Dang toho be dirohana dung sahat tu pukul 8 dang marna tarida motor pinaimana i, ujungna adong ma naburju roha patariparhon ibana sian Balige tu Laguboti. Dung tuat ibana di Sirpang Sirongit, nunga tonga sia borngin. Nunga langa dalan, golap, ai dang songon sinuaeng dope adong listrik.
Mamolus sian Lumban Balian laho tu hutana, manindang ma seraserana, jimput rohana. Ai adong disi tar-langgak siboluson, hariara bolon di siamun, angka bulu duri di siambirang. Dihojot ma mardalan huhut sai mamulasi dirohana dibagasan, ai tung so adong ma panomuon ni Amani Manotar di ibana nahabornginan i. “Bah … amang da inang, boha ma annon molo tarpaida au angka na so si-ipion borngin … Saep ma roham da … Amang siadopan molo tung disintakhon na so niida i au,” ninna dibagasan biar huhut sai momar, jimbolangon. Angka na patujongjong marbirong di topi dalan i nunga dietong angka nanaeng mangambat hape sasintongna angka bunga-bunga sigohi-ladang do. Alai molo dung dionjor biar, sude namai gabe begu.
Di na so panagamanna, toho di inganan na hinabiaranna i mangkuling ma soara nanget ; “Haassss …. ”
“Masidalani dalanna”, ninna Nai Manotar huhut dipahojot pardalanna.
Tompu ma muse songon na adong manait boan-boan nahinuntina i ala panghait ni ranting ni bulu duri na jomba tu dalan. Lam manindang ma sera-serana, songon na mansohot pangombut taroktokna.
“Unang apala au daaaaaa …,” ninna huhut manetek iluna.
Dung salpu inganan na langgak i, adong ma lumumbang rohana, alai na so panagamanna mangkuling ma muse soara nangkin; “Haaaaasssss”.
“Dage amang da inang, tung tuntunonna do huroha mambuat au borngin on”, ninna rohana huhut diuji manggora. “Hamu huta … naung pidom do hamu sudeeeee … “, ninna satonga mangangguk. Alai dang adong naumbege soarana i, ala tar holang do pe angka jabu.
“Sahala ni daompung, sahala ni damang … dongani da ompung …. tamparhon parmaraan. Molo tung manoro ba dijabu ma daaaa …”, ninna marbete-bete dibagasan biar.
Dung lam umpos rohana, manjonok ma tu harbangan ni hutana i, mangkuling ma muse soara i; “Haaaassss”. Mangambur ma ibana tu tonga ni alaman mangangguk bobar. “Buatonna nama au daaaaaa, amang ni Manotaaaaar”
Humalaput ma Ama ni Manotar mangungkap laba-laba ni jabuna. Sian na so sanga manungkun aha namasa, mangompas ma Nai Manotar tu jabu. Laos ihut ma muse angka dongan sahuta na tarsonggot di pangangguk ni Nai manotar i. “Aha namasa”, ninna be.
Nunga diihuthon au sahat tu huta, soarana, soarana … aaahhh. Ninna dibagasan lomos.
Sude ma nasida na ro i mangampoti rohana asa unur patorang aha namasa. Dipatorang ma sude namasa dipardalananna i. Hohom ma nasida sude dibagasan lomos.
Mangkuling ma muse soara i. “Haaaassss”. Sigap ma simanotar manigat paronanan ni inongna i, ditop ma entok mira i disintak tu ginjang, manggarpasi huhut marsoara; “haaaasss … haass … haass …”
Tarjolma ma Nai Manotar huhut dibagasan ila mardongan muruk. “Bah … entok naburiapuuuus. Tangkup ….. Seaaaaat”
Oktober 6, 2008 tanobatak\tBahasa Batak, Cerita Rakyat
28 thoughts on “BEGUA AHA I… SEAAAT.”
Eston H. Sianturi berkata:
Ha..ha..ha, ndang masuk dope ra ugamo kristen ditingki i ate?
*** Nunga masuk lae. Alai bangko di hamian molo dakdanak tangis, inongna do dijou, nuaeng omaaaaa … ninna. Molo marende andung, ooo inong among, ninna. Molo mabiar, ompung, ninna. Molo heran, ya Tuhan, ninna. Dung hea sian kota, molo tarsonggot, oh my god, ninna. 😀
Oktober 6, 2008 at 3:06 pm
Adong dope ama-ama na songon Amani Manotar i nuaeng di Laguboti lae? Tulus rohana nangpe dang mulak dope inang ni gellengna sahat tu jam 9 borngin? Marga aha do Amani Manotar i lae?
Sampe begu-beguon ito nai Manotar i…
*** Memekati adong lae. Lalap dilapo tuak, tenggen mulak tu jabu, galdap renges, dang diboto piganai jolma dijabu, naung mangan manang dang. 😀
Oktober 7, 2008 at 7:08 am
Boike sitorus berkata:
Alani biar mida begu nasoada i ma hape gabe ingkon tu paneatan muse mira ni entok nai ate tulang.
Oktober 8, 2008 at 8:50 am
Hutahaean par kerinci berkata:
Memang alani CV Beta no 17 doi, boasa dang dipaitte akka sewana hape ngamarlangganan nai manotar on setiap ari onan. Untong ma Adong Entok i asa adong mangupa nai Manotar i ate.
Oktober 9, 2008 at 1:48 am
Manjaha cerita ni Tulang on gabe ni ingot naujui molo mardalan borngin dihuta ….mabiar molo dihatai begu hape so hea nian binereng songon dia rupa ni begu…..sai adong do binege di huta songon pangalahoni Amatta si Manotar on hira naso peduli tu keluarga, hape sebenarna Ama ( kep. keluarga ) ingkon melindungi ma nian jala bertanggung jawab penuh untuk urusan materi.
Oktober 9, 2008 at 5:37 am
Sahat Ngln berkata:
Hahahaha,, las didok do songon on ate lae, masidalani dalanna. Oalahhh, hape entok i do na sai pabiarhon nasida. hubayangkon ma songon dia parbiarni nai manotar di golap2 i,, hahahahah. mauliate, horas!
Oktober 11, 2008 at 6:32 pm
sambor ma nipi entok mira i. Holan niago biar ni Nai Monotar, gabe ikkon di ‘eksekusi’. Hape, rencana sebelumna, naeng gabe pejantan tangguh hinan do, mangganti entok mira naung parjolo dialap raut ala ro hula-hula ni Nai Monotar.
Oktober 12, 2008 at 10:57 am
G. Meha berkata:
Sada parsiajaran do tong on tu angka hula hula akke jo hamuna, ingkon tongdo berengon keadaan ni boru na nidapothon i, unangdo sana nari nama mira ni entok i ingkon tong tu paneatan. Boi do dohonon: unang pola repot repot hamu ito, holan sihol ni rohangku do mamereng hamu dohot angka bere i umbahen na ro ahu. Hehehehehe.
Oktober 13, 2008 at 1:38 am
Horas dihita saluhutna.
Ngeri ma nian perasaan mambege ceritaon bah.
Holan humokkop akka dakdanak i ditaon inang nauli basai lojana nang biarna.
Taringot tu akka parbiar, ra rata-rata sude do jolma adong biar. Songon cerita ni dongan na putus cinta,
Disada tikki lao ma mahi tudolok-dolok kuburan umum di huta SImpang dua, Siantar. Hira-hira pukul 6 botari sambil ma hami minum tuak huhut mamboan gitar. Dung hira-hira jam 8.30 malam, marende ma imana muse laguna ” Sittakon ahu da Begu, ulusson dan sombaaon……………………. , hape pittor habang pidong siburuk alani gogoni soarana, ala putus cinta ibana dohot mardongan Tuak. Pittor sip ibana, dibereng tu hambirang nang tusiamun dang adong manang aha. Dilanjuthon ibana ma muse lagu i ” Gait-gait tu doi Begu ………………………
*** Ise tulang pargitarna 😀
Oktober 14, 2008 at 2:57 am
Peterson Pangaribuan berkata:
Mamereng gambaran ni lokasi na on, Marga Naipospos manang Hutahaean manang Hasibuan do ra Ama ni Manotar on. ate..Tulang?
*** Olo do ra 😉
Oktober 14, 2008 at 9:07 am
@ Lae Pospos
Ganti hamu ma entok mira i sotung somarretteng annon entok ni Ama ni Manotar, gabe dang adong pabiar-biarhon muse. Molo dang adong entok ni lae tu lae Imran ma jalo hita, ai adong do entok ni lae i na sabalga ni toronton. Alai molo dilehon lae i do entokna i ingkon luluan nama buldozer manarat…hehehe….gaithu do i.
Oktober 15, 2008 at 5:57 am
Ai pas ma ra di toruni bulu duri ditopi dalani ate Lae…?!
Ni ingot na ujui tikki martandang tu Gasaribu, tu jabu ni amang “Dewan” ai marlapo inantai….mulak sian i mardalan tu sirpang Sirongit.
*** Dapot do ? 😀
Oktober 18, 2008 at 2:32 pm
Bah….kalau sudah dapat, mungkin saya nggak sampai ke Amerika Lae…mungkin kita jadi tetangga….he…he…he…tapi tak apalah …PANGLATU juga sebuah status……lagipula kata pangula ni huria…semua akan Indah pada waktunya…menghibur diri..!!!
BTW, saya mencoba membuat blog sendiri (mambukka sandiri istilah partambal ban di jalur Pantura) jadi blog Lae saya link, Mauliate.
Oktober 19, 2008 at 2:31 pm
Marcyus Siahaan berkata:
Molo so sala marnida jala sala marbinege ahu, ra sarupa tu begu antuk do na mambiar-biari nai manotar i.
Molo begu attuk do nunga pinda tu Blitar Jawa Timur,jala nunga mansai torop anak dohot pahompuna.
goarnape ndang begu attuk be nunga marganti gabe ketoc magic jala ndang di toruni bulu duri manang gompang di hariara bolon be.
saonari gompang di bengkel ketoc magic di piga-piga huta na ribur
tronton, bulldozer ndang ringkot pangkeon manarat, holan diantuk uluna i nunga manigor habang
*** 😀 Botul lae. Molo di Sabulan, mabiar do begu antuk tu si Paltibonar 😀 https://tanobatak.wordpress.com/2007/10/14/ballada-cap-bulan-di-sabulan/
Oktober 19, 2008 at 5:12 pm
desy pardd berkata:
Aha do ubat ni molo mabiar tu begu?
Alana nabiaran au tu begu nang pe so hea dope binereng/terbukti adong do manang na dang begu i.
Molo mardalan borngin na ujui,apalagi molo adong nabaru monding tung mansai mabiar do iba. Molo adong dua halak dongan niba sapardalanan, pintor hupillit do attong di tonga-tonga. Alai molo holan sahalak do dongan niba mulai ma au bingung, di jolo do au manang di pudi. Serba salah ate. Alana molo di jolo iba, atik boha do dijolo begu i gabe parjolo iba diroro…, hape molo di pudi iba, atik boha do di pudi begu i sotung disintakkaon iba sian pudi… hahahhha
Tu amang parhobas: ai toho do adong begu??
*** Ai so adong dope binoto disoro begu 😉 Hal na menakutkan, i do begu. Najolo molo didok nabegu, halak na sangar do. Adong do jabatan harajaon najolo didok “nabegu” mabiar do sude angka parroha na roa molo disi “nabegu” Jadi molo mabiar sada halak didok do “begu aha i” belum tentu nanidokna menyangkut makhluk halus i, alai godang do pengertian ni i mahluk kasar ima jolma na olo mambaen mabiar donganna ala ni garangna manang jungkatna. Jadi kesimpulanna, hal na mambahen mabiar, ido “begu” tarmasuk jolma namangolu. Molo dung mate jolma molo mabiar iba, ido umbahen didok “marbegu” lapatanna dang roh ni namate i gabe jahat manang jungkat. Rasa takut menimbulkan “begu” sasintongna dang adong sepanjang nahuboto tingki mate jolma. Dang mungkin angka naburju molo mate gabe begu sihabiaran. Gari najungkat hian ngoluna pintor so adong do effekna tu jolma namangolu.
Tumangkas ma tasungkun paraphisikologi aha mambahen iba mabiar tu hal na so binereng ni mata. Au pe mabiar do mardalan borngin kecuali terpaksa uju habornginan mulak mardalan pat. Hape horbo do dang bara di harbangan, tarsonggot au laos maringkati dang huboto samban maradu tinggal sipatungku. Dung pe sogot na i asa huboto na horbo do diborothon di harbangan. 😀
Oktober 27, 2008 at 7:45 am
adong do bogu antong, begu antuk, siharhar, begu nurnur, begu ganjang jala adong do parbegu, sipele begu
umbahen i ndang boi ma burjuhu hita , ai adong do hata di hita Batak na mandok:
parjolo do na burju allangon ni siharhar
Oktober 27, 2008 at 12:31 pm
lussu hian sarita i. hansit butuha mengel
Januari 27, 2009 at 6:18 pm
Tamin Jonner Simatupang berkata:
Manjaha barita ni nai Manotari tung mengkel-engkel do ahu alana lucu dht boi do hubayangkon situasi ni hutai, ai dihuta simatupang pagi sore do asal nami. Alai namambahen carita i sangat bisa dan meramu situasi perjalanan yang sunyi senyap bila sudah menunjukkan jam 18.00. Memang pada zaman cerita ini sangat menakutkan ada kuburan, bambu, pohon rindang, dan rumah yang jarang namun zaman sekarang tidak lagi. Cerita perjalanan ni nai Manotar i naeng dohononna tuhita tanggung jawab dohot manghopkop anakkon, ikkon bersusah payah ibana mangalului naboi gadisonna laho keperluan tu anakkonna. Memang menurut hakristenon ikkon ama do nabertanggungjawab alai ima namasai gabe ina do dibalian ama marpollung. Ba tung dirobah ma angka pangalahonabe unang gabe marbalik-balik ate. Mauliate.
Agustus 4, 2009 at 2:24 pm
Didia jabunta di Simatupang. Molo si Wakil, mantan Kades, maranggi do au ala ompungborunami boru Simanjuntak
Agustus 5, 2009 at 8:44 am
Sahuta do hami dht bapa udai ( Op. Bastian ) alai manungkun majolo ahu ate, ditanda hamu do Naipospos partiga-tiga timbaho hian di Laguboti? Molo nasida martulang ma tuhami. Mauliate.
*** Molo tu Partimbaho, maranggi do au daba.
Agustus 5, 2009 at 10:22 am
Berarti martulang do hita tu nasida, katua.
*** Boi 😉
Agustus 5, 2009 at 5:29 pm
hutajulu bontang,kaltim berkata:
bangkona doi lae molo dang lakku dope tiga tiga ….ai jot do sipata pikkiranna .tarlumobi golap lampu luar dohot lampu jalan mate ……salam hami parlumban bagasan do laguboti ..jonok jabuni partimbaho….pagodang hamu angka umpasa naimbarui….mauliate
Oktober 13, 2009 at 11:02 pm
HUMALA SIMANJUNTAK berkata:
molo porsea tu begu ba roma antong begu tu parngoluonna molo porsea tu Tuhan Jesus ba Tuhan ima ro dingoluna. ima taringot tusi
hansit butuhakku mengkel, pola sampe tar ilu-ilu. Bursik ma entok i…
Mei 6, 2010 at 11:03 am
Renita. Pangaribuan berkata:
Molo adong na manganggap cerita on luccu jala mengkel2 manjaha, au daong,lungun do rohangku bah,pola ro do ilukku mangkilalahon parniahapan ni nao manotar i, jala bo i do hu bayangkon nuaeng huta na binolus na i, adong do attong kuburan boluson dht akka hauma paima sahat tu huta nai,attar pardinggaran ma ra i, jala marga pangaribuan ma ra i amani manotar i molo dang hutapea.
Oktober 29, 2010 at 11:05 pm
Renita : Fiksi do cerita on dah, unang diboan tu roha apalagi dibaen angka margana….
Oktober 30, 2010 at 6:47 pm
Abdon Napitupulu berkata:
Tung namalo ma mambahen sigeokgeok, apalagi muse sai di simpang sirongit ido ahu paimahon motor najolo molo mulak sian paredekosan di balige laho tu sibalingga, sipata habornginan iba sahat ditopi dalan pe holan kuburan, torus ma marsisirsisir imbulu sampe sahat tu jabu.
Mei 13, 2012 at 10:27 pm
horas ,,,,, # mantap
Juli 13, 2016 at 11:16 am
Gadis Cilik Tomok Menari
CITILINK SOFT LANDING SILANGIT DANAU TOBA
Citilink Takeoff Halim Perdana Kusuma
PNS Tobasa jagoan nyanyi 2012
Cara melatih anak cepat berjalan
The Troll masih berjaya...
Yang kuminum kopi pribumi....😀😀
PODA PANGARIRITON SIAN MARTUA RAJA DOLI - pustaha
Home » ARTIKEL » PODA PANGARIRITON SIAN MARTUA RAJA DOLI
Minggu, 08 Oktober 2017 ARTIKEL Edit
Molo naeng mangoli damang sogot, Sotung dioli ho boru ni nambura maduma manang nambura mamora; Ai talpe do jolma
si songon i tu ginjang ni roha!
Alai oli ma pinompar ni buruk-buruk ni jarango! Ia halak sisongon i:
Butong pe so pola panihal-nihalon, male pe i so pola martuktukhian.
Adong ma najolo na margoar Martua Raja Doli, sada do anakna na margoar si Aji Tuluk. Dung magodang anakna i, disosoi ma ibana mangoli. Alai tung manang beha pe pandasdas ni natorasna asa tung marhasohotan nian anakna i, tong do dang marpangoloion ibana. Jadi didok amana i ma sipaingotna songon on: “Ale amang, dang hatingkian pambahen ni Ompunta Debata di ngolu on, atik andor na jolo jolo tos, manang punggur na jolo jolo madabu. Molo tung di hasuda ni hosanghon nama ho asa marhasohotan, sotung ditopot damang boru ni nambura maduma, manang boru ni nambura mamora!. Ai talpe do jolma si songon i tu ginjang ni roha. Ai molo tarsor halak na pogos marsali tu halak si songon i, sai pintor hatop do i paboa-boanna tu halak na asing. Jala aut sura antar lemba ibana manggarar utangna i, manigor so tartaon do panghuling ni i. Sandok pis do matana maradophon na pogos, jala lea rohana tu angka na dangol. Ai songon i do pangalaho ni jolma, naung sian gambo molo dung tardarat, muba do talmis ni parhata-hatana,” ninna amana.
On pe, molo tung mangalap boru damang sogot, “Oli ma boru ni raja naung leleng mamora manang pinompar ni na mora hian!,” ninna Martua Raja Doli tu anak hasianna i. Ai tung sura pe di laon ni ari gabe marpogos pinompar ni halak si songon i, sai na denggan do i marpangalaho dohot marpanghuling. Jolma si songon i, butong pe so pola panihal-nihalon, male pe i so pola martuktukian. Ai nunga dung dibolus i haraparon dohot habosuron di ngoluna. Udut ni i, ndang haru diharingkothon jolma si songon i be anggo barita ni hamoraon manang hasangapon, alai barita ni uhum na denggan nama si jalahanna. Ndang na pinatupa-tupa be di halak si songon i pambahenan na denggan manang na raja. Ai nunga gabe sada baha (=sifat) i di nasida, baha raja didok natua-tua. Baha na raja, digombarhon ma i songon tanduk na tubu sandiri di ulu ni ursa rango jala naung pola mardangkai. Laos i do umbahen digoari halak pinompar ni raja na mamora si songon i, “Buruk-buruk ni jarango.” Dos do lapatan ni pandohan i, molo didok: “Molo naeng mangoli damang, alap ma pinompar ni burukburuk ni jarango.” (Jerangau, semakin tua semakin harum)
Ndang sadia leleng nari, marujung ngolu ma Martua Raja Doli. Dung di panading ni amana tamba ma girgir ni inana laho mandasdas ibana asa tung marhasohotan. Ditangihon ibana do hata ni inana i. Di uji si Aji Tuluk ma hata sipaingot ni amana nahinan taringot tu poda pangaririton, asa tangkas di boto sintong ni poda pangaririton i.
Jadi dioli ibana ma boru ni nambura mamora. Dung dihalomohon ibana borua i ala toho uli rupana, disauti ma marhite adat. Di mulana i, mansai las do roha ni simatuana i manjangkon helana, ai marningot ibana di hasangapon dohot hamoraon ni Martua Raja Doli nahinan. Ndang manigor di pajae boruna i tu hutana alai laos maringan di bagas ni simatuana i do nasida, sonduk hela. Si Aji Tuluk pe antong di hapadothon ma mula-ulaon dohot mangurupi simatuana.
Di sada tingki, songonna mamparhaseang tingki huhut dalan marsaor tu pangisi ni luat i, diihuthon ibana ma donganna sahuta i mardengke, ala mardomu tuk so apala adong ulaon na ronsot siulahononna hatiha i. Ai di sura rohana, nda tung so lomo roha ni simatuana molo dapotan dengke ibana.
Dung bot ari mulak ma ibana sian pardengkeanna i diboan ma mansai godang dengke. Sian las ni rohana dilehon ma dengke i tu simatuana boru. Alai balik do pangkiriman, muruk situtudo simatuana i manjalo dengke i, huhut didok: “Ilanghi dibahen hamu amang hela, so dung hurangan lompan hamu dibagas on. Boasa ma tung pailaonmu hami marhite parulaanmuna on!” Jadi dialusi helana i ma: “Manangko do iba da inang maila, matua adat ni sipanganon do buaton! Ulaon mardengke huhilala dang apala sala, tarlumobi ala maruju-uju do. Tung sura pe i diulahon ondop ganup ari, dang apala ulaon hailaan i. Ai ndada adong jolma na marlobilobi sai na hurangan do, jala sai tumabo do na binuat ni tanganniba sian na tinuhor.” “Olo ma da amang hela, marnata do siulaon ni hela ni namora. Ai anggo tung on, tung so suman do on na niulamuna on. Mulai marsogot, di huta sambing ma hamu, molo so ringkot rohamu mula-ulaon,!” ninna simatuana doli manolopi hata ni pardijabuna.
Bornginna i sai manghohom ma si Aji Tuluk mangarimangi parrohaon ni simatuana i. Alai huhut do diparrohahon ibana manang dipature do dengke i bahen lompan nasida. Ba hape dung dilompa, tung i nama gogo ni simatuana i mandalgup dengke na binoanna i.
Uju dipodoman pe, ro muse ma hata ni na nioli ni si Aji Tuluk: “Ai dang na tingkos di roham solsol ni dainang i? Sar do barita pur alualu, damang on targoar sahalak na mora, hape diula ho mardengke rap dohot angka na so dapot mangan i, nda na pa-ilahon ma ho di nasida,?” ninna. “Botoonhu ma i saulaknari” ninna Si Aji Tuluk. Di naso nok dope matana, ro ma tu rohana; na so adong hape asing ni pingkiran ni simatuana boru tu simatuana doli suang songoni pingkiran ni na niolina. Rap manalahon do diulaon i, atik pe ulaon na denggan i nian.
Hira-hira sadia leleng nari sai gumaleam-galeam ma Si Aji Tuluk di huta, ai dang diboto ulaon dia na umbuk (cocok) tu roha ni simatuana na tau siulahononna.
Di sada tingki, disangkapi rohana ma naeng mardalani paholangkon langkana sian huta. Sian na so panagaman tarbereng ibana ma adong sangkot bodil ni simatuana di rompeanna (tempat bedil yang dianyam dari rotan). Ala ni i, ditahi rohana ma laho mangiran (berburu dengan cara mengintai) tu harangan na jonok tu huta i.
Sogot manogot i borhat ma ibana tu pangiranan i. Holan sahali dope dibodilhon, pintor dapotsa ma sada aili na bolon. Dung mulak ibana tu huta, mansai las ma roha ni simatuana i manjalo juhut i. Dipanggangi simatuana i ma juhut i sasanghimpal, disangur ma humaliang huta i. Dipatalmis ma soarana huhut panihal-nihalon mangido lasiak dohot asom dongan ni na pinanggangna i, asa haru diboto na sahuta i nasida na mangan juhut. Sai songon i ma ganup mulak ibana sian pangiranan, sai adong do diboan juhut songon dalan palashon roha ni simatuana i.
Marnida na masa i gabe tubu ma roha ni si Aji Tuluk mangunjuni parrohaon ni simatua na i. Tarsunggul tu rohana poda pangaririton sian amana nahinan: Unang topot boru ni nambura mamora manang nambura maduma! “Antong haru hu-tuluk ma jolo parrohaon ni simatuanghon, asa haru patar binoto manang songondia bagas ni holongna,” ninna rohana.
Marsogotna i, didok si Aji Tuluk ma tu simatuana: “Amang, saulak on dohot ma jolo tungganenghon mandongani ahu marburu.” “Ba na denggan ma i amang hela! Holan on sipaingothu asa jagahon hamu laemuna i, manat-manat hamu mamodil,!” ninna simatuana i. “Olo amang” ninna helana i, laos borhat ma nasida.
Dung sahat nasida di harangan, dipajuju ma biangna sigompul marunung-unung manghehe ursa i. Dang pigadan, ruar ma ursa naung martanduk mardangka-dangka sian ingananna. Manigor ditengen si Aji Tuluk ma huhut dipulhon (ditembakkan) bodilna. Hona apala toho di parate-atean ni ursa i laos galpang. Dang mangguit be!
Marsurak ma tungganena i sian las ni rohana. Jadi didapothon nasida ma hadabuan ni ursa i. Dung i didok si Aji Tuluk ma: “Molo talapa ursaon lae, dang tarporsan hita nadua on sahali mamboan tu huta. Ala ni i, laho ma jolo ahu mangalapi halak amanta tu huta, asa adong donganta mamboan juhut on.” Alai jolo dipauli si Aji Tuluk ma sada pansapansa, asa adong inganan parlinggoman ni tungganena i manjaga ursa i, tipak dibahen marsopo. “Na denggan ma i lae, alai hatop ma hamu ro sian i,!” ninna tungganena i.
Dung i laho ma ibana mulak tu huta, ditadingkon ma tungganena di pansa na pinaulina i. Alai dung mandapothon harbangan ni huta i, dipaula ibana ma mangangguk badar songon on ma didok: “Amang, amang oi amang…. sapot ni nipinghon! Amang.....nunga mate laenghu hubodil, hurimpu ursa!” Sai songon i ma ibana mangangguhi, jala sai dipangompas-ompashon ma dagingna.
Dung dibege simatuana hata na mandok naung mate anakna i, hehe ma ibana sian jabu ditiop ma hujur mangalojong helana i, huhut didok: “Ingkon mate di tanganhu ma ho ale anak ni asu..., tagonan do anakhu na sasada i sian ho!”
Marnida rimas ni simatuana i, maporus ma si Aji Tuluk dung sai di lelei simatuana doli, simatuana boru dohot jolmana i ibana. Ai huhut do masitiop ompong-ompongna be nasida laho mamunu si Aji Tuluk. Sai sumurut ma ibana dompak harangan hapeahan ni ursa i. Alai dung lam donok nasida tu hamatean ni ursa i, deba alani gaor ni jolma i, longang jala jou-jou ma tungganena i sian pansa i ninna ma: “Angguk boha do i ale! Ise do hamu na gaor i…??”
Umbege soara na jou-jou i, manghohom ma na torop i manangihon soara i. “Rupa soara ni si anu do i..! na rupa mulak mangolu do ibana hulaning?” angka ninna be. Jadi di pahatop nasida ma mandapothon soara na jou-jou i. Dung sahat angka na torop i di hamatean ni ursa i, gabe di ida nasida ma dakdanak i na toho paadop-adop ursa na bolon, dang na toho hape mate! Jadi tarhatotong ma nasida mida pangunjuni ni hela di simatuana i. Alai dung dianto (dipahami) pambahenan ni helana i, maila ma simatuana i huhut disolsoli di rohana angka panghulingna naung sanga salpu. Alai didok helana i ma: “Olo amang, sinahe ma jolo ursa on, asa mulak hita tu huta! Annon pe hita torang manghatai dung sahat di huta.
Disahe nasida ma ursa i jala diparlehon ma bagian ni ganup na ro. Dung i mulak ma nasida. Ditingki na mardalan i nasida, dirimangi rohana ni si Aji Tuluk ma hasisintong ni poda ni amana nahinan, na mandok: “Na so siolion boru ni nambura mamora dohot nambura maduma, songon on ma hape partorangna,” ninna rohana dibagasan.
Jadi dung sahat nasida di huta, didok si Aji Tuluk ma hatana: “Gomgom hamu ma borumu jala paulak hamu ma sinamot naung jinalomu.! Ai ndang adong hape holong ni rohamu di ahu. Aut na tutu hape mate laenghi binahen ni ha-otoonhu nang pe ala ni na so hutuntun, na ingkon pamateonmuna do hape baoadi. Aut adong hata pangampinon sian borumuna i, adong dope na gabe sirimangan, hape tung dohot do ibana mamboan lombut-lombut naeng mamunu ahu. On pe gabe ma borumuna i tu anak ni halak !” ninna si Aji Tuluk huhut diboan nasa ugasanna sian bagas ni simatuana i. Borhat ma ibana mandapothon inana tu bagas ni Martua Raja Doli nahinan.
Dung sirang si Aji Tuluk sian boru ni nambura mamora i, tarsolom mata ma ibana muse tu sahalak namarbaju na uli rupana. Dung dipamanat dang apala na mora nian leakna, alai halak na maduma do. Ditopot ibana ma muse boru ni nambura maduma i bahen parsondukna.
Suang songon pangalahona di tingki di bagas ni nambura mamora nangkin do dibahen pangalahona di bagas ni nambura maduma i; mardengke dohot marburu. Alai tung so adong do imbarna tu parrohaon ni simatuana nuaeng dohot simatuana na parjolo i. Sian i pe laos sirang boti do anak ni Martua Raja Doli.
Asa dung sirang baoa ondeng sian boru ni nambura maduma i, ditopot ma muse boru ni raja naung leleng mamora, alai anggo nuaeng nunga humurang be hamoraonna. Dung marujung langkana di si, diula ma ulaon hapadoton; parumaon rodi pardengkeon. Las situtu do roha ni simatuana marnida pangalaho ni helana i, jala sai las do roha ni simatuana i ganup manjalo dengke na sian tangan ni helana i molo uju laho ibana mardengke. Di ulahon helana i do huhut parburuon. Ganup ro ibana sian harangan, sai adong do diboan ursa manang hije.
Di sada tingki di unjuni helana i ma simatuana i songon on; Di boan ma tungganena tu pangiranan, jala dibodil nasida ma sada ursa ranga na bolon. Dung mate ursa i, dipauli ma pansa songon naung pinajojor ondeng, dung i mulak ma ibana tu huta. Alai dung mandapothon harbangan, dibahen ma ibana songon na mangangguki didok ma: “Sapot ni nipinghon, ale inang! nunga mate laekhjala ditangkasi ma aha na masa. Dung dipajojor helana i pangalaho ni na masa i, didok simatuana i ma: “Hahuaon ma i ale amang,! naung i do ari ni laemi pangatur ni Debata di ibana, ingkon bodil mamusa ibana. Apala ha-pillitan pambahen ni Debata taringot tu hamatean ni jolma. Nuaeng pe, pasip damang ma ! “Apala tarpaihut andor na mangolu tu andor na mate” Naung dua hian hamu anak di jolonghu, hape nuaeng ingkon sada nama pa-adop-adoponhu. On pe, paboa marama marina laemi beta hamu ma ta-alap bangkena i asa tipak tatanom!
Mansai lambok situtu do panghilalan ni helana i umbege hata ni simatuana i. Jadi laho ma nasida tu hamatean ni ursa i, alai anggo helana ondeng tong do dipaula sai mangangguhi, so olo apulan ni simatuana i.
Dung sahat nasida di hamatean ni ursa i, di ida simatuana i ma na so toho hape mate anakna i, baliksa pa-adop-adop ursa na bolon do. Marnida i, muruk situtu ma simatuana i, didok ma: “Boasa ma pola songon i bahenon ni damang tu hami! Pola sampe sindak mudarnami dibahen hamu! Tarpasuang hamu do ilu-ilu ni simatuamu boru i dohot ilu-ilu ni borunghi? Nang tung sura na tutu mate laemuna i, ba dia ma si dohononnami tu hamu...! Tung tar-paihut hami ma na mangolu tu naung mate? Dao ma i.! I pe mulak ma hita, taboan ma ursa on asa gira ni upa hamu dohot laem di huta!”
Dung i disahe nasida ursa i, mulak ma nasida tu huta. Dung sahat nasida di huta, dijomput simatuana i ma parbue tu simajujung ni ianakhonna na dua i, papir tondina. Dibuat ma pinahan lobu na bolon bahen manghopol tondi nasida. Olat ni i, lam tu dengganna ma parsaripeon ni si Aji Tuluk songon i nang tu simatuana i. Gabe ma nasida, maranak marboru sahat ro di na mauli bulung.
0 Response to "PODA PANGARIRITON SIAN MARTUA RAJA DOLI"
Batakolog: Batak Memang Sangat Menghayati Dirinya ...
MUSISI DAN KOMPONIS NA TARBONGGAL ITU BERNAMA NA...
RUJI NI ARI BATAK – TanoBatak
RUJI NI ARI BATAK
Jari-jari sampulu luhut mampanggoari,
Pinatupa SITOMBUK SURIK on, jumolo hami marsantabi,
Molo adong nahurang lobi nanget ma hita manuhari.
Pinatupa do sada sitombuk Surik songon ruji-ruji ni ari-ari ni habatahaon napinangke ni angka Ompunta naparjolo i. Alai dang na laho manogihon panjaha mangulahon natarsurat di Sitombuk Surik on, holan nanaeng pataridahon hapantason dohot habisuhon ni angka Ompu naparjolo i do dipanulingkition tu na adong ditano on dohot di hajang-hajang, na laho paturehon parngoluon marhite panurirangon dohot partingkian.
Nang pe dang tarulahon be angka napinaandar di Sitombuk Surik on, godang do na ampit botoonta laho mangulahon ulaonta be. Jala sude na adong di tano on dohot dihajang-hajang marharoroan sian Debata do i, alai dohot do roha dibasabasahon Ibana tu hita jolma asa boi hita mangarajai napinasahatna i tu hita.
Surat on niuhal sian pustaha sinurathon ni Amanta Jos Pohan Siahaan na manggoarhon Guru Sinaingan.
Molo tung adong sian panjaha naeng manulingkiti dohot maniroi Ugari ni Habatahon hombar tu Sitombuk Surik on rade do hami manjalo asa lam tamba bohal laho patotahon Sitombuk Surik on tu ari nanaeng ro. Godang dope nahurang angkup naung tarsurat di Sitombuk Surik on, alai rade dope hami tu joloan ni ari laho paturehonsa, songon nidok ni natuatua :
Pauk-pauk hudali, pago-pago tarugi.
Molo masuak dangka, hatop ma tasihor-sihori.
Molo tarida urat, hatop ma tatambor-tambori.
Sipahasia Desember 2002
RUJI NI ARI DOHOT PAMILANGINA
Asa tek-tek mula ni gondang, serser mula ni tortor siup mula ni tabas, panguhiron manjadi panggorgaon, parholiton (hapideon) mula ni hamoraon, Panggalangon mula ni harajaon hasingalon mula ni hatangkangon, paung ni irik-irik na so jadi pautangon tomu manomu-nomu na so jadi bajoon, ugasan lume na so jadi doboon. Napinollunghon asa polung, napinodahon asa poda, naginuruhon asa parbinotoan.
Ia lapatan ni sitombuksurik, ima ruji-ruji namasitendehan dibagasan namarhahomion diari-ari ni habatahon dohot di ugarina. Marmula do i sian sisia-sia ni hata Batak dohot panjujuran ni ari (parhalaan) sahat tu poda ni hadatuon habeguon (hasingalon), hatungkangon, mangula tano dohot ruhut ni harajaon.
Ala datu ari do dasor ni hadatuon sahat tu haguruon di habatahon, jumolo ma sian i nimulaan sitombuk surik on, jumolo ma jolo pinaandap goar-goar ni hadatuon dohot haguruon dihabatahon.
Datu Pagar Dohot Taoar
Datu Parmanuk dohot Manuk Gantung
Guru Siopat Pusoran
Pamilangi ari dohot pandohoti dipangarujion ari idaon mai sian dasor bilangan ima:
Ari rojang na tolupulu
Parmesa na sampuludua
Gorda na onom
Mamis na lima
Pehu na opat
Panjorotan na dua
Hatiha pungpung si sada-sada
1. Ari rojang na tolupulu.
Ia lapatan ni ari rojang natolupulu, ima tolupulu jujur ni ari dibagasan sada bulan. Diparhalaan, di anak mangoli di boru muli . di anak tubu dohot di boru sorang di angka ulaon sahat tu jomuk-jomuk ni ari.
2. Parmesa na sampuludua.
Parmesana sampuludua, ima bulan na sampuludua manang panggilingan na sampuludua manilik ari si parhorjahononhon mangihuthon sipaha ni bulan (parmesa).
Goar-goar ni parmesa na sampuludua :
Mesa (sipaha sada)
Marsoba (sipaha dua)
Nituna (sipaha tolu)
Harahata (sipaha opat)
Singa (sipaha lima)
Hania (sipaha onom)
Tola (sipaha pitu)
Martiha (sipaha ualu)
Dano (sipaha sia)
Mahara (sipaha sampulu)
Morhumba (Li )
Mena (Hurung )
3. Panggaroda naualu
Lapatan ni panggaroda naualu, ima jujur ni desa na ualu, di goar-goar ni desa i.
Goar ni desa naualu:
1. Purba (Timur )
2. Anggoni ( Tenggara)
3. Dangsina (Selatan )
4. Nariti (Barat Daya)
5. Pastima (Barat)
6. Manabia ( Barat Laut )
7. Utara (Utara )
8. Irisanna (Timur Laut)
Jotjot do i dipangke datu manilik ari diugasan mago, alatan ni sahit, manjaha manuk diampang dohot angka ulaon namardomu tusi.
4. Gorda na onom. Goar ni panggorda naonom :
Gorda ( onggang, lali )
Sangmusiha (tihus, monsi)
Marsoba (lampu-lampu )
Sua (asu, babi)
Sangbinea (ombun, angin)
Jotjot do i dipangke datu manilik ari laho tu partongtangan dohot na mardomu tusi.
5. Mamis na lima
Goar ni mamis na lima :
Mamis (sogot, mulai poltak mataniari)
Hala (pangului, hira-hira pukul sia sahat pukul sampulu sada )
Sori (hos, tonga ari )
Borma (guling, hira-hira pukul dua sahat tu pukul lima )
Bisnu (bot, laho mangholom mataniari )
Ina ni tangan (ina ni jari )
Situmudu (jari jari paduahon )
Situalang (jari partonga–tonga )
Sijagoa (jari paopathon )
Anak ni tangan (anak ni jari)
Dipangke jahajahaan, dipartubu ni jolma, mangatiha ugasan mago, boa-boa ni sorimatandang songon panggilingan ni parhalaan, ari ni sahit dohot gora (parmusuon) dohot angka na asing.
6. Pehu na opat
Ia pehu naopat, ima tiang ni desa na ualu (ina ni desa, purba, dangsina, pastima, utara), didok ma i tiang ni desa manang tiang ni tano. Masuk tu torsa-torsa do hata na mandok martiang do tano on, tujuanna dang boi holan gogo ni hata manang torop ni partubu. Adong do sitiop tampuk ni tanoon, ima raja ni huta, horja, dohot raja ni Bius .
7. Panjorotan na dua
Ia panjorotan na dua ima mata ni ari dohot bulan na manondangi tano on. Jala dipangke do i manjaha partaonan dohot nanaeng masa.
8. Hatiha pungpung si sada-sada
Ia hatiha pung- pung sisada sada na martujuan tu pusok ni tano on manang pusok ni desa naualu.
JAHA JAHAAN DI PAPANGAN NI ARI
1. Hala sadari .
Ia di sipaha sada, di samisara na godang (samisara Purasa ) mangan hala sadari
Ia di sipaha dua, di suma (ni poltak ) mangan hala sadari)
Ia di sipaha tolu, di boraspati ni tangkup mangan hala sadari
Ia di sipaha opat, di tula mangan hala sadari
Ia di sipaha lima, di singkora duduk mangan hala sadari
Ia di sipaha onom, di singkora duduk mangan hala sadari
Ia di sipaha pitu, di singkora (ni poltak) mangan hala sadari
Ia di bulan sipaha ualu, di singkora duduk mangan hala sadari
Ia di sipaha sia, di anggara (ni poltak ) mangan hala sadari
Ia di sipaha sampulu, di tula mangan hala sadari
Ia di bulan Li (Lihu ), di suma (nipoltak ) mangan hala sadari
Ia di bulan Hurung, di antianiaek mangan hala sadari
Diorai do marhorja di papangan ni Hala sadari, nang pe ari nauli diparhalaan jala sunggu bajik dipanggilingan.
2. Hala Sungsang.
Ia di sipahasada, di muda ni mate mangan hala sungsang.
Ia di sipaha dua, di suma ni mate mangan hala sungsang.
Ia di si paha tolu, di samisara maraturun mangan hala sungsang.
Ia di sipaha opat, di boraspati ni holom mangan hala sungsang.
Ia di sipahalima, di anggara ni holom mangan hala sungsang .
Ia di sipaha onom, ditula mangan hala sungsang
Ia di sipaha pitu, di Singkora Purasa mangan hala sungsang
Ia di sipaha ualu, di muda ni mangadop mangan hala sungsang
Ia di sipaha sia, di sumani mangadop mangan hala sungsang
Ia di sipaha sampulu, di samisara (ni poltak)mangan hala sungsang
Ia di bulan Li (Lihu), di boraspati (ni poltak )mangan hala sungsang
Ia di bulan Hurung, di anggara (ni poltak) mangan hala sungsang
Diorai do marhorja di ari papangan ni hala sungsang nang pe ari nadenggan diparhalaan, jala sunggu bajik dipanggilingan.
3. Si Tiga Bulan
Ia di sipaha sada, sipaha dua, sipaha tolu, di singkora (ni poltak), anggara ni holom, boraspati ni holom, singkora duduk mangan si tigabulan.
Ia di sipaha opat, sipaha lima, sipaha onom di singkora (ni poltak ), boraspati ni holom, suma ni mate mangan si tigabulan
Ia di sipaha pitu, sipaha ualu, sipaha sia, di artia, suma, muda, muda ni mangadop, samisara maraturun dohot anggara nabegu mangan si tigabulan di ari inon
Ia di sipaha sampulu, Li,Hurung, di muda (ni poltak ) samisara purasa dohot di anggara na begu, mangan si tigabulan di ari inon.
Unang hita pipot di ari, lindung hita di bulan, dang jadi parhorjahonon ari ni si tigabulan, nang uli diparhalaan sunggu bajik dipanggilingan, marhinaon do asa mauli.
4. Sibanggua ni ari
Sibanggua ni ari jaha-jaha do i dipompang ni sipanganon, ima :
1. Di artia, ihan na so panganon
2. Di suma, ihan niura na so panganon
3. Di anggara, namardaro na so panganon
4. Di muda, babi na so panganon
5. Di boraspati, manuk na so panganon
6. Di singkora, lombu na so horjahonon
7. Di samisara, horbo na so horjahonon
Molo marhorja halak dipasiding ma pompang ni sipanganon i, asa horas halak namangansa sian horja i. Ia so tarpasiding do ari i, bolonghon ma jolo saotik sipanganon i tagan so adong dope na mandai asa siharhar ni ladang jumolo mandai. Ai manang ise jumolo mandai, tusi do hapilingon ni pompang i. Siharhar ni ladang do sisopsop naigar sisobur na asom.
5. Sibanggua ni ugasan.
Artia: Sibanggua ni jolma, unang pangoli anak manang pamuli boru, manang mamandahon natua-tua di ari inon.
Muda: Sibanggua ni horbo, unang manjalo manang mangalehon horbo di ari inon
Boraspati: Sibanggua ni mas, unang mangalehon manang manjalo mas di ari inon, manggadis manang manuhor unang di ari inon
Singkora: Sibanggua ni bosi, unang manjalo manang manglehon bosi di ari inon, manuhor manang manggadis unang di ari inon
Samisara: Sibanggua ni eme, unang manggadis manang manuhor eme di ari inon, marsali manang pasalihon unang di ari inon
Antian ni aek: Sibanggua ni tano, unang mangongkal manang manghali tano di ari inon, mandondon manang padodonhon tano unang di ari inon
Suma ni mangadop: Sibanggua ni ulos, unang manglehon manang manjalo ulos di ari inon, manuhor manang manggadis ulos pe unang di ari inon
Anggara Sampulu :Sibanggua ni napuran ,unang manjaha napuran di ari inon
Tolu hali sabulan pajumpang goar ni ari inon asing di tula, sipasidingon ma tolu ari di sada bulan banggua ni ari. Gari ugasan mago unang ma di ari inon.
Ia Pane Nabolon ima namanghangkam tolu desa, astuanna; Molo di Purba uluna di Utara ma ihurna (ihur ni pane i). Somal do didok halak ihur ni pane, ima na sai marsillam satongkin dung bot ari. Jala sai di pangholom ni bulan ma i najumotjot tarida. Songon pangurupi do i di halak namardalan borngin, ai marhite sian panghirdop ni ihur ni pane i gabe dapot do tarida lima dopa tu namardalan dinaholom.
Opat hali do munsat pane nabolon dibagasan sada taon. Di bulan sipaha sada, dua dohot sipaha tolu di purba. Di bulan sipaha opat lima dohot sipaha onom di dangsina. Di bulan sipaha pitu ualu dohot sipaha sia di pastima. Di bulan sipaha sampulu, bulan Li (Lihu) bulan hurung di utara.
Mangihuthon pandok ni angka datu, ganup munsat pane nabolon, sai manjaga do na jumujung hunik, lumobi molo tarida langit marrara. Jala molo humolo-holo sada ina, pintor disungkun sibaso do naumbotosa manang didia pane. Molo soadong na umbotosa ditingki i, manuk namodomhon ma dibereng. Ai dang olo ninna manuk na modomhon mandopakhon pane, ingkon dihambirangna do manang di siamunna.
Hira munsat pane i, ingkon jolo di dalani do anak ni desa hinangkamna di sipaha natolu i, tarida do i sian parhusor ni manuk namodomhon. Naung dompak habinsaran hian manuk i olo do i gabe dompak angkola (dangsina). Disi ma diboto siradoti ari naung munsat pane, asa diboto padomuhon tu adop ni pane nabolon molo adong namanungkun ari tu ibana. Ai dang jadi dompakkonon ni parumaen ro pane, nang mangompoi bagas pe ingkon jolo munsat do pane asa mompo. Songon i nang tutuaek molo tongon dompak pane adop ni jabuna. Jala molo adong parumaen na baru ro, jala tongon dompak pane adop ni jabuna, manginjam jabu nama nampuna parumaen i, manang tu jabu na asing nama jolo di bahen paima sae robo-roboanna, sipata dipungka laba-laba sian lambung asa unang martaha tu pane.
TONDUNG RAMBU NAONOM
Adong do dua Bagian tondung na marpangguruan sian panggorda na onom, ima, tolu gotap do bonang manalu dilompit dua, gabe onom ma punsuna. Dipapungu ma punsuna naonom i, jala dipulos-pulos ma punsuna i. Molo sirang do bonang i, ima naung manjorot, molo tung partontangan do monang ma nabinorhatan i. Molo tondung tu partiga-tigaon do mangomo ma nabinorhatan i. Molo tandang pinadatu do dapotan ma hita laho tandang.
Alai molo hea domu dua tu hambirang punsuna sada tu siamun, jagaon do parmaraan disi. Molo martontang do, nunga olo hona disi parbingkas. Molo tu siamun do domu dua, ingkon jolo sulangan ma ulubalang parjolo-jolo asa borhat. Dang sombu dope roha ni napinaborhat i disipanganon. Molo martolu suhi do bonang i di hambirang di saimun dipamangan ganup masisangkingan be, nunga talu napinaborhat i. Songon i ma jaha-jahaanna nang tu partiga-tigaon, nang laho tandang pinadatu.
Humiak, hubaja, huhasap hudaupa, namamiak mambaja, mangasap mandaupa di badia ni guru, guru pinangguruan, guru parjolo guru parpudi. Tondi ni guru namangolu, badia ni guru namate. Hupio hutonggo hamu ale badia ni guru, dang na tumonggo mangan tumonggo minum, asa mangajari manuturi do hamu di tondung rambu naonom simonang–monang on. Sitatap na mandao sitailihon na mandonok on, gari taripar laut tinonggor ni simalolongna tolpus dolok tinailihon ni matana, sipaboa tondi mago sipaboa tondi mamora on.
Datik margait halak ompung todung rambu na onom, tongka ho margait, datik margapgap halak da ompung tongka ho margapgap, datik manangko halak tongka ho manangko.
Ndada nahutedektedek on da ompung songon timbaho di onan hupangido-ido songon gambir di dalan. Natangkas huguruhon do sian badia ni guru sian sahala ni guru, di indahan sipailohot, lohot ma poda di ahu, di dengke tinuturan, tutur poda di ahu. Patiur ma songon ari parondang songon bulan. Ro sampuran na suksuk sampuran tu mandol batu. Haroaon ma di suhut parhangkungon ma di datu.
Dung sidung ditonggohon, dibungka ma tondung i, ima songon na tarsurat di ginjang i.
Domu tu hata na di ginjang i do torsa na mandok: napinodahon asa poda napinollunghon asa pollung, naginuruhon asa parbinotoan, lapatanna, dang boi holan na binege-bege poda ingkon na tangkas ginuruhon do. Songon i do dohot pollung, dang boi asal baraksi dohonon, ingkon tangkas botoon hata Batak dohot lapatan ni hata Batak i, unang lipe natinujuna. sotung pultak tu suhulna, gabe datu mangan saputna (diallang binotona datu) ditaha pollungna raja .
PANJUJURON MANGIHUTHON MAMIS NA LIMA
Di Anak Tubu.
Ia disitualang ari na di ina ni tangan panogotina (mamisna ), molo baoa do na tubu i jala anak ni raja, banta (bangko), naboru do i, jala pasuruthon sian amana dohot ompungna, sibutuha meneng-eneng do i jala laga mangallang lasiak. Olo do i mangonjar amana manang ompungna, manang hahana, manang tinodohonna. Gumirgir do i sisada sabutuha. Ima nigoarna sisoluk halang ulu molo baoa. Molo naborua do i olo do i mangonjar tu inana, natalam bohina, jala na jojat butuhana. Molo boru gonggoman do manang napogos nampuna ari i, upaon ni parboru ma boruna.
Molo di situalang arina, jala tongon di anggara lumobi di anggara nabegu, disitumudu panogotina, ima ari ni anak nabegu jala raja. Tu aek so ra mengge ma i tu ari so ra mabiltak. Sipultakhon barita ma i, jala dang sialang-alang baritana. Jala molo tung naung ditinggalhon habeguon dohot harajaon hian halak inon, horbo manurun ma inon mulak tu barana, tangke marung-rung ma i mulak tu songkirna, molo disijagoat panogotina (mamisna), ari raja ma i jala parhata tingkos, dang olo i manolon-nolon dang olo i margabus-gabus. Sitingkos ni ari do disi sijujur ni ninggor.
Baoa manang borua pe i, dang jadi pasidingon i molo adong sipahataon molo dipapudi halak i hinorhon ni sogo ni roha, lao paleahon sangkap na, lam maribak ma parhata on i, jala molo dipapulik dongan tubuna halak sisongoni, lam tu lunsut na horjai, ai jolma namarsahala do napinapudina i. Ai tung so diboto halak ari partubu ni jolma si songon i, pintor diboto halak narihim di ari do na tubu di songon ni halak i. Molo dipapudi halak si songoni di sada lunggu manang horja, jala adong tongon narihim di ari di lunggu i, pintor di pinsang si boto ari do halak na papudihon i.
Ai tung tuloja na do halak na papudi jolma sisongon i partubuna. Jot-jot do dipapudi halak jolma si songon i partubuna, alana dang olo halak si songon i partubuna martahi-tahi, ai jolma na burju do halak sisongoni jala namanat, naso olo pajolo-jolo dirina.
Molo situalang do panogotina, ima, ari ni najungkat jala siallang gana, sibondut tutu. Sai holan na mandaho do ulaonna jala ampot limut do hata ni halak sisongon i. Molo di anak ni tangan do panogotina, jolma siloja-loja do halak inon, parbarita so sungkunon do i, jala sai tubu do barita bahenon ni i sian dugul ni patna. Jala molo dipadomu tu ari, artia, artia ni aek, artianni anggara, ari paruma-uma (parburju-burju) ima naboti.
Suma, suma ni mangadop, suma ni holom, ari ni simanggo-anggo jala si tullang-tullang hata naso mahap di tambena.
Molo di anggara do, anggara sampulu, anggara na begu, tarlumobi molo anggara na begu huhut martomu tu panogotina, ari ni anak na begu ma i.
Muda, muda ni mangadop, muda ni holom, parlambok manghatai jala bantana banta na boru. Ulaonna pe dang mulak ulaonna ulaonni naboru.
Boraspati, boraspati ni tangkup, boraspati ni holom, sidua dua gondang na. Olo doi sipanggalang olo sipapangan mago, sitimbangan ma tu parmamis na lima.
Singkora, singkora purasa, singkora maraturun. Golang-golang so tuk (sundat-sundat) tahina, olo doi parholit, olo doi maduma, alai dang ibana mangallang ni ulana (pinungkana). Molo naboru i, panggatti do mangallang pinungka ni i.
Samisara, samisara purasa, samisara bulan mate jala toho di panogotina (mamisna) ari ni pareme jala parmas, napide (mamungka jala parbuas mangalehon).
Tula. Molo tubu di tula jolma, somalna sisada sabutuha ma ibana, ai tula somarangkup do i, alai sai adong do hinorhon ni saem didok. Ndang siduaan hata ni halak sisongoni, parhata sada doi jala natanda diadian. Sapala mamora, tung dipasuksuk do hamoraon ni halak sisongon i. Molo sapala raja i tung tandi do i sian donganna raja. Alai molo sapala runsur i tung songon parnangkokna i do parrunsurna.
Alai sudena i, ingkon sitimbangon diari na tu panogotina (mamisna), alana sipata do maralo ari na tu panogotina. Jala dumenggan do partubu ni jolma dung salpu tula, jala laos adong do ari i ari ni jolma na raja, adong ari ni anak hinomit, adong ari ni boru gomgoman. Molo di hunti na so tandukna disarat na so ihurna, ima jolma na so umboto tambena. Angka ima sipatomu-tomu on ni sijaha ari.
Molo di sijagoa (na so margoar) ari ni ugasan mago, tu ina ni tangan panogotina nungnga taripar handang ugasan i, na manangko siallang gana, maol jumpang panangko i alai jumpang do muse ugasan i nang pe naung taripar handang. Mas pe manang ugasan pangkean. Molo ringgit do (hepeng ) nang so jumpang pintor adong do hatop ganti ni i.
Molo di anak ni tangan do ugasan mago di ina ni tangan panogotina jumpang do ugasan i.
Molo di ina ni tangan arina di situmudu panogotina, ingkon jolo dipele do pangulubalang. Olo do i dapot olo so dapot sihuduson do mangalului i jala parbaba oga-oga situhason.
Molo disitualang panogotina, mulak do ugasan i hatop. Ai halak na raja do namambuat, olo do nang paruma-uma, alai dang olo i manolon gana.
Molo disijagoa panogotina, dang mulak be ugasani, nunga siallang gana namambuat. Unang maloja hu be mangalului.
Molo di anak ni tangan do ugasan mago, olo do dang dapot olo dapot. Dapot panangko dang dapot ugasan. Ai ugasan ni namanangko dang adong sibuaton abulna. Molo pinahan do namago i, di sijagoa dohot di anak ni tangan do sihabiaran, lumobi molo mangaliat arina tu panogotina, nunga taripar handang. Alai molo di anak ni tangan panogotina jala dang pola mangliat, olo do tarhapit pinahan i manang magulang. Jadi dapot dope bangkena.
Songon i ma hatorangan ni poda ni jomuk-jomuk, jala boi dope tamba i tuparbinotoan ni sipahan ari marhite sian naung tinuluthonna.
Jaha di sahit
Padomuon ma mamis nalima tu pangaroda naualu, alai dang boi holan patik-patikna i pangguruanna, dohot do marhite nabinerengna dohot nabinegena uju dialapi laho borhat dohot mandapothon huta ni namarsahit. Ianggo parmamis nalima marpangguruan ma sian ari ni jolma tubu dohot ugasan mago. Alai diajari badia ni guru do datu laho manjaha sahit dohot mangubati (dang holan patik-patiknai be).
Molo dompak purba do datu hundul manang jong-jong ,ro namangalapi ibana, mangolu do namarsahit i, alai godang saemna. Maroing ma datu i pamahirhon namangalapi i, pintor di raksa do disi hajolmaon ni namarsahit (nampuna gelleng i). Hata ni datu: a. Balganai sala binahen ni amana manang ompung na tu raja ni hula-hulana. Hatop sulangi hamu hula-hula muna. b. Nunga ditandingkon hamu baha ni ompumuna, ido namanginsombut dohot na manginona, jala pajong-jong hamu baha ni amamuna manang ompumuna asa malum namarsahit. c. Naeng ma jolo apusonmuna hoda (debata jinujung).
Jaha disahit dompak anggoni. Hata ni datu:Homitan ni huta namanahiti jala naung somal dipapele-pele hamu.
Jaha dompak dangsina. Hata ni datu: Nunga adong salam tu raja nisombaon. Ai alopan ni i, manuk nabontar paluaon tu parsombaonan i, sagu-sagu, pisang, ansimun, rondang,itak gur-gur. Ima di hatahon tu parsombaonan i.
Jaha dompak nariti. Hata ni datu:Begu ni namate mangangkat (na mate haholongan) mangido, jala namarsahit i nungnga gumodang tu hamatean.
Jaha dompak pastima. Hata ni datu: Nunga adong na mate dilanglang sian hasuhuton i. Jala adong hirim nabalga na so dipasahat tu namarsahit i. Begu (simangot ni ompuna pe naeng ma elehonna)
Jaha dompak manabia. Hata ni datu:Nunga adong namate maup sian hasuhuton i. Sapata ni anak nauli pe nunga adong sian ompu ni hasuhuton i. Palao sipaimbar ma halak inon jala papurpur sapata ni anak nauli, upaonna ma tondina dohot manuk namarhandang.
Jaha dompak utara. Hata ni datu:Datu bolon jala datu nahadohan goar sian ompu ni hasuhuton namanahiti. Jadi naeng ma jolo lehononna alopan ni i, lehononna ma dengke sampur diampang manang biang na martagan jala sunggam balanga molo naung magodang do na marsahit i. Alai molo dakdanak do, dengke sanjongkal manang tinutur-tutur pe boi do, sae do uma so binaboan, malum sahit so niubatan asal dipasahat hamu i, jala manjalo parhangkungon ma tu datu.
Jaha dompak irisanna. Hata ni datu:Nunga dompak desa namate, manang sadia godang pe saem dang tarambat be. Alai dang pola dipaboa datu inon i, haluaan ni hata do dibahen didokma: sae do uma so binaboan malum sahit so niubatan.
Dua Bagian tinuju ni hata on, sada hata natoho, sada haluaan ni hata.Ulpuhonna ma muse suhut i parpurpur sapata ni boru. Marmula sian i ma hata namandok, ”dang disaem ho hosam ninna” molo masalpuhu pangalahona tu hula-hula na. Molo datu naung marsahala boi do diraksahon sude namasa di hasuhuton i. Alai adong do bolat ni hasorangan ni hadatuon tu nasiar-siaran. Molo nasiarsiaran (namarjinujung) najinujungnai do marhata-hata. Alai molo marhite sian mamis na lima dohot panggaroda naualu do ibana manjaha diangkupi alatan todik lang-lang manang boa-boa ni sori matandang, ima niangkupan ni niidana dohot nabinegena jala diangkupi badia ni guru (na haguruan).
PANGGURUAN NI HADATUON
Manang ise nanaeng mangguru hadatuon, tung so boi do i mangguru tu halak naleban ia sojolo tangkas ibana di ari, di bulan, di taon, di mesa dohot dilapatanna. Ia adong pe ditanda halak datu pangulpuk dang tangkas ibana patorang ari, bulan, taon, angka parjinujung do i, manang namarhasandaran. Astuannna, adong nasiar tu halak i.
Ianggo namargoar datu, ingkon diboto do jujur ni ari, bulan, taon, desa (mandesai) dohot manjaha bintang. Alana sian i do pangguruan ni “manuk diampang, panduduon dohot mangalahat horbo santi.
Dung tangkas diboto jujur ni sitombuk surik, ipe asa boi ibana manandanghon ari tumandangi ari, tumandangi bulan manandanghon bulan, tumandangi taon manandanghon taon, tumandangi bisa manandanghon bisa, tumandangi taoar manandanghon taoar. Lapatanna: ingkon adong Batahan ni hadatuon di ibana asa boi ibana marguru tu halak na leban mangambai na di ibana i. Ai molo so adong hian di ibana, olo ma ibana hona pogo manang hona rasun. Jadi ingkon tangkas do diantusi undang “undang ni hadatuon asa boi ibana marguru tu halak naleban. Ima torsa namandok “na garam di panggaraman nagurum dipangguruman, natangkas dihata-hata nasungkun diundang-undang”.
Ia namargoar datu ari, holan ari dope naboi sungkunon tu ibana (jomuk-jomuk ni ari), molo adong pe diboto ibana jaha-jahaan ni manuk dohot panduduon manang angka na asing, namartalian tu ari do i. Ai sai adong do pardomuan ni ari tu angka parbinotoan i sude. Datu ari namargoar datu parsiajar, ima sihabiaran ni datu tandang, ai ido na olo manulluk taha-taha.
Umpamana: Molo manilik manuk gantung datu (manuk si toho-toho), adong ma di ida tanda ditaha-taha ni manuk i nasubang paboaon ni datu, manang na hona tu datu tandang i jaha-jahaan ditaha-taha ni manuk i, ima naolo mandok aha nanidok nion datu, gabe olo ma tarsonggot datu i dibahen halak sisongon i, ai dang managam hian datu i diboto nadilambungna i jaha-jahaan ni i. Ido umbahen sai lapik hata ni datu tandang natangkas marguru tu angka nahundul dilambungna. Marbona sian i do hata namandok: “situlluk taha-taha”. Ima naolo manulluk ulaon ni dongan nahurang denggan (naroa), naolo paurak jolma di hatoropan.
Hombar tu pangalaho dohot parbinotoan ni sada halak do diampehonhon tu ibana goar tohonan harajaon, hadatuon, haguruon dohot hatuanon.
1. Datu Panusur.
Ia naginoaranna Datu Panusur ima, datu na patontuhon parhutaan. Ima parpeak ni jabu, unang disipak dolok, jala manontuhon harbangan dohot bahal ni huta. Datu Panusur do patariashon tu jolma na di huta i, unang gabe tu anak ni desa adop i jabuna (ima ginoarna mandesai jabu, huta dihot parikna).
2. Datu Pagar Dohot Taoar
Sadalan do pagar tu taoar. Molo di boto pauli pagar nungnga diboto i pauli taoar jala nungnga diboto i manjaha manuk sitohotoho (hontas). Adong do deba sian datu pagar naboi maniop manuk gantung, ima manuk ni gora (parmusuan ). Indang sumbarang sitiop manuk gantung, marangkop habeguon do i dohot hasingalon, ai jolma sihosoman ni bariba musu do i. Jala molo margoar datu pagar ibana dang olo be i anggo tung tangkas paurak donganna datu. Sian sorta ni pandohanna do ibana ditanda datu tandang naung sahat ibana tu datu pagar (taoar). Ima torsa-torsa ni hata namandok “Dang jadi ajian napinagaran”, lapatanna, dang jadi paoto-otoon naniubatan jala nungnga godang diboto i pompang ni pangalaho .
3. Datu Parsili
Ia datu parsili, boi do i hurang dipagar hurang ditaoar alai pande manggana parsili jala pande dohot manurungi parsili i. Sadalan do parsili tu sipaimbar, jala molo didok datu pagar dang hataoaran be, ingkon manggana parsili do jala palaho sipaimbar, alapan ma datu parsili.
Ala ni i do umbahen nang hatop dialusi jolma najolo molo adong najou-jou sian ladang, ai dihabiari sotung adong napalaho sipaimbar. Ai manang ise mangalusi pintor tusi do bali sahit ni halak napalaho sipaimbar i, Jala mansai maol do malum sahit molo na hona sipaimbar. Lapatanna, molo sahit rintik do sahit ni napalaho sipaimbar i olo do sai adong na rintik sahat tu pomparan ni namangalusi i. Ai nunga dijalo tondina sahit i
4. Datu Pandudu
Ia datu pandudu ima, naung tangkas umboto ende-ende ni tunggal panaluan, raksa ni desa naualu namanjadi bindu matoga tung so boi do datu pandudu ia so tangkas di ibana tonggo-tonggo, ende-ende, gonsi-gonsi dohot pardalan ni bindu matoga i.
Ai adong do subang ni i tu datu laho manggorga bindu matogai, ai ndang jadi lilitan ni rambu na ibana jala ingkon boi do ibana puas sian pintu ni bindu matoga i.
Nang pe naung hea ibana mangalompas panduduon, sipata do dililit rambu na ibana, ima na nidokna bosi mangan sopuna, datu mangan saputna.
5. Datu Parmanuk
Molo margoar datu parmanuk, ima naung boi manjaha manuk diampang. Godang do datu naung boi manjaha manuk di ampang, alai sai adong do namarsisurungi hadatuon ni jolma manjaha manuk. Ai adong do deba parrobo ni manuk diampang i na asing sian na tarsurat dipustaha i. Nadeba ndang holan manuk i dijaha, dijaha do deba namasa ditingki parmanuhon i, pardalan ni jolma, soara binegena dohot pulung-pulungan pinaumbukna. Sipata do ro rumbung pulung-pulunganna sipata dang rumbung jala marbona sian i ma hata na mandok pamulung do oloan, astuanna nang hurang pulungan i, molo gok di dok pamulung i, naung gok do i di datu. Molo manuk ni na hol do songon i, sai gok didok pamulung nang hurang pulungan i marhangkung do datu ingkon tubu anak ni na hol inon.
6. Guru Bisara
Ia namargoar Guru Bisara ima naung tangkas umboto mangalahat horbo santi guru bisara nama pusat ni namargoar hadatuon. Molo laho mangalahat horbo santi guru bisara, hundul dope nunga mulai ibana marende-ende dohot pargonsi. Jala pargonsi pe dang sumbarang pargonsi be molo pola tu horbo santi. Ai sude ende-ende dohot raksa ni datu i, ingkon boi buaton ni pargonsi i, ai molo so boi ditangkup pargonsi pandohan ni datu, pintor hona asup do pargonsi dibahen, suhut hona ulpuk dibahen datu. Ima alana umbahen sai serep pargonsi ni datu. Umpamana molo mandok datu: “Diboto ho do gondang nion”, molo ninna datu. “Huboto”, molo nina pargonsi nunga hona ulpuk pargonsi i. Mangupir ma datu, jala marende ma datu i laos diulpuk ma pargonsi i. Alai olo do nang datu diuji pargonsi nang pe hira soadong datu talu dibahen pargonsi. Songon on ma dibahen pargonsi manguji datu: Molo didok datu bahen ma jolo gondang ni on, hape dialusi pargonsi. “Nang so didok ho bahenonhu do”. “Bahen parsarune”, ninna datu i muse. “Dang mangkuling dope taganing”, ninna parsarune. “Bahen pandoali”, ninna datu. “Dang mangkuling dope taganing ai guru di partaganing do hami”.
Molo so malo datu palua dirina, olo ma ngongong datu i. Alai molo naung tangkas marguru do ibana, pintor didok do tu suhut, “lehon jolo pangarintaran”. Dang tarjua pargonsi i be sopaluonna ai nunga ro peleanna. Marpardomuan do torsa-torsa namandok: “Molo ro gondangna, ingkon ro tortorna”. Lapatanna, maol do ditortori halak gondang (gonci) na so domu do tu rohana, jala maol do diula halak ulaon na so domu tu rohana (dang ro subutan ni rohana). Ido umbahen sai dipanggar datu suhut tu pargonsi unang sega do ulaon ni datu i.
Ai molo dipasuhar partaganing i palu-paluna i, olo do pipot datu i, songon i parsarune molo dipahorus-horus piltik ni sarunena i olo do pipot datu. Ido alana umbahen sai tardidok datu ende-endena tingki mandudu dohot mangalahat horbo santi songonon tingki hundul dope ibana .
Didia lumban mu
Dilumban batu lumban nami
Mananti ma hamu
Mangalap datu dope hami
Marsanti rea raja nami
Bahen ma jolo amang batara guru humundul partarias namalo, nang so pola hudok boi do dibotoho
Situmbur ni bulu
Sidangka ni hopo-hopo
Nasobok songon ahu
Au do mangaraksa
Gumodang do diho
Bahen ma jolo gondang ni pangalapi i.
Ia songon i logu ni datu i ingkon songon i do soara ni gonsi-gonsi i.
Nunga dibahen ho i amang pardoal pargonsi, Baen ma jolo gondang ni talitalion
Ampe di pangubari
Jagar do simanjujung
Nunga dibahen ho amang bataraguru humundal partarias namalo, parindahan na suksuk, parlompan na tabo, bahen ma jolo gondang ni sampe-sampeon,
Uli do silinjuang
Bahen sanggul ni ampang
Najagar do angkula
Lehonon sampe-sampe ni ampehon tu abara
Umbahen mandok datu parindahan nasuk-suk parlompan natabo, didimpu do indahan dohot lompan tu pargonsi. Molo so didimpu indahan dohot lompan tu pargonsi nunga murak suhut i, jala mabiar ma suhut i ala hata ni datu i
Jadi dang sumbarang na boi mandok parindahan nasuksuk parlompan na tabo tu pargonsi holan datu do dohot parsinabul.
Dung sidung parhobasan di datu i, borhat ma ibana manggombar bindu matoga i, alai laho mangalangka datu i dang jadi dompakonnonna pane ingkon mangaransang do pane tu bindu matoga i. Ninna ma: Bahen ma jolo gondang ni bindu matoga on asa toga-togu amanta na marsanti rea bolonon.
Turturan ni sunggapa
Jagar bindu matoga
Mangalit sian hambirang
Dion bindu matoga
Mula ni gorga na birong
Mula ni gorga na bara
Mula ni gorga na bontar
Mula ni pambira-biraon manjadi pambarbaron
Mula ni panguhiron manjadi panggorgaon
Holit mula ni hamoraon
Buas mula ni edang
Hasingalon majadi hatangkangon
Panggalangon manjadi harajaon
Paung ni irik-irik na so jadi pautangon
Ugasan lume na so jadi doboon
Tomu manomu-nomu na so jadi bajoon
Ima ni minaksihon ni Tuan Sori Mangaraja huhut digorga ma bindu matoga i, alai dang jadi lilitan ni rambuna ibana. Ingkon sian pintu ibana bongot, sian pintu ibana ruar. Dung sidung di gorga datu i bindu matoga i diraksahon ma dohot angka ula-ula na pinangkenai, ima: tangke, piso, tuhil, saoan, napuran, renteng ni manuk dohot na asing sahat tu tunggal panaluan (taringot tu ende-ende na di pudi pe pinatorang)
7. Guru Sinaingan
Ia namargoar guru Sinaingan nunga padonok parbinotoan na dohot guru BISARA, alai gumodang ibana manjaha parlangtian dohot manangkal aji-ajian. Ndang pola dipasomal dirina manandanghon Hadatuon ai ditandangina ma ibana (TINANDANGAN).
8. Guru Parpansaginjang
Sarupa do parbinotoan ni guru parpansaginjang dohot guru bisara, alai guru parpansa-ginjang dang olo tandang be. Gumodangnama ibana manurati angka pustaha dohot pature parbiusan, jala molo adong guru parpansaginjang di bius i dang apala olo guru bisara manandangi (mangalahat horbo) di bius ni parpansaginjang anggo dang guru parpansaginjang i namangido.
9. Guru Siopat Pusoran
Umbahen digoari guru siopat pusoran, nunga di ibana haguruon, hamoraon, habeguon dohot harajaon. Alai dang apala olo manandanghon hadatuonna dohot habeguonna tu luat ni halak, holan luatna do gumodang dipature.
Mansai godang do pandok ni halak taringot tu tuan adong na mandok lapatan ni tuan ala sai tu-an tu-an manang dang sonang di luatna.
Mangihuthon hata ni guru Bisara Baliga Simanjuntak sian batu nabolon pohan julu dohot hata ni guru Sinaor Tambunan sian Lumban Pea Tambunan tu Jos Pohan songon ondo: molo dung digoari ibana tuan naung hea do ibana marguru tu luat hara banua holing jala nunga adong parbinotoanna na so adong dope di luatna hinan. Natumangkas pataridahon ima tuan sori mangaraja, jala molo so diboto dope Hasingalonna barita ni Tuan Sori Mangaraja (habeguonna, hasaktionna, hamoraonna dohot harajaonna) dang digoari i naung haguruan (guru) di habatahon. Sude do guru bisara mamboto barita ni Tuan Sori Mangaraja ala ditingki ni Tuan Sori Mangaraja do mula ni parbiuson dohot horbo santi sahat tu parjambaranna.
Laos marhite on ma pinagido tu angka dongan na ringgas manurat ugari ni habatahon asa gabe tangkas diantusi lapatan ni tektek mula ni gondang serser mula ni tortor siup mula ni tabas dohot angka namardomu tusi, asa horas tondi madingin pir to matogu.
Juli 4, 2007 tanobatak\tAri Batak, Kalender Batak, Parhalaan, Sitombuksurik
14 respons untuk ‘RUJI NI ARI BATAK’
mauliate godang di hamuana gabe malo au otik marhata batak, jala horas ma di hita saluhutna
Juli 17, 2007 at 5:15 am
Bah dung hujaha puang sude ruhut-ruhut ni habatakonon gabe songon datu ma iba,jala gabe boi manjujur ari,alai namanungkun majolo molo manjahaon gabe martongtang do tu hakristenon?
@ parmitu teler
Bah boha do bahenon mandok hata tu na teler? 😀
Alai nang pe songon i, alusan do sungkun-sungkun. Jaha hamu ma surat ni si Musa di Bibel na marhata Batak. Dang diorai mamereng partaonan manang manjujur ari. Toho do adong sekte na martongtang tu Habatahon, alai umbahen pinaandar pe Sitombuksurik, pataridahon hapistaran ni angka Ompu naparjolo i do. Molo dung tahilala umpistar hita, tabahen antong songon binahen ni Thomas Alfa Edison. Jala sungkunonhu do hamu, martongtang do hakristenon tu na pauli bom atom dohot nuklir?
Oktober 1, 2007 at 8:50 am
M. S. Siahaan berkata:
Songon marga Siahaan, bangga do ahu manajha artikelon. Komentarhu, luar biasa. Molo martaromobo hita, nomor piga do tahe hamu APk Bonar ? Asa ni boto majou manang na marbapauda mananag na marompung. Ahu, Hinalang nomor 14.
Manaon Sabar Siahaan
Oktober 23, 2007 at 11:35 am
Ahu no 15 sian Siboruon jala nunga marpahompu gabe Op. Tumitang goar panjouon alai di pardalanan do au nuaeng.
Oktober 28, 2007 at 7:47 am
mauliate jala horas……..
Horas ma dihamu dongan sahuta par Siboruon….
Ia ahu par Aekbolon do.
Mansai godang nabaru binoto, dung jinaha Ruji ni ari Batak on, sombu sihol manjaha pakket ni hata batak i. Anggiat boi dope nian jahaon angka naskah naasing tulisan muna. Mauliatema.
Edison Tampubolon / Ama ni Adian.
*** Berarti sahuta dohot amanta Bonar Siahaan (Op Tumitang)
Februari 29, 2008 at 4:37 am
Tu dongan balok par Aekbolon (Edison Tampubolon)
Didia do hamu tahe nuaeng maringanan? Molo ahu tongtong do maringanan di Siboruon sahat tu tingki on.
Molo adong tingki tongtong do manurat ahu,alai sonari mansai sompit do tingki di ahu laho manurat ala manuan jala manaba hau do ahu nuaeng di Siboruon. Huhatahon do tu angka dongan natinggal di Aekbolon asa disuan hau didolok namarbalokhon Sibodiala asa adong muse buaton ni angka generasi nadipudi. Jala dumenggan do unang dijalo bantuan sian kehutanan laho manuan hau asa boi hak penuh di masyarakat laho mambuat muse.
Horas ma di dongan balok.
Maret 12, 2008 at 9:04 am
halak batak do hita mauliatema
Bohado taringot tu jabu denggan do molo mandoppakkon mataniari?
Juni 20, 2010 at 6:20 pm
Malo do angka ompu mambahen nadumenggan…dang pola adong mambahen jabuna dompak mata ni ari, sai dompak dangsina manang dompak utara do, Boasa? a. dang sidompahon (aloon)mata ni ari binsar. b.asa boi hona las ni ari alaman sian manogot sahat tu botari gabe boi tongtong mahiang alaman dohot manjomur eme.
Juni 23, 2010 at 11:11 am
Hape nolo halak cina manang na partiga-tiga sai diusahahon do manghadophon Mataniari usahana….bahadoi muse?
Juni 25, 2010 at 9:56 am
mauliate godang tu lae Bonar Siahaan ala ni pangkasion muni taringot tu ruji ni ari Batak , gabe lam tamba do pparbinotoanku nuaeng
Juni 28, 2010 at 4:07 pm
Bernande Manalu berkata:
Juli 18, 2015 at 3:23 am
Raja Napasang Simanullang Lumban Ri, anak siahaan sian Toga Simanullang. Tubu ni inanta Boru Nainggolan, tubu di Tano Bakkara, laos monding di Tano Bakkara. Mangalap boru sian Muara, boru ni hula-hula Sianturi ( bona ni onan), na margoar Nair Nauli Boru Sianturi. Manjalo pauseang sian hula-hula Sianturi ima na margoar Sawan Silinggom
Falsafah Hidup ini Raja Napasang Simanullang Lumban Ri
raja na berwibawa na singal
raja naolo paulaean,
sipaudut hosa loja, sipabosur na mauas, sipabutong na male,
na sai tongtong sisada tahi, sahata saoloan tu pomparan ni ompunta sijujung harajaon
Jala on ma falsafah sian Ompunta Raja Napasang na so jadi lupahonon:
1.sae do utang ni na pogos, alai anggo utang ni na mora dang sae.
2.manat mardongan tubu, somba marhula hula, elek marboru (dalihan na tolu)
Huta ini Raja Napasang Simanullang Lumban Ri
Raja Napasang Simanullang Lumban Ri marhuta ma ibana di Sigeduk. Jala udaman ni dorbiana; mulai sian Sigeduk torus tu Sigaol-gaol, sahat tu Huta Bagasan sinuaeng, Desa Simangulampe. Sude pinggiran ni dolok, sian topi tao sahat rodi gingjang ni sapsap bire ni dolok, olat ni batu magulang.
Di Sigeduk, dipajongjong ibana ma ruma ( jabu) dohot sopo. Hata ruma na disingkat (dipapendek) do i sian hata: ririt uhum mahotari adat lapatanna, dalihan na tolu. Jala hata sopo dipapendek sian hata : satahi olo pangomoan ondop, na marlapatan bersifat gotong royong manang liap (mangaliap)
Asa hata ruma dohot sopo naung dibahas ompunta do i na jolo, hape nuaeng nunga mago ruma dohot sopo ( ruma batak dohot sopo parsaktian)
Parngoluon ini Raja Napasang Simanullang Lumban Ri
Songonon ma parngoluon ini Ompuna Raja Napasang Simanullang Luban Ri. Mardengke, mangula tano, mardorbia. Adong do muara ni sada batang aek, ima Aek Sigaol-Gaol di Tao Toba dibahen ibana pardengkeanna. Disuan do disi Dengke Ihan. Dibahen do tanda ni dengkena i, dirusuk do hapi-hapi ni dengkena i dohot padang (induk ni dengkena).
Jadi anggo molo najolo godang do Dengke Ihan di Tao Toba. Hape anggo nuaeng dang adong be ihan di Tao Toba, nunga musnah di bahen jahir. Alai adong halongangan nihilala di tingki pestanta Tanggal 4 Juli 1988. Ala porlu Dengke Ihan pangkeonta tu pestanta i. Disuru do naposo laho mandurung tu pardengke-dengkeon ni Ompunta Raja Napasang Simanullang. Dapot do Dengke Ihan 7 ekor, laos i ma dipangke tu ulaon i, da halongangan ma i.
Mangula tano : mardarat (marladang) do Ompunta Raja Napasang na jolo di sekitar ni Sigeduk. Ala hatiha i dang adong dope hauma saba (hauma na maraek). Burju do ibana mangula, jala gabe na niulana, dang adong namanegai suan-suananna. Jadi toho do na nidok ni hata i :
pamuro naso mantan sior,
parmahan naso mantan batahi,
di jolo sieahon, di pudi sipaenteon, di tonga-tonga siharungguan,
parsolup si opat bante, parhatian naso olo teleng ,
laos manuan patik, manang ise naolo paimbar-imbar solup, papeol-peol uhum, manoro ma babiat tu tonga-tonga ini huta (na marlapatan ro ma hasusahan )
Marcdorbia : asing do cara ni ompunta na jolo tu cara ni hita jolma sinuaeng. Najolo di udaman do dorbia, dang diparmahan i, disi ma manggagati ,disi ma maranahi. Asa boi do dang diboto nampunasa naung tamba, hape dorbiana (horbo,lompu,hoda). Dung pe dibilang asa diboto naung tamba. Hape anggo nuaeng diparmahan/ditambat do dorbia. Asa songon i ma Ompunta Raja Napasang Simanullang Lumban Ri (disapsap bire bire i ma dorbia i manggagati jala maranak)
Anak ni Raja Napasang Simanullang Lumban Ri
Dua do anak ni ompunta raja napasang ima : Datumahuring Dohot Genderaja. Jala adong dua boruna ima : Anian, muli tu Raja Sinanti Marga Siregar, di Ria-ria Dolok Sanggul. Sumilla, muli tu si Huta Lobu Marga Lumban Batu di Pancur Batu Dolok Sanggul.
Anakna nangkok ma sian Bakkara tu Hautulason (sibatumamak) Matiti
Pahompuna 4 i ma
Sahalak sian pomparanna on ( pahompuna on) dialap ompunta Raja Napasang mulak tu Bakkara sian Matiti (Hautulason) ima Ompunta Juara Sodompahon. Asa adong mangingani tano na pinungkana di Bakkara. Asa molo nibilangan sundut sian Ompunta Raja Napasang sahat tu na umposo 29 Juni 2013 nungnga adong 20 sundut.
Asa mangihuthon sundut on nungnga torop sopiga pomparan ni Ompunta Raja Napasang Simanullang Lumban Ri marserak di desa na ualu. Anggiat ma ditambai Tuhanta hagabean, hasangapon, hatoropon ni jolma, hamajuon, sahala, sijamaon ni tangan di hita sude manang na didia pe maringanan.
Tags:Raja Napasang Simanullang Lumban Ri
3 thoughts on “Raja Napasang Simanullang Lumban Ri”
Lardis Simanullang, Juara Sodompahon No. 14 17/09/2019 at 2:46 am
Tambai cerita ni biang nai Anaha…nga denggan be na binaen mon. Kembangkon ma torus da…mauliate
Toga 20/09/2019 at 6:17 am
Molo Adong sumber ceritana, tolong berbagi ya Uda. Asa hutambai, mauliate
Vitus Polikarpus Surung Manullang 25/09/2019 at 1:14 am
Molo adong info tambahan na melengkapi barita on, denggan ma surathon hamu di kolom komentar on, asa jelas tarida sian ise angka masukan na uli jala na denggan taringot tu barita on. Jadi kolom komentar on gabe artikel tambahan, na boi jahaon ni angka na ro tu website on. Mauliate.
Ise do Si Job? | Parsiajaran Bibel tu Dakdanak
Si Job, i ma sahalak baoa na burju na manomba Jahowa. Tinggal di kota Us do ibana. Mamora do ibana jala godang keluargana. Diurupi ibana do na pogos, janda, dohot dakdanak na so adong be natua-tuana. Nang pe diulahon ibana na denggan, adong do sitaononna?
Sai diparrohahon Sibolis do ibana. Didok Jahowa ma tu Sibolis, ‘Diparrohahon ho do naposongku si Job? Ndang adong jolma na songon ibana di tano on. Ditangihon ibana do ahu jala diulahon do na denggan.’ Dialusi Sibolis ma, ‘Ala dipasu-pasu Ho do ibana jala dijaga Ho. Dilehon Ho do tano dohot angka binatang tu ibana. Alai molo dibuat Ho i, pasti ndang olo be ibana manomba Ho.’ Didok Jahowa ma, ‘Uji ma si Job, alai unang pamate ibana.’ Boasa dipaloas Jahowa Sibolis manguji si Job? Ala pos do rohana ndang na laho muba roha ni si Job.
Diuji Sibolis ma si Job. Na parjolo, dibahen Sibolis ma halak Seba manangko pinahan dohot keledai ni si Job. Dung i, ro ma api manutung sude domba ni si Job. Ro ma muse halak Kasdim manangko angka untana. Jala godang do pangurupina na mate. Ro ma muse bencana na mansai ngeri. Tingki marpesta anak ni si Job, marumpak ma inganan i, gabe mate ma sude anak ni si Job. Mansai lungun ma roha ni si Job. Alai, tongtong do disomba ibana Jahowa.
Lomo do roha ni Sibolis asa susa si Job. Alani i, dibahen ma bisulon sude daging ni si Job. Hansit do i. Alai ndang diboto si Job boasa masa i tu ibana. Nang pe songon i, tongtong do ibana manomba Jahowa. Diparrohahon Jahowa do i, jala las do rohana tu si Job.
Dung i, dibahen Sibolis ma muse tolu baoa manguji si Job. Didok nasida ma, ‘Pasti na mangulahon dosa do ho, alai ditabunihon ho. Diuhum Debata ma ho.’ Didok si Job ma, ‘Ndang adong na sala na hubahen.’ Dung i, gabe dirimpu ibana ma Jahowa do na mambahen ibana susa, jala didok ibana ma ndang adil Jahowa.
Adong ma sahalak na poso na margoar si Elihu. Sai dibege ibana do pangkataion ni nasida. Didok ibana ma tu nasida, ‘Sala do sude hatamuna i. Ummalo do Jahowa sian na taboto. Ndang diulahon Ibana hajahaton. Diida Ibana do sude na tabahen jala diurupi do halak na marsitaonon.’
Dung i didok Jahowa ma tu si Job, ‘Didia do ho tingki hutompa langit dohot tano on? Boasa didok ho ndang adil ahu? Mangkatai do ho, alai ndang diantusi ho boasa masa on tu ho.’ Mangangku sala ma si Job. Didok ma, ‘Sala ma ahu. Nunga hubege taringot Ho, alai saonari lam huboto ma taringot Ho. Ndang adong na so tarbahen Ho. Sala ma ahu.’
Dung salpu sudena i, dibahen Jahowa ma si Job sehat muse. Jala dilehon Jahowa do muse arta umgodang sian na parjolo. Ganjang do umur ni si Job jala marlas ni roha do ibana. Dipasu-pasu Jahowa do ibana, ala ditangihon ibana Jahowa nang pe susa. Olo do ho maniru si Job?
“Nunga dibege hamu, martahan do si Job manaon hasusaan jala nunga diboto hamu songon dia Jahowa mamasu-masu ibana.”​—⁠Jakobus 5:​11
Sungkun-Sungkun: Songon dia do Sibolis manguji si Job? Aha do upa na dilehon Jahowa tu si Job?
VIDEO TARINGOT ANGKA BUKU DI BIBEL
Taringot Buku Job
Sude na mangkaholongi Jahowa marsitaonon. Parsiajaran sian si Job paposhan rohanta, boi tongtong marsihohot jala patuduhon molo Jahowa marhadaulaton.
Laulau – DONALD HAROMUNTHE
Oppung Napabalgahon Ahu
Boha kabarmu saonari?
Sahat tu sadari on dang hea lupa opung tu au. Goarhu pe sai tong do diingot ho, dang hea age sahali pe ho pilit manjou goarhi.
“Presta ….!!! Rina …!, nunga ilean hamu babinta mangan?”
“Molo mulak hamu sian sikkola annon, dapothon au tu kopi dah. Ia hunsi di ginjang ni jendela hubaen”, inna Oppung tu hami nadua molo naing berangkat hami tu sikkola. Marborat ni lakka do attong iba. “Holan na mangula torus”, inna roha ma di bagasan.
Dua ma hami dipagodang-godang oppung on. Apalagi au mulak pe tu huta so adong do pe huantusi manang aha. Molo kakakku si Rina nian nunga jumolo marseragam putih merah ibana andorang so dialap Oppung hami sian Jakarta, asa gabe Oppung ma naparmudumudu hami gatti ni natoras naung jumolo marujung manadikkon hami ianakkonna.
“Gogo baen na manggula i. Asa adong hepeng lao parsibajum Natal dohot Taon Baru da, Era”, ninna Oppung Boru mandok hami nadua. (Somalna manjou “Eda” do Oppung Boru tu pahoppuna boru, alai ala di Humbang do turiturian on, gabe “Era” do inna”)
Burju ni Oppung on tarida do. Dang hea hami hatinggalan sian akka dongan mangodang nami dibaen. Molo juppa Ari Minggu lao ma hami marsikkola Minggu dohot kakak. Sipata molo ringgas rohana, olo do ditaruhon Oppung Doli on hami. Alai molo adong do dongan dakdanak mardalan sian Maranthi sahat tu Sibuntuon, ima iananni gareja HKBP i, rap ma attong hami mardalan dohot akka dongan i huhut marnonang. Molo adong harumotting manang lau-lau, pittor marsigulut do attong hami mambuatsa. Molo niingot, seru hian ma attong. Mulak annon sian parMingguan, marmeam ma nian ulaon muse.
Olo do nian sipata sogo roha. Tikki tabo-tabona martali goyang manang marsitabunibunian iba dohot akka dongan, olo do dijou Oppung Boru on.
“Presta ….! Rina….! Lului jo babitta. Nunga lao ra tu porlak ni jolma an”, inna Oppung ma attong. Ikkon lao do attong iba hatop, so boi dang.
Jei, boi dohonon dang pola hea hami dipamanja Oppung songon akka dongan satorbangnami. Sai dipasingot do asa binoto lungun. Molo sala pe hami, dilibas Oppung do pakke lili. Molo songon na jorgang pe pangalaho manang panghataionniba, torus di dipasingot.
“Molo mulak sikkola, loppa gadong da”, inna Oppung on ma dah tu au di sada tikki i. Kalas 1 SD dope au tikki i. Dang dope binoto mangula. Molo kakak attong nunga lao tu saba mandongani Oppung mangula.
Goarna pe dakdanak. Uju i, “godang dongan marmeam, ima nian ulaon”, inna roha do.
Ia molo Oppung Doli so hea on mangalipat, nang pe mura muruk. Molo muruk ibana, pittor tarida ma attong suhi-suhi ni bohina i. Marlipat ma attong pardompakanna i. Ima na so tarhalupahon au sian Oppung Doli on. So hea ibana mangalinsing hami, sian na menek sahat tu naung gabe anakboru.
Sai sehat ma jala ganjang ma umurmu da Oppung. Atik pe so adong dope na boi tarbahen manang aha, tamba ni tangianghi.
Agak maol do dapot poto ni Oppung Doli dohot Oppung Boru on. Holan on ma na dapot.
Pitu taon ma dung nitadikkon huta, dang dope hea mulak. Sihol ni roha i nian, tung i nama balgana. Molo martelepon tu huta, lalap ma holan na manukkun andigan rencana parbogason ni iba i. E tahe. Boha ma bahenon mangalusi.
Oppung, sehat ma hamu disi da, Oppung.
Pinature sian guratgurat ni si Presta Simamora
Posted on June 7, 2017 May 21, 2020 Categories TuriturianTags Harumonting, HKBP Sibuntuon, Laulau, Maranthi, Oppung, Presta, RinaLeave a comment
laurenza sitorus22 November 2013 23.31Aku sampai sedikit Nangis baca Profil nya .Indonesia Butuh orang seperti Bapak BalasHapusTambahkan komentarMuat yang lain... Horas tondi madingin pir tondi matogu Lapatan ni hata 2 5. UDOAN: Ima hata napaboahon haporsuhon. Molo didok haporsuhon i  Sinuruk simaromburDi tingki ngali ni ariTaonon nama sudena iNunga ro soroni ari Nunga tunduk baoadiSongon lombu jailon iSongon anak ni manukNasiok-siok i Ndang be tarrarikkonBulusan ma nirogohonNdang na tarandungkonBulusan ma hinasiphon Bulan sada bulan duaUjung taon bulan hurungGabe dongan do maluaGabe iba do tarhurung  njajah, binahen ni Raja Bond Vreeniging. 6.UMPAMA NI PANGANDUNG:  Nunga songon jarojak tarunjalSongon tandiang hapuloanBinahen ni sitaononNa so ada tudosan Nunga tundukSongon lombu jailonSongon anak ni manukNa so tumanda eatan Jagaran hundulSongon panghulhulanJagaran jongjongSongon pangunggasan Sungkot so na ginjang ahuPonjot so nabolon iAut binahen ni ginjanghuBoi do paunduhonhiAut binahen ni bolonhuBoi do pajorbingonhiPonjot ma pangarohaingkiDi si ulubalangari  7. UMPAMA NI AMPANGARDANG:  Bulung hariaraMarpitor-pitor ho naarianBoru ni datulang, sian dia ho narian Ndada sian dia, sian pansur paridianPaias-ias bohi mandapothon si pariban Naung sampulu pituJumadi sampulu duaBoruni datulangBeta hita mangaluaLua-lua sadariBahen hita muba-ubaRiburpe onan pasarRumiburan hita nadua Ansingsing ansisingManang imbalo-imbaloPadenggan parhundulmuNunga ro manopot ho Nunga limut-limutonPansur so pinaridianNunga lungun-lungunanSi boru so pinangkulingan  BORAS SIPIRNITONDI  RUDUK MARGA Pinatorangma jolo taringot tu Onang Oning: 1. Ompung2. Bapa (among) dohot inong3. Anak dohot Boru4. Nini dohot Nono5. Ondohondok, indihindik6. Onang, oning  Lapatan hata ii TINTIN MARANGKUPTINTIN
Jesus, Parmahan na Burju | Hangoluan ni Jesus
Parmahan na Burju dohot Handang ni Biru-Biru
TARINGOT TU PARMAHAN NA BURJU DOHOT HANDANG NI BIRU-BIRU
Tingki mangajari Jesus di Judea, dipaboa ma sada tudosan taringot biru-biru dohot handang. Mura do on diantusi angka na manangihon. Olo do ra gabe diingot nasida hata ni si Daud na mandok, “Jahowa do Siparmahan ahu, ndang tagamon hurangan ahu. Dipatongon do ahu tu jampalan angka na lomak.” (Psalmen 23:1, 2) Didok si Daud do muse, “Beta hita manungkap dohot marsomba, marsinggang ma hita tu jolo ni Jahowa, Sitompa hita. Ai Ibana do Debatanta, jala hita bangso pinarmahanna.” (Psalmen 95:6, 7) Songon biru-biru na di bagasan punguan do halak Israel.
Parjanjian Patik ni si Musa do na manogu-nogu parngoluan ni nasida, dos songon “biru-biru” na di bagasan “handang”. Ala adong Patik i, ndang dohot be nasida mangulahon na jahat songon bangso na asing. Alai adong do deba halak Israel na mangulahon na jahat tu punguan ni biru-biru ni Debata. Jesus mandok, “Tutu do na hudok on tu hamu, manang ise na masuk tu handang ni biru-biru ndang sian pintu, alai manjangkit sian tembok, panangko do i jala pangarampok. Alai manang ise na masuk sian pintu, ibana do parmahan ni biru-biru i.”​—Johannes 10:1, 2.
Olo do ra gabe diingot nasida halak na mandok dirina Messias manang Kristus. Songon panangko jala pangarampok do nasida. Alani i, ndang ihuthonon ni halak Israel nian nasida, songon na nidok ni Jesus:
“Bungkaon ni panjaga ma pintu tu ibana, jala begeon ni biru-biru i ma soarana. Ai jouonna do ganup biru-biruna jala togihononna ma i tu luar. Dung diboan ibana kaluar sude biru-biru i, mardalan ma ibana di jolo ni angka biru-biru i, jala diihuthon ma ibana, ai ditanda do soarana. Ndang olo angka biru-biru i mangihuthon halak na asing, alai lari do angka biru-biru i sian halak na asing, ai ndang ditanda soarana.”​—Johannes 10:3-5.
Dos songon panjaga pintu do si Johannes Pandidi. Songon punguan ni biru-biru do halak Israel jala Jesus do na ingkon ihuthonon ni nasida. Angka halak na di Galilea dohot na di Judea do na songon biru-biru na mananda soara ni Jesus. Alai, tudia do “togihononna” nasida? Jala aha do labana mangihuthon ibana? Sungkun-sungkun do deba na manangihon i, ai “ndang diantusi nasida na nidokna i”.​—Johannes 10:6.
Dung i didok Jesus ma, “Tutu do na hudok on tu hamu, ahu do pintu ni biru-biru i. Sude halak na mandok dirina parmahan na tutu asing ni ahu, panangko do i jala pangarampok, jala ndang ditangihon angka biru-biru i soara ni nasida. Ahu do pintu i, malua do manang ise na masuk marhite ahu. Masuk jala kaluar ma ibana jala dapotna ma panjampalan.”​—Johannes 10:7-9.
Ajaran na baru do na pinaboa ni Jesus. Diboto na manangihon i do ndang ibana pintu ni parjanjian Patik, ai nunga adong i marratus taon na salpu. Alai na laho “togihononna” do biru-biru i tu handang na asing. Aha ma gunana?
Didok Jesus ma muse, “Anggo ahu ro, laho pangoluhon angka biru-biru i do asa dapotan ngolu na saleleng ni lelengna. Ahu do parmahan na burju i. Dilehon parmahan na burju do ngoluna humongkop biru-biruna.” (Johannes 10:10, 11) Jala dipapos ma roha ni angka siseanna, “Unang ma hamu mabiar ale punguan na metmet, ai lomo do roha ni Amamuna mangalehon Harajaon i tu hamu.” (Lukas 12:32) Sasintongna, “punguan na metmet” ma na laho ditogihon Jesus tu handang na baru, asa dapotan “ngolu na saleleng ni lelengna”. Pasu-pasu na balga do on di nasida!
Alai didok Jesus ma muse, “Adong dope biru-birungku na asing na so sian handang on jala ingkon dohot do angka i boanonku. Tangihonon ni nasida ma soarangku, gabe sada punguan ma nasida jala sada parmahan.” (Johannes 10:16) Ndang sian handang on ‘biru-biru na asing’ i, alai sian handang na asing do. Ndang sarupa handang ni nasida tu handang ni “punguan na metmet” na laho dohot tu Harajaon i jala ndang sarupa na tinuju ni nasida. Alai rap mandapot laba do nasida sian tobusan ni Jesus. Didok Jesus, “Dihaholongi Ama i do ahu ala hulehon do ngolungku asa jaloonku i muse.”​—Johannes 10:17.
Alai godang ma sian nasida na mandok, “Na sinonggopan ni suru-suruan na jahat do ibana jala nunga rintik ibana.” Nang pe songon i adong do na olo manangihon jala mangihuthon Jesus, i ma Parmahan na Burju. Didok nasida ma, “Ndang hatahonon ni na sinonggopan ni suru-suruan na jahat songon i. Ai boi ma bahenon ni suru-suruan na jahat marnida halak na mapitung?” (Johannes 10:20, 21) Maksud ni nasida, i ma tingki dipamalum Jesus na mapitung sian na tubu.
Aha do na diingot halak Jahudi tingki didok Jesus taringot biru-biru dohot handang?
Ise do Parmahan na Burju jala tudia do angka biru-biru i togihononna?
Piga punguan do biru-biru na mangihuthon Jesus?
Huta Hatubuanku Simanare (seminarium Sipoholon) | Moryaritonang's Blog
Huta Hatubuanku Simanare (seminarium Sipoholon)
24 Januari 2010 pada 4:05 pm\t(Uncategorized)
Molo adong sada manang na piga halak manaringoti simanare (seminarium) sipoholon. Intor hira na digoit do roha ala huta hatubuan ni iba do disi.
ia huta simanare on mulai dung sorang iba tu portibion tung godang do si ingoton sianon. Ala ditikki metmet do pe iba, sai diboan natoras boru do iba tusi , ala hatihai Inong mangajar sikkola pertanian do anggo tikki i disi. jala molo saonari sikkola pertanian i nga diganti be goarna gabe SMEA 2. na niuluhon /kepala sekolahna disi Bapak S.Hutabalian, ibu pardijabu boru Hutauruk.
ditikki marumur 10 thn nabaruon, sanga dope niingot lapangan atas seminarium sipoholon i , dibahen gabe inganan parbolaan ni angka dakdanak dohot naposo, jala molo saonari dang dipakke be lapangan i gabe inganan parbola, molo saonari di tonga ne lapangan i nga dipajonjong sada Jabu/bagas, jala didok nabaruon gabe inganan parsiajaran/perpustakaan umum.
di seminarium sipoholon adong do manang na piga parsikkolaan.
1. Sikkola Pandita
2. Sikkola guru huria
jala sude sikkola i masijonok-jonokan do anggo inganan na. holan sikkola pandita do dohot sikkola guru huria do songon na holang sian na tolu parsikkolaan i.
molo ni parateatehon do nuaeng, seminarium sipoholon/simanungkalit on nunnga godang be nian anggo naung maju akka ianakkon na. nga godang be naung kuliah tu luar kota. molo di kota medan naung mahasiswa nungnga tung godang be. nang pe unggodang partani natua-tua i, sai dihancit-hancitton do pasingkolahon anakkonna. ima sada pasu-pasu naung dijalo ni ruas na adong di simanare manang simanungkalit sian Tuhan i. tung mansai las situtu do roha mamereng akka natua-tua na adong di simanungkalit on, ala adong sada prinsip ni halak batak na mandok “Anakkon Hi Do Hamoraon DI au” umbaen ala ni ido, gabe berusaha sude angkka natua-tua na adong di simanungkalit mambaen anakkonna marsikkola timbo-timbo.
nang pe nidok godang naung maju angka naposo sian simanare/simanungkalit on, tong do adong nahumurang molo sian pribadi ku sandiri, ima angka doli-doli naung unggodang di kode tuak sian na mangurupi angka natua-tuana (angka na somarsikkola ), uli nai nian molo dung mulak sian HAUMA baru lao marlapo. alai songon Sahalak mahasiswa iba tung biar do roha lao pasahat naso uli i tu angka natorop, denggan ma nian molo “pangula ni huria ma na manegor i”. asa undenggan pasahatton tu angka doli-doli i, molo songon iba naposo pasahatton i olo do ra gabe tubu parbadaan.
jala makkirim do roha tu joloan ne ari on, asa anggiat nian boi undenggan akka parniulaan ne sude masyarakat na di simanare/simanungkalit asa boi nian hutattai gabe tempat wisata rohani jala sada huta sejarah ni parhuriaon namamboan haluon tu hita . ala sada sejarah ni HKBP do anggo seminarium sipoholon on.
josevia munthe said,
28 Juli 2014 pada 8:54 pm
Kariman Manungkalit@ mauliate ma ampara doli,,tung denggan do hujaha isi ni surat mon,,,nian dirohakku pe tung massai setuju ma au disi…alai,,molo adonh do nahurang denggan dibereng ampara,,dang sala pasingotton tu nadenggan ampara, asa tumajuna akka naposottai..
MauliTe.. sian Pusat..
25 Agustus 2014 pada 12:33 pm
Mauliate Ma di Tuhan nang di Comentar muna on ate amang, las situtu do roha adong na mengomentari, nuaeng dung mardalan hampir 4 tahun Curhatan ni pikkiran kon adong do hape na merespon. nungnga be nian akka mangaratto deba doli-doli i jala nga ummoru be nian, na gabe sahit na baru, ima gabe akka Amatta ma na malas mangula. Molo boi nian ate diboan ma di tangiang setiap ari minggu asa anggiat tu dengganna.
TEMBOK JERIKO – Dakdanak Sikola Minggu | Bakti J Situmorang
TEMBOK JERIKO – Dakdanak Sikola Minggu
Sai baliga binaligahon, barita do binaritahon.
Mangajari sikola minggu ma sahalak parsikola pandita toho praktek lapangan di huria Judika. Adong ma sada sungkunsungkun dipatupa tu sikola minggu i. “Hamu angka dakdanak!” ninna, “Ise do na mangarumpakhon tembok Jeriko !?” Sip ma sude singkola minggu i. Sip sude, ndang dung dope huroha diboto nasida barita i. Asa hira na mandasor dihilala ibana, disungkun ma muse sahalak, “Ho ma jo, kedan!” ninna. Mabiar ma dakdanak i, huhut tangis, “Ndang huboto bapa, ndang au! Dison do au sian nangkin!”
Mangupir ma guru i, didok ma sahali na i, “Antong ise do hamu na umbotosa!?” Sude ma dakdanak i mabiar, “Ndang hami pak, hami pe marminggu do. Ndang adong na tu luar nanggo sada”, angka ninna ma huhut mabiar.
Dung simpul di sada partangiangan di minggu i, ala somal do dung sun acara masisungkunan angka na ro tu partangiangani adong ma sahalak amanta mandok tu sintua lingkungan namanguluhon partangiangi. Amang sintua, hubege nadiari minggui, marumpak tembok, alani gabe mabiar angka dakdanak, sampe do tangis sahat tu jabu didok ndang nasida mambaheni marumpak, alani adong pangidoan, molo jolma na mangarumpakkon do porlu ba tapasahat ma tu polisi unang gabe dakdanak songgahanmuna, molo soi ba asa hatop tabangun muse dipapungu ma toktok ripe asa pintor adong sintuhuna.
Sai sip do amanta sintua i, ai ndang diantusi aha maksud ni amanta i. Tembok dia na marumpak !? Alai ninna ma, “Amang hutampung hami ma usulmuna i, alani tanda na dohot do hita songon partisipasi parjolo ba dipatupa ma di lingkungantaon Rp.35.000 /KK asa mintor mangihut angka lingkungan na asing ate, dosma rohanta disi. Ai molo tabangun na marumpaki ba ndang pola be sai sulingkiton ise mambahen marumpak huria do hita unang pola sahat tu polisi angka sisongon i”.
Dibilut parhobasan di minggu naronai, manghatai ma amanta sintua lingkungani, amang pandita dohot angka dongan sintua nungga dos be rohanami asa tabangun ma tembok na marumpak i, songon patujolo nion sian wijk-nami 30 KK, hali Rp.35.000 jumlahna Rp.1.050.000 ma, laos ditingtingkon ma annon”. Bingung ma pandita i, ai tembok aha marumpak ? Disungkun ma sintua i. Ro ma alus, “Ba, tembok i ma!”.
Ro ma muse angka sintua na asing toho ma i amang, unang antong tembok marumpak gabe sude dakdanak tumatangis nadiari minggui, gabe lam bingung ma panditai. Tembok aha marumpak.? Ninna panditai sahali nai.Jongjong ma parsikola pandita na praktek lapangan i, na songonon do i amang. “Masuk ahu tu sikola minggu. Husungkun tu nasida ise mangumpakhon tembok Jeriko, gabe alusna ndang hami. Hami pe marminggu do ninna hape gabe adong na tangis ala mabiar.
Ro ma pandita i, “Ho pe antong aha urusanmu disi! Ba molo marumpak tembok Jeriko, ndang pola sungkunon singkola minggu, cukup do parhalado dohot panitia pembangunan, asa hatop diganti”. Mordong ma singkola pandita i, aha do maksudna tembok Jeriko do marumpak boasa gabe panitia pembangunan sungkunon asa direhab. Muruk ma pandita i, “Ba molo so porlu bangunon boasa pola sungkunon singkola minggu ala sai tangis. Asi roha! Tole denggan ma i, kaluar minggu manghatai pe hita dohot panitia pemba-ngunan!” “Na asing ma muse tahatai”, ninna.
Laos loahon ma parsingkola panditai, ndang masiantusan hami ninna rohana, ba bohanamaon ninna rohana, nungga sampe muruk panditai tu ibana ah tahe tembok Jeriko mamboan korban do ho hape……?!
Songon ima masa molo ndang adong bisuk jala ndang adong na patoranghon dohot denggan. Holan ala naeng menyelesaikan masalah didok rohana, hape gabe sursar. Ndang masiantusan nasida disi.
I do asa didok buku ni Poda sian Raja Salomohape, molo adong angka na bisuk na manguluhon bangso i mangolu ma. Alai pemimpin tanpa visi, mambahen hancur masyarakat angka na pinimpinna disi. When there`s no vison, the people perished!! Mago ma na sabangso i molo so ada uluan na denggan jala marbisuk.
Apalagi molo sai olo marpolisipolisi, nunga susa be i. Jadi toho do pandok ni sintua i, ai molo adong di huria persoalan, ndang pola antong sahat tu polisi. Sai hira na so adong na bisuk di huria i.
Dirimpu hamu hajagoon melapor tu polisi!? Suda ma na suda, habis ma na habis holan manggarari polisi. Dungi suda ma muse tingki, ala di tingkina pajoujouonna ma muse angka jolam disi. Eeh, tahe.. susa na i. Jadi ndang siulaon i hape..
Posted in illustratoR, ilustrasi, lain-lain on February 27, 2008 by baktijsitumorang. Leave a comment
← Dame di HKBP Pardamean Pematangsiantar
Perkembangan dan Perjalanan CUM di HKBP →
Jamita Epistel 25 Juli 2010 – Parjumpanganta
Jamita Epistel 25 Juli 2010
21 Juli 2010 Parjumpanganta
Marhaposan tu Debata manang tu sinamot?
’Mangunsande tu hau na bolon manang na metmet?’
EP: Psalm 49:2-14
Dijouhon psalmen on sude jolma di portibi on asa paelengkon pinggolna tumangihon poda ni Debata. Ima sude angka bangso, sandok pangisi ni hasiangan on. Suang songon i sude jolma sian horong ni situan natorop, raja, halak na mora dohot na pogos pe. Tu sude jolma do marlangku poda sian hata ni Debata. Ndang marimbar bangso dia pe. Tu sude horong do ringkot hata ni Debata, ndang marimbar na mora dohot na pogos, na sangap nang na lea, raja manang hatoban, baoa manang boruboru, dakdanak nang na toras. Ndang adong na so mangkaringkothon hata ni Debata. Ai dihatindangkon parpsalmen do: HataMi do sulusulu ni pathu jala hatiuron di dalanku (119:105). Lilu jala matinggang do jolma na so mangharingkothon hata ni Debata. Asa unang lilu jala tinggang di ngoluna, dipaeleng ma pinggolna dompak Debata, asa dapotan habisuhon dohot hapistaran ibana sian hata ni Debata. Ido na ni sinoarahon ni hata ni Debata di turpuk on.
Halak na marhaposan tu Debata ndang adong sihabiaranna di portibi on, ala, Debata do hagoonna, jala parsigantunganna. Ndang jadi ganggu rohana, ala Debata do manarihon na ringkot di ngoluna. Halak na mangkaposi Debata, sai na denggan do parbue ni ngoluna, ala ditorangi hata ni Debata ibana tongtong. Jadi, tung togu situtu do ngolu ni halak na marhaposan tu Debata. Songon pandohan ni hita Batak: ’Songon na mangunsande tu hau na bolon, hot hajongjonganna.
Pos situtu do roha ni halak na marhaposan tu Debata. Diondihon do, asa unang tahutan jala mabiar molo tung songgop tu ibana ari parhinamagoan; hari-hari celaka yang menakutkan dan menyesakkan; nang tompu hinaliangan ni hajengkelon ni angka na mangarupa ibana; dikepung oleh kejahatan pengejar-pengejar. Jala parbisuhan ni Debata do halak na marhaposan tu Debata, asa unang mabiar tondina mangadopi angka na mora na mangkaginjangkon hamoraonna dohot angka na sangap na mangkaginjangkon hasangaponna, suang songoni sude halak na marhaposan tu sinamotna. Holan idaon tama do sasintongna halak na marhaposan tu sinamotna manang artana. Alai, molo di adopan ni Debata, tung so marlapatan do ngolunasida. Naeng do di roha nasida tuhoronna haluaon ni tondina sian sian Debata marhite artana (’…memberikan tebusan kepada Allah ganti nyawanya). Dirimpu nasida do mangolu nasida saleleng ni lelengna di portibi on marhite na marhaposan tu artana. Naeng do di roha nasida pasidingkon tanomanna binahen ni gogo ni sinamotna.
Halak na marhaposan tu sinamotna, dipatudos do i tu halak na mangasahon haotoona. Dirimpu ibana boi paluahon tondina sinamotna i, baliksa pamauphon dohot mangagohon ibana do i molo marhaposan ibana tusi. Hea do didok Tuhan Jesus, tu sahalak na mora na marhaposan tu sinamotna, pandohan: ’E na loahon’. ”E ho na loahon! Saborngin on ma tungguon hosam sian ho. Ia na pinaradem, tu ise ma i? Songon i ma masa di halak, na papunguhon arta di dirina, anggo so mamora ibana di Debata’ (Luk. 12:20-12). Molo ondo na masa, nda paholangkon dirinta sian Debata do sinamot i? Hape na laho salpu do sinamot, alai na hot do ianggo hata ni Debata.
Ndang tarbahen ni manang ise manambai ariari ni ngoluna marhitehite sinamotna, artana songoni nang hamoraon dohot sangapna pe. Alani i, ingkon padaoon do roha dohot ngolu na marhaposan tu si. Ingkon holan tu Debata do hita marhaposan. Holan Debata do na boi pagandahon ariari ni ngolunta. Ia arta, sinamot, hamoraon, hasangapon manang dia pe i na adong di diri ni jolma i, silehonlehon jala parhitean do i. Asa jumolo ma tajalo bisuk dohot hapistaran sian Debata, asa sai tu Ibana hita marhaposan. Asa unang marisuang angka sinamot na di hita i, godang manang otik pe i.
Di ajal ni portibi on, rap marujung do sude ngolu ni angka jolma. Didok marmatean do angka na bisuk i, rap mago do na oto dohot na londongon, manadingkon sinamotna. Rap manuju tanoman do daging ni sude jolma. Ndang adong na manahan ro di saleleng ni leleng na di portibi on. Alai adong do parasinganna. Angka halak na marhaposan tu sinamotna ndada tu Debata, didok: ‘Sobokkon birubiru do nasida dipabara tu banuatoru, hamatean do marmahan nasida, jala rajaan ni angka na tigor roha i ma nasida di na sansogot i, turtaran ni banuatoru ma pinangasahonnasida i, gabe ndang adong be inganannasida. ‘Seperti domba mereka meluncur ke dalam dunia orang mati, digembalakan oleh maut; mereka turun langsung ke kubur, perawakan mereka hancur, dunia orang mati menjadi tempat kediaman mereka’ (Ay. 15). Alai, di angka na marhaposan tu Debata, didok: ‘Alai anggo tondingki, sai tobuson ni Debata do sian tangan ni banuatorui, ai jangkononna do ahu. ‘Tetapi Allah akan membebaskan nyawaku dari cengkeraman dunia orang mati, sebab Ia akan menarik aku. (ay. 16). Diujung na, dapotan haluaon do halak na mambahen Debata Haposan di ngoluna. Tajagahon ma asa unang tabahen sinamot gabe haposan di ngolunta, alai tapangke ma gabe parhitean ni Debata. Amen!
Previous Article Mangoloi Debata marhite hamoraon
Next Article ‘…selama kita mencari TUHAN, Allah membuat segala usaha kita berhasil (2 Taw. 26:5b)
2 respons untuk ‘Jamita Epistel 25 Juli 2010’
ahab 22 Juli 2010 / 4:40 pm
mauliate amang, nunga mantappp be i
molo boi amang, jamita minggu pe nian bahen amang ma..
Parjumpanganta [Pdt. Singhan Pardede] 23 Juli 2010 / 3:38 am
Oke, tausahahon pe. Mlt
Boasa Halak Batak Marsuap di Hinambor Molo Lao Jiara? – Batak Indonesia
2019-07-21 2020-10-06 Redaksi BatakIndonesia.com
BatakIndonesia.com — On ma pangantusionku. Najolo uju dakdanak ahu, molo lao jiarah sai manuan ompuompu do (on pe suhunan do nian, boasa jotjotan manuan ompuompu di hinambor) jala sai mamboan mual do sian huta ala rahis pambuatan aeh sian bondar jonok ni udean i.
Sahat ma di hinambor ni nahinaholongan i, niula ma paiashon ala naung rambaon. Binahen ma tanganon mambutbut duhut naung gok manutupi tinambor i.
Dung sidung paiashon hinambor i masisuan ompuompuna be ma manang suansuanan na asing, jala tontu rotak ma sude tangan jala ingkon basuon. Huida hatiha i apala luhut natoras marbasu jala marsuap diginjang ni hinambor i, alai anggo au pulik do jala mandao asa unang tu atas ni hinambor i marbasu. Ai ninna rohangku do, boha do aeh parbasuan bahenon mangalonui nahinaholongan, ninna rohangku ma.
Alai ala songoni pambahenku, manggora ma natuatua, ditinambor on ma ho marbasu dohot marsuap, tu ompuompu nasinuanmi ma bahen aekna i asa mangolu nasinuanmi ninna.
Jei songoni ma pangantusionku boasa marsuap diatas ni tinambor.
Penulis: Advendes Pasaribu
Keterikatan vs Kebebasan pada Anak
Sejatinya Orang Batak Tidak Mengenal Jual-Beli Tanah, Apalagi Makelar
DPP FBBI Dengan Spirit Baru di Kantor Baru, Gedung Apartemen Menteng Square
BACA: DPP FBBI Dengan Spirit Baru di Kantor Baru, Gedung Apartemen Menteng Square
Batu Basiha, Keunikan Sisa Letusan Gunung Toba (12,897)
Lapangan Golf dan Hotel Labersa, Investasi Putra Batak Kebanggaan Riau (9,357)
Perihal Jabatan Akademik Profesor – Bagian 1 (5,934)
Banyak yang Tidak Tahu Kalau Danau Toba Punya 8 Pulau (5,923)
Total Users : 324522
Total views : 1110086
Wp/btm/Gaja - Wikimedia Incubator
< Wp‎ | btmWp > btm > Gaja
Gaja Afrika i Taman nasional Mikumi, Tanzania
Gaja ima mamalia nagodang ngon familia Elephantidae dohot ordo Proboscidea. Molo aslina, adong dua spesies na iakui, ima gaja afrika (Loxodonta africana) dohot gaja asia (Elephas maximus), bope adong bukti mandokon molo gaja duru afrika dot gaja arangan afrika spesies na marbeda (L. africana dohot L. cyclotis). Gaja naadong i sude Afrika bagian-Sahara, Asia Selatan, dohoy Asia Tenggara. Elephantidae ima sada-sadana familia ngon ordo Proboscidea na marbeda; familia laiin na sonnari madung punah tarmasuk mammoth dohot mastodon. Gaja afrika jantan ima hewan darat nagodangna dohot ginjang na dapot sampe 4 m (13 ft) dohot boratna urang lobi 7.000 kg (15.000 lb). Gaja puna tando-tando tartontu, dohot na paling jelas ima belalai sanga proboscis na igunaon tu bahat kaporluan, tarutamo giot mosa, mangincop aek, dot mambuat benda. Ipon serina topak manjadi sait na dapot igunaon manjadi sanjata dot alat get mamindahkon benda sanga manggali. Bulung nisupingna na godang mambantu mangatur suhu sibuk nialai. Gaja afrika puna suping na lumobi godang dohot gurung-gurung na olbung, oni suping gaja asia ummenek dohot gurung-gurungna tuginjang.
Gaja ima hewan herbivora na dapot marsuo i marmocom habitat, songon padang-padang, arangan, gurun, dohot paya-paya. Alai biaso maringanan i donok aek. Gaja ianggap manjadi spesies kunci harana akibatna tu lingkungan. Hewan-hewan nalain ampir manjaga jarak ngon gaja, dohot predator-predator songon singa, harimau. hyena, dohot anjing riar biasona um na manyerang gaja naposo. Gaja boru-boru ampir mangolu dohot marrombongan dohot alai saompung, ima sada boru-boru dohot anak-anakna sanga adong-adong boru-boru na mardongan dohot anak-anak nialai. Kelompok on ipimpin individu gaja na didokon matriark, na biasona ima boru-boru natobangna. Gaja puna struktur kelompok fisi-fusi, ima molo kelompok-kelompok saompung marsuo so marsosialisasi. Gaja jantan maninggalkon kelompok keluargana molo dung tolap maso pubertas, dot nangkan tinggal sasada sanga mardongan jantan nalain. Jantan dewasa biasona marinteraksi dohot kelompok keluarga atia dompak manjalaki pasangan dohot giot tahap paningkatan testosteron dohot agresi na didokon musth, na mambantu alai mandapotkon dominasi dot reproduktif. Anak gaja ima na puliaro kelompok keluarga dohot margantung tu indukna saonok urang lobi tolu taon. Gaja bisa mangolu saonok 70 taon i arangan godang. Alai mangecek lewat marsiantukan, pangaligian, parmuapan, dohot sora; gaja manggunaon infrasuara dohot komunikasi seismik molo dao antarana. Hapintaran gaja madung ibandingkon dohot hapintaran primata dohot cetacea. Alai nida puna kasadaran diri dohot patidaon olong tu gaja lain na ampir sanga madung mate.
Gaja afrika igolongkon tu spesies na rentan ning International Union for Conservation of Nature (IUCN), sadangkan gaja asia iklasifikasion tu spesies tarancam. Sada ancaman utama tu gaja ima namanggadis gading na mambaen parburuan liar. Ancaman lain lain segana habitat dohot konflik dohot alak. Gaja ipake manjadi binatang parkarejo i Asia. Najolo alai unjung ipake marporang; sonnari, gaja jotjoy ipertontonkon i kobun binatang dohot sirkus. Gaja dapot dohot momo itandaan dohot madung igambarkon i seni, carito rakyat, agama, sastra, dohot budaya populer.
Retrieved from "https://incubator.wikimedia.org/w/index.php?title=Wp/btm/Gaja&oldid=4173550"
This page was last edited on 6 December 2017, at 05:59.
Debata mamasumasu si Abraham dohot Keluargana | Bibel Isina
Debata mamasumasu si Abraham dohot Keluargana
Lam ganda ma pinompar ni si Abraham. Debata manggomgomi si Josep di tano Mesir
DIBOTO Jahowa do na laho marsitaonon anakNa jala mate. On tarida sian surirang di 1 Musa 3:15. Songon dia do panghilalaan ni Debata tingki mate anak haholonganNa? Bibel patuduhon tudosanna. Disuru Debata si Abraham mamelehon si Isak, anak haholonganna.
Togu do haporseaon ni si Abraham tu Debata. Nunga dijanjihon tu ibana taringot Sipalua, na ro sian pinompar ni si Isak. Ala porsea si Abraham na boi paheheon ni Debata si Ishak, dioloi ibana do laho mamelehon anakna i. Alai, ro ma surusuruan ni Debata mangambati si Abraham asa unang dipelehon si Isak. Las do roha ni Debata tu si Abraham ala rade ibana mamelehon anak haholonganna. Dung i, diulahi Debata ma janjiNa tu si Abraham.
Anak ni si Isak, si Esau dohot si Jakkob. Ndang songon si Esau, dapot pasupasu do si Jakkob ala diargai na ringkot di partondion. Diganti Debata ma goar ni si Jakkob gabe si Israel, 12 marga di Israel digoari do mangihuthon goar ni anak ni si Jakkob. Songon dia do keluarga ni si Jakkob gabe sada bangso?
Mulana, digadis hahana ma si Josep gabe hatoban tu Mesir. Alai, dipasupasu Debata do si Josep ala tongtong marsihohot. Nang pe godang hasusaan na masa tu ibana, dipillit si Firaun do si Josep gabe panggomgomi di Mesir, jala dilehon huaso na balga tu ibana. Tingki i, masa ma haleon di tano Kanaan, disuru si Jakkob ma angka anakna tu Mesir manuhor sipanganon ni nasida saleleng haleon i—si Josep do na mangaradoti sipanganon di Mesir. Jumpang ma si Josep dohot angka hahana jala nunga marhamubaon nasida, ala diida si Josep songon i, ditogihon ma nasida asa pinda saluhutna tu Mesir. Dilehon do tano asa boi denggan parngoluon nasida dohot pinomparna. Jala diboto si Josep, Debata do na mandongani nasida asa manggohi bagabagaNa.
Sahat tu na matua, di Mesir do si Jakkob dohot pinomparna. Andorang so mate, dipaboa ibana sada surirang taringot Sipalua naung dijanjihon hian, na gabe panggomgomi ro sian anakna si Juda. Disurirangkon si Josep muse boanon ni Debata do sude pinompar ni si Jakkob ruar sian Mesir.
—Dibuat sian 1 Musa bindu 20 sahat tu 50; Heber 11:17-22.
Aha do parenta ni Debata tu si Abraham jala aha do na pinatuduNa sian i?
Songon dia do si Josep boi sahat tu Mesir jala aha do na masa tu ibana muse?
Aha do disurirangkon si Jakkob andorang so mate ibana?
Arsak Ni Roha Di Keluargaeizo Mongol Moore Myanmar Nahuatl (Huasteca) Ndebele (Zimbabwe) Ngabere Norwegiaarotongan | ARSAK NI ROHA SONGON DIA MANGADOPI I?
Dipaboa si Janet ma pengalamanna ”Ndang leleng dung mate bapakku, didok tunggani dolingku ma tu ahu nunga adong diida ibana borua na asing. Ndang martading hata ibana mambuat abitna, jala ditadingkon ma ahu dohot dua gellengku.” Dung i, dilului si Janet ma karejo, alai ndang sae gajina di nasida. Didok ibana ma muse, ”Lam marsak do ahu ala sahalakku nama manggohi haporluannami, jotjot do ahu marlungun ni roha ala ndang boi huparade sude haporluan ni gellengku songon na binahen ni na asing. Asing ni i, marsak do ahu di hata ni halak taringot hami.”
Tangiang mangurupi si Janet asa boi mangorom dirina jala manjaga paralealeonna tu Debata. Didok ma: ”Tingki borngin do na lungun huhilala, alana ndang adong be donganku mangkatai, ujungna sai holsoan ma ahu. Alai, dung martangiang jala manjaha Bibel boi ma ahu modom. Ayat na pasonang rohangku, i ma di Pilippi 4:6, 7: ’.’ Dungkon martangiang ahu huhilala ma hadameon sian Jahowa.”
Hata ni Jesus na padamehon pangkilalaan, i ma na mandok: ”Ai diboto Amamuna do na ringkot di hamuna, andorang so mangido dope hamu.” (Mateus 6:8) Ringkot do sai mangido tu Debata. Tangiang do dalan na parjolo asa boi pajonok diri tu Debata. Aha do labana molo taulahon on? Didok Bibel: ”PajonohonNa ma tu hamu!”—Jakobus 4:8.
Tangkas ma, tangiang mangurupi hita asa lam dame pangkilalaanta tingki holsoan rohanta. Jahowa, ”sitangihon tangiang”, mangurupi sude na marpos ni roha tu Ibana. (Psalmen 65:3) I do alana Jesus mangajarhon tu siihuthon ibana asa ”tongtong nasida martangiang, na so tupa lemba.” (Lukas 18:1) Sai tapangido ma tudutudu dohot pangurupion ni Debata, jala pos ma rohanta na lehononNa do upa tu hita. Unang ma ganggu rohanta, na boi jala na olo do Debata mangurupi hita. ”Sai martangiang ma hamu” ala i do dalan laho patuduhon na marpos ni roha hita tu Debata.—1 Tessalonik 5:17.
AHA DO HAPORSEAON NA TOGU I?
Aha do haporseaon i? I ma parbinotoan ala ”mananda” Debata dohot parangeNa. (Johannes 17:3) Jumolo ma hita mangalului lomo ni roha ni Debata marhite Bibel. Boi ma taboto na disarihon jala diurupi Debata do hita ganup marsadasada. Ndang holan parbinotoan taringot Debata lapatan ni haporseaon, alai dohot ma i mangargai paralealeonta tu Ibana. Songon sahalak alealenta, ndang boi pintor maraleale hita tu ibana di bagasan saborngin. Haporseaonta pe ingkon ”lam ganda” dung lam godang taparsiajari taringot Ibana, gabe sai taulahon ma ”lomo ni rohana,” ujungna tahilala ma pangurupionNa. (2 Korint 10:15; Johannes 8:29) Haporseaon sisongon i ma na mangurupi si Janet asa unang sai marsak be.
Si Janet mandok: ”Haporseaonku lam togu tu Debata tingki huhilala pangurupion sian Jahowa. Jotjot do hami mangadopi parsoalan na so boi diadopi hami. Alai ala jotjot hami martangiang, sai adong do dalan sian Jahowa, na so boi huulahon molo alani gogongku sandiri. Tingki mandok mauliate tu Debata, huingot ma godang ni pangurupionNa tu ahu. Sai diurupi do hami di tingki na pas. Dilehon do tu ahu aleale na sai rade mangurupi, i ma angka dongan sahaporseaon. Sai diparrohahon nasida do hami jala mangalehon sitiruon na denggan tu gellengku.” *
”Huboto ma boasa didok Jahowa di Maleaki 2:16: ’Huhagigihon do parsirangan.’ Hansit do parsirangan on di ahu. Nunga martaontaon hami marsirang alai sai lungun dope rohangku. Tingki songon i pangkilalaanku, laho ma ahu marbarita gabe dumenggan ma huhilala.” Ala diihuthon si Janet prinsip ni Bibel asa unang papulikkon diri, moru ma arsak ni rohana. *—Poda 18:1
Debata ”mangaramoti angka na so marama na so marina dohot mangondihon angka na mabalu.”—Psalmen 68:6, Bibel Siganup ari
Dipatorang si Janet ma muse, ”Pangurupion na umbalga na huhilala i ma ala mamboto molo Debata ’mangaramoti angka na so marama na so marina dohot mangondihon angka na mabalu.’ Ndang na tadingkonon ni Debata hami songon na binahen ni tunggani dolingku.” (Psalmen 68:6 Bibel Siganup ari) Diboto si Janet do ndang diunjuni Debata hita ”tu hajahaton.” Gariada dilehon Ibana do bisuk ”di saluhut jala ndang marpangea [mencela]” jala dilehon do ”hagogoon na sumurung” asa boi mangadopi arsak ni roha.—Jakobus 1:5, 13; 2 Korint 4:7.
Alai songon dia do molo adong na marsak alani mara?
^ par. 9 Ida ma 1 Korint 10:13; Heber 4:16.
^ par. 10 Laho mandapot gumodang hatorangan mangorui arsak ni roha, ida ma hatorangan di majalah Sadarlah! Juli 2015 na marjudul ”Jangan Menyerah Saat Susah” adong do muse di www.jw.org/id.
Partangiangan ari hamamate 2019 - Kramat Jati ibadah dan jadwal minggu hkbp kramatjati
Diposkan pada April 15, 2019 oleh MMedia
ACARA PARTANGIANGAN PASSION I
HKBP KRAMAT JATI, Senin, 15 April 2019
Marende BE No.76 : 1, 2 “Sada nama sangkap ni rohangku” BL.199
Sada nama sangkap ni rohangku di sandok portibion
Ndang tagamon na so las rohangku molo jumpang au inon
Naeng ma sai ingoton ni rohangku, na binaen ni Jesus tu tondingku
Uju pinorsanNa i, saluhutna dosangki
Ingkon sai Ibana ingotonku uju na tarpajal i
Tu hau pinarsilang ginantunghon sai mabaor mudarNa i
Ai humophop au ditaon uasNa, asa dohot au muse upaNa
Ai ditatap do au on, dipandokNa : Nunga sun !, Amen.
Tabereng ma Induk ni haporseaon i jala na paujunghonsa, ima Jesus na manaon parsilangon i singkat ni las ni roha tohapNa i hian, so dietong i hailaon, gabe hundul di siamun ni habangsa ni Debata. Paingotingot hamu ma Ibana, na pataontaon paraloan sisongon i dompak Ibana sian angka sipardosa, asa unang marnaloja, unang mandate tondimuna
Martangiang ma hita : Ale Tuhan Debata Amanami na di banua ginjang. Asi ma rohaM di hami halak na gale on, diida Ho do na gogo do musunami, sai talu do hami dibahen ala ni hagaleonnami. Dibahen i hupangido hami tu Ho : Sai pargogoi jala pamonang ma hami maralohon musu i marhitehite panaonon ni Anak haholongan ni rohaM, Tuhan Jesus Kristus. Amen
Marende BE No.79 : 7 “Di na ponjot rohangku” 124
Sai naeng ma tiruonku, pambaenanMi di au,
Tu sasude donganku Jesus urupi au.
Manghaholongi donganki, unang tung marpambuat nang marpangansi pe
U : Jadi diarahon Jesus ma na sampuludua i, jala didok ma tu nasida : Na nangkok ma hita tu Jerusalem, jala tulus ma tu Anak ni Jolma i sasudena, na tarsurat di angka panurirang
R : Pasahaton ma Ibana tu angka parbegu gabe insahanna, leaanna, mate jala mulak mangolu
U : Onom ari asa dapot Paska i, sahat ma Jesus tu huta Betania, ima huta ni si Lazarus na sinunggulan ni Jesus sian na mate. Dung i torang ni arina i, dibege halak na torop na ro tu pesta i, na naeng ro ma Jesus tu Jerusalem, jadi dibuat nasida ma maremare laho manomunomu Ibana huhut manjoujou:Hosianna ! Pinasupasu ma na ro marhite goar ni Tuhan i, Raja ni Israel. Dung i dapot Jesus ma halode sada, ima dihunduli hombar tu na tarsurat :
R : Unang ho mabiar ale Boru Sion, ida ma : Rajam do na ro manopot ho, marsihundul di anak ni halode
U : Alai ro do halak Parise dohot deba natorop i mandok tu Jesus : Orai antong angka siseanMi, Guru !. Alai ninna ma mangalusi : Hudok ma di hamu, aut mauhom nasida manjoujou ma angka batu on.
Koor : INA HANNA
Marende BE No.83 : 4 “Na lao do birubiru I” BL.214
Ho naeng haholonganku do, huhut ihuthononku Ho.
Mangolu manang mate au, sai Ho do tioponku.
U : Alai di ari parjolo parhobasan parjolo ni Pesta Paska i, didapothon siseanNa ma Jesus ninna ma : Tu dia ma patureonna di Ho panganon Paska i ? Gabe dialusi ma : Laho ma hamu manopot si adui, dok hamu ma, “ Tona ni Guru i dapot ne ma tingkingku, di ho ma au sorang laho manganhon Paska i rap dohot siseanku”. Jadi borhat ma siseanNa, dibongoti ma huta i jadi jumpang ma songon na nidokNa i, gabe dipature ma panganon Paska i. Asa dung botari sahat ma Jesus, jala mangan ma nasida. Hehe ma Jesus sian na mangan i, ditanggal ma ulosNa, dibuat ma basahan ditapolhon tu Ibana. Diusehon ma aek tu sambong diburi ma pat ni angka siseanNa, diapusi ma dohot basahanNa natinapolhonNa i. Jadi dung sahat tu si Petrus ninna ma.
R : Tung Ho ma ale Tuhan mamuri pathu ? Alai ninna Jesus ma : Ndang diantusi ho pambahenanKu na tu ho anggo nuaeng, muse pe botoonmu i
U : Dungi didok si Petrus ma tu Ibana : Matua tano on, ndang burionMu pathu. Dungi ninna Jesus ma : Molo so burionHu ho, ndang partohap ho di Ahu. Dung i ninna si Simon Petrus ma :
R : Ale Tuhan, unang ma holan pathu, dohot ma tangan nang ulungku
U : Halak naung maridi i, ndang ingkon be burion; ai nunga ibana ias. Naung ias do anggo hamu, alai ndang luhut hamu. Asa molo Ahu Tuhan jala Gurumuna mamuri patmuna, tama ma nang hamu masiburian pat. Ai sitiruon do Hulehon tu hamu, asa dibahen hamu songon naung hubahen i tu hamu !
R : Na tutu do na hudok on tu hamu .
Koor : PS. ELFECHO
Marende BE No.173 : 2, 4 “Sai mulak” BL.63
Sai mulak, sai mulak, Na sininta leleng
Sai magopu roham, Ai godang do dosam
O parjalang ho, Mulak, mulak ma ho, Mulak, mulak ma ho
Sai mulak, sai mulak, Ai na sonang ma ho
Molo sesa dosam, Jala sabam roham
U : Jadi di na mangan i nasida, ninna Jesus ma : Situtu do na hudok on tu hamu : Sada sian hamu naeng pasahathon Ahu. Gabe marsak ma nasida jala dipandok be.
R : Nda tung ahu i, Tuhan !
U : Alai ninna ma mangalusi nasida : Ia i na rap dohot ahu manurdukhon tanganna tu paringkauan, ima ibana. Tong do nian ujung ni Anak ni Jolma i songon na tarsurat i, alai marjea ma halak na pasahathonsa, tagonan unang tubu ibana tu hasiangan on. Gabe ninna si Petrus ma tu sisean haholonganna; sungkun ma ise do na nidokNa i, gabe dipajonok ma tu lambung ni Jesus; Tuhan ise i ?
R : Ia tusi hulehon na santopik na husornophon on, ima ibana. Jadi disornophon ma santopik, dilehon ma tu si Judas Iskariot, anak ni si Simon
U : Jadi dung dibondut i, dibongoti sibolis ma ibana. Dung i didok Jesus ma tu ibana Humatop ma ula siulaonmu. Jadi mamintor laho ma ibana tu balian, alai borngin ma uju i. Dung i dihindat Jesus ma roti, dipasupasu ma, diponggoli jala diparlehon tu angka siseanna, huhut ma didok :
R : Jalo hamu jala pangan hamu, dagingHu do on
U : Dihindat ma panginuman i, didok ma mauliate, dilehon ma tu nasida huhut didok
R : Sude hamu manginum sian i, ai mudarHu do on, mudar parpadanan i, na ni usehon humophop torop bahen hasesaan ni dosa
U : Alai hudok ma tu hamu : na so tupa be inumonKu olat ni on sian parbue hau anggur i, sahat ro di ari sogot, disi ma inumonKu na imbaru rap dohot hamu di Harajaon ni Damang.
Koor : NHKBP
Marende BE No.153 : 4 “O Jesus naung sineat” BL.126
Pelean na badia, DagingMu sipanganon,
Di angka na porsea mudarMu siinumon.
Sai ro ma maringanan, marhite parpadanan, di hami on o Jesus
U : Jadi dung diendehon nasida ende pujipujian, ruar ma nasida tu Dolok Jetun. Disi ma didok Jesus tu nasida, saluhut do hamu naeng targasip mida Ahu di na saborngin on. Ai na tarsurat do
R : LombutanKu ma parmahani, gabe marserak ma birubiru na sapunguan i
U : Alai ninna si Petrus ma mangalusi : Agia sude nasida targasip mida Ho, anggo ahu, na so tupa targasip. Alai ninna Jesus ma mandok ibana : O Simon, Simon, nunga dipangido sibolis naeng segeonna hamu songon dahanon. Alai Ahu do manangianghon ho, unang mintop haporseaonmi. Dung mulak sogot roham, pargogoi ma roha ni hahaanggim, gabe ninna si Petrus :
R : Tuhan, na hobas do ahu mandongani Ho tu hurungan, nang tu hamatean pe
U : Alai ninna Jesus ma : Hudok ma tu ho Petrus, ndang martahuak manuk saborngin on, so jolo tolu hali soadahononmu, na so tinandam Ahu
Marende BE No.86 : 1, 3 “Silang Na Badia I” BL.67
Silang na badia i, Ho do lombulombungki
Jangkon au, na dangol on, sai ulosi tondingkon.
Marende BE No.180 : 1..Ro tu Jesus ho na loja BL.228 (papungu pelean)
Ro tu Jesus ho na loja, Na maheu I, lam lumbang do di lambungNa rohami
Bereng di hau pinarsilang, Daon ni sahitmi, Tuhanmi na hona uhum singkatmi
Timbang holong ni rohaNa, Na sai godang I, Ai dilehon do hosaNa tobusmi
Apulapul sae ni dosa, Hangoluanmi, Saluhut dilehon Jesus tuami
Diantusi do siholmu, Habebernitmi, Gogo tahanmi, diantan Tuhanmi.
Pos SebelumnyaSebelumnya annual agenda church altar cloth
Pos SelanjutnyaSelanjutnya Partangiangan Passion kedua II
HAMPUNG TOGI - MANGALEHON ULOS MULA GABE - PALAMBOKPUSUPUSU
Home » TORSA » HAMPUNG TOGI - MANGALEHON ULOS MULA GABE
31 August 2017 TORSA Edit
“Humatop ma langkahon mandiori pinahan songon na hu dok i, unang be paleleng alana holan opat arina i nama ari Sabtu. Muse na maol na ura do mandiori pinahan lobu parlima pulu kiloan songon i” ninna Ompu Pangadean doli manogot i dung mardaon pogu nasida na opat.
“Laos hatahon tu Amongudam Ompu si Barita dohot Amani Barita suang songon i tu Namborum asa adong donganmu mangarade unang holan sahalakmu”
“Boha ma pola mangulahon i, sai lojaan sude?” ninna si Togi.
“Amang uraurana i dibahen ho. So ala lojana i asa paboaonmu tu nasida, alai asa diboto nasida do. Muse i do tandana na saama dope ho dohot Amani Barita. Ai las ni roham do las ni rohana, ulaonmu do ulaonna. Ingkon mamungka saonari do poang suantononmuna songon i asa hot sada rohamuna angka na umposo. Ise poang haduan donganmu marariari dohot marsitungkolan ia so Amani Barita” ninna Ompu Pangadean doli pasingot si Togi.
“Molo ahu Inong aha ma paradeonku?” ninna si Kartini.
“Ho ma poang mangaturhon angka na ringkot tusi, sungkun annon namborum dohot Inongmu Ompu si Barita asa marsiajar ho mangadopi angka ulaon” ninna Ompu Pangadean boru.
Hibas do angka sisolhot ni si Togi mangurupi ibana laho mangarade paimahon haroro ni hulahula nasida na laho pasahat ulos mula gabe tu si Togi. Diparade nasida sipanganon jala singkop diparade nasida tagan so sahat dope hulahulana i, isarani sipanganon dohot maneat pinahan asa adong juhut dohot parjambaran sipatupaon nasida di haroro ni hulahula nasida i. Diontang nasida sisolhot, dongan hombar jabu dohot pigapiga sian dongan sahuta.
Suang songon i nang Hulahulana natoras ni si Kartini dipatupa nasida dengke sitiotio, dipatupa muse dohot hare laho silehononna tu si Kartini dohot na torop, suang songon i nunga diparade nasida ulos laho ampehononna tu si Togi dohot si Kartini.
Pukul sampulu manogot nunga sahat uduran ni Amani Polin dohot si solhotna tu bagas ni si Togi mamboan jual hinunti ni boru nasida, mardalan mandapothon bagas ni si Togi.
Dang sadia leleng dung sahat simatua ni si Togi nunga pungu sude sisolhot ni si Togi rap dohot pigapiga dongan sahuta nang angka hombar jabu. Si Kartini pe tahe so i nama minar ni bohina dohot las ni rohana manjangkon haroro ni angka tondongna i songon i nang si Togi nang Ompu Pangadean duansa. Tarlobi ma si Kartini, ueee da pangeol ni pardalanna songon na soratan mamboanton langkana. Alai tung pe soratan ibana alai sai talpe do engkel supingna ganup manjalangi angka na ro tu bagasna i.
Dipasahat Nai Polin hare dibagasan sambong tu boruna asa diuji ibana jumolo. Hummmm, tung mansai las roha ni si Kartini huhut disonduk ibana deba tu si Togi hare binoan ni Inongna i.
“Molo dung sagat ho boru, nunga boi sendohanmu sasaotik diangka dongan na morhat rohana mandai hare i. Songon i do adatna sai matua jumolo do ho mandai asa bagihononmu muse tu angka dongan” ninna Nai Polin.
Tabo ma tahe hare pinauli ni Nai Polin, tung pe dang boru ni Toba ibana alai ala naung somal di huta nasida i molo pasahat ulos mula gabe sai marsiajaran do angka ina laho patupa hare nang pe dang boru ni Toba luhut nasida na sahuta i. Domu do tu parmalhotna dohot tu manisna, disi muse nang siakna ala ni parmasak ro di parpaetna ala ni hunik. Marsitomuan ma tahe tu pangabas tabona.
Dungkon i pe asa rap hundul nasida sude mamuhai marsipanganon huhut padalan adat na hombar tusi. Dung hundul si Togi dohot si Kartini, diupahon hulahulana i ma dengke saur dengke na mokmok dengke sitiotio tu nasida na dua huhut dihatahon angka hata horas horas anggiat hipas, horas, jala tongka ma angka abatabat manomu haroan bolon silas ni roha di nasida manomu anak buha baju ni nasida haduan.
Disulangkon Nai Polin dohot ibotona do dengke sitiotio i tu si Kartini huhut didok hata pasupasu, hata pangidoan tu Debata asa dao angka hangalan dao nang pangambati di langka ni si Kartini manomu anak buha bajuna sogot. Diuloshon natorasna muse tu nasida na dua ulos mula gabe, ulos sipalas daging dohot si pahisar pamatang anggiat mamasumasu Debata tiur langka ni si Kartini, hipas ibana jala margogo paimahon haroan bolon haroan si las ni roha di nasida saluhutna.
Tung mansai las roha ni si Togi dohot si Kartini suang songon i nang natorasna Ompu Pangadean, ala diandehon Amani Polin do hatana tu Ompu Pangadean jala pulik muse dilehon nasida dengke tu jolona huhut dipasahat hatana, i ma hata pangidoanna tu Debata anggiat hipas jala ganjang umur ni Ompu Pangadean boi paihutihut huhut mangajari boru dohot helana i tagan di ngolana on. Pola tahe naeng manetek ilu ni Amani Polin mandok hatana ala diparhatopot ibana burju ni Ompu Pangadean tu boruna na bajar dope marhamulian.
“Nunga dipasahat hamu rajanami Ulos Mula Gabe, ulos tondi ulos pangondian tu borumuna dohot helamuna. Dalan ni tangiangmuna i rajanami tu Debata asa mula ni hagabeonma tutu i di anaknami nang parumaennami, basabasahonon ni Debata hagabeon ni paraianakhonon di nasida titir maranak titir marboru, anggiat hipas parumaennami jala margogo nasida molo dung dapot di tingkina jumpang di arina gok di bulanna marharoan bolon parumaen, dao ma abatabat sumisi angka hangalan, tulus langka ni parumaen manomu buha baju ni nasida” ninna Ompu Barita manghamauliatehon dengke dohot ulos naung pinasahat ni hulahula nasida i.
“Ala ni rajanami, adong do hupatupa hami, juhut na marmiak, juhut si las ni roha. Tagan so marsipanganon hita rajanami parjolo ma jolo hupasahat hami tudutudu ni sipanganon tu raja i songon tanda ni las ni rohanami dohot somba nami di haroromuna rajanami” ninna Ompu Barita manguduti hatana huhut diadophon nasida tudutudu ni sipanganon juhut na margoar tu jolo ni simatua ni si Togi.
Rap jongjong nasida na saama rap dohot si Togi nang si Kartini alai ianggo Ompu Pangadean duansa ndang dohot be jongjong nasida ala naung mansohot nasida sian sude ulaon adat ala naung manjalo sulangsulang hariapan.
Dihatahon Ompu Barita doli hata ni tudutudu ni sipanganon i nunur jala lambok tanda somba dohot las ni roha nasida haroro ni hulahulana i.
“Ia molo tung na mangholit pe rajanami ndada tois nami i, mangholit holit ganda ma i asa anggiat adong lobi sian na hupatupa hami sadari on boi patupaonnami hasagothononta tu ari na mangihut muse. Si titip ma si hompa, golanggolang pangarahutna, tung songon i pe na boi hupatupa hami pa las roha ni raja i sai godang ma pinasuna ” ninna Ompu Barita huhut rap maniop nasida pasahat tu hulahula nasida i.
Talak baen hamu amang…. – Amani Partogi
Rapot bagudung….. →
Talak baen hamu amang….
Posted on 3 November, 2009 by Hendry Lumban Gaol
Dukkon guling ari, lao ma amanJamordong, sahalak guru huria tu pargurendean ni punguan parompuan ima di gareja na di topi ni dolok i. Tutu do nian, halak na ringgas do amanta guru on, dang marnaloja mandasdasi ina ni huria i asa parsidohot di punguan parompuan. Marmassam do dalan dibaen mandasdasi nasida, marhite na ro martamue tu jabu nang marshite soso-soso sian langgatan. Naposo dope guru huria on. Alai namalo do mangajari marende, di naposo bulung, nang di punguan ina.
Sian ari tu ari, pargurendean i lam martamba do na ro. Mansai las do rohani AmanJamordong jala tamba ma ringgas ni ibana. Namalo do ibana marende jala tabo begeon molo mandok hata ibana. Nang pe poso dope pamatang na alai tung tua do pangalahona. Holan sada do pangidoan ni amanJamordong tu akka inanta pargurende i, ima unang marnapuran manang mardebban. Ai olo marbirsakan…
“Ta ulakkon ma jo muse endetta nadi minggu lewat akka inang” ninna ibana. Dungi diulahon akka inantai ma songon nanidokna i.
Adong ma na deba tor diendehon. Adong na deba dadap-dadap dope.
“Dang songoni, ai logu tongon do i, oppu ni Humutur” ninna sahalak inanta namatua tu donganna di lambungna.
“Dia do muse, nga matua iba dah, nga lupa-lupa iba, attong baen ma jo” ninna mangalusi
Dungi dimulai amanJamordong ma parsiajaran i, sian na mardore-mi-pa-sola-si-do. Diulakkon mar dua tolu hali songon na mamuhai ulaon paergurendean i.
Dung sidung i, dipukka ma mangendehon ende i marhite not nomor-nomor naung di surathon ibana di papan tulis i, jala diihuthon akka inanta i do songon na pasumanton ibana.Manang aha didok ibana, tor dipasuman akka inantai do.
“Eh..eeh…namatua on, sai marsalaan, dang binoto na mar-not on, ai hata-hata nai ma amang..” ninna OppuSumuang parlogu tolu
“Ima tutu, tok maol..” ninna na deba.
Mekkel ma amanJamorodong.
“Lupa au mamboan kassakku, tor tu hata-hatanai ma tutu, humatop do i, tor ima ajari hamu” ninna ketua punguan parompuan.
“Ikkon sian not na do parjolo, asa dapot hata-hatana, akka inang” ninna amanJamordong mangalusi.
Alai tor dialusi oppuRumikkot ma sian pudi. “Dia do hamu amang, so niattusan manjaha not i, hata-hata na i ma baen hamu, tor endehon hamu ma logu dua, talak baen hamu pamangan muna i asa binoto maniru soara na i” ninna huhut tor hundul ibana dijolo.
Ai songoni do molo punguan parompuan di hitaan, dang diboto mar-not alai molo nga dapot logu i datung hea lupa be i.
Pos ini dipublikasikan di TORSA dan tag koor ina, talak baen hamu amang. Tandai permalink.
Carana Mamungka Panjahaion Bibelmbdia do Carana?
Aha do na boi mangurupi hita asa tahalomohon manjaha Bibel? Parrohahon ma lima cara naung diulahon godangan halak.
Parade ma inganan na denggan. Lului ma inganan na buni jala pasiding ma na boi manggugai hita. Denggan do molo torang jala lambok alogo tingki hita manjaha.
Parade ma pingkiran. Molo taingot Bibel i sian Debata, gabe rade ma pingkiranta laho manjaha, dos songon dakdanak na rade manangihon poda ni natuatuana. Olo do ra sala pandapotta taringot tu Bibel saleleng on. Ingkon tapasiding ma i asa rade pingkiranta manjalo pangajarion na sian Debata.—Psalmen 25:4.
Martangiang. Bibel marisi pingkiran ni Debata. Alani i, tahaporluhon do pangurupionNa laho mangantusi i. Marjanji do Ibana mangalehon ”Tondi Parbadia tu angka na mangido I sian Ibana.” (Lukas 11:13) Tondi parbadia boi mangurupi hita mangantusi lomo ni roha ni Debata. Jala boi do i mangurupi hita asa mangantusi ”nang angka na buni di bagasan diri ni Debata”.—1 Korint 2:10, Bibel siganup ari.
Antusi ma lapatanna. Unang ma holan na manjaha sambing, alai huhut ma tarimangi. Lului ma alus ni sungkunsungkun songon, ’Parange aha do na boi hutiru sian halak na didok di ayat on? Songon dia do ahu mangulahon i di parngoluonku?’
Tontuhon ma tujuanna. Asa tadapot laba tingki manjaha Bibel, tontuhon ma na laho taparsiajari, na marlaba tu parngoluonta. Umpamana, asa lam mananda Debata, asa lam denggan parangenta jala asa gabe tungganeboru manang tungganedoli na burju. Dung i, tapillit ma ayat ni Bibel na boi mangurupi hita mangulahon i. *
On ma lima cara na boi mangurupi hita. Alai, songon dia do asa tahalomohon manjaha Bibel? Artikel na mangihut mangulas carana.
^ par. 8 Molo ndang diboto hamu ayat ni Bibel na hombar tusi, las roha ni Sitindangi Ni Jahowa mangurupi hamu.
ASA GODANG LABA NA TADAPOT
Manat ma tingki manjaha
Rimangi ma na tajaha
Pingkirhon ma aha na diulas di ayat i
Lului ma parsiajaran sian i
Manjaha Bibel: Songon dia do Carana?
Text Sipilliton unduhan buku digital JOUJOU PABOAHON No. 1 2017 | Asa Tadapot Laba sian Manjaha Bibel
UoN Homepage status on 30 Mar 2019 was up.
UoN Homepage status on 29 Mar 2019 was up.
UoN Homepage status on 28 Mar 2019 was up.
UoN Homepage status on 27 Mar 2019 was up.
UoN Homepage status on 26 Mar 2019 was up.
Kisah Hidup: Pogos di Mulana—Gok Pasupasu di Ujungna | Samuel Frederick Herd
Pogos di Mulana—Gok Pasupasu di Ujungna
Na Dipaboa si Samuel Frederick Herd
Tubu di soposopo do ahu, di huta Liberty di Indiana, Amerika Serikat. Huta na gelleng do on. Tolu ma itongku, sada abangku, dua ma anggingku.
Di soposopo on ma ahu tubu
HAMPIR sude do hutanda halak di huta, jala ditanda nasida do ahu. Di singkola pe holan i do donganku sahat tu na tamat, ndang hea ganti.
Pitu do hami marhahamaranggi. Tingki poso, nunga marsiajar mangula ahu
Hauma do na godang di hutangku. Jagung do na jotjot di suan. Mangula di hauma ni halak do bapakku. Dung remaja, huparsiajari do martraktor jala dohot do ahu mangula.
Marumur 56 taon ma bapakku tingki tubu ahu. Sehat jala gogo dope ibana tingki i. Omakku marumur 35 taon ma tingki i. Ringgas do bapa karejo jala diajari do hami asa songon i. Ndang godang hepengna, alai boi do dilehon ibana hami mangan. Adong do jabunami, dohot pangkeannami. Jotjot do ibana rap dohot hami. Marumur 93 taon ma ibana marujung ngolu. Molo omak umur 86 taon. Ndang sanga nasida gabe sisomba Jahowa. Alai adong sada anggingku na gabe Sitindangi. Jala nunga gabe sintua ibana sian taon 1972.
Pargareja do omakku. Tiap ari Minggu diboan do hami tu gareja. Tingki marumur 12 taon ma hubege parjolo sahali taringot Tritunggal. Husungkun do omakku, “Songon dia do Jesus gabe Anak, alai gabe Bapak muse?” Dialusi omak ma, “Holan Debata do na mamboto i, ndang pola taantusi i.” Gabe bingung do ahu. Tingki marumur 14 taon dididihon di sunge ma ahu. Tolu hali ma ahu dibonomhon. Sahali di bagasan goar ni Ama, sahali di bagasan goar ni Anak, dungkon i bagasan tondi parbadia.
1952​—Tingki marumur 17 taon, alai ndang gabe tentara dope
Adong do donganku partinju tingki SMA. Ditogihon do ahu asa dohot martinju. Marlatik ma ahu jala dohot tu kelompok partinju. Goarna Golden Gloves. Ndang pola jago ahu martinju. Dung piga hali martanding, ndang olo be ahu dohot. Dungkon i, ditugashon ma ahu gabe tentara ni Amerika, dikirim ma ahu tu Jerman. Tingki di Jerman, dikirim atasanku ma ahu tu akademi militer ala dirimpu nasida boi do ahu gabe pemimpin. Dihilala nasida cocok do ahu gabe tentara. Alai ndang lomo rohangku. Taon 1956, dung dua taon martugas hutadingkon ma i. Ndang sadia leleng, dapothu ma tugas na dumenggan.
1954-1956​—Dua taon ma ahu gabe tentara ni Amerika
MUBA MA NGOLUNGKU
Andorang so marsiajar Bibel, sala do pamingkirionku taringot songon dia do baoa na jago. Huihuthon do pamingkirion na huida sian film dohot sian angka donganku. Huhilala ndang cocok baoa marcarita taringot Bibel. Alai ujungna, muba do pamingkirionku. Tingki marmobil ahu di huta, jumpangku ma dua borua Sitindangi Ni Jahowa. Angka ito ni laengku do nasida. Nunga dapothu hian Menara Pengawal dohot Sedarlah! sian nasida. Alai maol do huantusi Menara Pengawal i. Alai ditogihon nasida do ahu asa dohot marpungu di jabunasida. Hudok ma, hupingkiri pe annon. Mengkel suping ma nasida. Didok ma, “Tutu da, ro ma ho dah.” Hudok ma, “Olo, ro pe ahu.”
Hupingkiri nga sala be ahu, boasa hudok olo nangkin. Gabe ingkon ro ma ahu antong. Bornginna i, ro ma ahu tu parpunguan i. Huida ma angka dakdanak disi, godang do na diboto nasida taringot Bibel. Hape ahu, nunga ganup minggu tu gareja dohot omak, holan saotik do na huboto. Gabe olo ma ahu marsiajar Bibel. Parjolo sahali na huparsiajari, i ma goar ni Debata, Jahowa. Najolo, hea do husungkun omak taringot Sitindangi. Didok ibana, “Oh, halak naung matua do na disomba halak i. Goarna Jahowa.” Alai saonari, huboto ma na sasintongna!
Hatop do maju ahu, alana huboto do on agama na sintong. Jadi dung sia bulan ahu ro tu parpunguan tardidi ma ahu di bulan Maret 1957. Muba ma pangalahongku. Las do rohangku, alana nga huboto sian Bibel songon dia do gabe baoa na denggan. Jesus baoa na sempurna do. Umgogo do ibana sian baoa na asing. Alai ndang olo ibana marbadai. Gariada “hohom do ibana” tingki dibahen na hansit, songon naung disurirangkon. (Jes. 53:2, 7, Bibel siganup ari) Jala huantusi ma, angka siihuthon Jesus ingkon burju do tu sude halak.​—2 Tim. 2:24.
Gabe perintis ma ahu taon 1958. Alai sanga do ahu so satongkin, ala naeng marhasohotan dohot si Gloria. Ibana do sada sian borua na manggokkon ahu tu parpunguan tingki i! Ndang husolsoli i. Mansai arga do si Gloria di ahu, ummarga sian berlian. Las hian do rohangku marhasohotan dohot ibana. Saonari ibana ma jo, na patandahon dirina:
“Adong 17 hami na marhahamaranggi. Sitindangi do omakku. Alai, nunga marujung ngolu ibana tingki marumur 14 taon dope ahu. Dungkon i, mulai ma bapa marsiajar Bibel. Asa adong na mangurus angka angginami, direncanahon bapa ma asa marganti ahu dohot kakak lao tu singkola. Molo songon i, boi ma sada sian hami mangurupi angka angginami di jabu. Jala asa boi hami rap mangan sude di jabu, dung mulak bapa sian karejo. Dihatai bapa ma i tu kepala singkola. Setuju do kepala singkola i. Jadi, songon i ma dibahen saleleng sataon, sahat tu na tamat singkola kakakku. Adong dua keluarga Sitindangi na marsiajar dohot hami. Jala 11 halak ma sian hami na gabe Sitindangi. Lomo do rohangku marbarita, nang pe parila ahu. Sai diurupi tungganedolingku do ahu marbarita saleleng martaontaon.”
Jadi bulan Februari taon 1959 ma hami marhasohotan. Rap merintis do hami. Di bulan Juli na i, diisi hami ma formulir laho tu Betel. Marcitacita do hami asa karejo di kantor pusat. Mangkatahatai ma hami dohot si Simon Kraker. Didok ibana, ndang dijalo be molo nunga marhasohotan masuk tu Betel. Alai tong do hami marcitacita tu Betel. Jadi dipaima hami do i saleleng martaontaon.
Dikirim hami ma surat tu kantor pusat. Dipangido hami ma asa boi mangurupi inganan na mangkaporluhon parbarita. Ditugashon ma hami di Pine Bluff, Arkansas. Tingki i, adong do dua huria disi. Sada huria tu angka donganta na kulit putih, jala sada nai tu kulit hitam. Ditugashon do hami tu huria kulit hitam. Holan 14 halak do penyiar disi.
GABE SUSA ALA DIPAIMBARIMBAR
Ra olo do hamu longang, boasa dipaimbar donganta kulit putih dohot kulit hitam, hape Sitindangi do hita. Alai, songon i do situasina tingki i. Diorai pamarenta do marsaor kulit putih dohot kulit hitam. Alana jotjot do gabe masalah molo marsaor nasida. Di pigapiga inganan, gabe disegai do Bale Harajaon ala pungu disi kulit hitam dohot kulit putih. Molo marbarita kulit hitam tu jabu ni kulit putih, olo do gabe ditangkup jala dipungkuli nasida. Jadi asa boi denggan marbarita, ingkon taihuthon do aturan pamarenta. Mangkirim do hami asa boi muba situasi i.
Ndang mura marbarita tingki i. Sipata olo do jumpang hami dohot keluarga na kulit putih. Dipingkiri hami ma: Ingkon dipatorang hami do saotik taringot Bibel? Manang, pintor parmisi do hami? Songon i ma carana.
Asa boi merintis, karejo do hami ganup ari. Si Gloria karejo paiashon jabu ni halak. Molo ahu paiason bagian luar ni jabu songon taman, jandela dohot na asing. Somalna, di sada jabu digaji do hami tolu dollar sadari. Jotjot do huurupi karejo ni si Gloria asa pintor hatop sae. Dung sae karejo, dilehon parjabu i ma hami sipanganon. Alai na ngalingali do, ala sian kulkas do dibuat. Ganup minggu, manggosok baju do si Gloria di jabu ni keluarga na kulit putih. Jala di sada jabu rap do hami paiashon jandela. Molo si Gloria paiashon sian bagas, ahu sian luar ma. Boi ma sadari dikarejoi hami i, dung i dilehon ma hami sipanganon. Alai si Gloria ndang sameja mangan dohot keluarga i. Ahu pe mangan di luar do, alai ndang pola boha. Tabo do sipanganonna i. Sasintongna burju do keluarga i. Alai, gabe tarihutihut ma nasida, alana somal dope angka halak tingki i paimbarimbarhon. Songon pengalamannami, hea do hami mangisi bensin di pom bensin. Adong ma petugas na kulit putih. Husungkun ma, boi do dipangke si Gloria toilet disi? Pintor murhing ma bohina tu ahu, jala didok, “Tarkunci do i.”
SAI HUINGOT DO BURJU NI ANGKA DONGAN
Alai las do rohanami tu angka dongan saleleng hami merintis di Pine Bluff. Tingki i hami tanding dohot sada donganta, alai keluargana ndang Sitindangi dope. Diurupi si Gloria do tungganeboruna marsiajar Bibel. Molo ahu, mangurupi dua boruna dohot helana. Ujungna, tardidi ma tungganeboruna raphon dua boruna i.
Adong do kedannami di huria kulit putih. Olo do ditogihon hami mangan di jabuna. Alai ingkon borngin ma hami ro, asa unang adong halak na mangida. Di tingki i, adong do sada organisasi goarna Ku Klux Klan (KKK). Fanatik jala kejam do nasida tu halak kulit hitam. Hea ma di sada perayaan adong sahalak baoa na hundul di jolo ni jabu ni donganta. Dipangke ibana ma baju dohot tangkuluk na bontar sude, dos songon pangkean ni anggota KKK. Nang pe jotjot diida angka dongan songon i, tongtong do nasida burju tu hami. Di tingki na asing, naeng kebaktian ma hami alai ndang adong hepengnami. Jadi digadis hami mobilnami Ford 1950 tu sahalak donganta. Ala ndang adong be mobilnami, ingkon mardalan pat ma hami marbarita dohot mangurupi angka parsiajar Bibel. Jadi loja do hami. Alai di sada tingki dung mulak marbarita, tarsonggot ma hami adong mobilnami najolo i, parkir di jolo jabunami. Jala adong karotas na ditempel di kaca ni mobil i, isina, “Hadiahku ma on tu ho. Sian: Donganmu.”
Adong sada pengalaman na asing na so tarhalupahon ahu. Digokkon do ahu dohot tu Sekolah Pelayanan Kerajaan di South Lansing New York, taon 1962. Di singkola i dilatik do pengawas huria, wilayah dohot distrik saleleng sabulan. Ditingki i ndang adong karejongku, jala otik do hepengku. Hea do ahu melamar karejo di Pine Bluff. Jadi tompu ma ditelepon nasida ahu, asa karejo. Molo olo ahu, ahu ma halak kulit hitam na parjolo karejo disi. Dia ma pillitonku? Hape ndang adong hepengku tu New York lao tu singkola i. Sanga do hupingkiri, hujalo karejo i jala ndang jadi dohot tu singkola i. Naeng hubahen ma surat tu Betel. Alai masa ma na so panagaman, na so tarhalupahon ahu.
Adong ma sahalak donganta borua di hurianami. Alai tungganedolina ndang Sitindangi. Di tingki manogot, ro ma ibana mangalehon amplop tu ahu. Gok do hepeng di amplop i. Jadi saleleng on, ganup ari do ibana dohot anakna mamutik kapas. Jadi dipapungu ibana ma hepeng hasil ni kapas i, asa i ma ongkoshu tu New York. Didok ibana ma, “Lao ma ho tu singkola i, marsiajar ma ho, alai dung mulak annon ajari ma hami dah!” Dung i, hutelepon ma perusahaan i, husungkun ma, “Boi do ahu karejo lima minggu nai?” Dialusi nasida ma, “Ndang boi!” Bah ndang pola boha. Jadi huputushon ma, ndang hujalo karejo i. Tuani ma!
On ma didok si Gloria saleleng merintis hami di Pine Bluff: “Las hian do rohanami dison. Ra adong do 20 halak na huurupi marsiajar Bibel. Mulai sian manogot marbarita do hami. Dung tonga ari diurupi hami parsiajar Bibelnami. Olo do sahat tu jam 11 borngin. Las hian do rohangku! Naeng ma dison hami tading torus. Molo boi nian, ndang pola be hami ditugashon di inganan na asing manang gabe pengawas wilayah. Alai ndang songon i rencana ni Jahowa da bah.”
GABE PENGAWAS WILAYAH
Diisi hami do fomulir asa boi gabe perintis istimewa, tingki di Pine Bluff dope hami. Hirim do rohanami asa boi gabe PI. Alana lomo do roha ni pengawas distrik asa gabe PI hami di Texas. Setuju do hami. Sai dipaimaima hami do surat sian kantor. Alai ndang marna ro suratna. Ujungna, di bulan Januari 1965 ro ma suratna. Ditugashon do hami gabe pengawas wilayah! Di tingki i, ditugashon ma dohot si Leon Weaver gabe pengawas wilayah. Saonari nunga gabe koordinator di Kantor Cabang Amerika Serikat ibana.
Ndang yakin dope ahu gabe pengawas wilayah. Alai tingki ditugashon ahu, si James A. Thompson ma na gabe pengawas distrik tingki i. Ibana do na mangajarajari ahu. Dipaboa ibana do dia na porlu hulatik sian diringku, asa boi gabe pengawas wilayah na denggan. Dung gabe pengawas wilayah ahu, huantusi ma porlu hian do poda sisongon i di ahu. Jadi godang do na boi huparsiajari sian ibana.
Diurupi angka donganta on do ahu
Tingki i, adong do dibahen pelatihan tu pengawas wilayah. Jadi di bagasan saminggu disuru ma ahu mamparrohahon sahalak pengawas wilayah di sada huria. Dung saminggu nai, marganti ma hami. Ibana ma na mamparohahon ahu. Dung i, ndang pola be rap hami. Hudok ma tu si Gloria, “Sayang nai ate ndang rap be hita dohot nasida.” Alai, dapothu ma parsiajaran na ringkot. Manang didia pe hita, sai adong do donganta na rade mangurupi. Jadi, ingkon olo ma hita diurupi. Sai hujangkon do molo adong donganta na mangurupi ahu. Umpamana, songon si J. R. Brown dohot si Fred Rusk na karejo di Betel.
Sai adong do na paimbarimbarhon kulit hitam dohot kulit putih tingki i. Hea do KKK mambahen acara di Tennessee tingki melayani hami disi. Huingot do tingki maradi hami di sada restoran dung sae marbarita. Tingki naeng tu toilet ahu, adong ma sahalak baoa na murhing bohina tu ahu. Jala adong do tattona na patuduhon ndang lomo rohana mangida kulit hitam. Diihutihuthon ibana ma ahu. Alai ro ma donganta kulit putih manjumpangi ahu. Balga do donganta on. Didok ibana, “Aman do kan, brur?” Pintor lao ma baoa nangkin. Dung martaontaon huantusi ma, ndang alani marimbar warna kulitna umbahen na songon i nasida. Alai, ala mardosa dope hita. Jala huantusi ma, donganta do sude na diorganisasi ndang soal warna kulitna. Rade do nasida mangurupi hita.
GOK PASUPASU DI UJUNGNA
Nunga 12 taon ahu gabe pengawas wilayah. Molo gabe pengawas distrik 21 taon ma. Gok do pasupasu dohot pengalaman na hudapot. Alai adong dope. Di bulan Agustus 1997 digokkon do hami karejo di Betel Amerika Serikat. Saut do citacitanami i hape dung 38 taon. Dung i karejo ma hami di Betel. Dirimpu hami satongkin do hami karejo disi. Hape daong.
Arga situtu do si Gloria di ahu
Mulana di Departemen Dinas do ahu ditugashon. Godang do na boi huparsiajari! Godang do angka sungkunsungkun sian angka sintua dohot pengawas wilayah di negara on. Jadi, ingkon dialusi angka dongan di departemen on do i. Alai, las do rohangku, ala sabar do nasida mangajari ahu karejo di bagian i. Molo ditugashon pe ahu muse di bagian i, godang nai dope na boi huparsiajari sian nasida.
Lomo do rohangku dohot si Gloria karejo di Betel. Ala nunga somal hami hatop dungo sian najolo, gabe mura do hami mangihuthon jadwal di Betel. Dung pigapiga taon, mangurupi Punguan na Mangaradoti Organisasi do ahu, i ma di bagian Panitia Dinas. Dung i, dilantik ma ahu gabe anggota Punguan na Mangaradoti Organisasi di taon 1999. Godang do na boi huparsiajari di bagian i. Alai na rumingkot, gabe huantusi ma Jesus Kristus do na manguluhon sude huria Kristen, ndang jolma.
Taon 1999 gabe anggota Punguan na Mangaradoti Organisasi ma ahu
Molo huingotingot ngolungku muse, sipata songon panurirang Amos do huhilala. Halak na biasa-biasa do si Amos. Parderes parbue ni ara do ibana, sipanganon ni angka na pogos do i. Alai dipangke Jahowa do ibana gabe panurirang. Gok do pasupasu na dilehon tu ibana. (Am. 7:14, 15) Jadi ahu pe diparrohahon Jahowa do. Hape halak na pogos hian do ahu di Liberty di Indiana. Alai gok situtu do pasupasu na hudapot sian Jahowa! (Poda 10:22) Ndang hea tarbayangkon ahu boi dapothu on sude.
“Beta tu Ambasang!” – Amani Partogi
← Marlumba mangan Gadong
Holan Ho Do Haporusan →
“Beta tu Ambasang!”
“Beta tu Ambasang!”, ninna. Najolo, hatiha di huta iba, somal do binege hata on.
Ra godang do hita mananda ambasang, parbuena, manang bonana. Alai hea do geok huhilala di huta nami on, hatiha doli-doli dope au di Bekasi. Lao ma hami manogot-nogot tu Pasar Senen. Mardomu ala naeng patupa Natal naposo bulung di gareja, jei songon daoupogu di botari,-di Natali– dipatupa lampet, nang na asing. Pargeokna, sude dongan naung tubu jala na magodang dihutaon mandok tabo ninna bacang. Jei, sai hurimpu do ambasang nanidokna. Ai loak ma dongan on, mangan ambasang di manogot ni ari, sotung do marsahit butuha halahon sude, ima ro tu rohangku, alai hupasip. Dung pe hubereng, dang hape songon nadirohai, alai songon hatupet na adong dibaen loppan dibagasan, jagal. Jagal manuk, nang jagal lombu/sapi.
Ima jo taringot tusi.
Dang na sahali be binereng na massitallihan jolma di tipi on. Parsingkola tu parsingkola, huta tu huta, nang na asing. Sipata, manginongi do roha, ai marisuang ma halahon naung maringanan di kota na bolon on manang naung parsingkola be, hape sai lalap holan marbadai. Satongkin-satongkin marsitallikan, marsisurbuan. Masa pamilliton ni bupati, laos masa do marbadai. Gabe loak ni ida.
Jala godang nuaeng on mangasang-asang diruang jolma. Hut muse ma runggu-runggu biang, hata dihami an. Molo godang donganna, gogo ma soarana jala sai hira na jumago ibana idaon. Ia so i, sipanggaron, asa sai dipuji donganna, patudu hajagooan di hata sambing.
Hape, ia di huta nami, di Ambasang do dipasidung parkaro.
Ai bonani Ambasang situtu do i. Jala molo ro hamu tu Pakkat, apala di simpang opat Pargodungan-Simarsik ma bonani ambasang on. Satohona nunga huta Sosor Gadong i. Parsintongan ni huta ma on nuaeng, tung mansai ribur do hatiha mulak parsingkola jam dua arian marsibolusan dison.
Najolo, dang masa marbada runggu-runggu biang, hata saonari tawuran. Denggan do dipasahat tona, molo jago do, sada tu sada ma. Olo do parbadaan on alani bola, alani anak boru, ala marsitombisan di onan. Di bonani Ambasang on ma dipasidung. Dang masa mamboan balati, pungga, piso, nang na asing. Holan mangasahon botohon do. Tarsar do barita naeng martenju si Jatikkos tu si Jatolhas di Ambasang. Marroan be jala marpungu ma di ambasang on. Alai olo do sipata sundat na martenju on, molo diboto guru. Manang guru ni ise pe i. So guruna pe taho, guru SD, SMP na asing. Ai hormat do parsingkola tu guru.
Jei, tung tarbarita situtu do bona ni ambasang on najolo.
Agiape godang dongan na be, sahuta, sasingkola, sakost, dang masa parsidohot diparbadaan i. Sada tu sada do!. Sahat tu saonari disi dope ambasang i, alai dang huboto, atik na dipangke dope gabe inganan pasidungkon parkaro. Aut sura adong ambasang dihutaon, inganan ni partenjuan ateh.
6 thoughts on ““Beta tu Ambasang!””
28 Maret, 2012 pukul 12:50 pm\t Balas
molo di masa nami tikki SMP tu bonani sotul do di selesaihon parkaro, sarupa do ikkon sada tusada, dang boi mamboan alat, alai lucuna, boi do menyerah, molo dung menyerah inna aloi bah saema parkaro na talu ma ibana, jala dung sidung i mardongan do muse
29 Maret, 2012 pukul 8:17 am\t Balas
pas dei laekku, lebih jentel do nojolo. molo nga hundul alo i dang masa be di tenju, apalagi di tunjang.
3 April, 2012 pukul 9:44 am\t Balas
nga sarupa lae,,,ai di hutanami pe bona ni ambasang do tempat penyelesaian akhir,,,
alai adong ngeri na otik…ala bona ni ambasang i tubu disamping ni lombang manang rura,gabe jotjot do akka natalu di rurushon manang di dabuhon tu lombang i,,,,jadi ikkon benar2 pejantan tangguh do molo naeng selesai masalah di bona ni ambasang i…dang masa di si marbada mussung,,,,hahhahahahhaha
4 April, 2012 pukul 8:07 am\t Balas
hahahahah…didia hutamuna laekku.
Ngeri ma i puang…
simate-mate do hape ateh…wkwkwkw
4 April, 2012 pukul 8:37 am\t Balas
di Siborongborong do hutanami lae,,salut marnida blog muna on lae,,,tetap ma berkreasi….maaf ma parjolo tanpa se ijin muna godang hu share deba akka na lusu lussu i…hahahhahaha
gabe hera panakko ate lae,,,
horass,,,,salam kenal ma ate lae…
4 April, 2012 pukul 9:05 am\t Balas
Horas Lae Pero,
Sarupa parhumbang do hape hita ateh..heheheh..jei godang do dabah akka pengalaman na neog najolo. boa baenon, idope tikkina, jala sude gabe tdaing siingoton namai. hahahhaha
KATEKHIMUS na METMET bindu Paopathon | HKBP Bonang Indah
« KATEKHIMUS na METMET bindu Patoluhon
KATEKHIMUS na METMET bindu Palimahon »
KATEKHIMUS na METMET bindu Paopathon
Aha do lapatan ni Pandidion i?
Ia Pandidion i ndada holan aek sambing, aek na marsaor Hata ni Debata do aek i; ai tona ni Debata do umbahen na binuat aek i.
Beha do pandok ni Debata?
Didok Tuhanta Jesus Kristus di ujung ni surat na sinurathon ni si Mateus”.
Aha do uli sian Pandidion i?
On do: Saluhut halak na porsea di Hata ni Debata dohot dibagasan bagabagaNa, dapotan hasesaan ni dosa, dapotan dohot haluaon sian hamatean dohot sian sibolis jala dapotan hasonangan salelenglelengna.
Dia do didok Debata bagabagaNa?
Didok Tuhanta Jesus Kristus do di ujung ni surat na sinurathon ni si Markus: “Na porsea jala tardidi dapotan haluaon; alai na so porsea i, hona uhum do.
Beha do pangalaho ni aek i umbahen tung dihorhon i ulaon na sai godang?
Dia do lapatan ni na tardidi?
On do: Siauponta do ganup ari hinorhon solsol ni roha dohot hinorhon ni paimbaruhon roha isara ni ompungta si Adam rap dohot dosanta ro di angka sangkap ni roha na jahat asa mate sudena jal
Di dia do tarsurat hata i?
Didok si Paulus do di suratna tu halak Rom i di bindu paonomhon: “Na tartanom do hita rap dohot Ibana marhitehite Pandidion i tu bagasan hamatean, asa marparange hita dibagasan ngolu na imbaru, songon Kristus naung hehe sian angka na mate hinorhon hasangaphon ni AmaNa”.
Jamita Tu 17 Agustus 2014 | Bakti J Situmorang
Jamita Tu 17 Agustus 2014
Bahan Sermon Tu Jamita
Minggu IX Dung Trinitatis, 17 Agustus 2014
Turpuk Jamita : Psalmn 67, 2-8
Ia Psalmn on i ma sada ungkapan hati sian sahalak di tonga ni punguan manang bangso na manghilalahon pasupasu dohot asi ni roha ni Debata di bagasan ngolu songon bangso ni Debata.
Torop do angka pande mandok, di bagasan Psalmn 67 on tarida do sada konteks taringot tu ngolu ni bangso i dung ruar sian habuangan. Sian angka pandohan “Pasupasu ni Debata”, “Gogo ni tano” [bahasa Indonesia : tanah memberi hasil= masa gotilon] dohot “sogot” i ma taringot tu partingkian na naeng ro, tarida ma pangantusion ni parpsalmn mamparhatopot di tingkina gabe ditanda angka bangso di tano on Debata Jahowa. Ala ni i boi do Psalmn on marrumang ende pujipujian ala pambahenan ni Debata di tingki na salpu, alai laos boi do manudu tu tingki sinuaeng suang songon panghirimon tu tingki na ro.
Hatorangan ni Turpuk :
Dibuhai do Psalm 67 on marhite rumusan manang formula na marharoroan sian pasupasu na pinasahat ni malim songon na jumpang hita di 4 Musa 6, 24-26 i. Didok do di ayat on „Sai asi ma rohaM di hami, jala pasupasu hami, sai marsinondang ma bohiM mandongani hami..” Mansai donok do i tu pasupasu na pinasahat ni malim di bagas joro. Tutu molo pasupasu hamalimon i, dipasahat sahalak malim tu punguan na ro di bagas joro; alai anggo na nidok ni parpsalmn on sai tarida do hira dipasahat sahalak sian natorop i, jala tu tongatonganasida.
Ia pandohan on patuduhon songon bangso ni Debata nasida ndang hea sahat pasupasu i holan tu marsasahalak, alai ingkon idaon do i songon pasupasu ni Debata nang tu punguan i manang secara kolektif.
Jala songon na taida di prinsip ni pangidoan i, dipasahat parpsalmn do tangiang on marhite ungkapan bersama, jala i do na taida di prinsip hatopan ni tangiang songon na pinodahon ni Tuhan Jesus tu angka sisean-Na di Mateus 6 i, i ma “Tangiang Ale Amanami”. Molo taida di tangiang i, nasa pangidoan dipasahat do songon pangidoannami, ndang pangidoanhu.
Ayat 3 : Di ayat on jumpang hita ma aha do tujuan dipasahat Debata pasupasuNa tu tano on. I ma asa “lam marbinoto tano on di dalanMu, diboto sude angka bangso sudena”. “Tano” dison boi do marlapatan songon huta/ negeri manang tano na parmianan ni angka bangso dohot marga [ayat 3a +5d]; alai di ayat 7a “tano” martudutudu tu tano songon na manubuhon angka suansuanan, i ma tanah pertanian wadah ni bercocok tanam.
Ayat 4+6 :
Didok sahalak penafsir sasintongna mangihuthon struktur na somal di Psalmn manang syair ni halak Jahudi adong do sada bagian na mago dison. Ingkon adong do sahalinari pandohan songon na jumpang di ayat 4 dohot 6 on. Jadi ingkon adong tolu hali, i ma di bagian pangujungi ni Psalmn on. Alai ndang jumpangnta i.
Sai hira sada alus do on tu pandohan na pinasahat ni sahalak di tongatonga nasida. Jadi ende manang tangiang pamujion on dihatahon nasida sai hira masialusan [responsoria].
Roha na marlas ni roha jala marolopolop dison i ma patuduhon sada hamauliateon ni roha. Ajakan laho mamuji dohot pasangap Debata i ma na tarida sian parpsalmn dison. Asa sude bangso mamuji jala marolopolop ala pambahen ni Debata.
Dung dipasahat parpsalm pandohan pujian di ginjang, nuaeng diulahi ma muse i sai songon sada pangondolhonon ni pujipujian nasida. Tano na didok dison martudutudu do i tu tano ro di nasa na isina. Boi do on marhadomuan tu panompaon ni Debata dimulana di langit dohot tano on, ro di nasa na tinompa. Tano na tapaidaida rotak jala kotor, alai laos disi do tubu angka suansuanan jala mangalehon parbuena. Dohot do nang angka i patuduhon hamuliaon ni Debata ala Ibana mamasumasu.
Deba Ondolan di Jamita
1. Debata parholong ni roha do Debata ni halak Kristen i. Jala ndada holan tu sasapunguan hasahatanna, alai lomo do rohaNa asa sahat pasupasu i tu nasa bangso jala “sahat tu ujung ni tano on”.
Jumpang hita do manang na piga hali pandohan on “Asa sude bangso mamuji Ibana” [ayat 4 dohot ayat 6]. Di hata Indonesia didok “Kiranya bangsa-bangsa semuanya bersyukur kepada-Mu ya Allah.. ”.
Tontu halak na tau mandok mauliate, i do dihalomohon Debata. Sahalak na tau mambilang pasupasu ni Debata jala marroha mauliate [1 Tessalonik 5, 18], gabe hiras ma rohana mangula ulaon dohot marpanghirimon.
Tontu molo tapujipuji Debata, ndang na hurangan Debata ni hasangapon dohot hamuliaon. Jala ndang dung hea adong tangiang manang pamujion sian jolma i asa gabe singkop hamuliaon ni Debata. Alai lomo roha-Na asa sude bangso mamoto haluaon na pinatupa-Na jala sude marga [suku bangsa] mamuji Ibana. Didok di 1 Timoteus 2, 4 “Ai dipangido rohaNa do naeng saluhut jolma malua jala sahat mananda hasintongan i”.
2. Ia partingkian on ombas na pinasahat ni Debata tu bangso-Na saleleng mangolu di tano on. Taida ma dison tubu sada kesadaran di parpsalmn on paboa Debata di ginjang ni saluhut partingkian i, na melampaui sude tingki dohot masa, jala Ibana do tahe mangelehon partingkian i.
Ia ngolu ni halak Kristen di tano on i ma sada tingki parasian. Saleleng mardalan hita di tano on, taboto do adong do ujung ni hasiangan on. Adong do ajal ni hasiangan on, disi ma ro Kristus paduahalihon songon panguhum na sintong.
Ibana do mangatasi sejarah dohot partingkian na tatanda on, di bagasan ni i do hita mangolu. Asa pardalanan sejarah didok ma i history. Hata “history” sasintongna patuduhon “His story”, berita tentang Dia i ma barita manang sejarah taringot tu Tuhan Debata do i.
3. Songon bagian na so tarsirang sian NKRI, sude do ruas ni HKBP manghalashon dohot manghamauliatehon tu Debata siala pasupasu-Na na mamboan haluaon manang kemerdekaan tu bangso on 69 taon na salpu. Tung silehonlehon ni Debata do haluaon tu bangso on, asa taparhaseang marhite partisipasi dohot panumpahionnta.
Tahalashon do nang partisipasi ni ruas ni huria i di ngolu berbangsa dan bernegara di Indonesia on. Suang songon i ma nian joujou ni turpuk on asa sude hita parsidohot di pembangunan ni bangsonta, asa diboto habalgaon dohot asi ni roha ni Debata marhite ngolu dohot parangenta. Manungguli rohanta do pesta kemerdekaan ni bangso on mamereng peran dohot parsidohotonnta di semangat kolektifitas ni bangsonta Indonesia, jala asa boi hita songon angka na porsea gabe sira dohot panondang ni tano on [Mateus 5, 13+16].
Posted in almanak HKBP 2014, bibel HKBP on August 5, 2014 by baktijsitumorang. Leave a comment
← todays: Dalam Apa Kasih Allah Dinyatakan ? [1 Yoh. 4,9]
todays: Engkau Tuhan telah menjadi pertolonganku [Mzm. 63, 8] →
07.52 Gereja Katolik Maria P.O.K.-Sidikalang No comments
Kej 18:1-15 ; Mat 8:5-17
“Ale Tuhan, na hurang tama do ahu, tung degeonmu jabungku; dok ma hata sisandok, asa hipas naposongki!” (Mat 8:8)
Tung mansai burju hian induk soldadu na hita begei dibarita nauli i. Ibana ro tu Jesus mangelek asa dipamalum Jesus naposona (pambantuna). Sahalak tuan mangido tu naposona. Angkup ni i muse, induk ni soldadu i parhaporseaon nabalga, alana ibana marunduk ni roha, na mandok pardosa do ibana, dibahen i ndang tama Jesus na madai o ro mandege jabuna, jala didok ibana na porsea holan hata sambaing pe didok Jesus, sai na hipas do naposonai.
Asing do pangalaho ni induk ni soladadu i dohot pangalaho na mangolu di nuaeng on. Godang jolma i holan mamingkirhon dirina sandiri, molo tung pe martangiang, ai holan martangiang di Ibana sandiri manang holan mangido di ibana sandiri. Muse, ise ma haroa jolma na olo mangido pasu-pasu tu naposona? Somalna sahalak tuan, manang namora holan mamarenta naposona do.
Marhite nabinahen ni induk soldadu i didok tu hita, asa hita unang holan mamingkirhon dirinta sandiri, unang holan martangiang mangido pasu-pasu holan di hita sandiri. Tung mansai godang dope jolma na marsahit, na metmet di tonga-tonga ni ngolunta. Olo do hita mengurupi dohot martangiang mangido tu Jesus asa dipasu-pasu nasida? Porseama hita, pambahenan na dengaan dohot tangiangta tu nasida, tontu do marlapatan molo hita ulahon di bagasan haporseaon dohot ias ni roha.
TANGIANG NA SALAH ALAMAT – Amani Partogi
← Rahangku sakit…..
TANGIANG NA SALAH ALAMAT
Posted on 3 Juli, 2009 by Hendry Lumban Gaol
Ide Suhutan Oleh St. B. Rambe ( ni edit muse Amani harapan Lbn Gaol)
Songoni do huroa ngolu ni hajolmaon. Molo tikki tabo do ngolu i, jot-jotan do hita lupa, manghamauliatehon tu Debata akka basa-basa na tajalo. Na tung mansai ironis na, olo gabe tubu gijang ni roha, manghaginjangkon hamaloon, siadongan dohot habisukon na majalahi ngolu, dohot malo ni na mangulahon ulaon. Ta sadari do nian, sude ngolu na di portibion, ala asi ni rohaNa sambing do. Alai mamikkiri on ma hita sipata guga pikkiran ta, alana ndang sarupa parngoluon nijolma.
Ra olo do tubu pangiburuon di roha molo poinatudos-tudos diriniba sandiri tu akka dongan na asing. Ai ninna roha sarupa do gogo, sarupa do parsikkolaan, alai boasa masiasingi pasu-pasu ni Debata na tajalo.
Boasa si Gulontam, anakni naso umboto golpa di hita an, ima anak ni OppuJumikkat, parlapo jala parrude-rude ni, dung sahat di Jakarta on, sai songon na marmual hepeng na, marlobi-lobi passarian ibana. Jala idaon maru jut inganan ni hepengna dohot ugasan na asing dope. Samppulu sai motorna, pitu bengkelna, jala ualu ratte tanona na marserak di Jakarta. Dang dohot binilangan dope jabu kontrakanna.
Hape ia si Julla, sahalak na bisuk, nunga leleng jala termasuk na boi mangihut-ihut do anggo di parbinotoan, jala benget do mula-ulaon burju jala pattun. Hape laos so boi nanggo manakkui hepeng salipper, jala olo sai hurang di parhepengon. Mamikkiri on ma sipata, akka dongan mangingot poda ni natua-tua na mandok, “molo litok aek di jae, tikkiron ma tujulu” lapatanna, songon hata sileban na mandok, “eling”. Songoni ma sada ngolu ni sahalak dongan ima si Julla, di pangarantoan.
Hira sorat jala maol rajokkina di hilala, gabe tubu rohana mangarimangi, aha na sala, aha dosa na mangissobbut di si Julla?. Molo binereng muse sian asal ni si Julla on, ima anak ni sahalak porhanger naung passiun (guru huria) di hutana. Ra, nunga taboto boha do anak ni sahalak porhanger. Jala partuhanon pe tung mansai gomos do di tiop ibana. Jala tartanom do dibagasan rohana songon nidok ni jamita I, “sude ngolu on, holan asi ni roha sambing do”.
Mangingot I ma si Julla, manongos surat ma tu natua-tua na, dohot hepeng sekedar, asa diboan pandita sada tangiang khusus, asa dapotan passarian jampalan na lumomak. Jala manghamuliatehon sude naung pinasahat ni Debata tu ibana, alai manarita do tongtong ibana, boasa dang haru marnasukkup taringot tu panjappalan otte.
Songon hamauliateon na, ima hepeng nasekedar nakining. Las do roha ni amanta guru huria na pessiun nakkining, pittor humalaput do amanta on, pasahathon tu pandita, asa diboan di tangiang pangondianon ari minggu, asa mura akka rajokki ni anak na diparjalangan. Disukkun amanta pandita ma guruhuria passiun I, didia do tinggal anak mu pangaranto i?.
“Mauliate ma amang Sittua nami, di hamuliateon naung pinasahat munai, alai tahe didia do nasida maringanan saonari, asa binoto innon manangiakkon di gareja.”
Mangalusi sukkun-sukkun ni pandita I songon na ngongong do guru passiun i. Alai hatopma di alusi, “Di Jakarta do amang….”
“Bah ido ateh….mauliate ma, hutangiakkon hami pe annon..” ninna Amanata Pandita on huhut ma di ihoti dasina jala dipakke Jas na laho tu gareja.
Jonok hata ni suhutan, di jalo Tuhan I do tangiang ni amanta pandita i, jala di suru Tuhan ima suru-suruan na, songon utusan pasahathon rajokki ni si Julla, anak ni guru huria i. Sai mangareap-reap ma suru-suruan on mangalului inganan ni si Julla, mulai sian tonga kota sahat tu sugut-sugut ni kota Jakarta. Muai sian Cikarang sahat rodi Cilegon. Disukkuni akka partabbal, akka par-oli nang akka partiga-tiga. Akka inganan na jonok tu batas-batas Jakarta pe nunga di lului. Ndang dapot suru-suruan i. Nunga loja, jala nunga sude kota Jakarta dilului ndang adong.
Ujung na mulak ma suru-suruan i, diboan ma muse mulak rajokki i tu nappunasa, jala laos so sahat tu si Julla anak ni guru huria pasiun i. Hape di Cikupa Tengerang, apa jonok do tu Mall Matahari i martiga-tiga kaset pi si di do si Julla anak ni guru huria pasiun i. Bage ndang sahat tu alamat ni si Julla rajokki i. (BR)
Pos ini dipublikasikan di TORSA dan tag beresman rambe, Hendry Lbn Gaol, suhutan. Tandai permalink.
One thought on “TANGIANG NA SALAH ALAMAT”
13 Juli, 2009 pukul 2:32 am\t Balas
Ah..hamu nian lae, ai boi do sala inganan suru-suruan hape?
HAMPUNG TOGI - MARTAHI RO SIMATUA NI SI TOGI - PALAMBOKPUSUPUSU
Home » TORSA » HAMPUNG TOGI - MARTAHI RO SIMATUA NI SI TOGI
30 August 2017 TORSA Edit
Tarsonggot si Togi ala tompu so marboaboa si Kartini naung di jabu simatuana boru Nai Polin manghatatai dohot natorasna na dua i rap dohot ni olina. Hape ansung songon i do ibana marpahean ala i dope ibana mulak sian balian. Humarorojor ibana maningkati pahaeanna mamangke mandar laos dialithon marlopes songon i nang pe so martapian dope ibana mulak sian hauma, unang apala songon i marpitolon pendek rohana laho manjalang simatuana i.
“Bulus ma ho Pae martapian so tung gabe lalap ho annon gabe losok roham martapian annon dung golap ari” ninna si Kartini huhut mangalehon anduk tu Amantana i.
Tung disangahon si Togi do mangapus siubeon ni inantana i lambok huhut mangumma pardompahanna, ala ni panarihon ni si Kartini tu ibana. Lam ganda tahe holong ni si Togi dung lam sorat si Kartini mamboanton langkana na so sae i dope, tarlobi muse nunga lam balga siubeon ni Inantana i ala nunga gok pitu bulan bortian ni anak buha baju ni nasida i. Tamba tahe uli ni si Kartini dungkon sidung ibana mangae ala manigor hatop do ro tamba ni dagingna, tamba mokmokna atik pe sai maos didok Bidan tu ibana asa unang nian mamokmokhu ibana mamboanton uranganna i.
Si Togi pe muba do nuaeng hinsana mangurupi inantana i di jabu. Tung so hea be dipasombu ibana ripena i sasada ganup manogot laho mardahan dohot paias pahean ni nasida. Tarlumobi molo martuaek dang dilehon si Togi be ripena i tu aek so holan martapian, dang pulut rohana maloja hu si Kartini jala ngalian molo malelenghu di mual manantapi abit dohot mamuri panganan.
Ala ni holongna ma tu si Kartini asa holan ari minggu botari i nama ibana olo laho tu lapo marsirarion dohot donganna, atik pe sipata olo mohop pinggolna molo pajumpang dohot si Jannus, Sangkap nang si Monang na sai olo mangehetehet ibana mandok asa mamangke rok ibana ro tu lapo.
“Ai hamu poang naung dua urang be do niolimuna, aha na so dohononmuna. Tupa nuaeng uju parsaurangan ni olimuna be lobi sian ahu hamu manarihon ripemuna. Hape muba molo tu ahu so i nama pangehetmuna” ninna si Togi sada tingki tu donganna i ala sai mangehet ibana.
“Akh, ianggo ahu dang pola songon ho i. Tutu dang na hupasombu ripengku sasadasa mangulahon di jabu alai marnata do poang ndang songon ho. Sungkun sude jolma on, uju baru sohot jala mardenggan pamatang ni olingku, ganup botari do ahu tu lapo dang songon ho sahali saminggu” ninna si Jannus tong sai mangalesengi si Togi.
“Asing do antong hamu, dang songon ahu ala ingkon mangurus natorashu do hami sahali duansa. Antusima na marsajabu dohot natuatua naung matua palingpaling” ninna si Togi mambuat monangna.
“Unang sai patangitangi si Jannus i. Aha na so dohonon ni ibana, burju simatuana mangurupi ibana molo toho mardenggan pamatang Inangbao i” ninna si Monang mangampini si Togi.
Hape tompu digorahon Ompu Pangadean boru sian pintu ni mual i si Togi asa humatop martapian, ala nunga antar lumeleng simatuana i paimahon si Togi asa rap hundul nasida ala adong na naeng hatahononna tu nasida. Dihojoti si Togi sian mual, dipasigop ibana marpahean tu bilutna. Ditopot si Kartini muse ibana laho mangarade abit ni amantana i.
“Nunga, ahu pe mandiori abithu. Inong i ma dongani” ninna si Togi songon na marhusip.
Alai tong do dang olo si Kartini ingkon sai ibana do parade pahean ni amantana i. Dung dienet ibana abit sian lamari dilsurdukhon tu si Togi, dipanotnoti ibana muse amantana i marpahean asa rap nian rohana nasida haruar sian bilut manopot inongna dohot duansa simatuana i.
“Pahundul ma, nunga leleng eda on sian nangkin paimahon ho” ninna Ompu Pangadean boru.
Dipahundul si Togi jonok tu inantana i. Ditait ibana sada sigaret ni Amongna na peak di jolona i, dipagara ibana dohot loting, dung i dialsip ibana nanget.
“Apala aha hian huroa Inong na ringkot gabe urmun hamu ro “ ninna si Togi lambok manghatahon.
“Nangkin nunga nian dihatai hami dohot Inangbao, alai ringkot do paadaran tu ho ala tu hamu na dua do hata on jala ulaon on?” ninna Ompu Pangadean doli mamuhai hata.
“Ulaon aha i Among?” ninna si Togi.
“Ala dang sae langka ni parumaen jala nunga pitu bulan, naeng patupaon ni simatuam tu hamu mangirdak parumaen. I do hinarohon ni Eda tu jabu on” ninna Ompu Pangadeanboru.
“Mangirdak, mangalehon ulos mula jadi, mambosuri, manonggot, marragam ma goarna alai sada do ianggo lapatanna. Mangalehon sipanganon simatuam hulahula i tu hamu tarlobi tu parumaen ala on dope buha baju di hamu laos mangampehon ulos mula jadi tu hamu songon dalan pangidoan asa dao angka mara, hipas parumaen laho marharoan bolon haduan, asa molo jumpang di tingkina gok ma di bulanna laho hipas parumaen anggiat tulus dan adong hangalan dohot angka na mangambati boi tulus langkana manomu haroro ni anak buha baju di hamu. I do ni dok ni Eda on” ninna Ompu Pangadean boru.
Mangunduhi si Togi. Nunga nian manang piga hali diida ibana ulaon songon i atik pe dang singkop diantusi ibana ulaon mangirdak songon on.
“Jai andigan ma ulaon i patupaonta, jala aha sipatupaonnami Inong?” ninna si Togi manungkun tu simatuana i lambok.
“Molo dos rohanta nian di ari Sabtu on ma tapatupa” ninna Nai Polin simatuana i.
“Boha hamu among dohot Inong, molo ahu hurang huantusi do i?” ninna si Togi
“Nunga na denggan i ala so pola pangaradeon na bolon taringot tu si. Holan on tutu ringkot do botoonnami hira sadia godang ma hamu hulahula i laho ro tu bagasnami on” ninna Ompu Pangadean.
“So pola piga hami ninna hamu laho ro, alai pangidoan tapatibu ma ulaon i tagan di parnangkok ni mataniari” ninna Nai Polin.
Hatop do dos roha nasida, jala boi marsiantusan muse nasida. Tarlumobi Ompu Pangadean mansai las rohana marnida simatuani si Togi i ala nunga marimba idaon ibana dang be sai runtus manghatai songon na saleleng on. Toho tutu, songon pandok ni angka jolma i nunga maruba Nai Polin dung marhamulian si Kartini, nunga mimbar ritingna i dang songon na somal be. tarlumobi dung diida ibana burju ni Ompu Pangadean tu boruna i dohot holong ni helana i tu si Kartini.
Debata Mual ni Habisuhon (1Korint 1: 18-25) Pelita Batak Online
Sabtu, 16 Februari 2019 06:00:00
Jamita Evangelium, 17 Pebruari 2019, Minggu Septuagesima (70 Ari Andorang so Haheheon)
Pdt Dr Robinson Butarbutar
Oleh: Pdt. Dr. Robinson Butarbutar, Sian Parsameanta, STT-HKBP Pematangsiantar Dung jongjong kota Korint naimbaru taon 44 Andorang so ro Kristus--  Molo denggan diida angka namora i
songon angka filsuf I, marrrhetorika.    Jahudi na ro sian Jerusalem, ro do tong tu kota Korint marbarita nauli dung borhat apostel Paulus. Marasing sian na pinatupa ni apostel Paulus, ia nasida on manjalo upa do sian halak Kristen di Korint.   sai manjou angka filsuf na malo marpidato retorika na boi pinatuduhon ni si Apollos.
Laho patolhashon i disurathon ibana ma di 1 Kor 1: 18-25 na:
do di halak Jahudi na tarsilang ia anak ni Debata i. Ndang dapot rohanasida I (ayat 23). Ndang tarjalo ni halak Gorik na habisuhon ni Debata do silang i. Di nasida "" (ayat 18).
Boasa ma apala di tingki on na gunurithon ni apostel Paulus i na gabe jamita evangelium nuaeng tu hita angka halak Kristen di portibion, ndang marimba di Indonesia on, di kota-kota besar nang di angka hutahuta pe tahe, i ma pangondolhononna na habisuhon ni Debata do Kristus na tarsilang i, ndang pargasipan dohot haotoon? Opat na mangihut on porlu do rimangrimangonta di ngolunta nuaeng on:  charismata)
Patoluhon, sisulingkitonta do songon dia nuaeng on parbarita nauli mamaritahon barita nauli, jala songon dia sitangihon jamita i manangihon jamita.
gogona na mago.
Dipargogoi Debata ma hita mangarimangrimangi hataNa i.(**)
Oleh: Pdt Dr. Robinson Butarbutar
Partandang na Bitik
Adong do sada boru ni Ama ni Panukkunan, margoar si Lastiar Christina Margareth. Biasa dijou si Lastri. Na burju do Si Lastiar on jala pargaul. Nang pe boru siampudan. Unduk marnatua tua. Uli rupan
Oleh: Pdt Dr. Robinson Butarbutar, Parsameanta, STT-HKBP1.Panghataion ni Jesus dohot siseanna sandiri dung sidung mangula di bagas joro na di Jerusalem i do turpukta on (24: 1, 3), i maudut ni panurir
Oleh: Pdt Dr. Robinson Butarbutar, Sian Parsameanta, STT-HKBPJubilate = Marolopolop tu Debata Sandok Tanoon1.Molo tajaha surat 1 Tessalonika on sian bona sahat tu ujung, tangkas situtu do digurithon&n
ETOS MARBONIAGA: Parhatian Sibola Timbang – Batak Indonesia
JAKARTA, BatakIndonesia.com — Di ugari habatahon, bahat do poda na tur paoseang na so ugasan (nirbenda) ni Sijolojolo Tubu tu sundut na mangihut manang tu gomparanna. Deba sian angka i ima pandohan na opat on:
1. Parhatian sibola timbang,
2. Parninggala sibola tali,
3. Pamuro so marumbalang, dohot
4. Pamahan so marbotahi.
Sian poda na tur na opat i, na parjolo i ma na naeng hutaringoti di loloan on. Guritgurit on, marhadomuan do tu barita naung sar nuaeng taringot tu arga ni lompalompaan na ninna deba mansai salin argana. Ndang talupahon dope na masa di Pulo Samosir di ujung ni taon na salpu i, nunga masa muse na songon i di Tano Dairi adui.
Domu tusi, marpasimpang-pasiur angka pandapot i. Adong na mandok nunga tung rarat argana i. Parsahalian ma i. Na asing mandok, tole ma, sahali sahali do hita mangan disi. Dalanta ma i mamparsaulihon deba na tasari i tu angka dongan na di huta sangga mulak hita sian tano parserahan i, ai so ganup ari hita mulak tu huta.
Na naeng huadarhon dison ndang soal arga ni lompalompaan na hohar baritana i, alai taringot tu poda na tur na ditonahon angka Ompunta Sijolojolo Tubu i do na ninna rohangku mansai ringkot ingotonta jala ulahononnta di partingkian on hombar tu ulaonta be. Di na marboniaga manang martigatiga, rupani, mansai tangkas do dipaingot Ompunta Sijolojolo Tubu i hita asa tingkos (fair) marboniaga, na mandok: “Parhation Sibola Timbang.”
Parhatian Sibola Timbang marlapatan parkilo na hot di suhatsuhatna (Pemilik neraca yang pas hasil penimbangannya). Parkilo na so lipe suhatsuhatna i agia ‘sangiris’ manang sallikkit pe.
Tudosan do Parhatian Sibola Timbang i tu saluhut rumang ni parboniagaon manang partigatigaon na tingkos, ndang holan di kilo ni boniagana i. Di arga ni tigatiga rupani, ingkon ma ampit tu rumang ni tigatiga i, isara ni inganan, kualitet, dohot, panamueon tu angka tobo (pelanggan). Unang antong kodena kode timus, alai arga ni tigatigana tudos tu arga ni tigatiga di hotel bintang lima. Ambal jala salin do i. Unang antong arga ni kopina sungkot ro di langit hape kaus kutang ni amanta panggadis kopi i pe nunga sian tingki na robi ndang marnadisussi. Laos so disodar ibana naung jaman revolusi 4.0, gariada 5.0, nuaeng.
Di jaman revolusi industri 4.0 na digoari jaman halisuksung (turbulent era) on, mansai diontom roha do panghobasion jala panamueon na dasip di partigatigaon ni halak Batak (exellent service) asa taeahi rumang ni sombu ni roha ni tobo (customer satisfaction).
Tarbarita do halak Batak hurang ‘ramah’ di na martigatiga. Ra, somal do tabege barita na manigor muruk sahalak partigatiga na tongon halak Batak holan ala maos diarga panuhor i tigatigana. Ndang apala binoto i masa ala pangantusion na lipe taringot tu halak Batak anak ni raja do, na alani gabe hurang serep ni rohana mangadopi angka panuhor. Hape, sasintongna, lapatan ni pandohan ‘halak Batak anak ni raja’ ingkon do na parajahon dongan, dohot ma angka panuhor nangkin, ndang na manghilala iba raja nang pe pangalaho ndang raja.
Domu tu barita ni lompalompaan na disura salin argana i, ringkot ma nian patar be angka arga ni sipanganon jala patut. Unang ma hira na manjergothon angka panuhor. Hurang suman do dohonon: “Molo naeng roham ndang hona tipu, jolo sungkun argana i!” Rumang ni na manjergothon do i. Unang ma adong hata na mandok parsahalian! I pe rumang ni na manjergothon do i. Di filosofi ni halak Batak adong do pandohan: “Tung so jadi haurahan jolma (tamue) di bagasta.” Inganan partigatigaanta i rekken ni bagasta do i. Alani, ndang jadi haurahan jolma na bongot dohot na ruar sian i.
Tu angka pargonggom di na humaliang Tano Batak dohot Tao Toba nisosohon ma gomos asa diaturhon angka partigatiga di na ginonggomanna. Patar ma sude partigatigaon i, isara ni argana, asa unang sai partuktuhan i di hita, asing ma ianggo na marrenggerengge dohot na hombar tusi, lumobi ma di tingki jaman hapataron (era transparansi) on, asa boi taeahi hamajuon i.
Songon i ma angka parhobas ni huria, isara ni pandita, voorhanger, dohot sintua, sari ma tong di na masa on. Dipaingot jala disosoi ma angka ruasna partigatiga asa une partigatigaonna i. Ai nda rumang ni naung disondangi barita na uli do hita molo denggan partigatigaonta i?
This Year : 19232
Total Users : 328067
Total views : 1122041
ANAK TUBU BORU SORANG 5 – TanoBatak
ANAK TUBU BORU SORANG 5
Pinatomu ni: R. B. Marpaung (Op Miduk)
PARJUHUT DOHOT RUHUTNA
Dialap jual martinasak, dihuta ni parboru ma i, ditaruhon jual martinasak di huta ni paranak ma i. Di pesta parujuhon di angka na tuk, dibuat paranak ma sitingko tanduk (horbo) gabe parjuhut dohot sada lomuk (babi). Sulang-sulang parborupe dibuat ma sisemet imbulu na gabe singkat ni dengkena. Sude nasa na margoar ni sitingho tanduk di pasahat paranak ma i tu parboru gabe jambarna dohot jambar ni tinogihonna. Sude nasa na margoar ni sesemet imbulu, dipasahat parboru ma i tu paranak gabe jambarna dohot naniontangna. Ima, ginoaranna adat na marpanggohi.
Siingoton, ala goar na humurang do diulaon adat dohonon horbo, diulaon unjuk di goari ma i Sitingko tanduk ulaon saur matua, sarimatua: gaja toba. Babi diganti ma i molo ulaon unjuk: lomuk, molo ulaon saurmatua diganti gabe simarmiakmiak. Molo ulaon saurmatua diganti ma goar ni lombu gabe sitio-tio dohot ulaon na hombar tusi. Molo di ulaon unjuk diganti gabe sisemet imbulu.
Manambol sitingko tanduk manang sisemet imbulu diorai angka raja do i najolo, molo sohea dope ibana manambol lomuk (siparmiak-miak). Ndada ala ni kasta i manang tingkatan. Na dihabiari angka raja-raja do, atik beha so tasak dope hasuhuton mangulahonsa unang sega adat i sosa nang uhum. Haru nangkok tu jabu ninna jolo degehonon do tangga parjolo paduahon dohot satorusna i pe asa masuk tu bagas.
Mangihuthon hatorangan ni Guru Pitara Siahaan, dung pe tubu Raja Bond Vreeniging, masa ma hata; “Ise Mangorai”, gabe masiboan nabinotona ma olat ni i, jala jambar ungkapan pe ndang tu siunghap hata be dipasahat. Gabe hurang masiantusan be aha tujuan ni siulaon, margundongpong ma na mangantusi ruhut.
Diangka tingki naparjolo i molo martogi (manggonghon) parboru tu pesta parunjuhon ni boruna songon on do hatana. Di ari adui mahita manjalo sulang-sulang ni borunta rap marnatampak ma hita manjalosa. Ala sulang-sulang bona ni siulaon do i di parunjuhan, hasangapon ni adat batak do i jala habolonon ni uhum na, jala hasurungan laho umpungka partuturan.
Nuaeng on ndang apala arga be idaon pasahat sulang-sulang ditingki parunjuhon, molo tung adong pe hata begeon mandok “sulang-sulang”, digorahon nama di tingki namarbagi lompan. Nunga disi lompanna laos disi ma sulang-sulangna. Molo pinaihut-ihut hata i nunga gabe sude tutur na ro i dohot painondur na hona sulang, ai dohot do nasida manjalo lompan. Hata najempek: mambahen marsuhar aek tu julu. Nang najolo, ndang apala sai sude tinogi ni parboru disulang alai dipasahat ma juhut sulang-sulang panggonopi (satonga ampang) tu tinogi ni parboru
Molo manulang parboru huhutma didok: Martua ma husulang nantulangnami on, tumpak ma tondina jala tumpak nang sahalana, sai gabe ma boru nasida i tumpahon ni tondina jala tumpahon ni sahalana pasauton ni Ompunta Namartua Debata.
Manjalo adat Raja Baso (upa panulang) do na manulang parboru. Dos do balgana dohot olop-olop huta jala polin do i holan jambar ni raja panulang dohot raja panampin sulang-sulang, ndang sibagion ni huta i manang horja. Hot do tolu hali paranak sulangon jala songon ruhut na di ginjang i do pambahenna. Asing do ianggo hatana.
Songon on do pandohanna; Martua ma husulang dainangon tumpak ma tondina tumpak ma sahalana sai tu gabena ma hami angka iananghonna on tumpahon ni tondina dohot tumpahon ni sahalana. Pinatangkas pinadua hali asa tangkas hami gabe jala tangkas horas. Pinatangkas pinatoluhali asa tung tangkas panggabean pandinginan i di hami saluhutna ianakhonna.
Holan paranak dohot ompung ni na marunjuk do sisulangon, sidung i panjornihononhon nama tu dongan tubu dohot tu hulahula ni paranak. Ndang jadi sarita i, ai na pasahat sulang-sulang do nasida saluhutna tu parboru. Unang hapispisan, pagar do umbahen disulang paranak dohot ompung na, jala ndang manjalo adat raja baso disi na manulang paranak, ai manangkas ianakhonna do na manulang. Adat nasomal do i.
Juni 18, 2007 tanobatak
Dorman Manik Archives - Lirik Lagu Batak Dorman Manik Archives - Lirik Lagu Batak
Lirik Lagu Batak - October 10, 2020 - No comments - Dorman Manik
lirik lagu boha nama ujungna. husadari do humurang au di rupa. husadari do napogos au di arta. alai taringot cinta. nungga tung dihilala ho saleleng on. sia sia do rohakku naung malala. sia sia dibahen ho parpadananta. boha nama ujungna. au tu siamun ho sai lalap tu hambirang. sandirawa do hape dibahen ho. tu au […]
lirik lagu borngin. di namulak ahu sian parjalanganki. mulak tu huta ni dainang i. nungnga tung leleng na so pajumpang i. naung tu si dongan magodang i. las do rohakki dinasahat ahu tu huta i. pajumpang dohot boru ni tulang i. songgot ma rohakki disi huida i holan ala ni uli ni rupa nai. borngini, […]
lirik lagu natinitip sanggar. natinitip sanggar ito. lao bahen huru huruna da. jolo sinukkun marga. asa binoto ito da partuturan da. manukkun marga ma au ito. ai boru aha do hamuna da. ito parsalendang na rara. ai boru aha boru aha do hamunda da. molo na mariboto do. dang sala marsipakkulingan da. molo namarpariban do. da […]
Hodo Mata Muali
lirik lagu hodo mata muali. ho do mata mual i di ahu. ho do sasude dingoluki. unang tinggalhon ahu ito hasian. holan ho do na di rohaki. ndang na boi be tarlupahon ahu. denggan ni basa mi da hasian. manang didia pe huingot do. padan naung tapuduni. holong roham tu ahu. songoni do rohaki. dangna […]
Artikel Kiriman Laenta R. Simanjuntak (Personil Bass) | The Wijk 6 Choir Diary
Categories: Petuah Inspirasi dan Uncategorized
Tags: Artikel Anggota
Nabisuk Nampuna Hata,
Na Oto Tu Panggadisan
Ijuk di parapara, hotang dipallabian. Na bisuk do nampuna hata, alai na oto ma tu panggadisan. Huroha nungnga somal masa pangalaho sisongon i di tongatonga ni halak hita na jolo. Ai molo angka nabisuk, angka jolma parhata do i, namalo mangalusi nasa hata, mangalusi sungkunsungkun nang mangalusi na di bagasan roha. Alai molo halak na oto, mura ma i otootoan. Ai manang aha nidok, manigor i do undukononna. Aha na hinatahon, manigor i do haporseaonna. Halak na oto mamparhatutuhon luhut hatahata, alai anggo halak na bisuk, ditimbang do langkalangka. (Poda 14 :15).
Asa si jalahan do habisuhon, ai marhite ido gabe jolma sitangihonon ni halak iba. Alai sabalikna, sipasidingon jala sipadaoon ma haotoon, asa unang gabe marlomolomo halak tu iba. Parhata do na bisuk, sitangihononhon jala sisungkunon di ragam ni hapistaran. Alai sai si sogo do halak na oto, ai ndang mangantusi aha na masa, aha na niulana, jala ndang tarpasingot di haotoonna. Togir do dalan ni na oto di rohana, alai anggo halak napistar, olo do tumangihon hata sipaingot.’ (Poda 12:15). Sisogo do nang halak na oto di tongatonga ni bagasna, alai gabe anak halasan do angka anak na pistar di tongatonga ni jabuna. “Anak napistar palas roha ni amana, alai jolma na oto sahali do manang ise na olo palea inana” (Poda 15:20). “Hajepolon ni amana do halak na oto, jala arsak ni roha ni inana tumubuhon ibana. “ (Poda 18:25).
Adong do na mandok, anggo umpasa i sasintongna songon on do : Na bisuk nampuna hata, asa unang adong na oto na gabe tu panggadisan. Na uli ma tutu i molo gabe halak na bisuk mangondihon halak na oto. Alai pangantusion di halak hita Batak ma ra i. Manang pangantusion si saonari on na ma i. Ai hira so masuk do tu roha molo gabe adong na bisuk na mangondihon halak na oto. Ai alana, umbahen na oto pe didok ibana, ndada ala ni holan na humurang pingkiranna, alai alani jungkat ni rohana do. Alai na adong do di ibana pangalaho na roa, na jahat, na sai manuntun lomona, na so olo marpanungkun manang tu ise pe, atik pe so diboto agia aha. Asa ndang tarpadomu halak nabisuk tu halak na oto.
Adong sada halak na losok marsingkola, na gabe dajal ibana di huta, jala holan na manusai natorasna ulaonna. Halak na oto do rajumon ibana. Ai pareme do nian natorasna, parhauma na bidang, alai nanggo SD pe ndang tammat ibana. Hira holan ibana nama di huta sian angka dongan torbangna. Hira ibana do na umoto sian dongan magodangna. Alai molo manghatai do, ndang na taralo ibana. Lumobi molo marpollung dohot marhata mangmang. Hatna do sude nasa hata.
Di sada tingki dijujui natorasna ma ibana laho mangaranto, tu Kalimantan manang tu Irian Jaya. Ala tammat SD do ibana, tusi nama dirajumi roha ni natorasna na boi ibana laku. Alai ndang diolio ibana hata ni natorasna i. Olo do ibana mangaranto, asal ma tu Jakarta. Ala sai di jugulhon do ingkon tu Jakarta mangaranto, gabe dipaborhat natorasna ma ibana. Disuru ma ibana manopot angkangna, anak ni bapatuana sian ompungna na martinodohon. Nunga direktur perusahaan anak ni angkangna i di Jakarta. Dibahen natorasna ma surat boanonna, hira dalan patandahon anakna i tu anak ni angkangna i, anggiat boi adong dibahen karejona, manang karejo aha pe taho. Ai ianggo di natorasna i, asal ma unang di huta be anakna i. Ai holan manusai natorasna do ulaonna.
Borhat ma ibana tu Jakarta. Jala jumpangsa do angkangna tubu ni amangtuana sian ompung na martinodohon i. Tinggal di jabu ni angkangna i ma ibana paima adong karejona. Disada tingki, di jou angkangna i ma ibana manghatai. Disungkun angkangna i ma ibana dohot harorona.
“Jadi puang anggia, nungnga hujaha surat ni uda na binoanmi. Namangalului karejo do ho hape tu Jakarta on.”, ninna angkangna i ma mamungka pangkataion nasida.
“Tutudo angkang, na mangalului karejo do ahu ro tu Jakarta on!”, ninna ibana mangalusi.
“Antong, molo songon i, sarjana aha ma ho puang, sarjana ekonomi do manag na insinyiur, asa bi noto pahombarhon tu parkarejoan siluluan tu ho”, ninna angkangna i.
“Dia ma dohon angkang. Songon dia bahenon gabe sarjana, ai hansit do ngolu dihuta. Jala ndang ala na sarjana ahu umbahen na ro tu Jakarta on, laho mangalului karejo do. Jadi urupi angkang ma jolo ahu asa adong karejongku.”
“Bo, ndang sarjana ho hape. Antong, molo songon i, jurusan aha ma ho tahe di SMA ? IPA do manang na IPS ?”, ninna angkangna i muse manungkun.
“Bah i pe, dia ma dohonon angkang. Ai dung ro Indorayon siboan nabusuk i, so adong be hasea pangulaon ni halak papak. Asa mansai hansit do ngolungolu alani na masa i. Ido umbahen na songon on ahu.”
“Bah, jadi dang tamat ho sian SMA ? Na laos holan tamat SMP do ho ?”, ninna angkangna i muse. Nunga longang rohana mambege alus ni angina i.
“Ba, tung i pe nuaeng, dia ma dohon angkang. Ai leleng do omak na marsahitsahit i. Dibege angkang do ra na marbulanbulan omak obname di rumasakit Balige. Jadi tung so tarhatahon do i sude”’ ninna mangalusi angkangna i. Lamboklambok do dihatahon hatana i, hape ianggo angkangna i nunga mulai pangarimason umbegesa.
:Jadi maksudmu, na so tammat do ho nanggo SMP? Na holan tamat SD do ho ?”, ninna angkangna i dohot soara nagogo. Nungnga jut rohana jala muruk idaon.
“Ba, tung i pe nuaeng dia ma dohonon angkang. Nunga bagianniba songon on. Na ringkot nuaeng di ahu, tung lului angkang ma jolo karejongku!”.
“Jadi SD pe hape ndang tamat ho ? Ah, ndang huantusi be i”, ninna angkangna i, huhut mansampathon surat ni udana i tu meja na di jolona, na sai tiniopna sian nangkin. “Ndang huboto boasa suruon ni uda ho tu Jakarta on. Aha ma na boi karejom? Ndang adong! Jadi ndang tarbahen ahu mangalului karejom. Ho ma namanontuhon karejom. Anggo ahu, tung so tarbahen aho do mangalului karejom,” ninna angkangna i di bagasan murukna. Alai sai lambok do anggina i mangalusi. Hira na so diboto do idaon naung muruk angkangna i. Gabe didok ma:
“Burju ni angkang do na mandok asa ahu manontuhon karejongku?”, ninna ibana.
“Olo, ho ma manontuhon. Dok ma saonari, aha ma karejom didok roham.” Ninna angkangna i mardongan muruk.
“Mauliate ma. Botima i angkang. Hubege sian bapak, nungnga direktur hape angkang nuaeng!”, ninna mansai lambok.
“Olo, jadi aha maksudmu?” ninna angkangna i hatop, ai naeng botoonna aha na di roha ni anggina i.
“Maksudhu nian angkang, sapala naung ro ahu tu Jakarta on, bahen angkang ma ahu gabe wakil direkturmu!”
“Aha nimmu? Bodat! So ditanda ho do dirim!!!”, ninna angkangna i huhut di tinggalhon anggina i.
Ndang sadia leleng mulak ma anggina i tu huta ala so adong karejo dapotsa di Jakarta. Na jumorbut muse, gabe mar hata balik do ibana tu natorasna. Ai didok do, na mansai kejam angkangna i, jala manigor ginjang do rohana ala naung direktur i. I ma panghorhon ni haotoon i, na so boi mangantusi halak jala ndang mananda dirina. Asa ndang tarpadomu halak na oto tu halak na bisuk.
Di ganup bangso sai adong do halak na bisuk, suang songon i nang halak na oto. Jala ganup bangso do marsintasinta asa gabe angka jolma nabisuk angka jolma bangso i, jala sai unang ma nian adong halak na oto. Alai asing do pangantusion ni bangso Jahudi taringot tu halak na oto dohot na bisuk, lumobi molo pinartimbanghon tu pangantusion ni angka bangso na asing. Mangihuthon halak Jahudi, sian Debata do Habisuhon, alai sian portibi on, jala sian sibolis do haotoon. Ala sian Debata do habisuhon i, asa manang ise na mabiar mida Jahowa sai na dapotan habisuhon do. I do umbahen na didok: “Biar mida Jahowa do parmulaan ni hapistaran, jala parbinotoan ni angka na badia do hapantason” (Poda 9:10). “Biar mida Jahowa do parmulaan ni parbinotoan, alai halak na oto manoisi hapistaran dohot pangajaran” (Poda 1:7).
Asa molo di tongatonga ni bagas ni halak Jahudi ndada pola sai tarbege poda ni natoras tu anakhon na mandok: Unang ula hajahaton ate! Ulahon ma na denggan ate! Ndang songon i poda nasida. Alai na somal poda ni natoras tu anakna i ma: Ingkon halak napistar do ho ate! Ingkon halak nabisuk do ho! Sotung gabe halak na oto ho! Lapatan ni i, molo di halak Jahudi: Ingkon si oloio Debata do ho ate, ingkon habiaranmu do Debata asa gabe halak nabisuk ho. Sotung gabe si oloi si bolis ho. Sotung gabe halak naoto! Asa habisuhon ndada holan marpardomuan tu pingkiran manang hamaloon, alai dohot do tu haporseaon dohot pangoloion tu Debata. Suang songon i do nang haotoon, ndada holan nahurang dipingkiran, alai nahurang diharohaon do dohot haporseaon. Ala dang di tanda na oto Debata dohot lomo ni rohaNa.
Asa mansai bagas do lapatan ni hapistaran dohot habisuhon di bangso Jahudi. Ai ndada holan parbinotoan sambing i, alai dohot do panandaon tu Debata. Paboa halak napistar halak, sai na ulahonon ni i do lomo ni roha ni Debata. Alana, mantat pasupasu ni Debata do ganup ulaon nahombar tu lomo ni roha ni Debata. Molo napistar sadasada halak, dang olo i mambahen na hinasogohon ni roha ni Debata, ai ibana sandiri do na rugi disi. Alai anggo na oto, ndang dirohahon i dia lomo ni roha ni Debata jala dia na solomo ni rohana. Hape molo di ulahon na so lomo ni roha ni Debata, mangae ma ibana. Ai ndang tarpasupasu be ulaonna. Baliksa gabe uhum do na ro tu ibana.
I do umbahen di dok apostel Jakobus: “Ise hamu nabisuk jala na pantas marroha? Sian denggan ni parangena ma dipataridahon ibana angka ulaonna mar hitehite halambohon ni habisuhon i” (Jak 3:13). Ai habisuhon i sian ginjang do i, sian Debata. Mamboan dame dohot las ni roha do habisuhon i, ndada laho manusai jolma. Asa manang ise na mameop habisuhon na sian Debata, na bontor do i, na lambok, olo mardame jala siboan dame. Gok las ni roha do ibana, jala dibagasan dame ibana manabur angka hatigoran tu saluhut halak (Jak3:17-18).
Asa angka na pistar jala na bisuk do halak na porsea tu Debata. Alai angka na oto do jolma na so porsea tu Debata. Di buku Poda Raja Salomo didok songon on: “Sai eahi hapistaran, eahi ma tutu pangantusion; unang tung halupahon, jala unang tundali angka hata ni pamanganku” (Poda 4:5). “Tuhori ma hasintongan, jala unang gadishon hapistaran, pangajaran dohot roha hapantason” (Poda 23:23). “Parmulaan ni hapistaran on do: Tuhori hapistaran i, jala tuhorhon sandok na niomom tumuhor pangantusion” (Poda 4:7). Ima paboa na ringkot hapistaran i. “Ai umarga do hapistaran sian mutiha, jala saluhut mata intan ndang tarpatudos tusi” (Poda 8:11). Asa manang ise na mangeahi hapistaran, na mangalului habisuhon do i. Manang ise na manjalahi parbinotoan, na pahombarhombar tu lomo ni roha ni Debata do nasinangkapan ni rohana. Alani i sai unang ma adong na oto ianakhonta. Alai sai tubu ma anak na bisuk jala na pistar, na mambahen las roha ni amana dohot inana, suang songon i situan natorop. Jala gabe halomoan ni Debata ma nang ibana, antong!
1 Response to “Artikel Kiriman Laenta R. Simanjuntak (Personil Bass)”
Desember 14, 2008 pukul 3:39 pm
Syalom saya minta maaf ga datang latihan karna ada urusan.setelah baca tulisan ketua twc6 kita udah harus belajar jadi guru dua. bagi anggota yang punya talenta jadi pemandu koor supaya latihan tidak terganggu.oke
« Rest In Peace (RIP) Ibunda Lae J. Tambunan
Dari “Nada La (6)”… sampai… “Kesepakatan Bersama” »
Saritem - bataktoday.com
admin-BERITA TERBARU, Headline, PARODIBATAK
Oleh: Sobiran Sinaga alias Profesor Sebastian.
Taon 2000, mulai ma au gabe asistenni bapatuakku Prof Raguel Sinaga, ima Guru Besar Ilmu Panghirapon di Fakultas Hadatuon Universitas Nagori Ujungbondar. Ai tung godang do ilmu rahasia naso hea dibukka tu mahasiswa, ala holit do Prof Raguel mambagi ilmu pamungkasna i. Idok beliau i, molo tu anak manang boru dang boi lehonon mata kuliah ilmu hadatuon. Molo naeng marsiajar, ikkon takkoon ma inna buku The Magic Principles alias bukku laklak…ha..ha..ha..
Nunga marsiajar hagolapon, tong muse ikkon laosan patik pa-6 hon “Unang ho manakko”. Oloma gabe dobel dosa i di joloni sintua…hehehehe.
Ala sai hupaksa dengan ancaman ikkon maninggalhon ibana di Nagori Ujungbondar molo dang dilehon ibana mata kuliah ”tahan dibodil”, sebagai penggantina diajari Prof Raguel ma au ilmu “Panghirapon”, alai khusus holan manghirap akka ina-ina…hahahaha…
Maup do bah…hahahaha… Dang olo au memparsiajari ilmu i. Magissing deh…hehhhhehhh. Hira naso berguna do huhilala ala risiko bahaya kerusakan mata, alana medium na mataniari do attong. Ikkon tatapon ma langsung tu mataniari, sega ma dah matakki ala sinar ultra violet i. Ikkon bollang-bollangma mata niba hira matani gulamo manatap mataniari jala nijaha ma mantra huhut nigoran goarni “target” sijouon i.
Alai hupikkirima, atik boha tahe adong gunana haduan, nioloan ma manjalo i. Atik ginjang rohani Nai Salipoppot par Amrik tu au, boido attong nijou ibana asa ro somba-somba minta ampun molo hupakke ilmu i, dengan syarat asalma hona sinar mataniari ibana di bariba laut. Nangpe susa do memastikan mataniari di Amrik rap bersinar do manangna dang dohot mataniari di Nagori Ujungbondar tikki mangulahon ilmu i alani perbedaan waktu. Molo arian di Amrik, nga borngin di Nagori Ujungbondar dan sebalikna.
Pendek cerita, huterima ma attong ilmu “panghirapon” i. Dung sah penerimaan ilmu i, husuba ma di balian pas tikki mambahen benteng ni hauma au.
Huingot adong hian do najolo donganku sakarejo sahalak ina-ina goarna si Saritem. Janda ni namora, jala attar lekket do huida inatta on.. Atik boha olo tahe ro mandulo au, hatop nama au kaluar sian parhatobanon babel on. Ai dang tahan be au namangula i dohot mangida panerbeng ni akka ina-ina di huta i. Alana termasuk “cover boy” do au disi ..ha..ha..ha..
Hape tikki malam inagurasi jadi mahasiswa, diambil sumpah do au “Unang ho mangalangkup”. Lapatanna di hata Indonesia: “Jangan engkau telungkup di atas orang yang bukan isterimu.” Hupabalikma poda i, berarti molo telentang di bawah isteri orang tidak disinggung dalam pasal itu. Jadi tergantung hita do menginterpretasi patik i…ha..ha..ha..
Nga pas hos ni ari, kira-kira jam 11.30 WIB, humulai ma attong manjaha mantra.
“Hei bunga setangkai Tiga di kananku Bintang terang di kiriku Sarinaluh bukan tersarih Aku manis dipandang si SARITEM Aku manis berkato-kato..Kuh!!”
Sai mulak-ulak ma attong hujaha mantra i huhut hubollang mataniari.
Dung jam 13.00 WIB, huidama ro akkang borukku. Asing huida akkangboru i. Songonna mamakke abit naimbaru warna pink, hape birong do akkang i. Dang matching..-:) Marhua pakkeonna tu balian abit shopping.
Dung jonok, dipakkulingi akkang ima au. Idokma: “Na dijou ho do au anggi?”
Hualusi ma: “Daong akkang! Si Saritem do hujou.”
Idok ma muse: “Ai si Saritem do goarhu anggi. Lengkapnya, Saritem Hasiholan boru Nainggolan Sibatuara.”
Bah??? Mauffff… Huhut do dipatudu akkang i ngingina naung lobangon i jala main mata ibana dengan genit..hwah..ha..ha…
Molo au parsudakkuma opppungeehh!! Langsungma margele au di gabbo i hira horbo asa unang sanga dijobba ibana au. Molo kotor dang mungkin haolon ni akkang i au inna rohakku, ai nga pas hira si Arnold Shwarzenegger tikki main di film “Predator”.
Alai tongdo sai naeng di jobba akkang i au. Dang parduli ibana na kotor au marlumpur. Langsung ma hubuat pisokku, marlojong ma au tu binanga. Di pinggir hauma i adongdo husuan botik (pepaya). Hutappulhon ma tappukni bulungna i, malluppat ma au tu binanga ai nga sai dilelei akkang boru i au..ha..ha..ha.. Menyelam ma au tu lubuk ni binanga nabagas i, jala hupakke ma tappukni bulung botik i gabe selang pernafasan.
Dung satonga jom, mumbang ma au. Dang disi be huida akkang borukki. Hundul-hundul ma au di pinggir ni binanga i huhut sai mekkel-ekkel sahalak au hira narittik.
Dang sadia leleng roma akka ama-ama sian huta termasukma amangborukku si Hutasoit.
Idok amangborukki ma: “Tulang!! Idok Nattulang boru Nainggolan maup hamu inna di binanga on. Ido umbahen na ro hami,nanaeng mangalului Tulang do.”
Hualusi ma: “Hamu ma maup amangboru, dang maup au.”. ..hahaha….. (***)
Pos sebelumnya Ahli Bedah dari Parapat
Pos berikutnya Belum Pernah Digunakan, Bangunan BBI Lumbanpea Toba Samosir Sudah Direhab Kembali
SI ROGO HATA – TanoBatak
SI ROGO HATA
Adong do nuaeng on hata mandok: “Manghatai ma hita tutu, asa songon ogung nauli …..” Dia do pangkatai ni ogung?. Lengen do begeon soara ni ogung alai ianggo patudoson do panghataion tu ogung, nahurang denggan do i.
Sahali manghuling ogung oloan, nungnga pintor dua hali ihutan. Sahali pangalusi, nungnga dua hali panggora. Jadi molo nietong sahali panghuling ni ogung oloan nungnga opat hali panggora (doal). Tingkos do sisongon i di panghataion na marhadohoan?
Asa marboho panghataion ingkon ma nian marsitangi-tangian jala marsipasangap-sangapan. Molo angka natua-tua manghatai didok: “ Marsitangi tangian ma hita ”. Molo angka naposo manghatai didok: “ Pahohom hita…..”
Panghataion na marboho dapot ma na  dohot “Unang manuan buhu ditonga ni ruas”
Jotjot do dihatahon sipaingot ni natua-tua; “Urat ni gandar bulu tu urat ni pansopan, patampak tampak hundul paasing asing pandohan”. Angkup tusi do hata na mandok:oggorina.
Jotjot binege molo marulaon halak Batak sai humotok do partandana. Hira naung dietong do na so adong ulaon i molo so masisoroan hata. Ima gabe bangko di halak hita umbahen dodok deba halak Batak “gaduh”.
Molo tinangihon andos masisisean, tung uli do begeon, sai jolo marpaima asa dialusi. Bangko ni angka ompunta najolo do i, molo naeng mangalusi hata ni donganna, sai matua disungkun do “nunga ujung?, nunga boi alusan?, tu au ma muse?”, dohot angka pandohan na asing asa adong paho ni hata. Alai holan di tingki masisisean i do adong paho ni hata, alana dung di angka pangkataion namarudut nunga jotjot masisoroan, masialus-alusan, pola tahe sai songon na naeng tu bada do ujungna idaon.
Sineat ni hata, ima tu pangaturan ni jambar, parpeak ni panghataion, hombar tu angka parbagian ni parjambaran, angka sidok hata dohot sijalo tohonan di ulaon. Alai ianggo hata na maneat dohot masiseatan, bada do i, jala dang sidohonon i di loloan antaran nabidang.
Si rogo hata i ma deba na jorbut begeon. Molo mangkatai on, sude do diolophon. Molo songon na godang mandok sala, dohot ma ibana mandok sala. Alai molo hehe muse angka panangkasi di sihataan i gabe adong deba mandok tingkos, dohot ibana mandok tingkos. Di ibana uluna, ihurna, bilalangna, rambusanna dohot manarui napana.
Sihabiaran do jolma sisongon on molo ro tu loloan na manghatai ruhut, ai so hundul dope ibana, nunga dirogo hata, ima mambahen jotjot “sibahuton hata”. Ai na di jaga halak do tambing ni sibahut manarbingi tu angka duru ni panghataion.
Molo so dipasiat sirogo hata manghatai di loloan, sude rimpunan ni hata naung tinoptop ni loloan, ndang olo i manjangkon. Di duru ni loloan manginsahi ma ibana jala marsintip dalan paurakhon. Jotjot do on martingting tu desa naualu papurpur hinamago ni donganna, tihas ni donganna, pangkuling ni donganna jala laos manguhumi do nang hatana. Ima na lupa di hata ni ompunta sijolo-jolo tubu na gabe poda; “DSatu respons untuk “SI ROGO HATA”
Attar songon dia nama molo adong blog ni si rogo hata on ate?
**** Bah …. gaor ma pollung, ujung na bubar … 😀
Februari 1, 2008 at 4:18 pm
Jabu Bolon - Hita Do Sogot Hita Do Haduan : #SeninBerbahasaDaerah1 oleh Kita/ Halaman 1 - Kompasiana.com
Jabu Bolon - Hita Do Sogot Hita Do Haduan : #SeninBerbahasaDaerah1
15 Februari 2016 21:26 Diperbarui: 18 Juli 2016 10:05 49 0 0
Akka na denggan na disuan belum tentu na denggan muse ditapu
Lao mangan hundul bersila
Ido hata ni natua-tua tua anakna
Akka na suman ma nian diula
Ala na denggan muse balosna
Nunga adong na denggan ta ula sadarion?
Sukkun na biasa do ale dalam lapatanna. Godang do hita nuaeng maol mangulahon angka denggan. Holan mandongkon na suman pe maol apalagi ma mangulahon. Boha muse ma nang mamingkiri akka na suman?
Sude jolma pasti do tarhirim gabe jolma na burju. Dimulai ma i sude marhite sian pingkiran, tuat tu panghataion, laos jadi mai gabe ulaon. Alai godang dope na sai olo mandok hata naso denggan, naso suman. Kaluar ma angka hata na paroaroahon jolma, hata jea, dohot na sering ima mambinatanghon jolma. Sungkun-sungkun na mansai balga doi, boasa, tu aha, dohot aha ma solusina?
Angka na masa dohot halak sering do dibahen gabe alasan tu ulaon naso denggan. Ala ditombon kareta ta pintor dipalealea. Ala sering dihatai hita dipudi gabe dibalos mai dohot palealeahon. Ala didok halak tu hita naroa ta balos mai dohot naroa. Lotak lotak dibalos ma dohot lotak lotak.
Alai hea do hita sungkun dirinta be boasa ma ingkon dibalos naso denggan dohot naso denggan. Boasa dang dibalos sude angka naso suman i dohot na suman?
Pasti do hita dang olo dilagai molo sala. Molo boi nian dianju ma. Dang adong anak na olo dilotak bapak na. Dang adong guru na olo paroaroahon murid na. Alai anak na holan na marmeami, murid na modom di kalas ma gabe sidalion ni natuatua ma mangalotak anak dohot murid na. Coba ta paulak keadaanna, molo misalna natuatua na sala aha ma naboi bahenon ni angka naposo?
2. Tu Aha
Godang na mandok ni naso suman dohot naso suman asa sombu roha. Ala disiram paangke aek ngali molo boi nian dibalos mai dohot aek na las. Hahaha.
Hape molo sampe marmudar misalna ditumbuk halak hita. Dungi hita balos ma muse dohot lotak-lotak sampe marmudar. Malum do sahalak? Malum do hita na dua? Manang gabe rampak marsahit?
Tabahen majo misalna sada contoh na metmet. Mar-game ma songon angka na masa-masa dinaposo nuaeng. Alai intor mangkuling ma pamanganna mandok hata binatang, mangkuling ma hata “bagian ni badan naso porlu dohonon”. Refleks mai sude terjadi ganup arion. Rampak mamboto do hita sude, i dang denggan. Alai boasa sai diulahon?
3. Aha Solusina
Sude angka na masa adong do alana. Songon i nang na roa manang na denggan. Molo naeng ta bahen ma sada solusi tu masalah ta on. Dimulai mai sian rohanta. Niat ma na parlo parjolo.
Paduahon ta ulahon ma sude dohot “kontrol”. Ikkon boi do hita marhuaso tu pingkiran dohot rohanta.
“Jolo ni dilat bibir asa didok hata.”
Puisi | Pilu di Malam Minggu
"Kereta Malam" dan "Cincin Kawin" Laku 41 Juta Rupiah dalam Lelang Banua Peduli Palu dan Donggala
Jamita Tu Minggu Ujung Taon Parhuriaon, 25 Nopember 2012 | Bakti J Situmorang
Jamita Tu Minggu Ujung Taon Parhuriaon, 25 Nopember 2012
Turpuk : Daniel 7 : 9-10 + 13-14
“Pangungkapon Taringot Tu Ari Uhum Sogot”
1. Sahat ma hita nuaeng tu sada ujung taon di parhuriaonta. Jala di bagasan tingki on dipatupa do parningotan di angka na monding sian tongatonganta. Laho paingothon hita do i, asa taingot na monding do hita muse. Marhite i ma asa tapangke ngolunta on sadenggandengganna laho manghaporseai Tuhan Jesus, asa masuk hita tu hangoluan salelenglelengna i, i ma di pamarentaon-Na.
2. Di pangungkapon na tu si Daniel, taida ma Debata do na parjolo. Ibana do “na so suda arina” i (ayat 9) i ma patuduhon Debata Ama i. Ibana do Debata salelenglelengna (Psalm 90:2; Jes. 43:10). Jala marloksaloksa, tung so habilangan angka na marsomba jala marhaladoi di Ibana (ayat 10). Dipapatar do Ibana tu hita, nang pe so targombarhon hita sasintongna manang ndang boi taida tompaNa. Ia paheanna saksak do songon itak – pakaian-Nya putih seperti salju dan rambut-Nya bersih seperti bulu domba. Saksak, jala tung ias, tung tiur jala patiurhu laho idaonta. Sude na i patuduhon na tung badia jala songkal Debatanta i. Ibana na badia jala na so dung sala, mangatasi sude angka gombaran dohot pangantusion.
Digombarhon do “obuk ni uluna songon hapas na binusur”, dalam hal on laho patuduhon habisukonna. Ibana na bisuk situtu di bagasan pangarajaionna. Jala habangsana i songon jillamjillam ni api! I ma hataridaan huaso dohot hamuliaon di harajaonna patupa panguhumion (Psalm 96:13). Tontu angka gombaran na binahenna dison patuduhon huaso ni Debata jala pangarajaionna na mangatasi sude angka huaso dohot harajaon.
3. Dilehon Debata do pangungkapon on tu si Daniel, laho patoguhon roha ni bangso Israel na tongon mangadopi parungkilon ala habuangan di Babel. Laho mangapoi rohanasida, jala joujou asa tongtong nasida marningot di pambahenan ni Debata, i do umbahen dipasahat. Tutu, ala habuangan i gabe holsoan jala mabiar situtu do nasida taringot tu masa depan nasida sandiri di toru ni panggomgomion ni si Belsasar hatiha i. Sai hira i ma ujung ni ngolu nasida dihilala, songon pribadi nang songon sada bangso.
Di bindu 7 dipaboa do adong opat binatang, i ma gombaran ni angka harajaon : 1) Singa jala na marhabong rajauali (ay. 4) – i ma Babel, na nirajaan ni Nebukadnesar (Jer. 49:22; Hes. 17:3); 2) gompul (ay. 5) – ima gombaran ni Persia; 3) Babiat (ay. 6) – i ma harajaon Junani ditoru ni Alexander Agung. Jala opat uluna manggombarhon gabe bola opat harajaon i dung mate si Aleksander i ma Makedonia, Asia na metmet, Syria dohot Misir (Dan. 8:8); 4) na paopathon sada binatang na mansai jorbut manggombarhon kekaisaran Romawi. Angka i ma harajaon na bangkit, na marhuaso situtu jala naeng mangago bangso ni Debata.
Alai nang pe songon dia gogo dohot habungaran ni angka harajaon di portibi on, ingkon taluhonon ni harajaon ni Debata do sude di ujungna.
4. Alai adong ma sada harajaon, i ma na niida ni si Daniel di pangungkapon borngin, sahalak marhite ombun di langit, i ma “anak ni jolma” i. Ise do “anak ni jolma” na nidokna dison? Satolop do angka ahli istilah “anak ni jolma” dison martudutudu tu Mesias, i ma na miniahan (Dan. 9:25-26) i ma Jesus Kristus. Jala nang angka Injil muse idaonta hurang lobi 80 hali dipangke istilah “Anak ni jolma”, jala dipangke Jesus do i manudu tu diriNa sandiri (Mat. 24:30; 26:64).
Ibana do na ro marhitehite ombun di langit i (Mat. 24:30; Mark. 13:26; 14:26; Pangk. 1:7, 13; 14:14). Ibana na manjalo harajaon sian “na so suda arina”, jala dibasabasahon tu ibana harajaon i.
Jadi ibana songon anak ni jolma i, i ma Jesus na bangkit mamarenta harajaon i sahat tu ujungna. Ibana do manean harajaon i, jala sude ia na nirajaanna ro sian sude bangso dohot parhataan, jala i do harajaon na manongtong. Ibana ma manguhumi nasa na adong. Dungi dibunu jala dipapidom ibana ma sude binatang i. Ai Ibana do sahat nasa huaso di banua ginjang dohot di tano on (Mat. 28:18; Joh. 3:35; 1 Kor. 15:27), jala Ibana marhuaso tu sude jolma di tano on (Psalmn 72:11; Pil. 2:9-11) jala harajaon saleleng lelengna (Mika 4:7; Luk. 1:33; Heber 12;28).
5. Angka gombaran na pinatorang na dison paboahon tu hita manang na piga hal – jala angka i ma na mangapuli jala margogoihon hita di bagasan angka sitaonon dohot parungkilon.
Parjolo, Ala harajaon jala pamarentaon saleleng lelengna do harajaon-Na i , gabe na manongtong do nang hita na mian di bagasan i saleleng lelengna. Marlapatan do i paboa hangoluan na manongtong ndada holan di sijalahanta i, ai nunga diparade jala nunga dohot hita marnampunahonsa. Jala i do sude na nidokna di Bibel i taringot tu panghirimon. Tutu ndang dope hita mangalami i rimpas, alai nunga sahat tu hita, i ma marhite huaso ni pandidion na badia, jala silehonlehon na tu hita marhite ulaon na badia. I do asa didok, “Na porsea jala tardidi dapotan haluaon..” (Mark. 16:15).
On ma haluaonta dohot panghirimonta. Panguhuman songon na taida nunga masa i, songon taida di bagasan turpuk on. Di angka ari i ma hita diuhumi marhite angka na niulana – jala uhumonna. Ala ni i, ndada tu joloan ni ari on. Alai nunga dipapatar i marhite silang ni Tuhanta i. Ala ni silang ni Jesus – Anak ni Jolma i – i do na pasonang hita huhut gabe panghirimonta, jala i ma mambahen hita marhinsa ni roha paboa Ibana manjou hita mian di bagasan haporseaon tu Ibana.
Paduahon, Angka pangungkapon i paboahon tu hita bahwa sude portibi on gabe dipauba di bagasan Jesus Kristus. Ia pangungkapon na pinaboa na dison i ma taringot tu angka ari na parpudi. Jesus ndada holan di parsitongaan ni barita i alai ibana do na nidok ni angka sejarah i. Lapatanna, hagogok ni ngolunta on ingkon tu Ibana do, jala marpamusatan tu Ibana do i.
Dipatuduhon Debata do holong ni rohaNa, jala panarihononNa tu bangsona sepanjang sejarah ni portibi on, nang tu hita ganup marhitehite angka pengalaman na itabolus ganup ari.
Alai ringkot do idaonta paima ari panguhuman i, sai hira na dilehon do kesempatan manang ngolu tu binatang na nidokna disi. Dilehon do “tingki” manang “kesempatan” na tinontuhon paima ari panguhuman na parpudi.
Boi ma dohonon paboa na sai tubu do angka huaso dohot angka hagogoon di portibi on mangela roha dohot haporseaonta tu Tuhanta. On ma gombaran ni parporangan torus manorus mangalo angka harajaon dohot huaso ni sibolis, mamungka sian silang ni Kristus i sahat tu ari panguhuman na parpudi.
Patoluhon, Ia pamarentaon ni Anak ni Jolma i dipungka di bagasan silang i. Angka na masa sinuaeng on ndang jadi manguba i. Ala ni do sala molo tapingkiri ia angka na taalami mambahen gabe asing hajongjonganta di adopan ni Debata, ala “harajaon saleleng lelengna do harajaonna, jala na so tupa salpu jala na so jadi pesan harajaonna i”. Manang boha pe panghilalaanta manang parsorionta, nunga dipaboa Ibana panggomgomionna na manongtong jala sangkapNa paluahon hita.
Panatapan on ujungna paboahon tu hita na ingkon teanhononNa lehononna ma harajaon i tu Ibana. Ngolu na marsingkor. Bahaya tongtong mengancam. Sahit mabibiari hita. Jotjot do hita mangalami frustrasi, bingung, ganggu dohot panghilalan na asing. Alai Debata sandiri paboahon tu hita asa unang paposhu rohanta di panghilalaanta sandiri, alai asa tatangihon ma hata-Na. Tibu 5 abad andorang Kristus dipaboa pangungkapon on tu si Daniel, jala singkop ma i di bagasan Kristus sahat tu ajal ni hasiangan on. Lomo ni rohana, asa unang ganggu hita di hasesaan ni dosa na pinatupa na, dohot di haluaon na pinaradena tu angka na porsea. Alai asa pos situtu rohanta di haluaon marhite hamamate ni Tuhan Jesus di hau pinarsilang i.
Baca PDF Sermon 25 Nopember 2012 di sini 160.5kB
Serial ebook for samsung GT-P1000 (400X670) pixels better on samsung 7`- 600X1024 pixels
Posted in hkbp, mail me : baktij.situmorang@gmail.com, rohaniman on November 16, 2012 by baktijsitumorang. Leave a comment
← Kuatir Terlarang; Matius 6 : 25
Jamita Tu Minggu Advent 1, 2 Desember 2012 →
BEGE MA: UNANG MANDELE
Alai anggo ahu, ninna rohangku do: Ndang marguna na ngalutan i ahu magopo sambing do gogongku hupasudasuda; hape Jahowa * patingkostingkos uhum tu ahu, jala upangku di lambung ni Debatangku do.
Turpuk on i ma panurirangon ni si Jesaya taringot tu ulaon ni naposo ni Debata. Naposo ni Debata i ma na pinillit ni Debata gabe ulaulaNa laho papatarhon dohot mangulahon lomo ni rohaNa (ay.2-3). Tangkas do misina i ma laho papunguhon bangso Israel naung marserak ala ni uhum ni Debata tu nasida. Alai dibagasan misi i gabe panulakon do na ro na mambahen “hampir” mandele ibana umbahen na didok : Ndang marguna na ngalutan i ahu magopo sambing do gogongku hupasudasuda (ay.4a). Alai alus ni Debata justru lam pabidang misina do, ndada tu halak Israel sambing be sahat haluaon i, alai dohot do tu angka bangso na asing (ay.6).
Nang pe songon i, tangkas do naso holan marsuru Debata di naposoNa ihut do muse jaminan ni ngolu ni naposoNa i dilehon, ninna do : “hape Jahowa * patingkostingkos uhum tu ahu, jala upangku di lambung ni Debatangku do” (ay.4b). Jala pahoton ni Debata ibana di tongatonga ni angka bangso na manghabiashon ibana (ay.7). Sangkap ni Debata ingkon tulus marhite naposoNa, paluahon parjolo bangso Israel, dungi sahat tu angka bangso parbegu dohot jaminan keberhasilan nang pe godang angka hamaolon.
Naso jadi mandele hape naposo ni Debata mangulahon parsuruonNa nang pe godang jala dokdok hamaolon (tantangan) songon na nidok ni turpuk sadari on. Hita do naposo ni Tuhan i, saluhut angka na porsea di Jesus Kristus. Alani parade ma dirim pangkeon ni Debata gabe naposoNa. Ulahon ma na dumenggan di Ibana. Unang mura mandele nang pe godang hamaolon na taadopi laho manghatindangkon Ibana, ingot ma bagabagaNa na mandok : sai na dongananku do hamu ganup ari, rasirasa ro ajal ni hasiangan on! (Mat.28:20). Amen!
Diposting oleh Zending Sinurat di 22.16
IA I DIULA HO, I DO TAPUONMU
JAHOWA DO HAPOSANKU
ISE DO NAMPUNA HO?
LAGU DAN LIRIK BATAK: MULAK MA HO LAGU DAN LIRIK BATAK
Hurippu do ito dang gabe songoni.
Tompu pintor gotap rohami.
Ala dibereng ho au rap siborui.
Hape dongan sahuta do i.
Bohanama ito dalan patorangkon i.
Tuho naung dao sian au.
So dipaboa ho manang nadidia ho
Holip do ho soan pamerengan hi.
Husukkuni do sude dongan nang angka tondongmi.
So adong naumboto manang didia ho ito.
Huboto do holong roham tu au saleleng on.
Rohangku pe tulus do mang tu ho.
Mulak ma ho, mulak ma ho, anjuma au ito.
Ingot ito, ingot sude nadenggan natabolus i
Huoloi pe sude pinangido ni rohami.
Asalma mulak songon nasalpu i.
Mulah ma ho, mulak ma ho, anjuma au ito.
TURISA OJAHAN HABATAHON – TanoBatak
TURISA OJAHAN HABATAHON
Marnida halindo ni ngolu di angka bangso na ingot jala arga di angka ugari na pinalolo jala nisantihon ni angka siompungon nasida be, mangkorhon tua pasu-pasu jala belut diparngoluon siapari do nasida huhut mangolu di harentaon.
Mangkilala do roha nang diangka ugari napinalolo ni angka ompu bona nasumundut ni halak Batak naung diturasihon di tona panamian namangolu tong-tong dipangarohai ni nagka pinomparna na tanda sinuaeng didok “halak Batak”. Dirajumi roha do naung godang namanitipi ginjang mangorui bolon, laos lipe sian tona panamian i, gabe so marguru tu amana jala laos lupa sian tona ni Ompuna.
Manarisik do tupangkilalaan di deba halak angka naingot marsituriak di tona panamian i, na mangolu dirohana jala laos dipangkilalahon diparulanna na gabe tua sahala ni dirina laos pahothon Habatahonna.
Molo sai pinarrohahon do si nuaeng parulan parngoluon di ruhut dohot ulaon habatahon, i ma natarida di parsaoran adat dohot parngoluon siapari, nunga tung dao tu ipar ni ruhut habatahon i. Godang do halak na umboto hasintongan ni adat paula so umboto, ujung na ndang olo manotari narundut. Deba, natua-tua manuntun pailing ruhut habatahon i mangihuthon halak na telhang pamiokhon dirina sian gogotan parsaoran.
Na umbernit, ima pangalaho ni angka namora marangkup hapistaran huhut maringan di luat naleban, ro ma ibana mamboan hagogoonna tu tano Batak mangarupa patupahon adat, alai dang dipaguruhon be tu na tumua. Molo tung pe dipaguruhon, sipalensem nama, alana ingkon na dirohana i do na saut. Mangihut ma angka natua-tuanta si boto adat i tusi manehe-nehe manghirim sileanlean, dohot ma ibana manengsang adat habatahon i.
Pangarupaon nama godangan adat dohot parsaoran habatahon i, ianggo “tondina” nunga mate. Masiasupan ma namarhula-boru, masihosoman namarhaha-maranggi, ndang piga be sipahot uhum mandimposi narundut paojakhon parrosuon manupehon hadameon.
Ianggo habatahon i nunga tarrompu hian i dibagasan sapean habonggalon namarisi ruhut parpatihon, paruhumon, paradaton, parrajaon dohot pardebataon. Rompu ni habonggalon i diuhirhon ma i dibagasan sada bagas nauli ima ruma gorga. Pajengkarhon panamionna diolophon ma i dibagasan sada tortor marhite gondang sabangunan. Di jampi tua ma i di tonga ni alaman marhite liat tortor paniaran. Sudena i namarlapatan do jala dang riang-riang sambing, ingkon pantun do mangulahon.
Dung lipe halak Batak sian impola ni habatahonna i, dang marisi hapantunon be mangulahon ulaon Batak i. Tubu ma angka pabinotoan naimbaru na manengsang uhir haulion i. Masa ma ulaon sadari; disi paulak une, disi tingkir tangga, suman ma tu ulaon tondur-tonduran. Ditortori ma musik eropa mangarupa ma halak Batak paula maminta gondang dohot pangalualuan laos ditortori dohot tortor Batak.
Hinorhon ni na diboto nadeba do i meam-meam, laos dipangido ma gondang na so dung gondang Batak laos ditortorhon ma hombar tu parngolu ni dagingna, mago ma hapantunon dohot hahormaton, pulpal ma dohot natua-tua, jorhujorhu dohot naposo.
Nunga maol luluan angka natua-tua na ampit dohonon jadi Raja panotari adat dohot uhum di halak Batak. Molo tung adong pe na mangoris tusi, ndang siat be hatana tu angka naumposo na sai dibagasan goso mangalusi natua-tua mandok; “najolo nama i”, ninna. Godang ma sian natua-tua i sumurut dimulana alai mangihut tu halenjengon i di pudian ni ari ala nunga lam tilil ibana.
Marnida sian i, suraon lam leleng lintun ma hasintongan ni adat dohot ruhut parsaoran ni halak Batak i manongnong songon bubu tangkoan, dang haeahan sogot. Mago di na sae lilu di nahornop ma Ugari Habatahon i di pudian ni ari.
Didok natua-tua; Raja do urat ni Uhum, Namora urat ni Hosa. Ido umbahen sai ditonggo Raja di ganup ulaon adat dohot ulaon uhum parsaoran (patotahon hadameaon, mamungka parpatihan) di halak Batak. Suhi ni ampang naopat do ojahan ni paradaton, paruhumon dohot harajaon ni halak Batak. Diulaon na rumatangga do didok dalihan natolu (tataring), ima na so pola taripar tu alaman (huta) horja dohot bius. Molo patotahon parartaon ni sa-ama uju mangolu dope ibana, sae do holan dalihan natolu ojahan ni rompu hadameonna. Alai molo dung lam bidang, sipata ma ingkon ojak suhu ni ampang naopat, ima paopat Raja nangkin.
Nuaeng on nunga tung diagohon Raja sian paradaton. Tataring (dalihan natolu) nama diboan tu alaman, horja dohot bius, jala laos didok angka napistar nuaeng ma; dalihan natolu ojahan ni adat Batak.
Sian i ma tubu tu roha marsangkap maminta haradeon ni angka nabisuk na hot di pator habatahon i, palolo adian patiarhon di angka ugari habatahon naung tarsirat hian dibagasan harentaon ni paradaton, paruhumon, partuturon, parpatihon dohon pardebataon, jala tinonahon ni ompu bona i, asa anggiat nian ditomu gorak ni habatahon i mausandar tu roha ni halak Batak laho patubotohon, patubegehon na tau jadi sitindangi di angka naumposo na olo mangalului hasintongan ni habatahonna i. Na tau jadi sulu dohot tongkot dipardalanon mandopang hahijangon, huhut parentahon raksa ni ualaon dohot parsaoran.
Siradotan jala sipadimunon ma i marojahan di roha hapantason, ias ni roha huhut dibagasan hatongamon. Asa marbungaran ugari habatahon i ro di sundung banua desa naualu, dibagasan hatigoran, mangulahon nasintong asa taruli tua sangap jala horas.
Patimbulhon habatahon, ima na gabe sorminan ni hadirion ni halak Batak patambor diri margogo manjanggap angka sangkap mangihut tu hamajuon jala so lupa di ugari nasintong.
Juli 2, 2007 tanobatak
Jamita Evangelium di Ari Jumat, 30 Maret 2018 Parningotan Ari Hamamate ni Tuhan Jesus, EvangeliumJohannes 19: 28-37 "Panotnoti Jala Haposi Na Tarsilang i" Pelita Batak Online
Jumat, 30 Maret 2018 05:18:00
Di taon 2018 on, di tonga-tonga ni Parningotanta di Ari Hamamate ni Tuhan Jesus di hau pinorsilang i hira-hira 2015 taon na salpu, dienet jamita sian sada evangelium na parpudi disurathon sian evangelium na opat i, i ma sian Johannes 19: 28-37, i ma evangelium na disurathon dung jolo disurathon jala dipangke angka huria na parjolo i angka evangelium natolu nari, i ma Markus na disurat taon 69/70, Lukas di taon 80-an, dohot Mateus di taon 85 dung Kristus. Gumodangan do satolop angka peneliti mandok evangelium Markus do na tumua sian na tolu i, jala panurat ni evangelium Lukas dohot Mateus mamangke evangelium Markus songon sumberna.
Molo tapamanat barita taringot tu hamamate ni Jesus di hau pinorsilang sinurathon ni tolunsa evangelium asing ni evangelium Johannes i boi do dohononta na niondolhon ni nasida natolu i, i ma barita hamamate ni Jesus na tung parir jala dangol situtu do. Di hata Indonesia boi dohononta na ia hamamateNa sangat tragis. Tragis do hamamate ni Anak ni Debata i. Natigor diuhum dohot dalan na mansai jorbut, diparsilangkon! Jala Debata na marsuru Ibana hohom. Portibion mangholom. Ndang adong na manjaha barita i na so tariluilu. Isara soara na ruar sian simangkudap ni Jesus na mangihut on di hau pinorsilang i dohot soara na balga situtu (Gorik: phone megale), sada soara na tong dipangke parPsalmen na marsoara na gogo tu Debata siala dihilala Ibana na ditadingkon Debata Ibana di parungkilonna, soara na mansai gogo, sampe pola nang hirehire na di bagas joro di Jerusalem i maribak umbegesa.
"Ale Debatangku, Debatangku, boasa tadingkononmu Ahu" (Markus 15:34),
jala dung i marsoara na gogo (Gorik: phone megale) ma tong Ibana laos tos ma hosanna (Markus 15: 37).
Songon i ma panaonon ni Jesus manghophop pardosa i di hau pinorsilang i.
Alai marasing sian pangondolon na songon i, atik pe adong do tong pangidoan ni Jesus na maus asa dilehon aek inumonna, ia panurat ni evangelium Johannes on marnida hamamasa ni hamamate ni Jesus di hau pinorsilang i tardao do sian persitiwa tragis songon na ginurithon ni evangelium na tolu i. Sabalikna digombarhon do na ia hamamate ni Jesus di hau pinorsilang i sada peristiwa klimaks di pardungdung ni sangkapNa ro tu portibion. Lapatanna, di hau pinorsilang i do didungdung ibana singkop misi haroroNa tu portibion, asa ganup na porsea di Ibana dapotan hangoluan na manongtong. I do umbahen na ia hata na ruar sian simangkudapNa di hau pinorsilang i ndang songon na jinouhon ni parPsalmen i (Psalmen 22: 2), alai imbaru, i ma: "Nunga tardungdung na tinuju" (Gorik: tetelestai = Indonesia: tujuan tercapai. Terjemahan hata Batak: 'Nunga marujung'. Terjemahan Indonesia: 'Sudah selesai'. Di terjemahan Bibel Batak dohot Alkitab Indonesia i adong dope panjahaan na ber- nuansa, na mararti na tragis. Alai hata aslina ndang adong be, tetelestai). Saurdot do i tu pangondolan ni evangelium Johannes na mandok na ndang adong na boi mambuat hosa ni Jesus sian ibana.
Dipasangap do Jesus di hamamateNa i. Sian lomoNa do i dilehon (Joh 10:18). Domu tusi do umbahen na secara sadar do Tuhanta Jesus pasahathon tondiNa dung dipaunduk simajujungna (19: 30).
Siala ni i do, molo tapamanat di ayat 28-37 i tangkas do dilapati panurat na ia angka na masa di hau pinorsilang i ndang masa boti, ndang kebetulan, ndang di duru ni sangkap ni Debata, alai nunga tibu disangkapi Debata marhite angka panurirangNa na manurirangkon di tingki na robi dia na ingkon adopon ni Jesus di hau pinorsilang i, i ma songon na tarsurat i do i sude masa. In God's Plan. Lapatanna, hira na mamutar film naung dibahen di tingki na salpu do angka na niadopan ni Jesus i, alai nuaeng masa. Di tingki na salpu do disangkapi Debata na diadopi Jesus i. Di silang i do digohi, didungdung naung sangkapan ni Debata. Jesus do na manggohisa, mandungdungsa.
Lapatanna, molo ditait panurat evangelium Johannes on hita ruar sian sada pangantusion di hamamate ni Jesus na dangol jala parir situtu, alai ditogu hita tu sada pangantusion na marasing sian i - i ma na mandok di hamamate ni Jesus di hau pinorsilang i do didungdung Jesus sangkap haroroNa - ba nunga ingkon ndang adong be loasonta manang aha laho mangorui pos ni rohanta sian Jesus. I do umbahen na dipillit tema ni jamitanta na mangihut on: "Panotnoti jala haposi na tarsilang" i, ai disi do mission impossible gabe possible, misiNa na so mungkin i nian di roha ni jolma dohot portibion gabe mungkin, i ma paluahon pardosa sian dosana be. Siala ni i do umbahen na diondolhon evangelium Johanes na ia hamamate ni Jesus di hau pinorsilang i hamuliaonNa do i.
Boasa mansai porlu tona barita na uli di ari parningotan hamamate ni Jesus nuaeng di hita jolma nang na porsea na bosur di angka peristiwa ngolu ni jolma na tigor diuhum, na so mardosa mate boti ala ni porang isara di Syria, ringkot do sulingkitonta.
Digohi, didungdung Jesus do misina di hau pinorsilang i.
Parjolo, silang i manggohi manang mandungdung sangkap ni Jesus do (ayat 28). Di ayat on tung tangkas do dipabotohon panurat evangelium Johannes isi ni roha ni Jesus. Disurathon songon on: "Jadi dung diboto Jesus, naung tardungdung sude (Gorik: panta tetelestai) dipatupa Jesus ma tolu na mansai ringkot. Disoarahon panurat na hinaporseanna nang na hinaporseaon ni huria di Kristus i:
Naparjolo mambahen pangaradeion parpudi, i ma mangido minum marhite na mandok 'maus ahu.'
Napaduahon, dung dilehon tu pamanganna tuak na asom na naung digohi limut (ayat 29), jala dung dijalo ibana dengan sadar, ndang dipaksahon, disoarahon ibana ma pernyataan kemenangan tu pinggol ni naung mamparsilangkon ibana: panta tetelestai, saluhut nunga tardungdung. Sude na sinangkapanNa nunga saut, marujung denggan tardungdung. I do lapatan ni tetelestai. Mangalo silang na naeng paujunghon Ibana, didok tu na mamparsilangkon, "apala marhite na disilangkon hamu ahu, hudungdung do misi-ku."
Napatoluhon, paundukhon simajujungna, dung i pasahathon tondina (ayat 30). Ndang adong soara na gogo na joujou. Alai tenang do Jesus ala nunga tardungdung sude sinangkapan ni Debata marhite haroroNa marhite panaononNa di hau pinorsilang i.
Asa dung tardungdung pe impola ni na sinangkapan ni Debata, asa dipatupa Jesus pangaradeion tu hamamateNa di hau pinorsilang i. Apala di panaononNa di hau pinorsilang i do didungdung Debata sangkap haroro ni Jesus tu portibion: Manobus dosa ni portibion. Gabe taingot ma soara panindangion ni si Johannes Pandidi taringot tu Jesus: "On do birubiru ni Debata na mamorsan dosa ni portibion" (Joh 1:29).
Paduahon, saurdot tu panindangion ni na tarsurat i dohot na marnidasa do na masa dung marujung ngolu Jesus (ayat 31-37). Molo di ayat 28-30 diondolhon panurat misi ni Jesus naung tardungdung di hau pinorsilang i, di ayat 31-37 taida dipatuduhon panurat na saurdot tu na tarsurat di buku na badia na masa tu Jesus, jala saurdot tu panindangion ni na marnida na masa i do i na sinurat ni evangelium Johannes on. Dia na masa i? Jala dia na sintong mangihuthon na marnida na masa i?
Ndang songon na dipamasa tu duansa dongan ni Jesus na tarsilang i, ndang dirosak be haehae ni Jesus naung mate i, ai dung ditullanghon sada sian soldadu mundimundi tu abarana migor ruar mudar mardongan aek, i ma tanda ni naung mate Jesus.
Songon naung disurirangkon di padan na robi do naung pinatupa ni soldadu i: "Ndang jadi ponggolon holiholida" (2 Musa 12: 46) dohot "Berengonnasida do na tinullangnasida i" (Sakaria 12: 12).
Boasa porlu di panurat dua panindangion taringot na naung tangkas mate Jesus di hau pinorsilang i, jala siala ni i ndang porlu be ingkon dirosak be haehaena di partingkian ni Jesus dohot di partingkian ni panurat evangelium Johannes?
Di partingkian ni Jesus, ndang diloas ugamo Jahudi adong pamatang ni na monding di ginjang ni tano dung pukul 18.00. Ingkon ditanom do na monding i.
Di partingkion ni panurat dohot di partingkianta nuaeng mansai ringkot do i. Boasa? Di partingkian ni si Johannes sada bukti na togu do i na sintong naung mate Jesus. Ndang berpurapura mate Jesus. Sintong do jolma Jesus. Sintong mate. Ndang songon nidok ni parfilsafat Gnosticisme na mandok ndang 100 persen jolma jala 100 porsen Debata Jesus.
Di partingkianta nuaeng, mansai porlu do on ala adong do peneliti na mandok na so adong haheheon ala ndang dung Jesus ditanom. Mangihuthon ibana ia uhum ni Romawi mandok apala ingkon dipasombo do naung tarsilang i di hau pinorsilang asa dipangan angka pidong na martongatonga langit, ndang adong tadingtadingna asing ni holiholina. I do dalan ni Kaisar pabiarbiarhon halak untuk mangalo pamarenta. Alai laho mandok pandapotna i ditutup peneliti i do simalolongna tu hasomalan ni ugamo Jahudi na diargahon uhum Romawi, i ma na so jadi pamatang ni na monding di ginjang ni tano dung pukul 18 di ari Sabat i.
Panulingkiton na umbagas di jamita: Panotnoti jala haposi ma na tarsilang i.
Parjolo, di partingkianta nuaeng, era revolusi digital na paopathon nuaeng, mansai ringkot do hita togu manotnoti jala manghaposi na tarsilang i, na mandok na ia di silang i nunga didungdung Ibana sude na sinangkapanna ro tu portibion, i ma paluahon sude pardosa di portibion sian dosa dohot sian hamatean.
Dia huroha dihaporseai jolma i nuaeng di era revolusi digital i, na dipatogu parbinotoan teknologis naung didungdung jolma i, isara teknoloi medis, teknologi bio, teknologi nano, teknologi robot. Sude angka teknologi i nuaeng mandok sude nama na pinarungkilhon ni jolma i boi aluson ni jolma i marhite angka teknologi i. Ndang diharingkothon jolma i be pangantoion dohot pangurupion ni Debata tu jolma i laho mangadopi angka parungkilon hajolmaon. Ai angka masin i pe nuaeng nunga boi mangalehon alus na denggan tu parungkilon ni jolma i, so marimbr nang parungkilon roha, tondi. Nunga ummalo masin i sian jolma na mambahen ibana mangantusi dia parungkilon ni pamatang nang parungkilon ni roha dohot tondi ni jolma i.
Di partingkian sisongon i, ro nuaeng tona sian jamita i asa hot ma hita manatap dohot manghaposi Jesus na tarsilang i di na mangadopi parungkilon dosa na lohot tu hajolmaon i. Panontoti ma na tarsilang i, ai di silang i do didungdung Debata sangkapna marhite hamamate ni Jesus, i ma mamorsan dosa ni portibion. Di silang i do Jesus dipasangap. Tahaposi ma na pinatupa ni Jesus disi: Mamorsan dosanta be, gariada dosa ni portibi on.
Napaduahon, alai laos dohot do tong keteladanan ni Jesus na tenang mangadopi hamamatena i, na mandok apala di hau pinorsilang i do tardungdung Ibana sude na sinangkapanNa tu portibion dohot na denggan pasahathon hosana tu Debata Amana siala nunga singkop tardundung sintasintaNa sitiruonta di ngolunta nuaeng di portibion. Apala di panaonon niadopanNa tuk Jesus mamereng na uli, i ma naung tardungdung sude sangkapna.
Boi do hita ruas ni HKBP marsiajar sian Jesus na songon i, tarlumobi uju taida na parir situtu masa di ngolunta?
Tuk do hita mandok tu dirinta nang tu na humaliangta na apala di na taadopi sada pangalaho siala na satia hita i do tardundung sangkap ni Debata di ngolunta?
Boi do hita marnida saut sangkap ni Debata di ngolunta jala tardungdung hita sintasintaNa di dohot marhite ngolunta apala di na taida hira na talu hita?
Mansai ringkot do angka siihuthon Jesus mangihuthon songon dia Jesus marnida hamateanNa di hau pinorsilang i uju taida hira na gagal hita. On ma na ginoaranNa tetap tegar, malah boi marhida na tumimbo, na umbolon jala na mansai ringkot apala uju taadopi na maol songon niadopan ni Jesus. Mansai porlu do on nuaeng on tarlumobi ala nunga masuk tondi na so haru saurdot tu panindangion ni Jesus, i ma na ginoaranNa teologi sukses. Teologi on mandok ganup na porsea ingkon sukses, jala molo ndang sukses ibana na marlapatan do i na so porsea dope ibana. Mansai porlu do on mangadopi tondi kompetisi na lam mansai timbo di ngolu ulaon di partingkianta nuaeng. Di partingkian si songon i na bahatan angka sundut na umposo na menyerah, putus asa, gariada pola rintik, ia so i maningkot, ala manghilala patimbo hu kompetisi ni adopanna, hape ibana ndang tuk kualifikasina. Panotnoti ma tarsilang i, ai uju tarsilang i Ibana tarbahen Ibana do mangadopisa di bagasan ketenangan dohot hadameon.(*)
17.58 Gereja Katolik Maria P.O.K.-Sidikalang No comments
“Gabe ditangkup nasida ma ibana, dipusa ma, jala tu balian ni porlak anggur i nama didanggurhon”
Jot-jot do masa ta ida di bona pasogit, ima molo tingki masa ulaon panen, rupani i panen eme manang durian, somalna Gareja gabe kosong, paling-paling na margareja olo do holan 5 persen sian sude bilang-bilang ni umat. Songoni muse do ra di angka dongan di kota, ima dung mamora, nunga lupa be di ari Minggu na ingkon margareja. Ari Minggu di pangke kesempatan laho rekreasi, pasudahon hepeng naung didapotna. Ido haroa bangko ni hajolmaonta. Hape molo tingki pogos dope, songon i ma tung mansai ringgasna margareja, alai olo do muse hapogosan i dipangke gabe sidalian laho ndang mampardulihon haporseaonna dohot huriana. Adong muse do na asing, ima tung pe mamora ibana, songoni ma holitna, durung-durung na sarupa dohot during-durung ni na pogos. Boasa masa songoni?
Ra ala hurang do dihaporseai aha na didok ni Tuhan sadari on tu hita, ima na paingothon bahwa nunga dilehon Debata tu hita ngolu, dilehon muse tu hita hapistaron manang gogo, dilehon muse tu hita angka naung dijadihonsa laho ta pangke di parngoluanta. Saluhutna I silehon-lehon ni Debata do na ingkon ta pangke denggan, jala tontu taboto ma nian mandok mauliate tu Ibana. Alai na amsa, hurang do diantusi joma I saluhutna I, dietong do aha na adong di ibana holan alani gogona do, holan alani hamaloonna sambing do, alani I gabe ditadinghon Debata.
Dibahen I, ta parrohahon ma hat ni Tuhan sadari on, unang annon alani losok ni rohanta, gabe dibuat Tuhan saluhutna sian hita. Manang ise naung manjalo godang pasu-pasu, lam tugodangna ma nian hata mauliatena tu Tuhan jala lam tu malona mandok mauliate tu Tuhan.
Sigaret – DONALD HAROMUNTHE
Molo laho hita mardalani rupani sian Medan manang sian Kualanamu tu huta na humaliang Tao Toba, lam takkas ma tarida mansai maol situtu do akka ianakkon ni bangso i malua sian hasomalon na hurang denggan, i ma marisap (mangisap sigaret). Tarlumobi ma i marisap di loloan.
Taparrohahon ma godang ni akka iklan ni sigaret, adong do di ganup huta, jala dang pola godang na situtu mamparrohaon boha do mandongani akka ianakkon ni parhuta i, tarlumbi ma dakdanak asa manat nasida mamaillit dia do na ikkon sibaheonon, jala dia do na ikkon sipadaoon.
Inna iklan ni GG Mild mandok “Break the limit” (Lapatanna: Baen ma sahat tu parsudana)
Didok A Mild pareme-ramehon: “Go ahead” (Lapatanna: Baen, torushon!!!)
Boi dohonon, songon na nienet sian Mumbrella, molo tabandinghon godang ni iklan sigaret on dohot na asing, ndada palobi-lobihon molo didok marbanding 50:1. Ra adong do deba iklan ni bir Bintang manang gombar ni partai politik manambai.
Leakna panghirimon na patut sitioponta dohot gomos asa unang dohot angka dakdanakta on marisap i ma molo tapadao akka iklan sisongon on.
Bereng hamu ma muse didok Surya: “Rise and shine” (Lapatanna: Nangkok ma ho jala marsinondang)
Ia na tinodo ni iklan on i ma sude akka parisap di bangsonta Indonesia, hurang lobi adong ma i 57 juta halak. Lapatanna, dua partolu sian akka baoa ni Indonesia, marisap do sude.
Mura dope hita mangihuthon slogan ni Nike i “Just Do It” (Lapatanna: Baen ma, toe!).
On muse do na unjebu. Inna Dunhill: “Taste the power” (Lapatanna: Daionmu do hagogoon i)
Posted on May 22, 2020 May 23, 2020 Categories ThoughtsTags Jambar Hata, Rokok, Sigaret, TobaccooLeave a comment
PROFIL POPULER : Pdt. Jetro Hutauruk | DONDA UJUNG - HUTAURUK
PROFIL POPULER : Pdt. Jetro Hutauruk
Sejarah Pdt. Jetro Hutauruk
Oleh: St. H. Hutauruk (Ompu Mindo) (31-08-1915 s/d 02-12-1991) /Br. Panggabean (†)
Onom halak amanta Pdt. Jetro Hutauruk on na marhahamaranggi, anak ni amana O. SALISI RAJA MUSA HUTAURUK, i ma :
Raja Johanis (Na umpompar A. Hutauruk, S.H. Hakim)
Raja Isak (Na umpompar Pdt. Eddy Oloan Hutauruk)
Raja Maximilian (Na umpompar Drs. Jonggi Hutauruk)
Raja Josua (Na umpompar KK. Binsar Hutauruk)
Raja Josafat (Na umpompar Marulam Hutauruk S.H.)
Pdt. Jetro Hutauruk (Na umpompar panurat on)
Amanta na onom on naung tardidi gabe halak Kristen, ni-Didihon ni Pdt. AUGUS MOHRI di Huria Lumbansoit.
Amanta on tubu di ari 8 Januari 1881. Na “Tading di tabutabu” do amanta on lobi hurang tolu bulan dope di “hiringan manuk” manang “bortian” ni inana Kornelia br.Siburian di na monding amana Ompu Salisi di taon 1880 umur 59 taon. Asa ndang ditanda amana. Jadi inana Kornelia br. Siburian on nama na pagodang-godang amanta on, niurupan ni angka hahana sahat tu napasingkolahon, ro di na pangolihonsa. Lobi hurang 30 taon inana Kornelia br. Siburian patureturehon amanta on. Ai di ari 10 Agustus 1910 marujung ngolu ni inana i.
Di taon 1905 do marhasohotan amanta on dohot inanta MARSALINA br. Lumbantobing, boru ni Raja Ihutan Ompu Raja Isak Lumbantobing sian Pagarbatu, i ma di na marumur amanta on 24 taon.
Ringkot sinurathon dison barita pangariritonna : Di sada ari taon 1905, dipaborhat inana, amanta on mangalului Boru gabe Ina Soripadana. Mardalan pat do ibana mandalani dalan na langlang (sepi) manangkohi tor (bukit) dompak Pagarbatu. Di dalan na langlang i maradian ibana. Disi ma ibana martangiang; Songon on ma didok ditangiangna : “Ale Debatangku, Debata ni damang Raja Musa, Ho ma na patuduhon di ahu sada ina na burju, na malo mansonduk jala na lambok roha. Ina na boi sauduran rap dohot ahu di tohonanhu songon guru sipararat Barita na Uli. Ia disi ahu ditinggang udan na por, disi ma patuduhon tu ahu ina songon na hupangido i tu Ho Amang Debatangku…” Amen. Toho di na mamolus amanta on di sada huta di Pagarbatu; Tompu ma ro habahaba dohot udan na por situtu gabe malitap (basah kuyub) ma paheanna, alai soara na jou-jou sian sada bagas mandok “Eee… amang beasa sai taononmu udan i, ai ise do ho, ro ho tu jabu on manisio…”
Humusor ma ibana jala dibereng sada ama jongjong di emper ni jabu i huhut didapothon jala nangkok ma ibana tu emper. Disungkun ma amanta on manang ise, jala aha ni ulana dompak huta i.
Mardongan serep ni roha amanta on mangalusi, dipaboa ma tangkas sangkapna rodi tangiangna na mangido udan na por i. Dipaboa huhut manang anak ni ise ibana. “Alealeku do amangmu Ompu Salisi…”ninna raja ima huhut dijou ma boruna, laos disuru mambuat pahean mangganti pahean ni amanta on.
Dung tipak marpahean amanta on, dipaboa ma manang ise ibana (raja i), ima tu Raja Ihutan di Pagarbatu. Tarsonggot do amanta on, ai diboto na sangap do hape parjabu natinopotna i. Diantusi raja i do namasa i, gabe ditogihon raja i ma amanta on tu bilut tonga, jala rap hundul disi. Didok raja i ma tu amanta on : “Antong, naung dipatongon Debata do ho bahen helangku”. Ndang bea husuru borungku, ala torop do suruanhu di bagas on, Hape sopamotanhu gabe boruku hujou mangganti paheanmu. Ahu pe nunga porsea, tung alus ni Tangiangmu do na patongonhon ho tu jabu on. Laos dihobasi boruna Marsalina Br. Lumbantobing ma sipanganon di nasida, rap mangan ma nasida jala laos marborngin do amanta on di jabu ni raja i. Ndang sadia leleng nari dipasaut Debata ma parsaripeonnasida.
Sinurathon pe barita pangaririton ni amanta on, na gabe jamita do i dibahen paboa na so ulaon ni jolma na padomu anak dohot boru gabe sada ripe (Joro manang huria na metmet di Tuhanta).
Tung sintong do antong dapot amanta on pangidoanna sian Tuhanta. Ai dung saut Inanta on gabe ina soripadana, tung pangurupi do diulaon ha-guruonna, lumobi pangulaonna di Huria ni Tuhanta. (Haguruon najolo di sikola, laos guru do di Huria marjamita huhut songon Evangelis mandalani huta-huta manogunogu angka sipelebegu asa gabe halak Kristen). Lobi sataon amanta/inanta on songon “SITOTAS NAMBUR” pararat Barita na Uli tu luat sipelebegu i ma di Sijarango, Sihorbo Tanjung, Tukka Boven Barus, Lumban Hariara, dna. Sudena inganan i dihaliangi tombak longolongo (hutan besar).
Tu luat ni sipelebegu na di tombak i ma diboan inanta on, marratus kilometer mardalan pat sian Sipoholon alai ndang manjua inanta on, nang pe so hea ditaon songon i saleleng dijolo ni Raja Ihutan Pagarbatu, holan na mangatur ulaon ni “pangurupi” i do diula.
Jotjot do dihatahon inanta on angka na hansit natinaonna di angka luat na dao i, na ingkon dalanan pat huhut mandasdas pangisi luat i marpadot mangula tanona, laos ihut mardongan jamita sian Hata ni Debata.
Sai gabe jamita do dibahen amanta Pdt. Jetro Hutauruk on nang tu angka anakkonna (termasuk tu panurat on) habengeton, hapadoton, haserepon, dohot halambohon ni rohani Inanta on, lumobi hapantunon ni rohana maradophon manag ise na ro tu jabuna, na lea manang na pogos, nang namora, dos do dibahen panjanghonna.
Lobi hurang 34 taon ma amanta on mangula di Harajaon ni Debata di Huria sian mulai haguruonna sahat tu ha-Panditaonna (1903 – 1937). Ndang pola sinurathon dibarita on angka Huria, inganan pangulaonna. Na ringkot sinurat dison parbue ni pangulaonna i ma :
Parjolo : PARTANGIANGON. Apala ulaon Partangiangon on ma na sai dihapusuhon (diharonsothon). Adong partangiangon “hapunjunganna”, partangiangon paduadua dohot Inanta, partangiangon rap dohot anakkonna, partangiangon napinatupana di huta-huta, di Gareja.
Ndang hea amanta on borhat tu angka huria pagaran dohot tumopot huta-huta, ia so jolo rap martangiang dohot Inanta, songon napinodahonna nang tu anakkonna : “Martua do sada ama na tinangiangkon ni Ina soripadana molo borhat ama i tu ulaonna, martua do sada Ina Soripada, na sai ditangiangkon ama tuandolina, asa diramoti Debata ina i na tininggalhonna di jabuna”.
Paduahon: HOLONG. Ndang holan na marjamita amanta on molo laho tu angka huta-huta manopot ruas ni Huria. Alai diulahon do pangubation tu angka ruas na marsahit. Diboan do angka ragam ni ubat na niramuna hian sian jabu sian angka duhut-duhut na marragam. Angka duhut-duhut i ma dipulung gabe ubat mardongan miak pandampol. Ndang mardia imbar diubati, dakdanak nang na magodang. Dohonon tung sude do malum naniubatanna. Loja situtu do amanta on, ai ganup ari sai adong do na ro tu jabu, halak na mamboan na marsahit na. Tung dihasubangkon do manjalo hamaulitaeon sian angka na marsahit i. Loja do nang inanta, termasuk panurat on mangalului ramba/duhut-duhut na gabe ramuan ni ubat sipulungonna.
Laos di tingki pangubationna i do amanta on mamodai huhut manjamitai angka na losok mar-Minggu, mamaritahon Barita na Uli ni Tuhanta Jesus Kristus. Tung marparbue do pangulaonna i, ai sai torop ma na ro tu angka punguan-punguan Partangiangan di hutahuta, nang tu parmingguan di Gareja.
a. Maradophon angka ruas ni Huria. Manang Huria dia tininggalhon ni amanta/inanta on, di na bungkas tu huria na asing, tung sude do tumatangis ala holong ni rohanabe dohot marningot denggan ni pangulaonna dohot marningot halambohon ni inanta on.
b. Maradophon haha-anggina. Diingot amanta on do sude pardangolanna na “tading di tabutabu” i. Ai tu sude hahana baoa dohot hahana boru, sai hata amang, inang do didok. Na tangkas diingot panurat on, i ma amanta no. 4 Raja Josua (haha ni amanta on) na sai ro uju i tu Tampahan uju Pandita amanta on di si. Ndang hea didok “hahang” alai sai “amang” do didok. Songon i tu hahana boru, i ma hahana Boru Nababan, soripada ni hahana Raja Maximilian, dohot tu hahana Boru Parapat, soripada ni hahana St. Josafat, sai inang do didok.
Molo adong na masa parsalisian di huta di pinompar ni Ompu Salisi Raja Musa, pintor dihapogani do laho paturehon mardongan jamita dohot elehelek, asa anggiat boi mardame, marsada, masihaholongan, masiurupan, masitungkol-tungkolan, lumobi asa masitangiangan. Sipata rap ro ma amanta dohot Inanta tu huta paturehon, huhut dipatupa sipanganon.
Marparbue do denggan ni parsaoranna sahat tu angka anakna/ boruna tubu ni hahana na lima na di huta. Ai sahat tu sundut ni angka anakkonna, tongtong do marsada, ndang hea tubu parsalisian.
c. Maradophon anakkonna.
Laos i do dipodahon tu sude anakkonna na 12 i, ualu (8) anak dohot opat (4) boru. Asa denggan marparsaoran nang masiurupan huhut masitangiangan dibagasan holong parhaha-maranggion/paribotoon mardongan haserepon, hatoruhon ni roha. Apala lumobi marlambok ni roha songon Jamita ni Tuhan Jesus di Mateus 5,5 i. “Naeng marojahan tusi ma hamu sude anakkonnami.” ninna amanta i di tingki dipapungu martangiang bodarina dung sidung mangan. Songon na jotjot didok : “Jolma na pogos do hita, ndang adong arta/sinamot, hauma, dorbia, hepeng dna. tinggalhononku di hamu anakkonnami. Alai adong do na ummarga sian i hupodahon tu hamu. Hasadaonmuna do muse hamoraonmuna, naso tupa hurangan di manang aha asal dipeop hamu. Alai naeng ingkon RAP PORSEA do hamu di Tuhanta Jesus naung manesa dosanta na godang i…”.
Marparbue do poda dohot sipaingot ni amanta/inanta on di sude anakkonna, ai so hea adong masa parsalisian, tongtong marsada jala masiurupan, masihaholongan sahat ro di sadari on, Pogos pe di arta pinompar ni amanta/inanta on, alai di sude angka ulaon haroan Pesta dohot na mardomu tusi, sai tulus do denggan mardongan Pasupasu sian Tuhanta Parasi Roha i.
Nang di saleleng ngolu ni Inanta dung ditinggalhon amanta nahinan leleng ni 37 taon; Sai hot do poda hasadaon i dipodahon tu sude anakkonna.
IV. RAGAM NO NA MASA DI NA LAM MATUA:
a. Marhobas manadingkon portibion:
Mangihuthon boaboa na sai pinarate-atehon ni inanta nahinan M. br. Lumbantobing; Mulai sian taon 1936 nunga “asing-asing” pangalaho ni amanta on. Nunga dipadao rohana sian portibion, sai holan Surgo na di Banuaginjang i do dihatahon. Molo ditaringoti inanta angka sisarihonon na di parsikolaan ni anakkonna, sipata ala ndang adong be hepeng sitongosonna tu anakkonna na marsikola di luat na dao (Jawa), aha didok amanta on : “Unang holsoan dainang, tapaima ma harorona sian Tuhanta, tongosonna do i”.
Sintong do ditongos Tuhanta, ai di na laho ganup manogot Inanta nahinan (pkl. 5 manogot) mardalan pat tu Soposurung Balige manggadis sayur-sayuran sian porlakna, hatop-hatop do laku. Hira gumodang do pandapotan ni inanta nahinan sian tuhor ni saryur-sayuran sian balanjo ni amanta nahinan jala sai dipapungu-pungu inanta nahinan do i so sian pamotoan ni amanta nahinan. Molo dung hagogotan amanta nahinan di hepeng sitongosonna, i pe asa dibungka inanta on purona, ai tung na hemat situtu do inanta nahinan nang marsidabuan.
Di hatiha pangalaho ni amanta naung asing sian na somal; Di sada bodari ma didok tu inanta nahinan songon on: “Anggo ahu Inang, tibu nama borhat sian tano on ai nunga huida haulion ni huta na imbaru i di Surgo i, anggo ho Inang, leleng do ho mangolu di tano on, unang pola holsoan di ngolu ni anakkonta i, sai surdukhonon ni Tuhanta na mora i do tanganNa mangurupi ho. Sonang do ho muse bahenon ni anakkonta i. Nang anakta si Mangara Saur Oloan, ingkon ro do i muse dung borhat ahu sian tano on, jala patupaonna do las ni roham.
b. Las do rohana dung marpahompu sian anakna
Di jolo ni amanta/inanta nahinan do sorang pahompuna parjolo sian anakna (panurat on) di godung Tampahan. Laos amanta on do mambahen goarna TUNGGUL, tinambaan ni parumaenna br. Panggabean : MANGAPUL, laos amanta on mandidihon di ari 17 Mei 1936 di Gareja Tampahan. Adong do hata ni amanta on tu inanta mandok : “Ida ma inang, sanga do ahu marpahompu sian anakta di ngolungkon, mauliate ma tadok tu Tuhanta.”.
Marudut muse las nirohana di ngoluna dung sorang muse pahompuna sian anakna di Tigadolok. Holan barita dope sahat tu Tampahan, pintor dijou do inanta nahinan martangiang mandok mauliate tu Tuhanta sian las ni rohana.
Di Tampahan dope amanta on, nunga dipaboa tu inanta goar sibahenonna di pahompuna, i ma RAPLAN. Saut do goar i disahaphon mardongan Tangiangna, asa rap lan mandok rap torop muse pahompuna, di pudian ni ari. Dihalaputi amanta/inanta nahinan ma borhat tu Tigadolok manomu-nomu pahompuna si RAPLAN. Ditambai anakkonna Gr. J.N. Hutauruk – inanta S. Br. Siahaan ma muse goar JUBIL. I ma muse tamba ni las ni roha ni amanta/ inanta on.
Ringkot adong saotik sinurathon dison; Dung sorang pahompuna JUBIL RAPLAN on, posa do sahit ni parumaenna Br. Siahaan di Tigadolok, pola humolso angka sisolhot. Alai dipapos amanta nahinan do roha ni sude na humolso i, diboan ma inanta Br. Siahaan dohot pahompuna tu Tampahan laos marubat. Tangkas ditangiangkon tu Tuhanta mardongan elekelek tu Tuhanta mangido hamalumon ni sahit ni Parumaenna, dohot hahipason ni pahompuna on, ai so boi “manarus” sian inana ala sahit i.
Di naung maulum sahit ni parumaenna Br. Siahaan i, di sada bodari dipapungu ma rap dohot parumaenna Br. Panggabean. Dipasupasu ma pahompuna na dua on, dung i ditangianghon tu Tuhanta asa gabe anak siboan barita na denggan muse di ngoluna.
c. Pangaradeon tu pudi ni ngoluna
Nang pe naung asing-asing pangalaho ni amanta on, gumodang holan “ngolu sogot” nama disarihon rohana; Alai disarihon do ngolu ni nanaeng tinggalhononna di portibion.
Di bulan April 1936, dijou amanta on do panurat on sian ulaonna di Mandailing (Penyabungan) asa ro tu Tampahan. Di sada bodari di Tampahan di na pungu marsipanganon bodarina, didokma mandok anakna panurat on dohot tu parumaenna Br. Panggabean songon on :
“Amang Aman Tunggul dohot hamu inang parumaen. Hubahen pe goar ni pahompungkon Tunggul, asa hamu do na tading dapoton ni angka haha-anggim, lae-ibotom naeng tinggal di hutanta Lumban Soit. Naeng adong sian hamu anakhonnami tinggal di huta. Ala ni i do hubahen damang sikola LANDBOUW (Tani) asa botoonmu mangula tano. Pos rohamuna, sai urupan ni haha-anggim, lae-ibotom do hamu di huta on muse. Hansit do nian na di huta, alai ingot damang ma, songon partunggul ni jabu, borat do nian maneannean tarup, urur dohot na asing. Alai disioi tarup i do partunggul i unang busuk…”. Laos ditangianghon ma tu Tuhanta sangkapna i.
Laos di ari 30 April 1936 i ma rap borhat panurat on dohot inanta Br. Panggabean, pahompuna Tunggul, tinaruhon ni amanta/inanta nahinan tu Lumban Soit. Dipapungu ma angka anakna-boruna na di huta tubu ni angka hahana di jabu ni anakna K.K. Josia Hutauruk mambahen boa-boa laos pasahathon anakhonna Kel. Aman Tunggul on.
Ala so sidung dope jabu naung dipungka pajongjonghon di porlak/ tano na jinalona sian anakna K.K. Josia; gabe maisolat di jabu ni K.K. Josia ma keluarga ni anakna on. Dung pe di bulan Agustus 1936 sidung jabu i laos di si ma “Disuruksuruk” amanta/ inanta nahinan, laos paojakhon hami tu jabu na imbaru i. (Alai masurbu do jabu i di taon 1943, toho di Sidikalang panurat on). Na masa on dung monding amanta nahinan di ari 13 Oktober 1937.
Dung manang na piga taonnari pe muse dipajongjong anakhon ni amanta on Gr. J.N. Hutauruk (O. Bontor) – Inanta br. Siahaan jabu na imbaru mangganti na masurbu i, hot di ingananna nuaeng, asa adong parmianan ni inanta nahinan na sanga “Maisolat” di jabu ni anakna ima anakni hahana Raja Isak, i ma Gr. Ampin Hutauruk nahinan.
d. Nipi ni amanta dipaboa tu inanta nahinan.
Dung di Hutabagasan Lumban Soit keluarga ni anakna panurat on, sai ro do Inanta nahinan mandulo tu Lumban Soit.
Disada ari bulan Agustus 1937, di na ro inanta nahinan tu Lumban Soit, adong do dibaritahon na masa di amanta nahinan. Dipaboa naung lam asing-asing pangalaho ni amanta nahinan. Na somal olo dope mangurupi mangula di porlak, martukang-tukang, ala malo do martukang amanta on jala malo do manjait pangkean. Alai di tingki i ndang hea be dijama manang aha. Dibilut panuratanna i nama jotjotan, jala dibereng inanta nahinan, dimanogotna, di arianna, di bodarina; Di bilut panuratanna i marsiggang amanta nahinan martangiang. Mabiar ninna Inanta nahinan mandonohi, nang pe sipata nunga tingkina mangan. Nunga dipaboa amanta nahinan nipina didok tu inanta : “Ale inang, nunga ro hureta na tinait ni 8 hoda na uli jala marhabong mangalap ahu laho nangkok tu Banuaginjang”. “Sai siap nama ahu ninna inanta nahinan, ndang hualusi unang marsak”.
e. Martinading hata tu angka Guru na di Tampahan.
Selasa 6 Oktpber 1937, ro dope inanta nahinan mandulo hami tu Lumban Soit. Dipaboa naung martinading hata amanta nahinan tu angka guru na di godung i huhut manopoti dosana. Di atas ni sada kuburan ni halak Jerman na di godung i, jongjong ninna amanta on martangiang. Holan taringot tu halak na mate modom do ditaringoti tu inanta nahinan nang tu angka guru-guru na di si, jala didok amanta nahinan “Sonangna i na mate modom i”.
Hatop do mulak inanta nahinan tu Tampahan, saborngin sambing do di Lumban Soit. Sai dompak angka hata ni amanta on nama laho rohana.
f. Harorona tu Lumban Soit mandapothon ujung ni ngoluna.
Ndang toho di huta panurat on, di na ro amanta nahinan tu Huta Bagasan Lumban Soit, i ma di ari Selasa 12 Oktober 1937 arianna. Disuru nama mangalapi panurat on.
Sai di jabu ni hahana (inangna) br. Nababan ina soripada ni hahana/ inangna i. Diapaboa inanta br. Nabanan on do sude angka hata ni amanta on tu ibana, na holan sonang ni halak na “mate modom” do dihatai.
Hira-hira pukul 5 botarina pe asa sahat panurat on, jala toho manggisgisi pekarangan ni jabu i didapot amanta on. Laos rap panurat on dohot amanta on mamiahi angka engsel ni pintu ni jabu dohot jandela, ala sai olo marngensut-ngensut, sogo rohana.
g. Na masa bodari ni ari 12 Oktober 1937
Pukul 6.00 botari marhobas mangan Pkl. 7.00 (19.00 WIB) disuru panurat on manjou anakna K.K. Josia, pahompuna Raja Ria tubu ni K.K. Josia Hutauruk. Tingki i ma ditaringoti amanta on taringot tu parbagian hauma, tano mahiang, asa tontu dia ma tohapna. Denggan ma i sude dipaujung.
Dipodai ma hami na tolu, asa tongtong marhasadaon, jala masiurupan di tingkina be. Unang adong masa parsalisian ala ni arta dna., naeng sintong masihaholongan sude pinompar ni O. Salisi Raja Musa. Sai tong do holan na “mate modom” disungkuni tu anakna K.K. Josia, molo adong ditanda na mate modom, “Nda tung sonang do” ?, ninna tu hami na tolu.
Hira-hira pkl. 10 borngin disuru ma panurat on mambuat ulosna ulos Batak Sibolang na jinalona ninna sian Simatuana Raja Ihutan Pagarbatu, laos di uloshon ma i. Disuru muse mambuat mantel na hapal, laos didok : “Pasahat ma on tu laem Simamora”. Disuru muse mambuat arloji kantong namarrante perak, didok : “Pasahat on tu laem Simanjuntak.” Salpu i disuru muse panurat on mambuat dompetna sian saku ni bajuna, didok tu panurat on : “Tiop damang ma on, naeng adong pangkeonmu tu na ringkot…”. Parpudi disuru panurat on mambuat Buku Bibel sian tasna. Dung pinasahat Buku Bibel i, didok ma mandok panurat on, toho nunga peak modom anakna K.K. Josia dohot pahompuna Raja Ria di hambirang ni panurat on, didok :”Burju-burju ho tu inang mu, unang marsak bahen hamu, ingkon ihuthononmuna rohana na lambok i. Unang tinggalhon huta on. Burju damang mangguruhon paradatan tu haham on, jala burju damang mar-Minggu. Sangap bahen damang angka haham na di huta on.”
Nunga hira tonga borngin amanta, jala panurat on pe nunga naeng peak modom. Diulahi amanta i ma muse mandok tu panurat on : “Andorang so modom ho, songon na hudok tu parumaen, ingkon sogot do heheanmu ahu manogot, ai sogot do ahu borhat.”., laos dilehon ma pahompuna Tunggul na niabingna saleleng dung sidung mangan bodarina, tu parumaenna Br. Panggabean.
Hundul dope amanta on maruloshon ulos Sibolang na i, unduk manjahai Buku Bibel. Alai anggo panurat on nunga dipapeak modom di hambirangna.
Hira-hira lobi tonga borngin, di na mamungka nokma simalolong ni panurat on, marhosa godang ma amanta on huhut martangiang. Ndang apala tangkas be dibege panurat on hata ni tangiangna i, alai alang-alang tarbege ma Tangiangna i mandok “Ale Amang, di na nok matangku, di si ma alap tondingku…”.
h. Na masa manogot ni ari 13 Oktober 1937
Pukul 06.00 Manogot na nunga dungo panurat on, jala naeng heheanna ma amanta on marningot hatana. Alai mabiar panurat on manghehei, ala tung sinok dope ibana modom huhut marungkor (mendengkur). Gabe laho ma jolo panurat on tu hauma pudi ni jabu i padalan aek tu hauma i, ala toho ulaon na manggole.
Di hatiha i manggora ma inanta br. Panggabean sian dapur mandok : “Ai dia do ho amang ni Tunggul, nunga ginjang ari, so dihehei ho amanta i, nunga masak sipanganon, hatop ma hehei….” ninna.
Alai disi ro goragora ni inanta br. Panggabean on, mangangguk ma panurat on mandok “Nunga mate be damang i, nunga mate be damang i…….. Ai disi ma soluk ro sude pangalaho ni amanta on , hatana, tonana, dohot pangidoanna asa sogot hehean ibana, rungka ma i sude mardongan biar. Marlojong ma panurat on tu jabu, laos diihuthon Inanta br. Panggabean. Ihut muse hahanami Baginda Betuel Hutauruk na toho di hauma i umbege angguk ni panurat on. Niososan ma simanjunjungna betak na marnipi alai ndang mangkuling be. Marroan ma na sian huta, ro ma muse hahanami Gr. Kladius, Pdt. Melanton tu jabu. Didokhon nasida, ingkon boanon tu R. Sakit Tarutung. Alai koras dijua panurat on mandok na so marguna be marningot sude pangalahona dohot tangiangna tu Tuhanta.
i. Panurat on laho tu Tampahan paboa barita
Angka dongan na umposo, nunga sanga laho tu tombak, ndang adong be suruon. Gabe panurat on sandiri nama borhat tu Tampahan paboahon na masa.
Dung sahat tu Tampahan, toho di dalan simpang laho nangkok tu jabu ni amanta on dope panurat on; Toho manatap Inanta nahinan sian jabu, ditatap ahu na ro, mangangguk ma inanta on mandok : “ Nunga mate amanta i, nunga ro Aman Tunggul mangalap hita…”, ninna. Alai di na sahat ahu tu jabu, pinaboa na so mate amanta i. Holan na marsahit do dipaboa panurat on. Alai ndang be porsea inanta on.
Ala toho di jabu do haha-anggi ni panurat on, i ma Alfred, Iskandar, Viktor, Soantahon, dohot iboto, i ma Tiomasa, Erika; Disuru ma asa marhobas borhat tu Lumban Soit. Pinaboa ma tu angka guru na di godung i. Saut ma borhat dung jolo martangiang di jabu. (Tuani ma adong hepeng na pinasahat ni amanta tu panurat on, ai gabe i nama pinangke tu ongkos-ongkos, ai tar nania do godangna).
V. MARUJUNG NGOLU NI AMANTA Pdt. JETRO HUTAURUK
Pukul 4 botari, nunga sahat rombongan ni inanta tu Huta Bagasan Lumban Soit. Di tongan dalan nunga pinaboa tu Hula-hula, Tulang na di Pagarbatu.
Songon dia keadaan manogotna, suang songon i dope didapot inanta nahinan. Tutu anggo tangan, simanjojak (pat), nunga manorus, alai anggo gorak biasa dope. Tingki i nunga torop marroan sian huta Lumban Soit, dirimpu naung marujung ngolu ni amanta on. Laos bodarina nunga ro Tulang ni panurat on i ma Gr. Lukas Lumbantobing dohot Kepala Negeri Panggading Lubantobing, sian Pagarbatu.
Hira-hira pukul 7.30 bodari, martangiang ma Tulang Kepala Negeri Raja Panggading, mangido tu Tuhanta, asa diloas Tuhanta jolo marroha (hehe) amanta on. Alai sai pinaima, ndang be dioloi Tuhanta. Diulahi Tulang Guru Lukas Lumbantobing ma muse martangiang laho pasahat tondi ni amanta on tu Tuhanta. Ndang dope sidung Tangiang i, toho ma di pukul 8 bodarina, mansohot ma parhosaon, so ma dohot gorak ni amanta on. Saut ma marujung ngoluna sian tano on, dialap hureta na tinait ni 8 hoda na uli na marhabong tumopot Debata sitompa ibana.
>>>>>>>>>>>>> STOP !!!, Breaking News <<<<<<<<<<<<
>>>>>>>>>>> MAULIATE, God Bless You <<<<<<<<<<<
Coba lihat lagi di sini>>> PROFIL POPULER SAAT INI
« PROFIL POPULER SAAT INI: Kajati Sultra Timbang Hutauruk SH — Jangan Main-main dengan Korupsi »
downloadgue, on December 7, 2010 at 12:34 pm said:
Maridup Hutauruk, on December 7, 2010 at 2:07 pm said:
(Jamita Evangelium, Minggu II-hon dung Trinitatis)
Pinatolhas ni Pdt Dr. Robinson Butarbutar, KRP HKBP
Ingkon mangula do jolma i. Apostel Paulus manonahon, ‘na so ra mangula, unang ma ibana mangan’ (2 Tes 3:10, pat 1 Tes 4:11).
rekreasi, manghalashon ngoluon, gabe loja situtu ngolunta on, mura marsahit pamatang, panghilalaan nang rohanta, jumempek umurta.
Ala ni i, asa hipas angka pangula, dipatupa angka bangso do angka uhum na mangondihon jolma i sian halojaon na sumalin. Isara, intap ni ualu jom ma mangula jolma i sadari, di tongatonga ni i adong tingki mangulon satonga jom, mangula lima manang onom ari saminggu, jala asing ni libur nasional, cuti ala ni marpamatang na denggan/tubutubuan, mangulon ala marsahit dohot sabulan. Margaji do pangula i uju libur.
I do hataridaan ni na pinangido ni Debata di 3 Musa 25: 1-13 i, najolo di tingki ni si Musa asa ganup minggu adong sadari ari paradianan, ganup pitu taon adong sataon bolon, jala di taon pa-50-hon maradi jolma i sian ulaonna,ingkon dohot do tong mangulon angka na rap mangula dohot hita, isara horbo, lombu nang masin pe tahe di angka partani, songon i nang angka inganan ni ulaonta i, isara onan di partigatiga, tano di partani, manang ambar, aek godang, tao, nang laut di angka pardengke, nang angka na asing i na ringkot di ngolunta jolma, isara angka binatang ni parpahanpahan/peternakan, angka pidong/unggas, angka bunga nang udara.
Panghorhonna, masa na mangihut on: Tano i, torus do tapaksa mangula, tapangke do angka napu sian bahan kimia gabe mamboan mara. Somalna dua hali sataon panen, gabe opat hali tabahen, manongtong.
Di ujungna mampanghorhon ndang napu be tano i, jala jolma na manganhon parbue ni tano i pe manganhon rasun na paro marragam sahit, isara kanker, pudi jabu nang sian pabrikta tu sunge, tao nang laut, mangalehon sipanganon ni angka dengke na gok rasun, gabe sega aek, ndang boi be inumonta, marrasun nang dengke i masuk tu pamatangta.
angka sahit tu angka i nang tu hita.
Di perkebunan pe, tabahen do reboisasi sarombang tu haranganta, ndang hot marragam. Mohopan ma hita. Marmatean angka na tinompa na asing i, dohot do orang utan.
Ala ni i, songon dalanta mangoloi patik sabat i, dijouhon Debata do tu hita asa mangaramoti angka na tinompa i sude, asa marhahipason hita nang nasida.
Diparbisuhi Debata ma hita sude, angka ilmuan, dewan, pamarenta, pengusaha, ekonom, rakyat dna patupasa, na di darat, di sunge, di tao, laut, nang udara.
moti na tinompa. Amen.
Kata Pengantar tu Bagian 7 | Parsiajaran Bibel tu Dakdanak
Cerita di bagian on masa saleleng 80 taon. Dipaboa ma taringot Raja Saul dohot Raja Daud. Mulana, burju do si Saul jala mabiar tu Debata. Alai di pudian ni ari, muba do ibana. Ndang ditangihon ibana be Jahowa. Gabe ndang lomo be roha ni Jahowa tu ibana. Di sada tingki, disuru Jahowa ma asa dipillit si Samuel raja na baru laho manggantihon si Saul. Dipillit ma si Daud. Gabe muruk ma si Saul jala naeng dibunu ibana ma si Daud. Alai, ndang olo si Daud mambalos. Diboto si Jonatan do na dipillit Jahowa si Daud. Alani i, sai diurupi ibana do si Daud. Hea do si Daud mangulahon dosa na balga. Alai olo do ibana dipasingot Jahowa. Hamu angka natua-tua, urupi ma gellengmuna mangantusi porlu do unduk tu Jahowa dohot tu halak na dipillit Ibana.
Haholongi ma Jahowa jala oloi ma Ibana. I do na dumenggan na boi talehon tu Ibana
Unang ma balos hajahaton ni halak, tu Jahowa ma paboa
Molo taulahon dosa na balga unang ma tabunihon
Raja ni Israel na Parjolo
Dilehon Jahowa do panguhum tu halak Israel laho mamimpin nasida, alai dipangido nasida do raja. Dipillit si Samuel ma si Saul gabe raja na parjolo, alai ujungna ndang lomo be roha ni Jahowa tu si Saul. Boasa?
Dipillit Jahowa ma si Daud gabe raja di Israel, dipatudu si Daud do boasa cocok ibana gabe sahalak raja.
Si Daud dohot Si Saul
Boasa sogo roha ni si Saul tu si Daud, alai aha do na diulahon si Daud?
Anak ni raja gabe dongan ni si Daud.
Godang do masalah molo tapillit mangulahon na sala.
ANAK TUBU BORU SORANG 13 – TanoBatak
Pamura antusan, sinurathon do deba dison hata ni umpasa.
Anak pe antong riris
Horasma tondi madingin
Pirma toras ni pongki
Pirma tondi muna
Nang-nang ma hamu saur matua
Pairing-iring anak dohot boru
Sahat tu namarpahompu
Muli tu sanggar ma amporik
Muli tu ruang ma satua
Mangullus alogo tambun
Asa tangkas na dibanua
Ala hodar do hata bagudung, diganti ma gabe satua. Subang dohonon diloloan hata mate diganti ma dohot hata muli, umbahen didok muli tu sanggar amporik muli tu ruang satua. Godang do hata nahodar diloloan. Babi, diganti pe i dohot pinahan lobu tong do i hodar, gabe diganti ma dohot siparmiak- miak manang lomuk. Molo anak ni babi, didok ma lomuk-lomuk, biang, asu diganti dohot panangga manang pangihut, horbo diganti dohot dorbia, lombu diganti dohot sisemet imbulu, manuk diganti dohot ambalungan, ala sipanghais.
Hoda masuk hata na uli do i ala tunggangan manang hundulan, umbahen adong hata Batak didok manjalo hoda hundulan. Singke, sipasing situma sidohar nangpe sipanganon i masuk hata na sumsan do i di loloan. Ulok, sibojak, siborok, sibagur, dohot angka na suman tusi angka hata nahodar do i, haru mamereng dohot manjama godang do jolma magigi, jadi ndang apala suman dohonon i diantaran nabidang lobuan nagodang.
Hata sipangheon tu umpasa, ima ginoaranna hata par-Debataan, ai manang aha pe na nidok ni umpasa i, na mangido sian Debata hajajadina, jadi porlu digohi hapantunon namauli utus.
Adong do umpasa na so pala talup sidohonon. Naginoaranna na so marpaho:
Eme sitamba tua ma
Debata do na martua
Tingko ma inggir-inggir
Bulung nai rata-rata
Hata pasu-pasu i
Siborok hata nahodar doi, inggir-inggir hau namet-met namarsuga-suga ndang suan-suanan i, jala paet do parbueni i ndang adong hadomuan ni naduai tu umpasa. Hata ni angka natua-tua do mandok unang padomu Pardebataan dohot Parsombaonan. Godang do hata Batak na so talup boi dohonon di loloan mangajana dohot maujana.
Danggur-danggur, sibonsiri, habang, mumpat, mabaor, marbonsir
Mata masi urbitan
Angka on ma sabagian ragamna. Na so talup hatahonon di loloan ni halak Batak, ai nunga tanda disi hata na masisoroan, dohot hata begu ima naginoaran na umpama ni pandupak manang parjuji
Barita naung hea masa; Disada huta, adong ma siulaon pangarapotan. Dung sidung nasida marsipanganon, disungkun dongan tubu ni namarsiulaon i ma sintuhu ni siulaon didokma:
Raja panungkun: ‘Manghatai ma hita anggi doli’.
Raja pangalusi: ‘Manghatai ma tutu haha doli’
Raja panungkun: ‘Danggur ma danggur barat tu bona ni sanduduk. Nunga bosur namangan sagat marlompan juhut, hata ni panggabean hata ni parhorasan, tangkas ma di paboa suhut’.
Pintor songgot ma hehe raja tunggane ni huta i didok ma: ‘Hamu haha doli! Tangkas do disiup angka inanta indahan panganon muna, tangkas do hutanggo hami juhut, jala hutahu hami parjomuhan muna, boha, danggur-danggur do boanonmu tu hami?’. Tondan ma satongkin loloan i, didok natumua ma tu anggi dolina i; ‘Beha bahenon anggi doli, nasintak natebur ni panghataion i, pabalo hamuma rohamuna. Ndang namangampini hami, alai hita do marsogot, jala hita do haduan, asa; Gala-gala sitelluk telluk mardagul-dagul. Nunga tolsu hata i, nanget ma i niapul-apul. Di jolomuna ma i nuaeng pinature, huganti hami pe parhata tiar, jala partarias namalo, tu duru ma anggi doli hata mabuk, tu tonga-tonga ma hata uhum’. Songon i ma sautna diganti ma Raja Panungkun.
Nuaeng on nunga godang moru ruhut paminsangon, maminsang angka nasala, gabe marlomo-lomo ma angka sigogo soara, dohot angka nangor-ngar. Alai ianggo jolma na raja dohot pomparan ni raja, sihormatanna do dirina patuduhon hapantunon ditonga-tonga ni mangajana manang maujana.
Tiruan, tudosan, manang ruganina do i. Di Bahasa Indonesia: Ibarat atau contoh. Sude do hata boi pangkeon, asal ma unang hata pantang manang hata subang ni bao. Angka on ma deba sian hata ni umpama i:
Molo sirang namaraleale
Songon namatean ina
Horas do hita sudena
Unang hamu manginsak
Somalna hata umpama dihatahon raja tingki adong panghataion na marsintuhu, tiruanna: tingki marrapot, marria, manang di tingki mangaririt doli-doli tu namarbaju na jolo. Jot-jot do hata umpama dibahen jolma nabisuk najolo asa ummura antusan ni na umbegesa, pandang situjuon naneng hatahononna.
Ima hata bura. Di Bahasa Indonesia mengutuk, somal habegean di tingki punguan tapitapi, ima na masipatolonan, deba sian hata ni pasapasa i , ima:
Pat ni lote tu pat ni satua
Mago ma pangose horas na niuba
Batu nametmet tu batu nabolon
Suda na metmet suda nabolon
Dos do sanggar dohot tolong
Sai sarion ma i antong di bonana
Molo so dapot be hatingkosan di ria paruhuman, ala martapitapi na pinaria (tuduh-menuduh), pasapasa ma dibahen Raja na gabe uhuman. Gana sirais manang gana sigadap nama diginjang ni pasapasa.
Ima hata na niani (dipintal), lao patudu isi ni roha dohot tujuan ni pingkiran. Marrumangkon filsafat do i deba. Adong do anian i dipatupa marhite ardang ni hata. Deba sian anian i, sinurathon do dison, marhite ardang manang hata na niani:
Ganjang bulung ni bulu
Tingko bulung ni soit
Denggan hata tu duru
Di bagasan marpanggoit
Di robean pinggol tubu
Disuru sahalak ma donganna, mangula sada siulaon jala diula do olat ni na boi bahenonna, jala nunga sirsir nian. Alai ro na marsuru i, sai ditihai. Na marsuru i, digoari ma nasimaon (ndang dipinghiri hatana). Jala na sinuru i, ima naso maranian. Mago haburjuonna.
09.05 Gereja Katolik Maria P.O.K.-Sidikalang No comments
“Ndang apala Debata ni angka na mate Ibana; Debata ni angka na mangolu do! Tung na lilu situtu do hamu!”
“Sahali do mangolu, dibahen i hita nikmati ma ngolu on sapuas-puasna, tingki mangolu dope.” “Ngolu saonari na di portibi on ma tapingkirhon, haduan dung mate, ba haduan mai, alana dung mate ndang tahilala be, apalagi adong manang daong ngolu dung mate, belum tontu adong, ise umbotosa i.” Hata si songon i pasti jot-jot do tabegei. Adong do muse na marpingkir toho do adong ngolu na asing dung mate, alai ninna rohana , “Boha di ngolu dung mate, jala boha asa sahat tu si, ba annon ma di pingkirhon dung laho mate, manang dung matua.”
Memang nuaeng on godang do jolma na so porsea di ngolu dungkon mate, songon halak Saduki na so porsea di haheheon dung mate tu ngolu na manontong. Alani i ma haroa godang jolma i na lomo-lomo na di ngolu nuaeng on, ndang mabiar nasida di ngolu dungkon mate alana ndang porsea nasida di si. Alani i ma Jesus patoranghon tu angka halak Saduki na so porsea tu haheheon ni angka na mate, ndang porsea di ngolu dungkon mate. Dipatorang Jesus ma taringot tu ngolu i, ima ngolu na di bagasan las niroha na manontong, mangolu raphon Jesus, ngolu na marmulia doshon angka suru-suruan jala ngolu na so mate be. Di ngolu i, tung holan lasniroha do na adong, jala alani i do didok Jesus na so adong be kawin manang dipakawin, alana nasida ndang mate be. On ma sada silasniroha dohot panghirimon di hita, na boi mambahen hita tong-tong togu di ngolu nuaeng on molo tung pe godang sitaonon na ingkon ta adopi. Tong-tong hot ma hita dihaporseaon mangadopi ngolu on, alana porsea hita na adong do ngolu na tutu, ima surgo hasonangan i dungkon mate hita sian portibi on. Jala asa boi sahat tu si, ingkon do hot hita dihaporseaonta tu Jesus Kristus Tuhan Debata na mangolu. Dibahen i, porseama hita di ngolu na manontong i, jala hita pangke ma denggan ngolu na nuaeng on, ima mangolu dibagasan haporseaon tu Jesus, alana ngolu di portibi on do gabe sada tingki dilehon tu hita laho paradehon diri asa boi hita bongot tu ngolu na manontong i.
Hamu angka dongan
Masa ni turpuk on uju di patupa ari raya pondok, somalna hombar tu tradisi hasomalan di tingki i sai marborngin do nasida di luar ni jabu, ima di pondok na pinajongjong nasida ima gombaran ni pardalanan ni bangso i di tingki pardalanan nasida di halongonan, din a ruar angka ompu nasida na jolo sian mesir. Di situasi na songon i tung talpe do jumpang angka pangalo na boi maralo tu etika, norma nang tindakan na so daulat ( tidak senonoh). Ala boi dohonon ai jumpang ma disi angka hariburon, ala no torop ni jolma. Asa di partingkian na songon i ma ia angka kalangan farise angka siboto surat jongjong songon seksi keamanan, songon hakim na mangalului angka pelaku pelaku kesalahan na maralo tu patik. Tartangkup ma sahalak boru noru na targombang, ( berzinah). Ala ingkon bonaon do i tu pengadilan agama laho memfonis hukuman na masa di tingki i boi dohonon secara ramai ramai rap dohot na torop i do farise dohot siboto surat i mamboan boru – boru na targombang i tu bagas joro mandapothon sanhendrin. Asa di keadaan na songon i ma di manogot na i marnida Jesus jala laos di perhadapkan ma i tu Jesus. Asa marnida i di hilala nasida do i sada kesempatan laho mangunjuni Jesus. Secara hukum nama di tingki i nungga pasti ingkon uhuman mate nama jambar ni boru boru na targombang i alani do didok nasida: Didok patik ni si Musa, pantinggangkononhon batu tu angka sisongon i. Ia Ho, dia ma pandokmu?.
Boi dohonon farise dohot siboto surat memperhadapkan Jesus di situasi na sulit, boi dohonon bagaikan makan buah simalakatama, dimakan mati ibu tak di makan mati ayah. Ai adong do pemahaman nasida tu angka siulahon sisongon i sada kewajiban do na targoar boa naung dewasa ingkon mandanggurhon batu tu boru boru i, molo so parsidohot berarti hajongjonganna porlu do i di patangas, dicurigai na sekongkol ibana, manag na parsidohot ibana mangulahon sisongon i. Asa molo didok Jesus: paua hamu ma boru boru i” na pasti ingkon tangkupon nasida ma Jesus ai di tuduh ma Jesus na gabe profokator na manegai hukum na berlaku di tingki i, na melanggar hukum agama dohot Negara. Yesus pe ingkon do marutang hosa ala n ii. Alai sebalikna molo didok do danggur hamu ma ibana asa mate berarti dang tingkos parholong jala sipalua Jesus i.
Hamu angka dongan boha do sikap ni Jesus disi. Parjolo sahali dang pola di alusi ibana nasida, alai unduk do ibana manurat i tano i. idaon hira na so di anturehon Jesus nasida di kondisi na genting i. situasi nungga enting hape manurat i tano do Jesus. Molo didok angka penafsir kemungkinan ditingki na disungkun Farise i Jesus di surat Jesus do di tano i hata ni jamita di dolok ( Mateus 7 : 1 na mandok : “Unang hamu manguhumuhumi, asa unang hona uhum hamu”,. Alai ternyata dang merasa puas farise alani didatdatinasida mangido alus na pasti sian Jesus beha do pandapotna taringot tu na masa tu boru boru na targombang i. ternyata alus ni Jesus diluar perkiraan nasida, dang hata songon na tinagam nasida alai didok Jesus do: Manang ise sian hamu na so mardosa, i ma jumolo maninggangkon batu tu ibana” dungi diulakhon Jesus muse manurat tanoi.
Tung mansai bagas situtu do lapatan ni pandohan ni Jesus i, ai sada sikap dohot pangalho ni jolma ima sai tumajom do marnida dosa, hasalaan ni halak sain diriniba sandiri. Sai tumajom jala sai ungkoras do sikap di hahurangan ni halak hape ia hahurangan nidirina na ternyata umbalga sian hasalaan hahurangan ni dongan na sai di huphupi, i do umbahen adong pandohan ni Tuhan Jesus Ia silbak silbak di mata ni dongan na di ida hape na sa tiang di mata na dang di anturehon. Tuhan Jesus naeng mangajarhhon ia ukuran, parsuhatan na dipatupa tu halak na asing i ima di patupa be tudirina sandiri. Jesus naeng mangajarhon asa disulu, asa didia be rohana, panggora ni roha. Molo jujur do disi ternyata dapot ma kesimpulan na rap pardosa jala na rap siuhumon do hape. Alai diuduti di turpuk on, dung
Marhite pandohan ni Jesus Manang ise sian hamu na so mardosa, i ma jumolo maninggangkon batu tu ibana sada ketegasan ni patik ni Musa do i paboa laho patupahon eksekusi hukuman mati tu boru boru na targombang i, pelaku zinah i ima halak na gabe saksi mata, orang yang menyaksikan perbuatan dosa itu ( 5 Musa 13: 9; 17: 7). Tuhan Jesus meperhadapkan nasida dang sian hukum ni portibion, manang sian hukum na tinanda nasida: Mata ganti mata gigi ganti gigi darah ganti darah. Manang hukum sebab akibat ala marsala ibana ingkon di uhum ma ibana tidak ada ampun. Alai ukuran ni uhum na pinatandahon ni Jesus dison ima sian ukuran ni harajaon ni Debata halak na pelaku hukum ingkon do lias ibana sian dosa, alani molo naeng jongjong nasida sebagai hakim ingkon partigor ma nasida, unang ma maling teriak maling. Sotung do alani factor kepentingan ni golongan manang kelompok nasida na teusik alani boru boru i gabe di fitnah ibana mangulahon dosa, sotung do demi keamanan ni kepentingan ni pribadi manang kelompok gabe di korbankan boru boru i. Ai i do na jotjot masa marlas ni roha di atas ni penderitaan ni halak na asing do torop jolma sian na jolo sahat tu tingki on.
Asa marhite pandohan ni Tuhan Jesus : Manang ise sian hamu na so mardosa, i ma jumolo maninggangkon batu tu ibana. Gabe intropeksi diri ma nasida, panggora ni roha nasida be di sungkun jala gabe adong kesadaran sian roha parbagasan. Ai ternyata na rap pardosa do hape nasida saluhutna. Jumpang kesadaran di natorop i di jolo ni Jesus, sasintongna nang nasida pe hapeingkon sidanguron dohot batu do asa mate. Asa holoan Jesus do na sintong na so marlaok dohot dosa. Asa holan Jesus do sasintongna molo sian uhum ni si Musa na berhak laho mandanggur jolma i ala ni dosa na. dikesadaran na songon i ma angka na torop i gabe maninggalhon boru boru i dohot Jesus di inganan i. Sikap, tanggapan ni na torop i di hata ni Jesus ima: Alai umbege i, laho be ma nasida sadasada, pininsang ni panggora ni rohana be, jumolo ma angka sintua i, gabe tinggal ma holan Jesus angkup ni boruboru i, na jongjong disi. Sian na masa i tangkas ma taida paboa rekayasa do hape tuduhan na pinasahat ni farise i tu boru boru i, tuduhan gabus do hape na pinatupa nasida tu boru borui.
Di udut ni aha do na masa tu boru boru na targombang i di dok Dipadirgak Jesus ma dirina, jadi ninna ma mandok ibana: Didia do nasida, inang? Ndang adong na mandok uhumna tu ho?. Jadi ninna ma: Ndang adong, Tuhan! Dung i didok Jesus ma tu ibana: Ahu pe, ndang uhumonku ho. Laho ma ho; unang be ho mardosa tu joloan on.
Marhite pandohan ni Tuhan Jesus disi ima tung balga pe dosa na i, molo sian uhum ni pemerintahan ditingki i ingkon hukuman mati ma ibana alai di joloni Jesus rade do Ibana mangalehon hasesaan ni dosa. Pengampunan na pinasahat ni Jesus dison ndada na kompromi Jesus di dosa i. Ai upa tinuhor ni dosa do hamatean. Alai na ummarga disi marhite pengampunan ni Tuhan Jesus di si ima di pasahat do pe asi ni roha i tu boru boru i. asa molo dilehon kesempatan anuhgerah pengampunan ingkon do tangkas ibana ingkon margolu na imbaru.
Aha do nanaeng dohonon ni turpuk on tu hita:
1. Di perhadapkan do tu hita gambaran kehidupan na mian di tonga tonga ni hajolmaon ima na cenderung mangalului hahurangan, hasalaan ni donganna. Ai holan otik tarboto hahurangan ni dongan na laos i do nuaeng di pabalga balga. Diprofokasi donganna turut menjatuhkan fonis hukuman. Dang pola tarontohon be idaon torop halak nuaeng mengorbankan donganna asa dapotan kedudukan, jabatan, kepercayaan halak tu ibana.
2. Dipaingot turpuk on do tu hita unang ma hita manguhum uhum i dongan ia so tangkas dope binoto salana holan uhum na sintong i do sipaboa boahon. Sada perenungan do di hita halak Kristen sahat tu tingkion sian sudut panghaporseaonta na boi dohonon rata dope di parningotannta barita na masa di muara. Holan issu na so bertanggungjawab na di hembuskan, issu begu ganjang sahat do torop halak na targoar naung Kristen berkelakuan biadab, tidak berperikemanusiaan marhite na membakar hidup hidup sada keluarga.
3. Di adopan ni Debata na rap pardosa jala si uhumon do hita dang adong na lias sian dosa. Debata do paruhum na sintong di lean Debata do di jolma i pangora ni roha na sai mamangkulingi hita taringot tu hasintongan i. marhataridaan do i molo jujur hita manghilalahon uju naeng tarsor hita mangulahon dosa sai margurasa do panggora ni roha i mamangkulingi hita asa unang madabu hita tu dosa ( malobuk do tarontok molo naeng di buat arta ni dongan). Alai molo so margurasa be di sada halak paggora ni roha berarti naung mate do panggora ni rohana. Molo songon i do i naung gumogo nama soara ni dosa i mian di ibana. Molo songon i ringkot intropeksi diri.
4. Molo di loas Debata hia mangolu jala di pasahat tu hita dope tingki parasian, pengampunan na dilean Debata dope di hita tingki parasian i asa marhamubaon, asa mulak tu adopan ni Debata.
Diposting oleh Bahan sermon jamita di 20.38
Apakah Yang Anda Cari!!.
Ada banyak alasan mengapa seseorang datang ke gereja
Setiap orang beriman pasti mencari kebutuhan rohaninya dengan mendengarkan firman Tuhan yang menyapanya
Namun ada orang yang hanya mencari popularitas dengan mempertontonkan apa yang ada padanya, sehingga terkadang ada toko mas berjalan.
Namun ada juga orang hanya oleh karena kumpulan koor, sehingga hanya mencari kelompoknya saja yang di carinya, sehingga ketiak sesuatu pergumulan gereja ada maka kelompoknya ini menjadi suatu kekuatan baginya untuk mensukseskan keinginannya.
Yang lebih parah lagi ada orang datang ke gereja hanya untuk mencari kode alam?????
Suatu refleksi bagi kita saat ini apa yang kita cari sebebenarnya dalam hidup ini.
Syair nyanyian sebuah nyanyian sekolah minggu mengantakan: apa yang di cari orang Uang, apa yang di cari orang pagi petang siang malam uang, uang-uang -uang - uang yang berkuasa!!!
siapa yang di cari Tuhan saya, siapa yang di cari Tuhan pagi petang siang malam, saya, saya-saya-saya orang yangberdosa.
Yesus mengajarkan: carilah dahulu kerajaan Allah dan kebenarannya maka semuanya itu akan ditambahkan kepadamu ( Mat.6:33)
Diposting oleh Bahan sermon jamita di 08.28
“Janghon ma Jesus di ngolum”
Mateus 12: 38 - 42
Hamu angka dongan sahaporseaon dibagasan goar ni Tuhanta Jesus Kristus.
Disada barita masa, jumpang do parsualon di sada keluarga, amantai dohot inanta i. panghorhon ni parsualon i sahat do na so marsiantoan nasida. Somalna molo laho mangan amanta i sai diparade inantai do, alai dung parsualon i gabe marsibuat sipanganonna be ma nasida. Mansai malo do antong amantai molo ro dongan manang tondong tu jabu nasida martamu, ndang pola dipatuduhon na marsoal nasida, ai sai pintor sigop do amantai mandok tu inantai asa mambahen tes manang kopi jala olo do antong inantai patupahonsa. Idaon ma na so adong angka sipingkiran hape anggo di roha ni inantai nungga marsigorgor ala na di suru amantai ibana. Dohonon ma ima gombaran ni ngolu sipalessem i. Boi do antong jumpang pangalaho i mian manang na piga minggu bahkan mamolus bulan. Di sada tingki marsahit ma inantai, dang binoto manang ala ni na sai tertekan batin, gabe marsahit ma jala sai peak ma di podomanna. Di mulana ala ni prinsip ni amantai dohot inantai, hot do pe ndang marsipangkulingan nasida, hot dope marsibuat sipanganon dohot siinumonna be nasida. Alai lam posa ma sahit ni inantai, alani ro ma ianakkonna sisadasada i dohot parumaen nang pahompuna jala hatiha i laos dibagas nasida muse partangiangan sian huria. Dapat ma tingkina dipatupa ma partangiangon di bagas i manangiangkon parsahiton ni inanata i. Toho jamita ditingki i na mangondolhon marsijangkonan ma hamu songon panjagkonon ni Kristus di hita (Roma 15:7). Idaon songon na ditangihon do jamita i, sai songon na undukunduk do amantai dihundulanna songon i inantai di podomanna. Mulak ma parhalado nang ruas sian bagas nasida. Manghatai ma anakna i, diboto ma hape na so marsipangkulingan do natorasna i . Alani sai di soso i anakna i ma asa mardame nasida, alai nungga piga ari dung ro anaknai sai songon i dope di ida natorasna i. Dungi didok anaknai ma, mulak na ma hami tu ranto ala nungga habis cuti. Dijalang anakna i ma natorasna i songon i nang parumaennai rap dohot pahompuna i. Dung mulak anakna i, hundul ma inantai mangora amantai, ompu ni si ucok!, ai sadia di jalang parumaentai tu ho?. I ma da dijalang do tu au tolu ratus ribu, ia ho sadia di jalang parumaentai ! ninna amanta i. Bah sarupa do, tong do tolu ratus ribu ninna inantai. Dung i didok amanta i ma tuani ma ate, ala na so marsipanghulingan i hita gabe dapotan tolu ratus ribu be hita.
On ma gombaran ni jolma na marsijangkonan, na mardomu alani hepeng ai umarga do hepeng i dirohana. Panghorhonna ima gabe mago ma parsaoran na uli ditonga ni ngolunasida. Boasa masa na songon i?, ima ala mangolu di ngolu na marsipaula nasida. Panghorhon ni na marsipaula ima maol manjanghon hata ni Debata hangoluan i.
Hamu angka dongan!. Halak na marsijangkonan dao do sian ngolu ni i mara ala nungga adong dongan na rade mangurupi nang na mandongani ibana. Molo rap marsijangkonan hita sai taruli pasupasu do ngolunta i, ai boi ma tarula hita angka ulaon i nang pe na borat ulaon i, ala adong dongan na boi rap manuhuk gabe neang ma i, ima panghorhon ni ngolu na marsijangkonan. Asa umbalga sian i dope panghorhon ni haulion manang laba ni ganup halak na rade manjangkon Jesus Kristus di ngoluna. Molo dung di jangkon Jesus ngolunta sonang ma danging nang tondinta. Manjangkon dipatuduhon i do haradeon ni roha parbagasanna manjalo manghaporseai jala mangulahon hata ni Debata sian nasa roha dohot gogona.
Dibagasan turpukon, na mangido tanda do angka Parise dohot siboto surat tu Jesus. Horong Parise dohot sibotosurat on ima angka horong ni angka siradoti patik dohot sibotosurat na mangajarhon taringot tu ruhut ni angka parugamaon ni hajahudion di tingki i. Marhite sian angka panangkasion nasida di patik i gabe adong ma angka ruhut ruhut na gabe uhum parugamaon ni Jahudi. Horong on ma na patupa dialog, diskusi manang panghataion marhite angka sungkun-sungkun nang angka panghataion laho manggasipi sahat tu na mangunjuni Jesus.
Sambolus idaon tung mansai uli do pandohan nasida ai didok do “Guru” mandok Jesus. Pandohan Guru, ima na manggombarhon paboa sahalak na sangap do Jesus dirohanasida, hape sasintongna holan lemus, holan sipalessem sambing do i. Ai holan dipanghataion sambing do songon na sangap Jesus i di bahen, alai anggo di roha parbagasanna tu asing situtu do, ai gok habusuhon dohot sangkap na roa do na adong di rohanasida taringot tu Jesus.
Manat hita di angka pangalaho i, molo didok: “risi risi hata ni jolma lamot lamot hata ni begu”. Sotung do naung parsidohot angka na targoar Kristen manang parhalado pe na mangolu di pangalaho i. Targoar do ibana halak Kristen, ro do tu parpunguan ni halak Kristen hape holan na manggasipi do ulaonna. Idaon songon na parsidohot do di angka ulaon ni huria rupani, hape asing do anggo sangkapna anggo diroha parbagasan, ai dang na tutu sian haporseaonna di Tuhan i ibana patupahon angka sipatupaon di huria i. Asa tardok sada panangkasion manang evaluasi ma i di ngolunta ditingkion.
Hamu angka dongan.
Didok na mangido tanda do Parise dohot siboto surat i tu Jesus. Tanda na pinangidona disi ima sada halongangan balga dohot sangkap manang tujuan asa gabe porsea ma nasida di Tuhan Jesus. Hape sasintongna nungga godang di ida ni bangso i angka tanda naung dipatupa Tuhan Jesus paboa na Anak ni Debata Ibana. Ai dipamalum do angka na marsahit, marnida angka na mapitung, mardalan angka na pangpang, ias angka na huliton, mulak mangolu na mate (Lukas 7:22), aek gabe anggur ( Johanes 2). Nda tanda halongangan angka na balga i?, hape mangido tanda dope nasida.
Molo tasigati Bibelta i, boi do tubu sungkun sungkun dirohanta boasa di Padan na robi, ia si Gideon mangido tanda tu Debata hape di lean Debata do tu ibana tanda? (Panguhum 6: 17, 36 – 40). Hape dison boasa dang di olo i Tuhan Jesus pangidoan ni Parise dohot sibotosurat i?. Sian i botoonta ma paboa ndang tu sude na mangido tanda tu Tuhan i di olo i Debata. Ia Debata si ida roha parbagasan do Ibana, di boto Ibana do aha na buni di roha ni jolma i. Ai marasing do roha ni si Gideon dohot angka horong ni Parise nang sibotosurat i nang pe na rap mangido tanda nasida. Molo si Gideon sian roha na manghaporseai Debata do ibana mangido tanda dipandonganion ni Debata diparaloon ni bangso i maradophon halak Midian. Dalan laho patoguhon, paposhon rohana do dipanghaporseaonna di Debata. Hape ia Parise dohot sibotosurat i, ai ala na so porsea do nasida, dang na nionjar ni haporseaon nasida mangido tanda, ai na naeng mangunjuni Jesus Kristus do sangkap nasida. Taringot tu na mangido tanda, nang si bolis i pe dipangido do Tuhan Jesus asa patupahon tanda halongan uju na ni ujunanna Tuhan Jesus. Sada alus ni Tuhan Jesus di si ima “ndang jadi unjunanmu Jahowa Debatam” (Mateus 4: 1-7). Marhite sian i naeng dohononna do, paboa ndada di tanda halongangan i anggo unok ni Harajaon ni Debata, alai dipanjangkonon jala panghangoluhon di hata ni Debata na sahat tu ibana i do (Roma 10: 17). Asa unang gabe panghaporseaon na longang sambing jolmai (Lukas 16: 30 – 31).
Molo taida di tingki na parpudion, torop do halak naeng mangalului jala marnida angka tanda halongangan dungi didok ipe asa gabe porsea ibana di Tuhan i. Nungga torop halak parhaporseaon na longang, ala di ida angka tanda halongangan na pinatupa ni angka parsibalik mata, gabe longang rohana jala masuk ma ibana tu horong ni i. Panghorhonna, ditadinghon ma haporseaonna, diparsoada ma pandidion na badia naung sahat tu ibana, ganti merek produk ma ibana jala ndang holan i tupa gabe ditihai ma huria haborhatanna hian. Alai na umarga naeng idaonta sian namasa i ima, pangalaho ni jolma i do na marparsoadahon hinaarga ni panghohopon ni Tuhan i di ngoluna ala na pinarsoadanai pandidion na sahat tu ibana. Sasintongna molo ta pamanat hata ni Tuhan i, angka pangalaho i nungga tibu hian i di paingothon Tuhan Jesus tu angka siseanNa, taringot tusi didok do: “Ai na hehe do sogot angka Kristus pargapgap dohot angka panurirang pargapgap, patupahon tanda na balga dohot halongangan, laho mangaliluhon nang angka na pinillit “ (Mateus 24:24). Alani naeng manat hita sotung tartait ngolunta dohot haporseaonta tu angka pangalaho i.
Hamu angka dongan !. Didok Tuhan Jesus na mangido tanda do bangso na jahat jala na mangalangkup on (ayat 39 – 40). Hata mangalangkup ima na patuduhon paboa horong na so satia do nasida. Pangalangkup di haporseaon ima na marduahon Debata di ngoluna. Didok porsea tu Debata hape di somba muse debata ganaganaan (2 Musa 20:3). Marhite hatana dipuji Debata hape ia parulaonna ndang hombar tu lomo ni roha ni Debata, ai siula hageduhon na gok sipaula do ngoluna (Lukas 20:20). Boi dohonon nasida ma parhaporseaon sipalessem. Ima ngolu na marsipaula, ai ndang hombar hatana tu parulaoonna (Kemunafikan, lain di bibir lain di hati).
I do umbahen didok; “ alai ndang lehonon tanda tu nasida, ia so holan tanda na masa tu panurirang si Jonas”. Taringot tu tanda halonganan na masa tu si Jonas nungga tibu di boto bangso Israel (Jona 2: 1- 2). Halongangan do na masa tu ngolu ni si Jonas i, tolu ari tolu borngin di butuha ni ihan raja i. Sasintongna pengalaman ni si Jonas do i, ndang di ida pangisi ni huta Ninive tanda halongan na masa dingolu ni Jonas i. Nian, tanda halongan na masa tu si Jonas i do muse na mangonjar ibana borhat mamaritahon hata ni Debata tu pangisi ni huta Ninive na jahat i. Antong aha do na mambahen pangisi ni huta Ninive malua sian rimas ni Debata?. Haluaon nasida ima diharadeon ni roha ni pangisi ni huta Ninive i do manjalo jala manghaporseai pamaritaon ni si Jonas di hata ni Debata. Asa na ummarga sian i ima paboa ndada alani tanda halongangan i umbahen malua pangisi ni huta Ninive sian rimas ni Debata, alai na manjanghon jala manghaporseai hata ni Debata i do huhut dipatuduhon ma i marhite ngolu na marhamubaon. On do tua ni pangisi ni huta Ninive. Tuhan Jesus mandok : Martua ma na porsea atik pe so di ida ( Johanes 20: 21), Martua ma na umbege hata ni Debata jala na umpeopsa (Lukas 11: 28). Martua ma tutu pangisi ni huta Ninive i ala ditangihon nasida hata ni Debata na pinatolhas ni si Jonas tu nasida, taruli asi ni roha ni Debata ma nasida, ai ndang madabu tu rimas ni Debata be nasida. Asa ngolu na umbege, manghaporseai jala mangulahon hata Debata i do hataridaan ni halak na manjangkon Debata dingoluna. Panjanghonon di hata ni Debata i marhataridaan do i gabe suman tu Kristus i ma ngoluna (bnd. Johanes 13: 33).
Asa molo pe tanda halongangan na balga do na pinatupa ni Debata tu ngolu ni si Jonas tolu ari tolu borngin di butuha ni dengke na bolon i manang ihan raja i, alai naeng do idaonta tanda halongangan na umbalga sian i do muse na pinamasa ni Debata marhite Jesus Kristus dibagasan hamamate dohot haheheonNa. Di na mulak mangolu Jesus Kristus di ari patoluhon, nungga ditaluhon sorop ni dosa dohot hamatean i. Ndang hamatean i be na gabe ujung ni ngolu ni angka naporse i alai mangkirim di hangoluan sogot na pinarade ni Debata di angka na porsea di Ibana. Asa on do Asi ni Roha ni Debata tu hita, on do na gabe impola ni haporseanta di Tuhan i (1 Korintus 15). Ai gabe panean hita di hangoluan na so ra suda i. Asa marhite haheheon ni Tuhan Jesus Kristus dipatuduhon i do panghirimon ni ngolunta tu hangoluan sogot.
Hata sogot martudutudu do i tu tingki na nanaeng ro, ari ni Tuhan i (Parusia) di hamamasa ni paruhuman sogot. Di ari sogot, na jongjong do Kristus manguhumi portibion (1Kor 6:2, Mat 19:28). Di ari sogot i ma jongjong angka na porsea i rap dohot Kristus manguhumi portibion. Jumpang ma pangalaho uhuman moral tu angka na manulak Jesus Kristus naung ro tu tongatonga ni hajolmaon. Jumpang ma pangalaho di si bangso manang horong na dirajumi si uhumon hian (di luar ni Jahudi manang sipelebegu), hape ala di jangkon nasida hata ni Tuhan i gabe taruli asi ni roha ni Debata nasida, gabe sahat tu nasida haluaon i. Jala angka na so ra manjanghon Jesus i di ngoluna, namanulak Jesus, uhuman ni Debata ma jambarna.
Antong, argahon ma tingki parasi ni roha ni Debata na sahat tu ngolum. Janghon ma hata ni Debata di ngolum jala papatarma haporseaonmu marhite parulaonmu alani Tuhan i. Amen.
Usul tu acara Minggu:
1. Marende No. : 565 : 1-3
2. Agenda : 57/ B2- 77/20
3. Marende No. : 20: 2 + 5
4. Patik : I – IV
5. Marende No. : 681 : 1 – 2
6. Manopoti dosa : 70/B 9 – 72/C 9
7. Marende No. : 458: 1 2
8. Epistel : Roma 5: 1- 5
9. Marende No. :443 : 1-2
11. Marende No :789 : 1---
12. Jamita : Mateus 12: 38 – 42
13. Marende No : 467 : 1 –
14. Tangiang Pelean- Ale amanami- Pasu-pasu- Amen
Oleh : Hotman Aritonang
Jamita Epistel Minggu Reminiscere
“Debata do mamintori hita”
Asi ni roha ni Debata sambing do molo di pintori hita. Asi ni roha i ima silehon-lehon ni Debata na arga tu hita jolma. Molo didok silehonlehon ndada songon silehonlehon na somal na tatandai rupani i. Ai somalna tutu halak marsilehonlehon tu donganna sian halobian ni sinadonganna do dilehon na gabe asiasina tu angka na pogos. Jala jotjot do jumpang pangalaho na so marlapatan di ibana hian be isarani baju manang barang bekas ima na gabe dilehon bahen pangurupionna tu angka na mangharingkothon, manang ala ni na hona bencana alam manang na hagoran. Asa sahalinari ndada sisongon i ango pangalaho ni asi ni roha ni Debata i. Alai umbahen na gabe didok silehonlehon ni Debata pe i tu hita, ala memang mansai arga situtu do i, ai tung sadia pe arta ni jolma ni portibion godangna tung so tartuhor ni i do asi ni roha ni Debata i. Lapatanna tung so tarasam do arga ni asiasi ni Debata i, jala sasintongna ala ni arganna tung so patut do nian hita molo sian hadirionta sambing marnampunahon, manjalo manang gabe panean di asi ni roha ni Debata na arga i. Alai on do di patupa Debata tu hita ala arga do hita di adopan ni Debata, jala alani holong ni roha ni Debata tu hita gabe dibasabasahon Ibana ma i tu hita (Epesus 2:8-9, Johanes 3: 16). Ima asi ni roha ni Debata.
On do pamintorion ni Debata di ngolunta, ai na so patut do hita nian asian ni Debata ala ni dosa ni jolmai, ai ingkon sirimasan ni Debata do nian hita alani dosa i, ingkon hamatean do nian jambar ni jolma i ala ni dosa i ai upa tinuhor ni dosa do hamatean ( Rom 6: 23). Alai ala ni balga ni asi ni roha ni Debata di ngolunta gabe dipintori, dibenarkan, dilayakkan hita (Johanes 3: 16). Asa hape ndada alani parulaonta na naeng sipangasahonta alai tung asi ni roha ni Debata sambing do. I do umbahen na ni dok ni si Martin Luther : “ Sola Gracia”, paboa holan asi ni roha ni Debata sambing do sipangasahononton. Asa marhite pamintorion ni Debata i ma dibagasan asi ni rohaNa i gabe dipaimbaru saluhut ngolu ni angka na porsea i di Ibana. Panghorhon ni pamintorion ni Debata dingolunta, dipapatar i ma tu hita hasintongan ni hajongjonganta songon parnampunaon ni Debata hita. Jala laos ihut tu si ma hapataranna ima naung mardame hita dohot Debata marhitehite Jesus Kristus. Asa holan marhite Jesus Kristus sambing do jumpangan asi ni roha, jumpangan pamintorion, jumpangan hasintongan ni hajonjongan ni ngolu, jumpangan dame ngolunta i (Johanes 14: 6). Holan Ibana do na gabe parhiteanta na sintong tu Debata.
Molo di tradisi ni Padan na robi, asa boi jolmai marsaor dohot Debata na badia i, ndang boi jolma i sian hadirionna langsung manghatai, marsaor dohot Debata. Alani do ringkot parhitean, perantara. Parhitean ni bangso Israel manghatai, marsaor dohot Debata ima marhite na pinillit ni Debata, na pinabangkit ni Debata di tongatonga nasida Malim. Malim i do na gabe parhitean na mewakili bangso Israel ro mandapothon Debata di bagasan habadiaonNa. Alai ipe ingkon jumolo do nang Malim i pasahathon pelean hasesaan ni dosana tu adopan ni Debata, ala jolma pardosa do nang malim i (3 Musa 16), dung pe i boi ma ibana pasahathon pelean ni bangso i.
Hasisingkop ni Hamalimon i jumpang do i dibagasan hadirion ni Tuhan Jesus Kristus. On do hasurungan ni Jesus Kristus na gabe parhiteanta tu Debata, ai Ibana do malim na sintong i (Heber 5:10 ; 9:11). Jesus Kristus do parhitean ni Debata tu hita jolma papatarhon hamuliaonNa, HasangaponNa, Huaso nang HarajaonNa, sangkap dohot lomo ni roha ni Debata. Alai laos huhut do nang Jesus Kristus sandiri do nang na gabe parhitean ni saluhut hajolmaon na dibagasan dosa i asa jumpangan haluaon, i do na pinatupaNa marhite pelean pardengganan sahali tu saleleng ni lelengna dibagasan diriNa sandiri marhite hau pinarsilang i. Alani dosa ni hajolmaon i do umbahen na mate tarpajal Jesus di hau pinarsilang i ima pardameanta tu Debata. Ai marhite mudarna na durus di hau pinarsilang i gabe diburi saluhut dosanta. Marhite diri ni Tuhan Jesus di gohi saluhutna na ni dok ni patik i ( Galatia 4: 4-5)
Asa hamu angka dongan, on do pamintoron ni Debata di hita, marhite Jesus Kristus gabe bongot hita tu asi ni roha ni Debata, manghirim disiteanon sogot sihirimon i marhite haporseaonta. Haporseoan ima silehonlehon ni Debata na arga nang tu hita jolma. (Heber 11 1). Haporseaon i tubu sian panangihononta di hata ni Debata do (Rom 10: 17), asa marhite panjanghononta di hata ni Debata do taboto tangkas sihirimon na pinarade ni Debata di angka na porsea di Ibana. Alai nang ngolu ni halak na porsea i, naung pinintoran i pe na ingkon mardalan do nang ibana manuju tu hatotoras ni haporseaon, dang pasif alai ingkon pro aktif. Lapatanna dibagasan ngolu ni na porseai jumpang do di si sada proses ni haporseaon. Proses i ima mangadopi haporsuhon asa tu habengeton ni roha, sian habengeton ni roha gabe marhatauon, sian marhatauon i gabe togu ma tu ngolu pangkirimon.
Molo di dok haporsuhon, ndada na martudutudu tu hapogoson ni ngolu i ala ni ekonomi, alai na martudu tudu do i tu angka parporangan ni haporseaon ala halak Kristen ibana, songon na masa na niadopan ni huria na parjolo i, ala ni haporseoanna di Tuhan Jesus kristus godang do haporsuhon na ni adopan nasida alani haporseaonna di Tuhan i pola do sahat tu na adong agoan hosa ala halak Kristen nasida (Ulaon Apostel 5: 55 - 57). Asa nang pe ro angka haporsuhhon i ndada gabe sumurut angka na porsea di Tuhan i, ndada gabe mandele alai lam togu do nang hiras ni rohana di Tuhan i, di habengethon nasida do i ala tangkas di boto nasida upa sihirimon ni haporseaon i na pinarade ni Tuhan Jesus Kristus di angka na maniop haporseaonna ro di ujungna di Ibana (Pangungkapon 2: 10c). Asa halak na mangolu dibagasan Kristus sai marlas ni roha do i mangkirim, marbenget ni roha di haporsuhon jala jugul di tangiang (Roma 12: 12). Ai tangiang do dalan mangido gogo dohot pangurupion sian Tuhan asa pinargogoan ni Tondi Porbadia i hita mangalehon alus na patut di angka siparungkilhonnta.
Antong halak naung pinintoran ni Debata ima halak naung manjanghon Jesus Kristus dibagasan ngoluna, na marsihohot so mubauba haporseaonna dibagasan asi ni roha ni Debata na sahat di ngoluna. Amen.
Usul tu Acara Partangiangan:
1. Marende No. 754: 1- 2
2. Agenda : 57 /2 – 77/22
3. Marende No. 194 : 1 - 2
4. Turpuk Sijahaon: Mateus 12: 38 - 42
5. Marende No. 826: 1 - 2
6. Jamita : Roma 5 : 1 – 5
7. Marende No. 183: 1 + 3
9. Marende No. 763 : 1 - 2 ( P. Pelean)
10. Tangiang Pelean – Ale Amanami – Pasupasu. Amen
Diposting oleh Bahan sermon jamita di 11.00
Sebuah kata bijak mengatakan;”Allah tidak mengasihi kita karena kita berharga. Kita berharga karena Allah mengasihi kita”. Dalam hidup ini ternyata tidak ada yang dapat kita banggakan; diri kita, keahlian/ilmu pengetahuan, kekuatan, pekerjaan, kedudukan/jabatan, harta atau kekayaan dan lain-lain, kecuali kedaulatan, kekuasaan,kemuliaan dan kasih karunia Allah. Manusia sering keliru dalam hal meliat,memilih,menilai,memutuskan sesuatu hal,baik benda/barang apalagi tentang diri seseorang. Manusia selalu melihat dari latarbekang kehidupan pribadi atau keluarga dan tempat tinggal. Ketika Filipus menyaksikan tentang Yesus kepada Natanael, seketika itu juga Natanael berkata; ”mungkinkah sesuatu yang baik datang dari Nazaret”? (Yoh.1:45-46). Hal ini adalah merupakan fakta,yang selalu mempengaruhi kehidupan manusia.Nina kuan-kuan Karo,”Labo kulit nentuken isi”artinya bukan hal lahiriah atau duniawi yang mempengaruhi dasar iman percaya kita kepada Yesus sehingga kita mau mengikut Dia,tapi oleh kuasa dan kasihNya yang dinyatakan melalui pekerjaan atau pelayananNya.
Yohanes 1:43-51 adalah lanjutan dari proses pemilihan murid-murid Yesus yang pertama yaitu Andreas dan Petrus.Kemudian Yesus berangkat ke Galilea dan bertemu dengan Filipus dan berkata kepadanya:”ikutlah Aku”.(ay.43-44).Panggilan kepada Filipus disampaikan Yesus secara mendadak ketika itu.Dalam hal ini,Yesus menyatakan kekuasaan dan kedaulatanNya memilih para murid-muridNya.Seperti halnya perintah Yesus dalam Yohanes 15:16,”Bukan kamu yang memilih Aku,
Tetapi Akulah yang memilih kamu”.Dengan demikian gereja sebagai orang percaya ,anggota jemaat,pengurus katagorial,Pengurus lembaga ,Pt/Dk,Pdt,dan lainya hendaknya menghargai dan bertanggungjawab dalam tugas dan pekerjaannya dalam mewujudnyatakan kasih dan keselamatan Allah di dunia ini.Band.1Koritus 9:16-17 “Memberitakan injil adalah keharusan bagiku.Celakalah aku,jika aku tidak memberitakan injil….pemberitaan itu adalah tugas penyelenggaraan yang di tanggungkan kepadaku.”
Pengakuan iman Natanael menumbuhkan ketaatannya untuk menerima dan mengikut Yesus,sebagai murid.Sukacita dan hidup yang kekal bagi orang yang percaya kepada Yesus Anak Allah.(1 YOH.5:11-12).Janji akan penglihatan akan kuasa Anak Allah akan di saksikan oleh Natanael.
Pangilan atau pemilihan murid bukan berdasarkan kelebihan tapi berdasarkan. Kemauan dan kesetiaan dalam melakukan tugas panggilan Allah.
Setiap orang yang percaya kepada Yesus Anak Allah, ia adalah anak-anak Allah . Dan senantiasa siap untuk dibentuk, diubah dan di tahirkan tanpa di pengaruhi. Oleh keinginan secara lahiriah dan dunia ini.
Dengarlah sapaan Yesus: Ikutlah Aku. Mengikuti Yesus adalah merupakan suatu komitmen dalam hidup (Bnd. Yosua 24: 15)
Diposting oleh Bahan sermon jamita di 05.12
Label: Thn 2011
SERMON JAMITA TU MINGGU 25 TRINITATIS, 21 NOPEMBER 2010
Surat 2 Korint songon na tatanda nuaeng on, hadomuan ni manang piga surat do i, na tinongos ni si Paulus tu Korint sadalan tu pangalaho ni pardomuan dohot parsaoranna na mubauba tu huria na di huta i. Na ro do tu huta i angka ‘parbarita na uli’ na asing. Disegai nasida do pardomuan ni si Paulus tu huria i, ai didok do na so apostel na tutu ibana, ai ndang tarida ninna di ulaonna tanda ni apostel na sintong. Angkup ni i, adong hian do tahi ni si Paulus naengIhut tusi, adong ma angka usaho tu pardengganan na pinatupa ni apostel i, i ma marhite panopoton, marhite utusan dohot surat. Hombar tu perkembangan, ditongos ibana ma manang na piga surat tu huria i. Di mulana maol do, alai di pudi marparbue do angka usaho i, muba do roha halak Korint jala diokui muse otoritas haapostelon ni si Paulus. Dung mate apostel i, dipasada huria i do muse angka suratna i. Ndang dikompilasi, alai diedit gabe sada hasadaon na utuh. Ala ni i ndang jumpang hita be isi lengkap ni surat i sadasada. Dung i ditambahon do muse tusi sada surat, i ma surat umum ni si Paulus tu angka huria na di Akhaya na taringot tu kolekte naTema pokokna, i ma pembelaan taringot tu haapostelonna. Ala ni ‘paraloanna’ tu huria i, di suratna i, tarpaksa do ibana godang manaringoti dirina, manaringoti di dirina dijalin do i dohot bahasan teologi angka na arga.
Di hata Batak, ulu ni turpuk on: Sihol ni roha di daging na imbaru. Tarmasuk tu hasadaon na umbidang do i, i ma: Pembelaan taringot tu tohonan haapostelon (2:14-7:4). Di jolo (4:7-18), ditaringoti do sitaonon ni haapostelon i. Ndang holan ala ni paraloan sian duru i, alai tarmasuk hakikat ni haapostelon i do i. Hamamate dohot hangongolu ni Kristus, i do sintuhu ni Barita na Uli i. Ala ni i, pamaritahonon di Barita na Uli i ndang boi i sepi sian pamaritahonon di hamamate dohot hangongolu ni Kristus i. Alai ndang sae i dibaritahon holan marhitehite hata, ingkon dohot do marhitehite ngolu. Hombar tusi didok si Paulus na dipausungusung ibana do tongtong hamamate ni Jesus i di dagingna, asa gabe patar nang hangongolu ni Jesus i na laos tong dipausungusung ibana di dagingna (4:10). Jadi sitaonon i hapataran ni hamamate ni Kristus do i di daging ni apostel i. Alai di na so binasa ibana di sitaonon i, i ma tandana na laos manggomgomi do di ibana hangongolu ni Kristus na manuju tu hangongolu na imbaru, na manongtong ro di saleleng ni lelengna. Na manghirim do si Paulus disi, gabe ndang marnaloja ibana mamaritahon Barita na Uli i. Pingkiran i ditorushon dope di turpuk on.
Di ay.1, ditaringoti si Paulus do parasingan (kontras) ni ngolu sinuaeng on tu na naeng ro. Taringot tusi, dipangke do gombaran angka na suman tu na jumpang di filsafat Gorik. Mangihuthon filsafat i, dua bagian do jolma i, i ma daging dohot tondi. Na sian portibi on do daging i, na jahat jala na laho salpu; alai na sian ginjang do anggo tondi i, sian debata; na badia jala na ilahi. Na tarhurung tondi i di bagasan daging na jahat i. Tujuan akhir ni tondi i, i ma na malua sian hurungan daging i, dung i mulak tu debata, haroroanna i, jala i ma na ginoaran haluaon ni tondi. Mamangke gombaran na marasing, sambolus idaon, sai hira na ditohoi si Paulus do dison pingkiran i. Sai hira na naeng sejajarhononna do daging tano on tu lapelape, pangisina tondi; daging na imbaru sogot i tu bagas, jala pangisina laos tondi na sasada i. Sasintongna, pingkiran sisongon i sangat asing do i di hata ni Debata. Ndang ditanda Bibel pingkiran taringot tu dikhotomi ni manisia, i ma daging dohot tondi; alai sisada hasadaon (totus homo) do jolma i, i ma daging jala tondi, tondi jala daging. Hibul do jolma i madabu, hibul diuhumi jala mate, ndang holan dagingna; laos songon i hibul do ditobus jala dipalua, ndang holan tondina. Jadi na naeng ondolhonon ni si Paulus dison parasingan ni ngolu sinuaeng on do dohot ngolu na naeng ro sogot i. Taringot tusi, dipatudos do i tu parasingan ni parmianon na di lapelape dohot parmianon na di bagas. Somalna, bangunan sementara do lapelape, bangunan na menetap (permanen) do ia bagas; tempat tinggal sementara do lapelape, tempat tinggal tetap do anggo bagas. Halak Israel rupani, sapanjang pardalanan sian Misir tu Kanaan, mian di lapelape do nasida, di kemah na setiap saat siap dibongkar. Songon i ma pangalahona, parsatongkinan do ngolu na mardaginghon daging tano on, alai manongtong do anggo ngolu na mardaginghon daging na imbaru i. Di na ro tingkina, marujung do sinuaeng on, mate; alai di ari parpudi, paheheon ni Debata do i muse di bagasan rumang na imbaru. Panghirimon na tontu do i di Apostel Paulus dohot di angka donganna. Ala ni i do asa so marnaloja nasida manghatindanghon Barita na Uli i.
Saleleng dison, marhoi do na porsea i. Boasa? Parjolo, ala ni haporsuhon na mangonai tu nasida (pat.4:17). Nunga nidok, sitaonon i huhut do i songon hataridaan ni hamamate ni Jesus di daging ni na porsea i (ida Patujolo). Na marlapatan ma i, lam jonok do saluhut tu hamatean, lam tunduk tu habusuhon (pat.Rom 8:20). Paduahon, ala ni sihol ni rohana tu na sian ginjang i. Nunga laos nidok, hangongolu ni Jesus i pe dipausungusung na porsea i do di dangina. I do na gabe gogona pausungusunghon hamatean i, na manjamin so gabe mago boti nasida manang binasa. Sambolus, sangat tidak memuaskan do na mangolu di ketegangan antara ni hamatean dohot hangoluan songon i. Nda ingkon hangoluan i do na monang? Molo i do, boasa ingkon jolo tunduk saluhut tu habusuhon? Nda dumenggan do nian molo pintor dipataripar tu hangoluan i so pola ingkon mamolus hamatean? Taringot tu hatataripar tu ngolu na naeng ro i, di ay.2 on mimbar do panggombarhon ni apostel i sian na di ay.1 i, ai dipangke do hata solukhononhon (mengenakan). Sian ay.3-4 torang do sangkapna, i ma na patudoshon ngolu i tu na marabit. Dison pe, na manginjam do si Paulus di gombaran na jumpang filsafat Gorik. Hombar tu na nidok nangkin (ida ay.1), di hamamate ni jolma i, malua do tondi i sian hurungan daging na jahat i, dung i mulak ma tu debata haroroanna i. Ndang marholiholi, ndang marsibuk, ndang marrumang. I ma na nidokna ketelanjangan jiwa. Mamangke pingkiran i songon bingkai ni panindangionna, digombarhon si Paulus do, di portibi on marpahean daging tano on do jolma i, daging na lam buruk jala na laho mate; alai di ari sogot i, pangkeonna ma na sian ginjang i, i ma daging haheheon na manongtong ro di saleleng ni lelengna. Jadi, ndang songon na piningkir ni halak Gorik i, gabe angka tondi na marsaemara jolma i disi, angka na tanpa bentuk. Porsea situtu do si Paulus disi umbahen na didok: “Ai nda tung songon na marsaemara hami tardapot disi, tung marabit do.” Marningot siholna sandok marhoi ma rohana naeng gira sahat tusi so pola mamolus hamatean. Sihol dohot hoihoina i na marpardomuan do i tu panghirimon ni rohana na di tingki ngoluna dope ro Kristus i paduahalihon (pat.1 Kor.15:51-52;1 Tes.4:15).
Ndang tubutubu ni roha ni jolm marhite na manuanhon haporseaon. Tu sangkap i, diusehon do Tondi Porbadia tu jolma. Marhitehite Tondi Porbadia i gabe tontu jala pasti do pemilikan ni jolma di na imbaru i. Hombar tusi ma digoar Tondi Porbadia i dison patujolo, lapatanna uang muka. Marhitehite na manggarar uang muka dipastihon manang dijamin do na ingkon adong panggararan na mangihut. Molo so i, seang do antong uang muka i. Songon i, molo pola diusehon Debata TondiNa na badia i tu jolma, dipaian jala mangula di bagasanna laho patupahon haimbaruon dohot manubuhon tu bagasan haporseaon, tung tagamon ma so paujungonNa i manogihonsa sahat tu hangoluan sogot?
Ala ni i, “pos do rohanami tongtong,” ninna apostel i, lapatanna marsihohot di bagasan panghirimon, sabar jala togu rohana, ringgas mangulahon panjouonna, ndang marsak jala ndang mandele. Dao dope nian na porsea i sian Tuhan i, lapatanna di portibi on dope jala di bagasan daging; di gomgoman ni kefanaan jala tunduk tu habusukon. Di keadaanna na songon i, sai manosak jala mangonai dope sitaonon dohot haporsuhon. Alai panghirimon di hamuliaon sogot i, tuk do manubuhon habengeton dohot parsihohoton.
Pingkiran taringot tu hadaoon sian Tuhan i, diuduti dope di ay.7, didok: “Ai di bagasan haporseaon do hami, ndada dope di bagasan na marnida.” Keadaan na di bagasan daging na laho salpu (fana), na mangigil haporseaon do i, ndada na mengandalkan parnidaon. Molo mengandalkan parnidaon do antong, ndang tagamon so marujung i di pandelean, ai kefanaan i do na nalnal tarida jala manggomgomi saluhut. Alai molo lam surut jala lam tanggal pe daging i, ala ni haporseaon i tangkas do botoon ni na porsea i paboa na so i ujungna, alai adong do haheheon dohot hangongolu na manongtong11:1).
Marningot sihirimon i, “lam pos do rohanami,” ninna si Paulus muse di ay.8. Na nidokna, lam togu rohana jala lam marsilohot tusi. Ndang parsoalan be di ibana mate. Nian, di jolo didok, tagonan do di rohana unang jolo mate, alai dilampishon ma daging na imbaru i tu daging na olo mate i, asa dibondut hangoluan i hamatean i. Alai – sahali nari – marningot sihirimon i, nunga lasan rohana bungkas sian daging on, lapatanna rade jala las rohana mate.
Alai panghirimon di na imbaru i ndang paloashon na porsea mansohot sian panghobasion dohot panindangion. Sabalikna do tahe, saleleng dipaloas Tuhan i, lapatanna saleleng di bagasan daging ingkon tongtong do halashonon jala hasiholanna panghobasion dohot panindangion i. Dohot hata na asing, ndang gabe halomohononna hamatean lobi sian hangoluan, alai ingkon di ketegangan antara ni na malungun mate dohot marlomo ni roha mangolu do. Taringot tusi, di suratna na tu halak Pilippi didok si Paulus do: “Duansa do manosak ahu: Malungun do ahu borhat, asa rap dohot Kristus; ai dumenggan situtu do i. Alai rumingkot do mian di bagasan daging ala ni hamu” (Plp.1:23-24). Na nidokna, ala ni panghirimon i lasan do rohana mate; alai demi panghobasion di huria i, rumingkot dope ibana mangolu. Angka na marlas ni roha mangolu jala na mamangke hangoluanna tu panghobasion dohot tu panindangion, angka i do na na gabe halomoan di roha ni Tuhan i di ngolu on dohot di tingki sogot.
Di ay.10 diondolhon, andorang so sahat tu haimbaruon i, adong do jolo paruhuman. Disi, ndang holan si Paulus, alai ganup do ingkon mampartanggunjawabhon manang songon dia ibana mangolu. Nasa na mangolu di bagasan haporseaon jala na mamangke ngoluna tu panghobasion dohot panindangion di Kristus i, i do na targoar siulahon na denggan. Halomoan ma i di Tuhan i, jala manjalo di hangoluan na di bagasan daging na imbaru i. Sabalikna do angka na mangolu Ndang na mandok na niomo ni ulaon do hangoluan sogot i, ndang; asi ni roha ni Debata sambing do i, ai gogo laho mangulahon na denggan i pe, na sian Ibana do. Jadi molo dilehon pe hangoluan na imbaru i, asi ni roha do i, basabasaNa sambing.
Ari on, Minggu 25 dung Trinitatis, tongon do Minggu Ujung ni Taon Parhuriaon. Goarna i do daina, di minggu on marujung ma taon parhuriaon na tadalani on, dung i di Minggu na ro, di Advent-I, datdatanta ma muse pardalananta i, di Taon Parhuriaon na imbaru. Songon taon na sai marujung i, sude do ingkon marujung. Portibi on ro di isina sude, marujung do; ngolunta pe marujung doMinggu Parningotan di Angka na Monding. Aha do lapatan ni i?
Di Konfessi ni hurianta HKBP taon 1996 didok Sian i torang, godangan marhahonaan tu hita do parningotan i jala godangan mamereng tu jolo. Marhite na marningot donganta angka naung jumolo monding i, naeng gabe tarsunggul do rohanta marningot hamamatenta be, ai songon nasida, mate do hita muse. Alai molo mate hita, tu dia do hita? Mangalusi i, naeng marsiajar do hita sian turpuk jamita di hita ari on.
Didok si Paulus nangkin: “Ai on do huboto hami: Sada panindangion haporseaon do i sian apostel i di na mengalami kefanaan ni ngolu. Songon jolma na somal manang pe songon apostel ni Tuhan i lam tu burukna do ngoluna ariari, lam manjonok tu hamatean. Anggo di pangantusion ni halak satingkina, angka jolma na marsitiopan tu filsafat Gorik, hamatean i do ujung ni saluhut. Molo mate jolma, songon i ma mangihuthon poda i, sae ma saluhut; busuk ma dagingna, mulak ia tondina i tu haroroanna, ndang marholiholi, ndang marsibuk, tanpa bentuk, tanpa daya jala marsaemara, ndang adong sihirimon. Maradophon i, dihatindanghon Apostel Paulus do, ia monding pe jolma adong dope sihirimon. Sintong do, ala ni dosa i, tunduk do sude tu habusukon. Alai ala ni asi ni roha ni Debata na di bagasan dohot na marhitehite AnakNa, Tuhan Jesus Kristus naung ro tu tano on, nunga dipadiri haluaon di angka na porsea. Nunga mate Kristus i, hehe jala mangolu. Marhitehite hamamate dohot haheheonNa i ditaluhon do hamatean i. Ala Ibana, angka na mate di bagasan haporseaon pe hehe do muse di bagasan daging na imbaru, daging haheheon na mian ro di saleleng ni lelengna di banua ginjang i.
Na gabe apulapul jala sipapos rohanta ma i di hita di Minggu Parningotan di Angka na Monding on. Molo taingot nuaeng donganta na porsea angka naung pajolohon sian hita, molo marhohondo pe hita marningot angka na itahaholongi, angka sisolhot, haha anggi, iboto manang natorasta angka naung jumolo monding, taboto ma ndang na tu dia jala ndang na mago nasida, alai di bagasan pangaramotion ni Debata do nasida tongtong. Ndang gaitgait i, alai hasintongan do molo didok di liturgi pananomon i: “Tuhan Debata na manompa ho, dohot Tuhan Jesus Kristus na paluahon ho sian dosa, dohot Tondi Porbadia na manjou ho tu hangoluan na so ra suda, i ma mangramoti orbuk ni bangkem paima ro ari parpudi.” Laos songon i ma nang di hita, molo lam suda pe gogonta jala lam tanggal hita sian daging on, dung i di na ro muse tingkina marujung pardalananta di portibi on, pos ma rohanta manghirim na ramotan ni Debata do orbuk ni bangkenta, dung i paheheonNa do hita di ari parpudi di bagasan daging haheheon laho manjalo hangoluan na manongtong, na so marujung be saleleng ni lelengna. Ala ni i – sahali nari – Barita na Uli ni Minggu Parningotan di Angka na Monding on manghatindanghon tu hita: “Alai songon dia do hasasahatta tu haporseaon sisongon i?
Taringot tusi didok si Paulus do di jamita on: “Alai na patauhon hami tusi, Debata do i, dung jolo dilehon tu hami Tondi i, patujolona i.” Na nidokna disi, haporseaon na taringot tu hangoluan sogot i ndang tubutubu ni roha ni manisi. Tu sangkap i, diusehon do Tondi Porbadia tu jolma i, dipaian di bagasanna asa mangula patupa haimbaruon dohot manubuhon tu haporseaon. Marhite i gabe pasti do pemilikan ni jolma di hagoluan sogot i. Hombar tusi, digoari do Tondi Porbadia i dison patujolo, mandok uang muka. Marhite na manggarar uang muka dijamin do na ingkon adong pelunasan, ai molo so i, siseasea do uang muka i. Songon i, molo pola dipaian Debata TondiNa di bagasan jolma, tung tagamon ma so paujungonNa i manogihonsa sahat tu hangoluan sogot? Ala ni i pos do roha disi. Nang pe so tarida dope, baliksa tahe kefanaan i dope na nalnal sian ari tu ari, ndada i ujungna, alai hatongtonggon do na monang ro di salelenglelengna 11:1). Marningot i, manang sadihari pe ro panjou ni Tuhan i, ndang mabiar be na porsea i, alai di bagasan pos ni roha nama manjalo dohot mamongoti hamateanna.
I ma muse apulapul jala sipapos rohanta di Minggu Parningotan di Angka na Monding on. Ndang na sian jolma, alai na sian Debata do panghirimanta i. Maol do i siat tu roha ni jolma, angka na mengandalkan parnidaon manang kenyataan empiris. Ala kefanaan i do na nalnal sian ari tu ari, gabe ndang tarjalosa haadongon ni haheheon dohot hangoluan sogot. Halak na kuno, manang pe na moderen. Di sada laporan penginjilan sian tingki na galia tarjaha do na marjamita do sahali sahalak parbarita na uli di sada luat, ditaringoti do haheheon sian angka na mate. Simpul na marjamita i manungkun ma sada halak, didok: “Nunga piga halak naung hehe sian na mate jala nunga hea diida ho sada sian i?” Alus ni parjamita i: “Ndang dope.” Dung i, mengkel ma na manungkun i, didok: “Nunga huboto hian ingkon i alusmu, ai dijamitahon ho pe i, ndang ala na adong haheheon i, alai ala na didok halak do i tu ho.” Di roha ni angka ompunta pe, ndang adong sihirimon do balik ni hamatean i, ai didok do: “Langge luluk, mate busuk, sae.” Ala ni i, di na marjamita sahali parbarita na uli di sada huta, didok sada sian angka ompunta do: “Aha nimmu, hangoluan na saleleng ni lelengna? Ah, ndang adong i. Anggo di rohangku, gadong do hangoluan na saleleng ni lelengna, ai molo dung hinali parbuena, tarsuan dope andorna.” Laos songon i do di tingki na maju on, sai marmullopan do halak na marsitiopan tu saiens manang ilmu pengetahuan sambing angka na mandok na so adong hangoluan di balik ni hamatean. Di nasida, songon pinahan do jolma i, molo mate, sae ma sude, ndang adong be sihirimon. Jamita ari on ma na gabe gogonta mangadopi angka sipangalilu sisongon i. Ndang adong sigangguhonon taringot tu haheheon dohot hangoluan sogot i, ai na sian Debata do i. Alai boha do asa partohap hita disi?
Taringot tusi didok si Paulus do: “Ala ni i huhut huringkoti hami, naeng halomoan ni rohaNa hami, manang naung sahat tu sambulo, manang di pardalanan dope.” Molo naeng parjambar halak di hangoluan dohot haimbaruon sogot i ingkon halomoan do ibana di Debata. Songon dia ma tarpatupa i? Ingkon pangkeonna ngoluna na fana i tu na denggan, unang tu na roa. Deba sian ulaon na denggan i, i ma na patupahon panghobasion dohot panindangion di goar ni Tuhan i. Angka na masihol di haheheon dohot hangoluan sogot i ingkon mangolu do di ketegangan antara ni na maimaima di haroro ni Kristus dohot na patupahon angka panghobasion dohot panindangion di goarNa. Taringot tu saluhutna i ingkon gabe patar do saluhutna sogot di jolo ni habangsa paruhuman ni Kristus i. Angka na mangolu jala mangula di bagasan haporseaon, manjalo di hangoluan dohot daging na imbaru i. Sabalikna do angka na mangolu jala na mangula
Apala i ma joujou na mansai ringkot parrohahononta sian jamita Minggu Parningotan di Angka na Monding on, naeng hita gabe halomoan di roha ni Debata. Ndang masalpuhu ia nidok, mansai jotjot do hita ummanat mamingkirhon naeng gabe halomoan hita di jolma asa di Debata; tumangkas manjamothon asa unang tarhartuk panghilalaan ni dongan sian na mangaramothon unang gabe tarrimas nian Debata. Baik taringot tu na mangolu, laos songon i do nang taringot tu na mate. Taparrohahon ma rupani, molo monding natutua, tung mansai radot do ianakhonna di ruhut ni adat dohot hasomalan, ndang maralangalang na deba patupahon saluhut asal sonang roha ni raja adat, dongan sahuta, dongan tubu, boru, hulahula dohot angka na asing jala dipuji huhut diparhatua nasida; alai ndang sai apala songon i anggo taringot tu na marhahonaan tu hata ni Debata. Mardomu tusi, ganup hita on patut do marsiajar sian barita ni halak na mora dohot si Lasarus na pogos. Mate do
si Lasarus i, ndang adong barita taringot tu hamamatena; ditanom do ibana manang na ditimpalhon songon i tu ronggangronggang, ndang dipaboa. Alai na pasti, diboan angka surusuruan do ibana tu ampuan ni si Abraham. Mate ma dohot na mora i jala ditanom. Ala ni morana, tontu di bagasan hatongamon; torop paningkir angka na papujipuji ibana. Alai marisuang, tu banuatoru do ibana. Songon i ma angka na gabe halomoan di jolma, alai ndang halomoan ia di Debata. Tapasiding ma na songon i, alai tapareahi ma asa gabe halomoan hita di Debata, tapangke ma ngolunta tu na denggan, tu panghobasion dohot tu panindangion di Tuhan i.
Diposting oleh Bahan sermon jamita di 06.34
“ Aku, Mamaku dan Dokter Penyelamatku”
Mazmur 23:1-6 “TUHAN adalah gembalaku, takkan kekurangan aku. Ia membaringkan aku di padang yang berumput hijau, Ia membimbing aku ke air yang tenang; Ia menyegarkan jiwaku. Ia menuntun aku di jalan yang benar oleh karena nama-Nya. Sekalipun aku berjalan dalam lembah kekelaman, aku tidak takut bahaya, sebab Engkau besertaku; gada-Mu dan tongkat-Mu, itulah yang menghibur aku. Engkau menyediakan hidangan bagiku, di hadapan lawanku; Engkau mengurapi kepalaku dengan minyak; pialaku penuh melimpah. Kebajikan dan kemurahan belaka akan mengikuti aku, seumur hidupku; dan aku akan diam dalam rumah TUHAN sepanjang masa”.
asih begitu melekat dalam ingatanku cerita mamaku, tentang kisah hidupku pada masa kecil dulu. Kala itu aku masih siswa di SGH ( Sekolah Guru Huria) di Seminarium Sipoholon Tarutung. Entah apa yang membuat mama sehingga ia menceritakan kisah ini, namun mama berkata “ Hotman, sebenarnya namamu bukan hotman, tetapi Brintor!”. Seketika aku merasa aneh mendengar nama itu, sebab selama ini mama dan bapak ku yang kerja di Kepolisian RI, bahkan saudaraku yang 5 orang itu belum pernah memanggil nama itu. Aku penasaran, “tetapi ma.., namaku hotman, kok mama bilang itu bukan namaku, lalu siapa sebenarnya si Blintor itu ma !?” tanyaku. “Sebenarnya kedua nama itu adalah namamu” kata mamaku mengawali kisahnya.
ulu ketika kau masih kecil, berumur 5 tahun, karena bapak pindah tugas ke Pangururan kita pindah kesana dan tinggal di Asrama Polisi. Suatu sore kira kira jam 5, ketika itu bapak sudah berangkat kerja untuk tugas jaga di kantor Polisi seperti biasanya. Sepeninggal bapak, kamu tiba-tiba sakit dan entah kenapa kamu meninggal dan mama pun menjerit menangisimu dan memanggil-mangil namamu “Brintor…Brintor…!”. Akibat jeritan mama para tetangga dan orang yang hendak mandi ke pinggiran Danau Toba berdatangan ke rumah kita. Para tetangga yang berdatangan melihat kamu lalu memegangi kamu, dan memeriksa keadaanmu. Para tetangga kemudian mengangkati barang keluar, dan membentangkan tikar di ruang tengah, kemudian kamu sudah di letakkan di ruang tengah itu dengan ulos batak yang menutupi tubuhmu. Kemudian melihatmu yang sudah terbujur di ruang tengah itu mama menangis menjerit memanggil namamu, entah itu kebetulan atau tidak ketika mama menangisimu ternyata dokter Lumbanraja (mama lupa namanya) yang hendak mandi ke pinggiran Danau Toba saat itu mendengar tangisan mama. Ia datang melihat apa yang terjadi, setelah ia mendengar berita dari orang yang berkerumun itu, lalu ia tergesa-gesa pergi kerumahnya dan tidak lama kemudian ia datang dengan peralatan dokternya. Selama ini dokter lumbanraja ini yang menangani, bila kamu sakit.
emudian setelah ia sampai di rumah kita, ia memegang tanganmu, dan menyuruh orang-orang untuk memberikan ruangan, para tetangga yang berkerumunpun member tempat. Dokter Lumbanraja ini membuka peralatan dokternya, ia mempersiapkan alat suntiknya dan mengambil obat suntik dan kemudian menyuntikkan obat itu ketangan dan ke pahamu. Ia menyuntik kamu sampai empat kali, suntikan pertama, kedua dan ketiga kamu belum ada reaksi namun pada suntikan ke 4, tiba-tiba kamu terbangun seperti orang linglung yang baru bangun tidur kemudian kau menangis.
ama menjerit dan memeluk kamu, mama juga berterimakasih kepada dokter Lumbaraja itu dan mama sangat bersyukur kepada Tuhan Yesus karena kasih-Nya memberikan mujizat dan sesuatu yang paling berharga buat mama bahwa anakku yang sudah meninggal Tuhan hidupkan kembali melalui tangan malaikat-Nya dokter Lumbaraja. Kulihat mama menyeka air matanya, ia nampaknya sangat terharu mengenang peristiwa yang terjadi 18 tahun yang lalu itu. Mamaku terdiam sebentar, lalu ia berkata “itulah awalnya pergantian namamu”.
etelah seminggu kemudian beberapa orang tua termasuk opungmu (nenek) mengusulkan untuk menggantikan namamu, karena nama itu katanya memiliki makna dan artinya yang terlalu besar sehingga itu penyebabnya kamu selama ini tidak sehat, memang rejeki bapak dan mama waktu itu lancar tetapi hampir semua yang di dapat hanya untuk uang beraobatmu saja. Melalui diskusi bapak, mama dan sintua lingkungan waktu itu dan juga termasuk dokter lumbanraja itu, akhirnya namamu pun di ganti. Untuk perobahan nama itu mama dulu sudah wartakan di Gereja dan di sesama tetangga dengan membuat pesta syukuran kecil-kecilan untuk berkat Tuhan yang menghidupkan kamu dan untuk meresmikan pergantian namamu dari Blintor menjadi Hotman dan nama itulah yang menjadi namamu seperti sekarang ini. Dan kisah ini pula yang mendorong mama dan bapak sepakat untuk memasukkan kamu ke Sekolah Guru Huria, kata mamaku mengakhiri ceritanya.
isah ini saya angkat sebagai ucapan syukur saya kepada Tuhan yang telah menganuhgerahkan kehidupan bagi saya hingga saat ini. Tuhan sumber kehidupanku, Gembala yang baik bagiku, yang hadir ditengah perjalanan kehidupanku melalui seorang dokter yang sudah tua, yaitu dokter Lumbanraja. Saya bersyukur kepada Tuhan walaupun Mama dan bapakku sudah pulang kerumah Bapa di surga, namun kasih dan cinta mereka itulah yang menjadi penghiburan bagi kami anak-anaknya sepanjang hidup kami. Terimakasih Tuhan Yesus engkau mengirimkan malaikatmu kepadaku yaitu Bapak, mama dan Dokter Lumbaraja malaikat peyelamatku. Pengalaman ini sangat berharga buat hidupku, seperti pernyataan pemazmur 23 ini, aku hendak menyatakan dan menyaksikan : “ Tuhanlah Gembalaku”. Amin.
Diposting oleh Bahan sermon jamita di 11.07
Simarmata » GENEALOGI.ID - Pusat Informasi Genealogi Indonesia
October 29, 2016 October 29, 2016 adminMarga
Secara singkat diurut ma jolo mulai sian Pinompar ni si Raja Batak.
Guru Tateabulan maranakhon 5 baoa dohot sada boru, ima:
O. Tuan Binur maranakhon opat anak baoa, ima :
Sorimangaraja maranak tolu jala Omputta ma anak nomor sada sian na tolu i, ima Raja Naiambaton digoari do Ompu Tuan Sorbadijulu manang Suliraja, jala goar matua Ompu Raja Nabolon.. Ia Simataraja ima anak patoluhon sian opat anakhon ni Tuan Binur.
Ompu Tuan Binur mangalap si Bunga Ria br. Manurung sian negeri Sihotang, jala mamungka huta nasida di Rianiate, goama Huta Namora. Ompu Tuan Binur Raja disegani di daerah tersebut, dengan sambutan dan kehormatan dari penduduk.
Selama tinggal di Rianiate lahirlah anak opat halak dan boru dua halak, anak tersebut bernama : Lango Raja, Saing Raja, Mata Raja dan Deak Raja. Jala boru na dua i muli ma sada tu Sihotang Marsoit, jala na sadanari tu Limbong na Opatpulu.
Ditingki marujung ngolu Ompu Tuan Binur, sedang denggan do pamatang ni Ompu br. Manurung. Disada tingki manghata-hatai ma anakhon ni Ompu Tuan Binur anak dohot boru. Disi ma disungkun Mata Raja tu hahana dohot ibotona “alamat” dohot nanimatahonna taringot nanaeng tubu sian Ompu br. Manurung dung ditinggalkan Ompu Tuan Binur.
la, Ompu Simataraja Paralamat jala mempunyai panca indera keenam, na malo jala na tang mar roha huhut ma siboto uhum jala siboto ruhut-ruhut ni adat, tarbarita dihabisuhon dohot hapistaran, gagah berani na so pola mabiar mangadopi na masa, na olo pature-turehon dibagasan dame dohot holong na masihaholongan. Ro ma alus ni hahana na dua mandok : molo anak do na ni deakhon ni Inanta i rap maranggi ma hita tu ibana, alai molo boru do rap mariboto ma hita. Alai anak baoa do na sorang i dibahen ma goarna Deak Raja.
Dipudian ni ari dung balga angginai, dapot ma ari na uli jala ari na denggan dihilala Simataraja ma nunga tingkina ringkot ibana mangkatai rap dohot Anggina Deakraja. Laho pabotohon tu angina i ia arta warisan nunga dibagi-bagi nasida na tolu dohot hahana na dua i, andorang so tubu dope anak sianpudan i. Jadi marbarita ma ibana tu angina i didokma. “Ale anggia haholongan nuaeng nunga balga dagingmu jala nunga natoras umurmu porlu pabotohononku tu anggingku, ia arta warisan nunga hubagi hami na tolu”.
Sai mamasu-masu ma Amanta Debata sai dilehon ma basa-basana di panggabean parhorasan tu hita jala torop pinompar ni anak jala torop pinompar di boru hita tu joloan ni ari on. Dung didok Simataraja songon i, laos jong jong ma si Deakraja huhut marhite tangan na somba laho maniuk osang ni Simataraja hahana i pasahat hata mauliate. Huhut didok: “Ndang tar hatahon ahu be godang ni holong ni roha ni Dahahang na hujalo di ngolungku. Sai horas-horas ma Dahahang, jala ganjang ma umur huhut saur matua ma hamu paihut-ihutonku”.
Pahothon dohot patoguhon holong na masihaholongan, dibahen nasida padan songon on.
Simataraja dohot si Nadeak sahat tu angka pinomparna sogot na so jadi masihosoman ingkon hotma togu ma sihaholongan.
Molo si Deakraja dibagas ni Simataraja ingkon anggapon na ibana hima di bagasna sandiri songon i ma sabalikna.
Molo ro boru Nadek tu bagas ni Simataraja ndang jadi jouhononna boru Nadeak ingkon boru Simarmata ma dohononna manjou.
Padan on ingkon ma di tonahon tu pinomparna be.
Pinompar ni Si Deakraja ingkon do manjouhon tutur Haha Doli tupinompar ni Simataraja.
Molo pinompar ni Simataraja ro mangido adong na ringkot di pinompar si Deakraja na so jadi mamorso molo tung adong do tupa.
Molo di tingkina pinompar ni si Nadeak marpesta marhite mangkuling ogung sabangunang, ndang boi pungkaon Pesta i molo so ro dope pinompar ni Simataraja jala parsidohot manorpor di pembukam ni pesta i Dolok, Sitonggor Tonga-tonga dohot Sitonggor Toruan, anak ni Ompu Tamba Tua.  Manghatai ma Simataraja dohot dongan tubuna na adong ditano Tamba, dos ma tahi nasida asa borhat Simataraja tu Rautbosi Simanindo. Dipapungu Simataraja ma sude dongan tubu disi jala mangido sada janji : “Mulai sadarion asa rade hamu ganup dohot paniaran dibagasan pitu ari on ima mamiu tali ijuk sampe sungkup mangalo musu. ” Jala pintor dialusi Turnip-Siallagan ma narade do hami Ampara Si Doli.”</>
Dung pitu ari, dipasingot Simataraja ma dongan tubuna dohot paniaran songon on : “Dibagasan pitu ari on, asa unang hamu haruar sian bagasan Huta on”.
Mulai sian i ma dibahen Simataraja tingkina laho paturehon halak-halak (orang-orangan), tung mansai jorbut idaon ni musu sian nadao manang sian Tao ni Simanindo, laos dibahen do sude halak-halak on martali ijuk sipatogu-toguan, jala dipajokhon dibagasan borngin alai diduduk molo laho tiur ni ari. Disada borngin ro ma musu mandapothon Tao ni Rautbosi. la Simataraja tung mansai jaga do, jala manat mamarate-atehon, huhut marlange. Dung jonok musu i tu halak-halak i, pintor ditogu Simataraja ma tali i, songgot situtu. Tarsonggot ma musu i mamereng halak-halak i bergerak serempak songon jolma. Ala berengon borngin songoni godangna, marhamburan ma musu i laho mulak, jala adong do na harom, jala marsironsangan. Dung i ndang hea be musu ni nasida. Dibahen nasida ma sada pesta, mandok mauliate tu Mulajadi Nabolon, ala nunga malua nasida sian gora :”Masitabanan Huta dohot Huta na asing”. Dipangido nasida ma dibagasan elek-elek tu Simataraja asa rap nasida mangingani Huta Raut bosi. Alai Simataraja mangalusi asa dumenggan ma hita pabolak ingananta be. Jala ahu dompak anggoni/ dangsina, ima tano Simarmata, namarparbalohan Sigurgur dohot tano Sidaji sian pasir sahat tu dolok Si Gornang dohot Sanggar na langlang. Tinggal ma Simataraja ditano Pangondolan, na marlapatan ondolanna parjolo dung diririti tano nanitodo ni rohana. Dung piga-piga ari borhat ma ibana dompak dolok paresohon, jumpa ibana ma sada AEK NATUBU sian garda ni robean ima SIGORNANG.
Dung sidung mardaon pogu Simataraja, disungkun Rajai Ompu Soudakkal Limbong Sihole ma ibana taringot boa-boa sian boru ni Rajai ima naung dos tahi ni nasida na dua dipangoloi ni Si Lahatma tu Simataraja donganna gabe jala donganna horas. Didok Rajai ma, “Asa hot dijanji jala hot dipadan, sadarion ma titionhu ari dohot bulan nadenggan parsaut muna dirajahon”.
Paboahon asa mulak nasida Simataraja dohot Lahatma boru Limbong Sihole tu tano naniririt na hian.
Dipanghataion i dipasahat Simataraja ma bagaianna nasian pinungka ni Ompu Tuan Binur na di Tahuan/Pangururan tu anggina Si Deak Raja.
Diida jala mangkilala do Ibotona nomor dua namuli tu Limbong Naopatpulu dipanarihon dohot dipangurupion ni Simataraja dianggim Si Deak Raja, gabe dipasahat Ibotona i ma hatana mandok: “Sai torop maribur ma pinompar Simataraja songon rihit na ditopi ni tao, jala dapotan sipanganon na lomak dohot mual na tio”.
Ompu boru Manurung mangalehon “horbo partogi dalan” ima horbo na asing sian sude horbo na, adong dihumaliangna, laos dohot do horbo on diboan Simataraja. Jala dipasu-pasu Ompu boru Manurung ma anakna Simataraja.
Borhat ma Simataraja dohot Lahatma boru Limbong Sihole tu inganan nasida ima di PANGONDOLAN ditano na digoari “NEGERI SIMARMATA” bona pasogit Pomparan Ompu Simataraja Raja Simarmata.
Anak Sihahaan : Halihi Raja
Anak Paduahon : Dosi Raja
Anak Patoluhon : Datuktuk Raja
Ala pajonok jonok do inganan nasida angka na marpariban jala mardongan tubu, biasana marsitopotan huhut manghata-hatai ma nasida. Diangka ulaon adat rap manghasuhuthon do nasida, ima Raja Simarmata, Raja Turnip dohot Raja Siallagan. Songon ima tabona dohot jonok ni namarpariban, dibahen inanta na marpariban on ma sada janji songon padan dinasida, songon on: “Molo masa ulaon di Simataraja, Turnip Siallagan ma Panombolina, laos songon i marganti-ganti dinasida, jala na so boi oseon. Ima ditorushon angka pomparanna be sahat tu nuaeng on”.
Halihi Raja tu Inanta Naolo br. Sihaloho sian Janji Maria Parbaba.
Dosi Raja tu Inanta Bungahom br. Malau sian Rianiate.
Datuktuk Raja tu Inanta Tiarma br. Sinaga sian Datu Upar Urat. Marpinompari ma Ompu Halihi raja, Dosi Raja dohot Datuktuk Raja.
Sihahaan: Halihi Raja, hutana di Hutauruk
Paidua: Dosi Raja, hutana di Hutatoguan
Siampudan: Datuktuk Raja, hutana di Huta Balian
“Raja Bius Simarmata Sitolu Tali”
Songononma torsa Panggomgomi Raja Adat Sitolu Tali:
Raja Jolo :
Raja Sitolu Tali – Huta Uruk, Huta Taruan, Huta Balian – ima na menetap Keputusan
Raja Doli :
Raja Dapoton : Panungkunan
Pandebolon: Pangkatai manang juru bicara
Guru Taon : Paralamat/Parama
Parsidung Bolon : Parbinoto diparngoluon
Taon Pangolo oloan:
Raja Goraha: Manghobasi Ulaon
Boru Bius :
Raja Bius on ma tongtong marsada ni roha huhut marsiamin-aminan, manimbangi angka ulaon dibagasan sada ni roha. Molo meramal laho ma tu Pangondolan, jala molo mambahen Pesta Bius Simarmata di Parbiusan ma inganna. Songoni ma paroding na dibahen Omputta disude ulaon adat, jala Siihuihonon ni sude Pomparanna. Asa marsiamin-aminan songon lambak ni gaol. Masitungkol – tungkolan songon suhat dirobean. Masipaihut – ihutan songon dengke na bolon, jala nasiolo – oloan songon ogung na bolon ingkon hot sahata saoloan jala masihaholongan, jala sitongka na masihahosoman jala ndang jadi na masipaetek-etekan. On ma norma uhum otonomi Luat BIUS SIMARMATA na ni uluhon “Raja Bius Raja Sitolu Tali”.
Guru Marsaing ni Aji
O. Pauk na Bolon.
O. Tabuan, maranak ma sada ima: O. Jarum. O. Janun maranak ma i sada ima A.R Hian, A.R. Hian maranak ma i ima Jahian, na lao tu Pane Tonga
O. Ramahal, maranak ma 5 halak, ima:
2.2. O. Parsait Lipan/(Haranggaol)
Maranak ma dua baoa ima O. Bungarum dohot O. Panrunsing. O. Bungarum maranak ma sada ima Jalani. Jalani maranak ma sada ima Sianggian. O. Panrusing maranak ma sada baoa ima O. Jappi. O. Jappi maranak ma dua baoa ima Kadim dohot Naik. Kadim, maranak ma 6 baoa ima Arlis, Kong dohot Mangara, alai- na tolunai ndang binoto goarna.
Maranak ma lima baoa O. Sarondam, O. Parugas, O. Horas, O.R. Mandar dohot O. Raja Bengbeng. O. Sarondam maranak ma dua baoa ima Pataltal dohot Pabontor. Pataltal maranak ma sada baoa ima Taltal. Pabontor maranak ma opat baoa ima Taulan (Pakpak), Juan,Jamin dohot Sampuran. O. Parugas dang adong data. O Horas maranak masada ima O. Sittong (Hasinggaan). O.R. Mandar maranak ma opat halak baoa ima A.R. Biding, A.R. Mandar, Hektor, dohot Boltuk. A.R. Biding maranak ma dua baoa ima Mandar dohot Tori. Mandar maranak ma opat halak ima Tomuraja (A. Rida), Manumbuk, Drs. Marlen dohot Amser. Tori maranak ma tolu baoa ima Kasden, Wasinton dohot Halomoan. A.R. Mandar maranak ma dua baoa ima Tamiraja dohot Tumbor (Yogyakarta). Tamiraja maranak ma opat halak baoa ima Drs. Fransiscus, Sirus, Kartua dohot Sabar. Tumbor maranak dua baoa ima Ricci dohot Niko. Hektor dohot Bultuk ndang adong data. O.R. Bengbeng ndang adong data.
Maranak tolu baoa ima 0. rumojak (Sianjur), O. Tatea dohot O. Ngaliat. O. Jumojak maranak ma opat halak baoa ima A. Jumojak, a. Jantar, A. Raihut dohot A. Nangkok. A. Jumojak maranak ma lima baoa ima Jumojak, Japoan, Jaittar, Ganda dohot Jahottan. Jumojak maranak ma dua baoa ima Jaiti dohot Marangap. Japoan maranak ma dua baoa ima Jamula dohot Jamulia. Jaittar maranak tolu baoa ima Drs. Maju, Sahala dohot Mester. Ganda maranak ma sada ima Drs. Badia. Jahottan ndang adong data. A. Jantar maranak ma sada baoa ima Tumbaga. Tumbaga maranak ma dua baoa ima Tuarsan dohot Polayer, SH (A. Tunggul). A. Raihut maranak ma sada baoa ima A. Tongam. A. Tongam maranak ma dua baoa ima Jatongam dohot Tarsan. A. Nangkok ndang adong data. “O. Tatea maranak ma sada baoa ima A. Bungaranti. O. Ngaliat ndang adong data.
2.5. O. Toga Raja
Maranak ma tolu baoa ima O. Pangaliat, Guru Ajam dohot O. Pintalan. O. Pangaliat dohot Guru Ajan ndang adong data. O. Pintalan maranakhon dua baoa ima A. Pintalan Hutauruk dohot A. Bungalohot Bonandolok.
3. O. Sainta
4. O. Pauk na Bolon
Maranak 0. Habinsaran, O. Habinsaran maranakhon tolu anak ima O. Panungkol, O. Suri dohot O. Pangalotak. O. Panungkol maranakhon A. Rumian dohot A. Nauli. A. Suri maranakhon A. Jamula, A. Martagi dohot A. Sangga. A. Jamula dohot A. Sangga dang binoto keturunanna, alai A. Martagi opat anakhonna, ima Sangga Raja, Raja Mula, Pardomuan dohot Montang.
C. Guru Manginsona
Dung songoni lelengna sailaho ma Ompu Boru rap Ompu Doli manungkun tu angka na malo manungkun tu angka na malo i tu angka Datu Bolon dohot tu Sibaso Bolon na tar barita di luat i. Ndang disarihon nasida lojana dohot angka maol ni dalan na siboluson nasida laho manungkunhon na laho sipatupaon nasida. Marragam ma panuturion ni na malo na mangajari nasida di angka sipatupaon i. Nunga godang angka Datu Bolon na diontang nasida songon ni nang angka Sibaso pe dang boi manang so jadi pinompar ni Dosi Raja mamahan babi dalu (babi jantan).
Molo adong na mamahan babi dipasahat ma i tu angka boruna.
Sai horas-horas ma anakta si Pultak Raja gabe jolma ma marsangap jala ma martua horas.
Ompu Tuan Ijuk na mangalap boru Manurung sian Sihotang.
Ompu Tuan Rudang mangalap boru Butarbutar sian Gaol.
Ompu Tuan Sibodil mangalap boru Sinaga sian Urat.
Ompu Tuan Ijuk dipungka ma hutana margoar Lumban Dorbi.
Ompu Tuan Rudang dipungka ma hutana margoar Lumban Batu.
Ompu Tuan Sibodil dipungka ma hutana margoar Lumban Huta Gorat.
Ompu Tuan Ijuk tubu ma anakna: Ompu Pataniari pinomparna tinggal ma di Simarmata, Simalungun, dohot tu Jakarta.
Ompu Barus di dok barita laho do tu Barus. Hea do ro pinompar tu Lumban Dorpi tingki masa Pesta Tugu.
Ompu Raja Goni laho do tu Harapohan. Pinomparna disi didok na tua-tua Amanta Ampa Nagara Simarmata dohot tu Lumban Suhi-suhi pe adong do na laho.
Ompu Tuan Rudang tubu ma anakna: Ompu Raja I Hutan tinggal di Simarmata, di Sidaji dohot di Sihusapi.
Ompu Raja Unggas (Raja Barani) laho do tu Lumban Suhi-suhi.
Ompu Tuan Sori laho do pinomparna tu Lumban Bolak Parbaba.
Ompu Huta Mas laho do tu Sihusapi dohot Simalungun.
Ompu Talaniaji laho do tu Sibolangit, tu Dairi, dohot tu Karo.
Guru Sinanggabosi laho tu Simalungun.
Ompu Tuan Sibodil tubu ma anakna sada ima O. Batu Pamilangi. O. Batu Pamilangi tubu 4 anakna, ima: Ompu Huta Gorat pinomparna tinggal di Simarmata, Sidaji, Sihusapi, Simalungun dohot tu Jakarta.
Ompu Pangarambu laho do pinomparna tu Sumatera Timur.
Ompu Samiang Porha pinomparna laho do tu Sihusapi.
Ompu Panolhing pinomparna tinggal di Sidaji dohot di sihusapi.
Silsilah tarombo manang torsa-torsa ni O. Simataraja dohot anakna O. Halihi Raja, O. Dosi raja dohot O. Datuktuk Raja masih kurang lengkap, alana selain godang dope bermasalah mengenai urut-urutan ni sundut, pengumpulan data dari berbagai pihak pinopar ni – Oputta na tolu ama i na soboi dope disamakan persepsi/pandangan juga masih kurang data. Di Pinompar ni O. Halihi Raja masih ada dua pandangan mengenai anak ni O. Halihi Raja Songoni di O. Dosi Raja masih ada dua pandangan menegnai Sundut papigahon Parturuge masuk tu O. Dosi Raja. Dungi kurang jelas dope diangka Pomparan ni O. Simatara.ja naung leleng meninggalhon Bona ni Pasogit mengenai silsilah na be. On ma nanaeng sipature onta tu ari manaeng ro.
Torsa 07 | ULTOP ULTOP
07. Baoa Porsambil
Adong ma najolo sada halak namangarabi bahen porsuansuananna. Jadi di dalan tu na nirabina i diida matana ma disi godang porhaisan ni pidong pulpulan. Mornida i baoa i, gabe tubu ma rohana naeng manaoni pidong i anggiat dapotsa. Ala ni i laho ma ibana masi hori asa adong piuonna bahen tali. Dung godang tali i dipungka ma paulihon hinaonna i, ditallihi ma anak ni hau baor ni sambilna i. Jadi dung sun ditaon hinaonna i, didapothon ma ulaonna. Laho muli ibana, sai ditingkir ma hinaonna i atik beha naung dapotan.
Alai di na sadari dapotan ma hinaonna i, las situtu ma rohana mambuat pidong i. Dilehon ma ipormeammeamon ni anakhonna paima bot ari. Dung bot ari, ro be ma angka porbalian, ro ma dohot jolma ni porsambil ondeng. Sian las ni roha ni anakna di pidong na dapot amana i, diptudutuduhon ma pidongna i dohot tu inana. Las ma dohot roha ni inana mornida balga ni pidong i, dihalaputi ma morhobas asa gira mangan. Dung ture sude sipanganon i, laho mangan nasida, dibuat baoa i ma pidong na dapotsa i asa dibagihon di nasida nasaripe. Songon on ma dibahen porbagina. Dibuat baoa i ma jolo hasurunganna songon na binahen ni porburu, ima upa masihori, upa morpiu, upa mangarit, upa manallik baor, upa manaon, upa mansilo, upa mamboan, upa manutungi, upa mangalapa, upa morbagi. Upa mangalompa dilehon ma i tu jolmana. Dung i na tading i madipardosdos di nasida saripe, jadi holan otik nama dijalo ganup anakkonna i bagianna. Sian muruk ni jolmana mida pambahen ni dongansaripena i disampathon ma bagianna i tu talaga huhut ma didok, “Nanggo di balian i nian papangani pidongmi, boasa ingkon pola boanonmu tu hutaon asa pandonggurhononnami paidaida ho!” Sai sip ma baoa i huhut mamangani hasurunganna i.
Di na paduaarihon disilo muse hinaonna i dapotan. Laho mangan nasida, suang dibahen porbagina songon na ginoar ondeng. Jadi marsak ma roha ni jolmana i mida dongansaripena i, mandele ma ibana tu balian mangula ulaonna; sai di huta nama ibana so hundulhundul ala soadong be tubu dos ni roha di porsaripeonnasida i. Uju hundul boruboru i di alaman sian arsak ni rohana; disura rohana ma disi atik laos songon i ma sogot pambahenni dongansaripena i tu nasida di angka na niomoomona, “Gabe mate alit ma hami bahenonni na soada sipanganon rap dohot anakkon,” ninna rohana di bagasan. Ala ni i dilului ma dalan patunduk roha ni dongansaripena i. Diletehi ma tumorop porindahanan na metmet. Laho mangan nasida, dipatedek boruboru i ma porindahanan angka na metmet ondeng di jolona, disonduhi ma indahan i tu porindahanan na di jolona i huhut didok goarna, “Upa manguhal eme sian sopo, on; upa manjomur, on; upa mandaek, on; upa manduda, on; upa paiashon, on; upa mangalompa, on; upa mangalap aek, on; upa morsonduk tu porindahanan, on; upa morbagi, on; upa mamuri panganan, on.” I ma didok boruboru i. Jadi na tading i ma dipardosdos nasida na saripe. Jadi holan otik nama dijalo ganup nasida be bagianna. Mornida pangalaho na songon i boa i, manderse ma ibana, ai so adong be dihilala butuhana bagian na jinalona i, sai panemenemeon ma ibana tu anakkonna i. Mornida muruk ni baoa i boruboru i, diduduk ma sude porindahananna i, dung i mijur ma ibana tu toru.
Sian siak ni butuha ni baoa i laho ma ibana tu porlakna mambalbal bagot; mulak tu jabu ma boruboru i mamipis hapasna. Andorang na mambalbal bagotna i baoa i, mangkuling ma balbalna i dibege jolmana i songon on, “Por-pok-pok-pok bagi dos ale ina ni si unsok asa mokmok!”
Sai songoni ma didok balbal ni baoa i dibege boruboru i di bagas. Jadi mengkel ma boruboru i sasadasa di bagas umbege soara ni balabal ni dongansaripena i.
Dung sun ibana na mambalbal i, mijur ma ibana sian ginjang laos dihundulhon ma ibana di porlakna i. Andorang hundul ibana, dibege pinggolna ma soara ni pipisan ni jolmana i mangkuling, on ma didol, “Ningku pe nian ale anak ni raja, ndang jadi masa songon i!”
Sai songon i didok soara ni pipisan i. Umbege i baoa i longang ma rohana, didok ma, “Na mandok beha do i soara ni pipisanna i ulaning: ‘Ningku pe nian ale anak ni raja, ndang jadi masa songon i?’ ninna rohana.
Dung lamdiantusi baoa i soara ni pipisan i, mengkel ma ibana, didapothon ma jolmana i tu bagas manopoti dosana paboa nasotupa be bahenonna na songon i tu joloan on.
Dung ro di bagas baoa i, didok ma tu jolmana i: “Beha umbahen sai songon na muba pangkuling ni pipisanmon sadarion?” Jadi di dok boruboru i ma mangalusi, “Ua soara ni balbalmi boasa songon na manarita i mandok, ‘Por-pok-pok-pok bagi dos ale ina ni si unsok asa mokmok?’ Ai ise do hita nadua pormulaan ni singkam mabarbar i? Ho do manang ahu?”
Jadi guntur ma nasida, gabe ro ma isi ni huta i, diuhumi ma nasida hombar tu pangkuling ni ulaulanasida be. Jadi sonang ma nasida. Balik ni arina i disilo baoa i ma muse hinaonna i, nunga dapotan. Laho mangan nasida, dipardosdos ma sipanganon i songon panglaho siapari, mordua di na godang morbagi dina otik, jadi mokmohan ma nasida jala sonang.
ASAL USUL NI SI RAJA BATAK bagian 5 – Simaremare - clan of batakneseIntermeso Sambing di Minggu Advent
Senin, 23 Des 2019 12:00 WIB | dilihat: 7203 kali
Albiner 'Rabar' Siagian
Nian, di minggu minggu Advent ma hita manganhon sasagun. I pe asa ampit jala umbuk. Hape, na masa jala na tahasomalhon ujui (ianggo nuaeng ndang apala dipatupa be sasagun), di bulan Januari, salpu taon baru, pe i tapangan. I pe dung suda pe kombang loyang dohot kue sihunti-rere.
Boasa ingkon di minggu minggu Advent panganon sasagun i? Alusna: asa hohom! Asa tudos tu unok ni Advent i hohom paimaima haroroNa.
Aha hadomuan ni na mamangan sasagun tu na hohom? Uji hamu ma manganhon sasagun huhut manghatai, lumobi martata manang margahargak, ianggo so marsaburan sasagun i sian pamanganmu. Ingkon hohom do hita, huntam pamangantai, jala nanget hilhilon, asa unang marsaburan sasagun i sian pamanganta manang unang singgohan hita mamanganhonsa. Mamangansa pe, ingkon orihotik, sasanjomput.
Sasagun ima sada penganan tradisional Batak na dipatupa sian itak dohot harambir na dihurhur lamot. Dipauli ma i marhite na manggiang itak dohot harambir naung hinurhur i, dung i manaoksa sahat tu na rimpong hilhilon. Holan i do ramuanna. Molo tung pe ringkot tonggi sasagun i panganonta, sae ma holan mangambahon gula rihit di tingki na mamanganhonsa.
Hape, nuaeng on, unang pola di minggu minggu Advent, di Ari Pesta dohot Taon Baru pe nunga maol jumpang sasagun, lumobi ma di kota on. Na malo patupahon pe nunga maol jumpang. Angka roti sikkolat dohot kue kalapa nama dipatupa angka pararipesta di minggu Advent on. Na patupa kombang loyang pe songon i ma tong. "Ahh, suda tingki patupahon i. Tinggal tunjuk do nuaeng.", ninna na deba, rupani. Na nidokna, tinggal manuhor sajo! Hape, di napatupa angka kue Ari Pesta dohot Taon Baru i nian tupa parsaoran na sa keluarga dohot na marhombar jabu (isara ni na patupa dodol). Alai, i ma tingkina. Nunga tung ganggang nuaeng angka parsaoran nionjar ni hamajuon on.
Angka pandebisuk horong psikologi keluarga manosohon ringkot ni na parade tingki dohot inganan laho marsaor di angka pangisi ni keluarga/bagasta be. I ma nanidokna: "Shared-space for sharing understanding among family members." Alani, binsan sanga dope, beta patupa sasagun, kombang loyang, kue sihunti-rere dohot kue bawang. Asa adong sagihonnta tu angka dongan di Minggu Advent, Ari Pesta, dohot Taon Baru on. Alai, ianggo di Minggu Advent i, sasagun ma jolo tapangan asa hohom hita manomu haroro ni siboan dame dohot tua i.
Selamat Advent IV!
*)Kue sihunti-rere ima kue na menek na margula na pir (di tanggurungna) jala marragam keleurna. Somalna, markilo do i digadis di onan.
Senin, 24 Des 2019 12:00 WIB
Senin, 29 Des 2018 12:00 WIB
Senin, 27 Des 2021 08:18 WIB
Senin, 27 Des 2021 07:21 WIB
Senin, 27 Des 2021 06:21 WIB
Senin, 27 Des 2021 05:51 WIB
Senin, 27 Des 2021 05:36 WIB
Trio Nirwana Archives - Lirik Lagu Batak Trio Nirwana Archives - Lirik Lagu Batak
Lirik Lagu Batak - October 10, 2020 - No comments - Trio Nirwana
Lirik Lagu Batak - October 5, 2020 - No comments - Trio Nirwana
lirik lagu alusi au. laos so martona ho ito hasian. di panading mi diau. pulut ni rihami manadingkon au. tarsongon nipi di pos ni ari i. sai maraburan da ilukki. molo sai huingot ho. begema hasian da na lagu. molo holonghi sai hot do i tu ho. alusi au da hasian. tu ise ma aluhonon […]
Cara Mananggalhon Jala Mambolongkon Pangalaho na Buruk — PERPUSTAKAAN ONLINE Joujou Paboahon
w17 Agustus hlm. 15-20
BOLONGKON MA GIOTGIOT LAHO MANGULAHON SEKS NA SO PATUT
SONGON DIA DO PASOHON ULAON HAHODARON
PASIDING MA RIMAS, BURA, DOHOT GABUS
CARA ASA BOI MARHASIL
”Tanggali hamu ma jolma na buruk i, isara di pangalaho najolo.”​—EPESUS 4:22.
ENDE: 52, 54
Boasa sumurung parsadaan ni angka donganta di liat portibi on?
Angka ulaon aha do na ingkon dipasiding halak Kristen?
Songon dia do hita boi mananggalhon jala mambolongkon pangalaho na buruk?
1, 2. Songon dia do pandapot ni halak taringot tu Sitindangi Ni Jahowa?
GODANG do na mandok, molo Sitindangi Ni Jahowa imbar sian na asing. Umpamana, si Anton Gill sahalak panurat, mamuji Sitindangi Ni Jahowa di tingki ni Nazi Jerman. Ibana mandok, ”Sogo do roha ni Nazi Jerman tu Sitindangi Ni Jahowa. . . . Di taon 1939 adong 6.000 halak Sitindangi Ni Jahowa na dihurung di [kamp konsentrasi].” Jala didok ibana do muse, ”Nang pe mangadopi sitaonon na posi, alai tongtong do nasida haposan, tenang, marsihohot tu Debata, jala marsada.”
2 Songon i do nang di Afrika Selatan, diparrohahon angka halak do na imbar Sitindangi Ni Jahowa. Hea do ndang diloas rap marpungu halak kulit putih dohot kulit hitam, jala marlangku do i tu Sitindangi Ni Jahowa disi. Alai di ari Minggu tanggal 18 Desember 2011, marpungu do lobi sian 78.000 Sitindangi Ni Jahowa laho manangihon acara na sumurung di stadion na umbalga di Johannesburg. Sian marragam suku di Afrika Selatan do nasida, na kulit hitam dohot kulit putih. Sada sian pengurus ni stadion i mandok, ”On ma punguan na tung denggan na hea huida di stadion on. Rapirapi do nasida. Jala ias do dibahen nasida stadion on. Alai na dumenggan, marsada do hamu nang pe sian marragam bangso.”
3. Boasa sumurung parsadaan ni angka donganta?
3 Tangkas do di ida angka halak, na sumurung do parsadaan ni angka dongan di liat portibi on. (1 Ptr. 5:9) Boasa hita imbar sian organisasi na asing? Ala marhite pangurupion sian Bibel dohot tondi parbadia, gabe boi ma hita paubahon diri sian angka ulaon na dihasogohon ni Jahowa. ’Tatanggalhon jolma na buruk’ jala ’tasolukhon na imbaru’.​—Kol. 3:9, 10.
Sasahalak boi mambahen hamubaon na balga di ngoluna
4. Aha do na laho taulas di artikel on, jala boasa i ringkot?
4 Dungkon tatanggalhon jolma manang pangalaho na buruk, ingkon tongtong do hita marsitutu mambolongkon i. Di artikel on, taulas ma parjolo songon dia mananggalhon pangalaho na buruk jala boasa on ringkot. Taida ma sasahalak na boi mambahen hamubaon na balga, nang pe hea mangulahon angka na sala. Dung i, taulas ma muse taringot donganta naung martaontaon di bagasan hasintongan, ingkon tongtong mambolongkon pangalaho na buruk. Boasa on ringkot taulas? Alana, adong do na manomba Jahowa alai ndang tongtong jaga. Nunga mulak be pangalaho dohot pamingkirion ni nasida songon pangalahona andorang so mananda Jahowa. Porlu do sipasingot on tu hita, ”Ganup na jongjong di rohana, dimatahon ma, unang tinggang!”​—1 Kor. 10:12.
5. (a) Bahen ma tudosan, boasa ringkot pintor hatop mananggalhon angka pangalaho na buruk. (Ida gombar di mula ni parsiajaran.) (b) Angka ulaon aha do na didok pangalaho manang jolma na buruk na disurat di Kolosse 3:5-9?
5 Aha do na laho diulahon hamu molo nunga kotor jala bau pangkeanmuna? Tontu pintor hatop do ditanggalhon hamu i. Dos songon i ma, molo nunga taboto na taulahon i mambahen hansit roha ni Jahowa, pintor tabahen ma hamubaon. Tingki mangkatai taringot ulaon na sala, didok si Paulus do, ”Bolongkon hamu ma saluhutna i.” Taulas ma dua sian i, i ma parmainanon dohot hahodaron.​—Jaha Kolosse 3:5-9.
6, 7. Songon na didok ni si Paulus boasa ingkon marsitutu hita mananggalhon pangalaho na buruk? (b) Songon dia do parngoluan ni si Sakura jala aha do na mangurupi ibana marhamubaon?
6 Parmainanon. Di Bibel na didok ”parmainanon”, i ma hubungan seks na diulahon sasahalak tu na so dongan saripena. Si Paulus mandok ingkon ’bunuon’ ni halak Kristen do ruas ni dagingnasida na boi mambahen nasida mangulahon parmainanon. Lapatanna ingkon marsitutu do hita laho mambolongkon giotgiot na sala. Maol do mangulahon on, alai boi do hita marhasil!
7 Taida ma pengalaman ni donganta si Sakura sian Jepang.* (Ida surat na di toru.) Dung magodang, jotjot do ibana lungunlungunan. Sian marumur 15 taon nunga mangulahon seks ibana. Jala diulahon ibana do i dohot pigapiga halak. Tolu hali ma ibana manggugurhon. Didok ibana, ”Mulana, las do rohangku mangulahon on, ala huhilala songon na dihaholongi do ahu. Alai, lam jotjot huulahon, lam busisaon do ahu.” Sai diulahon ibana do on sahat tu na marumur 23 taon. Dungkon i, marsiajar Bibel ma ibana dohot Sitindangi Ni Jahowa, jala lomo do rohana tu parsiajaranna i. Diurupi Jahowa do ibana asa pasidingkon ulaon na rorang, jala asa unang sai manolsoli be. Ndang lungunlungunan be ibana, jala saonari nunga merintis biasa ibana. Didok ma, ”Las do rohangku sai huhilala do holong ni Jahowa.”
8. Aha do pigapiga ulaon na hodar di adopan ni Debata?
8 Hahodaron. Di Bibel ndang holan mangulahon seks na so patut na didok ”hahodaron”. Marisap manang mangkatahon gaitgait na rorang pe didok do hahodaron. (2 Kor. 7:1; Eps. 5:3, 4) Sipsip manjaha dohot manonton video porno pe boi do didok hahodaron. Alana, boi do ulaon sisongon i mambahen sasahalak gabe masturbasi manang mangosos ososhon alat kelamin. (Kol. 3:5)*—Ida surat na di toru.
9. Aha do na masa molo sasahalak nunga dirajai ”hisaphisap na roa”?
9 Gabe dirajai ”hisaphisap na roa” do sasahalak na jotjot manonton video porno, jala boi gabe hatagian seks. Sada penelitian paboahon, halak na hatagian film porno dipatudos songon halak na hatagian alkohol manang narkoba. Tangkas ma, parohon jea do molo sasahalak hatagian manonton video porno. Boi do parohon ila, ndang denggan karejo, sega rumatangga, marsirang, jala boi mambahen sasahalak maningkot. Sasahalak naung so manonton video porno paboahon dungkon sataon ma asa boi muse mulak harga dirina.
10. Songon dia do si Ribeiro boi pasohon hatagianna laho mangida gombar manang video porno?
10 Di godangan halak, maol do pasohon hatagian mangida gombar manang video porno. Alai boi do nasida marhasil. Parrohahon ma pengalaman ni si Ribeiro sian Brasil. Tingki remaja, karejo di percetakan daur ulang kertas do ibana. Diida ibana ma majalah porno. Didok si Ribeiro, ”Lam leleng gabe hatagian ma ahu. Ninna rohangku, sai hatop ma nian laho hamlethu sian jabu, asa boi ahu manonton video porno.” Di sada tingki, diida ibana ma di angka buku na laho di daur ulang i adong buku Rahasia Kebahagiaan Keluarga. Dibuat jala dijaha ibana ma buku i. Dung dijaha, gabe olo ma ibana marsiajar Bibel dohot Sitindangi Ni Jahowa. Alai ndang pintor mago hasomalanna mangida jala manonton video porno. Aha do na mangurupi ibana? Dipatorang ibana ma, ”Ala martangiang, marsiajar Bibel, mangarimangi na huparsiajari, gabe lam huargai ma parange ni Debata. Gabe umbalga ma holong ni rohangku tu Jahowa sian giotgiot ni rohangku laho mangida gombar manang video porno.” Marhite parsiajaran Bibel dohot pangurupion ni tondi parbadia, gabe muba ma parngoluon ni si Ribeiro. Tardidi ma ibana, jala saonari nunga gabe sahalak sintua.
Ingkon bagas do holongta tu Jahowa jala tahasogohon ma angka ulaon na rorang
11. Aha do na boi mangurupi sasahalak asa malua sian hatagian laho mangida gombar manang video porno?
11 Asa boi malua sian hatagianna i, ndang holan marsiajar Bibel sambing si Ribeiro. Alai bagas do dirimangi ibana parsiajaranna i. Martangiang do ibana tu Jahowa laho mangido pangurupion. Alani i, gabe umbalga ma holongna tu Debata sian hatagianna laho mangida gombar manang video porno. Suang songon i ma nang hita, asa boi malua sian hatagian sisongon i, ingkon bagas do holongta tu Jahowa jala tahasogohon ma angka ulaon na rorang.​—Jaha Psalmen 97:10.
12. Aha do na mangurupi si Stephen mambolongkon parange mura muruk manang mangaleai?
12 Godang do halak na muramura muruk, mangkatahon hata na posi jala mangaleai na asing. Molo masa i, gabe susa ma keluargana. Sahalak ama di Australia na margoar si Stephen jotjot mamburai jala mura tarrimas. Ibana mandok, ”Nunga tolu hali ahu dohot tungganeborungku padaodao jala lao sirang nama hami.” Alai ndang sadia leleng, marsiajar Bibel ma nasida dohot Sitindangi. Marsitutu ma si Stephen mangulahon naung pinarsiajaranna i. Ibana paboahon, andorang so ditanda ibana Jahowa, pintor muruk do ibana molo adong na mambahen jut rohana, dos songon bom na laho pultak. Alai dung diihuthon ibana poda na sian Bibel gabe burju ma ibana. Ibana mandok, ”Gabe godang do hamubaon di keluarganami. Alani pangurupion ni Jahowa, gabe boi ma huhilala dame ni roha.” Saonari, nunga gabe parhobas be si Stephen di huria, jala tungganeboruna nunga merintis biasa saleleng pigapiga taon. Angka sintua di huria ni si Stephen mandok, ”Halak na lambok do donganta si Stephen, ringgas jala serep marroha.” Jala ndang hea diida angka dongan ibana muruk. Si Stephen paboahon, ndang alani gogona umbahen na boi ibana marhamubaon. Ibana mandok, ”Sude angka na denggan na hudapot on, alani pangurupion ni Jahowa do.”
13. Boasa rimas parohon jea? Aha do na nidok ni Bibel tu hita taringot i?
13 Dipasingot Bibel do hita asa pasidingkon rimas, hata na mambahen hansit ni roha ni dongan, dohot songgaksonggak. (Eps. 4:31) Sudena i boi mambahen hita gabe ”lalu tangan”. Saonari, nunga somal be masa di portibi on rimas dohot hajahaton. Alai sasintongna, pangalaho sisongon on ndang pasangaphon Debata Sipanompa hita. Alani i, godang do angka donganta mambahen hamubaon jala mamangke parange na imbaru.​—Jaha Psalmen 37:8-11.
14. Boi do sahalak parmuruk gabe sahalak na lambok?
14 Sahalak donganta na margoar si Hans gabe sintua di sada huria di Austria. Koordinator punguan ni angka sintua di huria i mandok, ”Si Hans ma halak na mansai lambok na hea hujumpangi.” Alai uju di haposoonna, parmabuk jala parjahat do ibana. Di sada tingki, mabuk ma ibana jala tarrimas gabe dibunu ma hamletna. Dipenjarahon ma ibana saleleng 20 taon, alai ndang muba parangena nang pe di penjara. Didok omakna ma tu sintua asa ro mangida ibana. Marsiajar Bibel ma si Hans. Didok ibana, ”Maol do manadingkon pangalaho na buruk i. Ayat ni Bibel na patoguhon ahu, i ma Jesaya 55:7 na mandok, ’Sai ditadingkon halak parjahat i ma dalanna,’ dohot 1 Korint 6:11, na paboahon ’angka sisongon i do hamu deba najolo’ alai nunga ditadingkon hamu dosa i. Dung pigapiga taon, sabar do Jahowa mangurupi ahu marhite tondi parbadia asa marpangalaho na imbaru.” Tardidi ma si Hans tingki di penjara, jala malua ma ibana dung 17 satonga taon. Didok ibana, ”Mandok mauliate do ahu tu Jahowa alani lambas dohot asi ni rohaNa.”
15. Aha do muse na didok pangalaho na buruk? Aha do na didok Bibel taringot i?
15 Sada sian pangalaho na buruk, i ma margabus. Umpamana, godang do jolma margabus asa unang manggarar pajak manang asa unang disalahon. Alai ”Debata ni hasintongan” do Jahowa. (Ps. 31:5) Dipangido do tu na manomba Ibana asa ’mangkatahon na sintong’ jala ”unang ma masigabusan”. (Eps. 4:25; Kol. 3:9) Tangkas ma taboto, ingkon tahatahon do na sintong nang pe di situasi na maol.​—Poda 6:16-19; Jak. 5:16.
16. Aha do na boi mangurupi hita mananggalhon pangalaho na buruk?
16 Ndang boi hita marhasil mananggalhon pangalaho na buruk molo holan mangasahon gogonta. Marsitutu do si Sakura, si Ribeiro, si Stephen, dohot si Hans mambahen hamubaon di ngolunasida. Na mangurupi nasida i ma huaso ni Hata ni Debata dohot tondi parbadiaNa. (Luk. 11:13; Heb. 4:12) Asa tahilala huaso ni Debata, ingkon tajaha do Bibel ganup ari, tarimangi, jala tongtong martangiang mangido bisuk dohot gogo asa boi mangulahon na taparsiajari. (Jos. 1:8; Ps. 119:97; 1 Tes. 5:17) Boi do muse dapotta laba sian Hata ni Debata dohot tondi parbadiaNa molo ro tu parpunguan jala denggan taparade na hombar tusi. (Heb. 10:24, 25) Lomo do rohanta mamangke godang alat na diparade organisasi ni Jahowa, songon majalah, JW Broadcasting, JW Library, dohot jw.org.​—Luk. 12:42.
Songon dia do hita mananggalhon pangalaho na buruk? (Ida paragraf 16)
17. Aha do na laho taulas di artikel na mangihut?
17 Nunga taulas pigapiga ulaon na rorang na ingkon ditanggalhon jala dipasiding halak Kristen, asa mambahen las roha ni Jahowa. Alai adong dope na ringkot na ingkon taulahon. Ingkon tasolukkon do pangalaho na imbaru jala tongtong ma taparangehon i. Di artikel na mangihut, taulas ma songon dia cara mangulahon i.
Pigapiga goar di artikel on nunga diganti.
Ida di buku Pertanyaan Kaum Muda—Jawaban yang Praktis, Jilid 1 Pasal 25.
Mananggalhon pangalaho na buruk: Pangalaho na buruk, i ma pamingkirion, pangkataion manang parangenta andorang so mananda Jahowa. Ala nunga mananda Jahowa, tahasogohon, tatanggalhon jala tabolongkon ma angka pangalaho na buruk. Marhamubaon ma hita jala unang ma tabahen sogo roha ni Jahowa
Pangantusion tu Ulaon Martonggo Raja – Marria Raja | Raja Mandidang Sitorus
« TUDU-TUDU SIPANGANON
Pangantusion tu PARJUHUT DOHOT RUHUTNA »
Pangantusion tu Ulaon Martonggo Raja – Marria Raja
May 27, 2009 by Sampe Sitorus,SE (A. Hitado Managam)
Molo didok Martonggo Rajadok natuatua : Sungkunon gogo tu naposo, alapon panuturion dohot poda sian natua-tua.
Molo didok Marria Raja namarlapatan do marhara angka raja asa ria rap udur laho mangadopi ulaon dialaman ni suhut bolahan amak.,
Pinatorang ma jolo saotik taringot tu pangantusion martonggo raja dohot marria raja.
Molo di ulaon alap jual
Baliksa (sebaliknya), molo ulaon taruhon jual lapatanna ulaon di alaman paranak di pamasa pihak paranak ma ulaon martonggo raja, jala parboru mambaen marria raja.
Sian hatorangan na di ginjang i boi simpulhononta :
Martonggo Raja di Suhut Bolahan Amak (suhut par alaman)
Marria Raja di Suhut Naniambangan (suhut na naeng ro tu alaman ni parpestaan)angaradeon tu ulaon, Raja Parhata, dohot angka na porlu di ulaon i jala ise namangulahon (pembagian tugas).
Tar songon on ma partording ni ulaon i.
Dung hira pungu sude angka naginokhon ni hasuhuton, isarana molo di Sitorius nunga ro Raja Pane, Raja Dori, Raja Boltok, Boru dohot Raja ni Dongan Sahuta, hundul ma marsiadopanPaidua ni Suhut
Di hita namardongan tubu, suang songoni nang Raja ni Dongan Sahuta nami, dohot Raja ni Borunami, suman tu gonghon (undangan) naung hupasahat hami jala ala nunga dapot tingki, indok roha nami asa ta mulai ma ulaonta jadi boha dos ma rohanta asa jolo marsipanganon ma hita.
Dongan Tubu dohot Dongan Sahuta
Nauli suhut nami.
Borunami asa boan hamu ma tu son tudu-tudu ni sipanganon. Dung i peakhon ma di tonga-tonga ni namarsiadopan.
Dihamu Raja naginokhon Raja ni Dongan Tubu, suang songoni Raja ni Dongan Sahuta, Raja ni Boru dohot Berenami, sian las ni roha nami di son hupatupa hami do sipanganon namarsaudara asa pamurnas ma on antong tu daging saudara ma tu bohi, sipaneang holi-holi jala sipasindak panaili. Las ma rohanta.
Mauliate ma di hamu suhut nami. Ala jambar naniadopan do tudutudu ni sipanganon napinasahat ni hasuhuhuton i,laos di putarhon(dihalianghon)uhutna ate ?. Dungi di olophon natorop: Nauli, Olopolop..
Dungi martangiangma sian hasuhuton, jala marsipanganon ma jala didok ma huhuasi ni sipananganon.
Sitiktik marsigompa, golang-golang pangarahutna,
Molo tung songon on pe natarpatupa hami, sai godang ma pinasuna.
Di olophon natorop
Catatan parbagi ni jambar surung-surung martonggo raja dohot ria raja (Sitorus Boltok suhut)
Asa denggan parbagi ni jambar i, unang pola sude na ro mamboan jambar, dumenggan ma dibagi marsuhu-suhu, asa toho parsahat ni jambar i. Tarsongon on ma parbagina:
Jambar tu Sitorus Pane : Parsanggulan(namarngingi) parsiamun
Jambar tu Sitorus Dori : Parsanggulan(namarngingi) parhambirang
Jambar tu Sitorus Boltok : Dibuat sian ihur-ihur
Jambar tu Parsadaan : Dibuat sian ihur-ihur
Jambar tu Raja Parhata : Satonga somba-somba
Jambar tu boru (suhut) : Osang parsiamun
Jambar tu boru parsadaan : Osang parhambirang
Jambar tu bere : Soit
Jambar tu Pariban : Soit
Tu ale-ale /Dongan sahuta : Soit
Tu Pangula ni Huria : Soit (tingki martumpol)
Jambar na tinggal di pasahat tu hasuhuton
(suang songoni ma molo Sitorus Pane manang Dori suhut)Dung sidung namarsipanganon di uduti ma dohot na marsisisean.
Marsiaturan ma Raja Pane dohot Raja Dori laho marsisisean tu hasuhuton. Somalna Raja Dori do na gabe parsinabul alai jolo marsipasangapan dipangkataion ise nagabe raja panise di ulaon i.
Raja Panise: Paidua ni Suhut  Pusuk ni tobu na poso uram-uram ni situma Sungkunon ma gogo tu na poso, ruhut adat tu natua-tua Jala ingot do hami tong di hata na mandok
Molo tinallik huling-huling tarida ma holi-holi.
Molo anggina na gabe husuhuton, ba hahdoli ma na gabe panamboli.
Jadi nuaeng namangido panuturion dohot pangurupion ma hami sian hamu hahadoli nami Raja Pane, Raja Dori suang songoni nang Raja ni Dongan Sahuta dohot Boru/Bere ima di sangkapta nanaeng patupa ulaon ………(hasuhuton paboahon rumang ni siulaon, jala mangido pangurupion dohot panuturion, asa mardalan ulaon i sudena dohot denggan).
Dung diolophon situan natorop diuduti ma tu pembagian tugas. (Raja parhata sian hahadoli Raja Dori ma somalna ala Raja Boltok hasuhuton).
Di ulaon Tonggo Raja/ Ria Raja on ma sude di  termasuk :
– Ulaon Unjuk dialaman/gedung, na martugas dohot haporluon tusi.
– Godang ni undangan (kapasitas gedung dohot sipanganon na diparade — alai molo di huta Raja do manibang piga tenda sipasangon dohot amak sipabolahon, sadia godang boras si lompaon, martimbang sadia ma pinahan lobu manang sipiga kaleng ma sigagat duhut)
– Pendistribusian undangan
– Amplop dohot isina siparadeon ni hasuhuton (ulakni tandok, ulak ni dekke, piso-piso, pinggan panganan manang ulos tinonun sadari)
– Ulaon di Gareja dohot na martugas (mandok hata hamauliateon)
– Si tiroan do hasuhuton tu na laho pasahat upa tulang/tintin marangkup dohot pingganpanganan
– Si tiroan do hasuhuton di angka sijalo ulos (manang na apasahat ulos)
– Si tiroan do hasuhuton di angka hata tu laho pasahat ulos
– Ulaon Tingkir tangga & Paulak Une
– Si tiroan do hasuhuton di nalaho mangampu
Dung simpul sude di hata i jala ditiro
Suhut pasahat jambar juhut tu na ro.
TABED
Situs Simanjuntak Sitolu Sada Ina : http://simanjuntak.or.id
Literatur lain dohot panuturion ni angka natua-tua
Urat Tua Marganda: SOMAL DO HO MARTANGIANG ?
Adong ma sada halak najolo na laho tu pangarantoan. Nunga loja ibana na mardalan i jala nunga mulai marngeok siubeonna. Tep sahat ma ibana tu sada huta. Adong do di huta i sada lapo/kode nasi. Nunga tung las rohana laho bongot tu kode nasi on ala ni male ni butuhana. Dipahundul ma sian las ni rohana huhut dipangido indahan dohot lompan.
Dung i dibereng ma humaliang, hape torop do angka dolidoli. Diida rumangna songon angka dolidoli na so umbo¬to mulmul ni hata do. Dung dibahen sipanganon tu mejana i, dilompit ibana ma tanganna, jala di¬pungka ma martangiang, ai nunga somal di ngoluna songon i. Hape dibereng ang¬ka dolidoli na di lapo i ma i, gabe masigoitan ma nasida jala deba margahargak sian tois ni rohana mamereng baoa na martangiang i. Alai ndang adong manang aha didok baoa partangiang i.
Dung i, adong ma muse sada halak sian dolidoli i mandapothon ibana huhut manungkunhon songon on : "O kedan, hasomalan do huroha di sude hamu na sahuta ingkon martangiang ate?" alai huhut do dipasederseder anggo matana, songon na mangummanummani. Hape so panaga¬man ni rohana, dibege ma alus ni baoa sipartangiang i songon on : “Ndang so¬mal martangiang sude hami na sahuta: ai ndang olo martangiang anggo angka panangga dohot huting manang angka manuk ro di babi" ninna sian bolus dohot tomos ni rohana, ai nunga targitik dihilala nangkin. Dung i tarsonggot ma roha ni angka dolidoli i, gabe mabiar ma nasida laos ruar be sian lapo i ai nunga maila nasida.
Hamu angka dongan ! Somal do hamu martangiang manang na olo do hita maila martangiang? Apos¬tel Paulus mandok : "Jugulhon hamu ma martangiang. Martangiang ma hamu manang na sadihari pe" Ep. 6,18. Molo maila hita martangiang, aut beha tu hita hata ni baoa i, ndang somal martangiang ianggo titik-titik. Beha hita pardalandalan molo mangan di lapo i ?
Label: Barita Mardongan Poda
Kisah Hidup: Marsitutu Maniru Sitiruon na Denggan | Si Thomas McLain
Patudu ma Haburjuon tu Halak na so Tatanda sian Luat na Asing
Patogu ma Partondion Nang pe di Huria na Marbahasa na Asing
Patogu ma Haporseaonmu tu Angka Pangkirimon
Marhaporseaon ma Hamu tu Janji ni Jahowa
KISAH HIDUP Marsitutu Maniru Sitiruon na Dengganzak Khmer Kikongo Kiluba Kimbundu Kisi Kisonge Kongo Kreol Haiti Kreol Mauritius Kreol Seychelles Krio Lao Makau Malta Mam Mazatec (Huautla)Oktober 2016
Marsitutu Maniru Sitiruon na Denggan
Dipaboa si Thomas McLain
”Diboto ho do sadia umurhu?” ningku. ”Huboto do sadia umurmu,” didok si Izak Marais. Dijou ibana ahu tu Kolorado sian Patterson, New York. Paboaonku ma tu hamu boasa songon i pangkataionnami.
AHU tubu di Wichita, Kansas, AS, 10 Desember 1936. Ahu ma siangkangan sian opat tubu ni natuatuangku. Natuatuangku, si William dohot si Jean, Sitindangi na marsihohot. Hamba sidang do bapakku, saonari didok ma i koordinator punguan ni angka sintua. Omak marsiajar Bibel sian ompung borungku, i ma si Emma Wagner. Ompung borungku marbarita tu godang halak, dohot ma i si Gertrude Steele, misionaris di Puerto Riko. * Alani i, godang do sitiruon na boi hutiru.
MANGINGOT SITIRUON NA DENGGAN
Bapakku mangalehon majalah di dalan
Di ari Sabtu botari, tingki marumur lima taon ahu, rap do ahu dohot bapakku mangalehon Watchtower dohot Consolation (saonari didok Sadarlah!) tu halak na mamolus di dalan. Tingki i, masa ma Porang Dunia II di kota i. Alai, tongtong do netral bapakku. Ro ma dokter na mabuk huhut mandok parbiar do bapakku, jala didok marsidalian do bapakku asa unang marporang. Dipajonok dokter i ma bohina tu bapakku jala didok, ”Boasa ndang dipungkul ho ahu, parbiar!” Mabiar hian do ahu, alai hupuji do bapakku. Nang pe songon i, sai dilehon ibana do majalah tu halak na mamereng. Dung i, ro ma tentara jala didok dokter i ma, ”Uhum jo si parbiar on!” Diboto tentara i do dokter i mabuk, gabe didok ma tu dokter i, ”Mulak ma, asa sadar ho!” Laho ma nasida. Las hian rohangku ala dilehon Jahowa habaranion tu bapakku. Adong dua tempat pangkasna di Wichita, jala dokter i ma sada pelangganna!
Dohot natuatuangku, laho tu kebaktian di Wichita taon 1940-an
Tingki ualu taon ahu, digadis natuatuangku ma jabunami. Dibahen ma jabu na gelleng na boi dipapindapinda jala mambungka usaha. Pinda ma hami tu Kolorado, jonok ni Grand Junction, marbarita di luat na mangkaporluhon godang parbarita. Merintis ma natuatuangku, marladang dohot beternak. Ala pasupasu ni Jahowa dohot hiras ni rohanasida, adong ma sada huria disi. Tanggal 20 Juni 1948, tardidi ma ahu dibahen bapakku rap dohot angka parsiajar Bibel, songon si Billie Nichols dohot tungganeboruna. Gabe pengawas wilayah ma si Billie, suang songon i anakna dohot parumaenna.
Maraleale do hami tu donganta na ringgas marbarita, tarlumobi tu keluarga ni Steele, songon si Don dohot si Earlene, si Dave dohot si Julia, jala si Si dohot si Martha. Las do rohanami marsiajar Bibel dohot nasida, jala godang do pangkorhon ni i tu ahu. Nasida patuduhon, godang do las ni roha molo mangkaringkothon partondion.
Dung 19 taon ahu, ditogihon si Bud Hasty ma ahu merintis di selatan ni Amerika Serikat. Didok pengawas wilayah do asa pinda hami tu Ruston Louisiana, ala adong pigapiga Sitindangi na so aktif disi. Didok ibana asa diuluhon hami parpunguan ganup minggu nang pe ndang adong na ro. Didapot hami ma inganan parpunguan jala pintor dibahen hami parpunguan. Diulahon hami do ganup bagian di parpunguan, alai sipata holan hami na dua do na ro. Margantiganti ma hami na dua mangulahon i. Na sada manguluhon jala sada nai mangalusi sude sungkunsungkun. Molo adong pertunjukan, rap ma hami na dua mambahen i, ala ndang adong na ro! Ujungna, marpungu ma sahalak donganta naung matua. Ala nunga marpungu pigapiga parsiajar Bibel dohot dongan na so aktif, dibahen hami ma sada huria.
Sada tingki, pajumpang ma hami dohot pengurus ni Gareja Kristus. Disungkun ibana ma taringot ayat na so huantusi. Gabe ganggu ma rohangku jala lam hurimangi ma na huhaporseai. Saleleng saminggu, marsiajar ma ahu sahat tu tonga borngin asa dapothu alus ni sungkunsungkun i. Gabe togu ma paralealeonku tu Jahowa jala marhiras ni roha laho pajumpang tu pengurus na asing.
Disuru pengawas wilayah ma ahu tu El Dorado, Arkansas, laho mangurupi huria disi. Alai, jotjot do ahu mulak tu Kolorado manjumpangi panitia wajib militer. Sada tingki, rap sapardalanan ma ahu dohot pigapiga perintis, alai kecelakaan do hami di Texas, sega ma mobilnami. Dipaboa hami ma taringot i tu sahalak donganta. Ro ma ibana mangalap hami, diboan ma hami tu jabuna dohot tu parpunguan. Dibahen nasida ma boaboa taringot hami na marlanggar, gabe dilehon angka donganta ma hepeng tu hami. Digadis nasida ma mobilnami, argana 25 dolar AS.
Boi ma hami tu Wichita. Disi, adong alealenami na merintis, margoar si E. F. McCartney, na jotjot dijou hami si Doc. Adong anakna kembar, i ma si Frank dohot si Francis. Alealengku do nasida. Digadis nasida ma mobilna tu ahu, argana 25 dolar AS, pas songon arga ni mobilhu naung digadis i. Huboto ma, dilehon Jahowa do na huhaporluhon ala huharingkothon partondion. Disi, dipatandahon ma ahu tu donganta borua, na margoar si Bethel Crane. Omakna margoar si Ruth, Sitindangi na marhiras ni roha di Wellington, Kansas, na merintis sahat tu umur 90 taon. Taon 1958, marhasohotan ma ahu dohot si Bethel. Merintis ma hami di El Dorado.
DIGOKKON TU ULAON NA PALASHON ROHA
Las do rohanami maniru angka na denggan na diida hami. Alani i, lomo rohanami manjangkon gokkon sian organisasi ni Jahowa. Ditugashon ma hami gabe perintis istimewa di Walnut Ridge, Arkansas. Di taon 1962, digokkon ma hami tu Singkola Gilead kelas-37. Las rohanami mamboto, ala sakalas hami dohot si Don Steele. Dung wisuda, ditugashon ma hami tu Nairobi, Kenya. Lungun do rohanami manadingkon New York, alai mansai las do rohanami tingki sahat di Nairobi jala mangida angka donganta paimahon hami disi!
Tingki di Nairobi raphon si Mary dohot si Chris Kanaiya
Hatop do boi diihuthon hami hasomalan di Kenya dohot marbarita disi. Si Chris dohot si Mary Kanaiya ma parsiajar Bibelnami na parjolo na gabe Sitindangi. Tongtong do nasida di dinas sepenuh waktu di Kenya. Dung i, ditugashon ma hami tu Kampala, Uganda. Hami ma misionaris na parjolo disi. Mansai las roha tingki disi, ala godang na olo marsiajar Bibel jala gabe Sitindangi. Dung tolu satonga taon di Afrika, mulak ma hami tu Amerika Serikat laho pagodanggodangkon ianakhonnami. Umbalga do lungun ni rohanami manadingkon Afrika sian tingki manadingkon New York. Dihaholongi hami do halak di Afrika jala masihol do hami laho tusi muse.
TUGAS NA BARU
Pinda ma hami tu Kolorado bagian barat, inganan ni natuatuangku. Tubu ma borunami siangkangan, si Kimberly. Dung 17 bulan, tubu ma si Stephany. Mansai ringkot do tugasnami gabe natuatua. Marsitutu do hami mangajarhon hasintongan tu borunami. Lomo do rohanami maniru na denggan sian angka dongan. Diboto hami, mangkorhon do sitiruon na denggan tu ianakhonnami. Jala, ndang sae holan i asa tongtong nasida manomba Jahowa. Alai, abangku dohot itongku manadingkon hasintongan. Mangkirim do ahu asa ditiru nasida muse angka na denggan na dipatudu tu nasida.
Las do rohanami pagodanggodangkon borunami jala marsitutu do hami rap mangulahon sada ulaon. Ala maringanan di jonok ni Aspen, Kolorado, rap ma hami marsiajar marski huhut mangkatahatai tu borunami. Markemah ma hami jala las do roha mangkatahatai di jonok ni api unggun. Nang pe poso, olo do nasida manungkun, ”Aha do na laho huulahon dung magodang ahu?” jala ”Halak na songon dia do na hupillit gabe dongan saripengku?” Marsitutu do hami mangajari borunami asa mangkaholongi Jahowa. Dijujui hami do nasida asa dohot tu dinas sepenuh waktu jala marhasohotan holan tu baoa na martujuan na sarupa. Diurupi hami do nasida mangantusi, ndang denggan molo paposohu marhasohotan. Jotjot do didok hami, ”Unang ma hatop muli. Paima ma sampe marumur 23 hamu.”
Ditiru hami do natuatuanami jala marsitutu do hami asa rap marpungu dohot marbarita. Diatur hami do asa adong pigapiga donganta na dinas sepenuh waktu marborngin di jabunami. Jotjot do dipaboa hami taringot las ni rohanami tingki gabe misionaris. Mangkirim do hami boi muse tu Afrika. Lomo hian do roha ni borunami pinda tusi.
Dibahen hami do panombaon na sasaripe. Marlatik do hami taringot cara mangadopi angka situasi di singkola. Disuru hami ma nasida mangalusi sungkunsungkun. Las do rohanasida jala on paposhon rohanasida. Alai dung lam magodang, sipata marungutungut do nasida taringot panombaon na sasaripe. Gabe lungun hian rohangku. Hudok ma asa masuk nasida tu kamar jala unang pola marsiajar. Tarsonggot ma nasida jala tangis, dung i didok ma olo do nasida marsiajar. Huboto ma, ingkon diurupi hami do nasida marlas ni roha marsiajar taringot tu Jahowa. Ujungna, gabe las ma rohanasida jala jotjot dipaboa na di roha dohot pingkiran ni nasida. Hansit do dihilala hami tingki didok ndang satolop nasida tu ajaran ni Bibel. Alai, marsitutu do hami mangantusi pangkilalaan ni nasida. Dung martungkar pingkiran, satolop ma nasida tu aturan ni Jahowa.
PENYESUAIAN TU ANGKA PERUBAHAN
Ndang nihilala, hatop do salpu tingki. Nunga magodang be borunami. Alani pangurupion dohot tudutudu sian organisasi ni Debata, boi ma hami mangurupi nasida mangkaholongi Jahowa. Las do rohanami ala merintis borunami dung tamat singkola, jala diparsiajari nasida keterampilan na mangurupi nasida di parhepengon. Pinda ma nasida tu Cleveland, Tennessee, rap dohot dua donganta borua laho mangurupi huria disi. Masihol do hami tu nasida, alai las do rohanami ala dohot nasida tu dinas sepenuh waktu. Merintis ma hami muse. Ujungna, boi ma hami gabe pengawas wilayah pengganti jala mangurupi molo adong kebaktian.
Andorang so tu Tennessee, laho ma borunami tu kantor cabang di London, Inggris. Si Stephany na marumur 19 taon, pajumpang dohot anggota Betel, i ma si Paul Norton. Dung i, si Kimberly pajumpang dohot dongan ni si Paul, i ma si Brian Llewellyn. Dung marumur 23 taon, muli ma si Stephany tu si Paul. Dung marumur 25 taon, muli ma si Kimberly tu si Brian. Diihuthon nasida do hatanami na mandok asa paimahon sahat tu umur 23. Las situtu rohanami ala marbisuk nasida mamillit tungganedoli.
Raphon si Paul, si Stephany, si Kimberly, dohot si Brian di kantor cabang Malawi taon 2002
Dipaboa borunami, sitiruon sian hami dohot sian ompungna, mangurupi nasida manjumolohon Harajaon ni Debata nang pe susa di parhepengon. (Mat. 6:33) Bulan April 1998, digokkon ma si Paul dohot si Stephany tu Singkola Gilead kelas-105, jala ditugashon ma nasida tu Malawi, Afrika. Di tingki na sarupa, digokkon ma si Brian dohot si Kimberly tu Betel London, dung i ditugashon ma nasida tu Betel Malawi. Las situtu do rohanami, ala dilehon ianakhonnami diri nasida tu ulaon na dumenggan.
DIGOKKON MUSE TU ULAON NA PALASHON ROHA
Bulan Januari 2001, ditelepon si Marais ma ahu, na mandok hata songon di mula ni pengalaman on. Ibana pengawas Layanan Penerjemahan, jala didok adong na porlu diparade laho mangalatik angka penerjemah asa lam mangantusi teks Inggris. Nang pe nunga marumur 64 taon ahu, lomo rohanasida mangalatik ahu gabe instruktur. Alani i, martangiang ma hami jala dipaboa hami tu omaknami taringot on. Nang pe nunga matua jala mangkaporluhon pangurupion, las do rohanasida molo laho hami. Hutelepon ma muse donganta i jala hudok, las hian rohangku manjalo tugas on.
Hona kanker ma omakku. Hudok do tu ibana asa hami dohot itongku, si Linda, mangurus ibana. Alai ndang olo omak jala didok, ”Lam marsahit do ahu molo ndang laho hamu.” Si Linda pe mandok songon i. Mandok mauliate do hami ala lomo rohanasida dijalo hami tugas na baru, jala mandok mauliate do hami ala rade donganta disi mangurupi. Sadari dung laho tu Pusat Pendidikan Menara Pengawal di Patterson, dipaboa si Linda ma nunga marujung ngolu omak. Ala sai didukung si Linda hami, tongtong ma ringgas hami mangulahon tugas na baru.
Las do rohanami mamboto molo penugasannami na parjolo, i ma tu kantor cabang Malawi, inganan ni borunami dohot helanami. Las do roha boi rap muse dohot nasida. Dung i, laho ma hami tu Zimbabwe dohot Zambia. Dung tolu satonga taon mangalatik angka penerjemah, mulak ma hami tu Malawi laho manurathon pengalaman ni angka Sitindangi na dianiaya ala netral di politik. *
Marbarita na uli dohot pahompunami
Taon 2005, mansai lungun do rohanami manadingkon Afrika muse. Mulak ma hami tu Basalt, Kolorado. Merintis ma hami muse. Taon 2006, pinda ma si Brian dohot si Kimberly tu jonok ni jabunami rap dohot dua boru ni nasida, i ma si Mackenzie dohot si Elizabeth. Tongtong dope si Paul dohot si Stephany di Malawi. Si Paul gabe Panitia Cabang disi. Saonari naeng 80 taon ma umurhu. Las do rohangku mangida baoa na poso na hea gabe donganku karejo, na martanggung jawab mangulahon ulaon na hea hukarejohon. Asa marlaba tu ianakhonnami dohot pahompunami, marsitutu do hami maniru angka na denggan sian angka dongan. On ma na mambahen hami marlas ni roha situtu.
^ par. 5 Ida majalah Watchtower 1 Mei 1956, halaman 269-272, dohot 15 Maret 1971, halaman 186-190, laho mandapot gumodang hatorangan taringot tu anggota keluarga Steele na gabe misionaris.
^ par. 30 Umpamana, ida ma kisah hidup ni si Trophim Nsomba di Menara Pengawal 15 April 2015, halaman 14-18.
JOUJOU PABOAHON—EDISI SIPARSIAJARAN Oktober 2016
Boasa Martangiang Hita tu Debata? Aha do Pangkorhon ni Tangiang?
Boasa Dipangido Debata asa Martangiang Hita tu Ibana
Dihalomohon Debata do asa maraleale hita tu Ibana.
Asa lam solhot paralealeon ni dua halak, ingkon jotjot do nasida mangkatai. Songon i ma nang hita tu Debata. Debata mandok, ”Jadi pajoujouonmuna ma ahu, huhut laho hamu martangiang tu ahu, gabe tangihononku ma hamu.” (Jeremia 29:12) Tingki mangkatai tu Debata, lam jonok ma hita tu Ibana ”dung i pajonohonna ma” tu hita. (Jakobus 4:8) Bibel paposhon rohanta, ”Donok do Jahowa di sude angka na manjou Ibana.” (Psalmen 145:18) Alani i, lam jotjot hita martangiang tu Debata, lam solhot ma paralealeonta tu Ibana.
”Donok do Jahowa di sude angka na manjou Ibana.”—Psalmen 145:18
Lomo roha ni Debata mangurupi hita.
Jesus mandok, ”Ai ise sian hamu jolma, na mangalehon batu tu anakna, molo indahan dipangido? Manang na olo mangalehon ulok, molo dengke dipangido? Gari hamu . . . umboto mangalehon basabasa na denggan tu anakkonmuna, lam Amamuna na di banua ginjang i ma so lehononna arta na denggan di na mangido tu Ibana?” (Mateus 7:9-11) Dipangido Debata do asa martangiang hita tu Ibana ala lomo rohaNa mangurupi jala ”disarihon” do hita. (1 Petrus 5:7) Tapasahat ma sude holso ni rohanta tu Ibana. Disurat di”—Pilippi 4:6.
Dihaporluhon jolma do partondion.
Marjuta halak mangkilala porlu do nasida martangiang. Songon i ma nang halak ateis dohot agnostik pe, mandok dihaporluhon nasida do tangiang. * On patuduhon sian mulana, nunga disuanhon hian tu jolma asa mangkaporluhon ulaon partondion. Jesus mandok, dihaporluhon jolma do panogunoguon ni Debata. Alani i, didok Jesus ma, ”Martua ma na pogos tondi.” (Mateus 5:3) Asa denggan partondionta ingkon jotjot ma hita mangkatai tu Debata.
Molo martangiang hita tu Debata, aha do labana tu hita?
^ par. 8 Di taon 2012, sada lembaga survei paboahon 11 persen halak ateis/agnostik di Amerika Serikat martangiang pinomat sahali sabulan.
Aha do na Porlu Tatangiangkon?
Tapaboa ma sude na masa di ngolunta tingki martangiang, songon:
Paboahon Hasalaan ”Hupabotohon ma tu Ho dosangku jala ndang huhungkupi salangku.”—Psalmen 32:5.
Mandok Mauliate ”Tung na denggan do mandok mauliate tu Jahowa.”—Psalmen 92:2, Bibel siganup ari.
Mamuji ”Pujionku ma Jahowa sipatsipat ni ari, sai tong ma pujipujianna di bagasan pamanganku.”—Psalmen 34:2.
Mangido Panogunoguon ”Bahen ma lomo rohangku mangulahon angka patikMu, ai disi do dapot ahu las ni roha.”—Psalmen 119:35, Bibel siganup ari.
Mangido Gogo ”Sai dompakkon ma ahu, jala asi ma roham di ahu, sai tumpakkon ma gogom tu ahu naposomon.”—Psalmen 86:16.
ROLAND SAMOSIR: Uppasa
Image by Roland Samosir, S.Pd - @2013
Horas...Horas...Horas...Selamat datang di Ulu Darat Sakti, Pusuk Buhit Sakti Onan Runggu Pomparan ni Op. RAJA SONANG
1. DI NA PASAHATHON ULOS TU PENGANTIN:
Di ginjang ma ia arirang di toru panggonggonan
Badanmuna ma na sora sirang, tondimuna masigomgoman.
Tubu ma si marlasuna di Dolok Purbatua
Sai ganjang ma umurmuna, sahat tu na sari matua
Bintang na rumiris, ombun na sumorop
Tubu ma anak di hamu riris, boru pe antong torop.
Tubu ma di hamu anak partahi jala ulubalang
dohot boru namora jala pareme
Tubu ma di hamu anak nabisuk dohot boru nauli basa.
Sai dilehon Debata ma di hamu tua, jala hot ma hamu diparorot.
2. DI NA PASAHATHON ULOS TU NATUA-TUA NI HELA (SI JALO BARA) DOHOT SI ANGKA JALO ULOS SUHI NI AMPANG NA OPAT.
Dolok ni Purbatua jonok tu si borotan
Sai sahat ma hamu saur-matua, tiur di pansamotan
Andor halumpang ma togu-togu ni lombu, andor hatiti togu-togu ni horbo
Sai ganjang ma umurmu pairing-iring pahompu sahat ma tu na marnini marnono.
Sai ro ma tu hamu angka nauli, jala sai dor nang pansamotan.
Binanga ni Sihombing binokkak ni Tarabunga,
tu sanggar ma amporik tu lubang ma satua,
Sinur ma pinahanmuna, gabe na niulamu dipasu-pasu Tuhanta.
Amanta Debata do si lehon tua, luhut ma hamu diparorot.
Sahat solu sahat tu Tigaras,
Leleng hamu mangolu, gabe jala horas.
Manganju ma hamu di borungku parumaenmi, arian dohot botari.
Hariara ma bonana, hariara ma nang bulungna,
Gabe jala horas hula-hulana, songon i nang pamoruonna.
3. HATA UMPASA SIAN HULA-HULA DOHOT HORONG NI TULANG.
Hot pe jabu i sai tong do i marbulang-bulang,
Tung sian dia pe mangalap boru bere i, sai hot do i boru ni tulang.
Dangka ni bulu godang tanggo pinangait-aithon
Dilehon Debata ma di hamu tubuan anak dohot boru,
si tongka panahit-nahiton.
Andos ras ma tu andor ris, tubu di huta Purbasinomba,
Sai horas-horas ma hamu jala torkis-torkis, ditumpak asi ni roha ni Tuhanta.
Binsar mata ni ari, poltak mata ni bulan,
Sai tubu ma di hamu boru namalo mansari
dohot anak na gabe raja panungkunan.
Giring-gring ma tu gosta-gosta,
tu boras ni singkoru,
Sai tibu ma hamu mangiring-iring pahompu,
tibu mangompa-ompa anak dohot boru.
Sahat-sahat ni solu, sahat ma tu bontean,
Sahat ma hamu leleng mangolu, sahat tu parhorasan panggabean.
Debata do si lehon tua, horas hamu diparorot.
4. HATA UMPASA DI NA PAAMPUHON HATA DOHOT MANGAMPU HATA.
Aek marjullak-jullak, marjullak-jullak sian batu, tinahu tu batu-batu.
Angka hata nauli, hata pasu-pasu naung hupasahat hami tu hamu,
ampu hamu ma i di tonga ni jabu.
Naung sampulu pitu jumali sampulu ualu
Hata nauli, hata pasu-pasu, ampu hamu ma di tonga ni jabu.
Turtu ma inna anduhur, tio ma ninna lote,
Hata nauli, hata pasu-pasu, sai unang muba sai unang mose.
Marmutik ma inggir-inggir, bulung na i rata-rata,
Hata nauli, hata pasu-pasu naung pinasahatmuna, napasauthon ma hata ni Debata.
5. HATA UMPASA DI NA MANGINGANI MANANG MANURUK JABU.
Tangkas do jabu suhat, laos tangkas do jabu bona,
Sai tangkas ma hamu dung maringanan di jabu on maduma,
tangkas nang mamora.
Andor ras ma tu andor ris di tombak ni Purbasinomba,
Sai horas-horas ma hamu torkis-torkis,
tumpahon ni Debata namartua.
Sahat ma hamu saur-matua mangingani jabu on
dihaliangi angka pomparan.
Sahat ma hamu leleng mangolu mangingani bagas on,
sai diiring-iring Tuhan.
6. HATA UMPASA DI ULAON NA TARDIDI
Sai anak nabiusk ma ibana,
anak na gabe si pajoloon.
Horbo ni Sibuluan manjampal di balian,
Sai dapot ma angka naniluluan,
sai tiur ma nang pansarian.
Sai burju ma ibana marroha,
gabe jolma si tiruon.
Goar nauli ma goarna i, ]
donganna gabe jala mamora.
Sai dilehon Debata ma di ibana tua,
imbur magodang diparorot.
7. HATA UMPASA DI NA PASAHATHON ULOS MULA GABE
Sanjongkal urat ni ri,
tolu jongkal urat ni singkoru,
Ulos mula gabe naung pinasahat i,
sai saur ma i di hamu,
mangulosi anak dohot boru.
Sai tibu ma ro na tapaima,
jala dapot nahinirim ni roha.
Tangki ma jala ualang,
galinggang jala garege,
Sai tubu ma di hamu anak partahi jala ulubalang,
dohot boru namora jala pareme.
Sai dilehon Debata ma di hamu gogo dohot tua,
hot ma hamu diparorot.
Molo mamasu-masu hula-hula,
padao sahit dohot mara.
Hotang do binebe-bebe,
Unang hita mandele ai adong do tudos-tudos.
Bagot na madung-dung ma tu pilo-pilo na marajar,
Sai salpu ma angka nalungun,
sai ro ma angka najagar.
Tombak ni Simalungun parsobanan ni Simamora,
Sai hatop ma salpu angka nalungun,
jala hatop ma ro si las ni roha.
Balga tiang ni ruma, umbalgaan tiang ni sopo,
Nunga ganjang umur ni naung jumolo i,
sai gumanjang ma umur ni angka naumposo.
Tuak natonggi ma tu bagot si balbalon,
Tung paet di tingki angka na salpu i,
sai ro ma angka natonggi tu joloan on.
Tinapu bulung siarum bahen uram ni pora-pora,
Nahasit i tibu ma malum,
jala tibu ma ro si las ni roha.
Eme sitambatua parlinggoman siborok,
Sai dilehon Tuhanta ma di hamu tua,
jala sude hamu sai diparorot.
8. ANGKA HATA UMPASA DI HUHUASI NI SIPANGANON
Si titi ma si hompa, golang-golang pangarahutna,
Otik so sadia pe na tupa,
sai godang ma pinasuna.
Horas ma namanganhon, horas namangalean.
Horas ma hami namanjalo,
horas ma di hamu namangalean.
Otik so sadia na boi hupatupa hami,
pamurnas ma i tudaging,
saudara tu bohi,
si palomak imbulu ma i,
si paneang holi-holi.
2. ANGKA HATA UMPAMA
angka dos ni roha do si behen na saut.
Si hikkit si nalenggam,
tapillit ma nadumenggan.
Eme na masak di gagat ursa,
I ma na masa (denggan) i ma niula.
Sinuan adat dohot uhum sibahen na horas.
Ompu raja di jolo martungkot sialagundi,
Angka adat nauli napinungka ni ompunta na parjolo,
siihuthonon ni hita na di pudi.
Baris-baris ni gaja di rura Pangaloan,
Molo marsuru raja,
dae do so oloan.
Pat ni gaja tu pat ni hora,
Angka anak ni raja jala pahompu ni namora.
Asing dolok asing duhutna,
Asing luat, asing ruhutna.
Sise do mula ni hata,
sungkun mula ni uhum,
Gokhon sipaimaon jou-jou sialusan.
Sotongka do mulak tata naung masak,
Mulak marimbulu naung tinutungan.
Unang songon tagading,
marguru tu anakna.
Piltik ni hasapi do tabo begeon ni pinggol,
Piltik ni hata sogo begeon.
Madekdek jarum tu napotpot,
Ndang diida mata,nata muse, molo angka hata umpasa i boi do berkembang mang-ihuka-rang-karang. Alana, songon fasafah manang poda do i di hita.
Songon i ma jolo na boi pinatupa di tingki on. Horas ma di hita.
Ruhut parjambaron juhut.
Adong do sipata tabege di sada-sada ulaon las ni roha manang arsak ni roha, hurang denggan ulaon ala ni pambagian jambar juhutna tu donganna, dohot pertimbangan asaAla ni i do sipata di ulaon las ni roha manang ulaon arsak ni roha (ulaon sari-matua manang saur-matua) dipatupa ulaon martonggo raja. Alana, gabe hira adong do panghataion sahat tu panjuhuti ni ulaon dohot pambagian jambar juhut.
Molo taida di ulaon adat na masa di tano parserahan on, angka si jalo parbagian jambar juhut di ulaon adat-paradaton i ma:
· jambar ni hasuhuton dohot namarhaha-maranggi,
· jambar ni boru/bere,
· jambar ni dongan sahuta,
· jambar ni pariban,
· jambar ni hula-hula (hula-hula ni suhut; namarhaha-anggi, anak manjae)
· jambar ni tulang (tulang ni ama hasuhuton dohot tulang ni ina hasuhuton)
· jambar ni bona tulang (tulang ni ompu suhut)
· jambar ni bona ni ari (hula-hula ni ompu suhut)
Nian adong dope angka si jalo jambar i ma: tu pangula ni huria, punguan dohot angka naasing dope. Alai, nauli ma saluhutna i jala disesuaihon ma pambagian i tu bentuk ni ulaon dohot panjuhutina.
Saonari porlu ma muse botoonta angka dia ma jambar sipasahaton tu horong ni si jalo jambar i.
Hombar tu si, parjolo ma pinatorang saotik taringot tu na mang-hasuhuthon, na marhadomuan tu tahapan manang proses ni namarbagi jambar juhut.
Molo sian daerah Silindung-Humbang sekitarna do namarulaon (hasuhuton), sai jumolo do dipasahat jambar taripar tu horong ni hula-hulana dohot tulang. Jadi parpudi do jambar dibagi tu hmarhaha-maranggi asa mangihut jambar taripar tu hula-hula dohot tulang. Songon i jambar osang saitaulahon di Jakarta sekitarna, hira songon on ma.
1.
Pambagian jambar sipasahataon ni Parboru dohot Paranak hira songon na adong di table berikut ma:
Jambar juhut sipasahaton ni Paranak:
Suhut dohot Namarhaha-anggi
Sude horong ni hula-hula
- namarngingi (hambirang)
- Pangula ni huria,
- Dongan sahuta,
dibuat sian soit, pohu
Jambar juhut sipasahaton ni Parboru:
- Hula-hula ni namarhaha-anggi,
- Hula2 ni anak manjae
- Tulang rorobot,
- Bona Tulang,
- Bona ni ari
dibuat sian jambar ni suhut
1. 2.  Alai nasomal muse taulahon di Jakarta sekitarna, molo ihur-ihur hot ma i di hasuhuton dohot namarhaha-anggi, jala jambar tu horong ni sude hula-hula dohot tulang dipatupa sian somba-somba”
NB: Unang ma nian adong sian parhata, sibagi jambar na emosi jala mamaksahon kehendak di pambagian jambar, lumobi sian horong ni suhut. Jala naumporlu, tapaido ma panuturion sian angka raja naro dohot hula-hula, tulang, khususna di ulaon sari-matua dohot saur-matua. Alana, porlu ingkon jagaonta do asa sangap suhut sihabolonan di ulaon si songon on.
1.Urat ni gatap tano, rongging marsiranggoman
Age pe padao-dao,Tondyttai tong marsigomgoman
2. Ia bagod i nakkih, ilambung ni sampuran
Ia jaman on jaman canggih, ulang lupa hubani Tuhan
3. Halambir ni sindamak, ikuhur dop ibola
Sinaha pe nini halak, ulang lupa bani horja
4. Juma ni Tigarunggu, tubuhan lata-lata
Rajin ma hita marminggu, ase tong-tong ihasomani Tuhanta
5. Sinjata ni Indonesia, mariam dohot mortir
Andohar Indonesia jaya,Rakyat ni pe homa makmur
6. I lambung passa-passa, Tubu bonani tobu
Age aha pe namasa,Hita ulang mahua
7. Ratting ni hayu bor-bor, ibaen hu pingging pasu
Anggo rajinmartonggo, Jumpahan pasu-pasu
8. Boras ibagas supak, ibaen huparasanding
Horas nasiam namulak, horas homa hanami na tading
9. Borasni purba tua, iboan hu tiga balata
Horas ma hita sayur matua, itumpak-tumpak Naibatanta
10.Andor hadukka ma togu-togu ni lombu, togu-togu ni horbo, itogu hu Ajibata
Horas ma hita sayur matua, patogu-togu pahompu, das mar nini mar nono,
11. Urat ni nangka, urat ni hotang
Hujape hita manlangkah, sai dapot-dapotan
12. Tubuh ma sanggar dohot tobu, dohor hupagar kawat
Tubuh ma anak pakon boru, jadi jolma na marpangkat
13. Urat ni riba dagei iboan hu Sukadame
Ulang bei sai marbadai, sai roh ma uhur dame
14. Dalan hua Ajibata, adong do tubuh Pisang
Anggo domma marrumah tangga, ulang ma adong hata mandok sirang
15. Tubu sanggar dohot tobu i dolok-dolok
Tubu ma anak pakon boru na mok-mok.
16. Arirang ni palia, madek-dek hu bong-bongan
Age adong parsalisihan, ulang mar sidom-doman
17. Tubu ma sanggar dohot tobu, parasaran ni piduk
Tubu ma anak pintar dohot boru na bisuk
18. Tubuh ma silanjuyang, itagil lang ra melus
Aha pe lang na hurang, anggo marhasoman Jesus
19. Sada sikortas kajang, padua kortas hulipat
Sadokah ham marlajang, sada ham do hansa na hudingat.
20. Habang ma anduhur, sogop hu goring-goring
Anggo pusuk uhur, eta ham mandoding-doding
21. Hondor ma langge mu, i dolok si Marsolpah
Holong ni ateimu, ingaton ku do ai madokah
22. Sihala sibarunje, ruak sihala bolon
Santabi ma bani umbei, dear nalang tarhorom
23. Itampul bulu lihom, bulung ni irantingkon
Hatamu do masihol, hape uhur mu manadingkon
24. Sedo lak-lak hasundur, haronduk ni buluk ku
Sedo halak hu sukkun, harosuh ni uhurhu
25. Tumpak ni piring ledeng, paledang-ledang pahu
Loja do hapeni inang, pagodang-godang kon au
26. Laklak itallik-tallik, i lambung ni pea-pea
halak na tahan marsik, ujungni jadi jolma na hasea
27. Lak-lakni tamba tua, hoppa mambuat kuah
Pasangap orangtua, tong-tong dapotan tuah
28. Lampuyang sakaranjang, bulung ni seng sadiha
Akkula do marganjang, uhur seng ope sadiha
29. Marboras ma halawas, i jual hu Belanda
Horas ma nasiam martugas, haganupan wartawan
30. Haporas ni silongkung, i huning i tubai
Anggo domma harosuh, ulang isumengi, lang ibadai
31. Isuan ma timbaho, isuan manoran-noran
Paubah ma parlaho, ulang songon sapari, ase iharosuhkon hasoman
32. Talaktak porling, sogop i bukkulan ni sopo
Indahan ni mata do borngin, ulang lalap ibodei lapo
33. Ulang ihondor gumba, timbaho sihondoran
Ulang martonggo rupa, parlaho do sitonggoran
34. Anduhur pinurputan, tading iparsobanan
Anggo uhur tinurutan, lang mar parsaranan
35. Rage anak ni bintang, rage so hapulhitan
Buei do hata namantin, paima tangan dapotan
36. Timbaho ni simarban, ulang mago sanrigat
Age lingot panonggor, ulang lupa pardingat
37. Boras sabur-saburan, iboban ni pinggan pasu
Horas hita ganupan, sai jumpahan pasu-pasu
38. Itarik gula, itanik songon tali
Age pe otik nasinari, ulang marsurei
39. Irlak-irlak ma senter, itoru ni durian
Lang adong labuni jenges, anggo talu do ujian
40. Initak ma sambor-bor, boras ronggit-ronggitan
Ijon hita manortor, ulang be borit-boritan
41. Lang be tartalgis hon, pagaman ma na ronggos hon
lang be tartangishon, paganan ma na tor-torhon
42. Habang ma kapal terbang, mamboan pinggan pasu
Age daoh ham marlajang, ulang lupa ham hubakku.
Nama : Drs. Roland Samosir
Alamat : Jl. Haji Ulakma Sinaga Komp.Perumahan Guru STM HKBP Pematangsiantar N0. 5 Pematangsiantar
E-mail : rosamsir68@yahoo.co.id
Manfaat Daun SirihManfaat Daun Sirihuntuk Kesehata...
PURO NI RIPE | Bakti J Situmorang
PURO NI RIPE
Sihalashononta jala sibanggahononta do molo targoar Ina Kristen (Batak) Puro ni ripe, ai tarida do disi Ina na sai tongtong jaga di ripena, ndang maila maradophon angka donganna. Somalna hahurangan ni Ina do molo sai habegean ripena tu angka donganna sahuta, sai Ina do sasaran ni hata sian angka na manghatai ripe i. Balga do tanggungjawab ni Ina di bagasan ripe atik pe Ama penanggungjawab ni ripe i. Dung dimerdekahon R.A. Kartini hajongjongan ni parompuan, ndang be sai holan di dapur sambing alai nunga dohot bertanggungjawab di tonga ni ripe. Molo taingot do angka naung salpu i andorang so jongjong R. A Kartini mansai lungun jala maniak do ateate molo tabege hata na mandok, anggo Ina sae ma holan mangalompa di dapur jala dianggap do Ina songon pelengkap di ripe (lepas tanggungjawab), godang alasan na boi idaonta disi, isara ni : gale – mura mandele – mura tangis, alai dung masuk hita tu jaman na lam tu majuna on di Era Baru on nunga gabe sada tuntutan i tu angka Ina na dohot bertanggungjawab penuh di tonga ni ripe. Dituntut do tataring, dituntut ianakhon, dituntut muse dohot suami, alani do ra umbahen balga jala borat tanggungjawab ni Ina di tonga ni ripe. Laos di hajongjongan na di bagasan hamerdekaon i do ra ringkot patuduhonon ni Ina na PURO ibana di bagasan ripena, INA do na nidokna PURO ni RIPE anggo di guritan on.
Somalna molo partigatiga sai marnampunahon puro do nang pe Imanta songon i nang angka Ama pe sai na lohot do puro. Alai andul marasing do puro n partigatiga sian puro ni ripe na nidokna dison. Molo di ripe ni halak Kristen (Batak) ingkon sai adong do jongjong sada Puro. Puro na marlapatan do i : marpangontik – marpanarihon (irit). Olo do sipata tubu hata ni na tuatua tu angka sundut na umposo (naposo) lumobi ma i tu naposo baoa na mandok “mangoli ho” asa miduk niulam, ninna. Na marlapatan do hata i, molo pajongjong sada ripe i ma na pajongjong sada PURO ai toho do tutu molo naposo (dolidoli) dope ibana boi dohonon boros do jala na tergolong na so marpangontik do jala ndang marpanarihon anggo ngolu ni naposo. Ai ndang adong pamingkirion tu ari marsogot. I do ra umbahen didok angka na tumua hata i tu angka sundut na umposo, asa adong do puro na marhaseanghon na mangatur isi ni puro i. Sada siparhatutuonta do i molo parompuan i (boruboru) mansai na maol do manang bangkol do mangharuarhon sian kantongna, boi do hepeng saribu marbulanbulan disimpan hape molo baoa i, unang pola sadari tolu detik pe nunga leong i.
Asa molo na nidokna Ina ingkon na marpangontik jala na marpanarihon do? Jempek do alusna “I DO” antong di ngolunta sisaonari sude do Ina i puro di hagasan ripe ? Denggan ma halusi i di bagasan ripenta be. Gurithononhon do dison sada Ina na so PURO ibana di ripe i, gariada tahe balikna i do.
Sada Ina na ulaonna manjait na na olo do Amanta i karejo sabulan manganggur pitu bulan.
Molo so karejo be Amanta i (menganggur), maronan pe ndang maronan sipata so mangalompa be sasadari hape ianakhon torop (menjahit), i do sabotulna ulaonna siganup ari, jala tergolong na malo do Inanta on manjait, laris jala denggandenggan do jinaitna ndang hea marungutungut angka jolina na ro manjait tusi. Alai adong do haasingan ni Inanta on sian angka donganna panjait. Molo adong manang dapot ni Amanta i karejo, ala ndang parkarejo na menetap ulaon ni Amanta i lapatanna na marharoro do, ndang na ulaon ni Inanta i be manjait, Amanta i ma ihutihutonna karejo hape di-ihutihut pe Amanta i karejo so adong gunana ai so na dohot Inanta i karejo, tenang-tenang do mamerengmereng hape angka na naeng manjait nunga marmulakan. Sonang do tutu idaon nasida molo karejo Amanta i, ai ndang adong idaon na hurang rade sude hinorhon ni upa (gaji) ni Amanta i.
Molo jumpang onan, maronan ma Inanta on sagodanggodangna maradu so siat sipata paronanna i di karanjangna i, olo do laos dihadinghading songon i gabe sai hira na pamer molo pamerengan ni angka donganna sahuta.
Olo muse do sipata rap maronan Inanta i dohot Amanta i, sasabenca sipata idaon paronanan nasida. Hape paronananna. Sisa beca i pe holan allangon dua hali do i (dua hali mangallang). Ndang adong marpangontik sandok asal adong pasuda sambing so pola pingkirhononhon tu ari marsogot. Ndang dirimangi roha so piga. Gabe tubu ma angka hatahata ni dongan sahuta “molo adong ndang diboto samban”, tabo dua hali mangallang alai hansit pitu ari nari.
Ina do anggo na mangatur di ripe anggo taringot tu parbalanjoon, asa molo pangallang Amanta unang ma nian laos dohot Inanta i, denggan ma Ina/Ama ganup masiula ulaonna be. Ina na songon on ma na. So hinalomohon ni Ripe ni Halak Kristen, ai ndang adong ngolu na marpangontik dohot marpanarihon. Hape anggo na taboto molo Ina ni halak Kristen i ma Ina na SARI, PURO NI RIPE.
Ai ngolu na so marpanarihon dohot marpangontik ingkon marsiak do ujung ni i, unang nian adong Ina ni Kristen (Batak) mandok “Sarion ni marsogot do lompaon marsogot”, alai naeng ma sarion marsogot lompaon minggu na ro manang bulan na ro.
Na mura do tubu hata tu angka Ina, jala ingkon parhatutuonta do i, adong do Ina na margelar SITANGANTANGANAN, ala ni aha i ? Dison do naeng tongtong nasa na targoar Ina manjagahon hadirion ni Ina, unang gabe asal tubu hatahata i. Ndang las ra rohanta umbege angka hatahata songon i, alai bangga ma ra hita molo didok Ina i NA KREATIF – PURO NI RIPE. Tergolong na malo, na bisuk, do Ina molo didok na Kreatif jala Puro ni Ripe.
Antong sai dipargogoi Tuhanta ma angka Ina na olo gabe PURO NI RIPE di ngoluna, na manghangoluhon pambahenan, na marpanarihon dohot na marpangontik di tonga ni ripena. Ai na marpangontik jala na marpanarihon i do dapotan hangoluan na di portibi on, jala gok las ni rohana.
SP INA 4/April 1993; p.25-7
Posted in illustratoR, rohaniman on October 6, 2008 by baktijsitumorang. Leave a comment
← Ajari hamu ma angka na ganggu roha i! Palua hamu ma nasida, rampas hamu ma nasida sian api!; Judas 1, 22-23a
Alai huhut do Ahu marpanatap tu halak na dangol, jala na bojok martondi, jala manonditnondit mida hatangKi; Jesayas 66, 2b →
BAYOSUTI: Ja Tilako dohot Si Badu Olo
Ja Tilako dohot Si Badu Olo
ADONG DO LE koum-sisolkot nami di homuan na margorar Ja Tilako? Anggo di huta namian boto, na margoar Ja Tilako ima sasada halak na tabiatna na martilako sajo tu halak na lain, jana tu koum bope sisolkot nia. Ima soi dok halak na sahutai ronyang do ia pula inda martilako sangape marlayas ia tu halak sasadari. Songonima parange nia muloi do sian daganak sampe tu poso-poso, santak buse tu tobang nia. Harana semboyan ni ibana ajakna “Tilako i sabagian ni hairasan”. Sangape muda di kaus cap padi na dor ipake ni ibana cocok doi gari ipasablonkon tulisan sian jolo ni kaus nia i: “THILACO FOREVER”.
Ijiape ia juguk manangion halak na marcarito, anggo ia lek na tutu sajo do ibana pajouk-joukkon suang songon Ja Monis, oni na paboto-boto on muse alakna. Dung i, aha pe parsapaan ni halak laing na botoan do ia mangalusisa.
Songoni juo ma di sada ari, markatopetan tulang i Ja Dagang marsapa i lopoi tu halak na rap minum i si. Aha ma parsapaan ni Ja Dagang baya, ima sanga songonjia do carona pamasak kuajik, harana goarna nagiot arirayo. Markabotulan tulangta Ja Dagang on, na dagang do ibana. Dangolna baya, madung tolu noli ia marbagas, laing natotop do ibana itinggalkon dongan sabagasna. Aha sobob so laing marpupu mangido marsarak dongan sabagas ni ibana inda binoto antong. Nasada, tar tolu borngin dope dung rap kalai mang mangido mulak. Harani i, bahat halak na marsidok na idokna.
Muda pandok ni Ja Cilek i lopo an: “Biamantongi so nga itadingkon dongan sabagas nia si Jadagang, angke songon caro mamili pula pemilu na maso on do ibaen ia, Nai ‘contereng’ nia do songoni, inda songon caro na jolo isusuk do”, ning Ja Cilek, tandang mambaen mangkardak halak sa lopo i. Adong buse bayo na lain mandok, inda tahan dongan sabagas nia, angke marpupu tombom ibaen Jadagang, harana arian na borngin, nga i saba, nga i dolokan humbaen marpupu tombom alak bagas nia i patunda pangkilang ni Ja Dagang. Hara ni bahatna pandapot ni halak sahinggo inda binoto jabat pasalna aha do anso lek tinggal dagang sajo Ja Dagang, inda unjung na tahan rap dohot ia dongan sabagas nia.
Jadi songon i mada, hatio marsapa Ja Dagang tu halak na i lopo i sapanjang caro pamasak kuajik, topet inda adong buse na mamboto, harana bia mantong angke le parina-ina do habiasoanna na humboto. Tai songon naidok na di ginjang, anggo Ja Tilako, totop doi laing naiboto nia sasudena. Nida ia inda adong na bisa mangalusi parsapaan ni Ja Dagang i sapanjang caro pamasak kuajik i, ro obar ni Ja Tilako: ”Hum songoni pe ngadong hamu na mamboto, au dabo pula inang ni daganak pamasak kuajik ibagasan na utalion doi manat-manat”, ning ibana pabilak-bilakkon. Dung i, ipalalu ia obar nia: ”Odo on uali i, pamasuk gulo bargot, dung mair ma gulo i, dabu ma sipulut i tu bagasan, oni i gaor – gaor, dung rara manida ibalut gulo bargot i, bo pasurut ma soban nai, napaangit-angitkon doma i”, ning ibana paboto-boto on. Bo anggo halak sanadeba, sapetona ngana purcayo halak nai dok nia i, harana sotik bahatna adong juo do na mamboto, tai inda ra halak paboto-boto on songon Ja Tilako i. Harana nadiingot ni halak, angkon naidahan doi jolo sipulut i anso dayuk.
Ro antong Ja Dagang, dung haluar sian lopo i, na manjadi pikiran nia do caro naidok ni Ja Tilako i, nabulus purcayo do ia songon naidok ni Ja Tilako i. Tolap tu bagas, na iodo on sa ma gulo bargot i uali, iombusi sa ma api dohot inggung-inggung anso gara, so ipas maer gulo bargot na madung iodo on i uali i. Maer ma gulo, na itekong sa ma sipulut opat tekong sian buntil nasirik lalek on, idabusa ma tu uali i “.... rengggg”, ningna sora ni dahanon sipulut naipamasuk tu ali i, natorus ma igaor-gaorsa. Dung rarama nida Ja Dagang, mamarbalut gulo sipulut i, na isurutisa ma soban, i inteon sa ma salau mangidup-idup i tangga dapur i. Angke Ja Dagang on bope na bulan puaso, tai naso unjung do ibana puaso. Natotop doi tiop taon muda di puaso na mungkap asam lambung ni ibana, pandok nia tu halak muda isapai halak aso do martimbus tataring nia di lang-lang ni ari. Sonang boto roha ni ibana, dung masak kuajik na madung lambat iangan-angankon ibana. “Madung adong dongan ni kopi pula ro koum-koum arirayo on manjalang tu bagason”. Tarsongoni ma ajakna ibagasan ni roha ni ibana.
Muloi do dung masak, santak arrayo, naso unjung do idai Ja Dagang kuajik na ipamasak nia i, Angke holong roha nia, mabiar ia inda cukup kinnai patibalon tu koum-koum na marroan.
Tibo ma di arirayo, songon na madung iparkiraon Ja Dagang i, memang peto do marroan ale koum-koum naro sian pandaraman, songoni juo dongan-dongan saparmayaman ni ibana hatio menek na jolo. Godang nian roha ni Ja Dagang, dalan manyambut aro-ro ni koum-koum tu bagas nia i, tai sapetona sonang-sonang ni roha ni Ja Dagang do mangida jinjingan ni dongan sabagas ni koum naroi doi ipalastik gesek-gesek na bontar. Anggo pambacoan ni Ja Dagang i palastik i tarsurat “Carefour”, ibagasan ni roha ni ibana: “Roangku ajakna silua ni koum naro on sabangso roti do on bo, anggo sian tulisan nai palastik i roangku roti kering Namarkapur maon ajakna ibagasan”.
Dung marsijalangan antong nai suru ni Ja Dagang ma koum na marroan on manaek tu bagas. Tai hatio manyolom nangkini, tarlambat so i palua Ja Dagang di namonyolom alak bagas ni bayo koum na roi na markabotulan boru na ilehen najolo margana na manopot kahanggi tu barisan ni halak Ja Dagang. Iutuk-utuk sa bagema tangan ni anak boru i hatio marsijalangan, salau idoksama: “Ala iboto...., martondi ilala i haroro muyuon”, ningna bagema. Padohal baen na limus rongkon lanom do ilala Ja Dagang tangan ni dongan sabagas ni bayo koum nia i. Goarna na maringanan i Jakarta, angke ngana unjung maniop pacul dohot goluk. Padohal sude na ipardok ni Ja Dagang i, ngana sian ate-ate nia, baen na mikim-mikim i songoni anak boru dongan sabagas ni koum naroi, bo dao buse male angan-angan ni Jadagang. Sooooorooo....ronggurrrr !!!
Dung marjugukan ma koum na marroan, Ja Dagang pe na mangido isin ma tu pudi giot mambaen inumon dohot lampiranna. Dung ibaensa tes manis, ibuatsa ma piso, i golat-golat sa ma kuajik nai uali i. Tai heranna roa ni Ja Dagang, igolat-igolatpe angke nahum maturgis maia, magaris songoni bokas ni piso i. Angke na songon simin doma karasna.
”Sambang kaji !!!”, ningna ibagasan ni rohana. “Ulang maila iba tu koum-koum on, angkon naijalahi do on akalna so tarkorot”, ning ibana muse ibagasan nirohana. Ibuatsa goluk, icubosa itampulsa kuajik nai uali i, lek songoni do, hum olat ni na mabar-bar maia. Inda abis akal ni Ja Dagang, ibuatsa itoru tataring kapak na godang humbaen pamkapak ni soban dohot panaba ni ayu ara biasona. Iangkatsa palan-palan uali ni kuajik i mijur ibana sian pintu dapur tu toru tu parik i. Harana mabiar ibana heran koum-koum i pula bur bar ia mangkapak i idapuran. Ngada beda be, na i patibal ni Ja Dagang doma kuajik na iuali i iginjang ni soban na godang, iangkatsa kapak saginjang-ginjangna: “Pakkk.....”, dung songoni dope so tallus kuajik i sian uali i. Dung songoni baru ilamot-lamotsa dohot kapak i juo. Nga lambat ibaensa ma ipinggan kuajik i dung itanggo-tanggosa. Na doting doma sora ni pinggan kaleng i hatio ipatibal Ja Dagang kuajik i iginjang nai, angke nasongon batu doma pir na.
“Alaaa ... santabi dongan di hamu sasudena, abis nangkini gulo ke au tu lopoan tongkin manuorsa, pohom ma hamu alak na dagang on”, ning Ja Dagang ma purak-purak, harana nida ia koum-koum na marroan on madung markuayam-kuayam, sanadeba mamargulung-gulung iamak bayuon i, baen biasanna painteon Ja Dagang ro mangoban inumon.
Dung i, ro obar ni Ja Dagang: ”Adope dongan, songonon dope rasokina”, ning ibana mandok koum-koum nia i. Dung manyirup tes manis na be, marsibuat ma sangkorot be kuajik on. Dung marsisargut, rap marsiliginan kalai. Paida-idasa Ja Dagang pe madung muloi homang, dotok-dotok di indorana: “Anggo on maila godang maiba on”, songoni ma ibagasan ni indorana.
Nga lambat antong marsipatibal mulak koum-koum on kuajik nadung ibuat ni halai nangkinian i. Adong na markilah: “Alaaa … nalupa do au i angkang Ja Dagang, na panyakit gulo dau, na marpantang do tu namanis-manis bo”, ning na sada. Ro na lain nai: “Nahum mangan dope dabo nangkini bo, butong dope ilala, kinnai domai”, ningna. Songoni juo na lain nai, marsitibal. Ngalambat na mangido isin ma sudena, na marmijuranma sian bagas ni Ja Dagang i.
Dung marmijuran koum na marroani, ro sapa-sapa di roha ni ibana: “Aso do so ngadong na mangan kuajik buatan nibaon, sailoja iba pamasakna”, salau ibuatia sangkorot. “Ngapp....”, ipamasukia kuajik i tu papangan ni ibana salau ibondutsa dohot ngadol na tinggal tungkona. “Inananahhhhhh.........”, ning ibana songon na ahancitan, salau adong na itulbaskonsa sian papangan nia. “Tengng....”, ningna sorana na madabu na haluar sian papangan ni Ja Dagang na topek maninjal tu pinggan kaleng iganan ni kuajik i. Masambang kaji … rupona matalgang ngadol ni Ja Dagang harani baen pirna na songon batu doma rupona kuajik na ipamasak nia i.
“Kurang ajarrr....!!!” Ning Ja Dagang, i ingotsa na mangalehen resep caro pamasak kuajik ala Jatilako. Icakukkonsa duangkorot, iompotsa haluar sian bagas, taro na salangka doma ibaensa mun tangga parginjang tu tanoi baen giot sosakna. Rupona nagiot manjalahi Ja Tilako do Ja Dagang. Iagaksa songon biasona nadung ilopoan mai marburas Ja Tilako, tusima idapotkon ibana.
Tolap tu lopoi peto dontong, angke madung i si Jatilako minum kopi, tai nahum bokasna doma nida itapak nai adong sotik parak-parakna so binoto nakopi do inumon ni Ja Tilakoi, angke na aek nabontar doma isi ni galas panginuman nia i, rupona maopat kalima Ja Tilako tambu aek.
Palan-palan i poluk Ja Dagang tu cakuk nia, itarik sa tangan salau idoksa: “Naaaa.... kuajik simin mon Ja Tilako, siritttt ni amamuuuuuu ... !!!” ning ibana salau ianjaksa itopo on sa tu boi ni Ja Tilako.
“Oiiiiii ... nang..., mate mauuu !!” Ning Jatilako, salau iahabsa boi ni ibana na madung markantang, songon pargodang ni kantang Tanagodang ombar dua i boi i.
Na ni surat ni Pinrizky Lubis di ari Kamis tanggal 14 Februari 2013. Sada bayo halak Hutanagodang - Ulu Pungkut - Mandailing Julu, ibana marpandaraman di Tanjungbalai, Sumatera Utara.
Posted by Edi Nasution at 8:18 PM
Marlibur Lebaran tu Lampung – A Room for My Words
Marlibur Lebaran tu Lampung
August 5, 2014 August 5, 2014 entasimanjuntak
Didok rohangku hian, ndang dohot ahu mardalani tu Lampung di libur na saminggu on. Tumabo nama di Jakarta, manang di Bekasi marningot maccet ni dalan alani ponjot ni jolma na lebaran. Tung malas situtu do mamingkiri dalan i. Ai tiket pesawat pe nunga tung arga hian. ‘Tole ma poang manang andigan ma mardalani’, inna rohangku, ‘libur na saminggu on pangkeon laho istirahat majo, ai so tingkos parpodomon di ari-ari karejo’.
Dung pe sadari nai asa borhat hutontuhon asa dohot. Tanda do plin plan iba tahe! Ai songon na late rohangku poang holan ahu annon tading di jabu, ndang dohot mangida haulion ni Lampung raphon anggikku, angkanghu, ibotonghu dohot angka dakdanak nasida.
Dung marrapot hami tarsingot tu parborhat nami, di ari Jumahat malam 25 Juli 2014 borhat ma tutu hami. Jalan darat do dipillit hami, ai inna roha ummura, muse molo rame-rame do, tumabo nama jalan darat, paling 9 jom nga sahat, alai molo so maccet do nian i. Inna roha nami molo ari Jumahat malam hami borhat, ra ndang apala maccet hian. Alana, ari karejo dope i, angka jolma sabtu pe ra mulai mudik.
Toho ma tutu, Bekasi-Merak holan 2.5 jom nga sahat hami, ndang adong pola na mangambati. Alai nang pe songon i, antri do hami tu kapal penyeberangan. Ditambai pamarenta do nian kapal feri, alai tong do antri, ai sipat angka motor (motor=mobil molo di hata Indonesia) dohot kareta (kareta=sepeda motor molo di hata Indonesia) na naeng menyeberang tu Bakauheni. Pas ma 2 jom hami antri baru pe nangkok tu kapal.
Ponjot hian do kapal i. Dituhor hami ma surat kabar laho hundul-hundulan. Naeng tinggal di mobil do nian hami, alai angka dakdanak protes, naeng mangida na masa di kapal i inna. Dung i, naek ma hami tu dek. Lumayan do balga ni kapal i, adong manang piga-piga ruang mar AC, adong do muse ruang VIP. Molo ni parateatehon, dang apala gok hian nian ruangan i. Godang do halak mambuat 3 kursi sahalak asa boi modom. Molo hundul nasida boi do siat godang halak nari. Mansai egois situtu! Da tung so diboto halak i na gok jolma di lebaran i, alai boi do hum nasida renges poang mamangke 3 kursi hape na asing dang dapotan. Amang tahe, porlu do memang revolusi mental di sude halak Indonesia on!
Gabe gira do hami sahat tu Bakau, somal na 2,5 jom, alai di tingki i holan sajom 40 minut. Diuduti hami ma muse pardalanan nami laho tu jabu ni angkangku na maringanan di daerah Pramuka, Kecamatan Rajabasa. Hira-hira 2 jom ma sian Bakau. Sahat ma hami tutu hira-hira pukkul 8 manogot. Pintor didapothon omak ma hami, las hian rohana.
Nunga diparade angkang sipanganon dohot tes manis panas di jabu. Manghata-hatai ma hami tarsingot tu pardalanan i huhut sipata mengkelengkel. Uli do parsaoran di angka na masihaholongan!
Gonop ma 6 ari hami di lampung, sahat hami di ari sabtu pagi, mulak di ari jumahat borgin. Mardalani do tutu hami di na 6 ari i. Alai memang diutamahon hami do hasonangan ni angka dakdanak.
Di ari sabtu, ima di ari parsahat nami i, ditogihon hami ma angka dakdanak marmeami di kids area ni sada mall di jonok ni inganan nami. Sada hadiah mai ala burju nasida saleleng di pardalanan. Puas ma nasida marmeami tutu. Las hian roha nasida, las ma tong roha nami sude.
Di ari minggu sogot na i, marminggu ma hami di HKBP Kedaton. Topet di tingki i, ari parheheon ni remaja dohot naposo ni gareja i. Jadi gok do parmingguon i. Dung sidung parmingguan, mulak ma hami tu jabu. Ai udan habahaba do muse. Dang manang tudia hami di ari i, holan manghatai-hatai ma hami di jabu, huhut sai manghusapi! Ai sipata, tumabo do na marsarita-sarita on sian na mangadangi! Alai botari na i, laho ma hami tu kota. Ai topet malam takbiran do borgin i. Naeng dohot hami mangida namasa. Gok do na marpesta kembang api di borgin i, mansai uli idaon.
di ikon ni Kota Lampung
Di ari Senen, diatur hami ma pardalanan nami tu sogot na i, huhut mangallangi durian dohot pempek. Pas mai di ari lebaran,jolma marsilaturahmi dohot keluargana di jabu na be, hami pe mangalap gogo laho pardalanan sogot na i.
Di ari Selasa, borhat ma hami di manogot ni ari tu Lembah Hijau. Ai godang ninna parmeammeaman ni angka dakdanak disi. Piknik ma tutut hami sadari i. Anggo angka dakdanak sagat hian ma na marmeami. Adong do inganan ni parmeaman ni dakdanak, adong do kebun binatang na metmet, adong do muse taman-taman. Godang ma tahe. Anggo au tading ma di pondokan, manjaga angka barang! Sadari manipat ma hami disi, ipe dungpe dihara hami angka dakdanak asa olo mulak. Ndang marna loja marmeami!
Judika naeng flying fox
Di ari Rabu sogot na i, di manogot ni ari, borhat ma hami tu pantai. Rencana nami naeng tu Pantai Klara do, dungi menyeberang tu Pulau Tangkil. Alai alani maccet ni dalan, mamelok ma hami tu Pantai Queen Artha. Ai boi do tong menyeberang sian i tu Pulau Tangkil. Isi sahat hami, pintor maringkati angka dakdanak i tu aek pantai i. Las hian roha nasida. Ndang apala uli nian pantai i, alai nunga sonang angka dakdanak. Dungi dang apala rame hian pantai i. Laos disi ma hami piknik, disewa hami ma pondokan, marmeam ma angka dakdanak, markombur ma hami. Ala mabiar marbirong, dang dohot au marlange di laut i. Holan gabe fotografer ma au, huhut sai mengkel mangida angka dakdanak marmeam aek dohot pasir.
itu Adek Rara ya Opung?
Dung attar botari, menyeberang ma hami tu Pulau Tangkil. Dao do urrame memang Pulau Tangkil i, jala godang angka parmeaman ni angka naposo dohot remaja. Molo boi nitudoshon, hira Tanjung Benoa ni Bali ma inganan i. Adong parmeaman banana boat, adong parasailing, adong perahu, dohot angka na asing. Alai ndang apala piga parmeaman tu angka dakdanak. Nunga borgin hami asa mulak tu jabu. Loja alai las roha nami sude.
mar parasailing di Pulau Tangkil
Di ari Kamis sogot na i, maradi ma hami, alana borgin nai naeng mulak nama hami tu Jakarta. Jala manuhor oleh-oleh do hami laho boanon mulak jala lehonon tu angka keluarga naso boi dohot liburan. Husangahon do pajumpang dohot dongan par Lampung. Mangan siang ma hami di Summit Bistro. Uli hian do berengon Kota Lampung sian inganan i. Markombur ma hami hirahira 3 jom. Dungi turun ma hami laho markaroke di Inul Vista. Alai gok hian jolma. Jadi, sundat ma hami markaroke, mulak ma hami.
Kota Bandar Lampung sian Summit Bistro
Sahat di jabu nunga jam 8 botari, jala jam 11 borgin borhat ma hami mulak tu Jakarta.
Uli do liburan nami i. Dang apala godang inganan diadangi hami, alai parsaoran i mambahen las roha. Nangpe jonok-jonok inganan nami na marhamaranggi, jala jotjot do pajumpang, alai molo marsaor sai godang do sihataan. Jotjot do tong marsoal, hehe… Ahama na marsoal i, ingkon adong do parsoalan asa lam tu denggan na. I do tahe?
← Meramaikan Pesta Demokrasi, 9 Juli 2014
Ternate – Sofifi antara Urusan Pekerjaan dan Urusan Petualangan ;p →
2 thoughts on “Marlibur Lebaran tu Lampung”
anna panjaitan says:
bah ai na adong do pantai na bagak di lampung? dang singgah hamu tu bakso Sony?
godang pantai di lampung kak: Pantai Mutun, Pantai Klara, Pantai Pahawang, dohot Pantai Pulau Tangkil uli do memang kak. Singgah do di Baso Sony, alai dibungkus hami do, di jabu do dipangan hami 😉
August 6, 2014 at 4:53 am\t Reply
Dila sisean: JAMITA MARKUS 10 : 35 – 45, MINGGU XX DUNG TRINITATIS, 21 OKTOBER 2012
gka cara dibahen jolma asa anggiat boi marhasurungan sian angka donganna. Jala molo balikna do na masa, gabe sumurung halak na asing, na boi do i gabe patubu pangiburuon sahat tu na manghosomi. Sangap manang hasangapon, mansai na ringkot do i di hajolmaon. Di habatahon rupani, marsiadu do jolma mampareahi hasangapon siangkup ni hagabeon dohot hamoraon, na tolu hadirion on ma na gabe sintasinta na tumimbo.
Asa ido umbahen gabe adong tubu pandohan ni halak Batak na mandok : “ Simbora gukguk duldul otik, mamora hita luhut alai sumurung au otik “.Bangko ni jolma na sai mangalului hasurungan, ido na dipatuduhon umpama i, ingkon ibana do sumurung sian donganna asa sonang rohana. On ma sada pandohan na padimposhon paboa memang na sai mian dope di roha ni angka jolma na sai mangalului hasurungan na marlobi maradophon angka donganna na asing.
Bangko na songoni ma na tubu di roha jala na dipataridahon dua halak sian sisean ni Tuhan Jesus na margoar si Johannes dohot Jakobus, na boi do i idaonta marhite pangidoan nasida tu Tuhan Jesus dibagasan turpuk sadarion.
Ayat 35 – 37 :
Na ro do si Jakobus dohot si Johannes anak ni si Zebedeus tu Tuhan Jesus, laho pasahathon pangidoan na digohi “ambisi”. Molo taida do pangidoan ni sisean i di ayat 37, boi dohonon na sinonggopan ni pamingkirion messianik haJahudian dope nasida. Molo konsep Messianik mangihuthon haJahudion, ima : Ia Messias na naeng ro i, laho pajongjonghon dohot paulakhon hadirion ni bangso Israel, songon sada bangso na balga jala na hinabiaran ni angka bangso na asing. Mangihuthon konsep ni Jahudi, ia Harajaon ni Debata na binoan ni Tuhan Jesus ima pajongjonghon muse harajaon ni Raja David songon di Padan Narobi, pomparan ni Raja David ma na manggomgomi portibion jala unduk ma saluhut bangso tu nasida. Mesias, na pajongjonghon harajaon songon partingkian ni Raja David do Mesias na diantusi jala na dihirim angka sisean i songoni halak Jahudi secara universal hatiha i. Mesias politik dohot harajaon songon na diportibion do na dipahami nasida, napaluahon halak Jahudi sian gomgoman ni bangso Rom hatiha i jala gabe harajaon na berdaulat dohot na marhuaso gumonggom portibion do harajaon na binoan ni Mesias i di roha nasida.
Di na tarihot dope sisean i tu konsep ni haJahudion taringot tu haroro ni Mesias, patuduhon sada pangantusion na lipe taringot tu harajaon ni Debata. Pangantusion na lipe taringot tu “status kemuridan” na dihonahon tu nasida. Pangantusion na lipe ido na mangonjar roha dohot pingkiranna pasahathon pangidoan tu Tuhan Jesus , asa anggiat hundul nasida nadua di siamun nang di hambirang ni Tuhan Jesus di hasangaponNa. Hasangapon na adong di pingkiran nasida dison, tontu hasangapon na marhadomuan tu portibi on do. Na tubu do di roha nasida bangko na mangalului hasurungan dohot hasangapon.
Pangidoan nasida i patuduhon sihol ni roha dipangkat na timbo dohot kedudukan na sumangap sian angka sisean na asing. Gabe na sumangap na marlapatan gabe jolma nampuna pangkat, jabatan dohot hadirion na tumimbo jala na arga. Alani i gabe adong ma sada partingkian asa boi mamarenta donganna huhut manghobasi nasa na ringkot di ibana. Angka parange na ambisius dohot terobsesi di hasurungan dohot hasangapon nang huaso do na pinatuduhonna disi.
Ayat 38 – 39 :
Tung mansai denggan jala lambok do hata ni Tuhan Jesus mangalusi pangidoan ni siseanNa i. “ … Ndang diboto hamu na pinangidomuna i…” . Hata on naeng mangondolhon paboa na so adong dope pangantusion na sintong di angka sisean i taringot tu ulaon na pinatupa ni Tuhan Jesus. Naeng dohonon dison, molo naeng mangido sasahalak, naeng ma nian antusanna aha do na pinangidona. Naeng ma tangkas antusan paboa naung talup do manang ndang manjalo pangidoanna. “ ….Tung tarinum hamu ma siinumonki? Tung tarparidi hamu ma paridion siparidionki? “ (ayat 38). Marhite na dua pandohan i (panginumon dohot paridian), Tuhan Jesus naeng paingothon nasida, paboa ulaon na mansai borat situtu do pangidoanna i.
Hata ni Tuhan Jesus dison martudutudu ma i tu kondisi na naeng adopan ni angka sisean di angka ari na mangihut, ima hamaolon dohot angka abatabat songon sada sisean sitindangi Harajaon ni Debata, manorushon ulaon ni Tuhan Jesus dung manaek tu banua ginjang. Manang ise na naeng parsidohot di hasangapon ni Tuhan Jesus, ingkon do jumolo parsidohot di sitaononNa. Molo didai jolma na tonggi na marTuhanhon Tuhan Jesus, ingkon rade do nang mambondut na paet, i do na naeng dohonon ni Tuhan Jesus marhite pandohanNa i.
Umbege alus ni Tuhan Jesus i, manigor hatop do ruar alus sian nasida nadua. “ …. tarbahen hami do …” (ayat 39). Sada alus na mahatophu do on, sada alus na so jolo mamingkirhon aha do sasintongna lapatan ni pandohan ni Tuhan Jesus tu nasida. Alai nang pe songoni, diparhatopot Tuhan Jesus do nian alus ni siseanNa i. Ala memang aeon ni sisean nadua ido muse songon na nidok ni Tuhan Jesus taringot tu sitaonon i, ai di laonlaon ni ari memang na mate martir do si Jakobus hinorhon ni ulaonna songon sada sisean ni Kristus (Ul.12:1-2)., jala si Johannes tarbuang do muse tu Pulo Patmos (Pgk.1:9) .
Tung Saguru di Ama i do na manontuhon hundulan disiamun manang dihambirang, holan halak na manghamonanghon parungkilon mangihuthon Jesus na sahat tu ujungna do na manjalo i. Debata Ama i do na mangalehon balos ni tu angka na satia sahat ro di ujungna. Taringot tu ise na di siamun manang siambirang, andigan harorona, tung holan Debata Ama do umbotosa, jala nunga diparade i di angka na porsea. (Patudos Markus 13:32 Alai anggo arina dohot sadiharina, ndang adong na umbotosa, nang surusuruan na di banua ginjang, nang Anak i pe; nda holan Ama i).
Ayat 41 – 45 :
Ambisi na songgop tu sisean nadua i, gabe patubu hagaoron do i di roha ni angka sisean na asing. Siala parsiguluton di hasurungan i gabe ganggang do parsaoran ni angka sisean i. Ai dung sahat pangidoan ni sisean nadua i tu sipareon ni sisean na sampulu i, gabe sogo ma roha nasida di si Jakobus dohot Johannes (ayat 41). Boasa sogo roha ni sisean na sampulu i ? Ndang pola bangkol aluson sungkun sungkun I, Ala sisean na sampulu i pe girgir do di dihasurungan dohot hasangapon (pat. Mat 19:26), ai hea do gabe bahan perbincangan i di nasida taringot tu ise do na sumurung jala na sumangap sian tongatonga nasida (pat. Mark 9:33-34). Na songgop do roha biar di nasida, ai dirajumi nasida do molo dioloi Jesus pangidoanna i gabe sumangap ma na dua i sian nasida. Asa elat ni roha marnida hasurungan ni dongan do na mangonjar sogo ni rohanasida i. Mangida situasi na masa hatiha i. Gabe tubu ma sada inisiatif di Tuhan Jesus, dipapungu ma sisean i, dipatorang Jesus ma tu nasida taringot tu harajaon ni portibion dohot Harajaon Banua Ginjang, asa unang gabe sega parsaoran ni angka sisean i. molo di portibi on huaso manang hatauon mangarajai jala patunduk halak do suhatsuhat ni hasangapon.
Hinorhon ni huaso, barani do halak mangasahon gostong ni botohon. Alai andul sumurung do ianggo Harajaon ni Debata, holong do na gabe ojahanna jala roha pangoloion do suhatsuhatna.
Dipaingot jala dipodai Tuhan Jesus do angka siseanNa i, diparsiguluton taringot tu ise do na umbalga jala sumangap sian tongatonga ni angka sisean. Didok Tuhan Jesus, Manang ise hamu na giot sangap, i ma gabe pangoloi di donganna! Jala manang ise hamu, na naeng parjolo, i ma gabe naposo ni donganna saluhutna. (ayat 43b-44). Na marlapatan do i ; Ia halak na naeng marsangap, ingkon do olo gabe pelayan (Diakonos). Jala halak na giot rohana gabe sipatujoloon : (“to be first”), ingkon do olo gabe hatoban (Doulos). Tuhan Jesus sandiri do tahe na gabe tudosan taringot tu na nidokNa i. ai na ro do Ibana tu portibi on ndada asa dioloi halak, Ibana do tahe mangoloi jala mangalehon hosaNa bahen tobus ni torop halak (ayat 45)
1. Roha na mangalului angka hasurungan na boi do i patubu angka : late, hosom dohot parsalisian. Na boi sega do angka punguan, lembaga manang organisasi hinorhon ni na mangalului masihasurungan manang marsigulut di hasangapon.
2. Asa marhite turpuk on, tarjou do hita manongtong mangulahon i. Ganup ari dohot ganup tingki tarjou do hita manarihon na ringkot di angka dongan na humaliang.
3. Ringkot do nang hita hita manaluhon roha diri dohot manaluhon roha na mangarajumi sumurung sian dongan. Tarjou do nang hita saluhutna asa gabe nasumangap marhite na manaluhon roha diri jala sian toruk ni roha tarajumi dongan jolma sumurung sian dirinta (bd. Filp. 2:3).
4. Molo naeng sumurung jala na parjolo pareahi ma dalan na tingkos jala sintong. Ndada marhite na mangarajai dongan, ndada gabe sihobasan, ndada marhite gabus .
5. Songon sintongna siihuthon Jesus hita, ingkon nirajuman ma diriniba "hatoban". Saleleng so pangarajumion paboa na hatoban ni Kristus hita, saleleng ima mian jala songgop ginjang ni roha, ndang dao sian haserepon. Jala taingot ma tongtong paboa nunga diulahon Jesus si songoni jumolo, ido umbahen didok Ibana, "Ai nang Anak ni jolma i pe, ndada asa dioloi halak Ibana, umbahen na ro; Ibana do balik pangoloi jala mangalehon hosana bahen tobus ni torop jolma". Amen.
Pdt. Samuel RP Aritonang, S.Si
Pendeta GKPI Resort Kampung Juhar
Diposting oleh Samuel Aritonang di 07.57
BAHAN JAMITA JEREMIA 31 : 7 – 9, MINGGU 28 OKTOBER...
JAMITA MARKUS 10 : 35 – 45, MINGGU XX DUNG TRINITA...
Jamita Minggu XVIII Dung Trinitatis, 07 Oktober 20...
Huboto dope manortor.. – TanoBatak
Si Jonggi pe da na serser pengindit ni roha ni angka naboru marnidasa. Disi do pistarna, domu dohot togosna, mardomu ma tu jogina. Tarpillit do uju i si Jonggi penggerek bendera kabupaten jala sai jotjot do gabe utusan di hamaloon tu luat na tumimbo ima Propinsi.
Dung tammat si Jonggi sian SMA masuk do ibana tu ITB Bandung, tading do rohana na marisi sihol na tarpompom tu si Tiodor alana sataon ditoruna kalasna. Alai masipatariparan sihol do nasida marhite surat uju i, alai lobi dua taon dang masipaidaan rupa. Di IKIP Medan do hatorusan ni singkola ni si Tiodor dung sidung SMA.
Somalna adong do pesta naposo di huta. Dipatongon ma i uju mangolani parsingkolaan (libur) hombar tu aturan ni pamarenta. Marpadan ma nasida asa mulak be marsirumpa di pesta naposo i huhut pasombu sihol. Mansai las jala hinsat do roha ni si Tiodor, tarpaima tingkina sadihari ma dohonon ni si Jonggi hata holong tu ibana. Saleleng pardonganon ni nasida dang adong dope hata sitioponna sian si Jonggi.
Dung jumpang arina marsiraion ma nasida nadua masipapuasan sihol ni rohana, alai dang adong hata pinaima ni si Tiodor. Dung jumpang mata ni ulaon naposo i, masidasdasan ma angka naposo boru asa manortor, mangarade ma angka naposo baoa mangolopi.
Pingkal ma ate-ate ni si Jonggi marnida pangalaho ni si Tiodor na manortor i. Paheanna pe songon siganupari di kota, donganna sude marmandar. Ulosna pe dang diboan, disintak ma ulos ni donganna. Jambulanna pe dang ditimpus. Jangge songon lau ni manuk jambe. Uju didasdas dongganna naboru ibana asa dipasuman panortorna, dipaula ma didok; “Dang huboto be manortor”.
Bingkas dangka hasonggopan ni lali, monggal roha ni si Jonggi naung malamun gabe bibi. Mangaruntus ibana sian loloan ni panortor baoa pangolopi. Mangunsimpu ma iabana sian lobuan tu balian marhusari.
Marnida namasa i, ro ma si Tiodor mandapothon ibana tu balian ni huta. Aha alana, dia bonsirna, ulao las ni roha alai boasa si Jonggi songonna tartuduk sira?
Didompakhon si jonggi ma si Tiodor huhut ma didok hatana: “Tiodor, saleleng on mansai sihol do rohangku marnida ho. Huhilala do adong holong na tanom di rohangku, naeng hatahononhu hian mai uju mangolopi tortormu. Asa tangkas diboto ho, holong na tubu i sian nahinan na tarsolo do roha marnida panortormu. Alai nangkin huida nunga mago be mual natio pamborbori ni holonghi tuho, ai so diboto ho be manortor. Dang tarpasari-sari be i luhutna, dang tarpasura-sura. Nunga redem holong i dang adong be hasahatanna”
Songon sinintak ni ronggur ma panghilalaan ni si Tiodor umbege hata ni si Jonggi i. Tangkas dibege hata holong tu ibana songon ombun manorop mangalambohi rohana. Alai marudut tu hata mangarotap hasampean ni holong i, songon na robung tu lombang liung panghilalaanna. Perek ma iluna laos tumatangis. Ito Jonggi, sasintongna huboto dope manortor, jala mangajari panortor do au di Medan”
“Haaahhh….?, tarsonggot si Jonggi umbegesa.
3 respons untuk ‘Huboto dope manortor..’
@ I LOVE YOU’ , dung tarsunggul ibana di ingot ma namar ‘nipi’ do hape ahu ninna rohana, hehehehe …
Taringot najolo dinalaho mangaranto tu tano sileban (p.jawa) marjanji setia dohot si “boru haholongan” naso jadi mangoli di tano pangarantoan.
hape dung tolu taon salpu, sahat ma ‘surat narara dohot bunga nabontar’, namandok unang be sai tongos surat mu ito ai nunga muli be ahu ninna .
(jujur,, ndang tar alusiahu dibagasan surat) hanya ini yang aku tuliskan ,
“MUNGKIN KAU TIDAK MERASA HERAN APABILA KAU MERASAKAN APA YANG SEDANG SAYA RASAKAN PADA SAAT INI”
kutipan dari cerpen sinar indonesia baru oleh arifin siregar (judul lupa).
Oktober 15, 2012 at 2:43 pm
Edita Sijabat berkata:
Mantap juga seritanya lae. Cukup menghibur.ok sukses buat lae.
Surat tu Dainang – HKBP Lubuk Baja
February 21, 2011 by parhobas\tLeave a Comment
Horas ma inang nauli basa, Hipas do hami dison, au borum dohot helam, songonima nang pahompum na tolu i, si Alex,Inang Naburju, l Inang Nauli basa, Ia pahompum si Alex, ima pahompu siangkangan i, nunga be masuk ku
uar negeri. Inong, songoni do nang pahompum sipetonga, ala dang olo talu ibana tu abangna, ikkon dis Inong, an parlape-lagan
m siampudan i, molo ro donganna asa tu si nasida marpungu. Inang naburju,  jadi nadi bulan na salpu i, diganti ibana do mobil na i gabe merci keluaran terbaru. jala ala sude do hami luhut nunga marmobil, ikkon pabolakon nami nama garasi ni jabutta i, asa muat sude. Jala tamba ma pembantu dohot tukang taman saonari dijabutta on.
Inong na lagu,….. osito jala bungana na adong di bank pe dang tarbuat dope bulan on. Sai Tuhanta ma namandongani hita ganup ulaonta, amen
Nai Holit Mangging nyonya Sipanggaron.
NB: Adong hape na lupa inang –Dang di Jakarta hami dua minggu na ro on, alana naeng lao hami marlibur, mardalani tu Bangkok dohot tu Sanghai, China. Tangianghon hami inong, asa hipas-hipas mulak tu Jakarta
1 Timotius 6:10 “Karena akar segala kejahatan ialah CINTA UANG.Sebab oleh memburu uanglah beberapa orang telah menyimpang dari iman dan menyiksa dirinya dengan berbagai-bagai duka.
Publikasi > Tulisan > Cerita & Kisah
HATA PATUJOLO | semuatentangbatak
RAGAM RAGAM NI UMPASA / UMPAMA
Horas ma dihamu sude angka napinarsangapan, i ma raja dohot juara na torop, na manjaha Situs on. “Napuran tano – tano ma dohononku, rangging marsiranggongan , Huta pe padao – dao, ba sai tondi ma na masigomgoman.”
Ia dibagasan situs on, sinurathon do manang songon dia do adat di hita halak BATAK najolo di pangalaho ni anak na sorang, mangan haroan, mangupaupa dohot mamestahon anak na sorang i. Dung dipampe goarna (martutuaek mangihuthon adat najolo, jala tardidi mangihuthon adat nuaeng). Na pamuli boru dohot pabagas anak ( marunjuk), na mangompoi dohot na mamestahon jabu. Laos songoni muse dohot parbagi nie angka parjambaran, di tingki mangan haroan, mangupaupa na mamestahon anak i, dung dipampe goarna dohot na asing.
Jadi tarlumobi tu angka Amanta na ginoaran Raja/Pakar Adat, mangido maaf do iba di angka hahurangan i. Songon nanidok ni Natua – tua ma pasahaton tu hamu : Gala – gala sitelluk, teluk mardagul – dagul
Di angka hahurangan, nanget ma hamu mangapul – apul Ianggo apala maksud ni situs on, i ma asa lam tanak di iba sandiri taringot dohot asa nang mago be Adat Batak i. Manigor ma dapot botoon ni angka dongan na umposo, tar lumobi angka dongan na tinggal di pangarantoan songon dia do adat ni angka omputa na parjolo i laos botoonta ma huhut mangulahon, ai nang beha ingkon ganup do hita managam anak na sorang, mangan haroan, mamestahon anak i, pamuli boru dohot pabagas anak dohot na asing. Ai tung hailaon bolon do i, molo so binoto mangulahon adat niba di tingkina be.
Tutu, sai adong jumpang di bagason adat ni omputa i, angka aturan, na manogu tu haliluhon, jala na so siat tu pangantusion, alai tung mansai godang do nang disi angka na denggan siparateaetehononhon jala sitiruon. Dibahen i, pangidoan tu angka dongan na manjaha situs on. Dia adat na denggan jala na ringkot dope pankeon di tingki on, ima sigolomonta jala sipangkeonta, ndang pola sai tiruonta be i sudena, alain ringkot situtu do anggo botoonta. Dungkon ni i muse, molo binereng di kenyataan, mansai otik do na rela bersedia jala mampu patujoloon gabe Raja Hata di ulaon adat, mardomu ma i alani angka kesibukkan dohot perkembangan zaman. Sian 3000 – 5000 KK sada marga, holan tar 7-10 halak do na olo patujoloon gabe Raja Hata di paradaton. I pe godangan na matua nama i.
Marhite sian i asi ni roha dohot pangurupion ni Tuhanta sampang dope hupapungu, ima adat ni angka omputa na ni goaran ondeng. Ujungna dapot ma i husurati marhite sian na husungkuni angka raja – raja naung matau, jala huhut sitorop tampuk ni adat dohot uhum di tonga – tonga ni bangsonta dohot sian angka natua – tua na marbisuk. Asa ndada na hulingga i, ndada na hulonggo. Ndada na tubu sian rohangkon, na husungkuni do umbahen na huboto.
Tutu taringot tu parbagian ni angka jambar i dohot angka paraturanna, sai adong do asingna saotik niida di tingki nuaeng on, diganup luat, songon nidok umpama : “Asing dolok, asing do duhutna; asing laut, asing do uhumna”. Ia adong pe nuaeng saotik marsalisi, taringot tu parbagian ni angka jambar i, di angka luat na asing, ianggo sian na jolo sada hian do jala suman tu na tarsurat di bagasan situs on.
Molo tung hurang situs na met met on, alai molo boi dihayati jala dipraktekkon, ra nunga sada langkah maju i di na bersangkutan. Amggiat ma situs na met met on, boi membantu angka dongan na adong kemauan dohot bakatna na mardomu tu paradaton. Khususna parbagason ni anak mangoli – boru muli. Manang beha pe keberadaan ni situs na met met on, tong do pasahaton, mauliate tu Debata i.
Himbauan, asa lam di sempurnahon ma antong, baik susunan kalimat, bentuk dohot rupana. Mauliate godang ma hudok tu angka na pinarsangapan, i ma angka raja, dohot natua – tua na olo marhalojaon mangurupi ahu paturehon situs ADAT BATAK ON. Huhut mangalehon surat hatorangan taringot tu hasitonganna.
www.silantomjae.com: Panduan Pangkataion Raja Parhata Ulaon adat Batak Toba
Panduan Pangkataion Raja parhata Parsinabul Bagian II
Sahat ma tu Parsinabul (Raja parhata)
KET : (RPB: Raja parhata Boru ; RPA:Raja parhata paranak)
RPB: “Onpe dihita namarhaha maranggi pomparan ni ompunta raja……(.Margana)
Suang songoni boru/bere, dongan sahuta nang ale-ale, raja naginokkon. Asa tamulai pangkataion, tapadenggan ma parhundulta . “suang songoni ma dihamu raja nihula-hula nahuparsangapi hami, raja sipanggompar sipanggabe di hami, mulai sian bona ni ari sahat tu hula-hula anak manjae, Rajanami; raja bolon,ala naeng mulaan nami nama pangkataion rap dohot pamoruon nami, sonang ma hamu rajanami diinganan naung huparade hami,
Hata ni situa tua namandok:
Molo boltok inna eme, russang ma angka dauba,
Molo marulaon gelleng, manuturi ma raja ni hula-hula
Alani pos do rohanami, diangka panuturion muna, mauliate ma.
Diadophon ma muse tu pamoruon,
Nuaneng pe amang boru, nungnga rade hami, asa tamulai pangkataion, dipasahat partingkian tuhamu.
RPA: Gabe ma jala horas rajanami, mangido hami partingkian asa jolo pasada tahi hami dianggka namarhaha maranggi,
RPB: Ulahon hamu ma amang boru !!
Dung masiarisan namanrhaha-maranggi laho manontuhon parsinabul (rajapangalusi) catatan : Pangkataion dos do songon pangkataion nadiginjang ima namanontuhon parsinabul ni Parboru.
RPA: ‘Nuaeng pe rajanamji taududi ma pangkataion nungnga rade hami raja ni pamoruon muna,
RPB: Dihamu rajani pamoruon nami Marga ……
Poda ni ompunta sijolo-jolo tubu namandok:
I. Artia do inna bona ni ari,
Samisara bona ni bulan,
Asa raja, hita namangkatai,
Pasahat hamu ma jolo pinggan panungkunan,
II Ulido inna tano palopi,
Ummulian tano hatoguan,
Asa sude hita siuli nipi,
Pasahat hamu ma pinggan panungkunan,
RPA: Gabe ma jala horas rajanami, hata ni situa tua namandok:
Baris baris ni Gaja ,dirura pangaloan, Molo maminta raja denggan ma tutu oloan
Molo so nioloan, atik beha iba agoan Molo dung dioloan, tamba ma tutu parbinotoan.
Nuaeng pe rajanami pasahaton nami ma pinggan panungkunan
(disuru ma boruna parlopes pasahathon tu parsinabul ni parboru.
RPB: Nuaeng pe amang boru nungnga tangkas hujalo hami pinggan panungkunan, pinggan pasu. Hatahonon nami ma songon parhitean ni tangiang , pamintaan ni angka pasu-pasu, dipogu ni alaman ditonga ni mangajana,
“Adong dibagas na parbue ni hau siribur-ribur, santi madingin santi matogu
Asa rindang ma hita dianak rindang dohot diboru,
Jala torop maribur, nang diangk pahompu, Songani napuran tiar sirara hadop, sibulung rata, Asa tiarma dalan tujulu, tiar nang dalan tu jae,
Ulaonta dibagasan sadarion Pasu-passuon ni amanta namartua Debata,
Singkop muse dibagasna ringgit sitio suara, rupiah nabolak, ringgit na marmata, sipalas rohani amanta raja, suang songoni inanta soripada,
Asa songon tangiang namarunung-unung ,sarune na marhata hata, marpangidoan tu amanta raja tarlubobi tu amant Debata,
Asa sahat-sahat ni solu ma inna amang boru, sahat dirondang ni bulan tula,
Nungnga sahat tuhami pinggan panungkunan,
asa leleng mahita mangolu , jala sahat ma hita tu nasaur matua.
Andoraan so hupaulak hami on tu amang boru, jumolo ma hubuat hami nadihami, (laos dibuat ma sian ringgit I biasana 3 lembar dipasahat ma tu hasomalanna.)
RPB: Amang boru ;
“ Dolok pangururan inna hatubuan ni si marharhalosi,
Nungnga hujalo hami pinggan panungkunan,
paulahon nami ma aon gabe pinggan pangalusi.
RPA: Gabe ma jala horas rajanami, nga sahat be tuhami pinggan pangalusi ,
RPB: Nuaeng pe amang boru tauduti ma pangkataionta; “ Mauliate ma di Tuhanta, mauliate ma nang di hita saluhutna, dibagasan hahipason do hamu amang boru/namboru , rap dohot uduran muna, Rohamu sian huta muna marhire-hire ombun, maronding-onding dolok mandapothon hami tu…………mamboan sipanganon natabo. Nungnga butong hami mangan indahan las , sagak marlompan juhut, dohot minim aek sitio-tio,
Godang inna sibutong-butong,otik si pir ni tondi,
Pamurnas mai tu daging, saudara mai tubohi,
Sipaulak hosa loja, sipaneang holo-holi,
Diape natasangkapi sai manumpak ma Debata mula jadi,
Asa borta namarhalto ma inna, naniagatan titonga-tonga ni robean,
Horas ma hami angka namanganthon ,
martamaba ma dihamu singkat ni namangalean
Raja do inna urat ni uhum, indahan do urat ni hosa,
Sise do mula ni uhum , asa sungkun do mula ni hata
Asa namanungkun ma hami amang boru disintuhu ni indahan masak, naung ta hasagathon i.
Diama nangkatna, dia ma unokna,
Dia ma amang boru hatana, jala dia ma nidikna ?
Note:- Marhire-hire ombun, maronding-onding dolok lapatanna pardalanan nasian huta nadao
Borta namarhalto= Dumenggan do dohonon sian bagot na marhalto
RPA: Gabe ma jala horas rajanami, andorang so hualusi hami sungkun-sungkun ni rajai, jumolo ma hupasahat hami huhuasi ni sipanganoni. Molo tung songoni pe rajanami naboi tarpasahat hami, pasangaphon hamu hula-hula nami , tung las ma rohamuna rajanami, sai manumpak ma topndimuna marhite-hite tangiang muna, ditambai Tuhanta ma dihami passamotan dohot hinadongan, asa sai adong bahenon nami laho pasangaphon hamu hula-hula nami,
“dinamanungkun ma rajai disintuhu ni indahan masak;, ‘Panggabean parhorasan do nidokna rajanami,!’
RPB: gabe ma jala horas amang boru, “mansai las roha nami di barita panggabean parhorasan nabinoan muna tu hutanami on, Nang ditangiang nami pe antong tu amanta Debata, sai ditambai ma dihamu hahipason, dohot las ni roha, suang songoni, nang sinadongan asa lam marsangap hami, hula-hula muna jala martua hamu nang boru nami. Alai amang boru mardangka do bulung sihupi, margota bulung ni demban
Marangkup do nauli, mardongan do nadenggan,
Marangkup do inna songon na hundul, mardongan songon na mardalan, siangkup ni panggabean parhorasan nahinatahon muna ido amang boru nahupatangkkas hami,
Asa tangkas ma inna purba, tangkas nidok ni angkola,
Asa tangkas hamu maduma,jala tangkas nang mamora , ia sungkun sungkun nami hula- hula muna tung tangkas ma amang boru paboa !!
RPA: Gabe ma jala horas rajanami,! “Marangkup do tutu nauli mardongan do nadenggan, masiangkup ma tutu songan na hundul, masidongan songin na mardalan.
Asa tangkas ma inna Purba, tangkas ma nang angkola,
Asa tangkas tutu hami maduma, sungkun ni hula-hula pinatangkas ma pinaboa,
Raja nami raja bolon;,
“ Diangka bulan bulan na salpu, borhat do anak nami mardalani tu huta ni datulang, tu huta… ….huta ni rajai. Dinasopanagaman pajumpang ibana dohot boru ni rajai,,,. Marnida hinauli ni rupa dohot uli ni pangalaho ni boru nirajai, laos did ok hatana tu boru ni rajai,,…..
las dialusi boru nirajai Huhut dihatahon,,
Ue silaklak ni antajau, sirege-rege ni ampang,
Ue si anak ni amangboru, ibebere ni damang,
Nasampang di au, aduadungku magodang,
Molo saut ho diau, hita natau ripe sonang,
Asal ma olo amang boru mambaen ulaon di pogu ni alaman, diantaran na bidang
Songonima alus ni boru ni rajai, paboa naung marpangoli, Tangkas mav naung udur hita sian bagas Joro ni Tuhanta, patupa pamasu-masuon pardongan saripeon ni anak dohot boru ni hula-hulai, marhite-hite naposona, Asa onpe rajanami;, sai rongkapna gabe ma boru ni rajai, rongkap matua. Sipalas rohani hami boru muna suang songoni humuna hula-hula. Hombar tu pangidoan ni rajai, laos ditingkion ma hami pasahathon sinamot, somba ni uhum somba ni adat, dipogu ni alaman ditongani si mangajana, ima sitangkas ni panggabean, sitangkas ni parhorasani rajanami.
RPB: Gabe ma jala horas amang boru,,,!
“nungnga tangkas las rohanami, songon pangidoan munaido nang pangidoan nami, sai rongkapna gabe ma tutu rongkapna matua, sipalas roha ni amang boru suangoni hami Hula-hula, nuaeng pe diantaran na bidang on, ditonga ni simangajana, rohamu pasahathon sinamot nagok
Pat ni Gaja do inna tu pat ni hora,
Tanda ma hamu anak ni raja , pahompu ni namora
Nungnga pitu lili nami, pawaluhon jugian nami,
Nungnga uli nipinami, ai godang sinamot jaloon nami,
RPA: Gabe ma jala horas rajanami,,! “adat dohot uhum do nanidok ni rajai, tung sangap do hamu rajai dihami boru muna, nasa tuk ni gogo nami bahenon nami do pasangaphon rajai. Ai tangkas do hubotohami rajai,
Dang duhut-duhut ni dulang, alai duhut-duhut ni tolong,
Hula hula nami ,,,,,,(maraga) naso pala gulut di uang, alai gulut di holong.
Jadi nasatolap gogo nami rajanami, patupaon nami do laho pasangaphon hula-hulai.
RPB: Gabe ma jala horas Amang boru,,
Sar do inna barita , pur do alu-alu, dibarita hagabeon ni hamu amang boru, sian najolo sahat rodi nuaeng,” Barita ni lampedeng mardangkahon si bulung bira, barita ni hamoraon ni amang boru tarbarita rodi dia, suang songonido nang hami raja ni hula-hula,………..
Parjaha-jaha di bibir do hami, parpustaha di tolonan,
Namalo maminta singir, ni tondi namasipaoloan, asa nuaneng pe amang boru ai nungnga marsipaoloan tondi ni boru nami, dohot anak muna , asa tangkas ma pasahat hamu amang boru; - Horbo sabara
-Hoda hundulan ni amanta raja,
-Mas saparangguan, suang songoni ringgit sitio suara,
Botima Amang boru,
RPA: Gabe majala horas rajanami,
“Molo didok rajai, molo didok rajai taringot barita hamoraon nami angka najoloi, dang huparsoada hami rajanami, suang songoni do angka barita ni datulang naburju marboru tarbarita do rodidia,
Barita ni bulung singkoru,mardangka sibulung bira,
batita diburju ni tatulang marboru, tarbarita do sahat rodi dia,
las on do nahupangaasahon hami,rajanami umbahen na huberanihon hami ro marsomba tu rajaai,. hombar tu pangidoan ni rajai …………(Margana),tangkas doi psauton nami alai molo siat pangidoan nami jala tumbuk tupangidoan ni rajai, ima Horbo,lombu,hoda dohot mas, Hurupiahon hami ma rajanami,jala molo siat pangidoan nami sahali mangkatahon ma hami jala sahali manambahon.
RPB: Gabe jala horas amang boru,
Taringot dipangidoan muna amang boru, pasahaton muna tuhami sinamont dohot ringgit sitio suara, jala sahali mangkatahon jala sahali manambahon, andoran so hugabehon hami amang boru , pangido hamu jolo panuturion sian dongan parhundul nami hula-hula muna. dohot gogo sian hamu namarhahamaranggi nang dohot noru/bere muna.
RPA: Gabe ma jala horas rajanami,
“Onpe dihita namarhaha maranggi dohot boru, tarlumobi ma hamu raja ni hul-hula nami, Nungnga hutariashon hami Tu hulahula nami Raja ……….., sahali mangkatahon jala sahali manambahon sinamot nanaeng pasahaton tu nasida, alani pinagido majo gogo tuhamu boru nami, las dipangido muse gogo tu namarhaha maranggi, jala dipangido ma muse panuturion tu hula-hulana. ..(dung singkop sude) dihatahon ma:
“Raja nami Raja……………,
Nungnga sisada urdot hami, sisada tortoran,
jala nungnga sisada unduk hami, jala sisada pandohan
asa pege sangkarimpang, tu assimun sada holbung
mangangkat rap tu ginjang, tu toru rap manimbung,
Pasahaton nami ma tu rajai sinamot sahali mangkatahon, las sahali manambahon.
“Nuaeng pe dihita namarhaha maranggi, boru nang dohot bere.! raja naginokkon tarlumobi raja ni hula-hula nami, dipangidoan ni borutta naung sisada urdot sisada tortoran, naung sisada undukl jala sisada pandohan nasida , alani dipangido hami majolo alus sian hamu boru nami, dipasahat ma muse tu namarhaha maranggi, laos dipangido ma panuturion sian hula-hula. Didompakkon tu adopan ni hula-hula ;” Rajanami raja bolon, tangkas songon na tinangi muna, pangkataion nami dohot raja ni boru nami, alai ditingkion pangidoan nami ma panuturion sian hamuna,
Molo manatap inna sian tuktuk, tarida ma tano palopo,
jumolo hami marsantabi tuhamuna hula-hula rajani nabisuk, jal rajani namalo,
aut tung adong pangkataion nami namarjolo hupudi, songo labe-labe ni nahurang molotung humurang hami dihata, sotung unang mangkurangi diangka pangalaho, hita angka anak ni raja jala pinompar ni namalo, asa tuturi hamu hami, rajanami diangka pangkataion nami, Botima rajanami,
Laos dipasahat ma Mic dohot panduan tu hula-hula jala dung simpul panuturion sian hula-hula, las diuduti ma muse hatana;”
Nuaeng pe amang boru nungnga hujalo hami panuturion sian hula-hula nami, dohot boru nami taringot tu pangidoan muna amang boru sisahali manambahon nuaeng pe hu gabehon hami mai, hatahon amang boru ma!...
RPA: Gabe majala horas Rajanami;
Mauliate malambok pusu ma hupasahat hami tuhamu saluhut uduran ni hula-hula nami, Jadi nuaeng pe rajanami pasahaton nami ma, sinamot tu rajai Godangna …….100.000.000 (saratus juta). Hamu hasuhuton nami borhat ma hita pasahathon sinamot tu hula-hulanta jala andorang so dipasahat tu suhut parboru jumolo ma tu parsinabul asa dietong
Songoni mangihut muse ma tu angka suhi ni ampang na opat Dijouhon ma manurut urutanna sesui tu daftar panduan adapt. songon cotoh:
- Paramang tuaon
- paramang udaon
- upa pariban
Dung masuk tu suhi ni ampang na 4 Simalohon, Alana simalohohon I tabodoi, jala godang sipata angka naposo dope nasida ( dang boi dope manjalo adat.
Dung sai sue dipasahat masuk ma tu ulaon na mangulosi
(sesuai Buku panduan )
Posted by B.A. Pakpahan at Monday, October 03, 2011
Kami sangat menghargai komentar yang sifatnya membangun.
Panduan Pangkataion Raja Parhata Ulaon adat Batak ... Pelita Batak Online
Jumat, 04 Januari 2019 14:39:00
uarga besar laho martangiang, masisesaan dosa na diula di taon na buruk, masipodaan dohot masipaboan sangkap tu jolo, huhut manangiangkonsa. Mangihuthon pengalaman empiris, hira tung margogo do tangiang ni angka na porsea i tu ngolu nasida di bona ni taon na imbaru i. Siala ni i do umbahen na sai tahasiholi patupahon i.
Sadarion, apala onom ari di bona ni taon 2019, uju ganup hita manangkapi angka rencana ni ngolu nang angka usahanta di taon 2019 on, dipangkulingi Debata hita marhite hataNa asa di na manangkapi dohot manangiangkon angka sangkap na ulinta i, unang tapadao alai tapahombar ma dirinta nang sangkapta sian sangkap ni Debata na uli tu hajolmaon dohot tu nasa na adong. Gariada dipangido tu hita asa mangolu jala mangula hita di bagasan sangkap ni Debata na uli tu hajolmaon nang isi ni portibi on. Tarbahen hita do i, ala - songon nidok ni hataNa di Filippi 2: 13,- "Ai diula Debata do di bagasan hamu giot ni roha nang ulaon saut, mangihuthon lomo ni rohaNa."
Mangula do Debata di bagasan jala marhite ngolunta patupahon sangkapNa. Ai marhite na songon i do boi hita rap dohot apostel Paulus (Rom 14: 7-8) mangauhon impola ni hadirionta naung tinobusNa mansai arga i, "Ai ganup hita ndang mangolu di dirinta, jala laos ganup hita ndang mate di dirinta. Ai ia mangolu pe hita mangolu di Tuhan i do, jala mate hita mate di Tuhan i do. Asa mangolu manang mate pe hita, tong do di Tuhan i hita." Songon i hita mamereng dirinta ala nang panodoionna tu hita halak Kristen Batak gabe AnakNa saurdot tu na hinalomohonNa do (Epesus 1: 5), atik pe pardosa hian do hita, na so parjambar hian gabe parjambar di Kristus, na dao hian gabe jonok tu ibana pinajonok ni mudarNa i (Epesus 2: 11-15, 19), asa marulaon na denggan hita (Epesus 2: 10). I ma imbar ni ngolu ni na naung pinarpunahon ni Kristus Jesus sian na so pinarpunahonNa. Ingkon sai tapahombar do ngolu, sangkap nang ulaonta tu lomo dohot sangkap ni Debata.
Ia hataNa i dienet sian surat Jakobus, i ma surat na marisihon marragam poda tu angka na porsea di sandok portibion sian bona ni hatutubu ni Hakristenon sahat tu nuaeng nang tu joloan on. Martua do angka na porsea na manangihon, mangantusi dohot mangulahon angka poda i. Impola ni angka poda i mangondolhon sada hamubaon pangantusion dohot pambahenan partondion ni angka na porsea, ndang be sarombang dohot pamingkirion ni partingkianta (Rom 12:2). Sada perobahan paradigma (Inggris: paradigm change), sada hamubaon pangantusion dohot pambahenan partondion do niondolhonna.
Adong onom hamubaon pangantusion dohot pambahenan partondion niondolhon ni hat ani Debata di surat Jakobus i. Sada sian na onom i do na di Jakobus 4: 13-17 i. Masirainrainan do onomsa. Denggan do molo taida jo dia na lima i. Dung i tapangke ma gumodang tingki tu na paonomhon i na mansai ampit di minggu Epiphanias on, i ma minggu panandaion di hadirion dohot lomo ni roha ni Debata Sitolusada i di pardalanan ni ngolunta marsadasada dohot marsasahuria di portibion, di abad pa-21-hon on.
Naparjolo, somalna sai tapasiding do hadadabunta tu bagasan pangunjunan. Alai hatani Debata mangajarhon martua do halak na manaon di pangunjunan. I do hataNa, atik pe ndang Debata na mangunjuni hita, alai pangoloion to elaela jala sangkap-sangkap ni roha do na mambahen madabu hita tu pangunjunan (1: 12-14). I do hataNa atik pe sialoon do sibolis, jala sipajonohon do diri tu Debata (4: 7-8). Nda sada paradigm change i, hataNa na mandok na martua do na manaon di pangunjunan?
Napaduahon, maralo tu hasomalan ni jolma na marnida donganna jolma marguru tu kondisi dohot status sosial ni sasahalak - isara molo antar mora ibana dumenggan do panabian tusi sian panabian tu na pogos - ia pangajarion ni Debata di surat Jakobus mandok na so jadi hita marnida bohi maradophon donganta jolma (2:1, 2-10). Nda sada paradigm change non i di hita nuaeng di Indonesia on na lam segregasionalis, marnida jolma tu latarbelakang ni sasahalak, na naung sanga tatinggalhon, naung mangondolhon hinauli ni bhinneka tunggal ika, songn i parheheha pola lam togu marhembang diskriminasi politis di 9 propinsi, songon na nidapot ni peneliti LIPI: "Molo ndang saugamo dohot hita ndang sipilliton nasada an."
Napatoluhon, somalna mansai lomo do roha ni jolma manghatai jala tarrimas siala ni bahat sibonsiri, termasuk ala ni stress binahen ni tuntutan ni ngolu. Bahat do mara na ro tu angka na so mangarajai dilana. Maralo tusi hatani Debata mandok dumenggan do di ngoluon angka na girgir manangihon, bangkol manghatai dohot bangkol tarrimas (1: 19, patudos Parjamita 7: 9). Domu tusi do hata bisuk manjagahon dilanta on: Dirante ma dilana (1: 26).
Di partingkian digital nuaeng, ndang holan semboyan na mangihut on na dipangke paingothon angka na so boi mangorom pamanganna, "Pamanganmu do babiatmu," alai dohot do semboyan on tu angka na so mangorom jarijarina di partingkian digital na digohi barita hoax, "Jarijarim do babiatmu", ai boi do gabe tu hurungan dongan molo mangalanggar UU Teknologi Informasi.
Paopathon, tu angka na porsea na humurang patupa pambahenan na denggan di ngolu, diondolhon hata ni Debata do taringot tu hinaringkot ni haporseaon na marpangulaon (2: 17). Siala ni i do diajarhon dua na mangihut on taringot tu ngolu na marhadaulaton. "Ia hadaulaton na ias jala na so marlindang di roha ni Debata i ma mandulo angka na so marama na so marina nang na mabalu di haporsuhonnasida" huhut "mangaramoti diri maralohon portibion" (1: 27). Pinsang-pinsang do i tu angka ruas ni huria protestan na so manggohi ngoluna dohot ulaon na denggan dalanna mandok mauliate tu Debata na patigor ibana marhite basabasa haporseaon di silang ni Jesus Kristus na manobus angka dosanta.
Napalimahon, tu angka na ganggu martangiang diajarhon do na molo martangiang sasahalak ingkon di bagasan haporseaon do (1:6), ai margogo situtu do tangiang ni partigor (5:16). Pinsangpinsang do i tu angka na so togu be haporseaonna di gogo ni tangiang dohot di tangiang pinargogoihon ni Tondi i.
Udut ni na palimahon i do hataNa di Yak 4: 13-17 i. Mansai ampit do hataNa i tu hita nuaeng na lam marnida hagogoon ni hajolmaon di Era Revolusi Industri Napaopathon. Di partingkianta nuaeng nunga gabe hasintongan hata bisuk na mandok hinaringkot ni perencanaan jauh-jauh hari. Digoari angka na so marbisuk do haotoon molo mangula marnida di lapik. Ndang adong pangaradeion. Ndang adong perencanaan na denggan. Ndang jadi ndang adong sada perencanaan na denggan taringot tu aha sidungdungon, dia sipatupaon mandungdung sidungdungon i, jala songon dia ma dalan (Jaha: strategi) mandungdungsa. Angka dalan manang strategi na ampit pe nunga ingkon sipastihonon, atik pe ingkon adong do haradeon paampithon strategy na imbarui tu kondisi na imbaru na tubu di pardalanan ni tingki.
Na tangkas hata bisuk on do dihaporseai jala dipatupa hita jolma nuaeng on: "Molo denggan diparade ho saluhut laho mandungdung sidungdungonmi, ba nunga boi botoonmu hasil na denggan." Lobi sian i dope tahe, di tingkinta nuaeng nunga lam margurasa pandapot na mandok songon on: "Tarbahen jolma i sandiri do mandungdung sidungdungonna, mangadopi siadopanna, mangatasi angka hamaolon di ngolu ni jolma i marhite hinatimbo ni angka parbinotoan na marragam i, so pola ingkon manungkun manang na dihalomohon Debata i manang ndang, so pola ingkon mangido pangurupion manang lam ma marsigantung tu huaso di duru ni diri ni jolma i, i ma huaso pangurupion ni Debata. Ndang taharingkothon be campur tangan ni Debata, atik pe adong do Debata. Hajagoon ni jolma boi mangatur.
Di partingkian ni panurat surat Jakobus nunga tubu tong pamingkirion na songon i. I do na andar di Jakobus 4: 13: "Sadari on manang marsogot laho ma hami tu huta adui, asa disi hami sataon martigatiga jala mangomoomo." Jolma i manangkapi aha siulaonna, dia sidungdungonna, jala songon dia manghalashon naung nidungdungna i. Ndang adong disi huaso nang pangurupion ni Debata. Laos ndang ringkot paampiton sidungdungon i tu sangkap ni Debata di hajolmaon. Ganup ma manangkapi saurdot tu sangkap manang sintasintana sandiri. I ma pamingkirion nialo ni hata ni Debata. Dipauba ma pamingkirion si songon i tu pamingkirion dohot parange haporseaon na sintong, na imbaru, i ma na tarsurat di ayat 15:
"Singkat ni i ma nian dohononmuna: 'Molo na lomo roha ni Tuhan i, mangolu ma hami, jala bahenonnami ma on dohot an" (4: 15).
Adong dua na hinangkam ni nayat 15 on.
Naparjolo, mandok na ganup manangkapi sada siulaon, ganup mamingkiri dalan na ampit mandungdungsa (Indonesia: strategi), dohot ganup manangkapi dia sidungdungon, laos ganup mamingkirhon songon dia manghalashon naung tartundung sidungdungon i, ingkon parjolo situtu do pastihononta na saurdot do angka i tu lomo ni roha ni Tuhan i. Ndang jadi lomolomonta manangkapi siulaon ni ngolu ni angka anak ni Tuhan i. Ndang be sangkapsangkapta sandiri sipatupaonta. Ingkon sangkap ni Debata do. I do imbarta sian sangkap ni na so sioloi Debata Sitolusada naung manobus hita i.
Molo saurdot tu lomo ni roha ni Debata, dipatupa ma i sadenggandengganna. Molo nunga saurdot i tu lomo ni roha ni Debata ndang jadi ganggu be rohanta mangulahon i dohot mandungdung i. Unang alang rohanta mangulahon i.
Marhitehite goar ni Tuhan Jesus ma nasa na taula, di hata nang pambahenan, sian nasa roha songon na tu Tuhan i, ndang songon na tu jolma (Kolosse 3: 17, 23). Unang ala ndang marsitutu hita mangulahonsa sadenggandengganna gabe Debata tasalahon uju ndang saut tardungdung sidungdungon i. Jala molo nunga tardungdung sidungdungon i, unang ganggu rohanta manghalashon i. Dalan mananda lomo ni roha ni Debata na uli dohot na sun denggan di ganup partingkian dohot inganan i ma marhite na manguba dohot paimbaruhon pingkiranta (Rom12:2). Ndang otomatis i masa. Mansai ringkot do manangiangkonsa asa digohi pantas ni roha hita mananda lomo ni roha ni Debata, ai ihut tusi do tarbahen hita marparangehon na tama di Tuhan i, marparbuehon nasa ulaon na denggan (Ida Kolosse 1: 9-10).
Mansai ringkot do hita halak Kristen Batak di taon 2019 on, di na mamonai sude na tasangkapi di ngolunta di ariari na ro manungkunhon sungkunsungkun on: Nunga saurdot on tu lomo ni roha ni Debata, jala nunga taida di mata ni partondionta na dihalomohon Debata do na tasangkapi on? Dison do mansai porlu ngolu partangianganta, ngolu meditasinta i. Molo ndang dope, ba unang tapatupa i. Talului ma na saurdot tu lomo ni rohaNa. Alai molo nunga saurdot be tu lomoNa, ba tapangido ma gogo sian Ibana patupahon i.
Tapangido ma pandonganionNa. Tapangido ma bisuk sian Ibana. Tapangido ma pangurupionNa. Sai na lehononna do i molo tapangido di bagasan haporseaon.
Mansai ringkot do on ndang holan di angka sundut na omposo na manontuhon dia ma siparsiajaranna dung tamat SMP, SMA di bulan 4 na ro, dung sidung Kuliah, manang uju mangalului karejo na parjolo manang karejo na paduahon manang patoluhon manang paopathon, alai mansai ringkot do i nang di angka sundut na tumua, angka pegawai nang uluan, angka sijalo ulaon nang silehon ulaon, angka partani, partigatiga, pardengke, parpinahan, pengusaha, pamarenta, sijaga keamanan ni rakyat, sipatupa dohot sipanjongjong uhum, na mangula di negara dohot di swasta, na mangula di duru ni jabu dohot di bagasan jabu. Sude ma tahe.
Napaduahon, di na manangkapi siulaonta di bagasan taon on dohot di pardalanan ni ngolunta, taingot ma na sai rade do Tuhanta pardenggan basa i jouonta parsidohot manumpahi dohot pasauthon na tasangkapi i.
Songon hata ni Buku Endenta No 66:1 i, "Debata Baen Donganmi, laho mangula ulaonmu, baen Ibana haposanmu, sai paserep rohami. Debata baen donganmi, Debata baen donganmi." Unang baliksa, tapangasahon hagogoonta, hapistaranta. Ai ia hita jolma on, tung beha pe timbo ni hapistaranta, sai adong do angka na boi dohonon di duru ni hatauonta. Jala di bagasan hatauonta i sai adong do nang disi hagaleonta. Mansai ringkot do hita manjou, mangaloas Debatanta Sitolusada i mandongani hita. Lam timbo parbinotoanta dohot hatauon hajolmaonta, lam timbo do pangunjunan na ro tu hita ndang manjou Debata di ngolunta. Siala ni i, andorang so mamonai, di na mamonai dohot di na patupa jala dung mangujungi ulaon mangulahon ulaonta i tongtong ma tapangido jala taelekhon marhite tangiangta pandonganionNa pasauthon sude (Epesus 6: 18).
Na dua na di ginjang i ma hamubaon pangantusion partondion nang parange di hita di minggu Epiphanias on, i ma pangantusion na meret sian na mandok boi do lomolomonta angka na porsea i manangkapi na tasangkapi tu pangantusion dohot pamabahenan na mandok na ingkon tasulingkiti do di ulaonta nang di sidungdungonta manang na naung dihalomohon Debata, manang naung saurdot dohot lomo ni roha ni Debata angka sangkap ni ngolunta i. Angka sangkapta tu dirinta dohot angka sangkapta tu donganta jolma ingkon do jolo tasungkunhon sungkunsungkun on: Nunga dihalomohon Debata i manang ndang? Nunga saurdot i tu lomoNa manang ndang dope? Lomo ni roha ni Debata do suhatsuhatta. Laos tatulak ma pangantusion na mandok na tarbahen hita do mandungdung sadenggandengganna na taparsinta dohot na tasangkapi i di ngoluon mangasahon hapistaran dohot hatauon hajolmaonta. Baliksa sai tajou ma Debata tu ulaon nang sidungdungonta i asa Ibana na dohot patauhon hita mandungdungsa.
I ma na denggan. Molo ndang taula na denggan na taboto i di ngolunta, hata ni Tuhanta mandok mardosa do manang ise na umboto na denggan alai ndang mangulahonsa (Jakobus 4: 17).
Dipasupasu Tuhanta ma hita ganup manangkapi ganup sintasinta saurdot tu lomo ni roha ni Tuhanta, jala tajou ma Ibana tongtong patauhon hita mandungdung angka sangkapta na saurdot tu lomo ni rohaNa tu dirinta nang tu hajolmaon. Amen.
Torsa Na Jempek: SANGGE-SANGGE on Eda? - PALAMBOKPUSUPUSU
Home » TORSA » Torsa Na Jempek: SANGGE-SANGGE on Eda?
10 October 2017 TORSA Edit
Sangge-sangge on Eda !!.
Ise na so mananda Nai Pardomuan molo di Pasar Pagi Parluasan Siantar, holan didok pe parsanggesangge nunga sude mananda i. Tung ise pe disungkun disi, parbessa, tukang sorong, pareman, supir motor dohot partigatiga lampet pe disungkun ingkon mananda Parsanggesangge.
Mamungka marrumatangga nunga martigatiga ibana di Parluasan. Mulana martigatiga lasiak do nian ibana, alai i ma huroha laos songon dai ni lasiak nasiak i do diae ibana na martigatiga lasiak i. Sipata do dihabangkon hatop tu ginjang argana alai olo tompu madabu tu toru, so sundat muse nauraan moru boratna ala ura melos, sude i mambahen harugian ma ujungna.
Dipahosing nasida martigatiga pege, alai tong so marhasoan mangalo toke pege si godang hepeng sian Saribu Dolok dohot sian Kabanjahe na olo sipata paturunhon arga ni pegena asalma gojap donganna. Ujungna parmodal saotik songon Nai Pardomuan monjapma i ala so boi maralo arga ni tigatigana.
Laho ma martungkangtungkang Amani Pardomuan dang martigatiga be nasida, “bangkrut ” ninna jolma i manghata nasida. Marsiala na olo marsidabuhon arga asa sega alona, angka “parmodal tipis” gabe gadap ma so margellok.
Dung so martigatiga be nasida holan na monggop di jabu ma Nai Pardomuan. Alai dipungka ibana ma manuan sanggesangge di tano parjabuan ni jolma di hambirang jabu nasida i. Nda dohonon antar bolak dope tano na marisuang so dihahua di huta nasida Rambung Merah.
Ganup ari sai dipabolak ibana do manuan sanggesangge di humliang jabu nasida i dung dipaidohon tu angka partano na tarulang disi. Sipata olo do mengkel suping Amani Pardomuan molo diida ibana bolak ni parsanggesanggean ni ni olina i. Alai dapot do dilapati ibana i, ala sian na marbaju pe Nai Pardomuan muba do padotna mangula, alani do asa tubu holongna tu parsonduk bolonna i.
“Holan uapna i laho padao rogit pararon do sanggeangge on” ninna Nai Pardomuan tu jolma i molo disungkun tu aha suanonna songon i bolakna sanggesangge.
Dang sumurut antong Nai Pardomuan, porsea do ibana mansai ringkot do sanggesangge. Padao rongit, asa dao ulok sian jabu ala nunga ias humaliang, jala langku do muse haduan i gadison tu angka parlapo makan dohot parkatering, ninna rohana.
Onom bulan dung disuan ibana sanggesanggena i nunga boi antong buaton, dang hinata napu ni tano Simalungun so pola i napuon.
Dihunti ibana sanggeanggena i tu pasar pagi Parluasan tibu manogotna i. Amani Pardomuan ma marorot si Pardomuan paima so mulak inantana i, ai sanga do antong jolo mulak sian pasar pagi asa borhat ibana martungkang.
Hape ndang songon hinirim ni rohana ura langku sanggesangge binaoanna i, ala godang hape martigatiga sanggesangge. Alai ndang sumurut Nai Pardomuan, maringkon do rohana langku sanggesangge sinuanna i. Asa ganup adong na mamolus sian jolo partigatigaanna i dang marnaloja manang maila manggorai na mamolus i.
“Sanggesangge, sanggesangge on Eda” sai i ma dohononna, manang “Sanggesangge, sanggesangge Inang, bagakbagak jala angur ura do argana, di hamu Eda?”
Marlaba do loja ni Nai Pardomuan, ganup ari suda do sanggesangge binoanna i. Lam tamba ari tamba bulan lam toropma mananda ibana dohot manuhor sanggesangge sian ibana. Dang hinata, molo taringot di arga so adong tolap mangalo ura ni sanggesanggena ala sinuanna sandiri do antong. Ndang songon partigatiga na asing na manuhor sian halak muse do asa adong gadisonna.
Alai na mambahen sai ingot jolma i tu Nai Pardomuan na so olo mansadi i do ibana sai manise angka na mamolus sian jolo partigatigaanna huhut mandok:
“Sanggesangge, sanggesangge on Eda. Sanggesangge on Inang, ura do”
I ma mulana gabe targoar ibana Parsanggesangge. Angka parlapo makkan, parkatering, partigatiga di jabu, manang partigatiga Pajak Horas sian ibananama manuhor sanggesangge. Sipata songon na so taradopi ibana be angka godang ni pangidoan sanggesangge sian angka panuhor. Ai dohot do nang sian Porsea, Balige, Kisaran, Tanjungbalai nang sian Pakanbaru Riau mangido sanggesangge sian ibana.
Dang holan sanggesangge sinuanna i be diboan ibana ala so taralosa be pangidoan ni panuhor. Olo ma ibana rap Amani Pardomuan marbessa barang arianna i mandiori sanggesangge tu hutahuta humaliang. Amani Pardomuan pe ndang martungkang be asa adong mangangkupi niolina i. Gariada angka hombar jabuna pe nunga sude manuan sanggesangge di alamanna be manang di tano na tarulang humaliang huta nasida i. Tu Nai Pardomuan ma nasida manulak i molo dung boi gadison.
Taon marganti taon, si Pardomuan pe nunga adong tolu tinodohonna, sada baoa dua borua. Parngoluon nasida pe tahe nunga andul dao dumenggan, ia haru jabunasida so inama bagakna jala bolakna na saladang???. Domu muse nunga manuhor motor pikkap nasida asa adong manarui barang nasida. Singkola ni anakna i pe sude denggan do, jala ture muse pangalahona.
Tarbarita ma tahe molo Parsanggesangge, ndang holan di pasar pagi Parluasan. Sangap ma nang goarna ala nunga tubu ngoluna nuaeng on. Haidahan do i molo laho Nai Pardomuan tu ulaon pesta manang mardalani, ueeee hamuna horunghorung masna i sabalga ni sanggesange i ma alit di rungkungna. Golang masna pe dohot tintinna tung balga ma sabalga ni bona ni sanggesangge ndang songon tipis ni bulung ni sanggesangge inon maradu songon na dokdohan idaon.
Songon i do tingki laho mangoli si Pardomuan, ala boru ni dongan na hansit do na naeng parumaenna i, tung jamot do dibahen Nai Pardomuan. Ala nunga marsihaholongan anakna tu na naeng parumaenna, mansai las do rohanasida, muse burju, lambok na naeng parumaenna i nang natorasna atik pe ndang namora.
Diparade Nai Pardomuan do Mas horunghorung, sibong, tintin dohot golang mas na balga, sabalga ni bona ni sanggesangge i dilehon tu parumaenna.
“Ndang olo ahu ho mamahe mas molo holan satipis ni bulung ni sanggesangge. Alai ingkon balga do molo boi lobi sian balga ni bona ni sanggesangge tuhoronku di ho. Ai so tu ise be i muse tongnama laho di hamu nadua i” ninna Nai Pardomuan huhut manghaol gomos dohot mangumba na naeng parumaenna i. (Medan, 101017)
Pdt.Herwin Harianja, S.Th: Ulahon Ma Haluaonmi
Ulahon Ma Haluaonmi
Turpuk: 2 Musa 7: 14-25 (Ep. Job 38: 25-33)
Ndang adong na marhagogoon mangambati sangkap ni Debata laho paluahon bangsoNa. Disangkapi laho paruarhon Israel sian tangan ni Firaun asa gabe bangso na marsomba/ beribadah nasida. Nangpe naung tardok na gogo Firaun di tingkina, alai tung so tuk do i mangambati sangkap ni Debata laho paluahon bangsoNa. Ndang marnangon huaso ni Firaun mangambati sangkap ni Debata.
Ditonahon Debata do tu si Musa laho patupahon tanda sian Debata. Di turpuktaon aek gabe mudar. Dalan ni Debata do i papatarhon paboa Ibana do Jahowa na sun marhagogoon. Jala na marsangkap ma ibana paluahon bangsoNa sian tangan ni Firaun na menindas, manggosagosa dohot marlomolomo tu nasida. Tapaihutihut ma di bagasan turpuk jamitantaon, songon dia do Debata paluahon bangsoNa i.
II. HATORANGAN – PANGABAHAN
Debata martontang dohot Firaun paluahon bangsoNa
Disangkapi Debata naeng mamboan haruar bangso Israel sian parhatobanan Misir. Ndada holan mamboan boti sintuhu ni ulaon ni Debata tu nasida, alai na umbagas sian i dope, di ayat 16 didok; “Loas bangsongKu laho, asa disomba Ahu di halongonan”. Na marlapatan do i memerdekahon Israel sian parhatobanon. Merdeka/bebas ndada na marlapatan gabe bebas tanpa kendali mangulahon manang aha, manang gabe nasida tuan di nasida, alai kemerdekaan di pengabdian tu Debata. Ojahan, unok dohot tujuan ni kemerdekaan ni bangso i, ima; pelayanan atau pengabdian, atau ibadat kepada Tuhan. Di keadaan na merdeka i, Israel gabe naposo/ hamba ni Debata (3 Musa 25:42, 55).
Bangso Israel nampuna ni Debata na sah, alai na pinarlomolohon ni Firaun; di gosagosa jala diparhatoban. Paluahon bangso i sian si Firaun na marlapatan do i mengembalikan keadaan hukum yang telah diinjakinjak Firaun sekian lama.
Martongtang (berkonfrontasi) Debata dohot Firaun laho patulushon sangkapNa paluahon Israel. Di partongtangan i dipatuduhon Firaun do tangkang ni rohana. Di bukku 2 Musaon dihatindangkon 20 hali pandohan martangkang ni roha si Firaun. Dipatupa Debata uhum (tulah), aek gabe mudar laho patandahon “hagogoon ni Jahowa” na mangido tu Firaun asa paloashon Israel haruar sian gomgomanna.
Sada na torang tabereng di partongtangan i; na parjolo, huaso ni Debata maralohon huaso na adong di portibion. Di ujungna gabe sada credo/ pengakuan do i di Israel paboa marhite tangan na gogo Israel dipalua sian parhatobanan Misir. Napaduahon, Debata sipangantoi di kemerdekaan ni bangsoNa sian tangan ni na manggosagosa hak dohot kebebasanna.
Angka dongan na pinarhamaol ni Debata, martontang do Debata maralohon dosa dohot hamatean di bagasan Jesus Kristus laho memerdekahon manang paluahon hita sian i. Di pihak ni Debata do hamonangan di partongtangan i. Asa angka na porsea tu Jesus Kristus nungnga be merdeka manang malua sian huasona. Sibasabasa do i di hita sian Debata. Sipahusorhusoronta di ngolunta songon dia do hita mengisi kemerdekaan manang haluaon i. Sada na pasti kebebasan na berkepatuhan do anggo kebebasanta di bagasan Jesus Kristus. Di hadirion na bebas berkepatuhan i, sada kesempatan do i di hita laho pahembangkon lomo ni roha ni Debata.
Tarajumi do torop sian tonga ni hita naung taruli hamonangan i, gagal mamangke tingki na ni dalananna. Lapatanna, ndang di isi haluaon naung jinalona di bagasan Jesus Kristus dohot angka ulaon na sarrombang tu si. Torop marlembalemba hita angka Kristen. Lemba mamelehon ngolu dohot tingki tu Debata. Marhite jamitaon, disosoi do hita, songon Israel na pinaruarna asa marsomba/ beribadah do nasida tu Debata. Portibion ingkon rajumanta do songon panggung/ inganan beribadah di hita. Asa di angka profesinta, baik guru, sittua, pandita, partigatiga, kontraktor dohot angka profesi na asing sada lapangan do i di hita, ima lapangan beribadah.
Na mangihut muse, dijou do hita asa hobas hita paluahon angka dongan na tertindas manang na targosagosa. Tertindas manang hona gosagosa alani ketidak adilan dohot kesewenangwenangan ni pihak tertentu.
Debata papatarhon huasoNa marhite “aek gabe mudar”
Dipatupa Debata do tanda, ima aek gabe mudar. Dibalik ni tanda i, Debata do na mangula. Aek ima sada haporluan na primer di jolma na mangolu. Holan 7 borngin do masa songon i dibahen Debata nungnga humasusa nasida mangalului aek si inumon ni halak Misir. Autsura pintor montok aek di portibion marudut ma tu tanda-tanda kematian. Ai nang di dagingtaonpe adong do aek. Dipangke Debata do sada sian kebutuhan na primer ni jolma laho patandahon paboa Ibana do Jahowa. Dihirim roha ni Debata do tanda i manogunogu roha ni Firaun asa manada Debata dohot hagogoon ni huasoNa. Alai tongtong do ibana martangkang ni roha ala boi dipatupa angka parsibalikmata sisongon i. Songon i do na masa, lam tu tangkangna do jolma na so mananda manang na manoishon angka tanda na pinatupa ni Debata.
Sasintongna, dalan ni Debata do angka tanda i laho manogihon tu panandaon na tangkas di huaso dohot hagogoonNa. Di balik ni tanda aek gabe mudar, ima Debata na mangula. Lapatanna, tanda i, ima na boi binereng ni si malolong, alai anggo hagogoon ni Debata na mangula di balik ni i, di bagasan roha na ma i pahusorhusorhusoron. Si Firaun, nungnga martangkang ni roha ibana. Ndang dapot be roha dohot ateate na pahsorhusorhon, ise do na mangula di balik ni tanda i.
Dalam rangka patulushon haluaon ni Debata do tu Israel dipatupa Ibana tanda i marhite si Musa dohot Aron. Lapatanna, ojahan ni tanda i, ima sangkap haluaon/ kemerdkaan ni Israel. Asa ndang boi tarsirang hita, tanda aek gabe mudar sian sangkap haluaon na naeng sipatuluson ni Debata.
Angka dongan na pinarhamaol ni Debata. Molo tu hita angka na porsea di bagasan Jesus Kristus, ndada marhite tanda be Debata papatarhon huaso dohot hagogoonNa laho patupahon haluaon/ kemerdekaan tu hita. Nungnga langsung Debata sandiri ro manopot hita di bagasan Jesus Kristus. Hagogoon ni huasoNa patar si tutu di hita di na hehe Jesus Kristus sian na mate. On do na hinatindangkon ni angka apostel tu hita. Dalam rangka haluaonta manang kemerdekaanta do sian huaso ni dosa dohot hamatean dipahehe Debata Jesus sian na mate marhite hagogoonNa.
Nungga bebas/ merdeka hita sian huaso ni dosa dohot hamatean i. Nungnga be marngolu na imbaru hita ala ni hagogoon ni Debata naung patar na paheheon Jesus sian na mate i. Alani i, marparange ma hita di haimbaruon i. Imabru di pola pikir, imbaru di pangkataion, imbaru di cara panangkasion tu angka na masa. Di saluhut hadirionta ma tahe ingkon imbaru.
Tarboanboan do hita di partingkianta saonari mulak mamarangehon ngolu na robi, di pangalaho nang di pangkataion. Di maol ni keadaan na ta adopi laho mampartahanton ngolu; “orang yang tidak mengikuti arus, tidak akan kedapatan kebagian”, “orang yang tidak ikut berlaku curang, tidak akan kedapatan bagian”. On do tantangan di hita di partingkianta saonari. Masa ma keserakahan, haormuson, penipuan, masipaotootoan di bagasan dame. Ujungna, gabe mulak ma muse hita mamparangehon ngolu na robi i.
Kemerdekaan/ kebebasan naung dibasabasahon Debata tu hita di bagasan Jesus naung mulak mangolu i, ima kebebasan na ingkon berkepatuhan, kebebabasan na patuh, taat tu Debata. Antong ta operasihon ma ngolu na marhaimbaruon i. Marparange ma hita di hamimbaruon i.
Ia mangolu pe hita nuaeng mangolu di Tuhan i do. Ia mate pe hita mate di Tuhan i do. Antong mangolu manang mate pe hita tongtong do di Tuhan i. Ai nungnga dimerdekahon/ dipalua hita marhite tanganNa na marhagogoon i sian huaso ni dosa dohot hamatean. Antong binsan sadihari dope, ta ulahon ma haluaonta i. Diboto Debata do tuk ni gogonta mangulahon haluaonta i, ido umbahen didok; “Ai idama sai na dongananKu do hamu rasira sa ajal ni hasianganon”. Amen
Diposting oleh Pdt. Herwin Harianja, S.Th di 22.39
ISTILAH DAN NAMA-NAMA WAKTU, HARI, DAN BULAN DALAM BAHASA BATAK (TOBA)
Di hita halak batak, ari-ari manang tingki adong do goarna di bahen na joloani inon. Molo di hita dalam bahasa Indonesia , adong ma...
“ADAT BATAK ” "Jangan malu jadi orang Batak....." kira-kira demikian lagu Batak yang dibawakan Trio cilik yang per...
Yesus mengubah hidup kita menjadi hidup baru
Nas Khotbah: Johanes 3: 1-8 I. Pendahuluan Kehadiran Yesus Kristus di dunia ini adalah kehadiran Kerajaan Allah. Kerajaa...
Andreas A. Yewangoe I. Diakonia Sebagai Salah Satu Tugas Gereja Pada umumnya gereja-gereja memandang diakonia sebagai salah satu tug...
Munculnya eutanasia sangat erat hubungannya dengan kemajuan ilmu pengetahuan dan teknologi (IPTEK). Seiring kemajuan IPTEK itu sendiri, m...
Artikel Theology (5) Umum (3) Khotbah (2) O..Tano Batak (2)
HKI Resort Balam Blog's
Partitur & Music Koor
Herwin Harianja | Buat Lencana Anda
Pdt. Anthony Tobing
Pdt. Yansen Hasibuan, S.Th
Cintaku Yesus: Barita Mardongan Poda
AI SONGONI DOPE PARHALADONTA?
Adong ma sahalak parhalado na tongon laho mangurus siurusonna. Diparkir ma hondana, laho masuk tu jabu ni parjabu. Ndang pola sadia leleng di jabu i, hape dinalaho mulak, nunga dibuat panangko hondana i.
Ala ni na masa i, ditelepon ma tu amanta na karejo di kota na asing. Dungi pintor ditelepon ma tu amanta i ma tu laena, jala laena i pe parhalado do. Adong ma na mandok sabar jala huhut ditangiangkon asa muba roha ni panangkoi. Alai ala ni hormat dohot niar ni laena on marhulahula pintor dibahen do usaha laho manungkun na malo (datu), ingkon urupan do hulahulaniba, nina rohana. Dibahen datui ramalanna, huhut diparade siboanon ni na manungkun i, asa dipaulak panangko i honda i. Adongma siinumon, adong sipispishonon tu alaman, adong si simpanon di ginjang ni pintu. Nungi diboan ma sude na nilehon ni datu i, pintor hatop ma diparidi, dipispishon tu alaman, disimpan diginjang ni pintu. Sudema diulahon na ni dokni datu i, didok rohana asa hatop ditaruhon hondana i, ala didok datu i mulak do i borngin on asal ma naung dibahen hamu na hudok i.
Hamu angka dongan panjaha, asa taida jo: sahalak parhalado magoan honda, dungi donganna parhalado muse manungkun datu. Marlapan do i, parhalado i do na laho tu datu, jala diulahon parhalado i do na nidok ni datu i.
Sega ni na masa i ate dongan? Ai songon i dope haparhaladoonta dipartingkian on? Hape tangkas do hita manjamitahon asa unang mardatu, tu Debata ma mangalualu asa dipatuduhon na dumenggan. Molo holan na manjamitahon do hita, didok ma i angka na paotooto dirina (Jak.1:22). Nunga tangkas anak hatiuron do hita jala ingkon mangolu songon anka anak hatiuron, didok do: (Epesus 5:8).
ALA NI LIPSTICK GABE NGANGANG
Tongon di ari natal laho pajojorhon ma angka dakdanak. Didok roha ni sahalak inantama, sahali sataon do songon on, apala tamba uli ni borungkon berengon ni natorop laho pajojorhon, ninna roha ni inanta i.
Bagak ma antong idaon boruna i ai rara bibir ni boruna i.
Alai dung dibahen lipstick i, gabe so pola be mangan boruna i laho tu Gereja. Manghatai pe ndang olo be, sotung mago lipstick i, ninna rohana. Ndung sahat digereja pintor didapothon ma angka donganna ma ibana ala nunga mansai uli asing sian na somal dohot asing sian angka donganna. Sude ma angka donganna i manungkun, ise mambahen i, sian dia dapot hamu i? Alai ndang manghatai be holan diundukhon, ditudu, diupirhon, angka ima alusna tu donganna i.
Sahatma muse tu napajojorhon, laho ma tu jolo rap dohot angka donganna. Dibahen guruna ma abaaba asa mulai pajojorhon. Sian parjolo mansai tangkas do begeon angka sipajojoron i. Alai sahat ma tu dakdanak on, didok do sipajojoranna i, alai ndang tangkas be habegean baliksa hira na ngungu ma begeon. Sai didok ma tu ibana, dokhon sahali nari, gogo jala tangkas dok. Didokhon ma sahali nari alai tong songon i soarana. Gabe tarsonggot ma natorasna, maboha do ulaning borungki? Dung i didapothon ma jala disungkun, boasa songon i ho? Huhut ma ditudu bibirna na marrara i. Hape holan manjaga lipstick i do hape unang sesa, gabe ndang domu be bibirna i manghatai, gabe so tangkas begeon.
Hamua angka dongan! Ndang sude hape na uli idaon gebe ulima sasintongna. Gabe manegaido haulion i gabe so dihatahon be sipajojoronna i dohot denggan, ai nunga holan tu si rohana. Laos parsiajaran ma on di angka natoras, unang holan pauliuli penampilan hita on, alai tauji ma mambahen uli apala roha parbagasan i. Roha parbagasan i do na umporlu, ianggo na tarida on na laho salpu do i sude. Tangkasma tahangoluhon hata i: ianggo jolma rupa do na niidana, alai anggo Jahowa roha di bagasan do na niidana (Samuel 16:7b).
ANAKHU DO HAPE
Somal do di ari natal manang di taon na imbaru, sai mulak angka pangaranto tumopot natorasna asa rap marlas ni roha di taon baru i. Adong ma sahalak dolidoli naung pola lima taon ndang hea mulak, alai anggo na sahali on mulak ma ibana. Nunga sai dipapungupungu hepengna asa adong lehononna tu natorasna dohot tu angka anggina, jala diboan ma angka sipanganon na tabo asa las roha ni natoras dohot angka sisolhotna.
Tongon tar holang do huta nasida sian inganan na ribur jala ingkon mandalani gadugadu ni hauma dope tolhas tu bagas nasida. Ala adong gangguan ni kendaraan nasida dipardalanan, gabe ingkon borngin ni ari ma ibana sahat, dung i mardalan di naholom ma muse. Didok rohana, sai na hurang tibu sahat asa gira pajumpang dohot natorasna dohot angka sisolhot.
Hape dinaso panagaman, nunga adong sahalak amanta di inganan na holom i holan paimaima halak na lewat. Didok roha ni amanta i, laho jumpang ma ari natal dohot taon baru, hape hepeng so adong. Dongan marlas ni roha, mangllang jagal, manuhor roti dohot minuman, hape keluargangku ndang boi manuhor manang ahaala soadong hepeng. Jadi nunga marsitutu amanta on paimahon halak na lewat, hutodong ma annon asa dapotan hepeng iba, ninna rohana.
Mardalan ma antong dolidoli pangarantoi huhut sorat mamboan angka siboanonna. Dung dibege amanta i adong jolma mardalan, didok rohana ma, on ma ibana, paruntungan ma on. Pintor dipasak ma dolidoli i laos dabu tu hauma i jala pingsan. Dibuat ma sude na binoan ni dolidoli i dohot dompetna na marisi hepengi. Lasma rohana, nunga dapotan ahu, laos mulak ma. Nangetnanget ma amanta on mardalan jala sian pudi ni jabu ma ibana mulak unang adong na umbotosa.
Ndang sadia leleng, sadar ma dolidoli i jala dinunuti ma mardalan sa sahat tu huta. Dung i dituktukma bagas ni natorasnai jala tung las ma roha nasida umbege soarai, ai anakhu do i ninna roha ni natorasna. Dung dibuka pintu pintor marsihaolan ma nasida ala ni sombu ni sihol ni roha. alai tompu ma tarsonggot natorasna i mamereng anakna i ai tung rotak paheanna, bohina, tanganna dohot patna, sudema tahe pamatangna i nunga maraek jala margambo. Laos disungkun ma boasa songoni. Dipatorang anakna i ma na hona samun do ibana jala dibuat do angka na huboan dohot dompethu marisi hepeng. Umbege na masa i tarsonggot ma amanta ihuhut laho tu kamar tumatangis jala manolsoli pangalahonai, ai anakhu do hape na husamuni i.
Hamu dongan! Tung hailaon bolon ma na masa i, ai anakna sandiri disamun. Goarna ma naung dibagas hajahaton, ndang ditandai sisolhot, aleale. Disude partingkian, sai patupaonna do hajahatonna i.
Patut do ulahononna hajahaton i, ai sian diama tagamon adong hepengna, ai so hea mulaulaon, holan na mabuk dohot marjuji do ulaonna ganup ari. Patut do lam tubu angka sangkap na jahat, ai nunga dibagasan hajahaton ngoluna. Patut ma didok: Pasomalsomal ma dirim mangulahon hadaulaton. Matahon dirim, ro di pamodaion i; mian ma ho disi! Ai molo i diula ho, paluaonmu ma dirim ro di angka na tumangihon ho (1 Tim.4:7b,16). Antong hangoluhon ma hata ni Debata, jala sai i ma halomohon arian dohot borngin.
Tongon dibulan puasa mardalani ma dua halak dolidoli tu sada luat laho mangaluli parkarejoan. Disungkuni ma pangisi ni luat i manang na adong karejo sikarejoon nasida. Alai sude mandok ndang adong karejo di luat on. Hape nunga tung loja nasida huhut mauas male jala ndang adong lapo panuhoran sipanganon. Nian adong hian do lapo na boi mangalompa supermi, alai ala tongon bulan puasa gabe tutup do parlapo i ala marugamo silom do sude pangisi ni luat i.
Dungi dibaranihon nasidama manuktuk jabu ni parjabu pinomat inganan mangulon satongkin, ninna roha nasida. Jala burju roha ni parjabu i, laos disuruma nasida masuk. Alai nunga manghatai hian nasida, tadokma ugamonta silom asa diloas hitamarborngin jala dilehon hita mangan di jabu i. Alai nasada tung maralo situtu do rohana mandoadahon ugamona, gabe tung marungkil do panghilalaanna ala ni i.
Disungkun parjabu i ma nasida, sian dia do hamu? Nunga loja hamu ate? Dungi sungkun-sungkun na parpudi, aha do ugamomuna? Pintor hatop do sahalak mangalusi asa pintor las roha ni amanta on, ninna rohana, silom do amang. Alai nasada nari tung so barani do mansoadahon ugamona, tung pe marungkil didok do, molo ahu Kristen do amang.
Dungi didok amanta ima, ala silom do hape ho laho ma ho tu kamar an, di si majolo ho istirahat paima dapot marbungka puasa annon. Tu namandok Kristen i, didok do, laho ma ho tu dapur, adong do sipanganon disi, mangan ma ho jala minum, nunga maus male ho nuaeng. Pintor dialusi na mangaku silom i ma, ahupe mauas male do amang. Alai didok amanta i ma, ai bulan puasa do nuaeng, marpuasa ma ho. Donganmon na Kristen do ibana, jadi ndang marpuasa.
Pintor lam gale ma panghilalaan ni na so barani manghajongjonghon ugamona i, nirimpu do gabe parsaulian hape gabe harugian do. Ue, loakna i, ndang hape soadaon ugamoniba.
Singkop ma na nidok ni turpuk i:  (2 Tim.1:8). Sai tahatindanghon ma Tuhanta i, baritahon ma di tingki na une dohot di tingki na so une.
NDANG DOHOT DITANGIANGKON
Somal do molo di taon na imbaru sai dipatupa partangiangan keluarga. Di si ma marhata sipodaon, marsisesaan dosa. Songon i ma na masa di sada keluarga, tongon di taon na imbaru mulak do sude gellengna sian pangarantoan. Torop ni gellengna adong do pitu halak, adong ma i naung marhasohotan, jala adong dope naso marhasohotan.
Dung sidung marsisesaan dosa, martangiang ma amantai manangianghon sude gellengna i. Mansai jojor sude goar ni gellengna i ditangianghon sian na umbalga sahat ro di na ummetmet. Mulai sian anak panggoaran didokma goarna, ditangianghon ma hahipason, pahompu, pansarian asa lam tu dengganna. Sahat tu napaduahon, didokma goarna jala tong ma jojor ditangianghon. Alai pintor mangalangka ma tu anak na paopathon, didok goarna jala jojor ditangianghon haporluonna. Alai anggo anak na patoluhon nunga sungkunsungkun, boasa ndang didok goarhu? Ninna rohana!
Sahat ma muse tu na palimahon, didok goarna jala jojor ditangianghon haporluonna. Laho manangianghon anak na paonomhon Pintor marsoara ma anakna na patoluhon i, ahu dope bapak anakmu na patoluhon, goarhu ndang didok dope bapak, ndang ditangianghon ho ahu. Alai pintor dialusi bapakna i ma, Pasip ma disi, ndang hasea ho, so hea manghirim ho, apala baritam pe so hea dipaboa ho. Ditorushon bapakna i ma manangianghon na paonomhon sahat tu na papituhon.
Aian barita i boi idaonta, sudedo ianakhon hape manghasiholi asa ditangianghon natorasna. Alai ala naung hansit roha ni natorasna i tu anakna na patoluhon i, songonima pambahenanna. Jala sai unang ma masa nasongon i, molo pe tung tarajumi na mambahen dogo nirohanta i, baliksa ingkon tangianghonon do asa muba rohana. Jala ndang boi hansit ni roha bahenon di namartangiang. Ai didok do: Alai molo jongjong hamu martangiang, sai sesa hamu ma, molo adong pangkurangi ni rohamu di halak, anggiat disesa nang amamuna na di banua ginjang i salamuna (Mark 11:25).
SUDE NDANG SANGA
Somal do manjonokhon hari natal, angka natoras manuhor baju baru ni ianakhon, asa bagak di na pajojorhon di gereja. Hinorhon ni baju baru i, tung tamba do las ni roha ni angka dakdanak, jala tamba uli do idaon.
Alai adong ma sahalak ianakhon gabe marsak ala celana panjang na so pas ukuranna. Annon bodari ma marnatal angka dakdanak di sada gereja, jadi nunga ingkon rade hian angka na porlu i di dakdanak. Dimanogot ni ari, diuji dakdanak i ma mamangke celana panjang na i hape tung mansai manganjanghu.
Didapothon ma omakna, paboahon na manganjanghu celana panjang i asa dipotong nian deba. Alai dialusi omakna i ma, annon ma da, adong dope karejongku. Dungi didapothon ma muse ompungna, ompung potong jo celana panjanghon ala manganjanghu. Dialusi ompungna i ma, annon ma da, adong dope ulaonku. Dungi didapothon ma muse kakakna asa dipotong celana panjangna i, hape didok kakakna i ma, satongkinnari ma da asa jolo sidung karejonghu.
Ala ni alus i sude, gabe marsak ma dakdanak i huhut laho tu podoman laos tarpodom. Hape tompu ma diingot angka omakna i celana panjang ni anakna i ingkon potongon. Dipotong ma dungi dijahit muse, laos dilompit denggan. Diingot ompungna i ma muse, dipotong ma jala dijahit muse, dungi dilompit denggan. Diingot kakakna ma muse, dibuat celana i, dipotong laos dijahit jala dilompit denggan.
Sahat ma tu bodari, laho mangarade ma dakdanak i asa borhat tu Gereja, dipangke ma celana panjangna i, hape ndang be tardok celana panjang be , jala dohonon celana pendek, hape manganjanghu. Celana panjang ndang, celana pendek pe ndang. Gabe tangis ma dakdanak i, ala nung maila mamangke celanana i.
Ioma hasesega molo ndang adong be tingki tu ianakhon, naeng marlas ni roha do ibana rap dohot angka donganna hape gabe arsak ni roha do na ro. Didok hata ni Debat do ... Unang gintali hamu angka nakkhonmuna, pagodanggodang hamu na sida di bagasan ajar dohot poda ni Tuhan i (Epesus.6:4).
NDANG SONGONI HIAN
Hira sude do manghatai inanta na sada an, ndang hea senyum, hira na dodongon idaon, holan na hohom. Somalna, maol do antusan hadirion ni na songon i. Panghorhonna, sai torop do jolma paholanghon diri sian i.
Songon i ma pandok ni torop halak tu sahalak inanta na adong di sada luat, sai hira na mansai borat patuduhon engkelna. Di sada tingki laho ma inanta i tumopot gellengna di pangarantoan, pola sahat tu dua bulan lelengna asa mulak.
Dapot ma tingkina, mulak ma inanta i tu huta jala nunga mansai muba be pangalahona. Nunga mura senyum, mura manghatai jala sai ihut do bergerak tanganna molo manghatai. Jala ala pangalaho i, sai sungkunsungkun ma natorop. Naung boha do dibaen gellengna ibana, pola manasai godang haimbaruon. Na so pola siparengkelan, nunga pintor mengkel; na so pola ingkon mardongan gerakan tangan molo manghatai nunga sai pintor bergerak.
Alai dapot ma muse sialana, patut ma songon i, ai naung mamangke ngingi sere (gigi emas) dohot mamangke tintin sere do hape. Jadi sai senyum pe ibana na patuduhon gigi emasna i do; molo sai bergerak pe tanganna na patuduhon cincin emas na di jarina i do. Saonari gabe didok halak ma muse, singinjang roha, tuit pangalahona, ndang suman be natutua songon i. Aut sura adong mobil ni i ndang dibagasan be i hundul, di tarup ni mobil i nama asa dibereng halak na ibana do nampuna mobil i.
Hamu angka dongan! Porlu do adong hamubaon alai unang gabe tu ginjang ni roha. porlu do adong tanba arta, alai ndang pola sai patudutuduhonnonhon. Baliksa gabe lam toruk ma roha molo lam tamba siadongan, hisaphisap ni danging i do i, sipasidingon do na songon i. Ai didok do: Ai nasa na di portibi on, i ma lomolomo ni roha ni daging, giotgiot ni roha ni mata dohot na manenagnengahon sinaadongan, ndada sian Ama i anggo i, tung sian portibi on do (1 Joh.2:16).
Diposting oleh Pdt. Goklas Simanungkalit di 10.15
Posted 23-01-2018 14:21 » Team Tobatabo
Foto Caption: Unang Paneang Hu Marhula-Hula Dohot Martulang
Di sada botari martelepon ma si Sabar tu Tulangna A. Lambas
Sabar : "Halo Tulang, apa kabar nih, sehat-sehat khan?
Iya nih Tulang, aku mau kasih tau dua bulan lagi aku mau kawin Tulang. Kata Mama, sebelum kawin aku disuruh dulu ke rumah Tulang ngenalin calon Istriku. Tapi, nggak apa-apa khan kalau misalnya aku nggak datang? Soalnya cutiku cuma seminggu sebelum pesta
Amani Lambas : "Dok jo annon Inongmu martelpon tu ahu da!" (huhut ditarik hosana)
Tar hira 15 minut, mangkuling ma HP na. Jalo do antong diangkat ala diboto ibana ibotona do na martelepon i.
Amani Lambas : "Horas Ito boha kabar di bariba i, martelepon nangkin Bere i. Didok ibana, naeng marhasohotan tar hira dua bulannai?"
Nai Sabar : "Horas ma tutu Ito, sehat-sehat do hami sude. Toho Ito, naeng marhasohotan ma beremi, na husuru ibana martelep tu Ito. Ndang pola boha molo ndang sian jabu muna hami dohot beremi kan? Mangantusi ma Ito, repot hian lao mangurus sude Godung, Katering, Baju, Salon, Musik, manang na asing pe. Ingkon nuaeng do bukkingon i jala leonon tanda jadina."
"Soal pasi Ulos dohot Dekke SMS Ito ma rekeningmu ate! togihon annon piga-piga angka hulahula i. Ehh tahe Ito, mangido tolong jolo. Hamu ma tong pasahat Gonghon tu Tulangta ate. Ai so huboto didia jabuna, pajolo ma hepengmi baen parsidekke na. Pittor huganti pe annon da!"
Amani Lambas : "Ito ingot hatanghon! Naujui ditinggalhon Ho do kuliahmu, laho do Ho mangalua dohot Lae. Suda Tano Mahiang, suda Tano Maraek alani i. Jala ido umbahen marsahit Inong tingki i. Denggan panatangmu, marbuni-buni do Inong pasahat ulos mulagabe tu Ho jala marsipanganon do Ho dibahen Dainang, ima Dekke na ni lompana pabosurhon Ho" (mulai manetek ilu ni Ama ni Lambas)
"Di na mate pe Among, huapus do andoranghu. Marboha bahenon ma, hujalo do Adatmu di jolo ni bangke ni Damang. Asa sangap do Ho Ito rap dohot Simatuam. Dung tolu ari Damang tapataru tu udeanna, ro ma Ho muse rap dohot Lae marnida tading2 ni Damang i, asa adong Pauseang di hamu Boru marhite sipanganon na binoan muna i."
"Malengleng ateatenghu ku Ito, alai mengkel suping do ahu jala pintor hulehon do Ulos Na So Ra Burukhi songon tanda ni holongku tu hamu. Nuaeng pe naeng mangoli berenghi, ndang boi sangap Among di ngoluna dibahen Ito, pinomat sangap ahu dibahen berenghi. Pulut do roham Ito manungkun nomor rekeninghu jala ahu muse naeng suruonmu manggonghon Tulangta."
"Sambor ni nipinghi bahemonmu Ito. Boha? Lewat Titipan Kilat ma hutongos Ulos dohot Dekkenghu? Soal hata pasupasu pangke Telekonperens pe hubahen. Ai holan modal pulsa do i. Transfer ma Tintin Marangkup i tu rekeninghu."
"Alai, Unang hansit roham molo mabalu Ho Ito, pangke Ojek Online ma hutongos Tujungmu!"
Nai Sabar : "#$@&+&$#$ (langsung pingsan)...
Saotik sian panggurit,
Tu hita na adong di group on, Unang palembahu mar Tulang dohot mar-Hula2! Gabe pe na sinuan, sinur pe na pinahan, mangomo na martigatiga mng denggan karirta di karejo/pegawai. Ndang alani gogo manang malonta i sude. Ala ni asi ni Tuhanta do di hita jala tangiang dohot hata pasupasu sian Tulang dohot Hula-hulanta.
Molo tung adongpe na sarupa goar manang pardalanan ni ngoluna sisongon situriakhi, "Sampulu jarijari pasampulu sada simajujung marsantabi ahu tu hita saluhutna.
Dikutip dari Facebook Grup Post
HUTA SEMINARIUM: Kesehatan
HKBP Distrik XVI Humbang Habinsaran patupa pangubation tu angka natuatua
Na di ari Selasa 13 April 2010 na salpu i dipatupa HKBP Distrik XVI Humbang Habinsaran do pangubation (pengobatan gratis) tu angka na tuatua na adong di distrik i. Dipatupa do ulaon i di gareja HKBP Sabungan Ressort Siborong-borong Tapanuli Utara Torop do ro di ulaon on pola do saratus lima pulu halak ama dohot ina natuatua na adong di distrik i. Andorang so dipatupa pangubation i jumolo do dibohali marhite partangiangan nihobasan ni inanta Pdt. Debora Sinaga, MTh Praeses ni Distrik rap dohot MPSD. Torop do nang angka pangula na gok tingki di ulaon on na ro sian angka ganup resort dohot huria ala laos tongon do marsermon distrik ganup ari Selasa. Diondolhon inang Praeses do di jamitana hinaringkot ni hahipason di angka natuatua. Atik pe naung matua pamatang on dihalomohon Debata do asa tongtong hipason laho mamuji Ibana. Laho patupahon pangobation i diundang Distrik ma dua halak dokter ima dr. Basaria M. Lumban Gaol, M.Kes dohot dr. Damanik sian RSU Swadana Tarutung. Laos dipatorang amanta dohot intanta dokter i do tu angka natuatua na marpungu i asa tongtong ringgas mamareso sahitna tu dokter manang parubat na jonok. Boasa? Didok nasida molo angka natuatua muramura nama disonggopi sahit hinorhon ni umur naung lam tu sundutna jala ala nina loja na sailaon.
Jala dung simpul ulaon i laos dipatupa do nang pabangkithon parhobas ni angka natuatua di Distrik i. Dalan laho marpungu dohot mangalehon angka informasi na ringkot sibotoon nasida.
Hombar tu pandok ni Diakones Sri Dewi br. Lubis na tongon mangula di distrik i , tu tingki nanaeng ro patupaon nasida ma parpunguan dohot partangiangan tu angka natuatua pinomat sahali sabulan nihobasan ni angka pangula na di distrik i.
Tung mansai las do roha ni sude angka natuatua na umbege barita i ala dietong nasida boi do i pajonokhon nasida tu Debata. Atik pe naung matua pamatangnasida alai dihirim nasida do haradeon ni parhalado laho mangajari nasida di hata ni Debata.
Gabe tiruan ma tutu na pinatupa ni Distrik on dalan pahembanghon angka pangkobasion na lam tu dasipna di tongatonga ni hurianta HKBP.
Diposting oleh Pdt. Pahala J. Simanjuntak, MTh di 4/27/2010 06:05:00 PM
Sonang di pangondion ni Tuhan | HKBP BATU AJI BARU
Beranda Ibadah Ibadah Minggu Sonang di pangondion ni Tuhan
Sonang di pangondion ni Tuhan
Ev : Psalmen 27:1-6.
Mardomu tu turpuk Minggu sadarion, ringkot taringamangi hata ni syair ni BE No. 213 ; 214: “Dung sonang rohangku di baen Jesus i, porsuk pe hutaon dison. Na pos do rohangku di Tuhanta i, dipasonang tongtong rohangkon. Sonang do, sonang do, dipasonang tongtong rohangkon. ; Sonang dilambung Jesus, sonang na ro tusi. Unang be ho mabiar lao mandapothon i. Tongtong dijouhon Jesus: Sai ro ma ho tu Au, tadingkon haholomon jala haposi Au.”
Lam boha ma sonang (aman) ni rohanta molo tangkas taboto na tutu di bagasan pangondion (perlindungan) ni Tuhan i ngolunta on? Angka ise ma na mabiar (takut) dohot ise ma na biahaton (gemetar) muse? Tung so adong do sihabiaranta/biahaton hita molo so parjahat-manjahati jala so parmusu-mamusui hita tu manang ise pe, jala ndang tagamon martinggangan (tergelincir), jala marragean (jatuh) hita molo so olo hita manjahati dohot marmusu.
Sihabiaranta dohot na mambahen biahaton hita, molo manjahati-parjahat, parmusu-mamusui hita, alai anggo so manjahati-parjahat, parmusu hita, tung ise ma sihabiaranta dohot mida ise ma hita biahataon?
Tontu ngolu ni angka na manjahati-parjahat, parmusu do na patut mabiar, biahaton ala ujungna i do na martinggangan dohot marragean. Alai boha do asa mandirgak (tegak) ulunta mida angka musu humaliang hita dohot asa sai pos rohanta (tetap percaya) disi nang pe marhoronhoron (berkemah) parangan (tentara) angka na manungkum (mengepung) dohot hehe parmusuon (timbul peperangan) dompak hita? I do na patut-ringkot sipingkiranta. Nda laos i do didok hata ni Ende No. 247:1-4:
“Sai hehe ma hamuna, hamu parangan ni, Tuhanta Jesus Kristus tu paraloan i. Ai ndang tarbaen so monang, nda na mangalo ho; ai musu ni Tuhanta tung ingkon talu do.”
“Tangihon panjouonNa tu hamusuon i, ihuthon ma hataNa mangalo dosa i. Ibana do donganmu mandopang musu i, i pe tongtong haposi Tuhanta Jesus i.”
“Ndang jadi haposanmu gogom sandiri da…” 4. Manaon ma ho satongkin di paraloan i…”
Adong tolu hal na mambahen ngolunta manang tu ise pe ndang ringkot adong sihabiaranta dohot mida ise pe ndang ringkot biahaton hita, ala ndang kalas parjahat dohot manjahati hita, alai halak do parjahat-manjahati hita. Ndang kalas parmusu dohot mamusui hita, alai halak do parmusu-mamusu i hita.
Molo tangkas marsitutu hita jala manggogo dohot di bagasan haporseaon hita mambahen Jahowa tolu hal di ngolunta, i ma: “Panondanginta, hatuaonta, partanobatoanta” (terangku, keselamatanku, benteng hidupku). Marhite na tolu hal on adong di bagasan pos ni roha dohot haporseaonta, tung ise be sihabiaranta dohot mida ise be hita biahaton? “Molo Debata donganmu, ise be alom, musum? Alai molo so Debata donganmu, holan manjahati-parjahat, parmusu-mamusui na ma ngolum jala godang diula ho hajahaton dohot parmusuon, godang alom dohot musum (bnd Rom 8:31). Justru angka parjahat mangarongrong (menyerang) hita naeng manganhon sibukta, sisosak (lawan) hita dohot musunta, ingkon i do martinggangan (tergelincir), marragean (jatuh). I do halobian, semangat, las ni roha, pos ni roha, gogo ni angka na porsea na mambahen Jahowa panondangina, hatuaonna, partanobatoan ni ngoluna. Ingkon murak (malu) ma nian jala maila (tersipu-sipu) angka na tumahi (ingin) hosangki, ingkon sumurut tu pudi jala murak angka na mangkalomohon hinamagongku (Psalmen 70:2 Alk ay 3).
Molo tangkas Jahowa tabahen panondanginta (terangku), tontu siboan panondang ma hita marhite na parrohon las ni roha, pasupasu dohot hangoluan jala taparbuehon 3 H manang 3 K parbue ni na tiur i, i ma: “Habasaon, hatigoran, hasintongan” (kebaikan, keadilan, kebenaran. Ida Epesus 5:9). Jahowa panondanginta, laos i do Jahowa hatuaonta, ai ganup Minggu do tajalo pasupasu andorang so mulak sian parmingguonta: “Dipasupasu… Disondangkon Tuhan Debata ma bohiNa tu hita jala…” (4 Musa 6:24-26). Nda panondangi ni Debata na manondangi ngolunta na gabe hatuaonta dohot hangoluan nang las ni roha di ngolunta? Ai so adong tahi parjahat-hajahaton-manjahati, parmusuon-mamusui di angka na mambahen Jahowa panondangina dohot hatuaonna, gariada mangalehon las ni roha, pasupasu dohot ngolu jala diparbuehon parbue ni na tiur i. Mangolu di bagasan panondangi ni Jahowa, tontu mangolu di bagasan sondang ni Tuhan i ngoluna di si ganup tingki, ala nunga tangkas dilambungna hatiuron ni Debata gabe di ida hatiuron i (Psalmen 36:10) jala jumpangsa hatuaon na sian Debata, ala laos Jahowa tongtong dibahen hatuaon ni ngoluna. Anggo angka parjahat, manjahati, angka parmusu, mamusui angka halak na mambahen Jahowa panondangina, hatuaonna dohot partanobatoanna sai hira babiat laho manganhon sibukna. Alai nang pe marhoronhoron parangan manungkum ngoluna jala hehe parmusuon dompak ngoluna, sai pos do rohana disi. Aha muse mambahen boi songon i ngolu ni angka na mambahen Jahowa panondangina, hatuaonna, partanobatoanna?
I do halobian, hasurungan ni angka na mambahen Jahowa panondangina, hatuaonna, partanobatoanna, ndang parjahat, manjahati, ndang parmusu, mamusui, alai tung sada do dipangidohon jala sai i do dilului rohana: NAENG MIAN IBANA DIBAGASAN JORO NI JAHOWA SALELENG MANGOLU IBANA.
Dipartingkian on, boha do dipangkilalahon ruas ni huria dung bongot, mian di bagas joro ni Jahowa? Tagamon do ulaning dipangkilalahon dame, sonang ngoluna manang so dame, so sonang ngoluna?
Laos i do na sai dipangidohon jala sai dilului ruas ni huria naeng mian dibagasan joro ni Jahowa manang cukup ma holan mendaftar gabe ruas ni huria, alai ndang hea sai dipangidohon, dilului: “Naeng mian dibagasan joro ni Jahowa saleleng mangolu-saleleng gabe ruas ni huria?” Nda dengganbasa (kebajikan) dohot asi ni roha (kemurahan) ni Debata mangihutihut hita saleleng mangolu hita molo masuhanta bagas ni Jahowa salelenglelengna? (23:6).
Ndang tagamon be parjahat, musu mangihutihut saleleng hita mangolu di angka na mambahen Jahowa panondangina, hatuaonna, partanobatoanna, ala sai dipangido, dilului rohana naeng mian dibagasan joro ni Jahowa saleleng mangolu. “Debata do partanobatoanku, marhaposan (berlindung) tu Ibana do ahu, lombulombungku (perisaiku) dohot tanduk ni partuaonku (tanduk keselamatanku), parondingondinganku (kota bentengku) dohot haporusanku (tempat pelarianku), sipartumpak (juruselamatku) di ahu, Ibana palua ahu sian uhum gogo. Sai hupajoujou do Jahowa na tama sipujion i, jadi malua ma ahu sian angka musungku.
Sai hulotongi (mengejar) do angka musungku, laos husiaphon (kupunahkan) nasida, jala ndang mulak ahu, paima sun nasida hurendephon (kuhabiskan). Jala nunga dipaundar (lari) Ho angka musungku, gabe siap hubahen angka na mangkosom ahu” (2 Samuel 22:3,4,38,41).
Angka na mian di bagasan joro ni Jahowa, i do na paidaida hinadenggan (menyaksikan kemurahan) ni Jahowa dohot mamingkiri (menikmati) ganup sogot di bagasan joroNa i. Sonang do roha ni angka na mian di bagasan joro ni Jahowa ala diondingi (dilindungi) ibana di bagasan undungundungNa di ari hinamago (bahaya), ditabunihon, dipanangkok tu dolok partanobatoan, lapatanna: Debata pasintong, patigor uhum di ngoluna gabe sonang-nalom (aman) rohana siala pangondingion ni Tuhan i. Ala nunga tangkas Jahowa dibahen panondangina, hatuaonna, partanobatoanna, gabe diondingi ngoluna. Saluhutna i, asa mandirgak (tegak) uluna mida musuna na mangkaliangi (sekeliling) ibana. Marhitei, sonang ma rohana laho pasahathon pelean pujipujian, ndada holani, marende ibana mamalu parhinaloan mamuji Jahowa. Aha do ende ni angka na mambahen Jahowa panondangina, hatuaonna, partanobatoanna dohot angka na mian di bagasan joro ni Jahowa nang angka naung diondingi Debata? “Dohot do dilangku mangendehon hatigoranMi manipat ari, asa maila jala murak angka na mangalului hinamagongku” (Psalmen 71:24).
Buku Ende No. 23:1-3:
“Jesus hami ro dison, asa masihangoluan…
Holom rohanami be, nang parbinotoannami, molo so ro TondiMi manondangi rohanami. Ingkon Ho do paturehon dalannami sidegeon.
Sondang sian Debata, hatiuron sian ginjang. Baen ture sondangima, rohanami asa sonang. Lao manjalo hangoluan, pinatupaMi, o Tuhan.”
BE No. 172:1 “O Jesus Panondang di portibi on. Mula ni na torang, tangi hatangkon. Sai asi rohaMu dipardosa on. Ho ma mangapuli au na marsak on.
BE No. 91:2 “Hatuaon do las ni roha do hangongot ni Tuhanta i. :,: Monang do Jesus talu si bolis; las be, las be ma rohanta i. :,:
BE No. 117:1,3.
“Jahowa, Debatanta do partanobatoanta. Musunta ingkon talu do di baen pangondinganta. Ianggo musu i, i ma si bolis i; jorbut do tahi ni, mangago jolma i; ndang dapot na mangatup.”
“Gok begu pe portibi on
na naeng mamolgak hita. Nda tung mabiar hita on, ai ingkon monang hita. Ai nang tarrimas pe sibolis i tahe, ndang habiaran be ai nang sahat pe tuk do manaluhonsa.”
Ngolu na mambahen Jahowa panondangina, hatuaonna, partanobatoanna, i do ngolu na surprise, ala ndang parjahat-manjahati, ndang parmusu-mamusui gabe sonang rohana siala pangondingion ni Debata di ngoluna, ndang adong ise pe sihabiaranna jala mida ise pe ndang biahaton. Alai halak na so mambahen Jahowa panondangina, hatuaonna, partanobatoanna, i do ngolu na separatisme, gabe parjahat-manjahati, parmusu-mamusui jala ndang hea sonang rohana, ujung na martinggangan, marragean. Amen
Berita sebelumyaHATUAON NI HALAK NA MANGHABIARI JAHOWA
Berita berikutnyaKasih Karunia dan Damai Sejahtera dari Allah Menyertaimu
Hampung Togi - Parsae ni Anggap ni jabu ni si Togi - PALAMBOKPUSUPUSU
Home » TORSA » Hampung Togi - Parsae ni Anggap ni jabu ni si Togi
Hampung Togi - Parsae ni Anggap ni jabu ni si Togi
19 September 2017 TORSA Edit
Panggurit ; Tansiswo Siagian
Mansai ribur borngin parpudi manang parsae ni anggap ni si Unsok anak ni si Togi. Nangkin urmun ari nunga jumolo marpungu angka dakdanak ni na satuhuta i nasa na olo ro tu bagas ni si Togi dapotan lampet dohot roti. Laos di jolo ni alaman i nama dibagihon tu sude dakdanak na ro ala ni toropna dohot ala ni ribur ni angka soarana be. Ai adong tutu na mangompa anggina na posoposo do pe ingkon tong do i dapotan tung pe so boi mangallang lampet dohot roti na binagihonna i. Boha ma tutu bahenon ni posoposo panarusan mangallang lampet .
Songon i do somalna molo di huta, molo dung do parsae ni anggap manigor marsijouan do angka dakdanak, “ maranggap be ma hita on, maranggap hamuna, beta hamu manjalo parsae ni anggap” angka ninna dakdanak i huhut marudur nasida pigapiga halak manggora angka donganna dakdanak sian bona ni banjar sahat ro di punsu banjar.
Ndang marimba tutu angka dakdanak na boi ro tu parsae ni anggap i, jala nunga mangarade hian angka dakdanak tibu jala martapian huhut mamahe abitna antar na suman otik. Olat ni kalas onom SD do somalna na olo dope laho manjalo parsae ni anggap ni dakdanak. Ai molo dung SMP nunga sipata ro ilana molo sai dohot dope tu paranggapan. Muse laos olo muse do sibagi lampet parsae ni anggap i mandok hatana molo adong naung SMP ro tu paranggapan ni dakdanak songon on.
Suang songon i nang bornginna i lam torop do angka ama dohot ina ro tu paranggapan i, ueehh tahe, maradu so siat di jabu pola ingkon manambai amak di duru. Nunga managam hian si Togi jala nunga dipaingot Ompu Pangadean Inongna i ibana asa mangarade hian na ingkon dao untorop angka na ro maranggap borngin on.
“So tung lemba ho Amani Unsok, pagodang hian sipatupaonmu annon, ndang sae molo holan tolu tumpa do lompaonmu pulut molo dohot i do bagionmu tu dakdanak nang natuatua borngin on” ninna Inongna tu ibana.
“Tong do nian adong lampet Inong hupatu hami” ninna Nai Barita paranggion ni si Togi mangalusi.
“Holan na paingothon do ahu Inang so tung maila hita hurang tu angka tamuaenta”
“Nunga tong hupapulik hian nian roti atik tung hurang bodari” ninna si Togi.
“Akh unang pola paduru hamu Amang bodari roti inon, ai sadia godang pe tapaduru na laho suda do i sude, goarna ma jolma na torop” ninna Nai Barita mangabit haha dolina si Togi.
“Toe ma da inang, molo gabe teba i muse ise laho pasudahon i?” ninna Ompu Pangadean boru.
“Bah, binoan tu parbaboan”
“Toe molo boti, lomomuna ma asal ma sibahen na denggan” ninna Ompu Pangadean.
Toho ma tahe, borngin i suda do sude dohot roti na pinapulik ni si Togi i. Ai pola marnehetnehet jolma na ro i. Dohot do Hampung si nuaeng ro, Guru Berlin nang Hampung Jo (Hampung Lama) tulang ni si Kartini tu paranggapan i. Ndang hatadingan nang si Jannus, Monang, si Sangkap angka ama na poso aleale ni si Togi na sai rap nasida tu dolok tu toruan.
Songon i ma riburna dohot torop ni jolma na ro i. Alani toropna gabe so boi be angka ama marmeam kartu songon na somal.
“Nunga maup on, laho marsipapungan do roha nian alai inganan pe so siat” ninna si Monang.
“Toe ma, taringot tu pajongjong Hampung ma jolo tahatai ala dison muse do nang Hampungta, nda so diboto i nuaeng boha do hata ni Camat ala naeng sudanama periodena” ninna si Jannus gogo soarana asa tung dibege natorop.
Manigor hatop do ditangkup jolma i hata ni si Jannus, tarlomobi si Taronggal dohot si Pahotan pintor songon na hinsa do bohina idaon, dohot ma muse si Sangkap manigor mandok hatana.
“Antong sinungkun ma jolo tangkas Hampungta asa adar di na torop on”
“Pandok ni Camat, bulan na ro laho ro ma surat tu hita asa tapajongjong Panitia mandiori na olo naeng Hampung huhut mamilllit Hampung na imbaru. Alai tagan so i nian laho patupaon do rapot asa ni ririt hian ise na laho gabe Panitia i” ninna Hampung i huhut mangalsip sigaretna.
Hohom do sude angka paranggap i umbege hata ni Hampung nasida i, alai ianggo si Jannus nunga sai marsigorgor ateatena marnida Hampung na pinajongjong nasida lima taon na salpu i. Tung manolsoli do tahe si Jannus marnida pangalaho ni hampung i ala pandapotna tung so adong do tamba manang muba huta nasida i tung pe naung na imbaru hampung nasida i digantihon nasida sian Hampung Lama i ma Tulang ni si Kartini.
“Akh, molo ahu situlluk mata ni horbo do hamuna molo manghatai, santabi ma di hamu hampungnami. Ndang Panitia i na rumingkot molo botoonnami, alai………..” ninna si Jannus manggotap hatana huhut pagalak sigaretna.
Marsilonging jolma i mambege hata ni si Jannus. Hohom so mandok dia nanggo sangkababa. Tompu tangis si Unsok ni si Togi.
“Ueee, Nai Unsok dungo ho, nunga tangis pahompungkon. Atik naung mauas do, dungo ho asa patarus jolo muse” ninna Nai Polin Inong ni si Kartini.
“Akhh, i dope hupatarus i. So huboto na gogoan si Unsok on manarus. Muse olo do laos sai banggom so dionsop tarus niba i, hape molo tinait manigor tangis” ninna si Kartini huhut hundul laho patarus posoposona i.
Goar Ni Bupati | Amani Partogi
Goar Ni Bupati
Ditulis pada 2 Juli, 2010 oleh Hendry Lumban Gaol
Disada luat, namargoar Hutamas, dipamasa ma parlubbaan parbinotoan. Molo hata saonari mar-cerdas tangkas ninna. Ima lao paheba-hebahon ari ulang taon manang ari hajajadi ni huta i. Di ari na ditottuhon, marroan ma jolma mamereng parlubbaan i. Mardomu, disi do ro songon uluan panggomgomi Hutamas, ima bupati na imbaru tarpillit laho mangalean piala.
Dohot do nang siJamordong. Namalo jala nabisuk di ibana diparsikkolaan na, ima es de Namalo,-goar ni parsikkolaan na. Jeppek suhutan rupani, marlubba-lubba do anggo putten i. Sipata sian sikkola na asing di gijjang, dungi dang sadia leleng dialusi siJamordong dohot muse, gabe putten nasida di gijjang.
Martopap be do akka panotton i marnida hamaloon ni akka dakdanak i. Ai so sahat dope sukkun-sukkun i, nunga pittor martudu. Hira na minum aek. Molo sittong dialusi sijamordong, tabba putten, tor martopap do amanJauhar, guru kapala nasida. Dungi di patudu ina ni jarijarina, mandok ‘Jago’.
“Ai anak nise do hamuna i, malo ma i”
“Bah, murid hu do i, malo jala burju, alai holan i…”
“Holan aha amang?” ninna namanukkun on
“Imadah, asi roha, malona tung sumalim do, hape asi roha marnida natuatuana, dongan naposgos situtu do, hape na bulan na lewat di segai jolma tobbak nasida, di pasuda hamijjon. Ai nda sian i hian do diparbaga lao pasikkolahon si Jamordong on?, asi ni rohai, molo tung putus sikkola innon, dakdanak namalo songon si Jamordong on”
“Ai aha baenonna tu si?, sian Haminjon i hian do, jala apala holan ido arta tading-tadingan ni OppuJamordong tu pinomparna” ninna guru kapala on manguduti hatana.
Longang jolma marnida hapistaran ni sijamordong hape di baddikkon muse tu pakkilalaanna. Marisuang nai utohutok i molo so boi sikkola tu na tumimbo, ninna nasida dirohana be.
Sahat ma tu sukkun-sukkun na parpudi. Ninna panukkun on ma “Ise ma goar ni bupatitta?”
Tor hatop ma sijamordong martudu.
“Es de Namalo” ninna panukkunon ala diida sijamordong parjolo mangangkat tanganna.
Dukkon dipadua hali sukkun-sukun i, dialusi ibanama “Bupati kita adalah Bapak Golput” ninna huhut dibereng tu bupati na huddul di jolo.
Huroa dibege ibana na golput do monang tikki masa pemilu di hutai, jala ninna rohana si Golput do goar ni bupati na huddul i, na naeng mangalean piala innon tu nasida.
Entri ini ditulis dalam HATA SO PISIK dan di-tag goar ni bupati oleh Hendry Lumban Gaol. Buat penanda ke permalink.
Tongtong ma Sabar Paimahon I
Nunga sadia leleng hamu paimahon Harajaon ni Debata i? Tongtong do sabar hamu paimahon i nang pe adong hasusaan? (Rom 8:25) Adong piga-piga halak Kristen na direhei, dipungkuli, dipenjarahon, jala adong do na sampe mate. Na asing muse, adong na susa alani marsahit na posi manang ala nunga matua.
Aha do na boi mangurupi hita tongtong sabar nang pe susa? Ingkon tapatogu do haporseaonta marhite manjaha Bibel jala mangarimangi i. Tongtong ma taingot pangkirimonta. (2Kor 4:16-18; Heb 12:2) Ingkon gomos ma hita martangiang tu Jahowa jala tapangido ma tondi parbadia asa margogo hita. (Luk 11:10, 13; Heb 5:7) Boi do urupan ni Debata hita asa “martahan, sabar, jala marlas ni roha”.​—Kol 1:11.
TONTON MA VIDEO “TONGTONG MA HITA MARLOJONG”—POS MA ROHAM, DAPOTMU DO PANGKIRIMON I, DUNG I ALUSI MA SUNGKUN-SUNGKUN ON:
Hasusaan aha do na boi tompu masa tu hita? (Pjm 9:11)
Songon dia tangiang boi mangurupi hita tingki mangadopi hasusaan?
Molo ndang boi be hita marhobas tu Jahowa songon najolo, boasa unang pola mandele hita?
Tongtong ma ingot pangkirimonta
Aha do na boi mambahen pos rohanta na boi do dapotta pangkirimon i?
Songon dia do hamu boi mangurupi angka halak na marsitaonon jala mangurupi keluarga ni nasida?
Hatahon ma angka hata na patoguhon, jala unang bandingkon nasida tu na asing
Tangihon ma nasida
Tangiangkon ma nasida jala boi do hamu rap martangiang dohot nasida
Togihon ma nasida mangan jala urupi ma nasida mangkarejohon karejona di jabu Pelita Batak Online
Sabtu, 11 Mei 2019 17:52:00
Oleh: Pdt Robinson Butarbutar, STT HKBP
kdanak molo ndang rap mian di sada huta nasida. Molo marsikkola manang mangula nasida di dua inganan manang huta nang kota na marasing, sai marusaha do nasida saboiboina dohot maraturan tinggal di ganup bornginna i di huta na dos. Molo ndang tarbahensa i, ba pinomat sahali saminggu manang sahali dua minggu manang sahali sabulan, alai laos adong do na sahali onom bulan rap mian di inganan na dos. Angka dakdanak na marsikkola pe sai diusahahon do asa mulak uju libur tu huta ni natorasna, asa boi mian di sada inganan nasida dohot natuatuana. Molo tung adong pe na ingkon tinggal ndang rap dohot sinondukna di bagasan onom bulan manang sataon manang lobi sian i disurat nasida do barita taringot tu dirina, manang marhite telefon boi do nasida masipangkulingan jarak jauh. Molo ndang dipatupa i, boi do masa na so dihalomohon roha. Molo ndang dipatupa i boi ma tubu angka hamaolon di tongatonga ni saripe i.
Parsaripeon boi do gabe susa jala sirang siala ndang rap be ama dohot ina manang ndang tarbahen ni toropan halak manongtong berkomunikasi sama nasida. Mansai ringkot do na rap mian i.
Alai dung berkembang internet on tarlumobi di ujung ni abad pa-20 on jala lam hatop di abad pa-21-hon, nunga boi diorui angka ancaman na ro tu pardongan saripeon ni ama dohot ina na so rap tinggal di sada huta.
Marragam dalan boi dipatupa asa boi tongtong berkomunikasi dumenggan jala jumotjot nasida. Boi do nasida martelefon mamangke Video Whats Up, asa boi nasida masiidaan di na manghatai. Boi ma sihol ni roha dipasombu, atik pe ndang ala mansai singkop songon ninasingkop ni na rap mian di sada inganan di tingki na dos. Nunga diparar i. Asa, ndang apala tung dipasiding angka jolma mangalului ulaon dohot mulaulaon di inganan na tung dao sian donganna saripe, molo tung ingkon i nama, ai boi do nasida marhite internet masipanghulingan sian sihadaoan. Haradeon ni pesawat terbang na lam canggih kedepatanna boi do patauhon nasida pajumpang bohi dohot rap mian satongkin, manang di ujung ni minggu manang marhite mambuat tingki libur. Alai na tangkas, mansai ringkot do na rap mian i.
Songon i do diida Jesus Kristus Tutanta Sipalua hita i marnida hinaringkot ni na mian hita angka siseanna/angka siihuthon Ibana. Ndang tarbahen hita marparbue (Joh 15: 4), lam ma marparbue na godang (Joh 15: 5 dohot 8), molo ndang taoloi pangidoanNa asa mian hita rap dohot Ibana. HataNa na manosoi hita asa mian rap dohot Ibana ganup ari dipatolhas Ibana na jolo uju naeng marsirang Ibana di pardagingon sian nasida siala adopanNa ma panaonon di hau pinorsilang, ditanom, hehe jala manangkok tu banua ginjang. I hataNa tu angka siseanna na parjolo i. Laos i do hataNa nuaeng tu hita angka siihuthon Ibana di abad pa-21-hon on di angka inganan ngolu nang ulaonta be. Lao patangkashon hasisintong ni hinaringkot ni na mian i hita dohot Ibana, digombarhon Ibana ma marhite na mandok ia hita on ranting ni hau Anggur do, Iban ahau Anggur i, jala Ama i Tukang Porlak Anggur i na manggotap ranting na so marparbue, jala paiashon ranting na marparbue asa lam ganda parbuena. Molo ndang mian hita rap dohot Ibana, ndang marparbue hita, songon ranting ni hau anggur i na so tuk marparbue ianggo sian dirina, ingkon na sada do ia ranting i tu bona ni hau anggur i. Molo mian hita dohot Jesus Kristus ba marparbue jala marparbue godang ma hita, ai manang aha pe dipangido rohanta gabe jumpangta ma.
Alai molo ndang mian hita rap dohot Jesus ba so holan ndang marpue hita be, alai gabe digotap ma hita sian hau anggur i. Ndang adong be daista tu Jesus. Ndang holan digotap tahe, alai laos dipalungguk dohot didanggurhon tu api laos gor ma. Ranting ni hau anggur naung gor ba ndang adong be ujung ni I (Joh 15: 6). Tona ni Jesus tu nasida sisean na parjolo i nang tu hita ruas ni huria ni Kristus di portibion i ma: Songon siseanna hita, songon ruas ni huria/pamatang ni Kristus i hita, songon angka naung pinaluaNa dohot naung pinorbadiaanNa hita ingkon marparbue do hita. Asa boi hita marparbue, jala marparbue na godang ingkon mian do hita raphon Ibana. Na ringkot di hita dalanta marparbue lehononna do.
Gabe marsangap ma Ama i siala ni parbuenta i di jolo ni angka jolma di humaliangta. Alai molo ndang mian hita raphon Ibana, tung so tarbahen hita marparbue. Gariada tahe uhumonNa ma hita marhite na manggotap hita sian Ibana.
Siala ni i, dung songon i lelengta gabe ruas ni pamatang ni Kristus, gabe ranting ni Kristus Jesus hau anggur i, ringkot do tasungkunhon diri nang rohanta be sungkunsungkun na mangihut on: Nunga marparbue hasiseananta saleleng on, songon hataridaan ni na naung dipatigor Debata hita di joloNa marhite mudar ni Jesus Kristus na durus di hau pinorsilang i?
Taida jo tu pudi di pardalanan ni ngolunta. Nunga halak Kristen na marparbuehon parbue na denggan hita? Parbue na denggan i boi do marragam rumangna. Isarana: Adong do sada, dua, manang piga, bahat donganta jolma di portibion naung tahobasi denggan, asa dumenggan ngoluna, asa dapotan sipanganon dohot siinumon ibana, asa marpahean ibana, asa adong ingananna mian di ngolu on, asa pistar ibana, asa tau ibana mandungdung sintasintana di ngolu on, asa termotivasi ibana tong patupa na denggan di ngoluna, asa hipas ibana, asa las rohana, asa malua ibana sian parhatobanon, asa gabe halak na mandiri ibana, asa gaba halak na mananda holong ni roha ni Kristus Jesus ibana, asa ditanda Ibana Jesus Kristus, asa dipasangap ibana/nasida Debata, asa mardame parsaripeonna, asa malum sahitna ala tatangianghon dohot taurupi pangubationna, asa denggan marsikkolai angka ianakkonna, asa boi dipromosihon ibana di ulaonna, unang baliksa gabe didemosi, asa denggan parbue ni haumana, asa denggan na tinigatigahonna, asa boi ibana mardekke jala denggan ngoluna sian pardengkeanna i (nelayan), dohot angka rumang na asing na boi patupaonta.
Ala angka na naung ditobus Jesus, angka ranting na naung pinaiasna do hita, diarop do sian hita parbue na godang, jala dipatau do hita marparbuehon parbue na godang, ala manang aha na tapangido tu Ibana jumpang hita do. Di jabu denggan holong ni rohanta maradophon donganta saripe, maradophon angka ianakkonta, maradophon angka pinompar ni damang dohot dainang ta. Di inganan ulaonta, sian na mansai metmet na manarihon saotik halak sihaholongonta dohot sisarihonona sahat tu na mansai balga na manarihon hadoharon ni ngolu ni bahat halak, isara gabe pejabat publik di negaranta, manang gabe uluan di punguan ni huria ni Kristus sian uluan ni huria marsadasada sahat tu uluan ni huria resort, distrik nang hatopan na manguluhon ulaon ni huria na marragam i, nunga bahat na tasarihon, nunga bahat ngoluna lam uli siala ni ulaonta.
Molo nunga boi tangkas taida naung songon i denggan parbue ni ngolunta songon sisean ni Jesus Kristus Sipalua i, tapuji ma Tuhanta naung mangonjar rohanta marparbue, dohot patauhon hita marparbue, gabe marsangap jala marparbue Tuhanta i. Marjubilate ma hita sadarion, ala nunga songon i ngolunta saleleng on, manang sadia pe umurta, remaja dope, naposo bulung dope, manang naung lansia hita, satongkin nari nama mangihuthon etongetong ni hajolmaon dohot hahipasonta marujung ngolu di portibion?
Alai molo tahilala na so marparbue dope hita, otik pe ndang marparbue, mansai ringkot sungkunonta, so tung siala ni na so mian do hita rap dohot Jesus Kristus umbahen songon i ngolunta i, ngolu na so marparbue. Ndang hea jala ndang ringgas hita marsaor dohot Jesus Kristus Tuhanta i ganup ari marhite na manjaha dohot mangulahon pangajarionNa na naung andar di angka evangelium nang angka surat ni angka apostel na di Padan Naimbaru i. So tung ala parangenta sai mamparangehon angka parange ni ngolu na robi, hape nunga tardidi hita tu bagasan goar ni Debata Sitolusada i, hape nunga manghatindangkon haporseaon hita na manangiangkon hita asa margogo hita mamparbuehon parbue na denggan, parange na denggan.
Molo songon i, denggan ma mamungka sadari on, manolsoli dirina, dohot mangido asi ni roha ni Tuhanta asa disesa angka dosanta, dung i di ariary na ro asa tapungka mamparbue. Mansai ringkot i, so tung gabe ro Tuhanta Jesus mandok di bagasan rohaNa dohot pasahathon tonaNa tu partondionta na rantingNa songong hau anggur na naung masak hita, na ingkon dibolongkon, dipalungguk jala didanggurhon tu api jala gor ma, ndang holan di ari haroro ni Jesus Kristus Paduahalihon di ujung ni saluhut, alai nuaeng di ngolunta di portibion dope. Gabe hansit tahilala ngolunta on. Gabe hira jolma na marngolu na so marlapatan songon i ngolunta on, hira songon alogo na mamolos jala ndang adong bogas haroroanna dohot bogas haboborhatna.
Boasa di tingki minggu Jubilate on dipillit jamita taringot tu hinaringkotta mian rap dohot Jesus asa marparbue hita, jala molo so mian ndang marparbue hita? Ala di partingkianta nuaeng di sandok portibion, diharingkothon portibion do angka parbue ni ngolu nang haporseaon ni angka siihuthon Jesus mangurupi hajolmaon mangadopi parungkilon hajolmaon di portibion. Dua do siala ni pamujionta tu Debata nuaeng. Naparjolo i ma ala nunga marparbue dohot marparbue na godang ngolunta nang hasiseanonta songon sisomba dohot siihuthon Jesus. Alai napaduahon i ma ala asi dope roha ni Debata tu hita, olo dope Ibana manalpuhon angka hahuranganta di bagasan Jesus Kristus Tuhanta i: "Martua do halak na disesa Debata dosana.
Napatoluhon, ala diarop Debata dope sian hita angka parbue haporseaon dohot hasiseananta na ramos dalanNa patuhabon angka na uli tu hajolmaon bahen sangap di goarNa. Margogo ma hita angka sisean ni Jesus Kristus di portibion nuaeng. Marjubilate ma hita ala diparar Debata dope hita angka sisean ni Kristus patupa i sude. Alai ndang tarbahen hita i sude molo so sai mian hita rap dohot Jesus Kristus.
Tapatupa ma ulaon na manghalashon pamararion ni ngolunta umbahen ro Ibana manjou hita, i ma angka ulaon na mamparbuehon hasiseananta. Unang baliksa, tong ndang tapasolhot tu Jesus Kristus hape nunga taboto ia ujung ni angka na songon i i ma dibolongkon, dipalungguk jala didanggurhon tu api na so ra mintop di haroroNa muse, alai nang nuaeng adopanta ma ngolu na sai susa. Amen.
Serial Kearifan Batak (5): Parbahulbahul na Bolon – Batak Indonesia
2019-04-26 2020-10-06 Redaksi BatakIndonesia.com
JAKARTA, BatakIndonesia.com — Angka dongan na hinaholongan! Adong do pandohan na mansai singkop manggobarhon harajaon dohot haulion ni pangalaho ni sahalak manisia di Bangso Batak, i ma ‘parbahulbahul na bolon’. Nang pe pandohan i pataridahon hamoraon di sinadongan, alai anggo tudos na ima sahalak na mansai uli parangena jala lambas rohana. Tung sude ma tahe rumang ni hadengganon jumpang di halak si parbahulbahul na bolon.
Tatangkasi ma jolo parjolo bahulbahul na bolon i. Bahulbahul ima parrasan na bolon isian ni eme. Parrasan dipauli sian baion na niletek, hundulanna i tikko. Adong ma parrasan na bolon adong na menek. Parrasan na bolon i ma bahulbahul.
Ndung dijomur eme i mansai horing dipamasuk ma tu bahulbahul di sokkor-pudi ni jabu ruma manang sopo. Lam bolon bahulbahul i lam tarida ma parbagas i pareme. Molo martamue sada halak tu jabu ni donganna manang tondongna sai diserbeng do manaili tu sokkor, boha jongjong dope bahulbahul i manang naung sorpi do. Molo jongjong dope, i pataridahon na gok dope eme disi.
Bahulbahul na bolon na tong sai jongjong nang pe di haleon ima diririt ompunta gabe tudosan tu jolma si parlambas roha, jolma na halomoan dohot na haposan. Bahulbahul manggombarhon pangaradeon dohot na sari di ari marsogot.
Molo pinahusorhusor sian suhi ni ilmu kepemimpinan sinuaeng, tung mansai malo do ompunta na jolo mamillit pandohan i. Bahulbahul na bolon manggobarhon hatongamon (kewibawaan) ni sahalak uluan na hot jala tingkos di padan dohot uhum (bahulbahul na bolon na gok eme mansai hot do i juguk jala tingkos jongjong ala tipak hundulanna jala mesek eme i di bagasanna). Tung so jadi do i tunggaling i tung pe ro lalo na bolon. Ra, uluan parbahulbahul na bolon on ma na nidokna Si Jujur ni Ninggor Si Tingkos ni Ari.
Somal do pandohan Parbahulbahul na Bolon on dipadomu dohot pandohan Paramak so Balunon Partataring so Ra Mintop, Parsakkalan so ra Mahiang. Molo tupa uluan na songon on tung apala singkop ma haulionna. Di hata Indonesia manang hata Sileban didok ma i Pemimpin yang Bijaksana, Murah Hati, Mengayomi, Servant Leader, manang Humble and Generous Leader!
Domu tu kising na gabe uluan manang pargonggom di bangsonta on, tung mansai une ma molo na tarpiliit i parbahulbahul na bolon. Jala, rumang ni uluan manang pargonggom na parbahulbahul na bolon i tarida do di pangalaho ni amanta na lihi i saleleng manggonggomi bangso on ibana na sailaon. Tung so pola ringkot paboaboaonta molo tung adong nauli na tabahen tu ibana. Nunga dipeop ibana hian i di bagas roha na na lambas i dohot di bahulbahulna na bolon i.
PINASINGKOLAHON NI PINAHAN LOBU*
BACA: Sosok Gubernur Sumut yang Berteluk Belanga dan Berkopiah Merah ke Mana-mana
Banyak yang Tidak Tahu Kalau Danau Toba Punya 8 Pulau (5,964)
This Month : 18742
Total Users : 327577
Total views : 1120855 Pelita Batak Online
Sabtu, 24 November 2018 12:53:00
i portibion mampartahanhon harajaonna be asa torus marhuaso di portibion. Berkompetisi nasida. Angka bangso i i ma bangso Amerika Serikat, Russia, China nang Punguan ni Angka bangso di Eropah (Uni Eropah). Berkompetisi nasida siala hagogoon ekonomi, parsinjataan dohot pengaruh nasida. Manang ise na tumimbo pengaruhna ba i ma na menguasai perekonomian di portibion. Atik pe ndang marporang bodil sama nasida, alai tongon marporang do nasida di perdagangan, laho manggulut huaso ekonomi. Sasintongna sai berkompetisi do nasida saleleng on. Alai nuaeng masa perang dagang siala ni sangkap ni uluan ni bangso Amerika, i ma Presiden Trump, laho pamajuhon satimbotimbona bangsona sandiri na didok rohana saleleng on holan na mangalehon tu angka bangso na asing, hape dirina ndang dapotan. Di tongatonga ni porang dagang i, bahat do angka bangso na so apala gogo di perekonomian dohot di parsinjataon na manghilala panghorhon ni porang dagang I tu nasida. Adong na gabe mangadopi krisis ekonomi siala ni inflasi, alai laos adong do martahan, gariada tong martumbur ekonomina. Bangsonta sandiri, Indonesia, taida marusaha unang susa siala ni porang dagang i, alai atik pe tung maol boi do tong martahan, boi manguduti pembangunan. Godang angka usaha ni pamarentanta na dipatupa laho mangadopisa unang mangarugii hita porang dagang i.
Di angka na masa si songon i, di minggunta sadarion, apala di minggu Ujung Taon Parhuriaon, di na tapatupa parningotan di angka donganta sahaporseaon naung parjolo marujung ngolu di bagasan sataon parhuriaon on, di na taingot jala tahatindangkon tongtong na mangolu do na porsea di Jesus Kristus Sipalua i atik pe nunga jala naeng marujung ngoluna di portibion, dipangkulingi Debata hita marhite hataNa na mansai uli sadarion. Impolana ni hata ni Debata mangondolhon na mangihut on:
"Ia angka harajaon di portibion, ndang marimbar angka harajaon nagogo situtu ndang manongtong. Holan Harajaon ni Debata do na manongtong. Ia angka raja na adong di portibion, ndang marimba angka raja manang uluan ni angka bangso na tung gogo situtu, angka raja na so demokratis dohot angka raja na demokratis pe ndang manongtong. Holan Debata na mangarajai saluhut i do na manongtong.
Siala ni i, ala nunga angka naung gabe ruas ni harajaon ni Debata na manongtong i binahen ni ulaon ni Jesus Kristus na hundul di siamun ni habangsa ni Raja ni sandok raja i hita, ingkon margogo ma hita manghatindangkon harajaonNa na manongtong i. Panindangion na songon i ma sitioponta di na taida jala taadopi angka raja na adong di portibion, na so manongtong i. Ala ni i ndang jadi hita mabiar maradophon angka raja na so manongtong i. Raja ni harajaon ni Debata na manongtong i do sihabiaronta. Ibana do sisombaonta. Molo tung taadopi pe angka raja manang uluan na so mangulahon lomo ni roha ni Debata maradophon hita angka na porsea di Debata Raja na manongtong i, ba martahan ma hita manongtong. Ndang jadi sombaonta angka raja na ingkon salpu i.
Panindangion di hatongtongon ni harajaon ni Debata na songon i do na disoarahon buku panurirang Daniel to tongatonga ni bangsona nang tu manang ise na porsea di portibion na tongon mangadopi parungkilon bolon. Bangona uju i, i ma halak Jahudi tongon digomgomi raja Gorik, i ma raja Antiochus IV Epiphanes (175-164 Andorang so ro Kristus) na tarbarita mansai jahat, ai dipatutoru ibana Debata Na Mangolu i, jala dipaksahon ibana asa debata ganaganaanna na dipadiri di bagas joro na di Jerusalem. Ala ndang olo bangso Jahudi patupahon i, gabe dipersekusi ma bangso i. Bahat situtu na mate dibunu raja on. Panindangion i tung bagas situtu do.
Ia isi ni buku Daniel i dua do impola ni tonana tu ganup na manjahasa.
Na parjolo i ma na mangihuton: " Ndang jadi mabiar angka na porsea i di ngoluna di borat di portibion. Disarihon Debata Natumimbul i do angka na marhaposan tu Ibana sambing.
Di angka situasi na sasintongna di duru ni hatauon ni jolma mangadopisa, ro do Debata paluahon angka na tongtong satia tu ibana. On ma na taida di bindu 1-6 buku Daniel i. Disi taida songon dia tangan ni Debata Na Gogo situtu mangalehon habisuhon dohot hapistaran tu opat halak Jahudi na marhaposan tu Debata di habuangan Babel nang di harajaon Persia. Marhite habisuhon dohot hapistaran na jinalo nasida sian Debata gabe tarbahen nasida mangalapati angka nipi ni raja. Jala marhite i gabe sahat tu nasida huaso di toru ni raja nasida nang di habuangan. Gariada tahe, dipalua Debata do nasida sian api dohot angka singa na pinatupa ni harajaon portibion laho mamunu nasida. Dipalua Debata nasida sian uhum binahen ni tangan ni raja, na piningkiranna sandiri dohot ala disangkapi angka nabisuk ni Raja. Siala ni ulaon ni Debata na gok halongangan na paluahon angka na satia maradophon Ibana, gabe boi angka raja i mananda hagogoon ni Debata i. Isara:
i.Raja Nebukadnezar na mandok songon on dung dilapati si Daniel nipina: "Tongon do tahe Debatamuna do Debata ni angka raja jala Tuhan ni angka raja, jala sipapatar angka hahomion ala dapot ho papataronmu hahomion on" (Daniel 2: 47).
ii.Dung dipalua Debata tolunsa aleale ni si Daniel, i ma Sadrak, Mesak dohot Abed Nego, sian api na marnalanala, didok si Nebukadnesar ma songon on: "Pinuji ma Debata ni si Sadrak, si Mesak dohot si Abed Nego naung marsuru surusuruanNa asa paluahon naposoNa angka na marhaposan tu ibana.." (Dan 3: 28)
iii.Dung dipalua Debata si Daniel sian angka singa, didok raja Darius ma songon on: "Ibana do sipalua dohot sipangurupi jala Ibana mambahen tanda dohot halonganan di banua ginjang dohot di atas tano on. Ibana do paluahon si Daniel sian huaso ni singa i" (Dan 6: 28).
Napaduahon, "uju mangadopi parungkilon sian angka parhuaso, na pola sahat tu na agoan hosa, hot ma satia maniop Debata na marhagogoon jala na marharajaon na manongtong i. " Na boi do taadopi songon halak Kristen songon niadopan ni bangso Jahudi uju marharajaon Raja Antiochus IV Epiphanes. Laho patoguhon hita mangadopi i, ndang tuk holan mangido asa dipatupa Debata halongangan bolonNa paluahon hita, songon na pinatupana tu si Daniel dohot angka donganna di bindu 1-6 i. Alai ingkon tuk do na porsea i marnida dao tu jolo tu tingki hamomonang ni Debata na mangolu i maradophon angka na jahat. Songon panurirang Daniel na pabotohon marhite bahasa pangungkapon hamomonang ni Debata, hahohot ni harajaonna dohot hamomonang ni na satia i di ariari na ro sahat tu ari panguhuman i. Marhite hata pangungkapon na dao marnida tu jolo di partondionna, diapuli panurirang bangsona tongon mangadopi pangaleleion nang pamunuon ni raja Antionchus IV I Epiphanes.
Di sastera pangungkapon i, i ma na dipangke angka tokoh laho manongos tona na bagas tu angka na marungkil so ingkon diboto raja na jahat i lapatanna, disurathon do tona na subversif. Tona na subversif mandok ndang na hot ianggo huaso ni harajaon na tongon manusai ngolu ni bangsoNa i, alai marujung do. Paujungon ni Debata do harajaon nasida.
Dietong do jom ni haujungonna. Jala, lobi sian i, ia ngolu ni angka na naung dipusa raja na jahat i ndang marujung boti. Manongtong do ngolu nasida songon manongtong ni harajaon ni Debata I manghobasi Ibana di ari panguhuman i sogot.
I do na dipatolhas di bindu 7 sahat tu bindu 12.
Di bindu 7 ayat 1 tu 8, isarana, tangkas do disi disurathon taringot tu ujung ni angka harajaon na balga na naung manusai ngolu ni bangsonNa, i ma harajaon Babel, harajaon Persia, harajaon Gorik na pinungka ni Raja Alexander Nabolon, sahat tu angka raja na manguduti harajaonna niuluhon ni angka jenderalna (i ma dinasti Seleucid dohot di Ptolomeus), sahat tu raja na ro sian dinasti Seleucid i ma Antiochus IV Epiphanes na di ayat 8 digoari sada binatang na paopathon na martanduk sampulu jala tubu sada tanduk sian angka I (ayat 7-8). Dung dipatorang hinajorbut ni na opat songon binatang i (ayat 8), dipatolhas ma di ayat 9-14 taringot tu na mangihut on:
Parjolo, hagogoon ni Debata sihobason ni marribu dohot marloksaloksa jolma (ayat 9-10), dohot hatongtongon ni harajaon ni Debata na (ayat 13-14), alai, Paduahon, ujung ni angka harajaon na jat na tingkina nunga dietong (ayat 11-12).
Di na patorangkon i si Daniel, ndang apala didok ibana i marhite hata narrasi manang sarita, alai marhata pangungkapon do ibana. Ingkon marhata pangungkapon do ibana, ala subversive do mandok adong do na gumogo sian raja Antiochus IV Epiphanes i uju i. Jala subversif do tong mandok na nunga dietong ari pangujungina (ayat 12). Tu Aintiochus subversif do i, alai tu angka na manaon patoguhon do i. Alai ni i ma digombarhon ibana Debata na marhagogoon situtu na harajaonna manongtong i dohot dua hadirion.
Hadirion naparjolo, i ma" Ibana na so suda arina" na tongon hundul di atas ni angka habangsa na marjillamjillam api na marroda na marnalanala, na marpahean na saksak songon itak jala marobuk songon hapas na binusur (ayat 9). Hagogon dohot habadiaon ni debata digombarhon marhite i. Di Padan Narobi dipangke do api patorangkon hadirion ni Debata jahowa na mandok nagogo situtu do Ibana (Ida 1 musa 15: 17, 2 Musa 3:2, 19:18, 13: 21, 1 Raja 18). Di jolona ruar sada sunge api, jala mabaor sian adopanNa na manghobasi ibana, jala marloksalokas jongjong diadopanna (ayat 10). Disi ma ari panguhuman ditontuhon jala angka bukku dibungka.
Tona ni Daniel maralohon raja Antiochus IV Epiphanes i ma mansai tangkas: Atik pe bahat dibunu ibana, jala dipalea ibana Debata Jahowa, alai ndang tarotapisa panombaon tu Debata na agogo situtu i. Jala tu angka na satia tu Debata alai manaon dibahen raja i, tangkas do ujung na denggan di nasida, i ma tuk do nasida manghobasi Debata atik pe ro sunge api na mansai mohop situtu binahen ni raja i maradophon nasida. Gariada tahe di na di bungka angka buku, ndang diuhum nasida.
Hadirion na paduahon, i ma "Sahalak na songon anak ni jolma" na diida ibana di bagasan pangungkapon borngin na ro marhite ombun di langit. Ala diida Daniel tong na tarboan ibana tu jolo ni "Ibana na so suda arina " i (ayat 13), gariada tahe dibasabasahon tu ibana pamarentaon na manontong na so tupa munsat sian ibana dohot hamuliaon nang harajaon sinomba ni saluhut bangso na marpanghuling marragam. Na boi do idaonta sian on alo ni na naeng tibu masa tu angka binatang i, i ma na laho salpu (ayat 11-12). On ma sada panghirimon na mangolu pinatolhas ni Debata marhite Daniel laho mamargogoihon bangsoNa na tongon digosagosa si Antiochus IV Epiphanes i.
Ndang manontong raja on, marujung do, alai ro ma na manongtong na songon anak ni jolma. I ma panghirimon mesianis na pinatubu ni Debata tu bangsoNa. Jala taboto tangkas, leleng do dipaima bangso Jahudi haroro ni Na songon anak ni jolma i (Heber: bar'enas). Taboto tangkas na, songon sinurathon ni evangelium Markus na patorangkon Jesus Anak ni Debata na ingkon manaon, dua ratus taon hurang lobi dung panurirangon pangungkapon ni Daniel on Jesus sandiri na dihatindangkon apostel Petrus Mesias Anak ni Debata i do na mandok Ibana do "Na songon anak ni jolma na ro marhite angka ombun i" (Markus 2: 10, 28, 8:31, 38, 9: 9, 12, 31, 10: 33, 45, 13: 26, 14: 21. 41. 62). Na asing na mamangke hata i (Joh 12: 34, Ulaon 7:56, Pang 1: 13, 14:14) mamangkesa manudu tu Jesus Kristus. Ala ni i, atik pe ndang apala diboto Daniel tangkas ise na songon anak ni jolma i, jala ala anak ni Debata do Jesus Kristus i, jala dung hehe Ibana sian hamatean nunga dipatimbo Ibana satimbotimbona jala disomba angka na porsea di Ibana rap dohot Debata Ama nang Tondina. Dohot jempek hata, sada do Ibana dohot Debata na tumimbul gogo i, na digombarhon songon "ibana na so suda arina i," ndang pajolohu hita mandok na manudu tu Debata na marharajaon na manongtong i do tangkas di ujungna na sinurirangkon ni panurirang Daniel on uju mangadopi parungkilon bolon bangso ni Debata i. Tu raja Antiochus IV Epiphanias nunga barita na mansai koras barita pinatolhas ni Daniel on tu ibana: Ro ma ujungna hatop, dietong jom, alai ro ma na marharajaon na manongtong i. Alai nunga tongon ro na songon anak ni jolma i marhite ombun na manongtong harajaonna, sisombaon ni sandok bangso.
Siala ni i, di Minggu Ujung Taon Parhuriaon on, mansai ringkot sahali nari tarimangrimangi hagogoon ni Debata dohot hatongtongon ni harajaonNa.
Sai hot ma tatiop i. Laos mansai ringkot do tong taida hatongtongonta angka na satia tu Ibana tong di harajaonNa na manongtong i. Na so jadi hita marsigantung tu angka raja na ro sian hajolmaon na so manongtong, tarlumobi angka na jahat. Ndang jadi hita umbiaran mida nasida sian mida Debata na marhagogoon na tumimbul i, na badia i. Bahen ma Ibana Rajanta na manontong i. Ai Debata Raja na satia do Ibana nang di na taadopi partingkian na maol di portibion. Ai disarihon Ibana do hita di portibion nang sahat ro di ro ajal ni hasiangan on.
Laos boi do tapangke tingki mangarimangrimangi songon dia hita mamereng dirinta sandiri. Molo dipasahat Debata tu hita sada tanggung jawab na balga manguluhon donganta jolma di portibion nang manguluhon parsaoran, misi nang ulaon holong ni angka na porsea i di tongatonga ni dohot marhite sian huriani Kristus i, jamot hita: Unang tarajumi dirinta raja na marharajaon na manongtong i. Unang. Sotung songon raja Antiochus IV Epiphanias hita na dietong jom ariari ni harajaonNa ala dileai Ibana Debata, jala dipasingkorsingkor ibana ngolu ni angka na porsea i.
Molo adong sian hita na tongon marungkil ala ni haporseaonna, tatap ma tu jolo: Mansai pasti do ujung nauli ni angka na porsea na martahan di na marungkil i: I ma masuk bilangan ni angka na manghobasi Debata ibana, atik pe ro sunge api di antara ni ibana dohot habangsa ni Debata na marjillamjillam i tarbahensa do manghobasi Ibana, jala di ari panguhuman i, tarsurat do goarna di buku hangoluan i.
Mansai ringkot do on rimangrimangonta di partingkianta nuaeng na mamereng mansai bahat angka donganta sahaporsreaon na so sa dogma dohot HKBP na sai mangondolhon na so daion ni angka na porsea di Jesus Kristus be dalan-dalan ni ngolu na maol jala na gok tantangan, alai ganup na porsea I marhangoluon na mardohar do jala na so dais be ngoluna sian parungkilon. Mangihuthon hata ni Debata na di Daniel 7: 9-14 i, dihamonangkon Debata do ngolu ni na manaon ala ni goarNa, ala ni na martahan manomba Ibana nuaeng nang di ari panguhuman sogot atik pe marungkil. Ganup naung jumolo borhat sian tongatonganta rap dohot Kristus na manongtong i, manongtong do ngoluNa di harajaonNa na manongtong i. Amen(*)
HATA BONA, BOHO DOHOT BUHU – TanoBatak
HATA BONA, BOHO DOHOT BUHU
Panghataion na marboho dapot ma na. “Unang manuan buhu ditonga ni ruas”
Jotjot do dihatahon natua-tua;aonggorina.
Muruk ma sada natua tua tu boruna ala so rade dope sipanganon na gabe tugo, tu pangula, dialusi boruna i ma dung jolo dipeakhon gandar bului tu soban natata didok hatana: “Unang ahu muruhi, bereng ma disi”. Dungi dibereng natorasna ma pardahan i hape mellep so mellep api ala ni soban na tata.
Lapatanna, ndMARLUNDU SONGON NAPURAN
MARPADUNG SONGON LOSUNG
MARGADU SONGON HAUMA
MARBIBIR SONGON BATANG AEK
MARBINDU SONGON SURAT
Lundu ni napuran ima angka urat urat ni napuran. Aut so adong lundu ni napuran gabe suman doi songon bulung ni gadong andor nagale gale. Lapatanna tipak pe pangkataion iangkon adong do lunduna napatomuhon jala patoguhon pangkataion i.
Padung ni losung, ima topina namardingding. Molo soadong padung ni losung, maraburan do naniduda. Suang songon i do nang pangkataion ingkon adong do padungna unang seang somartontu, sai mangararat pangkataion alau dang ujung tunasinangkapan hian. Dilapati doon nang tu angka parngoluon asa unang mambur seang angka naniula.
Gadu ni hauma ima marguna, parjolo, manampin aek unang mahiang pangulaan, paduahon tanda ni parbalohan dohot hauma naasing. Pinomat sahali sataon ingon dipature do gadu asa unang tiris jala mapulha dibahen aek namangabolon. Suang songon i nang pahombarhon tu tuhe asa unang mangeak dohot tareak. Ingkon tingos tu tuhe do gadu jala ido ajak-ajakna.
Dilapati doi dang tu pangkataion nang diparngoluon siganup ari, asa dipagopas parbinotoan asa unang mura talu dipollung jala ingkon une jala hot di ruhut ni parsaoran marojahan holong dohot dame.
Songon ima pangalapation ni sude angka umpama ondeng.
MARJUNJUNGAN SONGON DOLOK
MARBANGGUA SONGAN RURA
Dolok manang Buhit sarupa doi di pamerengan, alai dang dos i sian tinorpana/bentuk. Molo manatap iba sian dolok boima berengon nahumaliang. Molo marsoara/manggora iba sian julu ni rura gabe habegean di jae, digoari doi marsaringar.
Halak Batak molo marulaon adong do uluanna, adong raja jolo, adong tunggane, adong panungganei, adong panoropi. Songon i ma ganup adong siulaon dohot uduran.
Nuaengon dang tanda be uluan, dang tanda be angka tunggane songon i nang panungganei. Ai nungnga dipamasa gugu tok-tok, dipamasa jambar mangaris, gabe sosa ma gadu-gadu mumpat angka taluktuk, gabe sega ma uhum nauli binahen ni jolma na so olo marguru.
NUNGNGA PUNGGUR PUNGGUR GABE SAPA
NABURHUNGON GABE RAJA.
Guru dok nama jolma, dang gabe guru di UGARI
Lapatanna, molo adong sada ulaon ingkon tangkas do martanda uluan bahenon manang sangap bahenon raja jolo.
MARDOSDOS SONGON SIMARUNAP UNAP
Simarunapunap sada suan suanan do i suman songon ampapaga. Sai mardosdos do partubu ni simarunap unap dang marsitimboi. Unang mardosdos songon simarunapunap, lapatanna dipambahena unang adong na hurang sirsir.
Molo dung sidung mambuat eme / panen dipamasa do diganup luat mangaruasi bondar. Adong ma sada ama na ungkap roha mangalehon sada lomuk dohot indahan laho panggogo/tugo ni natorop. Dinamangan i nasida roma angka naumposo mambagi sipa nganon dohot lomukna, alai dang marhasurungan dibahen tu angka uluan, panjoloi songoni nang raja jolo.
Dipinsang natua tua ma naposo i : Mardosdos do dibahen hamu songon simarunap unap
BONA PINASA : Pandohan na mandok “bona ni pinasa” marlapatan doi paboahon bonana doi. Alai “bona pinasa” asing do lapatanni i. Masa do mandangkai hau mambahen parik ni porlak. Molo Jior manang bintatar didangkai, dangkana i sai mangalambung do (holang sian bonana). Ianggo Pinasa didangkai, dangkanai sai marpungu do jonok tu bonana.
Bona Pinasa lapatanna tung tu dia iba mangalangka ingkon ingot do ditano hatubuan.
Dung ojak marhuta ompunta Tuan Sori Mangaraja di Lumban gorat Balige disuan do disi sada PINASA, digoari ma i PINASA SOPORA, lapatanna, porlu siingoton jala nihasiholan
BONA PASOGIT : Parhutaan pinungka ni sada sada marga manang saompu sahat tu pitu sundut
BONA BULU : Tano na tinombangan manang na ginulut sian marga na asing laos dibahen ma i parhutaanna
BONA SAMBANG : Parhutaan pinungka ni sada sada marga manang saompu sahat tu na marsundut sundut alai dang adongbe tinggal angka pinomparanna disi.
November 30, 2007 tanobatak
7 respons untuk ‘HATA BONA, BOHO DOHOT BUHU’
Argado bona ni pinasa…..ido na somal binege saleleng on. Hape molo pinaihut-ihutdo hatorangan na di ginjang i, salado hape i.
Desember 18, 2007 at 1:55 am
bellina manurung berkata:
majalah berbahasa batak dimna saya bisa dapat??
saya tggal di medan
prikcen sitanggang berkata:
maol nai attusan….
Tuahbin Dabukke berkata:
jolo marsungkkun ma jo tu opputta si jolo-jolo tubu, ai sibinoto be aha artina
Robert Naibaho berkata:
Mauliate godang ma tu Amang Panurat, Raja Bilher Marpaung, suang songon i ma nang tu tanobatak.wordpress.com. Nunga lam nal-nal pangantusion tu angka pandohan na sai laon naung jot-jotan ndang marhapeahan di hasintongan-na. Horas ma di hita saluhutna. Sai anggiat ma lam torkis parngoluonta be jala singkop saluhut na niulanta. Botima. (eReN).
Bella Kendy Purba berkata:
maulate tulang, mambaen tiur parbinotoan
Dian P Sinaga/Tapanuli Sumatea Utara berkata:
hea do hubege didok sada natua-tua; molo sasintongna bona ni pinasa do; alai ala nga songon namaol luluan bona ni pinasa; gabe adong ma istilah bona pasogit; hape bona posogit on dang jelas lapatanna.
Februari 29, 2012 at 4:43 pm
Comments Posted By Bonar Siahaan
Sebenarnya cerita diatas adalah legenda,tak penting kita berpolemik untuk menanggapinya. Namun bila kita punya cerita (turi-turian) mari kita tampilkan untuk publik agar kawan-kawan bisa membaca dan mungkin sebagai hiburan dikala hatinya sedang galau. Tapi ada juga legenda bila kita amati dengan seksama bisa jadi bahan penelitian bagi yang ingin mempelajarinya.
Ada orang Yunani yang bernama Galileo mempertahankan pendiriannya,bahwa Bumi yang mengelilingi Mata hari walaupun pada zaman itu Kerajaan Yunani berpendapat bahwa
mata hari yang mengelilingi bumi. Sampai ahirnya sang Galileo mati di penjara demi ilmu yang telah dia pelajari.
Sekarang,siapa yang tidak mengakui kebenaran yang Galileo
Comment Posted By Bonar Siahaan On 07.01.2008 @ 10:59
@ Badia Tambunan,SE
Hujaha do surat na sarupa tu komentar muna, sian Ir Hasautan Simanjuntak pinasahat ni moderator Partungkoan tu ahu. Nungga leleng nian surat i jinalo jala dietong roha dang porlu alusan. Alai tubu ma muse turoha mangalusi dung binoto naung mangararat do hape surat i jala paasing asing goar namambahen. Longang do roha, namargabus do panurat i manang na paasing halak do manurat alai tung apala sarupa isina.
Manang na ise pe hamu, sintong manang gabus, alai ala sian Ir Hasautan Simanjuntak do hujalo surat, jala sai dijaha ibana ma alushon.
Di taon 1980 hea do rampak ahu dohot dongan di Jakarta – Bandung manangihon jamita ni Yusuf Rony, jala tung hona do tubagasan roha angka jamitana i. Ala malo nasida marjamita,mansai godang do naro manangihon jamitana ai bolas dipatorang natarsurat di Alkitap ndang pola sungkot-sungkot. Disada tingki dijamitahon nasida ma taringot tu pemuda kaya jala tangkas antong dipatorang naso boi bongot tu surgo hasonangan i saleleng dipeop artana i, dibaen do judul ni jamita i “PEMUDA KAYA“
Tung gomos do di jamita on diondolhon “juallah hartamu bagi bagikanlah pada orang miskin”.
Dung adong sampulu taon nari (1990) mansai torop ma huida angka parjamita di hotel berbintang songon naung godang taida nuaeng on. Dimulana mansai denggan do tutu, alai dung lam leleng gabe godang do ondolan ni hata ni parjamita manariashon parpuluan songon namasa di Bangso Israel tingki narobi.
Sungkun-sungkun ni roha; Boasa ma dang tu pulau-pulau Riau manang tu pedalaman ni Papua dohot tu Kalimantan angka parbarita halalas ni roha godang laho manjamitai ?
Disietehonhu hea do huboto sada dakdanak mangaluhon natotorasna tu amanta Pandita jala sungkun-sungkun di didok tui Pandita i songon on; “Dia do tumagon oloan PATIK PAOPATHON sian PATIK PALIMAHON?”. Longang amanta Pandita i umbege sungkun-sungkun ni dakdanak i jala didok ma songon on, “Ingkon rap ulahonon do i”. Alai didok dakdanak i ma ndang boi rap oloan ai molo nioloan patik paopathon maralo do tupatik palimahon.
Didok Pandita i ma, manghatai ma jolo ahu dohot amanta (tongon nartoras ni dakdanak i guru huria). Hape tarboto ma na disuru Guru Huria i do anakna i mamuro hauma tongon di ari Minggu.
Sungkun-sungkun ni roha, sotung holan manghatahon do parjamita hape ndang pola dohot mangulahon ?
Molo taringotanta Alkitap, Bibel manang Bible jolo taguruhon ma hata Heber, Ibrani dohot Yunani kuno ai adong do saotik parasingan ni Alkitap, Bibel dohot Bible.
Didok anggi doli (Ir Hasautan Simanjuntak); “Asi ni roha i tu halak Batak naung timbo parbinotoanna jala mangolu di hamajuon ni “teknologi” alai tongtong manghaporseai jala mangula ditondi ni adat.
Siondolhonnonhu tu anggi doli, huida dijolo ni gormu Ir, Insiniur do ra napinataridahon ni anggi doli, jadi pauli ma jolo nasohea dipauli dongan asa tanda halak batak naung marparbinotoan natimbo.
Aut sura ndang Kristen namarbudaya Batak di Toba ndang boi marsaor angka namarugamo na asing di Toba, alana molo marhorja (marpesta) Kristen di argai do donganna nang pe asing ugamona.
Alai molo Kristen naso marbudaya Batak ndang olo marsaor tu naso saparpunguan dohot nasida, jala sijagaon do on nagabe boi muse sibonsiri songon namasa di Poso dohot Ambon. Aha dosa dibahen ulos dohot tandok ? Tumagon do “uang” boi mambahen dosa.
Natangkas huguruhon ;
Niajahon ni Agama, jamita (poda) gabe parange.
Niajarhon niadat, parange (pambahenan) gabe poda.
Agama sada punguan marsaor tu Tuhanna.
Adat sada punguan marsaor tu donganna jolma.
Boi do marsaor tu Tuhan i naso olo marsaor tu dongan jolma ?
Sian ahu anak ni nahea Guru Huria dohot Pandita
Patuan Raja Bonar Siahaan. (Op. Tumintang)
Comment Posted By Bonar Siahaan On 01.10.2007 @ 15:42
Trio Amsisi Archives - Lirik Lagu Batak Trio Amsisi Archives - Lirik Lagu Batak
Category: Trio Amsisi
Lirik Lagu Batak - October 9, 2020 - No comments - Trio Amsisi
lirik lagu diado alana. cipt : yamin panjaitan[…]
lirik lagu gellengta ido hamoraon. inang ni gellengkku. boru ni rajakku na burju. unang sai holsoan di hapogoson. unang sai manarita. marnida dongan na lobi parsarian. pos roham parsonduk bolonku. dos ni roha ido na tutu. ido naummarga anggiat sahat. soluta tu bariba. sonang ma roha sai di pasu pasu tuhanta. bereng ma anakta on […]
Dos Do Nakkok Na
Lirik Lagu Batak - October 5, 2020 - No comments - Trio Amsisi
lirik lagu dosdo nakkok na. unang ho mandele jala unang marsak. molo pittor ro akka sitaononi. ikkon sabar do lao manaon sude. nang parsorion do angka sude sidangoloni. sai ulama angka nadenggan. sai padao ma molo tung adong pe namanusai pingkiranmi. asa sonang roham, asa sonang roham. lao mangula sasude angka ulaon siganup ari i. […]
Ise Do Na sala
lirik lagu isedo nasala. dung saut au tuho hasianku. soada arsak dibagasan rohakkon. tuho do hasian mangalu-alu. lao papuashon na dibagas rohakkon. alai di naso panagaman i. roma akka pangunjunani. jot-jot ma tubu parbadaan i. holan na marsak au lao mamikkiri i. ise do na sala hasian. aha do sikkap mabarbar ni. sotung gabe sursar hasian. […]
lirik lagu gabe mabiar au. sai tumatangis au, tarilu-ilu. jala jot-jot ma au, songon na lilu. nga sala au hape, diparngoluankon. mangula na so suman. sai hubilangima, ari-arikku. nunga godang hape, akka dosakku. las godang ma muse, nang pikkiranku. gabe buni sasada au. salpu ma ari, salpu ma bulan. salpu nang taon. akka nahancit akka nadangol. […]
lirik lagu sasada ho do. sada do mataniari i ito. boi doi patiurhon sasude. ai bulan i pe sada do. boi doi manondangi borngini. holan ho, holan ho do hasian. sai tuho, ai tuho do rohakki. sasada ho do hasian. na boi manganju rohakkon. sasada ho. manang tudia pe au lao hasian. jonok doho dilambungki. […]
Jamita Evangelium, 14 Oktober 2018 Minggu XX Dung Trinitatis: Pir ma Tondim jala Marsihohot (Josua 1:-6-9) Pelita Batak Online
Sabtu, 13 Oktober 2018 17:32:00
Oleh: Pdt Dr Robinson Butarbutar, Na tongon di Sipoholon dope dung mandohoti Sinode Godang HKBP 8-12 Oktober 2018, HP/WA: 0812-62472015
Dipangke Debata Pargogo Nasohatudosan i do hita angka jolma, angka anak dohot boruNa di portibion laho patupahon ulaon na denggan tu hajolmaon dohot tu na tinompaNa na asing, mamungka sian angka ulaon na metmet situtu sahat tu na tung balga situtu, na ringkot jala uli tu hajomaon marsasahalak sahat tu na uli dohot na ringkut tu punguan hajolmaon na balga situtu, isara punguan ni sada bangso nang punguan ni angka bangso, sian na ringkot di sada inganan na metmet, isara na ringkot tu sada jolma di inganganna mangolu dohot na ringkot di sada parsaripeon, di sada huta na metmet sahat tu na ringkot di sada kecamatan, kabupaten, propinsi dohot negara kesatuan. Sai dipangke Debata do jolma i patupahon ulaon na denggan.
Ulaon na pinasahat ni Debata tu na jinouNa i sai angka ulaon na marimpola jala marsintuhu do. Tarida do i di Bibelta on. Tarida do i tong di sejarah ni hajolmaon marsadasada na naung digurithon di angka buku sejarah ulaon ni jolma nang na so digurithon pe tahe.
Isarana, di angka luat pertanian, sian tingki pertanian na mansai tradisional sahat tu na mansai modern nuaeng on, sai adong do taida angka donganta jolma na dipangke Debata mambahen beha asa denggan pertanian i, isara angka natuatua ni huta na manjouhon asa adong dipatupa huta i dalan haroroan ni aek, asa boi tubu denggan eme, asa sude partani dapotan aek na ro tu haumana.
Di pertanian modern dohot post modern, na marusaha mambahen boi gumodang produksi pertanian dohot jumotjot, dipangke Debata do angka ahli pertanian patupahon i marhite angka penelitian-penelitian na menemukan benih-benih unggulan jala beha asa angka pupuk na dipangke asa denggan tubu jala marparbue suansuanan i asa unang paro sahit, isara pupuk organik. Siala ni i do umbahen na nunga tarris sipanganon di portibion, atik pe sai adong dope na so boi dapotan sipanganon ala ni hapogoson. Songon do tong di angka ragam na dalan ni ngolungolu ni jolma, gabe ndang pamaolhu be jolma I mangalului sipangononna dohot siinumonna nang pajongjong angka jabuna, sai adong do dipangke Debata lam padengganhon ngolu ni jolma i.
Di bidang pendidikan, sai dipangke Debata do angka guru dohot angka ahli pengajarion laho mangajari angka dakdanak, dohot laho mangalului dalan beha ma asa ummura angka na marsiajar hatop mengantusi pangajarion. Isara pangajarion na mendikte, gabe pangajarion na partisipatif, na marnida parsiajar i ndang holan sijalo parbinotoan, alai dohot do subjek ni parbinotoan.
Di bidang hahipason, dipangke Debata do tong angka peneliti medis laho mangalului dalan ndang umboto dia sibonsiri sahit ni hajolmaon, alai dohot do angka dalan patupa ubat na boi pamalum sahit ni jolma, jala beha asa tardungdung jolma manuhor ubat i, unang paargahu.
Di bidang politik, isarana, dipangke Debata do sian tongatonga ni bangso na dijajah i angka na manguluhon perjuangan kemerdekaan sian angka penjajahan tradisional, modern dohot post-modern.
Di bangsonta, dipangke Debata do Ir Sukarno Hatta laho mamboan hita ruar sian penjajahan Bolanda. Dipangke Debata do tong Gusdur (Abdul Rahman Wahid) presidenta na paopathon, mamboan bangsonta sian diskriminasi ras dohot diskriminasi agama. Dipangke Debata do tong Presiden Ir. Joko Widodo laho membangun angka infrastruktur di negaranta dalan mamboan hita ruar sian hapogoson dohot hatartadingon, asa boi bangsonta meret sian bangso na berkembang tu bangso na maju.
Jala di tongatonga ni angka keluarganta halak Kristen Batak pe, sai dijou Debata do sada, manang dua manang lobi ruas ni keluarganta i laho mamboan keluarga i tu ngolu na dumenggan, ndang holan angka ama manang ina i, alai dohot do angka ianakkon nang pahompu pe tahe, marhite angka pendidikan, usaha, nang angka ulaon na adding pinatupa nasida.
Songon i do tong najolo bangso Israel na naung malua sian parhatobanon Misir. Andorang so ditaripari nasida batang aek Jordan, andorang so dipansagihon angka tano di bariba ni Batang Aek Jordan i tu ganup houm nang marga pomparan ni si Jakob, dijou Debata si Josua anak ni si Nun, na naung manghobasi si Musa mamboan nasida ruar sian parhatobanon i dohot di pardalanan di halongonan laho mamboan nasida tu tano di taripar ni aek Jordan. Ulaon na bidang, na balga dohot na dokdok do mamboan sada bangso naung leleng di halongangan, sada bangso na nomaden hian, na sai meret, gabe sada bangso na mian di tanona, na so adong hajongjonganna hian gabe sada bangso na marhajongjongan, i ma marnampunahon tano na naung dibasabasahon Debata tu nasida, alai na tongon diingani angka bangso na asing. Manguluhon sada bangso di sada masa transisi i mansai maol do.
Bahat nari angka contoh na boi patolhasonta dison. Alai na di ginjang i nunga tuk patolhashon tu hita pammmangkeion ni Debata tu hita.
Adong do panjouonna i na so apala dokdok, alai adong do na dokdok, jala dokdok situtu, na boi mambahen na manjalo turgas panjouon i angka hitir. Dokdok manang ndang, sai dipastihon Debata do beha asa saut panjouonNa i. Ala diboto Debata Naumboto saluhut i do keterbatasan ni jolma i, jala ala ndang Debata jolma i, sai dipatupa Debata do ulaonNa na mansai togu laho patauhon na jinouNa i, asa boi marhite na jinouNa i saut angka na uli jala na denggan na sinangkapanNa i marhite ulaon ni na jinouNa i.
Ndang tagamon so angka hitir si Josua anak ni si Nun manjalo ulaon panjouon pinasahat ni Debata tu ibana, i ma (i) Mamboan bangso i manaripari batang aek Jordan i (ayat 2-5) dohot (ii) Mambagihon tano sidapothonon nasida I (ayat 6). Ala ni i ma dipatogu Debata si Josua asa pir tondina, ndang monditondit rohana, unang tahutan, ai donganan ni Debata do Ibana manang tu dia ibana mangalangka.
Nian ndang dipabotohon tu hita di Josua 1:2 songon dia bagas ni Batak aek Jordan i. Adong do angka peneliti na mansura na ndang apala bagas batang aek Jordan i. Alai ala ndang holan hinadokdok ni na mambagihon tano i sambing hape turgas pinasahat ni Debata tu si Josua (1:2-5), alai dohot do hinadokdok ni mamboan nasida manaripari aek Jordan i (1:6) na mambahen Debata Jahowa mandok tolu hali tu si Josua di ayat 6-9 on asa pir jala marsihohot tondina (ida ayat 6,7,9), jala pola didok asa unang monditnondit rohana, unang tahuton ibana ala Jahowa Debatana na mandongani ibana manang tu dia mangalangka (ayat 9), ba ndang apala pajolohu hita mansura na bagas do aek i jala ulaon na maol do manariparisa. Ulaon na maol do mambagihon tano i.
I ma Debata Jahowa, Debata ni si Abraham, Ishak, Jakob, Josua, Debata ni Israel i, Debatantan na tatanda di bagasan Jesus Kristus Sipalua i. Sai dipatogu do hita mangulahon panjouonNa i tu hita, di tongatonga ni harajaonNa di portibion, di bagasan dohot sian tongatonga ni huria dohot di portibion, di keluarganta, di ulaonta, di sintasintanta: "Pir ma tondim unang monditondit roham" ai dongananNa do na jinouNa i manang tu dia ibana/nasida borhat.
(Di tingki manurgashon angka siseanna Jesus di abad parjolo asa laho tu liat portibion mambaritahon barita na uli, dipapos Ibana do roha nasida marhite na mandok na dongananna nasida rasi rasa ro ajal ni hasiangan on, ndang holan intap ni ujung ni ngolu nasida.
Hata ni Debata na tu si Josua i do tong hataNa tu hita halak Kristen Batak di sandok portibion nuaeng on. Songon naung tinotophon Sinode Godang HKBP di bulan Oktober 2014, ia sidungdungonta di bagasan taontaon na ro on songon huria ni Kristus i ma gabe pasupasu tu donganta jolma, marhite angka ulaonta na denggan tu donganta jolma songon hataridaan ni pangoloionta tu patikNa, patik holong I ala nunga dihaholongi Debata hita mansai bagas, rimbo dohot bidang di bagasan Kristus Jesus Tuhanta i. Di ganup pargulmiton ni ngolunta dijou Debata do hita patupahon na denggan tu ganup donganta jolma (Rom 12: 17b, patudos 1 Tes 5: 15, Gal 6: 10, 2 Pet 1:7).
Pir ma tondim jala marsihohot, ninna Tuhanta tu hita angka ruas ni HKBP di bagasan minggu on, unang tahutan, ai na dongananNa do hita manang tu dia hita mangalangka jala mangulahon angka ulaon na denggan marojahan tu impola ni hataNa, I ma manghaholongi dongan jolma doshon dirinta?
Boasa ma di partingkianta nuaeng mansai ringkot hita paposhon rohanta tu Debatanta Natumibul i na naung mandok hataNa tu hita asa pir tondinta, ala na sai dongananNa do hita?
Suraon do na tongon angka hitir hita halak Kristen Batak nuaeng on di pardalanan ni ngolu nang ulaonta, marsasahalak nang marsasapunguan? Molo angka halak Kristen Batak di tingkitingki na salpu di Indonesia dohot di sandok portibion sai martondi na pir dohot sai marroha na marsihohot do hita patupahon angka na denggan mamungka na mangaranto nasida tu sandok Indonesia on, i ma membangun Indonesia Raya, di angka luat na suhi sahat tu angka luat na ribur, sai martondi na pir dohot marsihohot, suraon do di tingkinta nuaeng nunga tabonai ndang martondi na pir ala ni bahat dohot dokdok ni tantangan na taadopi di na patupa angka na denggan hita di ulaonta be, manang na songon abdi negara sipil, militer, polisi, hakim, dna, manang na songon pengusaha na parohon ulaon tu donganta jolma, manang songon politisi mandapothon musim pemilihan umum serentak di bulan opat taon na ro laho mambahen uhum na denggan di tongatonga ni bangsonta? Suraon do angka ruasta partani angka hitir siala ni maol ni mangalului na ringkot asa boi pasingkolahon angka ianakkon manang pahompunta mandungdung sintasinta nasida?
Suraon do, siala ni parmaju ni parbinotoan ni jolma di portibion na pola sahat tu hatauon patupahon alat-alat teknologi na canggih na gabe dao dumenggan mangulahon ulaonna sian hatauon ni jolma i sandiri, i ma na ginoaranna artificial intelligence, manang robotisasi, na mambahen bahat ma angka donganta jolma, ra dohot angka anak dohot borunta muse na ingkon agoan karejo na naung binuat ni angka masin na pistar i? Tu dia ma annon hita halak Kristen Batak na so timbo parbinotoanna di zaman artifial intelligence dohot robotisasi on?
Suraon do songon halak Kristen hita di Indonesia di ariari na ro gabe boi ndang manghilala hita angka na mangihuthon Jesus songon warga negarai kelas satu, ai nunga sanga margurasa tondi na mambahen pamolatmolatan di tongatonga ni bangsonta mamungka tolu pulu taon na salpu, na mambahen gabe kerja keras nuaeng pamarentanta mangotapi tondi na songon i? Mangihuthon Kapoldasu A. Harianto dina martona ibana tu ruas ni sinode godang HKBP di Sipoholon, Kamis tgl 11.10, umbahen na adong pe angka na naeng mamolatmolat bangsonta ia tujuan nasida i ma laho menguasai sumber daya alama dohot torop ni bangso Indonesia. Beha ma masa depanta songon sada bangso molo marhasil do angka bangso na gogo i laho mambuat angka sumber alamta i?
Suraon do tongon tahilala nuaeng on di angka inganan ngolu nang ulaonta i lam maol patupahon na denggan na marragam i tu donganta jolma ai gabe angka jolma na mangulahon ulaon hajahatan do na gabe sitangihononhon suara nang lomo ni rohana, gabe manginsuhut angka siula na denggan, so marimba halak Kristen Batak?
Suraon do tongon tahilala na lam maol hita ruas ni HKBP dapotan inganan marsikkola, dapotan ulaon, dohot patupahon ulaonta na marragam songon i nang promosi asa boi hita marhite sian i patupahon na denggan di ngolunta, tu donganta sabagas, donganta sahuria, donganta sahuta, donganta jolma di tongatonga ni bangsonta Indonesia on ala siihuthon Kristus hita, ala taula ulaonta denggandenggan, ndang sian dalan na so denggan, korupsi, manangko?
Manang dia pe tahilala nuaeng jala songon dia pe dokdok ni siadopanta nuaeng laho patupahon ulaon na denggan di ngolun songon dalanta mandok mauliate tu Debata siala naung ditobus Ibana hita mansai arga di bagasan Jesus Kristus, sadarion ma hita dipangkulingi Debata unang tahutan, alai asa pir tondinta, marsihohot di haporseaonta nang di ulaon na denggan na taula.
Mansai ringkot do hita songon halak Kristen Batak manorushon tradisi ni halak Kristen Batak na so olo tahutan, baliksa sai martondi na pir dohot marsihohot ia angka halak Kristen Batak i, tung pogos pe ngolunta. Molo adong sanga tubu jala marserak tu tongatonganta tondi hatahuton, ndang tondi na pir dohot roha na marsihohot, denggan ma hita nuaeng mambungka rohanta asa olo panghulingon ni hata ni Debata.
Molo taida angka bangso na maju di portibion di marragam bidang, di parbinotoan, ekonomi, politik, hahipason, sude na i ndang dapot nasida molo ndang martondi na pir nasida, molo ndang marroha na marsihohot nasida. Bahat do angka na maol na naung diadopi nasida di pardalanan ni ngolu nasida songon sada bangso. Ala pinompar ni halak Kristen Batak na martondi na pir dohot roha na marsihothot do halak Kristen Batak, atik pe sai na adong do na so haru sahat tu partondi na songon i di huta on manang di huta an, di profesi on manang di profesi an, denggan do hita na mangolu di tongatonga ni bangsonta on rap dohot angka donganta sabangso na asing bekerja sama patoguhon tondi na pir dohot roha na marsihohot di negaranta on laho mandungdung sintasinta ni bangsonta: Menjadi negara adil dan makmur, tigor dohot mardohar.
Molo tahilala nan ang di tongatonga ni ruas ni HKBP adong tubu mentalitas na tahutan, nunga tingkina di tongatonga ni parsaoran nang pangarionta, di jabu nang di duru ni jabu, asa tapatupa angka pangajarion nang pelatihan na patoguhon karakter na martondi na pir dohot marroha na marsihohot di na mangalo na so tigor, di na patupahon na denggan. Boi do angka contoh-contoh na adong di tongatonga ni halak Kristen Batak sian najolo sahat tu nuaeng angka halak Kristen na martondi na pir dohot marroha na marsihohot mangulahon na denggan dohot mangalo na jat, boi do angka goar nasida tatariashon tu angka sundut na umposo tarlumobi. Dipasupasu Tuhanta ma hita manjangkon hataNa tu hita sadarion. Tahaposi ma Ibana na mandongani hita. Amen.
Mamongoti na marharoroan / jabu – BatakPedia
Mamongoti na marharoroan / jabu
inBudaya, Toba, Umum
Batakpedia.org– Suhut pasahat tudutudu ni sipangonon tu adopan ni hulahula.(didok ma hata na pasahat tudutudu ni sipanganon i)Dung sahat tudutudu ni sipanganon, hata sian hulahula,Hulahula pasahat dengke. (didok ma hata ni na pasahat dengke i)Laos udut ma muse di pasahat ulos tu suhut i.Sidung hulahula pasahat dengke dohot ulos, uduran ni Tulang ma muse pasahat dengke.
– Osang : jambar ni Hulahula
– Namarngingi : jambar ni Tulang
– Soit : jambar ni dongan tubu (di ganupi mar ompu-ompu)
– Soit : jambar ni dongan sahuta
– Soit : jambar ni pariban
– Soit : jambar ni pangalambung i (molo adong ale-ale di si)
– Parsanggulan : jambar ni boru
– Ihur-ihur : di suhut dohot haha anggi na.
Baca JugaBelajar Toleransi Beragama, Sekolah di Medan Ini Punya 4 Rumah Ibadah
Songon i ma partording ni ulaon “mamongoti bagas”. (hitabatak)
Fakta Tentang Bandara Sisingamangaraja XII
Jesus Mangusir Suru-Suruan na Jahat | Hangoluan ni Jesus
Jesus Mangusir Suru-Suruan na Jahat
SURU-SURUAN NA JAHAT SONGGOP TU BABI
Dung sahat angka sisean i tu bariba ni laut, tarsonggot ma nasida mangida dua halak baoa na sinonggopan ni suru-suruan na jahat. Dua baoa i ro sian kuburan na jonok disi jala marlojong mandapothon Jesus! Sada sian baoa i do na gumodang dipaboa di Bibel, ala ibana do na umjahat jala na umleleng disonggopi suru-suruan na jahat.
Nunga leleng baoa i salang-salang mardalani di luat i. “Sai marsuraki do ibana arian nang borngin di angka kuburan dohot di angka dolok jala sai diantuki do dagingna dohot batu.” (Markus 5:5) Alani jahatna, gabe ndang adong halak na barani mamolus sian dalan i. Hea do dirante tanganna jala dipasung patna, alai diponggolhon ibana do i. Ndang adong halak na boi manangkup ibana.
Tingki marsinggang ibana tu pat ni Jesus, dibahen suru-suruan na jahat i ma baoa i marsurak. Ninna ma, “Ale Jesus Anak ni Debata Natumimbul i, marhua ho ro tuson? Marsumpa ma ho di bagasan goar ni Debata, na so uhumonmu ahu.” Alai dipatuduhon Jesus do na umgogo ibana sian angka suru-suruan na jahat i. Ninna ma, “Ale suru-suruan na jahat, kaluar ma ho sian ibana.”​—Markus 5:7, 8.
Sasintongna, godang do suru-suruan na jahat na songgop tu baoa i. Tingki disungkun Jesus, “Ise do goarmu?” Dialusi ibana ma, “Legion do goarhu, ai godang do hami.” (Markus 5:9) Di pasukan tentara Rom, legion i boi do marribu tentara. Alani i, taboto ma godang do suru-suruan na jahat na songgop tu baoa i jala na mambahen ibana marsitaonon. Sai dipangido angka suru-suruan na jahat i ma tu Jesus “asa unang disuru nasida laho tu lombang na mansai bagas”. Tarida ma sian on, diboto suru-suruan na jahat i do aha na laho masa tu nasida dohot tu Sibolis pamimpin ni nasida.​—Lukas 8:31.
Di tingki i, adong ma hira-hira 2.000 godang ni babi na mangan di luat i. Mangihuthon Patik, binatang na ramun do babi di halak Jahudi jala ndang boi nasida marmahan i. Didok angka suru-suruan na jahat i ma tu Jesus, “Suru ma hami laho tu angka babi na disan asa masuk hami tusi.” (Markus 5:12) Disuru Jesus ma nasida kaluar jala masuk ma nasida tu angka babi i. Gabe manimbung ma angka babi i sian topi ni lombang tu laut jala maup ma sude.
Dung diida na marmahan babi i na masa i, marlojongi ma nasida tu kota jala dipaboa nasida ma na masa i tu angka jolma. Alani i, godang ma jolma marroan laho mangida na masa i. Dung sahat nasida, diida nasida ma, nunga denggan marpangkean baoa na sinonggopan ni suru-suruan na jahat i jala hundul di lambung ni pat ni Jesus.
Mabiar ma angka jolma i mangida na masa i. Ai ndang diboto nasida dope aha na laho masa bahenon ni Jesus di luat i. Ujungna, dipalao nasida ma Jesus sian i. Dung nangkok Jesus tu parau, dipangido baoa naung dipamalum i ma asa dohot ibana mangihuthon Jesus. Alai didok Jesus ma tu ibana, “Mulak ma ho tu keluargam. Paboa ma tu nasida sude na binahen ni Jahowa tu ho dohot asi ni roha na pinatuduna tu ho.”​—Markus 5:19.
Somalna, diorai Jesus do halak na pinamalumna paboa-boahon taringot tu ibana. Alai asa lam godang halak na mamboto taringot tu Jesus di inganan na so hea didalani ibana, disuru ma baoa i paboahon angka na masa i. Jala marhite i, gabe botoon ni angka halak na disi ma boasa mate angka babi i. Jala ndang salahonon ni nasida be Jesus. Dung i, laho ma baoa i paboahon na masa i tu sude penduduk ni Dekapolis.
Boasa holan sada sian baoa na sinonggopan ni suru-suruan na jahat i na umgodang dipaboa di Bibel?
Aha do na laho masa tu angka suru-suruan na jahat i? Jala sian dia do i taboto?
Boasa disuru Jesus baoa na pinamalumna i marbarita tu angka na asing?
Roland Hutajulu: ACARA ADAT BATAK NI NAMONDING BAGIAN II
ACARA ADAT BATAK NI NAMONDING BAGIAN II
PARTORDING NI ULAON ADAT BATAK NI NAMONDING
2.5 MONDING NA TUA-TUA NAUNG MARPAHOMPU
( Sarimatua, saurmatua, saurmatua maulibulung ).
Di parmonding ni natua-tua naung marpahompu gumodang do sihobasan manang sibahenon dibandingkon sian naso marpahompu (natunggane). Diparmonding ni natua-tua naung marpahompu, nunga dipatupa ulaon pangarapoton, jala mamotong pinahan lobu manang pinahan namanggagat duhut do disi dohot angka na asing nahombar tusi.
Parjojor ni ulaon i di parmonding ni natua-tua naung marpahompu tarsongon on ma :
2.5.1. MAMBAHEN SIJAGARON
Sijagaron ima songon tanda manang patuduhon naung marpahompu na monding i. Molo holan marpahompu sian anak dope, dipeakhon ma di sabola siamun ni simanjujung ni na monding i. Molo holan marpahompu sian boru dope, disabola hambirang ma. Molo dung marpahompu sian anak dohot sian boru di peakhon ma di ujung ni simanjujungna.
Sijagaron ima sada ampang na marisi eme, jala tu eme i, dipantikkon ma
- Ranting ni Baringin
- Ranting ni Hariara
- Bona ni eme na mabiur
- Silinjuang + sihilap ditambai dohot ompu-ompu molo adong.
- Sipata di tambai dope tolor ni manuk.
Hata ni sijagaronon di tingki raja parhata mameakkon sijagaroni :
1. Ampang do jual, hudon panuhatan, asima antong roha ni Tuhan, dipasorangkon ma dipomparan ni natua-tua on anak namarsangap dohot boru namartua.
2. Sai tusanggar ma amporik, tulubang ma satua. Sai sinur ma pinahan lam tugabena angka naniula ni pomparan ni natua-tua on
3. Asa martantan ma baringin, mardangka hariara, matorop maribur ma pomparan ni natua-tuaon, huhut matangkang majuara
4. Eme sitamba tua ma parlinggoman ni siborok, Debata do namartua horas ma pomparan ni natua-tua on diparorot
5. Gambiri namarmiak-miak, asa mamiaki ma antong Amanta Debata di sude pomparan ni natua-tua on, dilehon angka parsaulian dohot hahipason.
6. Lomak ma silinjuang lomak soni baboan, tudia pe pomparan ni natua-tuaon mangalangka tusi ma dapotan pansamotan
2.5.2. PASADA TAHI
Andorang so di patupa ulaon marria/martonggo raja, jolo marpungu do hasuhuton bolon, dongan tubu dohot boru nasolhot laho manaringoti songon dia ma nanaeng si bahenon/taringot tu adat na hombar tu na monding i. Umpamana ahado jenis ni pinahan sipotongon, paluon do ogung (musik) manang ndang, pulik do pangarapotna dohot partutanona dohot angka na asing.
Na mandohoti pangkataionon molo boi, ingkon adong ma nian natua-tua na mangantusi adat (raja bius = boi do sian marga naasing), asa boi patorangon nasida songon dia do adat na suman patupaon diparmonding ni natua-tua i. Umpamana taringot tu jenis ni pinahan sipotongon dipangarapotna dohot dipartuatna, taringot tu pardalan ni ulos, piso-piso dohot angka na asing. Laos dison ma suhut paboahon songon dia kemampuan ni nasida (hasuhuton) taringot tu sibahenon, unang ma memberatkan tu keadaan dohot kondisi ni suhut bolon. Jala dison ingkon boi ma dongan tubu mamereng keadaan dohot, kondisi ni suhut bolon, asa boi di sesuaihon adat na naeng sibahenon ni nasida asa unang paborathu tu suhut bolon, alana ala somangantusi suhut bolon, olo do sai diunduhi sude angka nanidok ni dongan tubuna.
Rim ni tahi manang hasil ni pangkataionon ma, annon nalaho siboanon ni dongan tubu tu ulaon (acara) marria/ huhut mangido paniroion sian angka Raja.
Pangkataion ni hasuhuton bolon dohot dongan tubu, on ma na nidokna ulaon pasada tahi.
Mompo lapatanna pamasukhon bangke i tu jabu jabu na (ruma-­ruma na ). Hata mompo di pangke holan tu naung marpahompu do i. Somalna ulaon mompo dibahen di urmun ni mataniari (botari) manang di borngin na, jala di adopi hula-hula do on, alai boi do holan hula-hula tangkas manang na solhot ndang pola sai ingkon disi tulang.
Laho manghabit tingki ndang pola sai adong acara mandok hata dison alai dipasada mai dibagasan tangiang na binoan ni hula­hula.
Pada umumna dipangarantoan, acara mompo dipatupa dung sidung marria (martonggo) Raja. Molo binereng tu partingkian (laho manghabit tingki) boi do tong mompo on dibahen ditingki (ari) martonggo Raja alai dipatupa mai nian andorang so dimulai mangkatai, asal ma naung disi hula-hula tangkas. Ndang pola ingkon sude horong hula-hula dohot tulang laho mangadopi manang menyaksikan ulaon mompo on. Dungi muse dumenggan do berengon ni panungkir molo humatop di bahen mompo (molo dung rade / tipak jabu-jabu na ). Molo sai ingkon painteon dung sidung marria sipata do gabe pa­borngin-hu, alana marria somalna di pungka hira-hira pukul 20.00 WIB, gabe olo ma ulaon mompo mandapothon tonga borngin.
Molo songon i pangalahona gabe paloja hu angka raja na mandohoti ulaon marria i sekaligus mandohoti ulaon mompo, tarlumobi suhut bolon, marningot muse tu marsogot ingkon tibu do ro horong ni hula-hula dohot tulang laho pasahat ulos saput dohot tujung/ulos sampe tua.
Di Bona Pasogit jotjot do laos ditingki mompo on do dipasahat hula-hula ulos saput dohot tujung/sampetua. Diboan hula-hula i do boras sipirnitondi piga-piga tandok. Dibahen mai botarina sadari andorang so tu tano. Dung sidung dipasahat hula-hula i ulos, dipasahat hasuhuton i ma muse piso piso.
Di hita pomparan ni PANGULU PONGGOK NAIBORNGIN, laho manghabit tingki tu acara partutanonai (marsogot nai), denggan do ulahonon ta acara mompo sadari sebelum partutanona, alai dipatibu ma, dibahen ma hira-hira pukul 18.00 WIB manang pukul 6 botarina, alai nunga lebih sering binereng acara mompo, dipasada namai tu acara adat partuatna marsogot nai, merpertimbangkan haroro ni hula-hula dohot tulang naso boi lengkap ro, jala boi do sekalian menghemat biaya.
Di ulaon mompo di patupa hasuhuton do marsipanganon. Diseat do disi pinahan lobu (na marmiak-miak) lengkap dohot na margoarna.
Dung sidung marsipanganon di bagi do na margoar na i tu sude horong tutur/tondong (dongan tubu, boru, dongan sahuta, hula-hula dohot tulang). Alai tutu ndang pola jolo masisungkunan taringot tu parbagiani jambar i, jala ndang pola digorahon i. Sip-sip do i dipasahat tu na patut manjalo, dung jolo dipamasuk tu bagas plastik.
2.5.4. MARRIA / MARTONGGO RAJA
Ulaon marria/martonggo raja di patupa laho manghatai taringot tu adat na naeng sibahenon, na hombar tu parmonding ni natua-tua i dohot angka na asing na hombar tusi.
Di Bona Pasogit (Laguboti) na mandohoti ulaon marria holan na mardongan tubu, boru tubu, dongan sahuta dohot dongan saulaon ni namonding i do. Ndang hea pola hula-hula dohot tulang mandohoti i. Holan boa-boa do tu nasida andingan mompo, mangarapot, andigan tu tano, aha jenis ni pinahan sipatupaon di pangarapotna dohot angka na asing.
Siboanon manang si bahenon ni hula-hula dohot tulang ndang pola sihataan i di na marria, ala nunga di boto nasida songon dia siboanon ni nasida na homhar tu adat di parmonding ni natua-tua i. Jala molo adong na hurang tangkas, boi ma i di sungkun/dipatangkas nasida i tu suhut bolon/hasuhuton di tingki na marhara/pasahathon boa-boa i nasida tu Hula-hula dohot Tulang.
Di Pangarantoan (Parserakan) on, ulaon marria nunga meluas. Ndang holan di dohoti dongan tubu, boru, dongan sahutabe, alai nunga dohot sude horong ni hula-hula, tulang, tulang rorobot, bona tulang, bona ni ari, hula­hula ni na marhaha-anggi dohot hula-hula ni anak manjae (hula-hula naposo).
Dibahen songoni pangalahona, ala nunga marpungu marga-marga sian desa na ualu na mamboan hasomalan/adat na masa di luat na be. Laho padomuhon panghataion tu adat nanaeng sipatupaon na, di hara ma sude horong ni hula-hula dohot horong tulang. Sipata marlarut-larut (bertele-tele) ma panghataion disi, ala sai mampartahanhon adat na somal diluat na be dohot na hea binereng na sebelumna, hape na binereng nai belum tentu tingkos. Tung mansai godang mangallang tingki, tenaga dohot pingkiran di acara namarriai.
Laho mangatasi asa unang terjadi nasongon on, naeng ma nian dos roha, adat namasa di luat ni namatean ima nian sipangkeon. Ndang pola sala hita mangulahon na songon i, alana adong do hata ni natua-tua na mandok Sidapot solup do na ro.
Di hita pomparan ni PANGULU PONGGOK NAIBORNGIN, molo hula-hula manang tulang i sian luar ni SIPAETTUA, dihilala roha denggan do dohot nasida di ulaon marria i, ipe molo boi holan hula-hula/tulang tangkas manang na sumolhot. (alai ta usahahon ma asa adat ni PANGULU PONGGOK NAIBORNGIN taulahon) ala di hita do ulaon.
Somalna di ulaon marria, na mardongan tubu do na masisisean. Alai laho manghabit tingki, boi do ndang pola jolo masisisean, alai mardos ni roha ma, ise sian nasida na laho mangalusi sungkun-sungkun ni hula-hula dohot laho patoranghon taringot tu rencana, nanaeng sibahenon na hombar tu parborhat ni natua-tua i. Alana andorang so marria, nunga adong hian panghataion ni suhut, dongan tubu dohot boru taringot tu rencana na naeng si bahenon di tingki ulaon pasada tahi. Di luat na asing songon di Siantar sai dongan sahuta do manise hasuhuton, jala gumodangan do hata ni dongan sahuta (namasa di hutai) nagabe acuan (siihuthonon) di acara adat na naeng sipatupaon.
Dung dipatorang Raja parhata manang hasuhuton rencana i, dipasahat ma muse tu Raja na ginokhon termasuk (hula-hula/tulang) laho mangido paniroion songon dia na dumenggan ulahonon ni nasida adat na hombar tu na monding i.
Naporlu sihataan di na marria ima :
a. Tingki sadihari haroro ni hula-hula/tulang laho pasahathon ulos saput dohot tujung/sampetua jala sian ise do saput dohot tujung tarlumobi molo horong tulang dohot hula hula di luar ni marga SIPAETTUA.
b. Andigan ulaon pangarapoton dohot partutano na.
c. Pinahan sipatupaon tu pangarapotna/partutanona
d. Mangkuling do ogung (musik) manang ndang
e. Didia inganan tanoman na
f. Songon dia parbagian ni parjambaran
g. Beha do taringot tu pardalan ni ulos
h. Dohot angka na asing
Asa denggan masitomuan pangkataion, andorang so dipasahat raja parhata angka rencana taringot tu ulaon par mondingon ni natua-tua i, denggando jolo di pasahat paidua ni hasuhuton jujur ngolu manang riwayat hidup ni na jumolo monding i.
Dung sidung panghataion i, sahat ma tu acara manauri ima na pasahat hata nauli, hata na denggan sian, Raja na ginokhon tu hasuhuton. Alai molo di Pangarantoan on, ala nunga godang mangallang tingki dinamarria, ndang sangabe acara namanurion diulahon, langsung nama manjaha kesimpulan ni pangkataion di tingki i, laos disima muse mangampu suhut, dohot mandok mauliate.
Dung mangampu suhut, ditutup ma dibagasan tangiang na binoanhon ni hula-hula.
Molo di pangarantoan, hula-hula tangkas manang tulang do pampuhon tu suhut, alai molo di Siantar, dongan sahuta do paampuhon tu suhut.
2.5.5. PASAHAT ULOS SAPUT DOHOT ULOS TUJUNG/SAMPETUA
Ulos saput ima ulos sian hula-hula/tulang na dipeakhon tu ginjang ni bangke ni na monding i songon saputna.
Ulos tujung ima ulos na ni uloshon ni hula-hula tu na mabalu di ulaon sari matua.
Ulos sampetua ima ulos na niuloshon ni hula-hula tu natua­tua na mabalu naung saurmatua tarlumobi na matua maulibulung.
Cara manguloshon ulos sampetua songon on ma; jolo di uloshon satongkin tu si manjujung ni na mabalui, dungi dipaturun tu abara sahat tu tanggurung / badan ni na mabalu i.
Di Pangarantoan nuaeng on, nunga jotjot binereng di pasahat ulos sampetua tu na mabalu sarimatua nangpe adong dope anakhonna naso simpan (kawin) alai nunga balga-balga, tarlumobi, nunga tammat singkola jala nunga karejo be. Jala laos songoni nama, ndang pola di bungka be.
Sasintong na molo pinarrohahon nangpe nunga balga-balga anakhonna jala nunga karejo, molo so simpan dope tong do natorasna i marsak. Alani i molo dipasahat hula-hula ulos sampetua tu na monding sarimatua tong do hurang suman ai sisarihonon ni nababalui i dope, laho pangolihon manang pamulihon naso sohoti.
Di Bona Pasogit, tarlumobi di luat SIPAETTUA sahat tu tingkion umumna molo dung saur matua manang maulibulung na monding i, mangihuthon adat, bona tulang dohot bona ni ari pasahat hon sada be ulos tu na monding i, alai di peakhon do i tu ginjang ni batang i ditingki acara di alaman.
Ulos i, marlapatan (bermakna) songongumabe pinompar ni natua-tua i tu joloan ni arion. Laos di tingki na pasahat ulos i ma didok umpasa :
Nunga gabe antong natua-tua on Alai gumabean ma angka na umposo
Ulos na pinasahat ni Bona tulang dohot Bona niari tu ginjang ni batang i, lompit doi dibahen. Boi do buaton ni pomparan ni na monding i, jala di goari mai ulos sahat, alai boi do tong mulak muse tu Bona Tulang/Bona ni ari jala digoari mai ulos mulak.
Tergantung mai tu keadaan manang paradongan (kemampuan) ni pomparan ni na monding i. Molo dibuat pomparan ni na monding i ulos i, gumodang ma pasahat on na piso - piso (paling saotik dos dohot tuhor ni ulos i). Alai molo mulak ulos i, tong do mardalan piso-piso alai sadia nataronjar sian roha ni hasuhuton nasai namadilehon tu napasahathon ulos i (ndang pola godang bei).
Ia na masa nuaeng on di Pangarantoan on, sude horong hula­hula dohot horong tulang, pasahathon ulos tu pinompar ni na monding i. Molo pinarate-atehon do pardalan ni ulos on, nunga tung malobi-hu di hilala roha. Alana hira sude do horong ni hula-hula songoni nang hula-hula ni na mar haha-anggi, hula-hula ni anak manjae, horong tulang (sian tulang, tulang robobot, bona tulang) sahat tu bonaniari pasahathon ulos. Sipata do binereng hula-hula dohot tjelas songon dia aturan-aturan ni perwakilan i).
Jadi tung godang do ulos i, sipata do lobi sian 10 sahat tu 20 ulos. Alus ni i, pasahaton ni pomparan ni namonding i ma muse piso­-piso tu ganup horong hula-hula dohot tulang na pasahathon ulos i, oloma godang ni piso-piso i ratusan ribu sahat tu jutaan rupiah. Mardomu tusi tubu do kesan na bersifat negatif antara lain :
1. Ulos i gabe hurang ber makna, hira songon kado nama manang hira ulos songon na tinuhor.
2. Magodang hu mangallang; tingki olo ma. sipata sahat tu pukul 17.00 asa borhat tu udean.
3. Gabe manambai boban / harugian tu pomparan ni na monding i.
Sipata ndang haru diantusi pinompar ni na monding i paradaton, sai asal diunduhi ma, songon dia panghataion ni natua-tua di tingki na marria i, hape nunga paborathon tu suhut bolon.
4. Boi do tubu hansit ni roha di gomparan ni na monding i, isarana :
a. I do?.
b. Olo do sipata adong gomparan ni na monding ndang mandapot ulos holong i, ala dao huta ni hula-hula na gabe ndang boi ro, ia so i, hula-hulana sian suku na asing na so mangantusi adat ni halak Batak.
c. Sipata ma ndang dos kwalitas ni ulos i, sian hula-hula ni anak si angkangan ala paradongan gabe lengket, sian hula­hula ni si anggian ala pogos gabe roa, ala ni i tong do hurang tabo perasaan ni si anggian i.
5. Molo hurang godang piso-piso i sipata ma marungut-ungutdo hula-hula dohot tulang na pasahat ulos i di pudian ni ari.
Adong dope na lebih hebat, ima sude undangan (manang nahinara) ni hula-hula/tulang dohot mangulosi, didok mai ulos holong.
Hal na songon on gabe olo ma mangkorhon tubu perasaan na hurang denggan di pomparan ni na monding i, baliksa manghorhon hansit ni roha manang parsalisian di angka na marhaha-anggi dohot na mariboto.
Porlu do botoon ta, ia adat na masa di hita pomparan ni PANGULU PONGGOK NAIBORNGIN tarlumobi nahinan, aslina nangpe naung sarimatua manang saurmatua namonding i ndang hesahat do boa-boa tu bonaniari diparmonding ni nasarimatua/ saurmatua sahat tu na maulibulung, porlu do botoonta ia pinahan sipotongon di pangarapotna dohot dipartutanona ingkon na manggagat di duhut.
Ianggo di Pangarantoan on ni ida, na martutur, nunga dohot marga-marga na asing, na asing adat na dohot hita. Sipata ndang tarbahcn be holan adat ta i; pangkeon ta, tarlumobi molo ulaon i di huta ni tutur ta na asing adat na dohot hita.
Alani i molo ingkon nama mardalan ulos di luar ni ulos saput dohot tujung, tarsongon on ma usul pardalan na :
a. Sian hula-hula ni namonding, saguru tu torop ni pomparan ni namonding i ma.
b. Sian Tulang maksimalma 4 (opat), sada ma tu namewakili anak ni namonding, satu tu namewakili boru ni namonding, sada ma tu namewakili namar haha anggi keluarga ni namonding, sada ma tu namewakili iboto ni keluarga ni namonding.
c. Sian Tulang Rorobot, dohot hula-hula na asing, maksimal 2 (dua), sian ganup-­ganup horong sada ma i tu anak, sada tu boru naung simpan. .
Tu anak dohot boru na so simpan dope ndang hea masa pasahaton ni hula-hula dohot tulang ulos diparmonding ni natua-tua.
d. Alai ianggo sian Bonatulang dohot Bonaniari tetap do i sada be (ndang sarupa lapatan ni ulos on dohot ulos holong). Boi ma ulos i dibahen tu ginjang ni batang ditingki acara maralaman. Alai molo ulos i, ulos sahat lapatanna naeng buaton ni pomparan ni na monding i, boi ma ulosi langsung dipasahat tu pomparan ni na monding i.
Najolo di Bona Pasogit, batang ni na mate tarlumobi natua­tua, dibahen doi sian bagot manang sian hau nabolon. Ndang masa dope tingki i bangke ni na mate di balsem manang diformalin. Dung dipamasuk bangkei tu batangna, ditutup ma, dirahut ma dohot hotang asa tung rapat, dibahen dope solang -solang sian pakko manang sian hau antara ni hotang dohot batang i, jala asa unang muap, diolesi dope dohot puli tu pardomuan ni batang i. Jadi ndang haruar be uap ni bangke i. Namangarahut batang i umumna anak dohot boru/hela ni na monding i do. Di sabola bagian ulu ma anak, di sabola patna ma anggka boru/hela.
Ulaon na mangarahut dohot napature batang songon napinatorang diginjang ima, na nigoaranna mangarapot batang. Holan di parmonding ni natua-tua naung marpahompu do dibahen songon i.
Mangarapot (mangarompu) batang on termasuk bagian ni ulaon mangarapot do on. Alai ianggo nuaengon mangarompu batang on nangpe di Bona Pasogit ndang pola masa be on, alana bangke i umumna nunga di balsem/formalin, ndang muap (bau) be bangke i.
Di ulaon pangarapoton i di hara do sude tutur unsur Dalihan Natolu, jala nunga termasuk ulaon na bolon i. Marsipanganon do disi. Diseat do pinahan lobu manang na manggagat duhut (somalna lombu sitio-tio) tergantung tu hinaadongan ni hasuhuton mai.
Di Bona Pasogit, tarlumobi najolo umumna pulik do dibahen ulaon pangarapoton dohot partutanona/partuatna. Jadi pangarapoton boi ma dibahen sadari manang dua ari andorang so tu partutano na.
Mangihuthon rurhut-ruhut ni adat, sai tumimbo do pinahan diseat diulaon partutanona sian pangarapotna. Pinahan na diseat di partutanona i, digoari mai ola manang boanna.
Molo pulik pangarapot na dohot partutanona, jambar na dibuat sian ola manang boan nai dibagi doi sian pansa, alai dung mulak sian udean do i dibagi.
Somalna jambar on tata do dibahen. Jala cara mambagihon di jouhon do i sian pansa, jala dipandanggurhon. Sude do horong ni tutur dapotan on. Alai ianggo di Pangarantoan on molo adong halak mambahen ola ni na monding, namasak (direbus) na ma i dibahen jala ndang sian pansa be i bagi, nunga dipamasuk hian tubagasan plastik.
Alai anggo nuaeng on di Pangarantoan, nunga jotjot idaon ulaon pangarapotna dipasada nama tu partutanona. Pinahan si seaton pe sada nama, di patupa mai ditingki partutanona i.
Ulaon on ma na ginoaranna ulaon sadari manang marindahan masak. Dison ndang adong marbagi jambar sian pansa.
Pansa ima sada inganan, ukuran hira-hira 2 x 2 meter, timbona hira-hira tolu meter, ndang pola martarup, ditungkangi mai sian sian hau manang sian bulu.
Parjojor ni ulaon pangar-apoton dohot partutano na tarsongon on ma (Ulaon sadari) :
Dung jumpang tingkina, jala tutur nunga robe, nunga denggan hundul, sahat ma tu na marsipanganon. Dung ris dibagi Sipanganon andorang so mangan, jolo martangiang na niuluhon ni sahalak dongan tubu ni na monding i. Nang pe adong tudu-tudu ni sipanganon, alai ndang pola pasahaton i tu adopan ni hula-hula songon na masa di ulaon na marunjuk. (pangolihon anak/pamulihon boru)
Alai molo di Pangarantoan on, alani partingkian dohot tutur nasoboi hatop ro sude , acara namarsipanganon nunga sai dibahen kesepakatan pukul piga dipatupa, biasanya pukul 13.30 (tonga dua siang).
2.5.6.2. MARBAGI JAMBAR
Dung sidung marsipanganon sahatma tu na marbagi jambar. Diboan ma tudu-tudu ni sipanganon i jala dipeakhon ma tujolo ni angka Raja. Sipata taringot tu parbagian ni jambar, nunga dihatai hian di tingki ulaon marria, jala laos dipahantus mai muse andorang so dibagi. Alai molo so dihatai hian dope, andorang so di bagi jolo di hatai angka Raja ma i tarsongon dia parbagian na. Alai nasomal ala naung disepakati ditingki namarria raja songondia parjambaron, langsung nama parhobas pasahat jambar tu tujuanna ditingki marsipanganon dope.
2.5.6.3. MANJALO TUMPAK
Dung hantus parbagian ni jambar tu sude horong na ginokhon, laho manghabit tingki dipangido raja parhata ni hasuhuton ma tingki tu juara natorop, asa manjalo tumpak nasida.
Tuat jala hundul ma hasuhuton di jolo ni jabu, diparade ma sambong inganan ni tumpak. Dungi digorahon raja parhata (protokol) ma asa ro angka boru, bere, dongan tubu, dongan sahuta dohot angka tutur na asing, pasahathon tumpakna be. Dung sidung i mandok hata mauliate ma bona ni hasuhuton.
Ianggo tutur na solhot somalna dijabu do nasida pasahathon tumpakna/guguna.
2.5.6.4. ACARA PARTUATNA
Ianggo somalna, parjolo do masisisean angka na mardongan tubu. Alai ala partingkian pamintoran nama di bahen. Hula­hula ma manise dongan tubu ni na monding.
langgo di bona pasogit ( Laguboti ) Raja ni dongan tubu ( Raja Tinonggo ) do manise bona ni hasuhuton.
Dung sidung masisisean somalna di torushon ma muse tu na marhata sigabe-gabe (manauri). Alai mamereng tu tingki dohot ala satongkinnari naeng di torushon ma acara maralaman. Didok roha nian asa di acara di alaman ima sude horong ni raja na ginokhon pasahathon hata sigabe-gabe tu hasuhuton dohot tu juara na torop. Mardomu tusi dung sidung masisisean, ndang pola be marhata sigabe-gabe alai dipasada ma (di rimpun) dohot tangiang na binoanhon ni hula-hula. Alana nunga jot jot binereng masa songon on. Dung sidung martangiang sahat ma tu acara PARTUATNA, adong do acara khusus songon dalan laho pasahathon hata na uli na denggan tu hasuhuton.
Mardomu tusi digorahon raja parhata manang sahalak natua­tua ma asa nangkok tu jabu sude pinompar ni na monding i, dongan tubu, boru, dongan sahuta, horong tulang dohot hula­hula (unsur Dalihan Natolu) laho mangalaksanahon acara partuatna.
Dung sude jongjong natorop i manghaliangi bangke ni natua­tua na monding i, mardos ni roha ma na mardongan tubu, ise sian nasida laho manghatahon hata ni pinggan pangarapoton sekaligus pasahat hata pasu-pasu tu pinompar ni natua-tua na monding i.
Pinggan pangarapoton ima pinggan pasu namarisihon : Parbue/boras, Napuran 3 manang 5 bulung, hepeng harotas godangna 4 lembar, gambiri, ranting ni baringin, ranting ni hariara.
Dipasahat paidua ni hasuhuton ma pinggan pasu pangarapoton tu natua-tua naung di tunjuk manghatahon hata pasu-pasu. Nasomal, na boi manghatahon hata pinggan pangarapoton dohot hata pasu-pasu tu pinompar ni na monding i ima :
a. Natua-tua naung marpahompu
b. Tarombona (silsilah, kedudukanna) di ginjang ni namonding i (paramangon manang parhahaon na). Alai molo so adong i, boi do tarombona di toru ni na monding i, alai laho manghatahon hatana ibana, ingkon mamboan goar ni ompu parsadaanma.
c. Na hot di adat, lapatanna natua-tua na boi manjalo dohot mangalehon adat (marbagas di bagasan adat)
d. Unang na mabalu
c. Unang natua-tua naung manjalo sulang-sulang hariapan
Parjojor ni acara partuatna (pasahat pasu-pasu) i, tarsongon on ma :
a. Parjolo ma hasuhuton pasahathon pinggan pangarapoton i tu natua-tua naung di tunjuk.
b.
c. Molo so adong be namabalu, lapatanna natua-tua i nama parpudi monding, disungkun ma pomparan ni namonding i, manang naung hantus sude parbagian ni arta na tininggalhon ni na monding i asa unang adong parsalisian dipudian ni ari. Molo adong dope na mabalu didok natau­tua na naeng pasahat pasu-pasu ima tarsongon : Ala mangolu dope amanta (molo inanta i namonding) manang, inanta (molo amanta i na monding), taringot tu parbagian ni warisan tu hamu sude pinompar ni amanta/inanta on ma laho mangatur/pahantushon i sahalion.
d. Dung sidung i, dihatahon ma hata ni pinggan pangarapoton i dohot hata pasu-pasu.
Didokma tarsongon on :
Nunga hujalo dison pinggan pangarapoton na hot dihundulanna, sai hot ma antong panggabean harhorasan, songon hata ni natua-tua namandok, hot ma songon pulo, tingkos songon parsidohoan, sai hot ma panggabean dohot parhorasan, di gomparan ni natua-tua na monding on, dohot di hita on sude tumpahon ni Amanta Debata.
Na marisi parbue santi, parbue sipir ni tondi, asa santi ma dingin, santi matogu antong panggabean parhorasan di pinompar ni natua-tua on, sai pir ma antong tondi ni nasida, songon hata ni natua-tua namandok, pir ma pongki bahul-bahul bahen salongan, pir ma tondi ni pinompar ni natua-tuaon, martamba-tamba nang angka pansamotan, tumpahon ni Amanta Debata.
Marisi muse napuran sirara uruk, napuran mauliate, asa anggiatma dilehon Amanta Debata angka silas ni roha tu gomparan ni natua-tua on, asa silanlan uruk-uruk tu silan-lan aek toba, unang adong namarungut-ungut sude ma hita marlas ni roha, alani i tama do hita mandok mauliate tu Amanta Debata, ala dilehon di hita hahipason, boi hita marpungu di tingki on.
Marisi gambiri na marisihon miak, asa mamiaki ma Amanta Debata, dipabaor pasu-pasu na tu angka pomparan ni amanta/inanta natua-tua na jumolo monding on dohot di hitaon saluhutna.
Dison adong muse ranting ni baringin dohot ranting ni hariara, asa anggiat saut songon hatani natua-tua namandok martantan ma baringin, mardangka hariara, torop maribur ma pinompar ni natua-tuaon huhut matangkang majuara, martan-tan ma baringin marurat jabi-jabi horas tondi madingin pir tondi matogu tumpahon ni Amanta Debata mulajadi.
Marisi muse ringgit sitio soara, napinungka ni pamarenta napalas roha ni angka raja, hasoloan ni inanta soripada jala pangidoan antong, sai tioma panggabean, tio nang parhorasan di pomparan ni amanta/inanta natua-tua na monding on dohot di hita on sasude na.
Molo adong do ogung manang musik, di pangido ma gondang, parjolo ma dijalo gondang mula-mula dohot gondang somba.
Dijala ma muse gondang liat-liat, ditingki gondang liat-liat i, di jomput natua-tua (raja parhata) ima parbue sipir ni tondi tusimanjujung ni pomparan ni natua-tua na monding i huhut di dok hata pasu-pasu (alai parjolo do di jomput tu simanjujung na). Dimulai ma sian anakhonna sihahaan/parumaen, anak paduahon dohot namangihut (ingkon ris do sude pinompar ni natua-tua i). Dungi disaburhon natua-tua ima muse parbue liat-liat 3 hali huhut didok asa liat panggabean, liat parhorasan di hita on saluhut na.
Laos di acara gondang mangaliat, dung sidung diparis sipir ni tondi tu pinompar ni namonding i, raja parhata manguluhon hasuhuton mangaliat di jabu, alai jolo di hehei ma sijagaron tu parumaen ni namonding i, dungi dihaliangi ma namonding i tolu hali, dung sidung i tuat ma tu alaman, sekaligus dohot bangke ni namonding i, dihaliangi ma muse bangke ni namondingi di alaman 3 hali.
Dungi di bagi natua-tua i (raja parhata) ma hepeng na di bagas ni pinggan pangarapoton i;
* Sada ma tu-natua-tua napasahat hata pasu-pasu i
* Sada tu raja ni dongan tubu
* Sada tu raja ni boru
* Sada tu raja ni hula -hula/tulang
Molo di Pangarantoan on, boi do mamereng kondisi tempat, denggan do tong acara manghatahon pinggan pangarapoton on, dung jolo tuat bangke ni natua-tua i tu alaman, alai dijalo ma gondang laho tu partuatna tu alaman, dung sahat di alaman dohot angka pomparanna mangahaliangi bangke ni natua-tuai, disi ma dihatahon pinggan pangarapoton partuturna songon na diginjang, dung sidungi dilanjuthon ma muse tu acara maralaman.
Mangihuthon adat, molo dung marpahompu na monding i, andorang so di boan tu udean dibahen do acara maralaman. Ido umbahen didok partutanona manang partuatna lapatanna tuat sian jabu tu alaman, Alai olo do sipata di Pangarantoan on, ndang sai sude bolas namonding i tu alaman dibahen sompit ni alaman, jadi didok roha unang pola dipaksahon dibahen tu alaman, hotma di jabu alai nang pe songon i tong do i di anggap naung maralaman. Alai jolo dialap paidua ni hasuhuton do hata tu raja-raja adat dohot situan natorop didokma tarsongon on : Hamu angka raja dohot inanta soripada na ro mangapuli hami siala parmonding ni natua-tua nami on. Nian ianggo mangihuthon adat napinungka ni Omputa sijolo jolo tubu, ingkon tu alaman do bahenon bangke ni natua-tua on, andorang so ta taruhon tu udean. Alai ala sompit ni alaman raja nami, nangpe hot di jabu bangke ni natu-tua on, taetong ma naung di alaman tabahen botima.
Tarsongon on ma partording ni acara di alaman ;
3. Hata huhuasi (sian paidua ni hasuhuton )
4. Manjaha riwayat hidup ni na monding sian paidua ni suhut
5. Mandok hata sian :
b. boru /bere
c. dongan tubu ni hela (molo adong)
d. dongan sahuta
e. ale - ale / dongan sakarejo
f. pamarenta setemhat ( RT / RW )
g. pengurus punguan parsadaan marga
7. Mandok hata sian :
a. Hula-hula anak manjae
b. Hula-hula na marhaha-anggi
c. Bona ni ari (molo adong )
d. Bona tulang
e. Tulang robobot
9. Mandok hata sian hula-hula (ni mamonding)
Dimulaima sian :
c. Hula-hula tangkas (nasumolhot) laos disima pampuhun tu hasuhuton
10. Mangampu hasuhuton
Dimulai ma sian :
a. boru suhut
b. paidua ni suhut
c. suhut bolon
Molo di bona pasogit tarlomobi ma molo naung saur matua, sai dipatupa do ogung sabangunan, jadi dung tuat tu alaman bangke i disi ma haroro ni horong ni hula-hula/tulang pasahathon parbue sipirni tondi, mandok hata sekaligus manjalo gondang. Dung sidung acara nasida, di arahon protokol ma nasida asa marsipanganon di inganan naung dipersiaphon hian tu nasida. Songon ima tu horong ni hula-hula manang tulang namangihut.
Molo di Pangarantoan on do, molo dipatupa hasuhuton ogung manang uning-uningan, haroro ni horong ni Hula-hula/Tulang di luarni hula-hula napasahat ulos saput/sampetua (molo ulaon sadari) ditingki maralaman do, jala acara parmanganon, dibahen ma kesepakatan hira-hira pukul piga ariannai (umumna pukul 13.30) jadi ditingki acara mangan sahat tu namambagi jambar dohot na manjalo tumpak dipaso ma jolo acara mandok hata, manortor dohot pasahat parbue sipir ni tondi. Alai adongdo sian pihak ni hula-hula/tulang naso setuju sisongonon, alana prinsip nasida jolo pashaton nasida do parbue sipir ni tondi, baru pe olo nasida manjalo jambar (masipanganon). Asa sada pemahaman taringot tuson, denggan ma dielek hasuhuton tu hula-hula/tulangi asa marboha bahenon ma nasida, ala situasi naso memungkinkan tu keinginan nasida, jala partingkian na terbatas.
Molo di luat na asing, songon di Siantar, sai parjolo do Horong ni hula-hula mandok hata (manortor) dimulai ma sian Hula-hula tangkas, marudut ma muse tu tulang, bona tulang, tulang rorobot, Bona ni ari, hula-hula namarhaha anggi, hula-hula anak manjae (naposoa), sidung i tu dongan tubu, ale-ale, sahat ma muse tu horong ni boru, dimulai sian boru natua-tua, boru tubu, sahat tu simatua ni boru. Terkahir sahat ma tu Dongan sahuta, jala laos dongan sahuta ma na paampuhon tu hasuhuton.
Molo di sebahagian daerah Pekanbaru (Riau), marsipangannon,diulahon sebelum maralaman, dung sidung marsipanganon dilanjuthon ma tu namanjalo tumpak (pangurupion), dung sidung i, sahatma tu acara masisean, somalna Hula-hula do manise hasuhuton, dilanjuthon ma muse tu marhata sigabe-gabe, sian ganup horong, dung sidung marhata sigabe-gabe dilanjuthon ma muse tu namaralaman.
Mardondontua makna na: manghamauliatehon tu Debata ala naung gabe natua-tua na monding i, jala asa anggiat turun na songon i tu pinomparna. Alana ingkon naung gabe do asa masa mardondontua.
Pardalan ni mardondontua tarsongon on ma:
Sahalak sian dongan tubu manguluhon acara i songon protokol, digorahon protokol ma asa mangarade jala jongjong sude angka gelleng ni na monding i. Parumaen sihahaan ma dijolo manghunti sijagaron (ampang na marisi, eme, sanggulmarata dll.), mangihut ma angka anak, boru dohot sude pahompu.
Molo adong sijagaron na asing dibagasan parindahanan na metmet di tiop angka pahompu sian anak dohot sian boru ma i. Dungi digorahon protokol ma muse, asa mardalan nasida sian siamun mengarah tu pat (kaki) ni bangke manghaliangi bangkei 3 manang 7 hali huhut mangendehon : Martua do dohonon na marsaroha i dohot udut na ....... Ditingki manghaliangi bangkei nasida, lam. leleng lam hatop. Dung dihaliangi masuk ma nasida tu jabu, laos digorahon ma horas 3 hali.
Dung sidung i langsung ma disimpan sijagaron i tu jabu (kamar).
2.5.6.7. ACARA HURIA
Dung sidung mardondontua, dipasahat ma tu pangula ni huria laho mamimpin acara agama (molo namonding i marugamo Kristen) jala laos nasida ma manguluhon acara i sahat tu udean.
Manuan ompu-ompu ( raja ni duhut-duhut ) somalna (di Bona Pasogit) terutama na jolo dibahen 3 (tolu) ari dung di tanom bangke ni na monding i. Alai ianggo nuaeng on nang pe di Bona Pasogit nunga adong na mambahen laos di ari partutanonai. Di Pangarantoan pe laos dipartutanonai nama dibahen namanuan ompu-ompu holan angka pahompu, pahompu sian anak disabola siamun, pahompu sian boru di sabola hambirang ni kuburan nai.
Acara manuan ompu-ompu di udean, adong do namanbahen asa parjolo dipasahat bona ni hasuhuton ma raja ni duhut-duhut (ompu-ompu) tu hula-hula asa nasida mamulai manuan ompu-ompui, dungi diuduti angka pinompar ni namondingi ma muse. Adong muse do adat sian luat naasing, na mamulai manuan ompu-ompu on ima sian bona tulang, dilanjuthon ma ma tu hula-hula laos mangihut ma muse tu pomparan ni namondingi.
Dung sidung acara manuan ompu-ompu, mulak ma tu huta (inganan ni) namonding, laho melanjutkan adat ungkap tujung (tu nasarimatua) sekaligus tu acara manuan ompu-ompu. Marsipanganon do disi, jala mardalan do jambar disi, dohot marhata sigabe-gabe.
2.5.6.9. UNGKAP TUJUNG DOHOT UNGKAP HOMBUNG
Dung sidung sian udean mulak dope muse natorop i tu jabu, termasuk hula-hula dohot tulang, laho manguduti adat nahombar tu parmonding ni natua-tua i.
Molo sari matua dope namondingi, jala ulaon partutanona ulaon sarimatua, dilanjuthon ma muse tu namambuka tujung, acara mambuka tujung hira sarupa doi tu namate tunggane, songon naung dipatorang di halaman sebelumna, dung sidungi marsipanganon.
Alai molo ulaon saurmatua do, ndang dibuka pe tujungi, jala digoari doi sampe tua. Jadi acara di jabu langsung nama tu namarsipanganon, diuduti pasahathon piso-piso tu hula-hula/tulang (molo so di pasahat dope ditingki na pasahat ulos i).
Pada umumna acara di jabu dung mulak sian udean dung denggan hundul parjolo ma marsipanganon. Mangihuthon adat, mamotong pinahan lobu (namarmiak-miak) do disi lengkap dohot na margoarna. Tudu-tudu ni sipanganon pasahaton ni hasuhuton doi tu hula-hula. Hula-hula pe mamboan dengke do disi jala pasahaton na do i tu hasuhuton (namabalu i).
Mardalan do parjambaron dung sidung marsipanganon, dung sidung i pasahathon ni suhut ma piso-piso tu hula-hula dohot tulang napasahathon ulos. Alai laho manghabit tingki songon naung di patorang di halaman sebelumna dumenggan do molo piso­piso i di pasahat di tingki pasahathon ulos i nasida.
Dung sidung i molo ndang adong namanghabaluhon namondingi, jala namomdingi ima ina, lapatanna nunga parjolo ama monding, sahat ma muse tu na mangungkap hombung. Hombung ima songon lamari inganan ni angka barang na arga umpamana barang homitan, hepeng, mas, ulos, abit na arga, dohot na asing. Hombung di pature/dibahen sian hau nabolon, dilubangi jala dipalengket/dilemesi dibagasanna dohot luarna. Pinggirna sipata di ukir gabe uli idaon. Dibahen do tutup na sian hau manang papan napir jala dibahen sordak dohot garpuna asa boi kunci on.
Mangungkap hombung marlapatan pasigathon arta na tininggalhon ni na monding i tu paramanna. Alai molo mangolu dope among manang inong ni paraman nai (natoras na) ndang masa dope mangungkap hombung.
Mardalan ulaon ungkap hombung ingkon naung saur matua manang mauli bulung do na monding i.
Di hita PANGULU PONGGOK NAIBORNGIN mambuka hombung dibahen molo ina do naparpudi monding, jala ingkon paraman na do mambuka hombung, ipe ingkon jolo mate do natoras ni paraman na i, ndang hea dohot hula­hula na asing (hula-hula na marhaha maranggi, hula-hula ni anak manjahe ) dohot tulang mabuka hombung. Najolo manigati hombung, ndang sai holan manigati arta na disimpan di hombung i, alai boi do marrupahon barang na asing umpamana horbo, hoda manang lombu. Alai ianggo nuaeng on holan bentuk hepeng na ma jala godangna ndang pola haru di tontuhon be.
Dung sidung acara ungkap hombung sahat ma tu acara pasahathon hata si gabe-gabe tu hasuhuton/keluarga ni na monding i. Di usahahon ma asa jempek acara i umpamana, sahalak ma utusan sian ganup-ganup horong. Dung sidung i sahat ma tu pangampuon sian suhut bolon. Pangujungina ditutup ma ulaon i dibagasan tangiang sian hula-hula.
Alai molo dos roha, ala nunga loja be tarlumobi hasuhuton, ndang pola be nian adong acara mandok hata si gabe-gabe, alai langsung ma di rimpun/dipasada dohot tangiang sian hula-hula. Songon i ma sahat ni ulaon i.
Diposting oleh Roland Hutajulu di 20.01
belman pangribuan 14 Maret 2013 01.23
Horas ma jala mauliate
Porlu nian paboan ni komandan i , tarsongon dia ma parjambaron namasa di hita Sipaet tua tarlumobi di ulaon Sari Matua manang saur matua on. Adong hubege sipata ninna : Jambar natinutunangan & jambar nasotinutungan.
Jadi boha versi nion artina adong di Sipaet tua songon on
Pahala Sihombing 24 Juli 2016 02.01
Mauliate di hamu panurat,lam martamba ma parbinotoan taringot tu paradat on
Pahala Sihombing 24 Juli 2016 02.02
ho do rokkap hu 2 November 2016 19.42
ADAT BATAK (MONDING) BAGIAN I
Mangoli | Advendespasaribu's Blog
March 10, 2010 · 2:07 pm
Adat Batak – Pangolihon anak/Pamuli boru – 2
– Dongan tubu
– Pasahat panggohi ni sinamot, molo so sahat dope sude
– Pasahat ulos herbang
– Marhata sigabegabe
– Diujungi hulahula
a. b. Suhi ni ampang na opat:
– Pasahat dengke
– Pasahat parbue gabe
c. a. Ulos pansamot
b. Ulos tu suhi ni ampaang na opat:
– Ulos hela
– Ulos pangabarai/pangamai (Amang tua/uda ni anak mangoli)
– Ulos sihunti ampang (Namboru/iboto ni anak managoli)
c. Suang songoni do angka tutur na niontang ni paranak i ma:
– Dongan sahuta/aleale
Anak di halak batak berkewajiban do manopot/mangalap/mangoli boru ni tulang. Molo ndang boru ni tulang di topot, adong ma kewajiban ni paranak dohot parboru pasahat tintin marangkup (bentuk hepeng) tu tulang ni anak mangoli. Paranak mangalehon sabagian, parboru mangalehon dua bagian (dua hali godang ni na nilehon ni paranak), jala dipasada do i dibagasan amplop. Paranak holan patandahon parboru do tu tulang ni anak mangoli alai na pasahathon tintin marangkup parboru do. Jadi dung dijalo tulang ni anak mangoli jambarna i, dianggap ma na nialap ni berena i songon boru tubuna.
Jadi adong ma kewajibanna songon parboru pasahat ulos herbang, dengke, parbue gabe, i do umbahen na adong umpasa na mandok:
Hot pe jabu i tong do margulanggulang
Boru ni ise pe dialap bere i tong do i boru ni tulang
3. PASAHAT ULOS TU PENGANTEN
Pasahat ulos holong parboru:
Mardangka salohot, tanda do na sumolhot.
Ise na sumolhot ima na parjolo pasahat ulos:
– Ulos ni parsadaan
Dung i pinasahat ma tingki tu tulang laho pasahathon ulos sian horong ni tulang ni parboru:
– Hulahula/tulang tangkas ni boru muli
– Tulang rorobot
– Hulahula ni na marhahamaranggi
– Hulahula ni anak manjae
– Bona tulang
Alai molo dipanghataion (marhata sigabegabe), tulang tangkas ni boru muli ma parpudi/pargomgom. Dung singkop on sude, parboru mangalehon tingki tu horong paranak pasahat ulosna.
Pasahat ulos sian horong ni hulahula/tulang ni paranak
– Hulahula/tulang tangkas ni pangoli
Molo di panghataion (marhata sigabegabe) tulang tangkas ni pangoli ma parpudi. Tangkas do hita sude mamboto dung sidung marhata sinamot na parjolo dipasahat pihak paranak/pamoruon ima:
– Sinamot na gok tu suhut na bolon
– Todoan tu suhi ni ampang na opat
– Dung i dipasahat ma muse angka pinggan panganan
Suang songon i do na pasahat ulos pihak parboru
– Parjolo ma dipasahat ulos pansamot tu natoras ni hela
– Mangihut ma ulos hela tu penganten
– Ulos tu sijalo todoan (suhi ni ampang na opat) sian paranak
– Dipasahat ma muse ulos tinonun sadari
Songoni do nang horong ni tulang na pasahat ulos, na manjalo todoan (tulang tangkas ni boru muli/tulang tangkas ni hela; molo dung tingkina/giliran ni tulang) angka on do na parjolo pasahat ulos sian horong ni angka tulang dohot sian horongna sandiri. Dung i mangihut ma angka na pasahat ulos hombar tu urutanna. Jadi asa na sumolhot ma na parjolo pasahat ulos herbang.
Alai molo di panghataion gabegabe, tulang tangkas ma parpudi/pargomgom laho mandok hata gabe. Nuaeng on mardomu tu arga ni tingki nunga adong angka horong ni tulang napajolohon pasahat ulos herbang hape tulang tangkas sandiri ndang dope pasahat ulosna tu penganten.
Parpudi ma dibahen nasida tulang tangkas ni boru muli/anak mangoli pasahat ulos herbang. Jala dung sidung nasida pasahat ulos somalna langsung mulak be, hape adong dope kewajibanna pasahat hata pasugabe. Jadi mangihuthon pandapot ni panurat hurang tingkos do on ai nunga parpudi dibahen nasida pasahat ulos herbang SIJALO TODOAN. Lumobi di uduran ni tulang tung hurang tingkos do si songon i, alana tulang tangkas on do marhara dongan tubuna, jadi tulang tangkas i do tongotong siihuthonon ni uduranna di ulaon i.
4. MARHATA SIGABEGABE
Urutan ni na mandok hata/marhata sigabegabe di pihak parboru
Dung singkop on sude mandok hata, dipasahat ma tu horong ni hulahula/tulang ni pihak parboru, urutanna ima:
– Hulahula (tulang tangkas ni boru muli)
Dung sidung on sude mandok hata, mangampu ma paidua ni hasuhuton dung i dipasahat ma tu hasuhuton bolon asa diampu. Dung singkop on sude diulahon, dipasahat ma muse tu pihak paranak. Paranak pasahathon tu horong ni hulahulanasida laho pasahat hata sigabegabe.
Urutan ni na mandok hata sian horong ni hulahula ni paranak:
– Hulahula (tulang tangkas ni pangoli)
Dung sidung on sude diulahon mangampu ma pihak paranak, urutanna ima:
– Parsadaan marga laos tingkion ma pasahat kado ni parsadaan
– Paidua ni hasuhuton
– Dipasahat ma muse tu hulahula asa ditutup dohot ende/tangiang
Dung sidung on sude dipasahat ma olopolop (hepeng), hepeng on sebagian sian suhut paranak sebagian nari sian suhut parboru, pihak paranak pasahathon tu pihak parboru asa dipadomu dung i muse dibagi dua. Bagian ni paranak dipasahat ma tu horong nasida asa dibagibagi laos songon i nang pihak parboru pasahathon tu horongnasida. Dung sidung dibagi tu ganup horong diolophonma panggabean parhorasan 3x (tolu hali)
5. MANINGKIR TANGGA DOHOT PAULAK UNE
Hombar tu arga ni tingki (demi efisiensi waktu dan ekonomi) nuaeng on dung sidung ulaon unjuk pintor diuduti ma tu maningkir tangga dohot paulak une manang mebat, jala on ma naginoaranna ULAON SADARI. Pihak paranak paradehon jual (indahan dohot sipanganon lengkap dohot namargoarna) na laho pasahatonna tu hulahulana.
Pihak parboru pe tong do paradehon jual (dengke, indahan, parbue gabe dohot lampet) na laho pasahatonna tu boruna. Dipeakhon ma jual on sude di adopan, dung i diujungi hulahula ma ulaon na maningkir tangga dohot na paulak une on dibagasan tangiang.
Pihak paranak mangalehon upa panaruhon (ongkos/hepeng) tu pihak parboru. Paranak mangontang horongnasida (dongan tubu, boru/bere) tu jabu laho manigati jual na sian hulahulana. Laos di tingkion ma pasahat hata tu penganten baru songon tambahan bekal dinasida laho mangalugahon rumatangga na imbaru napinungkanasida.
Parboru pe tong do mangontang dongan tubu dohot boru/berena tu jabu laho manigati jual na pinasahat ni pamoruonna.
Dung i, mulak be ma sude angka tondong/tutur.
– Molo pesta unjuk dialap jual (ulaon di huta ni parboru) diulahon ma maningkir tangga dohot paulak une.
– Molo pesta unjuk ditaruhon jual (ulaon di huta ni paranak) diulahon ma mebat
– Cara pangulahononna dohot sipanganon na pinatupa di ulaon maningkir tangga dohot mebat sarupa do.
Filed under Adat, Habatahon, Mangoli, Muli
Tagged as Batak
March 10, 2010 · 1:45 pm
Adat Batak – Pangolihon anak/Pamuli boru
Adong dua cara pajongjong rumatangga:
B. Pangulahon ni pesta unjuk (Pamasumasuon)
1). Ditaruhon jual
Najolo pangoli dohot pandongani do na laho tu huta ni parboru mangalap jual asa rap borhat tu gareja. Rap udur ma borhat tu gareja pengantin, pandongani dohot sude uduran ni parboru. Ia natoras ni pengantin baoa dohot angka uduranna paintehon do di gareja. Jadi natoras ni pengantin boru dohot natoras ni pengantin baoa songon i nang angka uduranna pajumpang di gareja do. Di son ndang adong sibuhabuhai. Dung sidung pamasumasuon di gareja, rap udur ma tu huta ni paranak laho mangalehon dohot manjalo adat na gok. Molo ulaon sadari do, laos dipatupa ma disi jual sian paranak dohot jual sian parboru (jual ni parmebaton)
Di tingki saonari on ulaon unjuk ditaruhon jual manang dialap jual nunga jolo diulahon marsibuhabuhai jala rap borhat ma sian jabu ni parboru tu gareja, ala di tingki ulaon adat di gedung hasuhutan bolon nadua sibuk do mandapothon/manosoi angka tondongna be gabe dang adong be tingki marsipanganon. Jadi di tingki marsibuhabuhai nama kesempatan ni hasuhuton bolon nadua marsipanganon.
2). Dialap jual
Paranak nang pangoli songon i nang uduranna mamboan sipanganon dohot namargoarna laho pasahatonna tu hulahulana. Parboru paradehon dengkena na laho pasahatonna tu pamoruonna. Dung sidung paranak pasahathon tudutudu ni sipanganon tu hulahulana jala parboru pasahathon dengkena tu pamoruonna diuduti ma tu na marsipanganon. Na mamilang tangiang marsipanganon sian paranak do.
Na mangujungi dohot tangiang laho borhat tu gareja sian hulahula ma, ulaon on ma nanidokna marsibuhabuhai. Dung sidung pamasumasuon di gareja, rap udur ma tu huta ni parboru laho mangalehon dohot manjalo adat na gok. Molo ulaon sadari do, dipatupa ma disi jual sain paranak dohot jual sian parboru na laho pangkeonna di ulaon maningkir tangga dohot paulak une.
Songon i ma ruhutruhut ni pesta unjuk di halak Batak.
Selamat datang!!!! Laman ini saya bangun untuk berbagi pengalaman, pengetahuan, kebahagiaan keluarga dan juga berbagi sesuatu yang berharga yang mungkin dibutuhkan banyak orang. Semoga laman ini menyenangkan anda sekalian dan bermanfaat tentunya. Salam sejahtera, Syaloom, Horas Advendes Pasaribu
Panomuon Select Category Adat Batak Bondar Cerita Batak Gorat Habatahon Habeahan Koor Mangoli Muli Partondion Pasaribu Salam Surat Batak Tarombo Torsa
Tarombo Pasaribu Komplit (Habeahan-Bondar-Gorat)
manambus raymondo on Tarombo Pasaribu
advendespasaribu on Koor
madahliturgi on Koor
pa1000 on Tarombo Pasaribu
Advendespasaribu's Blog · Just another WordPress.com weblog
Kisah Hidup: Mandapot Laba Ala Maraleale dohot Halak na Marbisuk | Si William SamuelsoMandapot Laba Ala Maraleale dohot Halak na Marbisuk
Na dipaboa si William Samuelson
HUINGOT dope tingki i di Brookings, South Dakota, Amerika Serikat. Ngali hian huhilala di tingki manogot i. Ra, ro nama musim dingin. Tingki i, di gudang do ahu dohot pigapiga halak, jala angkahitir hami sude. Jongjong ma hami di jonok ni sada bak na balga na marisi aek, jala ngali do aek i! Alai, hupaboa ma tu hamu taringot tu ngolungku, asa diantusi hamu boasa di gudang i hami.
Tulang Alfred dohot bapakku
Ahu tubu tanggal 7 Maret 1936. Opat ma hami marhahamaranggi, jala ahu siampudan. Tading di perladangan na gelleng do hami di bagian timur ni South Dakota. Mangula, i ma ulaon na ringkot di hami, alai ndang i na rumingkot. Taon 1934, tardidi ma natuatuangku gabe Sitindangi Ni Jahowa. Na rumingkot di ngolu ni nasida, i ma mangulahon lomo ni roha ni Jahowa. Bapakku, si Clarence dohot tulangku, si Alfred, mandapot tanggung jawab gabe hamba sidang (saonari didok koordinator punguan ni angka sintua) di hurianami di Conde, South Dakota.
Merintis taon 1952
Ringgas do hami marpungu dohot marbarita, pasahathon pangkirimon sian Bibel. Sitiruon dohot pangajarajarion sian natuatuangku mangurupi hami mangkaholongi Jahowa. Tingki marumur onom taon, gabe penyiar ma ahu dohot itongku, si Dorothy. Taon 1943, dohot ma ahu tu Singkola Pangkobasion Teokratis, na baru dibahen dope.
Ringkot do di keluarganami ro tu kebaktian. Huingot dope tingki kebaktian di Sioux Falls, South Dakota, taon 1949. Donganta si Grant Suiter pasahathon jamita na marjudul ”It Is Later Than You Think!” Dijujui ibana do sude halak Kristen naung tardidi asa mangalehon gumodang tingki laho marbarita. Dung i, tardidi ma ahu di kebaktian na mangihut, tanggal 12 November 1949 di Brookings. Alani i ma ahu di gudang na hudok i. Hami na opat paimahon asa tardidi di bak na balga na dibahen sian baja.
Tingki marumur 15 taon, merintis ma ahu tanggal 1 Januari 1952. Didok di Bibel, ”Manang ise na mangkombar halak na bisuk, gabe marbisuk do,” jala godang do halak na marbisuk di keluargangku na mangurupi ahu gabe perintis. (Poda 13:20) Jotjot do ahu marbarita dohot tulangku, si Julius, naung marumur 60 taon. Nang pe dao ibana umtua, las do rohanami rap marbarita. Godang do na huparsiajari sian ibana dohot pengalamanna. Di pudian ni ari, itongku si Dorothy pe gabe perintis.
PENGAWAS WILAYAH MANGURUPI AHU
Tingki poso dope ahu, jotjot do ditogihon natuatuangku angka pengawas wilayah dohot tungganeboruna tu jabunami. Pengawas wilayah na godang mangalehon pangurupion tu ahu, i ma si Jesse dohot si Lynn Cantwell. Diparrohahon jala dipatogu do ahu. Tingki ro nasida tu angka huria na jonok tu hurianami, sipata ditogihon do ahu rap marbarita. Las rohangku rap marbarita dohot nasida! Lomo rohangku songon nasida, marhiras ni roha jala gabe perintis.
Pengawas wilayahnami na mangihut, i ma si Bud Miller. Marumur 18 taon ma ahu tingki ro ibana dohot tungganeboruna, si Joan tu hurianami. Alai tingki i, ingkon hujumpangi do panitia wajib militer. Lomo roha ni panitia i asa dohot ahu mangulahon ulaon na maralo tu parenta ni Jesus taringot tu netral di politik. Alai, lomo rohangku pasahathon barita taringot tu Harajaon. (Joh. 15:19) Alani i, hupangido ma asa dipaloas nasida ahu tongtong marbarita.
Las situtu rohangku tingki didok Donganta si Miller, na laho dongananna ahu manjumpangi panitia i. Ndang parila jala ndang adong na dihabiari ibana. Tangkas do diantusi ibana isi ni Bibel. Lam barani ma ahu ala didongani ibana! Tingki musim panas taon 1954, dioloi panitia i ma pangidoanku asa tongtong gabe parbarita. Boi ma godang tingkingku mangulahon ulaon partondion.
Gabe anggota Betel, tingki mamboan truk perladangan
Dung i, ditogihon ma ahu mangurupi tu Betel, di perladangan Menara Pengawal, di Staten Island, New York. Tolu taon ma ahu disi. Godang do pengalaman na denggan na huhilala ala rap saulaon dohot dongan sahaporseaon na marbisuk.
MANGURUPI DI BETEL
Tingki di WBBR dohot Donganta si Franz
Stasiun radio WBBR dibahen di perladangan na di Staten Island. Dipangke Sitindangi Ni Jahowa do i sian taon 1924 sahat tu 1957. Holan 15 sahat tu 20 halak anggota Betel do na ditugashon disi. Godangan angka na poso do hami jala ndang marpengalaman. Alai, adong donganta naung matua, i ma si Eldon Woodworth na rap dohot hami. Sahalak na miniahan do ibana. Songon ama do ibana di hami jala godang na diajarhon tu hami. Molo adong na marsalisi, didok si Woodworth ma tu hami, ”Dipangke Jahowa do angka halak na so tipak mangulahon ulaonNa.”
Si Harry Peterson, na marhiras ni roha di ulaon marbarita
Donganta si Frederick W. Franz pe rap dohot hami jala mangurupi hami. Marbisuk jala tangkas do diantusi ibana isi ni Bibel. Na mangalompa di hami, i ma si Harry Peterson. Ummura do mangingot goar i sian goarna na sasintongna, i ma si Papargyropoulos. Ibana pe sahalak na miniahan, jala mansai las rohana marbarita. Ringgas do Donganta si Peterson mangulahon ulaonna di Betel, alai ndang hea ditadingkon ibana ulaon marbarita. Ganup bulan, marratus do majalah na disarhon ibana. Tangkas do diantusi ibana isi ni Bibel, jala dialusi do godang sungkunsungkunnami.
MARSIAJAR SIAN ANGKA DONGANTA BORUA NA MARBISUK
Di perladangan i, dipapungu hami ma buah dohot sayur i tu bagasan kaleng. Ganup taon, hirahira 42.600 liter ma buah dohot sayur na diboan tu keluarga Betel. Donganku saulaon, i ma si Etta Huth, donganta borua na marbisuk. Ibana ma na mambahen cara na dipangke hami laho pamasukhon buah dohot sayur i tu kaleng. Marroan do angka donganta borua na jonok tu inganan i, jala si Etta ma mangalehon ulaon tu nasida. Nang pe godang na diboto si Etta taringot tu ulaonna i, diargai ibana do angka donganta baoa na mangaradoti perladangan i. Gabe sitiruon do ibana di hami.
Ahu raphon si Angela dohot si Etta Huth
Sada sian angka borua na ro mangurupi hami, i ma si Angela Romano. Si Etta ma na mangurupi ibana marsiajar Bibel. Bulan April 1958, marhasohotan ma ahu dohot si Angela. Las rohanami rap manomba Jahowa saleleng 58 taon. Haporseaon ni si Angela na togu mambahen togu parsaripeonnami. Marbisuk do ibana, jala molo adong sitaononnami, pos do rohangku tu pangurupionna.
GABE MISIONARIS JALA GABE PENGAWAS WILAYAH
Tingki gedung WBBR di Staten Island digadis taon 1957, mangurupi di Betel Brooklyn ma ahu satongkin. Dung marhasohotan dohot si Angela, ndang di Betel be ahu. Merintis di Staten Island ma hami saleleng tolu taon. Hea do ahu gabe parkarejo ni halak na manuhor stasiun radionta, na digoari ibana WPOW.
Sederhana do parngoluonnami, asa boi hami laho manang tudia pe ditugashon. Taon 1961, ditogihon ma hami gabe perintis istimewa di Falls City, Nebraska. Alai dung sahat disi, ditogihon ma hami asa dohot tu Singkola Pangkobasion tu Harajaon saleleng sabulan di South Lansing, New York. Las do rohanami boi dohot tu singkola i, jala didok rohanami mulak tu Nebraska do hami dung sae singkola. Alai, songgot do rohanami tingki mandapot tugas na baru. Gabe misionaris di Kamboja ma hami! Di Kamboja, diida hami, dibege hami, jala dihilala hami ma angka na so hea diboto hami. Lomo do rohanami pasahathon barita taringot tu Harajaon tu angka halak disi.
Dohot si Angela taon 1975, andorang so diwawancarai di sada acara di TV
Alai muba ma situasi politik di Kamboja, jala ingkon laho ma hami tu Vietnam Selatan. Dung dua taon, marsahit ma ahu jala mulak ma hami tu Amerika Serikat. Leleng do ahu marsahit. Dung malum, merintis ma hami muse.
Bulan Maret 1965, gabe pengawas wilayah ma hami. Saleleng 33 taon, las rohanami gabe pengawas wilayah dohot pengawas distrik, jala mangurupi di angka kebaktian. Las do rohangku mangulahon on, alana kebaktian ma ulaon na sai hupaima. Saleleng pigapiga taon, ditugashon ma hami tu angka huria di New York City dohot huria na jonok tusi, jala godang kebaktian dibahen di Yankee Stadium.
MANGURUPI MUSE DI BETEL DOHOT DI ANGKA SINGKOLA TEOKRATIS
Dijalo hami do godang tanggung jawab na baru dohot na maol. Taon 1995, ditogihon ma ahu gabe instruktur di Singkola Pelatihan Pelayanan. Dung tolu taon, ditogihon muse hami tu Betel. Las situtu rohangku ala boi muse mangurupi di Betel dungkon 40 taon. Alana, disi do ahu parjolo sahali gabe dohot tu dinas sepenuh waktu khusus. Hea do ahu mangurupi di Departemen Dinas jala gabe instruktur di godang singkola. Taon 2007, dibahen Punguan na Mangaradoti Organisasi ma Departemen Sekolah Teokratis, laho mangaradoti angka singkola na dibahen di Betel. Saleleng pigapiga taon, ahu ma na mangaradoti di departemen i.
Na parpudi on, godang do hamubaon na dibahen tu angka singkola di Betel. Taon 2008, dibahen ma Singkola tu Sintua di Huria. Saleleng dua taon, nunga adong lobi sian 12.000 sintua na diajari di Patterson dohot di Betel Brooklyn. Saonari, singkola on pe dibahen di godang inganan. Taon 2010, goar ni Singkola Pelatihan Pelayanan diganti gabe Singkola Alkitab tu Saudara Lajang, jala dibahen ma singkola na baru, i ma Singkola Alkitab tu Pasangan Kristen.
Bulan September 2014, dipasada ma dua singkola i gabe Singkola tu Parbarita Harajaon. Na boi dohot tu singkola i, i ma donganta naung marhasohotan, jala donganta baoa dohot borua na so marhasohotan dope. Mansai las hian roha ni sude donganta tingki mamboto, na laho dibahen singkola on di inganan ni nasida. Las roha mangida godang donganta dohot tu angka singkola on. Mandok mauliate do ahu ala boi pajumpang dohot marragam halak na rade mangalehon diri asa dohot tu singkola on.
Molo hurimangrimangi taringot tu ngolungku, andorang so tardidi di gudang na ngali i sahat tu saonari, mandok mauliate situtu do ahu tu Jahowa ala boi mananda angka halak na marbisuk. Diurupi nasida do ahu lam solhot tu Jahowa. Adong do na umposo manang umtua sian ahu. Nasida pe sian marragam hasomalan. Molo huida sian parniulaon ni nasida, mansai holong do rohanasida tu Jahowa. Mandok mauliate do ahu ala boi marsiajar sian angka halak na marbisuk di organisasi ni Jahowa.
Las rohangku pajumpang dohot angka siswa sian marragam inganan
Eddy Silitonga Archives – Kumpulan Lirik Lagu Batak Terbaru Eddy Silitonga Archives – Kumpulan Lirik Lagu Batak Terbaru
Lirik Lagu Batak - September 17, 2013 - No comments - Uncategorized
Lirik Lagu Batak - April 22, 2013 - 5 Comments - Uncategorized
Lirik Lagu Batak - September 29, 2012 - 1 Comment - Uncategorized
lirik lagu alusi au. marragam-ragam do anggo sitta sitta dihita manisia. marasing-asing do anggo pangidoan diganup-ganup jolma. hamoraon hagabeon hasangapon ido di lului na deba. dinadeba asalma tarbarita goarna tahe. anggo di au tung asing do sitta sitta asing pangidoanku. mansai ambal pe unang pola mangisat, hamu tahe di au. sasude na nahugoari i da […]
Lirik Lagu Batak - September 29, 2012 - No comments - Uncategorized
lirik lagu huboan pe ho tu bulan. naeng do au jonok di lambung mi. naeng do au rap hundul dahot ho. marende mahita ende na tabo. rap hita manomu ari na naeng ro. naeng nian hu apus ilu mi. naeng nian hu apul arsak mi. hu haol ho gomos hutiop tangan mi. rap mekkel ma hita […]
Lirik Lagu Batak - August 20, 2012 - 3 Comments - Uncategorized
Songon dia do Parpunguan ni Sitindangi Ni Jahowa?
Halak Karisten di abad parjolo somalna marende, martangiang, jala manjaha huhut mangulas Buku na Badia tingki na marpungu i nasida; ndang adong disi ritual na asing. (1 Korint 14:26) Hirahira songon i ma parpunguan nami.
Parsiajaranna sian Bibel jala boi do diulahon. Di ujung ni minggu, ganup huria marpungu laho manangihon jamita sian Bibel 30 minut taringot songon dia do Bibel marlapatan tu parngoluon dohot tu tingkinta nuaeng on. Dipangidohon asa sude manjaha angka ayat na adong dipaboa di jamita i. Dung sae jamita i, adong Parsiajaran ”Joujou Paboahon”, i ma na dibahas sian Joujou Paboahon siparsiajaran, jala sude halak na ro boi mangalehon pandapot. Pambahasan on mangurupi hami mangulahon sitiruon na adong di Bibel di parngoluon nami. Sisongon i do tong diparsiajari di lobi sian 110.000 huria di sandok liat portibi on.
Diurupi do hami asa denggan mangajar. Di parsitongaan ni minggu, marpungu do hami laho mangihuthon acara na digoari Hangoluan dohot Pangkobasion ni Halak Kristen. Bahan dibuat sian Hangoluan dohot Pangkobasion na Laho Diparsiajari. Bagian na parjolo, i ma Arta na Arga na Adong di Bibel. Di bagian i, diurupi do hami mangantusi hatorangan taringot tu sada bagian sian Bibel naung jumolo dijahahon. Dung i, bagian Marsitutu ma Hamu di Ulaon Marbarita, adong pertunjukan na patuduhon cara marsiajar Bibel dohot halak na asing. Sahalak sintua na dipillit mangalehon tudutudu tu hami asa lam denggan manjaha dohot mangajari. (1 Timoteus 4:13) Bagian na parpudi, i ma Hangoluan ni Halak Kristen na manjujui hami asa mangihuthon prinsip ni Bibel di parngoluon siganup ari. Di bagian on adong sungkunsungkun maralus na boi pabagashon pangantusionnami tu isi ni Bibel.
Molo ro hamu tu parpunguan nami, boi do idaonmu songon dia denggan ni parsiajaran Bibel na binegemu.​—Jesaya 54:13.
Angka ulaon aha do na diida hamu di parpunguan ni Sitindangi Ni Jahowa?
Parpunguan dia ma na olo hamu ro di minggu i?
Pamanat ma angka na laho dibahas di parpunguan na naeng ro. Parrohahon ma aha na boi parsiajaran mu sian Bibel, na marlapatan di ngolu muna.
Lului ma hatorangan songon dia hami mandapot poda dohot tudu-tudu sian pengaturan on.
Bagihon Bagihon Songon dia do Parpunguan Nami Diulahon?
Goar – Amani Partogi
← sappulu, jek, pro
Remove OGA Office Not Genuine Notifications (Uninstall KB949810) →
Posted on 7 Mei, 2010 by Hendry Lumban Gaol
Ni ingot najolo, molo didok dongan goar sidanak ni natua-tua niba, songoni nama leana nihilala. Marrara bohi, mohop pinggol, sai naeng pinokkik dongan i. Ai manang aha pe namasa, anggo na manggoari goar ni natua-tua i, ikkon do roroon. Masa pe taho bada, marsiranggut, marbokkol ulu, marsalaon hulikkuling, marmudar baba, alai anggo goar ni natua-tua i tung naso jadi dohonon ni dongan. Ai songon na madabu do arga diri niba holan diboto dongan goar ni amang niba. Jala dang jolma be niahap molo dohot do goar ni inong niba dipaehet-ehet dongan.
Partaluan do anggo anak ni guru–lumobi goar ni guru kapala, ala sai sude do umbotosa goar ni amongna. Songoni nang anak ni kappung, anak ni sittua, ai olo do disurat-surat niba adong goar nasida. Tor naeng tangis ma iba molo adong manjouhon, goar na sarupa alai dang sarupa, attar gogo dijouhon.
Sahat tu saonari, tung mansai bakkol do roha lao mandok goar ni inong niba, ai poda ni natua-tua mandok, dang boi dohonon goar sidanak ni amang nang inang niba, ai olo malala baba. Dibuat akka doli-doli ma batu nametmet dua biji. Dijou ma iba dohot dongan satorbang niba na topet marmeam disi.
“Nion, bapak mu” ninna huhut di tudu sada batu, dipeakkon di tano.
“Dungi nion ma bapakmu” ninna muse huhut manudu batu na asing.
“Molo na jago do ho, dege manang na danggurhon ma bapak ni si anu on” ninna doli-doli napaduahon i.
Ro ma dongan on, dibuat ma batu on, huhut didege-dege, ia so i ditijuri. Ai diboto jala dianggar ibana taralosa iba.
Didok doli-doli i ma muse, “Dage…dage, ditijuri bapakmu, nei..didege-dege, anggo au songoni ninga hutopar”
Ai molo nietong taralo niba do dongan on, pinomat adong paraloan, tor nitejjuhon do attong dah. Alai molo so taralo do kinira nidokma “dang bapakku i, batu do i ningon ma”.
Dang mate akkal doli-doli on. Didok ma tu dongan on, “molo na beteng do ho, tijuri ma pinggol na i”. Songoni do nang dongan on. Molo dietong ibana do, attar boi do taralosa iba, tor hatop do dibaen tijur otik tu ujung ni jari-jari na i, dungi didaishon ma tu pinggo niba. Anggo i pe dah, masa ma parsoranggutan.
“Baen salam” ningon ma attong, huhut pinohul tangan on
“Ho parjolo” ninna alo on
“Ho ma parjolo” ningon muse, huhut dimulai mossak on.
Alai olo do tuk suda ari, sappe golap, dang jadi maetejju.
Dinasadari, disikkola minggu. Marminggu ma si Josep anak ni Sittua Marbun dohot donganna. Dungi disukkun guru sikkola minggu on ma nian nasida. “Ise mamboto goar ni bapak ni si Josep”. Sip do sude. Huroa dang adong mamboto nanggo sada. Jala, haru si Josep sandiri dang diboto.
Ro ma sahalak sian pudi mandok “Huboto do, Sittua H Marbun” ninna. Mekkel guru sikkola minggu i. “Daong i, ise muse mangalusi ninna”. Sip sude
“Ingot be on, ia goar ni bapak ni si Josep ima si Jakkop” ninna guru sikkola minggu on huhut di pasidung parmingguan i.
So gok dope satonga jom dung sidung sikkola minggu. Habegean ma guttur diluar. Marsuraki dakdanak i. Hape nunga marsiranggut jala nungnga marsijanggolaan si Josep dohot si Humuttal. Nga margulu-gulu gabbo nasida nadua. Dungi ditolai guru sikkola minggu on ma nasida.
“Boasa marbadai hamu”. Sip. Dang maralus.
“Boasa marbadai hamu, alusi, molo dang dialusi ikkon hupaboa tu gurumuna asa dipahaluar hamu sian parsikkolaan” ninna guru sikkola minggu on muse.
“Digoar-goari bapakku” ninna si Josep
“Dang tahe, sahali do, ipe nanget do hudok” ninna si Humuttal, mangalusi nang pe so disukkun
“Boasa goar-goaranmu bapakni si Josep on, tokka songoni, dang sigoaran goar ni natuatua” ninna guruon
“Dang holan au, dohot do na asing” ninna siHumuttal, huhut dipaddok sada-sada ise donganna na na manggoari i
“Sian dia diboto ho goar ni bapak ni si Josep” ninna guruon muse manukkun.
“Ai guru i do paboahon”
“Ise huroa goarni bapak ni si Josep, dok ma”
Sip. Dang maralus, huhut marsiberengan nasida nadua. Alai anggo tangan ni si Josep nunga pohul!. Haru digoari muse, ikkon hona lopeng.
“Husiphon ma, nanget dok” ninna guru on huhut dipadonok pinggolna.
“Si Jakkop, guru”.
5 thoughts on “Goar”
9 Mei, 2010 pukul 11:55 am\t Balas
mauliatema di Lae niba….
mampir jo ate lae ni jaha2 jo tulisan mon…
unang lupa ate mampir di Blog hu…
10 Juni, 2010 pukul 2:17 pm\t Balas
Mantap bah … gabe niingot tikki dakdanak iba holan na martopar alani gioar ni natua-tua, alana sakapala desa huboto hinan do attong goarni akka natua-tua, jadi ido asang-asang niba najolo hhehehehe
Mauliate di suratan muna on bah
12 Juni, 2010 pukul 5:08 pm\t Balas
horas ma lae T simanjuntak dohot lae Rudini Silaban
3 November, 2010 pukul 8:26 pm\t Balas
…Molo hami hian di Doloksanggul, ninna hami do : “unang ala hurang limpul nai gabe sundat martenju! nion sian ahu, mainton ma!. Ai olo sak leleng petteon asa martopar…
8 November, 2010 pukul 4:41 pm\t Balas
Parbatamsetter:…molo di hutanami asing do. Tejjuhon ma lae asa lao hita ninna do hahahhaha
Humor Batak Pendeta Jenius dan Manusiawi
Posted 10-02-2014 16:28 » Team Tobatabo
Adong ma sada penomena di sada luat..jala luat na on hurang hoboto do,alai bahasana bahasa batak. Taringot tu sada Pandita dohot ruasna. Jadi Pandita on apala disagani do attong,bahkan diluat na asing pe sude do mananda Amang Pandita on, dilapo, diOnan, diterminal, na pasti ba di Gareja ma attong.
Jadi Amang Pandita on attong,riwat na sian haparemanon do,ala kebetulan sian tagelleng bayon attong nga sikkola na lompat-lompati (parkarate,inna jala nga attar na boi) sude do dosa diulahon on, Rampok, bajing loncat, manako, mamunu, mamalak, macopet, parmabuk, parboruboru, parbada, parjuji, tato do muse didaging ni on sude, molo dinatarsurati bahh..manusia bejat do ianggo pangalaho ni bayon hian.
Alai tartakup ni Palisi ma Pandita on, ima kasusna patik na paualuhoni. Molo di KUHP 365 jo 338, jala divonis ma Pandita on12 taon penjara. Bebas Bersyarat,mandalani mar8 taon ma sian Nusa Kambangan(NK). Jala disi do attong parmuba ni Panditaon songon kutipan"DIPARMULAK NI PARJAHAT I DO NA NI HALOMOHON NI ROHAKU", langsung ma ibAna sikola SttPandita. Memang sitohodo nian parmuba nai. Ima songon riwayat ni Panditaon.
Jadi marjamita ma Pandita on disada luat. Pendek cerita, nga gajang be attong jamita na on, jala memang hona do attong jamitai tu ruasi, sipata ma rap mekkel sude, dungi hohom, sappe do attong adong na tarilu(alai dang binoto na masuk borong-borong tu simalolong nai dah..) Na petting tarilu ma. Jala dangadong na monDok(dang binoto na mabiar be dah)
Didok ibana ma attong kutipan sian natarsurati "IKKON HAHOLONGAN MU DO MUSUM" (memang attar namaol do on attng, jangankan musuh,Dongan pe kadang disasa) "jadi diterahir nai,panutup ni jamita I Di dok Pandita on ma muse"MOLO DIDANGGUR HO DOHOT BATU,BALAS HATOP.....!!!!!!ALAI PAKE PISANG....." Inna atong, jala adong ma ruas on na mulai ganggu, huroa apala suDe jamita nai pas tu pangalahona.
Didok ma muse"DITAMPAR PIPIMU SEBELAH KIRI, MAKA KASIHLAH LAGI PIPIMU YANG SEBELAH KANAN....."Bah...mittor hatop jongjng ruas sinaking na ganggui, didapothon Panditai, tampa tanya langsung PALTAP bohi ni Panditai...tarhatotong sude ruasi.
Adong na manandok "bah...anggo on pe parsuda ma hita dison, adong muse na mandok" bah...tanomon on ni Pandita I nama hit hidup-hidup. "Hape attong senyum do Pandita on (nata pe marrara bohi nai) jala ditarehon Panditai muse do bohi na napar siamuni...jala memang dang Dilean bayon per,,di PALTAP muse apala malliping,memang songon na mirdong otik do Panditai. Dungi inna Panditai ma muse,"JALAN MU SUDAH BENAR,LANJUTKANLAH" huhut dihaol Panditai bayon.
Sae ma na jamita on, sahat ma tu tangiang pasupasu, sappema didok"AMEN" inna Panditai alai anggo pamerengna ngasai tu bayon be, so sanga lari inna roha ni Pandita on. Markaluaran ma ruasi, hatop attong Pandita on mambukka juba nai di kamar ni parhaladoi,sae maittor lao ibana tu pittu haluari.
Pas haluar baoan sinakin,pas di jolo ni Pittu I, holan jonok langsung DIPALTAPI PANDITA I BAOI SAPPE MALLEPEK-LEPEK, jala dangadong ruasi na barani manolai, sappe ma maramangoi/marinangoi baoi, ai so dilean Panditai tong per, molo diring tinju TKO ma hitunganna, marbongkahan bohi ni baoi..holan peak ditogu Panditai ma muse Ibana, jala dihaol, baru pe ro ruasi mandapothon,huhut ma didok Panditai tu bayon "APA YANG KAMU TABUR ITU YANG KAMU TUAI" dan "APABILA KAMU MEMBRI,MAKA BERLIPAT KALI GANDA JUGA AKAN KAMU TERIMA DARI APA YANG KAMU BRIKAN"
00.52 Gereja Katolik Maria P.O.K.-Sidikalang No comments
Rabu 10 Juni 2009
2 Kor 3:4-11 ; Mat 5:17-19
“Ndang ro Ahu mangarumpakkon; na pajongjongkon do Ahu!”
Haroro ni Jesus Kristus di zamannya diripphu laho manggaori angka peraturan naung adong tingki i. Hape haroro ni Jesus Kristus laho pahothon jala manghatindanghon angka paraturan naung adong tingki i. Angka paraturan dibahen laho mangurupi jolma i asa mangolu di dalan na sintong jala doshon sangkap ni Debata. Alai naung masa di tingki i, tung mansai godang paraturan na mardalan nunga ditamba-tamba i angka namarhuaso, angka namora, angka siboto surat laho dikepentingan nasida. Dibahen nasida peraturan, alai napadalanhon angka jolma na met met, jala holan laho kepentingan nasida. Ala ni i do didok nasida Jesus ro laho manegai peraturan naung mardalan, jala mabiar nasida di si, alana molo pola masa i, rugi dihilala angka ‘parjahat i’. Jesus ro ndang laho manegai manang mangorui peraturan naung binahen ni angka panurirang, alai laho padengganhon peraturan i, asa doshon songon alasan peraturan i dibahen. Jala muse, godang jolma i ndang be boi mangida lapatan ni peraturan i, hola asalma padalhon peraturan. i do muse na laho dipadenggan Jesus.turan holan asalma dipadalan, ndang be didalanhon Alana dihaporseai peraturan ini polru di ibana laho mengarahon iolu na denggan doshon sangkap ni Debata. Muse marhite hata i, unang ma hita dalanhon peraturan i, holan asalma taat, alai sian roha na ias. Muse unalana ndang sesuai dohot sangkap ni rohana.
HKI RESORT BALAM
Profil HKI Resort Balam
Seputar HKI Resort Balam
Pdt. H. Harianja S. Th Blog, s
BAHAN JAMITA MINGGU, 29 April 2012 Minggu Jubilate
Pslamen 23: 1-6 (Ep.: Johannes 10: 1-11)
Lam tamba umurta dipaloas Jahowa mangolu di portibion, lam tangkas do ta alami haparmahanion ni Jahowa di ngolunta? Lam rumar do ngolungku amang Panditanami di si! Boasa? Tangkas situtu do amang Panditanami! Mauliate ma di Jahowa. Ndada holan par-Psalmen na boi mamora di pengalaman; Jahowa siparmahan. Nasa na jonok/ akrab/ intim parsaoranna dohot Jahowa, i do parbue ni pengalamanna. Marhite turpukon ditogutogu do hita marbagi pengalaman dohot ibana di hinatabo ni haparmahanion ni Jahowa asa dohot hita taruli manghilalahon pengalaman si songon i. Sigantanta ma rumang ni haparmahanion ni Jahowa di angka na hottot marparsaoran dohot Ibana.
Jahowa do siparmahan au, ninna par-Psalmen. Rumanng credo/ pangongkuhononkon do soara i, ndada pangidoan asa Jahowa marmahan. Par-Psalmen manghatindangkon pengalaman ni haporseaon. Dibungkutta na badia i godang do tajumpai pandohan parmahan/ marmahan laho mangkomunikasihon/ mambahasahon pengalaman ni haporseaonna di hinatabo ni na mar-Tuhan, baik sian marsasahalak manang punguan pe. Artina, manghatindangkon naung ni daina sian parsaoranna dohot Jahowadi pardalanan ni ngoluna, isarana; Jahowa siparmahan Israel (Psalm. 80:2, pat; 1 Musa 49:24, 48:15, Psalm. 28:9, Mik. 7:11-15, Jes. 40:11, Psalm 74: 1, 77:21, 78:52-53). Sian sude ayat na di ginjang i, holan di dua inganan do ianggo na manghatindangkon “siparmahan ahu”, ima 1 Musa 48:15, dungkon i turpuk jamitantaon, ima ayat 1.
Pandohan siparmahan, tontu ndang dao i pangantusion ni i sian ulaon siganup ari marmahan na somal di luat Palestina hatiha i. Alani i mangurupi pangantusionta do di pandohan i molo tasigati jolo satongkin tugas dohot tanggungjawab ni sahalak parmahan. Sahalak parmahan ingkon tangkas do botoonna, di dia do aek molo masa ari logo, manang hubakhubak na menampung aek. Di dia jampalan na lomak hombar tu musimna, ai molo ari logo mate do angka rumput na tongon di inganan ma milngas mata nia ri, alani di angka rura ma luluan. Manjalahi angka inganan sisongon i ingkon boluson do piga rura na tolping na boi talpe madabu pinarmahanna. Ingkon manat tongtong mangiring angka dorbia na maranak poso manang panarusan, manang dorbia na tongon mabugang dope. Manjaga hasonangan ni dorbia i sian binatang panoro dohot angka panangko.
Tung mansai balga situtu do tanggungjawab ni saluhut parmahan. Keberlangsungan ni ngolu ni angka dorbia i ampe tu parmahan; baik mate dohot ngoluna. Dimasyarakat kuno, dipatudos do tu ulaon ni parmahan tugas ni sahalak raja na manggomgomi parripena.
Pengalaman ni par-Psalmen di parsaoranna dohot Jahowa, Jahowa do marmahan ibana, lobi sian haparmahanon ni angka parmahan na burju roha di pardalanan ni ngoluna. Jahowa do na manjamin keberlangsungan ni ngoluna, pasonangkon ibana, manjaga ngoluna sian angka bahaya na naeng mangago ibana. Dipatongon Jahowa do na dumenggan di ngoluna, ima na digombarhon songon jampalan na lomak, dohot aek hasonangan si inumonna. Ndang tu aek na doras ibana diboan na boi mambahen maub/ marmara. Ditogutogu do par-Psalmen songon Israel na tinogutoguna haruar sian Misir marhite si Musa: sude bohal na ringkot di bangso i dipardalanan, Debata do na mananggung (2 Musa 13:21, 15:15); songon panoguonNa di si Abraham (1 Musa 24:27). Dipatupa Debata pe songon i tu par-Psalmenon, ala goar ni Debata na badia i do, ndada ala ni denggan ni palilung ni par-Psalmen, alai Jahowa sandiri do na mamutushon ingkon songon i patupaonNa tu par-Psalmen marojahan di bagasan asi ni rohaNa.
Asa nangpe di rura hamatean, di inaganan na holom, di dalan na hinabiaran ni na marhosa mandalanaisa alani angka pangago, ndang mabiar par-Psalmen mandalani i. Molo Jahowa na mandongani marhasonangan do na porsea di Ibana, semuanya baik. Tungkotmu dohot batahim mangapuli ahu ninna par-Psalmen. Batahi di hata Indonesia, gada, ima sinjata sian hau na dilapisi dohot baja laho mambela sian ancaman ni musu. Tungkot/ tongkat, ima mangiringiring punguan ni dorbia i, mangalehon aba-aba; mardalan manang so, patuduhon dalan si tujuon, dung i paingothon sian dorbia i molo adong naeng padaohon diri sian punguanna. Panogunoguon i ma na mangapuli, patoguhon roha, dohot mangalehon kepastian di ngolu ni par-Psalmen.
Tolhas tu Padan na imbaru, Jesus Kristus do parmahan na denggan roha (Joh. 10). Tongtong do marudut di Padan Naimbaru prinsip ni parmahan na tahatai di turpuk jamitantaon. Songon parmahan na denggan roha Jesus dilehon do hosana tu hamatean holan asa mangolu biru-biru i. Ditanda Ibana do biru-biruna jala soaraNa pe ditanda birubiru i do, songon Ibana mananda Ama i, jala Ama i mananda Ibana. Lapatanna, adong parsaoran na mansai jonok, mesra manang akrab antara ni Jesus dohot na pinamarmahanNa, baliksa tahe molo mago sada sian birubiru na saratus i, ingkon tinggalhononna na sia pulu sia i mangalului na sada nari. Alani tongtong do dipapatar Jesus prinsip haparmahanon na di Padan Narobi.
Digombarhon do di ayat on Jahowa songon kepala rumah tangga na manjalo sahalak tamu na tongon dipaburuburu musuna, jala didok tu musuna dohot tu angka na torop; Tamungku do ibana, tung so jadi hahuaon ni manang ise.
Dijangkon Jahowa do par-Psalmen songon sahalak tamu jala diparade jamuan; sipanganon, dimiahi uluna dohot mian zaitun songon adat hasomalan di ari rea (pat. Parjamita 9:8, Psalm 133:2, Mat 26:7), panginumanna pe suksuk dibahen. Jamuan las ni roha sisongon i somal do i dipatupa di jolo ni bagas Joro na di Jerusalem di tingki ari rea (pat. 5 Musa 16:11, 14; 26:11), ima songon tanda marningot holong ni roha ni Jahowa (Jes. 55: 1-2, 25:26, Joel 2:19 pat. Mat. 8:11, 22: 1-4, 26:29). Ndang marsangga denggan basa dohot asi ni roha ni Jahowa di par-Psalmen, alai saleleng mangolu. Songon sahalak peziarah par-Psalmenon marjanji do ibana ma masuhi bagas ni Jahowa salelengleleng na.
1). Mamora di pengalaman marparsaoran dohot Tuhan i. Boha do pengalamanta na mar-Tuhan on, nungnga na nia leleng hita sahalak na mangihuthon Jesus. Nungnga tardok mamora hita mandai hinatabo ni haparmahanion ni Jahowa? Manang na rumar do panghilalanta. Marisuang na i ngolunta i molo rumar dope ate, hape nga marumur hita halak Kristen. Memang, hamoraon manghilalahon haparmahanion ni Jahowa, marojahan do i di hajonohon ni parsaoranta dohot Jahowa. Isarani songon na mardongan, hajonohon ni parsaoranta dohot donganta, i do manontuhon hamoraonta mandai hinatabo ni pardonganon.
Parsaoran ni par-Psalmen on tung mansai jonok/ akrab/ intim situtu maradophon Jahowa. Parsaoran na songon i do patauhon ibana mandai haparmahanion ni Jahowa. Parsaoran na songon i do mangungkap pintu di ibana manghilalahon huaso ni Jahowa mangondihon ibana sian angka musuna. Tangkas do dihaporseai ibana, molo Jahowa mandongani marhasonangan do angka na porsea di ibana. Sonang ndang dalam arti ndang adong angka hamaolon, alai di saluhutna i, Jahowa patukhon gogona maolus i, Jahowa marporang di jolona maradophon musuna.
Ringkot situtu hangoluhononta parsaoran na jonok/ akrab/ intim dohot Jahowa. Ndang Jahowa na dao situtu be Jahowa na tahaporsea i, alai Jahowa na jonok situtu do. Holan Ibana do Tuhan na gabe mardaging jolma jala ro tu portibion di bagasan Jesus Kristus. Nungnga dipajonok Ibana dirina baliksa gabe mardaging jolma. Artina tangkas do ditanda Ibana hagaleonta, na ingkon siparmahanan, songon birubiru i binatang na gale, ndang margogo paluahon dirina sian angka na mangago ibana. Alani i, ingkon hangoluhononta do parsaoran na jononk tu Jahowa, ai nungnga dipajonok Ibana diriNa tu hita. Taingot ma on, di tanganNa do keberlangsungan ni ngolunta, ingkon Ibana do na manjaga hita asa sonang rohatta jala tarapul. Nungnga dipasahat hataNa manogunogu ngolunta jala patolhashon lomo ni rohaNa siparsiajaranta lumobi ma sihangoluhononta asa lam tu solhotna parsaoranta dohot Ibana. Tuhan menunjukkan jalan hidup yang Ia kehendaki melalui firmanNya untuk kita lalui sebagai orang percaya dan jalan itu akan berakhir pada suka cita yang sempurna, kini dan di sini.
Godang do na mangelaela asa unang jonok parsaoranta dohot Jahowa na burju jala na basa i. Marragam dalan ni sibolis i mampropokasi pingkiranta asa unang jonok marsaor dohot Jahowa. Dipatubu do halosohon manjaha hata ni Debata. Dipangke do haulion na di portibion asa tartait rohanta holan mamingkiri i. Dipapos rohanta; i do nuaeng na dumenggan di ho, ninna tu rohanta. Ujungna gabe rumar pengalamanta di haparmahanion ni Jahowa.
Nataboan jonok marparsaoran tu Jahowa, manang songon diape na tongon ta adopi tingkion, baik susah dohot sonang, borat manang neang, suka dohot duka, saluhutna i mampangkorhon na uli do i patongonon ni Debata. Didok apostel Paulus; “Alai taboto do, saluhutna do manumpak tu na denggan di angka na marholong ni roha di Debata”, (Rom 8:28). Ima na masa di ngolunta molo Jahowa mamparmahani hita.
2). Jahowa do siparmahan ngolunta. Pada prinsipna, tarbatas do hita songon birubiru ni Jahowa mamoto na dumenggan di ngolunta. Songon i ma muse tarbatas mamoto mara na naeng masa. Jahowa siparmahan hita, i do na patuduhon dalan ni ngolu na dumenggan di hita. Di tanganNa do huaso na patuduhon jampalan na lumomak. Molo malos pe duhut-duhut i di sada inganan alani musim kemarau, diboto do rura na dia na lomak duhutna. Tu si ma hita togihononna. Lapatanna, na marpardomuan tu bohal siganup ari ndang siholsohononta, disarihon Jahowa do hita di si marhite dalan na so ta tagam. Didok Tuhan Jesus; “Antong unang ma holsoan rohamuna, mandok: Ahama panganonnami? Aha ma inumonnami? Ahama parabitonnami? Angka sipelebegu do mangharingkothon saluhutna si songon i. Diboto Amanuna na di banua ginjang i do, naung ringkot angka i di hamu”, (Mat. 6: 31-32). Molo marungkil pe hita di sipanganon dohot si inumon siganup ari manang bohal siganupari, marhuaso do Ibana manarihon angka i saluhutna, asal porsea hita Ibana do siparmahan ngolunta. Didok par-Psalmen, Jahowa do parade meja jamuan di angka na pinarmahananNa, jala na mandok tu musuna; unang hahua hamu ibana tamungku do i. Adong ketenangan hidup di angka na pinarmahananNa mamparsaulihon na tinurpukhonNa siparsaulihonta.
Jotjot do hita gabe madabu tu na menghalalkan jalan pintas laho mangalului parbohalon i di ngolunta. Isarana, gabe manangko, manggadis diri, margabus, korupsi, mangaotootoi dongan, mardua timbangan mameras dongan dohot angka na asing, holan asa adong sijamaon ni tangan. Boasa ma holsoan hita di angka i gabe madabu mangulahon dosa, ai so holan hita hape mamingkiri angka na ringkot di ngoluntaon, ai disarihon Jahowa do hita di si. Holan on tutu ta nunuti ma mula ulaon na denggan asa adong sipasupasuon ni Jahowa, ima sipankeonta di pardagingon nang partondion.
Tarbatas do hita angka na porsea i mamoto aha mara na naeng masa tu hita dohot mangalo angka musu na sumangkapi hamagoan ni daginng dohot tondinta. Jahowa do siparmahan hita, di tanganNa do keberlangsungan ni ngolunta. TanganNa na gogo i do manangan-nangan hita asa holang sian angka parmaraan i. Nangpe mamolus rura linggoman ni hamatean hita, tungkot dohot batahiNa do pasiding hita sian i. Nungnga mate jala hehe Jesus sian hamatean songon parmahan na burju Ibana, laho manghamonangkon ngolunta sian musunta na jorbut i, ima sibolis, hamatean. Ndang margogo be hamatean dohot soropna, sibolis dohot angka sangkap-sangkap na roa i mambahen marmara tondinta asal manongtong hita porsea di Ibana siparmahan ngolunta. Nangpe mabugang rohanta alani angka hansit ni ngolu, Jahowa do na tuk mangapuli dohot pamalumhon i. Di bagasan Jesus Kristus rade di hita apul-apul dohot semangat hidup na imbaru manguduti pardalan ni ngolunta. Tadok ma tu tondinta; “holan tu Jahowa ma ho marhuraja, ai Ibana do siparhaman ho, lomo ni rohaNa ma na saut di pardalananmu, ai Ibana do siparmahan ho. Ai tangkas do ditiop rohangku, ndada sangkap hamagoan sangkapNa, alai hasonagan do”.
3). Denggan basa dohot asi ni roha ni Jahowa do paihutihut angka na pinarmahanNa. Boasa ma songon i panghophop ni Jahowa di hita atehe? Dipapatar Jahowa denggan basa dohot asi ni rohaNa marmahani hita, ala ni goarNa na badia i do, ndada ala ni denggan ni parangetta. Denggan basa dohot asi ni roha ni Jahowa patauhon hita optimis manatap ari marsogot; mengharap hal-hal yang baik esok hari. Molo mate aroparop, na so porsea do i di dengan basa dohot asi ni roha ni Jahowa paihut-ihut ngoluna. Halak na sai pesimis, ido na rentan songgopan ni sahit, ai turun do daya tahan tubuhta molo drop semangat hidupta na mangoluon. Alai molo optimis, manongtong mangkirim na uli marsogot ala porsea di denggan basa dohot asi ni roha ni Jahowa, timbo do semangat hidup, dohot etos (jiwa) kerjana. Jiwa yang sehat karena selalu optimis di dalam Tuhan, tubuhnya akan sehat.
Ndang hea nok mata ni Jahowa siparmahan ngolunta, arian dohot borngin. JagaonNa do hita sian nasa parmaraan ni daging dohot tondi, ai denggan basa dohot asi ni rohaNa do paihutihut ngolunta di siganup ari, alani goarNa na badia i. Ibana do sumarihon angka na ringkot di ngolunta saleleng mangolu. Amen
Diposting oleh Pdt. Herwin Harianja, S.Th di 13.08 0 komentar
BAHAN JAMITA MINGGU, 22 April 2012 Minggu Misecordias Domini
Rom 8: 14-18 (Ep.: Lukas 24: 36-48)
Sude do halak di portibion songon jolma biasa mangharingkothon siteanon sian natuatuana, jala natuatua ni sasahalakngkat ni Debata hita gabe ianakhonNa asa gabe panean di harajaonNa.
2.1. terbina hubung justru sabalikna, tondi na mian di ngolu ni manisia i do na gabe guru di hita. Kegiatan roh bukan menghilangkan pekerjaan manusia tetapi mencetuskan pekerjaan manusia. Roh kudus inilah yang menjamin kita bahwa kita telah melakukan kehendak Bapa, alai dengan catatan molo olo hita ditogihon tondi (membiarkan diri dipimpin) songon na ni dok ni ayat 14. Naingkon olo do hita manisia membiarkan diri dipimpin tondi, memberikan roh Allah di depan manusia, asa boi hita gabe haposan ni Debata songon ianakhonNa.
2.2. Anak ni Debatamanisia berarti ingkon gabe anak na olo sitogihonon ni Debata do hita. Jabatan ni manisia sebagai anak mamuhai hubungan yang intim dengan Allah. Unikna muse jabatan ni manisia sebagai anak ni Debata ndang alani dalan manang usaha ni manisia justru Debata sandiri do na ro mangalehon tondiNa tu manisia gabe boi manisia ianakhonNa, lapatanna adong anugerah sian Debata na mamboan hita sahat tu kedudukmanisia i do tu hangoluan.
2.3. Panean di Debata
Songon sahalak anak hita manisia, berartiAla ndang he mate Debata jala ndang mate Kristus paduahalihon manisia i Diayat 17 didok manisia na tinogihon ni tondi ni Debata gabe panean di Debata dongan panean ni Kristus lapatanna: ahli waris bersama dengan kristus, yang mewarisi bersama dengan Kristus, lapatanna nungnga gabe sarupa hita dibahen Debata dohot ianakhonNa na sasada i, ima Jesus Kristus, gabe sederajat hita di adopan ni Debata taringot tu panean di Ibana. Tung mansai arga do manisia i di adopanNa asa diangkat hita gabe sarupa dohot Jesus, ima ala naung ditobus Jesus hita sian dosa gabe boi hita sada dohot Ibana, on ma dalanna gabe dongan panean ni Kristus hita ala naung sada hita di bagasan panobusanNa.
2.4. na didi alai naeng diida Debata boha do jolma i tetap satia tu Debata di hamaolon ni portibion.
1. Sahalak dakdanak na asing ndatung mungkin sah gabe ianakhon ni sahalak keluarga molo so disyahhon langsung keluarga na mangangkat nasida, songon i do nang status ni jolma na gabe ianakhon ni Debata, ndang sah molo so disahhon Debata sandiri.
2. Dalan laho manjalo tondi ni Debata di parngoluon ni halak Kristen ima marhite pandidion na badia, jadi angka halak naung tardidi nungnga gabe anak ni Debata be i (Ul. Ap. 10:47, 19:2, 1 Kor 6:11, 2 Kor 1:22, 1 Ptr 1:2)
3. Marasing do tondi ni Debata dohot tondi na ni luluan ni manisia sian portibion, isarana songon tondi ni begu ganjang na gok masa saonarion (tarsongononma gombaran ni tondi na so sian Debata). Godang do saonarion na mamiaro tondi begu ganjang alai ingkon gabe hatoban ma ibana tu tondi i, jala ingkon olo ma na mamiaro i mangulahon angka pinangido ni tondi i nangpe maralo tu hata ni Debata. Molo tondi ni Debata berarti Debata na mian di bagasan hita (Rom 8:9, 11; 1 Kor 3:16, 6:19, 2 Kor. 6:16, Joh 14:17, 2 Tim. 1:7). Tondi ni Debata ndang mangkorhon tondi hatoban. Molo hatoban adong sada biar di hatoban tu tuanna, alai molo tondi ni Debata ima tondi ha-anakon do. Tondion ma na palumehon tu hita bahwa hita nungnga gabe anak ni Debata.
4. Angka hamaolon na ta adopi di parngoluonta ima sada dalan na dipangke Debata manguji hasatiaonta tu Debata. Nangpe tataon na hansit di portibion, molo satia do hita pasti do dipamonang Debata hita.
Nungnga hape dilehon Debata tu ngolunta TondiNa asa diajari hita di ngolunta mangalo hagiot ni daging jala mangihuthon lomo ni roha ni Debata. Jala marhite tondi i nungnga hape hita diangkat gabe ianakhonNa, na marlapatan boi hita membina hubungan na jonokPdt. Herwin Harianja, S.Th di 13.07 0 komentar
BAHAN JAMITA MINGGU, 15 April 2012 Minggu Quasimodogeniti
1 Johannes 1:1-7 (Ep.: Psalmen 89: 20-28)
1). Panurat bukku 1 Johennes on, ima sada halak sian sisean ni Tuhan Jesus, ima si Johannes. Disurathon ibana bukku 1 Johannes on, dung bukku Johannes laho patontuhon haporseaon ni angka na porsea mangadopi angka poda na lipe di ha-Kristenon naung lam mangerbang. Diadopi hakristenon do hatiha i angka pangajaran/ poda na imbaru jala marasing sian na niajarhon ni angka apostel. Manait roha do antong pangajaran i ala boi masuk tu roha, ima na sian horong gnotisme dohot doketisme. Diajarhon nasida do, “Sude na mardaging na jahat do holan tondi do na denggan, alani tujuan ni ngolu ni jolma ima paluahon tondi ni jolma i sandiri sian pamatangna”. Domu tu poda nasida i, ndang tarjalo nasida be hatutubu ni Jesus, ima Debata na gabe jolma, na tubu di Betlehem. Sai didok do na so mungkin ro Debata na badia marrumang jolma, ai na jahat do nasa na mardaging. Ima na niajarhon ni horong Gnotisme Hinorhon ni poda i, marragam ma tubu pangantusion hatiha i. Adong ma muse na mandok: “Holan na hira idaon do Jesus i mardaging jolma” (Yesus hanya kelihatannya mempunyai tubuh). Ima na digoari ajaran doketisme (dokein sian hata Gorik, lapatanna: nampaknya, kelihatannya). Ndang tarjalo horong Doketisme, Jesus na hea jolma, jala tutu gabe jolma.
Mangarongrong ha-Kristenon do ajaran i ima ojahan ni ha-Kristenon i sandiri. Tontu masa ma kebingungan di halak Kristen; dia do na toho, dia do sitiopon. Alani i porlu adong alus na tontu di partingkian i laho membela dasar-dasar ni ha-Kristenon i, ima na digoari di huria na parjolo apologet/ pembelaan.
2). Apostel Johannes manurathon 1 Johannes on laho pahothon haporseaon ni huria i. Diturpuktaon torang tabereng si Johannes jongjong songon sahalak sitindangi na mangolu di panghobasion ni Jesus tingki di ngoluNa. Didok ibana; na hubege hami, na ni ida ni matanami, na hupanotnoti hami, na jinama ni tangannami, na huhatindangkon jala hubaritahon hami (ay. 1-3). Asa na ni ajarhon ni si Johannes di mulana i patut sihaporseaan hasintonganna, songon sitindangi na mangolu ibana. Aut sura ndang sitindangi na mangolu si Johannes, na hinatindangkon jala binaritahon na i boi diraguhon hasintonganna. Songon na masa torop di hurianta, taringot tu angka partapahan ni hurianta, ala ndang adong be na mangolu na mangalehon tano i ujungna gabe tubu ma parsoalan. Haru adong na mangolu tahe sian na pasahathon i sai tong do boi tubu parsoalan, ala ndang adong bukti pisik, ima surat penyerahan songon hak millik.
3). Songon sitindangi na mangolu si Johannes, dihatindangkon ibana do hata hangoluan i. Hata hangoluan i dilapati sian hata gorik, ima; logou tes zoes, ima patorangkon taringot tu hadirion ni Jesus. Manambai pangabahanta taringot tu Hata/logou (=logos) mulak ma jolo hita tu pudi satongkin. Di bukku Johannes 1:1 dihatindangkon do; “Di mulana i nungnga adong Hata i, jala saor tu Debata do Hata i, jala Debata do Hata I”. Adong 3 di na sa ayat i pandohan Hata i. Hata i ima sian hata gorik logos. Jesus, ima Hata/ logos (Firman di hata Indonesia). Tolu bagian na boi dohononta taringot tu Hata/ logos i, ima; Naparjolo; Di mulana i nungnga adong Hata/ logos i, patorangkon taringot hadirion ni Hata/ logos i, paboa nungnga adong sian mulana andorang so adong dope manang aha (pat. 1 Musa 1:1). Dung i didok muse; jala Debata do Hata/ logos i, lapatanna rumang ha-Debataon (sifat ilahi; Kol. 1:15) dapot di Hata/logos i, ima di hadirion ni Jesus na mardaging jolma. Jadi nungnga torang di huria i ajaran ni gnotisme dohot doketisme naung lipe, na mandok ndang mungkin Debata gabe mardaging jolma, ala na jahat do ianggo daging. Na sintong, hadirion ni Jesus, ima Hata/ logos na gabe daging digohi sifat ha-Debataon. Ndang tarpingkirhon jolma i, ala Debata do na mangula. Napaduahon; Hadomuan ni Hata/ logos dohot portibion. Di Johannes 1:3 didok; “Saluhutna i marhite sian Hata/ logos i do, umbahen na manjadi; jala ndang adong nanggo sada sian naunng jadi i, na so marhite sian i”. Ndang na tinompa Hata/ logos i, alai marhite Ibana do panompaon i sasudena. Dipanompaon i marhite Hata/ logos do Debata manompa nasa na donng di portibion; manjadi ma on…, ninna manjadi ma tutu. Hadirion ni Jesus, andorang so daging/ jolma dope di portibion, marhite Ibana do ditompa nasa na adong. Alani i, ndang bahagian ni na tinompa Jesus, alai marhite Ibana do ditompa nasa na adong. Napatoluhon; Hadomuan ni Hata/ logos i dohot daging/ jolma. Gabe daging ma Hata/ logos i, ninna di Johannes 1:14. Hata/ logos i naung adong di mulana, jala marhite sian Ibana ditompa nasa na adong, dihatindangkon si Johannes gabe daging, ima Jesus na gabe mardaging jolma. Daging hajolmaon ni Jesus, ndang daging na mardosa songon daging ni jolma biasa, alai daging na sempurna/ sejati do. Ndang mardosa songon na ni ajarhon ni gnotisme; molo adong do dosa di hadagingon ni Jesus, songon dia ma Ibana sipalua jolma/ portibion sian dosa. Jala sintong do Ibana jolma, ndang songon na ni ajarhon ni doketisme, na mandok; nampaknya Jesus songon jolma.
4). Taringot tu Hata hangoluan (logou tes zontes) do na ni ida, na pinatnotan jala jinama ni tangannami, ninna si Johannes. Nungnga tasigati nangkin di ginjang taringot tu Hata/ logos, saonari didok si Johannes Hata hangoluan. Nangkin tadok di ginjang Hata/ logos nungnga gabe daging, daging na digohi rumang hadebataon (sifat ilahi). Sifat ni Debata ima pangoluhon, na digoari sifat Biofil, ndada sifat Nekrofil; pamatehon. Molo ditumbuhtumbuhan digoari ma i parasit; molo tu binatang, ima predator, molo tu jolma ima kanibal. Pangalaho ni sifat i, pamatehon na sinonggopanna. Alai molo sifat Hata/ logos i pangoluhon do. Hata/ logos na gabe daging, ima Jesus Kristus marroha pangoluhon do, ala pangoluhon do sifat ilahi ni Debata. Ido umbahen dihatindangkon si Johannes, Jesus Kristus, ima hata hangoluan. Nasa na mian di bagasan Ibana taruli hangoluan. Ido umbahen didok Jesus; …Ahu do hangoluan…(ida; Joh. 14;6). Nahinatindangkon ni si Johannes ima Jesus, Hata/ logos na pangoluhon, mangalehon hangoluan na salelenglelengna. Salelenglelengna ndada holan manghamham limit ni hangouan i, alai sahat do tu kwalitas ni hangoluan i. Lapatanna, ndada holan na mangolu sambing, alai ngolu na marimpola/ marlapatan di adopan ni Debata dohot tu jolma. Hangoluan sisongon i, ndada marroha pamatehon (nekrofil) tu donganna jolma, alai marroha pangoluhon do. Asa nasa naung manjangkon Jesus, ima hata hangoluan i, manongtong mamingkirhon dohot patupahon angka na pangoluhon donganna jolma. Molo sai mian di ngolunta roha na pamatehon dongan, isarana marhite na mangalatei, manghosomi dohot angka na asing na sarrombang tu si, ndang mian dope di hita sifat ni hata/ logos na biofil i, ima marroha pangoluhon dongan.
5). Nabinaritahon ni si Johannes pajongjongkon sada parsaoran (komunitas) di bagasan Debata Ama dohot AnakNa Jesus Kristus (ay.3). Parsaoran i ima parsaoran sisada haporseaon di ojahan na sada, ima Jesus Kristus, Hata/logos ni Debata na gabe daging. Parsaoran si sada basa-basa, ima hangoluan sian Jesus Kristus na pangoluhon i; ngolu naung disesa dosana. Didok di 2 Korint 5:7: “Asa molo di bagasan Kristus halak, na tinompa na imbaru ma i. Nungnga salpu pangalaho na robi, gabe na imbaru”. Parsaoran di bagasan Jesus Kristus, ima parsaoran ni angka jolma na pinaimbaru ni Debata. Ditonga ni parsaoran i dapot masa na masipauliulian asa tu dos songon pangalaho ni Kristus pangalaho ni angka na marsaor i.
6). Barita na binege ni si Johannes sian Hata/ logos na gabe daging i, ima; Panondang do Debata. Pandohan i sian hata gorik Theos fos, lapatanna Debata do sondang dohot hatiuron. Debata manondangi dohot patiurhon portibion marhite/ di bagasan Hata/ logos naung gabe daging, ima Jesus Kristus. Disondangi do hagolapon ni portibion dohot nasa isina (ida; Joh. 8:12, 9:5, 12:35-36,46; pat. Jes.9:5, 51:4, 60: 1-2). Tolu bagian na boi idaonta di bagasan pandohan panodang do Debata. Naparjolo; Pasisihon angka haholomon/ kekacau-balauan. Dipanompaon i didok Debata; “Jadi ma ho na tiur”, (1 Musa 1:3). Hatiuron manang sondang na tinompa ni Debata pasisihon haholomon manang kekacau balauan i. Jesus Kristus do sondang ni Debata, na patiurhon haholomon. Holan Ibana do na tuk paluahon ngolunta sian haholomon. Molo mian Jesus di bagasan ngolunta marsinondangma hatiuron di bagasan hita. Dao ngolunta sian haholomon na di bagasanna gok biar, dohot angka sitaonon. Napaduahon; Sondang na pinabinsar ni Debata patuirhon angka na so tarida hian. Pangkorhon ni dosa na mangarajai jolma i gabe ullomoan ma rohana mian di haholomon sian hatiruon. Dihangoluhon jolma i songon i ala ni angka ulaon hajahaton na niulana. Dihasogohon hatiuron ala sange do parniulaan hajahaton i bahenonna. Isarana, molo dipungka margabus sahali mangalusi dongan, marudut ma muse gabus na paduahon. Sondang na pinabinsar ni Debata papatarhon parange ni jolma na sai tinabunihonna. Terang itu menyingkapkan topeng-topeng dan segala penyembunyian; menunjukkan segala sesuatu di dalam ketelanjangannya. Napatoluhon; sondang na pinabinsar ni Debata, ima sondang na mangajari/ membimbing. Marhite sondang i diboto angka na manjangkon sondang i ma tu dia situjuonna, tu dia ujung ni ngoluna. Dipanghobasion ni Jesus, torop halak na ro manungkun tu Ibana, mandok; Guru dia do sipatupaonku? Molo tajangkon do Jesus, ima sondang ni Debata, maka berakhirlah masa mendugaduga dan meraba, dan lenyaplah masa keraguan, ketidak menentuan dan kebimbangan. Di bagasan Jesus, torangma berengonta sidalananta.
7). Minggu quasimodogenitingolunta, dao angka na simpar,tta pe. Amen
Diposting oleh Pdt. Herwin Harianja, S.Th di 13.06 0 komentar
BAHAN JAMITA MINGGU, 09 April 2012 Minggu Paskah Paduahon
Johannes 20:19-23 (Ep.: Heber 9: 11-20)
Ganup taon do halak Kristen di sandok portibi on mangarehon ari Haheheon ni Jesus Kristus sian hamatean, na ginoaran Paskah. Paskah marlapatan do i “Peristiwa Haluaon” (peristiwa kebebasan, kelepasan)”. Di padan na robi, manang di halak Jahudi, pesta paskah ima pesta haluaon: ima sada peristiwa haluaon ni angka ompunasida na haruar sian parhatobanon di Misir. Molo taida di 2 Musa 12, dipajojor do songon dia do partording ni ulaon paskah di halak Israel uju di parhatobanon Misir dope nasida jala songon dia do ulaon ni Jahowa di na laho paruarhon manang paluahon bangso i sian parhatobanon. Ingkon tangkas do botoonta, na patupahon haluaon i ndada jolma, alai Jahowa sandiri do na patupahon haluaon i, bangso Israel holan na mangulahon dia do na didok sipatupaon ni Jahowa tu nasida.
Johannes 20: 19-23, ima bagian na patoluhon na mamaritahon haheheon ni Jesus Kristus. Aha do pardomuan ni haheheon ni Kristus tu ulaon Paskah? Haheheon ni Kristus toho ma masa di masa ni paskah di halak Jahudi. Alani i, haheheon ni Jesus Kristus ima sada hapapatar ni ulaon haluaon pinatupa ni Jahowa di bagasan Jesus, na mamboan haluaon. Nang pe Jesus manaon sitaonon na borat jala sahat tu hamatean, alai ndang na marujung hangoluan ni Jesus di hamateanNa. Hehe do Ibana sian hamatean, jala manaek tu surgo, hundul di siamun ni Jahowa, Debata na marsuru Ibana. Haheheon i patubuhon haluaon tu ganup halak na manghaporseai Ibana. Haluaon sian dia do dipatupa? Tangkas ma ta ihuihuthon hatorangan ni turpuk on.
Molo taida turpuk jamita on, dipatorang do barita masa di tingki Jesus patuduhon diriNa tu siseanNa (Judas Iskariot, ndang dohot be bilangan ni sisean ala nunga mate ibana) dohot angka parompuan na sai jotjot satia mangihuthon Jesus. Situasi na dipatorang diturpuk on, ima di sada inganan (boi ma tadok jabu na tertutup rapat). Dung mate Jesus, mansai habot situtu do rohanasida, jala mabiar situtu jala tahuton angka siseanNa ala pangaleleon na masa tu nasida sian angka soldadu na naeng manangkup nasida. Pola do martabuni nasida di sada inganan jala disi ma nasida martangiang. Hatiha i, nunga tarbarita be na so adong be bangke ni Jesus di tanoman i. Jala tubu ma tuduhan na manudu angka sisean i do na manangko bangke ni Jesus i jala ditabunihon di sada inganan. Hape molo sian pingkiran, songon dia do angka sisean boi mangguling batu na manutup tanoman i sekejap mata, ala mansai borat situtu do batu i, jala dijaga angka soldadu do tanoman ni Jesus i (ida: Mat. 27: 62-66); tuduhan ni tubu do sian angka malim, dung disisipi angka malim i angka soldadu na manjaga tanoman i asa didok “tagan tarpodom hami, ro do angka siseanNa bornginna i manangko” (ida: Mat. 28: 11-15). Umbahen i, mansai tahuton do angka sisean i, pola martabuni nasida di sada inganan.
Andorang dipatudu Jesus diriNa tu angka sisean i, nunga dipatudu Jesus hian diriNa tu Maria Magdalena (parompuan na pinalua ni Jesus sian tondi na jahat (Luk.8: 2) Joh.20: 11-18; Mark. 16: 9-11), tu angka dua siseanNa na naeng tu Emaus (Luk.24: 13-36; Mark. 16: 12-13), dung i pe tu sude siseanNa (Joh.20: 19-23; Mark. 16: 14-18; Luk. 24:36-49).
Di ayat 19 dipaboa do tingkina (waktunya) ima “di bot ari, di ari parjolo dung salpu ari Sabbat”. Marasing do pargantian ni ari di halak Jahudi. Somalna, pergantian ari masa do i di pukul 00.00 (24.00). alai molo di halak Jahudi, pergantian ari terjadi di pukul 18.00 (pukul 6 sore). Isarana, molo dihita hari sabtu pukul, 18.00, tetap do i tadok ari Sabtu, alai molo di halak Jahudi nunga ari Minggu be i. Ido na didok “bot ari” (malam). Lapatanna, haheheon ni Jesus tepat ma i di ari Minggu, dung ari Sabbat (Sabbat di nasida dipamasa di hari Sabtu), dan tepat di situasi Paskah (songon na dipatorang di ginjang). Molo taida di ayat 1, nang pe tingki na sarupa disurathon di tingki na ro si Maria Magdalena tu tanoman i, alai peristiwa i, ndang masa sekaligus. Jala boi do dohonon, saminggu holangna tingki na di ayat 1 tu ayat 19 on.
Di hatiha i, marpungu do disi angka sisean di sada inganan na naung sordak angka pintuna (pintu tertutup rapat/ terkunci betul), ala biar ni rohanasida mida halak Jahudi. Biar ni rohanasida ima ala ndang adong be uluan di nasida, jala ala angka hata na so tutu maradophon nasida sian angka malim. Molo mabiar, jala tahuton, secara psikologis marlapatan ndang dapot sonang ni roha. Halak na mabiar, parngoluanna pe busisaon, ndang dapot sonang manang roha na dame, jala halak na digohi biar, pasti ndang hea tulus angka sihobasonna di ganup panghobasionna, jala halak na mabiar dapot di ibana hagaleon, tung na so margogo be ibana mangulahon ulaonna, jala ndang adong be pingkiran na denggan dohot jernih ala biar ni rohana.
Di situasi biar i, ro ma Jesus jongjong tu tongatonganasida, jala mandok: “Dame ma di hamu!” Hata “dame” ima kata kunci na gabe alus dibiar nasida. Dame i ma na boi pamagohon biar. Dame na pinasahat Jesus ndada holan dame secara fisik, alai dame di pingkiran, di roha nang di partondion. Dung didok songon i, “dipatuduhon Jesus do tanganNa dohot andoraNa tu nasida” (ay. 20). Na patuduhun, Ibana do Jesus, uluan jala gurunasida naung mate, ditanom, jala tutu ma Ibana Jesus na hehe sian hamatean. Jumpang ma hata naung hinatahonNa dohot angka hata naung hinatahon ni angka parpesalmen, panurirang dohot di buku ni si Musa taringot Ibana (Luk. 24: 44-47). Jala dipatuduhon Jesus diriNa tu angka sisean, ima di na lao mangalo angka hata na so tutu taringot Ibana sian angka malim.
Dungi i di ayat 21, diulahi Jesus do mandok hata: “Dame ma di hamu!”. Pandohan na paduahali on, ima songon sada penegasan lao mambalongkon biar ni roha manang tahuton ni angka sisean i. Jala pandohan na paduahali on diihuti tu parsuruon. Lapatanna, roha na dame, pingkiran na dame dohot tondi na dame, ima sada modal utama di na lao pararathon barita na uli taringot Ibana, naung tubu, manghobasi, mate, ditanom jala na hehe, jala na manaek tu surgo, jala pararathon barita las ni roha dohot barita dame na sian Jahowa, ima barita haluaon jala hamuliaon tu sandok na tinompa di portibi on (pat. Mark. 16: 15). Barita las ni roha, manang barita hadameon i, ima barita na mamparbuehon parsaoran na dame secara pribadi, dongan humaliang lumobi parsaoran dohot Debata i. Ndang dipaloas Jesus angka siseanNa pararathon hata i, manang gabe sitindangiNa di bagasan biar manang tahuton.
Di ayat 22, disurathon do “mangombushon”. Hata mangombushon ima mambalongkon na patut dibolongkon sian pribadi ganup sisean, laos dilehon ma haimbaruon. Aha na dibolongkon jala aha haimbaruon i? Na dibolongkon ima biar, hatahuton, egois. Jala haimbaruon i ima, dame, habaranion, di na laho gabe parbarita na uli manang gabe sitindangiNa. Bangko manang parange ni angka sisean na leleng i pe nunga dibalongkon. Na jolo nasida holan jolma na biasa, na pogos, na disisihon, na gok biar manang ganggu, nuaeng gabe jolma na barani jala nunga torop be halak na manangihon hata manang sitindangina. Marlapatan ma i, haheheon ni Kristus ima sada manghorhon haimbaruon ni parngoluan. Angka bangko manang parange ni jolma na so marpardomuan tu na hinalomohon ni Jahowa dibolongkon, jala manjangkon haimbaruon di parange, jala haimbaruon di parngoluan (new attitude and new life).
Ingkon diboto do, angka sisean i ndada ala gogo manang pingkiranna sandiri boi gabe parbarita na uli manang sitindangi ni Kristus. Adong do na margogoihon nasida ima, Tondi Parbadia (ay. 22). Ingkon parjolo sahali do nasida manjalo jala manjanghon Tondi Parbadia di ngolunasida, baru pe boi nasida gabe parbarita nauli manang gabe sitindangi ni Kristus.
Aha do lapatan ni ayat 23 on? Ingkon manat do hita mangalapati di ayat 23 on. Ise do na marhuaso manesa dosa dohot manotophon dosa? Holan Jahowa sandiri do na marhuaso manesa dosa manang manotophon dosa. Dipatupa Jahowa do hasesaan ni dosa marhitehite jolma na pinillitNa manang jolma na miniahan (yang diurapi). Jala di ayat 23 on, dipillit Jesus do angka siseaanNa parhitean patupaon hasesaan ni dosa dung nasida dimiahi (diurapi) di bagasan Tondi Parbadia.Marhitehite gogo sian Tondi Parbadia jala huaso sian Jahowa marhitehite Jesus Kristus, marhuaso do hita patupahon hasesaan ni dosa tu jolma na naung manolsoli situtu angka dosana jala naeng mangihuthon Jesus Kristus sian nasa ias ni rohana. Alai molo tu jolma na so olo manolsoli dosana, jala holan na sai tongtong mangulahon hajahaton di parngoluanna, marhitehite gogo sian Tondi Parbadia, jala huaso sian Jahowa marhitehite Jesus Kristus, marhuaso do hita mandok: “hot do dosana”. Ingkon diondolhon GOGO SIAN TONDI PARBADIA JALA HUASO SIAN JAHOWA MARHITEHITE JESUS KRISTUS.
III. Pangabahan ni Turpuk
Sahat tu tingki on, nang pe ganup taon halak Kristen mamestahon ari haheheon ni Kristus sian na mate, sai jotjot do hita songon angka sisean ni Kristus na parjolo i, andorang so dipatuduhon Jesus diriNa tu nasida. Nunga ganup taon manangihon barita haheheon ni Jesus Kristus na manaluhon dosa dohot hamatean, alai jotjot do hita digohi biar manang tahuton. Godang ma gabe tubu parsahiton ni fisik nang partondion ala ni biar manang tahuton i. Jamita on pasahathon hata ni Jesus: “Dame ma di hamu!” Mardame rohanta, mardame tondinta, mardame parsaoranta mardame tu Debata. Di Pesta Paskah on, nunga dipalua hita sian hatahuton ala dosa, nang hamatean, jala hatahuton gabe parbarita na uli manang gabe sitindangi ni Kristus di ganup parngoluanta.
Di pesta paskah on, adong parsuruon ni Jesus tu hita ima gabe sitindangiNa di humaliangta. Molo gabe sitindangi do hita, ingot ma ndang boi tapangasahon hamoraon, hapistaran, nang hagogoon. Alai mangasahon pamillithion ni Kristus tu hita gabe siseanNa jala sitindangiNa. Di tongos Ibana do Tondi Parbadia margogoihon hita gabe sitindangiNa dohot na manuturi di na lao marbarita na uli dohot sitindangiNa.
Selamat Paskah! dan Selamat Gabe Sitindangi Kristus!
Unang hamu mabiar ai Ahu do donganmuna !
Jala Dame ma di hamu!
Diposting oleh Pdt. Herwin Harianja, S.Th di 13.05 0 komentar
BAHAN JAMITA MINGGU, 08 April 2012 Minggu Paskah Parjolo
Markus 16:1-8 (Ep.: Ul. Ap. 10:34-43)
UNANG HAMU MABIAR , HA HEHEON NI JESUS, IDO HAHEHEONGKU
Dung mate Tuhan Jesus dang pola maol ra bayanghononta situasi ni angka sisean i di ombas i, na di bagasan arsak ni roha, pola dang boi be haruar iluna, alai rohana sai tumatangis, tontu arsak ni roha na tarlobi ala bagas ni holong ni roha nasida tu Tuhan Jesus. Di samping ni arsak ni roha, tontu, sai hira na agoan do nasida ai so adong be pangalualuan ni nasida, golap nama pangkilalaan ni nasida, ai so na tarpingkiri nasida hinan ingkon masa si songon i, tontu dang hea mangarade nasida ingkon mangadopi namasai. Alani i dang pola ra ganjang pingkirhononta, dung masa na masai, molo pe di ulahon si Maria Makdalena, Maria Ina ni si Jakobus dohot si Salome angka ulaon na humurang di ombas i. Diharossotton nasida do manuhor ragam ni na hushus, dinasinangkapan ni nasida laho mamiahi bangke ni Jesus.
Dung mate Tuhan Jesus di dok si Latus do “Jamot bahen hamu, jaga hamu,jala disahapi marhite sahap na masa hatiha i, ima na dibahen sada tali (rante) na ganjang sian ujung tu ujung huhut di jaga soldadu. Huhut dibahen ma disi asa unang bungkaon ni manang ise. Saluhutna i dang be dipardulihon nasida, ala ni sihol natung marsigorgor, asalma boi nian pajumpang dohot bangke ni Tuhan Jesus asa miahanna. Tapaihut-ihut ma jolo pardalanan ni nasida marhite hatorangan ni turpuk on .
Hombar tu ruhut-ruhut ni parugamoon ni halak Jahudi ia ari Sabbat dang jadi mula-ulaon manang mardalan lobi sian naung nitontuhon ni ruhut-ruhut i, alai dung salpu , pukul 18.00, manang pukul 6 botari, ipe asa borhat si Maria Magdalena, Maria inan ni si Jakobus dohot sisalome laho manuhor angka na hushus/angur nanaeng sipatureon ni nasida saborngini . Jala tibu manogotnai di ari parjolo dung ari sabbat laho ma nasida tu tanoman i laho miahi bangke ni Jesus. Dang tartahan nasida be sihol ni roha na, naeng pajumpang dohot Jesus, manustus nama nasida sogot manogot i, dang tarpingkir nasida: di materi na ingkon habis manuhor angka nahushus i, di ngali ni ari, di maol ni dalan tu kuburan i, jala ndang tarpingkir nasida taringot tu panjaga kuburan nanung ni tontuhon ni si Latus, jala apala narumingkot dang tanrpingkir hinan nasida naboi do bungkaon panutup ni batu i manang na dang asa boi miahan ni nasida bangke ni Jesus. Sian ima taida semangat dohot sihol ni roha ni angka boru-boru i, naeng pajumpang dohot bangke ni Jesus, diape di ula nasida, tanpa mempertimbangka mara na bolon naingkon boluson ni nasida. Sada pandohan,rap mangulahon manang mangkalaputi do nasida asa haru boi tulus nian patupaon ni nasida na dumenggan tu Tuhan Jesus.
Ditongan dalan i masipandohan ma nasida , ise do manggulang batu i,di hita sian baba ni pintu ni tanoman i ? Miak angka nahushus nungga di parade, dalan nungga pola di dalani, alai tompu tarsuntol ma nasida ala marpingkir tu tantangan manang hamaolon siadopan ni nasida boha bahenon nasida (angka boru-boru na merasa hagaleon ni nasida) laho mangguling batu na bolon panutup ni kuburan i. Huhut marpingkiri nasida laho mangatasi tantangan i, alai ndang mansohot nasida , sai tong do didalani nasida dalan i. Dang mansohot manang mundur nasida ala ni hamaolon alai torus do nasida mardalan sahat tu hinambor ni Jesus, ala naeng pajumpang dohot Jesus. Dibereng ma hape nungga guling panutup ni udean i, tontu tarsonggot do angka boru-boru i, jala masiberengan huhut masipandohan ise mangguling batu i di hita ? Songgot ni roha ni nasida pe ndang mambahen nasida mundur, tontu aut sugari hita i, mamereng kuburan naung ngagang manang mungkap, sobinoto aha mambahen, tontu nungga jimbolangon hita marlintuni. Alai boru-boru natolu i dang songon i, nangkin dipingkiri nasida do ise nanaeng mangungkap batu i di nasida, jala dung tarungkap, ndang mabiar nasida, alai di tustus nasida do masuk tu udean i, ala naeng patupaonna nadumenggan tu Jesus na monding i, dohot ala ni sihol ni rohana . Alai ndang jumpang be nasida dohot bangke ni Jesus , jala tontu tarsonggot muse ma nasida , ala ndang namatebe mangingani tanoman ni namate, mambahen mabiar nasida ai gabe namangolu jumpang di udean i, jala na asing (dang Jesus) doli-doli namarulos namarlinang-linang jala hundul tungkan siamun, Boi do ra bayangkononta molo angka boru-boru pajumpang dohot naso tinandana di kuburan, tontu dang na tarhatahon be biar roha ni nasida, aut sugari hita ra nungga marlojongi hita sian i.( Dang haru dipaboa di turpuk on manang na ise doli-doli i, alai sian parevanggelium na asing boido do i antusanta , nasurusuruan ni Debata doi, na disuru laho mangungkap tanoman i.) Dang keraguraguan di lehon tu angka boru-boru i, alai dipatubu do pos ni roha marhitehite namangajak nasida asa marningot nasida di angka naung hinataan ni Tuhan Jesus di angka ari naung salpui, di ajak do nasida asa paresohon hapeahan ni Jesus i hinan paboa naso disibe ibana. Unang lam mabiar nasida, di na dipangkulingi nasida, huhut diboto ise naniluluan ni nasida. Tangkas do diboto suru-suruan i, naniluluan ni nasida ima Jesus nasian Nazaret, naung diparsilangkon jala mate. Jala dipabotohon tu nasida naung hehe do Ibana. Laos didasdas do nasida asa borhat laho paboahon namasai tu angka sisean na asing, jala joloananna do hamu tu galilea, songon naung ni dokna hinan. Saluhutnai dihatahon tu angka boru-boru i, asa unang mabiar nasida, alai asa marpos ni roha nasida naung hehe do Tuhan Jesus, ido alana umbahen dipaingot nasida di sude angka namasa tu Tuhan Jesus, jala dipaingot nasida di hata ni Tuhan Jesus tu angka sisean i andorang so mate do pe Ibana, paboa naingkon hehe do ibana di ari patoluhon. Hata ni Tuhan Jesus , di paingot tu nasida, ala naung sanga lupai ala ni arsak dohot sitaonon ni nasida. Alai dungkon di paingothon i tunasida mambahen maporus nasida sian tanoman i, huhut tarmali, songon namarisuang dihilala halojaon nasida i, nungga loja patupatupahon angka nahushus, habis hepeng, hape ndang pajumpang dohot na ni hasiholan ni rohana, Gabe suhar-suhar ni nanidok ni surusuruan i do namasa tu angka boru-boru i, hohom nama nasida manustus mulak sian tanoman i. Songon i ma namasa molo dang mian be hata ni tuhan Jesus di ngoluon, Loja-loja sambingnama, sai niula didok roha sihol ni roha, sai nirimpu holong ni roha, loja iba patupatupahon sipatupaon (mamiahi bangke), alai dang di dasori hata ni Tuhan i, gabe marisuang do saluhutnai jala loja sambing. Hasintongan do dibaritahon surusuruan i, alai gabe tarmali nasida, posniroha do dilehon alai gabe mabiar nasida. Tarmali nasida ala lupa di hata ni Tuhan Jesus, Mabiar nasida ala dang adong pos ni roha di nasida. Alai tung tuani do boi muse ditanda nasida Tuhan Jesus naung hehei asa borhat nasida laho mamaritahonssa.
1. Haheheon ni Jesus, ndada holan patuduhon luapan omosi sambing, sihol ni roha, lungun ni roha, alai naengma paskah laho patoguhon hata ni Debata naung tabege dingolunta. Marisuang do halojaon ni angka boru-boru i, ai saluhutna di parade nasida holan laho manjumpangi Jesus naung mate, ndang saut be di miahi, bangke ni Tuhan Jesus ai nungga mangolu Ibana, jala dang olo Tuhan Jesus pajumpang dohot nasida di tanoman i. Sugari songoni ma pangaradeonta panjumpang dohot Jesus naung hehe i, naung mangolu, dang tagamon mauhom hita, alai napasti pajumpang do hita dohot Ibana, jangkononna ma pelean nataboan jala sombuma nang sihol ni rohanta. Andul dumenggan do patupahon nadenggan tu namangolu sian tu angka naung monding, ai patupahon nadenggan tu namonding mangkorhon kekecewaan doi.
2. Di ari parningotan dihaheheon ni Tuhan Jesus, naeng ma patubuhon sihol ni Rohanta di Tuhan Jesus, namangkorhon semangat naimbaru patupahon angka na humussus marhite pangalaho nang angka pambahenan pe, ima nagabe peleanta di Tuhan Jesus naung hehe i.
3. Haheheon ni Tuhan Jesus Kristus , ima hataridaan ni hamonangan ni Debata maralohon banua toru, ima nagabe ,ndang hamatean be ujung ni ngolu ni angka naporsea , alai parhitean ma hamatean i laho mangeahi hangoluan nam,anongtong (Rom 5 :18; 6:21)
Diposting oleh Pdt. Herwin Harianja, S.Th di 13.04 0 komentar
BAHAN JAMITA Jumat, 06 April 2012 Jumat Agung
1 Korintus 15: 1-3 (Ep.: Psalmen 44:18-27)
Hamatean ni Kristus hangoluan ni Halak na Porsea
Bindu 1 Korint 15 on ima sada hatorangan ginurithon ni Apostel Paulus taringot tu hamatean ala dosa ni manisia. Torop do na so boi manjalo di bagasan pamingkirion hatihai paboa Jesus mate jala adong na mandok dang mungkin hamateanNa mambahen malua jolma sian dosa. Kota Korintus sandiri i ma kota metropolitan jala kota na maju. Jotjot do adong perdebatan di bagasan masyarakat molo adong sada pamingkirion/ pandapot na imbaru. Tarbarita do hatiha i kota Korintus songon kota na angkuh secara intelek. Parbinotoan na logika manang na masuk akal do na diutamahon jala na boi dijangkon di si. Ido umbahen ndang tarjangkon halak korintus hamatean ni sahalak boi manesa dosa ni sude jolma manang hamatean ni Jesus tuhor ni dosa ni manisia.
Huria na di Korintus, ima huria na pinajongjong ni apostel Paulus di tingki pardalanan parbarita na ulionna na paduahon, jala 18 bulan ma lelengna ibana di si pararathon barita na uli (bnd. Ul. 18:1-7). Ruas ni huria na di Korintus torop do na so halak Jahudi (non-Jahudi), jala ndang somal nasida manangihon angka na marrumangkon na so masuk pingkiran/ logika. Alani momo do nasida meol-meol maradophon angka pangajarion na boi masuk tu pingkiran. Sahat do na masai tu apostel Paulus hatiha di huta Efesus ibana (Ul. 20:31; I Kor. 1:11), jala ro do sahalak utusan sian huria Korintus mangido panorangion. Digurithon apostel Paulus ma buku on laho mangalehon hatorangan dalan pahothon haporseaon ni ruas ni huria i.
Didok apostel Paulus “alai naeng ma pabotohononku”, na dilapati sian hata gorik gnopiso de humin. Pandohan i marisihon unsur mencela/ mangalesengi (pat. 1 Korint 12:3). Boasa tadok pandohan i marisihon unsure na mencela?. Sebenarna ndang naso diboto halak Kristen na adong di Korintus taringot tu lapatan/ makna ni hamatean Kristus, alana di pandohan na mangihut didok do “na hubaritahon tu hamu, na jinalomuna naung gabe hajongjongan muna”. Maksud ni apostel Paulus di si, on do: “Ai naung di halupahon hamu do muse!”. Dohot hata na asing boi dohononta kecewa apostel Paulus mamereng haporseaon ni halak Kristen Korint na mura-mura molengoleng maradophon pangajaran na asing, ala so dipartondihon nasida jamita ni apostel Paulus. Gabe dipatorang apostel Paulus ma muse jamita naung hea pinasahatna tu ruas i hatiha mangula ibana di Korintus. Jadi buku i Korint on boi do didok ulangan ni jamita ni apostel Paulus tu halak Korint laho pahothon haporseaon nasida.
Dipatangkas apostel Paulus muse naung jinamitahonna hira-hira 2 tahun naung salpu (hira-hira tahun 50-52 Masehi ma ibana mangula di Korintus dung i laho muse marjamita tu luat na asing jala tahun 54 ma disurathon buku 1 Korint on). Barita na uli, ima hamatean ni Kristus alani dosa ni manisia dohot haheheon Kristus sian hamatean. Ido dasor/ ojahan ni haporseaon (teologi) ni halak Kristen. Sian i torang ma tu hita paboa jamita ni apostel Paulus ndang meret sian dasor i. Nang pe naung martaon-taon jamita ni apostel Paulus i boi do holan didok ibana holan pandohan Barita na uli, laho paingothon naung ni ajarhonna manang jinamitahonna. Hamatean dohot haheheon ni Kristus i do ojahan ni haporseaon ni halak Kristen.
Barita na uli i hagogoon ni Debata paluahon jolma. Molo porsea hita di barita na uli taruli hangoluan marhite hamatean dohot haheheon ni Kristus sian na mate. Haporseaon I ingkon polin, jala I do na niondolhon ni apostel paulus. Mangihuthon haporseaon ni apostel Paulus, barita na uli ima ulaon ni Debata di bagasan/ marhite Jesus Kristus (jaha Rom. 1:1-3). Jadi molo didok porsea manang maniop barita na uli na mandok porsea tu Jesus Kristus do i. Halak na porsea tu Jesus Kristus do na taruli di hangoluan selelenglelengna, ala naung ditaluhon Ibana hamatean. Sadalan ma I tu panghatindangkon ni apostel Yohanes na mandokdi “Ahu do dalan i dohot hasintongan dohot hangoluan. Ndang adong na sahat tu Ama i ia so marhite Ahu” (Joh. 14:6). Jadi manang ise maniop/ porsea tu barita na uli, mardalan di hasintongan na marhapatean tu hangoluan na manongtong, ai hagogoon ni Debata do barita na uli I paluahon nasa na porsea, i do umbahen didok apostel Paulus “ai ndang huhailahon barita na uli i, ai hagogoon ni Debata do i paluahon nasa na porsea” (Rom. 1:16). Jesus Kristus do barita na uli i.
Didok apostel Paulus di ayat on “ia na so sandok mangopo hamu porsea”. Di hata Indonesia pandohan i ima “kecuali kalau kamu telah sia-sia saja menjadi percaya”. Adong do nada kecewa dohot muruk di pandohan i. Di son diondolhon apostel Paulus paboa ndang na boi huaso ni barita na uli i dihilala sasahalak jolma molo haporseaonna marrumang temporer (berubah-ubah seperti berubahnya waktu) manang na mansai mura-mura moleng. Haporseaon na sisongon i ima haporseaon na marisuang (bahasa Indonesia: Sia-sia), jotjot menyangkal barita na uli ala so masuk akal/ dang logika. Ido umbahen dang dihilala huaso ni barita na uli i. Memang dang boi hita mangandalhon manang patujolohon parbinotoan molo naeng porsea. Alana haporseaon/ porsea dang masalah logika manang na so logika, dang adong huaso dohot hagogoon ni jolma laho mambahen dirina sandiri porsea. Tung so dapot do porsea jolma molo patujolohon pingkiran manang sian usahona sandiri. Ulaon ni Tondi Parbadia do mambahen porsea jolma i. Patutoruhon diri jala pasahathon diri tu Debata ima dalan paloashon Tondi i mangula di ngolunta patubohon boni ni haporseaon i.
“naung mate do Kristus ala ni dosanta”, pandohan on ma na maol tarjalo halak Gorik/ non Jahudi. Memang ndang songon na di pingkiran ni jolma I anggo ulaon ni Debata. Alai nangpe so tarjalo pingkiran I ndang na gabe so sintong i. Sude do ulaon ni Debata di luar ni pingkiran ni jolma. Nang pe dang logis jala tarbege dang adil alai ima holong ni roha ni Debata tu jolma na mardosa. Dang dipasombu Debata, jolma i marjea. Ro do Debata mandamehon jolma dohot diriNa sandiri di bagasan Jesus. Toho do nasa na marsala ingkon hona uhuman jala ingkon adong korban panobusan. Jala tobus i pe ingkon na lindang dang bercacat manang mardosa. Dang adong jolma diportibion na boi dibahen sebagai korban/ pelean panobusan. I do umbahen ro Jesus, ima Debata na badia na gabe jolma, na so mardosa gabe dibahen tobus ni torop jolma (bnd. Mrk. 10:45) songon biru-biru di Padan na Robi na dibahen pelean paskah asa unang mate halak Israel hona uhum (pat.bnd. 2 Musa 12:21-23). “Alani dosanta” ima na dilapati sian pandohan gorik huper hamartion. Huper lapatanna, “atas nama” manang boi dilapati “sebagai ganti/ sikkat”. Hamartion lapatanna “angka halak na mardosa”. Jadi secara harafiah “naung mate do Kristus atas nama/ sikkat ni halak na mardosa”.
Inganan ni pelean ni dosanta ima hau pinorsilang. Uhuman silang do uhuman na jumorbut, na lumea. Angka na tarsilang i ma na hona bura. Alani leana dang jadi taringotan i di si hatoropan. Jala molo mandokon “hau pinorsilang” di si hatoropan, sai jolo marsantabi do halak mandoksa. Alani do didok Apostel Paulus di 1 Korint 1: 23b “pargasipan do i di halak Jahudi, haootoon di sipelebegu”. Alai saonari hau pinorsilang gabe sada tanda na mansai uli di halak Kristen, ala silang ima tanda balga ni holong ni roha ni Debata tu ngolunta. Jolma pardosa na ingkon gantung di si, alai gabe Jesus ma sikkat manang manggottihon hita di hau pinorsilang i.
Balga situtu do asi ni roha ni Tuhanta tu hita jolma na mardosa. Dang dipasombu hita mangolu di bagasan dosa na marhapatean tu hamatean na saleleng-lelengna. Dilehon do AnakNa na sasada i, mate Ibana ala dosanta; mate Ibana asa malua hita dalan haporseaon (pat. Joh. 3:16). Jala balga ni holong ni Kristus do na naeng botoonta di parpunguan parningotan hamamate ni Jesus sadarion. Mangihuthon si Paulus di Efesus 3:18-19a, “naeng ma malo hamu mangantusi, rap dohot saluhut angka na badia i, ganjangna dohot bidangna bagasna dohot timbona, laho tumanda holong ni roha no Kristus”. Tarsilang/ mate Jesus asa mangolu pardosa. Dipatupa Jesus pengorbanan na songon i balga, na so adong tudosna, laho pangoluhon pardosa, na olo porsea tu Ibana. Ganup tabereng silang i ingkon tangihononta sian i soara na mandok “porsea ma ho di Ahu”. Boi hilalaonta bagas dohot tonggi ni holong ni Tuhan Jesus molo olo hita porsea di Ibana.
Di tingki tahilala di portibion, di tingki taringot godang ni dosanta jala taberena silangi, bege ma hata ni Jesus Parholong i sian silangNa i mandok, “na lea do ho, pardosa do ho, na tama hian do ho hona uhum, alai holong do rohangku di ho. ”Boi do patudosonta i tu surat ni Debata sian surgo na mandok “I Love You/ Hu Haholongi do Ho, silang on ma tanda holongHu tu ho, mudarhon ma tanda holong dohot asi ni rohangKu tu ho. Nang pe ramun ho, nang pe pardosa ho, huhaholongi do ho”. Jadi dang ringkot parbinotoan manang keadaannta, naringkot porsea hita naung dihaholongi Jesus ngolunta. Nungnga Ibana nampuna hita, ndada hita sandiri parnampuna di ngolunta, ala ni panobusioNa. Tapelehon ma ngolunta tu Ibana marhite na mangulahon hataNa. Amen
Diposting oleh Pdt. Herwin Harianja, S.Th di 13.03 0 komentar
BAHAN JAMITA MINGGU, 01 April 2012 Minggu Palmarum
Markus 11: 1-11 (Ep.: Jesaya 50:4-9)
UNDUK MA ROHAM DI ULAONMU
Somal do dinalaho mamongoti sada huta, sai jumolo do adong pangaradeon laho tusi. Baliksa tahe na naeng ro i sahalak na sangap manang marhuaso. Godang do manomu, mangiring-iring, jala marsurak-surak manjouhon goarni na ro i. Isarana pejabat pemerintahan (pemimpin politik) pintor sai dibahen do “karpet merah” manang tembakan, tari-tarian, dohot angka na asing na i. Alai memang somal do i di bahen ala dianggap do boi na ro i manggohi na di rohana. Jala laos tarsongon i do panomunomuon ni na torop i di Jesus, atikpe ndang apala tanak di nasida haroro ni Jesus tu Jerusalem.
Manogot ni ari Minggu i dung minggu berikutna, marhobas ma Jesus naeng borhat tu Jerusalem. Sian Betania adong do piga-piga dalan tu Jerusalem (band. Banyak jalan menuju Roma). Angka Kafilah-kafilah (pejiarah, musafir, dll) mardalan do nasida manopi-nopi sian toru ni dolok Jetun (Zaitun) sian dangsina dung i mamelok nasida tu utara. Dalan na asing mamolus sian dolok i baru manurun ma tu rura Kidron. Jadi Tuhan Jesus rap dohot angka siseanNa mardalan sian dolok Jetun i, manaek sahat jonok tu Betfage (= rumah ara), dung lam jonok nasida tu kota i, disuru Jesus ma dua halak sisean i parjolo jala laos ditanaoi nasida (jaha ay. 2-3). Dung i borhat ma siseanNa i tumopot kota Betfage jala laos jumpang nasida do songon na ni lumbahon ni Jesus i tu nasida. Diharhari nasida ma ihot ni halode i (Ay. 4-6) alai na pasti nunga ditanda Ibana Jesus Kristus jala dipasangap Ibana. Dinamamboan halode i sisean i, di bahen nasida do abit nasida alasna (tarsongon pangganti ni pelana ni kuda) asa adong alas ni hundulan ni Jesus. Halode i dang dope hea dipangke (ditunggangi) halak. Sarupa do i sian mulai Padan Narobi, sada lombu na naeng sipasahaton (dipersembahkan) tu Jahowa dang bo i naung hea hona auga (kuk untuk membajak: Lih. 4 Musa 19:2).
Aha do lapatan ni na hundul Jesus di halode (menegendarai keledai) laho masuk tu Jerusalem? Adong piga-piga nanaeng siberengonta sian i:
1. Sian najolo (PL) bangso Israel ullomo do roha nasida mamangke halode gabe alat angkutan. Di pegunungan Palestina gumodang do halode dipake sian hoda, di namonang si Josua marporang godang ma ditaban nasida hoda alai disuru ibana do asa ditangka (dilumpuhon) sude angka hoda i asa unang boi mardalan (Jos. 11:6, 9). Raja Salomo do na parjolo parohon hoda sian Mesir (1 Raj. 5:6). Halak Israel godang do na manganggap hoda ima binatang na sian bangso na asing (pat. Psalm. 33:17) alani hagogoon na jala jotjot marsuara (meringkik). Jadi hoda tudosan ni hagogoon dohot hajagoon ni jolma, alai molo halode i ma tudosan ni haporseaon, haserepon, hasabaron dohot toruk ni roha.
2. Di turpuk on nunga jumpang be (gok/ dapot tingkina) panurirangon ni si Sakaria, na mandok: “Mariaia situtu ma ho, ale boru Sion, marolopolop ma ho ale boru Jerusalem! ”, (Sak. 9:9).
Mangihuthon panurirang Sakaria, manghunduli (mengendarai) halode i ma sada tanda paboa Jesus sada na holong roha, na serep jala na denggan roha. Alai sude angka jolma na mangihuthon Ibana manganggap nunga dapot be tingkina laho pataridahon hagogoon marhite-hite porang suci mangalo penjajahan Romawi. Hape marhite na manghunduli halode i Jesus pataridahon paboa harajaon na binoan ni Jesus asing do sian na piningkiran na torop i.
3. Mangihuthon panangkasion na parpudi, Betfage i ma sada inganan paridian (pembersihan diri) di angka joma na naeng tu Jerusalem lao marhari-raya. Angka jolma na naeng masuk tu Bagas Joro ingkon do ias. Jala bisa jadi do Tuhan Jesus dohot angka siseanNa i jolo maridi di si (pat. Joh. 13:10) jadi molo songon i, Jesus manghunduli halode i na marlapatan asa di pardalanan unang be gabe kotor Ibana.
Dung bangkit Jesus tu halode i, hehe ma semangat ni natorop i, jala tung torop situtu do namangihuthon Jesus di ombas i, godang do sian Betania, Galilea jala disorak-soraki nasida Jesus, lam jonok tu Jerusalem lam torop do na mangihuthon Ibana. Tung mansai ribur situtu na masa i. Dipambaheni natorop i angka abitna gabe alas ni dalan i songon tanda hormat nasida di Jesus Kristus, dang holan i tahe dohot do angka mare-mare dibahen nasida songon tanda panomunomuon di Jesus. Dung tarida Jerusalem nang sude angka gedung-gedungna na tung mansai uli di sondangi mataniari, lam memuncak ma semangat ni natorop i. Jerusalem i do inganan ni Raja, on ma raja naung leleng dipaimaima, jala marsorak-sorak ma nasida: “Ia angka na di jolo nang angka na mangihut sian pudi, sai manjoujouhon do: Hosianna! Pinuji ma na ro marhitehite Goar ni Tuhan i! Pinuji ma harajaon ni amanta Daud na naeng ro! Hosianna ma di ginjang ni ginjangan!”, (ay. 9-10).
Surak-surak nasida i dienet sian Psalmen 118:26, i ma na jotjot diendehon angka na laho tu Jerusalem di tingki ari rea. Hata “hosanna” bahasa Heber (Ibarani): (השאם) hosyiah-na, lapatanna; Sai lehon ma haluaon/ palua ma hami (Psalm. 118:25). Diboto Jesus do surak-surak ni natorop i, na asing do na gabe diharaphon nasida sian Ibana. Marsurak-surak nasida ala dipngkiri paluaon ni Jesus ma Israel sian jajahan ni halak Rom, jala Jesus gabe raja. Dung i masuk ma Jesus dohot natorop i tu Bagas Joro, on ma tingki na tung mansai denggan di roha ni natorop i naeng pataridahon harajaan-Na.
Tubu do sungkun-sunkun di rohanta, boasa pola songon i cara na Jesus masuk tu Jerusalem? Aha do na naeng antusanta sian i?
a. Termasuk sada panjoun songon sipalua (Mesias) do sambutan ni natorop i. Alana di sada tingki na ingkon masuk do muse Ibana tu Jerusalem songon Raja na balga jala asa masuk tu bagas Joro-Na (Mal. 3:1). Holan i do na boi si ulahonon ni natorop i ma mangihuthon Jesus jala unang holan na manuntut sian Jesus asa hombar tu lomo ni roha nasida.
b. Ima parmulaan ni sitaononNa. Sian mulana nunga diboto Jesus masukna Ibana tu Jerusalem i ma awal ni AjalNa (pat. Joh. 7:6-8). Siala naung dijaou-jouhon Jesus gabe raja, halak palistin pe nga boi mangaduhon Ibana tu si Pilatus songon panggunturi, pambarontak.
c. Di bangso Israel na bongot Jesus tu bagas joro, i ma sada ujian na balga. Sada tingki, maju ma Jesus tu jolo dohot harajaonNa jala manuntut harajaon Daud naeng rajaanNa sandiri. Harajaon i manghangkam sude portibi on jala mambahen sude na tinompa i gabe marsurak-surak marlas ni roha. Saonari na gabe permasalahanna, olo do bangso i mangongkui Raja i jala mangihuthon Ibana? Manang na lomo ni roha nasida do na ingkon patuluson ni Raja i?
d. Na masa i tung ringkot situtu do di halak Parise, alana tangkas do diboto nasida tung mura situtu bahenon ni Jesus laho mambatalhon niat nasida na naeng manangkup Jesus. Molo olo Jesus, na boi do natorop I suruonNa mangalo, alai dang dalan i dipillit Jesus, dang mangasahon halak na torop i jala dang manolopi angka ulaon na patujolo gogo Ibana.
e. Di Jesus peristiwa i, i ma sada ujian. Surak-surak ni natorop i paingothon Ibana tu godaan ni sibolis na tu Ibana (bereng Mat. 4:9) alai dang talu Jesus di si. Harajaon na hinirim ni angka na torop, ndang ditolopi Ibana. Alai di sada sisi na masa i sada janji do i, di sada tingki adong do arina paboa Jesus ingkon dijangkon jolma na torop naung malua sian dosa, jala dung masuk Ibana tu Jerusalem na imbaru i, ma surgo i.
III. Hahonaan ni Turpuk
Molo tabereng di jaman saonari on, godang do tong masa tarsongon na masa di turpukta on. Masuk Jesus tu Jerusalem di bagasan haunduhon, haserepon dohot hadameon, alai godang do na dohot mangihuthon Jesus i holan na asal-asal dohot (ikut-ikutan: eme na masak di gagat ursa, i na masa i ma ni ula), so pola parade diri/ ngoluna maniru tiruan pinapatar ni Jesus. So pola sipardohot jala sipangantoi di angka ulaon lomo niroha, isarana di huria, punguan, huta dohot na asing, asa boi patulushon na di rohana, asa adong pangasahononna laho paginjangkon roha, manang gabe mangalului hagaoron molo dang saut na nidokna (gurudok).
Jesus Kristus mangalehon sada tiruan di hita asa patoruhon roha di sude ulaon, jala ingkon gabe pamimpin na melayani unang dilayani. Haserepon i do na gabe modalta mangula angka siulaonta, haungkapon di hata ni Debata asa boi gabe angka siboan dame dohot las ni roha. Jala laos i do na gabe gogo di hita mansuarahon huhut mangulahon na sintong huihut mangadopi ragam ni sitaonon di ngolunta on. Sikap sombong, angkuh, ginjang ni roha pataridahon harumaron ni ngolu do i, ujungna patimbo hadabuan.
Manghamauliatehon sude denggan basa ni Debata, marhite pasahathon na dumenggan sian ungkap dohot ias ni roha lao pangkeon pararathon harajaon ni Debata. Unang ala na so tarjua manang na tarpaksa. Amen
Diposting oleh Pdt. Herwin Harianja, S.Th di 12.56 0 komentar
BAHAN JAMITA MINGGU, 29 April 2012 Minggu Jubila...
BAHAN JAMITA MINGGU, 22 April 2012 Minggu Misec...
BAHAN JAMITA MINGGU, 15 April 2012 Minggu Quasi...
BAHAN JAMITA MINGGU, 09 April 2012 Minggu Paska...
BAHAN JAMITA MINGGU, 08 April 2012 Minggu Paska...
BAHAN JAMITA MINGGU, 01 April 2012 Minggu Palmar...
Pdt. Herwin Edy H.R Harianja, STh
Renungan Batak -->
Debata Mual ni Habisuhon (Roma 1: 18-25)
Dung jongjong kota Korint naimbaru taon 44 Andorang so ro Kristus –  –
Molo denggan diida angka namora i
songon angka filsuf I, marrrhetorika.
Jahudi na ro sian Jerusalem, ro do tong tu kota Korint marbarita nauli dung borhat
apostel Paulus. Marasing sian na pinatupa ni apostel Paulus, ia nasida on manjalo upa
do sian halak Kristen di Korint.
sai manjou angka filsuf na malo marpidato retorika na boi pinatuduhon ni si Apollos.
(1) do di halak Jahudi na tarsilang ia anak ni Debata i. Ndang dapot rohanasida I
(2) Ndang tarjalo ni halak Gorik na habisuhon ni Debata do silang i. Di nasida
“”(ayat 18).
(3)  Debata.
charismata)
(i) (ii)
Dipargogoi Debata ma hita mangarimangrimangi hataNa i.
Dang tolap….. – Amani Partogi
← Unang ho mabiar
Posted on 19 Juni, 2009 by Hendry Lumban Gaol
Dang sude jolma boi marhata dijoloan na torop, tarlumobi molo dang olo pasomal-somalhon dirina mangulahon sisongoni. Adong hata ni namalo namandok, ala bisa karena biasa. Attar songoni do nang dinamakkatai on. Makkatai di ulaon adat, sahat rodi na martangiang. Godang do dongan malo makkatai alai molo nunga didok martangiang sai manjua do. Disada tikki, songon na somal, OppuSekkel nunga huddul disada lapo. Ia di parlapo-lapoan on, arian borngin on sai godang do akka natua-tua mar nonang. Toho ma attong nunga tabo oppuSekkel marnonang dohot donganna. Molo sian hatobangon ni daging nian nunga sahalak namatua ibana. Alai, sada hasomalanna, sai ibana do nappuna hata di lapo i. Anggo begeon ndang aha naso di boto. Ai sahat do tu Amerika nang tu si Saddam ditaringot ibana.
Ai diboto ibana do muse didia ma si Maradona na jago marbola tardidi dohot malua sian pakkakkungi, dungi boi do disuhuthon ibana aha do bikkasna si Saddam maralo tu si Josbus. Ramos ma tutu hatai.
“Malo do hamu amang boru na manghatai I, alai boasa dang hea hamu haidaan di parpunguan, di gareja di parsahutaon? “ ninna AmanTikkos huhut di dorguk tuak na marraru na tuk paet i.
“Dang tusi lao na lae, sabotulna naso hea do adong tikki di lean dongani, sai holan naeng dongani do tu jolo, hape nunga binoto, hatana pe so tarboto-boto. Mandok hata di lapoon pe, ndang tolap. Sai holan na pambege-bege. Alai molo adong pangkataion na mar boho isarana mandok hata sian natua-tua di taon baru di gareja, pittor ibana ma tujolo, asa di ida jolma i. Hape molo pinaihut ihut hatana, ndang marippola” ninna OppuSekkel mangalusi.
Dibege sahalak natua-tua di lapo i, ima sahalak guru huria na marnonang dohot donganna, dung mulak sian pargurendean di koor ama nasida, alai dang pola dialusi hatai, ai diboto attar songoni do parhata-hata ni OppuSekkel on, jala mulak sip do ibana sian lapo i. Alai tutu dah, dipeop ibana do hata nakining, jala rupani toho do ra tutu nanidoknai
“Nilean ma jo tikki tu OppuSekkel molo adong ulaon di huria I” ninna guru huria on di bagasan rohana.
Jonok suhutan rupani, nunga mareak ujung taon. Marrapot ma parhalado di gareja, marsagi; isema natua tua, utusan mandok hata, diparmingguon ujung taon? Dohot syarat dibogasan hatanai adong sipeopon ni ruas, dohot hita akka parhalado.
Jadi ninna amanta guru huria on, ”Adong do huboto, jala au ma mandok tu ruas ta on, hut ni i, hea do di tariashon nasida asa nasida makkatai di ujung taon on. ”.
Didapothon amanta guru huria ima oppuSekkel, jala dipaboa guru huria ima aha naaeng siulaonni ibana, huhut isi ni hatana anon di parmingguon ujung taoni. Tung massai las do roha ni oppuSekkeli. Saminggu nai asa dapot tikkina nungnga di kalantang baju dohot salaoar keperna, asa on do pakke onna lao mandok hata di ujung taon i.
Juppa ma tikkina, arian dope nunga di suru inantana mandobi pakean on. Marsitol-tol ma attong jala jogal. Borngin, hira pukkul 18.30, nunga sahat ibana di gareja, dohot pakkean na marsitol-tol. Nunga taddi imana sian akka naro tu gareja i.
Dung sae acara parmingguon, sahat ma tu namandok hata. Hehe ma OppuSekkel sian huddulanna dung di jouhon amanta protocol sian jolo jala dilean tikki tu ibana. Anggo sitelan nian, so i nama dengganna. Baju dohot saloar keper na marsitoltol marpanggosokan na tajom, dohot siapu na mahillong, jala dang hatinggalan sitabolan ni obutna tu pudi massai denggan. Nakkok ma imana tu langgatan, di bereng imana ma jolma I, pola pol gareja i, ala dibereng ruas I sian langgatani tor akka hitir ma tot na, diapus ibana ma bohina dohot saputanganna.
Bohama tikki tabbaru di hitaan, ai sude do jolma marminggu, nang akka pangaratto pe dang hatinggalan. Gok Jolma.
“ ….Ehem….ehem” ninna songon namokkol-okkol huhut songon na dipareso mik manang toa on. Dibereng ibana muse jolmai, tu siamun, koor ama gok, tu ambirang, akka sittua tong gok, lam akka hitir tot na, diapus ibana ma muse bohina I, naung hodokan i.
“….Eheem !…” ninna gogo. Ditatap muse natorop I nunga adong na mekkel supping jala marhusip-husip, lam tamba humitir ma tot na, di patoluhali ma mangapus bohina, uhut ….eh…heem niana, pittor turun ibana sian langgatani huhut ma didok …”Dang Tolap”.
Holan na sakkababa ima sambutan ni ibana sian langgatan I, ima hata “Dang Tolap”.
Pos ini dipublikasikan di TORSA dan tag dang tolap. Tandai permalink.
2 thoughts on “Dang tolap…..”
29 Juni, 2009 pukul 7:44 am\t Balas
Boado cara ni ase boi masuk group dison.
30 Juni, 2009 pukul 1:26 am\t Balas
Ai dang goup on lae, boha huroa lae??…adong tulisan ni lae??….jala ise do tahe halak lae, asa hubaen goar ni lae di web on
Posted 13-02-2015 00:08 » Team Tobatabo
Targoar maon sahalak jolma naholit. Alai holan inisialna ma hubaen. MS. Molo hutani siholit mangging on sian Hutagugung – Sumbul. Sa esema do hami jala sada kampus di Medan naujui. Asing do jurusan nami. Ibana Kimia, au Matematika. Alai sada tempat kos do hami di Jalan Pancing di jabuni amangboru keplor Panjaitan.
Nabohama naeng nasib niba asa sai tong jumpang niba on. Songoni godang kampus, songoni bolak kota Medan, boasa gabe ikkon jumpang au dohoton? Alana tolu taon ma nga hutanda holitni si MS on. Nga sude jora mardongan dohot bayo on. Ai aha so jora? Molo lao hami mardalani naujui so hea olo on parsidohot nalaho manggarar sigararon. Pokokna unang ma harappon sisik sian sibahut. Alai sai tong ikkon naeng dohot. Mangihut do on songon dakdanak. Botul do haroa nanidok ni akka dongani. Memang ngefans do haroa ibana tu au. Idamanai gabe ginjang rohakku muse.
Dung sa kos hami di Medan, adong do nian perubahanna. Saotik. Tung apala otik hian do. Alani ahamai??? Molo didok dongan nami si Godfried Purba(parRangkom), alani si Friska do. Si Friska on hian ma attong bintang kampus nami daba. Jurusan Biologi. Jot-jot do ibana ro tu tempat kos nami ala adong donganna sakos nami, si Maria. Sering ma haroa dibege si MS on au sai dipuji-puhji si Friska masalah daya ingat hu na agak istimewa.
Olo do memang si Friska on manukkun au tentang goar latin ni akka tumbuhan manang binatang dohot organ tubuh. Molo hatop hualusi bahasa latinna, pittor dipuji si Friska on do memang au. Alana ibana sandiri nga jurusan biologi alai lebih hafal dope au. Gabe sering muse ma si Friska manukkun manang mangalului didia au. Gabe olo do ninna si Friska masihol mamereng au. Gak pas rasanya kalau belum ketemu, ninna.
Olo do dipaima au sampe mulak. Hape dang hallethu itoan on. Ditikki na paimahon au ma haroa si Friska sai makkatai dohot si MS dohot si Godfried. Donganku si Godfried onpe attar songon ahu do haroa. Godang makkatai. Malo mambaen parekkelon. Sai mekkel-ekkel ma ra nasida. Tamba ma attong uli ni si Friska on molo mekkel. Dibereng ibana muse ma ra ipon na nabontar i. Dagga iamang….. ro ijur.
Dung adong saminggu kejadian i, huboan hami do si MS tu Rumah Sakit. Ngalian mohop. Mungkin alani pagodanghu marisap. Mungkin musedo alani mamikkiri seang ni hepeng nai. Alana… si Friska dang dapot ibana ala nga parjolo au mamparhallet. Palelenghu ibana menghafal bahasa latin i. Ai au pe lomo do rohakku tu akka nauli jala nalagu.
Terjemahan Dunia Baru Edisi Revisi 2013kol Bolanda Bulgar Cebuano Cheska Chichewa Chitumbuka Cholsi Fiji Georgia Guarani Gujarati Gun Hausa Heber Hiligaynon Hindi Hiri Motu Igbo Iloko Indonesia Inggris Islan Isoko Italia Jawa Jepang Jerman Kannada Katalan Kazak Kikamba Kikuyu Kinyarwanda Kirghiz Kiribati Korea Kreol Haiti Kroasia Latvi Lituavi Luganda Luo Magyar Makedonia Malagasi Malayalam Marati Maya Mazatec (Huautla) Melayu Mongol Nahuatl (Guerrero) Nahuatl (Huasteca)mil Tatar Telugu Thai Tigrinya Tiv Tlapanec Tojolabal Tok Pisin Turki Turkmen Turkmen(Sirilik) Tuvalu Tzotzil Ukraina Urdu Uzbek Vietnam Waray-Waray Wolaita Yoruba Yunani Zapotec (Isthmus)
NUNGA pigapiga hali Terjemahan Dunia Baru bahasa Inggris direvisi (dipature asa lam mura antusan). Alai, di edisi revisi 2013 on ma na gumodang dipature. Umpamana, godang ni hata na adong di edisi revisi on, moru sampulu persen. Pigapiga hatorangan na adong di Bibel nunga direvisi. Jala pigapiga pasal diganti gabe puisi. Adong surat na di toru ditambai di edisi on. Taulas ma pigapiga angka na direvisi.
Aha do pigapiga hatorangan na dipature di edisi revisi on? Songon na dipaboa di artikel na parjolo, hata ”Syeol” dohot ”Hades” dibahen gabe ”Kuburan”. Asing ni i, pigapiga hatorangan na asing pe dohot do direvisi.
Umpamana, hatorangan taringot hata asel’geia na diterjemahon gabe ”halak na so maraturan” dibahen gabe ”halak na so mamboto ila”. Hata on, pataridahon parange na mangkasogohon uhum ni Debata na dipaboa di bahasa Junani asli. Hata ”lambas ni roha” dibahen gabe ”hasabaron” ala tumangkas do lapatan ni hata on di bahasa Inggris. (Gal. 5:19) Hata ”asi ni roha” diterjemahon gabe ”holong na marsihohot”. Hata on tumangkas do diantusi halak, na lapatanna, i ma ”marsihohot”. Jala jotjot do dua hata on disurathon di sada ayat.—Ps. 36:5; 89:1.
Pigapiga ayat na diterjemahon tu sada hatorangan gabe diterjemahon mangihuthon na tinuju ni ayat i. Umpamana, hata Heber ’oh·lamʹ, najolo diterjemahon ”tingki na so ra suda” alai lapatanna dos do tu hata ”salelengna”. Ida hamu ma songon dia hata on dibahen di Psalmen 90:2 dohot Mika 5:2 di edisi revisi 2013.
Terjemahan bahasa Heber dohot Junani taringot ”boni” na jotjot disurat di Bibel, boi manggombarhon ulaon ni partani manang paboahon hata ”pinompar”. Edisi Terjemahan Dunia Baru na parjolo mamangke hata ”boni”, songon di 1 Musa 3:15. Alai, mamangke hata ”boni” laho manggombarhon ”pinompar” ndang somal be dipangke di bahasa Inggris. Alani i, dibahen ma gabe hata ”pinompar”, songon di 1 Musa 3:15 dohot di angka ayat na asing. (1 Mus. 22:17, 18; Pgk. 12:17) Angka ayat na asing, diterjemahon mangihuthon na tinuju ni ayat i.—1 Mus. 1:11; Ps. 22:30; Jes. 57:3.
Boasa godang hata di bahasa aslina ndang dipangke be? Apendiks A1 edisi revisi 2013 patorangkon isara manerjemahon Bibel na denggan. Molo sada hata mambahen sala pangantusion taringot na tinuju ni ayat, boi do dipature hata i. Molo idiom (ungkapan) di bahasa asli ndang mambahen sala na tinuju ni ayat i, boi do hata i diterjemahon, songon idiom ”manulingkit isi . . . ni roha” na adong di Pangungkapon 2:23. Alai, di ayat na sarupa, hata ”manulingkit ginjal” ndang mura diantusi lapatanna. Alani i, hata ”ginjal” direvisi gabe ”isi ni roha” na lapatanna dos tu bahasa asli. Songon i ma nang di 5 Musa 32:14, idiom ”ginjal ni eme na marmiak” dipature gabe ”eme na dumenggan”. Idiom ”bibir na so marsunat” dipature gabe ”maol mangkatai” ala ndang diantusi lapatanna di godang bahasa.—2Mus. 6:12.
Boasa hata ”anak ni Israel” dohot ”baoa na so marama” diterjemahon gabe ”halak Israel” dohot ”na so marama”? Somalna dipaimbar do hata laho patorangkon baoa manang borua di bahasa Heber. Alai, hata anak di hata Heber, boi do dipangke laho patuduhon baoa manang borua. Umpamana, pigapiga ayat mamangke hata ”anak ni Israel” laho patuduhon baoa dohot borua. Alai, hata on dos do lapatanna tu ”halak Israel”.—2 Mus. 1:7; 35:29; 2 Raj. 8:12.
Di bahasa Heber hata ”anak” na adong di 1 Musa 3:16 nunga diterjemahon gabe ”ianakhon” songon na adong di Terjemahan Dunia Baru na parjolo. Alai, di 2 Musa 22:24 hata on nunga direvisi gabe, ”Ianakhonmu [bahasa Heber, ”anak”] ndang marama.” Di ayat na asing pe, dipature ma hata ”baoa na so marama” gabe ”na so marama”. (5 Mus. 10:18; Job 6:27) Jala dos ma on tu terjemahan na adong di Septuaginta Junani.
Boasa godang kata kerja di bahasa Heber dipature? Dua bentuk utama kata kerja di bahasa Heber, i ma imperfektif dohot perfektif. Kata kerja imperfektif lapatanna ulaon na diulahon dope manang ulaon na so sae. Kata kerja perfektif lapatanna ulaon naung sae diulahon. Di Terjemahan Dunia Baru na parjolo, somalna kata kerja imperfektif diterjemahon mamangke kata kerja dohot kata bantu. Umpamana, hata ”mulai sian” manang ”dung i” laho patuduhon ulaon na marulakulak. * Alai, hata ”tontu”, ”ingkon”, dohot ”marsitutu” mamangke kata kerja perfektif.
Di edisi revisi 2013, pigapiga kata bantu ndang dipangke molo ndang mangkorhon tu na tinuju ni ayat. Umpamana, tingki Debata mandok, ”Jadi ma ho na tiur”, kata kerja asli ni hata ”mandok”, i ma kata kerja imperfektif. Alani i, edisi revisi ndang menerjemahon hata on, laho patuduhon molo Debata marulakulak mandok hata on. (1 Mus. 1:3) Alai, di 1 Musa 3:9 Jahowa manjou si Adam marulakulak. Alani i ma, di ayat on, diterjemahon ma gabe hata ”sai joujou”. Porlu ma angka kata kerja diterjemahon dohot hata na mura antusan, ndang ingkon mangihuthon kata kerja imperfektif dohot perfektif. Alai na rumingkot, isara on boi mangurupi asa terjemahan i tangkas, mura antusan jala ndang muba na tinuju ni ayat na adong di bahasa Heber.
Pigapiga bindu di Bibel dibahen songon puisi asa dos songon na adong di Bibel na parjolo sahali
Boasa godang bindu na adong di edisi revisi on dibahen songon puisi? Godang do isi ni Bibel na parjolo disurathon di bagasan puisi. Di bahasa sisaonari, na ringkot di puisi, i ma rima (pengulangan bunyi). Alai, na ringkot di puisi bahasa Heber, i ma tudosan dohot hata aloalo. Puisi di bahasa Heber, isina ndang holan rima alai disusun mangihuthon hatorangan na boi diantusi.
Di Terjemahan Dunia Baru edisi na parjolo, tarida ma molo buku Job dohot Psalmen, i ma buku na marisi angka ende. Angka buku on, dibahen songon puisi asa boi mura diingot. Di edisi revisi 2013, buku Poda, Angka Ende ni Raja Salomo dohot buku ni angka panurirang na asing dibahen songon puisi laho patuduhon tudosan dohot hata aloalo. Umpamana, di Jesaya 24:2 marisi hata aloalo. Ayat on patuduhon ndang adong na boi malua sian ari rimas ni Jahowa. Godang ayat di Bibel dibahen songon puisi, asa boi diantusi angka na manjaha Bibel molo isi ni buku on ndang holan manggombarhon pangkilalaan ni angka panurat ni Bibel. Sude na sinuratna on patuduhon Hata ni Debata do.
Boi do ndang tangkas tarida imbar ni prosa (karangan bebas) dohot puisi di bahasa Heber. Alani i, boi do di sada terjemahan, pigapiga bagian sian Bibel dibahen songon puisi alai, di terjemahan na asing ndang songon puisi. Angka penerjemah ingkon mambahen haputusan taringot angka ayat na dia laho bahenonna songon puisi. Sipata, adong do pigapiga ayat na marisi prosa mamangke hata na puitis, jenaka dohot tudosan asa boi pasahathon na tinuju ni ayat i.
Sada fitur na baru di edisi revisi 2013, i ma Garis Besar na dibahen di mula ni ganup buku. Tarida ma labana di buku Angka Ende ni Raja Salomo asa taboto angka ise halak na mangkatai di puisi i.
Boasa mamparsiajari manuskrip na parjolo sahali mangkorhon tu edisi revisi? Terjemahan Dunia Baru edisi na parjolo, dibahen mangihuthon teks Masoret bahasa Heber dohot teks Junani Westcott dohot Hort. Tongtong do disulingkiti manuskrip ni Bibel na parjolo. Alani i, lam tangkas ma diantusi teks ni Bibel na parjolo sahali. Saonari, nunga godang salinan ni Gulungan Laut Mati. Godang do angka manuskrip Junani diparsiajari. Jala nunga godang manuskrip na dibahen di bagasan komputer. On mambahen hita lam mura mangida imbar ni angka manuskrip. Jala boi ma ditontuhon manuskrip na dia sian teks bahasa Heber dohot Junani na boi tahaporseai. Panitia Penerjemahan Alkitab Dunia Baru pe mamangke on sude asa boi diboto nasida na dia na porlu dipature.
Umpamana, adong do hata na tamba isi ni 2 Samuel 13:21 di Septuaginta Junani, i ma, ”Alai ndang olo si Daud mambahen hansit roha ni anakna, si Amnon, ala dihaholongi do ibana jala si Amnon do buha bajuna.” Hata on, ndang dibahen di edisi Terjemahan Dunia Baru na parjolo sahali, ala ndang adong di teks Masoret. Di Gulungan Laut Mati pe adong do dibahen hata on. Alani i ma, nunga dipature ayat on di edisi revisi 2013. Jala sian Gulungan on, goar ni Debata porlu disurathon di lima ayat na asing sian buku sada Samuel. Dung diparsiajari muse teks bahasa Junani adong ma sipadengganon di Mateus 21:29-31. Tangkas ma, angka ayat na dipature on sasintongna mangihuthon aha na adong di manuskrip ndang holan na adong di teks Junani.
Pigapiga ayat na dipature di Terjemahan Dunia Baru di edisi revisi 2013, mangurupi godang halak lam marhiras ni roha manjaha Bibel jala nasida lam mura mangantusi isina.
^ par. 10 Ida ma buku Pemahaman Alkitab, Jilid 1, alaman 1001, di judul ”Verba (Kata Kerja)”.
Pigapiga Fitur di Terjemahan Dunia Baru Bahasa Inggris Edisi Revisi
Mangantusi Hata ni Debata:
Marisi alus ni 20 sungkunsungkun taringot Bibel
Daftar Istilah ni Bibel:
Kamus na jempek na marisi lapatan ni hata dohot hatorangan di Bibel
Artikel, kartu, dohot sejarah na boi dipangke parsiajar Bibel
Kronologi taringot Pasarhon Barita na Uli
Surirang dohot angka Raja
Peta, diagram, dohot na asing
Di Biskop do OppuJatikkos – Amani Partogi
Anak Naburju →
Di Biskop do OppuJatikkos
Posted on 2 September, 2010 by Hendry Lumban Gaol
Cerita sebelumnya: Rajahata Marpesawat
Saminggu manipat OppuJatikkos di Jakarta. Niantusan do tutu boha loja ni na marpesta pangolihon anak. Soadong hasoan. Mangupir do rupani OppuJatikkos mida godang ni na ro tu pesta i. Taringot tu partording ni ulaon, dapot rohana do molo tung pe marasing sian na diula nasida di huta. Asing harangan asing do rambana, asing luat asing do adatna, ninna ibana di bagasan rohana. Nian datung adong nahurang sian partording ni adat batak.
Manogot na i, nga marhobas-hobas amanJatikkos lao tu ulaonna. Dapot di roha, ai di saminggu on tung godang lola ulaonna. Lao tusan-lao tuson manggokhon jala parradehon akak na hombar tu pangolion ni si Tolhas. Dibuat oppuJatikkos ma koran, lao jahaonna. Dungi pahoppuna si Jatikkos manonton, mardomu ala libur do pe sikkola.
“Oppung, kita menonton, ada pilim bagus” ninna si Jatikkos
“Menontonlah kau sendiri dulu, Oppung hasian, bah… aku sedang membaca koran” ninna mangalusi.
“Bukan disini, Oppung, tapi di Bioskop”
“Apa itu bioskop, sai na adanya kau, kau tunggulah Amongmu, nanti sore” ninna Oppujatikkos, alai dang likkang sian koran i simalolongna.
“Ah, lama pulangnya Bapak, sama Oppung sajalah” ninna siJatikkos muse
Ujungna dang tajuasa pangidoan ni dongan sagoar na i. Lao ma nasida nadua, nian datung pala na dao. Huroa marroha do si Jastikkos, di ida ibana dang lao nanggo tudia oppungna mardalani hape saminggu manipat ma di Jakarta.
Longang situtu rohana mida ribur ni inangan i. Sian na menek, dakdanak sahat rodi na magodang disi.
“Bah, ai inganan beguaha ma naeng on, pola marroan jolma on” ninna ibana di bagas rohana.
Jala, lobi longang dope dihilala ibana dung masuk tu bagas biskop i. Di ida bolon-bolon jolma i, dang songon na di tipi i. Jeppek suhutan nga satonga jom nasida na manonton on. Toppu ma di ida oppuJatikkos di layar i adong namarbaju nauli lao martapian. Dibukka namarbaju na uli on ma abitna, nian dituddalhon do doppak panonton i. Huroa lao marpangir do namarbajuon. Uli ma nian tahe namarbaju on, ai tung hea dope di ida ibana songoni namarbaju.
Mida i, margeser ma parhuddul ni OppuJatikkos, sian na mangunsadde sian gabe julnguk tu jolo, dipanotnoti namasai. Huora ipe he di ida ibana namarbaju na tung mansai uli marpangir. Holan lao marputor itoan i, asa mandoppakkon panonton i, tor toppu ma mamolus kareta api. Golap, jala guttur.
Huroa, dilabbung ni dalan ni kareta api do anggo paridian i. “Mittop halak” ninna ibana. Marhosa jo satokkin huhut dipadenggan saloarna. Dipadenggan nang ihotan ni hohosna. “Maup ma i kareta api siburiapus i” ninna ibana. Hape, holan sidung mamolus kareta api i, dang disi be namarbaju na uli i.
Mulak ma nasida tu jabu, ai nunga sidung be pilim.
Alai huroa, manginongi do di rohana pilim i. Lomobi di pamolusan ni kareta api i. Ditahi rohana ma na ikkon maononton ibana saulak nai. “Dang lewat be i kareta api i marsogot” ninna ibana. Maru so nok matana modom.
Dipotang ari, diengger ibana rupani nga marbukka biskop i, ninna ma tu pahoppuna, “Oppung, di sini lah kau dulu sebentar oppung mau ke warung dulu, beli rokok” ninna marsidalian. Huroa nga diapil ibana dalan lao tu biskop i, jala boha manuhor tikket. Ai dipamanat ibana do hatiha si Jatikkos mamboan ibana tusi.
Tep, tutu ma nian, diputar dope pilim sinantoari. “Tikket satu” ninna ibana tu na borua panjaga tikket i.
Dang piga leleng tutu nga dibagas ibana, dipadenggan parhuddulna, dang nanggo humidop, “Martapian dope i, namarbajunantoari, boha ninna, nga tikkina martapian saonari” ninna ibana huhut di ida jomna. Ido, potang ari, ai dihutana, molo nga tikki sisongonon martuaek nama akka namarbaju. Tutu ma nian, mulop ma namarbaju sinantoari. Dibukka ma abitna pargijjang, huhut diharhari obutna lao marpangir, songon na serom otik itoan i.
Hape holan lao marhusor doppak jolma panotton i, tor mamolus muse kareta api i. “Bah, maup, kareta api siburiapus mamolus muse!, ai na jappiga do kareta api on mamolus” ninna rohana. Dang ditorushon be na manonton i, huroa holan naeng marnida anak boru i do ibana, lao haruar.
Dipamanat ibana ma di kassa nabolak i, na diputar dope pilim i jam pitu botari. “Anggo on, dang adong be kareta api disi, nga borngin on, ikkon hu tonton” ninna ibana
“Hei, kamu, saya mau bertanya” ninna OppuJatikkos tu salahak petgas na adong disi
“Di sini ada kereta api ya?”
“Nggak, Pak, Kenapa?”
“Bah, terus kenapa setiap aku nonton pilim selalu lewat kereta api, bisa nggak kau hentikan atau lambatkan dulu kereta api itu, biar menonton pilim ini dulu aku” ninna OppuJatikkos huhut ditudu tu gobbar ni kareta api na di iklan ni pilim i.
“?!”, longang jala dang diattusi petugas i aha nanidokni Oppu Jatikkos.
Didadap ma dompetna, dibuat par-gossapan, “Kau aturlah dulu kereta api ini, aku kasi uang rokok asal kereta ini tak lewat-lewat, atau terlambat dikitlah, aku mau menonton pilim ini sekali lagi” ninna ibana huhut di jalakkon tu tangan ni petugas i.
“Ikkon huida” ninna ibana dibagas rohana
4 thoughts on “Di Biskop do OppuJatikkos”
2 September, 2010 pukul 2:14 pm\t Balas
Hahhahahahah … mantap bah … sai na adong do saritamuna bah lae ….
6 September, 2010 pukul 10:23 am\t Balas
naso porsea do lae? hahhahah
11 September, 2010 pukul 2:54 pm\t Balas
Kwakakaka hahahaa,, opung opung gennit…hahaha bang ceritanya lucu,, benaran ada ga ya opung kayak gitu.. ah si bang Hendry ada aj ceritanya,,,
14 September, 2010 pukul 9:47 am\t Balas
Hush……ekkel mi duma,…attan otik, di bege tetangga i annon, dirippu na dapotan lotre…
Contoh Mandok Hata Pasahat Ulos Hela di Pesta Adat Pernikahan Batak
Ulos hela ini diberikan oleh orang tua kepada boru (anak perempuan) dan hela (menantu laki-laki) di pesta adat pernikahan suku batak. Di momen ini, orang tua biasanya akan memberikan pesan kepada boru dan helanya berupa doa dan pengharapan agar senantiasa menjadi keluarga yang harmonis dan beranak cucu.
Berikut adalah contoh mandok hata pasahat ulos hela lengkap dengan umpasa:
Parjolo tama do hita mandok mauliate tu Amatta parasi rohai, ala dilehon do tu hita hahipason sahat tu sadarion. Dina naung tarpasu pasu hamu sian Tuhani marhite naposona dibagas joro ni Tuhani.
Diari nauli dibulan na denggan on hupasahat hami ma ulos na ganjang sitorop rambu on.
Ulos na ganjang ma on dihamu na suminahataon rap ganjang umurmuna jala rap hamu saur ma tua.
Ulos parhorasan ma on naumpinta tubu ni anak dhot boru dihamu.
Ulos sibahen na las ma on ditikki ngali ni ari, sibahen na borgo ditikki las ni ari.
Ulos simbol ni holong niroha nami do on dihamu, huhut sitindangi najonok do hami toktong tu hamu marhite hite tangiang nami. Sai tibu ma hamu marurat bagas tu toru, marbulung timbo tu ginjang. Mardakka tu siamun maranting tu hambirang.
Asa dakka ni hariara tanggo pinangaitngaithon.
Sai tubu ma anak dhot boru sitokka panaitnaithon.
Tangki ma ulang, galinggang jala garege
Sai tubu ma dihamu akka anak partahi jala ulubalang dhot boru parmas jala pareme.
Amatta Debata do silehon tua sai horasma hamu diparorot.
Sahat ni solu sahat tu Tigaras toho dirondang ni bulan. Hupasahat hami ulos na ganjang sitorop rambu on, sahat ma hamu leleng mangolu, sahat tu panggabean tu parhorasan jala sai totop diramoti Tuhan.
Mauliate ma dihita, tarlumobi mauliate ma nang di Tuhatta.
Dihamu hela nami dohot borukku, nunga tung takkas hita nakkin sian gareja, ima di naung majjalo pasu-pasu parsaripeon ima di naung diappehon marhite naposona, tangiang nami Tulangmu dohot Nattulangmu jala saluhut ma hami na rap udur di tikkion, sai anggiat ma rumahtanggamu na gabe rumah tangga sitiruon jala rumahtangga na tarpasu-pasu, jala sai anggiat ma dipasauthon namartua Debata disaluhut akka akka elekhelek pangidoatta.
Sai dapotma ma songon hatani uppama: Marrokkap ma hamu songon Bagot jala Marsibarna songon Abbalang.
Ditikkion tarpatupanami do songon Ulos tu Helakku dht borukku, molo tung songon dia pe rupani uloson, lasmarohamu,
Hau anak ma palu-palu ni taganing
Asirohani Tuhan sai hatopma hamu mangabing-abing
Eme sisio Raja
Niojjat tu hiong-hiong
Hupasahat hami ulos hela on,
Sai majjakon ma badanmu
Jala majjakkon ma partoddionmu
Hupasahat hami uloson
Sai digomgom toddimu ma
Parhorasan dohot Panggabean
Jesus Pamalumhon na Mapitung | Hangoluan ni Jesus
Jesus Pamalumhon na Mapitung
DIPAMALUM MA NA MAPITUNG SIAN NA TUBU
Di Jerusalem dope Jesus tingki ari Sabbat. Tingki mardalan ibana dohot angka siseanna, diida nasida ma pangido-ido na mapitung sian na tubu. Disungkun siseanna ma tu Jesus, “Guru, alani dosa ni ise do umbahen na mapitung ibana sian mulai tubu? Alani dosana do manang dosa ni natua-tuana?”​—Johannes 9:2.
Sungkun-sungkun do roha ni angka sisean i, na adong do dosa ni sasahalak andorang so tubu umbahen na masa songon i? Dialusi Jesus ma, “Ndang alani dosana manang dosa ni natua-tuana, alai asa tarida do ulaon ni Debata marhite ibana.” (Johannes 9:3) Ndang ala mangulahon dosa ibana manang natua-tuana umbahen na mapitung ibana. Ala naung mardosa si Adam, sude ma jolma gabe mardosa. Susa ma nasida jala adong ma na mapitung. Alai marhite pamalumhon na mapitung i dohot pamalumhon angka na marsahit, gabe boi ma dipatuduhon Jesus huaso ni Debata.
Dipatudu Jesus do na ringkot situtu mangulahon on. Didok ibana, “Saleleng arian dope ingkon taulahon do ulaon ni Ibana na marsuru ahu. Molo dung borngin, ndang adong be manang ise na boi karejo. Saleleng di portibi on dope ahu, ahu do panondang ni portibi on.” (Johannes 9:4, 5) Tutu, ndang adong na boi ulahonon ni Jesus molo dung mate ibana, dos songon na di haholomon. Nang pe songon i, ibana do panondang ni portibi on.
Olo do Jesus pamalumhon baoa i? Olo! Ditijuri Jesus ma tano, dilala ma i jala dibahen ma tu mata ni baoa i. Dung i didok ma, “Laho ma ho marsuap tu kolam Siloam.” (Johannes 9:7) Diulahon baoa i ma na nidok ni Jesus jala marnida ma ibana! Las situtu ma rohana, ala on ma parjolo sahali ibana marnida.
Gabe longang ma roha ni angka halak na jonok tu jabuna dohot na mananda ibana. Didok nasida ma, “Nda on do halak na sai hundul mangido-ido i?” Adong ma na mandok, “Ibana do i.” Na asing muse mandok, “Ndang ibana i, na suman do tu ibana.” Alai didok baoa i ma, “Ahu do i.”​—Johannes 9:8, 9.
Gabe disungkun nasida ma, “Songon dia gabe boi ho marnida?” Dialusi ibana ma, “Adong sahalak baoa na margoar Jesus, diapushon ibana ma gambo tu matangku, dung i disuru ma ahu marsuap tu kolam Siloam. Laho ma ahu marsuap gabe boi ma ahu marnida.” Disungkun nasida ma muse, “Didia do ibana?” Dialusi baoa i ma, “Ndang huboto.”​—Johannes 9:10-12.
Dung i, diboan nasida ma baoa i tu halak Parise, ai naeng botoon ni nasida do boasa boi ibana marnida. Dipaboa baoa i ma, “Diapushon ibana ma gambo tu matangku, dung i marsuap ma ahu gabe boi ma ahu marnida.” Las ma nian roha ni halak Parise ala nunga malum pangido-ido i. Alai adong ma sian nasida na manginsaki Jesus, didok ma, “Ndang sian Debata halak na mambahen on, ai ndang diradoti ibana ari Sabbat.” Alai na asing mandok, “Sian dia ma boi halak pardosa mambahen tanda halongangan na songon on?” (Johannes 9:15, 16) Gabe marsalisi ma nasida.
Disungkun nasida ma muse tu baoa i, “Songon dia do pandapotmu taringot tu ibana ala nunga dibahen ho marnida?” Tangkas ma didok baoa i, “Panurirang do ibana.”​—Johannes 9:17.
Alai ndang porsea halak Jahudi. Dirimpu nasida do naung sahata baoa on dohot Jesus laho mangoto-otoi halak. Disungkun nasida ma tu natua-tua ni baoa i, tutu manang ndang ibana mapitung sian na tubu.
Aha do na mambahen mapitung sahalak baoa sian na tubu?
Aha do na diulahon angka halak dung diboto nasida naung marnida baoa i?
Boasa gabe marsalisi halak Parise ala malum baoa i?
Aha do na dipatudu ni angka tanda halongangan ni Jesus taringot huaso dohot pamarentaonna di ari na naeng ro di tano on?
Mordong…. – Amani Partogi
← Mudar na makkuling
Jamordong melamar….. →
Dang adong na sala molo lao dongan ‘marheppi dei’ marhite mambege-bege musik di kape, manang di inganan na asing pe. Tontu molo binereng do nuaeng parngoluon si ganup ari di kota ba balga songon di Jakarta on, marragam do parniulaan nijolma. Manipat ari sian manogot sahat rodi borngin na i holan na mula ulaon do. Tung pe ari sabtu manang ari minggu na i, boi jolma marhosa dohot marpungu na sa keluarga. Alai ipe tahe, molo dihita halak batak, dang adong ari so. Ari sabtu do dang lao halak tu parkarejoanna, alai di ari ondo dipatupa akka paradaton, dungi ari minggu ma mararisan.
Ima sada ruhut-ruhut ni parngoluon ni jolma di jakarta on. Dang adong hasoan. Songoni do nang si Jamordong. Nang pe rupani dongan doli-doli dope ibana. Alai sai di ingot ibana do poda ni natua-tua na, nitinggalhon ina nidapothon ina, namarlapatan nangpe boi iba mangalului parngoluon di tano pangarattoan on, alai ikkon luluan do inang niba na bi gabe induksomang, ai dang tagamon sipata, dihaposoon ni gading on, godang do akka parniulaan na mambaen jolma tarjollung.
Ari sabtu na i, dung sidung si Jamorodong mandohoti arisan keluarga ditogihon donganna ma ibana lao tu sada lapo parendean ni halak hita, ninna laho mangaso mambege lagu-lagu batak huhut manginum tuak na tonggi. Tontu marragam ma dalan dibaen donganna asa dohot ibana, ai diboto ibana do molo si jamordong on, ima sada dongan na tabo marnonang, ai boi do dipukka ibana hata manang sian dia pe jala tabo begon, las roha. Tung massai langa do molo dang dohot ibana.
Dang diboto nasida nunga manang na piga botol masuk tuak na tonggi on, jala pamerngan na sida pe tahe nungga lam sundut. Holan hata ekkel nama tarbege, dang adong be na lungun. Suhutan sigeok-geok nama na habegean ditariashon nasida, dang adongbe akka suhutan taringot tu haporsuhon ni parngoluon di pangarattoan on.
“nunga be dah lae, nga gokbe, beta ma mulak hita” ninna siJamordong
“I tutu bah lae, marminggu sogot….” ninna si Ronggur
“Aha donimmu lae, marminggu sogot….annon nama marminggu on, nunga jam opat on…” ninna siTapian huhut dipakosong galas na i.
“Ai dia do muse, heppi dei ma jolo dah, nga dao iba ro sian tangerang mandapothon hamu, hape sai pittor mulak di hatai hamu, ..” ninna s Abbalo, ala jauna do na undao sian tangerang.
“Pokokna pakosong be jo galas i, asal isi kosong, asal kosong isi…hieek..” nnna muse manguduti hata i. Ai tutu, na marsakkap do nasida na opat marpungu di lapo i, sijamordong dohot donganna na dua i ro sian bekasi jala si Tapian sian Tangerang, nasida na satorbang, na sasikkola najolo dihitaan.
Tabo do nasida marsuhutan, taringot tu na minum jala na tenggen, ai disuhuthon si Jamordong, alani mabukna donganna, madok tuak pe so diboto. ” ai diboto lae do?? adong donganhu di Medan, alo mangido tuak ma, didok ma ..tuik…tuik…oi tuik..baen tuik i…dipikkir ho do tukkik au?? ninna parlapo i huhut murukan”.
Asingmuse dosuhutan ni sitapian, hea ma ninna sahali ibana minum dohot donganna, alai ni mabukna didok donganna on ma “lae, ise manaruhon au minum, nga godang au mulak…” huhut ma nasida rap mekkel.
Dung dapot tikkina, ala naeng tutup nama lapo i, misir ma nasida sian bagasan jala marsijalangan ma nasida na opat ala si Tapian tu tangerang do, jala ikkon mar taksi nama mulak.
“Dia ma kussi ni mobil i lae, au ma mamboan ai ussadar do au sian hamu..” ninna sijamordong.
“au ma lae, assa unggira hita sahat..” ninna si Ronggur alai naeng madabu ibana
“sahat tu rumasakkit do??..dao-dao ma ho…” ninna si jamordong huhut dirappushon kussi i sian tangan ni si Ronggur. Tutu ma sijamordong ma maboan mobil i.
Huhut ma marendei nasida na tolu di mobil i, huroa dang lao dope begu ni tuak na tonggi i sian pamatang nasida, jala manginona dope tu utohutok i. Tabo ma tahe nasida na tolu dimobil i. Dang sadia leleng, dipanangget si Jamordong ma mobil on, jala didok ma “nga sahat be lae hita di bekasi…” ninna.
“Dison ma jo hita modom dah, di mobil on, paitte martahuak manuk..”ninna si Ronggur.
“ai dia do lae on, so adong manuk martahuak be di jakarta on, nunga boddilon sude..” ninna si Takkas, huhut dipadenggan parhundulna laho modom.
Tarpodom na nasida natolu di mobil i.
Dang dibot nasida sadia leleng naung modom di mobil i, dihehei jolma ma nasida, jala tutu dibereng ma nga godang jolma ro tu mo bil nasida i. Marsuraki manghehei nasida.
Humordit ma sijamordong, manukkun aha namasa. Ai boasa didungoi nasida. “aha namasa??” ninna sijamordong
“Aha namasa nimmu kodo, lao manikkot do huroa hamu??” ninna jolma i
“Boasa maradia hamu di pinggir ni rel i, lao mate do hamu??”
Dipamanat si jamordong ma, dang di bekasi hape nasida, alai di Jatinegara jakarta timur dope, apala topet disapping ni rel kereta api i. Sai lam dipamanat ibana ma, uung na di ida ma goar ni dalan i, jalan bekasi timur raya.Ndang di bekasi dope hape….
Pos ini dipublikasikan di TORSA dan tag Hendry Lbn Gaol, mordong. Tandai permalink.
One thought on “Mordong….”
23 November, 2013 pukul 10:05 am\t Balas
Hahahaha.. Mantap do partenggen nai bah
Mauliate ma ala nunga dilehon hamu tingki laho mamparsiajari buku on asa lam tangkas ditanda hamu Sitindangi Ni Jahowa, mangalului taringot ulaon nami, mamparrohahon ulaon ni orhanisasi nami. Hirim do roha nami, laho mangurupi hamu asa mananda hami angka halak na mangulahon lomo ni roha ni Jahowa saonari on. Dijujui hami do hamu asa tongtong marparbinotoan taringot tu Debata, manaringoti angka aha naung diparsiajari hamu tu ripe dohot angka donganmu, jala marsaor dohot hami di parpunguan Karisten nami.​—Heber 10:23-25.
Lam godang hamu marsiajar taringot tu Jahowa, lam antusan muna ma balga ni holongNa tu hamu. Dunghon i, asa nian taronjar rohamu laho mambahen nasa gogomu mambalos holongNa. (1 Johannes 4:8-10, 19) Alai, songon dia do hamu mangulahon i di bagasan parngoluon siganup ari? Boasa aturan moral ni Debata marlapatan di hita? Jala, aha do na laho mangapoi hamu asa mangulahon lomo ni roha ni Debata rap dohot hami? Las do roha ni na mangurupi hamu marsiajar Bibel laho mangulas i asa hamu dohot ripe boi tongtong dibagasan holong ni roha ni Debata, huhut manatap hangoluan na salelenglelengna.​—Judas 21.
Asa boi hamu sai mambahen hamajuon di dalan hasintongan, digokhon hami do hamu asa tongtong marsiajar sian buku ”Tongtong ma di Bagasan Holong ni Roha ni Debata”.
Ida ma alus ni sukkun-sukkun taringot parsiajaran Bibel na so margarar na diulahon hami.
Bagihon Bagihon Olo do Hamu Mangulahon lomo ni Roha ni Jahowa?
Sai Marparange, Mardonganhon Debata ma Si HenokTIRU MA HAPORSEAON NI NASIDA | SI HENOK
Halomoan ni Debata do Ibana
MAOL do ra tarimangi hangoluan ni si Henok, ala ibana mangolu marribu taon naung salpu. Hirahira 365 taon ma umur ni si Henok—opat hali lompit martimbangkon umur ni halak saonari. Alai di tingki i, ndang matua dope umur nasa i. Hirahira 5.000 taon naung salpu, ganjang do umur ni angka jolma. Umpamana, lobi sian 600 taon ma umur ni si Adam tingki tubu si Henok, jala mangolu dope ibana hirahira 300 taon nai! Pigapiga pinompar ni si Adam, umganjang do umurna sian i. Alani i, poso dope si Henok nang pe marumur 365 taon, dos songon na poso na godang dope sangkap ni rohana. Hape ndang boi be si Henok songon i.
Songon na jonok nama si Henok tu hamatean. Marlojong ma ibana huhut marningot bohi ni angka halak na muruk ala mambege barita na sian Debata na pinasahatna. Tarrimas situtu jala sogo roha ni nasida mangida ibana. Ndang olo nasida manangihon jala sogo do roha ni nasida tu Debata. Ndang taralo nasida Debata ni si Henok, i ma Jahowa. Alai taralo nasida do si Henok. Olo do ra sungkunsungkun si Henok di bagasan rohana, boi do ibana pajumpang muse dohot ripena, boruna, anakna si Metusalah manang si Lamek pahompuna? (1 Musa 5:21, 23, 25) Boha do ujungna?
Ndang godang hatorangan dipaboa Bibel taringot si Henok. Holan tolu do buku di Bibel na paboahon hatorangan na jempek taringot ibana. (1 Musa 5:21-24; Heber 11:5; Judas 14, 15) Alai boi do angka ayat i mangurupi hita mananda baoa na togu haporseaonna i. Hamu do na manarihon keluargamuna? Hea do maol dihilala hamu mangulahon na sintong? Molo songon i, godang ma na boi diparsiajari hamu sian haporseaon ni si Henok.
”SAI MARPARANGE, MARDONGANHON DEBATA MA SI HENOK”
Jahat do parange ni angka jolma di masa ni si Henok. I ma papitusunduthon sian si Adam. Alani i, ndang apala dao dope nasida sian hangoluan na tipak na hea dihilala si Adam dohot si Hawa. I do alana boasa boi ganjang umurnasida. Alai sega situtu do pangalaho dohot partondion ni nasida. Nunga rarat be hajahaton. On marmula di sundut paduahon tingki dipamate si Kain anggina, i ma si Abel. Olo do ra adong pinompar ni si Kain na marginjang ni roha jala umjahat sian si Kain. Di sundut na patoluhon, lam rarat ma hajahaton. Mulai ma dipangke angka halak goar ni Jahowa tingki i, alai ndang na laho manomba Ibana. Ndang dipasangap nasida goar ni Debata, alai dipangke tu na so suman.—1 Musa 4:8, 23-26.
Godangan halak di tingki ni si Henok mangihuthon agama na so sintong. Dung magodang si Henok, ingkon pillitonna do na dumenggan di ibana. Ihuthononna do angka na jahat di tingki i? Manang Debata Jahowa do pillitonna? Tontu, godang do sitiruon na denggan na diingot ibana sian si Abel, na mate ala mangulahon lomo ni roha ni Debata. Dipillit si Henok do manomba Debata. 1 Musa 5:22 paboahon, ”Sai marparange, mardonganhon Debata ma si Henok.” Hata on patuduhon holan si Henok ma jolma na manomba Debata di tingki i. Ibana ma jolma na parjolo na didok Bibel mardonganhon Debata.
Didok ayat i do muse si Henok tongtong mardonganhon Debata dung tubu anakna si Metusalah. Hirahira marumur 65 taon ma ibana tingki marianakhon. Ndang dipaboa Bibel goar ni ripena jala ndang dipaboa Bibel sadia godang ”anak dohot boru” ni si Henok. Sahalak ama na manomba Debata huhut manarihon keluargana, ingkon marsitutu mangihuthon lomo ni roha ni Debata. Tontu diantusi si Henok do patik ni Jahowa asa marsihohot tu dongan saripe. (1 Musa 2:24) Jala marsitutu do ibana mangajarhon taringot Jahowa tu ianakhonna. Aha do hasilna?
Holan angka na ringkot do na dipaboa Bibel taringot si Henok. Ndang disurat di Bibel hatorangan taringot haporseaon ni anakna, i ma si Metusalah sahat tu na ro Aek na sumar. Ibana do jolma na umganjang umurna na disurat di Bibel. Si Metusalah ma bapak ni si Lamek. Jala sanga do rap mangolu si Lamek dohot ompungna si Henok lobi sian saratus taon. Dung magodang si Lamek, marhaporseaon na togu do ibana. Marhite ibana do disurirangkon Jahowa taringot si Noak anakna dohot taringot haroro ni Aek na sumar. Marhaporseaon na togu do si Noak songon si Henok. Ndang hea si Noak pajumpang dohot si Henok. Alai ditadingkon si Henok do sitiruon na denggan. Tontu sitiruon on do na diingot si Noak na dibege ibana sian bapakna si Lamek, manang sian ompungna si Metusalah, manang olo do ra sian si Jared bapak ni si Henok na mate tingki si Noak marumur 366 taon.—1 Musa 5:25-29; 6:9; 9:1.
Pingkirhon ma imbar ni si Henok tu si Adam. Nang pe tipak, dialo si Adam do Jahowa. Ditadingkon ibana do sitiruon na so denggan tu pinomparna na parohon hasusaan. Nang pe ndang tipak, sitiruon na denggan do na ditadingkon si Henok tu pinomparna. Si Adam mate tingki si Henok marumur 308 taon. Ndang taboto lungun do rohanasida manang na ndang tingki mate ompuna si Adam. Alai ”sai marparange, mardonganhon Debata ma si Henok”.—1 Musa 5:24.
Molo hamu do na manarihon haporluan ni keluargamuna, tiru ma haporseaon ni si Henok. Nang pe ringkot manarihon haporluan di pardagingon, alai rumingkot do manarihon haporluan di partondion. (1 Timoteus 5:8) Marhite pangkataion dohot di parniulaon. Molo ditiru hamu si Henok, mangoloi Debata di saluhut parngoluonmuna, gabe sitiruon na denggan ma on di keluargamuna. I ma arta na umarga.
SI HENOK ”MANURIRANGI TARINGOT TU NASIDA”
Lungun do roha ni si Henok ala holan ibana do na marhaporseaon di tingki i. Nang pe songon i, disarihon Debata do ibana. Dapot ma tingkina, mangkatai ma Jahowa tu ibana. Dipaboa Debata ma tu si Henok barita na laho dipasahat tu angka halak di tingki i. Dibahen Debata ma si Henok gabe panurirang. Ibana ma panurirang na parjolo na disurat di Bibel. Sian dia taboto? Dipaboa si Judas anggi ni Jesus do taringot barita ni si Henok, na disurat marratus taon dungkon i. *
Aha do na disurirangkon si Henok? Didok ibana, ”Nunga ro Tuhan i mardongan angka na badiana, na marloksaloksa, manguhumi saluhutna dohot maminsang saluhut parjahat, ala ni nasa ulaonnasida na jahat na binahennasida dohot ala ni saluhut hatanasida na tois, na hinatahon ni angka parjahat dompak Ibana.” (Judas 14, 15) Molo taparrohahon ayat on, hira naung masa ma na dipaboa ni si Henok i. Songon i ma cara ni angka panurirang di ari na mangihut paboahon baritanasida. Ala pos situtu do rohanasida na laho masa surirang i, hira naung masa ma baritanasida i!—Jesaya 46:10.
Barani do si Henok paboahon barita panguhuman tu angka parjahat
Songon dia do pangkilalaan ni si Henok pasahathon barita i tu angka halak na olo manangihon? Parrohahon ma posi ni barita ni si Henok, opat hali ma ibana mamangke hata na patuduhon jahat ni parniulaon dohot pangalaho ni angka halak di tingki i. Dipasingot ibana do sude halak taringot naung sega jala lam tu segana do portibi di tingki i. Jala dipaboa ibana do tu angka halak taringot panguhuman na laho ulahonon ni Debata rap dohot angka surusuruan na marloksaloksa. Barani do si Henok paboahon barita i jala sahalakna do paboahon barita i. Tingki poso si Lamek, olo do ra diida ibana habaranion ni ompungna i. I do na mambahen si Lamek marhaporseaon.
Sitiruon do haporseaon ni si Henok tu hita. Songon dia do pangkilalaanta mangida portibi on? Dos do songon pangkilalaan ni Debata? Barita panguhuman na dipasahat si Henok dos do songon barita panguhuman na tapaboa saonari. Masa ma aek na sumar di tingki ni si Noak songon naung dipaboa si Henok. Jala na laho masa do muse panguhuman na umbalga di ari na naeng ro. (Mateus 24:38, 39; 2 Petrus 2:4-6) Saonari, nunga rade be Debata dohot angka surusuruanNa laho mangaripashon angka parjahat. Sai taingot ma barita ni si Henok jala tapaboa ma tu na asing. Olo do ra ndang sahaporseaon hita dohot keluarga manang alealenta jala olo do ra lungun rohanta alani i. Ndang hea Jahowa manadingkon si Henok. Suang songon i ma saonari, ndang tadingkononNa halak na marsihohot tu Ibana!
”TARHINSAT SI HENOK, GABE NDANG DIIDA HAMATEAN”
Songon dia do ujung ni parngoluon ni si Henok? Otik do hatorangan na dipaboa Bibel taringot hangoluan dohot hamatean ni si Henok. Buku 1 Musa mandok, ”Jala sai marparange, mardonganhon Debata ma si Henok, dung i ndang disi be ibana, ai dialap Debata do ibana.” (1 Musa 5:24) Songon dia do dibahen Debata mangalap ibana? Apostel Paulus paboahon, ”Hinorhon ni haporseaon i do tarhinsat si Henok, gabe ndang diida hamatean, jadi ndang jumpang be ibana, ala naung dihinsat Debata; ai andorang so tarhinsat, dihatindangkon do ibana, halomoan ni Debata.” (Heber 11:5) Aha do lapatan ni hata na mandok ”tarhinsat si Henok, gabe ndang diida hamatean”? Pigapiga terjemahan Bibel mandok si Henok diboan tu surgo. Alai ndang tutu i. Bibel paboahon, Jesus Kristus do na parjolo dipahehe tu surgo.—Johannes 3:13.
Aha do lapatan ni hata na mandok si Henok ”tarhinsat” gabe ”ndang diida hamatean”? Olo do ra dibahen Debata asa ndang dihilala si Henok tingki mate ibana. Alai ”andorang so tarhinsat, dihatindangkon do ibana, halomoan ni Debata.” Songon dia carana? Andorang so mate ibana olo do ra si Henok mandapot parnidaan sian Debata, hira na diida ibana ma paradeiso di tano on. Huhut diida parnidaan i, tarpodom ma si Henok laos mate. Taringot si Henok dohot angka baoa nang borua na marsihohot, didok apostel Paulus, ”Di bagasan haporseaon do mate nasida sude.” (Heber 11:13) Dung i, dilului angka musuna ma bangkena alai ”ndang jumpang be”, olo do ra ala nunga dipamago Jahowa asa unang dipangke tu panombaon na so sintong. *
Huhut taingot ayat i, tarimangi ma ujung ni hangoluan ni si Henok. On ma hirahira na masa: nunga loja be si Henok marlojong. Nunga jonok be angka musuna na tarrimas alani barita na dipasahat ibana. Martabuni ma si Henok di sada inganan. Diboto ibana do ndang boi salelengna ibana martabuni. Nunga lam jonok be angka musuna na laho pamatehon ibana. Huhut martabuni, martangiang ma ibana tu Debata. Dung i, dame situtu ma pangkilalaanna. Diida ibana ma parnidaan jala dihilala ibana hira na dohot ma ibana disi.
Tingki dilele parjahat do ra si Henok dialap Debata
Pingkirhon ma parnidaan na diida ni si Henok imbar situtu tu na diida ibana saleleng on. Diida ibana ma sada inganan na uli dos songon porlak Eden. Alai ndang adong kerubim na manjaga inganan i. Sude halak na tading disi baoa nang borua, ndang adong be na marsahit jala hisar dagingna. Dihilala nasida ma hadameon, ndang adong be hajahaton dohot agama na so sintong na diida si Henok saleleng on. Gabe pos ma roha ni si Henok na dihaholongi Debata do ibana. Jala pos do rohana, na laho sipardohot do ibana di inganan i. Huhut mangkilala hadameon alani parnidaan i, tarpodom ma ibana laos mate.
Disi dope ibana sahat tu saonari, tarpodom di hamatean, alai diingot Jahowa do ibana! Songon janji ni Jesus, na laho ro ma tingkina, begeon ni saluhut halak naung mate na adong di bagasan parningotan ni Debata ma soara ni Jesus jala hehe. Idaon ni nasida ma tano na imbaru na uli jala gok hadameon.—Johannes 5:28, 29.
Olo do hamu sipardohot disi? Pingkirhon ma las ni rohanta tingki pajumpang dohot si Henok. Boi ma hita mangkatai tu ibana. Paboaonna ma tu hita taringot na tutu do na tapingkirhon saleleng on taringot ujung ni ngoluna. Alai ringkot do saonari taulahon parsiajaran na boi tadapot sian ibana. Dung paboahon taringot si Henok, didok si Paulus ma, ”Alai ia so adong haporseaon ni sada halak, ndang boi lomo ni roha ni Debata di halak i.” (Heber 11:6, Bibel siganup ari) On ma boasa porlu tatiru habaranion ni si Henok!
^ par. 14 Pigapiga sarjana Bibel mandok, si Judas mangenet sian surat Apokrifa na digoari Buku ni si Henok na marisi hatorangan na so sintong taringot si Henok. Tutu do adong surirang ni si Henok di buku i. Alai, olo do ra hatorangan i dibuat sian buku najolo na marisi turiturian. Ndang sian surat Apokrifa haroro ni hatorangan na disurat si Judas. Olo do ra si Judas mangenet hatorangan sian halak najolo manang sian Jesus. Alana diida Jesus do hangoluan ni si Henok sian surgo.
^ par. 20 Dos ma i songon na dibahen Debata tu bangke ni si Musa dohot Jesus asa unang dipangke tu ulaon na sala.—5 Musa 34:5, 6; Lukas 24:3-6; Judas 9.
Bulung Gadung Mandailing: Musyafir
Tolu taon najolo jungada pas mulak au tu ita-an (Panyabungan) sego dalan di Palupuh (Bukittinggi), akhirna marsambung motor au dot Sipirok Nauli. Sapala upareso ibagasan motor i antong na marbalun do dot timbus sigaret. Au ben napuaso i antong, ubuat abit karung ubaen panutup ni igung dot baba, harana ibape pangidup do, tontu manggangu pangirasoan niba.
Songon na tarsinggung na dilambungki, antong mangecek ma ia :
Ia : "Mangido mohof da dongan, inda puaso au"
Au : "Ah, nga maua bai biaso dei, apalagi na lain ugamo ita antong, bo bia do baenoni?" (harana di motor i adong2 juo alak toba)
Ia : (lao burangkit tu au) "Na ISLAM do au ba, ise mandokon au naso Islam?" (lao ipajojor ia kaji sian sipat 20, fiqh santak tu tasauf).
Au : "Jadi anggo na Islam, aso inda puaso hamu?"
Ia : "Tai musyafir kita, madung lobi 80 km Bukittinggi-Panyabungan" (rupa na rap par Panyabungan do)
Au : Na idokon dabole musyafir, alak na dalam perjalanan dan dalam kepayahan dei, jungada dehe hamu tu Arab?, alak najolo di jaman ni Rasulullah SAW kendaraan ni alai unto do, kehe marboniaga tu Syam, siang malam di tonga ni Padang Pasir i, pala arian dua kali (2 x) di itaon milasna, pala borngin inda tanggung ngalina. Mar ari-ari halai na dalan pat i, jadi wajar mai alai inda puaso, salingkan naso puaso pe payah ilala di padang pasir i, apalagima na puaso....Ita nangkin na dung rap sahur do paten di Bukittinggi, sidungi sumbayang subuh, baru marmotor Sipirok Nauli, motorna AC muse do, bangkuna pe 2-1 do, tai inda puaso homu, ahama ilala homu na mamborati na mar Agama on.
Sadebana halak kita i na marpesawat do Jakarta-Medan, idokon ia muse ma na musyafir ia, padohal ibagasan pesawat i pe inda tanggung tagina, na sinok muse dope modom niba, inda juo puaso iba? leng na musyafir juo alasan niba?
Ia : (Sip polngit tong dongan sabangku on, sapala upareso nadung modom do ia, rupana baya nadung mangecek do sasada au adop tingkap ni motor i).
....tar dua ari tingon i, pas poken Kamis di Panyabungan kehe au dot inang ni daganak tu pasar balanjo, pas kotu luhur kehe muse au tu musholla na di balakang. Sapala ning roa muyu pas get manjawek, pasuo mulak dot dongan na samotor nasadarian, dompak patik sigaretna disusui ni jamban i, .....
Au : "Bo, ison kamu nanga, ita dei na samotor nasadari tile?"
Ia : "Olo ipar, ita madai" (anggo sigaret i ba lek patik ditangan nai)
Au : "Jadi leng na musyafir juo dope langa?" leng naso puaso dope uida
Ia : "Imada ipar, andostorangi dabo inda marniat au" (madung get 20 ari puaso naso unjung dope marniat ia).
Au : "Sip au tong songkoni, upatorus na manjaweki, tai boto leng mar monok-monok ibagasan roangku" ...."Nasadari ningia ben na Musyafir, Sadarion Lupa Marniat, Cogot Torangan Ari, Aduan panyakit Maag, adong sajo alasan nia, sangajo nga nget puaso BABA nia" ningna ibagasan roangku.
Diposting oleh Fadhly Abadan Syakuro di 15.44
Aslim bayo loebis mengatakan...
ampe ulang idokon ia na dompak lampu merah.. lae.. qiqiiqiikk
9 Agustus 2014 21.19
Olo ipar, anggo i antong bahaya mai....ois da eda ningna sajo mai non wkwkwkwkwk
10 Agustus 2014 00.42
Abasa Mulak? – Amani Partogi
← Molo Naeng Martua Ho
Andung Peodal →
Posted on 28 Desember, 2011 by Hendry Lumban Gaol
Marrapot ma Pandita di Bali. Unang pola sungkun hamu, pandita ni huria dia, datung na paboaonhu i. Ro do saluhut sian nahumaliangna, sian pandita resort sahat tu pareses. Songoni do nang OppuJatikkos, sahalak pandita senior, pandita na dituahon di distrik i. Mantan pejabat dikantor pusat ninna baritana. Jala jotjot do ibana marjamita tu huria-huria na bolon. Hubege, ditangihonon dope hatanion di kantor pusat.
Sadari andorang so dipungka rapot i, nungnga sahat OppuJatikkos tu Pantai Sanur. Songon na hudok diginjang, ala ‘nagogo marhuaso jala panungkunan’ ibana, dibaen do antong pandonganina ima si Jamordong, sahalak pandita naposo. Hata ni sibontar mata si rara imbulu, guide ma didok.
Dungi, mardalan-dalan ( hata saonari martamasya ) ma diboan si Jamordong pandita senior on.
Dibereng ma tutu namasa disi, mangupir situtu do ibana marnida akka pahean namarsaimarai. Adong ma na hurang bahan ni baju on. Di ginjang pa jempek hu, di toru pe tong songoni. Adong ma na sala jait on gabe habir-habir, jala godang mangulahon nasosiberengon ni parsubangon, marsihaolan dohot akka na asing. Marhata metmet ma OppuJatikkos.
Sai lam mangupir ma OppuJatikkos, Pendeta senior on. Dang toho be on, nga suman songon na tarsurat di bukku i, nadiluat Gomora, ima sai ro turohana. Di ida si Jamordong, naung sai mangupir ibana, ditahi ma mangarahon mulak. “Atik tutu dang sai boanon amanta namatua tu inganan sisongonon” ima ro tupingkiranna.
“Beta ma mulak amang Pandita” ninna. Ai ibana pe gabe hurang tabo do marnida namasa i, dijolo ni senior na, gabe sai di paampar ibana ma simalolongna. Sipata ma heppon na dipahusor-husor, sipata songon na padenggan sipatu molo tung tarsor adong diida namarsihaolan disi.
Dungi dialusi OppuJatikkos ma.
“Abasa mulak?, gira tudia i dah…, so botari dope, anungi dang sai jotjot binereng na songonon, sahali-sahali do iba tu Bali on, pinapuas-puas ma jolo mamereng on saluhutna” ninna hut dipanotnoti itoan, bule, namodom-modom di jolooan. “Agayamang” ninna ibana muse, dipadenggan kassamatana. “Hurang hatop hita ro tuson puang, jala hurang gira dipaboa ho tu ahu” ninna muse, dibondut ijurna
One thought on “Abasa Mulak?”
10 Januari, 2012 pukul 10:08 am\t Balas
on ma molo palelenghu oppuJatikkos marhobas di kantor pusat, gabe dang dibotobe asa namasa di luat humaliang, molo boi usul: di papinda ma kantor pusat i tu Bali jonok ni pantai sanur i, asa boi akka na marhobas di kantor pusat hatop martamasya…he..he..he
Ebenezer: Bahan Jamita Evangelium Minggu I Dung Trinitatis, 2 Juni 2013
Bahan Jamita Evangelium Minggu I Dung Trinitatis, 2 Juni 2013
Mamuji Diri Dibagasan Debata
Jeremia 9 : 22 – 25 (Bhs. Indo. 23-26)
Mangula do panurirang Jeremia di tingki panggomgomi Babel na manggomgomi Juda di abad 6 sM na sapartingkian dohot Panurirang Hesekiel. Molo Panurirang Jeremia gabe sitindangi di hasusuda ni Siria dohot Babel maradophon Juda. Godang do dipatorang pangfhirimon di pudi ni halelengse ni Juda. Didok ahli Theologia R.E.Clement do ia Buku Jeremia on ima “Prophet of Hope” (Panurirang pangkirimon); asa marhite si Jeremia naeng ma pinangkulinganna angka na manaon na hansit, na pinasiaksiak, na dibagasan hasusaan, dohot na dibagasan parmaraan, asa mangolu nasida dibagasan pangkirimon. Secara khusus di bindu 30-33 digoari do buku penghiburan ; “The little Book of Consolation” na songon pusat ni buku panurirang Jeremia. Asa naeng paboahon sude na masa i ndanda sirang sian panatapan ni Debata sandiri. Dibagasan rimas dohot muruk ni Debata sai mangihut do holong ni rohanNa tu bangso na pinillitNa i. Ndada holan rimas ni Debata na masa tu tongatonga ni bangsoNa alai haholonganNa do. Debata na mangurati alai laos ibana do muse na pajongjonghon manang manuanhonsa muse (1:10). Jala marlatarbelakang ala so adong be jolma na marroha bisuk jala na boi mangantusi sangkap ni Debata dohot na mangantusi di balik ni halelengse ni Juda dohot Jerusalem. Boi ma antusanta siala pangalaosion ni bangsoNa i na manadingkon Patik ni Debata, jala na so olo tumangihon soara ni ni Debata (9:13) jala sabalikna na mangoloi baal sisombaon nasida jala jugul ni rohanasida (11:3-5). Sangkap ni Debata di parsaoran ni BangsoNa i asa lam dumenggan ingkon pinaias i marhite rimas ni Debata na manaban nasida sian bangso Babel.
1. Ayat 22: Marpardomuan tu parpadanan ni Israel dohot haporseaon. Dipatuduhon do dua rumang ni ngolu na masialoan, na disoarahon dibagasan dua pandohan sitolusada ihot. Na parjolo: Nabisuk, na gogo dohot na mora, rumang ni ngolu na marpamusatan tu diri ni jolma i sandiri, na dialo panurirang i dohot koras, ndang tutu i mamboan hangoluan. Napaduahon; ima sitolusada ihot na dipatubegehon di ayat 23 ima parasiroha, na pajongjong uhum dohot hatigoran; na hombar tu hadirion ni Debata. Na dua ragam i so tarpadomu, na sada marhapatean tu hamatean jala na sadanari marhapatean tu hangoluan. Bangso ni Debata mambahen pilihan na sala, mamillit hamatean (ptds.1 Kor.1:18-31). Di ayat 22 paboahon tujuan na sala di na manengahon diri di habisuhon, hagogoon dohot hamoraon. Molo dilapatan Hata Heber taringot tu habisuhon ima hamoraon di pigapiga pengalaman; hagogoon ima haboionna laho marporang dohot mandopang musu, jala hamoraon na marlapatan angka na sinarina jadi artana, jumotjot do ditengahon jolma angka na sisongonon. Gabe ditengahon jolma do angka pengalamanna manang na parbinoto ibana disadasada bagian, nang marhite hagogoon dohot hamoraon pe. Ndada na diorai hita di turpuk on asa marbisuk, marhagogoon manang marhamoraon, jala indada na mardosa habisuhon, hagogoon, dohot hamoraon i. Alai na mardosa ima na mangasahon habisuhon, hagogoon, dohot hamoraon. Dipangasahon ma i tu kepentinganna sandiri jala manghalupahon slauhutna i na sian Debata do. Laos pangalaho i do na manegai parsaoran nasida dohot Debata.
2. Ayat 23 ; Molo na naeng mamuji diri di di patorang ma i marhite na mananda Debata. Ima dasorna asa boi bangsoNa i marbisuk (marhapistaran), marhagogooan jala mamora. Mananda Debata ima dasor ni angka manisia asa boi mameakhon dirina jala marparhaseang habisuhon, hagogoon, hamoraon i sintongsintong. I do panjouon ni Debata tu bangso Juda asa mananda Ibana dibagasan Patik dohot HataNa i. Songon pangantusion angka bangso na dihumaliang ni bangso Juda dohot Israel; Molo marporang sada bangso tu bangso na asing tung dilapati do na dohot debata ni angka bangso i marporang. Jala molo talu sada bangso, talu ma nang debatanasida. Alai tung aha pe na masa tu bangso ni Debata ndada na talu Debata i, tung pe manginona pemahaman ni angka bangso naasing i tu bangso Juda nang bangso Israel. Na mangolu do Debata ni bangso Juda nang Israel i, na manggohi angka bagabagaNa dohot padanNa tu bangsoNa. Nunga patar i di pengalaman bangsoNa hatiha haruar sian Misir dohot na pinarmahan Debata nasida di halongonan sahat tu tano Kanaan. Asa diingot bangsoNa i angka pengalaman nasida dohot Debata.
3. Ayat 24-25: Dipatubegehon Panurirang Jeremia aha akibat ni pilihan na sala binuat ni bangso i. So adong be parasingan ni bangso ni Debata na marsunat i sian angka bangso na asing (ptds.Rom 2:25-29). Molo digoari di turpuk on angka bangso na humaliang bangso i, tujuanna laho papatarhon na so adong be asingnasida, nunga jongjong Juda ditonga ni bangso na so marsunat. Sunat ndang marlapatan, ai so manorusi sahat tu rohanasida. Jadi ndang boi be nasida manggoari diri nasida songon bangso pinillit ni Debata. Uhum ni Debata nama na ingkon masa tu nasida. Ruhut parugamaon sambing ndang marlpatan, ai na niigil ni Debata ima hapataran ni ngolu songon bangso na pinillit; asi ni roha, na pajongjong uhum dohot hatigoran. Ngolu sitolusada ihot on do naung dao sian parngoluon ni bangso Israel jala na dibereng si Jeremia naung dao, na so dapot be idaon nang ditonga nibangso Juda sandiri. Nunga sange sude bangso i marsala manang mardosa na gabe dasar tu haroro ni rimas ni Debata (ptds. Rom 3: 23). Ndang adong be na boi mamintori dirina sirang sian halumlamon dohot pardosaon ni sandok bangso i. Ala sude nunga mardosa, sude do ingkon ringkot pauba diri.
Ø Molo tabege angka na masa na parpudi on ditongatonga ni bangso dohot negaranta Indonesia on, tung mansai godang do angka na papeol uhum pola tu kepentinganna sandiri, dohot sepihak, suang songon i na mangasahon habisuhonna laho pamorahon diri marhite na olo korupsi (pansuasaehon hepeng ni masayarakat Indonesia). Marhitehite KPK nunga lam martamba bilangan na tartangkup mangulahon korupsi. Nunga leleng nian mardalan pemberantasan korupsi alai tongtong do pe sai diulahon na deba jolma. Di naasing tung godang masa angka ketidakadilan (kaum mayoritas menindas kaum minoritas) jala ndang tarida keadilan ditongatonga negara Indonesia on. Nang angka pangalaho ni jolma pe ndang tarpinsang be, nunga godang na manuntun lomo ni rohana; mangasahon gogo marhitehite premanisme, geng motor, dna. Nunga lam dao be na deba jolma sian Debatana. Tardok do negara Indonesia negara na berragam aliran kepercayaan. Alai tung mangimbukbuk do angka kejahatan. Mardomu angka namasa di negaranta porlu do adong pertobatan Nasional , asa lam mananda sude masyarakat ise do Debatana, tarlumobi ma angka na porsea di Jesus Kristus asa unang tarihutihut tu angka harorangon ala na mandao sian Debata. Molo mamereng angka na masa i, uanng ma lam mabiar angka siihuthon Jesus, alai lam pasolhothon diri ma tu Debata, marhite Hata nang PatikNa i. Asa disi ma lam mananda Asi ni roha ni Debata hita angka na porsea (ptds. Rom 12:2) jala tahangoluhon panjouon ni Debata marhite HataNa i laho pajongjong hatigoran, uhum, gabe parasiroha jala tarida ma dibagasan ngoluna angka parbue na denggan tudosan ni parbue ni Tondi, laos ima tanda ni angka na mananda Debata (ptds. Gal. 5:22-23).
Ø Marhite Patik nang HataNa i mangajari hita mananda lomo ni roha ni Debata na rumingkot sian habisuhon, hagogoon dohot hamoraon. Ai Debata mual ni nasa pasupasu habisuhon, hagogoon, nang hamoraon. Asa sai jumolo jolma i mangalului Debata dohot hasintonganna jala mangihut ma tu angka ondeng (ptds. Mat.6:33). Mananda Debata marhite haporseaon do na tubu sian na umbege Hata nang PatikNa i, ndada na dibahenbahen manang di lapati di namangasahon pingkiran. Debata na marhuaso i na so boi nibatasan ni pingkiran ni manisia. Tatanda ma Ibana naung manobus angka dosa nang pangalaosionta i marhitehite mudar ni Anakna i Jesus Kristus Tuhanta i. Jala dinaung tajalo panghophoponNa i gabe mamuji diri ma hita huhut marlas ni roha hinorhon ni asi ni roha ni Debata na balga i. Jala dibagasan na mamuji diri i di Tuhan i do diajari hita laho mamaritahon Barita Nauli i tu sandok portibi on marhite ulaon asi ni roha, hatigoran dohot uhum na sintong laos gabe siboan las ni roha tu humaliangna. Asa tangkas ma pamujionta i dibagasan holong, uhum dohot hasintongan ni Debata. (ptds. Joh.3:16; Mat. 28: 19-20).
Posted by Ebenezer Munthe at 21.34
Ibadah dan Liturgi: Ibadah Natal 4 (Bhs. Batak)
Ibadah Natal 4 (Bhs. Batak)
09.00 / /
1. Tangiang na hohom
2. Marende BE. No. 597b : 1 – 2 “Baritahon di Dolok”
Ref. Baritahon di dolok di rura di sude inganan,
baritahon di dolok naung tubu Kristus i.
Di na lulululu au, arian borngin i,
rade do Ho Tuhanku, patudu dalan i.
Ref. Baritahon di dolok …
Di na pinabangkitMu au gabe naposoM,
patau ma au Tuhanku marhobas dijoloM.
U : Tasomba ma Debata Ama, mula ni nasa na adong, mula ni dungdang, mula ni Tondi, mula ni eme na marlundu, mula ni jolma na sungsang. I ma Debata Ama, mula ni nasa na asong, na hos di ari, na juang di langit. Na manatap sian ginjang ni langit, na manonggor tu toru ni langit. Mula ni hatuaon, i ma Jahowa Debata Ama.
H : Husomba jala hupuji hami ma goarMu, Ale Tuhan. Hasangapon ma di Ho, Amen.
U : Tasomba ma AnakNa Jesus Kristus, mula ni na lenggam, mula ni na denggan. I ma Jesus Kristus na gabe mual hangoluan, silumallan na tio. Na manarehon pangurupion, tu jolma na tading di ruruson, na mian di rura rurus. Mula ni jagar mula ni uhum, sipatiar na rundut, sipatio na litok, i ma anak ni Debata, Tuhan Jesus Kristus.
U : Tasomba ma Tondi Parbadia. Tondi pangurupi, Tondi pangajari. Tondi na basa, Tondi na bisuk. Na so matangkang dihata, na so matahut dibohi. Na songon bulu di holbung na so haliapliapan, songon hapur di tangan na so halipurpuron. I ma Tondi Parbadia na mian ditonga ni huria.
U : Naung dapotan hangoluan na salelenglelengna do angka na manghaporseai Ibana, jala dao do rimas ni Debata di sude angka na mangulahon hataNa.
H : Songon angka na manghaporseai Debata hita, taulahon ma sude siulaon, nang di hata, manang dipambahenan marhitehite goar ni Tuhan Jesus Kristus, huhut mandok mauliate tu Debata Ama marhitehite Ibana.
U : Asa ndada be angka paisolat manang panginsua hamu; angka dongan saharajaon, raphon angka na badia do, jala dongan sabagas ni Debata.
H : Ai sada do Tuhan, sada do haporseaon, sada do Debata, Ama ni sasude, sigomgomi saluhut, sitorusi saluhut, jala siingani saluhut.
U : Antong pinuji ma Debata, Ama ni Tuhanta Jesus Kristus, naung umpasupasuhon tu hita ragam ni pasupasu partondion sian banua ginjang, dibagasan Kristus. Haleluya!
H : Mangendehon Haleluya, Haleluya, Haleluya!
U : Martangiang ma hita!
Ale Amanami, Ama ni Jesus Kristus Tuhannami na tubu di huta Betlehem! Na hundul di habangsa ni habadiaonMu. Sitiop tungkot ni Harajaon, na jongjong di halang ulu. Ale Ulubalang na gogo, sai manatap manonggor ma Ho tu bangsonami gabe huria. Na padimundimun marhitehite asi ni roha, na manogunogu marhitehite lambas ni roha. Ale Debata na margogo Raja ni raja, jalo ma somba dohot doding ni dodingnami. Ai Ho do Debata na mambungka di bona, jala na manutup diujung, Ho do bona dohot ujung na, jalo ma tangiangnami, na husombahonhami marhite AnakMu Tuhan Jesus Kristus, Tuhannami. Amen.
4. Marende BE. No. 48 : 5, 7 “Ria ma hita sasude”
Dibahen i las situtu do rohangkon nuaeng,
Hujangkon Jesus i tutu, :,:ai sonang au dibaen:,:
Ringgas ma hita sasude mamuji Debata;
Gogo ma taendehon be :,:Amen, Haleluya:,:
5. Ngolu na marlaok dosa.
L1 : Dimulana i, denggan do sude. Ndang adong na hurang. Debata do na manompa hita tumiru rupaNa. Alai, dung mangolu jolma i, tubu ma roha na roa di ngoluna. Lam mandao ma jolma i sian Debata.
L2 : Landit porhot songoon gota ni hapea, hansit ngotngot naung sangap gabe marlea ; songon i do nang hita, nungga ditompa Debata hita tumiru rupaNa alai gabe marlea do hita ala sai ta datdati mangulahon angka dosa jala sega ma rupa ni Debata naung adong hian di hita.
H : Mangendehon BE. No. 182:1 “tu joloM o Debatangku” BL. 24
Tu joloM o Debatangku sai use do rohangkon. / Sai pasiat tangianghu dohot iluilungkon.
L3 : Ndang tarbahen be turak, ai nungga sor gok tagan, Ndang tarbahen be mulak, ai nungga sor sun mardalan. Nungga dibagasan dosa be hita ala naung tarlalap do hita diangka ulaon na jat, hinorhon ni i sega ma parrsaoran ni jolma tu Debata.
L4 : Tung mansai las do rohanta molo sangap ni roha soggop tu hita alai jotjotan do hita marlosok ni roha do hita mamuji Debata marhitehite parmingguon dinalaho marsaor dohot dongan sahaporseaon.
H : Mangendehon BE. No. 182:2 “tu joloM o Debatangku” BL. 24
Husolsoli do rohangku na gok dosa i tongtong. / Ai godang araringku na hubahen ambolong.
L5 : Saluhut na do hita mardosa maradophon Debata. Ndang adong be disi na lilis, ndang adong na longa, nunga sude i sirsir nunga sude i hona. Di pargoluan siapari sai tapangke do angka tingkitta mangulahon angka na jat jala tahaporseai do angka gogo ni portibion jala sai tarpodom do hita dihaportibion, molo sahit na renge gabe tatundalhon do Debata jala mangido hamamalum ni sahit sian angka ruparupa ni portibion.
L6 : Hamoraan, hagabeon dohot hasangapon i do na pinarsinta ni halak Batak, Toho tutu na mora do luhut halak batak ala tung mansai godang do angka HOTEL ni batak. Hotel ima; hoson, teal dohot late, i do hinorhon ni dosa saluhutna i.
H : Mangendehon BE. No. 182:4 “tu joloM o Debatangku” BL. 24
Ala nii tungki rohangku jongjong di adopanMi. / Sai asi rohaM Tuhanhu, sesa nasa dosangki.
6. Hasesaan ni dosa
(panortor ro ma tu jolo ni langgatan, sian pudi ni ruas sahat tu adopan ni uluan, huhut ma manortor sahat tu na manudung bohi marhite ulos na ditiop na)
U : Hujou jala husomba hami ma Ho, ale Tuhan Debatanami. Debata ni ruhut, Debata ni uhum. Dibagasan dosa do hami tubu, jala magodang hami dibagasan hasalaan. Ale Tuhan Debata, mula ni asi, mula ni basa. Sesa ma dosanami, na jongjong di jolo ni langgatanMu. Na mangido songon galagala sitelluk, telluk mardaguldagul. Na sala na hutuhuk, nanget huapulapul. Asi ma rohaM.
H : Sesa ma dosanami. Asa ias ngolunami songon itak, jala bontar songon hapas.
U : Hujou jala husomba hami ma Ho, ale Tuhan Debatanami. Mula ni denggan, mula ni uli, asa denggan jala uli ngolu ni huriaM. Sesa ma dosanami, asa sombu uasnami sian aek hangoluan, na pinaradeM tu hami marhitehite sampuran ni holongMu. Marhitehite asi ni rohaM, sai tambortambori ma tano na limbi, jala sihorsihori bulu na manipi, asa mabaor sudena asi, jala por sude pasupasu na uli songon udan nene. Asi ma rohaM.
U : Hujou jala husomba hami ma Ho, ale Tuhan Debatanami. Tatap ma huriaM na tinorjo ni pordangMu, na nilonggi ni lilingMu. Sai sesa ma dosanami, asa salpu sude hasalaannami, songon parsalpu ni na holom, di na ro sibalik hunik. Sai paombun ma rimasmu, songon panorop ni ombun di buhabuha ijuk. Asa lambok huhilalahami, jala martumbur haporseaonnami. Ale Tuhan Debata, asi ma rohaM.
(Koor / musik mangendehon ende hasesaan ni dosa)
U : Songonon do hata ni Debata: “Buhaanna ma disi mata ni halak na mapitung, jala marbinege bahenonna pinggol ni angka na nengel. Dapotan hilas dohot las ni roha do nasida, maporus ma angka arsak dohot hoihoi. Ndang be male nasida, ndang be mauas, ndang be ditinggang las ni ari nasida. Jadi apusan ni Debata ma nasa iluilu sian mata nasida, ndang adong be hamatean nang arsak ni roha; nang anggukangguk, nang na hansit, ndang adong be disi, ai nunga salpu sudenai”.
(jongjong ma panortor, jala marembas ma di na laho mulak, songon tanda naung di sesa Debata saluhut dosa. Jala Koor / musik mangendehon ende pujipujian)
7. Marende BE. No. 595 : 1, 3 “Ai ise Posoposo on”
Ai ise posoposo i peak dipanggagatan?
Aha binaritahon ni suruan tu parmahan?
Kristus Tuhanta i, Raja na baru sorang i
Tasomba Tuhan i, Anak ni Debatanta
Na mora nang na pogos pe ro be ma tujoloNa
Taboan peleanta be tu Jesus i Rajanta
Marsuraksurak be mamuji Tuhan Debata
Marlas ni roha be marende tu Tuhanta.
8. Gabe daging Hata i (Barita Natal)
U : Didok angka parhapistaran sian Purba do, didia do Raja na imbaru tubu i? ai didok panurirang do: “ia ho huta Betlehem, apala tung na ummetmet ho ditongatonga ni angka huta na diluat Judea, ai ho do huta haroroan ni Raja i, na marmahan Israel bangsongki!” Dungi borhat ma angka parhapistaran sian Purba dung diida nasida bintangna ditano habinsaran.Borhat do nasida tu huta Betlehem laho marsomba tu Raja naimbaru tubu.
H : Marende BE. No. 608 : 1 “O Betlehem na metmet i”
O Betlehem na metmet i boasa modom ho,
Humirdophirdop bintang i hohom marnida ho.
Alai ro sian ho do panondang na tongtong
Napinarsinta na sailaon sorang diborngin on.
U : Jadi adong ma marbornin diladang na disini, angka parmahan mangingani pinahan nasida. Jadi didapothon sada surusuruan ma nasida, jala marsinondang ma sangap ni Debata humaliang nasida, didok surusuruan i ma: “Unang mabiar hamu, ai naung tubu do dihamu saborngin on, dihuta ni si Daud, Sipalua i, ima Kristus Tuhan i”. Antong, dibagasan sadari on, taungkap ma rohanta, asa tubu Kristus, jala maringanan dibagasan rohanta.
H : Marende BE. No. 608 : 3 “O Betlehem na metmet i”
O Anak na badia i, ro Ho tu hami be
Bongoti daging tondi i, parbadiai sude.
Barita na ummuli, hutangi hami be
Sorang ma Ho dingolungki, Ale Immanuel.
9. Pagalak Lilin (Candle Light) ...... hohom ......
H : Marende BE. No. 54 : 2, 3 “Sonang ni bornginna i” jongjong
Denggan ni bornginna i, uju ro Jesus i!
Tuparmahan di Betlehem i, dipaboa na di Surgo i;
Nunga ro sipangolu, Jesus, Tuhanta i.
Godang ni tua disi di na ro Jesus i!
Tung malua pardosa muse, sian hamagoanna sude,
Ala ro Sipangolu, Jesus, Tuhanta i!
U : Nunga sahat Barita na uli tu tongatonganta. Nunga saor be panondang bolon dohot hita. Molo dilehon Debata tu hita sada silehonlehon na arga dibagasan ngolunta, ima Jesus Kristus Anak haholonganNa i, aha ma naung talehon songon sada pelean na arga tu Debata?
Borua : On ma alusnami, pataridahon ngolu songon sada huria hami, ima huria na mar-Koinonia, rap jongjong, rap hundul dohot dongan sahaporseaon. Asa tarida naung dipasada Debata hami dibagasan pandidion na badia.
U : Molo dilehon parhapistaran sian Purba, ima sere, haminjon dohot angka na angur, aha ma naung talehon tu Jesus Kristus na baru tubu i?
Baoa : On ma alusnami, pataridahon ngolu songon sada huria hami, ima huria na mar-Diakonia, mangurupi dongan na dibagasan sitaonon, asa unang be adong arsak ni roha, asa mariaia sude jolma dibagasan holong ni Debata.
U : Dina ro surusuruan mandapothon angka parmahan na adong disi, jala dibaritahon surusuruan i do naung tubu Jesus Kristus dihuta Betlehem, laho do nasida lao marsomba. Molo dibagasan sadari on sahat barita na uli tu tongatonganta, aha ma alusta di si?
H : On ma alusnami, songon parmahan na dihuta Betlehem, na ingkon lao do hami mamaritahon Barita na uli tu saluhut bangso, asa sude mananda Jesus Kristus do Raja na sinuru ni Debata Ama laho padengganhon hita tu Debata. Jala disima tarida songon sada huria hami, ima huria na marturia.
U : Antong, tapahohom ma satongkin, jala tarimangima padan naung tapasahat tu Debata. Pinuji ma Ho ale Debata, naung mangalehon silehonlehon na arga di hami, ima Jesus Kristus na gabe Raja dibagasan ngolu nami.
H : Amen!
10. Tangiang Pangondianon
11. Marende BE. No. 615 : 1 “Tarbege Sursuruan Marende”
Tarbege surusuruan, marende mansai uli
Angka dolok dohot rura, gok do saringarna i.
Sangap ma, sangap ma di Tuhan
Las roham ale parmahan, nunga tubu Kristus i
Rap marende ma hamuna, pasangaphon Raja i
12. Jamita/Renungan Natal
13. Marende BE. No. 52 : 1 – 3 “Hatuaon do” Pelean
Hatuaon do, las ni roha do, hatutubu ni Jesus i!
:,:Mago do jolma ro ma Tuhanta, las be, las be ma rohanta i:,:
:,:Domu do hita tu Debatanta, las be, las be ma rohanta i:,:
:,:Las ma rohanta mida Tuhanta, las be, las be ma rohanta i:,:
U : Debata do na paborhathon hita tu sude ulaonta, ala ni i, unang mabiar hita, sai didongani Debata do hita dibagasan ngolunta, marhitehite Jesus Kristus naung tubu dibagasan rohanta.
H : Togutogu ma hami, asa tarbahen nami jongjong lao mangadopi pargulmiton ni ngolunami na marragam. Unang paloas ganggu rohanami, arahon hami tu adopanMu, asa unang mandao hami sian dalan hasintonganMu.
U : Ale Debata, Ho do pamuhai, jala Ho do paujunghonsa. Lehon hagogoon tu hami, asa unang tarlalap hami diparlalapan, asa rade rohanami manjanghon Ho manang sadihari pe Ho ro laho mangalap hami.
H : Hupasahat hami ma ngolu, daging nang tondinami tu Ho, asa unang marisuang hatutubu ni Anak haholonganMu. Lehon tu hami habisukon, asa margogo hami laho pararthon Barita na uli tu saluhut bangso, asa unang marisuang ngolunami.
U : Ale Tuhan, tangihon pangidoan nami, asa marhitehite i, lam marbungaran harajaonMu ditongatonga ni huriaM, songon i nang ditongatonga ni bangso nami.
H : Marende BE. No. 691 : 6 “Hupasahat ma tu Jesus”
Mauliate ma rohangku, ala au hinonghopMi,
Pujionku ma goarMu, Salelenglelengna i.
Hupasahat ma tu Jesus, saluhutna diringki
Hupasahat ma tu Jesus, saluhutna ngolungki.
15. Tangiang Pelean, Tangiang Ale Amanami
16. Pasupasu + Amen
Keynote Speech Ephorus dalam Konas Diakonia HKBP 2019 - Official Site of HKBP
GABE PARASINIROHA MA HAMU SONGON AMAMUNA PARASIROHA I (Lukas 6 : 36)
Penulis: Pdt. Dr. Darwin Lumbantobing (Ephorus HKBP)
Penerbit: L-SAPA, Pematangsiantar 2019
Percetakan: Percetakan HKBP, Pematangsiantar
Adong do dua ragam taringot tu panangkasion Kristologi – hamesiason ni Jesus, i ma, Christologi Ontologi – marlapatan, manangkasi hamesiason manang hakristuson ni Jesus. Na naeng alusan disi i ma: ise do, manang aha do hamesiason ni Jesus i. Songon dia do, jala boha do hamesiason ni Jesus i. Aha do pardomuanna tu Debata, Ama i dohot parasinganna sian Debata. Angka i ma dipatorang marhite Kristologi Ontologi.
Dapot hita do alus taringot tu si. Isarana, di na sinungkun ni Jesus angka siseanNa. Ise do Anak ni Jolma i mangihuthon hamu? Alus ni si Petrus. “Kristus, Mesias ni Debata do Ho” (Mateus 16:15).
Di pudian ni ari, ditotophon huria do muse panindangion haporseaonna. Isarana ponggol paduahon taringot tu Jesus Kristus. I do Anak ni Debata na sasada i. Na tinubuhon ni si Maria, na gabegabean sian Tondi Porbadia andorang so habubuhan – (dohot udutna) – I ma panindangion na marrumang Kristologi Ontologis.
Adong do muse Kristologi fungsional. Marhite Kristologi on, na naeng botoon jala antusan i ma: aha do na niula ni Jesus? Marhua jala aha sangkap dohot tujuanNa umbahen na ro Ibana? Asa manangkasi na niula ni Jesus do sangkap Kristologi Fungsional. Dialusi ma sungkunsungkun i marhite na patoranghon na niula ni Jesus. Dipatorang ma na binahenNa. Dipaboa ma na ni ula ni Jesus saleleng di hasiangan on Ibana.
Dua do na tardok pangarimpunan ulaon ni Jesus, na binahenNa saleleng di ngoluNa. Parjolo, pamalum na marsahit. Paduahon, patupahon ulaon parasinirohaon. HataNa, pangajarionNa dohot jamitaNa hira di bagasan na dua on do. Marhite na dua panghobasion on, dipatuduhon ma manang dipaboa ma naung songgop harajaon ni Debata.
1. Harajaon ni Debata
Na parjolo patubegehon haroro ni Harajaon ni Debata di Padan na Imbaru i ma si Johannes Pandidi. Impola jala sintuhu ni jamitaNa i ma: Pauba hamuma rohamuna, ai nunga songgop harajaon ni Debata. (Somalna, molo di evangelium Mateus, didok “Harajaon Banua Ginjang i” (Mat. 3:2).
Harajaon ni Debata i ma molo masa lomo ni roha ni Debata, manang molo saut lomo ni rohaNa di tongatonga parngoluon ni hajolmaon. Lomo ni roha ni Debata di hajolmaon i ma asa mian di bagasan holong masihaholongan.
Asa, hasasaut dohot hapapatar ni Harajaon ni Debata di tongatonga ni hajolmaon i ma molo jumpang lomo ni roha ni Debata di parngoluon ni jolma. Hataridaanna i ma: masihaholongan, masiurupan jala patulushon ulaon na denggan na hinalomohon ni Debata.
2. Sori ni ngolu na masa
Ragam do sitaonon ni jolma na masa di tingki panghobasion ni Tuhan Jesus di Palestina. Masa do ragam ni sahit, na mampanghorhon tu ngolu pardagingon dohot tu ngolu partondion. Masa muse hapogoson, haraparon hinorhon panggosagosa ni angka sitiop huaso. Torop ma na marsahit, na pogos jala ndang adong na manganturehon parngoluon ni natorop. Ndang adong padengganhonsa. Sude masiahut na di ibana be. So ada marpanarihon tu dongan jolma.
Panghorhon ni na masa i, gabe torop ma na pogos na so sian dalanna jala na so tingkina. Torop do hira na dibahen halak do asa marpogos donganna. Angka na marsitaonon pe songon i do. Burju do ibana mulaulaon, jala marparbue do na niulana. Hape ndang sahat tu ibana parbue ni na niulana. Pangalaho sisongon i mambahen torop halak marsahit. Marsahit dagingna, marsahit nang tondina. I do umbahen na torop halak hatiha i gabe mapitung, ndang boi mardalan, mangungu, jala ragam parsahiton. I do umbahen na torop halak disonggopi tondi na hodar dohot ragam ni sahit partondion. Ai marpanghorhon do hahipason ni tondi tu hahipason ni pardagingon.
Pangalaho sisongon i ma na tarida marhite jamita ni si Johannes Pandidi. Di na pinangidona asa paubahon roha, ro do angka sijalo beo: “Guru, dia do sibahenonnami?: Alusna, “Unang ma buat hamu lobi sian na niaturhon tu hamu”. Dohot do nang angka soldadu: “Ia hami dia ma sibahenonnami?” Alus ni Johannes Pandidi: “Unang ma susai, unang ma dobo hamu halak! Halashon hamu ma gajimuna”. (Lukas 3:12-14).
Asa marhite pangalaho ni sijalo beo dohot angka soldadu i torop do halak marpogos jala marsahit, sahit pardagingon dohot partondion. I do alana, ditingki disungkun Jesus sahalak partondi na hodar, “Ise do ho” – dialusi: “Loksa do ahu” – “Legion do ahu” – kumpulan prajurit/tentara (Lukas 8:13). Asa sitaonon, parsahiton dohot hapogoson masa ala ni panggosagosa ni halak sitiop huaso di tongatonga ni masyarakat. Lapatanna, sitaonon i masa ala nunga songon struktur parngoluon ni masyarakat dohot na manguluhon masyarakat.
3. Ise do siasian?
Tutu ma na nidok ni Jesus, “alai anggo na pogos sai na adong do di tongatongamuna” – (Joh. 12:5-8). Maksudna, asa unang pola sundat patuduhon holong ni roha tu Tuhan Jesus – marhite ragam na boi patupaon, holan ala manarihon na pogos.
Alai ringkot do patupa ulaon parasinirohaon. Alai tu na patut manjalosa ma. Asa ndang holan ala male, gabe lehonon ma mangan. Ai adong do na so ra mangula ulaonna. Angka jolma sisongon i, “na so ra mangula, unang ma mangan” (2 Tess. 3:10-11). Dipohul sigurbak ulu do nian indahanna, hape pola susa rohana pasuanghon tu pamanganna (Poda 26 : 15).
Asa na ingkon siurupan i ma halak na manaon sitaonon, na ginosagosa hapogoson, na olo haruar sian hapogoson, alai ndang tarbahensa haruar. Sai tongtong do ibana di bagasan hapogoson, atik pe sai dilului ibana do dalan asa malua sian sitaonon. Alai ndang tarbahensa. Sai tongtong do ibana mangalului dalan asa haruar sian sitaonon, alai ndang tarbahensa. Angka i do na ingkon siurupan.
Ringkot do parrohahonon hata na dipangke taringot tu ulaon parasinirohaon, i ma splagnazomai. Hira hata tulut do i. Ai marlapatan “use butuha bolon” marnida na masa manang sitaononna i.
Somalna sian hata ateate do dipangke patuduhon panghilalaan. Isarana, malengleng ateate, marsak roha manang marsak ateate. Hape “splagnazomai” – “use butuha bolon” – patuduhon marsak marnidasa siala parniahapan, sitaononna i. Asa gabe ringkot urupan na pogos marhite angka siulahonon si songon i ma na tinuju ni hata on; na pasali Jahowa do manang ise na mardenggan basa tu napogos, jala Ibana mamaloshon denggan basaNa tu ibana, Poda 19 : 11, sibahenon, isarana sipanganon.
4. Pangalaho Sipasidingon
Adong do pangalaho hadakdanakon di halak Batak (childish), alai olo do sai lohot gabe bangko sahat tu pangalaho ni halak na magodang.
a). Parbencutbencut Ndang pola tangis nian, alai sai murhing bohina. Hirahira naeng tangis idaon. Molo sinungkun aha na pinangidona, ndang olo mandok. Maloniba do mansurasura na dirohana. Dung nilehon na di rohana i, minar ma bohina. Alai saleleng so nilehon na di rohana i, holan na bencut do ibana. I ma jolma parbencutbencut.
Holan na mardandi ibana. tangis alai ndang hira na tangis. Ndang olo angkupan, ndang hapangkulingan. Sai murhing ma bohina jala marungutungut, marhata metmet. Alai dung nilehon na dirohana i, minar ma bohina jala olo ma panghulingan.
Molo adong dirohana naeng jaloonna, manigor tumatangis do ibana. Hira sinjatana do iluna i laho mangido sipangidoon. Marnida i halak na marnidasa, olo ma asi rohana. Disungkun ma aha na hinalomohon ni rohana. Asa hira na tangis i do dalanna mangido sipangidoon na di rohana i.
Patuduhon bohina asa hira siasian ibana, jala dipangido ma sipangidoonna. Olo do laos marjanji manang marbagabaga ibana tu halak hasahatan ni si pangidoanna i, asa dilehon dirohana. Asa molo malo ibana mangellem, gabe olo ma dapotsa, ala nunga dilehon na niellemna i.
Pangalaho ni jolma sipangidoido i ma angka na holan sumarihon dirina. Aha na adong di dongan, ingkon adong di ibana. Dalanna i ma mangido. Ragam do di bahen dalan, manang ingkon marpadan sipata, asal ma dilehon na pinangido ni rohana. Dung dapotan ibana, olo ma lupa na pinadanhonna.
Mangido sipangidoon sian donganna alai huhut paburnangburnang dirina, asa dilehon na pinangidona i. Olo do sipata ingkon pola paroaroa donganna ibana. Jala mamujimuji donganna na boi mangalehon na di rohana i, asal ma saut na pinangido ni rohana. Di hata nuaeng, panehenehe, gabe ulaon provokasi – paroaroa dongan asa dapot ibana. Nian na onom pangalaho i, pangalaho sihadanakdanakhon do i(childish), alai olo do laos tongtong lohot pangalaho on sahat tu na magodang. Asa ndang tu jolma sisongon i na sinangkapan ulaon parasinirohaon i.
5. Pangalaho na Tang (magodang)
Anggo pangalaho ni halak Batak na magodang hira dihasubanghon do pangalaho sihametmeton i. Torop do halak Batak na pogos, alai arga do hadirion ni halak Batak. Nang pe so mamora ibana, manang ndang sadia artana, alai arga do halak Batak di dirina. I do umbahen na adong hata ni halak Batak: “Metmet sihapor, alai dijujung do uluna”. Lapatanna, intap ni na boi, dipatuduhon do hadirionna. Isara ni na margugu, ndang dihasomalhon halak Batak so adong guguna. Intap ni na boi jala na tolapsa dilehon do na patut sian ibana. I ma patuduhon hadirionna. Asa tangkas do di halak Batak ugasan manang ulaon hatopan manang ulaon riperipe. Tangkas do di halak Batak pangantusion: “Asing do pidong lali, asing do leangleang. Asing do na marsali, asing do na mangalean”. Asa dihasubanghon halak Batak do pangidoido. Gari manjalo pangurupion, sipata bangkol rohana. Asa tutu do tangiang on: Hapogoson manang hamoraon unang lehon tu ahu, alai loas ma panganonku bohal na tinurpukhonmi tu ahu.
Alai ndang sai sarupa na masa di parngoluon on. Adong do halak na ringgas mulaulaon, jala denggan do na niulana hape laos so mararga na niulana. Isarana, na masa na parpudion, hinorhon ni pangalaho tengkulak.
Huroha, nunga adong sian na jolo pangalaho manang “sistem birokrasi” – “sistem kehidupan masyarakat” na mambahen ingkon marpogos masyarakat i. Lapatanna hira na “dikondisikan” asa marpogos masyarakat. Jala ndang na tolap ni masyarakat laho paturehon i sian dirina sandiri. Ingkon na adong do sian duru ni masyarakat, isara sian pamarenta manang sian huria paulihon sistem perekonomian na denggan.
Ai hinorhon ni pangalaho i do umbahen na tubu hapogoson. Masa ma na marsitaonon sian na so dalanna, jala sian na so tingkina. Asa manarihon angka na pogos ndada holan marsilehonlehon, manang marsibasabasa, alai dohot do padengganhon “sistem” na masa, mangalului pandaraman na denggan, maratur jala marruhut na denggan. Apostel paulus mansoarahon: “Marsiurupan ma hamu manaon na dokdok i, ai i do dalan patulushon patik ni Kristus i” (Gal 6:2). Patik ni Kristus i ma marsihaholongan. Asa manarihon dongan na hurangan, dongan na ringkot urupan, i ma dalan patuduhon na marsihaholongan di hita angka na porsea di Tuhanta Jesus Kristus.
Denggan do nang parrohahonon sosososo ni Apostel Paulus. Didok ibana tu huria na di Galatia, “Antong taulahon ma na denggan tu saluhut halak, alai gumodang ma tu angka dongan sahaporseaon” (Gal 6:10). Lapatanna, mandalanhon holong ni roha i pe tong do ingkon “realistis” – manghaholongi angka na dumonok tu iba, i do na parjolo jala na rumingkot.
Visi ni hurianta HKBP pe tong do marsoara taringot tu na mangurupi dongan jolma. Didok, HKBP gabe pasupasu tu portibi on (1 Musa 12:1-2). Portibi na ginoaranna sasintongna ndada holan dipangantusion “geografis”. Hombar tu na sinoarahon ni hata ni Debata, pangantusion taringot tu portibi marpardomuan tu pangalaho. Isarana, jolma na mian di bagasan haholomon – digoar ma – roha portibi. Asa pangalaho portibi i ma na mian di bagasan dosa, haholomon dohot angka siula hajahaton. Tusi ma hita mamboan barita na uli, pasupasu sian Tuhanta.
7. Nasa na binahenmu tu na metmet on na tu Ahu do i.
Di tingki dijaha Tuhan Jesus buku Jesaya songon na tarsurat di Lukas 4:18 i, na mambonai pangulaon ni Jesus Kristus. Asa hira hata borhatborhat tu panghobasion do na jinahaNa sian buku panurirang Jesaya i.
Dung i mardalan ma Jesus laho marhobas. Di panghobasionna i, jumpang ma pangulahonon dohot pambahenan songon na jinahana sian buku Jesaya i. Dipamalum angka na marsahit. Dipalua na tarrante ni ihotan ni tondi na hodar. Diapuli angka na marsak, dipatogu haporseaon dohot dilehon pos ni roha tu angka na mandele. Dilehon mangan dohot minum angka na male jala na mauas. Asa andorang di ngoluna di hasiangan on, nunga dipatulus Ibana ulaon na sahat tu Ibana.
Dung diujung ni panghobasionNa, andorang so dijehehon si Judas Iskariot Ibana, dipaingot ma natorop, dohot siseanNa, asa mangulahon ulaon parasinirohaon i. Disosoi ma asa sude na porsea tu Ibana mangulahon ulaon parasinirohaon. Jala diujung ni ulaon dohot panghobasionNa, ulaon parasinirohaon i do pangibulan manang pangarimpunan ni pangoloion tu Jesus Kristus. Ai didok,”N” (Mat. 7:21). Angka na mangula lomo ni roha ni Debata i ma na mangula hataNa, tona na tinonahonna. Asa marhite pandohan i ma muse antusanta sosososo asa mangulahon parasinirohaon. Ai didok: “Nasa na binahenmuna tu sada na metmet on, na tu Ahu do i” (Mat. 25:40).
Lapatanna, pangoloionta dohot parsombaonta tu Debata ndada be holan manatap dompak ginjang, tu banua ginjang – vertikal – alai nunga dohot tu angka na metmet na humaliang hita – horizontal. Haporseaon tu Debata, nunga ingkon patar tarida marhite holong ni rohanta tu angka na metmet, songon na ni igil ni Tuhan Jesus siulahononta.
Di na tongon disuru Tuhan Jesus siseanNa asa laho borhat mangula jala marhobas, mulak ma nasida dung simpul ulaon i. Dihatahon angka sisean i tu Jesus las ni roha nasida ala margogo jala dipatau Tuhan i nasida mangula ulaon parasinirohaon, pabali tondi na jahat nasida marhitehite goar ni Tuhan Jesus (Lukas 10 : 17). Dung i didok Jesus ma “alai unang pola las rohamuna ala naung guru dokmuna angka tondi i. On ma tahe halashon hamu; naung tarsurat goarmuna di banuaginjang i (Lukas 10 : 20). Asa manang ise na mangulahon ulaon parasinirohaon i, nunga tarsurat goarna di banuaginjang di buku hangoluan i.
Jala di buku Pangungkapon didok do tu angka na monang na mangulahon hata ni Tuhan i di ngoluna, paboa na so tupa be sesaonKu goarna sian buku hangoluan i (Pangungkapon 3 : 5). Lapatanna molo diulahon do ulaon parasinirohaon tarsurat goarna di buku hangoluan i. Alai molo ndang manahan jala ndang diulahon ulaon naung dipasahat Tuhan i tu hita, na boi do sesaonNa goarna sian buku hangoluan i.
Asa taradoti ma ulaon parasinirohaon hombar tu parsuruon ni Tuhan i. Basabasa ni Tuhan i do taon 2019 on di hurianta ala dihaposi hita patupahon ragam ni siulaon tu angka na pogos, na so mardihadiha, na dangol, na marsahit, na sopot so marama so marina dohot ragam ulaon parasirohaon na asing. Dipargogoi Tuhan i ma hita mangulahonsa. Dilehon ma Tondi Parbadia i tu huriaNa, tu sude hita parhobas, angka sisean jala naposoNa laho mangula parsuruonNa. Marsangap ma ibana ala ni panghobasion i, jala dipasupasu huriaNa nang hita angka naposoNa hinorhon ni hatauon na nilehonNa mangulahon jala marhobas tu ulaon i. Asa hobas jala hibas ma hita mangulahonsa.
Gabe parasiniroha ma hamu! Ndada holan asa marsibasabasa. Jala ndang laho patubu pangidoido. Alai laho padengganhon pandaraman no ngolu do. Ai metmet pe sihapor dijujung do uluna.
Unang be adong hapogoson alani na binahen ni halak. Unang be adong panggomgomi na manganhon na di balian ni huruma. Ido dalan mangurupi na pogos.
Lam tu ampit na do joujou parasinirohaon di tingki on. Asa lam torop na manghilalahon denggan basa ni Debata, Parasiniroha i.
August 05, 2019 at 09:33 PM
http://mewkid.net/order-amoxicillin/ - Amoxicillin Online <a href="http://mewkid.net/order-amoxicillin/">Amoxil</a> vip.jaei.hkbp.or.id.tfz.mp http://mewkid.net/order-amoxicillin/
August 05, 2019 at 09:50 PM
http://mewkid.net/order-amoxicillin/ - 18 <a href="http://mewkid.net/order-amoxicillin/">Amoxicillin 500mg Capsules</a> aie.hnrs.hkbp.or.id.ehd.im http://mewkid.net/order-amoxicillin/
September 11, 2019 at 03:39 PM
September 11, 2019 at 04:07 PM
HAMPUNG TOGI - NAENG MARHAROAN BOLON SI KARTINI - PALAMBOKPUSUPUSU
Home » TORSA » HAMPUNG TOGI - NAENG MARHAROAN BOLON SI KARTINI
05 September 2017 TORSA Edit
Mamungka sian pukul ualu borngin nunga sai digorahon si Kartini hansit diae ibana, nunga maos mamulosi siubeonna. Lalap busisaon ibana jala sai hodohan ibana mardomu ma muse tubu lomosna. Mangan pe tahe nangkin uju rap marsipanganon nasida nunga sai sipata manggedati tanggurungna jala huhut sai ditiop ibana siubeonna.
Dihalaputi si Togi do nian manjouhon Bidan na di huta nasida i, alai ala adong ninna marsahit di punsu ni banjar na sadana i di huta i ndang dapot si Togi Bidan i di bagas nasida. Ndang tarpaima si Togi be Bidan i holan tonanama dipasahat tu Amanta ni Bidan jala dipatorang ibana inantana naung mamulosi dihilala siubeonna.
“Humatop pe hudok tu jabumuna” ninna amanta ni Bidan i.
Hape nunga manjonok pukul sia borngin laos so ro dope Bidan i, gabe alani ma Ompu Pangadean boru pe dohot busisaon jala marungutungut tu si Togi. Domu ma muse muba do oing ni si Kartini jala muba dohot orongorongna mambahen lam lomos roha ni nasida sajabu.
“Ia alapi ma jolo ulakhon Bidan i, so tarpatangitangi orongorong ni si Kartini on”
“Jadi boha do bahenonku, nunga sian i ahu nangkin”
“Lojongkon ma muse manjou Bidan i”
Marlojong si Togi maradu so diboto sambanna pola naeng tungkap ibana ala adong samban batu di tongan dalan i. Hape ndang dope satonga dalan mandapothon jabu ni Bidan nunga tong humalaput Bidan i laho tu jabu ni si Togi.
“Pahatop ma Inang. Nunga sai morongorong ibana” ninna si Togi holan jumpang dohot Bidan i.
Songon na marlojong nasida na dua mamolus borngin i mamostang sian tonga ni alaman mandapothon bagas ni si Togi. Dang dipatontu si Togi be na so marsolop ibana ala ni na mangabuk gira hatop mangalapi Bidan i.
“Tu duru ho” ninna Inongna dung sahat Bidan i bongot tu bilut ni si Kartini.
“Atik adong suruon ni Bidan on ahu annon” ninna si Togi.
“Nda boi do goraonna ho annon?. Laos so subang do roham sai di son hape iba dison jala naeng paresoon ni Bidan nama ibana” ninna Ompu Pangadean boru dung di ditait Bidan i mandar pinangke ni si Kartini.
“Unang tadingkon ahu Pa’e, dongani ahu” ninna si Kartini marpangelek soarana tu amantana i.
“Bah nunga maup, unang paoinghu ho poang. Muba huida oingmu hira na so hea iba songon ho i. Pitu halak on ndada hea didongani simatuam ahu laho manubuhun halak on sude” ninna Ompu Pangadean boru.
Ujungna gabe Ompu Pangadean boru do sumurut ala sai maringkon si Kartini ingkon di lambungna amantana i laho hipas ibana.
“Toe ma Namboru, pasombu ma di son si Togi ai leleng dope on so adong dope agia mahua. Tutu nunga naeng jonok tingkina alai leleng dope on so adong do pe dipatudu dalanna naeng humatop sorang posoposo i” ninna Bidan I tu Ompu Pangadean boru.
“Toe alithon ma mandarmi. Hehe ho, padalandalan ma jolo asa humatop adong dalan ni posoposomon sorang. Unang pola sai margeai ho, nunga turpukta borua i ingkon bernit aeonta manubuhon ianakhonta. Ho Amani Paima, bahen jolo susu dohot tolor ni manuk satonga masak tu si Kartini on, asa adong gogona molo dung ungkap dalan ni posoposo i annon.” Ninna Bidan i.
“Boha do Inang, ndang pola ingkon boanon tu ruma sakit ibana? Ai lomos do ahu so tung bait dia ibana annon” ninna si Togi huhut mangapus hodokna na hir ala ni biarna.
“Dang pola tu ruma sakit on, ai sehat do ibana. Denggan do tensina, denggan do ‘jantungna’ jala posoposo i pe nunga tingkos di dalanna, na burju do posoposomon nunga manigor diboto manopot dalanna. Na hudok i ma humatop parade” ninna Bidan i mangintehon naung somal ni adopanna angka ina naeng hipas. Dijeksihon Bidan i si Kartini dohot ubat patamba gogo didok goarna.
Ndang sadia leleng nunga diboan si Togi sian dapur susu samangkuk na bolon dohot tolor satonga masak tu niolina i. Dung diinum si Kartini di togu ibana inantana i tuat sian podomanna diboan ibana tu duru huhut ditogutogu ibana mardalandalan tu jolo tu pudi di bagas jabu nasida i.
Ompu Pangadean boru pe nunga papungu angka mandar, lampin dohot angka haporluan parsorang ni pahompuna i. Ndang adong saotik pe lomos ni rohana tu parumaenna manang mahua, tung pos do rohana denggan sorang pahompuna i jala ndang pola marruma sakit, ala so adong gorak ni dagingna manang aha taringot tu parumaenna i.
“Mulak ma jolo ahu satongkin. Hupahatop pe annon ro. Molo paretongan ni rohangku naung hatop annon pukul sada borngin ungkap sude dalan ni posoposo i, gariada tahe olo do sahat tu tahuak manuk annon on” ninna Bidan i huhut sumurut manadingkon nasida borhat tu jabuna.
Alai ianggo si Kartini nang pe huhut sai mardalandalan ibana tu jolo tu pudi di jabu nasida i, lalap do sai morongorong tarlobi molo songon na humusor posoposona i. Lam leleng lam sai tamba do hansitna diae ibana ala sai mamiu panghilalaan so targombarhon rumangna dihilala ibana.
“Hansit hian Pa’e” ninna si Kartini songon na tangis.
“Jadi, boha do bahenonku Ma’e”
Toho do tutu, nunga pola lobi tonga borngin ndang dope martahi naeng humatop sorang dakdanak i. Ompu Pangadean doli naung mulak sian lapo sian nangkin jala nunga dipapeak tu podomanna gabe dohot do busisaon umbege orongorong ni parumaenna i. Dang tarbegebege ibana lalap sai morongorong parumaenna.
“Atik na adong do hangalan ni parumaen i, manang na adong solot di rohana? Sungkun jolo parumaen, so tung alani do laos so marnahipas nasida” ninna Ompu Pangadean mandok tu Ompu Pangadean boru.
Hape, Ompu Pangadean boru pe tong do nunga busisaon ibana ala nunga manjonok pukul dua manogot dang adong dope tandatanda laho sorang posoposo i, Bidan i pe nunga laos tarpodom sian pukul dua bolas nangkin di ginjang ni karosi di tardas ni jabu i, ibana pe tong nunga busisaon jala nunga ganggu rohana marnida si Kartini na so marnahipas.
Atik tung toho tahe, husungkun ma jolo parumaen nanget, ninna roha ni Ompu Pangadean huhut manopot si Kartini na peak morongorong di bilutna. Diida ibana muse anakna si Togi laos so tarpodom mandongani parumaenna i.
“Tu duru jolo ho satongkin adong naeng sungkunonku tu parumaenkon” ninna Inongna tu si Togi.
Hatop sumisi si Togi, domu do muse alani naung loja ibana manaon simalolongna na so marnamodom i gabe songon na mangalehon tingki Inongna i tu ibana asa pasoring nasida mandongani si Kartini.
Lambok diunung simatuana i si Kartini huhut sai diapusapus simatuana i simanjujungna. Leleng sai hohom si Kartini diuji ibana marningot aha na sai solot di rohana. Huummmmm, diingot ibana tompu, alai ganggu rohana atik so alani do.
“Dok ma molo adong na nihirim ni roham. Unang mabiar ho tung manang aha pe i jala tung sian ise pe i. Ummarga do poang hosami dohot hosa ni pahompungki. Toe kedan hatahon ma unang ganggu roham” ninna simatuana i mansai lambok.
“Annon muruk anakmu” ninna si Kartini nanget.
Bah, nunga marjea. Na adong do hape hinirim ni parumaenkon sian si Togi??
SIPAINGOT NI OMPUNGTA | etek do mulo ni gondang
Dompak au sikola dasar (SD) na baron ira-ira tolu pulu lima taon na solpu, santak tu ari sadari on ita mangolu i jaman globalisasi on, sasakali boto unjung do ubege alak Mandailing mandok sada-dua hata na targaduk binege suping niba, ima: ”Si Bisuk Na Oto”. Artina, “sasada alak na bisuk tai didok muse oto”. Songondia dei luai antusan ni i ? Ah, na adong-adong sajo mada ulah ni alak Mandailing on da tele ale pamasa koum-sisolkot nami.
Muda giot binoto antong ira-ira tarsongondia do tabiat ato parange ni “Si Bisuk Na Oto” on na jolo, anggo ringgas ita baca ma jolo mulak buku carito na unjung i suratkon ni koumta Muhammad Kasim Dalimunte (gorar ni ibana na dung tarmauk boti tarbonggal tu jae-julu ima “M. Kasim” sajo). Judul ni buku na i karang ni ibana i ma ”Bertengkar Berbisik” (1929). Carito-carito na i suratkon ni Muhammad Kasim Dalimunte i , asalna sian carito-carito na dong di hangoluan ni alak kita na jolo. Oni arani malona M. Kasim on mangarang carito na pondok-pondok, i ma da so ibana i gorar ”Bapak Cerpen Indonesia”.
Ning sudaronta Ahmadun Yosi Hernanda (2006), carito-carito songon na i karang ni M. Kasim i muloi dibaca dohot itandai alak na bahat i huta-huta na godang (misalna Jakarta dohot Medan) ira-ira taon 1930-an. Carito-carito na songonian inda tarsarak sian hangoluan ni alak pangaranto na marroan sian dia-dia tu huta-huta na godang i manjalaki hangoluan na hum pade, oni dung muse do jadi uti-utian ni alak na marsikola di si maso i. Carito-carito na pondok i jot-jot muse isuratkon i koran dohot majalah, oni manjadi saro na baru ma ji alai ambaen mancaritoon mulak hasomalan-hasomalan atope paradatan ni alak-alak kampung.
Na lobina boto, carito-carito na pondok on i tafsirkon kalai mulak, ikecekkon dohot i sise alai muse manat-manat. Sabotulna, muda ita ligi sian isi dohot bontukna, carito-carito na pondok on ira-ira tarsongon uti-utian ni alak si bontar mata i do on, i ma “short story“. Muda di banuanta on ’ntong, carito-carito na pondok i balakangan dei ro na, parjolo do adong “puisi”, “novel” dohot “drama”. So simburna na baron alak na ra mangarang carito-carito na pondok (“cerpen”) i, arana di maso i adong dua majalah na ra menerbitkonna, ima ”Pedoman Masjarakat” dohot “Poedjangga Baroe”. Muda carito-carito na pondok i parjolo-jolona hum na mancaritoon parhalan na menek-menek boti na gidik-gidik, ira-ira tarsongon carito ni “Si Bisuk Na Oto” i, tai lolot-lolot mur mur mabolak santak tu parhalan tondi, sumangot dohot sinaloan ni jolma, atope carito pamborontakan ni bangso-bangso na giot mardeka sian panjajah misalna.
Aso do langa bonggalna carito ni “Si Bisuk Na Oto” on di Mandailing sian na jolo santak tu ari sadari on mandok tolu parhalan na ponting. Sada, sampe sannari gakku adong dope alak Mandailing na tabiatna songon “Si Bisuk Na Oto” i, tai ise alakna, tinggal i huta dia, oni sadia bahat alakna inda na binoto. Dua, tabiat ato parange ni “Si Bisuk Na Oto” on sabotulna inda na pade ji alak Mandailing arana inda sasue dohot paradatan ni alai. Tolu, sadalan dohot na dua i, sabotulna paradatan ni alai i markagiot bahaso satiop alak Mandailing sugarina angkon na jadi “alak na bisuk” do, dung do “adat dohot ugari” i amalkon i bagasan ni hangoluanta di portibi on, ima “olong dohot domu”, “salumpat saindege”, “sangap marmora”, “elek maranak boru”, “manat-manat markahanggi”, “mate mangolu sapartahian”, “sahancit sahasonangan”, “sasiluluton sasiriaon”, “sahata saoloan satumtum sapartahian”, “marbaso”, “sangko”, dohot na asing-asing na i.
LOSOK ONI PARGABUS MUSE
Taringot tu parange ato tabiat ni “Si Bisuk Na Oto” on, sataon na solpu laenta Zulkifli B. Lubis na sian Gadingbain unjung mandok obar di au ira-ira tarsongon on: ”… muda ita get mamboto sanga ise do sabotulna ‘Si Bisuk Na Oto’ on, ita jalai ma parumpamaan ni alak kita Mandailing satontang tu si. Na uboto adong sada perumpamaan mandok: bisuk na so tarparguru, oto na so tarajar i”.
Artina, bope madung mohot boto gorar ni sasada alak i dibaen kalak “Si Bisuk Na Oto”, tai ba anggo ilala ia na pintaran do ia, inda alak na oto ia. Arana ni i mada “Si Bisuk Na Oto” on inda bisa tarparguru, ma pintar tu, ro do ma “tu” na i jabat boto. Sambalik muse antong, arani “Si Bisuk Na Oto” on sabotulna alak na lobi oto, i ma da so inda bisa i ajari koum-sisolkot nia ia so jadi “alak na bisuk”. Anggo di Mandailing boto, bope sasada alak i pintar indape tardok “alak na bisuk”, tai sabalikna “alak na bisuk” somalna alak na pintar juo dei.
I ma da gakku so “Si Bisuk Na Oto” on pe didok kalak muse dei “alak na marraja di ulu totna”, ima sasada alak na paihut giot-giot ni roana sajo songon i, jarang do ibana mamake akal-pikiran dohot ate-ate ni ibana, angkon na obar nia so obar. Anggo ning roa nia sude alak di banuanta on na oto do, sado-sado ia ma ia alak na pistar. Inda nangkan ra ia i talu sian kalak, oni menek muse do alak on sude i mata nia. Alak na songon i muse sifatna di Mandailing didok mon “alak na gutgut”. Oni so ulang binoto alak ia alak na oto, arana “Si Bisuk Na Oto” on pe sabotulna alak na losok marsiajar boti na so ra muse manjalai “bisuk na peto”, i ma da so inda maila ia mancaritoon paruntungan nia bope dalan margabus, songon gabus ato bual ni “Si Bisuk Na Oto” na i caritoon ni M. Kasim i buku karangan nia i.
Ise-ise ita na jungada mambaca buku na i karang M. Kasim i, gakku rap ita ingot dope bual ni “Si Bisuk Na Oto” i atia ia marburu di arangan dohot manjala gulaen di batang aek.
Ninna adi, dompak sadari kehe ma ia marburu tu arangan. Muloi do sian manyogot sampe tu potang ni ari, ia mang loja pae-paulu tu dolok tu lombang di arangan i, indape na dong dapot sanga aha pe. Arani loja boti nguasna dohot malena ilala ia, bo mangaso ia n’tong i toru ni sada batang ni ayu na godang. Di na mangaso i tarkelong ia n’tong, tai anggo tangan nia leng totop maniop sinapang parburu nia i. Inda lolot ia jabat tarpodom, bulus ngot ia arana adong sada balom na songgop i uncuk ni sinapang nia i. Inda be da, dung i celok ia satongkin balom i, torusma ibingkaskon ia sinapang nia i: ”dor”. Dungi, madabu n’tong balom i: ”puk”, pas tu jolo nia. I joloi ia n’tong balom i laos mikim-mikim arani sonang na roa nia.
Di ari na lain, “Si Bisuk Na Oto” kehe muse ia manjala tu batang aek. Dung tolap tu batang aek an, manjala ma ia. I sampakkon ia antong jala nia i, manombo tar i topi, manombo tar tu tonga, songon i ma ia manjala marulak-ulak inda juo adong dapot gulaen. Anggo di maso i boto, inda tanggung bahatna gulaen di batang aek i, tardokdo aporas, sulum, cen-cen, siating, baung, tingkalang, lonjing, garing, abaro dohot mera. Anggo parcarito ni alak ba maso i, na marsamburetan pe panyampak niba leng na dong dei na sangkot gulaen di jala niba i. Tai biamantong muda songon i rasoki ni ibana dompak, bope usaho ma i dalankon. Lahle baya, mang get kotu ari tai baluang leng na so marisi juo do pe. Tai … i mantong muda rasoki i tele, inda i sangko-sangko nida mata nia na sirlak i ma da sapasang ruak-ruak i topi ni aek i dompak mangkais-kais manjalaki panganon, oni i topi ni batang aek i muse tarida di sia gulaen na bahat dompak marsiradu panganon di si. ”Inang goisnang na topek n’tong na sakali on”, ima gakku obar na ro i bagasan roa nia. Inda na i palolot-lolot nia be, na bulus i sampakkon ia ma jala nia i, i agak ia satonga ona tu darat, oni satonga na i muse bonom i topi ni batang aek i, asidunganna tarjala ruak-ruak dohot gulaen sasampak. Ngabentong, ia pe na muli ma tu huta jinjing ruak-ruak dohot gualen laos mikim-mikim muse arani sonangna pangaroa i nia. Lahle pior, peto mantong “Si Bisuk Na Oto” tele ale pamasa.
ALAK NA OTO NANGKAN MARDANGOL
Sapetona, madung marsak do roa ni sada-dua “alak na bisuk” boto pasari-sari parange ni “Si Bisuk Na Oto” on di Mandailing sian na jolo, tardok do ompungta i Willem Iskander (1840-1876). I bagasan ni sada buku karangan nia i ma “Si Bulus-Bulus Si Rumbuk-Rumbuk” i, adong sada ende-ende na margorar ”Ajar ni Amangna di Anakna na Kehe tu Sikola”, isi na patidaon por ni roa ni ibana anso daganak na marsikola ringgas ma nian marsipoda so marbisuk. Ison ita suratkon mulak sadebana:
Ende-ende ni ompungta Willam Iskander i marisi pituah ato sipaingot di ita bahaso dakdanakta angkon na i pasikola do so marbisuk, so ulang leng maoto songon “Si Badu Olo”, dos dohot mei gakku songon “Si Bisuk Na Oto” i. Ning kalak sadebana, muda alak na so ra sikola dohot “alak na losok marsiajar” nangkan jadi alak na oto mei pala, inda dong gakku labona, bope tu iba nia, ulang-ulang ma jolo tu simatobang dohot koum-sisolkot nia sasudena.
Muda iba na oto boto nangkan i paciah-ciah dohot i paoto-oto alak sajo mei, tinggal dangolna doma jiba, labona ji alak. Ngadahe dodas dei ita bege alai dakdanak i atia marmayam taro marsirisaan dohot dongan-donganna mandok obar: ”sate soto mate na oto”, ninna adi. Pandok ni alak na bisuk: ”pangkal ni si dangolan di sada-sada jolma i di hangoluanna, ima oto i”.
Olo pe songon i da ale dongan-dongan pamasa na bisuk-bisuk, ulang ita dok ”Si Bisuk Na Oto”, ”Si Badu Olo” atope ”na oto ma ho” tu koum-sisolkotta, arana ra dei naron mambaen parbadaan, martongkari sanga martenju dibaensa. Arani i jago ita da dongan-dongan so rap rumbuk be ita sasudena na rap mangolu i portibi on, tarlobi-lobi ita sude alak Mandailing na markoum-sisolkot.
Salain ende-ende nangkinondi, adong muse sada na i ende-ende ni ompungta i Willem Iskader na marsipaingot di ita anso ulang lupa paingot daganakta manjalai “bisuk na peto”. I ma na dong i bagasan ni ende-ende na margorar ”Mandailing”. Ende-ende on i tuliskon ibana atia di Adian Bania (Mandailing Godang), dompak so kehe ibana tu Bolanda get paincat sikola arani dapot bea siswa. Dua bait ende-ende i sian parbalakang songon on :
Satontang tu son, bolas dokonon ompungta i Willem Iskander na santak por roa ni ibana pabisuk bangsonta i, ima so ringgas na ibana mambaen ende-ende so adong ingot-ingoton ni alak na bahat. Sampe sannari boto leng na bahat dope alak Mandailing na mangingot ompungta i Willem Iskander anak ni Raja Tinating i Pidoli Lombang, inang ni ibana Si Anggur (boru Lubis) sian Rao-rao, ima sada kampung i siborang aek Batang Gadis inda dao sian kampung Tambangan di Mandailing Julu. Ibana unjung marsikola rakyat na i pajongjong ni Bolanda di Panyabungan, dungi manjadi guru di si. Arani ompungta i Willem Iskander on bolas dokonon sasada “alak na bisuk” boti pintar muse, i ma da na mambaen ibana dapotan bea siswa so paincat sikola tu Bolanda. Dung do ibana sikola di si, tai ambaen jotjot na ibana urang sehat, i ma da so inda tarpalalu be sikola i. Arani i mada so mulak ibana tu kampung. Inda piga taon dung i, ibana mambaen sada sikola i Tano Bato, Kayu Laut. Godang do haropan ni ibana so sikola on pala bisa mambaen “alak na bisuk” murmabahat i tano ruranta an, i ma na ni dok kalak juo tano omas sigumorsing Mandailing, na martua sapanjang.
Pandok ni “alak na bisuk” sadebana, ninna ende-ende ato kesenian ni sada-sada bangso i hum bahat dei jaotna ji alai umpado sejarah ni alai, arana i sifatna umum. Sejarah i ning kalai hum na marurusan dohot sada-dua parhalan maia i, oni inda muse na dapot jiba sanga dia na petona, arana ning na sada songon on, tai ro ning na lain na i inda na songon i muse. Anggo ji alak na malo marende-ende i, muda ibana giot mancaritoon sasada parhalan i, gakku inda na ponting ji sia sanga unjung ato inda unjung sasada parhalan i tarjadi songon na dong di bagasan ni ende-ende i, arana na ponting ji sia, ialap akal niba sanga inda isi dohot antusan ni ende-ende i. Oni musengtong, sian bait na sada tu bait na lain, na dong di bagasan ni ende-ende i, angkon na solkot do hubunganna, ira-ira tarsongon andor na marjalikot-jalikot. On ma da na i dok ni alak Barat: ”Poems are supposed to cohere”. Satontang tu son, i ma da gakku so ende-ende atope kesenian na i baen ni alak na malo maruti-utian i adong arti dohot jaotna ambaen ji alak na bahat. Oni bisa muse ninna paias utok-utok, boti palidang dot palambok ate-ate ni jolma; na mambaen kalai so mur marosu, marsada, oni marsiolong-olongan. Muda dung bisa do songon i pala, pado adatna inda nangkan ra i be sasada jolma i mambaen tilako tu koum-sisolkot nia dohot banua inganan hangoluan ni alai sasudena di portibi on.
I ma da aropku sada dalan na nida ni ompungta i Willem Iskander maso i, anso marbisuk ita sudena alak Mandailing na markoum-sisolkot samatua. Botima !!!
Gandoang, 2 September 2009
Majalah Bina Warga HKI Online / e-magazine: Bahan Jamita Bina Warga Bulan Januari 2009
Jamita Tahun Baru
Tgl. 01 Januari 2009
Nats : Psalmen 23 : 1
Pdt. Dr. Burju Purba
Huria ni Tuhanta nahinaholongan di bagasan goar ni Tuhanta Jesus Kristus. Selamat Tahun Baru ma di hamu saluhut na. Tapuji ma Debata Amanta Pardenggan Basa napatariparhon hita sian taon na salpu tu taon naimbaru, taon 2009 on. Mansai godang do na masa di taon naung salpu natabolus. Angka na masa natabolus i, sipata do mambahen hita marsak, maheu, alai laos godang do i tongtong mambahen hita marlas ni roha. Di taon 2009 on, ndang taboto dope aha nanaeng masa. Molo tapamanat godang ni hamaolon na taadopi di taon na salpu, olo do lomos rohanta mandalani taon 2009 on. Laho papos rohanta mamongoti taon 2009 on, diarahon do hita asa marhaposan holan tu Tuhan Debata Amanta Parmahan na denggan i. Tadok ma:
JAHOWA DO SIPARMAHAN AHU
Ende pujipujian dohot panindangion do on. Nunga sai diendehon angka na porsea on marribu taon na salpu sahat tu sadari on. Jumpang hita do di ende pujipuji on haporseaon na togu, haporseaon na so hea mose, haporseaon na tongtong imbaru, haporseaon na tongtong mangolu. Ende pujipujian on parjolo sahali diendehon Raja David. Di bagasan ende on dihatindangkon ibana do pangalamanna di panarihonon dohot di pangaramotion ni Debata di ngolu ni angka na porsea di Debata. Songon panindangion ni Raja David dohot panindangion ni angka na porsea mulai sian marribu taon na salpu, songon i ma nang hita naeng tongtong marpos ni roha di panarihonon dohot di pangaramotion ni Debata di ngolugnta. Di namangalangka hita mamongoti taon 2009 on, unang hita lomos, tahatindangkon ma mandok:”Jahowa Siparmahan Ahu”. Molo tahatindangkon Jahowa do Siparmahan ahu, ondo natahatindangkon:
1. DITONGATONGANTA DO DEBATA.
Huria ni Tuhanta nahinaholongan di bagasan Goar ni Tuhanta Jesus Kristus. Di tingki ro Panurirang Samuel tu Betlehem mangalului sahalak sian anak ni si Isai naung miniahan ni Debata, dipaudur si Isai do anakna pitu halak di jolo ni Panurirang ni Debata. Didok Panurirang Samuel tu si Isai:”Holan on do angka anakmu?”. Dialusi si Isai:”Tinggal dope ianggo siampudan i, jala idama, marmahan birubiru do ibana”.(1 Sam 16: 11). Di jampalan na di dolok Judea do si David rap dohot angka dorbiana uju ro Panurirang Samuel manopot si Isai amana i.
Songon sahalak na hea mangolu di tongatonga ni angka dorbiana si David, tontu mansai tangkas do diboto ibana aha do ulaon (peranan) ni sada halak Parmahan na mian di tongatonga ni angka dorbiana. Ndang hea ditadingkon ibana angka dorbiana; diarahon ibana do sude dorbia i tu jampalan na lomak dohot mual na tio, ditogutogu ibana do sude dorbia i mardalan mamolus angka dolok dohot rura asa unang adong na lilu manang madabu tu lombang na holom.
Sian pengalamanna songon sahalak parmahan, na tongtong mangaramoti dohot manarihon nasa na ringkot di dorbiana, ido mangonjar si David mangendehon jamita on mandok:”Jahowa do Siparmahan ahu”. Sadarion, rap hita mangendehon: “Jahowa do Siparmahan ahu”. Marlapatan, adong haporseaon na manongtong di hita paboa di tongatonganta do Debata Parmahan Nasumurung i. Rap do hita dohot Debata, mangolu do Debata, Ibana do manggomgom jala guru di Ibana do saluhut na nasa na adong. Ala di tongatonganta do Debata, gabe ngolu na arga (na berarti) ma ngolunta. Molo so Debata di ngolunta, tung na so marlapatan do sude nasa natahalojahon, ndang marlapatan nasa na dapot hita, ndang marlapatan nasa cita-cita dohot pangkirimonta.
Parmahan Nadenggan nahinatindangkon ni Raja David di Pesalmen on, laos i do Debata na mandok tu hita sadarion:”Ahu do Parmahan na denggan. Diseahon Parmahan na denggan i do hosana humongkop angka birubiruna”(Joh 10:11). Di Tano Palestina, ditanda Parmahan do sude birubiruna, jala ditanda birubiru i do nang Parmahan i. Songon i do nang Tuhanta Parmahan nadenggan i, ditanda Ibana do hita ganup marsadasada na pinarmahanna. Diseahon Ibana do hosana mate di hau pinorsilang i asa mangolu hita. Ido mambahen hita marlas ni roha jala marolopolop gabe napinarmahanna, lumobi ma di na mangalangka hita mamongoti taon 2009 on.
2. DISARIHON DO NASA NA RINGKOT DI HITA.
Songon Parmahan na denggan, Debata do panogunogu, pangubati dohot pangaramoti di hita (di Huriana). Songon Ama Parasiroha, sitompa langit dohot tano, ro di nasa isi na, ndang olo Debata paloashon hita angka nahinongkopna hurangan di bagasan ngolunta. Nionjar ni holong ni rohana na so martudosan i, diparade do nasa na ringkot tu daging dohot tondinta siganup ari. Marhite i, tung pos do rohanta mandok (songon Raja David):
“Dipatongon do ahu tu jampalan angka na lomak,
Ditogutogu do ahu di lambung aek hasonangan.
Dipasabam do rohangku” (Psalmen 23:2-3).
Di masyarakatta na hatop mubauba on, mansai torop do donganta di portibion na joujou mangido asa malua nasida sian ragam ni hamaolon na pasorat nasida. Deba sian nasida mangido dame ala sai susa pangkilalaanna; deba mangido sitiopan ala gale haporseaonna; deba mangido pangurupi ala gale pangkilalaanna; deba mangido apaulapul ala marsitaonon; deba mangido sipanganon-siinumon, parabiton, inganan (jabu) ala pogos nasida. Torop do sian nasida na mandele ala so dapot angka napinangido nasida i.
Mauliate ma di Tuhanta napasahat hatana tu hita marhite jamita sadarion. Di jamita sadarion, dipabotohon tu hita paboa holan “SADA” do na olo mangalusi jala na tuk mangalehon saluhut na na ringkot dohot na tahirim di ngolunta, ima Debata Jahowa Parmahan Nadenggan i. Ido na hinatindangkon ni Raja David na mandok:
"Hulului do Jahowa, jala dialusi ahu,
Jala dipalua ahu sian angka hagogotanhu sudena,
Joujou do na dangol on, gabe ditangihon Jahowa,
Jala dipalua do ibana sian hagogotan sudena.
Dai jala ida hamu ma denggan basa ni Jahowa,
Martua ma baoa na marhaposan tu Ibana”.
Tumangkas sian panindangion ni Raja David on, Tuhanta Jesus sandiri mandok:”Ahu do roti hangoluan i” (Joh 6:35). Diparmahan Tuhanta do hita. Diparade do saluhut na na ringkot di hita, mulai sian na mangalangka hita sahat tu namandalani taon 2009 on. Unang ho mabiar mangalualuhon saluhut na na ringkot di ho tu Debata Parmahan Nadenggan i. Amen.
Jamita Minggu : Tgl. 04 Januari 2009
1 Musa 41 : 25 - 27
Pdt. Dr. Batara Sihombing,
Univ. Yale - Amerika Serikat
Dipalumba Debata do tu Hita
Topet di mula ni taon on, ima di ari Minggu na parjolo di taon 2009, dipakulingi hata ni Debata hita laho mandalani ari-ari ni ngolunta saleleng di taon na imbaru on. Alai ndang holan tu taon 2009-on hita dipangkulingi Debata, alana turpuk ni jamita sibegeonta sadarion tong do gabe lumba-lumba ni Debata di saleleng ngolunta, asa marbisuk jala margogo hita mangodopi ragam ni na masa di ngolunta on. Jadi gabe tangkas ma taboto, ndang hea dipaloas Debata jolmai gabe lilu jala bobonosan molo masa angka hamaolon, parungkilon, arsak ni roha nang las ni roha di ngolunta on. Alani do adong hata ni Tuhan Jesus na mandok: ibana do dalan dohot hatigoran. Manang ise na ro tu Tuhan Jesus Kristus sai mardalan di dalan hatigoran do. Antong, nang hita pe saluhut ruas ni Tuhanta, disungguli Tuhanta hita apala di bona ni taon on asa manatap hita tu Tuhan Jesus dalan hatigorani jala mual ni pasupasu di ngolunta.
Di turpukta tangkas do didok si Josep tu raja ni Misir, ima raja Firaun, na Debata do paboahon tu raja Firaun marhite nipina na naeng pamasaon ni Debata hadumaon dohot haleon di tano Misir (ay 25,28,32). Pola dua hali raja Firaun marnipi taringot tu pitu lombu na denggan na marlapatan pitu taon hadumaon di tano Misir, jala pitu lombu na marniang jala na roa na marlapatan pitu taon haleon di tano Misir (ay 32). Jadi mansai gomos do boaboa na sian Debata na naeng pamasaonna di tano Misir. Dipalumba Debata do tu raja Firaun na naeng pamasaonna (ay 28). Mansai tangkas do dipatorang si Josep di joloni raja Firaun: masa ma pitu taon hadumaon jala ihut tusi muse masa pitu taon haleon, gabe lupa ma sude hadumaon i, jadi pansing ma tano i bahenon ni haleon na soluk i (ay 29-30).
Alai na bisuk do raja Firaun. Ditangihon ibana do lumba-lumba na sian Debata na ro marhite nipina jala na pinatorang ni si Josep lapatanna. Mansai terkesan do raja Firaun tu parbinotoan dohot bisuk ni si Josep na sian Debata (ay 39). Jala si Josep, halak na tigor jala na serep i, dihatidangkhon ibana do na so ibana mual ni habisukon alai Debata do na mangalehon alus tu raja Firaun (ay 16). Dirajumi si Josep do dirina naposo ni Debata, alani do ndang olo ibana hira na bisuk manang na pistar, alai Debata do mual ni hapistaran dohot habisukon. Jadi Debata do sipujion dohot na sangap, nda gabe jolma manang naposoNa sipujion. Jadi nang pe di hurungan si Josep tingki i (1 Musa 41: 40:14) jala dijou tu adopan ni raja Misir na marhuaso, tong do serep rohana, ndang hisap di popularitas alai dihatidangkon ibana do na Debata do patorangkon, ndang ibana sandiri. Hape godang jolma di portibion holan mangalului hasangapon, ndang olo patutoru diri. Suang songoni ni Gareja, mansai jarang do halak olo mangula tanpa dikenal, mangelehon tanpa diketahui. Sabalikna, sai jabatan ma talului, pola martaon-taon hita di sada jabatan jala las rohanta ala hita torus maniop jabatani di huria, jala ujungna gabe hita ma ditanda halak. Gabe sumurut ulaon ni Tondi di tonga ni huria na mangalehon karunia pelayanan tu angka dongan pangula nasing laho pagodangkon huria i, hape hita ndang olo marganti. Hira punguan sarikkat manang punguan marga nama huria i. Boha ma gabe huria na bertumbuh sisongoni? Ai gabe hita do na sangap jala marhuaso, ndang Debata be. Suang songoni tingki pasahat silehonlehon hita tu huria ni Tuhanta, na mangalehon tu Debata do hita. Jadi ndang pola botoonni halak sadia godang tapelehon, manang sadia pe na boi tapasahat. Hape molo masa pesta di Gereja laho papunguhon dana, tapamasa do lelang, gabe tarida ma sadia godang na talehon tu huria, jala dipuji angka dongan ma hita jala las rohanta. Ujungna hita ma tadok sisuan bulu di huria i ala hita naung berjasa manang mangalehon godang tu huria i. Hape taingot ma songon dia mangalehon tu huria songon na nidok ni Tuhan Jesus di Matius 6:2-4. Ala Jesus do raja ni huria, ibana ma taoloi laho mangula dohot mangalehon silehon-lehon di huria songon hataNa di Matius 6:2-4. Unang tapangke pingkiranta jala hisap ni hajolmaon. Serep ma hita songon si Josep asa dao hita sian angka parsoalan na mambahen hurianta on marpengpeng.
Ditangihon jala dioloi raja Firaun do lumba-lumba na sian Debata. Dos ma on songon hata ni natuatua na mandok : Tinallik bulung sihupik, pinarsaong bulung sialla. Unang sumolsol di pudi ndada sipaingot na soada. Manat do dirajumi raja Firaun boaboa sian Debata. Serep do rohana mangoloi hata ni Debata jala ujungna malua ma halak Misir sian haleon potir na mansai dokdok. Jadi on do tong tanda ni uluan na bisuk, ditangihon sipaingot, dioloi Debata, jala dipingkiri na porlu tu angka rakyatna. Uluan na bisuk ima halak na olo paserep rohana mambege dohot mangoloi hata ni Debata. Molo so olo be uluan mambege hata ni Debata, ima tanda ni nanaeng masa angka haporsuhon dohot haleon. Suang songoni do nang di bagasta be, ima diangka keluarga ni halak Kristen. Molo so olo be serep rohani angka amangta dohot inangta laho mangoloi hata ni Debata, angka hamaolon dohot haporsuhon na ma songgop tu keluarga i. Suang songoni do nang di hurianta be. Molo so serep be rohani angka pangula laho mambege dohot mangulahon hatani Debata, angka parbadaan, hosom, late, teal, dohot angka hamaolon nama songgop tu huria i. Antong sipasidingon do roha na jugul laho mangulahon hata ni Debata asa dao angka hasusaan dohot parungkilon sian keluargata dohot punguanta. On ma lumbalumba ni Debata di ngolunta dohot di huria apala di bona ni taon on. Dua do gongdangna: ulahon hata ni Debata malua asa ma hita sian parmaraan, alai molo so tatangihon hata ni Debata gabe songgop ma tu hita parmaraan. Jadi kata kunci ima ulahon hata ni Debata.
Dipillit raja Firaun mangoloi Debata (ay 32-37). Didiori rohana ma sada halak na pantas jala na pistar marroha, sipabangkitonna patotahon tano Misir i laho mangulahon lumba-lumba na sian Debata. Dipillit ibana do si Josep laho patotahon ulaon i (ay 33-34). Didok si Josep ma asa dibahen pangaradeon saleleng pitu taon hadumaon marhite na dipapungu saparlima sian tano Misir angka sipanganon dohot eme bahen sipanganon sogot. Jadi adong ma bohal ni tano i tumagam na pitu taon haleon i na laho songgop sogot tu tano Misir asa unang mate so mangan isi ni tano i. Mansai denggan hian do rencana on di roha ni raja Firaun dohot roha ni angka naposona sudena. Pola do didok raja Firaun na so adong jumpang nasida parroha songon si Josep di tano Misir, sahalak na bisuk jala disonggopi Tondi ni Debata (ay 38). Ala dipatudu Debata do bisuk tu si Josep gabe dipabangkit raja Firaun do ibana gabe uluan di tano Misir songon wakil ni raja Firaun laho manguluhon tano Misir (ay 40).
Mansai muba do tutu ngolu ni si Josep di tano Misir ala hot ibana satia mangoloi Debata. Nang pe di hurungan ibana satongkin manaon na porsuk alani hatigoranna alai dipalua Debata do ibana sian hurungani. Olo do sipata molo satia manang tigor hita mangoloi hata ni Debata gabe sisogo hita di angka dongan. Molo masa pengalaman sisongoni di ngolunta, satia ma hita torus di bagasan hata ni Debata manang hatigoran. Manatap do Debata di angka hamaolon na taadopi, ndang sadia leleng patuduhononni Debata do hasitonganna dohot panguripionna tu hita. Unang hita sumurut mangulahon na denggan dohot na tigor di bagasan pangoloion tu Debata.
Tangkas do muse sian turpuk ni jamita on songon dia pangurupion ni Debata tu hita jolma. Mansai balga do pasupasu ni Debata na pinatuduNa tu raja Firaun. Toho ma Debata mual ni pasupasu. Nang di ngolunta pe, Ibana do mual ni pasu-pasu di hita. Diparmahani do hita manipat di taon na salpu, jala nang di taon 2009-on pe rade do Debata pasahat pasupasuNa tu hita. Turpukta patorangkon songgop pasupasu ni Debata tu hita molo marbisuk hita mangoloi hataNa. On do na mansai porlu taantusi asa songgop pasu-pasu ni Debata tu hita nang tu hurianta HKI. Asa dihilala ruas ni HKI pasupasu na sian Debata, inna roha porlu do hita merenungkan ragam ni pelayanan di HKI. Isarana, nunga sude ulaonta di huria dohot program ni huria patuduhon sangkap ni Debata? Porlu serep rohanta mambege soara ni Tondi Debata. Atik na holan cita-cita ni hajolmaon do nuaeng nataula di tonga ni huria, porlu serep rohanta mamereng. Adong saotik sunggul-sunggul sipasahaton: tudia do gumodang tapangke hepeng ni Tuhani di huriaNa, tu jolma do manang tu benda na mate, isarana gedung Gereja? Marratus juta boi tapapungu laho membangun gedung Gereja alai hea do tapapungu tong marratus juta laho membangun haporsean ni angka ruas? Molo holan membangun gedung do tapangke hepengi, aha ma naboi bahenon ni gedungi laho pasangap Debata? Holan inganan marminggu sahali saminggu do i, ipe holan dua jom do. Taingot ma hata ni Tuhan Jesus tu angka siseanNa di Markus 13: 1-2, tingki didok sieanNa tu Ibana taringot ulini jala balga ni joro ni Debata. On do didok Jesus, marumpak do annon sude angka batu ni joro i (Markus 13:2). Bangga do halak Yahudi di hinabalga joro ni Debata na pinajongjong nasida, dos ma songon las ni rohanta molo balga dohot megah gedung ni Garejanta alai ngolu ni angka ruas sursar godangan. Alai Tuhan Jesus raja ni huria i, mate ibana di hau pinarsilang na laho paluahon jolma do, hita angka ruasNa. Porlu tapingkiri boha membangun ruas ni huria, porlu rade hita papunguhon dana marratus juta laho melayani manang membangun hapoersoan ni angka ruas ni huria asa bidang diantusi jala satia dipangoloion.
Hea do tingki di Yunani ahu dipaboa halak Yunani tu ahu na hea negara Yunani dijajah Negara Islam Turki saleleng 400 taon alai ndang adong halak Yunani na meret tu Islam. Sahat tu sadarion sude do nasida Kristen. “Aha mambahen”?, ningku. Dialusi dongan on, “ala na di jabu-jabu do hami marpungu martangiang dohot patorangkhon hatani Debata. Mansai masuk hata ni Debata huparsiajari hami, jadi nang pe dijajah halak Turki hami alai hapoersean nami tong do hot”, inna ibana. Suang songoni tingki on di ingananku tinggal di Amerika, adong sahalak dongan sian Cina, dosen di Universitas do ibana di Beijing. Didok ibana, mansai maol do ngolu haporseaon di Cina ala pemerintahan komunis, diorai do marugamo. Alai lam tamba do bilangan ni halak na porsea nuaeng. Alasanna, nang pe ndang boi nasida tu Gareja alai marpungu do nasida sipsip di angka jabu laho mangguruhon hata ni Debata. Ala ringgas na nasida mangguruhon hata ni Debata, jala dioli Debata, gabe tamba bilangan nasida. Jadi nang pe ndang adong gedung Gareja alai mardalan parguruan mambege hata ni Debata, lam balga do bilangan ni halak na porsea di Cina. Sabalikna benereng di Amerika dohot di Jerman, balga-balga jala mansai uli gedung Gereja alai na marminggu holan 20-30 halak. Ia apala nahudok marhite on carita on ima asa unang holan na kosentrasi hita HKI di pembangunan gedung alai pogos hita mambangun tondi ni ruas. Molo laho gabe pasupasu do HKI, tatangihon ma hata ni Debata jala taulahon. Na marlapatan doi, tabangun ma hapoersoan ni ruasta di bagasan hata ni Debata asa gabe pasupasu hita di bangsonta, songon bangso Korea na mansai ringgas mangguruhon hata ni Debata, gabe pasu-pasu nasida di portibion. Amen.
Jamita Minggu 1 dung Ephipanias
Tgl. 11 Januari 2009
Johannes 15 : 1 - 8
Pdt. HKI Resort Medan I
Gabe Sisean Natutu
Perikop jamita on di Bibel marjudul :”JESUS DO HAU ANGGUR “. Sada perumpamaan do on, bentuk allegori. Disi disusun gambar-gambar (kiasan-kiasan) laho pabotohon maksud dohot tujuan na buni jala na asing sian isi ni perumpamaan i. Hau anggur na tutu ima Jesus. Rantingna ima sisean. Tukang porlak i ma Debata.
Perumpamaan on memuat gagasan-gagasan na berkaitan tu tema hasadaon ni Jesus dohot angka siseanNa. Hasadaon i dihatai di konteks suasana parsirangan ni Jesus dohot angka sisean i (Joh. 14; 16). Di Johannes 14 digombarhon do hasadaon masa depan di Banuaginjang (ayat 1-3, 28). Di perumpamaan on digambarhon do hasadaon ni Jesus dohot siseanNa di kenyataan hidup sehari-hari manang masa saonari di tano on.
Prinsip hasadaon i ima pandohan ni Jesus “Sai Mian Dibagasan Ahu Ma Hamu, Songon Ahu Dibagasan Hamu !” (ayat. 4). Maksud dohot tujuanna, molo mian dibagasan Jesus do boi sisean i gabe sisean na tutu (menjadi murid yang benar), angka na mambahen marsangap Debata marhite na mamparbuehon godang.
Jesus Do Hau Anggur Na Tutu (ayat 1, 4)
Di Bibel Padan Na Robi dikiashon do Israel songon hau anggur. Kiasan on dipake tu dua pengertian. Parjolo, Israel ima hau anggur na songon bayangan. Jesus do Hau Anggur na tutu. Hamalimon ni Israel (2 Musa 19 : 6) bayangan ni hamalimon ni Jesus. Israel ndang boi paluahon dirina, alai Jesus do na paluahon Israel. Paduahon, Israel songon hau anggur dalam pengertian degenerasi (kemerosotan). Israel hau anggur na lambang, na liar, na sega ala na mangoseose tu Debata (Jer. 2:21; Hes. 15; Hosea 10:1). Israel ndang hau anggur na tutu. Jesus do hau anggur na tutu, ima na sian Debata, na dibagasan Debata jala na mambahen marsangap Debata (Pah. Joh. 8:42, 54; 17:4).
Digotap Na So Marparbue, Dipaias Na Marparbue (ay. 2)
Tujuan manuan hau anggur ima asa marparbue na godang. Ranting na so marparbue ndang marguna, gariada manegai tu ranting na asing. Ala ni i ingkon di gotap. Judas Iskariot sada ranting na so marparbue, na manegai ala manjehehon Jesus. Di gotap do ibana sian punguan sisean ni Jesus (pah.Mat. 26:24).
Dipaias ranting na marparbue asa lam godang parbuena. Angka sisean, asing ni si Judas Iskariot nunga dipaias (pah. Joh. 13:10). Ias sisean i binahen ni hata ni Jesus (Joh.15:3). Hinorhon ni hata i lam polin, bulus roha, ngolu hasiseanon nasida, gabe marparbuehon godang jala torus ganda. Tarida do i lumobi dung haroro ni Tondi Parbadia.
Mian ma Dibagasan Jesus (ay. 4-6)
Mian di bagasan Jesus mengungkap hubungan ni sisean dohot Jesus. Songon ranting na lohot tu bona, songon i ma sisean ingkon lohot (menyatu) tu Jesus. Di pangido Jesus kesatuan timbal balik, “Sai mian dibagasan Ahu ma hamu, Songon Ahu dibagasan hamu” (ay. 4). Songon bona ni hau sebagai sumber hangoluan na menyalurkan zat tu ranting, songon i do Jesus mual ni hangoluan di sisean (pah. Joh. 10:51). Jesus nunga ro mangalehon hangoluan (Joh. 10:10). Asa adong hasadahon na timbal balik, ingkon mian ma sisean dibagasan Ibana. Songon ranting na respon manjalo zat hangoluan sian bona, songon i ma sisean respon manjalo hangoluan sian Jesus. Jadi mian dibagasan Jesus lapatanna menyatu tu Jesus jala marhangoluan sian Jesus.
Molo menyatu tu Jesus, marhangoluan sian Jesus do boi sisean marparbuehon godang. Di luar ni Jesus ndang adong hatamaon gabe sisean jala ndang tarbahen marparbue. Dang tarulahon manang ise hasiseanon molo di luar ni Jesus. Alai molo marojahan manang tergantung do tu Jesus tarula sisean ido manang aha, laos marparbuehon godang (pah. Joh, 14:12).
Jumpang Manang Dia Pe Dipangido (ay. 7)
Sada tanda na mian dibagasan Jesus ima mian hataNa bagasan sisean. Artina, sisean respon, manjalo, manghangoluhon hata ni Jesus. Molo mian hataNa dibagasan sisean manjamin jumpang manang dia pe dipangido. Aha na dipangido ima angka aha na nidok (pinangido) ni hata ni Jesus na mian dibagasan diri ni sisean. Tontu aha na dipangido hombar ma i tu lomo ni roha ni Debata, ndang manang aha na hombar tu lomo ni roha ni sisean (pah. ay. 16 ; 14 : 13 ; 16 : 23 ; 1 Joh. 3 : 22 ; 5 : 14). Manang dia (manang taringot tu dia) hata ni Jesus dibagasan sisean i gabe saut marparbue marlompit ganda (pah. Mat. 13 : 8).
Marsangap ma Debata (ay. 8)
Sada tujuan ni ngolu na marparbue ima asa marsangap Debata (pah. Mat. 5 : 16 ; 1 Kor. 6 : 20 ; 1 Pet. 4 : 16). Sisean na marparbuehon ganda mambahen ganda marsangap Debata, Alana sian parbue nasida nyata kehadiran dohot ulaon ni Debata sebagai tukang porlak (siparnampuna).
Gabe Sisean Natutu (ay. 8)
Molo mian di luar ni Jesus jala so marparbue ndang sisean na tutu jala ndang tutu sisean. Molo mian dibagasan Jesus jala na marparbuehon godang do sisean na tutu (pah. Joh. 13 : 35).
1. Gabe Sisean Natutu Ma
Sude halak Kristen nunga gabe sisean ni Tuhan Jesus (pah. Mat. 28 : 19 ; Joh. 8 : 31 ; Ul. 6 : 1). Alai sisean ndang sembarang sisean ndang sisean na lambang, na liar, na so marparbue. Sisean na so tutu do i, jala ndang tutu i sisean. Dipadiri do halak Kristen gabe sisean na tutu jala na tutu sisean.
2. Mian ma Dibagasan Jesus
Asa gabe sisean na tutu ingkon mian do dibagasan Jesus. Ndang marsigantung tu jolma, arta manang portibi, alai marsigantung tu Jesus. Tongtong adong kontak dohot Jesus, ima kontak antar tondi. Artina kontak antara tondinta tu tondiNa, rohanta tu rohaNa. Kontak i adong marhite tangiang, penghayatan di hata ni Debata (pah. Mrk. 1 : 35 ; Luk. 2 : 19). Tu angka na manangihon / na manghangoluhon hata ni Debata dohot ngolu na martangiang do songgop Tondi ni Debata. Laos Tondi ido na manuan manambori gabe tarbahen mian hata ni Debata di hita. Dibagasan pengalaman na songon ido hata ni Debata gabe hadirionta (nataparmudarhon – natapardagingkon).
3. Mambahen Marsangap Debata.
Ia sisean na tutu ima na mambahen marsangap Debata. Halak Kristen dipadiri asa gabe sisean na mambahen marsangap Debata. Molo so mambahen marsangap Debata ndang sisean na tutu. Sude ma halak Kristen mambahen marsangap Debata. Songon dia asa marsangap ? Sude marparbue. Ndang asal marparbue, alai marparbuehon na godang jala “torus ganda”. Torus mamparbuehon Jesus, ima manjamitahon hataNa dohot holongNa marhitehite hata dohot pambahenan.
Jamita Minggu 2 dung Epiphanias
Tgl. 18 Januari 2009
2 Musa 6 : 1 - 7
Pdt.Marhasil Hutasoit, M.Th
Pendeta HKI Resort Siantar II
Nang pe mangadopi parungkilon bolon: isara ni manuhuk boban na dokdok, rodi (kerja paksa), parhatobanon, ndang sai pintor tangkup be halak manjangkon pangurupion. Boi do ala ndang masitandaan, boi muse do ala naung mandate gabe luhut angka pangurupion dirajumi ndang sadia marguna be mamboan hamubaon. Isara ni halak na naeng mogap maol toguon. Manggarpasi hinorhon ni biarna, laos gabe mangaithon pangurupi i tu toru. Hinorhon ni i, pangurupi ndang holan mangoloi pangidoan ni namarungkil alai boi masa do nang marhite pambahenan na koras.
Marhite i ma molo naeng tolhas hamubaon/panoguon ingkon risihanta ma i sian dua panatapan ima sian hadirion/gogo ni pangurupi dohot sian panjangkonon ni na marsitaonon. Isara ni halak na martopap ndang tupa dohot sabariba tangan; ingkon masijangkonan do na patupahon dohot na marsaulihon. Ndang boi jolma i malua sian parungkilonna so mangasahon Jahowa ai mardonganhon Ibana do dapot gogo maninggalhon inganan parungkilon bolon mamongoti huta bagabaga na so jumpa di tano on.
2. Impola sipahembangon di jamita
a. Jahowa manopot bangsoNa. Sian Jahowa do haroroan ni gogo na tuk paubahon. Tung so tolap jolma i do mangatasi nasa parungkilon na songgop di ngoluna, ai gari na mura boi gabe maol; parsaulian hian pe boi do putor gabe hamagoan. Molo ro Jahowa mangantoi na masa di ngolu ni bangsoNa ndang holan sitaonon i na muba gabe las ni roha, alai botoonta ma gari angka parungkilon i pe boi diuba. Mardongan Jahowa do jumpa panghirimon ia di balik ni hamaolon na masirainrainan on, laos boi gabe parhitean mangebati inganan na so tinagam ni roha.
Nang pe sai jotjot hita holsoan manimbangi gogo na so sadia, alai haroro ni Jahowa mamboan panghirimon. Laos haroroNa i patandahon dia do boban na patut sipasidingon jala dia na ingkon porsanon. Ingotonta ma hata ni ende na mandok: “Dung ro Jesus i patar ma tu au, gogoNa sude, holongNa di au! Ibana haposan, haporusan ... (B.E. No. 192).
Sopot di bona ni taonon ditopot do hita ganup jala dipabotohon naung ro Jahowa jala gabe gogo patukhon haboionta. Ndang holan hita be na sari di angka na tahaporluhon alai sumurung sian i dope, ai nunga ro Ibana gabe panogunogu di saluhut langkanta. Ndang holan sian hamaolon hita toguonna, alai di bagasan hamaolon i pe dohot do Debata mandongani jala patukhon gogonta.
b. Dipatandahon do diriNa sitompa jala nampuna saluhut na adong. Marulak loni do dipatandahon ia panogunogu sihaposan jala siihuthonon i, ima Jahowa. Goar i papatarhon hadirionNa na so tinopa (Yehovah atau Jahweh, nama pribadi Allah menyatakan keberadaan diriNya sebagai sumber kehidupan yang kekal, Ia yang ada dan akan tetap ada yang keberadaanNya tidak akan tergantung oleh sesuatu apa pun), jala na Pangaramoti (Yehovah Roi, Allah gembala dan pemelihara). Hadirion na tontu (Yehovah Sabaoth) jala na tuk pangasahonon (Yehovah Melek). Hasangapon jala hamuliaon na so hatudosan i mangerbang tu saluhut nasa na mangolu gabe boi dijou goarNa nang pe marhite pandohan nang pangantusion na marragam. Marhite hapapatar ni hadirionNa tu halak na porsea mandalani ariari ni ngolu na gok harunduton on di bagasan pos ni roha so pola mandate binahen ni maolna. Mardonganhon Jahowa godang dope sipatandahonna tu hita marhite angka ulaon. Laos mardonganhon Jahowa patandahononNa bogasta tu na humaliang asa tuk ihuthonon jala gandahonon ni sundut na umposo.
c. Dipabotohon do huaso dohot hagogoonNa. Namargogo do Jahowa pasauthon sangkap hatuaon i sian rongoman ni siasahon gogo. Tutu margogo do portibi on lumobi ala jotjot sala guna gabe hira na gogo idaon, alai patar ma ia huaso parsatongkinan tunduk do maradophon huaso na manongtong. Di si ma botoonta ia huaso ni Debata ndada huaso na mangalengsehon siasahon gogo. Dilean do tingki dohot tu na anggar jago patuduhon gogona sahat tu na habis gogo anggiat patar parsatongkinan do gogo na so dipangke mangihuthon Jahowa. Alai halak na tongtong mangalangka mardonganhon Jahowa sai ganda do gogona ai ndang holan monang maralohon musu gogona dohot do monang maralohon dirina, monang manaluhon hagiot ni roha na lam so tangkas pangidoanna.
d. Jahowa papatarhon na so binoto ni jolma. Sude ulaon ni Jahowa patandahon hadirionNa. Panjouon tu angka ompu ni na porsea i, isara ni: tu si Abraham, Ishak nang tu si Jakob pe gabe dalan do i asa angiat di tanda jala dihaporseai nasa na tinompa i Jahowa do nampuna saluhut sian na adong di mulana sahat ro di ujung ni tano on. Alai nang pe songon i ndang tuk singkop panandaon ni jolma tu Debata. Boha ma singkop panandaon ni na tinompa tu na manompa! Boha ma boi singkop na sangombas mangolu mananda na hot mangolu ro di salelengna! Dibahen i do didok Jahowa “alai ndang dipabotoboto nasida ianggo goarHu Jahowa”, lapatanna, ndang na so hea be dibege nasida, jala ndang na so hea ditanda nasida Debata andorang so i, alai ndang singkop dope panandaon i ai marudut dope ulaon ni Jahowa na so tuk sude botoon ni saluhut sundut isi ni tano on. Nang pe songon i ndang na diorui Jahowa gogo dohot hasangaponNa maradophon siihuthon Ibana alai gabe sipatondit do i asa ganup na porsea i ringgas mangihuthon bogas ni Debata songon dalan manambai panandaonna. Ganda bilangan ni jolma, jala ganda taon ni ngolu na pinasahat ni Debata laos i do sipataripar asa lam patar pangiringon dohot hadirion ni Jahowa nampuna saluhutna nasa na di tano on. Molo burju taihuthon Tuhan i tambaanNa do di hita panandaon dohot pos ni roha mandalani ariari ni ngolunta di tano on. Asa ndang holan tamba bilangan ni taon sambing alai tamba pos ni roha, tamba gogo jala tamba matoras jala tang maradophon gogo ni portibi pangela parsatongkinan on
Disosohon turpuk on do tu ganup siihuthon Jesus asa lam ringgas pasolhot dirina tu Debata. Marhite i ma tangkas botoonta na so holan hita manarihon na ringkot di ngolunta on, jala lam tomos ma rohanta mangalangka mandalani taon on ai boi do hita jumpa dohot Ibana marhite tangiang, marhite ulaon siganup ari gabe margogo ma hita manatap tu ari/taon na naeng ro laos ganda tua dohot las ni roha sijaloonta marhite Jahowa. Ndang sadia dope na tajalo/na sahat tu hita nuaeng, patujolo dope i manjangkon na naeng sahat manumpahi ngolunta (apa yang kita miliki sekarang masih merupakan panjar) asa lam arga na taula di adopan ni dongan laos sitindangi di pangurupion ni Debata.
Jamita Minggu 3 dung Epiphanias
Tgl. 25 Januari 2009
4 Musa 22 : 21 - 34
Ulaon Nahombar tu Lomo dohot Sangkap ni Debata
Sejarah mandok buku 4 Musa on disurat si Musa do, marhite bukti na adong ima : Pentateukh Jahudi dohot Samaria, tradisi Yahudi, oleh Jesus dohot angka panurat di Padan na Imbaru, angka panurat Kristen kuno, angka cendekiawan konservatif zaman modern dohot bukti dibagasan buku 4 Musa i sandiri. (songon di 4 Musa 33:1-2).
Sai disurat si Musa do dibagasan buku harianna sude angka pengembaraanna di padang gurun dohot muse manusun isi buku 4 Musa i dibagasan bentuk narasi andorang hamamatena hirahira taon 1405 SM. Jotjot do Musa patandahon dirina marhite kata ganti orang ketiga jala tabereng do i dibagasan angka tulisan kuno naso pola patoruhon kredibilitasna.
Tujuan ni buku 4 Musa on disurat ima laho patoranghon boasa halak Israel ndang langsung bongot tu tano parjanjian ni Debata dung ditadingkon nasida dolok Sinai. Digombarhon buku 4 Musa on do muse pangaramotion ni Debata taringot haporseaon ni angka ruas-Na, pamaloson dohot uhumanNa ala pemberontakan, jala songon dia ma muse sangkap na saut dipatupa Ibana.
Adong onom ciri khas na manandai buku 4 Musa on, ima :
Buku 4 Musa on ima “Kitab Pengembaraan di Padang Gurun,” na patudohon mansai torang boasa bangso Israel ndang langsung tading di tano parjanjian dung ditadingkon nasida dolok Sinai, alai mengembara do nasida tanpa tujuan lobi saleleng 39 taon.
Buku 4 Musa on ima “Kitab Keluhan,” jala jotjot manurat keluhan ketidakpuasan jala keluhan pahit bangso Israel tu Debata jala taringot pambahenan ni Debata tu nasida.
Buku on patuduhon prinsip molo ndang adong haporseaon, ndang mungkin berkenan hita tu Debata. (bd. Heber. 11:6). Dibagasan 4 musa on pe boi do berengonta bangso ni Debata na tongtong maju ala porsea di Debata marhite haporseaon na togu, jala manghaporseai saluhut angka janjijanjiNa na gabe mual ni hangoluan dohot panghirimon na togu.
Buku 4 Musa on patuduhon prinsip molo sada angkatan gagal, Debata pabangkithon angkatan na asing na gabe memenuhi janjijanjiNa dohot melaksanahon misiNa.
Sensus andorang Kadesy (bindu 1-4; 4 Musa 1:1-4:49) jala sensus udutna muse di dataran Moab andorang mamasuhi tano Kanaan (bindu 26; 4 Musa 26:1-65) patuduhon ndang ala na gok hagogoon ni tentara Israel na mambahen nasida ndang bongot tu tano Kanaan di Kadesy alai alani hahurangan ni haporseaon dohot haoloon nasida do maradophon Debata.
Buku 4 Musa on jotjot do muse digoari “Kitab Disiplin Ilahi,” na patuduhon na Debata do mendisiplinhon dohot manguhum bangsoNa sandiri ditingki sai marungutungut nasida jala ndang porsea tu Debata. (bdn. bindu 13-14; 4 Musa 13:1-14:45).
Goar Bileam godangna 50 hali di bindu 22-24. Ama ni si Bileam ima si Beor. Mangolu ibana di Petor di topi sunge Efrat, 19 Km sian Selatan Karkhemis. Di Josua 13:22 ibana digoari pangarunding/ juru tenung, sahalak naso holan meramalhon ari na naeng ro alai dohot do mempengaruhina.
Ro do parenta ni Debata tu si Bileam asa lao, alai di tingki na lao ibana, rap do dohot angka induk ni Moab, akhirna marpiarpiar ma rimas ma Jahowa tu ibana ala halalaona i. Asi do roha ni Jahowa, disuru ibana do muse Bileam asa lao jala didok tu ibana asa holan manghatahon aha na naeng dihatahon ni Jahowa tu ibana. Barita taringot halode na mangkatai dison taida sebagai pelengkap na mambahen asa adong biar ni angka panurirang na lao mangihuthon angka pangajarion nang sangkap ni Debata tu nasida.
Dibagasan turpuk on, tangkas do dipatorang Bileam lao sian jabuna tu sada inganan. Bileam lao rap dohot dua halak hatobanna, na dibagasan Targum Palestina digoari si Yanes dan Yambres. Dibagasan pardalananna i, manimbil ma halodena sian dalan laho tu ladang. Suruan ni Jahowa do na naeng mangalo ibana (bdn. Job.1:6-9; Zakharia 3:1). Bileam mangalombut halodena songon na somal na masa diulahon di Timur Tengah) jala halode i masuk tu dalan na sompit di di holangholang ni angka porlak anggur, jala parik do angkupna be. Jadi dung diida halode i suruan ni Jahowa, dihapithon ma ibana tu parik, gabe tardungus ma pat ni si Bileam tu parik, gabe didatdati ma mangalombuti halodena. Mardalan ma dumao suruan ni Jahowa jala jongjong di inganan na sompit situtu, naso adong dalan parhusoronna tu siamun manang tu hambirang. Dungi diida halode i, suruan ni Jahowa pola sumsam di toru ni si Bileam halode i. Jadi marpiarpiar ma rimas ni si Bileam, gabe dilombuti halode i dohot tungkotna.
Ala pardalanan on maralo tu lomo ni roha dohot sangkap ni Debata jala parentana. Ro do suruan ni Jahowa manghalangi ibana dipardalanna i. Tolu hali halodena i mamereng suruan ni Jahowa laos tolu hali ma si Bileam mangalombut ibana asa mangalanjuthon pardalanan nasida(ay. 23-27). Holan halode i do na mamereng naso boi binereng ni pangarunding i. Dialusi Suruan i do, na Jahowa do manuru nasida asa mangambati pardalanan ni si Bileam ala pardalanan na i maralo do tu lomo ni roha dohot sangkap ni Debata. Udutna i muse, mangkatai do halode i tu si Bileam. Kemungkinan besar adong do sungkunsungkun sian antara hita : boha? toho do boi mangkatai binatang i ? alusna: Ndang adong naso tarpatupa Debata (Luk. 1: 37), ala dibungka Jahowa do baba ni halode i gabe boi ibana mangkatai gabe di dokma tu si Bileam: “ Aha mana na hubahen tu ho, umbahen lombutonmu ahu nungga pola 3 hali ? Tung dung ma somal au mambahen songon i tu ho ?” Implikasinya, si Bileam ingkon porsea do tu pandapot na sintong sian halode i nata pe maralo tu pandapotna sandiri (28-30).
Dung dibereng si pangarunding ma suruan ni Jahowa naso binerengna hian ala holan halode i na boi mamereng suruan i. Disi ma lam diantusi ibana, songon dia latar belakang parulaon ni halodena i. Ujungna marsomba do si Bileam manungkap tu tano dijolo ni suruan ni Jahowa. Disalahon suruan ni Jahowa i ma si Bileam taringot tu pangalahona mangalombut halodena i, laos dipatorang tu ibana alasan na mangambati dalan ni si Bileam ala pate tu hamagoan do dalanna i, jala maralo tu lomo ni roha ni Debata(ay. 32-33). Barita on ma na gabe sada sipasingot tu angka jolma na dalanna pate tu hamagoan. Bileam mananda dirina, jala mangaku do ibana sebagai halak na mardosa tu Debata. Dipertobatan manang hamubaon ni rohana, mulak ma ibana tu jabuna sebagai tanda na olo ibana mangoloi Debata(ay. 34).
Di Minggu tolu dung Epiphanias on, dibagasan turpuk on dipatuduhon do si Bileam na mencoba bertindak mangalo tu hata/parenta ni Debata. Alai dipapatar Debata do diriNa marhite surusuruanNa na langsung parsidohot na lao mangambati ulaon ni si Bileam naso denggan i. ala ulon ni si Bileam i manuju tu dalan hamagoan do. On ma na gabe sipasingot/lumbalumba tu angka naso olo marhamubaon asa mulak tu dalan ni Debata. Mangulahon na hombar tu sangkap dohot lomo ni roha ni Debata. Jala tradisi taringot Bileam on jotjot do dipangke angka parbarita nauli na laho patuduhon angka ulaon ni Debata tu angka na dumenggan (5 Musa. 23:5-6; Josua 24: 9-10; Mika 6:5, Nehemia 13:2). Antong, binsan sadihari dope? On ma tingkina, tapauba ma rohanta sian angka ulaon na humurang/jat i dohot dalan naso tingkos i tu tu angka ulaon na hombar tu lomo dohot sangkap ni Debata. Sai didongani Tuhanta ma hita mangulahon saluhutna i. Amen.
Dalihan Na Tolu – Simanjuntak.or.id
Nunga godang angka buku na hombar tu ulaon adat-paradaton dipatupa angka dongan, asa si hamauliatehononhon do i tu nasida. Alana, gabe sada panduan manang pedoman do i molo mangulahon adat-paradat-on di hita halak Batak. Nian tangkas do taboto molo adat-paradaton i, so-ngon hukum adat na adong di negaranta on do i, tradisi manang kebia-saan-kebiasaan na sai tong-tong diulahon di sada-sada luat manang tempat songon di hita na sian halak Batak.
Molo taida angka ulaon adat-paradaton na masa di tingki on nunga godang i na muba, godang angka modifikasi di rumang dohot ruhutna. Alana memang termasuk dinamis jala fleksibel do sifat ni adat-paradaton i, asalma nian unang manimbil sian makna dohot tujuanna. Laos ala ni i do ra adong hata ni ende manang hata ni natua-tua na mandok:
Nunga mumpat angka taruntuk, nunga sega gadu-gadu
Nunga muba uhum naburuk, nunga ro be uhum nabaru
Eme na masak digagat ursa,
ima na masa ima taula.
Pandohonan i adong do sintongna jala tarida do i di ulaon adat paradaton na masa di tingki on, lumobi ma di hita na adong di tano parserahan on, Jakarta dohot nahumaliangna.
Hombar tusi do pinatupa buku nametmet on songon manambai angka naung taboto, manang songon pedoman jala penuntun di rumang ulaon dohot ruhut-ruhut ni paradaton Batak Toba na somal taulahon, i ma di ulaon las ni roha songon i di ulaon arsak ni roha.
Molo hubahen hami pe judul ni tulisan on Pangantusion dohot Rumang ni Ulaon Paradaton, asa ummura didok roha antusan lapatan ni angka ulaon adat paradadaton i hombar tu bentuk ni ulaon, ima sian proses ni ulaon sahata tu pangujungina, dohot teknis manang strategi pelaksanaanna. Didok roha nian asa sude hita halak Batak mangantusi rumang dohot ruhut ni angka ulaon adat paradaton i. Jadi molo masa di nasida angka ulaon adat asa unang gabe adong be nian nabingung, jala asa unang sai targantung manang mangharaphon angka parhata (parsinabung) namangantusi di angka rumang dohot ruhut ni ulaon.
Molo tung pe so apala malo hita manghatai manang pasahathon angka na di rohanta sesuai tu rumang dohot ruhut-ruhut ni sada-sada ulaon, alai boi ma nian antusanta hira songon dia do makna, tujuan, dohot ruhut ni angka ulaon adat paradaton i. Alana ndang sai sude boi sian hita naboi jala malo manghatai, lumobi di jolo ni angka natorop.
Nanaeng dohonon muse, ia ulaon adat-paradaton i maol-mura do ulahononhon, molo so adong hian dope nilehon roha mangihuthon dohot mangulahonsa. Malahan tahe, adong do sian angka donganta nagabe pusing jala hampir stres molo masa ulaon adat di nasida. Misalna, molo naeng pamuli boru manang pangolihon anak. Hape nian sian segi materi (uang) cukup mampu do nasida.
Hombar tu si, asa ummura antusanta dohot ulahononta ulaon adat paradaton i, naumporlu botoonta parjolo ima prinsip manang falsafah napinungka ni ompunta naparjolo, i ma nanirahut ni DALIHAN NA TOLU.
Prinsip dohot makna na adong di Dalihan Natolu i mansai bidang do panghorhonna di tingki mangulahon ulaon adat, di ulaon las ni roha manang songon i nang di ulaon arsak ni roha. Pintor neang do panghilalaanta molo taantusi jala taulahon prinsip Dalihan Natolu i, ima:
Manat hita mardongan tubu,
Elek hita marboru,
Di tingki mangulahon adat paradaton i ingkon mardalan secara seimbang do prinsip natolu on, unang adong nian natelpang. Alana, songon tataring najolo do i tolu patna. Molo adong sada pe pat ni tataring i sega manang ruhet-ruhet (isarana di tingki na mangalompa tes manang indahan) pintor lomos do roha sotung use manang tungging annon angka nanilompa di tataring i.
Adong dope nian nahurang saotik sian prinsip Dalihan Natolu i, jala ala ni i do asa adong pandohan ni ompunta naparjolo, i ma Dalihan Natolu Paopat Sihal-sihal. Sahal-sahal sada tudosan ma i taringot tu dongan sahuta, pariban. Jala laos mardomu ma i tu pandohan na mandok: Jonok partubu, jonohan parhundul. Alai ianggo apala kunci keberhasilan manang hasintongan ni na mangulahon adat di hita Batak Toba, saguru tu prinsip Dalihan Natolu i do.
Tung mansai godang jala balga do lapatan dohot nilai-nilai ni Dalihan Natolu di ulaon paradaton. Jadi molo adong nahurang manang natimpang di pangulahonna di si, pintor so denggan be idaon ulaon i. Mardomu tusi pinatorang ma secara ringkas lapatan dohot makna ni Dalihan Natolu i, songon ma:
Molo didok manat mardongan tubu –i ma angka namarhaha-maranggi, parsabutuhaon manang parmargaon—na marlapatan do i na ingkon marsipasangapan, ingkon manat do hita mardongan tubu, molo naeng sangap hita. Ala ni i, sai dao ma sian hita pangalaho naleas mardongan tubu, lumobi di hita pomparan ni ompunta Simanjuntak Sotolu Sada Ina, terikat dope hita tu angka rumang ni adat-paradaton jala nahombar tu ruhut ni tarombo partubu (sundut) sian ompunta, asa songon tampulo aek do di na mardongan tub, jala tapasiding pandohan na mandok mardomu di tano rara.
Molo didok elek marboru, i ma naingkon marpanganju, berlapang dada tu angka pamoruon, molo tung adong pe nahurang-lobi di angka parsaoran siganup ari. Bungkulan do boru, ima silehon gogo pangurupion, pardemean-pardomuan.
Durung do boru, tumburon hula-hula
Sipanumpahi do boru di angka ulaon ni hula-hula
Unduk marmeme anak, unduk marmeme boru
Dos do holong ni roha di anak, songon i nang holong ni roha di boru.
Hula-hula, ima silehon angka pasu-pasu, gariada tahe pola didok, hula-hula i gabe songon mata ni ari binsar dohot debata na tarida. Lapatan ni debata di si ndang Tuhan Debata, alai songon pandangan ni halak Batak do i patuduhon sangap ni hula-hulana.
Hula-hula di son i ma horong ni:
Samarga ni simatua
Tulang (iboto ni inang)
Bona tulang/bona hula (tulang ni among)
Tulang rorobot (tulang ni pardijabu)
Bona ni ari (tulang ni ompung)
Hula-hula ni na marhaha-maranggi (abang-adik)
Hula-hula ni anak manjae (anak kandung)
Angka i ma horong ni hula-hula silehon angka pasu-pasu tu boruna. Laos taingot ma muse hata ni natua-tua na mandok:
Obuk do jambulan, na nidandan bahen samara
marsundut-sundut soada mara
Ni durung situma laos dapot pora-pora
Pasu-pasu namardongan tangiang sian hula-hula,
napogos hian boi gabe mamora.
Sambil na dapotan, sambil na tinaon ni pangula
Halak na burju marhula-hula ingkon dapotan pansamotan.
Jadi hadengganon ni sada ulaon tung saguru tu na mangulahon ruhut-ruhut ni Dalihan Natolu do i. Jadi, molo denggan mardalan i di angka parsaoranta, pintor neang do nang panghilaan di tingki na mangadopi manang mengulahan ulaon paradaton.
Asa mulak ma hita muse tu angka rumang dohot ruhut ni ulaon adat paradaton i. Di angka natua-tua asa talehon ma roha dohot tingkinta marsiajar marhite-hite haradeon mangadopi manang ro tu angka ulaoan ni angka tutur. Taida, taparate-atehon, jala tatangihon angka naniulahon di si. Unang ma nian manigor mulak sian ulaon, manang lalap hita holan namanghatai dohot angka dongan.
Godang dope nian angka sitaringotan di angka ruhut-ruhut ni ulaon i. Sada nari muse porlu do botoonta i ma peranan ni Raja Hata (Parsinabul) di ulaon i, baik sian pihak parboru manang sian pihak paranak. Somalna, molo di hita Batak Toba, peranan ni parsinabul tung mansai porlu do di angka ulaon, termasuk do i di ulaon arsak ni roha. Boi do tarida uli jala denggan angka ulaon dohot panghataion molo mampu parsinabul mambahen angka si las ni roha dohot dame marhite-hite hata pangidoan dohot elek-elek. Suang songon i do tu partingkian, boi do gabe sederhana manang marganjang-ganjang angka ulaon.
Songon sada contoh, olo na ma di sada ulaon pamuli boru manang pangolihon anak, sipata gabe hira sandiwara nama angka nanidok di pangkataion di ulaon i. Alana, hira sude ruhut ni ulaon dohot siulahonon nunga hira disepakati sian dos ni roha ni nadua pihak hasuhuton. Jadi sipata lucu manang erget do di roha, songon napausa-usa botohon na ma na nidok na i. Alai, manang beha pe i, peranan ni parsinabul tong do mansai porlu. Sahalak parsinabul ingkon parlambas roha do, jala unang be manghar-hari angka naung pinudun ni hasuhuton. Jala prinsipna, gabe termasuk suhut do parsinabul di ulaon i, beha mambahen sonang jala las roha ni hasuhuton alai ndang mangorui makna ni ulaon i.
Molo dung hira singkop jala hantus pangantusionta di prinsip dasar Dalihan Natolu i, molo ro tingkina hita mangulahon adat, pos ma rohanta gabe denggan jala uli ma i mardalan muse, lumobi molo di bagasan tangiang hita tu Tuhanta.
Bungaran Simanjuntak (M14)2016-02-07T23:06:17+07:00
DATU DISARUNGSUNG ASU – TanoBatak
DATU DISARUNGSUNG ASU
Ia Datu Paronggal nunga tarbarita di luat Sipadang Ursa. Malo do ibana mambahen taor jala malo manorsa parngoluon ni jolma. Paralamat pandang torus do ibana si deak boto-botoan. Hira so adong dope na mulak parsahiton ni halak naro so jolo malum sian tanganna. Holan sada do holso ni rohana di ngoluna, ima dongganna sada datu sian hombar luatna Dolok Sinungka, ima Datu Panusur Enggang Banua.
Di sada tingki tandang ibana di luat Siampapaga Dolok, manghatiha ma ibana di desa naualu di jaha ni bindu matoga. Dipantom ibana ma pira ni ambalungan di tonga ni gorga pardesaan di alaman i. Ianggo sian hasomalan dohot hamaloonna mamantom dang adong latna so hona pira ni manuk i, alai tung di ombas on mangalbas do tunggal panaluan i tu duru ni gorga pardesaan.
Dia do rampe ni suhul hasangkotan ni piso di pandingdingan. Tung dia do ulaning silpe nu ruhut umbahen mampar pantoman sian alatan?. Tarnono datu Paronggal di namasa i, natorop pe longang. Mangaranap ma ibana humaliang, tarpaidasa ma Datu Panusur Enggang Banua huhut mengkel suping tu ibana.
Sar ma ninna barita, pur ma ninna alu-alu. Di luat Sipagongga ninna Datu Panusur pinadatu. Hinsat ma Datu paronggal laho tusi. Ianggo dison ibana ma maila bahenonhu, ninna rohana.
Ianggo pamotoan ni halak, tung margogo do Tunggal Panaluan, hape sasintongna datu i do namargogo. Marpaula ma Datu Panusur Enggang Banua marhusip tu Tunggal Panaluan i. Alai diboto Datu Paronggal do holan sipalensem ni nasida angka datu do i, ianggo hagogoon dohot habisuhon, songon i nang panurirangon di nasida do.
Dipantikhon Datu Panusur Enggang Banua tungkot i dilambungna andos so laho mamantom pira ni manuk di tonga ni gorga Bindu Matoga. Paula ma tar songon na di tatap humaliang, hape holan mangalathon atik adong do donganna datu di nahumaliang i. Pos ma rohana ala ndang adong tarpaidasa. Hape sian na so pamotoanna marholip-holip do Datu Paronggal dipudina papungu gogo. Nunga dipogo ibana tungkot i tung na so bolas mumpat sian tano.
Uju laho mamantom Datu Panusur Enggang Banua, diumpat ma tungkot i alai ndang bolas. Dibahen dua tanganna tong dang ra tolap. Hodohan ma ibana, diranap ma muse humaliang, dipatangkas muse, tarpaidasa ma Datu Paronggal huhut redem simalolongna juguk tar holang dipudina mangasa gogo mamogo tungkot i unang boi mumpat.
Hinait dangka bahen soban parbodarian. Sungkot langka, Datu Paronggal do hape marutiutian. Aha ma dalan asa malua sian pangujian? Dibereng ibana ma manuk napinadar dibagasan ampang ulian ni ibana dung sidung manurirang. Dialathon muse, nunga sai manjonok angka asu donok loloan i ala dianggo uap ni jagal. Digomak ma napinadar i, disampathon tu jolo ni Datu Paronggal. Marnida i, marlojong ma angka asu i huhut masiorsongan tu jolo ni Datu Paronggal. Tarsonggot ma ibana ai dirimpu ibana do niorsong ni angka asu i, mangambur ma ibana marsiding. Tep, manigor diumpat Datu Panusur Enggang Banua ma tungkot na tarpogo nangkin, laos dipantom ma pira ni manuk i… hona.
September 25, 2012 tanobatak\tTuriturian
10 respons untuk ‘DATU DISARUNGSUNG ASU’
Datu jahil sih…..alai daba uda, songoni do huroa datu on ateh.
molo dang adong ulaonna ola do manggugai halak. gabe huingot parubatubat di onan molo naeng mambaen tabas sai jolo masantabi. atik gabe sangkot songon tukkot i,..marjea naniubatan…hahahhah
Oktober 6, 2012 at 9:29 am
amanta hami parsinuan pe datu pangolpuk do nahinan (pangulubalang), ima sitiop tunggal panaluan. molo sorop tu ibana angka junjunganna siar-siaron ma ibana huhut ma di tiop tunggal panaluan manortor , ninna sarita ni da inang pangintubu.
dung sahatma hakeristen on tu huta nami di motung, di bolokhon ma sude na tiniop nai, jadi ma ibana sittua di gereja pentakosta .
sungkun-sungkun tu natorop , adong dope hira-hira na maniop tunggal panaluan di jaman millenium on tahe..?
Dang sude songon i daba. Molo datu na di cerita on, memang na bersaing do huroa…
Oktober 12, 2012 at 10:55 pm
Di Tomok godang digadis Tunggal panaluan lae… Boi do dituhor…jala adong do manuhor…sebagai hasil kerajinan seni sian Samosir
bah fuang…. bahasa ninggrat batak..
bahasa preman do huantusi…
ue… tahe, dang marsiajar iba najolo…
atau memang ga ada yg ajarin sih…
Tonny Simanjuntak berkata:
Mauliatema di tanobatak, tung mauas do iba dibahasa sisongon on.
Desember 13, 2012 at 11:38 am
Januari 5, 2013 at 8:38 pm
Patar Sambungan Nadapdap berkata:
Songonon ma ra na masa i. Nungnga sai margogo datu i. Alai tarsonggot ma Ibana ala marbada asu dijolona gabe dang dang tolap utiuti an na i. Pola do sampe dua hali asu i marbada tingki i. Marsiranggut. Parjolo 2 tu 1. Baru 3 tu 1. Alai tong monang na sada i. Pengalaman do on molo tulus roha marpangidoan.
Hehehe….. botul hampungnami
Oktober 3, 2016 at 10:56 pm
Sejarah – Simaremare - clan of bataknese
Category archives for Sejarah :
ASAL USUL NI SI RAJA BATAK bagian 9
8. DATU POMPANGBALASARIBU SAHAT TU SIPULTAK [...]
ASAL USUL NI SI RAJA BATAK bagian 8
7. SARIBURAJA II MANOMBANG TU TANO HAUNATAS  Mambuat boru di Uluan do ibana, disura roha marga Hasibuan do i ai i dope marga [...]
ASAL USUL NI SI RAJA BATAK bagian 7
6. RAJA HATORUSAN II (TUAN BALASAHUNU) [...]
5. ANGKA ANAK NI SARIBURAJA [...]
ASAL USUL NI SI RAJA BATAK bagian 5
TUAN SARIBURAJA DOHOT ANGKA RIPENA [...]
ASAL USUL NI SI RAJA BATAK bagian 4
Songon on ma torsana:  Laho ma Si Singa Mangaraja mangalului huta ni Raja Uti tu Barus ala diboto adong [...]
ASAL USUL NI SI RAJA BATAK bagian 3
3. RAJA UTI (RAJA HATORUSAN) [...]
ASAL USUL NI SI RAJA BATAK bagian 2
2. GURU TATEABULAN DI SIANJURMULAMULA a. Toga Datu manjalo pusako sian tulangna. [...]
ASAL USUL NI SI RAJA BATAK bagian 1 sejarah Gereja HKBP Pakpahan: September 2011
sejarah Gereja HKBP Pakpahan
SEJARAH HKBP PAKPAHAN
LUAT PANGARIBUAN DITINGKI HASIPELEBEGUON
( Haholomon )
Luat pangribuan nunga boi dohonon naung mananda Debata; ditingi siulaoon, paradaton dohot diangka ulaon na marragam-ragam, ai nunga diulahon nasida dibagasan ruhut ni Hakristenon. Alai.. molo manaili hita tu tingki na jolo anforang so Kristen dope pangisi ni Luat i, tung mansai dao situtu molo pinartimbanghon tu pangalaho sinuaeng on; ai ndada Debata na asintong i disomba naida ala so ditanda dope. Babi silambion do dipatupa nasida laho manomba begu ( sumangot) ni ompu na mian jala mangan di ragaraga manang diberne berne, ima na ginoaran mamele sumangot ni ompu ( parsumangotan).
Dungi muse mamelehon horbo sitingko tanduk siopat pusoran laho manomba ompu parsadaan, babi silimbat tu ompu pahidua, lombu tumbur tu ompu pahitolu. Margondang nasida laho pasahthon i, ima muse na ginoaran manomba parsumangotan na gabe sombaon muse.
Debanari manomba nai Harrarhurape na mian ditoruan ni batang aek, asa harrar na so gabeak. Nai buntu malela na mian ditonga tonga ni batang aek panagidoan barita gabe, barita horas, asa buntul barita nasida dohot Nai Pinggan matio na mian di julu, pangidoan asa tio parnidaan dohot pangomoan ro; dipele ma angka i dohot manuk na bontar, itak sigurguron, napuran na hombang, i ma na ginoaran mamele boru na mora.
Adong muse na patupa Pangulubalang, asa i bahenonna ula ula laho mangago musu manang alo. Adong dope na mangapus hoda na birong manomba batara guru, mangapus hoda na bara mangoloi Soripada, hoda sisandang dera; ia sumomba mangalabulan, laho mangido hagabeon dohot hamamalum ni sahit. Dipaganjang datu ma tonggo-tonggona, asa tung porsea na niulpukna diangka pangidoanna be, i ma na nidok ni halak na jolo manomba Debata na tolu.
Tung mansai lilu do nasida, gabe soadong be hadameon, holonh ni roha, susa situtu dibahen begu ( dibolis) i nasida. Jotjot tubu hamusuon di luat i, huta tu huta, luat maralohon luat, songoni ma najolo marmusu marga Harianja tu marga Pakpahan, Pakpahan tu marga Gultom.
Apala hasusaan na binahen ni Bonjo ( parangan ni Tuanku Ra na sian Ressimen Padang julu) ma na dumangol niahap nasida, ai ditahan najolo pangisi ni luat i manaban duduk sinamot ni pangaribua sahat muse tu silindung dungi laho ma dompak Bakkara. Salpui i ma ro isi ni sipirok na pabonjo-bonjo dirina laho mambuati barang na teba binahen ni bonjo. Dangolnai; tarsingot roha na masa tu halak Israel na jolo, di parhansitannasida na binahen ni halak Midian di tingki ni Panguhum Gideon ( panguhum 6-8).
Laos songoni do pardangolan ni pangisi ni luat i nang di pandaraman. Molo masa hasusaan sirara manang ambolas tu hauma, ba, tu begu ma i dialu-aluhon nasida. Tuani ma ditatap Tuhanta nasida, ndang dipasombu mago boti; ai na ro do Anak ni jolma i mangulului jala paluahon na mago ( luk19:10).
PANGALULUION NI TUHAN JESUS TU NASIDA
Songon na tarsurat di Luk 19:10 do toho dibaen tuhan Jesus mangalului pangisi ni luat pangaribuan na lilu i na jolo, disuru ma naposoNa Tuan Pandita Van Asselt apala na parjolo mangegabati luat i.
Adong najolo saripe marga Pakpahan parripe ni marga sitompul di Pahae, dipajujujuju ma ibana marjuji; ala talu ibana, ima dalan dibahen nasida laho manggadis ibana. Ndang pola sadia lelen muse, ro ma sahalak marga sitompul sian Pahae tu Pangaribuan marjuji, talu ma i; laos i ma dalan dibahen isi ni Pangaribuan manggadis ibana 13 ringgit huhut songon na manudolhon pambahen ni marga sitompul na tu parripena marga pakpahan najolo i.
Alani i ma umbahen borhat raja ni pahae tu pangaribuan laho pasaehon i. Laos ditingki i do ro tuan Van Asselt tu Pangaribuan. Marsipaingotan ma Tuan i huhut disi manjamita i nasida asa mananda tu Tuhan Jesus.
Alai ndang dijalo isi ni pangaribuan Barita na Uli i, gari jumonok ndang olo;ai mabiar do na jolo nasida halak na bontar, tarlobilobi angka boruboru dohot dakdanak. Hirahira taon 1863 ma i. Udut tu si ro do tuan Nommensen hirahira taon 1864 mamolus sian pangaribuan laho tu rura Silindung, diapoi tuan i ma nasida asa ditadinghon haholomon laho tu hatiuron; i pe ndang dijanghon pangisi ni luat i. Dung i muse Tuan Bets dohot Tuan Klammer, ro sia silindung mamolus Pangaribuan laho tu Angkola di taon 1866, i pe marsipaingot do di pangaribuan; alai tong do so dijalo nasida jamita ni Tuan Pandita i.
Lan dope angka Tuan Pandita naung mamolus luat i laho mangapoi nasida songon tuan Schreiber rap dohot Tuan Schiits di taon 1869; tong do laos so dijanghon nasida hata hangoluan i. Alani i do umbahen na tumading . Pangaribuan on bongot tu harajaon ni Debata sian Sipahutar dohot silindung; loja nasida, ai lomoan do rohanasida mangoloi hata ni begu (sibolis) sian Hata ni Tuhanta i.
Alai nang pe songoni, songon naung itaboto, marragamragam do dalan ni Debata laho manogunogu jolma i; ai dung ro najolo Company tu luat i. Jala dung diida nasida di luat na humaliang songon sipahutar rupani nasa naung masuk gabe Kristen, hape tartinggal ia nasida. Ima alana umbahen na balik muse, gabe nasida mangido masuk asa Kristen. Ndang olo nasida manjalo Pandita ia so Pandita na bontar ro tu nasida. Dipangido nasida do asa ro Tuan Nommensen dohot angka Pandita naung tinulak nasida hian. Ndang olo Tuan Nommensen nang kongsi na di Barmen mangoloi pangidoan i, ima alana umbahen na leleng nasida songon tandiang na hapuloan.
Di ujung na, olo ma nasid manjalo nang so pandita na bontar; laho ma nasida ( angka raja) manopot Tuan Heinstein na di Sipahutar mangido, i ma Op Balige Harianja, si salomo goarna tardidi, si Nikodemus Pakpahan rap dohot debanari dongannasida.
Dioloi Tuan Heinstein do pangidoannasida i; dilehon ma tu nasida sada guru, ima Gr Paulus Lumbantobing taon 1884. Nian naung adong do sahalak isi ni pangaribuan, si Pangkobari, si Nicodemus gorna tardidi na sai laho ganup ari Minggu tu sipahutar.
Ala soadong dope gareja gabe disopo ni Op Baliga ma jolo nasida marpungu lelengna 1 taon. Hurang do ringgas nasida na marguru i, alanii dijou Tuan Heinstein ma muse guru singkat ni Gr Paulus Lumbantobing, ima Gr Ernist Pasaribu ( na gabe pandita muse tu harianja). La humehe ma antong parpunguan i, ro ma dohot sian Pakpahan: Op. Soaduduhon ( Alexander Pakpahan goarna tardidi) dohot A. Tojal ( Adam Pakpahan goarna tardidi) dohot debanari dongannasida marguru tu Harianja, lam tu gandana ma parguru di Harianja; di pajongjong nasida ma gareja parpunguannasida.
Asa di Harianja do parjolo ojak na margoar Huria na parjolo di Pangaribuan. Alai lam leleng muse, lam tu galena do parpunguan di Harianja, gabe hurang ringkot isi ni Pakpahan laho tu Harianja, gabe dipungka nasida ma marpungu di Pakpahan dung salpu haruar minggu sian harianja di sopo ni A. Ni Parau ( si Israel Pakpahan) laos niuluhon ni guru na sian Harianja, ima parmulaan ni huria di Pakpahan taon 1886.
BARITA NI HURIA PAKPAHAN
SIAN MULANA SAHAT TU NUAENG
1.Na masa diholangholang ni taon 1886 – 1904
Lam tu dengganna do parpunguan na di Pakpahan; alanii didasdas tuan Heinstein ma nasida pajongjong gereja i, alai pilit do inganan na tinontuhon ni Tuan Nommensen; mardomu huhut ala hurang diantusi nasida pajongjong bagas sisongoni, marumpak do andorang so sidung ditarup. Didok nasida do nian, asa ulahononna pajongjongkon di na asing; alai ndang dioloi tuan i be; alana diida tuan i huhut gait ni rohanasida, nda dung pe dioloi nasida na ingkon gararonnasida harugian ni tuan i molo so saut asa dioloi tuan i pangidoannasida. Jadi saut ma dipajongjong nasida, apala di tano na tinunjang ni tuan Nommensen gareja na metmet.
Hot dope di tingkii maringanan di Harianja guru i, laos siani do borhat laho manguluhon parpunguan tu Pakpahan songon na somal, dung sun dipauli nasida gareja i, ditonahon tuan i ma angka raja ni pangaribuan tu silindung asa mardos ni roha nasida, ala naeng lehonon ni tuan i tu nasida sada pandita batak siojakhononna di tongatonga nian, alai manjua ma raja na sian pakpahan dohot batu na dua ala ni dao ni hutanasida be, pola do balga be soaranasida ujui dohot tuan johansen; mulak nasida tu hutanasida be nang pe so marujung sihataannasida. Ndang sadia leleng disuru tuan i ma Pdt Kilian Lumbantobing tu Pakpahan, tu gereja naung sun i ( 1891).
Dung sahat pandita i, arga 3 borngin, ro tuan Kessel sian silindung paojakhon pandita i laos di Pakpahan. Laos ditingki i ma dihindat giringgiring dohot bagas ni guru na sian Harianja tu Pakpahan; alai anggo gareja i di tongatonga ma dibahen ala balga ungutungutnasida tu tuan i. Bungkas ma dohot Gr. Elias Siregar tu Tarutung. Ia Harianja dohot Gultom, tongtong do nian sonang so tu nasida pandita i, gabe saut ma bungkas pandita i tu tongatonga di taon 1893, laos ditingki i ma haroro ni Gr Elias Pandiangan tu Pakpahan, alai lam tu moruna do anggo parguru ditingikii, ala sai marbalagei huhut angka raja ni luat i; nunga olo antong guru marbada, rajana mangampini raja ni donganna. Marnida i Tuan i dipaunsat ma Gr Elias Pandiangan tu Lobu Hole, ro ma singkatna, ima Gr Kenan Hutagalung di ari 4 Januari 1894.
Andorang ditongan dalan dope guru i ro sian silindung, nunga pajumpang dua halak sinuru ni Pakpahan mambuan surat na binahen nasida rap dohot Gr Elias Pandiangan na mandok na so olo nasida manjalo guru na ro i. Ndang dioloi guru i panulaknasida i, saut do munsat Gr. Elias Pandiangan di ari 8 Januari 1894. Mansai otik nama parminggu didapot Gr Kenan Hutagalung, gumodangann do na manulak ibana sian na manjanghon, pola do adong na so mangalehon anakna marguru tu ibana, tagonan do tu lobu hole ditaruhon, ndang adong na binoto nii ninna nasida. Maposo hu, huhut angka ninna nasida be. Ndang mandele guru i, nang pe songoni pambahenannasida tu ibana; digogo do mangajari, lumobi na manulak ibana. Gabe longan ma roha ni si pangaloi, disolsoli be ma angka hata dohot pambahenannasida na so ture i, gabe lam rarat ma hata i,, lam tu toropna do angka na tardidi; tole huhut marroan deba sian Lumban sormin. Lam tu holong na ma rohanasida tu gurui. Dipauli nasida ma bagas ni guru i na ummbalga mangganti bagas ni guru na metmet hian. Ndang holan i dope; martahi ma nasida rap dohot guru i pabalgahon gareja, ala nunga lam so siat parminggu di gareja. Saut ma dipajongjong gareja na umbalga sian gareja na parjolo i taon 1895, laos sidung mai di bona ni taon 1896 mar palaspalas.
Marnidai, lam torang ma diroha ni Tuan Ephorus Nommensen, Tuan Schiits dohot angka Tuan Pandita, ingkon pandita na bontar na ma na dumenggan maringanan di Pangaribuan ni radotan ni Tuan Kessel nasailaon. Marrapot ma angka tuan Pandita di Hutabarat; saut ma ro Tuan ro tuan MEIS maringanan di Pangaribuan di ari 15 Mei 1986. Mansai las situtu do roha ni Pangaribuan manjanghon haroro ni tuan i. Ala soadong dope bagas inganannasida, di jabu ni St. Bileam Pakpahan na di lambung onan i ma jolo tuan i maringanan. Alai tingki mangojakhon pargodungan i, tubu do parsalisihan: Gogo situtu raja Ihutan Alexander Pakpahan mandok asa di pakpahan, suang songoni raja ihutan Constaniyn Gultom asa ditongatonga bahenon pargodungan i. Alanii ro ma tuan Johansen, tuan Kessel, dohot tuan Metsler tu pangaribuan dibulan Juli laho pasidunghon parsalisihan i; Gabe saut ma diharbangan ni Lumban Tanjung, mardomu ala magogothu do inganan na pinillit na parjolo i. Asa i ma parmulaan ni Godung Pakpahan ( Juli 1896).
Marmurukmuruk ma anggo raja ihutan Constantya gultom ala so saut pangidoanna, dung pe talu raja i dibahen haholongon na sian Tuhan i; ujungna maraleale ma nasida dung salu 3 taon; masiebatan ma muse nasida.
Angka on ma huria na sahat tu tuan i di harorona:
1. Huria Pakpahan ( Sabungan )
2. Huria gultom ( Pagaran)
3. Huria Batu na dua ( Pagaran)
4. Huria Padang siandomang ( Pagaran)
Tangkas do pamasumasuon ni Debata di ulaon ni angka naposNa i na borhat sian pakpahan laho pararathon barita nauli tu anka huta nahumaliang. Tutu godang do tubu angka parungkilon ditaon, songon parbadaan na dipangorian di taon 1899; alai nang pe songoni lam tu raratna do Baritana Uli i jala lam martubuan do angka huria songon parbue ni barita naulii ima: Huria Parsorminan, Najumambe, Aeknauli, Sigotom dohot Loguboti ima haoojakna di taon 1899. Ia huria aek nauli dohot Sigotom naung ojak hian do andorang so taon 1899 di Ressort na asing.
Mansai dokdok do roha ni huria na 3 na parpudi ginoaran masuk tu Pangaribuan; ala mabiar gabe gomgoman ni raja sian pangaribuan; dung ditaon 1900 asa hantus masuk huria na 3 i tu pangaribuan. Diangka taontaon na mangihut lam martambatamba do angka huria ima:
1. Taon 1902 Huria Sibatunanggar
2. Taon 1903 huria panjaitan
3. 02 April 1904 Huria Pansur na tolu
4. 05 April 1904 Huria Parlombuan
5. 5 April 1904 Huria Batumanumpak
6. Mei 1904 Huria parsorminan.
Godang huhut parlabaan diluat i, ala lam godang huria na pinaojak; ai denggan ma dalan na padomuon huta tu huta siboluson ni angka siparjamita. Dihalashon huria i do tongtong diharoro ni Tuan Ephorus Nommensen di ari 10 -13 juli 1904 tu Pangaribuan, na manarihon pandita Batak tu luat i, ima Pd. Karl Hutabarat na saut ro di bulan Nopember 1904. Laos diharoro ni tuan Ephorus i do dituhor hian bagas ni pandita, ima bagas ni Jamarbulung Pakpahan mararga Rp 74,50, suang songoni diparmulak ni Tuan i tu Sipahutar, tung gok do gareja Aek nauli na ro manangihon jamita ni tuan i.
2. Na masa diholang-holang ni taon 1905 – 1914
Ia Tuan Meis hurang hipas do pamatangna di Pangaribuan; Jadi ro ma tuan meisel mangganti tuan i di ari 8 Desember 1904. Ndang mamintor borhat Tuan i di haroro ni tuan Maisel tu pangaribuan; dung pe hirahira 2 bulan nari. Di ari 7 saut ma Tuan i bungkas tu Janji matogu, tung torop do ruas ni huria na pataruhon nasida diparborhatonna i. Angka natuatua, guru dohot anak singkola, pola sahat tu sipahutar dipataru, siala holong ni rohanasida di Tuan i.
Dung Tuan Maisel mangula di Pangaribuan, torop do huria pagaran na tamba:
1. Pebruari 1905 Ojak huria Aek Tangga
2. Pebruari 1905 Ojak huria Garoga
3. 1905 Ojak huria Ramba siala
4. Juni 1905 Ojak huria Hadataran
5. Juni 1905 Ojak huria Sirumambe
6. Desember 1905 ojak huria Pansurnatolu
7. Desember 1905 Ojak huria Pangorian.
Alai nang pe songon i godang ni huria na tamba, parungkilon pe masa do ditingkii, ima haliluon na masa diangka ruas ni huria, margondang memele begu, Raja Pandua di Sigotom margondang ala ni sahitna, Najumambe margondang mangido parhorason dohot hagabeon tu sumangot ni ompuna, angkup nii dope padang siandomang. Batu na dua, tongatonga dohot lumban Sormin. Hira songon rimas ni Debata hinilala na masa tu nasida ditingkii, i ma hamamasa ni bondil tu pinahan, torop marmatean angka pinahan: babi, lombu dohot horbo, nang jolma lan do angka na marsahit laos mate angka na manganhon juhut ni pinahan na bondilon i.
Tuan i ma laos ditaon i tarida panolsolionna be, ai tarida do i ditingki pesta mission nadi bulan Oktober 1905 di Pakphan. Toropan marroan sian huria na asing tu pesta i, parsarune sian hutagalung silindung ro do ditingkii. Ala so siat be gareja, gabe dialaman na ma marpungu. Pandapotan ni pesta i pe denggan do; ai adong do pungu F.76,76 ½. Ima pesta mission na parjolo di pangaribuan. Di taon 1906 martambatamba do anak singkoladi pakpahan; alanii ditambai ma nang guru tu huria i, songoni muse dohot bagas ni guru dipauli nasida do.
Tung dihalashon roha do parbungaran ni ulaon ni Tuan i, na hona pasupasu di hatatamba ni angka huria pagaran di na sataon on:
1. Maret 1906 Ojak huria Sibingke
2. 1906 Huria Parsosoran
3. Pebruari 1906 Ojak huria sibalanga
4. Maret 1906 Ojak huria Garoga julu
5. Juni 1906 Ojak huria Lumban Sinaga.
Laos ditaon on do haroro ni Pd. Jonas siregartu pangaribuan, ala naung bungkas Pd. Karl Hutabarat. Ditaon on pe masa do siarsakhononhon di pangaribuan, ima hamamasa sahit Bajaure tu dakdanak na pola torop mate dohot bondil tu pinahan songon na masa diangka taontaon na salpu i, gabe dicap pamarenta ma pinahan na hona sahit i, laos diorai huhut asa unang dipangan halak juhud ni pinahan na bondilon i. Sai songon i ma na masa marsorinsorin ditonga tonga ni huria i; sipata lasniroha, ro muse manuoluk nang arsak ni roha/hasusaan. Alai nang pe songoni, anggo panandaon tu Debata na sintong i lam martamba do dohot dihatotogu ni haporseaon ni ruas ni huria i. Ringgas angka huria, lam sada tahi ni ganup laho pajongjonghon gareja.
Dipabalga Huria Pakpahan ma Gareja i marpalas-palas tolu; diujungna gabe si lima palas-palas, im gareja na siningkatan ni gareja na imbaru sinuaeng on. Asa tung ronson do anggo ulaon ni tuan i di taon 1907 rap dohot angka guru di huria i, suang songoni do nang dihuria pagaran. Dibulan Oktober 1907 dipamasa do pesta mission di Garoga; las roha di pesta i na pola mandapothon F. 71 ( Missiion na parjolo di Habinsaran ). Hinorhon ni godang ni siulaon ditingki i ro ma Pd. Kleopas Lumbatobing tu pangaribuan, ojak di Pakpahan di ujung ni taon 1907, rap mangula ma nasida dohot tuan i mandasdas angka huria paujunghon angka angka ulaon di huria, sipata rap, sipata pulik be haboborhatnasida.
Umbege barita lasniroha i, ro ma Tuan Nommensen sian Silindung mangebati pangaribuan dung diida tuan i hinadenggan ni ulaon na disi. Marlasniroha situtu ma tuan i, diparbagabaga ma mangalehon 7 guru na haruar sian seminare, saut do dilehon dung tammat, dung salpui martahi ma tuan i rap dohot debta donganna padomuhon huria na di gultom tu Pakpahan. Diloha ma gareja dohot jabu ni guru padomuhon i tu pakpahan di ari 9 maret 1908 pola do 3 ari lelengna manarui, angka ruas, rap dohot angka anak singkola asa sun. Suang songoni parsingkolaan na di lumban sormin, saut do dipadomu tu pakpahan di bulan juni. Asa lam martamba-tamba ma anak singkola di Pakpahan di tingkii, baoa dohot boruboru.
Di bona ni taon 1909 masa do sahit na jorbut di Batu manumpak; godang do hona sahit i laos torop do na mate. Tung porsuk do ditaon nasida; ai tu balian do dibahen angka na marsahhit. Ala ni tubu ma roha ni tuan i pajongjong Rumah Sakit pembantu, dibahen tuan i ma pangidoan tu panggomgomi. Mansai mura do ditolopi panggomgomi pangdoan i. Ala naung ro Controleur dohot tuan Doktor sian siborongborong mandulo angka na marsahit na jorbut i. Disagi tuan i ma angka parhau tu ganup raja siguguan ni natorop, jadi mansai hatop sai ulaon i. Saut ma jongjong rumah sakit i di bona ni taon 1910. Leleng do denggan pardalanan ni ni rumah sakit i, diuungna dipametmet muse gabe holan parubatan ( Poliklinik ) sambing. Nda dung pe di taon 1935 muse uju guru August Simanjuntak ( menteri Verpleger)mangaradoti ulaon disi, gabe mangulahi ma muse rumah sakit penolong. Tung panumpak do dihilala Rumah sakit i tu parhuriaon; ai toropan menteri Verpleger na haruar sian Zendings Hospital do na mangula disi angka na holong roha diulaon pararathon Harajaon ni Debata.
Di taon 1911 ro do tuan Direktur Spieker mangebati pangaribuan, mansai ribur tingki diharoro ni tuan i; ala ni torop ni jolma holan angka ama nama siat di gereja pakpahan tingki marpungu, anggo angka ina dohot dakdanak di ruar nama. Ditingkii ma torop na mangalehon tumpak tu Harajan ni Debata, adong na mangalehon pinahan, hepeng ala ni las ni rohana be. Asa tung tarida do angka siulaon ni huria marparbuea jala dipasupasu Tuhanta di manang piga taon naung salpui. Alai so tung didok rohanta diula nasida i ditingki pandaraman na denggan manang di tingki na sonang. Songoni godang ni siulaonnasida na pature rumah sakit na balga i dohot gareja na uli saut do i diula nasida apala ditingkii hasusaan. Dia ma i ?
Di taon 1911 masa do hasusaan di luat i, ima sirara tu hauma, tung haleon situtu do panghorhonna, sihapor nama dipangan jolma, torop na laho tu luat na asing margalas, ndang dung dope ninna natuatua masa sisongoni parorna ala ni haleon. Alai nang pe songoni saut do marujung sude ulaon na dokdok i, sidung do Rumah Sakit, gareja marpalaspalas 3 sahat tu na marpalaspalas 5 diujungna.. Suang songoni do nang holong ni roha ni Debata, ai ala di taon 1912 i ma na godang situtu na tardidi pola 230 halak. Tutu anggo ditaon na mangihut tung tanda situtu do panghorhon ni haleon i; ai tarsongonsongon i ma pardalanan ni huria i, tar gale ditaon 1913 sahat tu taon 1914.
3. Na masa diholangholang ni taon 1915 – 1920.
Tung parungkilon bolon do na masa ditongatonga ni ha-kristenon mamungka sian taon 1915 pinatupa ni Sarikat Islam, mardomu (september) 1915 saut do dibaen komponi Demang dohot Assist. Demang mangarajai di tano batak, suang songoni nang pabangkithon angka Hoofd Districk nang angka Kampunghoofd diangka inganan. Jadi ala nii ma umbahen so marhasonangan roha ni halak di tano batak tingkii, tung so tarasam be godang ni hepeng tu zegel laho mangido harajaon. Lam tingga ma ulaon huria ala ni angka i, ginoaran ma jolo deba sian angka parungkilon na niahap ni huria ditingkii.
1. Tuan de Vries, Demang dohot Asst. na di tarutung na tumangkas patupa hasusaan ima patupa hasalaan ni angka kristen, diupai halak asa adong na manghatindakhon hasalaan ni Tuan Panditana, ( ai nunga umporlu harajaon ni Komponi asa hatigoran na sian Debata.
2. Marragamragam parenta dibaen tu halak Kristen, marrodi ma angka sintua tu dalan sibolga, molo malua babina mamolus tu dalan didando F.250, molo so targararsa dibaen ma kerja paksa songon singkatna.
3. Ditngtinghon ma, ndang boi halak mardenggan dijolo ni pandita so ingkon dijolo ni demang, jala molo adng parkaro sai talu do dibaen halak kristen, gabe godang maninggalhon tan pandita i, laho tu Sarikat Islam.
4. Molo adong angka rja na so mangoloi sangkap ni demang, dicabut besluit nasida,jala torop do angka raja na maradian pola martaontaon.
5. Di taon 1916 dipapungu tuan Controleur angka raja manungkun manang didia hasalaan ni Tuan Pandita Meisel, ima taringot tu na papungu eme guguan, durung-durung hepeng na tu pesta misson, gabe ditanda tangani angka raja i ima surat pernyataan i.
6. Di habinsaran tubu do pargasipan, Tuan Cv. El Gez.Muller mandok: na oto do hamu dipaolooloi hamu tuan pandita, ndang adong Debata. Anggo ahu hodangkon do Debatangku, ai sai dipaudungusung do ahu manang tu dia laho.
7. Adong di Purbatua na margoar Jagelong na manggoari dirina raja Mamunjung na dibulani raja Sisingamangaraja ibana tung na so jadi lupahonna ibana, jala ndang jadi oloanna tuan pandiga, jala didok: manang tarbuang pe ahu tung na so jadi ahu manggarar guguan tu gareja, dibursihi ibana angka na marulaon na badia, jala naeng rumpakhononna gareja, jala diarahon ibana jolma lao mamele tu anak ni Sisingamangaraja mamboan hambing, ulu ni horbo dohot dahanon.Molo jumpa mangan horbo jagelong, ingkon adong doaborngin dung disambol dipasombu songoni peak, ipe asa dilapa.
Tutu ndang holan di pakpahan masa angka i; ala huria pakpahan do inganan ni tuan i. Borhat sian i laho paturehon angka huria, tung godang do panghorhon ni parungkilon i tu huria sabunganna.
Luluhon ahu ale Jahowa: ai marangalaho hadaulatonku do ahu, jala tu Jahowa do ahu marhaposan ndang mandele ahu ( Psalm 26:1) ido tangiang ni na marhaposan tu Debata mangido haluan sian musu. Ala na holong situtu rohana di Ahu jadi paluaongku ma ibana, patimbulonku ibana: ala tinandana i goarhu ( Psalm 91:14) i ma alus ni bagabaga ni Debata tu nasida, ala ni tangiangnai. Laos i do na dapot di halak Kristen di pangaribuan na sinusaan ni Serikat Islam na tinaringotan di ginjang. Di na sopanagaman bunkas ma tuan Controleur de Vries dohot ass demang ro ma gantina ass demang Renatus Hutabarat, na holong roha di hura ni Tuhanta, marhusar ma alogo, hendur ma sude dongan sapartahian ni na bungkas i, maila ma angka raja na mangihuthon tahina, alai lumbang ma ia roha ni natorop.
Di bona ni taon 1917 mate ma tuan Muller dibunu par hudamdam di ulu Barus, jadi didok roha ni komponi, atik adong hehe hagunturon muse di Tano Batak, gabe disuru ma torop sordadu tu pangaribuan na niuluhon ni kapten, jotjot do laho kaptein i tu habinsaran, ala dibege disi adong parugamo na asing na binahen ni jagelong dohot manggambejau. Ditangkup ma i jala dihurungkon tu tarutung, mabiar ma antong na mangihuthon ugamo i, pola adong sahalak di Sibaganding maningkot diseathon raut tu butuhana ala mabiar tu kaptein tu tarutung gabe sitarapan.
nunga ro panguhum mangalap ibana. Pajumpang ditongandalan ibana dohot guru na ingkon tarhurung sian di rohana. Hape gabe ibana do balik singkatna di hurungan i. Hinorhon nii, torop ma sina silom manopoti sala laos mulak gabe Kristen muse.
Nunga patar hagogoon ni Debata mangalengsehon musuna, angka na naeng manundati harajapn ni Tuhanta. Nang pe adong na gogo di portibion, gumogo do ibana. Apala sihamuliatehononhon di hagogoon ni Debata ima pmarhite haporseaon na dapot diruasNai, songon O. Paul na di Parinsoran naung matua situtu dagingna, nengel. Alai di na marsahit ibana laho mate tung tinggil do parbinegeanna di na dihusiphon guru i tu ibana na mandok: Na manopoti dosana tu surgo do;alai na so manopoti tu api naroko ma i. Tu dia dipangido roham? Ninna guru i. Tu Surgo do ahu. Tu lambung ni Debata ninna Op. Paul.
On do tangiangna di na laho maate: ale Debata sesa ma dosangku, andorang sipelebegu ahu dohot dung kristen ahu, togu ma ahu tu lambungmu, tu Surg oi. Amen.
Di taon 1917, umpaltak ma idaon na lam tu majuna parhuriaon di Pangaribuan, laos disi ma haroro ni Pdt Kenan Hutabarat dohot Pd. Korneleus Lumbantobing tu pangaribuan ima dibulan Juni 1917. Laos ditingkii ma Pd Jonas Siregar bungkas sian Garogatu Batumanumpak, marbagi ma huria na di pangaribuan gae 4 Ressort.
1. Ressort Garoga
Garoga, Sirumambe, Parsosoran Gonting Salak dohot Tapus ima siradotan ni Pdt. Kenan Hutabarat.
2. Ressort Aek Tangga
Aek tangga, Parinsoran, Batu na Bolon, Padang Siadomang, Sibaganding, ima siradotan ni Pd. Korneleus Lumban Tobing
3. Ressort Batu na Dua
Pakpahan, Batumanumpak, Batunadua, Rahutbosi, Pansur na Tolu siradotan ni Pd. Jonas Siregar
4. Ressort Sigotom
Sigotom, Loguboti, Sibingke, Aek Nauli, Panjaitan siradotan ni Pd. Friedrik Hutabarat.
Marragam ragam do angka na masa ditongatonga ni angka huria dohot lasniroha; marsorinsorin ma angka na masa i laho patoguhon roha ni ruas ni huria i, songon haroro ni Tuan Adj inpektur Van der Woude sian Tarutung di ari 4 April 1917 laho maningkir pasingkolaan tu Pangaribuan. Dengan do didok tuan i parsingkolaan na di Pakpahan; alai humurang do ianggo sibingke niuluhon ni guru Elias Silitonga. Laos di taon do haroro ni guru Tyranus Hasibuan marjamita tu Pangaribuan na ro sian sipiongot. Tung godang do panghorhon jamita ni guru i na patoranghon hasisintong ni ha-Kristenon: alai haliluon ni halak na so olo Kristen.
Ala bungkas Guru Friedrik Lumbantobing sian panjaitan gabe guru Luther Tambunan ma sian pakpahan ma gantina. Gogo do nian paniopi ni pakpahan di guru i, alai ala so dioloi tuan i, torop ma na tariluilu ruas ni huria diparbungkas ni guru i. Tuani ma laos ro gantina guru 2 halak: Gr. Enos Panggabean, Gr. Muda Panggabean laho patureturehon ulaon na borat dihuria i.Dipajongjong do jabu ni pandita lam tu ringgas na ruas ni huria ro tu parjamitaan bodarina (evanggelisasi) pkl 7, jala tau ingoton dohot ulaon na denggan na pinatupa ni ass. Demang Renatus Hutabarat ulaon Parheheon.
Alai dibulan Pebruari 1918 bungkas ma Ass Renatus raja na burju i tu sidikalang marsak do torop raja dipangaribuan ala nii. Mardomu apala ditingki i ma margogo tuan Kobun naeng mabuat Dolok Saut gabe perkebunanna. Muruk do isi ni pangaribuan disi, pola disurbu nasida soposopo ni tuan Kobun i, alanii tarrimas ma tuan kobun. Dikirim ma surat tu tuan Kontroleur Vander meer mohr mangaluhon nasida. Marsogotna i di ari 10 Januari ro ma Controleur rap dohot dua Brigade Soldadu. Dipapungu ma rajaraja ni pangaribuan, diasup nasida dohot hata na kasar.
Adong muse do na masa parungkilon dluat i ima parmoru ni gogo ni hauma hinorhon ni aek magodang di haroro ni udan na tarlobi sian bulan Agustus sahat tu Desember, na mardonganhon ambolas sirara dohot lombang pola do 2/3 ni emena na moru hinorhon ni hasusaan i. Jala masa do muse Babiat na manoroi pinahan arian dohot borngin. Mandapothon diujung ni taon, masa sahit na jorbut ( Influensa) pola do hirahira 90% na hona sahit i, jala adong 279 na mate binahen ni sahit i. Di hamamasa ni sahit i, godang do halak na lili, adong na manabari, mangan babi pangambat dohot horbo pangalotlot, gari sian pangula ni huria tahe nunga adong na dohot mambahentulbu manolat begu. Hinorhon ni angka hasusan ondeng, sumurut ma hamajuon ni parsingkolaan, ala so tuk be deba manggarar uang singkola, pola 11 halak guru na moru, ala so tuk be anak singkola ajarannasida, huhut lam arga angka situhoron, hape sigadison: haminjon, kopi ndang mararga.
Alai nang pe songoni, ianggo parhuriaon ndada pola sumurut, gariada lam tu tambana do ruas ni huria ala torop na ro sian sipelebegu dohot silom. Nunga adong nian di tingkii guru ni silom ( 1919) alai gabe mangido asa gabe sintua ibana, Torop ni Kristen na ro sian sipelebegu ditaon i 152 halak angkup ni parguru 201 halak nari muse. Songon on ma na dapot bilangan ni ruas ni Kristen di ari 31 Desember 1919:
Torop ni Ruas : 9706 halak
Torop ni Guru : 41 halak
Torop ni Sintua : 113 halak
Ima na niuluhon ni Pandita Batak dohot Tuan Pandita.
Anggo ditaon 1920 haliluon bolon do na masa di huria; ima siala pangunjungan na di hamamasa ni ari logo; godang sega angka suansuanan, sundat mangula ala soadong aek. Mamintor dipangke sibolis i ma angka sipelebegu padalan tahi laho manggondangi sombaon Ompu Raja Naboratan mangido Udan; dohot deba sian halak Kristen marguru tu parggondangan i. Siar ma ninna sombaon i tu A. Tongam didok ma: Dibagasan 4 ari on inkon ro udan. Salpu antong 3 ari dung i, ro ma udan na por situtu, marsuraksurak ma na deba di onan ( ala toho ari onan) mandok: Nunga talu Pandita, monang Sombaon ninna be. Hape, dung salpui manangging ma muse logo ni ari 2 bulan, sega hamuma, rahar gadong, haminjon be so margota.
Alai nang pe songoni, anggo diangka huta na humaliang, torop dope na lilu, adong na mangongkal holi ni ompungna dohot ruhutruhut hasipelebeguon, adong na mangapus hoda, angka inan godang na siarsiaran. Laho do guru sian pakpahan paingothon, alai aha ma alusna!! Sai na muba do ha-Kristenon di hamu an...! sian silindung do bona ni ugamo, alai disi do halak tole margondangi dohot guru manontori, ninna. Tumorop dope na lilu siangka huta na humaliang sian pakpahan, ima angka huria pagaran; pola adong na palaho parsili, marmanuk di ampang mangido tubu ni anak dohot tubu ni boru na olo mangolu; adong na mangapus hambing puti huhut margondang mangido hagabeon, parhorason, hamoraon dohot harajaon. Sangap situtu ma di tingkii datu, sai dihatai halak ari-ari.
Alai nang pe songoni, na marngolu do Hata ni Debata... anggo ruas ni huria lam tu tambana do.tarida sian bilangan na dapot di ujung ni taon 1920, adong do 10098 torop ni ruas angkup ni 122 halak parguru. Sada nari na paslasroha, ima hepeng na pinapungu di na saton i adong hirahira F.3000.
Na metmet di mulana i, lam dipararat Ho do i,
Lam ganda do bilangan ni
na pararathon hataMi bahen sangap di Goarmu
4.Na masa di holangholang ni taon 1921 – 1940
Anggo ditaon 1921 nunga lam tarida diangka ruas ni huria i panandaon di Debata: nunga lam dihaposi, na Debata do silehon ngolu dohot na sumarihon saluhutna di parngoluon on. Ai molo di ari 3 juli 1921 ditingki na sinoro ni porhas jabu ni Fridolin Harianja, tung apulapul do jamita ni tuan F. Kaiser tu na marhasusaan i “ ndada pola laho ho mangido pangurupion tu begu, alai tu Tuhanta do. Nunga adong idaon dideba ruas na marargahon kebudayaan ditingki hamamasa ni las ni roha dohot haroan na asing. Alai tutu do anggo panghorhonna, ala na tumorop dope na so mangantusi ugamo dohot lapatan ni Kebudayaan, gabe torop do tutu na tartuktuk hinorhonna. Songoni ma na dapot ditingki na manuhor sapasang ogung najolo Japinudun Sormin. Ala las ni roha do nian, jala dipatubegehon tu natorop, jala torop na so mangantusi gabe gumodangan marpingkir jala mandok: Nunga boi margondangi, laos disi ma ro sibolis i laho manegai harajaon ni Tuhanta, dipangke do sada datu sian hasundutan na margoar si ISAK, dipajuju ibana angka jolma margondang mamele begu; torop ma antong na lilu laos mangoloi na nidokna..
Ditingkii Tuan F. Kaiser do na manguluhon huria di Pangaribuan, parjamita na koras do tuan i jala jotjot do tarbege poda sian tuan i. “ Agia sahalak Kristen asal ma pita, asa hapolinon ni ha-Kristenon apala dihalashon tuan i, torop ma na bali sian huria.
Dia ari 9 Agustus 1924 marpesta perak do tuan i ala las niroha ni angka anak singkola sian parsorminan dibasabasa na nilehon ni debata tu tuan i, tung manortor do huhut mangendehon ende pujipujian di pesta i, ima na niuluhon ni Guru Melanthon Pakpahan Ala suhar i tu roha ni tuan i, gabe muruk ma ditingki pesta i. Tung hansit jala lungun do roha ni huria Pakpahan diparbungkas ni guru elkana Gultom di bulan Nopember 1927; ai tung denggan do panogunoguon ni guru i di huria pakpahan lumobi dipanogunoguon tu singkola, jala dohot do huria pagaran marsak diparbungkas ni guru i.
Tagamon tu mundurna huria? Ndaong. Ai sai diramoti Debata do huriana; ai ro ma gantina Gr. Elkana siagian, sada guru na malo marmusik, mangajar ende dohot manogunogu singkola. Ala ni parmusikon ni guru i, tung mura do saut huria pakp sapaahan manuhor musik ( Sarune ) sapasang, molo masa pesta dihuria, dihuta, nunga tung mansai maruolol begeon soara ni sarune i; suang songoni anak singkola di hamajuon. Molo pinamanat anak singkola na pinatammat ni guru i di taon 1930, toropan do nuaeng na maju, ai tung na dungo do nasida dipangajarion.
Mardomu antong di tingkii tung lungun do roha ni jolma marhuria, ai molo adong na marsahit, na marsitaonon tung soadong do sian i na so diapuli tuan Otto Marks, ima na mangganti tuan F.Kaiser jotjot do idaon tuan i pola manaon udan laho mangapuli angka na marsak, so pola marpayung manang marsipatu, ai ronson do ulaon ni Tuan i. Asa tung tarida do hinauli ni pangatur ni Tuhanta di huriaNa i, tung mansai radot do tuan Otto Marks arian dohot borngin so marnaloja. Muruk do rohana mida parjuji, pola dohot hau inganan parjujian i dimuruhi tuan i gabe rahar muse hau i. Godang angka tanda halongangan hapapatar hagogoon ni Debata dipatupa tuan i.
Ditaon 1930 tung godang do parhusoran ni angka pangula ni huria di pangaribuan, di bona ni taon pansiun ma Pd Marthin Nasution, ro ma singkatna Pd Fridolin sihombing na baru haruar sian singkola pandita; alai holan sataon mangula nunga mamintor bungkas tu Sumatra Timur. Hinorhon ni angka na masa, ndan pintor ro singkat ni pandita i dung pe manang sadia leleng ro Pandita Ferdinan simorangkir manguduti ulaon i. Nang Gr. Elkana Siagian bungkas tu huta salem manguduti ulaonnasida, suang songoni Gr Rapot Gultom tu Barus; ro ma singkatna Gr Gersom Sormin sian Purbatua. Ala na hurang pangula ni huria, gabe mangulahi mangula guru Jeremias Pakpahan naung pensiun hian, angkup ni Gr Mahadi Pasaribu ro sian Padang Siandomang dohot Gr Elon Pakpahan naung mangajari hian di singkola huria na di pangaribuan, jala laos taon on do tarpillit KAS BESTUR kas bestur na parjolo.
1. Raja Kaleb Pakpahan
2. Mgr. Elakan Sormin
3. Op. Pinggan Harianja
4. Mgr. Fidrik Pakpahan.
Di taon 1931 ro ma Gr. Agust simanjuntak sian Balige maningkati Gr. Amos Pakpahan naung leleng hian mangula di parubatan ( Poliklinik ) di pangaribuan, jala sibaso naung adong disi hian holan sataon nunga bungkas, ala malo do Gr August simanjuntak mangurupi ina na mangintubu.
Dung ro Tuan C. Schreiber di taon 1933 na maningkati tuan Otto Marks na bungkas tu Sipoholon, rap mangula ma tuan i dohot angka kas bestur. Tung godang do dipaimbaru tingkii, jumlo dipasimpan bagas ni Pandita dohot Guru, dipajongjong 2 Paarsingkolaan na imbaru: sada tu kelas I –III na sadanari tu kelas IV – V. Tung uli do parsingkolaan i, tardok na ummuli do sian sandok Tapanuli Utara na margoarhon Singkola Zending. Diparade ma huhut inganan na marsahit siat 30 halak di parubatan ( Hulpzieken ) Rumah sakit penolong di pangaribuan. Di Cet ma sude jabu dohot parsingkolaan dohot rumah sakit jala taratur ma idaon, jala tarlumobi dipauli muse Waterleiding na marmasin sandiri, asa tung hias do sude pargodungan pakpahan. Las do roha di rumah sakit i; ai tung denggan do pangkorhonna tu huria nang pe di tingki na parpudion di tangan ni Negara rumah sakit i. Sahamauliatehononhon do angka pangula na disi, ima: August Simanjuntak, Mtr. Mangantar Silitonga, Mtr. Lodwig Gultom dohot Mtr. M. Sihombing, angka parhalado ditingkii, nang pe godang angka parungkilon ni Negara tng las do roha mamereng singkop do angka ubat disi.
Ala ni godang ni ulaon diangka pembangunan, ndang pola hinata be nang masa na masitihaman, ai lam balga siulaon, lam umbalga do sipingkiran; ai disada tingki pola do balga parsalisihan ni angka kas bestur dohot tuan i, ala dipangido angka kas bestur hatorangan ni pardabudabuan ni huria, hape diparadianhon tuan i ma sude nasida, disingkati ma muse angka na imbaru, haru pe songoni ndang pola adong hasusurut ni huria i; ai dame do muse na dapot di hura i, dame na sian Debata marhite pesta parolopolopon na masa ditingki i ( 1936) mamestahon naung tuk 50 taon huria i dung dipaojak Tuhanta.
4.Pesta Sere 1886 – 1936 HKBP Pakpahan
Tung ribur do Pesta i; ai sude do ro angka huria na humaliang tole muse pinatongam ni sarune naung adong di huria i, pinalo ni angka parsarune naung lam malo. Salpui disangkapi huria i ma naeng pajongjong Gareja na imbaru jala na ummuli; dipungka papungu guguan tu gareja di taon 1936, alai marisuang ala di taon 1940 tartangkup ma muse tuan Pandita ( Jerman) di porang portibi II, sundat ma ulaon i, ima alana umbahen na so torus denggan mardalan ulaon i.
5.Na masa di holang-holang ni taon 1941 – 1952
Mamungka sian taon 1941 sahat tu taon 1950 holan hasusaan do na masa; ai so mansohot dope porang di portibi dohot negara. Paraloan ni Bolanda tu Jerman dohot nippon, porang ni nippon, revolusi di Negara dung merdeka dohot agresi I dohot agresi II.
Di bona ni taon on ro do pandita Gustaf A. Harianja sian sipiongot mangganti Pd. Ferdinand Simarangkir, tung ganggu do roha, ai tibu dung sahat pandita i mamintur tubu parungkilon tu huria, ima siala na sinuru ni Ass Demang P Manurung mangola parik nauli ni godung Pakpahan; tung mansai marsak pandita i mamingkirhon, ai nunga tung roa idaon dung maloha parik i, alanii ndang mansohot be pandita i laho mamparjuanghon, pola do sahat marurusan tu Resident Sibolga dohot tu Jakarta. Hinorhon ni Jorbut ni Paraloan i ( porang) tung mabiar situtudo angka kerkerat, ala biar ni nasida gabe toropan tertekan binahen ni Ass Demang. Tung hagogoon ni Debata do na margogoihon pandita i, huhut manjaga huriaNa. Lam satahi ma muse angka kerkerat dohot angka natuatua, diujungna monang ma hatigoran. Ai saut do muse dibagasan dame dipajongjong parik i, ala olo do Ass demang i manggarar harugian laho paturehon muse. Ditingki haroro ni Nippon tu luat on nang na maralohon batak Nias Zending, na niuluhon ni Tuan Karelse, dihabaranihon Pandita i do mampartahanhon arta ni huria, disoro angka bungku sian tuan i, dohot angka harotas, ulaula kantor, pola so martuhor harotas ressort saleleng panditai disi. Angkup nii dilehon deba tu kantor Pusat HKBP.
Diharoro ni Nippon taon 1942 tung dangol do ditaon huria; ai hira so bagas nabadia be gareja i dibahen, godang arta ni huria i naeng buatonna, jala naeng tembahonna panditai. Apala na humanccit partinaonan di huria i, ima ditingki paraloan ni negara tu bolanda, sude do pangisi ni huria i mangungsi maninggalhon bagasna be, alai anggo Pandita i dohot guru Theodrik Pakpahan ( Guru Huria ) sai dihabaranihonnasida do modom di godung manjaga arta ni huria ujungna dipasimpan tu Parsorminan. Parirna i ndang hainganan be bagasniba, ndang tartopot be bagas na badia jala marpungu songon na somal, gabe di Tagahambing nama parmingguon dijabu ni Kepala Kampung Walter Pakpahan, ala so hasiatan gabe sahat ma tu alaman, dangolna i antong, pola do manang piga hali disi tardidi dohot manghatindakhon haporseaon.
Dung lam sobu paraloan na tu Bolanda i dipaksa tentara ma ingkon lohaan jabu dohot parsingkolaan, dihabaranihon pandita i dohot deba dongannasida manopot komandaan L. Malau mangido asa unang unang dohot parsingkolaan i diloha. Hape naeng do tembahon ni Komandan i pandita i, tarlumobi ala so mamboan surat sian angka panjaga;alai diujungna denggan ma nasida manghatai, saut ma ndang pola diloha parsingkolaan i. Hape dipudi muse ro dope parenra sian wakilna ingkon lohaon sude bagas na dipargodungan, nang pe naung adong parundingan ni komandan i dohot bolanda di bulan Agustus sahat tu September. Ro ma angka ina ni huria i rap dohot pandita imarudur mangorai asa unang diloha; Hape ditangkup tentara i ma pandita i. Marnida i, tung sude do angka na torop mangihuthon, gabe dipalua ma pandia i. Hape di na so panagaman nunga ditangkup muse 12 halak sian pangisi ni huria on, ditangkup ma dohot pandita i ditingki patupa Pandidion di Batu na dua, diboan sude tu parsingkolaan na jonok tu onan Gultom. Dibalbali ma nasida, sude mangangguhi,,,, pulik do anggo pandita i tu tombak tusam do diboan, disi ma ditunjang, dilombuti, maraburan mudarnasida, ponggol do rusuknasida. Dung i diboan muse nasida tu harangan lelengna 3 ½ bulan, saleleng na tartaban i nasida mabiar do sude ruas ni huria tu pakpahan ai jotjot do dipajoujou nasida jala diorai manghata-hata i sandok tung parir jala dangol do dihilala halak kristen na di pakpahan.
Ale dongan sai tangihon hata apulapul on
Sian Debata Amanta, na sun gogo i tongtong
Unang mabiar hamu, hudongani pe hamu
Mulak ma sude na tartangkup i dibagasan hahipason, alai nang pe songoni paririna ditaon huria i, alai anggo haporseaon lam ganda do. Ditangihon Debata do angguk-angguk dohot tangiang ni huria. Salpu ma na dangol soluk ma las niroha, ditingki na gale i ma margogo huria i.
Ditaon 1946 nunga dipungka pajongjong Panitia Pembangunan Gereja Pakpahan na parjolo:
Ketua Umum : Pdt. G.A. Harianja
Ketua Pelaksana : TH. Pakpahan
Sekretaris : St. A Sihombing
Bendahara : St. PH. Pakpahan
Gale do jolo mulana, lam tu dengganna pardalan ni panitia i muse. Ala pinda Ketua, dipabangkit ma muse parhalado na paduahon:
Ketua Pelaksana : St. H. Pakpahan
Sekretaris : St. A. Sihombing
Bendahara : Gr. K. Sormin.
Dohot torop dongan nasida sian ganup marhutahuta, nunga lam tu lehetna pardalanan anggo tingkii. Ai ditaon na mangihut dibulan juli 1949 nunga marpungu hirahira 1000 belek angkup ni naung adong hian eme 57 belek labang 23 kg dohot hepeng Rp. 1269,69, na pinapungu ditingki na parjolo i. Las roha di na nilehon ni Debata pingkiran diangka pangula; beha ma bahenonnasida mangaramoti i ditingki hasusaan? Dipasalihon do eme jolo gabe sinok ma antong.
Ditingki na parpudi muse diganti ma bendahara gabe KJ Pakpahan. Ditingki na marrapot huria i pasingkophon parhau, tung adong do sipingkiran apala tung maol situtu; adong deba mandok asa sian Dolok Saut buaton, ia soi sian habinsaran. Dipingkiri pandita ma tung mansai godang do harugian molo sian na dua i buaton parhau i, gabe didok nasida nasida ma asa sian hau harangan na jonok huta i masiparhau. Hape mamintor torop do na manjua ala mabiar, ai tung mansai sunge do i ( op Raja na boratan ), ndang adong na barani tusi ninna be, ahu manjolohon ninna pandita i. Ndang adong na hantus dope rapot i, putusan ni rapot i mansai tung mabiar situtu ala so adong dope manang ise na barani na laho tusi. Ditogihon pandita i ma sahali St. Albinus Sihombing dohot St. Kasim Pakpahan tu tombak i; diujungna sada ma roha ni huria i pasauthon usul ni pandita i, saut ma laho sude nasida tu tombak sombaon na songe i songonon ma na masa disi.:
Borhat ma sude pangula, angka natuatua, ina, naposo bulung na maboan sarune dohot tukang hau, dung sahat jumolo nasida marende , martangiang na niuluhon ni pandita, dungi ditangke ma hau na balga i huhut diendehon musik na mansai gogo : “ Talu sibolis dibahen Tuhanta, nang hamatean nang dosa sudena, Sai dihalashon rohanta ma i pangoluonna do hita sude “
Ido pangarimpunan ni ende nasida sahat tu na marummpak tolu hau i. Muli ma natorop i marlasniroha situtu. Bagasna i antong Hamoraon, Hapistaran, parbinotoan ni Debata! Na so hasigatan do angka uhumNa, jala naso habogason do angka dalanNa! Ai ise dung umboto roha ni Tuhan i, Ise manuturi Ibana? Rom 11:33 -34. I do tutu, sian najolo sai dipambibiari Debata halak laho tusi, diloas Sibolis marhuaso jolo disi, asa unang adong manang ise ma barani tusi,lao paodongodong angka hau i asa adong buaton ni naposona, ruasna na niasinanna i. Ai sian Ibana do saluhutna ro, marhitehite Ibana jala marhapatean tu Ibanado sasudena I. Di Ibana ma hasangapon salelenglelengna, Amen ( Rom 11,36 )
Dung singkop sude parhau i dipauli pande hau ditombak na maol dalanan i, parramba na potpot, maralitan angka suga ni badoar angka sapsap bire na ingkon bolusan, boha ma bahenon manaru i? Angka ama na gomogo manarui sian tombak sahat tu dalan balobung. Laho manait hau partunggul na balga i, jotjot do runsur hau i tu toru, adong do na marmara? Ndaong. Sai di dongani Debata do ruas ni huriaNa.
Nunga tung godang angka parhau sahat tu godung pakpahan; dietong natuatua dohot pande hau ma nunga sae tu gareja i, alai.... tung godang dope ditombak i. Dipahepeng ma na lobi i, manambai kas pembangunan ni gaeja i. Ima na masa ditingki gurilla i ditaon 1949. Marrapot ma huria laho mamungka ulaon i, nunga marujung rapot mambahen upa ni tukang Rp. 20.000, jala laos dipasahat angka ina do sian hasil ni rapotna 85 belek. Saut ma dipungka manjama hau i di ari 22 Januari 1951, dipeakhon batu ojahanna di ari 25 Pebruari jala dipalolo di ari 5 maret 1951. Di ari 2 April saut ma dibungka na buruk i, paima sidung ditarup, diruar ma jolo dipatupa parmingguon.
Ditingki pature gereja na imbaru, jotjot do tarsosak huria alani hepeng dohot balanjo ni tukang dohot angka na porlu dope, alai tama sihamauliatehononhon tu angka dongan na sai pajolohon hepengna, dohot so pola manjalo hepeng/ongkos ni motorna molo porlu tu huria.
Nunga taida godang ni siulaon na dokdok i di huria Pakpahan, tulus do saluhutna nang pe diulahon ditingki parungkilon situtu, alai nang pe songoni ianggo ulaon dihuria pagaran ndang pola adong na so denggan mardalan, saut do mardalan sude, sermon ni angka guru, parpunguan ni angka ina sa-ressort, angka siulaon na di 22 huria dohot ressort garoga 22 Huria lelengna 1 ½ taon.
Di bona ni taon 1952 i ma di ari 4 April 1952 bunglas ma pdt. Gustaf.A. Harianja tu pearaja, ala nasida do praeses silindung, ro ma singkat nasida Pdt. A. Silitonga sian Garoga, rap nasida manguls dohot Pd. E Simanjuntak di Ressort Pangaribuan.diparbungkason ni Pd. Gustaf A. Harianja, tung nalnal do holong ni roha ni huria Pakpahan dohot sude ressort i, marhite angka pambahenannasida ro di na pataruhon sahat tu pearaja mardalan pat sian pangaribuan.
6.Na masa diholangholang ni taon 1952 – 1962
Tung diharonsonhon Pd. A. Silitonga do manguduti laho pasidunghon gareja i, anggiat humatop jongjong suang songoni diangka parsermonan ni angka guru dohot angka sintua pe. Dibulan September 1953 bungkas ma guru Th Gultom jala guru K. Sormin maradian sian pakpahan, gabe adong ma hagaleon parngkorhonnii. Ro do nian panggantinan Gr B. Panjaitan alai nunga tung mansai maol diuduti nasida ulaon i, lumobi parpunguan ni naposo bulung mate so mate nama, tar humehe ma nian saotik dung dipasahat ulaon i tu Gr. Kleopas simamora.
Tung las do roha diharoror ni ompu i Ephorus tu huria on, dung mulak sian pardalanan na tu eropa. Tongtong gok gareja na ro tumangihon jamita i, gari sian huria na asing tung torop do ro. Lam mangolu ma roha ni huria i laho paturoshon ulaon paturehon gareja na so haru sidung dope. Laos ditaon 1953 do saut Ressort Pangaribuan marbagi dua ( 2), ima Ressort Pangaribuan dohot Ressort Onan Tukka, lam tu dengganna ma peraturan ni huroa; ai ndada songon na salpu be torop ni huria siuluhonon ni sada pandita.
Di bulan Oktober 1954 ro ma Guru E. Silitonga maningkati guru B. Panjaitan, suang songoni dibulan Maret 1955, bungkas ma Pd. A Silitonga ro ma Pd. P Marbun singkatnasida. Asa holan sada nama pandita mangula di Ressort Pangaribuan, ala Pd. E Simanjuntak pe, nunga putus na ingkon bungkas tu pulo Mentawai pararathon barita na uli tusi.
Ala na lam ponjot siulaon di Ressort na bidang i, mardomu tu pangidoan ni torop huria, saut do marbagi 2 ressort i: Ressort Pangaribuan dohot Resort Gultom.
1. Ressort Pangaribuan na niuluhon ni Pd. P. Marbun
Huria Pakpahan ( sabungan ), Tongatonga, Lumban sormin, Parsorminan, Sibingke, Parlombuan, Najumambe, Lobu Sonak, Purbatua, dohot Pasar Baru.
2. Ressort Gultom ni uluhon Pd. S. Silaban
Rahutbosi ( Sabungan ), Batumanumpak, Batunadua, Lumban sidari, Lumban sinaga, Sibudil, Pansurnatolu, Lobugala.
Ndang pola songon na sailaon be susa ni pandita mangebati huria, ala naung ummotik siuluhonon ni sahalak: boi ma dumenggan jala ummatur angka siulaon, nang na manorushon paulihon gareja nunga lam burju. Parpunguan ni naposo bulung nunga lam uli, lumobi diparmusihon niuluhon ni Gr F. Silitonga. Marrumang orkes do jolo parmusihon i, alai dung lam maju dohot ma sarune i dipangke laho pangoluhon naung leleng maradian.
7.Pesta Pangompoion Gereja na Imbaru di ari 31 Juli – 5 Agust 1956
Tung ribur do pesta i sian ari 31 Juli sahat tu mata ni pesta i, tongtong mar Evanggelisasi bodarina. Marroan dohot angka huria na humaliang. Di mata ni pesta i, ro do Ompui Ephorus marjamita: tangkas diondolhon Ompu i na tarsurat di 2 Petrus 3:18, disosoi ruas ni huria i mangido sian Tuhanta anggiat lam tu toropna na tardidi di gareja i. Lam magodang parbinotoan partondion nang diruas ni huria i.
Ro do Praese Silindung Pd. Gustaf.A Harianja na manghangaluthon sahat tu na pajongjong gareja i dohot panghophopon ditingki hasusaan situtu. Marlas ni roha ruas ni huria i diharoronasida marningot balga ni asi dohot holong ni Debata na mandongani nasida sahat tu hamonangan na manaluhon harajaon ni sibolis. Di taon 1957 nunga lam martamba nang pangula, i ma haroro ni guru M. Harianja sian silindung gabe guru di huria pakpahan, tung uli do sude angka sihobasan di huria jala di bona ni taon on manuhor Electrik na imbaru na marmasin sandiri sipangkeon di gereja na imbaru i. Denggan do panogunoguon ni pandita di sude angka ulaon di parjamitaon, pangapulion tu na marsitaonon. Hira sude na monding di ruas ni huria pakpahan, tung dungo do pandita i manopot laos manaruhon tu udean. Haru pegawai tahe nunga dohot marpungu laho mangapuli tu na marsitaonon na niuluhon ni ass Wedana L. Sitompul, jala ringgas marsilua tingki pesta ni huria.
Di taon na mangihut muse, marsorin ma ro parungkilon mamungka sian taon 1958 – 1961 di hamamasa ni porang saudara. Biahaton sude halak. Na dikota mabiar tu huta na asing, angka pegawai Negeri sipil guru na di dusun nunga mangungsi tu kota ala ni biarna. Alai nang pe songon i, ianggo harajaon ni Tuhanta ndang humordit, gariada godang dipataridahon Tuhanta dalanNa laho pataridahon sangkapNa. Sai adong do sian tongatonga ni Tentara i na holong roha di huria songon Lts.C.H.Kamalirang halak sangihe, tung tau tiruan do diparugamoonna. Nunga torop sian tentera i na tardidi, manghatindakhon haporseaon saleleng di hagunturon ( Na sian Sipelebegu)
Apala di boa ni taon 1961 sahat tu parsitongaan ni taon ima apala pambebeon ni hasusaan i; ai disi ma apala nabiahaton jolma na di huria i. Ro do di tingki bornginna tentara na sian Rimba manculik torop ruas ni huria i. Sian Lumban sormin, Harianja, Parsibarungan, Pakpahan. Asa tung so tarpodom do jolma ditingkii, holan na patagamtagam habiaran. Marsiak huhut parngoluon ni natorop, ai tung susa do pengangkutan tu tarutung, ndang boi motor mardalan anggo so didongani tentara. Tuani ma ditatap Tuhanta pardangolan i; ditangihon joujou ni natorop di tangiangna be, songoni angka anggukangguk ni angka na marhasusaan, marujung ma hasusaan i, dilehon ma dame di parsitongaan ni taon i ( 1961 ).
Dibona ni taon 1961 tarpasupasu 5 halak sintua: St. Soritua Pakpahan, St. Maruli Pakpahan, St. Paulus Pakpahan, St. Sahala Pakpahan, St. Donatus Pakpahan. Laos ditingki ma dipungka muse mambahen punguan MANNENCHOOR di huria, tung denggan do punguan i, ai gumodang angka na tumua ruasna. Sanga do na jolo lam otik ruas ni punguan i ala mulak angka guru tu hutana be. Dung aman, marroan ma nasida muse tu punguan i, lam hehe muse , martambatamba ruasna, lam mauas sude ruas tu harajaon ni Debata, malungun torop halak gabe pangula di porlak anggur ni Tuhanta, saut ma manjalo pasupasu tohonan hasintuaon angka kas bestur hian: St Buha Tambunan, St. Walter Pakpahan, St. Purba Pakpahan, St. Torang Pakpahan, St.Mgr. Bujur Pakpahan, St. Justin Pakpahan, St. Samuel Pakpahan, St. Bunti Harianja.Tung godang pe hasusaan, alai gumodang do pasupasu dilehon Debata, alani tama tadok: Mauliate ma di Debata na pamonang hita marhitehite Tuhanta Jesus Kristus ( I Korint 15 :57).
ANGKA NA MANGULA DI HKBP PAKPAHAN
SAHAT TU TINGKION
1. Pandita Jerman
Tuan Meis, Tuan Maisel, Tuan F. Kaiser, Tuan Otto Marks, Tuan Schreiber.
2. Pandita Batak
Pd. Kilian Lumbantobing, Pd. Karl Hutabarat, Pd. Jonas Siregar, Pd. Kleopas Lbn Tobing, Pd. Marthin Nasution, Pd. Fridolin Sihombing, Pd. Perdinan Simarangkir, Pd. Gustaf.A Harianja, Pd. A. Silitonga, Pd. E simanjuntak, Pd. P. Marbun.
Gr. Erastus Simatupang, Gr. Elias Pandiangan, Gr. Kenan Hutagalung, Gr Amos Lumbantobing, Gr Justin Lbn.Tobing, Gr. Hendrik Parapat, Gr Justin Sihombing ( Ephorus ), Gr Luther Tambunan, Gr Henok Gultom, Gr Elkana Gultom, Gr Marthin sormin, Gr Malanthon Pakpahan, Gr Jeremias Pakpahan, Gr Jacobus Matondang, Gr Germaicus Siagian, Gr Enos Panggabean, Gr Muda Panggabean, Gr bonafasius Pakpahan, Gr Arsenius Sihombing, Gr Jason Pakpahan, Gr Simion Tambunan, Gr Gayus Silitonga, Gr Williem Sihombing, Gr Elkana siagian, Gr Manase Pakpahan, Gr Rapot Gultom, Gr williem Pakpahan, Gr. Gersom Sormin, Gr Thomas Silitonga, Gr Fridolin Sianipar, Gr Humala Pakpahan, Gr Boni pakpahan, Gr Marsius Situmeang, Gr Theoplus Hasibuan, Gr. A. Origenes Pakpahan, Gr. Kerenius Sormin, Gr Mahadi Pasaribu, Gr Janiandar Hutauruk, Gr Benjamin Tambunan, Gr Parluhutan Pakpahan, Gr elon Pakpahan, Gr Theodrik Pakpahan, Gr Saulus Simanungkalit, Gr H. Porman Pakpahan, Gr Theodocius Gultom, Gr Ferdinand silitonga, Gr Madin Harianja.
Bg. Samuel Gultom, Josep Harianja, Rdj. Kaleb Pakpahan, Benjamin sormin, Mgr. Friedrik Pakpahan, Gr. Kondrad Gultom, Gr. Amos Pakpahan, K.K. Josep Harianja, Rdj. Muda Pakpahan, Bonifacius Pakpahan, Gr Gersom Harianja, Gr. Salomo Gultom, Heber Sihombing,, KK. Walter Pakpahan, Mtr. Mantak Sihombing, Gr. Jaksan Pakpahan, Buha Tambunan, Bg. Walter Pakpahan, Purba Pakpahan, Torang Pakpahan, wesly Pakpahan, Mngr Bujur Pakpahan, Justin Pakpahan, Samuel Pakpahan, Bunti Harianja.
St. Nicolaos Pakpahan Lumbangaol
St. Matheus Pakpahan Gadonglumban
St. David Pakpahan Lumbantanjung
St. Stepanus Sormin Lumban Sormin
St. Petrus Sormin Lumban Sormin
St. Herman Pakpahan Lumban Bona ni onan
St. Salomo Pakpahan Lumbantanjung
St. Amran Harianja Harianja
St. Jamarbulung Pakpahan Lumbantanjung
St. Thomas Pakpahan Sipegepege
St. Bileam Pakpahan Gadong Lumban
St. Alexander Harianja Harianja
St. Polis Harianja Jonggi ni huta
St. Juli Pakpahan Sipegepege
St. Marthin Gultom Parsibarungan
St. Joab Pakpahan Lumban Siantar
St. Friedrik Pakpahan Lumban Gaol
St. Josep Gultom Lumban Tanjung
St. Anton Gultom Parsibarungan
St. Jesayas Pakpahan Gadong Lumban
St. Pilemon Pakpahan Lumban Situmorang
St. Luther Sihombing Lumban Tanjung
St. Betuel Simatupang Lumban Sormin
St. Jarura Pakpahan Lumban Bona ni Onan
St. Arginius Panjaitan Banjar Godang
St. Friedrik Sormin Ribolak
St. Lepi sormin Pagardolok
St. Jacob sormin Simaninggir
St. Julianus Dongoran Lumban dongoran
St. Jason sormin Hutatatonga
St. Aron Sormin Pagaran dolok
St. Jairus Sormin Bonan Dolok Saur
St. Valentin Sormin Lumban Sormin mulamula
St. Mikha Sormin Pagaran dolok
St. Saulus Dongoran Simaninggir
St. Kilian Gultom Parsibarungann
St. Gersom Harianja Harianja
St. Marthin Pakpahan Sipegepege
St. Salomo Pakpahan Banjar dolok ( Kel. St. K. Sinaga )
St. Julianus Pakpahan Tagahambing
St. Mikha Pakpahan Pulo Tanjung
St. Hermanus Pakpahan Pulo Siranggiting
St. Jannus Pakpahan Lumban Bona ni Onan
St. Ruslan Pakpahan Huta Pulo
6. Sintua Nuaeng
St. Kenan Pakpahan Lumbangaol
St. Wesly Pakpahan Huta pulo
St. Albinus Sihombing Lumban Tanjung
St. Donatus Pakpahan Lumban Bona ni Onan
St. Hermanus Pakpahan Gadong Lumban
St. Petrus Harianja Sabungan ni Huta
St. Bistok Pakpahan Pnjung
St. Mula Tua Pakpahan Lumban Ambar
St. Salem Pakpahan Gadong Lumban
St. Justin Pakpahan Lumban Gaol
St. Samuel Pakpahan Sipegepege
St. Torang Pakpahan Dolok Pansur Godang
St. Mgr. Bujur Pakpahan Gadong Lumban
St. Walter Pakpahan Lumban Bona ni Onan
St. Sopar Pakpahan Lumban Siantar
St. Buha Tambunan Huta Tambunan
St. Julianus Pakpahan Dolok Pansur Godang
St. Purba Pakpahan Lumban Tanjung
St. Edipolo Pakpahan Sipegepege
St. Paulus Pakpahan Taga Hambing
St. Soritua Pakpahan Lumban Tanjung
St. Bunti Harianja Jonggi ni Huta
St. Sahala Pakpahan Lumban Gaol
St. Maruli Pakpahan Taga Hambing.
7. Parguru Hasintuaon
Viktor Pakpahan Pulo
Huala Pakpahan Lumban Bona ni onan.
DUNG MARJUBILEM 100 THN , TAHUN 1986
Diposting oleh nimrotsinaga di 05.48 Tidak ada komentar: Pelita Batak Online
Jumat, 16 November 2018 18:17:00
i ma Filsafat Relatifisme, na mandok ndang boi dohonon ni sasahalak be na hinaporseaonna i do na sumintong sian na hinaporseaon ni na asing, jala siala ni i ndang boi be dohononna na ia ruhutruhut ni parange ngolu hadaulatonna i do na dumenggan sian ruhutruhut ngolu hadaulaton ni na asing. Ai ganup subjektif do. Ganup kontekstual do. Siala ni i, mangihuthon filsafat Relatifisme on, nang halak Kristen pe ndang boi be mandok na na hinaporseaonna taringot tu songon dia halak boi malua sian dosa nang sian hamatean -i ma holan marhite haporseaon di Jesus Kristus- laos songon i nang ruhutruhut hadaulaton ni ngolu ni halak Kristen pe ndang boi be dohononna sumintong sian haporseaon haluaon nang ruhutruhut hadaulaton ni ngolu ni parugamo na asing dohot so so parugamo pe tahe.
Domu tusi, di tongatonga ni masyarakat majemuk, i ma masyarakat na marragam haporseaon ni angka penduduk na mian di sada negara nang di angka negara-negara, unang adong ketegangan sosial di tongatonga ni penduduk na marasing haporseaon dohot ruhutruhut hadaulatonna disosoi ma asa dipadao angka parugamo ma ulaon na patutoru haporseaon dohot ruhutruhut hadaulaton ni ngolu ni parugamo na asing sian na tiniop nasida. Ganup ma menghargai haporseaon dohot ruhutruhut hadaulaton ni ngolu ni ganup parugamo asing sian parugamoonna. Na rumingkot ganup ma unduk tu uhum na adong di tongatonga ni negara inganan mangolu nasida.
Atik pe songon i, ndang diorai sasahalak manghaposi na hinaporseaonna dohot manghangoluhon ruhutruhut hadaulaton (Jaha: Etika) ni ngolu hinaporseaonna na so maralo tu uhum di negarana. Siala ni i, mansai ringkot do bagas jala toras haporseaon ni sasahalak dohot di ruhutruhut parange ngolu manang hadaulaton ni ngoluna. Mansai ringkot halak Kristen mangantusi songon dia do ajaran ruhutruhut ni ngoluna songon angka naung tinobus ni Kristus di portibion siala ni asi ni rohana, ndang asa tumigor ibana di jolo ni Debata, alai ala naung dipatigor ibana marhite Jesus Kristus uju manang atik pe pardosa do ibana.
Mansai ringkot tarlumobi ala marhite hinaadong jala hinahatop ni teknologi informasi internet na so adong batasna di era revolusi industry na paopathon nueang, mansai bahat do diajarhon jolma i di dekade paduahon abad pa-21-hon on angka ruhutruhut hadaulaton ni ngolu marhite internet na tupa ndang saurdot tu ruhutruhut hadaulaton ni ngolu ni Hakristenon. Di masyarakat na songon i mansai ringkot botoonta beha do ajaran ni Hakristenon taringot tu songon dia ma sama halak Kristen marparange sama nasida asa uli parsaoran (Hubungan Intra-Kristen), dohot songon dia ajaran ni Hakristenon taringot tu songon dia marparange hadaulaton maradophon angka donganta jolma na so sapamingkirion dohot hita (hubungan antar umat beragama, gariada maradophon angka donganta jolma na manghasogohon hita dohot na mamusui hita ndang ala taula na so denggan maradophon nasida, alai ala songon i parange hadaulatonna, na marasing tu parange hadaulaton nasida. Na boi do ajaran na tahaposi i marimbar sian ajaran na hinaposan ni angka donganta na so sahaporseaon dohot hita.
Siala ni i, mansai denggan do dienet jamita evangelium di tongatonga ni hurianta di minggu pa-XXV-hon dung Trinitatis sadarion sian surat ni Apostel Paulus taringot tu songon dia ma ruhutruhut parange hadaulaton ni halak Kristen, tarlumobi dung dipanghulingi Tuhanta hita dua minggu padodot asa paratarata silehonlehon ni Debata tu hita so didongani biar jala asa patupahon uhum dohot hatigoran di jolo ni Debata songon rumang na tingkos ni panombaonta tu Debata.
Naeng marsiajar hita sian sada bagian sian surat ni Apostel Paulus tu huria na di taon 56 tu lobi hurang duaratus halak ruas ni angka huria na marpungu di angka jabu ni ruas ni huria i di kota Rom, jala tu hita ganup nuaeng di ingananta be di sandok portibion, tarlumobi di Indonesia Raya na tahaholongi on. Dienet jamitanta sian bagian etika ngolu manang ruhutruhut ngolu hadaulaton ni na porsea i dung dipatigor Debata nasida marhite silehonlehon haporseaon di ulaon ni Jesus Kristus di silang i.
Di na mangalusi sungkunsungkun songon dia ma halak Kristen naung dipatigor Debata marparange maradophon sama donganna Kristen dohot sama donganna jolma na so Kristen, tarlumobi maradophon angka so manghaholongi nasida di ngolu on, songon dia do pangajarion ni hata ni Debata marhite apostelna Paulus? Songon ni ajarhon ni ugama Jahudi dope, i ma marhite na unduk tu uhum ni si Musa naung dipinaandar ni angka pangajari ni Jahudi sahat tu partingkian ni apostel Paulus, manang songon halak Gorik dohot Romawi na marasing sian uhum Jahudia, isara na mangoloi hagiot ni daging, manang songon halak Romawi na sai manaluhon angka bangso naung nirajaanna marhite sinjata sian bosi na mamunu hosa ni angka musunasida? Songon niajarhon ni angka ugamo nang ideologi na tatanda nuaeng di portibion nuaeng na so saurdot dohot ajaran Hakristenon do?
Apostel Paulus mangajarhon ia ruhutruhut hadaulaton ngolu ni halak Kristen ndang be songon ruhutruhut ni Ugamo Hajahudion, jala ndang songon ruhutruhut ngolu ni filsafat Gorik manang ugamo nang pamingkirion Romawi. Ingkon panogunoguon ni Tondi Porbadia i do (Roma 7-8). Songon dia rumang ni panogonoguon ni Tondi Porbadia i di ngolu siganup ari, i ma na pinatorang ni apostel Paulus di bindu 12: 1-15:14. Parjolo ingkon pelehononta do ngolunta tu Debata. Paduahon ingkon jumolo tapaimbaru pingkiranta asa tarbahen hita umboto dia lomo ni roha ni Debata di parange ni ngolunta.Ndang jadi be nasida sarombang dohot portibion ((12:1-2).
Songon dia rumang ni i? Dipatorang ma i di bindu 12: 3-15: 13 na marisihon na mangihut on:
Songon dia halak Kristen marparsaoran dohot dongan sama Kristen di tongatonga ni punguan parsaoran nasida (Jaha: Ekklesiologi) dipatorang di bindu 12: 3-8, i ma unang adong angka sijalo sada silehonlehon ni Debata i manghilala na sumurung ibana sian donganna na manjala silehonlehon na asing (I ma panurirangion, panghobasion, pangapoion, pangasian dohot manguluhon), ai sama ruas ni Kristus do nasida.
Songon dia halak Kristen marparange maradophon donganna sama Kristen nang maradophon angka dongan jolma na so Kristen gariada na mamusui nasida, dipatorang ma di Rom 12: 9-21 (Jaha: Etika sosial). Diuduti do on di Rom 13: 8-14.
Songon di halak Kristen marparange maradophon pamarenta (Jaha: Etika politik), dipatorang ma di Rom 13: 1-7.
Songon dia halak Kristen na ro sian sada hasomalan di parmanganaon dohot di parminumon dohot na ro sian hasomalan ni ngolu na asing (i ma halak Jahudi dohot halak Kristen na so Jahudi) dipatorang ma i di Roma 14: 1-15: 13). Jaha: etika Relasional antar suku bangsa.
Asa, bagian na paduahon i do na gabe jamita di hita di minggu on, i ma Roma 12: 9-21: Dia do ruhutruhut parange sosial ni halak Kristen maradophon donganna Kristen nang maradophon donganna na so Kristen, tarlumobi na paburuburu nasida dohot na patupahon na jat tu nasida?
Dibonai ma saluhut ayat 9-21 i dohot sosososo di ayat 9 asa (i) mangulahon holong, (ii) manghagigihon hajahaton dohot (iii) mangharingkothon dohot mangulahon na denggan tu saluhut halak (ayat 17). Rumang ni tolunsa dipatorang ma di dua horong, i ma:
Horong parjolo, dongan sama Kristen. Hubungan Intra-Kristen (ayat 10, 13, 16).
Horong paduahon i ma angka na manghasogohon halak Kristen, i ma na papuruburu, patupahon na jat tu halak Kristen (ayat 14, 17-21). Hubungan antar ugamo dohot na so marugamo.
Alai asa boi tuk halak Kristen i patupahon na denggan tu duansa adong ma:
Ruhutruhut partondion siulahonon ni halak Kristen, i ma na dipaandar di ayat 11, 13, 15).
Taida ma sadasada:
Parjolo, mangulahon na denggan tu sama halak Kristen asa tubu parsaoran na denggan dohot na masihaholongan. Dia ma sipatupaon tu dongan sama Kristen? I ma:
i. Masijolojoloan masipasangapan (ayat 10)
ii. Mangantoi na hasea di angka na badia (ayat 13)
iii. Marsada roha (ayat 16)
iv. Serep maradophon sama dongan (ay 16).
Paduahon, mangulahon na denggan nang tu angka na paburuburu hita halak Kristen.
Dia ma sipatupaon tu nasida? I ma:
i. Intap ni na tarbahen hita, maniop dame di jolo ni saluhut halak (ay 18).
ii. Unang mamaloshon (ayat 17) manang marlulu alai pasahathon pamaloson tu Debata (ay 19), gariada
iii. Mamasumasu nasida (ayat 14) na tumangkas tarida marhite na mangalehon nasida mangan dohot minum uju male manang mauas nasida (ayat 20);
Patoluhon, partondion na mangoloi Debata, marsihohot, ringgas jala marsolidaritas hajolmaon. Ndang tarbahen ni halak Kristen patupahon duansa i sian gogona sandiri. Asa tarbahen nasida patupahon i, ingkon suan ma di roha nasida ruhut partondion na mangihut on:
i. Mangoloi Tuhan (ayat 11)
ii. Unang sumurut, alai ringgas jala martondi na girgir (ayat 11)
iii. Marlas ni roha manghirim, marbenget ni roha di haporsuhon jala jugul martangiang (ayat 12)
iv. Marlas ni roha dohot na marlas ni roha, tangis dohot na tangis (Jaha: Solidaritas hajolmaon, ayat 15).
Tolunsa na di ginjang i mansai ringkot: Mangulahon holong dohot na denggan tu dongan Kristen nang na so Kristen, jala mangulahonsa di bagasan pangoluion tu Tuhani, mardongan tondi na girgir, na marlas ni roha, na marbenget ni roha dohot na marsolidaritas hajolmaon. Impolana: Mangalo na jat marhite ulaon na denggan.
Di zaman relatifisme dohot di partingkian na lam hehe angka pangajarion parange ni ngolu mangadopi angka ketegangan-ketegangan di tongatonga ni hajolmaon nuaeng on, bahatan siala ni kepentingan ekonomi dijou do hita halak Kristen asa patuduhon na so sarombang hita dohot portibion. Tolunsa na di ginjang i mansai ringkot ingkon tapabagas dohot taparangehon di tongatonga ni bangsonta Indonesia Raya.
Parjolo, beha do parangenta maradophon donganta sama Kristen? Taulahon do na denggan tu nasida?
Paduahon, beha do parangenta maradophon donganta na so manghaholongi hita, gariada na manghasogohon dohot mamusui hita? Tapatupa do dame dohot sude halak tarlumobi dohot na so manghaholongi hita intap ni na tarbahen hita? Taula dope na denggan tu nasida songon angka naung dipatigor Debata ala ni asi ni rohaNa, ndang ala ni hasintonganta? Tapasupasu do na mamusui hita? Talehon do nasida managan dohot minum uju male, jala minum uju mauas?
Patoluhon, beha do partondionta di na patupahon i sude? Nunga sumurut hita? Martondi na girgir dope hita manang nunga martondi na gale? Hot dope hita angka na manghirim, benget di haporsuhon, jala jugul manangiangkon na taadopi? Angka na marsolidaritas hajomaon na timbo do hita, manang nunga na holan angka na mamingkiri dirinta sandiri hita?
Di tongatonga ni masyarakat na patujolohon manang naung dipengaruhi filsafat relatifisme i jala na manjalo ajar na marragam sian internet i, na tupa marasing sian ajar parange hadaulaton ni Hakristenon i, ingkon tapatuduhon do dia hadaulatonta na tahaporseai jala tahaposi maradophon donganta Kristen dohot maradophon na manghasogohon hita. Ndang jadi hita meret sian na tolu i. Ingkon hot do hita. Ai marhite i do hita boi manindangi tu hadirionta songon siihuthon Jesus. Ingkon tapatuduhon ma i di tingki na tenang dohot di tingki na so tenang, isara uju masa angka krisis-krisis ni ngolu ni hajolmaon hinorhon ni angka bencana alam, krisis ekonomi, krisis sosial dohot na asing, ndang holan tu angka na tinggal jonok tu hita, alai intap ni tarbahen hita dohot ma tu angka na dao inganan ngoluna sian inganan ni ngolunta.
Dipasupasu Debata ma hita patupahon saluhutna i.(**)
Mangapuli Jala Patoguhon Angka Naung Matua di Portland, Australia
JAHA DI BAGASAN HATMangapuli Jala Patoguhon Angka Naung Matua
Dos songon negara na asing, di Australia pe godang do angka naung matua. Piga-piga naung matua dibahen do tu panti jompo. Disi, adong do angka perawat na boi mangurupi jala manjaga nasida.
Alai sasintongna, ndang holan i na diporluhon nasida. Sipata, olo do nasida bosan, lungun-lungunan jala mandele. Ganup minggu, ro do Sitindangi Ni Jahowa tu dua panti jompo di kota Portland, propinsi Victoria, Australia. Dipaboa nasida ma pangkirimon jala dipatogu ma roha ni angka naung matua i.
Denggan do Marsiajar Bibel Diulahon di Panti Jompo
Tingki ro Sitindangi Ni Jahowa tu sada panti jompo, dipatorang nasida ma tu angka naung matua i taringot hangoluan ni Jesus. Si Jason mandok, “Dijahahon hami ma ayatna, jala dipatorang hami ma lapatanna tu nasida.” Godangan sian angka naung matua i, nunga marsahit. Alani i, dibahas angka Sitindangi i do taringot janji ni Debata na laho salpuhononna do sahit dohot hamatean.
Sahalak Sitindangi na margoar si Toni mandok, “Mulana, holan satonga jom do hami disi.” Alai dipangido nasida ma asa leleng hami disi. “Jadi saonari, gabe hira-hira sajom ma hami mardiskusi dohot nasida. Memang, adong do na mangido molo boi dua jom.” Piga-piga sian na matua i ndang boi be marnida, holan di podoman, jala ndang boi be maniop manang aha pe. Jadi, diurupi Sitindangi ma nasida asa boi dohot marsiajar Bibel.
Tingki ro Sitindangi, biasana, diendehon nasida do sada ende laho mamuji Debata. Alai jotjot do dipangido angka na matua i asa ditambai endena. Si John * sahalak sian na matua i mandok, “Lomo do rohanami mambege musik ni endemuna i. Mura do diantusi hami jala lam diargai hami ma Debata.” Adong sahalak na matua na so boi be marnida, goarna si Judith. Adong do piga-piga ende na dihalomohon rohana, jala diapil ibana do sude lirikna!
Las do roha ni Sitindangi Ni Jahowa mangida keadaan ni angka na matua i. Sahalak sukarelawan na margoar si Brian mandok, “Molo adong angka na matua i na marsahit, pintor ro do hami mangida tu kamar ni nasida. Mangkata-hatai ma hami tu nasida. Jala diida hami ma songon dia pangkilalaanna. Sipata, ro do muse hami di ari na asing laho mangida songon dia keadaan ni na marsahit i.”
“Debata do Na Manuru Hamu Tuson”
Godang do sian nasida na las rohana ala ro Sitindangi. Si Peter, ganup minggu do dohot marsiajar Bibel. Didok ibana ma, “Sai hupaima-ima do i.” Didok si Judith do tu sahalak perawat disi, “Ari rabu do on! Urupi jo ahu asa boi dohot marsiajar Bibel tu nasida. Ndang olo ahu tarlambat!”
Las do roha ni nasida tu sude naung diparsiajari. Jala lam solhot ma nasida tu Debata. Dung diulas hami taringot ajaran ni Jesus, didok si Robert ma, “Najolo, maol do huantusi bagian on. Alai saonari nunga huantusi be!” Diparsiajari si David do, boasa ringkot martangiang. Didok ibana, “Gabe lam jonok do ahu tu Debata, jala lam pos do rohangku tu Ibana.”
Las hian do roha ni nasida mamboto taringot pangkirimon di ari na naeng ro. Didok si Lynette do tu angka Sitindangi, “Mauliate ma, ala diapuli hamu do hami marhite Bibel.” Sahalak na matua na asing mandok, “Debata do na manuru hamu tuson!”
Si Margaret, nunga ro ganup minggu marpungu tu Bale Harajaon na jonok disi. Ingkon berjuang do ibana. Alana, jotjot do ibana marsahit jala maol do mardalan. Didok ibana ma tu Sitindangi, “Dilehon hamu do pangkirimon tu hami.”
‘Mansai Denggan do Na Binahenmuna On’
Angka perawat i pe, diargai nasida do haroro ni Sitindangi. Si Anna sahalak Sitindangi mandok, “Dijujui angka perawat i do angka na matua asa dohot marsiajar Bibel. Alana dibereng angka perawat i, gabe tamba do las ni roha ni angka na matua i dung marsiajar Bibel.” Si Brian mandok, “Burju-burju do angka perawat disi. Sai rade do nasida mangurupi.”
Las do roha ni angka keluarga ni naung matua i mangida natua-tuana marsiajar Bibel. Adong ma boru ni sahalak sian naung matua i mamuji Sitindangi. Didok ibana, “Mansai denggan do na binahenmuna i tu omakku.”
^ par. 7 Piga-piga goar ni panti jompo i nunga diganti.
Mangurupi Angka Pangungsi di Eropa Tengah
HAJAJADI NI TAO TOBA | Iwanvictorleonardo's Blog
Posted: 27 July 2010 in BATAK
Di toru ni dolok Pusuk Buhit adong ma najolo sada baoa na so marnioli dope na margoar Juara Dungdang. Pardengke do ibana. Di na sadari dipauli ibana ma sada bubu na balga situtu. Alai dung ditaon, ndang olo dapotan. “Na mabalgahu do ra”, ninna rohana di bagasan. Jadi naeng ma pametmetonna bubu i. Alai adong ma ro soara tu pinggolna mandok “unang”. Sundat ma dipametmet bubu i, jala diulahi ma ditaon. Marsogot na i ditingkir ma bubuna i. Tarsonggot ibana mida na dapot bubu i, ai diida ma dengke apala na bolon. “Nga jea on”, ninna rohana. “Sian dia do ro dengke na saon bolon tu binanga na saon metmet?” Ala ni biarna ndang dipatuduhon be dengke i tu manang ise, alai ditabunihon ma i tu sopo.
Marsogotna i ditingkir ma muse dengke i. Hape diida ma naung gabe boru-boru na uli do dengke i, jala angka sisikna gabe ringgit. Ndang hapalang las ni roha ni Juara Dungdang marnida boru-boru i dohot angka ringgit i, laos disungkun ma boru-boru i manang na olo do gabe tungganeboruna. Pintor dioloi boru-boru i do antong, alai adong do dipangido sijanjihonon ni Juara Dungdang, i ma : manang aha pe di sogotsogot ni ari na tarjadi di parsaripeon nasida, tung so jadi dohononna boruboru i boru ni dengke. Dung dibulanhon Juara Dungdang parjanjian i top ripe ma nasida.
Salpu sataon tubu ma anak nasida. Alai mansai sengke do dakdanak i gabe sai loja do Juara Dungdang mangkurdohurdohon. Pola do jotjot ibana muruk. Di na sadari manombo ma muse laga ni dakdanak i. Anggo disi ndang haotapan Juara Dungdang be murukna. Gasagasaon ma ibana jala dipandok angka hata na roa tu anakna i. Lupa ibana tu janjina, gabe didokma :”Na so hasea on, tubu ni boru ni dengke on!” Dibege niolina i, do hatana i, gabe dijouhon boru-boru i ma :”E, nunga dilaosi ho janjim. Tinggal ma ho dohot anakta i, laho ma ahu!”
Mangangkat ma boru-boru i laos ditimbung ma tu bagasan binanga pardengkean ni Juara Dungdang, jala ndang tarida be. Alai tongkin i siksak ma hilap, mardoromdorom ma ronggur, madabu ma udan tipotipo, mangullus ma alogo gas andalu, humuntal ma tano dihutur Naga Padoha laos marongrong. Gabe tarjadi ma Tao Toba na uli i.
BERANIKAH SAUDARA UNTUK MEMILIH?
Asa Sada Nasida Saluhutna" Pelita Batak Online
Jumat, 24 Agustus 2018 06:15:00
Minggu XIII Dung Trinitatis, 26 Agustus 2018, Evangelium: Joh 17: 20-23
tangkas na sai ditangiangkon Jesus Kristus Tuhanta i do hita di sudena i. Ndang holan uju rap Ibana dohot angka siseanNa di Palestina na jolo dipatupa Ibana songon i, i ma manangiangkon angka siseanNa tu Ama i andorang so tadingkononNa nasida di ngolu pardagingon, dung sai rap nasida di bagasan tolu taon. Alai sahat tu nuaeng dipatupa Ibana do i mangondihon angka siseanNa dung manaek Ibana tu banuga ginjang jala hundul di siamun ni Debata Ama i. Jala marhite TondiNa Tondi porbadia i pe sai rap do Ibana di bagasan ngolu ni angka siseanNa i uju mian nasida di bagasan hata nang patikNa, i ma masihaholongan. Siala ni i, mansai denggan do ganup hita angka siseanna nuaeng marningot tongtong na ditangiangkon Jesus i do hita sahat tu sadarion dohot di joloan on.
Di Evangelium Johannes bindu 17 adong do tolu tangiang ni Jesus tu jolo ni AmaNa di na ditaili Ibana tu banua ginjang. Sada sian tangiangna i, i ma na patoluhon, do na gabe jamita tu tongatonganta di Minggu XIII Dung Trinitatis on. Andorang so sahat hita tu na tangiang na patoluhon i, ringkot do taboto dua tangiangna na parjolo i.
Naparjolo i ma tangiang pangaramotion: Asa diramoti Debata Ama i hita angka siseanna, sisean na parjolo i dohot angka sisean na asing na gabe porsea tu Jesus Kristus songon SipaluaNa dohot GuruNa siala ni panindangion ni angka sisean i dohot na asing dung nasida, didonganan ni Tondi Porbagia i (ayat 12, 15b).
Di partingkian ni Jesus mansai ringkot do i pasahaton ni Jesus tu AmaNa, ai borhat ma Ibana sian tongatonga nasida, hape sian pamerengon hajolmaon sada punguan na mansai metmet jala so marhagogoon sisampulu sada sisean i (17: 13). Sahat tu nuaeng, Ibana na hundul di siamun ni Ama i di banua ginjang manongtong do manangiangkon hita sude (Heber 7: 25). Ndang adong nanggo sada sian hita na so tinangiangkonna asa tongtong diramoti Debata. Tangiang pangaramotion on ndang holan asa diramoti Debata Ama i hita sian angka bencana-bencana alam na lam so boi tongtong hatop diprediksi, sian angka krisis-krisis ekonomi nang politik, nang sosial dohot budaya, songon i nang krisis partondion marsasahalak, alai tarlumobi i ma sian angka sangkap-sangkap dohot ulaula ni huaso ni sibolis dohot angka paranganna na naeng manaik hita sian Jesus Kristus.
Napaduahon, i ma asa parbadiaon ni Debata hita (17: 17). Manongtong do ampit tangiang on ala di portibion hita, i ma sada inganan ngolunta marsaor di portibion dohot angka donganta jolma na tupa ndang mandalanhon ngoluna marhabadiaon, baliksa gok angka sangkap dohot ulaon hajahaton na maralo tu lomo di roha ni Debata, na boi mambahen nang hita ramun. Di portibion dope hita mangolu.
Ringkot situtu do na Debata sandiri mamparbadiahon hita, ndang baliksa hita sandiri mamparbadiahon hita. Ai sian gogonta ndang tarbahen hita mamastihon na sai tongtong hita mangolu songon pamatang ni Kristus na badia i. Sai dais dope hita tu haramunon, sian sangkapsangkapta sandiri, dohot na so tasangajo, manang di duru ni hagogoonta padaohon dirinta sian angka na mangaramuni dirinta, tarlumobi molo ndang dope dipaias ateatenta sian angka sangkapsangkap na roa dohot na jahat.
Alai napatoluhon, na nunga diarbis di ayat 11 alai diulakhon tumangkas di ayat 20-23 on, i ma tangiang hasadaon, asa sada angka siseanna na sampulu sada i nang sude na gabe porsea dung ditogihon angka hata ni angka sisean i, mamungka sian di tingki ni Jesus sahat tu nuaeng, ndang holan sama angka sisean na sampulu sada i (17: 20-21), alai sama nasida dohot na asing di ganup tingki nang inganan.
Hasadaon tinangiangkonna ndang holan hasadaan sama sisean, alai dohot do sama sisean dohot Jesus nang dohot AmaNa (ayat 21), laos dohot do hasadaan ni tolu i: Hita angka sisean dohot Jesus nang dohot Amanta.
Maol do mamastihon asa manongtong sada angka sisean na 11 halak i, ai nang di tingki ni Jesus rap dohot sisampulu dua i, rentan do nasida tu parbolatbolatan, na boi tubu tarlumobi siala ni angka kepentingan-kepentingan na maralo tu lomo ni roha ni Jesus, songon i nang siala ni parasingasingan di sintasinta, hatauon, dna. Di tingki rap dohot nasida dope Jesus, sai boi dope dipasadasada Ibana nasida. Alai dung ndang rap be Ibana dohot nasida, mansai muraura do angka sisean i ndang sada.
Di pardalanan ni huria ni Jesus Kristus di portibion, mamungka sian abad parjolo sahat tu nuaeng, tangkas do hinamaol ni mangaramoti hasadaon ni angka na porsea i. Hasadaon ni angka sisean na sampulu dua i dohot sada apostel na asing pe di taon tolu puluan sahat tu taon lima puluan, i ma dohot apostel Paulus dohot angka donganna na marbarita na uli tu na so Jahudi nunga maol. Di tongatonga ni angka huria di angka jabu na di kota-kota kekaisaran Romawi pe nunga masa nang parbolatbolaton. Ndang holan hasadaon ni rumang ni parpunguan, alai hasadaon ni panandaion taringot tu diri, pangajarion nang lomo ni roha ni Kristus i pe ndang dapot. Siala ni marasingasing parbue ni tondi jinalo ni angka na porsea i pe boi do huria i gabe ndang marsada. Parasingasingan pangantusion taringot tu songon dia ma angka na porsea i mangolu di portibion pe, marasingasing do. Asing luat asing pangantusionna taringot tu dia do parange ngolu sidalanhononhon. Masa songon i. Jala na jumorbut i ma gabe boi marsalihi dohot masihansitan hita angka siseanNa sahat tu nuaeng. Pola tahe masiagoan hosa ni donganna. Sudena i masa atik pe sude do mandok na sada do Tuhanta, sada do Tondi Porbadia, jala sada na haporseaon, sada pandidion (Epesus 4: 16).
Dipatupa pe gerakan-gerakan Oikumene sian bona sahat tu saonnari, tarlumobi mamungka 1948 dung Porang Portibi Paduahon, atik pe mansai bahat usaha-usaha laho pasadahon angka huria di portibion mamungka sian tingki i, ndang apala boi dohonon na naung boi Hakristenon marlas ni roha situtu ala nunga sahat hasadaon i di tongatonga ni angka na porsea di portibion. Sai diusahahon do asa lam denggan hasadaon ni naporsea, alai sai tabege do marulak loni na marbolat parsaoran ni angka huria di sude tirket, mamungka sian huria na ummetmet, i ma pardongan saripeon, shat tu na umbalga, i ma di tongatonga ni punguan ni na porsea na marpungu di bagasan partangiangan sahat tu punguan huria nang sahat tu tirket hatopan ni huria i. Najumorbut i ma, parbolatbolatonta i sahat tu barbarlosung, tu sandok portibion, jala ndang mago be barita taringot tusi, ala nunga disebarhon jala disurathon di facebook. Jala parpudion pe godang do angka na mardomu tu etika Kristen, isara taringot tu LGBT, na mamolat huria. (Adong do hasil studi pinaruar ni Komisi Iman dohot Tata Gereja ni Dewan Gereja-gereja Sedunia na pabotohon di angka ajaran etika dia do halak Kristen di portibion ndang sapandapot, jala dia ma sipatupaon nasida asa boi ndang pe marasingasing pangantusioonna be alai boi masiargaan. (Ida: Moral Discernment in the Churches (WCC, 2013).
Siala ni i do umbahen na ringkot nang nuaeng parungkilhononta isi ni tangiang ni Jesus i, i ma asa sada hita, songon Ibana na sada dohot Ama i. Boasa ringkot? Ala molo ndang sada hita, baliksa molo marbolatbolat hita, lam ma marsalisi, marbada, pola masihosoman, mambahen na hansit tu dongan siala ni pangantusion na so sada, jala ndang boi masiargaan pandapot na marasing, ba dang tarbahen portibion manghaporseai na Ama i do na marsuru Jesus.
Alai ndang marlapatan i na so marguna tangiang ni Jesus i di bonana sahat tu nuaeng: Ingkon tujuan sidungdungon ni na porsea i do i, ala ia so i ndang tarbahen ni portibion manghaporseai dua na mansai arga, i ma (i) na Ama do na manongos Jesus Kristus tu portibion; (ii) na sada do Jesus dohot AmaNa, jala (iii) na sada do hita dohot Jesus nang Ama i.
Boasa porlu na tolu i di partingkianta sinuaeng? Ala dipasada internet do portibion nuaeng, alai dibolati angka kepentingan sempit dohot sepihak ni hajolmaon. Lapatanna, adong kesempatan manggohi isi ni tangiang ni Jesus, alai bahat do tong tantanganna, na klassik dohot na imbaru.
Nuaeng hita mangolu di sada abad na sangombas patuduhon na terjejaring do hampir sude jolma sada dohot na asing di sandok portibion hinorhon ni haradeon ni komunikasi internet na mansai bidang jala hatop, alai sangombas nari boi tong dohonon na lam marbolatbolat hajolmaon i siala ni marragam sibonsiri, dohot ma i siala ni perbedaan-perbedaan na lohot tu eksistensi, karakter, hasomalan, jati diri, pamingkirion, sihol ni roha, dohot angka na asing di hadirion ni jolma i. Hita mangolu di sada abad na patuduhon adong ancaman tu hajolmaon, i ma bencana global pemanasan bumi na torus lam mohop molo so marsada jolma i mangoruisa. Ndang boi holan sada bangso pasohon i.
Taboto do i. Alai ndang tarbahen angka bangso dope marhite PBB tangkas pasohothon hananangkok ni mohop ni portibion. Pangurupion ni angka negara-negara maju tu angka negara-negara berkembang dohot negara-negara na pogos asa unang diuduti nasida manabai hau ni harangan nasida dohot membangun angka patrik-pabrik na mamangke angka bahan bakar na parohon polusi udara jojotjot ndang apala boi dope pasohon angka negara-negara i marsitutu parsidohot mangoroi angka ulaon na mambahen lap mohop portibion. Tamba ni i, laho mangalo hapogoson di portibion pe ndang boi dope marsada jolma i. Songon nang pasohothon parporangan. Di tirket global nang lokal, di parsaoran ni angka bangso sahat tu parsaoran na ummetmet di tongatonga ni angka keluarga pe tahe mansai bahat do na boi mambahen sega parsaoran.
Alai na dumangol dope i ma lam bahat do angka masalah-masalah na imbaru di tongatonga ni hajolmaon na so boi sada dialusi angka huria. Ndang holan di angka ajaran taringot tu dia sihaporseaon, alai laos dohot do nang di ajaran taringot tu songon dia ma jolma i mandalanhon parange na denggan (etika hidup). Bahat do perbedaan-perbedaan pamingkirion ni halak Kristen di portibion, sian sada negara tu negara na asing, isarana taringot tu parsaoran transgender nandang sapingkiran sude huria-huria di portibion. Hape molo so sada pingkiran ni angka huria di portibion, beha ma bahenonna manogihon halak asa porsea di Jesus Kristus?
Pasombuonta do i? Ndang ra. Tabonai ma di bagasta, di tongatonga ni keluarga songon siiuhuthon Jesus, songon i nang di tongatongan ni pandita, di parsaoranta rap dohot halak Kristen di ingananta dohot parsaoranta. Molo ndang boi hita pasadasadahon, ba pinomat ndang hita sandiri mamolatmolat.
Mansai ringkot do i di tongatongan i parsaoran ni angka na porsea di huriahuria, dohot nang di tongatonga ni angka huria ni Huria Kristen Batak Protestan. Siala ni hinaadong ni komunikasi internet na mansai hatop, mansai mura do sar barita parbolatbolaton di tongatonga ni hurianta, sian barita taringot tu na denggan di tongatonga ni hurianta. Parpudi on sai hatophatop do masuk tu internete, jala memviral barita taringot tu manang piga hurianta na so haru sada, mambahen maila sude bohi ni HKBP. Molo tapasombo i, di ujungna gabe ndang porsea be halak di barita na uli pinatolhas ni sude ruas nang parhalado di HKBP. Ndang porsea be halak tu baritanta na Jesus Kristus do sipalua i.
Molo ganup ruas ni huria Kristen Batak Protestan nang angka ruas ni huria na di pe di portibion mangaradoti hasadaon nasida be, lam bahat ma angka na porsea di Jesus Kristus, nang di hasadaonta dohot Ibanan/Ama i.(*)
Kisah Hidup: Dipasupasu Debata di ulaon Partondion| Si Corwin Robison
JAHA DI wa Jepang Jerman Kannada Katalan Kikamba Kikuyu Kinyarwanda Kirghiz Kiribati KoreaMoore Ndau Ndebele (Zimbabwe) Nepali Nias Norwegiaia Serbia (Romawi) Shona SidamDipasupasu Jahowa do Ulaonku di Partondion
DIPABOA SI CORWIN ROBISON
Hupaboa ma tu petugas i, nunga hea ahu dipenjarahon ala ndang olo dohot marporang. Husungkun ibana, ”Ingkon dipenjara do ahu muse?” On ma paduahalihon ahu dijou asa gabe tentara ni Amerika Serikat.
AHU tubu taon 1926 di Crooksville, Ohio, Amerika Serikat. Natuatuangku ndang paragama, alai ualu hami ianakhonna disuru do asa laho tu gareja. Laho ma ahu tu gareja Metodis. Tingki marumur 14 taon, dilehon pandita ma tu ahu hadiah ala torus do ahu marminggu di bagasan sataon.
Si Margaret Walker (donganta borua na paduahon sian hambirang) na mangurupi ahu mamboto hasintongan
Tingki i, hombar jabunami na margoar si Margaret Walker, sahalak Sitindangi Ni Jahowa, jotjot ro tu jabunami manaringoti Bibel tu omakku. Sada tingki, hundul ma ahu rap dohot nasida. Didok omakku ma laho ahu sian jabu asa unang hugugai nasida marsiajar. Alai, sai hutangitangi do nasida tingki marsiajar. Sada tingki, disungkun si Margaret ma ahu, ”Diboto ho do ise goar ni Debata?” Hudok ma, ”Sude do halak mamboto, goarNa Debata.” Didok ibana ma, ”Bungka ma Bibelmu jala jaha ma di Psalmen 83:19.” Hujaha ma goar ni Debata, i ma Jahowa. Laho ma ahu paboahon tu donganku, hudok ma tu nasida, ”Molo mulak hamu tu jabu, jaha ma Bibel di Psalmen 83:19, ida ma disi adong goar ni Debata.” Mulai sian i, nunga marbarita ahu.
Marsiajar Bibel ma ahu jala tardidi di taon 1941. Dungkon i, dipillit ma ahu asa manguluhon parsiajaran buku di huria. Hutogihon ma omakku dohot keluargangku asa ro tu parpunguan i jala ro do nasida. Alai, bapakku ndang lomo rohana.
MANGADOPI PARSALISIAN DI JABU
Tamba ma tanggung jawabhu di huria jala hubahen ma perpustakaan di jabu. Didok bapakku ma tu ahu, ”Diida ho do sude buku on? Ndang lomo rohangku mangida i. Boan i sude jala laho ho sian jabu on.” Laho ma ahu sian jabu jala tinggal di Zanesville, Ohio, ndang dao sian jabu. Alai, jotjot do ahu mulak laho patoguhon keluargangku.
Sai diorai bapakku do omakku marpungu. Sipata sian tonga dalan, dipaksa ma omakku asa mulak tu jabu. Alai dung sahat di jabu, laho ma omakku sian pintu na asing. Hudok ma tu ibana, ”Unang mabiar ho omak. Loja do annon bapak i mangorai omak marpungu.” Ndang taroraan ni bapak be omak molo laho marpungu. Ujungna, marsitutu ma torus omakku marpungu.
Di taon 1943, dibahen ma Singkola Pangkobasion Teokratis di hurianami jala ahu dapot singkola latihan. Pangajarajarion di singkola i, mangurupi ahu asa lam denggan marbarita dohot pasahathon jamita.
NDANG PARSIDOHOT TU PORANG
Masa ma muse Porang Dunia II di taon 1944. Dijou ma ahu asa dohot tu Dinas Militer. Mangalapor ma ahu tu kantor Dinas Militer di Columbus, Ohio. Dohot ma ahu test kesehatan jala disuru mangisi dokumen. Alai, hudok ma tu petugas militer ndang olo ahu gabe tentara. Dipaloas ma ahu laho. Ndang sadia leleng, ro ma petugas tu jabungku jala didok, ”Corwin Robison, adong surat parenta laho manangkup ho.”
Dua minggu dungkon i, didok hakim ma tu ahu di pengadilan, ”Autsugari ahu manontuhon, penjarahononku do ho seumur hidup. Adong sidokkononmu?” Hualusi ma, ”Hakim, ahu sahalak parbarita na uli do. Jala, barita na uli taringot Harajaon ni Debata do na hupaboa tu sude jolma.” Didok hakim i ma tu dewan juri, ”Hamu ro tuson ndang na laho paboahon ibana sahalak parbarita. Alai, manontuhon na sala do ibana ala ndang olo tentara.” Ndang pola satonga jom, ditontuhon dewan juri ma ahu marsala. Didok hakim i ma dipenjara ahu saleleng lima taon di Ashland, Kentucky.
DIRAMOTI JAHOWA TINGKI DI PENJARA
Dung dua minggu di penjara di Columbus, Ohio. Martangiang ma ahu tu Jahowa, ”Ndang tolap ahu dison saleleng lima taon. Alai, ndang adong na boi hubahen.”
Marsogotna i, diboan ma ahu tu luar. Rap jongjong ma ahu dohot sahalak tahanan na timbo jala na bolon di jolo ni jendela. Didok ibana ma tu ahu, ”Oi cebol, boasa dison ho?” Hudok ma, ”Ahu Sitindangi Ni Jahowa.” Ninna ma muse, ”Jadi, boasa dison ho?” Hudok ma, ”Sitindangi Ni Jahowa ndang olo marporang jala ndang mambunu jolma.” Didok ibana ma muse, ”Dipenjarahon ho ala ndang mambunu jolma? Hape na asing dipenjara alani na mambunu. Ndang masuk akkal.”
Dung i didok ibana ma, ”Nunga 15 taon dipenjarahon jala nunga hujaha angka bukumuna.” Dung didok songon i, martangiang ma ahu, ”Jahowa, anggiat ma ahu diurupi.” Si Paul do goarna. Didok ibana ma tu ahu, ”Molo adong na mangganggu ho, paboa tu ahu.” Alani i, 50 halak na adong di penjara i ndang adong na hea mangganggu ahu.
Rap do ahu dohot angka Sitindangi na dipenjarahon ala ndang dohot marporang di Ashland, Kentucky
Dung dipindahon ahu tu penjara di Ashland, jumpang ma ahu dohot dongan sahaporseaon disi. Dipatogu nasida do partondionku. Dilehon ma tu hami jadwal manjaha Bibel ganup minggu, dibahen hami ma sungkunsungkun dohot alus tu parpunguan na didok Bibel Bees. Adong do na dipillit mangatur marbarita. Bidang do sel inganannami i jala godang podoman marjojor. Didok ma tu ahu, ”Robison, ho ma na martanggung jawab marbarita dison. Ise pe na modom disi, tusi ma ho marbarita. Ingkon marbarita ma ho andorang so ditinggalhon podoman i.” Songon i ma dibahen hami asa boi marbarita.
DUNG KALUAR SIAN PENJARA
Sae ma Porang Dunia II di taon 1945, alai tongtong dope ahu di penjara. Huingot ma keluargangku, ala hea didok bapakku tu ahu, ”Boi do huorai halak on sude gabe ndang Sitindangi Ni Jahowa molo ndang dison be ho.” Alai, dung kaluar ahu sian penjara, huboto ma pitu keluargangku laho do marpungu jala ibotongku nunga tardidi nang pe sai diorai bapak.
Rap marbarita dohot si Demetrius Papageorge, sahalak donganta baoa na miniahan na manomba Jahowa sian taon 1913
Masa ma porang di Korea taon 1950. Disuru ma ahu ro tu Fort Hayes paduahalihon asa dohot dinas militer. Dung i, dohot ma ahu ujian, didok sahalak petugas militer i ma tu ahu, ”Umdenggan do nilaim sian na di kelompokmu.” Alai hudok ma, ”Denggan ma i, alai ndang olo ahu gabe tentara.” Huenet ma 2 Timoteus 2:3 jala hudok, ”Nunga gabe tentara ni Kristus ahu.” Gabe sip ma nasida, didok ma, ”Laho ma ne ho.”
Dungkon i, dohot ma ahu tu pertemuan Betel tingki adong kebaktian di Cincinnati, Ohio. Didok donganta si Milton Henschel ma tu hami, dihaporluhon do di Betel halak na marsitutu di ulaon partondion. Ujungna, dijou ma ahu tu Betel jala ditugashon ma ahu tu Brooklyn bulan Agustus taon 1954. Mulai sian i, torus ma ahu karejo di Betel.
Godang do na boi huulahon di Betel. Umpamana, di bagasan pigapiga taon, karejo ma ahu padalanhon mesin ketel uap di percetakan dohot di kompleks perkantoran, ahli mesin jala tungkang kunci. Karejo ma ahu muse di Balai Kebaktian di kota New York City.
Mangaradoti ketel uap di komplek kantor ni Betel Brooklyn
Tamba ma las ni rohangku karejo di Betel, ala diparade disi panjahaion ayat harian ganup manogot jala adong do panombaon na sasaripe laho mangulas Joujou Paboahon. Rap marbarita na uli do hami muse dohot dongan di huria. Ingkon sude ma nian keluarga ni Sitindangi Ni Jahowa mangulahon sisongon on. Molo rap natuatua dohot ianakhonna manjaha ayat harian ganup ari, mambahen panombaon na sasaripe, mangalehon alus di parpunguan jala dohot marbarita na uli, togu ma partondion ni keluarga i.
Godang ma alealengku di Betel dohot di huria. Adong do sian nasida na miniahan jala deba nunga dipahehe tu surgo. Alai, sude naposo ni Jahowa ndang sempurna nang pe tinggal di Betel. Molo ndang sapandapot ahu dohot na asing, marsitutu do ahu laho mardame ala huingot do Mateus 5:23, 24. Ndang mura manalpuhon hasalaan ni dongan. Alai, tongtong do togu paralealeonku tu na asing ala hatop do huangkui salangku.
LABA NA HUDAPOT DI ULAON PARTONDION
Ala naung matua ahu, susa do huhilala marbarita sian jabu tu jabu, alai i ndang mangambati ahu marbarita. Huparsiajari ma bahasa Mandarin jala las rohangku marbarita tu halak Cina na lewat di dalan. Hea do hulehon 30 manang 40 majalah tu halak na olo manjangkon.
Marbarita tu halak Cina di Brooklyn, New York
Hea do adong kunjungan kembaliku di Cina! Di sada tingki, pajumpang ma ahu dohot sahalak borua na poso na mambagihon iklan buah. Hulehon ma tu ibana majalah Menara Pengawal dohot Sadarlah! di bahasa Cina. Dijalo ibana ma majalah i jala dipaboa si Katie do goarna. Dung i, molo pajumpang, jotjot do hami mangkatahatai. Hupaboa ma tu ibana goar ni buah dohot sayur di bahasa Inggris. Jala jotjot do hupatorang isi ni Bibel, hulehon ma muse buku Alkitab Ajarkan. Dung pigapiga minggu, ndang hea be hami pajumpang.
Pigapiga bulan dungkon i, hulehon ma majalah tu borua na asing na mangalehon iklan buah tu ahu. Dung saminggu, dilehon ibana ma tu ahu handphonena jala didok, ”Adong telepon sian Cina tu ho.” Ningku ma, ”Ndang adong na hutanda di Cina.” Alai, dipaksa ma ingkon hualusi telepon i, hudok ma, ”Halo, si Robison do ahu.” Didok na manelepon i ma, ”Robby, si Katie do ahu. Nunga mulak ahu tu Cina.” Hudok ma, ”Tu Cina?” Didok si Katie ma, ”I do. Robby, diboto ho do na mangalehon handphone i tu ho? Anggingku do i. Denggan do na diajarhonmi tu ahu. Ajari ma ibana.” Hudok ma muse, ”Huajari pe. Mauliate ma ala dipaboa ho tu ahu ingananmu saonari.” Ujungna, leleng ma ahu mangkatai dohot anggi ni si Katie. Didia pe nasida na dua saonari, hirim do rohangku marsiajar nasida taringot Jahowa.
Nunga 73 taon ahu manomba Jahowa. Las situtu rohangku ala ndang parsidohot ahu tu porang jala marsihohot saleleng di penjara. Gabe pos ma roha ni anggingku dohot ibotongku ala denggan ahu mangadopi bapakku. Omakku, tolu ibotongku dohot tolu anggingku nunga tardidi gabe Sitindangi Ni Jahowa. Ndang diorai bapakku be hami jala nunga dohot ibana marpungu andorang so marujung ngolu.
Harap do rohangku paheheon ni Debata sude keluarga dohot alealengku naung marujung ngolu di tano na imbaru. Las situtu ma rohanta molo rap hita manomba Jahowa dohot angka na tahaholongi salelenglelengna! *
^ par. 32 Tingki dibahen artikel on, donganta si Corwin Robison nunga marujung ngolu jala marsihohot do tu Jahowa.
Porlu do Huantusi Aha Pelecehan Seksual?
JAHA DI BAGASAN HATA Abbei Abkhaz Abui Adhola Afrikans Albania Altai Alur Arab Armenia Assamese Attié Aymara Azerbaijani Azerbaijani (Sirilik) Bahasa Isyarat Afrika SelatanBété Cebuanoigor Drehu Edo Efik Esti Ewe Faroese Farsi Fiji Fon Ga Galicia Garifuna Georgia Gokana Guarani Guerzewa Jepang Jerman Jula Kabardin-Cherkess Kabiye Kabuverdianu Kabylesia Kwangali Kwanyama Lamba Lao Latvi Lenjeoorewegia Nsengandroy Tankaranadmurt Uighur (Sirilik) Ukraina UmbunduGanup taon, marjuta halak diperkosa jala diserang secara seksual. Angka na poso do na jotjotan diserang secara seksual.
Tompu ma si Annette didabuhon. Didok si Annette ma, ”Nga hubahen nasa gogongku mangalo ibana. Laho marsurak do ahu, alai ndang kaluar soarangku. Huonjar, hutendang, hupastap, jala hugaromak ma ibana. Alai di tingki i, huhilala hira na hona tusuk piso ma ahu. Gale ma ahu jala ndang boi be manang marhua.”
Molo diadopi hamu situasi na sarupa, aha do na laho ulahononmu?
Porlu do paradehon diri. Umpamana, molo kaluar tingki borngin, olo do masa sisongon i. Bibel paboahon, ”Tingki dohot parsorion mangonai tu nasida luhutna.”​—Parjamita 9:11.
Songon si Annette, olo do halak na so tinanda menyerang na poso secara seksual. Na asing diserang halak na tinanda manang keluargana. I ma na masa tu si Natalie. Tingki marumur sampulu taon dope, adong dolidoli hombar jabuna na menyerang ibana secara seksual. Didok ma, ”Mabiar jala maila hian ahu. Leleng do ndang hupaboa manang tu ise.”
NDANG HAMU NA SALA
Lungun dope roha ni si Annette mangingot na masa i. Didok ibana, ”Sai ro do tu pingkiranku na masa di borngin i. Boi hian do hualo. Alai, dung ditusuk, gale ma ahu ala mabiar. Ndang boi be manang marhua. Alai huhilala, boi hian do ahu.”
Songon i ma pangkilalaan ni si Natalie. Didok ma, ”Aturanna, unang ma pintor porsea ahu tu sasahalak. Nga didok natuatuangku, molo marmeami ndang boi ahu dao sian kakakku. Alai, ndang huoloi. Huhilala, alani on ma dolidoli i menyerang ahu. Lungun ma roha ni keluargangku, jala sai huingot ma i. Sitaonon na borat do on.”
Molo dos pangkilalaanmu tu nasida, boha do hamu mangadopi i? Ingkon botoonmu do molo diperkosa pe hamu, ndang hamu na mangkalomohon i. Adong do halak na so pola mamingkiri on. Didok nasida, ”Goarna pe baoa. Alani borua i do gabe tubu roha ni baoa i.” Ndang soal aha pandapot ni halak, ndang suman sasahalak diperkosa! Molo diperkosa hamu, ndang salamuna i!
Mura do manjaha ”ndang hamu na sala”. Alai, maol do i. Adong do na so olo paboahon aha na masa, gabe ndang tabo pangkilalaanna jala sai diingot ma i. Ise do na maruntung molo sai sip hamu, hamu do manang halak na memerkosa? Ingkon pingkirhononmuna do aha siulahononmu.
PABOA MA AHA NA MASA
Bibel paboahon, tingki marsitaonon si Job, didok ma, ”Papuasonku ma hoihoingku, hatahononku ma hansit ni rohangku.” (Job 10:1, Bibel siganup ari) Lumbang ma pangkilalaan molo diulahon hamu songon i. Molo dipaboa hamu tu halak na dihaporseai, lumbang ma pangkilalaanmu jala ndang lungun be rohamuna.
Borat do pangkilalaan molo holan hamu na manaon i. Alani i, porlu do pangurupion sian na asing taringot i
On ma na diparhatutu si Annette. Didok ma, ”Hupaboa do on tu alealengku, jala dijujui ahu paboahon i tu sintua di hurianami. Tuani ma huoloi. Mangkatai ma ahu tu angka sintua, jala dipasahat nasida ma hata na porlu situtu di ahu, na mandok ndang hasalaanku i. I do nian, ndang sala di ahu i.”
Dipaboa si Natalie ma tu natuatuana. Didok ma, ”Diurupi jala dijujui do ahu paboahon na sasintongna. Ndang hupasip be masalah i, jala ndang lungun be rohangku.”
Ala martangiang, tarapul ma si Natalie. Didok ma, ”Marlaba do molo tapasahat holso ni rohanta tu Debata, tarlumobi tingki ndang tarhatahon tu na asing. Tingki martangiang, hupatolhas ma sude na di rohangkon. Dame ma huhilala.”
Ingot ma, adong do tingki ”pamalumhon”. (Parjamita 3:3) Jaga ma kesehatan dohot pingkiran. Unang gabe hurang modom. Na rumingkot, asahon ma Jahowa, Sipangapul na sumurung.​—2 Korint 1:3, 4.
MOLO NUNGA BOI HAMU MARHALLET
Molo dielaela hamu mangulahon na rorang, tangkas ma dokkon, ”Unang songon i!” manang ”Padao tanganmi!” Unang mabiar hamu ditadingkon. Jolma na so hasea do ibana molo ditadingkon hamu alani on! Baoa na burju, i ma na mangargai hamu dohot prinsipmuna.
TARINGOT PELECEHAN SEKSUAL
”Tingki SMP, jotjot do angka baoa di singkola manariknarik baju dalamhu, jala didok ma angka hata na rorang. Umpamana, tabo hian ma molo olo ahu mangulahon seks dohot nasida.”​—Coretta.
Molo pandapotmu, na marhua do baoa i?
Mangulahon pelecehan seksual?
”Tingki di bus, adong sahalak baoa na mandok angka hata na rorang tu ahu jala dijamai ma ahu. Hupastap ma tanganna jala hudok ma asa mandao ibana. Pamerengna tu ahu songon mamereng halak na rintik.”​—Candice.
Molo pandapotmu, na marhua do baoa i tu si Candice?
”Taon naung salpu, adong sahalak baoa na sai mandok lomo hian rohana tu ahu, jala lomo rohana asa marhallet hami. Hudok do ”daong” tu ibana. Sipata, ditiop ma tanganku. Nga humuruki ibana, alai ndang olo ibana mambege. Dung i, tingki mangikat tali sipatu ahu, dijama ma ihurhu.”​—Bethany.
Molo pandapotmu, na marhua do angka baoa i?
Bagian C do alus na sintong tu tolu sungkunsungkun i.
Holan sapihak do na mangkalomohon pelecehan seksual. Nang pe tamuruki, sai dijugulhon do.
Serius do pelecehan seksual. Boi do i gabe kekerasan seksual.
Molo husalahon diringku taringot aha na masa, aha do ulahononku?
Ise do halak na huhaporseai na boi hutogihon mangkatai?
Tonton ma video Kata Teman-Temanmu—Pelecehan Seksual di www.jw.org/id. (Ida ma di AJARAN ALKITAB > ANAK MUDA; Pillit ma Batak Toba)
Text Sipilliton unduhan buku digital Alus ni 10 Sungkunsungkun ni Angka na Poso
mashhad سایت تخفیف و خرید گروهی| مشهد تخفیف بیزینس
رستوران پدر شاندیز صفدری
سه شنبه 16 بهمن 1397 09:17 ب.ظنویسنده : مشهد تخفیف بیزینس
غذای اقتصادی شصت و چهاری صفدری
(چلو، پاچین، لقمه،جوجه، همراه با سرویس کامل)
برچسب ها: رستوران پدر شاندیز صفدری ، مشهد تخفیف بیزینس ،
آخرین ویرایش: سه شنبه 16 بهمن 1397 09:49 ب.ظ
مشاهده نظرات تخفیف شهر مشهد: راهنمای سایت:09216760437 mashhad city reviews()
فروشگاه اینترنتی شهریار24
شنبه 6 بهمن 1397 09:42 ب.ظنویسنده : مشهد تخفیف بیزینس
برچسب ها: فروشگاه اینترنتی شهریار24 ،
آخرین ویرایش: شنبه 6 بهمن 1397 09:52 ب.ظ
پنجشنبه و جمعه با حال و جذاب
پنجشنبه 18 بهمن 1397 06:03 ق.ظنویسنده : مشهد تخفیف بیزینس
شاندیز بعد از میدان ابرده - رستوران تمیزی
توضیح : برای دیزی 30 تومانی فقط 14 تومان پرداخت کنید
برای هر دیزی 16 تومان تخفیف
برای یک خانواده 5 نفره معادل 80 هزار تومان تخفیف
برچسب ها: پنجشنبه و جمعه داغ ، مشهد تخفیف بیزینس ، تخفیف مشهد ، mashhadtakhfif ، takhfif mashhad ، مشهد ، تخفیف ،
آخرین ویرایش: چهارشنبه 29 اسفند 1397 11:20 ب.ظ
سه شنبه 2 بهمن 1397 10:01 ق.ظنویسنده : مشهد تخفیف بیزینس
قیمت بلیط برای هر نفر 3 هزار تومان
استفاده از یک مکان خوب با شما
برچسب ها: مشهد تخفیف بیزینس ، سینما تخفیف ، سه شنبه ها ، مشهد تخفیف ، تخفیف مشهد ، مشهد ، تخفیف ،
آخرین ویرایش: سه شنبه 2 بهمن 1397 09:37 ق.ظ
دوشنبه 1 بهمن 1397 08:31 ب.ظنویسنده : مشهد تخفیف بیزینس
مشهد، بلوار وکیل آباد، بین دانش آموز و دانشجو، نبش وکیل آباد ۲۹
سابقه طولانی این برند بر میگردد به سال1295
برچسب ها: آجیل چی ، مشهد ، تخفیف ، مشهدتخفیف ، بیزینس ، آجیل و خشکبار ،
آخرین ویرایش: دوشنبه 1 بهمن 1397 08:40 ب.ظ
مزایای عضویت برای کسب و کارها :
دوشنبه 1 بهمن 1397 04:38 ب.ظنویسنده : مشهد تخفیف بیزینس
برقراری ارتباط موثر با علاقمندان به کالا و خدمات شما
برچسب ها: مزایا عضویت برای کسب و کارها : ، تخفیف مشهد ، مشهد تخفیف ، مشهد بیزینس ، مشهد ، تخفیف ، با توجه به گران شدن گوشت بر این باوریم چنانچه تیراژ تولید خود را بالا نگهداریم میتوانیم کباب را با قیمت پایین تری عرضه نماییم و از این طریق رضایتمندی مشتریان خود را حفظ نماییم. آماده عقد قرارداد با شرکت ها ،
آخرین ویرایش: دوشنبه 1 بهمن 1397 06:38 ب.ظ
جمعه های داغ : حلیم در کبابسرای کرمانشاهی
چهارشنبه 3 بهمن 1397 06:29 ق.ظنویسنده : مشهد تخفیف بیزینس
جمعه ها یادتون نره
سفارشات شله پذیرفته میشود
حلیم در کبابسرای کرمانشاهی
کیلویی 10 تومان
انتهای بلوار فرامرز عباسی خیابان بهاران بعد از تقاطع فتح
با توجه به گران شدن گوشت
بر این باوریم چنانچه تیراژ تولید خود را بالا نگهداریم
میتوانیم حلیم را با قیمت پایین تری عرضه نماییم
و از این طریق رضایتمندی مشتریان خود را حفظ نماییم.
آماده عقد قرارداد با شرکت ها ، هتلها ، مراکز گردشگری هستیم
جهت سفارشات حجم بالا اینجا کلیک کنید
برچسب ها: جمعه های داغ ، حلیم داغ ، کبابسرا ، مشهدتخفیف ، تخفیف ، حلیم مشهد ،
آخرین ویرایش: یکشنبه 14 بهمن 1397 03:27 ب.ظ
پنجشنبه 16 اسفند 1397 08:50 ب.ظنویسنده : مشهد تخفیف بیزینس
پارک های آبی مشهد:
موج خروشان : 45000 تومان با تخفیف 36000
خروشان (عصر):35000 تومان با تخفیف 28000
موج های آبی: 40000 تومان با تخفیف 34000
موج آبی (عصر):30000 تومان با تخفیف 25000
پارک آبی ایرانیان: 15000 تومان با تخفیف 9000
آفتاب آقایان: 35000 با تخفیف 24000
آفتاب(عصر) : 30000 با تخفیف 18000
آفتاب بانوان:25000 تومان با تخفیف18000
برچسب ها: پارک های آبی مشهد ، مشهد ، تخفیف ، موج آبی ، خروشان ، ایرانیان ، آفتاب ،
دنبالک ها: مشهد بیزینس mashhad Business ،
آخرین ویرایش: شنبه 10 فروردین 1398 07:12 ق.ظ
دوشنبه 1 بهمن 1397 01:07 ب.ظنویسنده : مشهد تخفیف بیزینس
تخفیف های ویژه - برای اشخاص ویژه
برچسب ها: تخفیف های ویژه ، مشهد ، تخفیف ، تخفیف ویژه ، مشهدتخفیف ،
آخرین ویرایش: دوشنبه 1 بهمن 1397 12:12 ب.ظ
به مشهد تخفیف بیزینس خوش آمدید
چهارشنبه 29 اسفند 1397 04:16 ب.ظنویسنده : مشهد تخفیف بیزینس
روی موضوع مورد علاقه کلیک کنید ... راهنمای خدمات : 09216760437
رستورانهای خوب مشهد
رزرو بلیط پرواز و تور
مشهد تخفیف بیزینس امکانات خوب مشهد را به شما معرفی و تخفیف های جذاب، برای کمک به اقتصاد خانواده ها را ایجاد مینماید. با تشکر ، مدیریت سایت
مبلمان استیل و راحتی
استخر و سونا در مشهد
پوشاک مردانه - زنانه
عینک و معاینات چشم
محله احمد آباد
عسل و زعفران
محله بلوار وکیل آباد
معرفی کالاهای ایرانی
برچسب ها: مشهد تخفیف بیزینس ، مشهد تخفیف ، تخفیف مشهد ، تخفیف مشهدی ها ، مشهدیها ، سفر به مشهد ، مشهد ،
آخرین ویرایش: شنبه 10 فروردین 1398 08:50 ق.ظ
مشهد تخفیف 2019
دوشنبه 1 بهمن 1397 11:12 ق.ظنویسنده : مشهد تخفیف بیزینس
اماکن دیدنی مشهد، امام رضا، پارک جنگلی وکیل آباد، جا های دیدنی مشهد، جاذبه های گردشگری مشهد، جاذبه های مشهد، جاهای دیدنی مشهد ،جاهای دیدنی مشهد، جاهای دیدنی مشهد با عکس، جاهای دیدنی مشهد مقدس، جاهای گردشگری مشهد، حرم امام رضا، خراسان رضوی ،دیدنی های مشهد ،دیدنیهای مشهد، راهنمای سفر به مشهد، زشک، شاندیز، طرقبه ،فردوسی، گردشگری مشهد، مراکز دیدنی مشهد، مشهد، مشهد قدیم ،مکان های تاریخی مشهد، مکان های دیدنی مشهد ،مکان های گردشگری مشهد، مناطق دیدنی مشهد، نقاط دیدنی مشهد
برچسب ها: اماکن دیدنی مشهد ، امام رضا ، پارک جنگلی وکیل آباد ، جا های دیدنی مشهد ، جاذبه های گردشگری مشهد ، جاذبه های مشهد ، جاهای دیدنی مشهد ،
آخرین ویرایش: دوشنبه 1 بهمن 1397 11:18 ق.ظ
آقای فرش مشهد 33% تخفیف
دوشنبه 1 بهمن 1397 09:14 ق.ظنویسنده : مشهد تخفیف بیزینس
فروشگاه اینترنتی آقای فرش
فرش و تابلو فرش ماشینی · فرش دستبافت. پیشنهاد هیجان انگیز ..... ۱۵ شهریور ۱۳۹۷ سیرک ایران – پرتغال، ملاقات مردم تهران باآقای فرش · مشاهده خبرهای بیشتر ...
کلاسیک - محصولات - مدرن - ...
سوالات متداول. درمورد فرش چه میدانید؟ به جز شانه فرش، چه عناصر ...
اقساط. فرآیند استفاده از تسهیلات بانکی خرید از آقای فرش. آقای ...
تک. جفت. اعمال فیلترها. صفحه اصلی · محصولات; فرش دست ...
تعهد ما در بخش امور مشتریان، فراهم آوردن بهترین پشتیبانی برای ...
گلیم فرش · درباره ما · تماس با ما و شعب · اخبار و اطلاعیه · همکاری با ...
More results from iranmrcarpet.com »
برچسب ها: آقای فرش مشهد 33% تخفیف ، مشهد تخفیف بیزینس ، مشهد ، تخفیف ،
آخرین ویرایش: دوشنبه 1 بهمن 1397 06:43 ب.ظ
دوشنبه 1 بهمن 1397 09:03 ق.ظنویسنده : مشهد تخفیف بیزینس
3.110 نظر Google
یک فروشگاه فرش در مشهد
آخرین ویرایش: دوشنبه 1 بهمن 1397 09:04 ق.ظ
دوشنبه 1 بهمن 1397 08:08 ق.ظنویسنده : مشهد تخفیف بیزینس
«تئودور مانسن» در سال ۱۹۰۲ کتابی راجع به جنگ‌های آلمان و ایتالیا نوشت و جایزه نوبل را از آن خود کرد.
وقتی از او پرسیدند چگونه به جایزه نوبل دست پیدا کردی؛ گفت:
این جایزه متعلق به من نیست؛ بلکه متعلق به حکیم ابوالقاسم فردوسی ایرانی است که من کتاب او را خواندم و بر اساس نوشته‌های او کتابی نوشتم که موفق به کسب جایزه نوبل شد.
شاهنامه متعلق به همه اقوام ایرانی از کرد تا آذری و لر و بلوچ و خراسان و گیلکی است و همه در این کتاب اقوام آریایی ایران نامیده شده‌اند.
یونسکو شاهنامه فردوسی را یکی از ۳ اثر برجسته جهان معرفی کرد.
برچسب ها: حکیم ابوالقاسم فردوسی ، مشهد ، تخفیف ، مشهدتخفیف بیزینس ، http://mashhad7.ir/extrapage/mashhad ،
دنبالک ها: ferdoosi ،
آخرین ویرایش: دوشنبه 1 بهمن 1397 11:22 ق.ظ
یکشنبه 7 بهمن 1397 03:46 ب.ظنویسنده : مشهد تخفیف بیزینس
کاپشن خزدار 99 تومان
کت و شلوار مردانه 99 تومان
امکان ارسال به تمام نقاط ایران توسط پست سفارشی فراهم شد.
قیمت کاپشن خزدار + هزینه مامور خرید+هزینه پست سفارشی = 130 تومان
برچسب ها: کاپشن خزدار 99 تومان ، کت و شلوار 99 تومان ، پست چی ، ارسال کالا ،
آخرین ویرایش: یکشنبه 7 بهمن 1397 09:58 ب.ظ
خیاطی صبا - بلوار فرامرز 8
چهارشنبه 26 دی 1397 09:09 ب.ظنویسنده : مشهد تخفیف بیزینس
دوخت چادر و لباس زنانه
سایز کردن قد شلوار
سایز کردن کمر شلوار
سایز کردن قد مانتو
سایز کردن شلوار مردانه (فاق+ران+زانو+دمپا)
سایز کردن پیراهن مردانه
برچسب ها: خیاطی صبا بلوار فرامرز 53 جلیلیان 09155107255 ، مشهد تخفیف ، محله فرامرز ، دوخت چادر و لباس زنانه ، مانتو زنانه ، خیاط بلوار فرامرز ، مشهد ،
آخرین ویرایش: چهارشنبه 26 دی 1397 08:38 ب.ظ
دوشنبه 10 دی 1397 09:59 ق.ظنویسنده : مشهد تخفیف بیزینس
برچسب ها: مشهد ، تخفیف ، مشهدتخفیف ،
آخرین ویرایش: چهارشنبه 26 دی 1397 11:14 ق.ظ
تعداد کل صفحات ( 52 ) ... 3 4 5 6 7 8 9 ...
Torsa 06 | ULTOP ULTOP
6. Ompu Raja Mallehuan dohot jolmana
Adong ma najolo sada halak namargoar Ompu Raja Mallehuan na mambahen ladangna di soloksolok. Jumpang tingki ni baboan di ladangna i, ditogihon jolma ni rajai ma sada dakdanak asa laho nasida marbabo tu ladangna i, jadi mordalan ma nasida. Dung sahat nasida ro di ladang i, disuru jolma ni raja i ma parorotna ondeng tu soposopo na niulang na di topi ni hauma i. Alai nung tongon tubuan duhut na morporbue soposopo i.
Dung hos ari tangistangis ma posoposo i, ala naung mauas. Umbege i hehe ma inana sian hauma i tu duru laho pasusuhon anakkonna i. Jadi dihundulhon ma dirina tu sopo na niulang i. Andorang na hundul i inaina i pasusuhon posoposona morpultahan ma tu obukna porbue ni sambangsambang i so pamotoanna.
Ndang pola sadia leleng nari, ro ma ompu Raja Mallehuan sian huta mandapothon jolmana i tu balian. Jadi andorang di na jongjong dope raja i di pintu ni soposopo parlinggoman ni jolmana i, gabe diida ma porbue ni sambangsambang na di ulu ni jolmana i, pintor gor ma bohina; ai dirimpu rohana man naung morrohamago jolmana i dohot halak na pulik. Mornida jorbut ni pamereng ni dongan saripena i boruboru i, dipabasar ma pangalahona mandok hatana songon on.
“Songon na tibu ma ho ro tu ladang on. Na sian dia do ho nangkin madangadang?” ninna. Haru mangan ma ho, asa tiop anakta on; ai nunga huranghurangan abara ni parorot on siman nangkining.”
Ndang dialusi raja i hata ni jolmana i, sai dinolnol do boruboru i, songon babiat na naeng mamolgak sisoroonna huhut dipajorbut bohina. Jadi didok boruboru i ma, “Boasa so ringkot roham mangan, tiop ma anakta on asa husarbut duhut an saotik nari, asa muli hita.” Alai didok raja i ma, “Na sarbut ma hata ni boru asu on! Nia tu son anakki! Maup sadarion ma ho! Ai sisuan hasurahon do ho di ahu!” Alai didok jolmana i ma, “Ai aha na sala, dia ma na sega pambahenku umbahen didok ho songon i tu ahu?” Jadi didok raja i ma muse, “Ho ma sipabotoboto na niulam; alai sandok tung nasojadi be ho pardomuhonongku,” ninna, “laho maho, iris ma pegem morhorishoris harangan, turut ma dongan saripem manang ise na tu lomo n roham!”
Alai dung sai disulingkit lomana i pangalaho ni hata i, songon na mogap ma raja i mangalusi. Holan sada hata sambing didok, “Sandok so tung mulak sadarion ho,” ninna, topot ma ripem!” Jadi pintor marborusborus ma raja i, diompa ma anakna i huhut piripirion. Laho ma boruboru i tu amana huthut morungutungut jala didok, tung na so jadi be ompu Raja Mallehuan pordomuhononna.
Alai dung sahat ro di huta raja i, mombun ma rimasna, dipohusorhusor ma di bagasan rohana sala ni panghulingna di jolmana; ai na tomam hian do jolmana i morpanagalaho. Ganda huhut arsak ni roha paidaida anakna na tangistangis i. Torang ari morsogotna i laho ma ompu Raja Mallehuan tu haumana. Ditangkasi ma disi pangalaho ni sopo hundulan ni jolmana, gabe diida ma naung tubuan duhut naung morporbue sopo i, ala naung leleng so dihunduli jolma. Ala ni i dipasuman ma di sopo i porhundul ni jolmana i, jadi sap ulu ni raja i dibahen porbue ni duhut i. Mornida i raja i totong ma rohana, digalmit ma hurumna jala digotil lambiakna huhut ma didok, “Bagianhi ale inang! Tung salpu hatangki tu boru ni raja i; nalindang do hape inbana. Dia nama ulaning dalan pangulahina bahenonku?” ninna rohana di bagasan.
Sian hauma i mordalan ma ibana manopot jolmana na morbabo di hauma ni simatuana rap dohot baona. Andorang mordalan ompu Raja Mallehuan di gadugadu i, dipungka ma patangistangis dakdanaki, asa anggiat maras rohani jolmana i mida posoposo i. Sian ila ni raja i manjouhon soarana tu jolmana i, songon na monsong ma langkana dibahen di gadugadu i huhut patangistangis dakdanaki. Umbege soara ni dakdanaki baona i, ro ma hatana tu edana i songon on, “Ua alap hamu ma ne dakdanahan! Asi roha nunga morporo dakdanaki ala na sai tangistangis i ibana.” Jadi didok edana i ma, “Dohot na so antoanmu, rohana disi! Sai morsapata ibana sibahen arsahi!”
Dung i didok baona i ma, “Tongka songon i da eda! Ndang tarsalpuhon roha. Parindahanan do na jadi muba; anggo porrohaon tu dongan saripe ndang tartostos. Tarbeha pe pangalaho ni ripeniba, ingkon anjuon do i. Angkup ni i ndang jadi pasiaron muruk tu dongan saripe maradophon anakhonniba. Aha ma sala ni dakdanaki umbahen tusi hamu morrimas? Ipe alap hamu ma ne asa gira managuk ibana, ai nunga uasan.”
Jadi didok edana i ma, “Antong hamu ma jolo manjalo, songon na subang rohangku dope anggo tung tanganhon manjalo sian ibana ala jungkat ni rohana. Alai donghon hamu dipaima asa diboan muse dung managuk.”
Jadi laho ma edana i, dialap ma berena i tu gadugadu i. Dung salpu sian tangan ni ompu Raja Mallehuan posoposo i, maporus ma ibana tu huta. Dibuat ma sipanganon bahen utang sala ni panghulingna tu jolmana dohot tu simatuana. Dung ture sude sipanganon napinaulina i, diboan ma tu huta ni simatuana jala ditogihon ma sada natumunggane behen angkupna. Alai dung sun dipangan simatuana sipanganon nabinoan ni helana i, disungkun simatuana i ma helana i hatorangan ni bada porsirangan nasida i. Sian ila ni roha ni ompu Raja Mallehuan pajojorhon hatoranganna sip ma ibana, ai tangkas diboto ala ni salana do umbahen dao ibana sian jolmana, ala nahurang manangkasi ibana dipangalaho ni soposopo i. Manariashon lindang ni rohana boruboru i paboa na ias ibana na niarop ni roha ni dongan saripena i, dipajojor ma di jolo ni amana i pangalaho ni hasosonggop ni sambangsambang i tu uluna. Dung torang sude hata i, dipaunduk raja i ma rohana di jolo ni simatuana manopoti salana, didok ma.
“Nunga tutu sala bolon pambahenki. Onpe unang be jujur hamu i tu ahu; ai nunga pola ro ahu songon na manungkap di jolomuna manopoti salangku na godang i. Simbora mula tubu ma tu simbora mulajadi; di sude pambahenanku nahumurang i jora ma ahu mambahen songon i sahali nari.” Dung songon i peak ni roha ni helana i diida nasida, dipasupasu ma nasida jala dipaborhat tu hutana.
SIULASON NI MAJALAH ON Tahaporluhon do Pangapulion
SIULASON NI MAJALAH ON Cara ni Debata Mangapuli
SIULASON NI MAJALAH ON Pangapulion Tingki Masa Sitaonon
TIRU MA HAPORSEAON NI NASIDA ”Jahowa do na Marporang”
Si Daud Mangalo si Goliat​—Tutu do i Masa?
BIBEL MAMBAHEN DENGGAN NGOLUNGKU Halak na Garang do Ahu jala Gabe ParemaIgbo Iloko Indonesia Inggris Islan Isoko Italia Japang Jawa Jerman Kabiye Kannada Katalan Kazak Khmer Kikamba Kikaonde Kikongo Kikuyu Kimbundu Kinyarwanda KirghizBoliviaUrdu Venda Vietnam Wallis Waray-Waray Wolaita Xhosa Yoruba Yunani Zande Zulu
Joujou Paboahon | No. 5 2016
TIRU MA HAPORSEAON NI NASIDA | SI DAUD
”Jahowa do na Marporang”
BARANI do si Daud mangalaosi angka tentara i. Longang jala mabiar do nasida. Aha do na mambahen nasida mabiar? Marulakulak do si Daud mambege hata na pabiarbiarhon. I ma taringot sahalak baoa na mangasangi sian bariba ni dolok. Ra, ibana ma jolma na umtimbo na hea diida si Daud.
I ma si Goliat! Diboto si Daud ma boasa mabiar angka tentara i, alana mansai timbo do si Goliat i. Ra, boratna sarupa tu borat ni dua halak baoa nang pe so mamangke alat marporang. Ibana tentara na mansai timbo jala balga, gogo jala marpengalaman. Gogo ma soarana mangasangi halak Israel. Pingkirhon ma songon dia gogo ni soarana di dolok pailahon tentara ni halak Israel dohot si Saul. Didok ma asa sada sian tentara ni Israel mangalo ibana!—1 Samuel 17:4-10.
Mabiar ma bangso Israel dohot Raja Saul. Diboto si Daud ma, nunga adong sabulan nasida songon i! Tingki direhei si Goliat halak Israel ganup ari, sip do tentara ni halak Palistim dohot Israel. Lungun do roha ni si Daud mambege i. Maila do ibana mangida si Saul, tentara ni Israel dohot tolu hahana ala mabiar nasida. Di roha ni si Daud, ndang holan halak Israel na dileai si Goliat, alai dohot do Jahowa na dileai. Alai, nang pe poso dope si Daud, aha do na diulahon ibana? Jala aha do parsiajaran na boi tatiru sian haporseaon ni si Daud?—1 Samuel 17:11-14.
”MIAHI MA IBANA, AI I MA IBANA!”
Taida ma na masa pigapiga bulan andorang so ro halak Palistim. Tingki botari, marmahan birubiru ni bapakna do si Daud di jonok ni Betlehem. Ganteng jala malo do si Daud, godang do na marlomo ni roha mangida ibana. Tingki marmahan, marhasapi do ibana. Tompaan ni Debata do na patoguhon rohana. Jala, ala jotjot marlatik lam malo ma ibana marmusik. Alai di botari i, disuru bapakna ma si Daud asa mulak.—1 Samuel 16:12.
Diida ibana ma bapakna, si Isai, mangkatai tu sahalak baoa naung matua, i ma panurirang Samuel. Disuru Jahowa ma si Samuel mamillit sada sian anak ni si Isai asa gabe raja ni Israel! Nunga diida si Samuel nian pitu haha ni si Daud, alai dipaboa Jahowa tu si Samuel, ndang adong na dipillit Ibana sian na pitu i. Dung ro si Daud, didok Jahowa ma tu si Samuel, ”Miahi ma ibana, ai i ma ibana!” Di jolo ni sude haha ni si Daud, dibungka si Samuel ma tanduk na marisi miak na hushus jala diusehon ma i tu simanjujung ni si Daud. Dung dimiahi si Daud, muba ma na masa di parngoluonna. Didok di Bibel, ”Dung i songgop ma Tondi ni Jahowa tu si Daud olat ni na sadari i dohot tu jolo on.”—1 Samuel 16:1, 5-11, 13.
Ala serep roha ni si Daud, diurupi Jahowa do ibana manaluhon singa
Na mansai lomo do roha ni si Daud gabe raja? Ndang, dipaima ibana do tudutudu marhite tondi parbadia asa diboto andigan tingki na pas manjalo tanggung jawab na balga. Alani i, tongtong do ibana marmahan birubiru. Ingkon barani jala rade do mangulahon ulaon on. Sada tingki, diroro singa dohot gompul ma birubiru ni bapakna. Ndang sian na dao si Daud mangusir angka binatang i. Alai, pintor didapothon jala dibunu ibana do binatang i, asa boi malua birubiru ni bapakna!—1 Samuel 17:34-36; Jesaya 31:4.
Dung i, dijou ma muse si Daud. Nunga dibege Raja Saul taringot habaranion ni si Daud. Nang pe tentara na gogo si Saul, ndang lomo be roha ni Jahowa mangida ibana ala mangalo tu Jahowa. Ala sai patuduhon parange na roa si Saul, umpamana mura muruk, curiga, jala jahat, ndang dilehon Jahowa be tondiNa tu ibana. Tingki ro tondi na jahat tu si Saul, holan musik do na boi mambahen ibana marlas ni roha. Pigapiga tentara ni si Saul nunga mambege taringot si Daud na malo marmusik dohot marporang. Alani i, dijou ma si Daud asa gabe parmusik dohot siboan sinjata ni si Saul.—1 Samuel 15:26-29; 16:14-23.
Angka na poso pe boi do maniru parange ni si Daud. Parrohahon ma, dilehon ibana do godang tingkina asa lam jonok tu Jahowa. Asing ni i, jotjot do ibana marlatik asa boi gabe haposan. Jala na rumingkot, diihuthon ibana do tudutudu marhite tondi parbadia. Parsiajaran na mansai denggan do on di hita!—Parjamita 12:1.
UNANG POLA MABIAR ALANI HALAK PALISTIM ON
Saleleng karejo tu si Saul, jotjot do si Daud mulak tu jabuna laho marmahan birubiru, alai sipata ndang pintor mulak ibana tu si Saul. Tingki mulak, disuru si Isai ma ibana manjumpangi tolu hahana, na gabe tentara ni si Saul. Laho ma si Daud mamboan sipanganon ni hahana tu Rura Parhariaraan. Dung sahat, marsak ma ibana mangida tentara ni Israel dohot Palistim songon na dipatorang di mula ni parsiajaran on. Masidompahan do nasida di rura i.—1 Samuel 17:1-3, 15-19.
Didok roha ni si Daud, ndang boi dipasombu situasi on. Boasa ma pola mabiar tentara ni Jahowa alani sahalak baoa na manomba ganaganaan? Diida si Daud do tingki si Goliat mangaleai Jahowa. Alani i, pintor didok ibana do tu tentara i asa ditaluhon nasida si Goliat. Ala dibege si Eliab hata ni si Daud, dimuruki hahana i ma ibana jala didok asa unang dohot si Daud tu parporangan i. Alai, didok si Daud ma tu ibana, ”Ai apala aha do na hubahen? Nda hata sangkababa sambing do i?” Dung i, didok si Daud muse taringot cara manaluhon si Goliat, jala adong do na paboahon hata ni si Daud tu si Saul. Disuru raja Saul do asa ro si Daud manjumpangi ibana.—1 Samuel 17:23-31.
Didok si Daud ma tu si Saul taringot si Goliat, ”Unang pola godoron roha ni manang ise ala bayo an!” Mabiar do si Saul dohot tentarana alani si Goliat. Ra, mabiar pe nasida ala mangida balga dohot timbo ni si Goliat do. Ninna roha ni nasida, mura do si Goliat manaluhon nasida. Alai, ndang songon i di pingkiran ni si Daud. Songon na laho taulas, marimbar do pamingkirion ni si Daud taringot i. Alani i, ibana sandiri do na maju mangadopi si Goliat.—1 Samuel 17:32.
Didok si Saul ma, ”Ndang tarbahen ho laho mandopang halak Palistim on laho mangalo ibana, ai bajar dope ho, alai anggo ibana baoa na somal marmusu sian sieteketehonna.” Tutu do dakdanak dope si Daud? Ndang. Alai, ndang boi dope ibana gabe tentara ala paposohu dope. Nang pe songon i, di tingki i nunga ditanda be si Daud sahalak na barani.—1 Samuel 16:18; 17:33.
Dipapos si Daud do roha ni si Saul jala dipaboa songon dia ibana pamatehon singa dohot gompul. Na marginjang ni roha do si Daud? Ndang. Diboto si Daud do ise na mambahen ibana monang. Didok ibana, ”Jahowa na paluahon ahu sian sisilon ni singa dohot sian sisilon ni gompul, paluaonna do ahu sian tangan ni halak Palistim.” Didok si Saul ma, ”Antong laho ma ho, sai didongani Jahowa ma ho!”—1 Samuel 17:37.
Lomo do rohamu marhaporseaon songon si Daud? Molo taparrohahon, marhaporseaon na togu do si Daud alani parbinotoanna dohot pengalamanna. Diboto ibana, tongtong do Jahowa manggohi janjiNa jala mangalinggomi ibana. Asa boi songon i haporseaonta, ingkon tongtong do hita marsiajar taringot Debata marhite Bibel. Molo taulahon na taparsiajari, lam togu ma haporseaonta.—Heber 11:1.
”PASAHATON NI JAHOWA HO TU BAGASAN TANGANKU”
Mulana, dilehon si Saul do baju tentara tu si Daud, songon na dipangke si Goliat. Baju tentara i dibahen sian tombaga jala borat. Dung dipangke si Daud baju i, ndang boi ibana mardalan. Ala ndang hea ibana dilatik gabe tentara, ndang somal ibana mamangke baju tentara, tarlumobi baju tentara na dipangke si Saul, baoa na umtimbo di Israel! (1 Samuel 9:2) Alani i, ndang baju tentara i na dipangke, alai baju na somal dipangke tingki marmahan do na dipangke si Daud.—1 Samuel 17:38-40.
Diboan si Daud do tungkot, hadanghadangan dohot ambalang. Saonari, ndang hea be taida ambalang, alai boi do i dipangke gabe sinjata. Adong do kantong na metmet di ujung ni tali ni ambalang i, denggan do sinjata on dipangke parmahan. Dipamasuk ibana ma batu tu kantong i, diputarputar ma di ginjang ni simanjujungna, dung i dipalua ma batu i jala dipatongon ma tu musuna. Mansai denggan do sinjata on, alana di tingki i adong do tentara na dilatik mamangke ambalang.
Dung diparade si Daud sudena i, laho ma ibana mandapothon musuna. Pingkirhon hamu ma songon dia si Daud paposhon rohana tu Jahowa tingki martangiang, huhut papunguhon lima batu na landit sian sunge. Dung i, marlojong ma ibana tu parporangan i!
Aha do na dipingkirhon si Goliat tingki ro musuna? ”Lea rohana mida ibana [si Daud], ai na bajar dope jala tarrara bohina jala uli rupana.” Didok si Goliat ma, ”Hira biang do ahu di roham umbahen na ro ho mamboan tungkot manjumpangkon ahu?” Holan tungkot ni si Daud do na diida si Goliat, ndang diparrohahon ibana ambalang na ditiop si Daud. Diburai ma si Daud marhite debata ni halak Palistim, diasangi jala didok ma lehononna daging ni si Daud allangon ni pidong dohot binatang.—1 Samuel 17:41-44.
Di tingki i, tongtong do marsihohot si Daud. Pingkirhon ma sahalak baoa na poso mandok tu si Goliat, ”Ia ho da ro tu ahu mangasahon podang dohot hujur dohot lombulombu; alai anggo ahu ro tu ho mangasahon goar ni Jahowa Zebaot, Debata ni parangan ni Israel, angka na niasapanmi.” Ndang mabiar si Daud mangida si Goliat dohot sinjatana. Songon na nidok ni si Daud, Jahowa do na marporang di parporangan i. Alani i, uhumon ni Jahowa do si Goliat ala dileai goarNa.—1 Samuel 17:45-47.
Ndang gabe mabiar si Daud alani balga ni si Goliat dohot jago ni sinjatana. Jala ndang dipaloas si Daud hasalaan ni si Saul dohot tentarana mambahen hurang pos ni rohana. Ndang dipatudos ibana dirina tu si Goliat. Diboto si Daud do, nang pe timbo ni si Goliat hirahira 2,9 m, alai pos do roha ni si Daud umbalga do Jahowa sian si Goliat. Sasintongna, ndang maol di Jahowa laho mangaripashon si Goliat, alana di adopan ni Jahowa songon porngis do ibana!
Marlojong ma si Daud mandapothon si Goliat. Dibuat ma batu sian hadanghadanganna, dungi diputarputar ma ambalangna di ginjang ni simanjujungna asa boi denggan danggurhononna. Masidompakdompahan do si Daud dohot si Goliat. Jala jongjong ma si Goliat di pudi ni siboan sinjatana. Ndang mabiar si Goliat mangida si Daud, ala didok rohana, boi do ondingan ni siboan sinjatana i simanjujungna molo didanggur si Daud.—1 Samuel 17:41.
Pos do roha ni si Daud, ndang adong na umbalga sian Jahowa
Dipalua si Daud ma batu i sian ambalangna. Dung i, tompu ma hohom angka tentara na mangida i. Diurupi Jahowa do si Daud, asa boi pas batu i hona tu pardompahan ni si Goliat. Dung i, tungkap ma si Goliat tu tano! Marsurak ma si Daud, dibuat ma podang ni si Goliat i, disintak sian sarungna, dung i diponggol ma ulu si Goliat.—1 Samuel 17:48-51.
Ujungna, ndang mabiar be si Saul dohot angka tentarana. Marsurak ma halak Israel laho mangalo halak Palistim. Monang ma nasida di parporangan i, songon na nidok ni si Daud tu si Goliat, ”Pasahatonna do hamu tu bagasan tangannami.”—1 Samuel 17:47, 52, 53.
Saonari, ndang be marporang naposo ni Jahowa. (Mateus 26:52) Alai, tongtong ma tatiru haporseaon ni si Daud. Songon si Daud, ingkon patar do Jahowa di hita, ala holan Ibana do na tama tasomba jala na ingkon tajumolohon di ngolunta. Tingki adong parungkilonta, on boi mambahen hita marmetmet ni roha. Alai, pos ma rohanta, umbalga do Jahowa sian parungkilonta. Molo tongtong tasomba Jahowa, jala marhaporseaon na togu songon si Daud, ndang adong manang aha pe na boi mambahen hita gale. Ndang adong na umgogo sian Jahowa!
No. 5 2016 | Sian dia do Boi Tadapot Pangapulion?
JOUJOU PABOAHON No. 5 2016 | Sian dia do Boi Tadapot Pangapulion?
Si Henok: Halomoan ni Debata do Ibana
Rebekka, ”Laho pe Ahu”
10 Sidalian Boasa Pangaratto Maol Mulak Tu Huta : #SeninBerbahasaDaerah6 - kekitaan
27 Juni 2016 kita
#IndonesiaKita, #SeninBerbahasaDaerah, Batak, Daerah, Sosial
Sumber Gambar www.renunganhariankristen.net
Hasea Di Pangarantoan Ale Huta Na Dang
Martabe : Marsipature Huta Na Be
Boasa pangaratto maol mulak tu huta
Sada sungkun-sungkun na ringkot
Rampak hita alusi be ma dirohanta
Ale unang ma gabe ingkon maningkot
Boasa pangaratto maol mulak tu huta?
Godang do naposo na lao mangaratto tu kota. Adong na marsingkola adong muse ma na gabe karejo. Dang otik sian halaki na gabe hasea. Di angka ulaon na be.
Ise naso mamboto godang angka halak na hasea di kota. Halak Batak godang na gabe pengacara. Halak Padang hasea marusaha rumah makan. Halak Jawa godang na hase di pamarenta.
Alai boasa godang na hasea i maol mulak tu huta?
Jadi adong ma 10 alasan boasa pangaratto maol mulak tu huta. Aha mai?
1. Kondisi Ni Huta
Perbandingan sian segi pandapotan (ekonomi), bangun-bangunan (infrastruktur), dohot adat memang dao do huta tinggal sian kota. Alani i do godang hita lao tu kota lao mangadu nasib. Asa gabe lam denggan. Asa boi mangurupi ngolu-ngolu ni natua-tua dohot keluarga na dihuta.
Memang dang boi hita gabusi dirinta. Molo kondisi di huta hurang denggan sian di kota. Alai kan justru i ma nian alasan ta gabe mulak tu huta. Lao padengganhon huta ta be?
Sumber Gambar mediabnr.com
On ma sada alasan na mansai maol memang dialusi. Ala timbo do posisi ni angka pangaratto dimata ni angka parhuta. “Nunga hasea be”, “Nunga jago be”, dohot angka “Nunga …” na asing.
Adong do pingkiran naso boi hita gabusi dibagasan roha ta be manang pingkiran ta be. Sada hailaan mulak tu huta. Apalagi ma molo dang ittor hasea. Dang boi dope mambaen mangan keluarga, dang mulak marmobil, jala dang boi dope mambayar minum ni angka dongan dikode.
Sumber Gambar anakbertanya.com
3. Um Tabo Tinggal Di Kota
Sian segi dia pe nian memang godang do talu ni huta sian kota. Dang boi hita gabusi dirinta molo mengenai i. Maol dapot karejo, gelleng gaji na, dang adong perkembangan, jala maol dapot informasi.
Alai sada naso boi hita lupa, pardonganan dohot kekeluargaan dao do monang hita di huta sian dikota.
Sumber Gambar log.viva.co.id
4. Gabe Aha Di Huta?
Sada sungkun-sungkun na mansai maol do memang alusan on. Dang boi songon na mutar tangan on. Nga maol dapot karejo du hita. Um maol muse mai di huta.
Alai sude i nian mulak-mulak tu dirinta be do. Sada nian parjolo ba jolo hasea be ma dihuta asa mulak tu huta. Asa adong mulak tu huta lao mambangun karejo na baru. Jala adong modal lao marsipature huta na be.
Alai dang sada sala na balga molo mulak tu huta molo so hasea. Boasa?
Nunga godang pengalaman na hita boan sian kota. Cukup doi gabe modal ta huta. Godang do na hasea dikota holan martiga-tiga goreng. Alai singkola do anak na sahat tu na kuliah. Adong do na holan mangajar sian jabu tu jabu. Gabe hasea do anakna sahat tu sarjana.
Tergantung hita do, olo mamulai sian non manang daong?
Sumber Gambar farouqrosyadi.blogspot.com
5. Maol Mangurus Pinda
Sada alasan na mura alusan ma nian on. Na mangurus lao pinda tu huta on, dang na maol alai agak leleng ma memang waktu na.
Molo memang nga balga jaa hot do rohanta laho mulak tu huta. Aha maol ni mangurus pinda. Tinggal pajuppang tu uluan na be do molo mangurus pinda sian kantor, singkola, dohot pamarenta setempat.
“Molo so hita na marsipature huta be, ise be?”
6. Maol Berkembang
Adong na manuan ittor marpabue?
Misal nga olo be hita laho mulak tu huta. Naeng mamulai sada usaha ma. Pasti adong do muse pingkiran ta. Sadia leleng ma annon boi uttung usaha ta i. Sotung na gabe rugi do.
Alai manang songon dia pei, sude usaha mulak tu hita do. Sadia gogo hita lao karejo dohot martangiang.
Mura do nian mandongkon, alai botul do kan?
Olo do hita mangulahon manang daong?
Sumber Gambar akbaralatas.com
7. Maralo Tu Keluarga di Huta
Pasti sada sungkun-sungkun na mansai balga maon. Tu kelurga parjolo. Boasa mulak tu huta?
Aha na ni gulut mu dihuta?
Tano dohot jabui do?
Hahaha, ima annon hata ni jolma na jempet pingkiran na. Sabotul na na manungkun i do na mamingkiri tano dohot jabui.
“Molo nunga tabo do ngolu na dikota, marhua be mulak tu huta?”, ima sada sungkun-sungkun na parjolo ingkon hita alusi. Ala molo sian pamerengan ni jolma na di hutai. So adong pe hita dihuta tong do mangolu sude angka jolma na disi.
Hahaha, botul do kan?
Alai maju do manang daong.
Selanjutna, keluarga ta sandiri ma na porlu hita lean pengertian. Apalagi molo nga markeluarga. Ingkon ta lean pengertian tu tarlumobi tu anak dohot boru. Ala sada na mansai mao doi. Molo ingkon mangulahi halaki singkola dihuta dohot mamulai pardonganon.
Sumber Gambar purpleheart.wordpress.com
8. Hita Jolma Na Margogo
Om me memang alasan na mansai porlu hian hita banggahon. Molo nunga jago do posisinta dikarejo. Jala hita jolma na mansai porlu do di lingkungan ta. Sada na maol molo mulak tu huta on.
Alana um balga muse tanggung jawab na. Um godang jolma na ingkon hita lean pengertian asa boi hita mulak tu huta.
Alana alasan na lao mulak marsipature huta ta be on. Dang sude angka pengaranto olo mangulahon on. Alai molo boi hita berhasil mangalean pengertian i. Dang menutup kemungkinan lam tamba angka dongan ta na olo mulak tu huta marsipature huta na be.
Sumber Gambar infoklasika.print.kompas.com
9. Gabe Hata
Sada alasan na hampir sama nian on dohot maila. Alai adong saotik perbedaan na. Na mansai ringkot. Molo maila i ima alasan sian dirinta. Ala molo “gabe hata” on ima alasan sian halak.
Gabe hata on dang holan mambaen hita maila. Alai um balga sian i. Ima “mabair”. Alana mulak tu huta on hita mambangun sude sian nol. Masa-masa na marhoi-hoi sian nol tu berhasil I pasti do gabe hata.
Alai taralusi do sude I annon dung tarida parbue na. Na mamette sampe marpabue on ma hita porlu gogo.
10. Dang Adong Niat
Sangaja maon dibaen gabe alasan na parpudi. Ala sian sude angka alasan na diginjangi. Holan adong pe niat ta be lao mulak tu huta. Manang aha pe taho masalah na. Pasti do hita ingkon mulak tu huta.
Songon na tadok nangkin di ginjang. Justru alani angka masalah i do hita gabe mulak tu huta.
Sude alasan na diginjangi ima alasan sian angka dongan dohot natua-natua na rampak mangolu dope di kota. Nang pe nian adong dope angka alasan na asing. Alai 10 alasan boasa pangaratto maol mulak tu huta na di ginjangi. Ima na mansai jelas tarida.
Jadi andigan hita olo mulak tu huta?
Unang lupa dibagihon di akka sosial media ta ateh. Molo adong naeng manungkun ba dibaen di kolom komentar na ditoru dah.
Anggiat ma marlapatan.
Las roha boi marsiurupan.
Boasa godang na hasea di pangarantoan
Ale huta na be dang adong kemajuan
Martabe dang pola nian marsipaboaan
Jadi anggiat ma nian hita marsiurupan
03:35 WIB 27 Juni 2016
Gambar Sian :
aidafitria-gunadarma.blogspot.com niluluan pukul 10:12 WIB na diari Senin, 27 Juni 2016
akbaralatas.com niluluan pukul 10:12 WIB na diari Senin, 27 Juni 2016
anakbertanya.com niluluan pukul 10:12 WIB na diari Senin, 27 Juni 2016
farouqrosyadi.blogspot.com niluluan pukul 10:12 WIB na diari Senin, 27 Juni 2016
infoklasika.print.kompas.com niluluan pukul 10:12 WIB na diari Senin, 27 Juni 2016
log.viva.co.id niluluan pukul 10:12 WIB na diari Senin, 27 Juni 2016
mediabnr.com niluluan pukul 10:12 WIB na diari Senin, 27 Juni 2016
m.suaradesa.timesindonesia.co.id niluluan pukul 10:12 WIB na diari Senin, 27 Juni 2016
oka-oin.blogspot.co.id niluluan pukul 09:31 WIB na diari Rabu, 02 Nopember 2016
plus.google.com niluluan pukul 10:12 WIB na diari Senin, 27 Juni 2016
purpleheart.wordpress.com niluluan pukul 10:12 WIB na diari Senin, 27 Juni 2016
www.renunganhariankristen.net niluluan pukul 10:12 WIB na diari Senin, 27 Juni 2016
10 Sidalian Boasa Pangaratto Maol Mulak Tu Huta
Dang Adong Niat
Gabe Aha Di Huta?
Hita Jolma Na Margogo
Kondisi Ni Huta
Maol Mangurus Pinda
Maralo Tu Keluarga di Huta
Um Tabo Tinggal Di Kota
Majalah Bina Warga HKI Online / e-magazine: Bina Wanita 25 Mei 2008 : HATAHON HATANA
Minggu I Dung Trinitatis, 25 Mei 2008
Nats : 2 Musa 4:1-16
1. Marende B.E. No. 94: 1+4 HG
Marragam do panjouon ni Debata to angka naposaNa di laho patulushon sangkap dohot lomo ni rohaNa. Nang angka tanda halongangan i pe marragam do di patupa Debata laho patuduhon hagogoonNa. Asa jolma na tinompa i gabe pangooi di hataNa. Panjouon na masa tu si Musa di hatai i ma laho mangamudihon, mamboan haruar bangso Israel sian tano parhatobanon i. Ndang pintor di jalo si Musa ulaon na pinasahat ni Debata to ibana, ala tubu dibagasan pamingkiron na hata na mandok so tung so diangkui bangso i Debata na mamillit dohot na manjou ibana gabe partogi di tongatonga ni halak Israel. Aha do na laho patupaon ni si Musa molo ro halak Israel mandok, ndang porsea hami na Debata mamillit jala manjou ho. Alai nang pe songoni di papos Debata do roha ni si Musa marhitehite tanda halongangan. Halongangan na parjolo ima; tungkot gabe ulok, jala na paduahon ima: di suru si Musa manurukkon tanganna to gedekgedekna gabe puruon ibana. Sude angka halongangan na pinatupa ni Debata na marlapatan do i. Tungkot ima songon tanda naung pinillit ni Debata do si Musa gabe sada parmahan di halak Israel. Jala godang do muse di patupa si Musa halongangan marhite tungkot i . Tungkotna do di pangke si Musa mambola Taut Teberau (14:16). Dohot tungkotna do di bahen si Musa mambola batu di tano parhorsihan i asa adong aek (17:5-6). Tungkot ni parmahan i ma sada tanda na marhuaso do ibana di na pinarmahanna. Jadi saonari nunga marhuaso be si Musa laho partogi di bangso Israel.
Hagogon ni si Musa manboan bangso i ndada sian hadirionna sandiri, alai Debata do na mandongani dohot na margogoihonsa. Nang pe songoni di parhatopot roha ni si Musa do ibana ndang malo mangkatai. Ai molo so malo do ibana boha ma bahenon na manogihon, manguluhon bangso i haluar sian tano parhatobanon i. Boi do i patudosonta songon pandok ni Apostel Paulus: “Marhagaleon jala marhatahuton do ahu di tongatonga muna jala bobonosan situtu. Hatangku nang parjamitaonku pe, ndada marhata habisuhon na malo mangaithon; tondi dohot hagogoon di papatar disi” (I Korint 2: 3-4). Jotjot do nang hita songoni molo didok hita mandok hata pintor sai lomos, taroktohon jala mabiar do hita. Hape ndang tasadari molo mangula angka ulaon na denggan i do hita sai donganan ni Tuhanta do hita. Alani do sai patongonon jala ajaran ni Debata do hita dinalaho manghatahon hataNa. Alani do didok Debata tu si Musa “ On pe laho ma ho hudongani pe pamangan mi”. On ma na gabe sada jaminan dibagasan ngolunta di na laho marbarita nauli hita laho manghatahon hata ni Tuhan i. Jala sada pengapulon na balga do on di halak Kristen di nalaho marbarita nauli. Jadi ndang porlu hita mabiar, mandok ndang huboto manghatai. Debata sandiri do mamuhai pamanganta laho patolhashon hataNa i. Alani tugas dohot tanggung jawab ni halak Kristen do di na laho pararathon hata ni Debata. Tarjou do sude ruas ni huriaNa laho manghatahon barita haluon i. Alani do ingkon lam papitaonta do rohanta, lam padorassonta do langkanta di nalaho mamboan jolma tu hatiuron sian haholomon marhitehite hataNa.
Di Mateus 28: 20.b didok: “Ai ida ma, sai na dongananku do hamu ganup ari, rasirasa ro ajal ni hasiangan on’: Na manghuling do hata on tu hita huhut naeng paigothon hadirionta, asa tongtong tahatahon hataNa i tu na humaliangta. So tung do holom rohanta di panjouon ni Tuhanta di ulaonta na marragam i. Marguru tu roha na hombar mangihuthon panjouon ni Tuhan i manang roha na marnida, i ma na pasiathon Tuhan Jesus di bagasan rohana. Ai haposan do hata i manogunogu hita sahat tu ujung ni dalanta.
Nasa jolma na mian jala olo manghatahon hata ni Debata sai tongtong do dongananNa jala sarihonon ni Debata angka na ringkot dibagasan ngoluna. Ingkon gabe angka parbarita na marroha, na marbisuk na mambaritahon hata dohot pambahenan ni Debata ma hita di bagasan ngolunta huhut na gabe pujipujian di Debata ma nang angka baritanta.Tapangido ma asi ni roha ni Debata asa lam tamba bilangan ni na manghaporseai Debata marhite pangjarion ni Tondi Porbadia, asa tau hita, keluarganta manjalao haluaon nang hatuaon i. Tasosoi ma donganta mangulahon lomo ni roha ni Debata.
1. Nunga tabahen sian nasa gogonta laho mangulahon, manghatahon lomo ni roha ni Debata?
2. Boasa godang angka ina ndang olo manghatahon hata ni Debata?
3. Boasa lomos, mabiar angka ina molo didok laho manghatahon angka hata sipaingot?
6. Marende B.E No. 137: 1-2 HG (Papungu Pelean)
Sermon Pangungkapon 21, 1-8 | Bakti J Situmorang
Sermon Pangungkapon 21, 1-8
Bahan Sermon Distrik V Sumatera Timur
Evanggelium tu Minggu Ujung Taon Parhuriaon, 23 Nopember 2008
Turpuk : Pangungkapon 21, 1-8
NAMONANG I DO SOGOT MANEAN HARAJAON NI DEBATA
1. Di mulana marrumang sada surat do buku on, na ditujuhon tu pitu huria na di Asia (1,kristen na parjolo i. Angkup ni mansai gogo do pangaleleon dohot pangosagosa tu angka halak kristen hatiha i, dewa.
Nian ndang apala sude kesar pasobokhon dirina dos dohot dewa. Alai kumakristen, ala nunga dipodahon tu nasida na holan sasada Debata Jahowa do sisombaon jala sioloan.
2. Haimbaruon. Didok dibagasan turpuk on banua ginjang dohot tano na imbaru. Digombarhon i do panatapan dibagasan haporseaon taringot tu situasi dohot parngoluan na imbaru; lingkungan dohot parsaoran na botulbotul imbaru. Ndada imbaru songon na pinaimbaru ni jolma, tung Tuhan Jesus sandiri do paimbaruhon. Holan Ibana do na boi jala na patut paimbaruhon hajolmaon dohot portibi on. Ndang adong na asing.
Ianggo haimbaruon i, i ma haluaon napinatupa Na i dibagasan Jesus Kristus. Lingkungan dohot situasi na imbaru laos digombarhon do marhite laut i pe ndang adong be. Laut digombarhon do songon galumbang ni ngolu na gok parungkilon sian angka bangso na di tano on, ump. 13, 1. Jala laut i ma lambang pemisahan ni sada pulo manang daratan tu daratan na asing, laos ancaman dohot mara tu parngoluon. Ndang adong be laut i, nunga disalpuhon be sude na mambahen humasusa ngolu ni angka na porsea i.
Ra, ndang apala haimbaruon songon na di joma na nidokna di turpuk on. Ndada na imbaru di jolma jala boi do pinaimbaru ni jolma muse. Molo haimbaruon songon i boi do pejet taalusi, sipareahan ma i. Ai haimbaruon na ditaringoti di turpuk on, i ma sada pangalaho ngolu haporseaon na imbaru. Jala na ingkon tongtong hita manghirim ngolu na imbaru, na sintong manghaporseai Debata.
Dibalik ni na tarida on adong dope inganan na dumenggan. Sandok n Diparade Debata do hasonangan na so martudosan. Diarahon do asa ganup jolma olo mangeahi jala masuk manginganhon.
3. Teanon ni na monang i ma saluhutna; jala Ahu gabe Debatana, ibana gabe anakKbiar, hagiot,alu pasolhot diri to hasonangan na manongtong binahen ni hasonangan parsatongkinan.
4. Ibana do na parjolo jala Parpudi mandok nunga saut be saluhut na i. Na ingkon marujung do saluhutna na di tano on, alai na manongtong salelengnilelengna do anggo Tuhanta i. Tung manggogo pe portibi on naeng manaluhon angka na porsea i, sai na marujung do sude i. Tung sangap, jala marmulia di portibi on alai ingkon martopi jala montok do i sada tingki. Ibana do mamonai dohot paujunghon sude na di tano on. Ibana manaluhon nasa huaso na jahat jala manguhum angka na mandele, na so porsea jala na so olo paubahon rohana, dna. (ay. 8). Realitas on papos rohanta paboa Ibana pasingkophon angka ngolunta mangeahi na dumenggan.
Nuaeng pe jumpang ma di hita ujung ni sada taon parhuriaon. Molo tajahahon goar-goar ni angka naung jumolo marujung sian hita, i pe paposhon rohanta paboa Tuhanta i do parjolo jala parpudi paradehon hangoluan sisalelengnilelengna. Ndang hamatean salelenglelengna be ujung ni pardalanan ni angka porsea jala marsitiopan tu Ibana. Alai adong do banua ginjang dohot tano na imbaru, i ma hangoluan na manongtong.
Posted in lain-lain, rohaniman on November 20, 2008 by baktijsitumorang. Leave a comment
← Tentang Deptan.go.id
Ida ma, dumenggan do roha panangihon sian pelean sipotongon, jala dumenggan do marateatehon hata i, asa tabotabo sian birubiru tunggal; 1 Samuel 15, 22b →
NAMARBAJU PARJAMITA | Bakti J Situmorang
Sian : M. Pitara S.
Diparbalohan na tu Padang Daret, adong do sada luat na polin pangisina holan parugamo Islam. Angka paradongan do pangisi ni luat i ala parkobun karet be do nasida. Sai ro do na ginoaranna angka paralongalong sian ganup inganan na humaliang tu luat i, lao palangku tiga2na, jala sude do i langku hinorhon ni jimok ni pangomoan di luat i. Holan sahalak ma laok nasida parugamo Kristen, i ma anggota ni Huria Menonit, sahalak na marbaju boru Nasution, na ditempatkan jadi guru SD Negeri di luat i.
Adong do dua ama2 paralongalong sian Padangsidempuan jala parugamo Kristen, na sai ro tu luat i mamboan tiga2na, sahalak sian na dua i nunga marpahompu, jala na sadanai nunga 8 urang. Paidaida uli ni rupa ni angka boru2 dohot hamoraon na adong di luat i, sian hadal ni roha ni ama2 na dua i, gabe ditopot nasida ma namarbaju ni luat i gabe ripena na paduahon, Dioloi angka na marbaju i do antong, jala dinikahon kadhi ni luat i ma nasida jala gabe agama Islam, ala naung gabe ama2 na so tarpinsang nasida.
Nang pe, naung paturanggang sisumuti ni ama2 na dua i,dapot nasida namarbaju enter2. Ala mangihuthon ruhut ni agama Islam, molo boi ditait nasida sian halak Kristen gabe Islam, mansai balga situtu do PAHALANA jala di langit papituhon ma inganan na molo dung suda bohalna. Asa na pasauthon tohonanna do na marbaju na dua halak i, ndang na mangadu rupa manang sinadongan. Tung manangkas NAMARBAJU PARJAMITA do nasida, jala sahat tu na sumeahon angkulana lao mangoloi rukun agama Islam.
Dung dinikahon ama2 na dud i antong, pintor so didulo be keluargana nang angka ianangkonna nunga dilalapi ripena naumposo i nasida na dua. Jala molo adong na pajumpang na tinandana to ama2 na dua i, sai ditabunihon do huta na niingananna, manjaga sotung ro inanta na parjolo dohot angka ianangkonna mangalapi nasida. Alai tangkas do diboto keluargana be, na mangolu do ama2 na dua i.
Sai dipaberengbereng namarbaju guru SD parugamo Kristen i do ama2 na dua i. Pintor diranap rohana do ingkon parugamo Kristen ama2 na dua i, jala naung madabu tu tirangkap ni uti2an. Ai aut parugamo Islam ama2 na dua i, ndang tagamon olo namarbaju na dua i tu nasida, agia pe manang beha hamoraon ni ama2 na dua i. Lao do mangaranap roha ni namarbaju guru i dompak keluarga ni ama2 na dua i na sai maheu ditingki i dibagasna be jala marmata siteuhon angka inakhonna paima ima haroro amana. Sai ditangiangkon ma ama na dua i, asa mohe rohana mulak tu na tama, asa didapothon keluargana na parjolo.
Dung manang naung sadia leleng ditangiangkon namarbaju guru ondeng ama2 na dua i, disengaja ma muse mandapothon nasida ditongandalan. Diuduti ma nang pangkataionna didok ma : “Halak tingon utara do hamunu? na aha do margamunu?” Dung dialusi ama2 na dua i sungkun2 ondeng, laos ditonahon namarbaju guru i ma ama2 na dua i, asa olo ro jolo tu bagasna. Jala dung ro ama2 na dua i tu bagas ni namarbaju guru i, disungkun ma ugamo ni ama2 na dua i najolo. Dialusi ama2 nadua i ma na ruas ni HKBP do ma2 i di Padangsidempuan. Huhut laos dipaboa ma raksa ni parngoluonna dohot raksa ni keluargana.
Di paboa namarbaju guru i ma na parugamo Kristen do nang ibana jala marsikola najolo di SGB Padangsidempuan. Dipaingot ma jolo amanta na dua i, dipahehe ma roha nasida asa mulak marningot tu dongan saripena, dohot angka ianakhonna tarlumobi anak hasianna na sai jalak2 jumalahi amana. Dung diida na marpangkorhon do sipaingot i tu ama2 na dua i, diuduti ma muse manungguli poda na sian Tuhan i. Sai tarhatotong ma ama2 na dua i umbege jamita ni namarbaju guru i jala huhut sai martektehan be iluna. Diboan namarbaju guru i ma muse ama2 na dua i ditingki i ditangiangna; ditangiangkon do nang keluarga ni ama2 i, na sai maheu nuaeng di inganan na be jala diuduti ma dohot ende i :
Ndada he patut hutangihon,
Muda dipio Jesus au.
Patut situtu huihuthon,
Jana na mangoloi au.
Madung tarsurat do patikna,
Di gorak ni taroktokki.
Humolong ma rohangku mida
Jahowa na di surgo i; d.u.
Siar ma tu roha ni ama2 na dua i HATIURON i, targorak be ma nang rohana be laos ditingki i martangiang lao pasesahon dosana be tu Tuhanna na parjolo, i ma Jesus Kristus. Laos dipangido ma asa rap marende nasida dihata Toba ; Sai mulak, sai mulak ho na lao jalang i; d. u .. huhut sosombopon nasida mangendehon, ai nunga pogo tu roha ni ama2 na dua i, poda na marsahala i.
Talu ma nuaeng NAMARBAJU PARJAMITA sian parugamo Islam, nang pe dohot angkulana dipelehon dibahen NAMARBAJU PARJAMITA ni Kristus, ala mudar ni Jesus dibahen modalna. Jala pintor mulak ma marsogotna i ama2 na dua i mandapothon dongan saripena dohot ianakhonna tu Padangsidempuan dibagasan olopolop, ai nunga malua nasida sian tirangkap ni hamagoan.
Marragam do nuaeng angka tohonan ni namarbaju di tonga2 ni HKBP. Aut haidaan be ma nian angka ulaon na nalnal dipatupa nasida. Asa marhillong huria i dipamerengan ni parugamo na asing mambahen sangap nang NAMPUNA HURIA i, pangkorhonna. Sai unang ma ngongong2 diharbangan ni hariburon lao paimaima ama2 parsisumut na paturanggang, lao manogihon nasida tu bagasan hariburon ni portibi, ala so torang be diida mudar ni Jesus na mabaor humophop nasida.
SP Immanuel Juni 1974 No.10, al. 28-9
Posted in illustratoR, rohaniman on January 13, 2009 by baktijsitumorang. Leave a comment
← Ai dibagasan Ibana do maringanan sandok gok ni hadebataon marrupahon daging. Dibagasan Ibana sahat nang tu hamu hagogokna i; Kolosse 2, 9-10a
Jala marsijouan ma nasida songon on : “Na badia, na badia, na badia do Jahowa Zebaot, gok hamuliaonna liat portibi on”; Jesaya 6,3 →
10 Hotel Terbaik Dekat stasiun Kall - TripAdvisor
Hotel di Gemund
Semua Hotel di Gemund
Penawaran Hotel di Gemund
Hotel di dekat stasiun Schmidtheim
Hotel Dekat stasiun Kall, Gemund
Hotel Dekat stasiun Kall
Gemund, Rhine-Westphalia Utara, Jerman
1.805 properti tersedia
Jarak berapa pun dari stasiun Kall
Sekitar Alt-Godesberg Zentrum Altstadt-Nord Altstadt-Süd Nippes Lindenthal Mülheim Deutz Neustadt-Nord Neustadt-Süd Altstadt Bilk Carlstadt Friedrichstadt Oberkassel Pempelfort Stadt-MitteApa saja
SaringJarak berapa pun dari stasiun Kall
6,2 km dari stasiun Kall
9,4 km dari stasiun Kall
12,8 km dari stasiun Kall
13,1 km dari stasiun Kall
13,6 km dari stasiun Kall
14,4 km dari stasiun Kall
15,0 km dari stasiun Kall
14,7 km dari stasiun Kall
14,8 km dari stasiun Kall
16,1 km dari stasiun Kall
17,0 km dari stasiun Kall
16,5 km dari stasiun Kall
19,3 km dari stasiun Kall
21,3 km dari stasiun Kall
Kurallee 13-15, 54589 Stadtkyll, Rhineland-Palatinate, Jerman
20,7 km dari stasiun Kall
20,1 km dari stasiun Kall
21,4 km dari stasiun Kall
21,1 km dari stasiun Kall
22,0 km dari stasiun Kall
Hauptstr. 88, 52156 Monschau, Rhine-Westphalia Utara, Jerman
21,5 km dari stasiun Kall
Stadtstr. 18, 52156 Monschau, Rhine-Westphalia Utara, Jerman
22,4 km dari stasiun Kall
Rurstr. 14, 52156 Monschau, Rhine-Westphalia Utara, Jerman
22,1 km dari stasiun Kall
Stadtstr. 10, 52156 Monschau, Rhine-Westphalia Utara, Jerman
Laufenstr. 1, 52156 Monschau, Rhine-Westphalia Utara, Jerman
Stadtstr. 4-6, 52156 Monschau, Rhine-Westphalia Utara, Jerman
Sejarah dan Tarombo | rajatambatua
Category Archives: Sejarah dan Tarombo
Hot ma maringanan Ompunta Simata Raja di tano na pinillitna jala na ditodo rohana na gabe golatna na boi warishononna tu pinomparna di sogot-sogot ni ari. Tung gomos do i dihaposi rohana, marhite-hite tudu-tudu ni alatanna na boi dijaha ibana Paralamat na sintong i, ia luat Simarmata na ingkon sada luat na tarbarita di na humaliang hombar balokna, na gabe sada harajaoan na balga muse. Sitorop pangisi di angka anak na marsangap dohot di boru na martua. Jala na boi suman tu ibana gabe jolma na bisuk jala na marroha na boi gabe anak Sibulang-bulangan jala na boi sipatujoloon di bagasan huta nang di parserahan pe sahat tu desa na ualu.
Sai dihasiholi rohana do mardalami humaliang luat Simarmata na mansai denggan parpeakna mangadopi Tao Toba na Uli i. I ma na marparbalohan dohot Rahut Bosi, luat Simanindo. Mulai sian Sidaji manopi-nopi pasir sahat tu Tandarabun na marparbalohan dohot Parbaba. Sian topi ni pasir Tao Toba, sahat tu Dolok Sihusapi dohot Pinto sahat tu Sanggar Nalantang marparbalohan tu Harangan Dolok. Di dolok Sihusapi i jumpa Simata Raja ma sada Aek na haruar sian bagasan garda ni batu na pir di robean ni Sigornang di goari do “Aek Sigornang”. Mansai tio do aek mual i. Didok barita jotjot do najolo Simata Raja laho maridi tusi huhut mangalap aek na tio i.
Nang tu angka tingki na parpudi on pe tung tangkas do tarbarita Aek Sigornang on, godang do na mandok molo laho tusi maridi, gabe malum do sahit ninna. Dihaposi rohana do i manang sahit dia pe sahitna, molo diparidi Aek Sigornang i malum ma sahitna. I do alana angka marga Simarmata dohot Boru pe, godang ro sian pangarantoan holan haporluan na mangalap Aek Sigornang.
Alai songon halak Kristen hita naung porsea di Goar ni Tuhan Jesus Kristus ringkot do manat hita marpingkir taringot tusi. Ai Tuhanta i do Pargogo na so Hatudosan na tuk pamalum angka sahit, asal ma tahaposi Ibana. Ala parroha na bisuk jala gok hapistaran do Ompunta Simata Raja torop do halak na ro mangalualu laho mangido pangurupion tu ibana, jala ndang marnaloja ibana laho paturehon angka na masa na niadopan ni Haha Anggi, Parboruon, songon i nang Dongan Sabutuha, Dongan Tubu pe.
Songon i ma sahali na masa najolo na ni adopan ni Dongan Tubu Turnip dohot Siallagan di luat Rahut Bosi di Simanindo. Na masa hagunturon sada gora bolon diadopi nasida di huta nasida i. Di siala na ro musu na sai mangarampok arta nasida na di balian nang na di bagasan huta pe. Maradu dipasuda suda nasa suansuanan nasida isara eme, jagung, gadong nang angka pinahan pe na boi dapot musu i. Nunga marulakulak sai ro musu i tu Huta Rahut Bosi-Simanindo marhite na marsolu sian bariba tao na di luat Simalungun. Ndang tuk margogo pangisi ni luat i laho mangadopi haroro ni musu i holan na monggop laho martabuni na ma nasida ala ni biar ni rohana.
Sai marpingkiri ma Raja Turnip dohot Raja Siallagan, dia ma tagamon na boi sipatupaon laho manaluhon musu na sai marulakulak ro i. Manghatai ma natuatua dohot Raja ni luat i, i ma Raja Turnip dohot Raja Siallagan, sahata saoloan ma nasida mandok: “Holan sada do na tuk margogo mangurupi hita, ima Panglima na barani goarna Simataraja Raja Simarmata”. Nunga tangkas tarbarita habisuhonna dohot hapistaranna na mamboan hamonangan ibana na patotahon tano golat ni Ompu Saragi Tua na adong di Luat Tamba. Na gabe hot tano golat warisan na sahat tu pinompar ni Simata Raja na adong maringanan di Luat Tamba.
Sude do halak manghatindangkon habisuhon dohot hapistaran na adong di ibana, na margogo jala na marsahala laho paturehon angka na masa na ni adopanna, jala na mamboan hasil na denggan na marparbuehon dame dohot hademahon di bagasan sonang ni roha. “Satolop ma sude nasida mandok,
“Tajou ma Dongan Tubunta Simataraja Raja Simarmata asa ro mangurupi hita, holan ibana do na diharaphon rohanta na boi mangurupi hita di masa on. Ai ndang tartaon hita be porsuk ni panghilalaonta siala hajahaton na binahen ni musunta i”. Nunga tung mabiar situtu nasida, ala ndang boi taralo nasida musu na ro i. Ndang tarbahen nok be simalolong modom, hinorhon ni na patagamtagam haroro ni musu na naeng ro i.
Dipaborhat Raja Turnip dohot Raja Siallagan ma na laho manjou Simataraja Raja Simarmata huhut disuru mamboan sada “Hoda Sigaja na bara” na songon togu-togu ro asa adong, hoda sipasang-pasangonna (sibatakon) naeng ro tu Huta Rahut Bosi. Denggan ma nasida manghatai dohot pangalapi na ro i na tangkas marboaboa taringot tu na masa na ni adopan nasida di Rahut Bosi. Dung i ditangkasi Simata Raja paralamat na sintong i, sadihari ma ari na uli jala ari na denggan huhut ari na tiur, asa tiur pardalanan jala tiur mandapot hamonangan laos dipaboa ibana ma ari harorona tu Rahut Bosi.
Di na sahat ibana tu Rahut Bosi nunga marpungu sude pangisi ni luat i, jadi marolopolop ma nasida huhut marlas ni roha jala marhoras-horas marhite soara na gogo mandok :
Andalu ma pangkirean ni bonang musu ma na talu, hita ma monang.
Songon i ma di jouhon nasida di balga ni las ni roha manomu-nomu haroro ni Simataraja Raja Simarmata Partahi jala Ulubalang na gogo i. Marhata sidenggan-denggan ma nasida marhite na tangkas marboaboa na masa na niadopan nasida ala ni musu na sai ro mangarampoki angka ugasan nasida.
Denggan ma dialusi Simata Raja nasida. “Hamu Dongan Tubu na di luat on, nunga rade rohangku mangoloi elek-elek muna. Alai marsada ni roha ma hita songon dai ni aek, unang mardua songon dai ni tuak. Asa naeng hita marsada ni roha sahata saoloan jala sada janji ingkon olo do hita marsiurupan laho patupahon angka na ringkot siparadeonta na laho mangalo musu na ro i. Di bagasan saminggu on asa sude hita marpiu tali ijuk sagodang-godangna sungkup pangkeon. Pinangido muse tu sude natuatua asa rade sude manggana hau ni pisang (batang pisang) mambahen Halak-halak (orang-orang), tung mansai jorbut do idaon hau ni pisang dung digana suman tu rupa ni jolma”.
Alai inanigor dialusi sude marga Turnip dohot Siallagan i ma mandok: “Rade ma hami Ampara Sidoli, na olo do hami ajaranmu laho patupahon i”. Dung i diparentahon Panglima na barani jala na gogo i ma tu sude pangisi ni huta i huhut didok” Di bagasan saminggu on unang ma jolo adong na haruar sian huti on Diajari ma parangan ni luat i huhut diurupi patindanghon halak-halak i di topi ni Tao Toba i, mulai sian pasir ni Rahut Bosi sahat tu Simanindo. Laos diatur ma sude halak-halak i marhite na disuruk dohot tali na piniu nAsida i, huhut ma boi sipatogutoguon, molo ditarik berengon ma halak-halak i songon na menembak na ro i.
Di sada tingki nunga holom ari tarboto ma na naeng ro ma musu i sian bariba tao i, laho sahat ma solu nasida mandapothon Rahut Bosi. Dung jonok musu i tu halak-halak na jorbut i, tompu ma marhite soara na gogo situtu Panglima Perang Ompu Simata Raja mengalehon komando “TEMBAK”, jala laos sude ma pangisi ni luat i marsoara na gogo mandok TEMBAK. Dipatarik-tarik ma muse tali ijuk na mangarusuk batang pisang i, jorbut ma tutu idaon songon parangan na laho manembak musu na ro i. Tarsonggot situtu ma musu i jala mabiar huhut bajogiton mamereng orang-orangan i na suman songon na manembak nasida. Humalaput be ma nasida manghusor soluna, pola do sama nasida masironsangan jala adong na harom soluna. Dung i hatop ma mulak musu i sian i tu hutana, jala mulai sian i ndang hea be ro musu i tu huta Rahut Bosi. Sonang ma panghilataan ni pangisi ni luat i ndang be hea hariboriboan.
I ma sada HAMONGAN ni Simata Raja na manjalo togutogu ro sian Raja Turnip dohot Raja Siallagan. Di las ni roha nasida dibahen nasida ma Pesta Bolon, na mandok mauliate tu Amanta Debata, na paluahon nasida sian parmaraan na jorbut i. Huhut muse pataridahon las ni roha nasida mandok mauliate tu Simata Raja na mamboan barita Hamonangan na balga i. Laos di pesta i ma dibahen Raja Turnip dohot Raja Siallagan, pangidoan nasida mardongan hata elehelek tu Ompunta Simataraja Raja Simarmata asa rap nasida maringanan di Rahut Bosi Negeri Simanindo. Alai dialusi Simata Raja ma huhut mandok mauliate ma di Dongan Tubu na mangido asa rap hita di huta Rahut Bosi on, alai dumenggan ma hita pabolak luat, luat siingananta be. Anggo ahu hot ma maringanan di luat naung pinarsinta ni rohangku i ma di negeri Simarmata.
Di ujungna muse na boi pajongjong sada luat na otonam na margoar Bius Simarmata na niuluhon ni Raja Sitolu Tali Raja Bius Simarmata. Tona ni natuatua, Marbonsir sian barita na di ginjang i ma na adong siingoton ni pinompar ni Ompunta na mandok hata na somal tabege Dongan Sapadan Turnip dohot Dongan Sapadan Siallagan di hita na Mardongan Tubu. Isi ni padan i:
1. Na mardongan tubu Simarmata, Turnip dohot Siallagan asa hot masipasangap-sangapan jala sahata saoloan di hamamasa ni Pesta Adat.
2. Molo mangalumang bagas ni Turnip – Siallagan, boi Simarmata na pahothon so pola manjalo panimbangi dohot sabalikna.
3. Molo mangarobean horbo ni Turnip – Siallagan, marga Simarmata ma na pahothon dohot sabalikna.
4. Padan on ingkon ditonahon be sahat tu pinomparna.
Sumber : Janner Simarmata blog, Bag 5: Ompu Siraja Batak Dohot Torsa-Torsa Paradaton
Posted in Sejarah dan Tarombo.
Sitangggang Gusar, J.P./Ompu Baringin (Camat Ambarita). 1963. “Sejarah ni Ompu Gusar Gabe Sitanggang Gusar”. Jakarta.
4. Sitanggang Gusar, Letkol Pur. P. /Ompu Obel. 1993, “Partuturon ni si Gusar”. Jakarta.
Panitia Penyelenggara Pesta Perayaan Natal Arisan Sidjabat dan Keluarga Besar Sidjabat & Boruna Se-Jabodetabek. 2001. ”Pemaparan Singkat Mengenai Perjalanan Hidup Keluarga Besar Sidjabat dan Boruna”. Dalam Daftar Anggota Keluarga Besar Sidjabat & Boru na Se-Jabodetabek. Jakarta.
Tarombo Tamba Tua
MARGA PARNA YANG MASUK HORONG TAMBA TUA SESUAI DENGAN URUTAN
3. Tamba Batu Mandiri
4. Tamba Lumban Pea
5. Tamba Lumban Pande
6. Tamba Manggohi Raja
7. Tamba Guru Satea Bulan
8. Tamba Guru Sinanti
10. Gusar (keturunan Sijabat – Padan Sitanggang)
12. Saragi Dajawak (Sijabat di Simalungun)
13. Ginting Jawak (Sijabat di Karo)
16. Tamba Marhati Ulubalang
17. Tamba Lumban Uruk
18. Tamba Rumaroha
19. Tamba Rumarambe
20. Tamba Rumahorbo
24. Tamba Sidauruk
sesuai Tugu Tamba Tua.
Di hamu sude pinomparhu na mamungka huta di desa naualu di Tano Sumba, di na manjujung baringin ni Raja Harajaon ni Raja Isumbaon. Partomuan ni aek Partomuan ni Hosa. Mula ni jolma tubu, mula ni jolma sorang. Asa tonahonon ma tonangkon tu ganup pinomparmu ro di marsundut-sundut. Asa sisada anak, sisada boru. Hamu sisada lungun, sisada siriaon, naunang, natongka, na so jadi masibuatan hamu di pinompar muna manjujung goarhu Si Raja Nai Ambaton Tuan Sorba di Julu Raja Bolon. Asa ise hamu di pomparanhu namangalaosi tonangkon, tu hauma i sitabaon, tu tao ma i sinongnongon, tu harangan mai situtungon. Sai horas horas ma hamu sude pinomparhu di namangoloi podangki.
Siringkotringkot – TanoBatak
September 25, 2012 tanobatak\tTuriturian\t10 Komentar
Huboto dope manortor..
Manggun nasa bitis, mambal nasa botohon. Hata ni turiturian pagodang-godang dohonon. Adong ma sada baoa najogi namargoar si Jonggi naung mansai masihol tu si boru nauli nilonggi ni lilina tinoptop ni pordana, sinolo ni panailina, tinodo ni rohana. Tiodor do goar ni naboru i, na sai manggorgori rohana uju singkola SMA di Toba, di siala hamaloonna manortor. Tarpillit do si Tiodor juara I manortor, salunggu, sa kecamatan dohot sakabupaten.
September 12, 2012 tanobatak\tHata Batak\t3 Komentar
Januari 9, 2012 tanobatak\tHendry Lumbangaol\t12 Komentar
September 23, 2010 tanobatak\t13 Komentar
Oktober 15, 2009 tanobatak\tMabuk, Tuak\t40 Komentar
Maret 15, 2009 tanobatak\t17 Komentar
Omega Trio Archives - Lirik Lagu Batak Omega Trio Archives - Lirik Lagu Batak
Lirik Lagu Batak - October 9, 2020 - No comments - Omega Trio
lirik lagu pengkhianat cinta. unang sukkun au taringot cinta ito. unang sukkun be taringot sayangki tu ho. dung huboto dang holan au hape di haholongi ho. gabe hambar cintakki tu ho. huhilala dung nungnga lam muba rohami. huhilala dung nungnga lam moru sayangmi. holan gabus do hape janji setiami ito. lao ma ho dao sian […]
lirik lagu mardua holong. denggan do nian ito hita na mamukka padan. denggan ma nian molo tung ikkon sirang. unang pola be hita mardongan dongan hasian. holan na mambaen haccit di roha i. arian nang borngini sai busisaon rohakki. bohado ujungni pargaulatta hasian. sai hurippu do ito setia ho saleleng on hape na mardua holong […]
BE-011, AHA MA ENDEHONONKU, BL-185 | Anyreff.wordpress.com
Home > 01. Ende puji-pujian\t> BE-011, AHA MA ENDEHONONKU, BL-185
BE-011, AHA MA ENDEHONONKU, BL-185
Aha ma endehonongku, asa pujionku Ho.
Ale Tuhan Debatangku, sai urupi au gogo.
Ai ndang tarpajojor ahu, asi ni rohaM di ahu.
Sai sungguli ma rohangku, mangendehon gogoMi.
Dohot asi ni rohaMu, ro di habasaronMi.
Ai i do dihatindangkon Tondi dohot pamatangku.
Longang situtu rohangku, manimbangi lambas ni.
RohaMi ale Tuhanku, mida pangalaosingku.
Haholongon, habasaron Hata hangoluan i.
Dohot angka haporsuhon, I do parhiteanMi.
Manogihon au anakMu, masuk tu harajaonMu.
Sai patogu ma rohangku Pasangaphon goarMi,
Dohot haporseaonku, asa tu gandana i.
Sai pamasuk ale Tuhan, tondingki tu hangoluan.
Mangendehon sangapMi salelenglelengna i.
Categories: 01. Ende puji-pujian Tags: AHA MA ENDEHONONKU, BE-011, BL-185, Christoph Anton, Not Angka
nurhayati sihombing bornab
I like it ;Jesus
Brsama yesus hidupku bahagia…
Q hendak memuji yesus sekarang,esok dan sampai selama-lamaNya.amin
BE-012, DIPUJI ROHANGKON DO HO, BL-015 BE-010, HUPUJI HUPASANGAP HO, BL-128
On My Way Home: Si Jabir dohot Joultop #1
Si Jabir dohot Joultop #1
Si Jabir : Amangoi amang..! Godang hian kongkalingkong hubereng di na masa on. On ma hu dokhon tu ho Joultop, anakku hasian. Burju-burju ma ho na marsikkola i amang. Asa boi annon ho na pature negaratta on. Nga sursar hubereng sude na on.
Joultop : olo bapa, au pe tong do hu ihutton akka na masa saonari on. Nga lam sega be hubereng negara ta on. Godang akka korupsi, kolusi dohot nepotisme di sude sektor. Apalagi mamereng barita na lagi hot saonari tentang skandal Petral, anak perusahaan ni Pertamina i. Amangoi amang. Tu dia ma boanon negaratta on ate?
Si Jabir : ima ale Joultop. Ho do huharaphon laho boi pature negaratta on. Persiappon ma dirim amang. Burju-burju ho marsikkola, dao ma sian ho HOTEL (Hosom, Teal, Late), KKN, dohot akka na parroha na jahat i. Pajonok dirim tu Tuhan i, asa ditiuri Tuhan i ate-ate dohot pikkiran mu amang. Molo holan IQ do, dang sukkup i amang. Ikkon tong do jago EQ dohot SQ mu ate, amang.
Joultop : Olo among. Hu ulahon pe sude akka podami. Tangiang kon au among, asa boi au gabe jolma na hasea haduan. On do sada sita-sita ku, ikkon boi au haduan gabe menteri, asa hupature jo sude akka na sursar di negara on.
Si Jabir : Dang hea mabolus ari molo so hutangiangkon ho amang. Sai saut ma nian ho gabe menteri haduan. Balga do anggo harapan ku tu ho. Saonari burjuhan ma jo na marsikkola i, pajonok tu Tuhan dirim, huhut bereng-berengi akka na masa di negaratta on, asa terasah jiwa nasionalismem.
Joultop : Olo among. Alai unang pola pa pesimis hu hita, bapa. Godang pe permasalahan di bangso on, pasti do adong jalan kaluar na. Asal ma gogo hita mangula dohot martamiang dilehon Tuhan ni do dalan laho pature bangso ta on.
Si Jabir : i ma tahe amang. Sanga do malala rohakku mamereng akka na masa on. Toho do na nidok mi. Ikkon optimis do hita mamereng masa depan bangso on. Balga hian rohakku di habisukon mi amang. Mauliate ma di Tuhan i..
Posted by harry panjaitan at 7:49 PM
Untuk Apa Target?
Jangan Dipikirin,,..Tapi Dikerjain..
Progress TA (1)
I-2. Ulaon di namonding – Sanggul marata (Sijagaron) | ULTOP ULTOP
SANGGUL MARATA (SIJAGARON)
Di tano Batak (Toba) molo dung hot ripe digoari ma on natunggane, pandohan natunggane holan tu ama do. Ama do kepala keluarga manang uluan di parsaripeon.Molo ama monding didok ma i na matipul ulu, molo ina monding di dok mai matompas tataring. Matipul ulu dohot matompas tataring dohonon ma i tu naung mardakdanak baoa dohot boru alai dang marpahompu dope. Molo holan boru dope adong di dok ma na mate punu.
Molo dang adong dope dakdanak digoari ma ama i mate purpur, jala ina i digoari mabalu jongjong. Najolo, molo ama na mate purpur, pintor diboan parboru do boruna i sian udean so jolo mulak tu jabuna molo hirahira so adong be na suman pagodanghon. Alai di tingkion nunga jolo mulak tu jabu jala diulahon mambungka tujung, dipasupasu, digabei anggiat tibu dapot rongkap, baru pe asa diboan hulahula boruna tuhutana.
Natuatua ma digoari molo dung adong pahompu, marnini marnono tarlumobi marondohondoh. Molo marujung jala nunga adong pahompu alai adong dope ianahonna na so hot ripe digoari ma on “natuatua sarimatua”. Molo marujung jala nunga sude hot ripe ianahonna jala marpahompu digoari ma on “natuatua saurmatua”. Molo marujung jala nunga hot ripe sude ianahonna, marpahompu jala marnini marnono sahat tu na marondohondoh digoari ma on “natuatua maulibulung”.
Molo natuatua marujung dibahen do sijagaron (sanggul marata) di halang ulu ni namonding patandahon hatuaonna. Sian parpeak ni sijagaron i boi do botoon ni natorop partording ni hatuaon ni namonding i, jala tingki na laho mandok hata pe nunga botoon ni natorop dia sidohononna.
Ia sijagaron ima ampang na marisi:
– Dangka ni hariara/baringin
Marlapatan do parpeak ni sijagaron on di halangulu ni namonding:
ü Molo dipeakhon di halangulu siamun ni na monding lapatanna, pahompu sian anak adong.
ü Molo dipeakhon di halangulu hambirang ni na monding lapatanna, pahompu sian boru adong.
ü Molo dipeakhon di halangulu tongatonga ni na monding lapatanna, pahompu sian anak dohot boru adong.
ü Molo adong nini/nono, ditambai ma muse di ginjang ni sijagaron i sada ampang na metmet marisi Eme, Gambiri dohot Pira ni manuk.
ü Molo sahat tu na morondohondoh, ditambai ma muse parindahanan na metmet marisi itak jala dipekhon ma i tu ginjang ni ampang na metmet parginjang ni sijagaron i.
Parhundul ni pomparan ni na monding i pe marlapatan do:
ü Sude anak dohot angka gomparanna hundul di siamun mangadopi na monding.
ü Sude boru dohot angka gomparanna hundul di hambirang mangadopi na monding.
Andorang so dipatuat tu alaman, jolo adong do acara di jabu jala di uduti tu mardondontua. Parumaen siangkangan ma na manghunti sijagaron i huhut manghaliangi bangke i tolu manang lima hali. (Laos mangendehon ende Buku Ende no. 119: Martua do dohonon).
Molo holan pahompu sian boru do adong, dang pola diulahon mardondontua, na manghunti sijagaron boru suhut do ala sian boru na i do adong pahompuna jala laos i do umbahen na adong sijagaron. Di na laho tuat tu alaman, parjolo ma sijagaron tuat dung i dipatuat ma bangke i, dung i pe asa ulaon di alaman.
Nuaeng on mardondontua tong dope diulahon alai andorang so sahat dope tu acara huria, dang diulahon be i dung sidung acara huria, ai acara huria i nama na mangujungi ulaon i (manutup batang, sahat tu udean).
LAPATAN NI ANGKA SUANSUANAN NA BINAHEN TU SIJAGARON
Eme : Eme sitambatua ma parlinggoman ni siborok
Dilehon Amanta Debata ma di hita horashoras huhut diparorot
(Mangido tu Amanta Debata anggiat sude pomparan mandapot tua/rejeki huhut hipashipas).
Hariara : Tubu hariara di holangholang ni huta
Tubu ma dihita anak namarsangap dohot boru namartua
(Mangido tru Amanta Debata asa dilehon pinompar na marhapistaran dohot na marbisuk)
(Mangido tu Amanta Debata asa pinomparna na boi gabe pangalualuan, berhasil)
Sanggar : Tu sanggar ma amporik Tu lubang ma satua
Sinur na pinahan gabe na niula
(Mangido tu Amanta Debata asa ulaon ni angka pinomparna berhasil jala dipadao angka harugian)
Gambiri : Gambiri simiakmiak
Mangido tu Amanta Debata asa dimiahi (dipasupasu) sude ulaon ni angka pomparanna.
Itak : Manang itak gurgur. Mangido tu Amanta Debata asa dilehon sinadongan di pomparanna.
Pira ni manuk : Mangidohon hagabeon jala torop pomparanna.
Molo pinarrohahon, lapatan ni angka suansuanan na adong di sijagaron on, patuduhon na apala ringkot di halak Batak ima pinompar na berhasil (na boi pangunsandean). Tarida do i sian palsafah ni halah Batak ima: Hagabeon, Hamoraon Hasangapon.
Songon dia Mangantusi Isi ni Bibel
Na Mangurupi Hita Mangantusi Isi ni Bibel
Pingkiri ma molo hamu laho parjolo sahali tu luar negeri. Jumpangmu ma halak, hasomalan, sipanganon dohot hepeng na so somal diida hamu. Ra, olo do marsak hamu alani i.
Songon i ma pangkilalaanta tingki parjolo sahali manjaha Bibel. Tajaha ma angka na masa najolo na so somal taida saonari. Di Bibel, adong do didok halak Pilistin, hasomalan na asing songon parabiton, sipanganon na digoari manna dohot hepeng na digoari talenta. (2 Musa 16:31; Josua 13:2; 2 Samuel 3:31; Mateus 18:24) On sude boi mambahen hita maol mangantusi isi ni Bibel. Tingki hamu parjolo sahali laho tu luar negeri, las do rohamuna molo adong na rade mangurupi hamu?
Sian mulai disurat parjolo sahali Surat na Badia on di abad 16 A.S.M., nunga adong na rade mangurupi halak mangantusi isi ni Surat na Badia. Umpamana, si Musa na manguluhon bangso Israel ”pajojorhon” sude patik na tarsurat.—5 Musa 1:5.
Sampulu abad dungkon i, adong dope na rade mangurupi halak mangantusi Surat na Badia. Taon 455 A.S.M., dipapungu ma torop halak Jahudi dohot ma i angka dakdanak di huta Jerusalem. Angka guru na mangantusi Surat na Badia, ”torang do manjaha di bagasan buku patik ni Debata”. Dung i, dipajojor ma lapatanna ”asa dapot nasida antusanna na jinahana i”.—Nehemia 8:1-8.
Lima abad dungkon i, dohot do Jesus mangulahon sisongon i. Tarbarita do Jesus sahalak guru di tingki i. (Johannes 13:13) Jesus mangajar di adopan ni torop halak. Di sada tingki, mangkatai ma Jesus tu torop halak pasahathon Jamita di Dolok, jala ”tarhatotong ma natorop i” manangihon jamita ni Jesus. (Mateus 5:1, 2; 7:28) Taon 33 D.M., mangkatahatai ma Jesus dohot dua halak siseanna tingki mardalan tu huta na jonok di Jerusalem laho ”patorangkon” na tarsurat i tu nasida.—Lukas 24:13-15, 27, 32.
Sisean ni Jesus pe boi do mangantusi Hata ni Debata. Di sada tingki, sahalak parpangkat na timbo sian Etiopia manjaha sada sian Surat na Badia. Sahalak sisean na margoar si Pilippus ro mandapothon jala manungkun ibana, ”Diantusi ho do na jinahami?” Dung i dialusi halak Etiopia i ma, ”Songon dia ma haantusan ahu i, anggo so adong na mamodai ahu?” Laos dipatorang si Pilippus ma na tarsurat i tu ibana.—Ulaon ni Apostel 8:27-35.
Songon halak na mangantusi Surat na Badia najolo, saonari on angka Sitindangi Ni Jahowa marsitutu laho mangurupi halak marsiajar Bibel di 239 negeri. (Mateus 28:19, 20) Ganup minggu, nasida mangurupi lobi sian sia juta halak laho mangantusi isi ni Bibel. Godang sian nasida ndang halak Kristen. Parsiajaran on ndang manggarar jala dipatupa di jabu ni nasida manang di inganan na asing. Na deba, las do rohana marsiajar Bibel marhite handphone manang video, mamangke komputer manang alat elektronik na asing.
Sungkun hamu ma sahalak sian Sitindangi Ni Jahowa asa boi hamu mandapot hatorangan taringot on. Botoonmuna ma molo Bibel ndang buku na maol antusan, alai ”hasea mamodai, maminsang, pauliulihon, manogunogu di bagasan hatigoran” asa rimpas tu ”nasa ulaon na denggan”.—2 Timoteus 3:16, 17.
Situs Web na Mangurupi
Lomo do rohamuna mandapot panogunoguon sian Bibel? Laho mandapot i, ida ma situs web jw.org/id. Situs on, mangalehon hatorangan sian Bibel di lobi sian 700 bahasa. Boi do dapotmu hatorangan sian Bibel taringot topik na di toru on:
(Ida ma di AJARAN ALKITAB > PERTANYAAN ALKITAB DIJAWAB)
(Ida ma di AJARAN ALKITAB > SUAMI ISTRI & ORANG TUA)
Cara menghadapi pem-bully
(Ida ma di AJARAN ALKITAB > ANAK MUDA)
Taida ma alus ni ualu sungkunsungkun taringot ulaon marsiajar Bibel.
Pangantusion Di Ulaon Arsak Ni Roha (Mate Purpur) | Raja Mandidang Sitorus
« Pangantusion Di Ulaon Arsak Ni Roha (Mate Tilahaon)
Pangantusion Di Ulaon Arsak Ni Roha (Mate Punu) »
NoteDipasidung ma namangungkap Tujung dung mulak sian udean.
Sada Ama monding dang adong dope ianakhon na, jala Tulang na dimaksud di son ima Tulangni na monding, Hula-hula tangkas Parboru dope, jala mangolu dope paranak(tilahaon matua).
a. Tujung do pe sipasahotan tu na mabalu i, jala ndang adong dope ianggo “Boan Na” di goari
“Ulos Sibolang” boi do nang “Ulos Sirara”.
d. Patupaon do songon ulaon “Marhata Raja”, jala laos di si ma pabotohon ni Paidua ni Suhut songon
riwayat singkat (Barita Jujur Ngolu) dohot parsorion ni na monding i di tingki ni ngolu na.
f. Ndang sijalo on do pe na margoarhon “Ulos Holong” sian Hula-hula dohot sian Tulang ianggo apala
di tingki manang di ulaon na songon i.
g. Di tingki partutano na i, ianggo sian ruhut ni paradaton ndang adong do pe sipatupaon ni hasuhuton
jala dan adong ulaon maralaman.
h. Tangkas do jalo on ta haroro ni hula-hula dohot tulang, hombar tu tingki naung di tontuhon di tingki
na “Marhata Raja” i.
i. Dung mulak sian udean, udutan ma ulaon di na ro raja ni hula-hula “Mangungkap Tujung” ni na mabalu i. Sipatupaon ni Hula-hula di tingki na mangungkap tujung ni na mabalu i ima : dengke sitio-tio,
indahan masak, mual (aek) na tio dohot parbue na pir.
j. Di tingki na mangungkap tujung i raja ni hula-hula, molo tung dipatupa hasuhuton pe sipanganon
na marsintuhu boi do i alai ndang adong marbagi jambar.
1. Manjalo haroro ni Tulang pasahat Ulos Saput (somalna antar jam 10.00 wib)
Di hamu Tulangnami, (Raja i ..……..) nunga rade hami Rajanami manjalo haroromuna laho pasahathon
ULOS SAPUT tu Ama namonding on.
Hata ni Tulang ni namonding Pasahat ULOS SAPUT(somalna “Ulos Sirara”):
Di hamu Ito dohot Lae… (Natoras ni namonding) songoni nang di borunghu (namabalu), dohot di hamu berenami na marhaha maranggi, suang songoni di sude hamu namardongan tubu, na dohot do hami Tulangmuna, Nantulangmuna dohot Ompungmuna, sude hami na pungu on marhabot ni roha diparmonding ni Bere nami ima Ama na ta haholongi on. Najolo diparsorang ni Berenami on, hupasahat hami Tulangna do Ulos Parompa ima songon lampin ni Berenami on.Nuaeng nunga monding ibana, ro ma hami Tulangna pasahat Ulos Saputna.
Asa dohononnami ma tu hamu Inang borunghu (namabalu) dohot tu hamu sude Berenami (haha-anggi dohot iboto ni namonding): Hupasahat hami ma Ulos Saput on tu Berenami naung monding on, dohot pangidoan di tangiangnami tu Amanta Debata Parasi Roha i, asa manaputi Parhorason, Panggabean sian pasu-pasu ni Tuhanta di hamu sude na tinadingkon ni Berenami on. Note: dang pala si alusan ni paranak /pasahathon piso-piso tu Tulang dohot Hula-hula alana na mate purpur do on, jala Tulang dohot Hula-hula pe ingkon mangantusi do di si. Si tongka ni na unang, sotung adong sarita sian Tulang dohot Hula-hula molo so di pasahat suhut piso-piso (alus ni ulos nasida).
Mauliate malambok pusu ma Rajanami di holong ni rohamunai di hami pamoruonmuna on, lumobi ma di naung pinasahatmuna Ulos Tujung tu Inanami namabalu on.
Rajanami, songon naung hutariashon hami di “Marhata Raja” nabodari, di namulak sian udean annon rap ma hita mulak tu bagasnami on laho pasidunghon ulaonta ima: Ungkap Tujung jala laos di ulaon i ma Rajanami mangido tangiang hami sian hamu hula-hula nami jala apuli hamu hami tarlumobi Ina naung mabaluon, Sahali nari dohononnami ma mauliate godang ma di hamu saluhutna hula-hulanami dohot sude uduranmuna Rajanami.
Mandok hata sian Natua-tua ni Raja (marga ni suhut i) dohot punguan namangihut.
4. Diuduti ma muse tu acara paampuhon (mandok hata Tulang & Hula-hula). Rap masuk ma nasida alai sasintongna ingkon Tulang Raja Tamba do na paampuhon ai nasida na nampuna bere (istilahna bilang-bilang nasida do na moru) ai nasida na gabe Partogi di ulaon jala ingkon nasida do na gabe Pargomgom. Alai di ulaon Minggu 09/05 dipasahat nasida tu Hula-hula Raja Sitorus. (na denggan mai dang pola komentaran).
Dung mulak sian sian udean pintor di uduti ma dohot ulaon Ungkap Tujung. Andorang so mangan na torop, jolo di ungkap suhut parboru ma tujung ni boruna.Nuaeng pe ro do ahu mangungkap tujung mon.
Dung i diungkap ma tujung i, jala di jomput ma boras 3 hali tu simanjujung ni namabalu i jala didok ma: sai pir ma tondim olat ni on tu joloanon. Udut tusi di taburhon ma boras liat-liat, liat gabe liat horas.
Salpu i di painumhon ma aek sian galas, jala didok ma: ingot ma ito hata ni Tuhanta na mandok; Ahu do namambugangi, alai laos ahu do na pamalumhon.
On pe sai di pamalum Tuhanta ma na hansit jala na bernit na ampe tu borunghu, sai tiur ma pardalananmu tu joloan on bahenon ni Tuhanta Parasi Roha i.
Di usaphon ma saotik tu simalolong ni na mabalu i jala didok ma; Tuhanta ma namangapus ilu sian simalolongmon. Dipadao ma angka na holom, sai tiur ma pemerenganmu tu joloan on. Dung i disuhaphon ma muse tu bohi ni namabalu i (disuhapi) jala didokma: sai minar ma bohim, jala sai ro ma las ni roham tu joloan on. Salpu i dilehon ma mangan na mabalu i, ima dengke na pinatupa ni hula-hula.
Dung sidung marsipanganon di uduti ma muse ganup ma mandok hata apul-apul na be, parpudi ma Hula-hula hasuhuton (parboru tangkas).
Tamba ni i di hatahon Suhut Hula-hula ma sihatahonon ni nasida taringot boru nasida na mabalu i.
Tamba ni hata togar-togar i adong dope na solot di ate-ate, na gompang di pusu-pusu na naeng dohonon nami tu hamu. Sude do hami manaksihon haburjuon ni helanami nahinan. Alai beha bahenon, nunga songon i huroha na dumenggan di roha ni Tuhanta, ingkon alaponNa nasida di tingki on. Hu haholongi hami do helanami nahinan songon i nang sude hamu si solhotna, jala hu haholongi hami do nang boru nami naung matipul ulu. Jadi mardomu tu si ingkon sarihononhon nami do pangapudian di boru nami i. Jadi ianggo pangidoannami molo une di rohamuna asa boanon nami ma laos diari on boru nami tu huta nami. Ala di son do amparaniba suhut sihabolonan, ba ibana ma manguduti hatangki. Boti ma.
Suhut Parboru :
Hamu lae, ito, ro di sude hamu parboruon nami.
Mansai dokdok do nian huhilala mangkaruarhon na di bagasan rohangku di tingki on; alai ndang tarjua be I so dohonon. Songon na nidok ni dahahang (anggiku) nangkin ianggo helanami nahinan tung hela naburju do. Jadi on ma na naeng dohononku tu hamu ito dohot hamu lae; Ndada na so holong rohangku di hamu, alai ba ingkon pingkirhononhu do tong tu borunghu parumaen muna. Nuaeng na padimposhon hata ni dahahang (anggiku) i ma ahu.
Angkup ni i tung dao do dumenggan laos saonari boanon nami boru nami tu huta nami, jala na pabulushon do hami di si asa unang pola adong sipatupaon dohot sibahenon na mardomu tu si mangihuthon adat.
Alani i ba denggan ma roha ni lae dohot ito dohot hamu sude parboruon nami mangaloas parumaen muna boanon nami saonari tu huta nami. Asi ma roha ni Tuhanta sai tibu ma ro apul-apul tu hita be, asa malum na hansit na tataon nuaeng. Boti ma.
Alus ni Dongan Sabutuha ni Paranak :
Mauliate ma Rajanami di hamuna nauli i. Huboto hami do holong ni roha muna di hami songon i di parumaen nami. Nang hata muna na mangido asa loason nami saonari boanon muna parumaen nami tu huta muna, ba tung nauli doi nian, asa unang pola tutu adong be sibahenon na mardomu tu si mangihuthon adat na somal.
Alai Rajanami tung mansai borat dope di hami mangoloi pangidoan muna i, ai na saleleng on ndang holan parumaen be boru muna di hami, tung gabe dos do ibana songon borunami kandung. Jadi tung mansai dokdok do jala hansit di hami mangoloi pangidoan muna i saoari. Alani i Rajanami tung na mangelek ma hami di hamu, pasombu hamu ma jolo parumaen nami i di lambung nami na gabe songon pangapuli di hami. Alai hu dok pe songon i, ba di son do parumaen nami, ba nasida ma na paboahon na dibagasan roha nasida.Boti ma.
Hata sian Parumaen (Namabalu):
Hamu natorashu, nahuparsangapi jala na huhaholongi. Mandok mauliate ahu di hata muna na mangido asa boanon muna ahu saonari tu huta muna. Ai dipataridahon hamu do marhite i holong ni roha muna tu ahu. Alai nang ahu pe tung dokdok dope rohangku saonari mandingkon inanta dohot amanta simatuanghu. Hu boto do nang nasida pe tung borat do pe di nasida mangaloas ahu boanon muna saonari. Jadi Amang, Inang ro di sude hamu Hula-hulangku, ba dohot ma ahu mangelek hamu asa pasombu hamu ma jolo ahu rap tinggal dohot simatuangku, asa boi hami sama hami masiapulan dibagasan sitaonon na dokdok on. Boti ma.
Jadi marujung ma di si panghataion. Ndang saut be na mabalu I di boan natorasna tingki i.
Note: Somalna ndang hea masa pintor di loas par parumaen boanon ni parboru boruna laos di tingki i.
Jotjotan marpaima do namabalui atik adong anggina na laho pature-ture ibana. Jala ndang sai binoto, atik naung adong di bortian ni Boru namabalu i, biasana sahat tu sataon dung mabalu ndang boi namabalui marhamulian.
BORU-BORU NA MANGKABALUHON NA PURPUR MANGIDO MULAK TU NATORASNA
Dung leleng di paima sahalak sian anggi ni nahinabaluhonon na laho “manghabia” ibana hape dang adong, ba dipangido ma tu simatuana asa dipaborhat ibana mulak tu huta ni natorasna. Somalna dan di jua simatuana inon i, ai nang nasida pe porlu do di rohanasida marhamulian muse na mabalu i.
Songon on ma pardalanna : Diboan parparumaen i ma (di dongani haha-anggi dohot boruna) parumaenna na mabalui tu hula-hulana, jala maboan sipanganon do on. Paranak pe di jou ma boruna,haha-anggi dohot dongan tubu (manang 2-3 keluarga).
Dung marsipanganon manghataima.
Jolo marsisungkunan do songon nasomal. Dung i mandok hata ma parhata sian paranak:
“Hamu Hula-hulanami !, Dokdok do nian rohanami ro mandapothon hamu Hula-hulanami, ai namarbonsir sian siatanaon do haroro nami di tingki on, ima siala parmonding ni anaknami helamuna na so martinading i. Tamba muse dope arsak nami ala soadong sian angka beremuna, angka anaknami na toho boi pature-turehon parumaennami i. Hami pe huida jala huhilala hami do naung lobi sian na sabar parumaennami paima-ima na boi patureture nasida. Jadi disi ro hatanasida tu hami asa une rohanami mambahen adat sae-sae tu nasida, ba ndang adong be alasan nami manjua pangidoan nasida i. Jadi nuaeng nunga ro hami rap parumaennami tu adopanmuna pasahathon pangidoan nasida i. On pe Rajanami na rap mangido ma hami asa jangkononmuna muse parumaennami tu ampuanmuna, jala bebas nasida paimaima asi ni roha ni Tuhanta.
Jadi ima da Rajanami haroro nami di tingki on. Boti ma.
Alus sian parboru:
Hamu parboruonnami ! Nang hami pe tung habot do rohanami manjalo haroromuna. Alai beha bahenon, nunga songon i jolo pangatur ni Tuhanta di parngoluonta, ba ingkon jaloonta do I mardongan sabar dohot pos ni roha di Tuhan i. Sai na manumpak tu na uli do sude na binahen ni Debata tu angka na marpos ni roha di Ibana. Nuaeng nunga diboan hamu parumaenmuna, borunami tu jolo nami, jala na manarihon borunami i do hami di si. On pe huampu hami ma mulak boru nami. Alai pangidoan nami on do: Nang pe naung mulak diampuannami borunami, ianggo partuturanta ingkon hot do tioponta. Sai tong do etongonnami hamu parboruon nami, jala hamu pe antong sai tong ma rajumi hamu hami Hula-hulamuna. Sai asi ma rohani Amanta Debata Pardenggan Basa Ii, asa tibu ro tu hita si las ni roha. Boti ma.
Salpu na manghatai i, di lehon parboru ma hepeng pago-pago tu paranak jala di ulosi nasida hasuhuton paranak.
Di ujungi Hula-hula ma ulaon i marhite ende dohot tangiang. Salpu i marhehe nauli ma paranak mulak tu hutana.
PAREAKHON BORU NA MABALU
Molo muli sada na mabalu naung pinasae dohot sada adat (mulak tu natorasna songon naung si nurat di ginjang), mangihuthon adat na somal nama parmulion i.
Alai molo na so pinasae dope, songon on ma pangalahona molo muli muse:
Molo tu anggina do manang tu hahaanggina na solhot situtu dope partubuna tu na hinabaluhon ni ina i, di goari ma lahi-lahi i na “manghabia”.Holan partangiangan saripe do dipatupa di si dung sun di pasu-pasu pangula ni huria. Dung dihabia ro ma boru i dohot namanghabia tu huta ni Parboru laos ulosan ni Parboru ma nasida. Ulos nadipasahat ni Parboru tu hela dohot boruna digoari ma i Ulos Pangopo
Molo dongan sabutuha naung holang do na pareak na mabalu i, di goari ma i “pagodanghon”. Di bahen do adat marsipanganon dung sun di pasu-pasu pangula ni huria, jala di adopi Hula-hula ni na mabalu i do i.
Molo marga na asing do na pareak na mabalu i, digoari ma i na “mangkampi”. Bahenon ni pangkampi do di si adat jala lehonon ni pangkampi do tu par parumaen i hepeng na ginoar “si pangimbangi”. Hua-hula ni na mabalu i pe jinou do tu ulaon i.
1. Jambar Hata; Dongan Tu Ulaon Adat, T.M Sihombing, CV Tulus Jaya
7. Situs Parsadaan Toga Manurung Cileungsi http://patambor1.multiply.com
Posted in Ulaon Habot Ni Roha(Duka Cita) | Tagged Habot ni Roha | Leave a Comment
Angka Ise do Na Mangkunduli Hoda I?Songon sada hahomion jala pabiarbiarhon do na mangkunduli hoda i. Alai sasintongna, ndang songon i. Boasa? Alana, Bibel dohot angka na masa saonari mangurupi hita asa mamboto lapatan ni gombaran i. Nang pe i patuduhon angka mara na laho masa di tano on, alai boi do i gabe barita na uli di hita. Boasa? Saonari taparrohahon ma angka ise do na mangkunduli hoda i.
NA MANGKUNDULI HODA NA BONTAR
Songon on ma mula ni parnidaan i, ”Dung i hubereng, jadi adong ma hoda sihapaspili [manang, ”bontar”]; na marsior do na mangkunduli hoda i, dilehon do tu ibana tumpal, laos borhat do ibana marhamonangan, asa monang.”—Pangungkapon 6:2.
Ise do na mangkunduli hoda na bontar i? Buku Pangungkapon paboahon molo na mangkunduli i didok ”Hata ni Debata”. (Pangungkapon 19:11-13) Jesus do na didok gabe Hata, ala ibana do na pasahathon Hata ni Debata. (Johannes 1:1, 14) Didok do muse ibana ”Raja ni angka raja jala Tuan ni angka tuan” jala ”Nasatia jala Nasintong”. (Pangungkapon 19: 11, 16, Bibel siganup ari) Tangkas ma, marhuaso do Jesus laho marporang jala ndang pangkeonna huasona i laho mangulahon na sala manang na jahat. Alai, gabe tubu do sungkunsungkun na asing.
Ise do na mangalehon huaso i tu Jesus? (Pangungkapon 6:2) Di bagasan sada parnidaan, diida si Daniel do Messias dipatudos songon ”anak ni jolma”. Jala dilehon Debata Jahowa * ”na so suda arina” i do tu ibana ”pamarentaon dohot hamuliaon dohot harajaon”. (Daniel 7:13, 14) Tangkas ma, Debata do na mangalehon huaso i tu Jesus laho mamarenta jala manguhum. Tama do hoda na bontar na dihunduli Anak ni Debata dipangke laho manggombarhon porang na tigor, ala jotjot do dipangke di Bibel warna na bontar laho manggombarhon hatigoran.—Pangungkapon 3:4; 7:9, 13, 14.
Andigan do i masa? Parrohahon ma na mangkunduli hoda na parjolo, i ma Jesus. Dung dapotan tumpal do ibana asa mangkunduli hoda i. (Pangungkapon 6:2) Andigan do Jesus gabe Raja di surgo? Didok di Bibel, ndang pintor gabe raja Jesus dung dipahehe. (Heber 10:12, 13) Dipaboa Jesus do tu angka siseanna angka tanda asa diboto nasida andigan do ibana mulai mamarenta di surgo. Jesus mandok, susa do parngoluon di portibi on di mula ni pamarentaonna i. Masa ma porang, haraparon, dohot angka sahit. (Mateus 24:3, 7; Lukas 21:10, 11) Masa ma i sude ndang leleng dung Porang Dunia na parjolo taon 1914, i ma ari hasusaan na nidok ni Bibel ”tingki parpudi”.—2 Timoteus 3:1-5.
Alai boasa ndang lam tu dengganna portibi on, hape nunga gabe raja Jesus di taon 1914? Alana, tingki i di surgo do Jesus mamarenta ndang di tano on dope. Masa ma porang di surgo. Jesus ma na gabe Mikhael na mandabuhon Sibolis dohot angka surusuruanna tu tano on. (Pangungkapon 12:7-9, 12) Alani i, tarrimas situtu do Sibolis ala nunga lam otik tingkina. Tutu, satongkin nai, saut ma lomo ni roha ni Debata laho mangaripashon Sibolis sian tano on. (Mateus 6:10) Taida ma songon dia na mangkunduli hoda na tolu nai mangurupi hita mamboto na mangolu di ”tingki parpudi” do hita saonari. Tangkas do dipaboa ise na mangkunduli hoda na parjolo, alai na mangkunduli hoda na tolu nai holan gombaran do i taringot tu na laho masa na mangkorhon tu jolma.
NA MANGKUNDULI HODA NA RARA
”Dung i ruar ma hoda na asing, na rara songon api; dilehon ma tu na mangkunduli hoda i huaso mambuat dame sian tano on, asa masiseatan, laos dilehon ma podang na balga tu ibana.”—Pangungkapon 6:4.
Na mangkunduli hoda on, manggombarhon porang. Didok, buatonna ma hadameon sian saluhut tano on. Di taon 1914, masa ma porang dunia na parjolo na mansai balga. Dungkon i, masa ma muse porang dunia na paduahon na umbalga sian i. Pigapiga halak mandok, lobi sian 100 juta halak ma na mate alani porang i! Jala, mansai godang do halak na gabe lungka alani i.
Songon dia do pangkorhon ni porang di tingkinta saonari? Di tingkinta saonari ma taboto, na boi do jolma mangaripashon saluhut jolma. Nang pe didok organisasi PBB manang na asing parohon hadameon, alai ndang boi nasida pasohon na mangkunduli hoda na rara i.
NA MANGKUNDULI HODA NA BIRONG
”Jadi huida, adong ma hoda sada na birong; ditiop na mangkunduli hoda i do sada dasing [manang, ”timbangan”] di tanganna. Jadi hubege do songon soara di tongatonga ni na opat parngolu i mandok: Sasolup eme sahupang, jala tolu solup eme na rara sahupang; ia miak dohot anggur, unang hahua!”—Pangungkapon 6:5, 6.
Na mangkunduli hoda on manggombarhon haraparon. Sian ayat i, taboto ma mansai arga do sipanganon. Sasolup (0,7 kilogram) eme argana sahupang, i ma gaji ni parkarejo sadari di abad na parjolo! (Mateus 20:2) Jala sahupang i, boi do tong manuhor tolu solup (2,1 kilogram) eme na rara, i ma sipanganon na ummura sian eme. Alani i, maol do mangalehon mangan molo godang ianakhon. Di tingki i, dipasingot do angka halak asa diantan manganhon sipanganon siganup ari, songon miak dohot anggur.
Naung marlojong do na mangkunduli hoda na birong i mulai sian taon 1914? Nunga! Hirahira 70 juta halak ma na mate alani haraparon saleleng taon 1900-an. Sahalak pejabat mandok, ”Saleleng taon 2012 sahat tu 2014, hirahira 805 juta halak, manang sada sian sia halak di portibi on hurangan gizi.” Na asing muse mandok, ”Gumodang do halak na mate alani haraparon sian alani sahit AIDS, malaria dohot tuberkulosis (TBC).” Nang pe godang na diulahon asa boi mangan angka jolma, alai tong do hoda na birong i marlojong.
NA MANGKUNDULI HODA NA PUCAT
”Jadi hubereng, gabe adong ma hoda sada silansat [manang, ”pucat”]; ia goar ni na mangkunduli hoda i, hamatean do, jala mangihut do tu ibana banua toru; jadi dilehon do di nasida huaso tu saparopat ni pangisi ni tano on, mamusa nasida marhitehite podang dohot haleon dohot hamatean hian nang marhitehite binatang angka na di tano on.”—Pangungkapon 6:8.
Hoda na paopathon manggombarhon hamatean alani sahit manang na asing. Ndang sadia leleng dung taon 1914, masa ma sahit flu spanyol na pamatehon marpulu juta halak. Ra, hirahira 500 juta halak ma na hona, sapartolu sian penduduk ni portibi on di tingki i!
Alai mulana dope i. Angka ahli paboahon, marratus juta halak mate alani sahit cacar saleleng taon 1900-an. Saonari, gabe jempek do umur ni jolma binahen ni sahit AIDS, tuberkulosis (TBC), dohot malaria nang pe angka dokter marsitutu mangalului ubatna.
Porang, haraparon, manang sahit, parohon hamatean. Jala ndang marnasae Banua Toru papunguhon angka bangke ni na mate.
NUNGA JONOK ARI NA DUMENGGAN!
Salpu nama sude hasusaan. Ingot ma, di taon 1914 do Jesus ’borhat marhamonangan’ mandabuhon Sibolis tu tano on, alai ndang sae dope parporanganna i. (Pangungkapon 6:2; 12:9, 12) Di Armagedon, salpuhonon ni Jesus ma sude na binahen ni Sibolis jala ripashononna ma angka na mangihuthon ibana. (Pangungkapon 20:1-3) Dipaso Jesus ma na mangkunduli hoda i jala padengganonna ma sude na sega na binahen ni nasida. Songon dia carana? Rimangi ma janji na disurat di Bibel.
Ndang adong be porang. Jahowa ”pasohothon hamusuon ro di ujung ni tano on; Ibana do umponggolhon sior jala ditallihi hujur”. (Psalmen 46:10) Hilalaon ni na lambok roha ma godang hadameon di tano on.—Psalmen 37:11.
Ndang adong be haraparon. ”Jadi gabe situtu ma eme di tano on ro di punsu ni angka dolok, humaras [manang, ”godang”] ma parbuena.”—Psalmen 72:16.
Salpuhonon ni Jesus ma sude pambahenan ni na mangkunduli hoda na tolu i
Ndang adong be sahit dohot hamatean. Mangolu salelengna ma ganup halak. ”Apusan ni Debata ma nasa iluilunasida sian matanasida: Ndang adong be hamatean nang arsak ni roha; nang angguhangguk, nang na hansit, ndang disi be.”—Pangungkapon 21:4.
Tingki di tano on, dipatudu Jesus do aha na laho masa molo dung mamarenta ibana. Dipatudu do roha dame, dilehon do mangan marribu halak, dipamalum na marsahit, jala dipahehe do halak naung mate.—Mateus 12:15; 14:19-21; 26:52; Johannes 11:43, 44.
Las do roha ni Sitindangi Ni Jahowa patuduhon sian Bibelmuna songon dia asa rade hamu tingki Jesus pasohon angka na mangkunduli hoda i. Lomo do rohamu mandapot gumodang hatorangan?
^ par. 7 Jahowa, i ma goar ni Debata na disurat di Bibel.
Opat Na Mangkunduli Hoda Dipatorang
Pangungkapon 6:1, 2
HODA NA BONTAR
Na mangkunduli i manggombarhon Jesus Kristus, na mamarenta mulai taon 1914. Salpuhononna ma sude hasusaan di tano on.
Pangungkapon 6:3, 4
HODA NA RARA SONGON API
Na mangkunduli i manggombarhon parporangan. Mulai taon 1914, ndang habilangan sadia godang jolma na mate alani porang.
Pangungkapon 6:5, 6
HODA NA BIRONG
Na mangkunduli i manggombarhon haraparon. Marpulu juta halak mate alani ndang dapotan sipanganon.
Pangungkapon 6:7, 8
HODA NA PUCAT
Na mangkunduli hoda on parohon hamatean alani sahit dohot na asing. Jala, ndang marnasae Banua Toru papunguhon angka bangke ni halak.
”Huboto do, na Hehe do Ibana” — PERPUSTAKAAN ONLINE Joujou Paboahon
w17 Desember hlm. 3-8
HAHEHEON NA PAPOSHON ROHA!
HAHEHEON DI TINGKI NI ANGKA APOSTEL
HAPOSAN DO PANGKIRIMON ON
”Porsea do Ahu”
”Nunga modom si Lasarus, alealenta i; alai na laho ma Ahu tusi manungguli ibana.”​—JOH. 11:11.
ENDE: 142, 129
Angka barita aha do na mambahen pos roha ni si Marta tu haheheon?
Aha do na paposhon rohanta na laho masa ari haheheon di ari na naeng ro?
Songon si Marta, aha do na laho tapaimaima di ari na naeng ro?
1. Aha do na masa tu si Lasarus? Jala aha do na dihirim si Marta? (Ida gombar di mula ni parsiajaran.)
MARUJUNG ngolu ma ito ni si Marta, i ma si Lasarus. Alani i, marhabot ni roha do ibana. Aleale ni Jesus do si Marta. Marjanji do Jesus tu ibana tingki didok, ”Na hehe ma ibotom!” Tarapul do roha ni si Marta alani i, alai ndang boi pintor salpu lungun ni rohana i. Pos do roha ni si Marta tu Jesus. Didok ma, ”Huboto do, na hehe do ibana di haheheon i, na di ari parpudi.” (Joh. 11:20-24) Pos do rohana, masa do haheheon di ari na naeng ro. Alai, dipahehe Jesus do si Lasarus di na sadari i.
2. Boasa boi pos rohanta songon si Marta?
2 Ndang na laho dipahehe halak na tahaholongi i saonari. Alai, boi do tatiru pos ni roha ni si Marta? Ra, adong do keluarganta naung marujung ngolu, songon natuatuanta, ompunta, manang ianakhonta. Masihol do hita laho mangkaol nasida, mangkatai jala rap mengkel dohot nasida. Pos ma rohanta boi do hita pajumpang dohot nasida. Songon si Marta, boi ma tadok, ’Huboto do na laho hehe halak na huhaholongi i.’ Alani i, denggan do molo tapingkiri angka na boi paposhon rohanta tu ari haheheon.
3, 4. Angka ise do na hea dipahehe Jesus, jala songon dia do i boi patoguhon haporseaon ni si Marta?
3 Di jonok ni Jerusalem do si Marta maringanan. Alani i, ra ndang diida ibana tingki dipahehe Jesus anak ni sahalak ina na mabalu, di jonok ni kota Nain di Galilea. Alai ra, dibege ibana do barita taringot i. Asing ni i, hea do ra dibege ibana muse barita taringot Jesus pahehehon boru ni si Jairus. Diboto sude halak na di jabu i do ”naung mate” boruna i. Alai, ditarik Jesus ma tanganna jala didok ma, ”Hehe ma ho, butet!” Jala pintor hehe do ibana. (Luk. 7:11-17; 8:41, 42, 49-55) Tangkas do diboto si Marta dohot si Maria, margogo do Jesus laho pamalumhon na marsahit. Didok roha ni nasida, aut sugari disi Jesus ndang mate si Lasarus. Alai dung mate si Lasarus, hirim do roha ni si Marta na laho hehe si Lasarus? Parohahon ma, didok si Marta do na laho hehe si Lasarus di ari na naeng ro, ”di ari parpudi”. Boasa songon i pos ni rohana? Jala boasa boi pos rohanta na laho hehe halak na tahaholongi i di ari na naeng ro?
4 Godang do na boi paposhon rohanta tu haheheon. Saonari taulas ma taringot i. Di parsiajaran on adong do ra parsiajaran na baru sian hata ni Debata na tadapot. On boi paposhon rohanta na laho mulak mangolu halak na tahaholongi.
5. Boasa pos roha ni si Marta na laho dipahehe si Lasarus?
5 Parohahon ma, ndang didok si Marta, ’Anggiat ma hehe ibotongki.’ Alai didok ibana do, ’Huboto do na laho hehe ibotongki.’ Boasa songon i pos ni rohana? Ala nunga diboto ibana haheheon na masa di tingki naung salpu. Ra, tingki dakdanak nunga diparsiajari ibana di jabuna manang di inganan parpunguan nasida. Alai, saonari taparsiajari ma tolu hatorangan taringot haheheon na disurat di Bibel.
6. Tanda halongangan aha do na hea dibege si Marta?
6 Haheheon na parjolo sahali, i ma di tingki ni si Elia. Dilehon Jahowa do gogo tu si Elia laho mambahen halongangan. Parohahon ma na masa di dompak ni utara Israel di Penisia di huta Sarpat. Disi, adong ma sahalak ina na mabalu dohot sada ianakhonna. Pogos do nasida. Alai, burju do ibana manamue si Elia. Alani i, dibahen Jahowa ma asa ndang marnasuda sipanganon sian hudon ni nasida. Gabe boi ma nasida tongtong mangolu. (1 Raj. 17:8-16) Alai ndang piga leleng marsahit ma anakna i, laos mate. Huhut ditiop si Elia anakna i, martangiang ma ibana tu Jahowa. Ninna ma, ”Ale Jahowa, Debatangku, ua paulak ma hosa ni dakdanak on tu bagasan ibana.” Ditangihon Jahowa do tangiang ni si Elia jala mulak mangolu ma dakdanak i. On ma haheheon na parjolo sahali disurat di Bibel. (Jaha 1 Rajaraja 17:17-24.) Pasti diboto si Marta do carita on.
7, 8. (a) Songon dia do si Elisa mangapuli sahalak ina na tilahaon? Aha do na pinatudu ni halongangan na binahen ni si Elisa?
7 Haheheon na paduahon na disurat di Bibel, i ma di masa ni si Elisa. Di huta Sunem, adong ma sahalak Israel, i ma borua na so boi marianakhon. Ala burju ibana manamue si Elisa, dibahen Jahowa ma ibana boi marianakhon nang pe nunga matua tungganedolina. Alai ndang piga leleng, mate ma anakna i. Mansai lungun ma rohana. Alani lungun ni rohana, laho ma ibana manjumpangi si Elisa tu Dolok Karmel, 30 kilometer sian jabuna. Disuru si Elisa ma pangurupina, i ma si Gehasi laho pahehehon anakna i. Alai ndang boi. Dung i, ro ma borua i tu jabu ni si Elisa.​—2 Raj. 4:8-31.
Debata patuduhon margogo do Ibana pahehehon halak naung mate
8 Alani i, laho ma si Elisa dohot borua i naeng pahehehon anakna i. Martangiang ma si Elisa tu Jahowa, jala dipahehe ma dakdanak i. Tingki diida borua i naung hehe anakna i, las situtu ma rohana! (Jaha 2 Rajaraja 4:32-37.) Ra, diingot ibana do tangiang ni si Hanna. Ndang boi si Hanna marianakhon. Alai dibahen Jahowa do ibana boi marianakhon. Gabe adong ma anakna, i ma si Samuel. Alani i, didok ibana, Jahowa do na ’patuathon tu banua toru dohot pahehehon muse’. (1 Sam. 2:6) Haheheon na masa di huta Sunem, patuduhon margogo do Jahowa pahehehon halak naung mate.
9. Paboa ma taringot haheheon na patoluhon na disurat di Bibel.
9 Dung mate si Elisa, masa ma tanda halongangan na asing. Dung 50 taon si Elisa gabe panurirang, ’tubu ma sahitna, laos i do mamboan ibana’. Dung leleng, gabe holan holiholina ma na tading. Sada tingki, adong ma halak Israel na laho mananom halak naung mate. Alai, diida nasida ma ro musu sian Moab. Pintor ditimpalhon nasida ma halak na mate i tu bagasan kuburan ni si Elisa. Bibel mandok, ”Dung sahat halak na mate tu bagasan jala dolos tu bangke ni si Elisa, mulak mangolu ma ibana.” (2 Raj. 13:14, 20, 21) Hatorangan on paposhon roha ni si Marta, tolap do Debata pahehehon halak naung mate. Jala on paposhon rohanta tu huaso ni Debata na sun hinagogo jala na so ra suda.
10. Aha do na diulahon si Petrus tu borua naung mate?
10 Disurathon do di buku Junani Kristen taringot haheheon na dibahen angka naposo ni Debata. Nunga taulas taringot haheheon na dibahen Jesus di jonok ni huta Nain dohot di jabu ni si Jairus. Ndang piga leleng sian i, marhite si Petrus, dipahehe ma si Dorkas, na digoari si Tabita. Masuk ma si Petrus tu kamar inganan ni si Tabita, jala martangiang ma ibana. Dung i, didok ma, ”O Tabita, hehe ma ho!” Pintor hehe ma si Tabita, jala ”dipajongjong ma ibana” di jolo ni angka halak Kristen na adong disi. Alani i, torop ma halak di huta i ”gabe porsea di Tuhan i”. Dipaboa angka sisean na baru i ma barita na uli on tu angka halak, i ma taringot Jesus dohot Jahowa na margogo pahehehon halak naung mate.​—Ul. 9:36-42.
11. Aha do na didok si Lukas taringot si Eutikus, jala aha do pangkorhon ni na masa i tu angka halak disi?
11 Adong do na mangida haheheon na asing. Di Troas di dompak utara ni Turki, marpungu ma si Paulus dohot angka dongan. Marjamita ma ibana sahat tu tonga borngin. Adong ma sada dolidoli na margoar si Eutikus manangihon jamita ni si Paulus. Hundul ma ibana di jandela. Alai ala mondohondok, madabu ma ibana sian lante tolu di inganan i. Ra, si Lukas do na parjolo sahali mandapothon ibana. Ala sahalak dokter do si Lukas, tangkas do diboto ibana nunga mate dolidoli i. Dohot do si Paulus mandapothon si Eutikus tu toru. Dihaol si Paulus ma ibana. Dung i, didok ma, ”Mangolu do ibana.” Gabe longang ma roha ni angka halak disi. Ala diida nasida naung mulak mangolu dolidoli i, ’mansai las ma rohanasida’.​—Ul. 20:7-12, Bibel siganup ari.
12, 13. Dung taulas taringot haheheon, sungkunsungkun aha do na ro tu pingkiranta?
12 Haheheon naung taulas on boi paposhon rohanta songon na dihilala si Marta. Boi do pos rohanta tu Debata. Boi do dipahehe Ibana angka halak naung mate ala Silehon hangoluan do Ibana. Tanda halongangan on masa di tingki mangolu dope naposo ni Debata songon si Elia, Jesus, manang si Petrus. Alai, songon dia do molo sasahalak mate di tingki ndang adong be masa tanda halongangan? Boi do naposo ni Debata mangkirim na laho dipahehe nasida di ari na naeng ro? Pos do roha ni si Marta tingki didok, ”Huboto do, na hehe do ibana di haheheon i, na di ari parpudi.” Boi do tatiru pos ni rohana i? Boasa boi songon i pos ni rohana tu haheheon? Jala boasa on paposhon rohanta?
13 Pigapiga hatorangan na disurat di Bibel patuduhon, porsea do naposo ni Debata na laho masa haheheon di ari na naeng ro. Saonari, taulas ma pigapiga sian i.
14. Aha do na boi taparsiajari sian si Abraham taringot haheheon?
14 Rimangi ma pangidoan ni Jahowa tu si Abraham. Nunga leleng si Abraham paimahon asa adong anakna. Alai didok Jahowa ma tu ibana, ”ngon tu sada dolok, sipaboaonku tu ho.” (1 Mus. 22:2) Songon dia do pangkilalaan ni si Abraham mambege i? Nunga marjanji Jahowa tu ibana, marhite pinomparna do pasupasuonNa sude bangso. (1 Mus. 13:14-16; 18:18; Rom 4:17, 18) Jala, didok do muse ”marhitehite si Isak” do pasupasu i. (1 Mus. 21:12) Alai, songon dia do i saut molo dipelehon do si Isak? Ditogutogu tondi parbadia do si Paulus manurat taringot pos ni roha ni si Abraham, tolap do Debata pahehehon si Isak. (Jaha Heber 11:17-19.) Alai, ndang dipaboa di Bibel, na hirim roha ni si Abraham laho paheheon ni Debata si Isak di sadari i manang di bagasan minggu i. Ndang diboto ibana andigan si Isak laho dipahehe. Alai pos do rohana na laho paheheon ni Jahowa do si Isak, anakna i.
15. Aha do na hinirim ni si Job?
15 Asing ni i, pos do roha ni si Job, na laho masa haheheon di ari na naeng ro. Diboto ibana do, molo ditaba sada hau, boi do i tubu sandiri muse. Alai ndang songon i molo jolma. (Job 14:7-12; 19:25-27) Ndang boi jolma na mate pahehehon dirina sandiri. (2 Sam. 12:23; Ps. 89:49) Alai molo Debata, tolap do Ibana pangoluhon halak na mate. Pos do roha ni si Job na ingoton ni Jahowa do ibana. (Jaha Job 14:13-15.) Ndang diboto si Job andigan masa ari haheheon i. Alai, pos do rohana diingot Debata do ibana jala dipahehe di ari na naeng ro.
16. Aha do na dipaboa surusuruan na mambahen si Daniel gabe togu?
16 Ingot ma muse naposo ni Debata, si Daniel. Marsihohot do ibana tu Jahowa saleleng ngoluna. Jala, tongtong do diurupi Jahowa ibana. Dijou surusuruan ni Debata do ibana ”jolma hasudungan ni roha”. Didok do tu ibana, ”dame ma di ho” jala ”pos ma roham”.​—Dan. 9:22, 23; 10:11, 18, 19.
17, 18. Aha do janji ni Jahowa tu si Daniel?
17 Tingki naeng marumur 100 taon jala naeng marujung ngolu, ra dipingkiri ibana ma taringot na laho masa tu ibana. Tontu, hirim do roha ni si Daniel na laho dipahehe muse ibana. Sian dia do i taboto? Molo tajaha panutup ni buku Daniel marjanji do Debata tu ibana, didok do, ”Laho ma ho, marroha pangkirimon di ujung, jala maradian ma ho.” (Dan. 12:13) Diboto si Daniel, na maradian do halak na mate. Jala ndang adong be ”sibahenon, sipingkiran, parbinotoan dohot habisuhon di inganan ni na mate”, i ma inganan sitopotonna i. (Pjm. 9:10, Bibel siganup ari) Alai, ndang sahat disi ujungna. Dilehon Jahowa do tu ibana pangkirimon na sun denggan di ari na naeng ro.
18 Didok surusuruan do tu ibana, ’Hehe ma ho muse manjalo [upam] di ujung ni angka ari!’ Ndang diboto si Daniel andigan i masa. Na diboto ibana laho mate nama ibana jala maradian. Alai tingki dibege ibana janji na mandok, ”Asa hehe ho muse manjalo [upam],” diboto ibana ma, laho hehe do ibana di ari na naeng ro. Alai, leleng nai dope i masa. Songon na didok, ”di ujung ni angka ari!”
Songon si Marta, boi do pos rohanta na laho masa do haheheon di ari na naeng ro (Ida paragraf 19, 20)
19, 20. (a) Aha do haitan ni angka naung taulas nangkin, tu pos ni roha ni si Marta? (b) Aha do na laho taulas di parsiajaran na mangihut?
19 Godang do na mambahen si Marta marpos ni roha laho hehe ibotona ”di haheheon i, na di ari parpudi”. Boi do pos rohanta tu janji ni Jahowa tu si Daniel, songon pos ni roha ni si Marta tu haheheon.
20 Nunga taparsiajari taringot ari haheheon di tingki naung salpu. On patuduhon, boi do angka naung mate mulak mangolu muse. Asing ni i, taida do songon dia naposo ni Debata na marsihohot paimahon ari haheheon. Alai dung dijanjihon haheheon i, leleng nai dope i masa? Adong do bukti na patuduhon i? On boi mangurupi hita asa paimahon haheheon i. Andigan do masa i? On ma na laho taulas di parsiajaran na mangihut.
NDANG JADI UJAON NALUMBANG, SOLANGON NAPONJOT – TanoBatak
Roha pe olo do ponjot; ima honorhon ni angka dokdok ni ulaon dohot godang ni rambusungsangna, ala ni arsak hinorhon ni pangalaho ni parianakhonon, parsaoran. Deba, godangan ala ni harugian, parsahiton, hamatean dohot mumut ni ngolu. Uju di hagogotan pe, jotjot do i patupahon ponjot ni roha; ima ala ni angka tihatiha hinorhon ni pangulaon nahumurang, parmaraan na so tinagam ni rohana, na managam uhum ala ni angka hasalaan pinatupana.
Poda do sipalumbang roha ni angka naponjot roha, deba marhite sian pangurupion mangalului dalan nadenggan sipareahonna. Godang do halak marpaula patuduhon “holong” tu parroha naponjot, alai marhite muruk ibana, dirangrangi sude angka hasalaan ni naponjot roha i. Sipata dope diasupi laos didok: “Nunga dijalo ho be nabinahen mi, taon ma”, ninna be. Hinorhon ni i lam ponjot ma roha ni naung ponjot, bobos roha ni naung bobos, tarnono roha ni naung maoto, ujungna silbak ma roha sintong sian ibana. Sampilpil di pudingku haramonting dijolongku, sude do hamu magigi marnida pangalahongku. Gasaon ma ujungna ibana mandopang sude angka hata ni partigor i na sai mangaromparhon angka hata nadokdok tu ibana tamba ni nadokdok naung tinuhukna i. Sega ma ujungna.
Parroha nalumbang, ima tudosan ni parroha bulus. Aha pe namasa tu ibana, diporsan do i dibagasan benget ni roha. Dang mangarajumi ibana tu angka pingkiran na asing na olo mambahen lipe sian rohana poda nauli, sulu hatiuron.
Urat ni gandar bulu sipaonsop-onsopon, angka prroha naburju sitongka paotootoon. Godang do halak patuduhon “holong” tu halak parroha lumbang, suman songon na manulu roha, alai ujungna patubu hosom di parroha bulus nangkin. Dirangrang tu siamun siambirang, diraksa tuginjang, ditorsa tu toru, dialithon tu halak, dipatali tu sisolhot, dipatongon tu hombar jabu. Geang ma ateatena naung bulus hian, alana gabe dietong do i haotoon. Ingkon baloson do najat dohot najat, baloson pambahenan naroa dohot naroa, ninna. Unjung na marhosom ma ibana.
Tarsongon soban di rahutan do parsaoran on, adong natigor adong nagerdung. Rahutrahut, ima patik dohot uhum mangaramoti parsaoran i. Molo soban, manigor tarida do nagerdung dohot natigor, alai ianggo jolma, maol do i tandaon ianggo holan marnida rupa do dohot pamatang. Sipata do na nietong mangharat, hape mangumma. Sipata nietong mangumma, hape mangharat. Tung tigor jala lemes pe hata, ingkon tuluthonon dope sian parulan siganup ari.
Hurang ni panandaon di dongan siganup ari ma umbahen jotjot tarjollung pangalangka. Ima nidok ni natuatua; aek namarhalisung tu aek namarhutobung, binahen ni palilung gabe nioloan tarrobung.
Lam pistar halak nagerdung dohot natigor, lam maol do tarida parasinganna sian pamerengan. Ianggo sitangko manuk dohot gadong, manigor tarida do i, bilolangon ala ni otona. Alai ianggo sitangko ngolu dohot hosa ni natorop, sipatangi-tangion do i marpollung diloloan.
Angka parroha bulus pe adong do naoto. Nang pe naung dilonjani ibana ndang malo ummiok, ujungna malangke ma dagingna. Ianggo parroha bulus napistar, dipasiding do jumolo dirina sian parmaraan hinorhon ni hatangkangon ni halak. Sinuan sanggesangge pinopoan bandaulu, manjua ateate pinapodom pusupusu. Alai dilului do muse dalan boha laho mangintopi api panoksohi di pambahenan ni angka natangkang i unang gabe parmaraan tu dirina dohot tu angka donganna.
Saleleng marbangkohon haotoon dope jolma, ingkon magodang do angka bangko ni halak na sai olo mambola roha ni naponjot asa mura rajaanna. Songon i nang bangko manguja roha ni angka nalumbang asa olo mangihuthon ibana. Haotoon do dihalomohon angka parharajaon sisongon i, jala pangaliluon ma dipatupa asa unang tarida hajahatonna.
Ianggo poda ni angka ompunta najolo, sai didok do: “Taor dop ubat ni sahit ni daging, poda do ubat ni sahit ni roha”. Holong do uhum, mangarahut nagerdung dohot natigor dibagasan holong, unang magopu nagerdung jala unang runsur natigor. Taor dohot poda i do margogo paporhothon natigor unang runsur sian uhum, padaukhon nagerdung unang magorpung dibahen uhum.
Palumbang roha do uhum i di angka naponjot roha patuduhon hasintongan. Solang pangarompu do uhum i di angka parroha lumbang unang taripar sian hasintongan. Ima siramotan ni Raja nabisuk.
Juli 3, 2008 tanobatak
3 respons untuk ‘NDANG JADI UJAON NALUMBANG, SOLANGON NAPONJOT’
Emma tutu amang,sai anggiat ma diparrohahon jala diulahon Bangso Batak songon i.
Juli 6, 2008 at 3:36 am
Boi do dohonon “Sahabat Sejati” na so manguja nalumbang na so manolang na ponjot?
*** Boi, paima so berhianat muse 😀
Juli 14, 2008 at 4:51 am
Horas.. Lae ! Nunga tung lambas parbinotoan taringot tu hata (bahasa) batak, dohot turi-turianna, namartaringot mai tu hata batak, tung mansai godang do hata batak i naso huantusi (jarang) hubege, jujur Lae dang namandok gabe sipanggaron ahu, alana halak batak
sian Motung alai tubu di Kota Lubuk Pakam, Mangaranto tu tanosileban (P.Jawa), sahat sadarion ndang hea do pe hubege hata namandok :
napulpal, ditandosi, marihot, patutahon, dohot na asing nai dope (mansai godang).
Mauliate ma ,
Agustus 2, 2010 at 9:57 pm
Najolo Holan Bisbol do di Rohangku!Las do rohangku marsaor dohot angka dongan na poso di huria
BIBEL MAMBAHEN DENGGAN NGOLUNGKU
Songon na dipaboa ni si Samuel Hamilton
TUBU TAON: 1928
RIWAYAT HIDUP: GABE ATLET DOHOT PARJUJI
NGOLUNGKU DI UJU I
Magodang di Puerto Limón do ahu, kota pelabuhan di pesisir timur Kosta Rika. Ualu ma hami ianakhon ni natuatuanami jala ahu ma na papituhon. Marumur ualu taon ma ahu tingki marujung ngolu bapa. Alani i, sahalak ni omak do na pagodanggodangkon hami.
Lomo hian do rohangku marbisbol sian dakdanak. Tingki remaja, dohot ma ahu tu tim bisbol. Tingki marumur 20-an, adong ma sahalak agen na manogihon ahu asa dohot tu sada tim na jago di Nikaragua. Alai, ala marsahitsahit omakku jala ahu do na manjaga, ndang olo ahu. Ndang sadia leleng, adong ma muse agen na manogihon ahu asa masuk tu tim bisbol nasional Kosta Rika. Olo ma ahu. Masuk ma ahu tu tim nasional sian taon 1949 sahat tu 1952, jala dohot do ahu martanding di Kuba, Meksiko, dohot Nikaragua. Gabe baseman (pemain bisbol) na jago do ahu. Di bagasan 17 hali pertandingan, ndang hea hubahen hasalaan. Mansai las do rohangku molo joujou halak di goarhu tingki martanding!
Nang pe songon i, mansai rorang do pangalahongku. Nang pe nunga adong hallethu, alai sai marhalletti dope ahu dohot borua na asing. Parmabuk do ahu. Hea do alani mabukna, ndang huingot songon dia parmulakku tu jabu! Asing ni i, parjuji jala partogel do ahu.
Di tingki i, gabe Sitindangi Ni Jahowa ma omakku. Marsitutu do ibana manjujui ahu asa dohot, alai ndang marhasil ibana ala holan tu bisbol do rohangku. Tingki marlatik, ndang huhilala na male nang pe nunga tingkina mangan! Sai holan na tu pertandingan do pingkiranku. Umlomo do rohangku marbisbol sian manang aha pe!
Alai tingki marumur 29 taon, madabu ma ahu tingki manangkup bola jala gabe marsahit alani i. Dung malum, ndang dohot be ahu tu tim bisbol na jago. Alai gabe pelatih tim bisbol di jonok ni jabungku ma ahu.
SONGON DIA BIBEL PAUBAHON NGOLUNGKU
Taon 1957, dohot ma ahu tu kebaktian ni Sitindangi Ni Jahowa di stadion ingananku marbisbol najolo. Disi, huida ma imbar ni pangalaho ni angka Sitindangi sian halak na manonton bisbol. Pantun do nasida, ndang songon panonton bisbol na gaor. Alani i, gabe taronjar ma rohangku laho marsiajar Bibel dohot Sitindangi jala ro ma ahu tu parpunguan ni nasida.
Las do rohangku mamboto ajaran ni Bibel. Umpamana, didok Jesus do molo di tingki parpudi, laho ma angka siseanna mamaritahon Harajaon ni Debata di liat portibi on. (Mateus 24:14) Huboto ma muse, halak Kristen na sintong ndang digaji tingki marbarita na uli. Didok Jesus do, ”Sibasabasa do i tu hamu; antong, basabasahon hamu ma i!”—Mateus 10:8.
Tingki marsiajar Bibel, huparrohahon do na niajarhon ni Sitindangi Ni Jahowa dohot na diulahon nasida. Hupuji do nasida ala ringgas jala ndang marnaloja mamaritahon Harajaon ni Debata di liat portibi on. Diulahon nasida do parenta ni Jesus asa burju tu sude halak. Pintor lomo do rohangku gabe Sitindangi Ni Jahowa tingki hujaha hata ni Jesus di Markus 10:21, na mandok, ”Ro ma ho, ihuthon Ahu!”
Alai ndang mura laho marhamubaon. Umpamana, saleleng martaontaon ganup minggu do ahu manuhor togel. Alai huparsiajari ma sian Bibel, dihagigihon Debata do angka halak na mardebatahon ”debata nasib”, suang songon i nang pangahut. (Jesaya 65:11, Bibel siganup ari; Kolosse 3:5) Alani i, ndang marjuji be ahu. Hape saminggu dungkon ndang martogel be ahu, kaluar ma nomor na jotjot hutuhor! Didok halak ma ahu na oto, ala ndang hutuhor togel di tingki i. Dijujui nasida ma ahu asa dohot muse, alai ndang olo ahu. Mulai sian i, ndang hea be ahu marjuji.
Adong do muse na manguji parangengku ”na imbaru” dung tardidi ahu di kebaktian ni Sitindangi Ni Jahowa. (Epesus 4:24) Dung sidung kebaktian i, mulak ma ahu tu hotel. Disi, jumpang ma ahu dohot hallethu hian jala jongjong ma ibana di pintu ni kamarhu. Didok ibana ma, ”Beta Sammy, marsonangsonang ma hita!” Alai ndang olo ahu, jala hudok ma tu ibana na mangulahon poda ni Bibel do ahu saonari. (1 Korint 6:18) Songgot do rohana umbege i. Diparoaroa ma poda ni Bibel taringot tu ulaon parmainanon jala dijugulhon do mangelaela ahu asa marhallet muse hami. Alai pintor masuk ma ahu tu kamar jala hukunsi ma pintu. Saonari, las do rohangku mandok tongtong do ahu marsihohot sian taon 1958.
LABA NA HUDAPOT
Mansai godang do laba na hudapot ala mangihuthon panogunoguon sian Bibel! Alani godangna, ra boi disurat di sada buku. Pigapiga laba na hudapot, i ma gabe godang alealengku, ngolu na martujuan, dohot las ni roha na sasintongna.
Tong dope marbisbol ahu, alai boi do huorom diringku. Najolo tingki marbisbol, dapothu do hasangapon dohot hamoraon, alai holan parsatongkinan do i. Alai manongtong do paralealeonku tu Debata dohot tu angka dongan. Bibel mandok, ”Na laho salpu do portibi on rap dohot na pinarhagiotna; alai na mian ro di salelenglelengna do na mangulahon lomo ni roha ni Debata.” (1 Johannes 2:17) Saonari, Jahowa dohot angka naposoNa do na rumingkot di ahu!
Bibel Mambahen Denggan Ngolungku Hadameon & Las ni Roha
Text Sipilliton unduhan buku digital JOUJOU PABOAHON No. 3 2017 | Opat Hoda—Na Mangkorhon Tu Hamu
Ndang Porsea Ahu Adong Debata
Ndang Olo Ahu Mate!
Halak na Garang do Ahu jala Gabe Pareman
Marhasil nang pe Jotjot Talu Alani Hagaleon
Boasa Sitindangi Ni Jahowa Marpahean na Patut tu Parpunguan?
Diida hamu do gombar ni Sitindangi Ni Jahowa na di buku on? Mansai patut do pahean nasida tingki ro tu parpunguan. Boasa mansai diparrohahon hami pahean nami?
Laho pataridahon unduk na sian roha tu Debata nami. Toho, ndang siida rupa Debata. (1 Samuel 16:7) Alai, tingki hami marpungu laho manomba, lomo do roha nami pasangaphon Debata dohot angka dongan sahaporseaon nami. Aut sugari hita mangadopi sahalak panguhum di pangadilan, tontu hita mamparrohahon paheanta marningot hadirion ni sahalak panguhum. Suang songon i do, pahean nami di parpunguan patuduhon pangargaan nami tu ”Siuhumi liat portibi on”, Debata Jahowa, dohot tu inganan parpunguan nami.​—1 Musa 18:25.
Laho patuduhon prinsip ni ngolu nami. Dipaboahon Bibel tu halak Karisten, asa marpahean hahormaton dohot pingkiran na ias. (1 Timoteus 2:9, 10) Marpahean ”hahormaton” lapatanna ndang mamangke pahean na marmengomengo, ndang patut, manang na so tama. Jala, ”pingkiran na ias” mangurupi hami laho mamillit pahean na tama idaon, na so rundut marmengomengo. Tung pe hami mangihuthon angka prinsip on, godang dope pahean na boi sipilliton laho pangkeon nami. Marhite pahean na ias dohot na patut, ”asa sandok marsangap poda ni Debata” dohot ”dipasangap nasida Debata”. (Titus 2:10; 1 Petrus 2:12) Molo marpahean na patut tu parpunguan, mangkorhon na denggan ma on tu halak na asing, taringot panombaon tu Jahowa.
Tung sura pe ndang adong pahean muna na pantas, unang ganggu roha muna laho ro tu Bale Harajaon. Paheanta ndang porlu arga, manang ingkon mansai uli asa tarida na ias, patut dohot pantas.
Sadia ringkot do mamparateatehon pahean tingki manomba Debata?
Prinsip apala na dia do na boi mangurupi hita laho mamillit pahean?
Bagihon Bagihon Boasa Hami Marpahean na Patut tu Parpunguan?
Anwar Tjen Online: PARHOBAS TU JAMITA
PARHOBAS TU JAMITA
(oleh Anwar Tjen, semula dimuat dalam buku persiapan khotbah terbitan Kolportase GKPI)
Sahorong do ia buku Rajaraja na dua i dohot angka buku na asing i na mamungka sian buku Josua sahat ro di buku Samuel. Di hata Heber, digoari do angka buku on nevi’im risyonim, i ma angka buku ni panurirang na parjolo. Boi do tubu sungkunsungkun taringot tu goar on, ala godang do na mananda angka buku i songon sejarah ni harajaon Israel. Boasa digoari i “panurirang”? Parjolo, ia angka sejarah na pinatomutomu disi ndang holan manggombarhon angka naung masa di na salpu. Disurathon do i laho papatarhon angka ulaon dohot lomo ni roha ni Debata di bagasan ngolu ni bangso naung pinillitNa i. Paduahon, tung tangkas do tarida sian i ulaon ni angka panurirang na mamaritahon hata ni Debata tu raja dohot bangsonasida. Patoluhon, songon na binaritahon ni angka panurirang, dipatuduhon Debata do sangkap haluaonNa, pasupasu manang uhumanNa tu bangso i, marguru tu pangalaho dohot pambahenannasida maradophon Debata nang donganna jolma. Jadi, digoari pe angka buku i “panurirang na parjolo”, ala disurathon i sian pamerengan ni angka panurirang.
Mangihuthon angka pande bisuk ni Padan Na Robi, saihot do angka buku panurirang na parjolo i dohot Deuteronomium manang buku Musa na palimahon. Songon na tajaha di 2Rajaraja 22.8-23, uju diurasi Raja Josia (abad VII) bagas joro ni Jahowa, adong jumpang nasida disi buku Patik naung mago i. Godang do angka pande bisuk ni Padan Na Robi na porsea, buku Deuteronomium do na mago i, tarlumobi Bindu 12-26. Sarombang do teologi ni i tu teologi na boi tinangkasan sian buku Josua, Panguhum, 1-2 Samuel dohot 1-2 Rajaraja. Sian tingki ni Prof. Martin Noth, nunga godang angka pandek bisuk na mamereng hasosolhot ni buku Deuteronomium tu angka buku panurirang na parjolo i, pola digoari i Sejarah Deuteronomistis (Deuteronomistische Geschichtswerk, DtrG). Dipatuduhon DtrG on do boha parsahat ni bangso ni Debata tu habuangan Babel hinorhon ni angka pangalaosionnasida di hata ni Debata (2Raj 17.17-19). Jala masa do hamagoan bolon i hombar tu na tarsurat di buku Deuteronomium taringot tu torutoru na pinasonggop ni Jahowa tu bangsoNa sogot molo manimbil nasida sian ParpadananNa i (5 Musa 11.26-28; 28).
Hatorangan di bagasan turpuk humaliangsa
Marragam do anggo buku na pinangke ni DtrG laho manurathon sejarah na mansai ganjang i, isara ni “buku jamita ni raja Salomo” (1Raj 11.41), “buku jamita ni angka raja ni Israel” (14.19), manang “buku jamita ni angka raja sian Juda” (14.29). Angkup ni i, lan dope angka surat manang sumber na pinangke ni DtrG i, isara ni hagiologia, angka barita taringot tu angka halak na badia songon panurirang Elia dohot Elisa. Ulaon dohot jamita ni angka panurirang on saurdot do dohot teologi ni DtrG. Tung tangkas do i sian hajongjongan ni panurirang Elia dohot Elisa maralohon angka raja na so satia tu Jahowa songon na tarbarita sian paraloan na masa di dolok Karmel (1Raj 18).
Dipataridahon angka hagiologia i do na margogo situtu anggo hata ni Jahowa na pinatolhas ni angka naposoNa i, manang pasahathon bagabaga ni Debata di tingki parporangan (1Raj 20.13) manang palumbahon uhumanNa tu angka na marbalik sian Ibana (2Raj 1.3-4). Ai sangkap dohot huaso ni Jahowa do na ringkot pinapatarhon di bagasan sejarah ni bangsoNa, songon na tarsurat di buku panurirang Amos: “Ai ndang adong dibahen Tuhan Jahowa nanggo sada, nda jolo dipapatar sibunianna tu panurirang, angka naposona i” (Am 3.7).
Asa marsahala situtu angka ulaon ni panurirang na badia on, dipatuduhon Jahowa ma huasoNa marhite angka halongangan na pinatupaNa i di tongatonga ni ulaon panghobasionnasida be. Songon na pinatupa ni panurirang Elia, suang songon i nang angka halongangan na dipatupa si Elisa di bagasan panghobasionna, jala gumodang dope sian i. Di bagasan 2 Rajaraja, diturihon do hirahira sampulu tanda halongangan na binahen ni si Elisa, isarana: mamasumasu miak na saotik pineop ni sada parompuan na mabalu gabe sai mabaor so marnaso; marbagahon hatutubu ni sada anak tu sada parompuan sian Sunem; pangoluhon anak ni parompuan i sian angka na mate; pamalumhon sahit ni si Na’aman; paumbanghon mata ni tangke; pataridahon huaso ni Debata marhite pangalelaon ni mata ni halak Aram na marporang dompak Israel.
Sada sian angka tanda halongangan i i ma na binaritahon di turpuk jamitanta: diparmudu si Elisa do saratus halak marhite sian duapulu roti uju masa haleon potir di tano i (2Raj 4.42-44). Ia tanda halongangan na binahenna i paingothon hita do tu angka ulaon halongangan na binahen ni panurirang Elia. Tung patar do sian panghobasion ni si Elia na so jadi sirangon ulaon panurirangion sian ulaon parasirohaon tu angka na mardangol, na hurangan manang na marsitaonon. Di na marsik sunge Karit ala so ro udan marhira sataon, dipatupa si Elia do sada tanda halongangan laho mangarupi sada parompuan na mabalu jala pogos situtu di huta Sarpat (1Raj 17.8-16). Dipasupasu Jahowa do roti dohot miak na saotik i gabe so olo suda paima ro udan tongosonNa tu tano i. Suang songon i, marhite tangiang dipangolu ibana do anak ni parompuan na mabalu i sian angka na mate (17.17-24).
Jadi, songon sada sisean na manean “tondi” manang sahala panurirangion ni si Elia (2Raj 2.9, 15), ndang holan huaso manang sahala ni panurirang i na songgop tu si Elisa. Boi dohononta dohot do dijalo ibana angka ulaon parasirohaon sipatupaonna di tongatonga ni bangsona.
Tapamanat ma huhut hatorangan na mardomu tu turpuk jamitanta sitolu ayat i:
Ayat 42: Ia Baal-Salisa i ma sada huta di luat ni marga Benjamin (pat. 1Sam 9.4). Mangihuthon angka na pistar di arkeologi, Khirbet el-Marjameh do ra anggo huta i nuaeng, ndang pola dao sian mual En-Samiya.
Ndang binoto manang aha na mangonjar roha ni sahalak parhuta i mamboan roti patumonaan tu si Elisa. Mangihuthon ruhut parugamaon ni Israel (3Musa 23.17-20), jambar ni angka malim do angka roti patumonaan i. Huroha di roha ni halak na mamboan roti i, patut do jaloon ni si Elisa i songon “halak ni Debata” (ish-ha’elohim) na patolhashon hataNa i.
Ia hata Heber se‘orah na pinadas gabe “eme siansimun” di Bibel Toba, sasintongna ndang “eme” i songon na tatanda, alai “barli” do (manang “jelai”, songon na tarsurat di Alkitab LAI). Ai samansam gandum apala na ummura do i, jala somalna gagaton ni angka pinahan do. Alai molo masa haleon potir ndang tarjua so dipangan jolma nang i. Jadi, sian “barli” na diboan parBaal-Salisa i pe, boi idaonta na masa dope haleon di luat i (pat. 4.38).
Disi sahat tu si Elisa roti dohot itak na binoan i, manigor diparentahon ibana ma naposona i asa lehononna i panganon ni angka na raparon. Sian pangalaho ni panurirang on pe pintor dapot do parsiajaran taringot tu roha dohot ngolu na sai mangantoi jala rade pajolohon na rumingkot di na asing, tarlumobi di angka na hurangan dohot na mangae sitaonon.
Ayat 43: Ndang masuk tu roha ni naposo ni panurirang i na boi sagihononhon roti na duapulu i tu situan na torop i. Ra, di rohana, na so tupa hinabosurhon anggo na saratus halak i dohot roti na saotik i. Dibahen i, diulahi si Elisa do marsuru naposona i, pola mardongan hatorangan sahali on, asa lehononna mangan nasida. Ai tandi marasing do anggo roha ni halak ni Debata i na mangasahon huaso ni Jahowa marhitehite hataNa na mandok: “Ingkon mangan angka jolma i, jala ingkon adong dope teba”!
Ayat 44: Tutu, mangan do nasida sasudena, jala adong dope tebana. Ia sada tanda halongangan na tutu pinatupa ni Debata, sai mambahen longang rohanta mida huaso ni Pargogo nasohatudosan i, lobi sian na tarsuhat rohanta. Ndada marharoroan sian jolma i, tung sian hata ni Jahowa do, songon na diondolhon marhite na mangulahi hata “hombar tu hata ni Jahowa”. Ai marhuaso do Jahowa pasauthon agia aha pe na nidokNa, tongon songon hata ni sada ende na jotjot tabege diendehon: “Molo Tuhan marhata ‘saut’, mandok hataNa ingkon saut, sai saut do i!”
Sipahusorhusoron ni roha
(a) Parjolo, parsiajaranta do sian sejarah na sinurat ni DtrG, sai dipabangkit Jahowa do angka naposoNa, songon angka panurirang i, asa tongtong marsaringar hataNa di tongatonga ni ngolu parbangsoonnasida. Dipatuduhon ni DtrG do ndada angka parhuaso na manontuhon ngolu manang sejarah ni angka bangso, tung Debata do. Laos Ibana do na marsuru angka panurirangNa pasahathon sangkap ni rohaNa di ngolu parugamaonnasida huhut di ngolu parbangsoonnasida.
(b) Songon na masa di panghobasion ni panuring Elisa, ndang hasirangan ulaon patolhashon hata ni Debata sian angka ulaon parasirohaon manang na ginoar “diakonia” nuaeng on. Di hamamasa ni haleon potir, di hasosonggop ni angka sahit dohot hamatean, di haroro ni angka ragam ni sitaonon, dipangke Debata do angka naposoNa patupahon ulaon parasirohaon marhite angka tanda halongangan na papatarhon huaso dohot asi ni rohaNa di sandok panggulmiton ni ngolunasida.
(c) Mansai uli do na boi parsiajaranta sian pangalaho dohot pambahenan ni panurirang Elisa di na jinalona i angka silehonlehon sian halak Baal-Balisa i. Ndang pintor tu dirina laho rohana, jala ndang dirina na parjolo disarihon, tung halak na asing do na porlu urupanna. Sitiruon do tutu anggo roha sisongon i, na olo marbagi tu angka na hurangan, jala i do na ringkot tapareahi di bagasan ngolu parsaoran nang panghobasionta marhite pambahenanta siganup ari.
(d) Molo tajaha turpuk jamita i sian suhi ni pangantusion “kanonis”, tarida do tangkas pardomuanna tu tanda halonganan na pinatupa ni Tuhan Jesus tu situan na torop na mangihuthon Ibana (marlimaribu toropna di Mrk 6.30-44; Mat 14.13-21; Luk 9.10-17; Joh 6.1-3; maropatribu anggo di Mrk 8.1-10; Mat 15.32-39). Andul sumurung nian angka na pinamasa ni Tuhan Jesus di Padan Na Imbaru, alai hira na dos do anggo tona na naeng pinatolhas marhite sian i. Molo didok pe tanda halongangan i, nda ingkon na balga ulaon i di pamerengan ni jolma. Baliksa, apala na rumingkot disi i ma asa patar sian ulaon i na sun denggan do roha ni Ama na di banua ginjang i “na pabinsar mata ni ari dohot parohon udan tu sude” so mardiaimbar (pat. Mat 5.45).
(e) Otik pe na adong di hita, so sadia gogonta, boi do dipasupasu jala dipangke Debata Parasiroha i mamparbuehon na denggan lobi sian na tapingkiri. Ndang adong so tarpatupa di Jahowa. Godang na dirajumi jolma songon halongangan bolon, ndada apala na bolon manang na umangat i di jolo ni Debata. Tarbahensa do manang aha pe lomo ni rohaNa, alai tung mansai las rohaNa molo gabe parsidohot hita di angka ulaon halongangan patupaonNa tu halak na mangolu di bagasan hapogoson, parsahiton, parsorion, parungkilon dohot lan dope ragam ni angka sitaonon. Antong, taharinggashon ma angka ulaon parasirohaon manang diakonia di bagasan ngolu parhuriaon nang di ngolunta siganup ari.***
BASABASA NI JAHOWA DO NA MANUNGKOL SALUHUTNA
Songon bilangan ni angka buku na di bagasan Torah manang buku Musa na lima i, songon i do disagi buku Psalmen on gabe lima buku, i ma: I. 1-41, II. 42-72, III. 73-89, IV. 90-106, V. 107-150. Dipaujung do ganup buku i marhite doksologi manang pujipujian na dipungka dohot hata barukh (“pinuji ma”; 41.14; 72.19; 89.53; 106.48). Sada pujipujian ma mansai uli do Ps 145 on, mansai bidang jala bagas lapatanna. Dihangham psalmen on do sandok na hinatindanghon ni bangso Israel taringot tu denggan basa, holong ni roha dohot hasatiaon ni Jahowa. Dibahen i, godang do angka pande bisuk ni Padan Na Robi na mandok, sanga do Ps 145 i pinangke songon doksologi na manghinsu buku Psalmen andorang so dipamasuk dope lima psalmen “Halleluya” na mangihut (146-150). Ai jolo diendehon do angka psalmen i di bagasan partangiangan ni halak Israel marsundutsundut, asa dipillit deba sian i jala dipatomutomu gabe sada buku ende pujipujian songon na jumpang di Bibelta saonari.
Ia Ps 145, sada psalmen akrostik do di hata Heber. Digurithon do ganup ayatna i mangihuthon sisiasia manang alpabet ni hata Heber na mamungka sian Aleph sahat rodi Taw. Sasintongna ingkon marisi 22 ayat do psalmen i hombar tu bilangan ni alpabet Heber, alai adong sada na mago sian teks Masoret na pinangke ni si Johannsen songon Vorlage manang ojahan ni terjemahanna i. I ma na jumpang di holangholang ni ayat 13 dohot ayat 14, na pinungka dohot surat Nun: Ne’eman YHWH bekol-debaraw wekhasid bekol ma‘ashew. Boi jahaonta ayat na mago i di teks Qumran (11QPsa), Septuaginta (Padan Na Robi di hata Gorik) dohot di Bibel na marhata Siria, laos i do na dipadomu tu ayat 13 di angka terjemahan sinuaeng on (New Revised Standard Version: “The LORD is faithful in all his words, and gracious in all his deeds”; Bibel Luther: “Der HERR ist getreu in all seinen Worten und gnädig in allen seinen Werken”; pat. Alkitab LAI: “TUHAN setia dalam segala perkataan-Nya dan penuh kasih setia dalam segala perbuatan-Nya). Jadi, ingkon dipangolu i muse haduan di Bibel edisi revisi na ro.
Asa songon singkop ni alpabet Heber na duapulu dua i, songon i do hasisingkop ni barita ni Ps 145 on na mangendehon hasangapon dohot dengganbasa ni Jahowa, i ma na patar sian angka ulaonNa di sejarah ni bangso na pinillitNa i nang di saluhut angka na tinompaNa i.
Sian psalmen na saratus limapulu i, apala on do psalmen ni si David sasadasa na digoari Tehillah ni si David (ay 1) manang ende pujipujian sian si David. Tarida do hinaarga ni psalmen on sian hata ni Rabbi Eleazar ben Abina na mandok: “Manang ise na pajojorhon Tehillah ni si David tolu hali sadari, pos ma rohana ingkon masuk do ibana sogot tu harajaon na naeng ro i” (Talmut, Berakot, 4b). Tongon, sian na robi sahat rodi nuaeng, tolu hali sadari do dijaha tehillah on di sinagoga, di tingki manogot, arian dohot borngin.
Molo tatangkasi partording ni isina, patar do sian i rumang ni angka psalmen na margoar tehillah manang himnus. Jotjotan do i dipungka jala dipaujung dohot pujipujian, jala di tongatonga ni i dipaandar do manang dia bonsir ni pamujimujion ni parpsalmen. Asa di bagasan Ps 145 i, tung tandap idaonta na marsorinsorin do hata ni parpsalmen na mangondolhon hadirion manang pambahenan ni Jahowa, dohot joujou tu nasa na tinompaNa i asa mamuji pasangaphon Jahowa:
(a) Patujolo: sangkap ni roha laho mamuji goar ni Jahowa (ay 1-2)
(b) Hatimbulon ni Jahowa (ay 3)
(c) Joujou laho mamuji Jahowa (ay 4-7)
(d) Dengganbasa dohot asi ni roha ni Jahowa (ay 8-9)
(e) Joujou laho mamuji Jahowa (ay 10-13)
(f) Habonaran dohot hasatiaon ni Jahowa tu angka na manghabiari Ibana (ay 14-20)
(g) Panimpuli: joujou laho mamuji Jahowa (ay 21)
Toropan do angka tehillah na adong di Buku Palimahon (107-150) marharoroan sian ngolu parugamaon ni halak Jahudi di tingki habuangan Babel manang di tingki na mangihut (pat. 137). Di Ps 145, sada tanda na patuduhon partingkian ni i boi do idaonta sian hata Aram na pinangke di psalmen on (isara ni hata syabakh “papujipuji” di ay 4). Ia hata Aram, gumodang do i pinangke dung mulak bangso i tu “bona ni pasogit”nasida (pat. Ezr 4.8-18; 7.12-26; Dan 2.4-7.28, na sinurat di hata Aram).
Songon na patar di angka buku na sinurat saleleng habuangan Babel dohot di tingki na mangihut (isara ni Jesaya 40-55 manang “Deutero-Jesaya” dohot Jesaya 55-66 manang “Trito-Jesaya”), mansai jotjot do diondolhon di angka buku i hamuliaon, hagogoon dohot basabasa ni Jahowa tu sude na tinompaNa i. Di na ganggu roha ni bangso i, pola maheu ala ni pardalanan ni sejarahnasida na porhot i, marpangusandean do nasida tu Jahowa Pargogonasohatudosan i, mual ni nasa gogo dohot panghirimon. Pos do rohanasida ingkon hibul nasida dipaulak Jahowa tu inganan ni angka ompunasida. Lobi sian i dope, lam patar idaonnasida na sun denggan jala basa situtu Jahowa nda holan tu nasida, alai tu sude angka bangso (goyim), tu saluhut na tinompaNa i tahe.
Boi dohononta dison, dung salpu habuangan Babel, hira na marsiranggut do marragam teologi na pineop ni halak Jahudi. Di na deba, hasurungan ni pamillitonnasida i na diondolhon, pulik sian angka bangso na so mardebatahon Jahowa (goyim). I ma songon na masa di tingki ni si Ezra dohot si Nehemia (pat. Ezr 10; Neh 13.8-27). Alai di na asing, na gabe pamusatan ni barita dohot pujipujiannasida i ma asi ni roha ni Jahowa na so mardiaimbar (pat. buku Jonah). Jahowa do Partalup jala Parasiroha Bolon na sai tongtong satia manungkol saluhut na tinompaNa i (Ps 145.8).
Jadi, tung tangkas do sian Ps 145, satondi do anggo psalmen i dohot teologi na mamaritahon dengganbasa ni Jahowa. Di toru on, tatangkasi ma muse manang dia na boi uhalonta sian turpuk Epistel na opat ayat i:
Ayat 14: Mamungka sian ayat on, lam tu tangkasna do dipajojor asi ni roha ni Jahowa di ragam ni pardalanan siboluson ni jolma di bagasan ngolu parsatongkinan on. Tumimbul do Jahowa tutu, “tung na so hadodoan hatimbulonNa i” (ay 3), alai pos do roha ni parpsalmen na diparrohahon Jahowa do angka tarsulandit, na tinggang, na tungki marroha binahen ni angka ragam ni haporsuhon. Dos do pangondolhonon ni ayat on tu na dipatubegehon di bagasan pujipujian ni si Hanna (1Sam 2.8; pat. “Magnificat” manang Ende Pujipujian ni si Maria, Luk 1.48, 52). Ndada songon hita jolma na jotjot marhu ni roha tu angka na dangol, na pogos, na so marnampuna, tandi marasing do anggo roha ni Jahowa. TangihononNa do soara ni halak manjoujou tu Ibana binahen ni hinadangol ni ngolu nasida (pat. ay Ps 10.17). Angka pangantusion sisongon i ma na tarida di sandok Bibel i (pat. 2Musa 22.22-23; Poda 14.21).
Ayat 15-16: Mansai uli do na didok di dua ayat on. Diparhatutu parpsalmen on na marguru tu basabasa dohot asi roha ni Jahowa do angka tinompaNa i saluhutna (pat. 104.27-28; 145.15-16). Ibana do haroroan ni nasa na adong jala di Ibana do sandok isi ni tano on i (Ps 24.1-2). Sasoara do na binaritahon dison dohot angka teologi ni panompaon na jotjot dipangiar, tarlumobi sian tingki habuangan Babel dohot di tingki na mangihut (pat. 1Musa 1, Ps 104, Jes 40-55).
Boi do nian tubu sungkunsungkun di rohanta: Na so diida parpsalmen on do hinajorbut ni angka na masa di ngolu ni bangsonasida siganup ari? Ndang tagamon so songgop sitaonon, so masa haleon, so adong be na pogos di tongatonganasida (pat. ay 14 dohot 19; Mat 26.11). Nda tung so diboto parpsalmen on hinaporsuk ni parniahapan ni bangsona di bagasan parporangan nang di tingki habuangan. Alai songon na diendehon panurirang Habakuk, so martumbur angka suansuanan, rasip pe angka pinahan, alai “anggo ahu marolopolop ma ahu di bagasan Jahowa” (Hab 3.18). Tung sada haporseon na mangolu do na tuk gabe ojahan ni pamujion ni halak na porsea di nasa partingkian, di hasonangan manang di hasusaan.
Ayat 17: Dihatindanghon parpsalmen do habonaran dohot basabasa ni Jahowa di sude angka dalanNa dohot pambahenanNa. Hata Heber ma’aseh na mandok “jadijadian”, laos i do hata na marlapatan “pambahenan”. Tutu, sobokhon sada sorminan do angka ulaon dohot jadijadian ni Debata patandaphon hadirionNa songon Pargogonasohatudosan i (ay 1; pat. Ps 19).
Ia na hinangkam ni hata tsaddiq (“bonar”, “tigor”), ndada holan pangalaho manang pambahenan hombar tu aturan manang uhum. Ringkot do antusanta i sian parpadanan ni Jahowa dohot jolma (Heber, berit). Jumolo do padan asa aturan, jala tumimbo do i sian uhum. Di bagasan parpadanan, dipeop na sada do hata ni na asing, jala hasatiaon dohot pangoloionnasida tu padan i do na manontuhon hadirionnasida disi. Ala ni i do jotjot dipadomu hata tsaddiq/tsedeq/tsedaqah tu hata khesed/khasid na mangondolhon holong ni roha dohot hasatiaon. Sasintongna ndang na unduk ianggo Debata Nasuntimbul i tu uhum manang aturan ala sumurung do Ibana sian saluhutna. Alai satia do Jahowa tu diriNa, dipeop do hataNa mangoloi padan na pinajongjongNa i dohot nasa na tinompaNa i.
Toho, nunga sega angka na tinompa ni Debata binahen ni hajahatan dohot ragam ni pangarupaon (pat. 1Musa 6.5, 12). Alai ndang mose padan ni Debata tu nasa na tinompaNa i. Marojahan tu hasatiaonNa i do marsihohot Debata di pangaramotionNa tu saluhutna. I do na mangonjar roha ni parpsalmen tongtong mangolopolophon huaso dohot dengganbasa ni Jahowa atik pe sai tarbege dope hoihoi manang anggukangguk sian nasa na mangolu di hasiangan on (pat. ay 19; pat. Jes 5.7; Rm 8.22).
Jadi, na so tarsirang do ianggo huaso ni Debata sian dengganbasaNa. Ingkon sada do duansa, ndada songon na jumpang di angka pardebataon na leban, na sai mangela bangso Israel manimbil sian Parpadanan ni Jahowa (pat. Jer 32.35; 2Raj 23.10). Songon na diondolhon Prof. James L. Mays, teologi na diendehon di bagasan Ps 145 i ma na mamaritahon: “God’s power is good and God’s goodness is powerful”! Denggan do huaso ni Jahowa, jala margogo situtu do dengganbasaNa!
Jempek do nian turpuk jamita Epistelta, alai mansai uli jala bagas impolana na boi enetonta sian i:
(a) Tama situtu endehononta hamuliaon, hagogoon, asi ni roha dohot basabasa ni Tuhan i tu nasa na tinompaNa. Mansai torop, pola so habilangan be, anggo ende pujipujian naung dipasahat marhite angka ende solo manang koor na pinatupa di bagasan angka partangiangan, parmingguon, dohot parsaoranta songon huria ni Tuhan i. Sai anggiat ma hinauli ni angka pujipujian i dipangke Tuhan i pahothon haporseaonta huhut manungguli rohanta asa marsitutu hita manghamauliatehon saluhut dengganbasa ni Jahowa di bagasan las ni roha.
(b) Debata Pargogonasohatudosan i do Debata parasiroha na manungkol sude angka na dangol. Tongon marharoroan sian Ibana do sude angka na ringkot di ngolunta nang di ngolu ni sude na tinompaNa i. Molo nunga taruli pasupasuNa hita di bagasan ngolu pardagingon nang partondion, ingkon tarimangrimangi do di bagasan rohanta boha bahenonta asa dohot angka dongan na hurangan, na marsitaonon pinasonggop ni angka parmaraan na so tinagaman (isara di angka parsahiton, lalo manang aek bolon) manang binahen ni angka ragam ni hajahaton manang pangarupaon.
(c) Songon Debata na manungkol saluhut na tinompaNa, songon i ma nian pangalaho manang pambahenanta tu nasa na tinompaNa i. Di bagasan angka ende parolopolopon na tapasahat tu Debata, anggiat ma sai tongtong tinggil parbinegean ni rohanta manangihon hoihoi ni nasa na tinompa. Apala on do na diondolhon di bagasan teologi ni Integrity of Creation na dibaritahon di angka huria ruas ni World Council of Churches (Dewan Gereja SeDunia). Sada pangantusion na mansai bagas jala ringkot do i taringot tu hinauli dohot hinaarga ni nasa na tinompa ni Debata hombar tu sangkap panompaonNa sian mula ni mulana. Asa dohot hita manungkol huhut mangaramoti saluhut na tinompa i paima ro haluaon na rimpas i sogot.
Sungkunsungkun patanakhon jamita
(i) Tatangkasi ma jolo na nidok ni Prof. James L. Mays taringot tu impola ni Ps 145. Denggan do huaso ni Jahowa, jala margogo situtu do dengganbasaNa! (“God’s power is good and God’s goodness is powerful”)! Aha do na boi taantusi taringot tu “huaso” dohot “dengganbasa” ni Jahowa? Aha do na boi parsiajaranta sian hadirionNa i binandinghon tu na jotjot masa di tongatonganta nuaeng on?
(ii) Di sada parluhutan ni angka huria ruas ni WCC (Dewan Gereja SeDunia), hea do sahali didok songon on: “Don’t sing Hallelujah if you don’t care to those who are suffering” (lapatanna: Ndang jadi endehononmu “Haleluya” molo ndang parduli ho di angka na marsitaonon). Aha do na naeng diondolhon disi? Boha do alusta taringot tu na nidokna i?
(iii) Taon 2012 on ditontuhon do gabe taon “Pekabaran Injil”, asa lam diantusi ruasta hinaringkot ni ulaon patolhashon Barita Na Uli i. Marragam do dalan patolhason Barita i, marhite pujipujian, jamita manang pangajarion. Alai ndang hasirangan i sian ulaon parasirohaon manang diakonia, ala i do sada dalan ni Tuhan laho patuduhon dengganbasaNa i tu angka na “tinggang” dohot tu angka “na tungki marroha” (ay 14). Boha bahenonta asa lam domu pamujionta dohot ulaonta di bagasan ngolu parhuriaon nang di ngolunta siganup ari?
(Pdt. Anwar Tjen, PhD)
Majalah Bina Warga HKI Online / e-magazine: Jamita 04 Mei 2008
Jamita 04 Mei 2008
Jamita tu Minggu Exaudi
Tanggal, 04 Mei 2008
Nats : Daniel 3 : 20 - 29
Pdt. Dr. B. Purba
Ditangihon Debata do Pangidoan ni Angka Naporsea
Di halongonan Sinai (di pardalanan ni bangso Israel sian Tano Misir tu Tano Kanan-Tano bagabaga i), dipahot Debata do padanNa tu si Abraham marhite namamillit bangso Israel gabe bangso Na, jala olo Debata gabe Debata nasida. Marhite I, gabe diihoti Debata do diriNa dohot bangso I marhite “parpadanan”. Pardomuan na istimewa (parpadanan) I, dipapatar Debata marhite napaluahon nasida (sian parhatobanon Misir). Tujuan ni Debata patupahon I, ima asa:”Manjadi harajaon malimmalim , jala bangso na badia nasida di Debata” (2 Musa 19:6). Lapatan na, Debata ma gabe Raja di nasida, jala Israel gabe bangso nabadia, gabe panondang tu angka parbegu (Jes 42:6).
Alai, ndang satia bangso Israel tu tohonan na sangap i. Dung manang sadia leleng nasida di tano bagabaga (tano Kanan ) I, dipangido nasida do tu Debata sahalak raja laho manggomgom nasida di Tano bagabaga I singkat ni Debata. Alasan nasida, asa sarupa nasida dohot angka bangso na humaliang nasida na ginonggom ni raja sian tongatonga nasida ( 1 Sam 8:5). Dioloi Debata do i. Raja na parjolo, i ma raja Saul; na paduahon, raja David; na patoluhon, raja Salomo. Dung mate raja Salomo (raja na patoluhon), mambrontak ma angka marga na di utara. Ujung na, tarbagi dua ma harajaon i, (harajaon utara dohot harajaon Selatan). Mulai sian I, dibolongkon nasida ma sude padan nasida dohot Debata, jala holan dosa nama diula na dua harajaon i. Alani, dibuang Debata ma nsida tu Babel marhite namamangke bangso Assur dohot bangso Babel gabe alat di tangan ni Debata. Laos di tingki I ma tarbuang dohot si Daniel, Sadrakh, Mesak dohot Abednego. Alai anggo di jamita on, ndang dohot dibaritahon si Daniel, nangpe si Daniel do nian partogi ni halak on na tolu. Na masa di habuangan I ma na dibaritahon di buku Daniel on.
Molo tapihutihut do barita na sinurathon di Daniel bindu 3 on, tarlumobi ma di jamita on (ayat 20-29), dibaritahon do tu hita Hamonangan ni Debata dohot angka Naporsea di Debata marolohon huaso ni portibion.
1). Monang do na porsea hinorhon ni hasatiaonna mangoloi Debata.
Dung dibege raja Nebukadnesar na so olo si Sadrak, Mesak, Abednego marsomba tu ganaganaan sere napinauli ni raja Nebukadnesar i, dijou raja I ma nasida tu jolona. Dilehon raja I dope kesempatan tu nasida manguba pingkiran nasida marhite na mandok:”Onpe molo olo hamu nuaeng, disi dibege hamu soara ni sarune, tulila, hasapi, arbab, sordam…marsinggang jala marsomba tu ganaganaan naung hupauli i. Alai molo so olo hamu marsomba, ingkon tongkinon hamu timpalhonon tu liang pamurunan na marnalanala.Dungi idaon ma manang Debata dia na tuk paluahon hamu sian tanganhu”(ayat 15). Marhite pandohan na on, dipapatar tu hita paboa naung dirajumi raja Nebukadnesar do na so tarbatas be huasona. Berhak do ibana di rohana mambuat hosa ni na tolu halak on. Ndang adong manang ise pe na boi margogo mangambati ibana, manang paluahon na tolu halak on sian tangan na. Debata Jahowa (Debata nanioloan ni si Sadrak, Mesak, Abednego) pe, ndang margogo be di rohana paluahon nasida sian tanganna. Ndang holan sian jolma ibana dietong gumogo, alai dohot do nang sian Debata Jahowa.
Alai marsihohot do si Sadrak, Mesak, Abednego di haporseaonna tu Debata Jahowa. Mangolu, manang mate pe, tung so jadi olo nasida manomba debata ganaganaan na pinauli ni raja Nebukadnesar i. Hasatiaon nasida I tu Debata, ido pamonang nasida maralohon raja Nebukadnesar dohot mambahen debata ganaganaan ni Nebukadnesar I gabe so marlapatan. Talu do raja na gogo I dohot debata na I dibahen hasatiaon ni naporsea I di Debata Jahowa namangolu i.Gagal do Nebukadnesar mamaksa nasida. Gumogo do haporseaon nasida I sian tentara dohot huaso ni raja Nebukadnesar, gomogo dohot sian debata ni Nebukadnesar i. Maila raja Nebukadnesar marnida natorop naginonggomannai, ala gagal ibana mamaksa na tolu halak naporsea on manomba ganaganaan napinatupa na i. Diuji Nebukadnesar do manutupi hataluan dohot hailaonna I marhite namandabuhon Sadrak, Mesak, Abendengo tu liang api na sangajo pintu lompit mohop na sian na somal (ayat 19-20), alai ndang mosok nasida (ayat 27). Hasatiaon tu Debata do apala sinjata nagumogo manaluhon nasa musunta dohot nasa hagogoon na di tanoon.
2). Mansoadahon diri, ido Panindangion Nagumogo.
Hasatiaon tu Debata ndang na so adong konsekwensi (panghorhon) tu ngolu ni halak na porsea. Dipapatar Sadrak, Mesak, dohot Abednego do hasatiaonna tu Debata marhite haoloonna sumeahon hosana. On ma panindangion na sumurung tu saluhut jolma na di tanoon, paboa haporseaon ni halak Kristen mansai arga situtu do. Ndang boi diasam dohot kedudukan-pangkat, manang arta-hepeng na di tanoon. Hosa ni naporsea I do asam na.
Tabege do nang di barita pardalanan ni Huria (Sejarah Gereja) di tano on. Mansai torop do halak Kristen na mate martir hinorhon ni hasatiaon nasida manghaporseai dohot mangoloi Debata naung papatar diriNa di bagasan Jesus Kristus. Mulai ma I sian Stefanus (Ul.Ap.7:58). Alai laos ido panindangion na sumurung dibahen na martambatamba bilangan ni angka na porsea di liat portibion sahat tu tingkinta saonari. Di pesta olopolop ni Hurianta HKI sadarion, dipaingot hita marhite jamita on, asa tutu situtu tahangoluhon ngolu panindangion I, songon naung nihangoluhon ni angka parhalado, ruas na parjolo i. Parhalado, Ruas, sitindangi na parjolo I di Huria, songon si Sadrak, Mesak, dohot Abednego na di jamita ondo. Diseahon nasida hosa nasida, manang dipaburuburu jala dileai nasida, ndang na mamparjuangkon na ringkot di nasida siganup ari, alai tung alani hasation nasida do manghaporseai dohot mangoloi Debata. Pangalaho dohot ngolu sisongon I ma diigil Debata sian hita Parhobas dohot Ruas ni HKI asa boi maju HKI, jala lam mangolu panindangionna tu liat portibion.
3). Satia do Debata Jahowa tu angka NaposoNa.
Taida do di jamita on, disampathon do Sadrak, Mesak, dohot Abednego tu liang api lompit pitu hali ummohop sian na somal (ayat 19-20), alai ndang mosok nasida, gari obuk ni ulu nasida dohot angka paheanna ndang muap api (ayat 27). Ro do Debata paluahon nasida marhite surusuruanNa (ayat 25). Haposan do Debata. Olo jala margogo do Debata paluahon angka nasatia porsea tu Ibana sian ragam ni hamaolon. Alai, manang olo Debata patupa tanda halongangan na songon on, manang ndang, anggo angka naporsea, marsihohot do manghaporseai, paboa sai nadumenggan I do dipatupa Debata di ngoluna.
Taparhatopot do, ndang apala jotjot masa tanda halongangan na songon on di ngolu ni jolma siganup ari. Tongtong dope godang parungkilon taadopi di namangoloi Debata hita pararathon Barita Nauli i. Godang dope huaso na mangambati hita. Angkup ni I, mansai torop dope donganta na di tano on napinasiaksiak ni angka na gogo, torop angka na nirupa. Manoktong do hita mangido tu Debata, asa dipatupa Debata tanda halongangan laho mangalo jolma “napajolo gogo papudi uhum”. Marhite I, boi ma hatop manjirir Barita Nauli I, jala angka naginosagosa dohot nanirupa boi ma dapotan pangondian. Alai, ndang sai olo Debata mangalusi tangiangta I hombar tu pangidoanta. Alai nangpe songon I, pos do rohanta, adong do sangkap naummuli sian Debata tu hita. Manoktong do Debata manghaholongi hita di ngolunta siganup ari. Manoktong do Debata mangalehon hamonangan tu angka NaposoNa (Ruas ni HuriaNa) na satia manghaporseai dohot mangoloi Ibana. Nangpe tongtong dope mian di bagasan parungkilon angka NapososNa I, alai monang. Manoktong do Debata manangihon pangidoanta (tangiangta). Alani, pos ma rohanta manjouhon: “EXAUDI”-TANGIHON AHU ALE DEBATANGKU. Amen. DIRGAHAYU 81 Tahun HKI.
Posted by Bina Warga HKI-Online - admin : happypakpahan at Thursday, April 03, 2008
Cover MBW edisi No.16, April-Mei/Tahun XXX/2008
Jamita 06 April 2008
Jamita 13 April 2008
Jamita 20 April 2008
Jamita 27 April 2008
Jamita 01 Mei 2008, Parningotan Ari Hananaek ni Tu...
Jamita 11 Mei 2008 - PENTAKOSTA
Jamita 12 Mei 2008 - Pentakosta 2
Jamita 18 Mei 2008
Jamita 25 Mei 2008
Artikel MBW Edisi April Mei 2008
Artikel MBW edisi April - Mei 2008
Rapat Konven Pendeta HKI 2008 & Tona Rapat : Berit...
Kunjungan KK Hamm : Berita Kegiatan MBW edisi Apri...
Pesta Pengumpulan Dana Pembangunan Rumah Dinas Pen...
Terimakasih Kepada Semua Donateur Pembangunan Gere...
PRNB HKI Ajibata Kunjungan Jemaat Ke PNB HKI Sempu...
Varia Kegiatan di PA Zarfat HKI : Berita Kegiatan ...
Varia Kegiatan Dep. Diakonia : MBW edisi April-Mei...
Message & Recommendations : Challenges to the chur...
The 4th International Consultation on JPIC UEM
Berita Kegiatan MBW edisi April - Mei 2008
Bina Anak : 6 April 2008
Bina Anak : 13 April 2008
Bina Anak : 20 April 2008
Bina Anak : 27 April 2008
Bina Anak : 01 Mei 2008 - Hari Kenaikan Tuhan Yesu...
Bina Anak : 04 Mei 2008
Bina Anak : 11 Mei 2008
Bina Anak : 18 Mei 2008
Bina Anak : 25 Mei 2008
Bina Wanita 6 April 2008 : Sangkabona dohot Kristu...
Bina Wanita 13 April 2008 : Padao Dirim Sian Sipao...
Bina Wanita 20 April 2008 : Tuhan Jesus Raja ni Hu...
Bina Wanita 27 April 2008 : Tuhan Jesus Baen Tirua...
Bina Wanita 4 Mei 2008 : PUJI MA JAHOWA ALA HATIMB...
Bina Wanita 11 Mei 2008 : Margogo Do Hata Ni Debat...
Bina Wanita 18 Mei 2008 : DEBATA MAMILLIT LAOS IBA...
Bina Wanita 25 Mei 2008 : HATAHON HATANA
Natuatua: Ajari ma Ianakhonmu na Remaja Manomba Jahowa | Simplified
JAHA DIBAGASAN HATA Adhola Albania Amhara Arab Armenia Aymara Azerbaijani Azerbaijani (Sirilik) Bahasa Isyarat Cina Bahasa Isyarat Peru Bahasa Isyarat Polski Bahasa Isyarat Rusia Bahasa Isyarat Spanyol Baoule Batak (Toba) Bengali Bikol BislamaDrehu Efik Esti Farsi Fiji Georgia Guarani GujaratMeksiko Hata ni na ngungu di suomi Hausa Heber Hiligaynon Hindi Hiri Motu Igbo Iloko Indonesia Inggris Islan Isoko Italia Japang Jawa Jerman Kannada Katalan Kazak Kikamba Kikuyu Kinyarwanda Kirghiz Kiribati Kisi Korea Kreol Haiti Krio Kroat Latvi Lhukonzo Lituavi Luganda Luo Magyar Makedonia Malagasi Malayalam Marati Maya Melayu Mixe Mongol Moore Ndebele (Zimbabwe)hai Tigrinya Tiv Tok Pisin Turki Turkmen Turkmen(Sirilik) Tuvalu Tzotzil Ukraina Urdu Uzbek Vietnam Wallis Waray-Waray Wolaita Yoruba Yunani Zande Zapotec (Isthmus)
”Lam ganda ma torus ni roha ni Jesus nang dagingna, lam dihalomohon Debata nang jolma Ibana.”—LUK. 2:52.
ENDE: 41, 11
1, 2. (a) Aha do na diholsohon ni natuatua tingki remaja ianakhonna? (b) Songon dia do asa las roha ni ianakhonmuna tingki remaja?
LAS DO ROHA ni natuatua molo sude ianakhonna tardidi. Songon si Berenice, opat ianakhonna nunga tardidi andorang marumur 14 taon. Ibana mandok, ”Las situtu do roha molo sude ianakhon manomba Jahowa. Nang pe taboto gok do elaela diadopi nasida tingki remaja.” Hamu pe tontu holsoan do tingki mangadopi ianakhonmuna na marsiajar dolidoli manang anak boru na digoari remaja.
2 Sahalak psikolog anak paboahon, dung remaja sasahalak, borat do on diadopi nasida dohot natuatuana. Alai hamu natuatua, unang dokkon hamu molo nasida palobihu manang padakdanakhu pingkiranna. Sasintongna malo, hinsa, jala lomo do roha ni nasida marsaor dohot angka donganna. Alani i ma, tingki ianakhonmuna nunga remaja, boi do nasida maraleale dohot Jahowa songon Jesus di tingki haposoonna. (Jaha Lukas 2:52.) Nasida boi do marsitutu asa lam denggan marbarita na uli jala asa lam hiras rohana marhobas tu Jahowa. Nasida boi mambahen haputusan sandiri, songon mangoloi dohot mangalehon diri tu Jahowa. Alai, aha do ulahonon ni natuatua mangajari ianakhonna na remaja asa manomba Jahowa? Hamu boi marsiajar sian isara ni Jesus mangajari angka siseanna marhite holong, serep ni roha dohot pangantusion.
3. Sian dia do angka sisean mamboto molo Jesus olo maraleale dohot nasida?
3 Ndang holan gabe induk somang Jesus di adopan ni siseanna. Alai, ibana pe gabe aleale do di nasida. (Jaha Johannes 15:15.) Najolo, sahalak induk somang ndang somal manungkun pangkilalaan ni anak somangna, alai Jesus ndang mambahen siseanna songon anak somang. Dihaholongi Jesus do nasida jala dilehon do godang tingki rap dohot nasida. Las do roha ni Jesus paboahon tu nasida aha na adong di pingkiran dohot di rohana. Ditangihon ibana do angka siseanna tingki paboahon na di pingkiran dohot di roha ni nasida. (Mrk. 6:30-32) Ala jotjot do mangkatahatai Jesus dohot siseanna, gabe maraleale ma nasida. Rade ma angka sisean mangulahon ulaonna di tingki na naeng ro.
4. Songon dia do angka natuatua boi maraleale dohot ianakhonna? (Ida gombar di mula ni parsiajaran.)
4 Nang pe hamu marhak maminsang dohot mambahen aturan tu ianakhonmuna, boi do hamu gabe aleale ni nasida. Ingkon godang do tingki dilehon asa boi tongtong maraleale. Atur hamu ma sadia godang tingkimuna laho karejo asa gumodang tingkimu rap dohot ianakhonmuna. Martangiang jala marsitutu ma hamu asa boi mangulahon i. Jotjot do na maraleale marlas ni roha mangulahon ulaon na sarupa. Alani i, ingkon botoonmu do aha na dihalomohon ni ianakhonmuna. Umpamana musik, film manang olahraga hasolomanna. Dung i, marsitutu ma hamu asa boi mangkalomohon i. Si Ilaria na tading di Italia mandok, ”Lomo do roha ni natuatuangku tu musik na hutangihon. Bapakku do na gabe alealeku, jala ndang mabiar ahu paboahon sude na di rohangku tu ibana.” Molo maraleale hamu dohot ianakhonmuna jala hamu mangurupi nasida maraleale tu Jahowa, ndang na gabe mago hakmuna laho maminsang dohot mambahen aturan tu nasida. (Ps. 25:14) Alai, idaonna ma na dihaholongi jala na diargai hamu do nasida. Jala ndang mabiar nasida paboahon manang aha pe tu hamu.
5. Songon dia do sisean ni Jesus asa martua?
5 Jesus paboahon tu angka siseanna songon dia nasida asa martua. Nasida ingkon marhiras ni roha marhobas tu Jahowa jala marsitutu marbarita na uli. Alani i, dijujui do siseanna asa tongtong marbarita na uli. Marjanji do Jesus na urupanna do nasida.—Mat. 28:19, 20.
6, 7. Songon dia do hamu patuduhon holongmu tu ianakhonmuna tingki mangajar nasida asa tongtong mangulahon ulaon di partondion?
6 Tontu las do rohamuna molo ianakhonmu maraleale dohot Jahowa. Dihalomohon Jahowa do asa diajari jala dipinsang hamu ianakhonmuna. Dilehon do hak tu hamu mangulahon i. (Eps. 6:4) Pingkiri ma: Dipasingkolahon hamu do ianakhonmu ala diboto hamu ringkot do nasida mangantusi angka parbinotoan na imbaru. Dos songon i ma, porlu do nasida ro tu parpunguan, parpunguan bolon, dohot panombaon na sasaripe. Sian i, dapot ni nasida ma pangajarion ni Jahowa na paluahon ngolu ni nasida. Urupi ma nasida asa marlas ni roha marsiajar taringot Jahowa na mambahen nasida marbisuk. (Poda 24:14) Dung i, ajari ma ianakhonmuna marbarita na uli. Molo diurupi hamu nasida marhiras ni roha marbarita na uli, on patuduhon na maniru Jesus ma hamu.
7 Songon dia do parsiajaran Bibel, parpunguan, dohot ulaon marbarita, boi mangurupi angka remaja manomba Jahowa? Si Erin, sian Afrika Selatan mandok, ”Tingki dakdanak hami, jotjot do marungutungut molo naeng marsiajar Bibel, laho tu parpunguan dohot marbarita na uli. Sipata olo do ni luluan dalan asa unang dohot tu panombaon na sasaripe. Alai ndang diloas natuatuanami.” Las do roha ni si Erin ala natuatuana mangurupi ibana mangantusi na ringkot do mangulahon ulaon di partondion. Saonari, molo ndang marpungu manang marbarita ibana, ndang tabo pangkilalaanna.
8. (a) Songon dia do Jesus patuduhon serep ni roha? (b) Songon dia do serep ni roha ni Jesus mangurupi angka siseanna?
8 Nang pe ndang mardosa Jesus, alai serep do rohana mangido pangurupion ni Jahowa di adopan ni siseanna. (Jaha Johannes 5:19.) Gabe hurang diargai siseanna do Jesus alani on? Ndang songon i. Tingki nasida mangida Jesus mangasahon Jahowa, lam porsea ma nasida tu ibana. Jala, diihuthon nasida ma serep ni roha ni Jesus.—Ul. 3:12, 13, 16.
9. Molo diangkui hamu hahuranganmu songon dia do on mangurupi ianakhonmuna?
9 Porlu do hita marserep ni roha, ala mardosa jala jojot do hita mambahen sala. Ingot ma, ndang sude boi ulahononmuna alani i, angkui ma hahuranganmuna. (1 Joh. 1:8) On mangurupi ianakhonmuna marsiajar laho mangangkui hahuranganna, jala lam diargai ma hamu. Ise do na diargai hamu, sahalak bos na mangangkui hasalaanna manang na so olo mangangkui hasalaanna? Si Rosemary patorangkon, masipaboaan do ibana dohot tunggani dolina taringot hahurangan ni nasida. Ibana mandok, ”On mangurupi ianakhonku asa unang mabiar paboahon manang aha pe tu hami tingki nasida mangadopi parsoalan.” Didok ibana muse, ”Diajari hami do ianakhonnami songon dia isara na dumenggan mangadopi parsoalanna i. Tingki dihaporluhon nasida pangurupion, dilului hami ma isara na denggan mangadopi i sian publikasi, jala rap martangiang ma hami.”
10. Songon dia do Jesus patuduhon serep ni roha tingki manuru siseanna mangulahon sada ulaon?
10 Marhak do Jesus paboahon aha na laho diulahon siseanna. Alai, ala marserep ni roha do Jesus, dipatorang ibana ma boasa nasida ingkon mangulahon i. Umpamana, tingki didok Jesus tu angka siseanna asa dijumolohon Harajaon ni Debata dohot hatigoranNa, dipatorang ibana do boasa porlu mangulahon i. Ibana mandok, ”Tambahononna do sude angka ondeng tu hamuna.” Dung i, tingki didok Jesus asa nasida unang manguhumi, didok ibana ma, ”Unang hamu manguhumuhumi, asa unang hona uhum hamu, ai panguhumonmuna i do siuhumhononhon tu hamu.”—Mat. 6:31–7:2.
11. Songon dia do hamu mangurupi ianakhonmuna mambahen haputusan?
11 Patorang hamu ma tu ianakhonmuna boasa dibahen hamu aturan manang haputusan tu nasida. On mambahen nasida mura mangoloi hamu. Si Barry naung opat ianakhonna mandok, ”Molo tapaboa tu ianakhonta boasa tabahen sada aturan, lam porsea ma nasida tu hita.” Antusan ni angka remaja ma molo hamu natuatua mambahen aturan dohot haputusan ndang holan ala na marhak hamu mambahen i. Alai, na adong do na denggan pangkorhon ni haputusan i. Jala ingot ma, di sada tingki porlu do nasida mambahen haputusan tu dirina sandiri. (Rom 12:1) Si Barry mandok, ”Angka remaja porlu do marsiajar mambahen haputusan mamangke roha pangantusion.” (Ps. 119:34) Marhite serep ni roha, patorang ma tu nasida boasa dibahen hamu sada haputusan. Sian i, marsiajar ma nasida mambahen haputusan tu dirina sandiri. Diboto ma molo hamu mangargai jala lomo rohamuna lam matoras nasida tingki mambahen haputusan.
12. Songon dia do Jesus mamangke pangantusion tingki mangurupi si Petrus?
12 Marpangantusion do Jesus tu angka siseanna. Diboto do aha na dihaporluhon nasida. Umpamana, tingki Jesus paboahon tu siseanna na laho dibunu ibana, didok si Petrus ma asa dihaholongi Jesus dirina sandiri. Diboto Jesus do na holong roha ni si Petrus tu ibana, alai diboto do ndang denggan na didok ni si Petrus i. Songon dia do Jesus mangurupi si Petrus dohot sisean na asing? Na parjolo, dipasingot Jesus ma si Petrus. Dung i, dipatorang Jesus ma tu angka siseanna aha na masa molo ndang diulahon lomo ni roha ni Jahowa. Dipaboa Jesus do muse na dihalomohon Jahowa do halak na so mangkaringkothon dirina sandiri. (Mat. 16:21-27) Marsiajar ma si Petrus sian na masa on.—1 Ptr. 2:20, 21.
13, 14. (a) Aha do na patuduhon porlu ianakhonmuna patoguhon haporseaonna? (b) Songon dia do hamu boi mangurupi ianakhonmuna?
13 Martangiang ma tu Jahowa asa marpangantusion hamu laho mamboto haporluon ni ianakhonmuna. (Ps. 32:8) Ra, hurang do las ni roha ni ianakhonmu dung remaja. Manang, olo do ra ditangihon hamu ndang denggan pandapotna taringot dongan sahaporseaon. Ra, dihilala hamu adong do na so dipaboa ibana tu hamu. Unang ma pintor dirimpu hamu molo na so dipaboana i ulaon na sala. * Alai, denggan ma parrohahon nasida. On patuduhon, porlu do hamu mangurupi nasida patoguhon haporseaonna.
Urupi ma ianakhonmuna maraleale dohot dongan sahaporseaon (Ida paragraf 14)
14 Asa diboto hamu songon dia mangurupi ianakhonmuna, denggan jala lambok ma sungkun nasida. On dipatudos songon manimba aek sian sumur. Molo asal tatimba, ndang godang dapotta aek. Dos songon i ma, molo ndang dipatudu hamu hasabaron tingki manungkun jala dipaksa hamu nasida mangkatai, ndang boi botoonmuna aha na sasintongna di pingkiran dohot di rohana. (Jaha Poda 20:5.) Diingot si Ilaria ma tingki remaja ibana, lomo do rohana sai rap dohot dongan sakalasna nang pe diboto na sala do i. Diparrohahon natuatuana do marsak ibana alani on. Didok si Ilaria ma, ”Di sada tingki, diparrohahon natuatuangku ma na marsak ahu. Disungkun nasida ma aha na mambahen ahu marsak. Pintor tangis ma ahu, hupatorang ma aha na masa jala hupangido ma asa diurupi. Dihaol nasida ma ahu, didok nasida ma na diantusi nasida do na huhilala, jala marjanji do na urupanna ahu.” Natuatua ni si Ilaria pintor mangurupi ibana maraleale dohot dongan sahaporseaon.
15. Songon dia do Jesus patuduhon pangantusionna?
15 Dipangke Jesus do pangantusionna laho mangida parange na denggan sian siseanna. Umpamana, tingki diboto si Natanael na sian Nasaret do Jesus, didok ibana ma, ”Tung tarbahen ma ro na denggan sian huta Nasaret?” (Joh. 1:46) Molo disi hamu, pintor dohononmu do molo si Natanael halak na so denggan jala ndang marhaporseaon na togu? Alai, ndang songon i pingkiran ni Jesus. Diboto ibana do molo si Natanael halak na mangkatahon hata na tutu. Didok Jesus ma, ”On ma sada halak Israel na tutu, na so marpangansi di bagasan!” (Joh. 1:47) Tangkas ma, Jesus boi manjaha roha jala dipangke ibana do haboionna i mangida parange na denggan sian jolma.
16. Songon dia do hamu boi manjujui ianakhonmuna asa lam denggan?
16 Nang pe ndang boi dijaha hamu roha ni sasahalak, alai pangke ma pangantusionmu. Jahowa mangurupi hamu mangida parange na denggan sian ianakhonmuna. Nang pe marsak hamu dibahen ianakhonmuna, unang ma dokkon na oto manang sisurang nasida. Jala unang ma tapingkirhon hata sisongon i. Paboa ma tu ianakhonmuna adong do parange na denggan sian ibana, jala sasintongna, lomo do rohana mangulahon na denggan. Paboa ma aha na porlu paubaonna jala puji ma ibana. Urupi ma ianakhonmuna asa marparange na denggan marhite mangalehon tanggungjawab tu nasida. Jesus mangulahon on tu angka siseanna. Sada satonga taon dung jumpang dohot si Natanael (na digoari si Bartolomeus), dilehon Jesus ma tanggungjawab tu ibana. Dipillit ma si Natanael gabe apostel jala marsihohot do ibana mangulahon ulaon na dilehon ni Jesus. (Luk. 6:13, 14; Ul. 1:13, 14) Unang ma bahen hamu ianakhonmuna mangkilala na so hea ibana mangulahon na denggan. Alai, puji jala jujui ma nasida asa mangulahon na denggan. Paboa ma, molo dipangke nasida haboionna marhobas tu Jahowa, on mambahen hamu dohot Jahowa marlas ni roha.
HILALA MA LAS NI ROHA MOLO DIAJARI HAMU IANAKHONMUNA
17, 18. Aha do labana molo tongtong diajari hamu ianakhonmuna manomba Jahowa?
17 Ra boi do dihilala hamu na masa tu si Paulus. Sai dipingkiri ibana do angka dongan di huria jala nunga songon ianakhonna i di ibana. Diurupi do nasida mananda Jahowa jala dihaholongi do nasida. Alai, marsak do ibana mamingkiri na deba, na so marsihohot tu Jahowa. (1 Kor. 4:15; 2 Kor. 2:4) Si Victor na tolu ianakhonna mandok, ”Tingki na umborat di natuatua, i ma mangajari ianakhonna na remaja. Holan marhite pangurupion ni Jahowa do hita boi maraleale dohot ianakhonta.”
18 Hamu angka natuatua, marsitutu ma hamu mangajari ianakhonmuna ala mansai dihaholongi hamu do nasida. Unang ma marnaloja hamu. Pingkirhon ma las ni roha na boi hilalaonmu molo ianakhonmuna mambahen haputusan laho manomba jala marsihohot tu Jahowa.—3 Joh. 4.
^ par. 13 Natuatua porlu manjaha buku Pertanyaan Kaum Muda—Jawaban yang Praktis Jilid 1, alaman 317, dohot Jilid 2, alaman 136-141.
Tudosan Taringot tu Sampulu Namarbaju (Mateus 25:​1-13) | Hangoluan ni Jesus
Tudosan Taringot tu Sampulu Namarbaju
DIPABOA JESUS TUDOSAN TARINGOT TU SAMPULU NAMARBAJU
Nunga dipaboa Jesus tu angka apostelna tanda ni harorona dohot tanda ni panutup ni jaman on. Saonari dipaingot Jesus ma muse nasida marhite tudosan na asing. Boi ma angka halak na mangolu saleleng haroro ni Jesus mangida masa na nidokna i.
Didok ibana ma, “Tudos do Harajaon banua ginjang i tu sampulu namarbaju na mamboan lampu laho manomu-nomu pangoli. Adong lima na oto jala na lima nai marbisuk.”—Mateus 25:1, 2.
Jesus ndang na mandok satonga sian na manjalo Harajaon i na oto jala satonga nai na marbisuk. Alai laho patuduhon na boi do ganup siseanna mamillit naeng tongtong jaga manang na ndang. Pos do roha ni Jesus na boi angka naposona tongtong mangoloi Debata jala manjalo pasu-pasu sian Amana.
Di tudosan i, laho manomu-nomu pangoli do sampulu namarbaju i jala naeng dohot tu pesta parbogason. Molo dung sahat pangoli i, boanon ni nasida ma lampu asa tiur dalan. Mardalan ma nasida mandongani pangoli i rap dohot na niolina tu jabu naung diparade. Alai aha ma na masa?
Didok Jesus ma, “Diboan na oto i do lampu nasida alai ndang diboan nasida miakna. Alai anggo na marbisuk i, diboan nasida do miak di botol rap dohot lampu ni nasida. Ala leleng ro pangoli i, gabe mondok-ondok ma nasida sude jala tarpodom.” (Mateus 25:3-5) Saleleng tarpodom angka namarbaju i ndang ro dope pangoli i. Olo do ra diingot angka apostel na pinaboa ni Jesus taringot anak ni raja na laho tu huta na dao, jala mulak “dung dapotna huaso harajaon i”.—Lukas 19:11-15.
Dung i dipaboa Jesus ma aha na masa dung ro pangoli i. Didok ma, “Di tonga borngin, adong ma na manggorahon, ‘Nunga ro be pangoli i! Tomu hamu ma ibana.’” (Mateus 25:6) Rade do angka namarbaju i?
Didok Jesus ma, “Dungo ma sude namarbaju i jala dibuat be ma lampu ni nasida. Didok angka na oto i ma tu na marbisuk i, ‘Lehon ma di hami deba miakmuna i, ai nunga naeng mintop lampunami.’ Dialusi na marbisuk i ma, ‘Ra, ndang sae be on di hita. Tumagon ma hamu laho tu panggadis miak jala tuhor ma di hamu.’”—Mateus 25:7-9.
Ndang rade lima namarbaju na oto i tu haroro ni pangoli i. Hurang do miak ni lampu ni nasida. Alani i, laho ma nasida manuhor miak. Dung i didok Jesus ma muse, “Tingki laho nasida manuhor miak, ro ma pangoli i. Masuk ma angka namarbaju naung mangarade i rap dohot pangoli i tu pesta parbogason, jala ditutup ma pintu. Dung i, ro ma namarbaju na lima nai, ninna nasida ma, ‘Tuan, Tuan, bungka jo!’” Dialusi pangoli i ma, “Ndang hutanda hamu.” (Mateus 25:10-12) Ala ndang rade nasida, gabe ndang boi masuk!
Diboto angka apostel do Jesus pangoli na di tudosan i. Ai hea do dipatudos Jesus dirina tu sahalak pangoli. (Lukas 5:34, 35) Ise ma namarbaju na marbisuk i? Tingki dipaboa Jesus taringot tu “punguan na metmet” na laho mamarenta di Harajaon i, didok Jesus do, “Pangke ma pangkean ni parhobas jala mangarade ma hamu, tongtong ma galak palitomuna.” (Lukas 12:32, 35) Alani i diboto angka apostel ma, angka sisean na laho rap mamarenta dohot Jesus do namarbaju na marbisuk di tudosan i. Alai aha do parsiajaran na laho paboaon ni Jesus sian tudosan on?
Tangkas ma didok Jesus, “Alani i, jaga ma hamu, ai ndang diboto hamu ari manang jamna.”—Mateus 25:13.
Didok Jesus do asa “jaga” angka na mangihuthon ibana saleleng harorona. Na laho ro do ibana. Alani i, ingkon rade jala sai jaga do nasida songon lima namarbaju na marbisuk i. Ingkon diingot nasida do pangkirimon i asa dapot ni nasida pasu-pasu.
Aha do na diulahon lima namarbaju na marbisuk dohot lima namarbaju na oto di tudosan ni Jesus?
Ise do pangoli i, jala ise do angka namarbaju i?
Aha do parsiajaran na dipaboa Jesus sian tudosan taringot tu sampulu namarbaju?
Songon na tarida sian goar Bale Harajaon, parsiajaran Bibel na diulas dison i ma na tartuju tu Harajaon Ni Debata—ondolan ni parbaritaon ni Jesus.​—Lukas 8:1.
Inganan laho mangulahon lomo ni roha ni Jahowa di sada luat. Sitindangi ni jahowa manguluhon parbaritaon na uli taringot tu harajaon sian inganan on. (Mateus 24:14) Adong do marpigapiga rumang dohot parbalga ni Bale Harajaon i, alai sudena i holan inganan na bulus, jala adong do deba bale on dipangke lobi sian sada huria. Nuaeng on, nunga dipajongjong hami marpulu ribu Bale Harajaon angka na baru (hira-hira lima ganup ari) laho mangampu huria na martambatamba i. Songon dia do i boi diulahon?​—Mateus 19:26.
Dipajongjong angka na so digaji na ro sian marragam huta. Di godang inganan, adong do Punguan Sipajongjong Bale Harajaon. Punguan on ma angka tungkang na nionjar ni roha na olo pinda tu huta na dao sian sada huria tu huria na adong di sada luat, mangurupi huria na adong disi laho pajongjonghon Bale Harajaon nasida. Di angka luat na asing, disuru ma angka sitindangi na tau laho mangaradoti ulaon, pajongjonghon manang padengganhon Bale Harajaon di inganan naung ditontuhon. Nang pe godang na boi martungkang na mangurupi di luat i, alai gumodang ma angka na ro sian huria na adong di inganan i. Sude on boi tarpatupa holan alani pasupasu sian Jahowa do, dohot ala roha na marsitutu sian sude angka na mangoloi Ibana.​—Psalmen 127:1; Kolosse 3:23.
Bagihon Bagihon Boasa jala Songon dia do Bale Harajaon i Dipajongjong? Pelita Batak Online
Kamis, 19 April 2018 11:48:00
Pdt Robinson Butarbutar
Oleh: Pdt Dr. Robinson Butarbutar, Sian Parsameanta, STT-HKBP
Jubilate = Marolopolop tu Debata Sandok Tanoon
1.Molo tajaha surat 1 Tessalonika on sian bona sahat tu ujung, tangkas situtu do digurithon apostel Paulusna mangihut on taringot tu ulaonna di kota Thessalonika,i ma sian dia haroona tusi (sian Philippi, 2:2), songon dia parbuena (1), songon dia sihol ni rohana tu nasida dung ditadingkon ibana nasida (2), dia dipatupa ibana mangadopi sihol ni rohana unang diunjuni pangunjuni i nasida, i ma manongos si Timoteus sian Atena manopot nasida dohot sangkap unang adong na munggil haporseaon ni manang piga sian nasida ala diunjuni pangunjuni (3:1,3, 4), dia barita nauli binoan ni si Timoteus tu apostel i dohot angka donganna (3), jala dia podana tu nasida sipatupaon nasida tu jolo asa badia nasida di ari haroro ni Kristus i (4), tangiangna patupaon ni Debata tu nasida, i ma digohi jala ditambai Tuhan i holong ni rohamuna sama hamu nang tu saluhut (3: 12), jala pangidoanna asa ditangiangkon nasida ibana (5: 25-26). Sian i taida ndang holan hinasolhot ni parsaoran nasida, alai dohot do sangkapna na bagas laho mamastihon beha asa margogo nasida mangadopi parungkilon na ro sian dongannasida sahuta siala naung tinadingkon nasida angka ajiajian laho manomba Debata na mangolu i, alai songon apostelnasida dohot ma nang dipasahat ibana podana asa sahat nasida tu ari haroro ni Kristus i malua jala badia manongtong.
2. Ia turpuk 1 Tes 2: 13-20 i, i ma usaha ni apostel Paulus patoguhon roha nasida marhite na mandok marlapatan situtu do tu apostelopathadirion nasida na mangihuton on, ai i do na mambahen ibana nang angka dongannamandok mauliate tu Debata (ayat 14):
Parjolo, panjangkonon nasida di hata ni Debata na binege nasida sian apostel i uju marjamita ibana di tongatonga nasida (ay 13). Dipatorang ibana songon dia perspektifni halak Kristen di Tessalonik marnida hata ni Debata binege nasida i. Ndang perspektifni apostel i. On ma na ginoaranna di parbinotoan dohot praktek misi: Mamereng songon dia sitangi jamita marnida hata ni Debata binegena. Disi do hunci tu keberhasilanparjamitaon i. Molo uli roha nasida marnida jala radenasida manjangkon, adong ma panghorhonna. Dia ma i? Diida nasida hata ni apostel i di jamitana songon hata ni Debata, ndang hata ni jolma. Molo songon i pe perspektif ni sitangi jamita asa adong parbuena, i ma mangula ma (Gorik: energeitai)di bagasan nasida angka na manghaporseai. I ma pengalaman ni par Tessalonik. (Patudos tu Roma 10:17, "asa sian na tumangihon do ro haporseaon"). Molo sai loja parjamita di tingkinta nuaeng marhite na manguhal hata ni Debata di bagasan parsitutuon mardonganhon tangiang, mangarade jamita i di bagasan usaha mamparsiajari na ringkot di sitangihon jamitana asa boi diantusi jolma nuaeng, jala patolhashonsa tong di bagasan gogo ni tangiang nang mangasahon Tondi Porbadia, jala dung sidung jamita diujungi di bagasan tangiang), hape ndang tubu haporseaon di sitiangihon jamita i, ndang apala hagaleon ni parjamitai be ra sibonsirina, alai songon dia sitangi jamita i marnida jamita i do sasintongna sibonsirina.
Paduahon, sitiru na porsea na manahan manaon na bernit sian dongan nasida sahuta do nasida, dung ditadingkon nasida ajiajian laho mangoloi Debata na mangolu jala na sintong (1:9, 2:14). Sitiru angka huria na di Judea do nasida manaon na bernit (Gorik: epatethe). Hata sitiru, mimetai egenetethe, mangondolhon na torus nasida gabe angka sitiru panaonon na bernit tinaon ni halak Kristen Jahudi di Judea, mamungka porsea nasida sahat tu tingki ni panuratan ni surat on. Ise di Judea na patupa panaonon tu angka na porsea disi? Halak Jahudi na mamunu Jesus dohot angka panurirang i do na mangusir apostel Paulus dohot angka donganna, mambahen ulaon hinasogohon ni Debata, jala mangorai nasida manjamitai halak parbegu laho paluahon nasida (ay 15-16). Angka i do sude na pagukgukkon dosa nasida, na mambahen gabe ro rimas ni Debata tu nasida (ayat 16). Ia ondolan ni ayat 14-16 on ndang apala anak kalimat na patorangkon dia na pinatupa ni halak Jahudi tu halak Jahudi Kristen nang tu apostel i, jala dia uhum ni Debata tu nasida. Alai ondolanna i ma hatauon ni halak Kristen di Tessalonik i do gabe sitiru halak Kristen Jahudi di Judea na rade manaon na bernit.
Patoluhon, ala ni na parjolo dohot na paduahon i do umbahen na mansai arga do nasida di jolo ni apostel i nang angka donganna, songon i argana gabe manghilala tilahaon do nasida ala so boi pajumpang dohot nasida. Dihasiholi manopot nasida dua hali alai ndang tarbahen ala diambati sibolis (ayat 17-18). Mansai bagas do on sian pamerengon parsaoran, gabe boi ma dipanghilalahon nasida arga nasida di diri ni apostel i. Beha do angka pangula ni huria di tingki on, di tolu ulaon ni huria na arga I (parsaoran, mamaritahon barita nauli, nang di ulaon asi ni roha) marnida angka na hinobasan nasida? Adong do panghilalan songon panghilalaan ni apostel Paulus maradophon angka na naung gabe porsea siala ni hata ni Debata na binaritahononna? Manang sabalikna do, marnida nasida songon angka na so arga, holan angka sitangihon jamita, ndang adong panghilalaan hasosolhot ni parsaoran?
Paopathon,di apostel i nang angka donganna dia ari haroro ni Kristus ia halak Kristen Tesalonika igabe hasangapon dohot las ni roha ni apostel i do (ayat 19-20), ala na porsea na manahan di na manaon na bernit do nasida. Beha do angka parhalado ni huria nuaeng on marnida angka na pinarmahanna? Arga do nasida di jolo nasida, jala siala ni i ingkon nunut diparmahani, asa boi dohonon nasida di jolo ni Kristus muse na hasangapon dohot las ni roha ni parhalado i do angka na pinarhaladoonna? Manang baliksa do, holan sihailahononhon do nasida ala ndang diparmahani denggan gabe madabu nasida tu ngolu na so badia?
3. Ala ni i, di apostel Paulus mansai ringkot do ondolhononna na mansai arga do angka na porsea di Tessalonik i di simalolongna, i ma siopat kualitas ni haporseaon nasida i. I do sibonsirina mandok mauliate tu Debata. Alai marhite na mandok opatsa tu nasida diarop apostel i do tong asa nang nasida boi marlas ni roha, ala diboto nasida na mansai arga do nasida di ulaon ni apostel Paulus na paimaimahon ari haroro ni Kristus Jesus: Rap marlas ni roha di bagasan Tuhan i. Ndang holan na sada. Alai duansa do. Parbarita nauli dohot sitangihon barita nauli.
4. Mansai ringkot do angka parjamita di tingki onmamangke tingki mamereng angka na denggan na adong di hadirion ni angka ruas ni huria ni Kristus di portibion songon siala di nasida laho mandok mauliate tu Debata. Na boi do siala ni hasomalan patupahon jamita na maminsang angka sitangihon jamita gabe ndang tarbahen ni parjamita be mamereng angka na denggan na adong di ngolu haporseaon ni angka na jinamitaanna, gabe ojahan nang bohal pangkeonna mamuji Debata. Hira holom sude diida nasida ngolu ni sitangihon jamitana i. Hira soadong be sihamauliatehononhon tu Debata siala so adong angka na denggan i di tongatonga ni sitangihon jamita i, tarlumobi angka na porsea. Jotjot do parjamita marnida sitangihon jamita i holan songon sijamitaon. Sitangihon ibana. Ndang adong roha nang tingkina marnida songon dia Debata nunga mangula di tongatonga nasida. Alai ianggo apostel Paulus na mangula songon apostel alai huhut songon parmahan ni huria na tumua i asa boi huria i na manaon i ndang talu diunjuni pangunjun i alai asa sahat tu ari haroro ni Kristus so hasurahan alai badia, ndang pendekatan bersikap sangat kritis tu angka na naung manahan di na manaon na bernit, baliksa dihamauliatehon ibana dotu Debata siala ni nasida. Digoari ibana songon dia hasurungan nasida, jala songon dia timbo ni lapatan nasida di ulaon ni apostel i: Hasangapon dohot las ni roha nami do hamu!
5. Siala ni i nunga ro tingkina marsiajar parjamita parmahan di tongatonga ni huria i sian apostel Paulus na mansai positif mamereng hadedenggan manang kualitas haporseaon ni ruas ni huria di Tessalonik i, jala lapatan nasida tu hadirion ni apostel Paulus. Habisuhon pastoral sisongon on do na nuaeng on di tiru angka pangajari di bahat angka pusat-pusat pendidikan na tarbarita denggan di portibion na mamangke filosofi na mandok ianggo angka anak didik i nunga godang na binoto nasida i. Ingkon sian na binoto nasida i do pungkaon proses pendididkanna denggan jala berhasil. Garida tahe hunci sukses ni pendidikan i, i ma molo tuk pangajari mamparsidohothon angka na niajaranna i berpartisipasi.Ala ni i, hasomalan manggoari hagaleon ni angka na marsiajar i nunga ingkon gantion dohot hasomalan manggoari dohot mamuji hatauon ni angka na marsiajar i. Laos songon i do nang di angka perusahaan-perusahaan nang negara na sukses: Angka uluan ni perusahaan i di ganup tirket ndang apala manghasomalhon manggoari hagaleon ni angka pangulana di loloan, alai di inganan na buni nama, alai manggoari na denggan ni angka pangula i di loloan. Marhite i do lam marlumba angka pangula i mangulahon na denggan. Godang do diparlehon angka perusahaan dohot negara angka hadiah tu angka pangula, pegawai, pengusaha, nang uluan na denggan na niulana tu hamamaju ni perusahaan nang negara i. Songon i do tong bisuk ni pendidikan keluarga. Ndang di loloan dipinsang dakdanak na, alai na denggan ni dakdanak i boi do didok di loloan. Unang adong na mendisiplinhon ianakkonna di loloan. Alai di tingki na so binoto ni halak jala di tingki na denggan do, ndang di tingki muruk.
6.Angka na marmahani huria i pe nunga ingkon marsiajar bahat mandok mauliate tu Debata siala ni angka na denggan na adong di hadirion, ngolu haporseaon, nang ngolu ulaon ni angka na porsea i. Bahat angka na denggan naung dihangoluhon nasida di ngolu haporseaon i na boi dohonon di jamita laho lam patoguhuon hasatiaon nasida mangihuthon Jesus sahat ro di ujung. Nang hatotogu ni haporseaon nasida uju mangadopi parungkilon na marragam i, ndang holan parungkilon na dos songon na niadopan ni halak Kristen na di Tessalonik sian angka dongan nasida na tinggal di kota Tessalonik, alai dohot do angka parungkilon na rumangna ndang apala dos, alai masa parungkilon i ala na manadingkon angka ajiajian jala mulak tu Debata na mangolu I, ala hot maniop Jesus di tongatonga ni pangunjunan na ro di partingkian postmodern on, era digital on. Boi do i idaonta ndang holan di tongatonga ni ngolu ni ruas ni huria naung matoras, alai dohot do di tongatonga ni ruas ni huria na so haru matoras dope, songon i nang na baru mahembang dohot na baru tubu tu haporseaon dope. Marlas ni roha di bagasan Tuhan I boi do tubu jala magodang molo tuk na porsea i nang angka uluan ni huria i gumodang mamereng angka na uli na denggan na naung tubu jala magodang di ngolu haporseaon ni ruas ni huria i.
7. Umbahen na disurat bahat angka na porsea pe angka buku na metmet dohot na balga taringot tu ngolu haporseaon ni sasahalak andorang so jala dung manjangkon Jesus Kristus songon sipalua, dohot dung manghaporseai hata ni Debata binegena, martujuan do i laho patoguhon ngolu haporseaon ni angka na porsea. I do na pinatupa ni apostel Paulus tu sada huria na tumua, na diida ibana songon hasangapon dohot las ni rohana di jolo ni Kristus muse, ala diida ibana na angka na porsea na gok holong nasida, rade manaon, jala ndang meoleol jala madabu tu pangunjunan ni sibolis i. I do apala siala na dumenggan laho mamujimuji Debata. Majubilate, mamujimuji Debata, sipata ndang maol di punguan ni na porsea i, di ngolu di jabu, nang di punguan ni na porsea marsasapunguan, di huria nang di resort manang di distrik songon i nang di hatopan, laos songon i nang di ngolu ni na porsea i marsadasada. Syaratna i ma marnida tu bagas hadirion ni na porsea i, di na tarida disi ulaon ni Debata na mangula di bagasan ngolu ni naporsea i: Songon dia nasida marnida hata ni Debata binege nasida saleleng on jala parbuena di ngolu nang ulaon nasida; songon dia nasida martahan manaon na bernit siala ni Kristus, jala songon dia nasida ndang madabu tu pangunjunan, alai martahan mangolu badia. Ndang holan di minggu Jubilate patupaon i songon i, alai ganup di na mangulahon ulaon parmahanion na martujuan patoguhon pangihuthonon ni angka na porsea di Jesus Kristus i. Ndang boi botoon ni parhalado i on i molo ndang adong roha na ra manghatai dohot ruas i laho marnida ulaon ni Debata di ngolu nasida.
8. Ruas ni huria di ngolu nang parsaripeon nang marsadasada pe uli do tong mamungka mamereng tu dirina angka na denggan na naung masa di parjumpangan dohot Debata nang hataNa, laho pangkeonna mamujimuji Debata. Ndang adong ra na porsea di Jesus Kristus na so dung marnampuna angka na denggan i dirina. Unang ma adong na mandok na so adong na denggan didai manang didungdung ibana di parjumpanganna dohot Debata nang dohot hataNa mamungka dakdanak sahat tu na naeng monding, nab oi masa siala denggan diida ibana hata ni Debata i na jinaha dohot na binegena, i ma ndang songon hata ni jolma alai songon hata ni Debata. Beha ruas ni huria saleleng on manangihon hata ni Debata, ringkot do sulingkitonna: Na so mamerengsa songon hata ni Debata ndang tubuan jala tarpasupasu siala ni haporseaon.(*)
1) I ma marparbue na denggan:Atik pe di bagasan haporsuhon godang manjalo hata i pinasahat ni aspotel i dohot donganna mardonganhon gogo, Tondi Porbadia dohot hiras ni roha, 1:6, ndang mambuat roha, ndang marhata lemeslemes, ndang manjalahi sangap, alai dohot do mangalehon diri nasida gabe sitiruon nasida di Propinsi Makedonia dohot Akaya ala nunga ditadingkon nasida ajiajian laho mangoloi Debata gabe tangkas ulaon nasida nasian haporseaon, halojaon sian holong ni roha, dohot habengeton sian roha na manghirim, 1:3, 8), jala gabe hot nasida atik pe manaon na bernit sian tongatonga ni bangso nasida sandiri songon halak Kristen Jahudi di Judea na manaon na bernit sian angka halak Jahudi, na tong mangorai apostel dohot angka donganna mamaritahon barita nauli tu angka halak parbegu (2:16)
2) I ma manghilala na tilahaon, siala ni pola manangkapi naeng manopot nasida sada dua hali alai ndang saut ala diambati sibolis (2: 17-18-19), i ma manghilala na tilahaon (2:17), atik pe songon i lam sumurung mangangiangkon nasida (3: 10).
3) I ma barita na denggan di hahohot ni haporseaon nasida na mambahen tarapul apostel na tilahaon i atik pe didondoni hagogoton dohot haporsuhon ibana dohot angka donganna (3:7).
4)I ma na mangihut on (i) Marparange songon na tama maradophon Debata (3:11-12); (ii) Digohoi jala ditambai Tuhan i ma haholongan ni rohanasida (3: 12, 4: 9) asa sumurung sian na di Makedonia (4: 10) asa togu so hasuragan marhabadiaon di jolo ni Debata (3:13), (iii) Lam tang pasauthon lomo ni roha ni Debata (4:1), badia (4:3,7) di parsaripeon dohot di hagiot ni daging (4: 4-5), (iv) Marulaon ma dohot tanganmuna (4: 11-12), (v) Unang marsak di angka naung monding ai hehe do muse nasida songon Kristus (4: 13-18) air o ma Kristus mamboan tu surgo ndang binoto arina (5:1-5); (vi) Unang tarpodom (5: 6) alai marroha na torang (5:8) manolukkon haporseaon, haholongon dohot panghirimon (5:8-10); (vii) Masipasingotan jala masipauliulian (5: 11), (viii) Mananda dohot mangargahon na manghalojahon nasida (5: 12-13), (ix) Mangapoi na so maradat, mangapuli siotik roha, manganju angka na gale, marlambas ni roha dompak saluhutna (5:14), unang baloshon na roa alo ni na roa (5:15), (x) Tongtong marlas ni roha (5: 16) jala unang mansadi martangiang (5:17);(xi) Ndang mangintopi Tondi i (5:19), ndang lea di panurirangon (5:20), alai manangkasi saluhutna, maniop na denggan (5:21), jala pasiding nasa rumang ni na roa (5:22).
Jamita Evangelium, Pesta Parjolo Parningotan ni Haheheon ni Tuhan Jesus 1 April 2018: Gabe Sitindangi Haheheon ni Kristus (Ulaon Apostel 10: 39-43)
Oleh: Pdt. Dr. Robinson Butarbutar, Sian Parsameanta, STT-HKBP PematangsiantarBarita nauli taringot tu haheheon ni Jesus Kristus sian hamatean nunga marrumangkun barita klassik di portibion mamungka s
Oleh: Pdt Dr. Robinson Butarbutar, STT-HKBP, 0812-62472015I. Pamuhai
Oleh: Pdt Dr. Robinson ButarbutarA. Dihasiholi Debata asa marlas ni roha jolma i.
Medan(Pelita Batak): Pomparan (keturunan) Ompu Sariburaja Sihombing Lumbantoruan Hariara Se-Indonesia meresmikan tugu dalam acara partangiangan di Hariara Sijaba Siborongborong, Jumat (23/10/2020).&nb
APP Darma Agung Lakukan Pendampingan Lanjutan di Desa Silalahi II
Medan(Pelita Batak): Direktur APP DA Dra Binur Pretty Napitupulu MM kepada wartawan di Medan, Selasa (28/10/2020) menyebutkan Desa Silalahi II, Kecamatan Silahisabungan, Kabupaten Dairi memiliki
Persiapkan Generasi Emas dan SDM Unggul, Dinas P2KB Akuratkan Data Keluarga
Labuhanbatu (Pelita Batak):Untuk mempersiapkan Generasi Emas dan Sumber Daya Manusia (SDM) Unggul, Dinas Pengendalian Penduduk dan Keluarga Berencana Kabupaten Labuhanbatu melakukan pendataan status k
Pomparan Ompu Sariburaja Sihombing Lumbantoruan Hariara Se-Indone
Persiapkan Generasi Emas dan SDM Unggul, Dinas P2KB Akuratkan Dat
Ebenezer: Bahan Jamita Epistel Ari Pentakosta I, 19 Mei 2013
Bahan Jamita Epistel Ari Pentakosta I, 19 Mei 2013
Tondi Parbadia Mangajari Tondinta
Mansai godang do angka parbinoto di Teologia Protestan manghatindangkon ia Buku Rom on ima sada tulisan na umbalga (magnum opus; karya terbesar) sian nasa buku naginurithon si Paulus. Hira na diusehon pikkiranna do mangondolhon angka pokok-pokok teologia na ringkot botoon ni huria i. Masa songon i ala perbedaan pandangan ni huria na berlatar belakang Jahudi dohot non-Jahudi na adong di huta i. Dilehon ibana do bohal laho mengisi huria i, sekaligus menyadarkan halak Kristen na sai tongtong mangondolhon patik songon syarat ni haKristenon. Ndada na mandok na hurang berisi uraian teologis na asing i. Adong do tolu bagian na hinamham ni bindu ualu on, ima: ayat 1-7 taringot tu parbue ni ngolu na marhatigoran. Ayat 18-30, manaringoti pangkirimon tu Tuhan Jesus Kristus. Ayat 31-39, manaringoti parbue ni haporseaon.
Tujuan ni surat on i ma laho paingothon huhut patoguhon haporseaon ni ruas ni huria na mangadopi hangoluan na tongon dibagasan gomgoman bangso Rom. Mansai ribur do huta i, ala ni hamajuonna di parbinotoan, militer, pardomuan ni angka budaya, ugamo, dohot angka ulaon pesta pora. Ihut ni i adong muse tantangan na niadopan ni halak Kristen di Rom uju i, i ma filsafat ni Epikurus na mangajarhon; ia daging manang pamatang i , i ma pusat ni ngolu nang hasonangan. Poda on mampanghorhon tu masyarakat gabe marguru tu hasonangan (hedonis), tarhurung do di pangalaho ni ngolu na sai hura-hura manang marpesta-pesta. Ala ni ima Ap.Paulus manurathon surat on ima laho paingothon angka halak Kristen asa sai mangolu dibagasan hatigoran na sian Tondi ni Debata. Laos alus ni Apostel Paulus do on tu angka jolma na manggoari dirina siulahon patik, huhut mambahen patik songon syarat, hape mago ma impola ni patik i, ima holong ni roha tu Debata dohot holong ni roha tu dongan jolma. I ma na gabe sibingkasi ni turpuk jamita on. Tatangkasi ma.
1. Ayat 14-16. Mangolu songon anak ni Debata. Molo marhite Patik i, ndada sanggup jolma i malua sian dosa dohot hamatean, ala gabe madabu do jolma i lam bagas tu parhatobanan na pabiarhon nasida. Molo diulahon pe angka patik i dingolu nasida siganup ari dohot di partangianganna holan ala ni biar ni rohanasida sambing do i dohot na terpaksa ala ni ancaman maut. Hape molo diangka jolma na mangolu dibagasan Tondi sai marlas ni roha do dibagasan hatuluson. Dasor ni parulaonna ima haradeon dohot parsitutuon, siala marhite Tondi i, nunga dipabangkit statusna gabe angka anak ni Debata. Asa boi pamatehon parulan ni daging, ingkon ditogutogu Tondi Parbadia do. Ndang tarbahen jolma sian dirina, ingkon sude ngolu berpusat tu Tondi. Ndang na mandok na so adong be peran ni jolma. Tongtong do adong peran ni jolma, alai tanpa Tondi gabe dao do i manirpang, ndang mampu menghadapi panggora ni daging i. Di pangantusion na songon i gabe didok si Paulus “angka na tinogihon ni Tondi, ido anak ni Debata”. Ndang pola na mangondolhon sifat Eksklusif molo didok si Paulus naung gabe anak ni Debata do saluhut angka na porsea di Tuhan Jesus Kristus, jala ndang dibagasan hubungan biologis. Lapatanna, naung gabe anak ni Debata do hita ndada ala ni garis keturunan Israel, alai ala naung panobusionNa do. Dung ditobus jolma sian dosana, gabe masuk ma halak na porsea i tu sada parsaoran keluarga rap dohot Tuhanta Jesus na manjou: “Abba, mandok: Ale Amang!” (bnd.Gal.4:6; Mat.6:9; Mark.14:36). Hata Abba sian hata Aram, laho manggombarhon jonok ni dirina dohot Debata; jala manggombarhon parsaoran siganup ari sahalak ama tu anakna, jala diain huria ma i dibagasan liturgi dohot ajaranna. Manang ise na barani manghatindangkon naung gabe anak ibana di adopan ni Debata ingkon bertanggung-jawab ma ibana di angka pangalaho dohot ulaonna mangulahon lomo ni roha ni Amana.
Asa molo dung tadok Abba tu Debata, adong garis manang hatontuan ni Ama i na ingkon dihangoluhon i ma: Parjolo; tangkas taboto dohot manghatindangkon naung tajalo tondi haanahon, ndang tajalo tondi hatoban. Lapatanna ndang be patuduhononta sifat manang bangko-bangko hatoban, ima mabiar mamereng tuan na kejam tingki paadopadop bohi sajo, alai tondi na bertanggung jawab do, diinganan na buni dohot diinganan na patar, disude partingkian dohot inganan. Molo dipangke dison hata “hatoban’ ndada dibagasan pangantusion panghobasion ni hatoban tu tuanna na naeng dohononna, alai bangko na hurang denggan na jotjot dapot dihatoban do. Maralo situtu do bangko hatoban tu bangko anak. Napaduahon; Tondi i manghatindangkon di tondinta (ay.16), diterjemahan bhs.Indonesia didok : “Roh itu bersaksi bersama-sama dengan roh kita”. Molo tapamanat, na naeng dohononna ima Tondi Parbadia i manogunogu jala mengarahkan tondinta manghatindangkon paboa na tutu hita anak ni Debata. Ndang tarbahen tondi ni jolma naung gok dosa i manghatindangkon Debata, holan marhitehite hasasaor ni Tondi Parbadia do (pat. 1 Kor.12:3). Napatoluhon; tahaporseai naung parsidohot hita di siteanon di Harajaon ni Debata rap dohot Kristus naung manean hamonangan i. Molo rade hita manaon songon Jesus Kristus naung manaon pardangolan i, rap ma hita muse manean hamonangan dohot hasangapon i.
Songon angka anak ni Debata, adong siteananta dibagasan huaso dohot harajaonNa. Gabe anak ni Debata do hita marhitehite hamamate ni Kristus Jesus jala gabe panean (pewaris) di Harajaon ni Debata. Nang pe bermakna eskhatologis parsaoran ni anak dohot Ama i, alai angka na porsea i ingkon tongtong do mangolu marpangoloion songon anak na unduk mangulahon hata ni Amana.
2. Ayat 17. Mangolu dibagasan hamuliaon ni Ama. Molo pandok ni Ap.Paulus, ianggo angka anak ni Debata ndada tarsirang sian AnakNa na sasada i, ima Jesus Kristus. Songon sitaonon ni Kristus i ala ni hasintongan dohot HarajaonNa, laos songon i ma niadopan ni angka halak na porsea i (bnd. Mat.10:38; Luk.14:27). Boi do songgop angka panaritaan di angka na porsea i, alai doshon songon Kristus na naung monang i manaluhon sitaonon i, jala marhite Tondi ni Debata, hita pe angka na porsea pinargogoanNa do, jala marsihohot dibagasan Kristus asa tung margogo mangadopi dohot manaluhon sitaonon i. Tung godang do angka tantangan nang angka godaan na boi manegai parsaoranta dohot Debata Ama i, na sai marusaha do sibolis i laho manait rohanta asa hatobanna hita dibagasan dosa dohot biar ni roha. Ndada pasombuon ni Debata i masa, ia TondiNa i do na manjaga i hita uju dibagasan hagaleon hita (bnd.8:26-28). Songon Kristus na monang jala na pinasangap i, nang hita pe taruli hamuliaonNa do raphon dohot Ibana. Tangkas ma na niajarhon Ap.Paulus ia panaritaan na tinean ala ni Barita Nauli i, ndada adong i martimbangkon hasangapon na naeng sipapataronNa sogot tu hita, molo sai hot hita mangolu dibagasan Tondi dohot hasintongan. (Rm.8: 18; Joh.4:24).
v Patuduhon ma parange hatiuron di adopan ni Debata. Molo taida na masa di tingki on, lam mangimbukbuk do hajahaton di portibi on. Marhitehite pangalaho naung maralo tu patik dohot Hata ni Debata. Pola do torop jolma angka naung korban hinorhon ni hajahaton i, songon nabinaritahon di televisi isarana barita kriminal (pembunuhan, pemerkosaan, penipuan, perampokan, pergaulan bebas, pelecehan seksual, godang na mangoloi hisaphisap ni dagingna di ganja, morpin, sabu-sabu (narkoba). Saluhutna pangalaho na tagori i, ima na marguru tu daging. Ndang olo ibana ditogihon Tondi i. Disada sisi muse, ditingki godang jolma mamereng Tuhan songon parhuaso na garang roha (kejam), jala gok rimas, dipaingot ap.Paulus do marhite Tondi asa gabe angka anak ni Debata hita, na so manjalo tondi hatahuton nang tondi parhatobanon (bnd. 2 Timoteus 1:7”). Gabe anak ni Debata ima status na so mungkin jaloonta molo diluar ni Tondi ni Debata hita.
v Taoloi ma Tondi Parbadia i. Sibasabasa do Tondi ni Debata di bagasan ngolunta. Dilehon do tu hita Tondi-Na asa mangolu hita. Dapotan parbue na denggan hita marhite ulaonta siganup ari. Ditogihon Tondi i do hita tu dalan lomo ni roha ni Debata. Taoloi ma tongtong panogihon ni Tondi i. Parbue ni tondi na nidokna ima angka ulaon, pambahenan, nahinalomohon ni Tuhan i. Molo olo hita pasidinghon angka ulaon na so hinalomohon ni Debata, jala olo hita patupahon ulaon na denggan di jolo ni Debata. Boi hita gabe parhitean ni pasupasu (saluran berkat) tu halak na asing. Laos i do panjouon na sahat tu hita songon siihuthon Kristus. Di Galatia 5 : 22 didok Apostel Paulus:Ai nasa na tinogihon ni Tondi ni Debata, angka i do anak ni Debata.
v Gabe huria na inklusif (terbuka). Ndang na gabe eksklusif huria manang halak Kristen molo adong pengakuan naung dijalo tondi haanahon, naung diain gabe anak ni Debata. Alai justru patuduhon tanggung-jawab na lam balga do, pataridahon sifat dohot sikap ni Ama, i ma na gok holong dohot asi ni roha. Sifat na songon i ingkon tongtong tarida di ngolu ni halak Kristen (huria) di masyarakat dohot bangso nang pe sai lam tu dokdokna parsorion dohot tantangan tu huria i. Gariada lam benget ma hita manaon asa dapot hita, ai Tuhanta pe ditaon do haporsuhon andorang so bongot tu hamonangan dohot hasangaponNa.
Nunga tajalo tondi haanahon sian Debata, ndang tondi hatoban na mambahen hita mabiar. Ala ni i tama do angka huria barani mandok angka hata hasintongan di tongatonga ni bangsonta. Unang dohot huria ni Tuhanta tarboanboan tu angka pangalaho ni portibi on, alai ingkon tangkas ma dipatubegehon panindangion na tongtong berpihak tu angka na pogos, tu angka na terpinggirkan, tu na pinaluktakluntak ni ketidakadilan, jala rade paingothon angka naung dao mardalan manadingkon hasintongan ni Debata. Saluhutna i tarpatupa hita siala na olo do tondinta niajaran ni Todi Parbadia i, asa marhasangapon ma Debata diginjang ni saluhutna. Amen.
Posted by Ebenezer Munthe at 20.38
Bahan Jamita Epistel Minggu II Dung Trinitatis, 9 ...
Bahan Jamita Evangelium Minggu I Dung Trinitatis, ...
Bahan Jamita Epistel Minggu I Dung Trinitatis, 2 J...
Bahan Jamita Evangelium Minggu Trinitatis, 26 Mei ...
Bahan Jamita Epistel Minggu Trinitatis, 26 Mei 201...
Bahan Jamita Evangelium Ari Pentakoste II, 20 Mei ...
Bahan Jamita Epistel Pentakosta II, 20 Mei 2013
Bahan Jamita Evangelium Ari Pentakosta I, 19 Mei 2...
Bahan Jamita Epistel Ari Pentakosta I, 19 Mei 2013...
Bahan Jamita Evangelium Minggu Exaudi, 12 Mei 2013...
Bahan Jamita Epistel Minggu Exaudi, 12 Mei 2013
Bahan Jamita Evangelium Ari Hananek Tuhan Jesus, 9...
Bahan Jamita Epistel Hananaek Tuhan Jesus, 9 Mei 2...
Psalmen dohot Angka Ende—Ende Sinihathon ni Debata na Mangapul Roha jala Boi Mangajar | Isi ni Bibel
Ende Sinihathon ni Debata na Mangapul Roha jala Boi Mangajar
Si Daud dohot na asing patupahon ende tu ruhut ni panombaon. Di buku Psalmen disurat 150 ende
BUKU na gumodang di Bibel punguan ni ende do. Buku on disurat hirahira 1000 taon. Buku Psalmen patuduhon panghilalaan ni jolma songon las ni roha, pujipujian, hamuliateon, dok ni roha, habot ni roha dohot hamubaon ni roha. Taboto ma molo panurat ni buku on marpos ni roha tu Debata. Ida ma tema ni angka ende on.
Jahowa Parhuaso na tumimbul, tama disomba jala dipuji. ”Ho do na margoar Jahowa, Natumimbul gumomgom liat portibi on,” disurat di Psalmen 83:19. Deba panurat ni buku Psalmen on, mamuji Jahowa alani angka tompaanNa, langit na gok bintang, hangoluan di tano on, dohot pardagingon ni jolma na mambahen longang. (Psalmen 8, 19, 139, 148) Na deba nai, pasangaphon Jahowa Debata sipalua na mangondingi halak na marsihohot tu Ibana. (Psalmen 18, 97, 138) Na asing muse, patuduhon Ibana Debata hatigoran, na parohon haluaon tu na manaon uhum na so tigor jala manguhumi halak parjahat.​—Psalmen 11, 68, 146.
Jahowa mangurupi jala mangapul roha ni halak na mangkaholongi Ibana. Lomo do ra, rohanta manjaha ende di Psalmen 23, ala di son tajaha Jahowa digombarhon songon parmahan na burju, na manogunogu, mangondingi jala na marmahan birubiruNa. Psalmen 65:3 manungguli angka sisomba Debata, na Jahowa do ”Sitangihon tangiang”. Tarapul do roha ni na mangulahon dosa tingki dijaha Psalmen 39 dohot 51, di son dipaboa hamubaon ni si Daud sian dosana na balga jala pos do rohana sesaon ni Jahowa dosana. Di Psalmen 55:23 dijujui do hita asa marpos ni roha tu Jahowa jala pasahathon arsak ni roha tu Ibana.
Jahowa padengganhon tano on marhite Harajaon Messianik. Deba sian ayat na disurat di buku Psalmen masa tu Messias. Di Psalmen 2 disurat, ripashonon ni Raja on do sude bangso na mangalo ibana. Di Psalmen 72 dipaboa, Raja on pasohothon haraparon, hajahaton jala padalanhon uhum na tigor. Di Psalmen 46:10, marhite Harajaon ni Messias, pasohotonNa ma porang. Di psalmen 37, taboto ma halak na jahat ripashononNa, alai angka parlambok roha mangolu salelenglelengna di tano on. Jala hilalaon nasida ma hadameon dohot hasonangan.
—Dibuat sian buku Psalmen.
Songon dia do buku Psalmen on paboahon hadaulaton ni Jahowa?
Psalmen na dia do na patuduhon Debata mangapul roha ni na mangkaholongi Ibana?
Sian buku Psalmen, songon dia do Jahowa padengganhon portibi on?
ENDE NA UMULI SIAN ANGKA ENDE
Di ende ni si Salomo, raja on paboahon ndang holan alani arta mambahen sada borua marlomo ni roha tu ibana. Masa on, tingki diririt borua na uli naung mangkaholongi sahalak dolidoli parmahan. Ende on patuduhon molo angka naung masihaholongan boi do badia jala padaohon na so tama. Dua na poso na masihaholongan on patuduhon pangarajaion ni diri, badia di parulaon, jala marsihohot tu halak naung dihaholongi.
Ise do Raja ni Harajaon ni Debata, jala aha do na laho dipasaut Harajaon i?
Majalah Bina Warga HKI Online / e-magazine: Bahan Jamita Bina Warga Bulan Agustus 2009
Tgl. 02 Agustus 2009
1 Raja 21 : 1 - 16
Pdt. HKI Resort Siantar II
Sangkap na Ingkon Rajaan
Tanda hamajuon do molo adong sangkap mangalului na solot tu bagasan roha, alai tanda ni halak na tinogutogu ni tondi molo so olo disarat hagiot ni roha i mangulahon na geduk. Lapatanna ndang na matorbanghu molo tubu di rohanta mangalului na gumodang, na umbidang jala na ummarga alai ingkon rade do hita mangambati nasa hagiot i molo pola ingkon ala ni i gabe ulaon na so patut manang gabe agoan hosa dongan jolma.
Dipatorang do di turpuk on dua halak na marhombar balok sian status na berbeda. Si Nabot, ima sahalak masyarakat biasa na marporlak anggur di topi jabu ni sahalak raja na margoar si Ahab. Rap marnampuna tano do nasida alai asing be do pangarajumionnasida di ringkot ni tano i.
Raja Ahab marsangkap pabidang tanona asa umbidang humaliang jabuna; Hape si Nabot mangarajumi ia tano na niulana i ndang holan inganan hatubuan ni suansuanan. Raja Ahab mangarajumi tano i ndang pola marasing sian na asing, boi do ditukar (tukar-guling) manang diganti dohot mas manang hepeng. Hape si Nabot mangarajumi ndang sembarangan tano gadison manang gantihononhon ai tano i pe dohot do sitindangi tu ugasan na pinungka ni natuatuana nang maradophon hapeahan ni ngoluna di adopan ni Debata (dipeop halak Israel do pangarajumion sitolusada ihot ima: Bangso, Debata dohot Tano).
Alai turpuk on ndang apala na mandok na sala molo adong sakkap manuhor tano ni dongan pabidang ugasan naung adong jala ndang na gabe dosa molo digadis halak tano warisan na tineanna sian natuatuana. Boi ma putihonta impola na naeng pasunggulhonon ni turpuk on tu hita di tingki sinuaeng on, ima:
1. Taargai ma dongan manontuhon arga ni ugasan na pineopna
Denggan do dimulana i pangidoan ni Raja Ahab patolhas na di rohana ai nang pe ibana panggomgomi, ndang boi asal ahut boti manang rampasonna arta ni rakyat biasa. Adong do handang uhum na so boi laosan ni ganup halak mangahut ugasan ni dongan. Diboto si Ahab do i nang pe gabe ndang rela ibana ala marpardomuan tu hagiot ni rohana. Alai dung sahat barita i tu parsondukbolonna, si Isebel, halak na so umboto ringkot ni parnampunasaon (ai soripada ni Raja Ahab sian bangso sileban do i na so manghangoluhon ringkot ni tano songon na lohot di pangantusion ni halak Israel) gabe mardalan ma huaso na parendep nasa na ambat.
Lupa do raja Ahab marningot hadomuan ni sangkapna i tu Debata gabe dietong holan dirina dohot dongan jolma ditimbangi rohana pasaut hagiot ni rohana. Aut sura diingot si Ahab na so tarsirang pambahenanna i tu Debata ndang tagamon pangkeonna dalan na geduk pasauthon sangkap ni rohana. Jadi, nasa na martahi pagodang, pabidang artana ingkon paloasonna do Debata jumolo gabe Paniroi. Ingkon argama nang dongan jolma manontuhon na pineopna asa unang masa ulaon mangarampas ugasan ni dongan jolma sian dalan patar nang sian dalan na holip.
2. Tapaian ma parsaoran dohot dongan nang di parsorion na marragam
Sian mula adong tano on mansai uli do natinompa ni Debata "masiboan mansamna". Angka na marhosa nang na di bagasanna jolma ndang dipaojak alani hadosanna di uli, gogo dohot haadongonna. Tung na so dipaian Raja Ahab (hinorhon ni soripadana si Isebel) do hajongjongan "na denggan dibagasan ngolu/parsorion na marragam". Lumobi ma ala olo si Ahab pasahathon na pinarsintana i tu halak na so martondi pangoluhon. Denggan na i nian molo boi marparsaoran jolma na mora dohot na pogos; na gale dohot na gogo; na bisuk dohot na hurang bisuk; sitorop partubu dohot siotik bilangan.
Mansai uli do parsaoran molo boi rap mardalan, rap mangula, rap marnampunasa, rap marhombarbalok jolma nang pe marasing be ugasan, ulaon dohot sinadonganna be. Pataridahon hasangapon ni Debata do molo rap mangolu jolma i huhut marsiargaan, masipasangapan nang pe di bagasan status na berbeda.
3. Taotapi ma huaso na geduk pasaut sangkap ni roha
Huaso ni sada jolma ndang tarsirang sian tondina. Molo tumimbo huaso i mangatasi gogo ni tondi, hona sarat ma langka tu hamagoan. Ndang arga be disi ngolu ni jolma ai nunga gabe hagiot i na mangarajai. Ragam dalan dipatolhas sibolis i pasauthon na solot tu roha alai gabe hamagoan. Bisuk na jahat do dipangke si Isebel pamatehon si Nabot jala halak na asing do disuru mangulahon i hira alani hajahaton do si Nabot mate. Hape hamatean na pinamasa ni parhuaso na geduk do umbahen mate si Nabot.
Anggo sahat tu punsu ni turpuk on hira na so adong do na umboto sangkap na buni di balik hamatean ni si Nabot. Laos godang dope nang sahat tu tingki on na so tangkas tarboto huaso ni angka pargeduk na buni mangago donganna jolma. Godang do na holip sian parbinotoan pardalan ni hamagoan na pinamasa ni na gogo; na togos, na pinasangap ni portibi on. Alai songon halak Kristen, ringkot do botoonta ndang adong na holip di adopan ni Jahowa; ndang tarpaian nasa arta dohot huaso na niahut marhite huaso manang bisuk na geduk. Taingot ma ingkon rumingkot do bahenon ngolu dohot hosa ni jolma sian hagiot manambai arta. Sude na i boi patupaonta molo patunduk huaso na geduk na naeng manarat dohot manjujui hita mangulahon na so tama. Taamudihon (dikuasai) ma huaso dohot gogo na adong patubu las ni roha marsaor dohot dongan jolma na adong di liat portibi on. Amen.
Jamita tu Minggu 9 Dung Trinitatis
Tgl. 09 Agustus 2009
Nats Evanglium: 4 Musa 11 : 30 – 35.
(PDT. JANSEN SIMANJUNTAK, STH)
PADAO ROHA HAHISAPON DOHOT PARUNGUTUNGUTON
Adong do pandohan tu halak na sai maol manghasabamhon na di ibana, i ma parungutungut. On ma deba pandohan tu angka na tangkang marroha, maol anjuon, maol buaton rohana, jala jolma na hisap. Sai holan na di rohana i ma nian na saut, na sintong. Molo so topet tu na di rohana dintor manigor mardandi, laho manadinghon jabu manang angka punguan. Bangko ni angka si songon on ma na naeng paingoton ni Tuhanta sadarion. Nunga tung godang angka boaboa, barita na uli, joujou, sosososo, jamita taringot tu Tuhan i, unang marungutungut, unang marsidalian. Pola do songon di turpuk on, i ma na di uhum Debata do bangso i ala ni angka ungutungut nasida. Molo pe diloas Tuhan i do pe mangolu angka jolma na sisongon i, ndang na lomo roha ni Debata marnida i. Alai adong dua kemungkinan. Na parjolo, asa lam timbo hadabuanna songon raja Firaun. Na paduahon, na dilehon Debata do tingki asa adong hamubaon ni rohana. Alani denggan ma taida be dirinta, sotung na si jogal roha do hita, muraura marungutungut.
Di turpuk on dipatorang do taringot uju di pardalanan ni bangso Israel tu tano na pinarbagabagahonna i, i ma na godang do angka ungutungut ni bangso i tu si Musa. Di turpuk on tangkas do dipaboa gabe godang do angka haporsuhon di adopi nasida siala ni angka parungutunguton nasida. Jala di angka ungutungut nasida gabe godang do bangso Israel na so sahat tu tano na dibagabagahonna i. Molo taida aha do lapatan ni ungutungut on, di hata Ibrani ima Na’anan na marlapatan ima memprotes dengan cara mengumpat atau mengeluarkan kata-kata buruk.
Na adong do ungutungut ni bangso i tu si Musa, asa ma nian nasida dapotan juhut laho panganon nasida (4-5). Di gombarhon do dison ima hasabaron ni si Musa di nalaho manogunogu bangsoi haruar sian Misir tu tano napinarbagahonnai. Ndang na holan si Musa natumangihon angka ungutungut nasida, alai Tuhan i pe tong do tumangihon angka aha ungutungut nasida.
Hita pe sai jotjot do ndang taingot, na diboto Tuhan i do angka aha na tapingkiri, na tasangkapi. Tuhan i pe diboto do angka aha na porlu diparngoluonta on, songon na di dok ni si Daud: Sai diboto Ho do manang na hundul manang na jongjong ahu, gari sian na dao diantusi Ho do pingkiranku. Manang mardalandalan manang modom ahu, disege Ho do ahu, jala tangkas do diboto Ho angka dalanku sudena. Ai ndang adong nanggo sada hata di atas dilangku, tongon do ale Jahowa, diboto Ho do sudena i.(Psalmen 139:2-4).
Alani hahisapon ni bangso i, gabe marpiarpiar do tutu rimas ni Debata maradophon nasida. Nangpe songoni tong do dialusi Tuhan i diangka ungutungut nasida, marhite lote (burung puyuh). Alai tong do pe dibagasan hahisapon nasida na papunguhon lote i hirahira 10 homer sasahalak (1 homer sarupa ma i tu 360 liter). Sian on taida tung mansai godang do lote manang juhut na dilehon ni Tuhan i tu nasida. Jadi, tolap nasida do manganhon juhut na pinapungu nasida i? Tontu ndang!
Jadi dinamangalehon juhut i (lote) Tuhan i, sada tanda uhuman do on tu bangso i, ala na so dihaporseai nasida do Manna na dilehon ni Tuhan i sada pasupasu tu nasida. Ido umbahen di dok di ayat 33 I, Hape uju dihilhil nasida dope juhut i, tagan so suda dope disohali, nunga marpiarpiar muruk ni Jahowa mida bangso i, rahat situtu do pamunu ni Jahowa di nasida. gabe di dok ma goar ni huta i Kibrot-Taawa na marlapatan ma i tano hahisapon. Na dialusi Debata do ungutungut ni bangso i marhite gok juhut (lote), alai gabe hona uhum do nasida. Ndang na adong di bangso i las niroha, haporseaon tu Tuhan i na manghamuliatehon silehonlehon ni Tuhan i (Manna). Alai, na adong di bangso i ima holan hahisapon. Alani I gabe godang do bangsoi na mate siala uhuman ni Debata tu nasida.
Hahisapon ni daging tutu do mamboan jolmai ndang sadar aha do sabotulna na porlu diparngoluonna si ganup ari. Hahisapon ni daging i tutu mamboan jolmai gabe ndang hea manghasabamhon aha na adong di ibana, di I Timoteus 6:8 di dok do disi: “Alai molo adong di hita sipanganon dohot parabiton, tahasabamhon ma i!” Alani tahasabamhon ma aha do tutu na adong di hita i ma na gabe sada silehonlehon ni Tuhan i tu hita. Si Paulus manggurithon surat na on ndang na di tingki las ni roha, alai digurithon do on di tingki penjara.
Adong do sada barita taringot tu hahisapon dohot hahipason. Di pajonok sahalak parompuan do tu lambung ni sahalak baoa na matua jala mansai marniang na tongon hundul di emper ni jabuna. “ndang apala godang jolma na songon hamu tuana na sai tong marlas ni roha di ari hatutuana”,ninna mamangkulingi amanta i. “hira dia do sialana boi ganjang umurmuna jala tongtong marlas ni roha”, ninna muse manorushon sungkunsungkunna. “tolu bungkus sigarethu sadari”, ninna mangalusi. “huinum do tuak 8 botol sadari. Sipata parjolo do tuak huinum andorang so mangan manogot. Opat jom do apala huharingkothon na nidok ni jolma nuaeng olahraga”, ninna magalusi. “Ooooh, hebatnai hamu atehe,” ninna parompuan i. “sadia ma tahe umurmuna?”, ninna muse. “dua puluh onom taon”, ninna ompung naposo i mangalusi. Alani I angka dongan unang ma alani hahisapon ni pardagingon, gabe tong ma hahipason ni pardagingon lam sega. Songon na nidok ni Apostel Paulus di Roma 12:1, Na huapoi ma hamu, ale angka dongan, marhitehite asi ni roha ni Debata: .
Molo sai tong dope hita marungutungut, na marlapatanma i na so manghaporseai silehonlehon ni Debata tu hita ganup. Ungutungut ima tutu sada bukti na so porsea tu huaso ni Tuhan i na boi patulushon angka sangkap ni jolma i laho pasangaphon Tuhan i. Molo tapangkilalahon pasupasu ni Tuhan i di angka pargulmiton ni ngoluntaon, tahasabamhon, tahamauliatehon mai tu Tuhan i. Molo porsea hita tu Tuhan i ala di lehon tu hita haluaon, jadi hita pe ingkon porsea do na didongani Tuhan i do hita nangpe dibagasan parungkilon. Amen
Jamita tu Minggu 10 Dung Trinitatis, 16 Agustus 2009
“ Tahamauliatehon ma haluaon na pinatupa ni Debata ” Pdt. N. Br. Manalu
S Y A L O M ! Merdeka !!!
Mangolu dibagasan kebebasan ( haluaon) manang kemerdekaan ido sintasinta ni ganup jolma, bangso nang Negara. Masihol di haluaon sian parhatobanon namambaen ngolu marhansit, marpogos, hona gosagosa dohot lan angka naasing na mangihoti parngoluon on. Tongon marsogot pestahononta ma hari kemerdekaan ni bangsonta Indonesia na pa 64 hon di namarningot 17 agustrus 1945. Sada ari hajujumpang ni puncak perjuangan ni bangsonta Indonesia “Merdeka”. Ari las ni roha ma i di bangsonta ai malua hita sian panjajahan ni Bolanda dohot Jepang na mansai leleng i na sampe 350 taon. Di ganup jumpang pesta kemerdekaan on marluhut do sude bangsonta marlas ni roha mamestahon hinaarga ni kemerdekaan i. Ai nunga bangso na bebas jala merdeka hita maringan, mangolu laos mandai ugasanta sandiri ima bangsonta Indonesia.
Sian sudut haporseaonta ingkon parhatutuonta do ia kemerdekaanta on tung ala pangurupion ni Debata do marhite angka pejuang-pejuang ni negaranta. Ai dia ma gogo dohot huaso ni bambu runcing na adong di hita maralohon senjata na ampuh jala na modern na pinangke ni musunta? Disi ma tangkas pangkilalahononta jala parhatutuonta Debata campur tangan mandongani jala mangurupi hita umbahen tajalo hamonangan i. Siala ni i ma bangsonta naeng ma tontong mangarenungkon paboa kemerdekaan i silehonlehon ni Debata do i. Jala tama hita tongtong dibagasan las ni roha marningot Debata marhite na marroha mauliate huhut mangargahon kemerdekaan i. Pangargahononta naeng ma tapatuduhon marhite angka tindakan, pingkiran, usaha na denggan na hombar tu lomo ni roha ni Debata.
Domu tu ari kemerdekaan ni bangsonta tingkion dipatomutomu do turpukta sadarion taringot tu parningotan di haruruar ni bangso Israel sian penjajahan ni halak Misir. Marhite huaso dohot pangurupion ni Debata bangso Israel “Merdeka”, malua sian tangan ni raja Parao na koras i. Songon na nidok ni hataNa : “Ahu do Jahowa Debatam, na paruarhon ho sian tano Misir, sian bagas parhatobanonmu” (2 Musa 20 : 2 ).
Dung haruar nasida sian Misir, dipaluhut nasida do bangso i laho patupahon sada pesta parningotan na digoari “Paskah” sian hata Heber “Pasach” na marlapatan : disalpuhon (dilewati), dang dihahua, ala surusuruan ni Debata namamunu nasa buha baju (tulah ke 10) di halak Misir, alai mamolushon angka bagas ni Israel. On ma pesta Paskah na parjolo di nasida marningot haruruar nasida sian Misir. Toho di bulan Abib do nasida naruari, manang bulan Nisan dung masa habuangan, jala laos bulan na parjolo ma on ditaon parugamaon ni bangso Israel= (“sadarion do hamu ruar di bulan Abib” 2 Musa 13 : 4). Di pesta kemerdekaan on disoarahon si Musa ma songon Pidato Kemerdekaan : Alai sai marningot bangso i dihaluaon na pinatupa ni Debata, dohot angka siradotan, siulaon nasida mulai sian ari i rodi na sahat nasida tu tano naung jinanjihon ni Debata tu nasida. “Dibaheni radoti ma patik on dihajujumpang ni tingkina martaontaon (ay 10). Sebagian sian isi ni pidato i ma na gabe turpukta sadarion ima :
Thema : “Tahamauliatehon ma haluaon na pinatupa ni Debata” marhite :
1. Pasahat pelean na ummarga tu Debata
Bangso Israel nang hita pe mansai arga do di Debata. Ala jadijadianNa do hita jadi mansai arga do hita di adopanna. Sai disangkapi jala dipatupa do na tau haluaon dohot hangoluan di bangsoNa. Dipaihutihut jala disarihon do nasa na ringkot di hita. Di ayat 11 didok : “Ia dung sahat ho diboan Jahowa tu tano ni halak Kanaan songon naung minang manghonna tu ho……dst”.
Tarida do sian pandohan i ndada holan haruruar ni bangso i dipatupa alai laos disarihon do naringkot saleleng di pardalanan ni ngolu nasida sahat tu tujuan na dumenggan ima tu tano Kanaan habaoran ni susu dohot situak ni loba. Ima gombaron ni ngolu nagok pasupasu ni Debata.
Hinabalga ni lasnirohanta dope ima panobusion ni Debata di hita sian parhatonbanon ni si bolis ima dosa dohot hamagoan.
HolongNa nasumurungi marhite mudar ni Jesus do hita di tobus. Marhite mudar ni Jesus na manghokhop hita gabe arga hita muse di adopan ni Debata, ai sumuang hita gabe anakhonNa. Panghorhon ni holong ni Jesus i boi do godang taruli hita di pasupasuna. Dibasahon do muse Tondina mian di rohanta laho mangajari hita mangantusi nasa lomo ni roha ni Debata asa sahat hita manuju Kanaan na singkop i ima ngolu na salelengnilelengna. Di naung jumolo do di parade Debata angka singkop tua di ngolunta, diigil jala dihirim Debata tanggungjawab sian hita ima roha na sai marningot dohot mandok mauliate tu Debata. Dibagasan turpukta on diaturhon Debata do sipatupaon ni bangso i, songon pelean marningot angka pambahenan dohot pangurupion ni Debata ima asa sude anak buha baju ni bangso i dohot buha baju ni pinahan ingkon pelehonon nasida tu Debata (ay 12).
Aturan i paingothon bangso i, andorang so haruar nasida sian Misir sude buha baju na di tano Misir dipamate. Angka anak buha baju di Misir nang di Israel, i do anak naummarga, i do anak na boi mangudut tali partuturan. Marhuaso do Debata di Misir mambaen naummargai gabe sisoada ala sai martangkang nasida mangalo Debata. Nuaeng Debata manghalomohon dohot mangidohon naummarga di bangso Israel asa gabe nampuna ni Debata, gabe pelean mandok mauliate tu Debata. Angka anak buha baju gabe malim ni Debata. Dung pe di pudian ari, holan halak Lewi nama dipillit Debata gabe malim dang be angka anak buha baju. I do umbahen didok nang anak buha baju ingkon di tobus dohot pelean panobusion. Naummarga, do dipangido Debata pelehonon ni bangso tu Ibana asa diingot bangso i na Debata do paluahon nasida sian parhatobanon Misir. Nang hita pe disosoi turpukta on do haradeon ni rohanta pasahathon pelean naummarga, naummuli tu Debata, ima ngolunta dohot tondinta.
Apostel Paulus mandok di 1 Kor 6 : 20 : “Ai arga do hamu di tobus, dibahen i pasangap hamu ma Debata marhitehite daging muna dohot marhitehite tondi muna ai Debata do nampuna i”.
Aha do nuaeng naummarga dihita naung ta jalo sian Debata? Bungka jala rade do hita pasahathon i laho pasangaphon Debata?
Nunga tu toropna nuaeng nang halak Kristen naso olo mamelehon naummarga tu Tuhan i. Baliksa disangaja do mangalehon naso mararga i be tu Debata.
Isarana : Molo malo jala uli ianakhon sai pintor tu jabatan na timbo di portibion do di pingkiri kedudukanna. Alai molo hurang malo na, molo adong tihasna, jala tangkang rohana, jotjot do tarbege pandohan, dipamasuk ma i tu pandita, nang parhalado asa muba ninna. Manang jotjot do ebaeba ni tingkinta tabaen tu ulaon ni Tuhan i. Sai adong dope na dapot sian kantong persembahan hepeng namaponggol, adong surat kaleng. Tabotoma laos songon hinaarga ni nadilehon nai ma pangargahononna di Debata na mangalehon ngolu dohot pasupasu i di ibana. Ai molo ungkap do rohanta mamelehon naummarga tu Debata dalanta do i manghamauliatehon pangurupionna di hita.
Molo disosoi hita marhite turpuk on pasahathon pelean naummarga tu Debata paingothon hita doi asa marningot di pangurupion ni Debata jala tatanda keterbatasan ni kemampuanta. Jala molo pe dapot keberhasilan di rajumanta do i tung pangurupion ni Debata do i asa unang madabu tu ginjang ni roha gabe lupa mandok mauliate tu Debata. Haradeonta mandok mauliate tu Debata dang tarsirang sian roha na mananda keterbatasan. Panandaon di keterbatasanniba i do na boi patubuhon haserepon ni roha na mangonjar haringgason mamuji Debata.
2. Paingothon nasa pambahenan ni Debata tu angka ianakhon.
Dipaingot si Musa do bangso i asa unang lupa manonahon manang mamaritahon pambahenan ni Jahowa na paluahon nasida sian tangan ni Misir. Ala ni i do umbahen nahasomalan di halak Israel namamaritahon hatani Debata (5 Musa 6 : 1 – 9 ).
Pamaritahonon i ringkot patupaon nasida asa sai marsihohot pomparan nasida manghaposi Jahowa na paluahon nasida. Disuru nasida paboahon na masa i tu sundut naposo asa unang ganggu nasida di hagogoon ni Debata, unang marhaposan tu gogo ni jolma.
Generasi panerus do ianakhon di hita jala pewaris ni angka na adong di hita. Songon sada halak Kristen hita ndada holan arta portibion na naeng warishononton tu nasida. Diigil jamita ondo tongtong ajarhononta nang hata ni Debata dohot lomo roha ni Debata. Hea do hubereng di sada kota nabalga mardalan sada dolidoli laho marminggu ditiop Bibel dohot buku endena. Spontan do ro tu rohangku mandok : tua nai natoras ni dolidoli on ate. Songon sada Kristen hita ingkon las rohanta molo adong dope sihol ni roha di angka anakhonta naumposo ringgas marhuria. Jala gumodang do i alani nasai dimemehon natorasna.
Haringkotonta do mamodahon asa ditanda angka ianakhonta pangurupion ni Debata jala sai ungkap rohana mandok “Terimakasih Tuhan”. Lumobi di partingkian na parpudion nungnga lam tu ragatna angka perkembangan ni jamanta on na mangaelaela angka generasi muda asa holang sian ngolu parTuhanon. Nungnga gumodang be angka sundut naumpso nuaeng miliki perkembangan zaman nasomampu be mengendalikan diri gabe godang na sega. Alani i mardongan tangiang dohot poda unang marnaloja natoras mangajari nasida tu hata ni Debata asa anggiat nasida anak-anak ni Debata, dohot pomparan na boi pasonangkon roha.
3. Bahen partinandaan dinasa gulmit ni ngolu.
Bahen partinandaan di bagasan tangan, jala bahen parningotan di holangholang ni mata paboa naung harhitehite tangan na gogo Jahowa paruarhon bangsona sian Misir (ay16). Tangan dohot mata on ma na mewakili ruas ni pamatangta na boi patuduhon pambahenan ni Debata di bagasan ni ngolunta. Lapatanna manang aha pe naniula ni tanganta sai dipatarida nataula i ma angka ulaon na hombar tu lomo ni roha ni Debata. Boi tapatuduhon panghaposionta di pangurupion ni Debata. Laos songoni do pardomuanna tu pesta ni bangsonta naung 64 taon hita naung merdeka. Mangasahon pangurupion ni Debata naeng ma ganup hita boi papatarhon parbue ni kemerdekaan i di ngolunta. Usaha dohot upayanta songon halak Kristen hita unang be lohot hita di sikap penjajahan. Olo hita dijajah manang menjajah. Jiwa-jiwa menjajah do angka sikap kekerasan nasai niula ni jolma tu donganna. Alai olo do muse ala umbiar hita tu ngolu portibion gabe rade hita hona jajah isara ni nasai mambaen sogok na gabe boban naborat di hita asal ma dapot na dirohanta. Di kemerdekaan naung ta jalo di tingki on sai marsiadu ma hita patuduhon pambahenan ni Debata marhite gulmit ni ngolunta. Merdeka ma daging dohot tondinta dibagasan goar ni Debata. Amen
Bahan Bina Warga tahun 2009
Evanggelium Minggu 11 Set. Trinitatis – 23 Agustus 2009
Oleh : Pdt. Gom F.H Tampubolon, S.Th
PSALMEN 133 : 1 – 3
PARHAHAMARANGGION NA ROSU
1. Na unik do kepribadian ni jolma i, ndang adong na sarupa (identik) nang pe silinduat (kembar). Jadi marragam do kepribadian ni jolma songoni nang orientasi (pandangan) ni ngoluna. Ditongatonga ni masyarakat pe marragam do suku, agama, budaya, dna (masyarakat plural). Molo pira ni manuk na binahen di ampang jala nihindat ampang i, boi do pira i masitomboman di ampang i gabe pocah manang songon dangka ni hau na donok boi do masiososan, songoni do parsaoran di tongatonga ni keluarga, huria nang masyarakat singgip do tu parbolatan dohot parsalisihan, gabe maol jumpa parsaoran nauli jala na denggan manang na rosu. Hape umumna ganup jolma las do rohana jala hirim do di angka parsaoran na rosu (kerukunan dan kedamaian). Aha do sipareahan manang sipatupaon asa taruli di parsaoran na rosu ditongatonga ni keluarga, huria nang masyarakat ? Jala dia do uli ni parsaoran na rosu i ?
2. Denggan jala sonangnai parhahamaranggion na rosu (ayat 1)
Diayat 1 on, secara khusus talapati hata “na marhahamaranggi” dohot “pungu sahundulan” asa marhite pangalapationta di hata i dapot hita lapatan ni hadengganon dohot hasonangan na dimaksud ni ayat on dohot panghorhonna di ayat 2-3). Hata “na marhahamaranggi” marharoroan sian hata Heber, xa’ (ach). Terjemahan Indonesia mandok “saudara-saudara”, terjemahan Today English Version mandok “God’s people” lapatanna “bangso ni Debata”. Hata xa’ (ach) boi do talapati namarhahamaranggi di tongatonga ni keluarga (na sa-bapa, sa-ompu), ruas ni suku (member of same tribe), ruas ni sadasada punguan manang bangso. Hata “pungu sahundulan” marharoroan sian hata dxy (yakh’-ad). Terjemahan Today English Version mandok “live together in harmony” (hidup bersama dalam keharmonisan), terjemahan Indonesia mandok “diam bersama dengan rukun”. Jadi “pungu sahundulan” marlapatan mangolu dibagasan keharmonisan (live together in harmony). Parhahamaranggion na rosu i ndada hasadaan (unity) dibagasan keseragaman (uniform) alai hasadaan dibagasan keberagaman (diversity) na harmonis, tudos tu Tim Koor na mangendehon sada ende, mansai tabo begeon molo ganup logu/soara diendehon manang disoarahon denggan jala boi diharmonisasi tu logu/soara ni na asing. Anggo siboan logu/soarana be jala ndang diharmonisasi gabe falls begeon jala ndang tabo begeon ni sipareon.
3. Pasupasu tu parhahamaranggion na rosu (ayat 2-3)
4. Konteks keluarga.
Na umdonok di sasahalak ima keluargana. Donok di jarak dohot di intimitas (keakraban hubungan keluarga). Hadonokon i marpanghorhon tu hubungan na bagas dohot panghilalaan na marragam, isarani muruk, holong, mardandi, kecewa, dna. Saluhutna i boi marpanghorhon lam tu rosuna parsaoran ditongatonga ni keluarga i jala boi gabe hagaoron manang konflik. Hagaoron manang konflik ditongatonga keluarga marragam do alana, boi do alani arta, hata nang pambahenan/pangulaon, hurang menghormati, dna. Diragam ni panghilalaan i, relasi di antara ruas ni keluarga i gok dinamika (perubahan yang terus terjadi). Donok do ruas ni keluarga i alani boi gabe “masiososan” jala marpanghorhon tu hagaoron/konflik. Disisi na asing masihaholongan jala saling membutuhkan do ruas ni keluarga i (bd. Esau dohot Yakob, ima gombaran ni namarhahamaranggi na konflik/marsalisi alai adong komitmen di nasida nadua laho padengganhon muse parhahamaranggionna asa rosu, uli dohot denggan, 1 Musa 33:1-20).
5. Aha do sipareahan manang sipatupaon asa rosu parsaoran manang parhahamaranggion ditongatonga ni keluarga, huria nang masyarakat ? Saotikna adong 4 (opat) hal nang ingkon siparrohahononta Naparjolo : “Sisada Tujuan” (Kesamaan Tujuan). Ndang otomatif harmonis manang rosu parsaoran i molo rap ro jala hundul pigapiga halak di sada inganan. Tudos do i tu group musik, rap marpungu pe nasida ganup ari di sada inganan huhut mamangke alat musikna be, ndang gabe jaminan i boi nasida mangendehon lagu na sarupa. Ringkot sada tujuanna ima sada roha nasida mangendehon lagu na sarupa dohot sian kunci na sarupa. Molo sibahen laguna be dohot kuncina be, ndada simponi manang lagu na tabo tarbege alai lagu na falls dohot soara-soara na boi mambahen hansit sipareon. Alani i sisada tujuan do ruas ni keluargata be, naung diboto ruas ni huria nang angka parhalado i do tujuanta bersama songon sada huria? Taingot ma umpasa na mandok Tampakna do tajomna, rim ni tahi do gogona. Adong hata ni halak Inggris na mandok “together we can change the world” ( bersama kita dapat merubah dunia). Napaduahon : “komunikasi”. Di punguan koor manang orkestra adong do diringent manang konduktor na mangatur angka parende i manang pemain musik. Marhite gerak ni tanganna do diringent berkomunikasi tu angka parende dohot pemain musik, nadia ma diendehon parjolo, gogo manang halus do diendehon dohot angka na asing hombar tu aturan di partitur lagu i. Songoni do nang di keluarga dohot huria marhite komunikasi na denggan boi ma diantusi jala dihangoluhon saluhut ruasna napinangido sian nasida jala beha ma sipareahon nasida laho mencapai tujuan i. Jadi marhite komunikasi na positif manang denggan boi ma lam tu rosu manang harmonis na sadasada keluarga nang punguan. Napatoluhon; “kerjasama” Molo anggota group musik manang adong sahalak pemain na sibahenbahenna manang lomona mamangke alat musikna mangendehon lagu naung ditotophon jala ndang mangihuthon aturan di partitur lagu manang ndang manangihon dohot marnida arahan sian konduktor, gabe ndang denggan permainan musik nasida jala ndang adong lapatanna. Jadi ingkon boi do kerjasama dohot denggan nasida asa uli huhut tabo begeon lagu naniendehonna. Adong hata ni pande bisuk na mandok, “jika kamu tidaklah mengambil bagian/kerjasama, kamu bukanlah bagian dari regu”. Napaopathon, “komitmen”. Molo holan nanionjar panghilalaan na “tertarik” do sasahalak mangulahon ulaonna, ndada nanionjar komitmen, maol do tulus ulaonna i naniulahonna i. Manang aha jala boha pe hamaolon, marhite komitmen boi ma rap maju dohot bekerja sama. Pemain musik yang tidak dapat memberikan komitmennya tentu saja tidak dapat dimasukkan dalam orkestra. Apa jadinya bila ia tiba-tiba memutuskan untuk tidak naik panggung? Tanpa yang satu ini, kesatuan tidak dapat terwujud. Orang-orang yang berani memberikan komitmen mereka adalah orang-orang yang berani untuk berkorban dan melalui berbagai-bagai tantangan, untuk meraih keberhasilan yang lebih besar dari sekedar prestasi rata-rata.
Terjemahan Indonesia : Persaudaraan yang rukun atau mesra.
Kepribadian (personality) adalah ciri-ciri atau tabiat seseorang yang mencakup pola-pola pemikiran dan perasaan, konsep diri, perangai dan mentalitas. Perkembangan kepribadian manusia dipengaruhi oleh empat faktor yang saling mendukung dan terkait, yakni warisan biologis (heredity), warisan lingkungan alam (natural emvioronment), warisan sosial (social heritage), kelompok manusia (group).
Bd. Simfoni di dalam musik yang berbicara tentang harmonisasi, artinya penggabungan keberagaman alat musik yang berbeda tetapi mengeluarkan nada yang sama, sehingga menghasilkan suara yang indah didengar
Kami menyebutnya dengan istilah 4 (Empat) “K”
Minggu, 12 Dung Trinitatis
1 Musa 17: 15 – 27
Tanggal, 30 Agustus 2009
“Ndang hasuhatan Pambahenan ni Debata di bagasan ngolunta”
1. Manghirim di hatuaon na sian Debata.
Sada oloolop las ni roha do di pangula (petani) molo sahat ibana tu na manggotil na sinuanna. Marhite manggotil parbue na sinuanna i ndang marisuang gogo dohot pambahenanna na sailaon. Sada pangula asa boi manggotil ingkon adong do sada proses na ganjang dohot usaha na koras. Isara ni parhauma; mangula, manabur boni, marsuan, marbabo, mamuro sahat tu tingki gotilon. Sai manghirim do pangula di hagabeon ni na niulana. Alai sebalikna, boi marsak do sahalak pangula molo ndang denggan na niulana jala ndang jumpangsa gotilon. Balik sian na hinirim ni rohana.
Debata do silehon hatuaon nang pasupasu di bagasan ngolu ni jolma i. Pasupasuon ni Debata do angka jolma na porsea tu Ibana. Lobi sian na hinirim dohot na piningkiran ni jolma i di pasahat Debata do di bagasan ngolunna. Ndang adong na so tarpatupa Debata di bagasan ngolu ni jolma i. Nang pe sipata suhar tu pingkiran ni jolma i ianggo pasupasu ni Debata sai na manongtong do jala na lumehet di patupa di bagasan ngolunta on. Dibagabagahon Debata do tu si Abraham paboa si Sarah ingkon manubuhon sada anak. Sasintongna molo tabereng sian umur nunga sada ina nung hol ibana. Ndang mungkin be boi manubuhon sada anak. Disi do keragu-raguan ni si Abraham mambege dohot manjalo hata ni Debata. Tubu tu pingkiran ni si Abraham paboa hata ni Debata i holan apulapul sambing do. Alani do didok Ib
Hata mengkel dison i ma sada tudutudu paboa hurang porsea tu hata pandohan ni Debata. I do alana dipapos Debata haporseaon ni si Abraham marhite pandohan ingkon tubuhonon… Namarlapatan do i unang madabu si Abraham tu pandelean, ganggu ni roha. Asa tongtong ibana marhaporseaon jala marpanghirimon na mangolu tu adopan ni Debata. Ngolu na di bagasan panghirimon i do hamonangan ni haporseaon. Paboa Debata ndang hea marmeammeam di hataNa. Sude naung ni hatahonna i pasautonna do. Ndang adong na boi mangambati aha naung sinangkapan ni Debata di bagasan ngolu ni jolma i. Ndang adong na boi manimbangi pingkiran dohot dalan ni Debata. I do alana didok: “Ai ndada pingkiranHu pingkiranmuna i, jala ndada dalanmuna angka dalanHu” ninna Jahowa. “Ai songon timbo ni angka langit sian tano on, songon i do tumimbo angka dalanHu sian dalan muna i , jala angka pingkiranHu sian pingkiran muna i” (Yesaya 55: 8-9). Ndang boi hasuhatan, habilangan ni jolma i sangkap ni Debata. Debata do na parohon jala patauhon jolma i manjalo ragam ni pasupasuNa.
Disangkapi Debata do anak na tinubuhon ni si Sarah gabe sada bangso na bolon. Saluhut harajaon na di portibion marroan sian ibana. Boi dohonon songon pandohan ni halak Batak: sada do mata ni ari di sondangi do portibion. Sian pinompar ni si Isak ma manggomgomi portibion. Sian ibana haroroan ni pasupasu tu saluhut bangso. Ndang adong be na boi mangambati huaso ni angka pinomparna sogot. Saluhut pinomparna ingkon marningot pambahenan ni Debata. I do padan ni Debata tu si Isak. Ndang hea padan ni Debata mubauba, alai hot do ro di salenglelengna. Ndang hea mansohot pandonganion ni Debata di saluhut pinompar ni si Isak. On do tanda na paboa Debata do haroroan ni hatuaon. Alani do ingkon manghirim jala manongtong haporseaonta tu Ibana.
Sai taida do angka na masa na di tano on na mansai gogo manait rohanta, asa sai mangasahon gogotta sandiri. Sai di togihon angka na masa na di tano on do rohanta, nang pingkiranta, mangasahon diri laho mangalangkahon ngolu on. Dietong rohanta molo naeng hot mangolu jala dapot na ni luluan ingkon marguru tu lomo ni roha ni portibion. Loja hita mandiori, mangalului hatuaon asa sai martua ngolunta sian portibion. Tu angka robean nang angka dolokdolok sai tarimpu i sibaen sonang ni rohanta. Molo ndang adong dope bohi ni dakdaknak diadopanna sai tu portibion do dilului. Godang manungkun tu angka pande bisuk ni portibion isara ni, datu. Hape hatuaon dohot pasupasu na manongtong i holan sian Debata do boi tapuonta. Holan Debata do na tuk mangalehon ragam ni hinaringkot di bagasan ngolunta on. Debata do na boi palumehon bohi ni dakdanak di hita. Holan tu Debata ma hita manghirim jala marhaporseaon. Dibahen i, ingkon sai olo do hita paratarata panghirimon i tongtong. Ingkon manongtong jala imbaru panghirimonta, ala ni haporseaonta di Jesus Kristus Jesus. HatuaonNa i ma tahirim, asa taruli hita di haluaonna. Tatotophon ma tongtong panghirimonta i di Tuhan Jesus i, manang aha pe na masa, las ni roha dohot arsak pe.
2. Hangoluhon ma hata ni Debata.
Dung dipapatar Debata bagabagana tu si Abraham paboa tubuan anak ma si Sarah lam di patanak, di papita si Abraham do haporseaonna tu Debata. Diulahon ibana do laho pasunathon sude Ismael dohot sude na tubu di jabuna ro di sude na tinuhor ni hepengna. Lapatanna, parsunaton i do tudutudu tanda haoloon tu Debata. Paboa nasida gabe bangsona/nampuna ni Debata jala nasida mian di bagasan Debata. Parsunaton ni do tanda paboa naung hot padan ni Ibana dohot Debata Johowa. Marhite na pinatupana parsunaton i ma sada padan na so olo mattak haporseaonna maradophon Debata. Sai na mian jala hangoluhononna hataNa. Lam dipasolhot ibana do hadirionna tu adopan ni Debata. Halak na so olo pasunathon dirina ndada bangso ni Debata i (Pat. Gal 2:7). Lapatan, Ndada bangso na so tinompa ni Debata. Alai bangso na so mian jala ndang manghangoluhon hata ni Debata. Na sai manirpang sian tona nang patik ni Debata. Namangahut hatuaon dohot las ni roha sian portibion. Ianggo si Abraham tung sai mian jala marsihohot do di hata ni Debata. Lam di pahot ibana do padan ni Debata naung jinalona marhitehite parsunaton i. Ndang lomos, ganggu rohana di pandok ni Debata. Sai di pahusorhusor jala tung dihangoluhon ibana do pandok ni Debata. Ndang meret nanggo saotik hata ni Debata sian pingkiran dohot rohana. I do umbahen didok ibana: “Molo asi rohaM marnida ahu, ale Tuhanhu, sai unang laosi naposomon” (18:3). On ma patuduhon paboa holan tu Debata do ibana manghirim hatuaon i. Ndang olo ibana nanggo satongkin pe ngoluna di tinggalhon Debata. Sai marhaposan tu Jahowa do ibana na tuk mangurupi jala pasauthon asi ni rohaNa. Tung di sadari si Abraham do naso tartapuna hasonangan nang hatuaon sian portibi on. Diparhatopot rohana do paboa sude bagabaga dohot hata ni Debata na ingkon pasauthonna di bagasan ngoluna.
Jotjot do lupa jolma i di angka bagabaga nang pasupasu ni Debata naung jinalona. I do umbahen gabe godang haporseaon ni jolma i dangoldangol sisilon. Molo leleng ro na hinirim ni rohana olo do gabe mangopo haposeaonna. Gabe tubu pandelean jala mandao sian adopan ni Debata. Ndang di hangoluhon be hata ni Debata. Ujungna olo do sipata gabe di burai Debata silehon pasupasu i. On ma ngolu ni jolma na hurang marpos ni roha di angka sangkap ni Debata. Godang do sipangidoon dohot angka sangkap ni rohanta naeng sialuhononta tu Debata. Alai jotjot do mardua roha hita mangido dohot manghaposi Tuhan i. Gabe raguragu hita di huaso ni Tuhan i. Sasintongna ndang na so margogo Debata laho patupahon jala mangalehon angka na tahirim i sian Ibana. Na jotjot do ndang pos rohanta mangido sian Ibana. Ndang sian haporseaon na togu hita mangido pangurupionNa. Ndang ta ratarata i angka hata naung pinasahatna di bagasan ngolunta on. Paboa na hot do padan ni Debata Jahowa ro di salelengnilelengna. Naso jadi tinggalhonon na hita nanggo satongkin pe asal ma manongtong haporseaonta tu Ibana. Sai ingot ma di bagasan ngolum bagabaga ni Debata na ingkon pasautonna do. Haposeai ma di bagasan nolum naso hasuhatan Pambahenan ni Debata di bagasan ngolunta. Amen.
Aplikasi JW Library: Cara Mamangke Fitur Utama (Android) | JW.ORG Bantuan
Taida ma JW Library. Aplikasi on dibahen laho mangurupi hita manjaha jala marsiajar Bibel. Boi do taida fitur utama ni aplikasi on sian gambar pencarian. Laho mambungka gambar pencarian, pahusor ma sian hambirang ni layar manang klik ma tanda Menu na adong di hambirang parginjang.
Mulak tu fitur na Parpudi
Molo taklik Alkitab, boi ma tajaha jala tainstal Alkitab. Klik ma goar ni suratna, dung i nomor ni bindu na laho tajaha. Huhut tajaha, boi do taida catatan kaki, refrensi silang dohot terjemahan na sarupa di bagian Pelajaran.
Laho mangida ayat na asing, buka ma gambar pencarian jala klik ma Alkitab muse asa mulak tu daftar surat ni Bibel.
Molo taklik Publikasi, taida ma buku, audio dohot video. Klik ma publikasi, dung i artikel na laho tajaha. Huhut tajaha, boi do taida ayat na disurat. Klik ma ayatna laho mangida ayat di bagian Pelajaran. Klik ma bagian Pelajaran laho mangida ayat ni Bibel.
Laho mangida publikasi na asing, buka ma gambar pencarian jala klik ma Publikasi muse asa mulak tu daftar ni publikasi.
Buka ma gambar pencarian, jala klik ma Ayat Harian laho mangida ayat harian sadari i.
Molo taklik Online di gambar pencarian boi ma tabungka situs resminta.
Asa diboto hamu fitur JW Library na baru, ringgas ma mambahen pembaharuan aplikasi.
Denggan do molo rade sistem Android na baru di handphonemuna. Laho mandapot gumodangan hatorangan ida ma link on: https://support.google.com/nexus/answer/4457705.
Asa hatop, boi do dipangolu hamu aplikasi update otomatis di pengaturan handphonemuna. Gumodangan hatorangan adong di link on: https://support.google.com/googleplay/answer/113412..
Na Didok Bibel taringot Parsirangan dohot Padaodao? | Holong ni Debata
JAHA DI BAGASAN HATA Adhola Afrikans Albania Altai Amhara Arab Armenia Assamese Azerbaijani Azerbaijani (Sirilik)Toba) Bengali Bikol Bislama Bolanda Boulou Bulgar Cakchiquel (Tengah) Cebuano Chavacano Cheska Chichewa Chitonga Chitonga (Zimbabwe) Chitumbuka Chiyao Chokwe Choloese Farsi Fiji Ga Garifuna Georgia Greenland Guarani Gujarati GunaJapang Hata ni na ngungu di Korea Hata ni na ngungu di Meksiko Hata ni na ngungu di suomi Hausa Heber Hiligaynon Hindi Hmong (White) Iban Ibanag Iloko Indonesia Inggris Islan Jepang Jerman Jerman Rendah Jula Kabiye Kachin Kannada Katalan Kazak Kekchi Khmer Kikuyu Kiluba Kimbundu Kinyarwanda Kirghiz Kiribati Kisi Kongo Korea Kosrao Lhukonzo Lituavi Lomwe Luganda Luo Magyar Makau Makedonia Malagasi Malayalam Mam Mambwe-Lungu Mapudungun Marati Mazatec (Huautla) Mbunda Melayu Mixe Mizoue Norwegia Nyaneka Nyungwe Nzema Oromo Ossetia Otomi (Rura Mezquital) Palau Pangasinan Papiamento (Curaçao) Pijin Pulopulo Solomon Polski Ponape Portugis Portugis (Portugal) Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Quiche Rarotongan Rotuman Rumania Rundi Runyankore Rusia Rutoro Samoa Sango Sena Sepedi Serbia Serbia (Romawi) Sesotho (Lesotho) Setswana Shona Sinhala Slovak Sloven Spanyol Sranantongo Suomi Swahili Swati Swedia Tahiti Tajik Tamil Tarascan Tatar Tetun Dili Thai Tigrinya Tiv Tlapanec Tojolabal Totonaczbek Venda Vezo Wallis Wayuunaiki Welsh Wolaita Xhosa Yoruba Yunani Zande Zapotec (Isthmus) Zapotec (Lachiguiri) Zulu
Na Didok Bibel taringot Parsirangan dohot Padaodao?
Lomo do roha ni Jahowa molo halak na marhasohotan tongtong marsihohot tu padan ni parsaripeonna. Tingki dipasupasu Debata pardongansaripeon ni baoa dohot borua na parjolo, didok Jahowa do, ”Tadingkonon ni baoa do amana dohot inana mandongani jolmana, jadi sada sibuk nasida.” Di pudian ni ari, diulahi Jesus do muse hata on, dung i didok, ”Naung pinadomu ni Debata, ndang jadi sirangon ni jolma.” (1 Musa 2:24; Mateus 19:3-6) Alani i, di adopan ni Jahowa dohot Jesus, ingkon hot do pardongansaripeon ro di salelengna asing ni disirang hamatean. (1 Korint 7:39) Ala badia do di adopan ni Debata pardongansaripeon, ndang boi leas roha tu parsirangan. Gariada, dihagigihon Jahowa do parsirangan na so hombar tu Bibel.​—Maleaki 2:15, 16.
Aha do na diajarhon Bibel taringot parsirangan? Dihasogohon Jahowa do ulaon mangalangkup dohot parmainanon. (1 Musa 39:9; 2 Samuel 11:26, 27; Psalmen 51:6) Ala dihagigihon Jahowa do parmainanon, diloas Ibana ma sasahalak marsirang alani on. (Laho mamboto angka aha do ulaon na parsidohot tu parmainanon, ida ma Pasal 9, paragraf 7.) Dilehon Jahowa do hak tu dongan saripe na so marsala, laho mamillit marsirang manang ndang dohot dongan saripena. (Mateus 19:9) Jala, ndang muruk Jahowa molo dongan saripe na so marsala mamillit ingkon marsirang. Nang pe songon i, ndang boi huria manjujui manang ise laho marsirang. Ra, adong do pigapiga na so marsala tongtong olo rap dohot dongan saripena na mangulahon dosa i, tarlumobi molo diida adong panolsolion jala marsitutu laho muba. Alai, ingkon halak na so marsala i sandiri do na mamillit naeng marsirang manang ndang, ingkon rade do ibana mangadopi pangkorhon ni on.​—Galatia 6:5.
Tingki mangadopi situasi na borat, halak Kristen boi do mamillit padaodao manang ndang dohot dongan saripena, nang pe ndang mangulahon parmainanon. Alai, didok Bibel do taringot halak na padaodao asa ”unang marhamulian be, tagonan ma domu muse” dohot dongan saripena. (1 Korint 7:11) Ndang boi sahalak Kristen na padaodao marsangkap laho marhasohotan tu halak na asing. (Mateus 5:32) Taparrohahon ma pigapiga situasi na borat na boi mambahen sasahalak padaodao.
Ndang disarihon keluargana. Ra, boi do pogos hian parngoluon di keluarga ala ndang olo tungganedoli paradehon na ringkot di keluarga. Bibel mandok, ”Alai na so sumarihon donganna . . . sabagas, naung mansoadahon haporseaon do i; jumahat do i sian halak na so porsea.” (1 Timoteus 5:8) Molo ndang adong hamubaon ni tungganedoli i, boi do tungganeboru mamillit laho padaodao sian tungganedolina asa boi digohi ibana na ringkot tu dirina dohot tu ianakhonna. Ringkot do angka sintua manat mamingkirhon alualu ni halak Kristen taringot dongan saripena na so olo manarihon keluargana. Molo sasahalak ndang manarihon keluargana, boi do ibana dipabali sian huria.
Jotjot mamungkuli dongan saripena. Ra, boi do marsahit manang mate sasahalak molo jotjot ibana dipungkuli dongan saripena. Molo sahalak Kristen do halak na jotjot mamungkuli dongan saripena i, porlu do patangkason ni angka sintua. Sasahalak na mura tarrimas jala somal mamungkuli dongan saripena, boi do dipabali sian huria.​—Galatia 5:19-21.
Diorai mangulahon sude ulaon partondion. Ra, olo do sasahalak marsitutu mangorai dongan saripena asa unang mangulahon ulaon partondion. Jala, dipaksa ibana laho mangulahon ulaon na so dihalomohon Debata. Alani i, marbisuk ma dongan saripe na diorai mangulahon ulaon partondion mamingkorhon, tutu do holan na padaodao dalan laho patuduhon na oloan ibana di Debata asa di jolma?​—Ulaon ni Apostel 5:29.
Di sude situasi na taparsiajari nangkin, ndang adong na boi mamaksa halak na so marsala ingkon manirangkon manang ingkon rap dohot dongan saripena. Nang pe angka dongan na toras di partondion dohot angka sintua boi mangalehon poda na hombar sian Bibel, alai ingot ma ndang diboto nasida sude na masa di parsaripeon ni sasahalak. Holan Jahowa do na mangida saluhut na masa. Ndang parohon sangap tu Debata manang pardongansaripeon, molo sahalak tungganedoli manang tungganeboru manggandai barita taringot dongan saripena, holan asa boi marsirang. Ndang boi tabunihonon ni sasahalak sian adopan ni Jahowa aha na mambahen nasida ingkon padaodao. Tutu ma, ”tung saluhut do tedek, so adong na hungkup diida matana. Tu Ibana do hita mardabudabu”! (Heber 4:13) Alai, olo do sahalak Kristen padaodao ala adong situasi na mansai borat naung leleng masa. Ise pe ndang boi manguhumi sasahalak na mangulahon on. Didok do di Bibel, ”Hita sasude pajongjongonna sogot tu adopan ni habangsa ni Debata.”​—Rom 14:10-12.
Na Didok Bibel taringot Parsirangan dohot Padaodao
Marjamita (1) | Mandailing Online
Home / Budaya / Marjamita (1)
Posted by: Dahlan Batubara (Redaksi) in Budaya 03/11/2015\t0 5,747 Views
Parjolo au marsantabi sapuluh mangadopkon ula kahanggi, mora, anak boru. Saterusna hatobangon dohot na ipatobang, umumna na hadir di majalis paradatanon.
Mangihutkon umur dohot pamatang ni anak nami si Dalkit, patut dohot tamana ibana mamolus adat matobang. Diari nasolpui langka ibana tu jae tu julu manjalaki siangkup markaya donganna matobang.
Satibona ibana di alaman ni Pidoli Lombang, manatap mada ibana-tu jae tu julu, impol mada mata manaili adong ma nadisolom ni matana. Na tumbuk tupa tu panagarohaina dongan rongkap ni tondina, ima jagar-jagar ni mora.
Disi, taringot mada ibana dipituah ni natobang-tobang, muda ditinggalkon huta niba, ama dohot ina songoni dohot koum ula kahanggi ditopotkon huta ni halak, ama nai dohot ina dijalakan nangkan na jadi koum dohot kahanggi. Dijalakan doma jolo tehe kahanggi nita anso dioloskon di ibana maksud tujuan niba nangkan manyangkutkon hata niba tu jagar-jagar ni mora, botima di pamikiran ni ibana ima anaki di ari na solpui.
Ditopotkon na ma kahanggina di Pidoli Lombang, salaho dioloskon maksud tujuanna ima namanyangkutkon hata tu jagar-jagar ni mora, disi langka ma rupana kahanggi manopotkon jagar-jagar ni mora satorusna tu mora ima na manyangkutkon hatana. Disi mudah-mudahan dapot do parsatumbukanna dohot panamana. Tarsangkut mada hata ni anaki si Dalkit tu jagar-jagar ni mora nami, ima di Pidoli Lombang.
Diari nasolpui madung ami suru do kahanggi dohot anak boru manopotkon mora tu Pidoli Lombang, buat manangkasi hata ni daganak na tarsangkut, sanga na tutu na peto do, sanga na gonjak siayang, jadi disi mangalus do mora, natutu na peto do kobaron daganak na, tutu napeto do mambege jamitana ama margodang jana marlomo ni roha.
Satorusna, di ari nasolpui madung ami lagutkon do sudena kahanggi nami namarsisolkot. Ami jamitahon di ibana satontang hata ni danak na tarsangkut tu jagar-jagar ni mora di Pidoli Lombang sanga na turut di ibana magodang dohot marlomo ni roha, disi mudah-mudahan sude kahanggi namar sisolkot turut do margodang marlomo ni roha.
Disi marpokati do hami namarkahanggi marsisolkot, dibaen hita namarkahanggi dopeon namargodang ni roha, ita undang ma li dohot pokat nami namarkahanggi marsisolkot ima di ari namanyogoti, idalankon hata tangking tu homu koum-koum namion sasudena anso marlagut tu tugas nami on onma diborngin ni arion. Mudah-mudahan naso marhalangan madung hadir dibagas namion.
Onpe, hombang ni burangir nami mangadopkon sude ula kahanggi mora dohot anak boru. Satorusna hatobangon dohot na dipatobang iring dohot hatana. Namanjamitaon na ma ami di homuan sasudena bahaso anak nami si Dalkit madung manyangkutkon hatana tu jagar-jagar ni mora di Pidolo Lombang, jadi onpe marsapa ami di homuon sasudena sanga na turut do roai homuon margodang dohot marlomo ni roha, muda na turut do ningkomu ami manyambut margodang ni roha, tai muda ngada ningkomu turut, ami manjalang tahi dohot pokat sanga songondia dalan panamana.
Botima jolo hata sian suhut baen dison do kahanggi daohot anak boru nami, ibana ma patama patupa hataon, usudahi ma dohot assalamu’ alaikum warohmatullohi wabarokatuh
adat mandailing madina mandailing mandailing natal marhata-hata di mandailing marjamita perkawinan\t2015-11-03
Tagged with: adat mandailing madina mandailing mandailing natal marhata-hata di mandailing marjamita perkawinan
robinsar sidauruk: Maret 2010
Selamat Datang di Blog Saya. Saya Ucapkan Terima Kasih Banyak Atas Kunjungan Anda Ke Blog Saya. Mohon maaf bila ada kelemahan atau kekurangan dalam Blog Saya ini.
Asa songon hata ni umpasa ma dohononku
Tangan do Botohon
Ujungna Na Jari Jari
Parjolo Au Marsantabi
Santabi Amanta Raja dohot Inanta Sori Pada
Molo Adong Na Hurang Lobi
Na Husurat I Blog On.
Reuni di Binaling Pematang Siantar 26 Des 2009
Setelah lulus dari SMA dan lebih dari 21 (dua puluh satu) tahun belum pernah bertemu, akhirnya pada tanggal 26 Des 2009, kita anak anak 3 Sos 5 Alumni 88 SMANTIGER P. Siantar dapat berkumpul untuk reuni dan pasombu sihol di Binaling Pematang Siantar. Jiwa, Semangat dan Keakraban semasa SMA masih terasa.... Semoga kita dapat bertemu lagi
Diposting oleh ROBINSAR SIDAURUK di 01.52 Tidak ada komentar:
Panorama Danau Toba Di Lihat Dari Sinapuran Simanindo Pulau Samosir
Diposting oleh ROBINSAR SIDAURUK di 01.29 Tidak ada komentar:
Label: Danau Toba
Ulaon Adat Na Gok (Pesta Ulaon Unjuk)
Ulaon Adat Na Gok - Marhata Somba ni Uhum Somba ni Adat Marhite-hite Sinamot
Acara Pesta Unjuk dan Ulaon Adat Marhata Somba ni Uhum Somba ni Adat Marhite-hote Sinamot adalah Puncak acara ulaon adat paradaton Pamuli Boru atau Pangolihon Anak dalam bentuk Ulaon Alap Jual atau Taruhon Jual. Marhata Somba ni Uhum Somba ni Adat Marhite-hite SSomba ni Uhum Somba ni Adat Marhite-hite S
Hata ni napasahat tudu-tudu ni sipaganon i, hira songon on ma:
Protokol ni Paranak:
“Di hamu hula-hula nami Raja
Horas ma hamu na manjalo, horas di hami namangalean. Botima!”
(diolophon angka natorop)
Hata pasahat dekke, songon on ma didok parboru:
Protokol ni Parboru:
“Di hamu Raja ni Pamoruonnami, asa dos tuatna dos nangkokna, mangarade ma hamu!
Sitiptip ma sihompa golang2 pangarahutna
Tung songoni pe natupa sai godang ma pinasuna.
“Ala hamu do napatupa sipanganon, ba hamuma Raja ni Boru mambahen tangiang!”
Protokol ni Paranak :
” Nauli Rajanami”
Sahalak sian paranakma mambaen tangiang sipanganon. Dung martangiang mangan, i dokhon Protol Paranak ma hira songonon :
”Sitip si gompa golang golang pangarahutna
Tung Songoni pe natupa sai godang ma pinasuna
Marjomut ma hita ”
Tingki”
“Di hamu Hula-hulanami Raja/Marga ……….., hupasahat hami ma tu hamu sulang-sulang natabo.”
dohot dekke naung nijalo nasida (sian pamoruan/hula-hula) jala didok Protokol Parboru dohot Paranak ma hira songonon :
Protokol ni Parboru :
” Di hita na mardongan tubu suang songoni boru dohot bere, molo tung di jolo ni hasuhuton pe tudu-tudu sipanganon dohot dekke naung i pasahat paromoruanta dohot horong ni hulahula dohot tulangta naung rap manjalo do hita di si jala tahalashon ma i.”
” Di hita na marodongan tubu suang songoni boru dohot bere, molo tung di jolo ni hasuhuton pe dekke naung i pasahat hula-hula ta dohot tulangta naung rap manjalo do hita di si jala tahalashon ma i.”
Ala adong di jalo Paranak dohot Parboru dekke siuk sian horong hula-hula dohot tulang, denggan ma nian asa igorahon dekke siuk na ni pasahat ni horong hula-hula tu nasida. Hira songon ma hatana.
”Hu jalo hami do dekke siuk sian Hula-hula dohot Tulang nami nahuparsangapi hami (didok margana jala digorahon sada-sada). Maulite godang ma hupasahat tu hamu hula-hula dohot tulang nami.”
Tu tulang dipasahat alai didokmai Dengke Lompan.
“Di hamu Borunami, asa i bagihon hamu dekke na i pasahat ti hita tu angka tutur ta.” Dibagihon angka borunasida i ma dekke i tu angka tutur.
Dung renta jala sidung namarsipanganon , jonjong ma Protokol ni Paranak laho mangido pangurupion sian nanigokhon na (dongan tubu, boru, dongan sahuta dohot ale-ale) laos di dok ma hira-hira songonon :hirim situtu do roha nami i pangurupian muna, jadi ro ma hamu mandapothon hami laho pasahatton tanda holong muna tu hami i ma tumpak na godang. Nungnga rade be hami. Mauliate ma.
Dung sidung managalehon tumpak angka horong na ni gokhon paranak, jonjong ma Protokol ni Paranak laho pasahatton hata maulite.mauliate godang ma hupasahat hami tu hamu salahutna isiala tumpak na godang naung i pasahat hamu tu hami. Ndang tarbalos nami i sude, alai pos do rohanami, Amanta Debata Pardenggan Basa i ma na mambalos sude holong ni roha naung i pasahat hamu tu hami nangkin. Sahali nai, mauliate godang ma.”
Songon on ma ruhut dohot rumangna: (laho tu na MARBAGI JAMBAR)
“Beha Amangboru, nunga boi torushononta ulaonta on?”
Protokol ni Paranak: “Nauli Rajanami.”
“Di hita na mardongan tubu, haha-anggi, ingot do hota tu tona ni ompunta Sada do hita, Sisada anak Sisada Boru sada songon songon daion mual do hita dang dua songon dai ni tuakTinallik huling-huling asa tarida holi-holi,
molo hahana (anggina) ma hasuhuton, anggina (hahana) panomboli.”
Laos didok Parsinabungdo hita sisada anak sisada boru sada songon daion mual do hita dang dua songon dai ni tuak. Sahali nari mauliate ma di suhut-nami.”
Laos diandehon Parhata ni Parborui ma hatana tu Raja ni Hula-Hula dohot Tulang) mandok:
Parsinabung ni Parboru Raja ni PamoruonPamoruon (dioloi parboru).hula-hulanta Raja........annon.”
Laos didok Parsinabung ni Paranak:
Laos diandehon Parhata ni Paranak ma hatana tu Raja ni Hula-Hula dohot Tulang) mandok:
Parsinabung ni ParanakHula-hula Raja ni Hula-hula Hula-hula nami Raja ...... ., Raja Bolon, nunga rade hami.
Parsinabung ni Parboru:
“Amangboru, molo dos rohanta, songon on ma konsep ni parjambaran: Sibagi dua ma tudu-tudu ni sipanganon i. Alai molo Osang tu Hula-hula nami mai, dohot ihur-ihur tinggal ma i di hami.”
“Nunga nauli i Rajan
arsinabung ni Paranak :
”Mauliate ma Rajanami,
Ia marcahayo ma songon Mataniari
Marsinondang songon Bulan
Nungnga manggora Hula-Hula laho mamungka manghatai
Dison pasahatonnami ma Pinggan Panungkunan.
Borunami; pasahat hamu Pinggan Panungkunan on tu jolo ni Hula-Hulanta”
Catatan: Pinggan Panungkunan ima Pinggan Pasu marisihon: si Pir ni Tondi (dahanon), Napuran (ganjil), Hepeng : 4 lembar sipata ditambai dohot tango-
”Mauliate ma Amangboru, dison nunga dipasahat hamu Pinggan Panungkunan, Pinggan Pasu, nahot di. Songoni muse peak do napuran sirara uruk, napuran sirata bulung sipalas roha ni Inanta Soripada, ba sai rata ma antong parhorasan panggabean i dapotonta tujoloan on. Huhut do dison boras sipir ni tondi, parbue siribur-ribur sai anggiat ma torop maribur angka pomparanta huhut matangkang manjuara, dohot Boru naburju marroha, jala dohononnami ma
Asa pirma pokki, bahul-bahul pansaloman,
pirma tondita ditambai Tuhan di hita angka pansamotan.
Dison adong muse ringgit sitio suara, homitan ni boru ni Raja, sipatamba las ni rohanta diloloan bolon on, na nicetak ni pamarentanta, tarida ma antong dison na Anak ni Raja do hamu, Pahompu ni namora, asa dohononnami ma : Binanga ni sihombing
binongkak ni tarabunga,
tu sanggar ma amporik,
tu lubang ma satua,
sai sinur ma napinahan gabe naniula,
hujalo hami ma on:
(catatan: dibuat ma hepeng i, 3 lembar: salembar dilehon tu hambirangna, salembar dilehon tu siamunna, jala salembar ma hasurungan ni ibana Parsinabung)
“Mauliate ma Amang Boru ala nunga sahat tu hami Pinggan Panungkunan,
Songon hata ni Natua-tua namandok:
Nibutbut Duhut-duhut laos dapot dohot Halosi
Ala nunga nijalo Pinggan Panungkunan,
mulak ma muse Pinggan Pangalusi.
Saonari pe Mulak ma muse tu hamu songon Pinggan Pangalusi.Borunami pasahat hamu ma jolo Pinggan Pangalusi on tu Paribanmu Parhata ni Borunami”.
Diuduti ma hatana mandok:
”Amangboru, Ia nunga bosur hita mangan indahan nalas, dohot marlompan juhut nataboi, dohot minum aek sitio-tio, sai tu tioma ma angka pansamotan dohot parsaulian i tu joloanon tumpahon ni Amanta Pardenggan Basai.
Taringot di sipanganon i dohononnami ma:
Marbau tanduk,marbau holi holi
Otik Sipir ni tondi
Sai Pamurnas ma i Tu Daging
Saudara ma tu bohi
Si palomak imbulu ma i, si paneang holi holi jala sipasindak panaili.
Sinimbur ni Panghat ma Tu sinimbur ni hotang,
Sai tudia pe hamu mangalangka Sai disi ma hamu dapotan pansamotan.
Songon hata na mandok :
Sai jolo ninangnang do asa ninungnung
Sai jolo pinangan do asa nisungkun,
Ia namanungkun ma hami nuaeng Raja ni Boru
Dia ma langkatna
Dia ma unokna
Dia ma hatana dia ma nidokna
Dipaboa Raja i Boruma”
Asa sitiptip ma sigompa, golang-golang pangarahutna,
Otik so sadia pe natupa, sai godang ma pinasuna.
Asa bagot na marhalto ma niagatan di robean,
Horas ma di hamu na manjalo, horas di hami na mangalean.
“Molo hatana Rajanami, panggabean parhorasan do. Botima!”
”Horas ma jala gabe Amangboru dialusmunai, ia didok hamu parhorasan panggabean do hape nanidokna, ba mauliate ma tadok tu Amanta Pardengganbasai, tutuma songon hata na mandok :
Timbo dolok martimbang
panatapan tu pangaloan,
Sai manumpak ma Amanta Debata nadiginjang,
sai ro ma dihamu singkat ni i marlipat ganda angka pansamotan
I dok natua-tua :
Marangkup do nauli
Jala udur songon mardalan
Siangkup songon na hundul
Disiangkup panggabean parhorasan amang boru, manungkun jala manangkasi ma hami hami amangboru songon hata na mandok :
Tangkas ma Uju ni Purba
Laos tangkas ma Uju ni Angkola
Tangkas ma hita maduma
Laos tangkas ma hita mamora
Tangkas ma i paboa hamu amangboru hata nauli hata nadenggan asa tangkas di bege angka Amanta Raja dohot Inanta Soripada tarlobi angka Raja ni Hula-hula dohot Tulang. Batima Raja ni boru”
”Nauli Raja nami. Tung mansai las situtu rohanami umbege sungkun-sungkunmunai, tutu ma hamu sisuan bulu jala si panjala, siboto uhum do hamu jala angka anak ni Raja. Songon nanidokmunai Rajanami :
Paboaonnami ma rajanami angkup ni parhorasan panggabean i:
Didok umpama ni ompunta najolo:
Denggan ma bulu godang,
denggan baen hite-hite.
Molo anak manang boru balga jala magodang
denggan ma asa hot ripe.
Asa tubuan laklak tubuan singkoru i dolok Purba Tua
Asa tubuan anak dohot tubuan boru ma nasida
jala jengkar-jengkar dihangoluan
Dongan nasida saur matua.
Di tingki ari na salpu i nunga tangkas ro hami di mandapothon hamu di napatua hata dohot marhusip. jala nangkin nunga rap mangudurhon hita di anak nami dohot boru ni rajai tu adopan ni Amanta Debata di Bagas JoroNai laho manjalo pasu-pasu parsaripean nasida marhite naposo ni Tuhanta. Mauliate ma di Tuhanta Pardenggan Basai. Marpungu ma hita nuaeng dibagas namarampang namarjual sigonggom pangisina on, asa mangido dohot mangelek ma hami tu hamu Rajanami diharadeon ni rohamu asa tauduti ma nian ulaonta on namarhata somba ni uhum somba ni adat marhite-hite sinamot ni boru ni rajai.”
”Tutu ma nanidokmunai Amangboru, denggan ma bulu godang denggan baen hite-hite molo anak manag boru balga jala magodang, denggan ma asa hot ripe. Jala didok hamu asa tauduti ulaonta namarhata somba ni uhum somba ni adat marhite-hite sinamot ni boru nami. Mauliate ma di Debata:, Mauliate ma dihamu Raja ni Borunami.Ai nunga pitu lilinami paualu jogianami, nunga nauli nipinami ma adong hamu pandurungannami,ba tangkas do huboto hami anggo hamu Raja …………….Pat ni gaja tu pat ni hora angka pomparan ni Raja do hamu jala angka namamora. dibahen i pasahat hamu ma sinamoti mansai godang. Botima hatanami Raja ni Boru”
”Mauliate ma Rajanami, suang songoni dohonon nami tu hamu hula-hula nami, tangkas do huboto hami hamu Rajanami Pat ni gaja tu pat ni hora angka anak ni Raja do hamu jala angka namora, dohot naburju marroha.Tangkas do hutanda hami burju ni rohamu Raja nami mar-Boru: Ai songon nidok ni umpamai Rajanami : Urat ni Singkoru, dihunghupi bulung bira, anggo haburjuon ni hamu Raja xxxxxxxxxxxxxx marboru nunga tarbarita sahat ro didia. Mangingot i do Rajanami umbahen nabarani hami ro toadopanmu : ai ida-ida do nabutong jora-jora do namale. Jadi namarsomba ma hami tu hamu Rajanami taringot tu somba ni uhum somba ni adat marhite-hite sinamot ni Parumaennami, tarsongon on ma nian Rajanami elek-eleknami asa si sahali manombahon ma hami Rajanami disomba ni Uhum, somba ni Adat di-godang ni Sinamot ni Parumaennami sipasahatonnami tu hamu Hula-Hulanami. Songoni ma somba pangidoannami tu hamu Rajanami.”
“Horas ma jala gabe Raja ni Boru, pangidoanmu asa sahali mangelekhon sahali manombahon hamu di godang ni Sinamot, anggo ahu sandiri ala tangkas do hamu tinanda naburju mar- hula-hula: alai Amangboru, asa tung tangkas botoon ni angka Amanta Raja dohot Inanta Soripada dipangidoanmu di Somba ni Uhum, Somba ni Adat dohot di hata ni Sinamot sipasahatonmu
haru dipaboa Raja ni Boru ma”
Parsinabung ni Paranak : “
“Mauliate ma Rajanami, malambok pusu, tangkas ma tutu paboannami pangidoannami tujolo ni Rajai, di Somba ni Uhum, Somba ni Adat dohot dihata ni Sinamot sipasahatonnami tarsongon on ma Rajanami pangidoannami: Sinamot SITOMBOL ma nian Rajanami, disi ma Lombuna disi ma Hodana dst jala hupasada hami ma gabe Rupiah, jala ALAP JUAL ma Parumaennami, di alaman ni Rajai ma Ulaon, jala mangingot di angka porlu ni tingki Rajanami ULAON SADARI ma nian Songoni ma jolo somba pangidoannami Rajanami.”
“Dihita namardongan tubu, songoni nang Boru dohot Berenami, tarlobi di hamu sude nahuparsangapi hami Raja ni Hula-Hula dohot Tulang nami, nunga rap umbege hita dipangidoan ni Pamoruon asa sisahali mangelekhon/manombahon ma nasida disomba ni Uhum, disomba ni Adat dohot di godang ni Sinamot sipasahaton nasida, ima Sinamot na-Gok Sitombol, Alap Jual, jala Ulaon Sadari beha alusmu::
Songon on ma pangatur ni panungkunan: (ndang pola be tinaringotan Horbo, Lombu d.n.a.) Parjolo dipasahat ma tu Boru dohot bere:
Hata Sian Boru :
“Mauliate ma Rajanami, diingot hamu do hami antong Borumu, anggo sian hami Borumu, alusnami sipangihut do anggo hami, songon dia pe haputusanmu Rajanami, namangihuthon ma hami, botima hatanami Rajanami.”
Parsinabung ni Parboru
“Songoni ma alus sian Borunta, nuaeng pinasahat ma tu hita na-Mardongan Tubu”
Hata Sian Dongan Tubu:
“Mauliate ma Hahadoli, songoni pos ni roham tu pangidoan ni Pamoruonta taringot di Sinamoti, songoni do nang hami dongan tubumu sada do hita songon daion mual songon dia pe pandokmu/ alusmu tu Pamoruonta songoni do nang alusnami, hupasahat hami ma tu hamu Haha/Anggi Doli, ima hata sian hami sude Dongan Tubu.
“Mauliate ma husapahat tu hamu Dongan Tubu"
Parhata Parboru mangandehon hata tu sude Hula-Hula:
”Di hamu saluhutna Hula-Hulanami; (unang lupa manjouhon Marga ni Hula-Hulai) nunga rap umbege hita Rajanami di pangidoan ni Pamoruonnami di Somba ni Uhum, Somba ni Adat di hata ni Sinamot sipasahaton nasida tu hita asa nian sahali mangelekhon, sahali manombahon ma ninna nasida. Andorang so hualusi hami pangidoan ni Pamoruonnami asa pos rohanami Rajanami mangido ma hami di-panuturion sian hamu sude Hula-Hulanami, ai songon nidok ni Ompunta sijolo-jolo tubu : Ranting ni Bulu Duri, sanjongkal dua jari, hamu do hula-hula naburju manuturi, huhut hula-hula pangajari, (laos digora ma Boruna laho pasahathon Microphone tu Hula-Hula)
Hula-Hula manungkun donganna sahundulan = biasana satolop do nasida Tulang ni Boru Muli ma mangalusi)
Hula-Hula ni Parboru:
“Horas ma jala gabe dihamu Raja ni Borunami, Taringot ni pangidoanmu tu hami hula-hulamu, nunga satahi hami, ahu ma namangalusi:
Mansai las rohanami umbege panghataionmuna hamu namarhula-marboru naung masipaolo-oloan: ba sian hami hula-hulamu sidohononnami tu hamu ba Balintang ma Pagabe, Tumondalhon sitadoan
Sai Asi ma roha niTuhanta,
Arimuna ma gabe
molo olo hamu masipaolo-oloan.
Songoni ma hata sian hami Hula-Hulamuna.”
“Mauliate godang ma dohonon nami tuhamu hula-hula dohot tulang nami i panuturion muna.Songoni ma dihamu Raja ni Pamoruonnami, nunga dibege hamu panghataion sian hami namar- Dongan tubu, Borunami, tarlobi sian Hula-Hulanami, jadi: andorang so hualusi hami pangidoanmunai Amangboru, haru dipatangkas Amangboru ma Somba ni Uhum, somba ni Adat dohot godang ni Sinamot ni Borunami nanaeng sisombahononmu tu hami, asa dibege sude Amanta Raja dohot Inanta Soripada naliat nalolo, songoni ma
“Horas ma jala gabe Rajanami, andorang so husombahon hami pangidoannami Rajanami asa tangkas diida Rajai naung sahata hami, denggan ma hupangido soara sian nasida: Dongan tubu, borunami tarlobi dohot hula-hulanami, lehon hamu ma jolo tingki dihami asa manghatai hami Rajanami.
Parsinabung ni Paranak : didok ma hatana songon on:
“Di hamu Boru dohot Berenami, hamu do nahupangasahon hami di ulaon on, asa pos roha ni Hula-Hulanta naung sisada hata sisada tahi hita dihata ni sinamot sisombahononta tu Hula-Hula Parboru, asa lehon hamu ma hata sian hamu Boru dohot Berenami”
“Mauliate ma dihamu hula-hulanami, taringot ni hata sian hami Rajanami, songon dia pe nanaeng hatahononmu taringot tu Sinamot dohot Ulaon Adat tu hula-hulani hula-hulanami, rade ma hami Boru dohot Beremu laho manungkoli hamu di gogo dohot sipatupaon. Mauliate ma.”
Songoni ma dihamu saluhutna nahuparsangapi hami Raja ni Hula-Hulanami (didok ma susunan ni Hula-Hulai suang songoni dohot Marga nasida) nunga dibege hamu pangidoannami tu Raja ni Hula-Hulanami asa sahali manombahon nian hami digodang ni Sinamot sipasahatonnami. Andorang so huhatahon hami pangidoannami on Rajanami: mangido ma hami dipanuturion sian hamu, ai hula-hula naburju do hamu naolo maniroi hami angka Pamoruonmu,: ai songon nanidok ni Ompunta naparjoloi do dohononnami: dijolo hamu siaduon Rajanami dipudi hamu sipaimaon sihorus na gok do hamu Rajanami, sigohi nalonga, hupasahat hami ma panghataion on tu hamu, botima. (huhut dijou Boruna laho pasahathon Microphone)
Hata sian Hula-Hula ni Paranak: Ndang pola berbedai sian hata ni Hula-Hula ni Parboru, tong do Balintang ma pagabe tumandanghon sitadoan, arimuna ma gabe molo dung masipaolo-oloan, songoni ma hata sian hami sude Hula-Hulamuna. Dungi dipasahat ma tu Dongan Tubu
Hata sian Dongan Tubu ni Paranak:
“Sian hami dohononnami ma ala naung sahata do hita sian mulanai ba songon dia ma hatamu naung sahata ma hita hahadoli, botima alusnami.”
“Rajanami, Hula-Hulanami nunga dibege hamu naung sahata do hami namardongan tubu, borunami tarlobi dipanuturion sian hula-hulanami, dipangidoannami asa sahali manombahon, sahali mangelekhon hami disomba ni uhum, somba ni adapt, di godang ni Sinamot sipasahatonnami.
Antong Rajanami, mangoloi pangidoanmunai asa dohononnami ma: disi ma Horbona, disi ma Lombuna, , Masna, dohot Serena, alai Rajanami unang pola lola hamu pabarahon Horbo, dohot Lombu i, , hupasada hami ma sudenai gabe Rupiah ni Pamarentanta. Sinamot na gok sipasahatonnami: Sitombol ma Rajanami, Alap Jual, Ulaon Sadari, jala godangna Rajanami sombahononnami ma Rp. 50.000.000,==
Parsibanung ni Parboru:
“Mauliate ma Raja ni Boru, Rp. 50.000.000,== ma godang ni sinamot sipasahatonmu, sitombol, Alap Jual dohot Ulaon sadari alai nang pe songoni
anggo Upa ni Suhi ni Ampang na-Opati dohot angka nahombar tusi pasahaton
mu do ate Amangboru.
“Baris-baris ni Gajah dirura pangaloan molo marsuru Raja dae ma sooloan ba songon dia pandok ni Rajai Huoloi hami mai Rajanami.
Songoni ma dihita saluhutna napunguon, tarlobi dihamu Hula-Hulanami dielek-elek ni Pamoruonnami dihata ni Sinamot dohot godangna nunga rap umbege hita. Alai, (dipasahat hatana tu Suhut Sihabolonan) di hamu Suhut Sihabolonannami, didok natua-tua Lasiak natata didia panggilingan, manghatai pe Raja hata tu Raja hata dihamu Suhut Sihabolonan do anggo keputusan. Nunga dipaboa pamoruonta pangidoan nasida di somba ni uhum, somba ni adat dohot godang ni Sinamot ni Borunta sipasahaton nasida ima godangna Rp. 50.000.000,== Sitombol, Ulaon Sadari. Hupasahat hami ma tu hamu.
Hata Alus sian Suhut sihabolonan: (manang Paidua ni Suhut)
“Horas ma jala gabe, dihamu Hahadoli/Anggidoli – dangkana do rantingna songon dia hata ni hahana songoni do hata ni angina,. Mauliate ma dihamu saluhutna , sada do hita songon daion mual, sisada Anak sisada Boru, songon dia pe naung dihatai hamu dohot pamoruonta, molo dung denggan dirohamu nadohot do hami marlas niroha disi, Mauliate ma dihamu.
“Dihamu Raja ni Pamoruonnami, nunga be sisada hata sisada pandohan hami Hula-Hulamuna: sai songon nidok ni umpama ma: Amporik mallipik, Onggang marbabang, sai gabe ma parsinamot naotik, gabe ma parsinamot nagodang.
Dipangidoanmuna asa sombahononmu ma godang ni Sinamot sipasahatonmu tu hami Hula-Hulamuna godangna Rp. 50.000.000,== sitombol, Ulaon Sadari tambani Jambar ni Suhi ni Ampang na-opat holoi hami mai, Horas ma jala Gabe, ro ma hamu pasahat hamu ma.”
“Horas ma jala Gabe Rajanami, Mauliate ma dipangoloionmuna dielek-eleknami. Laos digora ma Suhut Paranak huhut mandok songon on::
di hamu Suhut Sihabolonan nunga tangkas dioloi Hula-Hulanta pangidoanta di godang ni Sinamot sipasahatonta, ro ma hamu laho pasahathon Sinamot Nagok tu Hula-Hulanta.”
(Dung dipangido musik. Ro ma rombongan ni suhut sihabolonan Paranak mamboan Sinamot diatas ni piring dohot sipir ni tondi, dipasahat ma jolo tu parhata ni Paranak, dungi dipasahat nuse tu Parhata ni Parboru, baru pe asa borhat nasida manomba Suhut Sihabolonan Parboru.
Dung ditortorhon, dapatedek Suhut Parboru ma ulosna jala disaburhon Inanta sian Paranak ma Sinamoti dohot sude isi ni pinggani tu Ulosi. Dibungkus Inantai ma Sinamoti laos dibagasan Ulosi, - dungi masijalangan)
Ihut ma muse pasahat Parjambaran tu Suhi ni Ampang Naopat dohot uduranna:
• Suhut sihabolonan Parboru : Sijalo Sinamot sian Suhut Paranak
• Upa ni Sijalo Bara : napasahathon Pamarai
• Upa Pariban : napasahathon Sihunti Ampang
• Upa Tulang : dipasahat Suhut Sihabolonan Paranak dohot Suhut Parboru,
laos dipasahat Suhut Parboru ma Pinggan Panganan tu Tulang ….
• Upa ni Simandokhon : dipasahat Anak manjae
• Upa Todoan, parorot dohot lan angka sijalo jambar : sesuai tu susunan sian
• Pomparan ni Ama ni Suhut marhaha maranggi : Sijalo Upa Todoan
• Pomparan ni Ompung Marhaha maranggi : Sijalo Upa Todoan/Panghaei
• Pomparan ni Amang mangulahi Marhaha maranggi : Sijalo Upa Todoan/
• Iboto ni Suhut : Sijalo Upa Parorot
• Punguan ni Marga : Sijalo Upa Punguan
• Pinggan Panganan : tu Parboru upa ni natorop (biasana Parboru do
Paradehon pinggan panganan alai dipasahat ma jolo tu Parhata ni Paranak
asa songon na sian Paranak Pinggan Panganani)
• Tulang ni Hela : Sijalo Upa Tintin Marangkup (napasahathon Suhut Parboru
nidonganan ni Suhut Paranak) Dijalo Suhut Parboru ma amplop namarisi
hepeng sian Suhut Paranak laos dipasada tu amplop nanaeng
sipasahatonna tu Tulang ni Helai ......kup tu tulang ni pangoli.ni Suhut Parboru :
“Dihamu Dongan Sahundulannami, Tulang ni Helanami
Songon nidok ni umpama: Hot do jabui, hot margulang-gulang, tung boru ni ise pe dialap berenibai, tong doi boru ni Tulang. Tingkion, Borunami ma dialap beremuna. Godang do hujalo hami sinamot ni boruntai, ba dison otik godangna sian sinamoti hupasahat ma sipalas rohamu dohot pangidoannami tu hamu tung pe borunami dialap beremi ba sisada boru ma hita di boruntai. Las ma rohamu manjalo, Horas ma, jala mauliate”
Hata ni Tulang ni Hela:
“Mauliate ma dihamu Raja ,,,,,,,,,, tutu ma songon nidokmunai, hot pe jabui hot margulanggulang, tung boru niise pe dialap berenibai, tong doi boru ni Tulang. Dison nunga dipasahat hamu tutu sian Sinamot ni Boruntai sipalas rohanami/upa tintin marangkup mauliate ma dihamu, jala dohononnami ma: molo tung borumuna pe nuaeng dialap berenamii, naung borunami mai jala dohononnami ma sisada boru ma hita. Mauliate ma dihamu.”
NB: - Laos di tingki on ma di pasahat hasuhuton ni paranak muse upa tulang
tu sude horong ni hula-hula nanigokhonna.
- Tintin marangkup tu tulang ni hela dipasahat dung dijalo parboru pinggan panganan nasida.
“Amangboru, nuaeng pe pasahat hamu ma pinggan panganan-nami.”
Sesuai tu panghataion, molo pinggan panganan dohot ulos-ulos masialusi di ibana be, suhut parboru ma paradehon pinggan panganan, di pasahat ma i tu paranak. Songon i ulos-ulos tinonun sadari dipasahat paranak ma i tu parboru.
Parsinabungng ni Parboru ma ulos-ulos natinonun sadari i tu Parsinabung ni Paranak.
Godang ni pinggan panganan dohot ulos-ulos na tinonun sadari, disesuihon do i dohot godang ni undangan. Alai molo godang ni bilang-anna disesuaihon ma nian dohot ruhut paradaton, jala molo boi, dibahen hian ma angka goar ni sijalo pinggan panganan dohot ulos-ulos i.
“Di hita namardongan tubu, boru, bere, raja ni dongan sahuta, dohot sude raja ginokhon, di son nunga tajalo pinggan panganan jala tabagi pe on jala dipasahat tu hasahatanna.”
“Amangboru, mauliate ma dohononnami tu hamu Pamoruonnami, nunga sude hami marlas ni roha, ganup do hami taruli di sinamot nagok naung pinasahatmuna, ba didok rohanami Amangboru, asa dos nangkokna dohot tuatna, atik adong sipangidoonmu sian hami hula-hulamuna, dok hamu ma, ontak ni natolap gogonami oloannami do pangidoanmu.”
“Horas ma jala gabe Rajanami, mansai las rohanami diboa-boamunai, asa pasahatonnami ma pangidoannami tu hamu Rajanami: Anggo pangidoan Rajanami asa Ulosi hamu ma hami sude dohot Ulos Herbang didongani tangiangmuna mangido pasu-pasu sian Amanta Pardenggan Basai, Songoni ma pangidoannami Rajanami, mauliate ma. (Ala naung adong hian panghataion taringot tu bahat ni Ulos Herbang sipasahaton ni Parboru tu Pihak ni Paranak
“Mauliate ma Amangboru, sintong do pangidoanmunai, alai songon naung hudok hami dihatanami naparjolo nangkining, ontak ni naboi tarbahen hami Ulosannami do hamu dohot Ulos Herbang, alai molo tung so sude pe hamu anon naboi huulosi hami dohot Ulos Herbang, pasahatonnami ma tu nasida Ulos Natinonun Sadari, songoni ma Amangboru, mangarade ma hamu,asa hupasahat hami angka ulos herbang tu hamu. Gorai Amangborung ma sian i.”
Digorahon jala dijoui Parsinabung ni Paranak ma angka si jalo ulos, i ma:
1. Ulos Pansamot (natoras ni pangoli)
2. Ulos Hela, biasana laos dilehon mandar
3. Ulos tu Pamarai
4. Ulos tu Simanggokhon
5. Ulos tu Sihunti Ampang
6. Ulos tu Haha/Anggi
7. Ulos tu Boru
8. Ulos tu Bere
9. Ulos tu Punguan,
10. Dohot udutanna.
Hata di na pasahathon ulos pansamot sian amang ni boru muli:
“Di hamu lae dohot ibotongku, pasahatonnami ma ulos pansamot di hamu. Sai dipargogoi Tuhanta ma hamu mangalului pansamotan dohot ngolu-ngolu siganup ari. Hipas-hipas ma hamu jala ganjang ma umurmu. Jala anju hamu borungki na gabe parumaenmu. Asa songon hata ni umpasa ma dohononku:
Dolok ni Purbatua tondonghon Siborotan,
Sai sahat ma umurmu saur matua, jala tiur nang pansamotan.
Marmutik ma lasiak dompak mata ni ari,
Malo ma ho ito manganju parumaenmi arian nang bodari.
Tubu ma tambinsu di lambung ni pinasa,
Sai torop ma di hamu anak na bisuk dohot angka boru na uli basa.
Hata di napasahathon ulos hela:
“Di ho Amang Hela dohot di ho Ito, Borungku. Pasahatonnami ma tu hamu ulos herbang ulos naganjang, ulos parhorasan. Herbang ma tangan ni Tuhanta mamasu-masu parsaripeonmu. Ganjang ma antong umurmu sahat tu nasaur-matua. Ulos parhorasan ma on, asa gabe di anak gabe di boru hamu tumpakon ni Tuhanta Pardenggan Basa i. Asa dapot ma di hamu songon hata ni umpasa:
Di ginjang ma ia arirang, di toru ia panggongonan,
Badanmu ma naso sirang, tondimuna sai masigomgoman.
Giring-giring ma tu gosta-gosta, tu boras ni singkoru
Sai tibu ma hamu mangiring-ngiring, tibu mangopa-ompa anak dohot boru.
Sahat-sahat ni solu, sahat ma tu tiga ras,
Sahat ma hamu leleng mangolu, sahat gabe jala horas.”
Marsangap ma Tuhanta i di parsaripeonmuna on.
Di tingki pasahathon ulos Passamot (paranak) ingkos tangkas do pasahaton ni
pasahat angka pasu-pasu marhite hata pangidoan tu Tuhanta (marhite angka
umpasa).Dung sidung pasahat ulos, dipasahat parboru ma tu paranak ulos-ulos na tinonun sadari, songon naung pinatorang di jolo.
“Mauliate ma di hamu Rajanami. Nunga tangkas hami sude diulosi hamu, marhite ulos herbang dohot ulos-ulos na tinonun sadari. Mauliate ma!”
“Jala molo adong sipasahatonmuna tu anak dohot parumaennami, hupasahat hami ma tingki on tu hamu.”
“Nauli Amangboru. Suru hamu ma hela dohot borunami asa hundul tu jolo on.”(Ring-1: ima Sasohe) dungi pe asa boru/bere, dongan sahuta, punguan, dohot udutanna.
Parsibanul ni Parboru:
Digorahon tu sude hula-hula, tulang, jala didok margana:
” Dung sidung sian horong ni hula-hula pasahathon angka ulos holong –jala somalna hula-hula ma parpudi songon panggomgom– diujungi ma dohot hata pasu-pasu. Langsung ma nasida mulak.
Parsinabung ni Parboru: (mandok tu horong ni hula-hulana)
“Mauliate! Malambok pusu hami di sude pambahenan muna Rajanami. Mauliate ma di hamu. Asa songon hata ni natua-tua ma dohononnami,
Marmutik ma inggir-inggir, bulung nai rata-rata,
Hata nauli, hata pasu-pasu napinasahat muna i,
Na pasauthon ma Amanta Debata.
Ditorushon ma muse panghataion.
“Di hamu Raja ni Pamoruonnamiarsinabung ni Paranak: “Mauliate ma di Raja i.”
Di pasahat ma muse tingki tu hula-hula dohot tulang ni paranak, jala didok: !”
Dung sidung sian horong ni hula-hula dohot tulang ni paranak pasahathon ulos holong, mulak ma nasida. “Di hamu hula-hulanami. Molo dos rohanta, antar songon on ma nian konsep ni ulaonta na mangihut:
Naparjolo : Marhata sigabe-gabe ma sian hami, hamu ma mangampu.
Napaduahon : Mardalan ma olop-olop
Napatoluhon : Mardalan ma ulaon sadari, i ma paulak une.
Paopathon : Tatutup ma di bagasan ende dohot tangiang.”
Parsinabung ni Paranak: “Nunga denggan jala uli be i Rajanami.”
1. Dung sidung marhata sigabe-gabe, somalna langsung ma tu hasuhuton.
Sada silompa ubi, sada silompa gadong, tung sada pe na pasahathon
hata nauli, sude ma dapotan pasu-pasu.
2“Amangboru, saonari sahat ma hita di napadalanhon olop-olop.”
Dilehon paranak ma tu parboru berupa hepeng recehan, digabung dohot sian parboru, jala dilehon ma muse tu paranak.
“Di hamu Amangboru, dohot di hita saluhutna na masihaholongan, ala nunga uli jala renta mardalan ulaonta, asa marolop-olop roha dohot tondinta mandok mauliate tu Tuhanta Pardenggan Basa i. Asa songon hata ni umpasa ma dohonon:
Silanlan Aek Uruk, Silanlan Aek Toba
Nametmet ndang marungut-ungut, namagodang marlas ni roha.
Binanga ni Sihombing binongkak ni Tarabunga
Tu sanggar ma amporik, tu lubang ma satua,
Sinur ma pinahan, gabe nataula.
Asa hariara ma bonana, hariara nang bulungna
Gabe jala horas hula-hulana, songoni nang boruna.
“Taolophon ma tolu hali.” Didok natorop i ma, “olop-olop” tolu hali. Laos pintor dibagi ma hepeng olop-olop tu natorop i.
“Di hamu Raja ni Pamoruonnami, ala naung dos rohanta, saonari ma taulahon ulaon sadari.”
Parsinabung ni Paranak: “Nauli Rajanami.”
Diparade paranak ma tudu-tudu ni sipanganon sipasahatonna tu parboru. Suang songon i nang parboru, diparade ma dekke, boras sipir ni tondi. Jala nunga masa saonari diparade parboru lampet di tandok si pasahatonna tu paranak. Dipasahat ma i tu hasahatanna.
Dipasahat (ditaruhon) parboru ma boru muli tu paranak, jala diparade paranak ma songon upa panaru tu pariban ni boru muli, songon i masituak na tonggi tu natua-tua ni parboru.
Dung singkop jala renta mardalan sude na i ditutup ma dohot ende dohot tangiang na niuluhon ni pihak parboru. Gabe ma jala horas!
Hira songon i ma rumang dohot ruhut ni ulaon di namarhata sinamot dohot pesta unjuk nasomal
2. Molo tu angka horong ni hula-hula, sian pihak paranak manang hula-hula ni parboru, na pasahathon ulos holong tu pengantin, dilehon do songon pasituak-na-tonggi nasida dung sae pasahathon ulos i. Angka nauli ma i tutu. Alai, adong deba na so mangulahon i ala nunga dipasada di tingki na pasahathon upa tulang. Alai molo boi nian, asing ma tabahen jambar ni hula-hula, tulang, asing muse masituak-na-tonggi nasida. Aek godang aek laut, dos ni roha sibahen na saut.
Diposting oleh ROBINSAR SIDAURUK di 01.15 Tidak ada komentar:
Label: Adat Batak
Ulaon Patua Hata Dohot Marhusip
PATUA HATA DOHOT MARHUSIP
Rencana yang telah disepakati Anak Muda "Pria" dan "Wanita" untuk membentuk keluarga baru, diberi tahukan kepada kedua orang tua masing-masing dan diformalkan dalam pertemuan Patua Hata dan Marhusip.
Di ari naung tinontuhon ro ma pihak paranak mandapothon parboru. Dung sahat nasida di bagas ni parboru, masijalangan jala masitandaan ma nasida, angka na naeng martutur i. Dipasahat paranak ma sipanganon nabinoan nasida tu pihak parboru, jala dipeakhon di jolo nasida.Amang BorRaja nami Rajabolon, Alai ala adong do huboan hami Songon buah tangan nami nian Jolo sigati hamuma. Botima Raja-nami.”
“Molo songon i do Amangboru, mauliate ma.”
nganon)Songon hata ni situa-tua ma dohonon,
Bagot namarhalto Natubu dirobean, Horas ma di hamu na manjalo, horas di hami namangalean. Diolophon natorop, “horas ma tutu!”, laos masijalangan.
“Di hamu Amang Borunami, hami pe naeng ro ma mandapothon hamu.” Laos digorahon ma boruna nasida asa diIma tutu.”
ngan laos didok ma hata ni sipanganon i,
Sitiptip ma sihompa, golang-golang pangarahutna,
Diolophon natorop, “ima tutu!”
(Diolophon nasida).
Manariashon, patamahon tu dongan tubuna dohot uduranna taringot tu dekke naung dijalo nasida sian parboru Diolophon uduran ni paranak, “nauli.”
DUNG SIDUNG MARSIPANGANONasa jolo diseat hata.”
“Beha Amangboru, tarsongon dia ma partording ni tudu-tudu ni sipanganon naung dipasahat hamu tu hami?”
“Mauliate Amangboru. Gabe jala horas ma di hamu.i, ba didok nasida surung-surungta do i. Beha saonari ma tabagi?”
Dialusi pihak (horong) parboru, “Annon ma tabagi. boan hamu ma tu Meja-2. Unang lupa hamu asa pasahat hamu tangkas jambar tu Raja ni Dongan Sahuta, ate!”
“Suang songon i di hamu Borunami asa pauli hamu dekke naung tangkas tajalo sian Raja i nangkin.”
“Boha Amangboru, nunga boi tatorushon panghataionta?”
Songon on ma hatana: “Di hita na mardongan tubu, Raja ni Boru, Bere, Raja ni Dongan Sahuta dohot Ale-ale, ala naeng mulaanta ma panghataion, asa martangi-tangian hita.
“Jala laos songon i ma di hita namardongan tubu. Songon naung somal taulahon, ala hami haha (anggi)-“Songon hata ni situa-tua namandok:
Molo haha (anggi) na gabe husuhuton, ba anggina (hahana) ma na gabe panamboli.
Dijalo haha (anggi) ni hasuhuton Parboru ma pangidoan ni suhut (protokol ni Parboru) i. Jala dung tangkas masipasangapan, diputushon ma sahalak sian nasida gabe parsinabul (Raja Hata). Langsung ma Parsinabul i manghatai.
ParsinabulJala dung dos roha ni paranak, ditontuhon ma sahalak parsi-nabul nasida. Jala langsung ma
Parsinabul i manghatai.
NB: Nian sian mulana pe nunga hira tangkas ise na gabe parsiParsinabul ni Paranak: “Mauliate ma di hamu. Jala dohonon ma songon hata ni situa-tua:
Bagot namarhalto niagatan di robean,
Horas ma hita namanghasagathon,
ditambai Tuhanta ma di hamu Pasu-pasu namangalean.
“Asa jolo ninang-nang do asa ninung-nung, jolo pinangan do asa nisungkun. Dia ma langkatna, dia ma Unokna,
Dia ma hatana, dia ma nanidokna.”
Parsinabul ni Paranak:
“Taringot di Godang si butong-butong, otik si pir ni tondi.
Otik so sadia pe na boi hupatupa hami on Rajanami,
Sai pamurnas ma i tu daging, saudara ma i tu bohi,
Huhut sipasindak panaili.
“Taringot tu hatana, panggabean parhorasan do Rajanami. Botima!Asa tangkas ma uju ni Purba, tangkasan uju Angkola,
Tangkas ma tutu hita maduma, tangkasan ma hita luhut mamora.
“Tangkas ma dipaboa Amangboru tu hami asa adong sibege-on ni pinggol(didok margana dohot alamat lengkap)Jadi Tulang, na
“Di hamu borunami, sungkun hamu jolo paribanmu (maenmu).”
NB: Andorang so dialusi boru ni hasuhuton, boi do dikembang-hon angka panghataion. Misalna, didok: Ai borunami na dia, jala ise goarna, dst.
Alus ni boru sian pudi: “Sintong jala tutu do Amang nanidok nasida i.”
Dung i ditorushon ma muse panghataion:
Hata sian haha doli/anggi doli, Boru, Bere, Dongan Sahuta manolopi nauli nadenggan sude. Jala ndang apala ris jala sude manghatai, alai porlu do lehonon tingki tu nasida.
“Mauliate ma di hamu saluhutna. Jadi nuaeng pe hupasahat ma jolo tu suhut nami di jabu on.
Suhut/Paidua ni SuhutIma sian hami hasuhuton. Botima!”
2. Marhusip (Mangarang-rangi)
Ulaon patua hata dohot marhusip nasomal diulahon di Jakarta, gabe sada ulaon do i (sada paket). Sada tinembak dua hona.
“Mauliate. Malambok pusu rohanami Tulang, di naung tang-kas dioloi hamu elek-elek pangidoannami di napatua hata. Sahalinari, mauliate ma di hamu.
“Alai Tulang, Dang siat mamiding siap mamola haroro nami hami angka namardongan tubu, boru, bere, nang di raja ni dongan sahutanami.
Ditariashon ma tu sude horong ni parboru i taringot tu ulaon parhusipon. Jala sude manolopi (setuju).
“Ala nunga dos rohanta, mauliate ma!”
“I pe di hamu Raja ni Pamoruonnami, taringot tu pangido-anmuna i hujalo hami ma i, manang songon dia husip-husip manang rencanamu. Hupasahat hami ma tingki tu hamu usip-husip dohot pangi- si sada pa-ngidoan hita laho mangelek dohot pasahathon angka pangi-doanta. Beha, ahu ma napasahathot elek-elek pangidoantaalaponnami ma boru ni Raja i sian tonga-tonga ni bagas on. Jadi alap jual ma Rajanami, jala ulaon sadari ma nian (paulak une).-
“Alai, ndang namarhata sinamot do pe hita Amangboru. -rangan do angka nanaeng ula:
“Di hamu pamoruonnami:
Bona ni aek puli ma di dolok Sitapongan
Gabe jala dapot ma di hamu angka na uli ala naung tangkas
gabe ma jala horas sian hami dongan sahuta, botima., asa tung tangkas godang pasahat hamu.
Nunga pitu lilinami, paualu jogiannami,
50.000.000 (lima puluhSijalo suhi ampang na opat ima nanidok:
Sijalo bara (amang tua/amang uda ni boru muli),"Tali ni Horbo"),
Pariban (haha ni boru muli manang namboruna),
Tulang (iboto ni inang ni boru muli).
Taringot tu panandaion, boi ma ditorushon tu:
1. Haha-anggi, anak manjae sian namartinohon ni hasuhuton.
2. Ompu suhut ni namuli
3. Ompu bao ni namuli
4. Parorot (namboru ni boru muli)
5. Nauli ma i, Rajanami.”
“Di hamu Raja ni Pamoruonnami. Asa dos tuatna, dos nang nami, lumobi di tangiangnami. Alai songon ulos herbang sipasahaton manang marsitangkohi Tangga ni Balatuk na di ibana be ma hita Raja ni Boru?”
“Mauliate ma Rajanami. Hujalo jala hugabehon hami ma i.ma pinasahat tu suhut nami di bagas on.
“Mauliate ma di parsinabulnami. Tarsongon on ma konsep manang rencana nami:
1. Partumpolon di gareja ........ari/tgl/bln.... pukul......
2. Ting-ting parjolo tanggal/bulan, ting-ting paduahon tanggal/bulan
3. Pamasu-masuon tanggal/bulan.., di gareja (tempat) .............dst.
4. Ulaon unjuk (pesta) di alaman ni parboru, gedung ........... dst
5. Godang ni undangan tu paranak ..... lembar dst.
6.,dst. Boha Raja ni Boru, nunga uli rohamu di si?
Nunga dihusiphon suhutnami. Molo panjuhiti ima (namar-miak-miak/lombu sito dst). I do Amangboru.”
Raja Parhata ni Parboru: ""mangampu ma sian hamu pamoru-onnami, ate! bolon. Botima!
Hasuhuton .., dohot uduranmuna.dst.
uhut/Paidua ni Suhut sian Paranak:
“Mauliate ma di Tuhanta, mauliate ma di hamu sude hula-hulanami, pariban dst..
lDihatahon ma hepeng ingot-ingot i: “Asa ingot ma hita di angka sangkap dohot ulaonta i.” Diolophon natorop.
NB: Denggan do molo dijahahon angka keputusan naung disu-rati hian di husip-husip na mangarang-rangi. Boi do sian parboru manang paranak manjahahon keputusan i. Dungi pe baru dibagi hepeng ingot-ingoti. Dijou ma calon pengan-tin, asa masijalangan jala masitandaan dohot angka tutur na ro
“Mauliate ma Rajanami. Sian hamu ma namanutup.”
“Dos ma rohanta. Ala di son do amparaniba, ba pinasahat ma tu nasida.”
:
1. Tingki napatio mata ni mualna do i muse. Alai sudena i tu dos ni roha ma.
2. Tulang ni pangoli unang be didok sijalo tintin marangkup, alai gabe sijalo surung-surung ma i.
3
Khusus tu bentuk ni ulaon taruhon jual (ulaon adat di alaman ni paranak) di tingki namarhusip/mangarang-rangi, asa denggan jala sangap, sian pihak parboru ma parjolo mangido asa paranak paradehon amak tiar dohot angka na hombar tu ulaon adat i. Lapatanna, hata i unang parjolo ditariashon paranak, husip-husip sian suhut paranak tu suhut parboru manang tu parhata ni parboru.
Hata Laho Manjalo Gondang Tu Pargonci
Adong do piga piga hata nauli dohot na denggan na naeng pasahatton tu Panggual Pargonsi i tingki maminta gondang. Di son hu bahen do 3 (tolu) contoh hata nauli hata na denggan i laho manjalo gondang.
1. Amang panggual pargonsi, batara guru humundul, batara guru pandapotan, namalo martarias, parindahan na suksuk, parlompan natabo, na nialap manogot, i taruhon Bodari, ndang pala hu dok, nunnga i boto ho.
2. On pe nueng amang pargonsi amang pangoloi amang sioloan, panggora sungkot di langit, parsoara tandos tu tano, pargonsi sitombus dolok, parpanangar na gok di rura, partaganing parunung-unung, parsarune parende-ende, partarias namalo.
3. Amang pande namalo,na hot di ula-ulana. No hot di poda, naso marlaok bota. Nahundul di patuan hot di bonggar di ruma. Napasahat tona, marhite hata ni Tuhanta.
Diposting oleh ROBINSAR SIDAURUK di 01.10 Tidak ada komentar:
PARNINGOTAN ARI HAMAMATENI TUHAN JESUS - Kramat Jati ibadah dan jadwal minggu hkbp kramatjati
Diposkan pada April 18, 2019 Mei 1, 2019 oleh MMedia
PARNINGOTAN ARI HAMAMATENI TUHAN JESUS
ACARA PARMINGGUON DI PARNINGOTAN ARI HAMAMATE NI TUHAN JESUS
Topik “AMPE TU JESUS DO BURA NI DOSANTA”
HKBP DISTRIK VIII DKI JAKARTA, 19 April 2019
L : Huria ni Kristus! Marpungu do hita di tingki on, marningot jala manghamauliatehon balga ni holong ni roha ni Tuhanta tu hita, na rade Ibana sumeahon hosaNa di hau pinarsilang laho mamorsan dosanta.
R : Jesus i do mual ni ngolunta Sipangolu tondinta, na mamaunu musunta ima hamatean i.
L : Alani i tamaJesus Mual ni Ngolungku”
R : (mangendehon) BE. No. 81:1-3 “Jesus Mual ni Ngolungku” BL. 185
Ho manaoni hamatean patupahon hangoluan.
Haleaon insakinsak, reherehe tijur pe.
Tali dohot pastappastap tung ditaonhon Ho sude.
Alani hupuji Ho tung marribu hali do. ——–elekton/musik——-
Bugang sada tanggurungMu di na hona linsing i.
Hamamalum ni buganghu na di rohangki do i.
Ho do gabe binuraan au dapotan hangoluan.Haleluyadi silang i. Tangkas do huantusi hami habebernit ni na tinaonMu di dolok Golgata. Tungki do hami nuaeng-hundul——–
Marende BE.No.622:2 “Mansai Nalnal di angka Partingkian”
SilangMu Kristus tanda ni holongMu pahisar tondi na magopu i.
Mangalonongkon sasude dosangku mabaor tu laut asi ni rohaMi.
Naung tubu hami gabe na imbaru, na niurasan sian dosa i.
Ala mudarMu na niusehonMu di Golgata di hamamateMi.
L : Tangihon hamu ma patik ni Debata, ima na tarsurat di Heber 12 : 3 “Paingotingot hamu ma Ibana na pataontaonhon paraloan sisongon i dompak Ibana sian angka si pardosa, asa unang marnaloja hamu, unang mandate tondimuna.”.
Marende BE.No. 412:1-2 “Ndi di dolok adui “ BL. 387
Ndi di dolok adui, silang ni Tuhan i, sap mudar sap tijur do i.
Jesus mate disi, asa malum dibaen sude angka gondok roha i.
Ref: Dibaen i tung holong rohangki mida silang di Golgata i.
Hupasolhot diringku tusi, dompak surgo pardalananki.
Dileai jolma i silang ni Tuhan i, hape haluaon do i.
Nang godang dosangki alai sesa do i, dibaen mudar na durus disi.
Ref: Dibaen i…..
L : Tatopoti ma dosanta, martangiang ma hita! Ale Tuhan Debata Amanami na di banuaginjang! Ho do na patupahon hasesaan ni dosa di hami halak na dangol on marhitehite Anak haholongan ni rohaM.
R : Sai asi ma rohaM di hami, angka na mangarsakhon dosanami.
L : Maol dope huulahon hami tiruan ni binahenMi ale Jesus, ai di na hona insak hami, gabe dohot do hami manginsahi, hubahen hami do na jat balos ni na jat.
R : Hape didok HataM do, asa hutaluhon hami na jahat marhitehite ulaon na denggan.
Marende BE.No. 452:2,4 “Na ro Pandaoni Bolon i” BL. 303
Tung sae do dosa i sude ai nunga mate Jesus.
Ndang jujuronNa i muse parholong roha Jesus.
Uli ni barita i las ni roha bolon i. Sai dipuji rohangki Jesus, Jesus, Jesus
Di ari haroroNa i boi idaonhu Jesus.
Uli ni barita i las ni roha bolon i sai dipuji rohangki Jesus, Jesus, JesusMika 7:7-13: Alai anggo ahu manatap tu Jahowa do, jala dihalungunhon rohangku do Debata ni hatuaonhu, sai tangihonon ni Debatangku do ahu.
R : Unang ho marlas ni roha, ale musungku mida ahu. Ai tinggang pe ahu, sai hehe do ahu muse; ai hundul pe ahu nuaeng dibagasan haholomon, Jahowa do panondang di ahu.
L : Usungonhu do rimas ni Jahowa, ai dompak Ibana do ahu mardosa, paima dibadahon Ibana badangku, jala maruli uhum ahu dibahen. Sai toguonNa do ahu sogot tu hatiuron, idaonhu do hatigoranNa.
R : Alai idaon ni musungku ma i sogot, jadi huphupan ni haurahon bohina, ibana naung mandok tu ahu:” Di dia do Jahowa Debatam? Marsombusombu ma matangku marnida nasida, dung hona luntak songon gambo di alaman.
L : Nunga ro ari parpaulion di parikmu, ari parholangan ni patik do i.
R : Ari haroroan ni halak do i tumopot ho sian Assur, dohot sian angka huta ni Misir; jala sian Misir sahat ro di batang aek jala sian laut tu laut jala sian tor tu tor.
L : Alai gabe halongonan ma tano i ala ni pangisina, binahen ni parbue ni pambahenannasida. Ima sahatna. Martua do angka na tumangihon Hata ni Debata jala na umpeopsa, Amen
Marende BE. No.88:1—“Jesusku Naung Manobus” BL. 106 (p.pelean Ia,Ib)
Jesusku naung manobus ahu sai naeng haholonganhu Ho.
Tu dolok Golgata Ho laho hinorhon ni holongMu do.
Ref: Hupuji nasa asiMi alai gumodang holongMi
Tarsolsol bagi do rohangku paidaida dangolMi.
Marningot sasude dosangku ai i do na tinaonMi.
Jotjotna i husoadahon Ho Sipangolu tondingkon.
Mabiar lao manghatindanghon Ho na manghophop au tongon.
Bagas uhirhon tu rohangku panghophopMi humophop au.
Tusi ma togu pingkiranhu guru di Ho sambing ma au.
JAMITA: Markus 15:22-32
Marende BE.No. 718 :1—“ Hubege Jesus manjou” (p.pelean II)
Sipalua au manjou porsan silang ihuthon ma Au.
Sai ihuthononku Jesus sai ihuthononku Jesus,
Sai ihuthononku Jesus. Huihuthon Jesus Tuhanki.
Tu Getsemane au dohot, tu Getsemane au dohot,
Aloonku ma diringku, aloonku ma diringku,
Porsanonku ma silangku, mangihuthon Jesus Tuhanki.
LehononNa hagogoon lehononNa hagogoon.
Dohot tumpal hangoluan, dibanua ginjang na sonang.
Ulaon nabadia :panutup
Manganhon parpadanan nabadia huhut marende
Huhut Ibana so mansadi, manogu tu lambungNa au.
Ai hataMi do hupatulus manganhon parpadanan on.
Antong patiur ma rohangku marningot denggan ni basaM.
Ima na tinaonMi dosangku binaen ni holong ni rohaM
Ai Debata manjou hamu Tu hasonangan situtu, Hamu, hamu Dijou Debatamu.
Ai Debata mamio ho Dibahen i sai ro ma ho, Sai ro, sai ro Tu surgo ma ho ro.
Ai nunga sae do dosam i, digarar Tuhan Jesus i, Naung sae, naung sae, naung sae do dosami.
Ai nang gok dosa rohami Malua ho bahenon ni Tutu, tutu Malua baenon ni.
Tapuji ma Tuhanta i Dibaen asi rohaNa i, Tongtong, tongtong asi rohaNa i.
BE 176 NA MUNGKAP DO SURGO BL. 3
Dibaen naung ro Jesus mangungkap di ho, Dibaen naung ro Jesus mangungkap di ho
Dosam do tinaonNa di Golgota i,
di si dipasae do sude utangMi, Di si dipasae do sude utangMi.
Antong o tondingku Tu Jesus ma ro,
ai las do rohaNa Manjangkon nang ho, Ai las do rohaNa Manjangkon nang ho
Tar songon hasumba rara dosam i,
sesaon ni mudar ni Jesus do i, Sesaon ni mudar ni Jesus do i.
Roham mangkolsohon Parsorionmi,
tu Jesus pasahat Sude arsakmi, Tu Jesus pasahat Sude arsakmi
Neang bahenonNa Na hansit sude,
basar ho ditogu Tu sugo muse. Basar ho ditogu Tu sugo muse.
O Jesus sai Ho do Parjambaranki,
pasonang rohangku Pasabam ma i. Pasonang rohangku Pasabam ma i.
178 RO MA TU JESUS BL. 196
Ro ma tu Jesus ro ma tibu, Bege hataNa jangkon burju
Na ro do Jesus pangolu ho, Asal porsea ho
Mansai las rohanta i muse, Molo ias sian dosa pe
Sai ro ma hita tu surgo i, Laos sonang ma disi
Ro ma tu Jesus undukkon ma, PambahenanMu na so tama
Naeng sesaonNa do dosaMi, Dibaen mudarNa i
Ro ma tu Jesus hatop ho ro, Ai so ditulak Jesus be ho
Na asi roha do Jesus i, Sai pos ma rohami
Ro ma tu Jesus na holong do, RohaNa i di halak na ro
Ai dipalua tondinta i, Unang be mago i
179 ADONG DO SADA MUAL BL.20
Ai mudar ni Tuhanta i, Do mual i sintong
Durus di Golgata do i, Mangkophop hita on.
I ma tutu, ai dohot au, Ias dibahen Ho
Asi do rohaMi di au, Nang di luhut na ro.
Parjahat di siamunMi, Di dolok Golgata
Digolom i do hataMi, Dibaen porsea do
Dung i jalo malua i, Sian pangago i
Dibaen porsea roha ni i, Di Ho, RajaNa i.
Sai dohot au palua ma, Padao ma jea i
Di hami sai patongtong ma, Haporseaon i.
Ai na margogo do tongtong, MudarMu na use
Ias dibahen rohangkon, Bontor huhut ture
Dibahen i pujionki, Tongtong ma goarMi
Sai i ma sogot endengki, Dung au di lambungMi.
416. BL. 403. : Tu joloM o Debatangku.
449. Logu. 300. : Sai solhot tu silangMi.
Sai solhot tu silangMi, Jesus Ingananku.
Lao ma au tu silangMi, I haporusanku.
Sai asi ma rohaMi unang tulak ahu.
Domu ma tu silangMi, I ma tioponku.
Asa unang lilu au, Ho ihuthononku.
Laos maniop silangMi sai paimaonku
GokkonMi tu surgo i, tu siteanonku.
6. Ende Pujipujian: BE. No. 9:1 “Hupuji holong ni” BL. 110
Tu Ho hulehon ma tondingku ai ido pinangidoMi.
Huhalupahon ma diringku, mamingkir holong ni rohaMu
Sude Parhobas Na Gok Tingki
MAJELIS HKBP KRAMATJATI DAN RESSORT
“Selamat hari Raya Jumat Agung”
Pos SebelumnyaSebelumnya ACARA PARNINGOTAN ARI HAMAMATE NI TUHAN JESUS
Pos SelanjutnyaSelanjutnya golgota acara peringatan kematian kristus 2019
”Humolong do Roham di Ahu Sian Angka On?”​—Johannes 21:15Simon, anak ni si Jonas, humolong do roham di Ahu sian angka on?”—JOHANNES 21:15.
ENDE: 32, 45
AHA DO NA MANGURUPI ASA UNANG GABE RUMINGKOT DI HITA . . .
1, 2. Dung saborngin manipat manjala dengke, aha do parsiajaran na didapot si Petrus?
NUNGA saborngin manipat pitu sisean ni Jesus manjala dengke di Laut Galilea. Alai, ndang adong dengke na dapot ni nasida. Di manogotna i, jongjong ma Jesus di topi ni tao i mamparrohahon nasida. ”Didok ma tu nasida: Sampakkon hamu ma jalamuna tu siamun ni parau i, asa dapotan hamu! Jala disampakkon nasida ma, gabe ndang tartait nasida be jala i dibahen godang ni dengke i.”—Joh. 21:1-6.
2 Diparade Jesus do dengke dohot roti asa dipangan siseanna di manogot i. Dung i, didok ma tu si Simon Petrus, ”Simon, anak ni si Jonas, humolong do roham di Ahu sian angka on?” Diboto Jesus, lomo do roha ni si Petrus manjala dengke. Ra disungkun Jesus songon i, asa botoonna do tudia humolong roha ni si Petrus, tu Jesus dohot ajaranna do manang tu ulaon manjala dengke. Dialusi si Petrus ma, ”Tuhan; diboto Ho do holong ni rohangku di Ho!” (Joh. 21:15) On ma parsiajaran na didapot si Petrus: Ingkon humolong do rohana tu Kristus sian ulaon na asing. Dipatudu si Petrus ma na tutu do hatana i. Dipatudu ma i marhite hiras ni rohana marbarita, jala mandapot hak na sumurung ma ibana di huria.
3. Aha do na porlu diingot sude halak Kristen?
3 Aha na taparsiajari sian hata ni Jesus tu si Petrus? Ingkon manat do asa unang lam ngali holongta tu Kristus. Diboto Jesus, jotjot do hita holsoan jala mangadopi hasusaan. Di tudosanna taringot panabur, didok Jesus do adong pigapiga halak na manjalo ”hata Harajaon i” jala mulana songon na marhiras ni roha. Alai, ”pangkolsohonna di angka na di hasiangan on dohot hamoraon sipangansi i do mamisati hata i”, na mambahen mago hiras ni rohanasida. (Mat. 13:19-22; Mrk. 4:19) Molo ndang manat hita, arsak ni roha siganup ari boi mambahen ndang marhiras ni roha be di ulaon partondion. Alani i didok Jesus tu siseanna, ”J.”—Luk. 21:34.
4. Aha na mangurupi hita asa mamboto na togu do holongta tu Kristus? (Ida gombar di mula ni parsiajaran.)
4 Songon si Petrus, tapatudu ma holongta tu Kristus marhite mangkaringkothon ulaon marbarita. Songon dia do carana asa taboto na tongtong hita mangulahon i? Tasungkun ma dirinta: ’Tu ulaon aha do humolong rohangku? Manomba Jahowa do na mambahen ahu sonang manang ulaon na asing?’ Asa boi taalusi sungkunsungkun on, adong tolu bagian na laho taulas na boi mambahen humurang holongta tu Kristus, i ma parkarejoan, hiburan, dohot angka arta.
UNANG MA PARKAREJOAN NA RUMINGKOT DI NGOLUMUNA
5. Aha do tanggung jawab ni angka tungganedoli?
5 Ndang na manjala dengke i ulaon na mansai dihalomohon si Petrus. Diulahon pe i, asa boi do mangan keluargana. Saonari, dilehon Jahowa do tanggung jawab tu tungganedoli asa mangalehon mangan keluargana. (1 Tim. 5:8) Marsitutu do nasida mangulahon on. Alai, boi do karejo mambahen hita marsak.
6. Boasa karejonta boi mambahen hita marsak?
6 Gumodang do na mangalului karejo sian godang ni parkarejoan na adong. Marlumba do halak asa mandapot karejo. Godang na mandok ingkon karejo lembur do nasida, nang pe otik gajina. Saonari, godang do perusahaan naeng mambahen barang na denggan alai otik parkarejona. Alani i, pigapiga parkarejo gabe marsak, gale, jala marsahit. Ala godang na mabiar dipakaluar sian karejona, gabe olo ma nasida mangulahon manang aha pe na dipangido tongkena.
Ala halak Kristen hita, ingkon tu Jahowa do hita marsihohot
7, 8. (a) Ingkon tu ise do hita tongtong marsihohot? (b) Aha do parsiajaran na ringkot na didapot donganta di Thailand taringot karejona?
7 Ala halak Kristen hita, ingkon tu Jahowa do tongtong marsihohot, ndang tu tongke manang tu ise pe. (Luk. 10:27) Tutu, karejonta boi manggohi na tahaporluhon jala mangurupi hita di ulaon marbarita. Alai molo ndang manat hita, boi do i manegai paralealeonta tu Jahowa. Parrohahon ma pengalaman ni donganta di Thailand. Didok ibana, ”Las do rohangku karejo padengganhon komputer, alai godang do suda tingkingku tusi. Ujungna, ndang adong be tingkingku mangulahon ulaon partondion. Huboto ma, molo lomo rohangku mangkaringkothon Harajaon ni Debata, ingkon hulului do karejo na asing.” Aha do na diulahon ibana?
8 Dipatorang ibana, ”Dung hirahira sataon mamingkirhon i, manggadis es krim ma ahu di pinggir dalan. Mulana, otik do pangomoanku jala lungun rohangku. Tingki pajumpang dohot donganku sakarejo hian, diparengkeli jala direhei do ahu ala manggadis es krim. Alana, denggan do karejongku tingki padengganhon komputer di inganan na mar-AC. Martangiang ma ahu tu Jahowa, mangido pangurupionNa asa boi martahan jala mangalehon gumodang tingki di ulaon partondion. Dung i, lam denggan ma situasi ni ngolungku. Lam leleng, lam huboto ma songon dia na dihalomohon angka panuhor, jala lam malo ma ahu mambahen es krim. Habis do es krim i hugadis ganup ari. Saonari, gumodang do hepengku sian na karejo padengganhon komputer. On mambahen las rohangku ala ndang marsak songon karejongku na hinan. Na rumingkot, gabe lam jonok do ahu tu Jahowa.”—Jaha Mateus 5:3, 6.
Umlomo do rohangku mangulahon karejongku sian ulaon partondion?
9. Songon dia do asa unang gabe rumingkot parkarejoanta di hita?
9 Diargai jala dipasupasu Jahowa do molo marsitutu hita mangulahon karejonta. (Poda 12:14) Alai ingkon taingot, unang gabe rumingkot parkarejoanta sian ulaon partondion. Tingki mandok taringot haporluon siganup ari, didok Jesus, ”” (Mat. 6:33) Sian dia do taboto molo karejonta ndang gabe rumingkot di hita? Tasungkun ma dirinta, ’Umlomo do rohangku mangulahon karejongku sian ulaon partondion?’ Molo tarimangi sungkunsungkun on, boi ma taboto aha do sasintongna na tahalomohon.
10. Aha do parsiajaran na ringkot na diajarhon Jesus?
10 Diajarhon Jesus do na ingkon tajumolohon di ngolunta. Sada tingki, ro ma ibana tu jabu ni si Maria dohot si Marta. Pintor diparade si Marta do sipanganon. Alai si Maria, hundul di jonok ni Jesus jala manangihon pangajarionna. Marungutungut ma si Marta ala ndang diurupi si Maria. Didok Jesus ma tu si Marta, ”Dipillit si Maria do tohap na uli i; ndang sibuaton i sian ibana.” (Luk. 10:38-42) On ma parsiajaran na ringkot na diajarhon Jesus: Unang ma lomo ni rohanta na taharingkothon, asa tongtong togu holongta tu Kristus, ingkon tapillit do ”tohap na uli i”. Lapatanna, ingkon rumingkot do paralealeonta tu Jahowa.
PANGANTUSIONTA TARINGOT REKREASI DOHOT HIBURAN
11. Aha do na didok Bibel taringot pasonang roha?
11 Ala godang ulaonta, ingkon talehon do tingki laho pasonang roha. Didok di Bibel, ”Ndang adong hape na denggan di jolma i, dungkon ni na mangan ibana dohot na minum, jala dipasonang rohana mangihutihut ulaonna hian.” (Pjm. 2:24) Diboto Jesus, ringkot do siseanna asa maradi. Umpamana ala nunga loja marbarita na uli, didok Jesus do tu nasida, ”Sumurut ma hamu, tungkan na suhi an, pahosahon saotik!”—Mrk. 6:31, 32.
12. Boasa ingkon manat hita manontuhon taringot rekreasi dohot hiburan? Paboa ma pengalaman.
12 Rekreasi dohot hiburan mangurupi hita laho pasonang roha. Alai, ingkon manat do asa unang rumingkot di hita laho pasonangkon dirinta. Di abad na parjolo, godang do na marpingkir songon on, ”Mangan minum ma hita, ai mate do hita marsogot.” (1 Kor. 15:32) Pamingkirion sisongon on pe adong do saonari. Umpamana, sahalak dolidoli di Eropa Barat ro tu parpunguanta. Alai ala lomo hian rohana tu hiburan, ndang olo be ibana marsaor tu Sitindangi Ni Jahowa. Di pudian ni ari, diboto ma, gabe parohon jea do molo holan hiburan i na diharingkothon ibana. Marsiajar Bibel ma ibana muse, jala dohot marbarita na uli. Dung tardidi, didok ibana, ”Na husolsoli di ngolungku, i ma ala suda godang tingkingku mangkaringkothon hiburan na diparade portibi on. Barubaru on pe huboto, gumodang las ni roha molo mangulahon na dihalomohon Jahowa.”
13. (a) Boasa ndang denggan molo pagodanghu hiburan dohot rekreasi? Bahen ma tudosan. (b) Aha do na mangurupi hita asa unang rekreasi dohot hiburan na rumingkot di hita?
13 Ingkon boi do hiburan mambahen las rohanta jala margogo muse. Alani i, sadia godang do tingki na talehon tusi? Tapingkirhon ma on. Godang do na lomo rohana mangallang kue dohot bonbon. Alai, molo jotjot hita mangallang sisongon i, boi do hita gabe marsahit. Asa tongtong sehat, ingkon taallang do sipanganon na denggan tu dagingta. Suang songon i, molo gumodang tingkinta tu hiburan dohot rekreasi, on manegai paralealeonta tu Jahowa. Alani i, sadia godang do tingki na boi talehon tu hiburan? Sada cara na boi taulahon, i ma mangalehon tingkinta saleleng saminggu jala manurat piga jom do taulahon ulaon partondion, songon marpungu, marbarita, jala marsiajar Bibel di saminggu i. Dung i, tasurat ma muse piga jom do talehon tingkinta di saminggu i tu hiburan, songon marolahraga, manonton TV, manang margame. Molo tabandingkon dua daftar i, porlu do tapadenggan caranta mamangke tingki?—Jaha Epesus 5:15, 16.
14. Aha do na mangurupi hita asa boi mamillit rekreasi dohot hiburan na denggan?
14 Dipaloas Jahowa do hita mamillit hiburan na tahalomohon, jala tungganedoli ma na mamillit hiburan na pas tu keluargana. Marhite Bibel, dilehon Jahowa do prinsip na patuduhon pamingkirionNa tu sadasada ulaon. On mangurupi hita mamillit na denggan. * ”Silehonlehon ni Debata” do hiburan na denggan. (Pjm. 3:12, 13) Marasingasing do sipilliton ni halak taringot hiburan. (Gal. 6:4, 5) Alai, hiburan aha pe na tapillit, ingkon manat do hita. Jesus mandok, ”Ai ia disi artam, disi do roham!” (Mat. 6:21) Holong ni rohanta tu Jesus Kristus mangonjar rohanta asa patuduhon Harajaon ni Debata do na taharingkothon di ngolunta marhite parniulaonta, pamingkirionta, dohot pangkataionta.—Plp. 1:9, 10.
UNANG MA ARTA NA RUMINGKOT DI HAMU
15, 16. (a) Songon dia do roha na holongan di hepeng boi gabe jorat di hita? (b) Aha do poda na dilehon Jesus taringot angka arta?
15 Saonari, lomo do roha ni halak manuhor angka barang na baru, songon baju, handphone, komputer, dohot na asing. Dirajai holongan di hepeng dohot arta do nasida. Ala naung gabe halak Kristen, aha do na rumingkot di hamu? Rimangi ma: ’Gabe suda do tingkingku mamingkirhon mobil manang baju na baru sian mangalehon tingki paradehon na diulas di parpunguan? Pasibukhu do ahu gabe ndang jotjot martangiang dohot manjaha Bibel?’ Molo ndang manat, boi do gabe rumingkot roha na holongan di hepeng sian holong ni rohanta tu Kristus. Tarimangi ma na didiok Jesus, ”So tung hisapan hamu di arta.” (Luk. 12:15, Bibel siganup ari) Boasa didok songon i?
Molo hamoraon manang arta do na rumingkot di hita, ndang boi talehon na dumenggan tu Jahowa
16 Jesus mandok, ”Ndang haoloan sada halak dua induk.” Didok muse, ”Ndang haoloan hamu Debata rap dohot Mammon (Hamoraon)!” Lapatanna, molo hamoraon manang arta do na rumingkot di hita, ndang boi talehon na dumenggan tu Jahowa. Didok Jesus do muse pangkorhonna, i ma ”hosomanna do na sada, haholonganna do na sada nari” jala ”hombaranna do na sada, toisanna do na sada nari”. (Mat. 6:24) Ala mardosa dope hita, ingkon marsitutu do mangalo ”hisaphisap ni dagingta”, dohot ma i roha na holongan di hepeng.—Eps. 2:3.
17. (a) Boasa adong na maol pasidingkon roha holongan di hepeng? (b) Aha do na mangurupi hita pasidingkon roha holongan di hepeng?
17 Saonari, godang na mangkaringkothon lomo ni rohana dohot hasonangan. Gabe maol ma nasida pasidingkon roha na holongan di hepeng. (Jaha 1 Korint 2:14.) Ala nunga asing pamingkirion ni nasida, maol ma paimbarhon dia na sala jala dia na sintong. (Heb. 5:11-14) Ujungna, lam humolong ma roha ni nasida di hepeng. Molo lam godang na didapot, lam godang ma na dihalomohon muse. (Pjm. 5:9) Boi do tapasiding roha na holongan di hepeng molo tajaha Bibel. (1 Ptr. 2:2) Ala dirimangi Jesus taringot bisuk na sian Jahowa, boi ma ibana manjua elaela ni Sibolis. (Mat. 4:8-10) Saonari pe, asa boi tapasiding roha na holongan di hepeng, ingkon taihuthon do poda ni Jahowa. Molo taulahon on, nunga tapatudu na humolong do rohanta tu Jesus sian angka arta.
Aha do na rumingkot di ngolumuna? (Ida paragraf 18)
18. Aha do na laho ulahononmuna?
18 Tingki disungkun Jesus tu si Petrus, ”Humolong do roham di Ahu sian angka on?”, didok Jesus ingkon diharingkothon si Petrus do paralealeonna tu Jahowa. Lapatan ni goar ni si Petrus, i ma ”Sada Batu”. On tarida sian parange ni si Petrus na denggan jala togu songon batu. (Ul. 4:5-20) Saonari, lomo do rohanta asa tongtong togu holongta tu Kristus. Alani i, unang ma rumingkot karejo, hiburan, dohot angka arta di ngolunta. Molo taulahon i, sarupa ma hita songon si Petrus na mandok, ”Tuhan; diboto Ho do holong ni rohangku di Ho.”
^ par. 14 Ida ma artikel ”Apakah Rekreasi Saudara Bermanfaat?” di Menara Pengawal 15 Oktober 2011, halaman 9-12, paragraf 6-15.
BORAS SI PIR NI TONDI | Raja Mandidang Sitorus
« Virus Influenza A H1N1 merambah pesantren
Beberapa Pengertian Pokok Dalam Adat Perkawainan Batak »
July 27, 2009 by Sampe Sitorus,SE (A. Hitado Managam)
Boasa di , di nauju i godangan manduda tangan dope nasida, nang pe naung adong losung aek dohot gumpar. Dipasuhi nasida do boras botana i, ima muse diosas nasida (hasil tumbukan yang terbaik di pisah dan di simpan tersendiri).
Molo adong ualon pesta di halak Batak dibahen ma boras i tu pinggan di i sipirnitondi.
Jadi boa nama si nuaeng on ? Boras na biasa ta jomput dohot ta bahen tu pinggan jotjotan na tatuhor sian warung tingki laho tu ulaon na ma, jala ala naung Kristen hita dang masa be di sahalahon (tangianghon tu Mulajadi).
Alusna ta makna i ma i gabe Parbue Pir manang Parbue Gabe jala ta pasahat ma i marhite tangiang tu Amanta Debata Pardenggan Basa asa di pasu-pasu hita saluhutna.
Angka natua-tua mandok: Molo manjomput sipirnitondi (Parbue Pir) tu na niupa do parjolo jomputon, alana ibana do umbahen di patupa ulaon i. Ipe asa tu na manjomput i, dungi di saurhon ma muse tu natorop. I ma namargoar parbue liat-liat asa liat gabe, liat horas.
Dasar pemikiran : ingkon pir (togu) do tondi ni na naeng pasahathon sipirnitondi (Parbue Pir) baru pe boi ibana pasahathon.
on November 5, 2012 at 1:31 am | Reply Parlin Manalu
Mauliate ma lae di pemaparan muna.mengenai parbue pir napasahathon sai diginjang ni partuturon do. jadi pangidoan doi tu amanta Debata asa dipargogoi jiwana. dang pola masalah tu naniupai ma parjolo.
BANGSO BATAK MYCULTURED: Rumang dohot ruhut ni ulaon MangainLabel: ADAT, MYCULTURED, SASTRA, SEJARAH
Urat Tua Marganda: JAMITA MINGGU 08 MEI 2011
PARMAHAN NA DENGGAN
Evangelium: Yehezkiel 34:11-19
34:12 * Songon pangalului ni parmahan di punguanna di ari uju di tongatonga ni birubirunna angka na mampar i ibana, suang songon i ahu mangalului birubirungku sogot, jala paluaonku nasida sian saluhut inganan parserahannasida i, * uju di ari ombun dohot haholomon marimpotimpot.
34:14 Di * jampalan apala na lomak ahu marmahan nasida, jala di atas dolok angka na timbo di Israel parudamannasida, disi ma mangulon nasida di parudaman na denggan, jala jampalan apala na lomak jampalanna di atas ni angka dolok ni Israel.
34:17 Alai anggo tu hamu ale birubirungku songon on do hata ni Tuhan Jahowa: Ida ma, ahu ma manguhum * di holangholang ni birubiru martimbangkon birubiru, tole birubiru tunggal martimbangkon hambing tunggal.
Molo tataringoti Parmahan, tontu sahali adong ma na pinarmahanna. Ulaon ni Parmahan ima mangaradoti angka na pinarmahanna asa unang mago, unang marserak, jala dapotan jampalan na lomak. Boi do ra tapatudos parmahan dohot uluan di sada inganan, isarani uluan ni Negara manang huria. Taringot tusi do nanaeng dipatuduhon turpuk on tu hita, uluan na digoari parmahan dohot rakyat/ruas na digoari biru-biru. Mansai tangkas do na nidok ni panurirang Hesekiel on tarida di ngolunta siap ari.
Debata do na pasahathon nagka biru-biruNa i asa diparmahani. Alai adong do parmahan i na so mangaradoti angka biru-biruna. Adong na marsahit alai ndang diubati, adong na mago alai ndang dilului, na marserak ndang dipapungu, na mauas male dang diboan tu aek nation dohot jampalan na lomak. Ima angka parmahan na so mangulahon ulaonna dohot denggan, gabe dibuat nampuna biri-biru i ma angka biru-biruNa. Asa gabe didok : “Ida ma, ahu, apala ahu sandiri usouso sogot di birubirungku, jala luluanku nasida….,
Tung mansai marsak do Debata alani angka jolma naung dipillitNa gabe uluan manang parmahan. Alani aha?
Parmahan ima naung dilehon tugas dohot tanggung laho manguluhon angka ruasna. Dibagasan jaman si nuaeng on, godang do Negara/wilayah/instansi/lembaga/gereja na niuluhon ni sasahalak asa denggan mardalan angka ulaon dohot parngoluon ni angka na niuluhonna. Alai molo tabereng aha do na masa, tung mansai godang do uluan na so mangula hombar tu tugas dohot tanggung jawabna, adong ma on na terlibat korupsi, kesewenang-wenangan, mementingkan diri sendiri dohot kelompokna. Ndang dipardulihon be angka rakyat/ruas na niuluhonna. Hapogoson lam martamba, parsahiton lam godang, kejahatan merajalela, dna. Ndang adong be sihirimon sian parmahan na di portibion. Alani do masihol jolma i di figure parmahan na denggan, na boi mamboan jolma i tu kesejahteraan (pemerintah) dohot mamboan jolma i tu hadameon dohot panghiriomon partondion (gereja)..
Alai di pihak lain adong do angka biru-biru i na “menjilat” asa dilehon parmahan di nasida “keistimewaan” sian na asing. Gabe masa ma kolusi dohot koalisi tu na so denggan.
Tu angka biru-biru na songon i, ingkon Debata sandiri ma na marmahani. Jala unsatonNa ma tohonan sian parmahan i. Ai sian Debata do ro tohonan i. Alani ingkon dirajumi sude uluan do, na sian Debata do haroroan ni saluhut huaso na adong di Ibana.
Gok holong ni roha ni Debata do portibion, alai molo dang dihangoluhon jolma holong i, gabe rimas ma Debata. UhumonNa ma nasida hombar tu na niulana, gabe Panguhum ma Jahowa di tonga-tonga nasida. Alai tu angka na manghaholongi Ibana, hot do asi ni rohaNa, asa didok : “ Na mokmok dohot na gogo marlapatan angka na sukses alani kolusi, korupsi dohot dohot koalisi na mementingkan diri dohot kelompok, Debata ma marmahan nasida dibagasan uhum (Pengadilan).
- Asa saluhut uluan di bangso manang huria pe, ingot be ma na sian Debata do jabatan/pangkat/tohonan in a mangalehon mandat, alani ingkon dipertanggung jawabkan do i tu mandataris ima Jahowa Debata.
- Adong do sitiruon songon parmahan na denggan, ima Kristus Jesus na olo mate tarsilang humophop biru-biruNa. Alani songon tanda manghaholongi Debata parmahani angka biru-biru na dipasahat tu hita. Songon na nidok ni Tuhan Jesus tu si Petrus : “Parmahan i ma angka birubirungku!”
- Antong hita pe, angka biru-biru ni Debata, taoloi ma Parmahan na denggan i, unang hita manimbil sian dalanNa, tangihon ma panjouonNa, bege ma hataNa, ihuthon ma Ibana, asa dapot hita hangoluan di portibion dohot hangoluon sogot na hot ro di saleleng nilelengna. AMEN
Jamita Evangelium Minggu XIV Dung Trinitatis, 17 September 2017: Roma 14: 1-12 "Masianjuan di Angka Hagaleon" Pelita Batak Online
1. Tibu do tubu huria di jabu-jabu na di Rom, Ibu Kota Kekaisaran Romawi, songon parbue ni ulaon misi pinatupa ni ruas ni huria na mangolu jala martiga-tiga disi, isara si Prisca dohot Aquila. Ndang apala taboto tangkas andigan. Alai songon na disurathon sejarawan Romawi Tacitus na manurat sejarah ni kekaisaran Romawi, 7 taon andorang so disurathon apostel Paulus suratna on sian Korintus tu angka na porsea di Roma di taon 56, diparuar Kaisar Claudius do sude halak Jahudi sian kota Roma ala masa hagaoron sama nasida siala ni sada goar, i ma Krestos. Ala ni i di tingki panuratan ni surat on ia haruason ni huria-huria di Rom i tumoropan do marharoroan sian angka naporsea sian na so Jahudi.
Somalna, tarsude do halak Jahudi di Kekaisaran Romawi patupahon hasomalan nasida di sipanganon nang pangargahonon di ari-ari mangihuthon ruhut-ruhut parugamoon. Somalna, angka ruas na so Jahudi ndang apala marimbar sipanganon dohot lapatan ni ari-ari mangihuthon ruhut-ruhut parugamoon. Hasomalan i do dipaihut-ihut halak Kristen na ro sian tonga-tonga ni Jahudi. Sipanganon nasida i ma na so dais tu angka na diida nasida ramun. Digoari do sipanganon nasida i kosher. Ndang adong digadis i di onan na somal, alai di onan ni halak Jahudi sandiri do.
2. Alai 7 taon dung diusir si Claudius halak Jahudi dung marroan muse halak Jahudi tusi, ra ndang adong dope onan ni halak Jahudi di kota Roma. Ndang adong dope ijin di nasida laho maronan sandiri. Siala ni i ndang dipangan nasida be angka jagal na digadis disi, mabiar ala naung dipelehon angka i tu angka debata sileban. Ala ni i, holan sayur ma dipangan nasida, unang ramun nasida. Diihuthon halak Kristen Jahudi na di Roma i ma na songon i. Hape di halak Kristen na so Jahudi ndang apala songon i. Di nasida boi do sude panganon, songon na pinatupa ni na gogo marhaporseaon di kota Korintus, na mandok ndang adong debata sileban, da holan Debata na sasada i, jala ndang adong hahonaan ni sipanganon tu haporseaon. Ndang surut anggo so dipangan, ndang ummangat molo dipangan (1 Kor 8: 4-8). Siala ni i diida na porsea sian na so Jahudi ma na sigale haporseaon halak Jahudi i. Sabalikna, na porsea sian Jahudi marnida ndang badia na porsea na so sian Jahudi ala dipangan nasida sipanganon na so badia. Dos tusi ma nang di angka ari-ari.
3. Beha do bahenon ni huria na marruashon ruas na marragam harorona i marsaor di sada huria? Boi do nasada manghilala na hasomalan nasida do na dumenggan, ndang hasomalan ni na asing? Sabalikna, boi do dohonon ni na porsea sian Jahudi na so ture ngolu ni dongan nasida na porsea sian Jahudi siala dipangan nasida angka sipanganon na so dipangan Jahudi, jala siala ni na mardosdos do ari-ari di nasida, ndang songon halak Jahudi.
4. Ingkon urupon ni apostel Paulus do nasida mangaramoti parsaoran nasida marhite Roma 14: 1-12 on asa boi nasida masihaholongan. Nian nunga dipaandar apostel Paulus di bindu 12:3b asa masiargaan nasida. Hataridaan ni na masiargaan i ma na lam dipatangkas di bindu 14-15: Beha ma asa unang ala ni sipanganon dohot ari-ari gabe ndang sada huria i di kota Roma? Boi do rap marsaor nasida atik pe marasing be hasomalan nasida di sipanganon dohot di ari-ari?
5. Domu tusi do umbahen na dipangido apostel Paulus nasida ruas na marharoroan sian dua houm dohot ugamo i asa unang marhu roha jala manguhum-uhumi donganna di parmanganon dohot di pamariateateon di ari-ari ugamo. Baliksa ingkon marpanganju na gale marhaporseaon ma tondi nasida. Ndang jadi na sada mandok tu na asing na dumenggan do haporseaonna siala dipangan on manang ndang dipangan i, dohot siala ndang diargahon manang diargahon ari na sada lumobi sian ari-ari na asing.
Boi do hu roha mida dongan na so sapingkiran dohot sahasomalan dohot iba? Boi do uhumon dongan na so dos pamerengonna di sipanganon nang ari-ari dohot pamerengonniba?
6. Poda na pinasahat ni apostel Paulus marrumangkon parenta: Unang ho roham, unang uhum-uhum i donganmu na so dos pamerengonna di sipanganon nang ari-ari di tonga-tonga ni huria i. Laho patoguhon ora-ora i dipaandar apostel i ma angka alasan-alasan teologis dohot logis. Dia ma angka i?
Naparjolo, ai naung dijangkon Debata do ibana/nasida (ayat 3). Bagas do na hinangkam ni on: Ai ndang ala ni habadiaonta jala jogi ni parangenta umbahen na dijangkon Debata hita. Asi ni rohaNa do manjangkon hita. Siala ni i na so jadi hu roha maradophon dongan ruas, dongan jolma ala asing parmanganna. Ise ma hita umbahen na tarbahen hita mar hu
roha tu donganta?
Napaduahon, marojahan tu pingkiran na gomos do dipillit dongan na asing panghangoluhonon ni haporseaonna di ariari ni ngolu on i (ayat 5). Lapatanna ingkon argaan do independensi ni pingkiran ni dongan na asing i. Ndang jadi patutoruon ibana disi.
Napatoluhon, di bagasan na mamuji Debata do motivasi ni sasahalak mamparbadia i manang ndang sadasada ari, manganhon manang so manganhon sipanganon i (ayat 6).
Paopathon, ia ngolu manang mate ni ngolunta on di Tuhan i do. I do umbahen na mate Kristus jala Tuhan ni na mangolu dht na mate do ibana (ayat 7-9). Lapatanna, ndang be mian di bagasan angka sungkun-sungkun taringot tu sipanganon dohot ari-ari i be ia na ingkon manggohi pingkiran ni na porsea i, alai mamelehon diri tu Jesus nama (patudos Roma 12:1). Unang be dipasirang angka na marhadomuan tu sipanganon, ari-ari manang na asing i be nian ngolu parsaoran ni angka na porsea i, ai sai torus do adong parasing-asingan ni pamingkirion ni na porsea i.
Palimahon, ganup do ingkon mangalusi Debata di adopan ni habangsaNa sogot taringot tu dirina be (ayat 10-12).
7. Sian bona ni Hakristenon di abad parjolo sahat tu nuaeng, sai marroan sian angka latar belakang na marragam do ia ruas ni pamatang ni Kristus i. Jala ndang holan di pangantusion haporseaon, alai dohot do di rumang ni parange nabadia di ngolu siganup ari marragam ni ngolu hakristenon i, na marhonaan tu sipanganon, ari-ari, pamingkirion dohot angka na asing. Bahat situtu sibonsiri ni na marasing-asing hasomalan ni ngolu siganup ari ni halak Kristen. Siala ni i do sai dilului angka huria na di portibion do angka dalan 'saling mangantusi' dohot saling masiargaan angka na mambahen marragam isi ni haporseaon dohot rumang ni parange ni halak Kristen di portibion sian tingki tu tingki.
Tarlumobi di tingki nuaeng on di na lam mengglobal dohot lam menginternet ngolunta, lam marasing-asing do pamingkirion ni halak Kristen di etika, manang ruhut-ruhut ni ngolu, manang parange marhahonaan tu angka na imbaru masa di portibion, ai angka poda parange na tumua naeng gantihonon ni poda parange na imbaru. Ndang holan di na marhadomuan tu sipanganon dohot siinumon, manang seksualitas marasing angka pangajarion parange ni angka huria, alai dohot do tong taringot tu na asing, isara hukuman mati, neo-kapitalisme, pamangkeon kondom mencegah HIV dohot AIDS, euthanasia, aborsi dna. Ala ni i tandi na marasing angka poda parange ni huria i di portibion, atik pe sada do huria i niuluhon ni Tondi ni Debata.
8. Beha asa ganup ruas mangantusi poda parange ni donganta sahaporseaon di portibion, boasa gabe songon i poda ni sada huria boasa ndang songon i poda ni asing, beha asa masiantusan jala masiargaan angka huria i maradophon sama nasida, unang mar hu roha, unang manguhum-uhumi i do na sinangkapan ni Komisi Iman dohot Tata Gereja ni Punguan ni Angka Huria Protestan di Portibion (Dewan Gereja Sedunia) marhite na paruarhon sada dokumen studi na marjudul, Moral Discerment in the Church (= Batak: Panimbangnimbangion di poda parange di huria). Diparuar i di taon 2013, siparsiajaron ni angka huria, asa boi denggan parsaoran ni angka huria di portibion, unang masiuhum-uhumon.
9. Nang di tonga-tonga ni huria marsada-sada di portibion, sai boi do marasing-asing poda taringot tu na marragam i, so marimbar taringot tu partangiangan. Taringot tu sipanganon pe songon i do.
10. Ala ni i, ampit do oraora tu marhu ni roha dohot manguhum-uhumi ginurithon ni Apostel Paulus i tu partingkian ni huria na so sada poda parangena di angka parange ni jolma na imbaru di tingki on. Mansai ringkot hita mangantusi boasa asing poda ni sada huria sian huria na asing, manang hurianta, jala mangargaisa. Angka alasan teologis na di ginjang i ma na ringkot auhononta laho mangantusi dohot mangargahon nasida be.
11. Di tonga-tonga ni hurianta HKBP pe na boi do adong parasing-asingon ni latar belakangta be, na mambahen ndang haru dos situtu pangulahononta di poda parangenta be. Nasida na mangolu di daerah tradisional boi marasing otik rumang pangulahonna di poda parange ni HKBP tu dongan sahuria na asing na mangolu di huria na mangolu jala mangula di daerah transisi dohot daerah kota politan dohot kota metro politan, laos mansai marasing di ngolu ni angka ruas na mangolu di negara-negara na sekularis dohot na marsaor dohot angka parugamo na asing. Ndang sai dos rumangna. Laos songon i ma nang masa di angka keluarga na marragam i. Gariada adong donganta sahuria na so haru togu manghangoluhon poda parangenta. Adong na gale. Adong na tung gale situtu. Jala adong na tarunjun jala na madabu.
12. Di hamamasa na songon i do dipangido asa masianjuaon hita maradophon angka dongan na gale, i ma na so dos pangulahonon haporseaonna di ngolu siganup ari dohot hita marhahonaan tu sipanganon, ari-ari dohot na asing. Molo di minggu na salpu dipangido Debata marhite Hesekiel 33: 7-9, asa tapaingot donganta na mardosa, asa muba, unang mate di dosana, jala unang ditunggu Debata sian hita dosana, di minggu sadarion dipangido hata ni Debata sian hita pasohon hasomalan mar hu roha maradophon donganta manang manguhum-uhumi nasida na taetong marhaporseaon na gale, na tarida di pandapot nasida taringot tu manang aha pe tahe na so saurdot tu pandapotta sandiri.
13. Mansai ringkot do on auhononta di partingkian face book, na patuduhon sai marragam be do pandapot ni halak Kristen, nang na sahuria, nang di tonga-tonga ni ruas manang di tonga-tonga ni partohonan taringot tu angka pamingkirion na imbaru siala ni partingkian na hatop mura-uba. Molo ndang rade ruas ni huria i manganju angka donganna sahaporseaon na so haru dos pangantusionna dohot pangantusionta tung hatop situtu do huria i masiharatan jala puntar.
14. Di tonga-tonga ni parsaoran ni jolma di partingkian nuaeng na mansai mura marbolat-bolat, mansai ringkot do ruas ni HKBP gabe pasupasu disi marhite na mamonai di bagasan dirina roha na sai rade manganjo hagaleon ni donganna. Tabonai ma i di bagasta be, di sektor-sektor ni hurianta, di huria, di resort, di distrik nang di sinode. Maol do tarbahen hita gabe pasupasu tu humaliangta molo ndang mangolu hipas roha marpanganju i di hita be. Molo mura-ura do puntar parsaripeon ni ruas ni hurianta siala ni na so tubu roha na rade manganju hagaleon ni donganna saripe, susa ma ngolu ni ruasta.
Molo ndang tubu roha na marpanganju di angka ruasta na marusaha keluarga, mura ma masursur angka usaha nasida mangadopi persaingan bisnis di tingki on. Molo ndang tubu hipas roha marpanganju na gale di parsaoran ni angka partohonan, ndang adong na boi patupaonta mangulahon ulaon ni huria i. Disesa Debata ma angka pangalahonta saleleng on na sai mar hu roha maradophon angka donganta na gale haporseaonna, dipargogoi Debata ma hita mamungka dohot manorushon roha na mangargahon angka donganta tung beha pe asing ni pamingkirionna mandalanhon haporseaonna i tu Debata na mangolu i na marhadomuon tu sipanganon, ari-ari nang angka na asing.(*)
JAHA DIBAGASAN HATA Adhola Afrikans Albania Amhara Arab Armenia Aymaraibemba Cina Mandarin (Disederhanakan) Cina Mandarin (Tradisional) Dansaongol Moore Myanmar Nahuatl (HuastecNa baruon adong pigapiga buku na marisi pandapot ni pigapiga halak na digoari ateis naung maju. Godang do halak na mamparrohahon dohot na mambahen paraloan alani buku on. Sahalak ilmuwan na mamparsiajari taringot saraf na margoar si David Eagleman manurat pandapot taringot buku i: ”Godang na manjaha mandok sude boi botoon ni angka ilmuwan. Hape sains holan papunguhon angka pandapot ni angka jolma. Nasida papunguhon angka na so hea dope dapot ni nasida.”
Sian najolo godang do angka ilmuwan na jago na marhasil mandapot alus ni angka na so diantusi taringot nasa na tinompaNa. Alai godang do na sala sian panulingkiton ni nasida i. Songon si Isaac Newton sahalak ilmuwan naung tarbarita. Dipatudu ibana songon dia gravitasi mamudun angka planet, bintang, dohot galaksi. Ibana do na mandapot parbinotoan taringot Kalkulus, i ma paretongan matematika na dipangke mambahen komputer, pardalanan tu bulan, dohot fisika nuklir. Alai diparsiajari ibana do muse Alkimiah, i ma parbinotoan na mamangke astrologi dohot utiutian na mandok boi do timah dohot logam na asing gabe sere (mas).
Lobi sian 1500 taon andorang so adong dope si Newton, sahalak ahli astronomi na margoar si Ptolomeus sian Junani manulingkiti langit holan mamangke simalolongna sambing. Boi di boto ibana parpeak ni angka planet. Asing ni i, ibana mambahen peta na tingkos alai, didok ibana tano on do pamusatan ni nasa na tinompaNa. Sahalak ahli astrofisika na margoar Carl Sagan manurat taringot si Ptolomeus: ”Saleleng 1.500 taon sintong do di roha ni jolma na mandok tano on do pamusatan ni nasa na tinompaNa. On patuduhon songon dia pe malo ni sasahalak boi do sala ibana.”
Sarupa do parsoalan na diadopi angka ilmuwan nuaeng. Boi do nasida tangkas mangantusi nasa na tinompaNa? Taboto do na godang hamajuon na dibahen sains na marlaba tu hita. Alai porlu taingot adong do hahurangan ni sains. Ahli fisika na margoar Paul Davies mandok: ”Ndang boi taantusi nasa na adong di portibi on alani i ndang boi tadapot alus na sintong tu sungkunsungkun taringot nasa na tinompaNa. Hata on patuduhon na so boi do diantusi jolma nasa na tinompaNa. Alani i, molo adong na mandok boi do patorangon ni sains nasa na adong di hasiangan on, ganggu rohanta disi.
Tangkas do Bibel mangalehon laba na so boi lehonon ni sains
Bibel paboahon mansai longang do roha mangida hasiangan on: ”Ida ma, i ma angka ujung ni dalanna dope, asal pistik hata husiphusip na itabege taringot tusi! Tung ise ma na manahan anggo umbege suara ronggur ni hagogoonna!” (Job 26:14) Godang dope na so boi antusan ni jolma. Hata ni apostel Paulus na disurat 2.000 taon naung salpu mandok toho do hata i: ”Bagasna i, antong, hamoraon, hapistaran dohot parbinotoan ni Debata! Na so hasigatan do angka uhumna jala na so habogasan do angka dalanna!”—Rom 11:33.
Panogunoguon na So Boi Dilehon Sains
Toho do sains mangalehon parbinotoan taringot hasiangan on. Alai, dilehon Bibel do prinsip dohot panogunoguon asa martua jala dame ngolu ni jolma. Parrohahon ma pigapiga taringot i.
Asa Mangambati Hajahaton
”Unang ho mambunu.”—2 Musa 20:13.
”Sibunu jolma do ganup na hosom roha di donganna.”—1 Johannes 3:15.
Bahen jala jaga ma hadameon
”Sumurut ma ho sian hajahaton, jala ulahon na denggan.”—Psalmen 34:14.
”Alai di bagasan dame do disaburhon parbue hatigoran di angka na mangulahon dame i.”—Jakobus 3:18.
Tundalhon ma angka ulaon hajahaton
”Ditanda Jahowa do na tigor roha i, alai dihosom rohana do parjahat i dohot na mangkaholongi hajahaton.”—Psalmen 11:5.
”Unang mangiburu ho di baoa pangarupa, jala unang paihut dalanna nanggo sada. Ai marbiasbias do Jahowa mida halak na geduk.”—Poda 3:31, 32.
Parsaripeon na Martua
Oloi ma natuatua
”Hamu angka anak, oloi hamu ma angka natuatua muna di bagasan Tuhan i, ai i do na tigor. Parsangapi amangmu dohot inangmu! I do patik na parjolo mardongan bagabaga. Asa martua ho jala leleng mangolu di tano on.”—Epesus 6:1-3.
Denggan ma ajari ianakhon muna
”Hamu angka ama, unang gintali hamu angka anakkonmuna; pagodanggodang hamu ma nasida di bagasan ajar dohot poda ni Tuhan i.”—Epesus 6:4.
”Unang ma hansit roha ni anakhon muna bahen hamuna, asa unang gabe so parduli nasida.”—Kolosse 3:21, Bibel Siganup Ari.
Haholongi jala argai ma dongan saripe muna
”Alai sandok ganup hamu, masihaholongi pardihutana be songon dirina; alai dihabiari parompuan i ma baoana.”—Epesus 5:33.
Taradoti ma tano on
Taringot halak na manegai tano on di tingki ni halak Israel najolo, Bibel mandok: ”Jala ramun tano i dibahen pangisina . . . jala manginona tu angka pangisina.” (Jesaya 24:5, 6) Ripashonon ni Debata do angka halak na manegai tano on. Ibana ”mangago angka na mangago tano i.” (Pangungkapon 11:18) Tapuon nasida do pambahenanna i.
HINATA BIRA HINATA HALTO, DOS LAGATNA – TanoBatak
Molo masa parungkilan di sada halak manang natorop pe, sai didiori do dia bonsirna. Molo sian pangalaho dohot pambahenan ni halak, sipata do i dipatupa sian dalan naholip. Godang do nang sibonsiri i ro sian dalan napatar, alai dang ditagam parungkilan ujungna.
Godang do halak marhite hateamon mangulahon siulaonna ujungna manghorhon hasusaan dijoloan ni ari, di ibana. I do umbahen didok natuatua; “Nateam roha di ulaonna, hasusaan do ujungna di jolona”. Jolma na so jamot di angka parulan dohot pambahenan ni halak na asing pe jotjot do dapotan “siharhar”. Sai dipodai natuatua do angka naumposo asa mangula dibagasan hasintongan jala jamot mangaradoti. Marhite poda do didok sipaingotna; “Pingkiran na so mardasor tumundahon sahit ni ulu”.
Sipata do binege soara ni natorop manihai pargomgom (pamarenta) mandok ; dang tarboto i, dang namotan i, dohot lan na asing rumang ni insak-insak. Molo sinungkun angka pargomgom i, deba mandok, ndang tartata natorop, dang taranju, ndang tartogu, dohot lan na asing tiha-tiha. Mardondon ma angka hateamon dirohana be, laos masipasombuan. Molo adong haringkotan di nasida be, marpanimbangi ma di hata pandohan, lehon diau asa hulehon diho.
Nuaeng on binege do na padedal angka pandohan ni angka partogi, tudos songon ipon napanjalon, padeha-deha songon pat ni hoda-hoda. Dipodahon ompunta naparjolo do, molo padedal pat ni rua-rua, milingiling ma panguhatan. Sai patrogi do ditagam roha sisuan duhut sirumatabulung, sipadimpos namabikbik. Alai molo anak asang-asang i do mambahen singkam mabarbar, masirehean, masitihaan, tagamon do sogot nasida manghirap tiha-tiha diulaonna.
Tudos do pangalaho sisongon on ginorahon ni ompunta najolo; patundal pe parsidua tali alai sada do iaggo nidapotna. Marnida sisongon on, milingiling ma roha ni natorop, ai hata binegena sian angka nabisuk i songon tiopon tanduk do marlambianan, songon haolon unte marsinggaulan. Bobos ma natorop na so tangkas mangantusi marhite bisuk, na so umboto manapis marhite hapantason.
Molo margapgap angka partogi di namanghobasi patujolohon dirina, gapgap do gok di ulaonna. Molo mangansi do natorop pajongjong uluanna, manehenehe ma ujungna sogot ulaonna. Bangso sisongon on, dang tagamon songon pinarsinta ni ompunta naparjolo “sitiop hatian nasintong, na tuginjang so ra mungkit, tu toru so ra teleng”. I ma jambar ni bangso molo pargapgap partogina jala panehenehe pangihutna.
Mei 29, 2009 tanobatak
14 thoughts on “HINATA BIRA HINATA HALTO, DOS LAGATNA”
bunggis mangerna berkata:
ima tutu amang Monang, mansai timbo do ilmu muna di sastra Batak i, Sai gumodang ma niang mangihuthon hamuna angka generasi muda…mansai kagum ahu.
boi do publikasihonohu artikel muna on di surat kabat ni halak kita ate,
**** Malo do hamu marhata batak, alai marga aha do hamu, asa binoto mandok ito, lae, tulang manang ampara. Sasintongna dang pinatudi hian be angka komentar ni halak batak na jo jelas patuduhon dirina. Mauliate di responmuna.
Juni 3, 2009 at 6:58 pm
HORAS MA DI ” GURU I”
Santabi ma jumolo pinasahat, atik beha dang dijalo rohamu di panjouonki.
Alai molo pandapothu(aha do tahe hata batak ni?) sandiri , GURU I do hamu.
Ai nuaeng on godang do na marGelar guru alai dang pantas di Gugu. nadeba molo hurang gaji dang tikkos mangajar.
Guru nadeba molo dang tikkos pangalaho ni muridna,ibal-bali sampe naing mate, gabe markantor polisi. hape ido sipatikkoson.
Alai molo Guru i, dang digaji, dang diparrohahon pamarenta, manang napaula so ditangihon jolma ipe(pembaca), sai tong-tong do sabar pararathon akka
poda nauli poda nadenggan na niajarhon ni sijolo-jolo tubu.
molo sai hu parrohahondo,molo adong tulisan ni Gurui sisongon on,akka parsiajaran tentang poda “perilaku hidup yang baik”, ai antar hurang do hubereng na berkomentar, hape sai tarpaima iba.
Mungkin ra,ala poda nadenggan do i sude, gabe sude sitolopi nauli nadenggan ate Guru?
Sai hu paihut ihut akka parsiajarani, gabe lao turohakku; molo adong sasahalak jolma laho sampe tu TIBET marguru sampulu taon holan naing marparsiajari “Mandalanton ngolu nadenggan”, dosmai tu impola ni nanisurathon ni Guru i.
Molo marsikkola sadasada jolma sampe dua pulu taon sahat gabe Master, holan mamikkiri butuha sisanjokkal ido ujungna.
Mauliate ma Guru, sai anggiatma dilehon Tuhan i hahipason tontong, ganjang ni numur, tamba passamotan nag parsaulian di hamu nang keuarga, asa boi tontong di ajarajar i Guru i hami akka naumposo on,nang bangso i asaunang gabe lilu di habatakon i.
Molo tung adong di pandohanki nahurang lobi, sahali nai au marsantabi.
Juni 7, 2009 at 4:42 pm
Horas Lae Bernat
Toho, hea hujua jouonmuna au GURU dang na hurang dengganna, baliksa na patimbohu do.
Angka Ompunta najolo godang do martohonan Guru, Raja, Datu, dohot Tuan. Sian i sude, holan dua do na marsahala, ima Sahala Guru dohot Sahala Raja.
Husurati pe i, tong do na marsiajar, jala marnigot sude angka habisuhon ni angka ompunta najolo. Mansai hansit do roha umbege hata namandok angka ompunta najoli i “nalilu, sipelebegu dlna” na so patut jaloonna marnida angka habisuhon binahenna di parngoluon habatakon i.
Godang do halak eropa naung marsiajar “batak wisdom” alai batak sandiri marsiajar tu eropah, mengutip ; aristoteles, lao tse dohot lan na asing. Ima na so diharingkorhon batak i laengku umbahen marungkil iba patubotohon ise do batak i, ompunta napinalea ni sileban i.
Molo tung so adong pe komentar dison, dapot roha do i, godang na maila gabe batak, deba dang diantusi hata batak, hata inggerisnama siganupari di parsaoranna. Nadeba nai, ima angka naung marurat dirohana angka ompunta najolo “sioto-oto” do sude. Sahat tu saonari didok dope “batak makan orang”. Alai ompu ni ise ma ate manggallang ompu ni halak? Dang hea hubege jala sai huteliti dope on. Molo tung adong pe, klaim do i tu bangso batak?
Mauliate ma lae di panunggulionmuna, alana sanga do leleng dang husurat sisongon on ala dang piga penggemarna. Alai ala naung profil ni partungkoanta on ingkon adong do i jala torushonon. Tung holan lae pe namanjanghon, las do rohangku.
Juni 7, 2009 at 5:38 pm
Sagari so margapgapdo partogi i, sai tong marnehe nehe pangihutna. Ba, lamma molo margapgap?
Onma naso niantusan sian angka partogi i, ala ni pargapgaponnape gabe marnehenehe bangso i, alai ala team ni roha do na mian di dugul ni patna, gabe ndang team pangihutna i.
Sai anggiatma tujoloan on jumpang di hita partogi sitiop hatian na sintong, naso ra mungkit so ra teleng binahen ni nehe nehe.
Juni 8, 2009 at 5:53 am
Horas ma tutu di Guru i, dohot ma ahu manjou amang Naipospos gabe Guru, ai nunga dimulai laenta Bernat Sinaga. Toho do tutu hamuna Guru. Jala autsura diendehon Hymne Guru: “Terpujilah wahai engkau ibu, bapak guru….engkau patriot pahlawan bangsa TANPA TANDA JASA”. Sengaja husurathon ‘”TANPA TANDA JASA” dibagasan huruf besar ai sabotulna tu hamuna do ende pas, ai so adong gajimuna manang balas jasa sian pangajarionmuna i. Alai nang pe songon i tongtong sai didukket-dukketi hamu pasahathon angka hata poda na mansai marimpola nasian ompunta sijolo tubu.
Termasuk setia do au mambuka blok on jala sai huparateatehon do sude angka naginurithonmuna i, nang pe dang sai hupataridahon marhite komment, alai pos ma rohamuna hutangiangkon do hamu amang Guru sian nadao asa anggiat ganjang umurmuna jala boi dope patuduhon tu hami angka hata nauli na denggan i. Sai husuba do nian sasaotik pabagashon habatakon on alai, tong ma i, dang ala gogo ninna manang alani malo. Jala dang alani na manjaha ninna, soal kharisma do tong dohot talenta. Jadi satolop ma au dohot laengku Bernat Sinaga manjou hamu Guru, agia pe manjua hamu. Songon ima saotik hata sian ahu di luat ni si Thaksin di Thailand
Juni 20, 2009 at 10:13 pm
molo taparateatehon lapatan ni guru di angka surat dohot buku batak najolo, tar berbeda do i sian lapatan ni guru di bahasa indonesia dohot bahasa batak si nuaeng on. Molo lapatan ni guru na jolo, dewa do i manang super natural jadi ingko pertimbanghononhon hamu ma jolo molo naeng lehono manang pangkeon goar i, alai molo goar ompu bahenon, toho do i.
Juni 21, 2009 at 7:13 am
Parjoloma hupasat Selamat TAHU BARU 2010 sai anggiatma
di ramoti ,di pasu-pasu TUHANI dihamu amang Gurui……..
Taringgot tu artikel muna on amang iba pe dohot angka anggi niba na kebetulan marpunggu hami di tahun baru on dan hupatudu do tu haha anggiku ,halaki merasa salut do.dohot “angkat topi”.Alai adong do pendapot na ,alana halak amang jojot mamake hata batak asli jadi halaki hurang mangatusi,beha ma sude angka na tubu di medan on do +pergaulanna pe angka halak melayu jadi santabi ma amang guru molo boi(maaf usul don)angka hata batak asli mangido hami aso diperjelas ,jadi hatop mangatusi / memahami artikel munai amang.mauliatema………….GBU
Januari 1, 2010 at 10:22 am
Horas ma di hita sude. Jala partingkian on hupasahat selamat taon baru. Amang Nainggolan, tumagon ma adong sungkun2 di lapatan ni hata i asa boi alusan. Sian ias ni roha manghirim torop dope na mangantusi hatanta i. Jala laos dalan masisungkunan hita sama hita. Mauliate
Januari 1, 2010 at 6:18 pm
Dihilala roha,na dituntuni parhobas ni tanobatak on do manurathon hata batakta i asa unang mago hata i sian tongatonga ni bangsonta.
Molo tung adong nahurang tangkas mangantusi,pos do roha rade do parhobas i patoranghon.
Januari 2, 2010 at 9:49 am
Pangantusionhu sarupa do Guru nahinan dohot nuaeng alana, guru nahinan pe tong do mangajari ulaonna alai huhut mangulahon niajarhonna.
Januari 2, 2010 at 9:55 am
Horasma dihita sudena; parjolo ma iba mandok mauliate tu Amanta pardengan basai,ala boi dope hita taripar tu taon 2011 on, sai anggiat Taon parasian on di bangso ta,bangso batak. Di amang Monang Naipospos mauliate godang di hamu amang,di haradeon ni rohamu na dilehon hamu dope rohamu tu bahasanta i ,bahasa batak i.ai molo binereng do tu jaman sao nari, lomos do roha sotung gabe mogo i hata batak i, ai ngatung mansai bahat nuaeng on holan goar nanama halak batak hape mar bahasa batak pe dang di boto be.molo soal gelar do ahape gfoar ni i ,dang gabe masalah i. ahama artini sebuah nama, jadi horas ma di hita saluhut na, mauli ate godang ; Nb ; molo adong nasala ba santabi godang ma alana hurang malo iba manurat hon hata batak.
Januari 15, 2011 at 8:53 am
Paulus : Dohot mambahen margana pe maila ate….. Alai tahe marga aha do hamu, asa diboto dongan. Tiniptip sanggar bahen huruhuruan, sinungkun marga asa binoto partuturan… Horas
Januari 16, 2011 at 10:12 am
Emma tutu… !!! disiala pemula dope hami, tungpe songoni barani dope hami marsiajar tu hamu gurui…
Desember 14, 2012 at 1:27 pm
Boasa dung saonari blog on jumpang ahu? Mansai godang impola nauli dapotniba sian angka nasinurathon ni GURU i. Alai lam tamba taon hira na lam moru do parsitutuonmuna manurathon angka parsiajarani.
Ahu HILMAR HUTAHAEAN, magodang di HUTATINGGI, Laguboti. Uju sihadakdanahonku sai jotjot do tarbege ahu goar ni GURU i, molo ndang sala, pahompu ni Ompu Si Marnangkok do hamu, sian Huta Naipospos di sabola habinsaran ni Nasanggak.
Horas ma TULANG…!
Majalah Bina Warga HKI Online / e-magazine: Jamita 27 April 2008
Jamita tu Minggu Rogate
Tanggal, 27 April 2008
Nats : Psalmen 42:2-6
Pdt. Firman Sibarani, M.Th
Pendeta HKI Resort Medan I
Roha Namalungun Mida Bohi ni Debata
Psalmen 42:2-6 ima sada andung ni sahalak (Parpsalmen) sian bangso ni Debata (Israel) na tarbuang dao sian Jerusalem tu tonga ni bangso sipelebegu. Parsorionna na mansai dangol patubu lungun ni tondina (jiwa, roha) mida bohi ni Debata. Diandungkon ibana do lungun ni rohana i tu Debata dibagasan sada syair na mansai uli na marisi tangiang pos ni roha (rogate) tu Debata. Curahan lungun ni rohana naginurithonna songon na di perikop jamita on, gabe syair na dihalomohon di tonga-tonga ni halak Jahudi dohot Kristen sian angkatan tu angkatan jala berpengaruh tu liturgi dohot kesusasteraan ni Jahudi dohot Kristen. Perikop on gabe liturgi (jamita) tu hita par-HKI di zaman on laho manogu hita patubu jala pabalga roha na malungun mida bohi ni Debata.
Ayat 1 - 4 : Andung Lungun Ni Roha Mida Bohi Ni Debata
Diandungkon Parpsalmen lungun ni rohana • mida bohi ni Debata. Songon dia panghalungunhon ni rohana dikiashon (dipatudos) tu panghalungunhon ni Ursa di guluan (ay.2). Tongon di logo ni ari masak do angka duhutduhut, koring do angka guluan, dohot deba angka batang aek (pah. Joel 1:20). Mansai maol do dapot guluan na marisi aek siinumon ni Ursa. Konon, sada sifat ni Ursa na mauas ima ndang olo so mangalului guluan, pola sahat tu na mate mangalului. Molo so dapot guluan mate do Ursa i. Ndang olo mate konyol, maoto so mangalului, alai mangalului sampe mate. Lapatanna mate mangalului dibagasan keyakinan dohot pangkirimon ingkon dapot. Suang songon ursa, siala lungun ni roha boi do sampe langan jala maras roha ni jolma (hancur jiwa - Psalmen 84:3). Ala lungun ni roha ni Parpsalmen mida bohi ni Debata sai tariluilu ibana arian dohot borngin. Didok ibana, “sai iluilungku do sipanganonku arian dohot borngin”. Tung iluiluna dipapanganhon Debata tu ibana (pah. Psalmen 80:6). Tingki dungo tariluilu, tingki modom tariluilu, tingki mangan pe tong tariluilu. Gabe dipasombu nama dohot iluiluna tarpangan ibana tingki mangan. Torus do lungun rohana saleleng so pajumpang dohot Debata.
Adong tolu hal na mambahen malungun roha ni Parpsahnen mida bohi ni Debata. Parjolo, ale tarbuang ibana dao sian Bagas Joro ni Debata na di Jerusalem”. Di tonga ni bangso sipelebegu do ibana maringan songon orang asing, ima di Siria di dolok Hermon (deba penafsir mandok di Aram manang Babel). Paduahon, sai tarsingot tu rohana angka kebaktian, pesta­pesta agama isara ni Paska, Pentakosta, Pondok Daun (3 Musa 23:4-44; 5 Musa 16:1-17). Patoluhon ima ale sai dipaburuburu angka sipelebegu ibana mandok “didia do Debatam?” (ay.4). Ai nang pe di tonga ni sipelebegu, marsihohot do haporseaonna tu Debata. Gariada ala ni haporseaonna i do ibana dipaburuburu. Masalah ima, porsea ibana tu Debata hape ndang hea ibana mida bohi ni Debata. Songon penganut agama Jahudi ibana dihaporseai do ia Debata maringan di bagas joro na di Jerusalem. Pajumpang dohot Debata ima molo masuk jala beribadah disi. Ndang diida ibana bohi ni Debata ala ndang boi masuk beribadah tu bagas joro di Jerusalem.
Tung bohi ni Debata do nahinalungunhon ni Parpsalmen. Di ayat 3 didok ibana, “asa huida bohi ni Debata”: Malungun mida bohi ni Debata nidokna ima malungun marudur rap dohot natorop dongan sabangso masuk tu bagas joro ni Debata, rap marolopolop mamujimuji Debata. Malungun ibana marsomba, pasahat angka pelean tu Debata, songon na somal diulahon ujui di tingki di Jerusalem lumobi di angka pesta agama.
Ayat 5 - 6 : Roha Na Manghaposi Debata
Marposniroha (marpangkirimon) tu Debata do Parpsalmen on. Tarida do i sian pandohan na di ayat 5, “Molo sepala marningot ahu disi” - “Inilah yang hendak kuingat” (LAI). Dipataridahon do disi ia na diingot ibana ndada peristiwa naung lewat, alai sada peristiwa nanaeng masa na manontuhon ngoluna. Jala sian pandohan na marrumang sungkun-sungkun di ayat 6, “boasa sai tungki ho, ale tondingku, jala boasa sai rusak ho dibagasan ahu?” tarida na so olo be ibana sai tungki (tertekan) jala sai rusak (gelisah) tondina (jiwana). Bergerak pos ni rohana na ingkon malua ibana sian jiwa na tertekan jala gelisah. Dipatangkas pos ni rohana i marhite pandohan “haposi ma Debata”. Dihaposi do na Debata manontuhon masa depan ni ngoluna, ai Debata na hinalungunhonna ima Debata na mangolu (pah. Jer. 10:10), sitompa jala sipalua, mataniari binsar di ibana jala mual ni aek hangoluanna (Pah. Psalmen 84:12; Jes.60:20; Jer.17:13). Pos rohana, mintop do muse na golap sian ngoluna jala binsar mataniari na tiur. Di sada tingki mulak do ibana tu Jerusalem jala masuk tu bagas joro ni Debata mida bohiNa, ima parsidohot ibana mamujimuji Debata.
Hahonaan Tu Jamita
1. Arahonon do rues tu roha na malungun mida bohi ni Debata, ima marhite na mauas di persekutuan dohot Debata nang dongan sahaporseaon, nang pe maringan di tonga ni parugamo na asing manang di tonga ni halak Kristen na jarang martangiang manang tu gareja. Unang agoan pegangan di tonga ni masyarakat na majemuk modern. Hot marhaporseaon (beriman tunggal) tu Debata. Hombar tusi ondolhonon do litlurgi - tangiang ima hosa ni naporsea, ai dibagasan tangiang i idaonna Debata (Ia hanya sejauh doa). Ndang salpu ari so dibagasan tangiang.
2. Pabotohonon do paboa molo ndang taalami persekutuan na mesra dohot Debata nang dohot dongan di tingki kebaktian, jala molo ndang tarasahon hita songon anggota keluarga ni Debata disi mura do hita tarboan arus zaman. Naeng tangkas diparhatopot ruas na ditongatonganasida do Debata ditingki parmingguon, pesta-pesta isara ni Natal, Paskah, rodi di angka partangiangan (pah. Mat. 18:20). Asa tingki kebaktian gabe sada pengalaman persekutuan na mesra dohot Debata nang dohot dongan sahuria nang dongan sahaporseaon. Ai marhite pengalaman na songon i tubu jala lam balga kesetiaan tu Debata.
3. Ondolhonon do tolu tanda ni na porsea. Parjolo, rade manjalo realitas (manang aha pe na masa) di parngoluonn siganup ari. Di las ni rohe manang arsak ni roha, di hamoraon manang hapogoson unang paholang dirinta sian Debata. Las ni roha dohot hamoraon patau haporseaon na mandok mauliate, arsak ni roha dohot hapogoson patau haporseaon na berserah. Paduahon, ngolu na marpangkirimon. Ndang masa mandele manang putus asa di angka na porsea, alai benget paimahon sibahenon ni Debata. Patoluhon, tongtong marlas roha mamujimuji Debata.
4. Jouhonon asa sude ruas patupa pendekatan, panogunoguon tu angka ruas na jarang marminggu asa ringgas, tu na so olo marminggu asa olo. Na boi do angka na jarang manang na so olo marminggu merasa ditolak Debata jala dipapulik (dikucilkan) donganna sahuria. Lumobi ruas na mangulahon kesalahan manang dosa na gabe mandele, songon i angka na di hurungan, na so tarbahensa be mandapothon Debata sian hagogoonna sandiri tumangkas ma i jonohan jala toguon asa malua sian pandelean, sian ketertekanan jiwa alai asa malungun mida bohi ni Debata.
Eloi - Eloi... Lama Sabachtani Pelita Batak Online
Minggu, 11 Desember 2016 20:53:00
Ale Tuhan Jahowa Martua Debata, bona ni hatuaon pangondian nami marsundut sundut, di bagasan bonos dohot lomos namaheu ro do hami tedek mangalu aluhon sorat ni arsaknami tu adopanMu di langgatan habadiaonMi. Ai nunga ro mangarongom jala mangonjar hami angka na marpahean saksak dohot bulang bulang tarsongon si goliat, rumang tu antuasu na pajolo gogo papudi uhum jala manundalhon ugari na uli di luat negara nami on.
Nunga hira namaisolat hami di panjaean, partalian nang pandaraman napinarsaulihonMi marhite pasu pasuM. Hape rap panean do hami nian di kemerdekaan na hinangaluthon ni Ompu nami rap dohot hombar balok. Tangkas do angka Ompung nami naparjoloi dohot Amanta Sukarno maruari jala marpadan na so jadi mardingkan tu sude ruas dohot bangso ni Indonesia on. Dompak marmeme anak, dompak marmeme boru. Si sada lungun si sada tohap, mangangkat rap tu ginjang manimbuk rap tu toru, siula diimanabe marpadot dohot mangarodoti tu hamajuon i.
Hape ia nuaeng da Ompung Mula Jadi Na bolon, Debata Sori Debata Parlinggoman, nunga disosak hami jilmit tu rura na rahis i. Nunga ingkon gabe sipata marbuni buni hami mangula maniluhon Parhuriaon, parartaon nang paradaton, disonggak biar dohot hatahutan bolon halimot ni angka tampulak na marpahean saksak dongan torbang ni sibolis partanduk junggul meangi.
Na ponjot so na bolon, na sungkot so na timbo, na sala jongjong rehean hundul hamion sai songon na mangirput busisaon tumagam mara dohot jea na sai dipaonggophon parjahati.
Parbinoto do Ho di sude na masaon. Alai boasa ma gabe songon na mauhom angka Partogi ni Bangso nami, angka Ulu balang najogi dohot sitiop dasing hatian pamonaran dipangasupi ni angka Antuasui ? Boasa ndang tumibu diantuk ulu ni ulok ro, unang sanga mangararati tarsongon baro imbulu na siabangon. Boasa ma Jahowa ndang salpuhononmu sawan pangunjunan on. Sai unang ma panghulingi hami diparpiar ni murukMu. Marpamuati ma rohaM di pangalaosion nami.
Na jogi jala na begu di hamusuon do nian angka Ompung nami. Na pir tondi jala ulu balang. Babiat di adaran, gompul di alaman. Nunga didia mudar habaranioni. Boasa gabe songon hambing simarunap unap bangsoon. Partahi na jorbut sian luat sileban pe nunga hum mangulon di bariba parik ni golat nami.
Maniak ate ate, malengleng pusu pusu nami. Holan hasilapan otik pe nunga gabe dibahen dalan ni partuktuhan singkam mabarbar. Holan na taroktohon nama hami di pangasupi nasida, angka na mangasahon torop dohot godang ni partubu.
Nunga dipaksa gabe sitarapan/ tersangka sada sian dongan na bonar polin manjaguti tohonan haposani holan ala ni pamola-mola.. Biar rohanami sai dipatubu do gasa jala diasupi nang angka Panguhum. Unang loas tartali na somarpipot, anak jujungan ni huriaMi. Patogu haporseaonna nang rumatanggana dibagasan panghirimon na mangolu. Sai na ampinan jala toguonmu do naposom manalpuhon rura pangunjunan na songei. Ho ma manghasuhuthon bada dohot hoi hoi nasida. Ndang maraprap nian na so magulang. Papir roha, pingkiran dohot tondi ni akka panguhum nang panggonggomi, unang talu tu huaso ni haholomon na pasorin dirina tarsongon suruan nabadia, hape na gok hosom, pandoboon dohot pargadombuson.
Huingot hami do ale Jahowa, ndang adong na so tarpatupa Ho. Na boi do marbalik dibahen Ho roha ni si Saulus na mangalelei huriaMi gabe sada sian ApostelMu. Ua songoni ma bahen tu pandobo goliat na sai paro hasusaan tu bangsonami on. Alai molo so mehon do, ua rungganghon ma ibana songon si Ahab manang si Ananias. Asa bulus.
Ajar dohot poda andor sipaihut ihuton nasinuanhon ni angka guru nang situa tua, na ingkon rap partohap do hami dohot sude houm di Indonesia on. Boasa ma mumpat talutuk sega gadu gadu, ai nunga gabe songon na mardua roha marimbar hami dibahen di jolo ni uhum.
Hibul do mardongan tangiang, hupillit jala hupajongjong hami Amani Gibran na gabe pargomgom siluluhon sandok bangsoon. Sai pargogoi nasida asa hot haposan jala marsahala maniop ordong ordong nang amudi ni negara on.
Unang loas tarilu ilu hami di ari pesta nang namandapothon taon na imbarui. Patudu ma tanda halongangan di tonga ni bangsoon. Asa mardame sonang songon siapari. Marsiargaan, marsipasangapan, marsiamin aminan songon lampak ni gaol, marsitungkol tungkolan songon suhat di robean.
Pargogoi parsahalai jala parbisuki hami, na mangulon di linggom ni hasiangan portibi na mangilason.
Tarlumobi ma tu Amani Gibran, uluan ni bangsoon. Parsahalai, pargogoi jala paingot nasida di auga situhukonna mangamudihon bangsoon. Songon I ma nang namboru nami nai Gibran ompu Ethes boru, asa sai lambas nasida marroha ina padimun dimun haulion ni hasadaon ni tahii.
Ompung Debata, Jahowa parlulu porasi roha bolon, pa pos roha jala lehon benget nang panghirimon na mangolu. Sai na marbungaran do hami, na porsea di Ho dohot Anak haholongan ni rohaM, sipalua jala sihongkop hami.
Botima.. Hataon hata tambaan… Amen. (Sampe L. Purba) | Bakti J Situmorang
Pelean na niambangan do ia di halak Batak na ummarga molo ditingki ni angka ompunta najolo. Ingkon songon i ma tung tangkas diparade angka na naeng pelehonon tu na hinaporseaan i, so tung adong na tading gabe ndang dipasupasu sumangot manang tondi na ni pinele i tutu angka napinangido na. Dipasahat do i marhite angka na na tarpili pola dibahen angka umpasa unang gabe adong na tading so dipasahat angka na pinangido.
Sipota masa dope pangalaho i di luat on; ai masa dope nang angka na mamele tu sumangot ni ompung ni ompung na. laho ziarah pe songon i do tung sude do angka pinompar ni na mate i marulos pola songon na naeng marpesta. Di na deba muse di Jorlang Huluan “dipelehon” do pintu ni jabuna, ai ingkon suratonna do ninna disi surat “XII” lapatanna, unang ganggu hanami ompung, ai pinompar ni si Sisingamangaraja do hanami”. Godang dope tahe nang angka ritus pamelehonon ni halak Batak i uju di haholomon i na mambahen lilu haporsean; atik pe nuaeng sai adong dope na mangulahonsa. Ai manang aha pe ulaon dihuta manang di balian ndada boi dipungka i ia so dipasahat disada bilut na tontu, “Pangan ma ompung” ninna mandok sipanganon, “Isap ma (Alsip ma) ompung mandok sigaret”. Bah, lilu na i ate
I do ra na niida ni Nommensen manalin hata parpsalmen on, matua sai pajoujouon do goar ni na pinarsangapan i, na hinaporseaan i mangalehon pasupasu tu iba. Jala matua sai olo do iba pasahathon pelean, naeng palashon roha ni na hinaporseaan i. I ma nuaeng Jahowa, ndang be debata na so mangolu, diginana sandiri manang na so boi pasahat angka pasupasu. Ai aha ma tutu na patut palashon roha ni Jahowa, nda ingkon pasahatonta do silua, pelean sian dirinta : parangenta, ulaonta nang pingkiranta asa gabe pujipujian digoarNa.
Posted in almanak hkbp 2008, rohaniman on November 15, 2008 by baktijsitumorang. Leave a comment
← Alai martua ma baoa na marhaposan tu Jahowa, jala Jahowa haporusanna dibahen; Jeremia 17, 7
OMONG-OMONG MEMORI →
Jamita Passion – Parjumpanganta
20 April 2011 19 Mei 2011 Parjumpanganta
Sambolus begeonta hira na koras do pandohan ni Tuhan Jesus on! Hira na so parholong ni roha Tuhan Jesus. Hira na so diharingkothon Tuhan Jesus ngolu kekeluargaan, kekerabatan dohot ngolu parrumatanggaon. Apalagi molo itapahombar tu angka jamita ni Jesus na mandok ingkon parholong roha do angka na porsea, bahkan, didok Tuhan Jesus do, na manghasogohon hita pe ingkon haholongon do.
Alai, sasintongna molo mulahulak tajaha turpuk on, na ni ondolhon ni Tuhan Jesus ima:
– Parsitutuon mangihuthon ibana
– Bulus ni roha gabe siseanNa
– Dohot roha na barani mambuat haputusan mangihuthon Jesus dohot di sude angka resikona.
Lapatanna, syarat gabe sisean ni Tuhan Jesus:
– Ingkon barani mansoadahon diriNa molo maralo hagiot ni dagingna tu lomo ni roha ni Jesus.
– Ingkon rade do mananggalhon dohot maninggalhon saluhutna molo gabe pangambati i laho mandapothon Jesus dohot mangulahon lomo ni roha ni TJ.
– Molo pinangke pandohan ni Tuhan Jesus nangkin: Ingkon barani do hita songon sisean ni Tuhan Jesus mangadopi kondisi dihasogohon keluarga. Dohot mangkasogohon pangalaho, sikap, pangkataion dohot pingkiran ni keluarga, angka sisolhot molo gabe maralo i tu hata ni Debata.
– Na umposi dope, ingkon soadahononhon do hosa (ngolu) molo naeng gabe sisean ni Tuhan Jesus na tutu.
Di ayat 27, on ma gabe inti dan syarat utama molo naeng gabe sisean ni Tuhan Jesus: ima manuhuk silang na tu ibana (memikul salibnya).
– Silang do i molo dihasogohon dongan, keluarga hita ala mangihuthon Jesus, molo mangulahon lomo ni rohaNa.
– Silang do i, molo gabe intopanta hagiot ni dagingta, mangoloi hataNa.
– Silang do i, molo hansit pangkilalaanta manadinghon keluarganta mangoloi Tuhanta.
Didok Tuhan Jesus, angka on ma situhukonta songon sisean ni Tuhan Jesus hita.
Hamu angka dongan! Di passion on, disungguli jala diparata do hasiseanonta di jolo ni Tuhan Jesus. Ndada gabe holan hasonangan na taadopi molo gabe sisean ni Tuhan Jesus hita, alai gok haporsuhon do jala gok paraloan portibi. Ndada gabe so berjuang hita di portibi on, dung gabe sisean ni Tuhan Jesus hita. Alai, marhite passion on, dipaingot do hita, di godang ni paraloan na ni adopan ni Tuhan Jesus uju di ngoluNa. Ndada holan sian portibi on dohot sian halak na so mangkalomohon hadirionNa, alai na jumorbut ima paraloan na ro sian siseanNa sandiri, na jonok di lambungNa, na mandok manghaholongi Ibana, hape panjeheon do dibahen tu Tuhan Jesus.
On ma tona na parjolo tu hita. Ndang mintop parungkilon dohot pangunjunan di ngolunta. Ndang mansohot paraloan i, alani i, ndang boi mintop perjuangan sian ngolunta. Ingkon berjuang do hita, ingkon benget do hita, jala ingkon bisuk do hita marnida angka na masa, boi do paraloan i sian tongatonga ni keluarga, sian tonga ni huria, dohot sian na humaliang pe.
Tona na paduahon: Marusaho ma hita padimundimun keluarganta, rumah tangganta asa rap udur hita mangoloi Tuhan Jesus. Sian pardagingon na hansit do molo dihasogohon keluarga iba, na dangol do molo ala ni na mangihuthon Jesus ingkon tinggalhononhon keluarga, ingkon tinggalhononhon punguan, jala tung mansai lungun do roha molo ingkon tadingkononhon anakhon, suami, istri, natoras dohot angka na hinaholongan, ala na so unduk na sida mangoloi hata ni Debata. Jala ndang adong sian hita na manghalomohon sirang sian keluarga ala ni idealismenta mangoloi Debata.
Alani i, ingkon rap marsitutu do hita sakeluarga mangoloi Tuhan i, asa unang adong na tading nanggo sada. Ingkon berjuang do hita manogu haporseaon ni anggota keluarganta, asa unduk jala olo mangihuthon dohot mangulahon lomo ni roha ni Debata. Naeng ma nian rap udur hita tu dolok tu toruan mangoloi Tuhanta Jesus. Asa songon na nidok ni naposoNa si Josua: Ahu dohot donganku sabagas ingkon Jahowa do oloannami.
Previous Article For the beauty of the earth
Next Article Khotbah Minggu Quasimodogeniti – 01 Mei 2011
sappulu, jek, pro | Amani Partogi
sappulu, jek, pro
Ditulis pada 1 Mei, 2010 oleh Hendry Lumban Gaol
Molo nga margatti bulan, sai tor tarsunggul do turoha, di ari minggu parjolo sahat tu minggu na patoluhon mar-arisan. Jala attar ima hasomalan ni halak Batak di tano parserahan on. Marganiba, marga ni inanta soripada, marga ni tulang niba, dohot parsahutaon, dohot arisan na asing muse. Dang binoto sian taon sadia diulahon halak batak parpungu-punguan sisongonon. Olo sipata dang sae ari-ari i holan lao tu arisan. Molo halak na asing, diari minggu ima ari na denggan rappak dohot keluarga. Dijabuna be do halak, ia so i, lao marliburan. Hape anggo halak batak, tor arisan do dipungga. Olo muse dope tolu arisan sadari i.
Didok dongan, nga hasomalan ni halak batak namarpungu-pungu sisongoni. Jala tutu tohodo, ai hatiha mararisan on do boi pajuppang dohot dongan samarga, saoppu nang sahuta. Dipamboan be do gellengna tu arisan, mulai sian poso-poso sahat rodi bajar-bajar. Tutu ma nian, rikkot do molo parsidohot nasida, asa diboto muse, ise do ibana, jala didia akka sisolhotna.
Songoni do nang amanJamordong, nang pe rupani ripe naposo nasida, alai didohoti nasida do nasa punguan na adong dihuta i. “Jonok partubu, jonohan do parhundul” ninna ibana, jala ima alana asa didohoti akka punguan i. “Ai manang mahua iba, akka sisolhot nang dongan sahhuta nadison do jumolo mandulo iba” ninna muse.
Ganup lao ibana mararisan sai diboan do siJamordong namarumur tolu taon.
Ninna ibana, asa somal tu punguan ni halak batak, jala asa diboto ibana na halak batak ibana. Ido tutu, ai molo binereng sian hobbar jabu ni ibana, datung adong parsaoranna dohot halak batak nadisi, jai tung mansai biar do rohani ibana molo tung dang boi marsaor siJamordong muse dohot halak batak.
Akkup ni i, somal do rupani sidung mararisan dipukka akka ulaon daonlalap. Adong ma on namarnonang, akka inanta godang marsitariashon pengalamanna be. “Dang tabaen sapalak?, ollat ni jam pitu borngin, sukkup do kakki” ninna OppuJumukkot. Lapatanna, naeng markartu do nasida. Ai diboto ibana, pitu sian sappulu ama nadisi, apala giot do tu parmeamon songonon.
“I tutu bah, amanguda, hatop dope ari” ninna amaniRumanap, huhut diundukhon akka donganna na asing.
“Disan ho amanniJamordong, paitte golap ari” ninna muse mandok tu amanJamordong.
Songoni ma ganup arisan, sai jolo marleng ma nasida. Tutu ma nian, tabba ma ringgas ni akka amatta arisan. Hatop dope ari nunga marpungu nasida, asa jolo marleng. Ninna daonlalap. Nunga gabe hasomalan.
Dinasadari, ro ma telepon sian parsikkolaan ni siJamordong. Sian sikkola te-ka. Hordit rohani ibana, aha namasa. Dihumalaputi ma mandapothon parsikkolaan, manukkun boasa pola martelepon guru i.
“Aha namasa gurunami, boasa pola jouon muna au?” ninna amanJamordong manukkun
“Dang na pola dia nian amang, ai somal do hami songoni, molo adong na hurang lobi diakka murid nami sai hupaboa hami do tu natua-tuana” ninna guru on
“Baen ma jo gurunami”
“Imadah. Ianggo anakta siJamordong, nian, dakdanak napistar do, jala binereng rupani sian parbinotoanna, tung na hatop do dapot ibana na niajarhon ni guruna”
“Bah, ido hape” ninna amanJamordong, las situtu rohana umbegesa.
“Imadah guru nami, ai sai niajaran do dijabu, hami natorasna pe dang marnaloja mangajari” ninna ibana
“Ikkon songoni do amang, alai..” ninna guru on, Sip satokkin
“Diajari guruna ibana mamilangi, sian sada rodi sappululima, hatop do dialusi, alai asing sian na somal” ninna guru on
“Sukkun ma ibana, asa hujou” ninan guru on. Dungi dijouhon ma siJamorodng topet marmeami dialaman i. Abingma ibana tuamongna, las rohana ala di ida ro amongna. Disukkun guru ima ibana, mamilangi sada rodi dua pulu.
Denggan do dialusi sukkun-sukkun ni guru i, alai dung di nomor sappulu, didok iba ma ” Sia, Sappulu, Jek, Pro, King…” ninna. - hkbp.lagu-gereja.com | Lagu gereja HKBP | BUKU ENDE NOT ANGKA
View : 9872 kali
Apakah yang dimaksud dengan makanan sehari-hari?
Maksudnya "Amin" adalah :
Tangiang Na Pinodahon ni Tuhan Jesus tu Angka SiseanNa
Ale Amanami na di banuaginjang!
On do: Apoapo ni Debata do i tu hita paboa Amanta situtu Ibana jala anakNa situtu hita, asa pos rohanta mangido tu Ibana songon pos ni roha ni dakdanak na mangido tu amana.
Sai pinarbadia ma goarMu!
On do: Na badia hian do goar ni Debata, alai naeng ma badia goar ni Debata idaon ni rohanta, i do na tapangido disi.
Beha do pangalahona?"Ale Amanami na di banuaginjang sai urupi ma hami asa tung songon i hami""Ale Amanami na di banuaginjang, ramoti ma hami, asa unang tung songon i hami!"
Sai ro ma harajaonMu!
On do: Ia Harajaon ni Debata, sai na ro do i nang so itapangido, alai asa haru sahat ro tu hita on, i do na itapangido disi.
Songon on do: Dilehon Amanta na di banuaginjang i do tu hita Tondi Parbadia i, asa porsea hita di HataNa na badia i hinorhon ni asi ni rohaNa jala asa itaparangehon parange ni Debata di ngolunta on dohot di hangoluanta sogot salelenglelengna.
Sai saut ma lomo ni rohaM di banuatonga on songon na di banuaginjang!
On do: Ia roha ni Debata na denggan jala na marasi i, na saut hian do nang so itapangido, alai asa tung saut rohaNa di hita on, i do na itapangido disi.
Songon on do: Molo disegai jala disundati Debata nasa tahi dohot lomo ni roha ni angka na jahat i, angka roha ni sibolis i dohot roha ni hajolmaon dohot roha ni dagingta angka na naeng manundati Harajaon ni Debata jala na naeng mangambati hita, asa unang diparbadiai rohanta Goar ni Debata. Angkup ni i molo dipargogoi jala dipatongtong Ibana hita hot di HataNa dohot di haporseaonta i rasirasa mate hita. I do asi ni roha ni Debata dohot lomo ni rohaNa.
Lehon ma tu hami hangoluan siapari!
Dia do lapatan ni hangoluan siapari i?
Sesa dosanami songon panesanami di dosa ni dongan na mardosa tu hami.
On do: Itapangido asi ni roha ni Amanta na di banuaginjang i, asa anggiat unang dijujur dosanta, jala asa anggiat unang biasan rohaNa ala dosanta i, mangoloi na itapangido sian Ibana. Ai apala tama lehononNa nian tu hita na itapangido dibahen na so ture i parangenta i, ai lan do dosanta ganup ari, sipinsangon do hita nian, i do na tama, alai sai asi ma rohana dilehon ma tu hita na itapangido, ai hita pe, na olo do hita dohot nasa rohanta manesa dosa ni angka na mardosa tu hita dohot sumuan uhum na denggan tu nasida.
On do: Ia Debata ndang adong manang ise nian diunjuni, alai asa sai diramoti Debata hita, asa unang diansi sibolis i manang hajolmaon, manang roha ni dagingta i hita, jala asa unang olo hita manopot pandelean manang haurahon dohot hajahaton na asing, dung i molo tung adong sisongon i ro tu hita asa ditumpak hita monang. I do na itapangido disi.
On do: Itapangido sian Debata hadadao ni nasa hamagoan ni daging dohot tondi dohot pansamotan dohot hasangaphon; angkup ni i itapangido sian Debata, hasonangan lehononNa tu hita di hasusuda ni bohalta; sai asi ma rohaNa, diboan ma hita sian rura hasusaan on tu banuaginjang tu lambungna. I do na itapangido disi.
Ujung ni Tangiang i
Ai Ho do nampuna Harajaon dohot hagogoon ro di hasangaphon saleleng ni lelengna. Amen
Dia do lapatan ni Amen?
Na mandok on do: Olo i ma tutu, jumpang ho ma na pinangidom. Umbahen na nidokhon hita mandok Amen, asa tung porsea rohanta naung lomo situtu roha ni Amanta na di banuaginjang i manangihon tangiangta i, diparbagabaga do oloanNa na itapangido ai Ibana do mandokhon hita mangidohonsa sian Ibana.
Tata Ibadah Minggu Dung Taon Na Imbaru, Minggu, 2 Januari 2022
Tata Ibadah Ucapan Syukur Tahun Baru, Sabtu, 1 Januari 2022
Tata Ibadah Parpunguan Bodari Ujung Taon, Jumat, 31 Desember 2021
Tata Ibadah Perayaan Natal II, Minggu, 26 Desember 2021
Tata Ibadah Perayaan Natal I, Sabtu, 25 Desember 2021
Hata i do hangoluan (Poda 4: 18-27) Pelita Batak Online
Hata i do hangoluan (Poda 4: 18-27)
Kamis, 07 Maret 2019 18:59:00
Jamita Evangelium, 10 Maret 2019 Minggu Invocavit (Jouonna ma ahu, jadi alusanHu ma ibana)
Parsameanta di STT-HKBP, HP/WA 0812-62472015
Di Minggu Invocavit ditogihon do hita angka ruas ni huria asa lam manghaposi na, molo joujou hita tu Debata, sai alusonNa do hita. Na gabe jamita na dienet di minggu Invokavit somalna sian turpuk na manggurithon taringot tu joujou ni bangsoNa tu Ibana na Suntimbul dohot Sunhinagogo i do, na mangidohon pandonganion, pangurupion, dohot pamargogoionNa tu hita di pardalanan ni ngolunta. Di bagasan pardalanan ni ngol ni na porsea I sian najolo sahat tu nuaeng sai tangkas do hinasintong ni tona minggu Invocavit i.
Alai sipata dienet do tong jamita di minggu Invocavit sian turpuk na mangondolhon panjouonNa tu hita marhite hataNa, asa tinggil sipareonta manangihon hataNa, asa momos tapeop hataNa di bagasan rohanta, asa tajagai rohanta na gabe inganan parmianan ni hataNa i unang masuk na jahat tusi, unang taoloi na maralo tu hata ni Debata, jala asa manulus simalolongta tigor manuju tu jolo di bagasan na mameop hataNa, ndang mubauba, nang plin-plan, ai sian hataNa i do hangoluonta, ai marhite i do boi tarjagahon hita pamanganta sian angka hata ansiansi, unang gabe parbibir sijubajabi bibirta.
Molo taoloi joujou ni Debata na opat i, i ma (i) manangihon tinggil, (ii) mameopsa momos di bagasan rohanta, (iii) Tigor simalolongta manuju tu jolo rap dohot hataNa i, hot unang manimbil tu siamun hambirang gabe mangoloi hajahaton, alai mardalan di lapang ni hatigoran jala (iv) Tapadao bibirta sian na mangoloi na maralo tu hataNa i, ba targoar ma hita na bisuk, songon na niondolhon ni Jesus Kristus di ujung ni jamita na di dolok, i ma na tarsurat di Mat 7: 26-27).
Di bagasan pangantusion minggu Invocavit na paduahon i do ia jamita di hita sadarion, i ma sian Poda 4: 18-27. Tutu ndang sian angka buku uhum manang angka buku sejarah songon i ndang sian angka buku panurirang dienet gabe jamita di hita, alai na dienet sian buku habisuhon (buku hikmat) na adong di Bibel Padan Narobi i do, i ma sian Buku Habisuhon na tumua, i ma Poda sian Raja Salomo (na dos sundungna sian buku Psalmen), ndang sian buku habisuhon na ruar umpudi sian buku habisuhon na parjolo I, isara buku ni si Job dohot Parjamita. Alai tardos do ojahan ni buku Habisuhon na tumua sian buku uhum, buku sejarah nang buku panurirang i. Buku uhum mandok angka na so tangi di dohot na so momos maniop angka patik ni Debata, ba hona uhum. Na manangihon dohot na mameop gomos dapotan tua sian Debata.
Di buku sejarah dipatuduhon marragam contoh songon dia do ngolu ni angka na porsea manang raja na so tangi di manang na so mameop patik ni Debata. Na tangi dapotan pasupasu. Na so tangi dohot mameopsa huhut mangulahonsa taruhum, ndang holan ibana na taruhum alai dohot do bangso na niuluhonna. Di buku ni angka panurirang, joujou sian hata ni Debata tu angka raja asa muba sian hajahatonna. Molo muba ndang jadi hona uhum, gariada dipasupasu Debata manang diorui uhum, manang disundati uhum. Alai molo ndang muba tung tangkas situtu do uhum i, hatop manang leleng. Ndang adong na tuk mangubasa.
Di buku habisuhon, ndang apala hatangian dohot pameopon di patik ni Debata didok, alai di hata bisuk ni parpsalmen do ianggo na diondolhon, atik pe angka hata habisuhon i marharoroan manang marojahan tu patik i do, lomo ni roha ni Debata, sian/di hataNa do. Isi ni buku habisuhon manjouhon tu ganup na jumahasa asa tangi di jala rade mameop angka hata habisuhon I, asa mangolu, unang mago.
Boasa ingkon joujou ni parhata habisuhon na di Poda Raja Salomo i dipangke gabe jamita dohot ojahan ni jamita di minggu Invocavit di tongatonga ni hurianta sadarion? Boasa ingkon bindu 4: 18-25 di bagasan sada topik na mansai togu na mangondolhon hata i do habisuhon na ingkon sitangihonon, sipeopon dohot togu, tiopon so mubauba, ala i do hangoluan di hita? "Ale anaha, sai parateatehon ma angka hatangki, tarehon ma pinggolmu tumangihon angka hatangki?" (Poda 4: 20).
Ala di bindu 4 ayat 20-22 i do impola, i ma na manjouhon asa tangihonon, peopon jala gabe orientasi ni ngolu ma angka hatana i, hape nunga dibonai di ayat 1-13 dohot bindu 3 taringot tu angka dia ma angka hata ni parhabisuhon on, denggan do taida angka dia ma i, asa angka i na tatangihon, tapeop dohot na gabe orientasi ni ngolu tu hita tu joloan on, i ma:
Parjolo, manangihon pangajaran nang tona ni natoras (ayat 1-6), alai
Napaduahon, mangguruhon, manuhori, mamparhamaolhon dohot manghaholongi pangantusion dohot hapistaran (ayat 7-9),
Napatoluhuon, mardalan di angka lapang hatigoran (ay 11), jala
Sian bindu 3, marhaposan tu Jahowa dohot ndang manoishon pangajaran ni Jahowa (Poda 3: 5, 11).
Opatsa dipangke, ndang holan manangihon ajar ni natoras, alai ingkon dohot do na mangguruhon pangantusion nang parbinotoan, dohot mamangke hata bisuk gabe orientasi ni ngolu, mardalan di angka lapang hatigora, alai dohot do marhaposan tu Jahowa.
Boasa mansai ringkot on di hita halak Kristen Batak di tingki on?
Suraon do i siala ndang tangi be angka dakdanak, remaja, naposo bulung, nang angka keluarga na umposo di angka ajar ni natorasnasida, gabe tumangian nasida tu na pinarsiajarannasida sian marragam sumber parbinotoan na pinarade ni angka internet, na mambahen gabe mansai bahat pargutugutuan ni natoras dohot angka ianakkonnasida?
Alai, ala di tingki na dos, diondolhon hinaringkot ni mangguruhon, manuhori, mamparhamaolhon dohot manghaholongi pangantusion dohot hapistaran, suraon ndang holan ala ndang tangi be angka sundut naumposo tu angka ton ani natorasna, alai suraon do ala nunga humurang natoras mangantusi angka ianakkonna, ala nang natoras i ndang be mangguruhon pangantusion taringot tu songon dia do ngolu ni angka ianakkon nuaeng on?
Sotung maon sai holan na binoto ni natoras na ginuruhonna sian tingki na naung salpu na so tuk be pangkeon mangantusi jolma sinuaeng on na pinangke ni natoras laho mangantusi ianakkonna, hape nunga tung di portibi parbinotoan na andul asing nuaeng on di angka sundut na umposo, gabe ndang hea be tarbahen ni natoras manghatai dohot ianakkonnanasida dohot hata na boi diantusi angka ianakkonna?
Siala na so masiantusan be natoras tu ianakkonna, gabe ndang apala dihasiholi angka ianakkon i ma maian di jabu dung sidung marsikkola, gabe marmeam dohot angka donganna satorbang dohot sakoji nama bahatan tingkina dipangke, ndang holan di duru ni jabu, alai jumotjotan nuaeng di bagasan jabu dohot angka donganna di sandok portibion, na tupan dang haru denggan tu hagogodang ni pangantusion ni ianakkon i?
Manang suraon do ala nunga moru hiras ni roha ni angka sundut naumposo marsiajar denggan di tongatonga ni partingkianta na arop di angka sundut na umposo asa ringgas mangguruhon angka parbinotoan dohot pangantusion di tongatonga ni masyarakat intelektual nuaeng, na pola nunga masuk tu era revolusi industri napaopathon na di bagasanna mansai godang angka parbinotoan na ingkon parsiajaran, ndang holan angka parbinotoan teknis, alai dohot do angka habisuhon na ringkot tu ngolu nang ulaon na lam denggan?
Suraon nunga tartading hita halak Kristen Batak di Indonesia on, manang halak Indonesia di portibion, mangguruhon angka pangantusion na marojanhan tu hata habisuhon di hatani Debata laho parsidohot membangun bangsonta na marragam on? Dia do pangantusion na ingkon siguruhononta dohot situhoronta? Tuk do holan parbinotoan teknis, gabe lupa hita manosoi tu sundut na umpposo asa dohot tong mamarsiajari angka parbinotoan dohot habisuhon laho marusaha, membangun keluarga na hamronis, na masihaholongan, dst?
Boasa diulakhon hita songon ruas ni HKBP asa olo mardalan di angka lapang hatigoran (Heber: tsedeq)? Suraon do ala ndang be tahasiholi patupa hatigoran, gabe patupa angka ulaon na maralo tu hatigoran nataula?
Sotung siala ndang dipatupa angka ianakkon be hatigoran tu angka natorasna na naung loja pagodanggodanghon nasida, isara na tarida di hinaholit ni angka ianakkon naung denggan ngoluna manarihon angka natorasnasida naung matua jala so margogo?
Sotung ala dipangke angka naung mangguruhon dohot manuhori parbinotoan dohot pangantusion gabe dipatupa angka na so tigor? Angka na malo di ilmu teknologi, patupa na so tigor maradophon angka na metmet, na pogos, nang angka na tinompa na asing?
So tung ala ndang tung ringgas be ruas ni HKBP mangolu di bagasan dohot mamartahanhon hatigoran di tongatonga ni bangsonta nang di tongatonga ni hurianta?
Suraon do siala ndang be marpangusandean tu Debata bahatan ruasta, marhite na manoishon pangajarionNa, manghorhon gabe susa ngolunta?
Ala sian hataNa i do hangoluan, sadarion ingkon tahabaranihon do manungkun beha do hita angka na porsea di Debata Sitolusada i haradeonta:
Manangihon, mameop, dohot mambahen hata ni Debata gabe orientasinta di ngolu on saleleng on.
Mardalani di lapanga ni hatigoran?
Manjagai pamanganta sian bibir na so diparenta angka hata habisuhon na tolu na di ginjang i?
Tarimangrimangi ma di bagasan rohanta. Molo taula tolunsa, sian i do ro hangoluan di hita. Dijou Debata hita nuaeng asa tinggil manangihon, togu mameop di bagasan rohanta angka hata bisuk na di ginjang i, mambahensa gabe orientasi ni ngolunta tu jolo, ai sian i do ro hangoluan tu hita.
Molo naeng mangolu hita, molo asa martua hita di hangoluan na denggan, denggan do taoloi angka hata bisuk na opat na di ginjang i, sudena marojahan di hata ni Debata.(*)
Jamita Evangelium Minggu Advent IV 23 Desember 2018 Maimaima Asi ni roha ni Debata Judas 1: 17-21
Oleh: Pdt Dr. Robinson ButarbutarSian Parsameanta, STT-HKBP Pematangsiantar.HP/WA 0812-62472015
Sian Parsameanta, STT-HKBP Pematangsiantar, Pdt Dr Robinson Butarbutar (0812-62472015)
Dihaholongi Debata do angka Na Ias Roha (Poda 22: 8-12)
Oleh: Pdt Dr. Robinson ButarbutarSian Parsameanta, STT-HKBP di Pematangsiantar
Torsa 05 | ULTOP ULTOP
05 Tuan Singa Mangaraja
Adong ma najolo sada raja na margoar Ilikkotari, na mambuat dua boruboru bahen jolmana. Dung leleng nasida na morbagas i laos so olo do mananggalbajubaju sian jolmana nadua i. Jadi dung saep roha ni raja idi jolmana na dua i so tumubuhon posoposo be; mangulahi mangoli ma ibana. Dioli ma boru Tompul Sipurpuron, boru Limbong Sagala bahen jolmana. Ndang pola sadia leleng nari, dung hot langka ni raja i tu boru Tompul i, ditua Debata ma natama di boru Tompul i. Dung jumpang tingkina, tubu ma na dibortian, baoa. Luhut ma jolma ni raja i natolu i morlasniroha mida posoposo i, dietongi be ma doshon tubuna dibahen las nirrohanasida be.
Sian las niroha ni raja i mida anakna natubu i, laho manggoargoar dakdanaki raja i, dibuatma horbo sampur pandidion ni posoposo i, dijou ma angka panungganei di liat gomgomanna rodi hulahulana dohot anakhonna, asa pungu nasida disi morlasniroha. Dung ture sude sipanganon i, jala nunga pungu huhut na tinonggo i, mangan ma nasida. Dung sun nasida mangan, tole ma nasida morhata; manungkun ma na ro i ditua ni sipanganon na binahen ni raja i panganonnasida songon on. “Talitali padang rajanami ihot ni ogung oloan; ba nunga hami butong na mangan jala marlompan aroan, jala ro parjambaran. Haroan ni i, ba songon dia? Botima.”
Dung i didok raja i ma mangalusi, “Asi ma roha ni Debata, rajanami, sai roma haroan marharoon, dipatama ho hatami songon na mortondi eme, jala dipajagar hamu hata i songon marlompan hunik. Pamurnas ma i sipanganon na saotiki dohot lompan na saotiki tu dagingmu jala saudara tu bohimu. Manarita pe dagingmuna ala na hurang butong hamu ba unang dohot tondimuna manarita, morholit dope hami. Sititisihompa ma golanggolang pangarahutna, apala so sadia pe sipanganon napinanganmuna i, anggo panggabean, parhorasan, sai godang ma pinasuna. Ba angkup ni i, umbahen na pola sumiuk sipanganon nasaotiki disiuk inanta soripada on dihamu, paboahon naung morasi do raha ni Debata di hami mangalehon anak tubu dongan sarimatua. Ngolngolan do rohamu nasailaon so manjou goarhu moramaniaha, jadi na manggoarhon anakhon ma ahu nuaeng. Botima.”
Jadi dialushon na ro i ma, “Molo na mnggoarhon i do hape raja i, umbahen na dijou hamu hami, ba simbur ma dakdanaki magodang, penggeng ma laho matua, morhusip ma matana, jala limuton tanggurungna tumpahon ni Ompunta Debata dohot tumpahon ni tondini amanta raja on. Antong didok raja i ma goar sipaeheteheton jala goar sarimatua di dakdanaki, asa huboto hami.”
Andorang dinanaeng mandok goar i raja i, ro ma hulahula ni boru na so tumubuhon posoposo i, ditampar ma sian helana hata i songon on, “Anggo gabegabe i amang hela, sahat ma i dijangkon tondim, tuhuk ma i diabaram jala ampe disambubumu. Alai anggo taringot tu na manggoarhon goar ni pahompungki ho, muse ma i. Ingkon tubu ni jolmam siahaan i do panggoarhononmu.”
Dung i didok raja i ma mangalusi, “Na denggan do i nian tutu hatami ale rajanami! Ia i dope pangalahona di roha ni Debata, ndang dilehon tu nasida anak tau sipanggoarhonnongku, asa ndang tama tamparonmuna goar ni anak naung tubuon panggoarhonongku.”
Dung i dialusi hulahula ni na tubuan posoposo i ma hata ni hulahula na na so tubuan posoposo songon on, “Morhansiniroha do rohanta nasailaon di helanta i ala so moramaniaha, jadi nunga dilehon Debata nuaeng di borunta on sada anak nda tama ma hita rap morlasniroha? Jadi guntur ma hata i jala moralusalusan, sundat ma dipanggoarhon dakdanaki, ai nunga morserak nalolo i. Loja situtu angka raja padenggan hata i; alai ndang olo sonang. Jadi mormusui ma nasida manipat ari manipat borngin, leleng situtu.
Andorang di rahat ni porbadaan i, laho ma baoa sipogospogos tu ladangna masigadong. Jadi andorang masi gadong baoa i, por ma udan. Jadi maporus ma ibana tu rumbunrumbun na di duru ni gadongna i manisio. Andorang na manisio i ibana tarbege ma tu pinggolna manghatai bodat di atas ni panisioanna i sama nasida taringot tu porbadaan ni sama hulahula ni Illikotari taringot tu na manggoarhon anak tubu ni boru Tompul i. Jadi didok bodat i ma tu donganna bodat, “Aut tarbahen iba gabe jolma manisia mansai mura do bada i uhumon.” Jadi didok donganna i ma, “Aut tarbahen ho antong gabe jolma, beha ma bahenonmu panguhummu?”
Jadi dialushon ma, “Molo binahen rap manggoarhon jolmana na tolu i di tubu ni boru Tompul i, nda sonang ma roha nasida?” Ai ala ni na so morinaniaha do angka boruna i umbahen hansit rohani hulahula ni na so tumubuhon posoposo donganna i.” >>”Ba ise ma antong behenon goar ni posoposo i asa lehet ganup natolu i manggoarhon posoposo i?” << “Binahen ma goar ni dakdanaki; Tuan Singa Mangaraja. Nan Tuan ma goar ni nanialapna parjolo, Nan Singa ma goar ni na paduahon i, jala Nai Mangaraja ma goar ni boru Tompul i; Aman Tuan Singa Mangaraja ma goar ni dongan saripe nasida i; jadi nunga luhut na tolu i dipanggoarhon raja i. Molo songon i, rap sonang ma natolu i morhamaolhon posoposo i songon nasailaon. Alai sae ma i! Beta ma hita laho! Atik beha adong jolma manisia mananginangi, gabe diboto pangkataionta i,” ninna. Jadi mangangkat ma bodat i sian i laho tu dangka na asing. Alai anggo baoa sipogospogos ondeng, dipup rohana ma hatai jala di dasingdasing di bagasan rohana. Laos ditahi rohana ma laho paujunghon porbadaan i mangihuthon poda ni bodat nabinegena i.
Dung siang udan i, muli ma baoa sipogospogos, sundat ma ibana masi gadong, dipabarani ma rohana manguhum porbadaan i, ala naung dapotan poda ibana sian bodat i. Ditopot ma suhut ni gora i, songon on ma didol, “Beha di rohamu ale rajanami! Lehet do dirohamuna diuhum na manguhum porbadaanmuna on? Ai nunga loja be hamu. Jala tung sura sun bada i diuhum, ganup hamu taruli jambar dibahen ndang morsiunguti, aha do lehononmu upa ni panguhum?”
Sada ma alus nasida na morporbadaan i, songon on, “Manang ise pe ibana napasonanghon porbadaan on, jala ganup hami be dibahen taruli uhum, ndang morsisurungi, siparajaon ma poruhum i jala lehonon ma dohot boru di ibana. Nuaeng pe, anggo ho do baoa poruhum i, na! Jalo hian upam! Nunga dibege amanta on hata i,” ninna. Ditopot muse suhut na sambariba nari, suang songon i pandokna. Jadi dipongpang ma porbadaan i, dipajompak ma nasida tu jompahan i. Dung jompak nasida diadopi angka raja, masijujur pollungna be ma nasida. Didok parboru, hulahula ni na so tumubuhon posoposo i ma hatana, “Tung na so jadi do panggoarhonnonhon ni hela i anak na tubu ni boru Tompul i. Nda ingkon tubu ni borunasida i do panggoarhononna?” Porboru, hulahula ni natumubuhon anah i mangalusi, “Angatmu ma i, ale rajanami, ndada late rohangku tubu ni boru na dingkan hamu panggoarhonnonhon ni helanta i. Ai ndang adong, aha ma sogo nirohamu, tubu ni boru na dingkan hami dipanggoarhon helanta i?”
Jadi dung mansai guntur hata i, didok baoa sipogospogos ma, timbang hamu raja ma hata i. Halah on mandok, “Ingkon paimaon ni raja i dope tubu ni boru nasida i panggoarhononna; na sambaribaon mandok, aut ni na tumubuhon posoposo, ndang late rohanami goar ni tubunai panggoarhononni rajai. Nuaeng pe uhum hamu ma nasida!”
Jadi didok raja i ma, “Ho ma jolo, ale rajanami mambahen goar ni uhum di nasida; ai nunga juht rohanami nasailaon manguhum nasida.” Jadi didok baoa sipogospogos i ma uhumna songon on, “Anggo uhumhu, molo ture rohamuna, songon on do. Hansit do roha ni porboru di na so tumubuhon posoposo on, tung ummuba boru na dingkan nasida so mornaiaha. Asa saleleng so dilehon Debata dope dakdanak di borunami on tau sipanggoarhonon ni raja i, diingot raja i majolo goarna hian, ima pandok ni halah on sambariba. Jadi anggo dirohangku, paima dilehon Debata di borunasida anak, lehet ma taririt sada goar na talup rap panggoarhonon ni soripada natolui goar ni posoposo i asa sonang be nasida. Binahen ma goar ni anak ni raja i Tuan Singa Mangaraja. Nan Tuan ma goar ni jolma ni raja i porjolo nialapna, nan Singa ma goar ni na paduahon, Nai Mangaraja ma goar ni na tumubuhon posoposo i. Jadi Aman Tuan Singa Mangaraja ma goar ni raja i. Beha do roha ni hamu angka rajangku disi? Ia ture do i, tolopi hamu; alai molo na hurang uli dope, patingkos hamu,” ninna.
Jadi sude ma natorop i manolopi uhum ni baoa sipogospogos i; ai nunga luhut nasida hataridaan jambar. Jadi sonang ma nasida na morporsalisian, lehet masisorangan hinorhon ni uhum ni sipogospogos i. Dijalo baoa sipogospogos ma upa naung pinorbaga i, jadi morhahotan ma langkana, sangap ma ibana jala mamora dibahen raja i; ai laos dipabangkit do ibana muse gabe panuturina.
JW Tording Parpunguan Hangoluan dohot Pangkobasion ni Halak Kristen 1-7 Februari 2016
Ende No. 13 dohot Tangiang
”Marsitutu do si Nehemia tu Panombaon na Sintong”: (10 minut)
[Putar ma video Taringot Buku Nehemia.]
Neh 1:11–2:3—Las roha ni si Nehemia mangida hamajuon di panombaon na sintong (w06-IN 1/2 9 ¶7)
Neh 4:8—Si Nehemia boi mangadopi paraloan tu panombaon na sintong ala mangasahon Jahowa (w06-IN 1/2 10 ¶3)
Neh 1:1; 2:1—Sian dia do taboto hata ”paduapulutaonhon” na disurat di Nehemia 1:1 dohot di Nehemia 2:1 dietong sian acuan na sarupa? (it-2-IN 1086-1087)
Neh 4:11, 12—Songon dia do sasahalak boi karejo holan mamangke sada tangan? (w06-IN 1/2 9 ¶1)
Panjahaion Bibel: Neh 3:1-14 (4 minut manang hurang)
Paradehon Presentasi Sitiruon di Bulan On: (15 minut) Siulason. Putar ma video isara mangalehon buku Tangihon ma Debata, jala ulas ma video i. Paboa ma songon dia penyiar boi manjumpangi muse. Ulahon ma na sarupa tingki patorangkon presentasi mangalehon risalah Taringot tu Ari Sogot dohot risalah Situs Web. Jujui ma penyiar mambahen presentasi sandiri.
Ende No. 45
Bahen ma Rencana Merintis Ekstra di Bulan Maret manang April: (15 minut) Siulason. Ida ma angka na ringkot sian artikel ”Bersukacita pada Musim Peringatan Ini!” (km-IN 2/14 2) Jujui ma penyiar asa mangatur tingki na hombar tusi. (Poda 21:5) Wawancarai ma dua penyiar na hea merintis ekstra di tingki naung salpu. Aha do ambatambat na diadopi nasida? Aha do silas ni roha na dihilala nasida?
Parsiajaran Bibel Huria: bm Bagian 7-8 (30 minut)
Tording Parpunguan Hangoluan dohot Pangkobasion ni Halak Kristen 1-7Februari 2016
BE-327 | Anyreff.wordpress.com
Posts Tagged ‘BE-327’
BE-327, MARUJUNG DO NUAENG, BL-103
Marujung do nuaeng saminggu Alai basaM ndang songon i
Ai songon na niusehonMu PasupasuM tu rohangki
Laos songon i tu jolo on Naeng tongosonMu i tongtong.
Hupuji Ho, o Debatangku Mauliate au di Ho
Dibaen sude na nilehonMu Di au huhut huboto do
Las do rohaM di endengki Marhitehite Jesus i.
Tutu adong do na hutaon Saminggu on ditongos Ho
Ditumpak Ho do au manaon Ipe godang na denggan do
Dihorhon na hutaon i Antong hupuji goarMi.
Nuaeng adong pangidoanku Na ringkot situtu di au
Sai unang ingot be dosangku Asi rohaM urasi au
Marhitehite mudar ni Naung manggarari utangki.
Ndang ubaonMu na nidokMu Sai hot ma bagabagaMi
Pardosa do pangoluonMu Ianggo marsak roha ni
Huhut diboan dosa i Tu Jesus Kristus AnakMi.
I ma tiniop ni rohangku Di haporseaonna i
Umbahen na las nuaeng rohangku Lao paujungkon minggu i
Ai nunga sonang rohangki Dibaen pangkirimonna i.
Alai naung ganda do umurhu Dibahen i jumonok do
Hatiha ni panadingkonku Di tano on tumopot Ho
Hobas hian baen tondingki Tumopot hasonangan i.
Ia tarsunggul au manogot Di Minggu na imbaru i
Marlasniroha ma hutopot BagasMu parmingguan i
Ai jaloonku ma disi HataM na sun badia i.
Antong nuaeng hian hupuji Na naeng lehononMi dope
Tarida do pangkaholongi Ni rohaMi di au muse
Ditogu Ho tu banuaM Au sian tahi ni rohaM.
Categories: 19. Ende di bodarina Tags: BE-327, BL-103, buku ende, MARUJUNG DO NUAENG
HUTA SEMINARIUM: PHD INA
PHD Ina: Hasabamhon ma na pinasahat ni Debata tu ho
Turpuk : Amos 4 : 1-5
1.Marende No. 424 : 1-2
2.Tangiang : pamuhai sian namanguluhon
3. Hatorangan :
3.1. Sude do jolma naeng marsiadu mangalului angka na ringkot di ngolu si ganup ari. Ndang mardiaimbar na pogos nang na mora, sude tahe marsiadu laho mangalului ngolu ni pardagingon na lam singkop. Atik pe nian naung godang artana, sinamotna, alai sai marnahurang ne do. Ido umbahen didok di Poda 30 : 15 dua do boru ni linta : nia tuson, nia tuson, tolu do nasida naso habutongan, opat do tahe na so olo mandok nunga sae. Ima manggombarhon ngolu ni jolma na di portibion, paboa ndang hea mandok nunga sae be, alai sai marnahurang do.
3.2. Songoni ma nataida di turpuktaon ima parompuan na mandok tu tuanna : boan hamu tuson asa husobur hami, ninna. Parompuan na so olo manghasabamhon na adong, alai menginginkan asa mamora, berpoya-poya, marhite namanjujui angka tuanna (suami) asa korupsi manang mangalului arta, sinamot, sian dalan na so tingkos pe taho. Alani do dipinsang si Amos nasida dohot tegas didok : tangihon ma hataon, hamu ale lombu sian Basan angka na di dolok ni Samaria, ala memang lombu na di daerah Basan di dolok Samaria mansai mokmok, ala tanoi subur jala mansai lebat angka rumput sipanganonna. Pandohani manggombarhon paboa parompuan na di Samaria uli jala mokmok, alai boi nasida songoni ala dijujui nasida do angka tuanna ( suami ) mangalului sinamot, arta, sian dalan hajahaton pe taho, hape sudenai nunga dosa. Ido umbahen didok: angka na mangarupa halak na pogos jala na papisat-pisat halak na metmet do nasida. Ima ulaon penindasan, halak na metmet, dohot naso mardihadiha dipapisatpisat nasida ala so adong gogona, ndang adong pangalualuanna di portibion. Hape Debata sandiri membela nasida, Debata sandiri berpihak tu nasida. Alani pangalaho nasida i gabe mambahen muruk Debata tu nasida.
3.3. Ndang dihalomohon Debata jolma na jahat, parompuan najahat, alai dihalomohon Debata do parompuan i na gabe ina soripada, ina sitiruon di hata dohot dipambahenan, tarlumobi ma di tongatonga ni keluargana, ingkon gabe tiruan nasida. Alai anggo di turpukon ndang jumpang pangalaho si songon i. Alani pambahenan nasida najahat i ingkon hona uhum ma nasida, ndang adong na boi martabuni sian adopan ni Debata. Ganup na mangula hajahaton ingkon hona uhum ni Debata. Alai dang holan parompuan i hona uhum dohot do tuanna na olo mangulahon hajahaton i. Alani do ingkon manat angka ama sotung mura dielaela angka ina laho mangulahon hajahaton. Tabereng ma si Isebel na mangela si Ahab laho marnampunahon kobun anggur ni si Nabot (1 Raja 21 ; 1-16). Hape sasintongna ingkon ina i do berperan laho mendukung ulaon ni amai asa berhasil, hape baliksa do gabe ina i di jolo mangulahon hajahaton.
3.4.Alani hajahaton ni Parompuan i ingkon hona uhum nasida marhite na saraton ni halak nasida, marhite haithait dohot pinompar nasida marhite hail ni pardengke. Ima manggombarhon uhuman paboa na ro ma malapetaka tu nasida. Ndang dipasombu Debata jolma najahati torus mangulahon hajahaton alai adong do tingki ingkon di uhum jala mansohot mangula hajahaton i dung ro uhuman i. Jala dipatuduhon nasida do muse parsaoran nasida dohot Debata na so tingkos, ai sipaulaula do. Ai na dihalomohon Debata ima: hasintgongan dohot hatigoran (kebenaran dan keadilan) ido na dihalomohon Debata. Ido umbahen didok Debata ; roma hamu tu Betel asa manjahati hamu. Sasintongna di Betel ido tempat peribadatan ni halak Israel. Alai gabe didok Debata tu nasida, asa disi hamu manjahati. Ima pabotohon nangpe diboan nasida pelean situtungon tu Jahowa alai dang dijalo Debata. Ala asing do motivasi nasida laho pasahathon i. Ndang sian panandaon di pasupasu ni Debata najinalo nasida, alai gabe songon na manogok Debata doi dibahen nasida. Asa bebas do do nasida mangulahon dosa. Setiap dipasahat nasida pelean i, nunga dihaporseai nasida sesa dosa nasida, alai marsogotnai muse ulahonon nasida do dosai.
a. Godang do nuaeng jolma di portibion na so mabiar mangulahon dosa, hape di sada tingki ingkon hona uhum ni Debata do jolma na mangulahon dosa. Nangpe sai diusahahon jolma i martabuni mangulahon dosa i, alai sai na diboto Debata do aha nataula, nang pe holip tahilala (1 Sam 16 : 7 b ). Debata marnida sude angka nataulahon dingoluntaon, ndang adong na buni na so sipapataronNa sogot.
b.Angka ina di tongatonga ni keluarga ingkon gabe tiruan tu angka ianakkonna di hata dohot dipambahenan. Alani ingkon hasabamhononta do napinasahat ni Debata tu hita. Unang sai mangapiani unang tubu hajahaton, alai sai lam hehe ma ngolu partangiangon di sude keluarga ni halak kristen, asa unang mura mandele jumpa masa parungkilon taadopi di ngolunta.
5. Bahan diskusi
a. Aha do na mambahen marsiadu nuaeng jolma mangalului arta portibion ?
b. Songon ina hamu di tonga-tonga ni keluarga, aha do sipatupaonmuna asa jumpang las ni roha (kebahagiaan) di tonga-tonga ni keluarga i ?
c. Boha do pandapotmu taringot tu parompuan na diturpuhon, ima namanjujui tuanna ( suami ) asa mangalului arta sian dalan naso tingkos ?
6. Marende No. 720 : 1-2
7. Tangiang pangondianon
8. Marende No.417 : 1-2
9. Tangiang Panutup : Ale Amanami....
Diposting oleh Pdt. Pahala J. Simanjuntak, MTh di 4/02/2009 10:35:00 AM
Kolesom…eh…Kolose – Amani Partogi
← Istilah Komputer, Website, Blog Sian Pakkat
Posted on 19 Desember, 2010 by Hendry Lumban Gaol
Taringot au tu na marnatal parsahutaon. Nda songoni do na di minggu na salpu?. Dipatupa parsahutaon Nasonang ma natal, andorang so i dibaen do ulaon rap marsipanganon. Marlas ni roha na sahuta. Songoni do nang OppuJatikkos, na ro sian huta mangebati anakkonna dohot namarnatali.
Dung simpul marsipanganon hira-hira pukkul opat botari marnonang ma nasida, mardomu dua jom nai asa dapot mata ni pesta lao pajojorhon. Tutu nian, godang ma sitaringotan molo nga pajumpa nasahuta. Somalna holan sahali sabulan do pajumpa bohi, ala hinaringkot ni angka ulaonna be. Lumobi ala disi OppuJatikkos, lam tamba ma sihataan, tamba si taringotan, sahat rodi bonapasogit.
Dang haru tangkas rupani boha pardalanna, gabe marpeahan angka siinumon namargumo. Ninna roha adong do dua karat. Lam tabo ma tutu dah, ai lobi-lobi ni pananggoan i pe adong dope gabe tambulna.
“Dua jom nai lae, ta inumhon ma jo on, asa las daging i annon” ninna AmanJatolhan hut diusehon tu galas i sada-sada.
“Imadabah, anggo taon on songon na rimpa do hita nasaparsahutaon on” ninna amanJola
“Pas do i lae, mardomu dang piga parmulak, nda holan amanTulha do” ninna amanJatikkos mangalusi.Lalap ma nasida marnonang dibotari i paima so dapot tingki pajojorhon, pasudahon si dua karat i.
Dung dapot tingki borhat ma nasida, songoni nang oppuJatikkos rap saluhutna.
Diullus OppuJatikkos mik, dipaseder simanjujungna mandompakhon na tiur. Saguru di umur do anggo gogo ni simalolong, datung hagabusan i.
“Hssh…s” ninna muse parosehon mik, atik na denggan do mangolu.
“Kolesom….Ko..le..som..Kolesom 2 ayat 16,…e..e..Kolose 2 ayat 16…..ompe…unang diuhumi hamu halak alani sipanganon manang si inumon….”ninna ibana manjaha ayat-ayatna. Gear halak, huroa mangula dope raru i. Dang diboto be mandok Kolose, gabe Kolesom.
Goar ni Debata na badia tarida do di sude Bale Harajaon ni Sitindangi Ni Jahowa. Alani i, ringkot do dihilala hami laho manjaga bangunan i asa tongtong ias, tama, jala tarurus i ma hasurungan dohot turpuk na ringkot sian panombaon nami na badia. Sude boi parsidohot.
Rade laho paiashon dung sae parpunguan. Dung sae parpunguan, las do roha ni sude na ro tu parpunguan i laho paiashon dohot patuturhon Bale Harajaon. Diatur do tingki sahali saminggu laho paiashon humaliang inganan i. Sahalak sintua manang parhobas do na manguluhon angka parkarejoan na laho diulahon, somalna adong daptar siparesoon na laho diihuthon. Hombar tu na dihaporluhon, adong na rade manapu, mangapel, mangalap, patuturhon kursi, paiashon kamar mandi, paiashon kaca dohot sormin, mambolonghon sampah manang paiashon alaman. Pinomatna sahali sataon, adong sadari dilehon tingki laho paiashon sude Bale Harajaon i. Molo ditogihon angka dakdanak asa dohot rap paiashon, sada pangajarion nami ma i tu nasida isara pataridahon panghargaan tu inganan panombaon nami.​—Parjamita 5:1.
Rade mangurupi molo adong na porlu dipature. Ganup taon, dipareso do saluhut na dibagasan dohot na di ruar ni Bale Harajaon. Dung i, sai tongtong do diradoti bale i asa tarurus, asa unang godang pangaluaran na so dihaporluhon. (2 Kronika 24:13; 34:10) Bale Harajaon na ias jala tarurus i ma inganan na tama laho manomba Debata nami. Molo dohot hami, i patuduhon molo hami manghaholongi Jahowa dohot mangargai inganan parpunguan nami. (Psalmen 122:1) Jala on pe gabe manghorhon na denggan tu roha ni jolma na torop.​—2 Korint 6:3.
Boasa hami ingkon paiashon Bale Harajaon nami?
Songon dia do dibahen laho manjaga asa ias Bale Harajaon i?
Bagihon Bagihon Songon dia do Hami Boi Rap Dohot Mangaramoti Bale Harajaon Sitindangi Ni Jahowa?
Gabe Mardalan Pat…. ( Taonton…!) | Desypardede's Blog
Di acara ni arisan ni halak batak, antar somal do dipamasa arisan “parkartuon” dung sidung acara arisan. Molo songon di kota besar di Jakarta on didokma on songon daon lalap manang refreshing siganup bulan.
Di sada ari, borhatma A.Sarles dohot A. ni Boronson tu acara arisan na dipatupa sahali sabulan di keluarga ni hula-hulana. Dang dohot Nai Sarles dohot Nai Boronson tu arisan i, Alana topet di sadari i adong acara “mamoholi” di punguan parsahutaon di luat nasida.
Na marpariban do A.Sarles dohot A.ni Boronson, jala bagas nasida pe pajonok-jonok do.
Dung sidung acara arisan, dimulai ma acara parkartuon. Ala torop do na naeng markatu i, dibagi ma gabe dua kelompok. Pulik be do kelompok nasida padua. Saleleng na markartu on, talu ma A.Sarles. Ganup tongkin holan na mambukka dompetna. Gorna pe parkartuon, somal ni na talu do panakkokhon “taru”. “Atik boha tahe muba nasib niba gabe monang, asa haru gumodang tarikon annon”, ninna roha ni A. Sarles.
“Ndada simanuk-manuk sibontar andora, ndada sitodo turpuk, siahut lomo ni roha” hape ianggo parkartuon on. Molo naung arina ingkon monang, ba monang ma, suang songoni ma sebalikna.
Lam leleng nasida na markartu i, tong dang adong perubahan, lam tamba godang ma hataluan ni A.Sarles, isi ni dompetna pe nunga lam martipis.
Dihataluonna i, pos rohana adong dope haraphononna A.ni Boronson na lao manggarar ongkosna mulak.
Suang songoni do tong A.ni Boronson. Denggan do nian kartuna, alai dumengganan dope kartu ni donganna sian kartuna i.
Jadi dung lam bagas borngin, songon na tamba denggan ma kartu ni A.ni Boronson. Disi dibukka ibana kartu i, pintor adong ma dua bento dohot dua joker. “Anggo on pe, mangallangi nama au, sahali hudabuhon annon kartukkon pintor mulak nama hataluanki”, ninna roha ni A.ni Boronson huhut songon na hitir-hitir tanganna maniop kartuna na denggan i. Hape ala ni asikna mamereng bento dohot joker na i, gabe dang diparrohahon be songon dia pardalan ni kartu ni donganna, gabe parjolo ma donganna i “leng” Gabe tarbakkar ma bento dohot joker na i. Hona denda ma ibana, jala panggararanna pe nunga gabe umbalga. Sai manolsoli ma ibana “ Aut sugari hupaturun hape bentokkon nakkaning nunga dapot hepeng au sekian-sekian”, ninna rohana. Habis ma hepengna, dang adong be ongkos mulak. Alai tong do songon roha ni A.Sarles roha ni A.ni Boronson, harap rohana asa A.Sarles manggarar ongkos nasida mulak.
Dung sidung parkatuon i, jumpang ma tingkina mulak. Ala naung bagas borngin dang adong be angkutan umum. Marsangkap ma nasida padua naeng martaksi. Di na paima taksi i nasida, didok A.Sarles ma tu A.ni Boronson, “Ho ma jo manggarar taksitta annon da, alana nunga habis hepenghu, ai talu do au nakkaning” ninna A. Sarles. “Bah boha nama i? Ai au pe talu do, bereng ma dompethon, dang adong be isina”, ninna A.ni Boronson huhut dibuka laos dipatudu dompetna i tu A. Sarles. “Antong boha nama hita mulak?” ninna A.Sarles. “Mardalan pat ma hita, nunga nasibta ingkon talu hita padua, boha bahenon….. beta ma…! ninna A.ni Boronson. Dungi mulak ma nasida “Mardalan Pat“ di tonga borngin i…. (TAONTOONNNN…..!!!)
Januari 28, 2009 @ 7:28 am
Pas cerita munaon ito … songonon ma akka amai… sahat di jabu pura pura muruk ma tu inanta asa unang parjolo di muruki… molo di Batam Marsong ma didokkon molo di Jakartaon Marleng… Alai nuaeng on dang be boi songoni di Batam Habis di Rajia Polisi… jadi Judi telah di berangus kecuali melekmelekan surat ijin harus diambil dari polisi
Desy: Toho ma tutu i…. tuani ma di razia….
Btw, di Batam adong do hahadolikku/br Silalahi, nasida tinggal di Baloi , atik boha di tanda ito.
goklas sinurat said,
Januari 28, 2009 @ 9:47 am
ah Uttung ma naek si Pak sutanto gabe Kapolri unag hona songon ceritai au dung mangoli annon.
alai memeng tung nataboan do namarjuji on ate????????
nang pe monang Tetap do talu…..haru 2 halak do inna marjuji di tonga laut tong do talu 2ssa inna……
mauliate ma di cerita mu nai inang?????
Desy: Bah, nga gabe tarboto na hea ho marjuji…. sotung dibereng halletmu komentarmon, gabe tata annon rohana…hehehe..
Hehehe…gabe mengkel sandiri au, songon na pas “pardalanni kartumon” ito? Gabe curiga ahu 😀
Desy: Curiga aha do maksudmu ito…? Ai so huantusi songon dia na mar leng on. Ide cerita on sian laemu do, kejadian ni donganna do on… wakakakkk…
Januari 29, 2009 @ 1:29 pm
Sepertinya sering menyaksikan orang main kartu ya ito? 🙂
Desy: Justru karena aku gak ngerti main kartu, makanya aku malas ikut ke arisan ito. Terkadang aku bengong aja ngeliatin yg main kartu, trus disuru pula manjurtuli, manalah aku tau…!
Januari 29, 2009 @ 7:01 pm
GOKKON DOHOT JOU2 tu A.Sharles dohot A.ni Boronson
Ro ma hamu nadua,Bulan na ro. Adong par-leng-on di jabu nami.
Godang boan hepeng mu na. Unang lupa, boan akka peralatan pramuka.
Alana molo talu hamu nadua, ikkon mandakit gunung Kerinci hamu molo mulak tu Jakarta.
Jadi di paboa hami ma parjolo to nai Sharles dohot nai bronson :
molo tung talo aka ama i, di esemes hami pe anon. Asa di parade hamu akka poti dohot kuburan, alana, timbo do gunung Kerinci (3805m dpl).
Atik boa…… Marmatean be halaki nadua mandakit i….!
Songoni ma boa2 sian hami.
Desy: Bah, ai naung sorang do huroha pahompu i…? Naeng melek2 an do maksudmu? Hahhaa… anggo anakku si Toni on ma bah, nunga mekkel be annon udam manjaha on di kantorna… anggo ho pe….!
Januari 30, 2009 @ 6:25 am
Ai na tarsubang do haroa nasida nadua, na dohot do huroa inangbaona mar-kartu alana di punguan ni hula-hulana do nasida mar-kartu. Ala ni i do i, na tarsubang ma nasida gabe talu ma tutu sampe korois dang adong be ongkos mulak.
Alai molo di punguan nami di Surabaya dang arisan be dibahen hami goarna, gabe partangiangan bulanan nama berupa kebaktian sekalian arisan, jadi dang adong be masa parjujion disi.
Alai “campak-campak kata” pariban, ngeri-ngeri do gambar ni pengunjung ni blogmuna on.
Lae si Eston pe gabe songon kapiting huida (he..he…he), manang na simalolonghu do naung rambun on nuaeng? Patangkas hamu jolo. 🙂
Desy: Ido ra, mungkin A. ni Boronson segan pamasukkon, ala dang tahan dope inang bao na… hape gabe talu, hahha *gait na i ate..!*
Bah, sek ganteng ito si Eston i, di dok songon kepiting… boha ma i ito Eston?? Ambal2 kata, pariban jgn lupa hari Minggu tgl 22 Febr 2009 jam 12 siang, si Raynhard tampil di acara “Planet Remaja” AN TV. Gabe juara 2 singkolana, ala dang diboto si Raynhard mangalusi “piga do pat ni kepiting” hahhahah…..
Januari 30, 2009 @ 8:00 am
Anggo abang bapa ni si Reinhard dang parjuji kan pariban?, sotung do napengalaman ni ibana? antar didok donganna? 🙂 alai ima tutu angka hami ama2 on ate? ai olo do angka hami ama on sipata mandok, “dang boi modom molo so dibereng bento i ninna”, alai tahe pariban dang holan tudosan ama ina pe nuaeng on tongdo diula, ai gabe olo sipata tarsubang angka namarbao
Desy: Molo bp si rainhard do… tergantung situasi ma, molo songon na burju do di bereng “borde” i, ba main, alai molo songon na.. na.. na…, na aha do…? hehheh
Februari 3, 2009 @ 5:50 am
Kak’ alani kartui do deba asa semangat angka Ama i lao arisan ate …???
Desy: Toho mai, sipata las do roha ni ama i molo so dohot inanta i arisan, asa bebas ibana antong, dang adong polisi toba..:D
Februari 4, 2009 @ 7:06 pm
Bah… Mauffsss…. gabe tarboto sue cekkian… he.. he… he….
Alai songonn na pas hian keterangan ni Ito on… sai hera pengalaman pribadi… he..he..he…
Desy: Nunga marulak2 hudok, dang pengalaman pribadi i, ba gari mar jabolok dohot mar kiu-kiu pe so niantusan:D Ajari jo au ba Kael….
Februari 6, 2009 @ 9:09 am
Dang hutanda ito br Silalahi nanidokmuna i, alana huta Baloi Bidanghian do alai hulului pe ate….. pos roham ito da?????
Desy: Haha doliku Pasaribu karejo di kehutanan, angkang borukki br Silalahi di depnaker
Mahir Pakpahan said,
Mei 18, 2009 @ 6:36 am
hahaha.. sekkel nai cerita on.. ale tong do godang makna na..
Mauliate ma ito ..boi hamu manurat si songon on..
Desy: Molo sekkel di hilala ito, berarti adong pengalaman pribadi ate.. hehehe
mauliate atas kunjungan muna ito..
Agustus 26, 2010 @ 4:57 pm
Dago kate nai halahi nadua ate. Yakkin ahu nyata do sarita on, cuma bumbunya beda, suang songoni scene na. Na menarik di ahu, penutur sarita on…, sian hata dohot gaya …tong do ra malo markartu. Molo ahu holan mar jokker karo do huboto, dung ro leng… dang lakku be Jokker karo… gabe lak sohea be hujama kartu nungnga pala 20 taon. Didok dongan dang gaol, lop ma disi….
Desy: hahaha… fiksi do cerita on amang boru… dang dia dalan ni dahh… na mamboto markartu ido naso gaul..
ULAON MARHUSIP | OMPPUNG JESSIE PURBA
Tanggung jawab ni Dongan Sabutuha dohot Boru/Bere ni Hasuhuton i do Ulaon on, ingkon namasitungkol-tungkolan songon suhat di robean, masiaminaminan songon lampak ni gaol.
Patupaon ni Suhut Sihabolonan ma :
A. TUDU-TUDU NI SIPANGANON
Ndang pola lengkap namargoarna, alai ingkon tarida do disi Ulu ni Pinahani dohot Ihur-ihurna, ima napatuduhon roha ni Suhut napasangaphon angka Raja naginokkonna tu ulaon i, dipatupa sipanganon namarhadohoan ndang jagal rambingan
Andorang so mangan jolo dipeakhon ma tudu-tudu ni sipanganoni dingkan tonga ni tondong na ro, jala dihatahon protokol ma tudu-tudu ni sipanganoni huhut diputar dihapeahannai. Ima napatuduhon na tu sude na ro i do hasahatanna.
Hatana : di Amanta Raja dohot Inanta Soripada, Raja ni Dongan Tubu, Raja ni Boru dohot Bere, Raja ni Dongan Sahuta dohot Ale-Ale, dison dipatupa Hasuhuton do tudu-tudu ni sipanganon di ulaonta sadarion, tung songon on dope natarpatupa Hasuhuton ditingki on laho pasangaphon hita, songon nanidok ni umpama ma dohononnami: sitiktik ma sigompa, golang-golang pangarahutna, tung songon on dope na boi tarpatupa hasuhuton sipanganon di hita di ulaonta sadarion, sai manumpak ma Amanta Debata, sai godang ma pinasuna.
B. DUNG SIMPUL MARSIPANGANON, DIPUNGKA MA ULAON MAR-RIA RAJA:
1. Manungkun ma Dongan Tubu, Dongan Sahuta tu Hasuhuton taringot tu Gokkon.
2. Parsinabung di Ulaon di Ulaon Tonggo Raja manang Ria Raja, i ma namangatur sude ragam ni siulaon, namangulahon dohot sipatupaon di Ulaon Unjuk.
3. Ditontuhon ma disi: Pomparan ni Ompu Sihahaan manang Sianggian nagabe Parsinabung, Suhut Paidua, Parhobas, dohot naparadehon angka haporluan di ulaoni.
4. Laos dison ma ditaringoti mengenai sijalo Ulos Herbang, diruar ni nasapanganan Hasuhuton Bolon. (tu angka dongan tubu, namarompu-ompu dohot Boru)..
5. dibagi ma Surat Gokkon
6. Dung singkop sude, diparade ma Ampang inganan ni Tumpak, ai somalna: Martumpak dijabu do sudena nian namarsabutuha dohot Boru/Berena ndang martumpak dialaman.
7. dipasahat ma sian tudu-tudu ni sipanganoni, jambar juhut tu namarompu-ompu, Boru/Bere, Dongan Sahuta dohot Ale-Ale.namandohoti ulaon i.
8. Marhata sigabe-gabe, martangiang panutup.
Tangkas do taboto jala taparmudarhon, ia bangsonta Bangso Batak nunga Jolma nataratur di sude panggulmit ni ngoluna sian mulanai sahat ro di tingki on ima siala na niihot ni RUHUT RUHUT PARADATON NI HALAK BATAK, SI SADA ANAK SI SADA BORU, SISADA TAHI SI SADA OLOAN ima nadapot tarida sian angka umpama:
Masiamin-aminan songon lampak ni Gaol.Masitungkol-tungkolan songon Suhat di robean,
Mangangkat rap tu ginjang, manimbung rap tu toru tongtong satahi saoloan.
Jadi molo naeng denggan ulaon paradatoni, jolo pinasangap ma angka Dongan Sabutuha, Dongan Tubu, Boru dohot Bere, songoni nang Dongan Sahuta dohot Ale-Ale. Tarlobi ma di napasangaphon horong ni Tulang dohot Hula-Hula.
Songoni ma nian nang sabalikna: molo dipasangap dongan hita di angka ulaon paradaton nanaeng ulahononna, hita pe naeng ma tangkas pasangaphon donganta nanaeng marulaoni, marhite haroronta mandohoti ulaoni ai didok do: Sisoli-soli uhum, siadapari gogo: sude do ripe ni halak Batak tarihot di norma norma ni paradaton ni Halak Batak, disada tingki na ingkon sahat do tu ibana mangulahon Adat, Adat di Las ni Roha dohot di Arsak ni Roha.
Di Parboru do Ulaon Martonggo Raja, jala na ro tu Ulaon Martonggo Raja ima angka Dongan Tubu, Boru/Bere, Dongan Sahuta dohot Ale-Ale
Dos do Cara Pangulaon di na MARRIA RAJA Paranak dohot di na MARTONGGO RAJA Parboru, holan i, ndang papungu tumpak di Ulaon Tonggo Raja Parboru.
Sude ulaon tonggo Raja dohot Ria Raja ingkon patupaon Sipanganonna na Raja, ingkon tarida do disi pinomat ni Ulu dohot Ihur-Ihur ni Pinahan i ,; molo so tarida Ulu dohot Ihur-Ihur didok na ro ma jagal rambingan/jagal pasar, maksudna ndang dipasangap namarulaon i angka tondongna na ro manungkoli ulaonna. Manat unang tartuktuk, nanget unang tarrobung
Ala naung tahasomalhon do di tano pangarantoan on hata SINAMOT SITOMBOL unang lupa Parboru mangisi Pinggan Panganan tu angka na di gokkon ni Parboru dohot pangantusion asa parsidohot nasida mangan tuhor ni Boru songoni nang di panghilalaan na gabe dohot nasida Parboru.
Ala Sinamot Sitombol do nanijalo ni Shut Parboru, dung sidung ulaon tonggo raja, tinggal dope Haha-Anggi, Dongan Sabutuha, Boru/Bere ni Hasuhuton Bolon, laho manjalo Jambar nasida sian Sinamoti, ima nanidokna Jambar sihataan dijabu ndang sihataan di lapik.
Khusus : Upa Tulang denggan ma Suhut Sihabolonon borhat mangadopi Hula-Hula, Tulang ni Boru Muli, pasahathon huhut manghatahon Gokkon dohot bentuk ni Ulaoni, Sijaloon dohot Sipasahaton ni Parboru, laos ditingki napasahathon Gokkon tu Hula-Hula i, laos dipasahat ma tu nasida Upa Tulang.
Songoni ma tong carana dinapasahathon Gokkon tu Tulang, Bona Tulang, Tulang Rorobot, Bona ni Ari.. Tu Hula-Hula ni na Mar-haha-maranggi dohot Hula=Hulani Anak Manjae, boi ma dipasahat haha-anggi dohot anak manjae tu hula-hulana be.
1. Ditontuhon ma Pomparan ni Hahadoli manang Anggidoli nagabe Parsinabung
2. Ditontuhon ma angka ise nagabe Protokol ni Ulaon
3. Boru : Namanjalo Siuk dohot Daftar ni Siboan Siuk, manjalo NSijalo Jambar Panandaion. 3. Daftar Susunan ni Hula-Hula dohot Tulang. 4. paradehon amplop naung marisi hepeng sipasahaton tu : Tulang ni Boru Muli dohot tu sude Horong Hula-Hula dohot Tulang, Jambar ni Tulang ni Pangoli (Tintin Marangkup), Pinggan Panganan dohot Olop-Olop., Ulak ni Tandok + Siuk, dohot Piso-Piso.
5. ULOS HERBANG: dipersiaphon hian ma susunanna: diginjang ma Ulos Pansamot, ihut ma Ulos Hela, Ulos ni Pamarai, Ulos ni Sihunti Ampang, dohot Ulos ni Anak manjae baru pe angka Ulos Herbang tu ruar ni Suhi ni Ampang na opat i.
B. PARANAK :
2. ditontuhon ma angka is nagabe Protokol ni Ulaon
3. Boru : Namanjalo Siuk dohot Daftar ni Siboan Siuk nDaftar ni Sijalo Ulos Herbang. 3. Daftar Susunan ni Hula-Hula dohot Tulang. 4. paradehon amplop naung marisi hepeng tu Pinggan Panungkunan, sipasahaton Jambar Panandaion sesuai tu Daftar naung dilehon ni Parboru, : Tulang Tintin Marangkup, Ulos tinonun sadari dohot Olop-Olop, . Ulak ni Tandok + Siuk, dohot Piso-Piso. dungi Pasituak natonggi + Upa Panaruhon
Posted by MauliateMaruliPurba on 21 Juli 2012 in Tak Berkategori and tagged "ULAON MARHUSI.
» Umpasa Halak Batak
Artinya: Sebelum melakukan sesuatu lebih baik kalau kita menyadari kemampuan diri sendiri. Aek godang tu aek laut, dos ni roha sibahen na saut
Sai situbu laklak ma hamu situbu singkoru di dolok ni purbatua, sai tubuan anak ma hamu tubuan boru, donganmuna sarimatua. Hariara na bolon bahen parlape-lapean, Sai tubu ma di hamu anak dohot boru na bolas pangunsandean.
Dikutib Dari http://simanjuntak.or.id/2008/02/27/filsafat-batak/
FALSAFAH
Anak pe riris boru pe torop.  Turtu ma ninna anduhur Tio ma ninna lote,
Sai unang ma muba unang mose. Si titik ma si gompa, Golang golang pangarahutna, Tung songon on pe sipanganon na tupa di jolonta on,
Sai godang ma pinasuna. Jolo tinittip sanggar Umbahen huru-huruan,
Jolo sinungkun marga Asa binoto partuturan. Napuran tano-tano Rangging marsiranggongan,
Tondinta ma marsigomgoman. Tubu ma halosi di dolok ni Pintu batu,
Hami do na mangulosi Debata ma na mamasu-masu Sahat sahat di solu ma
Nunga sahat hita mangolu Sai sahat ma tupanggabean. UMPAMAHotang binebe-bebe, hotang nipulos-pulos
Unang hamu mandele ai godang do tudos-tudos. Dangka do dupang, Amak do rere
Ama do tulang, Anak do nang ibebere. Sinuan bulu sibahen nalas, Sinuan uhum sibahen nahoras. Manuk ni pealangge hotek-hotek laho marpira,
Nasirang marale-ale lobian namaten ina. Pago-pago taruge pauk-pauk hudali
Angka nasala pianuli, angka na denggan niulahi. Pir ma tondi madingin Horas tondi matogu Mamora hamu madingin Leleng ma hamu mangolu Tampulan sibaganding Diatas na pangiringan Tugabenama hamu saluhutna Tondi muna sai masipairing-iringan Sinuan hariara bahen partungkoan di tonga ni huta Sinur ma napinahan tugabena naniula Nadihuta unang marmara Horas-horas ma hamu Sasude tumpakon ni Tuhanta Namartua Tangki ma jala walang Galinggang jala garege Tubu ma anak partahi jala ulu balang Dohot boru maduma jala pareme Tubu ma sanggar di holbung-holbung Tubu arung di honuk-honuk Tubu ma dihamu anak namalo marpollung Dohot boru namalo marsonduk Tubuan lak-lak tubuan singkorung Di dolok ni purbatua Tubuan anak tubuan boru Dongan muna saur matua Andor ris ma andor ras Didolok ni lobutua Torkis-torkis ma horas-horas Jala dapotan tua Pinantingkon hujur Tu julu ni topian Horas ma hamu saluhut Jala dapotan pancarian Bagol namadungdung Tupilo-pilo namarajar Dao ma nalungun Sai ro ma na jagar tu joloan on Bagol bogil Bagol so habal-balan Salpu ma nahansit Sai ro ma najagar tujoloan on Balintang ma pagabe Tumundalhon sitadoan Ari mu ma gabe Asal ma hamu masipaolo-oloan Diruma Pohki Bahul-bahul pansalongan Pir ma tondi Jala luma panamotan Dangka ni sitorop Pinanghait-haithon Tubu ma anak dohot boru Sitongka panahit-nahiton he..he..he...he... Bintang ma narumiris Ombun nasumorop font-family: arial;">Anak pe riris Boru pe torop Eme si tamba tua ma parlinggoman ni si borok Amanta Debata do Si lehon tua saluhut na ma hitaon diparorot. Ima tutu... Posted by cob | Published at 5:09 AM | Join Penulis
Lama kali kau buka sayang….. – Amani Partogi
← Pak,..Permisi mau kencing pak….
Lama kali kau buka sayang…..
“Nion lae..” nikku, huhut pajonokhon sada kattong plastic nab alga, jala tor hatop hu kaluarhon isina sian bagasan. Nga binoto, paula so godang do annon sukkun-sukun ni bayon. Molo arei udan songonon, tabo ma nian markombur-kombur dohot dongan, marnonang, huhut rap mekkel. Jala tabo ma tahe molo huhut minum bir, as alas daging on. Sipata sai hira na mora do ibaon, nung masa pe haleon potir alain anggo tu inumon sisongonon sai binaen do olat ni na tolap gogo. Nang pe nian nunga di jua dongan on, AmaniHarapan, mandok naso boi ibana mandongani au minum bir di potang air on.
“Attong, olo lae, alai jus buah I ma annon di au ateh, songon na hassit-hassit ulukku bah, dang boi minum bir” ninna ibana alassan.
Alai, binoto do I, na margait do ibana. Jala tutuma, hu buathon ma bir kaleng on sian Indomaret apala na jonok di inganan nami i.
“Dang mam-bir au lae…”
“Boasa??….ai saonari pe huboto adong buaya dang mangallang jagal”
“Ah…ai ho nian, sai tor hona do tu na geok I dibaen ho”
“Na ma..inumpon ma as alas daging I” nikku huhut hubukka bir kaleng on, jala hupeakkon dijolona i.
“Ai di ingot ho do lae na minum hian saminggu na lewat??”
“Olo lae….boha huroa??” nikku.
“Imadah, alani minuman si buriapus I ma I, gabe sega parrumatanggaon…?”
“Suhuthon ma jo…”
Molo halak hita, attar boi dohonon sude deo manginum alcohol, jala boi dohonon molo pajuppa iba tu akka tutur rupani, sai ni usahahon do manamue, ia so I molo ro pamili tu jabu, manang molo lao iba tu jabu ni tutur, molo dijaman saonari on, olo nama bir dibaen. Dungi rap minum ma iba huhut markombur. Ra dang adong na sala molo holan minum do. Dang sala molo boi niotapan, giot nang panginumon on. Namansalai molo nunga dirajai minuman I iba. Olo do sappe gadap, jala olo dang I ingot mulak. Olo sampe didok “ nga godang au mulak, ise manaruhon au minum??” molo nunga haluar hata songoni, si otapan namai, ai akka hahodaron nama annon haluar akkup ni i.
Jala muse, marasing do anggo parminumon on, adong do deba, holan hona nanggo sagalas bir, pittor ibana naunjago sian saluhut. Jala adong deba, holan masuk alcohol on, pittor diboto mar bahasa inggiris.
Molo dongan on, amaniHarapan on, tung minum pe ibana, adong do aturanna. Ditikki minum hami dua minggu na lewat, ditelepon ma pardijabu na, didokma “Ma, omak ni siharapan, naeng minum hami dohot lae si Marbun par Cikarang on bah, dang huboan kucci ni jabu, jadi molo dung mulak au innon, bukka jo pittu I bah, hutelepon pe,…”
“Olo, hatop ho mulak….”
Lalap ma na minum on, lalap markombur, lalap mekkel, lupa ma partikkian alani gok ni sihataon, bohama na mardongan, ai sahali-sahali do boi pajuppa. Namardomu do soanari on, gajjang partikkian libur karejo, gabe godang ma waktu dohot dongan.
Nunga jam 12 bodari, marmulakan be ma hami, jala dongan on pe mulak ma tu jabuna, nang pe nga minum, boi doipe ibana manupir. Pandok ni ibana, molo nga hona minuman I, gabe mago do rem ni mobil I, tinggal holan gas na nama.
Dung sahat amaniHarapan tu jabuna, disuba ma ditelepon inantai, asa mandok naung sahat ibana, asa dibukka pittu ni jabui. Alai ima huroa, ala nunga robot borngin, dang tor hatop dialusi inanta on sian jabu. Dang habis akkal ibana, dipangolu ma muse kalakson ni mobil on, dua tolu hali.
Tep ma tarsunggul ma inanta on, dibege ma suara ni hempn nang suara ni kalakson ni mobil on, dungi tuat ma ibana sian podomanna. Ala keluarga muda dope halakon, dang adong dope anakkon, jala asa jonok pardijabu ni lae on tu inganan parkarejoanna, di jabu ni simatuana do nasida maringanan. Nang pe rupani adong do anggo jabu nasida di perumahan na asing. Ala dos ni roha dohot simatua ni lae on, jadi ma nasida mangisolat di jabu ni simatua na on.
Dung hehe inanta on sian bilutna na di lantai dua I, mardalan laho mambukka pintu ni jabu I, di bereng inantaon ma inang simatua ni lae on, tong hehe. Niantusan ma nueang molo adong ro tonga borngin manuktuhi tu jabu, sude so sajabu gabe hehe, tarlumobi muse molo dang somal songoni.
“Bah…na dungo do ho inang, helam do i…” ninna huhutma muse inanta on mulak tu bilutna, ai didok rohana, lok ma natoras na I mambukka pintu I, jala tutu, nunga jumonok partindang ni natorasna I tu pintu i.
Dirohani amaniHarapan, niolina do namambukka pittu I, dang sala be i. Dung bukka pittu I, tor dihaol ibana ma. “Lama kali kau buka sayaaaaaaang…sudah kedinginan aku diluar….” huhut ma tong sai dihaol.
Manggujjal ma na nihaol nai, amngarutta jala marsoara na gogo ma” aha do maksudmuna amang, simatua muna do au, dang omak ni siharapan au….”
Tutu, humordit ma amaniHarapan, tarhatotong ibana, tarjolma jala dung dibereng na simatuana do dihaol, marrara bohi I, dungi mangiccir ma tu kamarna.
“jadi lae, nga jora be au na minum I bah,..sotung hona innon muse” ninna ibana, alai tong do di dorgukhon sahali.
Mekkel martata ma au mambege suhutan na I, didok ibanama songon na trauma mamereng simatua I, jala molo ditaringoti bir, songon na mallobok taroktokna.
“Nagodang hatam lae…” nikku huhut mekkel au.
Pos ini dipublikasikan di TORSA dan tag Hendry Lbn Gaol, lama kali kau buka sayang. Tandai permalink.
Ise do Ahu Sasintongna?
Molo diboto hamu dirimu na sasintongna jala aha siulahononmuna, on mangurupi hamu marbisuk nang pe dielaela.
Rimangi ma situasi on: Ndang gok dope sampulu minut si Karen mangihuthon acara ni na poso, dibege ibana ma suara ni donganna sian pudina.
”Boasa sai jongjong ho disi?”
Diida si Karen ma si Jessica mamboan dua botol bir. Diboto ibana do i alkohol. Dilehon si Jessica ma sabotol tu si Karen, jala didok ma, ”Inum ma, nga cukup be umurmu laho marsonangsonang!”
Ndang olo hian si Karen. Alai, ala donganna do si Jessica, ndang olo si Karen gabe halak na so tabo didongani. Asing ni i, burju do si Jessica. Minum pe ibana, tontu ndang na pola sala i. Di bagasan roha ni si Karen, ”Holan minum bir do, asing do na minum sian marnarkoba.”
Molo hamu gabe si Karen, aha do na laho ulahononmuna?
Asa boi mambahen haputusan na marbisuk di situasi sisongon i, porlu do jati diri. Jati diri, i ma pangantusionta na paboahon ise hita na sasintongna jala aha na porlu taulahon. Marhite pangantusion i, boi ma hamu mangorom diri jala ndang paloashon halak mangelaela hamu.​—1 Korint 9:26, 27.
Songon dia do hamu boi tongtong patuduhon haboion i? Alusi ma sungkunsungkun na laho taulas on.
1 AHA DO HABOIONKU?
Gabe tamba ma habaranionmu molo diboto hamu na adong haboion dohot parangemuna na denggan.
SITIRUON SIAN BIBEL: Si Paulus manurat, ”Nang pe hurang malo ahu di hata, nda tung anggo di parbinotoan.” (2 Korint 11:6) Ala marparbinotoan si Paulus di Hata ni Debata, barani ma ibana nang pe adong paraloan. Ibana ndang paloashon elaela mambahen moru habaranionna.​—2 Korint 10:10; 11:5.
SUNGKUN MA DIRIMU: Di toru on, surat ma taringot haboionmu.
Patorang ma parangemuna na denggan. (Umpamana, diparrohahon hamu do na asing? burju do hamu? haposan do hamu? digohi hamu do janjimu?)
2 AHA DO HAHURANGANKU?
Songon rante na boi putus ala nunga tasikon, songon i ma jati dirimuna. Boi do i sega molo ndang dipadenggan hamu hahuranganmu.
SITIRUON SIAN BIBEL: Diboto si Paulus do hahurangannaSUNGKUN MA DIRIMU: Na dia do hahuranganku na ingkon hupadenggan?
3 AHA DO NA HUTUJU?
Olo do hamu martaksi jala manuru supirna marputarputar asa habis miakna? Ulaon na so marlapatan do i!
Aha parsiajaranna? Molo adong tujuanmuna di parngoluon, ndang marisuang angka ulaonmuna. Ingkon botoonmuna do siulahononmu jala cara mangulahon i.
SITIRUON SIAN BIBEL: Si Paulus manurat, ”Ndada songon na so martujuan parlojongonku”. (1 Korint 9:26) Asa unang marisuang parngoluonta, songon si Paulus ma hita na mambahen tujuan di ngoluna.​—Pilippi 3:12-14.
SUNGKUN MA DIRIMU: Di toru on, surat ma tolu tujuan na laho ulahononmu di bagasan sataon.
4 AHA DO HAPORSEAONKU?
Molo togu do jati dirimuna, dos ma hamu songon urat ni hau na boi martahan nang pe ro udan habahaba
Molo ndang adong haporseaon, gabe halak na so martujuan ma hamu. Songon bunglon na mangganti warnana, olo do ra hamu mangganti parangemuna asa sarupa songon angka donganmu. On ma na patuduhon ndang adong jati dirimuna.
Alai, molo hombar do ulaonmuna tu jati dirimuna, on patuduhon na tongtong do hamu mampartahanhon jati diri, ndang soal aha na diulahon halak.
SITIRUON SIAN BIBEL: Tingki poso dope si Daniel, ”nunga marsangkap hian [ibana] di bagasan rohana” laho mangoloi uhum ni Debata, nang pe dao ibana sian keluargana. (Daniel 1:8) Ala mangulahon i, tongtong do togu jati dirina. Hombar do ulaon ni si Daniel tu haporseaonna.
SUNGKUN MA DIRIMU: Aha do na dihaporseai hamu? Umpamana: Porsea do hamu tu Debata? Boasa porsea hamu? Aha do na paposhon rohamu na tutu adong Debata?
Porsea do hamu molo standar moral ni Debata denggan tu parngoluonmuna? Boasa porsea hamu?
Alani i, gabe halak na songon dia do hamu? Songon bulungbulung na madabu ala diombus alogo, manang songon hau na boi martahan nang pe ro udan habahaba? Patogu ma jati dirimuna, asa boi hamu songon hau i. Jala boi ma hamu mangalusi sungkunsungkun, Ise do ahu na sasintongna?
Ida ma tolu tujuan na dibahen hamu di toru ni sungkunsungkun 3. Tu ganup tujuan i, surat ma na laho ulahononmuna di bulan on laho mandapot i.
Sungkunsungkun ni Angka na Poso—Aha do na Hulului di Ngolungku?
Janji ni Harajaon—Saluhutna Dipaimbaru | Harajaon ni Debata
Lomo do rohanta mangida janji ni Harajaon i digohi?
Janji ni Harajaon​—Saluhutna Dipaimbaru
HUHUT diputik hamu parbue ni apel, dianggo hamu ma uapna, dung i dipamasuk hamu tu karanjang. Nunga sian na sogot hamu karejo, alai ndang marnaloja hamu. Ndang dao sian hamu, diida hamu ma natorasmu boru mangkatahatai rap dohot angka sisolhotmuna na dohot mamutik apel. Mulak poso do natuatuamuna i, dos songon na hea diida hamu tingki dakdanak hamu. Nunga lupa be hamu tu angka naung salpu tingki diida hamu ibana matua. Tingki i, diida hamu do ibana gale, marsahit, jala ditiop do tanganmu tingki laho mate. Jotjot do hamu tangis di kuburanna. Alai saonari, rap ma hamu muse dohot angka dongan na asing di bagasan hahipason!
Pos do rohanta na laho saut do on. Pos do rohanta ala tongtong do saut janji ni Debata. Di bagian on, taparsiajari ma songon dia janji ni Harajaon i digohi ndang sadia leleng nai sahat tu na ro porang Armagedon. Parsiajaranta ma muse pigapiga janji ni Harajaon dung masa porang Armagedon. Taida ma Harajaon ni Debata mamarenta di liat portibi on, jala marlas ni roha ala saluhutna nunga dipaimbaru!
Mangarade ma hita sian saonari tu porang Armagedon.
Harajaon I Pasauthon Sangkap ni Debata di Tano On
Aha do na paposhon rohanta na tutu saut janji ni Jahowa?
[blog tanobatak]: November 2003
Sumber : Milis Gen-B
posting oleh : Vernando Siagian
Banyak yang pro-kontra cara ini dipakai dalam mengekpresikan kesedihan saat orang yang dekat dengannya "dipanggil dan diminta laporan pertanggung jawabannya" oleh sang pencipta...
Ngapain pulak kau ini "mangandung" !!, emangnya almarhum bisa dengar !!.. kata sebagian orang..
Dulu waktu beliau masih hidup kau nggak hormat, kau sering buat masalah,.. sudah mati kau "mangandung" pulak.. kata sebagian orang lagi...
"Mangandung"... salah satu ciri khas orang batak (-terutama jaman dulu ??),.. apakah ini perlu dilestarikan ??, awak nggak bisa jawab bah...
* Andung ni ina, ripe ni na mate i
Marsiruntuson ma hape damang rajanami. Hudompu nian jolo martonga ni asean sinuantunasta i di pudian ni damang among rajanami. Holan i nama nian rajanami sidangolon di pudian ni damang; aut na martonga ni asean i dipudianmu amonge, detak marsijagaron do punsu ni siubeonta i. Asa i ma na dangol di ahu amonge. Ai so huparningothon be anggo na dangol i. Ai marsituriak do ahu nian dohot punsu ni siubeonta, ingkon jolo martonga ni asean di pudian ni damang siadopan, asa tangi ma sipareonmu da rajanami, sai unang ma malaon matading ahu di pudianmi, among, ai dolok panangkopi situriak ni sinuantunasta punsu ni siubeonta i, ima na so tarsarihon simangkudaphu didadang ari diullus alogo i...
Andung ni parumaen ni na mate i
Ai barani ma ho hape among na umbalos ahu tumadingkon hami na di pudianmon. Boha ma parsimalolongkononku siadosan punsu ni siubeonmi na so martonga ni asean na di pudianmi. Anggo simangarudok nian among, nunga matua bulung di jolojolomi nunga marsinuantunas ahu dua simardung, ima sisumbaon ni damang na di jolo-jolongki marsinuan beu ahu tolu simardung. Ai aut martonga ni asean siadosan detak so bosar do na dangol di bagasan rohangki.
Ia marobur ma damang na umbalos ahu sursar ma na dangol da amonge di bagas pangarohaingki, bosar ma na hansit i. Ai tarduru siadosan sian sain hami siadosan i, so naggo martonga ni asean simangarudokna i. Aha ma simangarudokhu nunga marsinuan beu ahu tolu simardung, marsinuantunas ahu dua simardung i. I ma na dumangol da amonge siadosan punsu ni siubeonmi nanggo tung martonga ni asean i nian di pudianmi asa marobur damang tu situmalin i. I ma da umbahen golap na tiur huparsimalolongkon umbahen urmun na tiur hutailihon...
Andung ni anak ni na mate i
Huandung ma damang i, damang i amoong, among na marsinuan. Ba, di dia ma damang palilungangku da among, ai palilungangku damang mardalan sirumimpang na malilungi dolok simanabun pinalilunganmi, patambor silumuhut paungan situmalin i. Jadi tading ma au among songon durame di balian i. Boa durame di balian da among boi ulahan i. Ba, di dia ma damang palilungangku da among, nanggo sada siatongkinan, nanggo songon na ambat di pintu, songon na jumpang di hite damang i among na mura lupa on di sinuantunas ni damang dohot sinuan beumi dohot sisumbaon ni damang na di jolo jolongki, among...among...among...among...!!
Ba di dia ma jalahanku damang among, damang nai parsihol i, parsimangkudap na so tupa sumungkari, na mantat gundur pangalumi ansimun pangalambohi i, damang i among !! Damang among, babiat di pintu, gompul di alaman i, dundang soaloon, tanduk so suharon. Lili so sumogir, banebane so sumungkar i, hupalilungkon parsimangkudap ni damang tu simangarudokki.
Jadi digotap ma among songon baion sijalinon i na halonglongan damang au amongoi da sian jolo-jolongki. Jadi malilung ma among harurusan aek silumanlan na songon batu mangulang songon aek mabaor i da sian simalolongki. Among..!! na so tabahen holong oi ! Ba dia ma hatahonongku da among, na haroburan damang i. Ai aut na malo manjomputi ahu nian na songon na seang i na malo mamutihi songon na abur i, putihangku ma i nian sidangolon dibagas siubeongki, na magodang panaguhan among; jadi na so margogo do ahu da among humatahon na hansit i, na haroburan damang on tian jolojolongki. Damang among na lambok malilung i among; ba didia ma damang palilunganku da among ..!!
Andung ni hela ni na mate i
Amonge among na sumuan au, dia dibahen marsiruntuson damang among tumadingkon hami na dipudianmon. Boha ma pamutihikku among disituriakmu ditangihon sipareonki; mandabu siajaron ho nian among ditangihon sipareokku; banebane so sumugor i; lili so sumungkar i, i ma na so haputihan ahu da among, ai so adong be mambahen siajaron tu ahu lapalapa i. Ai undoton ma hami hape among, ai nunga marobur damang among; songon solu na buruk ma hami hape among siundoton i, i ma umbahen songon aek mabaor da among siulubalang aek tian simalolonghi. Matompas pe silumatahut sian hita among, ndang adong diandung simanghudaphu, holan pinaribot do i diandung simangkudaphu na so marsinuantunas di tonga ni aseanna i, umbahen so adong among donganku marsituriak na haroburan damang di partaonan parsumalin i. Asa tangi ma sipareonmu da among na tumangihon rindangmu rahar di banua on. Ai tarduru amonge rindangmu simangarudokhi songon handang balian i na di duru ni bale dibalian ni parik i, ai malu so dohot ma pinaribot so marsinuantunas di jolojolona i, asa boa ma pangandungku amonge, among na sumuan ahu, na tangis so marrindang di simangarudokki...
Andung ni boru ni na mate i
Among marsiruntuson ma ho hape among tumadingkon hami. Ba ise be donganku marsituriak among di sian ni agalangon on; matua bulung pe ho nian among, tangkas marsituriak do ahu marpaiogon di sian ni agalangon on. Hubolushon do ahu nian among na so marsinuantunas dijolo-jolongki, boha ma pinaribot da among na so marsinuantunas bona ni siubeonmi. Marsitingkiran hami among songon holbung i, marsitatapan hami songon dolok-dolok i dohot pinaribot bona ni siubeonmi, tarduru hami among songon handang balian i. Sai unang ma au malaun matading, unang huparningothon i, hami dohot pinaribot bona ni siubeonmi, mahansithu mangapian amonge di dadang ari diullus alogo i...
posted by goklas-tambunan.net @ 10:56 AM
Situasi na Mambahen Dame di Tour de France 2016ina Mandarin (Disederhanakan) Cina Mandarin (Tradisional) Dansk Esti Galicia Georgia Hausa Heber Iloko Indonesia Inggris Islan Italia Japang Jawa Jerman Katalan Kinyarwanda Kirghiz Korea Kroat Lituavi Magyar Malagasi Malayalam Melayu Myanmar Nahuatl (Huasteca) Ndebele (Zimbabwe) Norsk Polski Portugis Prancis Rarotongan Rumania Rundi Rusia Serb Serb (Romawi) Setswana Shona Slovak Sloven Spanyol Suomi Swahili Swensk Tahiti Thai Turki Ukraina Valencia Vietnam Xhosa Yoruba Yunani
Situasi na Mambahen Dame di Tour de France
Perlombaan sepeda na tarbarita di liat portibi on, i ma Tour de France. Nunga 103 hali perlombaan on dibahen. Di taon 2016, dibahen ma i tanggal 2 sahat tu 24 Juli 2016. Tingki i, godang do angka halak disi na mabiar. Alana di taon 2015, digugai angka teroris do inganan i, jala adong 100 halak na mate. Dung i, di ari libur tanggal 14 Juli 2016, sahalak teroris mamboan truk jala ditabraki ma angka halak na mangida kembang api di kota Nice. Mate ma 86 halak jala godang na luka.
Dungkon masa i, marsitutu do Sitindangi Ni Jahowa paboahon taringot pangkirimon jala mangapuli angka halak na adong disi. Dibahen Sitindangi Ni Jahowa ma rak beroda di godang inganan di perlombaan Tour de France. Lobi sian 1.400 Sitindangi Ni Jahowa dohot tu ulaon i, jala paradehon lobi sian 2.000 sijahaon tu angka halak na mangalului alus ni sungkunsungkun na ringkot taringot parngoluon.
’Manang Didia pe, Sai Adong do Hamu!’
Marpindapinda do perlombaan i dibahen jala angka na manonton pe dohot do tu ganup inganan i. Longang do roha ni nasida mangida angka Sitindangi Ni Jahowa na adong di ganup inganan i. Pigapiga hali, angka pengurus perlombaan Tour de France mamuji ulaon ni Sitindangi, jala didok, ”Manang didia pe, sai adong do hamu di ganup perlombaan on!” Godang do angka halak na manonton mandok, ”Sitindangi Ni Jahowa pe adong do dison!” Pigapiga ari di perlombaan i, sahalak supir ndang olo manjalo sijahaon na dilehon tu ibana, ala nunga adong opat sijahaon naung dapotna!
Ala ro Sitindangi Ni Jahowa tu inganan i, adong ma pigapiga halak na mambuat sijahaon sian rak beroda i. Jala i ma parjolo sahali dibuat nasida sijahaon na pinarade ni angka Sitindangi. Umpamana, adong parkarejo siaran TV olahraga na hea mangida angka Sitindangi di perlombaan Tour de France naung salpu. Alai tingki perlombaan on, ro ma ibana tu rak beroda jala dibuat ma buku Rahasia Kebahagiaan Keluarga, ala adong hatorangan na ringkot botoonna sian buku i. Dung sae manjaha pigapiga hatorangan sian buku i, dipaboa ibana ma taringot rak beroda i tu angka donganna, jala dibuat nasida ma pigapiga sijahaon.
Paposhon Roha jala Paboahon Pangkirimon
Pigapiga halak na manonton perlombaan i mandapothon Sitindangi Ni Jahowa jala paboahon pangkilalaan ni nasida. Sahalak borua paboahon sude arsak ni rohana alani sitaononna jala naeng bunu diri nama ibana. Alai dung dibege ibana barita na uli sian Bibel, i ma taringot tu Harajaon ni Debata, tarapul ma rohana jala ndang saut be ibana bunu diri. Adong muse sahalak borua na mandok tu Sitindangi, ”Tongtong ma ulahon hamu songon on da!”
Sahalak baoa na martungkot mandok, jotjot do ibana curiga tu halak na so ditanda. Hape diurupi sahalak Sitindangi Ni Jahowa ma ibana jala ndang ditanda ibana Sitindangi i. Didok ibana ma, ”Mauliate ma di haburjuonmi jala rapi do ho marpangkean. Gabe ndang curiga ahu tu ho.”
Tahaporluhon do Pangapulion
Didia do hita boi mandapot pangapulion tingki marhabot ni roha, tingki marsahit, tingki adong parsoalan di parsaripeon dohot di parkarejoan?
PURPAR PANDE DORPI – TanoBatak
PURPAR PANDE DORPI
Uju manotas tahi nauli jotjot do masa parungkilon ala hurang dos ni pandapot. Gulgul pe halak manosohon hatana sipata do ndang siat tu sapean ni hata hadosan. Tulus pe sipata angka pangkataion, alai sipata ndang halehetan ujungna. Ndang adong naholip di angka pangkataion tingkos ala sangkap nauli do i di rohana, ujungna tedak pandohanna. Sipata hinorhon ni i ndang maralangalang rohana marhite sian nasa hamaloonna asa siat tahina i di rohana, ujungna songan na guntur begeon.
Ianggo angka partahi naroa, tung so barani do i mandok hatana sian na patar jala gogo, ala mabiar ibana dibege halak. Molo adong jea pangkorhon ni sangkap ni angka partahi naroa, manigor humotok do angka natorop mangasupi. Ala ni i ma umbahen sai di naholip partahi jat marhusip-husip jala bilolangon matana humaliang manjamoti unang adong umbege hata nasida i. Togu do padan di angka pangkataion sisongon on, manjaga unang tahop jea tu nasida.
Tung so tarida pe partahi jat di angka haurahon namasa binahen ni angka sangkapna, ianggo natorop sai adong do na boi marnida di roha agan pe so marnida di mata.
Hata ni natuatua do na mandok purpar pande dorpi mantat tu dimposna, sip parmihimmihim mantat tu hotokna.
Godang do halak mandok dirina partahi nauli martarias tu desa naualu mandok nidokna i, ala so siat tu lobuan nagodang gabe simpul ni hata. Deba martarias humaliang dia angka sangkapna nadenggan na so dung dijangkon donganna. Angka jolma sisongon on ma na jotjot marjaupalis, molo adong martahi manarea ibana, alusna: ‘Ndang tung ringkot pandapothu di hamu, ai na uju i hudok ndang dijalo hamu’, ninna ma, jala laos marbangkohon i ma ibana.
Angka na manarita tu donganna na so pasiat hatana, jotjot do i patubu bada di angka na sapartahian hian. Molo so adong panganjuon, bada ma ujungna. Uli pe ujung ni sangkap sapartahian, ndang parsidohot be angka parjaupalis.
Angka parmitmit pe sipata adong tubu bada. Molo ndang dos rohana marbagi parbue ni hajahatonna, ujung na sirang be ma nasida di partahian masiula di ibana be. Masionggopan ma nasida, tu natorop marpaula ma ibana partigor manihai donganna parjahat i. Hape songon i do balikna ro tu ibana.
Molo tinumpahan pardamean ni angka parjahat asa marsada nasida dibagasan dame mangulahon hajahatonna, dohot do iba parjahat disi.
Poda ni natuatua do mandok idupan nauli, saemon naroa, manang hata na somal puji nauli, pinsang naroa. Molo nilehon pujian tu siulahon nadenggan, panungkolion do i asa lam marbungaran roha nadenggan i di parulanna siganup ari. Molo pininsang siulahon naroa, asa muba do ibana sian pangalaho na roa i pareakhon nadenggan.
Alai sipata adong do pangkorhon na humurang di angka pambahenan sisongon on, lapatanna, olo do dung pinuji nauli ujungna manggang songon pangaritan, ima angka pangalaho pangarupa. Molo pininsang angka siulahon naroa, gabe manggarpas do ibana mangasupi mangaromparhon naroa huhut mangalului angka angka hahurangan ni si paminsang i.
Molo adong sada lobuan ni halak partahi nauli marsangkap laho mangalului dalan paingothon angka partahi naroa, ujungna marlobuan do angka sisada sangkap tu naroa mangalului dalan laho mangabor sangkap ni angka partahi nauli i. Moru ma hagogoon ni angka partahian i uju adong parjehe sian nasida marsiodop tu solu ni musu. Ido sipata umbahen purpar pande dorpi, burbar dorpina, sip parmihimmihim, tarsuruk jorgong patna.
Bada na so haintopan nama namasa molo ganup masijujur pintorna angka na marsalisi. Lam muse nunga tangkas angka hahuranganna, alai sai dijujur tingkosna dilului hasalaan ni alona. Ima angka na lupa di poda ni natuatua, jujur mula ni bada, bolus mula ni parrosuon. Molo angka napantas marroha mandok molo bada tinahopan, hamagon nunga idaon dijolo, molo dame niluluan, parsaulian nunga idaon dijolo. Tung mamora pe siulahon hagunturon manghalomohon bada, ndang jajabutan sogot lea sian ibana. Alana i do umbahen didok natuatua ummarga do hadameon sian mas, ummuli sian simata godang. Diumpamahon do: Habang sirubaruba tu bona ni saesae, uli pe hata pintor ulian do hata sae.
Satu respons untuk “PURPAR PANDE DORPI”
Songon na susa do mambaca description ni cerita on.
Adong do bahasan ttg Tahapan ni pernikahan Batak lae, mulai dari Marhusip -> Martuppol -> sampe Ulaon na Godang
*** baca artikel “anak tubu boru sorang”
Maret 11, 2008 at 12:19 pm
Jesus, na So Halak Jahudi, dohot ”Biang” (Mateus 15) | Andorang So Bonom Kapal ni si Paulus (Ulaon ni Apostel 27)
Na mangaleai do Jesus tingki dibahen ibana tudosan taringot tu ”biang”?
Patung ni sahalak dakdanak na mangabing anak ni biang, sian Junani manang Rom (di abad na parjolo SM sahat tu abad paduahon M)
Di sada tingki, di perbatasan ni Israel dohot provinsi Siria, adong ma sahalak borua sian Junani na manjumpangi Jesus laho mangido pangurupion. Laho mangalusi i, dipatudos Jesus ma halak na so Jahudi songon ”biang”. Di Uhum ni si Musa, sada binatang na ramun do biang. (3 Musa 11:27) Alai, na dileai Jesus do borua i dohot halak na so Jahudi na asing?
Ndang songon i. Na tinuju ni Jesus disi, i ma laho paboahon tu angka siseanna, jumolo do urupanna halak Jahudi di tingki i sian bangso na asing. Jadi dibahen ibana ma tudosan, ”Ndang tama buaton sipanganon ni angka dakdanak laho mandabuhon tu angka biang.” (Mateus 15:21-26; Markus 7:26) Di tingki i, somal do halak Junani dohot halak Rom mamiaro biang di jabu ni nasida jala marmeami do biang i dohot angka dakdanak. Jadi, hata ”biang” disi manggombarhon na dihaholongi do angka halak na so Jahudi. Dialusi borua i ma Jesus jala didok, ”I do nian, Tuhan; alai diallang biang i do angka na pisik na mardekdehan sian panganan ni ompuna.” Dipuji Jesus do haporseaon ni borua i jala dipamalum ma boruna.​—Mateus 15:27, 28.
Boasa didok si Paulus asa unang pintor borhat nasida markapal?
Batu ukiran na margombar kapal barang na balga (abad na parjolo M)
Masa do alogo na gogo na mangambati kapal na mamboan si Paulus tu Italia. Andorang so markapal, didok si Paulus do asa unang pintor borhat kapal ni nasida. (Ulaon ni Apostel 27:9-12) Boasa didok si Paulus songon i?
Diboto angka parkapal, godang do jea na boi masa molo markapal di Mediterania tingki musim dingin. Di parsitongaan ni bulan November dohot parsitongaan ni bulan Maret, ndang adong na markapal di laut. Alai, pardalanan ni si Paulus dison, i ma di bagasan bulan September manang Oktober. Buku Epitome of Military Science, na disurat si Vegetius sian Rom (abad paopathon M) mandok taringot tu markapal di laut, ”Pigapiga bulan denggan do cuaca, di bulan na asing ndang tontu, jala pigapiga bulan nai, ndang boi markapal.” Didok si Vegetius do, na denggan cuaca i ma sian 27 Mei sahat tu 14 September. Na so tontu cuacana, i ma sian 15 September sahat tu 11 November jala ndang boi markapal sian 11 Maret sahat tu 26 Mei. Jotjot do si Paulus laho tu pigapiga luat ganup taon, alani i tangkas do diantusi ibana taringot tu cuaca. Diboto na mamboan kapal dohot nampunasa kapal i do taringot i, alai ndang dioloi nasida hata ni si Paulus. Ujungna, bonom ma kapal i.​—Ulaon ni Apostel 27:13-44.
Jesus Pamalumhon na Marsahit
Boasa ndang hansit roha ni boru Junani i tu hata ni Jesus?
Diboto Hamu do?​—Joujou Paboahon No. 5 2017
Surat ni damang sina huta – Amani Partogi
← Salawar Jeans…..
Surat ni damang sina huta
Posted on 30 Maret, 2010 by Hendry Lumban Gaol
Tung mansai las rohani siJatenggen mida surat tongosan ni among na sian Pakkat. Humalaput, dibukka ibana surat jala di jaha. Arop situtu do rohana, nauli jala na denggan alus ni amongna, AmanJatenggen di pangidoanna . Nungnga sabulan lobi dipaima ibana balos ni surat on, didok rohana na, dipatulus amana sakkap ni riohana, ima manuhor motor manang kareta dalan-dalanna tu kampus.
Didok ibana di disuratna na dibulan-bulan na salpu, ia di pudian ni ari on, tung mansai godang tugasna, tarlumobi ma na laho pasidukkon sikripsina. Siala haporluan on, dipangido ma motor tu amongna.
“Bapa, on nama taon parpudi au kuliah, asa tor boi au tammat taon on, ninna rohakku nian molo siat pangidoan, tongoshon ma jo hepeng asa hu tuhor motor manang kareta dison. Ai jumotjotan tu tu lapangan nama au mangalului data tu sikiripsikki. Nian molo binandikkon do tu akka dongan, dang dihana nian i. Anggo akka donganhu, markijang do, adong na markuda, adong mar panther, adong muse mar jaguar. Jadi ninna roha nian, ba, dang pola sahat tusi, holan martiger pe nian au bapa” ninna ibana isi ni surat na i.
Huhut ma ditongoshon muse akka puttenna tu bapakna di Pakkat, ninna rohana asa tung las roha ni amana mida ibana, ai malo jala toho do hape sikkola ibana. Jala satokkin nai, insiniur nama ibana. Ihut ni i, asa tor dipatulus pangidoanna i.
Dung dibukka ibana surat ni amangna i, dijaha ma nanget tu toru, manat jala marulahulak ganup baris. Didok amana ma disurat na, songon on.
“Anaha, hasian na lagu. Las do rohakku manjaha surat mi, nang songoni inongmu, las situtu rohana mida gobbar na tinongosmi, ai hipas do ho hape amang di Jakarta. Jala tung las roha mida akka puttenmu na tinongos mi. Hupamanat, jala hujaha nanget-nanget, ba tabba ma pos ni rohakku tu ho. Dang marisuang hape gogo nami i, namapparsikkolahon i. Dang marisuang gogo ni anggim na dua on, maru so lao mangaratto nasida, asa adong dongan nami marari-ari tu akka dongan sahutatta. Ai anak na miniahan, anak sijujung baringin do hape ho. Diboto ho, ai holan hodo pomparan ni opputta na sarjana annon. Akkup ni i, anggim nang ibotom na lima i pe, tung mansai masihol ninna tu ho, marsihgulut do nasida laho marnida gabbar mi, eu..tahe, holan i nama pasobbu sihol ni roha nasida mida ho. Sai dipatulus Tuhanta ma akka sitta-sitta ni rohami.”
Sahat tusi, songon na so siJatenggen marhosa, naeng manetek iluna, manjaha surat ni amana dohot inana. Dibayakkon ibana, amongna mamuddak salak sagoni bolon sian Sitahuis tu onan Pakkat, hosa-husa. Maradi ma di panasapan i, huhut mangisap timbaho pulos. Dungi, di ingot ma muse inana martiga ikkan asin di balerong Pakkat. “Ue..tahe damang nang daianng on”. ninna, naeng manetek iluna.
Dibukka ibana muse tu harotas na mangihut.
“Anaha, naburju, hasian ni dainang, buhabajukku, anak ni amana. Nunga takkas hujaha sude isi ni surat mi, tarlumobi na mangido hepeng ho tu hami, laho manuhor karetam. Anggia, takkas situtu diboto ho, datung adong hodatta, datung adong pantherta, suang songoni nang kijang. Dang songon natoras ni dongan mi, amangmon. Ai diboto ho do, holan hauma sisattopak i nama artatta, ima saba na di Sitahuis i, ipe nunga hu gagadehon tu amangborum, par-Sigalapang tikki na mangido hepeng ho natolu bulan na salpu. Asingi ni hauma i, ba arta na mararga di hami holan sada nai nama, ima pahan-pahanan ni inangmu. Boha, anak ni babi an ma hu tongoshon anggia, asa adong batak-batakonmu tu kampusmu, gatti ni tiger na pinangido mi?. Hatop alusi anggia asa huboto manongoshon”
Tarhatotong ibana manjaha surat ni amongna i. Tarjolma ibana. Dang ditorushon be manjaha sahat tu toru.
Dungi ditoru sahali, disurathon amongna amanJatenggen ma muse “NB: Molo apala rikkot hian kareta i di ho, gadison hu ma tong golok paragat na tajom on asa adong tongoson tu ho, manang na golok on ma hu tongoshon anaha, alusi!”
Manggirr siJatenggen manjaha surat i, ro iluna. Tartoppuk andora, ai so ditanda ise amongna.
Songon dia do Hita Mananda Ugamo na Sintong? | Barita na Uli
1. Holan sada do ugamo na sintong?
”Jaga hamu ma angka panurirang pargapgap.”—MATEUS 7:15.
Tu angka halak na manghaholongi Jahowa, Jesus patuduhon sada dalan, manang ugamo na sintong. Dipatudos ibana do i songon dalan laho tu hangoluan na salelenglelengna. Jesus mandok ’otik do halak na bongot’ sian dalan i. (Mateus 7:14) Holan sada do dijalo Debata ugamo i ma na marojahan tu hataNa. Sude na mangihuthon ugamo na sintong mardalan di dalan na dihalomohon Debata.—Jaha Johannes 4:23, 24; 14:6; Epesus 4:4, 5.
2. Aha do na dipaboa Jesus taringot tu halak Karisten sipaula?
”Dihatahon nasida do, naung ditanda Debata, alai disoadahon do Ibana di na niulanasida.”—TITUS 1:16.
Jesus paingothon na laho ro panurirang pargapgap mambahen ramun hakaristenon. Sian duru, halak i suman songon siihuthon ugamo na sintong. Gareja ni halak i mamparhatutuhon Karisten. Alai, toho do i sasintongna? Sian dia i taboto? Halak Karisten situtu patuduhon parange dohot parniulaan na denggan di jolo ni sude jolma.—Jaha Mateus 7:13-23.
3. Songon dia do boi tatanda angka siihuthon ugamo na sintong?
Ida ma lima tanda na di toruon:
Na mangihuthon ugamo na sintong mangargai Bibel, alana Bibel do Hata ni Debata. Diusahahon nasida do mangulahon prinsip-prinsip na adong di Bibel. Alani i, ugamo na sintong ndang songon angka ugamo na marojahan tu pingkiran ni jolma. (Mateus 15:7-9) Angka siihuthon ugamo na sintong diulahon do songon na ni ajarhonna.—Jaha Johannes 17:17; 2 Timoteus 3:16, 17.
Na mangihuthon ugamo nasintong pasangaphon goar ni Debata, Jahowa. Angka panurirang songon si Musa dohot si Daud mananda jala manjouhon goar i. (2 Musa 3:15; Psalmen 8:2) Nang Jesus dipasangap do goar ni Debata alana dipabotohon tu halak na asing. Diurupi ibana angka jolma laho mananda Debata jala mangajari nasida martangiang laho pabadiahon goar ni Debata. (Mateus 6:9) Di inganan muna, ise do na paboahon goar ni Debata tu angka halak?—Jaha Johannes 17:26; Rom 10:13, 14.
Na mangihuthon Jesus mambaritahon Harajaon ni Debata. Debata marsuru Jesus laho mambaritahon barita na uli taringot tu harajaon. Harajaon ni Debata i ma sada harajaon na mangalehon panghirimon tu sude jolma manisia. I do tongtong dibaritahon Jesus sahat tu na mate ibana. (Lukas 4:43; 8:1; 23:42, 43) I do asa didokhon siihuthon ibana ingkon mambaritahon sisongon i. Molo adong halak na ro manjumpangi hamu laho mambaritahon taringot tu Harajaon ni Debata, sian ugamo dia do nasida?—Jaha Mateus 24:14.
Na mangihuthon Jesus ndang parsidohot tu haportibion on. Mura do tandaonta nasida alana nasida ndang olo mangihuthon rumang ni politik manang paimbarhon jolma. (Johannes 17:16; 18:36) Asing ni i, ndang diulahon nasida pambahenan manang parange na geduk songon parange ni hajolmaon na di portibi on.—Jaha Jakobus 4:4.
Na mangihuthon Jesus marholong ni roha situtu do tu dongan sahaporseaonna. Hata ni Debata mangajari nasida laho pasangaphon sude jolma sian saluhut houm. Ugamo na so sintong jotjot parsidohot tu porang. Alai, siihuthon ugamo na sintong ndang diulahon sisongon i. (Mika 4:1-3) Gariada, siihuthon Jesus dilehon nasida do tingki dohot gogo nasida laho mangurupi dohot mangapuli sude donganna jolma.—Jaha Johannes 13:34, 35; 1 Johannes 4:20.
4. Boi do hita mananda ugamo na sintong?
Molo pandapot muna, ugamo dia ma na sude ajaranna sian Bibel, pasangaphon goar ni Debata, jala mambaritahon na holan Harajaon ni Debata sihirimon ni sude jolma manisia? Punguan dia ma na patuduhon holong jala ndang parsidohot tu parporangan?—Jaha 1 Johannes 3:10-12.
Boasa Godang Halak Margabus—Porlu dope Hajujuron Saonariakchiquel (Central)Iban Ibanag Igbo Iloko Indonesia Inggris Isoko Italia Japang Jawagangela Nias NorskPorlu dope Hajujuron Saonari?
Si Hitoshi karejo di bagian akuntansi di Jepang. Tingki mangetong hepeng ibana dohot bosna, disuru ma si Hitoshi mambahen laporan palsu. Alai didok si Hitoshi ma targanggu do panggora ni rohana mambahen songon i. Ujungna dipakaluar ma ibana sian parkarejoanna i.
Dung pigapiga bulan, marsak situtu ma si Hitoshi. Mabiar ibana ndang adong na manjalo ibana karejo. Umpamana tingki mangalamar karejo, dipaboa ibana do tangkas ndang olo ibana mangulahon ulaon na so jujur. Didok na mewawancarai ma, ”Asing hian ho!” Gabe holsoan ma si Hitoshi, ninna ibana ma, ”Ra ndang adong be labana molo marparange na jujur.” Alai, dipatogu keluarga dohot donganna ma ibana asa tongtong jujur.
Pengalaman ni si Hitoshi on, mangajari hita ndang sude jolma lomo rohana jujur. Pigapiga halak mandok ndang marlaba parange sisongon i, tarlumobi tingki marbisnis. Sahalak borua sian Afrika Selatan mandok, ”Rap tinggal do ahu dohot angka halak na so jujur. Jala sipata, olo do balga pangkorhon ni parange nasida i tu ahu.”
Sada sian parange na so jujur naung somal saonari on, i ma gabus. Pigapiga taon naung salpu si Robert S.. Didok si Feldman muse, ”On mambahen songgot rohanta. Alai sasintongna, ndang lomo rohanta sai mangulahon gabus.”?
Boasa dope adong gabus, manangko, dohot angka parange na so tigor saonari on? Aha do pangkorhon ni parange na so jujur tu angka jolma? Jala na rumingkot, songon dia do asa unang taulahon parange na so jujur?
Guru Parmabuk – TanoBatak
Marsiribur-ribu ma hita angke. Hira-hira taon 1980-an ma on, tingki singkola SMA di Barus. Adong do sahalak guru nami marga LG. Gogo situtu minum tuak. Di laponta on didok : SEPULUH GELAS TUAK, MASUK NERAKA, molo ibana SEPULUH GELAS TUAK, MATA MENYALA dope. Jala muse so pola dianturehon ibana natarsurat i. “Tu narokko pe taho, ai disi do godang kode tuak,” ninna ibana do molo dipasingot donganna. Boi ma dohonan amanta on tungkot ni lapo. Molo di kungfu China, sarupa tu “suhu” ma ra level ni ibana.
Sude do diboto amanta on lapo tuak di luat Barus. “Tuak ni Ama ni Jonggi Tarihoran na di Sihorbo an songon na ngali-ngali. Mual i do haroa ditahui disampur tu raru i,” olo do ninna amanta on tingki pas minum di lapo ni Ama ni Hendry Lumban Gaol di Pasar Baru on, di topi ni Aek Sirahar i. Jonok tu Pasar Tarandan an do i. Molo ro tuak sian paragat, sude do parlapo i manabunihon apala dua botol laho di ibana. Alana ris do ganup ari lapo on diedangi mulai haruar singkola di hos ni ari sahat tu tonga borngin. Sai marsepeda do amanta on mangadangi lapo i. Olo do sepedana on holan ditogu-togu, molo mirdong dihilala . Manang songon i di tinggalhon di topi dalan i, baru hami ma disuru mangalap. Adong do meja dohot karosi spesial di ibana di ganup lapo. Molo ro tu lapo i, ingkon disi do ibana hundul. Molo istilah saonari, tamu VIP ni ganup lapo ma amanta on.
Molo mangajari di parsingkolaan pe, jot-jot do mardongan mabuk. Marpilitan ma olo dipandok, kapur tulis do na soada, alai didok do pangapus. Sude do angka parsiajaran na nilehonna sai dikaithon tu lapo tuak. Molo tugas, manang PR saonari on, sai mambahen pembukuan ni lapo tuak do disuru (alana pelajaran tata buku do ditiop). Susa ma iba, ai so adong parkode tuak i mambaen pembukuan. Olo ma ala ni PR na so sidung i, gabe tarrimas ibana. Balobas na ganjang i ma olo dipangalotakhon tu ulu nami be.
Adong ma daba donganhu tingki i, goar na si Kalapas, marga Manalu, hutana di Janji Maria, jonok ni Huta Pananggahan on do i. Jot-jot do ahu dohot lae on tu lapo marnonang huhut marende-ende, alana sai rade do gitar disi. Sahalak naburju do ianggo lae on mardongan, jala malo muse nang marende. Sai parekkelon do dibahen. Alai adong saotik na hurang (antar maju saotik simanggugut i tujolo-santabi).
Di sada bodari, marende ma hami di Kode Tuak ni Ama ni Gomos Pasaribu di Sigambo-gambo on. Huendehon hami ma ende “Marudur do sude”. Molo so sala au Nainggolan Sister do mempopulerkan lagu on di tingki i. Hape naso panagaman, ro ma da amanta on tu lapo i. Habis minum tuak sian lapo ni Ama ni Juande Panjaitan di Kampung Mudik, martambul dengke aso-aso. Pintor sip ma hami marende on. Ai biar do roha mangida guru ni iba najalo, pajumpang di sada kode tuak muse. Soara pe namarende on gabe mellop-mellop saotik ma, jala bohi pe ni padao-dao ma manaili tu na asing, asa unang tarberengsa, ima dirohanami. Hape dibereng do daba.
“Boasa gabe sip hamu, torushon hamu marende i asa adong begeon”, ninna amanta on
“Daong bapak, naeng mulak nama hami, alana marsogot sikkola”, ninna hami mangalusi.
Sip-sip ibana, huhut laos gabe dipajonok tu hundulan nami i. Hape nasopanagaman daba, pintor di pastap amanta on ma hurum ni laenta si Kalapas on. Gogo hian, huhut didok, “boasa sai parengkelan mu au sian nangkin, ai dirimpu ho do na mabuk au?”. ninna ibana. Hape so adong mengkel laenta on, na songoni do nungnga keadaanna. Marpitor ma laenta on, marrara ma nang hurum i. Pola do hira-hira tolu ari marbosar.
Di sada tingki muse, dilaon-laon ni ari, pas hami di lapo ni Ama ni Juande Panjaitan, ro ma amanta on. Nungnga marrara bohi i, mangkatai pe so tangkas be batu ni hatana. Angka bahasa Inggris nama deba dipandongkoni. Angka jamita deba. Dung dibereng hami di lapo i, pintor dijonoki. Mabiar ma hami da, tarlumobi laetta si Kalapas. “Sotung dipaduahali muse mamastap ahu,” hira-hira songon i ma dibagasan rohana. Sai sip-sip ma ibana di suhi-suhi ni lapo i, mamurgut huhut ma ditutup pamanganna dohot tanganna. “Betak annon salah pengertian bapak on,” ninna rohana.
“Ho”, ninna amanta on manudu si Kalapas ondeng.
“Tuson jolo ho alias come here”, ninna amanta on muse.
Hira hungkam ma da bohi ni laenta on ala ni biarna. Manggirgir ma dohot ulutot na. Hosana pe nanget-nanget ma diombushon, mabiar taranggo uap tuak ni si sagalas naung didorguk na i. Alai dipatogar-togar ma badanna, Dipajonok tu amanta on.
“Tenju au, sagogom baen”, ninna amanta on.
Dang olo antong laenta on manenju da. Ba ise do halak olo manenju guruna. Sotung dipecat sian parsingkolaan. Sai sip ma laenta on jala unduk.
Alai sai dipaksa amanta on ma asa ingkon tenjuonna ninna ibana. Dang tarjuasa, gabe ditenju laenta on ma butuha ni amanta on sagogona. Marsogot na pittor dilehon do punten 9 di di ibana daba. Alasanna diboto hamu do? “Keributan adalah salah satu parameter yang harus dimasukkan pada kolom keterangan dalam Buku Harian dan Rekening Koran Kode Tuak”.
Molo hea hamuna tu Barus, gareja HKBP pas ma di topi ni parbalan i. Jonok tu benteng ni Bolanda najolo. Parsingkolaan SMA Negeri Barus pe jonok do tu si. Balga do antong gareja on. Jabu ni amanta pandita hira-hira 100 meter ma sian gareja i dompak Pasar Batu Gerigis on. Jabu nia manta padinta on balga, timbo tombarana, jala lambas emperna. Model ni jabu na jolo ma.
Disada bodari hira-hira pungkul 9 borngin, pas mabuk amanta guru on, laho ma ibana tu jabu ni pandita on. Ai jotjot do songoni, molo nungnga mabuk jabu ni halak pe gabe dianggap do jabuna.
Dipasingot amanta pandita on ma haroa asa unang holan na mabuk ulaonna ganup ari. Sai dialo do antong hata sipasingot i. Gabe umbalga do soarana sian soara ni amanta pandita on. Ujung na gabe burbar ma sude.
“Ai so adong do diargai ho au amang pandita, ro au tu jabum las sagalas tuak pe so adong dilehon ho. Alai sai dimuruk-muruki ho au. Hepengku do manuhor i,” ninna amanta guru on ma muse.
“Tu balianan ma ho lao, begu laut i pe so olo mandongani ho. So maila do ho”, ninna amanta pandita on mangalusi, ala ni rimas na.
“Timbo singkolam panditanami, au pe timbo do singkolangku. Nang pe untimbo ho marsingkola, holan marmahan do diula ho (lapatanna : penggembala umat), hape ia ahu holan sarjana muda do alai boi do gabe guru ni SMA. Ahu do napatut mangajari ho”, ninna gurua on muse. Boha ma hata ni na mabuk, rarat ma songon api di ri, ai so diboto be manang ise angkup na mangkatai.
Muruk situtu ma antong amata pandita on. Balga-balga ma tong nang soarana. Dipabali ma guru on sian jabu i. “Kaluar ho begu,” ninna. Alai dang olo amanta guru on mijur. Gabe dipahundul do teang di balatuk ni jabu i, huhut sai didatdati marbete-bete. Ujung na didok amanta pandita on ma songonon:
“Ai ho, sai dilaosi ho do angka hata ni Tuhan nahujamitahon i. Unang mabuk ningku, sai mabuk do ho. So diboto ho, ai targantung tu au do molo naeng masuk tu surgo i ho. Au do maniop karcismu tu surgo i,” ninna amanta pandita on. “Ala so tardok be poda dohot hata nadenggan tu ho, saonari huribak ma karcis mon, dang na degeionmu be surgoi”, ninna amanta pandita on manguduti muse. Dibuat ma harotas sian sangku ni bajuna, laos di ribak-ribak, digete-gete hian, jala diambolonghon. Marserakan ma di alaman ni jabu i.
Hape diboto hamu do. Ai karcis ni motor tu Sibolga do na digete-gete nai, laho pangkeonna hian marsogot nai……….. (Ai sama-sama mabuk do hape nasida).
Oktober 15, 2009 tanobatak\tMabuk, Tuak
40 respons untuk ‘Guru Parmabuk’
Dang dope hea huida pandita mabuk uda…alai molo guru do, godang, ai jotjot hian do donganhu mabuk guru nami….
Guru ni si Adonia do huroa parmabuk hehehe…. Ai ise muse A Hendry Lumbangaol parlapo i ate…hhehe
Oktober 15, 2009 at 1:23 pm
Gabe sundat ma amanta pandita i laho marjamita tu Sibolga..? seang ni karcis nai, hape molo tinuhor tuak dos tu arga ni karcis i, nga dapot sajereken tuak di Pollung.
Oktober 15, 2009 at 2:10 pm
Alai tung pe par mabuk guru i, anggo murid na i, jago do ate.
Apalagi ma molo dang par mabuk hian amanta guru i, ba ra nunga gabe menteri murid nai bah…
(sedang sibuk saonari amantai manusun kabinet, gabe dohot komentar niba sahat tu menteri)
Oktober 16, 2009 at 8:09 am
Bang Adonia…… Paitte!! molo mulak ho tu Pakkat ikkon husmbst ho di jabunami,…dibarita-baritahon ho lapo ni bapak nami, lapo parmabukan. Dang hea i dah, …terlalu!!!……..
Molo nauntabo tuak ima sian huta LAKSA do, tuak namangapayang,..ia so i sian TUKKA nama….ro be ma hamu tu Pakkat molo naeng minum tuak hamu. Dokkon sabbong goarghu!!….heheheheh 😉
Oktober 16, 2009 at 1:12 pm
Bah Hendry, pola muruk ho. Hape promosi doi tanpa biaya.. B-)
Molo mulak kedanta i, ba au ma pengawalna, asa diboan jolo au mangalang sombom he..he..
Oktober 16, 2009 at 1:19 pm
@ Ampara niba Henry Lbn Gaol
Ha…10X horas ampara ba. Adong kesamaan karakter ate. Maaf ma puang. Alai daba di dok Amanta Na di Pasar Baru i do tong tiokki i songonan: Ai bona nia aek sirahar on sian pakkat do ima temba, sihombang. laksa, sibambanon. Ai disi do gok bona ni bagot lao siagaton. Jadi ba tung aek sirahar i pe ditahui di kode i, ai tong do godang tuak nai. Apalagi ma di laksa, siniang, sihombang tung mansai godang do tuak. Alai ikon sian hutanami do daba raruna, sian Siambaton, anggo i pe baru topek, dicampur dohot jengkol natata.
Ido kan amparakku
Oktober 16, 2009 at 2:50 pm
hendry lumbangaol berkata:
Alai ikon sian hutanami do daba raruna, sian Siambaton, anggo I pe baru topek, dicampur dohot jengkol natata……
Jadi buti suhutanna bang…..
Sahat do barita I TU is Jamordong, sahalak na gogo minum tuak sian huta Laksa. Didok rohana, naeng pauba dai ma Jo nian ibana, AI anggo tuak nadi laksa, siniang, sihombang nunga dai aek be dihilala ibana. Lao ma ibana TU Tukka, tong ma didai tuak I, mulai sian lapo in Sipardosi di Tukka Na Jonok, sahat ro di tuak in is Mutte di Tukka Ambobi, jonok TU lombang sigurung-gurung I.
Ninna rohana , dang main tong tuak di tukka on, dang anggo mongona I.
Angon-angon di nalao mulak ibana sian Tukka, dibege ibana ma di lapo di pasar Pakkat I adong piga-piga halak na minum tuak. Di tangi ibana ma nanget, dungi dapotsa ma batu in hatai, didok ‘di Siambaton do tabo tuak, sagalas pe in inum alai tor mangonai”.
Bah..naruhani is Jamordong, AI nabinoto dah “Siambaton panakko” hape on, tuak na tabo ninna disi. Huroa manginongi ma dirohana, jala ikkon Lao ibana Tu Siambaton. Balik arina, toho ma tutu, Lao ma sahalakna.
Attar 15 kilo meter ma nuaeng on, sian huta Laksa TU siambaton. Dihatopi ma borhat sian laksa ASA sahat potang air disi.
Tutu ma dah, godang do tutu tuak I di Siambaton, apa di lapo in sihotang tokke gota I.
Disobur ibana ma tuak on hatop, sagalas, dua galas, tolu galas…. ” dang mardai!!…tumabo di laksa!” ninna mandok nadihutana.
Huroa, dang pe dang mardai ninna, alai anggo tuak I, nunga mangula be. Nga tabo be makkatai ibana dilapo I
Sai na adong do na sipanggaron.
disuba parhuta i ma ibana. Molo na jago do ho, lao ma ho mulak sahalakmu tu Pakkat. Ninna.
Dioloi si jamording do attong, ai bohama nunga hona raru i.
Mardalan ma ibana sian Siambaton mulak tu Pakkat, mamolus borngin, lalnglang, golap-golap i.
Mula na i, barani do ibana, huroa tong dope makkatai tuak i dibagsan ibana. Ise urroa, asa hutanda. Par-ciambaton do, curu tu con….cada, dua tolu halak, cahalakku pe …ninna.
hape, dung lewat Aek Sopang, huroa moru ma KINERJA ni raru on, gabe satonga sadar ma ibana. Diboto ibana, nunga mardalan pitu kilometer. Holan lewat huta i, ro ma biarna, balga ma uluna, sigurbahon.
Dilului ma akkal.
Digalaki ma tolu batang sigaret. Dungi dibuat ma sappipil, di i nadua nai di tangannga ma. Sada di hambirang, sada di siamun.
“Imadah lae,..sian Siambaton do nakkinon, adong pesta adat…” ninna ibana muse, tonng salalakna markkatai. Alai songon na tinggil anggo saulak on.
Sibata ma dialsik sigaret o, marulahulak, marsoring soring, sai makkatai sahalakna.
Lewat ma Sidulang Dalan. tong ditorushon ibana gaya na on. Hape adong ma mamemreng dakdanak ni parhuta i. Disuraki ma ibana. “Nagila…nagila…..”
“Nagila..nagila…onne nagila..ninna dukak-dukak ni parsidulang ma……”
Bah…tarjolma ma ibana, dang toho be on, ninna rohana dialusi ma “Heh!….dang na gila au dah….napolaon do, asa diboto ho!!” ninna ibana.
Oktober 16, 2009 at 7:00 pm
Guru parmabuk…?? bah,, boha muse ma molo sanga dibahen guru i, mata pelajaran: LISSOI…?? apa kata dunia. . . ? ha,ha,ha. . .
HORAS MA DIHITA GANUP. . . .
Oktober 24, 2009 at 10:13 am
Argha L. Gaol berkata:
Holan sahat tu Sihorbo do ra daerah jangkauan ni amantai ate, dang sahat tu hutanami Sijungkang. Diboto hamu do aha alana ? 1. Dang tartulak ibana sepedanai di nangkohan ‘Koderura’. 2. Dang marrem sepedanai, molo tuat ikkon mangarusrur ma he… he…
Oktober 24, 2009 at 10:24 pm
@ Ampara Henry Lumban Gaol
Apala ditanda ho dora guru nami di SMA Barus na jolo Marga Lumban Gaol ate, asalna sian Dolok Sanggul on. Adong do gelar na hubahen hami tikki i si Kalapas. PMP do diajarhon amanta on. Alana beragam do agama di Barus jadi penekananna ima tu hidup toleransi. Burju do amnat on, jala dang parminum. Imana do Ketua ISTI se Kecamatan Barus.
Ai dida haroa jabum ampara di Si Jungkang. Ditanda ho do paribanta goarna Moi Lubis? Sahat do daba ibana tu si. Gari ada sahat tu Pancuran, martapian-tapian huhut mangallang lomang. Alai molo naeng tu Sijungkang ibana, ikkon maradi do ibana di lapo niSimanjuntak di Jambatan Husor on. Mangalap hosa ninna, huhut mandorguk tuak i apala dua botol.
Oktober 25, 2009 at 6:01 pm
Ai ise muse Simanjuntak parlapo na di Jambatan Husor i……….. boru aha dialap?
Pasahat hamu tabengku sian parserahan….mauliate
Oktober 26, 2009 at 11:41 am
erfin sitio berkata:
hebat ma guru i puang, berarti nunga iboto imana be sude daini tuak. alai molo di sidamanik 10 galas nga sabur sude sin pamangan nai
Oktober 26, 2009 at 8:58 pm
Molo bagas (hata Barus > jabu) nami jonok tu KUD do dijolona adong bubusan. Paribanta si Moi Lubis huingot doi, alai dang salevel daba au tu imana alias ‘ketteng (dakdanak nabalga ha… ha…) kodo’ au di jaman munai. Taon 83 ipe au masuk SMP. Kepsek nami Panggabean, adong ‘dukak’ na songon Bolanda. Dongan sakalashu Tumpal Sihotang sian Pananggahan sihambirang habis nakkohan molo ro sian Bukkit. Molo au saonari dipangarattoan do (parjalang do, baaa… nga 20 taon…) di Kaltim – Kutai Barat. Alai molo Abangku no 2 pas ma rai saksi sejarah ni ceritami. Attong diingot ho ‘kodo’ dai ni korket i ate ? Tokoh ni ceritamipe songon na samarga do. Baen jo attong marga naasing ha… 100x (sampe madede…)
Horas da alias ‘akke’
Oktober 29, 2009 at 2:03 pm
asdi sihotang berkata:
mantap ate gurumu i ate uda……gurukku pe adong do songoni waktu SD na turun temurun do ra adong guru tukang mabuk…….
Oktober 31, 2009 at 3:40 am
Di bagian aha ho puang di Kutai Barat. Tahun 2006 sering do au tu Melak, Tering, bahkan sampai ke Long Iram, Long Bagun, kehulunya lagi Long Pahangai. Mmenyusuri hulu Sungai Mahakam
Pasti kita ketemu nanti. Saya mau kerjasama dengan BLH untuk proyek-proyek di bidang lingkungan hidup
Ai diboto ho do anggia boasa godang angka guru na mabuk? Alana godang tuak… ..jal;a dung mabuk pe baru diingot aha nanaeng ajarhononna…
Di Barong Tongkok do au salelengon membidangi bagian ‘perdagangan’. Alai dang Kantor Dinas da, ‘Kode-kode’ do songon hata dihitaan. Molo dison didok marwarung ninna.
Molo jadi do ro tu Kubar, paboa da
Nung mo ko tu Bppn, he?
Ise i tandah ko El Jeol di san?
@My Brother>> G. Meha
Jarang do au tu Bppn. Ai dao hian do daba sian hutanami. Kubar-S.Rinda 380 kilo, S.Rinda-Bppn 80 kilo. Jadi total jarakna gabe 460,01 kilo ma (on ma rumus matematika naniajarhon ni Guru Parmabuk… ha… ha…)
Bah, dao nai huta i, ate appara. Sai hira dao ni Medan – Barus molo mangalaosi Doloksanggul. Haru tu Sangata pe dang pola songon i daona. Godang dope Payo (Gompul) di huta muna i?
“Sonto soal…..” ninna guru parmabuk i sian bangkunan, huhut mondohondok
“Molo daoni Kubar-S. Rinda 380 kilo, S.Rinda-Bppn 80 kilo” sadia leleng dalanan i, molo kecepatan 46 kilometer parjom, hatop alusi…” ninna tu akka siseanna i.
Hatop ma si HumbangBarat nang si Argha mangalului dapot ni sukkun-sukkun i. Molo di kalas i attar halakon nadua do naunjago maretong. Ai biasana sai dapot nasida do putten onom, sia so i lima satonga.
Didok guru parmabuk ido, molo murid naummalo na niajarhonna ima ikkon sahat tu putten 7 do. “Molo putten ualu, guru nama i, ima au…jadi dang ummalo hamu sian au, anggo ummalo hamu sian ahu, bah hamu ma gabe au, jala au gabe hamu…” ninna ibana
unduh-unduk do na sakalas i di hata ni guru i, tarlumobi si Humbang Barat nang si Argha ai diboto marga Naipospos do guru i, sotung muruk innon. Ai najukkatan i, hea do dialo nasida guru on, alai didok “dang diajari akam ho? ai boha do poartaromboonmu tu au…”
“Marbapatua do bapa”
“Ima hape,..basa mangalo-alo kodo ho?” ninna huhut mallapak tu salok sahali be.
Toppu ma martudu si Humbangbarat, lao mangalusi sukkun-sukkun i, dibereng ibana tu bariba meja nasadaan, sai maretongi kodo si Argha. Diloppiti kodo jari-jarina, jala songon na marhusip-husip simakkudapna. Mekkel suping si Humbang ala dihilala ibana ummalo saulakon.
“Sappulu jom guru” ninna ibana.
“Bah, basa sappulu jom, ai nantoari pe au sian i, dang adong nanggo sappulu jom, patorang ninna”
Humitir ma sihumbangkkir ibana muse. Diingot ibana ma nantoari, adong mandok tu ibana, ai lima jom do tusi, hape didok di Humbang dang lima jom alai 10 jom do. Ise do halahon na dua pargabus naeng, naruhana.
Dungi, martudu ma muse si Argha.
“Dang sappulu jom guru, ualu do, ualu jom do” ninna
“Bah sian dia dapotmu i, unang pajago-jagohon ho”, ninna. Dialusi si Argha do guru parmabuk on, dipatorang ma attong denggan. Didok ibana andorang naeng sahat tu S-Rinda, adong dongan ni ibana lewat, kebetulan marmotor, gabe di bonceng ma ibana, ido asa gabe sia jom.
Didok guru parmabuk ma mandok nasida. “Ise do hamu nadua na toho, nuaeng, ise do na manggabusi au” ninna. Humitir ma nasida nadua, ai diboto molo margabus nasida, ba, olo mallapak balobas pajjang i tu tanggurung i.
Butima i guru nami, ninna si Humbangbarat
“Ai namardongantubu do hami, bah songon nidok ni situa-tua ninna, ba manat mardongan tubu ninna, akkup ni i, satolop ma hami, sia satonga be ma hami” ninna
“Ido…ido…ikkon songoni do attong, unang marsigodangi, ai ido nang tona ni opputta” ninna guru parmabuk i mangalusi, huhut ma disuru nasida nadua hundul……
Ai Binatang aha do GOMPUL, Lae Meha, Boi do allangon i?
Serita ni si Hendry on ma nidokna Matematika Nepotisme Hahahaha…..
Gompul i, beruang do i lae. Molo di san, dijapjap do i.
Heama sahali di jabu ni dongan, manganma jo hita ninna, diparade ma jagal sapiring, jagal ursa (payo) do i, japjapma ninna dongan on. Hujapjapma attong, jala laos pasdo daina i, dai ni ringgarung. Dung suda jagal si sapiring i, di ho dope? Ninna dongan on. Bahen tuson bah molo adong dope, nikku. Diboanma uluna………hape ulu ni gompul………
@Brother G. Meha
Memang dao hian do hutanami on, balobima sian Medan tu Barus. Ra hira-hira Medan-Manduamas ma on. Sukkun ma si Adonia, ipe dang sahat dopei tu Long Pahangai tamba ma 2 ari nai ai lewat riam dope. Molo payau (ursa>rusa) dohot Goppul (beruang) amaol mangaluluii
@Brather Hendry L. Gaol
Terlalunai ho Ampara didokho huloppit jarijarikku mangetong soal ni Guru i, markalkulator do au alai hutabunihon di toru ni meja ha ha
Alai memang marpilitan do Matematika ni Amanta Guru on. Dang diingothobe tikki minum tuak ibana di lapo munai ? ” Suratton majo ate, padomu tu sinattuari, tolu satonga galas diau” ninna. Hape nga opat galas didok dope tolu satonga ? Paretongan sian dia mai ? he he
Bearuang, eh beruang do gompul. Tongdo siallangon i. Nunga hea hu allang (tarallang) jagal gompul, songon on dalanna: Hea mangan au di jabu ni dongan, jagal dibahen lompanna. Jagal Payo (ursa) do i lae, japjapma, molo hurang adong dope di dapur, uluna pe adong dope. Tingki hupatangkas tu dapur, hape ulu ni gompul do. Hehehe. Nga sanga ni allang.
>>Meha, boha do daini goppuli ? Tabo dorai baen tambul ni tuak ate ? Tingki dipatangkas ho tudapuri, dang tarserom ulu ni goppuli tu ho ?
Dan Nainggolan berkata:
Horas Lae L Gaol,
ai di barong dope hamu? borngin on laho do ahu tu si, sian samarinda. di dalan dia alamat muna tahe???
Maret 29, 2010 at 11:37 am
Bah.. tung tabo do hujaha sude cerita nangpe angka balasan balasan i, parribur do hape halak kitai, jala kwalitas tata bahasa nang tingkat kelucuan pe boi do masuk kategori tinggi, ndang lawak rendahan rupani.
horas ma ate…..
di huta nami pe guru huria mabuk do. pola sampe marlubang meja ni lapo i ditenju..
Mei 6, 2010 at 10:39 am
Gabe langa saonari di lapo ni Amang Naipos-poson ate. Ai na tudia be do angka dongan laho. Robe hamu bo. Uang sai holan na mr facwbook antong. Di lapo on pe happy do. Nynga diganti amantaa on gitar na gabe naimbaru. Lompanna pe tamba mantap. Ikan mujahir dioseng-oseng
Juni 23, 2010 at 10:43 am
Nga holan na marfesbuk nuaeng jolma, Jarang nama mangebati lapo partungkoan on. Nunga rugi be ala dang suda tuak dohot tambul. Holan jekkolnama
Juni 23, 2010 at 7:01 pm
Tuak on ma gabe masalah nuaeng……jalo hamu ma bibit ni Bargot asa nisuan sepanjang jl.naso hona penghijauan asa adong agatan ni naposo muse, ai molo harambir di agati sega do boras nai
Juni 30, 2010 at 4:36 pm
Ima da uda. Narfasebuk on so adong informasi na utuh hudapot. Holan disutahon sangkababa dungi masibalosan. On mara nadidik jolma di nadao naeng pinardongan, hape jolma di dilambung niiba jarang marsituriak dohot iba.
Adong info baru sian Barus.
Songonon. Oajumpang ma ahu dohot dongan sasikkola hian SMA di Barus. Apala kakak kelas. Hami pajumpang di Pangkalpinang, Bangka. Ibana karejo di Perusahaan tambang bijih timah. Ahu menjadi konsultan nasida di bidang Lingkungan Hidup (Ketua Tim Penyusunan AMDAL nasida.
Jadi molo di Barus saonari on, ninna akoor on, nungnga susa mangalalui huting. Alana adong ninna pengusaha makanan yang cukup kreatif di san. Daging huting on, diolah imana ma sedemikan rupa, digoreng, dikasih tepung, sampai garing. Tarsongon daging ayam di KFC ma dibahen. Dungi dia;long-alonghon ma on tu angka kode tuak na adong di luat Barus. Tabo do ninna daging ni huting i, jadi godang do antong namanuhor. Dibahen ibana ma goarni tiga-tiga nai : KF atau Kucing Fried.
Alai ima ra angka pantang-pantang tasringot tu huting on, tutu do adong. Di nasadari nalaho maralong-along ibana, martkareta, tompu ma olat guting di dalan i. Ala so terelakkan be, gabe ditabrak ibana ma daba huting i. Madabu ma ibana, maponggol ma patna, mabarbar butuhana. Gabe cacat saonari.
Inti ni cerita on. Sotung dibunuh kucing. Alana sijaga jabu doi.
Juli 28, 2010 at 7:09 pm
Alfian Simanjuntak berkata:
Geok na serita on ate? Alai boha do parsahat ni pandita on tu Sibolga? Ala pajumpang do hami di lapo tuak ni Sinaga na di Pandan i. Alai lupa au manukkun bohado parsahatna tu Sibolga.
Oktober 18, 2010 at 2:04 pm
Jadi marsogot nai amanta on laho ma tu sirpang opat na di Barus on. Ganup motor na lewat di stop, disungkun laho tudia. Jadi lewat ma sada truk sian Manduamas, mamboan gota, truk ni Tokke Gota Sian Binjohara, marga Situmorang. Di stop amanta pandiaton ma truk i. Hape tung takkas ditanda amanta tokke on do amanta pandita i. Pintor dipanaik ma amanta on tu ACC…Sahat do ibana tepat waktu tu Sibolga.
Alai mulak sian Sibolga…adong dope cerita ni i….
Agustus 25, 2011 at 12:26 pm
So adong be dongan ni Amanta Guru on di kode tuak i. Ai sude sibuk di FB.
Langa ate amang…………………
tanggang upar berkata:
songoni do hape ate, puas membacana…,
Desember 2, 2011 at 9:22 am
@Lae Tanggang; mauliate di hamuna.
Januari 8, 2012 at 9:45 am
Januari 10, 2012 at 9:46 am
Aplikasi JW Library: Cara Mamangke Angka Fitur Utama (Windows) | Pangurupion JW.ORG
JW LIBRARY APLIKASI
Angka Fitur di JW Library
Pangurupion tu Android
Cara Mamangke JW Library​—Android
Mandownload jala Mamangke Bibel​—Android
Mandownload dohot Mangatur Angka Publikasi​—Android
Mangatur Tampilan Tingki Manjaha​—Android
Lului ma di Bibel manang di Publikasi​—Android
Na Jotjot Disungkun Halak​—JW Library (Android)
Pangurupion tu iPad, iPhone, dohot iPod touch
Cara Mamangke JW Library​—iOS
Mandownload jala Mamangke Alkitab​—iOS
Mandownload dohot Mangatur Angka Publikasi​—iOS
Mangatur Tampilan Tingki Manjaha​—iOS
Mangalului Hata di Alkitab manang di Publikasi​—iOS
Na Jotjot Disungkun Halak​—JW Library (iOS)
Pangurupion tu Windows
Cara Mamangke JW Library​—Windows
Mandownload jala Mamangke Alkitab​—Windows
Mandownload dohot Mangatur Angka Publikasi​—Windows
Mangatur Tampilan Tingki Manjaha​—Windows
Mangalului Hata di Alkitab manang di Publikasi​—Windows
Na Jotjot Disungkun Halak​—JW Library (Windows)
Taida ma JW Library. Aplikasi on dibahen asa boi mangurupi hamu marsiajar Alkitab. Di aplikasi on, boi do hamu mambungka angka fitur utama marhite mamillit tombol parginjang di hambirang ni layar. Laho mambungka bagian menu, pillit ma gambar Menu di hambirang ni layar di ginjang.
Ida ma Angka Fitur na Imbaru
Di bagian Halaman Utama, boi do pintor dibungka hamu Alkitab dohot publikasi na jotjot dipangke hamu. Hamu pe boi mangida publikasi na imbaru jala manjaha ayat harian sadari on.
Di bagian Alkitab, boi do hamu manjaha jala mandownload pigapiga terjemahan ni Alkitab. Pillit ma goar ni buku dohot bindu piga na laho dijaha hamu. Tingki manjaha, boi do hamu mangida surat na di toru, referensi silang, dohot terjemahan ni Alkitab na asing di kolom Referensi.
Molo naeng dibungka hamu ayat na asing, pillit ma Alkitab, dung i pillit ma Buku laho mangida daftar ni angka buku na adong di Alkitab.
Di bagian Publikasi, boi do hamu mangida sijahaon, rekaman audio, dohot video. Molo naeng manjaha publikasi, pillit ma publikasi, dung i pillit ma artikelna. Tingki manjaha, boi do hamu mambungka ayat na dibahen di artikel i. Pillit ma ayatna, dung i tarida ma ayat i di kolom Referensi. Asa boi mambungka ayat i di Alkitab, klik ma ayatna di kolom Referensi.
Laho mambungka publikasi na asing, pillit hamu ma Publikasi, dung i pillit ma Kategori asa boi mangida daftar ni publikasi.
Laho manjaha ayat harian sadari on, pillit ma Ayat Harian.
Molo dipillit hamu bagian Online, boi ma hamu mangida angka situsnami.
Asa boi mandapot angka fitur na imbaru di JW Library, ingkon dipaimbaru hamu do aplikasi di perangkatmuna.
Dumenggan do molo dipangke hamu versi Windows na imbaru di perangkatmuna. Ida ma situs na mangihut asa dapotmu gumodang hatorangan:
Asa mura paimbaruhon aplikasi di perangkatmuna, bungka ma pengaturan di perangkatmuna jala pillit ma pengaturan otomatis paimbaruhon aplikasi i. Ida ma situs na mangihut asa dapotmu gumodang hatorangan: http://windows.microsoft.com/en-gb/windows-8/automatic-app-updates-help.
Dipalao Jesus ma Partiga-tiga sian Bagas Joro
MATEUS 21:12, 13, 18, 19 MARKUS 11:12-18 LUKAS 19:45-48 JOHANNES 12:20-27
MALOS MA HAU ARA DIBAHEN JESUS JALA DIPALAO MA ANGKA PARTIGA-TIGA SIAN BAGAS JORO
INGKON MATE DO JESUS ASA TOROP HALAK MANDAPOT HANGOLUAN NA SALELENG NI LELENGNA
Dung borhat Jesus dohot angka siseanna sian kota Jeriko, marborngin ma nasida tolu ari di Betania. Di ari Minggu manogot tanggal 10 Nisan, borhat ma nasida tu Jerusalem. Male ma Jesus, diida ibana ma hau ara, laho ma ibana mangalului parbuena.
Ujung ni bulan Maret do tingki i. Hape di bulan Juni do somalna hau ara marparbue. Alai ala diida Jesus naung marbulung hau ara i, dirimpu ibana ma naung adong parbuena. Hape ndang marparbue dope. Didok Jesus ma, “Tung so adong be na mangallang parbuem salelengna.” (Markus 11:14) Pintor malos ma hau ara i. Marsogotna i, dipaboa Jesus ma boasa dibahen ibana songon i tu hau ara i.
Dung i sahat ma Jesus dohot angka siseanna di Jerusalem. Nantoarina i, nunga ro Jesus tu bagas joro tingki botari. Laho ma nasida muse tu bagas joro. Diulahon Jesus ma muse naung hea diulahon ibana tolu taon naung salpu tingki ari Paska 30 M. (Johannes 2:14-16) Dipalao Jesus ma sude “angka partiga-tiga dohot panuhor na adong di bagas joro i. Ditunggalingkon ma meja ni angka situngkar hepeng dohot bangku ni partiga-tiga darapati”. (Markus 11:15) Gariada ndang diloas Jesus lewat angka halak na mamboan barang sian alaman ni bagas joro.
Boasa diulahon Jesus songon i? Didok ibana ma, “Nda tarsurat do, ‘Bagas partangiangan ni saluhut bangso do didok bagashu’? Alai dibahen hamu do i gabe inganan ni angka pangarampok.” (Markus 11:17) Didok Jesus do nasida pangarampok, ai arga situtu do digadis nasida angka binatang na laho gabe pelean situtungon.
Muruk situtu ma angka malim kepala, siboto surat, dohot angka pangituai mamboto na niulahon ni Jesus. Marsangkap ma muse nasida laho mambunu ibana. Alai ndang boi nasida mangulahon i. Ai nunga torop halak marroan laho manangihon Jesus.
Ndang holan halak Jahudi na marroan tusi, alai ro do halak na so Jahudi naung mangihuthon agama ni halak Jahudi laho mangarayahon Paska. Adong ma sian nasida halak Junani. Didapothon nasida ma si Pilippus, ala songon goar ni halak Junani goarna. Dipangido nasida ma tu ibana naeng pajumpang dohot Jesus. Dung i disungkun si Pilippus ma tu si Andreas. Didapothon nasida ma Jesus, ai di bagas joro dope Jesus tingki i.
Diboto Jesus do naeng mate ibana piga-piga ari nai. Alani i, ndang olo be ibana mangalusi sungkun-sungkun ni halak manang patandahon dirina tu halak. Dipaboa ibana ma sada tudosan tu dua sisean i. Didok ma, “Nunga jumpang tingkina asa dipasangap Anak ni jolma i. Tutu do na hudok on tu hamu, molo ndang madabu sada eme tu tano jala mate, tongtong do i sada. Dung pe mate i asa godang parbuena.”​—Johannes 12:23, 24.
Ndang adong gunana molo holan sabiji eme. Alai molo disuan i boi do parohon godang eme. Suang songon i ma, holan Jesus do jolma na so mardosa. Alai molo tongtong dioloi ibana Debata sahat tu na mate, gabe godang ma halak na boi mandapot hangoluan na saleleng ni lelengna. Nasida ma angka halak na maniru Jesus, na so holan mangkaholongi dirina. Dung i didok Jesus ma, “Manang ise na mangkaholongi ngoluna, agoan ngoluna do. Alai manang ise na rade agoan ngoluna di portibi on, na paluahon ngoluna do i laho mandapot hangoluan saleleng ni lelengna.”​—Johannes 12:25.
Ndang holan dirina na dipingkiri Jesus, ai didok ibana do, “Manang ise na olo gabe parhobashu ingkon ihuthononna do ahu, jala manang didia ahu disi do ibana. Manang ise na olo gabe parhobashu, pasangapon ni Ama i ma ibana.” (Johannes 12:26) Pasu-pasu na balga do on tu angka halak na dipasangap Debata. Ai rap mamarenta ma nasida rap dohot Kristus di Harajaon i.
Diboto Jesus do satongkin nai na laho hansit ditaon ibana sahat tu na mate. Didok Jesus ma, “Saonari susa do huhilala, aha ma na laho dohononku? Ale Amang, palua ma ahu sian hasusaan on.” Ndang na so olo Jesus mangulahon lomo ni roha ni Debata. Didok ibana ma muse, “Alai alani on do ahu umbahen na ro, asa hubolus hasusaan i.” (Johannes 12:27) Olo do Jesus mangulahon sude na dipangido Debata nang pe ingkon mate ibana.
Boasa dirimpu Jesus naung marparbue sada hau ara nang pe ndang musimna dope?
Boasa didok Jesus angka partiga-tiga na di bagas joro i “pangarampok”?
Boasa Jesus dipatudos songon sabiji eme? Songon dia pangkilalaan ni Jesus laho mangadopi sitaonon dohot hamatean?
16.54 Gereja Katolik Maria P.O.K.-Sidikalang No comments
Kej 41:55-57 ; Mat 10:1-7
“Alai borhat ma hamu mamaritahon hata on: Nunga songgop harajaon banua ginjang i!” (Mat 10:7)
Molo hita begei taringot tu jou-jou gabe apostel, tontu hita langsung marpingkir tu na 12 apostel naung pinillit ni Debata, muse tontu langsung marpingkir hita tu angka parbiara. Molo didok dijou gabe apostel, ninna rohanta berarti angka parbiara mai. Jala sadarion di Barita Nauli, hita begei Jesus manjou 12 apostel jala marsuru nasida mambaritahon naung jonok harajaon ni Debata, tu nasida dilehon do huaso na porlu dinamangulahon ulaon nasidai.
Sasintongna, dungkon tardidi hita, tohonan na sarupa nunga dilehon tu hita. Sude do hita dijou jala disuru Jesus Kristus laho gabe apostel di parngoluanta siganup ari.Tugas gabe apotel ndang holan gabe ulaon ni angka malim manang angka parbiara, alai sude naung tardidi di bagasan Jesus Kristus. Di nalaho mangulahon tohonan i, nunga dilehon Debata tu hita huaso manang mandat marhite Tondi Porbadia. Alai songon na didok Jesus, ‘Unang hamu laho tu huta ni halak Samaria.” Halak Samaria, ima halak na dianggap ndang marhaporseaon tu Debata, alana ndang pinompar ni halak Jahudi nasida. Jadi boi do lapatan ni i, dinamangulahon tohonan gabe apostel i, unang majolo pintor marpingkir hita laho tu tu huta ni angka na so porsea dope tu Jesus, alai tohonan i hita ulahon majolo i di sekitar humaliang hita mangolu, rupani i di tonga ni rumatangganta. Ai jotjot do di tonga ni rumatangganta pe adong keluarganta na marsahit, ba hita parrohaon i. Alana jotjot do angka na marsahit i ndang holan manghirim di hamalum ni daging, alai holong dohot parrohaon ni dongan manang keluarga. Nuaeng on tung mansai godang do jolma na dirajai tondi-tondi na hodar, rupani i tondi holan manggalului arta, tondi na mamabahen jolma dirajai hepeng, holan mangauhon sangkapna sambing. On ma deba na ingkon hita parrohahon, hita boan nasida asa porsea tu Jesus Kristus, jala diujungna tondi na huodar i ndang be mangarajai nasida. Rupani na asing, sadarion di negaranta diulahon mamillit presiden. Taringot tu son, barane do hita marparange gabe aspotel ni Jesus di naparsidohot mamillit Presidenta? Ruapni i, hita pillit ma sian ias ni rohanta, hita pillit na boi gabe lama pabagakhon parngoluan ni sude jolma di negaranta on, ndang mamillit holan alani kepentinganta sambing. Alai ingot hita ma, saluhutna i asa boi hita ulahon, ingkon ma lam tapajonok tu Jesus naung manjou jala marsuru hita, asa tongtong didongani jala dipargogoi hita, alana tangkas do ulaon on ndang na neang, tung mansai borat do. Alai tung pe borat, porsea hita, raphon jala mardongan Jesus Kristus, sai na tolap do hita mangulahon saluhutnai. Amen.
Suhutan di ujung ni taon – Amani Partogi
← Arga ni tikki. . . .
Acara Natal apa Diskotik?? →
Suhutan di ujung ni taon
Posted on 8 Desember, 2009 by Hendry Lumban Gaol
Tuhor ni bidda*
Dimanogot na i, andorang so hos ari, nunga marpungu nasida di lapo ni amani Pardomuan. Dungkon diparade parlapo i, kopi na las tu oppung ni si Hosea doli, tor tibu do disirup saottik songon na mandai. Nian nunga diboto parlapo i sude hasomalan nasida, alai tutu dang sala, atik boha hurang kopi, hurang gula dohot akka na asing.
Massai tabo do begeon nonang nasida di lapo i. Niantusan ma nuaeng akka nonang ni ama-ama, marragmam do dihatai. Sude do luat portibi on sian desa na ualu ditaringoti, nata pe so hea diida nasida.
“Imadah, anggo biddatta minggu naro nungnga be diparade amani Habissaran, jadi molo boi nian asa sude hita anggota ni parbidda i, palunasson biddana” ninna oppu Jarikkot, huroa ibana do bendahara ni punguan parbidaan i.
Sai dipamasa nasida do marbidda jagal horbo, pinahan, lobbu, diganup bulan sappulu dua, ima di mingggu patoluhon. Marbidda ma nasida, mambagi jagal asa adong loppan di borngint ari natal. Adong muse do na dua hali, dipatupa muse di ujung ni taon.
Nunga di papungu-pungu oppung ni si Hosea doli, rap dohot akka donganna hepeng bidda i, mulai sian bulan sada. Ganup bulan ma nasida mangalean setoran tu bendahara. Ai dang songon di kota, sadihari boi mangallang jagal. Molo di hutaon, bah ikkon masa ma natal, ia so i adong na maresta di hutai, ipe asa nidai jagal.
“Sai abbal ma jo tahe nonang, anggo ho nian oppung ni si Hosea, dang pola di pikkirhon ho boha borat ni bidda i, sahali mangalean pe boi do bahenonmu, ai mardomu, amaniHoesa, sai manongosi do ganup natal” ninna oppuJatolhas.
“Imadah lae, oppu ni si jatolhas, nunga dua taon dang nanggo manongos nasida, amani Hosea hian do nian na sai manongos, hape anggo saulakon dang adong dope” ninna oppung ni si Hoesa huhut disirup muse kopi na mohop i.
“Ai mangapian do nian iba di oppuJamordong an, ganup bulan do akka gelleng nasida manongosi, maru so sudasa” ninna sahalak ama-ama na asing muse sian sugut-sugut an.
“Toe ma na marsatur on, sai ditaringoti hamu tongosan” ninna oppuNatalia huhut dibuat satur naung lapukon sian gijjang ni siteleng ni parlapo i, ai somal disido satur i molo nga sidung dipakke nasida. Huhut diurehin anak ni satur i, jala di pajonok tu oppuJamordong.
Ra, sude na salapo i mamboto na so adong anak na laho mangaratto, nata pe rupani nunga sude anak nana marhasohotan. Ai ollat ni na holang huta do maringanan, anak na na tolu on, jadi datung adong harappononna ro par kattor pos manaruhon wessel tu jabuna. Ido alana dang haru di harikkothon ibana manaringoti tongosan ni dakdanak.
“Ollobolokni, haru iba, dang adong na mangaratto anak niba, bah di huta on do sude, datung hea iba holsoan anggo tu bidda do, toe ma neh, satur on ma jo” ninna mangaduti.
” Olo ma lae, ibban na godang i dope pessiun muna i” ninna oppuJatolhas muse
Lalap ma nasida manaringoti akka sitaringotan, mambaen akka parekkelan. Ai sahat do dihatai nasida taringot tu plikada na naeng patupaonna di taon naro. Massibaen nabinoto na be nasida taringot tu nanaeng makkobasi ( balon bupati) di luat i.
“Ido dah, anggo dang iba mamillit dongan tubu on, bah ise be?” ninna sahalak ama sian labbung pittu, huora adong do dongantubuna na gabe parhobas di luat i.
Dung hos ari, marmulakan be ma nasida sada-sada tu jabuna, laho manguduti ulaonna be. Songoni do nang oppuni si Hosea doli, diingot ibana adong dope sibaboon haumana. Ninna rohana, ikkon pasidungonna ma saonari. Ai minggu naro marpestai nama jolma, jala dang toho molo halak nunga pamesta hape iba mangula dope, ninna ibana dibagasa rohana.
Tutu, tohodo nian na nidok ni akka donganna nakkinon, bah dang nanggo manjalo wessel ibana. Tardok ma jo rupani anggo olat ni manggarar bidda i adong dope hepengna, alai na bohado tutu parrohaon ni akka gellengna i.
Dihilala ibana, lam leleng, lam holang do akka ianakkonna i sian ibana. Ala mardomu dao be do mangaratto, bah holan sahali sataon nama boi mulak. adong si opat hali sataon songon par-Kalimantan. Ipe, ia dung taon na parpudi on, dang hea be nasida rappak martabbaru dihuta. Massibaen sidalianna be do akka ianakkonna, dang boi mulak.
Bohama tutu marnatal molo holan padua-dua do nasida dohot oppung ni si hoesa boru. Da, langa-langaan ma nasida?.
Hordit rohana, makkuling ma teteleponna.
Di ida ibana ma na amani hosea do martelepon sian jakarta. ” Bah, martelepon bayon, na paboahon naeng mulak do nasida? manang na adong alana na asing?” ninna dibagas rohana andorang so dialusi telepon i. Harop rohana songoni, jala minar bohina satokkin i
Ujung na di alusi ibana ma telepon ni amani Hosea sian bariba an, marsisukkunan barita nasida.
“Hipas do ho anggi? boha si Hoesa?” ninna oppung ni si Hoesa manukkun. Somal do dijou ibana amani Hosea dohot anggia, mulai sian na menek.
“Hipas do bapa, pahoppum pe hipass do, nunga kalas tolu ibana” ninna mangalusi, dungi makkatahatai ma nasida.Pasobbu sihol nang pe holan soara.
“Dang boi hape mulak hamu anggi? nunga masihol iba dah, hape anggimpe amani Harapan, dang boi mulak sian Kalimantan, bah ise be dongan nami martabbaru di jabu on? ai ibotom tu jabu ni simatuana do ninna” ninna oppung ni si Hosea.
“Imadah bapa, anggo boi nian partikkian on, ai adong karejo di kattor, jadi dang adong tikki laho mulak” ninna sian bariba an.
“Toe ma molo boti, asal ma sehat-sehat hita on sude” ninna oppu ni si Hosea songon na lungun rohana disi dibege dang mulak anakna i.
Dungi di uduti ma muse makkatahatai. Alai tutu, dang nanggo ditaringoti amaniHosea nanggo pasi baju tabbaru, nanggo sikkat ni roti tabbaru, nanggo passi bidda. Dang nanggo diarbishon. Lao do turohani oppu ni si Hoesa ” Bah…nungga dang mulak, ai dang naggo tongoshononna nian songon passi roti nami??”.
Alai dipasip. Huhut sai makkatahatai nasida.
“Didia inang, asa makkatai jo au” ninna amani Hosea.
“Lao do inongmu”
“Tu jabu ni tulangman, tulang mu tokke salak an”
“Marahua inong tusi?”
“Imadah anggia, naeng manggadis haumatta nadi saba sosor i ninna inangmu tu tulang mi”
“Boasa gadison bapa? ai tading-tadingan ni da oppung do i?”
“Imadah, Ai anggo so nigadis i, aha baenon nanggo manggarar biddanami tabbaru on, ihut ni i muse molo ro tamue manang dongan sa panguan, par-arikamis, nang koor ama, tu jabu on, dang nanggo baenon kopina? saonari tabbaru, agiat pala sakaleng roti tinuhor dah, tadda na dohot iba martabbaru…” ninna oppu ni si Hosea mangalusi.
Tarhatong ma amani Hosea, bah..bah…dang nanggo tinaringotan hape passi bidda sanakkaning, naruhana. Dungi didok ibana ma, “Eahi ma inang i bapa, unang pola di jual saba i, ai manongos do parumaenmu nantoari, na hut paboahon i do au, sahat nama ra i,..” ninna amani hosea.
Toho manang na so toho manongos parumaen ni oppu ni si Hosea, dang haru rikkot i, alai nga lupa ibana……
Pos ini dipublikasikan di HATA SO PISIK dan tag Bidda, tahun baru. Tandai permalink.
Aplikasi JW Library: Mangatur Tampilan Tingki Manjaha (Windows) | Pangurupion JW.ORG
Adong pigapiga fitur na rade di JW Library laho mangatur tampilan tingki manjaha. Laho mamangke fitur on, klik kanan manang geser ma sian ginjang ni layar tu toru laho mambungka menu di baris parginjang.
Klik ma tanda di Siamun laho mangida pigapiga menu na asing.
Ihuthon ma tudutudu on laho mangatur tampilan tingki manjaha:
Mangatur Parbalga ni Surat
Gambar manang Holan Surat
Buka di Perpustakaan Online
Mangatur Tampilan ni Alkitab
Boi do taganti bahasa ni artikel na tajaha.
Klik ma tanda Bahasa laho mangida sude bahasa na diparade tu artikel na tajaha. Bahasa na jotjot tapangke adong di bagian na parjolo. Menara Pengawal edisi na disederhanahon pe adong disi. Boi do muse talului bahasa marhite mengetik goar ni bahasa i.
Molo ndang tadownload dope bahasa i, adong do gambar awan. Laho mandownload, klik ma bahasa i. Molo nunga tadownload publikasina, mago do gambar awan i. Klik ma muse bahasa molo laho manjaha.
Boi do taatur parbalga ni suratna.
Klik ma tanda Pengaturan Teks, dung i pahusor ma tanda titik laho mangatur parbalga ni suratna. Parbalga ni surat na tapillit marlangku do tu sude publikasi.
Pigapiga artikel boi taida gambarna manang holan suratna. Klik ma tanda na di ginjang laho mamillit tampilan na pas.
Gambar: Sarupa do tampilan gambar dohot publikasi na tercetak. Tampilan songon on adong di pigapiga publikasi songon di buku ende na adong not balokna.
Holan Surat: Di tampilan surat, adong ayat ni Alkitab na boi taklik jala dos do parbalga ni hurufna tu naung diatur hian.
Pillit ma bagian Perpustakaan Online laho mambungka artikel na dijaha hamu di PERPUSTAKAAN ONLINE Joujou Paboahon.
Molo taklik ayat ni Alkitab di publikasi, taida ma isi ni ayat i. Klik ma Atur na adong di toru ni ayat i laho mamillit terjemahan Alkitab na adong di daftar.
Pillit ma gambar Tambah manang Kurang laho mangatur tampilanna. Pillit jala geser ma tanda garis tolu laho mangganti urutanna.
Ida ma ”Mandownload jala Mamangke Alkitab​—Windows” laho mamparsiajari cara pamasukkon Alkitab tu JW Library.
Fitur on dirilis di bulan Maret 2015 di JW Library 1.4, na pas tu Windows 8.1Majalah Bina Warga HKI Online / e-magazine: Bina Wanita : Edisi Agustus 2008
Minggu, XI Dung Trinitatis - 03 Agustus 2008
UNANG HO MABIAR DONGANAN NI DEBATA DO HO
Ulaon Apostel 26: 19 – 23
1. Marende : B.E. No.142: 1
3. Manjaha Huhut Manangkasi Turpuk
Somal do di goari buku Ulaon ni UaUalon ni Tondi Porbadia, jala di surathon do sude di buku on. Alani gogo ni Tondi Porbadia i, tibu jal
ogo mangalo, man Di deba luat tung hira dihasiholi nasida do haroro ni Apostel Paulus laho mamboan Barita na uli i. Isara ni na tu luat Makedonia. Ndang apala disangkapi rohana hian nian topoton na laut i. Alai di pabotohon Tuhan i tu Apostel Paulus di parnidaan ni haporseaonna, asa taripar tu luat i.
Nuaeng sahat ma Apostel Paulus tu huta Roma. Alai ndang apala sude pangisini huta Roma manjanghon Barita na uli na binaritahon ni Apostel. Bangkona ma i. Ai sai adong do na porsea jala adong muse na so porsea. Angka na so porsea, na so manjangkon Jesus Kristus gabe Tuhan, di tahi ma angka na roa. Isara ni hat nuaeng, diprovokasi, digintali, jala digunturi ma na sahuta i asa manghasogohon haroro ni Apostel paulus. Di patubu ma tuhastuhas na mandok: “Nunga ro tu hita on angka si gunturi liat portibion” (Ulap. 17:6). Jala angka angka sintua ni malim, ro mangalualu tu si Festus dohot tu raja Agrippa asa tung di uhum si Paulus. Didok nasida:”didok si paulus do: Ndang na mardosa ahu manang dompak patik ni Jahudi, nang dompak bagas joro i, nang dompak raja kesar pe” (Ulap. 25: 8).
Alai nang pe songoni hina jorbut ni na masa i, ndada gabe mabiar si Paulus . Ai di parhatopot roha na do, Debata do na mangurupi, margogoihon ibana laho pararathon Barita na uli i. Jala ndang hea si Paulus manirpang sian hata ni Jesus. Ai di parhatopot ibana sude na jiamitahonna i na mardomu do i tu aha na ni ajarhon ni angka Panurirang dohot si Musa. Nunga tung tangkas di boto si Paulus molo mangihuthon Jesus i, ingkon godang do adopan angka ragam ni hamaolon dohot mara na balga. Ai i do Silang ni Tuhan i. Ai marhitehite sitaonon ibana i, ingkon lam tamba bilangan halak na porsea mandapothon Jesus i. Ndang hea si Paulus mabiar mamboan jolma si pelebegu sian haholomon tu hatiuron.
Debata do marsuru angka parbarita na uli, na dijou jala dipillit Tuhan Jesus Kristus (Joh 15:16). Dipabangkit do nang hita marhite huria tu sadasada ulaon panghobasion laho mamaritahon Barita na uli na sian Jesus Kristus. Ala Debata do marsuru, jala Jesus kristus do na manjou jala mamillit, di lehon tu hita huaso na sian Ibana patulushon parsuruonNa tu hita. I do pos ni rohanta, jala i ma nang haporseaonta laho mangula ulaon na sahat tu hita. Songon i do nang apostel Paulus i. Atik pe hansit do diae, pola dilele jala disusai ibana. Alai ndang hea ibana mandele. Ndang sumurut pangoloionna laho pararat Barita na uli i. Siuduthon ni huria do pamaritahonon ni angka Apostel i sahat tu tingkion. Jala tusi do sitindangi ni Kristus i do hita, i ma angka na porsea di Jesus Kristus. Diondihon jala diurupi Debata do angka naposoNa asa unang marmara, asa tolhas Barita na uli i. Alani i, na so hasundatan do sangkap haluaon na pinatupaNa tu hajolmaon. Sahat tu sadari on tongtong do masa angka sipatupa hagoron, laho paroaroahon halk Kristen dohot asa manogihon torop halak manusai halak Kristen. Dilele, disurbu do bagasna, ditembak, disurbu gareja, dohot sangkap unang rarat hakristenon i. Songon i do na masaa sian mula ni parjongjong ni huria ni Kristus di portibion. Alai songon na taboto lam disusai halak Kristen i, lam martamba do bilangan ni na porsea. Lam rarat do huria, jala lam tu tambana do angka gareja parmingguan marjongjongan. Lam tamba muse parbarita na uli. On ma tanda na sai torus do Debata mandongani huriaNa i, dohot angka jolma na porsea tu Ibana.
1). Boha do pengalaman muna di na laho marbarita na uli i ?
2). Boasa jotjot jolma i mabiar laho manghajongjonghon hata ni Debata?
3). Boasa ndang manahan jolma i molo hamaolon di nalaho marbarita na uli ?
6. Marende Sian B.E. No. 26: 1 – 2 HG (Huhut Papungu Pelean)
Tangal : 10 Agustus 2008
Nats : Pilippi 3:12-16
1. Marende : BE. No. 125:1+3
Hamonangan ni Jesus ido Pandang ni Naporsea
Tung gok do las ni roha ni apostel Paulus atik pe godang haberniton diae ibana hinorhon ni barita nauli. Na pos do rohana di pangurupion ni Debata. Sada tanggungjawab na balga do di ibana na ingkon rarat barita haluaon i tu saluhut jolma. Pola didok ibana marjea ma au molo so hubaritahon barita nauli i (pat. 1 Kor. 9:16b). Marhite pangurupion ni Debata sahat do barita nauli i tu halak na adong di Pillippi. Marragam do tantangan na ni adopan halak na porsea di Pilippi, hinorhon ni barita nauli i. Alani i, dipangido ibana asa marsada ni roha nasida di laho manghadopi parungkilon jala tongtong marpos ni roha tu Tuhan i.
Margogo pe apostel Paulus patariparhon barita nauli tu huria i nang marhite suratna ndada namanghirim ibana di ngolu tano on alai na manghirim do ibana di banua ginjang rap dohot Kristus i. Di parungkilhon apostel Paulus do unang dapot di ibana na mamintori diri di ganup ulaon nang di panindangionna pe. Jala ndang didok ibana paboa angka ulaon naniulana i naung singhop mai. Lapatanna ndang hea ibana merasa puas di angka keberhasilan naung dicapai ibana, jala ndada keberhasilan duniawi tujuan akhir ni sude nahinalojahonna i.
Di bagasan turpuk on jumpangta sada panindangion ni Apostel Paulus taringot tu ngoluna. Didok : Huhalupahon na dipudingku, hueahi angka na di jolo. Disalpuhon apostel Paulus do sude pangalaho ni angka na marsogohon ibana hinorhon ni barita nauli. Manghalupahon na di pudi i ma na olo manghalupahon hahurangan ni dongan, dohot paubahon sikap na jotjot mambahen sogo roha ni dongan. Manghalupahon na dipudi, ingkon rade do hita manesa angka dosa ni dongan. Songon Debata naung manesa angka dosanta. Ndang be mata abul ni mata, ipon abul ni ipon sandok ndang adong be dendam. Ndang be sai pamalosan tapingkiri maradophon dongan na marsala tu hita, alai naeng tahaholongi nasida. Molo nunga talupahon na dipudingta nuaeng taeahi ma na di jolo. Ap. Paulus memastikan titik pandangna tu jolo, i ma dompak upa hamonangan na sian panjouon ni Debata di bagasan Kristus. Ido inti dohot sasaran ni panghirimon ni halak na porsea di Kristus. Aha do gogo asa tau hita tu si? Holan marhite barita nauli jala ndang manimbil sian i. Molo asing pingkiranmuna taringot tu manang aha pe, nang i pe papataron ni Debata do. Lapatanna, ianggo mutu ni haporseaon ni halak Kristen ingkon do togu jala pita. Tongtong marsihohot di hata ni Debata. Molo tung pe ro marragam parungkilon hinorhon ni barita nauli i ndang jadi ganggu haporseanta. Jala saluhut sitaonon hinorhon ni barita nauli Debata do mamaloshon i. Dibagabagahon Debata ngolu na sonang tu angka jolma na porsea jala tongtong marsihohot di Tuhan i.
Sada bangko na maol longkangan do sian hajolmaon tarlumobi di hita halak Batak, i ma bangko na sai mamintori diri dohot na sai mangalului hasurungan sian dongan. Maol do hita marhatopothon hahuranganta, alai jumotjot do hita holan marningot hahurangan ni donganta maradophon hita, alai ianggo hahuranganta tu dongan mura do i tahalupahon.
Molo holan namamintori diri nama taulahon boi do lam ganggang parsaoranta tu donganta, hasadaon lam dao, jala lam sogo roha ni halak tu hita. Alai molo marsiadu do hita patutoruhon diri boi do lam jonok jala solhot parsaoranta maradophon donganta. Mansai uli do molo lam tatambortambori bangko dohot parngoluon na olo manghalupahon masa lalu, ndang adong balas dendam tu angka dongan na marsala. Alai lam tau ma hita mamereng naummuli tu masa depan. Asa marhitehite parsaoran na denggan gabe jumpang hadameon. Tahalupahon ma angka na marsogo ni roha tu hita hinorhon barita nauli. Jala unang mabiar hita tung pe taadopi ragam ni angka sitaonon i. Nunga jumolo Kristus manaon i saluhutna.
Ngolu ni halak Kristen i ma ngolu na marpanghirimon. Panghirimonta ndada di tano on, alai di inganan na ummuli i ma Surgo hasonangan. Asa boi jumpangta surgo hasonangan i tongtong ma hita mian dibagasan hataNa. Tahalupahon jala tatadingkon ma saluhutna parange dohot ulaon na so tama diadopan ni Debata. Mian ma hita dibagasan Kristus jala tatiop ma hataNa asa las roha nang tondinta.
1. Aha do sipatupaon asa jumpang hasadaon jala sepenanggungan ditongatonga ni huria?
2. Boasa tung maol hita mangalupahon hasalaan ni donganta?
3. Songon dia do pandapotmuna taringot pandohan “ia ngolu ni halak Kristen i ma ngolu na marpanghirimon”?
6. Marende : BE. No. 149 (HG) : 1+3 (ihut papungu pelean)
Cln. Pdt. Darwin Agustus Saragi, S. Th
MINGGU XIII DUNG TRINITATIS, 17 AGUSTUS 2008
BAHAN ALKITAB: Titus 2: 1-10
1. Marende: B.E. No. 125: 1+4
PARANGEHON MA NA TAMA DI JOLO NI DEBATA DOHOT JOLMA
Porlu botoonta saotik haroroan ni surat Paulus on tu si Tirus ima na ampit tu pardalanan ni Apsotel Paulus. Dung sian Makedonia, ditorushon Apostel Paulus ma laho tu Asia na metmet, jala manogihon si Titus bahen donganna, marbarita nauli, laho ma nasida tu Efesus mamolus sian Troas, laho ma muse nasida tu Miletus, sian ima nasida tu Kreta. Di luat Kreta Apostel Paulus rap dohot si Titus jala antar leleng do nasida mian di luat i laos mambahen panogu-noguon partondion, ala nunga deak angka panghorhon ni poda haliluon na mangaelaela bongot tu huria na di Kreta. Borhat ma si Paulus tu Akwila manuat sian huta Korintus. Jala ditinggalhon ibana ma si Titus di Kreta laho manorushon ulaon nasida-patupahon pangajarion tu ruas na adong di Kreta tarlobi dibagasan haporseaon laho mangadopi angka parpoda haliluon.
Di hata aslina bahwa heber hata “poda” ima”mashal” di bahasa Indonesia “amsal”: “in a”, umpama manang ibarat (tudosan), na marlapatan “angka hata poda” sian halak angka na bisuk. “angka umpama manang angka hata na marhabisuhon. Angka poda na diperikop on ima pangajarion dohot panogunoguon na marojahan di hata ni Debata. Surat on Termasuk tu horong parmahanion ima nanaeng mangaramoti huria na adong di Kreta, asa berubah status sian angka pangaradoti gabe songon ama marmudumuduhon angka ianankhonna. Digoari do pangisi ni Kreta angka pargapgap, binatang pamusa, parroha butuha, angka na losok. Tung roa do panglaho nasida, jotjot margabus, mangulahon parmainan, marpangomohon na so ture. Angka naung masuk tu Hakristenon naeng ma muba pangalahona sian hasomalon na adong hian ditongatonga nasida siganup ari. Sandok asa dipajongjong dirina songon halak Kristen gabe tiruan di angka ulaon na denggan, polin dipangajarion, marhatomanon asa maila saluhut angka na mangulahon hajahatoni.
Haradeon na marsiajar dohot na marguru do dalan asa dapot parbinotoan dohot habisuhon nang hapantason sada halak. Marhite na masiajar sian pengalaman ngolu siganup ari, sian alam, sian binatang-binatang asa dapotan parbinotoan, hapistaran dohot habisuhon i. Dipodai do jumolo si Titus asa tong boi ibana muse sebagai pamodai di tonga-tonga i huria na mangadopi angka pangajari naung adong di luat i mamodai natorop marhite angka poda na lipe. Isarana; ajaran gnostisime na mangondolhon parbinotoan ni hajolmaon laho mangantusi hata ni Debata dohot na mangajari asa paholangkon diri sian angka nahumaliang asa lam solhot tu Debata, mangondolhon angka turiturian na so marimpola jala pangajari na so manghangoluhon podana sandiri. Poda siajarhonon ni si Titus I angka ruas i ingkon poda na sintong na marojahan di hata ni Debata asa unang hona insak hata ni Debata jala asa lam badia, marparange na tama diadopan ni Debata.
Namatua naeng marroha na torang manang hidup sederhana asa patut ditiru, daulat manang sehat dalam iman, toman manang bijaksana jala marbenget ni roha. Pangalaho ni natuatua naeng ma na patut sitiruon asa arga ibana jala patut pamodai. Parompuan Natuatua: marparenge na tama in a badia i (hidup sebagai orang yang beribadah) di jabu dohot di luar ni jabu, unang panihasnihas (pemitnah), angka natuatua digoari naung godang pengalaman alani i naeng ma gabe tiruan di hatomanon. Unang hatagian dianggur; angka sipodahon na denggan. Naeng mamodai angka parompuan na umposo, ima manghaholongi angka sinondukna nang mangharingkothon ulaon di jabu unang marlanggelangge. Halak Kristen di parsaripeonna diajari do asa lam ture jala lam denggan gabe sahalak ina na burju. Mengakui jala menghormati parsinondukna songon sada ulu di rumahtangga.
Baoa angka na umposo, asa marhatomanon (menguasai diri dalam segala hal). Angka anak somang asa mangoloi induk simangna be, ima patupahon lomo ni roha ni tuanna. Ndang na mandok asa menjilat manang sipaula, alai in a mangula ulaonna naeng sian las ni roha jala haposan, unang mangahuti (curang) di arta nang di tingki, asa gabe lomo roha ni induk somangna. Dipatuduhon ma nasida haposan di sude asa sandok marsangap poda ni Debata, Sipalua hita, dibahen.
Sude ulaon ni halak Kristen naeng ma gabe hataridaan ni bohi ni Debata. Asa pangalaho hasurahan di angka naung mandok dirina halak Kriten, na paurakhon Debata do ibana disi. Ai ndada be angka paisolat angka na porsea i, alai dongan saharajaon raphon angka nabadia i nama jala dongan sabagas ni Debata.godang do na mangarajumi, ia pasangap Debata ima marhitehite na ringgas marminggu jala marpahean na pantas. Marhite turpuk on disude tingkatan parngoluon: umur, ulaon, parange boi do patuduhononhon na pasangap Debata. Antong marparange na tama ma di jolo ni Debata dohot jolma.
Aha do Alana, dia do bonsirna umbahen na mura gale haporseaonta tarlumobi ma mangulahon na tama di jolo ni Debata dohot angka dongan? Aha ma sibahenonta paturehon angka pangalaho na mambahen mura gale haporseaonta?
Di partingkian si saonari on nunga tung mansai maol hita mamoda angka dongan, songon dia nama bahenonta laho mamodai angka ianakhon asa tama nasida laho marnatuatua suang songoni natuantua lam tama tu angka dongan?
Aha do sibahenonta laho manungkoli huhut manumpahi ulaon ni Debata?
6. Marende : B.E. No. 15 (HG)/388: 1+5
Cln. Pdt. A.Lubis. S. Th
Minggu, XIV Dung Trinitatis - 24 Agustus 2008
PASANGAP MA DEBATA DI BAGASAN NGOLUM
Pangungkapon 14: 6-13
1. Marende: B.E. No. 257: 1 + 6
Sahat tu tingkion, mansai godang do halak Kristen mangarajumi ia buku na paling membingungkan di sude buku di Bibel i, ima buku pangungkapon on. Boasa didok buku Pangungkapon on membingungkan ?. Ala parhataan na dipangke ni si johannes sandiri songon halak na gabe hasahatan ni Pangungkapon i, i ma gaya bahasa na mansai bagas na mengandung hahomion (misteri). Pangungkapon lapatanna ima: “sada haboion laho mangantusi maksud ni pernyataan na naeng masa tu na naeng ro na tinongos tu naposona si Johannes”.
Godang do sian angka punguan ni angka pande bisuk/na pistar mambahen pangantusionna be taringot tu buku Pangungkapon on. Alai sada sian angka punguan i ma: golongan Futuristus, mandok: Ia buku pangungkapon, godang do mamaritahon taringot tu angka na masa di ari parpudi”. Boi ma taida sada kesimpulan, ia buku Pangungkapon on i ma na gabe panurirangion taringot tu na naeng masa. Asa tung marasing do sian pangantusion ni angka punguan na asing na mandok: angka sejarah do isi ni Pangungkapon i ma angka naung hea masa. Pangungkapon on ima na sinurathon ni si Johannes di palau Patmos di tingki harajaon ni Kaisar Domisianus, hirahira di taon 96 Masehi (dung Kristus).
Saluhut do halak na di bagasan paraloan manang perjuangan ni ngoluna naeng monang. Jala molo dung sahat ibana manghamonanghon paraloan, i ma laho mangalo tahitahi dohot bisuk ni setan i. Molo halak na holan mangasahon gogo dohot pangantusion na sandiri do ndang adong na tuk boi monang i. Alai molo dipangasahon do huaso dohot hagogoon ni Tuhan ni laho mandongani ibana di paraloan i sahat ma ibana tu hamonangan na tinuju ni rohana. Marhite sian i do ro surusuruan ni Debata mamboan barita haluaon na pinatupa ni Jesus Kristus tu tano on. Tung di sangkapi Debata do asa sude jolma na tinobusNa i mian jala sonang di bagasan gomgomanNa. Alana Debata do na manompa, mandongani jala na paluahon jolma i. Tung sasada Ibana do tahe sitompa saluhutna jala ingkon marhaporusan tu Ibana do na tinompaNa i.
Marhite sian i do di paingot surusuruan i asa sude jolma “manghabiari jala pasangap Debata, huhut marsomba tu Ibana”. Halak naung mian jala mabiar mida Tuhan i ndang alang di paralangalangan alai ingkon sahat do ro di ujung na, i ma ro di ujung ni ngoluna. Jala uju di tano on dope hita nunga tarida, targombar i di bagasan ngoluna si ganup ari, na tongtong ibana pataridahon hasonangan dohot las ni roha marhitehite parsaoran na rongkin dohot Debata. Ndang olo i mangula ulaonna i so jumolo marparsaoran ibana dohot Tuhanta marhite na martangiang dohot manjahai hataNa. Tardok, na gabe hata dohot lomo ni roha ni Debata do na gabe ojahan ni nasa ulaon manang ngoluna.
Tung tangkas do di hatahon surusuruan i, asa jolma na tinompaNa i ndang manimbil sianadopan ni Debata. Unang nian jolma i gabe marsomba tu angka ganaganaan, binatang, hariara, baringin dohot angka na asing. Ai molo marbalik do haporseaon ni jolma i gabe uhumon ni Debata jala paporsukporsukonna ma jolma i. Tangkas do taboto parholong ni roha do Debata, alai di bagasan holong ni roha i, olo do Debata tarrimas. Alani i do disosohon asa ganup jolma i mangolu di bagasan habengeton, badia, huhut mangulahon patik nang tona ni Debata. Asa molo mangolu hita di basagasan dosa madabu ma hita tu parungkilon, alai molo mian di bagasan Tuhan i do hita tuttu tarpasupasu ma ngolunta.
Tardok hira sude do jolma umboto ia jambar ni angka na porsea, mabiar, marsomba tu Jesus, i ma hasonangan salelengna do. Alai angka jolma na so porsea i tu inganan hasusaan do ala di pabali, di uhum Debata do nasida. Alai naung pe diboto jolma i, lam martamba dope bilangan ni angka parjahat na so satia, marhabiaran tu Debata. Jala nanung mandok dirina sihuthon Jesus Kristus tongtong do adong na mangolu di bagasan hajahaton. Molo pe sai di hirim rohana inganan na sonang i, alai ndada parjambar ibana disi molo hajahaton do ulaonna. Alai sebalikna ingkon uhumon ni Debata do angka jolma sisongoni. Tung so dihalomohon Debata do jolma i madabu tu bagasan pardosaon. Molo naung ungkap tu si Johannes, na rap dohot Jesus do angka na porsea i, i laho patuduhon tu jolma i tung ingan hasonangan do inganan ni angka jolma naporsea. Alani.Pasangap ma Debata di bagasan ngolum marhitehite na mangulahon hataNa, dungi tapuonmu ma hasonangan sisaleleng ni lelengna”.
1. Boha do pandapotmu taringot tu hata na mandok: “molo nunga godang arta niba, sonang ngolu di portibion nunga gabe parjambar di surgo hasonangan i”.
2. Boha do caratta asa tung dihalomohon Debata ngolunta dohot keluarganta ?
3. Dia tumagon sonang ngolu di portibion alai ndang dohot ho di hangoluan sisaleleng ni leleng na ?. Boasa ?.
6. Marende Sian B.E. No. 281: 1 + 6 (Papungu Pelean)
Minggu XV Dung Trinitatis - 31 Agustus 2008
Nats : Nehemia 5: 1-8
Thema : Urupi Donganmu Jolma, Unang Pasali (Bantulah sesamamu dan jangan bebani)
- Asa lam diboto angka Ina tanggungjawabna molo tung dipaloas Debata ibana mararta, marhagogoon, marhasangapon.
- Mangurupi angka dongan na gale dohot na hurangan naeng nionjar ni biar mida Debata.
Marende : Buku Ende No. 277: 1, 3 & 6 (Las situtu rohangku)
Molo jumpa ro hamaolon ni ngolu, baik pe i ala ni bencana alam manang alani parmusuon, parsalision (krisis politik) manang pe ala ni krisis ekonomi di sadasada luat manang bangso, sai mura do di angka na deba mangahut paruntungan tu dirina sandiri. Isarana, molo masa bencana alam, godang ma halak na menderita kelaparan ala hurang persediaan ni sipanganon dohot maol manaruhon barang tusi. Di ujungna gabe godang ma marlomolomo manganakkokhon arga, ai sai tuhoron ni jolma ma i sadia pe taho argana asal ma mangan nasida. Suang songon i do molo masa krisis ekonomi, harga-harga barang nangkok ma satimbo-timbona. Di ujungna holan angka parhepeng na godang ma ba boi marusaha (martigatiga), mate ma usaha ni angka parmodal na metmet, gabe lam mamora ma angka na mora, lam marpogos ma angka na pogos. Boi ma gabe marlomolomo angka parhepeng dohot pamarenta di tongatonga ni masyarakat. Songon i ma na masa diadopi si Nehemia dung mulak ibana tu tano Juda laho pauli parik dohot harbangan ni Jerusalem.
Ia si Nehemia tarpillit do gabe sitahu anggur ni si Artasasta Raja Persia. Ibana ima sahalak sian pasipasi ni halak Israel na tinggal di tano habuangan i. Dung diboto ibana naung marbungbungan angka parik ni Jerusalem jala pintu harbanganna nunga ditutung dohot api, jadi lungun ma rohana, tumatangis ibana, margudompong rohana jala martangiang ma ibana tu Debata asa diurupi bangsona Israel. Jadi di na sai surbot panailina di adopan ni raja i, disungkun rajai ma ibana, ai ndang hea songon i ibana dibereng raja Artasasta. Jadi denggan ma dialausi ibana raja i jala dipangido asa disuruhon ibana tu tano Juda laho paulihon huta i.
Dung mulak si Nehemia tu tano Juda, ditingtingkon ibana ma asa sude pangisi ni huta i pauli parik dohot harbangan ni huta Jerusalem. Marsitutu do nasida saluhutna mangulahon parenta ni si Nehemia. Alai tarbege do tu ibana angguk badar ni halak Jahudi ai angka na sangap dohot angka induk ni bangso Jahudi nunga marlomolomo maradophon angka hahaanggina ima pangisi ni huta i. Pola do ingkon gadehonon nasida haumana, porlak anggurna dohot bagasnasida asa boi mangan nasida. Anak dohot boru nasida nunga pola ingkon gabe hatoban jala deba sian nasida nunga mangadop tu halak na asing. Na deba muse ingkon mangurang hepeng bahen garar ni rundo (membayar pajak) tu raja i. Alani ni angguk-angguk ni bangsoi naung sahat tu si Nehemia, gabe dipodai ibana ma bangsoi asa dipauba pangalaho nasida ala ni biar mida Debata dohot ala ni panginsahion ni halak parbegu angka musunasida.
Panosak ni ngolu na sompit jotjot do i hinorhon ni politik dohot modal na mansai otik. Di ujungna, na jotjot gabe taruhan hidup ima hauma (sumber mata pencaharian), jabuna (inganan parlapelapean), ianakkon (na gabe generasi penerus). Molo pola salah satu sian i ingkon gabe mago, nunga tung parsorion godang i di bagasan ngolu ni sasahalak. Jala muse, molo mago sada pe sian i, tung lam bagas do parhorhonna ai gabe lam tu pogosna ma ibana. Di zaman na lam berkembang on, gabe lam meningkat ma muse persoalan molo marsali hepeng huhut marbunga mansai balga. Molo so ra digarar utang i, lam tu balgana ma utangi marlompitlompoit. Disi pe na boi masa do na pogos, na gale lam tu pogosna. Hape ro muse ma prinsip ni ekonomi, ingkon adong do na manghaporluhon asa adong na paradehon. Ingkon adong do pembeli asa adong panuhor. Memang toho do i, alai hata ni Tuhanta pe mandok: “Tung sura lam marpogos donganmu, lam surut tahe parbohalon di lambungmu, ingkon tolonganmu do ibana, nang halak dagang nang halak paisolat ibana, asa mangolu ibana di lambungmu. Ndang jadi buatonmu sian ibana bunga ni hepeng manang parlabaan na torbang, ingkon mabiar do ho mida Debatam, asa mangolu donganmu di lambungmu” (3 Musa 25: 35-36). Alai sebalikna pe godang do masa, angka halak naung diurupi gabe mansuasaehon angka pangurupion ni donganna, alani i gabe godang halak jora manang maol ungkap rohana mangurupi angka na hurangan. Dibahen i, tung sude do mangonai hata i, nang tu halak na sangap dohot paradongan, nang tu halak na hurangan di ngoluna.
1. Mansai godang dope jolma na ungkap rohana mangurupi angka jolma na hurangan. Antong, aha do na mangonjar rohamuna molo tung diurupi hamu angka jolma na hurangan na adong di humaliang hamuna?
2. Marragam bentuk ni pangurupion tu halak na hurangan, adong do dalam bentuk materi (barang, uang) adong non-materi (pendidikan, pelatihan, mangalehon karejo, dll). Dang sai sude halak ungkap rohana mangalehon bantuan materi, songon i nang bantuan non-materi. Boasa maol sasahalak mangalehon bantuan Materi (Uang) jala sebalikna boasa maol mangalehon bantuan Non-materi? Lehon hamu ma jo pandapotmuna hombar tu angka na masa diadopi hamu.
Marhata Umpasa Adat Batak by lavanter simamora 38892 views
Umpasa Ni halak Batak by Henri S Simarmata 3867 views
Umpasa halak batak by lavanter simamora 14982 views
Kitab mangala bulan by Prof.M.Sorimangar... 772 views
Serikat tolong menolong by Ilpan Rambe 3406 views
Kitab debata asi asi by Prof.M.Sorimangar... 578 views
1. Hata PatujoloRuhut paradaton ni halak Batak mansai timbo jala tung denggan do. Ai molo adongulaon adat, atur do idaon di parhundulon, atur di partuturon , atur di panghataion jalaatur di parjambaran. Sai marumpasa do angka na malo mandok hata, tabo begeon, aiumpasa i do songon sira ni hata i.Alai lomos ma roha, ai nungnga marsalpuan angka natuatua na malo jala paradat. Hitape, tarlobi angka na umposo, hurang do mangharingkothon laho manguhal adatta nauli i.Ai molo tarajumi saonnari on, nungnga lam bahat sian hita na so umboto tangkas adatBatak i, i do umbahen na tubu sipata parsalisian molo adong ulaon adat.Adong do nian umpasa ni ompunta na mandok : ” Di dia tano hinundulan, di si do langit jungjungon. Di dia di pamasa ulaon i, adat nasida do siihuthononhon”artina sai sidapot solup do na ro.Unang sai tubu parsalisian di na laho mangulahon adat, nungnga lam marbisuk jolma,ai nungnga sai jolo dibahen tonggoraja/ riaraja andorang so mata ni ulaon i.Di tonggoraja/ riaraja i ma dipasingkop na hurang singkop, jala patotahon na hurangtota, asa dapot songon nidok ni natuatua : ”Aek godang tu aek laut, dos ni roha sibahen na saut ”. Unang apala buta adat hita, hucoba hami do manguhal huhut manusun deba ruhutparadaton na ringkot botoonta songon sitiopon, alai ndada na mandok on na ma nasumintong. Songon nidok ni umpasa: ” Rata pe bulung ni salak, rataan do bulung sitorop. Uli pe hata ni sihalak, ulian do hata torop” . Dihilala rohanami do, na godang do pe hahurangan panorangion taringot paradaton on,ala ni i rap ma hita padengganhon, asa adong na gabe sitiopon, acuan manang rambu-rambu di hita lumobi tu angka na umposo.“Asa tubu ma dingindingin, jonok tu sirpang tolu, sai horas tondi madingin, pir tondimatogu”.Mauliate ma.Penyusun ( April 1996): 1. M. Poltak Sitorus (Alm.), Koordinator 2. Timbul Sitorus,(Op. Si Lionggom), Anggota 3. Pangaloan Sitorus, (Op. Si Hanna), (Alm.), Anggota 4. Baginda Sitorus, (Op. Si Christin), Anggota 5. Tagor Sitorus, (Op. Pardamean), Anggota 6. M. Gaja Sitorus, (Op. Si Sariati), (Alm.) Anggota 7. Baharu W. Sitorus, (Op. Bernando), Anggota Pinaimbaru (April 2008): PENGURUS HARIAN PARSADAAN RAJA SITORUS DOHOT BORUNA JABODETABEK. 1. Tubu Bonar Sitorus (Op. Halomoan 2. Darman Sitorus 3. Jaga Sitorus 4. Uthand Sitorus 5. Tagore Sitorus 6. St. Rusman Sitorus ( Op. si Hari) 7. Panal Sitorus 8. Romelto Sitorus 9. Uluan Sitorus 10. Ny. B. Marpaung br. Sitorus 11. Mutiha Sitorus (Op. Ramos) 12. Tumpal. 13. Renville Sitorus 14. Sahat P. Sitorus 15. St. Parlaungan H. Sitorus 16. Saur Sitorus (Op. si Parlindungan) BAB I UMUM Pasal 1 DALIHAN NA TOLUTolu bagian bolon do ondolan ni partuturon di halak Batak, i ma naginoaran “DalihanNa Tolu”, dongan sabutuha, boru dohot hula-hula. Adong deba na mandok, ondolan nipartuturon i, “Dalihan Na Tolu Paopat Sihalsihal” (aleale, dongan sahuta, raja nanigokhon dohot pangula ni huria). Toho do i, alai molo adong siulaon, parhundul nisihalsihal tongtong do rap dohot dongan sabutuha. Falsafah ni dalihan na tolu, i ma;: ‘’Somba (unduk manang pantun) marhulahula, manat mardongan tubu, elek marboru’’.Hagabeon, hasangapon dohot hamoraon, i do diparsinta halak Batak di ngoluna, jala saina lehonon ni Tuhanta do i asal ma somba (unduk manang pantun) marhulahula, manatmardongan tubu, jala elek marboru. Parngoluon ni halak Batak, sian mulai tubu,magodang, hot ripe sahat tu ujung ni ngoluna, di las ni roha manang arsak ni roha,tarihot do tu adat na pinungka ni ompunta sijolojolo tubu. Songon nidok ni umpasa: “Raja i jolo martungkot siala gundi. Adat na pinungka ni ompu na parjolo,diihuthon di pudi”. Pasal 2. PARTORDING Nl ULAON ADATMolo adong ulaon adat, songon on ma somalna partordingna /pardalanna:(1) Marsipanganon Molo di si do horong (unsur) dalihan na tolu, sai jolo mardalan do tudutudu ni sipanganon dohot dengke simudurudur/dengke sitiotio. Molo holan na mardongan tubu, boru, dongan sahuta do, holan tudutudu ni sipanganon do mardalan.(2) Marbagi jambar(3) Manghatai (masisisean)(4) Pasahat sipasahaton hombar tu ulaon(5) Pasahat uang/hepeng hombar tu rumang ni ulaon i, i ma songon: • Sinamot; • Ingotingot; • Upa manggabei; • Pinggan panungkunan; • Pinggan panganan; • Ulos tinonun sadari; • Todoan/Panandaion; • Pisopiso; • Ulak ni tandok; • Pasituak na tonggi; • Olopolop; • Upa panaru; • Dohot angka na asing.(6) Pasahat/Mangampu Sigabegabe dohot Sihorashoras(7) Mangujungi, marhite ende dohot tangiang Pasal 3. RUMANG NI ULAON ADATRagam do rumang ni ulaon adat di halak Batak. Na boi tarpatupa di son, tarsongon onma :(1) Pangolihon Anak, manang Pamuli Boru (Ulaon Marunjuk, manang Ulaon Mangadati) ;(2) Manuruk dohot Mangompoi Jabu;(3) Manulangi Natuatua (Natoras ) ;(4) Namonding;(5) Ulaon di Jabu (Tardidi, Manghatindakkon Haporseaon dohot angka na asing). Pasal 4 ULAON ADAT DI SITORUS DI WILAYAH JABODETABEKMolo adong ulaon adat di hita, i ma songon na :(1) Marhusip / Marhata Sinamot;(2) Martonggoraja/Marriaraja;(3) Pesta Unjuk/Adat na Gok;(4) Parmonding ni Natuatua,naeng ma nian renta ulaon i songon partording ni tangga ni balatuk, unang rundutsongon bonang di hulhulan.Molo adong ulaon adat di marga Sitorus, ingot hita ma umpasa na mandok: ” Tinallik hulinghuling, asa tarida holiholi. Molo anggina suhut, hahana ma panamboli”Hombar tu si diatur ma songon on :(1) Raja Parhata / Parsinabung / PanamboliMansai uli do molo adong nian raja parhata di ganup parompuon, asa boi dapot songonpengkaderan.Alai di ulaon tonggoraja/ riaraja dohot ulaon unjuk ingkon songon on ma niandengganna : • Molo Sitorus Pane suhut, Sitorus Boltok ma raja parhata (parsinabung), jala Sitorus Dori ma panamboli; • Molo Sitorus Dori suhut, Sitorus Pane ma raja parhata (parsinabung), jala6. Boltok ma panamboli; • Molo Sitorus Boltok suhut, Sitorus Dori ma raja parhata (parsinabung), jala Sitorus Pane ma panamboli.Parompuon hasuhuton ma na mangido na gabe raja parhata di ulaonna, alai boi do joloberkonsultasi dohot Pangurus Parsadaan.Ingkon sipanuturi do raja parhata, sian mulai dipasahat ulaon i sahat ro di ujung na.(2) Sibagi Jambar • Molo Sitorus Pane suhut, sibagi jambar Sitorus Dori, didongani Sitorus Boltok; • Molo Sitorus Dori suhut, sibagi jambar Sitorus Boltok, didongani Sitorus Pane; • Molo Sitorus Boltok suhut, sibagi jambar Sitorus Pane ,didongani Sitorus Dori.(3) Protokol Dumenggan ma nian protokol dipillit sian parompuon hasuhuton, asa adong pengaderan sian ganup parompuon: • Molo Sitorus Pane suhut, protokol sian Pane/Dori; • Molo Sitorus Dori suhut, protockol sian Dori/Boltok; • Molo Sitorus Boltok suhut, protokol Sitorus Boltok/Pane. Ulaon ni Protokol : 1. Koordinasi/komunikasi dohot kedua hasuhuton; 2. Patotahon (mangatur) inganan ni hundulan ni na hinara; 3. Manjou haroro ni tutur (hula-hula/tulang) ; 4. Manghatahon tudutudu ni sipanganon; 5. Mangatur namartangiang mangan dohot namangkataohon sira ni sipanganon; 6. Mangatur na manjahahon dekke nasian hula-hula dohot dekke siuk nasian namarhahamaranggi; 7. Pasahathon tu panamboli/ parsinabung asa mambagi parjambaron; 8. Manggorahan laho pasahat tumpak (molo paranak)/jala mangatur napasahat hata mauliate tu na pasahat tumpak; 9. Manangkasi parhundul ni hulahula dohot tulang dll.; 10. Mangalusi/manungkun protokol ni pihak parboru/paranak; dohot 11. Pasahathon pangkataion tu parsinabung/panamboli.(4) Sijalo Tamue Dumenggan do sijalo tamue sude sian horong ni suhut, ala nasida do na mananda tamue na niontang nasida, lumobi horong ni hula-hula, tulang dohot tutur na asi7. (6) Parhundulon Pangoli Anak Pane12 11 10 9 8 7 6 5 4 3 2 1 P O D I U M Pamuli Boru Pane12 11 10 9 8 7 6 5 4 3 2 1 1 Hasuhuton Pane 2 Hasuhuton Pane 3 Pengurus Harian ( mulai dari ketua dst) 4 Dori 5 Dori 6 Raja Parhata Sian Sitorus Boltok 7 Sitorus Boltok 8 Sitorus Boltok 9 Presidium 10 Dst natuatua ni Sitorus Pasal 5 ULOS HERBANG(1) Ulos na Marhadohoan Pamuli boru manang pangolihon anak, godang ni ulos herbang (ulos na marhadohoan) sipasahaton manang sijaloon, sagodanggodangna 11 bulung . Jala ingkon herbang do on, ndang boi sorpi. Jala sijalo ulos herbang tarsongon on ma : 1) Ulos Pansamot: ulos ragi idup; 2) Ulos Hela: ulos ragi hotang (sirar8. 3) Ulos Pamarai: ulos ragi hotang (sirara); 4) Ulos Simalohon: ulos ragi hotang (sirara) ; 5) Ulos Sihunti Ampang hombar tu pangidoan ni paranak ; 6) Dumenggan molo boi ulos ragi hotang / sirara; 7) Dumenggan molo boi ulos ragi hotang / sirara; 8) Dumenggan molo boi ulos ragi hotang / sirara; 9) Dumenggan molo boi ulos ragi hotang / sirara; 10) Pengurus Punguan Parompuan: ulos ragi hotang (sirara) ; 11) Pengurus Harian Parsadaan: ulos ragi hotang (sirara).(2) Ulos Holong Ulos holong sian na mardongan tubu dohot boru : a. Ulos Herbang holan sian saompung ni suhut bolon ma, saboiboina godangna 11 bulung (dibahen suhut bolon hian ma daftar sipasahat ulos, songon boaboa tu angka na mangulosi, jala dipasahat daftar i tu raja parhata asa boi dijouhon raja parhata manang protokol). b. Angka dongan tubu dohot boru na asing, dumenggan ma pasahat “ulos na tinonun sadari”(hepeng ganti ni ulos); buku ulos diedarhon horong ni suhut bolon dibagasan gedung. c. Ulos holong manang kado sian Parsadaan, ingkon Pangurus Harian do na pasahathon.(3) Ulos sian Tulang Molo Sitorus berfungsi songon hulahula ni na pamuli boru manang na pangoli anak, holan tulang tangkas ma na pasahat ulos herbang, sagodanggodangna 11 bulung, tulang na asing hepeng ma - songon ganti ni ulos herbang - dipapungu, dipasahat ma i tu pengantin, jala denggan dihatahon, laos songon i do molo Sitorus berfungsi songon tulang, bona tulang, tulang rorobot, manang hulahula na marhaha-maranggi.(4) Ulos tu Parsadaan Na manjalo ulos tu Parsadaan ingkon Pangurus Harian, jala bergiliran na manjalo. Tarsongon on ma pangaturna : • Molo Boltok suhut, sijalo ulos Dori (masiaturan ma pengurus sian Dori); • Molo Dori suhut, sijalo ulos Pan (masiaturan ma pengurus sian Pane); • Molo Pane suhut, sijalo ulos Boltok (masiaturan ma pengurus sian Boltok).(5) Pinggan Panganan, Ulosulos dohot Panandaio9. Molo Sitorus pamuli boru manang na pangolihon anak, umpola ma nian pingganpanganan manang ulosulos tu Parsadaan,( masuk tu kas ni Parsadaan) molo boi saotik –otik na Rp 50.000,- (boi do berobah, sesuai tu perkembangan / situasi). Pasal 5 a SINAMOT/TODOAN/TINTIN MARANGKUP/PANANDAIONSkenario: Ama do pasahat sinamot, alai ina do na manjalo sinamot !Pamuli boru, godang ni todoan tu suhi ni ampang na opat dohot panandaion sagodang– godang na 11, hali pasahathon songon on ma pangaturna : 1. Sijalo Bara; 2. Simanggokhon; 3. Upa parorot (namboruna) manang pariban (Angkangna); 4. Upa Tulang (Tulang ni Borumuli); 5. Surungsurung, ( Ompung Suhut dohot Ompung bao) ; 6. Ompung na ( angka namartinodohon); 7. Bapatuana/Bapaudana; 8. Ibotona; 9. Namboruna/Paribanna; 10. Pengurus Punguan Parompuan ; 11. Pengurus Harian Parsadaan.Rap pasahathon ma muse “tintin marangkup” tu tulang ni hela.Jala na manjalo panandaion tu Parsadaan ingkon sian Pangurus Harian do, . Tarsongonon ma pangaturna : • Molo Boltok suhut, sijalo panandaion Dori (dibagi pangurus sian Dori); • Molo Dori suhut, sijalo panandaion Pane (dibagi pangurus sian Pane); • Molo Pane suhut, sijalo panandaion Boltok (dibagi pangurus sian Boltok). Pasal 6 PARBUE NA PIR SIPIR NI TONDI / TUMPAKMolo pamuli boru, manang adong ulaon ni boru, boras sipir ni tondi parbue na pir m0. boanon tu ulaon i. (Alai adong do tong dohot mamboan ulos dohot dengke, hombar turingkotna dohot solhot ni partuturon). Molo pangolihon anak, manang ulaonni dongantubu, tumpak ma boanon tusi. Pasal 7 PARJAMBARANAdong do na nidokna “jambar hata”, i ma sijaloon jala sipasahaton ni na bersangkutanma i, hombar tu kedudukanna di siulaon (pesta) i. Jala adong do na didokna “jambarjuhut”, i ma sian juhut na dipatupa di siulaon i. Parbagi ni parjambaran juhut on ma naapala rumit di ulaon adat Batak; ai molo asing luatna, asing do nang parjambaranna.Adong do nian tona ni ompunta sijolojolo tubu na mandok : Sidapot solup do na ro. Dosdo on dohot umpasa na mandok : “Di dia tano hinundulan, di si do langit jungjungon. Di dia iba manghatai, adat nasida do ihuthononhon”.Ala mansai godang do variasi ni parjambaran i, jala sai adong do na mampartahanhon nabinotona, sipata ma suda tingki holan ala ni parjambaran. Mauliate ma tadok ala nuaengon nungnga lam marbisuk halak, nungnga sai jolo dihatai parbagi ni jambar andorang somata ni ulaon i, i ma tingki marhusip, marhata sinamot manang martonggoraja. Ai molodung dos roha ni kedua belah pihak, ndang adong be parsalisian, ai nungnga jolo diseathata, i pe asa diseat raut.Hira di sude ulaon adat do mardalan parjambaran. Alai adong do ulaon na so porlumardalan parjambaran, i ma molo adong na “mate mangkar”.Taringot tu parbagi ni jambar juhut di ulaon adat pinatupa do di BAB VII. Pasal 8 MANGULAHON ADATIngkon ripe naung mangadati do na boi mangulahon adat. Molo muli boruna manangmangoli anakna, ndang boi mangulahon adat ia so jolo mangadati nasida, ala na ripe naso niadathon , ndang boi mangulosi manang manjalo ulos herbang di ulaon adat. Pasal 9 ULOS RAGI IDUP/PINUNSAANMansai maol jala loja do manonun ulos ragi idup/pinunsaan, patut do i antong, ai ulo1. on ma na tumimbo ulos ni halak Batak. Gorgana deba bontar (simbol ni uban). Sude doragi (gorga) ni ulos i mangolu idaon, i do umbahen na digoari ragi idup (lelengmangolu) songon simbol ni “hagabeon”. Asa ingkon naung marpahompu do na boimanghadang ulos ragi idup, manang “suhut bolon” di ulaon adat. Pasal 10 MANGULOSISada bagian na ringkot situtu do di adat Batak na mangulosi, ndada asal mangulosi,ingkon boto on ruhut partuturon. Ai holan na di toru ni tuturniba do iba boi pasahathonulos, i ma angka anggi, anak, pahompu, namboru, boru dohot bere. Molo tung adong namasisuharan (marsungsang) di partuturon, boi do tong ulosan, alai sai jolo marsantabi,ai adong do hata ni natuatua na mandok : ” Na rundut do biur ni eme asa gabe. Na masijalinan do andor ni gadong asa ramos”.Tingki pasahat ulos herbang, ama jongjong di hambirang , ina di siamun, alana naniulosan, ama hundul di siamun, ina di hambirang. Molo holan ina na ni ulosan, alaimangolu do pe ama (kebetulan berhalangan ro), hot do ina i hundul di hambirang; alaimolo ndung mabalu ina i, gabe di siamun na ma ibana hundul. Laos songon i do nangama, molo dung mabalu, ingkon di hambirang na ma ibana hundul.Holan tutoru ni partuturon do i ba boi pasahat ulos ( mangolosi), molo tung adongpartuturon namar sungsang, boi do tong ulosan alai jolo marsantabi, jala diuloshonjumolo sian toru di partuturonna. Pasal 11 PINGGAN PANUNGKUNAN(1) Molo pamuli boru, jaloon ma pinggan panungkunan, jala molo pangolihon anak pasahaton ma pinggan panungkunan. Ia pinggan panungkunan marisi boras/parbue sipir ni tondi, demban sirata bulung (5 bulung) dohot ringgit sitio suara (uang) 4 bulung (nilai na hombar tu haradeon ni suhut). Hata ni na pasahathon/manjalo pinggan panungkunan boi do jahaonta di BAB II Pasal 4 (tingki masisisean).(2) Unang sai adong ungutungut, taringot tu ringgit (uang) pinggan panungkunan tarsongon on ma pangatur n2. Molo Sitorus Pamuli Boru Adong 3 bulung ringgit sian pinggan panungkunan tinggal di Sitorus, ala na 1 bulung mulak do tu paranak. Rade ma suhut bolon manambai 1 bulung asa adong bagion tu dongan tubu di luar ni hasuhutonMolo Sitorus Pangolihon Anak Holan 1 bulung do mulak ringgit sian pinggan panungkunan, rade ma suhut bolon manambai 3 bulung na iPasal 12 INGOTINGOTTingki marhusip adong do uang ingotingot siparadeon ni paranak dohot parboru. Asasude naung hinataan di parhusipon i diingot angka na mangihuthon parhusipon i,lumobi suhut kedua belah pihak. Asa jumpang songon nidok ni umpasa : “Hori ihot ni doton, hata siingoton”Dumenggan do sude Sitorus, boru/bere, sihalsihal dapotan uang ingotingot, asa sudemarningot naung hinataan. Molo ndang ris sada be, ba marsuhu-suhu. Holan tu suhutbolon do na so pola bagion. Pasal 13 UPA MANGGABEI3. Tingki marhusip do adong “uang ingotingot”, anggo tingki marhata sinamot, “upamanggabei” nama goarna. Upa manggabei on pe, dumenggan do diparis tu sude na ro,asa sude manggabei jala manghorasi ulaon i. Molo ndang ris sada be, ba marsuhusuhu.Anggo tu suhut bolon ndang pola bagion i. Pasal 14 RAJA PARHATAManang ise raja parhata tingki marhusip, ba ingkon ibana ma tingkimartonggoraja/marriaraja, ingkon ibana do tingki marhata sinamot dohot di pestaunjuk, asing molo adong halangan na tarpasiding. Molo marhalangan ingkon dipaboa tuPengurus Harian , jala dipasahat tu na mangganti dohot tu suhut bolon.Molo dung dimulai raja parhatan sada-sada ulaon, ba naeng ma nian laos ibanamangujungi asa tangkas jala retta sude uloan i.Dumenggan do masing-masing Sitorus Pane, Dori dohot Boltok manontuhon rajaparhatana saotik-otik na 5 halak, jala dipaboa tu Ketua Parsadaan. Molo adong ulaonadat, asa diatur marsoringsoring, jala asa adong kader. Molo masa ulaon adat 2 manang 3di sada tingki di Sitorus, asa pintor boi diatur/ ditodo pengurus Parsadaan, ise na gaberaja parhata di ulaon i. Pasal 15 PINGGAN PANGANANMolo adong marhata sinamot andorang so pamasumasuon, dumenggan do tingkimarhata sinamot dipasahat sude “sinamot na gok”, “suhi ni ampang na opat” dohot“tintin marangkup”.Molo boi dumenggan ma nian sude pinggan panganan dibahen ma tu amplop, Jjaladipamasuk tu undangan pamasumasu on, asa di tingki pesta unjuk, unang adong benian marbagi ringgit sitio soara, asing ni ulos tinonun sadari, “asing ni ulos tinonunsadari”. Alana dung masisisean, pintor pasupasu marhitehite ulos herbang (ulos namarhadohoan) na ma pasahaton ni parboru, dung i diuduti ma muse tu angka napasahat ulos holong tu pengantin. Pasahaton ni suhut bolon do pisopiso tu sudehulahula dohot tulang na pasahat ulos holong tu pengantin. Jolo sahat do ulos herbangtu suhut paranak, i pe asa dipasahat ulos na tinonun sadari. Asa di pesta unjuk dopasahaton uang ulosulos. Uang olopolop diparade kedua belah pihak, jala paranakpasahathon uang panaru dohot pasituak natongg4. BAB II PANGOLIHON ANAK, & PAMULI BORU BAGIAN PARJOLO ULAON MARUNJUK Pasal 1 MARHUSIPSongon on ma panghataion :Raja Parhata ni ParboruDung jolo dipahantus taringot tu tudu-tudu ni sipanganon (dialusi paranak surung-surung muna doi raja nami).Sai jolo ninangnang do asa ninungnung, Raja ni Boru, ba sai jolo pinangan do asasinungkun.Ba nunga bosur hami mangan indahan na las, sagat na marlompan juhut, butong minumaek sitiotio, sai pamurnas ma i tu daging, saudara tu bohi, ba nuaeng pe paboa hamu mahinarohonmuna dohot lapatan ni sipanganon i. Tangkas ma paboa hamu, aha sibegeonni sipareon dohot sipeopon ni roha. Boti ma,Nungnga hundul hami di amak tiar, ba sai tiar ma tutu panggabean, tiar nangparhorasan di hita saluhutna. Taringot tu indahan masak na huboan hami, songon nidokni natuatua do dohononami: ‘’’’. “Asa sititi ma sihompa5. ’, Raja nami na gompang di pusupusu na solot di ateatenami, didok hata nisitua-tua balga bulu godang dengan bahenon hite-hite, mangodang anak manang borudenggan ma hot ripe. Nungga magodang anak nami beremuna raja nami jala hubotohami nugga balga maen nami boru ni raja i, pendek hata dohonon nasida nunggamasihaholongan jala tangkas nungga dijalo boru muna hata ni anak nami, alai ni i rajanami napatua hata ni anak nami ma hami, i ma siangkup ni panggabean parhorasan iraja nami, botima.Dung digabehon parboru sude nai, laos di uduti ma tu na marhusip-husip nagogo. Pasal 1a TONGGORAJA / RIARAJAMolo adong unjuk/pangolihon anak manang pamuli boru, dipatupa do ulaontonggoraja manang riaraja. Di si ma tangkas, dihatai, dituturi/ditiroi hasuhuton,lumobi suhut bolon.Sitaringotan di tonggoraja/ riaraja, i m6. a. Parborhat ni boru muli (dialap jual/ditaruhon jual);b. Godang ni sinamot /ulos herbang;c. Godang ni siharaon dohot na pasahat undangan;d. Daftar ni napasahat/namanjalo ulos herbang, dohot daftar ni sipasahat ulos holong tu penganten;e.Daftar namajalo / napasahat todoan suhi ni ampang naopat dohot panandaion;f. Mangatur angka parhobas/sijalo tamue;g. Parjambaran;h. Daftar ni horong ni hulahula /tulang;i. D.n.a. na ringkot di ulaon unjuk i. Pasal 2 ADAT DO NA BALGA, ADAT DO NA METMETParbagason ni halak Batak na marugamo Kristen, molo dung dipenuhi 3 hukum, nungngasah parbagason i, i ma;1. Hukum Pemerintah: Berupa catatan sipil2. Hukum Gereja : Pemberkatan nikah (pamasumasuon)3. Hukum Adat : Pasahat /manjalo sinamot dohot pasahat /manjalo ulos na marhadohoan/ulos holong.Asa tung metmet pe ulaon adat i, asal ma diadopi “Dalihan Na Tolu” jala terpenuhi na 3hukum on, nunga sah parbagason i , jala nunga gok adat i. On do sada dalan tu angka naumposo, unang mabiar mangulahon adat, asa unang laho rohana, mangalua ma jo, adatdi pudi, dipajolo holong dipapudi uhum, ala so boi diulahon adat na balga.Asa talehon ma sipaingot tu angka na umposo, tumagon do ulahononhon adat nangmetmet, sian na mangalua manang na so diadati.Catatan : Marsiadu torop do nuaeng on di godang ni undangan, sipata terjadi :1. Marsiadu mangalului hundulan, sipata hurang hundulan ni hula-hula/ tulang;2. Adong nasotaruli mangan, kopi/teh dohot lampet;3. Marsionjar –onjaran tingki pasahat tumpak;4. Ndang boi be hikmat pelaksanaan ni ulaon I7. 5. Habis tingki manipak sadai, sipata sahat tu borngin;6. Ala ni lelengna gabe godang maninggalhon ulao i so jolo sidung;7. Adong do tona ni umpunta sijolo-jolo tubu namandok : “ Adat do nabalga, adat do nametmet” “Metmet pe si hapor, dijujung do uluna” Pasal 3 PANGHATAION DI TINGKI PESTA UNJUK (MARHATA SINAMOT)Dung sidung marsipanganon, marbagi jambar dohot manjalo pangurupion (tumpak)pihak paranak, pintor diparade do inganan laho manghatai. Somalna tingki pesta unjukna ma marhata sinamot. On pe holan formalitas na ma, ai nungnga jolo dihatai(dirangrangi) hian di tingki marhusip.Tingki marhusip nungnga ditontuhon hian, misalna ;- Parborhat ni boru muli, dialap jual manang ditaruhon jual ;- Godang ni Ssinamot sitombol, suhi ni ampang na opat, panandaion;- Ulos herbang 11bulung;- Pinggan panganan dohot ulosulos, masialusi sian ibana be, manang masinangkohi tangga ni balatukna be;- Ulaon i, ulaon sadari;- Parjambaron sidapot soluk naro.- Godang ni undangan.Laos i na ma sitariashononhon tingki marhata sinamot di jolo ni angka raja. Pasal 4 MASISISEANDung rade sude kedua belah pihak, termasuk hulahula dohot tulang, parjolo do paranakpasahathon pinggan panungkunan marisi boras, demban dohot ringgit sitio soara (uang)4 l bulung tu raja parhata ni parbor8. Tarsongon on ma panghataion :Raja Parhata ni ParboruDi hamu Raja ni Parboruonnami, di son nungnga dipasahat hamu tu hami pingganpanungkunan na hot di hundulanna na marisi demban sirara uruk, demban mauliate,mauliate ma tadok tu Amanta Debata ala hipas do hamu ro mandapothon hami, jalahami pe hipashipas do dapotmuna.Dipasabat hamu do muse di son boras sipir ni tondi, pir ma pongki bahulbahulpansalongan , sai pir ma tondinta tu tambana nang pansamotan. Laos dipasahat hamudo muse di son ringgit sitio soara na pinungka ni pamarenta sipalas roha ni angka raja.Nungnga hundul hita di amak tiar, di jabunta na marampang na marjual on, jabusibaganding tua on, nungnga hupangan hami sipanganon na binoanmuna i, bosur hamimangan indahan na las, sagat na marlompan juhut, butong minum aek sitiotio, saipamurnas ma i tu daging saudara tu bohi, sipasindak panailisi ma i sipaneang holiholi.Asa bagot na marhalto ma na tubu di robean, horas ma hami na manganton tu tambanadi hamu na mangalean.Bangkona do i, Amangboru, sai jolo ninangnang do asa ninungnung, sai Jjolo pinangando asa sinungkun. On pe, Amangboru, na manungkun ma hami nuaeng di sintuhun niindahan masak dohot lompan na tabo i, tangkas ma dipaboa Amangboru. Boti ma.Dibuat ma 3 bulung ringgit sitio soara i, laos dipasahat ma muse pinggan panungkunani tu paranak asa dialusi.Raja Parhata ni ParanakGabe ma jala horas, Rajanami, sai asi ma rohani Amanta Debata marhitehite anaknaJesus Kristus. Di hita sasudena, asa sai lam ganda ma sinadongan, asa tarpatupa haminian na tumabo sian on laho pasangaphon hamu hulahulanami.Taringot tu sipanganon na huboan hami i, Rajanami, ba sititi ma sihompa, golanggolangpangarahutna, tung so sadia pe sipanganon i sai godang ma pinasuna.Sintuhun ni indahan masak dohot lompan na tabo, ba panggabean parhorasan do ,Rajan9. Gabe ma tutu angkup ni na horas, sai sahat ma na uli tumpahon ni Amanta MartuaDebata marhitehite Anakna, Jesus Kristus. Sai dapot ma nian songon hata ni umpasa: “Bona ni aek puli tu dolok ni sitapongan, sai ro ma angka na uli lam ganda nang pansamotan”.Alai , Amangboru, songon na nidok ni angka natuatua, sai marangkup do na uli,mardongan do na denggan, asa tampak songon na hundul, siudurna songon namardalan, siangkup ni panggabean parhorasan, tangkas ma dipaboa Amangboru, diama langkatna, dia ma unokna, dia ma hatana, dia na nidokna. Boti ma da, Amangboru.Raja Parhata ni ParanakRajanami, Raja Bolon, toho do i na nidokmuna i, sai marangkup do tutu na uli,mardongan do na denggan, siangkupna songon na hundul, siudurna songon namardalan.Jumolo ma hami marsomba ujung dohot jarijari sampulu tu hamu, Rajanami. Taringot tuharoronami, na adong do na solot di ateatenami, gompang di pusupusunami na naengsihatahononnami tu hamu, alai molo tung adong annon hata na hurang manang na lobi,Rajanami, ba anju hamu ma hami, nanget hami ajari hamu; “Ampapaga dolok tu ampapaga toruan, hita do marsogot, laos hita do haduan”.Jadi songon on do, Rajanami, sian dos ni rohanta rap do hita nangkin mamboanianakhonta tu jolo ni huria laho manjalo pasupasu parbagason sian Tuhanta. Nungngadijalo nasida i marhitehite naposona. Alai, Rajanami, anggo adat na gok ndang digararhami dope tu Raja i. Molo mangoli anak, pasahaton ma sinamot, molo muli boru, jaloonma bolina.Molo ditolopi hamu do, Rajanami, uli otik godang so sadia, ba haroronami na pasahatboli ni boru ni Raja i do, huhut mangulahon adat na gok. Boti ma, Rajanami.Raja Parhata ni ParboruDi hamu, Parboruonnami, las do rohanami umbege hatamunai, sai rongkap ni borunamima i berenami i, rongkapna gabe, rongkapna mamora, jala rongkapna sarimatua.Taringot tu sinamot ni borunami sipalas rohanami, on do sidohononnami0. “Ndang tuktuhan batu, dakdahan simbora. Ndang tuturan datu, ajaran na marroha”.Na malo do hamu jala sigodang botobotoan, raja na bisuk ompu ni parbinotoan.Tangkas do tinanda hamu, ndada paidua hamu di sinadongan. Songon nidok niumpasa : “Pat ni gaja do tu pat ni hora. Anak ni Raja do hamu huhut pahompu ni na mora, sihorus na gukguk do hamu, sitambai na longa”.Jadi nungnga pitu lilinami, paualu jugianami, nungnga uli nipinami ai gohanmu mahajutnami. On pe, Raja ni Boru, goari hamu sian i sadasada sinamot i, piga horbo, pigalombu, piga hoda, piga rantiti mas, sadia godang ringgit sitio soara, asa tangkas hubegehami, jala tangkas dibege angka raja. Boti ma da, Amangboru.Raja Parhata ni ParanakDi hamu, Hulahulanami,Marsomba ujung hami marsomba huhuasi tu tua dohot sahala ni angka raja. Tutu do i,Rajanami, ianggo ala ni sangapmuna dohot balga ni partubumuna na patut do hamumanjalo angka na ginoaranmuna i.Jala tutu do nang na nidokmuna i taringot tu hamoraon ni ompunami najolo. Torop hiando pinahanna, alai, Rajanami, nungnga sude i hona gadis laho pasingkolahon angkaberemuna on. Hami pe nian, Rajanami, sai naeng do mangalehon sinamot na godang,asa sangap hamu, sangap nang hami, alai beha ma bahenon, Rajanami, songon ni dok niumpasa: ” Duru ni harangan, hatubuan ni tadatada hansit do tangan mandanggurhon na soada”.Umbahen na barani hami mandapothon hamu, na huboto hami do ndada gulut dihepeng hamu, gulut di holong do, pos do rohanami ndada paurahonmu hami dihapogosonnami.Asa, Rajanami, tapasada ma pangidoanmuna i gabe ringgit sitio soara, asa sadatungkuson ni inanta soripada. Jala molo boi, Rajanami, pangidoannami sisahalimanombahon i ma hami, jala sinamot sitombol hatahononnami. Molo dung satolop Rajai, asa pintor huhatahon hami. I ma jolo, Rajanami, pangidoannami. Boti ma, Rajanam1. Raja Parhata ni ParboruMolo i do pangidoanmu sisahali manombahon i, jala sinamot sitombol, ndang polahaboratan hami asal ma pintor toho jala godang, nungnga las rohanami, alai adong dohami di son na marhaha-maranggi, borunami dohot berenami, aleale/dongan sahutalumobi di sude hulahula dohot tulangnami, ba jolo masisungkunan ma jolo hami. Boharoha muna, Amangboru ?Raja Parhata ni ParanakMauliate, Rajanami.Raja Parhata ni ParboruParjolo ma hupasahat hami tu hamu, Boru dohot Berenami. Boha pandokmu dipangidoan ni paribanmu di sinamot ni boru nami sisahali mandok, Jjala sinamotsitombol ninna nasida. Alusi hamu ma.Sian Boru dohot BereDi hamu, Hulahulanami, mauliate do dohononnami tu hamu ala dipasahat hamupanghataion on tu hami. Tangkas do hutanda hami hamu, Hulahula- nami, angka naburju do marboru. Ba nang tu dongan pariban dohonon do molo tung sahali mandokhamu, jala sinamot sitombol, ba tung godang ma hatahon hamu, asa las roha nihulahulanta.Songon i ma sian hami boru dohot bere, siihuthon nauli ma hami raja nami. Boti ma.Raja Parhata ni ParboruMauliate ma di hamu boru dohot bere. Nuaeng pinasahat ma tu hamu, Aleale dohotDongan Sahuta.Sian Aleale/Dongan SahutaPangidoannami tu hamu na marhula-marboru dos ma rohamu, ai molo dos roha sudedo saut, jala sitolopi na uli ma h2. Mauliate ma di hamu. Ba tu hita na marhaha - maranggi ma, pinasahat ma tu Haha Doli(Anggi Doli).Sian Haha Doli ( Anggi Doli )Mauliate ma di hamu, Anggi Doli/Haha Doli. Nian sisada hata do hita sisada ulaon, alaiatik pe songon i, gomos pangidoon tu parboruon. Hamu, Amangborunami, tangkas dohamu hutanda hami, toho do ndada paidua hamu anggo di sinadongan, ai; : “Barita ni lampedang, mardangka bulung bira. Barita ni hamoraonmuna, tarbarita do ro di dia”.Molo tung sahali mandok ma hamu, jala sinamot sitombol, ba pintor godang mahatahon hamu asa tung las rohanami. Songon i ma sian hami Haha Doli(Anggi Doli)muna.Catatan : Nuaeng on tu hahadoli/anggi doli nungga pintor didok raja parhata sisadahata ma hita.Raja Parhata ni ParboruTu hamu, Hulahulanami dohot sude Tulangnami. Nungnga tangkas dipaihutihut hamuna masielehan hami taringot tu sinamot ni beremu. On pe hupasahat hami ma tu hamuasa tuturi hamu ma hami. Sude ma hamu Hulahula dohot Tulang na hupandohi hami.Hata sian Hulahula (somalna mewakili sude Hulahula dohot Tulang)Di hamu, Parboruannami, tangkas do hupaihutihut hami hamu na masielehan jalamasipaolooloan di sinamot ni berenami, nungnga dos rohamu huida hami. Aek godangtu aek laut, dos ni roha do tutu sibahen na saut. Jadi sian hami hulahula dohot tulangtong do songon ni dok ni umpasa dohononnami ; “Balintang ma pagabe, tu mandakkon sitadoan. Arimu ma horas jala gabe, molo masipaolooloan”.Songon i ma sian hami, sude Hulahula dohot Tul3. Raja Parhata ni ParboruMauliate ma di hamu sude Hulahula dohot Tulangnami di sude panuturionmuna dihami. On pe di hamu, Parboruonnami, tangkas ma hatahon hamu godang ni sinamot niborunami. Boti ma.Catatan : Boi do jolo dipangido asa di hatahon (digollit) paranak godang ni sinamotnanaeng sipasahatonna, ipe asa di pasahat raja parhata ni parboru pangkataion tuhorong ni hula-hula dohot tulang.Raja Parhata ni ParanakMauliate ma, Rajanami, alai andorang so huhatahon hami somba ni uhumnami, parjoloma jolo hualap hami hata sian borunami dohot berenami, lumobi sian hulahula dohottulangnami. Ai anggo sian angka dongan tubunami ba sisada hata do hami.Hata sian Boru dohot Bere ni ParanakMuliate ma di hamu, Rajanami, ala dipasahat hamu do panghataion on tu hami borudohot bere. “Durung do tutu boru, tomburan hulahula. Ingkon do tumpahan ni boru na dokdokdi hulahula”.Ba na rap mangelek ma hita , Rajanami, sombahon hamu ma sinamot si tombol i, asatung pintor las roha ni hulahula ni hulahulanami. Boti ma sian hami boru dohot bere.Mauliate ma.Hata sian Hulahula dohot Tulang ni ParanakNungnga tangkas hupaihutihut hami hamu di sude panghataionmuna di sinamot niberenami. Anggo parboru sai naeng do nian godang sinamot ni boruna, paranak pesangap do molo boi godang dilehon sinamot. Jadi pangidoan nami, denggan mahamu masipaolooloan, asa saut songon ni dok ni umpasa i: ”Balintang ma pagabe, tumandakkon sitadoan. Ari mu ma horas jala gabe, molo masipaolooloan”.Songon i ma sian hami hulahula dohot tulang. Boti m4. Raja Parhata ni ParanakRajanami, anggo utang ni boru tu hulahula ndang na marna sae. Didok angka natuatuana parjolo, ndang suda ari manggarar utang tu hulahula. Ala ni i, molo tung so sadia pehusombahon hami apala di tingki on, las ma rohamuna manjalo.Nunga huelek hami Raja i asa sahali manombahon ma hami jala sinamot sitombol ma,taringot tu suhi ni ampang na opat, pos rohamu, Rajanami, pasahatonnami do i songonpanandaion.Jadi hupasahat hami ma sinamot sitombol godangna Rp. 10.000.000,- Gabehon hamu ma,Rajanami. Boti ma.Raja Parhata ni ParboruMauliate ma di hamu parboruonnami, nungnga dihatahon hamu sinamot ni borunamigodangna Rp. 10.000.000,- sitombol, jala alusanmuna do suhi ni ampang na opat.Anggo hami nungnga sisada hata, hami na marhaha maranggi, borunami dohotberenami, lumobi nungnga hupangido hami panuturion sian sude hulahula dohottulangnami, alai ndang husungkun hami do pe anggo suhut sihabolonannami. Ba ipenuaeng, di hamu suhut bolon, nungnga tangkas dipaihutihut hamu panghataionnami digodang ni sinamot ni borunta. Nungnga tung tangkas huelek hami parboruonta, ba Rp10.000.000,- ma ninna sitombol. Songon nidok ni natuatua; : “Lata pe na rata, sai duhutduhut do sibutbuton. Hata pe na raja, sai suhut bolon do sisuugkunon”. Boi do tong pangkeon umpasa on: “Lasiak narara binahen tu panutuan. Raja pe na raja, sai suhut do panungkunan”.Pinasahat ma tu hamu hasuhuton. Boti ma.Hata sian Suhut Bolon ( somalna paidua ni hasuhuton)Di hamu, Raja Parhatanami, raja do hamu naung pinaraja, tandokmu do tandoknami,hatamu do hatanami, molo miak ninna hamu raja, miak do dohonon nami, as5. “ Barisbaris ni gaja di rura pangaloan. Molo marsuru raja, ba ingkon do oloan. Molo nioloan, anggiat dapot angka parsaulian”.Boti ma sian hami, hasuhuton.Raja Parhata ni Parboru.Mauliate ma di hamu, Suhut Bolonnami.Jadi di hamu raja ni parboruonnami, huoloi hami ma pangidoanmuna i, gabe maangkup ni na horas. Pasahat hamu ma sinamot ni borunami i. Boti ma.Raja Parhata ni ParanakMauliate malambok pusu ma, Rajanami, dohononnami tu hamu, ala naung dioloi hamupangidoannami. On pe borhat ma hami pasahathon sinamot ni anaknami, mangaradema hamu, Rajanami.Di hamu suhut bolonnami, borhat ma hamu pasahathon sinamot ni anakta.Borhat ma paranak pasahathon sinamot tu parboru, alai jumolo do dipasahat tu rajaparhata, asa jolo dipatangkas.Pangoli Anak : Pasahat sinamotAma do na pasahat sinamot (dibagasan pinggan pasu namaris boras na pir).Molo naung mabalu gabe Ina i ma napasathon sianamot.Pamuli Boru : Majalo sinamotIna do namanjalo sinamot (tu ulos ragi hotang).Molo naung mabalu gabe Ama namanjalo sinamot.Dipasahat ma muse sadasada todoan tu suhi ni ampang na opat dohot panandaion.Ama do napasat todoan, Ina na manjalo, i ma tu : 1) Sijalo Bara; 2) Simanggokhon; 3) Upa parorot (Namboruna) manang upa pariban(angkangn6. 4) Upa Tulang (Tulang ni Borumuli); 5) Surungsurng (Ompung suhut dohot Ompung bao); 6) Ompungna (angka namrtinodohon) 7) Bapatuana/Bapaudana; 8) Ibotona; 9) Namboruna/Paribanna 10) Pengurus Punguan Parompuan; 11) Pengurus Harian Parsadaan.Raja Parhata ni ParboruNungnga dioloi hamu, jala dipasahat hamu sude pangindoannami. On pe hupasahathami ma panghataion on tu hamu, Amangborunami, atik beha adong pangidoanmuna.Boti ma.Raja Parhata ni paranakAnggo pangidoan i, Rajanami, sai na godang do, alai anggo apala di tingkionpasupasumuna i ma marhitehite ulos herbang. Sude ma hami ulosi hamu , Rajanami,molo tung so sude pe hami dapotan ulos herbang, ba ulos na tinonun sadari i ma, asalma ris hami.Boti ma , Rajanami.Raja Parhata ni ParboruMolo i do pangidoanmu, gabe ma angkup ni na horas, hupasahat hami ma ulos herbang11 bulung. Goari hamu ma sadasada, asa pintor huulosi hami.Raja Parhata ni ParanakDigoari paranak ma sadasada sijalo ulos herbang.Urutan ni sijalo ulos herbang (ulos na marhadohoan); 1) Ulos Pansamot (Natoras ni Pangoli): ulos ragi idup ); 2) Ulos Hela (Pangoli) : ulos ragi hotang) ; 3) Ulos Pamarai (Amanguda/Amangtua ni Pangoli): ulos ragi hotang) ; 4) Ulos Simolohon (Haha ni Pangoli): ulos ragi hotang) 7. 5) Ulos Sihutti Ampang (Iboto na /Namboru na): ulos ragi hotang) ; 6) Dumenggan molo boi ragi hotang (sirara); 7) Dumenggan molo boi ragi hotang (sirara); 8) Dumenggan molo boi ragi hotang (sirara); 9) Pengurus Punguan Parompuan: ulos ragi hotang; 10) Pengurus Harian Parsadaan: ulos ragi hotang.Sidung ma na masisisean, dung i dibagi ma uang pinggan panganan dohot uangulosulos. Ditorushon ma muse tu na pasahat ulos holong (ulos herbang) tu pengantinsian horong ni parboru, sian hulahula dohot tulang ni parboru, dungi diuduti ma musesian hulahula dohot tulang ni paranak.Dung salpu i marhata sigabegabe/sihorashoras ma. Dung diampu pengantin dohothasuhuton ni paranak di uduti ma na padalan olopolop dungi dulahon ma ulaon sadari.Dung si dungi ditutup parboru ma ulaon pesta i dohot tangiang ( dung jolo marende). Pasal 5 ULAON SADARI PAULAK UNE DOHOT MANINGKIR TANGGA(1) Paulak Une Borhat ma paranak tu jabu ni parboru, diboan do indahan na las dohot pinahan lobu / na marmiakmiak (lengkap parjambaran) di bagas jual. Dipeakhon ma i tu ginjang ni meja naung pinarade. Tarsongon on ma hatana : Di son rodo hami paulak une, ala naung marune sude ulaon adat ni anaknami dohot boru ni Raja i. Huboan hami do lompan na tabo dohot indahan na las. Las ma rohamuna manjalo. Boti ma.(2) Tingkir Tangga Ro do parboru maningkir tangga ni boruna, diboan do dengke sitiotio, boras sipir ni tondi dohot lampet, godangna 5 manang 7 tandok. Dipeakhon ma i tu ginjang ni meja naung pinarade. Tarsongon on ma hatana: Hami pe ro do maningkir tangga ni ianakhonnami. Nunga las rohanami, sa8. anggiat ma rumah tangga sitiruon on di tongatonganta, lumobi di jolo ni Tuhanta. Huboan hami do di son boras sipir ni tondi, dengke simudurudur dohot lampet, asa adong sigatonmuna di jabu. Las ma rohamuna. Boti ma. Somalna ndang pola ditutup be dohot tangiang, holan dihorashon nama 3 hali: “Horas ..... horas ................. horas !” Tingki masijalangan, dipangido na marbaju/namboruna do uang panaru sian paranak, jala ingkon dilehon do i, ai adat do i. Sidung ma sude ulaon na marunjuk i. BAGIAN PADUAHON ULAON MANGADATI Pasal 1 MANGALUAAdong do 2 mansam na mangalua;1. Mangalua roha-roha;2. Mangalua tu jolo ni huria.Di tingki na parpudi on, sai diusahahon do na mangalua i, manjalo pasupasuparbagason di Gareja. Ndang dihalomohon natuatua na mangalua, ai tamba ganjangsiulaon, jala antar rundut ulahononhon, i do alana tu angka na mangalua didokumpasa : ” Duda itakmi, saut ma ho maritak bari. Tuntun lomomi, saut ma ho sumolsol bagi. ”Somalna dipatupa pihak paranak do partangiangan na metmet huhut marsipanganon,songon parajahon boru na niluahon, alai ndang masuk ulaon adat on.Songon tanda naung pinaraja boru na niluahon, disuru paranak do manaruhon tuparboru manang na mewakili, tudutudu ni sipanganon na patut jaloon nasida hian, i mana ginoaran timpustimpus9. Pasal 2 MANURUKNURUKDung dihilala paranak nungnga songon na mombun muruk ni parboru, disuru paranakma tu parboru laho mambuhul ari na uli laho manuruk-nuruk, i ma songon na“patuduhon na tinangko”.Di ari naung binuhul borhat ma paranak tu huta ni parboru rap dohot angka tondongna,alai ndang dohot dope anggo pihak hulahula dohot tulang.Diboan paranak do sipanganon, somalna pinahan lobu. Dung rade sude kedua belah pihakdiparade ma sipanganon, jala dipasahat tudutudu ni sipanganon dohot dengkesimudurudur. Dung sidung na mangan mangkatai ma. Parjolo ma parborumanungkun taringot tu tudutudu ni sipanganon, manang boha parbagina. Pintordialusi paranak ma: “Ala on do pe hami ro, Rajanami, mandapothon hamu, ba tudutuduni sipanganon i, surungsurungmuna do i , Rajanami”.Disuru parboru ma boruna laho paunehon parjambaran i tu pudi, annon pe bagion nipihak parboru i. Pasal 3 MASISISEANNa jolo pihak parboru do jolo masisisean, i pe asa dipatariparhon tu pihak paranak. Alaianggo nuaeng on, langsung nama pihak parboru manise pihak paranak di sintuhun niindahan masak, lompan na tabo dohot di siangkupna.Hira songon on ma panghataion :Raja Parhata ni ParboruSai jolo ninangnang do asa ninungnung, Raja ni Boru, ba sai jolo pinangan do asasinungkun. Ba nunga bosur hami mangan indahan na las, sagat na marlompan juhut,butong minum aek sitiotio, sai pamurnas ma i tu daging, saudara tu bohi, ba nuaeng pe0. paboa hamu ma hinarohonmuna dohot lapatan ni sipanganon i. Tangkas ma paboahamu, aha sibegeon ni sipareon dohot sipeopon ni roha. Boti maMauliate do dohononnami nang tu hamu, ala sihar do bohimuna manjalo hami, ai anggoala ni pangalahonami tama do hami leteonmuna (palahoonmuna) sian bagasmuna on.Alai tung tangkas do hamu songon nidok umpasa: “Pat ni gaja tu pat ni hora. Anak ni raja do hamu pahompu ni na mora”.Denggan do hami dijalo hamu di bagasta na marampang na marjual on, sigomgom na sapangisina on.Nunga hundul hami di amak tiar, ba sai tiar ma tutu panggabean, tiar nang parhorasandi hita saluhutna.Taringot tu indahan masak na huboan hami, songon nidok ni natuatua do dohononami: “. “Asa sititi ma sihompa, 1.tu tu Raja i na gompang dipusupusu na solot di ateatenami. Marsombahami dohot jarijari sampulu, jala jumolo marsantabi di hata sidohonon nami.Rajanami, umbahen na ro hami di ari na uli di bulan na denggan on na paboahon tu Rajai do, ia borumuna nungnga huparaja hami, jala pinahundul di jabu bona.Nian, Rajanami, ndada panolopi hami di pambahen ni anaknami di tingki na salpu, aindada songon tagading hami marguru tu anakna. Alai boha ma bahenon, ai nungngatung marsigorgor roha ni anaknami tu boru ni Raja i, gabe dipajolo holong, dipapudiuhum, ndang sabar be ibana mangihuthon ruhut paradaton i.Jadi ala natorasna do hami, ba ndang tarjua so dohot hami mamorsan hasalaan nianaknami, songon nidok ni umpasa : ”Dangka ni tadatada, jomba tu bonana. Hasalaan ni anakna, mangonai tu amana”.On pe, Rajanami, nungnga sala hami siala parulaon ni anaknami. Ba i do , Rajanami, nanaeng topotannami tu hamu : “Galagala sitelluk, telluk mardaguldagul. Hasalaannami na salpu, nanget ma diapulapul2. Nuaeng pe , Rajanami, sapala naung burju hamu manjanghon hami di jabunta namarampang na marjual on, pangidoannami, jangkon hamu ma anaknami on gabegellengmuna. “Sapala na mardalani, ba unang ma olat ni Sigalangan. Sapala naung burju hamu, unang ma diparalangalangan”.Taringot tu ruhut paradaton, rade do hami mangulahon i olat ni na tarbahen hami. Botima , Rajanami.Raja Parhata ni ParboruDi hamu, Raja ni Parboruon. On do sidohononnami tu hamu. Ndang tutu hamu pajoloholong papudi uhum, alai na pajolo gogo do hamu papudi uhum jala mangasahonparadongan, ai aha salanami asa pintor boanonmu borunami so jolo adong pangkataion: “Na manaba bulu do hamu, palambas pargadongan. Mambahen na so patut do hamu mangasahon paradongan”.So hea do pe ro hamu tu hami, so hea do pe hujua hami pangidoanmu, tung baranipulut hamu mangulahon na so patut, asa tung paet do na hutaon hami, songon nidok niumpasa : “Landit porhot songon gota ni hapea. Hansit ngotngot naung sangap gabe marlea”.Tutu do na nidokmuna i, nda tung pintor pahundulonnami hamu di amak tiar, alai alaanak ni raja do hami parbahulbahul na bolon, jala nungnga maraugama hita, boi ma hitamasisesaan dosa, jala argahononnami do haroromuna on, ai ingot do hami di hata ninatuatua. “Duruduru ni harangan hatubuan ni pitola. Ndang tulahon na marsala, molo ro marsomba”.Nungnga didok hamu nangkin na rade do hamu mangulahon ruhut paradaton tu hami3. ba tangkas ma paboa hamu ruhut paradaton na naeng ulahonon muna tu hami. Boti mada.Raja Parhata ni ParanakMauliate malambok pusu ma, Rajanami, dohononnami di sude hata na ulipinasahatmuna tu hami. Tung sangap do hamu di hami, alai boha bahenon ndang dosroha dohot ianakkon, alai ingot do hami di hata ni umpasa: ” Paukpauk hudali, pagopago tarugi. Na tading niulahan, na sega pinauli.”Nungnga disungkun Raja i nangkin, dia ma ruhut paradaton na naeng ulahononnami.Didok rohangku , Rajanami, hamu ma mangajari hami laho pasonang roha ni Raja i,songon ubat sipalambok puspusu dohot dingin-dingin sipamalum ateate. Alai ,Rajanami, anggo apala di tingki on, holan ruhut paradaton panuruknuruhon i mahupasahat hami. Boti ma da , Rajanami.Raja Parhata ni ParboruHamu, Raja ni Ianakkon, molo i do pangidoanmu denggan ma i. On do sidohononnami,andorang so tahatai tu ruhut paradaton, jumolo ma jolo suru hamu anakmuna dohotborunami ro tu adopannami, asa jolo manopoti sala nasida tu hami. Parjolo ma tu jolo ninatuatuana. Boti ma.Raja Parhata ni ParanakBa na uli, Rajanami.Disuru ma anak dohot boru na mangalua i hundul mangadopi parboru laho manopotisala. Dung sidung na manopoti sala, mulak ma muse na mangalua i tu hundulan nahian4. Ala nungnga ditopoti ianakkon salana tu natorasna, ba on pe di hamu parboruonpasahat hamu ma sude ruhut panuruknuruhon, tangkas do i diboto hamu : “Ndang tuktuhan batu, dakdahan simbora. Ndang tuturan datu, ajaran na marroha”.Tangkas ma pasahat hamu jala jojor, diboto hamu do lojanami arian dohot bornginmangalului borunami on.Raja Parhata ni ParanakNungnga rade hami , Rajanami, olat ni na tarbahen hami pasahatonnami do i, ajarihamu ma hami manang na tu ise parjolo. Boti ma.Raja Parhata ni ParboruParjolo ma pasahat hamu pasituak na tonggi tu siungkap harbangan ima dongan sahutadohot sisangke hujur, i ma boru nami. Ai na dibungka nasida do harbangan Jjaladisangke hujurna asa boi hamu masuk tu huta on. Dung i tu sude hami, pasahat hamuma masituak na tonggi.Raja Parhata ni ParanakHehe ma hamu. Paranak dohot na mangalua i pasahathon sude pangidoan ni Raja i(hepeng do i di bagasan amplop).Raja Parhata ni ParboruAla naung ris dipasahat hamu masituak na tonggi songon ruhut adat panuruknurukon,ba nuaeng pe, Raja ni Boru, tahatai ma somba ni uhum sipasahatonmu tu hami, andiganma bahenonmu ulaon na gok, asa tung tibu malum na bernit na hutaon hami on.Alai hudok pe songon i ala di son do borunami dohot dongan sahuta, ba hupasahat majolo tu nasida.Sude do pihak parboru, dongan tubu, boru/bere dohot dongan sahuta mangido, asaditontuhon paranak nian manang na andigan ulaon na go5. Alus ni pihak paranak:Ndang boi do pe , Rajanami, tontuhononnami manang na andigan tarpatupa hamiulaon na gok saonari. Mangelek ma hami, tapaima ma ari na uli. “Hatop adong na ni aduna, lambat adong pinaimana”.Pos ma rohamu , Rajanami, hatop do hami ro paboahon i tu hamu.Raja Parhata ni ParboruDi hita na marhaha-maranggi, boru/bere tarlobi di dongan sahuta, nungnga rapmarbege hita di alus ni parboruon, ba rap marningot ma hita di hata nasida: “ Hori ihot ni doton. Hata do siingoton”. “Silingkit ma sinalenggan. Tapillit ma dia na dumenggan”.Ta oloi ma pangidoan ni parboruonta, muse ma i tahatai. Didok rohangku ba ris ma hitamandok hata sigabegabe-sihorashoras tu parboruonta.Boti ma da. Pasal 4 MARHATA SIGABEGABEAndorang so marhata sigabegabe sian pihak parboru, boi do hasuhuton pasahat ulosherbang, i ma na ginoaran ulos holong, ndang ulos hela on.Dung sude horong ni parboru mandok hata sigabegabe-sihorashoras mangampu mahorong ni paranak; dohot do mangampu anak dohot boru na mangalua i. Dung sidung iditutup parboru ma dohot tangiang dung jolo marende.Sidung ma ulaon adat panuruknurukon i. Paborhaton ni parboru do paranak i dohotboras sipir ni tondi, indahan na las dohot dengke simudurudur6. Pasal 5 MANGADATI NA MANGALUADumenggan do nian tingki manuruknuruk nungnga diputushon manang na andiganbahenon ni paranak ulaon na gok laho mangadati na mangalua i. Alai somalna niida saijolo sorang do pahompu asa tubu roha ni paranak laho mangulahon adat na gok.Andorang so sahat tu ulaon na mangadati, jolo dibuhul kedua belah pihak do ari na uli.Di ari naung binuhul borhat do paranak mandapothon parboru laho mangarangrangitaringot tu ulaon na naeng mangadati.Diboan paranak do pinahan lobu (sipanganon) jala dipasahat do tudutudu nisipanganon, jala parboru pe pasahat dengke simudurudur. Na porlu dihatai jaladiputushon, i ma :1. Ari na uli ulaon na gok;2. Inganan/alaman ni paranak;3. Godang ni somba ni uhum (manang sulangsulang ni pahompu) dohot suhi ni ampang na opat;4. Godang ni ulos herbang (ulos na marhadohoan dohot ulos parompa) ;5. Pinggan panganan dohot ulos na tinonun sadari;6. Godang ni undangan sian parboru;7. Dohot angka na asing na porlu tu ulaon i.Hira dos do ruhut paradaton di ulaon na mangadati na mangalua dohot di ulaon namarunjuk, ai mardalan do tong pinggan panungkunan andorang so masisisean, beda na:1. Ndang adong be sibuhabuhai ;2. Ndang masa be ulaon sadari; jala3. Ndang mardalan be uang panaru. BAGIAN PATOLUHON MANGAIN1. Mangain Anak manang BoruKeluarga namangain laho paboahon tu dongan tubu, pengurus parompuon, PangurusParsadaan dohot tu Hula-hul7. Pardalan ni ulaon : a. Tudu-tudu ni sipanganon tu jolo ni dongan tubu b. Marmeme suhud tu anak manang boru na niain. c. Pasahat ulos songon symbol manang tanda pengesahan : 1. Sada sian suhut bolon 2. Sada sian Punguan Parompuon (diparade Suhut bolon) 3. Sada sian Parsadaan Mewakili Pane, Dori, Boltok ( diparade suhut suhut bolon) d. Sude ulos i ragi hotang (sirara) e. Anak manang boru na niain gabe siampudan ni keluarga namangain. f. Hula-hula/ tulang ni na niain pasahat dekke dohot ulos parompa. g. Mardalan piso-piso. h. Mahata sigabe-gabe, mardalan upah manggabe i. i. Molo laos ditingki namangain I do marhusip ingkon adong ma muse tudu-tudu ni sipanganon tu namarhusip ( somal na nuaeng on diganti dohot hepeng)2. Boru Muli tu halak Sileban naso di margahonDihamajuaon ni jamon on nungga lam ganjang pangarantoan di halak hita, gabe tambapargaulan ni angka ianakkon, alani I dang tarpasideng be borutta so muli tu halaksileban. Ringkot do sosohonon asa parbagason I (perkawinan) tong-tong dibagasan adat nang holan sederhana. Asa boi mardalan adapt I pihak paranak porlu didonganisahalk manang dua halak sian horong ni amang boru ni namuli, ima na gabe songonpenterjemah sekali gus gabe raja parhatani paranak.Pardalan ni ulos sangat terbatas : a. Namarhadohoan, holan tu sihi ni ampang naopat ma. b. Ulos holong tu penganten diatur ma angka perwakilan ni suhut dohot tulangtangkas.Ruhut – ruhut ni adat nagok mardalan do sude BAB III MANGOMPOI/MANURUK JABU8. Pasal 1 PANGANTUSIONHira dos do ulaon adat di na mangompoi jabu dohot di na manuruk jabu, alai saiumbalga do ulaon i di na mompo sian na manuruk jabu.Holan sahali do boi mangulahon ulaon adat na mangompoi jabu, anggo na manurukjabu boi do manang na piga hali.Jabu simompoan, i ma jabu na baru pinajongjong, manang na tinuhor alai ndang hea dope diingani halak.Adong do na baru pajongjong jabu, dibahen ulaon “na manuruk jabu”, i pe boi do i, aladihilala rohana na boi dope ibana pajongjong jabu na umbalga, di si pe ibanamambahen ulaon adat na “mangompoi jabu”.Somalna molo na manuruk jabu, pinahan lobu do parjuhutna, alai anggo namangompoi, ala umbalga do ulaon i, dumenggan ma parjuhutna sigagat duhut, alai boido tong pinahan lobu.Di ulaon na mangompoi jabu manang manuruk jabu, sai diulosi hulahulana do namompo i. Parhitean ni tangiang do ulos i, asa ganjang umur ni na mompo i, asa lasdaging dohot tondina mangingani bagas i.Molo dung marpahompu na mompo i, dumenggan do ulos pinunsaan di- uloshonhulahula, alai molo so marpahompu do pe dumenggan ma ulos ragi hotang.Angka tulang dohot hulahula na asing boi do mangalehon ulos sirara. Pasal 2 ACARA TINGKI MOMPO/MANURUK JABUDung dijalo hasuhuton boras sipir ni tondi dohot dengke sian horong ni hula-hula dohottulang, pintor diatur protokol ma parhundulon ni kedua belah pihak.Somalna sai di parnangkok ni mata ni ari do dibahen ulaon adat na mompo manangmanuruk jabu, dimulai pukul 11.°° WIB marhite kebaktian singkat na niuluhon ni pangulani huria, asa anggiat nian jabu i gabe bagas partangiangan.Dung sidung kebaktian, parjolo ma dipasahat suhut bolon (na mompo) tudu-tudu n9. sipanganon tu hulahula, dung i ro ma hulahula pasahat dengke simudurudur, laosdiuduti tulang dohot tulang rorobot ma pasahat dekke nasida.Dung sidung na pasahat tudutudu ni sipanganon dohot dengke, martangiang ma lahomarsipanganon.Dung sidung na marsipanganon, mambagi jambar ma. Ala ulaon i ulaon di jabu do,hasuhuton do mambagi jambar hombar tu na nigokhonna. Andorang so marhatasigabegabe-sihorashoras, parjolo ma hulahula tangkas pasahat ulos holong tuianakkonna, dung i dijomput parbue 3 hali tu simanjujung ni na mompo i dohot tu sudeianakkonna na so hot ripe do pe.Mangihut ma muse angka hulahula na asing dohot angka tulang molo tung adong napasahat ulos.Dung sidung pe na mangulosi asa marhata sigabegabe.Andorang so mangampu suhut bolon, parjolo do pasahatonna pisopiso tu hulahuladohot tulang na pasahat ulos herbang jala upa manggabei tu dongan tubu, boru dohottutur na asing.Dung mangampu suhut bolon, ditutup hulahula ma ulaon i dohot tangiang dung jolomarende.Anggo na pasahat tumpak tu suhut, ditabihon ma tingki masijalangan laho mulak. BAB IV MANULANGIAdong do 2 mansam na manulangi, i ma :1. Sulangsulang surungsurung; dohot2. Sulangsulang hariapan.Na jolo pungu do anak dohot boru naung hot ripe di sada luat rap dohot na torasna.Molo adong tahi mambahen sada ulaon adat, pintor mura do marpung0. Nuaeng on, ala naung tajalo hamajuon, nungnga godang ianakkon mangalului karejo(ngolungolu) tu luat parserahan na dao sian bona pasogit, jadi nungnga maol hatopmarpungu. Pasal l SULANGSULANG SURUNGSURUNGMolo marsahit ama/ina naung saurmatua/maulibulung di bona ni pasogit, sipatandang pintor boi pungu sude ianakkonna mambahen sulang-sulang hariapan. Molodibege manang diida ianakkonna (anak manang boru naung hot ripe) na lam tu posanasahit ni natorasna, olo ma pintor dihalaputi sandiri mambahen sipanganon tu natorasnalaho manulangi. On ma na nidokna “pasahat sulangsulang surungsurung”. Ingkontangkas do pasahatonna sipanganon na binoanna i, ndada holan mangan boti nasida.Tarsongon on ma didok di tingki pasahat sulangsulang surungsurung i:“On ma, Amang/Inang, ro do hami mandapothon ho dohot angka pahompum, alahuboto hami na di bagasan parsahiton do Amang/Inang.Huboan hami do sipanganon na tabo, las ma roham, Amang /Inang, manjalo on. Jalasai las ma antong rohanami tu joloan on”.Disulanghon ma sipanganon i huhut ma didok:“Martua husulang Damang/Dainang on, manumpak ma tondim mangasi sahalammarhitehite pasupasu sian Amanta Debata di hami, Ianakkonmon, sai tibu ma hipas,Amang/Inang, manggomgom hami sai horas jala gabe hami gomgomonmu”.Dung i dihatahon natuatua i ma pasupasuna tu ianakkonna. Molo anak do na ro i, dohotdo parumaenna dohot sada sian pahompu manulangi natuatua i.Sada utang bolon do di halak Batak molo so sanga dipatupa sulangsulang tunatorasna, sahat tu na marujung ngoluna. Asing ma molo na so olo natuatua i. Pasal 2 SULANGSULANG HARIAPANMolo dung panggirgiron daging ni natuatuaniba, dumenggan do pintor satahi saolo1. sude ianakkonna laho patupahon sipanganon ni natuatua i. On ma na nidokna pasahat“sulangsulang hariapan”. Haringkothononhon do na pasahat sulangsulang hariapan tunatorasniba so jolo marujung ngoluna. Ai marhitehite ulaon na pasahat sulangsulanghariapan boi ma dapot :1. Na mangulahon Patik Palimahon;2. Pataridahon jala pajongjonghon harajaon ni natuatuaniba;3.. Patuduhon hapantunon dohot holong ni roha marnatuatua sahat tu ujung ni ngoluna;4. Tingki na lehet laho manungkun singir manang utang na so hantus do pe;5. Patinggil pinggol molo tung adong tonana;6. Pahantushon parbagi ni arta, molo tung adong do pe na so dibagi;7. Na gabe ulaon sitiruon tu angka na umposo.Somalna di tingki ulaon na pasahat sulangsulang hariapan, dibuat ianakkonna doparjuhutna lombu sitiotio dohot pinahan lobu.Dijou do sude tutur dalihan na tolu, tarlobi hulahula dohot tulang. Ro do hulahulamamboan boras sipir ni tondi, dengke dohot indahan na las. Ndang disulanghonhulahula sipanganon i, “dimemehon” do goarna.Di parnangkok ni mata ni ari do ulaon na pasahat sulang-sulang hariapan, dung jolodipadalan kebaktian singkat niuluhon ni pangula ni huria.Dung sidung kebaktian, jongjong ma sahalak anak ni na naeng sulangan i patoranghonhagabeon, godang ni pomparan dohot riwayat singkat ni natua-tua i.Dung sidung i diparade ma sude sipanganon sisulanghononhon, i ma indahan na las,dengke na niarsik dohot dengke na niura, juhut dohot mual sitiotio, molo boi dohot tuakna tonggi.Hata sidohonon tingki na pasahat sulangsulang hariapan, tar dos do i songon tingki napasahat sulangsulang surungsurung. Dung sidung manulangi/marmeme, pintordipasupasu natuatua i do sude pompar2. Urutan ni na Manulangi:1. Anak dohot parumaen, jojor sian sihahaan tu siampudan;2. Hela dohot boru Jjojor sian sihahaan tu siampudan;3. Pahompu sian anak dohot sian boru angka naung hot ripe;4. Sahalak mewakili pahompu sian anak na so hot ripe;5. Sahalak mewakili pahompu sian boru na so hot ripe;6. Mangihut ma muse angka dongan tubu angka na asing na talup manulangi;7. Dipasahat ma tu horong ni hulahula dohot tulang laho marmeme.Dung sidung acara na manulangi/marmeme, jala nunga dipasupasu natua-tua ipomparanna, diuduti ma tu ulaon :1. Mangan ma na torop;2. Mambagi jambar;3. Manjalo tumpak; dohot4. Marhata sigabegabe-sihorashoras.Dung mangampu suhut, ditutup hulahula ma ulaon i dohot tangiang dung jolomarende.Natuatua naung manjalo sulangsulang hariapan, ndang parsidohotbe i di ulaon adat, asing ma molo tu ianakhonna sandiri. BAB V NA MONDINGRagam ni parmonding ni natuatua:Mate pupur : Molo monding, so jolo adong anak manang boru;Mate punu : Molo monding, so jolo adong anak, holan rindang boru do pe na adong;Mate mangkar : Molo monding, so jolo adong pahompu3. Sarimatua : Nunga marpahompu, alai adong do pe sisarihononhon, i ma anak manang boru na so hot ripe do pe;Saurmatua : Nunga marpahompu, jala sude ianakkon na nunga hot ripe. (Natua-tua na monding naung marpahompu alai adong do pe ianakkonna na so hot ripe, jala ianakkonna na so hot ripe on ndang mungkin be hot ripe (berkeluarga) ala ni sesuatu hal, misal na cacat manang marumur naung mansai ganjang, boi ma dohonon tu natuatua na monding on, “monding saurmatua”);Maulibulung: I ma tu natuatua na monding na titir maranak titir marboru, marpahompu sian anak marpahompu sian boru, jala sude ianakkonna nunga hot ripe, jala gabe , jala ndang dijoloani pomparanna. (Nungnga sude saurmatua huhut marnini-marnono, jala sude anak dohot boruna gabe [mardakdanak]). BAGIAN PARJOLO MOLO MARUJUNG NGOLU NI NATUATUA NA SO MARPAHOMPU Pasal 1 SAPUT DOHOT TUJUNGMolo marujung ngolu ni sada natuatua, ama manang ina, ingkon pasahaton do saputdohot tujung:(1) Somalna, saput sian tulang ni na monding, tujung sian parboru;(2) Molo ama do na monding i, tulang ni ama na monding i do mambahen saputna, jala parboru do mambahen tujung;(3) Molo ina do na monding i, tulang ni ina na monding i do mambahen saputna, jala parboru do namambaen tuju4. Pasal 2 PASAHAT ULOS SAPUTUlos saput somalna i ma ulos sibolang, boi do ulos ragi hotang, jala boi do ulospinunsaan. Ai mangihuthon hagabeon ni na monding i do rumang ni ulos saput siantulang. Somalna sibolang do dilehon molo tu na mate mangkar; jala pinunsaan tu naungsarimatua manang saurmatua.Hata sidohonon tingki pasahat ulos saput, tu na mate mangkar. “Di hamu sude ianakkonnami, ro do hami sian tulangmuna paadopadop bangke ni berenami on, songon patuduhon holong ni rohanami tu sude hamu. Adong do dakdanak baoa dohot boru na pinasahat ni Tuhanta tu ho, sai hipas jala margogo ma ho patureture dakdanak i, asa anggiat jolma na hasea i sogot di tongatonganta, lumobi di jolo ni Debata. Alai huantusi hami do lungun ni rohamuna, ala so adong do pe dakdanak i hot ripe, jadi tung mansai dokdok do pe di hamu sitaonon on, ai godang dope sisarihononhon; hami pe sian tulang dohot do hami di bagasan arsak dohot lungun ni roha, sai tibu ma diapuli Tuhanta arsak dohot lungun ni rohanta i. Di tingki on haroronami mandapothon hamu, haroro ni tulang do. Na jolo dihalaputi tulangna do mambahen lampin ni bere on tingki sorang ibana ala ni las ni rohana, jala patuduhon holong tu berena. Laos songon i do nang diparmonding ni berenami on, asa gok adat i huhalaputi hami do ro mambahen saputna patuduhon holong ni rohanami di berenami on dohot di sude hamu. Songon nidok natuatua : ”Bagot na mandungdung tu pilopilo marajar. Sai tading ma na lungun i tapareak ma angka na jagar.” Sai anggiat ma di lehon Amanta Debata di hamu silas ni roha tu joloan on. Ampehononku ma ulos on, songon ulos saput di berenami on, adat do on na pinungka ni ompunta sijolojolo tubu.”5. Jadi diherbangkon ma ulos i, jala diampehon tu bangke ni na monding i. Ditabi ma namabalu i dohot sude ianakkonna. Dung diampu hasuhuton, pintor ditogihon dorombongan ni tulang i asa marsipanganon. Pasal 3 PASAHAT ULOS TUJUNGDung salpu tulang pasahat ulos saput pintor udut do hulahula pasahat tujung. Hatasidohonon tingki pasahat tujung tarsongon on ma:“Di hamu sude parboruonnami marga ............................Di son ro do hami hulahulamuna pasahathon tujung ni borunami naung mabalu on,songon patuduhon holong ni rohanami tu sude hamu parboruonnami. Loas hamu majolo ahu mandok hata tu borunami on”.“Di ho, Ito na burju,Dipaporsanton Tuhanta do tu ho sada sitaonon na dokdok, huantusi hami do i. Tungmansai dokdok do sitaononmon, songon udan na so hasaongan, jala songon alogo na sohapudian. Alai ingot ma da, Ito, ndada holan hamu mamorsan na dokdok i dohot donang hami sude hulahulam.Molo binagi las ni roha, lam ganda do las ni roha i, alai molo binagi arsak ni roha, lammarmetmet do arsak i. Ala ni i do umbahen na ro hami mambagi arsakmi huhutpasahathon tujung tu simanjujungmon. Tanda do tujung on, na sude do hamihulahula mangkaholongi ho dohot berenami i. Songon ampe ni tujungon do ampe niholong ni rohanami dohot tangiangnami tu hamu saluhutna.Angkup ni i, ingot ma hata ni Tuhanta na mandok : Ahu do Ama ni angka na mabalu,jala Ahu do Ama ni angka dakdanak na so marama.Na mabalu na olo manjalo jalamanghaporseai hata ni Debata, ndang mabiar be i manang ganggu di hangoluan siapari,ai Tuhanta do silean i saluhutna.Adong do, Ito, sipalas roham, i ma berenami, dakdanak na pinasahat ni Tuhanta tu ho.Sai hipas ma ho, jala margogo laho patureture jala manogu-nogu dakdanak i asaanggiat gabe jolma na hasea i sogot ditongatonganta lumobi di jolo ni Tuhanta.Mansai dokdok do rohangku pasahat tujungmon, alai ala adat do on na pinungka niompunta, ba ingkon pasahatonku do, asa jalo dainang ma tujungmon6. Ditujunghon ma ulos i tu simanjujung ni na mabalu i. Dung i ditabi ma dohot sudedakdanak i. Dung mangampu suhut, pintor ditogihon do rombongan ni hulahula asamarsipanganon. Pasal 4 MANGUNGKAP TUJUNGNa jolo sai jolo salpu do manang na piga ari asa diungkap tujung ni na mabalu. Alaianggo nuaeng on, dung mulak sian udean pintor diungkap na ma tujung i. Sian dos niroha do i, asa boi na mabalu i mangula siulaonna, ai nungnga ditolopi kedua belah pihak itingki tonggoraja.Andorang so diungkap tujung, nungnga diparade hulahula hian dengke sitiotio, borassipir ni tondi, indahan na las dohot aek sitiotio. Dung rade sipanganon, hehe mahulahula laho mangungkap tujung ni boruna, ]ala na mabalui pe nungnga dengganhian hundul rap dohot angka ianakkonna.Hata sidohonon tingki mangungkap tujung tarsongon on ma :“Di ho ito dohot di sude berenami. Adat na pinungka ni ompunta sijolojolo tubu, dungniampehon tujung ni namabalu, ingkon ungkapon do i muse asa gok ulaon adat i.Nuaeng pe ro do ahu mangungkap tujungmon”.Dung i diungkap ma tujung i, jala dijomput ma boras 3 hali tu simanjujung ni na mabalui dohot sude dakdanak i, jala didok ma:“Sai pir ma tondim olat ni on tu joloanon laho manogunogu ianakkonmi”.Udut tusi ditaburhon boras liatliat, liat gabe liat horas. Salpu i dipainumhon ma aek siangalas, jala didok ma:“Ingot ma ito hata ni Tuhanta na mandok; Ahu do na mabugang i, alai laos ahu do napamalumhon. On pe sai dipamalum Tuhanta ma na hansit jala na bernit na ampe tuborungku, sai tiur ma pardalananmu tu joloan on bahenon ni Tuhanta Parasi Roha I”.Diusaphon ma saotik aek tu simalolong ni na mabalui jala didok ma:“Tuhanta ma na mangapus ilu sian simalolongmon. Dipadao ma angka na holom7. sai tiur ma pamerenganmu tu joloan on”.Dung i disuhaphon na muse aek tu bohi ni na mabalui (disuhapi) jala didok ma :“Sai minar ma bohim, jala sai ro ma las ni roham tu joloan on”.Salpu i dilehon ma mangan na mabalu i, i ma dengke na pinatupa ni hula-hula.Dung sidung i mangan ma sude tutur na ro. Molo tung dipatupa hasuhoton babi namarmiakmiak, boi do i, alai ndang adong marbagi jambar.Ala dihilala roha na sai tong do pe solot arsak ni na mabalu i, diuduti ma muse napasahat hata togartogar dohot hata apulapul. Dung mangampu hasuhuton, ditutuphulahula ma dohot tangiang dung jolo marende. BAGIAN PADUAHON ULAON ADAT PARMONDING NI NATUATUA NAUNG SARIMATUA, SAURMATUA, MAULIBULUNGMarasing di hagabeon do na nidokna “sarimatua”, “saurmatua” dohot na“maulibulung”. Alai atik pe marasingasing hagabeonna, anggo ulaon adat diparmonding ni na tolu ragam on, hira dos na ma ni ida nuaeng on.Ala marborngin do bangke ni natuatua na tolu ragam on di jabu, pulik do ari“parmompona tu rumarumana”, pulik ari “pangarapotna”, jala pulik ari “partuatna”.Alai anggo nuaeng on na niida jala na niulahon di wilayah Jabodetabek , godangandipasada ari pangarapotna dohot ari partuatna, didok ma i “ulaon sadari ” manang“marindahan masak”. Pasal l TONGGORAJASomalna tonggoraja tar bodari do diulahon, dijou do tutur, lumobi hulahula dohotangka tulang.Di tingki tonggoraja i do dipatorang hasuhuton riwayat hidup, hagabeon ni natuatu8. naung jumolo i dohot sangkap na naeng ulahononhon di parborhat ni natuatua i tuparadiananna parpudi di hasiangan on.Dipangido hasuhuton do panuturion sian sude hulahula, sude tulang dohot angka rajana ginokhon. Dung satolop kedua belah pihak ditutup hulahula ma dohot tangiang.Dung sidung martonggoraja, mompo ma na monding i tu rumaruma(batang) na, jalaadong do acara khusus tingki mompo.Somalna dibuat do pinahan lobu tingki tonggoraja, dibagi do parjambaran dung sidungmangan.Tingki tonggoraja do ditontuhon manang na pukul piga tulang pasahat saput, jalahulahula pasahat ulos sampe tua/tujung dohot angka ulos holong tu pomparan ni namonding i. Tingki pasahat ulos saput, ulos sampe tua/tujung dohot ulos holong diadopihasuhuton do dohot na mardongan tubu, ai acara khusus do on di ulaon adat Batak.Ala mar-rombongan do angka tulang dohot hulahula na pasahat ulos, dung sidung acarasian sada rombongan, pintor ditogihon hasuhuton do nasida marsipanganon. Sidung napasahat ulos, diuduti ma tu ulaon na mangarapot. Pasahaton ni suhut do pisopiso tusude tulang dohot hulahula na pasahat ulos dung sidung manjalo tumpak, alai boi dodung mulak sian udean, ala adong acara manuan ompuompu. Dos ni roha do i tingkitonggo- raja.Tu na saurmatua dohot na maulibulung, ulos saput dohot ulos sampe tua, sipasahatoningkon ulos pinunsaan; jala mardalan ulos holong tu ianakkonna.Ala ndang dos hagabeon ni na sarimatua,- ulos saput dumenggan ma: ulos ragi hotang,- ulos tujung/ulos sampe tua: ulos ragi hotang manang ulos pinunsaan ma dipasahat.Tu na mate mangkar dohot natuatua na maninggalhon dakdanak na sapsap mardum,ulos saput dohot tujung dumenggan ma: ulos sibolang. Alai sude na i, tong do sian dosni roha tingki tonggoraja. Pasal 2 SIJAGARON9. Molo dung marpahompu natuatua na monding i, ingkon adong do “sijagaron” manang“raja ni duhutduhut” di bagas ampang/jual marisi eme, peak di halangulu ni namonding i. Sijagaron : i ma sanggar, ranting ni baringin dohot ranting ni hariara (jabi-jabi), oppu-oppu, dohot sihilap. Molo holan marpahompu sian boru dope ndang polabahanon ranting ni hariara (jabi-jabi).Sude pahompu, nini dohot nono saboiboina ris mamboan paindahanan namarsijagaron tingki mardondon tua. Pasal 3 ULOS SAPUT DOHOT SAMPE TUA(1) Molo naung saurmatua manang maulibulung do na monding i, ndang “tujung” be goarna, “ulos sampe tua” na ma. Saput dohot ulos sampe tua, dumenggan ma ulos ragi idup manang pinunsaan, jala ndang adong acara na mangungkap ulos sampe tua.(2) Molo na sarimatua do pe, saput dohot tujung tergantung tu hagabeon ni na monding i do.(3) Ndang ditujunghon be ulos sampe tua, alai diuloshon na ma tu na mabalu i. Molo dung monding duansa, anakna sihahaan manang anak ni hahana/anggina ma manjalo ulos sampe tua i alai ingkon jolo dihaliangkon do tu sude ianakkon ni na monding i. Pasal 4 ULOS HOLONGDung sidung tulang pasahat ulos saput dohot hulahula pasahat ulos sampe tua, laosudut do tulang dohot hulahula pasahat ulos holong tu pomparan ni na monding i. Molondang boi ris sada be ianakkonna dapotan ulos, mardos ni roha ma nasida manang isehasahat0. Pasal 5 OLA MANANG BOANMolo adong adat mangarapot, ingkon adong do olana, jala ndang boi tumimbo ola ni inasian ola ni ama. Molo lombu ola ni ina ingkon horbo ma ola ni ama, ba ia soi dos olana.Martording songon tangga ni balatuk do ulaon parmonding ni natuatua, ai molo horboolana, ingkon lombu ma pangarapotna, molo lombu olana, pinahan lobu mapangarapotna.Molo mompo tu rumarumana, somalna pinahan lobu do parjuhut na, jala mardalan doparjambaran.Sian dos ni roha, jala naung tinolopan ni kedua belah pihak tingki tonggoraja, boi dodibahen ulaon sadari, di si pangarapotna laos di si partuatna, didok ma i “marindahanmasak”. Pasal 6 ULAON MANGARAPOT(1) Raja Pangarapot Molo marujung ngolu ni natuatua naung marpahompu, apalagi nungnga marnini- marnono, patupaon ma “raja ni duhutduhut”/”sijagaron” di halanguluna, jala ingkon adong ma ulaon na mangarapot. Ndang sude natuatua na boi mangulahon (pelaksana) pangarapoton, saboi-boina raja pangarapot ingkon natuatua naung marpahompu (sian anak/dohot sian boru) do, jala ndang mabalu, huhut ingkon ”raja” ida on pangalahona.(2) Mangarapot na Monding.a. Ndang adong ketentuan taringot tu godang ni ringgit/uang upah manggabei, on hombar tu namasa diangka marga – marga.b. Ndung sidung pe raja pangarapot mangulahon ulaon pangarapoton i, ipe asa dijomput boras sipir ni tondi tu sude pomparan ni namonding i.c. Parjolo pangidoon ni raja pangarapot hata sigabe-gabe sihoras-horas sian dong1. tubu, dongan sahuta, boru ipe asa tu horong ni hula-hula dohot tulang, jala pargomgomma sian huala-hula tangkas.(3)Pardalanna (Pelaksanaan) Jongjong ma “raja pangarapot” huhut ditiop pinggan panungkunan na pinarade ni suhut, marisi boras dohot ringgit sitio soara, pinasahat ni protokol. Dijou ma sude perwakilan sian tutur, i ma hulahula, tulang, bona tulang, bona ni ari, tulang rorobot, hulahula na marhaha-maranggi, hulahula anak manjae, niadopan ni suhut bolon, dongan tubu, boru/bere, aleale dohot dongan sahuta. Dung rade sude tutur mangadopi bangke ni na monding i, martonggo-tonggo ma raja pangarapot laho mangulahon pangarapoton huhut dipaboa hagabeon ni na monding. Dung sidung martonggo, disungkun raja pangarapot ma sude pomparan ni na monding i. Parjolo ma anak sihahaan, dung i tu boru sihahaan naung hot ripe songon na mewakili. Didok raja pangarapot ma: “Di hamu sude pomparan ni natuatua on, husungkun ma hamu nuaeng, beha molo tung adong sidabudabuan ni natuatua on (utang-piutang) na so hantus/na so sidung do pe diulahon di tingki ngoluna, rade do hamu pasidungkhon i sude?” Dialusi anak sihahaan ma, dung i boru sihahaan. (Alus nasida somal na: “Rade do hami pasidungkhon i sude”) Antong molo songon i do alusmuna, mauliate ma, jala mulai saonnari unang adong be ilu manang tangis sian hamu. Dung i dirapot ”raja pangarapot” ma bangke ni natuatua i. Dijomput ma parbue tu simanjujung ni pomparanna (perwakilan) jala ditaburhon ma boras liatliat, liat gabe, liat horas. Najolo pintor ditutup do bangke i jala dipuli, dung dirapot (diikat) dohot hotang diurupi raja ni boru dohot dongan tubu. Alai ala naung Kristen hita simbolis nama pangarapoton i, ai pangula ni huria nama manutup bangke 2. Dung sidung ulaon mangarapot, dipangido raja pangarapot ma asa digabe i sude tutur. Parjolo ma sian bona ni ari, tulang diuduti sahat tu hulahula. Tu sude na manggabei dipasahat do pinggan panungkunan, asa dibuat sambulung ringgit sitio soara songon upa manggabei. Tarsongon on ma didok na manggabei: “Gabe ma tutu angkup ni na horas di hita saluhutna, mauliate ma ala naung diulahon hamu pangarapoton tu ibotonami/laenami on, asa rapot ma gabe, rapot horas rapot holong ni roha tu sude pomparan ni ibotonami/laenami on. Boti ma sian hami”. Diliathon ma muse tu dongan tubu, jala dibuat sambulung ringgit sitio soara. Dung sidung na manggabei, mangampu ma sahalak sian suhut. Sidung ma ulaon pangarapoton i, ditutup hulahula ma dohot tangiang. Dung sidung ulaon mangarapot, somalna pintor diuduti do tu ulaon na mangihut, i ma: - Marsipanganon (mangan panungkir); - Marbagi jambar; - Mangido tumpak; - Pasahat pisopiso (hepeng) ; - Maralaman (molo memungkinkan) ; - Acara umum, mandok hata tu partuat ni natuatua. Dung sidung mangampu suhut bolon, diuduti ma muse tu ulaon na mardondon tua. Pasal 7 MARDONDON TUAJongjong ma sude pomparan ni na monding i mangkaliangi bangke ni na monding i.Parumaen sihahaan ma manghunti ampang na marsijagaron, sude pahompu, ninidohot nono mangusung (mangompa) paindahanan na marsijagaron. Di jolo maparumaen sihunti ampang diihuthon sude pomparanna manghaliangi bangke i 3manang 5 hali, huhut marende: ......................Martua do dohonon na marsaama i……………………3. Dung sidung na marhaliang, masuk ma nasida tu jabu, dipeakhon ma sijagaron i, jalarap mandok horas tolu hali. Dung i ro ma nasida muse tu alaman.Dung sidung na mardondon tua, dipasahat ma ulaon i tu pangula ni huria.Pangula ni huria do na manutup batang, dung i borhat ma tu udean, ingananparadiananna parsatongkinan di hasiangan on. Somalna laos sadari i do manuanompuompu, diparade angka pahompu ma ompuompu sisuanon nasida be di tambak(kuburan) ni natuatua i. Pasal 8 PISOPISOPasahaton ni suhut do pisopiso (berupa hepeng) tu sude tulang dohot hula-hula napasahat ulos. Urutan ni na manjalo pisopiso:1. Tulang ni na monding/silehon ulos saput;2. Hulahula ni namonding;3. Hulahula na marhaha maranggi (di mulai sian sihahaan);4. Hulahula anak manjae (dimulai sian sihahaan);5. Bona tulang;6. Tulang rorobot;7. Bona ni ari.Godang ni uang pisopiso pinahombar ma tu rumang ni ulos na pinasahat ni hula-hula/ tulang( ai ndang tardopa ulos, jala ndang tarjongkal piso). Pasal 9 MARALAMANParpeak ni na monding molo maralaman saboiboina dompak bahal patna, ba ia so idisiamunhon jabuna. Dumenggan do, molo boi, dompak bahal patna, jala disiamunhonjabuna. Horong anak hundul di siamun ni na monding, horong boru di hambir4. Pasal 10 DONDON TUAHauma do dipasahat songon dondon tua (molo adong do pe).Sijalo dondon tua i ma :1. Pahompu baoa sian anak sihahaan, dohot2. Pahompu baoa sian boru sihahaan. Pasal 11 UNGKAP HOMBUNGHombung do na jolo inganan panimpanan ni hepeng, mas, ulos dohot angka abit naasing. Ia adat “ungkap hombung” holan di parmonding ni Iina naung saurmatua dohotmaulibulung do i masa. Anggo ama do na monding, jala mangolu do pe ina, ndangmasa ungkap hombung, ai ina do sitiop hunsi ni hombung i. Molo ina monding, alaimangolu do pe ama, boi do ungkap hombung.Ia siungkap hombung, i ma apala ama na poso ni ina na monding i. Dipangido ama naposo na monding i manang aha na boi jaloonna arta na pinungka ni namboruna, boipinahan, mas manang hepeng. Biasana nuaeng on diuanghon na ma.Molo marujung di. Jabodetabek , adatna di bona ni pasogit, di bona ni pasogit do adatungkap hombung, alai molo di Jabodetabek do adat na gok, ba di Jabodetabek ma adatungkap hombung. Holan sahali do masa adat ungkap hombung. BAB VI ULAON Dl JABUNdang apala sude ulaon adat di jabu tinaringotan di ruhut paradaton on, holan na somaltaulahon i do5. Pasal 1 TARDIDIMolo dijou do hula-hula, tulang, tulang rorobot, dongan tubu, boru/bere dohot ale-ale,goaron ma ulaon i ulaon adat.Dibuat natorasna do pinahan lobu songon parjuhutna.Hulahula mamboan boras sipir ni tondi dohot dengke, dongan tubu mamboan boras,hepeng ma anggo sian boru/bere dohot ale-ale.Mardalan do tudutudu ni sipanganon dohot dengke simudurudur.Parbagini parjambaron molo ulaon dijabu : 1. Na marngigi parsiamon :tu Hula-hula. 2. Na marngigi parhambirang :tu Tulang 3. Somba-somba :tu tulang Rorobot 4. Osang parsiamun :tu Pariban 5. Osang parhambirang :tu Boru/bere 6. Soit :tu Dongan sahuta, ale-ale dohot pangula ni huria 7. Ihur-ihur dohot jambar natinggal :tu Dongan tubu dohot suhut.Andorang so marhata sigabegabe-sihorashoras, somalna pasahaton ni hula-hula do ulosparompa tu pahompuna. Dumenggan do molo parjolo ompung suhut pasahat ulosparompa dohot angka dongan tubuna na talup pasahat ulos parompa, i pe asa horong nihulahula, ai hulahula do pargomgom.Dung sidung marhata sigabegabe-sihorashoras, jala mangampu suhut, ditutup hulahulama dohot tangiang dung jolo marende.Sude tutur na naeng pasahathon hepeng, ditabihon na ma i tingki masijalangan lahomulaHODA BEGU AHA I … – TanoBatak
HODA BEGU AHA I …
Didok natuatua, tubu jolma mangihut bangkona. Didok muse do, tumburna jadi torasna, torasna jadi pangkona. Ima tudosan ni jolma na sai mamboan hasomalanna sian sihaetehon sahat tu na magodang jumadi bangko, manang hasomalan.
Hasomalan sisongon on jotjot do tarida na jadi bangko ni jolma, molo hata nuaeng jotjot didok, hobby. Dang sarupa i di ganup jolma, masiboan bangkona do masiboan hasomalanna. Alai sipata jotjot do jumpang angka na sada bangko.
Adong do dua bagian bangko, parjolo: Ima sian pangalaho hadirion. Lapatanna halak na ingkon sai muruk ganup ari. Molo so adong na sala dibahen halak asa muruk ibana, tung nadenggan pe dibahen halak sai diinsahi do asa adong dalanna muruk. Molo so sanga ibana muruk dibagasan sadari olo do mordong panghilalaanna tumundahon sahit.
Paduahon: Ima hasomalan na pasonang rohana, lapatanna angka parjaring anduhur. Tung so adong pe pangomoan na gabe patambor pandaraman sian i, holan mangongkui pe dibege anduhur di ladang nunga tung songon na butong dihilala nang so mangan.
Adong muse do nuaeng on bangko ni parjuji. Molo adong manghatahon sada barita, alai hurang porsea donganna naumbegesa, didok ma; “martaru hita?”, ninna songon na mangondolhon na toho nidokna i. Hata pandohan pe nuaeng nunga boi gabe bohal tu juji asa porsea donganna. Bangko parjujion on nunga rarat on sahat tu angka jolma na aturan sihormatan marnida sian tohonanna.
Alai ianggo si Pungu, asing muse bangko ni on. Diboto barita adong songon na tandi ugasan ni halak, sai naeng do i di ibana. Sipata sadia pe argana olo do ibana manuhor. Adong diboto ibana batu humala, adong gurit ni rupa ni batu i songon na marsurat Batak, diturturhon do baluangna manuhor i asa diibana molo so boi be diela. Diboto ibana adong pidong na boi manghatai, dituhor do i asa adong piaroonna. Mise ni babiat, sait ni gompul, rante ni aili, dohot angka ragam ni barang na asing dipapungu ibana na manggohi rohana.
Sai martolla do ibana paboahon angka hasurungan dohot hahomion ni angka barangna i tu angka donganna. Dietong ibana do holan ibana nama na marhasurungan di tano on na marugasan homitan na arga jala godang halobianna.
Di sada tingki dibege Ama Tamaguru ma partollaon ni si Pungu i. Dipaboa ma na so marlapatan sude na adong di si Pungu i maralohon sada ugasan homitan na adong di ibana. Manigor tinggil do antong pinggol ni si Pungu, jala muse aha dope nasumurung sian angka ugasanna i ulaning. Agan pe songon na jut rohana, alai ditangkasi do Ama Tamaguru begu aha ugasan homitanna i.
Dipatorang Ama Tamaguru ma na adong sada hodana na marhasurungan sian saluhut hoda na adong di portibi on. Molo didok “puji Tuhan” marlojong ma ibana, molo dipaduahali lam doras ma parlojongna. Alai molo naeng mansohot pardalanna didok ma “haleluya”.
“Ah tung sai na lobian do hatam lae, begu aha hoda songon i, molo tingkos nidok mi, ba, hutuhor i agia sadia pe argana”, ninna si Pungu.
“Ndang na laho manggadis ahu lae, alai napaboahon hasurungan ni homitanhu do ahu”, ninna Ama Tamaguru mangalusi. “Molo hurang porsea ho beta tauji”, ninna muse.
Pintor hinsat do antong si Pungu meret laho mangihuthon marnida hoda ni Ama Tamaguru i.
Diuji Ama Tamaguru nangkok tu tanggurung ni hodana i, didok ma “puji Tuhan” tolu hali. Manigor marlojong ma antong hoda i songon na piripirion, satongkin dope nunga sahat muse mulak tu jolo ni si Pungu. “Haleluya”, ninna Ama Tamaguru, manigor mansohot ma hoda i.
Dang na ngernger be pangontak ni bilalang ni si Pungu marnida hasurungan ni hoda i. Ah, maradu songon dia luluanhu do dalan asa diau hoda on, ninna rohana dibagasan. Ujungna dihatahon ma na dirohana i tu Ama Tamaguru. Ala pangelek dohot timbo ni arga nilehon ni si Pungu, ujungna dioloi Ama Tamaguru ma pangidoanna i.
Dianjak ibana ma tanggurung ni hoda i, didok “puji Tuhan”, manigor marlojong ma antong. Dipaduahali didok, lam doras, dipatoluhali, lam songon alogo halisungsung ma dorasna. Dang na ngernger las ni roha ni si Pungu, marsalpuan angka huta, marsalpuan angka tombak huhut sai diranapi humaliang. Ala na sai mangaranapi ibana tu siamun siambirang, ndang ditagam ibana naung jonok dijolona lombang liung nabagas. Tarhatotong ma ibana marnida i, bah, beha do pasohothon hoda on, ninna rohana huhut nunga dibagasn biar na mangabolon. Alai tompu madiingot mandok “haleluya”, dihojoti mandok, ujungna mansohot ma antong hoda i holan dua langka nama sian topi ni lombang liung i.
Diapus ibana ma andorana, ala dietong naung malua ibana sian hamatean, jala dang lupa ibana mandok mauliate, laos didok ma “puji Tuhan”. Mangambur ma hoda i tu lombang i dohot si Pungu…..
(ide : Dipl Ing Marshal Sianipar)
Juli 4, 2007 tanobatak
2 thoughts on “HODA BEGU AHA I …”
Na mangalului arti ni na lebih luas do iba nian sian internet on tu hata ‘homitan’ hape gabe mampir ma tu artikel on na nunga tolu taon di posting hamu. Ia dung nijaha gabe mengkel suping do iba tahe, ba molo hala ion didok do i ‘senyum tersipusipu’.
Nirimpu do molo nidok ‘puji Tuhan’ gabe lam martamba angka pandaraman manang hasehaton ni daging, hape molo nidok na sisongon i boi do gabe maup tu lombang ate! Sangat bagas do pangantusion ni on, ampara ba… it’s a good wisewords, thanks.
Juli 13, 2010 at 9:39 pm
Maridup : Gata ni turiturian do i bah. Belum tentu i sintongna. 😀
Juli 14, 2010 at 4:14 pm
Marhata Sinamot | Website Pormantis
Daftar Lapo/Restoran Batak di Jakarta
PORMANTIS diliput Pos Kota
Profil DR Herwint Simbolon
Umpama & Umpasa
Ulaon Adat Marhata Sinamot
“Ala naeng mulaanta ma namanghatai dohot raja ni pamoruonnami Raja Sinaga, asa martangi-tangian hita, Suang songoni ma di hamu Hula-hula dohot Tulang nami nahuparsangapi hami.
1. Raja …..
2. Raja …..
Paranak Patamhon Hula-hulana:unga sahat jala tangkas hujalo hami dison pinggan panungLaos dibagi hepeng panungkunan i tu Namarhaha-maranggi, Kiri-Kanan.
Mauliate ma Amang Boru ala nunga sahat tu hami Pinggan Panungkunan,
Ala nunga nijalo Pinggan Panungkunan, mulak ma muse Pinggan Pangalusi.
Saonari pe Mulak ma muse tu hamu songon Pinggan Pangalusi.
“Nuaeng pe Raja ni Boru, sai jolo ninangnang do asa ninung-nung, sai jolo pinangan do asa sinungkun. Ala nunga huhabosurhon hami sipanganon naung pinatupamu, sagat hami marlompan Juhut natabo dohot minum aek sitio-tio, Disido landina, disi do landona, Disido Daina dohot Tabona.
asa dohonon ma:
“Amangboru, dia ma laklakna, dia ma unokna. Dia ma hata-na jala dia ma nanidokna, botima.”. Alai, didok natua-tua, ‘Marangkup do nauli mardongan nadenggan. Asa songon siangkup na hundul, jala siudur ni na mardalan. Di siangkup ni panggabean parhorasan amang boru!an uju Angkola
Asa nunga uli nipi nami, goBona ni AriSongon Umpama ni Natua-tua ma dohonon:
Obuk do Jambulan, binahen Gabe Samara
Pasu-pasu dohot Poda ni Hula-hula, Pitu Sundut Soada mara, ima Bere/Pahompumu“Di hamu pamoruon nami Raja Simbolon Sinaga Asa molo sian hami, dohonon-nami ma songon hata ni natua-tua:
“Mauliate, malambok pusu dohot roha nami Raja nami di panuturion muna, asa mauliate ma di sude hamu Rajanami.
Disuhut bolon nami:
Lata pe Nipalata-lata Duhut-duhut do sibutbuton
Hata pe pi Nahata-hata, Suhut do manontuhon.
Paidokmu, tandok Tampulak ni Sibaganding, Di Dolok ni Pangiringan
Horas ma hita namarhaha-maranggi, Ala sada dohita marsipairing-iringan.
“Mauliate ma di hasuhutonnami.
Nuaeng pe di hamu Raja ni Pamoruonnami Raja Sinagarion jolo hami tu hula-hulanami dohot sude angka tulangnami.
“Di hamu hula-hulanami dohot tulangDi hamu pamoruonnami, Raja …., nunga sada hami sian horong ni hula-hula dohot tulangmu.
“On pe di hamu Raja ni Hula-hulanami marga SimbolonSMauliate ma di hamu dongan parhundulnami Marga ….., marnatampak hamu tutu ro dohot pamoruonnami Raja ….., mandapoton hami di son laho pasahathon jambar na gok i ma upa tulang, didok tutu Tintin Marangkup. Asa mulai sadari on si sada boru ma hita tutu songon hata ni umpasa na mandok:
Suru hamu ma hela dohot borunami asa hundul tu jolo on.”
1. Masa muse taida di ulaon pesta unjuk diparade pihak parboru dohot paranak 1. Arasmin | March 25, 2009 at 2:52 am
mauliate dohonon tu hamuna na manurathon hataon siala boi angka dongan marsiajar taringot pangkhataion di acara ulaon adat batak tarlumobi ma dinamarhata sinamot/pesta unjuk sai anggia mat tutu lam tu majuna angka pikirian muna dipasu-pasu Tuhan ta jala natau gabe hasangapon di goarNa, mauliate ma.
NION AMBASANG … – TanoBatak
NION AMBASANG …
“Ndang adong be amang nasuman lehonon”, ninna Nai Holong ma mangalusi parhalanguluna i.
“Bah, nunga songon na so umboto mambalos nadenggan hita da inang, bereng ma jolo disi , ninna manangkasi Nai Holong. “Dang adong be da amang, so holan hambing nama natapahani i”, ninna Nai Holong mangalusi.
Muningan ma roha ni Ama ni Holong didok ma tu pardijabuna i: “”“Ba, molo songon i nimmu da amang, nauli ma i”“Nion hambing ditongoshon among laho dihamu”“”, ninna tu Ama ni Porso.
“”“”, ninna ibana tu Nai Holong. “”, ninna Nai Holong. “”, ninna Ama ni Holong. “Olo ma da amang, alai holan ambasang on nama na adong dijabu. Molo i do asa husuru manaruhon”, ninna Nai Holong. “Beha ma bahenon, ba i ma suru ditaruhon anakta i”; “Nion ambasang ditongoshon inong”.
(ide: Ir Imran Napitupulu)
4 respons untuk ‘NION AMBASANG …’
Posting yang sangat menarik, sifat dan kebiasaan, karena pelit. jadi ingat salah satu sindiran, Ini ceritanya”
A : “DIa ma jo diau saotik dosa mi lae’
B : Dang lae ah, ..dosaki pe naeng pangke onku do i
alani holitna, na roa didirina pe dang boi di jalo jolma,
Partungkoan : Nunga borat be lae molo songon i ate…. ha…. ha…. ha….
Juli 21, 2007 at 10:04 pm
On ma tahe songon gombaran ni halak hita angka naholit ate, i godang dope halak na marpingkir songon on ate, alani holit na hea do tarbege ahu panghataion na songon on :
Ale : Dia hamu jo inang toras muna i apala sajujungan (ukuran jerami yang di ika & cukup untuk di bawa di atas kepala.
Uli : Ai hamu pe nian inang, ummanong ma eme on satumba boan hamu tu jabu muna.
On ma songon gombaran, alasan ni halak batak alani holit na ate.
*** Habur ibana ate lae, songon partigatiga na di Parapat i, ala adong manawar sadia tolor mi, ninna. Dialusi tolu saribu. Ditawar panuhor i ma muse, dang boi lima dua ribu? Dialusi partigatiga i ma, Ah naboha do amanta on gari modalna dang dapot be i, ninna. 😀
Oktober 18, 2007 at 6:01 am
Tung nadenggan ma i Nian Cerita Munai, aut sude nian boi halak hita manjahai boi do gabe renungan, tarlumobi di jaman nuaengon…….. tung masihol do halak naposo nuaengon laho manjaha cerita2 berbahas batak? semoga kita dapat mengambil contoh dari cerita ini .mauliate semoga sukses
ASAL USUL NI SI RAJA BATAK bagian 7 – Simaremare - clan of bataknese
6. RAJA HATORUSAN II (TUAN BALASAHUNU)
Anak paidua margoar Datu Rimbang, na borhat muse dompak Sarinembah.
Sormin Pagaran Dolok: Pasahat Sulang Sulang Pahompu suru i laos manangkasi utangna di Manuruk , ingkon unduk do.
Dung sahat rombongan ni Paranak di alaman ni Parboru i (bahal ni Huta) nunga jongjong disi manang piga halak sian Parboru. Lehonon ni Paranak ma jolo parisapan tu nasida, dungi didok ma hatana:
Rajanami, huboto hami do naung sala hami,di hamu si jaga bahal on, ba dison otik-godang hupasahat hami ma si  palas roha nasida goaron ma i Upa Sangke Hujur.
Detektif = mata-mata, jala sipasahat boaboa tu Parboru, manang nasongon dia Boruna i di huta ni Paranak. Adopan muse on huhut gararon upana =
Alai diangka nadeba: Dung sidung marsipanganon, jala di na laho mamungka manghatai Paranak dohot Parboru disi ma dipangido Parboru asa gararon:
Dung nakko marpungu i paima disigati Parboru i.(songon ditingki Ulaon Marhusip)
Pendek hata, dung disigati, dipauli Boru ni Paranak ma sipanganon i tu inganan pangaradean (dapur) paima dipungka ulaon. Laos ditingki partuat ni Paranak igut rohamu di hasalaan nami i, ihut tu si dohonon nami ma:
Godang sibutong-butong, otik si pir ni tondi, tung songon on dope na boi tarpatupa hami laho manomba hamu Rajanami, pamurnas ma i tu daging saudara tu bohi, sipalomak imbulu ma i sipaneang holi-holi ,sai songon bagot na marhalto ma na tubu di robean, las ma roha gora Boruna paradehon Dengke sipasahaton nasida), nuaeng antong hupasahat hami ma tu hamu Dengke Simudur-udur, Dengke Si tioa, ala dengke sahat ma on ,
Manghatai ma hita ampara, gok las jala sagat marlompan natabo, jadi hata ni sipanganon i ba dipaboa amparaniba ma. Botima."panggabean parhorasan" do. Boti ma. ni punguanta sadarion, songon na niidamuna ampara, na ro do nuaeng tu jabunta on parboruonta marga Siregar mHamu parboruon nami marga Siregar, a ni huta nami. Asa garar hamu ma jolo :
Paduahon Upa SANGKE HUJUR ai niumpat do hujur laho mamantom panangko, alai ala naung ro hamu MANOPOTINauli Rajanami, rade do hami mangalehon i, ba rade ma hamu Rajanami manjalo (uang diserahkan /di salamkan).
Amangboru Siregar songon hata ni ompunta sijolo-jolo tubu do dohononku:
Sai jolo ni nangnang do asa ni nungnung
Ba nunga bosur hamidia nangkatna, dia ultopna, dia ma hatana, dia nidokna. sibegeon ni sipareon, sipeopon ni roha. Botima da Raja ni boru- Alusna (molo nunga di adopi nangkin andorang dang sahat tu bagas ni hula- hula): nunga husomba hami nasida nangkining Rajanami, ai anggo so i beha ma parmasuk nami laho mangadopi Raja i).
- Alusna (molo dang dope di adopi nangkin andorang dang sahat tu bagas ni hula-hula): dia ma nasida Raja i si ungkap bahal asa husomba hami (dipasahat sinamot), dia ma Raja i sitiop Hujur asa husomba hami asa disanghe hujuri (dipasahat sinamot), dia ma nasida Raja i pangihut-ihut asa husomba hami paulak loja nasida (dipasahat sinamotgarar Paranak, didok ma asa mangido panuturion sian Parboru dohot angka pasu-pas i.
Rajanami, ia nunga husomba hami hamu sude songoni,(Laos di suru ma jongjong anak dohot parumaen i marsomba tu adopan ni Simatuana laho mangido sala huhut didok hatana) i tu hamu tujoloanon pasu-pasuon ni Tuhanta.
Atik dang dope disangkap/dibuhul pasahat batu ni sulang manang sulang-sulang pahompu (mangadati).
Ima tutu Rajanami sai gabe ma na niula sinur naMolo nunga disangkapi/dibuhul laho mangadati (pasahat batu ni sulang molo dang adong dope siminik bawa manang boru, pasahat sulang-sulang pahompu molo nunga adong siminik bawa manang boru).
Parhata ni PARANAK: (molo dung do dirangrangi hian pintor diuduti ma di hatai )
Molo ditingki Manuruknuruk dang pintor dibuhul andigan tingkina ulaon manggarar adat,
-- Ari dohot tanggal ni ulaon
- Godang ni undangan sian parboru
- Ulaon di Alaman ni Paranak
Andorang soanak do. Dung sidung marsipanganon marbagi jambar -Ulos Herbang :
1. tu na Mangalua, Songon napasahat Ulos Herbang di Ulaon Taruhon Jual
2. tu na pasahat Sulang-Sulang ni Pahompu, Songon napasahat Ulos Herbang di Ulaon Taruhon Jual + Ulos Parompa tu Pahompu.
SomalAi adat do nametmet adat do na balga. Manggarar adat (adat na gok) dang ingkon di sopo godang manang marsinamot nabahat. di jabu pe molo ditolopi Suhi ni Ampang Na Opat (Dalihan Na Tolu + Raja) sian nadua suhut .
JAHA DI BAGASAN HATA Afrikans AlbaniGalicia Georgia Hausa Heber Iloko Indonesia InggrisNunga sae be Sitindangi Ni Jahowa na di Filipina merenovasi kantor cabang ni nasida di Quezon City. Di galeri foto on, taida ma songon dia i diulahon jala aha do na dikarejohon angka relawan sian bulan Juni 2015 sahat tu bulan Juni 2016. Piga-piga bulan dungkon i, nunga sae be gedung i direnovasi. Jala, dibahen ma penahbisanna di bulan Februari 2017.
On ma gombar ni kantor cabang Filipina. Angka gedung na direnovasi, i ma:
Andorang so dikarejohon, diparsiajari angka parkarejo do rancangan na dibahen Departemen Rancang/Bangun Regional–Asia/Pasifik. Di bulan Maret taon 2016, nunga pinda be departemen on sian Australia tu kantor cabang Filipina.
Sahalak parkarejo mamangke traktor laho mambongkar dalan. Dung dibongkar dalan i, digali ma laho mamasang pipa tu pendingin udara.
Sahalak baoa dohot istrina sian Amerika Serikat naeng mengelas pegangan di jalur na dipangke laho mardalan pat.
Angka parkarejo mamasang pipa tu pendingin udara di Bangunan 4 dohot 5.
Sahalak parkarejo mamangke paku tembak laho mamasang jendela.
Sahalak parkarejo mamasang karpet. Sude ruangan na di lantai dua Bangunan 5 dipangke Departemen Audio/Video. Jadi, ndang pala tarbege be suara sian luar tu ruang rekaman molo nunga dipasang karpet.
Angka parkarejo mancat bagian luar ni bangunan. Cat on boi menghemat energi jala mambahen asa ndang mohop di bagasan tingki hona mohop mata ni ari.
Sahalak parkarejo mambuat cetakan beton na dipangke laho mamasang pagar. Dua tingkat do Bangunan 4 on. Bangunan on ma na dipangke gabe inganan ni angka na dohot tu singkola Bibel.
Sahalak parkarejo sian tim pemasangan saluran pemanas, ventilasi, dohot AC mambungkus pipa pendingin udara. On dibungkus (insulasi) asa mambahen sistem pendingin udara lam denggan jala asa ndang pala godang ombun (kondensasi).
Sahalak parkarejo na sian Australia mamareso sakelar pemutus tenaga listrik (circuit breaker) na dibagasan kotak panel listrik. Lobi sian 100 parkarejo naung tarlatik sian luar ni Filipina, ro laho mangurupi proyek renovasi on.
Jamita Minggu, 16 Pebruari 2020, Minggu Sexagesima Evangelium: "Sintong mangaradoti patik ni Debata" (Markus 7: 1-8). Pelita Batak Online
Di angka parugamo di portibion, sai adong do ruhutruhut parugamoon, na dipatupa laho mangatur parsaoran na denggan dohot Debata nang dohot sama dongan jolma. Adong do ruhutruhut i na gabe mangojahi ruhutruhut parngoluan di tongatonga ni kemasyarakatan, parbangsoon dohot parnegaraon. Adong do i na bulus disirang sian ruhutruhut kemasyarakatan, parbangsoon dohot parnegaraon. Alai laos adong do na mamangke sabagian, ndang apala sude. Adong batas-batasna. Naparjolo i dipatupa di angka negara-negara agama, Religious State. Napaduahon i masa di negara-negara ateis, Atheistic State, Communistic State. Naparpudi i adong do dipangke di negara-negara sekuler, i ma na mangojahi aturan-aturan dohot paraturan di negara i ndang holan di ruhut-ruhut na adong di buku nabadia ni angka ugamo isara Bibel ugamo Jahudi manang Hakristenon manang Alquran di Silom, alai dohot do mangojahisa di angka nilai-nilaifilsafat hajolmaon na humanis, humanism.
Di tongatonga ni bangso Jahudi di partingkian ni Jesus, tarlumobi di Palestina, atik pe ia bangso i dirajai Kekaisaran Romawi do, adong do tong uluan/parhuaso ugamo di nasida, i ma na niuluhon ni angka Malim Bolon di Jerusalem, na marhuaso di bagas joro di Jerusalem. Nasida ma panungkunan nang na mangaturhon songon dia do bangso Jahudi uju i marsaor dohot Debata nang dohot dongannasida jolma di ngolu siganup ari. Rap dohot manang mandongani nasida adong do angka uluan pangajari, isara angka halak Saduse, halak Farisi, angka rabbi, nang angka sibotosurat. Atik pe marasing be pangondolion/pangdondolhonon ni pangajarionnasida, alai sada do sangkapnasida, i ma mangurupi ganup parugamo Jahudi mangantusi dohot mangihuthon ruhutruhut parugamoon na mangaturhon parsaoran dohot Debata nang dohot dongan jolma. Sangkapnasida i ma beha asa boi unduk ruas ni bangso i tu patik ni Debata, tarlumobi tu patik habadiaon. Ia patik habadiaon i ndang holan taringot tu songon dia do na badia manomba Debata nasida di Jerusalem. Alai dohot do nang songon dia ma manongtong badia di ngolunasida signup ari di jabu, di parsaoran dohot dongan jolma nang di ulaon siganup ari na marragam i. Isarana, na mardomu tu parmanganon dohot sipanganon, ingkon jagahonon do tarlumobi dia sipatupaon andorang so mangan iba, i ma jolo marburi. Jala jamothononhon do sipangano na songon dia na boi dohot na so boi panganon. Ai molo so jamot iba disi, ninna gabe rumar do pamatangniba. Ramun do iba di jolo ni Debata molo ndang jolo binuri tangan on andorang so mangan. Ramun do bahan sipanganon na tinuhor di onan molo so jolo diuras. Asing ma molo onan i onan ni halak Jahudi na manggadis sipanganon na boi panganonnasida, i ma ginoaranna kosher, naung diida taruras.
Asa, andorang so dilompa manang andorang so dipangan sipanganon i ingkon jolo diuras. Di hata Gorik di ayat 4 dipangke hata baptizontai (sian hata baptizo), paiashon diri ni sasahalak mangihuthon ruhutruhut habadiaon partondion. Ndang haiason higienis (hahipason kesehatan medis) ianggo na tinujunasida, alai hahipason habadiaon do. Songon i ma hinaringkot ni hahipason habadiaon i di nasida umbahen na migor ditihainasida halak Farisi dohot Siboto Surat do manang ise na so jolo marburi andorang so mangan, ai ndang unduk be nasida tu ruhut-ruhut habadiaon. Jala, di nasida, ramun do manang ise na manganhon sipanganon tinuhor di onan so jolo diuras.
Nunga dipatupa halak Jahudi jala nunga diajarhon halak Farisi dohot Sibotosurat pangantusion marparangehon habadiaon si songon i songon sada adat, napinungka ni sijolojolo tubu, ndang jadi so patupaon. Ndang jadi aloon. Nunga gabe hasintongan. Gabe mangihoti tu sude. Di hata Gorik didok panurat ni evangelium Markus ma i di Markus 7: 4-5 dohot Tradisi, adat (Gorik: Paradosis) ni/sian angka natuatua. Na so patupahon sisongon i digoarinasida marasing sian nasida, pardosa, na so tama marsaor dohot nasida. Songon i ma gogo ni paradosis i pola gabe diida nasida paradosis i gabe uhum, gabe patik na mengikat (Gorik: entalmata, ida ayat 7) binahen ni jolma, alai gabe dihilala na ro sian manang niaturhon ni Debata. Ala ni i do umbahen na di turpuk jamitanta ditihai halak Farisi dohot Siboto Surat naung tuat sian Jerusalem tu sada huta tondongkon ni Genesaret (Mrk 6:53) do angka sisean ni Jesus na diidanasida tongon jojor mangan roti so jolo marburi (Mrk 7: 2, 5).
Denggan do panghangoluhon ni patik ni Debata na songon i? Denggan do manihai dongan na so sapangantusion dohot iba di ruhutruhut habadiaon domu tu sipanganon sisongon i, na mamaksahon tradisi, paradosis, adat na niantusan tu angka na so sapingkiran dohot sapambahenan sisongon i? Mangihuthon Tuhanta Jesus, ndang denggan. Gariada tahe, di panghataionNa dohot natorop dung panghataion dohot halak Farise dohot Sibotosurat na sian Jerusalem i, dumao sian i dope dipatorang Jesus. Ima: Ndang holan pamarangehon patik ni Debata na songon i ditulak Jesus, alai dohot do alus tu sungkunsungkun boi do sipanganon mambahen ramun iba di jolo ni Debata manang ndang. Dua na mangihut on ma didok Jesus tu nasida mangojahi alusNa:
Naparjolo, parparange pangansi (Gorik: hupokrites) do nasida. Marhite na mamangke hata ni Debata piatolhas ni panurirang Jesayas didok ma na ia nasida angka na pasangaphon Debata di pamangan, alai di roha nasida padao diri sian Debata (Jesayas 29: 13, Mrk 7: 6) do. Patik ni jolma do na diradoti nasida, ndang patik ni Debata. Dos do manihai dongan na so mamparengehon pangantusion nasida i tu na manggantihon patik pasangap natoras dohot pasahat korban (Mrk 7: 9-13).
Paduahon, gariada, pangantusion na mandok boi sipanganon mambahen ramun jolma i pe dialo Jesus do: "Ndang na masuk tu pamangan ni jolma i na mambahen ibana rumar manang ndang badia. Alai na ruar sian jolma i do na mangaramuni ibana (Mrk 7: 14-15). Jala, dipabagas Jesus do i marhite na mangajarhon songon on: "Na ruar sian jolma i do na mangaramuni ibana. Ai sian bagasan, sian roha ni jolma i do ro pingkiran na jahat, parmainanon, panangkoon, pamunuon, pangalangkupon, pangahution, hajahaton, pangansion, pargadombuson, pangorgangon, panginsahion, ginjang dohot neang ni roha" (Mrk 7: 21-22).
Boasa ma ingkon gabe jamita tu hita nuaeng paraloon ni Jesus tu pangantusion mamparangehon patik ni Debata pinahembang ni halak Farise dohot Sibotosurat marojahan tu tradisi/adat ni angka natuatua si songon i? Boasama ma paraloon ni Jesus tu pangantusion na mandok: "Na boi do iba ramun/ndang badia di jolo ni Debata molo so jolo binuri tanganniba jala molo so jolo niuras sipanganon na pinangan"? Boasa ma gabe jamita tu hita paraloon ni Jesus tu parange ni pangulahonon ni patik binahen ni halak Farise dohot Sibotosurat na migor manihai angka sisean ni Jesus na so jolo marburi andorang so mangan? Boasa ma gabe jamita tu hita nuaeng on paraloon ni Jesus tu pangantusion na mandok naboi do iba ramun di jolo ni Debata molo so marburi jo dohot ala ni sipanganon na pinangan? Parange pangulahonon ni patik na pangansi (Gorik: hupokrites) do parange pangulahonon na songon i, i ma mamuji Debata marhita pamangan, alai padao diri sian Debata di roha.
Parjolo, suraon do ala tongon margurasa di tongatonga ni Hakristenon nuaeng on na lam mangondolhon songon niondolhon ni halak Farise dohot Sibotosurat i, i ma na mandok na boi do ramun iba di jolo ni Debata siala ni cara niba mangan manang dia na pinangan? Di Hakristenon di ujung ni abad parjolo sanga do margurasa na songon i. Laho mangalo i disurat angka uluan ni huria i ma angka surat na marragam i, isara surat-surat Pastoral (Titus, 1 dohot 2 Timotius) songon i nang surat Judas. Sanga do tong di pardalanan Hakristenon sian abad paduahon sahat tu abad pa-16-hon margurasa situtu pangantusion na songon i. Dung pe ro partingkian reformasi asa dialo angka huria na protestan ma pangantusion na songon i. Sian abad pa16-hon sahat tu nuaeng pe sai tubu jala maherbang do na nialo ni Tuhanta Jesus dohot na nialo ni Reformasi. Pangantusion Reformasi, i ma na mulak muse tu pangajarion ni Jesus songon na tarsurat di Markus 7: 1-8 i, na diongku, dipeop jala dipatupa HKBP, dohot ma i taringot tu sipanganaon. Na boi do tarunjun halak Kristen di Indonesia nuaeng mangulahi maniop pangantusion mamparangehon patik ni Debata taringot habadiaon songon na niajarhon dohot niondolhon ni halak Farise dohot Sibotosurat i, ala taida lam maherbang di tongatonga donganta sabangso sian bagian ni na saugamo dohot hita na mandok na boi do hita on gabe ramun ndang holan ala ni sipanganon, alai dohot do ala ni parabitonta. Di tongatonga ni bangsonta nuaeng pola do adong angka donganta na manghalomohon marpahean na manutup sude pamatang on asing ni simalolong (Jaha: Cadar), ala didok na mamangkesa lam bahat pahalana marhite i.
Adong do tong di tongatonga ni halak Kristen patupa songon na binahen ni halak Farise dohot Sibotosurat i. Diida nasida ndang hibul dope, ndang masuk tu surgo, angka na so sapingkiran, dohot na so sapangantusion di dalan patupa patik ni Debata i didoknasida. Ndang tubu paduahalihon dope didok nasida hita, ndang masuk surgo dope. HKBP ndang hea manjalo dohot mangajarhon pangantusion na songon i. Tutu, adong do pangantusion teologis dohot ruhut-ruhutta na taihuthon. Alai ndang tadok angka na so sapingkiran dohot hita songon pardosa, angka na ramun.
Paduahon, suraon do ingkon manghuling pangaloon sinoarahon ni Jesus i nuaeng, ala lam martumbur jala maherbang taida torop ni na mamujimuji Debata di pamanganna, pola mansai balga biaya dipangke tusi, naboi parpudion dipataridahon marhite mangendehon dohot mandok na denggan mamuji Debata di medsos, digitalisasi, alai di rohanasida – jala tarida do i di parange siganup ari di jabu, di parsaoran nang di ulaon – sai dipatupa angka na maralo tu patik ni Debata. Bahat do contoh naboi do bahat tapatolhas dison. Angka nasida na songon on hatop-hatop do manihai na so sapangantusion dohot nasida.
Patoluhon, alai na tong mansai ringkot siparateatehononta domu tu topik ni Jamitanta on, i ma hinaringkotta meret sian holan na manulak pangantusion na tinulak ni Jesus i naung tagoari di ginjang i (i ma Mamujimuji Debata, alai di roha dao sian Debata) tu na mangulahon pangantusion na denggan na niajarhon ni Tuhanta Jesus uju mangalo na so denggan i, i ma na manjagahon asa pangulahononta di patik ni Debata i ingkon marharoroan sian rohanta i do, na niida ni Debata, i ma roha na sai pajonok diri tu Debata, sai manghasiholi mangulahon lomo ni roha nang patikna. Di Hakristenon i ma patik holong tu Debata na dos dohot tu dongan jolma. Angka na jahat na adong di rohanta i ingkon taalo do. Jala angka na denggan na ruar sian rohanta i na gabe siulahononta. Songon na tinonahon ni apostel Paulus tu halak Filippi, songon on ma rumang ni i siulahonon: "Angkup ni i ale angka dongan pingkiri hamu ma nasa parange na sintong, na daulat na tigor, na bontor, na uli, na denggan begeon ro di sude na targoar haburjuon, na tau pujipujion. Ulahon hamu ma na ginuruhononmuna, na jinalo, na binege jala na niidamuna di ahu; dung i donganan ni Debata Sipardame i ma hamuna" (Filippi 4: 8-9). Laos di hita halak Kristen Protestan ringkot do pangantusion on tapeop: "Umbahen tasangkapi dohot taulahon pe patik ni Debata ndang asa tigor jala tumigor manang umbadiaan hita di jolo ni Debata nang di jolo ni jolma, alai ala naung pinatigor pinarbadiaan jala pinasupasuNa i do ngolunta, pola dipelehon Ibana AnakNa di hau pinorsilang. Mardonganhon hagogoon dohot habisuhon na sianIbana do hita patupahon i di ngolu, ulaon nang parsaoranta. Molo tung ala ni hagaleonta madabu hita tu bagasan dosa, taingot ma muba marhite na manjohoni habangsa parasianNa i."(*)
JAHA DIBAGASAN HATA Abbei Afrikans Ahanta Aja AlbaniaThai Bahasa Isyarat Uruguay Bahasa Isyarat VenezuelaCakchikuel Cebuano Changana (Zimbabwe) Chavacano Cheska Chichewaansk Digor Douala Drehu Dusun Efik Embera (Katio) Esan Esti Ewe Fante Faroese Farsi Fiji Fon Frafra Ga Galicia Garifuna GeorginsrikRendah Jula Kabuverdianu Kabyle Kachin Kannada Karen (S'gaw) Katalan Kazaks Kurmanji (Kaukasus) Kwangali Kwanyama Lahu Lao Latgalian Latvi Lenje Lhukonzo Lingala Lituavi Lomwegareva Maninkakan (Timur) Mapudungun Marati Marquesian (Hiva Oa) Marquesian (Nuku Hiva) Marshall Maya Mazahua Mazatec (Huautla) Mbukushu Melayu Mende Meru Miskito Mixe Mixtec (Guerrero) Mixtec (Huajuapan)sk Nuer Nyakyusa-Ngonde Nyaneka Nyungwe Nzema Okpenapesia Rutoro Samoa Sango Saramaccan Sarnami Sena Senoufo (Cebaara) Sepedi Serb Serb (Romawi) Sesotho (Lesotho) Setswana Shona Silozi Sinhala Slovak Sloven Somali Spanyol Sranantongo Sunda Suomi Susa Swahili Swati SwenskXhosa Yacouba Yoruba Yunani Zapotec (Isthmus) Zapotec (Lachiguiri) Zulu
Giot do roha muna laho manambai parbinotoan muna sian Bibel? Giot do roha muna naeng mamboto taringot sada ayat, halak, inganan, manang ugasan na hea didok dibagasan Bibel? Manang, hea do hamu marpingkir songon dia Hata ni Debata boi mangurupi hita tingki adong parungkilon? Molo giot roha muna, parhaseang ma perpustakan na adong di Bale Harajaon.
Paradehon angka buku parsiajaran na mangurupi molo naeng manulingkiti. Olo do ra, ndang sude angka buku na dipabinsar ni Sitindangi Ni Jahowa na sian Bibel adong di hamu. Alai, adong do di perpustakaan Bale Harajaon ganup angka buku na baru. Ra adong do disi Bibel sian marragam salinan hata, kamus na mansai denggan, dohot angka buku na asing na boi mangurupi hita. Boi do hamu mampargunahon perpustakaan i tagan so marpungu manang dung sidung parpunguan. Molo adong komputer, olo do ra adong Watchtower Library disi. I ma program komputer na marisi godang angka buku nami jala adong sipilliton na mura dipargunahon laho mangalului hatorangan taringot sada parsiajaran, hata, manang ayat.
Marlaba tu na dapot bagian di Parpunguan Hangoluan dohot Pangkobasion. Boi do pangkeonmu perpustakaan na adong di Bale Harajaon tingki paradehon tugas. Na mangaradoti perpustakaan on, i ma sintua na mangkobasi Parpunguan Hangoluan dohot Pangkobasion. Ibana mamastihon angka buku na baru nunga adong jala denggan disusun. Ibana manang na mangajari Bibel tu hamu boi patuduhon songon dia do laho mangalului hatorangan na dihaporluhon hamu. Alai, sude buku i ndang boi diboan haluar sian Bale Harajaon. Jala, hita pe ingkon manjaga asa tongtong denggan paratur ni angka buku i jala unang digorgeti.
Bibel patoranghon molo laho mandapot ”parbinotoan ni Debata”, hita ingkon olo mangalului ”songon arta na buni”. (Poda Sian Raja Salomo 2:1-5) Perpustakaan di Bale Harajon boi mangurupi hamu laho mangalului parbinotoan tu Debata.
Angka buku parsiajaran aha ma na adong di perpustakaan di Bale Harajaon?
Ise do na boi mangurupi hamu laho mampargunahon perpustakaan on?
Molo giot naeng adong perpustakaan muna sandiri, ida ma angka aha na adong di lamari ni buku di Bale Harajaon. Boi do urupan ni na mangajarhon Bibel tu hamu laho patuduhon angka buku na dia ma na parjolo ingkon adong di hamu.
Sitarupon Namarrara – Amani Partogi
← Babi itu….
Posted on 19 Januari, 2010 by Hendry Lumban Gaol
Amani Harapan Marbun
Marmassam do tahe anggo pangalaho ni jolma soanari, sadalan dohot pangalaho, maragam gaya, leak, ni pahean dohot akka siadongonna na asing na pinakke ni jolma. Dang adong halak na olo tading di gaya. Jala dinadeba sada hailaan do molo isara ni pahean, dipakke naung tinggal jaman. Arga manang naso arga, dang dipikkiri jolma i, asal ma boi mengikuti gaya, molo dihata na asing didok ma i trend. Ai sude do adong tikkina. Molo gaya ni obut manang sitarapon on pe adong do tikkina.
Masa do najolo, ditikkina i markariting. Alai masa do tong margaya gonjes. Tarlumobi ma tahe tu obut manang sitarupon ni dongan boru-boru. Marmassam ma di ula jolma i. Pahean pe tong do songoni, olo do binereng ganup taon margatti-gatti modelna. Molo dang rade manang olo hita mangihutohon gaya ni pahean na marmassam-massam on, olo gabe hita diparekkeli jolma. Didok na hatinggalan.
Nang pe halak parhuta-huta naiAdona, tong do di hiuthon ibana namasa tarlumobi tu pahean ni akka dongan ina. Dibereng do aha namasa marhite namanonton telepisi. Jala sai di sangahanon do mangihuthon akka naboi siihuthonon ni ibana, olat ni na tarbahen sihumisikna. Dang pola longang roha molo di hutai i disi, ai boi dohonon ibana ma ina na marpikkiran “up to date” taringot tu gaya manang trend. Molo na asing, jolo satonga taon pe masa gaya ni sanggul manang baju, ipe asa di tuhor songoni, alai naiAdona tor hatop do i ihuthon ibana.
Dang tiala iba, ai najolo, andorang so marhamulian ibana tu amaniAdona, leleng do ibana mangaranto tu kota na balga.
Di tikkki di tonahon boruna siakkangan na di Jakarta ibana asa ro mamereng pahompuna, siala naeng “prajabatana” boruna on sian kantorna, tung mansai las ma tutu rohana, ai berengonna nama hape ribur ni kota Jakarta. Mardalani, mamereng-mereng tu mall, mangida akka pakkean na uli, kebaya na imbaru, sipatu dohot solop na masa nuaeng. Ima sai di pikkiri ibana. Nunga leleng ibana dang marnida mall, ai saleleng on, holan kalas ni ONAN do na jotjot di ardangi ibana, ia so i, molo adong ulaon pesta tu medan, boi ma ibana mardalani tu Medan Mall mang pasar Sambu na godang partiga pahean.
Dang ha surathon be tahe boha las ni rohani ni boruna si Rumondang, marnida haroro ni inongna di arian i. Hatop do sahat inana tu jabuna, ai molo dijaman saonari on, holan masuk tu pesawat terbang, hundul satokkin, holan naeng mondohondok dope, bah…nunga sahat be tu Jakarta.
“Sehat do ho omak, sai tamba poso do ho omak, nunga sarupa ne tuatta …” ninna si Rumondang, tutu ala di bereng ibana songon na mulak poso inana i.
“Ah..ho nian boru….nga matua daging, nunga marpahoppu….”
Huhut ma nasida masihaolan pasombu sihol ni roha, rap mekkel, rap martata. Tung sombu ma sihol ni rohana mamereng boruna dohot pahompuna na samiltik na marumur sa taon dope. Sai mastokkin ma di umma pahoppuna on pataridahon las ni rohana. Alai anggo amaniUccok dang di jabu di parroro ni naiAdona, ala sian nassogot nunga lao mar kantor ibana.
Lalap ma tutu nasida marnonang, na marinong-marboru, ai molo berengon sangombas sai hira na martinodohon do nasida, sarupa partimbona, sarupa parmokmokna. Tottu masuk akkal do i, ia naiUccok ima si Rumondang sada wanita karir do na giot karejo. Siala ni i, berengon bohina songon na hatop matua, nangpe molo sasintongna dang lobi sian tolupulu pitu taon.
Ai massiattusan do anggo roha nasida, tarlumobi ma tahe si Rumondang tu hasomalan ni inana, na sai tinggil tu model pahean. Diparnonangon nasida i, tutu lao ma simalolong ni naiAdona mamereng gaya ni obut ni si Rumondang on. Bah, ai najolo birong do obutna pinaborhat sian huta, ia saonari, nunga marrara-marmera songon obut ni boladda. Ninna rohana sukkun-sukkun.
“E, Tahe nai ussok, ai boasa gabe marraraan obut mi, sai hira hau na ranggason, nga sai hira boladda ho…”
“Omak on nian,…..ai songon nama model ni obut saonari….”
“Bah,…na si set (cat ; red) ho do hape inang i?, ai adong do hape set ni obuk na rara?”
“Ai boha huroa omak…on ma goarna di hailai …”
“Ai dia do ho dah….hailaan nimmu, goar begu aha mai, jayana ma i…”
“Daong hailaan omak, hailai do….” huhut serom jala di haol inong na i
“Songon na uli huida, jala potonganna pe songon nan asing, dang masa dihutatta songoni, ai di ingot ho do nantulangmu parsalon i? holan sammassam do diboto i gaya ni obut” alai di rohana adong do hirim lao mambaen songon obut ni borunai
Lalap ma nasida manghatai obut on, jala satahi ma nasida nadua, balissan torang dope ari, lao ma nasida tu salon na jumenek tu jabuna i, marsalon, manggatti sitelan ni obutna, asa sarupa dohot boruna i.
Tung mansai las do rohani naiAdona mamereng sitelan ni obutna na imbaru i, sai dipahusor-husol ma simajujungna doppak kassa nabolak i, laho mamereng sian pudi. Massai longang situtudo tahe rohani nai Uccok, si Rumondang, boru na i, mamereng ibana, ai nunga tamba poso hian be jala dang suman parhuta-huta idaon. Boi dohonon nunga talu be ibana anggo soal gaya. Sai di papuji-puji ma inong na i, jala halak namarnidasa, songon akka tetangga na i, didok ma nasida na martinodohon.
Dibotari i, di tahi si Rumondang ma laho tu Pasar swalayan manuhor ikkau dohot sabbalging jagal lahon loppan dimangan botari annon. “Di son ma jo ho omak da, satokkin nai mulak nama helam sian kantor, jadi asa lao jo au manuhor ikkan satokkin, jaga jo pahoppumon, jala loppahon ma jo indahanta…”
Diboto AmaniUccok do naung dijabu simatuanai, ai matelepon do nai Uccok paboahon naung sahat tu jakarta. Alani i dipahatop ibana ma mulak sian kantor, denggan do ibana parmisi sian atasanna, jala di paboa do boasa mulak hatop. Dihobasi ma ugasannam, mulak ma ibana.
Dibereng songon na langa, dang adong jolma, tudia lao omak ni si Uccok?…bah, didulo ma nanget tu dapur. Ah…dison do hape, mangaloppa, tontu inang simatua modom di bilut, nunga loja sian pardalanan. Ima ro tu pikkiranna
Mardalan ma ibana nanget-nanget, dungi dipekkaon ma tasna di meja nadi dapur i.
Dihaol ma gomos sian pudi, huhut diumma pardopahanna i jala didok ” Masak apa sayang, duh…rajinnya, …” jala dang dipalua tanganna i, mesra ma idaon. Marsihaolan, naeng diabing…. .
Toppu ma manggujjal na diahol na on, marsurak ma didok ma ” Tolong…tolong…”
Alai holan dibereng, ise na manghaol ibana i didok ma “Au do i amang hela, simatuamu do au, dang omak ni si uccok au…”
Aha namasa? sian pudi idaon, sarupa do potongan dohot rupa ni obut, pardagingon pe sarupa, jala dipakke naiAdona do pahean ni boruna laho pahean ari-arina….Jayana ma i, alani obut, gabe tarsubang tu simatua.!!
Pos ini dipublikasikan di TORSA dan tag obut, sitarupon. Tandai permalink.
Humor Batak Terbaru 2015 Baluhap Menipu Tiket Nonton Bioskop...
Posted 18-10-2015 01:35 » Team Tobatabo
Dung mulak sibaluhap sian stasiun keretapi senen, gabe ditoppashon ibana do tas "echolack" nai dipartiga-tiga an ulos ni nantulang na di pasar inpres senen. Jala laho ma ibana manonton tu bioskop jonok ni prapatan senen, topet adong film kungfu hasonangan ni ibana.
Songon na somal, molo naeng masuk tu bioskop, ikkon tuhoron do parjolo karcis asa adong sipatuduon tu panjaga ni pittu ni bioskop i, dungi diloas ma masuk laho manonton sambil diribak ma karcis on asa unang boi tarpakke be muse. Dung dituhor sibaluhap karcis nai, laho ma ibana mardalan tu bilut panontonan, alai diambat do ibana dipintu, dipangido ma karcis na.
penjaga pintu : "boleh lihat karcisnya bang??"
baluhap : didadap sakku nai, dang pamotoan na na adong naeng mangambat ibana, tor jalo ma dipatudu tu panjaga i "ini bang??", ninna.
penjaga : tor dirigat ma karcis nai, "sreekkkk"...
baluhap : " "bah... mahal2 kubeli, kenapa kau robek??", sombong2 kali lah klen".
penjaga pintu : "setiap karcis masuk harus dirobek, agar tidak bisa digunakan lagi".
Sai diserbeng ibana do penjaga pintu i alai huhut mangalakka masuk tu bagas bilut i. Hundul ma sibaluhap dibangku ni bioskop i, alai tung massai dendam do ibana, hinorhon ni pangaribak ni panjaga i di karcis naung dituhor sibaluhap. Jala toppu ma ibana kaluar muse, nang pe so sae dope film naditonton i. adong do huroha na solot dibagas rohana, tung apala ngot-ngot, umbahen na sai manginongi ibana.
Tep mai, dipaima ibana do sampe kaluar jolma sian kamar panontonan i, jala maos do mata na momar mangalului panjaga karcis na mangaribak karcis nai. Dung kaluar jolma sian bilut panontonan i, nungnga pittor adong muse manggadis karcis laho manonton tu udut namangihut.
Pintor laho ma muse sibaluhap manuhor karcis naeng manonton muse, alai molo dibagas rohana naeng mambahen sogo rohani panjaga pintu ido.
baluhap : "saya mau beli karcis, dua", ninna
penjual : "iya bang, ini karcisnya....", ninna
Pendek sarita, laho ma muse sibaluhap masuk tu bilut panontonan i, jala jumpang na ma muse jolma penjaga pintu i, dang pola sanga be ibana disukkun, nungnga tor dilehon ibana karcis nai sada, alai dikantungi ma karcis na sada nai. Dipaulak penjaga ima ribak2 ni karcis nai tu sibaluhap, alai songgot ma sibaluhap mekkel mekkel huhut mangalakka tu bagas bilut i, jala gogo ma hata na mandok :
"ku tipu kau...., ini satu lagi", ninna ibana huhut dipatudu ibana sada nai karcis na dikantung ni baju na nakkin.
Pendeta Dr. Robinson Butarbutar, “Bagabaga dohot Huaso ni Debata” -->
Pendeta Dr. Robinson Butarbutar, “Bagabaga dohot Huaso ni Debata”
GREENBERITA. com - Hamu angka Dongan sahaporseaon dohot hinaholongan di bagasan Kristus Jesus Tuhanta I, Na di ari Jumat i, 19 Pebruari 2021 i, dina manghatai Presiden naimbaru ni Amerika Serikat, Joe Biden to angka peserta ni Parjumpangan Keamanan di Munik Jerman secara virtual sian Amerika dipatolhas ibana do angka sangkap nauli ni bangso niuluhonna tu portibion.
Sada sian i i ma mulak ma muse nasida tu Kesepakatan Kiyoto – Jepang na di taon 2015 i – naung dipaimbaru di Kesepakatan Paris – naung sanga ditadingkon Amerika uju diuluhon mantan Presiden Donald Trump bangso i.
Ia na tinuju ni Kesepakatan Kiyoto i ma rap marusaha ma angka bangso di portibion mangorui emisi, mohop ni portibion. Urupon ni angka bangso na maju jala na mora ma angka bangso na tartading, pogos jala berkembang asa uju membangun nasida ndang pola sai ingkon disegai nasida be lingkungan hidup, alai manjagaisa ma. Nunga ditanda tangani 181 bangso kesepakatan i di taon 1997, jala dibonai patupahonsa/mangulashonsa di taon 2005.
Boasa ingkon adong kesepakatan i? Ala, molo lam mohop portibion, boi do masa na dua na mangihut on, i ma sangombas banjir, aek na sumar, siala haroro ni udan na marasing jumotjotna sian andorang so lam mohop portibion, i ma haroro ni udan na so mar na so; alai sangombasnari di inganan na asing masa kemarau panjang dohot martutungan harangan ala ni mohopna, gabe sibonsiri haleon potir adopon ni angka jolma, taonon ni hajolmaon dohot angka na mardaging na asing di portibion. Songon i ma mohop ni ari pola boi mambangkar hulit ni jolma i.
Di bulan Pebruari on nunga taida i di Indonesia, masa angka banjir di Jawa Barat, di Kalimantan, dohot parpudi on di DKI. Isarana, pargodungan ni HKBP Mampang Prapatan manaonsa, pola 1,5 meter aek udan manggohi pargodungan i, songon na andar di gombar tinongos ni Pdt Sanghormat Banjarnahor tu hami nantoari.
Ala songon i ma jorbut ni na naeng masa tu hita jolma molo sai lam tamba mohop ni portibion, pola do diusahahon angka bangso na pistar dohot na mora di portibion patupa penelitian tu duru ni portibion, i ma tu planet MARS, jala nunga sahat pesawat NASA Amerika tusi di ari Jumat i, laho marnida manang na boi do jolma mangolu disi, jala adong disi nab oi dalan ngolungolu ni jolma.
Boasa huhalashon sangkap ni Presiden Amerika Joe Biden pinatolhasna di ari Jumat dua ari na salpu i di pidatona tu portibion, na mandok rap ma muse negara Amerika Serikat patulushon tinuju ni Kiyoto Protokol i? Alus: Ai hata ni Debata na mamanghulingi hita sadarion mandok najolo tu si Noak, dung masa masa aek na sumar mangalengsehon angka pardosa, dung manolsoli Debata pamasa i, jala tu hita pomparan ni si Adam dohot si Eva mamungka sian i sahat tu nuaeng di taon 2021 on, paboahon dia lomo ni roha, sangkap dohot bagabaga ni Debata tu hitaon anak dohot boru ni hajolmaon tinompaNa i, songon i nang sude angka na mangolu na tinompa ni Debata na rap mangolu dohot hita di portibion.
Dia ma lomo ni roha, sangkap, bagabaga ni Debata i? I ma: “Pahoton dohot ingotonNa ma marhite huasoNa padanNa tu hita rodi saleleng ni lelengna, na so jadi be ripashononNa hita marhite aek na sumar dohot na dos tusi. Dalanna marningot padanNa i dipatupa Ibana ma halibutongan.”
Sada sian dalan ni huaso ni Debata laho manggohi bagabagaNa tu hita i, i ma Kesepakatan Kiyoto i, na dionjar Ibana marhite angka pejuang lingkungan hidup.
Najolo holan angka aktifis lingkungan hidup do na manoarahon i. Alai dung Kiyoto Protokol i ndang holan nasida be. Alai nunga dohot angka pamarenta dohot angka Perusahaan na marjanji mamangke teknologi na maraleale dohot lingkungan hidup. Najolo holan rakyat dohot negara ni angka bangso na maju jala na mora do na sai mangondolhon asa dipatupa jolma i non i. Alai dung Kiyoto Protokol i nunga dohot bangso-bangso na pogos jala na tongon berkembang mangusahahonsa, termasuk bangsonta Indonesia naung meratifikasisa. Dohot do hita menanda tangani Kesepakatan Paris di taon 2016, na patoguhon Kyoto Protokol i, jala nunga adong Undang-undangta No 16/2016 psauthon i.
Dipangke Debata do hita gabe huasoNa laho tongtong marningot hinahot ni bagabagaNa manjagai hita hajolmaon, unang pidom, pinapidom ni aek na sumar manang kemarau panjang siala ni na lam mohop portibion. Boi do hita gabe ulaula ni huasoNa marhite na dohot hita patupa pangaramotion di lingkungan hidup di humaliangta, di hutanta on, maradophon hasomalan dohot sangkap-sangkap pamohop portibion, isara marhite na mambangkar sampah, manutung haranganta, alai dohot do marhite angka pabrik-pabrik na pamohop portibion, nang mangambolongkon angka sampah ni jabunta tu sunge.
Dipangke Ibana do Presiden Joe Biden nang Presidenta Jokowi dohot angka Menteri na mangurupi ibana, songon i nang angka na asing laho mangorui emisi manang mohop ni portibion.
Alai molo gagal do jolma i, ndang tuk mangoruisa, pos do rohangku tong na marhuaso do Debata marhite angka dalanNa na so tardodo hita laho manggohi padanNa tu hajolmaon na so loasonNa, na so sangkapanNa mangalengsehon hajolmaon on. Di sejarah ni pardalan ni hasiangan on, tarlumobi portibion, marragam dalan ni Debata mangaramoti hajolmaon i unang be marujung ngolu siala ni angka na masa. Asa, lam tahaposi ma Debata di ariari na naeng ro on.
Molo domu tu keberlangsungan manang hahohot ni ngolunta tinompaNa di portibion marhuaso do Debata manjagai ngolunta salelenglelengna, tarbahen Ibana do tong mangaramoti, mangondihon dohot manarihon hita hinalonganNa ruas ni HKBP di pargulmiton ni ngolunta di ariari na naeng ro. Tarida do i, isarana, marhite haradeon ni Vaksin Covid 19. Molo ndang dapotta Vaksin tu Covid 19 i di bulan Nopember nasalpu, ndang gok sataon dung masa Pandemi Covid 19 i, ba olo do hatop mago hajolmaon i.
Jala nuaeng, dung rade Vaksin tu Covid 19 i, ulaonta songon angka anak dohot boru ni Debata i ma parade Vaksin i tu sandok penduduk ni portibion, unang holan rakyat ni negara na mora di negaranegara majo na dapotan, alai dohot ma tong nang rakyat ni negara-negara miskin. Ala ni i, tahalashon jala tatangiangkon ma pamarenta pusat dohot daerahta, termasuk Taput niuluhon ni Bupati Nikson Nababan, Simalungun niuluhon ni Bupati JR Saragih dohot na asing pe tahe naung mamonai vaksinasi mangalo Covid 19 i. Jala tahalashon do usaha ni hajolmaon patupa lumbalumba manjagai dirinta maradophon serangan-serangan biologis tu hajolmaon.
Nang tu na ringkot di ngolunta siganup ari, hot do Debata di bagabagana tu hita ruas ni HKBP di tanggal 1 dohot 3 Janari 2021 i na mandok na pasupasuonNa do hita di na ringkot di pardagingon marhite pasupasu na ringkot tu ngolu pardagingonta, nang di na ringkot di partondion, i ma pasupasu pardagingon ganup ari.
Ala ni i, tama do hita mamujimuji Debata na satia jala hot di padanNa jala marhuaso matupasa mangaramoti sude hajolmaon dohot dirinta marsadasada. Ai gari anakNa na sasada i dilehon paluahon hita (Roma 8: 32: Ndang diolani Ibana Anakna sandiri, tung dipasahat do humophop hita saluhutna; tagamon ma so basabasahononNa raphon Ibana saluhutna i tu hita?). Amen.
Male kodo au…. – Amani Partogi
← Babaniamamma, begu…..
Male kodo au….
Posted on 1 September, 2009 by Hendry Lumban Gaol
Oleh : Amani Harapan MArbun
ide cerita : Amani Via MArbun
– Cikarang –
Tak ada niat untuk memperolok-olok seseorang, tapi banyak kisah lucu yang kita alami dimasa kecil, yang mungkin di masa saat ini, sangat jarang sudah terjadi. Kalo ada tokoh dan perlakuan tokoh yang keterlaluan saya gambarkan,..marpmuati ma rohamuna ateh!!…nga loja iba mangetik on dah,..nga tok jim hian i…
Na hudok, pengalaman na jolo, ikkon sappe markassamata basan i dioudi asa didukkapi, dungi digatti ma….
Ai heado diboto hamu suhutan ni dakdanak manang di ingot hamu dope suhutan na mandok “Male kodo au” tikki marayat-ayat?. Sabotulna dang olat ni i suhutan i, adong dope muse udutna. JAla hupaboa ma tu hamu mulai sian bonana muse. Ima tikki sihametmeton ni si Harapan di Pakkat.
Andorang marumur ibana opat taon nunga dohot ibana dipasutahon inana naiHarapan tu parliturgian ni sikkola minggu. Masa do dihuta i dibagi-bagi kalas ni dakdanak i molo marayat-ayat. Jadi ala marumur opat taon dope si Harapan jala dang sikkola dope, dipamasuk ma ibana tu horong ni kalas nol sahat tu kalas sada esde. Adong do tolu horong namarayat-ayat on, horong ni si Harapan ma sada, dungi horong ni kalas dua tu kalas opat, dungi horong ni kalas lima sahat tu naumbalgana. Dibaen huria i pe songoni najolo ala tok godang do dakdanak di huta i. Nian, mulai diboto ibana mandok hatana, nunga dohot si Harapan marayat-ayat, jala on ma padua halihon ibana dohot. Tutudo, ayat-ayatna pe akka namura-mura apilon i do dibaen, jala dipasarupa do ayat-ayat on dohot sude donganna satorbang.
Molo taingot be nuaeng masa sihamenekon ta, andorang so marayat-ayat dilanggatan ni gareja bodarina i, jolo dibaen do pesta ni sikkola minggu, ima rappak mangan do disi, jala diseat do horbo na pendek manang pilo. Akka guru-guru ni sikkola minggu do patupahon jala mangaloppa, dungi olo sipata diurupi akka sintua ni huria i. Onma tikki na sai pinaima-ima ma nian di najolo. Ai holan di natal do attar maruba sude, martamba ma bajuna, martamba ma saotik hepeng jajanna, dungi olo do maneat manuk natorasna. Holan di natal dohot taon baru do masa i. Idope jamanna tikki i, jala tung sude do hita na tubu di huta an mangkilalahon i. Tung marasing do anggo binereng tu dakdanak sisaonari, baru tubu dope nunga apala salamari baju-bajuna. Jala hepeng jajan na pe nunga tung nabalga. Asing dope sipanganonna, so hea be didai ikkan asin, holan jagal manuk manang loppan na tabo na asing nama dilean natorasna.
Songoni do nang si Harapan,
Diseat natorasna do manuk jambe mira nasida i asa adong loppan botarina, andorang so lao nasida tu gareja manaruhon huhut mamereng si Harapan marayat-ayat. Ai diboto Amani Harapan do, on ma parjolo anakkonna marsipajojoron, jala tung mansai las jala las situtu do rohana.
Sada sihalashononhon do diangka natua-tua molo tikki masipajojoran, adong manukkun, anak nise do naeng an akke,…songon na jeges jala tok malo mandokkon ayat-ayatna dungi muse bajuna i tok takkup hian berengon, nga sai hira doli-doli, ninna akka ina. Alai dinamamboto jala namananda dakdanak i, pittor hatop do i mangalusi hata ni inatta na dilambung na i, didok ma “Ai pahopputta do eda i, pahomppu ni akkang nai MAratur i, anak amani HArapan, ido anakna siakkangan i, tok bagag nimmu dah.” huhut ma sai dikomentari akka ina-ina i, dakdanak na marjojor dijolo.
Adong do muse mandok ” inang tutu, boru ni naiTiurlan an neh..tok di uman bohi ni inana i”
Adong ma sian dakdanak on na habis gaya, marbadak tok hapal, dungi marlistip rara hian, adong ma na marpita-pita huhut maranting-anting, marbaju namarhillong-hillong. Alai hampir sude do berengon on, bajuna songon na pabalga hu saotik. Dapot roha do i, annon molo tung pe nunga sai namarnatal, sabulan-dua bulan mungkin sahat tu na sataon boi dope baju-baju on dipakke. Songon na hudok nakkinon, holan ari natal do manuhor baju.
Tung na tabo do loppan ni Nai Harapan on, lengkap dohot sude bumbu parmasakna, jala nadia hasoloman ni si HArapan dilean do antong. “Inong, hae-hae ni manuk i do diau…”
“NAh…asa tor hatop ho marlojong innon tu langgatan i” ninna Nai Harapan
Dang piga dan, olat ni lima harat dope nga habis tinggal holi-holi nama, dungi didok muse tu amana,
“Bapa, martambu kokdo au, dijo andora na i”
“Nion anaha, alai ikkon gogo hian do dohononmu anno sipajojoron mi dah”
“Olo bapa …” ninna si harapan.
Tep ma tutu, dapot ma tikkina, si Harapan nama mandok ayat-ayatna, nunga ditiop be mik ni hallo-hallo i, alai songon na bolak-bolakma bohina, dang tardoksa manang aha. Jala diida ibana jola torop i, sude mamereng tu ibana. Sip do ibana, jala sai dipanotnoti ma mik i, huhutma digaruk-garuk uluna.
“Baen ma amang, baen…” ninna guru sikkola minggu huhut dipajonok tu langgatan i, dungi di pasuman-suman ma sipajojoranna i, ai dirippu nasida na lupa si Harapan. Alai tong do sai sip ibana, jala mulai ma ibana bessut, nang ro iluna. Dang tartahan Nai harapan be, hehe ma ibana sian hundulanna, songon na diajar-ajari ibana ma anakkonna i ” Alus…alus na lambok paombun rimas!!” ninna nanget-nanget. Alai sai sip do siharapan.
Sai dijujui, ma sai diajari guru sikkola minggu on, dohot inana i, nang pe nunga mulai mekkel jolma di pudi. Tor tompu ma gogo didok si Harapan,..” Male kodo au…”
Hape, lupa ibana disipajojoronna i, ala na sai di ingot ibana do sada nai hae-hae ni manuk i di jabu.
Alani ni i, gabe tung maila situtu do ibana molo marayat-ayat, sai di ingot ibana do na mekkel jolma ala didok ibana gogo “male kodo au”, jala pola do dang dohot ibana sataon naso marayat-ayat i, jala tug mansai ila do dirohana i. Ai molo pajuppa dohot donganna, sai di ehet ma ibana. “Male kodo au..”. Alai anggo ditaon on, dohot do muse ibana, ala nunga sai di ellem-ellem inana, asa dohot ibana marsipajojoran, sampe do dibaga-bagahon tu ibana laho manuhor bajuna na baru dua pasang. Tung las ma nian roha ni ibana ala didok inanna songoni. Ai halak, holan sada do bajuna na baru di natal on, hape ibana dapot dua.
Tutu do nian, di pasaut Nai harapan do nabinabagabagahonna i, jala dituhor do baju i. Alai dippikir Nai HArapan muse, molo hutuhor pe dua, naeng ma nian attar ubbalga saotik asa boi pakkeonna nanggo apala dua taon on, mardomu muse haroro ni dagingna dope. Hatop do innon ponjot bajuna i.
Diari Senen na i, lao ma ibana tu onan Pakkat, jala dituhor ma baju on sian partiga baju par Dolok Sanggul langgananna na di balerong rong tar dikkan balerong na baru i, jala holan ari senen on nama onan dapoton andorang marayat-ayat si Harapan ari Jumat. Tutu ma, nungnga baju na uli jala dituhor ma Basan siganjang pat, alias saloar panjang. Diboan ma mulak jala tung las ma rohani si Harapan mida baju na imabru i. Tor hatop disuba ibana basan na ganjang pat on.
Hape, pabalga hu do basan na on, pola do marbas-arbas patna, songoni pe gottingna, nga longgar situtu, ia dilippat, tong do tarida tok ganjang. Didok ibana ma tu inana, “Inong, papendek ma basan hi, tok balga do idaon, diparekkeli jolma innon au,..”.
“Olo amang, alai annon ma dah, ai tok loja dope au neh, peakkon ma jo disi, diatas ni masin jahit i ma baen, jala suba majo nasada nari i”
Dang sabar ibana, dilului ma oppungna tu dapur. Dibereng ibana oppung na apala pas mangaloppa dope, jadi didok ibana ma “Opung,…papendek jo basan na tinuhor ni inong on, paganjang hu” ninna dipatudu basanna na malbang-albang i. “: Toho tahe ninna oppungna.
” Baen ma jo diatas masin jait i oppung, molo nunga sidung hu holoppa indahan on, hupagelleng pe” lao ma ne maridi ho tu passur Pakkat. Dioloi ma, huhut dipeakkon tu ginjang ni masin jait i.
Dung sidung oppung na i mangaloppa, di ingot ibana ma janjina tu pahomppuna i, jala di gutting oppu Harapan ma basan on, apala sajjokkal, jala dipadenggan ma panjaitan na na di toru i. dungi ala nunga sidung, dipeakkon muse disi, jala dihobasi ibana ma mamahan babi tu pudi-pudi huhut pamasukkon matuk tu barana.
Dang sadia leleng nai, tarsunggul ma nai Harapan, ala dibereng peak di atas ni masin jait i, basan nabaru tinuhor na i, jala di ingot ibana ma didok si harapan paganjang hu ninna basan i. Tutu ma, tor dibuat ma gutting, diponggol ma patna duatna apala sajokkal be, huhut ma dipadenggan muse panjaruman i.
Tep ma, dapot ma ari jumat, laho hobas ma marayat-ayat, nunga maridi si HArapan tu Passur PAkkat, jala tung las rohana, ala naeng pakkeonna nama bajuna nabaru i. Ai nunga disuhuthon ibana tu donganna, na bagag jala na uli do bajuna annon marayat-ayat. Di sorong ma saloar on, dibereng ma Bah!!,…nga gabe papendek hu, didok laoar pajjang, hurang ganjang tu toru, jala didok saloar penddetk, hurang peddek, ai ollat ni toru ni tot na nama ganjang ni saloar i. Tanggung tu ginjang jala tanggung tu toru, ai nunga hoa gutting apala dua jokkal. Nunga tung mansai roa be idaon, gabe tu matangis ma ibana.
Inana dohot oppung na marsiberengan, boasa gabe pendek hian, hape holan sajjokkal do huponggol ninna be dirohana…..
Pos ini dipublikasikan di TORSA dan tag male kodo au, suhutan dakdanak najolo. Tandai permalink.
2 thoughts on “Male kodo au….”
5 September, 2009 pukul 6:32 am\t Balas
Geok geok ma tahe molo ni ingot na ujui. Ale palobihu si Harapan on. Nunga sai mangharap bapana dohot inongna asa malo dohot gogo dohononna sipajojoronna i. Nunga di lean angka nauntabona i. Hape iba mie na mandengkok i do dilean di iba, tingkos do iba pajojorhon jala meol eol gonting i. Ale dung mulak sian gareja pintor di lean do iba minum susu kaleng sagalas dohot roti na songon gambar ni hoda i,.
7 September, 2009 pukul 12:57 am\t Balas
toho hian do nanidokmunai , ai molo nga masa tikki natal, soi nama las niroha niba. Mamakke baju na malbas-albas on, dungi mangan-mangan di gareja. hebat ma tutu bah..hehehe
terimakasih dah berkunjung ..lae/ito??
Translator: Mian Lumbantoruan
Location: Bekasi, Java (Indonesia), formerly Northern Sumatra (Indonesia)
Facilitators: Frank Lutz, Frankfurt am Main (Germany), Kenneth Rohde Christiansen, Katrad (Denmark) & Groningen (the Netherlands)
[Modern Spelling] [Batak Script]
Pidong Si Putik
Di sada tingki, adong ma sada kaluarga Pidong Si Putik tinggal di sada garasi. Di sada ari, natorasni Pidong on lao ma habang laho mangalului siallang on ni nasida dohot anakhon na i, alai tinggal ma anakhon na i holan halaki di jabu.
Dung sadia leleng, ro ma mulak Bapa ni Pidong on tu asar na i.
“Aha na masa?” ise na mambahen hamu mabiar, “Songon na mabiar hian hamu sude!” nina Bapa ni Pidong on.
“Songon on, Bapa,” nina anak na i, “adong apala ipe ro sada mahluk na roa hian dung i balga hian. Berengon songon na laga dung i seram hian, di bereng ma asar na mi bollang. Mabiar hian hami alani i!”
“Ido nga tu dia ibana?” nina Bapa na i.
“Hmm, dompak an do ra lao,” nina halak i.
“Paette ma di son!” nina Bapa na i, “Asa hu lumba ibana.” Dung sadia leleng, lao ma Bapa nai habang mangalumba mahluk i.
Dung sahat ibana di inganan ni si mahluk i, tarida ma sada Babiat na mardalan-dalan di si.
Alai dang mabiar Pidong i tusi Babiat i. Pintor songgop ma ibana tu tanggrung ni Babiat i jala di songgak ma ibana. “Aha do maksutmu ro tu jabu na mi?” nina Bapa ni Pidong i jala pabiar-biar anakhon hu?” dang di pardulihon Babiat i hata ni Pidong i jala torus ibana lao.
Alani i, disonggak Pidong i ma muse mansai gogo tu si Babiat i, “Asa iboto ho, dang adong urusan mu di jabu ku! Awas molo ro ho muse sahali nai,” jawab ni si Babiat i, “Ba ni ida ma hadoan! Ise haroa na lomo rohana tu jabum?” Nina Babiat i huhut mangangkat pat na sambariba. “Molo barani ho, huropang annong tanggurung mi hatop!”
Dung i, habang ma Pidong i tu asar na i.
“Nunga beres be amang,” nina Bapa na i, “nunga hu leon parsiajaran tu si parjahat i. Dang na barani ro be i.”
MINGGUON UJUNG TAUN PARHURIAON TAUN 2018 - Kramat Jati ibadah dan jadwal minggu hkbp kramatjati
HKBP DISTRIK DKI JAKARTA – HKBP KRAMATJATI
HARAJAON NI DEBATA NA MANONGTONG
PARTORDING NI PARMINGGUON UJUNG TAUN PARHURIAON TAUN 2018
PARNINGOTAN NI ANGKA NAUNG MONDING
DI HKBP DISTRIK VIII DKI JAKARTA
tangiang na hohom–manghuling elekton angonangon
01. JOUJOU MARSAOR DOHOT TUHAN I
(L:liturgis/paragenda; R: ruas)
L : Huria ni Kristus! Nunga sahat hita tu Minggu Ujung taon Parhuriaon dohot Parningotan ni na monding. Parhatopotonta do, na martingki do ngolunta di hasiangan on.
R : Songon duhutduhut do ariarinta, marbunga songon bunga di ladang, dung dibolus alogo ibana ndang disi be.
L : Beha ma hita ia dung marujung paraloanta di portibi on? Alani i, binsan sadihari dope, tatangkasi ma dirinta, aik sura ro tompu ajalta asa tu Jesus tongtong lohot rohanta. Taendehon ma “ Beha ma hita ia dung marujung”
R : (mangendehon) BE.No. 351:1-3 “Beha ma hita ia dung Marujung” BL. 201
1. Beha ma hita ia dung marujung paralaoanta di portibi on. Dung na malua hita na mangusung na dokdok i di atas tano on? Lao muli hita tu banuaginjang dung pinaspashon orbuk tano i. Di na jonok tinatap hasonangan na pinarsinta ni rohanta i.
2. Beha ma hita molo disondangi panondang na so olo sundut be. Dalanta jala dosa dilongkangi Tuhanta sian hita on sude. So dipabali tihas i be hita so manolsoli be rohanta i. DI na tatopot saluhut donganta naung sonang di banuaginjang i.
instrument – musik, (+ jongjong )
3. Beha ma hita molo taihuthon panogunogu ni Tuhanta i. Soada be na tau mangambat hita sian jambarta na di surgo i. Di na tiur pamereng ni matanta marnida Jesus Sipangolu i. Na sangap manghunduli habangsaNa manggomgom nasa parluhutan i.
03. VOTUM INTROITUS TANGIANG on, Amen. Songon duhutduhut do saluhut daging, jala songon bungabunga ni duhutduhut i do saluhut hasangapon ni jolma.
R : Nunga malos duhutduhut i jala nunga marurus bungabungana i, alai na hot do Hata ni Tuhan i ro di saleleng ni lelengna.
L : Sai burju ma ho rasi rasa mate, dung i lehonongKu ma tu ho tumpal hangoluan, Haleluya
L : Martangiang ma hita! Ale Tuhan Jesus, Tuhan ni angka na mate dohot angka na mangolu. Ho do nampuna hami manang mangolu manang mate pe hami. Nang pe mardalan hami di ruar nilinggoman ni hamatean, ndang huhabiari hami be hamatean, ai Ho do dongannami. Ndang tartiop hamatean manang tanoman be hami, ai Ho do Tuhannami naung humopohop hami, jala Ho nampuna hami. Ro hami nuaeng tu Ho mangido: sahat tu Ho ma tondinami dohot dagingnami, asa di Ho hami manang na mangolu manang na mate pe. Sai tiop ma tangannmi, urupi hami marhitehite panghophopMi, asa sahat hami tu hangoluan na so ra suda. Amen. ——–hundul—-
04. Ende BE. No. 535:1,3
1. Hamatean parhitean lao manopot Jesuski. Dohot au ingkon mamolus asa sahat au tusi. Nang pe pinadaodao dompak hamatean i. Lam jonok do hapengani langkangki tu ajalhi.
3. Molo i hugolomgolom sabam sonang rohangki. Nang marningot angka dongan nuang jumolo lao tusi. Ai denggan tohapnasida di banuaginjang i. Na marende do nasida raphon pardosurgo i.
05. PATIK NI DEBATA:
L : Tangihon hamu ma Patik ni Debata di Minggu ujung taon Parhuriaon on, na tarsurat di Galatia 6:9-10 :”Alai u Antong, binsan sadihari dope, taulahon ma na denggan di saluhut halak, alai gumodang ma tu donganta sahaporseaon” Antong rap mangido gogo ma hita tu Debata.
06. Ende BE. No. 677:3-4
“MANSAI LAMBOK ”
Ngolu ni jolma hatop do lao salpu, salpu do ho dohot au. Ai hamatean musu na jumorbut mangonggop ho dohot au. Ref: Antong sai ro ma ho angka na sorat sai ro ma ho. Mansai lambok Tuhan Jesus manjou, pardosa mulak ma ho
Dijangkon Jesus do angka parjahat, mulak ma ho dohot au. Dosam sudena ias sesaonNa, muba ma ho dohot au. Ref: Antong sai ro ma ho…d.u…
07. MANOPOTI DOSA:
L : Di naung sahat hita tu Ujung taon Parhuriaon on, tama do unduk rohanta marrujiruji di adopan ni Debata: Tu Harajaon ni Debata na manongtong i do tartuju rohanta, manang tu angka na ringkot di ngolu parsatongkinan on do? Alani dibagasan serep ni roha tatopoti ma dosanta martangiang ma hita. Ale Tuhan Debata, Pargogo na so hatudosan,Parasiroha na sumurung, Ama ni Tuhan Jesus Kristus Sipangolu hami.
R : Hami halak pardosa na dangol on, ro tu jolo ni habangsa habadiaonMi manopoti jala manganggukhon dosanami.
L : Nunga ditobus Ho hami sian ngolu nirajaan ni huaso haholomon jala dipaunsat Ho hami tu HarajaonMu na manongtong i dibagasan Jesus Kristus (Joh 3:16), gabe na tinompa na imbaru ma hami dibagasan Kristus, asa tarulahon hami ulaon na denggan (Eps 2:10).
R : Alai di pardalanan ni ngolunami, sipata do ndang marsitutu do hami laho mampartahanhon angka ulaon na denggan, gabe olo do mimbar roha ala ni panosak ni haporluan ariari.
L : Tuhan, urupi ma hami paubahon rohanami, ala ni Tuhan Jesus Anak haholongan ni rohaM Sipangolu hami, dohot ala ni GoarMu na badia i. Ale Tuhan asi ma rohaM di hami halak na dangol on, Amen.
R : (mangendehon) BE. No. 686:3”Ramun do au”
Ala denggan ni basaMi ro au tu Ho O Jesuski. Parbadiai ma rohangki dison do au patau ma au.
L : Bagabaga ni Debata taringot tu hasesaan ni dosanta: Songon on do panghaholongiibana. Hasangapon ma di Debata na di ginjang
S : Amen (hundul)
09. Ende BE. No. 337:7-8
“MOLO GIOT HO TU GINJANG”
Jesus Ho do na mamorsan paminsangon na tama di dosangki.
Na so pola habiaran be tanoman hehe do au sian i.
Nang di tano nang di surgo Ho pargogo pujionhu do tongtong.
Jesus Ho hangoluanhu tu lambungMu alap au naposoMon.
L : Hata ni Debata turpuk di hita di ari Minggu on, ima na tarsurat di Pangungkapon 7:9-17, songon on ma hatana: Dung salpu i, adong ma hubereng mansai torop, na so dapot bilangan ni jolma, sian nasa bangso, marga dohot houm dohot hata, angka na jongjong diadopan ni habangsa i dohot di adopan ni Birubiru i, angka na maruloshon abit na saksak jala na maniop maremare di tangannasida.
R : Gogo ma soaranasida manjoujou, angka ninna ma: Tua ma di Debatanta, na mangkunduli habangsa i, dohot di Birubiru i!
L : Jadi jongjong ma saluhut surusuruan i humaliang habangsa i dohot humaliang angka sintua i dohot parngolu na opat i, dung i manungkap ma nasida di jolo ni habangsa i huhut marsomba tu Debata.
R : Ninna nasida ma: Amen! Pujipujian dohot hasangapon dohot hapistaran dohot hamauliateon dohot hagogoon dohot hatoguon ma di Debatanta ro di salelenglelengna! Amen.
L : Dung i mangalusi ma sada sian angka sintua, didok ma mandok ahu: Ise do angka i; jala sian dia do ro angka na maruloshon abit na saksak i?
R : Jadi hudok ma mandok ibana: Ale tuanku, ho do umbotosa. Gabe didok ma tu ahu: I ma angka naung ro sian haporsuhon godang; nunga diburi nasida abitnasida jala dipasaksak di bagasan mudar ni Birubiru i.
L : Ala ni i sai di jolo ni habangsa ni Debata do nasida, mangoloi Ibana arian dohot borngin di bagasan jorona i, jala Ibana, na mangkunduli habangsa i, ma paulihon inganan di atasnasida.
R :
L : Ai parmahano. Ima sahatna. Martua do angka na tumangihon Hata ni Debata jala na umpeopsa, Amen
12. Marende BE. No. 344:1,3
“ISE DO ANGKA NASIDA”
Ise do angka nasida di lambung ni Debata. Na martumpal be huida jala marsinondang do. Na marende do sude girgir pamujina be.
Haporsuhon do ditaon uju na di tano on, na marlea nasailaon gabe hasangapon on do turpukna i nuaeng las ni roha i dibaen.
13:
16. PARNINGOTAN NI ANGKA NA MONDING: (P=Parjamita)
P : Nuaeng sahat ma hita tu acara parningotan ni angka na monding sian tongatonga ni Hurianta, sian tgl 26 Nopember 2017– 24 Nopember 2018. Marende ma hita:
R : (mangendehon) BE. No. 334:1,3 ”Nasa jolma ingkon mate”
1 Nasa jolma ingkon mate ingkon mago sibuk i. Na mangolu ingkon mate asa tung denggan muse. Daging on do gabe bangke jala ingkon do malangke. Asa sogot bangkit i tu hasangaponna i
3 Jesus Kristus nunga mate ala ni mangolu au. Singkop tua diparade ipe las rohangku lao. Manadingkon pardagangan, mandapothon hasonangan. Mandapothon Jesuski, ai malungun au tusi.
P : Di Konfessi HKBP didok taringot tu Parningotan di angka na monding: Tahaporseai jala tahatindanghon do: Hamatean i, i ma ujung ni ngolu ni jolma di portibi on, maradian ma ibana sian sandok ulaonna. Adong haluaon di angka na porsea paboa Jesus Kristus naung hehe i do pangoluhon jolma i sian na mate, Ibana do Tuhan ni na mangolu dohot na mate (Rom 14: 7 – 9). Martua do na mate di bagasan Tuhan i na satia ro di ujungna (Pangk. 14: 13) Dipatupa Hdohothon panghirimon di hamonangan ni Kristus
R : SAI PAINGOT MA HAMI TUHAN DI UJUNG NI LANGKANAMI, JALA PARROHAI MA HAMI MAMILANGI ARIARI NI NGOLUNAMI ASA DAPOTAN ROHA NA BISUK HAMI
P : Nuaeng begeonta ma goar-goar ni ruas ni Hurianta naung monding dibagasan sataon parhuriaon on, ima: 1…..dst (dijahahon goar ni angka na monding)
Sidung dijaha, jongjong ma ruas dibagasan hahohomon— elekton mangendehon BL.11 ( lambok/halus)———-
P : Naeng ma tangkas di rohanta taringot tu angka naung monding i, asa unang marsak hita songon sipelebegu na so marpanghirimon i. On do didok Hata ni Debata: (1 Tess.4:14) Asa di ari sogot i, sai masipaidaan do angka na porsea dung sahat be langkana tu hasonangan i.
R : (mangendehon) BE. No 347:1,3
1. Sai masipaidaan do na porsea i.
Dung sahat be langkana tu hasonanganI tu hasonangan I, tu hasonangan i.
2. Sai masipaidaan ma hitaon muse.
Di lambung ni Tuhanta dung monang hita be dung monang hita be, dung monang hita be
17. TANGIANG PANGONDIANON (sijaha tingting)
(sidung tangiang pangondianon hundul ma hita)
19. Ende No. 266: 1..
“Tu Banuaginjang do”
(Pelean Ia, I b)
Tu Banuaginjang do pardalanta i.
Na di halunghon ho tulus ma disi.
Tu Banuaginjang i sai tabereng be.
Molo ngot manogot i nang bodari pe.
Olo tongtong martangiang ho gogo ia naeng taruli ho di Jesus i.
Tu Banuaginjang i bereng ma tongtong.
Molo na hurangan ho di portibi on.
Ndang jadi be ganggu rohami disi,
Debata patupa i singkop sude
Tu Banuaginjang i lao do sude.
Dongan na porsea i di Tuhanta i.
Dohot ma ho alo sipangago i taonnama hansitna i satongkin i.
Tu banuaginjang i lao Tuhanta i sian haleaon i na tinaonNa i.
Tu banuaginjang i lao ma ho muse, gari hamatean i parhiteanmi.
Tu banuaginjang i hasonangan i.
Rap marende ma disi na porsea i.
20. JAMITA: Daniel 7:9-14
21. Ende .No. 539:1..dst
“Sai hutagam do Tuhanhu” BL. 371
Sai hutagam do Tuhanku,
Sai masihol rohangki Diharoro ni Tuhangku songon na nidokNa i.
Reff: Sai mardongan…
22. TANGIANG : PELEAN, PARNINGOTAN NI NA MONDING, ALE AMANAMI PASUPASU
KategoriKebaktian Minggu TagMinggu Akhir 2018, Minggu Parningotan Namonding, Minggu ujung 2018
Pos SebelumnyaSebelumnya Partangiangan Akhir Tahun 2018
Pos SelanjutnyaSelanjutnya IBADAH AKHIR TAHUN GEREJAWI 2018uang Berbagi – Batak Indonesia
2019-06-15 2020-10-06 Redaksi BatakIndonesia.com
JAKARTA, BatakIndonesia.com — Tutu situtu, nuaeng on nunga tung gale angka rumang ni na marsaor di rumatangga di halak Batak (na marnonang, marpollung, manang na marsirarion). Gariada, adong do sakeluarga na di bagasan sadari-saborngin ndang hea nasida manghatai. Songon i ma tong nang tu keluarga manang sisolhot na asing. Adong do natoras na borhat tu parkarejoanna uju sinok dope ianakhonna modom jala mulak sian parkarejoanna i dung modom angka ianakhonna i. Alani, tung so adong be tingkinasida marsaor dohot ianakhonnasida.
Di keluarga na asing, parsaoran dohot ruas ni keluarga i mansai gale ala ganup nasida ronsot di ulaonna be. Ianakhon sibuk marvideogame manang marmediasosial (isara ni facebook dohot WA). Natoras pe suang songon i ma tong.
Meja parmanganan paradehon inganan marsaor tu angka ruas ni keluarga (natoras-natoras, natoras-ianakhon, ianakhon-ianakhon). Dison, natoras mansai ringkot jala une ma manungkun ianakhonna “Boha do singkolanasida sadari on?”, rupani. Manang, ianakhon boi do paingothon natoras asa unang lupa ibana mangoru ganjang ni mise manang manang janggutna naung ubanon i. Manang muse, siboru denggan do paingothon inongna asa diorom na mangan i mangingot lambiakna naung mulai marhapal i. Inongna pe denggan do patangkashon anakna, ise do halletna nuaeng. Mansai godang parsiajaran na tupa sian angka panghataion i, isara ni habontoron, haungkapon, habaranion, dohot tanggung jawab.
Nuaeng on, rap marsipanganon dohot ruas ni keluarga lam dirajumi ringkotna. Meja parmanganan gabe inganan na mansai ampit (tepat dan efektif) tu inganan marsaor jala marsirarion ni ruas ni keluarga i. Mansai godang parsiajaran na boi putihan disi.
John Coveney, marhite bukuna na margoar Food, Moral, and Meaning (2000), manigati jala manulingkit rimpunan ni pigapiga penelitian domu tu hinaringkot ni na rap marsipanganon. Di sada bindu ni bukuna i, An Eth­no­graphy of Family Food, Coveney paadarhon angka pandapot ni deba rayat ni Bangso Amerika dohot Bangso Austaralia taringot tu meja parmanganan songon inganan parsiajaran karakter ni ruas ni keluarga, lumobi ma ianakhon. Deba sian parsiajaran karakter na boi jumpang disi, ima mardemokrasi, dos ni roha (ker­jasama), tang­gung jawab, haungkapon (keterbukaan), habontoron, habaranion mangultophon pandapot, kedisi­p­linan, empati, simpati, hapardulion, roha sidok mauliate, haugamoon, dohot hahisaron ni pamatang (kesehatan).
Alani ma, molo najolo natuatuanta mandok “Ndang jadi manghatahatai uju marsipanganon”, nuaeng asing nama. Nuaeng dohononta ma “Beta rap mangan, asa marnonang hita disi!” Mangan huhut marnonang ma!
BACA: ANDAIKAN KAU DATANG KEMBALI
Total views : 1121260
SI PISO SUMALIM | MILIST BATAK GAUL & BG-CHAT at yahoogroups dot com
Posted: December 18, 2008 in Turi-Turian-Legenda
ada satu cerita batak yg bagus sekali, bisa dijadikan pelajaran buat kita orang muda, molo adong hata na sala mohon dimaklumi karena aku ketik berdasarkan tulisan tangan bapak dirumah selamat menikmati turi-turian ni halak batak 🙂
TURI-TURIAN NI SI PISO SUMALIM
Bege hamu majolo hupatorang sada turi-turian namasa di sada luat na margoar Luat Habinsaran di tano Batak, ima na margoar: Turi-turian ni si Piso Sumalim
Ia sna saripe. Alani i tubu ma dipingkiranna laho manungkun inana manang na didia do huta ni tulangna. Dung disungkun ibana inanang manang na madekdek sian langit. Molo ndang olo ho doai daona. Di tongan dalan jumpang nasida ma sada batang aek namansai tio. Didokma asa maridi nasida di batangian nasida. Dengke ni sabulan tu tonggina tu tabona, manang ise si ose padan tu ripurna tu magona. , Dung didok songoni, gabe di haol tulangna ma si Tangkal Tabu jala laon
gau ninna hasapingkon
Alusna ‘huboto do ompung’. ‘Antong palumas“Pak…paK…pak…Ninna hapak-hapak on…
Timbo dolok Martimbang Boi di ranap datulang on
Ia ahu anak berena So diboto datulang on  sambuhu bulu. Songonon ma isina:
“ItO…, hu tongos do dison pahean ni berem, molo tusi di lehon hoda on pehean on, ido berem. Alai molo mangalo do hoda on dang olo mangalehon pahean on, ido hatoban.”
Di sogot ni ari, di ida tulang nai ma ro sada hodsian i, alai tung denggan do dipasahat hodai tu ibana.”
Jadi didok si Tangkal Tabu ma alusna songon on:
Sian gampang tu gompung
Sian damang tu daompung
Dang hea dope raja,
Ba nanggo apala songoni dalanna
Asa hea ahu raja.
Di natarrimas tulang ni si Piso Sumalim, naung di paoto-oto berena si Piso Sumalim rapg .  jolma, naso jadi silatean.
Jala molo tung pe adong jolma na pogos jala na lea, tung so jadi martahi na jahat.
Halomian Gultom says:
ima tutu ete.
BATU GANTUNG & ASAL USUL NAMA KOTA PARAPAT
Jeppek do pat ni gabus – Amani Partogi
← Songon Sorha ni Padati do
Anak Naminiahan….. →
Jeppek do pat ni gabus
Posted on 20 November, 2009 by Hendry Lumban Gaol
Saumur do gabus dohot leleng ni jolma mangingani tano on. Dung ditoppa namarhuaso i jolma, nunga tor ditahi jolma i do margabus. Dang pola sai pinagajjang be dison annon gabe gajjang sotarboto-boto innon, ujungna gabe marpeolan.
Jala, dihamenekon niba pe najolo, andorang sikkola, nunga sai ni ula gabus. “Sada kodo namboru lappet i diau, nion bukkusna “ningon tu partigatiga i, hape nunga pinasada, na tolu hian gabe sada. Ai dang naso tartuhor lappet on, alai didok dongan sai tumabo na tinakko nang naginabusan on.
Dinasadari, lao ma iba mangebati akka dongan tubu namarsitaonon na dibagasan parsahiton. Tottu, satolop do dohot akka dongan pangurus di ulaon i. Ditahi ma partikkian, dibuat ma tikki na lehet. Dung sahat di jabu na tinopot, dang tarida dongan. Ni uji ditelepon jala ang ma na maralus di dalan dope.
“Masset dalan, paima ma lima minit nai” ninna sian bariba an. Ninna roha nian datung hea masset huta nami on, alai ima huroa, molo na masset bah masset ma i. Sian na sajm sahat tu na tolu jom, dang marnamullop.
Aut sura ruoani lao iba tu Jakarta mar motor, jala mulak muse sian Jakarta, ra boi ma tolu hali mulahulak ipe dang mar namullop dope dongan on. Ai aha ma salana molo didok “dang boi au bah, adong karejokku”.
Dungi dinasahali muse, molo nisukkun didia ibana, sai didok marbengkel. Bah sai lalap asal nisukk, lao marbengkel. Ujungna, ro ma dongan, ditahi ma manopot tu jabuna, ala sai didok marbengkel. Hape, nunga mar-leng dijabu.
Alai molo na adong do sibagion rupani dalan ni akka assamotan, bah haru tung na di Jakarta hian dope ibana tor hatop do alus on “ Nga di tol au bah, lima minit nai sahat nama”. Hape binoto di tol dia on, ai godang tol.
Alai dah molo hira-hira utang situhukon do asa niluluan ibana, tor toppu do alus on, sai hira naung di program hian di utohutok i. “Di Tangerang au bah, ipe hian lao, mulak jam sappulu dua borngin do innon sian an, jala olo do ra marborngin disan” ninna, asa unang dipaima.
Adong dope dongan na ulloakna. Dongan ni dongan do nian. Dang situdu goar, annon adong ro toru-toru tu iba mandok na paroa-roahon margana. JAdi pinasip ma, manang marga beguaha pe tahoi. Digabusi bayon do tungganeboruna, niolina. Didok on do, holan dua satonga juta do gajina. Hape nabinoto holan gaji pokok ni ibana tiap bulan nga tolu juta lima ratus ribu. Tiap manjalo gaji, sai ditukkangi bayon ma slip gajina asa adong lehononnna tu inantana. Dilean ma dua satonga juta. Dang binoto boasa bahenonna songoni, urusan ni ibana ma i. Nda nunga loak??.
Na mangihut muse, unang pinukka gabus dijolo ni dakdanak. Manang na boha pe, ikkon parsiajaranna ma margabus. Ra taingot be dope boha hita mangabusi akka natua-tuatta najolo uju marsikkola hita
Ai hea do binaen rupani surat tu natua-tua i, mangido hepeng asa ditongos passi Kamus Bahasa Inggris sappulu ribu. Dungi passi Dictionary Book sappulu ribu. Passi Roll lima ribu, passi ruler lima ribu jala passi penggaris lima ribu.
Hatop do sinurathon on di harotas namarbunga I, dungi tinaruhn ma tu kattor pos. Alai molo anak boru ni gabusan najolo las do rohana. Nidok, molo dang hubege saoara mi di borngin ngali ni ari i, dang boi modom simalolong. Ia so I, molo dang huida bohimi nanggo pala sahali saminggu, dang boi mangan martabbu tolu hali. Las jala diparhatutu anak boru I do i.
Songoni nang suhutan ni dongan, dipukka ma gabus hape holan alani hagiot ni roha do, ima mar-leng. Dinasahali lao ma amanta pandita resort laho mandohoti partangiangan weik. Ala hatop do pe ari, maradi ma ibana dijabu ni sada ruasna, pinomat tahe manghara nasida asa rot u partangianan, borngin i.
“ Dang dijabu amang, bapak ni si Jatolhas, adong hian naporlu?” ninna Nanjatolhas huhut di hara tu jabu amantaPandita on.
” Daong pola na dia inang, na mamolus do nakkinon sian huta muna on, lao tu partangaingan an, ai anggo dijabu do tahe bapak ni siJatolhas, bah rappakma, ninna roha “ ninna pandita on mangalusi.
“Ai botari-botari do mulak ibana amang, attusi hamu ma boha ma ulaon siloja-loja” ninna huhut ma dilehon minum amanta pandita on. Songoni do di huta na ribur on, ai olo martamue tu jabu nunga be sai nisukkun, aha si inumon ni tamue on. Angg najolo, tor kopi manang tes manis do dilean.
Huroa, holan diboto si Jatolhas na ro amang pandita mangalului amongna, bah tor marlojong ma ibana tu jabu sadaan ima permeaman ni amanJatolhas. Las roha ni ibana, apala ro amanta pandita mangalului amongna. Jalo ma didok ibana dijabu do amanta pandita. Dipasip amanJatolhas jala disuru ibana marmeami dialaman i.
Ai molo nga talu koa on, tor sai asing do sude olo gabe ro akka rimas. Marrara bohi jala olo ngalian mohop. Hodohan.
“Lao ma neh, unang paboa au naso dison, adong ulaon ni bapa” ninna amanJatolhas huhut dipadalan muse kartu na on. Diuduti muse na markartu I, alai si Jatolhas dan meret sian inganan na i.
“Eh, leleng nai di bahen ho lae” ninna ibana
”Ai aha na pinaimam lae” ninna amaniGorga huhut dialsik sigaret pilterna.
”Leleng hian ro, sai pina ima si jekkat ni tupang i” ninna amanJatolhas mangalusi.
“Dia do tutu lae on, sai ditahan ho do na pinaima na I” ninna dongannga na sada nai.
Dibagi muse kartu on, dungi rap serom be, huroa jago do kartu I. Ai molo nga ro bento I, tor songon na mekkel otik do idaon, ima tanda-tandana.
Ai disi dope sai jonjong si Jatolhas. Jala dibereng amana I maniop kartu joker i.
“Lao ma neh, amang bah….naeng lao hami dohot tulang mon annon, dongani ma inongmu tu partangiangan” ninna ibana tu siJatolhas.
Ujungna marlojong ma sijatolhas tu jabuna, alai dibereng dang disi be amanta pandita. Huroa nunga lao amantapandita on tu jabu partangiangan i. Dungi hobas-hobas ma nang NanJatolhas jala di togihon ma si Jatolhas asa dohot, mardomu dang adong manjaga di jabu.
Somal do molo disada-sada punguan rupani, di arisan, di partangiangan, molo ro saripe hape dang disi ama ia so i inana, sai disukkun do didia naso ro i.
“Ai didia bapam bere, boas adang dohot?” ninna amaniJatikkos
“Dijabu ni tulang si Jahirlong tulang”, ninna si Jatolhas.
Naso panagaman ni inong na, di dokkon ibana ma tu inongna “Inong, ai didok ho dang mulak kodo bapa, hape di jabu ni siJahirlong do”
“Didia bapam, ai na sala mamereng do ho, dang tahe ito, naso mulak dope lae muna sian karejo” ninna inana huhut dihidop.
“Ido inong, alai naeng lao nama ninna nasida dohot tulang si Jahirlong, satokkin nai, na adong do pinaimana”
“Ise pinaimana, bere? naeng tudia nasida, amanJahirlong pe dang ro depe tutu?” ninna amanJatikkos, namanjabui partangiangan i muse.
“Olo, na paimahon si Jekkat ni tupang di ninna bapa tulang” ninna si Jatolhas mangalusi.
Mekkel nanget amanta pandita i. Jala serom akka ruasi, huhut dipukka ulaon partangiangan i
Jadi, unang sai pinukka gabus, manang gabus begu aha pe taho I, manang begu attuk manang begunurnur i….
Pos ini dipublikasikan di HATA SO PISIK dan tag Hendry Lbn Gaol, par gabus, suhutan. Tandai permalink.
One thought on “Jeppek do pat ni gabus”
25 Februari, 2011 pukul 1:00 am\t Balas
hehe….ido ateh…jeppek do pat ni gabus !
mantap nian carita on ! lucu ceritanya..!
dan lucu…..alai ulang dipukka na margabus……! Horas
Dila sisean: JAMITA MINGGU ADVENT II, 04 DESEMBER 2011 JESAYA 63 : 15 – 19 ; 64 : 1 – 3
JAMITA MINGGU ADVENT II, 04 DESEMBER 2011 JESAYA 63 : 15 – 19 ; 64 : 1 – 3
Asa ummura antusanta turpuk on, ingkon jahaonta do nian mamungka sian ayat na dijolona. Molo tajaha angka hatorangan di jolo ni turpuk on sian ayat 10 – 14, dipaboa do angka pangalaho ni bangso Israel na manggunturi manang na memberontak nang mangarsahi Debata, marhite na marbalik sian dalan ni Debata. Hinorhon ni i, dipalalu Debata ma rimasNa tu angka na lilu i. Tung hansit do pambebeon ni rimas ni Tuhan i dohot tujuan, ndada asa laos mate bangsoNa i, alai asa muba do jala mulak nian muse tu Debata.
Turpuk on ima tangiang mangido asa marpangulahi roha ni Debata mida bangso na manimbil i. dionjar panghilalaan na hansit ido roha nasida mangalului pangurupion paluahon sian parungkilonna i. diparhatopot bangso ido na so tarpangasahon nasida ompunasida si Abraham dohot si Jakob paluahon sian parungkilon nasida i. Ido umbahen didok di ayat 16, na so ditanda si Abraham nasida, jala ndang dipabotobot si Israel (Jakob) nasida. Alai sasada Debata do diparhatopot gabe Ama sipalua di nasida.
Ndang na mansoadahon si Abraham dohot si Jakob bangso i dison, alai ala adong do kesadaran di nasida, paboa naung dao manimbil pangalaho nasida sian na hinalomohon ni Jahowa Debata. Ndang jumpang di ngolu ni bangso i songon pangalaho ni si Abraham dohot si Jakob. Ido umbahen nuaeng nasida mangido asi ni roha sian Debata, songon na hinatahonna di bona ni turpuk on di ayat 15. “Sai tatap ma sian banua ginjang jala ida sian ingananMu nabadia “.
Pandohan “ tatap ma” dohot “ ida ma “ , mangigil pambahenan tu angka jolma na mangadopi ragam ni haporsuhon dohot parungkilon. Diingot bangso ido pambahenan ni Debata Jahowa na uju i mamboan ompunasida haruar sian parhatobanan di tano Misir. Asa naeng songoni ma nian dipangido rohanasida, dibahen Debata paluahon nasida sian parungkilonna i.
Dihatorangan ni turpuk on di ayat 17-19, diulahi do muse mangaratai sibonsiri ni uhumn na songgop tu bangso i. Sambolus idaon sai hira na tu Debata Jahowa do dipasahat nasida hasalaanna i. Tarida do sian sungkun sungkun na tarsurat di ayat 17 : “ Boasa tung diloas Ho hami lilu, sian angka dalanMu ale Jahowa?, Boasa tung dipatangkang Ho rohanami, unang hu habiari hami Ho?.
Sasintongna memang na boi do nian bahenon ni Debata pangidoan ni bangso i, na boi do nian ndang diloas Debata bangso i gabe lilku, manang na boi do ndang dipatangkang Debata roha ni bangso i, asa gabe mabiar tu Debata. Alai ndang dibahen Debata songon na pinangido ni bangso i. Molo na margogo do tutu Debata mangambati jolma mardosa, boasa ndang diambati?
Alusna, ala dilehon Debata do kebebasan tu jolma i laho manontuhon ise do sitangihononhon dohot sioloan dingoluna. Jala tibu hian do i dilumbahon si Josua tu angka ompunasida di na mambongoti huta Kanaan uju i. Ai tegas do didok si Josua hatiha i, asa pilliton ni bangso i manang ise oloanna (Josua 24 : 15). Hatiha i dipadanhon bangso ido nian paboa naingkon Jahowa sioloanna, alai diose do padan i, gabe laos ima dalanna mangae ragam ni haporsuhon bangso i.
Alani ma diharingkothon bangso i mangalualu tu Debata jala tarsunggul rohana laho martangiang mangido pangurupion asa anggiat dao sian parungkilonna i.
Minggu advent na paduahon on manosohon tu hita asa olo ro mandapothon jala mangalualalu tu Debata di angka situasi na masa dingolunta, tarlumobi ma uju jumpa na sorat i. Alai unang ma holan uju na sorat i nian hita ingot tu Debata, naeng ma disude situasi dohot kondisi na masa dipardalanan ni ngolunta. Jala naeng ma di minggu panomunomuon on, lam tatanda angka hadirionta, ai panandaion ni diri na sintong mampanghorhon do i tu sikap manang pangalahonta laho manomunomu haroroNa. Lam tatanda hadirionta, tontu lam marsigorgor ma paubahon roha. Amen.
Diposting oleh Samuel Aritonang di 06.33
JAMITA MINGGU ADVENT II, 04 DESEMBER 2011 JESAYA ...
JAMITA MINGGU UJUNG TAON HURIA, 20 NOPEMBER 2011 ...
JAMITA MINGGU 21 DUNG TRINITATIS ; 13 NOPEMBER 201...
JAHOWA PANGURUPI DI HAGOGOTAN | Pdt Midian KH Sirait,MTh
JAHOWA PANGURUPI DI HAGOGOTAN
JAHOWA PANGURUPI DI HAGOGOTAN”
Nas: Jesaya 33 : 2 – 6
Diragam ni parungkilon na taadopi di portibi on, isara na torop ni napogos lam martamba, hademakon na so adong martontu, songoni nang keadaan ekonomi na so martontu, (minyak tano, dll maol jumpang laho tuhoron ni masyarakat), lampu listirikpe sipata mintop, songoni muse di situasi politik na holan mamingkiri hadirionna angka kalangan elit politik dohot lan angka naasing dope. Saluhutna sitaonon i boi do masa alani hadirionta jala boi do tong alani halak na asing.
Dibagasan turpukon mangadopi sitaonon do bangso Israel hinorhon ni pangalaho ni angka panggomgomi dihatihai ima di tingki harajaon ni raja Hizkia, na sai holan mangasahon gogona dohot pikiranna laho manguluhon bangso i tung so diparrohahon be angka poda, tona dohot hata ni Debata. Ditahi rohana do naeng pabidanghon nanirajaanna ima naeng laho manaluhon bangso Asyur marhite na manjalo pangurupion sian halak palistim dohot Misir. Alai diujungna ditaluhon bangso Asyur do nasida songoni nang Misir. Hinorhon ni hamongkuson ni raja Hiskia i, gabe mampanghorhonma tu ngolu ni bangso Israel (Juda) alani angka namasa i, marungkil jala marporsuk Ditongatonga ni kondisi na sisongoni ro ma Tuhanta marhite panurirang Jesaya, paboahon na parasiroha do Tuhan Debata tu bangsoNa jala sai marpangulahi do rohaNa. Adong tolu namansai ringkot dipaingothon panurirang Jesaya tu angka panggomgomi ima :
1. Taringot tu ngolu parugamoon : Ingkon tongtong satia bangso Israel tu Debata Jahowa jala hasatiaon i, patar marhite angka kegiatan peribadahan. 2. Taringot tu ngolu sekuler : Mencakup ngolu social dohot ekonomi, ingkon marojahan jala manghatindangkon hasintongan dohot hatigoran ni Debata. 3. Taringot tu ngolu Politik : Ingkon manghatindanghon jala manghajongjongkhon Debata Jahowa do raja ni sude angka raja marhite namanangihon hataNa.
Natolu sipaingothon, ndang dianturehon angka panggomgomi ima raja dohot angka siihuthon ibana, ujungna gabe lam tamba ma parungkilon dohot parsorion ni bangso i. Torop do di partingkian on pangalaho sisongoni, na sai holan mamingkiri dohot patujolohon na di rohana. Anggo lomo ni roha ni donganna dohot lomo ni roha ni Debata tung so dianturehon do. Molo ndung solot pangalaho sisongoni tu diri ni sasahalak gabe tubu ma pangalaho haginjangon ni roha na mambahen lomolomona sambing so parduli angka aturan dohot uhum songoni tu angka donganna lumobima tu Debata. Somalna saleleng so jumpang “sipaingot” sian Debata taringot tu pangalahona i, tongtong do datdatanna mangulahoni rap dohot sibolis i.
Molo ndung jumpang “sipaingot i” jala ndang tolapsa laho mangadopi dung jolo sian nasa gogona, ipe asa ro tu Debata mangido asi ni rohaNa. Pangalaho na songoni do jumpang hita di pardalanan ni ngolu ni bangso Israel mulai sian na haruar nasida sian tano Misir i. Mauliate situtu ma tapasahat tu Amanta Debata na burju i na sai tongtong manarihon ngolunta. Ndang hea dijujur saluhut angka hahuranganta i, Alai sai tongtong do marpamuati roha ni Debata. Ai ndada di halomohon Debata hamatean ni parjahat, alai hamubaon ni rohana do tahe asa mangolu (Hes. 18 : 23). Hamu angka dongan na hinaholongan ni Tuhanta i, Marhite hagogoon dohot asi ni roha na sian Tuhantai hamonangan do ujung ni harajaon ni Debata jala i do pos ni rohanta molo manahan hita marhabengeton. Alai dipardalanan ni ngolunta siganup ari dipartingkian on godang do taadopi angka hasusaan jala memang ari hasusaan do angka ariari nataboluson molo so manat hita mamparhaseang tingki napinasahat ni Tuhani (Epesus 5 : 16).
Alani i ma mansai porlu tangiang laho mangido pangaramotion sian Tuhani. Dibagasan tangiang ni angka na mangasahon asi ni roha jala marhaposan tu Debata dipataridahon do paboa na so margogo ibana jala holan mangasahon hatigoran na sian Tuhani do sihirimonna. Di angka halak na sisongoni sai tarpaimaima do i “di haroro ni Tuhan i” di tingki ari manogot manang bornginnai (ay.2). Tangkas taboto molo ari manogot, jotjot do i dipangke angka parjahat (musuh) laho pataluhon sadasada bangso manang huta natarpodom dope. Alai ndada dipasombu Debata angka napinarmahannai mago ditaluhon angka parjahat, ala sai rap do hita dohot Tuhanta i di ari manogot dohot bornginnai. Alanii tung holan Tuhantai do haluaonta di ari hagogotan i, tung saluhut do boi tarpatupa Ibana.
Dihagogoon ni Tuhantai digombarhon do di ayat tolu i, paboa tangan ni Jahowa sambing pe dilaluhon (menghardik) tu angka parjahat pintor mabiar do saluhutna. Lumobima molo ro Tuhani marhite parngongos ni soarana pintor marserak jala martimpalan do saluhutna angka musu i (Psalm 2:5). Tung torop pe angka bangso laho mangagohon bangso ni Debata jala manggomahi angka tabantabanna, tung so loason ni Debata do i. Ai nunga gok uhum dohot hatigoran ni Sion dibahen. Ganup halak na marhaposan jala manghaporseai Jahowa di ngoluna ndang tagamon ibana maporus. Marasing situtu do Ibana sian angka debata ganaganaan (dewa-dewa) angka na disomba bangso sipelebegu. Ia Debata ni Israel ima Debata na sangap jala nabadia nahundul diatas ni angka langit dohot bangso saluhut jala huasoNa diginjang ni saluhut angka huaso nadi tanoon. Ima hajongjongan ni Debata alai rade do Ibana mian di Sion nagabe sada huta na gok hasintongan, hatigoran dohot hadameon.
Digoari do tongtong Sion nagabe huta na gok haluaon marhite hatuaon, hapistaran, parbinotoan dohot biar mida Jahowa ima arta partondion sian Jahowa. Huria na hinaholongan ni Tuhanta, Sai tong do mangaranap matangku tu Jahowa, ima goar ni minggunta di tingki on. Alanii jamita on manogihon hita asa tangkas ngolunta manatap tu Jahowa, unang holan na ditanoon tapingkiri jala tahirim. Molo tung pe rongom ro angka sitaononi marsingkatsorin di parngoluonta naeng ma hita manat laho mangadopisa. Unang gamang (gegabah) laho mangadopisa gabe mambuat sada haputusan na salah holan ala mamingkiri na ringkot di haporluan ni ngolu parsatongkinan, alai ingkon tangkas ma hita mangaranap tu Jahowa nanaeng pasahathon haluaonta di huta nauli huta ni Debatanta i, na so adong be siaeon angka na hansit disi. Molo tung porsuk tataon nuaeng on, tung so pasombuon ni Jahowa do hita laho mangadopi i. Alani i pasahatma dalanmu tu Jahowa jala haposi Ibana, asa Ibana paturehon, Amen.
← ”MARLAS NI ROHA”
Tebarkanlah damai kepada setiap orang! →mong (White) Iban Igbo Iloko Indonesia Inggris Islan Isoko Italia Jawa Jepang Jerman Kabiye Kannada Katalan Kazak Kikamba Kikaonde Kikongo Kikuyu Kimbundu Kinyarwanda Kirghiz Kiribati Kisiuvalu Twi Tzeltal Tzotzil Ukraina Umbundu Urdu Urhobo Venda Vietnam Wallis Wayuunaiki Wolaita Xhosa Yoruba Yunani Zulu
Hea do adong na mangulahon na jahat tu hamu? Mabiar do hamu diganggu parjahat? Dipatudos ma hajahaton i songon sahit na rarat di portibi on. Parrohahon ma pigapiga tudosan.
HAJAHATON DOHOT PELECEHAN SEKSUAL: Perserikatan Bangsa Bangsa paboahon, ”1 sian 3 borua hea do dipungkuli jala mangadopi pelecehan seksual sian donganna baoa.” Di liat portibi on, hirahira 1 sian 5 borua diperkosa.
HAJAHATON DI HUMALIANGTA: Di Amerika Serikat, lobi sian 30.000 kelompok parjahat jotjot mangulahon hajahaton. Di Amerika Latin, 1 sian 3 halak hea dipungkuli.
PEMBUNUHAN: Taon na salpu, hirahira satonga juta halak mate dibunu, gumodang sian halak na mate tingki masa porang. Di bagasan sataon, lobi sian 100.000 halak dibunu di Amerika Latin jala 50.000 di Brazil. Lobi sian opat hali lipat ma godang ni halak na dibunu di Afrika Utara dohot Amerika Tengah sian halak na mate dibunu di liat portibi on. Adong do na boi manalpuhon hajahaton?
BOI DO SALPU HAJAHATON?
Boasa godang hajahaton? Godang do alana, umpamana susa di parhepengon, ginjang ni roha, alkohol, narkoba, dakdanak nunga mangida hajahaton sian na metmet, jala sipata ndang diuhum angka parjahat.
Sasintongna, marsitutu do halak mangorui hajahaton. Umpamana, di São Paulo, Brazil, nang pe moru pembunuhan hirahira 80 persen, alai tong do adong hirahira 10 banding 100.000 pembunuhan. Jala, godang dope hajahaton na asing. Boi do salpu hajahaton salelenglelengna?
Asa boi salpu hajahaton, ingkon muba do pamingkirion dohot parniulaon ni angka jolma. Padao ma ginjang ni roha, holongan di hepeng dohot mangkaringkothon diri sandiri. Alai, patudu ma holong, argai jala parrohahon ma dongan na asing.
Aha do na mangonjar roha ni sasahalak marhamubaon? Rimangi ma na didok Bibel:
”Ai on do holong ni roha di Debata; molo taradoti patikna.”​—1 Johannes 5:3.
”Biar mida Jahowa do mangkagigihon na jat.” *—Poda 8:13.
Holong jala biar mida Jahowa do na mangonjar roha ni sasahalak marhamubaon, jala hamubaonna i sian ias ni rohana. Tutu do boi songon i?
Parrohahon ma si Alex, * na dipenjara saleleng 19 taon ala mangulahon hajahaton. Dungkon marsiajar Bibel, taon 2000 tardidi ma ibana gabe Sitindangi Ni Jahowa. Tutu do marhamubaon ibana? Tutu. Disolsoli ibana do hajahatonna na uju i. Didok ma, ”Mandok mauliate do ahu tu Jahowa ala olo Ibana manalpuhon hasalaanku. Holong ma rohangku tu Jahowa, jala i do na mambahen ahu marhamubaon.”
Si Cesar na sian Brazil manangko dohot mangarampok saleleng 15 taon. Aha do na mambahen ibana marhamubaon? Tingki di penjara, dijumpangi sahalak Sitindangi Ni Jahowa ma ibana jala marsiajar Bibel. Si Cesar mandok, ”Disi ma parjolo sahali huantusi aha na tinuju ni ngolu on. Marsiajar mangkaholongi Jahowa ma ahu jala mabiar mangulahon na dihasogohon Debata. Ndang husoadahon denggan ni basa ni Debata. Holong dohot biar mida Debata do na mangonjar ahu marhamubaon.”
Marsiajar ma hamu asa boi mangolu di tano na so adong be hajahaton
Aha do na taparsiajari sian angka pengalaman on? Marhuaso do Bibel mambahen pingkiran ni jolma marhamubaon. (Epesus 4:23) Si Alex mandok, ”Songon aek na ias do na huparsiajari sian Bibel. Lam leleng ahu marsiajar, lam dipaias ma pingkiranku na kotor i. Ndang hurimpu boi songon i.” Tingki marsiajar Bibel hita, sarupa ma i songon mambolongkon angka na roa sian pingkiranta. Hata ni Debata boi paiashon pingkiranta. (Epesus 5:26) Ujungna, halak na jahat pe boi gabe halak na burju jala parholong. (Rom 12:18) Dapot ni nasida ma hadameon ala mangulahon Hata ni Debata.​—Jesaya 48:18.
Lobi sian ualu juta Sitindangi Ni Jahowa di 240 negeri, ndang be mangulahon hajahaton. Nasida sian marragam bangso marsiajar mangkaholongi Debata dohot donganna jolma. Boi ma nasida marsada gabe sada keluarga di liat portibi on. (1 Petrus 4:8) On patuduhon, boi do salpu hajahaton sian portibi on.
SATONGKIN NAI SALPU MA HAJAHATON
Bibel mandok, salpuhonon ni Debata ma parjahat sian tano on. Nunga lam jonok ”ari paruhuman dohot hasusuda ni angka halak parjahat”. (2 Petrus 3:5-7, Bibel siganup ari) Ndang adong be hajahaton na mambahen susa angka jolma. Sian dia taboto na laho salpuhonon ni Debata hajahaton?
Bibel mandok, ”Dihosom rohana do parjahat i dohot na mangkaholongi hajahaton.” (Psalmen 11:5) Dihalomohon Debata do hadameon dohot hatigoran. (Psalmen 33:5; 37:28) I do alana, ndang pasombuon ni Debata hajahaton salelenglelengna.
Nunga jonok tano na imbaru. (Psalmen 37:11; 72:14) Olo do hamu marsiajar asa boi mangolu di tano na so adong be hajahaton?
^ par. 12 Jahowa, i ma goar ni Debata na disurat di Bibel.
^ par. 14 Pigapiga goar nunga diganti.
Sahalak baoa paboahon pengalamanna di video Dulu dipenjara Sekarang Bahagia di www.jw.org/id. (Ida ma PUBLIKASI>VIDEO)
Magigi do Ahu Mangida Diringku
Na Baru Sian Pongkalan Dolok Hamu?? | Bakti J Situmorang
Na Baru Sian Pongkalan Dolok Hamu??
I ma pandohan na tubu aut sugari gabe ditangi dongan sai songon na marhata leseng iba.
Nga ro be laenta ninna angka na dikode i do langsung molo ro rupani iba manopot angka keluarga na disini.
Tardok na dua taon on pe asa maol adopan on angka isi ni Pongkalan Dolok on. Dung pe masa Aek Sanggar dohot Aek Sibualbual i asa gabe marbolatbolat ma nang pangisi ni huta i. gabe marsirang ma angka na saparadaton hian nuaeng gabe masiboan horongna be disi, ai pola do mangontak angka parbolatbolatan i sahat tu Polisi dohot angka na asing alai ndang apala adong dope na boi padamehon.
Hea do nian sahali nidok, manang ise na naeng bangkit gabe Pangulu di Nagori Jorlang Huluan on, denggan ma salah satu syaratna i ma asa denggan dipadame nang pangisi ni luat Pongkalan Dolok i.
Ai memang buntu do ndang adong hapuasan molo mardalan hita tu Pongkalan Dolok, ai adong ma disini sada bubusan ninna angka halak i alai dung na sai ro udan gabe naeng maponggol ma. Boha hian ma aut sugari nian maponggol i ate.. huroha laos songon i ma buntu na idaon angka pemikiran manang haibaruon di luat i. ujungna holan hata leseng na ma diradoti jala diajarhon tu angka ianakhonnasida.
Ai angka na marhula boru pe sai masa do na masitihaan ala ni aek i. ninna na deba memang na joloa sian ido aek mual diahen angka natuatua, hape di na deba gabe songon na alo tu donganna huhuht ma diarahon angka dongan na ujungna gabe masa ma na marblok-blok; adong ma Sayap Kiri ninna istilah i jala laos adong ma Sayap Kanan. Pola do ninna na sambariba ninna hea manuhor sada masin jet pump na balga tumang, jala songon i ma pultak ma i ninna jadi gabe diganti nasida ma masin na imbaru muse. Didiok hian do alanii gabe keberatan ma pangisi ni huta Pamatang Jorlang Huluan aui sian ido mual aek tu bondar i ma na tu hauma di Pamatang on nian.
Sahat do nang angka parbolatan i di huria. Ala adong memang manang na piga sekte disi isara ni HKBP, Katolik dohot nang GKPS. Alai laos songon i ma, hundul ma angka inanta disi sama-sama punguan Ina alai berseberangan jala ndnag pola denggan masipangkulingan ate. Di hurianta Marihat Huluan do St Ribben Sitanggang, alai laos disi do Amanta Pa Icce Rajagukguk jala sai singon na tabo do idaon halak on na marhuria i ala sasintongna pola do masijolojoloan bagasnasida alai ndang denggan ianggo parsaoran, hape sasintongna nunga bagas be parsalisian i. ai molo sinungkun ba ndang adong ninna nasida parsalisian dison, aman do sai songon i ma hata nasida begeon.
Pola do sahali ninna adong pesta, sian sambariba gabe dibahen na sambariba na i apala pas di jonokhonon taratak ni parpestaan ni pongkalan mangallangi nasida ninna disini.
Jadi sude do manghata na saluat on ai pinda na ma angka jolam sian pangulaonna gabe diinganan asing manang sabalaikna holan pangulaan na ma disi alai anggo marhuta di luat manang di huta na asing nama. Hea do songon i mulai siang angka natuatua shat tu angka na umposo songon i na ma lesengna na manghatai i; so diboto samban sipata jal amanang na ise donganna manghatai ate.
Ai sian dia hamu ninna mandok donganna alai huhut do ditudu kotoran ni manuk na tongon niida na disi?? Ha songon dia ma i ate. Sude sian angka orang tua sahat tu dakdanak na paidaida i ba i ma diihuthon antong.
Ala ni i do gabe tubu pandohan diginjang i, ai na baru sian Pongkalan Dolok do hamu??
(Pongkalan Dolok adalah sebuah lingkungan dusun yang dikepalai Gamot (RT), yang menjadi wilayah satu Nagori (Desa) dan kepala desa adalah Pangulu. Penduduk disana kira-kira 60 KK, dan terletak di Kecamatan Pamatang Sidamanik, Kabupaten Simalungun. Jaraknya kira-kira 9 km dari Sidamanik, dan kl 40 km dari Pematangsiantar).
← SCRAP KOTBAH TANGGAL 3 Agustus 2008 : Amsal 30,10-9
Deba Parhataan di Luat Jorlang Huluan →
Mandok Hata Kepengantin - Lamhot Situmorang
Home Marlapo Mandok Hata Kepengantin
Dohunnonku ma muse mauliate tu Tuhani, jala denggan do ulaonon sahat rodi tu sadarion, sae anggiat ma denggan ni ulaon on boi mangihut tu denggan parumah tanggaon muna.
Selamat menempuh hidup baru ma di hamu na dua, jala ikkon saroha dohot sapikkiran ma hamu di na mandalani rumah tangga. Jala sai anggiat ma hamu dapotan pasu-pasu sian Tuhani, na lao mendalani rumah tangga na imbaru, i pasu-pasu na di ula tangan nang dohot pikkiran.
Sai anggiat ma hamu hatop maranak dohot marboru, asa boi menjadi sada keluarga na harmonis.
Jala hatakon tu laekku, sai anggiat ma lae sabar mangajar-ngajari ito kon, anggo adong sada perselisihan manang kesalahpahaman unang paboa-boa hamu tu jolma, unang gogo soaramuna asa holan hamu na mamboto.
Jala tu ho ibotokku, unang saotik-saotik mangadu-ngadu to natua-tua ni ito molo adong perselisihan, alai molo marbada do ito tu laekkon alana ni parjujian manang main tangan parjoloma aluhan ito tu tulang ni laekkon.
Alai yakin do au disi, anggo hamu na dua jolma na burju do, sai anggiat ma keluarga muna boi gabe keluarga si tirion tarlobi di joloni Tuhan ta.
Songoni ma jo hata sian hami, mauliatetonga (ZimbabweUhum hasintongan ma paruhumhon hamu, jala denggan basa dohot asi ni roha ulahon hamu ganup tu donganna.”​—SAK. 7:9.
ENDE: 125, 88
Songon dia do hita maniru asi ni roha ni Jahowa tingki adong halak na mangangku sala tu hita?
Songon dia do hita patuduhon na tatiru do cara ni Jahowa mida hangoluan?
Songon dia do angka sintua maniru hatigoran ni Jahowa tingki adong na mambahen dosa na balga?
1, 2. (a) Songon dia do pangkilalaan ni Jesus mangida Patik ni Debata? (b) Songon dia do siboto surat dohot halak Parise mandalanhon Patik ni Debata?
JAHOWA do na rumingkot di ngolu ni Jesus. Alani i, dihalomohon Jesus do Patik ni si Musa, ala sian Jahowa do i. Di Psalmen 40:9, dipaboa do sadia balga holong ni Jesus tu Patik ni Debata. Didok disi, ”Dipangido rohangku do patupahon lomo ni roham, ale Debatangku, jala di parsitongaan ni rohangku do patikmi.” Sian pangkataion dohot parniulaon ni Jesus, tangkas ma sun denggan do Patik i, sintong, jala parohon laba.​—Mat. 5:17-19.
2 Ndang lomo roha ni Jesus mangida siboto surat dohot halak Parise. Ai dibahen nasida do patik i gabe maol diulahon. Didok Jesus do tu nasida, ”Ai diparsampulu hamu do angka suansuanan na metmet, alai tading do angka patik na [rumingkot] dibahen hamu, songon hatigoran, parasinirohaon dohot haburjuon.” (Mat. 23:23) Lapatanna, diulahon nasida do angka Patik na so pola ringkot, gabe tading ma na rumingkot. Ndang diantusi siboto surat dohot halak Parise lapatan ni Patik i. Didok rohanasida, dumenggan do nasida sian na asing. Alai molo Jesus, ndang songon i. Boi do diantusi Jesus boasa dilehon Jahowa Patik i.
3 Saonari, ndang ingkon ihuthonon ni halak Kristen be Patik ni si Musa. (Rom 7:6) Alai, boasa pola dibahen Patik i di Bibel? Ala lomo roha ni Debata taantusi, jala taulahon na rumingkot di Patik i. Di parsiajaran naung salpu, nunga taparsiajari taringot aha na ingkon ulahonon ni halak na so sangaja mambunu. Di parsiajaran on, taparsiajari ma aha do na boi tatiru sian Jahowa tingki dibahen huta parlinggoman. Di parsiajaran on, taalusi ma sungkunsungkun on: Songon dia do huta parlinggoman patuduhon asi ni roha ni Jahowa? Songon dia do i mangurupi hita pasidingkon angka na boi parohon jea tu hita? Jala songon dia do huta parlinggoman patuduhon hatigoran ni Jahowa na sun denggan? Di ganup alus ni sungkunsungkun i, taida ma songon dia hita boi maniru Debatanta.​—Jaha Epesus 5:1.
HUTA PARLINGGOMAN PATUDUHON ASI NI ROHA NI DEBATA
4, 5. (a) Didia do huta parlinggoman i dibahen, jala boasa? (b) Sian on, aha do na taparsiajari taringot Jahowa?
4 Disuru Jahowa do halak Israel asa papulikkon onom huta na laho gabe huta parlinggoman. Tolu di siamun ni sunge Jordan, jala tolu di hambirangna. Boasa ingkon songon i? Asa boi hatop jala mura halak na mambunu i lari tu huta parlinggoman i. (4 Mus. 35:11-14) Jala dalan tu huta i pe, dijaga do asa tongtong denggan. (5 Mus. 19:3) Hombar tu adat ni halak Jahudi, dibahen do tanda di angka dalan. On mangurupi halak mamboto didia do huta parlinggoman i. Ala nunga adong huta parlinggoman di Israel, ndang ingkon tu bangso na asing be halak na mambunu i mangalului parlinggoman. Alana, boi do annon ibana gabe tarelaela manomba debata na so sintong.
5 Jahowa mandok, ingkon diuhum mate do halak na mambunu. Alai molo ndang sangaja sasahalak mambunu, dipatudu Jahowa do asi ni rohaNa, jala dilinggomi do ibana. Sahalak panulingkit Bibel mandok, ”Sudena [uhum ni Debata] tangkas jala mura antusan.” Ndang panguhum na kejam Jahowa. Ndang sai dilului Ibana hasalaan ni sasahalak. Gariada, ”parasiroha bolon” do Ibana.​—Eps. 2:4.
6. Songon dia do pangalaho ni halak Parise imbar sian asi ni roha ni Jahowa?
6 Alai ndang parasi roha halak Parise. Adat ni Jahudi paboahon, molo dung lobi sian tolu hali sasahalak mambahen sada hasalaan, ndang olo be halak Parise manalpuhon i. Dibahen Jesus do tudosan taringot nasida. Tingki i, martangiang ma halak Parise di jonok ni sijalo pajak. Didok halak Parise i ma, ”Mauliate ma dipasahat rohangku tu Ho ale Debata, ala ndang dos ahu dohot angka jolma na asing i, i ma angka jolma pangangkali, parjahat, angka na mangulahon parmainanon. Jala ndang dos ahu nang dohot [sijalo pajak] an.” Aha do lapatan ni i? ”Lea do roha” ni halak Parise mangida halak na asing, jala ndang olo nasida marasi roha.​—Luk. 18:9-14, Bibel siganup ari.
Gabe mabiar do halak mangangku sala tu hita? Marserep ni roha ma jala mura ma manalpuhon hasalaan ni dongan (Ida paragraf 4-8)
7, 8. (a) Tingki adong na mambahen hansit rohanta, songon dia do hita maniru Jahowa? (b) Boasa ingkon serep rohanta laho manalpuhon hasalaan ni na asing?
7 Alani i, unang ma tatiru halak Parise, alai tatiru ma Jahowa. Patudu ma asi ni roha. (Jaha Kolosse 3:13.) Mura ma manalpuhon hasalaan ni halak. (Luk. 17:3, 4) Boi do tasungkun di rohanta, ’Tingki jotjot dibahen sasahalak hansit rohangku, mura do ahu manalpuhon i? Naeng do rohangku mardame dohot halak na mambahen hansit rohangku?’
8 Ingkon serep do rohanta asa boi manalpuhon hasalaan ni dongan. Ala didok roha ni halak Parise, umsangap do nasida sian halak na asing, gabe ndang olo nasida manalpuhon hasalaan ni halak. Alai molo di hita, ”sumurung” do halak na asing sian hita. (Plp. 2:3) Tasungkun ma di rohanta, ’Hutiru do Jahowa jala serep do rohangku?’ Molo serep rohanta, ndang mabiar halak mangangku sala tu hita. Hita pe gabe mura ma manalpuhon hasalaan ni nasida. Unang ma muramura hita muruk, jala patudu ma asi ni roha.​—Pjm. 7:8, 9.
PASIDING MA ANGKA NA BOI PAROHON JEA
9. Songon dia do Jahowa mangurupi halak Israel mangantusi na badia do hangoluan i?
9 Boasa dibahen huta parlinggoman? Asa unang gabe mardosa halak Israel ala mate halak na so marsala. (5 Mus. 19:10) Arga do hangoluan di Jahowa, jala sogo do rohaNa tu pambunu. (Poda 6:16, 17) Alani i, ndang disoadahon Ibana hasalaan ni halak na mambunu, nang pe ndang sangaja. Tutu, boi do halak sisongon i dapotan asi ni roha. Alai parjolo, ingkon paboaonna do situasina tu angka sintua. Dung dipareso angka sintua sude hatorangan, jala tutu na so sian sangkapna do ibana mambunu, ingkon tading di huta parlinggoman ma ibana. Disi ma ibana sahat tu na mate sintua ni malim di tingki i, manang ra, sahat tu ujung ni ngoluna. On mangurupi halak Israel mamboto, badia do hangoluan i. Ingkon marsitutu do nasida pasidingkon angka na boi parohon jea tu donganna. On patuduhon na dipasangap nasida do Silehon hangoluan.
10. Songon dia do siboto surat dohot halak Parise patuduhon, na so arga ngolu ni halak di nasida?
10 Halak Parise dohot siboto surat ndang maniru Jahowa. Ndang arga di nasida ngolu ni angka halak. Didok Jesus do tu nasida, ”Dirampas hamu do [kunci] parbinotoan; hamu sandiri ndang bongot, jala angka na naeng bongot, diambati hamu.” (Luk. 11:52) Aha do lapatan ni i? Sasintongna, ingkon nasida do na patorangkon Hata ni Debata. Ingkon urupan ni nasida do angka halak mandapot ngolu na salelengna. Alai, diambati nasida do halak laho mangihuthon Jesus, ”Partogi tu Hangoluan.” (Ul. 3:15) Dos do i songon na manogunogu halak tu hamatean. Ginjang do roha ni siboto surat dohot halak Parise, dirinasida sandiri do na diharingkothon nasida, jala ndang arga ngolu ni halak di nasida. Kejam do nasida!
11. (a) Songon dia do si Paulus maniru Jahowa? (b) Aha do na boi mangonjar rohanta asa ringgas marbarita songon si Paulus?
11 Songon dia do asa unang songon siboto surat dohot halak Parise hita? Tiru ma Jahowa, jala haholongi ma angka halak. I do na diulahon si Paulus. Marbarita na uli do ibana tu godang halak. Alani i, boi ma ibana mandok, ’Naung ias do ahu sian sapata ni mudar ni saluhut’ halak. (Jaha Ulaon ni Apostel 20:26, 27.) Boasa olo si Paulus marbarita na uli? Ala holong rohana tu angka halak. Ndang holan asa unang mardosa ibana, manang holan laho mangoloi Jahowa sambing. Alai, ala arga do ngolu ni angka halak di si Paulus. Lomo do rohana, asa mangolu salelengna nasida. (1 Kor. 9:19-23) Hita pe tatiru ma Jahowa. Lomo do roha ni Jahowa asa marhamubaon angka halak jala mangolu saleleng ni lelengna. (2 Ptr. 3:9) Hita pe songon i ma, tahaholongi ma angka halak. Molo asi rohanta tu nasida, ringgas ma hita marbarita. Dapotan las ni roha do hita molo taulahon i.
12. Boasa ingkon tapasiding angka na boi parohon jea tu ngolunta?
12 Arga do hangoluan di Jahowa. Asa boi tatiru Ibana, tapasiding ma angka na boi parohon hamatean. Manatmanat ma hita tingki manupir, karejo, martungkang, manang tingki laho tu inganan parpunguan. Olo do halak mangulahon ulaon na boi parohon jea tu dirina, ala naeng hatop manang ala ndang olo rugi. Alai molo hita, tatiru ma Jahowa, na sai mangulahon na denggan. Tarlumobi angka sintua, ingkon dipasiding nasida do angka na boi parohon jea tu nasida manang tu angka dongan. (Poda 22:3) Molo dipasingot angka sintua hamu, tangihon ma. (Gal. 6:1) Tiru ma Jahowa, asa unang gabe mardosa hamu ala mangulahon ulaon na parohon hamatean.
MANGUHUMI MA ’HOMBAR TU PANGUHUMAN’ NI JAHOWA
13, 14. Songon dia do angka sintua ni halak Israel maniru hatigoran ni Jahowa?
13 Ingkon ditiru sintua ni halak Israel do hatigoran ni Jahowa. Parjolo, ingkon dipareso nasida do sude hatorangan. Ingkon disulingkiti nasida do aha na mambahen sasahalak mambunu, jala songon dia pangalahona najolo. Jala ingkon botoon ni nasida do, alani sogo ni rohana do umbahen na marsangkap ibana laho mambunu manang ndang. Dung i, dibahen nasida ma haputusan. (Jaha 4 Musa 35:20-24.) Molo adong dua saksi manang lobi na mangida na masa i, boi do diuhum na mambunu i.​—4 Mus. 35:30.
14 Dung tangkas diboto nasida sude hatorangan, ingkon diingot nasida do pangalaho ni na mambunu i. Ndang holan hasalaanna i na dipingkiri nasida. Porlu do panimbangion tingki mangida bukti. Alai na rumingkot, dihaporluhon nasida do tondi parbadia ni Jahowa, asa boi ditiru nasida bisuk ni Jahowa, asi ni rohaNa, dohot hatigoranNa.​—2 Mus. 34:6, 7.
15. Aha do imbar ni Jesus dohot halak Parise?
15 Ndang marasi ni roha halak Parise tingki manguhumi. Holan hasalaan ni sasahalak do na diida nasida. Ndang dipartimbangkon nasida pangalaho ni sasahalak tingki manguhumi. Umpamana, tingki ro Jesus tu jabu ni si Mateus, disungkun halak Parise ma siseanna, ’Boasa rap mangan Gurumuna i dohot angka sijalo pajak dohot angka halak pardosa?’ Dialusi Jesus ma, ”Ndang halak na [sehat] mangalului dokter, alai halak na marsahit do. Mulak ma hamu, parsiajari hamu ma hata ni buku na badia i, na mandok: ’Asi ni roha do na Huhalomohon, ndang pelean. Ai ndang na laho manjou halak partigor ahu umbahen na ro, alai na laho manjou halak pardosa do.’” (Mat. 9:9-13, Bibel siganup ari) Na gabe diparsoada Jesus do hasalaan ni angka pardosa i? Ndang. Dipangido roha ni Jesus do asa marhamubaon nasida. Jala i do na sai dibaritahon ibana. (Mat. 4:17) Didok roha ni Jesus, adong do ’sijalo pajak dohot angka halak pardosa’ na olo muba. Ndang holan na laho mangan sambing nasida ro tu jabu ni si Mateus, alai ala mangihuthon Jesus do. (Mrk. 2:15) Imbar do halak Parise sian Jesus. Didok roha ni nasida, ndang marpangkirimon, jala ndang na laho muba be angka pardosa dohot sijalo pajak i. Imbar do nasida sian Jahowa na Parasiroha!
16. Aha do na ingkon sulingkitan ni panitia pengadilan?
16 Saonari, angka sintua pe porlu do maniru Jahowa, Debata ’na mangkaholongi’ hatigoran. (Ps. 37:28) Parjolo, ingkon ’tangkas do sulingkitan’ ni nasida, tutu do sasahalak mangulahon dosa manang ndang. Andorang so mambahen haputusan, ingkon diihuthon nasida do tudutudu sian Bibel. (5 Mus. 13:13-15) Tingki gabe anggota panitia pengadilan, ingkon manat do nasida manulingkiti, tutu do naung marhamubaon halak na marsala i manang ndang. Ndang sai mura mangulahon on. Sasahalak didok marhamubaon molo disolsoli ibana hasalaanna i. (Pgk. 3:3) Ingkon marhamubaon do sasahalak asa boi dapotan asi ni roha. *
17, 18. Songon dia do angka sintua mamboto, naung marhamubaon halak na mangulahon dosa? (Ida gombar di mula ni parsiajaran.)
17 Diboto Jahowa dohot Jesus do pingkiran dohot pangkilalaan ni sasahalak. Ala siboto roha do nasida. Alai, ndang siboto roha angka sintua. Alani i, songon dia do angka sintua mamboto, na tutu do sasahalak naung marhamubaon? Parjolo, pangido ma bisuk dohot pangantusion sian Jahowa. (1 Raj. 3:9) Na paduahon, pangke ma Bibel dohot publikasinta laho mangurupi hamu mangida imbar ni ”arsak ni roha ni portibi” dohot ”arsak ni roha, na sian Debata” manang hamubaon na sasintongna. (2 Kor. 7:10, 11) Ida ma songon dia Bibel patorangkon taringot halak na marhamubaon dohot na so marhamubaon. Parrohahon ma songon dia pangkilalaanna, pingkiranna, dohot parniulaonna.
18 Na patoluhon, pingkirhon ma pangalaho ni na marsala i. Unang ma holan hasalaanna i na diida hamu. Pingkiri ma, boasa gabe songon i ibana? Aha do bonsirna? Aha do ambatambat na diadopi ibana, jala aha do na so boi diulahon ibana? Di Bibel, didok do molo na manguluhon huria, i ma Jesus, ’ndang manguhum marguru tu parnida ni matana, jala ndang manguhum marguru tu na binege ni pinggolna. Marhitehite hatigoran tahe uhumonna angka na pogos, jala marhitehite hasintongan patingkosonna uhum tu angka na dangol di tano on.’ (Jes. 11:3, 4) Nunga dipillit Jesus hamu, angka sintua laho manarihon huriana. Alani i, urupanna do hamu asa boi marasi roha jala tigor tingki manguhumi. (Mat. 18:18-20) Mauliate ma ala adong do angka sintua manarihon hita! Diurupi nasida do hita asa marasi ni roha jala patuduhon hatigoran tu angka dongan.
19. Dung taparsiajari taringot huta parlinggoman, aha do na laho ulahononmuna?
19 Marisi ”parbinotoan dohot hasintongan” do Patik ni si Musa. On mangurupi hita mananda Jahowa dohot parangeNa. (Rom 2:20) Umpamana, huta parlinggoman na didok di Patik i, mangurupi angka sintua mangantusi ”uhum hasintongan”. On mangurupi hita asa ’mardenggan basa dohot marasi roha’ tu angka dongan. (Sak. 7:9) Tutu, ndang ingkon taihuthon be Patik ni si Musa i. Alai tongtong do dihalomohon Jahowa hatigoran dohot asi ni roha. Tontu sada hasangapon do di hita ala boi dohot manomba Ibana. Alani i, tatiru ma parangeNa jala tongtong ma hita marlinggom tu Ibana!
^ par. 16 Ida ”Pertanyaan Pembaca” di Menara Pengawal 15 September 2006, halaman 30.
Maniru asi ni roha ni Jahowa lapatanna marasi roha jala rade manalpuhon hasalaan ni halak na mambahen hansit rohanta. Ingkon serep do rohanta asa boi manalpuhon hasalaan ni halak
Panitia pengadilan i ma sada punguan na dibahen laho mangurupi halak na mangulahon dosa na balga padengganhon paralealeonna tu Jahowa. Hirahira tolu sintua manang lobi ma na dohot di punguan on. Ditiru nasida do hatigoran ni Jahowa. Ndang holan hasalaan ni sasahalak na diida. Manat do nasida manulingkiti taringot boasa sasahalak mangulahon dosa, jala songon dia pangalahona
Di Pudi Ni Pintu | Sihepenghsb's Blog Mandailingta
Di Pudi Ni Pintu
Mangan dope au da!” ning si Sorngap mandok alak bagas nia
“Pala namangan, mangan ma, tai natalak do muloi nangkin”. “Dung salose non tutup da, modom au parjolo!” ning alak bagas si Sorngap mandok puang nia na mangan didapur hira-hira pukul sambilan borngin.
“Ak dongan, tongkin nai ho modom le, copat iba mulak tingon lopo salana, tonga borngin iba mulak mur ma sala, adong pokatonta satongkin sugari” ning si sorngap muse mulakan mandok induk ni api nia.
Dung sidung mangan, marcarito ma si Sorngap :
“Adong nangkin sada toke, halak na sipit mata nai, ro tingon Medan, ningia porlu disia anggota get karejo pature dalan” ning si Sorngapma mamuloi kecek.
“Makasud ni abang songondia?”
“Anggo bolas do sugari parincoran,
mayup arambir marmago-mago,
anggo bolas do sugari pangidoan,
pinomat sakalion patola au mangaranto”.
“Jadi tinggal ma hami dison?”
“Tai buat sementara waktu do, muda cocok tongkin nai, uoban komu tusadun, pala inda cocok tong mulak au mulak tuson” ning si Sorngap mangalus
“Muda kehe ho marbabo
Ulang tak-tak batangintai
Muda ingkon na kehe doho mangaranto
Ulang lupa ba di daganak tai”
Sonjia mantong dongan namarkampung gorarna, angke ngajabat na aha karejo salain namangguris maia, marsaba, sasakali manggore pala dompak musim. Anggo namarboniaga dikampungi nataretong dei dot jari sanga piga nara, harana hum namanuliskon sajo dei non karejo, sidung ni i romai songon sudagar apundung, mago pangkal mago ujung.
Jadi anggo namanjalaki sinadonganma tehe tama dokonon tardokon do da aropku naborat dei, apalagi arga ni ape le inda narabe magodang, sementara kabutuhan na asing tiop tongkin magodang, indapedo anak sikola. Mandaek ma iba non ari Jumahat, ke marpoken ari Sabtu tu Kotanopan, tibo di ari Salasa namarutang muse mai mulak di lopo an. Sonima satorusna, sampe masuk muse non bulan puaso. Pala dung donok ari rayo namanjalaki gadison muse mai, manombo madung rante ni inang ni daganak malayang, manombo madung kurabu si Taing Habang.
Jadi sonimada, singkat ni caritona marangkat juo si Sorngap tu Medan karejo dalan dot toke na ro mangalap kalai tu huta nialai i. Sadari-dua ari, torus ma karejo si Sorngap dohot ringgas ni na karejo. Maklum hita ma antong goararna pe nabaru karejo tontu inda na tanggung ringgasna be, ulang do ro tokei naso obanon nia pe iangkat ia mai, padiar susat tu bondari anggo isi tokei karejona pe ngana tanggung copatna. Tai ba dung ke non toke nai, na iupuntoling nia muse mai mangidup, dor mai jongang, apalagi pas adong muse boru-boru na lewat, suang mai ia mandorna.
Songoni ma satorusna, sabulan, dua bulan, kiriman tu huta pe lancar dope santak masuk patolu bulanna. Dung ni boto hamu muloi ma markerer kiriman si Sorngap, biasi songoni? Bo, rupa nadung diporsayai i Tokei do ia manjadi mondur. Jadi sian pandokon nia, angkon na irubah ma panampilan. Muloi ma si Sorngap manabusi baju nabaru, sipatu baru santak tu miak uskus.
Rupana baya disada maso disuru toke niai ia tu bagas mangalap bahan bangunan, bo tarpaida disia boru ni toke niai inda tanggung lagakna, bontarna mangalobi’i, sipit muse matana. “Inda dong di Mandailing nasonon bontarna on” ning roa si Sorngap dibagasan.
Pas disada ari, karejo ma halai inda sadia dao sian bagas ni toke niai, hira-hira saratus meter do, pature bondar ni dalan. Jadi rupana porlu ma di halai tali baen pangkobet ni profil, isuru toke i ma si sorngap tu bagas mangalap tali.
“Tolong kamu ke rumah dulu, minta tali sama nona!” ning toke niai mandok si Sorngap
“Baik toke, dimana talinya toke?” ning si Sorngap
“Ada di belakang pintu” ning toke niai antong mangalus
Marangkat si Sorngap mopop tu bagas ni toke niai, tai boto hamu di tongandalan sego niat si Sorngap. Dung lalu tu bagas, itok-tok ia pintu lao mandok, :
“Nona, nona!!!” ning si Sorngap manoktok pintu
“Iya, tunggu sebentar, ada apa bang?” ning boru ni Toke i lao ro sian kamar mandi maranduk-anduk.
Paida-ida namaranduk i, ibelokkon si Sorngap obar ni Toke niai.
“Nona, kata toke, sekali, dibelakang pintu!’ ning si Sorngap, motar doma sorai
Mambege obar na songonian, tontu antong marsurak Nona i, sampe tarbege di tokei tu dalanan.
“Apa lagi???” ning toke i sian nadao
“Tidak dikasih Nona!” ning si Sorngap inda ra talu
“Nona, kasih!!!” ning toke i sian nadao
Jia ma mungkin antong ilehen Nona i, kasidunganna bele-bele marsurak kalai ro toke nai, langsung hona pecat si Sorngap sadari i, mantak karejo, mulak tu kampung, mangguris muse mulak songon na biaso.
Pasidingkon Ulaon na Parohon Masalah—Manggoda, Mangulahon Seks na So Patut, jala Pagodanghu Manginum Alkohol
Bibel marisi poda sian Debata na ”hasea mamodai, maminsang, pauliulihon, manogunogu di bagasan hatigoran”. (2 Timoteus 3:16) Tutu do i? Parrohahon ma songon dia Bibel mangurupi godang halak pasidingkon masalah, asa unang parohon jea.
PAGODANGHU MANGINUM ALKOHOL
Taingot ma muse si Sophia na dipaboa di halaman onom. Sai diinum do alkohol ala pamarsakhu ibana. Tutu, ndang diorai Bibel hita manginum alkohol. Alai didok di Bibel, ”Unang ma pardongan parminum anggur dohot na hisap tu jagal.” (Poda 23:20, Bibel siganup ari) Molo pagodanghu manginum alkohol, boi parohon sahit, manegai paralealeon, jala godang na mate ganup taon. Alai boi do on ndang masa molo diihuthon poda ni Bibel.
I ma na diulahon si Sophia. Didok ibana, ”Huboto ma ndang boi alkohol pamagohon arsak ni rohangku. Huulahon ma na didok Pilippi 4:6, 7, ’Unang holsohon agia aha. Alai, pabotohon ma tu Debata pangidoanmu.’ Ganup borngin do marsak rohangku. Martangiang ma ahu tu Jahowa. Hupaboa ma sude na di rohangku jala ndang huboto be aha sibahenonku. Hupangido ma asa unang asingasing pingkiranku. Disi dungo, marsitutu ma ahu manjaga pingkiranku tongtong denggan. Ndang pamarsakhu be ahu mamingkiri sitaononku. Ndang huinum be alkohol. Huhilala ma dame ni roha, jala ndang olo ahu mago i sian diringku.”
MANGULAHON SEKS NA SO PATUT
Parohon jea dohot hasusaan do mangulahon seks na so patut. Alai, diurupi Bibel do hita asa unang taulahon i. Dipaboa do aha na boi mambahen hita mangulahon seks na so patut, umpamana manggoda dohot manonton film porno. Si Samuel mandok, ”Mura do manggoda borua. Sipata, ndang na lomo rohangku tu borua i. Alai, ala huboto lomo rohana tu ahu, hugoda ma ibana.” Gabe didok angka halak ma si Samuel panggoda, hape ndang songon i ibana. Ujungna, tutu ma ibana gabe panggoda. Maralo do on tu rohana. Didok ibana, ”Ndang denggan manggoda, alana boi mambahen holan dirinta na taharingkothon.”
Dijaha si Samuel ma sijahaon tu angka na poso di situs web jw.org. Dirimangi ma Poda 20:11, na mandok, ”Nang dakdanak [baoa] tartanda do marhite sian angka parulaonna, manang na toman, manang na tigor ulaonna.” Songon dia ayat on mangurupi ibana? Diboto si Samuel ma sala do manggoda. Didok ibana, ”Molo lomo roha ni sasahalak manggoda, ndang boi ibana gabe dongan saripe na denggan. Hurimangi ma, boha ma annon pangkilalaan ni tungganeborungku molo sai hugoda borua na asing. Huboto ma, nang pe mura manggoda, alai sala do i.” Marhamubaon ma si Samuel. Ndang manggoda be ibana, jala boi ma dipasiding seks na so patut.
Ala lomo roha ni si Antonio manonton film porno, molo ndang manat, boi do gabe diulahon seks na so patut. Nang pe nunga marhasohotan, tongtong do ibana manonton film porno. Alai dirimangi si Antonio ma 1 Petrus 5:8. Didok disi, ”” Didok si Antonio, ”Manang didia pe, adong do gambar porno jala boi leleng longkot di pingkiran. Film porno i sian Sibolis. Jadi sian ayat on, huboto ma film porno i boi mangelaela ahu mangulahon seks na so patut. Saonari huboto ma boi do Jahowa mangurupi ahu ’marpingkiran na ias jala dungo’. Boi ma hubolongkon pingkiran dohot roha na rorang, asa tongtong denggan parsaripeonku.” Boi do si Antonio mambolongkon hasomalan na rorang. Ujungna, ndang parohon jea be parniulaonna.
Sian on taboto, diurupi Bibel do hita mambolongkon hasomalan na rorang na parohon jea dohot hasusaan. Alai, songon dia do bahenonta molo hasomalan na so denggan i maol tabolongkon? Taulas ma songon dia Bibel mangurupi hita.
Diurupi Bibel do hita mambolongkon hasomalan na parohon jea
Pasidingkon Ulaon na Parohon Masalah
1 KORINT 10:1-13 - Official Site Of Huria Kristen Indonesia
1 KORINT 10:1-13
DAI JALA IDA HAMUNA DENGGAN BASA NI JAHOWA
Di bagasan kerangka parsagi ni surat 1 Korintus, tarrajum do turpuk Epistel on tu sub-bagian poda taringot tu juhut naung pinelehon tu begu (8:1-11:1). Dipasingothon do i mardomu tu sada upacara ni parbegu na margoar misterion. Disi, dipelehon angka halak parbegu i do pelean na marmudar (pinahan) tu na angka na pinardebatanasida. Mangihuthon haporseoan nasida, disi dipelehon pelean i, secara magis dan rahasia pintor saor do angka debata tu juhut i. Dung i, dipangan nasida ma juhut i. Marhite na manganhon i, laos dihaporseai nasida ma na gabe saor do tu nasida angka debata. Deba sian juhut pelean i diboan do tu onan jala digadisi disi. Sangkapna disi, asa angka na so boi mandohoti upacara pamelean i boi ma manuhor dohot manganhonsa gabe dohot jumpangan di parsaoran na tu angka na pinardebatanasida i. Mardomu tusi, tubu ma sungkunsungkun di roha ni ruas ni huria Korintus na mandok, “Boi do halak Kristen mandohoti upacara misterion i? Dung i, boi do tuhoron jala panganon juhut na dipelehon di upacara i na diboan tu onan jala digadis disi?” Sabagian sian nasida angka na targoar na gogo manang na jongjong di rohana mandok, “Boi.” Alasan nasida, na parjolo: Ndang adong begu di tano on (pat.1 Kor. 8:4) Hombar tusi, ndang adong agia aha na manjalo dohot na sorop tu juhut i; sandok juhut sambing do i na so sala panganon. Alasan paduahon: Pangantusion na sala taringot tu haluaon. Didok rohanasida, ala naung dipalua Kristus i nasida sian sude huaso dohot hagogoon, nunga bebas be nasida mangulahon saluhut, bebas mandohoti upacara misterion, bebas manuhor dohot manganhon juhut pelean na digadis di onan, bebas pasaorhon diri tu angka ulaon hajahaton dohot haronsamon. Ndang sala i, ai holan daging i do na mangulahon i, ndang dohot anggo tondi naung malua i. Alai na sabagian nari sian ruas ni huria i mandok, “Ndang boi.” Angka nasida on, ndang sahat dope tu pangantusion di hasoadongon ni begu di tano on. Ala ni i dihaporseai do na adong do na manjalo jala na saor tu juhut pelean i. Gabe mabiar ma nasida mandohoti upacara misterion i, jala ndang olo manuhor dohot manganhon juhut pelean na digadis di onan i. Boha do ia pandok ni si Paulus? Manguduti alusna naung dipasahat di ujung ni bindu 8, di turpuk on dohot di pudina, dipatangkas si Paulus do pingkiranna taringot tusi.
Porlu botoonta muse ia, ngolu dohot haluaon na tajalo holan ala asi ni roha ni Debata do. Alai na gabe parsualon; boha do pola ni Barita Nauli na boi gabe standard dibagasan ngolu ni hajolmaon jala na gabe hagogoonta laho mandalani ngolu sahat ro diujungna? Boha do standard na? Jala standart na songon dia do? Mansai ringkot do nian gogo i; sai luluan ni jolma do hagogoon. Nang sian gogo ni pamatang, hagogon ni arta, hagogoon ni bisnis, hagogoon ni datu, dna. Mansai ringkot do hagogoon alai ndada sudena i martujuan tu na denggan. Alai mansai godang do hagogoon namangagohon, ia so molo hagogoon ni portibi on na manait roha ni jolma i gabe mandao sian adopan ni Debata? siparungkilhononhon do i! Ai ia hagogoon mansai ringkot do dihaporluhon laho mandalani ngolu, siala ia so adong hagogoon, mansai maol do jolma i martahan dibagasan ngoluna. Alai molo gogo ni portibi on parsatongkinan do ndang manongtong, tu dia ma lapatan ni i? Dung tadingkononta portibi on, margogo do hagogooon na tadok ondeng laho paluahon? Dison ma parsualonna na tung andul marasing sian hagogoon ni Barita Nauli. Ala hagogoon ni Barita Nauli (Euanggelion) na nidokna dison ima hagogoon (barita las ni roha) na mandok hapintoranta ima holan marhite Hata Ni Debata.
Hapintoran i ingkon jaloonta do imarhite haporseaon, hapintoran i mansai ringkot jaloon gabe jati diri ni ngolu, jala gabe standard ni ngolu hakristenonta. Siala holan ido dalan hagogoonna paluahon manisia manjalo panobusion. Ndada ala ni gogo na asing! Dipangantusion ni Hata ni Debata, ia haluaon i ndada sian usaha ni jolma i, alai sabalikna, siala asi ni roha ni Debata sambing do. Nunga sahat tu hita Barita Nauli i. Alai na gabe parsualaon; sadalan do na pinangido ni HATA ni Debata dohot parngoluonta siganup ari?
Hita saluhutna na hinaholongan dibagasan Jesus Kristus! Dibagasan ngolu hakristenonta, jotjot do tarbortik dirohana pangantusion na sala taringot tu Haluaon. Didok rohana molo nunga tardidi, bah….otomatis ma nunga dipalua ibana. Molo mandohoti Ulaon Na Badia, bah…nunga sesa be angka dosa. Molo ringgas tu parmingguan dohot partangiangan; nunga sada tudutudu ni halak naung mangolu di haimbaruon jala dihilala parbue ni haporseaon nang hamumuba ni rohana. Sandok dirohana, molo nunga diulahon sude rutinitas i, nunga sae holan i. Alai dungkon na mandalani ngolu siganup ari ditonga ni masyarakat? Berengonna ma kenyataanna na godang do tantangan na mangambati haporseaonna.
Hita na hinaholongan dibagasan Jesus Kristus; songon i do pangantusion na pejet taringot tu haporseaon? Jala aha do lapatanna molo Barita Nauli i gabesada hagogoon na ro sian Debata? Molo sai muramura hita mangalapati haluaon na pinaandar ni Barita Nauli i, boi do gabe ndang ringkot be Barita Nauli i gabe sada hagogoon ni haporseaon di halak Kristen. Pangantusion na lilu i masa do ditongatonga ni huta Korint uju i taringot tu haluaon. Ido alana Apostel Paulus paingothon nasida; ai ia asi ni roha ni Debata marhitehite haluaon ingkon gabe dasor ni ngolu haporseaon nasida.
Dibahen Apostel Paulus ma tudosanna tu Halak Israel uju di Padan Na Robi; didok ndada sude halak Israel bongot tu tano Kanaan. Naeng paingoton ni Apostel Paulus jala di patingkos pemahaman nasida; na masa sisongon i boi masa di huria na adong di Korint, molo ndang diharingkothon nasida mangolu dibagasan habadiaon. Ala ni ima asa unang neang jala langgus roha nasida manjalo haluaon nasian Debata na mangalehon i tu nasida. Siala ni i do, ndang tingkos nasida mangolu songon pangalaho ni angka jolma na dihumaliangna; na gok pargadombuson, hahormuson, manomba debata sileban, ganaganaan, angka panipu, maroharoha, marmungutmungut, jala holan mangalului hasonangan na boi margogoihon ngoluna di portibi on.
Nuaeng; boha do hita mangantusi molo Barita Nauli i nagabe hagogoon ni Debata laho paluahon hita? Jala boha do asa gabe standard ni haKristenonta? Lapatanna: ndang boi hita mangganti haluaon na nilehon ni Debata tu hita siala ni alasan na so marimpola. Ala arga ni haluaon i ndada na muramura i etongon, ido umbahen na mampu hita mangadopi angka pangunjunan dibagasan ngolunta dibagasan hadaulaton ndang marmungutmungut. Molo sanga do hita manggonti haporseaonta i dohot santopik hasonangan ni portibi. Ala ni i tongtong ma hita satia mandalani ngolunta marhite ragam ni angka ulaon dohot na gabe prestasi ni ngolunta, sahat tu na tau hita margogo dibagasan Tuhan i na mangalehon las ni roha na manongtong.
Hahonaan ni Jamita
Molo dirajumi jolma i dirina porsea huhut dipintori Debata, ingkon tarida do i dipanggulmiton ni ngolu siganup ari. Songon sada tudosan: Ianggo halak naung pinintoran ni Debata tudos do i tu halak naung ias jala marbaju na bontar na mansai saksak situtu. Tontu jolma na songoni ndang olo be jumonok tu gambo manang angka na boi mambaen rotak paheanna. Marisuang do didok dirina porsea tu Debata hape parniulaonna mansai dao dope sian hasintongan ni Debata, isarana: sai dieahi dope pangomoan na so torbang (korupsi, mandobo, manghaliangi na so artana, mangotootoi halak), sonang rohana diparjujian, parmabuhon, parbadaan, dna.
Hea do ra hita mambege pandohan; “Mana ada kucing yang menolak ikan asin?” sintong do pandohan i. Molo tapeakhon santopik gulamo i dijolo ni huting, ndang pola piga menit, nunga suda habis i sude. Laos songon i do dosa i; diboto sibolis i do angka dia do na tumabo di roha ni jolma i. Ido umbahen angka pangunjunan i ni dosa i ndada hea i angka na so tabo. Jala ditingki ro dosa i manait rohanta, disi ma jolma i tarunjun laho mandaisa. Ido umbahen ditingki madabu tu bagasan dosa, jotjot jolma mandok “khilaf” atau “abis enggak tahan, sih. “Ala ni i dipaingot Apostel Paulus ndada boi Debata unjunan. Asa unang lupa hita dipudi ni dosa na mansai tabo berengon i, adong muruk ni Debata tu hita. Ala i na mampu do hita mangadopi pangunjunan i ala diboto Debata do angka kemampuanta; jala disi ma hita ro mangido pangurupion dohot hagogoon sian Debata asa tartaon hita namasa pangunjunan dihita jala dilehon dalan laho haruar sian pangunjunan i. Jala mardonganton Debata monang ma hita maralohon sibolis dohot pangunjunan i. Goar ni minggunta ima Minggu Okuli: Sai mangaranap do matangku tu Jahowa; asa sai taingot tongtong mangido asi ni roha ni Debata di tingki ro angka pangunjunan dbagasan ngolunta asa margogo haporseaonta mangadopisa songon topik ni minggunta na mandok: Dai jala Ida hamuma Denggan basa ni Jahowa. Asa di angka na porsea dibagasan Jesus Kristus sai mangaranap mida Jahowa pardengganbasa i, na tuk manaluhon sumbia ni si bolis dohot hamatean. Jala margogo situtu do angka tangiang ni partigor molo dihaburjuhon. Amen (MBW)
Previous Article 1 MUSA 15:1-12, 17-18
Next Article 2 Korint 5 : 16 – 21
Petrus Marulak Sitohang: MATAUT HUSUKKUN MA HO...
Di Bintan torop do nuaeng on angka halak bangso na asing marula-ulaon: gumodang mai halak Cina (sian Singapur, Malaysia, manang sian Cina); halak India songon si Rajinder Sukumaran i; sian Pilippina, songon si Leonardo Panganjagal, manang halak sian Eropa songon si Daniel Goodman i.
Mansai godang do na gabe persoalan alani masalah bahasa dison. Ikkon do adong sada hata na dijalo sude jolma songon hata pengantar, ima marhata Inggris.
Alai tahe dang sude jolma na malo marhata inggris kan. Marsimaloi do sahalak sian na deba marsiajar hata Inggris on. Dang holan halak bangso Indonesia, par karejo bangso asing (expatriates) pe godang do na so umboto malo mar hata Inggris...
Na di ari Senin na salpu jumpang ma au dohot si Deng Ching Qong (jaha: Teng Cing Cong). Huroa na baru mulak cuti do ibana sian hutana di Cina daratan. Somal do si Deng on margait tu iba nang pe godangando dang niantusan hatana, suang songoni hatahu dang diantusi ibana.
"Hi Deng, long time not see you? Where have you been?" nikku manukkun si Deng tikki jumpang hami di lobby ni kantor nami (Lapatanna Ale Deng, nungnga leleng dang haidaan ho. Na sian dian do ho saleleng on?)
"Oh yaaa...wat?" ninna si Deng on mulak manukkun au.
"I meant...... I...... did not..... see.... you for.....these...few....days. Where.... did.... you... goo..O? nikku manukkun nenget-nenget (Dang tarida ho piga-piga arion. Natudia do ho lao?)
"Oh yahhh.... I'm hierrrrR. Don you si....? ninna mangalusi...(Oh ido... Di son do au... Dang dibereng ho?)
"Mabaor ma begu tu lombang an.... mataut husukkon ma ho..." nikku dibagas rohakku pittor maninggalhon si Deng.
Monang Naipospos said...
Ra nadietong ibana do sungkun2i "dang huida ho apala otik sadri on" :D
Sunday, June 08, 2008 6:25:00 PM
So huboto lae.... Nang pe nungnga lobi sataon ibana tinanda tong do tung maol hian si Deng on mar hata Inggris...
Alai ipe tahe nungnga dumenggan saotik. Tikki baru marsitandaan hami taon na salpu, ikkon dohot do sude tangan niba mambahen gerakan songon na naeng si dokhonon baru pe asa songonna "nyambung" alias "bahasa tarzan"...
Monday, June 09, 2008 1:25:00 AM
Marlas ni Roha di Tingkinta Saonari
Joujou Paboahon | No. 3Rusingungu di Indpilipinarshall Mayawa Tsonga Turki Tuvalu Twi Tzeltal Tzotzil Ukraina Urhobo Uruund Uzbek Uzbek (Romawi)DI SADA tingki, ndang adong be jolma na marsahit, matua, jala mate. Boi do dapotmuna hangoluan sisongon i! Alai, godang do parsoalan dohot hasusaan na diadopi angka jolma saonari. Adong do na boi mangurupi hamu? Bibel boi do mangurupi hamu asa marlas ni roha di tingkinta saonari. Taulas ma angka hasusaan na diadopi jolma jala songon dia Bibel boi mangurupi.
MARLAS NI ROHA DI ANGKA NA ADONG DI HAMU
Poda sian Bibel: “Unang ma holongan di hepeng hamu, alai las ma rohamuna di angka na adong di hamu.”​—Heber 13:5.
Saonari, godang do angka barang na baru jala didok halak ingkon adong do i di hita. Alai Bibel mandok, boi do hita tongtong marlas ni roha “di angka na adong” di hita. Songon dia carana?
Pasiding ma “holong ni roha tu hepeng”. Ala “holong ni roha tu hepeng”, godang jolma saonari ndang manarihon dirina, keluargana dohot angka donganna. Adong muse na gabe roa pangalahona. Na asing, gabe ndang arga be dirina. (1 Timoteus 6:10) Sasintongna, ndang marbisuk nasida disi! Alana, molo halak na holongan di hepeng ndang boi sonang ngoluna.​—Parjamita 5:9.
Ummarga do jolma sian angka barang. Tutu, boi do marguna angka barang. Alai ndang boi angka barang i mangkaholongi manang mangargai hita. Holan jolma do na boi mangulahon i. Molo adong “aleale”, boi do i mangurupi hita asa marlas ni roha.​—Poda 17:17.
PODA SIAN BIBEL BOI MANGURUPI HITA ASA MARLAS NI ROHA DI TINGKINTA SAONARI
MARTAHAN NANG PE MARSAHIT
Poda sian Bibel: “Las ni roha, i do ubat na dumenggan.”​—Poda 17:22, Bibel siganup ari.
Songon “ubat na dumenggan”, las ni roha boi mangurupi hita martahan tingki marsahit. Alai songon dia hita boi marlas ni roha tingki marsahit?
Tongtong ma mandok mauliate. Molo sai hasusaanta sandiri do na tapingkiri, gabe lam susa do tahilala ganup ari. (Poda 15:15) Alai didok Bibel, “tongtong ma hamu mandok mauliate”. (Kolosse 3:15) Mandok mauliate ma hita tu angka na denggan na adong di ngolunta, songon pemandangan na bagak, lambok ni alogo, dohot burju ni roha sian halak na tahaholongi. On boi mambahen hita marlas ni roha.
Mangurupi halak na asing. Nang pe marsahit, boi do taurupi na asing. Alana, “umlas do roha ni halak na mangalehon sian na manjalo”. (Ulaon ni Apostel 20:35) Tingki didok halak mauliate tu hita ala nunga taurupi, gabe las do rohanta jala ndang sai tapingkirhon be hasusaanta sandiri. Boi do tabahen lam denggan ngolunta tingki taurupi halak asa mandapot hangoluan na dumenggan.
Poda sian Bibel: “Asa diboto hamu dia na rumingkot.”​—Pilippi 1:10.
Molo suami dohot istri ndang jotjot rap, boi do i manegai parsaripeon ni nasida. Ingkon diharingkothon suami dohot istri do parsaripeon ni nasida jala ingkon i do sada na rumingkot di ngolu ni nasida.
Rap mangulahon angka ulaon. Bahen ma rencana asa boi hamu rap di sada ulaon. Bibel mandok, “Dumenggan do dua halak sian apala holan sahalak.” (Parjamita 4:9, Bibel siganup ari) Alani i, boi do hamu rap mangalompa, rap mangan, manang rap mangulahon angka ulaon na asing.
Patudu ma holong tu dongan saripemuna. Didok Bibel, ingkon dipatudu suami dohot istri do holong jala ingkon diargai do dongan saripena. (Epesus 5:28, 33) Burju jala lambok ma hamu tu dongan saripemuna. Manang, boi do dilehon hamu hadiah tu ibana. Tontu, holan tu dongan saripena do suami dohot istri boi mangulahon hubungan seks.​—Heber 13:4.
“UJUNGNA, GABE HUBOTO MA TUJUAN NI NGOLUNGKU!”
—Songon na dipaboa si Ryoko Miyamoto sian Jepang.
Susa do ngolunami ganup ari. Jotjot do suamikku mabuk jala ndang adong na olo mangalehon karejo tu ibana. Ndang disarihon ibana ahu dohot opat ianakhonnami. Nang pe marsitutu ahu karejo, alai hira na so boi be muba ngolunami on. Gabe didok rohangku ma, ‘Na songon on do takdirhu, manang na dihukum do ahu alani dosangku di tingki naung salpu?’
Dung i, ro ma Sitindangi Ni Jahowa tu jabungku. Burju do ibana, jala las do rohana paboahon barita taringot Harajaon ni Debata dohot hangoluan salelengna. Ditogihon ma ahu marsiajar Bibel. Huparsiajari ma na tutu do adong Debata. Jala huboto ma na marbisuk, tigor, jala parholong do Ibana. Huparsiajari ma muse aha na masa tu halak naung mate, jala hasusaan na huadopi i ndang alani takdir.
Gabe huboto ma muse cara asa boi marlas ni roha, i ma molo marale-ale dohot Debata. Dipatogu jala tarapul do rohangku dung mamboto hasintongan na di Bibel. Ujungna, gabe huboto ma tujuan ni ngolungku!
Hasintongan Taringot Hamatean
Na Dibahen Jolma Laho Paganjangkon Umur
Laho Mangolu Salelengna do Jolma Ditompa
Boasa Gabe Matua Hita Jala Mate?
Manaluhon Hamatean—Songon dia Carana?
Songon dia Hamu Boi Mandapot Ngolu na Dumenggan?
Text Sipilliton unduhan buku digital JOUJOU PABOAHON No. 3 2019 | Holan Songon On do Parngoluon On?
No. 3 2019 | Holan Songon On do Parngoluon On?
JOUJOU PABOAHON No. 3 2019 | Holan Songon On do Parngoluon On?
Jalo ma Poda Sian Debata Asa Martua
Jamita Minggu Hatopan, Minggu VI Dung Trinitatis, 28 Juli 2019 "Marhamonangan Raphon Tuhan i" (Panguhum 7: 2-9) Pelita Batak Online
Di tongatonga ni hajolmaon mamungka sian bona ni bonana adong do haporseaon na mandok ndang mardalan sandiri jolma i di hangoluan on. Adong do donganna jolma rap mangolu jala rap mangula dohot ibana. Adong nang na asing di humaliangna. Jala adong do na so tarida di duru ni dirina. Na so tarida i di angka ilmuwan boi taida marhite angka alat-alat teknologi, isara microscope dohot angka alat-alat na asing na boi marnida angka bintang, planet nang galaksi pe tahe. Laos di angka na marhaporseaon na adong na adong Debata na mangula di duru ni diri ni jolma i.
Asing ni Debata dihaposi na adong do nang angka tondi na so tarida. Di hita parugamo tahaporseai do na mangula do huaso ni Debata manjamothon portibion, ia so mangatur pardalan ni portibion. Diurupi Debata do angka jolma i di hasiangan on. Diurupi Ibana do angka na mangoloi Ibana di ngolu on. Dipatau jala diurupi Debata do angka na patupahon na denggan di portibion saurdot tu lomo ni rohaNa, i ma na denggan tu donganna jolma nang tu angka na tinompa ni Debata na asing. Ndang dung dipasombu Debata angka na mambahen lam denggan ngolu ni jolma i, lam tigor, lam mardohar ngolu ni jolma i di bagasna/keluargana nang tu angka na di humaliangna.
Uju mangadopi tantangan nasida ro do Debata mangalehon habisuhon, inspirasi, dohot angka dalan-dalan na gok halongangan, na so tinagam ni na porsea i, na manguba tantangan, hamaolon gabe peluang, kesempatan na mansai uli. I do dihaposi na porsea i. I do umbahen na sai dihatahon angka na porsea di pangurupion ni Debata i do angka denggan basa ni Debata di ngoluna. Di Bibelta on, i do na sai dipaposhon Debata tu angka na manghaporseai Ibana. I do digurithon angka na porsea i di Bibelta on.
I do na diondolhon dohot dihatindangkon hata ni Tuhanta di Panguhum 7: 2-9 na mandok na mangula do Debata di pardalanan ni sada bangso pinillitNa i, ma bangso Israel naung pinaluaNa sian parhatobanon Misir jala na tongon ditogutogu Ibana masuk tu jala mangolu di Tano Palestina na pinasahatNa tu nasida, termasuk ma di na mangadopi partontangan maradophon angka na so manghalomohon nasida, na marporang dohot nasida.
Gariada dipatuduhon hata ni Debata naung tajaha di Panguhum 7:2-9 i songon on: Sapala dohot Debata manogonogu dohot mangurupi nasida di sintasinta nasida songon sada bangso, pola do dohot Debata tangkas do Debata mangaturhon dohot patuduhon angka dalan na so tardodo jala na so tarantusan ni pingkiran ni jolma, alai na mansai bisuk di roha ni Debata manghamonangkon bangsoNa mangadopi tantangan niadopannasida. Dia ma angka dalan i?
I ma na mangihuth on: Dirupi Debata do uluan ni bangso Israel, i ma Panguhum Gideon mangadopi musu na tumoropan godangna sian halak/sordadu ni Israel i sandiri, jala na gumogo/terlatih marporang sian nasida. Laho patuduhon hagogoon ni Debata na gumogo sian hagogoon ni soldadu ni musu i, diurupi Debata ma uluan ni bangso i mandok na mangihut on: "Ia di Debata ndang torop ni soldadu na ringkot manghamonangkon partontangan, alai pos ni roha tu hagogoon ni Debata do. Ndang ingkon dos tu torop ni halak Midian(jumlahnyaseperti belalang, ayat 12) torop ni halak Israel laho mangalo bangso Midian, ndang 30.000, ndang ndang 10.000, alai tuk do holan 300 halak. Jala laho mamillit 300 halak sian 10.000 halak na rade marporang i, sada ulaon na mansai maol situtu, diurupi Debata do si Gideon i, i ma mamillit sian nasai toropna:
Ndang na minum mandilat aek, ndang na manginum unduk, alai na manginum sian tanganna. Holan dalan do i tu si Gideon mananda ise naung dipillit Debata mangadopi musu i, ndang apala na marasing hatauon ni sude na 10.000 halak I, angka na barani. I ma habisuhon na sian Debata: Laho mangadopi partontangan na balga di ngolu on, ndang torop ni halak, ndang hapistaranta, ndang hagogoonta, alai hagogoon ni Debata do sipangasahononta. Diurupi Debata do si Gideon mamillit dia ma sitoluratus halak i. Taida tangkas di udut ni turpuk on, atik pe holan 300 halak do na marporang maradophon bangso Midian, alai monang do nasida dibahen Debata. Tarbahen sahalak do mangadopi 450 halak. I ma molo Debata na mamangke na sahalak i. I ma molo Debata do na patauhon na sahalak i.
Boasa ma di partingkianta sinuaeng apala i mamanghulingi hita ruas ni Huria Kristen Batak Protestan di tingki on, di Era Revolusi Industri Napaopathon nuaeng?
Di hita halak Kristen Batak, mamungka sian bona ni Hakristenonta sahat tu tingki on, di bona pasogot nang di parserahan di sandok Indonesia Raya on nang di duru ni Indonesia on, tahoposi do, jala sai dibaritahon angka naposoNa do tu hita, na marhagogoon do Debata mandopang angka na manghaporseai Ibana. Nunga diida angka ruas ni hurianta hagogoon dohot habisuhon ni Debata patauhon nasida mangadopi tantangan di ngolu on, di na mandungdung angka sinta-sinta nasida na denggan. Nang na so marsikkola na timbo pe boi do dipatau ibana gabe tarpasupasu jala gabe pasupasu di ngolu on, lam ma angka na marsikkola na timbo na marhaposan tu Ibana. I do umbahen na sai dihalashon angka anak ni halak Kristen Batak na putus singkola na mangaranto di taon 70-an ruar sian Bona Pasogit mangendehon ende ginurithon ni Amanta Tagor Tampubolon, tangiang ni sahalak Ama: Putus Sikkola. (Patudos ende ginurithon ni Brigjen S. Simatupang, Anakkonku na burju, na manurathon tangiang i tu Debata Mulajadi Nabolon.). On ma angka hatani ende i: "Unang marsak ho, Amang Sinuan Tunas.
Ala naung sude gogo au. Putus Sikkola ho hasian Nalaguuuu/Laho ma ho Amang, marjalang tu na dao, Na lao ma ho o tondingku, Borhat ma damang tu luat na leban. Ref. Tangiangki ma amang, na mandongani ho di luat na dao. Anggiat bolas ho, dapotho niluluanmu Amang. Molo tung na sahat ho Amang, tu na sinintasinta ni roham, tongos surat paboa baritam, lao paposhon rohangki Amang. Tongos surat paboa baritam, lao paposhon rohangki Amang."
Parpudi on, ndang Ama i be na martangiang di roha ni parende na asing di ujung ni abad pa -20-hon dohot bona ni abad pa-21-hon, alai Dainang i. Dakka Hutagalung: "Tangiang ni dainang i, naparorot tondingki, manang di dia pe au, manang dia pe au, tongtong do diramoti/Nang sipata sala au, tartuktuk au di langkangki, diboan ho di tangiangmu, diboan ho di tangiangmu, Inanghu na burju/Ref. Hudai na tonggi, di parngoluon on, upah ni lojami, humophop gellengmon. Mauliate ma Inang, di sasude pambahenmi, penggeng sari matua, penggeng saur matua paihutihut hami."
Marhagogoon do tangiang i di angka na porsea, dalan mangido tu Debata asa dilehon Debata habisuhon dohot hagogon mangadopi tantangan ni ngolu. Nunga taida i di angka dalandalan ni ngolunta.
Alai nuaeng on, hamu angka Dongan, nunga sahat hita tu na ginoaranna Era Revolusi Industri Napaopathon, i ma Internetisasi segala sesuatu (Internetisation of Things), jala robotisasi ni angka ulaon ni jolma i marhite penggabungan ni sude angka naung didungdung hajolmaon i di Revolusi Industri Naparjolo (Mesin Air dan Uap), Napaduahon (Listrik), dohot Napatoluhon (Elektronik dohot Informasi). Napaopathon nuaeng (Sistim-sistim Cyber Fisikal). Mangihuthon Presiden ni Forum Ekonomi Dunia, Klaus Schwab, on do ia impola ni Era Revolusi Industri Napaopathon i:
"Dimungkinkannya miliaran orang terhubung oleh perangkat mobile (gadget) dengan kekuatan memprosesnya, kapasitas menyimpan, dan akses ke pengetahuan yang tidak pernah ada sebelumnya adalah tidak terbatas. Kemungkinan-kemungkinan ini akan digandakan oleh pencapaian-pencapaian baru teknologi yang sedang muncul di dalam bidang-bidang inteligensi artifisial, robot, dan hal-hal yang diinternetkan, kenderaan-kenderaan mandiri tanpa manusia, pencetakan tiga dimensi, teknologi nano, bioteknologi, ilmu pengetahuan tentang materi-materi, dan quantum computing. ...inteligensi artifisial ada di sekitar kita, dari mobil-mobil yang menyetir sendiri pada tenaga-tenaga pembantu yang memaya dan alat perangkat lunak yang menerjemah dan menginvestasi.
Perkembangan yang meyakinkan telah dibuat dalam inteligensia artifisial pada tahun-tahun terakhir, yang didorong oleh peningkatan yang berlipat ganda dalam kekuatan komputer dan ketersediaan data dalam jumlah yang sangat besar, dari perangkat lunak yang digunakan untuk menemukan obat-obatan baru, pada algoritma yang digunakan untuk memprediksi minat kultural kita. Fabrikasi, teknologi dan perancang maupun arsitek digital tengah menggabungkan rancangan komputasional, manufaktur penambah, materi-materi keinsinyuran, dan biologi sintetis untuk melakukan suatu tindakan pionir terjadinya simbiosis di antara organisme mikro, tubuh kita, produk-produk yang kita konsumsi, dan malah gedung-gedung tempat tinggal kita." Jala mangihuthon Yuval Noah Harari di bukuna, Yuval Noah Harari, Homo Deus: A brief History of Tomorrow (London: Harvil Secker, 2015/2016, hlm. 281-397) ala ni pistar ni jolma i hatauon ni jolma i nunga ditaluhon na tinompa ni jolma i be, i ma robot, sistim hapistaran na binahen ni jolma i, artificial intelligence na mamangke sistim algorithma.
Ala ni i, marhite angka teknologi i lam tuk ma jolma i mangatasi angka tantangan ni ngolu i. Marhite angka na binotona i ma jolma i mandungdung angka sintasintana. Ndang be ringkot pangurupion ni Debata.
Di partingkian na songon i ma nuaeng hata ni Debata na di Panguhum i mamanghulingi hita ruas ni Huria Kristen Batak Protestan. Sungkunsungkun nuaeng tu hita, i ma: Hot dope hita mangasahon dohot mardonganhon Debata di ngolunta nuaeng nang di na lam malo jolma i mandungdung na sinitasintahonna marhite parbinotoanna sandiri? Manang nunga tadok be di bagasan rohanta: "Ala saleleng on ndang huida hagogoon ni Debata di ngolungku, ba nunga tingkina ahu mansohot sian na manghaposi Ibana di ngolu on?" Manang "Atik pe saleleng on nunga hudai hataridaan ni hagogon dohot habisuhon ni Debata mandompang ngolungku, alai ala nuaeng nungan umpistaran kemampuan teknologi biologi nang teknologi medis nang angka parbinotoan na asing i manggurupi ahu mandungdung sintasintangku, dao gumogo sian jala dao umbisuk sian Debata na husomba saleleng on, ba nunga boi ahu meret sian haporseaonku saleleng on na marhaposan tu Debata. Gariada, molo tung gabe umposan rohangku tu kemampuan teknologi i sian kemampuan ni Debata, ndang pola beha I?" I do dohononta?
Manang balikna i do dohononta: "Denggan do jala pasupasu ni Debata do molo lam malo jolma i, hita on mangantusi dohot marnampunahon ilmu pengetahuan na mambahen ummura jolma i mangalului dohot mandungdung na ringkot di ngolu on. Pangkeonku ma angka i. Alai hot do ahu marhaporseaon na molo rap, molo mardonganhon Debata ahu, boi do ahu dumenggan mandungdung angka na denggan na huparsintasinta di ngolu on, mamangke angka parbinotoan ni jolma i."
Manang songon na hinaposan ni panurat ni buku Panguhum i do sipeoponta nang di tingki on?(*)
Oleh: Pdt Dr. Robinson ButarbutarDi pardalanan ni ngolu dohot ulaon ni Debata di portibion sai dipangke Ibana do angka jolma na tinompaNa i mangula rap dohot Ibana pasauthon angka sangkapNa mansai uli
Jamita Minggu V dung Trinitatis, 1 Juli 2018 Evangelium: Markus 16: 14-20 "Mamaritahon Barita Nauli tu nasa Natinompa"
Ndang mansohot turgas mamaritahon barita na uliSian di bonana i sahat tu nuaeng, sian abad parjolo dung hehe Jesus Kristus sian hamatean sahat tu na naung hundul Ibana di siamun ni Debata Ama i di ban
Angka Ise do Aleale ni Debata?
Jesus Kristus anak ni Debata jala alealeNa na solhot, na dihaholongi. Andorang so gabe jolma ibana di tano on, nunga sada surusuruan na gogo Jesus di surgo. (Johannes 17:5) Dung i, ro ma ibana tu tano on laho mangajarhon hasintongan taringot Debata tu angka jolma. (Johannes 18:37) Dilehon ibana do ngoluna laho paluahon angka jolma na mangoloi Debata sian dosa dohot hamatean. (Rom 6:23) Saonari, Jesus nunga gabe raja di Harajaon ni Debata, sada pamarentaon na di surgo na laho mambahen Paradeiso di portibi on.—Pangungkapon 19:16.
Angka surusuruan na burju tong do aleale ni Debata. Andorang so adong dope portibi on nunga ditompa angka surusuruan di surgo. Ndang ditompa nasida songon jolma di tano on. (Job 38:4-7) Marloksaloksa do angka surusuruan. (Daniel 7:10) Angka aleale ni Debata na di surgo on marlomo ni roha asa marsiajar hasintongan ni Jahowa angka jolma.—Pangungkapon 14:6, 7.
Adong do aleale ni Debata di tano on; digoari do nasida angka sitindangiNa. Sahalak sitindangi di pengadilan, manghatindanghon angka aha na binotona taringot sasahalak manang na asing. Angka Sitindangi Ni Jahowa manghatindanghon aha na diboto nasida taringot Jahowa dohot lomo ni rohaNa. (Jesaya 43:10) Songon angka surusuruan, angka Sitindangi lomo do rohana mangurupi hamu marsiajar taringot hasintongan ni Jahowa. Nasida pe marlas ni roha molo hamu gabe aleale ni Debata.
BAYOSUTI: SR Sada
SIAN jaean… ima sian Musojid Raya Lamo nadi Pasar Kotanopan tarbegema tu suping niba adong na mangaji-ngaji, mar Tarahim-tarahim ning halak na jaji, manandohon bahaso ari madung bagas borngin, nalau giot andostorang doma, tai mata ngada juo tarpit-pitkon anso modom. Lau giot kotu subuh ma anso tarpitpit kon mata i.
Hum tarkelong dope…”Kreeerrrrekkkkk nyiiiiiiiiiiiit ...”, tarbege musema sora goruk-goruk nitingkap i buka dainang. “Adope amang ngot ma, torang ma ari, ulang sai margobak sojo be, kei ma manjawek so sumbayang subuh”, ning dainang tu iba. Songonima satiop manyogot hobar ni dainang mulo mang ngoti iba.
Petoma antong, manuk jantan nadi lobui pe madung martakkauak, songoni muse balom jambi nadi tarumai pe madung marpupu munduk-unduk “kuk kurru” ning ia songon namandokon bahaso ari pe giot torangma, anak nimanuk pe madung muse maranciokan, mangido so i buka lobu ni manuk i.
Naborat mada nagiot mambuka mata i. Hum dua langka dope dainang maninggalkon bilik podoman niba, mai tengget setan muse mata niba. Marnipi dohot mungkor muse situtu.
Ngada sadia lolot sian dapur ro musema hobar ni dainang: “Ado pe le ngotma, baca…! Alhamdulilahillaji Ahyana Ba’da Ma Amatana Wa Ilaihin nuzur, lawan setan i”, ning dainang muse palan. Sian dapur antong binege musema dainang dompak mangkuhur arambir, timbus ni soban nai tutung sian tataring an pe madung do taraso di igung niba, artina i manandahon ma di iba bahaso ari madung torang botul. Ngada tarbaen losok ibe, angkon jongjong ma iba i torus maridi tu batang aek an
Di ari sadari i, di ari Sabtu, di ari poken di huta i, daganak namarsikola di sikola dasar nangkan manarimo rapot, na manontuhon sanga manaek kalas do sanga tinggal kalas. Maso i tola ni dokon jarang do halak na marsikola tinggal kalas. Mulo tinggal kalas pe ambaen na poranna mai ato nahurang sehat doi sasataon.
Dung mangan denggan, i langkahon ma pat simanjojak, i ambehonma tangan simangido marangkat tu si kola na marbangku mar meja-meja, na di donok pasar na di huta i. Marlagut lagut ma dohot dongan-dongan na sian julu, sian jae, sian dolok songoni muse nasian lombang. Rap marjob niroha songoni muse marsonang niroha muse nida, harana santongkin nari nangkan manarimo rapotma satorusna muse giot perei sikola.
Tolap ma tu sikola …di sadu…di alaman ni sikola namartarumai, namartangga ayui, namartingkap nabolak-bolak i, namartarup bosi i, godung sikola sd sada (vervalog school), ima godung sikola paninggalan ni sibontar mata ning ompung mandiang Sutan Baringin tu iba najolo, ato si sandang garigit ning Kuria i sian Tamiang. Ngada marna loja nida dongan dongan i marlojong-lojong mangkojar kojar bal palastik. Pitu halak sian lombang, pitu halak muse sian dolok, sada halak sian lombang manjago ulang masuk bal tu kipper i, songoni muse ma na sian dolok. Sasakali nida martongkar situtu, sasakali adong muse nida nasomsom tu batu-batu karekel i, nadeba adong nida namangapus hodok, nadeba muse adong namangurcop-urcop monmon. Di tangga sikolai adong muse na lagut marlagut todik marsitodian, risak marsirisaan, mangkardak situtu, giot sarsar doma nida ipon i ambaen simburna kardak na i. Napohom-pohom nai antong hum na ekel-ekel ia songoni, sonjia nida namarngot-ngot ipon i. Nabisuk-bisuk nai antong mamincuri gerep muse ma. Bontar doma nida batu-batu na adong i alaman sikola i. Maso i antong batu tulis dope dohot gerep alat tulisna. Adong muse doi ende-endena namadung apil iba targan sosikola pe. Ende-endenai ima :
Laos tu si kola pincuri gerep mi
Dumenggan ma dibasu dohot aek tawar i
Adong dei boto sada dua dag danak dongan sasikola nibai na hodar pamakena, manombo muap cikarap bage ilala muda ro tu lambung niba. Angke nalosokan maridi, hum na i basu nia maia muko dohot pat nia muda get tu sikola manyogot-nyogot. Dakina pe mardalpak-dalpak doma i pamatang nia arana inda unjung iurgas ia, ima bahatna sabut pangurgas marderetan songoni lao tu tapian paridian. Ipon pe gorcing doma marsilodaha-silodaha muse arani inda unjung manggosok ipon. Padohal boto le, bope ngadong gosok gigi niba, bahat dei dapot abuan i masin padi an ambaen panggosok ni ipon so ias bontar. Ima aropku so dodas na dongan-dongan na hodar-hodar i ona uhum di sikola. Somalna, isuru guru nami i mei alai mambaca Poda Na Lima marulak-ulak i jolo kalas antargan so tola juguk tu bangkunabe. So ibaen guru nami i pe songon i, so leng totop mada hami ingot pituah ni tobang-tobang alak na jolo i, ima:
Sada : paias roamu.Dua : paias pamatangmu.
Tolu : paias parabitonmu.Opat : paias bagasmu.
Lima : paias pakaranganmu
I taruma sikolai…bope na muap te ni itik surati, adong muse doi martumpuk-tumpuk dongan dadaboru najuguk lanom di tanoi, marmain congklak. Ngada ipardulihon halai riburna dongan na mar main i alaman sikola i. Ngada ipardulihon halai muse ujung ni jari nihalai madung hapal lomlom sisilon i na ma mindah-mindahkon batu namenek-menek i tu lubang nasada tu lubang nalain.
Na deba…natak parabur i…manyogot ni ari dope, ngada ban ia be dao-dao sian parjagalan nadi pudi ni sikola i. Sonjia songon na anturaparon muse nida. Nadeba adong muse namarabur tu parjagalan ni ompung Paet nadi pintu gerbang pasar i, marabur manabusi gulo-gulo satonga ari. Ambaen nararak gulo-guloi di parjagalan i, adong juo doi namarcekel, ibuat ia dua sangatolu gulo-guloi tai idokon dohot i bayari ia sada doba.
I pintu gerbang ni sikolai…adong muse ma namarjagal es potong na sian Sidimpuan. Anso ni dokon es potong harani tola do manabusi sang gotap. Songon na mangkoyok manuk doma mula manabusi es i. Angke mula nitabusi sada, ngada nangkan na habis i sampe mangkuling lonceng masuk. Ambaen bahatna na marsihir ni roa nagiot manabusi es i, ngada taralo namarjagal sai nida malayani si panabusi i. Songon jia ma antong angke sakali do sapokan bisa marabur es potong. Baen ramina mada…bo rorap si parjagal es i. Cilat mada piso silet panggotap nai. Bo…hona induk ni jari ni dongan namabusi, mabugang mardaro-daro. Mangkair ia situtu tangis, tandang i lojongkon ia tu rumah sakit nadi lombang ni Tor Siojo i.
Ngada sajia lolot mangkuling ma lonceng nagantung di sudut godungni sikolai, marsinanggur doma ambaen gogona. Na mar bal, mar main congklak i taruma sikolai, na marabur, na mar yeye, na main koje, namar simonjab, na mar kudo panjang, na margala panjang, na margotria-gotria, namar kalas-kalas maringkek-ingkek, na marangan-angan, rap rim nida marbaris giot manaek tangga masuk tu kalasna be.
Bahat muse antong namarlojong jolo tu samping ni godung sikola i, tu kakus naso martarup i, naso adong adong aekna, palua hajat giot moyo. Muapna ngada tardokon be ambaen bauna, gorsing marlanok-lanok doma nida pambaen ni dag danak i. Gugur ngada tardalankon na i ajarkon ni guru ugamoi, anso ulang jongjong palua hajat, songoni muse ulang lupa marsuci.
Dong do masuk tu bagasan sikolai, dung juguk denggan …roma guru kalas. Rap jongjong mulak i pimpin katua kalas mangucapkon salam tu gurui. Sada-sada i pio tujolo manarimo buku rapot. Alhamdulilah, manaek tu kalas opat … liburrrrrrrr !!!
Na nisuratkon: Tagor Lubis
Posted by Edi Nasution at 5:34 AM
SIPANGANON & ULAON UNJUK – Purajalaguboti
By Purajalaguboti On Oct 25, 2018
1. Tudu-tudu ni Sipanganon
2. Dengke Simudurudur,
3. Marune dohot
4. Paulak Une.
• SINAMOT : ima BOLI manang TUHOR ni Boru sipamulion i.
• Hepeng manang Pinahan pe songon namasa nahinan si jaloon ni Ama ni Boru muli ma i.
• Parboru manjalo Sinamot – Paranak manjalo Ulos Herbang.
• Ndang tarmasuk tu Sinamot na ni jalo ni Hasuhuton Parboru ima: Parjambaran tu:
o Si Jalo Bara,
o Tulang ni Boru Muli,
o Simandokkon dohot Parjambar na gok sihataan di jabu.
o Sude Parjambaran i, diluar ni Sinamot do i, jala ima sipasahaton ni Paranak tu si jalo Jambar nagok ditingki Ulaon Pasahat Sinamot/Marhata Sinamot.
• Dimulana, Dorbia, Sere, Tano dohot angka Ogung dohot Ringgit do dihatahon gabe Sinamot ni Boru. Alai, ditingki naparpudi, nang pe Hepeng nama dihatahon gabe Sinamot, alai anggo isi ni panghataion tong do didok : piga Lombu, piga Horbo dst
• Aka Pinahan do dihatai Sinamot ni Boru, Sijalo Bara ma borhat tu huta ni Paranak laho maningkir Lobu (Bara) inganan ni Dorbia i.
• Dung sahat ro di tingki naung nibuhul ni Paranak tu haroro ni Suhut Parboru Maningkir Lobu, borhat ma Sijalo Bara dohot manang piga donganna tu huta ni Paranak.
• Mangarade Sipanganon namarsaudara do Suhut Paranak manjakkon haroro ni Suhut Parboru, jala dung sidung nasida mangan dipungka ma manghatai taringot tu:
• Ringgit (Sinamot ni Boru) ima najinalo ni Parboru sian Paranak laho bahenon ni Parboru gabe jambar tu Tulang ni Boru Muli, dohot Suhi ni Ampang na Opat.
• Dung sidung Acara manjalo Sinamot di Jabu, hehe ma Parboru sian hundulanna laho maningkir Lobu inganan ni Dorbia nagabe Sinamot i. Dung lengkap do sude bilangan ni Dorbia i diungkap ma bahal ni Lobu i jala diolat Parboru ma Dorbia i tu hutana. Ia dihuta ni Parboru adong do nadigoar siungkap bahal laho pamasukkon dorbia i tu lobu, mangarancang asa aman. Adong do parjambaran tu nasida siungkap bahal.
• Ima sian Suhut Paranak, namanjalo Tumpak sian angka Sisolhotna, molo tumpak ringgit dipamasuk maJumlah ni Ringgit dohot Dorbia sian Tumpak ni angka Sisolhot.
• Diharoro ni Suhut Parboru (Rombongan Sijalo Bara) ba Pamarai do mangadopi nasida dohot pasaehon sude sinamot naung nihataan di namarhata Sinamot i.
F. PANJUHUTI :
• Tinasak do sipata didok goarna, ima sipasahaton ni Paranak laho sipanganon ditingki Ulaon Unjuk. Sadari andorang so mata ni ulaon i, nunga sahat i, Dorbia (Horbo. Lombu. Pinahan Lobu) dohot Boras tu bagas ni Parboru rap dohot uduran ni angka Boru ni Paranak, laho paturehon i dimata ni ulaon (mangalompa) rap dohot Boru ni Parboru.
• Pedoman ni PANJUHUTI dohot DENGKE
o Ia di hita Par-Silindung molo Panjuhuti (Taragu manang Tinasak) napinasahat ni Paranak tu Parboru “HORBO” di namarunjuk, LOMBU TUNGGAL do pasahaton ni Parboru tu Paranak jala SILA do digoarii molo dung masak manang DENGKE.
o DENGKE do goar ni Juhut nanilehon ni Parboru tu Paranaki, ima ULAK ni Taragu dohot sulang-sulang napinasahat ni Paranaki tu Hula-Hulana Parborui. Jadi siani dapot do tarida, nasa naung pinasahat tu Hula-Hula ndang adong be sijaloon ni Paranak siani, ai ma dilehon Parboru tu nasida Dengke sibagion nasida songon ulak ni Panjuhuti i. (Taragu i)
• Namargoar ni Horbo i ma sibagion ni Parboru gabe Parjambaran Juhut tu angka sisolhotna jala namargoar ni Lombu i ma sibagion ni Paranak marguru tu ruhut parjambaran namasa di nasida be.
• Babi/Pinahan Lobu do Panjuhuti dipatupa Paranak ulakna lehonon ni Parboru ma Dengke Simudur-udur tu Paranak i. Dengke i do sibagion ni Paranak tu Dongan Tubuna, Boruna, jala Lompan ma goarna dipasahat tu Hula-hula dohot Tulangna. Alai, ala naung martondong do Parboru dohot Paranak, di parbagian ni namargoari/tudu-tudu ni sipanganoni, ditingki so dibagi dope parjambarani dohonon ni Parboru ma tu Paranak songon on:
Di hamu Parboruonnami, ala huida jala huboto hami do na digokkon hamu Hula-Hulamuna Dongannamisahundulan, songoni nang Dongantubumu Berenami, dohot Borumu Ibaberenami, ba dison hupasahat hami ma parjambaran di nasida jala hamu ma napaturehon hombar tu haroro nasida dohot namasa dihamu. Dipasahat ma sian namargoar i tu Paranak songon nanidok diginjangi jala ima goarna: JAMBAR TARIPAR.
Ndang adong klaim ni Paranak di napinasahat i tu nasida, ai Piring ni Parboru do i tu nasida..
G. DENGKE SIMUDUR-UDUR
• Ikan Mas manang Ihan namansai balga, sahat ma didok ala ni balgana Ihan nalobangon, (molo di partopi laut: ala ndang sai dapot Ikan Mas, ditonahon ma tu Pardengke Laut:: Dengke Jompol manang Dengke Gabu ) sipasahaton ni Parboru tu Paranak, disamping ni dengke dohot ingkau rata (sayur) donganna laho sipanganon ni horong Paranak di mata ni Unjuk i.
• Pataridahon/mangunjuk : Tinasak nadipatupa ni Paranak pasangaphon Hula-Hulana Parboru jala songon dia do balga ni dengke dohot sipanganon napinatupa ni Parboru tu horong Paranak i.
• Ditingki on ndang songon naung pinatorang diginjang i be anggo pangantusion di Sinamot i. Nunga sude masuk tu sinamot i, Jambar Hepeng, Namosok, d.n.a. gabe Hula-Hula Parhobas ni Paranak di Ulaon Unjuk, ripe sonang nama Paranak, manortori di alaman ni Parboru Hula-Hulana i.
• Asa tarida istilah Mangan Tuhor ni Boru, undenggan ma Ulaon i : Taruhon Jual.
Ndang apala sude luat patupahon Ulaon napasahat Ulos Tondi manangUlos Mula Gabe.
Alai, ala ulaon nadenggan do ulaon on dipanghilalaan ni godang halak Batak gabe hampir sude ma marlas niroha laho mangulahonsa.
Las ma roha antong huhut mandok mauliate tu Amanta Debata molo dung sahat dioloi Debata Pardenggan BasaI tangiang ni Parboru ditingki napamulihon Borunai asa
Tubuan Laklak, Tubuan Singkoru, tubu sanggar diparsopoan
asa tubuan Anak tubuan Boru, jengkar-jengkar diparngoluan.
Dung marumur kandungani berkisar 7 tu 8 bulan digoari mai naung manggora pamuro. Lapatanna; nunga las roha ni angka tondong dohot dongan manungkun manang andigan ma tingkina marharoan, hasosorang ni dakdanaki
Dung tarbege tu Parboru naung paima haroan Boruna, mansai las situtu roha nasida huhut mandok mauliate tu Debata Pardenggan BasaI, migor ma dibuhul tingki laho manaruhon Ulos Tondi-Ulos Mula Gabe, di gokkon ma manang piga ripe haha-anggina dohot Boruna mandongani nasida tu ulaon nanaeng patupaon nasidai Manaruhon Ulos Mula Gabe.
Dipaboa Parboru ma tu Pihak ni Helana maksud dohot tingki haroro nasida.
Mangarade ma Pihak ni Helanai, manggokkon manang piga Haha-Anggina, Boruna nang dohot Dongan Sahuta mandongani nasida manjalo haroro ni Hula-Hula nasidai.
Pihak Paranak : paradehon Sipanganon na marhadohoan (martudu-tudu) laho manjanghon haroro ni Hula-Hula mandapothon nasida.
Pihak Parboru :: Mamboan Dengke Simudur-udur/Upa-Upa dohot Ulos Herbang
Dung hundul sude napungui, Paranak dohot Parboru, dipungka nasida ma manghatai:
PARBORU : Dihamu Lae nang di Ibotonami, songoni ma nang disude hamu tondongnami napungu dibagas namarampang namarjualon, namarsangap namartua sigonggom pangisina, unang pola songon nasungkun-sungkun rohamu diharoronami on mandapothon hamu, ai mansai las situtu rohanami huhut mandok mauliate tu Amanta Debata Pardenggan Basai, dinasahat barita tu hami naung manggora Pamuro di Borunami.
Dung hubege hami baritai migor hapogan ma hami naeng ro mandapothon hamu, nibuhul ma tingki jala huida hami tutu nunga paima haroan Borunami.
I do haroronami nuaeng mandapothon Borunami dohot Helanami dison, laho pasahathon Ulos Mulagabe (Ulos Tondi) tu Borunami jala dibagasan ni i asa rap martangiang hita tu adopan ni Debata Parasi Rohai, manghamauliatehon di basa-basaNa tu Borunami nang tu hita saluhutna.
PARANAK: Mauliate ma parjolo dohononnami tu Amanta Debata Pardenggan Basai, jala mauliate ma dihamu saluhutna Hula-Hulanami, dohot Pariban nang sude ma hamu tahe na ro mandapothon hami tu Bagas namarampang namarjual sigonggom pangisinaon.
Marsomba ma hami Rajanami, sampulu jari pasampulusada simanjujung tu hamu Hula-Hulanami., jala dohononnami ma: Hula-Hula naburju ma hamu antong Rajanami, di namarsangkap dope hami naeng ro mandapothon hamu paboahon naung manggora pamuro di Parumaennami, Borumu, nunga parjolo hamu mandodo nadirohanamii.
Tung manang so piga pe hami Rajanami namanjalo haroromuna on marpanganju ma hamu: Botima hatanami Rajanami.
SUHUT PARBORU : Antong disiala las nirohanta mandok mauliate tu Tuhantai, mangarade ma Borunami dohot Helanami asa ro hami pasahathon Ulos Tondi/Ulps Mulagabe on, ai ma sai dipasimpan-simpan Inanta Ulos on paimahon boa-boamuna.
Dipatupa ma indahan dipinggan pasu jala diginjang ni indahan i dipeakhon sada Dengke (biasana: Ikan Mas nadiarsik) dibahen dohot parburian dohot aek sitio-tio dohot pinggan marisi boras si pir ni tondi.
Pelaksanaanna: Didokma: parjolo : Martangiang ma hita
(denggan ma molo mangulahon ulaon na pasahat Ulos Tondi jolo martangiang)
Dipasahat ma dengke upa-upa tu jolo ni Boruna:
On ma Inang nang dihamu Amang Hela Upa-Upa dihamu, upa-upa ni badan upa-upa ni Tondi, asa hipas-hipas jala horas hamu napaimahon basa–basa ni Tuhanta nanaeng pasahatonNa dihamu, dao ma nasa abat-abat, sai tiar ma parsaulian di hamu tujoloanon
dibuat ma Ulosi, didokma :
Huuloshon ma Ulos Tondi, Ulos mula gabe on tu hamu Inang dohot hamu Amang Hela, dohot pangidoan di tangiangnami tu Amanta Debata Parasi rohaI, asa dipaherbang Tuhanta Tanganna Nabadiai mamasu-masu hamu di hagabeon di tubu ni Anak dohot tubu ni Boru jala dipadao ma nasa abat-abat, hipas ma nanaeng ro hipas nang hamu Natorasna nanidapotna, nang hita saluhutna.
Sai unang lupa hamu martangiang tu Amanta Debata Parasi RohaI asa Ibana namandongani hamu tongtong. Horas ma Dainang songoni nang hamu Amang Hela.
Dijomput muse boras sipir ni tondi, jala jolo di bahen tu sambubuna, dibahen muse tu sambubu ni boruna 3x huhut didok: Pir ma tondim da inang paima haroan nanaeng jaloonmu sian Tuhanta Pardenggan Basai, dao ma nasa abat-abat, sai Tuhanta ma namandongani hamu dinapaimahon haroan on.
Dijomput muse dibahen tu sambubu ni Helana huhut didok hatana: Pir ma tondimu Amang, hipas hipas ma hamu jala dungo dinapaimahon Basa-Basa ni Tuhanta dihamu, unang lupa hamu martangiang tu Tuhanta mangido Asi ni RohaNa, sai dilehon dihamu gogo dohot bisuk sai sisada tahi sisada roha ma hamu dohot Borunghon.
Sahat ma angka nauli nadenggan silas ni roha dihamu sian Tuhanta.
Disulangi ma Borunai mar 3X dilehon minum aek sitiotio, dungi mulak ma nasida tu hundulanna.
Rajanami, Hula-Hulanami, mauliate ma di naung dipasahat hamu Ulos Tondi-Ulos Mula Gabe tu Borumu, Parumaennami, siala ni i Rajanami andorang so manghatai hita mangido hami nian asa jolo marsipanganon hita
Migor ma dipataru angka pinggan, parbasuan, indahan dohot angka lan naasing laho panganon nasida.
1. Pihak ni Hela pasahat tudu-tudu ni sipanganon tu jolo ni hula-hulana.
2. Pihak Parboru pasahat dengke simudur-udur tu horong/Natoras ni Helana
3. Martangiang sian Pihak ni Hela.
5. Paranak do anggo namambagi Parjambaran Juhut tu horong hula-hula alai anggo tu tandok ni hula-hulanai dipamasuk ma Osang + ihur-ihur
6. Andorang so manghatai jolo dipasahat Hela/Borunai ma Piso-piso tu Simatuana dohot Pasituak Natonggi.tu angka na ro.
7. Mandok hata pasu-pasu dohot hata sidenggan-denggan horong hula-hula.
8. Mangampu horong Paranak + Hela/Boru
9. Tangiang panutup sian hula-hula dung jolo marende.
Asa unang gabe basis ni pangantusionta di angka Ulaon Adat DI PANGOLION NI ANAK/PAMULIHON BORU naung somal taulahon di tano pangarantoan on, denggan do ra molo pinatorang saotik dison pardalan ni Ulaon sisongoni sian namamungka sahat ro di namangujungi Ulaon Adat di napangolihon Anak/Pamulihon Boru di mulana i, di hita angka par-Silindung:
Adat do Ugari, Sinihathon ni Mulajadi –
Siradotan manipat ari, Salaon di siulubalang ari
Jongjong Adat sitongka do i tabaon, Peak pe Adat sitongka do i langkaan
Denggan ma bulu godang denggan baen hitehite,
molo adong anak magodang/ boru magodang denggan ma asa hot ripe
Asa tubuan laklak tubuan singkoru, tubu sanggar di parsopoan
Asa tubu di nasida Anak dohot Boru, asa jengjar-jengkar di parngoluan
Molo dung dihalomohon sada Anak Baoa naeng mardongan saripe dohot sada namarbaju, dipaboa ma tu Natorasna jala molo lomo do roha ni Natorasna naeng martondong tu Parboru marhite Boru tinodo ni Anaknai, migor do dihapogani manjou Pamoruonna asa laho mangjubungi Parborui.
Manungkun tu Parboru; biasana parjolo ma nasida manghubungi apala Boru ni Parborui paboahon sangkap nasidai.
Dung manghatai Boru ni Paranak tu Boru ni Parborui, migor do ulahonon ni Boru ni Parborui laho pabotohon sangkap napinasahat ni Boru ni Paranaki tu Hula-Hulana, Natoras ni Boru nasinagkap ni Paranali nanaeng parumaenna .
Molo dioloi Hula-Hulana do sangkap ni Paranaki (biasana nunga dipaboa Borunai tu nasida sangkap ni si Doli) migor ma dihubungi nasida Boru ni Paranaki paboahon pangoloion ni Hula-Hulana manjalo sangkap ni Paranak laho manopot Borunai.
Dibuhul ma tingki laho naek Pande lapatanna tingki haroro ni utusan ni Paranak mandapothon Parboru tu Jabu ni Parborui laho patuahon panghataion i.
Ro ma rombongan ni Paranak: Dongan Tubu, Boru, Dongan Sahuta ni Paranak, tu bagas ni Parboru, songon namamungka panghataion di sangkap ni Anak nasida naeng mardongan saripe dohot Boru ni Parboru tinopot nasida i. ima nidokna Naek Pande. Jala namanguluhon panghataion disi digoari ma Pande Hata.
Manghatai ma Pande Hata sian Paranak dohot Pande Hata sian Parboru manaringoti sangkap ni anak nasida nanaeng parajahon boru nasida (mardongan saripe). Molo dung tingkos jala masioloan nasida taringot ni sangkap ni anakhon nasida, dipatua ma hata ni naposo i jala ditingkion didok ma Patua Hata. Ndang i dope sautna, na ingkon ro dope Pande Hata ni Paranak nalobi lengkap tu bagas ni Parboru, laho manghatai Sinamot (Marhusip-husip)
Najolo didok do goarna Marhata Sinamot manang Manghatai sinamot.
Ditingki on, songon naung pinatorang diginjang i nunga dipasada sasudena ima: Napatua Hata dohot Namarhusip jala ndang adong pola be sipingkiran, ai ma sidung hian sude dihatai Suhut Paranak dohot Suhut Parboru, holan namanambor-nambori nama anggo Ulaon Marhusip.
Di Ulaon Namarhata Sinamot (nuaeng Marhusip) terjadi ketegangan, saut manang na so saut partondongon i, haputusanna dinamanghatai sinamot i do..
Borhat ma Horong Paranak diboan nasida ma Parbue sitonggi-tonggi, sisigaton ni Parboru. Dung sahat tu Bagas ni Parboru, dipasahat ma i laho sisigatan ni Parboru.
Jolo disigati Pihak Parboru do i nabinoan ni Paranaki asa disuru nasida hundul.
Ndang mamboan Sipanganon namartudu-tudu Paranak tu Bagas ni Parboru ditingki Naek Pande songon namasa di Jakarta on Marhata Sinamot (Marhusip)
Alai anggo Pihak Parboru napaimahon haroro ni Paranaki, paradehon sipanganon ma nasida laho manamuei Pihak Paranak na ro. Paradeon ni Parboru do di si sipanganon dohot juhut namarsaudara, lapatanna sipanganon namartudu-tudu, patuduhon na so jagal rambingan manang jagal pasar. Di cara sisongon on ma tarida timbo ni budaya ni Bangso Batak, na tongtong pasangaphon tamue manang tondong na ro mandapothon nasida. Tung so hum do roha ni Halak Batak molo ro tondongna sian huta naasing, mulak sian bagasna so jolo mangan ingkon do tamueanna.. Hasomalan nadenggan situtu do i di ngolu ni hita Halak Batak.
Dung tipak sude sipanganon di jolo ni napungui, dipeakhon Parboru ma Tudu-tudu ni sipanganoni di tonga-tonga ni napungu i, napaboahon tu sude na pungu i na so Jagal Rambingan diparade Parboru manjakhon haroro nasida.
Ditingki mangan nasida mandok hata ma sahalak horong ni Parboru ima hata sidumaduma mangan jala didok ma:
horong ni Parboru : Hamu tondongnami, na ro tu huta on,
didok umpama :
Marbau tanduk, marbau holi-holi, godang sibutongbutong,
otik si pir ni tondi Tung so sadia pe sipanganon i, pamurnas ma tu daging, saudara tu bohi,
Horas ma namanganhon, Horas ma napatupahon.
Sitiktik ma sigompa. Golang-golang pangarahutna, songoni pe sipanganon natupa sai godang ma pinasuna.
horong ni Paranak : I ma tutu Rajanami, Raja ni Hula-Hula, Gabe ma namala, gabe ma nanilean Godang do sipanganon na nileanmunai, ba godang ma dihamu pinasuna tu joloan ni ari on.
Parboru : I ma tutu, di hamu Tondongnami, Sahat ma nauli ro ma najagar tu hita on saluhutna.
Sude ma rap mandok : I ma tutu.
Parboru : Dung sidung mangan, huhut sidung namasisisean Paranak dohot Parboru taringot tu sipanganon dohot haroro ni Paranak sahat ma tu pokok panghataion ima angka di hata sinamot dohot angka parjambaran dohot lan na asing namardomu tu sangkap ni haroro nasida.
Manghatai ma hita hamu Raja ni Parboruon. Nunga nihatahon nangkining di hata sidumaduma mangani, taringot di sipanganon naung tapangani, di jabu namarampang namarjual, namarsangap namartua on, sigonggom pangisina. dst. dst.
PARANAK : Olo Rajanami, nunga hupangan hami sipanganoni nihabutongkon dst
laos ditambai muse Ia tambor bonana, rugun ma nang dohot punsuna, ia gabe, mamora hulahulana, sai songoni ma nang dohot Boruna.
Songoni ma seterusna panghataion ni Paranak dohot Parboru masialusan songon nasomal (ida hata di parhusipon dohot angka hata di ulaon naasing melengkapi panghataion dst)
Parboru : dung didok angka hata nauli dohot umpama didok ma:
Siala haroromuna tu Bagas on, ai patumpol nuaeng dison: Pat ni Gaja tu Pat ni Hora, Anak ni Raja, Pahompu ni namora. Tontu adong ma sitaringotan diadong roha ni pananginangi na liat na lolo.: Hata nauli hata nadenggan, sibegeon ni pinggol, sipeopon ni roha, botima hatanami
PARANAK : dihatahon ma maksud ni anakna tu boru ni Parboru jala didok ma asa manghatai sinamot
Parboru : Ba nunga binege hatamuna Paranak, godang ma pasahat hamu sinamoti, dst.
Dungi masiigilan ma nasida di godang ni sinamoti, upa ni Suhut sihabolonanan, sijaloon ni Ama ni Borui. Jala tung nania do lelengna dihatai nasida asa marune tu na denggan.
Dungi dihatai ma muse, Jambar ni si Jalo Bara, Tulang, Simandokkon, Pariban, Todoan (Panghaei + Bola Tambirik) Upa ni Ompu dohot Anak Manjae.+ Tintin Marangkup.
Dungi dipasahat Paranak ma Bohi ni Sinamot tu Suhut Sihabolonan dohot Patujolo ni Jambar tu pangalambungi, dungi diganupi ma napungui dohot Pasituak Natonggi/Ingot-Ingot.
PARANAK : Dung singkop sude, dipasahat ma hatana marhite angka umpama mangido ma’af molo adong hata natarlobi dst. ……
PARBORU : Andigan ma hami ro maningkir lobu
Sian on ma ro hata “SI JALO BARA” ai najolo ndang hepeng dihatai Tuhor ni Boru, angka Horbo, Lombu, Hoda dohot angka Sere, Mas, dna. Ima umbahen na ro Parboru (SI JALO BARA) tu huta ni Paranak laho maningkir Bara/Lobu, paposhon roha ni Parboru di Sinamoti naung nioloan nasida. Alai sai adong do sian dos ni roha ima napasadahon na marhata sinamot dohot maningkir Lobu, jala molo diulahon sisongon on.
sibagi dua ma Paranak dohot Parboru di harugian na marsipanganoni.
Dung simpul sude panghataioni dohot denggan: Dibuat Suhut Parboru ma Parindahanan naimbaru; dipamasuk ma sude tudu-tudu ni sipanganoni tu parindahanani, dipanuti denggan, siboanon ni Paranaki tu hutana.
Haha manang Anggi ni Hasuhuton Parborui ma SIJALO BARA:
Borhat ma ibana dohot manang piga donganna tu Huta ni Paranak maningkir Bara/Lobu dohot isina.. Diolat ma Pinahani tu huta ni Parboru, adong ma dihuta ni Parboru naginoar “Si Ungkap Bahal” asa pamasuk Pinahani. Horbo, Lombu, Hoda dohot lan Pinahan naasing dipamasuk ma tu Bara ima nigoaran tingki i: SINAMOT NA GOK
Haha-Anggi ni Hasuhuton Paranak ma PAMARAI :, na pabarahon Pinahan nagabe Sinamot, ai molo ro tumpak sian Dongan Sabutuhana angka Dorbia do, Horbo, Lombu, ba ibana ma manjalo huhut pabarahon, paima ro si Jalo Bara ni Parboru maningkir Bara i.
Denggan ma tutu namamungka partondongon namasa ditingkion, ima naung langsung masipajonohan Pihak Paranak dohot Pihak Parboru manaringoti sangkap nasida nanaeng martondongi, gabe boi ma dohonon ndang sai sude be umbotosa molo so mardomu hata pangidoan ni Paranak dohot Parboru (biasana ala ni Sinamot) gabe ndang sai dapot be begeon endei :
mulak mulak di tangga do anak ni na so marhepeng.
Boasa mulak-mulak di tangga??
Di angka Ompunta Naparjoloi, songoni nang ditingki on di sebagian huta di Bona ni Pasogit, tong dope diulahon nasida namamungka partondongoni songon naung pinatorang di ginjangi, jala songon on ma cara pelaksanaanna.
Ia PANJUHUTI ima goar ni Horbo, Lombu manang Pinahan Lobu nabinoan ni Paranak tu Huta ni Parboru ditingki UNJUK. Molo Unjuk Bolon , Horbo Tunggal nabolon ma diharihiri Paranak, Molo unjuk nasomal do Pinahan Lobu do, jala ingkon jumolo sadari sahat tu huta ni Parboru, tarmasuk boras silompaon dongan ni panjuhuti i, unang dihadihaon roha ni Parborui.
Dung dilompa Horboi, Juhut ni Horboi digoari ma “TARAGU” manang “TINASAK” taida ma pandohanna: Ia Juhut nasantanggoi, ima Taragu ni Boru nahualap hami gabe Parumaennami
Jadi MARUNJUK ima naputuduhon Juhut ni Boru nabinoan ni Paranak pasangaphon Hula-Hulana, Parborui, jadi ndang dung tarmasuk nahinan Panjuhuti tu godang ni Sinamot.
Parboru manjalo Panjuhuti (Tudu-Tudu ni Sipanganon) balosna sian Parboru tu Paranak ima Dengke Simudur-udur, dohot Dengke naasing muse donganna laho sipanganon ni horong Paranak.. Sinamot balosna ima Ulos Herbang, Panjuhuti balosna ima Dengke Simudur-udur.
Alai lam tamba taon ndang apala tuhor be lapatan ni napamuli Boru alai hira boi ma dohonon namasileanan: Parboru manjalo Sinamot jala Paranak manjalo Ulos Herbang dohot hata pasu-pasuan Dihata ni Gokkon dohot Jou-Jou pe jotjot do dapot idaon hata namandok: Mangan indahan na las dohot minum aek sitio-tio huhut manjalo dohot pasahathon Adat na hombar tu ulaon i.
Dung sahat diari nabinuhul ni Paranak dohot Parboru diari Pamasu-masuon Parbagason di Bagas Gareja songonon ma pardalan ni ulaon:
Sogot manogoti diNunga mangarade Parboru, dibagas dohot sude angka Dongan Tubuna dohot angka Boruna. Sipatupaon nasida pe manjalo Paranak ima DengkeSimudur-udur nunga diparade hian, songoni nang boras sipir ni tondi dIatas pinggan.
Andorang so ro dope Paranak diupa nasida ma jolo Boruna naneng Pamulioni, jala Namboruna mandonganii di kamar penganten huhut mangalehon angka poda.sampakkon sahalak Ina sian Parboru Boras si Pir ni Tondii tu rombongan ni Paranak 3X huhut didok Horas, Horas, Horas tong 3X songon panampakhon ni borasi.
Dijalo Boru Muli ma Anak Pangoli dipintu: Dilehon Pangoli ma Bunga Tangan i tu Boru Muli jala disemathon Boru Muli ma Bunga di Jas ni Pangoli (ma adong hian ingananna)
Masuk ma Pangoli dohot Boru Muli dohot angka pandongani tu ruangan khusus/kamar paima borhat tu Gareja.
Ia Ampang nabinoan ni Paranak dipeakhon ma jolo ditonga-tonga ni Punguan i, jala dung sidung masijalangan, jongjong ma Parboru dohot Paranak masiadop-adopan.
Disigati Parboru ma Ampang namarisi Tudu-Tudu ni Sipanganon dohot sitonggi-tonggi, jala dipasahat ma tu Pamoruon asa dipature, dungi dipersilahkan ma jolo Paranak hundul.
Paranak : Nauli Rajanami; huhut digora Boruna asa diparade Tudu-Tudu ni Sipanganoni
PARANAK: Pasahat tudu-tudu ni Sipanganon.
Dihamu Rajanami, Hula-Hulanami, parjolo ma hita mandok mauliate tu Amanta Debata Pardenggan Basai ai ala asi dohot holong ni rohaNa dapot dihita nuaeng ari nauli ari nadenggan on diAnakhonta nanaeng mamungka parbagasoni sadarion. Tung songon on dope naboi tarpatupa hami Rajanami, las ma rohamuna manjalo. Botima.
DiDi hamu Raja ni Borunami, nunga diAnakhonta nanaeng manjalo pasu-pasu parbagason on. Songoni ma jolo hatanami.
Catatan : Dung pe dipasahat hula-hula Dengke simudur-uduri asa masijalangan.
Dung sidung marsipanganon: dijou Parborui ma Pharuar sian bagas Penganten, baru ma udur angka naasing
C. DIINGANAN PARPESTAAN
Protokol Parboru: Dihamu Pamoruonnami, huparade hami di hamu inganan disabola hambirang molo masuk hita tu bagasan gedungon, songoni ma boa-boanami tu hamu
songoni ma dihita na mar-Dongan Tubu Paranak, Boru, Bere, Dongan Sahuta, Aleale, nunga dipasahat Hulahulanta disiap)
1. dohot hormat, mangido hami diharadeonmu asa rap jongjopng hita.
2. Dihamu Parmusiknami, asa mangarade ma hamu mambahen musik panomunomuon.
3. Di hamu Rombongan ni Penganten: Masuk ma hamu
4. Manungkun Boru nabertugas manang naung lengkap Hula-Hula dohot Tulang
5. di jou ma Suhut Sihabolonan laho manjalo haroro ni Hulahula dohot Tulang
6. Boru sijalo Siuk dohot si Pir ni Tondi nabinoan ni Hula-Hula, mangarade hian.
7. Di) sahali manjanghon ma hami diharoromuna, dijolo ma Hula-Hulanami Tulang ni Boru Muli ihut ma Tulang …… Hula-Hula ni Anak.
8. Musik : manjanghon hula-hula dohot Tulang.
9. Siap ma Boru manjalo dengke dohot sipir ni tondi nabinoan ni hulahula
Protokol
(Borunami: Patuduhon hamu inganan/hundulan ni sude hulahulanta)
Didok tu Protokol Paranak : Amangboru
ala naung masuk do sude hulahulanami, hupasahat hami ma tu hamu acara on.
namanjalang hulahulai denggan ma mardalan mandapothon inganan di nasida naung pinarade ni Paranak
Protokol Parboru : Manggora Suhut Sihabolonan + Dongan Tubu manjalo tudu-tudu ni sipanganon
Hata ni Paranak bagas joro ni Tuhantadope naboi hupatrupa hami sipanganon onHata ni Parboru
Raja ni Hulahulanami, dison nunga dipasahat Pamoruonta Tudu-tudu ni Sipanganon tu hita,
molo tung didst. (boa-boa ni Dengke tu pihak nasida)boanhon tangiang mangan tu adopan ni Tuhanta
Protokol Paranak : Martangiang – Amen – didok ma hata sidumaduma mangan
dihamu hulahulanami dohot disude Amanta raja dohot Inanta soripada, sude hita napunguon,
hata ni sipanganon dohononnami ma: sitiktik ma sigompa golang-golang pangaruhutna, tung
songoni dope sipanganoni natarpatupa hami, sai godang ma pinasuna, marjobut ma hita.
Rajanami, Hulahulanami: ro ma hami pasahathon sulangsulang natabo tu hamu rade ma hamu
manjalo, jala hata ni sulangsulang Rajanami laos sian on ma dohononanmi:
husulangi hami ma hamu Rajanami dohot sulangsulang natabo on, sulang-sulang pangidoan di
hagabean di tubu ni Anak tubu ni Boru ala naung hualap hami Borumu gabe Parumaennami,
las ma rohamu manjalo, botima.
Protokol Parboru : Amangboru, mangan ma namangan dope, manghatai ma hita:
Nunga., beha ma hatana taringot tu son.
Protokol Paranak: Horas ma jala gabe Rajanami; taringot ni tudutudu ni sipanganon naung, Haha Parhundulnami, songoni nang Dongantubumu, Berenami, dohot Borumu, Ibaberenami, dison pasahatonnami ma Parjambaran Taripar tu nasida :
2 soit, satonga somba-somba, parsanggulan parhambirang. , hamu ma namangatur parjambarani tu nasida.
Protokol Paranak:. Songon naung hudok hami i do Rajanami, sidapot solup ma hami, songon dia ma dipasahat hamu tu hami:sian angka namanghaholongi hami, beha Rajanami
Protokol Paranak: Dihamu dongantubunami, Dongan sahuta, aleale, lumobi ma dihamu Borunami
dohot Bmarade hami dison laho manjalo tumpak, panungkolionmu dinami: Dangka do dupang, Amak do rere, Amang do Tulang, Anak do ia Bere’
Molo tung naeng manumpahi hamu Rajanami dinapangolihon Anak Beremuna on, las ma rohanami manjalo. Mauliate ma parjolo. (langsung dipangido Musik)
Ditingki namanjalo tumpak Paranak, sambil lalu maedalan ma parbagi ni Parjambaran Juhut.